
BUCURIA (,„Bucuraţi-vă pururea întru Domnul 17)... nenea 422 

CĂSĂTORIA (complementaritatea şi ajutorul reciproc al celor doi soţi) 
ati am Asă[ MA outaala sana at dual alea 9 0 aa tis ot Dă oua 00 sanda aa ela d at da dana 414 
CĂSĂTORIA (dragostea dintre soți) maica sea sea ana tu et 4716 
CĂSĂTORIA (îngăduinţa soţilor unul faţă de celălalt)... 480 
CĂSĂTORIA (îndatoririle şi sarcinile soţilor)... eee 481 
CĂSĂTORIA (îndatoririle soţului)... ceea en a aaa 486 
CĂSĂTORIA (îndatoricile SOȚIE) coca ca ase ate ala adu d tal 487 
CĂSĂTORIA (femeia să asculte de bărbat)... eee 489 
CĂSĂTORIA („iar femeia să se teamă de bărbat”)... 494 
CĂSĂTORIA (femeile să se supună bărbaţilor lor) eee 497 
CĂSĂTORIA (câstieul căsătoriei) amuză dci teaca e ora etate a a a cai 501 
CASATORIA (co pui le is atoli) atasa i d i a d aut ll ai 502 
CĂSĂTORIA (fidelitatea conjugală) .......ce nenea eee 505 
CĂSĂTORIA (împreunarea trupească) eee aaa 506 
CĂSĂTORIA (împreunarea trupească a soţilor - înfrânarea la bună 

SI CATE. Ap aaa catia a ct la cialis aaa 507 
CĂSĂTORIA (înfrânarea soţilor de la poftele trupeşti)..ceeen nenea 510 
(CĂ SAO RIA (0120) esa piesa ae at 3000 ua at cad Sa aa 2 511 
CĂSĂTORIA (sfaturi pentru o bună convieţuire a soţilor)... 511 
(CĂ SA ROR IA (Sf Uri piei CI 50 esa ta ra oaia aa A a e nai 521 
CASATORIA E laturi Pentru so [ie rca atei aa as ca ata d a a ab ala a 523 
CĂSĂTORIA („ce a unit Dumnezeu, omul să nu despartă”)... 527 


CĂSĂTORIA (neînţelegerea dintre soţi) cena eee PA, 





CĂSĂTORIA (violenţa manifestată de soţ asupra soţiei)... 507 
CĂSĂTORIA (bănuielile de infidelitate)... aaa 529 
CĂSĂTORIA (cartea de despărţire din Vechiul Testament)... 529 
CASA OR LA A Ai VOTUL) său 07 eat 0 ca d ateu ala 0 Sul 530 
CASĂ DORIA: CA Onaca aa op 0 ai li Ba d tal 0 538 
CĂSĂTORIA m 0ia BIS 00) set cca eta d a ina lia ia a da 549 
CANI EA REA DS aul Il L01E ze aaa cada a ata ata cat DA al 549 
CAN RA REA (rel 31028 3) dinte ai lata unita a a tza bu aa at al 550 
CÂNTECELE (ascultarea şi învăţarea cântecelor desfrânate).........ueeeee. 551 
CAR TIE AC isa 0a7l aaa uita d ani a a tate lu ta ala OP 552 
CEAR PA (pravţatea) asa reia ineaca an at ate aaa ni că a pd 553 
CERŞETORIA (despre „traficanţii de Hristos”)... nenea 333 
CER IARBA (DOINA caz inecat ca ui cae e ace aa da a 0 De ia ea da 554 
IG sf să si Pe dl 5 = AZ CERE CRAP AIR RR RER Ioa A APR e N RPR AR NIRO ine a RIA IRI 554 
CIMITIRUL (> 10:60:00 DUILă ia sata tn na 6 nl a al i a 452 
CIMITIRUL: (=-şcoala înțelep eu nai) aceaste za boa a cec ace na ct a aia at 556 
CINSTE:A. (cinstește=te: pe Mine 1 Suții! Y cacealma ai dc 23 Rai d 557 
CINS:1 EA (dorința; de â-f1.cinstaţi.de 0âmen1); ec coast ala a ce ni an d dn al 357 
CINSIIREA CUL DUNE ZEN) ce 2 căci ci otita da a ala 558 
(IN S:-TIRE A (aproape UI) pir ca ta mal ot ăia a 0 a a a ao 559 
CIREU MEIZU NEA 4300 20000 02 ase d 9700 2 a pa 0 ds a cu ed i 339 
A II 8 ÎI 48 30 O (cazi La i ă ba =) PRO POD REPERE TIE PERI N PRR SRR ORI RPR PRR PR OR RR Ia 559 
CLLIREA (cărţilor: sfinte: FOLOSUL) acte e ao Casa nad Pol a aia ana dal int 560 
CLEVETIREA (îndreptată asupra celor virtuoşi) eee 563 
(CLEVETIREA (manifestare 61) note iata aie dala cada ata cai da deal aia dd dea i 563 
CE: VEI AREA. Ora apă tea Jai os coala su 2 Ralea sa 7 Ade d lua 564 
CLEVETIREA (paguba sufletească a celui ce zămisleşte clevetirea) .... 567 
CLEVETIREA (ascultarea cuvintelor clevetitoare — gravitatea)............. 567 
CLEVETIREA (atitudinea noastră la auzul clevetirilor ce ni se aduc)... 568 
CLEVETIREA (să nu ne întristăm când suntem clevetiți) i.e 570 
CLEVETIREA (urmările pierzătoare ale clevetirii) ......mmeeee nene 572 
CAE VIE LIRE A. (DOI L) sasea aia 0 cea babei ale ue da ai da 573 
COMPATIMIRE A. sapca cnc cedat ie a aa alta a da 580 
COMPORTAMENI UL asiste cea sai sai ca ata So ca au ali tts de pt i ati 581 
(O MUN DUIN EA se rares ie tal cl aia e a naai a Pe aaiea aaai d za a ta A 2 582 
COMUNIUNEA (comunicarea şi comuniunea) cecene 582 
CONŞTIINŢA (- tribunalul lui Dumnezeu în om)... 582 
CONŞTIINŢA (ne îndeamnă la bine şi ne avertizează despre rău)......... 586 
(O NS.ILIN TA: (legea ConStITnțe1) saca e oul a ata al a la int in 586 
CONS LIINTA (cereetârea conştiitițeI) a cos cerdac dea con case cn ba Dia dala 587 
CONSTIINTA (curățirea COnȘTIIDŢEL) co scezi caii aaa e ai adesea tu da ada 591 
CONSIIIN LA: (CUT ata ) iazaiaani oala eu ic ioan ai aa a a 592 
CONS EIINTA (mustrârea: conştiinţei) astea za doeee tata ocean ee aaa cata a 594 
(AINS EEN TA (întunecate a 01) seste ocoale cata beat laba a aL tau 598 
CONST IIN IA (ehinul ConŞt In țet) otet caca dacă zii 0) ai a ei ata cal e ati 599 








CONȘTIINTA (adormirea conştiinţei). mscceasiea coca cancan aa one ana alai 600 


CON IERA CERP IA cp poa poata a oii 00 Ada 00 Dal 9 adi t 601 
CONVERTIREA (dERIDIȚIA is meci acacia cat a dci 0 ana 0 an lea 602 
CONVOR BIRILE (dU rDIGES 1) act ea et baia 0 A 0 a aci 0 ta 602 
(„O PIII (eresterea cOpIilOr); sat sata iarta d ea 9 aaa Său la ai cala 603 
COPIII (neamul: e pen COPII) a oo dazasestiti ceata catea a al ce ta li dest a 603 
COPIII (iubirea părinţilor faţă de copiii lor)... 603 
COPIII („copii ascultați de părinţii voştri întru Domnul”) ceea 604 
COPIII (sunt datori să-şi asculte şi să-şi iubească părinții) ceea 605 
COPIII (neascultarea părinţilor trupeşti, când aceştia sunt piedică pentru 
Vi ECULE) cetele Go iata oc ai0 ea ia 0 l 05 iialea Dio  aia 2iea a 605 
COPIII („tu îl baţi pe feciorul tău cu toiagul, dar scapi sufletul lui de 
100:parăț la LOU: ) anina dit ata a e 00 aa 0 ag la E la Aaaa au 605 
COPIII (pedepsirea copiilor pentru păcatele părinţilor)... 605 
COPIII („De nu vă veţi întoarce şi nu veți fi precum pruncii, nu veţi intra 
îi În p Ar afla Cearta [O n etanol Paz ate tul e lalea Dat 607 
COPIII (purtarea de grijă pentru mântuirea părinților răi). 608 
COPIII (pot practica virtutea, chiar dacă părinţii lor trupeşti nu o cultivă) 
dati at ante atat data alai Ei 200 dat 0 8 a aula Aa o tt 608 
COPIII (responsabilitatea copiilor cât priveşte cele făptuite de €i)......... 608 
(CI RECO LI TEI EIN: ES Ara in ll us n coala 0 e Ola a a Ja 609 
CREAREA LUMILE n 200 700700 50 a eat 0 e a a a aa a 609 
CREAREA LUMII (cauza şi motivul creației) cecene 616 
CREA RBA MIL sa nec cani al al aa ata 48 la la ta a 617 
CREAREA OMULUI (Dumnezeu a suflat în faţa lui suflare de viațţă)..629 
CREA LAS e A a dada a dacat 90 azil aut ea datat da ant 629 
CREAȚIA („Toate sunt de la EI, prin El şi în ED). 633 
CREATIA (contemplarea Creației) aice retatieao ata dora ed cea in ăi aa tt 633 
CREAȚIA (contemplând creaţia cunoaştem pe Creator)... 634 
CREAȚIA (în creaţie vedem meşteşugul lui Dumnezeu, dar şi 

SI) Ezla a pe i fa cz 9 îl ÎN = BOEMIEI Re ERRICSON AOC E LIREI CR RRC A 635 
(REA TIA. (raționăHţatea Creație 1) specia dotată ela nota aa alta ai le 635 
CREAȚIA („făptura a fost supusă deşertăciunii”)..eee nenea 636 
CREAȚIA („făptura împreună suspină şi împreună suferă până acum”) 
pi poluată aaa 2 i ei i aa aa abia a a 5 nula e a i tai 636 
CREA VIA (fransfiputarea Creației) scos ce căteeă ode a il coana a da dial 0 637 
(RE. DIN EA (LETINIȚIa aaa seat oaia a ăi d e aa dala ai al dl dă 637 
CREDINȚA (- faptă de virtute, dar şi un dar al Duhului)... 638 
CREDINȚA (- vederea cu ochii minţii a celor ce nu se văd)..............b..... 639 
CREDINȚA (- dar adresat de Dumnezeu libertăţii sufletului) ................. 639 
CREDINTA (desăvârşită ) rca tao aa daia Da da dt la oa 0 d ti data A 640 
(REDINIE A (puterea Credinței scz adi acd deea aleea da Ati dada ata esa 640 
CRE DIN PA (îndoiala ini Cred Ința:) seceta setata astea ca data adieden d aa iai 640 
CREDINTA (mărtiitisire- de Cred Iiță > cascata iata aaă aa aa aaa tao aula a dată 640 
CREDINŢA. (să.0 păstrăm Şi Să 0 PazIn ) acacia carat aaa a abia aleea cala 641 
CRE DIN IA:(ap0l0B ia CPE CINE) sagatalce sata că a sa tea i ata a did aia at aut 641 


























CORE IINIES (ACEA DIA e e cama zoasă aaa 370 0900 tăiat te 99 Ra al Ala Met 642 
CREDINȚA (dreaptă şi vieţuirea neîntinată) ceea 642 
CREDINȚA (dreaptă - mărturisirea dreptei credinţe)... 643 
CREDINTA. (dreaptă = prigonirea 61) aceiasi datei dat calca 643 
(RE DINIA (se arată prin Tapțe:) ne oile ua at nd Sao a d lait ala 643 
ERE DIN IA (Ce023 Ia 2 ie ca aceata eta ala intel a td aa n il aa 644 
CREDINTA. (necesitatea credinţei): ie aaecieioea catia dea tu dai na ua la de 644 
CREDINAAc (1010 sul:ered ine) aia e aaa ea ăla ăn ăsta na a ol 645 
CREDIN LA (roadele-credințer) ne crea cite ca aa dt a ial ac aa santal 648 
CREDINȚA (şi raționamentele omeneşti) enma nneae 648 
CORE DINIA:(51 ENI NO: RtEPE Aa ceata ei eat iale ct 0 la at ai iat 650 
CRE.DINLA (şi: faptă.) sea ai en tdi ai atit a ia ea i a aa 652 
(> REDIN.I A (5 faptele ele capace latină la dei acra a Al 653 
CREȘIINISMUL. (despre religia Creștină irc ăia ipac aaa a n Că di a ala a 653 
CREŞTINISMUL (dăinuie prin propria-i putere)... nenea 653 
CREŞTINISMUL (îndeosebi iubirea şi pacea caracterizează creştinismul) 
i a Co ada d ata m a Oa a a 30 Ea a a 8 0 654 
CRESȘIINISMUL (numele de creştin” sacii catea iat lea eta a a al d 654 
CRESIINISMUL (eine suit Ereștini 117) scsacza acelea ca a aa 00 ti al ae a 655 
CREŞTINISMUL (creştinii — luminătorii lumii) ceeace 656 
CREŞTINISMUL (creştinii — ostaşi al lui Hristos) mec enneeeee 656 
CREŞTINISMUL (creştinii — locuitori ai cerului)... cecene 656 
CREŞTINISMUL (creştinilor Dumnezeu le-a încredinţat taine mari) ........ 657 
CREŞTINISMUL (viaţa virtuoasă a creştinilor). 657 
CRESTINISMUL (purtărea creştinilor ) ee caiete sa aa cae ca dn sata aa n 657 
CRESTINISMUL (pildă vieţii creştine): secete coc ocna aaa ete dala dead sata da catea 659 
CREŞTINISMUL (împotrivitorii învăţăturii creştine)... nenea 659 
CREŞTINISMUL (dezbinarea dintre creştini). nenea nana 660 
CREŞTINISMUL (pângărirea religiei noastre) ceea 661 
CRESTINISMUL. (sfatura- pentru Crestin): fesca căt ea cai dentist ti a dp ua 661 
CRUCEA. (definiţii ale CUC) secarei de aaa olanda aaa du ns d d d a ol dida dal 661 
CRUCEA (- capul tuturor bunătăților)...c nene eee nenea nana 662 
CRUCEA (- apărătoarea şi sprijinitoarea noastră şi armă asupra 

CAO DUE PUD) Zice e d eta ovala dat e taina (oi ut ara a aa a a ee e a aut dit 666 
CRUCEA ( semin al m părățiel) oa zau accea areale oc lada al ia 666 
(CRIUAB A (2 SE Di Dl A Bt LOTĂ o rconoe ta aaa oa aa Cat a 666 
(RIICGEA (- lemnul-eel.de viaţă făcător) coana atică aaa adu nota oda 666 
CRUCEA (- dovada marii iubiri a lui Dumnezeu pentru noi) eee. 667 
CRUCEA (Hristos, în cer, este nedespărţit de Cruce)... nenea 668 
CRUCEA (preînchipuirea Sfintei Cruci în Vechiul Testament) .............. 668 
CRUCEA (cinstirea lemnului crucii pe care a fost răstignit Domnul) ... 669 
CRUCEA (mântuirea ne-a venit prin Cruce)... eee nana 669 
CRUCEA. (însemharea cu Sfânta. CTUCe sticlele cala 672 
CRILCEA (cinstirea Siațe APUCI) natie se gat Ai ada a at a Ca dă 676 
CRUCEA (creştinii trebuie să poarte cu ei sfânta cruce)... 676 
CRUL.EA (semnul SfAtei CUC săi iti leat aicea că ca 03 ai dc a tata 677 





CRUCEA (,,cuvântul crucii, celor pieritori nebunie este...) 677 








CRUCEA (străjuieşte la căpătâiul celor adormiți).. cecene 679 
CRUCEA („mie să nu-mi fie a mă lăuda decât în crucea Domnului 
ELEISAOS eee ice data anulat a Adana lat atei arăta) Moat, i aa 100 aa sc Taz 679 
(A RIICEA (aţi Id CTUCEa” oare at sata tepe cae a id ta 680 
ERUCEA (este SlavășI CIIste ). cuci innegtaai Grimoald a toni adu tei at a 680 
CRUCEA (ubicuitatea Sfintei Cruci în lume) mec eneneeeeeaeee 680 
CUMPATA REA (Colosul Cu rii pată ii). scai 0 oa d cotata at aaa ala ll 682 
CUNOASTEREA SIRE) ne 00 0 ca 0250 ca al 00 i e ru ti 682 
(fa RA A PAI RR (Cc Hiei uta Pa e A AE97 oa RPR RD AREA) DAR A URI e RAPID EROI ANR NR DI AN MRI E MAIA 682 
CUI, BA ŢI LA Ale PI DE ea ai 90 at 0 a a a E, 30 aaa 8 Ma 20 dap 682 
(CCIB A | AN (Ito OD A la Dei i let ana taste fata indie a aula Muza iaca o ea iata iu 682 
CURĂŢIA (sufletească şi trupească)...ceee nana carare aa ceenananananeacaza cazac eee 683 
CURCUBEUL (- legământul lui Dumnezeu cu oamenii) cecene 683 
CUVÂNTUL (pentru orice cuvânt deşert vom da seamă în ziua judecății) 
pă uta sata pa vald caca e oa et a a ea ai a e că ag a 3 st a 684 
CAN RUE (51 RADU) iau gate tate AER tea ti at at a a 684 
00) ANII. (08 1007 2002) ta Isa a aut 5 asta ea a ta a a A a ai 685 
DANSURILE (consecinţele nefaste ale dansurilor ruşinoase)...........mee nenea 687 
DARURILE (primite de noi de la Dumnezeu)... nenea nenea manea 688 
DEFAIMAREA (definiția) 3 aaa aa cl at at tn a a dati a 690 
DEFĂIMAREA (aproapelui — gravitatea)... eee eee ceeace eee 690 
DEFĂIMAREA (consecinţele dăunătoare ce se resfrâng atât asupra celui 
deraiat, Cat si-a: ea Ina tOPIUIUL) 2,30 tn 0 oile 90 a iat 0 ata dl a da 691 
DEFĂIMAREA (lepădarea defăimării) ceeace 691 
I5EPRIMAR EA (de Bia esa ae acostat a oa ata d d ad 692 
DEPRIMAREA: (remedii) scie ia eta aa i aa E ad Daia a Bi age iu ale 693 
DEPRIMAREA (suportarea ei cu nobleţe — folosul)... nenea 694 
DEPRINDEREA (puterea deprin let ii): ce ce oaie să a avatarul ct 694 
DESĂVÂRȘIREA (definiţia) ......mnaeneneneuee ceea caeaenananeaesa caza za caen nasu se seeeaza causa sasa 695 
DESĂVÂRŞIREA (atingerea desăvârşirii)..... men eee 695 
ESC ANII E CSE LIBIA ra oa tie at avi avi Aa 695 
DESFĂTAREA (cea mântuitoare şi desfătarea cea vătămătoare) ........ceeee nenea 701 
DESFĂTAREA (cea vătămătoare din lumea aceasta)... eee 701 
DESFĂTAREA (despre petrecerea întru desfătarea lumii)... eee 702 
DESFRÂNAREA (definiția)........mnenenenenceceeneaeaenenenenene ceeace nenea eee zane 703 
DESFRÂNAREA (cu privirea)... eee eee aaa aaa 703 
DESFRANAREA (eri sânul seats a a ăla did al tt 707 
DESPRIND ARIE Ar AT 0 Ii 209 cotata lacăt gt ta a i ua a a 707 
DE SRA NA REA (ai uule EL) a 80 ali la 707 
DESFRÂNAREA (homosexualitatea)... e 714 
DDESERANAREA (pedofil ia) seca tiu ae da ai add a ba oa dia tă 718 
DESFRÂNAREA (naşterea €i)........mcncocoeaeaeonoaaaeaannnncncacacaa cana nana 721 
DESFRÂNAREA (manifestarea acestei patimi)... eee 722 
I)ESFRANARBA (Era Iata ) asa că că bca ad d at lua aa 723 
DESFRÂNAREA (urmările pierzătoare) .......m nenea eee eee 725 





DESFRÂNAREA (lupta împotriva 61) cae al pu al 727 





DESFRÂNAREA (remediile şi eliberarea de desfrânare) ........mcee cecene 727 
DESFRÂNAREA (şi înfrânarea) .......mcmcn nenea aaa ae 735 
IDE SEEN Lai 0 atlet a ua ca 3 3 pia pad a pl 736 
DEZNĂDEJDEA (- bucuria diavolilor).....n ceeace 741 
DEZNĂDEJDEA (naşterea ei)... nenea aan enma en eaene 742 
IE ZNADEJDEA (eră Iata) aaa ea Das all 3 a d tn tal 142 
DEZNĂDEJDEA (urmările pierzătoare ale deznădejdii) ..........cceee eee 742 
DEZNĂDEJDEA (de pe urma păcatelor — remedii)... eee 743 
DEZNĂDEJDEA (să nu deznădăjduim de mântuirea noastră)... 745 
DEZNĂDEJDEA (vindecarea de deznădejde) ........meen nenea 748 
DE ZNĂADEIDEA- (SL aiep sate jud eu boli citat iii aaa a a aia a 754 
DIAVOLUL Paul As: a CRUDE) pai a iai 0 80 o a 000 Bt pet au 5 a 754 
DIAVOLUL biruit-de Domnu FTISto seca e cz et aa n aaa 0 da aaa a iti ata 133 
DIAVOLUL: (aie le: dal) ce e it caiete da dc cae Baa dac de oda cala 755 
DIAVOLUL (diferite numiri ale diavolului)... nenea eee nenea 756 
DIAVOLUL (căderea dintru început a diavolului)... nenea 757 
DIAVOLUL (- „stăpânitorul” lumii acesteia)... nenea nana 757 
DIAVOLUL feste josnic: ȘI :SpUrcat) e ital moi ua aliata ea a oda all lit i ta 758 
DIAVOLUL (motivele pentru care a îngăduit Hristos diavolilor să intre în porci) 

03 a aa a atat ta a ad la e a ata a da da d 758 
DIAVOLUI. (puterea. limitaţă:a diavolul) oscila a a daia dea 759 
DIAVOLUL (se împotriveşte lucrurilor lui Dumnezeu) .......ceee nenea 762 
DIAVOLUL (lucrarea. dia vo LO) pe coca se pa oua cai ada ta ca a at da 3 e 762 


DIAVOLUL (îngăduinţa lui Dumnezeu pentru existenţa şi lucrarea demonilor) 763 
DIAVOLUL (manifestă ură față de Dumnezeu, față de noi şi față de întreaga 


GERAUIE ) ae sat 0 a tao Ci ag 20 d a la 090 ls lac 0 aa a 768 
DIAVOLUL (perverteşte, schimbă şi răstoarnă totul)... nenea 768 
DIAVOLUL (patria. lui Satan) ss ceata a ia o do a va gt 5 0 aa a 0 768 
DIAVOLUL (spaţiul unde bântuie şi ispiteşte diavolul)... nenea 769 
DIA VOEIIL (unelte diay lu lar) i ce aici dedau eee adidas aaa aia dadea dea 769 
DIAVOLUL (fără vrăjmaş nu există luptă, fără luptă nu există cunună) ............ 774 
DIAVOLUL (războiul purtat de el împotriva noastră)... nana Esi 
DIAVOLUL (lansează ispite şi tentaţii, însă multe din ele au drept cauză 

NE pasarea, 0500) ici d canin iei ideea aaa tea e ti a A Gătaia 778 
DIAVOLUL (c;destătareă "Aa VO DU Liza eat aa aa aaa esa a ua ca Da a 779 
DIAVOLUL (despre cum se poate apăra omul de diavoli)... nenea 779 
DIAVOLUL (duşmanii diavolului: lucrările luminii şi virtutea) ........ eee 780 
DIAVOLUL (când se lasă biruit diavolul?) ..... nenea 780 
DIAVOLUL (foloasele pe care ni le aduce lupta cu diavolul)... nenea 780 
DIAVOLUL (Pronia divină întoarce în contra diavolului meşteşugurile acestuia 
pregătite: spre căderea Noastră), caci aaa oala deea 0 e ati a n osia oi lata oaia aaa 781 
DIAVOLUL (atitudinea noastră față de diavol)... nenea 781 
DIAVOLUL (nu avem nimic în comun cu diavolul)... nana 781 
IDLAV OVI Sa Cana) sl Aa n az cu 9008 218 203000 A 0 i ale a 2390 781 
DISCER NVĂ MAIN DU Lipatti za aicea ee 0 i 300 oil a aa a a 782 


DISCERNĂMÂNTUL (avem în firea noastră un criteriu natural prin care 





deosebim Binele lei) oo zeoao cae oale Aaaa mall do cal aaa la a ada 783 
DISPREŢUIREA (aproapelui - gravitatea)... eee naae an 784 
DISPREŢUIREA (aproapelui - gravitatea şi remediile)........eee nenea 785 
DISPREȚUIREA (îndemn la prețuirea aproapelui)... nenea 786 
DISPREȚUIREA (mângâiere pentru cei disprețuiţi) ceeace 787 
IIS E RAC EIB ză 0900 0 aoleu a 300 tg at ea ala Aa dată 20 la 787 
DOGMELE (păstrarea dogmelor stabilite de Sfinţii Părinți)... 788 
DOGMELE (cunoaşterea dogmelor Bisericii)... nana 789 
DOGMELE (înalte — pătrunderea lor cu mintea)... nea an 789 
DOGMELE (explicarea dogmelor prin diferite raționamente) .........cceee nenea 789 
DOGMELE (să nu ne tulbure nimeni dogmele drepte cu invențiile propriilor 

0 AT CLONE 1) 0 eta a a tă pla 0 cp ad pe a 06 al da 73 sa 789 
DOGMELE (nimic nu este mai puternic decât adevărul dogmelor)..................... 790 
DOGMELE (şi viața duhovnicească)... nana nana 790 
DOG IMEEAEA (6 18) coase rela Cal teal n Da ta ta a d a a ta 791 
DORUL (de Dute 216 (0) aice ta iata înc ci a 0 te dai SE tu a a a 791 
DRAGOSTEA (- rădăcina tuturor bunătăţilor) eee nana 792 
DRAGUSILEA (--dascăl desăvârşit) a cause ci iezi 9 ae iată ca a ana ta el o cada 792 
DRAGOSTEA (- calea care le întrece pe toate)... 792 
DRAGOSTEA (- temelia şi culmea virtuților)... nenea 795 
DRAGOSTEA (- plinirea tuturor poruncilor lui Dumnezeu) ............... 795 
DRAGOSTEA (- semnul de recunoaştere a ucenicilor lui Hristos)... eee. 796 
DRAGOSTEA (elogii dragostea) 3 ae ante coaie Et aa abat ada la te aa a aia 797 
DRAGOSTEA (Imnul-dragostei) «n mncica se cuceri e iaca iaca e da dna dand apa 800 
DRAGOSTEA (unde dragoste nu e, nimic nu €).... nenea nana 803 
DRAGOSTEA („ţinta poruncii este dragostea”)........... mean nn 803 
DRAGOSTEA („toate cu dragoste să fie”), acasa cauta na 0 aaa ca a a 804 
DRAGOSTEA (naşterea ei în sufletul omului) „cca 804 
DRAGOSTEA (trezirea dragostei în aproapele nostru)... nenea nana 804 
DRAGOȘTEA-(imanifestărea 61) dac tiei di ccdie dadea aaa bad cae dna dota dea dul ala da 804 
DRAGOSTEA (IEI FILE) sista aaa ac lia la tă ti a i i a d la 806 
IDR AOOSILEA (adevarată) sie eticii giata ăla tutti a Da a pita cota a aa 807 
DRAGOSTEA-(păti tra Șă | sase poată 20 oaia ma ac a Di a a tt 2 a ta du 810 
DRAGOSTEA. (duhovnicească) ci anis aie sis iat aaa a 0 dia a tei 0 iata i 81| 
DRAGOSTEA (minunile dragostei)... nana 812 
DRAGOSTEA (unde este dragoste, toate relele sunt alungate)... nenea 812 
DRAGOSTEA (adună la un loc pe cei ce sunt la mari depărtări).......mmeee nenea 813 
DRAGOSTEA-(puterea drăaostei) necaz caca pă deci daca a al oa al dal al alai 813 
DRAGOSTEA (epectaza dragoste) sosea oii ada ca a a cn A a a lat 816 
DRAGOSTEA (TOOL) oras ca cca sa a 3 aa dascal dal d d a a dai 816 
DEAGU SI EA: (CD AEIEIEI ete iata ode tea aaa tii a Rita d făcu dedau alele 816 
DRAGOSTEA SI CrOINțA ) igienei 0 on ala 00 at ca a 816 
DREAPTA SOGO DEALA gsp tao lat pia a iat et a a 817 
DREPTATEA (,„Fericiţi cei ce flămânzesc şi însetează de dreptate”) ...........eeee eee 817 
DREPTATEA (nedreptatea — gravele urmări ale săvârşirii €1)......cemme nenea 817 


DREPTATEA (nedreptatea — suferirea nedreptății) nenea nana 817 


DREPTATEA (nedreptatea — folosul câştigat prin suferirea ei)... nenea 819 
DREPTATEA (nedreptăţile făcute lui Dumnezeu — răzbunarea lor).............eeeee. 822 
DUMINICA (păzirea sâmbetei de către iudei)......... mm nana 822 
DUMINICA (înlocuirea sabatului cu Duminica)... nenea ennnneea 823 
DUMINICA (serbarea Duminicii)... eee enanneea 823 
DUMNEZEU (despre Dutnnezeu) me că costa cau aaa aa aaa add aaa ia la dt 824 
DUMNEZEU (frumuseţea lui Dumnezeu)... nene nenea nana 825 
DUMNEZEU (când vrea să spună ceva despre EI, Se foloseşte de imagini omeneşti, pe 
masuta slăbiciutini ascultătorilor). 3 aaa ded seaca ee sote ai ac at ag aaa Da alea 826 
DUMNEZEU (,„Deşteaptă-Te, pentru ce dormi, Doamne?”).......mmeee nenea nana 828 
DUMNEZEU (aducerea aminte de Dumnezeu)... eee eeeeeennen eee eeeeeaanea 828 
DUMNEZEU: (existenţa, lui Durnezeii ); e ice sent cnezi i a aa ata e 828 
DUMNEZEU (existenţa lui Dumnezeu — argumentul cosmologic)... nenea 829 
DUMNEZEU (existenţa lui Dumnezeu - argumentul teleologic) .........mmeeeeeenaeee 829 
DUMNEZEUL (ăttibiite CUVINE) se 0 ancorate aaa ac pnl ela ata ună 830 
INUMANE ZEU (attibute= aseitatea) za să ati tie 8 tube 0 tc ta aaa da 830 
DUMNEZEU (âtribute --atotprezerița); ua. sn ae seacă cae ua dea aia ada ae iaca tab 831 
DUMNEZEU. (atribute: preşiiința cca ce aaa dă pt a aaa bal a ua pia i da a 831 
DUMNEZEU (atribute - neschimbabilitatea).........cc eee nenea enaaeeea 831 
DUMNEZEU âttibiite: = VESTI lCIă piata i bal d ha pala 9 la gi a 831 
DUMNEZEU (atribute = unitatea) sase cc ceia a adn 3 a ri a ea 832 
DUMNEZEU (lucrarea lui Dumnezeu în lume)... nenea nana 832 
DUMNEZEU (binefacerile Lui revărsate asupra noastră)... nenea nana 833 
DUMNEZEU (contemplarea lui Dumnezeu) .......... eee nenea nana 839 
DUMNEZEU (cunoaşterea lui Dumnezeu)... nenea nnnnneea 840 
DUMNEZEU (cunoaşterea lui Dumnezeu în viaţa viitoare)... nenea 848 
DUMNEZEU (yedetea Ni ENIDIEZEU) i ct eta dara tea as ca a adi ata 849 
DUMNEZEU (lumina dumnezeiască) nina nada tă di outlet ratat canal aaa 855 
DUMNEZEU (Dumnezeu este Mabite” ) is caci cacatazsca ceas 3 3 da za aa Doe Ca catia 856 
DUMNEZEU (iubirea lui Dumnezeu pentru n01)......m eee 856 
DUMNEZEU (e propriu lui Dumnezeu a face bine)... nenea nana 881 
DUMA NE ZEU unila 11 IDUDIEZEN) cec ac ct taia pc dna a i la a a 3 881 
DUMNEZEU (pedasogiă- dIViniă) i să casca auz dea a a ll a ua ga au ea a i ta d 882 
DUMNEZEU (judecăţile lui Dumnezeu - neînțelegerea lor de către noi) ...............eee.. 883 
DUMNEZEU (aconoinia ha Duiinezeu) 3 acc a cata tea 03 a aaa tă aia 889 
DUMNEZEU (amenințările venite din partea lui Dumnezeu către noi)... nenea 890 
DUMNEZEU (fâgăduinţele lui Dumnezeu). cae caca cea lac alea aa i ana aaa 890 
DUMNEZEU (jurământul lui Dumnezeu)... nenea ana nanaaae 891 
DUMNEZEU (sălăşluirea lui Dumnezeu în N01)....ceeee eee enaanaea 892 
DUMNEZEU (vorbirea despre Dumnezeu)... nenea nneaa nana 894 
DUMNEZEU. VIAȚA SFINTEI TREIMI (Treimea cea de o ființă şi în trei Ipostasur1) 

pf lia lt Ia cl a 0 Sat nai aia Cca ni a lt aa 895 
DUMNEZEU. VIAȚA SFINTEI TREIMI (expunere de credință în Sfânta Treime) .... 896 
DUMNEZEU. VIAȚA SFINTEI TREIMI (Fiinţa şi energiile divine)... 897 
DUMNEZEU. VIAȚA SFINTEI TREIMI (aproprierea) ceea nana 899 








DUMNEZEU. 


DUMNEZEU. 
DUMNEZEU. 
DUMNEZEU. 
DUMNEZEU. 








VIAȚA SFINTEI TREIMI (una şi aceeaşi este voința Tatălui şi a Fiului) 
pes du la a DB alla Ata 899 
VIAȚA SFINTEI TREIMI (egalitatea Fiului cu Tatăl)... 
VIAȚA SFINTEI TREIMI (egalitatea Persoanelor Sfintei Treimi)....... 
VIAȚA SFINTEI TREIMI (dumnezeirea Persoanelor Sfintei Treimi).. 910 


VIAȚA SFINTEI TREIMI (deofiinţimea Persoanelor Sfintei Treimi).. 911 








DUMNEZEU. VIAŢA SFINTEI TREIMI (din Tatăl Se naşte Fiul şi purcede 














MII 9 AI) cata 0 at a a 5 Aaa tat a 0 da ae Pa ala 915 
DUMNEZEU. VIAȚA SFINTEI TREIMI (naşterea Fiului din Tatăl)... 915 
DUMNEZEU. VIAȚA SFINTEI TREIMI (naşterea Fiului din Tatăl din veşnicie) ...... 916 
DUMNEZEU. VIAȚA SFINTEI TREIMI (trimiterea Duhului Sfânt în lume de către 
FIU) iso a dată ci oala dai la i a ta aa a a ata ia da 917 
DUMNEZEU. VIAȚA SFINTEI TREIMI (împreuna lucrare a Persoanelor Sfintei 
[dez i AARE EN POR E CN RA ID a 7 a a A NR RA RR IE ARN RI RI 919 
DUMNEZEU. VIAȚA SFINTEI TREIMI (însuşirile, calitățile şi proprietăţile 

PESOANE IO) apa i at a a at ata da ut a 0 d i tat 920 
DUMNEZEU. VIAȚA SFINTEI TREIMI (sălăşluirea Sfintei Treimi în noi) .............. 920 
DUMNEZEU FIUL (numele „lisus”)......... eee eee eeeenenea eee eeeennnnnan aaa eeeeeeannea 921 
DUMNEZEU, FLUL (numele: EIstOs”) caza iai caci ca dt ii a ii 0 n Aa 921 
DUMNEZEU FIUL (puterea numelui „Hristos”)......mee eee nana 922 
DUMNEZEU FIUL (numirile atribuite Domnului Hristos)... nenea 922 
DUMNEZEU FIUL (Hristos - Dumnezeu adevărat şi om adevărat)... anna 923 
DUMNEZEU FIUL (lucrarea dumnezeiască şi cea omenească în Hristos).............eee. 927 
DUMNEZEU FIUL („Fiul lui Dumnezeu este şi fără tată şi fără mamă”)................... 927 
DUMNEZEU FIUL (Hristos - naşterea din Fecioară)... nene eee 928 
DUMNEZEU FIUL (naşterea după trup a Domnului Hristos)... nenea 931 
DUMNEZEU FIUL (Naşterea după trup a Domnului Hristos — despre bucuria de la 
Nașterea LORIRULUI ) fa ss peaa ceace fa a iile d at 0 ta aaa ai ia a 933 
DUMNEZEU FIUL (naşterea din Fecioară — despre cele ce s-au petrecut la naşterea 
DOMNULUI) gis Acei ata călca Boală atitea dr Du dia a a iii ate aaa 934 
DUMNEZEU FIUL (naşterea din Fecioară — despre steaua care s-a arătat la naştere). 934 
DUMNEZEU FIUL (Naşterea de sus din Tatăl şi naşterea de jos din Fecioară) .......... 936 
DUMNEZEU FIUL (Întruparea — Taina Întrupării) eee 937 
DUMNEZEU FIUL (Întruparea Domnului Hristos) .......c cecene 938 
DUMNEZEU FIUL (Întruparea — „la plinirea vremii”)... eee 943 
DUMNEZEU FIUL (Întruparea - cauzele şi scopul întrupării)....... cecene eee 943 
DUMNEZEU FIUL (Întruparea Domnului Hristos - eveniment uimitor şi neasemuit 
Dent: Uau tă 0) oale a ali a ic 90 it il a a ga Statia 946 


DUMNEZEU FIUL (Întruparea — efectele Întrupării asupra omului şi a creaţiei) 


nic 0 a i a la la i as a ca calca a aa a la ea 9 A 947 
DUMNEZEU FIUL (unirea celor două firi în Hristos)... nenea 947 
DUMNEZEU FIUL (Întruparea — roadele Întrupării Domnului Hristos)......... eee 948 
DUMNEZEU FIUL (chipul strălucitor şi frumos al Domnului Hristos)... 950 
DUMNEZEU FIUL (despre Cuvântul lui Dumnezeu)... nea 951 
DUMNEZEU FIUL (puterea şi stăpânirea Domnului Hristos)... 951 
DUMNEZEU FIUL („Hristos ieri şi azi şi în veci e Acelaşi”)... eee 952 














DUMNEZEU FIUL („Eu sunt Calea, Adevărul şi Viaţa”)... nenea 953 
DUMNEZEU FIUL (Hristos - Viaţa noastră) ......... mean nana 953 
DUMNEZEU FIUL („Eu sunt viţa şi voi sunteți mlădiţele”) .......cce nenea 954 
DUMNEZEU FIUL (Hristos — Binefăcătorul nostru)... nenea nana 954 
DUMNEZEU FIUL („Nu vă mai numesc robi, ci prieteni”)... nenea 955 
DUMNEZEU FIUL (Hristos - Pedagogul nostru).......... ceea nana 955 
DUMNEZEU FIUL (Hristos - Învățătorul nostru suprem)... ceeace 956 
DUMNEZEU FIUL („Tatăl nu judecă pe nimeni, ci toată judecata a dat-o Fiului”)... 957 
DUMNEZEU FIUL (în cuvântări şi, în general, în vorbire, Mântuitorul S-a coborât la 
puterea de înţelegere a ascultătorilor Săi)... nenea 958 
DUMNEZEU FIUL (despre viaţa pământească a Fiului Omului)... nenea 958 
DUMNEZEU FIUL (despre rugăciunea Domnului Hristos)... nenea 959 
DUMNEZEU FIUL (îmbrăcămintea Mântuitorului)... nenea nana 959 
DUMNEZEU FIUL (slava Domnului Hristos)... nenea nana 959 
DUMNEZEU FIUL („Lumea nu L-a cunoscut”)... eee eee ee eeeeeeeeeee 959 
DUMNEZEU FIUL (Hristos şi vestiţii înţelepţi, eroi şi împărați ai lumii) ..........eeeee. 961 
DUMNEZEU FIUL (dumnezeirea lui Hristos)... eee enaanaea 964 
DUMNEZEU FIUL (Hristos nu e simplă creatură)... nenea nana 969 
DUMNEZEU: FIUL; traţii “ DOIMIULUL) acte esa ci cadea aa că cca adela 00 ea til at ada 972 
DUMNEZEU FIUL (minunile Domnului Hristos)... nenea nana 972 
DUMNEZEU FIUL (minunile care I se atribuie Mântuitorului în timpul copilăriei Sale) 
i caca ae au 0 ab aa aj 00 ee E eat ta cca 9 teal d d ti cil 976 
DUMNEZEU FIUL (proorociile Mântuitorului)... nenea nenea 978 
DUMNEZEU FIUL (proorociile şi minunile Mântuitorului)... eee 978 
DUMNEZEU FIUL (suferinţele provocate Binefăcătorului nostru de furia iudeilor) .. 979 
DUMNEZEU FIUL (pătimirile şi răstignirea lui Hristos pe cruce)... nenea 980 
DUMNEZEU FIUL (preînchipuirea Jertfei lui Hristos pe cruce)... nenea 984 
DUMNEZEU FIUL (pătimirile Domnului — meditarea noastră la acestea).................. 984 
DUMNEZEU FIUL (Părinte, de este cu putință, să treacă de la Mine acest pahar, dar nu 
precum. Ex voies€, Ci precunm'voTeşti TU”). aicea acea el ăi 3 cai id ata cei 985 
DUMNEZEU FIUL (moartea lui Hristos pe Cruce)........ mn nenea 989 
DUMNEZEU FIUL (motivele acceptării morţii Sale pe Cruce)... 992 
DUMNEZEU FIUL (minunile ce s-au întâmplat la moartea Domnului Hristos pe 
(TUL CE | easoătassodolb aa all aia a ti ata ai te 0 aa alt a aula do ta pala aa 5 bata 993 
DUMNEZEU FIUL (Hristos - Biruitorul Morții)... nenea nana 993 
DUMNEZEU FIUL (Hristos - Stăpânitor asupra vieţii şi a Morții)... 997 
DUMNEZEU FIUL (Hristos - Răscumpărătorul nostru)... nenea 997 
DUMNEZEU FIUL („În El trăim, ne mişcăm şi suntem”) ceeace 1016 
DUMNEZEU FIUL (Învierea lui Hristos din morţi) „cecene eee 1017 
DUMNEZEU FIUL (Învierea lui Hristos din morţi; arătările după Înviere)... 1017 
DUMNEZEU FIUL (Învierea Domnului Hristos din morţi; îndoiala lui Toma) 

a: AL ge at IA, oaze de some sd a tufa tz al oa ge ata teza da di do da aaa (ea tau a saca zu AID 
DUMNEZEU FIUL (Învierea lui Hristos din morţi — argumente şi mărturii). 1020 
DUMNEZEU FIUL (pogorârea Domnului Hristos la lad)..... ceea 1043 
DUMNEZEU FIUL (trupul lui Hristos după Înviere) ... men 1043 
DUMNEZEU FIUL (Învierea şi Înălţarea la cer) .. cca 1043 

















DUMNEZEU FIUL (Înălțarea Domnului Hristos la cer)... 1044 
DUMNEZEU FIUL (,„Veniţi, învăţaţi de la Mine, că sunt blând şi smerit cu 
PET A )issso a osa oita  c dca iidi  taeaa  EX  a a a e 1048 
DUMNEZEU FIUL (a doua venire a Domnului Hristos)... nenea 1050 
DUMNEZEU FIUL („lar despre ziua şi ceasul acela nimeni nu ştie ... nici Fiul, ci 
TI 1 Ava 00 esta 0000 elogii da Ep at dna 2020 tite alu e 1056 
DUMNEZEU FIUL (eternitatea lui Dumnezeu — Cuvântul)... 1056 
DUMNEZEU FIUL („Eu voi fi cu voi până la sfârşitul veacurilor”) ............... 1058 
DUMNEZEU FIUL (sălăşluirea Domnului Hristos în noi)... nenea 1058 
DUMNEZEU DUHUL SFÂNT (| se cuvine aceeaşi cinstire adusă Tatălui şi 

E IULIE) iaca ară Za ee alea i 3 0 0 n a 3 Olga a 0 cat 1059 
DUMNEZEU DUHUL SFÂNT (dumnezeirea Duhului Sfânt)... 1059 
DUMNEZEU DUHUL SFÂNT (nu e creatură)... aaa 1060 
DUMNEZEU DUHUL SFÂNT („Luaţi Duh Sfânt ...”) eee 1061 
DUMNEZEU DUHUL SFÂNT („harul Domnului nostru lisus Hristos cu voi cu 
OŢIL sageata ed a a dont rad a i ta at aa a 38 d a dl A a 1062 
DUMNEZEU DUHUL SFÂNT (dobândirea harului Duhului Sfânt)... 1062 
DUMNEZEU DUHUL SFÂNT (harul Duhului Sfânt nu se micşorează din cauza 
MO Miniti celor cel: Dr Imes. 0) caii atina tal asa eat bai arta ai alu cacat ac 8 dala a 1066 
DUMNEZEU DUHUL SFÂNT (harul se împarte şi nu se desparte, nici nu se 

SALA SLC natia odată ata Sală nt el n ea a a d a tata lt at 1066 
DUMNEZEU DUHUL SFÂNT (harul — Dumnezeu opreşte harul Duhului când 
ES euSU Pata REA T00) sau 330 Mod oda dala nt ia 00 Dl aa a 2 uta ll 1066 
DUMNEZEU DUHUL SFÂNT (Dumnezeu nu este cu noi dacă lipseşte harul 

IA iailapi SEA Dl ) cela do aut ua n a o n li d a a a do 0 na ca aa 1067 
DUMNEZEU DUHUL SFÂNT (unde este harul, acolo este bucuria) ............... 1067 
DUMNEZEU DUHUL SFÂNT (lucrarea harului Duhului Sfânt)... 1067 
DUMNEZEU DUHUL SFÂNT („Duhul să nu-l stingeţi!”).....ceece cecene 1069 
DUMNEZEU DUHUL SFÂNT (retragerea temporară şi pedagogică a harului 
Dahalui-Stânt darpit 003) se i cita cacteăia ei zise ataca natia aura n a ca e cea a 1070 
DUMNEZEU DUHUL SFÂNT (Duhul Sfânt — Izvorul bunătăţilor ce duc la 

Did VIITOR a a a ai aa a tal aa a at Aa dat 1070 
DUMNEZEU DUHUL SFÂNT (Duhul Sfânt S-a pogorât peste Apostoli în limbi 
CAILE: LOC) oo au cual aaa lo astia ata ll e all ataca td 1071 
DUMNEZEU DUHUL SFÂNT (darurile Duhului Sfânt) .... cecene 1072 
DUMNEZEU DUHUL SFÂNT (harismele Duhului Sfânt)... ceeace 1080 
DUMNEZEU DUHUL SFÂNT (dacă n-ar fi Duhul, n-ar fi Biserica) ..........eeee. 1081 
DUMNEZEU DUHUL SFÂNT (Pronia dumnezeiască)... eee 1081 
DUMNEZEU DUHUL SFÂNT (sălăşluirea Duhului Sfânt în noi) cecene 1095 
DUPLICITATEA (ferirea de această patimă execrabilă şi demascarea ei) ........ 1096 
INUSMĂÂNIA-(bueuiriă diavo DU LU Lya anca a du a la a i e aa ala 1097 
DUSMĂNIAA matii festărea e) ms once datata ia ada a d ta a e la add Dal dă 1097 
DUȘMĂNIA (pricinuieşte rău mai ales celui ce o îmbrăţişează)....... mean 1097 
IS ĂDNILAS (0 cv La Ea). cea tata ta d ae nl a ca iata de 1097 
DUȘMĂNIA (consecinţele nimicitoare de suflet ale acesteia)... 1098 
DUSMĂNIA:(retie Ci) scos cita a 0 lt act ai să ta ln i i 1099 








EDUCATIA (COPIIOE) căra datată Bad ani Aaa dirt a d data old 1106 


EDUCAŢIA (lipsirea copiilor de o educaţie aleasă - gravitatea)... 1131 
EDUCAȚIA (religioasă a copiilor)... nenea nana ana eanana 1135 
EDUCAȚIA (lipsa educaţiei religioase a copiilor - gravitatea) ...........mmeee nenea 1150 
E REDIAL A 0 ad aaa ta aaa 4 apa tra taia ha it 1159 
ERETICI (eine:sUnțr 61.2) ogoare cai ata (i te ie dia 1160 
ERETICII (diferite numiri date ereticilor) .......mmm nenea nenea 1160 
ERE ICI manifestarea 107 aice 30 dea coală ăla să ai da cat a ad sa să 1161 
ERETICII (răstălmăcesc Scriptura şi caută mereu argumente împotriva mântuirii 

pă fi MOR DAAD IRA pi a e PRR, ICI ANR e Aa af Da ere, BICAZ XE Cica BRI Da i IEI ADR> EPEZA Ra e A SRR 1161 
ERETICII (fetirea. dece riuiniunea TOT) sonete calea ce ataca ia ali asc aa dale e a 1162 
ERETICII (atitudinea noastră faţă de eretic1)......mmeeee nenea nana 1165 
ERETICII (gravitaţea ereziilor acestora) șocant oa ăia ae dle ata 1169 
ERETICII (gravitatea şi urmările pierzătoare ale ereziilor acestora).................. 1171 
ERETICII (în ereziile lor, nu au parte de iertare de la Dumnezeu)..............ee.. 1171 
ERETICII (condamnarea ereziilor acestora)... nenea nana 1172 
ERETICII (combaterea ereziilor acestora)... nenea nenea nana 1172 
ERETICII (întoarcerea de la erezie la învățătura cea dreaptă)... 1179 
EREZIIEE: (GEICA e tai ta atacat 0 eta aa a cală a ACB cal lea 1179 
EREZIILE (nașterea 107) cca ceea castă aa oa cai dia a sl a d a a 1180 
EREZIILE (aderarea la diverse erezii a celor slabi în credință)... 1182 
EREZIILE (ferirea de învățăturile eretice, ucigătoare de suflet).......... eee. 1182 
EREZIILE (urmările distrugătoare ale ereziilor)... 1182 
EREZIILE (slăbiciunea lor întemeiată pe minciună le face să dispară).............. 1182 
ETERODOCȘII: sis caiet sata cotata op a i Cea dai da od ca dia 1183 
EUHARISTIA (- Trupul şi Sângele lui Hristos)... nenea 1184 
EUHARISTIA (- masa cea dumnezeiască)... eee nnnneea 1185 
EUHARISTIA (- pâinea cea spre ființă)... nenea nana nana 1186 
E URARISIEA:(- leac MÂnțUItOI aaa oala 8 arii a ata Ac d a aut 1186 
EURHARISTIA,(--doctoria nemuririi), en cetei ati a atasa d dia audi Doe iată 1186 
EUHARISTIA (- Sfânta Mulţumire) ceea anna 1187 
EUR ARISTIA. (Unirea CU HIIStO:S eo sat iata a oda aia dela 1188 


EUHARISTIA (- inhabitarea reciprocă a lui Hristos în noi şi a noastră în El)... 1190 
EUHARISTIA (când săvârşim Sfânta Euharistie, vestim moartea şi învierea Lui) 





a a al Ste Aa 13 tai za a ca a col a cl ta ta da atasat 0 1190 
EUHARISTIA („Cel ce aduci şi Cel ce Te aduci, Hristoase...)...ceeeeeee anni 1190 
EUHARISTIA (ânamneză), aa cala e un ca aa a igo ba ae a it a ei te 3 tel ie 1190 
EUHARISTIA (caracterul sobornicesc al Euharistiei) ........ men 1191 
EUHARISTIA („Acesta este trupul Meu”)... nenea nana 1192 
EUHARISTIA (aducerea Jertfei nesângeroase).......... nene nenea nana 1192 
EUHARISTIA (prefacerea darurilor) .......... mean eee ana nana 1192 
EUHARISTIA (Hristos Se aduce jertfă şi Se împarte credincioşilor)................. 1193 
EUHARISTIA (Hristos Se împarte, nu Se desparte şi niciodată nu Se sfârşeşte) 

Cate a 0800 000 ae d de ic ve Zoe aaa Ada a a a ba lat i oala ai 1194 
EAJELARISTIA (PE rea 01) seacă cette cocă ca al da sad uta dana lt a de 1194 


EUHARISTIA (primirea Sfintei Euharistii numai după ce ne-am spovedit păcatele) 

o nt tin AD lt Ra Aa ls ati seal aaa a tatea 1194 
EUHARISTIA (este necesar a se ţine post înainte de primirea Sfintei Împărtăşanii) 

pal da Aa 0 ta d aa [i a 0 al a ad a d aia 1195 
EUHARISTIA (primirea ei ,,spre iertarea păcatelor şi spre viața de veci”)....... 1195 
EUHARISTIA (primirea ei înaintea Morții) eee nenea nea nn 1196 
EUHARISTIA (deasa ori rara împărtăşire?) nenea 1196 
EUHARISTTA. (primirea. 61 =: COIȚIL) ceas pata cada ta aa 1197 
EUHARISTIA (cum să ne apropiem de Sfânta şi înfricoşata Masă)................... 1212 
EUHARISTIA (necesitatea primirii Sfintei Euharistii)......mme nenea eee 1215 
EUHARISTIA (primirea ei - folosul)... nenea eeenneneeeoenaeaeeeeenaeaaeoaanaa 1216 
EUHARISTIA (atitudinea bunului creştin după primirea Sfintei Euharistii) ..... 1221 
EUHARISTIA (primirea ei cu nevrednicie - gravitatea)... nenea 1222 
EUHARISTIA (să-i oprim pe cei ce vor să se împărtăşească, nevrednici fiind) 1228 





EUHARISTIA (cuvânt împotriva celor ce se apropie foarte rar de Sfintele Taine) 


fs nica nl o a lu da pă gts odata a tul apă ipa  u ga 1228 
FAPTELE („lar cel ce va face şi va învăţa, acesta mare se va chema în 
Sinipp ad a (ia „0.0 0) DULCE 2 escu 0000 aiba da aa aa 28 ia dă Că al 1230 
FAPTELE (săvârşirea lor după voia lui Dumnezeu) ceea 1230 
FAPTELE (spre slava lui Dumnezeu şi spre mântuirea noastră să le 

= A 2 Aa n IROD RON SPION RRDP NP ARII RDI Sp RE DR PAR 0 e RINA PNR IE 1230 
FAPTELE (săvârşirea unei fapte bune ne îmboldeşte la alte fapte bune) 
c/d aaa sta 0 du sua fn tă uda atat e DR tt sea ta za aaa e a aaa ala au 1232 
FAPTELE (scopul săvârșirii 10E): cainele as doo ăn ia e ai n dn ada 1232 
FAPTELE (să conştientizăm că Dumnezeu ştie şi vede toate şi atunci nu 
Otis 2078 SI) atoli i 0 ag dl ul aa ADA ae aa 800 aia dada ala aie aia da 1232 
FAPTELE (starea sufletească, intenţia şi gândul cu care se săvârşesc 
TapIE IE) cuaternar 85 d cai a lao at d 1232 
FAPTELE (efortul omului şi ajutorul lui Dumnezeu în săvârşirea faptelor 
DUE) is caeneă ten Zac ata Că seca tan cana nt 0 a St a ea iai 2 a e o pl la 1233 
FAPTELE (săvârşirea faptelor bune) .......... cena eeeneeeeeeennaeaeeoeenaeaaeoannaa 1234 
FAPTELE (îndemn la săvârşirea faptelor bune)... 1235 
FAPTELE (bune - săvârşirea lor cu osteneală)....ceee nenea 1236 
FAPTELE (bune - săvârşirea lor cu smerenie şi în ascuns)... 1237 
FAPTELE (scopul săvârşirii faptelor bune)... nenea 1238 
FAPTELE (bune - săvârşirea lor spre slava lui Dumnezeu)... 1238 
FAPTELE (pildă faptelor bune) soacra na a Ma do ta a a a aut i 1238 
FAPTELE (despre destăinuirea faptelor noastre bune)... 1239 
FAPTELE (să nu socotim faptele noastre ca fiind măreţe şi să nu cerem 
Domnulirasp aţă pențrilie 6) sinoi doilea ta a Bt 1241 
FAPTELE (împotrivitorii săvârşirii faptelor bune)... 1241 
FAPTELE („ca văzând faptele voastre bune, să slăvească pe Dumnezeu 

a Ba ÎNC ooD că lb i II) PERRIN Pe PR RI Ip ERE ANR RNP DR a RIO RRC RET TI e Pa RR RE DIR 1243 
FAPTELE (bune folosul săvârșirii lor) „sc cect cata sa ceea ca daia 1243 
FAP'TEILE (răsplățitea faptelor bune since că tati ăn came aleile 3 ia 1244 
FAPTELE (trupului şi faptele sufletului) ........ccce ceea eeeneeeeeeeneeaeeoaeeaa 1244 


FAPTELE (faptele relee Er e ii) azot roză ai tel ata aa E te 1245 


FAPTELE (faptele rele chinuie conştiinţa omului) cecene 1245 
FAPTELE (după faptă şi răsplată) see eco eco tona cina dada aia a 1245 
FAPTELE (faptă: şi CU a BLU) An sie i taa să aaa e ra A ile 20 a ata la a 1245 
[CĂ SA RE RCA sepia etil ala 0 tal 30 a a DE 0 al 1246 
FECTO RIA (OEI a Deca ia tintele ele 0 atatea all tite aa 3 1247 
FECIORIA. (elog1u HECLOTIEI) ins copaas caci cn aaa ag d sl ata 0 la ai le 1247 
FECIORIA. (măreţia: Tec LOTI6A acetat cad ai n pa aa A ta a 1251 
FCI LA (VA LOGO AIE ace dc i ala a iat Oaza sl a za Za 1252 
FECIORIA (în Vechiul Testament)... nana 1252 
FECIORIA (în creştinism şi în alte religii)..cccee nene eee 1252 
FECLORIA ERE iOtl OLE) cca neta tel 0 a dci 8 aa ear aa lie 1253 
FECIORIA (îndemn la trăirea în feciorie) „men nneeeennna 1255 
FEECIORIA (îmbrăţişarea; fEc1OrIe1) i cmce iaaaă caza acei alee 03 aa cateii ca au ada 1259 
FECIORIA (îmbrăţişarea ei prin silă şi constrângere - gravitatea) ....... 1260 
FECIORIA (îmbrăţişarea fecioriei - ÎîMpotrivitorii) „mean 1260 
FECIORIA (ar dispărea neamul omenesc dacă ar trăi toţi în feciorie?) 

cl la a: aa ua lt at abat dac a dn il e natia taca muta trade ac o alai nt Malu ai 1261 
FECIORIA (despre fecioarele cuviincioase) cecene ae enenasoenaneenono vena 1262 
FECIORIA (vieţuirea virtuoasă a feciorelnicilor)... eee 1262 
FECIORIA: (purtarea. fecioare lg) aceata ae ad aaa a da at a fa ai a a 1263 
FECIORIA (lupta şi nevoinţele celor ce voiesc a trăi în feciorie)......... 1263 
EECLORIA-(muceniciă. 1661011601) godeă i ta la datata tal dă nl 1267 
FECLORIA. (10 1Osul fec1Or1e 1) Aaa etc di aa ai ta Ri aa i 1268 
FECIORIA (răsplata primită de cei feciorelnici de la Hristos) ............... 1268 
FECIORIA (sfaţiiri pentru fecidare) si nana scala aaa aaa caii iadul da 1269 
FECIORIA (încălcarea făgăduinţei fecioriei — gravitatea)... 1269 
FECLORIA (SICA LOPIă ) e ce ase dă di tt 0 n i a at ti 1270 
FECIORIA: (51 milostenia jo pia aa 300 pa ăi cr Sali atat iti at tl dI0 a 1275 
FEMEILE (,bărbatul'tău-te va stăpâni”) ce ocazii aa ete aaa casa da i cin cata a 1275 
FEMEILE („temea în biserică: să. ada) etate cai ae Annie edenica 1275 
FEMEILE: (purtarea 101) sana ata aa pasta sola tt at a Aa ui 1276 
FEMEILE (purtarea acoperământului capilar)... nea 1277 
FEMEILE (sfaturile femeilor decăzute) .....meee nenea 1280 
FERICIREA Ale fiațza:) pecetea e ata taia cnc ca a iii ali că alta tacă cc e 1280 
FERICIREA (fericiţi: Stint Celui) aceata in ae da taia aa oa a ta aa ai alta 1280 
FERICIREA (dobândirea FETICIrIi) „misi tasare tarana oct dana ds ad lar i d 1282 
FERICIREA (în. ce constă fericirea. 7 ) + soia cota ta e aia ate a 13000 aa a 1282 
FERICIREA (aparenta fericire a celor bogați)... cecene 1282 
REL O:SO FLA: (ACIDUL za ceia eo a lac aa at la i dd 1284 
FILOSOFIA m int eat aa ti el e aa 0 a a a a 1284 
FILOSOFIA (philosophia antigua şi philosophia christiana)................. 1284 
FITOSOBIL(DEĂ 01) ai ceata ea iile i al e si dt a ca alai ea 1290 
FRAȚI (creştinii ortodocşi sunt fraţi în Hristos - Fratele lor)................. 1292 
FRICA (esa bună ȘI mântuitoare) cocosii cedată ca tdi al lu Aaa ai 1293 
FRICA (de Du titre ZEU is ca iaca coeziunii ia 20 ic na a i aie 1293 


FRICA MAE PA CAL 4 scan acostat ata a 0 8 asta d 300 az air da AN bă al 1296 


ERIE A (E IILE CU) accea co cine la da aia a Da A al til la ta d 1296 
FRUMUSEȚEA (trupească şi frumuseţea sufletească)... 1296 
FRIMU SEI EA [Crt ULUI) cca 0 data a ed ate te sua RO 1297 
ERUMUSE LE A (sufletului) i iale a arata da ai e da coat a al ie 1298 
FRUMUSEȚEA (de aici, de pe pământ şi cea din viaţa viitoare).......... 1300 
EIN IELIE Aaa Ie ) casa ta o a aaa n aa ia Nat da ate a oa dt dl 1300 
FUNCŢIILE (iubirea de onoruri şi funcţii lumești). eee 1301 
CANDIR IE LOLA te ) 5 poa IA a a i la ai aa i a dea în 1302 
GÂNDURILE (păcătoase — eliberarea de ele)... nenea 1302 
GÂNDURILE (paza gândurilor)... ceea caeaenaneneeeeeaeeea causa sous eza caza aaa 1302 
CIEL ZI Acta cl Renata entalpia a sit ala pa 3 tale Cc aa 1303 
CE NEA E) CULA atata aid ati a 3005 le Pula ta 0 80 a uita a at 8 au 1306 
(3 FHICIREA NILIORULUD isi ciinii a 0 a 00 ca pa 3 a Aaa dis 006 i a it 1307 
18 8 îi 3 E, 9 9 [e 95 DAR Da ta RET ROI IRI DAR SE DRE IE SERA RENI AR eh PRE RN API ARI IPA AR RR RER Aa 1308 
(OEI MEL E (Ce DU SE CIVILI) sia i a a ca ae ata to a na a ll 1312 
CIRIJA(dE:Cele UDE VIIICE ȘI) e ici aaa d are a ada daia a aa arte 1314 
GRIJILE LUMEŞTI ÎNROBITOARE (definiţia) anca 1314 
GRIJILE LUMEȘŞTI ÎNROBITOARE (Di A VIE a esa acad lea alea es aa să eul e 1314 
GRIJILE LUMEŞTI ÎNROBITOARE (urmările păgubitoare)........c nenea 1315 
GRIJILE LUMEŞTI ÎNROBITOARE (remedii)... 1315 
HRANA (CONSUL CAP li) sita aig occupied ta 200 ae 13241 
HRANA (cumpătarea în Mâncări) ceea nana nana aaa 1321 
HRANA („mâncăm ca să trăim, nu trăim ca să mâncăm”)... nenea ennnneea 1322 
HULA (împotrivă Duhului Sfânt). mice cae ceea ci aaa cate aaa oa cara can ata ca a 1322 
HULA (împotriva lui Dumnezeu)... nenea nana 1323 
HULA (împotriva lui Dumnezeu; pedepsirea hulitorului) nenea 1325 
HULA (împotriva lui Dumnezeu — lepădarea ei)... nenea 1326 
HULA(hiilitea Aproape III): asc pată ta aia dac tt n atăt ta i al 00 de 0 a 1326 
DADU iopaa ga a ct o e a a dl aa la DR an ai a 00300 ca 1328 
IADUL (Dumnezeu ne ameninţă cu iadul pentru a ne scăpa de 1ad)........ccee eee 1337 
IADUL (iadul nu a fost făcut pentru oameni, ci pentru diavoli)... nenea 1340 
IADUL (deasa cugetare la chinurile din iad)... nenea 1341 
TAD)UIL (existenţa ALU acasă 200 căra aa aa aa ot la ata ad tă 1341 
IADUL (să nu căutăm unde este iadul, ci să ne păzim pentru a nu ajunge în €l)......... 1350 
TALDUL4 frică de: ehiniitile: răului e scene ac ai Dn aaa Dada a pd d ba 1351 
IADUL (chinurile diferite ale păcătoşilor din Iad)... nenea 1351 
TADUL (sţarea păcătoşilor dim Dad) ses catea al at 0 a a ata a 1365 
TADUL (veşnuicia, chinurilor adult); scarita ne iata lan ta Balta cata tc că a d 1365 
IADUIL (de după. Judecata Universală) se e aci cata dog căt citi nl cal i tata 1370 
IADUL (după judecata universală sfinții nu-i vor putea să-i mângâie sau să-i ajute pe cei 

a ii Sc Del az galu [4 [eta olt) a i A IRONIA PROPRII RIAA Eee De RAI CI CR O ARI IRI RIAA IER RIO Ca e JE RRRRI E e 1370 
IADUL (Dumnezeu, celor din Rai care au rude ce se chinuie în Iad, le va stinge mila față 

de-Acestia CLIPA) e cetatea datina ta a 0 a Sic e tc aaa a ada 34 1371 
ICOANELE (cinstirea: sfintelor 10036 nana ocina ta td a tt a d 1371 
IDOLATRIA (felurile actuale de idolatrie)........e eee nenea 1372 

IER IAREA APROAPELUI: cea 0 da 0 e aia a taiere 2 0 ml 1373 











INIMA (GU ata 5 aaa crea a caiac a d nat ta a 2 ul al A a la i al 1402 
INIMA (înfrânță Şi. SOETICĂ) saci ata sa sa a a a d aa a a i da da a lila 1403 
INIMA Aita CULA ATIT) 3 se e toată a ca da ce Dle ga ca adi 1403 
INIMA (Dumnezeu mângâie inimile celor ce se încred în E[)..........meee nenea 1403 
INSUL LEAE, (achise:aproapelili-cmteozărise aia e oleaca Ga aa a Da ln piata (e 1403 
INSULTELE (nu este nimic mai greu de suferit ca insulta) ........mmeee nenea 1404 
INSULTELE (despre cel ce-L insultă pe Dumnezeu)... nenea 1404 
INTERESUL (urmărirea interesului comun, nu doar numai a celui personal) ............ 1405 
TNA CEE Ei 00) Sa ca 2000 Dai a 05 că Do Dacia aa Di 33 ada catia la ad aa AA ia 1408 
INVIDIA4 nasterea VIE) iesi coate aaa agale ia la goi a ea call aa Sa 1408 
INVIDIA (mări festâTea) pici saca tari cata ci aa a cai tai a a ie ca i lu at e ata 1409 
INVIDIA (nu este păcat mai rău decât invidia)... nenea 1413 
NVIDIA oră alea) da cata ia i acte ceata asia i so) Apa a apa na S s a S 1414 
INVIDIA (este pierzătoare pentru cel ce o întreţine şi pricinuitoare de har şi strălucire 
perițiii:cei INVITA). încă sei da a cadita st oa a tao iata Ma 1419 
INVIDIA (urmările distrugătoare)... nneaaennn 1422 
INVIIDIA- (e berărea din Tobi; ET) sia cca atei aaa i a 8 tă 0 i a aa a a el all 1423 
ISPILEL E (atţaeu 1SpItel0r) sata atică cală ga iti a aaa Saal Ana a SE da al i la 1427 
ISPITEL.E (cauzele 1sprte 107) cec tatea e ce odaia ia aia ia e daia dat ca a 1429 
ISPITELE (ferirea-de: ispite). coat ocara alias aaa ml a oi a a lt 1429 
ISPIFELE felurile ISpItelO) ce scot iris se daia aie 230 ata 000 dieta 1430 
ISPITELE (folosul răbdării ispitelor)..........cnneeee eee eee eneee ae eeenaeaeeeennanaaeoeenanaaeoaenea 1433 
ISPITELE (îngăduirea ispitelor de către Dumnezeu)... nea 1434 
ISPITELE (Dumnezeu nu îngăduie să fim ispitiți mai presus de puterile noastre) 
zau ani a il a aa CR ta a ci ia aa aia a Ala o a a A 1436 
ISPILELE (birutteă LOL) oaze ca aie at 0 dt ae cai fu Da ae a 0 a a a 1436 
IUBIREA. DE. ARGINII (defiaiția ) ia cante ata aa i o că ala il at 1439 
IUBIREA DE ARGINȚI (- rădăcina tuturor relelor)... nenea 1440 
IUBIREA. DE. ARGINII (nașterea Er) sc oceă anca diateza a pa il a 1441 
IUBIREA DE ARGINȚI (manifestarea ei) ........ men nn emana 1442 
IUBIREA DE ARGINȚI (gravitatea) ...........mmee eee eee oonnneaaeoeenaeaaaoonnanaaaoannaa 1448 
IUBIREA DE ARGINȚI (urmările păgubitoare) ........ mean 1452 
IUBIREA DE ARGINȚI (lupta împotriva ei)... 1458 
IUBIREA DE ARGINȚI (ce medii) „cică a a i gl 3 1459 
ÎI IRA: D) ES IRA INI poss al dl d 0 i NB lata al e al 1465 
IUBIREA (= Culmea SATtUŢILOL) cs pe tetiere ala dan d loa dd al 1465 
IUBIREA: calea a AA LUNII) 0 i catia ăia de tut 2 cata aa i d ea a 1465 
IUBIREA (- rădăcina şi izvorul oricărui bine) men enneeeeeenaee 1466 
TUL BERE Aa Oa ATCR 3 lee ti tn 380508 la ad a ala 1466 
IUBIRE A (măreția 1UD1r 31) ce oct cae alia Di Du aa aia ta 0 dai ca ra d a dilata 1466 
IUBIREA (minunata lucrare a iubirii) ceea 1466 
IUBIREA (piiterea: 10 DIET) st ce smoala oale ina a ca eta tat ale 1467 
IN BIREA (nAStELrEă AMD III) ere acsii te data aaa dacat aa O ae atac at d 1467 
TI BIRE Am a nifestarea UDAT) za o oct 00 let da ia ae Bala Unda 1468 
IUBIREA (de Di mtezeu) is ci taia deea setea coli eri aa Di taia i 50 ca aia 0 a 1469 

IUBIREA (de Dumnezeu — ce o împiedică?) nenea 1478 


IL) BIREBA (de Aproapele ) ca ze postala ata di a catina i 0 cl na du au le 1479 
IUBIREA (de Dumnezeu şi iubirea de aproapele)... 1491 
IUBIREA. (reciprocă dintre: Oameni) caice dee catena ba aa da aia a arat Oda a 1493 
IUBIREA (să iubim pe păcătos şi să urâm păcatul) eee 1493 
HU BIRE A-(jertie Iniesta 1U DIET) si setea iaca tele page Ca A tea dese asia 1493 
TUBIREA.COONad a 10 DIEuL)aa sa ecaccota ca DA Vata dolj 0 1493 
DUBLE ACELA OILE ia 300 5 al d a tal eta liră ta ec 1494 
IUBIREA (trebuie să-i cuprindă pe toţi oamenii în braţele €ei)........... 1494 
II BIR-EEA (ca IAS TOT ice odata dea ăia da aa da da adapa dp dai 00 te 1494 
IUBIREA (rosdele 10 BITI) zecea o otet Ru 3000 ia 20 nai ada 1507 
IUDA ISCARIOTEANUL i sotie aicea d da 0 ad lia na 1509 
IUDA (Domnul Hristos i-a oferit lui luda multe căi de îndreptare)... 1514 
AA Bi 23 A Ne e SRR Re ROTI A pei A ec a PR r ee RAI pp ANI ACI SAAR e RP NEUE DR OI OR EN 1515 
IUDEII (atitudinea unora dintre iudei faţă de Mântuitorul)................. 1519 
IUDEII (unii dintre iudei Îl tăgăduiesc pe Mântuitorul Hristos)........ 1521 
IUDEII (unii dintre iudei nu L-au mărturisit pe Hristos şi L-au trădat) 
lit i 0 iau atat atu aaa da dud zl Art te tat aaa tt a ia A AU oo a întai astAa 1523 
IUDEII (despre iudeii ce se pretindeau a fi creştini şi loveau în 
Credinta Oa SICA sasea colateral o ai ia ap a da mă 0 ae 1523 
IUDEII („căzut-au neamurile în groapa pe care au făcut-o”).............. 1523 
IUDEII (cu privire la sinagoga evreiască)... nenea nana 1524 
ÎMBRĂCĂMINIEE A asa sa cur stu în a 0 e la li Bl it 1527 
ÎMBRĂCĂMINTEA (creştinul păstrează modestia îmbrăcămintei) .........eeeeeeee 1527 
ÎMBRĂCĂMINTEA (să ne fie pricină de continuă aducere aminte de căderea din 
TA) A sala a ada vale la datate eta oale play dude iata et alta lit le la ta şa al dop dada 1527 
ÎMPĂRĂȚIA CERURILOR (a fost pregătită dintru început pentru noi)........... |/527 
ÎMPĂRĂȚIA CERURILOR („Căutaţi mai întâi Împărăţia lui Dumnezeu şi 
dreptatea Lui şi toate celelalte se vor adăuga vouă”)... 1528 
ÎMPĂRĂȚIA CERURILOR (cugetarea la bunătăţile din Împărăţia cerurilor) . 1528 
ÎMPĂRĂȚIA CERURILOR (Împărăţia Cerului este Hristos Domnul).............. 1529 
ÎMPĂRĂȚIA CERURILOR (dorirea ei)... 1529 
ÎMPĂRĂȚIA CERURILOR (nădejdea dobândirii ei)... eee 1530 
ÎMPĂRĂȚIA CERURILOR (dobândirea ei)... eee 1530 
ÎMPĂRĂȚIA CERURILOR (este a celor ce se silesc şi numai aceştia o răpesc) 
cada a ciao ata a da 35 ia a d a 0 ua a da 1538 
ÎMPĂRĂȚIA CERURILOR („Veniţi ... de moşteniţi Împărăţia cea gătită vouă de 
14 iN tEMe lerea NINA: e seca ete a ca ian i oale ln in lt E 5003 tei ae 1539 
ÎMPĂRĂȚIA CERURILOR („În casa Tatălui Meu multe locaşuri sunt”) ........ 1540 
ÎMPĂRĂȚIA CERURILOR (Raiul şi Împărăţia Cerurilor)... eee 1542 
ÎMPĂRĂȚIA CERURILOR (starea celor fericiți în Împărăţia Cerurilor)......... 1543 
ÎMPĂRĂȚIA CERURILOR (pierderea Împărăției cerurilor)... ceeace 1555 
ÎMPĂRĂȚIA CERURILOR (atitudinea drepţilor mântuiţi faţă de cei din iad, după 
Jud SCăLă AN IESE) o tarta si 0 ee aia at al 0 ea nt a a a a nl 1558 
ÎMPREUNAREA TRUPEASCĂ (imboldul firesc pentru împreunarea trupească) 

ci sea itp a citat ac ai oana 0 ua i d 1558 

ÎMPRUMUTUL (să iertăm pe datornicii noştri fără să le aducem învinuiri).... 1559 

















ÎNCERCĂRILE (- urmare firească a îndeletnicirilor duhovniceşti) ..........e eee 1559 
ÎNCERCĂRILE (îngăduirea încercărilor de către Dumnezeu)... 1559 
ÎNCERCĂRILE (cauza şi scopul lor) .......eceeeeeaeaeneneneeeeeoeaza caca ceea caca 1562 
ÎNCERCĂRILE (Dumnezeu - nădejdea noastră în încercări)... ceeace 1563 
ÎNCERCĂRILE (ajutorul lui Dumnezeu în încercări)... ceeace 1564 
ÎNCERCĂRILE (răbdarea încercărilor)... ceeace eee 1565 
ÎNCERCĂRILE (folosul dobândit din încercări)... aaa 1566 
ÎNCHISOAREA (pedepsirea cu închisoarea a celor ce se fac vinovaţi de fapte 

DE EN): A atter e 5 ate ptr furau Ba fe 7 aut 00 000. tac plat a ada că eetau Rate a, căc ec ca: doo ia eta sie ue 1568 
ÎNDEMNURILE (duhovniceşti)... aaa nenea aaa aaa 1568 
ÎNIDR AG OSI IT so it ete a a ai 0 a tai et la aaa 2 aa aul 1569 
ÎN DE) MINE ZE DEE AS ia octet a ia 209 d i 8 i a, 1569 
ÎNFRÂNAREA (de la alimente)... ae 1569 
ÎNERANABR EA. (de jâ- păcate ) scos 004 să a tc 000 d Sa dati 1571 
ÎNFRÂNAREA (desăvârşită)... aaa aa 1571 
ÎNIER ANA REA P0 10 Sul): sia cacat eta pi dai 00 at ba ae el dA ie 1571 
ÎNGĂDUINȚA (reciprocă a oamenilor) .....cece anna ae eaeea e scee 1571 
ÎNGĂDUINȚŢA (- numai până la păcat)... eee eee 1572 
ÎNGERII (despre sfinții Îi eri) e corectate oa ela ci anala i oa a 1572 
ÎNGERII (crearea îngerilor) ........cmnenenenee eee eneaeaeneneneeeeneaeaeaaaeee 1572 
ÎNGERII: (firea: ÎN get il E) tuia ei ate a 20020 ia a a 1573 
INGERII (Angeru păzi 40) 06 once 2 sd all aa cl za iat a ea a al 1573 
ÎNGERII (ierarhia cerească). 1scate aaclaa tta ta cnaOiaiatata adteoua 1574 
ÎNICE PIL-(SECA E TE 1) a a ta Da 0 ca a a ale aa ba 1575 
ÎNGERII (misiunea, lucrarea şi slujirea lor)... eee 1575 
ÎNGERII (desăvârşirea îngerilor).......mcecececeeeneaeaeaeneneneeeee nenea nenea eee 1576 
ISPA li 97-A N «3 DEA = RMN SAD SNP RER O A Ra ERE ANI AN at N 1576 
NISA CONU NE A a a tu pe ete ut a aa 0 ia a DU a să al d 1576 
ÎNŞELĂCIUNEA (despre înşelăciunea la timp potrivit şi cu gând bun)........... 1576 
ÎN CAM PILA RILE igo ana dai ala ae li 1579 
ÎNTÂMPLĂRILE (neprevăzute şi nefaste)... eee 1580 
ÎNŢELEPCIUNEA („S-a făcut nouă înţelepciune”)... eee 1580 
ÎNŢELEPCIUNEA („Nu vă socotiți voi înşivă înţelepţi”)... eee 1580 
ÎNŢELEPCIUNEA (dobândirea înţelepciunii)... eee 1581 
ÎNȚELEPCIUNE Alanis ască ieste a aa dn ca ta a ie două 1581 
ÎNŢELEPCIUNEA (lumească şi cea duhovnicească)... 1581 
ÎNŢELEPCIUNEA (omenească şi cea dumnezeiască)... eee 1583 
ÎNŢELEPCIUNEA (se întovărăşeşte cu trăirea duhovnicească) .......ce nenea 1584 
ÎNŢELEPCIUNEA (necesitatea dobândirii înţelepciunii)... eee 1584 
ÎNȚELEPCIUNE A: (i ev la ) iza ci aci e ata a i e aaa o d a 1584 
ÎNŢELEPCIUNEA: şi blândeţea) seci cu nica eta sad data o d a a da ai dă 1584 
ÎNŢELEPCIUNEA (şi simplitatea) .......cece ceea ra eaenenenece eee ca caeaa sasea eee casa sase 1585 
ÎNVĂȚĂTURA (adevărată şi mântuitoare)......meeeee eee eee 1585 
ÎNVAŢAPURA (îivăţăturile-Te 16); stu cois coca să ala a ia 1586 
ÎNNVALE REA (UPU put LO 23 (atacat ta ai tatei 8 iai alla aa af Alain dala 1586 

ÎNVIEREA (trupurilor - credința în învierea trupurilor) cnc 1598 








ÎNVIEREA (trupurilor; învierea drepţilor şi învierea păcătoşilor) ..........eeeeeeee 1601 
ÎNVIEREA (trupurilor — starea trupurilor după Înviere)... ceeace 1601 
JERIREL Er. se hit LO Sta DE at) sita 0 dea il ai ac atacat le 1606 
JERIFELE (aduse-de noi lui: Duniheze) sr at sat a oa a a i at o ia li 1608 
JOCURILE:(dE NOLOCĂ i risti d a otomani 0 li ha li ta 1610 
JUDECAREA APROAPELUI (manifestarea)... nenea nnnneea 1610 
JUDECAREA APROAPELUI (gravitatea) ...........cn eee nenea nana nana 1610 
JUDECAREA APROAPELUI (urmările păgubitoare)..........een nenea 1612 
JUDECAREA APROAPELUI (,„Făţarnice, scoate mai întâi bârna din ochiul tău şi atunci 
vei vedea să scoţi paiul din ochiul fratelui tău”)... 1614 
JUDECAREA APROAPELUI („Nu judecaţi, ca să nu fiţi judecaţi”) .......... mea 1615 
JUDECAREA APROAPELUI (să urmărim mai întâi timpul, pricina, intenția, deosebirea 
de-persoatie șIscopuul. une ntapley si acuzi so cica tă cazac pa 00 a i ai că tan ua i a di 1617 
JUDECAREA APROAPELUI (remedii)... eee nnnneea 1618 
JUDECATA (partictilară) sc poată ana pas dat oo ad a dart ai td 1622 
JUDECATA UNIVERSALA ezoteric ad0 1627 
JUDECATA UNIVERSALĂ (gândul la Judecata finală)... eee 1647 
JUDECATA UNIVERSALĂ („oare nu ştiţi că vom judeca pe îngeri?”)............ 1649 
JUDECATA UNIVERSALĂ (criteriile judecății)... eee eee 1650 
JUDECATA UNIVERSALĂ (iubirea şi dreptatea la judecata cea de pe urmă). 1652 
JUDECATA (lătri buna |) secte cutata 0 ta Ea i ti 0 pl aa 1653 
RAMA NI), (Cl Lia E 12 0 ao aia e postei iata el ada 1656 
JURĂMÂNTUL (- chemarea lui Dumnezeu ca martor)... 1656 
JURĂMÂNTUL (pe numele lui Dumnezeu)... eee eee 1657 
JURĂMÂNTUL (în Vechiul Testament)... eee eee aaa 1657 
JURĂMÂNTUL (în general, jurământul este oprit)... ee 1658 
JURĂMÂNTUL (nu orice jurământ este oprit)... 1659 
JURĂMÂNTUL (ferirea de jurământ)... aeneaenenenee eee eaea ae 1659 
VERA MAÂNIUI: (orăvităleia) sa 2 aoecaa a ea a ala a e a aa 1661 
JURĂMÂNTUL (nu au trebuinţă de jurământ cei ce au nume bun şi au îmbrățișat 
XI LU ILE Dc aa 0 a 3 aa al a a n ag ta Deda ut at 1663 
TIRAMANI EL (SfCâ tii 200 meci ca a dă a ada 9 al taia 1664 
JURĂMÂNTUL (lepădarea obiceiului de a jura)... eee 1664 
LACRIMILE, (de pOcăniță e să ce atacă atacă pe a a ca aa a la da ntaa  d l  a 0lc 1667 
LACRIMILE (,„Fericiţi cei ce plâng, că aceia se vor mângâia”).......... mean 1669 
LAUDA: (CONST Gta) sa aia oz aa a aaa lo ta ta ia 1669 
LAUDELE (aduse: aproapelui )i:ssoitoca iei ate atata a ti ala tal ata 1669 
LAUDELE (respingerea laudelor ce ni se aduc)... nenea 1669 
LA COMIEAUE IUL la joia o aia Pta aaa la palat ed ua a ii d iata 1670 
LAC OMIA (Eta belt e i sote as alu a ae a ae i aa i a tata ză cala oc da ata 1670 
LĂCOMIA (nani fEStareă El) socata Sai d e d ca dA la 1671 
LĂCOMIA (urmările pierzătoare) ........ceceeeeeeenenenene eee eee 1675 
LĂCOMIA (remedii şi eliberarea din tirania ei)... eee eee 1676 
LĂCOMIA PÂNTECELUI (manifestarea ei)... aaa 1676 
LĂCOMIA PÂNTECELUI (gravitatea)... nenea aaa eee 1677 

LĂCOMIA PÂNTECELUI (urmările dăunătoare)... aaa 1680 











LACOMIA PÂNTECELUI (remecl în); sam ciacoaoci too aa ata al ai it 1688 
LECTIE AEV Il) 3 ee oct tes dea că ca ag ea 9 o i d i 1690 
LE PADARBA DE SINE sees adie italia te lau ia ad aa 1691 
LIBER IALEA (Cat IVI arata 200 pa ai dă a dea. 1691 
LIBERTATEA (Dumnezeu nu constrânge pe nimeni în urmarea binelui).................. 1693 
LIBERTATEA (Dumnezeu doreşte să-L slujim în mod liber şi voit).......cee nea 1693 
LIBERTATEA (dușmanul libertăţii) ++ ce aie catea co dacia nai 1693 
LIBERTATEA (adevărata lbertate)............ce anna enneeeeeeeenaea ee oennaeaeeoennanaaaoeenaaaaaoannaa 1694 
| BA 53 20 sd] 9000 «e NA [n IAR DP APESE a AREA Ac RR Na te a RI n SR Dan RUA Ie ORI Pa SDOA ap eat 1694 
LIMBILE (ămestecarea linabilor). cacao oale caruia d ia a a ada n aa d a 1696 
LINGUȘIREA (cea diabolică şi vătămătoare) ......... mmm nana 1697 
LINOUSIR EA (manifestarea CI) anina eat ca aaa d ab cita că d 1697 
LINGUȘIREA (gravitatea acestei înjositoare patimi) ....... men nnneee ea 1698 
LINISTE A (SU UGLEaASEA e desde i at dada Bla ce paote Pa e ata Baa dc beta Ada 1698 
LINIŞTEA (dobândirea liniştii lăuntrice) ...... eee nana 1699 
LITURGHIA (- centrul cultului ortodox)... nenea nenea 1699 
LITURGHIA (Duhul Sfânt săvârşeşte toate în Liturghie împrumutând limba şi 

IN ANII OLD II) ici stie abată al că at pe eat i tai atata Ca aaa el lata 1699 
LITURGHIA (aspecte din ritualul Sfintei Liturghii)... nenea 1700 
LITURGHIA (cântările din timpul Sfintei Liturghii)... nenea 1700 
LILURCIEIA (etenă: Taăfe zeitei seat aaa la ti 2 ei d e i la a 1700 
LAT UIERCIFILA (Ec enale ) aa isi atăt azot asi aia e au ca aut AA an a ei 1700 
LITURGHIA (îmbrăţişarea şi sărutarea frățească) .......mmeee nenea 1707 
LITURGHIA (epicleza cuharistică) nisa seaca see canoane ăsta ata a 1708 
LITURGHIA (participarea la Sfânta Liturghie şi atitudinea creştinilor în timpul 
cutie ze Te st 115 10 50) sanie aaa au iri iu etc a aa et aa saca a tă 1709 
LE CRURILE (firea NIerutilOT: OTE NeSUI) sic vata coate a aa a n a ie 1716 
LUMEA (alipirea sufletului de lucrurile lumii)... nenea nenea 1716 
LUMEA („lumea întreagă zace sub puterea celui rău”)... nenea 1719 
LUMEA („lumea s-a răstignit pentru mine şi eu pentru lume”)... 1719 
LUMEA (este învinsă de ucenicii lui Hristos din toate timpurile)... 1720 
LUMEA chipul acesţer lunii frece?) asa sta daca a al aa tu a lo li i 1720 
LUMEA-,lumea aceasta este umbră ŞI V1Ş" has caseta tc dt ara dit al 1721 
LUMEA (perisabilitatea lucrurilor din lume)... nenea eeaneeenaeneoenonoeoaneseneno esa 1722 
CV Arie LEET Ia EA CD) sine see oi et ata arta a d at a 1722 
LUMEA: (STAESIUU IRU) zarea aaa oa a a ta a it or d tenta a di iat 1724 
LEEA DUHOVNICEASCĂ sate oa a ial 9 ai la ag dd 1726 
URII ESL IMPODOEIIR DEE ass Sa act tal aa ial ant ia ll, 1741 
MAICA-DOMNIU LUI: (Buna V ESI) alea ăla ca ăla d na als le 3 d 1761 
MAICA DOMNULUI (fecioară a născut pe Hristos)... nenea 1761 
MAICA DOMNULUI (pururea fecioria Maicii Domnului)... nenea eee 1763 
MAMA (dragastea dle Tara) i feat etate a aa a tă a la 38 1764 
MANA CEREASCĂ si cai ied e cl aaa at ha Ut a alt 1764 
MARTIRIUL (- poartă a morții şi începutul vieţii celei adevărate).................... 1764 
MARTIRIUL (- dovada iubirii de Dumnezeu)... nenea 1765 

MARTIRIUL (eine sunt marţitii?) ae că colea ate a la a 820 0 a 1765 


MARTIRIUL (martirii - exemplu de statornicie în credință) ......mmeee nea 1765 
MARTIRIUL (martirii - „buni, biruitori mucenici”). nenea ennnneea 1766 
MARTIRIUL (chinurile la care au fost supuşi creştinii) ....e nenea 1767 
MAR IIRIUL (per Secu t OEI): apă sata iapa aaa ua a a a a vale 1770 
MARTIRIUL (Hristos — tăria martirilor Să)... nenea 1770 
MARTIRIUL (atitudinea martirilor în faţa Morții)... nenea 1771 
MARTIRIUL (ostenelile martirilor sunt uşurate de nădejdea bunătăţilor viitoare) 

Si dt Rp ca A a d a aa i aa d a is aa ii a 1.773 
MARTIRIUL (martiriul pentru Hristos este desfătare, odihnă şi arvună a comorilor 
CELESUL) ia stia tt a e 09053 a a oaia a at pata alt se 1774 
MARTIRIUL (prigoana împotriva creştinilor a vădit cete întregi de mucenici).......... 1774 
MARTIRIUL („sângele martirilor — sămânţa creştinilor”)... nenea 1775 
MARTIRIUL (nu numai moartea mucenicească face pe mucenic, ci şi gândul şi 
Lol m pca  PRINER e RE IE RR Sa AR RAR SER N RI RI Aa NORI IRA CAD AEO RI o A A APR a a MIR ADN Ie AR 1.775 
MARTIRIUL, (măreția MATT ÎN) iscat ad a at te a d at na d aa 1776 
MARTIRIUL. (exortaţie la martiriu) sc cota e caca aaa ada eta ada data 1776 
MARTIRIUL (răsplata martirilor de la Hristos Domnul)... nea 1777 
MARIIRIUL (Cinstirea iat Cr 10 iai că zac aici a ca po a 5 aa din a a a a da aa 1780 
MARTIRIUL (despre lauda adusă sfinţilor mucenici) cecene 1782 
MARTIRIUL (tabăra mucenicilor nu e cu nimic mai prejos decât tabăra de îngeri) 

tdi 300 E A pai pa ei 0 Cuvant aaa a paie 23 ai 0 colita 1782 
MARTIRIUL (martirii ne predică Evanghelia prin viața şi faptele lor) ............. 1783 
MARTIRIUL (amintirea chinurilor, luptelor şi biruinţelor mucenicilor este pentru 
0117200700 ULEo) ora seta a ca ana pl a 0 ada BR li dal e 1783 
MARTIRIUL (gravarea pe lespedea inimilor noastre amintirea chinurilor răbdate 
de:miiceniei = T010SUL) seste atega Sata 06 pa aa 30 5000 nai ao 1785 
MARTIRIUL (astăzi) sia ata ceată a cp ca ga 00 pal el ala 1787 
MASA (acăpele Praf EȘEL)' cn osia ca a a ate am dicta ua dea radoi i 1789 
MASA (cumpatarea lă masă). ancaaesă astia asia a cai at o aa lau ie de al 1790 
MĂNĂSTIRILE (pelerinajul la mânăstiri) cane eee eee eee eee 1791 
MĂRTURISIREA PĂCATELOR (îndemn la mărturisirea păcatelor)... nenea 1793 
MĂRTURISIREA PĂCATELOR (să nu ne fie ruşine să ne mărturisim păcatele) ..... 1796 
MĂRTURISIREA PĂCATELOR (cum să ne apropiem de scaunul de judecată a 
Domnului Hristos pentru a ne mărturisi păcatele)... eee eea 1798 
MĂRTURISIREA PĂCATELOR (şi cele mai mici păcate trebuie spovedite, căci altfel, 
acestea duce lapăpatele:- cele Dati) „3 ta n ital pi 0 iara dedu ata al cau d tat 1799 
MĂRTURISIREA PĂCATELOR (necesitatea mărturisirii păcatelor) .......... macar 1799 
MĂRTURISIREA PĂCATELOR (în faţa preoților)... eee eee 1799 
MĂRTURISIREA PĂCATELOR (mai ales în timpul postului)... eee 1800 
MĂRTURISIREA PĂCATELOR (primirea iertării păcatelor) .......cee nenea eee 1800 
MĂRTURISIREA PĂCATELOR (Canonul)... nenea aaa ae 1802 
MĂRTURISIREA PĂCATELOR (folosul dobândit prin mărturisirea păcatelor)....... 1807 
MĂRTURISIREA PĂCATELOR (căderea în aceleași păcate pe care le-am mărturisit) 

aa o ti td a la 9 al a ua (ta ada i al a pia aaa la 1811 
MANDRIA (e Fin iţ 14) să ae tatal ai aa il Eta dal aaa da udata at 1812 

MÂNDRIA (- rădăcina şi maica oricărui păcat) ....... mecanica 1812 











MÂNDRIA (naşterea mândriei) .........mneneneececeeneaeaeaenenenceeene nenea nee aceea aaa 1812 
MÂNDRIA (felurile mândriei) .........cnucuouoenneneneneoeaeaeeeeeaca cannot 1813 
MANDRIA: (cea bună şiidde dart esa zi i iul tc a ml ice o re i 4 1813 
MÂNDRIA (manifestarea ei)... aaa aaa 1813 
MANDRIA (ora yitătiea je aa tă anda a ata al oa 0 ata 1815 
MÂNDRIA (urmările pierzătoare ale mândriei)... ee 1819 
MÂNDRIA (remedii pentru eliberarea de patima mândriei)... eee 1822 
MA NDAS(cle PIN cearcane a sa aaa sal i sa 1834 
MANIA (cea firească ŞI BUtiă n că ceai ca 80 aia 0 ilie dă i idaaa i 1834 
MÂNIA (despre mânia cea folositoare şi cea vătămătoare)......cee cecene 1835 
MANIA (66 VĂLĂTNAtOATIE) 1 si ia ca tat ba a bl a cat 1836 
MÂNIA (manifestarea acestei patimi)... ceeace aaa 1836 
NANA; | Braa a)) a iaca at cai a aha ceata ea el aula 1838 
MÂNIA (urmările dăunătoare ale mâniei)... nenea aaa 1839 
MANIA (ceri 11) co a unda atacă Da a a Aaa ul ui ali 1842 
MÂNTUIREA (- unirea cu Hristos) .....mcececeeneneaeaeneneneneneee eee eaen nenea ceea see 1844 
MÂNTUIREA (- fericirea veşnică cu Dumnezeu)... cecene ae 1844 
MÂNTUIREA (- rezultatul conlucrării omului cu harul lui Dumnezeu) ........... 1845 
MÂNTUIREA („a Domnului este mântuirea”)... eee 1845 
MÂNTUIREA (nu ne dorim noi atât de mult mântuirea, pe cât Se sileşte 
Dumnezeu:să: ne-o datuiâseă) n cica a ct tt aa a 0 a le cl at e a al it 1846 
MÂNTUIREA (multe căi de mântuire a lăsat Dumnezeu oamenilor)... 1848 
MÂNTUIREA (îngrijirea de mântuirea noastră)... e 1849 
MÂNTUIREA (ajutorul lui Dumnezeu pentru mântuirea noastră)... nenea 1851 
MÂNTUIREA (dobândirea mântuirii) nenea nenea ae 1852 
MÂNTUIREA (ajutorarea altora la mântuire)... 1860 
MÂNTUIREA (Dumnezeu ne respectă libertatea şi nu sileşte pe nimeni la 

uni Ba LA DDC) IDEO RN ORASE PRR DAN NE IS IRI o A NEI E CIAO SE MAI e CAREIA a DOI ae 1879 
MÂNTUIREA (păcătoşii singuri sunt pricina pieirii LO) „cecene 1879 
MILA făţă de aproapele) ace caci aaa oi inde ii aude danie pa reia 0 dadea dalla 1880 
MILOS FENIA (definiția) n cn iată i a nl Ba at a 0 n aa ba ea 1880 
MILOSTENIA („Adevărat zic vouă, întrucât aţi făcut unuia dintr-aceşti fraţi ai 
înei.prea aici, Mie. Misaţi: făcuit 1) o cesare aa da ci al at ada ata al 1881 
MILOSTENIA („săracul întinde mâna şi Hristos primeşte”)... nenea 1882 
MILOSTENIA („cine pe sărac ajută, pe Dumnezeu împrumută”)... 1883 
MILOSTENIA (măreţia şi importanţa acestei virtuţi)... nenea 1888 
MILOSTENIA (a fost legiuită de Dumnezeu)... nenea mean 1889 
MILOSTENIA (în mare cinste este înaintea lui Dumnezeu milostenia) ..........meeeeeeeee 1890 
MILOSTENIA (cui să facem milostenie 7)... nana 1890 
MILOSTENIA (împărţirea ei mai întâi celor de aceeaşi credință)... nenea 1899 
MILOSTENIA (să nu cercetăm cu minuțiozitate viaţa şi faptele celor ce ne cer milostenie) 
si Pl su al tg 05 na i tai a 599 ai aa aa cale 1899 
MILOSTENIA (să nu judecăm pe cei cărora le oferim milostenie)... nenea 1900 
MILOSTENIA (să nu ne fie ruşine a milui pe cei săraci)... nenea 1909 
MILOSTENIA („Faceţi-vă prieteni cu bogăția nedreaptă!”)........mmee nenea 1910 

MILOSTENIA (exortație la milostenie) se înainta ca 000 dna dacă iat 1911 
MILOSTENIA (înclinația spre milostenie este ontologică în noi)... 1929 
MILOSTENIA (nu contează atât milostenia bogată, cât intenția curată)... 1929 
MILOSTENIA („cel care va da un pahar cu apă rece nu va pierde plata”).................. 1931 
MILOSTENIA (să oferim milostenie nu numai din cele prisositoare, ci şi din cele 
TIC SUC ) scai elan dos atatea 0 aul aa ela da Ai let i PU tina inta dl anala a iu a 1932 
MILOSTENIA (oferirea milosteniei în raport cu cât posedă fiecare) ...........eneeeeeee 1932 
MILOSTENIA (nu se judecă după măsura celor date, ci după puterea averii celor care se 
îndură: ȘI. Cal) sote e aa cai atat d aaa 0 cani tt daca 080 dala 1933 
MILOSTENIA (şi cei săraci sunt datori a oferi milostenie) ........mme nenea 1933 
MILOS TENIA: (sui fleţească) iso satana ate a a e a cal al 9 dia ea A a 1936 
MILOSTENIA (din furt) sistate ao pdl d A apă Rl a 1938 
MILOSTENIA (din veniturile adunate în mod nedrept)... nenea 1942 
MILOSTENIA (săvârşită de dragul slavei deşarte — remedii)... nenea 1942 
MILOSTENIA (săvârşirea ei din dragoste de semeni, necăutând slava lumească)....... 1946 
MILOSTENIA (săvârşirea milosteniei cu gândul nu la cheltuiala banilor, ci la răsplata lui 
IIS OS) oaia o tal Et e n a lt a ta 0 e n ai Da a 1946 
MILOSTENIA (modul săvârșirii milosteniei) cecene ennnneea 1947 
MILOSTENIA (nu se împuţinează, ci se înmulțeşte avuția noastră când dăm milostenie) 
ca du ag a 09 a a ia a Dia 8 ad aia a d a a 1959 
MILOSTENIA (nevoinţele noastre sunt primite doar când sunt însoţite de milostenie) 1960 
MILOSTENIA (săracii miluiţi ne dau îndrăzneală înaintea Judecăţii lui Dumnezeu) .. 1960 
MILOS ENIA (1610 Sl) pci i ue a au tai Aaa a 30 atrada tp Eal 1961 
MILOSTENIA (răsplata celor milostivi).......ce nenea nenea mean 1971 
MILOSTENIA (lipsa milosteniei - gravitatea) .........mm nenea nana 1979 
MINCIUNA (nimic nu este mai slab ca minciuna)... nenea 1989 
MINCHINA: (are pie1oare-sCUirte ): ant dee dia it iaca tata 0 i d d ch loa 1989 
MIN EEA (GC ma atţ1) cca ta tai ta ad 0 Pa a i cl Lt il a uda 1989 
MEN LEA (CUT La aa pa 20 ca 0 0 i pda, tu a 1990 
MINTEA (vătăniărea Miț1) cca că eaateă cala tul 3 caile dal a 0 au a a pl ta 1990 
MINI EA (CUNECAL EA TINaț II ice aaa dia dia d caile aa al taia raliul ia daia dale de 1990 
MINTEA (uşurătațea MIDI). ata a ic sa a dna i i aa tite oi it 1991 
MINTEA -(Eurăţirea Ei) sia cdi ai ce act Ca aa a a ua e i da 35 0 lia 1991 
MINUNILE: (OESpre rOINUrii) sia sata goals ae ai aa al al ui pă ate 1991 
MINUNILE (nu minunile, ci iubirea îi arată pe ucenicii lui lisus)... 1993 
MINUNILE (săvârşirea de minuni)... nana anna 1993 
MINUNILE (scopul săvârşirii de minuni)... 1994 
MINUNILE (cerute din dorinţa de a experimenta şi de a uimi)......ccee nenea 1994 
MINUNILE (darul săvârşirii de minuni) ceea nana 1995 
MINUNILE (mai de folos ne este viaţa virtuoasă decât darul săvârşirii de minuni)..... 1995 
MINUNILE (credinţa noastră ține loc de minuni)... nenea 2001 
MINUNILE (minunea singură nu naşte credinţa)... 2001 
MINUNILE (puterea de a face minuni a fost dată câteodată şi păgânilor şi creştinilor 
nevrednici pentru propovăduirea Evangheliei şi pentru binele altora)... 2002 
MINUNILE (nu trebuie să devină obiectul curiozității, ci se cuvine să fie primite cu 
Credit a) cica doc tatea e că ai te a ca ae aaa tea ala alta a a a i oa A ata 2004 

MINUNILE (săvârşirea de minuni în zilele noastre)... nenea 2004 


DVAIDIRUJ PIRIIEAA e za nelii Znil doaR 8 la 8 00 ar t 2008 
MIRUNGEREA:;: spc sait a inca a tă aia 0 ml al d di a a 2008 
MISIUNE, A: (A S4ă ZI) ea eta ac cant A ll d a d aid 330 2009 
MOAR FEAA ce este: moartea 2) sa 30 fa dica a e Daci tel aa e ai ai i i i ate cc 2010 
MOARTEA (- lege neschimbată a lui Dumnezeu, dată după păcatul primilor oameni) 201 1 
MOARTEA (rațiunea pentru care Dumnezeu a îngăduit moartea)... 2011 
MOARTEA (- pieirea stricăciunii trupului)... 2012 
MOARTEA (- ieşirea sufletului din trup)... nenea nana 2012 
MOARTEA (- desfacerea trupului întru cele din care a fost alcătuit) ........... nenea 2013 
MOARTEA (- odihnă şi bucurie pentru cei drepți)... nenea 2017 
MOARTEA (- trecere spre o viață nouă)... nana nana 2017 
MOARTEA (- eliberare de chinurile pământeşti şi mutarea la răsplăţile cereşti) ......... 2018 
MOARTEA (eupetarea la, moarte); scite rca cacat ec a a aa lada ala a i aaa 2018 
MOARTEA (aducerea aminte de moarte)... nenea nnnnaea 2018 
MOARTEA (ilie e. TOatte ) ss nara a ăla ata at a pa dd it a i 2018 
MOARTEA (moartea în sine nu este un lucru rău)... nana 2021 
MOARTEA (Dinefăcerile I0iOrțI) mecanica ea e a aa îl ll aa 2021 
MOARTEA (pentru creştini moartea este somn şi odihnă)... nenea 2023 
MOARTEA (dreptului şi moartea păcătosului) ........ mean 2026 
MOARTEA (vă mile Vaz DUE) să rata na el E d dul dt alt 2028 
MOARTEA: (sfinţii în făța MOTțIL) necaz cote ză ca a 38 ac aaa a cl ae lea 2029 
MOARTEA (groaznicul sfârşit pământesc al persecutorilor).................. 2029 
MOA.R FEAA. (16 lUTIl6 AO P[I) ri cs e ce aa at cop a ac d a d a 5 acu ta 2030 
MIOAR LEA. (SU Tetea Sea) n taca le ai a la 80 d a al 2030 
MOARTEA (pri: în TON EtăTE )- ai seste oda da dee saga e igia e denile ue dela ceia ua daia 2031 
MOARTEA (necunoaşterea ceasului morții) ceea nana 2031 
MOAR LEA: (testate It |) sacii a săpt it ie ua căi a ti a a a aa la d 2034 
MOARTEA (slujba înmormânțării) sean inca da ea tatăl nl ne d 8 ea 2034 
MOARTEA (necrologul la înmormântare)... eeneeeenoaeenene en 2035 
MOARTEA (înmormântarea în pământul natal)... nea 2035 
MOARTEA (elirea celor chemaţi la Domnul)... 2035 
MOARTEA (să nu-l numim „muritor” pe cel ce nu este mort decât pentru 
jel E nuboltz 20 0 cică vu 0 POPE RO PRRIRD ORI 0 PRR DE REA E Ia AI EC RI PEN N ARN O E PR ui PCR DRE A 2052 
MOARTEA (mângâiere la moartea unui prunc) cecene 2052 
MOARTEA (mângâiere la moartea unui tânăr)... nea 2055 
MOARTEA (mângâiere la moartea unuia dintre soți) cecene 2058 
MOARTEA (mângâiere pentru cei întristaţi de moartea cuiva drag) ....2058 
MOARTEA (rugăciunile şi milosteniile pentru cei chemaţi la Domnul) 
itp a ia 0 sata la la lil a ea an aa al aiba aaa E ala d ali 2060 
MOAŞTELE (Dumnezeu ne-a lăsat spre mângâiere şi folos, moaştele 

SII VERO ze 5009 200 0090 At dada da du E ada a A at ca stu AO AA a e Mică a ae aa faa a t cata ea ef 2066 
MOAŞTELE (- comoară de mii de bunătăţi) ceea 2067 
MOAŞTELE (în sfintele moaşte sălăşluieşte harul lui Dumnezeu)....... 2069 
MOAŞTELE (sfinte - spaima demonilor)... eee 2070 
MOAŞTELE (cinstirea sfintelor moaşte).......ccce nenea eenaeeeeeeenaeeaeeaneaaaaoaenaa 2070 

MOAŞTELE (închinarea înaintea moaştelor sfinte - folosul) ................. 2072 








MOAŞTELE (puterea vindecătoare a sfintelor moaşte)... eee 2076 
MOAŞTELE (moaştele sfinte sunt pentru noi şi veşnică aducere aminte 
(LE ECU 0) ocesos e bau oala let e anl ua aaa sl te 0 i Da 2079 
MOAŞTELE (când sunt împărţite la mai mulţi îşi arată şi mai mult 

DOE ALE | 00 aitaa astm tanase ata ag bal Du aaa aa a le da 2079 
MONAHISM UL: definiția.) inainta ate cota mu la ata da la a i a a ta at 2080 
MONAHISMUL (cine sunt monahii?) cecene enaneeea 2080 
MONAHISMUL (monahii — îngeri în trup Dice 2081 
MONAHISMUL (monahii - faruri călăuzitoare spre viaţa veşnică)...... 2082 
MONAHISMUL (măreţia monahismului) mean 2083 
MONAHISMUL (vieţuirea duhovnicească a monahilor)... 2084 
MONAHISMUL (intrarea în monahism)... nenea 2086 
MONAHISMUL (intrarea în monahism - Îîmpotrivitorii) eee 2087 
MONAHISMUL (lucrarea monahilor) cecene anna 212 
MONAHISMUL (convorbirile monahilor)... nenea 2116 
MONAHISMUL (purtarea monahilor) ceea emana 2117 
MONAHISMUL (îndatoririle monahilor)... nenea 2118 
MONAHISMUL (nevoinţele monahilor)... 2118 
MONAHISMUL (lupta duhovnicească a monahilor)... 2120 
MONAHISMUL (biruinţe ale monahilor) eee 2120 
MONAHISMUL (hrana monahilor)... nenea nea nana 2120 
MONAHISMUL (îmbrăcămintea monahilor)... nenea 2120 
MONAHISMUL (chilia monahului) nene nenea nana 2121 
MONAHISMUL (nealipirea monahului de cele pământeşti)... 2121 
MONAHISMUL (locaţia potrivită pentru viețuirea monahilor nevoitori) 
piu 5008 0 aaa de d d 007 2 la ta 2000090202 2122 
MONAHISMUL-(pustia) scanate base va ata e Aa ip aa a i E 2122 
MONAHISM.UL (Dust 1G11) intaia nea oleg ii a aan cada 2122 
MONAHISMUL (monahii au ales să trăiască în feciorie)....eeee eee 2123 
MONAHISMUL (sărăcia de bunăvoie a monahilor) cecene 2125 
MONAHISMUL (părăsirea mănăstirii şi lepădarea voturilor monahale) 
ca D300 0 ta i 8 a 3 ci a 033 a a 2125 
MONAHISMUL (sfaturi pentru monahi)... nenea 2127 
MONAHISMUL (moartea îi eliberează pe monahi din această lume şi îi 

Ba ip po da pb osie drac at DR OO ITEC CPR E IDR CI CET NR E IER PRAI ON IC RO A AR e RR ORE SR 227 
MULȚUMIREA (adusă lui Dumnezeu)... nana 2128 
MULTȚUMIREA (sufletească cea după Dumnezeu)... 2131 
MUNCA (Dumnezeu a dat omului munca nu pentru a-l osândi, ci pentru 
alimdrepia:Ș1 = Aa Lara cico gatit i dacă ala 8 ti ia taada lla uă 2131 
MUNCA-(- antidotul păcatelor): coca cca a caza aaa e oda it a aaa 2132 
MUNCA (gravitatea şederii în nelucrare)... ceea 2132 
MUSTRAREA (exortaţie la mustrarea cea bună şi folositoare) ............. 2132 
MUSTRAREA (cum trebuie făcută mustrarea)....meee nenea 2135 
MUSTRAREA (primirea MUSĂTĂTII) anacronică til 2141 

MUSTRAREA (să nu ne supărăm, nici să ne mâniem când suntem 














mustraţi, ci, dimpotrivă, să mulțumim pentru aceasta)... eee 2141 
MUSTRAREA (folosul mustrării).... eee nana 2142 
NAS FEREA"(de PEINCI) ata et ai i Al oaia Pe atat ta ia 0 al 2146 
NAŞTEREA (obiceiuri păgâneşti la naşterea copilului)... nenea 2146 
NAŞTEREA (neputinţa naşterii de prunci) ........ nenea nenea nenea 2147 
NA DDEIDEA (dei Piți 3 pai as fa aceata ue ta at al Rt 0 ata Bat aa e 2148 
NAD) EDEA AARE INE ZEU 2 causa A lau a ala a a aa d e da n 2148 
NĂDEJDEA (adevărata nădejde) .........mmnneneeee nenea nenea eee eenenencaea 2152 
NĂDEIDEA (folosul added 10 incita cata tao 23 a aid îi 2152 
NEBUNIA: (întru FIrIStO Saci ee at cois a el dat că a al acacia i că 2152 
NECAZURILE (- cea mai mare dovadă a iubirii lui Dumnezeu față de noi) .............. 2152 
NECAZURILE (- floarea roadelor celor aşteptate)... nenea 2153 
NECAZURILE (îngăduirea lor de către Dumnezeu)... nenea nenea 2153 
NECAZURILE (Domnul îl ceartă pe cel care îl iubeşte)... nenea 2160 
NECAZURILE (răbdarea necazurtilor) titanii cas tes lt cl lie 2161 
NECAZURILE. (răbdarea lor = f0l0sul) «css cea ea coca cea maia ac cat aa da aaa da d 2165 
NECAZURILE (îndemn la mângâierea celor în necazuri) .........cem nenea eee 2179 
NECAZURILE (nădejdea dobândirii bunurilor viitoare uşurează şi îndulceşte necazurile 
DIEZEnNIE n cae aaa aa oa d cada tai bi Rada 3 atu că do ai 2179 
NECAZURILE (Domnul Hristos — ajutor şi mângâiere în necazuri)... nana 2179 
NECAZURILE (suferite de dragul lui Hristos)........... nn eoaneeeeeeenneeeeeooenaeaaeoeaaaeaaaese 2181 
NECAZURILE (mângâierea şi uşurarea noastră în necazuri)... nenea 2181 
NECAZURILE (să mulțumim lui Dumnezeu în necazuri)... eee 2184 
NECAZURILE (noi ne lăudăm în necazuri) .........mmee ceea eenneeeeeeonaeeaeeoennaaaeeaenaaaaeese 2185 
NENOROCIRILE (îngăduirea lor de către Dumnezeu) ..........mee nenea eneee 2186 
NENOROCIRIIE (rabdarea 107) ase cc tusa oii da 2 ic paleti 0 dt il aie 2187 
NENOROCIRILE (bunul creştin îndură cu mult curaj nenorocirile, susținut de ajutorul 
lui Dumnezeu şi nădejdea bunurilor viitoare)... nenea 2189 
NENOROCIRILE (să nu privim la nenorocirea prezentă ci la folosul ce-l aduce răbdarea 
ÎL) aaa e ul aloca 00 ao e aaa ani 0 00 2 bopalea do a d taaad 2189 
NENOROCIRILE (în nenorociri să mulţumim lui Dumnezeu pentru că ne-a găsit 
VIC 0 46 ICELEAT E) ice ati ci ai Liei at ti a oa i LA rai da 2191 
NENOROCIRILE (adevărata nenorocire) ceea nenea nenea manea 2191 
NE VOINIE LE. exaperaţdeaspre) sasea dea ai aaa ni at dă A a Da i cedată 2191 
NEVOINȚELE (răsplata nevoimţelor) .......cc anno vononenosanane sana anaoooana so oanueeeaaaosenaae 2192 
NOBIEEŢ EA. msi a a da aaa 0 taia ut unt a Sata bati 2192 
INC BC ICICȚIE seem ta atu ca 0 al di celt 2 0 caca Sa 2192 
NUMELE (punerea numelui pruncilor)... eneeeeeeaneneaeeoaneanaeoaneanaeooananaaeooanaaaaaee 2192 
OBICEIUL (piiterea O DIceiui UL). se cae aci anii ala 0000 ate MAN a ei al 2198 
COSR AZ NICI As Cole Fiii 150) soc ale e a 0 ad a aula 923 a 2198 
(JE AIA Oravița lea), fica ae a ia ta dada d dai nai ca tacul Să ada că e daia Aa da 2199 
OCARA (urmările ocărilor aduse cuiva)... eee ennnnea 2199 
OCARA (răbdarea ocărilor şi defăimărilor pentru Dumnezeu) ......... men 2199 
CARA. (PA Dilă tea 200APILOC) 1, ai 2 ana cat du all n a ia d A eta 2201 
(CARA (rabdarea ei. -10lOSU L) scai traci a dacă dei 0 m 0 dai a 0 oi il e a 3 al 2203 

(OMIILEL SITE UI A) Asia aa dă aaa acea a i a SD 00 a Pal Ad st A dala 2204 
OMUL (- ființă bipolară, alcătuită din trup şi suflet)... nenea 2205 
OMUL ( păricică- dumnezeiască) 30 ca e coca ca ad led a o atu tc ca data i 2206 
OMUL: coroană și regele: ere âţiei) înc anca ta a A daia a Da ea ad a al da 2206 
OMUL (Valoarea OPIU) oi as crea iat at aa a a Ra 0 ir aia 2206 
CMUL(acaţiă. ODaalii n) asceisai ana ate aa 0 atăt tute al al dit dela d dă 2209 
OMULA măreția. lui între Cr eături) „cca cae sareaza arti iai dl a ae aaa a ate al lua 2210 
OMUL (>:Chip:a It DU ne ze + ie oa ee aaa oală dal ada ta 3 nd ab iz ză 2213 
OMUL (dobândirea asemănării cu Dumnezeu)... nenea ennneeea 2214 
OMUL (micimea omului față de firea dumnezeiască)... 2215 
COMUIL(ClESPIE AI ) 333 dep oa oi ies at 0 a a 6 09 d 2 la d de 2215 
OMUEL-( duh CONUL): ta ca ot taia 200 d taie a ct Doe pda aa id 2216 
OMUL (simţurile; creştinul îşi sfințeşte fiecare din simţurile sale)................... 2216 
OMUL (omul IN DONINEZENI je a caci că ca aa pt a a i 0 a ci pi loa 2216 
ju € BI LPS (e men e 00 n BO CREARE SI Ra ADI RAR ERA CEREA ARI IE CERE ADP ASPRO A a RA Ca RAII RARE RER IRRI ORA 2216 
OMUL (deosebirea clintre Onea): sapca tc dă td n e d pia a palti 2218 
OMUL (starea exterioară a omului descoperă starea interioară a lui şi o înrâureşte pe 
AOC AS O Neg aus Aaa caldă a sai ala oda ad eta în 2 ză sui tindă Ai etil i if ră ma d ar i 2218 
OMUL (Dumnezeu ne-a înzestrat cu multe daruri pe care trebuie să le folosim spre slava 
Lisi mA ntuitea NOastiă) 4 ec oo d aa daia ala ta d A a lada 2218 
(OMUL (PS 10) aaa ana ani Dn Ba bou bi i Pai lada dala da e fear igina  alao aadat 2219 
OMULE Erecițic 105) citata 8 ai oale pd tal A 03 a ui a a 0 dt i De 2220 
(MAE (EURO IIGERE je acad ata dana an ivaa E  i 90 0 al du  ai 2220 
(OVAL (FU DESE: aaa el 08 at a a da ta aa 0 d 0 at lt aa oda RO ada 2224 
OMUL (duhovnicesc şi omul trupesc)........c eee manea nana 2025 
(OMUL pacăteis) site aa ae că all aa nota ia ai aaa od aula aia date da aula AU ala 2225 
OMUL (depărtarea omului păcătos de Dumnezeu)... nenea nana 2227 
COMIUIE:A Patiiaș) st tacă it datata ol 0 o i a Sa i ca ta 2227 
COMA (Oa ie ln irit  IP Ies casca 0 ec a st ia 2 Bt nat at ce i a ca a ai i 2230 
OMUL (decăderea morală a omului) șessi cca dacia ta aa ata caca i a do a a a 2230 
OMUL (despre omul nesăbuit ce luptă împotriva lui Dumnezeu) .......ccee nenea 2231 
OMUL (posedat de:dIăvo Îsi passat coat inut do oa e sad a ra e Di a 2231 
(IMI VACII S) ca sac na atare da cati a ln că a cata Can aa aa a 2231 
OMUL (tu os:Ș1 omul, PAcĂOS) ca cică căra coca ata păi act tul al leit La bad 2234 
OMUL (Dumnezeu îngăduie să existe în lume atât oameni buni cât şi oameni răi) .... 2234 
OMUL (apropierea omului de Dumnezeu)... nenea nana 2235 
OMUL (unirea: omului cu Dumnezeu) cs acre sa la il iai di i za 1235 
(ORACOL EIGE certi tea Sica tatal gl oa a ala Al ati tă talia ta ol i 2236 
(0) 5 PIE A EA IA TEA, oo ta at a nalt e aa ata ant 2236 
PACE A (= Dat LIES Ia DL) 2, icoane zi 9 ta 00 tt lac ăi ba lesă apr eta 2239 
PACEA(CUi DUE ZEU) sa seca se acadele ont 0 bad a i 90 ba d dl E dal 2239 
PACEA („Nu socotiți că am venit să aduc pace pe pământ”)... 2239 
PACEA (sălăşluieşte doar în cel ce practică virtutea) ....ee eee 2240 
PACEA (IAU ICĂ ) act staniu cata ata aa ct ac aa aia ea LE dat 2240 
PACEA „Pacea Mea:0ati VOI) e setat za 3 al ali lite 2240 
PACEA (ae Pace PU LUTOT A? ) Zsa iataa ati ia că adu ada aia aa e ala ee de ai aa iz ete A aa 2243 

PACEA OI SUL PACII). costă 0200508280 du ia 0 ln 0 a lt 2243 





PAGUBELE (despre pierderea bunurilor proprii) cena 2244 
PAGUBELE (suportarea cu uşurinţă a răpirii bunurilor proprii)........... 2245 
PARFUMURILE SIMIRESMIELE. se naste cica ec aaa o iaca tal 3 ibn a e 2248 
PATIMILE (dft ia ) ses a iza ia edi tr aa il d tal aa 2249 
PA LIMILE:(-beţir ale: su Fe Ice ossis tat 0 al a 7 i a 7 a 2249 
PATIMILE | manifesțareâ. 0 7 ) sa aice ce ăn ma ta td 0 a tt d 2250 
PATIMILE (eravitaţea pătiti ilor). co ca 0 oală n 5 i aaa ta d ta 2250 
PATIMILE (fiecare patimă are hrana sa) ....ccen eee oana aenanoenanaseae 232. 
PATIMILE (lupta cu patimile)... men nana nenea nana nana 2252 
PATIMILE (urmările pierzătoare ale patimilor) cena 2252 
PATIMILE (lupta împotriva patimilor) ceea nenea 2254 
PATIMILE (remediile:şi despătimirea:) nat ca aaa at a 3 Al i 2253 
PATIMILE (eliberarea de patimi — adevărata libertate)... 2258 
PĂCATELE (ce suntipăcatele7 iaca atac aia cca dul dt 0 de ae dada di 2259 
PĂCATELE (- zid puternic între noi şi Dumnezeu)... aaa 2259 
PACEA RILE. (Oaie Je Oa) iona taie ae, sa e duo tai aia i ta at ua 2259 
PĂCATŢELE “(naşterea păcatelor) cică cuart oa ha 2261 
PĂCATE LE: (fe hurale 10.7 Ya taltăa c0? piata ca ai abea pdl o ai a ac 2264 
PĂCATELE ASUL ES 1) cec etice ca Sa oa ai tat 2266 
PĂCATELE (despre cei ce se laudă cu păcatele lor). 2266 
PĂCATELE (mA festatea JOE) cozi tei da tata e Sua 0 0 Dă 2266 
PĂCATELE (poartă mască. 9 ICV LU) socat o aaa aaa 0 al aa a ul 2267 
PACATELE:(C„dulcea ja” Dă oa all Lt usa fc ac al ala tt a aa 2268 
PĂCATELE (nerecunoaşterea păcatelor — gravitatea)... 2268 
PĂCATELE (cel ce săvârşeşte păcatul este rob păcatului)... 2268 
PĂCATELE (gravitatea păcatelor)... eee eeanananananencaca caca zaeea sasa saca 2268 
PĂCATELE (gravitatea păcatelor, chiar şi a celor mici) mec 2276 
PĂCATELE (gravitatea lor în funcţie de dregătoria fiecăruia) .............. 2219 
PĂCATELE (gravitatea păcatelor depinde de valoarea persoanelor 

ip:otEi va Căroră le să VALS IEN) oa coda eta ca da aa sedea lia Ada a a dada) du aaa 2280 
PĂCATELE (stăruința în păcate - gravitatea)... eee eee 2280 
PĂCATELE (obişnuinţa cu păcatul)... nenea ana eneaaaaeee 2281 
PĂCATELE (urmările pierzătoare ale păcatelor) nenea 2282 
PĂCATELE (păcatele sunt pricina tuturor relelor) nenea 2289 
PĂCATELE (nimic nu e atât de greu şi împovărător ca păcatul).......... 2290 
PĂCATELE (nu îi mai ruşinează pe cei care le săvârşesc) eee 2290 
PĂCATELE. (ferizea-de păcate) sania, tacut dala ta d ta it 0 d aa 2290 
PĂCATELE (ferirea de tot ceea ce ne poate împinge spre păcate)....... 2291 
PĂCATELE (dacă voim, nu putem fi siliți de nimeni şi de nimic să 

Dăcătul ta) ice tt ca tan ti d a cd aa 0 a d a a 2292 
PĂCATE LE VU pa Cl DOAR casca ea ini ac a 2 dat ada aaa 2292 
PĂCATELE (nimeni nu se poate lăuda că este fără de păcat)............... 2292 
PĂCATELE A aluzie 37 00) i otita ai 00 a oa a ban e lua pl 2293 
PĂCATELE (pomenirea necontenită a păcatelor proprii) ceea 2296 
PĂCATELE (remedii şi eliberarea de ele)... eee 2297 

PĂR I SE NF ccris eclipsa stia zeta 2309 


PĂRINȚII SFINȚI (- apărători ai dreptei credinţe)... 2309 
PĂRINȚII SFINŢI (urmarea învăţăturii şi sfaturilor acestora) .............. 2310 
PĂRINŢII TRUPEŞTI (nu firea, ci virtutea îi face pe oameni părinţi) 2310 
PĂRINȚII TRUPEȘTI (rugăciunea părinţilor pentru copiii lor)... 2314 


PĂRINȚII TRUPEȘŞTI (iubirea datorată şi arătată părinţilor trupeşti).2314 
PĂRINȚII TRUPEŞTI (recunoştinţa arătată de copii părinţilor lor) ....2314 





PĂRINŢII TRUPEȘTI (Cinste: LO iaca ae ti d ui da at 2315 
PĂRINŢII TRUPEŞTI (îngrijirea LOT)... 2315 
PĂRUL aranjarea DĂDU LUI) 0000 as a aaa 0000 a d 3020 dal 2315 
PĂRUL (pentru bărbat, dacă îşi lasă părul lung este ocară). eee 2315 
PĂTIMIRILE (răbdate pentru Hristos)... aaa 2316 
PEDEPSELE (- mari binefaceri ale lui Dumnezeu şi dovezi ale proniei 
UI) 40 cina ei a at ca ai căi aa 0 d ua ata a d ct aa a a 2317 
PEDEPSELE (Dumnezeu, în bunătatea Lui, prezice şi amână pedepsele) 
a dci lau all nat ca a ia alea a a aia Ati d od 2318 
PEDEPSELE (blestemarea smochinului neroditor de către Mântuitorul) 
care o ll aaul ptaaatate lt ura leg sua tal taria rata tat nt ta 90 iza ata abat aia ta 2521 
PEDEPSELE (trimise de Dumnezeu oamenilor)... nenea 2321 
PEDEPSELE (trimise de Dumnezeu poporului iudeu)..... eee 2332 
PEDEPSELE (pedepsirea păcătoşilor) mn ioana ineaca adunata aaa to a 2333 
PEDEPSELE (sunt trimise de Dumnezeu în scopul povăţuirii şi 
îndreptării noastre şi a semenilor noştri)... nana 2335 
PEDEPSELE (motivele pentru care nu toţi cei răi sunt pedepsiţi aici şi nu 
toţi cei buni. sunt CINSTIȚI) e caen cae eee tea 0 nt ci a a at 2341 
PEDEPSELE (de aici de pe pământ şi cele din viaţa viitoare)............... 2342 
PELRECBARIL-E (pacatOase since apele d ala al cl al at 0 ut d 2348 
PETRECERILE (deşănţate de Revelion)... mean na 2348 
PETRECERILE (consecinţele petrecerilor necuviincioase).......eeeeeeeaeee. 2349 
PILDELE (91 fără pilde nu legrăta ma 109) ii aci cate do et a a ea să a 2350 
PIZ MA CSTAV Ia Sao dica daia odi aa dau Aaa ea data dale ai doge datzi dida dadu ia 2351 
PILA BA: (IUErAt OTIL ) sta put ata oda aa al a al d a i a be n nt d e 2351 
PLĂCERILE (definiţia plăcerii) ceea nenea aaa 2352 
PLĂCERII E (atacul plăceri OT) ssce scctacatac ca a ala oaie aa aia 2352 
PLĂCERILE (despre simţirea plăcerii)... eee 2353 
PLĂCERILE (efemeritatea înşelătoarelor plăceri) ceea 2353 
PLĂCERILE (gustarea din cupa îmbietoare a plăcerii — urmările 

ÎLE IZA [0 DE | aa alea atat tea ag 0 ta  ol 9a 0 iet5 2355 
PLĂCERILE (robia plăcerilor trupeşti).....cen nenea eee aaa 2355 
PLĂCERILE (păcătoase — pregătesc hrana focului veşnic) „ceea 2959 


PLĂCERILE (fuga de plăcerea care naşte mâhnire, vătămare şi chin) 2356 
PLACERILE (depărtarea de vecinătatea plăcerii trupeşti vătămătoare) 


tat 0 e gta aula a a ata oaia ati tă el ata sa e 2356 
PLĂCERILE (eliberarea de tirania plăcerilor). aaa 2356 
PI AN. SUL, (pentru: pate) caii cocoada el tocate ad a ai ada ada D3-L 
PLIC ILSEA LATE NEIL) iasi ceai acte d ce ada ea aici 3 a dap 2359 

POE AILNI ŢA ( CUSE Iei AN) aoiaeanata ataca at, aaa să a 0 0000 ab cotat 2360 





POCAINŢA (e al'doilea. DOtez) pasca citi aaa iata al a 7 0 aia a acd, 2360 
POCĂINŢA (- izgonitoare şi biruitoare de demoni) „eee 2360 
POCĂINȚA (Dumnezeu aşteaptă pocăința noastră) eee 2361 
POCĂINȚA (Dumnezeu ne arată bogăţia bunătăţii Sale ca să scăpăm de 
pacate; nu Să-adăue. a ma. alele) esta e ies alani al ial a tel e aa 2361 
POCĂINȚŢA (,,multă bucurie se face în cer pentru un păcătos care se 

Î) 0.0 LOS (IE ai ca aaa Aa A a 04 ct a aia da ua Dl At le n a 00 ua 2361 
POCAÂINŢA (necesitatea pPOcălnțeL) sape tera overa soia 0 aa ol sta 0 2361 
POCĂINȚA („Faceţi roade vrednice de pocăință!) 2362 
POCĂINȚA (exortaţie la pocăință)... 2362 
POCĂINȚA (nu există păcat care să poată birui generozitatea 

SAD A DALOIL) actor ca aa 30 30 0090 adi bă a 20 2378 
POCĂINȚA (nu importă timpul ci intensitatea pocăinţei) eee 2378 
POC ALIN JA Moe 0 3 ÎL a) ara tea dai aa ata al AA d de ta aa da 2380 
POCĂINŢA (ce o împiedică 7). nenea eee eee 2380 
POCATNI A (0 a ile:piei0 aiițe i) sati atata sectei a i tai io 2381 
POCĂINŢA (modul săvârşirii pocăinţei) ...... ceeace seenenenananeacaca caca cee ea saca 2383 
POCĂINȚŢA (e periculoasă întristarea peste măsură pentru păcate) .....2391 
POCĂINȚA (cu nădejde în mila lui Dumnezeu). ceeace 2391 
POCĂINȚA (tâlharul de pe cruce — pildă de pocăință) ceea 2392 
POCĂINȚA (sfinţii — modele de pocăință). nenea eee aaa 2393 
POCĂINȚA (deasa pomenire a păcatelor, însoţită de durerea pentru 

Sa N LL SIDE cl OE os 9 a 030 aia a a la a i ea 2393 
POCATNŢ Aa tn Aa ceăp. oC Iti E cc cate i aa alta o e aa cata a i a 2394 
POCĂINȚA (numai timpul de acum este timp de pocăință) ue 2396 
ROC AINȚ A (Art af 440 01 [i e e sueta eat a edi a a at a atei 2396 
POCĂINȚA (pocăinţa cu nădejde în mila lui Dumnezeu)... ceeace 2396 
POCĂINȚŢA (recunoaşterea păcatelor)... ceeace eee 2397 
POCĂINȚA (despre hotărârea de a nu mai păcătui şi de a-şi îndrepta 
pol nr JN LA RR Ic IRA A DA SI) READ aa E ARS RR PR Ra IE AS Rai RI ARE CA a Rai ANI A E NI ORAS DA RAR. TA 2397 
POCĂINȚA (folosul dobândit prin pocăință) „eee aaa 2398 
POCĂINȚA (primirea iertării păcatelor)... eee eee 2399 
POCAINȚ A (bucuria 0 EtĂT II) no sasa da aia a ai 005 atat 2400 
POCĂINŢA (roadele pocăinţei) .....eeee eee eee enananananaaeacaca cazac 2402 
POCĂINȚA (lipsa pocăinței — erayitate a) sacra ua 0 ca a al de al 2402 
POFTELE (pofta trupească este înnăscută în noi pentru naşterea de 

DI IC 1) pile ta i af ai aha a ia di 8 al i Dal al eng a 2403 
POFTELE (păcătoase — naşterea lor)... nenea nana nana 2404 
POFTELE (satisfacerea poftelor păcătoase)....... mean 2404 
POFTELE. (înfrânarea poftelOr): ne creea da a aa a a 3 ca a a i 2404 
POFTELE (să nu poftim cele deşarte şi trecătoare, ci să ne îndreptăm 

dorm ața Spre: mp HOrtea inel UI) cmc este a esa a ale Date ala taie ta 2404 
POPE rele FEB OCIU) in atzi asa ti dz ba ad ela dana a aa 2405 
PORUNCILE DIVINE (sublimitatea lor)... nenea nnnneea 2405 

PORUNCILE DIVINE („Căutaţi mai întâi Împărăţia lui Dumnezeu ... şi 


toate celelalte se vor adăuga vouă!”) eee nenea nana 2405 
PORUNCILE DIVINE („Luaţi jugul Meu asupra voastră...) 2406 
PORUNCILE DIVINE (împlinirea lor)... ceea eeeneeeeeoennanaeaoonnanaaaoaanaa 2406 
PORUNCILE DIVINE (putinţa împlinirii lor) cena nea 2421 
PORUNCILE DIVINE (ajutorul lui Dumnezeu pentru împlinirea lor) 2422 
PORUNCILE DIVINE (împlinirea lor - folosul) cena 2422 
PORUNCILE DIVINE (împlinirea poruncilor — semnul iubirii de 

LDA NE ZEU e ct detasat a da ata alia oa a ad a a Aa da 30 2424 
PORUNCILE DIVINE (împlinirea lor de dragul lui Hristos) ................ 2424 


PORUNCILE DIVINE (încălcarea unei singure porunci — gravitatea) 2425 
PORUNCILE DIVINE (prin încălcarea lor Il jignim şi ofensăm pe 








DU BEE U. ) ic 00 digi oale da at calca a au oala 0 A na a 80 ea 2425 
PORUNCILE DIVINE (ascultarea părerilor lumii în detrimentul 
eco iu că Lo 9 LI 5 INI BA n ni e cărA că 0) RAREORI RARE E POE RATA PRE a DIR RE RA IRRD ARIA RR IE RR RR 2426 
PORUNCILE DIVINE (neîmplinirea lor - gravitatea) .... eee 2426 
POS LUI (06:est e postul 7 actiunea das Badea aicea 0 d ai da a 2428 
POS. UE (e arneăLă. a desăvăr Sit 11) teză aaa 3 tată oa nara dz poa rel 2429 
POS LUI: (= terapis:a lăcomie1 pantecelu) ceeace e oda cate a asa do ante i sa det a aa 2429 
POSTUL (vechimea postului) cc cca cca cca da a al 0 donna d i aa 2429 
POSILUL.( necesitatea POSTILIL) rosa sarata tea oa e a a oda dala al 2430 
POSTUL A însemnătatea. po St 1) isca sea stocat tc d a da as ul e d aa 2430 
POSTUL (ademn la pestire) casco aia ini ae ec act ăia a a 8 d 2430 
POSTUL (emulaţia dintre creştini în postire) eee nenea 2431 
POSTUL (de ce. postim vinerea? ) vacecae ocara eta dt ini ca odaia că ap ta datini 2431 
05. E LD, (PISE III) sees dale na adie a tt atita ea aaa 0 A 03 caiete ca diac ba die 2431 
PSI L(CSapta ana IAT sata te 3 da lee aa 0 Rt Dap aa 2432 
POS LUI (Fostul post LUI) ceai ct ceea ataca a cn ata nl apă pad it 2435 
POSTUL. piiterea DOSU) os oa ceia 2 aa 0 dă ada a 0 la avale nn 2435 
PSI Meu 1p.OStI EI) asc canta azi calea i ai atlet ua ct pt d ia 2435 
POSTUL (însoţit de rugăciune şi de milostenie)... nenea 2440 
POSTUL; (trupesc şi postul suflețese) sea coana o etno a natie e te at ati 2440 
PO SL UAL A SII PIELE SE ) sea suita la în ad d i a e e aa ua i 2441 
POSTUL (motivele pentru care poate fi întrerupt postul) ceea 2444 
POSLUL; (omulua ge este: Dolnav) acacia e aia 3 Dice a i 3 ta 2444 
POSTUL (când postim, să nu privim la ostenelile postului, ci la folosul 
CO DANIE) cotata iad oda d oa a tn am d a at a ruen dee 2446 
POS IUL ACOLO SU la SU LUI) cgtosa sas ia atat a a eat Pal a dr a Dute a la 2446 
POS IUL (roadele po stu TUL) sc aa aaa ca pa alo ate 0 lt i a d 2452 
POSTUL: (nepostiiea = Bravitătea ja coada ca e aa na lao lit 2453 
POTOPUL (din. ţimpul lui Noe): ceace otet ea ca 0 daca ta a line adelina 2453 
PRAZNICUL (pe cine se cuvine să învităm la praznic)... 2458 
PREDES. LINA REA pei zaa eat sia en 0 alea 0 atenta tc a 2458 
PREDICA (den Mia ) isi sase cata tai ca dea 20 dan catalan eta a d sata da cad 2459 
PRELICA- (necesițățea pred TEI) aim i 8 dă ac alei lea alea 2459 
PREDICA (S6O: pill Pe IE I1); cincea maia dai ceai 00 cală ca A e It ai a aa at 2460 

PREDICA (folosul predicării Cuvântului) eee eee ae 2464 


PREDICA (condiţii ale unei predici bune) eee 2466 
PREDICA (preotul predicator este dator să-şi pregătească cu sârguinţă 

os i n 3 ÎI A ARID PRD RN IOD PRI N SA SCI RI APR CPE OR a RR Re UR ACE IN SDRAM a ee 2468 
PREDICA (inspiraţia predicatorului) eee 2469 
PREDICA (Conținutul pred 1611); ce cae afectata a na i at alla bai Du atat a 24170 
PREDICA (,„,lumina rugăciunii să deschidă calea cuvântului”).............. 2471 
PREDICA (greutăţile şi poverile-predici1).. ace a tunete aa ocara ta 2471 
PREDICA (convingerea auditorilor)... eee anna 2472 
PREDICA (predicile Sfântului loan Gură de Aur trezeau în ascultători o 
neidcetața dorința dea le aud Ia ) sia ocseleca cs calea deac oa data a aaa ina ice ne 2473 
PREDICA (lungime predici) în seca sete eta taia tata aaa ls ele iasa aaa dle 2473 
PRELICA (euvânțtările: prea lungii) oaia cae aa iat ci a ea Al oa d 24174 
PREDICA (irănehețea în prediGă.) sacii aaa a i iza dl de 09 ata că dala ala ai at la 2416 
PREDICA (ăsptimea predici) iaca ca coace teo ga dada faca dea ia 2416 
PREDICA (auditoriul să nu se neliniştească de greutatea cuvintelor 
DIETE se seat e a ape aia E da Bd n te a rc CR le a a dea a te 2477 
PREDICA (biciuirea păcatelor în predică)... 2477 
PREDICA (e primejdios lucru şi pentru predicator şi pentru ascultător ca 
predicatorul să predice pe placul ascultătorilor)... nenea 2478 
PREDICA (sfaturi pentru preotul predicator)... nenea 2479 
PREDICA (cel ce predică este dator să dispreţuiască laudele şi să nu 
ăstepteslava de: la, Oa TE TD) as doc oaia at a sd 0 bt oda aa aia 2482 
PREDICA („De te-or asculta, de nu te-or asculta, tu vorbeşte-le!”).....2483 
PREDICA f(adresanții 61) cica sea cat aaa ca în a e a a a a 2488 
PREDICA (ascultarea predicii).......ccece eee oeeneee ee oonneeaaeoonnanaaeoannaaaaaoaanaa 2489 
PREDICA (ascultarea predicii - folosul)... cenaee ce eaeseoeaenosesanosanene vesa 2492 
PREDICA (ascultarea predicii şi expunerea ideilor ei de către credincioşi 
SI ALO A asa 0 ao i dna at ti A aa nat a IAR 0 Ra pa 2492 
PREDICA (ascultarea cu atenţie a cuvintelor predicii şi împlinirea lor) 
iodat d enable dada dadu 0 AD al doo ela a ua da dB a lg a 2497 
PREDICA (cugetarea îndelungată la cuvintele auzite din predică)....... 2499 
PREOȚIA (- mare semn al dragostei de Hristos)... 2500 
PREOȚŢIA (preoţii — iconomi al tainelor lui Dumnezeu)... 2501 
PREOȚŢIA (preoţii sunt slujitorii celor mai mari daruri ale lui Dumnezeu) 
0 2 ga ia n 00 Da a cae că ta o aa al cola da ați aa a ll can 2502 
PREOȚŢIA (preoţii - mijlocitori la Dumnezeu pentru popor)... 2503 
PREOȚŢIA (preoţii — „sarea pământului şi lumina lumii”) cecene 2503 
PREOȚŢIA (preotul - părinte duhovnicesc)... nenea emana 2505 
PREOŢIA (preotul--doctor alsuflețelor ) scie e berea cica ia ae atita a 2506 
PREOIIA (măreţia preoție) etc tcetocaa baiae ab c aai L i a ae 2506 
PREOȚIA (mari sunt puterea şi cinstea preoţilor)... eee 2508 
PREOȚIA („Luaţi Duh Sfânt; cărora veţi ierta păcatele, le vor fi iertate şi 
cărora. le veţu ţine vor fi ținute”) sn cantece îi aia ea aaa pla aie ciao cala 2509 
PREOȚIA (harul dumnezeiesc lucrător prin preoţi) cecene 2510 
PREOȚIA (harul lucrează şi prin preoţii nevrednici) cecene 2511 

PREOȚŢIA (preotul eliberează sufletele din păcat şi le deschide poarta 


(1 PUII) coc 20 aa cea aa lea nt d oa 3 i ata A, 20 a ta al lcd 2513 
PREOȚIA (despre stăpânirea cea duhovnicească a preotului) ............... 2513 
PRE.OITA (dubhoaynieul:S1 UCenICul pa venea ae ge 53 ua aa di 2516 
PREOȚIA (iscusinţa duhovnicească a preotului)... nenea 2516 
PREOILIA (preotul:că Utureh IS 101) coca co taie ai aaa aci aa aa dala a ca al 2517 
PREOȚŢIA (despre alegerea şi virtuțile păstorului duhovnicesc) ........... 2518 
PREOȚŢIA (cercetarea candidaţilor la hirotonie de către episcop)......... 2527 
PREOTIA (vocaţia pentru preoție ) ceas cea teanc ata cn luă da ada cn ada a 2530 
PRE [IA (CHICO COLA) acc e eta l 00 dai 0000 aaa iaca daia aa ae 2530 
PREOT PA juntrarea îti" pPreOIE )isaurat aceea te cu Ani dala aaa lie 2530 
PREOȚIA (impedimente la intrarea în preoţie)... 2537 
PRECIP LA: 481 0:00 8.) sai tata ela i i dă 3 i la 0 Ela n 2 tal 2537 
PREOȚIA (multe păcate săvârşeşte un om care se face preot, dacă nu-i 
iacob eat A căcă Da ali că NEARIOO Rp RI RATA, BARA e PA CA RR APAR NERA RI Rea RIS RIA XE e ARAT Im a IRR a RER 2537 
PREO PIA- (prim e4, preoție) mii rattan lat at 2538 
PREOȚŢIA (responsabilitatea preotului)... eee mean 2539 
PREOȚIA (fuga de marile responsabilităţi ale preoţiei)... 2544 
PREOTI (areutatea slujbei preoţiei) cca ia colita i na 200 ata pn da a ia 2545 
PREOȚIA (îndatoririle preotului) eee nana 2547 
PREOȚŢIA (preotul este dator să predice cuvântul lui Dumnezeu spre 
slava LA şi inântuirea oa tmefilor) scie aaa eta e an a atol Dia in nica 2549 
PREO TILA (misiunea pIs:0 PU Ir) i iodat ada i 0 da 0 i al au d a dt 2551 
PREOȚŢIA (să nu îngăduie preotul să se împărtăşească cineva stăpânit de 
VTEUN Păcat ascet sade at a aa d aa a aa ta a da a a 2555 
PREOȚIA (trăirea duhovnicească a preotului) cecene 2551 
PRE] A (stințenia. PIe0 [UL LUI) zecea en eii da eta e ica o aie 5 20 at 2558 
PREOȚŢIA (viaţa preotului trebuie să fie model pentru credincio şi).....2559 
PREOT LA purtarea preotilor) coca de atata notat dna a ina aa apt ia su 2560 
PREOȚIA (purtarea nedemnă şi necuviincioasă a unor preoţi) ............. 2560 
PREOȚIA (preotul să nu caute foloase materiale sug steagul lui Hristos) 

7 opt lu dl dal aa ii a a i a tat i it 6 d ct sta 2561 
PREOȚIA (nu se cade ca preoţii să-şi agonisească averi)... 2562 
PREOȚŢIA (preoţii să nu ia asupra lor purtări de griji lumeşti) .............. 2562 
PREOȚŢIA (preoţii să transmită cele duhovniceşti credincioşilor, iar 
aceştia să-i ajute pe preoţi în cele necesare trupului)... 2563 
PREOȚŢIA („cel ce slujeşte la altar, de la altar să se hrănească”)........... 2565 
PREOILIA (ispitelece-latacă pie: Pre L) xn cosea tea dna tata aaa e a aia 2566 
PREOȚIA (neîncetata luptă duhovnicească a preotului)... cecene 25638 
PREOȚŢIA (chiar şi cele mai mici păcate ale preotului ies repede la iveală 
Și vatămă pe Bau ÎȚI) ie tame ee e Se că dacă alea eat iai catia 9 da in a ta da 2568 
PREOIIĂ; (caderile preotul asaza caca tacea ete dada ae di dai odaie 2569 
PREOȚŢIA (căderea unor preoţi în păcate grele)... 2572 
PREOȚII (slujitorii lui Hristos distrug cele ale Lui mai funest decât 

YEaj IASI Săi LECIArA IL) i aia 28 căi na 0 o RO 000 3 a ale a dale 2572 
PREOȚŢIA (iubirea preotului pentru păstoriții Săi). 2572 

PREOȚŢIA (grija preotului pentru păstoriţii Să1) eee 2574 


PREOȚIA („voi sunteţi lauda apostoliei mele”)... nenea 2589 
PREOȚŢIA (ascultarea faţă de cei din clerul bisericesc) ....eeeee nenea 2590 
PREOŢIA (cinstea datorăta celor din cler) scie cra ceace ec cada st te aa 2590 
PREOȚIA (credincioşii sunt datori să-şi iubească păstorul duhovnicesc) 

lu 9 ocolit da ea aia atit, că Sa a ia el 000 linia ea i 9 2594 
PREOȚŢIA (clevetirea şi judecarea preoţilor de către mireni — gravitatea) 

Piu dul iul Dat ai ba etalat ot 30 AGRARĂ Ai ales o ala iale 2595 
PREOȚIA (despre veşmintele preoțești)... nenea 2601 
PREOȚIA (mântuirea preoţilor) cecene nana nana 2601 
PREOI RA STAU pentru PIE0( 1) isa aoleu a ca a cata i pa a 2602 
PREOȚIA (sfaturi pentru duhovnici) eee nana 2604 
PREOȚŢIA (episcopul este mai cinstit decât împăratul)... 2604 
PREOȚIA („de pofteşte cineva episcopie, bun lucru doreşte”).............. 2605 
PREOȚIA (episcopii - purtarea lor)... nea nnaa 2605 
PREOŢIA (episcopul; - „Mâinile degrabă pe nimeni să nu-ţi pui, nici nu 

te. fate părtaş la păcate Străriie”) a cetatea ceata ca ea da ea pa taia 2606 
PREOȚŢIA (episcopul — greutatea misiunii sale)... eee 2606 


PREOȚIA (episcopul — „întâistătătorul Bisericii nu trebuie să poarte grijă 
numai de Biserica încredinţată lui de Duhul, ci şi de Biserica din întreaga 


e a XA PRON IDR ERE O AR 0 PARE) DAP IRA A PONI PRI ARN PR PPR RIAIRI 2607 
PREOTIA- (ascultarea de episcop ) sue o nuaooste tag da dit aa au aa au apetit 2607 
PREOȚŢIA (episcopul - responsabilitatea acestuia)... 2607 
PREOTLA sfături pentru episcopi) ce at 2 dona alina 0 a d a OZ at at te a 2609 
PRIETENIA (naşterea prietenie). cca caca i ea ag e aia n da tn santa 2609 
PRIETENIA (necesitatea prietenilor)... nenea nana 2609 
PIELE, E NLA (CU DATE ze.) sii oase da i d 0 30 a i 0 ap 1 it ada 2610 
PRIETENIA (criteriul alegerii prietenilor) cecene 2610 
PRIETENIA (cu bărbaţii paşnici, frații duhovniceşti şi cu părinţii sfinţi) 
îi sotie cale du Doi 0 ea 0 oa a E N i ata aa a alle ap tie a DOL 
PRIETENIA (dUNOVnICcască js zizes adica codat daia aa pag aid calcai aa 2611 
PRIETENIA (îndatoririle unui bun prieten) ceea 2612 
PRIETENIA („Când mă laudă vreun vrăjmaş al meu, nici nu primesc, iar 
pe prieten când. ma ceartă, 1L1Ubese aice oastea Bonton a aici 2612 
PRIETENIA („De dorit sunt rănile prietenului, iar de la duşmani sunt 
e lO al: SALUT IDE eczema stocate rc 0 ua na i a pa a 2613 
PRIETENIA. (înţărirea preț Ene) naut cea ad cea ao el oa dn i a aid reala 2614 
PRIETENIA (dovada pr 1Eten1e1) ces sotocieataeat ice cata aaa bai a ilie aaa a 2614 
PRIETENIA (folosul adevăratei prietenii). nea nnna 2615 
PRLE/I ENA. (Lipsa pr1e tenul) is ont aa Dl 0 nai a ella tal 2617 
PRIETENIA („Dacă ochiul tău cel drept te sminteşte pe tine, scoate-l şi 








aruncă-l de la tine ... dacă mâna ta cea dreaptă te sminteşte, tai-o şi 


ătant=0- de la Mn a sa cotei iestea a o alea 0 ui gl el rit Don Dinara 7 2618 
PRIETENIA (prieteniile Tele) anca taie dae eat co aaa pda ae at a dia 2621 
PRIETENIA (întreruperea unei prietenii) eee 2621 
PRIMEJDIILE (aruncarea cu bună ştiinţă în diferite primejdii) ............ 2621 

PRE BE LI ca a eclair la 7 bal Pt a ana ii  2 000 alea aa bt 2623 


PROFEȚII (lucrarea Duhului Sfânt în profeţi) cena 2623 
PROPELII (cărțile profeților) scie cea cane oa ac a 8 oaia i dara sa a 2623 
PROPETIILE (falsele profetii) i cc ceia ua i aa 0 atu dn dă da a d aaa 2624 
PRI CO REC DE TE E o a lg aaa Pc ia gi aa a 0 i ata an 8 A ae 2624 
PROOROCIILE (Dumnezeu a proorocit chiar şi prin intermediul unor 

(Va E NEIL | sdgia ae ga do caca pla aa a o dt duba e at a a Roti at 2625 
PROOROCIILE (proorocia şi glosolalia)......ee nenea 2625 
PROD) VA DUR B, As ara aaa e aa do a la ia 2626 
PROPOVĂDUIREA (măreţia propovăduirii) „ceea aaa 2628 
RAIUL (Firistos = Ranul Hostr) + scie sia aie oa aci ela mail i lt a i d 3 2629 
RAIUL (tâlharul pocăit a furat Raiul)... nenea nana 2629 
RAIUL (starea fericiulor drepți din Ra): oii a ca con din an ta ala nai 2630 
RAD DARIA (CLS BIN 120) a e apă asocia aa aaa a Ai atat at ae 00 ate ata ala 2631 
RĂBDAREA: (dODAnd Ireăe 1) cas pi al 07 atat dd did 00 dal dă datate 2631 
RĂBDAREA (Ce-o: a jUtăn ) a iun cuanto d a at act ta a ct d cai 2632 
RĂBDAREA (însoţită de mulţumirea către Dumnezeu)... nenea eee 2632 
RĂBDAREA (răbdarea dreptului Iov)... ee eee 2632 
RĂBDAREA (îndelunga răbdare)... eee eee aaa 2633 
RA BIVAREA (O ostil r ADI oala d ta ada tă 2633 
RĂPIREA (bunurilor celor săraci de către cei bogaţi) .......ccce ceea 2634 
RĂPIREA (ea DU Dă caiete 0 a paie iti tata dul 0 A te 2634 
RAU (ELE CIDUL a iata cala anala acd au aaa aia ei pai da anal 2635 
IRA Lia Stei i d A Dle ea eta al i a a a at aa i ua a Al 2635 
RĂUL (îngăduinţa lui Dumnezeu pentru existenţa şi lucrarea răului) ............-.. 2635 
RAI (CO Tia | UO UD soda aa da a ala asa a aia da a di aa Pa 2636 
PALO Ele ne ăi; DANIIL) azi ast ap ai Pie at ta a ul a 2636 
RĂUL (manifestarea Tr auiluii ); cască cete ca oi ta ata ad lat 2637 
RĂUL (săvârşirea lui - gravitatea).......cmcncneaeaea cane ce euenanananantacaca cazane cases 2638 
RĂUL (săvârşirea răului şi suferirea răului)... eee aaa 2639 
RA | și Sul fer Iasi 000 NUL aa sdeaa dada ada 490 0 da od dai 2640 
RĂUL (ţinerea de minte a răului) cecene eee ennenna e eaeaenanenennenaaeaeaenanene 2647 
REA) ISA PROB ese 000 E 00) seceta el au ata a 9 ai da cat a Ma 2647 
RANI (răsplătirea răuliii GU TAU). etaciăeasa cialis ac ai at aaa 2647 
RĂUL (cel ce doreşte a pricinui rău aproapelui se vatămă doar pe sine, iar pe 
acela Îl INCUDU AA ZA ) seca iscate a ei ali Dn dt 0 a ta A aa i Aria 2647 
RĂUL (nimeni nu poate fi vătămat de cineva dacă nu se vatămă mai întâi el însuşi 
106 SIE Via oialea ca altul ata  alei a ai t  oti 0 fdaoga at ati a a 2648 
REA (Lp Arta O CINA A 0) ass aecias t 30ă Ipasa eat ae ooactuia a a al aaa la ali 2648 
RĂUL (ferirea de rău şi săvârşirea binelui)... eee aaa 2649 
RĂNILE Ic ea ÎN) oc zace a ac Di at i a aaa ai a a le d alea 2649 
RANI PATE A le BUD LPLE0) race ata a 000 a Saal 0 Due dada 2649 
RĂUTATEA (- boală gravă a sufletului)... nenea eaeneneneneneaaeeaeaeaaneee 2650 
RATATE A (manifestarea 0) acei sa Atat coat a da că tul ta e ai 2650 
RĂNITA TEA (au-este ornțolog că) aiziciata uta adie tai ac daca aaa i 2651 
RĂUTATEA (este pricină de pieire pentru cei cuprinşi de ea)... 2651 

RĂUTATEA (lepădarea TĂU Că LI) aicea at ot 30 d a i ii aa 2652 


RAZBOIUL SI PACE Ano îns ca ata 3 ati cat aa va al Ata 3 Al te 2652 
RĂZBUNAREA (cauzele răzbunării) ........cenneaeeeneneae anna eneeea enma enma en 2652 
RĂZBUNAREA (io aril Va sa, loa dau ai a o n d a le at 2652 
RĂZBUNAREA (nu este permisă creştinilor)... aaa 2653 
RĂZBUNAR E-An(re Tia EU LL) pete a tab d iei it Pt 2653 
RANDULALA (iu na: ră GU | 3) Lt aaa nota ut aa at iat da 00 at da, li ct eta 2661 
RASUL, (râsul. Arisiiesiin este 000 | aaa să aaa pa dea lalea oi aha Rl aSc ta 2661 
RÂSUL (râsul în sine nu este păcat dar poate da naştere la un roi de păcate)... 2661 
RAS IL:(DAtOROLILOL: SI Aa AÂRI ) aia el aa 0 98 aia A ode 2662 
RA SUI (30 ri LED Die scării ai tt la tn it 2662 
RASEIIA luate 100 Rozsa idea aaa e atei de a it ata Op ae 2663 
RÂSUL (curmarea râsului dezmățat) .......ccee aaa neaea caen nenea eee ase 2663 
RÂSUL (permis şi binefăcător)......mcmenene eee aea cane eee eaeaeaaaee 2664 
RÂSUL (nevinovat şi cel deşănțat);. neant  aicaa duat e d da aa 2665 
RAVINA acele: DUrnne ) spala act lol ar da ata aaa 2665 
RECUNOŞTINȚA (noastră către Dumnezeu)... nenea 2665 
RELE EEE CAUZA LOL oa ca acacia beau a 3 ai e Buta d 0 at i a aa ala 2666 
RELELE (folosul rezultat din suferirea relelor) ......... mmm 2666 
ROBII (cine sunt acei „robi ai lui Hristos Lisus”?).....mmeee nenea 2666 
RUGA CILINEA: (dei 18 ) poze aaa tac a a cat at 5 8 i ai 2667 
RUGĂCIIUNEA: (e ness su PIE 01) nea ta ol iu a i aa tu a 2670 
RUGĂCIUNEA (- armă asupra diavolului)... nenea nenea aaa 2670 
RUGĂCIUNEA. (maică a IttuțilOE) no cs a căt sa dei a da a d 2671 
RUGĂCIUNEA (măreţia şi importanţa rugăciunii)... eee eee 2672 
RUGĂCIUNEA (necesitatea rugăciunii)... eee 2673 
RUGĂCIUNEA (ce ajută rugăciunea?) .......cme nenea ee eee 2673 
RUGĂCIUNEA („Însuşi Duhul Se roagă pentru noi cu suspine negrăite”) ...... 2616 
RUGĂCIUNEA (ce împiedică rugăciunea?) .......cmn eee eee aaa 2676 
RUGĂCIUNEA (cum trebuie să ne rugăm?)....mcen eee aaa 2677 
RUGĂCIUNEA (însoţită de lacrimal) caca aceea cădea ai clauddiu 2689 
RUGĂCIUNEA („În numele Tatălui şi al Fiului şi al Sfântului Duh”)............. 2689 
RUGĂCIUNEA („Tatăl Nostru”)... anna enma anna aaa 2689 
RUGĂCIUNEA (ridicarea mâinilor către cer în timpul rugăciunii) .....ccaeceeeee 2698 
RUGĂCIUNEA (Îl supără pe Dumnezeu cei ce se roagă pentru a fi pedepsiţi 

YPAJINAȘII. NOT) cc an ovata ue titan od aia d ateu a la cubi EU dand dă 2699 
RUGĂCIUNEA (pentru iertarea şi bunăstarea vrăjmaşilor) cecene 2703 
RUGĂCIUNEA (de mijlocire pentru aproapele)... aaa 2706 
RUGĂCIUNEA (pentru conducătorii ţării)... ee eee ae 2707 
RICA LU SIE Ar (de: laticlă e aoleu incaltat a tate ll aa 2708 
RI) GACIU NEA (de anul Uiiire) see tc ac ata a e ee ideea a ci ai a 2708 
RUG ACU NEA (de6eTete) sase aasdtotataaa ladita ata do uta d alu aa 2715 
RUGĂCIUNEA (de dimineaţă)... eee ee eee 2731 
RUGĂCIUNEA (la vremea mesei) .... cena nenea nana aa 2731 
RUGACIUNE Adesea a fad ca tie eat ata cadea cei pa a i 2734 
RUGĂCIUNEA (din timpul nopții) ceea eee nenea eee aaa 2734 

RUGĂCIUNEA (prieaheteă casta m tt a a 30 d 00 lead 2735 
RUGĂCIUNEA (folosul rugăciunii)... nenea caca caca ceeace ca cennanananeacaca caca zae aaa saca 2737 
RUGĂCIUNEA (puterea rugăciuutuii ) pe iesea sa st oa sc ta a a 2747 
RIIGACIUNEA (roadele: rug Ac Iu ţii patat a e 0 dn oa ca eta 2753 
RUGĂCIUNEA (stăruința în rugăciune)... eee aaa 2756 
RUGĂCIUNEA („Totdeauna lucrul tău să-l începi cu Dumnezeu”)...........eeeee. 2759 
RUGACIUNE ABE BCe Da0a a scut a aa ici aaa Dea Sagului a et aa ar ala 2759 
RUGĂCIUNEA (orice loc poate fi loc de rugăciune)... 2763 
RUGĂCIUNEA (şi citirea cărților sfinte) .........naea once enenanananeneacacaza cacao sa sase 2764 
RUGĂCIUNEA (lipsa ei - gravitatea)... nenea eee eee 2764 
SADUCHEII, iscate ae cca ceda iaca idea da Dada d da ca Dal a dă edita ala da Cada dn a dadu 2767 
SATULUI sa catea cete da tale d cata alai Esi a 0 mă it dala datata a ela da Di a d 2767 
SARACIA (e (DI poa ia oa că lati ad a a A ata el ta bate aa a dal. 2767 
SĂRĂCIA (cauza pentru care Dumnezeu a îngăduit să existe săraci) .......cece ceeace 2768 
SĂRĂCIA (ja mă sărăe le) sad o cacat dci MAT adu leat oda aie 0 di 2768 
SĂRĂCIA (să nu ne temem de sărăcia materială ci de cea spirituală)... 2771 
SĂRĂCIA (adevărata sărăcie)... neam ea eee 2771 
SĂRĂCIA (răbdarea ei cu nobleţe şi cu mulţumire)... eee eee ceeace 2772 
SĂRĂCIA (elogiu sărăcie 0) ii cacat Anca ai te aia da a and 8 da 2772 
SĂRĂCIA oare 1 bo Gaetei a ba pă ct cat a a 0 all a 2173 
SĂRĂCIA („a moştenit înţelepciune”)... eee 2774 
SĂRĂCIA (- urzitoarea, ajutătoarea şi sprijinitoarea virtuţilor) ....... mm ecececececee 2715 
SĂRACIA-fursisitea sărăcie re; acarpa a al dn aia a a ali 2775 
SĂRĂCIA (mângâiere pentru săraci) ......mne nenea enenenenenenene nenea eeeeeeneneaeaea 27716 
SĂRĂCIA (suportarea ei cu nobleţe şi cu mulţumire)... ceeace 2778 
SARACIA(de DU 216) 3 nat cu ăi a atata ial cada ac 0 ui ad al 2785 
SĂRBĂTORILE. (CELUI LE) tza te teii dial 02 2785 
SĂRBĂTORILE (adevărata sărbătoare)... nenea nenea aaa aaa 2785 
SĂRBĂTORILE (sărbătoresc cu adevărat doar cei ce au cugetul curat) ..........ceceeeeee 2786 
SĂRBĂTORILE (în Vechiul Testament)... nenea aan aaa 2787 
SĂRBĂTORILE COL AG TD doi ad 0 daia 0 ad da ddd ca 2787 
SÂRBA PORILE (Pastele) ps iad 0 te lt d a i ut aa 2788 
SĂRBĂTORILE (Paştele iudaic şi Paştele creştin)... eee eee aaa 2791 
SĂRBĂTORILE (Paştele - data serbării Paştelui) .......cceceee nenea eee 2793 
SĂRBĂTORILE (Înălţarea Domnului) ceeace aa 2794 
SĂRBĂTORILE (Cincizecimea) .......nececnncacoenaneacauennencecen seaca one neacateaenaaaauenasaaceee 2795 
SĂRBĂTORILE (pomenirea sfinților)... eee 2795 
SĂRBĂTORILE (pomenirea sfinţilor mucenici)... eee 2796 
SĂRBĂTORILE (prăznuirea creştinească a sărbătorilor)... nenea 2797 
SĂRBĂTORILE (viaţa creştinilor este o primăvară veşnică)... 2798 
SC FILSMA sn rit ta ai 0 aaa D003 Dei n ba lan a iata lu de 2799 
SCRIERILE (S Piiţi 100) 4 ouă odaia 0 a aula aaa ad daia o ala Pia aa aa at 2800 
SCRIPTURA (- scrisoare a Atotputernicului Dumnezeu către n01)........eeeeeeeee 2800 
SCRIPTURA (cuvintele Sfintei Scripturi) ....... cena eeneeeeeeeeeaeeeeoooneeaaeooenneaaeesenaaaae 2800 
SCRIPTURA (credinţa în cuvintele revelate ale Sfintei Scripturi)... 2801 


SCRIPTURA (ascultarea cuvintelor dumnezeieştii Scripturi şi împlinirea lor). 2802 

SCRIPTURA (inspiraţia Sfintei Scripturi)... nenea nana nana 2802 


SCRIPTURA (importanţa scrierilor Sfintei Scripturi)... nenea eee 2803 
SCRIPTURA (conţinutul Sfintei Scripturi) ..... men eee nanaaee 2803 
SCRIPTURA (Dumnezeu a vorbit oamenilor „față către faţă”, apoi prin făpturi şi 
DEI SCULE iesti aa ital aaa aaa aa 3 ti alt 2805 
SCRIPTURA (Seo pl. Și TOSTUL E) is cineast din teo aditin valee ă 2806 
SC RIPILIRA (Legea Veclie aie ae catea oa ai ata iN 0 ci aula ta olt 2807 
SCRIPTURA. (Legea veche şi Legea Nouă), cs sei oaia ate a at cara i ei 2809 
SCRIPTURA (când şi unde a fost dată Legea Veche?)..........ceenee nenea 2818 
SCRIPTAIRA (Vechiul Pestani gri ) scie aia said ia oaia data dci i St dada d 2818 
SCRIPTURA (Vechiul Testament şi Noul Testament)... nenea 2819 
SCRIPTIRA- (Noii: Testare). cca tite ze datate tite ot io Etap pote aaa Daca d 2823 
SORIPIURA- (testul Septuagițer) ca ai coat ut agata aa cd ad dd a ai 2823 
SCRIPTURA (mărturii împotriva celor care „dau alt Dumnezeu Noului Testament 
Și alt Duninezeu Vechiului Lestăment?). ese decat ace atac za 0 data pa dea Dia deal dd 2824 
SCRIPTURA (combaterea celor ce susțin că Dumnezeul Vechiului Testament este 
crud şi aspru iar Dumnezeul Noului Testament este bun, paşnic şi blând)......... 2826 
SCRIPTURA (pregătirea pentru citirea Sfintei Scripturi) ceea 2827 
SCRIPTURA (citirea Sfinţi :SCrIpPUUTI). ie arate ca caiac ea dota cai păi a ad all ia 9 da 2827 
SCRIPTURA oiţireă 61 10105 casa ca aie cola aa neo a da di  3 2833 
SCRIPTURA (înţelegerea şi interpretarea €1).........c nenea nana 2843 
SCRIPTURA (chiar cel mai neînsemnat cuvânt, silabă sau semn ascund în ele o 

CEC) ITNO) AI irc aluat cal aid ast ata oala anala aaa at aa d d ba pa în aa aaa 2855 
SCRIPTURA (necunoaşterea Scripturii — gravitatea şi urmările)... 2857 
SCRIP EU RA-A( PRAI re a) e i ora cc dota da a aiba aaa a de 330 2857 
SCRIPTURA (Evanghelia — definiția) ......mcee nene eee ana naneae ee nanaaee 2859 
SCRIPTURA. (Evanghelhă = vestea. cea buna) ini ce ce aaa ce nea aa Calu dag 2859 
SCRIPTURA (Evanghelia - cuvântul lui Hristos)... nenea nene 2860 
SCRIPTURA (Evanghelia - a fost scrisă de bărbaţi sfinți, inspirați de Duhul Sfânt) 
i Salată el a a a E dp a aia aa ice i atei atat i ta 2860 
SCRIPTURA (Evanghelia este mai veche decât scrierile filosofilor elini) ........ 2862 
SCRIPTURA (Evanghelia — conţinutul Evangheliei)... nenea 2863 
SCRIPTURA (Evanghelia - valoarea şi importanţa ei între cărțile Sfintei Scripturi) 
a Cutia e tina A aul eta tă 0008 ca d pol a Dr 0 tie ta aaa 0 (a a e 2865 
SCRIPTURA (Evanghelia - despre consonanţa şi complementaritatea celor patru 
evaniaelIŞ (0) citata danseaza aa du 2865 
SCRIPTURA (Evanghelia — propovăduirea ei)... nenea nana 2868 
SCRIPTURA (Evanghelia — luminează sufletele tuturor, până la marginile lumii) 
oul aa a a lt ta E rii aa Bula AR a a a a e 2869 
SCRIPTURA (Evanghelia; puterea Evangheliei se învederează nu numai din 
mântuirea celor buni, ci chiar şi din pierderea celor răi)... nenea 2870 
SCORIPIA RA PELICILILE ) es nea leie a dd cat Aa0l aia aie Stada Datcu a 2871 
SCRIPTURA. (epistolele: pauline ) asceza do a ea aa alia claca e d Dat 2871 
SCRIPTURA (răspândirea învăţăturii ei în toată lumea)... nenea 2872 
SECRETELE (când s-a răcit dragostea dintre oameni au apărut secretele)........ 2872 
SFATURILE (acceptarea şi urmarea sfaturilor bune)... nenea 2872 

SAT ULREA (aproape lUii asanare aul 0 ta a at Ritz e ca 2875 














SFĂTUIREA (dulio yiiicească ) cae va esec 3 aaa ui ca pita at al 2878 
SEINTENIA (definiția) coca me oaia e a da ea aa ai cu dacat a 2878 
SFINTENIA (caracțeriaticile sfințeniei) cases că cita a aaa ea oda a a data 2879 
SFINȚENIA (sfinţii - mari iubitori de Dumnezeu)... 2879 
SEENŢENIA. (sfinţit=— lumină IUDA) ee ana oa ta bal caznicie Na 2879 
SFINȚENIA (sfinţii - biruinţa lui Dumnezeu şi triumful harului Său)............... 2879 
SFINȚENIA (sfinții - mijlocitorii noştri către Dumnezeu)... 2879 
SFINȚENIA (Hristos grăieşte prin sfinți)... eeoeeee eee enneeeeoennnaaaooenanaaeoeannaaee 2880 
SFINPENIA. (despre SFITIțI e casca ea caca dea d cală aa Ata cala oda Agenti caca Alia 2881 
SFINTENIA- (puterea SENȚILOT) ia size ca eat 0 Do ul ea ta Ca di aa 2881 
SFINŢENIA (înfăţişarea sfinţilor aduce mult folos duhovnicesc)... 2882 
SFINŢENIA (nu numai trupurile, ci şi îmbrăcămintea sfinților este 
CINSTITĂ ŞI Să VATSESLE- MINUNI) caca cae au la aaa a aa cdi ae 2882 
SFINŢENIA (chiar şi cei răi trag foloase de pe urma virtuţii drepţilor 
Sia STIDȚULOI) sofia vesa a ta aa aa non et a 0 aaa a gt en 2882 
SFINȚENIA (străluceşte pe chipurile sfinţilor)... 2883 
SFINȚENIA (strălucirea lăuntrică a sfinţilor)... 2883 
SPINI ENLA (slava STInt il 0EYecesi aaa dă act aste ceda da a 0 ce aa aaa na 2883 
SFINŢENIA (faptele minunate ale sfinţilor) eee 2884 
SFINŢENIA (sfinţii au trăit în bună pace cu animalele)... 2885 
SEINIENIA (sfinţii ȘI pac dtOŞII) saci o ceata aa atatea do aa 0005 tiu 2886 
SFINŢENIA (unii dintre sfinții Lui au dus o viaţă dezordonată şi 
păcătoasă înainte-de aL CUNOAȘTE) cn iai 3 on ina ali it 3 Na Bo ia ata 2886 
SFINŢENIA (despre cel ce se socoteşte drept înaintea lui Dumnezeu) 
Aaaa as cada aaa daia lee 20 atăt d 002 Aa aa ate reale oa da, de 2887 
SFINȚENIA (cuvintele şi învăţăturile sfinților)... 2887 
SFINŢENIA (amintirea sfinților este vie în Creştin). 2888 
SFINŢENIA (ajutorul sfinţilor la mântuirea noastră)... eee 2888 
SFINŢENIA (rugăciunile sfinţilor pentru mântuirea noastră) ............ 2888 
SFINȚENIA (sfinţii se bucură de izbânzile celor de pe pământ)....... 2891 
SFINŢENIA (viaţa şi petrecerea sfinților) cena nec 2891 
SFINŢENIA (cunoaşterea amănunţită a vieților sfinţilor — folosul).2892 
SFINŢENIA (urmarea vieţuirii sfinţilor)... eee oeeaeaenenononenenoveneae 2893 
SPINI ENILA (dobândirea sf AŢen161) pegica ceară ca done an dai aa aa i a ta 2898 
SLAVA (de la oameni = neprimirea: 61) space ceea aaa inca aaa odata a deal 2899 
SLAVA DESARTĂ (definiţia ) anca luca at cana ai 2899 
SLAVA DEŞARTĂ (- mama tuturor relelor)... aan 2900 
SIAV A. DESAR PA (NASLETEA 101) o cciucevaa dă aa la e ata a a A o 2900 
SLAVA DEŞARTĂ (este zadarnică şi deşartă) nenea 2901 
SLAVA DESARTPĂ. (inanitestarea 81 io sana aut tt ca d i să a 2901 
SLAVA DEŞARTĂ (fuge de cel ce-o urmăreşte şi-l urmăreşte pe cel 
Ge. PUD E Alei 08 ag aseaza na lat afin egal ap lana A aiva ina alea oa 2906 
SLAVA DEŞARTĂ (şi dorinţa de a plăcea oamenilor) eee 2906 
SIA VA DE:SAR PA (ora yale juc oo a) ana abată ala tata ta a 2906 
SLAVA DEŞARTĂ (urmările pierzătoare)...ceeeee nenea 2912 

SLAVA DEŞARTĂ (despre patimile născute de aceasta)... 2913 




















SA A ES ARTA. Asti CEI zonei alee ca a e Di 08 Bula 7 au 2914 
SLAVA DEŞARTĂ (despre omul eliberat de slava deşartă) .............. 2924 
SLĂVIREA. (lui Dumaezeu )- să cca vaita tea cual ocara a a a 2924 
SEL DIE e ceva ta in ea Bad dl ti ia pata a Sa 20 ale 2929 
SLUJBELE (sfintele sI pie în scite ina ocaaăe anina aaa cale dal Ala total daci talia 2930 
SIMERENILA (dle finațra) cc cazier 0 n 3 8 nt dl 8 ad 2930 
SMERENIA (- începutul şi culmea virtuţilor creştine) i.e 2931 
SMERENIA (- cauza tuturor bunătăților) eee nenea 2933 
SMERENIA (măreţia şi importanţa acestei virtuţi)... 2933 
SMERENIA (Hristos — model de smerenie) mec nneeeeeeeeeee 2935 
SMERENIA (sfinţii — pildă de smerenie)... nenea enoae one 2936 
SMERENIA (este foarte plăcută Domnului) enma 2936 
SMERENIA (necesitatea smerenie) sic ceea ceea cita aaa apt ză aaa uta 2937 
SMERENIA. (naşterea smerenie) cas dute dea cp ioan Cada tts das ăi 2937 
SMERENIA (dobândirea smereti lei) sia seta ase at a ta in at ea a a ua ue 2938 
SMERENIA (Le Utile 61) sis eee a tata de taiat dt ba Et adi ăla E dorea bd 2939 
SMERENLA (adevărăta, STmererile ) însă caine la ca at a aaa a a a dă 2939 
SMERENIA: Gademn' la stiere ne) mici cazi daia e ai acela ci ea ia daca altă ea 2940 
SMERENIA(imanilestărea 61) rca cete iz dal a si a i il i dat a 2941 
SMERENIA (capeanele Smere Die 1) sac e nana dala iad pă ir ia ata a tt 2942 
SMERENIA (recunoaşterea adevăratei smerenii).......meee nenea 2943 
SMERENILA (TOO SUL) sictir, oa zi oo aro Alu lt olt ea aa ta 0 aula 2945 
SMERENIA (este o mare slavă când cineva se umileşte mult)... 2949 
SMERENIA (cu cât ajungem mai virtuoşi, cu atât să ne smerim mai mult)....... 2950 
SMERENIA (răsplata celor smeriţi)..........mmeee nea eeneeeeeeoeeneeaeeoeeneeaaeoeenoeaaaeeenaeaae 2951 
SMERENIA (roadele smereniei) coaie aaa ta 3 cat ua 0 dietă 2951 
SMERENIA (lipsa ei pravitatea) sseunncante a tea ea aa ua pl ta ee 2952 
SMEREANIA (Și pol a ița ) st tin caiet 8 lalea a 0300 tevi a ata a 2952 
SMERITA CUGETARE (defiii ţia ) ai cscsates caca Date cca pata a d ant dp i a 0 2952 
SIMINIDEA LA osia Sa ada aole 0 dai e d Ata duel ao) a datat a lia ala ut 2953 
SMINTEALA („Nu fiți piatră de poticnire nici iudeilor, nici elinilor, nici Bisericii 
| LE [9 D plen na ăz-A 2 ii IP RDIERRREARNE  IEDE N RCI PAIC AD RE MN EP RRRNRIE  RISE AN PRARNI E III O Ne RIDE ICANN 2954 
SMINTEALA (smintirea altora — gravitatea) .......... eee nenea 2954 
SNC) DINU) Dizese sa ea 300 zale o alta ta ti tel at loa 0 tu ln a la 2957 
SOMNUL („dulce este somnul lucrătorului”)..... eee nenea 2957 
SPECTACOLELE (luptele de gladiatori şi luptele cu fiarele sălbatice)............. 2958 
STATUL (despre Antorițățile Stații 1) ee cae oaste aia te ca ace die cat la 2958 
STATUL („Tot sufletul să se supună înaltelor stăpâniri”)... nenea 2959 
STATUL (nu este stăpânire decât de la Dumnezeu)... eee 2963 
STATUL (sfaturi pentru conducătorul statului)... nenea nana 2963 
SI AR LUN ATA a Asi ge 000000 ata 000. 340 Să al 30 aa 03 ăia aaa af a data 2964 
SURERINIA-( pentru Dumnezeu) descuieti ac ate eat altă a 2964 
SUFERINŢA (sfinții — pilde de răbdare a suferinţei)... nene eneee 2969 
SIRE RENI Ar SDUIOT); caci e ant 3 a td za la a a pad d ela a aa 2972 
SUFERINŢA (celor drepţi şi „norocirea” păcătoşilor)... eneee 2973 

SUFERINŢA (motivele suferinţei sfinţilor)... nenea nana 29.19 
SUFERINTA (sensul suferinței) cup aaa cota ză ec căt ai cal Ga ea Da Cl ue ai a 2980 
SUFERINŢA (Dumnezeu îngăduie suferința omului)... nenea eee 2980 
SUFERINTA (îndiitată penedrepi) css tusea aa daia oa a ca sa oaia cae că 2981 
SUFERINŢA (suferința şi ocara poartă în sine răsplată pentru cei ce suferă şi sunt 
e jet te IRON RR OR ORDINAR ZI 0 PNI A Ra VU SS ses NE RR RR N RR 2982 
SUFERINIA (răbdarea Cre seaca cae davaa oc aaa ata ea la 0 ol dt a dun 2982 
SLFERINTA. (răbdarea ei: 10l0SUl) encounter tdi i add ina 2983 
SUFERINŢA (îndulcirea relelor prezente prin speranţa bunurilor viitoare) ...... 2987 
SUFERINŢA (însoţită de pocăință este mântuitoare) mean 2988 
SUELETUL (denuruitea dle suflete”); scana sie st ti ate a 0 a a a 2988 
SUFLETUL (geneza sofletului) se ceea gain cent ca alea ae dalla ea a e 2988 
SUFLETUL (însuşirile sufletului, aşa cum a fost creat de Dumnezeu) .............. 2988 
SUPLE TUI (nemurirea. Su fle PUliiL): se cică ai ai co ca e capata că Da cati aaa aa 2989 
SUREE TUL (văloatea SU Fetu lui) ace faca al ot ica deea A ode bata d dot dd daia 2989 
SUFLETUL („Ce va da omul în schimb pentru sufletul său?) 2990 
SUFLETUL (erija pentru:suflet cică scai zei ae taiate datate ua dn aa li tal ea 2991 
SAREA POI z a SU ELE CULILI )S aa aa sro oaza li Bla dă e ata a till 2994 
SUPLERUL (împodobirea sufletului: cu VIrtu ți) casca cca va cat a ca daca a aa a ia 2995 
SUFLETUL (tinerețea; SU PleturiuL) 13 ce azteca de oa ic ca a ai 2995 
SEELE PUL (viața SUPE tu DUL 1) iaca ana ac lia ol iata ie ad et a pi d Dl 2995 
SUFLETUL (după moartea (TAPULUI) e 25 aeiia oile dal cit Aaa cei a ate Oa 2996 
SURLE TUL (moatea: su flE tu LU) pitică ata dalta a o at ta a d 2996 
SURE EU ESI RUP pecete lila tn a a ra gt a i ua 2997 
SUELEFUL SI TRUPUL (O Bărs1a: 105) steel du di act e d sa 3000 
SUFLETUL ŞI TRUPUL (unirea deplină şi tainică dintre suflet şi trup)........... 3000 
SUFLETUL ŞI TRUPUL (,,se împotrivesc unul altuia ca să nu faceţi cele ce aţi 
VOL itae stage atage cat act da a ta a a aa i aaa cina da îi 3000 
SLI PERS EI IEPEAEE 340 i sa e cavaleria 3002 
SI DINA 006 ceea zau cetati nod sii azi clan ci ta 0 tc d ata d dd ul 3004 
II AINEE E (Ule Furiț1ă joasa e aia li 40 darie calul se dada o a de dd ai Aaa daci ela ia 3005 
TAINELE SENILE 7 ea sita aaa a n nt at tul ii i ti o 3006 
TAINELE SFINTE (toate în Taine le săvârşeşte Dumnezeu împrumutând limba şi mâna 
preotului pentru a sonoriza şi a face văzută prezenţa Lui)... nenea 3006 
DADNELE SFINTE A primirea 107) i caci atei ate ao a i atat dat de 3007 
TALISMANELE, ss n a ada a dani daia a aa 3007 
TĂCEREA (spre slava lui Dumnezeu)... eee eee eee 3008 
TEATRUL (despre participarea la spectacolele de teatru păgâne şi orgiastice) .......... 3008 
TIMPUL aniii-€le Ja facerea Îl cca ceas n 0 ina a Dă aa d ua ta a e 3014 
TIMPUL (anii de la izgonirea lui Adam din Rar)... nea nea ee 3014 
TIMPUL (prețuirea timpului şi valorificarea lui)... eee eea 3015 
TIMPUL (orice lucru trebuie făcut la timpul său)... nenea 3015 
TIMPUL (timpul acordat îndeletnicirilor duhovniceşti)... nenea 3015 
TIMPUL (la sfârşitul fiecărui an se cuvine să facem bilanţul şi să mulţumim lui 
Iiiinezeti pentru: toațe e sezoane ia aa ata ate Lp pita 3016 
TINERELE A (ISPIle le: PInEEEț II) iese ata aici e că ta cl ceata a ata 00 63 ca ana at 0 ta 3016 

TINEREȚEA (cheltuirea tinereţii în păcate - gravitatea)... nenea 3017 





TINERETEA euriuiițenia UNETHOE) no asaza a mecla adept ua lcd 3017 
TINERETEA (sfaturi pentru fiNeri). see conte anca cina ct aaa a ai n ia i a a a 3017 
TOACA (Dătuitiil îni:țO46 a) osti sade sa dead bau a aaa Ga due A i di da 3018 
TRADIŢIA (Sfânta Tradiţie) nn azi cit se d aaa a Sa a gr 3018 
TR ÂNDĂVIA (naşterea €i).......uceoeoeoeeannnncncncacacaeocaaa aaa nano acasa 3018 
TRÂNDĂVIA (urmările patimii trândăviei).......cecece eee eee 3018 
RANA VA (fe ariel 1) i ti a Pt Cacao ali 3 3019 
TREZYIA [ingeiin la ȘTOZV 1) ciao ao 20 e 0 0040 0 a 0 d 303 ta dale 3020 
RIS DEEA (CE Erei aaa oaia ca dace Aaa Ma a bla eat aa an dd ad do aa 3020 
TRISIETEA (cea bună și folositoare) sia cauta ante a 6 calu a ia calea aa dia d aul 3020 
TRISTEȚEA (despre „„întristarea cea după Dumnezeu”)... nenea nea ee 3023 
IRIS ET EA (Cea pIErZALOaEE ) 0. e asa nt at ai dalta ai d a do da ăn atac et 3023 
TRISTEȚEA (cea mântuitoare şi cea pierzătoare)..........mm nenea nana nana 3024 
TRISTEŢEA (adevăratele pricini de întristare) .........e nenea nenea 3025 
TRISTETEA- (manifestarea: ei) ca va ata dei isa eta aaa du ea da e et a e 3025 
RISE LEA (STA tatea) cois sta altă a a i a ea Balea auda al a ela i 3025 
PRISIE PEA (Ueidările 4 ISUELIL o caza tăria ea atică pt datată aa dada 3026 
TRISILETEA (vindecarea de patima rIsteții) «n nai oa ca aa a lila ca a a ca a aula ei 3026 
TRUPUL (mădularele trupului — funcționalitatea şi frumuseţea lor)... anna 3029 
IT RUPAJL (este: stt1G4010s Să AEBIICăCIO 87) sa ora eta eo aa pata iti i ala Ba 3029 
TRUPUL (este o bună slugă, dar un rău stăpân)... 3030 
TRUPUL (îngrăşarea şi îngreunarea trupului — păgubirea sănătății duhovniceşti) ........ 3031 
1 RUPUL (in frânareasi Strutter că a lant a a 8 ua Cl il tn 3031 
TRUPUL („cei ai lui Hristos şi-au răstignit trupul dimpreună cu patimile şi cu poftele”) 
iaca (id d a acetuia taina ad dă A Ca tea ea ad htaaaată a a 0 te acte 3032 
TRUPUL (batjocorirea şi necinstirea lui — gravitatea)... nenea 3033 
IRIUPUL; (ingrijita UL) so ce să tata la pa a a a ata ed d lt az 3034 
TRUPUL (căsfătar ea (CUP Ul) accea cca 30 odaia a 0 ol a nai 3 a a le dia 3035 
PRUPUL (perisaDilitătea AUD) sea ae cati de aid A saitul că tz pă Bal d da d da a 3035 
TRUPUL (morti ficărea trupul 3) cs 30 cea ae ala aa ocna oc 00 alla d dala aa 3035 
TRUPUL (Valoarea (Ip ULUI) sia ata adu od taia oa a cl a a ie 3036 
TULBURAREA: (adevarată tulbiitate), se ca atata ct a o Pa a a ui 3037 
AICADDE REA (SIHUGICELEA «poe reactia at e a tai 3038 
IIMILINIEA Ade fiiți a) 20 ca aici casei ea its că dnei i trai a ma cil sali datei ea 3038 
UMILINŢA (- mama tuturor bunătăţilor) cena nana 3038 
UMILINȚA (şi relevarea virtuţilor proprii)... nenea nenea nana 3038 
UNELTIRILE (urzaţe de Alţii asupra noastră) score co cet aa deal dala ala ae 3039 
UNELTIRILE (cine sapă gropi altora, cade singur în ele)... 3039 
URA (este urâciune înaintea lui Dumnezeu)... nenea 3039 
IRA (oras atea.) ceată eta ete oaia a a 0 ci cd aa a plină dial 3040 
URA („veţi fi urâţi de toţi pentru numele Meu”) eee 3041 
ERA (PETG ALL) 3 ceată ee alta cotă ll d a 0 0 a al ta alta 3041 
URA (să urâm. păcatul; nu păcătosu |) n casate ea atata acea aaa aaa e a lalea ie 3042 
II. RSS Li DILEEO: NIC ES Casta aviar alla Ala e d la Rita 3042 
URMA RE Ac, Ie PRR IS Eat ml că la 0 ai AA a ta aa 3042 





47 


VANITATEA (manifestarea acestei patimi)... nenea nana 3047 





YANIL A TEA Bravitațiea sos: cotialee daca i adela pa ae au le a i 0 aaa dala a 3047 
VANITATEA (consecințele) n carta sea can cata das aaa o da a 3049 
ANI DAE AC (LETS 00 dei la as raid Aaa a ata la a alu 3049 
SĂ DUSA Mele FDI Ia ja Aia dă 000 3 00 ad 0 0 Sa e i Ada 3051 
VĂDUVIA (adevărata văduvie) ..........men nenea enma enma aaa 3051 
VĂADUVIA felosiu văduv 161) saca a aaa poti Ia aaa 0 ea a a Tla a 3052 
NED) EA CE ea A UV 161) 49 cai ca a aa at ati at 0 Ra tc 3053 
VĂDUVIA (mângâiere pentru o tânără văduvă)... eee aaa 3054 
VĂDUVIA (ăjutorarea văduvelor) „2300. ada A aaa d aa eo 3059 
VĂDUVIA (purtarea văduvelor)... eee ee 3059 
VĂDUVIA (meritul văduvelor)... eae 3060 
AZĂ DDUV LA red ie ia Valu V E oo ca a ata i da al tc ta aa Bala a 3061 
VĂDUVIA (îndemn la purtarea jugului văduviei)......mcenee eee 3061 
VĂDUVIA (încălcarea făgăduinței văduviei) .........mceeeeeee eee eee eee 3062 
VĂDUVIA (şi fecioria).......munneaeea nenea enaneaeneneneaaeaeneaeea enma emana eneneaeaeneneaaea ne 3062 
YENI, accea tza i ete Sa ateu a lo a call Al anl e ala Dal talia 3063 
SALA | ACOLO SITA ) tă motatniza 00 ăia Scoate oi lada AN RU 00 ral lu a tata 3063 
VIATA (în ELEIS4OŞ) nisi east dida i aaa ti oaia o da i taia sa aaa d ai e 3064 
VIAȚA („Intraţi pe uşa cea strâmtă”)... eee nannae e aneaaeeenana 3066 
VIATA 1 „Hristos (ră1eȘte Tri ine”) ss sa agata oale oase mă ot a pi taiati 3067 
VIATA (Chip ȘI înșe |ăcaune:)i catea a tt pai ta el e 50 lt d ia 3067 
VTALA-(siaţa aceasta este:uinbrăŞ1. 18) iaca ce calit coada aan li tatal 3067 
SAI ALU VIeț 1) aseza aia 2 a patterns ua 3068 
VIAȚA (efemeritatea acestei vieţi)... nenea nea naneae e nanaaaeenaaa 3068 
VIATA (petrecerea pe pămaânt-ă VIEȚII) 3 «pacate teii aa dai dai a aaa ed aaa la ae 3069 
VIAȚA (folosirea vieții prezente pentru a o dobândi pe cea viitoare)... 3071 
VIAȚA (viaţa rea naşte dogme rele)... nenea nenea nana nana 3072 
SERA TA VUIIUUOA SA ia au i aa 00 dl a a all a 3072 
VILA PAS de-acum :ȘI saața/ VL OALE ) ss aaia de iii cea aaa ia ala Rida tdi fait 3073 
YA A VIIO ALE ace a aa ce ada odata cal dada a anl Ba la al ac el dul dă 3076 
VICLENIA (gravitatea); ruta cata azi aa sapa a oi at lb at ar 3079 
VICILENIA (Baii ile STat ea). iaca a boia dt ct a al 3079 
VICLENIA (vicleanul cade în cursele pe care el însuşi le întinde).................... 3080 
VINUL (nu vinul în sine este rău, ci consumul lui peste măsură)... nenea 3080 
VINUL (vinul este al Domnului iar beţia este lucrul diavolului) ......... mm 3081 
VINUL (consumul lui cu multă cumpătare).......e nenea 3081 
VINUL (consumul vinului fără cumpătare - urmări)... nenea nana 3082 
VINUL (,veselește inima Otil”). soc nana calu o ia li data ia e la i 3082 
VINUL (eleotele:co stiati li, CESE coat tatal a 0 lat 3082 
VINUL (puterea vindecătoare a vinului)... nenea nana 3082 
VARU (Ce DI ţia): a 720cg aa 00830 ac ADOR Asaltul dul oda o add Rade 3082 
VIRTUȚILE (- rezultatul conlucrării omului cu harul divin)... 3083 
VIRILUTILE (firea. Varu 1) ct szaia cati ca ao leul ee daia aa lia la ie 3085 
SIRTULILE (Dopățiă NITU IL) ceată a asa cn atu 0 dai 8 N a ue 0 a 3085 
VE HETAI PILE. (are a: ȘTERLU IL) ca te a ai aa ela ada caca aaa dia a a It ate aa data aa 3085 

IRI UE IE (EIO Geil 40) iza ot lada cm ad a aia i a 3086 


SIRIU T ELE A puterea VILUIȚII ) ecua asceza di uit a ll RO 0) Rl a at 3086 
VIRTUȚILE (virtutea biruie şi pe cei care o fac să sufere)... nenea 3087 
VIRTUȚILE (virtutea este admirată şi de cei ce nu o cultivă)... nenea 3087 
VIRTUȚILE (virtutea uimeşte şi pe împotrivitorii €1) ceea 3088 
VIRTUȚILE (cunoaşterea virtuții este sădită în firea noastră)... nenea 3088 
VIRTUTILE (aritenţia Ar CUI) pesaa ai c ga cl olt ac e A a 0 a a af 3088 
VIRTUȚILE (scopul cultivării virtuților) «maci neta aaa neatentie ta 3088 
VIRTUTILE. (îndenan: la Virtute). ca că cana cc ea a dai ceia ana ca aa că ta d cata cn da a 3089 
VIRTUTILE (cultivarea virtuților ) n nice daca dota e co a anda ca daca Data aaa ada da dă 3091 
VIRTUȚILE (cultivarea virtuților din iubire față de Dumnezeu)... nenea 3093 
VIRTUȚILE (cultivarea virtuţilor atrage uneori ura celor răi)... nenea 3093 
VIRTUȚILE (cultivarea unei virtuţi în mod despărțit de celelalte) ............cneeeeeeee 3094 
VIRTUȚILE (virtutea izvorăşte din dragoste) ............cmnaea eee eneneaeeoeenenaaeeeenaeaaeese 3096 
SAREA ILIE: (TE Ure VATULLLUL O) asa cd data etate sila, dala ta ada Sa ds bula 3096 
VIRTUȚILE („calea cea strâmtă” a virtuţii)... nenea nana nana 3097 
VIRTUȚŢILE (ostenelile depuse pentru dobândirea virtuţilor)... nenea 3097 
VIRTUȚILE (să ne îndreptăm privirile la răsplata virtuţii, nu la ostenelile €i)........... 3098 
VIRTUŢII E (îrapotiațatoti Irtuț LOT) că ca aaa ati sia n tb ia da 3102 
VIRTUȚŢILE (nimic nu ne poate împiedica de la împlinirea virtuților)... 3102 
VIRTUŢILE (dobândirea LOT), sita nas ovia lapte a el di a ia o e aa 3103 
VIRTUTILE (dobândirea lăt = 101050) ces ecua atei da du aaa lau at data 008 ala 3108 
VIRTUȚŢILE (semnul de recunoaştere desăvârşită a virtuților)... nenea 3110 
IRC E i paza VIETU LOL ) să se pica oc 000 a RE al ant at pt 3110 
VIRTUȚILE (răsplătirea virtuţilor de către Hristos Domnul)... nenea 3111 
VIRTUTE (SI pacatele). zeita sta oda a ada ga a caii 0 da cil Ra 31.1:2 
IS EEE e epitaf a nl al i i a a Ag Da 3117 
VOINTA coasa ciao ai ua a d lar ud la i i a 0003) daia su N, 
SCCDINEIA (97 DILUAT) 3 3 0 ca i a a a 0 eat ata ani a 5 el SIN 9 
VOINEA (Wrţa- Cu Iapa): cet aaa i dea păi did ni a 25 al ceda a ls atit calea 3118 
MONO SEA ide ai das 00 aa da ao al Aaaa ui ast Ad aa acid datată da ll 3118 
VORBIREA (vorbele - căile pe care călătoresc faptele)............ mmm 3119 
VORBIREA (deşarta) isca st tă stai cea că i daia i aa Ca a e a a aaa 2 3119 
VORBIREA (cuvintelor de ruşine)... eee eee eee eennneeaa eee eee 3119 
VORBIREA (evitarea cuvintelor nesocotite şi defăimătoare) cecene 3121 
VORBIREA (să punem strajă şi frâu gurii şi limbii)... nenea 3123 
VORBIREA (îndemn la discuţii ziditoare de suflet) .......... men 3124 
VORBIREA (convorbirile duhovniceşti)... eee 3124 
VORBIREA (orice vorbim, orice săvârşim şi orice gândim să fie Dumnezeu)........... 3125 
SARA VIEI ORIA (e feetul 1 2000 cau e aa ati testa ae 09 a las ol le ali ii 8 2 3126 
VRĂJITORIA (cum să înfruntăm şi să golim de putere vrăjile).........cmce eee 3126 
ZAÂNISDLĂ (CONSE GIN ELE) ee dotata caca dia aa det a dai dlui d oda dee 3127 
ZAVIS LA: (CEMSOIL) cass au e ee ele ea a ll ic iaca Sa 3127 
ZEII (- simple născociri ale oamenilor cufundaţi în pofte şi în năluciri trupeşti) 

i uita dota 0) 003 i 3 a ata al at 82 aa i es a dt n 3127 
ZEII (absurditâţea 1nehinării la; z61 ) sectă că tă ta d ae aa aa aie at n ada ads aie 312,7 

ZEI), a post asiătă ae 0/0 a a 0 d A 8 2 dit EP ag d ol ia ic d a alta 3128 
ZGÂRCENIA (manifestarea)... aaa nenea aaa aaa 3128 
7 (A RIC ENDE Cai Lai Gai) usa usa a a o a tat a oa ai aa 3130 
ZGÂRCENIA (zgârcitul posedă fără a poseda şi munceşte fără a se bucura)... 3131 
ZGÂRCENIA (alimentează celelalte patimi)... eee 3131 
ZINA A Ape): 2 iai Dai act ao dia ducea a a oale la Ga tale 3131 
LIT AA O DIE) atesta, 0 leat aaa dl 03 o au e a dd ad a 3132 
ZODIILE sia octet a ia a ca le at al da a at că da 3133 
INDEX E EIMA- LECA 03 se ta n ag 0 dota latra Aaa A ca Papi an Al a ad Ata Ale 3134 

Prefață — P.F : Daniel 


5l 


Cuvântul autorului Antologiei 


Prezenta antologie se doreşte a fi un instrument de lucru util atât 
studenților, doctoranzilor, profesorilor de Religie, preoților, dar şi tuturor 
credincioşilor râvnitori pe calea desăvârşirii spirituale, căci cuprinde 
învățături de credință, explicațiu, îndemnuri şi sfaturi deosebit de utile şi de 
actuale ale unuia dintre cei mai mari Părinţi ai Bisericii, şi anume, Sfântul 
loan Gură de Aur. Se pare că şi în vremea Sfântului loan existau unele 
probleme şi nedumeriri pe care le întâlnim şi astăzi, prin urmare, cuvântul 
lui este şi acum, la fel de potrivit ca şi atunci. Scopul nostru este de a pune 
pe Sfântul loan să vorbească asupra unor probleme însemnate, care 
preocupă şi pe omul contemporan. 

Pentru alcătuirea buchetului de texte alese pe care mi-am propus să-l 
prezint în această crestomație hrisostomică, am citit cărțile Sfântului loan 
Gură de Aur, traduse în limba română, apoi le-am cules computerizat, le-am 
selectat şi împărțit în capitole şi subcapitole şi le-am aşezat mai întâi în 
ordinea cărților Sfintei Scripturi ce au fost comentate de Sfântul loan, iar 
restul textelor din celelalte scrieri, în ordinea pe care am considerat-o mai 
potrivită. 

Antologia oferă avantajul de a avea grupate citate din scrierile 
Sfântului loan Gură de Aur pe ansambluri de probleme şi puncte de credință. 

Pentru cititor, oboseala studiului nu va fi mică, mai ales că scrierile 
Sfântului loan Hrisostom nu sunt concise şi expeditive, ci explicative, 
lămuritoare, fulminante, însă şi câştigul duhovnicesc e vrednic de jertfa 
depusă. 

Unii dintre traducătorii operei Sfântului loan Gură de Aur în limba 
română sporesc valoarea versiunii româneşti prin binevenitele note 
explicative. De aceea, acolo unde ele există, am socotit utilă menționarea 
acestora în subsolul paginilor. Unde am considerat necesar, am adăugat alte 
note lămuritoare. Indexul tematic de la sfârşitul cărți vine şi el în sprijinul 
cititorului. 

Cartea reprezintă un îndemn şi un prilej de a cunoaşte cuvintele 
Sfântului loan Hrisostom, căci aceste cuvinte au fost născute de una din cele 
mai înalte minţi şi trăite de una dintre cele mai arzătoare inimi pentru iubirea 
de Dumnezeu şi de aproapele, pe care le-a dat Biserica Ortodoxă. 

Inițiativa alcătuirii acestei antologii aparține Prea Fericitului Daniel, 
Patriarhul Bisericii Ortodoxe Române şi locţitorul scaunului de Mitropolit 
al Moldovei şi Bucovinei, care mi-a propus elaborarea acesteia, m-a sprijinit 
pe parcurs şi mi-a oferit înalta binecuvântare arhierească în vederea 

publicării ei. Îi aduc Prea Fericitului Părinte Patriarh Daniel mulţumiri şi pe 
această cale. 

Fie ca paginile volumului ce apare acum să contribuie la stimularea 
interesului pentru lectura operei Sfântului loan Gură de Aur şi, în general, a 
tuturor Sfinților Părinți şi scriitorilor din perioada patristică şi postpatristică, 
spre folosul duhovnicesc al tuturor creştinilor căutători de lumină şi bucurie 
spirituală! 


53 


Lista cărților utilizate la alcătuirea Antologiei 


„Omilii la Facere” (1), traducere, introducere, indici şi note de Pr. D. 
Fecioru, în col. „Părinți şi Serutori Bisericeşti” (PSB), vol. 21, Editura 
Institutului Biblic şi de Misiune al Bisericii Ortodoxe Române, Bucureşti, 
1987, 436 pp. 

„Omilii la Facere” (11), traducere, introducere, indici şi note de Pr. D. 
Fecioru, în col. „Părinți şi Serutori Bisericeşti” (PSB), vol. 22, Editura 
Institutului Biblic şi de Misiune al Bisericii Ortodoxe Române, Bucureşti, 
1989, 341 pp. 

„Cele dintâi omilii la Facere”, Traducere din limba greacă veche şi 
note de Adrian Tănăsescu-V las, Editura Biserica Ortodoxă, Bucureşti, 2004, 
141 pp. 

„Omilii la Matei”, traducere, introducere, indici şi note de Pr. D. 
Fecioru, în col. „Părinți şi Serutori Bisericeşti” (PSB), vol. 23, Editura 
Institutului Biblic şi de Misiune al Bisericii Ortodoxe Române, Bucureşti, 
1994, 1006 pp. 

, „Comentar la Evanghelia de la Ioan”, Traducere din limba franceză de 
Diacon Gheorghe Băbuţ, Editura Pelerinul Român, Satu Mare, 1997, 474 pp. 

„Omilii la Epistola către Romani a Sfântului Apostol Pavel”, 
Traducere de P.S. Teodosie Atanasiu, revizuită şi îngrijită de Cezar 
Păvălaşcu şi Cristina Untea, Editura Christiana, Bucureşti, 2005, 559 pp. 

„Comentariile sau Tâlcuirea Epistolei întâi către Corinthenr”, 
Traducere din limba elină, după ediția Oxonma, 1847 de Arhim. Theodosie 
Athanasiu, Egumenul Mănăstirii Precista Mare din Roman, ediție revizuită 
de Constantin Făgeţean, Editura Sophia, Bucureşti, 2005, 479 pp. 

„Comentariile sau tâlcuirea Epistolei a doua către Corinthenr”, 
traducere din limba elină, după ediția Oxonia, 1847, de Arhim. Theodosie 
Athanasiu, Bucureşti, 1908, Ediţie revizuită de Constantin Făgeţean, Editura 
Sofia, Bucureşti, 2007, 268 pp. 

„Comentariile sau Explicarea Epistolei către Galateni”, Traducere din 
limba elină, ediția de Oxonia, 1852, de Arhim. Theodosie Athanasiu, 
Tipografia Editoare „Dacia”, laşi, 1901, 128 pp. 

„Comentariile sau Explicarea Epistolei către Efeseni”, Traducere din 
limba elină, ediția de Oxonia, 1852, de Arhim. Theodosie Athanasiu, 
Tipografia „Dacia”, laşi, 1902, 253 pp. 

„Comentariile sau explicarea Epistolei către Filipeni a Sfântului 
Apostol Pavel”, Edit. Icos, 1998, 285 pp. 

12, „Comentariile sau explicarea Epistolei către Coloseni, 1 şi II 
Tesaloniceni a Sfântului Apostol Pavel”, traducere din limba elină, ediția de 
Oxonma, 1855, de Arhim. Theodosie Athanasiu, Bucureşti, 1905, 343 pp. 


13. „Tâlcuiri la Epistola întâi către Timotei a Sfântului Apostol Pavel”, 
Editura Nemira, Bucureşti, 2005, 201 pp. 
14. „Comentariile sau explicarea Epistolei a doua către Timotei, 


Comentariile sau explicarea Epistolei către Tit, Comentariile sau explicarea 
Epistolei către Filimon”, Editura Nemira, 2005, 226 pp. 

13; „Comentariile sau explicarea Epistolei către Evrei”, Traducere din 
limba elenă, ediția de Oxoma, 1862, de Theodosie Athanasiu, Episcopul 
Romanului, Tipografia Cărţilor bisericeşti, Bucureşti, 1923, 395 pp. 

16. „Despre Rai şi Scriptură. Despre iubirea lui Dumnezeu pentru noi. 
Despre <<Şezut-a Împărăteasa de-a dreapta Ta>>”, Introducere şi traducere 
Preot Victor Manolache, Editura Bizantină, Bucureşti, 59 pp. 

17, „Cuvântări împotriva anomeilor. Către iudei”, Traducere din limba 
greacă veche şi note de Preotul Profesor Dumitru Fecioru, Editura 
Institutului Biblic şi de Misiune al Bisericii Ortodoxe Române, Bucureşti, 
2007, 405 pp. 

18. „Primele patru omilii despre statui ale Sfântului loan Chrisostom”, 
Traducere din original de Stoenescu Apostol, Noua Tipografie 
„Profesională”, Dimitrie C. Ionescu, Bucureşti, 1908, 85 pp. 


19. „Predicile despre statui”, Partea a II-a, Traducere din original de Şt. 
Bezdechi, Editura Sfintei Episcopii a Râmnicului-Noului Severin, 1938, 227 
PP. 

20. „Sf. loan Gură de Aur - Predici la duminici şi sărbători”, traduse şi 


orânduite după Duminicile şi sărbătorile anuale ale Bisericii Ortodoxe de 
Episcopul de Roman — Melchisedek, Ediţia a II-a, Editura Bunavestire, 
Bacău, 1997, 304 pp. 

2], „Omiliile despre pocăință”, Traducere din limba greacă de Preotul 
profesor Dumitru Fecioru, Editura Institutului Biblic şi de Misiune al 
Bisericii Ortodoxe Române, Bucureşti, 1998, 185 pp. 

22, „Predici la sărbători împărăteşti şi cuvântări de laudă la sfinți”, 
Traducere din limba greacă şi note de Preotul profesor Dumitru Fecioru, 
Editura Institutului Biblic şi de Misiune al Bisericii Ortodoxe Române, 
Bucureşti, 2002, 573 pp. 

13; „Despre mărginita putere a diavolului. Despre căinţă. Despre 
necazuri Şi biruirea tristeţii”, Traducere de Pr.Prof. Dumitru Fecioru, Editura 
Institutului Biblic şi de Misiune al Bisericii Ortodoxe Române, Bucureşti, 
2002, 255 p. 

24. „Omilii la Postul Mare”, Versiune românească îmbunătăţită, pornind 
de la ediția tradusă şi îngrijită de Episcopul Roman Melchisedec (1893), în 
colecția „Comorile Pustiei”, vol. 19, Editura Anastasia, 1997, 181 pp. 

23; „Despre  feciorie. Apologia vieţii monahale. Despre creşterea 
copiilor”, Traducere din limba greacă şi note de Preotul profesor Dumitru 
Fecioru, Editura Institutului Biblic şi de Misiune al Bisericii Ortodoxe 
Române, Bucureşti, 2001, 427 pp. 

26. „Omilii la săracul Lazăr. Despre soartă şi Providenţă. Despre 
rugăciune. Despre viețuirea după Dumnezeu”, Traducere din limba greacă 
veche şi note de Preotul Profesor Dumitru Fecioru, Editura Institutului 
Biblic şi de Misiune al Bisericii Ortodoxe Române, Bucureşti, 2005, 377 pp. 


27. „Omilii şi cuvântări despre educaţia copiilor”, Traducere din limba 
greacă de Pr. Marcel Hancheş, Editura Marineasa, Timişoara, 2005, 187 pp. 
28. „Despre necunoaşterea lui Dumnezeu”, Traducere din limba greacă, 


cuvânt înainte şi comentarii: Walther Alexander Prager, Editura Herald, 
Bucureşti, 2004, 141 pp. 

29. „Cuvânt despre cum se cade să-şi crească părinţii copii”, în vol. 
„Sfaturi pentru o educaţie ortodoxă a copiilor de azi”, Editura Deisis, Sibiu, 
2000, 139 pp. 


30. „Diavolul şi magia”, Traducerea din limba greacă de Zenaida 
Anamaria Luca, Editura Panaghia, 2002, 132 pp. 
31. „Despre preoţie”, Traducere, introducere şi note de Pr. Dumitru 


Fecioru, Editura Institutului Biblic şi de Misiune al Bisericii Ortodoxe 
Române, Bucureşti, 1998, 169 pp. 


32. „Problemele vieţii”, traducere de Cristian Spătărelu şi Daniela 
Filioreanu, Editura Egumeniţa, 379 pp. 

33. „Puţul şi Împărţirea de grâu — 57 de predici de Sfântul Ioan Gură de 
Aur”, Editura Buna Vestire, Bacău, 1995, 530 pp. 

34. „Din ospăţul Stăpânului”, Introducere, traducere, note şi comentarii 
de  ţ Irineu Slătineanu, Editura Adonai, Bucureşti, 1995, 190 pp. 

33, „Scrisori din exil. Către Olimpiada şi cei rămaşi credincioşi. Despre 


deprimare, suferință şi Providenţă”, volum realizat de diac. loan LI. Ică yr., 
Editura Deisis, Sibiu, 2003, 361 pp. 

36. „Cateheze baptismale”, Traducere din limba greacă veche de Pr. 
Marcel Hancheş, Editura Oastea Domnului, Sibiu, 2003, 130 pp. 

37. „Cateheze maritale”, Traducere din limba greacă veche de Pr. Marcel 
Hancheş, Editura Oastea Domnului, Sibiu, 2004, 180 pp. 

38. „Mărgăritarele Sfântului loan Gură de Aur”, Traducere de diacon 
Gheorghe Băbuţ, Editura Pelerinul Român, Oradea, 1994, 255 pp. 

39. „Bogăţiile oratorice ale Sfântului loan Gură de Aur”, în limba 
franceză de Jean Doublet, traduse în limba română de diacon Gheorghe 
Băbuţ, Vol. şi II, Editura Pelerinul Român, Oradea, 2002, 645 pp. 

40. „Despre schimbarea numelor. Despre răbdare. Despre milostenie. 
Despre tăria credinţei. Despre propovăduirea Evangheliei şi alte omilii”, 
Traducere din limba greacă veche şi note de Preotul Profesor Dumitru 
Fecioru, Editura Institutului Biblic şi de Misiune al Bisericii Ortodoxe 
Române, Bucureşti, 2006, 373 pp. 

1. Viaţa Sfântului loan Gură de Aur! 


Sfântul loan Gură de Aur s-a născut la Antiohia într-o familie nobilă 
creştină. Nu s-a putut stabili cu exactitate anul naşterii, însă majoritatea 
specialiştilor îl aşază în intervalul 344 şi 354, în ciuda faptului că nici un 
alt autor patristic nu a avut mai mulți biografi, începând de la Palladius, 
până la sfârşitul Imperiului bizantin. Conform celei mai recente biografii, 
întocmită de J. N. D. Kelly, pe baza cronologiei vieții Sfântului Episcop 
Meletie, Sfântul loan Gură de Aur s-a născut în anul 349, în Antiohia 
Siriei. 





! Pe lângă sursele folosite şi citate deja la note, în alcătuirea biografiei Sfântului loan 
Gură de Aur am mai consultat şi următoarele volume: Pr. Prof. Dr. loan G. Coman, 
Patrologie, Sfânta Mănăstire Dervent, 2000; Arhid. Prof. Univ. Dr. Constantin Voicu şi 
Preot Conf. Univ. Dr. Nicu Dumitraşcu, Patrologie - Manual pentru Seminariile 
teologice, Edit. I.B.M.B.O.R., Bucureşti, 2004; Pr. Cicerone Iordăchescu, Istoria vechii 
literaturi creştine, vol. II, Edit. Moldova, laşi, 1996; Theodosie Athanasiu, Episcopul 
Romanului, Precuvântare la Comentariile sau Explicarea Epistolei către Evrei, 
Tipografia Cărţilor Bisericeşti, Bucureşti, 1923; J. Tixeront, Precis de Patrologie, 
neuvieme edition, Paris, librairie Victor Lecoffre, J. Gabalaa, Editeur, Rue Bonaparte 
90, 1927; F. Cayre, A. A., Precis de Patrologie, Histoire et doctrine des Peres et 
Docteurs de I'Eglise, Tome Premier, Livres 1 et II, Societe de S. Jean L"Evanggliste, 
Desclge et cie, Editeurs Pontificaux Paris —Tournai-Rome, 1927; G. Bardy, Litterature 
Grecque Chretienne, Bibliotheque Catholique des sciences religieuses; Bruno H. 
Vanderberghe, Saint Jean Chrysostome et la Parole de Dieu, Les Editions de Cerf, 29, 
Paris, 1961; Anne-Marie Malingrey, Jean Chrysostome. Lettre d 'exil a Olympias et a 
tous les fideles, în col. Sources Chretienne, N” 103, Les Editions de Cerf, 29, Paris, 
1964; Berthold Altaner, Patrologia, traduzione italiana di A. Babolin S.I., ed. Marietti, 
Torino, 1977; Hubertus R. Drobner, Patrologia, Istituto Patristico Augustinianum; 
Johannes Quasten, Patrologia, vol. II, I padri greci (secoli IV-V), (dal Concilio di 
Nicea a quello di Calcedonia), Traduzione italiana del Dr. Nello Beghin, Edizione 
1980, Marieti; Monsig. Ubaldo Mannucei, ISTITUZIONI DI PATROLOGIA ad uso 
DELLE SCUOLE TEOLOGICHE, parte II, Epoca Post-Nicena, Roma, 1922; Bonifacio 
Borghini, Introduzione, în vol. S. Giovanni Crisostomo. Invito a penitenza, Edizioni 
Paoline, 1975; John Heston Willey, Chrysostom: The Orator (Men of Kingdom), 
Unknown Rinding, New York, 1906; J. N. D. Kelly, Golden Mouth — The story of John 
Chrysostom — Ascetic, Preacher, Bishop, Cornell University Press, Ithaca, New York, 
1995; Wendy Mayer and Pauline Allen, John Chrysostom, London, 2000. 

” Golden Mouth - the story of John Chrysostom — ascetic, preacher, bishop, Cornell 
University Press, Ithaca, New York, 1995, p. 4; şi Wendy Meyer şi Pauline Allen 
(autorii monografiei John Chrysostom, Edited by Carol Harrison, University of 

Era fiul unor oameni care au strălucit prin noblețe. Tatăl său, 
Secundus, era mare dregător militar (magister militum Orientis). Numele 
acestuia, ca şi cel al surorii sale, Sabiniana, ne arată originea romană a 
familiei dinspre tată. Secundus a murit curând după naşterea copilului. 
Mama sa, Antusa, rămasă văduvă la 20 de ani, nu s-a mai recăsătorit 
niciodată. Ea s-a dedicat cu râvnă şi perseverență educaţiei fiului ei, care îi 
va purta o veşnică recunoştinţă, fapt evidențiat şi în scrierile sale: Mi- 
amintesc, scrie Sfântul loan, că într-o zi, pe când eram tânăr, dascălul meu 
a lăudat-o pe mama mea înaintea unei asistențe numeroase. A întrebat — 
după cum îi era obiceiul — pe cei de lângă el, cine eram eu. 1 s-a răspuns 
că eram fiul unei văduve. M-a întrebat apoi pe mine, câţi ani are mama 
mea şi de câți ani era văduvă. l-am răspuns că de patruzeci de ani şi că a 
pierdut pe tatăl meu la douăzeci de ani. Atunci Libaniu, surprins, a strigat, 
uitându-se la asistență: << Ah, ce femei au creştinii!> >. Atâta admiraţie şi 
un elogiu ca acesta provoacă o astfel de purtare, adică refuzul unei a doua 
căsătorii, nu numai la noi creştinii, ci şi la păgâni l În ciuda 
vicisitudinilor vieţii, Antusa s-a dovedit o adevărată mamă creştină. Despre 
greutățile prin care a trecut, ea însăşi spune fiului: Graiul nu-i în stare să 
zugrăvească furtuna şi viforul suferite de o fată tânără, abia ieşită din 
casa părintească, mistuită de treburile gospodăriei, aruncată dintr-o dată 
într-o durere atât de mare şi silită să facă faţă unor griji mai presus de 
vârsta şi de firea ei. Alesele însuşiri ale soţului ei avea să le poarte în 
suflet pentru tot restul vieţii. Multă mângâiere îi va aduce chipul copilului, 
icoana însuflețită a tatălui său. Privind la chipul acestuia, spunea Antusa, 7] 
vede pe cel al tatălui. 

Prin conduita şi viaţa sa şi-a câştigat binemeritatul loc de cinste alături 
de celelalte mame creştine: Emilia — mama Sfântului Vasile cel Mare şi 
Grigorie al Nyssei; Nona — mama Sfântului Grigorie de Nazianz şi Monica 
— mama Fericitului Augustin. 

Primele elemente ale educației creştine, loan le primi de la mama sa. 
Aceasta va face în aşa fel încât nici o piedică să poată sta în calea devenirii 





Durham, London and New York, 2000, p. 3), când vorbesc de momentul naşterii 
Sfântului loan Gură de Aur, îl aşază în anul 349. 

* Paladie, Dialogul istoric al lui Paladie, Episcopul de Helenopolis, cu diaconul Teodor 
al Romei, cap. V, trad. de Pr. Constantin Corniţescu în vol. Viaţa Sfântului loan Gură 
de Aur în relatările istoricilor..., Edit. I.B.M.B.O.R, Bucureşti, 2001, p. 47. 

* Cuvânt către o văduvă tânără, cit., în P.S.B., vol. 21, Introducere, pp. 5-6. 

” În vol. Sfântul Ioan Gură de Aur, Sfântul Grigorie de Nazianz, Sfântul Efrem Sirul, 
Despre preoție, trad. de Pr. Dumitru Fecioru, Edit. I.B.M.B.O.R, Bucureşti, 1998, p. 30. 
* Ibidem, p. 30. 

fiului său. N-am cruțat nici o cheltuială, ca să pot să-ți dau o creştere 
aleasă şi să-ţi fac un nume”. Educaţia clasică o primi de la filosoful 
Andragațiu şi de la retorul Libaniu. Acesta din urmă, atât de mult l-a 
îndrăgit pe loan încât la moartea sa, atunci când a fost întrebat pe cine avea 
să lase urmaş, a răspuns fără ezitare: Pe Joan, dacă nu mi l-ar fi furat 
creştinii. Libaniu se mutase în capitala Siriei, fiind unul dintre cei mai 
vestiți promotori ai culturii păgâne din secolul al IV-lea. Cursurile lui 
Libaniu le urmaseră şi Sfinții Grigorie de Nazianz şi Vasile cel Mare la 
Atena5. Se pare că a studiat şi dreptul, întrucât ar fi pledat câtva timp. Pe 
atunci, avocatura era considerată principala ocupaţie a unui tânăr cult. Pe 
Ioan, ştiinţa profană nu l-a subjugat, ci l-a ajutat să slujească mai bine 
Biserica. 

După noţiunile elementare creştine pe care le primi de la mama sa, intră 
sub îndrumarea episcopului Meletie al Antiohiei, armean de origine, care îl 
şi botează. Curând după aceasta, fu făcut citeţ. Începu să practice 
ascetismul acasă, pentru a nu lăsa pe mama lui văduvă a doua oară. În 
acelaşi timp, a frecventat şi asketerionul lui Diodor de Tars şi al lui 
Carterios în tovărăşia prietenului său, Teodor, viitorul episcop de 
Mopsuestia. Sigur, tânărul loan nu se va fi mărginit doar la audierea celor 
doi, ci se va fi cufundat în studierea lucrărilor marilor autori creştini de 
până la el, în special cei alexandrini. 

În timpul studiilor, loan legase prietenie cu un camarad, Vasile, 
probabil viitor episcop de Rafaneea, cu care se angajase să meargă pe 
acelaşi drum în viaţă. Dar, la un moment dat, Sfântul loan îşi trădă 
prietenul pe care nu-l împiedică să accepte episcopatul, în timp ce el, loan, 
fugi de această înaltă cinste ascunzându-se. În 374, după moartea Antusei, 
loan a putut să dea curs dorinţei sale arzătoare pentru asceză. A plecat în 
munţii Antiohiei, unde timp de 4 ani a dus o viaţă aspră sub conducerea 
unui bătrân ascet. Apoi, s-a retras, singur, într-o peşteră, unde, se pare, şi-a 
şubrezit sănătatea, îmbolnăvindu-se de stomac şi rinichi, din pricina 
mâncării slabe şi a frigului. Doi ani a petrecut loan acolo în asceză şi 
rugăciune, dormind puţin şi încercând să se apropie de Dumnezeu. În 
timpul acesta a învăţat pe de rost Testamentul Domnului”. 

În anul 380 s-a înapoiat la Antiohia, iar, în 381, bătrânul episcop 
Meletie l-a hirotonit diacon. Lui Meletie, loan îi va închina frumoase 
cuvinte de laudă: Nu numai când învăța, nici numai când grăia, ci chiar 





” Ibidem, p. 31. 
5 Nicolae Corneanu, Patristica mirabilia, Edit. Polirom, Iaşi, 2001, p. 109. 
” Paladie, op. cit., pp. 47-48. 

numai când se arăta era în stare să insufle celor ce-l vedeau toată 
învăţătura virtuţii? 

Timp de 10 ani înaintea diaconatului, el a fost preocupat de problema 
monahismului şi a fecioriei, cărora le-a consacrat tratate mici. În cei şase 
ani de diaconat, probleme de ordin pastoral şi apologetic au început să-l 
preocupe, deşi nu primise încă Taina Preoției. Din această vreme datează 
tratatul său Despre preoție. 

În anul 386 loan e hirotonit preot de episcopul Flavian şi primeşte 
misiunea de predicator. Geniul şi arta sa ortaorică îi duc numele până 
departe. Timp de 12 ani, între 386 şi 397, şi-a împlinit ascultarea cu atât de 
mult zel, abilitate şi succes. Vorbea neîncetat: în fiecare duminică şi 
sărbătoare, precum şi în fiecare vineri, iar în timpul postului mare, în 
fiecare zi; a predicat în toate bisericile oraşului şi în cele din jurul 
oraşului. Temele predicii sale erau foarte variate: făcea teologie, 
explicând şi demonstrând cu inepuizabile dovezi scripturistice taina de 
răscruce a creştinismului, Sfânta Treime; polemiza cu ereticii de toate 
nuanțele vremii sale: manihei, marcioniţi, valentinieni, arieni, anomei şi 
alții; nici pe evrei nu i-a uitat (...) Cu predicile şi cuvântările lui, Sfântul 
Ioan Gură de Aur a câştigat sufletele ascultătorilor săi, sufletele tuturor 
cetăţenilor frumoasei şi măreței Antiohii!!. 

Faima talentului său de predicator şi a valorii sale personale a străbătut 
până departe. Există nenumărate mărturii care vorbesc despre marele 
impact ce l-au avut predicile lui Ioan asupra ascultătorilor acestora: În 
fiecare zi mulțimile îl ascultau cu plăcere datorită folosului (duhovnicesc) 
pe care îl aveau şi toţi stăruiau în cele spuse de el!?. (...) Mulţi care l-au 
auzit (vorbind) în biserică, şi-au îndreptat viața spre virtute şi au început 
să gândească la fel ca el despre Dumnezeu'”. Despre puterea sa 
persuasivă, istoricul Sozomen ne relatează: Nu-i convingea ca să fie de 
acord cu el, cu vreo tehnică sau putere specială a cuvântului, ci prin faptul 
că exprima cu sinceritate (sensul) Sfintelor Scripturi”. 





19 Sfântul Ioan Gură de Aur, Predici la sărbători împărăteşti şi cuvântări de laudă la 
sfinți, Traducere din limba greacă şi note de Preotul profesor Dumitru Fecioru, Edit. 
I.B.MB.O.R, Bucureşti, 2002, p. 283. 

!! Introducere, în P.S.B., vol. 21, p. Il. 

12 Teodor, Episcopul Trimitundei, Despre viața, exilul şi necazurile Fericitului loan 
Gură de Aur, Arhiepiscopul Constantinopolului, trad. Pr. C. Corniţescu, în vol. Viaţa 
Sfântului loan Gură de Aur în relatările istoricilor..., p. 162. 

15 Sozomen, Istoria bisericească, trad. de Pr. C. Corniţescu, în op. cit., p. 208. 

'4 Ibidem, p. 208. 

Dărâmarea statuilor împăratului Teodosie şi ale membrilor familiei sale, 
în anul 387, din cauza cuantumului neobişnuit al obligaţiilor fiscale, a adus 
locuitorilor Antiohiei amenințarea cu exterminarea totală. Era atunci un 
spectacol jalnic: păgânii fugeau din oraş, iar creştinii aşteptau moartea 
îngroziţi. Din prima săptămână a Postului mare, episcopul Flavian a plecat 
la Constantinopol spre a cere clemenţă împăratului, iar Sfântul loan a 
rostit, de-a lungul întregului post, 21 de omilu, numite Omiliile despre 
statui, în care consolează şi încurajează pe credincioşii îngroziţi, dar face şi 
operă morală, combătând plăcerile şi arătând deşertăciunea lucrurilor de 
aici. Omila a 21-a, finală, anunţă rezultatul fericit al intervenției lui 
Flavian care aducea amnistierea celor vinovaţi. Succesul pe lângă Teodosie 
era socotit şi succesul Sfântului loan. Numele lui era pe buzele tuturor. 
Secolul VI îi va da supranumele de Chrysostom — gr. Xpvoog şi OT0ua - 
Gură de Aur. 

În timpul celor 12 ani de preoţie la Antiohia, Sfântul Ioan a desfăşurat o 
prodigioasă activitate misionară şi predicatorială. A combătut pe eretici, 
îndeosebi pe anomei şi pe iudeo-creştini, şi s-a străduit pentru formarea 
morală a credincioşilor săi. Acum comentează, de pe amvon, Geneza, 
Evangheliile după Matei şi loan şi Scrisorile Sfântului Pavel. 

La moartea patriarhului Nectarie al Constantinopolului, în septembrie 
397, loan a fost ales patriarh al Capitalei. Nu era însă uşor ca această 
alegere să se şi concretizeze. Cel ce avea să ducă la îndeplinire aceasta 
sarcină, puternicul ministru al împăratului Arcadiu, Eutropiu, ştia că se va 
confrunta, pe de o parte, cu poporul antiohian, care n-ar fi fost de acord cu 
plecarea păstorului lor iubit, iar pe de altă parte, cu un eventual refuz chiar 
al celui în cauză, care nu era dornic de mărire şi, totodată, se simţea foarte 
legat de oraşul în care s-a născut. În plus, poziţia de conducător al Bisericii 
din Constantinopol era râvnită de mulți, fiecare având o protecție şi un 
sprijin în personalităţile politice sau eclesiastice ale momentului. De aceea, 
Eutropiu a apelat la o stratagemă, şi anume: l-a rugat pe împărat să-i trimită 
o scrisoare guvernatorului provinciei Antiohia prin care, acesta din urmă, 
trebuia să-l aducă pe loan la Constantinopol fără ca cineva să bănuiască 
ceva. Guvernatorul l-a invitat să facă un tur al mănăstirilor martirilor din 
afara cetății, dar, la un moment dat, l-a urcat într-o trăsură care avea 
poruncă să-l ducă pe loan în capitală. Aici, unul dintre oponenții fățişi ai 
lui, Teofil al Alexandriei, este obligat să-l hirotonească în 26 februarie 398. 

Ajuns patriarh, Sfântul loan a început prin a stârpi neregulile şi 
abuzurile mediului clerical al Capitalei. A /uat măsuri aspre împotriva 
clericilor care ţineau în locuințele lor călugărițe, împotriva clericilor care 
se îmbogățeau de pe urma preoţiei, împotriva clericilor care duceau o 

viață nevrednică de preoţi, care erau robi pântecelui, desfătării şi 
desfrânării, care trăiau ca nişte paraziți şi linguşitori (...) a poruncit să fie 
ajutați săracii şi văduvele (...) A zidit spitale pentru bolnavi, case de 
adăpost pentru bătrâni şi săraci ... 

Nectarie, patriarhul anterior, fusese un mare senior, şi fastul clerului 
înalt ajunsese la concurenţă cu cel al aristocrației civile. Ei au fost foarte 
nemulțumiți de austeritatea şi frugalitatea noului patriarh, care cerea să fie 
vândute obiectele de lux din Patriarhie, care refuza mesele copioasc, 
totdeauna mânca singur şi ducea, după spusa lui Paladie, o viață de ciclop. 

În privinţa cheltuielilor pentru episcop a considerat că se face risipă şi a 
poruncit ca banii care erau de prisos să fie transferați la spital. Şi pentru că 
era nevoie, el a construit mai multe spitale pe care le-a pus sub conducerea 
a doi preoți cucernici. loan a cercetat registrele iconomului şi, găsind că 
unele cheltuieli nu se făceau în folosul Bisericii, a cerut ca acestea să fie 
sistate.!€ 

Lucrarea sa în plan social este dublată de una misionară la fel de 
puternică. În acest sens, amintim : convertirea goților la ortodoxie (le-a dat 
o biserică şi le-a hirotonit preoți dintre ei) şi trimiterea unor călugări pentru 
răspândirea creştinismului în Sciţia, Persia şi Fenicia. Deci pe sciţii care 
locuiau împrejurul Dunării i-a luminat (adică populaţiile care locuiau pe 
teritoriul țării noastre, pe strămoşii noştri). În timpul acesta a continuat să- 
ŞI scrie şi predicile şi comentariile sale. 

Râvna sa de reformator implacabil, tonul tăios şi neiertător al predicilor 
sale, care critica aspru toate păcatele şi pogorămintele, de Jos şi până sus, la 
Eutropiu şi Eudoxia, dragostea sa pentru cei săraci, pentru adevăr şi 
dreptate, i-au făcut mulți duşmani. Patriarhul loan n-a fost pe placul 
tuturor, şi de aceea a deşteptat uneori invidia, gelozia şi pofta de răzbunare 
ale unora, deoarece biciuia fără nici o cruţare răul, ori din ce parte ar fi 
venit. Eutropiu stăruise pentru aducerea Sfântului loan la scaunul patriarhal 
al Constantinopolului şi-l ajutase în lucrările sale de început. Dar Eutropiu 
era lacom şi vicios. Sfântul loan îl critica de pe amvon. Eutropiu voise să 
suprime Bisericii dreptul de azil, loan însă i s-a opus. Când, în anul 399, 
acesta căzu în dizgrație şi ceru azil Bisericii, Sfântul loan îl primi în 
Biserică, îl apără de poliţia imperială care venise să-l aresteze. În cele două 
cuvântări ţinute cu acest prilej, patriarhul a arătat cât e de trecătoare slava 
lumii acesteia şi cât de bună şi de ocrotitoare este Biserica. Pentru 
nedreptăţi de felul celor comise de Eutropiu, Sfântul loan mustră şi pe 





15 Introducere, în P.S.B..., vol. 21, p. 13. 
'* Paladie, op. cit., p. Sl. 

împărăteasa Eudoxia, care după căderea lui Eutropiu ajunsese suverană 
absolută în imperiu. Eudoxia s-a dovedit a fi cel mai înverşunat duşman pe 
care l-a avut Sfântul loan. Conflictul s-a declanşat, se pare, în momentul în 
care înaltul ierarh intervenise în favoarea unei văduve căreia, la moartea 
soțului, împărăteasa îi confiscase toată averea. Eudoxia a considerat gestul 
Sfântului loan drept o insultă şi nu-l va uita niciodată. Ea foloseşte toate 
ocaziile şi mijloacele pentru a-l pedepsi, iar cel mai nimerit prilej a fost dat 
de venirea fraților lungi, socotiți origemşti, la Constantinopol, pentru a 
face plângere împotriva episcopului Alexandriei, Teofil, care îi izgonise 
din Egipt. Sfântul loan îi primi pe aceştia, îi aşeză undeva, dar nu intră în 
comuniune cu ei şi nu le primi o plângere contra lui Teofil. Aceştia se 
adresară împăratului, care dispuse convocarea lui Teofil în faţa episcopului 
Capitalei. Teofil îşi luă măsuri, trimițând înainte pe Sfântul Epifanie de 
Salamina, spre a descalifica pe Sfântul loan ca origenist. Bătrânul episcop 
Epifanie îşi dădu seama până la urmă, de cursa în care fusese atras şi fugi 
în ţara lui. Într-un pseudo-sinod ţinut la Stejar, aproape de Calcedon şi 
condus de Teofil, patriarhul loan este condamnat şi depus. Împăratul 
Arcadie, un om slab, influenţat de soția sa, a aprobat hotărârea luată la 
Stejar şi a poruncit ca să fie exilat. Dar loan n-a ajuns decât până în Bitinia, 
când, datorită unei răscoale a poporului, care îşi iubea şi respecta 
conducătorul spiritual, împăratul este nevoit să-l recheme şi loan este 
primit în triumf. 

Împăcarea n-a durat decât două luni. Cu prilejul inaugurării unei statui a 
împărătesei în faţa senatului şi a Bisericii Sfânta Sofia, unde Sfântul 
Părinte săvârşea Sfânta Liturghie, s-au făcut serbări mari, cu muzică, 
dansuri şi spectacole teatrale. Când Sfântul loan a protestat, de la amvon, 
împotriva zgomotului care deranja atmosfera de rugăciune din catedrală, 
adversarii săi au spus împărătesei că, înaltul ierarh ar fi făcut remarci 
destul de acide, cu directă trimitere la casa regală. Fără să verifice 
autenticitatea acuzelor aduse, Eudoxia, la sfatul lui Teofil, a convocat un 
nou sinod în care a depus a doua oară pe Ioan, sub pretextul necanonicității 
revenirii lui în scaunul episcopal din Constantinopol, după primul exil. 
loan a fost arestat în palat aproape de sărbătoarea Paştelui şi exilat după 
Rusalii la 20 iunie 404. De data aceasta este trimis în surghiun la Cucuz, în 
Armenia. Mânia credincioşilor şi prietenilor săi au condus la incendierea 
catedralei Sfânta Sofia şi la devastarea palatului senatului. Sfântul loan 
păstra legătura cu cei apropiați prin scrisori. El arată suferințele şi 
necazurile lui pe drumul lung şi silnic al deportării, dar e mereu preocupat 
de scumpa sa Biserică şi de răspândirea Evangheliei. După o oprire scurtă 
la Niceea, Sfântul loan a ajuns, la sfârşitul a 77 de zile, la Cucuz sau 

Arabissos, în Armenia Mică. Intervenţia partizanilor săi la Constantinopol, 
aşa numiții ioaniți, şi moartea Eudoxiei spre sfârşitul anului 404, nu i-au 
schimbat situația. loan scrise de la Cucuz şi papei Inocenţiu, dar acesta n-a 
putut face nimic pentru el. Duşmanii săi de la Constantinopol au reuşit să-l 
determine pe împărat să-l transfere într-un loc mai îndepărtat, în care 
eventualitatea unei posibile reveniri să fie imposibilă. Locul ultimei 
destinaţii era Pityus, un orăşel de pe țărmul oriental al Mării Negre. 
Drumul era greu şi puterile sale împuţinate, fund măcinat de boală şi forțat 
de soldați să parcurgă pe Jos calea către locul de exil. De aceea el nu mai 
ajunge decât până la Comana, în Pont. Peste noapte i s-a arătat fericitului 
loan Sfântul Mucenic Vasilisc, ce fusese episcop al comanilor, ale cărui 
moaşte se aflau acolo. Sfântul Vasilisc 1-a zis Sfântului loan : Curaj, frate 
Ioane, căci mâine vom fi împreună. Fericitul loan a săvârşit Sfânta 
Liturghie şi s-a împărtăşit cu Prea Curatele Taine ale Trupului şi Sângelui 
lui Hristos. În ziua de 14 septembrie, este chemat la Domnul, cu aceste 
cuvinte pe buze: Slavă lui Dumnezeu pentru toate ! Numele său a fost 
trecut din nou în diptice. La 27 Ianuarie 438 rămăşiţele sale pământeşti au 
fost aduse la Constantinopol şi aşezate în biserica Sfinţilor Apostoli. 
Împăratul Teodosie al II-lea, fiul lui Arcadie şi al Eudoxiei, a ieşit înaintea 
coşciugului, s-a aplecat pe el şi s-a rugat pentru părinţii săi, care din 
neştiință au păcătuilt. 

Biserica Ortodoxă, pentru ca pomenirea Sfântului loan să nu fie umbrită 
de marea sărbătoare a Înălţării Sfintei Cruci, a mutat-o pe 13 noiembrie. 
Sfântul loan Gură de Aur mai are şi alte zile de pomenire : 27 ianuarie, 
amintind de aducerea moaştelor sale în capitala Imperiului, şi pe 30 
ianuarie, sărbătoarea Sfinților Trei Ierarhi. 

Câteva mărturisiri şi în acelaşi timp dezvăluiri ale unor contemporani şi 
apropiaţi ai săi ne-ar lămuri mai bine despre acest mare Sfânt şi vorbitor de 
Dumnezeu. lată ce spunea Sfântul Isidor Pelusiotul despre el: Noaptea 
târziu, când grijile scaunului arhieresc nu-l mai tulburau, Sfântul loan se 
închidea în camera sa de lucru şi tâlcuia epistolele Sfântului Apostol 
Pavel. Camera nu avea alt mobilier decât un pat modest, o masă şi un 
scaun, iar ca podoabă sfintele icoane, între care icoana Sfântului Pavel; la 
această icoană îşi îndrepta necontenit privirile când zăbovea asupra 
înțelesului dumnezeieştilor cuvinte ale apostolului neamurilor. Dăduse 
dispoziție să nu fie tulburat de nimeni în timpul lucrului său; nimeni să nu 
intre la el şi nici să treacă pe dinaintea uşii lui. După ce a tâlcuit o parte 
din epistolele Sfântului Pavel, Sfântul loan a fost cuprins de oarecare 
îndoială. Oare îi va plăcea lui Dumnezeu tâlcuirea sa? A înţeles el bine 

cuvintele marelui apostol? Şi s-a rugat stăruitor lui Dumnezeu să-i arate 
într-un chip oarecare de-i sunt plăcute explicările sale. 

Între timp un curtean a căzut în dizgraţia împăratului. EI a cerut, 
printr-un Cunoscut, Sfântului loan îngăduința de a-l primi, ca să-şi spună 
necazul. Arhiepiscopul a încuviințat. Omul a hotărât să se ducă noaptea la 
casa arhiepiscopului, ca să nu fie văzut de duşmanii săi. Într-o seară, a 
venit şi l-a rugat pe ucenicul sfântului, pe Proclu, să-l anunţe. Proclu, 
înainte de a intra, S-a uitat printr-o crăpătură în camera în care lucra 
sfântul şi a văzut că arhiepiscopul nu era singur, ci în spatele lui stătea un 
bărbat aplecat spre el şi cu gura la urechea lui. Proclu, intrigat că 
dascălul său este cu cineva în cameră, a căutat să audă ce spune acel 
bărbat, dar n-a putut înțelege nimic. Văzând că nu poate intra, s-a întors şi 
a spus curteanului că nu-l poate anunța, pentru că altul se afla cu 
arhiepiscopul; să mai aştepte până va pleca acela. După câtva timp, 
Proclu s-a dus din nou; dar iarăşi l-a văzut pe străin tot acolo; s-a dus şi a 
treia oară dar în zadar. Nu după mult timp a tocat pentru slujba de noapte. 
Atunci Proclu a spus curteanului să se ducă acasă şi să vină în seara 
următoare, că nu-l mai poate introduce, pentru că arhiepiscopul îşi începe 
rugăciunea, care durează până dimineaţa. Curteanul a venit şi a doua 
seară, dar n-a putut să intre pentru aceeaşi pricină ca şi în seara trecută. 
Mirarea lui Proclu era mare, cine putea fi străinul acela care intra 
neobservat? Și s-a hotărât să nu mănânce, să nu doarmă şi să nu se 
dezlipească de uşă până nu va afla cine este acel bărbat. Și a făcut aşa. 
Seara, când a venit curteanul, încredințat că nimeni n-a intrat la 
arhiepiscop, i-a spus că va vorbi negreşit cu el, că n-a văzut pe nimeni 
intrând. Totuşi, ca şi mai înainte, s-a uitat înăuntru şi a văzut iarăşi pe 
acel bărbat. Proclu a spus curteanului să se ducă la casa sa şi să se roage 
singur lui Dumnezeu pentru mântuirea lui, că bărbatul care vine la 
arhiepiscop este trimis de Dumnezeu, că intră în cameră fără să fie văzut. 
A doua zi dimineaţa, Sfântul loan şi-a adus aminte de curteanul care 
trebuia să vină la el şi l-a intrebat pe Proclu de nu l-a căutat cineva. 
Proclu i-a răspuns că da, dar i-a povestit totodată şi motivul pentru care 
nu l-a putut introduce. Când a terminat de vorbit, Proclu şi-a aruncat 
Ochii la icoana Sfântului Pavel şi, minunat peste măsură, a Spus 
arhiepiscopului că bărbatul care era în cameră cu el semăna cu cel 
zugrăvit pe icoană. Aşa a aflat Sfântul loan Gură de Aur că Dumnezeu i-a 

ascultat cererea, trimițând pe însuşi autorul epistolelor să-i dicteze 
tâlcuirea””. 

Tot referitor la sfințenia vieţii Sfântului loan Gură de Aur, literatura 
duhovnicească ne transmite această mărturie: Ava Atanasie ne spunea 
despre lania, sora episcopului Adelfie, care relata: Când loan Gură de 
Aur, episcopul Constantinopolului a fost surghiunit în Cucuson, a găzduit 
în casa noastră. Cât a stat la noi am avut mare îndrăznire şi dragoste 
către Dumnezeu. Fratele meu, episcopul Adelfie, mi-a spus: Când a murit 
Fericitul loan în surghiun, m-a cuprins o durere de nesuferit, că acest 
bărbat, dascălul întregii lumi, care a înveselit cu cuvintele sale Biserica lui 
Dumnezeu, n-a adormit întru Domnul pe scaunul său. Și eu m-am rugat lui 
Dumnezeu, cu multe lacrimi, să-mi arate în ce stare se află el. După ce m- 
am rugat multă vreme, într-o zi, am căzut în extaz şi am văzut un bărbat 
frumos la chip, care m-a luat de mâna dreaptă şi m-a dus într-un loc 
frumos şi Slăvit. Acolo mi-a arătat pe predicatorii credinţei şi pe dascălii 
Bisericii. Eu mă uitam de jur imprejur să văd pe cel pe care îl doream, pe 
marele loan. După ce mi-a arătat pe toți şi mi-a spus numele fiecăruia, m- 
a apucat iarăşi de mână şi m-a scos afară. L-am urmat întristat că n-am 
văzut împreună cu părinţii pe cel întru sfinţi, loan. La ieşire, cel ce stătea 
la poartă, văzându-mă trist, mi-a spus: Nici unul dintre cei care vin aici nu 
iese întristat! Eu i-am răspuns: Aceasta îmi este durerea, că n-am văzut cu 
ceilalți dascăli pe preaiubitul meu loan, episcopul Constantinopolei. Acela 
m-a întrebat iarăşi: Vorbeşti de loan, dascălul pocăinţei? Da!, i-am 
răspuns eu. Pe el, mi-a spus acela, nu-l poate vedea om în trup, pentru că 
el stă acolo unde este tronul Stăpânului!?. 





1! Cf. * Irineu Slătineanu, Introducere la vol. Din ospățul Stăpânului, Edit. Adonai, 
1995, pp. 5-7. 
'5 loan Moshu, Limonariu, cap. CXXVIII. 

II. Opera 


Opera Sfântului loan Gură de Aur este vastă, ea ocupând 18 volume 
(47-64) în ediția Migne. 

O clasificare a operei o face Pr. Prof. Dr. loan G. Coman. Pe aceasta am 
preluat-o în lucrarea de faţă!” 

Opera Sfântului loan se împarte în: 

a) Omilii asupra Sfintei Scripturi: 

- asupra cărților Vechiului Testament: 

- Omilii la Geneză; 

- Omilii asupra Anei, mama lui Samuil; 

- Omuilu asupra lui David şi Saul; 

- Omilu asupra Psalmilor; 

- Omilii asupra obscuritățiui profețulor; 

- Omului la Isaia. 

- asupra cărților Noului Testament: 

- Omilii la Matei; 

- Omilu la loan; 

- Omilii despre săracul Lazăr; 

- Omilu la Faptele Apostolilor; 

- Omilu asupra Epistolelor Sfântului Apostol Pavel. 

b) Opere dogmatico — polemice: 

- Contra anomeilor; 

- Contra iudeilor; 

- Despre înviere; 

- Cuvântări sau predici la sărbătorile mari al Mântuitorului; 

- Cuvântări morale cu bază biblică; 

- Cuvântări ocazionale. 

c) Apologetice: 

- Contra lui Iulian şi a păgânilor; 

- Despre Sfântul Vavila; 

- Micul Tratat: Că Hristos este Dumnezeu. 

d) Ascetice: 

- Către Teodor cel căzut; 

- Despre pocăință; 

- Contra adversarilor vieții monahale; 





19 Pr. Prof. Dr. loan G. Coman, Patrologie, Sfânta Mănăstire Dervent, 2000, pp. 135- 

- Comparaţia între un rege şi un monah; 

- Către Stagir; 

- Despre feciorie. 

e) Educativ — morale: 

- Despre slava deşartă şi despre ducația copulor; 

- Către o tânără văduvă; 

- Despre nerepetarea căsătoriei; 

- Nimeni nu e vătămat decât de sine însuşi; 

- Către cei ce sunt scandalizați din cauza nenorocirilor; 

- Contra celor care au fecioare subintroduse; 

- Femeile diaconiţe nu trebuie să locuiască cu bărbaţii; 

- Despre preoție. 

f) Corespondenţa: 

- Cuprinde 236 scrisori, cele mai multe din timpul celui de-al 
doilea exil (404-407); au caracter istoric, consolator, de recomandare şi 
familiar. 

III. Personalitatea Sfântului loan Gură de Aur 


Nici o carte nu poate cuprinde tot ce a făcut acest Părinte al Bisericii. 
Nici un Părinte bisericesc nu a lăsat o moştenire literară atât de vastă. A 
descrie în amănunt activitatea pastorală şi literară a Sfântului loan 
Hrisostom, a acestui gigant al Bisericii, este aproape imposibil. Această 
greutate se vede că a simţit-o şi Theodorit, de vreme ce în întâiul dialog, 
cum şi în cuvintele sale de laudă adresate amintirii Sfântului loan 
Hrisostom, găsim între altele şi aceste cuvinte: Dă-ne nouă, Părinte, lira 
ta, împrumută-mi plectrul (arcuşul) tău, spre lauda ta ... lira ta răsună 
armonios, cu darul harului, în toată lumea ... Dă-ne nouă puterea acelei 
limbi nemuritoare. (La Fotie, Miriob., 273). 

Sfântul loan Gură de Aur s-a născut în Antiohia, Antiohia lui Dafne şi a 
lui Orente. Cincisprezece alte oraşe fondate de Seleucus Nicator au fost 
numite după tatăl acestuia, Antiochus. Locul de naştere al marelui orator a 
fost numit, în orice caz, de Pliny, Regina Orientului şi a fost, în multe 
privinţe, demnă de ilustrul ei fiu. Acesta a fost un oraş glorios pe ale cărui 
străzi s-a preumblat adeseori tânărul Hrisostom”!. 

loan a venit într-o lume care era stabilă dar şi prinsă în inexorabilul 
moment al schimbăru. Până în momentul morții sale din 14 septembrie 
407, întreaga lume a antichității se schimbase irevocabil. 

Sfântul loan s-a născut într-un oraş al cărui statut concura cu cel al 
celorlalte mari centre urbane din lumea romană târzie — Roma, Alexandria 
şi Constantinopol. Cetatea Antiohiei număra ca la două sute de mii de 
suflete, fiind între primele trei din partea de Răsărit a Imperiului Roman. 
Situat în apropierea rutei de schimb dintre estul îndepărtat până la malurile 
estice ale Mediteranei şi ruta terestră de la Egipt, prin Constantinopol până 
în vest, oraşul s-a bucurat de bunuri şi servicii ca şi de disponibilitatea 
vizitatorilor. Conform standardelor antice, Antiohia era un oraş mare, mai 
mic decât Roma, dar comparabil cu Constantinopol şi Alexandria”. 

În Despre statui, cuvântul 14, Ioan evidenţiază prosperitatea oraşului, 
ca şi abundența mărfurilor, multitudinea de construcții, facilitatea cu care 





* Theodosie Athanasiu, Episcopul Romanului, Viața şi activitatea Celui între Sfinţi, 
Părintelui nostru, loan Chrisostom, Arhiepiscopul  Constantinopolului, în vol. 
Comentariile sau Explicarea Epistolei către Evrei, Tipografia Cărților Bisericeşti, 
Bucureşti, 1923, p. 20. 

”! John Heston Willey, Chrysostom: The Orator (Men of Kingdom), Unknown Rinding, 
New York, 1906, p. 29. 

* I. N. D. Kelly, Golden Mouth — The story of John Chrysostom — Ascetic, Preacher, 
Bishop, Cornell University Press, Ithaca, New York, 1995, p. 2. 

locuitorii oraşului circulă pe străzi până seara târziu, străzile cu coloane”. 
Sfântul loan a trăit în zbucium fără să-i fie victimă, pentru că a putut să ia 
în oraşul său natal lecţii de la dascăli renumiţi. Antiohia nu avea renumele 
Atenei, dar era totuşi un bastion al înaltei culturi elenice”. 

De aproximativ un secol şi jumătate înflorea în Egipt viaţa monahală, 
care s-a extins mai apoi şi în Siria, astfel că până şi în împrejurimile 
Antiohiei, în special în munţi, se găseau sihaştri şi schimnici în număr 
destul de mare, ei trăind într-o extremă austeritate, rugându-se, postind şi 
nevoindu-se în scopul cultivării virtuţilor. Era reacția conştiinţei 
evanghelice împotriva păcatelor lumeşti invadatoare. Sufletele nobile 
duceau o astfel de viaţă şi încercau eroic să respecte şi să subscrie 
idealurilor evanghelice; de observat este faptul că mulţi Sfinți Părinţi au 
fost monahi atât în Orient cât şi în Occident. 

Şi Sfântul loan s-a entuziasmat la gândul unei astfel de vieți şi, după 
moartea mamei, a experimentat-o timp de patru ani într-o peşteră. Însă, din 
cauza austerităților excesive şi-a compromis sănătatea; cu toate acestea, şi- 
a îmbogățit comoara spirituală. Pe tot parcursul vieţii a avut un respect şi o 
admirație deosebite pentru monahi, pe care-i menționează în repetate 
rânduri în predicile sale. S-a observat, însă, o diferenţă în aprecierile sale: 
dacă la început era entuziasmat, când a revenit în Antiohia şi şi-a dat scama 
de nevoile spirituale ale poporului, Hrisostom a manifestat apoi o 
preferință pentru preoţii care se dedicau apostolatului”. 

Ca diacon, preot şi episcop, el nu doar că a rămas monah în sufletul său, 
dar a continuat, atât cât îi permiteau noile circumstanţe, să-şi păstreze 
obiceiurile de austeritate monahală — ca de exemplu, să trăiască în 
singurătate cât mai mult posibil. Cu toate acestea, nu a eşuat niciodată în 
îndatoririle sale de episcop. Şi, deşi înțelegea în mare măsură misiunea 
călugărilor, nu a fost de acord cu îndepărtarea acestora de biserică şi de 
predicile acesteia. De aceea, a făcut tot posibilul ca şi călugării să aibă 
aceleaşi idealuri ca şi el. Acest lucru i-a transformat pe mulți dintre aceştia 
în duşmanii săi€. 

La 23 de ani, anumite influenţe ce-şi făcuseră simțită prezenţa încă din 
copilărie, au atins apogeul. Insistența moderată a mamei, exemplara 
integritate a lui Vasile, prietenul său din copilărie, ca şi exemplul dat de 





* Wendy Mayer and Pauline Allen, John Chrysostom, London, 2000, p. 12. 

* Bruno H. Vanderberghe, Saint Jean Chrysostome et la Parole de Dieu, Les Editions 
de Cerf, 29, Paris, 1961, p. 12. 

* Bonifacio Borghini, Introduzione, în vol. S. Giovanni Crisostomo. Invito a penitenza, 
Edizioni Paoline, 1975, pp. 11-12. 

% I.N.D. Kelly, op. cit., pp. 35 şi 126. 

Meletie, episcopul Antiohiei — toate acestea au contribuit la trezirea la viaţă 
şi la maturizarea spirituală a tânărului avocat. Între aceste influențe, 
personalitatea episcopului nu a fost mai puţin importantă. Libaniu a fost cel 
care 1-a șlefuit gândirea, rațiunea, creierul, iar Meletie — sufletul. Libanius 
I-a învățat să vorbească, iar Meletie i-a insuflat extraordinare idealuri şi 
aspirații vrednice de un orator desăvârşit. Se pare că loan a fost 
<<norocos>> în ceea ce priveşte prieteniile şi alianțele”. În Antiohia 
trăia acest cunoscut sofist Libaniu, acest oraş fiind şi locul lui de naştere. A 
studiat la Atena iar tinereţea şi-a petrecut-o la Constantinopol şi în 
Nicomidia. Ca student în retorică şi în greaca veche nu avea rival. Într- 
adevăr, popularitatea sa în Constantinopol ca profesor privat de retorică 1-a 
determinat pe profesorii publici să-i planifice decăderea şi a fost 
exmatriculat pe motive de practicarea magiei”€. Libaniu a fost un student 
credincios de-al lui Demostene, un bun analist al discursurilor marilor 
oratori şi un iubitor înflăcărat al stilului antic attic şi e drept că uneori pare 
mai preocupat de formă decât de substanţă în lucrările sale. 

Era primul retor şi oratorul oficial al oraşului şi reprezentantul său în 
ocaziile speciale. Ţinea mult la titulatura sa de sofist. Sfântul Vasile şi 
Sfântul Grigorie de Nazianz l-au întâlnit pe Libaniu la Atena, şi primul 
dintre ei a studiat chiar sub îndrumarea sa”. 

A fost contemporan cu oameni influenţi. O glorioasă constelație de 
genii a fost cea care lumina perioada acelor ani în care Sfântul loan predica 
la Constantinopol. În vest erau Ambrozie, Ieronim, Augustin. În est erau 
cei trei Capadocieni: Vasile, Grigorie de Nazianz şi Grigorie de Nyssa, 
educați, magnetici şi de-a dreptul fascinanți. Aceştia au fost bărbați cu 
care loan a împărţit atenţia lumii”. 

În privinţa aspectului fizic, Gură de Aur era mic de statură şi plăpând, 
avea faţa plăcută, dar slăbită de post şi suferindă, obraju traşi, fruntea 
înaltă, liberă şi ridată, proeminentă, capul pleşuv, urechile puţin mari, un 
chip plat, cu barbă, ochiu adânci erau ca două torţe arzând şi deosebit de 
ageri şi de pătrunzători. Stomacul îi crea des probleme şi adesea febră. Era 
foarte sensibil la frig. La fizic nu avea nimic prin care să se impună 
mulţimii. Întreaga sa viaţă era în ochii vii şi strălucitori şi în voce, relativ 
slabă dar de o rară putere de persuasiune”!. Gusturile sale erau dintre cele 





*7 John Heston Willey, op. cit., p. 40. 

% Ibidem, p. 34. 

”” Bruno H. Vanderberghe, op. cit., pp. 13-14. 

* John Heston Willey, op. cit., pp. 159-160. 

51 CE J. Tixeront, Precis de Patrologie, Paris, Librairie Victor Lecoffre, J. Gabalda, 
Editeur, 1927, pp. 264-266, John Heston Willey, Chrysostom: The Orator (Men of 


73 


mai simple, iar viaţa sa, de o austeritate continuă. Era o natură delicată, 
simțind cu putere lucrurile şi traducându-şi impresiile într-un mod 
tranşant. Graţios, bun, afectuos şi vesel cu cei apropiaţi, rămânea, în 
relaţiile sale exterioare, tot timpul rezervat şi puţin rece. I-a cam lipsit 
simţul diplomatic şi spiritul practic de combativitate. În situaţia sa, 
Atanasie şi Vasile s-ar fi apărat şi ar fi triumfat asupra adversarilor lor. 
Hrisostom atacat, calomniat, a refuzat lupta şi i-a plăcut mai mult să 
cedeze decât să lupte. În faţa dușmanilor fără conştiinţă, el a avut scrupule 
şi nu şi-a valorizat drepturile”. 

În ce priveşte opera Sfântului loan Hrisostom, putem spune că acesta 
lasă posterității o operă uriaşă, inegalabilă atât ca dimensiuni, cât şi prin 
conţinut, cuprinzând 18 volume în ediția Migne (vol. 47-64), comparabilă 
doar cu cea a lui Origen sau a Fericitului Augustin. Dintre anticu antioheni, 
Sfântul loan este singurul ale cărui scrieri au dăinuit, în timp, aproape în 
întregime. Acest privilegiu este datorat personalităţii autorului, dar nu într- 
o mai mică masură, valorii lor. Nici un scriitor oriental nu a obținut în 
asemenea măsură admiraţia şi aprecierea posteriorităţii. 

Întreaga operă literară a Sfântului loan a fost inspirată de nevoile 
practice legate de mântuirea sufletului. Date fiind acestea, Sfântul loan era 
decis în ce direcţii urma să-şi folosească energia: 

- formarea în retorică, urma să-i folosească în predicile sale şi să ducă 
la obţinerea binemeritată a supranumelui de Gură de Aur; 

- efortul susținut pentru urmarea lui Hristos şi atingerea desăvârşirii, 
în conformitate cu învățăturile Sfintei Scripturi: propovăduieşte cuvântul, 
staăruieşte cu timp şi fără timp, mustră, ceartă, îndeamnă, cu toată 
indelunga răbdare şi învăţătura Q Tim., 4, 2), ceea ce va duce, în mod 
inevitabil, la martiriul său; 

- concretizarea unei vieţi bazate pe credință, nu prin renunţarea de tip 
monahic la cele lumești, ci chiar prin înfruntarea problemelor cotidiene 
întâmpinate în drumul către mântuirea sufletului. "5 

Scrierile Sfântului loan Gură de Aur, dintre cele mai bogate şi alese ale 
literaturii mondiale, s-au păstrat aproape în totalitate. Opera sa este foarte 
vastă, fără comparaţie printre părințiu creştini de limbă greacă, egal fundu-i 
sub acest aspect numai Fericitul Augustin, scriitor de limbă latină. 





Kingdom), Unknown Rinding, New York, 1906, p. 169, Bruno H. Vanderberghe, Saint 
Jean Chrysostome et la Parole de Dieu, Les Editions de Cerf, 29, Paris, 1961, p. 63. 

* ]. Tixeront, op. cit., pp. 264-266. 

*5 Hubertus R. Drobner, Patrologia, Istituto Patristico Augustinianum, Roma, 2003, p. 
438. 

Ea conţine tratate, omilii, cateheze, comentarii biblice, cuvântări, 
epistole, precum şi cărți de cult, dintre care cea mai celebră, rămâne, fără 
îndoială, Slujba Sfintei Liturghii, după care se oficiază Liturghia în cea mai 
mare parte a Bisericii Ortodoxe. 

Majoritatea acestor scrieri sunt la origine predici susținute de Sfântul 
Ioan în Antiohia şi Constantinopol. Unele dintre acestea nu au fost scrise 
propriu-zis de loan, ci stenografiate de tahigrafi în timp ce el le vorbea 
credincioşilor, iar înaintea editării acestora, erau verificate şi corectate de 
Sfântul loan. 

Cum majoritatea scrierilor din epocă erau elaborate prin dictare şi 
lecturate cu voce tare, faptul că scnerile lui loan au la origine discursuri 
susținute în Biserică nu le situează mai prejos de tratatele religioase 
redactate numai spre a fi citite. Astfel, /ecturarea scrierilor lui loan nu 
lasă impresia unui dogmatism pur şi steril, străin vieţii de credinţă, pe 
care o poate simţi cititorul tratatelor teologice pure“. Frumuseţea 
scrierilor sale rezultă nu numai din stilul liber dar şi din concluziile morale 
şi exortațiile la săvârşirea binelui, cu care încheie fiecare omilie. 

Scrierile lui loan analizează cu limpezime şi convingere probleme 
morale, sociale, dogmatice şi interpretative, comentează practicile vieții 
cotidiene, interpretează cărțile Vechiului şi Noului Testament, elogiază 
personalitatea multor personaje biblice, a sfinților, şi a contemporanilor săi 
de seamă, se opresc asupra învățăturilor fundamentale ale Bisericii şi apără 
învățătura genuin-creştină de asaltul ereziilor destul de numeroase în acea 
perioadă. 

Bogăția, profunzimea şi logica ideilor sale, cunoştinţele lui 
enciclopedice, memoria sa fenomenală şi precizia în citarea şi interpretarea 
Scripturii, precum şi descoperirea bogățiilor de sensuri ale scrierilor 
acesteia, frumusețea şi atracția stilului, figurile retorice, jocul de cuvinte 
folosit în unele locuri, desfată sufletul cititorului constituind un adevărat 
festin duhovnicesc pentru acesta. Isidor Pelusiotul (£p. 5, 2) laudă eleganța 
limbajului, iar unul dintre cei mai mari erudiți ai epocii moderne, U.V. 
Wilamowitz-Wallendorf, a declarat că limbajul sfântului este expresia 
armonică a unui suflet elegant”. 

Aproape fiecare frază din omiliile sale este certificată cu un citat din 
Sfânta Scriptură. Fiecare idee, este imediat lămurită prin diferite exemple 





* Walther Alexander Prager, Cuvânt înainte la vol. Despre necunoaşterea lui 


Dumnezeu, Editura Herald, Bucureşti, 2004, p. 10. 

% C£. Johannes Quasten, Patrologia, vol. II, I padri greci (secoli IV-V), (dal Concilio di 
Nicea a quello di Calcedonia), Traduzione italiana del Dr. Nello Beghin, Edizione 
1980, Marietii, p. 433. 

sau asemănări luate din fenomenele naturii, din regnul plantelor, sau al 
animalelor, din faptele omeneşti, şi cu deosebire din moravurile şi 
obiceiurile oamenilor de atunci. 

Scrierile Sfântului loan au un caracter particular ce îţi revelă imediat 
dacă scrierea aparține Sfântului sau nu, chiar dacă nu se cunoaşte de la 
început numele autorului, ci se voieşte a se dovedi din lectura scrierii. Căci 
într-adevăr, toate scrierile Sfântului loan, fie ele dogmatice, fie morale, fie 
comentarii de-ale Scripturii, poartă ca tip particular următoarea 
caracteristică: nici scrierile dogmatice nu sunt curat dogmatice, nici cele 
morale nu sunt curat morale şi lipsite de partea dogmatică, şi nici 
explicările sau herminiile lui asupra Sfintei Scripturi, nu pot fi curat 
hermeneutice, fără partea dogmatică, ci toate se prezintă sub aceste trei 
fețe: dogmatică, hermeneutică şi morală“. 

Scrierile Sfântului loan atrag, uimesc, cuceresc într-atât încât îl 
cuceresc cu totul pe cititor. Operele sale literare sunt un izvor nesecat nu 
doar pentru teologi, ci şi pentru arheologi şi pentru istoricii culturii. 

În teologie, Hrisostom este, înainte de toate, un moralist care extrage 
din învățătura curentă consecințe practice. El cunoaşte, de altfel, foarte 
bine doctrina creştină şi, în anumite discursuri de controversă, a expus-o 
într-un mod savant, dar nu a aprofundat-o pentru ea însăşi, nici nu s-a 
amestecat în discuţii teologice”. 

Putem spune că Sfântul loan a fost oarecum reținut în speculații despre 
tainele divine. Atributele lui Dumnezeu îi sunt familiare, dar el caută mai 
puţin să le analizeze, dorind mai mult să le trăiască şi să le facă trăite. 
Sfântul loan Gură de Aur nu a avut curiozitatea de a cerceta modul în care, 
în Hristos, cele două firi s-au unit, iar, pe de altă parte, ca un veritabil 
antiohian, el a insistat cu precădere asupra umanității sfinte, a vieţii, a 
operei şi a morții lui Hristos. 

În toate discursurile lui, face apel la puterea şi înţelepciunea lui 
Dumnezeu, la mila, dragostea, dreptatea şi voia Sa. Cele mai frumoase 
pagini oratorice au fost inspirate de gândul la măreția lui Dumnezeu şi la 
fragilitatea creaturilor, mărturie stând omiliile despre căderea lui Eutropiu. 
Sensul vanitățiui lucrurilor din lume, care i se revelează cu atâta forță, are ca 
punct de sprijin necesar înțelepciunea dumnezeiască: Dumnezeu este portul 
care nu cunoaşte furtună, adevărata cetate, pe când în lumea aceasta noi 





* Theodosie Athanasiu, Episcopul Romanului, art. cit., p. 20. 
* J. Tixeront, op. cit., pp. 264-266. 

suntem doar ca nişte călători care poposesc pentru o zi într-o casa de 
oaspeţi şi apoi pleacă. 

Trebuie însă subliniat faptul că la acea vreme nu erau erezii 
îngrijorătoare de combătut, așa cum fuseseră înainte şi după el. În acest 
domeniu, Sfântul loan nu a avut mult de lucru şi nici nu s-a văzut constrâns 
să aprofundeze grave probleme teologice, aşa cum li s-a întâmplat 
Sfântului Atanasie, Sfântului Vasile, lui Augustin”. 

Este netăgăduit că Sfântul loan ocupă primul loc în literatura noastră 
bisericească, mai ales ca hermeneut neîntrecut al Sfintei Scripturi. 

În exegeză, el caută mai întâi sensul literal şi nu se teme să facă, atunci 
când se impune, consideraţii gramaticale şi lingvistice pentru a explica un 
pasaj dificil, dar aceasta nu semnifică decât o pregătire pentru a desprinde 
sensul tipic sau învăţătura morală a textului. Utilitatea pentru auditorii săi 
este întotdeauna unicul scop pe care şi-l propune“. Domeniul său era cel 
al moralei evanghelice pe care işi dorea cu ardoare s-o insufle 
poporului”. 

Fidel principiilor Şcoli din Antiohia, al cărei ilustru reprezentant şi 
este, el se ataşează mai ales exegezei literare. Totuşi, temperează 
rigiditatea acestei metode fie printr-un recurs prudent şi moderat la un 
oarecare alegorism, mereu fondat pe literă, fie prin insistența asupra 
învățăturu morale şi a bogăției aplicațiilor practice. Opera sa ni se prezintă 
ca un manual complet al vieţii creştine “. 

Hrisostom era omul unei singure Cărți ; Biblia sa nu era niciodată 
închisă. O ştia pe de rost. O citează, o explică, o comentează şi recomandă 
permanent citirea acesteia. 

Sfânta Scriptură este, pentru Sfântul loan, sursa principală şi unică a 
gândirii sale. El face din aceasta o lege pentru orice orator creştin. Biblia 
este pentru Sfântul loan Hrisostom cartea prin excelență, care reuneşte 
lecțiile cele mai variate şi cele mai practice pentru instruirea 
credincioşilor“. Din textele sfinte, Sfântul loan Hrisostom îşi propune să 
scoată întreaga profunzime. Cu imaginaţia sa prolifică, el îşi închipuie fără 
greutate personajele, intră fără greutate în interiorul sfinților, în 





“5 F. Cayre, Precis de Patrologie. Histoire et doctrine des Peres de I'Eglise, tome 
premier, Socist& de S. Jean L'Evangsliste, Desclee et Cie, Editeurs Pontificaux, Paris- 
Tournai-Rome, 1927, pp. 472-473. 

*” Bonifacio Borghini, op. cit., p. 16. 

“ J. Tixeront, op. cit, pp. 264-266. 

*! Bonifacio Borghini, op. cit., p. 16. 

“2 F. Cayrg, op. cit., pp. 473-474. 

“ Bruno H. Vanderberghe, op. cit. p. 70. 

sentimentele lor, până a şi le însuşi şi le transmite cu o vitalitate a cărei 
emoție te molipseşte“. 

Marele patriarh al Constantinopolului comentează cea mai mare parte a 
cărților Vechiului şi Noului Testament, de la Facere şi până la Epistola 
către Evrei. Sfântul Pavel este pentru dânsul obiectul unei predilecții 
speciale. Fără îndoială, cele mai numeroase şi cele mai vii cuvântări de 
laudă sunt cele consacrate Sfântului Apostol Pavel. Aproape la fiecare pas 
pomeneşte cu drag numele marelui Apostol. El nu încetează să revină la 
epistolele Sfântului Apostol pe care le explică în detaliu auditorilor săi din 
Antiohia şi din Constantinopol şi în care găseşte sfaturi admirabile. 

Nimeni nu ştiut să folosească mai bine Scriptura inspirată pentru a 
desăvârşi formarea duhovnicească a poporului creştin”. 

Ca predicator, Sfântul loan Gură de Aur a fost considerat cel dintâi. 
De-a lungul secolelor, elocvenţa a produs genii: Demostene la greci, 
Cicero la latini, Hrisostom la orientali. Demostene este geniul elocvenţei 
politice. Însă, elocvenţa sfântă se naşte cu Sfinţii Părinţi. Elev al marelui 
retor păgân Libaniu, Hrisostom a întrecut cu mult pe maestrul său. Dintre 
toți Sfinții Părinți greci ai Bisericii, Sfântul loan Hrisostom este cel mai 
cunoscut şi cel mai popular, şi din toți Sfințu Părinți greci sau latini, cel 
mai elocvent. Făcând o paralelă între Hrisostom şi Augustin, Bardenhewer 
spune cam aşa: 

Augustin vorbea scurt, prefera silogismul; Hrisostom foarte lung, el 
întrebuința adesea câte două ore fără să producă oboseală ascultătorilor, 
ci dimpotrivă. Augustin se adresa mai mult minţii, Hrisostom sufletului 
întreg, pe care voia să-l vadă mişcat la fapte creştine. Augustin urma în 
cuvântarea sa o cale severă, logică, rece, abstractă, de multe ori chiar 
greoaie, Hrisostom însă vorbea cald, cursiv, figurat, se inspira de la 
auditoriul său sau de la împrejurări; ținea continuu încordată atenția 
ascultătorilor prin exemplele vii şi plastice de care se servea, prin figurile 
de stil, ca niciodată nu erau exagerate. Predica lui era un fel de exegeză. 
Găsim la el unele interpretări de o rară frumuseţe. Despre corabia lui 
Noe, spune el undeva: << Aceasta avea un sens tainic, era prototip al celor 
viitoare; căci prin corabie era preinchipuită Biserica; prin Noe, Hristos; 





* Ibidem, p. TI. 
“5 G. Bardy, Litterature grecque chretienne, Libraierie Bloud & Gay, 1927, pp. 113- 
114. 

prin porumbel, Sfântul Duh, prin frunza de măslin, dragostea lui 
Dumnezeu pentru oameni>>% 

Poate nimeni, afirmă Bardenhewer, n-a ştiut să interpreteze textul sfânt 
cu atâta temei şi chibzuinţă, aş putea spune, atât de sobru şi totuşi să-l 
facă în acelaşi timp util pentru toate ramurile vieţii lui religioase, în chip 
aşa de adânc şi multilateral, aşa de gingaş şi de fin”. 

Cuvântul a fost vocaţia şi dorinţa sa arzătoare şi cea mai pură măreție. 
Contemporanilor săi le plăcea deja să spună: Și din gura sa ieşeau cuvinte 
mai dulci ca mierea. Toate secolele creştine au confirmat acest elogiu. A 
fost numit Homer al oratorilor. El cunoştea regulile artei oratorice încât 
nici un scriitor grec creştin nu 1 s-ar fi putut compara, iar aceste reguli le 
aplica cu cea mai mare libertate. Cu toate aceste elogii, este prea puţin 
cunoscut, şi cu siguranţă prea puţin cercetat, chiar şi de cei care consideră 
numele său un simbol. 

Pe când alți sunt doar slujitori ai regulelor şcolare, Sfântul loan 
Hrisostom aplică aceste reguli oarecum fără să se gândească, fără vreun 
artificiu şi cu un simț perfect al măsurii. 

Acest stil are aceste particularități încât este propriu-zis oratoric. Nu 
este făcut pentru a fi citit, ci pentru a fi zis. Marea majoritate a 
discursurilor Sfântului loan a fost prinsă din zbor de către tahigrafi 
particulari care le-au stenografiat pentru a le încredința, a medita şi a le 
transmite altora. Astfel, forma însăşi a vorbirii Sfântului loan Hrisostom a 
putut ajunge până la noi şi putem oarecum să regăsim căldura acestui 
cuvânt care curgea ca un râu, ce împletea cuvintele, epitetele, comparațiile, 
un val de gânduri bogate şi emoţii“*. 

Sfântul loan Gură de Aur a fost, înainte de toate, păstor de suflete şi 
predicator. Contemporanii săi, şi alături de aceştia, generațiile următoare, 
nu conteneau să-l proclame ce/ mai mare dintre oratorii Bisericii greceşti. 
Papa Pius X l-a decretat patron al predicatorilor creştini”, căci numele său 
stă şi astăzi pe buzele tuturor. 

Caracteristica Sfântului loan este cu certitudine aceea a unui mare 
orator. Cea mai mare parte a operei sale o reprezintă predicile. Predicile 
reprezintă un tablou colorit al situaţiei ecleziastice, politice, sociale şi 





1% Otto Bardenhewer, Geschihte der Altkirchlichen Literatur, Dritter Band, Freiburg III, 
Brs. 1923, p. 355; cf. Preot Cicerone Iordăchescu, Istoria vechii literaturi creştine, vol. 
II, Editura Moldova, 1996, p. 134. 

* Ibidem, p. 135. 

“5 Bruno H. Vanderberghe, op. cit., pp. 15, 63. 

“9 Berthold Altaner, Patrologia, traduzione italiana di A. Babolin S.I., ed. Marietti, 
Torino, 1977, p. 334. 

culturale în capitalele Siriei şi Bizanțului şi de asemenea, un izvor de 
extraordinară bogăție pentru teologie, istorie şi arheologie. 

Chiar dacă nu ne propunem să studiem elementele elocvenței sale, 
totuşi nu este cu neputinţă să nu evidențiem măcar claritatea clasică a 
limbii şi a stilului, care mai poate fi regăsită la Demostene, copia spontană, 
fără nici un artificiu retoric, de imagini şi frumoase asemănări, măreția 
expozițiunii, mereu amplă, bogată, mereu nouă şi cu toate acestea, mereu 
accesibilă şi instructivă. loan ştie să profite de orice ocazie şi orice mişcare 
pentru a trage învățăminte de utilitate spirituală pentru ascultători. 

Însă, în scrisorile sale, se pare că vorba sa este mai puţin nervoasă, mai 
puţin profundă, subtilă sau mai ingenioasă decât cea a lui Augustin — 
intelect de vultur ce nu are seamăn în istorie — dar, poate tocmai de aceea, 
este de o inteligență mai ascuţită, mai eficace şi mai pe înţelesul 
ascultătorilor şi cititorilor pentru care oratorul are o afecţiune aparte. A fost 
bine spus că dacă Ipponate ilumina minţile, Hrisostom reuşeşte să 
întărească voinţa” Lă Scrisorile, care sunt circa 240 la număr, foarte scurte, 
aproape toate scrise în exil şi pe tema Providenţei, temă ce era cea mai 
potrivită pentru a mângâna sufletele de tulburările suferite atunci de către 
Biserică, care îl întristau foarte mult, mai mult decât propriile lui suferințe. 
În această privință, sunt deosebite cele 17 scrisori închinate văduvei 
Olimpiada (P. G. 52, 549-623); de mare interes istoric s-au dovedit a fi şi 
cele două scrisori dedicate Papei Inocenţiu (Ibidem, 529; 535) în care 
Hrisostom aproape formulează o adresare elocventă. (cf. A. Amelli, in 
Xqucoctoukă, |, pp. 47-59)!. Epistolele sunt adresate vechilor prieteni din 
Antiohia şi Constantinopol, episcopi, preoți, călugări, funcţionari, care îi 
luaseră partea şi care din pricina acestei loialități față de el, fuseseră 
închişi, torturați sau exilați. 

Se poate ca autorul, prizonier în deşertul său, să fi fost supus cenzurii, 
dar şi formaţia sa clasică la şcoala lui Libanius se simte într-o măsură. 
Învăţase să trateze corespondenţa ca pe un gen literar, deţinând legi şi 
reguli proprii, la care, ca un om cultivat, ţinuse. Această considerație ne va 
explica de ce Sfântul loan Hrisostom, care de altfel face dovada unei 
veritabile stăpâniri a limbii, n-are aici aceeaşi ținută literară”. 

Predica şi îngrijirea sufletului deveniră, pentru Sfântul loan, scopul 
principal al vieţii sale; în fapt, au fost transmise urmaşilor mai mult de 700 





* Monsig. Ubaldo Mannucei, ISTITUZIONI DI PATROLOGIA ad uso DELLE 
SCUOLE TEOLOGICHE, parte II, Epoca Post-Nicena, Roma, 1922, pp. 107-108. 

1 Ibidem, pp. 106-107. 

” Bruno H. Vanderberghe, op. cit., p. 187. 

de predici autentice, rod al celor 12 ani de misiune în Antiohia şi al celor 6 
ani de episcopat (până la exilarea sa) în Constantinopol. 

Predicile sale erau practice. Predica pe subiecte sau teme apăsătoare — 
păcat, căință, credinţă, lucrarea pentru mântuire a lui Hristos. Multe dintre 
ele explică Sfânta Scriptură, sursă inepuizabilă de învățături morale şi 
pretext de îndemnuri la sfințenie. 

Obiceiul său era să ia Sfânta Scriptură, carte după carte, şi astfel avem, 
în aceste predici, o mină de expoziţii, de interpretări, de perioade glorioase. 
El ţinteşte către scopuri reale şi realizabile şi vrea rezultate imediate. 
Cuvântarea, pregătită cu multă atenţie era adresată urmaşilor. În 
cuvântările sale, izbucnea uneori, avea reacții bruşte şi dădea dovadă de o 
elocvenţă extraordinară. 

Cu un limbaj accesibil, inteligent manipulat, ca şi grija deosebită pentru 
sufletele ascultătorilor evidențiază dorința lui loan de a-şi sensibiliza 
ascultătorii săi şi de a-i determina să-şi schimbe modul de viaţă. 

El considera că folosind cuvinte ce-i vor sensibiliza, determinându-i să 
plângă sau să aplaude, ascultătorii vor reţine mai uşor conţinutul predicilor 
sale. 

Atunci când îi critică, o face într-o manieră părintească, făcându-i să 
înțeleagă că disciplina este necesară”. 

Ceea ce impresionează în discursurile Sfântului loan Gură de Aur sunt 
conţinutul şi expunerea oratorică eficace care îmbină cu succes spiritul 
crestin şi frumuseţea elenică a formei. Predicile sale, care durau deseori 
chiar şi două ore, nu plictisesc, nici nu obosesc întrucât sunt însufleţite de 
imagini şi comparații; acestea sunt, de asemenea, corelate, în exordii şi 
concluzii, cu evenimente contemporane şi, uneori,  îmbogățite de 
digresiuni în jurul unor argumente de mare interes”. 

În cuvântările sale, insistă mai cu seamă asupra principiilor moralei 
creştine, chiar şi atunci când trebuia să critice nerespectarea ritualurilor 
religioase de către populaţie prin participarea acestora ca privitori la luptele 
de arenă. 

Reuşi astfel să obțină aprobarea entuziastă a credincioşilor, dar şi pe 
cea unei părți din cler şi a unor monahi, însă, cu timpul, şi-a atras şi mulți 
duşmani puternici”. 





* John Heston Willey, op. cit., pp. 171, 172, 175. 
” Wendy Mayer and Pauline Allen, op. cit., p. 44. 
* Berthold Altaner, op. cit., p. 334. 

* Hubertus R. Drobner, Patrologia..., p. 440. 

În predicile sale, Sfântul Ioan este medicul sufletelor, cu un diagnostic 
precis, foarte înţelegător față de fragilitatea umană, sever însă în corectarea 
egoismului, a desfrâului, a aroganţei şi a viciului. Deşi unele din predicile 
sale sunt foarte lungi durând chiar şi două ore, aplauzele care urmau 
demonstrează faptul că Sfântul loan sensibiliza sufletele ascultătorilor şi 
ştia să mențină atenţia acestora asupra sa. Sinceritatea infinită de care a 
dat dovadă pe parcursul vieții impune respect şi impresionează chiar şi 
astăzi”. 

Vorbea greaca, dar avea dulcele accent din Antiohia. Nu vorbea latina, 
o limbă din ce în ce mai puțin utilizată şi pe care o pierdeau din vedere cea 
mai mare parte din Sfinții Părinți ai Bisericii greci. 

Sfântul loan abordează predica în plinătatea vârstei: se apropia atunci 
de 40 de ani. Avea deja în spate o experiență personală foarte bogată şi o 
reputație de scriitor. Cu o abordare puţin rece şi distantă cu străinii, el se 
schimbă odată cu amvonul. Acolo se arată aspru, cu o ardoare veselă. 
Amvonul era Taborul său. 

Acesta este programul său, aceasta este misiunea sa: să păstreze turma 
creştină şi să adune oile rătăcite. Minunată muncă de preot, pe care el 
încearcă să o realizeze după înclinația înnăscută. Căci, dacă vreodată s-a 
născut un om pentru a predica, el este acela. Este gingăşia, harisma, forța 
şi martiriul său. El se răstigneşte prin cuvânt. 

Este renumit chiar de când începe. Tahigrafu notează din zbor predicile 
sale şi apoi le publică. Trec din mână în mână. Un singur om e de ajuns 
pentru a îndrepta un popor întreg, dacă e încununat de zel. (De statuis, |, 
12). 

Marele prtedicator credea în puterea cuvântului lui Dumnezeu, şi în 
eficiența sa pentru mântuirea sufletelor. De aceea îi plăcea să predice. 
Cuvântul la el nu era totuna cu vidul. Când vorbea, nu se te îngrijea de 
cuvinte şi expresii frumoase, ci spunea lucrurile simplu şi fără cercetare, cu 
primele cuvinte care îi veneau”. 

Toate aceste discursuri, scrise într-un limbaj dulce şi armonios, 
abundând de metafore, uneori cam lungi, cu multe divagații, dar 
întotdeauna fiind adaptat auditorilor şi nevoilor lor prezente, şi având un 
şarm inexprimabil”. 





* Johannes Quasten, op. cit., p. 434. 

* Bruno H. Vanderberghe, op. cit., p. 65. 
“9 Ibidem, pp. 15, 63, 65, 66, 76. 

În expunerile sale, Sfântul Ioan nu se mulţumeşte să arate doar aspectul 
negativ al vieții oamenilor. Era dotat natural pentru a galvaniza energiile, 
pentru a insufla curajul, şi cultura sa îi aducea, în acest punct, un ajutor pe 
care nu l-a neglijat. Să declari că omul este superior prin rațiune celorlalte 
creaturi, să ai încredere în voința sa pentru a alege liber binele, să conchizi 
că răul este o realitate superioară căruia să ştii să-i sacrifici tot în anumite 
momente, înseamnă să mergi pe un drum trasat de secole de meditaţie şi 
experiență, însă nu în afara gândirii creştine. Detaşarea de bunurile 
pământeşti, curăţenia conştiinţei, curajul pe care Sfântul loan îl arată luând 
termeni de la Platon sau Epictet, sunt valori fireşti care trebuie să se 
concretizeze în virtuți pentru creştini. Dacă ultimul motiv în practicarea lor 
este dragostea pentru Hristos, ne-ar rămâne pentru toți, cel puţin, singurul 
mijloc de a înfrunta încercările vieții. 

În discursurile sale aflăm puţină filosofie, argumente abstracte, dar 
găsim mai ales imagini, comparații, argumente familiare. Nu am putea să-i 
reproşăm Sfântului loan că a scris doar fragmente, inspirat de un 
umanism deschis. Viaţa şi opera sa sunt în spatele lui pentru a dovedi 
autenticitatea creştinismului şi moartea îl aşteaptă pe drum pentru a arăta 
că mesajul său nu conţine doar vorbe goale inspirate de o retorică 
uşoară”. Cunoscând în profunzime viața poporului, tablourile sale 
moralizatoare nu au nimic artificial sau forțat. Este ca un tată care 
glumeşte cu copiii săi şi care, făcându-se că îi părăseşte, îi instruieşte, îi 
corectează, îi încurajează. Această atmosferă se prelungeşte uneori mult 
timp”? 

Sfântul loan, pentru excepționala elocvenţă de care a dat dovadă, a fost 
numit încă din secolul al V-lea şi Hrisostomul sau Gură de Aur, supranume 
ce a înlocuit adevăratul nume al sfântului. Acest supranume reprezintă 
titlul său de glorie; unul asemănător a mai fost atribuit doar episcopului de 
Ravena, Petru Hrisologul (- Cuvânt de Aur, născut în anul 380 şi chemat la 
Domnul în 450)%. 

Pe cât a fost de mare orator, pe atât a fost de mare păstor sufletesc. 
Tragedia vieţii Sfântului loan ne arată ce adâncă conştiinţă religioasă a 
avut ierarhul, în faţa moaştelor căruia a trebuit să se plece împăratul 
Teodosie al II-lea (408-450) şi să îngenuncheze, cerând iertare pentru 
păcatele părinților săi. 





SI Anne-Marie Malingrey, Jean Chrysostome. Lettre d'exil a Olympias et a tous les 
fideles, în col. Sources Chretienne, N” 103, Les Editions de Cerf, 29, Paris, 1964, pp. 
32-33, 

“2 ]. Tixeront, op. cit., pp. 265-266. 

“ Hubertus R. Drobner, op. cit., pp. 437-438. 

În calitate de episcop, loan a aplanat unele conflicte între împărat şi 
oficialii săi, în special în probleme foarte importante; a intervenit în 
probleme disciplinare convocând sinoade, destituind episcopi, închizând 
biserici non-niceene; de asemenea, a vizitat deseori mănăstirile pentru 
maici din vecinătatea pentru a instrui membrii comunității. 

În tot timpul păstoririi sale, a trăit numai pentru turma sa, căreia i-a şi 
afierosit întreaga sa viaţă şi activitate. Când păstoriții săi progresau pe 
calea Evangheliei, şi el sălta de bucurie, iar când dânşii erau bântuiți de 
vreo boală morală, şi el era trist şi amărât cu sufletul. Bucuria lor era 
considerată ca a sa proprie, iar întristarea lor provenită fie din abaterile de 
la legea morală, fie din altă cauză, îl atingeau şi pe dânsul“. Sfântul loan 
Gură de Aur este, prin excelenţă, şi apostolul milosteniei. EI şi-a îndemnat 
ascultătorii la milostenie. A condamnat cu duritate avariția (în omiliile 
despre Lazăr şi Bogatul rău) şi s-a făcut panegiristul milosteniei. Elocința 
sa este inepuizabilă în a relua această temă fără încetare. A da unui sărac 
înseamnă a da lui Dumnezeu şi loan a găsit, înaintea lui Bossuet, accentele 
magnifice pentru a celebra eminenta demnitate a săracilor. În zelul său, s-a 
lăsat dus până acolo încât apare ca un tribun ce discută de la înălțimea 
scaunului problema socială. Dar, în loc să concluzioneze ca un tribun 
dreptul de revoltă al săracului față de bogat, el nu are alt scop decât de a-l 
aduce la cel bogat la milostenie şi la practicarea într-ajutorării“”. 

Făcând o foarte sumară caracterizare a Sfântului loan, putem spune 
că are tot ceea ce îi trebuie pentru a reuşi în slujirea sa, o credință 
profundă, un zel devorant, o elocință în acelaşi timp caldă şi familiară, 
îmbogăţită cu cele mai frumoase flori ale retoricii şi cu cea mai exactă 
cunoaştere a sufletelor“. Acesta este unul dintre caracterele cele mai 
atrăgătoare care s-ar putea întâlni. Un suflet tandru, delicat, vibrând la 
toate emoțiile, o inimă puternică, dur cu el însuşi, nemilos cu viciile, 
fremătându-se în prezenţa răului, dar în acelaşi timp un spirit insuficient 
pregătit exigențelor luptei şi <<condamnat>>, prin natura sa, la o 
suferință continuă, suferința oamenilor loiali, care se lansează cu greu 
într-o luptă şi nu găsesc în faţa lor decât duşmani mascaţi în fața cărora 
toată sinceritatea lor este zadarnică”. Comportamentul său faţă de unii şi 
faţă de alții era dominat de adevăr şi milostenie“. 





“* Theodosie Athanasiu, Episcopul Romanului, art. cit., p. 39. 
“ F. Cayre, op. cit., p. 475. 

% G. Bardy, op. cit., p. 112. 

S Ibidem, p. |lL. 

“ Bruno H. Vanderberghe, op. cit., p. 78. 

Dacă ne întrebăm, care a fost calitatea lui superioară, şi care a fost 
caracteristica sa deosebită, negreşit vom răspunde, că în privinţa culturii 
filosofice şi enciclopedice, nu era mai prejos de scriitorii de timpurile sale; 
ca hermeneut al Sfintei Scripturi a fost aproape de neîntrecut, pentru care 
toți hermeneuţii de după dânsul, pe el l-au avut de bază în herminuile lor; în 
privinţa sfinţeniei vieții lui a fost unul dintre cei mai rari bărbaţi ai Bisericii 
creştine; ca păstor şi administrator al Bisericii creştine a fost de admirat. 
Dar cu asemenea calități îi găsim împodobiți şi pe alți dintre Părinții 
Bisericii creştine. Aceea însă, care îl distinge pe Sfântul Ioan de toți ceilalți 
Părinți, dascăli şi scriitori ai Bisericii creştine, aceea care-l arată a fi de 
neîntrecut, şi în care n-a avut până acum egal pe nimeni, care şi constituie 
slava lui particulară, este calitatea de Hrisostom pe care i-au acordat-o 
secolele de după dânsul”. 

Acesta este Sfântul loan din Constantinopol: un mesager al poporului, 
o inimă mare, un împătimit al studiului Cărţii (adică al Bibliei — n.n.) şi 
iubitor de semeni; un om ce părea să ştie intuitiv care erau nevoile 
oamenilor şi care să distingă adevărul de fals”. A fost cu adevărat gură de 
aur, a fost cel mai elocvent retor al Bisericii creştine, până în ziua de 
astăzi. Creştinătatea întreagă, imediat după încetarea lui din viață, l-a 
proclamat de dascăl ecumenic, cel mai mare luminător al lumii, stâlpul 
Bisericii, lumina adevărului, trâmbiţa lui Hristos, prooroc şi vorbitor al 
tainelor lui Dumnezeu, Theoforul loan, Hrisostomul loan, voind prin 
aceasta de a învedera marele lui talent oratoric”. 

Suflet înflăcărat, plin de râvnă pentru tot ce era bun şi frumos, cu ținuta 
sa independentă şi degajată, cu bogăţia şi vioiciunea imaginaţiei sale, cu 
forța dialecticii, comparațule potrivite, eleganța, frumuseţea şi puritatea 
stilului, înălțimea şi claritatea sa, cu punctele sale de vedere strict 
personale şi mai ales cu limbajul său direct şi excesiv de liber, cu 
nemărginita sa iubire de oameni, cu arta de a mişca inimile, teologia sa 
limpede, nevoinţele sale, sfințenia sufletului său, dar, mai ales, cu înaltul 
său talent de a le vorbi oamenilor, a lucrat pentru Biserică toată viaţa sa cu 
o nespusă ardoare şi Biserica l-a aşezat nu numai printre Părinții 
bisericeşti, ci şi printre Doctorii şi scriitorii săi cei mai celebri. Pentru că 
Hrisostom a fost şi un mare interpret — deşi nu şi sistematizator — al 
doctrinei creştine, biserica l-a numit marele învăţător al lumii: zov ueyălov 
S5asyălov 1rs owovutvnc. Sinoadele ecumenice din: Calcedon (451); 





“9 'Theodosie Athanasiu, Episcopul Romanului, art. cit., p. 41. 
70 John Heston Willey, op. cit., p. 180. 
7! Theodosie Athanasiu, Episcopul Romanului, art. cit., p. 19. 

Constantinopol (680) şi Niceea (787), îl arată ca martor al adevăratei 
credinţe. La fel papii Leon cel Mare şi Agato. 

Titlul de Învățat (Înţelept) al Bisericii nu se aplică decât pentru un 
foarte mic număr de scriitori bisericeşti, folosit atât în antichitatea creştină 
(ei sunt Părinţi ai Bisericii şi Învăţaţi totodată), cât şi în secolele următoare. 
Presupune o aprobare specială din partea Bisericii, şi aceasta nu este dată 
decât autorilor care adaugă la o înaltă înțelepciune adevăruri creştine, o 
ortodoxie strictă şi o viaţă sfântă exemplară. Printre ei încă, unii se bucură 
de o autoritate excepțională. Biserica Ortodoxă are în mod special respect 
pentru Sfântul Vasile cel Mare, Sfântul Grigorie de Nazianz şi Sfântul 
loan Hrisostom, pe care îi numeşte Învățaţi ecumenici”?. Hrisostom se 
raliază astfel pleiadei de oameni superiori, luceferi ai Bisericii, ale căror 
lucrări, virtuţi, geniu, au exercitat atâta influență asupra creştinismului. 
Unii ca el, ca Sfântul Grigorie de Nazianz sau Sfântul Vasile cel Mare, nu 
sunt doar demni de menționat printre cei mai admirabil creştini pe care 1-a 
cunoscut istoria, ci sunt demni de a figura în fruntea unei liste a marilor 
scriitori din care omenirea îşi face o onoare”. 

Tragedia vieţii Sfântului loan Gură de Aur, cauzată de sinceritatea ieşită 
din comun şi de integritatea caracterului său, au fost cele care au contribuit 
la creşterea faimei şi a gloriei Sfântului loan. El rămâne cel mai cunoscut 
dintre Părinții greci şi una din cele mai fascinante figuri ale antichității 
creştine. 





” F. Cayre, op. cit., p. 3. 
> G. Bardy, op. cit., pp. 12-13. 

ACTIVITATEA 


„Nimic nu se află pe lumea aceasta care să nu se piardă prin nelucrare. 
Apa, dacă stă, se împute, dar dacă curge şi rătăceşte prin toate coclaurile, îşi 
păstrează prospețimea; fierul, dacă rămâne nefolosit, devine moale şi 
nefolositor, mâncat fiind de multa rugină. lar cel cu care se lucrează este 
mult mai folositor şi mai bun, nelucind cu nimic mai puţin ca argintul. Şi 
dacă ar privi cineva pământul nelucrat, nu ar vedea să scoată ceva bun, ci 
doar ierburi rele şi spini şi mărăcini şi copaci fără rod. Iar cel lucrat este 
încărcat de roade bogate. Şi fiecare lucru din cele ce sunt — ca să zicem într- 
un cuvânt — se strică din pricina nelucrării, iar prin folosirea conform cu 
rațiunea sa, devine mai bun. 

Știind, dar, toate acestea — câtă vătămare vine din nelucrare, dar cât 
câştig, vine din lucrare — de prima să fugim, iar de cealaltă să ne apropiem cu 
osârdie, încât şi viața aceasta să o trăim cu bună cuviinţă, să hrănim din ale 
noastre şi pe cei ce au trebuință şi, făcându-ne sufletele noastre mai bune, să 
avem parte de bunătăţile veşnice.” (Îmbrățişaţi pe Priscilla şi Aquila şi cele 
următoare, cuvântul I, în vol. Cateheze maritale, p. 158) 


ADAM (starea primordială) 


„Că toate animalele erau supuse omului, o spune Scriptura. Ascultă! 
Și a adus Dumnezeu la Adam fiarele şi toate necuvântătoarele, să vadă ce 
nume le va pune (Fac., 2, 19). Când Adam a văzut animalele alăturea de el, 
n-a fugit, ci, ca un stăpân, care pune nume roboților de sub stăpânirea sa, aşa 
a dat şi el nume tuturor fiarelor. Și numele pe care l-a dar Adam, acela a fost 
numele animalului (Fac., 2, 19), spune Scriptura. Acesta este semnul 
stăpânirii. Asta e pricina că Dumnezeu vrând să-i arate lui Adam că e stăpân 
peste toate cele văzute, i-a dat să pună nume animalelor. Dovada aceasta e 
îndestulătoare să arate că la început animalele nu înfricoşau pe om. Dar mai 
este şi o altă dovadă, nu mai neînsemnată decât aceasta, ci chiar cu mult mai 
puternică. 

— Care este dovada? 

— Vorbirea şarpelui cu femeia. Dacă şarpele l-ar fi înspăimântat pe 
om, femeia n-ar fi rămas locului la vederea şarpelui, n-ar fi primit sfatul lui, 
n-ar fi vorbit cu el cu atâta linişte, ci îndată ce l-ar fi zărit s-ar fi spăimântat 
şi ar fi fugit. Aşa, însă, vorbeşte şi nu se teme. Nu era pe lume fricos. Dar 
când a intrat în lume păcatul, i s-a luat omului şi cinstea şi stăpânirea”. 
(Omilii la Facere, omilia IX, IV, în col. PSB, vol. 21, pp. 110-111) 

„Al văzut ce vieţuire lipsită de nevoi şi de necazuri? Ai văzut ce viață 
minunată? Ca un înger trăia omul pe pământ; era îmbrăcat cu trup, dar nu era 
supus nevoilor trupeşti. Ca un împărat, împodobit cu purpură şi diademă, 
îmbrăcat în porfiră, aşa se desfăta omul în rai, având cu înlesnire totul din 
belşug”. (Omilii la Facere, omilia XIII, IV, în col. PSB, vol. 21, p. 153) 


„Și a luat Domnul Dumnezeu pe omul pe care l-a făcut şi l-a pus în 
raiul desfătării. N-a fost simplu: În rai, ci a adăugat: al desfătării, ca să ne 
arate covârşitoarea plăcere de care avea să se bucure omul datorită locuinţei 
lui. Şi după ce a spus: L-a pus pe el în raiul desfătării, a adăugat: ca să-l 
lucreze şi să-l păzească. Şi aceasta este semnul unei mari purtări de grijă. 
Dar pentru că locuirea în rai îl umplea pe Adam de toată desfătarea, pentru 
că era încântat de priveliştea pe care o vedea şi de bucuria ce i-o dădea 
această desfătare, de aceea, pentru ca omul să nu alunece din pricina 
covârşitoarei tihne şi desfătări — Că lenevirea duce la orice păcat (Inţ. Sir., 
33, 32) — Dumnezeu 1-a poruncit să lucreze raiul şi să-l păzească. 

— Dar aş putea fi întrebat: Raiul are nevoie să fie lucrat? 

— Nu spun asta! Dar Dumnezeu a vrut ca omul să aibă deocamdată 
puţină grijă de paza raiului şi de lucrarea lui. Dacă omul ar fi fost cu totul 
scăpat de oboseală, îndată ar fi alunecat spre trândăvie din pricina marii lui 
tihne; aşa, însă, împlinind o muncă lipsită de durere şi de greutăți, putea fi 
mai înțelept. La fel, cuvântul ca să-l păzească, n-a fost adăugat fără rost. 
Cuvântul acesta este cuvânt de pogorământ; s-a spus ca omul să poată şti că 
este supus unui Stăpân, Care, dându-i o atât de mare desfătare, i-a dat odată 
cu desfătarea şi păzirea raiului”. (Omilii la Facere, omilha XIV, II, în col. 
PSB, vol. 21, p. 158) 


„Ce cinste poate fi mai mare decât cinstea dată de Dumnezeu? I-a dat 
să locuiască în rai, să se încânte de frumuseţea celor văzute, să se bucure de 
priveliştea raiului şi să culeagă mare plăcere de pe urma acestei desfătări. 
Gândeşte-te ce minunat era să vezi pomii plini de roade, felurimea florilor, 
varietatea, bogăția frunzelor şi toate celelalte câte era firesc să fie în rai, şi 
într-un rai sădit de Dumnezeu! De aceea dumnezeiasca Scriptură, luând-o 
înainte, a spus: A răsărit încă din pământ tot pomul frumos la vedere şi bun 
la mâncare (Fac., 2, 9), ca să putem şti că omul, bucurându-se de atât de 
mare belşug, a călcat sfatul ce 1 s-a dat, din pricina marii lui neînfrânări şi 
trândăvu. Gândeşte-mi-te, iubite, la cinstea covârșitoare cu care a fost 
învrednicit! 1 s-a dăruit în rai masă proprie şi deosebită, ca să nu creadă că 
are şi el aceeaşi hrană cu animalele! I s-a dăruit să locuiască în rai ca un 
împărat şi să se desfăteze de cele de acolo şi, ca un stăpân, să fie despărțit de 

animalele puse în slujba lui”. (Omilii la Facere, omilia XIV, IV, în col. PSB, 
vol. 21, pp. 160-161) 


„Că după călcarea poruncii a trăit bărbatul cu femeia; până atunci 
trăiau în rai ca îngerii, nu erau aprinşi de poftă, nu erau asaltați de alte 
patimi, nu erau supuşi nevoilor firii, ci au fost făcuţi cu totul nestricăcioşi şi 
nemuritori, că nici nu aveau nevoie de îmbrăcăminte: 

Erau, spune Scriptura, amândoi goi şi nu se ruşinau (Fac., 2, 25). 

Nu intrase încă păcatul şi neascultarea; erau îmbrăcaţi cu slava cea de 
sus; de aceea nici nu se ruşinau; după călcarea poruncii, însă, a intrat şi 
ruşinea şi au cunoscut că sunt go”. (Omilii la Facere, omilia XV, IV, în col. 
PSB, vol. 21, pp. 172-173) 


„Când mă gândesc la felul de viaţă pe care Dumnezeu l-a dăruit 
omului, făcându-i atât de bogate binefaceri; când mă gândesc mai întâi că, 
înainte de facerea lui, Dumnezeu a adus la ființă pentru el toată podoaba 
zidirii, că l-a făcut mai târziu să se bucure de toate cele văzute; când mă 
gândesc apoi că Dumnezeu a poruncit să se facă raiul, pentru că a voit ca 
omul să locuiască în el, că l-a despărțit de animalele necuvântătoare, că i-a 
dat putere asupra tuturor şi i-a poruncit să le pună nume tuturor, aşa cum 
pune nume un stăpân robilor şi supuşilor, când mă gândesc, apoi, că Adam 
singur avea nevoie de un ajutor de aceeaşi ființă cu el, ca să-i ţie tovărăşie, şi 
că Dumnezeu nici asta n-a lăsat-o la o parte, ci a făcut-o pe femeie în chipul 
în care a voit şi i-a încredinţat-o lui şi că odată cu toate acestea 1-a dăruit şi 
vrednicia profeţiei; când mă gândesc, apoi, că după aceste nespuse 
binefaceri 1-a dăruit şi binele cel mai mare din toate, anume că l-a scăpat de 
toate grijile trupului, că l-a făcut să nu aibă nevoie nici de haine, nici de vreo 
altă trebuinţă, ci că a voit, după cum spuneam mai înainte, ca omul să 
trăiască pe pământ ca înger pământean”. (Omilii la Facere, omilia XV, IV, 
în col. PSB, vol. 21,p. 173) 


„Dumnezeu 1-a dăruit omului dintru început viaţă îngerească, l-a 
umplut de mii şi mii de binefaceri şi pe lângă toate celelalte l-a mai 
învrednicit şi cu har profetic. V-am spus toate acestea ca atunci când veți 
vedea trândăvia omului după atâtea binefaceri, să nu mai aruncaţi vina pe 
Dumnezeu, ci să puneţi totul în sarcina omului. EI însuşi a fost luişi pricina 
tuturor relelor (...) el a fost pricina pierderii atâtor bunuri şi a osândei pe care 
a suferit-o din pricina neascultării”. Omilii la Facere, omilia XV, IV, în col. 
PSB, vol. 21, p. 173) 

„Gândeşte-te la covârşitoarea lor fericire! Erau mai presus de toate 
cele trupeşti; ca şi cum ar fi fost în cer aşa trăiau pe pământ; erau în trup, dar 
nu îndurau cele trupeşti; n-aveau nevoie nici de casă, nici de acoperiş, nici 
de haine; de nimic de toate acestea! Şi nu fără rost, nici în zadar ne-a spus 
dumnezeiasca Scriptură lucrul acesta, ci ca să cunoaştem ce viaţă lipsită de 
dureri duceau cei dintâi oameni în rai, ca să cunoaştem traiul lor fără durere 
ŞI, ca să spun aşa, starea lor îngerească, pentru ca atunci când vom vedea că 
au pierdut totul, că din atât de bogaţi au ajuns în neagră sărăcie, să punem 
totul pe seama trândăviei lor”. (Omilii la Facere, omilia XVI, I, în col. PSB, 
vol. 21, p. 176) 


„... gândeşte-te, că la început nici una din fiarele făcute nu erau 
înfricoşătoare nici bărbatului, nici femeii, ci toate li se supuneau şi-i 
recunoşteau stăpânia; erau blânde şi supuse şi fiarele sălbatice, aşa cum sunt 
acum cele domestice”. (Omilii la Facere, omilia XVI, I, în col. PSB, vol. 21, 
p. 177) 


„EI (Dumnezeu -— n.n.) a voit, dintru început, ca omul să trăiască în 
rai, să aibă o viaţă lipsită de dureri, scăpată de osteneli, să ducă o viaţă întru 
nimic inferioară îngerilor şi puterilor celor netrupeşti, deşi era îmbrăcat cu 
trup, şi să fie mai presus de nevoile trupeşti.” (Omilii la Facere, omilia 
XXVII, ], în col. PSB, vol. 21, p. 332) 


„... împreună-vorbirea cu Dumnezeu, neîngrijirea vieţii, izbăvirea de 
scârbe, de griji, de necazuri şi toate celorlalte, toate acestea zic erau tainele 
nemuririi. Adam nu avea nevoie nici de haine, nici de casă sau de altceva de 
acest fel, ci el locuia mai mult cu îngerii; multe de-ale viitorului le prevedea 
şi era plin de înțelepciune. Ceea ce Dumnezeu făcuse pe ascuns de dânsul şi 
fără ştiinţa lui — vreau să zic despre Eva, femeia lui — aceea el a cunoscut-o 
îndată, căci zicea: Aceasta este os din oasele mele şi trup din trupul meu 
(Fac. 2, 23). Durerea însă şi necazul mai pe urmă au venit, mai pe urmă 
sudoarea, mai pe urmă ruşinea, şi frica, şi lhpsa de îndrăznire. La început nu 
era nici întristare, nici durere şi nici suspin. Însă el nu a rămas în acea 
vrednicie.” (Comentariile sau Tăâlcuirea Epistolei întâi către Corinteni, 
omilia XVII, p. 177) 


„Căci trupul acela nu era vremelnic şi supus stricăciunii, ci ca o statuie 
de aur ieşită proaspăt din cuptor şi strălucind de-ţi lua ochii; aşa era trupul 
acela slobod de orice stricăciune, nici trudit de muncă, nici întinat de 

sudoare, neîmpresurat de griji şi de mâhnire, nici suferind de ceva care să-i 
aducă stricăciune. (Predicile despre statui, Partea a II-a, predica a XI-a, pp. 
8-9) 


„Adam şi Eva trăiau fără căsătorie. Erau în rai ca în cer şi se desfătau 
de prietema lui Dumnezeu. Erau izgonite din sufletul lor dorința de 
împreunare, zămislire, durerile naşterii, naşterea de copii, orice fel de 
stricăciune. Ca un curs de apă limpede izvorâtă dintr-un izvor curat era viaţa 
lor în rai, împodobită cu fecioria.” (Despre Feciorie, 14, în vol. Despre 
Feciorie, Apologia vieții monahale, Despre creşterea copiilor..., p. 26) 


„La început, era temut de toate animalele şi fiarele sălbatice; 
Dumnezeu le-a adus pe toate în fața omului şi nici una nu îndrăznea să-l 
vatăme sau să-l atace, deoarece vedea că în om străluceşte chipul împărătesc 
al lui Dumnezeu. Dar când, prin păcat, a întunecat acele trăsături 
dumnezeieşti, Dumnezeu l-a dat jos de pe tronul său.” (Despre Feciorie, 46, 
în vol. Despre Feciorie, Apologia vieții monahale, Despre creşterea 
copiilor..., p. 82) 


„Căci după ce l-a plăsmuit pe cel întâi zidit, de îndată, chiar dintru 
început, l-a sălăşluit în rai şi l-a dăruit cu acea viaţă '* fără de chinuri, 
lăsându-l să se înfrupte din toate cele din rai în afară de un singur pom.” 
(Omilia aceluiaşi către cei ce urmează a fi luminaţi şi lămurire clară a celor 
săvârşite în chip simbolic şi închipuite în dumnezeiescul botez, în vol. 
Cateheze baptismale, p. 45) 


ADAM (grădina Edenului) 


„lar cuvântul Eden înseamnă pământ virgin. Aşa era pământul acela în 
care Dumnezeu sădise raiul: A sădit Dumnezeu raiul în Eden, către răsărit 
(Fac., 2, 8), ca să cunoşti că raiul n-a fost lucrul mâinilor omeneşti. Pământul 
era virgin; nu intrase plugul în el, nu se deschisese în brazde, şi a odrăslit 
numai la poruncă pomii aceia, fără să cunoască mâinile plugarului. De asta |- 
a numit Eden, pentru că era pământ virgin. Pământul acesta virgin a fost o 
închipuire a slăvitei Fecioare. După cum acest pământ ne-a odrăslit nouă 
raiul, fără să primească seminţe în el, tot aşa şi Fecioara ne-a odrăslit pe 





”* Tâlcuirea Pr. Marcel Hancheş: frog: viaţa biologică a lui Adam era şi ea lipsită de efort 
şi chinuri. (n.s. 1, p.45) 

Hristos, fără să primească sămânță de bărbat.” (Despre schimbarea numelor, 
cuv. II, în vol. Despre schimbarea numelor. Despre răbdare. Despre 
milostenie..., p. 31) 


„Când dar te va întreba iudeul: Cum a născut Fecioara?, întreabă-l şi 
tu: Cum a născut pământul cel virgin acei minunaţi pomi? Că pământ virgin 
se traduce Eden în limba evreiască! lar dacă cineva nu crede, să întrebe pe 
cel ce cunosc limba evreiască, şi vor vedea că aceasta-i tălmăcirea 
cuvântului Eden.” (Despre schimbarea numelor, cuv. Il, în vol. Despre 
schimbarea numelor. Despre răbdare. Despre milostenie..., p. 31) 


ADAM (lucrarea lui Adam în Eden) 


„Căci, înainte de păcat, când Adam se bucura de multă libertate, i s-a 
poruncit să se îndeletnicească cu oarecare lucrare a pământului, nu prea grea 
- ce-l drept - nici cerând multă trudă, dar aducând cu sine multă 
înțelepciune... L-a pus pe dânsul ca să lucreze şi să păzească raiul (Facerea 
2, 15).” (Predicile despre statui, Partea a II-a, predica a XIX-a, p. 157) 


ADAM (primii oameni trăiau în bună pace cu animalele) 


„Fiarele aveau frică şi cutremur de om ca de un stăpân, şi se plecau în 
faţa lui - iar după ce am căzut din îndrăznirea către Dumnezeu şi din cinste, 
din pricina aceasta am ajuns să avem frică noi de ele. 

De unde se vede acest lucru? Dumnezeu a adus fiarele la Adam să 
vadă ce nume le va pune: şi n-a fugit Adam, ca unul care se temea, ci le-a 
pus nume tuturor ca unor robi supuşi. Acesta este simbol al stăpânirii: de 
asta şi Dumnezeu, vrând să-i arate şi prin aceasta care e prețul stăpânirii pe 
care 1-0 dăruise, l-a pus să dea nume fiarelor, şi numele puse le-au rămas - 
fiindcă Scriptura spune: 7ot ce a numit Adam, acesta e numele lor (Fac., 2, 
19). Acesta e un semn că primul nu avea frică de fiare mai înainte de cădere, 
iar al doilea, mai limpede ca primul, este împreună-vorbirea şarpelui cu 
femeia, că dacă oamenii s-ar fi temut de fiare, n-ar fi rămas pe loc femeia 
văzând şarpele, ci s-ar fi pus pe fugă; n-ar fi primit sfatul lui, nu ar fi stat de 
vorbă cu atâta lipsă de frică, ci îndată s-ar fi speriat şi ar fi fugit. Dar iată, stă 
de vorbă şi nu se teme - că încă nu ființa teama aceasta ...” (Cele dintâi 
omilii la Facere, cuvântul al treilea, pp. 39-40) 


ADAM (numele „Adam”) 

„ -Pentru ce, dar, l-a numit aşa? 
- Ca să-i arate, prin numele ce-l poartă, nimicnicia firu sale. 

Ca într-un stâlp de aramă a săpat în numele său nimicnicia firii sale, ca 
să-l fie numele dascăl de smerenie, ca să nu-şi facă o idee mai mare de 
valoarea sa. Noi ştim bine că suntem pământ; o ştim chiar din viată. Adam 
însă nu văzuse pe nimeni mort înaintea lui, nu văzuse pe nimeni desfăcut în 
pulbere. Frumuseţea trupului lui era aşa de mare, încât era ca a unei statui de 
aur ieşită acum din cuptor. Aşa strălucea trupul lui! Deci, ca nu cumva 
frumuseţea chipului să-l facă să se trufească, i-a dat în schimb un nume în 
stare să-i fie dascăl de smerenie. Avea să se apropie şi diavolul de el şi să-i 
vorbească de mândrie. Avea să-i spună: Veţi fi ca nişte dumnezei (Fac., 3, 5). 
Deci, ca să nu-şi închipuie niciodată că este egal cu Dumnezeu, - gândindu- 
se la numele său care-i arăta că este pământ -, de aceea Dumnezeu ocupă 
mai dinainte cugetul lui cu numele, pentru ca prin numele acesta să-i dea 
destulă tărie spre a îndepărta ispita cea viitoare a vicleanului diavol. 
Amintindu-i de înrudirea lui cu pământul şi arătându-i toată noblețea firii 
sale, aproape că îi grăieşte aşa: Dacă ţi se va spune că vei fi ca un 
Dumnezeu, adu-ți aminte de numele tău, şi vei lua destul îndemn ca să nu 
primeşti sfatul! Adu-ți aminte de mama ta; din înrudirea aceasta cunoaşte-ți 
nimicnicia, nu ca să cunoşti smerenia, ci ca să nu fii niciodată cuprins de 
mândrie! Din această cauză şi Pavel spunea: Cel dintâi om, Adam, este din 
pământ, pământesc. Tălmăcindu-ne ce înseamnă Adam, a spus: este din 
pământ, pământesc; omul cel de-al doilea este (Domnul) din cer (| Cor., 15, 
47).” (Despre schimbarea numelor, cuv. II, în vol. Despre schimbarea 
numelor. Despre răbdare. Despre milostenie..., pp. 32-33) 


ADAM (pune nume animalelor, el fiind stăpânul lor) 


„Află, deci, din punerea numelor animalelor, că omul era plin de 
multă înțelepciune. Și le-a adus la Adam să vadă ce nume le va pune. 
Dumnezeu face asta voind să ne dea dovadă de multă înţelepciune a lui 
Adam. Şi iarăşi spune: Și numele pe care l-a pus Adam sufletului viu, acela 
a fost numele lui. 

Dar lucrul acesta s-a făcut nu numai pentru ca să aflăm de 
înțelepciunea lui Adam, ci ca să ni se arate, prin punerea numelor, că omul 
este stăpânul lor. Şi oamenii obişnuiesc să facă la fel ca să arate că sunt 
stăpâni: atunci când cumpără robi, le schimbă numele. De aceea Dumnezeu 
îl pregăteşte pe Adam ca pe un stăpân, să pună nume tuturor animalelor. 

Nu trece cu uşurinţă, iubite, pe lângă cele spuse! Gândeşte-te cât de 
mare îi era înţelepciunea lui Adam, ca să poată pune nume atâtor neamuri de 

păsări, de târâtoare, de fiare, de dobitoace şi tuturor celorlalte animale, 
domestice şi sălbatice, celor care trăiesc în apă, celor care ies din pământ, 
într-un cuvânt tuturor animalelor şi să pună fiecărui neam de animale numele 
lui propriu şi potrivit. Tort numele, spune Scriptura, pe care l-a pus Adam 
sufletului viu, acela a fost numele lui. Ai văzut putere desăvârşită? A1 văzut 
autoritate de stăpân? Pe lângă toate celelalte, gândeşte-te şi la aceea că au 
venit la Adam cu toată supunerea, ca la un stăpân, ca să primească nume, şi 
leii şi panterele şi viperele şi scorpiile şi şerpii şi toate celelalte fiare mai 
sălbatice decât acestea. Şi omul nu s-a temut de nici una din ele. 

Să nu osândească nimeni făpturile create de Stăpân şi să-şi ascută 
limba împotriva Creatorului, dar mai bine spus, împotriva capului lui şi să 
spună acele netrebnice cuvinte: Pentru ce au fost făcute fiarele sălbatice? 
Punerea numelor ne arată bine că toate fiarele sălbatice, la fel ca acelea 
blânde, au recunoscut că omul le e stăpân şi ele îi sunt roabe. Numele dat 
atunci animalelor dăinuieşte până astăzi, iar Dumnezeu a întărit asta, ca să 
ne aducem aminte necontenit şi de cinstea pe care a primit-o omul de la 
început de la Stăpânul universului, când toate animalele îi erau supuse, şi să 
ne aducem aminte şi de pierderea acestei cinste. Să ne aducem aminte de 
toate acestea, ca să-i atribuim omului vina că, prin păcat, şi-a tăiat puterea 
ce-o avea asupra animalelor”. (Omilii la Facere, omila XIV, V, în col. PSB, 
vol. 21, pp. 163-164) 


„ŞI ca să te încredinţezi că era umplut de înţelepciune duhovnicească, 
auzi dovada. 

A adus Dumnezeu la el fiarele ca să vadă ce nume le va pune: şi cum 
le-a numit pe ele Adam, acesta numele lor. Gândeşte-te, dar, de câtă 
înţelepciune era umplut, că a putut să pună nume atâtor soiuri de vietăţi aşa 
de felurite şi deosebite — dobitoacelor, târâtoarelor, păsărilor — şi încă pentru 
fiecare în parte: că Dumnezeu a primit punerea numelor şi n-a vrut să le 
şteargă, aşa încât numele acelea au rămas neschimbate — ceea ce dovedeşte 
că Adam nu a greşit, fiindcă Scriptura zice: ot, cum le-a numit Adam, acesta 
este numele lor.” (Cele dintâi omilii la Facere, cuvântul al şaselea, p. 79) 


ADAM (pomul cunoştinţei binelui şi răului din Eden) 


„Mi se poate, însă, spune: 

— Dar iată, Scriptura a numit pomul acesta pomul cunoştinţei binelui şi 
răului! 

— Ştiu şi eu! Dar dacă ai vrea să înţelegi felul în care obişnuieşte să 
vorbească dumnezeiasca Scriptură, ai şti pentru ce a dat acest nume pomului. 

N-a fost numit aşa pentru că avea calitatea de a da cunoştinţă, ci pentru că el 
a prilejuit călcarea poruncii şi, deci, prin el a intrat în om conştiinţa păcatului 
şi ruşinea. Pentru asta a fost numit aşa. Dumnezeiasca Scriptură obişnuieşte 
să dea nume locurilor de la întâmplările ce s-au petrecut în acele locuri. 
Deci, dumnezeiasca Scriptură a numit pomul acesta pomul cunoştinței 
binelui şi răului pentru că el avea să fie prilej al călcării sau păzirii poruncii”. 
(Omilii la Facere, omilia XVI, VI, în col. PSB, vol. 21, p. 185) 


„Voi vorbi mai întâi despre pomul cunoaşterii binelui şi răului, ca să 
lămurim dacă din el s-a făcut lui Adam cunoştinţa binelui şi răului, sau dacă 
şi mai înainte de a mânca din el ştia să facă această deosebire. Deci, aş 
cuteza să zic că şi mai înainte de a mânca ştia să facă deosebirea asta: că 
dacă nu ar fi ştiut ce este bun şi ce este rău, ar fi fost mai dobitoc decât 
dobitoacele, şi el, stăpânul, ar fi fost mai lipsit de minte decât slugile; căci 
cum n-ar fi un lucru nelalocul lui ca oile şi caprele să ştie ce verdețuri le sunt 
de trebuinţă şi care le sunt otrăvitoare şi să nu dea năvală la orice le cade în 
față, ci să facă deosebire şi să ştie limpede ce le vătăma şi ce le este de folos, 
iar omul să fie lipsit de o asemenea pază? Păi dacă nu ar fi avut-o, n-ar fi 
făcut doi bani, ci mai netrebnic decât toate vietățile ar fi fost: căci ar fi fost 
cu mult mai de dorit pentru el să petreacă în întuneric şi să 1 se scoată ochii 
şi să fie hpsit de lumină decât să nu ştie ce-i bine şi ce-i rău, că dacă lipseşti 
viaţa noastră de această cunoştinţă, ne-ai răpit viaţa cu totul şi ai umplut 
toate de multă încurcătură - fiindcă ne deosebim de dobitoace şi suntem mai 
buni decât fiarele prin faptul că ştim ce e răutatea şi ce-i virtutea, şi 
cunoaştem ce este rău, şi nu suntem în neştiință de ce e bine. Iar dacă ştim 
asta acum - şi nu doar noi, ci şi sciţii şi ceilalți barbari - cu mult mai mult o 
ştia omul dinainte de păcat; şi nu avea cum să rămână deşert de culmea 
bunătăților cel cinstit cu atâtea cinstiri - cum ar fi chipul, asemănarea şi 
celelalte binecuvântări, fundcă nu cunosc binele şi răul doar câți sunt din fire 
lipsiţi de minte - iar Adam era umplut de înțelepciune multă, şi în stare să 
facă deosebire între acestea două.” (Cele dintâi omilii la Facere, cuvântul al 
şaselea, pp. 77-79) 


„Deci, cel care ştia asemenea lucruri, spune-mi, nu ştia ce-i bine şi ce- 
i rău? Dar ce noimă ar avea asta? Că dacă nu ştia ce-i bine şi ce-i rău înainte 
de a mânca din pom, ci a aflat după ce a mâncat din el, păcatul s-a făcut lui 
dascăl de înţelepciune, şi şarpele a fost nu amăgitor, ci sfătuitor spre cele de 
folos, făcându-l pe om din fiară ce era. Dar nu este aşa, nu - ferească 
Dumnezeu! Că dacă nu ştia ce-i bun şi ce-i rău, cum putea primi porunca? 
Întrucât nimeni nu dă lege celui care nu ştie că este rea călcarea legii; iar 

Dumnezeu a dat lege, şi pe cel care a călcat-o l-a pedepsit: şi nu ar fi făcut 
nici unul din aceste lucruri de nu l-ar fi făcut dintru început cunoscător al 
virtuții şi al răutăţii. Vezi cum din toate părțile ni se dovedeşte că nu după ce 
a mâncat din pom a cunoscut binele şi răul, ci cunoştea acestea şi mai 
înainte?” (Cele dintâi omilii la Facere, cuvântul al şaselea, pp. 80-81) 


„Chiar în acelaşi chip ştia şi Adam că este bună ascultarea şi rea 
neascultarea; iar mai târziu a aflat şi mai limpede - când, gustând din pom, a 
fost aruncat afară din rai şi a căzut din fericirea aceea. Deci, după ce a căzut 
în pedeapsă pentru că a gustat din pom în ciuda opreliştii puse de 
Dumnezeu, pedeapsa l-a învăţat mai limpede, prin cercare, cât de rău e să nu 
asculți de Dumnezeu şi cât bine e să asculți de El. De aceea se cheamă 
pomul a/ cunoștinței binelui şi răului. Dar pentru ce se cheamă pomul al 
cunoştinței binelui şi răului, dacă firea pomului nu în sine avea cunoştinţa 
binelui şi răului, ci din pedeapsa pentru neascultarea săvârşită în privința 
pomului a învățat omul mai desluşit cum e cu binele şi cu răul? Fiundcă 
Scriptura are obiceiul acesta: ca atunci când are loc vreun lucru să dea 
numire după acel lucru locurilor şi timpurilor în care s-a petrecut el. Şi ca să 
fie mai limpede ce spun, vă voi lămuri printr-o pildă. Isaac a săpat cândva 
puțuri; vecinii au încercat să strice puţurile acestea; s-a întâmplat acolo 
oarecare sfadă, şi a pus numele puţului: Vrajbă (Fac., 26, 21) - nu fiindcă ar 
fi nutrit puţul vreo ură, ci fiindcă sfada s-a făcut cu privire la el. Aşa şi 
pomul se numeşte a/ cunoștinței binelui şi răului: nu fundcă ar fi avut el 
această cunoştinţă, ci fundcă prin el s-a făcut întemeinicirea cunoştinţei 
binelui şi a răului. Altă pildă: a săpat puț Avraam, iar Avimeleh i-a făcut 
necazuri; apoi s-au întâlnit, au curmat duşmănia şi, schimbând între cei 
Jurăminte, au pus puțului cu pricina numele de Fântâna jurământului (Fac. 
21, 31) - nu fiindcă ar fi jurat puţul, ci fiindcă jurământul se făcuse cu privire 
la el. 

Vezi că nu locurile sunt pricină lucrurilor, chiar dacă iau numele lor 
?” (Cele dintâi omilii la Facere, cuvântul al şaptelea, pp. 92-93) 


„lacov a văzut îngeri întâmpinându-l şi tabăra lui Dumnezeu, şi a pus 
locului numele de 7abără. Deşi nu era locul tabără, totuşi s-a chemat 
Tabără, fundcă acolo a văzut Iacov tabăra. Vezi că locul şi-a primit numele 
de la lucrul întâmplat în el? La fel şi cu pomul cunoştinţe binelui şi răului: 
se cheamă astfel, nu fiindcă ar fi cuprins cunoaşterea binelui şi răului, ci 
fiindcă prin el s-a făcut dovedirea cunoaşterii binelui şi răului, punerea la 
încercare a ascultării.” (Cele dintâi omilii la Facere, cuvântul al şaptelea, pp. 
93-94) 

ADAM (pomul vieţii din raiul desfătării) 


„„Și acum, ca nu cumva Să-şi întindă mâna şi să ia din pomul vieţii şi 
să mănânce şi să trăiască în veci. 

Cu alte cuvinte Dumnezeu spune aşa: Pentru că omul a dat dovadă de 
mare neinfrânare, călcând porunca ce i s-a dat, a ajuns muritor; de aceea, 
ca omul să nu mai îndrăznească iarăşi să mănânce şi din pomul celălalt, 
care îi dădea viaţă veşnică, şi deci să păcătuiască veşnic, e mai bine pentru 
el să fie scos din rai. Aşadar scoaterea lui Adam din rai este mai degrabă o 
faptă de purtare de grijă decât de mânie”. (Omilii la Facere, omilia XVIII, 
III, în col. PSB, vol. 21,p.211) 


ADAM (porunca dată de Dumnezeu primilor oameni ) 


„Și pomul vieţii în mijlocul raiului şi pomul cunoştinței binelui şi 
răului. 

După ce dumnezeiasca Scriptură ne-a învăţat că la porunca Stăpânului 
pământul a dat tot felul de pomi, frumoşi la vedere şi buni la mâncare, a 
spus: Și pomul vieții în mijlocul raiului şi pomul cunoştinței binelui şi răului. 

Stăpânul cel iubitor de oameni, ca un Creator ce era, cunoştea mai 
dinainte vătămarea ce avea să i se nască omului în scurgerea vremii din 
pricina tihnei lui în rai. De aceea a pus în mijlocul raiului şi pomul vieţii şi 
pomul cunoştinţei binelui şi răului, pentru că Dumnezeu avea, nu după multă 
vreme, să-i poruncească să nu mănânce din pomul cunoştinţei binelui şi 
răului. Scopul acestei oprelişti a fost ca omul să poată şti că prin harul şi 
iubirea de oameni a lui Dumnezeu are atâta fericire şi că Dumnezeu este 
Stăpân şi Creator şi al firii lui, şi al tuturor celor văzute”. (Omilii la Facere, 
omilia XIII, IV, în col. PSB, vol. 21, p. 153) 


„Și l-a sfătuit, spune Scriptura, Domnul Dumnezeu pe Adam zicând: 
Din tot pomul din rai să mănânci, dar din pomul cunoştinţei binelui şi răului 
să nu mâncaţi din el, că în ziua în care veți mânca din el, cu moarte veți 
muri. Aproape că îi spune: Își cer, oare, un lucru greu şi împovărător? Nu! 
Îți îngădui să mănânci din toți pomii; numai de acesta te sfătuiesc să nu te 
atingi! Îți hotărăsc, însă, şi o mare pedeapsă, ca, înțelepţit de fiică, să 
păzeşti sfatul ce ţi-am dat. A tăcut la fel ca un stăpân darnic, care 
încredințează cuiva o casă mare; dar, pentru ca să-i rămână întreagă 
stăpânirea asupra casei, cere să 1 se dea un mic venit. Tot aşa şi Stăpânul 
nostru Cel iubitor de oameni, 1-a îngăduit lui Adam să se bucure de toți 
pomii din rai, dar l-a sfătuit să nu se atingă de unul singur, ca să poată şti 

omul că are un stăpân de Care se cuvine să asculte şi să se plece poruncilor 
Lui. 

Cine ar putea admira după vrednicie dărnicia Stăpânului obştesc al 
tuturora? De câte binefaceri nu l-a învrednicit pe Adam fără să fi făcut încă 
ceva! Nu 1-a îngăduit să mănânce numai din jumătate din pomii raiului, nici 
nu i-a poruncit să nu se atingă de cei mai mulți din ei şi să se desfăteze cu 
restul, ci a voit ca Adam să mănânce din toți pomii din rai afară de unul, din 
care l-a sfătuit să nu mănânce. Dumnezeu a arătat cu fapta că n-a făcut asta 
pentru altă pricină, ci numai pentru ca omul să poată şti cine 1-a făcut 
binefaceri atât de mari. 

Pe lângă celelalte, uită-te, şi cu acest prilej, la bunătatea lui 
Dumnezeu! Cu câtă cinste a acoperit pe femeia pe care avea s-o facă din 
Adam! Nu fusese încă adusă pe lume femeia şi Dumnezeu porunceşte, ca şi 
cum ar vorbi amândurora: Să nu mâncaţi din el şi: În ziua în care veți mânca 
din el, cu moarte veţi muri. A arătat chiar dintru început că bărbatul şi 
femeia una sunt, aşa precum zice şi Pavel: Bărbatul este cap femeii (Efes., 5, 
23). Dumnezeu vorbeşte, deci, ca la doi, pentru ca mai târziu, după ce o va fi 
făcut pe femeie din el, bărbatul să aibă pricină a-i face şi ei cunoscută 
porunca lui Dumnezeu”. (Omilii la Facere, omilia XIV, IV, în col. PSB, vol. 
21, pp. 160-161) 


„„- Pentru ce Dumnezeu le-a mai dat această poruncă o dată ce ştia că 
strămoşii noştri vor păcătui? 

- Şi acestea sunt tot cuvinte diavoleşti şi născociri de gânduri 
necuvioase. Că Dumnezeu a avut mai mare purtare de grijă de oameni dacă a 
dat această poruncă decât dacă nu o dădea, se va vedea lămurit din cele ce 
voi spune. Să presupunem că Adam n-ar fi avut o voinţă atât de slabă, aşa 
cum faptele au dovedit-o; să presupunem că n-ar fi primit nici o poruncă şi 
ar fi rămas să trăiască desfătându-se în rai. Spune-mi, te rog, moliciunea şi 
trândăvia de pe urma bunului trai l-ar fi dus la mai rău sau la mai bine? Îşi 
poate da seama orişicine că ar fi căzut în cele mai mari păcate, deoarece nu 
lua seama la el însuşi. O dată ce încă nici nu era sigur că va ajunge 
nemuritor, ba, dimpotrivă, ştia bine că această nădejde îi era încă 
îndepărtată, şi totuşi s-a înălțat la o aşa de mare mândrie şi nebunie, încât să 
nădăjduiască acest lucru, că va ajunge dumnezeu, deşi această nădejde îi era 
întemeiată nu pe altceva decât pe spusele diavolului care-i făgăduia 
îndumnezeirea, spune-mi, te rog, la ce nebunie n-ar fi ajuns dacă era sigur că 
este nemuritor? Ce păcate n-ar fi săvârşit? Ar mai fi ascultat oare vreodată 
de Dumnezeu? Aducând această acuzaţie lui Dumnezeu, faci acelaşi lucru ca 
ŞI când ai ţine de rău pe cel care opreşte curvia, pentru că cei cărora le este 

adresată porunca au de gând să curvească. Nu sunt aceste cuvinte culmea 
nebuniei? Să presupunem că omul n-ar fi primit această poruncă de la 
Dumnezeu şi că diavolul s-ar fi apropiat de el şi l-ar fi sfătuit să se revolte 
împotriva lui Dumnezeu; şi în acest caz diavolul l-ar fi convins foarte uşor 
pe om să o facă. Dacă, şi după ce a primit porunca lui Dumnezeu, a 
disprețuit pe Dumnezeu, Care i-a dat-o, atunci, dacă n-ar fi primit nici o 
poruncă de la EL, iute ar fi uitat că mai are un stăpân.” (Despre necazuri şi 
biruirea tristeții (1). Către Staghirie, ascetul care era chinuit de demon. 
Cuvânt de sfătuire, în vol. Despre mărginita putere a diavolului. Despre 
căință..., pp. 132-133) 


„Atunci de ce i-a dat Dumnezeu această poruncă lui Adam, dacă ştia 
că o va călca? Dar tocmai faptul că i-a dat această poruncă este dovada 
interesului Său pentru om, interes care se arată mult mai mare decât dacă n- 
o dădea. Să presupunem că Adam n-ar fi primit nici o poruncă de la 
Dumnezeu, ci ar fi rămas în rai trăind în desfătare şi bunătăți nesfârşite. 
Oare moliciunea şi trândăvia provenite din desfătarea aceasta l-ar fi 
condus la ceva mai rău sau mai bun? Este evident pentru oricine, cred, 
că ar fi ajuns pe crestele răutății, dacă n-ar fi avut nici o grijă şi nici o 
limită. Căci, deşi nu era încă încredinţat de nemurirea lui, ajunsese la o 
asemenea mândrie şi necumpătare, încât nădăjduia să devină Dumnezeu, 
cu toate că nu avea nici o dovadă că diavolul, care i-a făgăduit asta, 
era vrednic de crezare. Vă daţi seama în ce punct de nechibzuinţă ar fi 
ajuns, dacă ar fi fost sigur de nemurirea lui? Ar fi existat păcat pe care să 
nu-l facă? Ar fi ascultat vreodată de vreo poruncă a lui Dumnezeu? O 
poruncă a primit de la Domnul şi L-a nesocotit atât de mult. Dacă nu i-ar fi 
dat nici o poruncă, ar fi uitat degrabă că este făptura Lui.” (Din vol. 
Problemele vieţii, p. 175) 


„Pentru care lucru 1-a dat Dumnezeu lui Adam porunca aceasta? 
Cunoscându-l pe el mai înainte că va cădea în păcatul neascultării. Şi pentru 
ce 1-a dat el lui această poruncă? Era semn de mai mare grijă decât când nu 
i-ar fi dat poruncă.” (Din vol. Mărgăritarele Sfântului loan Gură de Aur, p. 
134) 


ADAM (diavolul invidia fericirea primilor oameni) 


„Diavolul văzând că omul era în cinste şi neputând suferi fericirea de 
care se bucura el, nu cruță nimic pentru a-l pierde.” (Comentar la 
Evanghelia de la loan, omilia XLVIII, 1, p. 232) 

ADAM (ispitirea primilor oameni de către diavol) 


„ȘI ce a făcut demonul? A găsit fiara aceasta, adică pe şarpe, care 
întrece în înțelepciune celelalte animale, precum mărturiseşte şi fericitul 
Moise, spunând: Jar şarpele era cel mai înțelept dintre toate fiarele cele de 
pământ, pe care le-a făcut Dumnezeu. S-a folosit diavolul de şarpe, ca de o 
unealtă; şi prin el a înşelat vasul cel fără vicleşug, cel mai slab, adică pe 
femeie, vorbind cu ea: Și a zis şarpele femeii”. (Omilii la Facere, omilia 
XVI, |, în col. PSB, vol. 21,p. 177) 


„Ce este că a zis Dumnezeu: Să nu mâncaţi din tot pomul raiului. 
Uitaţi-vă, aici, cât e de măiastră viclenia diavolului! Înfăţişează ca sfat şi 
întrebare ce n-a spus Dumnezeu, ca şi cum ar avea grijă de ei. Asta vrea să 
arate prin cuvintele: Ce este că a zis Dumnezeu: «Să nu mâncaţi din tot 
pomul raiului». Cu alte cuvinte acest viclean demon spune aşa: Pentru ce v- 
a lipsit Dumnezeu de o atât de mare desfătare? Pentru ce n-a îngăduit să vă 
împărtăşiți de bunătăţile raiului? V-a dăruit să vă desfătați cu vederea 
pomilor, dar nu v-a lăsat să mâncaţi din ei, ca să vă fie plăcerea şi mai 
mare!”. (Omilii la Facere, omilia XVI, II, în col. PSB, vol. 21, p. 178) 


„Mai mult, diavolul nu se mulţumeşte cu atât că rosteşte cuvinte 
potrivnice celor rostite de Dumnezeu, dar, ca invidios, huleşte pe Creator, ca 
să-şi poată strecura înşelăciunea, ca să poată sminti pe femeie, spre a-şi 
ajunge scopul. Şi spune: 

Nu veți muri cu moarte. Că ştia Dumnezeu că în ziua în care veți 
mânca din el vi se vor deschide ochii voştri şi veţi fi ca nişte dumnezei, 
cunoscând binele şi răul (Fac., 3, 4-5). 

lată momeala întreagă! A umplut paharul cu otravă, l-a dat femeii; dar 
femeia n-a vrut să vadă că e aducător de moarte — ar fi putut cunoaşte asta 
chiar de la început, dacă ar fi voit —. Ea nu; când a auzit pe diavol că pentru 
aceasta 1-a oprit Dumnezeu să mănânce din pom, pentru că ştia că vi se vor 
deschide ochii voştri şi veți fi ca nişte dumnezei, cunoscând binele şi răul, s- 
a îngâmfat cu nădejdea că are să ajungă egală cu Dumnezeu. Şi a început, 
deci, să-şi închipuie lucruri mari”. (Omilii la Facere, omilia XVI, III, în col. 
PSB, vol. 21, p. 180) 


„Aşa l-a alungat (diavolul - n.n.) pe primul nostru părinte din Paradis. 
EI i-a umflat inima lui de nădejde, de o mai mare ştiinţă şi de o cinste mai 
mare, şi îl face să piardă ceea ce avea bucurându-se în pace.” (Comentar la 
Evanghelia de la Ioan, omilia VII, 1, p. 37) 

„Aşa cum a făcut (diavolul — n.n.) la început cu Adam, hulind pe 
Dumnezeu, că e invidios, că e pizmaş. Prin cele ce-l sfătuia numai că nu-i 
spunea aşa: Știa Dumnezeu că vi se vor deschide ochii, ştia că veți fi ca 
Dumnezeu, de aceea v-a şi pizmuit, a invidiat cinstea voastră mare!. Chiar 
dacă nu i-a spus lui Adam aceste cuvinte, totuşi asta i-a dat să înțeleagă prin 
cele ce spunea. Uită-te la viclenia lui! După ce diavolul a surpat hotărârea lui 
Dumnezeu, după ce i-a spus lui Adam că va avea mari bunătăți neascultând 
de Dumnezeu, prin deschiderea ochilor, îndumnezeirea şi o cunoaştere 
deplină, nu i-a spus că Dumnezeu este rău pentru că l-a oprit de a mânca din 
pom, ca să nu pară că grăieşte ca duşman şi vrăjmaş; ci ia chip de sfătuitor şi 
purtător de grijă, pentru ca să facă bine primită reaua-i sfătuire. Fapt care s-a 
şi întâmplat. Diavolul nimic altceva nu voia să facă prin cele ce spunea 
decât: Lepădaţi-vă de Dumnezeu Care v-a făcut, că este rău şi duşmănos! 
Nu vrea să aveţi bunătăți mai mari! Dar n-a spus deschis aceste cuvinte. 
Dacă le-ar fi spus, Adam şi Eva ar fi fugit, bănuind că le e duşman. De aceea 
le-a lăsat pe acestea la o parte, şi-a ascuns gândul şi le-a dat pe ocolite sfatul 
acela pierzător.” (Despre soartă şi Providenţă, în vol. Omilii la săracul 
Lazăr. Despre soartă şi Providenţă..., cuvântul II, pp. 172-173) 


„Unii spun că diavolul nu i-ar fi amăgit pe primii oameni dacă nu i-ar 
fi îngăduit-o Dumnezeu. Ce le vom răspunde? Că, dacă nu se întâmpla 
aceasta, Adam n-ar fi aflat nicicând cât de mari erau bunătățile în care se 
desfăta, nicicând nu s-ar fi izbăvit de superficialitatea şi de neştiinţa lui. 
Căci cel care se consideră pe el atât de important, încât ar putea deveni 
chiar Dumnezeu, spuneţi-mi, ce n-ar îndrăzni un asemenea om să facă 
dacă n-ar fi cuminţit în vreun fel? 

Să ne închipuim însă că diavolul n-ar fi apărut deloc. În cazul 
acesta, oare, ar fi rămas Adam fără de păcat? Aproape cu neputinţă. Cel ce 
atât de uşor a fost amăgit de o femeie, degrabă ar fi căzut singur în păcat, 
chiar dacă n-ar fi existat diavolul. Cel ce atât de lesne a fost înşelat de altul, 
cu siguranță că şi înainte de înşelare era neatent şi naiv. Diavolul n-ar fi 
reuşit nimic dacă Adam ar fi fost atent şi înțelept.” (Din vol. Problemele 
vieţii, pp. 174-175) 


„Căci acel viclean diavol, pizmuindu-l pentru vieţuirea din rai, prin 
nădejdea unei mai mari făgăduieli, 1-a răpit ceea ce avea în mână. Căci 
făcându-l să-şi închipuie că poate fi egal cu Dumnezeu, i-a atras osânda 
morţii. De acest fel sunt şi acum momelile lui: nu numai că ne depărtează de 
bunătățile pe care le avem în mână, ci caută să ne azvârle şi în prăpastie.” 

(Omilia aceluiaşi către cei ce urmează a fi luminaţi şi lămurire clară a celor 
săvârşite în chip simbolic şi închipuite în dumnezeiescul botez, în vol. 
Cateheze baptismale, p. 46) 


„Şarpele era atunci o creatură suplă, grațioasă, încântătoare; pe 
el şi-l alege diavolul. Aşa face el încă, aşa face întotdeauna, alegând 
pentru a ne înşela obiectele care ne plac cel mai mult. 

Care va fi primul asalt? Înainte de toate, el caută să desfacă 
iubirea omului față de Binefăcătorul său. Când omul va iubi mai puțin 
şi se va desface de Dumnezeu, căderea va fi posibilă: S-a folosit de 
această maşinatiune ca să-i facă pe oameni nemulțumitori. Ca urmare 
a învinuirilor urâte aduse lui Dumnezeu, EI îşi pierde prestigiul lui de 
Binefăcător în ochii Evei, pentru a deveni un stăpân incomod şi un 
tiran povară: Pentru ce v-a fi oprit Dumnezeu de la aceste fructe atăt 
de plăcute?... 

Eva ar fi trebuit, indignată, să respingă pe ispititor; cu totul 
dimpotrivă, ea îi răspunde şi-l încurajează ca să aducă noi încercări şi 
să-i opună încă mai îndrăzneţe minciuni. O curiozitate nesănătoasă 
începe să apară: bănuiala, o bănuială nebună, continuă şi o agravează. 
Nu veți muri. Astfel, Dumnezeu este acuzat de minciună, cuvântul este 
întors cu îndrăzneală în îndoială, ameninţarea lui este de nici un efect, 
şi omul nu mai are de ce se teme de dreptatea divină. Lucrurile s-au 
schimbat ele după şapte mii de ani, şi diavolul se foloseşte de alte 
înşelări pentru a ne adormi? 

lată că adâncul îşi întredeschide ultima lui adâncime, învingător 
în toate luptele lui anterioare, diavolul îi dă omului ultima bătălie, şi 
ispita îngrozitoare pe care i-o prezintă lui va străbate de acum înainte 
toate veacurile, se va întinde printre toate generaţiile, îşi va înmulți 
ravagiile ei şi ne va pierde în cea mai hidoasa necredinţă. Este omul 
care se face egal cu Dumnezeu! Omul care nu-i mai recunoaşte lui 
Dumnezeu nici o autoritate, nici o stăpânire, omul țipând în mândria 
lui nebună: Cine este stăpânul nostru?, omul strigând cu glasul deicid: 
Nici Dumnezeu, nici stăpân!, omul într-un cuvânt, făcându-se pe sine 
dumnezeu pentru a-l detrona pe Dumnezeu!” (Din vol. Bogăţiile 
oratorice, pp. 287-288) 


ADAM (căderea în păcat a primilor oameni) 


„Nu în zadar, nici fără de rost a adus Dumnezeu fiarele şi păsările în 
fața lui Adam, ca să le pună nume, ci pentru cele ce aveau să se întâmple nu 

după multă vreme. Dumnezeu, cunoscând mai dinainte cele ce aveau să se 
întâmple, prin cuvintele acestea ale Scripturii ne arată marea înțelepciune pe 
care a dăruit-o omului creat de EI, pentru ca atunci, când va călca porunca 
cea dată lui de Dumnezeu, să nu socoteşti că a călcat-o din neştiință, ci să 
poți şti că a căzut din pricina trândăvier”. (Omilii la Facere, omilia XIV, V, 
în col. PSB, vol. 21, pp. 162-163) 


„Și a pus Adam — spune Scriptura — nume tuturor dobitoacelor şi 
tuturor păsărilor cerului şi tuturor fiarelor pământului (Fac., 2, 20). 

La auzul acestor cuvinte, uită-mi-te iubite, la libertatea voii omului, la 
covârşitoarea lui pricepere şi nu mai spune că omul nu ştia ce e binele şi ce e 
răul! Cum să nu fie plin de toată înțelepciunea şi priceperea cel ce a putut 
pune nume potrivite şi dobitoacelor şi păsărilor şi fiarelor, cel ce n-a încurcat 
ordinea, nici n-a pus animalelor sălbatice numele ce se potrivea animalelor 
blânde, şi nici n-a dat animalelor blânde numele potrivit celor sălbatice, ci 
tuturor le-a dat numele ce i s-a potrivit?” (Omilii la Facere, omila XIV, V, 
în col. PSB, vol. 21, p. 164) 


„A smintit (demonul — n.n.) mai întâi pe femeie, pentru că totdeauna 
ea poate fi mai uşor înşelată şi apoi prin ea pe cel întâi-zidit (pe Adam — 
n.n.)”. (Omilii la Facere, omiha XVI, II, în col. PSB, vol. 21, pp. 177-178) 


„Ar fi trebuit ca femeia să înţeleagă chiar din încercarea diavolului 
covârşitoarea lui nebunie; ar fi trebuit să înțeleagă că diavolul intenționat 
spune cele ce n-au fost, că se preface că are grijă de ea, ca să poată afla ce 
poruncă le-a dat Dumnezeu şi să-i ducă astfel la călcarea poruncii. Femeia 
putea, dar, să-şi dea seama de înşelăciune şi să-i întoarcă spatele, să nu 
asculte vorbele lui de prisos şi să n-o pogoare la atâta smerenie, dar n-a vrut. 
Ar fi trebuit ca de la început să nu fi suferit să stea de vorbă cu el, ci să fi 
vorbit numai cu acela pentru care a fost adusă la existență, numai cu acela 
care era de aceeaşi vrednicie cu ea şi căruia 1 s-a dat ca ajutor. Dar pentru că 
a fost târâtă, nu ştiu cum, de a stat de vorbă cu şarpele şi a primit de la şarpe, 
ca printr-o unealtă, pierzătoarele cuvinte ale diavolului, ar fi fost firesc ca 
îndată ce a văzut că se contrazic cuvintele lui, că dă o altă poruncă decât 
Creatorul ei, şi că grăieşte alte cuvinte, potrivnice celor spuse de Creatorul 
el, da, ar fi fost firesc să-i întoarcă spatele, să fugă de vorbele lui şi să-i fie 
scârbă de cel ce îndrăznea să-şi ascută limba împotriva poruncii date lor de 
Dumnezeu. Femeia, însă, din pricina marii ei neatenții, nu numai că nu i-a 
întors spatele, ba i-a mai şi descoperit întreaga poruncă şi a aruncat înaintea 
porcului mărgăritarele...”. (Omilii la Facere, omilha XVI, II, în col. PSB, 

vol. 21, p. 178) 


„Dar, acum, după ce a fost înşelată de această fiară vicleană, 
spunându-i-se că nu numai că nu vor muri, ba dimpotrivă, vor ajunge egali 
cu Dumnezeu, atunci nădejdea făgăduinţei a împins-o să mănânce din pom; 
n-a vrut să rămână în hotarele ei, ci a socotit mai vrednic de credinţă pe 
duşmanul şi vrăjmaşul mântuirii noastre decât cuvintele lui Dumnezeu; dar a 
aflat, prin ea însăşi, nu după multă vreme, că pierzător fusese sfatul şi că 
mâncarea din pom adusese peste ei nenorocire”. (Omilii la Facere, omilia 
XVI, III, în col. PSB, vol. 21,p. 181) 


„Ce-ai făcut, femeie? Nu numai că ai primit pierzătorul sfat, călcând 
legea dată de Dumnezeu şi făcând de ocară porunca, nu numai că ai fost atât 
de neînfrânată că nu te-ai mulțumit cu atâta desfătare, ci ai îndrăznit să pui 
mâna şi pe rodul singurului pom, de care ţi-a poruncit Dumnezeu să nu te 
atingi! Te-ai încrezut în cuvintele şarpelui, ai socotit mai vrednic de credință 
sfatul lui decât porunca dată de Cel ce te-a creat! Ai fost aşa de cumplit 
înşelată că nici iertare nu mai meriţi! Oare era de acelaşi fel cu tine cel ce ţi- 
a dat sfatul? Nu! Era unul din supuşii tăi peste care aveai putere. Pentru ce 
te-ai făcut atâta de ruşine? Ai părăsit pe cel pentru care ai fost creată, spre 
ajutorul căruia ai fost adusă pe lume, a cărui părtaşă la vrednicie erai, cu care 
erai de aceeaşi ființă şi de un glas şi ai primit să stai de vorbă cu şarpele şi 
prin animalul acesta ai primit sfatul diavolului, vădit potrivnic legiuirii 
Creatorului! ŞI nici aşa nu i-ai întors spatele, ci, cu nădejdea făgăduinței lui, 
ai îndrăznit să mănânci din pom! Fie! Te-ai prăvălit în prăpastie şi ai pierdut 
o cinste atât de mare! Dar pentru ce ai luat tovarăş la această cumplită cădere 
şi pe bărbatul tău, pentru ce ai fost duşman celui căruia trebuia să-i fii de 
ajutor, pentru ce pentru puţină mâncare ai înstrăinat bunăvoința lui 
Dumnezeu de la el, după ce o înstrăinaseşi de la tine? Ce nebunie mare te-a 
dus la atâta îndrăzneală? Nu-ţi era de ajuns că duceai o viață lipsită de 
suferinţe, că aveai trup, dar nu aveai nevoie de nimic din cele trupeşti? Nu-ţi 
era de ajuns că te bucurai de toate cele din rai, afară de un singur pom? Nu-ţi 
era de ajuns că erau sub stăpânirea voastră toate cele văzute, că aveaţi 
stăpânirea peste toate?”. (Omilii la Facere, omilia XVI, IV, în col. PSB, vol. 
21, pp. 181-182) 


„Mai poţi, oare, suferi pe cei ce vor să spună că omul a avut cunoştinţa 
binelui şi răului după ce a mâncat din pom, când chiar înainte de a fi mâncat 
era plin de atâta înţelepciune şi pe lângă înţelepciune mai era învrednicit şi 
de har profetic? Cum mai poţi gândi asta, când caprele, oile şi toate 

animalele ştiu care iarbă e bună de mâncare şi care e vătămătoare, când ştiu 
să se ferească, cu multă grijă, de unele ierburi şi să alerge la altele, iar omul, 
ființă cugetătoare, să nu fi ştiut ce e binele şi ce e răul?” (Omilii la Facere, 
omilia XVI, VI, în col. PSB, vol. 21, p. 185) 


„Stăpânul cel iubitor de oameni, vrând să înveţe pe om chiar de la 
început că are un Creator, Care a făcut şi a adus la ființă pe toate cele ce se 
văd, Care l-a făcut şi pe om, a vrut prin această mică poruncă să-i arate 
stăpânirea Lui. După cum un stăpân darnic dă în folosinţă cuiva o casă mare 
şi minunată, dar nu vrea să ceară pentru asta adevăratul preţ, ci puţin de tot, 
ca el să-şi păstreze stăpânirea asupra casei, iar acela să ştie bine că nu este 
stăpân pe casă, ci o foloseşte prin harul şi dărnicia stăpânului ei, tot aşa şi 
Stăpânul nostru a încredinţat omului toate cele văzute, 1-a dat ca locuință 
raiul şi toate cele din rai în folosință; dar pentru ca nu cumva încetul cu 
încetul să se lase târât de minte şi să creadă că toate cele văzute s-au făcut de 
la sine şi să-şi închipuie lucruri mai presus de vrednicia lui, i-a poruncit să 
nu se atingă de un singur pom şi i-a rânduit pedeapsă aspră de calcă porunca, 
ca să poată şti că are un Stăpân şi că se bucură de celelalte bunătăţi din lume 
datorită dărniciei Stăpânulur”. (Omilii la Facere, omiha XVI, VI, în col. 
PSB, vol. 21, pp. 185-186) 


„Pentru că omul, din pricina marii sale neluări aminte, a căzut 
împreună cu femeia lui în această mare prăpastie, pentru că a călcat porunca 
dată lui şi a gustat din pom, de aceea Dumnezeu a numit pomul aceasta pom 
al cunoaşterii binelui şi răului. Deci nu l-a numit aşa pentru că omul nu 
cunoştea ce e binele şi ce e răul — că ştia ne-o arată femeia în vorbirea ei cu 
şarpele: A zis Dumnezeu, spune ea, să nu mâncaţi din el ca să nu muriți, deci 
ştia că de calcă porunca va fi pedepsită cu moartea —, ci l-a numit pom al 
cunoştinței binelui şi răului, pentru că după ce vor fi mâncat din el aveau să 
fie despuiați de slava cea de sus şi aveau să simtă că sunt goi, pentru că 
pomul aceasta avea să fie, s-ar putea spune, o încercare a ascultării sau 
neascultării lor”. (Omilii la Facere, omilia XVI, VI, în col. PSB, vol. 21, p. 
186) 


„Dumnezeu l-a chemat chiar El pe Adam. Și a chemat Domnul 
Dumnezeu pe Adam şi i-a zis lui: «Adame, unde eşti?». Uită-te câtă putere 
au aceste cuvinte! Însăşi faptul că Dumnezeu l-a chemat arată marea şi 
nespusa Lui iubire de oameni; faptul că i-a dat lui Adam prilej să vorbească, 
lui care era plin de ruşine şi nici nu îndrăznea să deschidă gura şi să mişte 
limba, arată marea bunătate a lui Dumnezeu; iar faptul că l-a întrebat: Unde 

eşti arată, pe lângă iubirea Sa de oameni, şi tăria acestei iubiri. Aproape că îi 
spune: Ce s-a întâmplat? Într-un loc te-am lăsat şi în alt loc te găsesc acum; 
cu Slavă te-am lăsat îmbrăcat şi gol te găsesc acum. Unde eşti? Cum ţi s-a 
întâmplat asta? Care tâlhar, care spărgător ţi-a luat aşa pe neaşteptate 
toată bogăția şi te-a lăsat atât de sărac? Cum ţi-ai dat seama de goliciunea 
ta? Cine ţi-a răpit acea minunată haină cu care erai îmbrăcat? Ce înseamnă 
această neaşteptată schimbare? Care furtună, atât de puternică, ţi-a înecat 
iute toată încărcătura corăbiei tale? Ce s-a întâmplat, că încerci să te 
ascunzi de Cel ce ţi-a făcut atâta bine şi te-a ridicat la atât de mare cinste? 
De cine te temi de cauţi acum să te ascunzi? Care acuzator te urmăreşte? 
Ce martori stau lângă tine? De unde a intrat în tine atâta teamă şi Jrică?”. 
(Omilii la Facere, omilia XVII, III, în col. PSB, vol. 21, p. 192) 


„Adam îşi alcătuieşte aproape o apărare şi-l spune lui Dumnezeu: 
Femeia pe care mi-ai dat-o să fie cu mine, ea mi-a dat din pom şi am 
mâncat. Știu, spune Adam, ştiu că am păcătuit; dar femeia, pe care mi-ai 
dat-o să fie cu mine şi despre care Tu ai spus: «Să-i facem lui ajutor 
asemenea lui» (Fac., 2, 18), ea a fost pricina alunecării mele! «Femeia pe 
care mi-ai dat-o să fie cu mine!» M-am aşteptat eu, oare, să mă acopere cu 
această ruşine tocmai ea, care a fost creată ca să-mi aducă mângâiere? Tu 
mi-ai dat-o! Tu ai adus-o la mine! Ea, dar, nu ştiu de cine îndemnată, mi-a 
dat din pom şi am mâncat. 

Cuvintele acestea par a fi o apărare, dar sunt lipsite de orişice iertare. 

— Ce iertare meriţi, îi spune Dumnezeu, când ai uitat de porunca Mea 
şi ai socotit mai bun darul femeii decât spusa Mea? Da, femeia ţi-a dat să 
mănânci, dar porunca mea şi frica de pedeapsă erau îndestulătoare să te 
facă să fugi, să nu mănânci din pom! Oare nu ştiai asta? Oare n-o 
cunoşteai? Din grija ce v-o port, v-am spus-o mai înainte, tocmai ca să nu 
cădeți în această greşeală. Deci, chiar dacă femeia ţi-a slujit la călcarea 
poruncii, totuşi nici aşa nu eşti lipsit de vină. S-ar fi cuvenit să socoteşti mai 
vrednică de credință porunca ce ţi-am dat şi să refuzi nu numai tu 
mâncarea, ci să-i fi arătat şi femeii cât de mare e păcatul. Eşti, doar, capul 
femeii, iar ea a fost adusă pe lume pentru tine; tu, însă, stricat-ai rânduiala 
şi nu numai că n-ai îndreptat-o, dar te-ai lăsat târât şi tul Ar fi trebuit ca 
trupul să urmeze capul; s-a întâmplat însă contrarul: capul a luat-o după trup, 
aşa că au ajuns cele de jos sus!”. (Omilii la Facere, omilia XVII, IV, în col. 
PSB, vol. 21, pp. 194-195) 


„Dacă n-ai fi voit, femeia nu te-ar fi putut duce pe povârnişul acesta! 
Te-a rugat, oare? Nu! Ţi-a vorbit, oare? Nu! A căutat, oare, să te înşele? Nu! 

Ţi-a dat; şi tu îndată, cu atâta uşurinţă, ai mâncat, fără să-ţi mai aduci aminte 
măcar de porunca Mea; ba dimpotrivă, ai socotit că vreau să te înşel; că de 
asta nu ţi-am îngăduit să mănânci din pom, ca să nu ajungi mai mare! Cum 
poate avea temei că am căutat să te înşel, când Eu te-am încărcat cu atâtea 
binefaceri? Nu era, oare, acesta semnul cel mai mare al facerii de bine că ţi- 
am spus mai dinainte să nu mănânci din pom, ca să nu cazi în nenorocirile în 
care ai căzut acum? Dar tu n-ai ținut seamă de nimic şi iată că pe pielea ta ai 
aflat cât de mare ţi-e păcatul! Deci nu da vina numai pe femeia ta, ci şi pe 
trândăvia ta!” (Omilii la Facere, omilia XVII, IV, în col. PSB, vol. 21, p. 
195) 


„Ce a răspuns femeia? 

Șarpele m-a amăgit şi am mâncat (Fac., 3, 13). 

lată că şi ca este cuprinsă de mare spaimă şi caută să se 
dezvinovăţească de greşeală. După cum bărbatul socotea că prin cuvintele: 
Femeia mi-a adus, mi-a dat şi am mâncat, trece vina asupra femeii, tot aşa 
şi ea, negăsind vreo scăpare, mărturiseşte ce s-a întâmplat şi spune: Șarpele 
m-a amăgit şi am mâncat”. (Omilii la Facere, omiha XVII, V, în col. PSB, 
vol. 21, pp. 195-196) 


„Ai văzut că bărbatul a spus: Femeia pe care mi-ai dat-o să fie cu 
mine, ea mi-a dat şi am mâncat. Nici o silnicie, nici o violenţă! I-a dat să 
aleagă, să facă ce vrea! Femeia 1-a dat numai! Nu l-a silit, nu l-a forţat. La 
rândul ei, femeia, când a căutat să se apere, n-a spus: Șarpele m-a silit şi am 
mâncat. De ce? Șarpele m-a amăgit, spune ea. Duşmanul mântuirii noastre, 
lucrând prin fiara aceea vicleană, a înşelat-o pe femeie cu sfatul; n-a silit-o, 
nici n-a forțat-o, ci prin sfatul cel pierzător a prefăcut în faptă înşelăciunea, 
pentru că a găsit că femeia poate fi înşelată uşor cu o înşelăciune lipsită de 
orice iertare. Șarpele m-a înşelat şi am mâncat. 

Şi bunul Stăpân se mulţumeşte cu aceste cuvinte ale lor şi nu-i sileşte 
să vorbească mai mult. Dumnezeu nu 1-a întrebat pentru că nu ştia, că ştia, şi 
ştia foarte bine, ci pentru ca să-şi arate iubirea Sa de oameni. Se pogoară 
până la slăbiciunea lor şi le cere să-şi mărturisească păcatul. De aceea nu-i 
întreabă mai mult. Ar fi trebuit să afle şi chipul în care au fost înşelați; dar ca 
să ne arate că nu din neştiință îi întreabă, se mulţumeşte cu spusele lor”. 
(Omilii la Facere, omilia XVII, V, în col. PSB, vol. 21, p. 196) 


„Să ne fie căderea lor leac, iar trândăvia lor temei de îndreptare! 


Pentru că este şi mai mare pedeapsa celor ce fac acum aceleaşi păcate, 
deoarece n-au vrut să se înveţe minte prin pildele de mai înainte. Nici nu vor 

primi aceeaşi pedeapsă cei care vor păcătui la fel cu cei dintâi oameni!” 
(Omilii la Facere, omilia XVIII, I, în col. PSB, vol. 21, p. 207) 


„EI (Dumnezeu — n.n.) nu a voit ca noi să cădem din Rai — că dacă 
voia aceasta, nu ar fi pus în Rai la început pe omul pe care l-a făcut, ci 
pricina este numai omul care nu a ascultat.” (Comentariile sau Tâlcuirea 
Epistolei întâi către Corinteni, omilia XXXIV, p. 364) 


„N-a ştiut să se bucure cumpătat de fericirea lui, ci a jignit pe 
Binefăcătorul său, socotindu-l pe demonul înşelător mai vrednic de crezare 
decât pe Dumnezeu, Care îl pusese pe om la loc de cinste; aşadar, omul a 
nădăjduit să ajungă el Dumnezeu făcându-şi despre sine o idee mai înaltă 
decât era vrednic.” (Predicile despre statui, Partea a II-a, predica a XI-a, p. 
9) 


„Pentru ce te-ai încrezut în cuvântul diavolului, femeie? Ce-ai văzut 
bun la el? Nu-ţi era de ajuns că era vrednic de crezut Dumnezeu, Care ţi-a 
dat poruncă? Dumnezeu era creatorul şi făcătorul tău! Șarpele, diavol şi 
vrăjmaş! Nu-l numesc însă diavol! Îl socoteai numai şarpe. Te întreb: se 
cădea să-l învredniceşti pe şarpe de atâta cinste încât să-i spui porunca 
Stăpânului? 

Vezi, dar, că era cu putinţă ca Eva să-şi dea seama de înşelăciune, dar 
n-a voit? Dumnezeu dăduse doar destule dovezi de binefacerile pe care le 
făcuse lor; le arătase cu fapta purtarea Lui de grijă. Plăsmuise pe om din 
neființă, îi insuflase suflet, îl făcuse după chipul Lui, îl făcuse stăpân peste 
toate cele de pe pământ, îi dăruise ajutor, îl pusese în rai, i-a îngăduit să se 
folosească de toți pomii şi l-a oprit numai de la unul. Opreliştea aceasta chiar 
era spre folosul lui. Diavolul nu-i făcuse cu fapta nici un bine, mare sau mic; 
a îngâmfat-o pe femeie numai cu cuvântul, a îmbătat-o cu nădejdi zadarnice, 
şi aşa a înşelat-o. Cu toate acestea, femeia a socotit pe diavol mai vrednic de 
credință decât pe Dumnezeu, deşi Dumnezeu îi arătase prin fapte dragostea 
Lui. Diavolul nu-i dăduse decât cuvinte, nimic altceva, şi femeia l-a crezut. 

Vezi deci că înşelăciunea s-a făcut numai din pricina prostiei şi a 
trândăviei? Şi ca să cunoşti mai bine aceasta, ascultă cum învinuieşte 
Scriptura pe femeie! Scriptura nu spune: Femeia a fost înşelată, ci Văzând 
pomul că este frumos, a mâncat (Facerea 3, 6). Prin urmare, păcatul se 
datorează vederii fără frâu, nu înşelăciunii diavolului. A fost învinsă de pofta 
sa, nu de răutatea dracului. De aceea nici n-a fost iertată; ci, când a spus: 
Șarpele m-a înşelat, atunci a şi primit cea mai grea pedeapsă. Că era în 

puterea ei să nu cadă.” (Despre mărginita putere a diavolului, omiha a III-a, 
4, în vol. Despre mărginita putere a diavolului. Despre căință..., p. 48) 


„Dar ce a făcut omul după ce a primit bunuri atât de mari şi atât de 
însemnate? 

A socotit pe vrăjmaş, pe diavol, mai vrednic de crezare decât pe 
Dumnezeu, Care i-a dăruit atâtea daruri; a disprețuit porunca Creatorului şi a 
preferat înşelăciunea diavolului care s-a silit să-l nimicească definitiv şi să-l 
scoată dintr-odată din toate bunătățile. Omul a preferat înşelăciunea 
diavolului nu pe temeiul unei fapte bune, mari sau mici, făcute lui, ci numai 
pe temeiul vorbei. L-a dat, oare, pierzării Dumnezeu pe omul care a arătat 
nerecunoştință chiar de la început, de la primii paşi, ca să spunem aşa? Ar fi 
trebuit, după toată dreptatea, să-l piardă şi să-l nimicească. A primit 
nenumărate bunătăți, dar în schimbul acestora şi-a început viaţa cu 
neascultarea şi nerecunoştinţa. Dumnezeu însă a continuat să-i facă bine şi 
mai departe, şi nu mai puţin bine decât îi făcuse mai înainte.” (Despre 
necazuri şi biruirea tristeţii (1). Către Staghirie, ascetul care era chinuit de 
demon. Cuvânt de sfătuire, în vol. Despre mărginita putere a diavolului. 
Despre căință..., p. 118) 


„Cel care a fost convins aşa de uşor de femeie, ar fi căzut prin el 
însuşi iute în păcat, chiar dacă n-ar fi fost la mijloc diavolul. Iar căderea 
aceasta ar fi făcut ca pedeapsa să-i fie şi mai mare. De altfel, întreaga cădere 
nu se datorează numai diavolului; femeia a căzut în păcat şi pentru că era 
dorită de dorința de a gusta din pom, Scriptura o arată prin cuvintele: Și a 
văzut femeia că este bun pomul la mâncare şi plăcut ochilor la vedere şi 
frumos de a-l cunoaşte; şi luând rodul lui, a mâncat (Facerea 3, 6). Nu spun 
acest lucru cu gândul de a scăpa pe diavol de învinuirile ce i se aduc, că a 
uneltit împotriva primilor oameni, ci cu gândul de a arăta că strămoşii noştri 
dacă n-ar fi dorit ei înşişi să cadă, nimeni, nici diavolul, nu i-ar fi putut face 
să cadă. Cel care primeşte cu atâta uşurinţă ispita altuia este el însuşi, chiar 
înainte de ispită, un trândav şi un molâu.” (Despre necazuri şi biruirea 
tristeţii (1). Către Staghirie, ascetul care era chinuit de demon. Cuvânt de 
sfătuire, în vol. Despre mărginita putere a diavolului. Despre căinţă..., pp. 
131-132) 


ADAM (izgonirea protopărinţilor din Raiul desfătării) 


„Dar dacă i-a scos din rai, şi 1-a pedepsit să trăiască în osteneli, apoi 
tocmai pentru, aceasta trebuie a ne închina Lui şi a-L slăvi. Fiindcă 

desfătarea îi adusese la trândăvie, El a tăiat veselia lor, îngrădindu-le 
trândăvia cu supărare şi tristețe, ca astfel noi să ne reîntoarcem către 
dragostea Lui.” (Omilii la Epistola către Romani a Sfântului Apostol Pavel, 
omilia XXIII, pp. 442-443) 


„Dumnezeu trimițând Evei o nenorocire, i-a găsit o norocire mult mai 
mare. El a izgonit-o din rai, însă prin această izgonire ea fu adusă la 
cunoştinţa de Dumnezeu, şi prin urmare a aflat mai mult decât a pierdut.” 
(Cuvânt la 26 octombrie, ziua Sfântului marelui Mucenic Dimitrie, în vol. 
Predici la duminici şi sărbători..., p. 208) 


„Dumnezeu a dat omului raiul. Când acesta s-a arătat nevrednic, l-a 
izgonit de acolo, pentru ca el prin petrecerea afară şi prin pedeapsă să se 
îndrepte şi să se facă vrednic, de a fi primit a doua oară în rai, însă în raiul 
ceresc. Vezi acum, că Dumnezeu a fost cu bunătate către oameni şi întru 
aceea, că 1-a izgonit din rai; căci dacă n-ar fi făcut El aceasta, ei nu s-ar fi 
îndreptat şi nu s-ar fi făcut vrednici de rai.” (Cuvânt la 26 octombrie, ziua 
Sfântului marelui Mucenic Dimitrie, în vol. Predici la duminici şi 
sărbători..., p. 208) 


„Dacă omul ar fi rămas în cinstea din momentul creației şi după ce 
diavolul îi făgăduise că va fi asemenea lui Dumnezeu prin călcarea poruncii 
(Facerea 3, 5), ar fi căzut în trei groaznice păcate. Primul, ar fi socotit că 
Dumnezeu este pizmuitor, înşelător şi mincinos; al doilea, ar fi socotit 
binefăcător şi prieten pe adevăratul înşelător şi pe tatăl minciunii şi al 
invidie; şi, în sfârşit, al treilea, ar fi trăit mai departe numai păcătuind. 
Scoţându-l atunci din rai, Dumnezeu l-a scăpat de aceste păcate. Tot aşa fac 
şi doctorii: dacă lasă rana aşa cum este, măresc, prin înmulțirea puroiului, 
gravitatea bolii; dacă însă o taie, împiedică înaintarea infecției. 

Ai putea însă să-mi obiectezi: 

- Pentru ce spui asta? Dumnezeu nu S-a oprit numai la atât; în afară de 
acestea, a mai împovărat omul şi cu sudoarea şi cu munca; iar acestea alungă 
tihna atât de râvnită de firea omenească. 

- Spune-mi, te rog; Dacă acum, când trebuie să asudăm şi să muncim, 
nu încetăm să păcătuim, ce n-am fi îndrăznit să facem dacă Dumnezeu ne-ar 
fi lăsat să trăim în desfătare continuă, fără să muncim deloc? Scriptura 
spune: Multă răutate a învăţat lenevirea. Faptele de fiecare zi şi cele 
petrecute pe vremea strămoşilor noştri dau dreptate cuvintelor Scripturii.” 
(Despre necazuri şi biruirea tristeții (1). Către Staghirie, ascetul care era 

Chinuit de demon. Cuvânt de sfătuire, în vol. Despre mărginita putere a 
diavolului. Despre căinţă..., pp. 119-120) 


„Nu datul darurilor, ci chiar luarea lor este semnul unei foarte mare 
iubiri de oameni. Și, dacă vreţi, am să vă dovedesc aceasta cu cele petrecute 
în rai. Dumnezeu a dat omului raiul; semn al purtării Lui de grijă. Noi ne-am 
arătat nevrednici de dar; semn al nerecunoştinţei noastre. Dumnezeu a luat 
darul de la nişte nevrednici. Şi aceasta, semn al bunătății lui Dumnezeu. 

Dar mă poate întreba cineva: 

- Dar ce bunătate e aceea când iei înapoi darul? 

- Aşteaptă şi-ai să auzi! Gândeşte-te ce-ar fi făcut Cain dacă ar fi trăit 
în rai după ce săvârşise crima! Dacă după ce căzuse din vieţuirea aceea 
paradisiacă, dacă după ce fusese osândit la osteneală şi durere şi vedea 
atârnată deasupra lui ameninţarea cu moartea, dacă atunci când avea înaintea 
ochilor nefericirea tatălui lui şi înaintea sa încă mai erau urmele urgiei lui 
Dumnezeu, dacă, înconjurat fiind de atâtea necazuri, şi-a îndreptat paşii spre 
o răutate atât de mare încât, neținând seamă de glasul sângelui, uitând 
părtăşia la suferințe, a ucis pe cel care nu-i făcuse vreun rău, a pus mâna pe 
trup de frate, şi-a muiat mâna în sângele lui şi n-a putut să-şi vină în fire cu 
tot îndemnul lui Dumnezeu, ci a insultat pe Creator şi a necinstit pe părinţi, 
gândeşte-te la ce răutate n-ar fi ajuns dacă ar fi ajuns în rai? Dacă şi-a 
îndreptat paşii în salturi spre omor când avea atâtea frâne, în ce prăpastie nu 
s-ar fi prăbuşit dacă aceste obstacole i-ar fi fost luate? 

Vrei să afl şi din viața maicii lui, a Evei, ce bine i-a adus Evei 
pierderea raiului? Cercetează cum era Eva înainte de cădere, şi cum a ajuns 
după cădere. Înainte de cădere socotea pe diavolul cel înşelător, pe diavolul 
cel rău, mai vrednic de credință decât poruncile lui Dumnezeu şi dintr-o 
simplă privire a pomului cunoştinţei a călcat legea pusă de Dumnezeu. Uită- 
te acum că a ajuns mai bună şi mai înțeleaptă după ce a pierdut raiul. Când a 
născut pe fiul ei, a spus: Am dobândit om prin Dumnezeu (Ecclesiasticul 33, 
32). A alergat îndată la stăpânul pe Care-L dispreţuise mai înainte, şi n-a 
socotit lucrul acesta ca pe un lucru datorat firui, nici n-a atribuit naşterea legii 
căsătoriei, ci a cunoscut pe Stăpânul firii, şi Lui Îi mulţumeşte pentru 
naşterea copilului. Mai înainte de cădere îl înşelase pe bărbat; după cădere, 
şi-a instruit copilul şi i-a pus un nume care putea să-i aducă aminte de darul 
lui Dumnezeu. Mai mult, când a născut alt copil în locul lui Abel a spus: Mi- 
a ridicat mie sămânță Dumnezeu în locul lui Abel, pe care l-a omorât Cain 
(Facerea 4, 25). Femeia face pomenire de nenorocirea ce-a lovit-o, nu se 
mânie, ci mulţumeşte iarăşi lui Dumnezeu; pune nume copilului după darul 

primit de la Dumnezeu, pentru ca numele să-i fie copilului pricină 
necontenită de învăţătură. 

După cum se vede, dar, Dumnezeu i-a dăruit mai mari bunătăți tocmai 
prin aceea că i-a luat darurile date mai înainte. Femeia fusese alungată din 
rai, dar prin alungare a ajuns la cunoaşterea lui Dumnezeu. Deci a dobândit 
mai mult decât a pierdut. 

Poate că cineva m-ar întreba: 

- Dar dacă a fost de folos ca omul să fie izgonit din rai, pentru ce 
atunci Dumnezeu 1-a mai dat la început raiul? 

- A fost de folos, omule, din pricina trândăviei noastre, ca omul să fie 
izgonit din rai. Dacă Adam şi Eva ar fi fost cu luare-aminte asupra lor, dacă 
ar fi cunoscut pe Stăpânul şi ar fi fost înţelepţi şi cumpătați, ar fi rămas în 
cinstea dată lor de Dumnezeu. Dar pentru că au adus ocară darului ce li s-a 
dat, a fost de folos pentru ei să fie izgoniți din rai. 

- Dar atunci, pentru ce le-a mai dat raiul? 

- Întâi, ca să-Şi arate iubirea Sa de oameni, apoi, ca să ne urce la o 
cinste mai mare. Noi suntem totdeauna şi în toate împrejurările pricina 
pedepselor şi a osândei venite peste noi; că din pricina trândăviei noastre ne 
izgonim pe noi înşine din bunătățile ce ni le dă Dumnezeu. Dar Dumnezeu 
S-a purtat cu noi ca un tată iubitor. După cum un tată iubitor lasă la început 
pe copil să stea în casă şi să se bucure de toate bunurile părinteşti, dar când îl 
vede că necinsteşte cinstea dată, nu-l mai pune la masă cu el, îl alungă din 
ochii lui şi de multe ori îl izgoneşte chiar din casa părintească, pentru ca să 
ajungă mai bun prin această ocară şi necinste pricinuite de izgonire şi să se 
arate vrednic de întoarcerea în casa părintească şi de primirea moştenirii 
părinteşti - , tot aşa a făcut şi Dumnezeu. I-a dat omului raiul. Când însă s-a 
arătat nevrednic de el, l-a izgonit din rai pentru ca, ajungând mai bun prin 
vieţuirea în afară de rai şi prin necinstea pricinuită de alungare, să se arate 
vrednic de reîntoarcerea în rai. Când deci a ajuns mai bun, îl aduce iarăşi în 
Tal Şi-i spune: Azi vei fi cu Mine în Rai (Luca 23, 43). 

Ai văzut că semnul celei mai mari purtări de grijă a lui Dumnezeu față 
de om a fost nu darea raiului, ci chiar izgonirea din el? Că dacă n-ar fi căzut 
din rai, nu s-ar fi arătat iarăşi vrednic de rai.” (Despre mărginita putere a 
diavolului, omilia |, 3, în vol. Despre mărginita putere a diavolului. Despre 
căinţă..., pp. 11-14) 


„Deci precum un părinte iubitor de fu lasă dintru început pe copilul 
său să petreacă în casă şi să se îndulcească de toate cele părintești, iar dacă-l 
va vedea că se face rău, în atâta cinste fiind, îl depărtează de la masă şi îl 
alungă de la fața sa, şi de multe ori îl scoate şi din casa părintească, ca 

lipsindu-se de bunătăţile cele părinteşti şi îndreptându-se cu ocările si 
necinstirile, să se arate iarăşi vrednic de cinstea fiască şi întorcându-se, să 
primească moştenirea părintească. Aşa şi Dumnezeu a făcut. A dat omului 
raiul. Dar arătându-se nevrednic, l-a scos afară, ca prin petrecerea de afară 
îndreptându-se, să se arate iarăşi vrednic de întoarcere. Și fiindcă după aceea 
s-a făcut mai bun, iarăşi îl întoarce şi-i zice: Astăzi vei fi cu Mine în rai (Lc., 
23, 43). 

Vezi că nu numai a da raiul, ci şi a scoate din el este semn al purtării 
de grijă? Că de nu ar fi căzut din rai, nu s-ar fi arătat iarăşi vrednic de el.” 
(Cuvânt către cei ce cred că diavolii ocârmuiesc cele omeneşti şi se necăjesc 
pentru pedepsele lui Dumnezeu, şi se smintesc pentru îndestulările celor răi 
şi pentru suferinţele celor drepți, în vol. Din ospățul stăpânului, pp. 18-19) 


„Şi ca să-i sporească durerea şi să-l facă să simtă propria cădere, nu I- 
a alungat departe, ci l-a pus în apropierea raiului, astupându-i intrarea 
înăuntru, ca în fiecare ceas, văzându-se lipsit de acele bunătăţi din pricina 
neluării aminte, să dobândească o atenţie neîncetată şi să fie mai temeinic 
față de poruncile ce urmau să-i fie date spre pază. Căci, bucurându-ne noi de 
cele bune, nu simţim că trebuie să lucrăm vreun fel de faptă bună; dar când 
suntem lipsiţi de ele, dobândind o sensibilitate mai adâncă din pricina lipsei, 
suferim şi o durere mai mare. Aceasta s-a întâmplat atunci şi cu întâiul 
zidit.” (Omilia aceluiaşi către cei ce urmează a fi luminaţi şi lămurire clară 
a celor săvârşite în chip simbolic şi închipuite în dumnezeiescul botez, în 
vol. Cateheze baptismale, p. 46) 


„Dar de ar fi trăit mai multă vreme în Rai, ce rău n-ar fi făcut? ŞI un 
om ce se va mântui dintr-o primejdie rea şi nu se va înţelepţi, cu mult mai 
rău va petrece decât în răutățile cele mai dinainte.” (Din vol. Mărgăritarele 
Sfântului loan Gură de Aur, p. 101) 


ADAM (consecinţele căderii primilor oameni în păcat) 


„Atâta vreme cât omul avea îndrăznire înaintea lui Dumnezeu, fiarele 
se temeau de om; dar după ce a păcătuit s-a temut el şi de cea din urmă 
făptură. Dacă nu primeşti spusele mele, dovedeşte-mi că înainte de păcat 
animalele îl înfricoşează pe om. Dar n-ai să poţi. Şi este semn nespus de 
mare al iubirii de oameni a lui Dumnezeu, că a intrat frica în om după 
căderea lui în păcat. Dacă omul ar fi păstrat mai departe cinstea dată lui şi 
după călcarea poruncii, nu s-ar fi sculat uşor din cădere. Dacă oamenii s-ar fi 
bucurat de aceeaşi cinste, fie de ascultau, fie de nu ascultau, s-ar fi învăţat să 

facă şi mai mult rău şi nu s-ar fi depărtat repede de păcat. Dar acum când 
sunt amenințări, pedepse şi chinuri, oamenii nu înţeleg să se înţelepțească, ce 
n-ar fi de ajuns de n-ar fi fost pedepsiţi pentru păcatele lor? Deci Dumnezeu, 
purtându-ne de grijă şi îngrijindu-se de noi, ne-a luat această stăpânire. 

Şi aici uită-mi-te, iubite, la nespusa iubire de oameni a lui Dumnezeu! 
Adam a nesocotit întreaga poruncă, a călcat întreaga lege; dar Dumnezeu, 
milostiv fiind şi biruind cu bunătatea greşelile noastre, nu 1-a luat cinstea, 
nici nu l-a scos din toată stăpânirea, ci a lăsat în afara stăpânirii lui numai 
acele animale care nu-i ajută mult la trebuinţele vieții; pe animalele de 
neapărată trebuinţă şi pe cele folositoare şi care slujesc mult vieţii noastre, 
pe acelea le-a lăsat să ne fie supuse şi roabe. A lăsat cirezi de boi, ca să 
arăm, să brăzdăm pământul, ca să aruncăm seminţele; a lăsat animalele de 
povară, ca să ne ajute la ducerea poverilor; ca să ne micşoreze oboseala 
noastră; a lăsat turmele de oi, ca să avem cu ce ne face haine; şi a lăsat şi alte 
feluri de animale, care ne dau mult ajutor. Când Dumnezeu l-a osândit pe om 
din pricina neascultării, a spus: În sudoarea feței tale să-ţi mănânci pâinea 
ta (Fac., 3, 19); dar pentru ca să nu-i fie sudoarea asta şi osteneala aceasta de 
nesuferit, i-a uşurat greutatea şi povara sudorii cu o mulțime de animale, 
care stau într-ajutorul oboselilor şi greutăților noastre. Dumnezeu a făcut la 
fel ca un stăpân iubitor de oameni şi purtător de grijă, care, după ce-şi bate 
sluga, îi tămăduieşte rănile. Dumnezeu l-a osândit pe păcătos, dar cu orice 
chip vrea să-i facă această osândă mai uşoară; l-a osândit la sudoare şi 
osteneală continuă, dar a făcut ca multe feluri de animale să-l ajute la munca 
lui”. (Omilii la Facere, omilia LX, IV-V, în col. PSB, vol. 21, pp. 111-112) 


„Nu mâncarea din pom le-a deschis lor ochii — că ei vedeau pomul şi 
înainte de a mânca — ci mâncarea din pom a fost temei de neascultare şi de 
călcare a poruncii date lor de Dumnezeu, din care pricină li s-a luat şi slava 
care-i înconjura, s-au făcut şi pe ei înşişi nevrednici de o cinste atât de mare. 
De aceea Scriptura, următoare obiceiului ei, spune: Au mâncat şi li s-au 
deschis ochii lor şi au cunoscut că erau goi. Din pricina călcării poruncii, 
fiind dezgoliţi de ajutorul cel de sus, au simţit că sunt cu trupul gol, ca să 
cunoască bine, prin ruşinea ce i-a cuprins, în ce prăpastie 1-a dus călcarea 
poruncii Stăpânului. Ei, care mai înainte se bucurau de atât de mare 
îndrăznire, ei, care nici nu ştiau că sunt goi — că nici nu erau goi, pentru că 
slava de sus îi acoperea mai bine decât haina — după ce au mâncat, adică 
după ce au călcat porunca, au ajuns la atâta înjosire, încât au căutat 
acoperământ că nu mai puteau suferi ruşinea. Da, călcarea poruncii le-a luat 
îmbrăcămintea aceea nouă şi nemaiauzită, adică slava şi bunăvoința cea de 
sus, cu care erau îmbrăcaţi, i-a făcut să simtă goliciunea lor şi i-a cuprins 

ruşine nespusă”. (Omilii la Facere, omila XVI, V, în col. PSB, vol. 21, p. 
183) 


„Deci când auzi că /i s-au deschis lor ochii, înţelege că i-a făcut să 
simtă goliciunea lor şi că au căzut din slava de care se bucurau înainte de 
mâncarea din pom. Că acesta este obiceiul Scripturii, ascultă că o spune şi în 
altă parte. Când roaba Sarrei a fugit de la stăpâna ei şi rătăcea prin pustie, a 
aruncat copilul alături de un brad (Fac., 21, 14-15); şi de la depărtare privea 
moartea copilului; apoi Scriptura spune: A deschis Dumnezeu ochii lui Agar 
(Fac., 21, 19); nu pentru că nu vedea mai înainte, ci pentru că 1-a deşteptat 
mintea ei. Vezi, dar, că acest cuvânt a deschis nu se referă la ochii trupeşti, 
ci la ochii minţii”. (Omilii la Facere, omilia XVI, V, în col. PSB, vol. 21, p. 
184) 


„Din pricina trândăviei, au călcat amândoi primii oameni porunca Lui, 
deşi îi întărise şi le atrăsese luarea aminte prin ameninţarea cu moartea. Nici 
aşa, însă, Dumnezeu nu şi-a oprit de la om iubirea Sa de oameni, ci a mers 
mai departe cu bunătatea Sa. După cum un tată iubitor, când vede pe copilul 
său că face din trândăvie o faptă nevrednică de bunul său nume, îl coboară 
din cea mai înaltă cinste la cea mai din urmă necinste; dar încălzit de 
dragostea părintească nu-i trece cu vederea, ci-1 arată iarăşi iubirea sa vrând 
să-l scape puţin câte puţin de necinstea în care căzuse şi să-l ridice iarăşi la 
vechea cinste; tot aşa şi bunul Dumnezeu: a avut milă de om, care căzuse 
pradă vicleniei diavolului, fiind înşelat împreună cu femeia lui şi primind 
prin şarpe sfatul vicleanului demon. De aceca s-a apropiat îndată de om cum 
se apropie un doctor de un bolnav, care are nevoie de îngrijirile şi mâinile 
doctorului”. (Omilii la Facere, omilia XVII, ], în col. PSB, vol. 21, p. 188) 


„Pe lângă mustrarea conştiinţei le-a mai arătat celor dintâi oameni şi 
goliciunea lor, mărimea păcatului săvârşit ca şi luarea slavei care-i acoperea 
mai înainte ca o haină strălucitoare”. (Omilii la Facere, omilha XVII, II, în 
col. PSB, vol. 21, p. 190) 


„Nimic nu este mai rău, iubite, ca păcatul. Odată intrat în noi ne umple 
nu numai de ruşine, dar ne face şi nepricepuţi din pricepuţi şi înţelepţi cum 
eram mai înainte. Uită-mi-te cât de nepriceput a ajuns Adam, el care mai 
înainte era atât de înţelept, el care prin fapte ne-a arătat înțelepciunea dată 
lui, el care făcuse o profeție atât de mare! Auzind glasul Domnului 
Dumnezeu, Care umbla prin rai după amiază; s-a ascuns el şi femeia lui de 
la fața Domnului Dumnezeu între pomii raiului. Poate fi, oare, o prostie mai 


116 


mare ca aceea să încerci să te ascunzi de Dumnezeu, Care este pretutindeni, 
e Creatorul, Care a adus totul din neființă la fiinţă, de Cel ce şti cele tăinuite, 
de Cel ce a zidit îndeosebi inimile oamenilor (Ps., 32, 15), de Cel ce pricepe 
toate faptele lor, de Cel ce cercetează inimile şi rărunchii (Ps., 7, 10) şi ştie 
chiar mişcările inimilor noastre? (Ps., 42, 23) Dar, nu te minuna, iubite! Aşa 
e obiceiul celor ce păcătuiesc! Chiar de nu pot să se ascundă, totuşi încearcă 
să se ascundă. Aşa au făcut şi cei dintâi oameni; neputând suferi ruşinea ce 1- 
a cuprins după păcat, dezbrăcaţi de slava aceea nestricăcioasă, căutau să se 
ascundă undeva. ŞI s-au ascuns în mijlocul raiului. După cum slugile rele, 
care primesc bătaie fără încetare, neputând să se ascundă de stăpânul lor, 
aleargă în toate colțurile casei, când ici, când acolo, pentru că frica le 
zdruncină mintea, tot aşa şi cei dintâi-zidiți, negăsind nici o scăpare, se 
învârt în casa lor, adică în rai”. (Omilii la Facere, omilia XVII, II, în col. 
PSB, vol. 21, p. 190) 


„Aş putea fi întrebat: 

— Dumnezeu a zis: În ziua în care veți mânca din pom, cu moarte veți 
muri; cu toate acestea noi vedem că Adam şi Eva au trăit un număr mare de 
ani după ce au călcat porunca şi au mâncat din pom. 

— Într-adevăr, pentru cei care citesc superficial Scriptura, se pare că 
textul acesta pune oarecare greutăți; dar pentru cel care o citeşte cu judecată, 
textul este clar şi nu pune nici o greutate. Da, Adam şi Eva au trăit încă mulți 
ani; dar când au auzit: Pământ eşti şi în pământ te vei întoarce au şi primit 
sentinţa de moarte; au ajuns muritori şi se poate spune că din acea clipă au şi 
murit. Acest lucru îl lasă şi Scriptura să se înţeleagă; cuvintele: Veţi primi, 
deci, sentința de a fi muritori. După cum la tribunal, când primeşte cineva 
sentinţa să i se taie capul este socotit ca şi mort şi nu se deosebeşte întru 
nimic de cei morți, deşi până 1 se taie capul mai este aruncat în închisoare şi 
rămâne acolo multă vreme, tot aşa şi Adam şi Eva, din ziua în care au primit 
sentinţa osândirii la moarte, prin sentinţa aceea ei au şi murit, cu toate că au 
mai trăit încă multă vreme”. (Omilii la Facere, omilia XVII, IX, în col. PSB, 
vol. 21, p. 205) 


„După cum un tată iubitor, care are un copil frumos la chip, pe care l-a 
crescut cu toată grija, care s-a bucurat de toate desfătările, care a locuit într-o 
casă strălucită, care a fost îmbrăcat cu haine de mătase şi s-a folosit în toată 
voia de averea şi bogăţia părintească, după cum, deci, un tată cu un astfel de 
copil, când vede mai târziu că fiul său a alunecat dintr-o viaţă plină de 
belşug în adâncul răutăţii, îi ia toate acele bunătăţi, îl pune sub stăpânirea lui, 
îl dezbracă de haina cea frumoasă şi-l îmbracă cu o haină sărăcăcioasă şi 

adeseori chiar cu una de rob, ca să nu fie cu totul gol şi hidos; tot aşa şi 
iubitorul de oameni Dumnezeu, când a văzut că Adam şi Eva s-au arătat 
nevrednici de îmbrăcămintea aceca frumoasă şi strălucitoare, care-i 
împodobea şi-i făcea mai presus de orice nevoie trupească, 1-a dezbrăcat de 
toată slava aceea şi de toată fericirea pe care o aveau înainte de a cădea în 
acea grozavă cădere; dar şi-a arătat marea Lui milă faţă de ei şi i-a miluit în 
căderea lor; şi văzându-i acoperiți de multă ruşine că nu ştiau ce să facă 
pentru a nu mai fi goi şi urâţi, le-a făcut îmbrăcăminte de piele şi i-a 
îmbrăcat”. (Omilii la Facere, omilia XVIII, |, în col. PSB, vol. 21, p. 208) 


„Mâncarea din pomul acesta şi călcarea poruncii îi aduceau omului 
moartea; când omul a mâncat din el a ajuns muritor, deci supus necesităților 
trupului; atunci a luat început ivirea păcatului, din pricina căruia Dumnezeu 
a rânduit spre folos moartea.” (Omilii la Facere, omiha XVIII, III, în col. 
PSB, vol. 21,p.211) 


„După ce a intrat în om păcatul, semnele cinstirii de care se bucura 1- 
au fost luate; şi precum între slugi cele care au trecere la stăpân sunt temute 
de restul slugilor, iar cele văzute cu ochi răi se tem şi de slugile celelalte, aşa 
s-a întâmplat şi cu omul: căci până ce avea îndrăzneală către Dumnezeu, era 
temut de fiare; iar după ce s-a făcut vinovat înaintea Stăpânului a ajuns să se 
teamă şi de cei mai de pe urmă dintre cei împreună-robi cu dânsul. 

lar dacă nu-i aceasta pricina, arată-mi că mai înainte de păcat fiarele 
ar fi fost temute omului, dar nu ai cum. lar dacă după păcat a intrat frica, şi 
aceasta e din purtarea de grijă a Stăpânului: că dacă porunca dată de 
Dumnezeu fund clătinată şi stricată, cinstea dată lui de Dumnezeu ar fi 
rămas aceeaşi, omul nu s-ar fi ridicat lesne: că atunci când oamenii se bucură 
de aceeaşi cinste fie că ascultă, fie că nu ascultă, se învață mai degrabă la 
viclenie şi nu se depărtează lesne de răutate. Că dacă acum, sub spaime şi 
pedepse şi munci nu rabdă să se înțelepţească, cum ar fi fost dacă n-ar fi 
pățit nimic pentru păcatele lor grozave? Încât este învederat că Dumnezeu 
ne-a scos din stăpânire pentru grija ce ne-o poartă. Tu vezi-mi şi de aici 
iubirea Lui de oameni cea negrăită: fiindcă Adam a stricat toată porunca şi a 
călcat legea - iar Dumnezeu nu a desfiinţat toată cinstea lui, nici nu l-a scos 
cu totul din stăpânire, ci a lăsat ca afară de stăpânirea lui să fie doar acele 
vietăţi ce nu îi folosesc prea mult spre nevoile vieţii, iar pe celelalte, cele de 
trebuință şi de folos, care slujesc mult viaţa noastră, le-a lăsat roabe nouă. 
Ne-a lăsat cirezile de boi ca să tragem plugul, ca să brăzdăm pământul, ca să 
aruncăm seminţe în brazdă, ne-a lăsat felurile de dobitoace de povară, ca să 
ne ajute la cărat, ne-a lăsat turmele de oi, ca să avem veşminte, şi alte feluri 

de vietăți ne-a lăsat, aducătoare de alte foloase; căci după ce, pedepsindu-l 
pe om, a zis: Întru sudoarea feței tale vei mânca pâinea ta (Fac., 3, 19), ca 
sudoarea şi chinul şi osteneala să nu fie cu neputinţă de îndurat, a uşurat 
greutatea şi povara sudorii prin mulţimea necuvântătoarelor ce ne ajută în 
această osteneală şi în acest chin. Şi precum un stăpân iubitor de oameni şi 
grijuliu, după ce şi-a biciuit sluga, pune să fie doftoricită, aşa şi Dumnezeu, 
punând pedeapsă asupra noastră, voieşte să o uşureze în tot chipul, 
osândindu-ne la sudori şi osteneli, dar pe de altă parte gătindu-ne multe 
feluri de necuvântătoare spre ajutorarea ostenelii noastre. 

Pentru toate acestea să îi dăm mulțumită: că şi faptul că ne-a dat 
cinstea, şi că ne-a luat-o iarăşi, şi că nu ne-a luat-o cu totul, şi că a pus 
asupra noastră teama de fiare, şi toate câte le-a făcut cu noi sunt, dacă stai să 
cercetezi, pline de multă înțelepciune, de multă purtare de grijă, de multă 
iubire de oameni.” (Cele dintâi omilii la Facere, cuvântul al treilea, pp. 40- 
42) 


„L-a scos îndată din rangul împărătesc - sau, mai bine zis, nu l-a scos 
Dumnezeu, ci singur pe sine s-a scos din cinste prin neascultare, fiindcă 
Adam a împărăţit doar din iubirea de oameni a lui Dumnezeu, că nu-i dăduse 
a împărăți ca plată pentru isprăvi duhovniceşti, ci şi mai înainte de a fi el l-a 
împodobit cu cinste.” (Cele dintâi omilii la Facere, cuvântul al patrulea, p. 
43) 


„Deci, faptul că omul a primit stăpânire se datorează numai iubirii de 
oameni a lui Dumnezeu, iar căderea din stăpânire se datorează uşurătății lui: 
că precum împărații îi lipsesc de stăpânire pe cei ce nu ascultă de poruncile 
lor, aşa a făcut şi Dumnezeu cu omul, lipsindu-l de stăpânire atunci când nu 
a ascultat de EI; iar astăzi trebuie să spunem ce altă cinste a răpit firea 
păcatului şi câte feluri de robie a adus cu sine, încătuşând firea noastră cu 
feluritele stăpâniri ca un tiran care se foloseşte de felurite lanţuri. 

Este, dar, o stăpânire şi o robie dintâi, potrivit căreia femeile sunt 
stăpânite de bărbaţi. După păcat a luat fiinţă trebuinţa aceasta: căci înainte de 
neascultare femeia era de aceeaşi cinste cu bărbatul - şi, de altfel, când a 
făcut-o Dumnezeu, s-a folosit de aceleaşi cuvinte ca şi la facerea bărbatului. 
Precum la facerea bărbatului nu a zis: Să fie om, ci a zis: Să facem om după 
chipul şi asemănarea Noastră, aşa şi la facerea femeii nu a zis: Să fie femeie, 
CI Şi aici a zis: Să-i facem ajutor - Şi nu doar ajutor, ci asemenea lui, arătând 
iarăşi că cei doi erau deopotrivă în cinstire.” (Cele dintâi omilii la Facere, 
cuvântul al patrulea, pp. 44-45) 

„După păcat (spune Domnul Dumnezeu femeii — n.n.): spre bărbatul 
tău va fi întoarcerea ta, şi el te va stăpâni. Te-am făcut, zice, de aceeaşi 
cinste cu bărbatul. Nu te-ai folosit bine de stăpânire: schimbă-ţi starea cu 
cea de supunere. N-ai putut duce slobozenia: primeşte robia. Nu ştii să 
stăpâneşti (şi ai cunoscut aceasta cu lucrul): fii dintre cei stăpâniți, şi 
cunoaşte-l pe bărbat drept stăpân: spre bărbatul tău va fi întoarcerea ta, şi 
el te va stăpâni: Şi vezi aici iubirea de oameni a lui Dumnezeu - căci ca nu 
cumva, auzind: el te va stăpâni, să socoată stăpânirea bărbatului ca fiind 
împovărătoare, mai întâi vorbeşte de purtarea de grijă a acestuia, zicând: 
Spre bărbatul tău va fi întoarcerea ta, adică: Scăparea ta şi limanul tău şi 
întărirea ta, el va fi; în toate spaimele ce vor veni asupra ta, pe el ţi-l dau ca 
să te întorci spre el şi să scapi la el. Şi nu doar prin aceasta, ci şi cu nevoile 
fireşti 1-a legat împreună ca şi cu un lanţ de nerupt, înfăşurându-i în legătura 
pofiel. 

Văzut-ai cum a adus păcatul supunerea, iar Iscusitul şi Înțeleptul 
Dumnezeu şi pe acestea le-a întrebuințat spre folosul nostru?” (Cele dintâi 
omilii la Facere, cuvântul al patrulea, p. 46) 


„Hristos, ne-a făgăduit mai mari bunătăţi decât cele din care ne-au 
scos cei care au păcătuit la început. De ce te tânguieşti, ia spune ? Că Adam, 
păcătuind, te-a scos din rai? Fă ceea ce e drept înaintea Mea şi râvneşte la 
fapta bună, şi-ţi voi deschide ţie nu numai raiul, ci chiar cerul, şi nu te voi 
lăsa să pătimeşti nimic rău din neascultarea celui întâi-zidit. Te tângui că 
te-a lipsit de stăpânirea asupra fiarelor? lată, şi demonii ţi-i voi supune, 
dacă vei lua aminte la învățătura Mea - că zice: Călcaţi peste şerpi şi peste 
scorpii şi peste toată puterea vrăjmaşului” (Lc., 10, 19). Nu a zis: stăpâniți, 
ca la facere, în privinţa fiarelor, ci: căleați, dând mai mare putere. 

Pentru aceasta nu a zis nici Pavel: Dumnezeu va supune pe satana sub 
picioarele voastre, ci: Dumnezeu va zdrobi pe satana sub picioarele voastre 
(Rom., 16, 20). Nu ca mai înainte: Acela va pândi capul tău, şi tu vei pândi 
călcâiul lui (Fac., 3,15) - ci întreagă este izbânda, neştirbit semnul de 
biruință, desăvârşită nimicirea celui potrivnic, şi sfărâmarea, şi pieirea. Eva 
te-a supus bărbatului: dar eu te fac, de vrei, nu doar de o cinste cu bărbatul, 
ci şi cu înşişi îngerii. Ea te-a lipsit de viața de acum, iar eu ţi-o dăruiesc şi 
pe ceea ce va să vină - cea neimbătrânitoare şi fără moarte, plină de 
bunătăţi nenumărate. 

Deci, nimeni să nu creadă că a fost păgubit din pricina înaintaşilor: că 
şi dacă vom vrea să cercetăm toate câte avea să le dea Dumnezeu, vom afla 
că cele pe care ni le-a dat sunt mult mai mari ca cele pe care le-am pierdut; 
iar din cele spuse devin limpezi şi celelalte. Viaţă chinuită a dus Adam. 

Hristos a făgăduit viaţa de unde a fugit durerea şi întristarea şi suspinul şi 
vesteşte că dă în dar Împărăţia Cerurilor - câţi zice: Veniţi, binecuvântaţii 
Tatălui Meu, de moşteniţi Împărăţia cea gătită vouă de la întemeierea lumii: 
că flămând am fost şi Mi-aţi dat să mănânc; însetat am fost, şi Mi-aţi dat să 
beau; străin am fost, şi M-aţi primit; gol am fost, şi M-aţi îmbrăcat, în 
temniţă, şi aţi venit la Mine (Mt., 25, 35-36).” (Cele dintâi omilii la Facere, 
cuvântul al cincilea, pp. 67-69) 


„Nu numai că Adam nu devine asemenea lui Dumnezeu, cum l-a făcut 
(diavolul — n.n.) s-o nădăjduiască, ci el îl supune sub împărăția groaznică a 
morţii; nu numai că Adam n-a învăţat nimic din mâncarea din pomul oprit, 
ci puţin de nu şi-a pierdut şi această ştiinţă puţină pe care o avea pentru că a 
nădăjduit una mai mare; căci în această clipă el a început să roşească pentru 
goliciunea lui căreia 1-a fost superior înainte de a păcătui. Deşi cunoaşterea 
goliciunii sale, nevoia în care a fost pus de a se îmbrăca, aceste rele şi multe 
altele au fost o urmare a curiozității sale.” (Comentar la Evanghelia de la 
Ioan, omiha VII, 1, p. 37) 


„Nu numai că n-am fost vătămaţi prin moartea şi condamnarea lui 
Adam, ci, dacă suntem treji, atunci chiar am câştigat devenind muritori: întâi 
că nu păcătuim în trup nemuritor, şi în al doilea rând că prin aceasta avem la 
îndemână mu şi mii de pricini de cugetare. Într-adevăr, iubiților, moartea, 
care aşteaptă pe fiecare dintre noi, ne convinge de a ne cuminţi şi a ne 
modera, de a fi cumpătaţi în toate acţiunile noastre şi, cu un cuvânt, de a ne 
izbăvi de orice răutate. O dată cu acestea, sau, mai bine zis, înaintea tuturor 
acestora, ca a adus şi alte multe bunuri. De aici sunt izvorâte cununile 
martirilor şi răsplățile date apostolilor. De aici Abel s-a îndreptat, de aici 
Avraam sacrificând pe fiul său, de aici şi loan cel ucis pentru Hristos, de aici 
acei trei tineri, de aici Daniel. Şi dacă noi am voi, atunci nu numai moartea, 
ci nici diavolul însuşi n-ar putea să ne vatăme. Afară de acestea, se mai 
poate spune că şi nemurirea ne aşteaptă pe noi, şi înțelepţiți pentru un timp 
scurt, ne vom bucura în siguranță de bunurile viitoare, fiind certați în viața 
prezentă ca într-o şcoală, prin boli şi neplăceri, prin ispite şi sărăcie, şi prin 
toate celelalte ce ni se par triste şi neplăcute, pentru a ne face vrednici de 
primirea bunurilor viitoare.” (Omilii la Epistola către Romani a Sfântului 
Apostol Pavel, omilia X, pp. 169-170) 


„Împreună cu moartea — zice — a intrat şi mulțimea păcatelor. Când 


trupul a devenit muritor, a primit din necesitate la urmă şi pofta, şi mânia, şi 
supărarea, şi toate celelalte, care aveau nevoie de multă înţelepciune, ca nu 

cumva inundând să înăbușe în noi conştiinţa şi să o afunde în adâncimea 
păcatului. Acestea în sine nu erau păcate, ci necumpătarea cea neînfrânată a 
lor a făcut ca să fie păcate. De pildă, ca să iau ca exemplu una dintre cele de 
mai sus, eu zic că pofta în sine nu este un păcat, însă când ea cade în exces, 
când ea devine fără măsură şi nu voieşte a sta înlăuntrul legilor căsătoriei, ci 
aleargă după femei străine, atunci faptul devine preacurvie, însă nu din cauza 
poftei, ci din cauza exagerării ei.” (Omilii la Epistola către Romani a 
Sfântului Apostol Pavel, omilia XIII, pp. 226-227) 


„Dumnezeu, cumințindu-l şi prin fapte, îl făcu pieritor şi supus 
stricăciunii, şi totodată îl făcu rob şi acestor numeroase nevoi (trupești), nu 
din ură, nici ca să se lepede de el, ci din grijă pentru el, ca să împiedice din 
faşă acea îngâmfare rea şi ucigaşă, nelăsând-o să meargă mai departe, ci 
învățându-l pe el prin însăşi proba faptelor, că e muritor şi vremelnic, şi 
astfel încredințându-l să nu-şi mai închipuie şi să nu mai viseze niciodată 
asemenea lucruri. Căci diavolul zisese: Veţi fi ca şi Dumnezeu. (Geneza 3, 
5), Voind, aşadar, Dumnezeu să-i smulgă din rădăcină această părere, a făcut 
trupul lui bolnăvicios şi nevoiaş, învăţându-l, prin însăşi firea lucrurilor, să 
nu zămislească vreodată în capul lui un astfel de gând. Şi cum că aceasta e 
adevărat, se vede mai ales şi din cele întâmplate cu el; căci după acea 
nădejde, a fost pedepsit cu această osândă. Şi dă-ți seama acum de 
înțelepciunea lui Dumnezeu: n-a îngăduit să moară el (Adam) întâi, ci a 
făcut ca fiul său (Abel) să pătimească acest lucru, pentru ca, văzând în fața 
ochilor trupul acestuia vestejindu-se şi putrezind, să se aleagă din această 
privelişte cu o mare învățătură filosofică, şi să plece de acolo cuminţit cum 
se cade. 

Ceea ce am spus reiese foarte limpede şi din cele întâmplate, şi se va 
desluşi nu mai puţin şi din cele ce voi spune de aci încolo. Căci dacă, cu 
toate că trupul e înlănţuit de o asemenea nevoie şi toți oamenii mor, pier şi 
putrezesc în văzul tuturor şi se prefac în cenuşă iar filosofii păgâni împlinesc 
definiția lor despre om cu această însuşire (de a fi muritor), ca ceva de 
căpetenie (căci fiind întrebaţi: Ce este omul?, ei au răspuns: o ființă 
muritoare înzestrată cu judecată), dacă, deci, deşi toţi au recunoscut acest 
lucru, unii au cutezat să se nemurească pe sine în părerile celor mulţi, şi, cu 
toate că moartea lor s-a întâmplat în văzul lumu, au stăruit să fie proclamaţi 
ca zel Şi au şi fost cinstiți ca atare; dacă, aşadar, nu s-ar fi ivit moartea ca să-i 
înveţe pe toți că firea e vremelnică şi supusă stricăciunii, până la ce 
nelegiuire nu s-ar fi coborât o mulțime de oameni?” (Predicile despre statui, 
Partea a II-a, predica a XI-a, pp. 9-10) 

„Arătându-ţi faptele, şi mai legându-se de felul cum au ieşit lucrurile, 
îti răspunde (Dumnezeu — n.n.): Eu te chemam la o cinste mai mare, dar tu 
te-ai făcut nevrednic de acest dar şi ai pierdut astfel raiul; nici aşa nu-mi 
voi întoarce privirea de la tine, ci, îndepărtând greşeala ta, te voi aduce iar 
în cer. De aceea te-am lăsat atâta vreme ca să putrezeşti şi să te strici, ca în 
mulțimea de vreme să prindă temelii trainice în tine învățătura smereniei, şi 
să nu te mai întorci la semeţia dintâi.” (Predicile despre statui, Partea a II-a, 
predica a XI-a, pp. 19-20) 


„Îţi spun! A murit Adam şi cu trupul, şi cu sufletul, a murit şi prin 
păcat, şi prin fire: În ziua în care veți mânca din pom cu moarte veţi muri 
(Facerea 2, 17). N-a murit Adam din fire în ziua în care a mâncat, dar a 
murit prin păcat. Aceasta-i moartea sufletului, cealaltă, moartea trupului.” 
(Cuvânt la Înviere, IV, în vol. Predici la sărbători împărăteşti şi cuvântări 
de laudă la sfinţi, p. 144) 


„Dar Adam şi Eva n-au ascultat de porunca lui Dumnezeu (Fac., 3, 1- 
7); din pricina aceasta au ajuns pământ şi cenuşă. Au pierdut o dată cu traiul 
acela fericit şi fecioria; o dată cu Dumnezeu a plecat şi fecioria, 1-a părăsit şi 
ea. Atâta vreme cât nu fuseseră biruiți de diavol, atâta vreme cât cinsteau pe 
Dumnezeu, Stăpânul lor, a rămas cu ei şi fecioria, împodobindu-i mai mult 
decât împodobesc hainele cele de aur şi diadema pe împărați. Când au ajuns 
însă în robia diavolului, au fost dezbrăcați de această haină împărătească, li 
s-a luat podoaba cea cerească; au venit peste ei stricăciunea morții, 
blestemul, durerea şi o viaţă grea şi chinuită. O dată cu aceasta a apărut în 
viaţa omului şi căsătoria, acest veşmânt muritor, această haină de rob. Cel 
însurat, spune Pavel, se îngrijeşte de cele ale lumii (| Cor., 7, 33).” (Despre 
Feciorie, 14, în vol. Despre Feciorie, Apologia vieții monahale, Despre 
creşterea copiilor..., p. 27) 


„Pentru ce n-a existat căsătoria înainte de înşelăciunea omului? Pentru 
ce n-a trăit Adam cu Eva în rai? Pentru ce n-au existat durerile naşterii 
înainte de blestem? Pentru ce? Pentru că toate acestea erau pe atunci de 
prisos; au ajuns pe urmă de neapărată trebuinţă din pricina slăbiciunii 
noastre. Și nu numai ele, ci şi toate celelalte: oraşele, artele, meseriile, 
hainele şi tot roiul de nevoi. Pe toate acestea le-a târât moartea cu ea, când a 
intrat în lume.” (Despre Feciorie, 15, în vol. Despre Feciorie, Apologia 
vieții monahale, Despre creşterea copiilor..., p. 28) 

„... după cum nu este mincinoasă hotărârea lui Dumnezeu, care spune: 
Să stăpânească peste toate fiarele pământului (Fac., 1, 28), pentru că omul 
nu mai conduce şi nu mai stăpâneşte toate vieţuitoarele de pe pământ, ba, 
dimpotrivă, tremură şi se teme de unele dintre ele(căci omul a pierdut 
puterea să nu din pricina lui Dumnezeu, Care i-a dat această putere, ci din 
pricina lui, care a primit-o).” (Despre Feciorie, 46, în vol. Despre Feciorie, 
Apologia vieții monahale, Despre creşterea copiilor..., p. 82) 


„Toate câte le-a avut omul le-a pierdut: îndrăzneala, vorbirea cu 
Dumnezeu, petrecerea în rai, viața cea fără greutăți şi ieşind din rai ca dintr- 
o înnecare de corabie, gol s-a aflat.” (Cuvânt către cei ce cred că diavolii 
ocârmuiesc cele omeneşti şi se necăjesc pentru pedepsele lui Dumnezeu, şi 
se smintesc pentru îndestulările celor răi şi pentru suferinţele celor drepți, 
în vol. Din ospățul stăpânului, p. 13) 


„Ca urmare a decăderii originale a trupurilor noastre, simţurile 
noastre au devenit prea adesea instrumente ale păcatului. În loc să se 
ridice, ele se coboară. În loc să tindă la cer şi să guste acolo deliciile 
curate, ele se aruncă asupra materiei şi-i devorează necurățiile. Ochiul 
nu caută decât spectacolele stricătoare sau vanităţile luxului, sau 
strălucirea bogățiilor. Urechea nu se pleacă decât la cuvintele lascive, 
la cântările urâte, la propunerile uşuratice, la dispreţuri şi calomnii. 
Fiecare simţ vrea păşunea lui şi devine complice şi cauza păcatului.” 
(Din vol. Bogățiile oratorice, pp. 137-138) 


„Efectul grozav nu se face auzit. Imediat, dezbrăcați de har, 
lpsiţi de nevinovăția lor, resimţind în ei revolta unei naturi de acum 
căzute, având ruşine de ei înşişi, ei nu se mai văd decât cu groază şi cu 
dezgust. Ei se ascund în desimea frunzişului, ei caută împotriva 
goliciunii lor un văl mizerabil.” (Din vol. Bogățiile oratorice, p. 289) 


ADAM (consecinţele căderii primilor oameni în păcat şi eliberarea de ele) 


„Să nu crezi că primii oameni te-au păgubit. Diavolul l-a scos pe 
Adam din rai, Hristos l-a băgat acolo pe tâlharul! Şi ia aminte la deosebire. 
Diavolul a scos din rai pe om fără ca acesta să aibă alt păcat afară de pata 
unei singure neascultări, Hristos l-a băgat în rai pe un tâlhar care purta 
nenumărate poveri de păcate.” (Cele dintâi omilii la Facere, cuvântul al 
şaptelea, p. 96) 

„Dacă-ţi spune cineva: Cum eşti stăpân al dobitoacelor, când tu te 
temi de leu? - răspunde-i: La început când eram binevăzut de Dumnezeu şi 
petreceam în rai, nu stăteau astfel lucrurile; ci, după ce m-am făcut vinovat 
în fața Stăpânului, am ajuns acum supus sclavilor, dar nu cu desăvârşire, ci 
mi-a mai rămas un oarecare meşteşug prin care biruiesc fiarele. Aşa se 
întâmplă şi în multe case mari, ca fiii, deşi sunt de neam, cât timp n-au 
trecere şi putere, să se teamă de mulţi dintre robi, iar când au şi greşit ceva, 
frica lor sporeşte şi mai mult. Aceasta se poate spune şi despre şerpi, 
scorpioni şi năpârci, care, din pricina păcatului nostru, Sunt groaznice pen- 
tru noi.” (Predicile despre statui, Partea a II-a, predica a XI-a, pp. 18-19) 


ADAM (pedepsele primite de protopărinții noştri pentru păcatul lor) 


„+... Si femeii şi bărbatului le dă o pedeapsă măsurată, care este mai 
mult dojană decât pedeapsă...”. (Omilii la Facere, omiha XVII, VI, în col. 
PSB, vol. 21, p. 198) 


„El doreşte cu tărie mântuirea noastră, iar aceasta a arătat-o dintru 
început, căci ascultă ce a zis când a făcut pe om: Să facem om după chipul şi 
după asemănarea Noastră, şi iarăşi: să-i facem ajutor potrivit pentru el 
(Facerea 1, 26; 2, 18), iar când ei au păcătuit, priveşte iarăşi cu câtă blândeţe 
i-a certat, căci n-a zis: O! Netrebnicule şi cu totul pângăritule; tu care ai luat 
de la mine atâtea binefaceri, după toate acestea te-ai încrezut diavolului, şi 
lăsând la o parte pe binefăcătorul tău, ai dat ascultare diavolului?! Ci iată 
ce-i spune: Cine ţi-a spus că eşti gol? Nu cumva ai mâncat din pomul din 
care ţi-am poruncit să nu mănânci (Facerea 3, 11). Este întocmai după cum 
procedează şi tatăl cu copilul său, căruia poruncindu-i să nu se atingă de 
cuţit, el nu ascultă, însă după ce se răneşte, îi zice: Și pentru ce te-ai rănit? 
Desigur, fiindcă nu m-ai ascultat. Ai auzit cuvinte ieşite din gura 
prietenului, şi nicidecum din a stăpânului? Din gura prietenului disprețuit, şi 
nici aşa depărtat de cel ce l-a disprețuit? Deci pe EI să-L imităm, şi când 
certăm pe cineva, să păstrăm aceeaşi blândeţe. Şi pe Eva tot cu aceeaşi 
blândeţe o ceartă, şi mai drept vorbind nu a fost certare, ci toate cele ce 1-a 
zis au fost numai spre povăţuire şi îndreptare, şi spre siguranță în viitor.” 
(Omilii la Epistola către Romani a Sfântului Apostol Pavel, omulia XXIII, p. 
442) 


„Dacă Dumnezeu n-ar fi îngăduit , diavolul nu s-ar fi apropiat de om 
ŞI nici nu l-ar fi înşelat la început pe Adam. 

Da, dar în cazul acesta Adam n-ar mai fi putut să-şi dea seama de 
fericirea avută, nici n-ar mai fi putut să fie coborât din mândria nebunească 
ce-l stăpânea. Ce n-ar fi îndrăznit să facă Adam dacă n-ar fi fost înţelepțit 
prin pedeapsă, el, care-şi făcuse despre dânsul o idee atât de mare, încât se 
aştepta să ajungă dumnezeu?” (Despre necazuri şi biruirea tristeții (1). Către 
Staghirie, ascetul care era chinuit de demon. Cuvânt de sfătuire, în vol. 
Despre mărginita putere a diavolului. Despre căinţă..., p. 131) 


ADAM (pedepsirea Evei de către Dumnezeu) 


„Eu, îi spune Dumnezeu, aș fi vrut să ai o viaţă lipsită de dureri şi de 
necazuri, lipsită de orice supărare şi tristeţe, plină de toate bucuriile; nici să 
nu simți că eşti în trup. Dar pentru că nu te-ai folosit cum trebuie de atâta 
fericire, ci mulțimea bunătăţilor te-a făcut aşa de nerecunoscătoare, de 
aceea îți pun frâu, ca să nu mai zburzi şi te osândesc la necazuri şi suspine. 
«Înmulțind voi înmulţi durerile tale şi suspinul tău; în dureri vei naşte fii». 
Voi face ca temeiul unei mari bucurii şi a naşterii de fii să-ți fie început de 
durere, ca să-ţi aminteşti şi tu necontenit, odată cu durerile fiecărei naşteri, 
cât de greu e păcatul ce l-ai săvârşit şi cât de mare e călcarea de poruncă şi 
ca Să nu uiţi, cu trecerea vremii, ce s-a întâmplat, ci să poți şti că 
înşelăciunea este pricina tuturor acestora...”. (Omilii la Facere, omilia 
XVII, VI, în col. PSB, vol. 21, p. 200) 


„Llubitorul de oameni Dumnezeu spune aceste cuvinte femeii, ca şi 
cum s-ar scuza aproape: Eu dintru început te-am creat de aceeaşi cinste cu 
bărbatul tău şi am vrut să iei parte cu el în toate la aceeaşi vrednicie; ţi-am 
încredințat şi ţie, ca şi bărbatul tău, stăpânirea peste toate din lume, dar 
pentru că nu te-ai folosit cum se cuvine de cinstea ce ţi-am dat, de aceea 
supune-te bărbatului tău. «Și către bărbatul tău întoarcerea ta şi el te va 
stăpâni». Pentru că ai părăsit pe cel de aceeaşi cinste cu tine, pe cel care e 
de aceeaşi fire cu tine şi pentru care ai fost creată; pentru că ai voit să stai 
de vorbă cu şarpele, fiara cea vicleană, şi să primeşti sfat de la el, de aceea 
supune-te bărbatului tău şi hotărăsc să-ți fie el stăpân, ca să cunoşti 
stăpânia lui! Şi pentru că n-ai ştiut să conduci, învaţă să fii condusă bine! 
«Către bărbatul tău întoarcerea ta şi el te va stăpâni». E mai bine pentru 
tine să fii sub el, să ajungi sub stăpânirea lui, decât, slobodă şi stăpână, să 
fii aruncată în prăpastie. E mai de folos ca un cal să aibă frâu şi să meargă 
bine, decăt să fie fără frâu şi să te ducă în prăpastie. Caut, deci, folosul tău, 
vreau ca tu să te supui lui, să urmezi lui cum urmează trupul capului şi să 
primeşti cu bucurie stăpânia lui”. (Omilii la Facere, omiha XVII, VIII, în 

col. PSB, vol. 21, p. 202) 


„De aceea a şi ajuns femeia sub stăpânirea ta şi ai fost rânduit stăpânul 
ei, ca ea să-ți urmeze ţie, nu să urmeze capul picioarelor. De multe ori, însă, 
se vede că se întâmplă contrarul; cel care trebuie să fie capul nu ia nici locul 
picioarelor; iar aceea care trebuie să fie picioare ajunge cap”. (Omilii la 
Facere, omilia XVII, IX, în col. PSB, vol. 21, p. 203) 


„Care va fi pedeapsa? Dumnezeu îi dă una, totodată aspră şi 
milostivă, dreaptă, însă temperată. Ea îşi pierde o parte din puterea sa 
de stăpânire, din această stăpânire pe care ea n-a ştiut s-o folosească 
decât pentru ruinarea comună. Sceptrul ei se zdrobeşte după ce n-a 
făcut din el decât un complice pentru revolta sa. 

Însă în pedepsire Dumnezeu cuprindea mai ales milă. Punând 
peste om povara de a stăpâni, el o lua de pe umerii femeii. Cu cât soția 
lui devenea mai slabă şi mai dezarmată, cu atât mai mult omul trebuia 
s-o trateze cu delicateţe şi cu blândeţe, devenind ajutorul ei şi făcându- 
1-se ca un protector, ceea ce-i va aduce ei supunerea şi serviciile: Vei fi 
plecată către bărbatul tău, acesta este scăparea ta, portul, ajutorul tău 
va fi el.” (Din vol. Bogățiile oratorice, pp. 381-382) 


ADAM (pedeapsa primită de Adam pentru păcatul comis) 


„Pentru că ai ascultat de femeia ta, îi spune Dumnezeu, şi ai mâncat 
din pom, pentru că ai pus înaintea poruncii Mele sfatul ei şi n-ai voit să te 
abții numai de la acest singur pom, din care ţi-am poruncit să nu mănânci — 
ţi-am poruncit Eu, oare, să te abții de la toți pomii? Nu! De la unul singur 
numai, şi nici atâta n-ai vrut —, ci ai uitat porunca Mea şi ai ascultat de 
femeie, pentru aceasta vei cunoaşte prin fapte cât de mare păcat ai făcut. 

Să le audă cuvintele acestea bărbaţii! Să le audă şi femeile! Unui, ca să 
nu primească sfaturile rele ale femeilor, celelalte, ca să nu dea astfel de 
sfaturi”. (Omilii la Facere, omiha XVII, LX, în col. PSB, vol. 21, p. 203) 


„Uită-te la iubirea de oameni a Stăpânului! Uită-te cum a pedepsit pe 
şarpe şi cum pedepseşte pe om, pe această ființă cugetătoare! Şarpele i-a 
spus: Blestemat eşti tu pe pământ (Fac., 3, 14). Pe om nu-l pedepseşte aşa. 

— Dar cum? 

— Blestemat să fie pământul între lucrurile tale. 

Și pe bună dreptate, că pentru om a fost adus la ființă pământul, ca să 
se poată bucura aşa e roadele lui; că, iarăşi, tot pentru om, din pricina lui, 


127 


pentru că a păcătuit, a adus asupra pământului blestemul. Și pentru că 
blestemul pământului avea să-i 1a tihna şi liniştea omului, de aceea 
Dumnezeu spune: blestemat să fie pământul între lucrurile tale... 

Spini şi ciulini iți va răsări. lată semnele blestemului! Pământul va 
da, spune Dumnezeu, spini şi ciulini, ca să lucrezi cu multă trudă şi 
osteneală! Te voi face ca toată vremea s-o duci în necazuri, ca să-ți fie 
necazurile un frâu, ca să nu te crezi mai mult decât ce eşti, ci să ai mereu în 
minte ființa ta şi să nu te mai laşi niciodată înşelat”. (Omilii la Facere, 
omilia XVII, IX, în col. PSB, vol. 21, p. 204) 


„Nu numai scoaterea din rai este semn de iubire de oameni şi de 
bunătate, ci şi aşezarea în fața raiului! Ca să-l doară inima neîncetat, 
gândindu-se în fiecare zi de unde a căzut şi în ce stare a ajuns. Dar chiar 
dacă vederea raiului îi pricinuia durere nespusă, totuşi asta nu-i era un temei 
de mic folos, pentru că necontenita privire a raiului era pentru cel îndurerat o 
întărire pentru viitor, ca să nu mai cadă iarăşi în acelaşi păcat. Aşa obişnuim 
să facem şi noi oamenii în cele mai multe cazuri. Când ne desfătăm cu multe 
bunătăţi, nu ştim să ne folosim cum trebuie de ele; când, însă, el pierdem, ne 
cumințim şi atunci prin experiență ne dăm seama de trândăvia noastră şi aşa, 
prin schimbarea lucrurilor, învăţăm ce am pierdut şi în ce rele am căzut”. 
(Omilii la Facere, omilia XVIII, III, în col. PSB, vol. 21, p. 212) 


„Dar ce bine i-a făcut că l-a scos din rai? M-ar întreba cineva. 

— Nu privi cu uşurinţă faptele, iubite, nici nu cerceta superficial cele 
făcute de Dumnezeu! Priveşte în adâncul marii Lui bunătăți şi vei vedea că 
toate faptele lui Dumnezeu urmăresc scopul acesta. Spune-mi, în ce 
prăpastie nu s-ar fi prăvălit Adam, dacă şi după călcarea de poruncă s-ar fi 
bucurat de aceleaşi bunătăți ca şi mai înainte? Dacă după atâtea făgăduințe a 
putut primi înşelăciunea şarpelui, a putut primi ispita diavolului, adusă prin 
şarpe, prin care i-a insuflat nădejdea îndumnezeirii, şi cu asta l-a dus la 
păcatul călcării de poruncă, n-ar fi crezut, oare, cu mult mai vrednic de 
credință pe vicleanul diavol decât pe Creatorul tuturora şi nu şi-ar fi 
închipuit, oare, iarăşi despre sine însăşi lucruri mai mari decât propria lui 
valoare? Aşa e omul! De nu e înfrânat când păcătuieşte, de e lăsat să 
păcătuiască în toată voia, merge mai departe cu păcatul până ce cade în 
prăpastie. De altfel pot dovedi şi în alt chip că Dumnezeu a izgonit pe Adam 
din rai şi l-a osândit la moarte, tocmai pentru ca să-şi arate iubirea Sa față de 
oameni. Izgonindu-l din rai şi silindu-l să locuiască în apropierea raiului, l-a 
făcut mai înțelept, l-a întărit pe viitor şi l-a învăţat să cunoască prin fapte că 
a fost înşelat de diavol. Pedeapsa la moarte, apoi, i-a dat-o pentru aceca ca să 

nu păcătuiască la nesfârşit, din pricină că prin călcarea poruncii, ajunsese 
supus păcatului. Nu ţi se par, deci, toate acestea — şi izgonirea din rai şi 
osândirea la moarte — semne foarte mari ale iubirii de oameni a le lui 
Dumnezeu? Mai pot adăuga şi altceva. 

— Ce anume? 

— Mânia lui Dumnezeu pe Adam n-a mărginit numai la Adam 
binefacerile mâniei Sale. Dumnezeu a vrut să înțelepţească şi pe oamenii de 
mai târziu prin cele întâmplate lui Adam. Dacă deci, cu toate cele petrecute 
cu Adam, Cain, fiul lui, care văzuse cu ochii lui izgonirea tatălui său din rai 
şi căderea lui din slava aceea nespusă, care cunoştea blestemul acela grozav, 
ce glăsuia: Pământ ești şi în pământ te vei întoarce (Fac., 3, 19), tot nu s-a 
înțelepțit, ci a căzut în păcate şi mai mari, la ce nebunie n-ar fi ajuns, dacă n- 
ar fi văzut cele întâmplate tatălui său? Şi lucru minunat este acesta că 
Dumnezeu, pedepsind un păcătos atât de mare, care-şi mânjise mâna cu acea 
blestemată ucidere, a unit pedeapsa cu iubirea de oameni”. (Omilii la 
Facere, omilia XXVI, I, în col. PSB, vol. 21, pp. 319-320) 


ADAM (pedeapsa primită de şarpe) 


„Dar poate că cineva mă va întreba: 

— Pentru ce şarpele a primit o pedeapsă atât de mare, când diavolul 
este cel ce a dat prin şarpe sfatul? 

— Şi aceasta este lucrarea nespusei iubiri de oameni a lui Dumnezeu. 
După cum un tată care-şi iubeşte copilul, când pedepseşte pe cel ce 1-a ucis 
fiul, sfărâmă şi face în mii de bucăţi şi sabia şi cuțitul cu care a ucis, tot aşa 
şi bunul Dumnezeu, pentru că şarpele a slujit ca o unealtă vicleniei 
diavolului, aduce asupra lui o pedeapsă veşnică, pentru ca prin cele ce 
vedem să ne gândim la marea necinste în care a ajuns diavolul. Într-adevăr, 
ce pedeapsă trebuie să fi primit acesta, dacă şarpele, care a slujit numai de 
uncaltă, a fost pedepsit aşa?” (Omilii la Facere, omilia XVII, VI, în col. 
PSB, vol. 21, pp. 197-198) 


„... prin pedeapsa dată înşelătorului, Dumnezeu arată cât îi sunt de 
dragi cei ce fuseseră înşelaţi”. (Omilii la Facere, omilia XVII, X, în col. 
PSB, vol. 21, p. 206) 

„Dar către şarpe n-a zis nimic, căci el a fost urzitorul tuturor relelor, şi 
prin urmare nu avea pe cine să arunce şi el vinovăția, pentru care l-a şi 
pedepsit foarte greu.” (Omilii la Epistola către Romani a Sfântului Apostol 
Pavel, omilha XXIII, p. 442) 

ADAM (urmaşii primei perechi de oameni) 


„Dar poate că cineva mă va întreba: 

— Cum a avut Cain femeie, când Scriptura nu ne vorbeşte nicăieri de 
altă femele în afară de Eva? 

— Să nu te uimească lucrul acesta, iubite! Dumnezeiasca Scriptură nu 
face nicăieri cu exactitate catalogul femeilor, ci tot ce-i de prisos lasă la o 
parte; pe bărbaţi îi pomeneşte numai în parte şi nici despre ei totul, ci pe 
scurt, spunând: cutare a născut fu şi fiice şi a murit. Este firesc, deci, ca Eva 
să fi născut şi o fată după Cain şi Abel, pe care a luat-o de femeie Cain. Era 
la început şi pentru că trebuia să se înmulțească neamul omenesc, s-a 
îngăduit să se înmulțească frații între ei. Aceasta e pricina că Scriptura, 
lăsând pe seama înţelegerii noastre urmarea faptelor, ne-a povestit numai 
atât, spunând: Și a cunoscut Cain pe femeia lui, şi Zămislind, a născut pe 
Enoh”. (Omilii la Facere, omilia XX, I, în col. PSB, vol. 21, p. 234) 


ADEVĂRUL 


„Nimic nu este mai strălucit, nimic nu este mai tare şi mai puternic 
decât adevărul ...” (Comentar la Evanghelia de la loan, omilia XXIX, 1, p. 
134) 


„Adevărul se arată gol tuturor celor ce vor să-l privească; el nu caută 
să se ascundă, el nu se teme nici de pericole, nici de piedici, el nu se 
ambiționează după laudele mulțimii. Nimic omenesc nu stăpâneşte asupra 
lui; dar, superior tuturor curselor care i se întind, el le vede fără să se tulbure; 
cei ce se refugiază la sânul lui găsesc o scăpare sigură, ei sunt păziţi aici ca 
într-o fortăreață sigură şi de nepătruns; aceia este măreția puterii lui; 
loviturile ascunse care 1 se dau, el le răstoarnă; dar faptele sale le arată ochii 
lumu întregi; aceasta 1-0 spune lisus Hristos lui Pilat când zice: Eu am vorbit 
pe față lumii şi nimic nu am vorbit în ascuns (loan 18, 20).” (Comentar la 
Evanghelia de la loan, omilia XXIX, 1, p. 134) 


„Nimic nu este mai clar, nimic nu este mai simplu ca adevărul, când 
este căutat cu o inimă dreaptă şi sinceră.” (Comentar la Evanghelia de la 


Ioan, omiha LII, 1, p. 252) 


„.... adevărul are prin el însuşi destulă tărie ...” (Comentar la 
Evanghelia de la Ioan, omilia LII, 1, p. 253) 

„Dar adevărul este de aşa natură că el se fortifică şi se întăreşte prin 
aceleaşi arme cu care adversarul îl combate; şi că eforturile zadarnice pe 
care le face pentru a-l întuneca, nu slujesc decât pentru a-l face să 
strălucească mai mult.” (Comentar la Evanghelia de la loan, omilia LVIII, 
1, p. 285) 


„Tăria adevărului nu are nevoie de ajutor. Dimpotrivă, chiar de ar 
fi mii cei porniţi să stingă adevărul, adevărul nu numai că nu piere, ci 
se înalță şi mai sus şi mai strălucitor, tocmai datorită celor care 
încearcă să-l vatăme, şi-şi râde de cei ce se înfurie şi se ostenesc în 
zadar!” (Cuvânt la Fericitul Vavila, şi împotriva lui Iulian, şi către 
elini, |, în vol. Predici la sărbători împărăteşti şi cuvântări de laudă 
la sfinți, p. 304) 


„Nimic nu-i mai puternic decât adevărul.” (Cuvânt la Fericitul 
Vavila, şi împotriva lui Iulian, şi către elini, IV, în vol. Predici la 
sărbători împărăteşti şi cuvântări de laudă la sfinți, p. 308) 


„- Ce-a spus el? 

- A spus: Viu este Domnul! Nu va fi ploaie pe pământ decât prin 
gura mea (III Regi 17, 10). 

Ce faci, Ilie? Ce hotărâre iei? De-ai ruga, cel puţin, pe Stăpânul 
ca în urma rugăciunilor tale să-ţi împlinească cuvântul ce l-ai spus: Viu 
este Domnul! Nu va fi ploaie pe pământ decât prin gura mea. Unde 
sunt ereticii care spun că Fiul lui Dumnezeu Se roagă? Ticălosule, 
nenorocitule, neruşinatule! Robul porunceşte, şi Domnul Se roagă? Nu- 
I dai Domnului nici atâta cinste cât lui Ilie? Nu vrei să dăruieşti 
Stăpânului o vrednicie egală cu aceea pe care o dăruieşti robului?” 
(Cuvânt la Petru Apostolul şi Ilie Proorocul, II, în vol. Predici la 
sărbători împărăteşti şi cuvântări de laudă la sfinți, pp. 548-549) 


„Cel care vrea să afle adevărul trebuie să se curețe mai întâi de 
patimi; pentru că cel care se curăță de patimi scapă de înşelare şi 


cunoaşte adevărul.” (Din vol. Problemele vieții, p. 358) 


„Nu pune pacea şi înțelegerea mai presus de adevăr.” (Din vol. 
Problemele vieţii, p. 358) 


„Omul este făcut pentru adevăr.” (Din vol. Bogășiile oratorice, p. 
161) 

ADEVĂRUL (şi minciuna) 


„... Minciuna se contrazice în toate şi prin aceleaşi arme cu care 
combate adevărul, ea piere şi se distruge şi adevărul nu devine decât mai 
strălucitor şi mai luminos.” (Comentar la Evanghelia de la loan, omilha 
LVIII, 1, p. 286) 


„Adevărul, dintr-un om din rândul poporului, face un personaj 
strălucit şi mare; minciuna dimpotrivă, coboară şi din om mare îl face de 
nimic.” (Comentar la Evanghelia de la loan, omilia LVIII, 2, p. 288) 


AFACERILE (necinstite) 


„Atunci când, în afacerea noastră, fie cumpărând, fie vânzând, noi 
facem tot efortul nostru şi folosim toate mijloacele şi toate şmecheriile 
închipuite pentru a înşela şi pentru a nu-i da adevărata valoare, sau pentru a 
reduce preţul sau pentru a-i da preţ mai mare, nu este acela un furt şi o 
răpire? Nedreptatea nu se măsoară după preţul a ceea ce ai furat, ci după 
voinţa celui ce fură.” (Comentar la Evanghelia de la loan, omilia LX, 6, p. 
303) 


AGHEASMA (mare) 


„Căci ziua de azi este ziua în care S-a botezat, în care a sfințit firea 
apelor. De aceea în sărbătoarea aceasta, la miezul nopţii, toţi iau apă şi o duc 
acasă şi o păstrează tot timpul anului, căci astăzi au fost sfinţite toate apele; 
şi minunea e vădită: apa aceasta nu se strică cu trecerea timpului, apa aceasta 
scoasă astăzi rămâne limpede şi proaspătă un an, doi şi deseori chiar trei ani 
şi după atâta vreme se ia la întrecere cu apa adusă de la izvor.” (Cuvânt la 
Botezul Domnului, II, în vol. Predici la sărbători împărăteşti şi cuvântări de 
laudă la sfinţi, p. 36) 


„În ziua în care Domnul S-a botezat a sfinţit şi firea apelor. Deci pentru 
aceea, în ziua praznicului acestuia iau toți apă din râu şi o duc la casele lor şi 
țin câte un an sau doi sau mai mulţi şi nu se strică.” (Din vol. Mărgăritarele 
Sfântului loan Gură de Aur, p. 82) 


AJUTORUL (dat de Bunul Dumnezeu oamenilor) 


„„Și a dat pământul iarbă verde, care să semene sămânță, după fel şi 

după asemănare şi pom roditor cu sămânță, după fel, pe pământ (Fac., |, 
12). 

Gândeşte-mi-te aici, iubite, cum s-au făcut toate pe pământ la cuvântul 
Stăpânului. Nu era om care să-l lucreze, nu era plug, nu erau boi de ajutor, 
nu avea pământul nici o altă îngrijire, ci a auzit numai porunca şi îndată a dat 
rodurile lui. Din aceasta să învăţăm că şi acum nu munca plugarilor, nici 
osteneala lor, nici vreo altă oboseală care se face la lucrarea pământului ne 
aduce nouă belşugul de roade, ci, înaintea tuturor acestora, cuvântul lui 
Dumnezeu, care 1-a fost grăit pământului dintru început”. (Omilii la Facere, 
omilia V, IV, în col. PSB, vol. 21, pp. 72-73) 


„Când avem pe Dumnezeu binevoitor, chiar de suntem în pustie, vom 
fi mai în siguranță decât cei care trăiesc în oraşe. Ajutorul lui Dumnezeu este 
cea mai mare siguranţă, este zid nebiruit. Şi ca să vezi că un om ajutat de 
Dumnezeu este în mijlocul pustiei mai puternic şi mai în siguranță decât cel 
care locuieşte în mijlocul oraşelor şi se bucură de mult ajutor omenesc, 
uitaţi-vă la David şi Saul! David, deşi pribegea din loc în loc şi trăia ca un 
hoinar, era întărit de mâna Cea de sus, Saul, deşi trăia în mijlocul oraşelor, 
deşi avea în jurul lui atâta oştire, sutaşi şi străji, în fiecare zi se temea şi 
tremura de frica atacului duşmanilor. Unul era singur, n-avea pe nimeni 
alăturea de el, dar nu avea nevoie de ajutorul omenesc, celălalt avea pe cap 
coroană, era îmbrăcat în purpură, dar avea nevoie de ajutorul lui David. 
Împăratul avea nevoie de păstor, cel cu coroană pe cap avea nevoie de un om 
de rând.” (Omilii la Facere, omilia XLVI, II, în col. PSB, vol. 22, p. 142) 


„Nu este om mai puternic decât cel întărit cu ajutorul Cel de sus şi nu 
este om mai slab decât cel hpsit de ajutor, chiar de ar avea în jurul lui mii şi 
mii de oşti”. (Omilii la Facere, omilia XLVI, III, în col. PSB, vol. 22, p. 
142) 


„Nimeni nu-i mai puternic decât cel ajutat de Dumnezeu, după cum 
nimeni nu-i mai slab decât cel lipsit de ajutorul Lui”. (Omilii la Facere, 
omilia LILI, în col. PSB, vol. 22, p. 186) 


„Când Dumnezeu e binevoitor cu noi, vom fi mai străluciți ca toţi, 
chiar de-am fi printre străini, chiar de-am fi lipsiţi de toate, chiar de-am fi 
necunoscuţi. Nu-i om mai fericit ca omul ajutat de mâna de sus”. (Omilii la 
Facere, omilia LVI, VI, în col. PSB, vol. 22, p. 229) 

„Când Dumnezeu vrea să dea ajutorul Său, face pe cei slabi mai 
puternici decât cei puternici, pe cei puțini mai tari decât cei mulți. Ne este o 
fericire mai mare ca aceea de a fi ajutat de Dumnezeu.” (Omilii la Facere, 
omilia LIX, IV, în col. PSB, vol. 22, p. 262) 


„Când ne bucurăm de bunăvoința cea de sus, chiar de-am fi printre 
barbari, chiar de-am fi în ţări străine, ne simţim mai bine decât cei ce stau în 
casele lor şi au de toate; dar dacă suntem lipsiți de ajutorul Celui de sus, 
chiar de-am fi la casa noastră, chiar de-am părea că nu ne lipseşte nimic, 
suntem cei mai de plâns oameni.” (Omilii la Facere, omilha LXI, IV, în col. 
PSB, vol. 22, p. 277) 


„Nimic nu este mai slab decât cei ce sunt departe de ajutorul Duhului 
Sfânt.” (Comentar la Evanghelia de la loan, omiha LXVI, 3, p. 341) 


„De este Dumnezeu cu noi, cine este împotriva noastră? Şi cine nu 
este împotriva noastră? Şi lumea e împotriva noastră, şi tiranii, şi 
comunităţile, şi neamurile, şi cetăţenii; şi cu toate acestea, cei ce sunt contra 
noastră sunt atât de departe de a ne supăra sau vătăma cu ceva, încât chiar 
fără voia lor sunt cauza cununilor noastre şi pricinuitori a mii de bunuri, 
fiindcă înţelepciunea lui Dumnezeu a întors uneltirile lor spre mântuirea şi 
slava noastră. Ai văzut cum nimeni nu este, de fapt, împotriva noastră? Căci 
şi pe lov aceasta l-a făcut mai strălucit, adică înarmarea diavolului contra lui, 
căci deşi diavolul a întrebuințat toate uneltirile contra lui, şi asupra lui erau 
şi femeia, şi slugile, şi rănile de pe el, şi altele multe, totuşi nimic n-a putut 
face răul contra lui, ba încă tocmai acele nenorociri aparent aşa de mari — şi 
într-adevăr au fost mari —, toate acele nenorociri, zic, s-au întors în favoarea 
lui. Fiindcă Dumnezeu era cu el, apoi şi cele ce se credeau a fi contra lui au 
fost favorabile lui. Aceasta s-a petrecut şi cu Apostolii, fiindcă şi iudeii, şi 
cei dintre neamuri, şi frații cei mincinoşi, şi stăpânitorii, şi comunităţile, şi 
foamea, şi sărăcia, şi mii de alte rele erau contra lor, şi cu toate acestea nimic 
n-a fost împotriva lor, adică nimic n-a putut să-i lezeze. Cele ce i-au făcut 
mai ales pe Apostoli ca să fie atât de străluciți şi renumiţi, mari şi înaintea 
lui Dumnezeu, mari şi înaintea oamenilor, tocmai acestea sunt.” (Omilii la 
Epistola către Romani a Sfântului Apostol Pavel, omilia XV, p. 291) 


„Cel ce se luptă împreună cu noi este Dumnezeu. Deci să nu te 
surprindă deloc dacă fiind bătuţi, noi dominăm pe cei ce ne bat, dacă fiind 
alungaţi, stăpânim pe cei ce ne alungă, dacă murind, punem pe fugă pe cei ce 
sunt în viață. Când ai de partea ta şi puterea, şi dragostea lui Dumnezeu, 

nimic nu poate împiedica să se petreacă asemenea fapte minunate şi 
paradoxale, şi să strălucească cea mai mare biruință” (Omilii la Epistola 
către Romani a Sfântului Apostol Pavel, omilia XV, p. 298) 


„Câtă vreme suntem în mâna lui Dumnezeu, nimeni nu ne va putea 
răpi, căci mâna Lui este puternică; însă când suntem în afară de mâna Lui şi 
lipsiţi de ajutor, atunci suntem pierduţi şi gata de a fi răpiți de oricine va voi, 
suntem ca un zid povârnit şi ca un gard surpat (Ps., 61, 3). Când zidul e 
povârnit, atunci e uşor de trecut pentru fiecare.” (Omilii la Epistola către 
Filipeni, omila a VII-a, p. 117) 


„Dacă ai bunăvoința Lui, nu deznădăjdui, chiar dacă ai fi aruncat într- 
un cuptor; dar dacă EI este mâniat pe tine, să nu fii sigur, chiar de ai fi în 
ral.” (Primele patru omilii despre statui, omiha a IV-a, p. 79) 


„Când Dumnezeu ne deşteaptă şi ne mângâie, necăjească-ne oamenii 
şi de o mie de ori, ei nu pot nimic; căci când EI întăreşte inima noastră, 
nimeni nu este în stare a o clăti.” (Cuvânt la 26 Decembrie, a doua zi de 
Crăciun, în vol. Predici la duminici şi sărbători..., p. 232) 


„Când Dumnezeu vrea să ne ajute, nimic nu-L poate împiedica. E de- 
ajuns atunci o armă a lui Dumnezeu, e de-ajuns un om al Lui, e de-ajuns 
doar un semn al Lui, pentru a fi biruiți şi cei mai puternici vrăjmaşi. Noi să 
ne rugăm la Hristos, zicând: Doamne, spune un cuvânt şi vrăjmaşii Tăi se 
vor împrăştia. Spune un cuvânt şi cetatea Ta se va izbăvi. Spune un cuvânt şi 
poporul Tău va birui.” (Din vol. Problemele vieții, p. 17) 


„Căci unele depind de noi iar altele de Dumnezeu. Dacă 
noi facem ceea ce depinde de noi, va face şi Dumnezeu ceea ce 
depinde de EI.” (Din vol. Problemele vieții, p. 88) 


„Fireşte, dar şi tu, dacă faci toate cele ce stau în puterea ta, vor urma 
negreşit şi cele ce ţin de Dumnezeu.” (Scrisori din exil, Către toți 
credincioşii, că nimeni nu va putea vătăma pe cel care nu se nedreptăţeşte 
pe sine însuşi, 16, în vol. Scrisori din exil. Către Olimpiada şi cei rămaşi 
credincioşi. Despre deprimare, suferinţă şi Providenţă..., p. 260) 


„ȘI, după cum când vrem să facem ceva fără EI, chiar dacă ar fi uşor 


de făcut, aflăm poticneli şi piedici şi mii de alte nepotriviri în ele, tot așa, 
când este EI de faţă şi le potriveşte, chiar dacă ar fi problemele mai încurcate 

decât toate, devin toate uşor de rezolvat. Prin urmare nimic, nici să nu 
facem, nici să grăim mai înainte de a chema pe Dumnezeu şi de a-L ruga să 
le adune EI în mâinile noastre şi să le rezolve pe toate.” (Laudă lui Maxim şi 
despre ce fel de soţie trebuie să ne luăm, în vol. Cateheze maritale, p. 67) 


„Cine ne va putea lua pacea? Când lumea întreagă se va întoarce 
împotriva noastră, ce ne interesează? Ce ne privesc furiile oceanului, 
dacă lisus Hristos este în corabie, încă chiar când El se pare că a 
adormit aici?” (Din vol. Bogățiile oratorice, p. 98) 


AJUTORAREA (aproapelui) 


„Noi ne purtăm aşa lipsiţi de milă cu fraţii noştri şi adeseori ne mai ies 
din gură şi acele cuvinte de gheaţă şi nesocotite: Ce legătură am eu cu el? 
Nu-mi pasă! N-am nimic cu el! Ce spui omule? N-ai nici o legătură cu el? Îţi 
este frate, eşti de aceeaşi fire cu el, aveţi acelaşi Stăpân, iar de multe ori vă 
împărtăşiți la aceeaşi masă, vreau să spun, la masa duhovnicească şi 
înfricoşătoare, şi spui: N-am nici o legătură cu el şi treci pe lângă el fără de 
milă şi nu întinzi mâna celui căzut? ludeilor legea le poruncea să nu treacă 
nici pe lângă vita unui duşman căzută jos (leş., 23, 5), iar tu vezi adeseori pe 
fratele tău rănit de diavol şi căzut Jos, nu la pământ, ci în prăpastia păcatului, 
şi nu cauţi să-l scoţi cu sfatul, nici nu-l îndemni şi nici nu te străduieşti să 
mai 1€1 şi pe alții în ajutor, dacă e cu putință, ca să slobozi mădularul tău din 
gâtlejul fiarei şi să-l reîntorci la noblețea lui pentru ca tu, dacă vei cădea 
vreodată — Doamne fereşte! — în laţurile acelui viclean demon, să poţi avea 
pe cineva care să te poată ajuta şi scoate din mâinile diavolului? Aşa spune 
Pavel, vrând să-i îndemne pe galateni spre purtarea de grijă a mădularelor 
lor, adică a semenilor lor: Luând seamă de tine însuţi, ca să nu cazi şi tu în 
ispită (Gal., 6, 1). Aproape că le spune: Dacă treci fără milă şi lipsit de 
omenie pe lângă fratele tău, va trece poate pe lângă tine aşa şi altul când vei 
cădea în vreun necaz. Deci, dacă nu vrei să fii tu trecut cu vederea în vreme 
de necaz, nu trece nici tu, ci arată multă dragoste şi socoate nespus de mare 
comoară să poţi mântui pe fratele tău. Nu este virtute mai mare ca asta. Dacă 
te gândeşti că numai acesta, pe care-l treci cu vederea şi-l nesocoteşti, a fost 
învrednicit de atâta cinste de Stăpânul tău, că pentru el n-a refuzat să-şi verse 
sângele Lui — precum spune Pavel: Și va pieri prin conştiinţa ta fratele tău 
cel slab, pentru care Hristos a murit (| Cor., 8, 11), — cum nu te îngropi de 
viu în pământ? Deci dacă Hristos pentru el şi-a vărsat şi sângele, ce lucru 
mare faci de-i arăţi dragoste, dacă, sfătuindu-l cu cuvântul, ridici pe cel 
căzut, dacă scoţi din adâncul păcatului pe cel care e înecat poate cu sufletul 

şi a ajuns sub valuri, dacă-l faci să vadă lumina virtuţii, ca să nu mai meargă 
prin întunecimea răutăţii?” (Omilii la Facere, omilia XLIII, IV, în col. PSB, 
vol. 22, pp. 111-112) 


„Fiecare să socotească drept cel mai mare câştig folosul pe care-l 
aduce aproapelui său”. (Omilii la Facere, omilia LIX, V, în col. PSB, vol. 
22, p. 263) 


„... în folosul aproapelui stă folosul nostru”. (Omilii la Matei, omiha 
XVI, XI, în col. PSB, vol. 23, p. 216) 


„Vezi că dragostea este prin ea însăşi cu strălucire lăudată şi 
încununată? (...) De pildă, un om să postească, să trăiască în castitate, să 
sufere mucenicia, să-i fie ars trupul; iar un altul pentru ajutorarea aproapelui 
să amâne mucenicia, dar nu numai să o amâne, ci chiar să fugă de 
mucenicie. Care din aceştia doi va fi mai slăvit după plecarea de aici? Ca să 
răspund la această întrebare n-am nevoie de multe cuvinte, nici de 
îndelungată demonstrație. Fericitul Pavel hotărăşte şi spune: A mă desface şi 
a fi împreună cu Hristos este mai bine; dar a rămâne în trup, este mai de 
trebuință pentru voi (Filip., |, 23-24). Vezi, dar, că Pavel a pus ajutorarea 
aproapelui mai presus de plecarea la Hristos? Că a face voia lui Hristos 
înseamnă mai cu seamă a fi împreună cu Hristos; iar voia lui Hristos nu este 
alta decât a te îngriji de folosul aproapelui. Vrei să-ți dau şi al patrulea caz? 
Hristos îl întreabă pe Petru: Petre, Mă iubeşti tu oare?,; apoi îi spune: Paşte 
oile Mele (loan 21, 15). De trei ori 1-a pus această întrebare şi de trei ori i-a 
spus că aceasta este dovada dragostei (loan 21, 16-17). Hristos n-a spus 
aceste cuvinte numai preoţilor, ci fiecăruia dintre noi, cărora ni s-a dat în 
grijă chiar o mică turmă. Să nu disprețuieşti turma pentru că e mică. Că 
Tatăl Meu, spune Hristos, a binevoit întru ei (Luca 12, 32). Fiecare dintre 
noi are o oaie; să o ducă fiecare la păşunile ce-i priesc”. (Omilii la Matei, 
omilia LXXVII, VI, în col. PSB, vol. 23, p. 882) 


„Să căutăm să săvârşim acele virtuți care odată cu mântuirea noastră 
pot aduce mari foloase şi semenilor noştri”. (Omilii la Matei, omilia 
LXXĂVII, VI, în col. PSB, vol. 23, p. 883) 


„Nimeni (...) nu-i atât de bun prieten al lui Dumnezeu ca acela care 
trăieşte spre folosul celor din jurul său. De aceea ne-a dat Dumnezeu cuvânt, 
mâini, picioare, tărie trupească, minte şi pricepere, ca toate acestea să fie 
spre mântuirea noastră şi spre folosul aproapelui. Cuvântul nu ne este de 

folos numai la înălţarea de cântări şi mulțumiri lui Dumnezeu, ci de folos şi 
pentru a învăţa pe alţii şi a-i sfătui. De-l întrebuințăm în acest scop suntem 
următorii lui Dumnezeu; de facem dimpotrivă, suntem următorii diavolului”. 
(Omilii la Matei, omilia LXXVIII, III, în col. PSB, vol. 23, p. 892) 


„Nimic nu mâne atâta pe Dumnezeu cât disprețul ce-l arăţi 
îndatoririlor ce le ai faţă de semenii tăi.” (Omilii la Matei, omiha LXXVII, 
V, în col. PSB, vol. 23,p. 881) 


„Câte ai face fratelui tău, asupra Stăpânului se răsfrâng; şi întrucât 
acela a avut binefaceri de la tine, pe aceeaşi măsură ţi se va socoti răsplata.” 
(Omilii la Epistola către Romani a Sfântului Apostol Pavel, omiha XXI, p. 
413) 


„Căci eu eram, spune e€l (lov — n.n.), ochiul orbilor, piciorul 
şchiopilor. Eu eram tatăl celor neputincioşi. Am cercetat judecata pe care n- 
O ştiam, am zdrobit măselele celor nedrepţi şi am smuls prada din dinţii lor. 
Pe cei neputincioşi care aveau nevoie de ajutor nu i-am lepădat nici n-a ieşit 
cineva pe uşa mea cu sânul gol (lov, 29, 15-17; 31, 6). 

Ai văzut diferitele forme ale iubirii de oameni şi feluritele limanuri ale 
milosteniei lui şi pe el ajutându-i prin toate acestea pe cei nedreptățiți? L-ai 
văzut uşurând sărăcia, îndreptând văduvia, împotrivindu-se celor nedrepţi, şi 
fiind înfricoşător pentru cei insolenţi? Căci îşi arăta sârguința numai asistând 
şi venind în ajutor în lupte, lucru făcut şi de cei mulți, ci şi ducând lucrul 
până la bun sfârşit şi cu multă tărie. Căci zice: Și am zdrobit măselele celor 
nedrepţi opunând ambiţiei acelora ca pe un zid purtarea lui de grijă. Opunea 
grija sa nu numai insolenţelor oamenilor, ci şi uneltirilor firii, îndreptând 
greşelile ei prin covârşirea ajutorului său. Pentru că întrucât nu le putea da 
înapoi (lov — n.n.) mădularele: orbilor ochii, şchiopilor picioarele, s-a făcut 
el în locul mădularelor lor şi prin el cei care-şi pierduseră ochii vedeau, iar 
cei cu gleznele tăiate mergeau. Ce ar putea egala această iubire de oameni a 
lui?” (Scrisori din exil, 17 scrisori către Olimpiada, scrisoarea X, 6c,d, în 
vol. Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., p. 191) 


„... Nimeni nu va putea fi vreodată de folos celui ce nu vrea să fie treaz 
şi să contribuie cu cele ale sale.” (Scrisori din exil, Către toți credincioşii, că 
nimeni nu va putea vătăma pe cel care nu se nedreptăţeşte pe sine însuşi, 12, 
în vol. Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., p. 253) 

„Dacă vrei să bucuri pe cineva vreodată, nu pofii să slujeşti celor care 
petrec în bunăstarea şi luxul acestei lumi, ci celor în necazuri, celor în 
împrejurări grele, celor în temnițe, celor cu totul goi şi care nu au parte de 
nici o mângâiere. Adu-le acelora fericire, şi multe vei primi. Căci dobândeşti 
mare câştig de la aceia şi devii mai înțelept şi lucrezi totul spre slava lui 
Dumnezeu. lar dacă trebuie să ai grijă de cineva, alege-i mai bine pe orfani 
şi pe văduve şi pe cei aflaţi în multă sărăcie, decât pe cei ce trăiesc în slavă 
şi strălucire. Căci EI Însuşi a zis: Eu sunt tatăl orfanilor şi judecătorul 
văduvelor (Ps., 67, 6).” (A aceluiaşi certare către cei ce pleacă de la slujbă 
şi se duc la hipodrom şi la spectacole. Asemenea şi câtă grijă se cuvine să 
avem faţă de fraţii căsătoriţi, în vol. Cateheze baptismale, p. 98) 

„Lubitorul de oameni Dumnezeul nostru, fraților, a iubit şi iubeşte să 
aibă toți oamenii dragoste unul către altul şi prietenie adevărată şi credință 
nedespărțită, că pentru aceea a pus nevoia şi meşteşugurile şi treburile lumii, 
ca să trebuiască să-şi ajute unul altuia la slujba şi binele vecinului său, că şi 
semănătorul nu seamănă grâu numai pentru trebuința lui, ci şi pentru 
trebuinţele altora, de vreme ce socotind că fiind lipsă şi neajunsul vremii va 
pieri şi el şi ceilalți. La fel, şi soldatul nu merge la război şi la primejdii ca să 
se păzească şi să se mântuiască numai pe sine, ci ca să facă să stea şi cetățile 
şi oraşele în pace şi neprădate. Aşa face şi negustorul cel ce umblă pe uscat 
şi pe mare, nu aduce negoţ numai cât este pentru trebuinţele lui, ci aduce şi 
alte negoţuri multe ca să se poată cumpăra şi de către alții mulți. De vreme 
ce ar fi fost în alt chip, adică ar fi oamenii nelipsiţi, n-ar primi să ceară nimic 
de la vecinii lor. Drept aceea, a unit Dumnezeu lumea cu dragoste atât de 
minunat, pentru că dragostea nu-l lasă pe om să-şi facă binele lui mai întâi, 
ci pe al altora, că de n-ar fi fost această iubire frățească, n-ar fi fost cu 
putință să se mântuiască nimeni nici trupeşte, nici sufleteşte.” (Din vol. 
Mărgăritarele Sfântului loan Gură de Aur, pp. 59-60) 


„Ce minunată slujire reciprocă în trup! Cum fiecare membru nu 
lucrează decât la binele comun şi nu-şi găseşte decât în 
devotamentul faţă de alții apărarea sa proprie. Vedem noi vreodată 
membrele noastre invidiindu-se unele pe altele, refuzând să-şi ajute 
reciproc? Cu totul dimpotrivă, nu se apără ele, nu se ajută ele cuo 
grabă reciprocă? Piciorul este rănit de un spin, toate membrele se 
îndreaptă să-l ajute. Ochiul suferă? Trupul întreg suferă şi rămâne în 
inactivitate. 

Aşa trebuie să fie unii pentru alții toți credincioşii, fii ai 
Bisericii, membre ale trupului mistic a lui lisus Hristos. Aşa trebuie să 

se într-ajutoreze. Nu gelozii, nu certuri. Cinstea unuia este cinstea 
tuturor.” (Din vol. Bogățiile oratorice, p. 183) 


AJUTORAREA (reciprocă a oamenilor) 


„... nu a lăsat (Dumnezeu — n.n.) ca toate să se facă pretutindeni, ca şi 
prin aceasta să ne silească a ne amesteca unii cu alţii. Aşadar, aşezând între 
noi nevoia ce avem unii de alții, prin aceasta iarăşi a făcut lesnicioase 
legăturile dintre oameni, pentru că dacă nu ar fi fost aşa, apoi lucrurile ar fi 
ajuns într-o altă încurcătură şi nemulțămire. Dacă, de pildă, având nevoie de 
doftor, sau de lemnar, sau de alt meşteşugar, ar trebui ca să facă cineva o 
călătorie îndelungată, apoi fireşte că totul s-ar pierde. Deci tocmai pentru 
aceasta a rânduit a se zidi şi cetăți, şi astfel pe toți i-a adunat la un loc. 
Pentru ca şi cu cei de departe să ne putem întâlni cu uşurinţă, apoi el a întins 
marea la mijloc şi a dat iuțeală vânturilor, făcând prin aceasta uşoare 
călătorule pe mare. La început a rânduit ca toţi să fie strânşi într-un singur 
loc, şi nu i-a împrăştiat mai întâi, până ce cei dintâi oameni cari primiseră 
darul au întrebuințat rău buna înţelegere dintre dânşii. Aşadar, el ne-a adunat 
la un loc din toate părțile, şi prin firea noastră, şi prin înrudirea dintre noi, şi 
prin limba ce o vorbim, şi prin locul sau ţara unde ne găsim.” (Comentariile 
sau Tâlcuirea Epistolei întâi către Corinteni, omilia XXXIV, p. 364) 


„Atât de mare este trebuinţa de ajutorul altora, încât chiar de ar fi 
cineva mai bogat decât toţi oamenii din lume, totuşi nu va fi scutit de această 
legătură şi de a avea nevoie de cel mai mic. Nu numai cei săraci au trebuință 
de cei bogaţi, ci şi cei bogaţi au trebuință de cei săraci, ba încă mai multă 
nevoie au bogaţii de săraci decât săracii de bogaţi. 


Și ca să vezi aceasta mai lămurit, să facem, dacă voiţi, două cetăţi, una 
numai din bogați, şi cealaltă numai din săraci, şi nici în cetatea bogaților să 
fie vreun sărac, nici în cea a săracilor vreun bărbat bogat, şi după ce le-am 
privit cu amănunțime, să vedem care din amândouă va putea să fie 
îndestulată numai cu sine. Dacă vom afla că cea a săracilor este cea care 
poate fi îndestulată, apoi este sigur că mai ales bogaţi au trebuinţă de săraci. 
Deci în cetatea bogaţilor nu este nici unul meşteşugar, nici zidar, nici 
lemnar, nici ciubotar, nici pitar, nici lucrător de pământ, nici fierar, nici 
frânghier, şi nici unul dintr-aceştia. Căci, în adevăr, cine dintre acei bogaţi ar 
vol să se îndeletnicească cu vreuna din aceste îndeletniciri, când mai ales 
este ştiut că chiar şi cei ce odinioară se îndeletniciseră cu asemenea 
meşteşuguri, de îndată ce s-au înţolit nu mai pot suferi ticăloşia acestor 

meşteşuguri grele? Aşadar, cum va sta această cetate? Dând bani bogaţii, 
zici tu, îşi vor cumpăra toate acestea de la cei săraci. Prin urmare, aceia nu 
sunt îndestulați numai cu dânşii, dacă au trebuinţă şi de alţii.” (Comentariile 
sau Tâlcuirea Epistolei întâi către Corinteni, omila XXXIV, pp. 365-366) 


„Nimic nu-l duce pe om mai aproape de trufie şi nu-l 
îndepărtează mai mult de ceilalți decât credinţa că este liber şi nu are 
nevoie de nimeni. Dumnezeu ne-a făcut în aşa fel, încât avem 
nevoie unul de celălalt. Chiar dacă eşti înţelept, tot ai nevoie de 
ajutorul semenilor tăi. Crezând că nu ai nevoie de ajutor, eşti cel mai 
nebun şi mai slab dintre toţi oamenii. Pentru că, dacă nu ai ajutor, 
nu se va găsi nimeni care să te îndrepteze atunci când greşeşti în 
mod inevitabil în această viaţă şi, astfel, Îl vei mânia pe Dumnezeu.” 
(Din vol. Problemele vieţii, p. 363) 


AMÂNAREA (faptelor bune şi folositoare) 


„Într-adevăr nimic nu tulbură atât de mult viaţa noastră cât amânarea 
şi zăbovirea săvârşirii faptelor bune. Adeseori amânarea a făcut să pierdem 
totul.” (Omilii la Matei, omiha XVI, X, în col. PSB, vol. 23, p. 215) 


ANATEMA 


„Ce este anatema? Ascultă-l tot pe el ce spune: Ce! ce nu iubeşte pe 
Domnul, să fie anatema! (| Corinteni 16, 22), adică despărțit şi străin să fie 
de toate ale Domnului. După cum de lucrul consfințit lui Dumnezeu nimeni 
nu ar cuteza să se atingă cu mâinile oricum, şi nici să se apropie, tot astfel 
este şi cu cel despărțit de Biserică, cu cel exclus din adunările credincioşilor, 
CăCI şi acesta este dat la o parte. Pe unul ca acesta, deci, Apostolul îl numeşte 
anatema, în sens cu totul contrar, şi porunceşte de a fugi toți de el cu groază 
mare. 

De lucrul afierosit lui Dumnezeu nimeni n-ar îndrăzni a se apropia, 
pentru cinstea şi respectul cuvenit Celui ce 1 s-a afierosit, pe când de cel rupt 
de Biserică toți trebuie a se despărți, în sens cu totul contrar. Aşa că, deşi 
despărțirea este una şi aceeaşi, căci şi unul şi altul este înstrăinat de contactul 
cu cei mai mulți, totuşi felul sau modul despărțirii nu este unul şi acelaşi, 
căci acesta din urmă este cu totul contrar celui dintâi. De cel dintâi se 
depărtau ca fiind afierosit lui Dumnezeu, iar de cel de-al doilea ca fiind 
înstrăinat de Dumnezeu şi rupt de Biserica Sa.” (Omilii la Epistola către 
Romani a Sfântului Apostol Pavel, omilia XVI, p. 304) 

„Nimeni dintre voi, mult iubiţilor, n-a avut atâta dragoste pentru 
Hristos câtă a avut sfântul suflet al lui Pavel! Nimeni dintre oameni, afară 
numai de el, n-a fost cu îndrăznire a rosti asemenea cuvinte; îi ardea sufletul 
spunând: Împlinesc lipsurile necazurilor lui Hristos, în trupul meu (Coloseni 
1, 24); şi: Că aş fi dorit eu însumi a fi anatema de la Hristos pentru fraţii 
mei (Romani 9, 3) şi, iarăşi: Cine este slab şi eu să nu fiu slab? (| Corinteni 
11, 29). A avut atâta dragoste pentru Hristos! Cu toate acestea, n-a ocărât pe 
nimeni, n-a silit pe nimeni, n-a dat anatema pe nimeni. De-ar fi făcut acestea, 
n-ar fi adus lui Dumnezeu atât de multe neamuri şi atâtea cetăți întregi! 
Dimpotrivă, făcea acestea vorbind frumos, rugând, îndemnând, deşi era 
umilit, lovit, pălmuit şi luat în râs de toţi.” (Despre anatemă, în vol. Omilii 
la săracul Lazăr. Despre soartă şi Providenţă..., p. 374) 


„Rogu-vă, dar, pe voi toţi, să fiți următori lui Pavel, şi eu împreună cu 
voi. Dacă Domnul, Care cunoaşte mai dinainte gândul şi voinţa fiecăruia, 
Care ştie mai dinainte rostul fiecăruia dintre noi, a făcut aceasta, spre a 
revărsa asupra noastră darurile şi dărnicia Sa — căci Dumnezeu nu ne-a zidit 
spre rele — învrednicindu-se astfel de bunătățile cele de obşte, pentru că vrea 
ca toţi să fim următori ai Lui, pentru ce tu lucrezi împotrivă, tu, care te duci 
la Biserică spre a săvârşi jertfa Fiului lui Dumnezeu?” (Despre anatemă, în 
vol. Omilii la săracul Lazăr. Despre soartă şi Providenţă..., p. 375) 


„lată, eu îmi împlinesc slujba mea! Iată, rogu-vă, hirotonia nu dă 
putere de stăpân, nu înalță, nu duce la tiranie.” (Despre anatemă, în vol. 
Omilii la săracul Lazăr. Despre soartă şi Providenţă..., p. 375) 


„Împlinindu-mi dar slujba, cu stăruinţă vă rog să vă depărtaţi de un 
păcat aşa de mare. Cel pe care vrei să-l aduci sub blestem este sau viu şi în 
viața aceasta muritoare, sau mort. Dacă este încă în viaţa de aici, păcătuieşti 
de vrei să ţii departe de Hristos pe un om care se poate întoarce, care se 
poate schimba din rău în bine; iar dacă e mort, păcătuieşti cu mult mai 
mult.” (Despre anatemă, în vol. Omilii la săracul Lazăr. Despre soartă şi 
Providenţă..., p. 316) 


„Stai departe, rogu-vă, de un păcat atât de mare! Iată, spun şi 
mărturisesc înaintea lui Dumnezeu şi înaintea aleşilor Lui îngeri, că păcatul 
acesta are să ne fie în ziua judecății pricină de mare chin şi de foc nestins. 
Dacă în pilda celor zece fecioare, au fost izgonite din cămara cea de nuntă, 

din pricina împietririi inimii lor, fecioarele care duseseră o viaţă strălucită şi 
plină de credință, fundcă Stăpânul a toate văzuse faptele lor, cum vom putea 
fi învredniciți de mântuire noi, care trăim fără nici o grijă şi ne purtăm fără 
milă cu aproapele nostru? De aceea, rogu-vă, să nu ascultați cu nepăsare 
astfel de cuvinte.” (Despre anatemă, în vol. Omilii la săracul Lazăr. Despre 
soartă şi Providenţă..., pp. 376-377) 


„Negreşit, trebuie să anatemizăm învăţăturile eretice, cele potrivnice 
învățăturilor primite de noi, să condamnăm învățăturile hpsite de credință, 
dar să cruțăm cu toată grija pe oameni şi să ne rugăm pentru mântuirea lor.” 
(Despre anatemă, în vol. Omilii la săracul Lazăr. Despre soartă şi 
Providenţă..., p. 377) 


„Te întreb: Ce vrea să însemne cuvântul acesta pe care-l spui: Să fie 
anatema? Ştii oare ce spui? Îţi dai seama ce grăieşti? Cunoşti puterea 
acestui cuvânt? 

Vei găsi, într-adevăr, în Scriptura cea de Dumnezeu insuflată 
rostindu-se anatema peste Ierihon: Și toată cetatea aceasta Îi va fi anatema 
(va fi pusă deoparte) Domnului Dumnezeului tău (losua 6, 17). Şi până în 
ziua de azi este printre noi acest obicei, să se spună: Cutare a făcut aceasta, 
a făcut anatemă (ofrandă) în acest loc. oare aceasta să fie anatema pe care tu 
o rosteşti? Nu! Căci prin această anatemă se înţelege o faptă bună, un dar 
făcut lui Dumnezeu. Tu, însă, ce vrei să spui când rosteşti: anatema!? lată ce 
vrei să spui!: Să fie dat diavolului, să nu mai aibă parte de mântuire, să 
ajungă străin de Hristosl. 

Cine eşti tu de ţi-ai luat această stăpânire şi aceasta mare putere? La 
ziua judecății Fiul lui Dumnezeu va sta pe scaunul de judecată şi va pune 
oile de-a dreapta Sa, şi caprele, de-a stânga (Matei 25, 33). Pentru ce ţi-ai 
luat o râvnă atât de mare, cu care a fost învrednicită numai ceata Apostolilor 
ŞI cei care au fost, cu adevărat, după toată rânduiala, urmaşii lor, plini de har 
şi de putere? Aceştia, păzind cu toată luarea-aminte porunca lui Hristos, ca şi 
cum şi-ar fi scos ochiul cel drept (Matei 5, 29), aşa alungau pe eretici din 
Biserică. Aceasta arată marea lor milă şi durere; căci se taie un mădular de 
seamă. Pentru aceea l-a şi numit Hristos ochiul cel drept, pentru a arăta mila 
celor care-l alungau pe cel potrivnic dreptei-credinţe. De aceea Apostolii şi 
urmaşii lor au fost, şi în această privinţă ca şi în toate faptele lor, cu multă 
luare-aminte: condamnau şi alungau ereziile, dar nu aduceau pe nici unul 
dintre eretici sub blestem. Se pare că se pare că Apostolul Pavel a fost silit 
numai în două împrejurări să rostească anatema; dar n-a dat anatemei pe 
cineva anume: o dată în Epistola către Corinteni, spunând: Dacă cineva nu-L 

iubeşte pe Domnul nostru lisus Hristos, să fie anatema! (| Corinteni 16, 22), 
şi altă dată în Epistola către Galateni: Dacă cineva vă propovăduieşte 
altceva decât ceea ce ați primit, să fie anatema! (Galateni 1, 9). 

Cu ce te-mpotriveşti? Ceea ce nimeni din cei ce au primit această 
putere n-a făcut şi nici n-a îndrăznit să facă, aceea îndrăzneşti să faci tu, 
lucrând împotriva tainei iconomiei întrupării şi a pătimirii mântuitoare a 
Domnului şi luând-o înaintea judecății Împăratului? 

Vreţi să aflați ce a grăit un sfânt, unul de mai înainte de noi, un urmaş 
al Apostolilor, care a fost învrednicit şi de mucenicie'*? Acest sfânt, acest 
sfânt, ca să arate cât de greu este cuvântul: Să fie anatema!, s-a folosit pentru 
aceasta de o pildă. După cum un om de rând care se îmbracă în purpură 
împărătească — este ucis ca uzurpator, şi el, şi cei ce l-au ajutat, tot astfel 
şi cei ce, slujindu-se de poruncile Domnului, aduc sub blestemul Bisericii pe 
un om, aduc asupra lor cea mai mare pierzanie, pentru că răpesc dreptul de 
judecător al Fiului. Socotiţi oare că este o faptă fără însemnătate a osândi pe 
cineva cu o astfel de sentință, înainte de vremea judecății şi înainte de 
Judecător? Cuvântul acesta, anatema, prin înţelesul pe care-l are, ne separă 
cu totul de Hristos.” (Despre anatemă, în vol. Omilii la săracul Lazăr. 
Despre soartă şi Providenţă..., pp. 371-372) 


ANIMALELE (sufletul animalelor) 


„..„. sângele este sufletul animalului”. (Omilii la Facere, omiha 
XXVII, IV, în col. PSB, vol. 21,p. 341) 


APOSTOLII (- oameni simpli şi necărturari) 


„Când €elinii zic că apostolii au fost oameni proşti, noi atunci să 
adăugăm că au fost necărturari, fără ştiinţă, săraci, oameni de rând, 
nepricepuţi şi neînsemnați. Acestea nu sunt spre hula apostolilor, ci spre 
slava lor, dacă astfel fiind ei, s-au arătat mult mai străluciți decât întreaga 
lume. Aceşti proşti şi necărturari s-au luptat vitejeşte cu puternicii şi cu 
înţelepţi, cu tiranii şi cu toţi cei ce se făleau în bogății, slavă şi în toate cele 
omeneşti. De aici se învederează că mare este puterea crucii şi că toate 
acestea nu s-au făcut prin putere omenească, căci toate cele petrecute nu au 
fost după fire, ci mai presus de fire. Şi când se face ceva mai presus de fire, 
fiind totodată bun şi folositor pentru om, atunci este cu totul învederat că 





" Referire la Ignatie Teoforul. 

ceea ce se face vine prin puterea şi lucrarea Pronici. Gândeşte-te bine: 
pescarul, făcătorul de corturi, vameşul, prostul, necărturarul, toți aceştia 
venind din Palestina, ţara aceea îndepărtată, au izgonit, aşa-zicând, din 
propriile lor credinți pe filosofi, pe ritori, pe cei stăpâni de cuvânt, şi pe toți 
aceştia i-au stăpânit într-un timp scurt, având a se lupta cu multe primejdii, 
căci năvăliseră asupra lor popoarele, împărații (ba chiar însăşi firea parcă se 
lupta împotriva lor), obiceiurile cele învechite, dracii înarmaţi, diavolul 
tulburat şi punând în mişcare totul, pe împărați, pe stăpânitori, pe neamuri, 
pe varvari, pe elini, pe filosofi, pe ritori, pe sofişti, pe logografi, punând în 
mişcare legile, tribunalele, pedepsele cele de tot felul, miile de morţi şi 
feluritele cazne — şi cu toate acestea, iată că totul se răsturna, totul se dădea 
la o parte când apostolii grăiau, întocmai ca şi praful cel uşor şi mărunt care 
nu poate să se împotrivească vânturilor celor puternice.” (Comentariile sau 
Tâlcuirea Epistolei întâi către Corinteni, omila III, p. 29) 


APOSTOLII (au fost împuterniciți de Hristos să propovăduiască şi să facă 
minuni) 


„Uită-mi-te cine au fost cei care au auzit aceste porunci aspre şi grele! 
Oameni fricoşi şi de rând; oameni fără ştiinţă de carte şi neînvăţați; oameni 
necunoscuți; oameni care nu cunoşteau deloc legile civile; oameni care nu 
luaseră niciodată cuvântul în agora; pescari şi vameşi; oameni plini de 
nenumărate scăderi. Dacă suferințele acelea erau în stare să tulbure chiar pe 
oamenii tari şi mari, cum de n-au fost în stare să doboare şi să înspăimânte 
pe nişte oameni lipsiţi de experienţă, pe nişte oameni cărora niciodată nu le-a 
trecut prin minte că pot face aşa ceva vreodată? Şi nu i-a doborât! 

- Era şi firesc, ar putea să-mi spună cineva; că Domnul le-a dat putere 
să curețe leproşi, să alunge draci. 

- Dar îți voi spune şi eu, că tocmai puterea aceasta mai cu seamă era 
în stare să-i înspăimânte, că ei, care înviau morți, tocmai ei, să sufere acele 
groaznice chinuri: tribunalele, închisorile, războiul tuturor şi ura obştească a 
lumii, tocmai €i, să îndure nişte chinuri ca acelea, ei, care făceau minuni. 

- Şi care le era mângâserea în faţa acestor suferinţe? 

- Puterea Celui Care 1-a trimis! Aceasta e pricina că, înainte de toate, 
Hristos le-a dat ucenicilor această mângâiere, spunându-le: Jată, Eu vă trimit 
pe voi! Vă este de ajuns aceasta spre mângâierea voastră! Vă este de ajuns 
aceasta ca să vă dea curaj şi să nu vă temeți de nimic din cele ce vor veni 
asupra voastră! 

- Ai văzut autoritate? Ai văzut stăpânire? Ai văzut putere nebiruită? 
Cele spuse de Hristos au acest înțeles: Să nu vă tulburați, spune Domnul 

ucenicilor Săi, că, trimițându-vă în mijlocul lupilor, vă poruncesc să fiţi ca 
oile şi ca porumbeii! Puteam să fac cu totul dimpotrivă, să nu vă las să 
suferiți ceva, nici să cădeţi ca oile pradă lupilor, ci puteam să vă fac mai 
înfricoşători decât leii! Dar aceasta vă e mai de folos; aceasta vă face şi pe 
voi mai străluciți şi aceasta propovăduieşte şi puterea Mea!”. (Omilii la 
Matei, omilia XXXIII, I, în col. PSB, vol. 23, pp. 407-408) 


„Vai, cât de mare este puterea Celui Care a grăit, cât de mare filozofia 
celor care au ascultat! Se cuvine să te minunezi mult că ucenicii n-au luat-o 
la fugă îndată ce au auzit acestea! Erau doar nişte oameni care se temeau şi 
de umbra lor, care n-au mers mai departe de lacul în jurul căruia pescuiau. 
Cum de nu s-au gândit şi nu şi-au spus: Unde vom găsi scăpare? Tribunalele 
sunt împotriva noastră, împărații împotriva noastră, domnitorii, sinagogile 
iudeilor, popoarele elenilor, conducătorii şi supușii! Prin cele spuse, 
Domnul nu le-a vorbit mai dinainte numai de Palestina şi de suferințele de 
acolo, ci i-a lăsat să înțeleagă şi luptele de pe toată fața pământului, 
spunându-le: Veţi fi duşi înaintea împăraţilor şi domnilor, arătându-le că mai 
târziu are să-i trimită la predicatori şi la păgâni. 

Ai pornit cu război pe toată lumea împotriva noastră, puteau spune 
ucenicii; ai înarmat împotriva noastră pe toți locuitorii pământului, popoare, 
trani, împărați! lar cuvintele pe care ni le-ai spus mai târziu sunt mult mai 
înfricoşătoare, că din pricina noastră oamenii vor ajunge ucigaşi de frați, de 
copii, de părinți, că ne-ai spus: Va da frate pe frate la moarte şi tată pe fiu şi 
se vor scula fiii asupra părinților şi-i vor ucide (Matei 10, 21). Cum vor mai 
crede oamenii în cuvântul nostru când vor vedea că din cauza noastră copiii 
sunt ucişi de părinți, frații de frați şi toate sunt pline de sânge? Nu ne vor 
alunga, oare, de pretutindeni ca pe nişte demoni blestemați, ca pe nişte 
ticăloşi, ca pe nişte pustiitori ai întregii lumi, văzând că pământul este plin 
de sângele rudelor şi de nişte crime ca acestea? Bună va fi, oare, pacea pe 
care o vom da în casele în care intrăm, când le umplem de atâtea crime? 
Dacă am fi mai mulți, şi nu doisprezece! Dacă n-am fi nişte oameni simpli şi 
fără de carte, ci nişte înţelepţi, nişte retori, nişte oameni destoinici la cuvânt! 
Dar, mai bine spus, dacă am fi împărați care au oştiri şi bogăţie de bani! 
Cum vom putea convinge pe cineva de adevărul învățăturii noastre, când noi 
aprindem războaie civile, ba chiar războaie cu mult mai cumplite decât 
războaiele civile? Care om va da ascultare cuvintelor noastre, chiar dacă noi 
nu ne-am îngriji deloc de scăparea noastră? 

Dar ucenicii nici n-au gândit aşa, nici n-au grăit aşa şi nici nu l-au 
cerut Domnului socoteală de poruncile date lor, ci 1 s-au supus, L-au 
ascultat. Aceasta, nu datorită numai virtuții lor, ci şi înţelepciunii 

învățătorului. Uită-te că Domnul a împreunat cu fiecare suferință o 
mângâiere. Despre cei care nu-i vor primi, a spus: Mai uşor va fi pământului 
Sodomei şi Gomorei în ziua judecății decât oraşului aceluia (Matei 10, 15). 
Acum iarăşi, după ce a spus: Veţi fi duşi înaintea domnilor şi împăraților, a 
adăugat: Pentru Mine, spre mărturie lor şi neamurilor. Nu mică e 
mângâierea de a suferi chinuri pentru Hristos şi de a fi mărturie acelora! Că 
Dumnezeu îşi îndeplineşte totdeauna planurile Sale, chiar dacă nici un om 
nu ia aminte. Cu aceste cuvinte îi mângâie Domnul pe ucenicii Săi, nu din 
pricină că ucenicii doreau pedepsirea altora, ci pentru ca ucenicii să fie 
încredințați că îl vor avea, în orice împrejurare, alături de ei pe Cel Care le-a 
spus şi ştia mai dinainte acestea; şi să fie încredinţaţi de asemenea că nu vor 
suferi pentru că ar fi nişte răi şi mişte ciumaţi”. (Omilii la Matei, omilha 
XXXIII, III, în col. PSB, vol. 23, pp. 409-411) 


„Nu erau îngeri din cer, ci oameni care arătau în trupul acesta 
omenesc virtutea puterilor celor netrupeşti. Nu s-au pogorât îngerii cei 
de sus Jos, ci minunat lucru era că oamenii cei de jos s-au urcat la 
virtutea îngerilor de sus. Nu mergeau pe pământ cu sufletele dezbrăcate 
de trup, ci, rămânând în trupuri, au ajuns prin voinţă îngeri. Şi ca să afli 
că nici pedeapsa de la început, când Dumnezeu a spus: Pământ eşti şi în 
pământ te vei întoarce (Facerea 3, 19), n-a fost pedeapsă, te-a lăsat să 
rămâi pe pământ, ca să se arate într-un chip mai strălucit puterea 
Duhului, putere ce a săvârşit astfel de fapte printr-un trup de lut. Puteai 
vedea limbă de lut poruncind dracilor; puteai vedea mână de lut 
vindecând bolile; dar, mai bine spus, nu puteai vedea numai mâna de 
lut, ci, ceea ce era cu mult mai minunat, puteai vedea că umbra 
trupurilor de lut biruia şi moartea, şi puterile cele netrupeşti, adică pe 
draci. Şi după cum, când se arată soarele, întunericul dispare, fiarele se 
afundă în vizuinile lor, ucigaşii, tâlharii şi jefuitorii de morminte fug în 
vârfurile munţilor, tot aşa şi când se arăta Petru şi grăia, dispărea 
întunericul rătăcirii, pleca diavolul, fugeau dracii, piereau suferințele 
trupurilor, se vindecau bolile sufletelor, se izgonea toată răutatea şi se 
întorcea pe pământ virtutea. Şi după cum, dacă ai putea scoate din 
visteriile împărăteşti pline cu aur şi pietre preţioase o singură piatră 
scumpă, cât de mică, din cele ce se găsesc înăuntru, te-ai îmbogăți tare 
fiind în posesia ei, tot aşa şi fiecare cuvânt care ieşea din gura 
Apostolilor dădea mare bogăție duhovnicească, pentru că erau vistierii 
împărăteşti gurile acelora, aveau în ele cămări de tămăduiri. Puteai 
vedea, într-adevăr, atunci că sunt cu mult mai dorite decât aurul şi 
decât piatra prețioasă cuvintele Domnului (Ps., 18, 11). Ceea ce nu 

putea săvârşi aurul, nici piatra prețioasă, aceea săvârşeau cuvintele lui 
Petru. Câţi talanţi de aur ar fi putut vindeca oare pe ologul din naştere? 
Dar cuvântul lui Petru a putut vindeca această slăbiciune a firii. A spus: 
În numele lui lisus Hristos, scoală-te şi mersi (Fapte, 3, 6), şi cuvântul 
s-a făcut faptă. Ai văzut că sunt cu mult mai dorite cuvintele lui Petru 
decât aurul şi piatra prețioasă? Ai văzut că gurile Apostolilor erau 
vistierii împărăteşti? Apostolii au fost cu adevărat doctori ai lumii, 
plugari ai lumii, cârmaci ai lumii. Doctori, pentru că vindecau bolile. 
Plugari, pentru că însămânțau cuvântul dreptei credințe. Cârmaci, 
pentru că au pus capăt furtunii înşelăciunii.” (Omilia 1 la Rusalii, |, în 
vol. Predici la sărbători împărăteşti şi cuvântări de laudă la sfinţi, pp. 
203-204) 


„Nu vă spuneam eu la slujba de mai înainte că minunile de după 
răstignire au fost mai mari decât cele de dinainte de răstignire? Nu v-am 
dovedit asta şi cu minunile Apostolilor, şi cu dragostea lor de Hristos? Nu vă 
spuneam că Hristos, înainte de răstignire, învia morții cu porunca, iar mai 
târziu doar umbrele robilor Săi făceau asta? Nu vă spuneam că înainte de 
răstignire Hristos făcea minuni cu porunca, iar după răstignire robii Lui au 
făcut minuni mai mari folosind numele Lui? Nu vă spuneam că duşmanilor 
Apostolilor le-a fost zguduită conştiinţa? Nu vă spuneam că au biruit toată 
lumea, că au fost mai mari minunile de după răstignire decât cele de 
dinaintea răstignirii?” (Despre schimbarea numelor, cuv. |, în vol. Despre 
schimbarea numelor. Despre răbdare. Despre milostenie..., p. 16) 


APOSTOLII (au fost învăţaţi de Duhul Sfânt în tot adevărul) 


„Apostolii nu se coborau din munte, purtând, ca Moisi, în mâini table 
de piatră, ci purtând în sufletul lor Duhul cel Sfânt; erau o vistierie şi un izvor 
de învățături, de harisme şi de toate bunătăţile; prin harul Duhului erau, 
pretutindeni pe unde mergeau, cărți şi legi însuflețite. Aşa au atras la credință 
pe cele trei mii de suflete, aşa pe cele cinci mii de suflete, aşa popoarele lumii, 
pentru că prin limba lor vorbea Dumnezeu cu toţi cei ce se apropiau de ei”. 
(Omilii la Matei, omila 1, |, în col. PSB, vol. 23, p. 16) 


„Duşmanii îi aveau în puterea lor, iar ei erau doisprezece oameni: 
simpli, înlănțuiți, biciuiți, purtaţi de colo-colo; dar nu li s-a putut închide 
gura; ci după cum nu-i cu putinţă să înlănțuieşti raza de soare, tot aşa şi 
limba acelora. Pricina? Nu erau ei cei care vorbeau, ci puterea Duhului! Aşa 
a învins şi Pavel pe Agripa (Fapte 25, 23-26, 32) şi pe Neron, care a întrecut 

pe toți oamenii în răutate. Domnul, spune Pavel, mi-a stat în ajutor şi m-a 
izbăvit din gura leului Ul Tim. 4, 17). Tu, însă, minunează-te de ucenicii 
Domnului, că îndată ce au auzit pe Domnul spunându-le: Nu vă îngrijiţi, au 
crezut, au ascultat şi nimic din cele înfricoşătoare nu i-a spăimântat. lar dacă 
spui că Domnul le-a dat destulă mângâiere prin cuvintele: Duhul Tatălui 
nostru va fi Cel Ce grăieşte, apoi, tocmai pentru aceasta mai cu seamă mă 
minunez de ei că nu s-au îndoit, nici n-au cerut Domnului să-i scape de 
chinuri şi de suferințe. Şi aveau să le sufere nu doi sau trei ani ci toată viața 
lor”. (Omilii la Matei, omilia XXXIII, IV, în col. PSB, vol. 23, p. 413) 


„+... Scriind odinioară Pavel lui Tit, iar când spun Pavel, nu spun 
numai Pavel, ci şi Petru, şi lacov şi loan şi toată ceata Apostolilor. Căci 
după cum într-o liră sunt diferite coarde, dar una e cântarea, tot astfel şi 
în ceata Apostolilor felurite sunt persoanele, dar una e învățătura, 
pentru că unul este şi Meşterul, Duhul cel Sfânt, Care mişca sufletele 
acelora.” (Cuvânt de laudă la Sfântul sfinţit Mucenic Ignatie, 
Purtătorul de Dumnezeu, care a fost arhiepiscop al Antiohiei celei 
Mari; a fost dus la Roma şi a suferit acolo mucenicia şi de acolo a fost 
adus iarăşi în Antiohia, II, în vol. Predici la sărbători împărăteşti şi 
cuvântări de laudă la sfinţi, p. 375) 


APOSTOLII („a lui Hristos bună mireasmă suntem”) 


„Cuvintele a /ui Hristos bună mireasmă suntem, mi se pare că au o 
îndoită tâlcuire. Sau că prin aceste cuvinte se spune că, murind noi păcatului, 
ne-am adus ca jertfă Lui, sau că suntem bună mireasmă a jertfei lui Hristos. 
Este ca şi cum ar zice cineva: bună mireasmă a acestei jertfe este mirosul 
acesta al vostru. Deci sau că aceasta învederează numele de bună mireasmă, 
sau, după cum am spus, că adică în fiecare zi se jertfesc pentru Hristos.” 
(Tâlcuiri la Epistola a doua către Corinteni, omilia V, p. 60) 


APOSTOLII (propovăduirea lor) 


„ȘI sigur, noi vedem cu ochii noştri această schimbare minunată: 
aceşti ucenici, care erau înainte atât de timizi şi de fricoşi, după ce au primit 
apoi Duhul Sfânt, aruncându-se în mijlocul pericolelor, al năpastelor, al 
fiarelor sălbatice, pe mare şi expunându-se cu îndrăzneală la orice chinuri; 
oameni fără carte şi fără studiu, oameni din poporul obişnuit vorbeau cu atâta 





ej] Cor., 2, 15. 

tărie şi siguranţă (...) Duhul Sfânt îi face de fier, îi face vulturi şi nu permite 


ca ceva omenesc să-i răstoarne.” (Comentar la Evanghelia de la loan, omilia 
LXXV, 5, p. 389) 


„Ucenicii, înainte de a învăţa ceea ce trebuiau să ştie, înainte de a fi 
primit harul Duhului Sfânt, erau extrem de timizi; dar după aceea, au fost 
mai curajoşi decât leii. Petru însuşi, pe care singure amenințările unei 
slujnice au fost în stare să-l înfricoşeze, expus apoi la mii de pericole, lovit 
cu lovituri de bici, răstignit pe cruce cu capul în jos, nu mai păstrează 
tăcerea; şi ca şi cum le-ar fi suferit în vis aceste chinuri, el vorbeşte cu 
libertate destul de mare şi cu siguranță, dar nu înainte de crucea şi moartea 
dumnezeiescului Mântuitor.” (Comentar la Evanghelia de la loan, omilia 
LXXVI, 1, p. 391) 


„Spre ascultarea credinţei, adică: nu Apostolii erau cei ce aveau 
merite, ci darul care lucra prin ei şi-i predispunea la aceasta. Treaba lor era 
ca să umble prin lumea întreagă şi să predice, însă cel ce-i convingea pe 
ascultători şi-i făcea să creadă era harul lui Dumnezeu, care lucra prin ei, 
precum zice şi Luca: A deschis inima lor (Faptele Apostolilor 16, 14); şi 
iarăşi: Cărora s-a dat a asculta cuvântul lui Dumnezeu.” (Omilii la Epistola 
către Romani a Sfântului Apostol Pavel, omiha I, p. 23) 


„Să rumegăm în noi acest fapt de căpetenie, care nu este mic şi de 
puţină însemnătate, şi să le spunem totdeauna: Cum s-a putut ca cei slabi şi 
neputincioşi să covârşească pe cei tari? Cum s-a putut ca cei doisprezece să 
cucerească lumea întreagă, folosindu-se nu de aceleaşi arme, ci fără nici o 
armă luptându-se cu cei înarmați? Căci, spune-mi: Dacă doisprezece bărbaţi, 
fără nici o pricepere în meşteşugul războinic, s-ar arunca într-un şir 
nemărginit de ostaşi înarmaţi până-n dinți şi dacă cei doisprezece ar fi lipsiţi 
nu numai de arme, ci încă şi slabi cu trupul, şi cu toate acestea chiar de li s- 
ar arunca din rândul oştirii mii de săgeți, ei n-ar pătimi nimic, şi deşi ar avea 
în trupurile lor înfipte toate săgețile, ei n-ar suferi nici o vătămare, şi la urmă 
ar învinge şi ar zdrobi cu desăvârşire întreaga oaste, fără ca dânşii să se 
folosească de arme, ci apărându-se numai cu mâinile, şi pe unii i-ar sfâşia, 
iar pe alţii i-ar lua în robie, fără ca vreunul din ei să fi căpătat vreo rană — 
oare ar putea zice cineva că ceea ce s-a petrecut aici a fost ceva omenesc? 
Cu toate că biruinţa apostolilor a fost cu mult mai minunată decât a acestora, 
fiindcă dacă pare lucru minunat a nu fi cineva străpuns de săgeți, deşi este 
gol şi dezarmat, apoi cu mult mai minunat este să vezi pe pescar, pe prost şi 

necărturar covârşind pe cel învăţat şi plin de toată ştiinţa omenească, să-l 
vezi că poartă cu sine o aşa de mare iscusinţă, încât să nu poată fi împiedicat 
în drumul său nici de nimicnicia lui, nici de sărăcie, nici de primejdii, nici de 
obiceiurile ce le avea mai înainte, nici de asprimea cea mare a poruncilor ce 
se dau împotriva lui, nici de mule de morți ce-i stau în față, nici de vrednicia 
celor ce înşelau pe alții şi nici de mulțimea celor înşelați !” (Comentariile 
sau Tălcuirea Epistolei întâi către Corinteni, omiha III, pp. 29-30) 


„Ceea ce vameşii şi pescarii au putut să facă cu harul lui Dumnezeu, 
aceia, filosofii, ritorii, tiranii şi întreaga lume, nici măcar n-au putut să-şi 
închipuie.” (Comentariile sau Tăâlcuirea Epistolei întâi către Corinteni, 
omilia IV, p. 38) 


„Cum că propovăduirea este Dumnezeiască se vădeşte din următorul 
fapt: Cum le-a venit în minte celor doisprezece oameni simpli ca să 
săvârşească astfel de lucruri, petrecându-şi timpul în pustietăți, pe eleştee şi 
râuri, şi niciodată cugetând a se duce îndată în cetate sau în târguri? Cum le- 
a venit lor în minte ca să se împotrivească lumii întregi? Cum că ei erau 
fricoşi şi nerăbdători, o arată cel ce a scris despre dânşii (Luca), care nu s-a 
dat în lături şi nici nu a putu să sufere a le ascunde cusururile lor, ceea ce şi 
este o mare dovadă de adevăr. Deci ce spune el despre dânşii? Că Hristos, 
fiind dus de ostaşi, după atâtea minuni unii au fugit, iar cel ce a rămas pe 
lângă dânsul, care era şi verhovnicul apostolilor, s-a lepădat de dânsul ! Cum 
oare cei doisprezece, care chiar trăind Hristos, nu puteau suferi furia 
iudaicească, iar după ce ela murit, s-a înmormântat şi nu a mai înviat, după 
cum ziceţi, nici nu a mai vorbit cu dânşii şi nici nu le-a insuflat curaj, cum, 
ZIC, aceşti oameni s-au pus de-a curmezişul lumii întregi? Oare nu şi-au fi zis 
într-înşii: Dar ce va să zică aceasta? Pe sine nu s-a mântuit, şi va putea 
ajuta nouă? Trăind, el nu a putut să se apere pe sine, şi fiind mort, ne va 
întinde nouă o mână de ajutor? Fiind în viaţă, el nu a supus nici un neam, şi 
noi să înduplecăm o lume întreagă numai cu numele lui? — Și cum s-ar putea 
nu doar să facem aceasta, dar chiar să şi cugetăm? Deci de aici se vădeşte 
că dacă ei nu l-ar fi văzut înviat şi n-ar fi luat dovada cea mare a puterii lui, 
nu s-ar fi azvârlit într-un joc atât de primejdios. Chiar de ar fi avut ei mii de 
prieteni, oare nu îndată i-ar fi făcut duşmani, punând în mişcare obiceiuri 
vechi şi strămutând hotarele părinteşti? Dar iată că dânşiu acum şi-au făcut 
duşmani şi pe ai lor, şi pe cei străini. Chiar de ar fi fost ei foarte cinstiți de 
către cei din afară (adică de neamuri), totuşi, oare nu i-ar fi disprețuit cu toţii 

pentru că aduceau o viaţă nouă şi nevăzută până atunci? Acum însă ei erau 
străini de toată lumea şi era firesc ca să fie urâţi şi disprețuiți de toți.” 
(Comentariile sau Tâlcuirea Epistolei întâi către Corinteni, omulia IV, p. 
39) 


„... să vedem cum le-a venit lor în minte şi în ce s-ar fi bizuit să 
covârşească lumea, dacă nu ar fi văzut pe Hristos înviat. Nu cumva şi-au 
ieşit din minţi, ca să se gândească la aşa ceva, cum s-ar întâmpla? — Fiindcă 
într-adevăr covârşeşte orice nebunie ca ci să aştepte de a săvârşi un 
asemenea lucru fără harul Dumnezeiesc. Cum de l-au săvârşit, dacă au fost 
nebuni şi ieşiţi din minți? Şi dacă au fost cu mintea întreagă — după cum au 
dovedit lucrurile — cum acei doisprezece oameni, fără ca să ia vreo chezăşie 
vrednică de crezare din ceruri, şi fără ca să se bucure de ajutorul de sus, s-au 
azvârlit în atâtea şi atâtea primejdii grozave? Cum de s-au luptat vitejeşte cu 
pământul şi cu marea, spre a schimba obiceiurile întregii lumi, ce erau atât 
de înţepenite în trecerea timpurilor, şi cum au putut ei să stea în luptă cu o 
aşa bărbăție? Şi ceea ce este mai mult încă, că ei, chemând omenirea la cer şi 
la bunătățile de acolo, cereau pe de altă parte dispreţuirea bunătăților de aici; 
dar atunci în ce se bizuiau ei ca să încredinţeze pe ascultători? Şi cel puţin 
dacă ar fi fost crescuţi în slavă, bogăție, în stăpânii şi învăţătură, şi poate că 
nici aşa nu le-ar fi fost îngăduit a se încumeta la un lucru atât de greu — dar 
cel puţin aşteptarea lor ar fi avut oarecare cuvânt — dar acum iată că unii 
dintr-înşu se îndeletniceau cu pescuitul pe bălți, alții cu cusutul pieilor şi 
facerea de corturi, iar alții cu slujbe la vamă. Dar nici una din aceste 
îndeletniciri nu era atât de îndemânatică spre filosofie, şi spre a încredința pe 
cineva de a-şi închipui lucruri mari, şi mai cu seamă când nu are pilde.” 
(Comentariile sau Tălcuirea Epistolei întâi către Corinteni, omilia V, p. 48) 


„.„„. dacă propovăduirea nu a fost vestită prin înţelepciunea 
omenească, apoi aceasta nu este o împuţinare sau o micime a ei, ci încă o 
mare podoabă şi o mare laudă. Aceasta tocmai că o arată a fi dumnezeiască 
şi că rădăcinile ei le are de sus din ceruri.” (Comentariile sau Tălcuirea 
Epistolei întâi către Corinteni, omilia VI, p. 56) 


„... nu le-ar fi venit în minte apostolilor să propovăduiască ceea ce au 
propovăduit, dacă nu s-ar fi bucurat de harul Dumnezeiesc, şi că fără de 
ajutorul harului nu numai că nu ar fi izbutit, dar chiar nici nu s-ar fi gândit la 
aşa ceva. Haideţi încă şi astăzi să ne îndreptăm cuvântul tot la aceasta şi să 

dovedim că era cu neputinţă chiar a se gândi la aceasta, dacă nu ar fi avut pe 
Hristos cu dânşii; şi nu numai din pricină că se puneau cei slabi împotriva 
celor tari, cei puțini împotriva celor mulți, cei săraci împotriva celor bogați, 
cei proşti împotriva celor înţelepţi, ci şi pentru că se împotriveau unor mari 
prejudecăţi care stăpâneau cu mare tărie pe oameni. Voi ştiţi că nimic nu 
este atât de puternic printre oameni ca tirania unor deprinderi vechi. Încât 
chiar de n-ar fi fost ei numai doisprezece, şi nici aşa de obişnuiţi ca aceştia, 
chiar de-ar fi fost pe atunci o altă lume, şi ei ar fi avut cu dânşii mulțime 
nenumărată, totuşi şi atunci ar fi fost greu un asemenea fapt, fiindcă cu aceia 
era obişnuința care îi îndărătnicea (...) Nimic nu tulbură atât de mult 
sufletul, chiar dacă ceea ce se face este ceva folositor, ca a i se pune înainte 
înnoiri şi ceva cu totul străin de el, şi mai cu seamă atunci când este vorba de 
slujba lui Dumnezeu şi de slava cuvenită lui. Şi cât de mare este puterea 
acestui fapt, cu vă voi face-o învederată spunând mai dinainte aceea că şi o 
altă greutate se mai adaogă faţă de Iudei. În adevăr, cu elinii le-a fost mult 
mai uşor a se lupta, fiindcă în scurt timp le-au doborât şi zeii, şi credinţele 
lor cele mincinoase, pe când nu tot aşa s-a putut face şi cu ludeii, şi nu tot 
aşa vorbeau cu dânşii, căci pe când, pe de-o parte, multe din dogmele lor le 
desfiinţau, pe de altă parte porunceau a se închina lui Dumnezeu care a 
legiuit acele dogme. Ziceau, cu alte cuvinte, că trebuie a cinsti pe legiuitor, 
şi în acelaşi timp însă să nu asculte de legea pusă de dânsul, ca de pildă 
ținerea Sâmbetei, păzirea tăierii împrejur, aducerea jertfelor sau şi celelalte 
de acest fel. Încât nu numai obiceiul era o piedică aici, ci şi faptul că ei 
porunceau a se închina lui Dumnezeu, în acelaşi timp însă porunceau şi a 
desființa multe legi date de el. 


Dar chiar şi printre Elini încă era mare tirania obişnuinţei, căci deşi 
după zece ani numai — şi nu spun de un timp îndelungat — deşi un popor mic 
— nu spun de lumea întreagă — totuşi apostolii s-au dus în Elada, printre nişte 
oameni stăpâniți de prejudecăţi puternice, aşa că şi aici a fost grea 
întoarcerea lor la Creştinism. Căci şi aici sofiştii şi ritorii, părinții şi bunicii 
şi străbunicii lor, şi cei cu mult mai înainte de aceştia, cu toții erau stăpâniţi 
de prejudecăţi şi de amăgire. Aşadar rătăcirea era de obşte; şi pământul, şi 
marea, şi munții, şi văile, şi toate neamurile varvarilor, şi toate obştile 
Elinilor, şi înţelepţi, şi proştii, şi stăpânitorii, şi stăpâniţii, şi femeile, şi 
bărbații, şi cei tineri, şi cei bătrâni, şi stăpânii, şi robu, şi muncitorii de 
pământ, şi meşteşugarii, şi cu un cuvânt toţi cari locuiau prin cetăți şi prin 
sate. Era firesc dar ca să zică catehumenii: Dar ce este aceasta? Oare toți 
câți locuiesc pe pământ au fost înşelați? Oare au fost înşelați şi sofiştii, şi 
ritorii, şi filosofii, şi scriitorii cei din vremea de acum, ca şi cei mai dinainte, 

ca cei de pe lângă Pitagora şi Platon, şi generalii, şi consulii, şi împărații, şi 
cetățenii cei de demult ai cetăților, şi locuitorii, şi varvarii, şi elinii? Şi cei 
doisprezece pescari şi făcători de corturi şi vameşi, oare sunt mai înţelepţi 
decât toți? Și cine ar putea să sufere aceasta? Dar iată că nimeni nu a spus 
aşa, nici s-au gândit măcar să facă astfel de întrebări, şi nici că ar fi suferit să 
le audă, ci cu toții au cunoscut că cei doisprezece au fost mai înţelepţi decât 
toți, pentru care pe toți i-au stăpânit.” (Comentariile sau Tâlcuirea Epistolei 
întâi către Corinteni, omilia VII, pp. 73-74) 


„... dar apoi când obişnuinţa este şi în dogme sau credinţe religioase, 
atunci se face şi mai puternică, şi toate le-ar răbda cineva mai uşor, afară de 
cele atingătoare de religie. Şi a fi ruşinaţi de cei mai proşti, precum şi a se 
crede că ei au învăţat altceva în locul celor ce ştiau, şi încă în adânci 
bătrânețe, toate acestea erau de-ajuns de a-i împiedica împreună cu obiceiul. 


Și pentru ce te minunezi că se întâmplă astfel de lucruri cu sufletul 
omului, când obişnuinţa are o mare putere şi asupra trupului chiar? Pe timpul 
apostolilor era şi o altă piedică cu mult mai puternică decât cele spuse, aceea 
că nu numai se schimbau nişte obiceiuri atât de vechi şi înrădăcinate, ci încă 
şi trecerea în Creştinism era însoțită de primejdii — căci nu treceau cum s-ar 
întâmpla dintr-un obicei în alt obicei, ci dintr-un obicei care avea multă 
linişte, la nişte împrejurări care amenințau primejdii la fiecare pas. Căci ce 
nu aştepta pe cel ce credea? De îndată averea lui trebuia a fi ridicată, el a fi 
alungat din patria lui şi a suferi cele mai mari rele, a fi urât de toți ca un 
duşman obştesc atât al casnicilor săi, cât şi al străinilor. Încât chiar de ar fi 
fost chemaţi de la o înnoire la un obicei, şi totuşi lucrul ar fi fost greu, dar 
atunci când ei erau chemaţi de la un obicei vechi la o înnoire şi când li se 
mai adăogau şi atâtea rele, apoi poţi pricepe singur câte piedici le stăteau în 
față. Pe lângă cele spuse, iarăşi nu puţină piedică mai era şi altceva, care le 
făcea anevoioasă trecerea lor la Creştinism. În adevăr, pe lângă obicei şi pe 
lângă primejdii, chiar şi poruncile date de apostoli erau cu mult mai grele, pe 
când cele de care se depărtau erau mai uşoare, şi plăcute în acelaşi timp. Li 
se poruncea a părăsi curvia şi a îmbrățişa înfrânarea, erau chemaţi de la beție 
la post aspru, de la râs la lacrimi şi smerenie, de la lăcomie la lipsirea de 
averi, de la iubirea vieţii la morți zilnice, de la linişte la primejdu, ba încă li 
se cerea cea mai de pe urmă străşnicie în toate aceste porunci. Și 
măscăriciunea, zice, şi vorba nebunească să nu iasă din gura voastră (Efes. 
5, 4), iar acestea le spuneau apostolii acelora cari nimic alt nu ştiau decât să 
bea, să se îmbuibe, celor ce la feluritele serbări de-ale lor nu se tăvăleau 
decât în murdării, în râsuri şi în comedii de tot felul. Încât cele vorbite lor, 

nu pentru că erau adevărate filosofii li se părea greu de împlinit, ci pentru că 
se spuneau unor oameni trăiţi în dezmierdări, în vorbe nebuneşti, în râs şi 
comedii. 


Cine dintr-acei care vieţuiau pe atunci auzind: Cela ce nu va lua 
crucea Sa, şi să vie după mine, nu este mie vrednic şi: Nu am venit să pun 
pace, ci sabie, că am venit să despart pe om de tatăl său, şi pe fiică de mama 
sa (Mt. 10, 38; 10, 34-35) nu ar fi amorțit? Cine auzind că: Cela ce iubeşte 
pe tată, sau pre mumă mai mult decât pre mine, nu este vrednic mie (Mt. 10, 
37) nu ar fi deznădăjduit şi n-ar fi şovăit a intra într-o religie atât de aspră? 
Și cu toate acestea nici că amorțeau şi nici că fugeau auzind astfel de 
porunci, ci încă alergau în goană, săreau pe deasupra relelor şi sorbeau, aşa 
zicând, cele poruncite de apostoli. Cine auzind: Că pentru tot graiul deşert 
vom da răspuns (Mt. 12, 36) şi Cel ce se mânie în zadar, vinovat va fi 
judecății (Mt. 5, 22), şi: Tot cel ce caută la femeie a o pofti pre ea, iată că a 
preacurvit cu dânsa în inima sa (Mt. 5, 28), nu ar fi fugit; şi pe cine nu ar fi 
îndepărtat nişte astfel de porunci aspre? Şi cu toate acestea, toți alergau şi 
mulți chiar săreau pe deasupra tuturor primejdiilor ce le stăteau în cale! 


Deci ce oare îi ajuta pe dânşii? Oare nu se vădeşte că puterea celui 
propovăduit? Şi dacă n-ar fi fost aceasta, ci dacă ar fi fost cu totul 
dimpotrivă, şi dacă aceia ar fi fost în locul apostolilor, iar apostolii ar fi fost 
în locul lor, apoi oare ar fi fost atât de uşor de a atrage pe aceia? Nu se poate 
spune una ca aceasta. Deci din toate acestea se vede lămurit că numai 
puterea Dumnezeiască a fost care a făcut totul. Cum de au convins ei pe cei 
seci şi nestatornici de a-şi lua o viaţă atât de grea şi aspră? 


Dar dacă poruncile apostolilor au fost de acest fel, să vedem dacă nu 
cumva dogmele lor poate era atrăgătoare. Însă tocmai aceasta era de-ajuns ca 
să-i alunge pe necredincioşi, căci ce spuneau propovăduitorii? Că trebuie a 
se închina celui răstignit, şi a crede drept Dumnezeu pe cel născut dintr-o 
femeie iudeucă. Şi cine ar fi crezut aceste vorbe, dacă nu ar fi mers înainte 
puterea Dumnezeiască? Că el a fost răstignit şi îngropat, cu toţii ştiau, dar 
cum că a înviat şi s-a ridicat la ceruri, afară de apostoli nimeni altul nu l-a 
văzut. Dar i-au stârnit, zici tu, făgăduințele date de el, şi de la vuietul 
vorbelor au fost înşelați. Însă tocmai aceasta dovedeşte, fără a mai avea în 
vedere toate cele vorbite până acum, cum că cele ale noastre nu sunt 
înşelăciune, fiindcă toate cele grele şi anevoioase de aici îşi au începutul, pe 
când cele plăcute şi bune trebuia a fi făgăduite după înviere. Deci tocmai 
acest fapt, o zic din nou, arată că propovăduirea noastră este Dumnezeiască. 
Pentru că ce nici unul dintre cei ce au crezut nu a spus: Nu mă apropii de 
această credinţă, şi nici n-o pot suferi, fiindcă aici mă ameninţi cu cele grele 

şi anevoioase, pe când pe cele bune şi plăcute mi le făgăduieşti după înviere. 
Și de unde se poate învedera că va fi înviere? Cine dintre cei duşi acolo s-a 
întors? Cine din cei ce zac în morminte a înviat? Cine ne-a spus despre 
acestea după ducerea lui de aici? 


Însă nimic din acestea n-au cugetat, ci îşi puneau chiar şi sufletele lor 
pentru cel răstignit. Deci tocmai acest fapt ne dovedeşte că a fost al unei 
puteri mari, ca cei ce niciodată nu auziseră, fără de veste să se încredinţeze 
pentru nişte fapte atât de mari şi să primească a suferi cele grele şi 
anevoioase, iar pe cele bune să le aibă în nădejde. Dar dacă ei voiau să 
amăgească lumea, apoi cu totul dimpotrivă ar fi făcut, căci ar fi putut să 
tăgăduiască aici pe cele bune, iar de cele rele ar fi tăcut cu desăvârşire, fie 
ele de faţă, fie viitoare. Aşa fac cei ce înşală şi linguşesc; ei nu pun înainte 
nimic greu, nimic dezgustător, ci toate cele potrivnice. Aceasta este 
adevărata înşelăciune. Însă, zici tu, prostia a făcut pe mulți să creadă celor 
spuse. Ce zici? Când erau în credinţa Elinilor nu erau proşti, iar acum, când 
au venit la credinţele noastre, s-au făcut proşti? Deşi, de altfel, apostolii n-au 
luat şi nici că au încredințat oameni dintr-o altă lume, şi deşi cei ce se 
încredințau stăpâneau cele ale Elinilor fără nici o primejdie, pe când ale 
noastre le primeau cu primejdii multe. Deci dacă ei stăpâneau credințele 
Elinilor în puterea vreunei rațiuni sănătoase, şi trăind atâta timp în acele 
credinţe, fireşte că nu s-ar fi îndepărtat de ele, şi chiar nu fără primejdii s-ar 
fi putut depărta. Dar fiindcă au cunoscut din firea lucrurilor că toate ale lor 
erau de râs şi înşelătoare, apoi chiar fiind ameninţaţi cu morțile de tot felul, 
ei au fugit de cele binecunoscute şi au alergat la cele noi, fiindcă dogma 
religiei creştine este după fire, pe când a religiei Elinilor era împotriva firii.” 
(Comentariile sau Tăâlcuirea Epistolei întâi către Corinteni, omilia VII, pp. 
74-76) 


„Dar zici tu, cei ce au crezut erau robi, femei, doici, moaşe şi fameni. 
Da, este foarte adevărat, însă Biserica noastră nu este alcătuită numai din 
aceştia, şi aceasta este ştiut de toți; dar dacă este alcătuită numai din aceştia, 
apoi tocmai acest fapt face propovăduirea minunată, că astfel de dogme pe 
care Platon şi cei de pe lângă dânsul nici n-au putut măcar să le cugete în 
mintea lor, fără de veste le-au putut da pescarii aceia, neamul cel mai 
necărturar din lume, ca încredințând pe alții, aceştia să le primească. Dacă ei 
ar fi încredințat numai pe cei înţelepţi, faptul nu ar fi fost atât de minunat — 
dar acum, când ei au adus la o filosofie atât de înaltă pe robi, pe doice, pe 
fameni şi i-au făcut asemenea îngerilor, prin aceasta au dat cea mai mare 
dovadă de insuflare Dumnezeiască. Dacă ei ar fi poruncit niscaiva lucruri 

obişnuite, poate că s-ar fi putut da ca dovadă de încrederea gloatei micimea 
şi neînsemnătatea celor spuse de dânşii; dar când ei filosofau lucruri mari şi 
înalte, covârşind firea omenească, şi care aveau nevoie de-o cugetare înaltă, 
apoi cu cât vei arăta mai proşti pe cei ce au crezut, cu atâta vei arăta mai 
înţelepţi şi mai plini de harul Sfântului Duh pe cei ce i-au încredințat. Dar, 
zici tu, ei i-au încredințat prin mărimea făgăduinţelor. Apoi tocmai de acest 
fapt tu nu te minunezi? Cum adică au putut ei încredința pe oameni să 
aştepte după moarte răsplată şi cununi? Eu tocmai de aceasta mă minunez 
mai mult. Dar şi aceasta, zici, vine tot din prostie. Şi ce prostie este aci, 
spune-mi? Că sufletul este nemuritor, că după durerea noastră de aci ne vom 
înfățişa înaintea judeţului celui nemitarnic, şi că vom da seama de vorbe, şi 
de fapte, şi de gânduri înaintea lui Dumnezeu, carele ştie şi cele ascunse, şi 
care va pedepsi pe cei răi, iar pe cei buni îi va încununa? Toate acestea nu 
sunt izvorâte din prostie, ci din cea mai înaltă filosofie, iar cele potrivnice 
acestora sunt urmarea prostiei. A dispreţui cele de aici şi a crede virtutea ca 
ceva mare; a nu căuta răsplata faptelor aici, ci a întinde mai departe 
nădejdea; a avea un suflet atât de puternic şi credincios, încât nimic din 
relele de față să nu-l poată împiedica în nădejdile viitoare; apoi în toate 
acestea câtă filosofie oare nu este?” (Comentariile sau Tăâlcuirea Epistolei 
întâi către Corinteni, omilia VII, pp.76-77) 


„Este oare firesc ca cei slabi să fie biruiți de cei tari, sau dimpotrivă? 
Este oare firesc ca să fie ascultați cei ce grăiesc cele mai grele, sau cei ce 
grăiesc cele mai uşoare? Este oare firesc a asculta de cei ce atrag pe alții cu 
primejdii, sau de cei ce-i atrag cu toată îngăduinţa? De cei ce aduc înnorri, 
sau de cei ce ţin cu îndărătnicie la obiceiul vechi? De cei ce-i călăuzesc pe 
calea cea aspră, sau de cei ce-i călăuzesc pe calea cea uşoară şi lesnicioasă? 
De cei ce se depărtează de cele părinteşti, sau de cei ce nu legiuiesc pe cele 
străine? De cei ce făgăduiesc după ducerea de aici toate cele bune şi plăcute, 
sau de cei ce linguşesc cele ale vieţii de față? Este oare firesc ca cei mulți să 
asculte de cei puţini, sau cei puţini să se plece celor mulți? Dar, zici tu, şi voi 
făgăduiți în viața aceasta. Şi ce anume făgăduim noi? lertarea păcatelor şi 
baia naşterii din nou (botezul). Dar şi botezul îşi are înrâurirea cea mai mare 
tot în vremurile viitoare, pentru care şi strigă Pavel zicând: Că ați murit, şi 
viața voastră este ascunsă cu Hristos în Dumnezeu. Când se va arăta 
Hristos, viaţa voastră, atunci şi voi cu dânsul împreună vă veți arăta întru 
slavă (Col. 3, 3-4). Dacă însă chiar şi aici îşi are bunătățile sale, după cum şi 
are, apoi chiar şi acest fapt este foarte minunat, căci apostolii au putut 
încredința pe cei ce săvârşiseră mii de rele, ca nimeni altul, că se vor curăți 

de toate acele rele şi nu vor mai da nici un răspuns pentru greşalele lor. Încât 
chiar pentru aceasta, mai cu seamă, trebuie a ne minuna, că ei au încredinţat 
pe nişte oameni varvari a primi o astfel de credinţă şi a avea nădejdi bune 
pentru cele viitoare, şi după ce au lepădat greutatea păcatelor ce o purtau cu 
dânşii mai înainte, apoi cu multă bunăvoință s-au dedat ostenelilor şi 
necazurilor viitoare pentru săvârşirea faptelor bune. La nimic din cele simţite 
nu se mai gândeau, ci se făceau mai presus de toate cele trupeşti, primind 
darurile cele duhovniceşti. Şi Persul ca şi Sarmatul, Maurul”” ca şi Indianul, 
cu toţii au cunoscut de îndată jertfa şi curățirea sufletului, puterea şi iubirea 
de oameni cea negrăită a lui Dumnezeu, filosofia credinţei, insuflarea 
Sfântului Duh, învierea trupurilor şi dogmele vieţii veşnice. Pe toate aceste 
neamuri varvare şi pe multe altele, pescarii aceia aducându-le la tainele 
Creştinismului prin botez, le-au încredinţat a filosofa.” (Comentariile sau 
Tâlcuirea Epistolei întâi către Corinteni, omiha VII, pp. 78-79) 


„Să ne minunăm dar de puterea lui Dumnezeu, să o admirăm şi să 1 ne 
închinăm. Să întrebăm pe iudei, să întrebăm pe elini, cine anume a încredințat 
întreaga lume de a se depărta de obiceiurile părinteşti şi a-şi schimba viaţa? 
Oare pescarul, sau făcătorul de corturi? Oare vameşul, sau cel neînvăţat şi 
prost? Şi cum s-ar putea oare aceasta, dacă nu ar fi fost la mijloc puterea 
dumnezeiască, care toate le-a izbutit prin aceia? Dar şi dacă grăiau, în ce anume 
îi încredințau? Botezaţi-vă, ziceau, în numele Celui răstignit. (...) dânşii 
propovăduind şi spunând asemenea lucruri îi încredinţau că nu sunt dumnezei, 
deşi ascultătorii lor credeau în asemenea zei şi erau predaţi lor de la strămoşi, 
iar Cel răstignit, Hristos pe toți îi atrăgea la Sine. Deşi, dacă poate era ştiut de 
toți că El a fost răstignit şi îngropat, totuşi că a înviat din morți nimeni nu 
ştia, fără numai puţini dintre dânşii. Cu toate acestea însă, şi în aceasta au 
încredinţat pe cei ce nu văzuseră; şi încă i-au încredințat nu numai că a înviat, 
ci că S-a înălţat şi la ceruri, şi că va veni să judece viii şi morții. 

Dar oare de unde venea încrederea în asemenea vorbe, spune-mi? De 
nicăieri altundeva, fără numai de la puterea lui Dumnezeu. Căci mai întâi de 
toate însăşi înnoirea stă ca piedică tuturor - dar când încă cineva înnoieşte atât 
de multe, apoi atunci lucrul se face şi mai supărător - când răstoarnă temeliile 
unei vechi deprinderi, când prăbuşeşte legi înrădăcinate. Pe lângă toate aces- 
tea, nici chiar propovăduitorii nu păreau tocmai vrednici de credinţă, pentru că 
se trăgeau dintr-un neam urât de toți şi pentru că erau fricoşi şi necărturari. 





7! Tâlcuirea Arhim. Theodosie Athanasiu: Maurii erau vechii locuitori ai Marocului de 
astăzi, iar Sarmaţii, vechii locuitori ai Sarmaţiei. (n.s. 4, p. 79) 

Cum deci de au străbătut ei lumea întreagă? Cum de v-au încredinţat pe 
voi şi pe strămoşii voştri, care se părea că filosofau, şi i-au biruit împreună cu 
zeii lor? Oare nu este vădit că de acolo, că aveau cu dânşii pe Dumnezeu? 
Căci toate acestea nu sunt doar izbânzi de-ale puterii omeneşti, ci ale puterii 
celei dumnezeieşti şi negrăite. Nu, zici tu, ci a puterii fermecătoreşti. Dar 
atunci trebuia a mai spori încă puterea dracilor şi a se întinde încă mai mult 
închinarea idolilor. Deci dar cum de au fost răsturnate toate acestea şi 
prăbuşite, iar cele ale noastre cu totul dimpotrivă, căci au luat locul acelora? 
Aşa că şi de aici se vădeşte că cele petrecute erau după voia lui Dumnezeu şi 
că nu numai prin propovăduire, ci şi prin însăşi viața acelor propovăduitori. 
Cum de s-a răspândit pe întregul pământ o feciorie atât de întinsă? Cum 
disprețul averilor, al vieții şi al tuturor celorlalte? Căci fermecătorii şi cei 
vicleni nimic din acestea nu ar fi putut face, ci cu totul dimpotrivă. Aceştia 
însă ne-au învăţat viaţa îngerilor, şi nu numai că ne-au învăţat, ci şi dânşii au 
lucrat-o, şi în ţara noastră, şi în ţările barbarilor, şi chiar la marginile 
pământului. De unde se vădeşte că pe toate le-a săvârşit numai puterea lui 
Hristos, care pretutindeni străluceşte şi care luminează cugetele oamenilor 
mai iute decât orice fulger.” (Tălcuiri la Epistola a doua către Corinteni, 
omilia VIII, pp. 91-92) 


„Trei lucruri a întrebuințat apostolul Pavel în predică şi anume: 
bunăvoință fierbinte şi mare curaj în primejdii, adică spirit gata de a suferi 
orice, pricepere şi înţelepciune — căci nu era deajuns numai de a fi 
disprețuitor de primejdii -, puterea duhului, şi viaţa neprihănită.” 
(Comentariile sau Explicarea Epistolei către Efeseni, omilia VI, p. 57) 


„Petru şi Pavel au primit Duhul Sfânt şi au străbătut lumea întreagă, ca 
să izbăvească pe păcătoşi de fărădelegi, să-i îndrepte pe ologi, să-i îmbrace pe 
cei goi, să-l învieze pe cei morți, să-l curăţească pe cei leproşi, să-i scoată pe 
diavoli, să-i nimicească pe demoni. L-au propovăduit pe Dumnezeu, au 
întemeiat Biserica, au distrus templele, au ridicat altare, au înrădăcinat 
virtutea, au alungat răutatea, iar pe oameni i-au făcut îngeri.” (Din vol. 
Despre Rai şi Scriptură. Despre iubirea lui Dumnezeu pentru noi. Despre 
<< Şezut-a Împărăteasa de-a dreapta Ta>>, p. 48) 


„David arată apoi şi chipul puterii lor (al Apostolilor — n.n.), zicând: 
Domnul va da cuvânt cu putere multă celor ce binevestesc (Ps., 67, 12). 
Apostolu n-au biruit învârtind arme, nici cheltuind bani; n-au biruit nici prin 
tănia trupului, nici prin mulțimea oştirilor şi nici prin altceva asemănător, ci 
numai prin cuvânt; prin cuvăntul acela ce are putere multă, facerea de 

minuni. Aşa au biruit lumea! Predicând pe Cel răstignit şi făcând minuni. De 
aceea zice Profetul: Domnul va da cuvânt cu putere multă celor ce 
binevestesc. Prin aceste cuvinte vorbeşte despre minuni. Putere negrăită a 
fost ca pescarul, vameşul şi făcătorul de corturi, printr-o simplă poruncă, să 
învie morţii, să izgonească demonul, să alunge moartea, să pună frâu limbii 
filosofilor, să coasă gurile retorilor, să-i biruie pe împărați, pe domnitori, pe 
barbari, pe eleni, să pună stăpânire pe tot neamul omenesc. Şi bine a grăit 
Profetul! Căci pe toate acestea le-au săvârşit cu acel cuvânt şi cu multă 
putere au schimbat pe morţi în vii, pe păcătoşi în drepţi, pe orbi în oameni cu 
vedere, izgonind bolile din trup şi răutățile din suflet. 

De unde le-a venit lor puterea aceasta? De la Duhul Sfânt! Iar aceasta 
se vede din următoarele: Erau plini de Duhul (Fapte 2, 4), spune Scriptura”. 


(Către iudei, $, în vol. Cuvântări împotriva anomeilor. Către iudei, pp. 209- 
210) 


„Dar cum i-au atras Apostolii pe toţi aceştia?, m-ar putea întreba 
cineva. Cum 1-au convins pe scit, pe indian, pe sarmat şi pe trac, când nu 
ştiau decât o singură limbă, pe cea iudaică? 

-Au luat din darul Duhului harul grăiru în multe limbi. Şi aceasta în 
ceea ce priveşte neamurile; cât despre Israel, darul limbilor. Şi că nici darul 
acesta nu i-a atras pe iudei, ascultă că o arată Profetul, zicând: În alte limbi şi 
cu alte buze voi grăi poporului acestuia, şi nici aşa nu Mă vor asculta, zice 
Domnul (s., 28, 11). Poţi găsi cuvinte mai lămurite decât acestea? 

Iudeii nu veneau să creadă, pe când neamurile aveau să alerge. Şi 
acest lucru s-a spus mai dinainte”. (Către iudei, 7, în vol. Cuvântări 
împotriva anomeilor. Către iudei, p. 213) 


„Apostolu au zidit totuşi atâtea Biserici pe tot întinsul lumii, deşi erau 
tăiați bucăţi, înlănţuiți, prigoniţi, fugăriți, lipsiţi de averi, biciuiţi, junghiaţi, 
arşi, înecaţi, şi ei şi ucenicii lor. Şi n-au zidit aceste Biserici din pietre, ci din 
suflete şi din voințe, lucru cu mult mai anevoios decât zidirea din pietre. Nu- 
1 acelaşi lucru să întocmeşti un zid şi să îndupleci un suflet să se schimbe, 
după ce atâta vreme a fost înnebunit de diavoli, să se îndepărteze de nebunia 
aceea şi să vină la o atât de mare curăţie sufletească şi trupească. Cu toate 
acestea, goi fiind, neîncălţaţi şi cu o singură haină pe ei, au putut să străbată 
întreaga lume”. (Către iudei, 14, în vol. Cuvântări împotriva anomeilor. 
Către iudei, p. 232) 


„Aceasta-i cea mai mare minune, cel mai mare semn, că nişte oameni 
săraci, nişte sărmani, nişte oameni de disprețuit, nişte neînvățați, nişte 

oameni de rând şi de nimica, doisprezece la număr, au atras la ci, fără 
minuni, atâtea oraşe şi neamuri şi popoare şi împărați şi tirani şi filosofi şi 
retori, într-un cuvânt, întreg pământul.” (Cuvânt despre pricina pentru care 
se citesc Faptele Apostolilor în timpul Rusaliilor (La începutul Faptelor 
apostolilor — IV), în vol. Omilii la săracul Lazăr. Despre soartă şi 
Providenţă..., p. 362) 


„Vedeţi, la porunca lui lisus Hristos, aceşti doisprezece oameni, 
aceşti doisprezece săraci, necunoscuţi, disprețuiți, bătuţi cu vergi, 
condamnați, închişi, traşi la chinuri, priviţi-i împărţindu-şi lumea 
pentru a o cuceri! Şi ei au cucerit-o! Uimitoare va fi victoria a 
doisprezece oameni goi şi fără arme (...) Dumnezeu era acolo, 
Dumnezeu transforma forțele lumii în slăbiciune şi slăbiciunea 
apostolilor în forță de neînvins. Măreţia Sa strălucea în această 
transformare minunată!” (Din vol. Bogățiile oratorice, p. 10) 


„lisus Hristos trăieşte în Biserica Sa. Şi ce viaţă! Ce forţă! Cu ce 
putere! Cum trăieşte EI în întemeietorii acestei Biserici! În cursul vieții 
Sale de patimă şi moarte ucenicii Săi erau slabi, ezitau, fricoşi. După 
moartea Sa, iată-i transfigurați. Atunci când totul ar fi trebuit să-i 
dezamăgească, să-i întristeze, să-i risipească, ei apar deodată hotărâți 
să întreprindă cucerirea lumii.” (Din vol. Bogățiile oratorice, p. 52) 


APOSTOLII (propovăduirea lor - greutățile întâmpinate) 


„Romanii au biruit atunci nenumărate zeci de mii de iudei, dar n-au 
putut birui doisprezece oameni, care au luptat cu ei, goi şi fără arme. Ce 
cuvânt ar putea înfățişa minunea aceasta?” (Omilii la Matei, omilia LXXV, 
III, în col. PSB, vol. 23, p. 853) 


„Apostolii nu păreau să fie vrednici de credinţă; nu erau nici iubiţi, ci 
dimpotrivă urâţi, că făceau pe oameni să se lepede de cele ce iubeau: de 
obiceiuri, de datinile strămoşeşti, de legi. Apoi poruncile lor erau grele, iar 
faptele de la care îi abăteau pe oameni, pline de plăcere. O mulțime de 
primejdii, nenumărate primejdii de moarte îndurau şi apostolii şi cei care 
credeau în cuvântul lor; iar în afară de asta timpul era plin de greutăţi, de 
războaie, de răscoale, de tulburări.” (Omilii la Matei, omiha LXXV, III, în 
col. PSB, vol. 23, p. 853) 

„Dacă iudeii, cu toate minunile făcute, nu l-au ascultat pe Moise să 
părăsească o ţară în care erau supuşi la frământarea lutului şi facerea 
cărămizilor şi erau chinuiți şi omorâți în fiecare zi, ce 1-a convins pe cei care 
au crezut în cuvintele apostolilor să se lepede de o viață lipsită de griji şi să 
îmbrățişeze o altă viață plină de primejdu, de sângiuri, de moarte, şi aceasta 
când cei ce predicau această viață erau iudei, străini de neamul lor şi cumplit 
duşmăniți din toate părțile? Să nu aduci în mijlocul popoarelor, nici în 
mijlocul oraşelor, nici în mijlocul oamenilor, ci într-o casă mică pe un om 
urât de toți cei din casă şi să încerci cu ajutorul acestuia să abaţi pe tată, pe 
soție şi pe copii de la tot ce iubesc ei, oare nu l-ai vedea sfâşiat înainte de a 
deschide gura? Oare nu-l vor omori cu pietre înainte de a călca pragul casei, 
dacă intrarea în casă a unui astfel de om dă naştere la ceartă şi bătaie între 
bărbat şi femeie? lar dacă acest om mai este şi uşor de disprețuit, dacă mai 
dă şi porunci grele, dacă mai şi porunceşte celor ce trăiesc în huzur şi 
desfrânări să filosofeze, să trăiască adică cumpătat, dacă în afară de acestea 
mai are de luptat şi cu o mulțime de duşmani care îl covârşesc, nu-i aşa că 
toți vor căuta să-l ucidă? Ei bine, ceea ce este cu neputinţă să se întâmple 
într-o singură casă, aceea Hristos a săvârşit în întreaga lume, aducând pe 
apostoli, pe doctorii lumi, printre prăpăstii, printre râpi, printre stânci 
primejdioase, în timp ce războiul cuprinsese şi pământul şi marea.” (Omilii 
la Matei, omilia LXXV, III, în col. PSB, vol. 23, p. 854) 


„... socotiți ca nişte oi aduse spre junghiere, vorbind de morţile zilnice 
ale Apostolilor. Ai văzut bărbăţie şi blândeţe? Precum acelea — zice — nu se 
împotrivesc, fiind sfâşiate, tot aşa nici noi nu ne împotrivim. Dar fiindcă pe 
de o parte slăbiciunea minții omeneşti, iar pe de alta mulțimea ispitelor 
sperie pe cineva, priveşte cum ridică iarăşi pe ascultători, cum îi face înalți şi 
curajoşi, zicând: 

Dar în toate acestea suntem mai mult decăt biruitori, prin Acela Care 
ne-a iubit (8, 37). 

Lucru minunat este nu numai că biruim, ci că biruim chiar prin cele ce 
uneltesc duşmanii asupra noastră. Și nu numai că biruim oricum, ci biruim 
covârşitor, mai mult decât trebuie, adică cu toată uşurinţa, fără sudori şi 
osteneli. Nu biruim doar aşteptând desfăşurarea evenimentelor, ci 
pregătindu-ne numai voinţa sau buna intenție, şi astfel noi din toate părțile 
câştigăm trofee de biruință contra duşmanilor.” (Omilii la Epistola către 
Romani a Sfântului Apostol Pavel, omilia XV, pp. 297-298) 

„,... 4 spune în gura mare că nu sunt zeii cari îngrijesc de oameni, ci că 
aceia sunt draci, că cel răstignit este Dumnezeu, voi înşivă ştiţi câtă ură au 
aprins asupra lor, câtă tulburare a pricinuit şi ce război au aţâțat asupra lor.” 
(Comentariile sau Tâlcuirea Epistolei întâi către Corinteni, omulia IV, p. 
40) 


„Până în ceasul de acum şi flămânzim, şi însetăm, şi suntem goi | 
Cor. 4, 11). Ai văzut că nu o zi sau două, ci întreaga viaţă a Creştinilor 
trebuie să fie aşa. Nici că se încununează cineva, numai dacă a câştigat vreo 
biruință, şi apoi iarăşi a căzut. Și flămânzim — adresându-se celor ce se 
îmbuibau cu mâncărurile, și pătimim — vorbind către cei ce se îngâmfau, şi 
nu Suntem aşezaţi, căci suntem alungaţi, şi suntem goi, adresându-se 
bogătaşilor, şi ostenim lucrând cu mâinile noastre, zice, adresându-se de-a 
dreptul către apostolii cei mincinoşi, cari nici nu lucrau şi nici nu sufereau 
primejdii, ci numai cât se foloseau. Însă nu aşa suntem noi, zice, ci împreună 
cu primejdiile din afară, şi noi o ducem într-o muncă şi lucrare necontenită. 
Și ceea ce este mai mult, că nici nu poate spune cineva că noi ne îngreuiem 
Cu acestea, iar pe cei ce ne supără, noi le răsplătim cu binele. Căci aceasta 
este cu adevărat mare, nu a pătimi rele, căci acest lucru este de obşte 
tuturor, ci ca pătimind cineva rele, să nu se împuţineze, să nu se tulbure. Noi 
însă, nu numai că nu ne tulburăm, ci ne şi bucurăm. Dar şi aceasta este 
dovadă că noi răsplătim cu cele potrivnice pe cei ce ne fac rău. 
(Comentariile sau Tâlcuirea Epistolei întâi către Corinteni, omilha XIII, p. 
131) 


„Dacă am semănat noi vouă cele duhovniceşti — căci prin zicerea am 
semănat nimic alta nu înţelege decât necazurile, primejdiile, cursele şi, în 
sfârşit, arată prin aceste cuvinte relele negrăite pe care le sufereau în 
propovăduirea Evangheliei.” (Comentariile sau Tâlcuirea Epistolei întâi 
către Corinteni, omilia XXII, p. 225) 


„Războiţi negreşit pe Cel propovăduit prin noi; că nu pe noi ne 
propovăduim. Eu sunt rob, zice, al celor care au primit propovăduirea 
Evangheliei, făcând toate numai pentru slava Aceluia. Aşa că, războindu-mă 
pe mine, războieşti lucrurile Aceluia.” (Tâlcuiri la Epistola a doua către 
Corinteni, omiha VIII, p. 89) 


„Diavolul când dă cu piciorul atunci este învins; când leagă pe servi 
lui Dumnezeu, atunci mai cu seamă cuvântul adevărului se răspândește. 

Priveşte cum acest fapt se petrece peste tot locul. A fost legat (Pavel), şi în 
temniţă a săvârşit asemenea lucruri. În legăturile mele (Filip., 1, 7), zice. A 
fost legat în Roma, şi pe cei mai mulți i-a atras, şi nu numai el se încuraja, ci 
şi alții mulți prin el. A fost legat în Ierusalim, şi legat vorbind regelui l-a 
uimit şi a băgat în groază pe domnitor, care l-a şi eliberat, şi nu se ruşina de 
a afla de la cel legat despre cele viitoare. Legat călătorea pe mare, şi 
naufragiul a dezlegat, iar furtuna o a legat. În legături fiind el, vipera aceia s- 
a încolăcit pe mâna lui, şi totuşi el nu a suferit nici o vătămare. A fost legat 
în Roma, şi legat fiind a vorbit mulțimii şi mii a atras către el, producând ca 
argument lanţul lui.” (Comentariile sau Explicarea Epistolei către Efeseni, 
omilia VIII, p. 85) 


„Simplitatea lor nu numai că nu a putut împiedica predica, ci încă 
faptul acesta a contribuit a o arăta în toată splendoarea ei. Căci ascultă ce 
spune Luca: Și ştiind că oamenii necărturari sunt şi proşti, se mirau (Fapte 
4, 13). Legăturile nu numai că nu-i intimidau, ci tocmai aceasta-1 făcea mai 
îndrăzneţi. Nu atâta se încurajau discipolii când Pavel era dezlegat, pe cât 
atunci când era legat. Că mai mult cutează, zice, a grăi cuvântul lui 
Dumnezeu fără frică.” (Comentariile sau Explicarea Epistolei către 
Coloseni, omilia X, pp. 122-123) 


„Căci tocmai aceasta dovedeşte mai ales puterea lui Hristos, că prin 
astfel de lucruri au biruit apostolii, adică prin lanţuri, suferinţe, bătăi şi cele 
mai mari pătimiri.” (Predicile despre statui, Partea a II-a, predica a XVI-a, 
p. 110) 


„În totul strâmtoraţi, dar nu striviţi; lipsiţi, dar nu deznădăjduiţi; 
prigoniți, dar nu părăsiți; doborăți, dar nu pierduţi (|l Cor., 4, 8-9). Prin 
aceste cuvinte Pavel arată că erau în primejdie de moarte în fiecare zi, că 
umblau ca nişte morți însuflețiți, dați morții în fiecare zi.” (Cuvânt despre 
învierea morţilor, Il, în vol. Predici la sărbători împărăteşti şi cuvântări de 
laudă la sfinţi, p. 121) 


„Când vorbim cu elinii şi cu iudeii cei ticăloşi, este de ajuns, spre 
dovedirea puterii lui Dumnezeu, aceasta, că a ieşit biruitoare credinţa 
noastră, cu toate nenumăratele războaie duse împotriva ei. Lumea 
întreagă i se împotrivea; toți au prigonit cu furie nemaiîntâlnită pe acei 
doisprezece oameni, pe apostoli: au fost biciuiţi, izgoniți, au îndurat 
Mii şi mii de rele, cu toate acestea, în scurtă vreme, au putut să 
biruiască cu toată covârşirea pe toţi potrivnicii lor.” (Cuvânt de laudă 

la cel întru Sfinţi, Părintele nostru Eustaţie, arhiepiscopul Antiohiei 
celei Mari, IV, în vol. Predici la sărbători împărăteşti şi cuvântări de 
laudă la sfinți, p. 393) 


„Războiul era întreit: firea fiarelor, grozăvia războaielor şi faptul 
ca duşmanii nu erau străinii, ci ai tăi. Acestea îl făceau să fie şi mai 
cumplit. Şi pe bună dreptate. Dacă te atacă şi-ţi declară război unul din 
afară, îl poţi birui cu uşurinţă; dar când boala izvorăşte dinlăuntru, din 
trupul tău, atunci răul e tare greu de vindecat. Aşa s-a întâmplat şi pe 
vremea lui Pavel.” (Cuvânt de laudă la cel întru Sfinți, Părintele nostru 
Eustaţie, arhiepiscopul Antiohiei celei Mari, IV, în vol. Predici la 
sărbători împărăteşti şi cuvântări de laudă la sfinți, p. 394) 


„Apostolii au străbătut întreaga lume în lung şi în lat, dezrădăcinând 
rătăcirea idolatrică şi răspândind pretutindeni adevărul evanghelic. Au 
descurajat orice fărădelege, au curățit murdăria păcatului şi i-au învăţat pe 
creştini să nu aibă nici o legătură cu idolii, ci să-L adore pe singurul 
Dumnezeu adevărat, aşteptând învierea morților şi împărăția cerurilor. 

Toate acestea au provocat împotrivire, au pornit război, cel mai 
înfricoşător dintre toate războaiele. Au izbucnit tulburări peste tot, în toate 
regiunile, la toate popoarele, în toate oraşele, în toate casele. Predica 
evanghelică a desființat morala veche şi a adus una nouă. Astfel luptătorii 
tradiţiilor idolatre s-au răsculat. Împărații şi domnitorii au arătata severitate 
incredibilă, poporul se afla în tulburare, judecătorii pedepseau cu mare 
asprime.  Vrăjmaşii lui Hristos au predicat război total împotriva 
credincioşilor Lui. Prigoane, arestări, întemniţări, exiluri, ameninţări, torturi 
cumplite, morți dureroase (...) Lumea întreagă seamănă cu o mare 
furtunoasă, care provoacă naufragii repetate. Tatăl se leapădă de fiu, pentru 
că era creştin; frații se despărțeau; stăpânii se înfuriau pe robii lor. Teamă de 
prieteni; teamă de străini; teamă chiar şi de rude. Mare învălmăşeală. Ai fi 
zis că natura s-a răsculat împotriva ei însăşi. 

Văzând, aşadar, fericitul Pavel, pedagogul lumii şi dascălul 
înţelepciunii cereşti, chinurile aspre şi necazurile grele, pedepsele nesuferite 
şi morțile înfricoşătoare la care erau supuşi creştinii, cu nădejdea bunătăţilor 
viitoare ala împărăției cerurilor, ce le-a spus? Căci socotesc că patimile 
vremii de acum nu sunt vrednice față de mărirea care ni se va descoperi.” 
(Romani 8, 18). (Din vol. Problemele vieții, pp. 24-25) 

„Dar ce — ar putea zice cineva —, nu mai degrabă s-ar fi manifestat 
harul dacă ei rămâneau totdeauna aşa'59 Însă atunci ei nu deveneau atât de 
încercaţi. Căci, dacă nu aveau experienţa nici unui necaz, nici a sărăciei, nici 
a prigoanei, nici a strâmtorării, rămâneau nelucrători şi molatici. Dar acum a 
vrut ca nu numai harul să strălucească prin ei, ci să fie arătată şi probarea 
celor ce I s-au supus, ca să nu zică mai pe urmă unii că aceia n-au făcut 
nimic din partea lor, ci totul a fost numai din partea lui Dumnezeu. Căci 
putea Dumnezeu până la sfârşit să-i țină cu multă îmbelşugare de har, însă 
nu a vrut din multe şi absolut necesare pricini, pe care adeseori le-am spus 
dragostei voastre. Una este tocmai cea pe care am zis-o acum. O alta, nu mai 
mică decât cea dintâi, ca să-şi cunoască măsurile. O a treia, ca să nu 
primească o slavă mai mare decât cea cuvenită stării lor de oameni. Din 
aceste pricini, ba chiar din altele mult mai multe, lăsându-i să cadă în 
mulțime de necazuri pe care nu le aşteptau, de fapt nu a voit să-i slobozească 
de stricteţea celei dintâi legiuiri, ci a slăbit doar frâul prea întins al acelei 
filosofu, ca nu cumva viața în trup să le devină oarecum grea şi de 
nesuportat dacă, adeseori fiind în lipsuri, ar fi trebuit să păzească cu stricteţe 
acea lege.” (Despre Aquila şi Priscilla; şi că nu se cuvine să grăim de rău pe 
preoții lui Dumnezeu. Cuvântul 2, în vol. Cateheze maritale, pp. 165-166) 


„Când a fost vestită de Apostoli dumnezeiasca învățătură, ei au 
străbătut toată lumea, au semănat cuvântul credinţei, au smuls din rădăcină 
rătăcirea, au nimicit legile vechi ale necredincioşilor, au izgonit toată 
nelegiuirea, au curățit pământul, au poruncit oamenilor să se lepede de idoli, 
de temple, de altare idoleşti şi de sărbătorile şi slujbele lor; să cunoască pe 
singurul şi Unul Dumnezeu al tuturor şi să aştepte nădejdile cele ce vor să 
fie; le-au vorbit despre Tatăl şi Fiul şi Sfântul Duh, despre înviere şi le-au 
grăit despre împărăția cerurilor. Din pricina aceasta, război cumplit s-a 
pornit; cel mai grozav dintre toate războaiele. Peste tot numai tulburare, 
frământare, răzvrătire în toate oraşele, în tot poporul, în case, în tot pământul 
locuit şi nelocuit, iar aceasta, pentru că erau zdruncinate datinile vechi, era 
zguduit felul de viaţă care dăinuise de atâta vreme, pentru că se introduceau 
noi învățături, despre care nu auzise nimeni niciodată. Împotriva lor 
împărații se sălbăticeau, boierii crâcneau, oamenii de rând se tulburau, 
țăranii se frământau, tribunalele se puneau în mişcare, săbiile se scoteau din 
teacă, armele se pregăteau, legile se înăspreau. Aceasta aducea pedepse, 





'5 Tâlcuirea Pr. Marcel Hancheş: În starea de a fi permanent susținuți în chip vădit de har. 
(n.s. 356, p. 165) 

osânde, amenințări şi tot ce pare mai groaznic oamenilor. Lumea era ca o 
mare înfuriată, zămislitoare de cumplite naufragii; şi nu era cu nimic mai 
liniştită. Îşi tăgăduia atunci pentru credinţă copilul pe tată, nora se despărţea 
de soacră, fraţii se învrăjbeau între ei, stăpânii se porneau cu ură împotriva 
slugilor, aproape că toată omenirea era răzvrătită; şi nu era numai război 
civil, ci război şi între rude, în fiecare casă. Cuvântul propovăduirii 
Evangheliei, intrând în lume ca o sabie şi tăind partea bolnavă din partea 
sănătoasă, pricinuia pretutindeni răzvrătire şi împotrivire, făcea să se ridice 
din toate părțile împotriva credincioşilor mii şi mii de vrăjmăşii şi lupte. Din 
pricina aceasta unii erau întemnițați, alții duşi la tribunale, alții de-a dreptul 
la moarte; unora li se confiscau averile, alţii îşi pierdeau patria, adeseori 
chiar viaţa. Nenorocirile şi primejdiile cădeau în jurul credincioşilor mai 
dese ca fulgii de zăpadă. În casă luptă, în afară primejdie; şi de la prieteni, şi 
de la străini, şi de la cei de acelaşi sânge.” (La cuvântul apostolic ce spune: 
<< Dar nu numai atât, ci ne şi lăudăm în necazuri, ştiind că necazul aduce 
răbdare...>>, 1, în vol. Despre schimbarea numelor. Despre răbdare. 
Despre milostenie..., pp. 80-81) 


APOSTOLII (viaţa dumnezeiască a apostolilor) 


„Căci sfințenia făcea viaţa lor strălucită, înţelepciunea lor strălucea, 
osteneala lor era continuă; ei dispreţuiau viața prezentă, nu făceau nici un 
caz despre lucrurile acestei lumi; ei erau mai prejos de restul oamenilor, şi 
ridicându-se în văzduh cu uşurinţa vulturului, ei se ridicau până la cer prin 
faptele lor.” (Comentar la Evanghelia de la loan, omilha XXIII, 3, pp. 112- 
113) 


APOSTOLII (despre Sfântul Apostol şi Evanghelist loan) 


„loan s-a odihnit cu capul la sânul lui Iisus; atunci întemeindu-se pe 
iubirea care 1-a arătat-o lisus, această iubire chiar i-a inspirat mai multă 
îndrăzneală. Căci vorbind despre Sine, EL zice: Acela era ucenicul pe care- 
L iubea lisus (loan 19, 26). Este oare ceva egal acestei cinstiri? Dar să nu ne 
oprim acolo, să nu ne mulțumim de a-l înălța pe acest apostol şi de a-l numi 
fericit, să imităm pe evanghelist şi să căutăm să cunoaştem ce i-a atras lui 
această iubire mare a lui lisus Hristos. Care este cauza? EI l-a părăsit pe tatăl 
său, barca sa, şi plasele sale, şi l-a urmat pe lisus Hristos; dar aceea îi era 
comun cu fratele său, şi la fel cu Petru, şi cu Andrei, şi cu ceilalți apostoli. 
Ce era în el aşa de mare, aşa de strălucit pentru a merita o aşa de mare 
iubire? Sfântul loan n-a spus nimic despre sine, decât că era iubit; motivul 

acestei iubiri, el l-a ascuns din modestie. Că era iubit foarte mult de lisus 
Hristos, aceea era vizibil pentru întreaga lume. (...) Corifeul apostolilor 
făcându-i semn să-l pună o întrebare (Mântuitorului — n.n.), el a pus-o, căci 
e1 se iubeau foarte mult unul pe altul. Aşa se spunea despre ei care se urcau 
împreună la templu, că predicau împreună (Fap., 3, 1). De altfel Petru arăta 
adesea mai multă râvnă şi fierbințeală decât ceilalți, şi lui I-a zis lisus 
Hristos: Petre Mă iubeşti tu mai mult decât aceştia? (loan 21, 15). Ori, cel 
ce iubea mai mult decât alți era desigur iubit. Dar cu privire la unul se vedea 
strălucind de iubirea lui pentru lisus Hristos, cu privire la celălalt, iubirea lui 
lisus părea mai evidentă. Ce a făcut deci să fie iubit loan cu o iubire 
singulară? Pentru mine, mie mi se pare că smerenia lui şi blândeţea lui cea 
mare.” (Comentar la Evanghelia de la loan, omilia XXXIII, 1, p. 159) 


APOSTOLII (despre Sfântul Apostol Pavel) 


„Astfel era acest suflet sfânt: avea în sine lumea întreagă şi purta 
pe toți în cugetul său, considerându-i ca pe nişte rudenii ale sale întru 
Dumnezeu, şi îi iubea pe toți ca şi cum el i-ar fi născut, ba încă le arăta o mai 
mare dragoste decât orice părinte! Astfel este harul Duhului: învinge toate 
durerile trupului şi arată mai înflăcărată dorința de cel iubit! Şi aceasta se 
poate vedea îndeosebi petrecându-se cu sufletul lui Pavel. Ca şi cum ar fi 
devenit o pasăre înaripată de iubire, ridicată în văzduh, pe toţi îi cerceta 
necontenit, zburând în toate părțile şi neîngăduindu-şi vreo zăbavă. Ca unul 
ce ştia că Hristos zisese: Petre, Mă iubeşti? (...) Paşte oile Mele (loan 21, 
15), reținuse el însuşi această condiţie, ca pe cel mai înalt semn al dragostei, 
punându-l neobosit în lucrare, uneori chiar cu asupra de măsură.” (Omilii la 
Epistola către Romani a Sfântului Apostol Pavel, Prolog, pp. 15-16) 


„Dar ce? La toate neamurile, sau mai bine zis la toate popoarele a 
predicat Pavel? Cum că el a călătorit predicând de la Ierusalim până în Iliria, 
şi de acolo până la marginile pământului, se învederează din cele scrise 
romanilor - şi dacă nu a umblat prin toate țările, apoi nu se poate spune că 
ceea ce spune el este neadevărat, fiindcă el nu vorbeşte numai de el, ci şi de 
cei doisprezece Apostoli în general, ca şi de toţi cei ce au vestit împreună cu 
el cuvântul lui Dumnezeu. De altfel, nici n-ar putea cineva să-l acuze de ceea 
ce spune, dacă ar judeca după buna lui voinţă şi zelul cel înfocat, prin care, 
chiar şi după încetarea lui din viață, el nu conteneşte de a predica 
pretutindeni în lume.” (Omilii la Epistola către Romani a Sfântului Apostol 
Pavel, omilia |, p. 24) 

„Oare ar putea cineva dintre voi să se laude că-şi aminteşte, când se 
roagă în casa sa, de întreaga Biserică? Eu nu cred. Dar Pavel nu se apropia 
de Dumnezeu rugându-se numai pentru o cetate, ci pentru lumea întreagă, şi 
nu numai 0 dată, nici de două sau de trei ori, ci necontenit. A avea, însă, pe 
cineva în minte necontenit, aceasta nu provine decât dintr-o mare iubire; dar 
apoi a se şi ruga necontenit lui Dumnezeu pentru el, gândeşte-te cât de mare 
este dispoziţia şi iubirea aceluia!” (Omilii la Epistola către Romani a 
Sfântului Apostol Pavel, omila II, p. 30-31) 


„... El, stâlpul Bisericii, el, cel mai tare decât piatra şi fierul, el, 
diamantul cel duhovnicesc ce folosea mii de cetăți.” (Omilii la Epistola 
către Romani a Sfântului Apostol Pavel, omila II, pp. 30-36) 


„Căci sunt încredințat că nici moartea, nici viaţa, nici îngerii, nici 
stăpânirile, nici cele de acum, nici cele ce vor fi, nici puterile, nici înălțimea, 
nici adâncul şi nici o altă făptură nu va putea să ne despartă pe noi de 
dragostea lui Dumnezeu, cea întru Hristos lisus, Domnul nostru (8, 38-39). 

Mari lucruri spune el aici! Dar noi nu le ştim, fiindcă nici nu avem o 
astfel de dragoste. Cu toate acestea, deşi sunt mari cele ce spune el, totuşi 
voind a arăta că nu sunt nimic faţa de dragostea cu care am fost iubiți de 
Dumnezeu, după ce spune de acea dragoste, vorbeşte în final şi de dragostea 
lui, ca astfel să nu se pară că spune lucruri mari de el. Ceea ce el spune, aşa 
şi este: Ce trebuie — zice — să vorbim de cele prezente şi de relele pe care le 
îndurăm în viața aceasta? Chiar de ar spune cineva de cele viitoare, de 
lucruri şi puteri, ca de pildă moarte şi viaţă, îngeri şi arhangheli, şi toată 
făptura de sus, şi acestea mi se par mici faţă de dragostea lui Hristos. De m- 
ar amenința cineva chiar cu moartea cea viitoare, cu moartea cea veşnică, 
sau de mi-ar făgădui viaţa cea nesfărşită, ca să mă depărtez de Hristos, eu 
totuşi nu aş primi. Ce trebuie să-mi vorbeşti de împărații de pe pământ şi de 
consuli, sau de cutare şi de cutare? De mi-ai spune chiar de îngeri, şi de 
toate puterile de sus, şi de toate fiinţele, de mi-ai vorbi de toate cele viitoare, 
totuşi în Jața mea sunt mici toate acestea, şi cele de pe pământ, şi cele din 
ceruri, şi cele de sub pământ, ca şi cele mai presus de ceruri, sunt nimic în 
raport cu dragostea aceea. Apoi, nemulțumit oarecum că n-a reprezentat 
bine acea dorință pe care o avea, mai introduce şi altele, întrebuinţând 
expresia nici altă făptură oarecare. Ceea ce spune aici, este cam aşa: dacă 
ar mai fi şi o altă făptură, tot pe atâta pe cât e cea văzută, şi pe cât e cea 
pricepută, totuşi nimic nu m-ar putea depărta de acea dragoste. Acestea le 
zicea Apostolul nu pentru că îngerii, sau arhanghelu, sau şi celelalte puteri 
se încercau de a-l face să se depărteze de dragostea lui Hristos — să nu fie 

una ca aceasta! —, ci voind a arăta dragostea lui cea nemărginită pentru 
Hristos. El nu iubea pe Hristos pentru cele ale lui Hristos, ci pentru El iubea 
cele ale Lui, şi numai la EI se uita, şi numai de un singur lucru se temea: să 
nu cadă din dragostea către El. Aceasta pentru Apostol era ceva mai 
groaznic şi decât gheena, după cum de asemenea îi era mai de dorit ca orice 
de a rămâne în stăpânirea dragostei.” (Omilii la Epistola către Romani a 
Sfântului Apostol Pavel, omilia XV, pp. 298-300) 


„Dar, orice ar spune cineva, totuşi nimic nu va spune, căci dragostea 
lui Pavel era cu mult mai întinsă decât orice mare sau noian, mai iute şi mai 
arzătoare ca orice pară sau văpaie de foc, şi nici un cuvânt nu ar putea să o 
descrie după dreptate, ci numai cel ce a câştigat o astfel de dragoste ştie şi o 
cunoaşte cu exactitate.” (Omilii la Epistola către Romani a Sfântului Apostol 
Pavel, omilia XVI, p. 310) 


„Cel ce devenise dascălul tuturor, cel ce culesese o mulțime de merite, 
cel ce aştepta mii de cununi, cel ce dorea pe Hristos atât de mult încât 
prefera dragostea Lui înaintea tuturor celorlalte, cel ce ardea pe fiecare zi 
pentru Dânsul, şi pe toate le credea a fi secundare dragostei către Acesta, el, 
ZIC, nu se lăsa numai a fi iubit de Hristos, ci a-L şi iubi pe El foarte. De 
aceea el numai la aceasta îşi avea ațintită privirea, iar pe toate celelalte le 
suferea cu uşurinţă. La un singur lucru se gândea înaintea tuturor, anume 
cum să-şi sature această iubire curată, această dragoste nesfârşită către EI.” 
(Omilii la Epistola către Romani a Sfântului Apostol Pavel, omilha XVI, p. 
310) 


„Nu atât de grozav este pentru noi tunetul, pe cât de grozavă era vocea 
lui Pavel pentru demoni. Dacă demonii se înfricoşau şi de veșmintele lui, 
apoi cu atât mai mult de glasul lui. Acest glas îi alunga legaţi; acest glas a 
curățit întreaga lume; acest glas a dezlegat bolile, a scos răutatea, a readus 
adevărul cel întru Hristos, şi în Duhul lui Hristos a colindat pământul de la 
Răsărit la Apus. Ceea ce sunt heruvimii pentru Hristos, aceea era glasul lui 
Pavel, căci după cum EI stă pe acele puteri cereşti, tot aşa şedea şi pe glasul 
lui Pavel. Căci s-a făcut vrednic de a primi pe Hristos acel glas, grăind cele 
pe care Hristos le iubea, şi ridicându-se până la înălțimi negrăite, aidoma cu 
serafimii. 

Într-adevăr, ce poate fi mai înalt decât acel glas care zicea: Sunt 
încredințat că nici moartea, nici viaţa, nici îngerii, nici stăpânirile, nici cele 
de acum, nici cele ce vor fi, nici puterile, nici înălțimea, nici adâncul şi nici 
o altă făptură nu va putea să ne despartă pe noi de dragostea lui Dumnezeu, 

cea întru Hristos lisus (Romani 8, 38, 39)? Câte aripi ţi se pare că are acest 
glas? Şi câți ochi? De aceea zicea: Căci gândurile lui [ale diavolului] nu ne 
sunt necunoscute (II Corinteni 2, 11). De aceea demonii fugeau grămadă, şi 
nu numai când el grăia, ci chiar şi numai când din depărtare îi zăreau 
veşmântul.” (Omilii la Epistola către Romani a Sfântului Apostol Pavel, 
omilia XXXII, p. 555) 


„ȘI nu numai ţărâna gurii, ci şi aceea a inimii lui aş voi să o văd, pe 
care nu ar greşi cineva dacă ar numi-o inima lumii întregi, izvorul 
miliardelor de bunătăţi, izvodul şi temeiul vieții noastre! Căci Duhul vieți 
de acolo se împărțea la toți şi se comunica membrelor lui Hristos; nu era 
trimis prin artere, ci prin dreapta voire a faptelor celor bune. Atât de largă 
era inima lui, încât putea primi în ea cetăţi întregi, țări şi națiuni, după cum 
ŞI însuşi zice: inima noastră s-a lărgit (IL Corinteni 6, 11). Cu toate acestea, 
acea inimă largă se strâmtora de multe ori de mâhnire, însă dragostea iarăşi o 
lărgea, precum zice: Căci din multă supărare şi cu inima strânsă de durere, 
v-am scris cu multe lacrimi (Ul Corinteni 2, 4). Acea inimă spulberată aş voi 
să o văd; acea inimă care pârjoleşte pe fiecare dintre cei pierduţi şi care vede 
mai presus de toate pe Dumnezeu: Cei curați cu inima, Zice, vor vedea pe 
Dumnezeu. (Matei 5, 8). Acea inimă care s-a făcut jertfă, după cuvântul 
proorocului: Jertfa lui Dumnezeu: duhul umilit (Psalmul 50, 19), care a fost 
mai înaltă decât cerurile, mai largă decât lumea, mai strălucită decât văpaia 
soarelui, mai arzătoare decât focul, mai tare decât diamantul; acea inimă care 
slobozea din ea râuri de apă curată: Râuri de apă vie, zice, vor curge din 
pântecele lui (loan 7, 38); acea inimă, Zic, în care era izvorul ce fremăta şi 
țâşnea în sus, care adapă nu numai fața pământului, ci şi sufletele oamenilor, 
de unde nu numai râuri, ci şi fluvii de lacrimi curgeau zi şi noapte; acea 
inimă care a trăit în viaţa cea nouă, iar nu în aceasta a noastră: Nu eu mai 
trăiesc, zice, ci Hristos trăieşte în mine (Galateni 2, 20). Prin urmare, inima 
lui Hristos era inima lui Pavel, era lespedea Duhului Sfânt şi cartea harului 
Său; era acea inimă care tremura pentru păcatele străine.” (Omilii la Epistola 
către Romani a Sfântului Apostol Pavel, omiha XXXII, pp. 556-557) 


„Nici Gheena şi nici Împărăţia Cerurilor nu le socotea fi ceva, şi nici 
mii lumi față de dragostea lui Hristos.” (7ă/cuiri la Epistola a doua către 


Corinteni, omilha XXII, p. 198) 


„Vai! Ce suflet fericit! Nimic nu e asemenea cu sufletul lui Pavel şi 
nici nu va fi!” (Omilii la Epistola către Filipeni, omilia a V-a, p. 77) 


171 


„Cine va spune puterile Tale, Doamne, că nu l-ai lăsat pe Pavel să 
greşească şi că ai arătat omenirii un astfel de bărbat? Te-au lăudat pe Tine 
toți îngerii într-un glas când ai făcut stelele şi când ai făcut soarele, însă nu 
te-au lăudat atât de mult ca atunci când ai arătat omenirii pe Pavel! De aceea 
mai strălucit a devenit pământul decât cerul, mai luminat decât lumina 
soarelui, mai vii scânteierile şi mai încântătoare razele ce izvorăsc din el! EI 
ne-a adus nouă rod, nu doar grâu îngrăşat, nici rodii din cele cultivate, ci 
rodul evlaviei, pe care l-a adus la maturitate şi pe care îl ridică de Jos de câte 
ori cădea! Soarele de pe cer nu va putea niciodată să ajute mugurii cei 
putrezi ai pomilor, dar Pavel îi întorcea pe cei care aveau mii de putregaiuri - 
adică mii de păcate. Acela noaptea se ascunde, dar acesta în continuu îl 
războieşte pe diavol, căci nimic nu l-a oprit, nimic nu l-a stăpânit. Acela, 
purtându-se pe bolta cerului, slobozeşte din înalt peste pământ razele sale, 
iar acesta, răsărind de jos, nu a umplut de lumină doar cerul şi pământul ci, 
de îndată ce şi-a deschis gura, i-a umplut de plăcere negrăită chiar şi pe 
îngeri! Fiindcă dacă pentru un păcătos ce se pocăieşte se face mare bucurie 
în ceruri, atunci cel care de la cea dintâi cuvântare a vânat pe mulți întru 
Domnul, cum să nu umple de bucurie puterile cele de sus? Dar ce spun cu? 
E de ajuns că Pavel să vorbească fie şi cât de puţin şi puterile cele cereşti să 
se veselească şi să salte de bucurie. Pentru că dacă munții săltau ca berbecii 
când iudeii au ieşit din Egipt, atunci când oamenii se mută de la pământ la 
cer, crezi că puţină bucurie este? De aceea, deci, a rămâne în trup, mai de 
folos este pentru voi.” (Omilii la Epistola către Filipeni, omilia a V-a, pp. 
78-79) 


„Câtă distanţă este între cel ce aleargă şi cel ce zace jos, căzut în 
brânci, atâta este şi între Pavel şi noi. El murea în fiecare zi şi avea biruinţe 
în fiecare zi. Nu era timp, nu era minut în care să nu progreseze (...)” 
(Omilii la Epistola către Filipeni, omiha a XIII-a, p. 225) 


„Petrecerea lui în ceruri este şi pe cel ce aleargă către cer nu-l pot lega 
cele pământeşti şi nu-l pot stăpâni. Nu vezi tu petrecându-se acelaşi lucru cu 
soarele? Poţi să pui oricâte legături razelor sale, totuşi nu-l vei putea opri din 
drumul său. Deci aici, pe Pavel nu-l poţi opri, şi încă cu atât mai mult pe el, 
decât pe soare, căci el a primit mai mult decât acela, fiindcă nu poartă cu el 
numai lumina noastră ordinară, ci lumina cea adevărată.” (Comentariile sau 
Explicarea Epistolei către Coloseni, omiha X, p. 122) 


„Dacă mi s-ar întâmpla să-l văd pe Pavel aplecându-se din cer spre 
pământ şi slobozind glasul său, şi dacă acelaşi Pavel ar grăi în temniţă, eu aş 

prefera mai mult a-l vedea şi auzi în temniță, decât în cer, pentru că atunci 
când Pavel este în temniţă, cei din ceruri se coboară la el şi vin spre a-l auzi. 
Legătura predicii este legătura lui, temelia predici este lanţul acela pe care îl 
purta.” (Comentariile sau Explicarea Epistolei către Coloseni, omilha X, p. 
124) 


„Pavel, cetățeanul cerului, cel de formă îmbrăcat cu trup, stâlpul 
Bisericii, îngerul cel pământesc, omul cel ceresc! Cu cât drag zăbovesc lângă 
Pavel contemplându-i frumuseţea virtuţii lui! Nu-mi veseleşte atât faţa 
răsăritul soarelui şi săgetarea razelor lui strălucitoare, cât îmi luminează 
mintea chipul lui Pavel. Soarele luminează fețele, Pavel, însă, ne urcă pe 
aripile lui la bolțile cerurilor; ne urcă sufletul mai sus decât soarele, mai sus 
decât luna.” (Omiliile despre pocăință, omiha a doua, pp. 41-42) 


„A găsit pământul plin de demoni şi l-a preschimbat în cer. Căci nu 
înţelegi cele prezente decât cugetând la acestea. Atunci era tânguitul, atunci 
erau peste tot altare, fum, grăsimea jertfelor, desfrânări, ritualuri, demonii lui 
Bahus, acropolele diavolului, desfrânarea încununată, şi Pavel era unul. Cum 
n-a fost înăbuşit? Cum n-a fost sfâşiat? Cum a deschis gura? A intrat în 
Thebaida şi a luat robi. A intrat în curțile împărăteşti şi pe împărat l-a făcut 
ucenic. A intrat în sala de judecată, şi judecătorul 1-a zis lui: Cu puțin de nu 
m-ai convins să devin şi eu creştin. Şi judecătorul a devenit ucenicul lui. A 
intrat în temniță şi l-a convertit şi pe temnicer. A ajuns la insula barbarilor şi 
pe viperă a făcut-o învățător. A ajuns la poporul romanilor şi l-a smuls pe 
senator. A ajuns la râuri, la locurile pustii ale lumii de peste tot.” (Din vol. 
Despre Rai şi Scriptură. Despre iubirea lui Dumnezeu pentru noi. Despre 
<< Şezut-a Împărăteasa de-a dreapta Ta>>, pp. 49-51) 


„-ŞI cine-i omul acesta mai bun decât toţi oamenii? 

-Cine altul decât acel făcător de corturi, dascălul lumii, cel ce străbate 
marea şi uscatul ca şi cum ar fi fost înaripat, vasul alegerii, nuntaşul lui 
Hristos, săditorul Bisericii, zidarul cel înţelept, propovăduitorul, alergătorul, 
atletul, ostaşul, învățătorul, cel ce a lăsat amintirile virtuţii sale în toată 
lumea, cel ce a fost răpit înainte de învierea cea de obşte în al treilea cer, cel 
ce a fost dus în rai, cel ce a fost făcutde către Dumnezeu părtaş tainelor celor 
negrăite, cel ce a auzit acelea ce nu sunt cu putință firii omeneşti să le 
grăiască, cel ce s-a bucurat de mai mult har şi şi-a dat mai mare osteneală. 
Că s-a ostenit mai mult decât toţi, ascultându-l pe el spunând: Mai mult 
decât toți m-am ostenit (| Cor., 15, 10). Iar dacă s-a ostenit mai mult decât 
toți este şi încununat, căci fiecare îşi va lua plata după osteneala lui (| Cor., 

3, 8). ar dacă primeşte o cunună mai mare decât a Apostolilor - iar la fel cu 
Apostolii nu este nimeni, şi el e mai mare ca ei -, urmează că se va bucura de 
cea mai înaltă cinste şi de cea mai de sus şedere pe scaun”. (Cuvântări 
împotriva anomeilor, cuv. VIII, în vol. Cuvântări împotriva anomeilor. 
Către iudei, p. 132) 


„Toţi dregătorii care au fost în vremurile de demult au fost dați uitării 
şi nici măcar din nume nu sunt cunoscuţi celei mai mari părți dintre oameni, 
însă numele sfântului Pavel, ce! legat în lanţuri, e foarte cunoscut aici între 
noi, foarte cunoscut în ţinutul barbarilor, cunoscut la sciți şi indieni şi chiar 
dacă ai ajunge la marginile pământului, vei auzi de acest nume, şi oriunde ar 
merge cineva va vedea că numele lui Pavel e în gura tuturor. Şi ce-i de 
mirare că e pe mare şi uscat, când şi în cer numele lui Pavel e foarte prețuit 
de îngeri, de arhangheli, de puterile cele de sus şi chiar de Dumnezeu, 
Împăratul lor?” (Predicile despre statui, Partea a II-a, predica a XVI-a, pp. 
105-106) 


„Ce este omul, cât de mare este noblețea firii noastre şi de câte virtuţi 
mari este capabilă această făptură — omul — nimeni nu a arătat mai bine decât 
Apostolul Pavel. El stă acum de față cu glas mare spre a răpune pe toți 
pârâşii firii, spre a apăra pe alcătuitorul firii, spre a ne încuraja la fapta cea 
bună şi spre a astupa gura clevetitorilor care mint spunând că firea 
omenească nu este capabilă de nici un bine. Pavel nu a primit o altă fire 
decât noi, nu a dobândit alt suflet, nu a locuit în altă lume şi cu toate acestea 
a întrecut cu mult pe ceilalți oameni. 

Mai întâi acest Apostol nu s-a înspăimântat de nici o pătimire, de nici 
un necaz care 1 s-a întâmplat pentru fapta cea bună şi pentru dreptate, ci cu 
bucurie s-a supus tuturor necazurilor şi le-a numit pe acestea vremelnice şi 
uşoare (Il Cor., 4, 17). 

Dar încă şi mai vrednic de mirare este că el a făcut toate acestea fără 
să urmărească vreo răsplătire. 

Noi niciodată nu suportăm nici un fel de osteneală şi necaz fără să 
aşteptăm răsplătire, el însă le-a luat asupra lui fără răsplată, cu bucurie şi cu 
dragoste, şi nu s-a tânguit de slăbiciunea trupească, nici de mulţimea 
treburilor, nici de tirania trupului, nici despre altceva. 

În toate zilele el se făcea mai râvnitor şi cu cât primejdiile îl 
împresurau mai mult, cu atât el devenea mai curajos.” (La 29 iunie, la 
serbarea Sfinţilor Apostoli Petru şi Pavel, în vol. Predici la duminici şi 
sărbători..., p. 288) 

„EL alerga spre întâmpinarea defăimării ce 1 se aducea pentru 
propovăduirea Evangheliei cu mai multă râvnă, decât alergăm noi pentru 
cinste, dorea moartea mai mult decât noi viaţa, iubea sărăcia mai mult decât 
noi bogăţia, ostenelile mai mult decât alţii odihna, necazul mai mult decât 
alții bucuria şi pentru vrăjmaşii săi se ruga mai des decât îi blestemăm noi pe 
al noştri. Ce deosebire între noi şi Pavel? A răsturnat el oare rânduiala firii? 
Nu, noi răsturnăm rânduiala, Pavel însă a urmat-o aşa cum era ea lăsată de 
Dumnezeu. Şi el era om ca şi noi. Aşa dar nu te tângui asupra firii că ea te 
împiedică să fii îmbunătăţit. la aminte la Apostolul Pavel. Pentru dânsul 
numai una era înfricoşată şi grozavă, adică de a supăra pe Dumnezeu. Şi 
nimica nu era pentru dânsul mai scump şi nimica nu dorea el aşa de mult ca 
a plăcea Domnului. 

Nu mai vorbim de cetăţi, de popoare, de împărații şi de toate comorile 
şi slava lumii, el le socotea toate deşertăciuni. Nici slavele cerului nu erau 
pentru el aşa de scumpe ca Hristos. Această dragoste lui îi era aşa de dulce, 
încât el nu râvnea nici chiar vrednicia îngerilor şi a arhanghelilor. Această 
dragoste a lui covârşea toate, şi având-o el se credea cel mai fericit dintre 
toate făpturile. Iar această dragoste nici domnia, nici stăpânirea, nici puterea 
nu vor fi avut pentru el nici un folos.” (La 29 iunie, la serbarea Sfinţilor 
Apostoli Petru şi Pavel, în vol. Predici la duminici şi sărbători..., p. 289) 


„Deci pe cel ce se îngrijea deopotrivă pentru toți oamenii împreună 
pentru popoare întregi şi cetăți ca şi pentru fiecare în parte, cu ce să-l 
asemănăm, cu fier sau cu oţel? Cum trebuie să numim sufletul lui? Trebuie 
oare să zicem că era ca oţelul şi totodată mai nobil şi mai prețios decât piatra 
cea scumpă. Dar ce să zic eu de aur sau de oțel? Pune într-o parte a 
cântarului toată lumea iar în cealaltă sufletul lui Pavel şi vei vedea că acesta 
din urmă, este mai greu şi mai de valoare” (La 29 iunie, la serbarea Sfinţilor 
Apostoli Petru şi Pavel, în vol. Predici la duminici şi sărbători..., p. 290) 


„N-aş greşi de-aş numi sufletul lui Pavel livadă de virtuţi şi rai 
duhovnicesc. Atât de mult înflorea prin har şi atât de vrednică de har îşi 
arăta filosofia sufletului său! Pentru că a fost vasul alegerii (Fapte 9, 
15) şi pentru că s-a curățit bine pe sineşi, cu îmbelşugare s-a revărsat 
peste el darul Duhului.” (Cuvântul JI la Sfântul Apostol Pavel, în vol. 
Predici la sărbători împărăteşti şi cuvântări de laudă la sfinţi, p. 225) 


„Ce cuvânt, dar, va fi îndestulător spre lauda isprăvilor lui Pavel? 


Sau ce limbă va putea să spună laudele cuvenite lui? Cum voi putea 
face faţă măreției laudelor lui, când un singur suflet are adunate, în 

mod covârşitor, toate virtuțile omeneşti, şi nu numai pe cele omeneşti, 
ci şi pe cele îngereşti?” (Cuvântul I la Sfântul Apostol Pavel, în vol. 
Predici la sărbători împărăteşti şi cuvântări de laudă la sfinți, p. 225) 


„De unde ar fi, deci, potrivit să fac început laudelor lui? De unde 
din altă parte dacă nu de la această dintâi laudă, anume de la a arăta că 
are strânse în el virtuțile tuturor oamenilor. Profeții, patriarhi, drepți, 
apostolii, mucenicii s-au distins printr-o virtute oarecum deosebită. 
Pavel însă are adunate în el la un loc toate virtuțile pe care fiecare 
dintre aceia le avea; şi le are cu atâta covârşire, cum nimeni dintre ei nu 
le avea.” (Cuvântul I la Sfântul Apostol Pavel, în vol. Predici la 
sărbători împărăteşti şi cuvântări de laudă la sfinţi, p. 225) 


„Despre care jertfă a lui Pavel vreţi să vă vorbesc? Că nu-i numai 
una! Se jertfea în fiecare zi şi aducea o îndoită jertfă: murea în fiecare 
zi (| Cor., 15, 31) şi purta în trupul lui omorârea Domnului Hristos (II 
Cor., 4, 10). Se găsea necontenit în fața primejdiilor; se junghia prin 
voință; îşi omora în aşa chip firea trupului, că nu era cu nimic mai 
prejos de jertfele junghiate, ba, dimpotrivă, cu mult superioare lor. Nu 
jertfea boi şi oi, ci se jertfea pe sine însuşi în fiecare zi, printr-o îndoită 
jertfă. De asta a şi îndrăznit să zică: Căci eu iată-mă şi jertfesc (UI 
Tim., 4, 6), numind jertfă sângele lui. Nu s-a mulțumit cu aceste jertfe, 
CI, după ce s-a afierosit bine pe sine însuşi, a adus lui Dumnezeu 
întreaga lume: pământul şi marea, ținuturile locuite de greci şi pe cele 
locuite de barbari, şi, ca să spun într-un cuvânt, tot pământul luminat de 
soare. Ca un întraripat a străbătut toată lumea; n-a călătorit de dragul 
călătoriei, ci a smuls spinii păcatelor, a semănat cuvântul credinţei, a 
alungat rătăcirea, a adus adevărul, a făcut îngeri din oameni, dar, mai 
bine spus, a făcut pe oameni din demoni, îngeri. De aceea, când a fost 
să plece de pe lumea aceasta, după atât de multe sudori şi după atât de 
nenumărate biruinţe, spunea mângâind pe ucenici: Chiar dacă mă 
jertfesc pentru jertfa şi pentru Slujba credinţei voastre, mă bucur, şi mă 
bucur împreună cu voi toți; de aceea şi voi bucurați-vă; şi bucuraţi-vă 
împreună cu mine (Filip., 2, 17-18). Ce jertfă ar putea egala jertfa 
aceasta, pe care Pavel a jertfit-o junghiind-o cu sabia Duhului, pe care a 
adus-o pe jertfelnicul cel mai presus de ceruri?” (Cuvântul 1 la Sfântul 
Apostol Pavel, în vol. Predici la sărbători împărăteşti şi cuvântări de 
laudă la sfinți, p. 226) 

„Pavel n-a avut altă fire, n-a avut alt suflet, n-a locuit în altă 
lume; a trăit pe acelaşi pământ şi în aceleaşi ţinuturi ca şi noi; a fost 
crescut sub aceleaşi legi şi datini; cu toate acestea, a depăşit pe toţi 
oamenii tuturor timpurilor.” (Cuvântul al II-lea la Sfântul Apostol 
Pavel, în vol. Predici la sărbători împărăteşti şi cuvântări de laudă la 
sfinți, p. 233) 


„Lucru de mirare la Pavel este nu numai acela că, datorită marii 
sale râvne, nici nu simţea oboselile virtuţii, ci şi aceea că nici nu 
săvârşea virtutea pentru plată. Noi, nici chiar când e vorba de răsplată, 
nu vrem să asudăm pentru virtute; Pavel însă îmbrăţişa şi iubea virtutea 
fără să se gândească la răsplată şi sărea cu toată uşurinţa peste piedicile 
ce păreau potrivnice virtuţii.” (Cuvântul al II-lea la Sfântul Apostol 
Pavel, în vol. Predici la sărbători împărăteşti şi cuvântări de laudă la 
sfinți, p. 233) 


„Pavel căuta ruşinarea şi ocara cea pentru predicarea Evangheliei 
mai mult decât căutăm noi cinstea; căuta moartea mai mult decât 
căutăm noi viața; căuta sărăcia mai mult decât căutăm noi bogăția; 
căuta ostenelile mai mult decât caută alţii tihna; dar nu numai mai mult, 
ci cu mult mai mult; căuta durerile mai mult decât caută alții bucuriile; 
căuta să se roage pentru duşmani mai mult decât caută alții să-i 
blesteme.” (Cuvântul al II-lea la Sfântul Apostol Pavel, în vol. Predici 
la sărbători împărăteşti şi cuvântări de laudă la sfinți, p. 234) 


„De un singur lucru se temea, de un singur lucru fugea: de a 
supăra pe Dumnezeu; de nimic altceva; după cum nici nu dorea altceva 
decât de a plăcea lui Dumnezeu. Şi nu spun că nu dorea nimic din cele 
de pe lumea aceasta, dar nici din cele viitoare. Să nu-mi vorbeşti mie de 
oraşe, de popoare, de împărați, de oştiri, de arme, de averi, de stăpâniri 
şi de puteri! Nici ca pe o pânză de păianjen nu le socotea! Vorbeşte-mi 
chiar de bunătățile şi frumuseţile cele cereşti, şi atunci vei vedea 
puternica dragoste a lui Pavel pentru Hristos! Din pricina dragostei 
acesteia Pavel nu se mai minuna nici de vrednicia îngerilor, nici de a 
arhanghelilor, de nimic. Avea în sufletul lui ceva mai mare decât orice, 
dragostea lui Hristos. Cu ea se socotea mai fericit decât toți; fără ea nu 
dorea să fie nici cu Domniile, nici cu Începătoriile, nici cu Stăpâniile. 
Cu dragostea aceasta voia să fie mai degrabă în cele mai grele munci şi 
cu cei osândiți, decât fără ea, cu cei din frunte şi cu cei în cinste. Pentru 
Pavel era o singură osândă: pierderea dragostei lui Hristos. Aceasta este 

pentru el iadul, aceasta este pedeapsa, aceasta, pricinuitoarea a mii şi 
mii de rele. După cum nu era pentru Pavel decât o singură desfătare: 
dobândirea dragostei lui Hristos, aceasta era pentru el viața, aceasta 
lumea, aceasta îngerul, aceasta cele din lumea de aici, aceasta cele 
viitoare, aceasta împărăția, aceasta făgăduinţa, aceasta, pricinuitoarea a 
mil şi mii de bunătăți. Tot ce nu țintea la dragostea lui Hristos nu-l 
socotea nici trist, nici vesel. Dispreţuia pe toate cele ce se văd ca pe 
iarba putredă. Tiranii şi popoarele înfuriate îi păreau a fi țânțari. 
Moartea, pedepsele şi miile de chinuri, jocuri de copii. Numai să le 
sufere pentru Hristos! Atunci le îmbrăţişa şi pe acestea; şi se lăuda atât 
cu lanțurile sale, cum nici Nero nu se lăuda cu coroana de pe cap. 
Locuia în temniță ca şi cum ar fi locuit în cer. Primea rănirile şi 
biciuirile cu mai multă plăcere decât cei ce primesc premii. lubea 
ostenelile ca pe răsplăți şi socotea răsplată ostenelile. De asta le şi 
numea har. Ascultă! Răsplată era pentru Pavel a muri şi a fi cu Hristos 
(Filip., 1, 23), pe când a rămâne în trup, luptă. Cu toate acestea, voieşte 
mai bine să rămână în trup decât să moară, spunând că-i mai de 
trebuință asta (Filip., 1, 24). A fi anatema de la Hristos era pentru el 
luptă şi durere; dar, mai bine spus, chiar mai mult decât luptă şi durere. 
A fi cu Hristos era pentru Pavel răsplată. Cu toate acestea, pentru 
dragostea de Hristos, Pavel vrea mai degrabă să fie anatema. Poate însă 
că cineva îmi va spune că acestea toate îi erau plăcute lui Pavel din 
pricina lui Hristos. Asta o spun şi cu, pentru că cele ce pentru noi sunt 
pricini de tristeţe, acelea erau pentru Pavel pricini de mare bucurie.” 
(Cuvântul al II-lea la Sfântul Apostol Pavel, în vol. Predici la sărbători 
împărăteşti şi cuvântări de laudă la sfinţi, pp. 234- 235) 


„Într-adevăr, mulți oameni, când le mor copiii, capătă oarecare 
mângâiere dacă li se îngăduie să plângă. Dacă sunt împiedicaţi, suferă. 
Tot aşa şi Pavel. Plângând zi şi noapte, se mângâia. Că nimeni nu şi-a 
jelit aşa de mult păcatele lui cât a jelit Pavel păcatele altora. Gândeşte- 
te ce chinuri sufleteşti încerca Pavel pentru iudeii care nu voiau să se 
mântuiască, de vreme ce se ruga să cadă din slava cea de sus numai şi 
numai ca ei să se mântuiască. De aici se vede că pentru Pavel era cu 
mult mai cumplită pierderea iudeilor decât propria sa pierdere. De n-ar 
fi fost mai cumplită, n-ar fi făcut o astfel de rugăciune. A ales-o pentru 
că era mai uşoară şi pentru că avea mai multă mângâiere. Dar Pavel nu 
numai că o voia, ci o şi striga, spunând: Întristarea îmi este mare şi 
necurmată durerea în inima mea (Rom., 9, 2).” (Cuvântul al II-lea la 

Sfântul Apostol Pavel, în vol. Predici la sărbători împărăteşti şi 
cuvântări de laudă la sfinţi, p. 236) 


„Pavel mergea pe pământ, dar săvârşea toate faptele sale ca şi 
cum ar fi mers împreună cu îngerii. Era îmbrăcat cu trup muritor, dar 
era tot atât de curat ca şi îngerii; era supus tuturor nevoilor firii, dar 
râvnea să nu pară întru nimic mai prejos de puterile cele de sus. Ca un 
împărat străbătea lumea; ca unul fără de trup înfrunta durerile şi 
primejdiile; ca unul care ar fi dobândit cerul dispreţuia cele de pe 
pământ; ca unul care ar fi trăit împreună cu înseşi puterile cereşti, aşa 
era de veghetor.” (Cuvântul al II-lea la Sfântul Apostol Pavel, în vol. 
Predici la sărbători împărăteşti şi cuvântări de laudă la sfinți, p. 237) 


„Nu este oare minunat şi străin lucru ca un cuvânt ce sare de pe o 
limbă de țărână să alunge moartea, să dezlege păcatele, să îndrepte o 
fire betegită, să prefacă pământul în cer? De asta mă înspăimânt de 
puterea lui Dumnezeu, de asta mă minunez de puterea lui Pavel, că a 
primit un atât de mare har, că s-a pregătit aşa pe sineşi.” (Cuvântul al 
II-lea la Sfântul Apostol Pavel, în vol. Predici la sărbători împărăteşti 
şi cuvântări de laudă la sfinţi, p. 237) 


„Știind deci şi Pavel că dragostea este capul bunătăţilor, o 
săvârşea cu toată scumpătatea. Într-adevăr, nimeni n-a iubit atât pe 
dușmani, nimeni n-a făcut atâta bine hulitorilor, nimeni n-a suferit atât 
pentru prigonitori. Nu se uita la cele ce suferea, ci se gândea că şi 
prigonitorii săi sunt oameni ca şi el. Şi cu cât se înfuriau mai mult, cu 
atât mai mult îi era milă de nebunia lor. Şi după cum se poartă un tată 
cu copilul lui cuprins de nebunie - căci tatăl plânge şi i se rupe inima de 
milă cu atât mai mult cu cât copilul bolnav îl ocărăşte şi îl loveşte mai 
cumplit —, tot astfel şi Pavel se purta cu mai multă dragoste.” (Cuvântul 
al III-lea la Sfântul Apostol Pavel, în vol. Predici la sărbători 
împărăteşti şi cuvântări de laudă la sfinţi, pp. 238-239) 


„Ai văzut suflet care depăşeşte tot pământul? Nădăjduia să 
înfăţişeze lui Dumnezeu pe tot omul; şi în ceea ce-l priveşte, 1-a 
înfăţişat pe toți: ca şi cum ar fi născut el pe toţi oamenii lumii, aşa se 
frământa, aşa alerga, aşa se străduia să-i ducă pe toți în împărăţia 
cerurilor, ajutând, făgăduind, rugându-se, cucerindu-se, înfricoşând pe 
draci, alungând pe stricătorii de suflete. Şi toate acestea le făcea prin 
viu grai, prin epistole, cu cuvântul, cu fapta, prin ucenicii lui, prin el 

însuşi, îndrepta pe cei căzuţi, întărea pe cei ce stau în credinţă, ridica pe 
cei ce zăceau la pământ, mângâia pe cei cu inima zdrobită, încuraja pe 
cei trândavi; striga înfricoşător către vrăjmaşi, se uita cu asprime la 
duşmanul. Ca un general, sau ca un prea iscusit doctor, el era şi om de 
corvoadă, şi purtător de scut, şi apărător. Era totul în tabără. Arăta 
multă purtare de grijă şi multă râvnă nu numai în cele duhovniceşti, ci 
ŞI în cele trupeşti.” (Cuvântul al III-lea la Sfântul Apostol Pavel, în vol. 
Predici la sărbători împărăteşti şi cuvântări de laudă la sfinţi, p. 242) 


„Fiind mare în dragoste, care e capul virtuților, era mai arzător 
decât flacără. Şi cum fierul care cade în foc ajunge cu totul foc, tot 
astfel şi Pavel, aprins fiind de focul dragostei, ajunge în întregime 
dragoste. Fiind ca un tată obştesc al întregii lumi, se purta ca un părinte 
trupesc; dar, mai bine spus, depăşea pe toţi părinţii prin grija lui şi de 
cele trupeşti, şi de cele sufleteşti. Dădea pentru iubiții lui copii: banii, 
cuvintele, sufletul, totul. 

Din pricina asta numea dragostea plinire a legii (Rom., 13, 10), 
legătură a desăvârşirii (Col., 3, 14), mamă a tuturor virtuţilor, început 
şi sfârşit ale virtuţii. (Cuvântul al III-lea la Sfântul Apostol Pavel, în 
vol. Predici la sărbători împărăteşti şi cuvântări de laudă la sfinți, p. 
233) 


„Pavel a ajuns atât de mare nu numai prin har, ci şi prin sârguința 
sa. Şi de asta a ajuns prin har, pentru că a ajuns şi prin sârguinţă. Cu 
covârşire, şi harul şi sârguinţa; harul lui Dumnezeu a suflat asupra lui, 
iar voinţa era în el. Vrei să cunoşti harul lui Dumnezeu? Hainele lui 
înfricoşau dracii! Dar nu mă minunez de asta, după cum nu mă minunez 
nici de aceea că umbra lui Petru alunga bolile, ci mă minunez că a făcut 
lucruri minunate înainte de primirea harului, chiar de la început; nici nu 
avea această putere, nici nu primise hirotonia şi s-a aprins de un zel atât 
de mare pentru Hristos, încât a sculat tot poporul iudeu împotriva lui. 
Văzându-se înconjurat de primejdii aşa de mari, că şi oraşul era încon- 
jurat, a coborât printr-o fereastră a zidului şi a fugit; cu toate acestea, n- 
a căzut în trândăveală, nici n-a fost cuprins de sfială şi teamă, ba, 
dimpotrivă, primejdiile i-au aprins şi mai tare zelul. Dând pas 
primejdiilor pentru iconomie, dar nedând pas nimănui când era vorba 
de învățătură, a luat crucea şi urma lui Hristos, deşi avea înaintea 
ochilor pilda lui Ştefan, deşi vedea că iudeii mai mult decât toţi căutau 
să-l ucidă şi doreau să guste din carnea lui. Nu se arunca în primejdii 
fără nici o socoteală, dar nu ajungea mai trândav după ce scăpa de ele. 

lubea tare viața de aici pentru câştigul ce-l avea din ea; dar o şi 
dispreţuia tare pentru filosofia câştigată de el de pe urma dispreţuirii ei, 
sau pentru graba mare ce-o avea de a pleca la lisus. Ceea ce am spus 
totdeauna despre Pavel nu voi înceta niciodată să spun: nici un om 
înconjurat de atâtea lucruri potrivnice n-a izbutit ca Pavel, să le 
schimbe în folosul său. Nici un om n-a dorit atât viața aceasta, nici 
chiar cei care ţin la viață, dar nici unul n-a dispreţuit-o atât, nici chiar 
cei care țin cu orice preţ să se omoare; nu-l tulbura nici o dorință şi n- 
avea nici o poftă pentru vreun lucru din lumea aceasta; judeca 
totdeauna dorinţa lui prin voinţa lui Dumnezeu.” (Cuvântul al V-lea la 
Sfântul Apostol Pavel, în vol. Predici la sărbători împărăteşti şi 
cuvântări de laudă Ia sfinţi, p. 258) 


„Nici un alt om n-a avut atâtea pricini de laudă ca Pavel, şi totuşi 
nici un alt om n-a fost aşa de lipsit de mândrie ca el! Ascultă! Pavel 
spune: Cunoştinţa semeţeşte. Şi toţi am putea-o spune împreună cu el. 
Și Pavel avea în el atâta cunoştinţă câtă n-a fost în nici un om de când e 
lumea. Cu toate acestea, cunoştinţa nu l-a făcut mândru, ci tocmai 
bogăția cunoştinţei lui îl smerea.” (Cuvântul al V-lea la Sfântul Apostol 
Pavel, în vol. Predici la sărbători împărăteşti şi cuvântări de laudă la 
sfinți, pp. 260-261) 


„Pavel ne-a dat poruncă şi lege ca să nu cruţăm pe cei care sunt 
nepăsători față de Dumnezeu; dimpotrivă, să le vorbim mai cu asprime, 
în Pavel avem măsura tuturor faptelor. Din pricina aceasta Pavel este de 
laudă în toate: şi când făptuieşte şi când grăieşte, şi când ocărăşte şi 
când laudă, şi când întoarce spatele şi când mângâie, şi când se înalță 
pe sine şi când se smereşte, şi când se laudă şi când se vaită. Pentru ce 
te minunezi dacă şi ocara şi mustrarea fac pe cineva vrednic de laudă, 
când chiar omorul şi înşelăciunea şi viclenia au făcut pe unii vrednici 
de laudă, atât în Vechiul Testament cât şi în Noul Testament? 

Cercetând dar temeinic toate acestea, să ne minunăm şi de Pavel 
şi să slăvim pe Dumnezeu.” (Cuvântul al V-lea la Sfântul Apostol 
Pavel, în vol. Predici la sărbători împărăteşti şi cuvântări de laudă la 
sfinţi, p. 264) 


„Dar când se apropiau de trupurile celor bolnavi hainele lui 
Pavel, toată boala era alungată.” (Cuvântul al VII-lea la Sfântul Apostol 
Pavel, în vol. Predici la sărbători împărăteşti şi cuvântări de laudă la 
sfinți, p. 273) 

„Pavel, mai iute decât focul, n-a stat nici o zi liniştit: ci îndată ce 
a ieşit din izvorul sfinţit al apelor, din apa Botezului, vâlvătăi de flăcări 
s-au aprins în sufletul lui. Nu s-a gândit la primejdii, nu s-a gândit că 
iudeii au să râdă de el, că au să-l facă de ruşine, că n-au să creadă în el! 
Nu! Nu s-a gândit la aşa ceva! A luat alți ochi, pe cei ai dragostei, şi o 
altă minte şi s-a aruncat înainte, ca un puhoi, cu multă furie! A dărâmat 
toate legile iudeilor şi a dovedit cu Scripturile că lisus este Hristosul. Şi 
încă nu avea multe daruri ale harului, încă nu fusese învrednicit de atât 
de mare Duh! Cu toate acestea, s-a aprins îndată şi făcea totul cu 
sufletul mort pentru lume. Şi ca şi cum ar fi vrut să-şi răscumpere 
timpul trecut, aşa le făcea pe toate; căuta să se ostenească aruncându-se 
pe sine însuşi în acea parte a luptei unde erau numai primejdii, numai 
temeri.” (Cuvântul al VII-lea la Sfântul Apostol Pavel, în vol. Predici 
la sărbători împărăteşti şi cuvântări de laudă la sfinți, p. 276) 


„Spunea: Sunt legat dar cuvântul nu este legat (Ul Tim., 2, 9). Îl 
fugăreau; şi fapta asta era o prigoană; dar sfârşitul faptei, apostolie de 
învățător. Vrăjmaşii lui făceau ceea ce ar fi făcut prietenii şi cunoscuți. 
Nu-l lăsau să se statornicească într-un loc; ci, prin uneltiri şi prin 
fugăriri purtau pe doctor pretutindeni, ca toţi să audă limba lui. L-au 
lăsat iarăşi, dar a ajuns şi mai înverşunat; au alungat pe ucenici, şi i-au 
trimis celor ce nu aveau învăţător. L-au dus în faţa unui judeţ mai mare, 
şi a fost de folos unei mai mari cetăţi, Roma. De aceea iudeii, 
plângându-se, ziceau despre apostoli: Ce să facem oamenilor acestora? 
(Fapte 4, 16). Prin ceea ce facem, răspândim şi mai mult credinţa lor. 
L-au dat pe Pavel temnicerului, ca să-l aibă în mâini şi mai bune; dar 
temnicerul a fost legat mai bine de Pavel. L-au trimis împreună cu cei 
legați, ca să nu fugă; dar el a catehizat pe cei legați. L-au trimis pe 
mare, ca să facă, fără voia lor, să-şi termine şi mai iute călătoria; iar 
sfărâmarea corăbiei a ajuns pricină de învățătură celor ce fuseseră cu el 
în corabie. Ameninţau cu mii şi mii de munci, ca să stingă predicarea 
Evangheliei, dar ea creştea şi mai mult.” (Cuvântul al VII-lea la Sfântul 
Apostol Pavel, în vol. Predici la sărbători împărăteşti şi cuvântări de 
laudă la sfinți, p. 279) 


„Aţi auzit negreşit de Neron, ajuns celebru din pricina desfrânării lui. 
A fost cel dintâi şi singurul dintre împărați care a născocit noi chipuri de 
desfrânare şi de necuviinţă. Neron a învinuit pe fericitul Pavel, care a trăit pe 
timpul domniei lui, de aceleaşi fapte de care voi îi acuzaţi pe aceşti sfinți 

bărbați. Fericitul Pavel câştigase pentru credința creştină pe o concubină a 
lui Neron, iubită foarte mult de el, şi a înduplecat-o totodată să părăsească 
legătura sa necurată. Din pricina asta Neron l-a numit pe Pavel plagă a 
societăţii, înşelător şi, în sfârşit, 1-a adus şi alte învinuiri, ca acelea pe care le 
rostiți voi acum. L-a pus mai întâi în lanţuri, dar, pentru că nu l-a înduplecat 
să înceteze de a mai sfătui pe faţă, a pus, în cele din urmă, să fie omorât. Ce 
a păgubit cel omorât? Ce a folosit ucigaşul? Cât folos a avut Pavel cel ucis 
atunci, şi câtă pagubă Neron ucigașul! Nu este, oare, căutat de întreaga lume 
ca un înger? Spun doar atât, ca să arăt numai bunătățile din lumea aceasta 
dobândite de Pavel. Nu este, oare, Neron hulit de toți ca o adevărată plagă a 
societăţii şi ca un demon?” (Apologia vieții monahale, 2, în vol. Despre 
Feciorie, Apologia vieții monahale, Despre creşterea copiilor..., p. 191) 


„Pavel avea o putere cu mult mai mare decât puterea cuvântului, în 
stare să săvârşească lucruri mai mari. Era înfricoşător dracilor numai ce se 
arăta, fără să scoată vreun cuvânt. De s-ar aduna la un loc toți cei din vremea 
noastră, cu mii şi mii de rugăciuni şi lacrimi, n-ar putea să facă atâta cât au 
făcut atunci şorțurile lui Pavel (Fapte 19, 12). Când Pavel se ruga, învia morții 
(Fapte 20, 7-12); şi a făcut şi alte minuni la fel de mari încât păgânii l-au 
socotit Dumnezeu (Fapte 14, 8-18); iar înainte de a se muta din viaţa aceasta 
a fost învrednicit să fie răpit până la al treilea cer şi să audă cuvinte 
neîngăduite omului să le audă (2 Cor., 12, 2-4). Cum nu se cutremură oa- 
menii din vremea noastră, când încearcă să se compare cu un astfel de 
bărbat?” (Tratatul despre preoție, cartea a patra, cap. 6, în vol. Despre 
preoție, pp. 113-114) 


„Dacă, însă, am lăsa la o parte minunile lui şi am veni la viaţa 
fericitului Pavel şi i-am cerceta vieţuirea lui îngerească, l-am vedea şi aici, 
mai mult decât prin minuni, biruitor pe atletul lui Hristos. Ce poţi spune de 
râvna lui, de bunătatea lui, de desele primejdu prin care trecea, de grijile lui, 
care veneau în valuri, de necontenitele lui supărări pentru Biserici, de mila lui 
față de cei neputincioşi, de multele lui necazuri, de nemaiauzitele lui pri- 
goniri, de morțile care îl amenințau în fiecare zi (2 Cor., 11, 23-28)? Care 
este locul din întreaga lume, care este uscatul, care este marea, care să nu fi 
cunoscut luptele dreptului acestuia? Pe Pavel şi pustiul l-a cunoscut şi l-a 
primit adeseori, când era în primejdu (Gal., 1; 17). A îndurat tot felul de 
vrăjmăşii, dar a şi avut tot felul de biruinţe! N-a încetat niciodată lupta, dar 
niciodată nu i-a lipsit cununa! 

Dar, nu ştiu cum s-a făcut, că m-am pornit să ocărăsc pe marele Pavel. 
Într-adevăr, faptele lui depăşesc orice cuvânt, iar pe al meu tot atât de mult 

cât mă depăşesc şi pe mine maeştrii în cuvânt. Dar cu toate că sunt atât de 
nedibaci, totuşi nu mă voi opri - şi fericitul Pavel va judeca cuvintele mele 
nu după felul cum le rostesc, ci după intenţia cu care le rostesc -, nu mă voi 
opri de a vorbi de însuşirea aceea mare a lui, care le întrece pe celelalte 
însuşiri amintite mai sus tot atât pe cât întrecea el pe ceilalți oameni. Care 
este această însuşire? După atât de mari fapte, după atât de multe şi 
nenumărate cununi, se ruga să ajungă în iad şi să fie dat muncii veşnice, 
pentru ca să se mântuiască şi să vină la Hristos iudeii (Rom., 9, 3), care de 
atâtea ori l-au lovit cu pietre (Fapte 14, 19; 2 Cor., 11, 25) şi l-ar fi omorât 
dacă le-ar fi stat în putere. Cine a dorit aşa de mult pe Hristos ca Pavel? Dacă 
poate fi numit acesta dor, şi nu ceva mai mult decât dor! Şi ne mai 
comparăm noi cu Pavel după atâta har pe care l-a primit de sus, după atâta 
virtute pe care a arătăt-o! Ce îndrăzneală poate fi mai mare ca aceasta?” 
(Tratatul despre preoție, cartea a patra, cap. 6, în vol. Despre preoție, pp. 
114-115) 


„Pavel, locuitorul cerului, stâlpul bisericilor, îngerul pământesc, omul 
cerurilor.” (Din vol. Problemele vieții, p. 80) 


„Îndeajuns ne-a ospătat mai înainte limba aceea ce vărsa aur lămurit şi 
curat şi are în gură izvoare de miere. Zic adică limba fericitului Pavel, care 
mai bine zis covârşeşte dulceaţa fagurului de miere prin dulceaţa învățăturii 
celei duhovniceşti.” (Cuvânt la neluminarea scripturii celei vechi, la iubirea 
de oameni a lui Dumnezeu şi cum că nu se cuvine a ne învinui unii pe alții, 
în vol. Din ospăţul stăpânului, p. 74) 


„Pavel, alergătorul în toată lumea, cel ce îşi avea trupul numai de 
formă, cel care a călcat în picioare până şi trebuinţele firii, cel ca alunga 
demonii, cel ce era cinstit în ochii credincioşilor ca un înger, cel de care s-au 
ruşinat şi fiarele, cel de care s-a sfiit marea şi, ținându-l o zi şi o noapte, nu l- 
a înecat; cetățeanul raiului, cel răpit la cer de trei ori, cel care s-a împărtăşit 
din tainele lui Dumnezeu, cel ce s-a ostenit mai mult decât toți apostolii; 
vasul alegerii, cel ce a condus Biserica la Mirele Hristos; crainicul 
neamurilor, cel ce a străbătut marea şi uscatul, cel ce a lăsat pretutindeni 
urmele de biruinţă ale bărbăției sale; cel ce s-a luptat neîncetat cu foamea şi 
cu setea; cel ce s-a războit cu golătatea şi cu frigul şi a zis: până în ceasul de 
acum flămânzim şi însetăm, şi suntem goi, cel ce s-a făcut mort lumii; cel ce 
socotea lumea moartă pentru sine, locuitorul ceresc, nebunaticul îndrăgostit 
de Hristos, cel mai fierbinte decât focul, cel mai vajnic ca fierul şi mai tare 
ca diamantul.” (Omilia aceluiaşi, rostită în biserica Sfintei Irina, despre 

râvna celor prezenți la biserică şi despre uşurătatea celor care lipsesc şi 
despre cântare; şi că firea nu este pricină s-o oprească pe femeie de a apuca 
pe calea virtuţii, în vol. Cateheze maritale, p. 82) 


„... poruncea diavolilor şi învia morţii, şi îmbolnăvea doar prin 
poruncă, şi putea să vindece pe cei bolnavi, ale cărui haine şi umbră 
tămăduiau orice fel de boală.” (Îmbrățişați pe Priscilla şi Aquila şi cele 
următoare, cuvântul I, în vol. Cateheze maritale, p. 147) 


„+... limba întregii lumi, lumina Bisericilor, temelia credinței, stâlpul şi 
întăritura adevărului.” (Imbrățişaţi pe Priscilla şi Aquila şi cele următoare, 
cuvântul I, în vol. Cateheze maritale, p. 150) 


„ȘI nici măcar de încălțămintele lui a ne atinge, atâta suntem de departe 
de mărimea lui.” (Din vol. Mărgăritarele Sfântului loan Gură de Aur, p. 64) 


„Multă bucurie am a pomeni numele bărbatului acestuia, privind 
frumuseţea faptelor lui celor bune, că nu veseleşte soarele atâta fețele când 
răsare şi dă raze luminoase, ca numele lui Pavel. Că soarele luminează 
numai fața, iar Pavel ne înalță tocmai în porțile cerurilor şi mai înalt lucrează 
decât soarele şi luna, că în acest fel este puterea bunătăţii lui, că face din 
oameni îngeri şi pe suflet îl face de zboară la cer.” (Din vol. Mărgăritarele 
Sfântului loan Gură de Aur, p. 151) 


„Însă printre toţi sfinţii, Pavel străluceşte de o strălucire de 
necomparat. Nu bunurile pământeşti sunt acestea la care renunţă el 
pentru frații săi, nici relele de aici de jos la care se dedă el pentru 
mântuirea lor, ci anatema pe care el o înfruntă pentru frații săi. Pentru 
a-l scoate din adânc, el se aruncă pe sine acolo în el!” (Din vol. 
Bogăţiile oratorice, p. 182) 


„Cuceririle lui sunt vaste ca şi lumea, faptele lui sunt 
nenumărate, triumfurile lui fără de sfârşit, minunile lui fără de limită. 
Şi alături de aceste slăvi ale sale să enumerăm martiriile sale, 
totdeauna persecutat, urât, alungat, urmărit peste oceane şi mări şi 
pământ, închis în închisoare, târât înaintea tribunalelor şi a împăraților, 
dat lui Nero ca şi o pradă unei fiare crude. Cine va spune suferințele 
marelui Pavel? Cine va enumera martiriile sale, ori de unde-i vine lui 
puterea? Pavel nu are decât o armă, nu cunoaşte decât un singur izvor: 
rugăciunea. El se roagă neîncetat în alergările sale şi în grozăvia 

închisorilor sale, aclamat de mulţimi sau bătut cu vergi de călăii săi.” 
(Din vol. Bogățiile oratorice, p. 484) 


„Poate fi un lucru mai minunat decât acesta? Lupul a ajuns păstor. Cel 
care bea sângele oilor nu conteneşte să-şi verse sângele lui pentru mântuirea 
oilor. Vrei să vezi că bea sângele oilor, că gura lui era plină de sânge? Jar 
Saul încă  suflând amenințare şi ucidere împotriva ucenicilor 
Domnului...(Fapte 9, 1). Dar acesta, care sufla ameninţare şi ucidere, acesta, 
care vărsa sângele sfinților, acesta şi-a vărsat sângele lui pentru sfinți! Ca 
om, spune el, m-am luptat cu fiarele în Efes? (| Cor., 15, 32). Şi iarăşi: în 
fiecare zi mor (| Cor., 15, 31). Şi iarăşi: Socotiți am fost ca nişte oi de 
junghiere (Romn., 8, 36). Şi spunea acestea cel ce era de față când se vărsa 
sângele lui Ştefan, când (el însuşi) încuviinţa uciderea lui. Ai văzut că lupul 
a ajuns păstor? Oare mai înainte de asta nu vă ruşinați când auzeaţi că Pavel 
a fost prigonitor, hulitor, ocărâtor? Ai văzut că vina de mai înainte 1-a făcut 
lauda mai mare?” (Despre schimbarea numelor, cuv. |, în vol. Despre 
schimbarea numelor. Despre răbdare. Despre milostenie..., p. 16) 


„Vrei să vezi cât l-a schimbat, cât Şi l-a apropiat, cât l-a atras, şi că l-a 
pus alături de cei dintâi prieteni ai Lui? Nici unui om n-a vrut Hristos să-i 
spună atâtea taine câte 1-a spus lui Pavel. 

- De unde ştim asta? 

- O spune însuşi Pavel: A auzit cuvinte de nespus, pe care nu se cade 
omului să le grăiască (Il Cor., 12, 4)?Ai văzut de câtă dragoste s-a bucurat 
vrăjmaşul şi duşmanul? De aceea, trebuie să vă spun viaţa lui de mai înainte, 
pentru că ea ne arată şi iubirea de oameni a lui Dumnezeu, şi puterea Lui. 
Iubirea Lui de oameni, că a voit să mântule şi să atragă la El pe cel ce 
săvârşise atâtea rele; puterea, pentru că a putut ceea ce a voit. Sufletul mare 
al lui Pavel îl arată şi faptul că nu făcea nimic din duh de ceartă, nici nu era 
stăpânit de slava deşartă, ca iudeii, ci aprins de râvnă; e drept, nu dreaptă, 
dar râvnă. Asta o şi striga, însuşi zicând: Dar am fost miluit pentru că am 
făcut-o neştiind, în necredință (| Tum., |, 13). Uimit de iubirea de oameni a 
lui Dumnezeu, spunea: Ca în mine mai întâi să arate Hristos toată 
indelunga Lui răbdare, ca pildă celor ce au să creadă în El spre viața 
veşnică (| Tim., 1, 16). Iar în altă parte spunea: Lucrarea puterii Lui a 
arătat-o mai cu seamă în noi cei ce credem (Efes., 1, 19). Ai văzut că viaţa 
de mai dinainte a lui Pavel a arătat şi iubirea de oameni a lui Dumnezeu, şi 
puterea Lui, dar a arătat şi integritatea sufletului său? Astfel, în Epistola 
către Galateni, spre a le dovedi că nu s-a schimbat prin oameni, ci prin 
puterea lui Dumnezeu, a spus: Dacă aş plăcea oamenilor, n-aş mai fi rob al 

lui Hristos (Gal., 1, 10).” (Despre schimbarea numelor, cuv. |, în vol. 
Despre schimbarea numelor. Despre răbdare. Despre milostenie..., p. 19) 


„Eu, când aud de Pavel Apostolul, îmi aduc aminte îndată de omul 
care a trăit în necazuri, în strâmtorări, de omul care a fost lovit, care a fost 
întemnițat, care a petrecut o zi şi o noapte în prăpastia mării (II Cor., 11, 23- 
26); care a fost răpit în al treilea cer, care a auzit în rai cuvinte de nespus (II 
Cor., 12, 2-4), îmi aduc aminte de vasul alegerii (Fapte 9, 15), de nuntaşul 
lui Hristos, de cel care dorea să fie anatema de la Hristos pentru frații lui 
(Rom., 9, 3). Ca un lanţ de aur, numele lui Pavel aduce în mintea celor ce 
sunt cu mare luare-aminte tot şirul faptelor lui mari. Şi nu este mic câştigul 
ce-l avem de aici!” (Despre schimbarea numelor, cuv. IV, în vol. Despre 
schimbarea numelor. Despre răbdare. Despre milostenie..., p. 67) 


„Pe toți sfinții îi iubesc, dar mai ales pe fericitul Pavel, vasul alegerii, 
trâmbița cea cerească, nuntaşul lui Hristos. Spun aceasta şi dau pe față 
dragostea ce-o am, ca să vă fac şi pe voi părtaşi dragostei. Cei îndrăgostiți cu 
dragoste trupească se ruşinează, pe bună dreptate, să-şi mărturisească 
dragostea, pentru că se fac de râs şi pe ei, şi vatămă şi pe cei ce le aud 
mărturisirea; dar cei îndrăgostiți cu dragoste duhovnicească nu încetează 
nicicând să şi-o mărturisească, pentru că frumoasa lor mărturisire le e de 
folos şi lor, şi celor ce-o aud. Dragostea cealaltă e păcat, aceasta, laudă. 
Aceea, patimă de ocară sufletului; aceasta, veselie sufletului, bucurie şi 
podoabă preafrumoasă. Aceea aduce război în sufletul îndrăgostiților, aceasta 
izgoneşte războiul, de este, şi aduce pace adâncă în cei îndrăgostiți. De pe 
urma aceleia nu-i nici un folos, ci chiar mare pagubă de bani, cheltuială fără 
cap, distrugere a vieţii şi stricare desăvârşită de case! De pe urma acesteia, 
mare e bogăția faptelor bune, mare e belşugul de virtute!” (La cuvântul 
apostolic: <<0O, de mi-ați îngădui puţină neinţelepție!> >, 1, în vol. Despre 
schimbarea numelor. Despre răbdare. Despre milostenie..., p. 316) 


„Să nu-mi spună cineva: 

- Acum Pavel nu-i printre noi, nu-l vedem cu ochii noştri! Cum putem 
iubi pe cel pe care nu-l vedem? 

În calea dragostei acesteia nu stă nici o piedică. E cu putință să-l 
iubeşti, deşi a murit, să-ți fie drag, deşi nu-l vezi, mai cu seamă când vedem 
în fiecare zi atâtea şi atâtea urme ale virtuţii sale: bisericile de pe fața 
întregului pământ, surparea necredinţei, schimbarea unei rele vieţuiri într-o 
vieţuire bună, izbăvirea de înşelăciune, altarele sfărâmate, templele închise, 
amuţirea demonilor. Pe toate acestea, şi pe cele asemenea lor, le-a doborât 

puterea cuvântului lui Pavel, însuflețită de harul lui Dumnezeu! Ea a aprins 
pretutindeni strălucitoare flacăra credinţei! Avem, pe lângă faptele acestea, şi 
epistolele lui sfinte, care zugrăvesc bine tot chipul acelui suflet fericit. Să 
punem la inimă cele scrise de Pavel în scrisori cu tot atâta drag, ca şi cum 
Pavel ar fi în fața noastră şi ar vorbi cu noi.” (La cuvântul apostolic: <<0, 
de mi-aţi îngădui puţină neințelepție!>>, 2, în vol. Despre schimbarea 
numelor. Despre răbdare. Despre milostenie..., pp. 317-318) 


„Cine nu se va minuna de Pavel? Cine nu-l va admira? Dar, mai bine 
spus, cine ar putea admira şi preţui după vrednicie sufletul acela mare şi înalt 
cât cerul, că, deşi legat şi întemnițat în Roma, totuşi scria filipenilor de la 
atâta distantă? Ştiţi doar ce depărtare este între Macedonia şi Roma! Dar nici 
lungimea drumului, nici scurgerea mare de timp, nici mulțimea de treburi, 
nici primejdia şi necazurile în valuri, nimic nu 1-a scos din suflet dragostea 
faţă de ucenici şi amintirea lor! Îi avea mereu în minte! Nu-i erau atât de 
mult legate mâinile de lanțuri, cât de legat şi de lhpit îi era sufletul de dorul 
ucenicilor. Aceasta o arată şi la începutul epistolei, când spune: Pentru că vă 
am în inima mea, în lanţurile mele şi în apărarea şi întărirea Evangheliei 
(Filip., 1, 7). Întocmai ca un împărat care, suit pe tron de cum se face ziuă, 
stă în palatele împărăteşti şi primeşte îndată de pretutindeni scrisori 
nenumărate, aşa şi Pavel stătea în temniţă, ca în nişte palate împărăteşti, şi 
aşa primea şi trimitea scrisori cu mult mai multe; că neamurile toate cereau 
înțelepciunii lui răspuns la treburile lor. Că Pavel avea în grijă cu atât mai 
multe treburi decât un împărat, cu cât şi stăpânirea ce 1 se încredinţase era 
mai mare. Dumnezeu pusese în mâinile lui Pavel nu numai ţara locuită de 
romani, ci şi pe toţi barbarii, şi marea, şi pământul!” (Împotriva celor care nu 
folosesc cum trebuie cuvântul Apostolului care spune: <<Fie din făţărie, fie 
întru adevăr, Hristos se propovăduieşte> >, şi despre smerenie, 4, în vol. 
Despre schimbarea numelor. Despre răbdare. Despre milostenie..., pp. 333- 
334) 


APOSTOLII (despre Sfântul Apostol Petru) 


„Petru era înconjurat de mulțimi şi umbra lui alunga bolile, îi îndepărta 
pe diavoli şi-i învia pe morți. Acesta a înconjurat lumea, tăind buruienile 
necredinței şi semănând semințele evlaviei cu plugul cel mai bun, plugul 
învățăturii. Şi la cine a venit? La traci, la sciți, la inzi, la mauri, la sardinieni, la 
goți, la fiarele sălbatice, şi i-a schimbat pe toți.” (Din vol. Despre Rai şi 
Scriptură. Despre iubirea lui Dumnezeu pentru noi. Despre <<sȘezut-a 
Împărăteasa de-a dreapta Ta>>, p. 49) 

„Petru, verhovnicul cetei apostolilor, gura ucenicilor, stâlpul Bisericii, 
tăria credinţei, temelia mărturisirii, pescarul lumii, cel a ridicat neamul 
nostru din adâncul rătăcirii la cer, cel ce totdeauna fremăta de însuflețire şi 
îndrăznire, dar, mai bine spus, mai mult de dragoste decât de îndrăznire.” 
(Cuvânt la pilda celui ce datora zece mii de talanţi, în vol. Omilii la săracul 
Lazăr. Despre soartă şi Providenţă..., p. 227) 


APOSTOLII (după moartea lor au fost mai cinstiți decât împărații) 


„Cei duşi şi purtaţi de colo-colo, cei disprețuiţi, cei înlănțuiţi, cei ce- 
au suferit nenumărate chinuri au ajuns după moartea lor mai cinstiți decât 
împărații. Şi ca să afli cum, uită-te la cele ce spun. În Roma, cetatea cea prea 
împărătească, împărații, voievozii şi generalii părăsesc totul şi aleargă la 
mormintele pescarului şi făcătorului de corturi, iar în Constantinopole cei cu 
coroane pe cap au socotit că este o fericire să le fie îngropate trupurile lor nu 
alături de apostoli, ci afară, în pridvoarele bisericii lor. Împărații au ajuns 
deci portari la pescari, nu le este ruşine cu moartea lor; dimpotrivă, se 
împodobesc cu ea; şi nu numai ei, ci şi urmaşii lor”. (Către iudei, 9, în vol. 
Cuvântări împotriva anomeilor. Către iudei, p. 219) 


ASCEZA 


„Bine este şi ceea ce faceți acum, adică bune sunt şi postul, şi culcarea 
Jos pe pământ, şi cenuşa pe cap, însă când celelalte (virtuțile sufleteşti — n.n.) 
nu sunt de faţă, nici un folos nu aveți din acestea.” (7ălcuiri la Epistola a 
doua către Corinteni, omilia IV, p. 54) 


„Pentru ca să afli că bogăţia nu este nimic, nici sănătatea, nici slava, 
eu îți voi arăta pe mulți care puteau să se îmbogăţească şi totuşi nu s-au 
îmbogăţit, care puteau să fie sănătoşi, şi cu toate acestea şi-au slăbit trupurile 
lor prin nevoinţe, care puteau să se bucure de slavă, şi totuşi se străduiesc să 
fie disprețuiţi.” (Tâlcuiri la Epistola întâi către Timotei, omilia |, p. 24) 


„Căci deprinderea trupească la puţin foloseşte (4, 8). Unii zic că 
aceste cuvinte sunt spuse pentru gimnastica trupească. Să nu înţelegeți 
aceasta! Nu pentru exerciţiul trupului vorbeşte el aici, ci pentru al sufletului, 
pentru gimnastica duhovnicească. Căci dacă ar fi trupească, desigur că l-ar 
hrăni pe trup; dar când îl topeşte aşa-zicând, când îl subțiază şi când îl 
slăbeşte de tot, nu mai este atunci gimnastică trupească. Aşadar, el nu 

vorbeşte aici de exerciţiul trupesc, ci de cel sufletesc, de care avem nevoie. 
Gimnastica aceea nu are folos, ci doar numai că a folosit cu ceva trupului, în 
timp ce exercitarea în evlavie, sau după cum zice apostolul obişnuința spre 
dreapta-credință ne aduce folos şi aici şi în viaţa viitoare.” (Tâlcuiri la 
Epistola întâi către Timotei, omilia a XII-a, p. 125) 


„„... trebuie să ne deprindem în fiecare zi cu postul, cu traiul aspru, cu 
hrana ieftină, cu masa simplă, alungând din toată viața noastră luxul. Altfel, 
nu este cu putință să bineplăcem lui Dumnezeu.” (Omilii la săracul Lazăr, 
cuvântul III, în vol. Omilii la săracul Lazăr. Despre soartă şi Providenţă..., 
p. 90) 


ASCEZA (folosul) 


„Plăcut lucru este a vedea pe acei ce-şi chinuiesc trupul, îl 
strâmtorează şi suferă mii de necazuri, fundcă aceştia se vor învrednici de 
acele bunătăţi.” (Comentariile sau Tâlcuirea Epistolei întâi către Corinteni, 
omilia XLII, p. 457) 


ATEISMUL 


„... necredinţa care nu este urmată de pocăință este ea însăşi un chin: 
căci a fi în afară de lumină, este în sine un mare chin.” (Comentar la 
Evanghelia de la Ioan, omilia XVIII, 1, p. 131) 


„După cum a crede este dovada unui suflet înalt şi înţelept, tot astfel 
cel ce nu crede dă dovadă de un suflet lipsit de bunul simţ, irațional şi 
coborât în rândul dobitoacelor.” (Omilii la Epistola către Romani a Sfântului 
Apostol Pavel, omilia VIII, p. 140) 


„Căci dacă începutul înțelepciunii este frica de Dumnezeu, evident că 
începutul nebuniei este a nu cunoaşte pe Dumnezeu. Deci dacă a cunoaşte pe 
Domnul este înţelepciune, iar a nu-L cunoaşte nebunie, atunci a nu-L 
cunoaşte provine din îngâmfare şi mândrie diavolească; pentru că începutul 
mândriei este a nu cunoaşte pe Domnul.” (Omilii la Epistola către Romani a 
Sfântului Apostol Pavel, omilia XX, p. 403) 


„... să nu învinovăţească nimeni pe Dumnezeu. Nu din partea celui ce 


cheamă se întâmplă a nu crede, ci din partea celor ce fug când sunt chemaţi. 
Dară, zici tu, trebuia ca şi fără voia lor să-i tragă la sine. Să nu fie ! El nu 

sileşte pe nimeni, căci cine oare, chemând la cinste, la cununi, ospeţe şi 

serbări, trage la sine pe cei chemaţi, legaţi şi fără voia lor? Nici unul nu face 
aşa, căci un asemenea fapt este al celui ce batjocoreşte. Dumnezeu trimite 
fără voie în gheena, însă în Împărăţia Cerurilor cheamă pe cei ce vor. În 
focul cel veşnic el trimite pe păcătoşi legaţi şi văicărindu-se, însă când este 
vorba de miile de bunătăţi, nu aşa; fiindcă dacă firea celor buni nu este aşa 
încât ei să alerge spre ele de bunăvoie şi să cunoască harul cel mare, apoi 
atunci sila întrebuințată cu oamenii defaimă înseşi acele bunătăţi, Dar pentru 
ce, zici tu, nu voiesc oamenii aceste bunătăţi şi nu aleargă după ele? Din 
pricina neputinței sau, mai bine zis, din pricina slăbiciunii lor. Și pentru ce 
atunci nu vindecă slăbiciunea lor? Dar cum şi în ce fel trebuia să vindece 
această slăbiciune? Oare n-a făcut el făptura întreagă, care învaţă pe om şi-i 
arată puterea şi iubirea de oameni a lui Dumnezeu? Cerurile, zice, spun 
slava lui Dumnezeu (Ps. 18, 2). Oare nu a trimis şi pe Proroci? Nu i-a 
cinstit? Nu a făcut cu dânşii minuni? Nu le-a dat lege scrisă şi lege firească? 
Nu a trimis şi pe Fiul său? Nu le-a trimis şi pe apostoli? Nu a făcut cu dânşii 
semne? Nu i-a ameninţat cu gheena? Nu le-a făgăduit Împărăţia Cerurilor? 
Nu în fiecare zi răsare soarele său peste cei buni şi peste cei răi? Oare cele ce 
a poruncit nu sunt atât de uşoare şi lesne de împlinit, încât mulți covârşesc 
poruncile lui prin prisosinţa filosofiei lor? Ce trebuia să facă viei sale, şi n-a 
făcut? (Is. 5, 4). Dară, zici tu, pentru ce nu ne-a insuflat în chip firesc 
cunoaşterea şi virtutea? Deci cine zice acestea, Elinul sau Creştinul? 
Amândoi o zic, însă nu pentru aceleaşi lucruri, ci unul se ceartă pentru 
cunoaştere, iar celălalt pentru viață. Aşadar, noi vom vorbi mai întâi către 
Creştin, căci nu atât îmi este vorba de mădularele dinafară, pe cât de ale 
noastre proprii. 

Deci ce zice Creştinul? 7rebuia, zice, ca să ne insufle însăşi 
cunoaşterea virtuții. Dar ne-a insuflat această cunoaştere, căci de nu ne-ar fi 
insuflat-o, cum am putea cunoaşte cele vrednice de făcut, cum şi cele ce nu 
trebuia a le face? De unde atunci şi pentru ce sunt legile şi judecățile? Deci 
el ne-a insuflat această cunoaştere, sau mai bine zicând, nu atât cunoaşterea, 
pe cât însăşi fapta. Dar pentru ce atunci ar trebui ca să primeşti răsplata, dacă 
totul ar fi al lui Dumnezeu? Căci, spune-mi, rogu-te, oare Dumnezeu te 
pedepseşte la fel cu Elinul, păcătuind? Nicidecum, căci tu ai cu tine 
libertatea izvorâtă din cunoaştere. Dar ce? Dacă ţi-ar spune cineva acum că 
şi tu, şi Elinul vă veţi învrednici aceloraşi bunătăți pentru cunoaştere, oare 
nu te-ai nelinişti? Eu cred că da, căci ai zice că FElinul, putând afla 
cunoaşterea prin sine, n-a voit totuşi să o afle. Şi dacă şi el ar zice că 
Dumnezeu trebuia să insufle în noi cunoaşterea în chip firesc, oare nu ai râde 
şi nu ai spune Dar pentru ce n-ai căutat-o? Pentru ce nu te-ai silit ca să o 

afli, precum am aflat-o eu? - şi ai sta cu multă îndrăzneală împotriva lui, 
spunându-i că este cea mai de pe urmă prostie a învinovăţi pe Dumnezeu că 
nu ne-a insuflat şi cunoaşterea odată cu firea. Acestea le-ai zice fiindcă tu 
singur cercetând, ai căpătat cunoaşterea, şi tot aşa ai putea izbuti să capeţi o 
viaţă curată, dacă nu ai ispiti şi nu ai cere totul; dar fiindcă te îngreuiezi spre 
fapta bună, pentru aceea şi pui înainte astfel de vorbe prosteşti. Cum ar fi 
putut să facă ca binele să fie silit, adică îndeplinit prin silă? Dar atunci ne-ar 
fi tăgăduit virtutea multe dintre dobitoacele necuvântătoare, fundcă multe 
dintre ele sunt mai cumpătate în viață decât noi. Dară, zici tu, aş fi voit mai 
bine să fiu bun din silă şi să fiu lipsit de orice plată, decât să fiu rău prin 
dorirea şi voirea mea, şi apoi să mă osândesc şi să mă pedepsesc. Însă 
niciodată binele nu este silit, şi nici că s-a auzit vreodată că sila este mama 
binelui. Dacă nu ştii ce trebuie să faci, arată, şi atunci vom spune ce trebuie; 
dar dacă cunoşti singur că desfrânarea, de pildă, este un lucru rău, pentru ce 
atunci nu fugi de rău? Nu pot, zici tu. Însă te vor învinui şi-ţi vor închide 
gura alții cari au izbutit a face cele mai mari fapte. Tu poate având şi femeie 
nu te înfrânezi, pe când un altul şi fără femeie îşi păstrează întreaga- 
cugetare. Deci ce cuvânt de îndreptățire vei avea, nepăzind măsura 
cumpătării, pe când acela sare peste primejdie? Nu sunt aşa, zici tu, din 
pricina firii trupului, şi nu din pricina voirii. Nu eşti aşa fundcă nu voieşti, 
şi nu că n-ai putea.” (Comentariile sau Tâlcuirea Epistolei întâi către 
Corinteni, omiha II, pp. 18-19) 


„ȘI cad din credinţă aceia care aşteaptă totul de la cugetul lor. Căci, 
într-adevăr, cugetul omului nufragiază deseori, în timp ce credinţa lui în 
serveşte ca o corabie sigură. Deci cei ce se depărtează de credință vor 
naufragia.” (Tâlcuiri la Epistola întâi către Timotei, omilia a V-a, p. 62) 


„Cel ce naufragiază este lipsit şi pustiu de toate, căci cel ce cade din 
credință nu mai are nimic pe lângă sine, nu are de ce să se agaţe. El nu are o 
viaţă corectă, prin care să câştige ceva de acolo, căci dacă este stricat capul, 
ce folos mai are restul trupului? Căci dacă nu este nimic credință fără viață, 
cu atât mai mult viață fără credință. Dacă Dumnezeu dispreţuieşte cele ale 
Sale pentru noi, apoi cu atât mai mult şi noi trebuie să dispreţuim cele ale 
noastre pentru El. Când cineva cade din credinţă, nicăieri nu stă, ci se scaldă 
în toate părțile până se scufundă de-a binelea.” (Tâlcuiri la Epistola întâi 
către Timotei, omilia a V-a, p. 62) 


„Precum necredința zămisleşte o viață stricată, tot aşa şi sufletul 
disprețuieşte, când ajunge în adâncimea relelor, iar dispreţuind, nu primeşte 

de a crede, ca să scape de frică, după cum zice: Că au zis: nu va vedea, nici 
va pricepe Dumnezeul lui lacob, şi iarăşi: Limba noastră o vom mări, buzele 
noastre la noi sunt, cine este nouă Domn? şi iarăşi: Pentru ce a mâniat 
necredinciosul pe Dumnezeu? Şi iarăşi: Zis-a cel nebun întru inima sa: nu 
este Dumnezeu, Stricatu-sau şi urâţi s-au făcut întru meşteşugiri, ŞI iarăşi: 
Nu este frica lui Dumnezeu înaintea ochilor lui, că a viclenit înaintea lui, ca 
să afle fărădelegea lui şi să urască (Ps., 93, 7; 11, 5; 9, 34; 13, 1; 35,2. 3). 
Chiar şi Christos spune aceasta, zicând: 7ort cel ce lucrează răul, urăşte 
lumina, şi nu vine la lumină (loan 3, 20).” (Comentariile sau Explicarea 
Epistolei către Evrei, omiha VI, p. 114) 


„Să-i întrebăm pe cei care tăgăduiesc pronia lui Dumnezeu: Este 
Dumnezeu? Dacă vor spune că nu este, nici să nu le mai răspundem. După 
cum nu merită să răspunzi nebunilor, tot aşa nici celor care spun că nu este 
Dumnezeu.” (Despre mărginita putere a diavolului, omiha I, 8, în vol. 
Despre mărginita putere a diavolului. Despre căinţă..., p. 26) 


„După cum noi câştigăm din două părți, tot aşa necredinciosul este 
vătămat din două părți: şi prin aceea că are să fie pedepsit mai târziu, din 
pricină că nu crede în înviere, şi prin aceea că a căzut doborât de necazurile 
de aici, din pricină că nu aşteaptă după acestea nimic bun.” (Omilii la 
săracul Lazăr, cuvântul V, în vol. Omilii la săracul Lazăr. Despre soartă şi 
Providenţă..., p. 117) 


„Copacul necredinţei este plantat de curiozitatea cea rea a 
gândului, este udat ele orgoliu şi este îngrăşat de patima ambiţiei.” (Din 
vol. Problemele vieţii, p. 361) 


„Să întrebăm pe cei ce vorbesc împotrivă: Oare este Dumnezeu? Şi de 
vor zice că nu este, nici să nu le răspundem. Căci precum celor nebuni nu li 
se cuvine a le răspunde, aşa nici celor ce zic că nu este Dumnezeu.” (Cuvânt 
către cei ce cred că diavolii ocârmuiesc cele omeneşti şi se necăjesc pentru 
pedepsele lui Dumnezeu, şi se smintesc pentru îndestulările celor răi şi 
pentru suferinţele celor drepți, în vol. Din ospățul stăpânului, pp. 33-34) 


„Vai de cel fără credinţă, că se va da la îngeri nemilostivi! Vai de cel 


ce nu se pocăieşte că la adevărat Judecător va merge!” (Din vol. 
Mărgăritarele Sfântului loan Gură de Aur, p. 127) 

„Însă ce va deveni nefericitul care dispreţuieşte, care-şi râde, 
care refuză cu neruşinare să creadă? Vai! Acest nefericit este pierdut. 
El refuză toată mântuirea, el respinge orice nădejde, el se arată nedemn 
de orice iertare. Cine nu crede, este judecat. El este pierdut, chiar 
înainte de venirea dreptăţii; el este pierdut în plinul ocean de milă; el 
este pierdut pentru că nu vrea mântuirea pe care 1-0 prezintă 
Dumnezeu, şi de la sine însuşi el se aruncă într-o pierzare fără 
remediu. 

Cum vom putea noi explica o nebunie atât de mare şi să găsim 
cauza unei nemulțumiri atât de monstruoase?” (Din vol. Bogăţiile 
oratorice, p. 155) 


„Ce-i trebuie necredinciosului mai învârtoşat pentru a-l forţa să 
primească, că adevărurile noastre de credință au o siguranţă absolută? 
Trebuie a-i arăta lui că originea lor este divină, că Dumnezeu însuşi a 
venit să le vestească în lume; că lisus Hristos care le predică este cu 
adevărat Fiul lui Dumnezeu.” (Din vol. Bogățiile oratorice, p. 162) 


„Între dereglarea vieţii şi necredințţă există legăturile cele mai 
strânse. Viciul are nevoie să nu creadă în nimic. Lui nu-i trebuie nici 
Dumnezeu, nici suflet, nici destin veşnic, nici Providenţă. El nu 
împărăteşte în pace decât pe ruinele acestor dogme mari.” (Din vol. 
Bogăţiile oratorice, p. 163) 


„Cei hpsiţi de credință nu sunt într-o stare mai bună decât cei care 
locuiesc în întuneric; ci, după cum cei din întuneric se izbesc de pereți, se 
lovesc de cei cu care se întâlnesc, cad în gropi şi în prăpăstii, şi nu le sunt de 
nici un folos ochii pentru că nu au lumina care să-i îndrume, tot aşa şi cei 
lipsiţi de credință se lovesc unii de alţii, se izbesc de ziduri şi, la urmă, se 
prăvălesc singuri în prăpastia pierzanie. 

Martori ai cuvintelor acestora sunt cei care se laudă cu înţelepciunea 
lumească, cei care se fălesc cu barba lor, cu mantaua şi cu toiagul lor de 
filosofi. După cuvântări lungi, şi adesea repetate, nu văd pietrele aşezate 
dinaintea ochilor; că, dacă ar vedea în ele pietre, nu le-ar socoti dumnezeii! Se 
izbesc unii de alţii şi se cufundă în cea mai adâncă prăpastie a necredinţei, nu 
din altă pricină, ci pentru că încredințează rațiunii rezolvarea tuturor 
problemelor. Aceasta a arătat-o Pavel prin cuvintele: Au rătăcit în cugetările 
lor şi s-a întunecat inima lor cea neinţelegătoare; zicând că sunt înţelepţi au 
ajuns nebuni (Rom., |, 21-22). Apoi, ca să dovedească întunecimea şi 
nebunia lor, a adăugat: Și au schimbat slava Dumnezeului Celui nestricăcios 

în asemănarea chipului omului celui stricăcios şi al păsărilor şi al celor cu 
patru picioare şi al tărâtoarelor (Rom., |, 23). Dar când a venit credinţa, ea 
a împrăştiat tot acest întuneric din sufletul celui ce a primit-o.” (La cuvântul 
apostolic ce spune: <<Dar având acelaşi duh al credinţei, precum este 
scris>>; şi la <<Crezut-am, pentru aceea am grăit... >>, 2-3, în vol. 
Despre schimbarea numelor. Despre răbdare. Despre milostenie..., pp. 268- 
269) 


ATEISMUL (atitudinea noastră față de cei necredincioşi) 


„Astăzi ni se cere şi o mai mare filosofie. Pentru aceea când ucenicii 
cereau ca să se pogoare foc din cer, ca pe vremea lui Ilie, Hristos le zice: Nu 
ştiţi al cărui Duh sunteţi voi? (Lc. 9, 55). Pe atunci li se poruncea a urî nu 
numai necinstirea, ci şi pe cei necinstitori, ca nu cumva prietenia cu dânşii să 
se facă pricină de nelegiuire pentru credincioşi. Pentru aceea îi depărta pe 
dânşii şi de rudenii, şi de atingerea cu necredincioşii şi îi îngrădea din toate 
părțile. Dar acum, când ne-a adus la o mai înaltă filosofie şi ne-a făcut mai 
presus de o asemenea vătămare, ne porunceşte a ne apropia de cei 
necredincioşi şi de a-i chema la noi, fiindcă de la dânşii nu ne poate veni 
vreo vătămare, ci de la noi mai ales aceia vor avea folos. Deci ce, zici fu, 
oare nu trebuie a uri pe cei necinstitori? Nu a urî, ci a milui. Dacă tu îl vei 
urî, cum vei putea întoarce cu uşurinţă pe cel rătăcit? Cum te vei ruga pentru 
cel necredincios? Cum că trebuie a ne ruga şi pentru necredincioşi, ascultă 
ce spune Pavel: Rogu-te mai înainte de toate să faceţi rugăciuni, cereri, 
făgăduințe, mulțumiri pentru toți oamenii — şi cum că nu toţi erau 
credincioşi, aceasta nu are nevoie de dovadă.” (Comentariile sau Tâlcuirea 
Epistolei întâi către Corinteni, omila XXXIII, p. 353) 


AVORTUL (gravitatea) 


„De ce prefaci cămara naşterii în loc de omor, iar pe femeie, care este 
dată spre naşterea de prunci, tu o pregăteşti pentru ucidere?” (Omilii la 
Epistola către Romani a Sfântului Apostol Pavel, omilha XXIV, p. 455) 

BATJOCURA (batjocorirea altuia - gravitatea) 


„Dacă o fecioară, de pildă, ar batjocori pe femeia măritată, apoi nu 
puțin şi-ar ciunti plata ce are a lua; cel ce împrăştie toate averile sale, dacă ar 
batjocori pe cel ce nu face aşa, apoi atunci multe din ostenelile lui le-a 
cheltuit în zadar.” (Comentariile sau Tâlcuirea Epistolei întâi către 
Corinteni, omilha XXX, p. 318) 


„E posibil apoi a cădea în gheenă numai din cauza insultei. Căci cel ce 
zice fratelui său: nebunule, vinovat este de focul gheenei” (Mat., 5, 22). 
Chiar de ar face cineva toate faptele cele bune, însă ar fi batjocoritor, nu va 
intra în Împărăţia cerurilor.” (Comentariile sau Explicarea Epistolei către 
Efeseni, omilia IV, p. 40) 


„Cel ce batjocoreşte pe creştin, nu batjocoreşte oare prin aceasta pe 
Hristos?” Cel ce batjocoreşte chipul împăratului, pe cine batjocoreşte? Oare 
nu pe dânsul singur (adică pe împărat)?” (Comentariile sau Explicarea 
Epistolei I către Tesaloniceni, omilia X, în vol. Comentariile sau Explicarea 
Epistolei către Coloseni, I şi II Tesaloniceni, p. 268) 


„Dacă cel ce face unuia dintre cei mai mici, Lui îi face, iar care nu face 
unuia dintre cei mai mici, Lui nu-i face, cum să nu fie acelaşi, deopotrivă şi 
pentru cel ce laudă ca şi pentru cel ce huleşte? Deci cel ce batjocoreşte pe 
fratele său, pe Dumnezeu Îl batjocoreşte.” (Comentariile sau Explicarea 
Epistolei către Evrei, omilia I, p. 54) 


„Dar pentru ce îl numeşte el, după locul naşterii sale, Iuda, cel zis 
Iscarioteanul şi pentru ce nu zice Iuda vânzătorul? EL face aceasta pentru ca 
să ne îndemne a ne ţine limba curată de vorbe de ocară şi de aceea se 
stăpâneşte a-l numi vânzătorul. Să ne învăţăm, deci, a nu vorbi rău despre 
nici unul dintre vrăjmaşii noştri. Dacă Evanghelistul chiar împotriva 
vânzătorului Domnului nu întrebuințează nici un cuvânt aspru, cum am 
putea noi să aflăm iertare când hulim pe cei de aproape ai noştri? Ba încă noi 
batjocorim nu numai pe vrăjmaşii noştri, ci şi pe cei ce sunt către noi cu 
bune plecări. Vă conjur, să nu mai fie una ca aceasta ! Ascultaţi numai ce 
zice Apostolul Pavel: Nici un cuvânt putred să nu iasă din gura voastră 





7 Căci omul este făcut după chipul lui Dumnezeu — n. n. 

(Efes. 4, 29).” (Cuvânt la Sfânta şi Marea Joi, în vol. Omilii la Postul 
Mare..., p. 166) 


BATJOCURA (batjocoritorul este vrednic de dispreţ) 


„Nimic nu-l poate face pe cineva mai de dispreţ, ca batjocura, care-l 
necinsteşte mai cu seamă pe batjocoritor şi nu-l lasă de a fi respectat după 
cum trebuie a fi.” (Comentariile sau explicarea Epistolei către Tit, omilia II, 
în vol. Comentariile sau explicarea Epistolei a doua către Timotei..., p. 142) 


BATJOCURA (răbdarea batjocurii) 


„Greutatea pe care o produce batjocura, nu vine de la cel ce o face, ci 
de la cel ce o primeşte. Pentru ce vă necăjiţi dar? Dacă pe nedrept vă 
batjocoreşte acest om, voi n-ar trebui să vă necăjiţi deloc, ci mai mult să-l 
compătimiți. Dacă pe drept, cu atât mai mult ar trebui să staţi liniştiţi. Dacă 
fiind sărac, veţi auzi că vă numeşte bogat, această laudă nu vă va atinge 
deloc, ci o veți lua mai mult ca un nimic; la fel, dacă cel ce vă înjură, zice 
minciuni despre voi, aceea nu vă priveşte deloc; voi n-ar trebui să vă 
emoționaţi nicicum.” (Comentar la Evanghelia de la loan, omilia LXXXIII, 
5, p. 440) 


„Dacă vă reproşează sărăcia şi naşterea voastră de Jos, voi ar trebui să 
râdeți. Acest fel de batjocuri nu-l necinstesc pe cel ce le primeşte, ci pe cel 
ce le zice, ca neputincios să filosofeze sau să gândească. 

Dar, veţi zice voi, când se vorbeşte aşa în fața mai multor persoane 
care nu ştiu adevărul, atunci rana devine de nesuportat. Este tocmai 
contrarul, atunci este foarte suportabil, când fiind înconjurat de un număr 
destul de mare de martori, toți vă laudă şi vă aplaudă, hulindu-l pe cel ce n-a 
ştiut ce zice şi se râd de el. Persoanele cuminţi nu-l laudă pe cel ce se 
răzbună, ci pe cel ce păstrează tăcerea. Dacă, prin cei ce sunt prezenți nu este 
nimeni cu minte, atunci ar trebui ca voi să vă folosiţi de injurie şi s-o păstraţi 
pentru tribunalul ceresc. Acolo, toți vă vor lăuda, toţi vă vor aplauda şi vă 
vor dovedi; ori, un singur înger valorează mai mult decât tot universul. Şi 
pentru ce să vorbim despre înger? Domnul Însuşi vă va lăuda. 

(...) Dacă ceea ce zice acest om despre noi este fals, să ne fie milă, 
fiindcă el îşi atrage chinul celor ce batjocoresc (Mt., 5, 22) şi se face 
nevrednic de a citi Sfintele Scripturi, căci Dumnezeu i-a zis păcătosului: 
pentru ce rosteşti cuvintele legământului Meu (Ps., 49, 17) şi stând vorbeşte 

împotriva fratelui tău? Şi dacă ceea ce a zis el este adevărat, este încă 
vrednic de compătimire. Fariseul spune adevărul, vorbind despre vameş 
(Lc., 18, 10) şi el nu-i face nici un rău; dimpotrivă, el i-a fost folositor; dar el 
s-a lipit însuşi de cel mai mare bine şi învinuirea lui l-a făcut să se rătăcească 
şi să se piardă. Aşa, cel ce vă înjură se răneşte din toate părțile, se pedepseşte 
pe sine însuşi şi nu vă face nici un rău. 

Voi dacă vegheaţi, dacă sunteţi atenți asupra voastră, faceți un dublu 
câştig fiindcă, prin tăcerea voastră, vă faceți pe Dumnezeu favorabil şi 
deveniți mai moderați şi fiindcă ceea ce v-a zis vă foloseşte să vă corectaţi 
de greşelile voastre şi să disprețuiți slava omenească. Acesta este pentru noi 
un motiv destul de mare de întristare şi de durere să vedem că cea mai mare 
parte din oameni caută cu lăcomie slava şi renumele. Dacă vrem să 
filosofăm, noi vom înţelege uşor şi cu desăvârşire că lucrurile omeneşti nu 
sunt decât o umbră şi n-au nimic real.” (Comentar la Evanghelia de la Ioan, 
omilia LXXXIII, 5, pp. 440-441) 


„Dacă îşi bat joc de noi, dacă ne maltratează, ne zicem atunci: 
slujitorul nu este mai mare decât Stăpânul său (loan 15, 20). Şi să ne 
amintim cuvintele evreilor, atunci când aceşti nebuni îi ziceau divinului 
Învățător: Ai demon şi Tu eşti un samarinean (loan 8, 48); şi, Acest om 
alungă diavolii cu Beelzebub. Dacă lisus Hristos a suferit toate acestea, a 
făcut-o ca noi să călcăm pe urmele Lui (1 Petru 2, 21) şi ca să suportăm cu 
curaj cuvintele înțepătoare şi râsurile care au obiceiul să ne intimideze şi să 
aprindă mânia în noi. ŞI nu numai divinul nostru Mântuitor a suferit toate 
aceste batjocuri, ci EI încă a făcut tot ce a putut, pentru a-i scăpa de chinul 
care le era pregătit, pentru cei ce s-au făcut aşa de vinovaţi, căci EI i-a trimis 
pe apostoli pentru mântuirea lor. lată pentru ce îi auzim pe apostoli spunând 
aceste cuvinte: Știu că din neştiință aţi făcut rău ca şi mai marii voştri (Fap., 
3, 17) şi prin aceste sfieli şi prin această blândețe, ei i-au îndemnat să facă 
pocăință.” (Comentar la Evanghelia de la loan, omilia LXXXIV, 3, p. 445) 


„ȘI oamenii prin aceasta se aseamănă lui Dumnezeu, când ei nu suferă 
nimic de la cei ce îi supără, nici nu insultă fiind insultați, nici nu lovesc când 
sunt loviți, nici nu îi dispreţuiesc pe cei ce râd de ei. 

Și cum este cu putință?, ai putea zice tu. Este cu putinţă, când nu eşti 
scârbit de cele întâmplate. Și cum se poate să nu te scârbeşti?, ai întreba tu. 

Dar spune-mi, te rog, dacă te-ar batjocori copilul tău, oare ai socoti 
asta batjocură? Oare te-ai scârbi din această pricină? În nici un caz. Şi dacă 
te-ai scârbi, oare nu te-ai face de râs? În acelaşi mod, dacă ne vom afla în 

aceeaşi situație față de cei de aproape ai noştri, nimic neplăcut nu vom 
pătimi, căci ei, dacă batjocoresc, sunt mai fără de minte decât copiii. 

Şi nici să cerem să nu fim batjocoriţi, iar batjocoriți fiind să răbdăm, 
căci aceasta este adevărata cinste. Dar oare de ce? Pentru că tu eşti stăpânul 
lui, nu altă persoană. Nu vedeţi cum diamantul te zgârie când îl loveşti? Dar 
— ZICI tu — aceasta este de la natura lui, însă şi tu, prin voinţa ta, ai putea să 
devii ceea ce se petrece cu diamantul de la natura sa. 

Dar ce, nu ştii oare cum tinerii nu au ars, deşi au fost aruncaţi în 
cuptorul cu foc? Nu ai auzit cum Daniil, fiind aruncat în groapa leilor, nu a 
pătimit nici un rău? Sunt posibile şi astăzi asemenea lucruri, căci şi înaintea 
noastră stau leii, sub chipul mâniei, poftei urâcioase şi altor astfel de porniri, 
care au dinţi îngrozitori şi sfâşie pe cel căzut în ghearele lor. 

Aşadar, fu la fel ca acela [ca Daniil], şi nu lăsa patimile să îşi înfigă 
dinţii în sufletul tău. 

Dar — zici tu — ceea ce s-a petrecut cu Daniil a fost datorită harului. 
Da, însă buna lui intenție, sau mai bine zis voință, a fost premergătoare 
harului, şi oricât de flămânde ar fi acele fiare, nu se vor atinge de coasta ta, 
căci văzând trup de rob şi s-au dat înapoi, dar când vor vedea membre ale lui 
Hristos — căci acestea suntem noi, credincioşii -, cum oare nu vor sta 
liniștite? Dacă nu se liniştesc, din cauza noastră se întâmplă, căci noi nu 
voim aceasta cu tot dinadinsul.” (Omilii la Epistola către Romani a Sfântului 
Apostol Pavel, omilha III, p. 54) 


„Judecă singur: te-a batjocorit cineva anume? Tu eşti stăpân de a 
transforma acea batjocoră în laudă adusă ţie. Dacă tu îi vei răspunde tot cu 
batjocoră, vei întinde mai mult necinstea, iar dacă vei binecuvânta pe cel ce 
te-a batjocorit, atunci vei vedea cum cei de față te vor încununa şi te vor 
aclama. Ai văzut cum, prin cei ce ne nedreptățesc, ni se face bine, dacă 
voim? Aceasta se poate zice şi în chestiune de bani, şi în bătăi, şi în toate 
celelalte ce s-ar întâmpla. Deci, dacă noi suntem răsplătiți şi pentru cele ce 
suferim, şi pentru că facem bine celor ce ne fac rău, singuri ne împletim o 
îndoită cunună. Când vine cineva şi-ţi spune: Cutare te-a batjocorit, şi către 
toți cei de faţă te-a grăit de rău, tu laudă-l pe acela către cel ce ţi-a spus, şi 
astfel chiar de ai voi să te aperi, vei putea să te răzbuni numai prin faptul că 
l-ai lăudat. Când tu faci aşa, atunci cei ce te vor auzi, de ar fi cât de 
neştiutori, totuşi pe tine te vor lăuda, iar pe acela îl vor ur? ca pe o fiară, ba 
mai rău încă decât pe o fiară sălbatică, pentru că te-a supărat fără să-l fi 
nedreptăţit, pe când tu, deşi ai pătimit rău, totuşi i-ai răsplătit cu binele, şi 
atunci vei putea dovedi că toate cele vorbite de dânsul împotriva ta au fost 
spuse în zadar. Acela fiind mustrat de cuget pentru cele vorbite, dovedeşte 

prin aceasta că-i pare rău, iar tu, prin faptul că ai râs când ai auzit că te-a 
batjocorit, te-ai izbăvit singur de orice bănuială. Deci, gândeşte-te singur 
câte bunuri ai strâns de aici: întâi, că te-ai izbăvit singur de tulburare; în al 
doilea rând — deşi aceasta ar putea să ocupe chiar primul loc — că chiar de vei 
fi avut greşeli, te-ai mântuit de ele, după cum s-a mântuit şi vameşul acela, 
care a suferit în linişte acuzația fariseului. Pe lângă toate acestea, tu-ți faci 
prin această purtare sufletul înţelept şi vei căpăta din partea tuturor mii de 
laude, iar bănuiala ce era asupra ta prin acele vorbe degrabă o vei împrăștia. 
De voieşti poate să te răzbuni pe acela, nu e nici o îndoială că, într-un fel, vei 
avea şi aceasta cu prisosinţă, fiindcă Însuşi Dumnezeu îl va pedepsi pentru 
cele vorbite; iar chiar şi mai înainte de acea pedeapsă, înţelepciunea ta îi va 
pricinui ea însăşi lovitura cea mai grea. Nimic nu poate atinge mai mult pe 
cei ce ne batjocoresc decât simplul fapt că noi râdem de toate batjocurile lor. 

Acestea toate cugetându-le, să fugim dar, iubiţilor, de micimea 
sufletească şi să alergăm spre limanul îndelungii răbdări, ca astfel şi aici să 
aflăm odihnă sufletelor noastre, după cum a hotărât şi Hristos, şi să ne 
bucurăm şi de veşnicele bunătăţi.” (Omilii la Epistola către Romani a 
Sfântului Apostol Pavel, omilia XII, pp. 224-225) 


„Poate că îţi spune că eşti rău, viclean şi spurcat, deşi tu nu eşti aşa? 
Apoi prin aceasta mai mult încă trebuie a-l căina şi a-l plânge, fiindcă 
judecata lui este stricată; dispreţuieşte-i o astfel de părere, fiindcă ochii 
cugetului îi sunt betegiți. Şi apostolii auzeau astfel de batjocuri, şi râdeau de 
cei ce îi defăimau.” (Comentariile sau Tălcuirea Epistolei întâi către 
Corinteni, omiha XII, p. 123) 


„Hristos ne porunceşte a suferi cu blândeţe batjocorile, ca astfel şi noi 
să filosofăm, în acelaşi timp şi pe aceia mai mult să-i ruşinăm. Căci nu cel ce 
batjocoreşte face vreo ispravă mare, ci tocmai cel ce tace când este 
batjocorit.” (Comentariile sau Tâlcuirea Epistolei întâi către Corinteni, 
omilia XIII, p. 132) 


„Cineva te încarcă cu cuvinte necinstite? Dacă tu disprețuieşti aceste 
cuvinte, dacă nu le asculți chiar, dacă te pui mai presus de săgețile ce ţi se 
aruncă, tu n-ai fost necinstit. Și după cum cu un corp de bronz noi n-am 
putea fi răniți, când s-ar arunca asupra noastră săgeți din toate părțile: ceea 
ce face rănile nu este atât mâna de unde pleacă săgețile, cât natura corpurilor 
care sunt de țintă; tot astfel aici, ceea ce face cinstea şi ocara nu e furia 

acelor care batjocoresc, ci slăbiciunea acelora care sunt batjocoriţi. 
Adevărata înţelepciune ne pune la umbra batjocorilor şi ocărilor. Cineva te-a 
batjocorit cu cuvinte, dar tu nu le-ai dat nici o atenție, n-ai fost deloc mişcat? 
Tu deci n-ai fost batjocorit; ţi-a dat o lovitură dar tu n-ai primit-o. De fapt, 
când autorul unei blasfemii vede că săgeata necinstită n-a ajuns la acel pe 
care avea scopul să-l necinstească, atunci el singur suferă o pedeapsă 
adevărată şi tăcerea acelora pe care îi atacă face să se întoarcă contra lui 
însuşi lovitura ce voia s-o dea altora.” (Primele patru omilii despre statui, 
omilia II-a, pp. 50-51) 


„Te-a batjocorit cineva? Rabdă bărbăteşte; şi vei răbda bărbăteşte dacă 
te vei gândi nu numai la batjocură, ci şi la vrednicia şi cinstea Acelui ce-ţi 
porunceşte să rabzi, şi atunci vei răbda blajin.” (Predicile despre statui, 
Partea a II-a, predica a XV-a, p. 97) 


BATJOCURA (suportarea în tăcere şi neosândire a acuzelor batjocoritoare 
ce ni se aduc) 


„Când tu ai răspuns cu batjocură la batjocură, ai fost biruit, nu de 
oameni, Ci, ceea ce este mai ruşinos, ai fost biruit de patima mâniei, care 
stăpâneşte pe omul lipsit de libertate; iar dacă ai tăcut, atunci, pe lângă faptul 
că ai biruit, ai câştigat şi trofeul fără nici o osteneală, şi în acelaşi timp vei 
avea pe cei mulți de partea ta, care te vor încununa şi vor cunoaşte clar 
neadevărul şi nedreptatea batjocorii suferite. Cel ce răspunde batjocorii, este 
de toți considerat că răspunde ca unul ce este atins acolo unde-l doare, şi 
deci singur lasă a se înţelege bănuiala că are cunoştinţă de cele ce se vorbesc 
despre el, pe când dacă el râde de cele ce i se atribuie, prin râs a doborât 
părerea ce îi era contrară. Dar dacă voieşti să ai o dovadă evidentă a celor pe 
care le spun, întreabă chiar pe adversar: când este el mai mult supărat? Când, 
fiind înfierbântat de mânie, tu îi răspunzi cu batjocuri, sau atunci când el 
batjocorindu-te, tu râzi de dânsul? Desigur că atunci când nu iei în 
considerare insultele lui. Nu atât este el mulţumit şi încântat că nu i s-a 
răspuns la aceste insulte, pe cât este de mâhnit că nu poate să se atingă de 
tine. Nu vedeţi voi pe cei înfuriați de mânie cum nu fac atâta caz de rănile 
lor şi cum se aruncă cu cea mai mare furie asupra adversarului, căutând în 
tot felul, mai rău ca porcii sălbatici, să-l rănească, şi cum mai mult aceasta 
urmăresc, decât să se apere pentru a nu pătimi ceva? Deci, când tu îl vei lipsi 
de aceea ce el doreşte în special, atunci l-ai hpsit de totul, l-ai disprețuit cu 
desăvârşire, l-ai arătat că este vrednic de dispreţ, că este mai mult un copil 
decât un bărbat destoinic. Tu atunci vei căpăta aprobarea tuturor, precum un 


201 


filosof, iar pe acela îl vei arăta lumii ca o fiară sălbatică. Aceasta să o facem 
şi când suntem loviți, anume când vrem să lovim pe adversar şi să-i dăm 
lovitura cea mai grea; să-i întoarcem, zic, şi obrazul celălalt, şi atunci i-am 
provocat mii de răni. Căci cei ce pe tine te aplaudă atunci şi te admiră, 
pentru el sunt mai groaznici decât cei ce l-ar bate cu pietre. Înaintea acelora 
şi cugetul lui îl va mustra, şi-l va tortura grozav, şi, ca şi cum ar fi suferit cea 
mai mare ruşine, el va pleca abătut şi ruşinat. Dacă poate aştepţi şi slava 
celor mulți, atunci şi de aceasta te vei bucura. De altfel, noi cu toții avem 
simpatie față de cei ce pătimesc pe nedrept; dar dacă vedem că ei nici măcar 
nu se apără, ba chiar se şi expun loviturilor, atunci nu numai că simțim milă 
față de ei, ci încă îi şi admirăm.” (Omilii la Epistola către Romani a 
Sfântului Apostol Pavel, omiha XXII, pp. 428-429) 


BATJOCURA (adevărata batjocură) 


„Batjocorire este numai păcatul, că de se va batjocori toată lumea, tu pe tine nu te batjoc 


BATJOCURA (fericiţi sunt cei ce suferă batjocură pentru adevăr şi pentru 
mărturisirea numelui lui Hristos) 


„Dumnezeu îi cinsteşte mai ales pe cei care, pentru adevăr şi 
mărturisirea numelui lui lisus Hristos, suferă ceva rău sau ceva batjocoritor. 
Căci, precum este adevărată păstrarea bogățiilor pierzându-le pentru 
Dumnezeu şi a iubi viața sa urând-o în această lume (loan 12, 25), la fel 
înseamnă a-şi aduna comoara de slavă fund aici înconjurat de batjocură.” 
(Comentar la Evanghelia de la loan, omiha LIX, 1, p. 290) 


BĂILE PUBLICE COMUNE (vătămarea sufletească de care sunt cuprinşi 
cei ce merg la băile comune) 


„Că apa aceea este un ocean de desfrânare; nu învăluieşte cu apă 
trupurile ci îneacă sufletele. Femeia îşi cufundă trupul gol în baie, dar tu, 
când o vezi, te scufunzi în adâncul desfrânării. Aşa e mreaja diavolului; nu 
îneacă pe cei care înoată, ci mai ales pe cei care stau sus în porticele din 
jurul bazinului de înot; îi mai cumplit decât pe Faraon, care a fost înecat 
atunci cu caii şi căruțele lui. Dacă ar fi cu putinţă să vedeți sufletele înecate, 
v-aş arăta multe suflete plutind moarte la suprafaţa acestor ape, aşa cum 
odinioară pluteau la suprafaţa Mării Roşii trupurile egiptenilor. Dar ceea ce-i 
mai cumplit decât toate este ca oamenii numesc o pieire ca aceasta desfătare, 

iar oceanul acesta al pierzaniei loc de plăcere, deşi poţi străbate Marea Egee 
şi Marea Tireniană mai cu uşurinţă şi în mai multă siguranță decât 
priveliştea aceasta. Mai întâi diavolul ţine toată noaptea sufletele în 
aşteptare; apoi după ce le-a arătat ce aşteptau, le înlănțuieşte şi le face 
prizoniere. Să nu-ţi închipui că eşti lipsit de păcat dacă nu te-ai apropiat de o 
desfrânată; poftindu-o ai săvârşit totul. Că, fiind stăpânit de poftă, în aţâţi şi 
mai mult flacăra. lar dacă spui că aceste spectacole nu te vatămă, atunci eşti 
vrednic de mai mare osândă pentru că, încurajând prin prezența ta astfel de 
spectacole, sminteşti şi pe alții, iar ție îți faci de ruşine obrazul şi odată cu 
obrazul sufletul”. (Omilii la Matei, omilia VII, VI, în col. PSB, vol. 23, p. 
98) 


„Dacă omul care se uită la o femeie spre a o pofti a şi făcut 
desfrânare (Matei 5, 28), să nu ajungă prizonier cel care vede o femeie în 
pielea goală? Nu ca potopul de pe timpul lui Noe, care a ucis tot neamul 
omenesc, ucid cu multă ruşine aceste femei, care fac baie în pielea goală, pe 
toți cei ce le privesc; apa potopului aceluia, da, a ucis trupul, dar a tăiat 
răutatea sufletului; apa aceasta, însă, face tocmai dimpotrivă: omoară 
sufletul, lăsând trupurile vii”. (Omilii la Matei, omilia VII, VII, în col. PSB, 
vol. 23, p. 99) 


BĂNUIALA (ferirea de bănuiala cea rea) 


„Pentru că nu ştii pricinile unor lucruri, nu trebuie să inventezi pricini 
care nu sunt pricini. Mai bine e să nu ştii bine decât să ştii rău. Omul care nu 
ştie pricina unui lucru va ajunge îndată să găsească adevărata pricină; dar cel 
care născoceşte o pricină falsă, pentru că nu o ştie pe cea adevărată, nu va 
putea ajunge cu uşurinţă la cea adevărată, ci va avea nevoie şi de mai multă 
muncă şi de mai multă sudoare ca să spulbere pricina falsă de mai înainte. Pe 
o plăcuţă, dacă e curată, poţi scrie cu uşurinţă orice vrei; dar dacă e scrisă, 
nu e atât de uşor; trebuie mai întâi să ştergi ce a fost scris rău. Tot aşa şi cu 
doctorii; un doctor care nu dă nici o doctorie este cu mult mai bun decât unul 
care dă doctorii vătămătoare; un arhitect care clădeşte case şubrede este mai 
rău decât unul care nu clădeşte deloc; la fel şi cu pământul: este cu mult mai 
bun pământul care nu are nici un rod decât cel care are spini”. (Omilii la 
Matei, omilia LXXV, IV, în col. PSB, vol. 23, p. 856) 


BĂRBAŢII (purtarea lor) 

„Femeile pe de-o parte se rugau în biserică şi proroceau cu capul 
descoperit — căci pe atunci femeile proroceau — iar pe de altă parte bărbaţii 
purtau părul lung, ca unii ce petreceau în filosofie, şi când se rugau prin 
biserici sau proroceau îşi acopereau capul, iar amândouă aceste abateri erau 
din legile elinilor. Deci fiindcă pentru toate acestea el îi sfătuise şi fund de 
față, şi poate că unii au ascultat, iar alţii nu au crezut, pentru aceea apostolul, 
ca un adevărat doftor, vine şi prin epistola aceasta şi îndreaptă păcatul.” 
(Comentariile sau Tâlcuirea Epistolei întâi către Corinteni, omila XXVI, p. 
267) 


„Păi atunci când îl văd pe bărbat cu aurăriui, înfrumusețat, cu frizura 
aranjată, mirosind a parfum, îmbrăcat cu haine moi şi cu mersul de femeie, 
luând aminte la desfătări, cum aş mai putea să-l numesc bărbat pe unul ca 
acesta, care şi-a trădat noblețea firii sale şi s-a potrivit firii femeiești? Căci 
dacă Pavel nu o socoteşte vrednică să se numere printre cei vii pe o femeie 
care face asemenea lucruri, ci o scoate din ceata celor însuflețiți şi o aşază cu 
cei morţi, zicând că cea care trăieşte în desfătări este moartă (| Tim., 5, 6), 
cum mai poate un bărbat care face acestea să mai fie numărat în ceata 
bărbaților, de vreme ce şi o femeie care face aşa ceva a pierdut viaţa?” 
(Omilia aceluiaşi, rostită în biserica Sfintei Irina, despre râvna celor 
prezenți la biserică şi despre uşurătatea celor care lipsesc şi despre cântare; 
şi că firea nu este pricină s-o oprească pe femeie de a apuca pe calea 
virtuţii, în vol. Cateheze maritale, p. 77) 


BĂRBAȚII (se cuvine ca bărbaţii să se roage cu capul descoperit) 


„Poate ar fi cineva aici în nedumerire şi s-ar întreba în sine: Ce păcat 
poate fi a se ruga femeile cu capul descoperit, iar bărbaţii cu capul acoperit? 
Care anume păcat este, află de aici. Multe semne au fost date, atât bărbatului 
cât şi femeii, deosebite unele de altele, unuia semne de stăpânire, celeilalte 
semne de supunere; pe lângă acestea, femeia să-şi acopere faţa şi capul, iar 
bărbatul să aibă capul descoperit. Deci dacă acestea sunt semne sau 
simvoluri de stăpânire şi de supunere, apoi amândoi păcătuiesc dacă 
amestecă rolurile şi buna rânduială, trecând pe deasupra poruncii lui 
Dumnezeu şi călcându-şi rânduiala lor, bărbatul lăsându-se în micimea 
femeii, iar femeia răsculându-se asupra bărbatului prin felul de a se înfățişa. 
Că dacă nu este slobod a schimba hainele, nici femeia de a îmbrăca hlamidă, 





50 Tâlcuirea Pr. Marcel Hancheş: Este vorba de viaţa cea adevărată, în Hristos. (n.s. 172, 
p. 77) 

ŞI nici bărbatul de a pune pe față farosul sau voalul, după cum zice: Să nu se 
îmbrace femeia cu haine bărbăteşti, nici bărbatul să se îmbrace cu haine 
femeieşti (Deut. 22, 5), cu atât mai vârtos nu trebuie a le schimba. Toate 
acestea s-au fost legiuit de oameni, deşi mai pe urmă le-a întărit şi 
Dumnezeu, celelalte însă — vorbesc adică de a se acoperi şi a nu se acoperi — 
sunt de la fire. Şi când zic fire, înțeleg pe Dumnezeu, fiindcă cel ce a făurit 
firea el este. Deci când răstorni hotarele acestea, priveşte câtă vătămare se 
face. Şi să nu-mi spui că păcatul acesta este mic, căci este mare şi prin sine 
însuşi, fiindcă este nesupunere şi neascultare. Dacă poate a fost mic, dar iată 
că acum s-a făcut mare, fiindcă este simvol a mari fapte. Cum că este mare, 
se vede din cele ce aduc atâta bună-rânduială în neamul nostru omenesc, 
poruncind în lume şi stăpânului şi celui stăpânit. Astfel că cel ce calcă aceste 
rânduieli toate le amestecă, şi darul lui Dumnezeu îl trădează, în acelaşi timp 
şi cinstea dată lui de sus o aruncă jos la pământ, nu numai bărbatul, ci şi 
femeia. Căci şi pentru femeie este mare cinste a-şi ţine rânduiala în care se 
găseşte, după cum este şi ruşine ca ea să se răzvrătească. 


Pentru aceea apostolul a spus acest lucru pentru amândoi, zicând: 7or 
bărbatul, rugându-se, sau prorocind cu capul acoperit, ruşinează capul lui, 
şi toată femeia, rugându-se sau prorocind cu capul dezvelit, ruşinează capul 
ei, că totuna este ca şi cum ar fi rasă (| Cor. 11, 4-5). Erau pe atunci, după 
cum am mai spus, şi bărbaţi care proroceau, şi femei care aveau acest har, ca 
de pildă fetele lui Filip, ca şi altele mai înainte ca acestea, despre care şi 
Prorocul zicea de la început: Și vor proroci, zice, fiii voştri, şi fiicele voastre 
vedenii vor vedea (loil 2, 28). Deci pe bărbat nu-l sileşte a fi întotdeauna cu 
capul descoperit, ci numai când se roagă. 7ot bărbatul, zice, rugându-se sau 
prorocind cu capul acoperit, ruşinează capul său — pe când femeii îi 
porunceşte a fi cu capul acoperit întotdeauna. Pentru aceea, spunând: și toată 
femeia, rugându-se sau prorocind cu capul dezvelit, ruşinează capul său — 
nu a stat numai aici, ci încă a şi desluşit pricina, zicând: că totuna este ca şi 
cum ar fi rasă. Dar dacă a se rade este întotdeauna ruşinos lucru, apoi se 
vădeşte că şi a sta cu capul descoperit este ruşinos totdeauna. 


Și nu s-a mulțămit numai cu aceasta, ci încă a mai adăogat, zicând: 
Pentru aceea datoare este femeia să aibă învălitoare pe cap, pentru îngeri, 
arătând prin aceasta că ea nu numai în timpul rugăciunii trebuie a fi 
acoperită, ci mereu. Pentru bărbat el nu face vorbă de învelitoare sau 
acoperământ, ci numai de părul cel lung. A fi acoperit îl opreşte numai 
atunci când se roagă, iar a-şi lăsa părul lung îl opreşte pentru totdeauna.” 
(Comentariile sau Tâlcuirea Epistolei întâi către Corinteni, omilia XXVI, 
pp. 271-272) 

„Că bărbatul nu este dator să-şi acopere capul, chipul şi slava lui 
Dumnezeu fiind (1 Cor. 11, 7). Aceasta este o altă pricină. Nu trebuie a-şi 
acoperi capul nu numai fiindcă are de cap pe Hristos, zice, ci şi pentru că 
stăpâneşte pe femeie. Stăpânitorul trebuie a avea cu sine simvolul stăpânirii 
când se înfăţişează înaintea împăratului. Deci cum nimeni dintre stăpânitori 
(arhonzi) nu ar cuteza a se înfățișa înaintea celui ce poartă diademă fără 
cingătoare şi fără hlamidă, tot aşa şi tu fără simvolurile stăpânirii, care sunt 
de a nu-ți acoperi capul şi de a nu avea păr lung, să nu te rogi la Dumnezeu, 
ca să nu te batjocoreşti nici pe tine, şi nici pe cel ce te-a cinstit. Acelaşi 
lucru s-ar putea zice şi de femeie, fiindcă şi dânsa se batjocoreşte când nu 
poartă cu sine simvolurile supunerii. Jar femeia, zice, este slava bărbatului. 
Deci stăpânirea bărbatului este firească. Apoi fiindcă a hotărât, el pune iarăşi 
alte pricini, ducându-se până la întâia zidire şi zicând astfel: Că nu este 
bărbatul din femeie, ci femeia din bărbat (| Cor. 11, 8). Dar dacă a fi din 
cineva, aceasta este slava celui din care este, apoi cu atât mai mult când este 
icoană sau chip. 


Că nu s-a zidit bărbatul pentru femeie, ci femeia pentru bărbat (1 Cor. 
11, 9). lată aici a doua întâietate a bărbatului, sau mai bine zis, şi a treia, şi a 
patra. Întâia, că Hristos este capul nostru al bărbaţilor, iar noi cap femeii; a 
doua, că noi suntem slava lui Dumnezeu, iar femeia este slava noastră; a 
treia, că nu noi suntem din femeie, ci femeia din noi; a patra, că nu noi 
suntem făcuți pentru femeie, ci femeia pentru noi.” (Comentariile sau 
Tâlcuirea Epistolei întâi către Corinteni, omilia XXVI, p. 273) 


BĂRBĂŢIA (adevărata bărbăţie) 


„Să nu îmi arăţi că cineva este bărbat din aceea că poartă veştminte 
bărbăteşti şi centură, nici din faptul că se poartă cu autoritate şi înfricoşare 
acasă, ci vădeşte-mi că este bărbat din mintea lui cea iubitoare de 
înțelepciune, din aceea că îşi ține din scurt patimile, că biruie bolile 
sufletului său, că îşi cârmuieşte şi este stăpân în casa lăuntrică a inimii şi nu 
se lasă dus încoace şi-ncolo de gândurile cele fără de rânduială. Acest lucru 
îl face mai cu seamă bărbat. lar dacă se ţine de beţii şi de orgii şi îşi pierde 
toată ziulica în ospeţe şi jocuri şi discuţii la un pahar cu vin şi se face, sub 
tirama patimii, mai moale decât orice ceară, cum mai poţi să-l numeşti pe 
unul ca acesta bărbat, de vreme ce este prins cu totul şi rob vândut, dedându- 
se la toate patimile? Pe un astfel de om cu apucături femeieşti şi molatic şi 
iubitor de desfătări, călcat în picioare de toți, oare mai este cu putință să-l 

pui în ceata bărbaţilor? Sau nu ştiţi că lupta şi războirea noastră nu este cu 
oameni de o fire cu noi, ci cu puterile cele nevăzute, cu armiile demonilor, 
după fericitul Pavel? Că zice el: Lupta noastră nu este împotriva sângelui şi 
a cărnii, ci împotriva începătoriilor şi a stăpâniilor (Efes., 6, 12). 

Acest lucru ţine mai cu seamă de bărbat. Însă cel ce se împodobește, 
dar nu e plin de elan, cel ce se înfrumusețează, dar este lipsit de bărbăţie, 
cum să stea în ceata de bătaie? Sau cum să fie numit bărbat un omcuo 
dispoziție lăuntrică mai moale decât orice femeie? Tot aşa, după cum pe 
acesta nu l-aş numi bărbat, ci mai muieratic decât o femeie, la fel şi o femeie 
plină de bărbăție poate fi mai tare decât orice bărbat, dacă mânuie armele 
cele duhovniceşti şi îmbracă platoşa dreptăţii, dacă îşi ia coiful mântuirii şi 
îşi pune în faţă scutul credinţei, dacă se încinge cu cingătoarea adevărului 
şi ia sabia Duhului. Una ca aceasta, care străluceşte înveşmântată cu armele, 
să stea în ceata de luptă. Căci este mai presus decât cerurile în cugetul ei şi 
împrăştie oştile demonilor şi nimiceşte tirania diavolului, alungă patimile şi 
după ea rămân mai multe cadavre decât de pe urma războaielor, nu cadavre 
ale oamenilor, ci ale gândurilor necuviincioase.” (Omilia aceluiaşi, rostită în 
biserica Sfintei Irina, despre râvna celor prezenți la biserică şi despre 
uşurătatea celor care lipsesc şi despre cântare; şi că firea nu este pricină s- 
0 oprească pe femeie de a apuca pe calea virtuţii, în vol. Cateheze maritale, 
pp. 77-78) 


BĂTAIA (prin bătaie îl răneşti pe cel creat după chipul lui Dumnezeu) 


„Nu-i o ruşine mai mare decât atunci când loveşti pe cel făcut după 
chipul lui Dumnezeu, când te distrezi din insulta ce i-o aduci (...) ”. (Omilii 
Ia Matei, omilha XLVIII, VI, în col. PSB, vol. 23, p. 563) 


BĂTAIA (încercarea de a-i opri pe cei ce-şi produc reciproc vătămări 
corporale) 


„Să ne sârguim, dar, şi noi să scăpăm de nenumărate rele pe cei 
căzuţi! Să nu facem ca acum, când ne uităm cum se bat şi se sfâşie unii pe 
alții, şi când, stând în jurul acestei privelişti drăceşti, ne bucurăm cum se 
batjocoresc şi se fac de râs. Poate fi, oare, o cruzime mai mare? Vezi că se 
ocărăsc, că se trag de păr, că-şi sfâşie hainele, că se pălmuiesc, şi rabzi să 
stai liniştit! Cine-i cel care se bate? Urs, fiară sălbatică, şarpe? Nu! E om ca 
şi tine! E fratele tău! E mădularul tău! Nu te uita cum se bat, ci desparte-i! 
Nu te bucura, ci împacă-i! Nu îndemna şi pe alții la bătaie, ci opreşte-i şi 
desparte-i pe cei ce se bat! De astfel de privelişti nenorocite pot să se bucure 

numai nişte oameni cărora le place să vadă case ruinate, numai nişte oameni 
fără de judecată, nişte lepădături. Vezi pe om că se face de râs şi nu socoteşti 
că se face de râs? Nu intri între cei ce se încaieră? Nu împrăştiu armata 
diavolului? Nu pui capăt atâtor nenorociri omeneşti? 

- Dar ce? Vrei să fiu lovit şi eu? O astfel de poruncă îmi dai? 

- Fu încredinţat că n-ai să fu lovit! Dar dacă vei păți asta, atunci fapta 
ta este faptă de mucenic, că ai suferit pentru Dumnezeu. Dacă pregeţi să 
primeşti lovituri, gândeşte-te că Stăpânul tău n-a pregetat să sufere crucea 
pentru tine. Cei încăierați sunt beţi şi întunecaţi la minte; mânia îi stăpâneşte 
ca un tiran, ca un general; au nevoie de un om cu mintea întreagă să-i ajute; 
şi cel vinovat şi cel nevinovat; unul, ca să înceteze de a mai face rău, celălalt 
ca să scape de rău. Du-te la dânşii, întinde-le mâna; tu, cel treaz, celui beat! 
(...) Du-te, deci, şi pune capăt răului! Scoate din valuri pe cei ce sunt pe cale 
să se înece! Coboară-te în învolburarea mării! Împrăştie priveliştea 
diavolului! la pe fiecare în deosebi şi sfătuieşte-i să stingă flacăra, să 
potolească valurile. Nu te teme dacă focul se face mai mare, iar cuptorul se 
încinge mai cumplit! Mulţi alți vor veni alăturea de tine şi-ţi vor întinde 
mâna de ajutor. Fă tu numai începutul! Dar mai presus de toți îţi va veni în 
ajutor Dumnezeul păcii. Dacă vei fi tu primul care vei încerca să potoleşti 
flacăra, te vor urma Şi alţii; dar tu vei primi răsplata celor săvârşite de aceia. 
Ascultă ce sfat le dă Hristos iudeilor, care nu se puteau ridica cu mintea mai 
presus de cele pământeşti: De vei vedea vita dușmanului tău căzută sub 
povara ei, nu trece pe lângă ea, ci ridică vita căzută (leş., 23, 5). Şi este mai 
greu să ridici de jos o vită căzută cu povară decât să desparți şi să împaci doi 
oameni care se bat. Dacă trebuie să ridici vita de povară a duşmanului tău, 
apoi cu atât mai mult trebuie să ridici sufletele prietenilor tăi, mai ales când 
căderea este mai grozavă. Că ei, neputând purta povara mâniei, nu cad într-o 
groapă, ci în focul gheenei. Tu, însă, vezi pe fratele tău căzut pe Jos, strivit 
de povară, iar pe diavol, alături de el, ațâţând focul, şi treci mai departe fără 
inimă, fără milă! E primejdios lucru să faci asta şi cu un animal!”. (Omilii la 
Matei, omilia XV, X, în col. PSB, vol. 23, pp. 191-193) 


BĂTAIA (înving cu adevărat doar cei ce evită lupta) 


„Vreau să mă adresez acum vouă celor care vă încăieraţi şi vă bateţi în 
văzul lumii! Vreau să mă adresez mai cu seamă ţie, care ai început cearta şi 
care faci rău! Spune-mi tu, care răneşti, care loveşti, care sfâşii, eşti porc 
sălbatic, eşti măgar sălbatic? Nu te ruşinezi, nu roşeşti că ai ajuns o fiară 
sălbatică, că ai aruncat noblețea firii tale omeneşti? Spui că eşti sărac? Da! 
Dar eşti om liber! Spui că eşti muncitor cu palmele? Da! Dar eşti creştin! 

Tocmai pentru că eşti sărac trebuie să fu liniştit! E treaba bogaţilor să se 
bată, nu a săracilor; că pe bogaţi multe pricini îi silesc să lupte. Nu ai, sărace, 
plăcerile bogaților, dar reuşeşti să-ţi aduni neplăcerile şi necazurile lor: 
duşmănia, cearta, bătaia. Strângi de gât pe fratele tău, îl înăbuși, îl trânteşti la 
pământ în văzul tuturor! Şi nu te gândeşti că te faci de râs şi de batjocură! 
Nu te gândeşti că te apucă furi de fiară sălbatică! Dar, mai bine spus, ajungi 
mai rău decât fiarele sălbatice. Acelea au totul în comun; trăiesc mai multe 
la un loc, merg împreună de la o păşune la alta. Noi dimpotrivă nu avem 
nimic îndeobşte; toate s-au răsturnat cu susul în jos; peste tot bătăi, certuri, 
înjurături, duşmănii, ocări. Nu mai respectăm nici cerul, la care cu toţii 
îndeobşte am fost chemaţi, nu mai respectăm nici pământul, pe care 
Dumnezeu l-a dat îndeobşte tuturora, şi nici propria noastră fire! Pe toate le- 
au spulberat şi le-au distrus mânia şi dragostea de bani”. (Omilii la Matei, 
omilia XV, XI, în col. PSB, vol. 23, p. 193) 


„Să ne fie, dar, ruşine nouă (...) care ca lupii ne năpustim asupra 
duşmanilor noştri! Dacă ne purtăm ca oile, învingem; învingem, biruim, 
chiar dacă ne-ar înconjura haite de lupi; dar dacă ne facem lupi, suntem 
biruiți, că se depărtează de la noi ajutorul Păstorului. Că Păstorul nu 
păstoreşte lupi, ci oi; iar Păstorul te părăseşte şi pleacă de la tine că tu nu-i 
îngădui să-Şi arate puterea Sa. Dacă suferind răul, îţi arăţi blândeţea şi birui, 
atribuie-l Păstorului întreaga biruinţă; dar dacă răspunzi cu lovituri şi pumni, 
îi întuneci biruinţa”. Omilii la Matei, omilia XXXIII, I, în col. PSB, vol. 23, 
p. 407) 


„Nici să nu ridici braţul, nici să te osteneşti! Dumnezeu îți dă această 
putere ca să birui, nu luându-te de piept cu cel ce-ţi face rău, ci răbdând 
numai. Nu lua poziţie de atac, şi ai şi biruit; nu te lua la trântă, şi ai şi fost 
încununat. Eşti cu mult mai bun, cu mult mai puternic decât potrivnicul tău. 
Pentru ce vrei să te faci de râs? Nu-i da aceluia prilej să spună: Ne-am luat la 
bătaie şi l-am biruit!, ci lasă-l pe el să se minuneze şi să se crucească de 
purtarea ta cea paşnică şi să spună tuturora că ai învins fără să te baţi”. 
(Omilii la Matei, omilia LXXXIV, IV, în col. PSB, vol. 23, p. 954) 


BĂTAIA (e o faptă de om înţelept a o răbda) 


„Nu-i o ruşine, ba, dimpotrivă, e o faptă de om înţelept şi vrednică de 
cele mai mari laude, dacă, întâlnindu-te cineva pe drum, te-ar pălmui fără 
motiv, fără să-l fi provocat, şi te-ar trânti chiar la pământ, iar tu ai răbda 
toate acestea.” (Despre necazuri şi biruirea tristeţii (Il). Către Staghirie. 

Tristeţea este mai cumplită chiar decât demonul, în vol. Despre mărginita 
putere a diavolului. Despre căinţă..., p. 162) 


BĂTAIA (remedii) 


„Când cineva, lovit fiind peste obrazul drept, dă spre lovire şi pe cel 
stâng, mai mult se răzbună pe acela decât dacă i-ar fi dat mu de lovituri; şi 
când, fund batjocorit, el nu numai că nu batjocoreşte, ci încă şi binecuvintează, 
mai grozav l-a lovit decât dacă l-ar fi încărcat cu mii de batjocori.” (Tâlcuiri la 
Epistola a doua către Corinteni, omilia XI, p. 116) 


BĂTAIA („Eu însă vă spun vouă: Nu vă împtriviţi celui rău; iar cui te loveşte 
peste obrazul drept, întoarce-i şi pe celălalt!) 


„După ce Domnul a rostit toate cuvintele Legii Vechi, a arătat iarăşi 
că nu fratele nostru este cel ce ne face rău, ci diavolul. De aceea a şi adăugat: 
Dar Eu zic vouă: Nu vă împotriviţi celui rău. N-a spus: Nu te împotrivi 
fratelui, ci: Celui rău, arătând că se îndrăznesc acestea la îndemnul 
diavolului. lar pentru că vina a fost pusă în sarcina diavolului, Domnul 
slăbeşte şi taie mult din mânia ce o purtăm fratelui, care ne-a făcut răul. 

- Ce? Nu trebuie să ne împotrivim celui rău? aş putea fi întrebat. 

- Trebuie, dar nu aşa, ci cum a poruncit Hristos: Să suferim de bună 
voie răul. Numai aşa vei birui răul. Nu stingi focul cu foc, ci cu apă. Dar ca 
să afli că şi în Legea Veche cel ce suferă răul biruie şi că el este cel 
încununat, cercetează istoria Vechiului Testament şi vei vedea că acela 
ajunge în fruntea celorlalţi. Cel care a început răul este socotit că a scos doi 
ochi: şi ochiul aproapelui lui şi pe al lui. De aceea pe bună dreptate este urât 
şi învinuit de toţi. Dimpotrivă cel căruia pe nedrept 1 s-a scos ochiul este 
socotit nevinovat, chiar dacă plăteşte cu aceeaşi măsură. De aceea mulți îl 
compătimesc, pentru că îl socotesc nevinovat chiar după săvârşirea acestei 
fapte rele. Nenorocirea este aceeaşi şi pentru unul şi pentru altul; dar slava 
nu mai € aceeaşi nici la Dumnezeu, nici la oameni. De aceea nici 
nenorocirile lor nu sunt la fel. 

Mai înainte Domnul spusese: Cel care se mânie pe fratele lui în 
zadar şi-l face nebun, vinovat va fi gheenei focului (Matei 5, 22). Acum 
Hristos cere mai multă filozofie; nu porunceşte numai ca cel nedreptăţit să 
stea liniştit, ci să-i dea celuilalt prilejul să facă şi mai mare rău, întinzându-i 
şi celălalt obraz. Hristos spune aceasta, nu pentru a legiui că trebuie să 





51 Matei 5, 39. 


210 


întoarcem obrazul când suntem loviți peste obraz, ci pentru a ne învăţa că 
trebuie să suferim răul în toate celelalte împrejurări din viață. 

După cum atunci când Domnul a spus: Cel ce spune fratelui său 
nebun, va fi vinovat gheenei, n-a vorbit numai de această insultă, ci de orice 
fel de insultă, tot astfel şi aici n-a legiuit să suferim cu curaj numai 
pălmuirile, ci să nu ne tulburăm orice rău am suferi. Pentru aceasta dincolo a 
dat ca pildă cea mai grea insultă, iar aici lovirea peste obraz, care pare cea 
mai insultătoare lovire. Prin porunca aceasta Hristos Se adresează şi celui 
care loveşte şi celui lovit. Cel lovit nu se socoteşte lovit, dacă e pregătit să 
filozofeze aşa - că nici nu va simţi lovitura, pentru că se vede mai mult un 
luptător decât un om lovit -, iar cel care loveşte, ruşinat de purtarea celui 
lovit, nu mai dă a doua lovitură chiar dacă ar fi mai sălbatic ca o fiară, ci se 
va osândi şi pentru lovitura de mai înainte. Că nimic nu opreşte de la rău pe 
cel ce face răul atât de mult cât îl opreşte cel care suferă în tăcere răul ce 1 se 
face; nu-l face numai să nu-şi prelungească mai mult răul, ci-l face să se şi 
căiască de faptele sale şi să se depărteze, admirându-i bunătatea. Îl face 
prieten; în loc de duşman şi vrăjmaş îl face rob nu numai prieten. Dacă, însă, 
răzbună răul ce i s-a făcut, se întâmplă tocmai contrariul; amândoi se fac de 
ruşine, se fac mai răi, aprind mai mult mânia; adeseori se ajunge chiar la 
crimă, dacă răul merge mai departe. De aceea Hristos a poruncit nu numai să 
nu te mânii de te pălmuieşte cineva, ci chiar să-i dai prilejul să-şi sature 
pofta de a te lovi, ca să nu-l faci să creadă că ai suferit prima lovitură, pentru 
că n-ai putut altfel. Aşa mai degrabă vei putea da neruşinatului aceluia o 
lovitură de moarte decât dacă l-ai lovi cu palma; şi vei face, dintr-un om 
pornit pe ceartă şi bătaie, un om blând şi potolit”. (Omilii la Matei, omilia 
XVIII, |, în col. PSB, vol. 23, pp. 233-234) 


„Dacă iei bine aminte, este mai uşor să întorci şi celălalt obraz celui ce 
te pălmuieşte decât să răspunzi cu palme. Răspunzi cu palme? Începi 
războiul! Întorci şi celălalt obraz? Ai pus capăt războiului. În primul caz, 
aprinzi focul celuilalt; în al doilea caz, ai stins şi flacăra din sufletul tău. Este 
clar oricui că e mai plăcut să nu te arzi decât să te arzi. ŞI ceea ce-i adevărat 
pentru trup e cu mult mai adevărat pentru suflet. 

Ce e mai plăcut: a lupta sau a fi încununat? A te bate cu pumnii sau a 
primi premiul?”. (Omilii la Matei, omiha XXXVIII, IV, în col. PSB, vol. 23, 
p. 471) 


„Hristos n-a dat porunca aceasta pentru a pune capăt fricii, ci 
porunceşte să-i dea şi celălalt obraz, pentru a-l sătura pe acela; nici n-a spus: 
Acela să rămână nepedepsit! „ ci: Tu să nu pedepseşti!, înspăimântând în 


acelaşi timp şi mai mult pe cel care stăruie să lovească şi mângâind pe cel 
lovit.” (Omilii la Matei, omilia XVI, VII, în col. PSB, vol. 23, pp. 208-209) 


„Căci n-a zis El (Hristos — n. n.): Dacă te va lovi pe obrazul drept, tu 
rabdă cu bărbăţie, şi fii liniştit”, ci a adăugat cu aceea de a-i da şi celalalt 
obraz să-l lovească. <<Întoarce-i, zice, şi pe celălalt>> (Matei 5, 39). 
Aceasta este biruinţă strălucită, de a-i da aceluia mai mult încă decât voieşte 
el, şi hotarele poftei lui rele a le covârşi cu îmbelşugarea răbdării tale. Astfel 
şi furia lui o vei dobori, şi răsplata cel dintâi o vei lua din nou, şi, într-un 
cuvânt, vei împrăştia mânia lui. 

Ai văzut însă că spre a nu pătimi rău noi înşine suntem stăpâni, şi nu 
cei ce ne pricinuiesc rău?” (Omilii la Epistola către Romani a Sfântului 
Apostol Pavel, omilia XII, pp. 223-224) 


BĂTR ÂNEŢEA (venerabilă) 


„Slăbiciunea trupului nu vatămă cu nimic tăria credinţei. Podoabă 
a Bisericii e căruntețea gârbovă unită cu credința întraripată. De ea se 
bucură în mod deosebit Biserica.” (Cuvânt la Fericitul Avraam, |, în 
vol. Predici la sărbători împărăteşti şi cuvântări de laudă la sfinţi, p. 
559) 


„Cinstea părului alb este virtutea şi nimic n-o dă dispreţului ca şi 
viciul. Bătrânul este pentru tineri un exemplu şi o încurajare.” (Din 
vol. Bogăţiile oratorice, p. 343) 


BEŢIA (definiția) 


„Într-adevăr beţia este o îndrăcire de bună voie”. (Omilii la Facere, 
omilia XXIX, V, în col. PSB, vol. 21, pp. 371-372) 


„„... beţia, care este mama scârbei, bucuria diavolului.” (Comentariile 
sau Tâlcuirea Epistolei întâi către Corinteni, omilia XXVII, p. 290) 


„Beţia nu-i altceva decât o ieşire din dreapta judecată, o înnebunire, o 
lipsă de sănătate sufletească”. (Către iudei, cuv. VIII, 1, în vol. Cuvântări 
împotriva anomeilor. Către iudei, p. 382) 

„Beţia, într-adevăr, nu-i altceva decât o tulburare a gândirii fireşti, o 
rătăcire a gândurilor, o pustiire a minţii, o sărăcire a înţelegerii. lar aceasta ţi 
se va întâmpla nu numai când eşti beat de vin, ci şi când eşti beat de mânie şi 
de poftele cele ruşinoase. După cum când nu poţi dormi te cuprind căldurile, 
dar te cuprind căldurile şi când eşti obosit, şi când te întristezi, şi când te 
doare stomacul, că pricina e deosebită, dar suferinţa şi boala sunt una, tot aşa 
şi cu beţia. Vinul te îmbată, dat te îmbată şi pofta; pricina e deosebită, dar 
patima şi boala sunt una.” (Cuvânt la Înviere, 1, în vol. Predici la sărbători 
împărăteşti şi cuvântări de laudă la sfinți, p. 137) 


„Beţia este o înnebunire de bunăvoie, o pierdere a gândurilor. Beţia 
este nenorocirea de care toată lumea îţi bate Joc, o boală luată în râs de toţi, o 
îndrăcire de bunăvoie, mai grozavă ca nebunia.” (Cuvânt la Înviere, |, în vol. 
Predici la sărbători împărăteşti şi cuvântări de laudă la sfinţi, p. 138) 


„Căci beţia nu este nimic altceva decât trădare a gândurilor şi situație 
de ocară şi boală de batjocură. Beţia este libertate dată unui drac, întunecare 
a gândurilor, pustiire a priceperii, aprindere a patimilor trupeşti.” (Îndemnul 
aceluiaşi ca să ne depărtăm de desfătări, de lux şi de beţie mai mult decât 
orice, buna măsură. Cuvânt către neofiţi, în vol. Cateheze baptismale, p. 85) 


BEŢIA (naşterea beție) 


„Beţia nu derivă din vin, ci din necumpătarea celui ce-l bea. Vinul nu 
ne-a fost dat pentru altceva, decât numai pentru sănătatea corpului, însă, 
necumpătarea împiedică şi aceasta.” (Comentariile sau Explicarea Epistolei 
către Efeseni, omilia XIX, p. 180) 


BEŢIA (manifestarea acestei patimi) 


„Vom vedea pe cel îmbătat de vin umblând pe cărare şi împletecindu- 
şi picioarele în toate părțile, cu ochii deschişi, fără însă să vadă pe cineva, 
izbind pe cel ce-l întâlneşte, bolborosind din gură cuvinte fără şir, vărsând 
băutura din el, gol şi sluțit într-un mod bestial, chiar de s-ar găsi în faţa lui 
femeie, sau fată, sau slugă, sau orişicine s-ar nimeri. Aţi râs de ajuns?” 
(Omilii la Epistola către Romani a Sfântului Apostol Pavel, omiha XIII, p. 
253) 


„Aşa este beţia. Pune stăpânire pe sufletul bețivilor cum pune 
desfrânata pe sufletul tânărului stricat, le robeşte mintea, îi sileşte să verse 

fără socoteală şi fără chibzuinţă toată bogăţia gândurilor lor. Beţivul nu ştie 
ce trebuie să spună şi ce nu trebuie să spună. Beţivul nu ştie să-şi rânduiască 
vorbele lui cu judecată, nu ştie să-şi gospodărească bogăția minţii, nu ştie să- 
şi păstreze unele gânduri, iar pe altele să le dea la iveală, ci toate le socoteşte 
şi le risipeşte.” (Cuvânt la Înviere, |, în vol. Predici la sărbători împărăteşti 
şi cuvântări de laudă la sfinţi, p. 138) 


„Beţivul are aceleaşi suferințe ca şi îndrăcitul. La fel umblă pe două 
cărări, la fel îşi iese din minţi, la fel cade pe jos, la fel îşi învârte ochii, la fel 
zvârle din picioare atunci când este la pământ. Scote bale la gură, aruncă cu 
scuipat putrezit şi îi este plină gura de duhoare nesuferită. Un asemenea om 
este dezgustător prietenilor, de batjocură duşmanilor, uşor de disprețuit de 
slugi, neplăcut soției, împovărător tuturor, mai neplăcut chiar decât 
animalele. Animalele beau cât le este sete, li se termină pofta o dată cu 
trebuinţa. Beţivul însă, din pricina neînfrânării, depăşeşte pofta şi ajunge mai 
fără de judecată decât animalele. Şi ceea ce e mai grozav, e că boala asta, 
plină de atâtea rele şi de atâtea nenorociri, nici nu se socoteşte a fi un păcat. 
Dimpotrivă, la mesele bogaților oaspeţii se iau la întrecere şi se luptă pentru 
această mârşăvie, se întrec unul pe altul, cine va ajunge pildă de mare 
băutor, cine va înveseli mai mult masa cu băutul lui, cine-şi va slăbi mai 
repede nervii, cine-şi va slei puterea, cine va mâna mai mult pe Stăpânul 
tuturor. Atunci poți să vezi, la mesele bogaţilor, stadion şi întrecere 
drăcească.” (Cuvânt la Înviere, II, în vol. Predici la sărbători împărăteşti şi 
cuvântări de laudă la sfinţi, pp. 138-139) 


„la uită-mi-te la beţiv cum rabdă aceleaşi chinuri ca un îndrăcit, dacă 
nu chiar mai cumplite. După cum cel îndrăcit scoate spume din gură şi cade 
pe Jos şi rămâne adesea nemişcat la pământ, nemaifiind conştient de cele din 
Jur, ci privind cruciş, tot aşa şi cel beat — fiindcă o dată cu lipsa de măsură a 
vinului şi-a vătămat şi puterea de judecată a minţii — este asemenea cu acela: 
nu numai că scoate spume din gură şi zace mai rău ca un mort, ci adeseori 
varsă putreziciunea din gura sa. Și pentru aceasta se face şi neplăcut 
prietenilor, şi nesuferit femeii, şi de batjocură copiilor, şi uşor de disprețuit 
slugilor; într-un cuvânt, se face tuturor celor ce-l văd pildă de necuviinţă şi 
prilej de chicoteală.” (Îndemnul aceluiaşi ca să ne depărtăm de desfătări, de 
lux şi de beţie mai mult decât orice, buna măsură. Cuvânt către neofiți, în 
vol. Cateheze baptismale, p. 86) 


BEŢIA (gravitatea) 

„Cumplit lucru, iubite, cumplit lucru e beţia! E în stare să betejească 
simţurile, să întunece mintea! Face mort şi fără de putere pe omul înzestrat 
cu rațiune, pe omul care a primit stăpânirea peste toate, îl doboară la pământ, 
legându-l cu lanţuri de nedezlegat. Dar mai bine spus omul beat e mai rău 
decât omul mort. Omul mort nu poate face nici rău, nici bine; omul beat, 
însă, bine nu poate face, ci numai rău; face de râs pe toți: şi pe femeie şi pe 
copii şi chiar pe slugi. Prietenii se ascund şi se ruşinează, gândindu-se la 
ruşinea lui; duşmanii se bucură, îşi bat joc de el, îl blestemă şi aproape că îi 
spun aceste cuvinte: Trebuie, oare, să mai trăiască? Vita! Porcul! Se rostesc 
şi alte cuvinte mai grele ca acestea. Beţivii sunt într-o stare mai rea decât cei 
ce se întorc din bătălii cu mâinile mânjite de sânge şi purtați pe sus. Probabil 
că pe aceia mulțimea îi laudă din pricina trofeelor, a victoriilor, a rănilor şi a 
loviturilor de moarte primite; pe beţivi, însă, îi nefericesc, îi numesc ticăloşi 
şi-i blestemă în fel şi fel de chipuri. Poate fi, oare, om mai ticălos ca bețivul, 
care e mereu cu capul ameţit de băutură, care toarnă vin în el în fiecare zi, 
de-şi strică judecata gândurilor? De aceea un bărbat înțelept sfătuia, zicând: 
Temeiul vieţii omului este pâinea şi apa şi haina şi casa, ca să-i acopere 
urâţenia (Înţ. Sir., 29, 24); pentru ca omul, atunci când se îmbată, să nu se 
arate, să nu fie văzut de lume, ci să stea în casa lui, ca să nu ajungă de râsul 
tuturora şi să fie temei de urâţenie”. (Omilii la Facere, omilia XXIX, III, în 
col. PSB, vol. 21, p. 368) 


„Voi,  bețivilor, sunteți mai răi chiar decât animalele cele 
necuvântătoare; nu numai oamenii treji vă socotesc aşa, ci chiar voi înşivă. 
Că voi înşivă vă socotiți mai răi decât câinii şi măgarii se va vedea din cele 
ce voi spune. Pe animalele acestea nu le sileşti să mănânce peste măsură; iar 
dacă cineva te-ar întreba: Pentru ce?, i-ai răspunde: Ca să nu se 
îimbolnăvească! De tine însă n-ai niciodată această purtare de grijă! Vezi că 
te socoteşti a fi de mai puţin preţ decât animalele acelea? N-ai nici o grijă de 
tine, deşi eşti necontenit în mijlocul furtunii. Nu te simți rău din pricina 
beției numai în ziua în care te-ai îmbătat, ci şi a doua zi. Şi după cum unui 
om, care scapă de friguri, îi mai rămâne în trup slăbiciunea pricinuită de 
friguri, tot aşa şi ţie, după ce ţi-a trecut beţia, se mai învârte în sufletul şi 
trupul tău mahmureala pricinuită de beţie”. (Omilii la Matei, omilia LVII, V, 
în col. PSB, vol. 23, p. 669) 


„Unul ca acesta nu se deosebeşte de un îndrăcit: este tot atât de 
neruşinat, tot atât de furios. De îndrăcit ne este milă, pe acesta îl urâm, îi 
întoarcem spatele. 

- Pentru ce? 

- Pentru că de buna lui voie aduce asupra sa nebunia asta şi face 
canaluri de hazna din gură, din ochi, din nas, într-un cuvânt, din toate 
mădularele sale. Dacă ai putea să te uiţi acum şi înăuntrul lui, ai vedea că 
sufletul lui e îngheţat şi amorţit ca în vreme de iarnă şi de ger, iar din pricina 
furtunii prea mari cârma sufletului nu-i mai poate fi de vreun folos. Mă 
ruşinez să spun câte rele suferă - bărbaţi şi femei - din pricina beției şi a 
îmbuibării; o las pe seama conştiinţei acelora care cunosc, pe propria lor 
piele, relele acestea. Ce poate fi mai ruşinos decât o femeie beată sau numai 
amețită? Cu cât vasul e mai slab, cu atât şi naufragiul e mai mare, fie că e 
femeie liberă, fie că e roabă. Femeia liberă se face de râs în faţa cetelor ei de 
roabe; roaba iarăşi la fel, între roabe. Şi fac - şi una şi alta - să fie hulite de 
oamenii fără de minte darurile lui Dumnezeu.” (Omilii la Matei, omilia 
LVII, V, în col. PSB, vol. 23, p. 670) 


„ȘI după cum o corabie, naufragiată de furtună, după ce a trecut 
furtuna, rămâne cu paguba pricinuită de furtună, tot aşa şi cu beţivul. Și după 
cum corăbierii, în timpul furtunii, aruncă în mare mărfurile din corabie, aşa 
şi beţivul aruncă de la el toate faptele lui bune. De-ar fi cu trupul şi cu 
sufletul curat, de-ar fi ruşinos, priceput, blând, smerit, beţia le aruncă pe 
toate acestea în oceanul fărădelegii. Dar după ce a fost aruncat totul afară, nu 
mai este nici o asemănare între corabie şi bețiv. Corabia se uşurează după ce 
a aruncat încărcătura, dar beţivul se îngreuiază şi mai mult. În locul bogăției 
aceleia primeşte nisip, apă sărată şi toate gunoaiele beţiei, care îneacă îndată 
corabia cu călător şi cu cârmaci cu tot”. (Omilii la Matei, omilia LVII, V, în 
col. PSB, vol. 23, p. 670) 


„Nu poți vedea împărăția cerurilor dacă eşti beţiv. Nu vă înşelați, 
spune Pavel, nici beţivii, nici hulitorii nu vor moşteni împărăția lui 
Dumnezeu (| Cor. 6, 10). Dar pentru ce vorbesc eu de împărăţia cerurilor? 
Dacă eşti beţiv nu poți vedea nici lucrurile de pe lumea asta. Beţia face din 
zi noapte şi din lumină întuneric. Beţivii au ochiu deschişi, dar nu văd nici 
ceea ce le stă înaintea picioarelor. Grozăvia nu-i numai atâta, ci, pe lângă 
asta, bețivii mai îndură o altă pedeapsă şi mai cumplită: sunt trişti fără 
pricină, furioşi, bolnavi, luaţi necontenit în râs şi ocărâţi. Ce iertare mai pot 
avea aceşti oameni, care îşi pricinuiesc singuri atâtea nenorociri? Nici una!”. 
(Omilii la Matei, omilia LVII, V, în col. PSB, vol. 23, p. 670) 


„Unde-i beţie, acolo-i diavolul”. (Omilii la Matei, omilia LXX, IV, în 
col. PSB, vol. 23, p. 809) 


216 


„Un om beţiv este un mort însuflețit, o voinţă diavolească, o boală ce n- 
are iertare, ruina lhpsită de scuză, ruşinea neamului omenesc.” (Primele 
patru omilii despre statui, omiha I, p. 15) 


„Vrei să vezi că bețivul este mai rău ca un îndrăcit? Tuturor ne e milă 
de un îndrăcit, pe când pe bețiv îl urâm. Pe îndrăcit îl plângem, pe beţiv ne 
mâniem şi ne supărăm. 

- Pentru ce? 

- Pentru că îndrăcitul suferă din pricina bolii, pe când beţivul, din 
pricina trândăvelii lui. Îndrăcitul suferă de pe urma atacului dracilor, pe când 
beţivul, de pe urma atacului gândurilor lui.” (Cuvânt la Înviere, II, în vol. 
Predici la sărbători împărăteşti şi cuvântări de laudă la sfinţi, p. 138) 


„Beţivul este mai ticălos decât un mort. Mortul zace în nesimţire şi nu 
poate face nici bine, nici rău; beţivul însă este destoinic pentru săvârşirea 
relelor. Îşi îngroapă sufletul în trup ca într-un mormânt şi-şi poartă trupul 
mort de ici-colo. 

Ai văzut că beţivul este mai de plâns decât un îndrăcit, că este mai 
nesimțitor decât morții? 

Vrei să-ți spun ceva mai grozav decât toate acestea? lată! Beţivul nu 
poate intra în Împărăţia cerurilor.” (Cuvânt la Înviere, II, în vol. Predici la 
sărbători împărăteşti şi cuvântări de laudă la sfinți, p. 139) 


„In afară de păcat, beţia este cea mai mare ocară, cea mai mare 
nesocotire, cel mai mare dispreţ aruncat cuvintelor dumnezeieşti.” 
(Omilie la Mucenici, p. 474) 


„Că cel care ajunge să-şi treacă toată ziua în beţie, în chefuri şi 
îmbuibare este sub tirania diavolului.” (Omilii la săracul Lazăr, cuvântul |, 
în vol. Omilii la săracul Lazăr. Despre soartă şi Providenţă..., p. 23) 


„De unul îndrăcit adesea ni se face milă. Dar asupra beţivului ne 
oțărâm şi ne mâniem. De ce? Fiindcă acolo este blestemul diavolului, aici 
însă este vădită delăsarea şi multa neînfrânare; acolo este potrivnicia 
diavolului, aici potrivnicia propriei minţi.” (Îndemnul aceluiaşi ca să ne 
depărtăm de desfătări, de lux şi de beție mai mult decât orice, buna măsură. 
Cuvânt către neofiţi, în vol. Cateheze baptismale, p. 85) 


„Căci beţivii sunt mai lipsiţi de minte decât necuvântătoarele. Cum? 
Iți spun eu. Dobitoacele când însetează îşi împlinesc pofta doar cât este 

nevoie şi s-ar ruşina să depăşească trebuinţa. Dar oamenii cei cuvântători nu 
țin seama cum să-şi potolească setea, ci cum să se bălăcească mai tare în vin 
şi aşa se aruncă într-o cumplită pierzanie. Căci după cum o corabie foarte 
încărcată se cufundă degrab, tot aşa şi omul care trece peste hotarul 
trebuinţei şi adaugă stomacului o povară mai mare îşi îneacă mintea şi 
desfigurează gingăşia sufletului.” (Îndemnul aceluiaşi ca să ne depărtăm de 
desfătări, de lux şi de beţie mai mult decăt orice, buna măsură. Cuvânt către 
neofiţi, în vol. Cateheze baptismale, p. 87) 


BEŢIA (urmările distrugătoare ale beției) 


„Bețivii, spune Pavel, nu vor moşteni împărăţia lui Dumnezeu (| Cor., 
6, 10). Poate fi, oare, o mai mare ticăloşie decât aceea de a fi izgonit din 
pridvoarele împărăției pentru o plăcere vătămătoare şi de scurtă durată?”. 
(Omilii la Facere, omilia I, II, în col. PSB, vol. 21, p. 33) 


„Beţia întunecă mintea mai cumplit decât îndrăcirea şi lipseşte pe 
omul beat de orice judecată. Adeseori când vedem pe un îndrăcit avem milă 
de el, suferim pentru el şi-i arătăm multă simpatie; cu beţivul, însă, ne 
purtăm cu totul altfel; ne revoltă, ne supărăm, îl blestemăm în fel şi chip. 
Pentru ce? Pentru că un om chinuit de demonul cel rău face fără voia lui 
ceea ce face; merită iertare fie de izbeşte cu picioarele, fie de-şi sfâşie 
hainele, fie de rosteşte cuvinte de ruşine; bețivul, însă, nu merită iertare 
pentru ceea ce face; este învinuit cumplit şi de rude şi de prieteni şi de 
vecini, de toți, pentru că de bună voie a ajuns aşa de rău, pentru că de bună 
voie s-a dat în mâinile beţiei”. (Omilii la Facere, omilia XXIX, V, în col. 
PSB, vol. 21, pp. 371-372) 


„Nimic nu hrăneşte mânia atât de mult ca beţia. De aceea, zicând mai 
înainte: nu în ospețe şi în beţii, el a adăugat imediat: nu în desfrânări şi în 
fapte de ruşine, nu în ceartă şi în pizmă, fiindcă toate acestea din urmă 
izvorăsc din cele de mai sus.” (Omilii la Epistola către Romani a Sfântului 
Apostol Pavel, omilia XXIV, p. 449) 


„Când îţi voi mai aminti apoi şi de vărsăturile de după beţie, şi de 
durerea capului, şi de alte multe boli izvodite de aici, şi de robirea sufletului, 
atunci ce vei putea zice?” (Omilii la Epistola către Romani a Sfântului 
Apostol Pavel, omilia XXIV, p. 453) 

„+... Zămisleşte mii de rele. Beţia seamănă cu somnul morții, ea aduce 
boli, dureri de cap, uitare, şi este icoana morţii.” (Comentariile sau 
Tâlcuirea Epistolei întâi către Corinteni, omilia XXVII, p. 290) 


„Beţia taie chiar vocea cea mai armonioasă, gângăveşte şi împleteşte 
limba noastră, strâmbă ochii, şi în fine schimonoseşte totul din no.” 
(Comentariile sau Explicarea Epistolei către Efeseni, omilia XIX, p. 181) 


„Beţia prin sine însăşi este o tortură.” (Comentariile sau Explicarea 
Epistolei către Evrei, omilha XIII, p. 197) 


„Beţivul nu e nefolositor numai altora ci celor ai săi şi chiar statului. 
Privirea sa numai revoltă, mersul său, glasul, răsuflarea, totul în el este urât 
şi nesuferit. Dar culmea răului e că beţia ne închide poarta Ierusalimului 
ceresc; ea ne lhpseşte de bunurile veşnice şi, după ce ne-a înjosit în această 
lume, ne pregăteşte alte chinuri, veşnice.” (Primele patru omilii despre 
statui, omiha I, p. 15) 


„Nu ştii oare care e pedeapsa dată beţivilor? Sunt alungați din 
împărăţia cerurilor, pierd bunătăţile cele nespuse şi sunt aruncaţi în 
focul cel veşnic! 

- Cine a spus-o? 

- Fericitul Pavel: nici lacomii, nici bețivii, spune el, nici 
batjocoritorii, nici răpitorii nu vor moşteni împărăţia lui Dumnezeu. 
Poate fi oare o stare mai de plâns decât a beţivului care, pentru o mică 
plăcere, pierde desfătarea cea atât de mare din Împărăţia cerurilor?” 
(Omilie la Mucenici, în vol. Predici la sărbători împărăteşti şi 
cuvântări de laudă la sfinți, p. 473) 


„Plăcerea stă în măsură; lipsa de măsură duce la nesimţire. Cum 
mai poate simţi plăcerea băuturii un om care nu simte nici unde stă, 
unde zace, care nici nu poate vedea soarele din pricina norului des al 
beției? Cum mai poate avea unul ca acesta vreo bucurie? Atât de mare e 
întunericul lui, încât nici razele soarelui nu pot risipi întunecimea 
aceea.” (Omilie la Mucenici, în vol. Predici la sărbători împărăteşti şi 
cuvântări de laudă la sfinţi, p. 474) 


„Aşa cum, după ce trece febra, slăbiciunea rămâne, la fel şi după ce 
trece beţia, amețeala rămâne atât în trup cât şi în suflet. Trupul chinuit 

este ca paralizat, ca o corabie naufragiată; iar sufletul, şi mai rău 
chinuit, de vreme ce trupul se află în această stare, iscă o nouă furtună şi 
aprinde şi mai viu dorința. Câte rele sunt provocate omului de beție, mi- 
e ruşine să spun. Las conştiinţa voastră, care le cunoaşte mai bine, să 
judece.” (Din vol. Problemele vieții, p. 150) 


„Adevărat, ce este mai rău decât un beţiv care umblă 
împletecindu-se de colo până colo şi devine pentru cei neînţelepţi pricină 
de hulire a darurilor lui Dumnezeu?” (Din vol. Problemele vieții, p. 
150) 


„Cât dintre voi vă îmbătați, distrugeți foloasele vinului. Şi 
sănătatea v-o zdruncinaţi, şi de veselie vă lipsiţi. Adevărat, ce există mai 
rău decât să ne pierdem echilibrul şi să simțim o neplăcere negrăită, să 
credem că toate se învârt în jurul nostru, să ne cufundăm în întuneric 
adânc, să avem nevoie de ajutor şi îngrijire, precum bolnavii, să fim 
chinuiți de atâtea şi atâtea rele? Cei care se dedau beţiei, cu cât beau mai 
mult vin, cu atât le e sete mai mult. Băutura le stârneşte din ce în ce mai 
mult setea. lar plăcerea pe care o provoacă vinul, dispare, setea însă, 
deoarece devine nestăpânită, îi trage în prăpastia beției pe cei pe care îi 
înrobeşte.” (Din vol. Problemele vieții, p. 151) 


„Râurile înfuriate nu sapă şi nu distrug malurile lor aşa de uşor 
precum ne distruge sănătatea desfrâul şi desfătarea, îmbuibarea pântecelui 
şi beţia. Căci acestea fac trupul moale, slab, bolnăvicios, iar pe suflet îl fac 
trândav, laş, molâu.” (Din vol. Problemele vieții, p. 151) 


„Căci (Pavel — n.n.) zicând: să nu vă îmbătați cu vin, a adăugat întru 
care este pierzanie, arătându-ne că lipsa lui de măsură ni se face pricină a 
toate relele. Întru care este pierzanie înseamnă prin care pierdem bogăția 
virtuţii. 

Şi ca să înveţi că aceasta a vrut să spună, voi încerca să vă limpezesc 
din înseşi cuvintele folosite. Căci pierduţi obişnuim să-i numim pe acei 
tineri pe care-i vedem că risipesc pe nimic averea părintească şi fără nici o 
trebuință. Căci ei nu cunosc nici când, nici cât să cheltuiască, ci în scurt timp 
pierd toată averea şi ajung în cea mai neagră sărăcie. Asemenea acestora 
sunt şi cei robiți de beţia vinului. Căci nici ei nu ştiu să-şi drămuiască după 
trebuință bogăția minţu, ci, ca şi acei tineri pierduţi, aşa şi aceştia sunt 
scufundați de beţie. Dacă trebuie să grăiască ceva, spun necuviinţe şi vorbe 
aducătoare de multă pierzare. Căci ei spun şi fac toate fără ruşine; şi mai rău 

decât pierduţii aceia care-şi cheltuie avuţia, se aruncă pe sine în cea mai 
neagră sărăcie a virtuţii. Adesea dând la iveală tainele minţii lor, nu-şi dau 
seama, şi astfel pierd toată strânsura minţii lor, devenind deodată pustu şi 
goi de toată evlavia şi priceperea. 

Căci cel ce se îmbată nu ştie să-şi rânduiască cu judecată cuvintele, ci, 
precum o casă cu toate intrările deschise este uşor călcată de toți vrăjmaşu, 
aşa şi mintea unuia ca acesta este răvăşită şi spulberată de patimile 
pierzătoare.” (Îndemnul aceluiaşi ca să ne depărtăm de desfătări, de lux şi 
de beţie mai mult decât orice, buna măsură. Cuvânt către neofiți, în vol. 
Cateheze baptismale, pp. 84-85) 


„A1 văzut că şi decât demonizaţii sunt mai de plâns unii ca aceştia? 
Vrei să afli după toate acestea şi capul răutăților? Chiar dacă am spus atâtea, 
încă nu am adăugat grozăvia cea mare: bețivul este străin şi de împărăția 
cerurilor! Ascultă-l pe fericitul Pavel, care zice: Nu vă înşelați! Nici 
desfrânaţii, nici idolatrii, nici adulterii, nici homosexualii, nici bețivii nu vor 
moşteni împărăţia lui Dumnezeu (| Cor., 6, 9-10). Dar ar putea spune cineva: 
Cum, şi idolatrul şi adulterul şi bețivul vor fi la fel scoşi din împărăție? Nu 
aştepta, iubite, să înveți de la mine! Căci eu doar am citit legea 
dumnezeiască unde aşa scrie. Nu te agita să afli dacă aceeaşi pedeapsă va 
primi bețivul cu a celorlalți, ci aceasta vezi-o: că va suferi ca şi aceia 
alungarea din împărăție. lar cel ce este în afara acesteia, ce mângâiere mai 
poate avea?” (Îndemnul aceluiaşi ca să ne depărtăm de desfătări, de lux şi 
de beție mai mult decât orice, buna măsură. Cuvânt către neofiţi, în vol. 
Cateheze baptismale, p. 86) 


„Acest viciu care părea multora prea puţin vinovat, apostolul 
(Pavel — n.n.) îl pune în rândul crimelor care exclud în mod sigur din 
împărăția cerurilor. Şi, de fapt, ce va merge să facă în ceruri această 
brută? Căci beţia îl degradează pe om în aşa hal încât el nu mai este 
decât o brută fără conştiinţă şi fără rațiune. Ce zic eu? Omul coboară 
mai jos decât bruta. Ea cel puţin, cu setea ei potolită, se opreşte. Oh! 
Cine ne va descrie această cădere a regelui creației? Cine ne va picta 
acest mare naufragiu? În aceste valuri de o bestială patimă a aruncat 
totul, a zdrobit totul, totul este pierdut.” (Din vol. Bogăţiile oratorice, 
pp. 357-358) 


BEŢIA (remediu) 

„Când se întâmplă astfel de beţii, aud pe mulți spunând: Să nu mai fie 
vin. Ce nesocotință! Ce nebunie! învinuieşti darurile lui Dumnezeu pentru că 
păcătuiesc alții? Aceasta însă e curată nebunie! Nu-i vinul de vină, ci 
neînfrânarea celor care se folosesc rău de vin. Spune, dar, Să nu fie beţie! Să 
nu fie îmbuibare!, dar dacă spui: Să nu fie vin!, vei spune, păşind înainte 
puţin câte puţin: Să nu fie cuţit!, din pricina ucigaşilor; Să nu fie noapte!, din 
pricina hoților;, Să nu fie lumină!, din pricina clevetirilor;, Să nu fie femeie!, 
din pricina desfrânărilor; şi, ca să spun pe scurt, ai desființat tot ce e pe 
lume. 

Dar să nu faci aşa! Gândul acesta vine de la diavol. Nu huli vinul, ci 
beţia! la pe bețiv, când este treaz; zugrăveşte-i toată hidoşenia beției şi 
spune-i: Vinul a fost dat ca să ne veselim, nu ca să ne facem de ocară; ca să 
râdem, nu ca să fim de râs; ca să ne însănătoşim, nu ca să ne îmbolnăvim; ca 
să îndreptăm slăbiciunea trupului, nu ca să surpăm tăria sufletului. 
Dumnezeu te-a cinstit când a dat pe pământ acest dar, vinul. Pentru ce te faci 
de ocară cu necumpătarea ta? Ascultă ce spune Pavel: Fol/oseşte-te de puțin 
vin pentru stomacul tău şi pentru desele tale suferințe (| Tim., 5, 23). Dacă 
Timotei, sfântul acela, care era bolnav şi suferea de nenumărate boli, n-a 
băut vin până ce nu i-a îngăduit Pavel, dascălul lui, ce iertare mai putem 
avea noi care, sănătoşi fiind, ne îmbătăm? Aceluia Pavel îi spunea: 
Foloseşte-te de puţin vin pentru stomacul tău, iar acelora dintre voi, care vă 
îmbătați, vă spune: Folosiți-vă de puțin vin pentru desfrânările voastre, 
pentru desele voastre cuvinte de ruşine, pentru celelalte pofte rele, pe care de 
obicei le naşte beţia!”. (Omilii la Matei, omiha LVII, IV, în col. PSB, vol. 
23, pp. 668-669) 


„... abțineţi-vă cel puțin pentru ruşinea şi necazurile ce le aduce cu 
sine beţia! Vinul a fost dat ca să ne veselim. Vinul, spune Scriptura, veseleşte 
inima omului (Ps., 103, 16); dar voi pângăriţi şi această însuşire a vinului. Ce 
veselie poate să-ţi mai facă vinul, când nu mai eşti în toată firea, când te 
doare tot trupul, când vezi că toate se învârt în jurul tău, când te ia ameţeala 
şi când te legi la cap ca bolnavii de friguri, care-şi frecţionează capetele cu 
untdelemn? 

Aceste cuvinte nu le adresez tuturora; dar, mai bine spus, le adresez 
tuturora; nu pentru că toți vă îmbătaţi - Doamne fereşte! -, ci pentru că cei 
care nu se îmbată n-au grijă de cei ce se îmbată. De aceea mă adresez mai 
degrabă vouă, celor sănătoşi; pentru că şi doctorul lasă pe bolnavi şi vorbeşte 
cu cei care stau lângă bolnavi. (...) Animalele nu beau mai mult decât au 
nevoie; bețivii însă sunt mai lipsiţi de judecată decât animalele, că depăşesc 
hotarele cumpătării. Cât de superior le este măgarul? Cât de superior le este 

câinele? Fiecare din aceste animale şi din toate celelalte animale, fie de 
mănâncă, fie de bea, cunoaşte hotarul sațiului şi nu trece dincolo de 
trebuință! Chiar de-ar fi nenumărați cei care le-ar sili, nu vor vrea să 
mănânce şi să bea mai mult decât le trebuie”. (Omilii la Matei, omilia LVII, 
V, în col. PSB, vol. 23, p. 669) 


„De te îmbeţi şi te găseşti veşnic în beţie, tu ascultă pe bogatul din 
Evanghelie zicând: Trimite pre Lazăr să-și întingă vârful degetului său în apă 
şi să-mi răcorească limba mea (Lc., 16, 24) - şi atunci vei fugi de patimă.” 
(Tâlcuiri la Epistola a doua către Corinteni, omilia X, p. 107) 


„Să ne îndreptăm deci de acest rău obicei, dacă avem nenorocirea de a-i 
fi supuşi; şi, urmând sfatul Apostolului, să întrebuințăm puțin vin. Şi chiar 
acest puțin îl îngăduie fiindcă era chinuit din cauza slăbiciunii; numai boala 
l-a silit ca să admită discipolului puţin vin.” (Primele patru omilii despre 
statui, omiha I, p. 15) 


„Să ne abţinem de la beţie. Nu spun să ne abţinem de la vin, ci să ne 
abținem de la beție. Nu vinul te îmbată — vinul este zidire a lui Dumnezeu, 
iar zidirea lui Dumnezeu nu face rău -, ci voința ta cea rea te îmbată.” 
(Cuvânt la Înviere, |, în vol. Predici la sărbători împărăteşti şi cuvântări de 
laudă la sfinţi, p. 137) 


„Nu vă imbătaţi de vin întru care este desfrânare, ci umpleţi-vă de 
Duh (Efes. 5, 18). Aceasta-i beţia cea mai bună. Îmbată-ţi sufletul cu Duhul, 
ca să nu ţi-l îmbete cu beţia. Ocupă cu Duhul mai înainte mintea ta şi 
gândurile tale, ca să nu mai găsească loc acea neruşinată patimă. Din pricina 
asta Pavel n-a spus: Împărtăşiți-vă cu Duhul, ci: Umpleţi-vă de Duhul. 
Umple-ţi ca pe un pahar mintea cu Duhul, ca să nu mai poată diavolul pune 
nimic în ea. Nu trebuie să participăm numai la Duhul, ci să ne umplem de 
Duhul, cu psalmi, cu inima, cu cântări duhovniceşti, aşa cum v-aţi umplut 
astăzi, că voi sunteți cumpătaţi şi înţelepţi. 

Noi avem un pahar bun de beţie, un pahar de beție care ne întăreşte, 
nu ne slăbănogeşte. 

- Care-i paharul acesta? 

- Paharul cel duhovnicesc, potirul cel neprihănit al Sângelui 
Stăpânului. Acesta nu îmbată. Acesta nu slăbănogeşte. Nu slăbeşte puterea, 
ci o întăreşte. Acesta nu slăbeşte nervii, ci îi face tari. Acesta ține sufletul 
treaz. Acesta este sfânt îngerilor, înfricoşător dracilor, cinstit oamenilor, 
iubit Stăpânului. lată ce spune David despre acest duhovnicesc pahar, care 


223 


stă pe Masa aceasta: Gătit-ai înaintea mea masă, împotriva celor ce mă 
necăjesc, uns-ai cu untdelemn capul meu şi paharul Tău este adăpându-mă 
ca un puternic (Ps., 22, 6). Dar, ca nu cumva la auzul cuvântului de beție să 
te înspăimânţi şi să socoteşti că paharul acesta slăbănogeşte, a adăugat că 
paharul acesta este puternic şi tare. 

lată un nou chip de beție! O beție care dă tărie, care face pe om 
cumpătat, puternic, căci a curs din piatra cea duhovnicească. Nu aduce 
rătăcire gândurilor, ci adaos de gânduri duhovniceşti. 

Să ne îmbătăm cu această beţie. Să fugim de cealaltă.” (Cuvânt la 
Înviere, II-III, în vol. Predici la sărbători împărăteşti şi cuvântări de laudă 
la sfinți, p. 140) 


„la untdelemn sfânt şi unge-ţi tot trupul, limba, buzele, gâtul, 
ochii, ca să nu mai cazi niciodată în vâltoarea beției! Că untdelemnul 
acesta, prin mirosul lui cel bun, îţi aduce aminte de luptele mucenicilor, 
pune frâu desfrânării, te face răbdător, biruie bolile sufletului.” (Omilie 
la Mucenici, în vol. Predici la sărbători împărăteşti şi cuvântări de 
laudă la sfinți, p. 474) 


„Apropie-te de omul acesta când îl vei afla treaz şi spune-i: Vinul ne- 
a fost dat de Dumnezeu ca să ne veselească, nu pentru a ne purta 
necuviincios; pentru a râde, nu ca să ne facem de râs; pentru a ne menține 
sănătatea, nu ca să ne îmbolnăvim; pentru a ne întări trupul, nu ca să ne 
slăbim sufletul. 

Într-adevăr, puţin vin dăruieşte veselie - cum spune psalmistul, 
Vinul veseleşte inima omului (Psalmi 103, 15) - dar şi sănătate, după cum 
spune şi apostolul Pavel, sfătuindu-l pe ucenicul său, Timotei: Foloseşte 
puțin vin, din pricina stomacului tău şi a deselor tale slăbiciuni ( 
Timotei 5, 23). Fiecăruia dintre noi, desigur, Apostolul ne-ar fi spus: Să 
foloseşti doar puțin vin, din pricina primejdiei desfrâului, a vorbelor 
necuviincioase şi a dorințelor viclene, care de obicei sunt provocate de 
beţie. (Din vol. Problemele vieții, pp. 150-151) 


BEŢIA (nu vinul este rău, beţia) 


„Nu te opresc să bei, ci te opresc să te-îmbeţi. Nu-i vinul rău, ci 
necumpătarea. Vinul e darul lui Dumnezeu, necumpătarea, născocirea 
diavolului. S/ujiți Domnului cu frică şi vă bucurați de EI cu cutremur.” 
(Omilie la Mucenici, în vol. Predici la sărbători împărăteşti şi 
cuvântări de laudă la sfinţi, p. 473) 

BINECUVÂNTAREA (,„Binecuvântaţi pe cei ce vă prigonesc!”) 


„Binecuvântaţi pe cei ce vă prigonesc. N-a zis: să nu vă purtați cu 
răutate, sau să vă răzbunațţi, ci a cerut mai mult decât acestea. A nu fi cu 
răutate, sau a nu căuta răzbunare asupra altuia, este desigur actul unui 
filosof. Însă a binecuvânta pe cei ce ne prigonesc este faptul unui înger. Şi 
după ce spune: binecuvântați, adaugă imediat: şi nu blestemaţi, adică să nu 
facem şi noi precum ei; să nu facem aceasta din urmă, ci numai pe cea 
dintâi, fiindcă cei ce ne alungă pe noi sunt pricinuitori ai plăţii ce ni se va da. 
Dacă tu privighezi, pe lângă plata ce o vei avea, îţi vei procura şi o altă plată. 
Acela îţi va procura plată prin faptul că te persecută, iar tu îți vei procura 
plată sie-ţi pentru binecuvântarea lui, în loc de blestem; căci prin aceasta tu 
ai dat dovada cea mai mare de dragoste către Hristos. După cum cel ce 
blestemă pe persecutor arată că nu se bucură mult suferind persecuțiile 
pentru Hristos, tot aşa şi cel ce binecuvintează pe cel ce-l prigoneşte dă 
dovadă de o mare dragoste față de Hristos. Deci, tu să nu-l defaimi, ca nu 
cumva tocmai el, persecutorul tău, să culeagă plata cea mai mare. Mai mult 
încă, şi pe el îl vei învăţa că faptul acesta este al bunăvoinţei tale, iar nu silit; 
că este fapt de sărbătoare şi veselie, iar nicidecum de întristare. De aceea şi 
Hristos zicea: Fericiți veți fi voi când vă vor ocări şi vă vor prigoni şi vor 
zice tot cuvântul rău împotriva voastră, mințind din pricina Mea (Matei 5, 
11). De aceea şi apostolii se întorceau bucurându-se, nu numai deoarece au 
auzit rele, ci pentru că au fost şi bătuţi. Dar împreună cu acestea tu vei mai 
câştiga şi altceva nu mic, anume aceea că îi vei uimi pe persecutorii tăi, şi 
prin fapte îi vei învăţa şi pe dânşii că tu călătoreşti spre o altă viață. Când ei 
te vor vedea bucurându-te şi săltând pentru că suferi rele, vor cunoaşte 
lămurit prin fapte că tu ai mai mari speranțe decât cele prezente; pe când 
dacă nu faci aşa, ci plângi şi te tânguieşti, de unde vor putea ei cunoaşte că 
tu aştepţi o altă viaţă? Pe lângă aceasta, vei mai reuşi şi în altceva; anume că 
dacă te vor vedea că tu nu te întristezi de persecuțiile şi batjocorile lor, ba 
încă îi şi binecuvintezi, atunci vor înceta de a te mai alunga. 
Priveşte, deci, câte bunuri se nasc de aici: şi tu ai o plată mai mare, dar şi 
ispita este mai mică; şi acela va renunţa de a te mai prigoni, şi Dumnezeu Se 
va proslăvi, iar înţelepciunea ta va fi o învățătură către evlavie pentru cel 
rătăcit. De aceea EI ne-a poruncit a răsplăti cu binele, nu numai pe cei ce ne 
batjocoresc, ci şi pe cei ce ne prigonesc, şi prin fapte ne oprimă.” (Omilii la 
Epistola către Romani a Sfântului Apostol Pavel, omilha XXII, pp. 420-422) 


BINELE (săvârşirea binelui de dragul lui Dumnezeu) 

„Dacă faci bine semenilor tăi nu de ochii lumii, ci de dragul lui 
Dumnezeu, atunci să nu încetezi a face bine orice ţi-ar face oamenii, ca să-ţi 
fie mai mare răsplata; dar dacă după ce ai fost bârfit încetezi de a face bine, 
arăţi că săvârşeai o virtute ca aceea nu de dragul lui Dumnezeu, ci de dragul 
laudelor oamenilor”. (Omilii la Matei, omilha XXXII, II, în col. PSB, vol. 
23, p. 393) 


BINELE (săvârşirea binelui — folosul) 


„Cele bune aduse aproapelui nostru, mai întâi mulțumesc şi înveselesc 
pe cel ce le face. Căci cel ce zămisleşte binele său răul asupra aproapelui, cu 
drept cuvânt că dânsul mai întâi va gusta din ceia ce-i dă. Pe cum se 
întâmplă şi cu apa ce curge din izvor, fie sărată, fie bună de băut, că ea 
umple şi vasele, în acelaşi timp şi izvorul nu-l împuţinează; — tot aşa şi răul 
şi binele, ori de unde ar ieşi, pe acela mai întâi îl bucură sau pierde. Acestea 
pentru moment. Dar pe cele deacolo, fie ele bune sau rele, cine le va 
povesti? Nimeni.” (Comentariile sau Explicarea Epistolei către Evrei, 
omilia I, p. 55) 


BINELE (întreaga viaţă trebuie să săvârşim binele) 


„... întreaga noastră viață trebuie să facem binele. Necontenit trebuie 
să mulţumim şi nu numai o dată. Cel care aleargă, dacă se opreşte după ce a 
parcurs douăzeci şi patru de stadii (5oiiyovo) în zadar a alergat. Deci şi noi, 
dacă am început cu faptele bune, iar după aceasta ne moleşim, pe toate le-am 
pierdut, pe toate le-am stricat.” (Omilii la Epistola către Filipeni, omilia |, p. 
18) 


BINELE (răsplătirea binelui) 


„... aşa este iubitorul de oameni Dumnezeu: pe cei ce au ales să facă 
ori să spună ceva bun Se sârguieşte să-i facă biruitori prin daruri şi 
răsplătiri.” (Scrisori din exil, Către cei ce se scandalizează de fărădelegile şi 
persecuțiile comise şi despre Pronia lui Dumnezeu, XXIV, 8, în vol. Scrisori 
din exil. Către Olimpiada şi cei rămaşi credincioşi. Despre deprimare, 
suferinţă şi Providenţă..., p. 329) 


BINELE ŞI RĂUL (cunoaşterea binelui şi a răului este sădită în firea noastră) 

„Că omul ştia că păcatul e un rău, ne-a dovedit-o Adam: cum că ştia 
că virtutea e un bine, ne-a arătat-o Abel. Căci jertfa aceea a adus-o nu pentru 
că l-ar fi învățat cineva, sau că ar fi auzit pe cineva cuvântând despre 
rânduiala pârgii de la jertfe, ci a învăţat aceasta de la sine însuşi, din 
conştiinţa sa. De aceea nu scobor cuvântarea încoace la timpurile noastre, ci 
mă opresc la vremea oamenilor celor dintâi, când nu erau nici slove, nici 
lege, nici prooroci sau judecători, ci numai Adam şi cu copiii lui, ca să te 
încredinţezi că cunoaşterea celor bune şi celor rele se află sădită, dinainte în 
firea lor. Căci de unde a învățat Adam că e bine să aduci jertfe, că-i bine să 
cinsteşti pe Dumnezeu şi să fii mulţumitor în toate? Cum adică? O să mi se 
spună - oare Cain n-a adus jertfă? Da, a adus şi el, dar nu la fel. Şi de aici iar 
apare conştiinţa care-şi dă seamă de ce e rău; căci pizmuindu-l pe cel ce se 
bucura de cinste (pe Abel), plănuia omorul şi îşi ascundea gândul lui viclean. 
Și ce spune? Hai să ieşim aici la câmp! (Fac., 4, 8). Unul îi e chipul (ce se 
preface a fi plin de dragoste), altul îi e gândul, căci cugetă la omorârea 
fratelui său. Dar dacă nu ştia că gândul lui era rău, de ce îl ascundea? Și 
după ce a făptuit omorul, fiind iarăşi întrebat de Dumnezeu: Unde e Abel, 
fratele tău?, a răspuns: Nu ştiu. Ce, eu sunt oare păzitorul fratelui meu? 
(Fac., 4, 9). De ce tăgăduieşte? Nu e limpede că astfel se osândea şi mai greu 
pe sine însuşi? După cum se ascunsese tatăl său, tot aşa şi el tăgăduieşte.” 
(Predicile despre statui, Partea a II-a, predica a XII-a, p. 35) 


„Și cum că de la început, plăsmuindu-l Dumnezeu pe om, l-a făcut 
ştiutor al amânduror acestora, ne-o arată toți oamenii, căci toți ne ruşinăm 
chiar de cei supuşi nouă şi adesea un stăpân, când se duce la o femeie 
destrăbălată, dacă vede pe o slugă de treabă, roşind se întoarce din acel drum 
necuviincios. Tot aşa socotim că e o batjocură dacă cineva ne ocărăşte cu o 
vorbă ce arată vreun păcat de-al nostru şi dacă ne supărăm, dăm în judecată 
pe cei ce s-au purtat astfel cu noi. Astfel ştim ce e viciu şi ce e virtute. 

Aceasta o spunea şi Hristos, arătând că nu aduce vreo legiuire nouă 
care să treacă de puterile firii noastre, ci legiuieşte ceea ce demult sădise în 
sufletul nostru, zicând după acele multe (9) fericiri: Ce vreți să vă facă vouă 
oamenii, acestea să le faceţi şi voi lor (Mt., 7, 12). Nu e nevoie - spune EI - 
de legi mai întortochiate, de multe vorbe sau de o învățătură meşteşugită; 
voinţa ta să fie lege. Vrei să ţi se facă binele? Fă-l şi tu altuia. Vrei să ai 
parte de milă? Aibi şi tu milă de aproapele.” (Predicile despre statui, Partea 
a II-a, predica a XIII-a, pp. 50-51) 


„Căci cunoaşterea virtuţii a sădit-o în firea noastră, însă făptuirea şi 
îndreptarea a încredinţat-o slobodei noastre voințe. Poate că n-am vorbit 

desluşit; atunci voi încerca să vă vorbesc mai lămurit. Spre a şti că e bine să 
fim cumpătaţi, nu avem nevoie de îndrumări sau de învățături; cunoaşterea 
aceasta o avem în firea noastră şi nu e nevoie de străduință sau osteneală ca 
să colindăm şi să întrebăm dacă cumpătarea e ceva bun şi folositor, ci, după 
părerea obştească, toți mărturisim acest lucru şi nimeni nu are vreo îndoială 
cu privire la virtute. 

Tot astfel socotim şi desfrâul ca un rău şi nici aci n-avem nevoie de 
învățătură şi de osteneală ca să ştim cât de rău e acest păcat. Ci toţi, când e 
vorba de o hotărâre în această privinţă, suntem călăuziți de firea noastră şi 
lăudăm virtutea, chiar dacă nu ne îndeletnicim cu ea, şi urâm viciul, măcar 
că îl facem. Şi acesta a fost cel mai mare merit al lui Dumnezeu, ca adică, 
chiar înainte de săvârşirea faptei, conştiinţa şi sloboda voinţă să fie înfrățite 
cu virtutea şi duşmane viciului. Aşa că, precum am spus, cunoaşterea acestor 
lucruri e înnăscută în cugetul tuturor oamenilor şi n-avem nevoie de vreun 
dascăl spre a învăţa acest lucru; iar îndreptarea a fost încredinţată voinţei, 
râvnei şi ostenelilor noastre. 

Dar de ce? Pentru că, dacă firea ne-ar fi dat de la sine totul, am fi 
rămas neîncununaţi şi nu ne-am fi ales cu nici o răsplată.” (Predicile despre 
statui, Partea a II-a, predica a XIII-a, pp. 51-52) 


BISERICA (definiția) 


„Căci Biserica este baie duhovnicească, care spală şi curăță nu 
murdăria trupului, ci a sufletului, prin feluritele chipuri de pocăință.” 
(Tâlcuiri la Epistola a doua către Corinteni, omiha XV, p. 151) 


„Numele de biserică este nume ce înseamnă concordanţă şi glăsuire.” 
(Comentariile sau Explicarea Epistolei către Galateni, p. 11) 


„Căci biserica este cerească, şi nimic alta nu este, decât cer.” 
(Comentariile sau Explicarea Epistolei către Evrei, omilha XIV, p. 200) 


„... biserica este liman, liman duhovnicesc al sufletelor.” (Cuvânt la 
Botezul Domnului, |, în vol. Predici la sărbători împărăteşti şi cuvântări de 
laudă la sfinţi, p. 33) 


„O primă privire aruncată asupra Bisericii ne-o arată ca o 
societate. Societate organizată, completă, vie, lucrătoare, umplând 
lumea şi veacurile cu multiple manifestări ale vieţii ei. Însă, cum să 
studiezi Biserica fără să se vadă în continuu că ea nu poate fi o 

societate curat omenească? Divinul curge din ea. Istoria ei este o 
istorie a cărei explicaţie o dă singur dumnezeiescul. Şi din toate 
dovezile divinității ei cea mai de neînvins este chiar originea ei, căci 
din lisus Hristos, din Omul-Dumnezeu s-a născut ea. Societate 
perfectă, societate divină, Biserica nu poate fi decât independentă, 
înarmată cum este cu puterile divine şi posedând în ea însăşi 
plenitudinea autorităţii.” (Din vol. Bogăţiile oratorice, p. 115) 


„Cine zice o societate zice un ansamblu, o coeziune între mai 
multe membre, o ordine, o ierarhie, organe diferite însă legate între ele 
printr-o acțiune comună, o autoritate, o forţă, care ţine corpul întreg în 
armonie şi pace. 

Aşa este Biserica. Dumnezeu nu i-a lăsat pe credincioşii Săi 
sfărâmați şi rătăciți pe fața pământului. EI i-a reunit şi i-a legat. El a 
făcut un corp din ei, o societate. Acela este sensul care-l leagă la 
diferitele nume cu care desemnează Biserica Sa. Este o casă ale cărei 
pietre toate sunt cimentate în acelaşi ansamblu. Este un staul în care 
toate oile sunt menținute sub aceeaşi bâtă ciobănească a păstorului. 

Este o împărăție ale cărei subiecte sunt armonios unite sub o 
autoritatea supremă şi repartizate în funcții diferite spre binele comun. 
Este un trup. 

Această ultimă închipuire este cea mai cuprinzătoare şi cea mai 
luminoasă, cea mai folosită de Sfântul Pavel. Dumnezeu a făcut 
Biserica Sa în felul trupului omenesc. Ceea ce este trupul noi o 
regăsim în Biserică. 

Trupul nostru este un compus din diferite membre. Biserica lui 
Dumnezeu, definită în accepţia ei cea mai largă, îi cuprinde pe 
credincioşii din toate veacurile şi din toate regiunile. 

Patriarhii, profeţii, drepții Legii Vechi, toți oamenii care, slujind 
pe Dumnezeu cu adevărat în sânul barbariei şi a idolatriei, au rămas 
credincioşi legii săpate în adâncul inimii lor, sunt membre ale 
Bisericii, îngerii ca şi oamenii fac parte din ea.” (Din vol. Bogăţiile 
oratorice, pp. 115-116) 


„Biserica este casa lui Dumnezeu. Dumnezeu locuieşte aici, 
Dumnezeu are aici în dumnezeiasca Euharistie palatul Său şi tronul 
Său. Aici sunt, în adorație, mii de îngeri şi totul este plin de măreție de 
temut al Regelui celui Mare. lată însă mai mult încă. Sfintele Taine se 
desfăşoară aici, Marea Victimă este jertfită, Sângele unui Dumnezeu 

curge aici, aici se împlineşte jertfa Noului Testament.” (Din vol. 
Bogăţiile oratorice, p. 638) 


BISERICA (- aşezământ dumnezeiesc şi largă comuniune în Hristos) 


„De aceea de ai fi sclav sau liber, aceasta nici nu te avantajează, nici nu te 
micşorează; Biserica îți cere un singur lucru: ce gând ai şi cum ţi-i sufletul”. 
(Omilii la Matei, omiha III, II, în col. PSB, vol. 23, p. 40) 


BISERICA (- trupul lui Hristos) 


„Aşa şi trupul lui Hristos, care este Biserica, că precum şi trupul, şi 
capul sunt unul şi acelaşi om, tot aşa şi pe Biserică şi pe Hristos unul a spus 
că este. Pentru aceea a şi pus el pe Hristos în locul Bisericii, numind astfel 
trupul lui. După cum, zice, unul este trupul nostru, deşi de altfel se 
alcătuieşte din multe mădulare, tot aşa şi în Biserică una, adică un trup 
suntem cu toţii. Că dacă şi ea (Biserica) este alcătuită din multe mădulare, 
totuşi toate acele multe mădulare la un loc fac un trup.” (Comentariile sau 
Tâlcuirea Epistolei întâi către Corinteni, omilha XXX, p. 313) 


„Să ne facem nevoitori ai filosofiei, să alungăm curgerea acestor rele. 
Căci ca pe un trup mort văd pe mulțimea Bisericii aruncată acum. Şi după 
cum la un trup mort de curând putem vedea ochi, putem vedea mâini, 
picioare, grumaz şi cap, dar nu vedem pe nici un mădular făcând al său, tot 
aşa şi aici, toţi cei de faţă sunt credincioşi, dar credinţa nu este lucrătoare; 
fiindcă fierbinţeala i-am stins-o, şi trupul lui Hristos l-am făcut mort.” 
(Tâlcuiri la Epistola a doua către Corinteni, omilia XXVII, pp. 243-244) 


„Să ne facem odată mădulare adevărate şi un singur trup. Cel lăudat 
lepede laudele ce 1 se aduc şi arunce-le fratelui său, iar cel ce aude laude de 
altul bucure-se împreună cu cel ce laudă. Că dacă în chipul acesta ne vom 
purta, vom atrage spre noi şi pe Cap, şi dacă suntem dezbinaţi între noi, atunci 
şi noi ne vom depărta de ajutorul cel de acolo - iar dacă ajutorul de acolo se 
depărtează de noi, atunci trupul va fi mult vătămat, nefund ţinut strâns bine 
de sus.” (Tâlcuiri la Epistola a doua către Corinteni, omila XXVII, p. 244) 


„Că şi Biserica este un trup. Are ochi şi cap. Dacă intră un spin în 


călcâi, ochiul se uită la călcâi, că este mădular al trupului, şi nu zice: Pentru 
Că stau sus nu vreau Să ştiu de mădularul de jos, ci se apleacă şi-şi lasă 

înălțimea lui. Şi doar ce este mai de rând decât călcâiul şi ce-i mai nobil 
decât ochiul? Dar mila a şters deosebirea, iar dragostea a amestecat totul.” 
(Omilii la săracul Lazăr, cuvântul VI, în vol. Omilii la săracul Lazăr. 
Despre soartă şi Providenţă..., p. 132) 


„„Și cum suntem astfel mădulare ale lui Hristos? Suntem, dacă am 
devenit ca şi El. Şi cum este „din carne”, ştiţi cu toții câți vă împărtăşiţi de 
Sfintele Taine 5 Căci din ele ne plăsmuim pe dată, iară şi iară. Cum 
anume? Ascultă iar pe fericitul Pavel: De vreme ce copiii sunt părtaşi 
trupului şi sângelui, şi EI s-a împărtăşit de ele (Exvr., 2, l4)însă aici, în acest 
din urmă verset, se spune că EI S-a făcut părtaş nouă, nu noi Lui. Cum, dar, 
suntem din carnea Lui şi din oasele Lui? Unii vorbesc de sânge şi apă, dar 
nu e asta. Prin aceasta se arată limpede că este vorba despre altceva: după 
cum Acela S-a născut de la Duhul Sfânt, fără împreunare, aşa şi noi ne 
naştem în baia botezului. Ai văzut câte exemple dă ca să facă vrednică de 
crezut naşterea aceea din botez? O, ce nebuni sunt ereticii! Pe cel născut deja 
din apă — de vreme ce este născut — îl mărturisesc ca fiu adevărat“”. Dar că 
ne facem trup al Lui, asta nu primesc. Dacă nu ne facem trup al Lui, cum 
explicăm spusa din carnea Lui şi din oasele Lui? Dar ia fii atent! Adam a 
fost plăsmuit, Hristos a fost născut. Din coasta lui Adam a intrat stricăciunea 
în lume, din cea a lui Hristos viaţa. În rai a odrăslit moartea, prin Cruce a 
fost nimicită. Aşadar, după cum Fiul lui Dumnezeu S-a făcut părtaş firii 
noastre, aşa şi noi firii [ovora] Lui. Şi după cum Acela ne are întru Sine, aşa 
şi noi Îl avem întru noi.” (Omilia despre căsătorie. Din comentariul la 
Efeseni, în vol. Cateheze maritale, p. 94) 


„... credincioşii, fii a1 Bisericii, membre ale trupului mistic a lui 
Isus Hristos.” (Din vol. Bogăţiile oratorice, p. 183) 


BISERICA (- comuniunea credincioşilor) 


„Biserica nimic altceva nu este, decât acea clădire ridicată prin 
sufletele noastre, sau mai bine zis întărirea credinţei prin sufletele noastre. In 





5 Tâlcuirea Pr. Marcel Hancheş: Sfântul face apel la experiența credincioşilor. 


Împărtăşirea nu este ritual, ci simţire a lui Hristos şi proba că ne simţim - nu doar că ştim 
intelectual — ca făcând parte din trupul Lui. (n.s. 208, p. 94) 

5% Tâlcuirea Pr. Marcel Hancheş: E vorba de ereticii care primesc doar formal denumirea 
de fiu al lui Dumnezeu, fără a avea o experiență vie a acestei realități, care nu este 
posibilă decât în Tainele Bisericii. Este foarte asemănător cu situația confesiunilor 
neoprotestante de azi. (n.s. 209, p. 94) 


această clădire însă, nu vei găsi totul de aceeaşi valoare, ci dintre pietrele 
care o compun unele sunt strălucite şi luminoase, altele inferioare acestora şi 
de o culoare mai închisă, însă cu mult mai tari decât celelalte. Vei vedea aici 
pe mulţi care țin locul aurului ce împodobeşte tavanul. Vei vedea pe alții 
mulți care contribuiesc la poboaba de pe statui. Vei vedea pe alții că stau şi 
țin loc de coloane. Se obişnuieşte a se numi şi oamenii coloane sau stâlpi, nu 
numai prin puterea lor, ci şi din cauza frumuseții lor care împodobeşte mult 
cladirea, având în acelaşi timp capetele lor suflate cu aur. Vei vedea apoi şi o 
mulțime mare, care mai mult sau mai puţin ocupă distanţa şi locul cel întins 
de prin împrejurimi. Acea mulțime mare ţine locul pietrelor celor clădite în 
ziduri. Dar trebuie de a reprezenta o imagine mai frumoasă. Această biserică 
nu a fost clădită din altfel de pietre, ci din aur şi argint şi din cele mai 
prețioase, şi într-un cuvânt, aici aurul e împrăştiat peste tot locul în 
abundență.” (Comentariile sau Explicarea Epistolei către Efeseni, omilia X, 
p. 104) 


BISERICA (- spital al sufletelor) 


„Da, Biserica este un spital duhovnicesc şi se cade ca aceia care vin 
aici să primească leacuri potrivite, şi să le pună pe rănile lor şi aşa să plece 
acasă”.(Omilii la Facere, omilia |, I, în col. PSB, vol. 21, p. 32) 


„Da, iarmaroc duhovnicesc este Biserica lui Dumnezeu! Este spital al 
sufletelor! Şi trebuie, întocmai ca în iarmaroc, să facem şi în Biserică multe 
târguieli şi aşa să ne ducem acasă! Și iarăşi, ca de la spital să plecăm şi noi 
de-aici, încărcați cu leacuri potrivite patimilor noastre!”. (Omilii la Facere, 
omilia XXXII, ], în col. PSB, vol. 21, p. 408) 


„Biserica-i spital, nu tribunal! Nu-ţi dă pedeapsă pentru păcate, ci 
iertare de păcate!” (Omiliile despre pocăință, omila a treia, p. 57) 


„Care port este, oare, aşa de liniştit ca biserica? Care grădină este oare 
aşa de frumoasă ca adunarea voastră? Aici nu-i şarpele, care ispiteşte, ci 
Hristos, Care ne învață de taină; nu-i Eva, care ne pune piedică, ci Biserica, 
cea care ne ţine în picioare; nu sunt aici frunze de copac, ci rodul Duhului; 
nu-i aici gard de spini, ci vie plină de belşug. Dacă găsesc spin în ea, îl 
schimb în măslin — că cele de aici nu sunt stânjenite de sărăcia firu, ci 
cinstite cu libertatea de voinţă; dacă găsesc lup, îl fac oaie, nu schimbând 
firea, ci prefăcând voinţa. De aceea n-ai greşi de-ai spune că biserica e mai 
mare decât corabia lui Noe. Corabia lui Noe a primit în ea animale şi a 

păstrat în ea tot animale; biserica însă primeşte animale şi le schimbă. lată ce 
vreau să spun! A intrat în corabie uliu, a ieşit uliu; a intrat lup, a ieşit lup. În 
biserică însă intră uliu şi iese porumbiță; intră lup, şi iese oaie; intră şarpe, şi 
iese miel. Nu se schimbă firea, ci este alungat păcatul.” (Omiliile despre 
pocăință, omila a opta, pp. 155-156) 


„Nu am cuțit în mâna mea acum, ci am cuvânt, pe care-l folosesc în 
loc de cuțit, am cuvânt care-i mai tăios ca orice cuțit, cuvânt care taie 
desăvârşit tot putregaiul păcatului şi nu pricinuieşte durere celui ce-i tăiat. 
Nu am foc în dreapta mea, ci învățătură mai tare ca focul; am învăţătură care 
nu arde, dar opreşte întinderea păcatului; învățătură care, în loc de dureri, 
pricinuieşte celui scăpat de păcat multă desfătare. Aici, pentru vindecare, nu- 
1 nevoie de timp îndelungat, de osteneli şi de bani! E de ajuns numai să 
voieşti, şi am şi săvârşit toată virtutea.” (Cuvânt la pilda celui ce datora zece 
mii de talanți, în vol. Omilii la săracul Lazăr. Despre soartă şi 
Providenţă..., p. 225) 


„Biserica este loc de vindecare, nu loc de judecată a sufletelor. 
Biserica nu osândeşte păcatele, ci oferă iertarea lor.” (Din vol. 
Problemele vieții, p. 368) 


„Nimic nu ne face viaţa mai frumoasă decât bucuria de a simţi 
că facem parte din Biserică. În Biserică, oamenii curaţi dobândesc 
bucuria, cei supăraţi, liniştea, iar cei mâhniţi, bucuria. În Biserică, cei 
chinuiți află mângâiere, iar cei obosiţi află odihnă. Domnul spune: 
Veniţi la Mine toţi cei osteniți şi împovăraţi şi Eu vă voi odihni pe voi 
(Matei 11, 28). Ce se află pe lumea aceasta mai dorit şi mai frumos ca 
aceste cuvinte? Domnul te cheamă în biserică la un prânz bogat. Te ia de 
la chinuri la odihnă şi de la necazuri la mângâiere. Te scapă de povara 
păcatelor tale. El vindecă supărarea şi tristeţea prin bucurie.” (Din vol 
Problemele vieţii, p. 368) 


BISERICA (- mama noastră spirituală) 


„Biserica este mama copiilor ei, îi primeşte pe aceştia.” (La 
Sfântul sfinţitul Mucenic Foca şi împotriva ereticilor, şi la cuvintele 
din Psalmul 141: „Cu glasul meu către Domnul am strigat, cu glasul 
meu la Dumnezeu m-am rugat”, |, în vol. Predici la sărbători 
împărăteşti şi cuvântări de laudă la sfinţi, p. 519) 

„Biserica ne este ca o mamă.” (Din vol. Bogăţiile oratorice, p. 
181) 


BISERICA (Hristos e capul Bisericii iar noi trup şi mădulare) 


„Al văzut măreția cea prea înaltă a puterii către cei ce cred? Ai văzut speranța chemării? Să 
decât arhanghelii, ca cei ce suntem preferaţi tuturor.” (Comentariile sau 
Explicarea Epistolei către Efeseni, omilia III, p. 28) 


„Pricepe deci, de cine şade mai cu apropiere capul tău, care e Hristos, 
ŞI în dreapta cui se găseşte, mai presus decât toată începătoria şi stăpânirea şi 
puterea; pe când corpul lui este călcat în picioare de demoni! Însă, să nu fie 
una ca aceasta! Un asfel de corp atunci nu s-ar mai numi corp. De capul tău 
(Hristos) se înfricoşează chiar cei mai încercaţi dintre servi, pe când tu supui 
corpul celor ce-l dispreţuiesc? Şi de ce osândă nu vei fi oare vrednic? Dacă 
cineva ar lega picioarele regelui cu un lanţ şi cătuşe, oare nu ar fi responsabil 
de cea mai mare pedeapsă? Tu însă, întreg corpul îl predai fiarelor sălbatice, 
şi pentru aceasta nu te înfricoşezi?” (Comentariile sau Explicarea Epistolei 
către Efeseni, omilia III, p. 29) 


„Și EI este Capul trupului Bisericii (Col., 1, 18). După ce a vorbit 
despre bunătatea Lui, mai la urmă spune şi despre dragostea Lui. £/ este, 
zice, Capul trupului Bisericii. Nu zice, că EI este capul plinătățu, ci al 
trupului Bisericii, voind prin aceasta a ni-L arăta mai familiar, mai apropiat, 
învederând că Cel ce este atât de înalt şi mai presus de toți, i-a apropiat de 
Dânsul pe toţi cei de jos. Peste tot locul deci, EI este întâiul, sus Cel dintâi, 
în Biserică Cel dintâi, căci este Cap, în înviere Cel dintâi. 

Este de admirat cum Pavel se luptă de a-L arăta pe EI cel întâi în 
creațiune (ca om) deşi (în cartea Facerii) se spune că cel dintâi este Adam, 
ceea ce şi este, — însă EI (Hristos) este Capul Bisericii mai înainte de 
facerea lui Adam, mai înainte de orice om. EI este Capul Bisericii, adică Cel 
întâi, după cum este Cel întâi în creație, şi după cum este cel întâi şi între 
oameni, întâi după trup, zic.” (Comentariile sau Explicarea Epistolei către 
Coloseni, omilia III, p. 36) 


„lisus Hristos o posedă ca pe o mireasă a Sa; lisus Hristos este 
capul ci şi ea este trupul, atât de bine încât Biserica lui lisus Hristos 
este ca şi lisus Hristos continuat, viu, acţionând în lume, în cursul 
tuturor veacurilor.” (Din vol. Bogăţiile oratorice, p. 117) 

„Cum noi am fost încorporaţi în Adam pentru a muri, noi suntem 
acum în lisus Hristos pentru a trăi. Noi nu facem decât una cu lisus 
Hristos, El este capul, noi suntem trupul, acolo unde este capul, acolo 
sunt şi membrele.” (Din vol. Bogățiile oratorice, p. 143) 


BISERICA (originea divină a Bisericii) 


„Biserica se arată de neînvins, ca divină în întemeierea ei: între 
alte dovezi, prin acest fapt că ea nu se odihneşte pe nimic omenesc, şi 
că din contră patimile omeneşti sunt acelea pe care ea le-a cucerit în 
împărăţia ei.” (Din vol. Bogățiile oratorice, p. 122) 


„Dacă Biserica este de la Dumnezeu, ea este nemuritoare, dacă o 
vedem nemuritoare, înseamnă că ea este de la Dumnezeu.” (Din vol. 
Bogăţiile oratorice, p. 123) 


BISERICA (naşterea Bisericii) 


„A ieşit sânge şi apă. Nu fără motiv şi la întâmplare au curs aceste 
două izvoare din deschizătura sfântă din coasta Mântuitorului; din ele s-a 
format Biserica. Cei ce sunt iniţiaţi, cei ce au primit Sfântul Botez, înţeleg 
bine ceea ce zic eu; ei care au fost renăscuţi din apă şi care sunt hrăniți cu 
acest sânge şi din această carne. Din acest fericit izvor curg misterele şi 
tainele noastre, ca, atunci când vă apropiați de paharul nostru cel minunat 
(Potirul) să veniți la el ca să beți ca şi cum ați veni să puneţi buzele la 
această coastă Sfântă.” (Comentar la Evanghelia de la loan, omilia 
LXXXV, 3,p.451) 


„Ea se naşte din EI, din moartea Lui, din sângele Lui, ea se naşte 
pe Golgota în timpul somnului Noului Adam.” (Din vol. Bogâțiile 
oratorice, p. 118) 


BISERICA (,„plămădirea” Bisericii din coasta lui Hristos) 


„A ieşit din coastă apă şi sânge. Nu trece cu uşurinţă peste taină, 
iubite! Căci am să-ţi spun şi un înţeles tainic. Am zis că simbol al botezului 
şi al împărtăşaniei este sângele acela şi apa. Din amândouă acestea s-a 
născut Biserica: prin baia naşterii din nou şi prin reînnoirea Duhului Sfânt 
(Tit 3, 5), adică prin botez şi prin împărtăşanie. lar simbolurile botezului şi 
euharistiei sunt ieşite din coastă. Aşadar, din coasta-l a plămădit Hristos 

Biserica, după cum din coasta lui Adam a făcut-o pe Eva“".” (Omilia a IIl-a 
a aceluiaşi rostită către neofiți, în vol. Cateheze baptismale, p. 63) 


„Că Eva a fost din coasta lui Adam, cu toții ştim, şi Scriptura limpede 
zice aceasta: A adus somn asupra lui şi a luat una din coastele lui şi a zidit-o 
pe femeie (Facere 2, 21-22). Dar că şi Biserica s-a plămădit din coasta lui 
Hristos, oare de unde ar putea cineva să arate? Însă şi acest lucru ni-l arată 
Scriptura. Când Hristos a fost pus pe cruce şi pironit şi apoi a murit, 
apropiindu-se, unul dintre ostaşi a împuns coasta Lui şi a ieşit sânge şi apă 
(In. 19, 34). Din acel sânge şi apă a luat fiinţă toată Biserica. Chiar EI însuşi 
mărturiseşte, zicând: Dacă nu se va naşte cineva din nou din apă şi din Duh, 
nu poate să intre în Împărăția Cerurilor (In. 3, 5). Sângele îl numeşte Duh. 
Noi suntem născuţi prin apa botezului şi suntem hrăniți prin sânge. Vezi cum 
suntem din carnea Lui şi din oasele Lui, născuți şi hrăniți din sângele 
Aceluia şi din apă? Şi după cum, în timp ce Adam dormea, a plămădit-o pe 
femeie, aşa, în timp ce Hristos era mort, a plăsmuit Biserica din coasta Lui.” 
(Laudă lui Maxim şi despre ce fel de soție trebuie să ne luăm, în vol. 
Cateheze maritale, p. 47) 


BISERICA („Tu eşti Petru şi pe această piatră voi zidi Biserica Mea”) 


„Și Eu îți spun: “Tu eşti Petru şi pe această piatră voi zidi Biserica 
Mea ” (Matei 16, 18). 

Adică, pe credinţa în mărturisirea lui Petru (că Hristos este Fiul lui 
Dumnezeu — n.n.).” (Omilii la Matei, omilia LIV, II, în col. PSB, vol. 23, p. 
623) 


„ ... El Care a zidit Biserica pe mărturisirea lui Petru (Matei 16, 18) şi 
aşa a întărit-o încât să nu fie biruită de mii şi mii de primejdii şi de morți ...” 
(Omilii la Matei, omilia LXXXII, III, în col. PSB, vol. 23, p. 932) 


„lisus Hristos, vorbindu-i lui Petru n-a mai adăugat nimic, ci precum 
credința lui era desăvârşită, el promite să-şi zidească Biserica Sa pe 
mărturisirea lui (că Hristos este Fiul lui Dumnezeu - n.n.).” (Comentar la 
Evanghelia de la Ioan, omilia XXI, 1, p. 100) 





5 Tâlcuirea Pr. Marcel Hancheş: Hristos — adică Logosul — este Creatorul omului, ca şi al 
Bisericii. (n.s. 17, p. 63) 

„+. făgăduind a aşeza temela Bisericii pe mărturisirea făcută de el, nu 
după mult timp de la aceste cuvinte, zice: Fugi înapoia Mea, Satană, că-Mi 
eşti scandal.” (Comentariile sau Explicarea Epistolei către Galateni, pp. 
3-4) 


BISERICA (temelia Bisericii) 


„Dar pentru că e atât de neclătinată clădirea, pentru că e atât de 
nesfărâmat zidul, să vedem cum i-au pus apostolii temeliile, cât de adânc au 
săpat ca să fie clădirea de neclintit. N-au săpat adânc! N-au avut nevoie de 
atâta osteneală. 

- De ce? 

- Pentru că au găsit temelie veche, temelia proorocilor. După cum un 
om care vrea să-şi zidească o casă foarte mare, dacă găseşte în pământ o 
temelie veche, tare, de nesfărâmat, nu strică temelia aceea, nici nu mişcă 
pietrele, ci lasă temelia să stea nemişcată şi aşază pe ea clădirea cea nouă, tot 
aşa şi apostolii, vrând să zidească această mare clădire, Biserica aceasta 
care-i ridicată în întreaga lume, n-au săpat adânc, ci găsind temelie veche, 
cea pusă de prooroci, n-au stricat-o, n-au mişcat zidirea şi învățătura, ci au 
lăsat-o neclintită şi pe ea au turnat învățătura lor, credinţa aceasta nouă a 
Bisericii. Şi ca să vezi că n-au mişcat vechea temelie, ci au zidit pe ca, 
ascultă-l pe Pavel, zidarul cel înțelept, că ne arată cu de-amănuntul chipul 
zidirii. Că el este zidarul cel înţelept! Ca un înțelept zidar, spune el, am pus 
temelia. Dar să vedem cum a pus temelia! Am pus-o, spune el, peste altă 
temelie veche, pe temelia proorocilor. 

- De unde ştim asta? 

- Nu mai sunteţi străini, spune el, ci împreună cetățeni cu sfinţii, 
deasupra fiind zidiţi pe temelia apostolilor şi a proorocilor. Ai văzut temelie 
şi temelie; una a proorocilor, cealaltă a apostolilor, aşezată deasupra 
celeilalte. Şi, într-adevăr, e de mirare că n-au venit apostolii după prooroci 
îndată, cu după multă curgere de vreme. 

- Pentru ce? 

- Zidariui cei meşteri fac tot aşa. După ce-au pus temelia, nu încep 
îndată clădirea, pentru ca nu cumva, fiind zidăria temeliei proaspătă şi slabă, 
să nu poată ţine greutatea zidurilor. De aceea lasă vreme îndelungată să se 
întărească pietrele temeliei; când văd că s-au întărit bine, atunci pun şi 





5 Deci Biserica nu este întemeiată pe Apostolul Petru, căci vedem că după foarte puţin 
timp îl numeşte Satan, ci Biserica este întemeiată pe mărturia Apostolului Petru că 
Hristos este Fiul lui Dumnezeu — n.n. 


237 


greutatea zidurilor. Tot aşa a făcut şi Hristos: a lăsat să se întărească bine 
temelia proorocilor în sufletele ascultătorilor, să se întărească învăţătura lor; 
când a văzut că dogmele cele sfinte sunt întărite ca să poată ține cugetarea 
cea nouă, atunci a trimis pe apostoli, care pe temelia proorocilor au ridicat 
zidurile Bisericii. De aceea şi apostolul n-a spus: fiind zidiți pe temelia 
apostolilor, ci deasupra fiind zidiți, adică zidiţi peste ceva.” (Omilie la titlul 
Faptelor apostolilor, (La începutul Faptelor Apostolilor — 11), în vol. Omilii 
la săracul Lazăr. Despre soartă şi Providenţă..., pp. 313-317) 


BISERICA (numele şi numirile Bisericii) 


„Sfânta Scriptură spune clar despre ea, că este munte nezdruncinat şi 
neînviforat. Fiind fără stricăciune, este numită fecioară, plină de splendoare, 
este chemată împărăteasă, fund rudă cu Dumnezeu 1 se zice fucă. Deşi 
stearpă, este roditoare, de aceea o numeşte Născătoare fără sfârşit. Îi atribuie 
mii de numiri, ca să scoată înainte noblețea ei. Căci, ca şi Stăpânul ei, are 
multe nume. Acesta Se numeşte şi Părinte şi Cale şi Viaţă şi Lumină, Stâncă, 
Ispăşitor, Temele, Uşă, Cel fără de păcat, Domnul Dumnezeu, Fiul, Unul- 
Născut, Chipul şi Asemănarea lui Dumnezeu. Nu este de ajuns un nume care să 
cuprindă totul? În nici un caz. Deci, pentru aceea sunt miile de nume, ca să 
aflăm ceva despre Dumnezeu, chiar şi puţin. 

La fel şi Biserica, este numită cea cu multe nume. Se numeşte fecioară, 
dar oare nu era desfrânată înainte de aceasta? Aşadar, aici este minunat 
Miuele, că a luat o desfrânată şi a făcut-o fecioară. Oh, minunăția şi 
paradoxul lucrurilor! Nunta, la oameni, pierde fecioria, în timp ce nunta la 
Dumnezeu, o înviază! La noi, oamenii, cea care era fecioară şi s-a căsătorit, 
nu mai este fecioară. Prin Hristos, cea care era desfrânată, odată căsătorită, 
s-a făcut fecioară.” (Din vol. Despre Rai şi Scriptură. Despre iubirea lui 
Dumnezeu pentru noi. Despre <<Şezut-a Împărăteasa de-a dreapta Ta>>, 
pp. 35-36) 


BISERICA (în Biserică se cade să existe legătura dragostei) 
„Și după cum un trup, dacă nu este susținut cu multă vigoare de 
legăturile dintre mădulare, face viaţa de netrăit, tot aşa şi Biserica, dacă nu 


este susținută prin legătura foarte puternică şi de nedesfăcut a dragostei, 
naşte mii de războaie într-însa şi sporeşte asupra ei mânia lui Dumnezeu şi 

devine pricină de multe ispite“*.” (Despre Aquila şi Priscilla; şi că nu se 


cuvine să grăim de rău pe preoții lui Dumnezeu. Cuvântul 2, în vol. 
Cateheze maritale, p. 179) 


BISERICA (nu cunoaşte deosebirea dintre stăpân şi slugă) 


„Biserica nu cunoaşte deosebirea dintre stăpân şi slugă, ci îl 
deosebeşte pe unul de altul prin fapte bune şi păcate.” (Comentariile sau 
explicarea Epistolei către Filimon, omilha I, în vol. Comentariile sau 
explicarea Epistolei a doua către Timotei..., p. 201) 


BISERICA (aici „paşte împreună lupul cu miei”) 


„Când vezi că în biserică stă săracul alături de bogat, omul de rând 
alături de dregător, cel sărman alături de cel de neam bun, când vezi că cel 
care afară tremură în fața omului cu putere, iar înăuntru, în biserică, stă fără 
teamă lângă el, gândeşte-te la înţelesul cuvintelor: Afunci vor paşte 
împreună lupul cu mieii (Isaia 11, 6). Aşadar, Scriptura îl numeşte pe bogat 
lup, iar pe sărac miel. 

- Dar de unde se vede că va trăi lupul cu mielul aşa cum va trăi 
bogatul cu săracul? 

- Uită-te bine la ce-ţi spun. De multe ori stă bogatul alături de sărac în 
biserică. Vine timpul împărtăşirii cu Sfintele Taine. Bogatul este îndepărtat 
ca nevrednic şi rămâne săracul înlăuntrul corturilor celor cereşti, şi nu se 
supără bogatul. Se ştie pe sine că nu se poate apropia de Dumnezeieştile 
Taine. 

O, har dumnezeiesc! Din pricina ta, har dumnezeiesc, în biserică nu-i 
nici o deosebire între bogat şi sărac. Sunt egali. Dar mai mult încă! Când 
stau împreună, de multe ori săracul întrece pe bogat în credință. Bogăția n-a 
folosit la nimic celui ce-o are dar nu are credință, şi nici sărăcia nu l-a 
păgubit pe săracul care stă cu credinţă lângă Sfântul Jertfelnic.” (Cuvânt la 
Înviere, IL, în vol. Predici la sărbători împărăteşti şi cuvântări de laudă la 
sfinți, pp. 141-142) 


„Nu este, dar, în biserică rob sau liber. Scriptura cunoaşte un singur 
rob, pe cel robit de păcat — căci Cel ce face păcatul, spune Domnul, este rob 





5 Tâlcuirea Pr. Marcel Hancheş: Ispite, în interior, faţă de membrii săi, făcându-i pe 
mulţi să o părăsească sau să-şi răcească evlavia, şi în exterior, pentru cei nebotezaţi, care, 
văzând dezbinările din ea, nu mai doresc să se unească cu dânsa. (n.s. 381, p. 179) 

păcatului (loan 8, 34) -, şi cunoaşte un singur om liber, pe cel liberat de 
harul lui Dumnezeu. 

Cu aceeaşi îndrăznire şi cu aceeaşi cinste se apropie de Masa aceasta 
şi împăratul, şi săracul. Şi de multe ori săracul cu mai multă cinste.” (Cuvânt 
la Înviere, Ul, în vol. Predici la sărbători împărăteşti şi cuvântări de laudă 
Ia sfinți, p. 142) 


BISERICA (unitatea Bisericii) 


„Nimeni nu poate sfâşia trupul Bisericii atât de mult ca mândria.” 
(Omilii la Epistola către Romani a Sfântului Apostol Pavel, omilia XXII, p. 
423) 


„Că nu este, nu este nimic care să poată prăpădi şi strica Biserica — ba, 
mai mult, nu se poate face acest lucru cu uşurinţă din afara Bisericii — decât 
a nu fi legați întreolaltă, cu multă străşnicie şi profunzime, ucenicii şi 
dascălii, părinţii şi fiii duhovniceşti, mai-marii şi cei conduşi de ei.” (Despre 
Aquila şi Priscilla; şi că nu se cuvine să grăim de rău pe preoții lui 
Dumnezeu. Cuvântul 2, în vol. Cateheze maritale, p. 173) 


„Vrednicia Bisericii atunci străluceşte, când credincioşii păstrează 
unitatea trupului ei.” (Despre schimbarea numelor, cuv. IV, în vol. Despre 
schimbarea numelor. Despre răbdare. Despre milostenie..., p. 10) 


BISERICA (mucenici întăresc Biserica şi sfarmă uneltirile şi ereziile) 


„Se cuvine să-i numim pe aceşti mucenici şi stâlpi, şi stânci, şi 
turnuri, şi luminători, şi tauri în acelaşi timp. Căci, ca nişte stâlpi țin 
Biserica; ca nişte turnuri o întăresc; ca nişte stânci sfarmă uneltirile şi 
fac linişte mare înlăuntrul ei; ca nişte luminători au izgonit întunericul 
necredinţei şi ca nişte tauri la suflet şi la trup, la fel de râvnitori, au 
purtat jugul cel bun al lui Hristos (Matei 11, 30).” (Omilie de laudă la 
Sfinții Mucenici luventin şi Maximin care au suferit mucenicia pe 
timpul lui lulian Apostatul, III, în vol. Predici la sărbători împărăteşti 
şi cuvântări de laudă la sfinţi, p. 361) 


BISERICA (nimic nu este mai puternic decât Biserica) 


„Nimic nu este mai puternic decât Biserica. Nimic nu se ridică la 
valoarea Bisericii. Biserica este mai înaltă decât cerul, mai întinsă decât 

pământul, mai luminoasă decât soarele. Câţi nu au luptat cu ea şi nu au 
reuşit să o biruiască? Toţi cei care au luptat împotriva ei au fost daţi 
pierzaniei, pe când Biserica a urcat la cer. Biserica are o asemenea putere, 
încât atunci când se porneşte război împotriva ei, ea iese biruitoare, când 
este vorbită de rău, ea se întăreşte, iar când este batjocorită, se face mai 
strălucitoare ca înainte. Este rănită, dar nu cade. Este lovită de valuri, dar 
nu se răstoarnă. Se porneşte furtună împotriva ei, dar nu naufragiază. 
Luptă şi nu este biruită. Dacă te lupţi cu un om, fie vei birui, fie vei fi 
biruit. Dar dacă te lupţi cu Biserica, este cu neputinţă să biruieşti, pentru 
că Dumnezeu este mai puternic decât oricine. Dacă însuşi Dumnezeu a 
zidit-o, cine o poate urni din loc?” (Din vol. Problemele vieții, p. 369) 


„Pentru că ce este mai puternic decât Biserica lui Hristos? Biserica 
niciodată nu se învecheşte, nici se îmbătrâneşte.” (Din vol. Mărgăritarele 
Sfântului loan Gură de Aur, p. 12) 


BISERICA („porțile iadului nu o vor birui”) 


„Ce ne pasă, căci avem garanție sigură cuvintele: 7u ești Petru şi pe 
această piatră voi zidi Biserica Mea şi porţile iadului nu o vor birui pe 
dânsa. Şi când zic Biserică, nu mă refer doar la loc, ci la felul de a vieţui, nu 
la ziduri, ci la poruncile Bisericii. Când alergi la Biserică, nu te refugiezi într- 
un loc, ci într-o învățătură, căci aceasta nu înseamnă ziduri şi etaje, ci 
credință şi viaţă.” (Din vol. Despre Rai şi Scriptură. Despre iubirea lui 
Dumnezeu pentru noi. Despre <<Şezut-a Împărăteasa de-a dreapta Ta>>, 


p. 26) 


„Biserica n-are egal şi nu-mi spune despre ziduri şi arme, căci zidurile 
se învechesc în timp, Biserica însă, niciodată nu îmbătrâneşte. Barbarii 
distrug, doar zidurile bisericii, şi nici demonii nu pot mai mult. Şi despre faptul 
că nu înşeală cuvintele, dau mărturie faptele. Câţi n-au războit Biserica, şi 
războind-o, au pierit? 

Căci aceasta s-a arătat mai presus de ceruri, asemenea înălțimi are, şi 
războită fund, biruieşte, vânată, se înalță la suprafață, primeşte răni, dar nu 
cade sub lovituri, este zbuciumată, dar nu se cufundă în valuri, strâmtorată, 
dar nu suferă naufragiu, se luptă, dar nu este învinsă, lovită, dar nu înfrântă.” 
(Din vol. Despre Rai şi Scriptură. Despre iubirea lui Dumnezeu pentru noi. 
Despre << Șezut-a Împărăteasa de-a dreapta Ta>>, p. 27) 

„Cu toate că împotriva Bisericii tiranii s-au înarmat, oştiri s-au pornit 
cu armele, popoare s-au ridicat cu mai mare furie decât focul, obiceiuri i-au 
declarat război, cu toate că s-au sculat împotriva ei retori, sofişti, bogaţi, 
oameni de rând şi căpetenii, totuşi cuvântul lui Hristos, venind mai puternic 
decât focul, a mistuit spinii, a curăţat țarina şi a semănat învățătura predici. 
În timp ce unii dintre credincioşi zăceau în închisoare, alţii erau surghiuniţi 
peste graniţă, altora li se luau averile, alții erau ucişi şi tăiați în bucăţi, alții 
dați focului, alții înecaţi, în timp ce credincioşii îndurau tot felul de pedepse, 
fiind batjocoriţi, izgoniți şi alungați din toate părțile ca duşmani de obşte ai 
neamului omenenesc, alții, mai mulți decât cei prigoniţi, veneau la credinţă; 
nu numai că nu pregetau să creadă din pricina suferințelor îndurate de 
ceilalți, ci ajungeau şi mai râvnitori şi săreau cu mai mult foc în această 
frumoasă hăituială. Aşa erau prinşi! Nu-i silea nimeni, nu-i forța nimeni, 
alergau de bună voie şi mulţumeau celor ce-i duceau să fie prinşi. Vedeau 
curgând râuri de sânge din trupurile credincioşilor, şi ajungeau şi mai aprinşi 
pentru credință şi mai îndrăzneți. Creştea şi mai mult numărul creştinilor şi 
ajungeau şi mai înfocați credincioşi nu numai când frații în credință sufereau 
aceste chinuri, ci şi când dascălu lor pătimeau la fel, unii fiind izgoniți, alții 
biciuiți, alții îndurând alte nenumărate chinuri”. (Către iudei, 13, în vol. 
Cuvântări împotriva anomeilor. Către iudei, pp. 230-231) 


„Pe această piatră voi zidi Biserica Mea şi porțile iadului nu o vor 
birui (Matei 16, 18). Numără câți tirani s-au pornit cu război împotriva 
Bisericii de când Hristos a rostit aceste cuvinte, câți au dezlănțuit împotriva 
ei prigoane prea cumplite! Gândeşte-te în ce stare se afla Biserica în tot acel 
timp de mai înainte, când credința era de curând sădită, când minţile 
oamenilor erau încă fragede! 

Păgâni erau împărații August, Tiberiu, Gaius, Nerva, Vespasian, Tit şi 
toți cei de după aceia, până în vremurile fericitului Constantin împăratul! 
Toţi aceştia au purtat război Bisericii, unii mai puțin, alții mai mult; dar toți 
i-au purtat. lar dacă unu dintre împărați au părut că au dat pace Bisericii, 
chiar faptul că împărații aceştia erau pe față păgâni a ajuns pricină de război 
împotriva Bisericii, căci ceilalți păgâni, prin războiul dus de ei Bisericii, 
căutau să-l linguşească şi să le facă plăcere. Cu toate acestea, toate uneltirile 
şi atacurile s-au destrămat mai uşor decât pânza de păianjen, au dispărut mai 
repede ca fumul, au trecut mai repede ca praful ce se ridică de pe pământ. 
Prin uneltirile şi atacurile lor au dat naştere la o mare ceată de mucenici, au 
lăsat Bisericii acele nemuritoare vistierii, stâlpii, turnurile acelea care, nu 
numai în timpul vieţii lor, ci şi după moartea lor, au ajuns pricină de mare 

folos pentru cei de mai târziu. Ai văzut tăria prezicerii: Și porțile iadului nu 
o vor birui? 

Din cele trecute ai deplină încredere în cele viitoare, căci nimeni nu va 
putea birui Biserica lui Hristos! Dacă atunci când Biserica era alcătuită din 
puţini oameni, când credinţa părea o noutate, când învăţătura era de puţin 
timp sădită, când erau atâtea războaie, când atâtea lupte se porneau din toate 
părțile, dacă atunci n-au putut face nimic, dacă atunci n-au biruit, cu mult 
mai mult acum, când Biserica a cuprins toată lumea, toate locurile, şi munţii, 
şi vâlcelele, şi dealurile. Biserica a cuprins şi marea şi toate neamurile cele 
de sub soare, pe când păgânătatea a mai rămas doar cu câţiva închinători; au 
dispărut capiştile, templele, idolii, toate: şi sărbătorile, şi slujbele păgâneşti, 
şi fumul şi mirosurile jertfelor, şi praznicele cele blestemate. Cum ar fi fost 
cu putință ca, după atâtea piedici, Biserica să aibă un sfârşit aşa de strălucit 
şi o împlinire mărturisită de fapte, dacă n-ar fi fost la mijloc o putere 
dumnezeiască, o putere nebiruită, puterea Aceluia Care a prezis biruinţa şi a 
săvârşit biruinţa? Nimeni nu va fi împotrivă, fie el cel mai nebun dintre 
nebuni, fie el ieşit din minţi, fie el hpsit cu totul de judecata cea firească!”. 
(Către iudei, 14-15, în vol. Cuvântări împotriva anomeilor. Către iudei, pp. 
232-233) 


„Căci din ziua în care a fost rostită şi până la sfârşitul veacului, 
profeția aceasta, că Biserica lui Hristos e nebiruită, stă trainică şi neclintită. 
Biserica înfloreşte, străluceşte, propăşeşte zi de zi, creşte, capătă tot mai 
multă putere, dă tuturor oamenilor, celor ce au fost din vremea venirii întâi a 
lui Hristos şi vor fi până la venirea Sa cea de a doua, le dă prilej să culeagă 
bunătățile cele pea mari ale Bisericii şi să adune folosul ei cel nespus. Au 
cunoscut puterea Bisericii cei care au trăit mai înainte de noi, şi cei înainte 
de aceştia, şi cei mai înainte de aceia, pentru că au văzut războaiele ce s-au 
pornit împotriva ei, şi primejdiile, şi tulburările, şi frământările, şi valurile, şi 
furtunile. Oamenii aceştia au văzut că n-a fost înecată, n-a fost biruită, n-a 
fost doborâtă, n-a fost stinsă, ci, dimpotrivă, a înflorit, a crescut şi s-a ridicat 
la o mai mare înălțime”. (Către iudei, 16, în vol. Cuvântări împotriva 
anomeilor. Către iudei, pp. 234-235) 


„Dar poţi să spui că Bisericile nu sunt răspândite pe toată faţa 
pământului? Poţi să spui că nu s-a uneltit împotriva Bisericii? Poţi să spui ca 
n-a biruit, că n-a înfrânt pe duşmani? Dar după cum nu este cu putință să 
spui că nu este soare, tot aşa nu poți spune nici asta”. (Către iudei, 17, în vol. 
Cuvântări împotriva anomeilor. Către iudei, p. 240) 

„Câte războaie nu s-au pornit împotriva Bisericii! Oştiri multe au fost 
pregătite, arme au fost mânuite, tot felul de chinuri şi pedepse au fost 
născocite: tigăi, butuci, căldări, cuptoare, gropi, prăpăstii, dinți de fiare 
sălbatice, adâncuri de apă, confiscări de averi şi alte mii şi mii de torturi, 
care nu pot fi cuprinse nici în cuvânt, dar nici îndurate cu fapta; şi nu numai 
de la cei străini, ci chiar de la cei apropiaţi. Un război civil cuprinsese atunci 
totul; ba chiar un război mai groaznic decât războiul civil. Nu numai 
cetățenii porniseră cu război împotriva cetățenilor, ci rudele împotriva 
rudelor, cunoscuţii împotriva cunoscuțţilor, prietenii împotriva prietenilor. 
Cu toate acestea, nimic din toate acestea n-a putut dobori Biserica, nici n-a 
slăbit-o. Şi lucru de mirare şi străin este că toate aceste lupte s-au pornit 
împotriva ei când încă era în faşă. N-ar fi fost un lucru atât de minunat că n-a 
fost doborâtă Biserica dacă s-ar fi dat aceste atacuri atunci când predica s-a 
înrădăcinat, când s-a sădit pe toată fața pământului; dar ca la începutul 
învățăturu, când credinţa abia fusese aruncată şi sufletul ascultătorilor era 
mai gingaş, să se dezlănțuie atâtea războaie, şi nu numai să nu piară 
creştinismul, ci, dimpotrivă, să se întindă mai mult, ei bine, lucru acesta este 
mai mare chiar decât orice minune. Ca să nu spui că Biserica a ajuns 
puternică acum datorită păcii date de împărați, Dumnezeu a îngăduit să i se 
ducă război atunci când era mai mică, atunci când părea mai slabă, pentru ca 
să afli că tăria ei de acum nu se datorează păcii date de împărați, ci puteri lui 
Dumnezeu. 

Că lucrul acesta este adevărat, gândeşte-te la toți filosofii eleni, câți au 
voit să introducă învățături noi, la toţi câți au vrut să îndrepte lumea spre un 
nou fel de viață; de pildă: Zenon, Platon, Socrate, Diagora, Pitagora şi alții 
nenumărați. Cu toate aceasta, atât de puţin au reuşit, încât marea mulțime 
nu-i cunoaşte nici după nume. Hristos însă nu numai că a dat un nou fel de 
vieţuire, dar a şi sădit-o pretutindeni în lume. Câte nu se spune că a făcut 
Apolonie din Tiana? Dar ca să cunoşti că tot ce s-a spus despre el a fost 
minciună, închipuire şi nimic adevărat, s-a stins şi a luat repede sfârşit”. 
(Către iudei, cuv. V, 2-3, în vol. Cuvântări împotriva anomeilor. Către 
iudei, pp. 311-312) 


„N-a zidit Biserica făcând-o din pietre şi lemne, n-a întărit-o 
înconjurând-o cu şanţ pe dinafară, ridicându-i ziduri şi înălțându-i turnuri, ci 
a rostit numai două cuvinte, şi acestea i-au slujit de ziduri, de turn, de şanţ de 
întărire. 

- Şi care sunt cuvintele acestea care au avut atâta tărie? 

- Pe această piatră voi zidi Biserica Mea, şi porțile iadului nu o vor 
birui (Matei 16, 18). Acestea sunt zidul, acestea clădirea, acestea întărirea, 

acestea limanul şi scăparea. Vezi şi din aceste cuvinte cât de puternic e 
zidul! Hristos n-a spus că numai uneltirile oamenilor nu o vor birui, ci că 
nici chiar meşteşugirile iadului. Porţile iadului, spune EI, nu o vor birui. N-a 
spus nu o vor ataca, ci: nu o vor birui. Da, o vor ataca, dar nu o vor birui. 

Dar ce înseamnă porțile iadului? Poate că nu-s clare cuvintele acestea. 
Să vedem ce înseamnă poarta oraşului, şi atunci vom şti ce este şi poarta 
iadului. Poarta oraşului este un loc de intrare în oraş, deci şi poarta iadului 
este o primejdie care duce în iad. Cu alte cuvinte, Hristos spune aşa: Biserica 
rămâne neclătinată, chiar dacă se vor ridica împotriva ei şi o vor ataca 
primejdii de aşa fel, încât să ne ducă chiar în iad. 

- Dar Hristos ar fi putut să nu lase să vină peste ea rele. Pentru ce-a 
lăsat? 

- Pentru că este o faptă cu mult mai mare să îngăduie să vină încercări 
peste Biserică, dar să nu lase să sufere răul în urma tacului lor, decât să 
împiedice încercările. De aceea a lăsat să vină peste ea toate încercările! Ca 
s-o facă mai încercată! Că necazul aduce răbdare, iar răbdarea încercare 
(Romani 5, 3-4). Şi ca să arate cu mai multă tărie puterea Lui, o smulge 
chiar din porțile morții. De aceea a lăsat să vină peste furtuna, dar n-a lăsat 
să se scufunde vasul. Tot aşa, pe un căpitan de corabie îl admirăm nu când 
stă la cârmă pe vreme bună, nici când scapă corabia bătută de vânt în pupă, 
ci când marea e furioasă, când valurile sunt sălbatice, când se dezlănțuie 
furtuna, când el smulge corabia din mijlocul vijeliei, punând împotriva furiei 
vânturilor meşteşugul său. Aşa şi Hristos. Ca pe o corabie în mare a lăsat 
Hristos Biserica în lume; n-a potolit furtuna, dar a smuls-o din furtună; na 
liniştit marea, dar a întărit corabia. De pretutindeni se năpusteau asupra ei 
popoare, ca valuri sălbatice; o atacau duhurile cele rele, ca vânturi furioase; 
de pretutindeni se ridica furtuna, dar Hristos dădea Bisericii vreme tare 
frumoasă. Și lucru minunat nu-i că furtuna n-a scufundat vasul, ci că vasul a 
pus capăt furtunii. Prigoanele cele dese nu numai că n-au înecat Biserica, ci 
au fost risipite de Biserică. 

- Cum, în ce chip, prin ce? 

- Prin hotărârea aceasta care spune: Porțile iadului nu o vor birui. Câte n- 
au făcut păgânii ca să surpe aceste cuvânt, ca să facă neputincioasă hotărârea 
aceasta, dar n-au putut. Hotărârea era a lui Dumnezeu! După cum 
năpustindu-se duşmanii asupra unui turn făcut din diamante şi legat bine cu 
fier, nu şubrezesc clădirea, nici nu-i slăbesc legătura, ci pleacă fără să 
vatăme turnul, fără să-i facă vreun rău, dar îşi sfărâmă puterea lor, tot aşa şi 
cuvântul acesta, întărit cu străşnicie, ca un turn, în mijlocul lumii: păgânii |- 
au izbit din toate părțile; au văzut că turnul e puternic şi, sfărâmându-şi tăria, 
au murit. Ce n-au meşteşugit împotriva acestei hotărâri!” (Omilie la titlul 

Faptelor apostolilor, (La începutul Faptelor Apostolilor — 11), în vol. Omilii 
la săracul Lazăr. Despre soartă şi Providenţă..., pp. 313-315) 


„Porțile iadului nu o vor birui. Nu te uita că a fost cuvânt! Da, a fost 
cuvânt, dar cuvântul lui Dumnezeu. Prin cuvânt a întărit Dumnezeu cerul, 
prin cuvânt a întemeiat pământul pe ape, făcând ca pământul acesta des şi 
greu să se poarte pe apele cele nesigure şi curgătoare. Prin cuvânt a întărit de 
Jur împrejur cu zid slab de nisip marea cea atât de groaznică prin furule ei, 
marea cea cu atâtea valuri. De ce te minunezi, dar, dacă Cel ce prin cuvânt a 
întărit cerul, a întemeiat pământul, a îngrădit marea, dacă EI, tot prin acest 
cuvânt, a întărit Biserica, mai de preţ ca cerul, pământul şi marea?” (Omilie 
la titlul Faptelor apostolilor, (La începutul Faptelor Apostolilor — Il), în 
vol. Omilii la săracul Lazăr. Despre soartă şi Providenţă..., p. 315) 


„Câţi împărați şi tirani s-au bătut cu Biserica lui Hristos? Şi câți s-au 
bătut cu dânsa, toţi au pierit, iar ea s-a suit mai sus decât cerurile. Atâta 
înălțime şi mărire are Biserica lui Hristos, cât bătându-se de alţii, pururea 
biruieşte, viclenindu-se se adaugă, batjocorită fiind mai luminată se arată.” 
(Din vol. Mărgăritarele Sfântului loan Gură de Aur, p. 12) 


„Nimic nu este ca Biserica, nu-mi aminti zidurile şi armele; 
zidurile le distrug vremurile. Biserica adevărat nimic n-o poate 
distruge. Zidurile le doboară barbarii. Biserica nici diavolii n-o pot 
birui. Aşa este măreția Bisericii, cerurile le întrece. 

Numără câţi tirani s-au îndreptat împotriva ei ca s-o distrugă: 
câte mase de persecuții s-au îndreptat împotriva ei: Augustus Tiberiu, 
Gaius, Nero, Vespasian, şi după ei toți până la fericitul Constantin 
împăratul. Pe toți aceia, alții mici, alții tari, Biserica i-a învins. Cu cât 
s-a făcut mai mare Corul martirilor ei, cu atât i-a rămas Bisericii un 
tezaur mai nemuritor. 

Când pacea era dată în afară, Biserica suferă asalturi mai 
durerose şi mai grozave lupte interioare, trădări, schisme. Trebuie să 
fie erezii. Pentru ce? Înainte de toate pentru a demonstra în cursul 
tuturor veacurilor, neslăbirea Bisericii.” (Din vol. Bogățiile oratorice, 
p. 124) 


„De fiecare dată când a fost persecutată Biserica, persecutorii 
învinşi au fost aduşi în mod providenţial să mărturisească slăbiciunea 
lor şi victoria divinului persecutat.” (Din vol. Bogăţiile oratorice, p. 
340) 

BISERICA (ierarhia bisericească) 


„În Biserica lui lisus Hristos sunt capi şi există poporul. Există o 
ierarhie de puteri şi sunt subiecte care sunt subordonate acesteia. 
Vedeţi trupul omenesc. Capul domină şi răspândeşte în restul 
membrelor influența vieții mişcării. Capul de este luat, totul se 
distruge şi moare. În acest cap găsim funcţii eminente, şi pentru a 
vorbi aşa, capi şi demnitari: aceştia sunt ochii, urechile, limba, 
însărcinate cu serviciile cele mai înalte, misiunile cel mai vitale. 

Sub această ierarhie de puteri, membrele inferioare, mâinile, 
picioarele, ceilalți slujitori subalterni, împlinesc ascultând de cap, 
smeritele lor slujiri, însă destul de prețioase şi slujiri necesare. 

Varietatea membrelor nu este în corpul omenesc şi în Biserică 
nicidecum opusă unităţii, ci dimpotrivă o menţin şi o folosesc. Capii ca 
subiecți mai mari, ca simpli preoți, laicii ca şi preoţii, nu au toți decât 
un scop, un drum, un bine suprem, un destin unic şi aşteptând aici jos 
bunuri spirituale egale. 

Din ceea ce precedă noi trebuie să scoatem concluzia că Biserica 
ortodoxă este o societate. Ea are în sfârşit cele trei elemente şi ea 
împlineşte cele trei condiții esențiale. Ea este mulțimea. Ea se 
compune dintr-un număr infinit de membre pe care ea le recrutează în 
cursul veacurilor din toate părțile lumii. Ea este unitatea. Membrele ei 
diferite nu au toate decât aceeaşi credinţă, aceeaşi sfințire, un acelaşi 
destin veşnic. Este o familie reunită în casa părintească, trăind din 
acelaşi patrimoniu, trebuind să ia parte la aceeaşi moştenire. Ea este 
autoritate. Dumnezeu nu le-a lăsat pe membre să trăiască şi să 
acționeze separat şi după placul lor. Şefii conduc poporul; episcopii şi 
preoţii sub autoritatea Patriarhului, conduc împărăţia lui lisus Hristos.” 
(Din vol. Bogățiile oratorice, pp. 116-117) 


BISERICA (mântuirea omului în Biserică) 


„Să nu stai departe de Biserică, pentru că nimeni nu este mai puternic 
decât aceasta. Nădejdea, mântuirea şi scăparea ta este Biserica. Aceasta este 
mai înaltă decât cerurile şi mai lată decât pământul. Niciodată nu 
îmbătrâneşte, ci întotdeauna se află în plină glorie.” (Din vol. Despre Rai şi 
Scriptură. Despre iubirea lui Dumnezeu pentru noi. Despre <<$Şezut-a 
Împărăteasa de-a dreapta Ta>>, p. 35) 

„După cum corabia (lui Noe — n.n.) mântuia în mijlocul mării pe cei 
ce erau înlăuntru, tot aşa şi Biserica mântuieşte pe cei rătăciți. Dar corabia 
numai i-a mântuit, pe când Biserica face cu mult mai mult. lată ce vreau să 
spun: corabia a luat necuvântătoare şi a mântuit necuvântătoare; Biserica a 
luat oameni necuvântători, şi nu numai că 1-a mântuit, ci 1-a şi schimbat; 
corabia a luat un corb şi a dat drumul tot unui corb; corb ia şi Biserica, dar îi 
drumul porumbiţă; ia lup, şi-i dă drumul oaie. Dacă intră în Biserică un om 
hrăpăreţ şi zgârcit şi aude cuvintele dumnezeieşti ale învățăturii, îşi schimbă 
gândul şi se face oaie în loc de lup, că lupul răpeşte şi pe cele străine, pe 
când oaia îşi dă şi lâna ei.” (Omilii la săracul Lazăr, cuvântul VI, în vol. 
Omilii la săracul Lazăr. Despre soartă şi Providenţă..., p. 140) 


„Nici o imagine nu redă mai bine rolul, binefacerile, mântuirea 
prin Biserica universală ortodoxă ca şi Corabia plutind pe apele din 
sânul pierzării universale (potopul). Apele mari au invadat totul, 
necazul şi moartea planează peste o lume vinovată; o singură scăpare 
rămâne, o unică mântuire celor care nu vor să piară: să intre în corabia 
protectoare. Toţi care nu sunt cuprinşi în ea sunt pierduţi fără de 
nădejde. Cine conducea corabia? Cine o susținea în mijlocul furtunilor 
îngrozitoare? Cine o împiedica să se scufunde în adâncurile mari ale 
apelor? Capul văzut era Noe; capul adevărat, cu toate că nevăzut, era 
Dumnezeu. Când corabia se odihnea pe vârful munţilor, porumbiţa este 
trimisă. Porumbiţa este Duhul Sfânt mângâietor, arvuna eliberării şi a 
mântuirii. Ramura de măslin este pacea prin Biserică, este bogăția 
harului, este plenitudinea darurilor cereşti. Corbul este trimis, răul, 
păcatul urât, erezia, necredinţa, se separă de Biserică; porumbiţa 
singură îi va rămâne fidelă.” (Din vol. Bogățiile oratorice, p. 126) 


„Corabia mântuirii ne salvează din apele pierzării, ea ne înalță 
mai presus de furtunile mâniei dumnezeieşti. Noi ne refugiem în ea; în 
ea şi prin ea vom fi mântuiţi.” (Din vol. Bogățiile oratorice, p. 127) 


BISERICA (altarul) 


„Altarul pe care este jertfită această jertfă divină, este cu adevărat 
minunat (Fac., 2, 10). Din paradis ieşea un râu care se împărțea din toate 
părțile în fluvu de apă sensibilă; de la această masă curge un râu care 
răspândeşte fluvii de apă duhovnicească.” (Comentar la Evanghelia de la 
Ioan, omilia XLVI, 4, p. 223) 

BISERICA (catapeteasma) 


„Dar că şi catapeteasma templului despărțea Sfânta Sfintelor de 
Sfintele cele din afară, chiar după cum cerul desparte pe cele de deasupra ale 
lui de toate acestea de la noi, ascultă cum o lasă şi pe aceasta să se înţeleagă 
numind cerul catapeteasmă. Când a vorbit despre nădejde, că o avem ca pe o 
ancoră tare şi neclintită a sufletului, a adăugat: Care intră în cele dinăuntru 
ale catapetesmei, unde înaintemergător pentru noi a intrat lisus, mai presus 
de cer (Evr., 6, 19-20). Ai văzut că a numit catapeteasma cer?” (Cuvânt la 
ziua Naşterii Mântuitorului nostru lisus Hristos, care era necunoscută 
atunci, dar a fost făcută cunoscută cu puţini ani înainte, de către unii care 
au venit din Apus şi au vestit-o, III, în vol. Predici la sărbători împărăteşti şi 
cuvântări de laudă la sfinţi, pp. 13-14) 


BISERICA (frecventarea bisericii) 


„Văzându-vă, iubiţilor, că veniţi la Biserică în fiecare zi cu tragere de 
inimă, mă bucur nespus şi nu încetez a slăvi pe iubitorul de oameni 
Dumnezeu pentru sporul vostru cel duhovnicesc. După cum foamea este 
semn al bunei stări trupeşti, tot aşa şi râvna de auzirea cuvintelor 
dumnezeieşti este dovada cea mai mare a sănătății voastre sufleteşti.” 
(Omilii la Facere, omilia IV, I, în col. PSB, vol. 21, p. 56) 


„Dacă venim la biserică în fiecare zi, dacă ascultăm necontenit 
predica, dacă auzim atâtea învățături şi avem şi ajutorul postului, dar nu 
biruim aceste patimi şi celelalte care ni se nasc în suflet, apoi ce iertare mai 
avem, ce cuvânt de apărare ne mai rămâne? Spune-mi, te rog, dacă ai vedea 
pe fiul tău că se duce în fiecare zi la şcoală, dar că n-a învăţat nimic acolo, 
cu toată vremea scursă, ai rămâne, oare, nepăsător? N-ai bate, oare, copilul şi 
nu l-ai ocăriî pe învățător? Dar apoi, dacă ai afla că învățătorul a făcut totul, 
că n-a lăsat nimic la o parte, ci că de vină e lenea copilului, nu ţi-ai muta, 
oare, toată supărarea pe copil şi ai lăsa în pace pe învăţător? Şi este drept ca 
ŞI cu voi să se întâmple la fel”. (Omilii la Facere, omiha XI, III, în col. PSB, 
vol. 21, pp. 131-132) 


„De altfel chiar venirea voastră la biserică, într-un număr atât de mare, 
este o dovadă a sănătățu sufletului vostru. După cum foamea este un semn 
de sănătate trupească, tot aşa şi dorul de cuvintele dumnezeieşti este cel mai 
mare semn de sănătate sufletească”. (Omilii la Facere, omiha XV, I, în col. 
PSB, vol. 21, p. 166) 

„... Vă rog, mă cuceresc, v-o cer să nu fie fără de folos venirea 
noastră la biserică! Ascultărui cuvintelor să-i urmeze fapta, pentru că, ajutați 
de îndrăznirea conştiinţei noastre şi hrăniți de aici de pe pământ cu bune 
nădejdi, să putem străbate cu uşurinţă oceanul greutăților acestei vieți, să 
ajungem la lhimanul iubirii de oameni a lui Dumnezeu şi să dobândim acele 
bunătăți nespuse, făgăduite de Domnul celor ce-L iubesc pe EI”. (Omilii la 
Facere, omilia XVIII, VII, în col. PSB, vol. 21, p. 220) 


„Nimeni din cei ce vin la biserică să nu târască cu el grijile lumești, 
pentru ca atunci când se întoarce acasă să ia cu el răsplata vrednică de 
ostenenile sale”. (Omilii la Facere, omiha XXX, |, în col. PSB, vol. 21, p. 
381) 


„Care dintre voi cei de faţă, care ați fost încărcați cu atâtea binefaceri, aţi 
făcut o cale atâta de lungă de dragul lui Hristos, ca barbarii aceia (magii de la 
Răsărit), dar mai bine spus, mai filozofi decât filozofii? Dar pentru ce vorbesc de 
cale lungă? Multe femei de ale noastre sunt atât de trândave încât nu merg nici o 
uliţă ca să vadă pe Hristos în 1eslea cea duhovnicească, dacă nu sunt purtate de 
catâri! Alţi, deşi pot merge pe picioarele lor, totuşi în loc să vină la biserică 
preferă afacerile şi teatrele. Barbarii aceia înainte de a-L vedea, au făcut atâta cale 
de dragul lui Hristos; tu, însă, nici după ce L-ai văzut n-ai râvna lor, ci-L laşi pe 
Hristos”. (Omilii la Matei, omiha VII, V, în col. PSB, vol. 23, p. 97) 


„ȘI uită-te unde L-a dus Duhul! Nu L-a dus în oraş sau în piaţă, ci în 
pustie, pentru că Duhul voia ca diavolul să-L ispitească pe lisus nu numai 
prin foame, ci voia ca şi pustietatea locului să-i dea diavolului prilej de 
ispită. Că atunci mai cu seamă ne atacă diavolul când ne vede singuri, cu noi 
înşine. Aşa a ispitit-o pe femeie la început, când era singură şi nu era cu ea 
bărbatul. Dimpotrivă, când diavolul vede că suntem cu alți şi adunați mai 
mulți la un loc nu are atâta cutezanţă şi nici nu ne atacă. Mai cu seamă 
pentru aceasta trebuie să venim cât mai des la biserică, ca să nu fim prinşi 
uşor de diavol”. (Omilii la Matei, omiha XIII, I, în col. PSB, vol. 23, p. 154) 


„„Și în legea Lui să umble ziua şi noaptea. După cum mai sus a zis 
fotdeauna, aşa şi aici Ziua şi noaptea. Pentru aceea mie mi-e ruşine de cei ce 
de-abia o singură dată în curgerea anului se văd la biserică. Căci în adevăr, ce 
iertare vei putea avea dacă, poruncindu-ți-se a umbla ziua şi noaptea în legea 
Lui, nu cum s-ar întâmpla, ci stăruind necontenit în citirea ei, adică cugetând, 

şi tu nu faci aceasta nici cea mai mica parte a vieţii tale?” (Tâlcuiri la 
Epistola a doua către Corinteni, omilia II, pp. 26-27) 


„Bărbatul este cap femeii” (Efes., 5, 23); femeia este un ajutor al 
bărbatului. Capul să nu îndrăznească să păşească pragurile acestea sfinte fără 
trup, dar nici trupul să nu se arate fără cap! Să intre aici omul în întregime, 
având şi copiii cu el! Dacă este un lucru plăcut să vezi un pom din a cărui 
rădăcină se înalță un pom tânăr, apoi cu mult mai plăcut este, mai plăcut 
chiar decât orice măslin, să vezi că omul are lângă el în biserică, din 
rădăcina lui, copilul, ca un pom tânăr. Dar nu-i doar un lucru plăcut! E şi 
aducător de câştig. Căci, după cum am spus, mare este plata celor care vin la 
biserică”. (Cuvântări împotriva anomeilor, cuv. XI, în vol. Cuvântări 
împotriva anomeilor. Către iudei, p. 179) 


„Nu m-aţi părăsit nici o singură duminică, ci v-aţi lăsat toate treburile 
şi ați venit la biserică. Aceasta-i cea mai mare laudă a oraşului nostru, nu că 
are mulțime mare de oameni şi suburbii, nici că are săli strălucitoare de 
oaspete şi case cu acoperişuri de aur, ci că are locuitori râvnitori şi cu mintea 
trează.” (Omiliile despre pocăință, omilia a treia, pp. 43-44) 


„Dar ce piedică te face să nu vii la biserică? Îmi vei spune negreşit că 
sărăcia te împiedică să vii la această frumoasă adunare. Dar scuza asta nu-i 
binecuvântată. Săptămâna are şapte zile; pe aceste şapte zile Dumnezeu le-a 
împărțit cu noi şi n-a luat El mai multe. lar nouă ne-a dat mai puţine, sau, 
mai bine spus, nici nu le-a împărțit pe jumătate, n-a luat EI trei şi nouă ne-a 
dat trei, ci ție ţi-a dat şase, iar Lui I-a rămas una. Dar nici în această zi nu 
vrei să te desparți de grijile lumeşti. Deci şi tu, cu această zi faci ceea ce fac 
jefuitorii de lucruri sfinte: Îi furi această zi sfântă, rânduită pentru ascultarea 
cuvintelor duhovniceşti, şi o petreci în griji lumeşti. Dar pentru ce vorbesc 
de ziua întreagă? Fă şi tu cu ceasurile acestei zile ce a făcut văduva aceea cu 
milostenia. A aruncat doi bănuţi în cutia templului şi a tras asupra ei 
bunăvoința lui Dumnezeu (Marcu 12, 42-44). Fă şi tu aşa! Dă-i lui 
Dumnezeu două ceasuri din zi şi vei aduna în casa ta câştigul a mu de zile. 
lar dacă vrei, ia aminte, să nu pierzi cumva ostenelile unor ani întregi, pentru 
că n-ai voit să te desparți o mică parte din zi de câştigurile cele lumeşti. 
Dumnezeu obişnuieşte, când e disprețuit, să risipească averile adunate, aşa 
precum le spunea şi iudeilor, ameninţându-i când nu aveau grijă de templu: 
Le-ați adus pe acestea în casele voastre şi le-am suflat, zice Domnul (Agheu 
1,9). 


Spune-mi, te rog, ce vom putea să învăţăm, din cele de trebuință, dacă 
tu vii la biserică o dată sau de două ori pe an? Ce vom putea să te învăţăm 
despre suflet, despre trup, despre nemurire, despre Împărăţia cerurilor, 
despre pedeapsă, despre iad, despre îndelunga-răbdare a lui Dumnezeu, 
despre iertare, despre pocăință, despre botez, despre iertarea păcatelor, 
despre lumea de sus, despre lumea dracilor, despre lumea de jos, despre firea 
omenească, despre îngeri, despre răutatea dracilor, despre uneltirile 
diavolului, despre purtarea în viaţă, despre dogme, despre dreapta credinţă, 
despre ereziile cele stricătoare de suflet? Pe acestea, şi mai mult decât 
acestea, trebuie să le ştie creştinul ca să poată da răspuns celor ce-l întreabă. 
Dar voi nu puteţi şti nici cea mai mică parte din aceste învățături, pentru că, 
dacă veniţi la biserică o dată pe an, şi atunci fără luare-aminte, veniţi pentru 
obiceiul sărbătorii, şi nu pentru evlavia sufletului. Ce bine ar fi dacă ați 
învăța temeinic toate aceste învățături numai dintr-o singură venire la 
biserică! Dar asta nu-i cu putință!” (Cuvânt la Botezul Domnului, |, în vol. 
Predici la sărbători împărăteşti şi cuvântări de laudă la sfinţi, pp. 34-35) 


„Astăzi este adunare şi de îngeri şi de mucenici. lar dacă vrei să vezi 
ŞI pe mucenici şi pe îngeri, deschide ochii credinţei şi vei vedea priveliştea 
aceea. Că dacă văzduhul este plin de îngeri, apoi cu mult mai mult biserica.” 
(Cuvânt la Înălțarea Domnului, 1, în vol. Predici la sărbători împărăteşti şi 
cuvântări de laudă la sfinţi, p. 158) 


„Cine ar putea suferi în tăcere trândăvia asta atât de mare a lor, 
cine ar putea să le dea iertare şi cuvânt de apărare, când ei, după ce au 
văzut atâta vreme pe maica lor, după ce s-au bucurat de frumusețile ei, 
s-au depărtat de ea şi n-au mai vrut să se mai întoarcă iarăşi, a doua 
oară, nici n-au urmat porumbiţei lui Noe, ci corbului? Şi au făcut asta 
când încă mai este potop şi furtună, când încă învălurarea se înalță tot 
mai cumplit pe fiece zi şi când această corabie sfântă stă în mijloc şi îi 
cheamă pe toți, îi atrage la sine şi dă multă linişte celor ce-şi caută 
scăparea în ea. Corabia asta nu alungă iureşul apelor şi al valurilor, ci 
alungă necontenitele întărâtări ale patimilor celor păcătoase, stinge 
invidia, potoleşte îngâmfarea; nici bogatul nu va putea aici să 
dispreţuiască pe sărac, căci aude din dumnezeieştile Scripturi că: Tor 
trupul, iarbă, şi toată slava omului ca floarea ierbii (Isaia 40, 7) dar 
nici săracul nu va fi stăpânit de invidie când vede pe altul îmbogățindu- 
se.” (Cuvânt de laudă la Sfântul Mucenic Lucian, |, în vol. Predici la 
sărbători împărăteşti şi cuvântări de laudă la sfinți, p. 286) 

„Ei bine, ce adunare de lume e mai plăcută ca asta de aici? Ce e 
mai plăcut decât petrecerea aceasta duhovnicească, decât adunarea 
fraților?” (Cuvânt de laudă la Sfântul Mucenic Iulian, IV, în vol. 
Predici la sărbători împărăteşti şi cuvântări de laudă la sfinţi, p. 485) 


„Cine poate suferi o împuţinare ca aceasta? O dată pe săptămână ne 
strângem aici şi nici măcar în această zi nu suferim să trecem cu vederea 
grijile lumeşti. Dacă cineva îi întreabă de acestea, îndată pun înainte sărăcia 
şi necesitatea hranei. Și zicând că nu au timp, îşi urzesc o [falsă] 
dezvinovățire [care de fapt este pentru ei] mai cumplită decât orice osândă. 
Căci ce este mai rău decât această osândă: să ni se pară orice altceva mai 
important şi mai necesar decât lucrurile lui Dumnezeu. Gândiţi-vă la 
grozăvie: dezvinovățirea devine osândă!” (Cinci cuvântări despre Ana şi 
Samuel, cuvântul IV, în vol. Omilii şi cuvântări despre educația copiilor..., 
pp. 58-59) 


„De asemenea, trebuie să participăm la toate slujbele din 
biserică, dacă este cu putinţă. Dar am atâtea griji şi probleme!, îmi vei 
spune. Tocmai de aceea să vii ia biserică, pentru ca prin prezenţa ta acolo 
să atragi asupră-ți bunăvoința lui Dumnezeu, în felul acesta, vei afla ajutor 
în problemele tale, iar demonii şi oamenii cei răi nu te vor putea birui. 
Participând la Sfânta Liturghie şi la celelalte slujbe, vei dobândi de la 
Dumnezeu armele Sale, pentru ca nimeni să nu-ți mai poată face nici un 
rău. 

Și nu-mi spune că fiind ocupat în continuu cu problemele vieții de zi 
cu Zi, nu poţi alerga mereu la biserică să te rogi. Să zicem că nu poţi să te 
duci la biserică, însă oriunde te-ai afla, nimic nu te împiedică să ridici în 
sufletul tău jertfelnic Domnului. Nu te împiedică nici locul, nici ora. 
Şi chiar dacă nu îngenunchez, nu plângi şi nu-ți ridici mâinile spre cer, 
rugăciunea va fi desăvârşită dacă gândul tău este îndreptat cu totul spre 
Dumnezeu. Dacă nu poţi merge la biserică, atunci când mergi pe drum, 
când te afli la piață, când călătoreşti pe mare, când eşti la lucrul tău, când 
pregăteşti de mâncare, când cultivi pământul sau orice altă treabă faci, 
roagă-te cu stăruință şi neîmprăştiere a cugetului. Lui Dumnezeu nu îi 
pasă de locul unde suntem. Ajunge ca inima să fie lipită de rugăciune şi 
gândul să fie curat. Uite, Sfântul Apostol Pavel s-a rugat nu în biserică, 
stând în picioare sau în genunchi, ci în închisoare, întins pe spate, pentru că 
picioarele sale erau strânse în butuci. Dar fiindcă s-a rugat din toată 
inima, temeliile temniței s-au zguduit, legăturile s-au desfăcut, iar 

temnicerul a crezut în Dumnezeul cel adevărat, botezându-se cu întreaga 
sa familie (Fapte 16, 25-35). 

lezechia, care era bolnav, nu s-a rugat nici el în picioare sau în 
genunchi, ci întins în pat. S-a rugat ca Dumnezeu să-i dăruiască vindecarea, 
după ce fusese înştiinţat prin proorocul Isaia că avea să moară. Dar iată că 
prin curăția rugăciunii sale, el a reuşit să schimbe hotărârea lui Dumnezeu 
(4 Regi 20, 1-6). De asemenea, tâlharul s-a rugat pe cruce şi a dobândit 
astfel raiul (Luca 23, 42-43). Daniel s-a rugat din groapa cu fiare sălbatice 
(Dan., 6, 16), iar lona din burta balenei (Iona 2, 1-2). Rugându-se din toată 
inima lor, toți aceştia au fost ajutați de Dumnezeu, Care i-a izbăvit din 
nenorocirea în care se aflau.” (Din vol. Problemele vieții, pp. 194- 
195) 


„O dată pe săptămână ne adunăm aici şi nici în ziua aceasta ei nu 
voiesc să treacă cu vederea grijile vieții acesteia. De-i vor învinovăţi şi 
mustra cineva, îndată pun înainte sărăcia, nevoia agonisirii hranei de nevoie 
şi alte treburi care îi silesc, aflând cu mintea lor îndreptări, care sunt mai rele 
decât orice dojană. Că ce poate fi mai rău decât această îndreptățire? Şi cărui 
lucru de nevoie trebuie să-i dăm mai multă silință decât lucrurilor lui 
Dumnezeu?” (Cuvânt către cei ce lasă slujbele bisericeşti şi se duc la 
petreceri. Cum că mult mai folositoare este petrecerea în biserică decât 
zăbava la teatre şi mult mai dulce. Despre al doilea cuvânt la rugăciunea 
Anei; şi cum că trebuie a ne ruga adeseori în tot locul, chiar de vom fi în 
târg, pe cale, sau în pat, în vol. Din ospățul stăpânului, p. 146) 


„Nimic să nu fie mai de cinste pentru voi decât a intra în biserică.” 
(Prima cateheză către cei ce urmează a fi luminaţi, în vol. Cateheze 
baptismale, p. 42) 


„Astăzi puțini frați au venit la biserica noastră. Oare care să fie pricina 
de s-au oprit şi noi săvârşim pomenirea mucenicilor şi nimeni n-a venit către 
noi? De nu cumva depărtarea căii i-a pus pe dânşii în atâta lenevie şi 
pregetare? Dar nici aceasta nu i-a oprit să vină, ci pentru că n-au dragostea 
călduroasă către Dumnezeu şi către ai Lui sfinți. Că în ce chip pe cel ce este 
sârguitor şi treaz în voinţă nici un lucru nu poate să-l oprească, aşa şi pe cel 
leneş şi şovăitor toate pot să-l oprească. Mucenicii şi-au vărsat sângele 
pentru adevăr, şi care este Adevărul? Hristos, şi tu puţina cale n-ai putut să 
nu o socoţi? Acelora li s-au tăiat capetele pentru Hristos, Hristos pentru tine 
a murit şi tu pentru Dânsul şovăieşti.” (Din vol. Mărgăritarele Sfântului 
Ioan Gură de Aur, p. 9) 


254 


„Dar ce zice cel fără de minte? Păcătos sunt şi nu pot să vin la 
biserică! Şi de vreme ce eşti păcătos, vino la biserică, să te facă drept. Cine 
şi care dintre oameni este fără de păcate?” (Din vol. Mărgăritarele Sfântului 
Ioan Gură de Aur, p. 9) 


„O, câtă bucurie sufletească! O, câtă veselie! O, câtă slavă lui 
Dumnezeu şi cât folos sufletesc ar fi de am vedea în toate zilele biserica 
plină de creştini, cu adevărat multă bucurie am avea.” (Din vol. 
Mărgăritarele Sfântului loan Gură de Aur, p. 80) 


BISERICA (frecventarea bisericii - folosul) 


„... să vină cu tot dragul la Biserică, pentru ca, luând învăţătură de 
aici să poată sta cu vitejie împotriva uneltirilor diavolului.” (Omilii la 
Facere, omilia X, III, în col. PSB, vol. 21, p. 118) 


„Intră aici în biserică un om sugrumat de necazuri şi de împrejurări 
vitrege; tristețea îi înăbuşă sufletul; dar intrând aici, aude îndată pe profet 
zicând: Pentru ce eşti mâhnit, Suflete al meu, şi pentru ce te turburi? 
Nădăjduieşte în Dumnezeu, că-L voi lăuda pe El. Mântuirea feței mele, Tu 
eşti, Dumnezeul meu (Ps., 41, 6-7), capătă îndestulătoare mângâiere şi pleacă 
de aici cu toată tristeţea alungată din sufletul lui. Un altul este strivit de cea 
mai neagră sărăcie şi se turbură văzând că altora le curge în valuri bogăția, 
că se mândresc şi sunt înconjurați de mare lux. Aude şi acesta pe profet 
zicând: Aruncă spre Domnul grija ta şi EI te va hrăni (Ps., 54, 25); şi iarăşi: 
Să nu te temi când se îmbogăţeşte omul sau când se înmulțește slava casei 
lui, că la moarte nu va lua toate (Ps., 48, 17-18). Un altul iarăşi este 
duşmănit şi calomniat; 1 se pare viața un chin şi nu poate găsi nicăieri ajutor 
omenesc. Şi pe acesta îl învaţă fericitul profet ca, în nişte împrejurări ca 
acestea, să nu dea fuga la ajutor omenesc, că aude şi el spunându-i-se: Fi mă 
cleveteau, iar eu mă rugam (Ps., 108, 3). Ai văzut unde caută ajutorul? 
Ceilalţi, spune unul ca acesta, urzesc viclenii, calomnii şi curse; dar eu 
alerg la zidul cel nebiruit, la ancora cea tare, la limanul cel neînviforat, la 
rugăciune, care îmi face lesnicioase şi uşoare pe toate cele grele. Un altul 
este iarăşi nesocotit şi disprețuit de oamenii care-l cinsteau mai înainte; este 
părăsit de prieteni şi asta îi turbură şi-i zdruncină mai cu seamă cugetul. Dar 
şi acestea, dacă vrea, va auzi, venind aici, pe fericitul profet zicând: Prietenii 
mei şi vecinii mei în preajma mea s-au apropiat şi au Stătut şi cei de 
aproape ai mei departe au stătut, şi se sileau cei ce căutau sufletul meu, şi 


255 


cei ce căutau mie rele grăiau deşertăciuni şi vicleşuguri toată ziua cugetau 
(Ps., 37, 11-13)”. (Omilii la Facere, omilia XXIX, I, în col. PSB, vol. 21, p. 
363) 


„Nu pentru aceasta venim la Biserică în fiecare zi, numai ca să ne 
întâlnim unii cu alţii şi apoi ca să ne despărțim, ci ca fiecare să învăţăm ceva 
folositor, ca să plecăm acasă după ce am primit doctoria pentru patima care 
ne supără. N-ar fi, oare, una din cele mai mari prostii, ca noi să cerem în 
fiecare zi copiilor noştri, care se duc la şcoală, să ne spună ce-au mai învăţat 
şi nici nu ne gândim să-i lăsăm să se ducă fără folos şi degeaba la şcoală, 
dacă nu vedem că au vreun câştig, iar noi, oameni în toată firea, care venim 
la această şcoală duhovnicească, să nu fim măcar la fel de silitori ca şi copiii 
noştri, mai ales când câştigul priveşte mântuirea sufletului nostru? Aşadar, 
vă rog, ca fiecare din noi să cerceteze în fiecare zi ce a câştigat din predica 
de azi, ce a câştigat din predica de ieri, ca să nu părem că am venit aici în 
zadar şi fără de folos. Eu n-am nici o vină dacă veniţi în zadar aici; mi-am 
făcut datoria şi n-am lăsat nimic din ce puteam să fac; dar voi dacă vă 
supăraţi de cele ce spun, dacă nu sunteți cu mare luare aminte, dacă nu vreţi 
să vă folosiţi de pe urma cuvintelor mele, veți fi pricina unei mari osânde!” 
(Omilii la Facere, omilia XXXII, ], în col. PSB, vol. 21, p. 408) 


„ȘI la acest sobor luăm parte nu doar noi, ci şi Prorocii cu Apostolii 
dimpreună şi - lucrul cel mai mare dintre toate - însuşi Stăpânul tuturor lisus, 
stă în mijlocul nostru, că EI însuşi a zis: Unde sunt doi sau trei adunați întru 
numele Meu, acolo sunt, în mijlocul lor (Mt., 18, 20); iar dacă unde sunt doi 
sau trei adunați EI în mijlocul lor este, cu mult mai mult acolo unde atâția 
bărbaţi, atâtea femei, atâția Părinţi, şi Apostoli, şi Prooroci sunt în mijloc, de 
față.” (Cele dintâi omilii la Facere, cuvântul al şaselea, p. 77) 


„Dacă cineva intră în chioşcul unei parfumerii şi se opreşte puţin, 
chiar în ciuda lui, el va simţi binele, va răspândi un parfum dulce şi plăcut; 
cu atât mai mult va răspândi această mireasmă bună cel care vine la Biserică. 
Căci, precum din lene se naşte lene, la el din muncă se naşte forţa şi tăria 
sufletului. Chiar dacă aţi fi încărcaţi cu o mulțime de păcate, aţi fi necurați, 
nu vă depărtați pentru aceea de sfânta noastră Biserică. 

Şi la ce, veţi zice voi îmi va folosi mie să stau aici, dacă nu mă 
folosesc de ceea ce se învaţă aici? Vai! Dacă vă recunoaşteți păcătoşi, dacă 
vă numiţi nefericiți, acela nu este un câştig prea mic, aceasta nu este o frică 
rău plasată, nu este o frică inutilă; dacă numai veţi geme că nu practicaţi 
ceea ce ați auzit, va veni o zi când veţi practica. Căci este imposibil ca cel ce 

vorbeşte cu Dumnezeu şi stă de vorbă cu EI şi-L ascultă, să nu aibă ceva 
folositor.” (Comentar la Evanghelia de la loan, omiha LIII, 3, p. 261) 


„Voi vedeți că iubirea îşi arată puterea ei şi virtutea în rugăciuni, în 
participarea la Sfintele Taine şi în predici. Ea este izvorul tuturor bunurilor; 
dacă ne ataşăm de ea cu zel şi cu înfocare, ne vom purta bine în viața aceasta 
şi vom obţine împărăţia care ne este făgăduită.” (Comentar la Evanghelia de 
la loan, omilha LXXVIII, 4, p. 410) 


„Venirea ta cu trupul aici măreşte turma credincioşilor, dă fraților 
mult curaj şi tragere de inimă, iar pe duşmanii credinţei îi acoperă de ruşine. 
Dacă păşeşte cineva în pridvoarele acestea sfinte şi vede aici, în biserică, 
puţină lume adunată, 1 se stinge şi bruma de tragere de inimă ce-o mai are; se 
răceşte, şovăie, ajunge mai trândav şi pleacă; şi aşa încetul cu încetul, toată 
lumea din biserică ajunge mai nepăsătoare şi mai trândavă. Dar dacă lumea 
aleargă la biserică, dacă se grăbeşte, dacă se scurge din toate părțile, atunci 
râvna celorlalți ajunge temei de râvnă chiar pentru omul nespus de leneş şi 
de lăsător. 

Dacă freci mereu piatră de piatră, produci scântei; şi ce-i mai rece ca 
piatra şi mai fierbinte ca focul? Cu toate acestea, frecarea necontenită a 
pietrei de piatră a învins răceala pietrei. Dacă se întâmplă aşa cu piatra, apoi 
cu mult mai mult se va întâmpla astfel cu sufletele, când se întâlnesc între 
ele şi se încălzesc de focul Duhului. N-aţi auzit că pe vremea străbunicilor 
noştri toți credincioşii erau numai o sută douăzeci, dar, mai bine spus, 
înainte de cei o sută douăzeci, numai doisprezece, şi nici aceştia n-au rămas 
toţi, ci unul din ei a pierit, luda, şi au fost de toți unsprezece? Cu toate 
acestea, din cei unsprezece s-au făcut o sută douăzeci, din cei o sută 
douăzeci, trei mii, apoi cinci mii, apoi au umplut lumea toată de cunoştinţa 
lui Dumnezeu. Pricina acestei creşteri este că niciodată nu lipseau de la 
slujbele bisericeşti, ci erau totdeauna unii cu alții, stând toată ziua în biserică 
şi fiind cu luare-aminte la rugăciuni şi la citirile din Scripturi. De aceea au 
aprins focul acesta mare, de aceea niciodată nu s-au moleşit, ci au atras la ei 
lumea întreagă”. (Cuvântări împotriva anomeilor, cuv. XI, în vol. Cuvântări 
împotriva anomeilor. Către iudei, pp. 1771-78) 


„Să alergăm aici la fiecare slujbă bisericească, la fiecare sfântă 
Liturghie. De te arde pofta, vei putea-o stinge cu uşurinţă numai la vederea 
acestui locaş. De te mânii iute, vei adormi fiara cu înlesnire. De te asaltează 
o altă patimă, vei putea potoli tot viforul, vei face vreme senină în sufletul 

tău şi vei aduce peste el pace deplină”. (Cuvântări împotriva anomeilor, cuv. 
XI, în vol. Cuvântări împotriva anomeilor. Către iudei, p. 179) 


„Ceea ce vă rugasem mai înainte vă rog şi acum, şi nu voi înceta să vă 
rog: Nimic nu te ajută atât la viețuire şi la cugetare ca venirea aici, ca 
venirea la biserică. După cum un pământ înţelenit, pentru că n-are pe nimeni 
care să-l îngrijească şi să-l ude, e plin de spini şi de ciulini, pe când pământul 
care se bucură de mâinile pligarilor înverzeşte, înfrunzeşte şi ajunge încărcat 
tare de rod, tot aşa şi sufletul; sufletul care se bucură stropirea cuvintelor 
celor dumnezeieşti înverzeşte, şi e încărcat tare de rodul duhului, pe când 
sufletul care trăieşte în uscăciune, în nepăsare şi în lipsă de o stropire ca 
aceasta, (acela) se pustieşte, se sălbăticeşte, scoate mulți spini, păcatele. Iar 
unde sunt spini, acolo-s balauri, şerpi, scorpioni şi toată puterea diavolului. 

Venirea şi şederea aici în biserică este temeiul tuturor bunătăților. 
Când pleacă de aici, bărbatul pare soţiei sale mai cinstit, iar femeia, 
bărbatului, mai dorită”. (Cuvântări împotriva anomeilor, cuv. XII, în vol. 
Cuvântări împotriva anomeilor. Către iudei, p. 193) 


„Dacă eşti păcătos, intră în biserică pentru a-ţi mărturisi păcatele! 
Dacă eşti drept, intră ca să nu-ți pierzi dreptatea! Pentru amândouă, biserica 
este port.” (Omiliile despre pocăință, omilia a patra, p. 63) 


„Când un om cade, fiind cuprins şi doborât de păcat, când îl mustră 
conştiinţa, amintindu-şi necontenit păcatul, când este sufocat de tăria 
tristeții, când arde în fiecare zi şi nu găseşte nici o mângâiere, deşi îl 
mângâie mulți, atunci, dacă intră în biserică, pe nesimţite se mângâie şi 
pleacă liniştit, auzind că mulți sfinți au căzut şi s-au ridicat şi au ajuns din 
nou la cinstea de mai înainte. Ne ruşinăm de multe ori să spunem oamenilor 
păcatele noastre; dar chiar dacă le-am spune, mângâierea lor nu ne e de mare 
folos; dar când ne mângâie Dumnezeu şi ne atinge inima, atunci e izgonită 
iute toată tristeţea adusă de satana.” (Omiliile despre pocăință, omilia a 
patra, pp. 63-64) 


„AIci, în biserică, mânia nu te necăjeşte, pofta nu te arde, invidia nu te 
roade, deznădejdea nu te bântuie, dragostea de slavă deşartă nu-ţi strică 
sufletul. Biserica potoleşte toate aceste fiare. Cuvintele Dumnezeieştilor 
Scripturi intră ca nişte descântece dumnezeieşti în suflet prin urechi şi adorm 
toate aceste patimi necugetate. Cât de fericiți sunt, dar, oamenii că pot să 
aibă parte de o atât de mare filosofie, dar nu vin des la mama obştească a 
tuturor, la Biserică! Poţi, oare, să-mi spui, care îndeletnicire e de mai mare 


258 


trebuință decât asta? Care întâlnire e mai folositoare?” (Cuvânt la Botezul 


Domnului, |. în vol. Predici la sărbători împărăteşti şi cuvântări de laudă la 
sfinți, pp. 33-34) 


„Alci se vinde şi se cumpără predicarea cuvintelor dumnezeieşti, 
rugăciunile părinţilor, binecuvântările preoţilor, înţelegerea, pacea, unirea. 
Duhovniceşti sunt darurile, duhovnicesc e şi preţul.” (Cuvânt la Înviere, III, 
în vol. Predici la sărbători împărăteşti şi cuvântări de laudă la sfinți, p. 
143) 


„La nunţi, după cele şapte zile, cămările de nuntă se închid; însă aici, 
în această cămară sfântă, de vrei, poţi rămâne totdeauna. Mai mult, la nunţi, 
după întâia sau chiar a doua lună, mireasa nu-i mai e aşa de dragă mirelui; 
aici nu e aşa, ci, cu cât trece timpul, cu atât dragostea Mirelui e mai 
înflăcărată, cu atât îmbrățişările sunt mai neprefăcute, cu atât împreună — 
vieţuirea e mai duhovnicească, numai dacă ducem o viață curată, dacă 
suntem treji. Iarăşi, prefacere se petrece şi cu trupurile mirilor. După tinereţe 
vine bătrâneţea. Aici însă în aceste cămări sfinte, după bătrâneţe vine 
tinerețea. lar dacă vrem, tinereţea aceasta nu are niciodată sfârşit. Mare e 
harul, dar va fi mai mare dacă vrem.” (Cuvânt la Înviere, V, în vol. Predici 
la sărbători împărăteşti şi cuvântări de laudă la sfinţi, p. 147) 


„După cum un împărat dă ordin ca oştirile lui să se aşeze în fiecare 
oraş, pentru ca nu cumva barbarii să pornească cu război împotriva oraşelor, 
tot aşa şi Dumnezeu, pentru că şi în văzduhul acesta sunt draci sălbateci şi 
barbari, duşmani ai păcii, care pornesc totdeauna cu război, de aceea 
Dumnezeu a pus împotriva lor oştirile îngerilor, ca să-i doboare de îndată ce 
se arată înaintea lor şi să ne aducă totdeauna pacea. Şi ca să vezi că sunt 
îngeri de pace, ascultă pe diaconi care spun totdeauna când se roagă: Pe 
îngerul păcii rugaţi-l. Vezi că sunt de față şi îngerii şi mucenicii? Pot fi 
oameni mai nenorociți decât cei ce lipsesc azi de la slujbă? Pot fi oameni 
mai fericiți ca noi, care am venit la slujbă şi ne bucurăm de praznicul acesta- 
? (Cuvânt la Înălțarea Domnului, |, în vol. Predici la sărbători împărăteşti 
şi cuvântări de laudă la sfinţi, p. 159) 


„lubite, nu trândăvi! Stai cât mai mult aici în biserică! Te supară 
tristeţea? Aici e alungată! Te supără grijile lumeşti? Aici sunt izgonite! 
Te supără patimile cele păcătoase? Aici se sting! Din piaţă, de la teatre 
şi de la celelalte adunări lumeşti ducem acasă, când ne înapoiem, multe 
griji, multe supărări, multe boli sufleteşti. Dar dacă stai necontenit în 

biserică, vei lepăda negreşit şi păcatele pe care le-ai luat din afară. 
Dacă însă fugi şi te depărtezi, pierzi fără doar şi poate şi bunătăţile ce 
le-ai dobândit din dumnezeieştile Scripturi, căci bogăţia aceasta a ta se 
iroseşte încetul cu încetul din pricina adunărilor şi vorbirilor lumești. 
Vreţi să vedeţi de sunt adevărate spusele mele? Duceţi-vă, după ce 
plecaţi de aici, să-i vedeţi pe cei ce au lipsit azi de la biserică! Veţi 
vedea cât de mare e deosebirea dintre bucuria voastră şi tristeţea lor. 
Nu este atât de frumoasă şi atât de fermecătoare o mireasă ce stă în 
camera ei de nuntă, cât de frumos şi de slăvit este sufletul care se duce 
în biserică şi răspândeşte parfumurile cele duhovniceşti. Căci omul care 
vine aici cu credinţă şi cu dragoste pleacă încărcat de mii şi mii de 
vistierii; de deschide gura numai, umple îndată pe cei cu care stă de 
vorbă de toată buna mireasmă şi de bogăție duhovnicească; de vin peste 
el mii şi mii de rele, le suferă pe toate cu uşurinţă, căci ia de aici 
îndestulătoare învăţătură, din dumnezeieştile Scripturi, de răbdare şi 
filosofie. Şi după cum cel ce stă numai pe stâncă îşi râde de valuri, tot 
astfel se întâmplă şi cu cel ce ascultă mereu sfintele slujbe, cu cel ce se 
hrăneşte cu cuvintele dumnezeieşti; aşezându-se ca pe o stâncă a 
dreptei judecăţi a lucrurilor, nu este stăpânit de nimic din cele 
omeneşti, căci s-a aşezat pe sineşi mai presus de toată năvala lucrurilor 
celor lumeşti: pleacă de la biserică, ducând acasă mii şi mii de bunătăţi, 
nu numai de la predică, ci şi de la rugăciunile de la slujbă, şi de la 
binecuvântarea arhierească, şi de la adunarea cea de obşte din biserică, 
şi de la dragostea fraților, culegând şi din alte nenumărate locuri mult 
folos şi multă povaţă sufletească. 

Uitaţi-vă câtă binecuvântare veți dobândi voi astăzi şi câtă 
pagubă vor avea aceia! Voi veţi pleca luând plata mucenicilor; aceia, pe 
lângă faptul că vor fi lipsiţi de câştigul acesta, vor mai avea şi o altă 
pagubă, căci se vor acoperi cu mult gunoi de griji din îndeletnicirile 
cele nefolositoare. După cum ce/ ce primeşte pe profet în nume de 
profet, plată de profet va primi, iar cel ce primeşte pe drept în nume de 
drept, plată de drept va primi, tot astfel şi cel ce primeşte pe mucenic 
în nume de mucenic, plată de mucenic va primi. Și porneşti la slujba 
pomenirii lui, când te împărtăşeşti cu istorisirea luptelor lui pentru 
credință, când te minunezi de cele săvârşite, când râvneşti virtutea lui şi 
când duci şi la alții faptele lui de vitejie. Acestea sunt darurile 
mucenicilor. Aşa primeşte cineva pe aceşti sfinţi, cum 1-aţi primit şi voi 
astăzi.” (Cuvânt de laudă la Sfântul Mucenic Lucian, |, în vol. Predici 
la sărbători împărăteşti şi cuvântări de laudă la sfinţi, pp. 287-288) 

„ŞI tu, dar, de eşti păcătos, nu lipsi de la biserică. Nu lipsi nici 
dacă eşti drept, ca să-ţi sune mereu în ureche cuvintele Scripturii şi să 
rămâi drept, aducându-ți aminte de împărăţia cerurilor şi de bunătăţile 
acelea pe care le-a pregătit Dumnezeu celor ce-L iubesc pe El.” 
(Cuvânt la Petru Apostolul şi Ilie Proorocul, IV, în vol. Predici la 
sărbători împărăteşti şi cuvântări de laudă la sfinți, p. 558) 


„Dacă tu 1ei parte la rugăciunea Episcopului, părintele nostru, şi la 
evlavia obştească, dacă auzi cuvântul lui Dumnezeu, dacă cu chipul acesta 
dobândeşti ajutorul cerului şi ieşi de aici înarmat cu aceste arme, atunci nici 
Satana nu te va putea vătăma, nici vreunul dintre oamenii cei înrăutățiți, a 
căror ocupaţie este de a jigni şi a cleveti pe alții. Iară dacă tu fără aceste 
arme te duci de la casa ta la târg, lesne vei putea fi biruit de toți cei ce te 
pândesc. De aici vine că multe din afacerile noastre, atât private, cât şi 
publice, nu merg după dorința noastră; de aici vine că noi nu ne îngrijim 
înainte de toate de suflet şi de duh, ci nesocotim orânduiala, pradă treburilor 
celor lumeşti. De aici vine că toate merg aşa pe dos şi fără de rânduială, şi 
domneşte o confuzie aşa de mare.” (Cuvânt la Sfânta şi Marea Marţi, în vol. 
Omilii la Postul Mare..., pp. 128-129) 


„Spune mie, poţi tu oare trage din vreo afacere lumească atât de mare 
folos, pe câtă pagubă îți aduce lipsirea de la Biserică? Este cu neputinţă de a 
trage din vreo societate atâta folos, pe cât din această sfântă adunare. Tu 
gândeşti poate la sala judecății, la casa sfatului, sau la palatul împărătesc. 
Este adevărat, noi aici în Biserică nu dăm nimănui vrednicii şi dregătorii, 
comandamente ori alte asemenea; dar noi dăm aici o vrednicie, care este mai 
mărită decât cea împărătească; de fapt nu noi, ci harul lui Dumnezeu dă aici 
această vrednicie. Dar care este acea mare vrednicie pe care o primesc cei ce 
vin aici? Ei se învaţă a birui patimile cele nebuneşti, a stăpâni poftele cele 
păcătoase, a învinge mânia, a înăbuşi zavistia şi a subjuga deşertăciunea. Un 
împărat, care şade pe tronul său împodobit cu coroană, nu este aşa de mărit 
la care mintea şade pe scaun, domneşte peste patimile cele înjosite şi se 
împodobeşte cu această putere precum cu o coroană mărită. Spune-mi, ne 
folosesc oare porfira şi hainele cele pompoase, şi coroana cea înfrumuseţată 
cu pietre scumpe, dacă sufletul este robul patimilor? Ce ne foloseşte nouă a 
fi hberi şi mari, dacă partea cea mai însemnată a noastră, sufletul, suspină 
într-o robie înjositoare? Precum nu ne foloseşte nouă nimic, când trupul 
nostru din afară pare sănătos iară înlăuntru îl ard frigurile, aşa nu ne ajută 
nouă stăpânirea cea pământească, ba chiar nici tronul cel împărătesc, când 
înlăuntru sufletul este sfâşiat de poftele cele sălbatice şi duhul este răsturnat 

de pe tronul stăpânirii de către patimi, încât se gârboveşte de silnicia lor şi 
tremură de năpădirile lor. Deci, pentru ca să nu ni se întâmple una ca 
aceasta, de aceea aleargă la noi Profeţii şi Apostoli, din toate părțile, cu 
Sfintele Scripturi şi cu îndemnurile şi sfătuirile lor domolesc patimile 
noastre, îmblânzesc sălbăticia poftelor noastre, ajutându-ne a ajunge la o 
domnie care este mai mărită decât o împărăție. Pentru aceasta am zis eu că 
cel ce se îndepărtează de la slujirea de Dumnezeu şi se lipseşte de aceste 
sfătuiri, singur se răneşte pe sine de moarte, vătămându-se însuşi mai mult 
decât orice altă vătămare ar putea să fie pe pământ. Dimpotrivă, cei ce vin 
aici trag mai mare folos decât de oriunde de aiurea, precum am arătat în 
curgerea cuvântării noastre.” (Cuvânt la Sfânta şi Marea Marţi, în vol. 
Omilii la Postul Mare..., pp. 130-131) 


„De eşti, omule, aici, (în biserică) e vreme cu cer senin şi eşti în port. 
Nu vine logofătul să te tulbure! Nu te tulbură vechilul, nu te supără sluga cu 
treburi lumeşti! Nimeni nu te necăţeşte! Eşti liniştit, te desfătezi de auzul 
cuvintelor dumnezeieşti. Nicăieri aici nu-s valuri, nicăreri vifor; dimpotrivă, 
binecuvântare şi rugăciuni, cuvântare duhovnicească şi mutare la cer. lar la 
plecarea de aici, mai iei şi arvuna Împărăției cerurilor. Pentru ce laşi masa 
bogată de aici şi te muţi la lata, plină de povară? Pentru ce laşi portul, pentru 
ce schimbi vremea bună cu furtuna?” (Omilie împotriva celor care n-au 
venit la biserică, (La începutul Faptelor Apostolilor — 1), în vol. Omilii la 
săracul Lazăr. Despre soartă şi Providenţă...,p. 301) 


„Eu nu spun: Nu lucra şapte sau zece zile!, ci: Împrumută-mi din zi 
doar două ceasuri, şi ține pentru tine restul! Şi nu-mi dați nici atât! Dar, mai 
bine spus, nu-mi împrumuta mie cele două ceasuri! Împrumută-ţi-le ţie, ca să 
primeşti mângâierea rugăciuni Părinților; ca să ieşi de aici plin de 
binecuvântări, ca să pleci întărit din toate părțile, ca să iei armele cele 
duhovniceşti şi să ajungi nebiruit, neînfrânt de diavol. Te întreb, este ceva 
mai plăcut ca şederea în biserică? De-ar trebui să stăm de dimineața până 
seara, ce sfinţenie! Este un loc mai ferit ca acesta, unde-s atâția fraţi, unde e 
Duhul Sfânt, unde e în mijloc lisus şi Tatăl Lui? Ce altă adunare mai poți 
căuta? Ce alt tribunal? Ce alt sfat? Sunt atâtea bunătăți pe masă, în 
binecuvântări, în rugăciuni, în familia de aici, şi tu te gândeşti la alte 
ocupaţii? Ce iertare mai aveţi?” (Omilie împotriva celor care n-au venit la 
biserică, (La începutul Faptelor Apostolilor — 1), în vol. Omilii la săracul 
Lazăr. Despre soartă şi Providenţă..., p. 302) 

„„... a ascultat pe prooroci şi s-a împărtăşit de binecuvântare şi s-a 
bucurat de învățătură şi L-a rugat pe Dumnezeu pentru păcatele sale şi şi-a 
uşurat conştiinţa şi nimic nu-l mai osândeşte.” (Cinci cuvântări despre Ana 
şi Samuel, cuvântul IV, în vol. Omilii şi cuvântări despre educaţia 
copiilor..., p. 60) 


„Cine are mai mare dulceaţă decât cel ce a auzit pe Prooroci, cel ce s- 
a împărtăşit de binecuvântare, cel ce s-a îndulcit de învățătură, cel ce s-a 
rugat lui Dumnezeu pentru păcatele sale, uşurându-şi conştiinţa şi 
nemaicunoscând nici o vină de acest fel întru el?” (Cuvânt către cei ce lasă 
slujbele bisericeşti şi se duc la petreceri. Cum că mult mai folositoare este 
petrecerea în biserică decât zăbava la teatre şi mult mai dulce. Despre al 
doilea cuvânt la rugăciunea Anei; şi cum că trebuie a ne ruga adeseori în 
tot locul, chiar de vom fi în târg, pe cale, sau în pat, în vol. Din ospățul 
stăpânului, p. 148) 


„Nu risipi timpul în adunări nefolositoare şi vătămătoare, ci abateți 
drumul către casa lui Dumnezeu, ca şi trupul şi sufletul să primească mult 
folos.” (A aceluiaşi certare către cei ce pleacă de la slujbă şi se duc la 
hipodrom şi la spectacole. Asemenea şi câtă grijă se cuvine să avem faţă de 
fraţii căsătoriţi, în vol. Cateheze baptismale, p. 99) 


„„Mulţi dintre oameni, cu ce fel de cuvinte se hrănesc, de acelaşi fel şi 
dau afară. Dacă mergi la teatru şi asculți cântece desfrânate, întru totul astfel 
de cuvinte vei grăi către aproapele. Dacă vii la Biserică şi te vei împărtăşi de 
auziri duhovniceşti, asemenea îți vor fi şi graiurile. De aceea şi proorocul a 
ZIS: revărsat-a inima mea de cuvânt bun, arătându-ne hrana mesei de care 
pururea s-a împărtăşit.” (La cuvintele apostoleşti: << Din pricina desfrâului 
fiecare să-şi aibă nevasta lui>>, în vol. Cateheze maritale, p. 6) 


„Pe cei ce lipsesc azi nu încetez să-i plâng, iar pe cei ce sunt de față 
să-i fericesc, pentru că voi cei prezenți adunați comoară necheltuită şi 
bogăţie nerisipită şi avuţie nepizmuită şi vă întoarceți acasă plini de multă 
veselie.” (Omilia aceluiaşi, rostită în biserica Sfintei Irina, despre râvna 
celor prezenți la biserică şi despre uşurătatea celor care lipsesc şi despre 
cântare; şi că firea nu este pricină s-o oprească pe femeie de a apuca pe 
calea virtuţii, în vol. Cateheze maritale, pp. 71-72) 


„Căci numai cei care de drag vin neîncetat la Biserică şi au parte de 
învățătura cea duhovnicească şi arată multă grijă pentru mântuirea lor pot să- 

ŞI biruie şi să-şi înfrâneze poftele cele rele şi să priceapă în adâncime cum să 
lucreze virtutea.” (Omilia aceluiași, rostită în biserica Sfintei Irina, despre 
râvna celor prezenți la biserică şi despre uşurătatea celor care lipsesc şi 
despre cântare; şi că firea nu este pricină s-o oprească pe femeie de a apuca 
pe calea virtuţii, în vol. Cateheze maritale, p. 74) 


„Vino la Biserică şi dobândeşte cuvinte bune, risipeşte nelegiuirile tale, 
curăță gândul tău, înalță mintea ta, fă-te om şi înger, lasă firea cea trupească 
ŞI ia pana cea uşoară a vieţii, mântuieşte-te pe tine de cele văzute şi te atârnă 
de cele nevăzute, suie-te la cer, joacă împreună cu îngerii, stai de față la 
Judecata Cea de Sus şi Preaînaltă, lasă fumul şi umbra şi iarba şi păianjenul, 
că nu ştiu ce nume cuvios voi zice la micşorarea şi simplitatea lucrurilor 
acestei lumi. Acestea zic şi nu voi înceta a le zice, vino la Biserică şi fii om, 
ca să nu fie numirea ta mincinoasă că te chemi om.” (Din vol. Mărgăritarele 
Sfântului loan Gură de Aur, p. 16) 

„De ar cerceta cineva conştiinţa inimilor voastre, adevărat multă 
linişte ar afla înăuntru, pentru că acum nici mânia, nici pofta trupească nu o 
supără, nici zavistia nu o topeşte, nici mândria nu o strică, nici deşarta 
mărire nu o umflă, ci toate aceste fiare sălbatice s-au smerit, pentru că le-a 
adormit postirea, ascultarea Sfintei Scripturi, care prin auz intrând în inimile 
fiecăruia din voi cu glas dumnezeiesc, toate patimile trupeşti le-a înfrânat. 
Deci pentru aceasta câtă nebunie şi nepricepere şi câtă osândă o să ai tu, care 
nu vrei să vii şi să te apropii de biserică, care ne este dimpreună maica 
tuturor? Ce plimbare mai bună şi mai de folos decât aceasta vei avea? Ce 
unire cu oamenii o să afli mai bună?” (Din vol. Mărgăritarele Sfântului loan 
Gură de Aur, p. 80) 

„De eşti păcătos, aleargă la Biserică ca să-ţi mărturiseşti păcatele şi să 
iei iertarea. lar de eşti drept, aleargă şi tu cu smerenie ca să nu cazi din 
dreptate, că Biserica este liman amândurora.” (Din vol. Mărgăritarele 
Sfântului loan Gură de Aur, p. 147) 


„Ales-am a fi lepădat în casa lui Dumnezeu, decât a locui în 
locaşurile păcătoşilor (Ps., 83, 11). N-a spus: Ales-am să locuiesc în casa lui 
Dumnezeu, NICi Să stau, Nici să intru, ci ales-am a fi lepădat. Mi-ar plăcea, 
spune psalmistul, să fiu rânduit chiar printre cei din urmă! M-aş mulțumi, 
de-ar fi să stau chiar în pridvoarele ci! Aş socoti cel mai mare dar dacă aş fi 
numărat chiar printre cei din urmă în casa Dumnezeului meu. Dragostea de 
Dumnezeu îl face bun al tău pe Stăpânul obştesc! Atât de puternică e 

dragostea! Cel care iubeşte nu doreşte doar să-l vadă pe cel iubit, ci şi casa 
lui, şi poarta casei lui. Nu numai poarta casei lui, ci şi cărarea şi ulița lui. De 
vede haina sau încălțămintea iubitului său, socoate că îl are lângă el chiar pe 
acela pe care-l iubeşte. Aşa erau profeţii. Pentru că nu vedeau pe 
Dumnezeu, Care-i netrupesc, vedeau casa Lui, şi văzându-l casa, îşi 
imaginau că-L au în față chiar pe Dumnezeu. A/es-am a fi lepădat în casa 
Dumnezeului meu mai mult decât a locui în locaşurile păcătoşilor. Orice 
loc, orice locaş, în comparaţie cu casa lui Dumnezeu, este locaş de păcătoşi, 
fie el tribunal, fie senat, fie locuință omenească. Chiar de s-ar înălța în ele 
rugăciuni şi cereri, totuşi trebuie neapărat să fie acolo şi certuri, sfadă, ocări 
şi sfaturi cu privire la grijile lumeşti. Dar casa aceasta unde stăm noi acum e 
lipsită de toate acestea. De aceca acelea sunt locaşuri de păcătoşi, iar aceasta, 
casă a lui Dumnezeu. Şi după cum portul este lipsit de vânturi şi de valuri şi 
dă adăpost corăbiilor ce ancorează-n el, tot aşa şi casa lui Dumnezeu smulge 
pe cei ce intră-n ea din grijile lumeşti ca dintr-o furtună şi le dă prilej să stea 
în linişte şi la adăpost, le dă prilej să asculte cuvintele dumnezeieşti. Locul 
acesta este temei de virtute, şcoală de înțelepciune. lar aceasta nu numai 
atunci când se face slujbă, când se citesc Scripturile, când se rosteşte cuvânt 
duhovnicesc de învăţătură şi când este soborul sfânt al părinților, ci 
totdeauna, în orice clipă! Calcă-i numai pragul, şi ai lepădat îndată grijile 
lumești. Intră dincolo de prag, şi o boare duhovnicească îţi învăluie sufletul. 
Liniştea de aici te umple de frica (de Dumnezeu) şi te învață dreapta 
cugetare. Îţi deşteaptă gândurile şi nu te mai lasă să te gândeşti la cele din 
lume. "Te mută de pe pământ la cer. Dacă atunci când nu e slujbă este atât de 
mare folosul venirii aici, cu cât folos nu vor pleca de aici cei ce vin la 
biserică atunci când profeţii necontenit strigă, când apostolii binevestesc, 
când Hristos este în mijloc, când Tatăl laudă cele făcute aici, când Duhul 
Sfânt dă tuturor bucuria Lui! Şi câtă pagubă nu au aceia care lipsesc!” 
(Despre schimbarea numelor, cuv. IV, în vol. Despre schimbarea numelor. 
Despre răbdare. Despre milostenie..., pp. 59-60) 


„AI uitat că toate treburile îți merg mai bine dacă vii să te închini lui 
Dumnezeu, dacă iei parte la slujba de aici? Ai griji lumeşti! Tocmai pentru 
ele vino aici, ca să atragi, prin şederea în biserică, bunăvoința lui Dumnezeu 
şi să pleci de aici întărit; ca să-L ai ajutător, ca să ajungi nebiruit de demoni, 
ajutat fiind de mâna cea de sus. Dacă te împărtăşeşti cu rugăciunile Părin- 
ilor, dacă iei parte la rugăciunea de obşte, dacă asculți cuvintele 
dumnezeieşti, dacă atragi asupră-ți ajutorul lui Dumnezeu, dacă pleci din 
biserică aşa, întrarmat cu aceste arme, nici chiar diavolul nu-ţi poate privi în 
față şi nici oamenii răi, care se străduiesc să-ți facă rău şi să te hulească.” 

(Către cei ce n-au venit la biserică; şi la cuvântul apostolic care zice: 
<< Dacă flămânzeşte duşmanul tău, dă-i pâine...>>, 3, în vol. Despre 
schimbarea numelor. Despre răbdare. Despre milostenie..., pp. 108-109) 


„Nu poţi câştiga de la o altă adunare, de la o altă întrunire, cât câştigi 
din slujba de aici, poți să-mi vorbeşti de orice tribunal, de senat, de palatul 
împărătesc chiar! Celor ce vin aici nu le încredințăm conducerea popoarelor 
şi a oraşelor, nici comanda oștilor! Le încredințăm altă dregătorie, mai de 
cinste chiar decât cea de împărat. Dar, mai bine spus, nu o încredinţăm noi, 
ci harul Duhului. 

ES le adi lol hill Şi care este acea dregătorie mai de cinste decât cea 
de împărat, pe care o primesc cei care vin aici? 

- Învață să-şi stăpânească patimile ruşinoase, să 
împărățească peste fapta cea rea, să-şi stăpânească mânia, să lepede invidia, 
să calce în picioare slava deşartă. Nu-i atât de cinstit împăratul, omul care stă 
pe tron împărătesc şi cu cununa pe cap, cât este omul care a urcat dreapta lui 
judecată pe tronul stăpânirii patimilor ruşinoase, care, prin înfrânarea lor, şi- 
a încununat fruntea cu o cunună mai strălucitoare decât cea de împărat! Ce 
folos de purpură, spune-mi te rog, de haine de aur, de cunună bătută-n pietre 
scumpe, când sufletul îţi este robit de patimi? Ce folos avem de libertate, 
când  robeşte  ruşinos şi ticălos ce-i mai de preţ în 
noi? După cum atunci când boala  mocneşte în adâncul 
nostru şi arde toate cele dinlăuntru, nu avem nici un folos că faţa trupului nu 
arde, tot aşa şi cu sufletul nostru: când este sfâşiat de patimi lăuntrice, nu 
avem nici un folos de dregătoria noastră înaltă, nici chiar de scaunul 
împărătesc, când mintea este dată jos de patimi, tiranic, de pe tronul 
împărătesc, când se supune lor şi tremură în faţa răzvrătirilor acestora. Ca să 
nu se întâmple aşa, profeții şi apostolii aleargă de pretutindeni ca să ne 
potolească patimile, ca să izgonească din noi toată sălbăticia pornirilor 
nesocotite şi să ne încredinţeze o dregătorie cu mult mai de cinste decât 
cea împărătească. De aceea spuneam că cei care se lhpsesc de purtarea de 
grijă dată de Biserică primesc lovituri de moarte şi suferă pagube cât nu 
îndură de nicăieri din altă parte, iar cei care vin la biserică au câştiguri câte 
nu le pot avea nicăteri în altă parte.” (Către cei ce n-au venit la biserică, şi 
la cuvântul apostolic care zice: <<Dacă flămânzeşte duşmanul tău, dă-i 
pâine...>>, 3, în vol. Despre schimbarea numelor. Despre răbdare. Despre 
milostenie..., pp. 109-111) 

BISERICA (despre rugăciunea de acasă şi cea săvârşită în biserică, cu preoții, 
îngerii şi credincioşii) 


„E adevărat, poţi să te rogi şi acasă, dar nu te poţi ruga ca în biserică, 
acolo unde se află o aşa mare mulțime de preoți, acolo unde urcă la 
Dumnezeu chemarea într-un glas. Când îl chemi pe Dumnezeu de unul 
singur nu eşti ascultat întocmai ca atunci când te rogi împreună cu frații tăi. 
Aici este ceva mai mult: unirea în cuget, armonia glasurilor, legătura iubirii 
şi rugăciunile preoților. Pentru aceasta celebrează şi preoți înaintea tuturor, 
pentru ca rugăciunile mulțimii care sunt mai slabe să primească întărire 
dintr-ale lor, astfel încât să se înalțe laolaltă către cer.” (Despre 
necunoaşterea lui Dumnezeu, cuvântarea III, p.76) 


„Aşa a scăpat şi Petru din închisoare: căci se făcea necontenit 
rugăciune către Dumnezeu pentru el, de către Biserică (Fapt. 12, $). 

Şi de vreme ce rugăciunea Bisericii 1-a adus atâta folos lui Petru şi l-a 
scos din închisoare pe acel stâlp, cum îți permiți să disprețuieşti puterea 
acesteia, spune-mi, şi ce scuză vei mai putea avea? Ascultă-l pe Dumnezeu 
însuşi când spune că este înduplecat de mulțimea care îl cheamă cu iubire. 
Căci el spune, apărându-se înaintea lui lona pentru vrejul de dovleac: 7u și- 
ai făcut necaz pentru acest vrej pentru care nu te-ai trudit şi nici nu l-ai 
crescut, iar mie cum Să nu-mi fie milă de cetatea cea mare a Ninivei, în care 
locuiesc mai bine de o sută douăzeci de mii de bărbaţi? (lona 4, 10-11). Nu 
fără rost este scoasă în evidență mulțimea, ci pentru ca tu să pricepi că 
rugăciunea făcută laolaltă are mare putere.” (Despre necunoaşterea lui 
Dumnezeu, cuvântarea III, pp. 77-78) 


„Nu numai oamenii dau glas acelei chemări pline de cea mai adâncă 
cutremurare, ci şi îngerii cad la picioarele Stăpânului, iar arhanghelii se 
roagă: au şi ei momentul prielnic care îi sprijină în luptă, jertfa venindu-le în 
ajutor. 

Și după cum oamenii taie ramuri de măslini pe care le agită înaintea 
împăraților, folosindu-se de această plantă pentru a readuce mila şi iubirea 
de oameni, la fel şi îngerii aduc atunci înainte în locul ramurilor de măslin 
însuşi trupul domnesc, chemându-l pe Domnul pentru natura omenească, 
fiind aproape gata să rostească: ne rugăm pentru aceştia pe care Tu Însuţi i- 
ai socotit vrednici de a le veni înainte cu iubirea Ta până într-atât, încăt ţi- 
ai oferit propriul Tău trup; revărsăm rugăminţi pentru aceştia, pentru care 
Tu Însuţi ţi-ai vărsat sângele; Te chemăm pentru aceştia, pentru care Tu ţi- 

ai jertfit trupul acesta.” (Despre necunoaşterea lui Dumnezeu, cuvântarea 
III, pp. 78-79) 


„Aşa cum am mai spus, putem să ne rugăm şi acasă la noi 
sau în orice alt loc, dar rugăciunea aceasta nu are la fel de multă 
putere ca cea făcută în biserică, împreună cu frații tăi şi cu preotul. 
lată de ce: pentru că rugăciunea laolaltă cu ceilalţi înseamnă în plus 
dragoste şi frățietate, întărite de rugăciunile preoţilor. Rolul preoţilor 
este de a întări prin puterea rugăciunii lor rugăciunile slabe ale 
poporului, făcându-le să urce la cer.” (Din vol. Problemele vieții, 
p. 197) 


„ŞI dacă pe Pavel rugăciunea mulțimii l-a izbăvit de primejdii, cum să 
nu nădăjduim şi noi că vom dobândi foloase mari de la această apărare? 
Când ne rugăm singuri suntem slabi, dar când ne adunăm, ne facem mai tari, 
îmblânzind pe Dumnezeu cu rugăciunea. De multe ori împăratul, trimițând 
pe cineva la moarte, nu se pleacă la unul ce se roagă pentru cel osândit, dar 
pentru o cetate întreagă ce se roagă se milostiveşte, şi, pe cel ce-l ducea la 
locul osândirii, pentru mulțimea celor ce l-a rugat, îl răpeşte de la osândă şi-l 
întoarce la viață. Aşa de mare este puterea rugăciunii mulțimii. De aceea ne 
adunăm toţi aici, ca mai mult să plecăm spre milostivire pe Dumnezeu. Căci 
singuri rugându-ne, suntem slabi, precum am zis, dar prin legătura dragostei 
înduplecăm pe Dumnezeu să ne dea ceea ce cerem.” (Cuvânt la neluminarea 
scripturii celei vechi, la iubirea de oameni a lui Dumnezeu şi cum că nu se 
cuvine a ne învinui unii pe alții, în vol. Din ospățul stăpânului, p. 85) 


„Totdeauna să vă sârguiţi la slujbele bisericeşti. Şi poate vei zice: Ce, 
oare nu pot să mă rog acasă? Poţi cu adevărat să te rogi, dar rugăciunea 
aceea nu are atâta putere, precum când se face cu toate mădularele sale, 
adică când întreg trupul Bisericii înalță rugăciune cu un cuget şi cu un glas. 
Vrei să ştii câtă putere are rugăciunea ce se face în Biserică? Petru era legat 
oarecând în temniţă şi înfăşurat cu multe lanţuri iar rugăciunea se făcea 
neîncetat de la Biserică pentru el (F. Ap., 12, 5) şi îndată l-a izbăvit pe el din 
temniţă. Ce poate fi mai tare decât rugăciunea aceasta, care a folosit pe 
stâlpu şi turnurile Bisericii? Fiindcă Pavel şi Petru sunt stâlpi şi turnurile 
Bisericii. Unusa i-au dezlegat legăturile, iar celuilalt i-au deschis gura. 

Şi pentru ca să vă arat îndoita putere a rugăciunii, lăsând pe cele ce s- 
au întâmplat atunci, să vă aduc aminte de cele ce se fac în fiecare zi şi anume 
de rugăciunea ce se face de popor. Dacă cuiva dintre voi cei mulți i se va 
porunci să se roage singur pentru mântuirea episcopului, s-ar fi lepădat, 

zicând că această sarcină este mai presus de puterea sa, dar când auziţi toți 
pe diacon poruncind şi zicând: Să ne rugăm pentru Episcopul, pentru 
bătrânețele, ajutorul şi pentru ca drept să învețe cuvântul adevărului, apoi 
şi pentru toţi cei ce sunt aici şi pentru cei de pretutindeni, nu vă lepădați a 
împlini porunca, ci cu osârdie înălțați rugăciune, ştiind puterea adunării 
voastre. Şi cele ce se zic le ştiu cei ce au învăţat tainele, iar celor chemaţi nu 
li s-a dat voie să facă astfel de rugăciune, pentru că încă nu au ajuns la 
îndrăzneala aceasta. Vouă vi se porunceşte să faceți rugăciune pentru lume, 
pentru Biserica cea întinsă până la marginile pământului şi pentru toți 
episcopii ce o ocârmuiesc, şi asculți cu osârdie, mărturisind cu lucru că mare 
este puterea rugăciunii care se înalță într-un glas de popor în Biserică.” 
(Cuvânt la neluminarea scripturii celei vechi, la iubirea de oameni a lui 
Dumnezeu şi cum că nu se cuvine a ne învinui unii pe alții, în vol. Din 
ospățul stăpânului, pp. 85-87) 


„Că de vreme ce la oamenii cei vinovaţi pe care îi duc să-i piardă, de 
se va scula toată mulțimea poporului să meargă la împăratul să-i ceară pe 
ucigaşii aceia şi, biruind rugăciunea multora, îi iartă. Cu cât mai vârtos 
Împăratul Cel ceresc ne va dărui nouă iertare păcatelor pentru rugăciunea 
multor creştini, mai vârtos ale preoților, că pentru aceasta ne-a dat 
Dumnezeu preoți, să ajute şi să întărească rugăciunile celor slabi să se suie la 
cer înaintea Domnului lisus Hristos şi Dumnezeul nostru. Că de vreme ce lui 
Petru, mai marele Apostolilor, i-au folosit rugăciunile Bisericii şi l-au scos 
din legături, dar tu cum nu bagi seamă de rugăciunea celor mulți şi de 
dezlegarea preoților? Spune-mi!” (Din vol. Mărgăritarele Sfântului loan 
Gură de Aur, p. 156) 


BISERICA (să-i îndemnăm pe cei ce nu frecventează biserica, să participe la 
slujbele ei) 


„Ce lucru mare vă cer, iubiţilor? Fiecare din voi să-mi aducă înapoi la 
biserică un frate, să-şi dea interesul, să se ostenească, pentru ca la 
următoarea Sfântă Liturghie să ne întâlnim cu multă îndrăznire, aducându-i 
lui Dumnezeu daruri, daruri mai de preţ ca toate, aducând aici sufletele celor 
rătăciți de la credinţă. De-ar trebui să fim ocărâţi, să fim răniţi, sau să 
suferim orice altceva, să facem orice ca să-i câştigăm din nou pe aceşti frați. 
Să suferim în tăcere când bolnavii aceştia dau cu picioarele, ocărăsc şi 
insultă. Să nu ne usture ocărările lor. 

Un singur lucru numai să dorim să vedem: însănătoşirea celui care se 
poartă atât de urât. De multe ori bolnavul sfâşie pieptul doctorului; asta însă 

nu-l face pe doctor să nu-l îngrijească pe bolnav. Nu este oare absurd ca 
aceia care îngrijesc de trupuri să aibă atâta purtare de grijă, iar noi să 
trândăvim când pier atâtea suflete, noi să nu vrem să suferim deloc când 
frații noştri, mădularele noastre, putrezesc?” (Către iudei, cuv. IV, 7, în vol. 
Cuvântări împotriva anomeilor. Către iudei, p. 305) 


„De vezi pe fratele tău că se pierde, de te-ar batjocuri, de te-ar ocărî, 
de te-ar bate, de te-ar ameninţa că-i eşti duşman, de ţi-ar face orice altceva, 
suferă totul cu curaj, pentru ca să câştigi mântuirea lui! De ți l-ai făcut 
vrăjmaş, îţi va fi Dumnezeu prieten şi te va răsplăti cu mari bunătăți în ziua 
cea mare a judecății. Facă Dumnezeu ca prin rugăciunile sfinților să fie aduşi 
la mântuire cei rătăciți, ca voi să aveţi bune izbânzi la vânătoarea aceasta”. 


(Către iudei, cuv. IV, 7, în vol. Cuvântări împotriva anomeilor. Către iudei, 
p. 306) 


„Însă eu adresez vorba mea nu tocmai celor absenți, ci mai vârtos 
vouă, care nu-i atrageți aici, nu-i opriți de la lenevirea lor şi nu-i faceți să 
vină la această masă mântuitoare. Când slugile voiesc să săvârşească o 
lucrare împreună, cheamă pe toţi soții lor; voi însă când aveţi să săvârşiți o 
slujbă duhovnicească Domnului Dumnezeu, slujirea cea dumnezeiască, nu 
vă îngrijiţi de soţii voştri la slujire, ci-i lăsaţi a pierde acest mare câştig. Dar 
dacă ei nu voiesc? Va zice cineva: stăruieşte asupră-le, nu-i lăsa până ce vor 
voi ! Dacă vor vedea că noi nu-i slăbim, ba necontenit îi zorim, vor voi şi el. 
Dar toate acestea sunt numai o îndoială şi o dezvinovăţire de nimic. Câţi 
părinți sunt aici care n-au cu dânşii pe copiii lor? Nu poţi tu oare nici pe 
copiii tă1 să-i aduci aici? De aici înțelegem noi că mulți lipsesc din această 
adunare nu numai pentru lenevirea lor, ci şi pentru că voi nu v-aţi făcut 
datoria. Dacă voi până acum nu a-ţi fost râvnitori la aceasta, trebuie să fiți cu 
atât mai mult de acum înainte. Fiecare să aducă, de acum, la Biserică, 
împreună cu dânsul, pe vreunul dintre cei de aproape ai săi: tatăl să-şi aducă 
fiul, fiul pe tatăl său, bărbatul pe femeia sa, stăpânul pe sluga sa, frate pe 
frate, prietenul pe prieten; unul să încurajeze şi să îndemne pe altul a se arăta 
toți aici. Ba nu numai pe prietenii noştri, ci încă şi pe vrăjmaşii noştri să-i 
invităm la această comună comoară de norocire. Şi când vrăjmaşul va vedea 
această grijă a ta pentru mântuirea sufletului său, desigur îi va trece ura 
asupra ta. 

Zii celui ce nu voieşte să meargă la Biserică: nu te ruşinezi tu oare de 
jidovi, care cu aşa mare stricteţe păzesc sâmbăta lor şi chiar înaintea serii 
acelei zile se opresc de orice lucru? Vineri, când soarele se pleacă spre apus, 
ei curmă toate afacerile, cumpărarea şi vânzarea încetează. Jidovii încă şi 

acum păzesc legea lor atât de curat, măcar că vremea ei a trecut şi măcar că 
ea nu le ajută, ci mai mult îi vatămă; iară tu, care de la umbră ai trecut la 
lumină şi te-ai învrednicit a vedea soarele dreptăţii, tu, care ai dreptul de 
cetăţenie al cerului, şi căruia ţi s-a încredințat adevărul, tu nu vei voi oare să 
arăţi o râvnă aşa de mare ca jidovii? Numai pe o mică parte a zilei te 
chemăm aici şi tu nu vei voi nici această mică parte să o întrebuinţezi spre 
ascultarea cuvântului lui Dumnezeu? Spune-mi, ce iertare poţi tu nădăjdui? 
Cu ce poţi tu oare să te dezvinovăţeşti temeinic şi cuviincios? Este cu 
neputinţă, aşa cum este cu neputinţă ca cineva, fiind atât de leneş şi uşuratic 
de minte, să dobândească iertare, chiar de ar făptui el mii de treburi şi isprăvi 
pământeşti. Nu ştii tu că, dacă vei veni aici şi te vei ruga lui Dumnezeu, 
atunci treburile tale vor merge mai bine? Tu ai multe griji vremelnice ! 
Tocmai de aceea vino aici, pentru ca prin părtăşia ta la această adunare să 
câştigi ajutorul lui Dumnezeu şi, liniştindu-te, iarăşi să te duci de aici. Tu vei 
câştiga atunci pe Dumnezeu întru ajutorul tău şi, susținut de mâna cea 
cerească, nu vei mai fi biruit de duhurile cele rele.” (Cuvânt la Sfânta şi 
Marea Marţi, în vol. Omilii la Postul Mare..., pp. 126-128) 


„+... Să nu veniţi aici în zadar şi fără roadă, ci precum eu de multe ori 
v-am rugat, şi nu voi înceta de a vă ruga, puneţi toată râvna voastră, spre a-i 
aduce aici pe frații voştri; îndemnați pe cei rătăciți şi dați-le sfat bun, nu 
numai cu cuvintele, ci şi cu fapta, că învăţarea prin fapte este cea mai 
puternică. Chiar de nu ai vorbi, dar dacă la ieşirea ta din Biserică vei arăta 
celor ce au rămas afară, prin aerul tău, prin căutarea ta, prin glas, prin mers 
şi prin toată fiinţa ta, folosul ce ai câştigat de la Biserică, chiar aceasta este 
de ajuns, spre a-i sfătui şi îndemna şi pe dânşii să vină la Biserică. Adică noi 
trebuie să ieşim din Biserică, aşa cum am ieşi din locul cel mai sfânt, aşa 
cum am ieşi chiar din cer, mai îndreptați, mai înţelepţi, mai serioşi şi mai 
legiuiți în toate cuvintele şi faptele noastre. Când femeia pe bărbat, tatăl pe 
fiu, fiul pe tată, sluga pe stăpân, prietenul pe prieten şi vrăjmaşul pe vrăjmaş 
se văd astfel ieşind din Biserică, atunci toți trebuie să recunoască de ce mare 
folos ne-am împărtăşit noi aici; ei trebuie să recunoască folosul acesta, când 
vor vedea că noi ne-am făcut mai blânzi, mai răbdători şi mai cucernici. 

Gândeşte numai la ce taine ai fost de față în Biserică, că tu aici ai fost 
în ceata Serafimilor, ai fost în rândul cetăţenilor cerului, ai cântat cu Îngerii, 
al vorbit cu Domnul întru rugăciune şi te-ai unit cu Hristos. Dacă noi înşine 
suntem într-o întocmire dreaptă, nu avem nevoie de vorbe multe ca să 
îndemnăm a veni la Biserică pe cei ce lipsesc, ci mai vârtos ei vor pricepe, 
din folosul cel mare de care ne-am împărtăşit, pierderea pe care ei au suferit- 
O, iar pe viitor se vor grăbi a veni şi ei la Biserică, ca să se împărtăşească la 


271 


rândul lor de acest folos. Când ei chiar din cele ale voastre din afară vor 
vedea frumuseţea sufletului vostru, ei de ar fi oricât de nesimțitori, totuşi 
desigur se vor aprinde de dorul unei asemenea frumuseți. De aceea noi să 
împodobim omul nostru cel dinlăuntru, iar ceea ce am auzit aici în Biserică, 
în afară de ea să le punem în lucrare ! Precum luptătorul dă dovadă la 
săvârşirea luptei de cele ce a învăţat în şcoala de gimnastică, aşa şi noi în 
afacerile vieţii trebuie să arătăm cele ce am învăţat aici în Biserică.” (Cuvânt 
la Sfânta şi Marea Marţi, în vol. Omilii la Postul Mare..., pp. 133-135) 


„Nu ştii că sunt păsări care ademenesc la sine pe altele? Aşa să facem 
ŞI noi, căci cum ne vom putea noi oare dezvinovăţi, când animale 
necuvântătoare ademenesc la sine pe altele de felul lor, iară noi, care suntem 
înzestrați cu minte şi cu judecată, să neglijăm oare o astfel de prinsoare? De 
aceea eu vă zic: mergeţi pe la casele confraților voştri, aduceţi-i cu voi la 
maica noastră cea obştească, la Biserică. Nu este de ajuns să auzim, trebuie 
să şi facem. Ba încă ne atragem o pedeapsă mai mare, când noi măcar că de- 
a pururea auzim sfătuirile, dar nu facem ce se zice.” (Cuvânt la Sfânta şi 
Marea Marţi, în vol. Omilii la Postul Mare..., p. 132) 


„Îngrijiți-vă de fraţii voştri, aduceţi-i încoace, chemaţi-i! Ştiu că 
adesea aţi făcut aceasta! Dar nu este de ajuns s-o fi făcut de multe ori! 
Trebuie s-o faceți până ce îi veţi îndupleca şi îi veţi aduce aici! Ştiu că 1-aţi 
supărat, că adeseori aţi fost socotiți ca împovărători, şi nu i-ați înduplecat. Şi 
asta v-a stins zelul. Dar să vă mângâie Pavel, care spune: Dragostea toate le 
nădăjduieşte, toate le crede; dragostea nu cade niciodată. Tu tă-ți datoria! 
Vei avea de la Dumnezeu plată, chiar dacă acela nu primeşte vindecarea ta! 
Dacă arunci semințele în pământ şi nu dau rod, pleci cu mâinile goale. Cu 
sufletul nu-i aşa! Tu aruncă în suflet învățătura! Vei fi răsplătit în mod 
deplin, chiar dacă nu-l convingi cu spusele tale! Şi vei avea atâta plată câtă 
al avea de te-ar fi ascultat! Dumnezeu nu Se uită numai la sfârşitul 
lucrurilor, ci şi la gândul cu care facem un lucru. Aşa obişnuieşte Dumnezeu 
să hotărască răsplata! Vă rog să faceţi şi voi ce fac aceia care se dau în vânt 
după cursele de cai. 

- Ce fac aceia? 

- Se înţeleg între ei de cu seara ca să se întâlnească în zori la casa unuia 
dintre ei, hotărăsc locuri de întâlnire, se adună toți la un loc ca să se ducă cu 
mai multă plăcere la acea privelişte drăcească. 

După cum aceia lucrează cu râvnă împotriva sufletului lor şi se trag 
unul pe altul în jos, tot aşa şi voi purtați de grijă sufletelor voastre, lucraţi 
fiecare la mântuirea celuilalt. Când e zi de slujbă, du-te la casa fratelui tău, 


272 


aşteaptă-l afară în poartă, iar când iese din casă, pune mâna pe el. De-l 
cheamă mii şi mii de treburi, nu-l lăsa. Nu-i îngădui să se apuce de vreo 
treabă înainte de a-l duce la biserică şi înainte de a-l convinge să stea la toată 
slujba. De se încăpăţânează, de se împotriveşte, de-ți spune că are mii şi mii 
de treburi, nu te lăsa convins, nu te lăsa înduplecat! Spune-i, învaţă-l că îi 
vor merge mai bine şi celelalte lucruri de se va îndeletnici cu ele după ce s-a 
terminat slujba, după ce a luat parte la rugăciunile din biserică, după ce s-a 
bucurat de binecuvântările părinților. Leagă-l cu aceste cuvinte, şi chiar cu 
mult mai multe decât acestea! Du-l astfel la această sfântă Masă, ca să ai 
îndoită plată, atât pentru venirea ta la biserică, cât şi pentru venirea lui! Dacă 
vom pune atâta râvnă şi atâta zel pentru vânarea celor nepăsători, îi vom 
mântui negreşit, necontenitul nostru îndemn îi va ruşina şi-i va face să-şi 
lase deoparte nepăsarea, de-ar fi ei de mii şi mii de ori mai nepăsători, 
sălbatici şi neruşinaţi. De-ar fi ei de mii şi mii de ori mai fără de ruşine, nu 
sunt mai răi decât judecătorul care pe Dumnezeu nu-L cunoştea şi de oameni 
nu se ruşina (Luca 18, 2-5). Şi totuşi, stăruința necontenită a unei văduve l-a 
înduplecat pe un om atât de crud şi atât de sălbatic, pe un om tare ca fierul şi 
ca diamantul. Ce iertare mai putem merita noi, dacă o văduvă a putut să 
înduplece şi să convingă pe un judecător crud, care nici de Dumnezeu nu se 
temea, nici de oameni nu se ruşina, să-i facă dreptate, iar noi nu putem să-i 
atragem pe frații noştri, care-s cu mult mai blânzi şi mai măsuraţi decât acel 
judecător, când îi sfătuim spre binele lor? 

Acestea vi le-am spus de multe ori, şi n-am să încetez să le spun până 
ce nu îi voi vedea sănătoşi pe cei bolnavi. În fiecare zi îi voi căuta în 
biserică, până ce voi putea, prin râvna voastră, să-1 găsesc. Vă rog, dar, şi pe 
voi să-i căutați pe cei nepăsători, cu aceeaşi durere cu care vă grăiesc acestea 
acum, cu aceeaşi mâhnire. Nu numai mic, ci şi vouă v-a poruncit Pavel să vă 
îngrijiţi de mădularele voastre. Îndemnaţi-vă, spune Pavel, unul pe altul cu 
aceste cuvinte, precum o şi faceţi (| Tes., 5, 11) şi iarăşi: zidiți-vă unul pe 
altul (| Tes., 5, 11). Că mare este răsplata celor ce se îngrijesc de fraţii lor, şi 
cumplită pedeapsa celor ce stau nepăsători şi dispreţuiesc mântuirea fraților 
lor.” (Despre schimbarea numelor, cuv. IV, în vol. Despre schimbarea 
numelor. Despre răbdare. Despre milostenie..., pp. 62-64) 


„După cum se pare, n-am folosit nimic de pe urma lungii cuvântări 
rostite mai înainte despre dragostea faţă de slujbele bisericeşti; că iarăşi ne e 
biserica goală de fii. Pentru aceasta sunt nevoit să par iarăşi împovărător şi 
aspru, mustrând pe cei de faţă şi învinuind pe cei absenţi. Pe aceia pentru că 
n-au scăpat de trândăvie, iar pe voi pentru că n-aţi venit în ajutorul mântuirii 
fraților voştri. Sunt nevoit să par aşa de aspru şi împovărător, însă nu mă 

apăr pe mine, nici averile mele, ci pe voi şi mântuirea voastră, care pentru 
mine e mai presus de orice.” (Către cei ce n-au venit la biserică, şi la 
cuvântul apostolic care zice: <<Dacă flămânzeşte duşmanul tău, dă-i 
pâine...>>, |, în vol. Despre schimbarea numelor. Despre răbdare. Despre 
milostenie..., p. 102) 


„Lumina nu luminează sieşi, ci celor ce sunt în întuneric. Şi tu eşti 
lumină nu ca să te bucuri singur de lumină, ci ca să aduci la lumină pe cel 
rătăcit. Ce folos de lumină, dacă nu luminează celui ce stă în întuneric? Ce 
folos de la creştin, dacă nu câştigă pe nimeni şi nu-l aduce la virtute? La fel 
este şi cu sarea: ea nu se conservă doar pe ea singură, ci păstrează şi bucatele 
care se strică şi nu le lasă să putrezească şi să piară. Tot aşa şi tu, pentru că 
te-a făcut Dumnezeu sare duhovnicească, păstrează, sărează mădularele care 
se strică, adică pe frați tăi cei trândavi şi nepăsători, scapă-i de trândăvie, ca 
de puroi, şi uneşte-i cu celălalt trup (sănătos) al Bisericii. De aceea te-a 
numit şi aluat. Că şi aluatul nu se plămădeşte pe el însuşi, ci bucățica cea 
MICĂ şi neînsemnată dospeşte frământătura cea mare şi multă. Tot aşa şi vol. 
Sunteţi puţini la număr, dar mulți prin credința şi râvna voastră de 
Dumnezeu. După cum aluatul nu-i fără putere din pricina puţinătății, ci 
biruie datorită căldurii din el şi a puterii însuşiri lui, tot aşa şi voi, dacă 
voiţi, puteți face pe mulți să aibă aceeaşi râvnă ca şi voi.” (Către cei ce n-au 
venit la biserică, şi la cuvântul apostolic care zice: <<Dacă flămânzeşte 
duşmanul tău, dă-i pâine...>>, 2, în vol. Despre schimbarea numelor. 
Despre răbdare. Despre milostenie... p. 105) 


„Câţi părinți nu sunt aici, şi nu-i au alături pe fini lor? Le era, oare, 
greu să-i aducă aici pe copiii lor? Nu! Deci, este lămurit că aceia nu vin la 
biserică nu doar din trândăvia lor, ci şi din nepăsarea voastră. Dacă nu v-aţi 
trezit încă, treziți-vă acum! Să vină fiecare la biserică aducând câte un 
membru din famila lui. Tatăl să vină cu fiul lui, fiul cu tatăl, soţii cu soțiile, 
soțiile cu soții, stăpânul cu sluga, fratele cu fratele, prietenul cu prietenul. Să 
se îndemne unii pe alţii şi să pornească împreună spre adunarea de aici. Dar, 
mai bine spus, chemăm la această comoară obştească de bunătăți nu numai 
pe prieteni, ci şi pe duşmani. Duşmanul va pune în mod sigur capăt urii când 
va vedea că-i porți de grijă. Grăieşte-i aşa: Nu-ţi este ruşine de iudei, nu 
roşeşti când îi vezi cu câtă grijă păzesc sâmbăta, că de cu seara încetează 
orice lucru? Vinerea, când văd că soarele înclină spre apus, nu mai încheie 
afaceri, închid prăvăliile, iar de a cumpărat cineva de la ei ziua un lucru şi 
vine pe seară să-l plătească, nu vor să primească banii. Dar pentru ce 
vorbesc eu de prețul mărfurilor vândute şi de încheierea de afaceri? De-ar fi 

vorba să câştige o comoară, preferă să piardă câştigul decât să calce legea. 
Iudeii păzesc Legea cu atâta sfințenie, iar aceasta, când a trecut vremea 
Legii, şi o păzesc fără să aibă vreun folos, ba, dimpotrivă, îi şi vatămă, iar 
tu, care eşti mai presus de umbră, care ai fost învrednicit să vezi Soarele 
dreptăţii, care trebuie să duci viețuirea cea cerească, căruia ţi s-a 
încredințat adevărul, tu nu arăţi nici atâta râvnă cât ei, care stăruie încă în 
răutate? Eşti chemat aici pentru puţin timp, şi nu vrei să-l cheltuieşti nici pe 
acesta cu ascultarea dumnezeieştilor cuvinte? Te întreb, ce iertare mai poți 
avea? Ce cuvânt de apărare, binecuvântat şi drept poți spune? Nu poate, nu 
poate avea iertare un om atât de nepăsător şi trândav, chiar de-ar spune că-i 
prins de mii şi mu de griji lumeşti.” (Către cei ce n-au venit la biserică; şi la 
cuvântul apostolic care zice: <<Dacă flămânzeşte duşmanul tău, dă-i 
pâine...>>, 3, în vol. Despre schimbarea numelor. Despre răbdare. Despre 
milostenie..., p. 108) 


„După cum au arătat şi cuvintele de mai înainte. Nu te arăta înaintea 
Domnului cu mâna goală (leş., 23, 15), spunea Legea. Cu alte cuvinte, să nu 
vii înaintea Domnului fără jertfe. lar dacă în casa Domnului nu trebuie să 
intri fără jertfe, cu atât mai mult nu trebuie să vii la biserică fără de frați. 

Jertfa cea mai bună şi prinosul cel mai bun este ca, atunci când vii la 
biserică, să aduci cu tine un suflet. Uitaţi-vă la porumbeii dresați cum ies şi 
vânează alți porumbei. Aşa să facem şi noi. Ce scuză mai putem avea când 
animalele necuvântătoare pot vâna animale asemenea lor, iar noi, oamenii 
cinstiți cu grai şi cu atâta înţelepciune, dispreţuim un astfel de vânat?” 
(Către cei ce n-au venit la biserică; şi la cuvântul apostolic care zice: 
<< Dacă flămânzeşte duşmanul tău, dă-i pâine...>>, 4, în vol. Despre 
schimbarea numelor. Despre răbdare. Despre milostenie..., p. 111) 


„Deci, ca să nu venim în zadar la biserică, vă rog, aşa cum v-am rugat 
adeseori, şi nu voi înceta să vă rog, să-i aduceți aici pe frații voştri, să-i 
îndemnați pe cei rătăciți şi să-i sfătuiți nu numai cu cuvântul, ci şi cu fapta. 
Mai mare-i învățătura cu fapta, cu viaţa. De n-ai spune nimic la ieşirea din 
biserică, sunt de ajuns, pentru învăţarea şi sfătuirea celor care n-au venit la 
biserică, numai înfăţişarea ta, privirea ta, glasul tău, mersul tău şi toată 
purtarea ta, care arată câştigul ce l-ai luat când ai plecat de aici. Că aşa 
trebuie să plecăm de aici, ca din nişte locuri în care nu pătrund muritorii! Ca 
şi cum am cobori chiar din ceruri, măsurați, înţelepţi, cu bună rânduială în 
toate, şi în cuvânt, şi în faptă. Să ia toți cunoştinţă de folosul ce l-am avut în 
biserică. Soția, de la soţul pe care-l vede venind de la biserică, tatăl de la fiu, 
fiul de la tată, robul de la stăpân, prietenul de la prieten, duşmanul de la 

duşman. Şi vor lua cunoştinţă dacă ne vor vedea că am ajuns mai buni, mai 
înţelepţi, mai evlavioşi. Gândeşte-te la ce taină ai luat parte tu, cel ce ai fost 
inițiat! Gândeşte-te cu cine ai înălțat cântarea aceea de laudă, cu cine ai 
strigat: Sfinte Dumnezeule! Învaţă-i pe cei din afară că ai dănţuit cu 
serafimii, că petreci cu poporul cel de sus, că ai fost înscris în corul îngerilor, 
că ai vorbit cu Stăpânul, că ai fost împreună cu Hristos. Dacă ne rânduim aşa 
viața, la ieşirea din biserică nu mai avem nevoie de cuvânt către cei ce au 
lipsit de la biserică. Folosul zugrăvit pe fața voastră îi va face să simtă 
paguba lor şi vor alerga repede să se bucure şi ei de acelaşi câştig. Văzând 
frumusețea sufletului vostru strălucind din toate simțirile voastre, se vor 
îndrăgosti de frumuseţea voastră, oricât ar fi de trândavi. Dacă frumuseţea 
trupului întraripează pe privitori, apoi cu mult mai mult frumuseţea 
sufletului poate deştepta pe cel ce o priveşte, şi-l poate îndemna spre acelaşi 
zel. Să împodobim dar omul nostru cel lăuntric, aducându-ne aminte şi afară 
de cele grăite aici. Acolo este mai cu seamă locul să-ți aminteşti de ele! 
După cum un atlet arată în stadion ce a învăţat în şcoală, tot aşa şi noi trebuie 
să arătăm în lume ce am auzit aici.” (Către cei ce n-au venit la biserică, şi la 
cuvântul apostolic care zice: <<Dacă flămânzeşte duşmanul tău, dă-i 
pâine...>>, 4, în vol. Despre schimbarea numelor. Despre răbdare. Despre 
milostenie..., pp. 112-113) 


BISERICA (pregătirea pentru a merge la biserică) 


„Văd că mulți au un astfel de obicei în biserică; se sârguiesc să vină la 
biserică cu haine curate, cu mâinile spălate; dar ca să se înfățişeze cu sufletul 
curat înaintea lui Dumnezeu nu suflă nimeni vreun cuvânt! Şi spun lucrul 
acesta nu ca să vă opresc să vă spălați mâinile sau gura, ci că vreau să vă 
spălați aşa cum se cuvine, nu numai cu apă, ci, în loc de apă, cu virtuţi. Gura 
se murdăreşte cu defăimări, blasfemii, ocări, cuvinte pline de mânie, cuvinte 
de ruşine, râs şi glume. Dacă te ştii că nu rosteşti nici una din acestea, nici nu 
eşti murdărit cu această murdărie, îndrăzneşte de vino la biserică; dar dacă 
te-ai întinat de nenumărate ori cu aceste pete, pentru ce te osteneşti degeaba 
clătindu-ți limba cu apă, dar purtând pe ea această murdărie vătămătoare şi 
ucigătoare? 

Spune-mi, dacă ai avea în mâini murdărie omenească şi noroi, ai 
îndrăzni, oare, să te rogi? Nicidecum! ŞI totuşi nici una nu-i vătămătoare, pe 
când acelea sunt pierzătoare. Pentru ce, dar, în cele indiferente eşti evlavios, 
iar în cele oprite, fără nici o grijă? 

- Ce vrei să spui? aş putea fi întrebat. Nu trebuie să mă rog? 

- Trebuie, dar nu murdar, nici cu un astfel de noroi pe tine. 

- Dar dacă mă murdăresc, ce să fac? 

- Curăţeşte-te! 

- Cum, în ce chip? 

- Plânge, suspină, dă milostenii, cere-ți iertare de la cel pe care l-ai 
supărat, împacă-te cu el, curățeşte-ţi limba, ca să nu mâniui mai mult pe 
Dumnezeu”. (Omilii la Matei, omiha LI, IV, în col. PSB, vol. 23, p. 595) 


„Într-adevăr, dacă venim cu credință, Îl vom vedea negreşit aşezat în 
iesle; căci masa aceasta ține locul ieslei. Că şi pe aceasta se va aşeza Trupul 
Stăpânului, nu înfăşat ca atunci, ci înfăşurat de jur-împrejur de Duhul. Cei 
inițiați ştiu ce vreau să spun. Magi s-au închinat numai; ţie, de te apropu cu 
conştiinţa curată, îți vom îngădui să-L şi iei şi să pleci acasă. Apropie-te şi 
tu, aducând daruri, nu ca aceia, ci daruri cu mult mai cinstite! Au adus aceia 
aur? Adu şi tu curățenie sufletească şi trupească şi virtute! Au adus aceia 
tămâie? Adu şi tu rugăciuni curate, tămâierile cele duhovniceşti şi 
milostenie! Dacă te apropii cu aceste daruri, te vei bucura în toată voia de 
această Sfântă Masă!” (Cuvântări împotriva anomeilor, cuv. VI, în vol. 
Cuvântări împotriva anomeilor. Către iudei, p. 100) 


„Când intrăm în biserică, să intrăm cum se cuvine lui Dumnezeu. Să 
nu avem în suflet dor de răzbunare, ca nu cumva rugându-ne, când spunem: 
Iartă-ne nouă, precum şi noi iertăm greşiţilor noştri (Matei 6, 12), să ne 
rugăm împotriva noastră. Înfricoşătoare sunt cuvintele acestea! Cel ce le 
rosteşte, aproape că strigă aşa lui Dumnezeu: Am iertat, Stăpâne, iartă-mă! 
Am dezlegat, dezleagă-mă! Le-am lăsat, lasă-mi-le! Dacă le-am ţinut, ține- 
mi-le! Dacă n-am iertat vecinului păcatele lui, nu mi le ierta nici Tu pe ale 
mele. Cu măsura cu care am măsurat, măsoară-mi şi Tu mie!” (Omiliile 
despre pocăință, omiha a noua, pp. 179-180) 


„Când intrăm în biserică, să intrăm cum se cuvine. Să nu avem în 
suflet dor de răzbunare, ca nu cumva rugându-ne când spunem: Jartă-ne 
nouă, precum şi noi iertăm greşiţilor noştri (Matei VI, 12), să ne rugăm 
împotriva noastră. Înfricoşătoare sunt cuvintele acestea! Cel ce le rostește, 
aproape că strigă aşa lui Dumnezeu: Am iertat, Stăpâne, iartă-mă! Am 
dezlegat, dezleagă-mă! Le-am lăsat, lasă-mi-le! Dacă le-am ţinut, ţine-mi- 
le! Dacă n-am iertat vecinului păcatele lui, nu mi le ierta nici Tu pe ale 
mele. Cu măsura cu care am măsurat, măsoară-mi şi Tu mie!” (Omilie 
despre pocăință şi despre cei ce pleacă de la Sfânta Liturghie... în vol. Din 
ospățul stăpânului, p. 188) 

„Când venim la biserică, să venim cum îi place lui Dumnezeu, să nu 
avem pizmă în sufletul nostru, ca nu cumva rugându-ne să ne blestemăm pe 
noi, zicând: iartă-ne nouă precum şi noi iertăm greşiţilor noştri. Cu 
adevărat, înfricoşător este acest cuvânt şi ca şi cum am zice, cel ce zice acest 
cuvânt, aşa grăieşte către Dumnezeu: O, Stăpânul meu, lăsat-am eu, laşi şi 
tu, dezlegat-am, dezleagă, iertat-am, iartă, iar de am ţinut eu, ține, de n-am 
dezlegat greşelile vecinului meu, nici Tu să nu dezlegi greşelile mele, după 
măsura cu care am măsurat să mi se măsoare. Aceasta gândiţi şi vă aduceţi 
aminte de ziua cea înfricoşătoare şi puneţi în mintea voastră focul acela şi 
muncile acelea înfricoşătoare, să ne întoarcem din calea noastră cea 
rătăcitoare, că vine ceasul în care se strică rânduiala acestei lumi şi nu va 
mai putea afla nimeni vreme să se nevoiască, nu va afla câştig după această 
lume.” (Din vol. Mărgăritarele Sfântului loan Gură de Aur, p. 106) 


BISERICA (despre darurile ce trebuie aduse la biserică) 


„Să nu căutăm, dar, să dăruim bisericii vase sfinte de aur, ci să căutăm 
ca ele să fie şi din muncă cinstită. Munca aceasta cinstită, în care nu intră 
nici jaful, nici furtul, este mai de preț decât aurul din potirul dăruit! Biserica 
nu-i un loc unde se adună vase de aur şi de argint, ci un loc de adunare a 
îngerilor; de aceea trebuie să aducem la biserică sufletele noastre. Dumnezeu 
Se apropie de darurile noastre de aur numai dacă şi sufletul nostru este de 
aur. Nu era de argint masa aceea de la Cina cea de Taină, nici nu era de aur 
potirul din care a dat Hristos ucenicilor sângele Său! Dar toate erau de preţ, 
toate înfricoşătoare, pentru că erau pline de Sfântul Duh”. (Omilii la Matei, 
omilia L, III, în col. PSB, vol. 23, pp. 583-584) 


„Dar Dumnezeu nu Se uită la natura darurilor, ci la gândul celui ce 
aduce darurile. Aşa judecă Dumnezeu darurile. S-a uitat la Abel şi apoi la 
darurile lui. S-a uitat la Cain şi apoi S-a întors de la jertfele lui (Fac., 4, 5). 
S-a uitat la Cain, dar la jertfele lui nu S-a uitat”. (Către iudei, cuv. |, 7, în 
vol. Cuvântări împotriva anomeilor. Către iudei, p. 258) 


„Legea lui Moise a zis: Să nu te arăţi înaintea Domnului 
Dumnezeului tău deşert (leş. 23, 15). Deci, dacă fără de jertfă nici la templul 
Vechiului Testament nu se putea merge, cu atât mai mult trebuie a aduce cu 
sine jertfă, când cineva se adună cu frații săi la slujirea cea de Dumnezeu cea 
creştinească. Iară jertfa. Pe care cineva trebuie să o aducă cu sine, este mai 
mărită şi mai nobilă decât aceea din legea veche, căci aici omul are să aducă 

jertfă lui Dumnezeu propriul său suflet.” (Cuvânt la Sfânta şi Marea Mari, 
în vol. Omilii la Postul Mare..., pp. 131-132) 


BISERICA (atitudinea în biserică) 


„Că şi pentru asta vă chemăm des la biserică, nu ca să intraţi numai, ci 
ca să şi culegeți roade de pe urma venirii aici. Dacă veniți regulat, dar nu 
plecați de aici cu roade, nu veţi avea nici un folos, nici de venirea la biserică 
ŞI nici de şederea în biserică. Dacă vedem pe copiii noştri că nu învaţă nimic 
de la învățătoru la care i-am trimis, ţinem de rău pe învăţători şi trimitem 
copiii la alți învățători, ce cuvânt de apărare mai putem avea când nu ne 
îngrijim de virtute nici atât cât ne îngrijim de cele pământeşti, când 
totdeauna ne întoarcem de la biserică cu tăblițele goale? Şi totuşi aici în 
biserică avem învăţători mai mulți şi mai buni! La fiecare slujbă vă dăm ca 
învățători pe profeți, pe apostoli, pe patriarhi şi pe toţi drepţii. Şi nici aşa nu 
folosiți ceva! Ci, dacă bombăniţi doi sau trei psalmi, iar rugăciunile 
obişnuite le spuneţi la întâmplare şi cum se nimereşte, plecaţi acasă socotind 
că asta-i de ajuns pentru mântuirea voastră. N-aţi auzit pe profetul care 
spune, dar, mai bine spus, pe Dumnezeu, Care grăieşte prin profet, ca 
poporul acesta cu buzele Mă cinsteşte, dar inima lor este departe de Mine? 
(Isaia 29, 13). Ca Dumnezeu să nu ne spună tot aşa şi nouă, şterge literele, 
dar, mai bine spus, zgârieturile, pe care diavolul le-a întipărit în sufletul tău 
şi adă-mi mie inima ta curăţită de toate grijile lumeşti, ca să pot înscrie pe ea 
cele ce vreau în toată libertatea. Acum, când mă uit în inima ta, nu văd 
altceva decât scrisul diavolului: jafuri, lăcomie, invidie, clevetire. De aceea 
când iau în mâini tăblițele sufletelor voastre, nici nu pot să le citesc, că nu 
găsesc pe ele cuvintele pe care duminica trecută v-am lăsat să vi le scrieţi, ci 
altele în locul acelora, neînsemnate şi urâte”. (Omilii la Matei, omiha XI, 
VII, în col. PSB, vol. 23, pp. 141-142) 


„ȘI suntem vrednici de cea mai grea pedeapsă, dacă nu pentru alt 
păcat, apoi pentru nepăsarea ce-o arătăm cât stăm aici în biserică. Da, în 
timp ce profeții psalmodiază, apostolii cântă şi Dumnezeu ne vorbeşte, 
mintea noastră umblă pe afară şi aducem aici în biserică toată zarva 
treburilor lumeşti. Nu păstrăm, în timp ce se citesc legile lui Dumnezeu, nici 
atâta linişte, atâta tăcere, câtă tăcere păstrează spectatorii în teatre când se 
citesc scrisorile împăratului. În teatre, când se citesc aceste scrisori, se scoală 
toată lumea în picioare: consulii, prefecții, senatul şi poporul; toţi ascultă în 
linişte spusele împăratului; dacă în mijlocul acestei tăceri adânci ar sări 
cineva şi ar începe să strige, fapta lui ar fi socotită o insultă adusă 

împăratului şi i s-ar da cea mai cruntă pedeapsă. (...) Din pricina asta nu 
suntem chemaţi numai noi oamenii şi toți cei de pe pământ să lăudăm, ci şi 
îngerii şi arhanghelii şi popoarele cerurilor, zicând cu psalmistul: 
Binecuvântaţi pe Domnul toate lucrurile lui (Ps. 102, 93)”. (Omilii la Matei, 
omilia XIX, IX, în col. PSB, vol. 23, p. 259) 


„Că şi în biserică preotul dă pace; iar preotul ţine locul lui Hristos şi 
trebuie să-l primim cu toată dragostea în inima noastră, înainte de a ne 
împărtăşi. Dacă este dureros să nu te împărtăşeşti, apoi cu cât mai dureros 
este să alungi din inima ta pe cel care-ţi spune: Pace! Pentru tine stă preotul 
în biserică, pentru tine stă cel ce predică, muncindu-se şi trudindu-se. Ce 
cuvânt de apărare vei avea când nu primeşti nici cuvintele preotului măcar? 
Biserica este casa de obşte a tuturora; iar noi, care ținem locul apostolilor, 
intrăm după ce aţi intrat voi mai întâi. De aceea, după legea pusă de Hristos 
apostolilor, îndată ce intrăm în biserică, spunem tuturora, îndeobşte: Pace! 
Nimeni, dar, să nu fie trândav, nimeni să nu se uite pe sus când intră în 
biserică preoţii şi predicatorii! Că nu le va fi mică pedeapsa pentru o purtare 
ca aceasta! Aş vrea mai degrabă să fiu disprețuit de nenumărate ori atunci 
când intru în casa unuia din voi, decât să nu fiu ascultat, aici în biserică, 
atunci când vorbesc. Dispreţul acesta este pentru mine mai dureros decât 
celălalt, pentru că şi casa aceasta este mai de preț”. (Omilii la Matei, omila 
XXXII, VI, în col. PSB, vol. 23, p. 401) 


„Primiţi-mă cu dragoste cel puţin aici, când intru în biserică. Când 
spun Pace vouă şi voi răspundeţi: Și duhului tău!, să nu o spuneţi numai cu 
glasul, ci şi cu sufletul; nu numai cu gura, ci şi cu inima. Dacă aici tu zici: 
Pace şi duhului tău, dar afară te războieşti cu mine, scuipându-mă şi 
bârfindu-mă, acoperindu-mă pe din dos cu ocări, ce fel de pace e asta? Eu, 
chiar dacă te ţin de rău de nenumărate ori, îti spun: Pace, cu inimă curată, cu 
gând curat şi nu pot spune de tine vreodată ceva rău; am inimă de tată. Dacă, 
te cert uneori, o fac cu mare grijă; dar dacă tu mă muşti pe ascuns şi nu mă 
primeşti în casa Domnului, mă tem să nu-mi măreşti iarăşi tristeţea; nu 
pentru că m-ai ocărit, nici pentru că m-ai scos din sufletul tău, ci pentru că ai 
îndepărtat pacea şi ai atras asupră-ţi acea cumplită osânda. Chiar dacă nu-mi 
voi scutura praful de pe picioarele mele, chiar dacă nu vă voi întoarce 
spatele, totuşi amenințarea Domnului rămâne neclintită”. (Omilii la Matei, 
omilia XXXII, VI, în col. PSB, vol. 23, p. 402) 


„Pe vremea apostolilor, casele erau biserici; acum biserica a ajuns 
casă; pe atunci nimic lumesc nu se grăia în casă; acum nimic duhovnicesc nu 

se grăieşte în biserică; chiar aici, în biserică, aţi adus piaţa. Dumnezeu vă 
grăieşte, dar voi, în loc să ascultați în tăcere cele spuse, ați schimbat lucrurile 
şi vorbiți de cu totul altceva. Şi de-aţi vorbi de treburile voastre! Dar nu, 
vorbiţi şi auziţi cuvinte ce nu se cuvin! De asta plâng şi nu voi înceta a 
plânge”. (Omilii la Matei, omilia XXXII, VII, în col. PSB, vol. 23, pp. 402- 
403) 


„Mulţi oameni vin la biserică ca să se uite după femei frumoase; alţii 
ca să vadă care copi sunt mai frumoşi şi mai bine făcuți la trup. Nu e de 
mirare, oare, că nu-i trăsneşte Dumnezeu, că nu se scufundă pământul sub 
el? Da, faptele acestea sunt vrednice de iad şi de trăsnete; dar Dumnezeu, 
fiind îndelung răbdător şi mult milostiv, îşi opreşte deocamdată mânia şi te 
cheamă să te pocăieşti şi să te îndrepți. 

Ce faci, omule? Te uiţi în biserică după femei frumoase şi nu te 
cutremuri când aduci o ocară atât de mare casei lui Dumnezeu? Crezi că 
biserica este casă de desfrâu şi de mai puţin preţ decât piaţa? În piaţă te temi 
ŞI îţi este ruşine să te uiţi după femei, dar în biserica lui Dumnezeu, unde 
Dumnezeu îți vorbeşte şi te ameninţă pentru aceste fapte, faci desfrânare şi 
săvârşeşti adulter chiar în timpul când auzi să nu faci acestea? Şi nu te 
cutremuri, nu te spăimântezi?” (Omilii la Matei, omilia LXXIII, III, în col. 
PSB, vol. 23, pp. 833-834) 


„N-am batjocori atât de mult biserica dacă am aduce în ea băligar, cât 
o batjocorim, cu vorbele noastre, grăind unii cu alții cât suntem aici de 
câştiguri, de afaceri, de neguţătorii, de cele ce n-au nici o legătură cu 
mântuirea noastră. Ar trebui să fie aici coruri de îngeri, să facem din biserică 
cer, să nu se ştie nimic altceva decât de rugăciuni necontenite, de tăcere 
desăvârşită pentru ascultarea slujbei şi a predicii”. (Omilii la Matei, omilha 
LXXXVIII, IV, în col. PSB, vol. 23, p. 989) 


„Locul acesta în care ne găsim nu-i pentru râs, nici nu ne-am adunat 
aici să râdem cu hohote, ci să suspinăm; şi prin acest suspin să moştenim 
împărăția cerurilor. Când stai înaintea împăratului acestuia pământesc, nici 
nu îndrăzneşti să zâmbeşti; dar când stai în biserică, unde este Stăpânul 
îngerilor, nu stai cu cutremur, nici cu cuviință, ci râzi şi de multe ori te 
mânii. Nu te gândeşti că Îl mânii prin asta mai mult decât prin celelalte 
păcate ale tale?” (Omilii la Matei, omiha VI, VI, în col. PSB, vol. 23, p. 86) 


„... nu este slobod nici a grăi cineva către vecinul său în biserică, fie 
că l-ar avea de prieten de multă vreme, ci acestea se fac afară de biserică.” 
(Comentariile sau Tâlcuirea Epistolei întâi către Corinteni, omilha XXXVI, 
p. 392) 


„+... doar Biserica nu este bărbierie, nici dugheană de mirodenu sau 
vreo altă prăvălie din târg, ci loc al îngerilor, loc al arhanghelilor, palatul lui 
Dumnezeu, însuşi cerul. Deci după cum dacă cineva ţi-ar deschide cerul şi 
te-ar băga acolo, tu nu ai cuteza a grăi, fie chiar de ai vedea pe tatăl tău sau 
pe fratele tău, tot aşa şi aici nimic nu trebuie a grăi decât cele duhovniceşti. 
Căci şi cele de aici sunt cer, iar de nu crezi, priveşte la această masă sfântă şi 
adu-ţi aminte pentru ce s-a pus aici şi din ce pricină. Gândeşte-te cine este 
cel ce stăpâneşte aici, cutremură-te chiar şi mai înainte de vreme. Căci 
văzând cineva numai scaunul împăratului, se mişcă cu sufletul, așteptând 
ieşirea împăratului. Deci şi tu, chiar şi mai înainte de acel timp înfricoşat, 
ridică-te, şi mai înainte de a vedea ridicându-se vălul sau catapeteasma, şi 
ceata îngerilor mergând înainte, ridică-te, zic, la cer.” (Comentariile sau 
Tâlcuirea Epistolei întâi către Corinteni, omilia XXXVI, p. 392) 


„„... când auzi pe Prorocul zicând: Acestea zice Domnul, depărtează-te 
de pământ, ridică-te şi tu la cer, gândeşte-te cine este cel ce-ţi grăieşte prin 
acela. Când te găseşti în teatru înaintea vreunui comedian caraghios sau a 
vreunei femei curve ce se sluțeşte, şi când atâta lume este de faţă, se dă 
multă băgare de seamă celor ce vorbesc, este multă linişte, deşi nimeni nu 
porunceşte a tăcea, nici vuiet nu se aude, nici strigare, şi nici măcar un 
murmur cât de mic — iar când Dumnezeu ne grăieşte din ceruri de nişte 
lucruri atât de înfricoşate, noi ne găsim mai în nesimţire decât câinii şi nu 
avem către Dumnezeu nici măcar atâta sfială pe câtă avem către o femeie 
curvă? 


V-aţi cutremurat poate auzind acestea? Deci cu atât mai mult să vă 
cutremurați făcându-le. Ceea ce Pavel a zis pentru cei ce treceau cu vederea 
pe cei săraci şi mâncau singuri: Au doară nu aveți casă ca să mâncaţi şi să 
beți? Sau pre Biserica lui Dumnezeu defăimați, şi ruşinaţi pre cei lipsiţi? — 
dați-mi voie şi mie a o spune despre cei ce fac vuiet aici şi vorbesc: Nu aveţi 
case unde să fleoncăniţi? Sau defăimați Biserica lui Dumnezeu şi stricați şi 
pe cei ce voiesc a fi înţelepţi şi liniştiți? Dar este plăcut ca prietenul să vă 
vorbească ca unor cunoscuţi? Nu împiedic aceasta, însă în casă, în piaţă sau 
la baie facă-se aceasta, căci biserica este un loc nu de voroave, ci de 

învățătură.” (Comentariile sau Tăâlcuirea Epistolei întâi către Corinteni, 
omilia XXXVI, p. 393) 


„Dar nu poți fi liniştit, nu poţi tăcea? Apoi atunci ieşi afară, ca nu 
cumva să te faci vătămător şi altora. Căci un singur glas trebuie a fi în 
biserică, ca al unui singur trup. Pentru aceea şi citeţul singur grăieşte, şi 
chiar cel ce are episcopia — Episcopul — stă nemişcat şi în tăcere. Şi psaltul 
cântă singur — chiar dacă toți 1-ar ține isonul — şi glasul îi iese ca dintr-un 
singur trup, şi cel ce grăieşte, singur grăieşte.” (Comentariile sau Tâlcuirea 
Epistolei întâi către Corinteni, omilia XXXVI, p. 394) 


„Ştiţi, de bună seamă, că adesea, pe când Dumnezeu vorbeşte cu noi 
prin gura Proorocului, noi ne întindem cu vecinul la sfat despre lucruri care 
nu ne privesc deloc. Dacă, aşadar, lăsând pe toate celelalte, ar vrea să ne 
ceară socoteală numai pentru acest păcat, ce nădejde de mântuire am avea? 
Şi să nu-ți închipui că greşeala aceasta e mică; dacă vrei să-ți dai seama de 
mărimea €1, cerceteaz-o la oameni şi atunci vei vedea cât de mare e păcatul. 
Cutează, când îţi vorbeşte ocârmuitorul, sau dacă vrei, unul din prietenii mai 
de seamă, să-l laşi şi să agrăieşti pe sluga ta, şi atunci vei vedea cât de mare 
e greşeala ce-o faci față de Dumnezeu. Dacă cel astfel jignit e vreun om mai 
vestit, îţi va cere şi socoteală pentru batjocura ce 1-ai făcut; ci Dumnezeu, 
căruia în fiecare zi 1 se aduc asemenea jigniri, ba chiar şi mai mari, şi nu 
numai de către unul, doi sau trei oameni, ci aproape de către toţi, suferă şi e 
îndelung răbdător nu numai cu acestea, ci şi cu altele mult mai grele.” 
(Predicile despre statui, Partea a II-a, predica a XX-a, pp. 180-181) 


„Dacă, de pildă, Dumnezeu îţi va cere socoteală pentru 
nepăsarea sau necuviinţa pe care o arăţi la slujbele bisericii, ce vei 
face? lată, în ceasul când îţi vorbeşte Dumnezeu, tu, în loc să te rogi, 
ai început cu cel de lângă tine o discuţie în şoaptă, despre lucruri 
nefolositoare. Şi chiar dacă Dumnezeu ar trece cu vederea toate 
celelalte păcate ale noastre, acesta e de ajuns pentru a pierde 
mântuirea. Să nu crezi că e o greşeală mică. Pentru a pricepe 
gravitatea lui, gândeşte-te ce se întâmplă în cazul analog al oamenilor. 
Să presupunem că discuţi cu o persoană oficială sau cu un prieten 
bun de-al tău. Şi în vreme ce aceea îți vorbeşte, tu întorci capul cu 
nepăsare şi începi să discuţi cu altcineva. Cei cu care vorbeşti nu va fi 
jignit de această necuviință a ta. Nu se va mânia? Nu-ţi va cere 
socoteală? Dumnezeu însă, deşi este jignit în fiecare zi, într-un 

mod mult mai rău, şi nu numai de doi-trei oameni, ci aproape de noi 
toți, ne îngăduie cu îndelungă-răbdare.” (Din vol. Problemele 
vieţii, pp. 168-169) 


„Să stăm cu frică şi cu cutremur, cu ochii plecaţi în Jos, dar cu sufletul 
ridicat în sus. Să suspinăm, fără să ni se audă glasul, dar cu inima să ne 
bucurăm. Oare nu vedeţi cât de nemişcaţi stau cei ce sunt lângă împăratul 
acesta pământesc, trecător şi muritor? Nu scot o vorbă, nu se clintesc, nu 
aruncă ochii ici şi colo, ci stau înfricoşaţi, trişti şi plini de cutremur. Ia pildă 
de la ei, omule, şi te rog să te înfățişezi înaintea lui Dumnezeu aşa cum te-ai 
duce înaintea împăratului celui pământesc. Dar trebuie să te înfățişezi cu 
mult mai multă frică înaintea împăratului celui ceresc. Acestea vi le-am spus 
adeseori şi nu voi înceta a vi le spune, până ce nu voi vedea că v-aţi 
îndreptat.” (Omilie despre pocăință şi despre cei ce pleacă de la Sfânta 
Liturghie..., în vol. Din ospățul stăpânului, pp. 187-188) 


„Numai acela este la Biserică, care petrece în mod vrednic cu cuvântul 
şi gândul. Acela care are iarăşi viaţa lui stricată şi este cu cei mulți unit, deşi 
este trupul lui aici şi gândul lui afară, folos nu are.” (Din vol. Mărgăritarele 
Sfântului loan Gură de Aur, p. 13) 


„Eu vă conjur, eu vă rog, nu plecați de la biserică; şi când sunteţi 
aici păziți-vă de a râde. Să ne ţinem noi aici cu totul timizi şi 
cutremuraţi, cu ochii plecaţi, cu sufletul înălțat, cu gemete tăcute şi cu 
o inimă inundată de bucurie.” (Din vol. Bogăţiile oratorice, p. 202) 


BISERICA (nefrecventarea bisericii - pretexte) 


„Căci dacă cineva alege ca scuză grijile, nelimiştile vieți, şi că ei sunt 
obligaţi să-şi ocupe mult timp cu afacerile publice şi casnice, mai întâi le 
vom răspunde, că aceasta nu este o greşeală mică, de a se lăsa înlănțuit de o 
aşa de mare mulțime de griji şi de a se lega aşa de tare de lucrurile veacului, 
încât ei nu pot da un pic de timp, nici la acea înclinare care este mai 
necesară; în al doilea rând, că acestea sunt pretexte zadarnice, minciuni şi 
scuze urâte, ceea ce dovedeşte în mod văzut lunga lor vorbire cu prietenii, 
timpul pe care-l pierd la teatre, şi la spectacolele de curse de cai, la care ci îşi 
petrec adesea zile întregi, fără a motiva vreodată mulțimea grijilor. Când 
este vorba de aceste mizerabile amuzări, n-aveţi grijă să vă scuzaţi şi n-aveţi 
timp de pierdut, dar dacă trebuie să vă aplecaţi spre lucrurile divine, ele vă 
par aşa de în plus şi atât de dispreţuite, încât considerați că ele nu valorează 

ca una din grijile voastre; dar oamenii care au asemenea sentimente sunt 
vrednici să mai respire încă sau să vadă soarele?” (Comentar la Evanghelia 
de la Ioan, omiha XI, 1, p. 53) 


„Puţini au venit azi la biserică! De ce oare? Prăznuim pomenirea 
mucenicilor, şi nimeni n-a venit la noi. Oare lungimea drumului i-a 
trândăvit? Dar, mai bine spus, nu lungimea drumului, ci trândăvia lor 1- 
a împiedicat. După cum nimic nu-l poate împiedica pe cel cu tragere de 
inimă şi cu voinţa trează, tot aşa, orice îl poate împiedica pe cel trândav 
şi descurajat. Mucenicii şi-au vărsat sângele lor pentru adevăr, iar tu te 
sperii de un drum scurt? Aceia şi-au dat viața pentru Hristos, iar tu nu 
vrei să ieşi afară din oraş pentru Stăpânul? Stăpânul a murit pentru tine, 
iar tu pregeți pentru El? E pomenirea mucenicilor, şi tu te trândăveşti, 
te descurajezi? Ar trebui să fii aici, ca să vezi pe demon biruit, pe 
mucenic biruitor, pe Dumnezeu slăvit şi Biserica încununată. Dar 
pretextul lor e acesta: 

- Sunt păcătos, spun ei, şi nu pot să vin la biserică! 

- Dar tocmai pentru că eşti păcătos, vino, ca să nu-ți pierzi 
mântuirea. Spune-mi, te rog, care om e fără de păcate? Pentru asta, 
jertfa şi Biserica, pentru asta, rugăciunile şi postul, pentru că sunt multe 
rănile sufletului. Pentru asta s-au descoperit împotriva lor şi leacurile şi 
s-a făcut leac potrivit pentru fiecare din rănile sufletului. Ai Biserica! 
Ea aduce jertfe! Ai rugăciunile Părinților, dăruirea Sfântului Duh, 
pomenirile mucenicilor, adunarea sfinţilor şi multe la fel cu acestea, 
care te pot ridica din păcat la dreptate. Ce iertare poţi avea când nu vii 
să te rogi mucenicilor? Nici un necaz nu-i pe drumul ce duce la 
biserică, şi totuşi ai fost împiedicat de a te uni cu mucenicii. Vrei să 
spui că te împiedică grijile vieţii? Păcatul e însă şi mai mare. Pentru ce 
nu împrumuţi lui Dumnezeu puțină vreme, ca să primeşti întreaga zi?” 
(Cuvânt la Petru Apostolul şi Ilie Proorocul, |, în vol. Predici la 
sărbători împărăteşti şi cuvântări de laudă la sfinți, p. 545) 


„Învinovăţiţi vara, căci aud pe unii făcând aceasta şi zicând: Căldura 
acum este prea mare, zădujul este nesuferit, nu putem să ne strângem şi să 
ne înghesuim într-o adunare prea mare, ne umplem de sudoare şi de 
năduşeală;, când ziceţi aceasta, în adevăr mie-mi este ruşine de voi, căci 
acestea sunt vorbe femeiești, de nimica şi fără putere. Este o adevărată 
ruşine măcar a răspunde la astfel de dezvinovăţiri, dar totuşi trebuie să facem 
aceasta; căci dacă voi nu vă roşiți a spune acestea, cu atâta mai puţin trebuie 
să roşim noi de a vă răspunde. Deci, ce să vă răspundem noi la aceste 

pricinuiri? Eu vă voi aminti istoria celor trei bărbați din cuptorul cel cu foc, 
care în mijlocul flăcărilor ce-i înconjurau din toate părțile, ce se atingeau de 
gura şi de ochii lor şi amenințau a-i înăbuși, totuşi n-au încetat a aduce 
Domnului Dumnezeu cântarea cea sfântă a laudei, în mijlocul focului îl 
lăudau mai veseli decât pe o drăgălaşă pajişte. Pe lângă aceasta vă voi aminti 
de Daniil şi de groapa leilor din Babilon, încă şi de o altă groapă plină de 
noroi, care era aproape să înăbuşească pe profetul Ieremia. Pe cei ce vor să 
dezvinovăţească nevenirea lor la Biserică prin arşiţă, îndată îi voi duce de la 
această groapă la temniţă şi le voi arăta cum Pavel şi Syla sunt încătuşaţi 
acolo, plini de vânătăi şi de răni, cu trupul sfâşiat de mulțimea loviturilor, 
cum ei totuşi în mijlocul nopţii cântau laude lui Dumnezeu şi săvârşeau prea 
sfânta lor priveghere. Toţi aceşti sfinți din cuptorul cel înfocat, din groapa 
leilor, din temniță, din cătuşi şi din tot felul de pătimiri nespuse, niciodată nu 
s-au îngreuiat de toate acestea, ci le-au suportat cu o râvnă neobosită, într-o 
evlavie arzătoare şi preamărire a lui Dumnezeu. Noi însă, care nici măcar o 
mică parte din pătimirile acelor sfinți nu am răbdat, am vrea să ne lăsăm de 
îngrijirea mântuirii sufletelor noastre pentru căldură, pentru puţină arşiţă şi 
sudoare, a ne feri de adunările servirii dumnezeieşti, şi în locul lor să ne 
amestecăm în societățile cele pierzătoare, care nu au în sine nimic sănătos? 
Nu este aceasta o nebunie? Cuvântul lui Dumnezeu este o rouă atât de 
plăcută şi drăgălaşă, iar tu vorbeşti de arşiţă? Hristos zicea curat: Apa pe 
care Eu o dau omului, se va face într-insul izvor săltător întru viaţa cea 
veşnică (In. 4, 1, 4); şi iarăşi: Cel ce crede întru mine, precum a Zis Scriptura 
— râuri de apă vie vor curge din pântecele lui (In., 7, 38). Când ai tu 
izvoarele şi râurile cele duhovniceşti, spune-mi, te mai temi de arşiţa cea 
trupească? Când este vorba de târg, unde este aşa de mare zgomot, aşa de 
cumplită înghesuială şi aşa de nesilnică arşiță, nu te aperi cu căldură, şi 
totuşi nu poți zice, că în târg suflă numai vânt plăcut şi răcoros, iară aici în 
Biserică s-a strâns tot pripecul şi arşița. Mai degrabă este cu totul 
dimpotrivă, căci Biserica este podită cu pietre răcoroase, împotriva razelor 
soarelui ea este apărată prin ziduri şi acoperământ şi prin bolți înalte, acolo, 
din contră, fiecare loc este expus razelor celor arzătoare ale soarelui, pe 
lângă aceea, acolo domneşte o înghesuială cumplită, mult fum şi praf, şi încă 
multe altele, care pricinuiesc greutăți. Din aceasta vedem că astfel de 
pricinuiri şi dezvinovățiri ale nevenirii la Biserică, precum le-am pomenit 
cu, trebuie a le însuşi lenevirii şi moleşirii sufletului care nu este încălzit de 
flacăra Sfântului Duh.” (Cuvânt la Sfânta şi Marea Marţi, în vol. Omilii la 
Postul Mare..., pp. 124-126) 

„Puţini sunt aceia care vin la biserică. Care este, oare, cauza 
acestui fenomen? Prăznuim pomenirile sfinţilor şi aproape nimeni nu apare 
în biserică. Se pare că distanţa îi duce pe creştini la nesârguință; sau poate 
că nu distanţa, ci doar nesârguinţa îi împiedică. Fiindcă, aşa cum nimic nu-l 
poate împiedica pe cel care are bunăvoință şi râvnă de a face ceva, la fel şi 
nesârguința, trândăvia şi amânarea, pe toate le pot împiedica. 

Mucenicii şi-au vărsat sângele pentru Adevăr, şi tu socoteşti o aşa 
mică distanță? Acera şi-au jertfit viaţa pentru Hristos şi tu nu vrei să te 
osteneşti deloc? Domnul a murit pentru tine şi tu Îl nesocoteşti? 
Prăznuim pomenirile sfinţilor şi ție ţi-e greu să vii la biserică, preferând să 
stai acasă? Şi totuşi trebuie să vii, ca să vezi cum diavolul este biruit, cum 
Sfântul biruie, cum Dumnezeu este slăvit şi Biserica triumfă. 

Dar Sunt păcătos, vei spune, şi nu îndrăznesc să mă întâlnesc cu cei 
sfinți. Tocmai pentru că eşti păcătos, vino aici, ca să devii drept. Sau nu 
cumva nu ştii că şi cei care stau în fața sfântului jertfelnic au săvârşit 
păcate? Şi noi, care vă învăţăm de la amvon, suntem păcătoşi. Dar nu 
deznădăjduim, fiindcă Dumnezeu este iubitor de oameni. De aceea 
a iconomisit ca şi preoţii să sufere de anumite patimi, încât să înţeleagă 
neputinţa omenească şi să-i ierte pe ceilalți. 

Ce trist! La baluri şi la distracții alergăm binevoitori. Prostule 
cântecelor le ascultăm cu plăcere. Necuviinţele actorilor le privim ceasuri 
întregi, fără să ne plictisim. Şi doar atunci când vorbeşte Dumnezeu, prin 
gura proorocilor şi a apostolilor, căscăm, ne scărpinam şi ne ia cu 
ameţeală. Dar şi pe hipodromuri, cu toate că nu există acoperiş pentru a-i 
adăposti de ploaie pe privitori, mulți aleargă ca turbaţii, chiar şi când 
plouă torențial, chiar şi când vântul le răvăşeşte pe toate. Nu socotesc nici 
vremea rea, nici gerul, nici distanța. Nimic nu-i poate ține acasă, însă 
când e vorba să meargă la biserică, atunci şi o ploaie măruntă le devine 
piedică. Şi dacă-i întrebi cine este Amos sau Ahab, câţi prooroci şi 
apostoli sunt, nu-şi pot deschide gura. Dar despre cai şi călăreţi, despre 
sofişti şi oratori, despre cântăreţi şi actori pot să te informeze înde- 
amănunt. Ce situaţie e asta?” (Din vol. Problemele vieții, pp. 165- 
166) 


„Cât despre cei care nu vin deloc la slujbe, aş vrea să ştiu 
unde se află în acel ceas sfânt. Dar cred că ştiu bine asta. Sau se 
ocupă cu lucruri necuvioase şi zadarnice, sau sunt afundați în 
grijile lumeşti. În ambele situaţii însă, sunt de neiertat. Pentru primii 
acest lucru este vădit şi nu mai are nevoie de dovezi. Dar şi ultimii, 
care aduc ca justificare pentru absenţa lor treburile familiale, şi aceştia 

sunt de neiertat, pentru că preferă pe cele pământeşti în locul celor 
cereşti, pe cele trecătoare în locul celor veşnice, pe cele materiale în 
locul celor duhovniceşti.” (Din vol. Problemele vieții, p. 169) 


„Adevărat vrei să zici că este sărăcia piedică şi oprelişte Bisericii 
(frecventării ei- n.n.), dar această pricină ce ai spus-o nu este cu cale pentru 
că în săptămână sunt şapte zile, pe care le-a împărțit Dumnezeu cu noi şi nu 
a luat pentru El mai multă parte şi nouă ne-a dat mai puțin, nici în mod egal 
nu le-a împărțit, încă nici trei zile n-a luat ca să ne dea nouă iarăşi trei. Şi ţie, 
creştine, ţi-a dăruit şase, iar Lui şi-a lăsat numai una. Iar tu nici în această zi 
nu eşti bucuros să fii liber de grijile lumeşti ca să-ți fie auzul slobod şi 
deschis, spre ascultarea Sfintei Scripturi, ci faci lucrul ce-l fac toți furii de 
cele Sfinte, adică cei ce fură Sfintele Odoare din biserică, de vreme ce 
îndrăzneşti să răpeşti şi această sfântă zi, care este aleasă şi dăruită spre 
ascultarea Sfintei Scripturi, să o cheltuieşti în grijile şi treburile cele deşarte? 
Dar ce zic eu de zile întregi? Numai ce a făcut văduva milostenia, fă şi tu în 
vremea zilei acesteia şi precum a dat ea doi fileri şi multă dragoste a 
dobândit de la Dumnezeu, aşa şi tu dă împrumut lui Dumnezeu două ceasuri 
şi EI va aduce în casa ta mii de agoniseli bune. Iar de nu vrei să te laşi deloc 
de lucrurile lumeşti şi să cheltuieşti din zi puţină vreme pentru Dumnezeu, 
păzeşte-te să nu pierzi toată osteneala ta şi toată agoniseala vieții tale, pentru 
că ştie Cunoscătorul de inimi când nu-L băgăm noi în seamă, să risipească 
într-o clipă de ceas câte lucruri sunt adunate în mulţi ani (...) Daro, 
frățiorule, ce lucruri putem să te învăţăm mai înainte de câte trebuie 
creştinului să facă, de vreme ce numai o dată sau de două ori vii aici într-un 
an; pentru suflet să te învăţăm, pentru trup, pentru Împărăţia Cerului, pentru 
munca cea nesfârşită, pentru matca focului, pentru îndelungă răbdarea lui 
Dumnezeu, pentru iertare, pentru pocăință, pentru botez, pentru lumea cea 
de sus şi de Jos, pentru firea cea omenească, pentru cea îngerească, pentru 
răutatea dracilor, pentru meşteşugirile diavolilor, pentru viață, pentru 
porunci, pentru dreapta credinţă (ortodoxă), pentru eretici. Că acestea şi mai 
multe decât atâtea se cade să le ştie tot creştinul şi să dea răspuns tuturor 
celor ce-l întreabă pentru acestea toate, dar voi nici o parte cât de mică nu 
puteți să învățați din acestea, pentru că veniţi foarte rar la biserică şi încă şi 
atunci când veniţi, nu veniţi pentru vreo smerenie sufletească, ci numai 
pentru obiceiul praznicului, alţii pentru vorbele şi adunarea prietenilor, iar 
bogaţii şi pentru mândrie şi trufie. Iar eu zic că de ar iubi cineva să ştie toate 
câte am zis mai sus, ar trebui să vină mai des la biserică, să asculte citirea 
Sfintei Scripturi şi aşa adevărat le-ar şti toate.” (Din vol. Mărgăritarele 
Sfântului loan Gură de Aur, pp. 80-81) 


288 


„Tare aş vrea să ştiu unde stau acum cei care n-au venit la sfânta 
slujbă, să ştiu ce 1-a oprit, ce i-a îndepărtat de această masă sfântă şi despre 
ce vorbesc! Dar, mai bine spus, o ştiu prea bine! Sau stau la taifas şi vorbesc 
despre lucruri de ruşine şi de batjocură, sau sunt țintuiți de griji lumeşti. 
Aceste două preocupări nu pot dobândi iertare şi duc la grea osândă. Despre 
cei dintâi nici nu trebuie să mai vorbesc, nici să dovedesc că n-au parte de 
nici o îndurare. Dar că nici aceia care ne spun că sunt prinşi cu treburile din 
casă, care ne spun că sunt tare ocupați şi care nu vor să le pună pe cele 
duhovniceşti înaintea celor lumeşti măcar o dată pe săptămână, când îi 
chemăm aici; dar că nici aceia nu pot dobândi iertare, o spune Evanghelia. 
Cei chemaţi la nunta cea duhovnicească au pus înainte tot aceste scuze: unul 
că şi-a cumpărat cinci perechi de boi, altul că şi-a cumpărat o țarină, altul că 
s-a însurat. Totuşi au fost pedepsiţi. Motivele pentru care nu au venit la 
nuntă păreau serioase. Dar când Dumnezeu ne cheamă, nu avem cuvânt de 
apărare. Întâi Dumnezeu, şi apoi treburile noastre, chiar cele de neapărată 
nevoie. Întâi să-L cinstim pe Dumnezeu, şi apoi să ne îngrijim de celelalte. 
Spune-mi mie, care slugă se îndeletniceşte cu treburile sale înainte de a-l 
sluji pe stăpân? Nu-i oare absurd să-i slujim cu atât respect şi atâta supunere 
pe oameni, la care stăpânia este un simplu nume, iar pe adevăratul Stăpân, 
nu numai Stăpân al nostru, ci şi al puterilor cereşti, să nu-L învrednicim nici 
de slujirea ce-o dăm celor ce sunt robi ca şi noi?” (Despre schimbarea 
numelor, cuv. IV, în vol. Despre schimbarea numelor. Despre răbdare. 
Despre milostenie..., pp. 60-61) 


BISERICA (nefrecventarea bisericii - gravitatea) 


„Tu însă, când îţi petreci timpul cu femeile de la orchestră şi cu 
comedianții din teatru, nu pui înainte niciodată frica de căpetenii sau sila 
slujbei ostăşeşti, iar când vă chemăm la biserică, atunci găsiți mii de piedici. 
Şi ce vei spune în ziua aceea, când vei vedea flacăra şi râurile cele de foc, şi 
legăturile cele nedezlegate, şi vei auzi plângerea şi scrâşnirea dinților?” 
(Comentariile sau Tălcuirea Epistolei întâi către Corinteni, omilia V, p. 53) 


„Ce apărare mai putem avea, ce iertare, când EI se pogoară din ceruri 
pentru noi, iar noi nu venim nici de acasă până la El? Când magii, nişte 
oameni barbari şi de alt neam, aleargă din Persia ca să-L vadă aşezat în iesle, 
ție creştine, îți este greu să mergi o mică bucată de drum, ca să te bucuri de 

vederea aceasta fericită?”. (Cuvântări împotriva anomeilor, cuv. VI, în vol. 
Cuvântări împotriva anomeilor. Către iudei, p. 100) 


„Puneţi înaintea oricărei ocupaţii, a oricărei griji venirea la biserică. 
Te întreb: Câştigi atât când lipseşti de la Sfânta Liturghie cât pierzi şi tu şi 
toată casa ta? De-ai câştiga, când lipseşti de la biserică, o comoară întreagă 
plină de aur, tot pierzi mai mult decât câştigi, şi cu atât mai mult cu cât cele 
duhovniceşti sunt mai bune decât cele trupeşti. Acestea, de-ar fi numărate, 
de-ar curge de pretutindeni, totuşi nu călătoresc împreună cu noi în viaţa cea 
de dincolo, nici nu se mută cu noi în cer, nici nu stau înaintea scaunului celui 
înfricoşător de judecată, ci, de multe ori, chiar înainte de sfârşitul nostru, se 
duc şi ne părăsesc; dar chiar de-ar rămâne până la sfârşitul vieţii noastre, 
moartea le pune negreşit capăt. Comoara cea duhovnicească, dimpotrivă, 
este o avere ce nu ne poate fi furată; merge cu noi oriunde; când călătorim 
din lumea aceasta dincolo, ea ne urmează şi ne dă mare îndrăznire înaintea 
scaunului de judecată”. (Cuvântări împotriva anomeilor, cuv. XI, în vol. 
Cuvântări împotriva anomeilor. Către iudei, p. 177) 


„Desfrânatul, îngâmfatul sau altul, care are un alt păcat, venind des la 
biserică şi ascultând mereu învăţătura, se izbăveşte de păcatul lui şi-şi 
recapătă sănătatea; dar cel care se desprinde de Biserică, cel care se 
depărtează încetul cu încetul de învăţătura Părinților, cel care fuge de 
spitalul cel duhovnicesc, chiar dacă i se pare că e sănătos, va cădea totuşi 
iute în boală”. (Către iudei, cuv. III, 2, în vol. Cuvântări împotriva 
anomeilor. Către iudei, p. 276) 


„NI se pare că n-am isprăvit nimic, când ne-am dat osteneala de a vă 
îndemna să fiți mai osârdnici cu vizitarea adunării, unde se face slujirea cea 
dumnezeiască; căci iarăşi Biserica este deşartă şi părăsită de fiii ei. De aceca, 
eu iarăşi trebuie să vă îngreunez şi să vă fiu povară, pe de-o parte dojenind 
pe cei de față, pe de alta probozind pe cei ce lipsesc. Pe aceştia din urmă, 
pentru că rămân în lenevire şi în uşurătatea minţii lor, iară pe voi, pentru că 
nu vă îngrijiţi cu râvna cuvenită pentru mântuirea confraților voştri.” 
(Cuvânt la Sfânta şi Marea Marţi, în vol. Omilii la Postul Mare..., p. 119) 


„Ce gândiţi voi, câte dureri simt eu, când observ că în zilele de 
sărbători mulțimea cea mare se aseamănă cu valurile cele nenumărate ale 
mării, iară acum nu se arată la slujirea de Dumnezeu nici a suta parte din 
acea mulțime? Unde sunt acum aceia care ne îmbulzesc în zilele de 

sărbători? Eu îi caut, îi jelesc acum, gândind câţi dintre dânşii iarăşi se duc la 
pieire după ce au fost mântuiți odată, cât de mulți frați văd eu lipsind, cât de 
mic este numărul celor ce doresc mântuirea şi ce mare parte a Bisericii se 
aseamănă unui trup mort şi nemişcat.” (Cuvânt la Sfânta şi Marea Marţi, în 
vol. Omilii la Postul Mare..., pp. 122-123) 


„Aş vrea, dacă aş putea, să vă arăt sufletele celor care nu 
merg la biserică, care nu participă la Sfintele Taine, care nu-L ascultă 
pe Dumnezeu; şi le-aţi vedea murdare şi respingătoare. Aşa cum 
trupurile nespălate sunt pline de mizerie şi duhoare, la fel şi sufletele 
care nu se curăţesc prin spovedanie, prin Sfânta Împărtăşanie şi prin 
învăţătură duhovnicească, sunt pătate de păcat. Aşa cum ogoarele 
nearate se umplu de buruieni, la fel şi sufletele necultivate 
duhovniceşte se umplu de mărăcinii răutăţi. 

Dacă noi, care mergem la biserică, participăm la Sfintele Taine 
şi ascultăm Evanghelia, cu greu ne înfrânăm mânia, cu greu ne 
izgonim invidia din inimă, cu greu ne controlăm instinctele păcătoase, 
cu greu ne împotrivim poftelor rele, cu greu domesticim fiarele 
sălbatice ale patimilor, atunci ce se vor face cei care nu calcă aproape 
niciodată pe la biserică?” (Din vol. Problemele vieții, pp. 169- 
170) 


„lar la Dumnezeu învăţându-ne prin prooroci şi prin psalmi, căscăm şi 
dormităm, iar la inimă avem vifor, iar la cap întunecare, iar la alergăturile de 
cai, când mergem să privim unde nu este nici un acoperământ de perete, de 
s-ar şi întâmpla să-i lovească cu vreo vijelie în obraz, ei îngăduiesc ca nişte 
îndrăciți şi rabdă uneori gerul, alteori zăduful, după cum este vremea şi 
depărtarea căii nu-i osteneşte şi nu-i oboseşte şi nu-i opreşte nici o nevoie. 
Dar la biserică când vrem să mergem, toate ni se fac sminteală, şi ploaia şi 
calea. lar când ne-ar întreba cineva cine este tatăl proorocului Isaia sau 
Avdie sau a altui prooroc sau din Apostoli, nicidecum nu ştie să răspundă. 
lar pentru carele cailor, care merg la alergări, răspund cu multă socoteală 
despre armele ştiutorilor, avocaţilor şi retorilor. Şi cine să le laude şi să 
îngăduiască acestea, spune-mi?” (Din vol. Mărgăritarele Sfântului Ioan 
Gură de Aur, pp. 9-10) 

„Căci precum pământul ce nu se ară se înţeleneşte şi se umple de 
mărăcini, aşa şi sufletul care nu aude cuvântul lui Dumnezeu şi învățătura 
duhovnicească, răsare tot mărăcini şi ciulini, adică se naşte tot felul de păcat 
în inima noastră. Că de vreme ce noi în toate zilele auzim citania 

Scripturilor, a Proorocilor şi a Apostolilor şi de-a pururea cântăm 
dumnezeieştile canoane şi abia cu mare nevoie fugim de patimile noastre, 
abia potolim mânia, abia gonim urgia, pizma, şi pofta cea rea, abia contenim 
fiarele cele fără ruşine, adică gândurile cele rele ale diavolilor, dar cei ce 
niciodată n-au dobândit această vindecare a învăţăturii, ce nădejde a 
mântuirii vor avea? Căci precum cel ce iese de la adăpostire pretutindeni 
rătăceşte, la fel şi cel ce pierde lumina lui, în multe locuri se împiedică şi 
cade.” (Din vol. Mărgăritarele Sfântului loan Gură de Aur, pp. 12-13) 


„Mai poate fi oare îndurat acest lucru? Mai poate fi oare îngăduit? Pe 
zi ce trece vin tot mai puţini oameni la biserică. Plin este oraşul de oameni, 
ŞI biserica este goală! Plină piața, teatrele şi locurile de plimbare, iar casa lui 
Dumnezeu pustie! Dar, mai bine zis, dacă e să spun adevărul, pustiu este 
oraşul e oameni şi plină biserica! Că nu trebuie să numim oameni pe cei din 
oraş şi din piaţă, ci pe voi, cei din biserică! Nu pe cei trândavi, ci pe voi, cei 
râvnitori! Nu pe cei ce se dau în vânt după cele din lume, ci pe voi, care 
alegeți cele duhovniceşti în locul celor pământeşti.” (Despre schimbarea 
numelor, cuv. LI, în vol. Despre schimbarea numelor. Despre răbdare. 
Despre milostenie..., p. 7) 


„Ce vom spune noi despre cei ce rătăcesc departe de această sfințită 
turmă, despre cei ce sunt departe de această casă părintească, pe uliţe şi 
maidane, ca nişte copii leneşi şi obraznici? Da, copiii care părăsesc casa 
părintească rătăcesc departe de casă, afară, pe maidane şi-şi pierd ziua cu 
jocuri de copii, de aceea astfel de copii îşi pierd adesea şi viaţa şi libertatea; 
iar dacă se întâmplă să cadă în mâinile unor ticăloşi, sau ale unor hoţi, 
adesea plătesc cu moartea lenevia lor. Acei ticăloşi îi prind, le iau podoabele 
de aur, iar pe copii îi îneacă în râu sau îi duc în ţări străine, dacă vor să se 
poarte cu ei mai omeneşte! În acest mod copiii îşi pierd libertatea. Tot aşa 
păţesc şi cei ce nu vin la biserică. Atunci când rătăcesc departe de casa 
părintească şi de petrecerea de aici, dau de gurile ereticilor şi de limbile 
duşmanilor adevărului; apoi aceştia, ca nişte ticăloşi şi hoţi, le fură podoaba 
de aur a credinței şi-i îneacă iute; nu-i aruncă în râu, ci-i îneacă prin 
învățăturile lor tulburi şi pline de miros urât.” (Despre schimbarea numelor, 
cuv. I, în vol. Despre schimbarea numelor. Despre răbdare. Despre 
milostenie..., p. 9) 


„O, de v-ar fi cu putinţă să intrați în cugetul celor care lipsesc de la 


biserică, atunci ați vedea bine de câte răni sunt plini şi câți spini au! După 
cum un pământ care n-a fost lucrat de mâini de plugar înțeleneşte şi se 


292 


sălbăticeşte, tot aşa şi sufletul care nu se bucură de cuvântul duhovnicesc de 
învățătură, odrăsleşte spini şi ciulini. Dacă noi, care îi auzim în fiecare zi pe 
profeţi şi pe apostoli, abia de ne înfrânăm mânia, abia de ne potolim pofta, 
abia de scoatem din noi puroiul invidiei, dacă noi, care adormim patimile 
noastre cu cântecele dumnezeieştilor Scripturi, abia de domolim fiarele cele 
fără de ruşine, spune-mi mie: ce nădejde de mântuire să mai aibă cei care 
niciodată nu se bucură de aceste leacuri şi nici nu aud înțelepciunea cea 
dumnezeiască? Aş dori să pot arăta ochilor voştri sufletul lor, ca să vedeți că 
e murdar, întinat, negru, josnic şi lipsit de îndrăznire! După cum cei care nu 
fac baie au trupurile pline de multă murdărie şi necurăţenie, tot aşa şi cei 
care nu-şi scaldă sufletul cu cuvintele de învățătură duhovnicească au pe ei 
pete mari de păcate. Baie duhovnicească sunt cele de aici; ele curăță cu 
căldura Duhului toată murdăria.” (Despre schimbarea numelor, cuv. IV, în 


vol. Despre schimbarea numelor. Despre răbdare. Despre milostenie..., pp. 
61-62) 


„De aceea ni se întâmplă toate împotriva voinţei noastre, şi în treburile 
noastre publice, şi în cele particulare, că nu ne îndeletnicim întâi cu cele 
duhovniceşti, şi apoi cu cele lumești, că am stricat rânduiala. De aceea s-a 
stricat şi şirul, ordinea firească a lucrurilor, de aceea toată viața noastră geme 
de tulburare.” (Către cei ce n-au venit la biserică; şi la cuvântul apostolic 
care zice: <<Dacă flămânzeşte duşmanul tău, dă-i pâine...>>, 3, în vol. 
Despre schimbarea numelor. Despre răbdare. Despre milostenie..., p. 109) 


BISERICA (neorânduiala din unele biserici) 


„Pe atunci şi casele erau biserici, pe când astăzi şi biserica este casă, 
sau mai drept vorbind, chiar mai rău decât orice casă. Căci într-o casă ar 
putea vedea cineva şi multă rânduială, fuindcă, de pildă, stăpâna casei şade 
pe scaun cu toată buna cuviinţă, şi slugile ies cu toată liniştea, şi fiecare 
dintre argaţi se îndeletniceşte cu ceea ce 1 s-a poruncit. Dar aici în biserică 
mare este vuietul, mare este tulburarea, şi cu nimic nu se deosebesc cele ale 
noastre de cele ce se petrec în cârciumă. Atât de mare este râsul, atât de mare 
vuietul, încât este tocmai ca la băi, ca cei ce strigă prin piaţă şi care fac un 
vuiet grozav.” (Comentariile sau Tâlcuirea Epistolei întâi către Corinteni, 
omilia XXXVI, p. 392) 


„Dar acum cu nimic nu se deosebeşte de piaţa târgului — şi dacă nu ar 
fi cam îndrăzneţ a spune, poate că nu se deosebeşte nici de scena teatrului — 

astfel că femeile ce se adună aici se împodobesc cu mai multă neruşinare 
decât cele desfrânate de la teatru. Din această pricină mulți din cei desfrânați 
sunt atraşi şi aici, şi dacă voieşte cineva a ispiti vreo femere şi a-i suci capul, 
nici un loc nu i se pare mai potrivit pentru aceasta ca biserica.” 
(Comentariile sau Tâlcuirea Epistolei întâi către Corinteni, omilha XXXVI, 
p. 391) 


BISERICA (şi statul) 


„Ea va fi totdeauna prima să dea Cezarului ceea ce este a 
Cezarului, însă ea nu este şi nu va putea fi niciodată lucrul (opera) 
Cezarului. 

Biserica - împărăția sufletelor, societatea constituită de 
Dumnezeu, plasată şi menţinută de Dumnezeu în mijlocul lumii, 
depozitară a puterilor lui Dumnezeu. Biserica conduce, legiferează, 
sancţionează legile sale, pedepseşte pe cei răzvrătiți ai ei, fără ca 
puterile publice să aibă vreodată dreptul să răpească guvernarea ei. 

Mai multă este puterea spirituală a Bisericii care devine cea mai 
solidă mărturie, salvarea cea mai sigură a societății civile. (...) 

Dacă în societatea civilă, puterea judecătorească este cinstită şi 
necesară, cu cât mai înalt, mai eficace este puterea spirituală care 
previne crima, pe când cealaltă nu poate decât s-o constate şi s-o 
pedepsească.” (Din vol. Bogățiile oratorice, pp. 118-119) 


„Oricare ar fi legislațiile omeneşti, voinţa lui Dumnezeu şi 
legea lui sunt de neschimbat.” (Din vol. Bogățiile oratorice, p. 244) 


BLÂNDEȚEA (definiţia) 


„Aceasta-i cu adevărat blândeţe! Nu eşti blând atunci când suferi în 
tăcere nedreptatea celor puternici, ci atunci când te pleci când eşti nedreptăţit 
de cei ce par mai mici ca tine. Atunci eşti într-adevăr blând; în cazul celălalt 
se poate spune că eşti blând, pentru că nu te poţi împotrivi puterii celui ce-ţi 
face nedreptate”. (Omilii la Facere, omiha LII, II, în col. PSB, vol. 22, 
p.187) 


„Blândeţea se cheamă nu când cineva ar avea nedreptate de la vreun 
puternic şi asupritor şi ar îngădui cu blândeţe, ci când ar avea nedreptate de 
la oamenii mici şi simpli şi, fiind necăjit de aceştia, ar răbda.” (Din vol. 
Mărgăritarele Sfântului loan Gură de Aur, p. 122) 

BLÂNDEȚEA (- mama tuturor bunătăţilor) 


„Învăţaţi de la Mine, spune Domnul, că sunt blând şi smerit cu inima 
şi veți afla odihnă sufletelor voastre. Blândeţea este mama tuturor 
bunătăților”. (Omilii la Matei, omilia XXXVIII, IV, în col. PSB, vol. 23, p. 
473) 


BLÂNDEȚEA (naşterea ei) 


„+... blândețea vine din dragoste.” (Tâlcuiri la Epistola întâi către 
Timotei, omila a XVII-a, p. 190) 


BLÂNDEȚEA (folosul) 


„Nimic nu-i mai tare ca blândeţea. După cum apa aruncată pe foc a 
stins de multe ori focul, tot aşa şi un cuvânt spus cu blândeţe stinge o mânie 
mai aprinsă decât cuptorul. Şi îndoit ne e câştigul. Câştigăm şi prin aceea că 
ne-am purtat cu blândeţe şi prin aceea că slobozim de tulburare mintea 
fratelui nostru, punând capăt mâniei. Te întreb: nu-l ţii oare, de rău, nu-l 
învinuieşti pe fratele tău când e mâniat şi te duşmăneşte? Pentru ce nu te 
străduieşti să te porți tu altfel decât el? Pentru ce vrei să-l mânii şi mai mult? 
Poţi, oare, stinge cu foc? Nu! Firea focului se împotriveşte. Tot aşa nici cu 
mânia nu poţi stinge mânia. Ce este apa pentru foc, aceea-i blândețea şi 
bunătatea pentru mânie”. (Omilii la Facere, omilia LVIII, V, în col. PSB, 
vol. 22, p. 254) 


„Căci nimic nu este mai vrednic decât blândeţea. Cu cuvântul blând 
frângi oasele, cu toate că ce este mai tare decât osul? Căci de va fi cineva 
vârtos şi neînduplecat, va fi biruit cu lesnire de cel ce se poartă cu el cu 
blândeţe.” (Cuvânt cum că este primejdios a merge la teatre imorale care 
provoacă la desfrânări,; cum că David, în cele ce a făcut lui Saul, a covârşit 
întru totul virtutea iertării; şi cum că a suferit cu blândeţe nedreptatea este 
la fel cu a da milostenie, în vol. Din ospățul stăpânului, pp. 136-137) 


BLÂNDEȚEA (nu întotdeauna este bună, ci când împrejurarea o cere) 


„Nici blândeţea nu e bună totdeauna, ci numai atunci când 
împrejurarea o cere. De aceea, dacă împrejurarea nu o cere, blândeţea 

ajunge slăbiciune, iar mânia, nesocotință.” (Cuvântul al VI-lea la 

Sfântul Apostol Pavel, în vol. Predici la sărbători împărăteşti şi 
cuvântări de laudă la sfinţi, p. 272) 


BLÂNDEȚEA (şi înţelepciunea) 


„Aceasta e pricina că Domnul nu ne-a poruncit să fim numai blânzi, 
dar nici numai înţelepţi, ci le-a unit pe acestea amândouă, ca ele să ajungă 
virtute, să ai înţelepciunea şarpelui, ca să te fereşti să nu fii lovit în ceea ce ai 
mai scump; dar să ai şi blândeţea porumbiţei, ca să nu te răzbuni pe cei ce te 
nedreptăţesc şi nici să pedepseşti pe cei ce uneltesc împotriva ta. Pentru că 
iarăşi nu-i de nici un folos înțelepciunea, dacă nu-i adaugi blândeţea. 

- Dar poate fi o poruncă mai grea ca aceasta? Nu-i de ajuns, oare că 
suferim răul ce ni se face? 

- Nu, răspunde Domnul. Mai mult; nu-ţi îngădui nici să te revolți! Aşa 
e porumbiţa! 

- Dar o astfel de poruncă este ca şi cum ai porunci unei trestii aruncate 
în cuptor să nu fie arsă de foc, ci să stingă focul. 

- Să nu ne tulburăm! Ucenicii Domnului au împlinit porunca, au dus-o 
la bun sfârşit şi au arătat prin faptele lor că au fost înţelepţi ca şerpii şi blânzi 
ca porumbeii. N-au avut altă fire, ci aceeaşi fire ca şi noi. Să nu socotească, 
dar, nimeni că sunt cu neputinţă de îndeplinit poruncile Domnului! Domnul 
cunoaşte mai bine decât toți firea lucrurilor; ştie că sălbăticia se stinge nu cu 
sălbăticie, ci cu blândeţea”. (Omilii la Matei, omiha XXXIII, II, în col. PSB, 
vol. 23, pp. 408-409) 


BLÂNDEȚEA (şi mila) 
„Sigur orice virtute este bună, dar virtutea şi mila trecând înaintea 
tuturor celorlalte, ele sunt acelea care arată că suntem oameni şi că noi ne 
deosebim de animale, ele ne fac egali cu îngerii. lată pentru ce ne vorbeşte 


adesea lisus Hristos despre această virtute şi ne recomandă să fim blânzi şi 
binevoitori.” (Comentar la Evanghelia de la loan, omilia LXI, 1, p. 305) 


BLÂNDEȚEA (şi smerenia) 


„Cel ce a fost învrednicit să vină sub acest jug şi a putut să înveţe de 
la Stăpânul să fie blând şi smerit cu inima, va dobândi deplina odihnă a 

sufletului său. Acest lucru este începutul“ mântuirii noastre. Cel ce a 
câştigat această virtute poate, fiind încă în trup, să se ia la întrecere cu 
puterile netrupeşti şi nu mai are nici o părtăşie cu cele din viața aceasta. 

Cel ce imită blândețea Stăpânului nu se mânie, nu se ridică împotriva 
aproapelui. Chiar dacă cineva îl va lovi, îi va spune: dacă am vorbit rău, dă 
mărturie pentru acest rău, dar dacă am grăâit bine, de ce mă baţi? Un., 18, 
23). Chiar de-l va numi demonizat, îi va răspunde: eu demon nu am; şi nimic 
din cele ce vin asupra-i nu-l va putea vătăma. Unul ca acesta disprețuieşte 
toată slava acestei vieți şi nimic din cele ce se văd nu-l va atrage. Fiindcă el 
va dobândi alți ochi. Cel ce este smerit cu inima niciodată nu va putea privi 
cu ochi răi bunurile aproapelui. Unul ca acesta nu va fi răpitor, nici lacom, 
nici nu va pofii vreun lucru, ci va risipi Chiar şi cele ale sale, arătând multă 
compătimire față de semenul de aceeaşi fire. Unul ca acesta nu sapă căsnicia 
altuia, căci venind sub jugul lui Hristos şi învățând să fie blând şi smerit cu 
inima, va avea întreaga virtute şi va păşi pe urmele Stăpânului.” (Prima 
cateheză către cei ce urmează a fi luminaţi, în vol. Cateheze baptismale, pp. 
35-36) 


BLESTEMUL (blestemarea cuiva - gravitatea) 


„Ce faci, omule? Îi ceri lui Dumnezeu să aibă milă de tine, 
iar tu îl blestemi pe celălalt? Nu te lăsa înşelat. Dacă nu vei ierta, nu 
vei fi iertat. Ştii lucrul acesta. Şi totuşi, nu numai că nu ierți, dar ÎL 
rogi pe Dumnezeu să nu ierte! Însă, dacă nu este iertat cel care iartă, 
cum va fi iertat cel care Îi cere lui Dumnezeu să nu ierte? Dacă 
este un lucru rău să ai duşmani, gândeşte-te cu cât mai rău este 
să-1 judeci şi să-i blestemi pe aceştia. Vei da socoteală pentru faptul 
că ai duşmani şi mai îndrăzneşti să-i judeci pe deasupra? În ceasul în 
care te rogi pentru milă şi pentru iertarea păcatelor, cum te va ierta 
Dumnezeu dacă Îi ceri să le facă rău altora?” (Din vol. Problemele 
vieţii, p. 201) 


„Pentru aceea nu este alt suflet mai pângărit şi limbă mai spurcată 
decât ceea ce blestemă pe fratele. Om eşti? Nu bori otravă ca şi scorpiile! 
Eşti om mai cinstit decât toate făpturile lui Dumnezeu? Nu te face şarpe şi 
fiară, că pentru aceea ţi-a dat Dumnezeu gura, ca să nu muşti ca şi câinele, ci 





57 Tâlcuirea Pr. Marcel Hancheş: Literal: capul. Prin urmare, înţelesul poate fi şi: acest 
lucru este elementul principal al mântuirii noastre. (n.s. 39, p. 35) 


297 


să îndulceşti pe alți fraţi cu cuvinte dulci.” (Din vol. Mărgăritarele Sfântului 
Ioan Gură de Aur, p. 157) 


BLESTEMUL (cei ce blestemă îşi fac loruşi rău) 


„Căci, fericitul acela (Sf. Arhidiacon Ștefan — n.n.) cu nedreptate toate 
le pătimea şi totuşi se ruga pentru ei cu căldură, în timp ce noi multe suferim 
după dreptate din partea duşmanilor noştri. Dar, dacă cel ce pătimea pe 
nedrept nu a îndrăznit a blestema şi, mai bine zis, n-a îndrăznit să nu se 
roage lui Dumnezeu, apoi cei ce pătimesc după dreptate, nu numai că nu se 
roagă pentru prigonitorii lor, ci îi şi blestemă — de ce osândă oare nu vor fi 
vrednici? Ţi se pare că pe acela îl loveşti, pe când adevărul este că împingi 
sabia în tine însuţi, nelăsând pe judecător să fie blând cu păcatele tale, prin 
cele ce-L întărâți pe El împotriva altora.” (Tâlcuiri la Epistola întâi către 
Timotei, omilha a VI-a, pp. 71-72) 


BLESTEMUL (cauzele blestemului) 


„De altfel, dacă strâmtoarea pricinuită de încercări şi de sărăcie ar fi 
pricina blestemelor, ar trebui ca toţi cei săraci să blesteme; dar nu este aşa, 
căci mulți oameni care trăiesc în cea mai neagră sărăcie mulțumesc 
necontenit lui Dumnezeu, iar alții, bogaţi şi cheflui, nu mai contenesc cu 
blestemul. Prin urmare, nu firea lucrurilor, ci voinţa noastră face şi una şi 
alta.” (Omilii la săracul Lazăr, cuvântul III, în vol. Omilii la săracul Lazăr. 
Despre soartă şi Providenţă..., p. 85) 


„Să nu spunem, dar, că sărăcia, boala şi mulţimea de nenorociri ne 
silesc să blestemăm. Nu sărăcia, ci nebunia; nu boala, ci nesocotinţa; nu 
mulțimea de nenorociri, ci lipsa evlaviei duce la blestem şi la păcat pe cei ce 
nu iau aminte.” (Omilii la săracul Lazăr, cuvântul III, în vol. Omilii la 
săracul Lazăr. Despre soartă şi Providenţă..., p.85) 


BLESTEMUL (atitudinea bunului creştin față de blestem) 
„Dacă nu poți să binecuvântezi pe cel ce te-a blestemat, taci! Fă 
deocamdată numai atâta! Şi mergând pe calea aceasta şi străduindu-te cum 


trebuie, vei ajunge să şi binecuvântezi”. (Omilii la Matei, omiha LXXVIII, 
III, în col. PSB, vol. 23, pp. 892-893) 

BLESTEMUL (nu le este permis creştinilor a blestema) 


„+... dacă ni s-a poruncit a ne ruga cu căldură pentru aproapele, nu 
numai pentru credincioşi, ci şi pentru cei necredincioşi, apoi poţi pricepe cât 
de mare rău este să doreşti răul şi să blestemi pe frați. Ce spui? Acela ţi-a 
poruncit ție de a te ruga cu căldură pentru duşmani, şi tu blestemi pe fratele 
tău? Nu blestemi pe acela, ci pe tine; pe Dumnezeu apoi Îl mânii, grăind 
acele cuvinte necucernice: dă-i lui, Doamne, fă-i lui aşa precum mi-a făcut 
el mie, loveşte-l şi răsplăteşte-l, Doamne! Departe asemenea cuvinte de 
ucenicii lui Hristos, care trebuie să fie blânzi şi îngăduitor; departe de gura 
celui ce s-a învrednicit de astfel de taine. Nimic aspru să nu scoată din ea, 
nimic neplăcut să nu pronunţe limba care se atinge de trupul dumnezeiesc; 
să o păzim curată şi să nu pronunțăm prin ea blesteme. Că dacă cei ce 
grăiesc răul şi dacă cei ce vorbesc în batjocură, nu vor moşteni Împărăţia 
cerurilor, cu atât mai mult cel ce blestemă. Cel ce blestemă de necesitate va 
şi batjocori pe cel blestemat, dar batjocura şi rugăciunea stau departe una de 
alta. Blestemul şi rugăciunea nu se cunosc; între rugăciune şi acuzaţie este o 
mare prăpastie. 

Te rogi lui Dumnezeu spre a-L face blând față de tine, şi pe altul îl 
blestemi? Dacă nu ierți pe altul, nu ţi se va ierta ție; şi nu numai că tu nu 
ierţi, dar şi pe Dumnezeu Îl întărâţi ca să nu ierte. Ai văzut ce rău exagerat? 
Dacă celui ce nu iartă pe altul, nici lui nu i se iartă, dar când îl întărâtă şi pe 
Dumnezeu să nu ierte, cum 1 se va ierta lui? Nu pe acela îl vatămă, ci pe tine, 
şi de ce oare? Pentru că dacă tu aşteptai să fii ascultat pentru păcatele tale, 
din această cauză niciodată nu vei fi ascultat, fiindcă rugăciunile tale sunt 
făcute cu o gură spurcată, care într-adevăr este necurată şi spurcată, şi plină 
de toată necurăţia. Trebuie ca să tremuri pentru propriile tale păcate, şi 
întreaga luptă să o întreprinzi pentru aceasta, iar tu te apropii întărâtând pe 
Dumnezeu contra fratelui? Nu te temi oare şi nu te îngrijeşti de ale tale?” 
(Tâlcuiri la Epistola întâi către Timotei, omilia a VI-a, pp. 69-70) 


„Căci prin cuvintele prin care tu Îl rogi contra fratelui, prin acelea tu 
însuţi lucrezi contra ta, nelăsând pe Dumnezeu să-ţi ierte păcatele tale. Dacă 
tu voieşti a fi un examinator exact al celor ce te-au vătămat pe tine, cum de 
ceri de la Dumnezeu iertarea păcatelor pe care le-ai făcut?” (Tăâlcuiri la 
Epistola întâi către Timotei, omilia a VI-a, p. 71) 


„De-ţi va veni vreo pagubă sau primejdie mare, nu blestema, că vei 


cădea în adâncul cel mare al pieirii şi al muncii, că oare îți mai uşurezi 
nevoia dacă blestemi? Dar mai mult, adaugi osteneala şi munca, că pentru 


299 


aceasta aduce diavolul bântuielile asupra omului, ca să blesteme să-l bage în 
iad, iar dacă te vede că suferi vitejeşte bântuiala şi cu cât mai mult se adaugă 
patima, cu atât mulțumeşti mai mult lui Dumnezeu, îndată fuge de la tine, de 
vreme ce în deşert ne trudeşte şi în ce fel un câine dacă nu-i dau de la masa 
ce se ține el fuge şi se duce la altă masă, aşa face diavolul ca şi câinele, 
aşteaptă şi păzeşte când ai arunca un cuvânt hulitor, iar tu dacă vei suferi cu 
mulțumire, îl îneci cu foamea şi fuge ca un câine rău.” (Din vol. 
Mărgăritarele Sfântului loan Gură de Aur, p. 104) 


BLESTEMUL (remedii) 


„Căci nimic este mai scârbos ca un suflet ce blestemă, şi nici mai 
necurat ca limba ce aduce astfel de jertfe. 

Om eşti: nu vărsa venind de aspidă. Om eşti: nu te face fiară sălbatică. 
Pentru aceea ţi s-a dat gură, nu ca să muşti, ci ranele altora să vindeca.” 
(Tâlcuiri la Epistola a doua către Corinteni, omilia V, p. 65) 


„Se porneşte limba de multe ori, din obişnuință, să rostească acel 
cuvânt rău? 

- Pentru că ţi se porneşte limba din obişnuință, muşcă-ţi tare limba 
înainte de-a rosti blestemul. Mai bine să curgă sânge din ea acum decât să 
dorească atunci o picătură de apă, şi să nu poată căpăta această mângâiere. 
Mai bine să sufere o durere vremelnică acum decât să sufere atunci pedeapsa 
chinului veşnic, aşa precum îi ardea atunci şi limba bogatului, dar n-a 
căpătat nici o mângâiere. Dumnezeu ţi-a poruncit să iubeşti pe vrăjmaşii tăi 
(Matei 5, 44)! Şi tu urăşti pe Dumnezeu, Care te iubeşte? Dumnezeu a 
poruncit să vorbeşti de bine pe cei ce te supără şi să binecuvântezi pe cei ce 
te ocărăsc (Luca 6, 28)!” (Omilii la săracul Lazăr, cuvântul III, în vol. 
Omilii la săracul Lazăr. Despre soartă şi Providenţă..., p. 84) 


„Nu există nimic mai trist decât un suflet care poartă în el 
ură. Asemenea, nu există nimic mai necurat decât o limbă care 
vorbeşte de rău şi bleastemă. Eşti om, nu te face fiară. Gura nu 
ți s-a dat dat ca să muşti, ci ca să mângâi prin cuvintele tale.” 
(Din vol. Problemele vieții, p. 202) 


BOGĂŢIA (definiţia) 

„„„„ bogat nu se poate numi acela care a dobândit multe bogății, ci 
acela care nu are trebuință de nimic.” (Omilii la Epistola către Filipeni, 
omilia a III-a, p. 56) 


„Bogăția este un rob necredincios, care fuge de la domnul său. Totuşi 
ar fi bine dacă numai ar fugi de la stăpânul său, dacă nu l-ar duce şi pe 
dânsul la pieire ! În faptă însă, ea nu numai că fuge de la stăpânul său, ci 
adeseori şi pe dânsul îl aruncă în nenorocire, făcându-se vânzătorul lui şi 
vătămându-i mai mult tocmai pe acel stăpân care mai tare a iubit-o. aşa, 
bogăţia este un rob necredincios, un ucigaş, un vrăjmaş neîmpăcat, o fiară 
sălbatică, o beznă înfricoşată, prăpăstioasă, o stâncă ascuţită acoperită de 
valuri, o mare plină de furtuni, un stăpân aspru şi despotic, mai nesilnic 
decât un barbar, un duşman, un potrivnic neîmpăcat, care niciodată nu curmă 
ura sa.” (Cuvânt la Ziua Sfinților patruzeci de Mucenici, în vol. Omilii la 
Postul Mare..., pp. 63-64) 


„... acestui duşman, bogăției, acestui ucigaş de oameni, acestei fiare 
răpitoare? Căci aşa trebuie cineva să numească lăcomia de avere şi pofta cea 
fără de minte după comori!” (Cuvânt la Ziua Sfinților patruzeci de Mucenici, 
în vol. Omilii la Postul Mare..., p. 64) 


„„... Nu-i bogat cel care are multe, ci cel care n-are nevoie de multe.” 
(Omilii la săracul Lazăr, cuvântul II, în vol. Omilii la săracul Lazăr. Despre 
soartă şi Providenţă..., p. 53) 


„Prietenul cel mincinos şi neadevărat, pofta cea vicleană, batjocorirea 
cea de mulți stăpânită, înşelătorul cel mult îndrăcit, legatul cel zburător, 
războinicul cel mort, vântul cel zburător în lume, adică avuţia care este 
născătoare a toată fărădelegea, care află toată răutatea care este soață 
nesaţiului celui stricător de suflet şi vrăjmaş postirii şi războinică curăţiei şi 
fur tainic al tuturor bunătăţilor.” (Din vol. Mărgăritarele Sfântului loan 
Gură de Aur, p. 34) 


BOGĂȚIA (- întreruperea circuitului iubirii dumnezeieşti) 


„Ne-a dat Dumnezeu această lume ca o casă sigură, ne-a împărțit toate 
lucrurile cu egalitate; a creat un singur soare pentru a lumina lumea întreagă; 
a întins cerul ca pe un singur cort (Ps., 103, 3), a pregătit o singură masă, 
care este pământul, mult mai minunată decât aceea; dar aceasta este unică, 
precum o ştiu cei ce participă la Sfintele Taine; El ne-a dat la toţi aceeaşi 

naştere duhovnicească. Noi n-avem toți decât o singură patrie care este cerul, 
noi toți bem aceeaşi băutură. Nici un avantaj pentru bogat, nici un 
dezavantaj şi inferioritate săracului; Domnul a chemat în mod egal pe toţi 
oamenii, şi le-a împărțit la toţi în mod egal bunurile trupeşti şi duhovniceşti. 
De unde vine dar o aşa de mare inegalitate în viaţă? Din lăcomie şi din 
neruşinarea bogaţilor.” (Comentar la Evanghelia de la loan, omilia XV, 3, 


p. 75) 


„Deci, spune-mi, cum te-ai îmbogăţit tu? De la cine ai luat? Cum s-a 
îmbogăţit celălalt? De /a bunic, zici tu, iar celălalt spune că are averea de la 
tatăl său. Aşadar, vei putea tu — chiar dacă te vei ridica din multe generații 
din trecut — să-mi arăţi că aceste averi au fost câştigate cinstit? Nu vei putea 
face aceasta şi suntem nevoiţi să admitem că începutul şi baza ei a fost din 
nedreptate. Cum aşa? Apoi Dumnezeu dintru început n-a făcut pe cel bogat, 
sau pe cel sărac, sau că făcându-i, aceluia i-a arătat tezaure de aur 
nenumărate, iar acestuia nimic, ci l-a lhpsit şi de căutarea aurului şi i-a făcut 
pe amândoi deopotrivă, şi pământul aparține amândurora. Şi dacă pământul 
este obştesc, apoi cum tu ai atâtea şi atâtea hectare, în timp ce vecinul tău nu 
are nici o palmă de pământ?” (Tâlcuiri la Epistola întâi către Timotei, omilha 
XII, p. 130) 


„Sau poate nu este al lui Dumnezeu pământul şi plinirea lui? Deci, 
dacă cele ale noastre sunt ale Stăpânului nostru comun, apoi sunt şi ale celor 
dimpreună cu noi, căci toate ale Stăpânului sunt comune.” (Tâlcuiri la 
Epistola întâi către Timotei, omilia a XII-a, p. 131) 


„ȘI tu priveşte iconomia lui Dumnezeu: a făcut ca totul să fie obştesc, 
ca măcar de acestea să se ruşineze neamul omenesc. De pildă aerul, soarele, 
apa, pământul, cerul, marea, lumina, stelele, pe toate acestea le împarte 
tuturor deopotrivă, pe toate din pământ, toți dintr-un singur om, toți în 
aceeaşi casă. ŞI, cu toate acestea, nimic nu ne sfieşte. A făcut şi altele 
comune, ca, de pildă, băile, cetățile, grădinile de plimbare etc.” (Tâlcuiri la 
Epistola întâi către Timotei, omilia a XII-a, p. 131) 


„Pentru aceasta a îngăduit Dumnezeu ca tu să ai avere, spre ao 
împărți săracilor, nu ca să o cheltuieşti în desfrânări, în beţii, în mâncăruri şi 
băuturi, în haine scumpe şi în alte lucruri de necinste. Cel ce are avere este 
ca un iconom al veniturilor împărăteşti; dacă acesta din urmă ar cheltui banii 
strânşi, pentru plăcerile lui, şi nu i-ar împărți celor cărora i s-a poruncit, ar fi 
pedepsit şi osândit la moarte; tot aşa şi acest bogat: este un administrator al 

banilor pe care trebuie să-i împartă săracilor; a primit poruncă să-i împartă 
celor nevoiaşi; dacă cheltuieşte pentru el mai mult decât îi este de neapărată 
trebuinţă, va primi acolo, pe lumea cealaltă, cumplită pedeapsă. Că nu sunt 
ale lui cele ale lui, ci ale celor dimpreună robi cu el.” (Omilii la săracul 
Lazăr, cuvântul II, în vol. Omilii la săracul Lazăr. Despre soartă şi 
Providenţă..., p. 62) 


„Dumnezeu te-a îmbogăţit ca să-i ajuţi pe cei care sunt în nevoi, 
pentru a-ţi fi iertate păcatele prin iubirea ta de oameni. Nu ţi-a dat bani ca 
să-l păstrezi şi să-i cheltuieşti fără rost, ci ca să-i împarți şi în felul acesta să 
te mântuieşti.” (Din vol. Problemele vieții, pp. 161-162) 


BOGĂȚIA (adevărată) 


„Bogat cu adevărat, cu bogăţie neîmpuţinată, este acela care doreşte 
numai ce-i este de trebuinţă, care nu umblă după lucruri ce depăşesc nevoia. 
Un om ca acesta nu se teme când dă de sărăcie, nu are pricini de tristeţe şi 
tulburări; calomnia nu stă în preajma lui, iar invidioşii îl lasă în pace; şi, ca 
să spun pe scurt, este necontenit senin şi se bucură de linişte şi tihnă”. 
(Omilii la Facere, omilia XXXVII,V, în col. PSB, vol. 22, p. 49) 


„Adevărata bogăţie stă nu în a avea bani, ci în a nu avea trebuință ca să 
aibi. Şi dacă aceasta am putea să o izbutim, şi aici vom fi mai bogați decât toți 
bogaţii, şi acolo ne vom învrednici de bunătățile viitoare.” (7ălcuiri la 
Epistola a doua către Corinteni, omilia XII, p. 127) 


„Căci nu este bogat cel ce are multe averi, ci cel ce nu are nevoie de 
multe.” (Tâlcuiri la Epistola întâi către Timotei, omilia a XI-a, p. 116) 


„Că nu a se îmbogăţi cineva, ci a nu vrea să se îmbogăţească, acesta 
este bogăție. Oare cunoscut-ați acestea ce v-am zis? Cela ce vrea să se 
îmbogăţească are nevoie de bani şi, neajungând să-şi plinească toate poftele, 
este pururea sărac şi lipsit, iar cel ce nu vrea să se îmbogăţească, este 
pururea la noroc şi bogat.” (Din vol. Mărgăritarele Sfântului loan Gură de 
Aur, p. 18) 


BOGĂŢIA (cu adevărat bogat nu este cel care stăpâneşte multe, ci cel care 
miluieşte pe mulți) 

„Acela este bogat nu care are mult, ci care dă mult. Avraam era bogat, dar nu era avar: + 
statui, omiha II-a, p. 42) 


BOGĂŢIA (cei mai bogaţi dintre oameni sunt cei ce se mulțumesc cu ceea ce 
posedă) 


„+... trebuie să socotim mai bogaţi decât toţi oamenii, chiar de-ar fi 
mai săraci decât toţi, pe aceia care se mulţumesc cu ce au, care sunt împăcați 
cu soarta lor, care nu râvnesc la averi străine. Căci cel care n-are trebuință de 
averi străine, ci îi place să se mulțumească cu ce are, acela este mai bogat 
decât toţi.” (Omilii la săracul Lazăr, cuvântul II, în vol. Omilii la săracul 
Lazăr. Despre soartă şi Providenţă..., p. 53) 


BOGĂȚIA (merge după cel ce o alungă şi fuge de cel ce o urmăreşte) 


„Îndrăgosteşte-te de altceva! Îndrăgosteşte-te de bogăţia cea din 
ceruri! Cine se îndrăgosteşte de împărăția cerurilor dispreţuieşte lăcomia; 
cine-i rob al lui Hristos nu mai este rob al lui mamona, ci stăpân. Că bogăția 
obişnuieşte să meargă după cel ce o alungă, dar fuge de cel ce o urmăreşte. 
Nu cinsteşte atât pe cel ce-o urmăreşte cât pe cel ce o dispreţuieşte. De 
nimeni nu-şi bate atâta joc cât de cel ce o doreşte; şi nu numai că-şi bate joc, 
ci-l mai şi înlănțuieşte cu mii şi mii de lanțuri. Să rupem, dar, odată aceste 
îngrozitoare lanțuri! Pentru ce-ţi robeşti sufletul tău, înzestrat cu rațiune, 
unei materii fără rațiune, mamă a mii şi mii de răutăți?”. (Omilii la Matei, 
omilia IX, VI, în col. PSB, vol. 23, p. 118) 


„Lasă-Mi Mie, zice, acestea; tu te îngrijeşte de cele duhovniceşti, ca 
să cunoşti şi puterea Mea. Fugi de jugul şi de robia averilor. Până când vei 
fi supus lor, sărac vei fi; iar când vei disprețui averile, vei fi de două ori 
bogat: şi că iți vor curge averi din toate părțile, şi că nu vei avea nevoie de 
nimic din cele de care au nevoie cei mulți. ” (Tăâlcuiri la Epistola întâi către 
Timotei, omilia a XI-a, p. 116) 


„Bogăția este o fiară care dacă este ţinută pleacă, iar dacă este alungată, 
rămâne.” (Din vol. Despre Rai şi Scriptură. Despre iubirea lui Dumnezeu 
pentru noi. Despre <<Șezut-a Impărăteasa de-a dreapta Ta>>, p. 29) 


„+... bogăţie de bani, care asemenea apelor râurilor se mută şi-şi 


schimbă vadul; acum fiind la acesta, mâine trece la celălalt; care fuge de la 
cei ce o au şi nu vrea să rămână la cei ce o iubesc; care are nenumărați 

duşmani: o atacă şi molule, şi tâlharii, şi hulitorii, şi focul, şi naufragiile, şi 
năvala duşmanilor, şi răzvrătirea poporului, şi viclenia slugilor, şi pierderea 
actelor de proprietate, şi adaosurile sau ştirbirile ce se pot aduce 
înscrisurilor; şi atâtea alte nenorociri, câte le pricinuieşte dragostea de 
bogăţie celor îndrăgostiţi de ea.” (Cuvânt despre viețuirea după Dumnezeu, 
în vol. Omilii la săracul Lazăr. Despre soartă şi Providenţă..., p. 264) 


„Cel ce iubeşte să fie bogat, pururea este lipsit de avuţie, iar cel ce nu 
pofteşte să se îmbogăţească, pururea petrece bine şi cu veselie, că nu se 
cheamă bogăția când vrea să se îmbogăţească cineva, ci când nu vrea să se 
îmbogăţească, aceea este avuția adevărată.” (Din vol. Mărgăritarele 
Sfântului loan Gură de Aur, p. 17) 


BOGĂŢIA (firea bogăției) 


„„Să nu te temi când se îmbogățeşte omul sau când se înmulțeşte 
slava casei lui! Căci când va muri nu va lua toate, nici nu se va pogori 
cu dânsul slava lui. Aşa e firea bogăției! Nu se mută dincolo cu cei ce o 
au, nu pleacă împreună cu cei ce o stăpânesc, nu stă alături de cei 
judecaţi acolo şi de cei ce dau socoteală de faptele lor, ci moartea face 
despărțire între ei şi bogăţie. Pe mulți însă bogăția 1-a părăsit chiar 
înainte de moarte, necredincioasă e folosința, netemeinică desfătarea, 
primejdioasă stăpânirea! Virtutea însă nu-i aşa, şi nici milostenia! Nu, 
ele sunt comoară nefurată!” (Cuvânt de laudă la Sfântul Mucenic 
Lucian, |, în vol. Predici la sărbători împărăteşti şi cuvântări de laudă 
la sfinți, pp. 286-287) 


BOGĂŢIA (duhovnicească) 


„Bogăția cea materială naşte de multe ori primejdii celor ce o 
stăpânesc, dar chiar înainte de primejdii, după ce-i desfată puţină vreme, 
zboară pe neaşteptate, luată fie de calomniatori, fie de tâlhari, fie de 
spărgători, fie de slugile care o păzesc şi fug cu ea. Bogăția cea 
duhovnicească, însă, nu suferă unele ca acestea; nu poate fi luată, pentru că e 
adăpostită în visteriile minţii noastre; oricare ar fi uneltirile, nimeni nu poate 
pune mâna pe ea, afară numai dacă noi, trândăvindu-ne, dăm prilej celor ce 
vor să ne-o răpească”. (Omilii la Facere, omilia V, |, în col. PSB, vol. 21, p. 
68) 


„De acest fel sunt toate bogăţiile cele duhovniceşti; cu lucrurile 

materiale nu-i cu putinţă asta. Acolo cel ce plăteşte îşi împuţinează averea, 
iar cel ce primeşte ajunge bogat; aici nu-i aşa; ci şi cel ce plăteşte îşi sporeşte 
cu asta mai mult bogăţia, dar şi cei ce primesc ajung mai bogați”. (Omilii la 
Facere, omilia XV, I, în col. PSB, vol. 21, p. 166) 


„Aşa e natura acestei datorii duhovniceşti! Cu cât o plăteşti cu atât îţi 
sporeşte mai mult avuţia. Înmulţeşte nespus şi averea celui care-şi plăteşte 
datoria, şi averea celor ce-o primesc. Ai văzut ce nou fel de datorie şi ce 
neobişnuit fel de plată a datoriei? Aşa sunt cele duhovniceşti! Cresc mai 
mult când se împart; avuția aceasta se înmulţeşte mai mult când e împărțită 
la mai mulți; cel ce plăteşte datoria nici nu simte că a plătit ceva, ba 
dimpotrivă, 1 se sporeşte bogăția, iar cei ce o primesc ajung şi mai bogaţi”. 
(Omilii la Facere, omilia XXII, I, în col. PSB, vol. 21, p. 257) 


„Aşa e natura bogăției duhovniceşti: se aseamănă cu izvoarele apelor; 
dar, mai bine spus, întrece chiar belşugul de ape al izvoarelor, căci atunci e 
mai îmbelşugată bogăția aceasta, când sunt mulți cei care iau din ea. Nu se 
împarte, nici nu se micşorează când intră în suflete, ci, odată intrată, rămâne 
în fiecare suflet necontenit întreagă şi nefurată; căci bogăția aceasta 
niciodată nu poate pieri.” (Omilie la vindecarea slăbănogului coborât prin 
acoperiş, în vol. Omilii la săracul Lazăr. Despre soartă şi Providenţă..., pp. 
272-213) 


BOGĂȚIA (materială şi bogăţia duhovnicească) 


„Nu vedeţi că fiecare din aceştia îşi dau toată silinţa ca în fiecare zi să 
adauge ceva la banii adunați mai înainte şi nu se satură niciodată? 
Dimpotrivă, cu cât le creşte averea, cu atât li se măreşte şi pofta şi râvna. 
Deci dacă acolo unde râvna este fără folos, iar banii aduc adeseori multă 
vătămare mântuirii sufletului, este atâta sârguință, cum să nu avem noi mai 
multă siguranţă aici, unde râvna e de folos, răsplata nespusă, iar câştigul 
nemăsurat? Dincolo, pe lângă toate cele spuse, este şi multă nestatornicie: 
stăpânirea de bani e nesigură, nu numai pentru că banii rămân aici când vine 
moartea şi nu mai sunt de nici un folos celui ce 1-a adunat, dar i se mai cere 
neapărat cu multă asprime şi socoteală de banii care au rămas aici. De multe 
ori, însă, se mai întâmplă ca, chiar înainte de moarte, după multe osteneli, 
după multe sudori şi necazuri, împrejurările vieţii ca o furtună să lovească pe 
cel ce a strâns avere multă şi să rămână dintr-o dată mai sărac decât cei mai 
săraci. Şi vezi că asta se întâmplă în fiecare zi. Cu bogăţia duhovnicească, 
însă, nu te poţi teme de aşa ceva. Ea e sigură şi statornică; aici mai cu seamă 

ne este de folos, iar dincolo ne dă multă mângâiere. 

Aşadar, cât avem timp, să arătăm, rogu-vă, pentru neguţătoria aceasta 
duhovnicească măcar aceeaşi râvnă care o au bogaţii pentru bani!” (Omilii la 
Facere, omilia XI, II-III, în col. PSB, vol. 21, pp. 130-131) 


„Nu răpiți aurul, ci răpiți aceste bogății care vă vor învăţa să priviți 
aurul ca şi pe tină.” (Comentar la Evanghelia de la Ioan, omilia LIV, 4, p. 
268) 


„Numai acelea sunt ale noastre, pe care le vom trimite mai dinainte 
acolo, iar cele de aici nu sunt ale noastre, ci ale celor vii, sau, mai drept 
vorbind, chiar şi pe cei vii îi părăsesc. Numai cele ale sufletului: milostenia 
şi iubirea de oameni sunt ale noastre. Celelalte sunt în afara noastră, după 
cum Zic şi cei profani, fundcă într-adevăr că sunt în afara noastră. 

Să facem, deci, cele ce sunt înăuntrul nostru. Nu este cu putinţă a lua 
cu noi averile şi a pleca de aici, ci cu putință este a pleca cu milostenia, şi, 
mai drept vorbind, de a o trimite mai dinainte acolo, ca să ne pregătească 
sălaş în locaşurile cele veşnice. Se numesc bani fiindcă ne folosim de ei, iar 
nu pentru că suntem stăpâni, întrebuinţarea lor sau folosința lor o avem 
numai, nu însă şi stăpânirea. Căci, spune-mi, te rog: fiecare proprietate în 
parte, şi fiecare ogor, ale câtor stăpâni au fost până acum? Şi ale câtor 
stăpâni vor mai fi de acum înainte? Se vorbeşte chiar şi într-un proverb 
foarte înţelept, căci noi nu trebuie a dispreţui proverbele din popor, dacă au 
în ele ceva înţelept: ogorule, zice, al câtor stăpâni eşti, şi al câtor vei fi? 
Aceasta să o vorbim şi despre bani, şi despre case. Numai virtutea 
obişnuieşte a călători împreună cu noi acolo, numai virtutea trece în viața 
cea de acolo. 

Deci, iubiţilor, să stingem din noi pofta de bani, ca astfel să aprindem 
pofta de cele de acolo. Nu pot ambele, aceste două iubiri, să stăpânească 
sufletul omului, căci: sau pe unul va uri şi pe celălalt îl va iubi, sau de unul 
se va lipi şi pe celălalt îl va dispreţui. (Matei 6, 24).” (Tâlcuiri la Epistola 
întâi către Timotei, omilia a XI-a, p. 117) 


„Bogăția cea materială este supusă vicleniei hoţilor, guri 
calomniatorilor, mâinii spărgătorilor şi răutăţii slugilor. lar când scapă de 
toate acestea, atunci atrage asupra stăpânilor ei prăpădul cel mai mare: 
deşteaptă ochii invidioşilor, şi de aici nasc mii şi mii de furtuni. Dar bogăţia 
cea duhovnicească scapă de toate aceste primejdii: este mai presus de orice 
pericol; îşi râde de hoți, de spărgători, de invidioşi şi calomniatori, îşi râde 
chiar de moarte. La moarte nu se desparte de cei ce o au, ci atunci mai cu 

seamă, după moarte, este mai sigură stăpânirea ei; călătoreşte o dată cu 
stăpânii ei, se mută cu ei în viaţa viitoare, ajunge minunat apărător al celor 
cu care a păşit pe celălalt tărâm şi-L pleacă pe Judecător spre îndurare.” 
(Omilie la vindecarea slăbănogului coborât prin acoperiş, în vol. Omilii la 
săracul Lazăr. Despre soartă şi Providenţă..., p. 272) 


BOGĂȚIA (pământească şi bogăţia cerească) 


„Dacă vreunul din voi v-aţi angaja să faceţi o călătorie în Persia, 
pentru a vedea ţara şi să veniţi imediat înapoi; şi dacă v-ar sfătui în acelaşi 
timp să construiți case acolo, nu l-aţi judeca drept nebun că vă îndeamnă la 
un lucru nefolositor şi zadarnic? Pentru ce construiți dar pe pământ, de pe 
care va trebui să ieşiţi după mai puţine zile? 

Dar, veţi zice voi, aceste case pe care le construiesc eu, le voi lăsa 
copiilor mei. Vai! Copii voştri trebuie să vă urmeze, dacă cumva ei nu vă 
vor depăşi; şi la fel va fi cu urmaşii lor şi chiar în această lume, este un 
motiv de împovărare şi de necăjire a se afla moştenitor. Dar în împărăția 
cerească n-aveţi să vă temeţi de aşa ceva: moştenirea pe care o veţi avea 
acolo, nu va suferi nici o schimbare, vă va rămâne întreagă a voastră, a fiilor 
voştri şi a copilaşilor dumneavoastră, dacă ei imită virtutea voastră. Acesta 
este lisus Hristos care construieşte zidul; cu un aşa de priceput arhitect nu 
mai este nevoie de nici un inspector, este lhpsit de orice nedreptate. 
Dumnezeu se dezbracă de totul şi El se îngrijeşte de toate, de ce ar mai 
trebui să vă îngrijiţi voi? El adună materialele şi ridică casa. Şi nu numai 
aceasta este minunat, ci că El o construieşte după dorinţa voastră, şi încă şi 
mai bine ca şi cum aţi dori voi. Căci EI este un arhitect minunat, şi se pune 
să vă procure tot felul de comodităţi şi de foloase. Dacă, fiind săraci, vreți să 
construiți această casă, nu vă mai temeţi, ea nu vă va trezi invidie, nici 
gelozie; invidiosul n-o vede deloc, ci numai îngerii care se bucură de 
fericirea voastră. Nimeni nu va putea spune dinainte care sunt limitele 
moştenirii voastre, fiindcă nu veți avea vecini care să fie atacați de această 
boală. Acolo vecinii voştri vor fi sfinţii, Petru, Pavel, toți patriarhi, martirii, 
cetele îngerilor şi ale arhanghelilor. Pentru aceasta dragii mei frați, să dăm 
bunurile şi bogăţiile noastre săracilor, ca să dobândim aceste locuințe.” 
(Comentar la Evanghelia de la loan, omilia LVI, 3, pp. 279-280) 

„Când el (Sfântul Apostol Pavel — n.n.) zice bogățiile acestui veac, 
vrea să arate că mai sunt şi alte bogății, bogăţiile veacului viitor: după cum 
era Lazăr bogat, noi suntem săraci în această viață, dar bogaţi în cealaltă: nu 
în aur şi argint, nici în toate aceste obiecte pe care timpul le strică şi le 

distruge; dar în acele averi nespuse pe care ochiul nu le-a văzut şi nici 
urechea n-a auzit, nici la inima omului nu s-au Suit (| Cor., 2, 9). Căci 
adevărata bogăţie constă în a ne bucura de aceste averi care nu pot primi 
stricare sau schimbare. Căci Lazăr nu era aşa cum era bogatul, acel bogat 
mândru şi crud, care îl dispreţuia; în acest mod, el era cel mai sărac dintre 
muritori. Aşadar, după aceasta, când fu dus în iad, nu putu obţine nici o 
picătură de apă, atât de mare era sărăcia în care se găsea atunci.” (Primele 
patru omilii despre statui, omilia II-a, p. 40) 


„Cine umblă după avere are mereu nevoie de bani. Cel care 
nu se interesează să dobândească avere are mereu ce îi trebuie. 
Pentru că adevărata avere o dobândeşti nu atunci când te îmbogăţeşti, 
ci atunci când nu vrei să te îmbogăţeşti. lată ce vreau să spun prin 
aceasta: există oameni care răpesc de la toţi, după cum există bogați 
care dăruiesc tuturor. Primii se îmbogățesc adunând, ceilalți se 
îmbogățesc dând. Primii seamănă pe pământ, ceilalți seamănă în cer. 
Şi cu cât este mai bun cerul faţă de pământ, cu atât mai bună este 
averea celui care strânge în cer faţă de a celui care strânge pe 
pământ.” (Din vol. Problemele vieţii, p. 291) 


BOGĂȚIA (buna ei chivernisire) 


„Bogăția nu-i de vreun folos, dacă nu-i un suflet care să ştie să 
chivernisească bogăția aşa cum se cuvine”. (Omilii la Facere, omilia 
XLVIII, II, în col. PSB, vol. 22, p. 157) 


„Cu ce ochi ne vom uita la Judecătorul, a Cărui poruncă, atâta de 
uşoară o dispreţuim? Ne-a poruncit, oare, să aruncăm toate averile noastre? 
Nu! Foloseşte-te, dar, în toată voia de averile tale! Împlineşte-ţi cu ele 
nevoile tale! Dar fă de folos ceea ce-ţi prisoseşte, ceea ce stă fără 
întrebuințare în casa ta! Împarte-le celor sugrumaţi de foame, celor îngheţaţi 
de frig. Trimite-le prin mâinile acestora în patria ta, în care te vei duce nu 
după multă vreme. Săracii, mai cu seamă, vor putea să-ți aducă averile tale 
în patria ta, ca să le găseşti pe toate pregătite când te vei duce acolo. Te vei 
bucura când vei vedea că averile tale au crescut, văzându-le înmulţite de cel 
ce le-a adus acolo, dar mai bine spus de iubirea de oameni a lui Dumnezeu. 
Trebuie, oare, să te osteneşti ca să faci lucrul acesta? Îţi dă, oare, bătaie de 
cap şi grijă? Nu! N-ai nevoie de animale de jug ca să-ţi duci averile acolo! 
N-ai nevoie de paznic, nici de un altul asemenea acestuia! Pe drumul care 

duce acolo nu umblă nici tâlharii, nici spărgătorii, ca să fure cele ce trimiți. 
Averile pe care le pui în mâinile săracilor, le pui într-o vistierie sigură, în 
mâna lui Dumnezeu. Mâna lui Dumnezeu îţi va da averile înapoi, întregi şi 
bine păzite; iar când te vei duce în patria ta, odată cu primirea averilor tale, 
vei fi lăudat, vei fi încununat şi pe deplin mulțumit şi fericit. Să vărsăm, dar, 
vă rog, în pântecele săracilor tot prinosul nostru! Să semănăm cât e încă timp 
de semănat, ca să secerăm la vreme potrivită! Să nu pierdem prilejul de 
acum, ca să ne căim mai târziu fără de folos! Crezi, oare, că Stăpânul cel 
iubitor de oameni pentru asta ţi-a dat ţie mai multă bogăţie, ca să o 
cheltuieşti numai pentru trebuinţa ta, ia ceea ce-ţi rămâne să o încui în cufere 
şi lăzi? Nu pentru asta, ci pentru ca, după îndemnul apostolic, prisosul tău să 
împlinească lipsa celorlalți (II Cor., 8, 14). Poate că cheltuieşti mai mult 
decât ai nevoie. Cheltuieşti mulți bani cu petrecerile, cu hainele, cu luxul; 
cheltuieşti mulți bani şi cu slugile şi animalele. Săracul nu-ţi cere să 
cheltuieşti atâta cu el. Îţi cere numai să-i potoleşti foamea; îţi cere să-i dai 
atâta cât îi este de neapărată trebuință, să-i dai pâinea cea de toate zilele ca 
să-şi țină zilele şi să nu piară. Şi nici atâta nu vrei să faci, nici nu te gândeşti 
că, dacă mori pe neaşteptate, laşi aici tot ce ai adunat, iar uneori toată averea 
ta trece în mâinile duşmanilor şi vrăjmaşilor tăi, iar tu, la plecarea de aici, iei 
cu tine toate păcatele pe care le-ai făcut, adunându-ţi averea”. (Omilii la 
Facere, omilia XX, V, în col. PSB, vol. 21, pp. 242-243) 


„Un înţelept spunea: Bună este bogăţia la cel ce nu are păcat (Înţ. 
Sir., 13, 29). Avraam a fost bogat, lov a fost tot bogat; şi nu numai că 
bogăţia nu le-a adus vreo pagubă, ci dimpotrivă, 1-a făcut mai străluciți. 

— Pentru ce? 

— Pentru că n-au folosit bogăţia numai pentru folosul şi desfătarea lor, 
CI şi pentru ajutorarea celorlalți. Au uşurat sărăcia celor nevoiaşi, au deschis 
casa lor oricărui străin. Ascultă ce spune unul din ei! V-am lăsat pe nimeni 
să iasă din casa mea cu sânul deşert (ov. 31, 35); iar pe cei neputincioşi, 
dacă erau în nevoi, nu i-am dezamăgit (lov. 31, 16). Şi nu i-a ajutat numai 
cu bani pe cei nevoiaşi, ci şi cu purtarea sa de grijă. Eram, spune lov, picior 
şchiopilor şi ochi orbilor (lov. 29, 15); dintre dinți am scos prada (lov. 29, 
17). lată-l pe lov, că avea grijă şi de cei nedreptățiți, dar ţinea şi betegilor loc 
mădularelor lor betejite”. (Omilii la Facere, omilha LXVI, IV, în col. PSB, 
vol. 22, pp. 329-330) 


„Bunurile noastre sunt ale noastre mai ales atunci când le vom agonisi 
pe ele nu nouă înşine, ci săracilor, şi cum anume, o să vă spun îndată. 

Dacă îşi pune cineva banii la păstrare în dreapta săracului, nu îl 
primejduieşte pârâtorul, nu vede ochiul cel pizmaş, nu-i şterpeleşte hoţul, 
nu-i fură spărgătorul, nu fuge cu ei sluga - căci vistieria asta nu poate fi 
prădată; iar de îngropi banii acasă, îi supui primejdiei din partea hoțului, şi 
spărgătorului, şi pizmaşului şi pârâtorului, şi slugii, şi tuturor vătămărilor. 
De multe ori au scăpat, îndărătul a mii de uşi şi de zăvoare, de primejdiile 
cele dinafară, dar n-au scăpat de înşişi paznicii lor, ci aceştia, luându-i, au 
fugit cu ei. Vezi că suntem mai stăpâni ai avuţiilor tocmai atunci când le 
depunem în banca sărăcimii? La ei, averile stau mai bine nu doar din pricina 
pazei, ci şi fiindcă acolo e temei de câştig şi venit mai mare: că dacă 
împrumuţi unui om, iei dobândă unu la sută; dar dacă dai cu împrumut lui 
Dumnezeu prin sărac, vei primi nu a suta parte, ci de o sută de ori mai mult. 
Dacă vei semăna o țarină roditoare, vei culege înzecit, de va fi un an bun; iar 
de vei semăna în cer, după ce că se va înmulți însutit semănătura ta, vei 
primi şi viaţă veşnică şi neîmbătrânitoare şi fără moarte. Şi aici multă e 
osteneala celor ce seamănă, în timp ce dincolo semănătorilor le răsare roadă 
fără ca ei să fi folosit plug şi boi şi lucrători şi fără nici o altă osteneală, şi ei 
nu au vreodată a se teme de secetă, nici de ploi, nici de rugina grâului, nici 
de grindină, nici de năvala lăcustelor, nici de viituri, nici de vreo altă năpastă 
oarecare - ci semințele semănate dincolo rămân mai presus de orice 
vătămare. Aşadar, de vreme ce semănătorii culeg fără nici o osteneală, nici 
primejdie, nici temere, nici neizbândă, şi încă însutit mai mult decât au 
semănat, şi le odrăslesc lor atâtea bunătăţi câte ochiul nu a văzut, urechea nu 
a auzit şi la inima omului nu s-au suit (| Cor., 2, 9), cum să nu fie o 
uşurătate fără seamăn a lăsa ceea ce e mai mult pentru a alerga după mai 
puțin şi a arunca ceea ce este sigur pentru a urmări ceea ce este nestatornic şi 
plin de primejdii şi cu sorți mari de neizbândă?” (Cele dintâi omilii la 
Facere, cuvântul întâi, pp. 20-22) 


„Dacă doreşti într-adevăr bogățiile, atunci mută-le acolo unde pot 
rămâne întregi şi nevătămate. Ce faci acum nu-i fapta unui om care iubeşte 
averile, ci a unuia care iubeşte robia, asuprirea, paguba şi necontenita 
suferință. 

Dacă un om ţi-ar arăta pe pământ un loc neştiut de nimeni şi ți-ar 
făgădui că acolo este cel mai sigur loc pentru păstrarea banilor, n-ai pregeta, 
n-ai şovăi, chiar dacă te-ar duce în pustie, ci te-ai încrede în cuvântul lui şi 
ţi-ai pune acolo banii. Când, însă, în locul unui om îţi făgăduieşte Dumnezeu 
acelaşi lucru, propunându-ţi nu pustia, ci cerul, tu faci tocmai contrariul. 
Chiar dacă locul acela de pe pământ ar fi fost sigur, totuşi niciodată n-ai fi 
lipsit de griji. Dar dacă-ţi pui averile tale în cer, aceste griji nu te mai 


frământă. Ba, ceva mai mult, nu-ți îngropi banii, ci-i răsădeşti”. (Omilii la 
Matei, omilia XX, V, în col. PSB, vol. 23, pp. 269-270) 


„... Să-ţi dau ca pildă bogăţia cea mai dorită dintre toate bunurile 
pământului. S-o punem față în faţă cu orice virtute ai voi şi atunci vei vedea 
cât de puţin valorează. Să luăm doi oameni - nu vorbesc de bogăţia strânsă 
prin lăcomie, ci deocamdată de bogăţia adunată pe căi cinstite - dintre aceşti 
doi oameni unul să strângă bani, să facă comerț pe mare, să cultive pământul 
şi să născocească şi alte multe feluri de negoţ, deşi nu ştiu dacă unul, care 
face atâtea afaceri, poate să câştige bani numai prin muncă cinstită; dar s-o 
admitem şi să ne închipuim că toate câştigurile sale sunt dobândite în mod 
cinstit şi că îşi cumpără cu ele moşii, sclavi şi altele de felul acestora; şi în 
toate afacerile lui, nici urmă de nedreptate. Celălalt, care are o avere tot atât 
de mare, câştigată tot în mod cinstit, să-şi vândă moşiile, să-şi vândă casele 
şi vasele cele de aur şi de argint şi să le dea celor nevoiaşi, să ajute pe cei 
săraci, să vindece pe cei bolnavi, să dezlege pe cei din nevoi, să scoată pe cei 
din lanțuri, să elbereze pe cei osândiţi la muncă silnică în mine, să taie 
frânghule celor ce vor să se spânzure, să dea libertate prinşilor de război. Te 
întreb acum: cu care dintre ei ai vrea să te asemeni? - Şi n-am vorbit încă de 
cele viitoare, ci deocamdată de cele de aici. - Aşadar, cu care dintre ei ai 
vrea să te asemeni? Cu acela care adună aur sau cu cel care dezleagă 
suferinţe? Cu cel care cumpără moşii sau cu cel care se face pe el însuşi 
liman oamenilor? Cu cel care-i îmbrăcat cu haine de aur sau cu cel care-i 
încununat cu laudele nesfârşite ale celor scăpaţi din nevoi? Nu se aseamănă 
unul cu un înger pogorât din cer, venit să îmbunătăţească starea celorlalți 
oameni, iar celălalt cu nici un om nu se aseamănă, ci cu un copil care adună 
în zadar şi fără noimă totul? Dacă unul, care adună în chip cinstit bogății 
peste bogății, este atât de vrednic de râs şi-i un adevărat nebun, nu va fi, 
oare, cel mai ticălos om de pe fața pământului cel care face avere pe căi 
nedrepte? Dacă atât de mare e batjocura unui astfel de om, de câte lacrimi nu 
este vrednic - şi cât trăieşte şi după moarte -, când vine peste el iadul şi 
pierde împărăția cerurilor?”. (Omilii la Matei, omilia XXIII, IX, în col. PSB, 
vol. 23, p. 308) 


„Dacă ai fi epitropul unui copil şi i-ai lua toate averile lui, iar pe el l-ai 
lăsa în cea mai cruntă sărăcie, nu-i aşa că toată lumea te-ar acuza şi ai fi 
pedepsit de legi? Şi nu socoteşti, oare, că n-ai să fu tras la răspundere şi 
pedepsit când cheltuieşti în zadar averile pe care le-ai luat de la Hristos?”. 
(Omilii la Matei, omilia XLVIII, VI, în col. PSB, vol. 23, p. 562) 

„... le spun celor care se bucură singuri de averea lor, dar nu dau 
altora, celor care-şi mănâncă singuri averea moştenită de la părinți. Să se ştie 
că nici aceştia nu sunt scutiți de vină. Spune-mi cum ai să scapi de vină, cum 
al să fii fără de păcat când parazitul tău se ghiftuie, când câinele stă lângă 
masa ta, iar Hristos nu Se vede învrednicit nici cu atâta; când unul primeşte 
de la tine atâtea bunătăţi, pentru că te face să râzi, iar Hristos nu primeşte 
nici o firimitură, deşi îți deschide împărăția cerurilor; când unul pleacă 
încărcat de bunătăți, pentru că ţi-a spus o glumă, iar Hristos, Care ne-a dat 
nişte învățături ca acestea, fără de care nu ne-am deosebi nici de câini, nu-l 
învrednicit de aceleaşi bunătăţi ca celălalt? Te cutremuri când auzi cuvintele 
mele? Dar cutremură-te şi de faptele tale! Dă afară din casa ta paraziţii şi 
cheamă pe Hristos ca să stea la masă cu tine! Dacă Hristos Se va împărtăşi 
din mâncărurile şi din masa ta, te va judeca cu blândeţe în ziua cea 
înfricoşătoare. Hristos ştie să respecte masa. Dacă ştiu lucrul acesta tâlharii, 
cu mult mai mult Stăpânul. (...) Dacă Hristos te hrăneşte, cu toate că tu nu 
faci lucrul acesta, cu mult mai mult te va răsplăti dacă îl faci! Nu te uita că 
săracul vine la tine murdar şi în zdrenţe, ci gândeşte-te că prin el Hristos îţi 
trece pragul casei şi încetează cu cruzimea ta, cu cuvintele neomenoase cu 
care împroşti pe săracii ce bat la uşa ta, numindu-i şarlatani, trândavi şi cu 
alte cuvinte mai grele ca acestea. Când le arunci în obraz aceste cuvinte 
gândeşte-te ce fac măscăricii pe care i-ai invitat la masă! Ce folos îţi aduc 
casei tale? Îţi fac plăcut ospăţul? Cum pot să ţi-l facă plăcut, când se lasă 
pălmuiţi de alții şi spun măscări? Nu-i o ruşine mai mare decât atunci când 
loveşti pe cel făcut după chipul lui Dumnezeu, când te distrezi din insulta ce 
1-0 aduci, când faci din casa ta teatru, când umpli ospăţul cu comedianți, 
când tu, om de neam bun şi liber, faci ceea ce fac sclavii pe scena”. (Omilii 
Ia Matei, omilha XLVIII, VI, în col. PSB, vol. 23, p. 563) 


„lov nu-şi lipea inima de avuţii când le avea şi nici nu le căuta când 
le-a pierdut! Bunurile materiale pentru aceasta se numesc bunuri, pentru ca 
să facem bine cu ele, nu pentru ca să le îngropăm în pământ. Fiecare 
meseriaş îşi cunoaşte meseria sa; bogatul însă nu cunoaşte nici o meserie; nu 
ştie nici să bată cu ciocanul, nici să cârmuiască o corabie, nici să ţeasă, nici 
să zidească, nici vreo altă meserie asemănătoare! Să învețe, aşadar, şi 
bogatul o meserie! Să întrebuinţeze cum trebuie averile sale: să miluiască pe 
cei nevoiaşi! Şi va cunoaşte atunci o meserie mai bună decât toate celelalte 
mescril. 

Da, milostenia este superioară tuturor meseriilor. Atelierul acestei 
meserii este făurit în ceruri; uneltele ei nu sunt făcute din fier şi din aramă, ci 

din bunătate şi din voință”. (Omilii la Matei, omilia XLIX, III, în col. PSB, 
vol. 23, p. 572) 


„După cum tu pui un om ca să administreze averile tale, tot aşa şi 
Dumnezeu te-a pus pe tine administrator şi vrea ca să cheltuieşti averile cum 
trebuie. De aceea ţi-a şi lăsat averile - deşi putea să ţi le ia -, tocmai pentru 
ca să ai prilej să faci fapte bune, pentru ca, punând averile spre trebuința 
altora, să facă şi mai călduroasă dragostea dintre oameni”. (Omilii la Matei, 
omilia LXXVII, IV, în col. PSB, vol. 23, p. 880) 


„Să nu-ţi închipui că averile sunt ale tale, din pricină că Dumnezeu, 
din larga Lui iubire de oameni, ţi-a poruncit să le dai ca din ale tale. Ţi le-a 
dat ca să poți ajunge şi tu virtuos. Nu socoti, dar, că sunt ale tale averile pe 
care le ai! Nu! Când îi dai săracului, îi dai averile lui. N-ai spune că 
împrumutând pe cineva cu bani, ca să facă vreo negustorie, că banii pe care 
i-al dat cu împrumut sunt ai lui. Tot aşa şi cu averile tale. Ţi le-a dat 
Dumnezeu ca să neguțătoreşti cerul. Nu face, dar, pricină de nerecunoştinţă 
covârşitoarea iubire de oameni a lui Dumnezeu”. (Omilii la Matei, omilha 
LXXVII, V, în col. PSB, vol. 23, pp. 880-881) 


„... aruncarea averilor. Aceasta-i fapta mare a apostolului Petru. Spui 
că nu poţi să le arunci? Dimpotrivă, e totul cu putință! Dar dacă nu vrei, nici 
nu te silesc, nici nu te forțez. Un lucru însă te rog! Cheltuieşte cât de cât cu 
cei nevoiaşi şi nu căuta să ai pentru tine mai mult decât îţi este de neapărată 
trebuință”. (Omilii la Matei, omilia XC, IV, în col. PSB, vol. 23, p. 1006) 


„Dacă vrei să-i laşi (pe copi — n.n.) bogaţi şi în siguranţă, lasă pe 
Dumnezeu ca datornic al lor, şi Lui încredinţează-l testamentul cu această 
însărcinare. Dacă ei primesc banii, nu se pricep şi nu ştiu cui să-i dea, şi vor 
căpătui pe mulți nerecunoscători şi vicleni; dar dacă tu, preîntâmpinând răul, 
vei împrumuta banii lui Dumnezeu, tezaurul rămâne neprimejduit, şi 
înapoierea lui va fi în cea mai mare siguranță. Dar apoi Dumnezeu are şi 
mulțumire că este dator, şi în acelaşi timp şi păstrează tezaurul nostru, 
privind cu plăcere pe creditorii Săi care n-au împrumutat pe alții, şi unora le 
este dator, iar pe ceilalți îi iubeşte mai mult. Nici nu se bucură mai mult 
creditorii având datornici, pe cât se bucură Hristos având creditori. Unora nu 
le datorează nimic, şi de aceea şi fuge de ei; iar cărora le este dator, le şi vine 
în ajutor.” (Omilii la Epistola către Romani a Sfântului Apostol Pavel, 
omilia VII, pp. 123-124) 


314 


„Toate aceste bogății, zic, să le luăm cu noi, căci mai buni suntem noi 
decât zidurile casei, şi mai însemnați decât locul pe care călcăm. De ce, 
lăsându-ne pe noi la o parte, ne concentrăm toată grija în averi, pe care 
ducându-ne nu le vom putea lua cu noi, ba de multe ori chiar rămânând aici 
nu le putem stăpâni, pe când ne stă de faţă mijlocul acesta de a ne îmbogăţi, 
ŞI nu numai aici, ci chiar şi acolo a ne arăta mai îmbelşugaţi? Căci cel ce 
poartă în sufletul său şi aurul, şi țarina, şi casa, oriunde s-ar arăta el, se arată 
întovărăşit de această bogăție. Şi cum ar fi cu putinţă aceasta? Ei bine, este 
cu putință, şi încă cu multă uşurinţă. Dacă tu strămuţi toate acestea în cer 
prin mâinile săracilor, toate le vei strămuta şi le vei depozita pentru sufletul 
tău, şi chiar moartea de ar veni la urmă, nimeni nu va putea să ţi le răpească, 
ci şi acolo ducându-te vei fi bogat.” (Omilii la Epistola către Romani a 
Sfântului Apostol Pavel, omilia XIV, pp. 284-285) 


„Dacă sufletul nu este al tău, apoi banu cum pot fi ai tăi? Cum deci 
cheltuieşti în ceea ce nu trebuie, cele ce nu sunt ale tale? Nu ştiu că pentru 
aceasta vom da răspuns, ca unii ce rău le-am întrebuințat? Deci fundcă nu 
sunt ale noastre, ci ale stăpânului, trebuia ca să le cheltuim cu fraţii noştri, 
fiindcă tocmai pentru aceasta a fost învinuit şi bogatul din Evanghelie, 
precum şi cei ce nu hrănesc pe Domnul, ca unii ce n-au făcut aşa. Nu spune 
că Eu cheltuiesc din ale mele şi din ale mele mă desfătez, căci nu sunt din ale 
tale, ci din cele străine, şi zic străine, fiindcă tu voieşti aşa, pe când 
Dumnezeu voieşte ca cele încredințate ție să le cheltuieşti pentru frații tăi. 
Cele străine sunt ale tale numai atunci când tu le cheltuieşti cu cei săraci, iar 
dacă tu le cheltuieşti fără cruţare numai cu tine singur, apoi atunci străine s- 
au făcut cele ale tale. Fiindcă le-ai întrebuințat cu cruzime, şi zici că: Este 
drept ca cele ale mele să le cheltuiesc numai spre mulțămirea mea, pentru 
aceea eu zic că sunt străine, căci cele ale tale sunt de obşte tuturor, după cum 
de obşte este şi soarele, şi aerul, şi pământul, precum şi celelalte. După cum 
se petrece cu trupul nostru, că îngrijirea sau slujba nu se mărgineşte numai la 
unul din mădularele lui, ci se întinde asupra fiecărui mădular în parte, iar de 
nu cumva se mărgineşte numai la unul din mădulare, apoi atunci întregul 
trup îşi pierde puterea sa — întocmai aşa se petrece şi cu averile. 


Și pentru ca să fac mai lămurit ceea ce voiesc a zice, iată, de pildă, că 
hrana dată trupului pentru toate mădularele lui nu se împrăştie în chip a 
măsurat la toate, ci numai la unul din mădulare; ei bine, atunci este străină 
cu totul de acel mădular — şi cum să nu fie străină, dacă nici nu o poate 
mistui şi nici nu-l poate hrăni? — pe când dacă ea se împrăştie la toate de 
obşte, atunci este a tuturor la un loc şi a fiecăruia în parte. Tot aşa se petrece 

ŞI cu averile: dacă singur te bucuri de ele, atunci le-ai pierdut — că nu rodesc 
răsplata cuvenită — pe când dacă le împarţi şi altora, apoi atunci mai cu 
seamă sunt ale tale şi atunci vor rodi, adică îţi vor aduce folos. Nu vezi că 
mâinile slujesc, gura mestecă şi moaie mâncărurile şi pântecele le primeşte? 
Nu cumva oare zice pântecele: Fiindcă eu le-am primit, pentru aceea trebuie 
a le stăpâni pe toate? Deci nu spune astfel de vorbe nici tu în privința 
averilor, căci datoria celui ce primeşte este de a împărtăşi şi pe alţii din cele 
ce a primit. După cum răutatea pântecelui este de a stăpâni mâncărurile 
numai pentru sine şi a nu le împărți în chip amăsurat tuturor mădularelor, 
când întregul trup se şi vatămă — tot aşa şi răutatea celor bogaţi este de a 
stăpâni tot ceea ce au pentru dânşii, căci atunci şi pe dânşii, şi pe alţii pierd. 
Ochiul de asemenea primeşte în sine lumina, însă pentru aceasta nu este 
îndreptățit a stăpâni numai pentru sine lumina, ci luminează întregul trup — 
căci nu este după fire a o stăpâni singur pentru sine, pe cât timp ele este ochi. 
Nasul iarăşi simte mirosul, însă nu-l stăpâneşte numai pentru sine, ci-l 
trimite crierului, şi pune pântecele în legătură cu acel miros plăcut şi, în 
sfârşit, prin el întregul trup se simte bine. Picioarele călătoresc singure, însă 
nu se poartă numai pe dânsele singure, ci duc în acelaşi timp întregul trup. 
Tot aşa şi tu, orice ţi s-a încredințat, nu stăpâni tu singur, fiindcă totul vei 
vătăma, şi chiar pe tine însuţi mai înainte de alții. 


Dar aceste împrejurări nu se văd petrecându-se numai cu mădularele 
trupului, ci şi în toate lucrurile omeneşti. Căci, de pildă, dacă fierarul n-ar 
voi să împărtăşească nimănui meşteşugul lui, apoi atunci şi pe sine, şi pe 
celelalte meşteşuguri le va dărăpăna. De asemenea, şi curelarul, şi lucrătorul 
de pământ, şi pitarul, precum şi fiecare din cei ce au vreun meşteşug sau 
vreo lucrare din cele trebuitoare, dacă ar voi să nu împărtășească pe altul din 
meşteşug, apoi nu numai pe alţii, ci chiar şi pe sine însuşi se va pierde pe 
lângă ceilalți. Şi ce spun eu de cei bogaţi? - Căci chiar şi cei săraci dacă s-ar 
molipsi de răutatea voastră a celor lacomi şi bogaţi, apoi atunci pe voi v-ar 
vătăma mai mult, fuindcă dacă, de pildă, n-ar voi să-şi dea brațele lor, curând 
v-ar face săraci şi pe voi, ba încă chiar v-ar pierde cu desăvârşire. De pildă, 
dacă lucrătorul de pământ nu şi-ar da munca sa, dacă corăbierul nu ar voi să- 
şi ia lucrul său pe corabie, dacă ostaşul n-ar voi să se duca la război, apoi 
înțelegeți bine câtă vătămare ați putea avea de aici. Aşa că chiar de n-ar mai 
fi nimic alt, cel puţin temeţi-vă şi ruşinaţi-vă de aceasta şi urmaţi 
înţelepciunea acelora. Nu împărtăşeşti din avere pe nimeni? Apoi atunci este 
drept ca nici tu să nu te împărtăşeşti de ajutorul cuiva. Dar dacă aceasta s-ar 
petrece, apoi atunci totul s-ar răsturna pe dos. 

Pretutindeni deci a da şi a împărtăşi şi pe alții din ale noastre este 
începutul multor bunătăţi, fie cu seminţele, fie cu ucenicii, fie cu 
meşteşugurile, fie în sfârşit cu orice. Dacă, de pildă, cineva ar voi să 
stăpânească meşteşugul numai pentru sine, apoi şi pe sine şi întreaga viață va 
răsturna. Dacă lucrătorul de pământ ar păstra seminţele acasă îngropate, ar 
pricinui o foamete grozavă. Tot aşa şi bogatul dacă face astfel cu banii săi, 
mai înainte de cei săraci pe sine se va nimici, îngrămădindu-şi pe capul său 
flacăra cea mai arzătoare a gheenei. După cum dascălii, chiar de ar avea cât 
de mulți ucenici, totuşi pe fiecare îl împărtăşeşte din meşteşugul lor, tot aşa 
şi tu fă ca să câştigi mulți cari au primit binefaceri de la tine, ca toți să zică 
de tine că pe cutare l-a scăpat de sărăcie, pe cutare de primejdii şi că cutare 
s-ar fi pierdut dacă, după darul lui Dumnezeu, nu s-ar fi bucurat de sprijinul 
lui; şi că a dezlegat pe cutare de boală, pe cutare l-a izbăvit de pârâşii săi, 
pe altul, fiind străin, l-a primit la dânsul, pe celălalt, care era gol, l-a 
îmbrăcat. Cuvintele acestea sunt mai bune decât mii de bogății şi mii de 
COMOTI, ŞI pe toți îi va întoarce către tine mai mult decât hainele cele aurite, 
sau caii cei împodobiţi, sau slugile cele nenumărate ce vin în urma ta. 
Acestea chiar te arată greoi tuturor, şi de toți vei fi urât, ca un duşman de 
obşte pe când acelea te vor vesti ca pe un părinte obştesc, şi ceea ce este mai 
mult decât orice, că şi bunăvoirea lui Dumnezeu îţi va urma pretutindeni în 
faptele tale. Spună atunci cutare că mie mi-a înzestrat copila la măritiş, un 
altul că mie mi-a crescut copilul şi l-a făcut bărbat desăvârşit, un altul că m- 
a scăpat de nenorocire şi celălalt că m-a izbăvit de primejdii. 


Asemenea cuvinte sunt mai bune decât cununile de aur şi au mii de 
vestitori în cetate despre iubirea ta de oameni. Aceste glasuri sunt cu mult 
mai dulci şi mai plăcute decât glasurile vestitorilor cari merg înaintea 
împăratului sau a stăpânitorilor, căci ele te vestesc drept mântuitor, 
binefăcător, sprijinitor şi, în sfârşit, cu numele pe care le dăm lui Dumnezeu, 
iar nu lacom, mândru, nesăţios şi chițibuşar. Nu, rogu-vă, să nu dorim a auzi 
nici unul din aceste cuvinte, ci numai din celelalte. Căci dacă şi pe pământ 
asemenea cuvinte rostite fac pe cineva strălucit şi vestit, dar încă când sunt 
scrise şi în ceruri, şi când în ziua cea de pe urmă însuşi Dumnezeu le va vesti 
în auzul tuturor, poţi pricepe singur de câtă însemnătate şi de câtă strălucire 
te vei bucura atunci.” (Comentariile sau Tâlcuirea Epistolei întâi către 
Corinteni, omila X, pp. 102-104) 


„Dacă tu, de pildă, îţi baţi joc de averi, el nu are unde să te lovească, 
nu are de unde să te înşface, căci ai scos rădăcina relelor, şi când ai scos 

rădăcina, nici rod rău nu va mai ieşi de acolo.” (Comentariile sau Tălcuirea 
Epistolei întâi către Corinteni, omilha XXX, p. 321) 


„Deci spune-mi: Oare vom mai iubi noi un duşman atât de grozav? 
Nu, rogu-vă, iubiţilor, ci să fugim de dânsul fără să ne mai uităm îndărăt, şi 
chiar de ne-ar cădea în mâni, să nu-l ținem în stăpânirea noastră, ci să-l 
legăm cu mâinile săracilor. Căci aceste legături pot să-l stăpânească mai 
mult şi din jitniţa acelora niciodată nu va dispărea; şi, în sfârşit, acest 
necredincios va rămâne credincios, îmblânzit, numai prin dreapta cea 
dătătoare de milostenii. Deci dacă vreodată ne-ar cădea în stăpânire niscaiva 
averi, să le predăm săracilor prin dreapta cea dătătoare de milostenii, iar de 
nu ne-ar cădea, să nu le căutăm, nici să ne strângem de gât, şi nici pe cei ce 
le au să-i fericim.” (Comentariile sau Tălcuirea Epistolei întâi către 
Corinteni, omiha XXXV, p. 383) 


„Că dacă averile, nu rămân, totuşi cele din ele rămân. Şi lucrul cel de 
mirat este că dacă sunt păzite, se pierd, iar dacă sunt împărțite, rămân pentru 
totdeauna!” (Tălcuiri la Epistola a doua către Corinteni, omilia XIX, p. 
178) 


„Să nu cheltuiţi bogăţia în cele ce nu trebuiesc, ci în acelea care aduc lui 
Dumnezeu multă mulţumire, fiindcă EI ne-a făcut moştenitori a mari daruri şi 
oprind pentru Dânsul pe cele mici, nouă ne-a dat pe cele mai mari.” (7ăâlcuiri 
la Epistola a doua către Corinteni, omilha XX, p. 183) 


„Sau poate nu ştiţi, că cu cât cineva are mai mult, doreşte încă mai 
mult?” (Comentariile sau Explicarea Epistolei către Evrei, omilia II, p. 69) 


„Cei ce au averi, să le întrebuinţeze aşa precum a poruncit Pavel: Cei ce 
Gu, ZICE, să fie ca cei ce nu au şi cei ce se folosesc de lumea aceasta, ca şi 
cum nu s-ar folosi (| Cor., 7, 29-31), ca astfel să ne învrednicim bunurilor 
făgăduite nouă.” (Comentariile sau Explicarea Epistolei către Evrei, omilha 
II, pp. 69-70) 

„Dumnezeu te-a făcut bogat: pentru ce te faci sărac? Dumnezeu te-a 
făcut bogat pentru ca să ajuţi pe săraci şi pentru a mântui păcatele tale prin 
dărniciile faţă de fraţii tăi. El ţi-a dat bani, nu pentru ca, închişi în lăzi, să nu 
servească decât la pierirea ta, ci pentru ca, împărțiți prin dărnicii folositoare, 
să poată contribui la mântuirea ta. El ţi-a dat o avere nesigură şi trecătoare 

pentru ca să stingă focul iubirii tale de aceste lucruri pieritoare.” (Primele 
patru omilii despre statui, omilia II-a, p. 47) 


„Nimic nu-i atât de înşelător ca bogăția! Nimic nu-i atât de 
schimbător ca averea! Aşadar, pentru că stăpânirea averilor este 
nesigură şi adesea îşi ia zborul de la noi mai iute decât o pasăre şi fuge 
cu mai multă nerecunoştință decât un rob, să ne folosim de ele atâta 
vreme cât suntem stăpânii lor, ca, în schimbul unor averi nestatornice, 
să luăm bunătăți statornice şi să moştenim comoara cea gătită în 
ceruri.” (Cuvânt la Sfinții Mucenici, III, în vol. Predici la sărbători 
împărăteşti şi cuvântări de laudă la sfinţi, p. 458) 


„... aşa se întâmplă şi cu bogăţia. Dacă se închide, atunci ea face 
zgomot şi se înfurie mai rău decât leul. Iar dacă o scoţi din închisoarea cea 
întunecoasă şi o împarți la săraci, atunci această fiară sălbatică se face 
blândă ca o oaie, vânzătorul se face acum apărătorul şi mijlocitorul tău, 
stânca cea primejdioasă se preface într-un liman sigur şi furtuna într-o 
drăgălaşă linişte.” (Cuvânt la Ziua Sfinţilor patruzeci de Mucenici, în vol. 
Omilii la Postul Mare..., p. 65) 


„Ceva asemenea poți să vezi la corăbii. Dacă ele sunt prea încărcate 
cu mărfuri, se scufundă, iară dacă povara lor este măsurată, atunci ele 
aleargă cu uşurinţă peste valuri. Aşa ni se întâmplă şi nouă. De ai grămădit 
prea multă bogăţie, se cere numai o mică furtună, sau o neizbutire 
neașteptată, şi corabia ta se prăpădeşte împreună cu oamenii săi (adică 
împreună cu sufletul tău). Iară dacă tu strângi numai atâta avere pe cât îţi 
este de trebuinţă, poate să vie şi o furtună puternică, tu vei trece valurile cu 
uşurinţă. Aşadar, nu dori mai mult decât ai trebuinţă, ca să nu pierzi totul; nu 
aduna mai mult decât este neapărat, ca să nu ţi se ia şi cele neapărate, şi să 
nu păşeşti peste marginile cele cuvenite, ca să nu te lipseşti de toate. 
Descotoroseşte-te mai ales de prisosință, pentru ca, cel puţin, să ai de ajuns 
cele de nevoie. Nu vezi tu că şi vierii taie viţa, pentru ca puterea ei să nu iasă 
prin frunze şi prin curpeni, ci să rămână în rădăcină, aducând cu atâta mai 
bune roduri. Fă şi tu asemenea. Taie frunzele şi curpenii ce sunt de prisos şi 
întoarce toată puterea la aducerea de roade. Dacă tu nu faci aceasta câtă 
vreme eşti norocit, negreşit ai să te aştepţi ca nenorocirea să vie asupra ta. 
Deşi este încă linişte, totuşi tu trebuie să te temi de furtună.” (Cuvânt la Ziua 
Sfinţilor patruzeci de Mucenici, în vol. Omilii la Postul Mare..., pp. 65-66) 

„Îngroapă în cer avuţiile tale, şi vei dobândi de pe urma lor rod 
îmbelşugat. Tot ce sădim în cer dă roade frumoase; roade mai mari, mai 
bune decât cele sădite în pământ, roade bogate, aşa cum e şi firesc să dea tot 
ce-şi are rădăcina în ceruri. lată bunătăţile de care te vei bucura de pe urma 
unei astfel de fapte: mai întâi, vei dobândi viaţa veşnică şi făgăduinţele date 
celor ce iubesc pe Dumnezeu, făgăduințe pe care nici ochiul nu le-a văzut, 
nici urechea nu le-a auzit, nici la inima omului nu s-au suit (| Cor., 2, 9). În 
al doilea rând, vei locui în veci. În al treilea rând, scapi de toate grijile, 
temerile, primejdiile, uneltirile, duşmăniile şi ura de aici de pe pământ. Câtă 
vreme îți vei păstra averile lângă tine se vor găsi negreşit unii care să ţi le 
răpească. Dacă le vei muta în cer, vei duce o viaţă lipsită de primejdii, o 
viață sigură, o viaţă plină de linişte desăvârşită, căci credinţa îţi va da tot ce- 
ți trebuie ca să trăieşti. N-ar fi oare o prostie să cauţi ca pământul să fie 
roditor, când e vorba să-ți cumperi o țarină, dar când e vorba să cumperi cer 
în loc de pământ, şi să poţi avea țarină în cer, să te mulţumeşti totuşi cu o 
țarină pământească, să rămâi tot pe pământ, să înduri toate oboselile legate 
firesc de pământ şi să înduri şi păcatele acestor oboseli?” (Către o femeie 
rămasă văduvă de tânără, 7, în vol. Despre Feciorie, Apologia vieții 
monahale, Despre creşterea copiilor..., pp. 161-162) 


„Bogăția atunci e bună celui care o are, când nu se foloseşte de ea 
numai pentru banchete şi petreceri, nici numai pentru beţii şi plăceri 
vătămătoare, ci când se desfătează de ca cu măsură, iar ceea ce rămâne 
împarte ca să potolească foamea săracilor. Atunci e bună bogăția.” (Omilii la 
săracul Lazăr, cuvântul VII, în vol. Omilii la săracul Lazăr. Despre soartă 
şi Providenţă..., p. 161) 


„Bogăția nu e rea dacă o întrebuințăm cum trebuie.” (Omilie 
împotriva celor care n-au venit la biserică, (La începutul Faptelor 
Apostolilor — 1), în vol. Omilii la săracul Lazăr. Despre soartă şi 
Providenţă..., p. 300) 


„De ţi-e voia să laşi pe copiii tăi bogaţi, lasă-le pe Dumnezeu datornic, 
că, copiii de-ți vor lua banii nu ştiu cum să-i păzească sau unde îi să îi dea. 
Ci de vei apuca tu mai înainte şi-i vei da împrumut lui Dumnezeu prin 
săraci, le va rămâne lor comoara avuţiei nefurată şi va fi plata uşoară şi încă 
ît vor mulțumi. Datornic ni se face nouă Dumnezeu şi-i iubeşte pe aceia ce-l 
dau împrumut şi le este dator decât pe cei cărora nu le este dator; de aceea, 
de ţi-e voia să ai pe Dumnezeu prieten, fă-L datornic copiilor tăi, că nu se 
bucură atât de mult cel ce împrumută pe datornicii săi, cât se bucură 

Dumnezeu de oameni când le este dator şi de oamenii aceia la care nu le este 
dator, EI fuge şi-i sunt urâţi. Dar pentru ce să dai avuţia ta celor bogaţi? Că 
iată Hristos, adică săracii stau gata şi aşteaptă să ia banii tăi, să-i păzească şi 
să-l adauge şi cu multă mulţumire să ţi-i plătească, că din mâna lui Hristos 
nimeni nu poate să-i apuce. Și nu păzeşte numai banii câţi îi dai, ci încă 
pentru ei te izbăveşte şi pe tine din nevoile trupeşti şi sufleteşti ce-ţi vin 
asupra. Pentru că oamenii cei ce iau avuţia să ne-o păzească le pare că ne fac 
bine căci o păzesc, iar Hristos nu face aşa, că nu-i mulțumeşti tu, ci încă EI 
îti mulţumeşte şi mărturiseşte că 1-a luat de la tine. La fel cel ce-ţi păzeşte 
avuţia cere plată de la tine, iar Hristos mai mult îţi plăteşte ție.” (Din vol. 
Mărgăritarele Sfântului loan Gură de Aur, pp. 70-71) 


„Bogat te-a făcut Dumnezeu ca să ajuţi pe cei săraci, ca să risipeşti 
păcatele tale cu milostenia pentru mântuirea altora. Ţi-a dat Dumnezeu bani 
ŞI avuţie, nu ca să-i ascunzi pentru răul tău, ci ca să-i împarți pentru 
mântuirea sufletului tău.” (Din vol. Mărgăritarele Sfântului loan Gură de 
Aur, p. 132) 


„Ar putea să ne fie prețioasă această bogăţie a cărei folosire 
zgârcenia o neglijează în mod nebunesc. Ea se face pentru a-i ajuta pe 
săraci, a şterge păcatul, a închide iadul, a deschide cerul, a slăvi pe 
Dumnezeu.” (Din vol. Bogăţiile oratorice, p. 617) 


„Bogăția nu are altă siguranţă şi altă rodnicie puternică, decât 
atunci când ea se varsă în sânul săracilor şi prin sărac 1 se dă lui 
Dumnezeu.” (Din vol. Bogăţiile oratorice, p. 620) 


BOGĂȚIA (reaua ei chivernisire) 


„Legătură grea şi cătuşe este bogăția, legătură grozavă pentru cei ce 
nu ştiu a o întrebuința cum se cade, tiran crud şi neomenos, care porunceşte 
totul spre vătămarea celor ce-i slujesc. Dar dacă am voi, am răsturna din 
scaun acest tiran, şi l-am face ca să meargă după noi, iar nu să ne 
poruncească. Şi cum s-ar putea face aceasta? Când noi vom împărți bogăția 
cu toții îndeolaltă. Câtă vreme bogăția se găseşte singură şi numai în 
stăpânirea unora, atunci întocmai ca şi un tâlhar de codru ea toate relele le 
pricinuieşte — dară când noi o punem la mijloc, atunci nu ne va mai stăpâni, 
căci noi cu toţii o vom lega bine din toate părțile. 

Şi acestea le spun nu fiindcă bogăţia ar fi un păcat prin sine însăşi, ci 
păcat este a nu o împărți cu cei săraci şi a nu o întrebuința bine, fiindcă 
Dumnezeu nimic nu a făcut rău, ci toate bune foarte. Astfel că şi averile sunt 
bune, dar numai dacă nu stăpânesc pe cei ce le au şi dacă se împrăştie spre a 
alina sărăcia aproapelui. Nici lumina nu este bună când nu împrăștie 
întunericul, ci încă îl mai prelungeşte, tot aşa nici bogăţia care, în loc să facă 
să piară sărăcia, ea dimpotrivă, o mai sporeşte. Cel ce se îmbogăţeşte [cu 
adevărat], nu caută ca să ia de la alțu, ci îngrijeşte de a veni în ajutorul 
altora; iară cel ce caută ca să ia de la alţii, nicidecum se îmbogăţeşte, ci el 
este cel sărac. Aşadar, nu averile prin sine însele sunt un rău, ci rea este 
cugetarea omului care duce bogăția la sărăcie. Astfel de oameni sunt mai 
ticăloşi decât săracii care cerşesc pe la răspântiile drumurilor, cu traista în 
gât şi cu trupurile betegite. Nişte astfel de oameni îmbrăcaţi în haine 
strălucite de mătase sunt mai ticăloşi decât cei îmbrăcați în zdrenţe; cei ce se 
plimbă cu mândrie prin târg sunt mai vrednici de jale decât cei ce stau pe la 
răspântule drumurilor sau intră prin ogrăzile oamenilor, strigând şi cerând de 
pomană. Căci aceştia cel puţin laudă pe Dumnezeu şi grăiesc vorbe vrednice 
de milă şi izvorâte dintr-o înaltă filosofie, pentru care îi şi miluim, le 
întindem o mână de ajutor şi niciodată nu-i învinovățim. Dar cei ce se 
îmbogăţesc rău, mormăie printre dinți cuvinte de cruzime şi neomenie, 
cuvinte de răpire şi de poftă satanicească, pentru care şi sunt de toți urâţi şi 
huliți. Căci, în adevăr, gândeşte-te bine: Ce se crede de toți oamenii a fi 
urâcios şi necinstit? A cere de la cei bogaţi, sau de la cei săraci? Negreşit că 
a cere de la cei săraci. ŞI tocmai aceasta fac bogaţii, căci nici că ar îndrăzni a 
se apropia de cei mai bogați decât ei, pe când cei săraci cer celor mai bogaţi. 
Săracul nu cere de la cel sărac, ci de la cel bogat — pe când bogatul sfâşie pe 
cel sărac. Şi iarăşi, ce este mai frumos, spune-mi, a lua de la cei ce dau de 
bunăvoie şi cu mulțămire, sau a sili şi a supăra pe cei ce nu vor să dea? 
Negreşit că a nu supăra pe cei ce nu vor să dea. Dar cei bogaţi şi aceasta o 
fac, căci săracul 1a de la cel ce dă de bunăvoie şi cu mulțămire, pe când 
bogaţii iau de la cei ce nu vor să dea, ceea ce este dovada celei mai mari 
sărăcii. Că dacă n-ar primi cineva nici la un ospăț să se ducă, când cel ce l-a 
chemat nu a ştiut să-şi arate mulțămirea către el, apoi cum să fie ceva bun a 
lua banu altuia cu sila? Pe câinii care latră, oare nu pentru aceea îi 
înconjurăm şi fugim de dânşii, că ne supără cu prea marea lor îndărătnicie? 
Aceasta fac şi cei bogați. Dar aceasta este purtarea cea mai necinstită, căci 
cel ce face totul spre a lua de la alții, pentru ce nu s-ar face şi de râs 
amenințând cu frica pe alții? De altfel, şi de câini temându-ne, de multe ori 
azvârlim de la noi ceea ce avem în mâini. ŞI iarăşi, ce poate fi mai necinstit, 
spune-mi, a cere cineva de pomană fiind îmbrăcat în zdrenţe, sau în haine de 

mătase? Când cineva este bogat şi îngrijeşte de nişte bătrâni săraci pentru a 
le lua avutul, deşi sunt poate şi copii la mijloc, apoi atunci de ce iertare poate 
fi vrednic?” (Comentariile sau Tâlcuirea Epistolei întâi către Corinteni, 
omilia XIII, pp. 137-138) 


BOGĂŢIA (râvnirea bogăției) 


„Dar, zici tu, cum se face că fiind cineva răul, se îmbogățește şi nu 
pătimeşte nici o nenorocire? Dacă fiind bun se îmbogăţeşte, aceasta este 
după dreptate, dar când este rău, ce vom zice? Că cu toată bogăţia lui este 
de jelit, fiindcă bogăția adăogată la răutate mai mult aţâţă patima. Dar 
cutare, zici tu, a primit bogăția de la strămoşii săi şi o cheltuieşte cu curvele 
şi cu desfrânaţii, şi totuşi nu pătimeşte nimic. Ce spui? Curveşte, şi tu zici că 
nu pătimeşte nimic? Se îmbată, şi crezi că el se dezmiardă în desfătări? Nu 
cheltuieşte banu în nimic folositor, şi încă zici că-l pizmuieşti? Dar ce ar 
putea fi mai rău decât un asemenea om, care îşi vătăma astfel sufletul? Dacă 
trupul lui ar fi schilodit sau ciuntit, ai zice că este vrednic de mii de lacrămi 
— ŞI când îi vezi întregul suflet schilodit, încă îl crezi şi fericit? Dar nu 
simțeşte, zici tu. Dar tocmai pentru aceasta este de jelit, ca şi cei nebuni. Cel 
care ştie că este bolnav, negreşit că va chema pe doftor şi va primi doftoria 
cuvenită — pe când cel ce nu se cunoaşte, nici a scăpa de boală nu va putea. 
Şi pe acesta tu îl fericeşti, spune-mi? Nu este însă nimic de mirat, fundcă cei 
mai mulți sunt certaţi cu adevărata filosofie. Pentru aceea vom fi pedepsiți 
cu cea mai grea pedeapsă, fiindcă deşi suntem certaţi, noi totuşi nici nu ne 
gândim a ne izbăvi de rău. Pentru aceea mânie, pentru aceea tristețe, pentru 
aceea tulburare întruna, fiindcă Bunul Dumnezeu arătându-ne adevărata 
viaţă fericită, adică aceea a virtuţilor, noi am lăsat deoparte această cale care 
duce la fericire şi ne-am deschis o altă cale, care duce spre bogăţie şi averi, 
dar care este încărcată cu mii de rele.” (Comentariile sau Tâlcuirea Epistolei 
întâi către Corinteni, omilia XXIX, p. 309) 


„+... în adevăr, oare nu este vrednic de râs, spune-mi, că noi cari 
aşteptăm nemurirea şi toate cele bune, pe carele ochiul nu le-a văzut, 
urechea nu le-a auzit şi la inima omului nu s-au suit, iată că ne certăm pentru 
cele care rămân aici şi le credem că acestea sunt de râvnit? Că dacă încă ai 
trebuință a afla că bogăția nu este vreun lucru mare, că cele de aici sunt 
umbră şi vis, că se împrăştie toate ca fumul, apoi atunci stai afară de sfânta 
sfintelor, stai la poartă, zic, căci încă nu te-ai făcut vrednic de intrarea în 
Împărăţia Cerurilor. Dacă tu nu ştii încă a osebi firea lor cea schimbăcioasă 

ŞI veşnic în prefacere, apoi cum vei putea să le dispreţuieşti? Dar dacă spui 
că ştii, apoi atunci încetează a vorbi în zadar şi a descoase de ce cutare este 
bogat şi de ce altul este sărac. Căci prin aceasta tu faci ca şi cel ce, 
plimbându-se prin lumea întreagă, ar întreba întruna: Pentru ce oare acela 
este alb, celălalt negru, pentru ce unul este cu nasul turtit, celălalt cu nasul în 
sus. După cum acestea nu sunt defel însemnate pentru noi, de ar aşa sau 
altminteri, tot aşa nici dacă unul ar fi sărac şi celălalt bogat, şi cu atât mai 
mult altele de acest fel; ci totul vine de la felul întrebuințării.” (Comentariile 
sau Tâlcuirea Epistolei întâi către Corinteni, omilia XXIX, p. 310) 


„Şi cum ne dorim oare pe cele de aici? Fiindcă nu le dorim pe cele 
cereşti după cum trebuie. Dar aceasta oare de unde vine? De la trândăvie. 
Dar trândăvia de unde vine? De la disprețul ce avem de adevăr. Şi disprețul 
acesta de unde vine? De la uşurinţa şi prostia noastră de a ne lipi de cele de 
aici Şi a nu cerceta mai întâi cu scumpătate firea lucrurilor. Dar aceasta iarăşi 
de unde vine? De la aceea că nu se ia aminte nici la citirea Sfintelor 
Scripturi, nici la vieţuirea cu bărbați sfinți, iar adunările cu cei răi a le 
depărta şi a fugi de ele. 


Deci ca nu cumva să se întâmple aşa, şi valuri fără sfârşit să ne 
cuprindă şi să ne ducă în noianul răutăţilor, să ne înece şi să prăpădească cu 
totul, apoi până mai este vreme să ne ridicăm, iubiţilor, şi stând pe acea 
piatră puternică — voiesc să zic de dogmele şi cuvintele lui Dumnezeu — să 
putem depărta de la noi neliniştea şi tulburările vieţii de aici. Căci numai aşa 
ne vom izbăvi şi noi de acea neliniște, şi pe alţii cari poate se îneacă îi vom 
putea scăpa, şi astfel ne vom învrednici de bunătăţile viitoare.” 
(Comentariile sau Tâlcuirea Epistolei întâi către Corinteni, omilia XXIX, 
p. 311) 


„„..„ cel ce doresc mai mult decât le trebuie sunt mai nenorociți decât 
cerşetorii, ca unii ce sunt stăpâniţi de un mai mare dezgust de toate decât 
aceştia.” (Comentariile sau Tăâlcuirea Epistolei întâi către Corinteni, omilha 
XXXIX, p. 430) 


BOGĂŢIA (pofta bogatului după bogăţie creşte neîncetat) 


„Tulbură-se şi apele dar iar se aliniază, clăteşte-se şi pământul dar se aşează şi se întăre; 
bani nu încetează niciodată. Aceasta a luat şi spre aceea caută, stăpâneşte 
una şi spre alta se nevoieşte. Şi de setea iubirii de argint vânându-se, se face 

mai galben decât aurul pentru avuţia cea multă pe care o pofteşte.” (Din vol. 
Mărgăritarele Sfântului loan Gură de Aur, p. 34) 


BOGĂȚIA (goana după bogății) 


„Dar vorbele bogaţilor care anume sunt? Sunt vorbele porcilor, şi ale 
câinilor, şi ale lupilor, şi ale altor fiare sălbatice! Vorbele unora sunt de mese 
şi de bucate, de mâncăruri drese cu mirodenii, de vinaţuri alese, de miresme, 
de haine şi, în sfârşit, de toate celelalte îmbuibări. Alţii vorbesc de dobânzi şi 
împrumuturi, plăsmuind înscrisuri şi fluturându-le în vânt încărcate cu 
datorii de nesuferit, a cărora stăpânire o au de la părinţi şi de la străbuni, şi în 
puterea cărora unuia îi ia casa, altuia țarina, altuia robul sau celelalte ale lui. 
Ce ar putea spune cineva de acele testamente scrise cu sânge în loc de 
cerneală? Căci sau punând de față vreo primejdie mare, sau fermecându-i cu 
niscaiva făgăduinţe mici, aceşti lupi au înşelat pe cei ce aveau ceva câştigat, 
dezbrăcându-i şi lăsându-i pieritori de foame, iar ei intrând prin furtişag, în 
avutul lor. Toate acestea nu întrec oare până şi furia şi sălbăticia fiarelor din 
codru? 


Pentru aceea vă rog ca să fugim de astfel de bogăţie care este 
încărcată cu omoruri, să câştigăm bogăţia cea duhovnicească şi să căutăm 
averile cele din ceruri, căci cei ce au nişte astfel de averi sunt cu adevărat 
bogaţi, sunt cu adevărat cuprinşi, bucurându-se şi de bunătățile de aici, şi de 
cele viitoare.” (Comentariile sau Tâlcuirea Epistolei întâi către Corinteni, 
omilia XIII, p. 138) 


„Ai văzut cum aurul nu lasă pe oameni ca să fie oameni, ci îi preface 
în fiare sălbatice şi draci? Ce ar putea fi mai de elit ca bogatul, care în 
fiecare zi se roagă şi doreşte a fi foamete, ca astfel să câştige el aur mult? 
Patima lui îl duce la cele potrivnice omenirii întregi, căci nu se bucură 
pentru că a câştigat din belşug roade, ci tocmai de aceasta se întristează, 
fiindcă a câştigat mult. Deşi cel ce câştigă mult ar trebui să se bucure, totuşi 
acesta se întristează. Ai văzut că, după cum ziceam, cei bogați nu atâta 
plăcere simt din cele de aici, pe câtă nemulțămire îndură din cele ce încă nici 
nu s-au întâmplat? Cel ce a câştigat miriade de chile de grâu se întristează şi 
oftează mai mult decât cel sărac. Acesta (săracul) având hrana trebuitoare, se 
încununează, saltă de bucurie şi mulțămeşte lui Dumnezeu, pe când acela, 
câştigând atâta aur, se nemulțămeşte şi crede că este pierdut.” (Comentariile 
sau Tălcuirea Epistolei întâi către Corinteni, omilha XXXIX, pp. 430-431) 

„Nu bogăţia este aceea care aduce omului plăcere şi mulțămire, ci 
cugetarea cea înțeleaptă; iar dacă aceasta nu este, apoi chiar de ar avea 
cineva toate ale lumii, totuşi se va crede mai lipsit şi mai jelit decât toți. Căci 
şi cel despre care ne este vorba acum, deşi i se dăduse atâta cinste pe câtă 
voise, iarăşi s-a întristat că nu 1 s-a dat mai multă, şi dacă i s-ar fi dat şi mai 
multă, el ar fi căutat alta şi mai mare; şi de i s-ar da la îndemână o baniţă de 
galbeni, el chiar şi atunci s-ar sfârşi de întristare, ca nu cumva să fie numai o 
jumătate de baniţă. Dacă nu chiar de la început a arătat o astfel de lăcomie, 
tu să nu te minunezi, fiindcă nici beţivii nu se înfierbântă de la început, ci 
după ce îşi umplu pântecele de băutură, încă mai grozav li se aprinde pofta 
de băut. Tot aşa şi aceştia, cu cât îşi vor strânge mai multe bogății, cu atâta ei 
se găsesc parcă în mai mare sărăcie, şi cei ce agonisesc mai mult, aceştia 
sunt mai cu seamă cei săraci.” (Comentariile sau Tălcuirea Epistolei întâi 
către Corinteni, omilia XXXIX, p. 431) 


„A voi ca să nu ai mai mult, de nicăieri nu vine, decât din prostie, din 
mizantropie şi din mândrie.” (Comentariile sau Explicarea Epistolei către 
Efeseni, omilia XVIII, p. 175) 


„Dacă, când un om este mâniat, aurul nu ne foloseşte la nimic, la ce 
ne va folosi şi care va fi puterea sa pentru a potoli mânia lui Dumnezeu, care 
n-are nici o trebuință de bogăţiile noastre? Să ne zidim case pentru a ne face 
adăposturi, iar nu pentru a ne mândri. Ceea ce întrece trebuinţa este de prisos 
şi nefolositor. Voi luați o încălțăminte prea mare, ea vă supără şi vă 
împiedică de a merge; tot astfel, o casă prea mare vă împiedică de a înainta 
către cer. Voiţi să vă zidiți locuinţe mari şi frumoase? Eu nu mă împotrivesc 
la aceasta, dar ele să nu fie pe pământ; zidiți-vă în cer corturi, unde să puteți 
primi şi pe alţii, corturi care niciodată nu pier. De unde vine această patimă 
de a înseta după averile trecătoare şi pământeşti?” (Primele patru omilii 
despre statui, omilia II-a, p. 43) 


„Să nu crezi că, dobândind multe, vei dobândi şi adevărata 
plăcere. Plăcere şi bucurie şi pace ai atunci când nu vrei să te 
îmbogăţeşti. Dacă alergi după bogăţie, atunci nu vei înceta să te 
chinui. Căci dorinţa de îmbogăţire nu poate fi potolită. Cu cât străbaţi 
un drum mai lung, cu atât mai mult te îndepărtezi de scopul tău final. Cu 
cât îți doreşti mai mulţi bani, cu atât vei fi mai neliniștit.” (Din vol. 
Problemele vieţii, pp. 161-162) 

„+... bogaţii nu-şi contenesc nicidecum această poftă absurdă, char 
dacă ar pune stăpânire pe lumea întreagă, iar săracii se grăbesc să-i ajungă 
din urmă, şi o turbare incurabilă, o nebunie de nestăvilit şi o boală de 
neîndreptat cuprinde sufletele tuturor. lar această dragoste a biruit şi a scos 
afară din suflet orice altă dragoste. Şi nu mai contează nici prietenia, nici 
rudenia. ŞI ce spun prietenia şi rudenia? Nici femeia sau copiii; şi ce alt 
lucru mai drag ar putea fi pentru bărbaţi? Toate sunt însă aruncate la pământ 
şi călcate în picioare atunci când această stăpână crudă şi nemiloasă cuprinde 
sufletele tuturor celor stăpâniți de ea. Căci ca o stăpână neomenoasă şi ca un 
tiran nemilos, ca un barbar crud şi ca o desfrânată care se dă tuturor şi foarte 
cheltuitoare, ea ruşinează, torturează şi supune la mii de primejdii şi pedepse 
pe cei care au ales să-i fie sclavi. Şi deşi este înfricoşătoare şi neînduplecată, 
sălbatică şi nemiloasă, având o față de barbar sau mai degrabă de fiară, şi e 
mai sălbatică decât un lup şi un leu, ea pare a fi atrăgătoare şi dorită şi mai 
dulce decât mierea pentru cei înrobiţi de ea. Și deşi în fiecare zi făureşte 
sabie şi arme împotriva lor, le sapă prăpăstii şi îi duce în prăpăstii şi în stânci 
împletindu-le mii de năvoade ale osândei, e crezută atât de cei cuceriţi de ea 
că-i face amanți geloşi. Şi aşa cum porcul îşi găseşte plăcerea şi delectarea 
tăvălindu-se în noroi şi în mocirlă, iar scarabei rostogolesc necontenit sfere 
de gunoi, tot aşa şi cei cuprinşi de iubirea de arginți sunt mai nenorociți 
decât aceste animale. Fiindcă aici scârba este mai mare şi noroiul mai 
împuţit;, căci petrecând în această patimă cred ca de aici culeg multă plăcere, 
ceea ce nu ţine de natura realității, ci de gândirea bolnavă de o asemenea 
lipsă de rațiune.” (Scrisori din exil, Către toți credincioşii, că nimeni nu va 
putea vătăma pe cel care nu se nedreptăţeşte pe sine însuşi, 6, în vol. 
Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., p. 245) 


„Căci ce ţi se pare, omule, că bogăţia este demnă de căutat cu 
sârguință? Oare din pricina plăcerii meselor? Oare din pricina cinstirii şi 
alaiului slujitorilor? Oare din pricina faptului că ea se poate răzbuna pe cei 
care o întristează şi insuflă teamă tuturor? Fiindcă n-ai putea spune alte 
motive decât plăcerea, linguşeala, teama şi pedeapsa; căci ea nu obişnuieşte 
să facă pe nimeni nici mai înțelept, nici mai drept, nici mai priceput, nici mai 
bun, nici mai iubitor de oameni, nici mai presus decât mânia, decât pântecele 
şi decât plăcerile; nu învață nici moderația, nici reținerea, nici nu introduce 
sau sădeşte în suflet vreo altă parte a virtuţii. N-ai putea spune de ce e pentru 
tine mai demnă de căutat şi mai dorită decât acestea; fiindcă nu numai că nu 
ştie să sădească ori cultive nimic din cele bune, ci atunci când le găseşte în 

suflet le vatămă, le împiedică şi le veştejeşte, iar uneori le smulge şi 
introduce în locul lor cele contrare: o neînfrânare nemăsurată, o poftă de 
moarte, o mânie nedreaptă, o rătăcire a minţii, o trufie şi o pierdere a minţii. 
Dar să nu mai vorbim despre acestea, căci cei cuprinşi de această boală n-ar 
suporta să audă vorbindu-se despre virtute şi răutate, fiind cu totul de partea 
plăcerii şi din această pricină deveniți sclavu ei, fiindcă sunt învinuiți şi 
demascaţi văzându-le. 

Hai deci acum ca, lăsând deoparte cuvântul despre acestea, să aducem 
la mijloc şi celelalte, şi să vedem dacă bogăţia are o plăcere, dacă are preţ. 
Fiindcă eu unul văd lucrurile cu totul contrar. Dacă vreţi, să cercetăm mai 
întâi mesele bogaților şi ale săracilor şi să ne întrebăm despre cei ce 
mănâncă la ele, cine sunt cei care strâng drept rod o plăcere curată şi 
autentică: oare cei care zac toată ziua pe aşternuturi de frunze şi leagă 
ospeţele de seară de cele de dimineaţă, care fac să le crape pântecele, care-şi 
tocesc simţurile, care-şi scufundă corabia sub excesiva povară apăsătoare a 
mâncărurilor încărcând nava în exces şi inundând-o ca într-un naufragiu al 
trupului, care născocesc piedici la picioare, la mâini şi la gură, şi-şi leagă tot 
trupul cu un lanț mai greu decât unul de fier, cel al beţiei şi lascivității care 
nu mai preferă un somn adevărat şi curat, nici nu sunt liberi de vise 
înfricoşătoare, care sunt mai nenorociți decât nebunii, şi-şi introduc în suflet 
un demon arogant, care sunt expuşi ca la teatru râsului slujitorilor, sau, mai 
bine zis, sunt o tragedie şi un prilej de lacrimi pentru cei mai moderați decât 
ei, care nu mai cunosc nimic din cele din jurul lor, nici nu mai pot spune sau 
auzi ceva, ci sunt purtați pe braţe de pe frunze pe pat? Sau cei treji şi 
veghetori şi care stabilesc măsura unora ca acestea cu nevoia, care plutesc cu 
vânt lin şi care au drept cea mai mare plăcere la hrană şi băutură faptul de a 
mai flămânzi şi înseta?” (Scrisori din exil, Către toți credincioşii, că nimeni 
nu va putea vătăma pe cel care nu se nedreptățeşte pe sine însuşi, 7, în vol. 
Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., pp. 246-247) 


„... dacă ea pare pentru voi dorită şi demnă de luptat pentru ea, nu e 
oare pentru că hrăneşte în voi patimile cele mai grele, dezlănțuind în acest 
scop mânia, umflând la maximum băşicile nebuniei slavei, antrenând şi 
sculând spre demență? Dar atunci deci trebuie fugit de ea fără a întoarce 
capul, pentru că introduce în mintea noastră sentimente sălbatice, crude şi 
aspre, lipsindu-ne la toţi oamenii de adevărata cinstire, colorând în culorile 
e1 ceea ce este contrar ei, aducând acest lucru din urmă la cei înşelaţi de el şi 
convingându-i că nu e ceea ce este cu adevărat prin natura lui, ci ceea ce 
pare privirilor a fi astfel. Căci aşa cum frumusețile femeilor desfrânate stau 

în alifii şi farduri care, deşi ele sunt lipsite de frumuseţe, fac ca vederea lor 
ruşinoasă şi urâtă să pară frumoasă şi chipeşă pentru cei înşelați de ele, aşa şi 
bogăţia care constrânge la linguşeală o arată pe aceasta drept cinste.” 
(Scrisori din exil, Către toţi credincioşii, că nimeni nu va putea vătăma pe 
cel care nu se nedreptăţeşte pe sine însuşi, 9, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., pp. 248-249) 


BOGĂȚIA (gravitatea agonisirii cu nesaţ a bogăției) 


„Spune-mi, care e deosebirea între noi, care clădim case mari şi 
strălucitoare, şi copiii care-şi clădesc case, jucându-se? Care e deosebirea 
între noi care chefuim şi cei care îşi mănâncă prânzul lor? Nici una, decât 
aceea că fapta noastră e însoțită de osândă. Şi nu e de mirare că nu ne dăm 
seama de josnicia faptelor noastre; n-am ajuns încă bărbaţi; când vom 
ajunge, atunci vom cunoaşte că toate acestea sunt copilării”. (Omilii la 
Matei, omilia XXIII, IX, în col. PSB, vol. 23, p. 307) 


„Înmulțirea averilor aprinde mai mult flacăra, îi face mai săraci pe cei 
bogaţi; că bogăţia le înmulţeşte dorinţa şi-i face să ducă lipsă de multe”. 
(Omilii la Matei, omilia LXIII, II, în col. PSB, vol. 23, p. 729) 


„De ce iertare suntem vrednici, când cu multă râvnă ne îngrădim cu 
bogăţiile, care pun zid în calea spre împărăție, când nu numai că le încuiem 
în sipete şi lăzi, ba le mai îngropăm şi în pământ, în loc să le dăm să le 
păzească cerul? Te asemeni cu un plugar, care în loc să-şi semene grâul într- 
un pământ bun, lasă pământul cel bun şi-şi îngroapă tot grâul într-o groapă, 
ca să nu se bucure nici el de grâu, iar grâul să se strice.” (Omilii la Matei, 
omilia IX, V, în col. PSB, vol. 23,p. 117) 


„Nu este, oare, cea mai mare nebunie să îngrămădim averi peste averi 
aici, unde cele adunate se pierd şi se strică, iar acolo, unde rămân neatinse şi 
se înmulțesc, să nu depunem nici cea mai mică parte, şi aceasta când toată 
viaţa noastră o vom petrece pe lumea cealaltă?” (Omilii la Matei, omiha XII, 
V, în col. PSB, vol. 23,p. 152) 


„lisus Hristos ne-a răscumpărat şi noi slujim bogățule; deci noi 
proclamăm superioritatea unui alt stăpân, noi ne supunem unui alt stăpân, 
suntem foarte atenți la ceea ce ne porunceşte EL; drepturile moştenirii, 
drepturile, prietenia, legile, noi neglijăm totul pentru acest stăpân şi-i Jertfim 

totul Lui. Nimeni nu priveşte cerul, nimeni nu se gândeşte la lucrurile 
viitoare. Dar, vai! Va veni vremea când aceste cuvinte şi regretele noastre 
vor fi inutile; căci zice Scriptura: Și în iad cine Te va lăuda? (Ps., 6, 5). 
Aurul este dorit, el ne procură mari plăceri şi ne atrage multă cinste, dar nu 
ca şi cerul. Pe bogat, cei mai mulți îl urăsc şi-l socotesc disprețuit; dar pe 
omul care este împodobit cu virtutea, toți îl cinstesc şi-l respectă.” 
(Comentar la Evanghelia de la loan, omiha LXXVI, 3, p. 395) 


„Să nu crezi că în a se îmbogăţi cineva se găseşte plăcerea şi 
mulțumirea, ci în a nu dori să se îmbogăţească. Întrucât doreşti a te îmbogăţi, 
niciodată nu vei înceta a fi torturat. Pofta de bogăție este un amor 
nesatisfăcut niciodată, şi cu cât vei înainta mai mult pe această cale, cu atât 
mai mult te-ai depărtat de sfârşit. Deci nu este oare aceasta o enigmă, o 
abrutizare şi o mare nebunie? 

Prin urmare, să ne depărtăm de rele, sau, mai bine zis, de cel dintâi 
rău, adică de bogății, şi nici chiar să ne atingem de această poftă, iar de 
cumva ne-am atinge, să fugim categoric.” (Omilii la Epistola către Romani a 
Sfântului Apostol Pavel, omiha XII, p. 221) 


„Căci pe păcătoşi trebuie întruna a-i jeli, mai vârtos când se bucură de 
bogăţie şi multă îmbelşugare, ca şi pe cei bolnavi care se îmbuibă cu 
mâncărurile şi se îmbată.” (Comentariile sau Tâlcuirea Epistolei întâi către 
Corinteni, omilia XXXIX, p. 429) 


„Căci cu cât cineva se înconjoară de mai multe, adică cu cât are mai 
mult, cu atât doreşte şi mai mult.” (7âlcuiri la Epistola a doua către 
Corinteni, omiha XIII, p. 135) 


„Te întreb, dacă ai vedea pe un hoţ că iese la drumul mare, că atacă pe 
drumeţi, că jefuieşte satele, că îngroapă în peşteri şi vizuini aur şi argint, că 
închide acolo cirezi multe de vite, că are haine şi robi mulți de pe urma 
jafurilor lui, te întreb, îl vei ferici oare pentru bogăția aceea sau îl vei plânge 
pentru osânda ce are s-o primească? Şi n-a fost încă prins, nici n-a fost dat 
pe mâna judecătorului, nici n-a fost băgat la închisoare, nici n-a avut pârâşi, 
nici nu s-a pronunțat sentinţa, ci chefuieşte, petrece, se îmbată şi are de 
toate! Cu toate acestea, nu-l fericim pentru cele ce le are şi se văd, ci-l 
plângem pentru cele ce-au să vină şi cele ce-l aşteaptă. Cugetă la fel şi 
despre bogați şi zgârciți. Sunt tâlhari la drumul mare, jefuiesc averile 
trecătorilor, îngroapă în cămările lor, ca în peşteri şi vizuini, averile altora. 

Să nu-i fericim, dar, pentru cele ce le au, ci să-i plângem pentru cele ce au să 
vină, pentru judecata aceea înfricoşătoare, pentru pedepsele de neînlăturat, 
pentru întunericul cel mai din afară (Matei 8, 12; 22, 13; 25, 30), în care vor 
fi aruncaţi. Tâlharii scapă de multe ori din mâinile oamenilor, dar, cu toate 
că ştim aceasta, nu ne dorim nici nouă, nici duşmanilor noştri viața şi averea 
lor blestemată. Însă despre ceea ce se referă la Dumnezeu nu se poate spune 
aceasta; nimeni nu scapă de judecata Lui.” (Omilii la săracul Lazăr, 
cuvântul I, în vol. Omilii la săracul Lazăr. Despre soartă şi Providenţă..., 
pp. 49-50) 


„Că acela ce iubeşte banul n-are vrajbă numai cu vrăjmaşii lui ci şi cu 
prietenii şi mai mult pe săraci îi urăşte, căci nu are prieteni ci se află tuturor 
ca o povară. Şi nu are numai sufletul lui pierdut ci şi ticălosul lui trup de 
multe ori îl topeşte cu griji şi-l îmbolnăveşte. Cel ce urăşte argintul opreşte 
pofta banilor, iar cel ce vrea să se îmbogăţească, mai mult aprinde focul 
poftei în sufletul lui, pentru că dacă dobândeşte zeci de mii de lei şi alţii încă 
pe atâţia, mai pofteşte şi dacă dobândeşte doreşte încă de două ori pe atâta şi 
niciodată nu poate să stingă pofta cea vicleană a lăcomiei.” (Din vol. 
Mărgăritarele Sfântului loan Gură de Aur, pp. 28-29) 


BOGĂȚIA (pofta de avuţii nu se poate însoţi cu dreptatea) 


„Nu este cu putinţă a locui împreună pofta de bani şi dreptatea, fiindcă 
îşi au despărțite corturile lor. Deci nu te mai trudi a aduna la un loc cele ce nu 
se pot amesteca, ci alungă de la tine tiranica iubire de argint dacă voieşti a 
lua dreptatea împărătească, căci aceasta este împărăteasa cea adevărată, care 
face slobozi pe cei robi; iar aceea face cu totul dimpotrivă. 

Deci iubiților, cu toată graba să fugim de aceea şi să îmbrățişăm pe 
aceasta, ca astfel să ne învrednicim şi slobozeniei de aici, în acelaşi timp şi 
împărăției cerurilor, cu harul şi cu iubirea de oameni a Domnului nostru 
lisus Hristos.” (7ălcuiri la Epistola a doua către Corinteni, omilia XIX, p. 
181) 


BOGĂŢIA (nu bogăţia în sine este rea, ci lăcomia şi avariţia) 
„Bogăţiile nu sunt oprite, dacă cineva se foloseşte de ele numai pentru 


trebuință. Căci, după cum am spus altădată că vinul nu este un rău, ci beţia, 
tot astfel putem zice că bogăția nu este un rău, ci lăcomia şi avariţia. 


Să nu confundăm pe bogat cu avar. Avarul nu este bogat: avarului îi 
lipsesc multe; ori, fiind lipsit de multe, el nu poate fi bogat niciodată.” 
(Primele patru omilii despre statui, omiha II-a, p. 41) 


„Bogăția nu este în sine ceva rău, ci rău este zgârcenia şi lăcomia de 
avere. Altceva este un lacom de avere, şi altceva un bogat. Aşa, lacomul de 
avere este acela, care, deşi are mult, totuşi nu crede că este bogat, căci el de- 
a pururi tot mai mult pofteşte. Dar cel ce pofteşte mult, acela mai de grabă se 
poate numi lipsit, decât bogat şi avut.” (Cuvânt la Duminica a 3-a după 
cincizecime, în vol. Predici la duminici şi sărbători..., p. 66) 


„Aceasta o zic nu ca să hulesc bogăţia, ci hulesc pe cei ce le trebuieşte 
bogăţia, nu ca pe un lucru bun, că banii buni sunt (...) Buni sunt că mângâie 
sărăcia, înlătură lipsa, auzi cum zice lov: Eu eram ca un ochi orbilor, 
picioare şchiopilor, eu eram tată neputincioşilor, aceasta este şi fără de nici 
un păcat, pentru că împreună cu bogăţia, este şi iubirea de săraci, casa mea 
era deschisă la fiecare care voia să intre, zice lov. Aceasta este slujba 
bogăției: să fie nu numai cu numele, ci şi cu fapta. Această bogăție este 
slugă la acea bogăţie, că această bogăţie pe care o au oamenii pentru dânşii 
numai, este nume fără de faptă, iar acea bogăţie pe care o au oamenii şi 
pentru dânşii şi pentru alții este bogăţie adevărată, şi care este acesta? Este 
bogăţia bunătăților, bogăţia milosteniei.” (Din vol. Mărgăritarele Sfântului 
Ioan Gură de Aur, p. 19) 


BOGĂŢIA (îmbogățirea în chip nedrept şi lacom) 


„Căci dacă vă pare dulce a vă îmbogăţi prin răpiri, amintiţi-vă că lisus 
Hristos vă opreşte aceasta şi aceea în continuu vă va deveni neplăcut şi 
amar.” (Comentar la Evanghelia de la loan, omiha LXXVII, 4, p. 401) 


„Chiar de ai stăpâni ceva cât de mic prin nedreptate, întreaga avere ţi- 
a dospit-o acel puţin aluat. Pentru aceea, de multe ori cele puţine băgate rău, 
scot pe cele multe câştigate bine.” (Comentariile sau Tâlcuirea Epistolei 
întâi către Corinteni, omilia XV, p. 156) 


„Vezi poate în stăpânirea bogatului cutare casa celui sărac? Plângi, 
însă nu pe cel răpit şi lipsit de bunul său, ci pe cela răpit, căci el nu a dat, ci 
a luat un rău. Pe acesta l-a lipsit de cele de aici, pe când pe sine s-a scos 
singur din bunătăţile cele negrăite. Dacă cel ce nu dă celor săraci se duce în 

gheena, dar cel ce ia cele ale săracilor ce va pătimi?” (Comentariile sau 
Tâlcuirea Epistolei întâi către Corinteni, omilha XVI, p. 170) 


„Nici un sărac nu este silit a face atâtea rele din pricina sărăciei, pe câte 
fac bogaţii pentru ca mai mult să se îmbogăţească şi pe cele strânse să nu le 
piardă. Nu atât de mult doreşte săracul cele trebuitoare, pe cât cel bogat doreşte 
cele de prisos; nu atâta este volnic săracul a se sluji de viclenie, pe cât poate 
acela. Căci dacă el şi pofteşte mai mult, în acelaşi timp şi poate mai mult, 
apoi este vădit că şi mai multe va face.” (7ălcuiri la Epistola a doua către 
Corinteni, omiha XIII, p. 135) 


„Cu toate că mulți mă strigă mereu, zicându-mi: 7e-ai legat de cei 
bogați, le răspund că şi aceia din totdeauna s-au legat de cei săraci. Eu m-am 
legat de bogaţi? Nu de bogaţi, ci de cei care folosesc bogăţia în mod rău, căci 
mereu spun că nu pe bogat îl defaim, ci pe răpitor. Alta este bogatul şi cel 
înstărit, şi alta lacomul şi hapsânul. Fă distincție între lucrurile acestea şi nu le 
confunda pe cele neamestecate. Eşti bogat? Nu te împiedic! Eşti lacom? Te 
învinovăţesc. Ai ale tale? Desfată-te! Ai luat altele străine? Nu tac! Vrei să 
mă ucizi cu pietre? Sunt pregătit să-mi vărs sângele meu, doar te voi 
împiedica de la păcat.” (Din vol. Despre Rai şi Scriptură. Despre iubirea lui 
Dumnezeu pentru noi. Despre <<Şezut-a Împărăteasa de-a dreapta Ta>>, 
p. 29) 


„Este greu de închipuit că un om care câştigă bani cu nemiluita să-şi 
câştige averea în chip cinstit; de cele mai multe ori îşi măreşte averea 
nenorocind pe alții.” (Despre căsătoria a doua a văduvelor, 4, în vol. 
Despre Feciorie, Apologia vieţii monahale, Despre creşterea copiilor..., p. 
174) 


„Căci unde e bogăţie şi răpiri, acolo eu văd lup; unde e bogăţie şi 
cruzime, acolo eu văd leu, şi nu om.” (Omilii la săracul Lazăr, cuvântul VI, 
în vol. Omilii la săracul Lazăr. Despre soartă şi Providenţă..., p. 133) 


„Dacă vrei să scapi de judecata neînduplecatului Judecător, nu 
mai umbla după avere dobândită prin nedreptăţirea celorlalţi. În această 
viață, eşti apărat de puterea banilor, de influenţa funcţionarilor şi de 
bunăvoința judecătorilor, însă în cealaltă viață, cine te va mai apăra? 
Acolo te vor însoţi numai păcatele tale şi strigătele celor nedreptățiți de 

tine, care ajung până la tronul ceresc al lui Dumnezeu.” (Din vol. 
Problemele vieții, p. 232) 

„Nu-mi spui frate pentru care pricină vrei să te îmbogăţeşti din lăcomie 
şi din răpire, sau vrei să afle alţii aurul şi argintul pe care l-ai strâns cu 
strâmbătate şi tu să rămâi numai cu blestemele şi anatema de la aceia ce le-ai 
făcut strâmbătate.” (Din vol. Mărgăritarele Sfântului loan Gură de Aur, p. 
26) 

„Lăcomia este un aluat vechi şi ori în ce casă va cădea o va face 
necurată şi pustie. Şi măcar cât de puţin de vei strânge cu nedreptate, toată 
avuţia o dospeşte şi o pierde, pentru aceea de multe ori cele puţine strânse cu 
strâmbătate au pierdut şi au stricat lucrurile cele bune agonisite.” (Din vol. 
Mărgăritarele Sfântului loan Gură de Aur, p. 26) 


„Cum ar fi o fiară sălbatică, ci mai vârtos nici fiarelor nu se aseamănă 
şi face nedreptate fraților lui celor ce sunt de o credință cu dânsul şi-i 
mănâncă pe dânşii, deci cum vei putea să dai seamă la Dumnezeu? Că nu 
vezi pe albină că dacă muşcă pe cineva ea moare? Învaţă-te şi tu de la dânsa 
şi nu face pagubă şi scârbă fratelui tău pentru că mai înainte va veni moartea 
la noi şi numai după aceea va merge la cei ce le-am făcut strâmbătate.” (Din 
vol. Mărgăritarele Sfântului loan Gură de Aur, p. 28) 


„Pentru că n-ai hrănit pe cel flămând te munceşte Dumnezeu, iar de ai 
dezbrăcat pe cel îmbrăcat, cum vei scăpa de judecata cea înfricoşătoare?” 
(Din vol. Mărgăritarele Sfântului loan Gură de Aur, p. 29) 


„.... când vezi pe cineva îmbogăţinându-se din strâmbătăți şi din 
lăcomie, pe acel om nu-l lăuda, ci să-l plângi, că bogăția adaugă munca 
acolo, de vreme ce adună la dânsul blesteme şi urgie de la cei ce le face 
strâmbătate şi muncile păcatelor sunt de multe feluri, după vreme şi după 
obraji şi după vrednicie şi după cunoştinţă şi necunoştință.” (Din vol. 
Mărgăritarele Sfântului loan Gură de Aur, pp. 40-41) 


BOGĂȚIA (despre moştenirea bogăției dobândită prin nedreptate) 


„Cel ce a moştenit o avere încărcată de nedreptăţi, deşi el nu a răpit 
nimic, totuşi stăpâneşte cele ale răpitorilor, şi prin urmare să ştie bine că este 

drept a pătimi pentru aceasta. Dacă tu ai luat averea cutăruia care a furat-o, 
iar acel răpit de dânsul venind, ar cere averea înapoi, apoi oare ţi-ar fi de- 
ajuns spre îndreptăţire să răspunzi că nu tu l-ai furat pe el? Şi ce ai răspunde, 
spune-mi, la o astfel de învinovăţire? Că nu tu, ci altul l-a dezbrăcat? Dar tu 
stăpâneşti acum averea sau lucrul furat de la el. Că acela a răpit? Dar tu te 
bucuri acum de lucrul răpit. Toate acestea le prevăd chiar şi legile din afară, 
care lăsând la o parte pe cei ce au răpit avutul altora, poruncesc a se cere de 
la aceia la care găseşte cineva lucrul sau averea furată. 


Deci de cunoşti pe cei nedreptăţiți, întoarce înapoi lucrul răpit şi fă cu 
dânşii ce a făcut Zaheu acela cu multă bunăvoință, iar de nu ştii şi nu cunoşti 
pe aceia, eu îți voi arăta şi o altă cale şi nu-şi voi închide calea mântuirii. 
Împarte toată averea ta săracilor, şi astfel te vei mângâia de răul făcut.” 
(Comentariile sau Tălcuirea Epistolei întâi către Corinteni, omilia XV, pp. 
156-157) 


BOGĂȚIA (- sclavă sau stăpân ?) 


„ - Oare Avraam, oare lov n-au bineplăcut lui Dumnezeu, deşi au fost 
bogaţi? 

- Nu-mi vorbi mie de bogaţi ci de cei robiți de bogăţie! lov a fost 
bogat, dar n-a fost rob al lui mamona; nu era stăpânit de mamona, cr-l 
stăpânea; era stăpân, nu rob. Stăpânca toate averile lui, ca şi cum ar fi fost 
administratorul unor averi străine; aşa le stăpânea. Nu numai că nu răpea 
averile altora, ci chiar pe ale sale le dădea celor nevoiaşi. Şi, ceea ce-i mai 
minunat, este că nici nu se bucura de averile sale; el însuşi a arătat-o, 
spunând: De m-aş fi bucurat de multa avuţie pe care am avut-o (lov 31, 25). 
De aceea nici n-a plâns când a pierdut-o”. (Omilii la Matei, omilia XXI, |, în 
col. PSB, vol. 23, p.273) 


„Numai acela gustă plăcerile bogăției, numai acela este stăpân pe 
averile lui, care întrebuinţează averile pe ceea ce trebuie; ceilalți sunt robii şi 
prizonierii avuţiilor lor; îşi măresc patimile trupului şi bolile sufletului. Cum 
poate fi plăcere şi desfătare acolo unde-i împresurare de duşmani şi război, 
unde-i furtună mai cumplită ca furtuna mării? Dacă bogăția dă peste un 
prost, apoi îl prosteşte şi mai mult; dacă dă peste un desfrânat, apoi îl face şi 
mai desfrânat.” (Omilii la Matei, omiha LXXXIII, III, în col. PSB, vol. 23, 
p. 944) 

„Trebuie să fiți stăpâni şi nu robi; să le stăpâniți fără ca ele să vă 
stăpânească; a le folosi dar a nu abuza. Bogățiile se numesc în limba greacă 
cu un nume care înseamnă a sluji, pentru a ne face să înțelegem că trebuie să 
le facem să slujească nevoilor noastre şi nu a le închide şi a le păzi. Unul 
este de un slujitor, şi celălalt de un stăpân; a le păzi este funcția unui slujitor, 
a le împărți este a unui stăpân. Voi nu le-aţi primit pentru a le închide în 
pământ, ci pentru a le împărți. Dacă Dumnezeu voia să fie păzite, El nu le-ar 
fi dat oamenilor, ci le-ar fi lăsat ascunse în pământ; precum vrea să le 
împartă, El permite ca să le avem, ca noi la fel să le împărțim. Căci dacă noi 
le reținem în casele noastre, nu mai suntem stăpâni.” (Comentar la 
Evanghelia de la Ioan, omilia XIX, 3, p. 94) 


„Avarul este păzitorul, iar nu stăpânul bogățiilor sale; el este sclavul 
lor, iar nu posesorul. El ar da mai curând din sângele său decât aurul pe care 
l-a îngropat. Căci acest aur este pentru el un depozit, pe care-l ţine şi îl 
păzeşte cu atâta îngrijire încât opreşte pe oricine de a se atinge de el. EI se 
foloseşte tot atât de puţin de averile sale ca şi cum i-ar fi străine; şi ele îi sunt 
cu adevărat străine. Căci averile din care el n-ar putea să se hotărască să 
împărtăşească şi pe alţii, cu care n-ar voi să uşureze trebuinţele sărăciei, cu 
orice pedeapsă s-ar ameninţa avariția sa; se poate zice că aceste averi îi 
aparțin?” (Primele patru omilii despre statui, omilia II-a, p. 41) 


„Eşti stăpân pe multe averi? Să nu ajungi robul acelora peste care 
Dumnezeu te-a făcut stăpân! Rob al lor ajungi nu când le cheltuieşti 
cum trebuie, ci când le îngropi în pământ.” (Cuvânt la Sfinții Mucenici, 
III, în vol. Predici la sărbători împărăteşti şi cuvântări de laudă la 
sfinți, p. 458) 


„... Nu învinuiesc pe cei bogaţi, nici nu hulesc banii şi averile, ci 
întrebuinţarea rea a banilor, cheltuirea lor în desfrânări. De aceea se numesc 
bani, ca să ne folosim noi de ei, nu ei să se folosească de noi. De asta se 
numesc avuții, ca să le avem noi pe ele, nu ele să ne aibă pe noi. Pentru ce 
vrei ca să ai ca stăpân o slugă? Pentru ce strici rânduiala?” (Omilie împotriva 
celor care n-au venit la biserică, (La începutul Faptelor Apostolilor — 1), în 
vol. Omilii la săracul Lazăr. Despre soartă şi Providenţă..., p. 300) 





5 Tâlcuirea Pr. Dumitru Fecioru: Cuvântul bani, xpiua în limba greacă, derivă dintr-un 
verb care are înțelesul de a se folosi de ceva. De aici frumosul joc de cuvinte al Sfântului 
Ioan Gură de Aur, intraductibil în româneşte. (n.s. 334, p. 300) 

BOGĂŢIA (punerea ei în păstrare de stăpân spre paguba şi nenorocirea lui) 


„Mulţi oameni nu-şi au locuinţa într-un singur loc şi de multe ori nici 
nu vor sau nu pot să locuiască în altă parte, pentru că-i împiedică fie alte 
afaceri, fie boli trupeşti, dar vor să aibă pretutindeni şi, ca să spun aşa, în 
toate oraşele, monumente ale lăcomiei lor, vor să aibă în toate coloane 
nemuritoare ale răutăţii lor; nu-şi dau seama că-şi pun pe capetele lor 
păcatele săvârşite cu adunarea celor averi, povară grea şi cu anevoie de 
purtat; nu-şi dau seama că desfătarea cu averi va trece altora, nu numai după 
ce pleacă de pe lumea asta, ci chiar şi înainte de plecarea de aici. Dar chiar 
dacă nu li s-ar lua fără voia lor averile, totuşi i le smulg, ca să spun aşa, cei 
al lui şi le risipesc pe toate, iar lor nu le rămâne pentru desfătare nici cea mai 
mică parte. Dar pentru ce vorbesc eu de desfătare? Chiar de ar voi unii ca 
aceştia să se desfăteze cu toate averile lor, tot nu pot, că n-au decât un singur 
stomac pentru atâta mulţime de averi”. (Omilii la Facere, omilia XXII, VI, 
în col. PSB, vol. 21, pp. 269-270) 


„Bogăția, a spune Domnul, nu vă vatămă numai pentru că înarmează 
pe noi împotriva voastră, nici numai pentru că vă întunecă desăvârşit mintea, 
ci şi pentru că vă scoate din robia lui Dumnezeu, făcându-vă prizonieri 
banilor, fără suflet şi vătămându-vă de două ori: o dată pentru că vă face robi 
banilor, peste care ar trebui să fiți voi stăpâni, şi a doua oară pentru că vă 
scoate din robia lui Dumnezeu, Căruia mai mult decât tuturor ar trebui să-l 
fiți neapărat robi. După cum atunci când Domnul a vorbit de bogăţie (Matei 
6, 20), a arătat că este vătămată de două ori: şi pentru că este depusă aici, pe 
pământ, unde o strică molule şi pentru că nu este depusă dincolo, în cer, 
unde nu poate fi furată, tot astfel şi acum arată că pricinuieşte o îndoită 
pagubă sufletească şi pentru că ne depărtează de Dumnezeu, şi pentru că ne 
supune lui mamona”. (Omilii la Matei, omilia XXI, I, în col. PSB, vol. 23, p. 
272) 


„Nu puteți Sluji şi lui Dumnezeu şi lui mamona (Matei 6, 24). 

Să ne cutremurăm la gândul că noi suntem aceia care L-am silit pe 
Hristos să spună aceste cuvinte, să pună adică aurul alături de Dumnezeu. 
Dacă înfricoşător este lucrul acesta, apoi mult înfricoşător este să o faci cu 
fapta, să preferi tirania aurului în locul fricii de Dumnezeu”. (Omilii la 
Matei, omilia XXI, I, în col. PSB, vol. 23, p.273) 

„Hristos nu defaimă averile, ci pe cei stăpânii de averi. Dacă un bogat 
intră cu greu în împărăția cerurilor, cu mult mai greu lacomul. Dacă eşti 
împiedicat să intri în împărăția cerurilor când nu dai averile tale, gândeşte-te 
ce foc strângi pe capul tău când iei averile altora! 

- Dar pentru ce Hristos a spus ucenicilor că bogatul va intra cu greu în 
împărăția cerurilor, când ucenicii erau săraci şi n-aveau nimic? 

- Ca să-i înveţe să nu se ruşineze de sărăcie; îşi îndreptățeşte cum 
porunca ce le-o dăduse de a nu avea nici un fel de avere (Matei 10, 9-10). 

Când a spus că e greu, a spus mai mult chiar, a spus că e şi cu 
neputinţă; şi nu simplu cu neputinţă, ci a spus cu tărie că e cu neputinţă, 
arătând lucrul acesta cu pilda cămilei şi a acului. 

Mai lesne este să intre cămila prin urechile acului, decât bogatul în 
împărăția cerurilor (Matei 19, 24)”. (Omilii la Matei, omulia LXIII, II, în 
col. PSB, vol. 23, p. 729) 


„... tu deci când îl vezi pe cel bogat că îi merge bine deşi-i un ticălos 
şi un nelegiuit, suspină şi lăcrimează că bogăţia aceea îi este adaos de 
pedeapsă. După cum cei care fac o mulțime de păcate dar nu vor să se 
pocăiască, îşi adună totuşi multă urgie, tot aşa şi cei s-au bucurat de bună 
stare şi n-au fost pedepsiţi aici pe pământ vor suferi dincolo mai mare 
osândă”. (Omilii la Matei, omilia LXXV, V, în col. PSB, vol. 23, p. 857) 


BOGĂŢIA (atrage neplăceri şi primejdii numeroase) 


„Nu ştiu să fi murit cineva repede de foame; că poţi găsi oricând ceva 
ca să scapi de răul acesta; dar din pricina banilor, din pricina bogăției, din 
pricina afacerilor, ştiu că mulți au fost ucişi, unii în taină, alții în văzul 
mulțimii. Drumurile, tribunalele, oraşele sunt pline de crime. Dar pentru ce 
vorbesc de drumuri, tribunale şi oraşe? Şi marea-i plină de sângele celor 
omorâți din pricina bogăției. Tiranul acesta nu s-a mărginit să stăpânească 
numai pământul, ci a năvălit cu multă furie şi asupra mării. Unul porneşte pe 
mare de dragul banilor, iar altul, tot pe mare, ucide tot de dragul banilor; 
tiranul acesta a făcut pe unul negustor, iar pe altul ucigaş. Ce poate fi mai 
puţin credincioasă decât bogăția, când ea te pune pe drumuri, când îţi 
primejduieşte viaţa?”. (Omilii la Matei, omiha IX, VI, în col. PSB, vol. 23, 
p. 118) 


„Voi L-aţi auzit pe lisus Hristos numind adesea cu numele de spini 


(Mt., 13, 22), neliniştile veacului acestuia şi închipuirile bogățiilor. Şi sigur, 
aceasta cu dreptate; precum spinii sunt şerpi, bogăţiile sunt la fel; precum 

aceia îi sfâşie pe cei ce se apropie, la fel acestea sfâşie sufletul, şi precum 
focul le arde cu uşurinţă, şi pe care vierii nu pot să-i sufere, focul la fel va 
arde bogățule acestei lumi, la fel vierul le va arunca.” (Comentar la 
Evanghelia de la loan, omilia XXIV, 3, p. 118) 


„Cel ce stăpâneşte averile aici pe pământ, va suferi mii de rele. Ca şi 
un câine turbat se repede şi diavolul asupra celor bogaţi, voind a le răpi, ca 
pe o bucată de plăcintă sau pâine din mâinile copilului.” (Omilii la Epistola 
către Romani a Sfântului Apostol Pavel, omiha VII, p. 120) 


„Întru nimic nu se deosebesc cei bogaţi de copiii cei mici supăraţi de 
căţei, căci şi asupra lor toți îşi ațâță vorba, toți îi hărțuiesc, toți îi trag de 
partea lor, nu numai oameni, ci şi patimi barbare, ca beţia, îmbuibarea 
pântecelui, linguşirea şi toată desfrânarea.” (Omilii la Epistola către Romani 
a Sfântului Apostol Pavel, omilia VII, p. 120) 


„Ascultă ce a făcut unul dintre profani, şi ruşinează-te cel puţin de 
filosofia lui. Se zice că unul dintre aceştia, intrând într-o casă strălucită şi 
sclipind de aurul cel mult, de frumuseţea marmurei şi a coloanelor, şi fiindcă 
a văzut şi pe Jos aşternute covoare în toate părțile, deodată a scuipat în față 
pe stăpânul casei. Apoi, fiind dat în judecată pentru acest fapt, el a răspuns 
că deoarece n-a găsit în toată casa aceea nici un loc mai murdar, s-a văzut 
nevoit a scuipa pe fața aceluia! Ai văzut cât de ridicol se face cel ce se 
împodobeşte pe dinafară, şi cât este de disprețuit de toţi cei ce au mintea 
doar la lucrurile exterioare?”(Omilii la Epistola către Romani a Sfântului 
Apostol Pavel, omilia XI, p. 199) 


„Bogăția ne aduce o mare ruşinare, iar pe diavol îl îngâmfă mai mult 
împotriva noastră. Deci, de ce tu chiar înarmezi pe diavol contra ta şi-l faci 
mai puternic? Înarmează-ţi dreapta ta contra lui, făcând săracilor 
milostenie.” (Omilii la Epistola către Romani a Sfântului Apostol Pavel, 
omilia XIV, p. 284) 


„„... nesigur lucru este bogăţia. Din pricina ei nu numai casele se 
sparg, ci încă şi morminte şi sicrie. Deci ce ar putea fi mai ticălos, când nici 
chiar moartea nu-i poate aduce liniştea cuvenită, ci acel trup fricos, nici lipsit 
de viaţă cu este scutit de relele din viață, fund urât de toți acei care l-au 
pizmuit atât de mult încât s-au grăbit de a-l război până şi atunci când el era 
țărână şi cenuşă, şi încă cu mai mare furie decât pe când trăia? Că pe atunci 

tălharii intrând în odaia cu banii, mişcau din loc lăzile cu bani, iar de trupul 
lui se depărtau, şi nu ar fi luat atâtea încât să-i dezbrace şi trupul, dar acum 
nici de trupul lui nu se depărtează mâinile cele spurcate ale pângăritorilor de 
morminte, ci îl mişcă şi-l întorc în toate părțile, şi-l batjocoresc cu multă 
cruzime. După ce fusese predat pământului, iată că aceştia dezbrăcându-l de 
haine şi lăsându-l gol, l-au aruncat şi au fugit. Dar cine poate fi atât de 
duşman ca bogăţia, care pe când sunt în viaţă le pierde sufletul, iar după ce 
mor, şi trupul îl batjocoreşte, şi nici măcar nu-i dă voie a se ascunde sub 
pământ? — ceea ce de altfel este obişnuit până şi pentru cei osândiţi, şi pentru 
cei osândiți pentru fapte necinstite. Căci pentru aceştia legiuitorii cerând 
osânda cu moarte, nimic mai departe nu cer — pe când pentru aceia, bogăția 
şi după moartea lor cere osândă grozavă, lăsându-i privirilor omeneşti goli şi 
fără morminte, privelişte tristă şi vrednică de milă. Într-adevăr, aceştia 
pătimesc cu mult mai grozav decât cei osândiți de hotărârea judecătorilor, 
căci aceia poate o singură zi sau şi două rămânând neîngropată, la urmă sunt 
predați pământului, iar aceştia fund predați pământului, sunt batjocoriţi. Și 
dacă aceşti tâlhari când pleacă nu iau şi sicriul, apoi aceasta mulțămită nu 
bogăției, ci sărăciei, fiindcă sărăcia îi apără. Dacă însă şi sicriul îl vor 
încredința bogăției, şi lăsând sicriul de piatră, vor face unul de aur, fireşte că 
şi pe acesta îl vor pierde. 


Atât de necredincioasă este bogăţia! Căci nu atâta este a celor ce o au, 
pe cât a celor ce o răpesc. Astfel că este de prisos vorba aceea care încearcă 
a arăta că bogăția este cu anevore a fi cucerită când cei ce o au nu pot avea 
siguranță nici chiar în ziua sfârşitului lor.” (Comentariile sau Tâlcuirea 
Epistolei întâi către Corinteni, omilia XXXV, p. 382) 


„Căci ce fericire este aceasta? — Afară numai de nu vei învedera că şi 
cei ce se luptă cu fiarele sunt de râvnit, căci închizând în cuşti de fier acele 
fiare prețioase — vorbesc de stăpânii acelor fiare — dânşii nu îndrăznesc nici 
măcar a se apropia, ci stau deoparte tremurând de frică, şi pun pe alții ca să 
se lupte cu dânsele. Cam aşa pătimesc şi cei ce se îmbogăţesc, căci închizând 
în cămările lor averile ca pe nişte fiare sălbatice, primesc în fiecare zi mu de 
răni de la ele. Şi se întâmplă cu averile pe dos decât cu fiarele, căci acestea 
când sunt scoase din cuşcă, vatămă pe toți pe care-i întâlnesc în drum, pe 
când averile în vreme ce sunt închise şi păzite, sunt vătămătoare şi pierd pe 
cei ce le stăpânesc şi pe cei ce le păzesc. 


Dar noi, iubiţilor, pe fiara aceasta să o îmblânzim. ȘI o vom îmblânzi 
atunci când nu o vom închide, ci o vom da în mâinile tuturor celor care au 

trebuinţă. Astfel vom putea câştiga de aici şi bunătăţile cele mai mari şi, în 
viaţa de acum vieţuind cu siguranţă şi nădejdi bune, ne vom învrednici a sta 
înaintea dreptului judecător cu îndrăzneală, şi a dobândi bunătățile cele 
veşnice.” (Comentariile sau Tâlcuirea Epistolei întâi către Corinteni, omilia 
XXXV, p. 383) 


„Pavel, căci când el voia a smulge pe cei bogaţi din ghearele iubirii de 
argint nu zicea numai că bogăția este vătămătoare, ci că bagă pe cineva şi în 
ispite. Că cei ce voiesc a se îmbogăţi, zice, cad în ispită (| Tim. 6, 9). 
Fiindcă deşi s-ar părea că bogăţia scapă pe cineva de ispite, totuşi de fapt se 
petrece cu totul potrivnic de ceea ce cred bogaţii. Unii se făleau iarăşi pentru 
înţelepciunea de afară, ca stând neclintiți în această credinţă; apostolul însă 
le-a arătat că nu numai nu foloseşte crucii înțelepciunea cea de afară, ci încă 
o şi goleşte. Se făleau că se judecă de către alţii, crezând nevrednic a se 
judeca de ai lor, ca fund mult mai înţelepţi cei de afară; apostolul însă a 
arătat că a se judeca de cei de afară este un fapt urâcios. Se făleau că 
mănâncă din jertfele idoleşti, ca dovedind prin aceasta cea mai desăvârşită 
cunoaştere, iar el le-a arătat că a nu şti ca să iconomisească cineva cele ale 
aproapelui este dovadă de cunoaştere nedesăvârşită.” (Comentariile sau 
Tâlcuirea Epistolei întâi către Corinteni, omilia XXXVI, p. 387) 


„Pretutindeni deci iubirea bogăției împinge pe mulți la lăcomie în 
timpul vânzării.” (Comentariile sau  Tâlcuirea  Epistolei întâi către 
Corinteni, omila XXXIX, p. 431) 


„Dacă ai fi sprinten îmbrăcat, nu te-ai teme de nimic, nici de invidie, 
nici de tâlhari şi nici de cei ce uneltesc viclenii asupra ta. Nu te îmbogăţeşti 
atât în bani, cât te îmbogăţeşti în griji; nu te îmbogăţeşti atât în proprietăți şi 
moşii pe cât te îmbogăţeşti în primejdii şi multe agonii de moarte, care toate 
la un loc îți aduc multe ispite şi multe pofte. Acestea şi altele ca acestea 
sufăr acei ce voiesc a stăpâni multe bogății.” (Comentariile sau Explicarea 
Epistolei către Efeseni, omilia XIII, p. 135) 


„După cum strâmtoarea pricinuieşte multe rele şi neajunsuri, la fel şi 
belşugul. Mulţi după ce au ajuns a avea de prisos, sau chiar din belşug, de 
multe ori au devenit mai leneşi, nu au ştiut să se folosească de acea 
îmbelşugare, ba încă cei mai mulți dintre ei, văzându-se cu avere multă, nu 

au mai vrut să facă nimic.” (Omilii la Epistola către Filipeni, omilia a XVI- 
a, p. 267) 


„Nimic nu este aşa de amăgitor ca bogăţiile: ele sunt astăzi cu tine, 
mâine vor fi contra ta. Ele pricinuiesc din toate părțile invidia; sunt duşmani 
de casă, tovarăşi periculoşi. Voi sunteți martori că vorbesc adevărul, voi care 
îngropaţi şi ascundeți cu atâta nelinişte aurul şi argintul vostru, acest aur şi 
argint care vă expune acum la cele mai groaznice pericole. Căci vedeți că 
săracii sunt scutiți de griji şi hberi de nelinişte, în timp ce bogaţii suferă mii 
de greutăţi şi merg căutând în toate părțile în ce loc ar putea îngropa aurul 
lor, în ce mâini l-ar putea încredința.” (Primele patru omilii despre statui, 
omilia II-a, p. 43) 


„Nimic nu este aşa de expus invidiei ca un om bogat; şi dacă mândria 
se uneşte la bogăţiile sale, se găseşte atunci aşezat pe o prăpastie îndoită şi 
toți îi declară război sângeros.” (Primele patru omilii despre statui, omilia 
II-a, p. 44) 


„Există o singură necinste şi o singură lipsă de vază, aceea de a fi 
bogat. Cu adevărat, bogăţia este o mare necinste. Bogăția dă cuiva numai 
slava de a fi nemilos, trândav, molâu, îngâmfat, râvnitor de slavă deşartă, 
sălbatic, îmbrăcatul hainelor frumoase nu-ţi dă cinste şi vază. Dimpotrivă, ai 
cinste, ai vază dacă te îmbraci cu fapte bune.” (Despre slava deşartă, 14, în 
vol. Despre Feciorie, Apologia vieții monahale, Despre creşterea copiilor..., 
pp. 397-398) 


„Te întreb, să nu te aprinzi oare într-adevăr de mânie şi de urgie, să 
nu-ți fie necaz când vezi că altul nu are nici hrana de toate zilele, iar tu faci 
din argint atâtea şi atâtea lucruri care nu-ți folosesc la nimic, nici măcar 
pentru fală? Da, nici pentru fală nu-ţi vor folosi! Dimpotrivă, se vor întoarce 
împotriva ta! Tu îţi faci lucruri din argint ca să fii strălucit şi cu vază, dar se- 
ntâmplă contrariul. Oamenii n-au să spună că eşti strălucit şi cu vază, ci toți 
au să te acuze că eşti nemilos, zgârcit şi plin de cele mai grele păcate. Cât e 
de mare invidia tuturor, cât e de mare duşmănia şi ura tuturor! Cât de mult 
doresc toți căderea ta! Las de o parte hula pe care astfel de bogaţi o 
născocesc împotriva lui Dumnezeu, deşi acesta e cel mai mare rău din toate; 
iar înainte de asta, orice-ai spune, vei găsi la cei bogaţi un rău mai mare 
decât altul.” (Despre soartă şi providență, cuvântul VI, în vol. Omilii la 
săracul Lazăr. Despre soartă şi Providenţă..., p. 203) 

„... mulţimea averilor şi banilor nu aduce nimic [bun] în plus celor ce 
le au, ci griji şi lupte şi frică şi primejdii, să nu socotim că avem ceva mai 
puțin decât bogaţii.” (Cinci cuvântări despre Ana şi Samuel, cuvântul V, în 
vol. Omilii şi cuvântări despre educaţia copiilor..., p. 83) 


„Aşa cum omul este zadarnic, trecător şi muritor, la fel este şi 
bogăţia. Sau poate că bogăţia este şi mai zadarnică, căci de multe ori nu 
moare odată cu omul, ci piere înaintea lui. Fiecare din voi cunoaşte 
exemplele atâtor şi atâtor bogaţi care au ajuns în sărăcie. Aceştia continuă 
să trăiască, dar averea lor a pierit. Şi măcar de-ar fi pierit numai averea, 
fiindcă de obicei îl duce la piere şi pe deținătorul ei. N-ar greşi cineva 
dacă ar numi bogăția slujitor nerecunoscător, slujitor ucigaş, care-l 
omoară pe stăpânul său.” (Din vol. Problemele vieții, p. 155) 


„Aşadar bogăția este un trădător, trădător şi fugar şi ucigaş. Atunci 
când nu te aştepţi îți scapă şi te părăseşte şi te distruge.” (Din vol. 
Problemele vieţii, pp. 155-156) 


„Bogatul are multe prilejuri de a fi vătămat; se teme pentru case, 
pentru slugi, pentru pământuri, pentru bani, ca nu cumva cineva să-l 
păgubească de ceva din acestea. Iar cel ce este stăpân peste multe se face rob 
la acele multe.” (Despre Aquila şi Priscilla; şi că nu se cuvine să grăim de 
rău pe preoții lui Dumnezeu. Cuvântul 2, în vol. Cateheze maritale, p. 169) 


„Nu vei greşi dacă vei numi bogăţia slugă rea, slugă mâncătoare de 
sânge şi ucigătoare, slugă care dă plată stăpânului ei junghiere şi cea mai 
rea, că nu numai când îl lasă pe acel stăpân bogăţia îl leagă la nevoie, ci şi 
mai înainte de a-l lăsa, îl amestecă şi îl tulbură. Pentru că nu-mi căuta pe cel 
ce este îmbrăcat cu haină de mătase şi care este uns şi miroase şi care este pe 
dinafară odihnit. la descoperă inima lui, dezgoleşte gândul lui încă bogat 
fiind, şi vei vedea înăuntru tânguire şi tulburări şi înfricoşări.” (Din vol. 
Mărgăritarele Sfântului loan Gură de Aur, p. 18) 


„Multe patimi rele hrăneşte bogăţia cea rea la noi şi pofta ei cea rea 
face pe oameni să se umfle ca băşicile cele ce se fac pe apă când plouă, aşa 
şi bogăţia se umflă şi ridică la mai multă mândrie şi neomenie pe ticălosul 
bogat. Pentru aceea, să fugim de bogăția cea multă pentru că fiare înveninate 
şi sălbatice pune în sufletul nostru şi ne omoară. Precum se sulemenesc 
desfrânatele cele din târg, aşa este şi bogăția, că face cinstea necinste.” (Din 
vol. Mărgăritarele Sfântului loan Gură de Aur, pp. 128-129) 

BOGĂŢIA (nefericirea celor bogaţi) 


„Bogatul este mai nefericit şi mai bolnav decât îndrăgostitul şi bețivul. 
Ar putea să-şi plângă şi mai mult nefericirea nu numai pentru că dragostea 
de avuţii arde în el cu mai multă furie, dar şi pentru că nu ascultă de sfatul 
Nici unui OM, dragostea lui de avuţii fiind mai puternică decât dragostea de 
femei sau de băutură, îndrăgostiți de băutură şi de femei, după satisfacerea 
poftelor lor, se satură, pe când cei stăpâniți de avuţii, nu. Pentru acest motiv 
am şi fost siliți să ni-i imaginăm pe iubitorii de băutură şi de femei, căci în 
viaţa de toate zilele se văd mai rar oameni care să fie atât de mult stăpâniți 
de dragostea de băutură sau de dragostea de femei; în ce priveşte însă 
dragostea de avuţii, vom putea da exemple nenumărate din viata de toate 
zilele.” (Apologia vieții monahale, 3, în vol. Despre Feciorie, Apologia vieții 
monahale, Despre creşterea copiilor..., p. 214) 


BOGĂŢIA (urmările păgubitoare ale posesiunii egoiste) 


„După cum vedem că valurile mării acum se urcă la mare înălțime, 
dar pe neaşteptate iarăşi se micşorează, tot aşa vedem şi pe oamenii care 
neglijează şi săvârşesc păcatul: acum îi vedem mândri, cu sprâncenele 
ridicate, uimiți de lucrurile din lumea aceasta, dar pe neaşteptate îi vedem 
doborâţi, prigoniți de neagră sărăcie! Pe aceştia ni-i arată fericitul profet 
David, când zice: Nu te teme când se îmbogăţeşte omul sau când se 
înmulțeşte slava casei lui, când va muri nu va lua nimic (Ps., 48, 17). Bine a 
spus: Nu te teme! Să nu te turbure, spune David, mulțimea de averi şi 
strălucirea slavei! Îl vei vedea pe cel bogat, pe cel slăvit, nu după multă 
vreme, zăcând la pământ, fără putere, mort, aruncat, hrană pentru viermi, 
lipsit de toate cele ce a avut, fără să poată lua ceva cu el, ci pe toate le lasă 
aicea. Nu te nelinişti, deci, când vezi pe cele de aici, nici nu ferici pe acela 
care le are, că după puţină vreme pe toate le va pierde. Aşa e fericirea de 
aici! Aşa e bogăţia! Nu pleacă cu cei ce au avut-o pe pământ. Rămâne aici şi 
fericirea şi averea, iar cei ce le-au avut pleacă lipsiţi şi goi, îmbrăcați numai 
cu păcatul şi cu poverile de păcate, strânse de ei cu răutatea lor.” (Omilii la 
Facere, omilia XXIII, ], în col. PSB, vol. 21, pp. 272-273) 


„Pentru ce, dar, iubite, te străduieşti să aduni lucruri, pe care le vei 
lăsa când vei fi răpit de pe pământ nu după multă vreme, lucruri care nu 
numai că nu-ți pot fi de nici un folos, ba dimpotrivă îți îngreunează povara 
de păcate ce o porți pe umeri şi de care ai să te căieşti fără de folos? De 
multe ori averile adunate prin lăcomia ta vor merge în mâinile duşmanilor; 

tu, însă, vei da socoteală pentru ele. Poate fi, oare, mai mare nebunie ca 
aceea să te osteneşti pentru alții şi să fii osândit pentru cele ce te-ai ostenit?” 
(Omilii la Facere, omilia XLVIII, I, în col. PSB, vol. 22, p. 156) 


„Viaţa noastră nu se mărgineşte aici pe pământ, nici nu vom fi mereu 
în ţara aceasta străină, ci nu după multă vreme ne vom întoarce în patria 
noastră. Să nu facem, dar, totul ca să nu fim săraci acolo. Ce folos avem să 
lăsăm în ţara cea străină bogăţie multă, iar în ţara noastră să nu avem nici 
cele de necesară trebuință? Să ne grăbim, dar, vă rog, atât cât mai e timp să 
mutăm acolo bogățiile din ţara cea străină”. (Omilii la Facere, omilia 
XLVIII, II, în col. PSB, vol. 22, p. 156) 


„Spune-mi pentru ce ne înnebunim de pofta de bani, când ne stau în 
față împărăţia cerurilor şi bunătăţile acelea nespuse? Pentru ce preferăm pe 
cele vremelnice, pe cele ce de multe ori nu ne rămân nici până seara, în locul 
celor veşnice, care ne rămân pururea? Poate fi, oare o nebunie mai mare ca 
aceasta, să ne lipsim şi de bunătăţile veşnice din pricina dorinţei vremelnice 
ŞI Nici averi să nu ne putem bucura pe deplin? Spune-mi, te rog, ce folos ai 
de pe urma unei mari bogății? Nu ştii, oare, că adaosul de avere nu aduce 
altceva decât haos de griji, bătaie de cap şi privegheri? Nu vezi că aceştia, 
cei înconjurați de multe bogății, sunt mai mult decât toţi oamenii, ca să spun 
aşa, nişte robi şi că se tem în fiecare zi de umbre? Bogăția dă naştere la 
uneltiri, la vrăjmăşu, la invidie cumplită şi la mii şi mii de rele. De multe ori 
poţi avea pe cel care are nenumărați talanți de aur fericind pe meseriaşul 
care-şi câştigă hrana din munca mâinilor lui. Unde e bucuria, câştigul, când 
nu ne bucurăm nici de bogăția ce-o avem, ba mai mult pierdem şi bunătăţi 
mai mari din dragoste de bani? Dar pentru ce vorbesc eu de bunătăți mai 
mari, când pe lângă relele de aici, pe lângă pierderea bunătăților de acolo, 
mai suntem aruncaţi în gheenă? Nu mai pun la socoteală mule şi mule de 
păcate adunate o dată cu bogăţia, vicleniile, calomniile, răpirile, lăcomule. 

Dar chiar dacă ai scăpa de toate aceste păcate, lucru foarte, foarte 
greu, dacă, însă, foloseşti numai pentru desfătarea ta banii şi averile şi nu le 
dai din belşug celor nevoiaşi, focul gheenei tot te paşte”. (Omilii la Facere, 
omilia L, II, în col. PSB, vol. 22, p. 175). 


„Spune-mi pentru ce-ţi strângi ție atâtea poveri de spini? Nu-ţi dai 
seama că laşi copiilor tăi pricini şi prilejuri de păcate? Nu ştii, oare, că tinerii 
prin ei înşişi alunecă uşor şi sunt înclinați spre păcat? Când, însă, mai au şi 
bani, atunci căderea în păcat e şi mai uşoară. După cum dacă pui lemne pe 
foc focul se aprinde şi mai tare, tot aşa şi tinerii dacă au pe mâna lor bani, 

cum are focul lemnele, atunci se aprinde aşa de mult cuptorul, încât cuprinde 
tot sufletul tânărului. Când va putea unul ca acesta să fie cuminte? Când va 
fugi de desfrânare? Când se va hotărî să se ostenească pentru virtute sau 
pentru vreo altă faptă duhovnicească? Niciodată!” (Omilii la Facere, omilia 
LIX, I, în col. PSB, vol. 22, p. 256) 


„Nu poţi vedea marea atât de frământată de valuri, cât este de 
frământat sufletul bogatului de gânduri şi de patimi! Bogatul se poartă urât şi 
cu al săi şi cu străinii. Dacă vreodată cineva îi răpeşte ceva din bogăția sa — 
că multe se pot întâmpla, mulți sunt uneltitori şi multe sunt răutățile slugilor 
şi violențele celor puternici! — atunci da, atunci vei vedea că viața unor 
asemenea oameni e cu neputinţă de trăit. De câte lacrimi nu sunt vrednici 
unii ca aceştia care se străduiesc să lucreze împotriva lor şi vor să-şi adune 
bogății spre paguba sufletelor lor?” (Omilii la Facere, omilia LIX, II, în col. 
PSB, vol. 22, p. 257) 


„Când păgânii văd că ne zidim case strălucitoare, că ne facem grădini 
şi băi, că ne cumpărăm moşii, nu vor să ne creadă când le spunem că noi 
creştinii ne pregătim de plecare într-un alt oraş. Dacă ar fi aşa, ne spun ei, 
ați vinde tot ce aveţi în oraşul acesta şi ați depune prețul vânzării în celălalt 
oraş”. (Omilii la Matei, omilia XII, V, în col. PSB, vol. 23, p. 152) 


„Că bogăția vatămă gândurile pe două căi: şi prin traiul cel bun, şi prin 
griji. Numai una din acestea este în stare singură să scufunde corabia 
sufletului. Gândeşte-te ce mare e vâltoarea când amândouă tăbărăsc asupra 
sufletului”. (Omilii la Matei, omilia XLIV, IV, în col. PSB, vol. 23, p. 527) 


„Putrezi nu sunt numai cei care au bogății, ci chiar bogăţia însăşi. 
Hainele se strică, aurul se roade, grâul se mănâncă de viermi, iar sufletul, din 
pricina grijilor, este ros şi mai putred decât toate cele ale lui. Dacă ai vrea să- 
ti pun în faţă sufletul unui iubitor de argint, l-ai vedea găurit peste tot de 
griji, putred de păcate şi ros de viermi ca o haină mâncată de molu, fără nici 
o bucăţică întreagă. Nu-i aşa însă sufletul celui sărac, al săracului care de 
buna sa voie voieşte să fie sărac. Sufletul îi străluceşte ca aurul, sclipeşte ca 
mărgăritarul, înfloreşte ca trandafirul. Nu-l roade molia, nu-l fură hoţii, nu-l 
tulbură grija lumii, ci-i ca îngerii; aşa trăieşte pe pământ”. (Omilii la Matei, 
omilia XLVII, IV, în col. PSB, vol. 23, p. 552) 


„Unde este comoara omului, acolo e şi inima lui (Matei 6, 21). 

Domnul îţi spune: Dar, chiar dacă averea ta nu-i mâncată nici de 
molii şi nu-i furată nici de hoți, paguba ta e foarte mare: eşti pironit de cele 
de jos, schimbi libertatea cu robia, pierzi averile cele cereşti, nu mai poți 
gândi cele înalte, ci totdeauna bani, dobânzi, împrumuturi, câştiguri şi 
afaceri înrobitoare. 

Poate fi, oare, o ticăloşie mai mare? Un om ca acesta este într-o stare 
mai rea decât un rob; îşi pune pe umeri cea mai cumplită tiranie, îşi vinde cel 
mai mare bun al său: noblețea de om şi libertatea”. (Omilii la Matei, omilia 
XX, III, în col. PSB, vol. 23, p. 265) 


„Bogăția e o molie, şi despre cum molia totul strică, necruţând nici 
chiar hainele de mătase, tot astfel şi bogăţia.” (Comentariile sau Explicarea 
Epistolei către Efeseni, omilha XIII, p. 133) 


„Cum că a fi şi cineva bogat este încărcat de necinste, eu voi încerca a 
o dovedi. Mai întâi bogăţiile fac spiritul neruşinat; şi ce poate fi mai necinstit 
ca aceasta? Căci spune-mi te rog: dacă trupul este frumos şi pe toţi ceilalți îi 
biruieşte cu frumuseţea, iar în acest timp bogăția intervenind ar unelti şi ar 
contribui să-l facă netrebnic, în loc de sănătos să-l facă bolnav, în loc de 
liniştit să-l facă împătimit şi să-i bage hidropica în toate membrele, să-i 
umfle faţa şi peste tot să-l acopere cu umflături, să-i umfle picioarele şi să i 
le facă mai grele decât butucii, să-i umfle pântecele şi să i le facă mai mari 
decât un poloboc, iar după toate acestea nici măcar să nu permită, celor ce-ar 
voi să-l tămăduiască, ca să se apropie, - căci aşa este stăpânirea, - ba încă 1- 
ar da atâta hbertate, încât să-l respingă pe cel ce s-ar apropia de el şi să-l 
pedepsească, oare a fi cineva bogat în acest mod, este ceva bun? Şi cum ar 
putea fi aceasta bine, dacă face spiritul atât de nesimțitor? Aşadar stăpânirea 
bogăției este mai uricioasă decât boala, căci dacă cel bolnav şi împătimit 
după ea, nu se supune prescripţiilor doctorului, aceasta e mai rău decât a boli 
chiar. 

Tocmai acest lucru îl face bogăţia, din toate părțile ea contribuie a se 
umfla spiritual şi împiedică pe doctori a se apropia de el. Aşadar, din cauza 
stăpânirii ce exercită ea, noi să nu fericim pe cei bogaţi, ci să-i jelim, după 
cum nu putem nici ferici pe acel ce vede un hidropicat, şi în loc să-l 
împiedice a-şi încărca pântecele cu băuturi, cu cărnuri vătămătoare, el îl lasă 
în libertatea de a face ce voieşte, deşi ar avea putere să-l împiedice. Aşadar 
stăpânirea nu poate fi pretutindeni ceva bun, precum nici cinstea, că şi 
aceasta încarcă sufletul cu multă trufie. Dacă chiar corpul nu ar prefera să se 
îmbolnăvească de dragul bogăției, apoi atunci cum treci cu vederea spiritul, 
şi-l laşi să fie cucerit de această boală? Şi încă nu numai atâta, ci să 

primească şi o altă pedeapsă? Căci şi el prin bogăție capătă o fierbinţeala 
mare, şi este scuturat ca de friguri, friguri care nimeni nu le poate stinge. 
Bogăția nu-l lasă de a judeca drept, ci cu totul din contra: defectele, el le ia 
ca şi calități, sau invers, nu suferă pe nimeni a-l contraria, şi în puterea 
bogăției toate îi sunt premise a le face. 

Nu va găsi cineva vreun spirit atât de încărcat de pofte şi absurdităţi, 
ca spiritul celor ce vor a se îmbogăţi.” (Comentariile sau Explicarea 
Epistolei către Coloseni, omilha VII, pp. 84-85) 


„Deci, să vedem care sunt pe care bogatul le face, sau mai bine zis, cel 
ce face o rea întrebuințare din avere; acela răpeşte, înşală, forțează lucrurile. 
Dar ce? Oare nu vei vedea născându-se din bogăţie acele omoruri nebune, 
acele incesturi nepermise, acele şarlatanii, acele sulimanuri şi mirodenii? Ai 
văzut că în sărăcie poate cineva mult mai în linişte decât în bogăţie de a face 
fapta bună? Să nu-ți închipui că dacă bogaţii nu sunt pedepsiţi aici pentru 
faptele lor, apoi nici nu păcătuiesc, că dacă s-ar putea cu uşurinţa de a fi 
pedepsiţi aici bogaţii, desigur că din această cauză ai vedea închisorile pline 
de dânşii. Dar pe lângă altele multe bogăţia mai are şi acest rău, că cel ce 
câştigă bogăţie şi rămâne nepedepsit, niciodată nu va conteni a face aceasta, 
ci va căpăta rane fără doctorie, şi nimeni nu-i va putea pune frâu.” 
(Comentariile sau Explicarea Epistolei către Evrei, omilia II, pp. 68-69) 


„Osteneala adunării bogăției este ştiută, dar îndulcirea din ea nu se 
ştie. Adeseori se întâmplă, că aceia ce noi am adunat şi am agonisit cu 
osteneală, ajunge chiar în mâinile vrăjmaşilor noştri, şi după moartea ta 
moştenirea adeseori va fi în partea acelora care, în curgerea vieţii tale, de mii 
de ori te-au vătămat, ți-au făcut rău. Ei au îndulcirea banilor, şi tu pe seama 
ta nu ai decât păcatele, pe care le-ai săvârşit cu agonisirea lor.” (Cuvânt la 
Duminica a 3-a după cincizecime, în vol. Predici la duminici şi sărbători..., 
pp. 67-68) 


„Ce alergi tu ca un furios după lucruri trecătoare, care la moarte te 
părăsesc? Nimic nu este mai înşelător, decât bogăția, astăzi ea este pentru 
tine, mâine împotriva ta; de-a pururi înarmează ea ochii tuturor pizmaşilor 
împotriva ta; ea este potrivnicul tău sub însuşi acoperământul tău, şi-ţi face 
pe casnicii tăi vrăjmaşi ascunşi. 

Ce povară este bogăția, mărturisesc aceasta mulți chiar din cei bogați. 
Bogatul are mii de griji, umblă încoace şi încolo căutând, unde să-şi 
îngroape banii, sau caută pe aceia, la care să-i poată pune.” (Cuvânt la 

Duminica a 3-a după cincizecime, în vol. Predici la duminici şi sărbători..., 
pp. 67-68) 


„Nu este, nu este o altă piedică în călătoria noastră la ceruri, ca bogăția 
şi ca păcatele pe care le naşte bogăția! Cuvântul acesta nu-i al meu! 
Hotărârea vine chiar de la Hristos, Care a spus: Mai lesne este a trece cămila 
prin urechile acului, decât bogatul în împărăţia lui Dumnezeu (Matei 19, 
24).” (Omilia rostită când a fost hirotonit preot, către sine, către episcop şi 
către mulțimea de popor, în vol. Despre preoție, p. 163) 


„Din ce motiv, omule, bogăția ţi se pare lucru important? 
Neîndoielnic pentru că-ţi plac ospeţele scumpe, pentru că simţi 
mulţumire când alții te admiră şi te invidiază, pentru că poţi cu banii tăi să 
le faci rău duşmanilor şi, în fine, pentru că toți se tem de tine datorită 
puterii pe care ţi-o dă bogăția. Da, din aceste patru motive alergi după 
bani: pentru plăcere, desfrâu, răzbunare şi frică. Alt motiv nu există. Căci, de 
obicei, bogăția nu-l face pe om nici mai înţelept, nici mai cuminte, nici 
mai bun sau de oameni iubitor. Bogăția nu ne poate sădi în suflet nici o 
virtute. Ci dimpotrivă, dacă află acolo unele virtuți, le dezrădăcinează, 
ca să sădească în noi răutăţile corespunzătoare. 

Ți se pare, aşadar, că bogăţia este vrednică de râvnit şi de dorit 
deoarece cultivă în sufletele noastre cele mai mari slăbiciuni, deoarece 
preschimbă mânia în faptă, deoarece umflă baloanele de săpun ale slavei 
deşarte, deoarece trezeşte în noi mândria? Tocmai din aceste motive trebuie 
să te fereşti de ea, neîntorcându-ți nici măcar capul ca s-o priveşti. Altfel, va 
trimite să sălăşluiască în inima ta câteva fiare sălbatice şi înfricoşătoare, 
care vor deveni pricină de pierdere a oricărei cinstiri. Şi înfățişându-ți 
necinstirea ca pe cinstire, va reuşi să te înşele, precum desfrânatele urâte, 
care îşi înfrumuseţează faţa spoindu-se cu rujuri şi vopsele şi îi înşeală 
pe bărbaţi.” (Din vol. Problemele vieții, pp. 153-154) 


„Să-ţi aduci aminte mereu şi de spusele Domnului, care ne-a 
încredinţat că e foarte greu ca bogatul să se mântuiască: Cei ce au 
bogății, cât de greu vor intra ei în împărăţia lui Dumnezeu! Că mai 
lesne este să freacă o cămilă prin urechile acului decât să intre bogatul în 
împărăția lui Dumnezeu! (Luca 18, 24-25). Alături de această predică 
dumnezeiască pune, dacă vrei, tot aurul pământului, şi vei vedea că nu 
poate cumpăni vătămarea pe care ţi-o provoacă deținerea lui. Adică, chiar 
dacă ai avea pământurile şi mările tale, țările şi oraşele lumii, dacă ar 

lucra pentru tine toată omenirea, dacă izvoarele ar ţâşni aur în loc de 
apă, şi atunci aş spune că nu valorezi nici trei bănuţi, de vreme ce ai 
pierdut împărăţia cerurilor.” (Din vol. Problemele vieții, p. 158) 


„Bogăția este pentru iubitorul de argint ceea ce este cuțitul 
pentru nebun. Ba chiar mai rău, căci nebunul, odată ce şi-a înfipt 
cuțitul în piept, scapă pentru totdeauna de nebunia sa şi nu mai este 
rănit a doua oară, pe când iubitorul de argint primeşte lovituri nenumărate 
în fiecare zi şi nu scapă niciodată de nebunia sa. Dimpotrivă, cu cât este 
mai rănit de bogăție, cu atât mai tare înfige cuțitul în rana sufletului său.” 
(Din vol. Problemele vieții, p. 226) 


„Adevărul este că atunci când aduni avere, îţi îngraşi două din 
patimile tale cele mai înfricoşătoare: slava deşartă şi înclinația spre plăceri 
trupeşti. 

Te făleşti cu casele şi cu servitorii tăi, făcându-i pe ceilalţi să te 
admire şi să te invidieze; te dedai plăcerilor trupeşti şi la tot desfrâul. lată 
de ce eşti lacom. lată de ce vrei să răpeşti avutul celorlalți. Ca să-ţi 
îngraşi patimile, nu şovăi să-ți arunci fraţii pe drumuri şi să le pricinuieşti 
tot felul de nenorociri. Să ştii că frații tăi sunt mădulare ale trupului lui 
Hristos şi dispreţuindu-i pe ei, îl dispreţuieşti pe Hristos. 

Crezi sau nu, să ştii că te aşteaptă iadul cel veşnic dacă nu te 
pocăieşti pentru păcatele tale.” (Din vol. Problemele vieții, p. 231) 


BOGĂŢIA (remedii recomandate celui avar) 


„Ceea ce înțeleptul sfătuieşte a face cu femeia desfrânată, zicând: 
Fereşte-ţi calea ta de ea şi nu te apropia de uşa casei ei (Pilde 5, 8), aceasta 
O ZIC şi eu pentru iubitorii de averi. Dacă cumva vei cădea pe nesimţite în 
noianul acestei nebunii, cu greu vei putea ieşi de acolo. După cum când eşti 
prins în vârtejurile apei nu vei putea scăpa uşor, oricât te-ai strădui, tot aşa, 
ba încă cu mult mai rău, când vei cădea în adâncimea acestei pofte nu vei 
putea scăpa, şi te vei pierde pe tine însuţi împreună cu toate ale tale.” (Omilii 
la Epistola către Romani a Sfântului Apostol Pavel, omiha XII, p. 221) 


„Aur să nu se găsească în casele voastre, ci numai ceea ce este cu mult 
mai de preţ decât miile de bogății, adică milostenia şi iubirea de oameni, în 
loc de aur. Acestea ne dau nouă curaj înaintea lui Dumnezeu...” (Omilii la 
Epistola către Romani a Sfântului Apostol Pavel, omiha XIV, p. 284) 

BOGĂȚIA (sfaturi pentru cei bogaţi) 


„Să învăţăm pe copii noştri să pună virtutea mai presus de orice şi să 
socotească bogăția o nimica. Aceasta, da, este adeseori piedică în calea 
virtuții, când tânărul nu ştie să se folosească de bani cum trebuie. Și după 
cum copiii cei mici adeseori se rănesc când umblă cu cuțite sau săbiu, pentru 
că nu ştiu să le folosească cum trebuie — de aceea mamele nici nu-i lasă să 
pună mâna pe ele — tot aşa şi tinerii cad în mari primejdii, când primesc 
moştenire de averi şi nu vor să le întrebuinţeze cum trebuie. Cu ele îşi adună 
povară de păcate. Din ele se nasc desfătările, plăcerile ruşinoase şi 
nenumărate rele. Nu vreau să spun că numai averile-s de vină, ci că de vină 
sunt cei care moştenesc averile şi nu ştiu să se folosească cum trebuie de 
ele.” (Omilii la Facere, omilha LXVI, IV, în col. PSB, vol. 22, p. 329) 


„Dispreţuieşte-le deci pe ale tale, şi le vei lua pe cele ale lui 
Dumnezeu. Aceasta o voieşte El. disprețuiește pământul, şi vei răpi 
Împărăţia cerurilor. Acolo petrece-ţi viaţa, iar nu aici; de acolo să-ți iei 
puterea, iar nu de aici. Căci, dacă eşti întărit de acolo, nu numai oamenilor, 
CI şi demonilor, ba chiar şi diavolului le vei fi înfricoşat, iar dacă vei voi a fi 
stăpânit de averile acestea de aici, vei fi bun de disprețuit şi de aceia, şi de 
multe ori şi de oameni. Oricât te-ai îmbogăţi, în cele ale robilor te 
îmbogăţeşti, iar dacă le disprețuieşti, vei fi strălucit în casa împărătească. 
Astfel au fost apostoli, căci disprețuind casa aceasta a robilor şi averile de 
aici, priveşte cum porunceau în cele din casa împărătească, în cele ceruri. 
Cutare, zice, fie scăpat de boală, celălalt de demon, acela fie dezlegat, iar 
acesta legat. Acestea se petreceau aici pe pământ, însă se săvârşeau în 
ceruri.” (Comentariile sau explicarea Epistolei a doua către Timotei, omilia 


X, în vol. Comentariile sau explicarea Epistolei a doua către Timotei..., p. 
119) 


„Căci bogăţia, nu numai că îi părăseşte pe cei care o au, ci îi şi ucide pe 
aceştia. Atunci când cineva se vindecă de aceasta, mai ales atunci este trădat. 
Ce-ţi slujeşte bogăția care astăzi este la tine şi mâine la altul? La ce-ţi slujeşte 
aceasta, pe care niciodată nu poţi s-o stăpâneşti? Vrei să te slujeşti de ea? 
Doreşti s-o ai în stăpânire? Să nu te înmormântezi cu ea, ci dă-o în mâinile 
săracilor.” (Din vol. Despre Rai şi Scriptură. Despre iubirea lui Dumnezeu 
pentru noi. Despre <<Şezut-a Împărăteasa de-a dreapta Ta>>, p. 29) 


„Tu eşti străin şi călător pe pământ, patria ta este în cer. Strămută 
acolo toate averile tale, pentru ca să te bucuri din această lume de răsplata 


care-ţi este păstrată în cealaltă. Căci acel care e nutrit de bune speranțe şi se 
încrede în bunurile viitoare, gustă chiar din această viaţă plăcerile împărăției 
cerului. Nimic nu este mai potrivit pentru a vindeca sufletul şi a-l face mai 
bun decât a trăi în speranţa bunurilor viitoare şi de a strămuta în cer bogățiile 
sufletului tău, pentru a te ocupa cu toată grija cuvenită de partea cea mai 
prețioasă a ta.” (Primele patru omilii despre statui, omilia II-a, p. 44) 


„Patria ta este în cer. Aşadar acolo pune capitalul tău, pentru ca să ai 
adevăratul folos şi îndulcire de la el. Vrei să fii bogat cu adevărat, fă-ţi pe 
Dumnezeu prieten, şi vei fi cel mai bogat. Voieşti să rămâi bogat, fu smerit; 
căci prin smerenie se slăbeşte pizma altora şi atunci poți în tihnă să 
stăpâneşti ceea ce al.” (Cuvânt la Duminica a 3-a după cincizecime, în vol. 
Predici la duminici şi sărbători..., p. 69) 


„Măcar că eşti sănătos, trebuie să te gândeşti la boală, măcar că eşti 
bogat şi întărit, totuşi trebuie să te gândeşti la sărăcie. Sfânta Scriptură zice 
lămurit: Adu-ţi aminte de foamete în vremea săturării, şi de sărăcie şi lipsă 
în zilele avuţiei (Sir., 18, 25). Dacă tu vei cugeta aşa, atunci te vei folosi de 
bogăţie cu cumpătare şi înfrânare, şi vei suporta sărăcia cu mare statornicie. 
Când vine o nenorocire neașteptată, ne aruncă în confuzie, iară când vine 
una aşteptată mai dinainte, nu ne poate zgudui şi mâhni în aşa mare grad. De 
aceea, totdeauna când vei aştepta sărăcia şi nenorocirea, vei avea două 
foloase deodată: nu te vei semeţi în norocire şi în nenorocire nu te vei 
tulbura, nici nu te vei arunca la pământ. O nenorocire așteptată este ca şi 
când ai fi încercat-o. Eu socotesc aşa: de eşti bogat, aşteaptă în toate zilele să 
fii sărac. Pentru ce? O astfel de aşteptare poate să-ți aducă cele mai mari 
foloase. Adică cel ce aşteaptă sărăcia, nu se va îngâmfa întru bogăţie, nu va 
fi molatic, nici dezmierdat, nici nu va pofti avere străină. Căci aşteptarea 
unită cu frica îi slujeşte în loc de pedagog, îl face dibaci şi cuminte, 
înfrânează simţirea lui, nu lasă să-i crească plantele cele rele ale lăcomiei de 
avere, ci le taie cu frica de nenorocire, ca şi cu o secure. 

Acesta este un folos neobişnuit de mare pe care îl câştigi prin 
aşteptarea sărăciei. Nu mai mic este încă şi al doilea folos, ce urmează din 
acesta, adică, când cu adevărat se iveşte sărăcia, tu nu deznădăjduieşti.” 
(Cuvânt la Ziua Sfinţilor patruzeci de Mucenici, în vol. Omilii la Postul 
Mare..., pp. 66-67) 


„Cel ce având bogăţie gândeşte la sărăcie, acela nu va sărăci lesne. 


Când însă frica de sărăcie nu te cuminţeşte, atunci trebuie să vină asupra-ţi 
sărăcia însăşi, pentru ca să te aducă la dreapta socotință. Aşadar, de eşti 

bogat, aşteaptă sărăcia; de te afli într-o norocire şi prisosință, teme-te de 
foamea cea viitoare; de eşti cinstit, gândeşte că poate şi necinstea să vină 
asupra ta; de eşti sănătos, să ai totdeauna boala înaintea ochilor.” (Cuvânt la 
Ziua Sfinţilor patruzeci de Mucenici, în vol. Omilii la Postul Mare..., pp. 67- 
68) 


„Astfel este bogăția banilor, când se risipeşte atunci rămâne şi stă, iar 
când se ţine şi se închide pierde împreună cu ea şi pe cei ce o ţin şi o păzesc. 

Risipit-a, dat-a săracilor. Dar ascultă şi cele ce urmează. Dreptatea 
lui rămâne în veac, într-o zi a risipit bogăţia, dar dreptatea lui rămâne pentru 
totdeauna şi pomenirea lui se face nemuritoare.” (Cuvânt la cuvântul ce zice: 
<< Și era tot pământul o gură şi o limbă tuturor>> (Fac 10, 1), în vol. Din 
ospățul stăpânului, pp. 170-171) 


BOGĂȚIA (Şi sărăcia) 


„De acea sărăcie să fugim, de sărăcia care ne aruncă în păcat, din 
pricina căreia şi bogatul acela era sărac, din pricina căreia n-a avut nici un 
strop de apă, cu toate că mult se ruga. Şi cine-i atât de sărac printre noi încât 
să nu aibă nici apă? Nimeni! Chiar cei lihniţi de foame pot avea un strop de 
apă; şi nu numai un strop, ci chiar mai multă mângâiere. Bogatul acela, nu! 
Atât era de sărac! Şi grozăvia cea mai mare e că n-a putut nicicând căpăta 
stropul de apă! Pentru ce, dar, ne minunăm de bogăție, când în cer nu ne 
poate duce? Spune-mi, te rog, dacă un împărat ar spune că bogaţii nu pot fi 
străluciți în palatele împărăteşti sau că nu se pot bucura de cinste, spune-mi, 
oare, nu şi-ar arunca bogaţii cu dispreţ averile? Ei bine, dacă dispreţuim cu 
uşurinţă bogăţiile, de ştim că ele ne lipsesc de cinstea de a fi în palatele 
împărăteşti, cum nu vom arunca banii, cum nu ne vom depărta de averi când 
vedem că împăratul cerurilor strigă şi ne spune în fiecare zi că încărcaţi cu 
ele e greu să păşim pragul cel sfânt, să intrăm cu îndrăznire în împărăție?”. 
(Omilii la Matei, omilia IX, V, în col. PSB, vol. 23,p. 117) 


„Este mult mai bine a fi cineva sărac şi să vieţuiască în virtute, decât a 
fi împărat şi să viețuiască în păcate. Săracul se bucură de toată mulțumirea 
sufletească; el nici nu simte sărăcia exterioară, din cauza bogăției lăuntrice. 
Pe când împăratul, desfătându-se în cele ce nu-i sunt de nici un folos, este 
chinuit tocmai în cele ce-i sunt cele mai intime, adică în suflet, în gândurile 
ŞI în conştiinţa sa, care sunt nedespărțite de fiinţa sa şi după moarte.” (Omilii 
la Epistola către Romani a Sfântului Apostol Pavel, omilia IV, p. 65) 

„Cel ce este stăpân al multor averi, acela este stăpânit şi el de mai 
multă prostie, vreau să zic de mai multă poftă de averi, pe când cel ce are 
puţin, acela deja s-a izbăvit de această tiranie, şi de aceea găseşte mai multe 
ocazii de a face binele. Acesta şi în închisoare păşeşte mai uşor, şi pe cei 
bolnavi îi cercetează mai degrabă, şi un pahar cu apă rece tot el îl dă mai 
lesne, pe când acela nu se înjoseşte de a face nimic din toate acestea, ca unul 
ce este înfumurat şi mândru de bogăția lui.” (Omilii la Epistola către 
Romani a Sfântului Apostol Pavel, omilia XIX, p. 392) 


„„..„ sărăcia sileşte pe cineva a fi înţelept, pe când bogăţia de multe ori 
îl împinge spre rele mari.” (Comentariile sau Tâlcuirea Epistolei întâi către 
Corinteni, omiha XXXV, p. 380) 


„+... Iubiţilor, să nu fugim de sărăcie, nici să admirăm bogăția, ci să ne 
deprindem sufletul a fi destoinic spre toate. Pentru că, dacă cineva îşi 
clădeşte casă, nu are în vedere doar ca nici ploaia să nu cadă pe dânsa, nici 
vreo rază a soarelui să nu o lovească — căci aceasta este peste putință — ci se 
gândeşte cum ea să fie destoinică a purta totul. De asemenea, şi cel ce face o 
corabie nu se gândeşte ca nu cumva valurile să o spargă, şi nici că face ceva 
ca furtuna să nu se ridice pe mare — căci şi aceasta este peste putință — ci 
toată băgarea lui de seamă este ca pereţii corăbiei să fie destoinici a înfrunta 
orice. Şi cel ce se îngrijeşte de trup iarăşi, nu se gândeşte ca să nu se 
întâmple vreo schimbare a aerului, ci ca trupul său să le sufere cu uşurinţă 
toate acestea. Tot aşa să facem deci şi cu sufletul nostru; să nu-l deprindem 
cum să fugă de sărăcie, sau cum să ne facem bogaţi, ci cum să întrebuințăm 
pe fiecare din acestea spre siguranţa şi mulțumirea noastră. 


Pentru aceea, lăsând la o parte orice, să pregătim sufletul a fi destoinic 
şi de bogăţie, şi de sărăcie. Chiar de nu s-ar întâmpla nimic omenesc, ceea ce 
de multe ori este peste putință, chiar şi atunci cel ce nu caută bogăţie este 
mai virtuos decât cel ce întruna se îmbogățeşte şi ştie a suferi toate cu 
uşurinţă. Pentru ce? Mai întâi că unul ca acesta de aici are siguranța, pe când 
acela de dinafară. Şi după cum ostaşul care împreună cu puterea trupului ştie 
şi meşteşugul de a război este mai bun decât cel ce se bizuie numai pe 
puterea armelor, tot aşa şi cel ce este îngrădit cu virtutea este mai bun şi mai 
destoinic decât cel ce se încrede în bani. Dar bogatul chiar de nu ar cădea în 
sărăcie, totuşi este cu neputinţă a fi în totul netulburat, fiindcă bogăția are 
multe valuri şi tulburări.” (Comentariile sau Tâlcuirea Epistolei întâi către 
Corinteni, omilia XXXV, p. 381) 

„Pe sărac (săracul Lazăr - Luca 14 - n.n.) nu l-a împiedicat sărăcia să 
se bucure de împărăția lui Dumnezeu, la fel cum bogatului nemilostiv cu 
nimic nu i-a folosit bogăția pentru a scăpa de gheenă.” (Omilii la Epistola 
către Filipeni, omilia a III-a, p. 55) 


„ȘI ce folos ar avea cineva dacă ar câştiga lumea întreagă, dacă şi-ar 
petrece toată viaţa în necazuri şi în supărări, mai mult decât cel care nu are 
nimic? Aşadar, nu averea sau sărăcia îi face pe oameni bogați sau săraci, ci 
gândul cel bun (care îi călăuzeşte). Vrei să devii bogat, tu, care eşti în 
sărăcie? Îţi stă la îndemână şi nimeni nu te împiedică: disprețuieşte bogăţiile 
lumu; consideră-le a fi nimic - cum nici nu sunt de altfel - alunga din inima 
ta pofta bogățulor şi atunci te vei îmbogăți! Bogat e acela care nu voieşte să 
se îmbogăţească, precum şi sărac e acela care nu voieşte să fie sărac. Pentru 
ca, aşa cum bolnav este cel care se zvârcoleşte în deplina sănătate, iar nu cel 
ce suferă boala mai mult decât cel sănătos, tot aşa şi în cazul de faţă: sărac e 
cel ce nu poate suferi sărăcia, ci în mijlocul bogățiilor se crede mai sărac 
decât cei săraci, în timp ce acela care suferă sărăcia mai uşor decât cei 
bogaţi, acela este într-adevăr cel mai bogat.” (Omilii la Epistola către 
Filipeni, omilia a III-a, p. 56) 


„.. NU Sărăcia şi nici bogăţia în sine nu este un bine absolut, ci voința 
liberă cu care noi suntem înzestrați. Această voinţă liberă s-o punem, deci, în 
rânduială şi să ne deprindem a cugeta cu înțelepciune. Dacă aceasta va fi 
bine întocmită, nici bogăția nu va putea să ne scoată din împărăția cerurilor 
ŞI nici sărăcia nu ne va face să avem mai puţin; ci vom suferi în linişte 
sărăcia, fără a pune în primejdie dobândirea bunurilor viitoare şi fără a ne 
pricinui aici vătămare. Ci vom fi mulțumiți şi aici şi ne vom învrednici de 
bunurile cereşti.” (Omilii la Epistola către Filipeni, omilia a III-a, p. 58) 


„Nici bogăţia nu ne duce în ceruri şi nici sărăcia nu ne duce în iad, ci 
doar intenția bună sau rea. Aşadar, această intenţie s-o îndreptăm, pe aceasta 
s-o orânduim aşa cum se cuvine şi totul ne va fi uşor. Aşa cum tâmplarul — 
fie că are unelte de fier, fie din aur — în acelaşi fel lucrează lemnul, ba cu 
cele de fier ar lucra şi mai bine, la fel şi în cazul de față, unde virtutea este 
mai uşor de dobândit prin sărăcie. lar că aşa este, ascultă-L pe Hristos 
spunând despre bogăţie: mai lesne este să treacă cămila prin urechile 
acului, decât să intre un bogat în împărăţia lui Dumnezeu (Mt., 19, 24), în 
timp ce nimic de acest fel n-a spus despre sărăcie, ci dimpotrivă: Du-te, 

vinde averea ta, dă-o săracilor (...) după aceea vino şi urmează-Mi (Mt., 19, 
21). Aşa că cerul se câştigă dând averea săracilor şi urmându-l Lui! 

Aşadar, să fugim de sărăcie, căci ea ne aduce împărăţia cerurilor şi de 
asemenea, să nu privim bogăția ca pe un lucru bun, de vreme ce-l pierde pe 
cei care nu sunt cu luare-aminte, ci să avem întotdeauna ochiul aţintit către 
Dumnezeu, să ne folosim cum se cuvine de cele pe cere EI ni le-a dăruit, să 
întrebuințăm cu chibzuinţă, zic, şi de puterea trupului, şi de averea noastră, 
ŞI, în sfârşit, de toate celelalte.” (Omilii la Epistola către Filipeni, omilia a 
XI-a, pp. 202-203) 


„Dacă bogăția ar fi un bun, nu ar fi pus Dumnezeu pe săraci ca să stea 
înaintea uşilor casei Sale.” (Comentariile sau Explicarea Epistolei 1 către 
Tesaloniceni, omilia XI, în vol. Comentariile sau Explicarea Epistolei către 
Coloseni, I şi Il Tesaloniceni, p. 283) 


„Cei ce n-au moştenit averi de la părinți să nu fie trişti, nici mâhniţi, 
ca fiind mai prejos de cei bogați, fiindcă mai mari vor avea, dacă vor vol. 
Căci cu mai multă uşurinţă se vor mişca spre milostenie, ca şi văduva din 
Evanghelie, iar faţă de aproapele nu vor avea nici o pricină de duşmănie şi 
va fi mai slobod decât toți ceilalți. Nimeni nu-l va putea ameninţa pe unul ca 
acesta cu confiscarea averilor, căci el este mai presus de asemenea rele. Şi 
după cum cei ce fug dezbrăcaţi nimeni nu i-ar prinde degrabă, iar pe cei 
îmbrăcați cu multe haine şi de-abia purtându-se i-ar prinde îndată, tot aşa se 
petrece cu bogatul şi săracul. Unul se împiedică în hainele sale: în miile de 
griji, mâhniri, mânu şi întărâtări spre mânie, chiar dacă poate n-ar fi prins; 
pe când celălalt, chiar de ar fi prins, totuşi iute va putea scăpa şi fugi, nefiind 
împiedicat de nimic. 

Toate acestea îngroapă sufletul în pământ, aşa-zicând, şi încă nu 
numai acestea, ci şi altele multe trase de bogăţie. Că, de pildă, pentru a trăi 
cineva cu cumpătare sau în simplitate este mai greu pentru cel bogat decât 
pentru cel sărac, precum şi a fi izbăvit de mânie este mai greu pentru acela 
decât pentru acesta. Deci, zici tu, şi mai mare plată va lua. Câtuşi de puţin. 
Şi de ce oare, dacă el izbuteşte de a săvârşi cele grele? Fiindcă el însuşi şi-a 
creat greutățile, de vreme ce nu ni s-a poruncit să ne îmbogățim, ci încă din 
contră, aşa că tu singur îţi făureşti mii de piedici. Alţii aruncă de la dânşii nu 
numai banii şi averile, ci şi muncesc până şi trupul, ca unii ce merg pe 
cărarea cea strâmtă, pe când tu nu numai că nu faci aşa, ci încă îţi sporeşti şi 
aprinzi mai mult cuptorul patimilor şi te înconjuri de altele. Și deci te duci pe 
drumul cel cu uşurinţă de cucerit. Acel drum îi primeşte pe astfel de oameni, 
pe când drumul sau calea cea strâmtă îi duce pe cei întristați, pe cei ce nu 

poartă cu dânşii nimic, decât numai aceste greutăţi, care pot fi duse pe 
această cale: milostenia, filantropia, bunătatea, blândeţea. Dacă le porți pe 
acestea cu uşurinţă, vei putea trece; iar dacă ai cu tine uşurătatea, trufia 
sufletească şi sarcina cea de spini, numită bogăţie, îţi trebuie un drum cu 
mult mai larg. ŞI nici nu-ți este cu putinţă de a intra în mulțime, ca nu cumva 
să-l loveşti pe alții, purtând în spate sarcina ce o ai, ci trebuie a sta la mare 
depărtare, în timp ce acela care duce cu sine aur şi argint, vorbesc adică de 
succesele virtuţii, nu numai că toți cei de lângă dânsul nu fug, ci încă se şi 
apropie de el şi stau la un loc.” (Comentariile sau explicarea Epistolei către 
Tit, omilia VI, în vol. Comentariile sau explicarea Epistolei a doua către 
Timotei..., pp. 188-189) 


„Nici bogăția şi nici sărăcia prin sine însăşi nu este ceva bun, ci 
aceasta se întâmplă în urma întrebuințări lor.” (Comentariile sau Explicarea 
Epistolei către Evrei, omilha II, p. 68) 


„Săracul este disprețuit şi batjocorit, dar bogatul este pizmuit.” 
(Primele patru omilii despre statui, omiha II-a, p. 50) 


„Pe câți îi aud zicând: Să nu fie sărăcie! Să-i facem, deci, să amu- 
țească pe cei ce se supără de asemenea lucruri, căci e o hulă să spui 
asemenea vorbe, ci să le spunem lor: să nu fie josnicie de cuget, căci sărăcia 
a adus nenumărate bunuri vieţii noastre şi, fără de sărăcie, bogăţia e ne- 
folositoare. Să nu bârfim, deci, nici pe una, nici pe alta, căci şi bogăţia şi 
sărăcia sunt arme, care, dacă vrem, ne duc - şi una şi cealaltă - la virtute. 
După cum, aşadar, un ostaş viteaz, orice armă ar lua în mână, îşi dovedeşte 
cu ea vitejia, tot aşa cel fricos şi nemernic e încurcat şi de una şi de cealaltă. 
Şi ca să te încredinţezi că aceasta e adevărat, adu-ţi aminte de lov acela, care 
a fost şi bogat, şi sărac, a mânuit amândouă aceste arme şi a biruit cu 
amândouă. Când era bogat, zicea: Poarta mea a fost deschisă oricui venea 
(ov 31, 32); când a ajuns sărac, zicea: Dumnezeu a dat, Dumnezeu a luat, 
cum lui Dumnezeu i-a plăcut, aşa s-a întâmplat (lov 1, 21). Bogat fiind, era 
primitor de oaspeți; în sărăcie, a dat dovadă de multă răbdare. Drept aceea şi 
tu, dacă eşti bogat, dă de pomană; dacă eşti sărac, dă dovadă de multă 
răbdare şi îngăduință. Nici bogăția, nici sărăcia nu sunt rele în ele însele, ci 
ajung aşa după voinţa acelora ce se slujesc de ele.” (Predicile despre statui, 
Partea a II-a, predica a XV-a, p. 90) 


„Sabia nu înţeapă atât de tare ca firea jurământului; cuțitul nu te ucide 
atât ca tăişul jurământului. Cine a jurat, deşi i se pare că trăieşte, a şi murit, 

căci şi-a primit lovitura de moarte. Şi precum cel ce a primit frânghia (în 
jurul gâtului), chiar înainte de a ieşi din cetate şi a ajunge la locul de osândă 
şi a vedea pe călău, a murit odată ce a ieşit pe uşile închisorii, tot aşa şi cel 
care a jurat. La acestea să ne gândim şi să nu împingem pe fraţii noştri să 
jure. Ce faci, omule? Juri pe sfânta masă, unde zace Hristos jertfit? Acolo 
jertfeşti pe fratele tău? Chiar tâlharii ucid în drumul mare, iar tu ucizi pe fiu 
în fața mamei, făcând un omor mai blestemat decât al lui Cain? Căci acela 
şi-a ucis fratele în pustiu şi 1-a dat moartea cea de aci; tu însă îţi ucizi fratele 
în mijlocul bisericii şi-i dai moartea cea viitoare, moartea cea veşnică! 

Biserica, nu s-a făcut ca să jurăm pe ea, ci ca să ne rugăm în ea. Crezi 
că masa sfântă a fost făcută ca să jurăm pe ea? A fost făcută ca să ne 
dezlegăm de păcate, nu ca să ni le legăm.” (Predicile despre statui, Partea a 
II-a, predica a XV-a, pp. 94-95) 


„Bogăția este un bine, însă nu în sine, ci în mâna celui drept, de altă 
parte sărăcia este ceva rău, însă, nu după firea ei, ci prin gura celui 
necucernic, pentru că el, supărat pe ea, învinovăţeşte şi huleşte pe făcătorul 
său. 

Aşadar nici bogăția să nu o învinovățim, nici sărăcia de-a dreptul să 
nu o prihănim, ci pe aceia, care fac o rea întrebuințare din una sau alta; căci 
bogăţia şi sărăcia singure sunt lucruri de mijloc.” (Cuvânt la Duminica a 
dinaintea Înălţării cinstitei Cruci, în vol. Predici la duminici şi sărbători..., 
p. 201) 


„Dar poate că un bogat mă va întreba: 

- Pentru ce Dumnezeu mi-a dat mie bogăţie şi pentru ce nu i-a dat la 
fel şi săracului? 

- Dumnezeu putea să dea şi săracului bogăţie ca şi ţie, dar n-a vrut 
pentru ca nici bogăţia ta să nu fie neroditoare, şi nici sărăcia aceluia fără 
plată. Ţie, bogatului, ţi-a dat bogăţie ca să te îmbogăţeşti prin milostenie şi 
să împarți cu dreptate: A împărțit, a dat săracilor, dreptatea lui rămâne în 
veac (Ps. 111, 8)”. Vezi că bogatul strânge de pe urma milosteniei dreptate 
veşnică? Vezi-l şi pe sărac! Pentru că nu are bogăţie, cu care să lucreze 
dreptate, are sărăcia, de pe urma căreia culege răbdare veşnică: Răbdarea 
săracilor nu piere în veac (Ps. 9, 18).” (Omiliile despre pocăință, omiha a 
şaptea, pp. 153-154) 





89 : A ._. A i ac a 
Evident, cuvântul dreptate nu are aici un înțeles juridic. — n.tr. 

„+... când vezi că bogatul face rău, că e zgârcit şi lacom, că răpeşte, 
pentru aceea mai cu seamă plânge-l, că fund bogat, face acestea; pedeapsa îi 
va fi şi mai mare. Când vezi că un sărac trăieşte în dreptate, cu multă purtare 
de grijă, pentru aceea mai cu seamă admuiră-l, că e drept, deşi e sărac. Dacă 
vei judeca aşa acestea, dacă vei privi la cele viitoare, dacă vei socoti o 
nimica din cele de aici, dacă vei nădăjdui necontenit în cele viitoare, dacă te 
vei depărta de cele de aici, atunci n-ai să fu niciodată tulburat de cele ce se 
petrec în lume.” (Despre soartă şi Providenţă, cuvântul V, în vol. Omilii la 
săracul Lazăr. Despre soartă şi Providenţă..., pp. 196-197) 


„+... în cele strict necesare şi care ne susțin viaţa săracul nu este lipsit 
de nimic, ba, dacă ar trebui să zic ceva minunat, este mai bogat decât cel 
bogat. Căci pe mulți îi vezi cuprinşi de slăbiciuni ale trupului venite din 
desfătare şi care îi ţin deoparte de consumul prea mult al apei, pe când 
săracul în toată viața lui se bucură fără temere de aceste izvoare; şi ca la 
nişte izvoare de miere aleargă la izvoarele de apă sorbind de acolo plăcere 
curată şi adevărată. Ce este cu firea focului? Oare nu este mai necesară decât 
mii de comori şi decât toată bogăția omenească? Şi această comoară iarăşi, 
în mod egal, este pusă înainte şi săracului şi bogatului spre trebuinţă. lar 
folosul care vine trupurilor din aer şi lumina razei de soare oare sunt oferite 
mai îmbelşugat celor bogaţi şi mai puţin celor săraci? Au bogaţii patru ochi 
şi săracii numai doi? N-ar putea spune cineva aceasta. Și pentru bogaţi şi 
pentru săraci este aceeaşi măsură a împărtăşirii de ele. Ba mai mult, şi în 
acestea ar putea vedea cineva pe săraci mai bogaţi decât pe cei bogaţi. Cu cât 
sunt simțurile mai limpezite şi privirea mai ascuţită, sunt şi toate percepțiile 
mai clare şi amănunțite. Pentru aceea cei care le au astfel au parte de o 
bucurie mai adevărată şi se desfătează mai mult de vederea zidirii [lui 
Dumnezeu]. Şi nu numai în privinţa acestor elemente ale naturii, ci şi în 
celelalte care au intrat în firea noastră [după aceea]”, se vede multă 
egalitate; ba mai degrabă săracii sunt în avantaj. Căci şi somnul, care e mai 
plăcut şi mai necesar decât toată desfătarea şi mai de trebuință decât orice 
hrană, este mai uşor şi mai liniştit celor săraci decât bogaţilor. Şi nu doar 
mai liniştit, ci şi mai curat. Căci multa desfătare şi mâncatul când nu sunt 
flămânzi şi băutul când nu le e sete şi dormitul când nu e vremea, obişnuiesc 
să risipească bogaţilor plăcerea în toate. Firea lucrurilor nu este astfel, ci 





” TTâlcuirea Pr. Marcel Hancheş: E vorba de afectele care au intrat în om după cădere: 
somnul, foamea, setea, simţirea frigului şi căldurii, oboseala, predispoziția spre boală etc 
şi de obişnuinţele care au intrat în viaţa socială a oamenilor. (n.s. 14, p. 81) 

fiecare din cele [amintite], dacă este folosit pentru trebuinţa şi necesitățile 
[firii], ne produce plăcere. Nu aduce atâta veselie băutul vinului dulce şi 
înmiresmat, cât aduce celor însetați băutul apei, nici mâncarea [rafinată] 
celor sătui, cât mâncarea [simplă] celor flămânzi, nici dormitul pe saltea 
moale ca dormitul când eşti obosit. lar toate acestea le au mai cu seamă 
săracii, iar nu bogaţii. lar sănătatea trupului şi orice altă bună dispoziţie 
trupească şi sufletească nu sunt comune atât săracilor cât şi bogaţilor? Nu 
cumva poate cineva să zică sau să arate că numai săracii sunt bolnavi, iar 
bogaţii pururea petrec în sănătate deplină? Dimpotrivă, se poate vedea că 
săracii nu sunt prinşi cu uşurinţă de boli de nevindecat, ci acestea odrăslesc 
tot timpul în trupurile celor bogați. Umflăturile de picioare, durerile de cap, 
sfârşeala, ruperile neaşteptate ale muşchilor şi tot felul de curgeri şi excreţii 
rele şi putrede, mai cu seamă pe cei ce trăiesc în desfătări şi miros a 
parfumuri obişnuiesc să-i îngreuieze, iar nu pe cei ce se ostenesc în sudoare 
ŞI care îşi dobândesc hrana trebuincioasă din munca de fiecare zi. 

De aceea toţi cei ce trăiesc în desfătare sunt mai de plâns decât 
cerşetorii. lar aceasta n-o tăgăduiesc nici chiar cei ce se desfătează. Căci 
adeseori | vezi cum] câte un bogat, zăcând, pe aşternut moale şi fiind de față 
slugi şi slujnice, are parte de multă îngrijire din partea tuturor, iar vreun 
sărac, [trecând pe-acolo şi] auzind prin vreo crăpătură pe [bogatul bolnav] 
strigând şi cerând pâine, lăcrimează şi suspină şi se roagă ca mai bine să fie 
aşa sărac dar sănătos, decât să aibă împreună cu bogăția şi boala. Şi nu 
numai în privinţa sănătăţii, ci şi în aceea a naşterii de prunci nu se vede cu 
nimic mai presus bogatul decât săracul. Pentru că mulțimea de copi sau 
lipsa de copii se vede deopotrivă şi la unii şi la alţii. Ba şi aici poate vedea 
cineva mai prejos pe bogat [decât săracul]. Căci săracul chiar dacă nu devine 
tată nu simte mare durere, pe când bogatul cu cât îşi vede sporind averea cu 
atât este muşcat şi mai tare de lipsa de prunci şi nu are nici o bucurie când se 
gândeşte la lipsa de moştenitor. lar moştenirea săracului, chiar dacă pleacă 
de aici fără copu, din pricina puţinătăţii ei, nu se face pricină de luptă şi 
certuri, ci trece la prieteni şi la rude. Dar cea a bogatului, atrăgând mulți ochi 
la sine, adesea ajunge în mâna vrăjmaşilor celui mort. Şi asta pe când încă 
trăieşte acela. Iar el, ştiind că aceste lucruri s-au întâmplat şi altora, va trăi o 
viaţă mai cumplită decât orice moarte, aşteptând să i se întâmple acelaşi 
lucru şi lui. Însă cele legate de moarte nu sunt oare comune? Nu şi asupra 
bogaţilor şi asupra săracilor vin morțile fără de veste, iar după moarte nu la 
fel se desface şi trupul unora şi al celorlalți şi devine praf şi cenuşă şi îl 
mănâncă viermii? Da, dar cele ale îngropării, ar zice careva, nu sunt la fel. Şi 
care e câştigul? Când aşezi haină strălucită, scumpă şi aurită peste bogat, 
nimic altceva nu faci mai mult decât să sporeşti ura împotriva lui şi să-i faci 

osânda şi mai mare. Căci deschizi gurile tuturor împotriva celui mort şi 
atragi mii de blesteme asupra lui şi aprinzi mai tare invidia din pricina 
lăcomiei. Fiindcă fiecare ar sfâşia şi ar sugruma şi ar blestema pe cel mort că 
nici acum, când a murit, nu şi-a lăsat la o parte nebunia după averi. Și nu 
numai acesta este răul, ci mai deschizi şi ochiu spărgătorilor de morminte. 
Încât pompa de la înmormântare i se face mai degrabă pricină de multă 
necuviință. Trupul unui sărac nu ar dori nimeni să-l dezbrace, căci sărăcia 
hainelor este paznic al trupului. Aici însă zăvoare şi încuietoare şi uşi şi 
paznici. Şi toate acestea sunt zadarnice, căci pofta de bani, chiar dacă [hoţii] 
ştiu toate aceste [măsuri de pază], îi convinge să îndrăznească a face 
asemenea răutăţi, aşadar, cinstirea prea mare dată celui mort aduce până la 
urmă ocară asupra lui, pe când cel care are o înmormântare simplă are parte 
de cinste [după aceea]. Cel bogat însă este necinstit şi dezbrăcat. Iar dacă nu 
se întâmplă nimic din acestea, nici aşa nu are mai mult decât cel sărac, doar 
că oferă viermilor o masă mai bogată şi putrezirea este mai mare. Spune-mi, 
aceste lucruri sunt vrednice de a le ferici? Şi cine este atât de ticălos şi 
nenorocit să creadă că un om poate fi invidiat din pricina acestor lucruri? Și 
nu numai acestea, ci şi pe celelalte, dacă le luăm pe rând şi le vom cerceta în 
amănunt, vom găsi că săraci au mult mai multe bogății.” (Cinci cuvântări 
despre Ana şi Samuel, cuvântul V, în vol. Omilii şi cuvântări despre 
educația copiilor..., pp. 80-83) 


„Că bucuria şi siguranţa şi slava cea bună şi sănătatea trupului şi 
filosofia sufletului şi nădejdile cele bune şi a nu păcătui degrabă la săraci le 
va găsi cineva mai degrabă decât la bogaţi.” (Cinci cuvântări despre Ana şi 
Samuel, cuvântul V, în vol. Omilii şi cuvântări despre educația copiilor..., 
pp. 83-84) 


„Casa bogatului este avută, iar el este sărac şi ticălos. Şi ca să 
cunoaşteţi că slava este a casei şi nu a omului din cuvintele noastre, vă 
dovedesc, intraţi în casă. Unde sunteţi? În această casă ce vedeţi? Marmuri 
frumoase, doar nu vei zice că ai văzut om frumos, ci stâlpi minunați şi 
ferestre minunate, nu zici că minunat este cel ce locuieşte în casa aceasta, ci 
zici mult aur este pe acoperământ, nu zici că este milostenie (...) La fel vezi 
un cal cu frâie de aur şi zici ce frâie bune, iată că este cinstea aurarului; 
frumoasa haină a ţesătorului este dar osteneala, şi aşa rămâne stăpânul acela 
neîncununat şi cele ce sunt împrejurul lui sunt lăudate, iar când vezi un om 
bun zici: bun om, frumos, blând minunat, milostiv şi cu minte bună, 
cucernic, pururea se află în rugăciune, pururea în posturi, pururea la Biserică 
se odihneşte şi niciodată nu este despărțit de învățătură. Acestea sunt laudele 

omului bun. Pentru aceea, cunoaşte ce este bogăția omului şi ce este bogăția 
casei, nu te teme, de vei putea învăţa să împarți avuţia omului şi avuția casei, 
de aici nu te vei mai teme. Vezi bogăția ce o socotesc de bogăţie şi este la 
tine care eşti lipsit şi sărac? Nu te teme când se îmbogățeşte omul şi ca să 
cunoşti că aşa este acest lucru, măcar că aici sunt toate, vezi-l pe acesta în 
vremea morții lui, oare ia ceva din acelea şi se duce?” (Din vol. 
Mărgăritarele Sfântului loan Gură de Aur, pp. 25-26) 


„Dumnezeu când îi place Lui dă anumitor persoane bogății mari, 
precum le dă altora misiunea nobilă şi grea a sărăciei. Fără îndoială şi 
noi trebuie s-o spunem, multe din sărăcii şi din bogății nu sunt de la 
Dumnezeu decât îngăduite. Dumnezeu nu face decât să permită 
prosperitatea bogatului rău; El nu face decât să permită excesele şi 
ruina celui necăjit. Însă altădată EI este Cel ce trimite bogăţia direct. 
El îl îmbogăţeşte pe Avraam; El îl îmbracă în mod strălucit pe 
Solomon; prin El au devenit afacerile acestui muncitor atât de 
prospere; de la EI cutare familie îşi are bogăţiile sale strălucite şi mari. 
Cu ce scop? Ca din bunurile sale bogatul să-şi facă un instrument de 
un interes veşnic. Fără săraci bogăția ar rămâne sterilă şi zadarnică. 
Prin săraci ea dobândeşte nemurirea veacurilor veşnice.” (Din vol. 
Bogăţiile oratorice, p. 529) 


„Pentru virtute e mai potrivită sărăcia decât bogăţia!” (Despre 
milostenie. Cuvânt rostit după ce a trecut prin oraş la vreme de iarnă şi i-a 
văzut pe săraci şi pe cerşetori lăsaţi în părăsire şi aruncaţi în piaţă, S$, în 
vol. Despre schimbarea numelor. Despre răbdare. Despre milostenie..., p. 
260) 


BOLILE (cauze ale bolilor) 


„Când ni-i bolnav trupul, facem totul şi ne zbatem ca să scăpăm de 
suferinţe; dar când ni-i bolnav sufletul, amânăm şi nu ne sinchisim. De aceea 
nu scăpăm nici de bolile trupeşti, pentru că nu sunt fără importanţă cele 
necesare, iar cele fără importanță, necesare. Lăsăm izvorul păcatelor şi 
curățim râurile. Că pricina bolilor trupeşti este păcatul cuibărit în suflet a 
arătat-o slăbănogul de treizeci şi opt de ani (loan 5, 2-15), bolnavul coborât 
prin acoperiş (Luca 5, 18-25), iar înainte de toți Cain (Fac. 4, 8). Dovezi 
despre adevărul acesta găseşti câte vrei şi unde vrei. Să secăm, dar, izvorul 
păcatelor şi vom opri toate pâraiele bolilor trupeşti. Nu vei pune capăt numai 
bolilor, ci şi păcatului; şi păcatului mai mult decât bolii, pe cât este sufletul 

mai bun decât trupul”. (Omilii la Matei, omiha XIV, III, în col. PSB, vol. 23, 
pp. 169-170) 


„Că dacă moartea, cel mai mare rău, îşi are rădăcina şi temeiul în 
păcat (Rom. 5, 12), cu atât mai mult majoritatea bolilor”. (Omilii la Matei, 
omilia XXVII, II, în col. PSB, vol. 23, p. 345) 


„Ce oare! Veţi zice voi, aşa-i că toate bolile vin din păcate? Nu toate, 
ci cele mai multe. Sunt care-şi trag originea din mândrie, necumpătare, beție, 
lenevie, acestea nasc bolile trupeşti.” (Comentar la Evanghelia de la Ioan, 
omilia XXXVIII, 1, p. 180) 


BOLILE (motivele îngăduirii lor de către Dumnezeu) 


„Domnul ne trimite boli pentru a ne pedepsi pentru păcatele noastre. 
Noi citim în cărțile Regilor că un om a fost atacat de boală pentru păcatele 
sale. El ne mai trimite încă pentru a ne dovedi şi a ne face mai străluciți; 
pentru aceasta îi zice Dumnezeu lui lov: Să nu crezi că Eu m-am purtat cu 
tine aşa cu altă intenţie decât ca să fac cunoscută şi să vestesc dreptatea ta 
(ov 11, 3).” (Comentar la Evanghelia de la loan, omilia XXXVIII, 1, p. 
180) 


„.„.„. pedepseşte Dumnezeu trupul, ca să înţelepţească sufletul.” 
(Despre mărginita putere a diavolului, omilia I, 4, în vol. Despre mărginita 
putere a diavolului. Despre căinţă..., p. 15) 


BOLILE (mintale) 


„Hristos nu cere totdeauna credinţă de la cei bolnavi; de pildă nu cere 
credinţă de la cei nebuni sau de la cei care şi-au pierdut conştiinţa din pricina 
vreunei boli”. (Omilii la Matei, omilha XXIX, I, în col. PSB, vol. 23, p. 363) 


BOLILE (mângâierea noastră în boli şi suferință) 


„Cine a fost aşa de bolnav ca lov? Cine a îndurat o boală ca aceea? 
Cine a primit o rană atât de cumplită sau a văzut pe altul că a primit-o? 
Nimeni. Boala şi rănile îi mâncau încetul cu încetul trupul; izvoare de viermi 
ieşeau din toate mădularele lui; foitul viermilor nu se mai termina; miros 
greu ieşea din tot trupul lui; iar trupul se măcina puțin câte puţin; topit de 
atâta putreziciune, învăluia cu duhoarea lui şi mâncarea ce 1 se aducea — 

foame nouă şi nemaiîntâlnită —, că nici nu se putea atinge de ea. Însuşi o 
spune: Foşnet de viermi văd şi în mâncarea mea (lov 6, 7). Când cazi dar 
bolnav, omule, adu-ți aminte de trupul lui lov, de trupul acela sfânt. Era 
sfânt şi curat; şi totuşi avea pe el atâtea răni! De slujeşti în armată, şi apoi pe 
nedrept şi fără vreo pricină binecuvântată eşti atârnat pe lemn şi-ţi sunt 
scrijelite coastele, nu socoti asta o ocară, nici nu cădea doborât de dureri! 
Gândeşte-te la lov!“ (Despre mărginita putere a diavolului, omiha a III-a, 5, 
în vol. Despre mărginita putere a diavolului. Despre căinţă..., p. 51) 


BOLILE (răbdarea în boală) 


„Nu e boală mai cumplită decât cea a lui lov, chiar dac-ar fi să înşirui 
mii de boli. Astfel era boala lui, că nu putea trăi nici în casă şi nici în 
mansardă (vnopoqpi6v) astfel încât toţi se păzeau de cel bolnav. Dacă n-ar fi 
avut o boală de nevindecat, fiind într-o stare cu mult mai rea decât cei loviți 
de lepră, n-ar fi stat în afara cetăţii. Aceştia pot intra în case şi pot vorbi, dar 
lov şedea mereu sub cerul liber, pe o movilă de gunoi, gol cu desăvârşire, 
pentru că nu se putea acoperi cu nici o haină. Trupul meu e plin de păduchi 
şi de solzi de murdărie; pielea mea crapă şi se zbârceşte (lov 7, 5). Oare 
toate acestea nu-l sporeau durerile pe care le suferea? Corpul lui scotea din 
el viermi şi puroi şi acest lucru nu se întâmpla doar uneori, ci în continuu.” 
(Omilii la Epistola către Filipeni, omila a IX-a , pp. 158-159) 


„lar acum, mulți din oameni când le vine vreo boală sau pagubă, 
îndată blestemă, deşi durerea şi amarul acela tot îl au, iar de plata răbdării se 
lipsesc. Ce faci, omule? Pe făcătorul tău de bine, pe Dumnezeu îl blestemi? 
Nu vezi că te arunci pe tine într-o prăpastie adâncă şi cazi în mare muncă? 
Nu ştii că diavolul pentru aceasta ne aduce la răutăţi pe noi, ca să ne facă să 
blestemăm şi să mergem în iad? Şi dacă te vede că blestemi, adaugă durerea 
de o face mai mare ca să te mânii, iar dacă te vede că rabzi vitejeşte şi 
mulțumeşti lui Dumnezeu, îndată fuge de tine. O omule, dar de ce huleşti? 
Oare îți mai uşurezi durerea? Nu! Ci încă mai mult o adaugi, nu poți să 
dormi junghindu-te durerea. Mulţumeşte şi dă laudă lui Dumnezeu, că dacă 
huleşti şi alungi ajutorul lui Dumnezeu de la tine, pe diavol îl faci mai tare 
asupra ta, iar când se porneşte limba ta fund obişnuită a huli rău, muşc-o să 
sângereze mai bine ea, decât să pofteşti tu la ziua judecății o picătură de apă, 
precum a pățit şi bogatul acela, că mai bine este să rabzi aici puţină durere, 
decât să te munceşti acolo în veci.” (Din vol. Mărgăritarele Sfântului loan 
Gură de Aur, pp. 165-166) 

„Cei sănătoşi să le zică altora, ca să-şi aducă aminte de boala 
fericitului Apostol Timotei, că niciodată nu s-a odihnit de boală îndelungată. 
Și de vreme ce acel sfânt episcop şi a toată lumea învățător, care şi morți 
învia şi alunga dracii din oameni, a răbdat multe boli în toată viaţa lui şi încă 
fiind foarte bolnav dascălul lui, fericitul Pavel, i-a poruncit să bea puţin vin 
pentru sănătatea stomacului lui, n-a vrut nici o doftorie, numai cât a răbdat 
ca un viteaz acea boală amară. Dar noi pentru ce să nu răbdăm? Ce răspuns 
vom da lui Dumnezeu? Că de se întâmplă să ne vină vreo boală, ne mâniem 
ŞI scrâşnim şi alergăm încoace şi încolo fără răbdare şi nu ascultăm Sfânta 
Scriptură care grăieşte, că pe cel ce îl iubeşte Dumnezeu îl pedepseşte, şi nu 
numai că nu răbdăm ci încă facem şi vrăji şi farmece drăceşti şi pe 
Dumnezeu, Care poate să ne ajute, Îl părăsim. Dar ce iertare vom avea? Cum 
vom răspunde lui Hristos?” (Din vol. Mărgăritarele Sfântului loan Gură de 
Aur, p. 166) 


BOLILE (suportarea lor cu îndelungă răbdare, rugăciune şi iubire) 


„Deci şi tu, o, iubitule, când de multe ori eşti cuprins de boală sau de 
friguri sau de dureri, şi usturimea te sileşte să zici ceva de hulă — de te vei 
stăpâni pe tine, şi vei mulţumi, şi vei proslăvi pe Dumnezeu, aceeaşi plată 
vel lua (ca dreptul lov — n.n). 

Că pentru care pricină huleşti — spune-mi — şi cuvânt amar scoţi din 
gură? Oare mai uşoară ţi se face ție durerea? lar mai ales şi mai uşoară de s- 
ar fi făcut, nici aşa nu trebuie să îndrăzneşti şi să vinzi mântuirea sufletului, 
aflând mângâiere trupului. Dar acum nu numai nu ţi se uşurează durerea, ci 
şi mai cumplită se face. Pentru că diavolul văzând că a putut ceva şi te-a 
adus pe tine la hulă, creşte cuptorul, aprinde usturimea ca să îi împlineşti lui 
pofta. Deci, precum am zis, deşi s-ar fi uşurat durerea, nu trebuie să faci 
aceasta. lar când nici nu foloseşti ceva, pentru care pricină te omori pe tine? 

Dar nu suferi să taci? Mulţumeşte lui Dumnezeu! Proslăveşte dar pe 
Cel ce te încearcă pe tine în cuptor! În loc de hulă, slavoslovie zii către 
Dumnezeu! Aşa zicea şi fericitul acela grăind: Domnul a dat, Domnul a luat, 
şi iarăşi: De am luat cele bune de la Domnul, să nu răbdăm cele rele? (Din 
Tâlcuirea la Psalmul 127, în vol. Puţul şi Împărțirea de grâu, p. 119) 


„Deci suferă vitejeşte toate cele ce se întâmplă; pentru că aceasta îți 
este ție mucenicie. Că nu numai a nu jertfi cele ce 1 se porunceşte să 
jertfească, ci a alege a pătimi mai vârtos decât a face aceasta, face 
mucenicia, - Ci şi aceea, adică atunci când usturimea sileşte spre hulă, a 
alege a răbda întru durere şi a nu grăi nici un cuvânt necuviincios, face 

mucenic. De vreme ce şi lov nu pentru că poruncindu-i-se să jertfească nu a 
jertfit, pentru aceasta s-a încununat, ci pentru că a răbdat vitejeşte durerile. 

Încă şi Pavel pentru aceasta se slăvea, pentru bătăi, pentru necazuri, 
pentru celelalte care răbda cu mulțumire”. (Din Tâlcuirea la Psalmul 127, în 
vol. Puţul şi Împărțirea de grâu, p. 120) 


„Căci ştii, ştii limpede cât de important este să suporţi boala trupului 
cu nobleţe şi cu mulțumire. Acest lucru — am spus-o de multe ori — l-a 
încununat pe Lazăr, acest lucru l-a ruşinat pe diavol în luptele cu Iov şi l-a 
arătat mai strălucitor pe atletul acelei răbdări. Acest lucru, mai mult decât 
iubirea de săraci, decât disprețul banilor, decât pierderea pe neaşteptate a 
copiilor şi miile de atacuri, i-a proclamat numele şi a astupat cu multă 
bogăţie gura neruşinată a acelui rău demon. 

Socotind deci necontenit aceste lucruri, bucură-te şi te veseleşte tu 
care săvârşeşti lupta cea mare, care porţi cu blândeţe capul încercărilor şi 
slăveşti pentru ele pe Iubitorul de oameni Dumnezeu Care poate să facă să 
dispară toate dintr-o dată, dar le lasă să fie ca să-ți fie şi mai strălucitoare 
această bună negustorie. De aceea şi noi nu încetăm să te fericim.” (Scrisori 
din exil, 17 scrisori către Olimpiada, scrisoarea XIV, Ic,d, în vol. Scrisori 
din exil. Către Olimpiada şi cei rămaşi credincioşi. Despre deprimare, 
suferinţă şi Providenţă..., p. 222) 


„Nu socoti deci că acum îți stă înainte o luptă mică, căci spun că aceea 
dusă cu boala trupului e mai înaltă decât toate cele pe care le-ai răbdat. Căci 
pentru Lazăr — pentru că deşi ţi-am spus de multe ori aceasta, nimic nu mă 
împiedică să o spun şi acum — acest lucru 1-a fost de ajuns pentru mântuire şi 
în sânurile celui ce avea casa deschisă pentru trecători, ale celui ce se 
strămuta necontenit din loc în loc la porunca lui Dumnezeu, care şi-a 
Junghiat fiul lui bun, unul-născut dat lui la bătrâneţe, în sânurile acestuia (ale 
lui Avraam) este dus cel care n-a făcut nimic din acestea, doar fiindcă a 
suportat uşor foamea şi boala şi lipsa ocrotitorilor. Căci atât de mare bine 
este să suporţi cu nobleţe acest lucru, încât chiar dacă ar fi găsit cineva că a 
făcut păcate foarte mari, scapă de povara foarte apăsătoare a păcatelor lui; şi 
chiar dacă e virtuos şi drept, 1 se sporeşte nu puţin, ci foarte mult îndrăznirea. 
Căci pentru cei drepți e o cunună strălucitoare şi care străluceşte în chip 
covârşitor mai presus decât soarele, iar pentru păcătoşi e o curățire foarte 
mare. 

De aceea, pe cel care a stricat căsătoria tatălui său şi a spurcat patul 
aceluia, Pavel l-a dat spre pieirea trupului curățându-l în acest mod. Că acest 
lucru s-a făcut spre curățirea acestei atât de mari întinăciuni, ascultându-l tot 

pe el care spune: Ca duhul să se mântuiască în ziua Domnului nostru lisus 
Hristos (1 Cor., 5, 5). Şi când învinuieşte pe alţii de un alt păcat foarte 
înfricoşător: acela de a gusta cu nevrednicie din Sfânta Masă şi din acele 
negrăite Taine şi spune că unul ca acesta se face vinovat de Trupul şi 
Sângele Domnului (| Cor., 11, 27), vezi cum spune că se curăță aceştia de 
această cumplită întinăciune, grăind aşa: De aceea mulți între voi sunt 
neputincioşi şi bolnavi (| Cor., 11, 30).” (Scrisori din exil, 17 scrisori către 
Olimpiada, scrisoarea XVII, 3b,c, în vol. Scrisori din exil. Către Olimpiada 
şi cei rămaşi credincioşi. Despre deprimare, suferință şi Providenţă..., pp. 
230-231) 


„Că aceia care au realizat cele mari au mult câştig de aici mai mult, şi 
al lui Timotei care, deşi era atât de bun şi i s-a încredinţat o asemenea slujire 
străbătând împreună cu Pavel toată lumea locuită, a bolit nu două sau trei 
zile, nici zece, douăzeci sau o sută, ci multe în continuu, trupul fiindu-i 
extrem de slăbit. Arătând acest lucru, Pavel spunea: Fo/oseşte-te de puțin vin 
pentru stomacul tău şi pentru desele tale neputințe (| Tim., 5, 23). Şi deşi 
înviase morți, nu 1-a îndreptat neputinţa, ci l-a lăsat să stea în cuptorul bolii 
ca de aici să adune bogăţie de îndrăznire. 

Căci cele de care se bucurase el însuşi de la Stăpânul şi cele care 
fusese învăţat de Acela, acestea le-a învăţat şi pe ucenicul său. Chiar dacă el 
nu căzuse în boală, dar încercările îl pălmuiau nu mai puţin decât boala şi-i 
produceau multă durere trupului, căci spune: Mi s-a dat un ghimpe în trup, 
un înger al satanei, ca să mă pălmuiască Q Cor., 12, 7), adică loviturile, 
legăturile, lanţurile, închisorile, ducerea de sus, sfâşierea, tortura, predarea 
de multe ori bicelor călăilor. De aceea, nesuportând durerile produse de aici 
trupului său, spunea: Pentru aceasta de trei ori L-am rugat pe Domnul — de 
trei ori înseamnă aici de multe ori — să fiu eliberat de acest ghimpe Q Cor., 
12, 8). Apoi, pentru că n-a dobândit acest lucru, învățând folosul său, s-a 
liniştit şi se bucura de cele ce i se întâmplau. 

Și tu deci, chiar dacă rămâi în casă şi eşti țintuită de pat, nu socot că 
duci o viață inutilă, fuindcă rabzi lucruri mai cumplite decât ale celor târâți, 
sfâşiați, întinşi şi torturați de călăi pătimind lucrurile de pe urmă, pentru că ai 
locuind necontenit împreună cu tine un călău: excesul acestei boli. Aşadar, 
nici nu-ți dori moartea, nici nu-ți neglija îngrijirea, fiindcă nici acest lucru nu 
e sigur.” (Scrisori din exil, 17 scrisori către Olimpiada, scrisoarea XVII, 
3c,d, în vol. Scrisori din exil. Către Olimpiada şi cei rămaşi credincioşi. 
Despre deprimare, suferinţă şi Providenţă..., pp. 231-232) 

„Al fost predat unei bol cumplite? Spune cuvântul Apostolului: Cu 
Cât omul nostru dinafară strică, cu atât cel dinăuntru se înnoieşte din zi în zi 
(2 Cor., 4, 16).” (Scrisori din exil, Către toți credincioşii, că nimeni nu va 
putea vătăma pe cel care nu se nedreptăţeşte pe sine însuşi, 4, în vol. 
Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., p. 241) 


BOLILE (răbdarea lor cu mulțumire către Dumnezeu) 


„Când cazi în boală grea, omule, să nu te mâniui, nici să blestemi. Ci-ţi 
adu aminte de trupul cel mult pătimitor şi sfânt al lui lov, de vreme ce cu 
adevărat a fost sfânt şi curat, că nici un om n-a putut să sufere pătimire şi 
rană ca aceea, ca dreptul acela Iov, căci pe încet 1 s-a mâncat trupul de 
viermi şi a putrezit şi s-a împuțit cât nu putea să mănânce nici un fel de 
bucate; pentru aceea zicea: O! Împuţiciune văd mâncarea mea! Şi mulțumea 
lui Dumnezeu că putea să-l vindece, că voia să se arate în toată lumea 
răbdarea lui ca s-o aibă oamenii pildă şi mângâiere în necazurile ce li se 
întâmplă. Deci şi tu, bolnavule, această mângâiere să o ai, căci de păţeşti 
vreun rău pentru Dumnezeu sau din bântuiala oamenilor sau din viclenia 
diavolilor, mulţumeşte şi nu blestema pe nimeni. Că în ce chip cei ce se 
muncesc pentru Dumnezeu ori cu mucenicia, ori cu postul, sau cu curăția se 
încununează de la Dumnezeu, aşa şi tu aceloraşi cununi te vei învrednici, de 
vei răbda supărările ce-ţi vin de la oameni. Şi de ţi se va întâmpla să-ți vină 
şi boală sau şi moarte, tu mulţumeşte Celui Ce poate să le oprească şi nu 
vrea (...) că de este cineva drept şi cade la muncă sau la boală sau în pagubă, 
nu te tulbura, ci zi că acest om bun poate că a făcut vreun rău şi acum îşi 
îndeplineşte canonul ca să nu meargă la iad.” (Din vol. Mărgăritarele 
Sfântului loan Gură de Aur, p. 165) 


BOLILE (folosul răbdării lor) 


„Dacă Hristos îi aduce în mijloc pe cei care I-au dat de băut, L-au 
îmbrăcat şi L-au hrănit, apoi cu mult mai mult îi va aduce în mijloc pe cei 
care au voit să îndure bolile de dragul Lui. Nu poate sta alături datul unei 
pâini, a unei haine cu suferitul unei boli îndelungate! E mai mare aceasta 
decât aceea. Şi cu cât va fi mai grea boala, cu atât mai strălucitoare va fi şi 
cununa. 

Să cugetăm la acestea şi când suntem sănătoşi, şi când suntem bolnavi 
şi să ne grăim unii altora: Când vedem că ne cuprinde vreodată o boală 
grea, să ne spunem nouă înşine aşa: Dacă în urma unei învinuiri am fi duşi 

la tribunal şi aici am fi spânzurați de mâini şi ni s-ar strunji coastele, oare 
n-ar trebui să suferim fără vreun câştig şi fără vreo răsplată? Tot aşa să 
cugetăm şi când suntem bolnavi. Să suferim chinurile bolii. Suferința 
aceasta nu-i fără răsplată. Ni se dă răsplata răbdării, în stare să întărească 
sufletul nostru abătut! 

-Dar fierbinţeala nu-i cumplită? 

-Pune însă faţă în față fierbinţeala ta cu focul iadului! Dacă ai să vrei 
să înduri cu toată răbdarea fierbințeala bolii tale, vei scăpa negreşit de focul 
acela! Adu-ţi aminte de Apostoli. Câte au suferit! Adu-ţi aminte de drepți! 
Au fost necontenit în strâmtorări! Adu-ţi aminte de fericitul Timotei! Boala 
nu-i dădea răgaz o clipă; era mereu bolnav. Pavel arată asta când îi spune: 
Foloseşte-te de puțin vin pentru stomacul tău şi pentru desele tale slăbiciuni 
(| Tim., 5, 23). Dacă dreptul şi sfântul acesta, căruia i s-a încredinţat 
apărarea lumii, care a înviat morţi, a izgonit demoni, a vindecat bolile 
multora, deci dacă el a fost aşa de bolnav, ce cuvânt de apărare vei avea tu, 
care te tulburi şi te mânii din pricina unor boli trecătoare? N-ai auzit 
Scriptura, care spune: Pe cine-l iubeşte Domnul îl ceartă, şi biciuieşte pe tot 
fiul pe care-l primeşte? (Evr., 12, 6). Cât de mulţi nu doresc să ia cununa de 
mucenic! Ei bine, răbdarea aceasta este o desăvârşită cunună de mucenic!” 
(Către iudei, cuv. VIII, 7, în vol. Cuvântări împotriva anomeilor. Către 
iudei, p. 401) 


„Spune-mi, te rog, ce folos ai avea dacă n-ai fi bolnav de ducă-se pe 
pustii, dar ai duce o viaţă destrăbălată? Și, dimpotrivă: ce pagubă ai dacă, 
fiind bolnav de ducă-se pe pustii, viaţa ţi-e plină de virtuţi şi bine întocmită? 

Dar poate îți este ruşine şi roşeşti când diavolul te trânteşte la pământ 
în faţa tuturor? Dar ruşinea aceasta a ta vine tot de acolo că nu judeci cele 
întâmplate cu rațiunea, ci prin părerea oamenilor. Nu-i cădere căderea pe 
care spui că o suferi; cădere este doar atunci când cazi în păcat!” (Despre 
necazuri şi biruirea tristeţii (11). Către Staghirie. Tristeţea este mai cumplită 
Chiar decât demonul, 2, în vol. Despre mărginita putere a diavolului. Despre 
căinţă..., p. 161) 


„+. boala ta e o pedeapsă din pricina păcatelor tale. Spune-mi, te rog, 
pentru asta te întristezi? Ar trebui să te bucuri, nu să te întristezi, că datorită 
bolii ţi se şterg păcatele şi că nu eşti osândit împreună cu lumea (| Corinteni 
11, 32). Cel ce se întristează nu trebuie să se întristeze că este pedepsit, ci 
pentru că prin păcatele sale mânie pe Dumnezeu. Păcatele ne îndepărtează 
de Dumnezeu şi ni-L fac duşman, pe când pedepsele ne împacă cu EI şi-L 
fac să fie îndurător cu noi şi aproape de noi.” (Despre necazuri şi biruirea 

tristeții (III). Cuvânt către Staghirie, în vol. Despre mărginita putere a 
diavolului. Despre căinţă..., pp. 240-241) 


„Oare boala este un lucru rău? Dar atunci de unde s-a încununat 
Lazăr?” (Scrisori din exil, Către cei ce se scandalizează de fărădelegile şi 
persecuțiile comise şi despre Pronia lui Dumnezeu, IV, 16, în vol. Scrisori 
din exil. Către Olimpiada şi cei rămaşi credincioşi. Despre deprimare, 
suferință şi Providenţă..., p. 274) 


„Când te îmbolnăveşti greu, iubitule, şi vin la tine prietenii şi cunoscuţii 
de te îndeamnă să te vrăjeşti şi să porți şalvari, adică pentru sănătatea ta, să 
te păzeşti foarte pentru frica lui Dumnezeu, să nu primeşti sfaturi ca acestea 
diavoleşti, ci rabdă pentru Dumnezeu şi-ţi vei câştiga ţie cununa 
mucenicilor, că în ce chip rabdă mucenicul ca un viteaz muncile şi pedepsele 
şi nu se închină idolilor, aşa vei fi şi tu mucenic cu primirea răbdării, adică 
dacă îi vei alunga pe vrăjitori cu ocară de la casa ta; atunci cei ce vor auzi, te 
vor lăuda zicând: ferice de cutare om că s-a îmbolnăvit greu şi n-a suferit să 
se vrăjească, ci a zis mai bine să mor decât să-mi vând curăţia credinţei 
mele. Deci de vreme ce atâtea laude are aici omul cel drept, dar cu cât mai 
mult va lua cununi cu vrednicie de înger de la Dumnezeu? De vreme ce nu 
şi-a lăsat dragostea ce a avut către Hristos, că de aduce Hristos la mijloc pe 
cei ce au îmbrăcat pe alții şi au dat pâine şi au hrănit pe cei flămânzi şi-i 
laudă în toată lumea, dar cu cât mai vârtos va lăuda pe cei ce rabdă multă 
boală pentru EI, şi pentru că a fost durerea, şi cununa va fi mai luminată.” 
(Din vol. Mărgăritarele Sfântului loan Gură de Aur, p. 166) 


BOLILE (sfaturi pentru cei bolnavi) 


„Boala trupului să nu ne slăbească tăria sufletului...”. (Omilii la 
Facere, omilia XXVIII, VI, în col. PSB, vol. 21, p. 361) 


BOTEZUL (- naşterea spirituală a noastră) 


„Precum la creație pământul a slujit de materie şi Creatorul face tot 
restul, acum la fel, apa slujeşte de materie, şi harul Duhului Sfânt face tot 
restul; atunci omul a primit suflet şi viață (Fac., 2, 7); Acum el este umplut 
de Duh viu (1 Cor., 15, 45). Dar este o mare deosebire între un lucru şi 
celălalt; căci sufletul nu dă viaţă, dar Duhul nu numai că trăieşte prin El 

însuşi, ci El le comunică viaţa şi altora. Aşa le-au dat Apostolilor viața 
morților. Altădată omul n-a fost format decât după crearea lumu, acum 
dimpotrivă, omul nou este creat înainte de noua creație. Căci el este renăscut 
primul, şi apoi este transformată lumea. Şi precum la început, Creatorul l-a 
creat pe om cu totul întreg, acum la fel Duhul Sfânt Îl creează pe al doilea 
om cu totul întreg. Atunci Dumnezeu zice: Să-i facem un ajutor asemenea 
lui (Fac., 2, 18); dar aici nu zice nimic asemănător. În sfârşit, cel ce a primit 
darul Duhului Sfânt, de ce mai poate avea nevoie de ajutor? Cel ce rămâne 
în trupul lui lisus Hristos, de ce ajutor mai poate avea nevoie? Atunci 
Dumnezeu l-a făcut pe om după chipul său, acum şi l-a unit cu Sine. Atunci 
i-a poruncit să stăpânească peste peşti şi peste toate animalele, acum El a 
ridicat puterile noastre mai presus de ceruri. Atunci ne-a dat paradisul ca să-l 
locuim, acum ne-a deschis porțile cerurilor. Atunci omul a fost creat în luna 
a şasea, fiindcă mai înainte trebuia să sfârşească crearea lumii, acum El a 
creat în ziua întâi, şi de la început şi cu lumina. Prin care toată lumea vede că 
tot ce s-a făcut în a doua creaţie priveşte o viaţă mai bună şi o viață care nu 
se va sfârşi niciodată. 

Prima creație este deci pământească, şi este aceea a lui Adam; apoi 
vine aceea a femeii, care a fost făcută din una din coastele lui Adam, şi apoi 
Abel din Adam. Şi totodată noi nu putem cunoaşte nici una din aceste 
naşteri, nici să le explicăm prin cuvintele noastre, cu toate că ele sunt 
trupeşti şi pământeşti. Cum ne vom putea noi pune mintea la naşterea 
duhovnicească pe care o lucrează botezul şi care este mult mai minunată şi 
mai sublimă? Cum vom putea cuprinde o naştere atât de minunată? Dacă 
îngerii s-ar afla aici, chiar nimeni nu poate explica felul cum se face prin 
botez această naştere minunată. Îngerii au fost de faşă la aceasta fără a 
contribui şi ei, fără a face nimic, ei numai au văzut ceea ce se făcea aici.” 
(Comentar la Evanghelia de la loan, omiha XXV, 2, p. 121) 


„... lucrarea naturii noastre se face dar în cer şi se formează din apă şi 
din Duh, această apă care concepe şi produce copilul. Ceea ce este pântecele 
mamei embrionului, apa îi este credinciosului, căci el este zămislit şi născut 
în apă. La început Dumnezeu a zis: Apele să scoată peşti (Fac., 1, 20). Dar 
după ce a intrat Mântuitorul în râul Iordan, aceştia nu mai sunt peşti vii pe 
care-l scoate apa: ea naşte suflete cugetătoare, care poartă pe Duhul Sfânt. Și 
ceea ce s-a spus despre soare că E] iese ca un mire din cămara sa (Ps., 18, 
5); acum se poate spune despre credincioşi, care răspândesc raze mai 
strălucitoare decât soarele. Încă trebuie vreme ca ceea ce este zămislit din 
pântecele mamei să se formeze şi să ajungă la sfârşit; dar nu se întâmplă la 
fel cu apa, cu ceea ce produce ea totul se formează dintr-odată; când este 

vorba despre o viață stricăcioasă, rezultatul unei stricăciuni trupeşti, rodul 
întârzie să se arate la lumină, căci este în natura trupurilor de a nu veni decât 
puţin câte puțin la maturitate, dar nu este aşa cu lucrurile duhovniceşti: ele 
sunt desăvârşite de la început.” (Comentar la Evanghelia de la loan, omilia 
XXVI, 1,p. 123) 


„Priveşte câte a făcut Dumnezeu prin Botezul care îl căpătăm, că prin 
botez a creat din nou pe om şi altele multe.” (Comentariile sau Explicarea 
Epistolei către Coloseni, omiha IX, p. 113) 


„ȘI bogaţii şi săracii feciori ai mei sunt, o scăldătură a botezului 1-a 
născut pe toţi.” (Din vol. Mărgăritarele Sfântului loan Gură de Aur, p. 130) 


BOTEZUL (- moarte şi înviere cu Hristos) 


„În botez se închipuie moartea, patima, învierea, viaţa lui lisus 
Hristos, şi aceste lucruri se fac toate deodată. Capul nostru fiind cufundat în 
apă ca într-un mormânt (trupul întreg), vechiul om este înmormântat şi 
astupat cu totul; când ieşim apoi din această apă, învie noul om. Precum ne 
este uşor să ne afundăm în această apă şi să ieşim apoi, la fel îi este uşor lui 
Dumnezeu să-l înmormânteze pe vechiul om şi să-l creeze pe cel nou. 
Această repetare se face de trei ori, pentru a ne învăţa că puterea Tatălui şi a 
Fiului şi a Sfântului Duh este cea care face toate lucrurile acestea. Dar 
pentru a vă face convinşi că nu în zadar spunem acestea, ascultaţi-l pe 
Sfântul Pavel: Noi ne-am îngropat cu EI, cu lisus Hristos, prin botez pentru 
a muri păcatului (Rom., 6, 4); şi apoi: Omul nostru cel vechi s-a răstignit 
împreună cu EI (Rom., 5, 6); şi încă: Căci am crescut împreună cu El prin 
asemănarea morţii (Rom., 6, 5). Voi vă veţi boteza cu botezul cu care mă 
botez Eu, zice lisus Hristos (Mc., 10, 39); şi altădată: Eu trebuie să Mă botez 
cu un botez pe care voi nu-l cunoaşteţi. Căci precum ne este uşor să ne 
botezăm şi de a ieşi din apă, la fel, lisus Hristos fiind mort, a înviat atunci 
când a vrut EI, sau mai bine mult mai uşor încă, ca şi cum ieşim noi din apă, 
cu toate că printr-o înţeleaptă şi tainică hotărâre El a rămas trei zile în 
mormânt.” (Comentar la Evanghelia de la Ioan, omilia XXV, 2, p. 122) 


„... botezul pe care l-am primit, când am murit cu păcatul de până 


atunci.” (Omilii la Epistola către Romani a Sfântului Apostol Pavel, omilia 
X, p. 173) 

„Însă ce înseamnă întru moartea Lui ne-am botezat? Aceea că murim 
şi noi atunci ca şi El, căci botezul este crucea pe care ne răstignim. După 
cum la Hristos a fost crucea şi mormântul, acelaşi fapt se petrece şi cu noi la 
botez, deşi nu în acelaşi mod, căci El a murit în trup şi a fost înmormântat, 
iar noi amândouă acestea [moartea şi înmormântarea] le avem în păcat. De 
aceea el nu zice: împreună odrăsliți ne-am făcut cu moartea, ci: Căci dacă 
am fost altoiți pe El, prin asemănarea morții Lui (6, 5). 
Moarte este şi aceasta ca şi aceea, însă nu este şi acelaşi subiect, căci 
moartea lui Hristos a fost aceea a trupului, pe când moartea noastră este cea 
a păcatului. După cum moartea aceea a fost reală, tot la fel de reală este şi 
aceasta. Însă deşi este reală, totuşi se cere şi din partea noastră conlucrare, 
pentru care şi zice: Precum Hristos a înviat din morţi, prin slava Tatălui, 
aşa să umblăm şi noi întru înnoirea vieţii. Aici, pe lângă o viaţă îngrijită de 
care ne vorbeşte, ne dă de înţeles şi despre învierea din morți. Cum? Ai 
crezut — zice — că Hristos a murit şi a înviat? Prin urmare, crede aceasta şi 
despre tine. Fiindcă botezul a fost şi pentru tine cruce şi mormânt, şi fiindcă 
acest lucru Îi este potrivit Lui. Şi dacă prin moarte şi îngropare te-ai făcut 
părtaş de Dânsul, apoi cu atât mai mult te vei face prin înviere şi viaţă. Din 
moment ce s-a dezlegat ceea ce era mai important — păcatul -, de ceea ce e 
mai mic — anularea morții — să nu te îndoieşti nicidecum.” (Omilii la 
Epistola către Romani a Sfântului Apostol Pavel, omilha X, pp. 173-174) 


„Sunt două morți şi două mortificări, din care cea dintâi se face de 
Hristos în botezul pe care-l primim, iar a doua trebuie să o facem după aceea 
chiar noi, prin sârguința noastră proprie. A îngropa păcatele dinainte de 
Sfântul Botez este rezultatul darului Său, însă a rămâne după botez morți 
pentru păcat, aceasta este treaba noastră şi a sârguinței ce o punem, deşi 
chiar şi aici noi vedem pe Dumnezeu ajutându-ne foarte mult.” (Omilii la 
Epistola către Romani a Sfântului Apostol Pavel, omiha XI, p. 181) 


„După cum trupul Lui îngropat în pământ a produs rodul cel mare — 
mântuirea lumii -, tot aşa şi trupul nostru, fiind îngropat prin botez, a produs 
rod: dreptatea, sfințirea, învierea şi miile de bunătăţi, şi, după cum bine ştiţi, 
ne va aduce la urmă şi darul învierii din morți. 

Fiindcă trupul nostru s-a îngropat în apă, iar El în pământ, şi noi din 
cauza păcatului, pe când El pentru mântuirea noastră, de aceea n-a zis 
împreună altoiți cu moartea Lui ci cu asemănarea morţii Lui. Moarte a fost 
ŞI aceea ca şi aceasta, însă nu având acelaşi subiect.” (Omilii la Epistola 
către Romani a Sfântului Apostol Pavel, omiha XI, p. 181) 

„Căci cel care a murit curăţit de păcat (6, 7). Aceasta o zice pentru 
orice om, adică după cum cel ce a murit a scăpat de a mai păcătui pe viitor, 
găsindu-se mort păcatului, tot aşa şi cel ce se botează, dacă şi acesta a murit 
odată acolo, apoi trebuie să rămână pentru totdeauna mort păcatului. Dacă, 
zice, ai murit în Botez, rămâi mort, căci orice mort nu mai poate păcătui, 
iar dacă şi după Botez păcătuieşti, apoi atunci murdăreşti darul lui 
Dumnezeu. 

După ce, deci, ne cere atâta filosofie, spune şi de cununa ce ne 
aşteaptă: Că de am muri împreună cu Hristos — deşi mai înainte de acea 
cunună avem şi o altă cunună foarte mare, aceea adică că ne împărtăşim cu 
stăpânul, totuşi zice ți dau şi un alt premiu, şi o altă cunună. Şi care e acea 
cunună? Viaţa veşnică: 

lar dacă am murit împreună cu Hristos, credem că vom şi vieţui 
împreună cu EI (6, 8). Şi de unde se poate vedea aceasta? Știind că Hristos, 
înviat din morți, nu mai moare (6, 9).” (Omilii la Epistola către Romani a 
Sfântului Apostol Pavel, omiha XI, p. 183) 


„M-am răstignit împreună cu Hristos, face aluzie la botez, iar când 
zice: viez nu eu, dă a înţelege viaţa de după botez, prin care ni se mortifică 
toate mădularele. 

Viază întru mine Hristos, adică nimic nu fac din acelea pe care Hristos 
nu le voieşte. După cum prin cuvântul moarte el nu înţelege moartea 
comună, ci moartea de păcate, astfel şi viaţa o înţelege ca scăpare de păcate. 
Nu e posibil în alt mod a via lui Dumnezeu, decât numai mort cu păcatul. 
Precum Hristos a răbdat moarte corporală, aşa şi eu am suferit moartea 
păcatului. <<Omorâţi deci membrele voastre cele de pe pământ, care sunt: 
curvia, necurăţia, preacurvia>> (Coloseni 3, 5), şi iarăşi: Omul nostru vechi 
s-a răstignit (Rom., 6, 6), ceea ce s-a făcut prin baia renaşterii. După aceasta 
apoi dacă rămâi mort cu păcatul, ţi-ai vătămat viaţa.” (Comentariile sau 
Explicarea Epistolei către Galateni, p. 56) 


„Noi nu credem doar că a înviat, ci că şi după înviere are o mare 
putere. De aceea şi noi călătorim pe aceeaşi cale ca şi EI, adică, prin aceasta, 
devenim frați ai Lui; e ca şi cum ar fi spus că, astfel, devenim Hristoşi, ca şi 
EI! Vai! Cât de mare este însemnătatea patimilor! Noi credem că prin patimi 
ne facem asemenea Lui, sau după cum s-a spus undeva, credem că: ne-am 
îngropat cu El, în moarte, prin botez, pentru ca, precum Hristos a înviat din 
morți, prin Slava Tatălui, (...), căci dacă am fost altoiţi pe EI prin 
asemănarea morţii Lui, atunci vom fi părtaşi şi ai învierii Lui (Rm., 6, 4 — 
6); acelaşi lucru îl înțelegem şi aici prin: conformându-ne morții Lui. Acolo, 

pe drept cuvânt a zis prin asemănarea morții Lui, căci nu am murit cu 
trupul, ci cu păcatul. Şi una şi cealaltă se numesc moarte, dar El a murit cu 
trupul, iar noi cu păcatul; acolo a murit omul cel din trupul nostru pe care El 
l-a luat şi l-a ridicat, iar aici a murit omul păcatului. De aceea şi spune prin 
asemănarea morții Lui.” (Omilii la Epistola către Filipeni, omilia a XII-a, 
pp. 214-215) 


„Am înviat o dată, nu de mut, din păcat; ne-am îngropat împreună cu 
EI în Botez şi am înviat împreună cu El prin Botez (Rom., 6, 4; Colos., 2, 
12). Această înviere dintâi este izbăvirea de păcate, a doua înviere este 
învierea trupurilor. Ţi-a dat pe cea mai mare, aşteaptă şi pe cea mai mică.” 
(Cuvânt la Înviere, IV, în vol. Predici la sărbători împărăteşti şi cuvântări 
de laudă la sfinţi, p. 144) 


„Botezul este mormânt şi înviere. Căci se îngroapă omul vechi 
dimpreună cu păcatul şi învie cel nou, înnoit după chipul Celui Ce l-a zidit 
(Col., 3, 10). Ne dezbrăcăm şi ne îmbrăcăm. Dezbrăcăm vechea haină, cea 
întinată de mulțimea păcatelor, îmbrăcăm pe cea nouă, curăţită de orice pată. 
Ce spun?! Îl îmbrăcăm pe însuşi Hristos! Căci zice: câți în Hristos v-aţi 
botezat, în Hristos v-aţi îmbrăcat (Gal., 3, 37).” (Omilia aceluiaşi către cei 
ce urmează a fi luminaţi şi lămurire clară a celor săvârşite în chip simbolic 
şi închipuite în dumnezeiescul botez, în vol. Cateheze baptismale, p. 48) 


BOTEZUL (diferite numiri date Botezului) 


„Este numit iluminare, căci el ne deschide strălucirile lumii 
supranaturale, el ne introduce în tainele credinţei, el ne duce, printr-un 
drum de lumină, până la destinul nostru adevărat şi veşnic. Botezul 
este încă afundarea, dispariția omului păcatului şi reapariția omului 
harului. Este înmormântare. Botezul nu valorează decât prin moartea 
şi înmormântarea lui Hristos; căci în moartea Lui suntem noi 
cufundați, în mormântul Lui suntem noi înmormântați. Să-i dăm de 
asemenea numele de cruce botezului nostru, căci prin Botez noi suntem 
răstigniții lumii şi lumea este răstignită pentru noi.” (Din vol. 
Bogăţiile oratorice, p. 194) 


BOTEZUL (preînchipuirea Botezului în Vechiul Testament) 


„Crearea primului om, formarea femeii din coastă, femeile sterpe 
devenite femei ale naşterii, şi tot ceea ce s-a făcut prin apă şi pe ape, în 

fântâna din care a scos Elisei fierul care a căzut acolo, semnele care s-au 
făcut la trecerea Mării Roşii, minunile făcute la scăldătoarea la care coboară 
îngerul şi tulbura apa (loan 5, 4), şi vindecarea minunată a lui Neeman 
Sirianul în Iordan, toate aceste lucruri, zic cu, erau ca nişte chipuri şi ca nişte 
simboluri ale naşterii şi ale curăţirii care trebuiau să vină într-o zi, şi care le 
vestea mai dinainte; oracolele profeților vesteau în oarecare fel această 
naştere nouă, ca prin exemplul acestor cuvinte: Cerurile vor vesti dreptatea 
copilului ce se va naşte, poporului care a fost făcut de Domnul (Ps., 21, 34). 
Şi aceasta: Înnoi-va tinereţile tale ca ale vulturului (Ps., 102, 5); Ierusalimul 
va primi lumina; căci iată că Regele vostru a venit (1s., 60, 1). Şi încă: 
Fericiţi sunt cei ce li s-au iertat fărădelegile lor (Ps., 31, 1).” (Comentar la 
Evanghelia de la loan, omilia XXVI, 2, p. 125) 


„Închipuirile cele mai apropiate de adevăr, sau de vremea botezului, a 
patimii şi a altor taine, sunt mai clare şi mai luminoase decât cele mai vechi. 
Și precum gărzile care stau cel mai aproape de rege sunt mai înalte în 
vrednicie, decât cele mai îndepărtate, aşa închipuirile care au venit într-un 
timp mai apropiat şi mai vecin cu lucrurile pe care le prezicea, sunt mai clare 
şi mai strălucite. 

Căci un înger al Domnului se cobora la vreme în scăldătoare şi 
tulbura apa (4), şi-i dădea ei puterea să vindece pe bolnavi; ca evreii să 
înveţe căci cu atât mai mult putea Domnul să vindece bolile sufletului. Dar 
precum apa acestei scăldători nu avea în sine şi prin natura ei puterea de a 
vindeca în mod simplu bolile, căci ea atunci le-ar fi vindecat mereu şi 
continuu, dar o dobândea prin lucrarea îngerului; la fel în noi apa nu 
lucrează simplu şi prin propria ei putere, ci după ce a primit harul Duhului 
Sfânt, ea spală, ea atunci şterge toate păcatele. 

În pridvoare zăcea mulțimea de bolnavi: orbi, şchiopi, uscați, care 
aşteptau mişcarea apei (3). Atunci boala cra ca însăşi o piedică pentru 
vindecarea bolnavului, ca îl împiedica pe cel ce dorea (să intre în scăldătoare 
— n.n.), dar acum fiecare are puterea să se apropie şi să vină la scăldătoare. 
Acesta nu este un înger care mişcă apa, ci Domnul îngerilor este cel care 
lucrează totul, care face totul. Şi noi nu putem zice: Că până merg eu, altul 
se coboară înaintea mea.” (Comentar la Evanghelia de la loan, omilia 
XXXVI, 1, pp. 172-173) 


„Trebuia apoi ca să premeargă ceva botezului, şi multe ne sunt 


premergătoare, precum: cele din Vechiul Testament, cele de la lacul 
Siloamului, curățirea celui bolnav, însuşi potopul şi câte s-au întâmplat în 

ape, botezul lui loan, etc.” (Comentariile sau Explicarea Epistolei către 
Coloseni, omilia V, p. 65) 


„Din veacurile vechi Dumnezeu făcea să apară în lume ceea ce 
va fi botezul creştin. El ducea poporul său înaintea valurilor Mării 
Roşii. Valurile se deschid şi se produc două efecte: Israel alesul, îşi 
găseşte printre aceste valuri eliberarea sa şi mântuirea sa; şi Faraon, 
omul păcatului omul vechi aici se îneacă şi aici piere. 7oți sunt 
botezați, zice Sfântul Pavel. Toţi la fel, bogați şi săraci, smeriţi şi 
puternici, regi şi sclavi, primesc în botez acelaşi har. Botezaţi sunt în 
Moise, zice încă apostolul, Moise intrînd primul între valuri, aduce 
acolo tot poporul. Moise al nostru, lisus Hristos, ne duce prin 
renaşterea botezului în Patria cerurilor. Trecerea Mării Roşii este 
pentru Israel începutul minunilor pustiei, a apei minunate, a manei, 
norul. Botezul ne răpeşte privirilor noastre la nespusele noastre 
taine ale Euharistiei. În sfârşit, ieşirea minunată din Egipt printre 
valurile întredeschise ale Mării Roşii inaugurează pentru Israel 
eroismele pustiei şi virtuțile Pământului Făgăduinţei.” (Din vol. 
Bogăţiile oratorice, p. 195) 


„Voi putea să-ți arăt că Vechiul Testament se înrudeşte cu Noul 
Testament şi că trecerea prin Marea Roşie se înrudeşte cu botezul nostru. Şi 
acolo apă, şi aici apă. Aici colimvitra, iar acolo marea. Aici toți intră în apă, 
şi acolo toţi. În aceasta stă înrudirea. Vrei acum să afli şi adevărul culorilor? 
Acolo au scăpat din Egipt prin mare, aici, de închinarea la idoli. Acolo a fost 
înecat Faraon, iar aici diavolul; acolo au fost îngropați egiptenii, iar aici a 
fost îngropat omul cel vechi cu păcatele sale. Ai văzut înrudirea chipului cu 
adevărul şi superioritatea adevărului fată de chip?” (La cuvântul apostolic: 
<< Nu vreau Să nu ştiţi, fraţilor, că părinţii noştri toți au fost sub nor şi toți 
prin mare au trecut>>, 4, în vol. Despre schimbarea numelor. Despre 
răbdare. Despre milostenie..., p. 226) 


„Dar unde este aici înrudirea dintre chip şi adevăr? 

- Că toţi au trecut acolo, şi toţi trec şi aici. Că acolo au trecut prin apă, 
ŞI aici prin apă. Că aceia au scăpat de robie, şi noi am scăpat de robie. Dar 
nu de aceeaşi robie. Ei din robia egiptenilor, iar noi, din robia demonilor; ei 
din robia arabilor, noi, din robia păcatului. La libertate au fost duşi aceia, la 
lbertate şi noi; dar nu la aceeaşi libertate, ci noi la una cu mult mai 
strălucită. Nu te tulbura dacă ale noastre sunt mai mari, sunt superioare 
acelora. Tocmai aceasta-i însuşirea adevărului: să fie cu mult mai presus 

decât chipul, să nu se împotrivească, nici să se lupte cu el.” (La cuvântul 
apostolic: << Nu vreau să nu ştiţi, fraţilor, că părinții noştri toți au fost sub 
nor şi toți prin mare au trecut>>, 4, în vol. Despre schimbarea numelor. 
Despre răbdare. Despre milostenie..., pp. 226-227) 


BOTEZUL (iudaic) 


„Era un botez, botezul iudaic. Acesta curăţea murdărule trupeşti, nu 
păcatele sufleteşti. Nu-l izbăvea pe om de păcate, nici dacă curvea, nici dacă 
fura, nici dacă săvârşea vreun alt păcat de felul acestora. Dar dacă omul se 
atingea de oase de mort, dacă gusta vreo mâncare oprită de Lege, dacă venea 
de la vreo stricăciune, dacă se apropia de vreun lepros atunci se spăla; era 
necurat până seara, apoi era curat. Să se spele trupul lui cu apă curată, spune 
Scriptura, şi va fi necurat până seara şi se va curăţi (Lev., 15, 5, 13). De 
fapt acestea nu erau nici păcate, nici necurății. Dar Dumnezeu a rânduit asta, 
ca prin astfel de curăţiri cu apă să-i facă pe iudeii cei nedesăvârşiți mai 
cucernici şi să-1 facă de la început mai atenţi pentru păzirea poruncilor celor 
mari.” (Cuvânt la Botezul Domnului, II, în vol. Predici la sărbători 
împărăteşti şi cuvântări de laudă la sfinți, p. 37) 

„Botez a fost şi botezul evreiesc, care curăța necurățiile trupului dar 
nu cele sufleteşti, adică păcatele, pentru că nici pe cel curvar, nici pe hoţ, 
nici pe cel ce făcea alt păcat nu-l izbăvea de păcatele lui, ci numai pe acela 
care se apropia de trup mort şi pe cel ce mânca bucate spurcate şi pe cel ce 
se unea cu cel stricați. Căci zice Domnul la cartea Leviţilor, ce se cheamă 
preoțească prin Moise: Spălați trupul lui cu apă curată şi de va fi acel om 
necurat, până-n seară, tot se va curăţi (...) Deci iată că botezul cel evreiesc 
nu slobozea pe om de păcatele cele sufleteşti, ci numai de întinăciunile 
trupeşti.” (Din vol. Mărgăritarele Sfântului loan Gură de Aur, p. 82) 


BOTEZUL (Tăierea împrejur) 


„+... mal târziu, Dumnezeu a îngăduit să dea iudeilor şi legea tăierii 
împrejur, nu că le-ar putea folosi cu ceva, la mântuirea sufletului, ci ca iudeii 
să o poarte ca un semn şi o pecete, o mărturie a recunoştinţei lor față de 
Dumnezeu, şi ca să nu se poată amesteca cu păgânii. 

De aceea şi fericitul Pavel numeşte tăierea împrejur semn, zicând: Și 
le-a dat lor semn, pecete (Rom., 4, 11). Că tăierea împrejur nu ajută cu nimic 
la îndreptățire, iată dreptul Noe! A ajuns atâta de virtuos, fără să 1 se fi dat 
legea tăierii împrejur. Dar ce spun eu! Însuşi patriarhul Avraam e fot 

îndreptățit numai prin credință, mai înainte de a primi tăierea împrejur. 
Înainte ca Avraam să se taie împrejur, Scriptura spune despre el: Și a crezut 
Avraam în Dumnezeu şi i s-a socotit spre îndreptăţire (Fac., 15, 6; Rom., 4, 
3). Pentru ce te lauzi dar, iudeule, cu tăierea împrejur? Află că înainte de 
tăierea împrejur au fost mulți drepți. Abel, de pildă, prin credință a adus 
jertfă, după cum spune şi Pavel: Prin credință a adus Abel lui Dumnezeu 
mai bună jertță decât Cain (Evr., 11, 4). Enoh a fost mutat la cer, iar Noe a 
scăpat de potopul cel groaznic datorită marii sale dreptăți;, Avraam fost 
lăudat din pricina credinţei sale în Dumnezeu, înainte de tăierea împrejur. 
Astfel, dintru început, prin credinţă a dobândit mântuire neamului omenesc”. 
(Omilii la Facere, omilia XXVII, II-III, în col. PSB, vol. 21, p. 336) 


„Uită-te la înţelepciunea Stăpânului! Știind că va fi nedesăvârşit 
sufletul urmaşilor lui Avraam, le-a dat ca un frâu, semnul acesta al tăierii 
împrejur, pentru a le tăia pornirile lor nestăpânite de a se amesteca cu alte 
popoare. Pentru că le cunoştea desfrânarea şi ştia că nu-şi pot stăpâni 
pornirea lor necugetată, chiar dacă ar fi sfătuiți de mii şi mii de ori, de aceea 
le-a dat, ca o legătură, semnul tăierii împrejur, ca să le fie spre amintire 
veşnică; le-a dat hotare şi legi, să nu meargă mai departe, ci să se 
mărginească la poporul lor; să nu amestece cu nimeni, ci să păstreze 
neamestecată sămânţa patriarhului, ca aşa să se poată împlini făgăduințele 
făcute lor. Şi după cum un bărbat înțelept şi blând, care are o slujnică 
stricată, îi dă poruncă să nu iasă niciodată în faţa casei, nici să se arate 
trecătorilor, iar uneori îi leagă şi picioarele, ca să poată astfel birui marea ei 
stricăciune, tot aşa şi Stăpânul cel iubitor de oameni a pus în trupul seminției 
lui Avraam, ca nişte lanţuri la picioare, semnul tăierii împrejur, pentru ca 
semnul din trupul lor să le aducă aminte că n-au nevoite să-i înveţe alții.” 
(Omilii la Facere, omilia XXXIX, IV, în col. PSB, vol. 22, pp. 68-69) 


„Dar poate că cineva ar putea întreba: 

-Atât de mare este paguba tăierii-împrejur, încât face nefolositoare 
întruparea lui Hristos? 

-Da, atât este de mare paguba tăierii-împrejur; dar nu din pricina 
naturii ei, ci din pricina învârtoşării inimii. Era un timp când legea era 
folositoare şi necesară; acum însă a încetat şi nu mai este de trebuință. Dacă 
împlineşti Legea Vechiului Testament acum, când i-a trecut vremea, îți faci 
nefolositor darul lui Dumnezeu. Hristos nu vă va folosi la nimic dacă nu 
vreți să vă apropiați de EI. Să ne închipuim un om închis în temniţă, vinovat 
de adulter şi de alte fapte de ruşine; şi tocmai când e vorba să fie pedepsit şi 
să 1 se aducă sentința de condamnare, vine scrisoarea de la împărat care îi 

eliberează, fără judecată şi fără cercetare, pe toţi cei din închisoare; dar omul 
nostru nu vrea să se folosească de darul împăratului, ci preferă şi se 
ambiționează să fie mai degrabă judecat şi pedepsit. Un om ca acesta nu va 
putea deci să se bucure de darul împăratului, pentru că, cerând el însuşi 
judecată, sentință şi cercetare, se lipseşte de iertarea împărătească. Tot aşa s- 
a întâmplat şi cu iudeii. Să vă explic. Toată firea omenească era vinovată de 
cele mai ruşinoase păcate. Căci toți au păcătuit (Rom., 3, 23), spune 
apostolul Pavel. Şi erau închişi ca într-o temniţă prin blestemul fărădelegii; 
trebuia să se pronunţe sentința împotriva lor; a venit Însuşi Împăratul şi i-a 
eliberat pe toți din legăturile păcatului, fără cercetare şi fără să le ceară 
socoteală. 

Toţi cei care au alergat la Împărat se bucură de dar, fiind mântuiţi prin 
har; dar cei care vor să se îndreptăţească prin lege, vor cădea din har. Căci 
nici nu vor putea să se bucure de iubirea de oameni a Împăratului Hristos, 
pentru că, ambiţionându-se să se mântuiască prin ei înşişi, vor atrage asupra 
lor blestemul Legii, pentru că din faptele Legii nu se va îndreptăți (în fața 
Lui) nici un trup (Rom., 3, 20). Pentru aceasta spune: Dacă vă veți tăia 
împrejur, Hristos nu vă va folosi la nimic (Gal., 5,2). Căci cel care se 
ambiționează să se mântuie prin faptele Legii nu are nici o părtăşie cu 
harul”. (Către iudei, cuv. II, 1-2, în vol. Cuvântări împotriva anomeilor. 
Către iudei, pp. 265-266) 


BOTEZUL (Tăierea împrejur şi Botezul) 


„Nerecunoscătorii şi nesimţitorii iudei vor să păzească şi acum, când a 
trecut timpul, tăierea împrejur, arătând cu asta că au judecată de copii. 
Spune-mi: pentru care pricină mai vor să se taie acum împrejur? Atunci, da, 
au primit porunca aceasta, ca să nu se amestece cu acele popoare nelegiuite, 
dar acum, când cu harul lui Dumnezeu am fost povățuiți cu toții la adevărul 
luminii, care mai e folosul tăierii împrejur? Ne ajută, oare, cu ceva la 
slobozenia sufletească tăierea unei părți din trup? Nu! N-au auzit pe 
Dumnezeu, spunând limpede: Și va fi semn de legământ, pentru că au avut 
nevoie de semn din pricina marii lor nerecunoştințe? Adeseori şi noi oamenii 
facem aşa. Când nu avem încredere în unii oameni, căutăm să luăm de la ei 
un semn, ca zălog. Tot aşa şi Dumnezeul universului, ştiindu-i uşurei la 
minte, le-a cerut semnul acesta; asta nu înseamnă că semnul trebuie să 
rămână veşnic, trebuința semnului dispare când au luat sfârşit cele pentru 
care a fost dat semnul. După cum atunci când cerem de la cineva un semn, 
ca să avem de la el o garanţie, semnul dispare când a luat sfârşit pricina 
pentru care am luat semnul, tot aşa şi acum, pentru că semnul acesta a fost 

dat ca să se deosebească poporul patriarhului de alte popoare, ar fi trebuit, 
iudeilor, să nu mai purtaţi în trupul vostru dovada lipsei voastre de 
recunoştinţă acum când unele din popoarele acelea pentru care a-ți primit 
semnul au dispărut, iar altele au alergat la lumina adevărului, ci să vă scăpaţi 
de el şi să vă îndreptaţi în grabă spre noblețea de mai înainte.” (Omilii la 
Facere, omilia XXXIX, IV, în col. PSB, vol. 22, p. 69) 


„ȘI ca să vedeţi bine, iubiţilor, ca tăierea împrejur nu-i de nici un folos 
la săvârşirea virtuţii, pot să v-o dovedesc cu fapte. Pentru ce porunceşte 
Dumnezeu ca pruncul să se taie împrejur a opta zi? După părerea mea acest 
timp a fost rânduit de iubitorul de oameni Dumnezeu pentru două pricini: 
întâia, ca pruncul, fiind mic, poate îndura mai uşor durerea tăierii împrejur a 
trupului; a doua, ca să învăţăm chiar prin fapte, că tăierea împrejur nu ajută 
sufletul cu nimic, ci este numai un semn. Într-adevăr, ce folos sufletesc poate 
avea copilul de pe urma tăierii împrejur, când el nici nu ştie ce i se face şi 
nici nu are vreo cunoştinţă? Fapte ale sufletului sunt acelea care se fac cu 
ştire şi cu voinţă. Faptă a sufletului este să îmbrățişezi virtutea şi să fugi de 
păcat; faptă a sufletului este nu numai să nu doreşti mai mult, ci să dai chiar 
şi cele ce ai săracilor; faptă a sufletului este să nu-ţi lpseşti inima de cele de 
aici, ci pe acestea să le dispreţuieşti şi la cele viitoare să te gândeşti în 
fiecare zi. Dar un semn în trup, ce faptă sufletească poate fi? Totuşi 
nesimțitorii şi nerecunoscătorii iudei mai stau încă în umbră, când s-a arătat 
adevărul, mai stau încă cu ochi aţintiți la lumina de opaiţ, când străluceşte 
Soarele dreptăţii şi sloboade pretutindeni razele luminii, se mai hrănesc încă 
cu lapte, când e vremea de hrană tare. Nici nu vor să audă pe fericitul Pavel, 
care strigă şi spune despre patriarh: Și a luat semn tăierea împrejur, ca 
pecete a îndreptăţirii credinţei celei din netăierea împrejur (Rom., 4, 11). 
lată că Pavel ne arată aici şi una şi alta; şi că Avraam a primit tăierea 
împrejur ca semn, şi că a primit îndreptățirea cea din credință, când era 
netăiat împrejur. Dar ca să nu se obrăznicească iudeul şi să spună: Dar oare, 
nu tăierea împrejur i-a adus lui Avraam îndreptăţirea?, şi de aceea fericitul 
Pavel, care a învăţat la picioarele lui Gamaliel (Fapte, 22, 3), care a învăţat 
cu precizie legea, zice: Să nu socotiți, iudei neruşinaţi, că tăierea împrejur I- 
a ajutat cu ceva pe Avraam să se îndreptățească. Pe timpul când nu era tăiat 
împrejur, şi-a arătat credinţa şi a auzit: A crezut Avraam lui Dumnezeu şi i s- 
a socotit spre îndreptăţire (Rom., 4, 3). Avraam atunci primeşte ca semn 
tăierea împrejur, când a ajuns îndreptățit prin credinţa lui Dumnezeu. Mai 
întâi Dumnezeu îi adaugă o literă numelui lui şi apoi îi porunceşte tăierea 
împrejur, ca să arate că pentru marea lui virtute îl face al său pe dreptul 
Avraam, iar datorită lui şi pe urmaşii săi. Şi după cum când cineva 


dobândeşte un rob, de multe ori îi schimbă şi numele şi îmbrăcămintea şi 
face totul ca să fie cunoscut, aşa ca prin toate să-şi arate stăpânirea, tot aşa şi 
Dumnezeul universului, vrând să-l deosebească pe Avraam de ceilalți 
oameni, prin adăugarea unei litere la numele lui a arătat că va fi tatăl multor 
neamuri, iar prin tăierea împrejur a arătat că seminția, care se va naşte din el, 
va fi poporul lui ales, deosebit de celelalte popoare.” (Omilii la Facere, 
omilia XXXIX, V, în col. PSB, vol. 22, pp. 69-70) 


„După cum pe iudei semnul tăierii împrejur îi deosebea de celelalte 
popoare şi arăta apropierea lor de Dumnezeu, tot aşa şi la noi, tăierea 
împrejur prin botez face mai precisă deosebirea şi despărțirea dintre cei care 
cred şi cei care nu cred. În Hristos, întru Care, spune Pavel, sunteţi şi tăiați 
împrejur cu tăierea împrejur, nefăcută de mâna omenească prin 
dezbrăcarea de păcatele trupului.” (Omilii la Facere, onulia XXXIX, V, în 
col. PSB, vol. 22, p. 71) 


„Dar uită-mi-te iubite, la iubirea de oameni a lui Dumnezeu şi la 
binefacerea nespusă ce ne-a dat-o nouă. Acolo şi durere şi osteneală în tot ce 
se făcea; şi nu era alt folos de pe urma tăierii împrejur, decât acela numai, că 
prin semnul acesta îi făcea cunoscuţi (pe iudei — n.n.) şi-i despărțea de 
celelalte neamuri. Tăierea noastră împrejur, harul botezului adică, vindecă 
fără de durere, ne este pricinuitor a mii de bunătăți şi ne umple pe toţi cu 
harul Duhului. Nu este un timp anumit când îl putem primi, ca dincolo; 
această tăiere împrejur nefăcută de mână omenească o putem primi şi când 
suntem mici de tot, şi când am crescut mari, şi când suntem bătrâni. În 
această tăiere împrejur, nu-i vorba de durere, ci de lepădarea poverii de 
păcate, şi de dobândirea iertării greşelilor săvârşite în toată viața noastră. 
Iubitorul de oameni Dumnezeu a văzut covârşitoarea noastră slăbiciune, a 
văzut că avem nevoie de doctorie puternică, pentru că bolile în care zăceam 
erau greu de vindecat. De aceea, rânduind cu nespusa Sa iubire de oameni 
mântuirea noastră, ne-a dăruit înnoirea prin baia celei de-a doua naşteri, ca 
lepădând pe omul cel vechi, adică faptele cele rele, şi îmbrăcând pe cel nou, 
să mergem pe calea virtuţii.” (Omilii la Facere, omilha XL, IV, în col. PSB, 
vol. 22, pp. 77-78) 


„În această Tăiere împrejur nu lucrează mâna ca acolo, ci Duhul, nu se 
taie numai o părticică a trupului, ci întregul om. Trup este acesta ca şi acela, 
unul însă se taie în carne, celălalt duhovniceşte; nu după cum se taie iudeii, 
nu carnea se leapădă, ci înseşi păcatele. Când anume, şi unde? În botez. O 
astfel de tăiere împrejur, el (Pavel - n.n.) o numeşte mormânt. Păcatelor 

cărnii zice, adică pe care le-a săvârşit în carne.” (Comentariile sau 
Explicarea Epistolei către Coloseni, omilia VI, p. 70) 


BOTEZUL (lui loan) 


„- Dar pentru ce a fost trimis să boteze? 

- Tot Botezătorul ne răspunde la această întrebare, zicând: Eu nu-L 
cunoşteam, dar ca să fie arătat lui Israel, de aceea am venit eu, botezând cu 
apă (loan 1, 31). 

Dacă asta e singura pricină, pentru ce Luca evanghelistul spune că 
loan a venit în împrejurimea Iordanului, propovăduind botezul pocăinței 
spre iertarea păcatelor? (Luca 3, 3), deşi botezul lui loan nu era spre 
iertarea păcatelor, ci darul acesta era al botezului dat de Hristos mai târziu; 
că în acesta ne-am îngropat împreună cu Hristos, iar omul nostru cel vechi 
atunci a fost răstignit împreună cu Hristos; înainte de cruce nu se vede 
nicăieri iertare de păcate, că iertarea se dă prin sângele lui Hristos. Pavel 
spune: Dar v-aţi spălat, dar v-aţi Sfinţit nu prin botezul lui loan, ci în numele 
Domnului nostru lisus Hristos şi în Duhul Dumnezeului nostru (| Cor. 6, 
11). Iar în altă parte spune: Joan a predicat botezul pocăinţei - nu spune al 
iertării - ca poporul să creadă în Cel ce vine după el (Fapte 19, 4). Cum 
avea să dea iertare botezul lui loan, când încă nu fusese adusă jertfa, nu se 
pogorâse Duhul, nu fusese dezlegat păcatul, nu fusese îndepărtată vrăjmăşia 
şi nici blestemul nimicit?”. (Omilii la Matei, omilia X, I, în col. PSB, vol. 
23, p. 121) 


„Aşadar ce înseamnă cuvintele: spre iertarea păcatelor? 

Iudeii erau nişte oameni nesocotiți; niciodată nu-şi dădeau seama că 
păcătuiesc; erau vinovaţi de cele mai mari păcate şi se lăudau pe toate 
drumurile că sunt drepți. Asta mai cu seamă i-a pierdut şi i-a depărtat de 
credinţă. (...) Aşadar, pentru că aceasta era pricina păcatelor iudeilor, a venit 
loan, nu pentru altceva decât pentru a-i face să se gândească la păcatele lor. 
Acest lucru îl arată şi chipul acestui botez, fiind botez de pocăință şi de 
mărturisire. Acelaşi lucru îl arată şi predica lui; nu spunea altceva decât: 
Faceţi roade vrednice de pocăință (Luca 3, 8). Pentru că nerecunoaşterea 
propriilor lor păcate, aşa precum o arată şi Pavel, 1-a făcut pe iudei să se 
depărteze de Hristos; dar recunoaşterea păcatelor le-a născut dorinţa de a 
căuta pe Răscumpărător şi de a dori iertarea păcatelor. Acest lucru a venit 
să-l pregătească loan: să-i convingă să se pocăiască; nu ca să fie pedepsiţi, 
Ci, ajungând mai smeriți prin pocăință şi osândindu-se pe ei înşişi, să alerge 
să a iertare de păcate. lată cât de precis o spune evanghelistul! După ce a 

spus: A venit predicând botezul pocăinţei în pustiul ludeii, a adăugat: spre 
iertare (Marcu 1, 4) ca şi cum ar fi spus: I-am convins să se mărturisească şi 
să se pocăiască de păcate, nu ca să fie pedepsiţi, ci ca să primească mai 
uşor mai târziu iertarea. Că dacă nu şi-ar fi recunoscut păcatele, n-ar fi cerut 
nici harul; şi necerându-l, n-ar fi dobândit iertare. Deci loan, prin botezul 
lui, deschidea cale celuilalt botez”. (Omilii la Matei, omilia X, II, în col. 
PSB, vol. 23, p. 122) 


„Botezul lui loan era mult mai mare decât botezul iudaic, dar mai 
smerit decât al nostru, era ca un fel de pod între cele două botezuri, care 
duce de la botezul iudaic la cel creştin. loan nu îndemna pe oameni să țină 
seama de necurățiile trupeşti, ci-i îndemna şi-i sfătuia să se îndepărteze de 
acelea, să se întoarcă de la viciu la virtute, să aibă nădejdile de mântuire în 
săvârşirea faptelor bune, nu în felul de botezuri şi curăţiri cu apă. loan 
Botezătorul nu spunea: Spală-ți hainele tale şi spală-ți trupul tău şi vei fi 
curat. 

- Dar ce spunea? 

- Faceţi rod vrednic de pocăință (Matei 3, 8). 

Deci, botezul lui loan era mai mare decât botezul iudaic, dar mai 
smerit decât al nostru, pentru că botezul lui loan nu dădea nici Duhul Sfânt, 
nici iertarea prin har. Poruncea pocăinţa, dar nu avea putere să ierte păcatele. 
De asta şi spunea loan: Eu vă botez cu apă, dar Acela vă va boteza cu Duh 
Sfânt şi cu foc (Matei 3, 11).” (Cuvânt la Botezul Domnului, UI, în vol. 
Predici la sărbători împărăteşti şi cuvântări de laudă la sfinţi, pp. 37-38) 


„Că botezul lui loan era nedesăvârşit, că nu avea nici harul Domnului 
şi nici nu dădea iertare de păcate se mai vede şi din următorul fapt: Pavel a 
găsit nişte ucenici şi 1-a întrebat: Aţi primit Duhul Sfânt după ce aţi crezut? 
Iar ei au răspuns: Dar nici n-am auzit că este Duh Sfânt. Atunci Pavel le-a 
pus: Deci în ce v-aţi botezat? lar ei au răspuns: Cu botezul lui loan. Și a 
spus Pavel: Ioan a botezat cu botezul pocăinţei (Fapte 19,4-6). 

Ai văzut că botezul lui loan era nedesăvârşit? Dar dacă ar fi fost 
desăvârşit, Pavel nu i-ar fi botezat din nou, nici nu şi-ar fi pus mâinile peste 
el. Dar aşa, pentru că a spus şi una şi alta, a arătat superioritatea botezului 
apostolic şi a arătat totodată că botezul lui loan este cu mult mai prejos de 
botezul creştin.” (Cuvânt la Botezul Domnului, III, în vol. Predici la 
sărbători împărăteşti şi cuvântări de laudă la sfinţi, p. 38) 


BOTEZUL (lui loan şi botezul lui Hristos) 

„... acum la Iordan a împlinit botezul iudaic, dar în acelaşi timp a 
deschis uşile botezului Bisericii; precum atunci la o singură masă, tot aşa 
acum la un singur râu, a săvârşit şi umbra, dar a adăugat şi adevărul. 

Numai botezul nostru are harul Duhului; al lui loan era lipsit de acest 
har. De aceea cu nimeni altul din cei botezați de loan nu s-a întâmplat 
minunea aceasta, ci numai cu Acela Care a dat botezul nostru, ca să afli pe 
lângă cele spuse şi aceea că nu curăţia celui ce boteza, ci puterea Celui 
botezat a făcut aceasta. Atunci şi cerurile s-au deschis şi Duhul S-a pogorât. 
Deschizându-se porțile cele de sus, trimițând de acolo Duhul şi chemându-ne 
în patria cea din ceruri, Hristos ne duce de la vechea vieţuire la noua 
viețuire. Nu numai că ne cheamă, ci ne dă şi cea mai mare vrednicie. Nu ne- 
a făcut îngeri şi arhangheli, ci fu ai lui Dumnezeu, fii iubiţi; şi astfel ne dă să 
moştenim cerul”. (Omilii la Matei, omilia XII, III, în col. PSB, vol. 23, p. 
150) 


„... a vorbit (loan Botezătorul — n.n.) de neînsemnătatea botezului lui; 
şi arătând că n-are altă putere decât să-i ducă spre pocăință pe cei botezați de 
el — că n-a spus: vă botez cu apă spre iertare, ci spre pocăință — vorbeşte de 
botezul lui Hristos, plin de dar nespus.” (Omilii la Matei, omiha XI, IV, în 
col. PSB, vol. 23, p. 137) 


BOTEZUL (Mântuitorului în apa Iordanului) 


„- ŞI pentru ce a venit lisus după treizeci de ani să se boteze? M-ar 
întreba cineva. 

- Pentru că după botezul acesta avea să pună capăt legii vechi. Şi 
deoarece până la vârsta de treizeci de ani omul poate săvârşi toate păcatele, 
de aceea Hristos a rămas până la această vârstă, ca să plinească toată legea, 
ca să nu spună nimeni că a desființat-o, pentru că n-a putut-o împlini. Nu ne 
asaltează toată viaţa aceleaşi patimi; în copilărie mai cu seamă naivitatea şi 
zburdălnicia; în tinereţe plăcerea este mai puternică, iar după tinereţe vine şi 
pofta de bani şi avere. De aceea Domnul a aşteptat sa treacă toate vârstele, 
ca în toate să împlinească legea; şi aşa vine la botez, adaugându-l ultimul la 
plinirea celorlalte porunci”. (Omilii la Matei, omila X, I, în col. PSB, vol. 
23, pp. 120-121) 


„Că nu era cu putinţă ca loan, luându-L pe Hristos de mână, să meargă 


din casă în casă şi să le spună: /n Acesta credeți!, ci ca în faţa şi în văzul 
tuturora să se pogoare acel glas fericit şi să se săvârşească toate celelalte. 

Din pricina asta a venit lisus la botez. Faima Botezătorului şi noutatea 
faptei atrăgeau şi chemau la Iordan tot Ierusalimul. Malurile Iordanului 
ajunseseră un mare teatru. Pe cei veniţi acolo loan îi făcea să se smerească, 
convingându-i să nu se mai creadă grozavi; le arăta că sunt vinovaţi de cele 
mai mari păcate şi că vor putea primi pe Cel ce vine, dacă se vor pocăi, 
lăsând pe strămoşi în pace, nemailăudându-se cu ei. Viaţa lui Hristos era 
umbrită deocamdată şi se credea că ar fi fost ucis odată cu pruncii din 
Betleem. Chiar dacă S-a mai arătat în lume la doisprezece ani, totuşi îndată a 
trecut iarăşi în umbră. De aceea trebuia ca ieşirea Sa în lume să se facă în 
chip strălucit, să aibă început măreț. Aceasta e pricina că atunci, pe malurile 
Iordanului, au auzit iudeii ce nu auziseră nici de la profeţi, nici de la alții. 
Ioan le propovăduia cu strălucită voce, amintindu-le de ceruri şi de împărăția 
cea de sus, nespunându-le nimic de pământ”. (Omilii la Matei, omilia X, II, 
în col. PSB, vol. 23, pp. 122-123) 


„ȘI pentru ca atunci când îl vezi că vine la botez să nu gândeşti ceva 
rău, loan îl opreşte zicând: 

Eu am trebuință să fiu botezat de Tine, şi Tu vii la mine? (Matei 3, 
14). 

Pentru că botezul lui loan era un botez de pocăință, care-i făcea pe 
oameni să-şi osândească păcatele lor şi, deci, ca să nu socoteşti că şi Hristos 
a venit cu un astfel de gând la Iordan, loan îţi îndreaptă mai dinainte 
socotința asta, numindu-L Miel şi Răscumpărătorul tuturor păcatelor din 
lume. Se înțelege de la sine că este fără de păcat Cel Care poate ridica 
păcatele întregului neam omenesc. De aceea loan n-a spus: Jată pe Cel fără 
de păcat!, ci ceva mai mult: Iată pe Cel ce ridică păcatul lumii! (loan 1, 29), 
ca să primeşti cu deplină încredere şi una şi alta - şi că este fără de păcat şi 
că ridică păcatul lumii -, iar odată ce ai primit aceasta, să înţelegi că a venit 
la botez pentru a rândui altele”. (Omilii la Matei, omilia XII, I, în col. PSB, 
vol. 23, p. 145) 


„„Și după ce a fost botezat lisus, îndată a ieşit din apă şi iată 1 s-au 
deschis cerurile (Matei 3, 16). 

- Pentru ce s-au deschis cerurile? 

- Ca să afli că şi la botezul tău s-au deschis cerurile, ca Dumnezeu 
să te cheme spre patria cea de sus şi să te înduplece să n-ai nimic în comun 
cu pământul. lar dacă n-ai văzut, nu fi necredincios! La începuturile 
creştinismului s-au arătat totdeauna înfățişări văzute ale lucrurilor mai presus 
de fire şi duhovniceşti precum şi semne ca acestea, din pricina celor care 
erau mai puţin pricepuţi, care aveau nevoie de înfățişări văzute şi care nu 

puteau avea nici o înţelegere pentru cele nemateriale, ci îi uimeau numai cele 
văzute. S-au făcut acestea, odată şi la început, pentru ca să crezi, chiar dacă 
mai târziu nu s-au mai făcut minuni.” (Omilii la Matei, omilia XII, II, în col. 
PSB, vol. 23, p. 148) 


„Este evident în sfârşit, că Cel ce este atât de curat, încât poate să 
spele păcatele altora, nu vine pentru a-şi mărturisi păcatele Sale; ci pentru a-i 
da ocazie acestui minunat predicator să întipărească mai adânc în sufletul 
ascultătorilor săi ceea ce le-a zis mai înainte, repetându-le a doua oară, şi de 
a mai adăuga ceva lucru. 

loan zice: Iată-L, fiindcă foarte mulţi ÎL căutau de foarte multă vreme 
din cauza a ceea ce au auzit că s-a zis. EI Îl arată prezent, şi zice Jată-L 
pentru a le face lor să cunoască, că era Acela pe care ei Îl căutau de mult. 
Acesta este Mielul, el Îl numeşte Miel, aducând în sufletul evreilor profeția 
lui Isaia (Is., 16, 1; 53, 7), şi încă mielul închipuit care se jertfea încă din 
timpul lui Moise, pentru a-i duce prin chip mai uşor la adevăr. Şi sigur, acest 
miel n-a luat şi n-a şters păcatul nimănui, dar Acesta a luat şi a şters păcatul 
lumu întregi; această lume care era gata să piară, El a slobozit-o dintr-o dată 
din mânia lui Dumnezeu (1 Tes., 1, 10). Aceasta este despre care eu am zis: 
după mine vine bărbat, Care a ajuns să fie înaintea mea, fiindcă mai înainte 
de mine era (30). Nu vedeţi voi aici, explicaţia la ce a spus loan mai sus? 
După ce L-a numit pe lisus Miel, şi a spus că EI ridică păcatul lumii, el zice 
acum: Mai înainte de mine era, prin care face să se înțeleagă că acest cuvânt 
înainte, trebuie să se explice prin aceea: că El este Cel ce ridică păcatele 
lumii, că El este Cel ce botează cu Duhul Sfânt. Venirea mea n-a făcut nimic 
mai mult, decât să vă anunţ pe Binefăcătorul comun a întregului univers, şi 
să vă administrez botezul cu apă; dar venirea Lui curăță pe toți oamenii, şi 
dă puterea Duhului Sfânt. Acesta este înainte de mine, adică El este mai 
mare, mai minunat decât mine, fiindcă mai înainte de mine era. Cei ce au 
primit nebunele greşeli ale lui Pavel de Samosata să roşească combătând un 
adevăr atât de clar şi evident! 

Și eu nu-L cunoşteam (31). Vedeţi cum ridică orice bănuială prin 
această mărturie, arătând că el nu vorbeşte astfel din linguşeală sau din 
prietenie; ci prin descoperirea pe care i-a făcut-o Dumnezeu. Eu nu-L 
Cunoşteam, zice el, cum eşti tu dar un martor vrednic de credință? Cum ÎI 
faci tu cunoscut altora, dacă tu însuţi nu-L cunoşti? loan Botezătorul nu a zis 
deloc: Eu nu-L cunosc, ci Eu nu-L cunoşteam, ca aşa să se arate foarte 
vrednic de credință. Cum, în sfârşit, ar fi avut el linguşire pentru Cel pe Care 
nu-L cunoştea? Dar ca să fie arătat lui Israel, de aceea am venit eu 
botezând cu apă (31). lisus Hristos deci n-avea nevoie de botezul lui loan. Și 

această baie n-a fost instituită decât pentru a-i aduce pe toți ceilalți oameni la 
credința în lisus Hristos. Căci loan Botezătorul n-a zis: eu am venit să-i 
botez pentru a-i face curaţi pe cei ce-i voi boteza, nici pentru a-i uşura din 
păcatele lor; ci ca să fie arătat lui Israel. 

Dar ce! Aşa-i că botezul lui loan, nu se putea nici predica, nici atrage 
poporul? Eu răspund că aceea n-ar fi fost prea uşor dacă botezul n-ar fi 
însoțit predica, n-ar fi alergat toți la fel, şi ei n-ar fi cunoscut întâietatea unui 
botez față de celălalt, fără a face comparație. Dacă poporul ieşea de prin 
cetăți, aceasta o făcea nu pentru a merge să asculte predica lui loan 
Botezătorul. Pentru ce oare? Ci ca, mărturisindu-şi păcatele lor, să fie 
botezați. Dar, odată sosiți, ei învățau să-L cunoască pe Iisus Hristos, şi la fel, 
deosebirea botezurilor; botezul lui loan era mai minunat decât acela al 
evreilor, şi iată pentru ce alergau toți acolo, dar chiar acest botez era 
imperfect.” (Comentar la Evanghelia de la loan, omilia XVII, 1-2, pp. 82- 
83) 


„Acum trebuie să spun pentru ce pricină S-a botezat Hristos şi cu ce 
botez S-a botezat. Nu S-a botezat nici cu botezul iudaic, cel de mai înainte, 
nici cu botezul nostru cel de mai târziu, pentru că nu avea nevoie de iertarea 
păcatelor. Cum ar fi avut oare nevoie de iertarea păcatelor Cel ce nu are nici 
un păcat?” (Cuvânt la Botezul Domnului, UI, în vol. Predici la sărbători 
împărăteşti şi cuvântări de laudă la sfinți, p. 38) 


„„- Pentru care motiv, dar, S-a botezat Hristos, dacă n-a făcut asta nici 
pentru pocăință, nici pentru iertarea păcatelor, nici pentru harul Duhului? 

- Pentru două motive. Pe unul îl spune ucenicul, iar pe celălalt îl spune 
lui loan Însuşi Domnul. 

- Care este, dar, motivul botezului lui Hristos după spusa lui loan? 

- Ca să-l facă cunoscut mulțimilor. Aşa cum spunea şi Pavel, că Joan 
a botezul cu botezul pocăinţei, ca să creadă în Cel ce vine după el (Fapte 19, 
4). Asta s-a săvârşit prin botezul lui Hristos. Mărturia lui loan ar fi fost pusă 
la îndoială şi i-ar fi greu să meargă la casa fiecăruia cu Hristos de mână, să 
se apropie de uşă, să-i cheme afară şi să le spună, arătându-l pe Hristos: 
Acesta este Fiul lui Dumnezeu. La tel de îndoielnică ar fi fost mărturia lui 
dacă L-ar fi luat şi L-ar fi adus în sinagogă să-L arate. Dar când popoare 
întregi, din fiecare oraş, erau revărsate la Iordan şi stăteau pe malurile râului, 
a venit şi lisus să Se boteze şi să primească întărire şi adeverire de sus prin 
glasul Tatălui şi prin pogorârea Duhului în chip de porumbel, atunci 
mărturia lui loan despre EI nu ar mai putea fi pusă la îndoială. Pentru aceea 
cuvintele lui loan: Și eu nu-L cunoșteam (loan Il, 31) fac mărturia lui 

vrednică de crezare. loan era rudă, după trup, cu Hristos — Căci, iată, 
Elisabeta, rudenia ta a zămislit un fiu (Luca 1, 36), spune Mariei îngerul 
despre mama lui loan, iar dacă mamele sunt rude, atunci negreşit şi copiii. 
Deci, loan era rudă după trup cu Hristos, şi ca să nu pară că loan dă mărturie 
despre Hristos din pricina înrudirii, harul Duhului a rânduit ca loan să-şi 
petreacă în pustie vârsta lui cea de la început, ca să nu se creadă că face 
astfel de mărturisire de dragul prieteniei sau pentru cine ştie ce scop ascuns, 
ci că L-a vestit aşa cum a aflat de la Dumnezeu. Pentru aceca loan a spus: Și 
eu nu-L cunoşteam. 

- Dacă nu-L cunoşteai, de unde ai aflat-o, loane? 

- Cel ce m-a trimis să botez cu apă, răspunde loan, Acela mi-a spus 
(loan 1, 33). 

- Ce ţi-a spus? 

- Peste care vei vedea Duhul pogorându-Se ca un porumbel, şi 
rămânând peste El, acela este Cel ce botează cu Duh Sfânt (loan 1, 33). 

Vezi, dar, că Duhul cel Sfânt n-a venit să Se pogoare atunci pentru 
întâia oară peste Hristos, ci ca să arate pe Cel propovăduit, să-L facă 
cunoscut tuturor prin zborul Său ca şi cum L-ar arăta cu degetul. Pentru 
aceasta, deci, a venit Hristos la botez.” (Cuvânt la Botezul Domnului, UI, în 
vol. Predici la sărbători împărăteşti şi cuvântări de laudă la sfinți, pp. 39- 
40) 


„A venit însă şi pentru altă pricină, pe care Însuşi o spune: 

- Care-i aceasta? 

- Când loan a spus: Eu am trebuință să fiu botezat de Tine, Tu vii la 
Mine? Hristos I-a răspuns, zicând: Lasă acum, căci aşa se cuvine să plinim 
toată dreptatea (Matei 3, 14-15). Ai văzut înțelepciunea slugii? Ai văzut 
smerenia Stăpânului? 

- Ce înseamnă Să plinim dreptatea? 

- Dreptatea înseamnă împlinirea tuturor poruncilor, de pildă ca atunci 
când spune: Erau amândoi drepți, umblând fără prihană în poruncile 
Domnului (Luca 1, 6). Aşadar, pentru că toţi oamenii trebuiau să 
împlinească această dreptate, şi pentru că nici unul n-a împlinit-o desăvârşit 
şi nici n-a îndeplinit-o, de aceea a venit Hristos şi a împlinit această dreptate. 

Dar poate că va întreba cineva: 

- Ce dreptate a împlinit Hristos prin botezul Lui? 

- S-a supus Proorocului, iar aceasta era o faptă de dreptate. Aşa 
precum s-a tăiat împrejur, a adus jertfă, a păzit sâmbetele, a ţinut sărbătorile 
iudaice, tot astfel a adăugat şi ceea ce lipsea: s-a supus Proorocului care 
boteza. Că era voinţa lui Dumnezeu ca toţi să se boteze atunci, ascultă ce 

spune loan: Cel ce m-a trimis să botez cu apă (loan 1, 33); dar ascultă ce 
spune şi Hristos: Vameşii şi poporul au împlinit dreptatea lui Dumnezeu, 
botezându-se cu botezul lui loan; dar fariseii şi cărturarii au lepădat voința 
lui Dumnezeu, pentru că nu s-au botezat de EI (Luca 7, 29-30). Prin urmare, 
dacă dreptatea stă în a te supune lui Dumnezeu, iar dacă Dumnezeu a trimis 
pe loan ca să boteze poporul, atunci Hristos a împlinit-o şi pe aceasta 
împreună cu toate celelalte porunci. Să ne închipuim că poruncile Legii sunt 
două sute de dinari. Datoria aceasta trebuia plătită de neamul nostru. N-a 
plătit-o. Moartea ne stăpânea, pentru că eram vinovaţi. A venit Hristos şi ne- 
a găsit stăpâniți de moarte. A plătit datoria, a împlinit ce trebuia şi ne-a scos 
pe noi, care nu aveam cu ce plăti. Din pricina asta Hristos n-a spus: Se 
cuvine să facem cutare şi cutare, ci: Să plinim toată dreptatea. Mie ca 
stăpân, ca Unul ce am, spune Hristos, Mi se cuvine să dau pentru cei ce nu 
au. 

Pentru asta S-a botezat Hristos, ca să arate că împlineşte toată Legea. 
Această pricină şi aceea spusă mai înainte sunt motivele botezului 
Domnului. De asta şi Duhul S-a pogorât în chip de porumbel. La corabia lui 
Noe a venit o porumbiţă cu o ramură de măslin, semn al iubirii de oameni a 
lui Dumnezeu şi al scăpării de potop: aici, la botez vine Duhul, în chip de 
porumbel, nu în trup de porumbel — trebuie ştiut bine lucrul acesta -, ca să 
vestească lumii mila lui Dumnezeu, dar în acelaşi timp să arate că un om 
duhovnicesc trebuie să fie fără viclenie, fără răutate şi curat.” (Cuvânt la 
Botezul Domnului, III-IV, în vol. Predici la sărbători împărăteşti şi 
cuvântări de laudă la sfinți, pp. 40-42) 

„Nu s-a botezat Mântuitorul nostru nici cu botezul evreiesc, nici cu al 
nostru, ci s-a botezat cu al lui loan. Dar pentru ce s-a botezat cu al lui loan şi 
nu cu altul? Pentru ca să cunoaştem noi prin mijlocul firii botezului acestuia, 
cum că nu s-a botezat nici pentru iertarea păcatelor, nici pentru darul 
Duhului Sfânt, se cunoaşte din cuvântul ce a zis loan, ca să nu gândească 
cineva că merge Hristos către loan pentru pocăință, cum mergeau alți 
oameni. Ascultă cum a arătat aceasta şi loan, că acest loan ce le zicea 
celorlați oameni proşti (simpli): Faceți roade vrednice de pocăință, ascultă 
ce zice lui Hristos: Eu trebuie să mă botez de la Tine şi Tu vii la mine?, şi 
aceasta a zis-o loan arătând că Hristos n-a mers către dânsul pentru motivul 
pentru care mergeau ceilalți oameni, adică pentru pocăință şi pentru iertarea 
păcatelor. De vreme ce atâta a fost Hristos de departe de păcate, chiar şi 
decât Botezătorul a fost mai curat, fără de nici o asemănare dar pentru ce s-a 
botezat? De vreme ce nici pentru pocăință, nici pentru iertarea păcatelor, nici 
pentru a primi Duhul Sfânt? Dar pentru alte motive S-a botezat? Adevărat, 

pentru alte două motive S-a botezat, unul pentru care a zis loan, iar altul 
pentru care 1-a zis Hristos lui loan. Dar care pricină 1-a zis loan să fie botezul 
lui lisus? Pentru ca să-l cunoască toți, precum zicea şi Pavel: Jar loan a 
botezat pe oameni cu botezul pocăinţei, ca să creadă în Cel ce va veni după 
el, adică în Hristos, şi aceasta a fost îndreptarea botezului. Că adevărat, a 
merge pe la casele tuturor şi a bate în uşi strigând şi zicând pentru Hristos: 
Acesta este Fiul lui Dumnezeu şi credeți în EI, ar fi dat oamenilor bănuială 
să nu creadă mărturia lui. lar că a mers către Iordan şi s-a botezat de loan 
înaintea a toată mulțimea câți au fost pe țărmurile apei, care au văzut cu 
ochii lor acea taină cum s-a botezat şi în ce chip s-a pogorât Duhul Sfânt 
asupra Lui în chip de porumbel şi cu mult Îl mărturisea din cer glasul Tatălui 
prin venirea Duhului Sfânt, a scos mărturia lui loan din toată bănuiala, 
pentru aceea şi loan a zis: Că eu nu L-am ştiut pe El. Adică a zis că nu-L 
ştia, făcând vrednică mărturia lui. De vreme ce loan era rudă cu Hristos 
trupeşte, de aceea ca să nu se presupună că loan mărturiseşte pe Hristos 
pentru că îi este rudă, a tocmit darul Duhului Sfânt de a crescut loan în 
pustie de mic şi apoi ca şi cum l-ar fi cunoscut cu dumnezeirea aşa îl 
mărturisea, pentru aceea zice că eu nu l-am cunoscut pe Dânsul, adică nu-L 
cunoşteam. Dar de vreme ce nu L-ai ştiut, cum L-ai cunoscut? lar el zice: 
Cel ce M-a trimis să-L botez, Acela mi-a spus. Ce ţi-a spus? Peste care vei 
vedea Duhul coborându-Se ca un porumbel şi şezând deasupra Lui, Acela 
este Cel ce botează cu Duhul Sfânt şi cu foc. Deci vezi că pentru aceasta a 
venit Duhul Sfânt, iar nu să fi venit ca atuncea întâiul, ci ca să arate tuturor 
pe Cel mărturisit, zburând în chip de porumbel; pentru aceasta, dacă a venit 
şi pentru altă pricină pentru care zice el singur, adică zicând loan: Mie îmi 
trebuie să mă botez de la Tine şi Tu vii la mine? El răspunse zicând: Lasă 
acum, pentru că aşa trebuie să plinesc toată dreptatea. Vezi dar 
înțelepciunea slugii? Vezi smerenia cea înţeleaptă a Stăpânului? Ce va să 
însemne acele cuvinte cu care zice: Să plinim toată dreptatea? Dreptatea se 
cheamă săvârşirea tuturor poruncilor, precum zice în altă parte. Adică erau 
amândoi drepți, umblând în poruncile Domnului fără de prihană, deci de 
vreme ce se cădea să plinească toți oamenii această dreptate, şi Hristos, 
venind, o plineşte. Dar va zice cineva: ce dreptate este aceea să se boteze 
Hristos? Adevărat dreptate a fost să se plece mărturiei Botezătorului şi să se 
boteze, căci în ce chip s-a tăiat împrejur şi jertfă s-a adus lui Dumnezeu şi 
sâmbetele a păzit şi sărbătorile evreilor le-a plinit, aşa şi acest sfânt botez 
fiind de trebuinţă l-a adaus, ascultând pe Botezătorul şi proorocul, precum a 
fost voia lui Dumnezeu să se boteze toți oamenii.” (Din vol. Mărgăritarele 
Sfântului loan Gură de Aur, pp. 83-84) 

BOTEZUL (din apă şi Duh) 


„Eu zic aşa: Dumnezeu l-a făcut pe om din pământ şi apă, şi l-a pus în 
rai. Cel făcut nu a rămas de bună treabă, ci s-a stricat: ca atare, Dumnezeu 
nu îl reface din pământ şi apă, ci din apă şi din Duh, şi nu îi mai făgăduieşte 
raiul, ci îi făgăduieşte împărăția Cerurilor.” (Cele dintâi omilii la Facere, 
cuvântul al şaptelea, p. 101) 


„... botezul se face printr-un lucru material - apa -, dar se săvârşeşte 
ceva duhovnicesc - naşterea şi reînnoirea. Dacă ai fi fost fără de trup, ţi-ar fi 
dat daruri netrupeşti; dar pentru că sufletul este împletit cu trupul, ţi-a dat 
cele spirituale în cele materiale”. (Omilii la Matei, omilia LXXXII, IV, în 
col. PSB, vol. 23, p. 934) 


„Pământul primind apă a făcut vin, şi trupul schimbă în apă trupul pe 
care-l primeşte. De unde se ştie că pământul produce aceste lucruri, pentru 
că în aceste producții, cum am spus-o, pământul produce tocmai un efect 
contrar? Eu nu pot s-o cuprind cu mintea, eu nu pot, şi nu cunosc decât prin 
credință numai; ori, dacă lucrurile care se fac în toate zilele, care se petrec 
sub ochii noştri, sub simţurile noastre, şi pe care le aducem în mâinile 
noastre, au nevoie de credință, cu cât mai mult vor avea nevoie de ea 
lucrurile tainice şi duhovniceşti? Căci precum pământul, care era neînsuflețit 
şi nemişcat, a primit de la Dumnezeu, prin porunca pe care 1-0 dă, puterea să 
producă lucruri atât de minunate şi de strălucite, la fel din Duh şi din apă 
unite împreună se fac uşor aceste semne şi minuni, care întrec mintea.” 
(Comentar la Evanghelia de la loan, omiha XXV, 1, p. 120) 


„Era odată, pe vremea iudeilor, o scăldătoare de apă (loan 5, 2-4). Dar 
află ce putere avea scăldătoarea aceea, ca să cunoşti bine sărăcia iudaică şi 
să poți şti bogăția noastră. Se cobora acolo un înger, zice Scriptura, şi 
tulbura apa, şi cel ce se cobora întâi, după tulburarea apei, se făcea sănătos 
(loan 5, 4). S-a pogorât Stăpânul îngerilor în râul Iordan şi, sfințind firea 
apelor, a făcut sănătoasă toată lumea. De aceea acolo, la scăldătoarea 
iudaică, nu se mai făcea sănătos cel care se cobora în scăldătoare după cel 
dintâi. Aici însă, în scăldătoarea aceasta, după cel dintâi se cobora al doilea, 
după al doilea, al treilea, al patrulea. De-ai arunca mii de mii, de-ai arunca 
lumea toată în apele acestea duhovniceşti, harul nu se mai termină, harul nu 
se cheltuieşte, apele nu se murdăresc, iar dărnicia nu se micşorează.” 
(Cuvânt la Sfintele Paşti, V, în vol. Predici la sărbători împărăteşti şi 
cuvântări de laudă la sfinţi, p. 155) 

„Acum se dă răspuns la întrebarea pusă de mulţi. Întreabă mulţi dacă 
Apostolii fuseseră botezați cu botezul evanghelic înainte de patima 
Mântuitorului. Eu nu-mi spun părerea mea, nici nu încerc să răspund la 
această întrebare cu socotințe omeneşti, ci mă ţin de cuvintele Scripturii. În 
Scriptură găsim că, înainte de patima lui Hristos, Apostoli au primit botezul 
lui loan Botezătorul. Mântuitorul, înainte de patimă, n-a dat alt botez, ca să 
nu desființeze predica lui loan şi să dea prilej iudeilor potrivnici să spună că 
a adus un alt botez al Său ca să ocărască pe loan Botezătorul, ci a îngăduit ca 
apostolii să aibă arvuna apei, păstrându-le lor harul Duhului. De aceea, 
pentru că nu luaseră încă Duhul, le spune după înviere: Luaţi Duh Sfânt! 
(loan 20, 22). Apoi le spune: Duceți-vă în Ierusalim şi aşteptaţi acolo 
făgăduinţa Tatălui, pe care aţi auzit-o de la Mine, că loan a botezat cu apă, 
iar voi veţi fi botezați cu Duhul Sfânt nu mult după aceste zile (Fapte 1, 4-5). 
Nu cu apă, căci primiseră botezul cu apă, ci cu Duhul Sfânt. Nu adaugă apă 
peste apă, ci îmblânzeşte ceea ce lipsea botezului celui nedeplin. Dar voi veți 
fi botezați cu Duhul Sfânt nu mult după aceste zile, în loc de: după zece zile. 

- Dar pentru ce era nevoie de acest răstimp? 

- Care răstimp? 

- Cele zece zile. 

- Pentru ca să se exercite credința Apostolilor. Căci, potolindu-se 
harul şi nemaiarătându-se nimeni, li se exercita credința dacă aşteptau ca 
nemincinos pe Cel făgăduit. Le-a făgăduit şi a spus: Nu mult după aceste 
zile. N-a hotărât după câte zile, ci nu după multe zile. Mântuitorul nu ne 
îngăduie să le ştim pe toate, ci ne arată să avem măsura rânduielii dată de EI. 
Învață ce auzi! Nu iscodi ce nu ţi-am spus! 

Iar voi veţi fi botezați cu Duhul Sfânt. Când Duhul cel Sfânt S-a 
pogorât peste ei în ziua Cincizecimii, a umplut casa în care şedeau, ca să fie 
botezați cu Duhul ca şi cum ar fi botezați cu apă. Împleteşte ceea ce se vede 
cu ce nu se vede, adică Duhul cu limbile. Au fost botezați cu Duhul.” 
(Cuvânt la Înălțarea Domnului nostru lisus Hristos, XIII, în vol. Predici la 
sărbători împărăteşti şi cuvântări de laudă la sfinți, p. 191) 


. A. . Y re 9] Și AI . . . A 
„Atunci când vezi scăldătoarea' apelor şi mâna arhiereului atingând 
capul tău, să nu socoteşti că aceea este doar simplă apă, nici că singură mâna 
arhiereului este pusă pe capul tău. Fiindcă nu om este cel ce lucrează cele ce 





”! Tâlcuirea Pr. Marcel Hancheş: Termenul e acelaşi cu cel folosit pentru scăldătoarea în 
cazul bolnavului de la Vitezda. (n.s. 6, p. 48) 

se săvârşesc, ci harul Duhului este cel ce sfinţeşte firea apelor şi se atinge 
împreună cu mâna arhiereului de capul tău. Nu bine am zis că avem nevoie 
de ochii credinţei spre încredințarea celor ce nu se văd, ca nu cumva să ne 
oprim doar la cele sensibile?” (Omilia aceluiaşi către cei ce urmează a fi 
luminaţi şi lămurire clară a celor săvârşite în chip simbolic şi închipuite în 
dumnezeiescul botez, în vol. Cateheze baptismale, p. 48) 


„Din apă şi din Duh. Din apă. Cine ne va face să înţelegem taina 
botezului nostru? Cine ne va spune nouă ceea ce îngerii n-au înţeles ei 
înşişi? Dumnezeu este Cel ce lucrează; şi Lui îi place să lucreze cu 
apă. Pentru a crea trupul nostru i-a plăcut să folosească pământ; aici el 
alege apa. Putem noi să pătrundem cât de puțin convenienţele alegerii 
divine? Apa i-a slujit de mormânt creaturii căzute încât a trebuit s-o 
facă în mod prealabil să piară; apa înmormântează omul păcatului. Apa 
apoi se întredeschide şi din sânul ci se scapă, slăvită şi nepătată o 
creatură nouă, omul nou, omul supranatural şi divin. Taina Crucii, 
amintirea morții, a mormântului Răscumpărătorului, planează peste 
toată scena botezului nostru şi de acolo îşi trage toată puterea sa.” (Din 
vol. Bogăţiile oratorice, p. 151) 


„Care sunt elementele ce constituie Botezul? Apa şi 
Duhul. Ceea ce-i este omului sânul mamei, Apa îi dă viață 
prin Duhul care este omul supranatural şi divin. Organele omeneşti 
vivificate prin puterea divină produc omul natural; apa cu viață prin 
Duhul lui Dumnezeu produce omul supranatural.” (Din vol. Bogăţiile 
oratorice, pp. 193-194) 


„Apa o alege Dumnezeu ca şi curățitoare pentru suflet, ea care 
deja îi era trupului.” (Din vol. Bogăţiile oratorice, p. 194) 


„Apa botezătoare face să piardă în ea omul păcatului, şi în 
acelaşi timp ea naşte pe omul harului.” (Din vol. Bogăţiile oratorice, 
p. 197) 


BOTEZUL (apa Botezului) 


„Acum spune-mi, iudeule, tu, care te întrebi cum are apa de la 
botez două lucrări, una care îneacă, alta care dă viaţă, spune-mi: cum 
marea aceea, care avea o singură fire, unora le-a dat viaţă, iar pe alții 1- 
a omorât; pe unii i-a înecat, iar altora li s-a făcut cale, şi doar una era 

curgerea nestatornică a apelor? Cum pe unii i-a ascultat ca o roabă, iar 
cu alții s-a purtat ca şi cu barbarii? Explică-mi asta, iudeule, tu, care nu 
crezi în cruce, cum aceeaşi apă pe unii i-a înecat, iar pe alții 1-a scăpat? 
Una era apa, una era marea, dar unora nu le-a udat nici picioarele, iar 
din alţii n-a lăsat nici urmă, ci i-a cuprins toţi şi i-a acoperit cu apă, 
ajungând marea mormânt obştesc întregului popor egiptean. Spune-mi, 
cum s-a făcut asta? Ai văzut cum umbra a mers înainte ca să fie crezut 
adevărul? Ai văzut cum acelea au fost umbre, iar acestea adevăr? 
Acelea umbre, iar acestea realitate? Ai văzut, aşa precum am spus, că 
Dumnezeu, când vrea să facă un lucru deosebit de mare, îl preînchipuie 
mai întâi şi-l schiţează, ca să fie primit adevărul când va veni? Trebuie 
neapărat ca icoana să fie inferioară adevărului; dacă ar fi în totul la fel, 
n-ar mai fi icoană, ci adevăr. A mers înainte umbra, apoi au venit culo- 
rile cele adevărate şi au arătat icoana curată.” (Cuvânt la Fericitul 
Avraam, III, în vol. Predici la sărbători împărăteşti şi cuvântări de 
laudă la sfinți, p. 567) 


BOTEZUL (îndemn la primirea Botezului) 


„Ascultaţi acestea, voi toţi care n-aţi primit încă botezul! Fiţi cuprinşi 
de frică, gemeți: amenințarea pe care-o veţi auzi vă va face să tremurați. Zice 
lisus Hristos: Cel ce nu se naşte din apă şi din Duh, nu va putea să intre în 
împărăția cerurilor, fiindcă el poartă o haină moartă, adică a blestemului şi a 
stricăciunii, el n-a primit încă simbolul Domnului (credinţa şi harul), el este 
un străin şi un duşman. El n-are semnul regesc.” (Comentar la Evanghelia 
de la loan, omilha XXV, 1, p. 119) 


BOTEZUL (copiilor) 


„De aceea şi botezăm copiii, deşi nu au păcate: ca să li se adauge 
sfințenia, dreptatea, înfierea, moştenirea, înfrățirea, să fie mădulare ale lui 
Hristos, să devină sălaş al Duhului.” (Omilia a III-a a aceluiaşi rostită către 
neofiţi, în vol. Cateheze baptismale, p. 59) 


BOTEZUL (pregătirea pentru primirea Botezului) 

„... ŞI cel ce se botează trebuie mai întâi a-şi cunoaşte păcatele sale şi a 


92 sa e a 
le condamna “.” (Comentariile sau Explicarea Epistolei către Evrei, omilia 


IX, p. 149) 


BOTEZUL (naşii de la Botez) 


„Vreţi să vorbim şi naşilor voştri” ca şi aceia să ştie de ce răsplată se 
învrednicesc dacă arată multă preocupare față de voi, dar şi ce osândă îşi 
agonisesc dacă vor fi delăsători? la gândeşte-mi-te, iubite, oare garanții 
unora în treburi băneşti nu au mai mult chin decât datornicul care împrumută 
bani şi pentru care ei se pun drept garanţi? Căci dacă cel ce este împrumutat 
se arată binevoitor, uşurează povara garantului său; dar dacă este răuvoitor, 
îi provoacă aceluia o belea şi mai mare. De aceea îndeamnă şi zice acel 
înţelept: dacă garantezi pentru cineva, socoteşte-te ca achitator al sumei 
(Înţ. Is. Sir., 8, 13). Dacă garanţii unora pentru sume de bani se pun pe ei 
înşişi în situația de a achita tot bănetul, cu mult mai mult garanţii în cele 
duhovniceşti, deoarece garantează că-i învaţă pe alţii virtutea, datori sunt să 
arate multă trezvie, îndemnând şi sfătuind, îndreptând şi având dragoste 
părintească. 

Și să nu socotească a fi neimportant ceea ce se petrece aici, ci să ştie 
foarte clar că, dacă prin propria lor atenţionare îi vor conduce pe drumul 
virtuții pe cei încredințați lor, se vor împărtăşi de un nume bun, iar dacă se 
moleşesc, multă osândă vor avea. Tocmai de aceea obişnuim să-i numim pe 
unii ca aceştia părinți duhovniceşti, ca ei să afle din însăşi realitatea 
faptelor” de câtă dragoste părintească trebuie să dea dovadă în învăţătura 





” Aici se face referire la cel ce se botează matur fiind — n.n. 

” Tâlcuirea Pr. Marcel Hancheş: Acest fapt arată că naşii erau prezenţi împreună cu 
catehumenii la catehizarea acestora. Prin acest fapt, cei doi auzeau aceleaşi învățături, 
încât fiecare ştia exact care-i sunt datoriile şi drepturile. Greaca nu avea termenul propriu- 
zis de naș, ci folosea un termen juridic ce desemna garantul ce-l lua un debitor în fața 
creditorului său. (n.s. 11, p. 50) 

” Tâlcuirea Pr. Marcel Hancheş: La începutul paragrafului se spunea că lucrurile din 
Biserică sunt extrem de serioase. Naşii sunt datori să țină cont de această realitate adâncă 
(şi nu convenţie religioasă, cum uneori se crede), luând aminte la cele petrecute în timpul 
ritualului. Pentru gândirea patristică, numirea realităților duhovniceşti nu este ceva 
convenţional ori simbolic (în sensul denaturat în care îl înțelege societatea modernă), ci 
acest nume (de părinte duhovnicesc) este cuvânt lucrător ce angajează pe cel căruia i se 
adresează şi îl face răspunzător de neîmplinirea lui. Numele de părinte duhovnicesc 
presupune nişte realități cutremurătoare, la care vechii creştini se raportau cu maximă 
gravitate şi luare-aminte. (n.s. 13, p. 51) 

duhovnicească ce o dau fiilor duhovniceşti. Căci dacă este bine să îndrumăm 
spre râvnirea virtuții pe cei care nu ne-au fost încredințați, cu atât mai mult 
datori suntem să împlinim sarcina față de cel pe care l-am primit” ca fiu 
duhovnicesc. Învăţaţi ŞI voi, naşilor, că, dacă veţi fi delăsători, nu mică va fi 
primejdia!” (Omilia aceluiaşi către cei ce urmează a fi luminaţi şi lămurire 
clară a celor săvârşite în chip simbolic şi închipuite în dumnezeiescul botez, 
în vol. Cateheze baptismale, pp. 50-51) 


BOTEZUL (ritualul Botezului şi semnificațiile lui) 


„Se pogoară Dumnezeu pe pământ, ca şi în rai; şi aici este goliciunea, 
ca şi acolo, însă acolo Adam s-a văzut gol după ce a păcătuit, pe când aici 
Hristos Se goleşte, ca să împace pe om cu Dumnezeu. A fost dezbrăcat 
Adam atunci de slava pe care o avea, se dezbracă acum cel ce se botează, de 
omul cel vechi, mai înainte de a se băga în baia renașterii, şi atât de uşor se 
dezbracă, ca şi de nişte haine. Se unge apoi după cum se ung şi luptătorii, 
care se pogoară în stadion. Îndată se naşte aici, după cum s-a născut cel 
dintâi om, nu câte puțin, ci deodată, tot aşa şi aici; şi nu se unge după cum 
preoții în legea veche îşi ungeau numai capul numai, ci mai mult chiar. 
Acela îşi ungea capul, urechea dreaptă şi mâna, ca să-l mişte spre supunere 
şi fapte bune, pe când acesta este uns peste tot. Acesta intră în luptă deodată, 
nu numai învăţat ci şi exercitat bine, şi se luptă pentru premiu. El se ridică la 
făptura cea nouă, sau mai bine zis, aparține făpturii celei noi, căci când el 
mărturiseşte viață veşnică, a mărturisit deja o altă făptură, o altă creaţie. La 
început Dumnezeu a luat țărână din pământ, şi a creat pe om ; dar prin baia 
renaşterii omul nu mai este creat din țărână, ci se renaşte prin Duhul Sfânt; 
în Acesta se formează, în Acesta se întocmeşte, după cum şi Hristos în mitra 
fecioarei. Şi nu zice în rai, ci în ceruri. Să nu crezi că dacă el este pe pământ, 
rămâne pe pământ; el s-a mutat acolo la ceruri, şi acolo se găseşte cu îngerii. 

Dumnezeu îți ridică sufletul sus şi acolo îl întocmeşte, şi îl aşează 
lângă tronul împărătesc. Se reformează în apă şi ia Duhul Sfânt. După ce el 
este creat aşa, nu i se mai aduce animalele, ca lui Adam, ci demonii şi 
căpetenia lor, şi zice: călcați peste şerpi şi peste scorpii (Lc., 10, 19). Nu 
ZICE aici: să facem om după chipul şi asemănarea Noastră, dar ce? Le dă 
putinţa de a devenii fiii lui Dumnezeu. Ci de la Dumnezeu s-au născut (loan 
1, 13) zice. Apoi ca să nu ascultați de şarpe, te învaţă să zici: mă lepăd de el, 
în loc să zici, nu mai ascult de el. Şi ca nu cumva să fii prins de alţii, preotul 





” Tâlcuirea Pr. Marcel Hancheş: Verbul folosit nu este al simplei primiri, ci: primesc pe 
cineva, făcându-mă garantul lui. (n.s. 14, p. 51) 

îi zice să te lepezi şi de toți îngerii lui, şi de toată slujba lui. Aşadar te-a pus 
nu ca să păzeşti raiul, ci să trăeşti în ceruri. Imediat ce te-ai ridicat, preotul 
grăieşte aceste cuvinte: Tatăl nostru Care eşti în ceruri facă-se voia Ta, 
precum în cer aşa şi pe pământ (Mt., 6, 9, 10). Nu cazi pe fața pământului 
(adică pe pajişte), nu vezi pomul cunoștinței, nu vezi izvoare, ci imediat 
primeşti pe Stăpânul, te amesteci cu corpul Lui, te frămânţi cu corpul Lui cel 
de sus, unde nu poate diavolul să se apropie. Nu este acolo femeie, care să se 
apropie şi să te amăgească, căci zice: Nu este parte bărbătească, nici 
femeiască (Gal., 3, 28). Dacă tu nu te vei pogori la el (diavol), nici el nu va 
putea să se ridice acolo unde eşti: căci eşti în ceruri şi cerul este necălcat de 
diavol. Nu ai acolo pomul cunoştinţei binelui şi al răului, ci numai acesta al 
vieții. Nu se mai plăsmuieşte din coasta ta femeie, ci cu toții suntem una 
plăsmuiţi din coasta lui Hristos. Dacă cei unşi de oameni nu pătimesc nimic 
din cauza şerpilor, tu nu vei pătimi ceva întrucât eşti uns, ca să poți stăpâni şi 
înăduşi pe şarpe, sau cum se zice, să calci peste şerpi şi peste scorpii. Însă, 
după cum darurile sunt mari şi pedepsele sunt mari. Nu a fost posibil ca 
odată căzuţi din rai, să mai poată locui dinaintea raiului, după cum nici noi 
nu ne vom mai putea reîntoarce în locul de unde am căzut. Însă, ce va fi 
după aceasta? Gheena şi viermele cel neadormit. 

Să nu fie însă una ca aceasta! Să nu ne găsim vinovaţi de o astfel de 
pedeapsă, ci vieţuind cu vrednicie, să căutăm de a săvârşi toate cele plăcute 
Lui.” (Comentariile sau Explicarea Epistolei către Coloseni, omilha VI, pp. 
73-75) 


„După aceasta (după lepădările de Satana şi legămintele şi unirea cu 
Hristos — n.n.), la vremea nopţii, vă dezbracă toate hainele şi — ca pe unii ce 
urmează să intraţi în cer prin isprăvile pe care le veţi săvârşi — vă ung” 
întreg, trupul cu acel ulei duhovnicesc încât toate mădularele să fie întărite 
prin ungere şi de nevătămat de către armele de atac” trimise de cel potrivnic. 

După această ungere, vă coboară în apele sfinte şi în acelaşi timp 
îngroapă omul vechi şi înviază pe cel nou înnoit după chipul Celui Ce l-a 
zidit. Atunci, prin cuvintele şi mâna preotului, Se coboară Duhul Sfânt şi alt 
om se naşte în locul celuilalt, curățind şi dezbrăcând haina veche a păcatului 
şi îmbrăcând veşmântul împărătesc.” (Omilia aceluiaşi către cei ce urmează 





” Tâlcuirea Pr. Marcel Hancheş: Nici aici nu este vorba de Taina Mirungerii, ci doar de o 
ungere întăritoare pentru lupta duhovnicească ce va urma. (n.s. 25, p. 54) 

”7 Tâlcuirea Pr. Marcel Hancheş: Acestea erau arme cu care se lovea la distanță: săgeți, 
lance, suliță etc. (n.s. 26, p. 54) 

a fi luminaţi şi lămurire clară a celor săvârşite în chip simbolic şi închipuite 
în dumnezeiescul botez, în vol. Cateheze baptismale, pp. 54-55) 


BOTEZUL (în numele Sfintei Treimi) 


„lată pentru ce, în Botez, se numeşte Treimea: căci Tatăl poate să facă 
totul şi Fiul la fel şi Duhul Sfânt la fel. În Taina Botezului se numeşte Sfânta 
Treime, ca să cunoaşteţi comuniunea şi unitatea de esenţă şi de demnitate în 
darul bunurilor nespuse care ni s-au făcut în comun prin cele trei Persoane.” 
(Comentar la Evanghelia de la loan, omilia LXXVIII, 3, p. 407) 


„Căci preotul zice: Se botează cutare în numele Tatălui şi al Fiului şi 
al Sfântului Duh.” (Omilia aceluiaşi către cei ce urmează a fi luminați şi 
lămurire clară a celor săvârşite în chip simbolic şi închipuite în 
dumnezeiescul botez, în vol. Cateheze baptismale, p. 55) 


„Unde nu s-a rostit numele Tatălui şi al Fiului şi al Sfântului Duh, 
acolo este numai botezul pocăinţei, dar unde s-au rostit, este Botezul înfierii. 
Mântuitorul n-a desființat botezul pocăinței, ci l-a împlinit şi a adăugat 
Botezul celui în Treime, Botezul Sfântului Duh. Ereticii, atât cât le stă în 
putere, au desființat Botezul cel în numele Sfintei Treimi.” (Cuvânt la 
Înălțarea Domnului nostru lisus Hristos, XIV, în vol. Predici la sărbători 
împărăteşti şi cuvântări de laudă la sfinţi, p. 192) 


BOTEZUL (săvârşirea lui prin întreită afundare) 


„Căci a se boteza, adică a se afunda în apă şi apoi a ridica capul în 
sus, este simbol al pogorârii din iad şi al ieşirii de acolo. Pentru care Pavel 
numeşte botezul mormânt, zicând: Împreună cu el ne-am îngropat prin botez 
întru moarte (Rom. 6, 4).” (Comentariile sau Tălcuirea Epistolei întâi către 
Corinteni, omilha XL, p. 436) 


„De trei ori cufundând şi ridicând capul, arătând prin acest tainic 
ritual coborârea Duhului.” (Omilia aceluiaşi către cei ce urmează a fi 
luminaţi şi lămurire clară a celor săvârşite în chip simbolic şi închipuite în 
dumnezeiescul botez, în vol. Cateheze baptismale, p. 55) 


„Dacă se afundă cel ce se botează, este simbolul unei 
înmormântări care ca însăşi vesteşte învierea. Soarele obosit şi 


399 


întunecat se aruncă în ocean pentru a ieşi din el nou şi mai strălucitor.” 
(Din vol. Bogățiile oratorice, p. 194) 


BOTEZUL (Duhul Sfânt Se pogoară peste fiecare din cei ce se botează) 


„Atunci la botez s-a arătat şi porumbelul ca să arate, ca şi cum ar fi arătat cu 
degetul, celor de față şi lui loan pe Fiul lui Dumnezeu. Dar nu numai pentru 
aceasta, ci ca să afli şi tu că vine Duhul şi peste tine când te botezi”. (Omilii la 
Matei, omila XII, II, în col. PSB, vol. 23, p. 148) 


BOTEZUL (nu te botează preotul, ci Dumnezeu e Cel Ce-ţi ține capul cu 
putere nevăzută) 


„... atunci când te botezi, nu te botează preotul, ci Dumnezeu este Cel 
Care-ţine capul cu putere nevăzută; şi nici înger, nici arhanghel, nici 
altcineva nu îndrăzneşte să se apropie şi să te atingă (...) Când Dumnezeu ne 
naşte prin baia botezului, darul este numai al Lui. Nu vezi că aici pe pământ 
cei care înfiază pe cineva nu îngăduie ca slugile lor să facă acte de înfiere, ci 
ei înşişi se duc la tribunal? Tot aşa şi Dumnezeu n-a îngăduit ca îngerii să ne 
facă acest dar, ci El însuşi este de faţă, poruncind şi zicând: Și tată al vostru 
să nu numiţi pe pământ (Matei 23, 9). Hristos n-a spus aceste cuvinte ca să 
disprețuieşti pe părinţi, ci ca, înaintea tuturor acestor să preferi pe Creatorul 
tău, pe Cel Ce te-a înscris printre copiii Lui”. (Omilii la Matei, omiha L, III, 
în col. PSB, vol. 23, pp. 582-583) 


„Fiindcă nu preotul singur atinge capul botezatului, ci şi dreapta lui 
Hristos. Şi acest fapt se vădeşte din înseşi cuvintele celui ce botează. Căci nu 
zice: eu botez pe cutare, ci se botează cutare, arătând că el este doar slujitor 
al harului şi oferă doar mâna sa, fiindcă pentru aceasta a fost orânduit de 
către Duhul. Căci Cel Ce plineşte toate este Tatăl şi Fiul şi Duhul Sfânt, 
Treimea Cea nedespărțită. Credinţa în Ea ne dăruieşte iertarea păcatelor şi 
mărturisirea ei ne aduce înfierea.” (Omilia aceluiaşi către cei ce urmează a 
fi luminaţi şi lămurire clară a celor săvârşite în chip simbolic şi închipuite 
în dumnezeiescul botez, în vol. Cateheze baptismale, p. 55) 


BOTEZUL (Hristos e Cel ce te botează; El numai împrumută gura şi mâna 
preotului, pentru a sonoriza şi a face văzută prezenţa Lui) 

„Mare lucru este botezul, zice, însă acest lucru mare nu-l săvârşeşte 
cel ce botează, ci Cel ce este chemat la botez.” (Comentariile sau Tălcuirea 
Epistolei întâi către Corinteni, omilha III, pp. 25-26) 


BOTEZUL (atitudinea catehumenului în timpul Botezului) 


„Vedeţi deci, nu cumva să ne găsim vinovaţi după ce am declarat: mă 
lepăd de Satana, şi mă împreun cu tine Hristoase.” (Comentariile sau 
Explicarea Epistolei către Coloseni, omilia VI, p. 73) 


„lar atitudinea cu picioarele goale şi mâinile ridicate ne arată altceva. 
După cum cei ce suferă o robie trupească arată şi prin înfăţişare ruşinea stării 
în care se află, aşa şi aceştia, fund prizonieri ai diavolului — fiindcă urmează 
să fie sloboziți de sub tirania aceluia şi să intre sub jugul cel bun — mai întâi, 
prin înfăţişare, îşi amintesc de starea lor de mai înainte, ca să ştie de unde au 
scăpat şi la cine aleargă şi ca acest fapt să le fie prilej pentru o mai mare 
mulțumire şi dispoziție binevoitoare.” (Omilia aceluiaşi către cei ce 
urmează a fi luminaţi şi lămurire clară a celor săvârşite în chip simbolic şi 
închipuite în dumnezeiescul botez, în vol. Cateheze baptismale, p. 50) 


BOTEZUL (legămintele şi lepădările de la Botez) 


„Ce poate fi mai grațios decât cuvintele prin care ne lepădăm de 
diavol, prin care apoi ne împreunăm cu Hristos? Ce poate fi mai grațios 
decât cuvintele din mărturisirea aceea dinainte de botez, ca şi aceea de după 
botez?” (Comentariile sau Explicarea Epistolei către Efeseni, omilia |, p. 
11) 


„Hai mai departe să vă vorbim despre însele Sfintele Taine şi despre 
legămintele”% ce se vor face între voi şi Stăpân. Căci după cum în problemele 
vieții, când cineva vrea să-i încredințeze altcuiva lucrurile proprii, este 
necesar să se facă contracte între cel ce încredinţează şi cel căruia îi sunt 
încredințate, la fel şi acum când urmează să vi se încredințeze din partea 
Stăpânului tuturor lucruri nu muritoare, stricăcioase şi pieritoare, ci 
duhovniceşti şi cereşti. Pentru aceasta se şi vorbeşte de credință, fiindcă nu 
este nimic văzut, ci toate se pot privi cu ochii Duhului. Sunt necesare 





”% Tâlcuirea Pr. Marcel Hancheş: Ceea ce se pune în comun din partea ambilor parteneri, 
învoiala comună. (n.s. 15, p. 51) 

contracte nu cu cerneală şi hârtie, ci întru Dumnezeu scrise cu Duhul”. Căci 
cuvintele pe care le rostiţi aici sunt scrise în cer şi legămintele pe care le 
faceți cu gura rămân neşterse în faţa Stăpânului. 

Priveşte iarăşi aici atitudinea de robie!%! Preoţii care vă aduc, mai 
întâi vă poruncesc să plecaţi genunchii, să întindeţi mâinile spre cer şi aşa să 
vă rugaţi, ca prin această înfăţişare să vă aduceţi aminte de unde ați fost 
eliberați şi cui urmează să vă dăruiți. Apoi, venind preotul la fiecare, cere 
legământul şi mărturisirea şi-l pregăteşte să spună acele înfricoşate cuvinte, 
pline de cutremur: Mă lepăd de tine, Satano! 

Plâng acum şi greu mă tângui!”!! Căci mi-am adus aminte de acea zi 
în care şi eu m-am învrednicit să rostesc aceste cuvinte, dar cugetând la 
povara păcatelor pe care am adunat-o de atunci până azi, mi se tulbură 
mintea şi mă muşcă gândul văzând câtă ocară mi-am agonisit prin 
delăsare!%?. De aceea vă rog şi pe voi toţi, să aveţi oarece mărinimie faţă de 
mine şi pentru că urmează să vă întâlniți cu Împăratul — căci vă va primi cu 
multă dorire şi vă va îmbrăca cu acea haină împărătească şi vă va da oricâte 
daruri şi pe care le vreți, numai să căutăm din cele duhovniceşti — cereţi har 
şi pentru noi, ca să nu ne ceară socoteală pentru păcate, ci să ne 
învrednicească din partea Sa de iertare pentru cele făcute după botez. Și nu 
mă îndoiesc că iubitori fund, veți face aceasta pentru dascăli voştri.” 
(Omilia aceluiaşi către cei ce urmează a fi luminaţi şi lămurire clară a celor 
săvârşite în chip simbolic şi închipuite în dumnezeiescul botez, în vol. 
Cateheze baptismale, pp. 51-52) 





” Tâlcuirea Pr. Marcel Hancheş: Formularea greacă permite analogia unu la unu a celor 
patru elemente: scrise întru hârtie, cu/prin cerneală, respectiv întru Dumnezeu, cu /prin 
Duhul. (n.s. 16,p. 51) 

1% Tâlcuirea Pr. Marcel Hancheş: Atitudinea cu picioarele desculţe şi mâinile ridicate 
despre care s-a vorbit mai sus. (n.s. 17, p. 52) 

191 Tâlcuirea Pr. Marcel Hancheş: Această formulare nu credem că ţine de un artificiu 
retoric, ci de o realitate duhovnicească mai accentuat resimțită de Sfântul loan în 
momentul când, vorbindu-le catehumenilor, şi-a adus aminte de starea analogă în care se 
aflase şi el cu mulți ani în urmă. Simţirea propriei păcătoşenii nu ar trebui să fie o etalare 
a unei false smerenii, ci o stare lăuntrică trăită sincer (într-un acord deplin al faptelor şi 
gândurilor) şi care atestă că suntem pe calea cea bună. Pentru un creştin care îşi simte 
sincer starea de păcătoşenie, singura preocupare ar trebui să fie pocăința reală, 
schimbarea minţii reflectată în modul zilnic de a trăi şi gândi nu doar proiectată în, de 
multe ori, savante discuţii despre felurile lacrimilor etc. (dar care — trebuie s-o 
recunoaştem — în multe situaţii pot fi folositoare). (n.s. 18, p. 52) 

19% Tâlcuirea Pr. Marcel Hancheş: Uşurătatea cu care a trăit după botez. (n.s. 19, p. 52) 

„În acel moment, preotul vă pregăteşte să ziceţi: Mă lepăd de tine, 
Satano, şi de trufia! ta, şi de slujirea ta, şi de lucrurile tale. Puţine cuvinte, 
dar mare e puterea lor! Căci şi îngerii care stau de faţă şi puterile cereşti ce 
se bucură de întoarcerea voastră primesc din gurile voastre cuvintele şi le 
duc Stăpânului tuturor, şi acestea sunt scrise în cărțile cele cereşti. 

Vedeţi prin ce înscrisuri se fac legămintele? Căci după lepădarea de 
cel rău şi de toate lucrurile ce se referă la el, iarăşi preotul vă pregăteşte să 
ziceţi: Și mă unesc cu Tine, Hristoase. Ai văzut covârşitoarea bunătate? 
Doar cuvintele primindu-le de la tine îţi şi încredinţează atâta bogăţie, uitând 
toată reaua ta voință de mai înainte şi ne mai aducându-ți aminte de nimic 
din cele de dinainte, ci Se mulţumeşte cu aceste scurte cuvinte. 

Apoi, după aceste legăminte şi lepădări şi uniri — fiindcă ai mărturisit 
stăpânia Lui asupra ta şi te-ai unit cu Hristos prin cuvintele rostite — preotul 
te unge pe frunte cu mirul cel duhovnicesc!“ ca pe un ostaş ales pentru 
arena duhovnicească şi, punându-ți pecetea, spune: Se unge cutare în numele 
Tatălui şi al Fiului şi al Sfântului Duh. 

Căci ştie!% că vrăjmaşul este scos din minţi, şi îşi arată colții, şi dă 
târcoale ca un leu, răcnind şi priveşte pe cei ce erau mai înainte sub tirania 
lui cum deodată au scăpat de el şi s-au lepădat şi au trecut de partea lui 
Hristos, unindu-se cu E1!%. De aceea, vă şi unge pe frunte şi vă pune 





1% Tâlcuirea Pr. Marcel Hancheş: Am tradus zouzn cu trufie, respectând formularea din 


cărțile de cult. Totuşi termenul grec presupune mult mai mult decât trufia. El desemna 
cortegiile ce se alcătuiau la sărbătorile păgâne, latura exterioară ce marca acea sărbătoare. 
Aceste manifestări conțineau, printre altele, spectacole, cântece, reprezentări teatrale de 
orice natură, alaiul şi îmbulzeala feluritelor categorii sociale, manifestări sportive etc. 
Contextul social actual nu este diferit faţă de cel păgân antic. Trebuie doar identificate cu 
smerenie şi sinceritate formele sub care se camuflează astăzi vechile rituri necreştine. 
Lepădarea pe care o facem la botez ne-ar cere în acest caz renunţarea la multe distracții 
considerate nevinovate de către majoritatea creştinilor de azi. (n.s. 20, p. 53) 

194 Tâlcuirea Pr. Marcel Hancheş: Este vorba despre o ungere prebaptismală, nu de Taina 
Mirungerii. (n.s. 21, p. 53) 

195 Tâlcuirea Pr. Marcel Hancheş: Cel ce oficiază botezul trebuie să fie extrem de 
conştient de ce implicaţii ontologice au actele săvârşite în această taină a iniţierii creştine. 
Credem că nu este vorba de o cunoaştere dobândită intelectual (verbul folosit este oz6a, a 
cărui înțeles etimologic este de fapt a văzut), ci de o experienţă pe care însuşi a avut-o în 
prealabil. (n.s. 22, pp. 53-54) 

1% Tâlcuirea Pr. Marcel Hancheş: Textul grec marchează limpede cele patru faze: 
ridicarea de sub tirania demonului 

lepădarea de el 

trecerea de partea lui Hristos 

unirea cu El. 


20 că = aia 

pecetea!%, ca diavolul să-şi întoarcă ochii de la voi. Căci nu îndrăzneşte să 
vă privească în față când vede fulgerul ce porneşte de acolo şi îi orbeşte 
ochii. Fiindcă din acea clipă luptaţi şi vă împotriviţi lui şi de aceea preotul, 
prin ungere, vă introduce ca pe nişte luptători ai lui Hristos în arena 
duhovnicească.” (Omilia aceluiaşi către cei ce urmează a fi luminaţi şi 
lămurire clară a celor săvârşite în chip simbolic şi închipuite în 
dumnezeiescul botez, în vol. Cateheze baptismale, pp. 53-54) 


„Fiindcă ne bucurăm de atâta dar, să arătăm multă râvnă şi să ne 
amintim'% tot timpul de legămintele ce le-am făcut cu El. Vouă vă spun 
acestea: şi noilor inițiați şi celor botezați de mai mulți ani. Cuvântul este 
pentru noi toți, fiindcă toți am făcut legăminte, pe care le-am scris nu cu 
cerneală, ci cu Duhul, nu cu peniţă'%, ci cu limba. Căci cu această peniță 
sunt scrise legămintele față de Dumnezeu. De aceea şi David zice: limba 
mea este trestie de scriitor ce scrie iscusit (Ps., 44, 2). Am mărturisit 
stăpânia Lui asupra noastră, ne-am lepădat de tirania diavolească. Acestea 
sunt semnăturile!!%, acestea legămintele, acestea înscrisurile!” (Omilia a III- 
a a aceluiaşi rostită către neofiţi, în vol. Cateheze baptismale, p. 64) 


„Vă rog, să aveţi pururea în minte pomenirea legămintelor şi toate de 
care v-aţi lepădat: adică cortegiile |nounn] drăceşti şi toate celelalte 
meşteşugiri!!! ale vicleanului. De lepra acestora să fugiţi pururea şi să păziţi 





Conştientizarea maximă a întregului parcurs se face în fazele 2 şi 4. Azi nu mai facem 
atâta caz de aceste lepădări şi uniri tocmai din cauza moleşelii în care ne trăim credinţa şi 
a desconsiderării realității duhovniceşti: prezenţa şi acțiunea reală atât a lui Hristos, cât şi 
a diavolului. Aceste lepădări şi uniri de fapt se actualizează în fiecare clipă a vieții, căci 
permanent suntem puşi să alegem. (n.s. 23, p. 54) 

1% Tâlcuirea Pr. Marcel Hancheş: Editorul francez dă şi alte locuri paralele unde se 
comentează acest ritual: ungerea aceasta este făcută şi cu mir şi cu ulei. Mir pentru a-l 
unge (sufletul neofitului) ca mireasă, iar ulei ca luptător. Într-o altă cateheză se spune: 
Hristos îți pune pe frunte crucea. Deci această pecete avea forma crucii. (n.s. 24, p. 54) 
19 Tâlcuirea Pr. Marcel Hancheş: Nuanţa textului grec sugerează, credem, următorul 
înțeles: să fim în stare de anamnesis, stare ce presupune nu doar o evocare a acelui 
eveniment, ci o aducere a lui în prezent, o retrăire reală a conţinutului său: să actualizăm 
clipă de clipă lepădările şi unirile de la botez. (n.s. 19, p. 64) 

” Tâlcuirea Pr. Marcel Hancheş: Literal, trestie. În antichitate se scria cu instrumente 
făurite din trestie, pene de păsări etc. (n.s. 20, p. 64) 

119 Tâleuirea Pr. Marcel Hancheş: În paragraful următor l-am tradus cu zapis, din 
considerente a cititorilor cu textul românesc al Scripturii. (n.s. 21, p. 64) 

111! Tâlcuirea Pr. Marcel Hancheş: Literal, ue0o5eu: adică metodele prin care îşi face în 
mod subtil — adesea nebăgată în seamă — prezenţa. (n.s. 32, p. 81) 

nestricate legămintele cu Hristos ca, neîncetat împărtăşindu-vă cu Sfintele 
Taine şi întăriți fiind de această Hrană, să fiți neatinşi de vicleniile 
diavolului.” (Cateheza aceluiaşi către neofiţi şi tâlcuire la cuvântul 
Apostolului că „dacă cineva e în Hristos este zidire nouă. Cele vechi au 
trecut, iată, toate sunt noi” (I Cor., 5, 17), în vol. Cateheze baptismale, p. 
81) 


„Aşa şi cel ce se cheamă creştin, de nu va ţine rânduielile şi va călca 
poruncile şi va face faptele neamurilor, nu se cade să se cheme creştin. 
Cunoaşteţi de toți iubiților, că, cu acele puține cuvinte ne-am despărțit de 
aceştia zicând: Mă lepăd de Satana şi de toate lucrurile lui. Zis-ai de toate? 
Vezi ce ai zis, toate lucrurile lui! Dar acestea ce le faci, ale cui sunt? 
Socoteşte-te cui te făgăduieşti! Nu la îngeri, nu la împărat pământesc, nu la 
biruitorii veacului acestuia, ci la singur Împăratul Împăraţilor şi Biruitorul 
Biruitorilor;, cu Acela te-ai tocmit şi te-ai mărturisit şi ai făgăduit înaintea 
multor mărturii, în mâinile Lui eşti.” (Din vol. Mărgăritarele Sfântului loan 
Gură de Aur, p. 180) 


„Să ne gândim deci la obligaţiile botezului nostru, noi care am 
zis: Mă lepăd de satana şi de toate faptele lui şi de toate necurățiile 
lui.” (Din vol. Bogățiile oratorice, p. 197) 


BOTEZUL (exorcismele de la botez) 


„Trebuie să ştiţi pentru ce — după învăţătura primită în fiecare zi — vă 
conducem la cei ce exorcizează prin viu grai. Nu în zadar, nici pe degeaba se 
face acest lucru; ci fiindcă urmează să-L primiţi locuind în voi pe Împăratul 
ceresc, tocmai de aceea, după dăscălirea din partea noastră, vă iau cei 
rânduiţi pentru acest lucru şi, după cum o casă în care împăratul urmează să 
vină este bine aranjată, aşa şi ei vă curăţă mintea prin acele înfricoşate 
cuvinte, alungând toată meşteşugirea celui rău şi o fac vrednică de prezența 
Împăratului. Căci nu e cu putinţă, chiar dacă vreun demon ar fi sălbatic şi 
crud, ca, după acele glasuri înfricoşătoare şi după invocarea Stăpânului 
tuturor, să nu se depărteze de voi cu multă grăbire. Pe lângă aceasta, 
exorcismul vă aduce în suflet o mare evlavie [ev4a/fera] şi vă porneşte spre 
multa străpungere a inimii! !? [aravvc1c]."(Omilia aceluiaşi către cei ce 





112 ma : A A , . 
Tâlcuirea Pr. Marcel Hancheş: eviafera, care a dat în româneşte evlavie, nu conţine 


ideea unei pietăți sentimentale, ci din contră ea este starea străjerului ce stă pe meterezele 
cetății şi a pândarului ce îşi aşteaptă prada. Este deci o stare de maximă trezvie, stare 

urmează a fi luminaţi şi lămurire clară a celor săvârşite în chip simbolic şi 
închipuite în dumnezeiescul botez, în vol. Cateheze baptismale, pp. 48-49) 


„Mare câştig aduc cuvintele şi invocaţiile acelea înfricoşătoare şi 
minunate.” (Omilia aceluiaşi către cei ce urmează a fi luminaţi şi lămurire 
clară a celor săvârşite în chip simbolic şi închipuite în dumnezeiescul botez, 
în vol. Cateheze baptismale, p. 49) 


BOTEZUL (efectele binefăcătoare ale Botezului) 


„Ceea ce lucra acolo tăierea împrejur prin lepădarea unei părți a 
trupului, aceea lucrează aici botezul prin lepădarea păcatelor”. (Omilii la 
Facere, omilia XXXIX,V, în col. PSB, vol. 22, p. 71) 


„Acum la Iordan a împlinit botezul iudaic, dar în acelaşi timp a 
deschis uşile botezului Bisericii; precum atunci la o singură masă, tot aşa 
acum la un singur râu, a săvârşit şi umbra, dar a adăugat şi adevărul. 

Numai botezul nostru are harul Duhului; al lui loan era lipsit de acest 
har. De aceea cu nimeni altul din cei botezați de loan nu s-a întâmplat 
minunea aceasta, ci numai cu Acela Care a dat botezul nostru, ca să afli pe 
lângă cele spuse şi aceea că nu curăția celui ce boteza, ci puterea Celui 
botezat a făcut aceasta. Atunci şi cerurile s-au deschis şi Duhul S-a pogorât. 
Deschizându-se porțile cele de sus, trimițând de acolo Duhul şi chemându-ne 
în patria cea din ceruri, Hristos ne duce de la vechea vieţuire la noua 
vieţuire. Nu numai că ne cheamă, ci ne dă şi cea mai mare vrednicie. Nu ne- 
a făcut îngeri şi arhangheli, ci fu ai lui Dumnezeu, fii iubiţi; şi astfel ne dă să 
moştenim cerul”. (Omilii la Matei, omilia XII, III, în col. PSB, vol. 23, p. 
150) 


„... atât este de mare şi puternic harul Lui! (...) Duhul Sfânt, ca un 
foc căzând atunci în sufletele noastre şi mistuind chipul țărânei, o reface, 





duhovnicească asupra căreia sfântul loan insistă aproape obsesiv în toate cele opt 
cateheze. Rolul exorcismelor era şi acela de a-i face pe viitorii creştini perfect conştienţi 
de realitatea şi duritatea luptei duhovniceşti. În al doilea rând, starea de străpungere a 
inimii [xaravve1g] este esenţială pentru o reală pocăință (în sensul adânc de schimbare a 
minții) şi această stare nu ne-o putem provoca singuri (doar dorinţa de schimbare a minţii 
este a noastră), ci este nevoie de o putere exterioară care să ne atace inima. Exact aşa s-a 
întâmplat şi cu convertirea celor 3.000 de oameni la Cincizecime. Sfântul Petru le-a atins 
prin puterea Duhului inima şi doar apoi le-a spus pocăiți-vă. (n.s. 10, p. 49) 

pentru a spune aşa, şi-i dă formă nouă, cerească şi strălucitoare.” (Comentar 
la Evanghelia de la loan, omilia X, 2, pp. 50-51) 


„Botezul ne face să ne renaştem mistic şi duhovniceşte, şi spală 
păcatele pe care le-am făcut mai înainte; dar este în puterea noastră, şi 
depinde de atenţia şi grija noastră, de a rămâne sfinți şi curaţi apoi şi de a nu 
ne mai întina.” (Comentar la Evanghelia de la loan, omilia X, 3, p. 51) 


„... păcatul şters prin botez nu mai apare.” (Comentar la Evanghelia 
de la Ioan, omiha XXXIV, 1, p. 165) 


„Botezul pe care noi trebuie să-l primim, acest botez plin de putere, 
care trebuie să aducă şi să împartă un mare har, care trebuie să spele toate 
păcatele, şi să redea viaţă celor morți.” (Comentar la Evanghelia de la Ioan, 
omilia XXXVI, 1,p. 172) 


„Să facem tot ce putem ca să ne spălăm întinăciunea noastră. Mai întâi 
botezul o şterge, apoi, multe mijloace diferite.” (Comentar la Evanghelia de 
la loan, omilha LXXIII, 3, p. 376) 


„Chiar elin de-ai fi, şi chiar unul care a întrecut toată răutatea, chiar 
scit de-ai fi, sau barbar, sau fiară sălbatică, şi încărcat de toate absurditățile, 
chiar de-ai purta cu tine sarcina nenumăratelor păcate, de îndată însă ce ai 
primit cuvântul crucii şi te-ai botezat, ai şters toate acele răutăți.” (Omilii la 
Epistola către Romani a Sfântului Apostol Pavel, omilia II, pp. 40-41) 


„Botezul nu are puterea numai de a şterge păcatele de dinainte, ci te 
asigură încă şi față de cele viitoare."(Omilii la Epistola către Romani a 
Sfântului Apostol Pavel, omiha XI, p. 181) 


„+... botezul încărcat cu mii de bunătăţi şi în care omul cel vechi s-a 
înecat.” (Comentariile sau Tâlcuirea Epistolei întâi către Corinteni, omiha 
XV, p. 154) 


„Căci în fiecare botezat întru numele Domnului ea (moartea — n.n.) a 
fost surpată cu totul. Dacă însă vei spune de trup, atunci cele spuse de 
apostol au loc, că adică moartea va fi surpată la urmă.” (Comentariile sau 
Tăâlcuirea Epistolei întâi către Corinteni, omiha XXXIX, p. 429) 

„... în baia naşterii din nou, când harul Sfântului Duh se atinge de 
însuşi sufletul omului şi păcatul dintr-însul îl scoate din rădăcină, sufletul 
celui iertat de împărat rămâne murdar, pe când al celui botezat, defel, ci mai 
curat decât razele soarelui; şi ceea ce era când s-a născut la început, aceeaşi 
s-a făcut acum prin botez, ba încă cu mult mai bun. Căci se bucură de Duhul 
Sfânt, care din toate părțile îi încălzeşte şi-i sporeşte sfințenia. Şi după cum 
când torni fierul sau aurul, îl faci curat şi frumos ca al început, tot aşa şi 
duhul Sfânt, ca într-o topitoare curățindu-l şi lămurindu-l prin botez, îi curăță 
păcatele, făcându-l mai curat şi mai strălucit decât orice aur.” (Comentariile 
sau Tâlcuirea Epistolei întâi către Corinteni, omiha XL, p. 437) 


„ȘI tu, prin botez, te faci şi împărat, şi preot, şi prooroc; împărat te faci 
lepădând jos toate faptele cele rele şi jertfind păcatele; preot, aducându-te pe 
sineți lui Dumnezeu şi Jertfindu-ți trupul şi pe tine însuți. Că de murim 
împreună cu Hristos, zice, împreună cu Dânsul vom şi învia O Tim., 2, ll); 
şi proroc te faci aflând de cele viitoare, făcându-te insuflat şi pecetluit. Că 
precum pe ostaşi se pune pecetea, adică semnul cetei din care fac parte, tot aşa 
şi Duhul însemnează pe cei credincioşi, şi de vei dezerta cumva, tuturor vei fi 
cunoscut. Iudeii aveau pecetea aceea numită tăiere împrejur, iară noi avem 
arvuna Duhului. 

Acestea deci ştiindu-le, iubiților, şi cugetând la vrednicia noastră, să 
arătăm o viaţă vrednică de harul Sfântului Duh, ca astfel să ne învrednicim şi 
de viaţa viitoare.” (Tâlcuiri la Epistola a doua către Corinteni, omiha III, p. 
44) 


„Căci în botez se îngroapă păcatele, se şterg toate cele dinainte, omul 
este înviat şi harul întreg este scris în inima lui ca pe o tablă.” (7ălcuiri la 
Epistola a doua către Corinteni, omilia VI, p. 69) 


„Căci de îndată ce ne botezăm, sufletul străluceşte mai mult decât 
soarele, fiind curățit de Duhul, şi atunci nu numai privim către slava lui 
Dumnezeu, ci şi de acolo primim oarecare strălucire. După cum argintul 
curat ce stă spre razele soarelui sloboade şi el raze dintr-însul, nu numai de 
la firea sa, ci şi de la strălucirea razelor soarelui, tot aşa şi sufletul curăţit şi 
ajuns mai strălucitor decât argintul primeşte raze de la slava Duhului, şi 
aceleaşi raze le sloboade şi el dintr-însul.” (7ăl/cuiri la Epistola a doua către 
Corinteni, omiha VII, p. 80) 

„Sufletul nostru îmbătrânit şi învechit în păcate, prin botez s-a reînnoit 
fără de veste, ca şi cum s-ar fi creat din nou, pentru care şi dorim viața 
cerească.” (Comentariile sau Explicarea Epistolei către Galateni, p. 126) 


„Și mai întâi de toate ne-a dat drept antidot baia renaşterii după care 
am lepădat imediat toată răutatea. Toate au fost alungate: şi frigurile au 
încetat, şi umflătura a dat înapoi, şi rănile cele cu puroi au fost arse, şi toate 
cele născute din lăcomie şi din mânie, precum şi toate cele rele; toate au fost 
alungate prin Duhul! Ochii s-au deschis, urechile s-au destupat, limba a grăit 
cu o voce încântătoare, sufletul s-a întărit, trupul a căpătat o aşa frumusețe şi 
strălucire că se asemăna celei pe care o avea Fiul lui Dumnezeu născut din 
harul Duhului, o slavă asemănătoare cu cea a unui fiu de împărat de curând 
născut şi îmbrăcat în porfiră împărătească. Vai, şi câtă nobleţe nu ne-a 
dat!...” (Omilii la Epistola către Filipeni, omiha a XII-a, pp. 220-221) 


„Botezul iudaic deci nu curăţă păcatele, ci numai murdăriile trupeşti. 
Botezul nostru nu-i aşa; e cu mult mai mare şi plin de mult har. Izbăveşte de 
păcate, curăţă sufletul, dă harul Duhului.” (Cuvânt Ia Botezul Domnului, UI, 
în vol. Predici la sărbători împărăteşti şi cuvântări de laudă la sfinţi, p. 37) 


„Toate păcatele săvârşite înainte de botez se şterg cu harul şi cu 
iubirea de oameni a puterii lui Hristos, Celui răstignit.” (Omilia 1 la 
Rusalii, VI, în vol. Predici la sărbători împărăteşti şi cuvântări de 
laudă la sfinți, p. 214) 


„Astăzi au lepădat prin harul băii botezului vechea haină a 
păcatului, cei ce pot să se ia la întrecere cu razele soarelui.” (Omilia a 
Il-a la Rusalii, în vol. Predici la sărbători împărăteşti şi cuvântări de 
laudă la sfinți, p. 222) 


„Că a fost hulitor, prigonitor şi batjocoritor, dar păcatele acestea le-a 
dezlegat botezul.” (Cuvânt la neluminarea scripturii celei vechi, la iubirea 
de oameni a lui Dumnezeu şi cum că nu se cuvine a ne învinui unii pe alții, 
în vol. Din ospățul stăpânului, p. 100) 


„Căci îndată scoțându-i pe ei din acele ape sfinte, toți cei prezenți îi 
înconjoară, îi îmbrățişează, îi sărută, se veselesc şi se bucură împreună cu ei, 
căci robii şi prizonierii de mai înainte, dintr-o dată devin fii liberi şi sunt 
chemați la masa împărătească. Pentru că după ce ies de acolo sunt aduşi la 
înfricoşata masă cea plină de nenumărate bunătăţi şi gustă din trupul şi 

sângele Stăpânului şi devin sălaş al Duhului şi, ca unii ce L-au îmbrăcat pe 
Însuşi Hristos, aruncă sclipiri de jur-împrejur, ca nişte îngeri pământești, 
strălucitori fund din toate părțile şi luminând mai tare decât razele soarelui.” 
(Omilia aceluiaşi către cei ce urmează a fi luminaţi şi lămurire clară a celor 
săvârşite în chip simbolic şi închipuite în dumnezeiescul botez, în vol. 
Cateheze baptismale, p. 55) 


„Să zicem iarăşi: Binecuvântat este Dumnezeu, singurul Care face 
minuni (Ps., 72, 18), Cel Ce face toate şi le preschimbă pe toate. Căci cei ce 
până 1eri erau robiți, acum sunt liberi şi cetăţeni ai Bisericii. Cei ce erau mai 
înainte întru ruşinea păcatelor, acum sunt întru îndrăzneală şi dreptate. Şi nu 
numai liberi, ci şi sfinți; nu numai sfinți, ci şi drepți; nu numai drepți, ci şi 
fii, nu numai fii, ci şi moştenitori; nu numai moştenitori, ci şi frați ai lui 
Hristos; nu numai frați ai lui Hristos, ci şi împreună moştenitori; nu numai 
împreună moştenitori, ci şi mădulare ale lui Hristos; nu numai mădulare, ci 
ŞI biserică; nu numai biserică, ci şi instrumente ale Duhului. 

Binecuvântat este Dumnezeu, singurul Care face minuni. Ai văzut 
câte sunt darurile botezului? Mulţi cred că singurul dar este iertarea 
păcatelor, noi însă am numărat zece vrednicii.” (Omilia a III-a a aceluiaşi 
rostită către neofiți, în vol. Cateheze baptismale, p. 59) 


„Căci cei ce erau ieri şi alaltăieri robi ai păcatului şi lipsiţi de toată 
îndrăzneala, supuşi tiraniei diavolului, adunaţi şi încarceruiți ca nişte 
prizonieri, iată, azi au fost primiţi în rânduiala fiilor. Lepădând povara 
păcatelor şi îmbrăcând haina împărătească, se iau la întrecere cu însăşi 
strălucirea cerului şi, împrăştiind lumină mai strălucitoare decât a acelor 
stele, orbesc privirile celor ce se uită la ei. Căci acelea apar doar în noapte, 
dar ziua nu se mai arată. Acestea însă şi noaptea şi ziua strălucesc la fel, căci 
sunt stele duhovniceşti, şi cu însăşi lumina soarelui se întrec; ba mai mult, îl 
depăşesc cu totul.” (Careheza aceluiaşi către neofiți şi tâlcuire la cuvântul 
Apostolului că „dacă cineva e în Hristos este zidire nouă. Cele vechi au 
trecut, iată, toate sunt noi” (I Cor., 5, 17), în vol. Cateheze baptismale, p. 
69) 


„Un astfel de om, chiar dacă va păşi pe pământ, va fi precum cel ce 
E 113 „ae dau > 
viază în cer: cugetă cele de sus, vede - cele de sus, nu se mai înfricoşează 





115 Tâlcuirea Pr. Marcel Hancheş: Exact: îşi închipuie cele de sus. Este vorba de a-şi 


preocupa mintea în detaliu, în adâncime cu cele de sus. (n.s. 3, p. 70) 


410 


de uneltirile potrivnice ale vicleanului diavol. Când vede diavolul asemenea 
schimbare, că cei ce erau mai înainte sub stăpânirea lui au fost ridicați la 
atâta înălțime şi au fost învredniciți de atâta iubire de oameni din partea 
Stăpânului, vădindu-şi, spre propria-i ocară, neputinţa, nici nu îndrăzneşte 
să-i privească în față. Căci nu suferă valurile de lumină ce se revarsă cu 
strălucire de pe faţa lor, ci este orbit de lucire şi se întoarce îndărăt.” 
(Cateheza aceluiaşi către neofiți şi tâlcuire la cuvântul Apostolului că „dacă 
cineva e în Hristos este zidire nouă. Cele vechi au trecut, iată, toate sunt 
noi” (I Cor., 5, 17), în vol. Cateheze baptismale, p. 70) 


„Ai văzut cum zidire nouă cu adevărat este ceea ce s-a întâmplat? 
Căci pătrunzând harul lui Dumnezeu, a replăsmuit şi a schimbat sufletele: 
altele le face din cum au fost nu preschimbându-le fiinţa, ci primenind voința 
liberă [7porapeoro] şi nelăsând mai departe ca ochi minţii să aibă, ca şi 
criteriu, o prejudecată contradictorie faţă de lucruri'!*, ci, curățind albeaţa 
ochilor, le-a dat să vadă cu claritate!” atât urâţenia şi diformitatea răutăţii, 
cât şi marea frumuseţe şi strălucire a virtuții. 

A1 văzut cum Stăpânul face zi de zi o nouă creație? Cine, spune-mi, a 
crezut vreodată că cel ce-şi pierdea adeseori întreaga existenţă în plăcerile 
vieţii! !€, închinându-se pietrelor şi lemnelor şi socotindu-le pe acestea 
dumnezei, s-a suit cu totul la atâta înălțime a virtuții şi a disprețuit şi 
batjocorit pe toate acelea: pietrele le-a văzut ca pietre, lemnele, ca lemne, iar 
Făcătorului tuturor 1 s-a închinat şi L-a cinstit prin credință mai mult decât 
pe toate cele din viaţa aceasta. 

A1 văzut cum credinţa în Hristos şi urcuşul spre virtute sunt numite 
zidire nouă?” (Cateheza aceluiaşi către neofiți şi tâlcuire la cuvântul 
Apostolului că „dacă cineva e în Hristos este zidire nouă. Cele vechi au 
trecut, iată, toate sunt noi” (I Cor., 5, 17), în vol. Cateheze baptismale, p. 
74) 


„Căci atâta vreme cât acel rău demon şi duşman al mântuirii noastre 
vede haina cea duhovnicească asemeni unui fulger, nu îndrăzneşte nici 
măcar să stea aproape, atât se înspăimântă de strălucirea ei. Căci îi orbește 





114 Tâlcuirea Pr. Marcel Hancheş: Aceasta înseamnă că după botez vedem realitatea aşa 


cum este ea, nu cum ne închipuim că este. (n.s. 12, p. 74) 

'15 Tâlcuirea Pr. Marcel Hancheş: Cu limpezime, dar şi în cele mai mici detalii. (n.s. 13, 
p. 74) 

115 Tâlcuirea Pr. Marcel Hancheş: Traducerea exactă ar fi: şi-a cheltuit întreaga viață 
duhovnicească în plăcerile vieții biologice. (n.s. 14, p. 74) 

ochii fulgerul ce ţâşneşte din ea.” (Cateheza aceluiași către neofiţi şi 
tâlcuire la cuvântul Apostolului că „dacă cineva e în Hristos este zidire 
nouă. Cele vechi au trecut, iată, toate sunt noi” (1 Cor., 5, 17), în vol. 
Cateheze baptismale, p. 17) 


„+... VOL, cel ce acum ați fost învredniciţi de dumnezeiasca şi tainica 
inițiere şi ați lepădat povara păcatelor şi ați îmbrăcat luminatul veşmânt. Dar 
ce zic Iluminatul veșmânt, când L-aţi îmbrăcat pe Însuşi Hristos şi L-aţi 
primit pe Stăpânul tuturor înlăuntrul vostru! Arătaţi, aşadar, o vieţuire 
vrednică de Cel Ce locuieşte în voi, ca să atrageți şi mai mult har de sus şi să 
râvniți a imita pe cel ce a fost mai întâi prigonitor şi apoi apostol.” 
(Îndemnul aceluiaşi ca să ne depărtăm de desfătări, de lux şi de beţie mai 
mult decât orice, buna măsură. Cuvânt către neofiţi, în vol. Cateheze 
baptismale, p. 89) 


„Căci nu fără importanţă sunt, iubite, cele de care am fost învredniciţi. 
Mărimea darurilor întrece orice minte omenească şi biruie orice cuget de-al 
nostru. la gândeşte-mi-te ce stăpânie!!! ţi s-a încredințat şi ce fel de 
vrednicie ai primit de la Împăratul tuturor. Cel mai înainte rob, prizonier şi 
răzvrătit a fost ridicat la treapta de fiu. Prin urmare, nu fi uşuratic, nici nu 
îngădui să ţi se răpească această vrednicie, nici nu te lăsa golit de această 
bogăţie duhovnicească. Căci dacă tu nu vrei, nimeni nu poate vreodată să îţi 
ia cele ce ţi le-a dăruit Dumnezeu!!S! 

Acest lucru nu este cu putinţă în treburile omeneşti. Căci atunci când 
cineva are vreo vrednicie din partea împăratului lumesc, pierderea ei nu stă 
în voia [yvoouq] proprie, ci cel care i-a dat-o, acela 1-0 şi ia; şi oricând vrea, îl 
văduveşte de acea vrednicie şi îl face dintr-o dată om simplu şi îl dezleagă 
din funcţie. Dar cu Împăratul nostru toate sunt pe dos. Căci vrednicia o dată 
dăruită din iubire de oameni — adică înfierea, sfințenia, harul Duhului — 
nimeni nu ne-o mai poate răpi vreodată, afară doar de suntem delăsători. Dar 
ce vorbesc eu de răpire! Căci dacă vede că avem o dispoziție binevoitoare 

Tâlcuirea Pr. Marcel Hancheş: Analogie cu funcțiile puterii publice. (n.s. 13, p. 90) 
Tâlcuirea Pr. Marcel Hancheş: Redutabilă afirmaţie a Sfântului loan. Prin urmare, 
dacă vrem, chiar şi această viață poate deveni un rai în comparaţie cu necazurile inerente 
ei. După botez — dar conştientizat pe deplin — întreaga responsabilitate a păcatului cade 
asupra omului, nu asupra diavolului. Dacă ceva ni se pare că nu se derulează bine, ar 
trebui să ne scrutăm mai întâi lăuntrul şi conştiinţa şi apoi să încercăm remedii externe. 
Toţi, prin starea de nepocăinţă şi delăsare în care ne aflăm, suntem vinovaţi pentru fața şi 
mersul actualei lumi. (n.s. 14, p. 91) 

față de cele deja încredințate ne mai adaugă şi pe deasupra, şi cu multă 
nobleţe sporeşte darurile din partea Lui.” (Îndemnul aceluiaşi ca să ne 
depărtăm de desfătări, de lux şi de beţie mai mult decât orice, buna măsură. 
Cuvânt către neofiţi, în vol. Cateheze baptismale, pp. 90-91) 


„Prin Botez ne naştem din nou, nu creaturi muritoare, 
pământeşti, mici, ci creaturi cereşti, fiinţe supranaturale, fii ai lui 
Dumnezeu, moştenitori nemuritori ai unei împărații nemuritoare. O 
viaţă nouă ne este dată (...) suntem făcuți fii ai lui Dumnezeu. 
Dumnezeu ni se comunică nouă; Duhul Sfânt face din noi locuinţa Lui. 
La ființa divină care este creată ne corespund puteri divine, cu calităţi, 
cu acte supranaturale. Această minune apare mai bine, când noi 
considerăm, nu numai unde ne ridică Botezul, ci adâncul din care ne 
scoate el.” (Din vol. Bogățiile oratorice, pp. 192-193) 


„Sufletul întunecat prin păcat redevine de-o albire cerească, orice 
greşeală este ştearsă, orice pedeapsă este iertată. 
La 1eşirea din apele botezului sufletul este atât de curat încât el poate fi 

„Dintr-o creatură mică, dintr-un atom, botezul face o creatură 
divină, o fiinţă minunată, nobilă, cerească, frumoasă, cu frumuseţea 
proprie lui Dumnezeu, destinată strălucirilor unui neam, a unei 
împărății cereşti, luând parte la viaţa lui Dumnezeu şi ca moştenitor 
al tuturor bunurilor Lui deodată.” (Din vol. Bogățiile oratorice, p. 193) 


„Primul efect al botezului este de a şterge păcatele noastre fără a 
lăsa cea mai mică urmă din ele. Dumnezeu ne dă aici deplină iertare. 
Al doilea efect este de a ne reaşeza în ordinea supranaturală de unde 
ne-a făcut păcatul să cădem. Aşa cum o statuie a fost deformată de 
murdărie şi de ruină şi pe care cuptorul o redă în frumuseţea ei de la 
început. 

La focul divin al Duhului, nu numai că sufletul nostru se 
curățeşte de orice întinăciune, ci îi este redată strălucirea harului. 
Vasul a fost spart mai întâi, apoi Dumnezeu l-a refăcut şi i-a redat o 
frumuseţe mai întreagă şi o strălucire mai minunată. 

(...) Botezul are două efecte, el lucrează două opere în mod egal 
de minunate. El ne scoate din robie şi din relele păcatului. El face să 
ne naştem la viata divină. Ori înainte de a-i da lumii un asemenea har 
şi de a institui o atât de măreaţă Taină, Dumnezeu l-a arătat prin 
închipuiri.” (Din vol. Bogăţiile oratorice, pp. 194-195) 

admis în cer.” 


„O Botezule, la lumina ta divină care ne inundăm, recunoaştem 
nimicul lucrurilor pământeşti şi preţul lucrurilor supranaturale. 
Dumnezeu este de acum înainte totul pentru tine. Dumnezeu este haina 
de sfințenie şi de slavă. Dumnezeu este viața ta şi alimentul acestei 
vieţi. Dumnezeu este prietenul, tatăl, susținătorul, bucuria, nădejdea 
sufletului tău. Dumnezeu este supremul şi unicul tău binefăcător.” (Din 
vol. Bogăţiile oratorice, p. 196) 


„Botezul, de altfel, nu ne deschide el accesul la Tainele sfinte?” 
(Din vol. Bogățiile oratorice, p. 197) 


BOTEZUL (recomandări pentru neofiți) 


„„... ați lepădat haina cea veche, cea zdrenţuită, v-aţi uns cu mirul cel 
duhovnicesc, toţi aţi ajuns slobozi. Nimeni dar să nu mai intre în robia celui 
rău. Viaţa e luptă şi război.” (Omilie împotriva celor care n-au venit la 
biserică, (La începutul Faptelor Apostolilor — 1), în vol. Omilii la săracul 
Lazăr. Despre soartă şi Providenţă..., p. 300) 


„După ce ieşiţi din acele ape dumnezeieşti şi arătați prin această 
ridicare!!” chipul [ovuafohov] învierii, cereţi ocrotirea" Lui în luptă, ca să 
puteți păzi cu multă trezvie cele dăruite vouă şi ca să puteți a nu fi prinşi în 
meşteşugirile celui rău. Rugaţi-vă pentru pacea Bisericilor, implorați-L 
pentru cei ce încă rătăcesc, plecați genunchii pentru cei care sunt în păcate, 
iar pentru noi cereți să fim învredniciţi de împuţinarea lor'?!. Căci Cel Ce v-a 
dat atâta îndrăzneală şi v-a înscris între cei dintâi prieteni ai Săi şi v-a adus 
înfierea, vouă, celor ce ați fost mai înainte întemnițați şi robi şi lipsiţi de 
îndrăzneală, nu vă va refuza cererile voastre ci pe toate vi le va plini, arătând 
şi în aceasta bunătatea Sa. 





119 Tâlcuirea Pr. Marcel Hancheş: Textul original oferă o imagine: drumul spre 


îndumnezeire este o scară a cărei primă treaptă este botezul. (n.s. 33, p. 57) 

120 Tâlcuirea Pr. Marcel Hancheş: Termenul grec arată de fapt împreună luptarea omului 
şi a lui Hristos împotriva diavolului. Nu este vorba doar de o ocrotire de la distanţă şi 
intermitentă, ci o participare continuă şi reală a lui Hristos la efortul creştinului. (n.s. 34, 
p. 57) 

'2! Tâlcuirea Pr. Marcel Hancheş: Împuţinarea păcatelor, rătăciţilor, eresurilor etc. (n.s. 
35, p. 57) 

Şi prin aceasta Îl veţi atrage spre o şi mai mare bunăvoință.” (Omilia 
aceluiaşi către cei ce urmează a fi luminaţi şi lămurire clară a celor 
săvârşite în chip simbolic şi închipuite în dumnezeiescul botez, în vol. 
Cateheze baptismale, pp. 56-57) 


„Dar voi, proaspeți oşteni ai lui Hristos, care azi ați fost înscrişi în 
ceruri, care aţi fost chemaţi la acest praznic duhovnicesc şi urmează să vă 
bucuraţi de masa împărătească, voi arătați zel pe măsura măreției darurilor, 
ca şi mai mare har să atrageți de sus. Căci iubitor de oameni fiind Stăpânul 
nostru, văzând că pentru cele încredințate vouă ați avut o dispoziție 
binevoitoare [evovouovag Aevuevovc] şi bine ați păzit mulțimea darurilor, vă 
va revărsa cu prisosinţă har şi, chiar dacă Îi oferim ceva neînsemnat, El ne 
va cinsti cu mari daruri.” (Cateheza aceluiaşi către neofiți şi tâlcuire la 
cuvântul Apostolului că „dacă cineva e în Hristos este zidire nouă. Cele 
vechi au trecut, iată, toate sunt noi” (I Cor., 5, 17), în vol. Cateheze 
baptismale, p. 70) 


„Legămintele pe care le-aţi făcut cu Stăpânul, scriindu-le nu cu 
cerneală şi hârtie, ci prin credință şi mărturisire, să le păziţi statornice şi 
necălcate, silindu-vă să rămânețţi tot timpul vieții în aceeaşi strălucire. Căci 
este cu putință — doar dacă vrem să aducem şi noi neîncetat din partea 
noastră ceva — nu numai să rămânem întru aceeaşi strălucire, ci şi mai 
strălucitoare să facem aceste haine duhovnicești. Fiindcă şi Pavel, după 
botez, o dată cu trecerea timpului, mult mai luminos şi strălucitor devenea, 
harul înflorind şi mai mult în el. 

Aşadar, şi noi să ne silim să veghem zi de zi, ca nu cumva strălucirea 
hainei noastre să primească vreo pată sau murdărie.” (Cateheza aceluiaşi 
către neofiţi şi tâălcuire la cuvântul Apostolului că „„dacă cineva e în Hristos 
este zidire nouă. Cele vechi au trecut, iată, toate sunt noi” (I Cor., 5, 17), în 
vol. Cateheze baptismale, pp. 80-81) 


„Căci dacă vom râvni ca lumina din noi, adică harul Sfântulu Duh, să 
o facem mai strălucitoare prin lucrarea faptelor bune, încât niciodată să nu se 
stingă, ne vom bucura în toată vremea vieţii de acest nume de cinste. Dar 
după cum cel cu trezvie şi neadormit şi care arată o viețuire vrednică este 
neîncetat un neofit, tot aşa cel uşuratic, chiar şi după o singură zi se face 
nevrednic de această cinste. 

Fiindcă şi fericitul Pavel, prin virtutea de după botez atrăgându-şi mai 
multă bunăvoință de sus, a rămas continuu în această strălucire, sporind în 
sine, prin virtute, strălucirea luminii. lar Simon Magul pocăindu-se, a alergat 

la darul botezului şi s-a împărtăşit de harul şi cinstea Stăpânului, dar nu a 
adus o voință!” pe măsură, ci a arătat uşurătate. Şi pe dată a rămas pustiu de 
atâta dar, încât a primit de la cel dintâi dintre apostoli sfat ca să vindece prin 
pocăință mărimea greşelii. Căci i-a spus: Pocăiește-te de această răutate a 
ta, că doar ţi se va ierta cugetul inimii tale.” (Îndemnul aceluiaşi ca să ne 
depărtăm de desfătări, de lux şi de beţie mai mult decât orice, buna măsură. 
Cuvânt către neofiţi, în vol. Cateheze baptismale, p. 90) 


„Știind, aşadar, că după ce am primit harul lui Dumnezeu totul 
depinde de noi şi de râvna noastră, să arătăm o bună dispoziție faţă de cele 
dăruite nouă ca să ne facem vrednici de daruri şi mai mari. De aceea, vă rog, 
Voi, care ați fost învredniciți acum de dumnezeiescul dar, arătați multă 
veghere şi păziţi curată şi nepătată îmbrăcămintea cea duhovnicească dată 
vouă. lar noi, care am dobândit acest dar mai demult, să arătăm multă 
schimbare în vieţuire.” (Îndemnul aceluiaşi ca să ne depărtăm de desfătări, 
de lux şi de beţie mai mult decăt orice, buna măsură. Cuvânt către neofiți, în 
vol. Cateheze baptismale, p. 91) 


„Vreau mai departe să-mi întorc cuvântul către neofiți. Neofiţi îi 
numesc nu numai pe cei învredniciți de curând de duhovnicescul dar, ci şi pe 
cei botezați acum un an sau mai de mult. Căci dacă ar vrea, ar putea şi 
aceştia să se bucure neîncetat de acest nume de cinste. Această tinereţe nu 
cunoaşte bătrâneţe, nu este supusă bolii, nu se pierde prin lipsa de vlagă, nu 
slăbeşte odată cu timpul, nu poate fi cucerită prin nimic, nu este împuţinată 
de nimic, decât numai de păcat. Căci bătrâneţea ei vine prin istovirea din 
păcat.” (A aceluiaşi certare către cei ce pleacă de la slujbă şi se duc la 
hipodrom şi la spectacole. Asemenea şi câtă grijă se cuvine să avem faţă de 
fraţii căsătoriţi, în vol. Cateheze baptismale, p. 102) 


„Și mai ales voi, cei nou îmbrăcaţi în Hristos, care aţi primit 
coborârea Duhului, vă rog, în fiecare zi cercetaţi cu atenție strălucirea hainei 
voastre, ca să nu primească nicidecum vreo pată sau zbârcitură: nici prin 
vorbe nepotrivite, nici prin auzirea celor deşarte, nici prin gânduri rele, nici 
prin ochii ce se împiedică pur şi simplu de orice le cade prima dată sub 
privire. Să ne străjuim pe noi înşine din toate părțile, prin pomenirea 





12 Tâlcuirea Pr. Marcel Hancheş: sunt esenţiale pentru progresul duhovnicesc nu atât 


puterea şi capacitățile omului, cât atitudinea personală binevoitoare şi dornică de a lucra 
pentru Dumnezeu. (n.s. 12, p. 90) 

neîncetată a acelei înfricoşate zile încât!%, rămânând în lumina de acum ŞI 
păzind haina nestricăciunii nepătată şi curată, să fim învredniciți de acele 
negrăite daruri.” (Urările de bun venit ale aceluiaşi şi lauda celor care au 
venit din împrejurimile Antiohiei, în vol. Cateheze baptismale, p. 130) 


BOTEZUL (ferirea de păcatele de după botez) 


„Vă rog, dar, pe voi, care astăzi aţi fost înscrişi printre fii, cei ce 
aţi îmbrăcat haina aceasta strălucitoare, să păstraţi cu toată paza 
strălucirea pe care o aveţi acum, închideți din toate părțile intrarea 
diavolului, pentru ca, bucurându-vă mai din belşug de harul Duhului, să 
puteţi aduce rod, unul treizeci, altul şaizeci şi altul o sută şi să fiți 
învredniciți să întâmpinați cu îndrăznire pe împăratul cerurilor când are 
să vină.” (Omilia a Il-a la Rusalii, în vol. Predici la sărbători 
împărăteşti şi cuvântări de laudă la sfinţi, p. 222) 


BOTEZUL (păcatele săvârşite după Botez sunt pedepsite mai aspru) 


„Dacă, după Botez ne ducem la tot felul de păcate, păcatele pe care le 
vom face noi atunci vor fi pedepsite mai aspru decât acelea pe care le-am 
făcut înainte de Botez, cu toate că şi unele şi altele sunt de aceeaşi specie şi 
de aceeaşi calitate. Sfântul Pavel o arată, şi dă dreptate, prin aceste cuvinte: 
Cel ce a călcat legea lui Moise este ucis fără milă, prin mărturia a doi sau a 
trei martori. Gândiţi-vă cu cât mai aspră va fi pedeapsa cuvenită celui ce a 
călcat în picioare pe Fiul lui Dumnezeu şi a necinstit sângele Testamentului 
cu care s-a Sfinţit şi a făcut de ocară Duhul harului (Evr., 10, 28-29).” 
(Comentar la Evanghelia de la loan, omiha XXVIII, 1, p. 131) 


BOTEZUL (despre al doilea botez sau despre repetarea botezului) 


„Precum, deci, nu este cu putinţă de a se răstigni Hristos a doua oară, 
căci aceasta ar fi a-L batjocori pe El; că dacă moartea nu-L va mai stăpâni, 
dacă a înviat, dacă prin înviere a devenit mai puternic decât moartea, dacă 
prin moarte a învins moartea; şi dacă după toate acestea iarăşi Se răstigneşte, 
toate cele spuse sunt poveşti şi bătaie de joc. Deci, cel ce se botează a doua 
oară, iarăşi Îl răstigneşte pe El. Deci ce înseamnă a doua oară răstignind 
loru-şi? Adică răstignindu-L iarăşi. Căci precum Hristos a murit pe cruce, tot 





125 Tâlcuirea Pr. Marcel Hancheş: Ziua Judecăţii de Apoi. (n.s. 31, p. 130) 

aşa şi noi am murit prin botez, nu cu trupul, ci cu păcatul. Priveşte acum 
moarte şi moarte; Acela a murit cu trupul, iar în noi omul cel vechi a fost 
înmormântat, şi a înviat omul cel nou, cel ce a devenit deopotrivă chipului 
morţii Lui (...) Botezul nimic alta nu este, decât omorârea (moartea) celui ce 
se botează, şi învierea lui. Bine a zis el a doua oară răstignind loru-şi pe 
Fiul lui Dumnezeu, căci cel ce face aceasta, ca uitând oarecum de harul cel 
dinainte, şi astfel ducând o viaţă trândavă, ca şi cum ar mai fi un alt botez, 
desigur că se înşală şi astfel toate se răstoarnă pe dos. De aceea trebuie a fi 
cu băgare de seamă şi a ne asigura (...) Nu este, deci, botezul de a doua oară, 
iar de cumva este, apoi este şi al treilea botez, şi al patrulea, căci cel de 
dinainte pururea este desființat de cel următor, iar acesta de altul, şi tot aşa la 
infinit.” (Comentariile sau Explicarea Epistolei către Evrei, omiha IX, pp. 
150-151) 


„Nu mai este o a doua baie, de aceea e nevoie de lacrimile 
noastre, de pocăință, de mărturisire, de milostenie, de rugăciune şi de 
toată cealaltă evlavie. Aşa că şi după botez se curăţesc păcatele, cu 
osteneală multă şi cu oboseală.” (Omilia 1 la Rusalii, VI, în vol. Predici 
la sărbători împărăteşti şi cuvântări de laudă la sfinţi, p. 214) 


„Iertare este! Dar a doua iertare, prin baie nu mai este.” (Omilia a III- 
a a aceluiaşi rostită către neofiți, în vol. Cateheze baptismale, p. 65) 


BOTEZUL (sângelui - martiriul) 


„leri Stăpânul nostru s-a botezat cu apă; iar astăzi robul se 
botează cu sânge; ieri s-au deschis porțile cerului; astăzi au fost călcate 
în picioare porţile iadului. 

Să nu te minunezi că am numit mucenicia botez; căci şi aici 
zboară Duhul cu multă îmbelşugare, şi aici pier păcatele şi se face o 
minunată şi frumoasă curățire a sufletului. Şi după cum se spală cei 
botezați în apă, tot astfel şi mucenici se spală în sângele lor.” (Cuvânt 
de laudă la Sfântul Mucenic Lucian, II, în vol. Predici la sărbători 
împărăteşti şi cuvântări de laudă la sfinţi, p. 288) 


BUCURIA (neîncetată a celor virtuoşi) 


„lar dacă unul se bucură mult, iar altul suferă mai mult, asta se 
datoreşte celui ce suferă, pentru că e mic la suflet, şi nu firii lucrurilor. Dacă 
am vrea să ne bucurăm necontenit, avem o mulțime de prilejuri. Dacă 

îmbrățişăm virtutea, nimic nu va putea să ne întristeze”. (Omilii la Matei, 
omilia LIII, IV, în col. PSB, vol. 23,p. 618) 


„Dacă doreşti veselia, nu căuta bani, nici sănătatea trupească, nici 
slava, nici puterea, nici desfătările, nici mesele bogate, nici veşmintele de 
mătase, nici ogoare costisitoare sau case arătoase şi strălucitoare, sau altceva 
de felul acesta; ci deprinde înțelepciunea cea după voia Domnului, prinde 
virtutea, şi nimic din cele de față sau din cele viitoare nu va mai putea să te 
mâhnească. Dar ce zic eu: Să te mâhnească? Ba încă, ceea ce întristează pe 
alții, pentru tine va fi un spor de bucurie. Căci bătăile, morțile, pagubele, în- 
vinurile, grijile şi toate cele asemănătoare, când le răbdăm pentru 
Dumnezeu şi au această rădăcină, ne aduc multă plăcere în suflet.” 
(Predicile despre statui, Partea a II-a, predica a XVIII-a, p. 151) 


„Noi avem bucurii nespuse, acelea pe care numai cerul singur le 
poate concepe şi da.” (Din vol. Bogățiile oratorice, p. 369) 


BUCURIA (adevărata bucurie) 


„Aceasta este singura bucurie: numai atunci ne bucurăm, când facem binele ( 


BUCURIA (,„,Bucuraţi-vă cu cei ce se bucură!) 


„Faptul de a te bucura cu cei ce se bucură necesită un suflet mai înalt 
decât de a plânge cu cei ce plâng. Aceasta o face însăşi firea, şi nimeni nu 
este atât de împietrit ca să nu plângă pe cel ce este în nenorociri; pe când 
tocmai aceia au nevoie de un suflet bărbătos, adică nu numai de a nu invidia 
pe cel ce prosperă în afacerile sale, ci încă de a se şi bucura. De aceca şi 
Apostolul acest fapt l-a arătat mai întâi, fuindcă nimic altceva nu întăreşte 
dragostea dintre oameni atât de mult ca faptul de a ne împărtăşi bucuriile şi 
supărările unii altora.” (Omilii la Epistola către Romani a Sfântului Apostol 
Pavel, omilha XXII, p. 422) 


„Prin faptul că te bucuri împreună cu el atunci când se bucură, adică 
atunci când prosperă în ale sale, tu te cureţi de orice invidie şi ură.” (Omilii 
la Epistola către Romani a Sfântului Apostol Pavel, omiha XXII, pp. 422- 
423) 

...).” (Omilii la 


„Bucuraţi-vă cu cei ce se bucură şi plângeți cu cei ce plâng! (Rm., 12, 
15). (...) Dacă vezi pe fratele tău că are succese, nu zice: succesele sunt ale 
lui, de ce să mă bucur eu?, căci aceste cuvinte nu sunt cuvinte de frate, ci de 
duşman. De voieşti, succesul aceluia nu este al său, ci al tău, tu eşti stăpân a- 
| face mai mare, dacă nu te întristezi, ci te bucuri, dacă eşti vesel şi mulțumit. 
Și cum că lucrul este aşa, se învederează de acolo, că cei ce pizmuiesc nu 
pizmuiesc numai pe cei ce progresează, ci şi pe cei ce se bucură de 
progresele acelora, pentru că ştiu că şi aceştia progresează în faptele cele 
bune, şi că ei mai cu seamă sunt acei ce se glorifică.” (Comentariile sau 
Explicarea Epistolei către Coloseni, omiha XI, pp. 135-136) 


„Voieşti să amărăşti pe diavol? Fii bucuros şi mulțumit de succesele 
altuia. Voieşti să-l mulțumeşti pe el? arată-te posomorât, şi atunci prin 
supărarea ta îl vei uşura oarecum de supărarea ce i-a cauzat-o fratele tău prin 
biruinţa purtată asupră-i. Atunci tu dezbinându-te de fratele tău, te pui alături 
cu diavolul, şi cauzezi fratelui un rău mai mare decât cum i-ar fi putut cauza 
el. Căci nu e tot una: de a fi duşman şi a lucra ca duşman, cu a fi prieten şi a 
lucra ca duşman, sau a te da de partea duşmanilor, căci un astfel de om este 
mai primejdios decât toți duşmanii din lume. Dacă fratele tău a avut succese, 
fie în cuvânt, fie în fapte, fă-te părtaş succeselor sale, şi arată prin aceasta că 
el este unul din membrele tale.” (Comentariile sau Explicarea Epistolei 
către Coloseni, omilia XI, p. 136) 


„(Bucurându-te cu cel ce se bucură — n.n.), nu ai călcat în picioare 
numai invidia, ci ai mai făcut încă şi altceva: acela are numai o cunună, iar 
tu ai două şi aceste două sunt mai strălucite decât acea una. Şi care sunt 
acele două? Una este aceea pe care ai câştigat-o contra pizmei, şi a doua pe 
care ai dobândit-o datorită dragostei (...) Voieşti a auzi şi despre a treia 
cunună? Ei bine, pe acesta îl aplaudă oamenii de pe pământ, iar pe tine 
îngerii din ceruri.” (Comentariile sau Explicarea Epistolei către Coloseni, 
omilia XI, p. 137) 


„Ne-a poruncit şi Pavel, când ne-a spus să ne bucurăm cu cei ce 
se bucură şi să plângem (Rom., 12, 15) cu cei ce plâng. E uşor însă să 
plângi cu cei ce plâng, dar nu atât de uşor să te bucuri cu cei ce se 
bucură. Mai uşor ne e să suferim împreună cu cei ce suferă decât să ne 
bucurăm cu cei fericiţi. Într-un caz, însăşi natura suferinţei e în stare să 
aplece spre milă chiar şi pietrele; în celălalt caz, invidia nu-l lasă pe 
omul care nu gândeşte ca un filosof să ia parte la bucuria celor fericiţi. 
Căci după cum dragostea uneşte pe cei despărțiți, aşa invidia desparte 

pe cei uniți. De aceea, vă rog să căutăm să ne bucurăm cu cei ce se 
bucură, ca să curățim din suflet invidia. Că nimic nu alungă atât această 
boală cumplită şi greu de vindecat ca participarea noastră la bucuria 
celor care trăiesc în mod virtuos. Ascultă cât de desăvârşit este Pavel şi 
într-o privință, şi-n alta! Cine este slab, spune el, şi eu să nu fiu slab? 
Cine se sminteşte, şi eu să nu ard? Ul Cor., 11, 29). N-a spus: şi eu să 
nu mă întristez, ci: eu să nu ard, voind să arate prin acest cuvânt tăria 
durerii lui.” (Cuvânt de laudă la Sfântul Mucenic Roman, |, în vol. 
Predici la sărbători împărăteşti şi cuvântări de laudă la sfinți, p. 397) 


„Dacă vezi pe un altul că sporeşte în toate şi nu-l pizmuieşti, ci, 
dimpotrivă, aduci mulţumire ca pentru propria ta bunăstare lui Dumnezeu, 
Care a făcut strălucit pe fratele tău, ai şi primit mare răsplată pentru bucuria 
ta.” (Cuvânt la calende, în vol. Omilii la săracul Lazăr. Despre soartă şi 
Providenţă..., p. 17) 


BUCURIA (în Domnul) 


„... fuindcă a vorbit (Apostolul Pavel — n. n.) de pace, şi fundcă atât 
pacea cât şi bucuria pot fi şi în lucruri rele, de aceea a adăugat imediat: în 
Duhul Sfânt.” (Omilii la Epistola către Romani a Sfântului Apostol Pavel, 
omilia XXVI, pp. 478-479) 


„Căci lucrul de căpetenie pentru apostol era mântuirea păcătosului, 
însă acolo unde nimic nu vătăma mântuirea, le făcea şi plăcerea lor.” 
(Tâlcuiri la Epistola a doua către Corinteni, omiha IV, p. 51) 


„Mai departe, frații mei, bucuraţi-vă întru Domnul (Flp., 3, 1 ). Bine 
spune întru Domnul, cu alte cuvinte, nu după lume, fiindcă lumea nu poate 
da bucurie în astfel de lucruri.” (Omilii la Epistola către Filipeni, omilia a 
XI-a, p. 190) 


„lubiţi şi mult doriţi, bucuria şi cununa mea, aşa să staţi întru 
Domnul, iubiții mei (Filip., 4, 1), spune Sfântul Apostol Pavel. Cine 
dobândeşte bucurie de la Dumnezeu nu o mai pierde niciodată, oricât 
de grea ar fi viaţa sa. Celelalte surse ale bucuriei sunt schimbătoare 
şi temporare, iar bucuria izvorâtă din ele nu este atât de puternică 
încât să facă să dispară tristețea provenită din lucrurile neplăcute. 
Însă bucuria care izvorăşte din evlavie, pe de o parte, ne dă 
sentimentul certitudinii şi stabilităţii, iar pe de altă parte, este atât de 

mare, încât face să dispară tristeţea, pentru că cel care are evlavie în 
suflet îl iubeşte pe Dumnezeu şi se dăruieşte Lui, aflând în El izvor de 
fericire.” (Din vol. Problemele vieții, p. 374) 


BUCURIA (,,Bucuraţi-vă pururea întru Domnul !”) 


„Bucuraţi-vă pururea întru Domnul (Flp., 4, 4). Nimic altceva nu 
înseamnă aceasta, decât că trebuie să ducă o astfel de viață curată, încât să se 
bucure în inima lor (...). 

Și iarăşi zic: Bucuraţi-vă  (Flp., 4, 4). Bine a făcut că a repetat 
cuvântul. Fiindcă firea lucrurilor aduce întristarea, iar prin această repetare a 
dat de înţeles că totdeauna trebuie a ne bucura.” (Omilii la Epistola către 
Filipeni, omilia a XV-a, p. 253) 


„EL (Pavel — n.n.) spus numai: Bucuraţi-vă pururea, ci a adăugat şi 
pricina bucuriei necurmate, când a zis: Bucurați-vă pururea întru Domnul. 
Pe cel ce se bucură întru Domnul nici o restrişte nu-l poate scoate din 
bucuria lui. De bună seamă, toate celelalte de care ne bucurăm sunt 
schimbătoare, trecătoare şi lesne se prefac. Şi nu au numai acest neajuns, ci 
şi pe acela că, chiar dacă dăinuesc, nu ne hărăzesc o bucurie aşa de mare, ca 
să poată îndepărta sau adumbri mâhnirea ce ni se iveşte din altă parte. Dar 
teama de Dumnezeu are aceste două însuşiri: e statornică şi nemişcată şi din 
ea izvorăşte atâta bucurie, că nu mai simţim deloc celelalte necazuri. Cel 
care se teme de Dumnezeu cum se cuvine şi se bizuie pe Dânsul, are parte de 
rădăcina plăcerii şi de izvorul bucuriei. Și după cum o mică scânteie căzând 
în marea nesfârşită lesne se mistue, tot aşa orice restrişte ar cădea peste cel 
ce se teme de Dumnezeu, piere şi se stinge ca şi cum ar cădea în marea fără 
fund a bucuriei. Şi ceea ce e de mirare e că, deşi necazurile sunt de față, el, 
cel ce se teme de Dumnezeu, nu încetează de a se bucura. Când nu se 1veşte 
nici O supărare, nu e mare lucru să te poţi veseli într-una, dar când te 
înconjoară atâtea lucruri ce te vâră în supărări, să fii mai presus decât ele 
toate, şi să fii voios în mijlocul năpastei, aceasta este cu adevărat de uimire. 
După cum nimeni nu s-ar mira că cei trei tineri n-au ars, dacă ar fi fost ei 
departe de cuptorul babilonic: (ceea ce i-a mirat pe toți a fost împrejurarea că 
ei, deşi au stat atâta timp în foc, au ieşit de acolo mai puțin vătămați decât 
cei care n-au fost acolo) tot aşa trebuie să spunem şi despre sfinţi: nu ne-am 
mira dacă, nefiind supuşi la nici o încercare, s-au bucurat fără încetare. E 
însă vrednic de mirare şi mai presus de firea omenească, că fiind înconjurați 
de nesfârşite rele de peste tot, s-au simţit mai bine decât cei ce aveau parte 
de linişte deplină. 

Cum că nu e cu putință să găsim vreo viaţă din afară (lumească sau 
păgână) care să aibă necontenit parte de voioşie, s-a desluşit prin cele spuse 
mai sus; cum că, pe de altă parte, e peste putință ca adevăratul credincios 
(creştinul) să nu guste o necurmată plăcere, şi aceasta iarăşi voi încerca s-o 
dovedesc, nu numai ca să învăţaţi, dar ca să şi râvniți după această viaţă 
lipsită de supărări. Să ne închipuim un om care n-are nimic pe cuget, 
bizuindu-se pe o conştiinţă curată, cu gândul numai la viața viitoare, în 
aşteptarea bunelor nădejdi de acolo; ce lucru ar putea - ia spune-mi - să-l 
împingă pe un astfel de om la mâhnire? Nu-i aşa că moartea pare lucrul cel 
mai nesuferit de pe lume? Dar pe unul ca acesta, aşteptarea morții nu numai 
că nu-l întristează, dar îl şi desfată mai degrabă. Căci ştie că odată cu 
moartea încetează trudele, că ea e o goană spre cununi şi spre răsplată pusă 
la o parte pentru cei ce au luptat pentru credinţă şi virtute. Sau poate moartea 
prea timpurie a feciorilor? Dar va răbda şi aceasta bărbăteşte, spunând 
vorbele lui lov: Dumnezeu a dat, Dumnezeu a luat; cum Domnul a binevoit, 
aşa s-a întâmplat. Fie numele Domnului binecuvântat în veci (lov 1, 21). 
Dar dacă nu pot să-l întristeze moartea şi pierderea copiilor, cu atât mai 
puțin paguba bănească, necinstea, pâra şi bârfirea nu vor putea atinge un 
suflet aşa de tare şi viteaz, şi nici durerea trupului, căci şi Apostolii au fost 
biciuiţi, dar nu şi-au pierdut curajul. 

Mare lucru e şi acesta. Dar ceea ce e şi mai mult, e că nu numai nu s- 
au mâhnit, dar făceau din această biciuire temei pentru o plăcere şi mai 
mare, şi se întorceau de la fața sinedriului veseli că au fost învredniciți şi ei 
de batjocură pentru numele lui Hristos. Pe un astfel de om să presupunem că 
l-a ocărât sau l-a batjocorit cineva. Dar el a fost învăţat de Hristos să se 
bucure de ocări. Bucuraţi-vă şi vă veseliţi - zice Evanghelistul - de orice 
vorbă rea ce vor spune împotriva voastră din pricina Mea, căci plata 
voastră cea multă e în ceruri (Matei 5, 11. 12). 

Dar să zicem că un astfel de credincios s-a îmbolnăvit. Dar el a auzit 
pe altul sfătuindu-l şi zicând: La boală şi la sărăcie, bizuieşte-te pe Dânsul, 
căci precum aurul se lămureşte în foc, aşa şi oamenii cei plăcuţi Domnului, 
în cuptorul umilinței (sus Sirah 2, 4. 5). 

Dacă deci, mici moartea, nici paguba de bani, nici boala 
trupească, nici necinstea, nici ocara, nici altceva de felul acesta nu poate să-l 
mâhnească, ci mai de grabă să-l bucure, atunci ce pricină de supărare poate 
avea? Ce adică ? Nu se supărau sfinţii?, mă va întreba cineva. N-auzi - mi 
se va spune - pe Pavel zicând: Am supărare mare şi necontenită este durerea 
inimii mele? (Rom. 9,2). 

Apoi tocmai asta e de mirare, că supărarea a adus câştigul şi plăcerea 
izvorâte din jale. Căci după cum bicele le pregăteau bucurie, nu dureri, tot 

aşa şi supărarea le pregătea acele mari cununi (de mai târziu). Minunea e că 
în cele lumeşti, nu numai întristarea, dar şi veselia aduce paguba cea mai 
mare; în cele ale Duhului tocmai dimpotrivă: nu numai veselia, dar şi 
întristarea cuprinde în sine o mare comoară de bucurii.” (Predicile despre 
statui, Partea a II-a, predica a XVIII-a, pp. 143-146) 


BUCURIA (de aici, de pe pământ, şi cea din viața viitoare) 


„Bucuria de aici este amestecată întotdeauna cu întristare, şi niciodată 
nu se găseşte curată şi lipsită de ea. Pe când bucuria aceea este curată, fără 
vicleşug, neavând într-însa nimic amestecat. Acea bucurie să o simţim, pe 
aceea să o căutăm. De altfel, nu este cu putință de a câştiga o astfel de 
bucurie, decât ca aici să nu preferăm pe cele plăcute, ci pe cele folositoare, 
căutând a le suferi toate cu mulțumire.” (Comentariile sau Explicarea 
Epistolei către Evrei, omiha XV, p. 217) 


BUCURIA (căi spre agonisirea bucuriei) 


„Că nici nu putem simţi bucurie în suflet dacă nu socotim mai 
întâi ca fericire a noastră fericirea altora, dacă nu socotim binele 
aproapelui ca bine al nostru. lar asta n-o poţi simţi dacă nu te subjugă 
tirania dragostei.” (Omilia a II-a la Rusalii, în vol. Predici la sărbători 
împărăteşti şi cuvântări de laudă la sfinţi, p. 221) 


BUCURIA (duhovnicească — dobândirea e:) 


„..„. dacă vrem să ne bucurăm de adevărata mulţumire, să fugim, 
mai întâi de toate, de răutate şi viclenie. Să căutăm să facem fapte bune, 
fiindcă altfel nu e cu putinţă a ne împărtăşi de aceasta, chiar de am urca până 
pe tronul împărătesc. De aceea şi zicea Pavel: Jar roada duhului este 
dragostea, bucuria, pacea (Galateni 5, 22). Acest fruct să-l creştem şi să-l 
păstrăm noi, pentru ca şi aici să ne bucurăm de veselia şi mulţumirea 
sufletească, şi, în acelaşi timp, să ne învrednicim de împărăţia viitoare, prin 
harul şi iubirea de oameni a Domnului nostru lisus Hristos.” (Omilii la 
Epistola către Romani a Sfântului Apostol Pavel, omiha |, p. 27) 


BUCURIA (nelegiuiților) 


„Nu totdeauna e bună bucuria. Se bucură şi hoţii când fură; se bucură 
şi desfrânatul când strică casa altuia; se bucură şi lacomul când răpeşte 

avutul altuia; se bucură şi ucigaşul când ucide. Nu trebuie să ne uităm dacă 
se bucură, ci dacă se bucură de un lucru bun şi folositor. Să cercetăm dar cu 
atenție de nu găsim cumva în bucuria omului slăvit bucuria desfrânatului, 
bucuria hoțului”. (Omilii la Matei, omilha LVIII, V, în col. PSB, vol. 23, p. 
681) 


BUNĂTATEA (exortaţie la bunătate) 


„Hristos nu sărută cu atâta bucurie gura profeților cu câtă bucurie 
sărută gura oamenilor blânzi şi buni.” (Omilii la Matei, omilha LXXVIII, IV, 
în col. PSB, vol. 23, p. 894) 


BUNĂTATEA (roadele bunătăţii) 


„Bunătatea naşte în noi nădejdea mântuirii şi ne umple inima de 
bucurie.” (Din vol. Problemele vieții, p. 263) 


BUNURILE (comuniunea bunurilor în epoca primară a creştinismului) 


„Când au început Apostolii să semene cuvântul credinţei au venit la 
credință îndată trei mii (Fapte 2, 41) şi apoi cinci mii (Fapte 4, 4) şi sufletul 
şi inima tuturor acestora era una (Fapte 4, 32). lar pricina acestei înţelegeri, 
legătura dragostei lor, care făcea ca atâtea suflete să fie una, era disprețul de 
averi. Nimeni nu spunea, zice Scriptura, că este ceva al său din averile lui, ci 
toate erau de obşte (Fapte 4, 32). 

Când a fost tăiată rădăcina relelor, adică iubirea de arginți (| Tim., 6, 
10), atunci au venit toate bunătățile şi s-au strâns unii lângă alţii, pentru că 
nu mai cra nimic care să-i despartă. 4/ meu şi al tău, aceste cuvinte de 
gheaţă, care au adus în lume războaie cu duiumul, au fost izgonite din sfântă 
Biserica aceea! Creştinii locuiau pe pământ ca îngerii în ceruri. Săracii nu-i 
pizmuiau pe cei bogaţi! Nici nu erau bogaţi! Bogaţii nu-i dispreţuiau pe cei 
săraci! Nici nu erau săraci! Toate erau în comun! Nu era nici unul care să 
spună că era ceva al său din averile sale. Nu se întâmpla atunci ce se petrece 
azi. AZI, cei ce au dau celor nevoiaşi; atunci, nici asta nu era, ci toți se 
despărțiseră de averi, le puseseră la mijloc, le amestecaseră, aşa încât nu se 
mai ştia cine fusese bogat mai înainte. Dispreţul de averi a stârpit chiar 
mândria în toți, căci toţi erau egali şi toate averile amestecate. Poți vedea 
credinţa lor nu numai din asta, ci şi din felul în care se despărțeau de averi. 
Toţi câţi aveau țarini şi case le vindeau, aduceau prețul celor vândute şi le 
puneau la picioarele Apostolilor. Scriptura n-a spus că le dădeau în mâinile 

Apostolilor, ci le puneau la picioarele Apostolilor (Fapte 4, 34-35). Prin asta 
creştinii îşi arătau respectul, evlavia şi frica ce-o aveau fată de Apostoli. 
Socoteau că iau mai mult decât dau.” (La cuvântul apostolic ce spune: 
<< Trebuie să fie şi erezii între voi, ca să se vădească între voi cei 
încercaţi> >, 2, în vol. Despre schimbarea numelor. Despre răbdare. Despre 
milostenie..., pp. 239-240) 


„ȘI, după cum cei care sunt chemaţi în mari dregătorii, care vor să 
locuiască în oraşe împărăteşti, se mută în oraşele acelea după ce îşi prefac în 
bani toată averea lor, tot aşa făceau şi creştinii pe vremea Apostolilor, când 
au fost chemaţi la cer, în metropola cea de Sus, în împărăţia de acolo. Știind 
că aceea este patria lor cea adevărată, îşi prefăceau în bani averile lor şi le 
trimiteau acolo mai înainte, prin mâinile Apostolilor.” (La cuvântul apostolic 
ce spune: << Trebuie să fie şi erezii între voi, ca să se vădească între voi cei 
încercaţi> >, 4, în vol. Despre schimbarea numelor. Despre răbdare. Despre 
milostenie..., p. 241) 

CAMĂTA (- legătura nedreptăţii) 


„Nu vezi câtă pedeapsă stă deasupra cametei? Nu auzi că şi în Vechiul 
Testament este oprită camăta? (Deut., 15, 7-8). 

Dar care e scuza celor mai mulți cămătari? 

Dacă iau dobânzi pentru banii împrumutaţi, o fac pentru ca să ajut pe 
cel sărac, mi se spune. 

- Nu păcătui, omule! Dumnezeu nu vrea astfel de jertfă. Nu înşela 
legea lui Dumnezeu. Mai bine să nu-i dai săracului deloc decât să-i dai dintr- 
un astfel de câştig. Din pricina dobânzilor nedrepte faci să fie nelegiuiți chiar 
banii adunaţi prin muncă dreaptă şi cinstită”. (Omilii la Matei, omilia LVI, 
VI, în col. PSB, vol. 23, pp. 656-657) 


„Aceasta este legătura nedreptăţii! Acestea sunt legăturile cele cu silă 
făcute! Cămătarul spune: Dau bani cu împrumut, nu ca să ici, ci ca să dai 
mai mult decât ţi-am dat. Dar Dumnezeu ne poruncește să nu luăm înapoi 
nici banii pe care i-am dat. Daţi, ne spune Dumnezeu, celor de la care nu 
aşteptaţi să mai luaţi (Luca 6, 35). Însă ceri mai mult decât ai dat şi sileşti pe 
cel pe care l-ai împrumutat să se socotească dator, să-ţi pună în palmă şi ce 
nu i-ai dat. Şi crezi că prin asta îţi măreşti averea! În loc să ţi-o măreşti îţi 
aprinzi focul cel nestins. 

Aşadar, ca să nu se întâmple una ca aceasta, să tăiem pântecele cel rău 
care zămisleşte dobânzile, să stârpim odraslele cele nelegiuite, să secăm 
pântecele acesta pustiitor şi să urmărim numai câştigurile cele mari şi 
adevărate. 

- Dar care sunt acestea? 

- Ascultă-l pe Pavel, care spune: Mare câștig este evlavia unită cu 
îndestularea cu ceea ce ai (| Tim., 6, 6). 

Să ne îmbogățim, dar, numai cu această bogăție, ca să ne bucurăm şi 
aici pe pământ de tihnă şi să avem parte şi de bunătăţile cele viitoare”. 
(Omilii la Matei, omilia LVI, VI, în col. PSB, vol. 23, pp. 657-658) 


CAMĂTA (gravitatea) 


„Ce poate fi mai groaznic decât să neguțătoreşti sărăcia altuia, decât 
să faci comerţ cu nenorocirile fraților tăi? Ce poate fi mai groaznic decât să 
iei masca bunătăţii, şi sub ea să-ți arăţi toată neomenia, să întinzi mână de 
ajutor, şi cu ea să împingi în prăpastie pe cel ce are nevoie să fie ajutat? Ce 
faci, omule? N-a venit la uşa ta săracul ca să-i măreşti sărăcia, ci ca să-l 

scapi de sărăcie! Faci la fel cu cei ce preferă otrăvurile; aceia fac de nesimţit 
răutatea lor, amestecând otrava cu mâncarea; tu, acoperind prăpădul 
dobânzii cu masca bunătăţii, nu-i laşi să simtă vătămarea pe cei ce au să bea 
otrava cea ucigătoare. De aceea, prilej bun este să spunem, despre cei ce dau 
bani cu dobândă şi despre cei ce se împrumută, cuvintele spuse despre păcat. 

- Dar ce s-a spus despre păcat? 

- Până la o vreme, spune Scriptura, îndulceşte gâtlejul; dar mai târziu 
o vei afla mai amară ca fierea şi mai ascuțită decât sabia cea cu două 
tăişuri (Proverbe 5, 3-4). Aşa se întâmplă şi cu cei ce se împrumută. Când 
nevoiaşul primeşte banii, simte o uşurare mică şi trecătoare; dar mai târziu, 
cu creşterea dobânzilor, când povara ajunge mai mare decât puterile lui, 
vede că dulceaţa aceea, care-i ungea gâtlejul, e mai amară ca fierea, mai 
tăioasă decât sabia cu două tăişuri; şi se vede silit să părăsească dintr-o dată 
toată moştenirea părintească.” (Cuvânt despre pricina pentru care se citesc 
Faptele Apostolilor în timpul Rusaliilor, (La începutul Faptelor apostolilor 
— 1V), în vol. Omilii la săracul Lazăr. Despre soartă şi Providenţă..., pp. 
346-347) 


CAMĂTA (remedii) 


„Dar tu cauţi răsplata aici. Pentru ce faci aceasta? Lasă milostenia să 
fie milostenie, iar nu marfă de vândut. Mulţi, desigur, au luat răsplata şi aici, 
însă nu au luat-o aici astfel precum au luat-o cei ce aici nu au luat nimic - însă 
unii dintre aceştia au luat-o ca mai slabi, şi poate că nu au fost atraşi atât de 
mult de cele de acolo. Şi după cum cei flămânzi, proşti şi robi ai pântecelui, 
fund chemaţi la masa împărătească şi neaşteptând timpul potrivit, dânşii 
întocmai ca şi copiii cei mici apucă mai înainte, vătămându-şi astfel pofta de 
mâncare şi săturându-se de bucatele cele mai de rând - tot aşa pătimesc şi cei 
ce caută şi primesc aici răsplata milosteniei, împuţinându-şi singuri plata de 
acolo. 

Dar apoi tu, împrumutând pe altul, după trecere de vreme doreşti a lua 
capitalul ceva mai mare, sau poate nici nu-l ei, ca astfel prin întârziere să ici 
mai mare camătă, iar dacă faci milostenie tu ceri răsplata îndată, deşi nu ai a 
sta aici, ci acolo necontenit; nu ai a fi judecat aici, ci acolo, şi tot acolo vei da 
şi seamă de faptele tale. Şi dacă cineva ţi-ar pregăti o casă în care tu nu vei 
sta, fireşte că ai socoti faptul acesta ca o pagubă; iar acum tu voieşti a te 
îmbogăţi aici, de unde de multe ori chiar şi mai înainte de asfințitul soarelui vei 
fi nevoit a pleca? Nu ştiu că noi nu avem cetate stătătoare, că ne găsim în loc 
străin, ca străini şi pribegi? Nu ştii că ne vom scoate de aici ca străini, ca unii 
ce nu nădăjduim nimic şi nici aşteptăm nimic? - Ceea ce tocmai şi pățim. 

Pentru aceea, tot ceea ce strângem, aici lăsăm. Că nu îngăduie Stăpânul 
ca, luându-le acestea, să ne ducem de aici, fie că am clădi case, sau am 
cumpăra țarină, sau robi, sau lucruri de gospodărie, sau altceva de acest fel. 
Nu numai că nu-ţi îngăduie ca luându-le să pleci de aici, dar nici măcar nu ţi 
se va da vreo plată. Căci ţi-a spus dinainte să nu clădeşti, nici să cheltuieşti 
cele străine ori pe cele ale tale. Deci pentru ce, lăsând pe ale tale, lucrezi şi 
cheltuieşti din cele străine, ca astfel să pierzi şi munca, şi plata, şi să suferi încă 
şi osânda cea mai mare?” (Tălcuiri la Epistola a doua către Corinteni, 
omilia XVI, p. 158) 


„Tu, însă, împrumutându-i bani cu dobândă săracului, care este 
semenul tău, îi pregăteşti o şi mai mare nenorocire. Fă acest schimb, 
nu te împiedic, dar pentru Împărăţia cerurilor. Ca răsplată a 
ajutorului pe care îl oferi nu lua dobândă, ci viaţă veşnică. De ce 
devii neînţelept şi pierzi ceva atât de mare pentru câţiva bani, care 
pier? De ce-L laşi pe Dumnezeu şi urmăreşti câştig material? De ce te 
faci că nu-L vezi pe Domnul cel bogat şi alergi după omul sărac? 
Domnul îţi va răsplăti fiecare binefacere pe care o săvârşeşti, pe când 
omul se supără atunci când îţi înapoiază ceea ce i-ai împrumutat. 
Acesta cu greu îți dă chiar şi o sutime din datorie, pe când Acela te 
răsplăteşte însutit şi pe deasupra îţi dăruieşte şi nemurirea. Omul îţi 
întoarce datoria cu cârteli şi înjurături, pe când Acela îţi 
răsplăteşte faptele bune cu laude şi vorbe bune. Omul simte faţă de 
tine ură, pe când Acela îţi pregăteşte cu iubire cununi de slavă. Omul 
îți dă fără tragere de inimă ceea ce-ţi datorează în viaţa aceasta, pe 
când Acela îți dă cu bunăvoință şi în viaţa de acum şi în cea de dincolo 
bunătăţi pe care nu ţi le datorează. Ce poate fi mai neînţelept, aşadar, 
decât să nu ştii cum să dobândeşti cel mai mare câştig?” (Din vol. 
Problemele vieţii, pp. 160-161) 


CAMĂTA (sfaturi pentru cămătari) 


„lartă pe toți datornicii tăi — şi pe cei ce-ţi datorează bani şi pe cei ce 
i-au greşit — şi cere apoi de la Dumnezeu răsplată pentru o măreție 
sufletească ca aceasta! Că atâta vreme cât aceia îţi sunt datornici, nu vei avea 
pe Dumnezeu datornic! Dar dacă le ierți acelora datoria, vei putea trage la 
răspundere pe Dumnezeu şi vei putea să-l ceri, cu multă tărie, răsplata unei 
atât de mari filosofu.” (Omilii la Matei, omilia XV, XI, în col. PSB, vol. 23, 
p. 194) 

CATEHUMENII (nu este permis catehumenilor să se roage 
împreună cu credincioşii în biserică) 


„Cât despre catehumeni, desigur, nu este permis ca aceştia să 
se roage împreună cu credincioşii în biserică, pentru că nu au dobândit 
încă îndrăzneală dinaintea lui Dumnezeu.” (Din vol. Problemele 
vieţii, p. 197) 


CĂRȚILE (scrierea de cărţi) 


„Mai mult în scriere şi prin cărți rămâne cineva bogat, decât în însăşi 
firea lucrurilor.” (Comentariile sau Tâlcuirea Epistolei întâi către Corinteni, 
omilia XXXVIII, p. 416) 


CĂSĂTORIA (definiţia) 


„Căsătoria este purtare obştească de grijă de neamul omenesc.” 
(Cuvânt de laudă la întâia Muceniţă şi întocmai cu Apostolii, Tecla, în 
vol. Predici la sărbători împărăteşti şi cuvântări de laudă la sfinți, p. 
572) 


CĂSĂTORIA („va lăsa omul pe tatăl său şi pe mama sa şi se 
va lipi cu femeia sa şi vor fi amândoi un trup”) 


„Pentru aceea, va lăsa omul pe tatăl său şi pe mama sa şi se va lipi de 
femeia sa. Nu a zis simplu: se va uni, ci: se va lipi, arătând cât de strânsă e 
legătura. Și vor fi amândoi un trup.” (Cele dintâi omilii la Facere, cuvântul 
al şaselea, p. 80) 


„Taină mare este aceasta (...) Şi cum este taină? Se adună bărbatul şi 
femeia şi ambii fac unul (...) Se adună împreună şi devin un corp. Dacă cei 
doi nu devin unul, nu fac pe cei mulţi, întrucât rămân doi, iar când se unesc, 
atunci fac. Şi ce învăţăm noi de aici? Că puterea unirii este mare. Iscusința 
lui Dumnezeu a despărțit chiar de la început pe unul în două, şi voind a arăta 
că şi după despărțire rămâne tot unul, nu a lăsat ca numai unul să fie de ajuns 
spre naştere. Unul singur nu este în realitate unul, ci jumătatea unului, 
jumătatea întregului, iar dovada este că nu poate face copii, ca şi mai înainte 
de nuntă. 

A1 văzut acum taina nunţii? A făcut pe unul din celălalt, şi iarăşi pe 
aceşti doi i-a făcut unul, astfel că şi astăzi din unul se naşte omul. Bărbatul şi 

femeia nu sunt doi oameni, ci unul singur. Aceasta se poate adeveri şi astăzi, 
şi în tot timpul (...) dacă unul este capul (bărbatul) iar cealaltă (femeia) este 
corpul, cum se poate zice că sunt doi?” (Comentariile sau Explicarea 
Epistolei către Coloseni, omiha XII, pp. 151-152) 


„ȘI chiar din forma corpului ar putea vedea cineva că sunt unul, căci 
femeia a fost făcută din coasta bărbatului, şi prin urmare amândoi sunt 
jumătăţi a întregului. De aceea şi numeşte pe femeie ajutor bărbatului, ca să 
arate că sunt una, de aceea şi bărbatul preferă pe femeie înaintea tatălui şi a 
mamei sale, ca să se arate că ei sunt un întreg. Dar şi tatăl se bucură la 
căsătoria fiului şi a fiicei sale, căci aceştia se grăbesc a se uni fiecare cu 
propriul său corp; şi face atâta cheltuială de bani la nuntă, şi totuşi nu poate 
suferi să vadă pe fiul său necăsătorit.” (Comentariile sau Explicarea 
Epistolei către Coloseni, omilia XII, p. 152) 


„Aceasta este dat Mirelui şi miresei, ca să-şi părăsească părinţii şi să se 
unească unul cu celălalt.” (Din vol. Despre Rai şi Scriptură. Despre iubirea 
lui Dumnezeu pentru noi. Despre <<Şezut-a Împărăteasa de-a dreapta 
1ă>>,p:55) 


„Va lăsa omul pe tatăl său sipe mama sa şi se va lipi de 
femeia sa şi cei doi (prin căsătorie) vor fi un trup, un 
singur om (Facerea 2, 24; Efeseni 5, 31). Aici se arată că 
bărbatul, după ce-i părăseşte pe cei care l-au născut, se lipeşte 
de femeie. De aici înainte trupul, tatăl şi mama, nasc copil care 
se plăsmuieşte din unirea seminţelor lor. Încât toţi trei sunt un 
singur trup, aşa cum şi noi la fel suntem un trup cu Hristos. 
Aşadar câtă iubire ai pentru tine, citatei iubire vrea Dumnezeu să ai 
şi pentru femeia ta. Nu vedeţi că şi în trupul nostru există multe 
lucruri nedesăvârşite şi multe lipsuri? Unul are picioarele 
strâmbe, altul mâinile paralizate, un al treilea are vreun mădular 
bolnav etc. Însă nici nu se poartă rău cu mădularul acela, nici 
nu-l taie; dimpotrivă, îl îngrijeşte şi-l ocroteşte mai mult decât 
pe mădularele sănătoase, şi motivul este lesne de înţeles. 

Aşadar, iubeşte-o pe femeia ta tot aşa cum te iubeşti şi 
pe tine. Nu numai pentru că bărbatul şi femeia au aceeaşi fire, ci 
şi dintr-o altă. pricină, mai însemnată: Deoarece nu mai sunt 
două trupuri separate, ci unul singur; şi bărbatul este capul, iar 
femeia trupul. După cum spune apostolul Pavel într-o altă 
epistolă de-a sa, Hristos este capul oricărui bărbat, iar capul 

femeii este bărbatul, iar capul lui Hristos este Dumnezeu (Il 
Corinteni 11, 3). Însă aşa cum spune, că capul lui Hristos este 
Dumnezeu, la fel zic şi eu că, după cum noi suntem un trup, 
aşa este şi Hristos cu Tatăl. Prin urmare şi Tatăl este capul 
nostru. Ne aduce şi două exemple, imul despre trup şi altul 
despre Hristos. De aceea şi adaugă: Taina aceasta — adică 
cea care spune că bărbatul şi femeia vor deveni un trup — mare 
este; iar eu zic, în Hristos şi în Biserică (Efeseni 5, 32). Se referă 
la legătura dintre Hristos şi Biserică, pentru că şi Acela. L-a lăsat 
pe Tatăl Său, s-a arătat ca om pe pământ, s-a unit cu mireasa 
(Biserica), adică cu noi, şi s-a făcut un duh cu ea — cu noi, căci 
cel ce se lipeşte de Domnul este un duh cu EI, (| Corinteni 6, 
17). Şi este taină mare, pentru că omul pe tatăl lui, care l-a 
născut şi l-a crescut, pe mama lui, care în dureri înfricoşătoare 
l-a adus pe lume, pe părinţii lui, care i-au făcut atât bine şi l-au 
ocrotit atâţia ani, pe aceştia îi părăseşte. Şi ce face? Se lipeşte de 
o femeie care cu puţin înainte îi era. necunoscută, cu care nu 
avea nimic în comun. Cu adevărat, mare taină! Tar părinţii nu 
numai că. nu regretă, că se întâmplă acest lucru, ci se şi bucură 
şi cheltuiesc cu bunăvoință bani pentru nuntă. Negrăită taină! 
Necercetată taină! A profeţit-o şi Moise în cartea Facerii (2, 23- 
25). A propovăduit-o acum cu glas tare Pavel, zicând că se 
referă la legătura dintre Hristos şi Biserică.” (Din vol. 
Problemele vieţii, pp. 109-111) 


„Și ca să ne arate nouă dumnezeiasca Scriptură tăria şi intimitatea 
legăturii, nu a zis se va uni cu femeia, ci se va lipi de femeia lui. Ba nici 
aceasta nu a fost suficient, ci a adăugat şi vor fi cei doi un singur trup. De 
aceea şi Hristos, aducând această mărturie, a zis: încât nu mai sunt doi, ci un 
singur trup (Mt., 19, 6). Atât de mare este unirea şi legătura, zice Hristos, 
încât cei doi sunt un singur trup. Spune-mi, ce gând omenesc poate să 
cerceteze acest lucru, ce minte |dianoia] poate să-l tâlcuiască? Nu bine a zis 
acest fericit dascăl al lumii că este taină? Şi nu a zis pur şi simplu că este 
(Qină, CI taina aceasta mare este.” (Prima cateheză către cei ce urmează a fi 
luminați, în vol. Cateheze baptismale, p. 27) 


„Va lăsa — zice — pe tatăl său şi pe mama sa. lată, acesta este un 
exemplu din afară. Dar nu a zis după aceea: și va Jocui împreună cu ea, ci se 
va lipi de ea. Prin aceasta arată unirea strânsă |axpifns evooic] şi dragostea 
foarte puternică dintre ei. Şi nici aceasta nu 1-a fost de-ajuns, ci a arătat prin 

ceea ce urmează că supunerea este de aşa fel, încât cei doi să nu mai fie doi. 
Nu a zis să fie un singur duh sau un singur suflet, căci acel lucru este clar şi 
cu putinţă oricui, ci aşa să fie supunerea ca şi cum sunt un singur trup'%.” 
(Omilia despre căsătorie. Din comentariul la Efeseni, în vol. Cateheze 
maritale, p. 101) 


CĂSĂTORIA („Taina aceasta mare este”) 


„Când se vorbeşte de legăturile căsătoriei, în mod sigur se 
vorbeşte de un lucru sfânt şi binecuvântat de Dumnezeu. Căsătoria este 
o Taină mare, originea ei este divină, misiunea ei este sublimă, faptele 
ei sunt mari şi roditoare.” (Din vol. Bogățiile oratorice, p. 227) 


„Este o taină mare, zice apostolul. Da, cu adevărat destul de 
mare şi destul de străină! Două fiinţe nu se cunosc, poate nu s-au văzut 
niciodată. Însă Dumnezeu le rânduieşte pe unul altuia; intervine adesea 
o împrejurare care le apropie şi la o primă privire reciprocă se aprinde 
flacăra tainică a iubirii. Şi părinţii? La ei de asemenea să admirăm o 
taină. Această fiică pe care grijile lor generoase au cuprins-o atâta 
vreme, de care le era insuportabil să se despartă un moment, ei o dau, 
e1 se despart de ea, ei o înzestrează cu această zestre, ei care sunt de 
altfel atât de avari. Şi toată această purtare împotriva naturii se începe 
şi se sfinţeşte cu cele mai uimitoare uşurințe. Dumnezeu este acolo. 
Puterea Lui şi înţelepciunea Lui poruncesc şi natura se desjudecă 
pentru a asculta de El. Și să n-o pierdem niciodată din vedere. 
Dumnezeu schițează astfel în căsătorie taina prin excelență, unirea 
Cuvântului Său cu natura omenească: Taina aceasta mare este, iar eu 
zic în Hristos şi în Biserică.” (Din vol. Bogățiile oratorice, pp. 248- 
249) 


CĂSĂTORIA (este instituită de Dumnezeu şi binecuvântată de 
EI) 


„Căsătoria vine de la Dumnezeu, mai întâi în instituirea sa 
primară apoi în înălțarea ei prin lisus Hristos la demnitatea de Taină. 





124 Tâlcuirea Pr. Marcel Hancheş: Cei doi trebuie să se armonizeze atât de fin şi 


amănunţit, încât fiecare mişcare a inimii, a trupului, a întregii lor ființe să fie ca o singură 
mişcare. Aceasta se poate numi dacă se mişcă, până în cel mai mic amănunt, vorbă, gest 
şi gând, după Hristos. (n.s. 230, p. 101) 

Dumnezeu alegând pentru creaturile Sale drumul potrivit pentru fiecare 
în parte, în două stări: una mai sublimă, fecioria; cealaltă mai 
accesibilă mulțimii, căsătoria. Celor mai tari, El le deschide 
imensitatea şi porunceşte dezvoltarea spre stările îngereşti ale 
cumpătării. Pentru păsăricile mai slabe el construieşte cuibul căsătoriei 
unde ele îşi vor griji slăbiciunea lor. 

Însă acest cuib el îl face încă sublim! EI îl înconjoară cu 
legislația care-l înnobilează şi-l apără: Dumnezeu este legiuitorul 
aşezării ei. El o ridică până la demnitatea de Taină. Şi ca ultimă şi 
nespusă măreție, El o face imaginea cuprinzătoare a unirii Cuvântului 
Său cu natura omenească.” (Din vol. Bogăţiile oratorice, p. 243) 


CĂSĂTORIA (familia — Biserica de acasă) 


„Familia este o mică Biserică.” (Omilia despre căsătorie. Din 
comentariul la Efeseni, în vol. Cateheze maritale, p. 102) 


CĂSĂTORIA (în vechime ) 


„Când auzi, însă, că lacov s-a însurat cu două surori şi cu cea mare şi 
cu cea mică, să nu te turburi şi să nu judeci vremurile de atunci cu vremurile 
de acum. Pe vremea aceea, pentru că era la început, se îngăduia ca un bărbat 
să țină două sau trei sau chiar mai multe femei, ca să se înmulțească neamul 
omenesc; dar acum, când cu harul lui Dumnezeu neamul omenesc s-a 
înmulțit şi virtutea a crescut, nu se mai îngăduie. Venind Hristos a tăiat din 
rădăcini acest obicei rău.” (Omilii la Facere, omilia LVI, III, în col. PSB, 
vol. 22, p. 224) 


CĂSĂTORIA (la vârstă tânără) 


„... înainte de a cunoaşte tânărul desfrâul să-l căsătorească cu o fată 
cuminte şi înţeleaptă; ea va scoate pe bărbatul ei de pe căile pline de păcate 
ŞI va fi pentru el ceea ce e frâul pentru mânz. Nu au altă pricină desfrânările 
şi adulterele decât aceea că tinerii sunt lăsați de capul lor. Dacă tânărul are 
însă o soţie pricepută, se va îngriji şi de casă şi de slava sa şi de bunul său 
nume. Îmi spui că-i tânăr? Da, o ştiu şi eu. Dar dacă Isaac s-a însurat la 
vârsta de patruzeci de ani şi a trăit în feciorie până atunci, cu mult mai mult 
acum, pe vremea harului, ar trebui ca tinerii să practice această filozofie”. 
(Omilii la Matei, omilia LIX, VII, în col. PSB, vol. 23, p. 694) 

„... care e câştigul căsătoriei? Că ea păstrează trupul curat; dacă n-ar 
avea această parte bună căsătoria n-ar fi de nici un folos. Voi însă faceți cu 
totul dimpotrivă; când copiii s-au umplut de toate murdăriile, atunci îi 
căsătoriţi, în zadar şi fără de folos. 

- Copilul, spun părinţii, trebuie să aştepte până ce-şi face o situaţie, 
până ce ajunge strălucit în treburile publice. 

- Da, de lucrul acesta vorbeşte toată lumea! De sufletul lui însă nu 
spuneţi nici un cuvânt, ci îl disprețuiți şi-l aruncaţi. De aceea s-au amestecat 
toate; sunt toate pline de ncorânduială şi de tulburare, că socotim sufletul un 
lucru de prisos, că nu ne îngrijim de cele de neapărată trebuinţă, dar avem 
mare grijă de cele neînsemnate. Nu-ţi dai, oare, seama că nimic nu-l va 
bucura atâta pe copil ca păstrarea lui curat de necurăţenia desfrânării? Nimic 
nu este egal cu sufletul! Că spune Hristos: Ce-ar folosi omul de-ar dobândi 
lumea toată, dar şi-ar pierde sufletul său? (Matei 16, 26)”. (Omilii la Matei, 
omilia LIX, VII, în col. PSB, vol. 23, p. 695) 


„Câţi aveţi băieți tineri şi voiţi a-i introduce în societate, grăbiți-vă a-i 
băga cu un ceas mai înainte în jugul căsniciei. Şi fiindcă pe tânăr îl tulbură 
dorința şi pofta de femeie, apoi tot timpul mai înainte de căsătorie să-l 
povăţuieşti, să-l înfricoşezi, să-l sperii, să-l îndemni, şi în fine să 
întrebuinţezi toate mijloacele spre a-l convinge să se însoare. Când a sosit 
timpul căsătoriei, nimeni să nu o amâne. lată că acum eu grăiesc cuvinte de 
pețitoare: logodiți-vă fui voştri!” (Comentariile sau Explicarea Epistolei 1 
către Tesaloniceni, omilia V, în vol. Comentariile sau Explicarea Epistolei 
către Coloseni, 1 şi II Tesaloniceni, p. 216) 


„Lute apoi să le dăm (tinerilor — n.n.) femei, astfel ca trupurile lor să 
fie curate şi neatinse când vor primi pe mireasă. Aceste amoruri sunt cele 
mai fierbinți. Cel ce a fost înţelept şi cumpătat şi mai înainte de nuntă, cu 
atât mai mult va fi şi după nuntă, pe când cel ce s-a deprins cu desfrânarea 
mai înainte de nuntă, va face aceasta şi după nuntă. Pentru desfrânat toată 
pâinea este dulce, nu va înceta până în sfârşit. (Înţelepciunea lui Isus Sirah 
23, 23).” (Tălcuiri la Epistola întâi către Timotei, omiha a IX-a, pp. 97-98) 


„Cu toți ştim că la tineri pofta trupească este mai puternică şi 
stăruitoare. Aşadar dacă sunteţi părinți, înainte de vremea căsătoriei să-i 
înfrânați pe copiii voştri cu poveţe, cu făgăduieli, cu frică, cu orice mijloc 
posibil. Şi atunco când vor creşte, să nu amânaţi căsătoria lor. Nu lăsaţi anii 
să treacă. Chiar şi înaint ec afiul vostru să meargă în armată, chiar şi înainte 

de a se împlini profesional, îngrijiţi-vă să se însoare. Căci atunci când ştie că 
nu va întârzia să se afle împreună cu mireasa lui, flacăra trupului se va 
potoli. Însă dacă vede că voi faceţi ca nunta să întârzie, aşteptând să strângă 
bani, va deznădăjdui şi va aluneca în desfrâu. 

Of, banu ăştia! Pe nimeni nu intereseată despre cum va dobândi 
copilul cuminţenie, înțelepciune, cumpătarem bunătate, virtute. Toţi aleargă 
cu furie după bogății şi averi. Aurul Îl dă la o parte pe Hristos... 

Să vă îngrijiţi, rogu-vă, mai întâi de sufletele copiilor voştri. Dacă fiul 
vostru se apropie neprihănit de mireasă, atunci bucuria va fi împreunată cu 
binecuvântarea şi cu frica de Dumnezeu, atunci căsătoria va fi într-adevăr 
vrednică de cinste, de vreme ce va uni suflete curate şi nepângărite. Atunci 
soții vor avea în viaţa lor de obşte armonie, pac eşi înţelegere. 

Însă dacă tânărul înainte de căsătoria lui a obişnuit să trăiască în 
necurăţie şi desfrâu, la fel va face şi în căsnicie. Pentru o perioadă scurtă de 
timp va fi mulţumit de soția lui. Dar grabnic se va întoarce la lucrurile de 
dinainte, la vorbe porcoase, la glume viclene, la fapte de desfrâu, pe care nu- 
mi este îngăduit să le descriu.” (Din vol. Problemele vieții, p. 38) 


CĂSĂTORIA (pregătirea pentru căsătorie) 


„Gândeşte-te câtă grijă aveau cei vechi! Când îşi însurau copiii nu 
umblau după bani, după multă bogăţie, după robi, după atâtea hectare de 
pământ; nu căutau frumuseţea din afară, frumusețea chipului fetelor, ci 
frumuseţea sufletului şi purtări frumoase”. (Omilii la Facere, omilia XLVIII, 
II, în col. PSB, vol. 22, p. 157) 


„Aţi văzut cum căutau cei vechi să ia femei copiilor lor? Căutau 
nobleţe sufletească înainte de bani. Nicăieri nu era vorba de acte dotale, de 
învoieli şi de toate acele lucruri de batjocură care se fac azi. Nicăieri ne era 
vorba de condiţiile acelea care se înscriu în acte de căsătorie, anume ce se va 
întâmpla dacă soţul moare fără să lase copii, dacă se întâmplă cutare şi 
cutare lucru. Nu, la cei vechi nu era vorba de aşa ceva, ci actul dotal cel mai 
mare şi cel mai sigur era purtarea fetei. Nu erau cântece şi dansuri”. (Omilii 
la Facere, omilia XLVIII,VI, în col. PSB, vol. 22, p. 164) 


„Uită-te cât de mare era filosofia acelor oameni! A fost vorba, oare, 
de cete de robi? Nu! A fost, oare, vorba de acte, de învoieli, de condiţiile 
acelea de râs, care se pun la facerea nunţilor: dacă se întâmplă asta, dacă se 
întâmplă aceea? Nu! Azi, chiar înainte de căsătorie, oamenii, care nu ştiu 
nici dacă va ține căsnicia până seara, rânduiesc în acte cele ce se vor 


436 


întâmpla cu mult mai târziu; dacă n-au să aibă copii, dacă au să aibă copii şi 
altele la fel cu acestea”. (Omilii la Facere, omilia LVI, III, în col. PSB, vol. 
22, p. 224)? 


CĂSĂTORIA (alegerea miresei/mirelui — criterii) 


„Că nu averea, ci virtutea face bogată pe o femeie. Ce folos de bogăţie 
dacă femeia e cheltuitoare, dacă nu-i înțeleaptă, dacă împrăştie totul mai 
repede ca vântul? Ce folos de bogăție dacă femeia e desfrânată şi are 
nenumărați amanți? Ce folos de bogăție dacă e beţivă? Nu-l va sărăci iute pe 
bărbat?”. (Omilii la Matei, omiha XXVIII, V, în col. PSB, vol. 23, p. 361) 


„Aflaţi însă cum se căsătoreau cei vechi şi faceți ca ei! 

- Dar cum se căsătoreau aceia? 

- Se interesau ce purtări are fata, ce apucături, ce însuşiri sufleteşti. 
De aceea nu aveau nevoie de contracte, nici de garanţia hârtiei şi cernelii. În 
locul tuturor acestora le era de ajuns purtarea miresei. Vă rog, dar, şi pe voi, 
nu umblați după bani şi după avere, ci după purtări, după bunătatea inimii. 
Caută fată evlavioasă, fată cuminte! Aceste însuşiri sunt mai bune decât 
nenumărate comori. De cauţi pe cele ale lui Dumnezeu vei avea şi pe cele 
din lumea aceasta; dar dacă le nesocoteşti pe acelea şi umbli după acestea, 
nici de acestea n-ai parte. 

- Dar cutare, mi se spune, a ajuns bogat de pe urma femeii! 

- Nu îţi este ruşine să-mi dai astfel de exemple? Am auzit pe mulți 
spunând: Mai bine să ajung săracul săracilor, decât să ajung bogat de pe 
urma femeii! Da! Ce poate fi mai neplăcut decât o astfel de bogăție? Ce 
poate fi mai amar decât această bună stare? Ce poate fi mai ruşinos decât de 
a ajunge vestit pe această cale şi a se spune de toţi: Cutare a ajuns bogat de 
pe urma femeii! Nu mai vorbesc de neplăcerile dinăuntrul casei, care, vrând- 
nevrând, vin peste cel care s-a căsătorit aşa. Nu mai vorbesc de înfumurarea 
femeii, de slugărnicia bărbatului, de certurile dintre soţ şi soție, de ocările 
slugilor. Slugile îi spun în obraz: Sărac, coate goale, om de nimic, născut din 
oameni de nimic! Ce a avut când a venit aici? Nimic! Nu-i, oare, a stăpânei 
noastre toată averea? Dar nu-ţi pasă de aceste cuvinte! Nu-ţi pasă că nu eşti 
om liber”. (Omilii la Matei, omiha LXXIII, IV, în col. PSB, vol. 23, pp. 
835-836) 

„Sfătuiesc a cerceta de la început şi a face totul ca să 1a femei potrivite 
de soţii, pline de toate calităţile cele bune.” (Comentariile sau Tălcuirea 
Epistolei întâi către Corinteni, omilia XXVI, p.280) 


„Aceasta să o căutăm mai înainte de casă, sau robi, sau bani şi ogoare, 
şi mai înainte de foloasele cetăţeneşti sau politice — şi mai mult ca orice să 
dorim ca aceea care şade împreună cu noi la cârma corăbiei să nu se răscoale 
sau să se dezbine de noi. Căci astfel şi altele vor urma după dorinţă, iar în 
cele duhovniceşti vom avea multă uşurinţă, trăgând jugul acesta al căsniciei 
cu întreagă împreună-glăsuire şi izbăvind în toate după dorinţă, cu care prilej 
ne vom putea bucura şi de bunătăţile făgăduite nouă.” (Comentariile sau 
Tâlcuirea Epistolei întâi către Corinteni, omilia XXVI, p. 280) 


„Mai întâi caută un bărbat pentru fecioară, însă bărbat în 
toată puterea cuvântului, protector al femeii, bărbat care să fie 
capul trupului, şi căruia tu-i predai nu o slugă, ci-i încredinţezi 
pe însăşi fiica ta. Nu căuta bani, nu căuta strălucirea neamului, 
nu măreţia patriei lui, căci toate acestea sunt prisoselnice, ci tu 
caută evlavia sufletului, blândeţea, adevărata înţelepciune, 
frica de Dumnezeu, dacă voieşti ca fata ta să vieţuiască cu 
plăcere. De vei căuta bogăţie, nu numai că nu o vei folosi cu 
nimic, ba încă o vei vătăma, căci o vei face sclava lui, în loc să 
fie liberă. Nu se va folosi ea atât de mult de plăcerea aurăriilor, 
pe câtă scârbă va avea din rolul ce-l are ca sclavă. Deci nu 
căuta de acestea, ci caută mai ales egalitatea în cinste, şi dacă 
nu este cu putinţă aceasta, apoi atunci caută un bărbat mai 
sărac decât fiica ta, şi nicidecum mai bogat, dacă nu voieşti să- 
ți dai fata unui despot, ci unui adevărat bărbat. Când tu voieşti 
ca să examinezi cu exactitate valoarea bărbatului aceluia, roagă 
pe Hristos ca să-ţi stea de faţă şi să-ți arate, şi El nu se va 
ruşina de aceasta, căci nunta este taina venirii Lui. Mai ales 
roagă-L atunci, ca să dea fetei tale un astfel de mire. Nu fi mai 
rea tu decât sluga lui Avraam, care fiind trimisă într-o călătorie 
atât de depărtată, a ştiut totuşi în ce anume parte trebuie a se 
refugia, şi de aceea a şi reuşit în totul. Când tu studiezi şi cauţi 
pe acel bărbat, roagă-te şi zii către Dumnezeu: Pe care îl 
voieşti Tu Doamne, iconomiseşte-l! Încredinţează-l în mâna 
Lui acest lucru, şi El fiind cinstit de tine prin această cinste, îți 
va răsplăti. Două lucruri trebuie a face: a încredința în mâna 

Lui alegerea bărbatului, şi a cere ca acel bărbat să fie aşa 
precum îl voieşte El.” (Comentariile sau Explicarea Epistolei către 
Coloseni, omilia XII, pp. 155-156) 


„... cercetez în mai de aproape ceea ce pare că aduce fericirea într-o 
casă nouă, ceea ce adeseori mulți bărbaţi, dar, mai bine spus, toţi bărbaţii, 
doresc să aibă când se însoară. Care-i dorința lor? Să se însoare cu fete 
bogate. Un om sărac, un om de jos, un om din popor doreşte să-şi ia femeie 
dintr-o familie de seamă şi puternică, dintr-o familie bogată. Vom vedea că o 
astfel de căsătorie atât de mult dorită are tot la atât de multe necazuri ca şi 
sărăcia de care vor să scape. ȘI iată cum. Oamenii, prin firea lor, sunt foarte 
mândri, şi, dintre toţi, femeile sunt şi mai mândre cu cât sunt şi mai slabe; 
din pricina aceasta sunt şi mai stăpâne de patima mândriei. Dacă se întâmplă 
ca femeia să mai aibă şi nişte motive din afară să se mândrească, atunci 
nimic nu le mai poate înfrâna; sunt ca o flacără peste care arunci materiale 
care se aprind uşor, se înalță, sunt nesupuse, răstoarnă ordinea firească a 
lucrurilor, întorc totul cu susul în jos. O femeie bogată măritată cu un bărbat 
sărac nu îngăduie ca el să fie capul gospodăriei; stăpânită de mândrie şi de 
îngâmfare, îl dă jos din locul ce i se cuvine şi-l aşează în cel cuvenit ei, acela 
al supunerii şi al ascultării. Ea ajunge capul şi stăpânul casei. Poate fi o robie 
mai cruntă pentru bărbat? Nu mai vorbesc de ocările, insultele, disprețul cu 
care-l încarcă pe soţ! Acestea-s mai de nesuferit dintre toate! 

Se poate însă să mi se obiecteze următoarele, şi am auzit, când le 
vorbesc aşa, pe mulți făcând această obiecţie: să ajungă bogat şi să trăiască 
în belşug, că nu-i nici o greutate să învingă şi să supună mândria femeii lui! 

Dacă vorbeşte aşa, apoi mai întâi nu-şi dă seama ce greu e lucrul 
acesta. În al doilea rând, chiar dacă se mai întâmplă să o înfrângă, o face tot 
spre paguba lui. E mai greu şi mai neplăcut pentru bărbat să i se supună 
femeia lui de teamă, silită şi forțată, decât să o lase să-i poruncească în toată 
Voia. 

- Pentru ce? 

- Pentru că această sălnicie ce-o face femeii sale alungă din căsnicia 
lui toată dragostea, toată plăcerea. lată când nu-i nici o dragoste, nici 
plăcere, ci teamă şi silnicie, ce preţ mai are căsnicia? 

Aşa stau lucrurile în căsniciile în care femeia este bogată. Dacă se 
întâmplă ca ea să nu aibă nimic, iar soţul să fie bogat, atunci este slujnică în 
loc de soție; femeia liberă ajunge roabă; pierde toată libertatea şi autoritate 
ce 1 se cuvin, nu are o situație mai fericită decât robii cumpăraţi cu bani. 
Dacă bărbatul are gust să trăiască în desfrâu, să se îmbete, să aducă în patul 
lui cârd de femei stricate, soția n-are ce face; trebuie sau să sufere totul şi să 

fie mulțumită cu ce vede, sau să plece din casă. Grozăvia nu se mărginește la 
atâta. Dacă bărbatul este bogat, şi ea săracă, atunci nu poată să poruncească 
cu toată libertate nici slugilor, nici slujnicelor; trăieşte ca într-o casă străină, 
ca şi cum ş-ar folosi de lucrurile ce nu-i aparțin; nu trăieşte sub acelaşi 
acoperiş cu un soţ, ci cu un stăpân; este obligată să facă orice şi să sufere 
orice. Dacă, acum, un bărbat se însoară cu o fată de seama lui, şi acum 
egalitatea dintre soţ şi soţie este distrusă de legea care obligă pe femeie să se 
supună bărbatului, cu toate că egalitate dintre averea sa şi cea a bărbatului o 
face să se creadă egală cu el. 

- Sunt, oare, toate căsniciile pline de atâtea greutăți? 

- Nu, nu toate! Dar să nu-mi aduci ca pildă foarte puţinele căsnicii, 
uşor de numărată, netulburate de astfel de greutăţi. Trebuie să definim esența 
căsniciei, nu după cazurile extrem de rare, ci după cele întâlnite la fiecare 
pas. Sunt multe cazuri când femeile care strică casele altora nici n-au mai 
avut nevoie de farmece sau de otrăvuri, căci rivalele lor au fost răpite mai 
înainte din viață, datorită marii lor supărări.” (Despre Feciorie, 53-55, în 
vol. Despre Feciorie, Apologia vieții monahale, Despre creşterea copiilor..., 
pp. 99-101) 


„A venit vremea ca o fată să se mărite. Cea dintâi grijă: pe cine va lua 
de bărbat? Grijă şi temere, să nu aibă parte de un bărbat de neam prost, cu 
numele pătat, să nu aibă parte de un om cu inimă de piatră, de un şarlatan, de 
un îngâmfat, de un fanfaron; se teme ca să nu fie cumva gelos, chițibuşar, 
prost, viclean, aspru, ticălos. E drept că nu toate fetele trebuie să dea peste 
astfel de bărbaţi; dar neapărat toate se preocupă şi se îngrijesc de toate 
acestea. 

Nici nu s-a ivit în viaţa unei fete cel sortit să-i fie soţ, şi ea toată ziua 
se gândeşte şi nădăjduieşte să vină odată; tremură toată şi se teme; o 
frământă şi o chinuie toate aceste gânduri 

Ar putea să mi se spună: 

- O tânără poate însă să se bucure însă să se bucure în aşteptarea unui 
soţ bun şi de treabă! 

- Da, e drept! Dar de obicei pe noi nu ne mângâre atât de mult 
nădejdea unei fericiri viitoare, cât ne întristează aşteptarea necazurilor 
viitoare. O bună stare viitoare numai atunci dă naştere la plăcere, când ești 
pe deplin încredinţat că nădejdea şi se va îndeplini; neplăcerile însă şi 
necazurile îți zguduie şi-ţi tulbură îndată sufletul, chiar dacă bănuieşti că te 
vor lovi. Starea sufletească a unei fete înainte de măritiş se aseamănă foarte 
bine cu starea sufletească a robilor duşi în piață spre vânzare. După cum 
aceştia nu pot avea linişte sufletească, din pricină că nu ştiu ce fel de oameni 

vor fi viitorii lor stăpâni, tot astfel şi o fată de măritat, în tot timpul dinainte 
de măritiş, este ca o corabie prinsă de furtună, deoarece părinţii ei în fiecare 
zi pe unii tineri îi vor de gineri, iar pe alții îi resping. Astăzi, un tânăr a 
întrecut în calități pe învingătorul de ieri; mâine, îl biruie şi pe acesta altul. 
Se poate întâmpla ca, chiar în pragul nunţii, cel voit ca ginere să plece cu 
mâinile goale, şi părinții să-şi dea fata după unul de care nici nu era vorba. 

Cumplite griji copleşesc nu numai pe femei, ci şi pe bărbaţi. cu atât 
mai mult cu cât viaţa bărbaților poate fi cercetată cu uşurinţă, pe când viaţa 
unei tinere fete cum poate fi iscodită în ce priveşte purtarea şi educația ei, o 
dată ce ea a stat tot timpul închisă în casă? 

Aşa stau lucrurile în timpul logodnei; când vine însă ziua nunţii, 
neliniştea miresei creşte şi mai mult, iar teama este mai mare decât plăcerea 
măritişului; se teme ca nu cumva să fie pe placul mirelui chiar în seara 
nunţii, să nu fie mai prejos de aşteptările lui. Mai merge să fie disprețuită 
mai târziu, după ce la început a fost lăudată; dar dacă este nesuferită din 
prima zi a căsătoriei, mai poate fi, oare, prețuită mai târziu? Sunt multe 
cazuri când femeile care strică casele altora nici n-au mai avut nevoie de 
farmece sau de otrăvuri, căci rivalele lor au fost răpite mai înainte din viață, 
datorită marii lor supărări.” (Despre Feciorie, 57, în vol. Despre Feciorie, 
Apologia vieţii monahale, Despre creşterea copiilor..., pp. 103-104) 


„Cumplit lucru este să te căsătoreşti cu o femeie mai săracă decât tine, 
dar tot atât să te căsătoreşti şi cu una mai bogată. Cea dintâi te face să duci o 
viaţă mizeră şi plină de lipsuri; cealaltă răpeşte bărbatul şi libertatea, şi 
dreptul de a fi stăpân în casa lui.” (Către acelaşi Teodor, 5, în vol. Despre 
Feciorie, Apologia vieții monahale, Despre creşterea copiilor..., pp. 385- 
386) 


„Să nu simţi respingere față de femeie pentru că s-a 
nimerit să nu fie frumoasă. Ascultă ce zice Scriptura: Albina e 
mică printre zburătoare, dar rodul muncii ei întrece orice 
dulceaţă (Înţelepciunea lui Sirah 11, 3). Făptură a lui Dumnezeu 
este şi femeia. Prin respingerea ta n-o jigneşti pe ea, ci pe 
Ziditorul ei. Ce are ca a ei? Nu i le-a dat pe toate Domnul? Dar 
nici pe femeia frumoasă să n-o lauzi, să n-o admiri. Admiraţia 
pentru una şi nesocotirea celeilalte arată că omul acela e 
desfrânat. Să cauţi frumuseţea sufletului şi să-L imiţi pe Mirele 
Bisericii. Frumuseţea trupească, dincolo de faptul că este plină de 
mândrie, provoacă gelozie, şi deseori chiar bănuieli 
neîntemeiate. Nu dăruieşte însă, şi plăcere? Pentru puţin, da; 

pentru o lună sau două, sau cel mult pentru un an; mai târziu, 
însă, nu. Pentru că, datorită obişnuinţei, nu te mai preocupă 
frumuseţea, care însă întreține mândria femeii. Aşa ceva nu se 
întâmplă în cazul unei femei care nu are frumuseţe exterioară, 
însă are frumuseţe lăuntrică. Acolo este normal ca plăcerea şi 
iubirea soțului să rămână de la început şi până la sfârşit 
nemicşorate, întrucât provin din frumuseţea sufletului, nu a 
trapului.” (Din vol. Problemele vieții, p. 107) 


„Frumuseţe trupească să nu cerem. Nu-i vezi pe atâţia şi 
atâţia care şi-au luat femei frumoase, cum şi-au distrus vieţile 
în chip jalnic? Şi nu-i vezi pe alţii, care fără să aibă femei 
frumoase au trăit foarte fericiţi? 

Însă nici femeie bogată să nu căutăm. Nimeni să nu 
aştepte să devină bogat prin căsătorie. Vrednică de scârbă şi de 
nesocotire este o asemenea îmbogăţire, în plus, cum spune 
Apostolul, Cei ce vor să se îmbogăţească, aceia cad în ispită 
şi în cursa şi în multe pofte nebuneşti şi vătămătoare, care-i 
cufundă pe oameni în ruină si-n pierzare (| Timotei 6, 9). 

De la femeie, deci, să nu ceri bani, ci virtuţi. E cu putinţă să 
fi nepăsător față de cele importante şi să te îngrijeşti de cele 
lipsite de importanţă?” (Din vol. Problemele vieții, p. 108) 


„Să spun şi altceva? Nimeni să nu facă greşeala să-şi ia 
soţie mai bogată ca el. Mai săracă să ia. Căci cea care este mai 
bogată, intrând în casă, se va purta în chip neplăcut. Cu aerul 
bogăției sale, va vorbi urât, va cere multe, va risipi fără rost. lar 
dacă bărbatul ei va îndrăzni să-i spună câteva vorbe, îi va 
răspunde cu neruşinare: Nu cheltuiesc dintr-ale tale, ci dintr-ale 
mele! 

Ce spui, doamnă? Ale tale? Care ale tale? Există vreun 
cuvânt mai necuviincios decât acesta? Acum, că te-ai măritat, 
nu mai ai un trup al tău, dar ai banii tăi? Prin căsătorie tu şi 
soțul tău aţi devenit un trup, un singur om, şi spui încă ale 
mele? Cuvântul acesta blestemat şi mizerabil a fost adus de 
diavol în lume. Toate cele care sunt necesare în viaţă, Dumnezeu 
ni le-a dat la toţi. Nu poţi spune lumina mea, soarele meu, apa 
mea. Toate sunt obşteşti, să nu fie aşa şi cu banii? Of, iubirea 
asta de arginţi! Să piară de o mie de ori banii; sau poate că nu 
banii, ci mentalitatea acelora care nu ştiu să mânuiască cum 

trebuie banii şi-i preţuiesc mai presus decât toate lucrurile.” (Din 
vol. Problemele vieţii, p. 117) 


„Nu trebuie să căutăm bogată, ci să luăm tovarăşă a vieţii spre facerea 
de copii”. (Din Cuvântul 49 la Faptele Apostolilor, în vol. Puţul şi 
Impărțirea de grâu, p. 431) 


„Suflet bun să căutăm, ca să dobândim şi dragoste. Aceasta este 
bogăţia cea multă, aceasta este vistieria cea mare, acestea sunt bunătățile 
cele nenumărate”. (Din Cuvântul 49 la Faptele Apostolilor, în vol. Puţul şi 
Împărțirea de grâu, p. 431) 


„Cei care voiesc să se căsătorească să aibă multă grijă pentru acest 
lucru. Căci dacă cei ce vor să cumpere case şi slujitori cercetează cu de- 
amănuntul şi se târguiesc cu cei care vând şi vor să vadă cu atenţie cele spre 
vânzare şi îndemnarea celor pe care îi vor cumpăra şi starea trupului lor şi 
înclinarea sufletului, cu atât mai mult cei care vor să-şi ia soţie, nu trebuie 
oare să arat o mult mai mare grijă? Dacă o casă este proastă se poate da 
iarăşi înapoi, iar un slujitor ce se arată după cumpărare netrebnic, se poate da 
înapoi celui ce l-a vândut. Dar soția, o dată luată, nu se mai poate da înapoi 
celor care au dat-o , ci eşti silit să o ai până la sfârşit. Chiar dacă e rea, 
alungând-o, cazi în adulter după legile lui Dumnezeu. Aşadar, când vrei să-ți 
iei soție, nu lua aminte doar la legile din afară, ci înaintea acelora, uită-te la 
cele ale noastre. Căci după acestea şi nu după acelea te va judeca Dumnezeu 
în Ziua aceea a Judecăţii. Acelea, dacă le treci cu vederea, îţi aduc adesea 
pagubă în bunuri; acestea, dacă le neglijezi, aduc sufletului osândă 
neîmbunată şi focul cel nestins.” (Laudă lui Maxim şi despre ce fel de soție 
trebuie să ne luăm, în vol. Cateheze maritale, p. 40) 


„Vă rog şi vă sfătuiesc pe cei ce urmaţi să vă însuraţi, să ieşiţi în 
întâmpinarea lui Pavel şi să citiți legiuirile despre nuntă aşezate de el, şi să 
vă instruiți mai întâi ce porunceşte să facem, să cercetaţi acea femeie dacă 
este rea şi vicleană ori robită de beţie, batjocoritoare, fără pic de minte, ori 
are alt scăzământ de acest fel, şi abia după aceea să vorbiți despre nuntă. 
Dacă vezi că Pavel îți dă deplină putere să cercetezi, găsind una din aceste 
patimi la aceea, desparte-te de ea şi ai cutezanța de a-ţi lua alta, ca să fii 
departe de orice primejduire. Dar să-ţi lepezi femeia după nuntă nu îngăduie, 
ci porunceşte ca pe cea care are toate celelalte neputinţe în afară de desfrâu, 
s-o iubeşti şi s-o ţii la tine, şi astfel te asigură că trebuie să porți toată 
răutatea femeii. lar dacă acest lucru este greu şi împovărător, fă orice şi 

preocupă-te ca să-ți iei o soție bună, îngăduitoare, vrednică de încredere, 
ştund că altfel faci una din două: ori îţi iei soţie rea şi îi porți povara ori — şi 
aceasta nu-i de dorit — o alungi, şi atunci cazi în adulter.” (Laudă lui Maxim 
şi despre ce fel de soție trebuie să ne luăm, în vol. Cateheze maritale, p. 42) 


„Să cercetăm bine acestea înainte de nuntă şi să cunoaştem aceste 
legiuiri şi să ne sârguim mult ca să ne luăm o soție care dintru început se 
armonizează şi se potriveşte cu felul nostru de a fi'*5. Luându-ne o asemenea 
femeie nu vom avea doar această bucurie, că niciodată nu o vom părăsi, ci şi 
că o vom iubi cu toată tăria.” (Laudă lui Maxim şi despre ce fel de soție 
trebuie să ne luăm, în vol. Cateheze maritale, pp. 42-43) 


„Nu căuta bogăţia averii pentru ca să-ţi iei o mireasă. Căci nunta nu 
trebuie socotită târguială, ci comuniune de viețuire. 

Căci pe mulți i-am auzit grăind: cutare s-a făcut mai înstărit după 
nuntă, sărac fiind mai înainte, şi fiindcă şi-a luat femeie bogată s-a înavuțit 
şi se desfătează acum. Ce zici, omule?! Pofteşti câştig de pe urma femeii şi 
nu te ruşinezi, nici nu roşeşti, nici nu intri în pământ pentru că te frămânți 
pentru asemenea chipuri de câştig? Unde sunt aceste cuvinte vrednice de un 
bărbat: Un singur lucru este al femeii: să păstreze cele adunate, să păzească 
ceea ce intră în casă, să se îngrijească de gospodărie? Căci şi pentru aceasta 
ne-a dat-o Dumnezeu, ca întru acestea să ne ajute, şi în toate celelalte.” 
(Laudă lui Maxim şi despre ce fel de soție trebuie să ne luăm, în vol. 
Cateheze maritale, p. 50) 


„Mult bogaţi luându-şi femei înstărite şi sporindu-şi avuția, au 
pierdut bucuria şi înțelegerea, iscând zilnic certuri la masă şi întărâtări. Mulţi 
săraci luând din cele mai sărmane, se bucură de pace şi cu multă veselie 
privesc soarele cel văzut. Dar bogaţii, înconjurați din toate părțile de 
desfătare, adesea şi-au rugat moartea din pricina femeilor şi, astfel plecând 
din viaţa aceasta, nu au avut nici un folos de pe urma bunurilor, de vreme ce 
nu au sufletul bun.” (Laudă lui Maxim şi despre ce fel de soție trebuie să ne 
luăm, în vol. Cateheze maritale, p. 54) 

cadență bine ritmată, fără dezacord în felul de a păşi. (n.s. 97, pp. 42-43) 

„Să nu ne uităm la bunuri, ci la blândeţea felului de trai şi la curăție şi 
la întreaga înţelepciune. Căci femeia cu mintea întreagă şi îngăduitoare şi cu 
bună măsură în toate, chiar dacă este săracă, poate să facă sărăcia mai dorită 
decât bogăţia. Fiindcă cea stricată şi destrăbălată şi certăreaţă, şi dacă s-ar 
afla mii de comori într-însa, le risipeşte mai repede ca vântul şi aduce asupra 
bărbatului dimpreună cu sărăcia mii de alte rele. Să nu căutăm bogăția, ci 

soția potrivită cu starea noastră.” (Laudă lui Maxim şi despre ce fel de soție 
trebuie să ne luăm, în vol. Cateheze maritale, pp. 54-55) 


„Căci frumuseţea trupului, când nu se înjugă cu virtutea sufletului, în 
douăzeci sau treizeci de zile poate să-l piardă pe bărbat şi nu merge mai 
departe cu el, ci, arătându-şi răutatea, distruge toată dragostea. Iar cele care 
strălucesc cu frumuseţea sufletului, cu cât înaintează timpul şi îşi vădesc prin 
cercare noblețea lor, cu atât produc soților lor dorire mai caldă şi îşi aprind 
dinlăuntru dragostea cea pentru ei. Şi dacă se întâmplă aceasta şi se 
statorniceşte între ei dragostea cea caldă şi adevărată este alungat orice chip 
al desfrâului şi nici un gând de neînfrânare nu mai vine asupra celui ce-şi 
iubeşte soția, ci rămâne neîncetat în iubirea faţă de ea. Şi prin întreaga 
înţelepciune de care femeia dă dovadă Îl atrage şi pe Dumnezeu spre a fi 
binevoitor şi conducător al întregii case. Aşa şi-au luat adevărații bărbaţi de 
odinioară neveste: căutând la noblețea sufletului soților şi nu la bogăția 
bunurilor.” (Laudă lui Maxim şi despre ce fel de soție trebuie să ne luăm, în 
vol. Cateheze maritale, pp. 55-56) 


„„Și Avraam era bătrân şi înaintat în zile — zice Scriptura — şi i-a zis 
slugii celei mai bătrâne din casa sa, celei ce chivernisea toate ale lui: 
<< Pune mâna ta sub coapsa mea şi te jur pe Domnul Dumnezeul cerului şi 
al pământului să nu iei femeie pentru fiul meu Isaac dintre fiicele 
cananeenilor cu care eu locuiesc. Ci mergi în pământul unde am fost născut, 
la neamul meu, şi de acolo ia soţie pentru fiul meu> >. (Facere 24, 2-4). Ai 
văzut virtutea dreptului, câtă grijire a făcut mai dinainte pentru nuntă? Căci 
nu a chemat femei uşuratice, cum fac cei de azi, nici care au fost măritate 
înainte, nici din cele mai în vârstă ca să meargă să aleagă soție pentru fiul 
său, ci pe casnicul său; şi acestuia 1-a încredinţat treaba. Această faptă este 
cea mai mare dovadă a evlaviei patriarhului: că a însărcinat o astfel de slugă, 
fiindcă l-a socotit vrednic pentru a face un asemenea lucru. Apoi îi spune să 
caute o soție, nu avută, nici frumoasă, ci cu nobleţe în felul de trai, şi pentru 
aceasta îl trimite atâta amar de cale departe de casă. Ai văzut şi bunăvoința 
slujitorului? Căci nu a zis: Pentru ce faci aceasta, când sunt atâtea neamuri 
învecinate cu noi şi atâtea fiice de oameni bogați, însemnați şi cu multă 

slavă? Tu însă mă trimiţi departe, la oameni necunoscuţi. Cu cine voi vorbi? 
Cine mă va asculta? Dacă mă vor înşela? Dacă mă vor amăgi, căci nimic 
nu este mai uşor decât aceasta în situația în care mă voi afla, aceea de 
străin? Nimic de acest fel nu a zis, ci, trecându-le pe toate cu vederea, ceea 
ce este cel mai important a reținut: să nu zică nimic împotriva aceluia, ci să 
se arate ascultător şi să dorească numai acest lucru — care, de altfel, trebuie 
căutat mai înainte de orice —, să vădească pricepere şi purtare de grijă când 
va merge acolo.” (Laudă lui Maxim şi despre ce fel de soție trebuie să ne 
luăm, în vol. Cateheze maritale, pp. 56-57) 


„Acum dar, şi tu, fiindcă urmează să-ţi iei nevastă, nu fugi la ajutor 
omenesc, nici către femei ce se îmbogăţesc din averi străine şi care caută 
numai una: cum să dobândească vreun câştig. Ci aleargă la Dumnezeu. Nu te 
ruşina ca EI să-ţi fie alegător al miresei. E Însuşi a făgăduit şi a zis: Căutaţi 
mai întâi Împărăţia Cerurilor şi toate celelalte vi se vor adăuga vouă (Mt., 
6, 33). Şi nu zi: Cum pot să văd pe Dumnezeu şi cum poate El să-mi 
răspundă cu vocea şi să grăiască cu mine la arătare, încât eu, mergând la 
EI, să-L rog aceasta? Acestea sunt vorbe ale unui suflet necredincios. Căci 
şi fără să-ți strige în gura mare, pe toate câte vrea le poate rândui 
Dumnezeu.” (Laudă lui Maxim şi despre ce fel de soţie trebuie să ne luăm, 
în vol. Cateheze maritale, pp. 59-60) 


„ŞI tu acum eşti mire şi îţi cauţi mireasă. Acestea caută-le mai întâi de 
celelalte: dacă este iubitoare de Dumnezeu, dacă se bucură de multă 
bunăvoință de Sus. Căci dacă sunt acelea, urmează şi celelalte. Dar dacă nu 
sunt acestea, chiar dacă îşi ţin cu multe asigurări'”* cele lumești, nu este nici 
un câştig.” (Laudă lui Maxim şi despre ce fel de soţie trebuie să ne luăm, în 
vol. Cateheze maritale, p. 66) 


„Căci dimpreună cu virtutea care era în suflet, şi trupurile fecioarelor 
din vechime se împărtăşeau de multă vigoare. Căci nu aşa le-au crescut 
maicile lor, ca pe cele de acum, cu băi dese, cu alifii binemirositoare, cu 
încondeieri ale ochilor şi farduri, în haine moi ori stricându-le în alte mii de 





125 Tâlcuirea Pr. Marcel Hancheş: Azi aceste lucruri sunt aceleaşi ca şi pe acea vreme, 


doar forma s-a schimbat: bani în bancă, asigurări la tot felul de asociații de asigurări, 
investiţii pentru, chipurile, zile negre. Oare nu spune psalmistul: Îmbătrânit-am, dar n-am 
văzut pe cel drept părăsit, nici pe urmaşii lui cerşind pâine (Ps., 36, 25)? lar Mântuitorul 
porunceşte să nu ne îngrijim de ziua de mâine. Probleme nu sunt aceste mijloace în sine, 
ci faptul că ne încredem în ele mai mult decât în Dumnezeu. (n.s. 142, p. 66) 

chipuri, făcându-le mai molatice decât se cuvine, ci atunci le creşteau în 
toată severitatea. Pentru aceea şi prospeţimea trupului lor era foarte 
înfloritoare şi nobilă, fundcă era naturală, nu artificială on îngrijită prin 
metode cosmetice. De aceea se şi bucurau de o sănătate curată şi frumuseţea 
lor era nemeşteşugită şi nici o slăbiciune nu le împovăra trupul, ci orice 
moleşeală era lepădată de la ele. Căci ostenelile şi chinuirile şi a lucra toate 
cu mâna ta pierd toată moleşeala şi asigură întru totul vlaga cea bună şi 
sănătatea trupului. De aceea erau şi mai dorite de bărbaţi şi mult mai iubite. 
Dar nu numai trupul, ci şi sufletul devine prin lucrarea acestora mai bun şi 
având mai multă întreagă înțelepciune.” (Laudă lui Maxim şi despre ce fel de 
soţie trebuie să ne luăm, în vol. Cateheze maritale, pp. 67-68) 


„Voi, taţilor, urmaţi purtarea de grijă ce a arătat-o patriarhul spre a lua 
o femeie fără ifose pentru fiul său, necăutând el averile ei, nici strălucirea 
neamului, nici frumuseţea trupului şi nimic altceva de acest fel, ci numai 
noblețea sufletului. Iar voi, mamelor, aşa să vă creşteți fiicele! Voi, vutorilor 
miri, luaţi-vă soții cu multă cuminţenie, fără dansuri şi râsete şi cuvinte 
ruşinoase şi trâmbiţe şi fluiere şi manifestări diavoleşti şi toate celelalte de 
acest fel, ci rugându-L pururea pe Dumnezeu să fie mijlocitor al tuturor celor 
ce trebuie făcute în acest caz. Căci dacă astfel vom rândui cele ale noastre, 
nu vor fi niciodată divorțuri, nici pricini de adulter, nici motive de gelozie, 
nici lupte, nici certuri şi ne vom bucura de multă pace şi multă înţelegere 
[ouovoa]. Dacă este acest lucru, şi celelalte virtuţi vor urma întru totul.” 
(Laudă lui Maxim şi despre ce fel de soție trebuie să ne luăm, în vol. 
Cateheze maritale, pp. 69-70) 


„Nu întoarce spatele femeii dacă nu este frumoasă la înfăţişare ori la 
trup. 

Ascultă Scriptura, care zice: Mică între zburătoare este albina, dar 
împărăteasa dulceților este roada ei (Is. Sir., 11, 3). Făptură a lui Dumnezeu 
este femeia şi nu pe ea o batjocoreşti, ci pe Cel ce a făcut-o. Ce ţi-a făcut 
femeia? 

N-o lăuda pentru frumuseţea ei! Căci atât lauda, cât şi ura şi dragostea 
care se ivesc din pricina frumuseţii din afară țin de sufletele neînfrânate. 
Caută frumuseţea sufletului! Urmează Mirelui Bisericii! Frumuseţea din 
afară este plină de fală şi de multă nebunie şi te aruncă în gelozie şi adeseori 
te face să bănuieşti lucruri necuviincioase. Dar tu zici că dragostea aceasta îți 
dă plăcere? O lună sau două sau cel mult un an, şi mai departe nu! Iar apoi 
minunea se veştejeşte după obişnuinţa îndelungată cu ea. Iar cele care au fost 
acoperite de frumuseţe rămân: mândria, lhpsa de minte, disprețul. Dar în 

cazul celei sufleteşti nu e aşa. Ci dragostea [epoc] întemeiată pe frumuseţea 
sufletească, o dată începută, rămâne cu tărie, fiindcă e vorba de frumuseţea 
sufletului şi nu a trupului. 

Ce este mai frumos decât cerul, spune-mi? Ce este mai frumos decât 
stelele? Nici un trup nu este atât de luminat ca cerul, nici un ochi atât de 
strălucitor ca stelele. Şi când au fost făcute acestea ţi îngerii le admirau. 
Acum le admirăm şi noi, dar nu la fel ca la început, căci ne-am obişnuit cu 
ele. Aşa este firea obişnuinţei şi pentru aceea nu ne mai uimim la fel acum 
ca atunci. Cu atât mai mult va fi aşa în cazul femeii. Căci dacă 1 se întâmplă 
vreo boală îndată piere toată podoaba trupului ei. Să căutăm la femeie 
mintea şi inima binevoitoare |evvora], cugetarea măsurată, blândeţea. 
Acestea sunt semnele frumuseţii lăuntrice. Să nu căutăm frumuseţea 
trupului, nici să nu o învinovățim pentru acele lucruri peste care nu are 
putere. De fapt, să nu o învinovăţțim deloc — că asta e o faptă a celor plini de 
îndrăzneală —, nici să nu o întărâtăm, nici să nu ne pornim împotrivă-l. Sau 
nu vedeți câţi locuiesc împreună cu femei frumoase şi îşi distrug în chip 
jalnic viaţa, iar alții, vieţuind cu unele nu prea arătoase, ajung cu bucurie la 
cea mai înaintată bătrânețe? Să curățăm pata cea dinlăuntru, să tămăduim 
zbârciturile cele lăuntrice, să pierdem necurăţiile ce se pun pe suflet. S-o 
gătim pe femeie să fie frumoasă pentru Dumnezeu, nu pentru noi. Să nu 
căutăm la ea averi, nici bunul neam, ci noblețea sufletului. Nimeni să nu aibă 
pretenția să se îmbogăţească de pe urma femeii. Că ruşinoasă şi vrednică de 
ocară este această bogăție. Mai bine zis, în nici un chip să nu caute cineva să 
se îmbogăţească în viaţa de aici. Că cei ce vor să se îmbogăţească — zice — 
cad în ispită şi în pofte fără de minte şi vătămătoare, şi în curse, şi în pieire 
şi nimicire (| Tim., 6, 9). La femeie, dar, nu căuta mulțimea averii, şi atunci 
pe toate celelalte le vei afla cu uşurinţă. Cine, spune-mi, orice lucru ar face, 
lasă cele mai de seamă şi se îngrijeşte de cele mai neînsemnate?” (Omilia 
despre căsătorie. Din comentariul la Efeseni, în vol. Cateheze maritale, pp. 
91-93) 


„Nimeni dintre voi să nu râvnească să se însoare cu vreuna mai bogată 
decât el, ci mai bine cu una mai săracă. Că nu va veni atâta bucurie din averi, 
cât necaz din reproşuri, din faptul că ea a adus mai mult în casa ta, din ocări, 
din luxul şi din cuvintele grele ce le vei auzi. Că îţi va spune cu ifose: N-am 
cheltuit nimic din ale tale, că încă am ale mele, pe care mi le-au dăruit 
părinții. Ce zici tu, femeie? Că ai ale tale? Ce-ar putea fi mai mizerabil decât 
vorba asta? Nu mai ai trup care să fie al tău şi zici că mai ai avuţii care să fie 
ale tale? Nu mai sunteți două trupuri după căsătorie, ci ați devenit unul 
singur! lar averile sunt două şi nu una? O, vicleană iubire de avuţie! Un 

singur om, o singură vietate ați devenit, şi încă mai spui ale mele? Cuvântul 
acesta murdar de la diavol a venit. Toate cele care sunt mai de trebuință 
decât acestea ni le-a făcut Dumnezeu comune, iar acestea nu sunt comune? 
Nu poţi spune: a mea e lumina, al meu soarele, a mea este apa. Oare toate 
cele mai de seamă sunt de obşte, iar averile nu sunt comune? Să piară averile 
de mii de ori, ba mai bine zis nu averile, ci voile cele libere [rpooupeoig] 
care nu ştiu să se folosească cum se cuvine de averi, ci le cinstesc mai mult 
decât pe toate celelalte.” (Omilia despre căsătorie. Din comentariul la 
Efeseni, în vol. Cateheze maritale, pp. 116-117) 


„Aşadar, ştiind cu toţii acestea, un singur lucru să căutăm: virtutea 
sufletului şi noblețea chipului de vieţuire, ca să ne bucurăm de pace, să ne 
desfătăm necontenit întru înţelegere şi dragoste. Căci cel care îşi ia femeie 
bogată, a luat-o mai degrabă ca stăpână decât ca soție. Căci dacă, chiar fără 
avuţie, femeile sunt pline de gânduri şi uşor de abătut spre poftirea slavei, 
dacă mai primesc şi această adăugire, cum nu vor fi povară pentru soții lor? 
Cel care îşi ia o femeie de aceeaşi stare cu el sau mai săracă, ia un ajutor şi 
un împreună-luptător şi îşi aduce toate bunătățile în casă. Căci cea 
strâmtorată de sărăcie stăruie cu multă îngrijire asupra bărbatului şi pe toate i 
le face pe plac şi 1 se supune şi pierde orice pricină de ceartă şi de 
împotrivire şi de nebunie şi de întărâtare. Şi devine legătura lor a păcii, şi a 
înțelegerii, şi a dragostei, şi a bunei conglăsuiri. Să nu căutăm aceasta, adică 
să avem bunuri, ci să ne bucurăm de pace şi de dragoste.” (Laudă lui Maxim 
şi despre ce fel de soție trebuie să ne luăm, în vol. Cateheze maritale, pp. 
53-54) 


„Cel ce va vrea să ia femeie după lege, trebuie întâi să citească 
pravilele, pe care le-a scris Pavel Apostolul, pentru ca să afle ce 1 se cade să 
facă. Căci când se va întâmpla ca femeia ce o va lua să fie rea, ocărâtoare şi 
bețivă şi plină de fără de minte şi alte răutăți să aibă şi numai o răutate de 
aceasta de va avea, mai vârtos preacurvă să fie, trebuieşte să o desparți şi să 
1e1 alta, că vei avea multă cheltuială şi nevoi; drept aceea, în tot chipul fă să 
iei femeie bună, smerită şi înțeleaptă şi ascultătoare.” (Din vol. 
Mărgăritarele Sfântului loan Gură de Aur, p. 7) 


„lar de va lua cineva femeie săracă, este puțină răutate, iar de va lua 
bogată, este mare şi îndoită răutatea, că una face stricăciune vieţii, iar alta 
aduce pe bărbat la supunere şi nevoinţă.” (Din vol. Mărgăritarele Sfântului 
Ioan Gură de Aur, p. 7) 

„În vremea cea veche nu căutau avuţie, bani, robi, vii şi grădini! Nu 
căutau podoaba cea din afară şi frumuseţea, ci frumuseţea sufletului şi 
binecuvântarea neamului.” (Din vol. Mărgăritarele Sfântului loan Gură de 
Aur, p. 8) 


„Omul tânăr, dacă este înțelept, nu va avea niciodată în vedere 
un depozit de belşug. El nu va face din căsătoria sa un comerţ al 
aurului. El să ia seamă. Dacă lui îi pare dulce şi comod de a trăi pe 
belşugul adus de soția sa, va plăti această bunăstare cu cele mai dure 
jertfe (...) Destul de înşelat este omul care-şi fixează alegerea sa în 
mod unic pe slabele înfățişări ale frumuseţii. Această frumuseţe va 
înflori, mai repede încă decât de obicei îşi va pierde farmecele. Şi ce 
va mai rămâne dacă sub această frumuseţe de o zi, se ascund defectele 
care vor împodobi toată viaţa?” (Din vol. Bogățiile oratorice, pp. 245- 
246) 


„Ceea ce trebuie să iubească acesta sunt calitățile inteligenţei şi 
ale inimii, acestea sunt virtuțile, este purtarea înţeleaptă şi prudentă, 
este devotamentul, este credinţa şi sfințenia. 

Ceea ce nu trebuie să ţină nicidecum în seamă, este mai întâi 
frumuseţea. Frumuseţea este lucru slab, lucru trecător, lucru stricăcios. 
Și de altfel chiar atunci când prin imposibil, această frumuseţe va dura 
triumfând de-a lungul anilor şi a bolilor, obişnuinţa îi va răpi 
încântarea ei. Cu cât mai minunate frumuseți vom contempla noi decât 
cele ale naturii? Ori obişnuinţa ni le-a făcut nesimţite. Pe de altă parte, 
urâțenia nu-i poate răpi femeii încântările solide şi durabile pe care i le 
comunică virtutea. 

Să nu mai căutăm bogăția în soție. Iubirea din aurul ei este o 
iubire învechită, care ne ameninţă cu înşelări dureroase şi ne va 
produce dureri usturătoare.” (Din vol. Bogățiile oratorice, p. 250) 


CĂSĂTORIA (zestrea fetelor) 


„Vine peste mireasă alt necaz, când e vorba de zestrea ei; socrul nu dă 
cu dragă inimă zestrea făgăduită, iar ginerele se grăbeşte să o ia întreagă; 
pentru ca să şi-o primească toată, este silit să se coboare la rugăminți 
nedemne; mireasa, umilită de tatăl ei mai mult decât în fața unui cămătar 
neîndurător.” (Despre Feciorie, 57, în vol. Despre Feciorie, Apologia vieții 
monahale, Despre creşterea copiilor..., p. 104) 

CĂSĂTORIA (încheierea căsătoriei - condiţii) 


„Nunta este o mare taină. Unirea dintre bărbat şi femeie este 
închipuirea unirii dintre Hristos şi Biserică. De aceea, să nu te gândeşti 
la căsătorie în mod superficial şi nici să nu aştepţi zestre de la celălalt. 
Căsătoria nu este o afacere, ci o comuniune de viață.” (Din vol. Problemele 
vieții, p. 364) 


CĂSĂTORIA (între rudenii este nepermisă) 


„Dar Dumnezeu a izvodit şi un alt fel de legătură între oameni, căci 
împiedicând căsătorule între rudenii, prin aceasta ne-a împins, aşa zicând 
către cei străini de noi, şi pe aceia iarăşi i-a mişcat spre noi. Fiindcă numai 
prin înrudirea noastră cea firească nu era cu putință a-i uni pe aceia cu noi, 
iată că prin căsătorie iarăşi 1-a unit, adunând printr-o singură mireasă o 
mulțime de case la un loc şi amestecând multe neamuri cu alte neamuri. 
Omul la nici o rudenie de ale trupului său să nu se apropie, ca să-i 
descopere ruşinea, eu Domnul (Levitic 18, 6-19), zice Dumnezeu lui Mois. 
Să nu descoperi ruşinea surorii tale, zice, nici a surorii tatălui tău, nici a 
altei fete care este în înrudire cu tine, şi care împiedică căsătoria - înşirând 
acolo pe nume toate felurile unor astfel de rudenii — Hi este de ajuns, zice, 
pentru dragostea acelora, de a împărtăşi cu dânşii aceleaşi dureri şi 
necazuri, iar pentru căsătorie este bine a te apropia de altele. Pentru ce 
strâmtezi lărgimea dragostei? Pentru ce cheltuieşti în zadar dragostea către 
dânsa, dacă poţi avea prilej şi de dragostea alteia, luându-ţi femeie de afară 
de rudeniile tale, iar printr-însa un şir de rudenii, şi tată, şi mamă, şi fraţi, şi 
rudeniile ca şi prietenii acestora? ” (Comentariile sau Tâlcuirea Epistolei 
întâi către Corinteni, omilia XXXIV, p. 364) 


„Și pentru ca iubirea să nu se micşoreze, ci să se întindă 
la toată omenirea, n-a îngăduit ca oamenii să se căsătorească cu 
surori şi fiice, impunându-ne despărţirea de rudele noastre. De 
aceea se spune: Acela Care i-a făcut de la început, bărbat şi 
femeie i-a făcut (Matei 19, 4).” (Din vol. Problemele vieții, p. 
103) 


„ȘI vrând să unească pe oameni şi mai mult, nu a făcut să ne însurăm 
cu surorile sau fiicele noastre, ca nu cumva să ne întoarcem dragostea doar 

către unii şi astfel să ne despărțim, în alt chip, de noi înşine!” (Omilia 
despre căsătorie. Din comentariul la Efeseni, în vol. Cateheze maritale, p. 
87) 


CĂSĂTORIA (păstrarea castităţii până la căsătorie) 


„Dacă mireasa este curată (fecioară), atunci şi pofta va fi mai mare, şi 
teama de Dumnezeu va fi mai mare, atunci nunta este cinstită cu adevărat, 
căci primeşte trupuri curate, atunci şi copiii ce se vor naşte vor fi plini de 
binecuvântarea lui Dumnezeu, atunci şi mirele şi mireasa vor urma unul pe 
altul şi unul altuia se vor supune.” (Comentariile sau Explicarea Epistolei I 
către Tesaloniceni, omilia V, în vol. Comentariile sau Explicarea Epistolei 
către Coloseni, I şi II Tesaloniceni, p. 216) 


„Crezi că e de puţin folos căsătoriei ca să se însoare neprihănit cu o 
fecioară? Este de mare folos nu numai pentru castitatea tânărului, dar şi 
pentru castitatea soției. Nu va fi oare atunci mai ales dragostea lor mai 
curată? Dar ceea ce este mai mult este faptul că Dumnezeu va fi cu mai 
multă îndurare faţa de această căsătonie şi o va umple de nenumărate 
binecuvântări, când soții vor trăi aşa cum El a poruncit. Dumnezeu va face 
ca bărbatul să aibă necontenit în inima sa dragoste de soția lui şi să fie atât 
de stăpânit de această dragoste, încât să nu se mai uite la altă femeie.” 
(Despre creşterea copiilor, 8l, în vol. Despre Feciorie, Apologia vieții 
monahale, Despre creşterea copiilor..., p. 425) 


„„..„ socoţi că e puţin lucru ca în căsătorie să se unească un fecior cu o 
fecioară? Nu e un lucru mic şi pentru cumințenia femeu, nu numai pentru 
cea a tânărului. Oare atunci afecțiunea nu va fi mai curată? lar — ceea ce e 
mai mare decât toate — oare Dumnezeu nu va fi atunci mai milostiv şi nu va 
umple căsătoria aceea de mii de binecuvântări, atunci când ei se vor uni aşa 
cum a poruncit EI? Şi fă ca în amintirea lui să aibă această dragoste [erota], 
şi, dacă va ţinut de această afecțiune, îşi va râde de orice altă femeie.” 
(Cuvânt despre cum se cade să-şi crească părinții copiii, în vol. Sfaturi 
pentru o educaţie ortodoxă a copiilor de azi..., p. 133) 





12! Tâlcuirea Pr. Marcel Hancheş: Căsătoria doar între fraţi ar fi dat caracter de castă 


închisă anumitor grupuri de oameni şi ne-ar fi rupt de restul umanităţii şi creaţiei. Chiar şi 
lucrul bun (în acest caz, căsătoria) folosit rău poate duce la dezbinare. (n.s. 195, p. 87) 

CĂSĂTORIA (aşezarea cununiile pe capetele mirilor) 


„De aceea se pun cununi pe capul mirilor, căci sunt simbol al 
biruinței, şi că ei fiind neînvinşi, se apropie în acest fel de patul de nuntă, şi 
că n-au fost biruiți de plăceri. Dacă este robit de plăcere, dându-se pe sine 
desfrâului, de ce la urmă mai are pe cap cunună când el este învins?” 
(Tâlcuiri la Epistola întâi către Timotei, omilia a IX-a, p. 98) 


CĂSĂTORIA (cununia religioasă) 


„Ceea ce au făcut cei din Cana Galileii să facă şi cei care acum îşi iau 
femei: să-L aibă pe Hristos în mijlocul lor. Și cum se poate face aceasta? 
Prin preoți! Căci zice: Cel ce vă primeşte pe voi, pe Mine mă primeşte (Mt., 
10, 40).” (La cuvintele apostoleşti: << Din pricina desfrâului fiecare să-şi 
aibă nevasta lui>>, în vol. Cateheze maritale, p. 8) 


CASATORIA (printre cei invitaţi la nuntă să se numere mai 
ales săracii, căci odată cu ei vine şi Hristos la nuntă) 


„Vreţi voi nunţi binecuvântate de Dumnezeu? Faceţi să ia parte 
la ele săracii. Ca mulţumirea lor îmbucurată de milosteniile voastre să 
facă mirilor un cortegiu a cărui pompă n-o va egala nici o strălucire. 
Cu El vine Hristos, la fel precum cu oaspeţii voştri necurați merge 
diavolul. Familii cu adevărat creştine, introduceţi acest obicei de a 
face din săraci oaspeţii bucuriilor voastre din căsătorii; păziţi-vă de un 
lux inutil pentru a vă face plăcuţi prin aceşti prieteni ai lui 
Dumnezeu.” (Din vol. Bogăţiile oratorice, p. 246) 


„Nimeni din orchestră să nu fie de faţă, căci atunci este cheltuiala 
zadarnică şi urâcioasă. Mai înainte de toți cheamă pe Hristos. Ştii prin cine 
să-L chemi? Întrucât ați făcut unora dintr-aceşti fraţi ai Mei mai mici, Mie 
ați făcut (Matei 25, 45). Să nu-ţi închipui că lucrul acesta ar fi neplăcut, de a 
chema pe săraci la masa de nuntă, în locul lui Hristos.” (Comentariile sau 
Explicarea Epistolei către Coloseni, omiha XII, p. 156) 


CĂSĂTORIA (petrecerea de nuntă) 


„Spuneți-mi, pentru ce îngăduiți ca de la început să se murdărească 
urechile fetei voastre cu cântece de ruşine, cu petrecerile acelea nepotrivite? 
Nu ştiţi cât de uşor alunecă tineretul? Pentru ce pângăriți taina căsătoriei? Se 

cuvine să alungați de la nunţi toate aceste lucruri drăceşti, să o învăţaţi pe 
copilă de la început cu ruşinea; să chemaţi preoții, ca prin rugăciunile şi 
binecuvântările lor, să întărească unirea între soți, pentru ca dragostea 
soțului să crească, iar cuminţenia soției să se mărească. Astfel prin toate vor 
intra în casa aceea fapte de virtute şi vor fi alungate toate uneltirile 
diavolului; soții vor duce o viață plină de bucurii, întăriți de ajutorul lui 
Dumnezeu”. (Omilii la Facere, omilha XLVIII,VI, în col. PSB, vol. 22, p. 
166) 


„Când s-a împlinit numărul celor şapte ani, şi era înaintea lui Iacov 
atâta vreme ca nişte puţine zile, pentru că o iubea pe ea, i-a zis lui Laban: 
Dă-mi femeia mea, că s-au împlinit zilele ca să intru la ea. Și a adunat 
Laban pe toți oamenii locului şi a făcut nuntă. Și s-a făcut seară; şi luând 
Laban pe Lia, fiica lui, a dus-o înăuntru la lacov (Fac., 29, 20-23). 

Ai văzut cu câtă cuviinţă făceau cei vechi nunțile? Auziţi toţi cei care 
vă dați în vânt după petreceri drăceşti, toți care murdăriți chiar de la început 
sfințenia nunţii! Erau oare fluiere? Erau oare chimvale? Erau oare dansuri 
drăceşti? Nu! Spune-mi, pentru ce, aduci în casă chiar de la început o atât de 
mare vătămare, pentru ce chemi oameni de pe scenă şi de la teatru, ca să 
pângăreşti cu o cheltuială nesăbuită cuminţenia miresei şi să-l faci pe mire şi 
mai fără de ruşine? Bine ar fi dacă chiar fără aceste flăcări, tinerii ar putea 
îndura în linişte furtuna patimilor! Dar cum să nu se înece sufletul tânărului 
când, şi cu văzul şi cu auzul, atâtea şi atâtea îi aprind şi mai mult flacăra şi-i 
face cuptorul patimilor şi mai învăpăiat? Pricina că se pierde şi se strică 
totul vine de acolo că de la început se sapă la temelia cuminţeniei tinerilor 
căsătoriți. Adeseori, din prima zi mirele primeşte în suflet săgeata diavolului, 
pentru că priveşte cu ochi pofticioşi cele din jurul său, iar mireasa ajunge 
roabă şi cu văzul şi cu auzul; şi din acea zi rănile se măresc şi fac răul mai 
cumplit. Şi mai întâi înţelegerea dintre cei doi se şubrezeşte, iar dragostea 
păleşte. Când bărbatul începe să se gândească la altă femeie şi-şi împarte 
gândul şi într-o parte şi în alta şi e asaltat de diavol, atunci casa se umple de 
multă ruşine; iar dacă şi femeia face la fel, atunci se dărâmă, ca să spun așa, 
totul din temelii. Se ascund unul de altul; bărbatul bănuieşte pe femei şi 
femeia pe bărbat. Şi acolo unde ar fi trebuit să fie unire şi înțelegere, acolo 
unde ar fi trebuit să fie un trup — că vor fi cei doi un trup (Fac., 2, 24; Efes., 
5, 31), spune Scriptura — acolo cei doi sunt aşa de despărțiți unul de altul, ca 
şi cum ar fi tăiați. Băgându-se între ei diavolul, le aduce atât de mare 
pagubă, încât se nasc în fiecare zi gâlcevişi certuri, iar necazurile nu mai 
contenesc. Cine poate zugrăvi disprețul slugilor, râsetele vecinilor, 
neruşinarea soților? După cum atunci corăbierii se răscoală, călătorii sunt în 

primejdie, pentru că vasul trebuie să se scufunde, tot aşa şi într-o căsnicie în 
care este neînțelegere între bărbat şi femeie, e firesc ca răul să se întindă 
asupra tuturor celor din casă. De aceea, vă rog, cunoscând mai dinainte toate 
aceste rele, nu vă supuneți obiceiului de la nunți. Ştiu că mulți îmi vor spune 
că aşa e obiceiul să se facă nunțile şi nici nu vor să audă spusele mele; totuşi 
eu trebuie să vă spun cele ce vă sunt de folos şi cele ce vă vor smulge din 
osânda ca va să fie. Pentru ce vrei să-mi pui înainte obiceiul când paguba 
sufletească este atât de mare? Iată că şi eu vă pun înainte un obicei mai bun, 
pe care îl foloseau cei de la început, când nu era atât de mare cunoştinţa 
dreptei credinţe. Şi nu mi te gândi la dreptul Iacov, ci la Laban, care se 
închina la idoli şi n-avea nici o cunoştinţă de dreapta credință, şi totuşi a 
arătat atâta filosofie. Fapta asta mare n-a fost a mirelui, ci a socrului. De asta 
ŞI eu, când vorbesc acum, nu mă adresez atât mirilor, cât şi părinților mirilor, 
tatăl mirelui şi tatăl miresei. Nu este, oare, nesăbuit ca noi, care ne-am 
bucurat de o atât de mare iubire de oameni, care am fost învredniciți de 
înfricoşătoarele şi nespusele taine, noi să fim mai mici în privinţa aceasta 
decât Laban care se închina la idoli? 

N-auzi oare, pe Pavel spunând că nunta este taină (Efes., 5, 32), că 
este icoană a dragostei lui Hristos de Biserică (Efes., 5, 23-27)? Să nu 
facem, dar, singuri de ruşine, să nu pângărim sfinţenia căsătoriei. Dacă sfatul 
ce vi-l dau este bun şi folositor, urmați-l chiar dacă nu-i consfințit de obicei. 
Dar dacă lucru pe care-l faceţi acum la nuntă este vătămător şi pierzător, 
îndepărtați-l, chiar dacă e consfințit de obicei. Dacă am îngădui asta, atunci 
şi hoţul şi desfrânatul şi orice alt făcător de rele ar putea să ne pună înainte 
obiceiul; dar asta nu-i va fi de folos, nici de iertare, ba dimpotrivă de mare 
vină, că n-a putut să-şi învingă răul obicei. 

Dacă am voi să fim cu mintea trează şi ne-am îngriji cum trebuie de 
mântuirea noastră, am putea să ne depărtăm de acest rău obicei de la nunţi şi 
să deprindem obiceiul cel bun. Făcând aşa vom da prilej şi altora să facă la 
fel cu noi şi vom primi răsplată şi pentru cele săvârşite de aceia. Cel care 
face început de drum bun, acela este pricină şi pentru faptele altora şi 
primeşte o îndoită plată; şi pentru cele săvârşite de el şi pentru că a îndrumat 
pe alţii pe această minunată cale. Nu-mi puneţi înainte acele cuvinte fără rost 
şi de râs, spunând că acesta e un obicei legiuit şi că pentru asta trebuie 
neapărat împlinit. Nu obiceiurile acestea de la nunţi fac să fie legiuită 
căsnicia! Legiuită este căsnicia când se face cu cumințenie şi cu cuviință 
după legile lui Dumnezeu, când cei căsătoriți trăiesc în înțelegere unul cu 
altul. Şi legile civile ştiu asta; şi poţi să auzi pe cei care se ocupă cu ele 
spunând că nimic altceva nu este căsnicia decât înțelegerea dintre soți. Să nu 
călcăm, dar, legile lui Dumnezeu o dată cu legile omeneşti! Să nu preferăm 

legile diavolului şi acest obicei pierzător. Obiceiul acesta de la nunți este 
legea diavolului, a aceluia care se bucură totdeauna de pierderea noastră. 

Poate fi, oare, mai mare ruşine ca aceea când în seara nunţii se fac 
glume necuviincioase pe seama mirelui şi miresei, când ei sunt batjocoriţi şi 
luaţi în râs de slugi şi de oameni de trei parale, când nimeni nu-i ține de rău 
pe aceştia, când fiecare poate spune tot ce pofteşte? Dacă ar încerca cineva, 
în altă zi, să rostească cuvinte de ruşine ca în seara nunţii, apoi l-ar aştepta 
tribunalul, carcera, primejdia; în noaptea nunţii, însă, când ar trebui să fie 
mai multă cumințenie, multă cuviință şi multă curăţenie, se umplu toate de 
atâta ruşine şi ocară că e firesc să spui acolo nu-i altceva decât mâna 
diavolului. Dar nu vă supăraţi, vă rog! 

Nu fără rost am ajuns să vă vorbesc aşa, ci îngrijorat de mântuirea şi 
de buna cuviinţă a voastră, dorind să vă schimbaţi şi să ajungeţi începătorii 
unui nou şi bun obicei”. (Omilii la Facere, omilia LVI, I-II, în col. PSB, vol. 
22, pp. 221-223) 


„Nunta, de pildă, se crede şi de noi ca şi de cei de afară ca cinstită, şi 
cu adevărat este cinstită; însă la săvârşirea nunților se petrec atâtea fapte de 
râs, încât te minunezi auzindu-le. Într-adevăr, cei mai mulți, stăpâniţi şi 
înşelați de datină, nici măcar nu simt necuviinţa lor şi au trebuință de alţii ca 
să-i învețe. Vei vedea la nunţi şi coruri şi chimvale, şi fluiere şi cântece 
amestecate cu măscări, şi beţii, şi ospeţe desfrânate, şi cu un cuvânt, cele mai 
multe necuviințe aduse de diavolul. Şi ştiu bine că, agăţându-mă de aceste 
lucruri, voi părea multora de râs, şi cei mai mulți vor găsi că cele spuse sunt 
o mare nerozie din parte-mi, atingându-mă de nişte legi vechi; însă eu nu voi 
înceta a spune acestea, care, după cum am zis, sunt mai mult o înşelăciune a 
datinii. Poate, cine ştie, dacă nu toţi, măcar puţini vor primi cuvintele noastre 
şi vor râde împreună cu noi, decât să râdem noi cu dânşii râsul acela care 
este vrednic de lacrimi, de pedeapsă şi de osânda cea mai mare. Şi cum să nu 
fie vrednice de hulă asemenea lucruri, când pe o fecioară trăită până atunci 
în cămara sa şi învățată a se ruşina încă din fragedă copilărie, deodată o 
sileşti ca să lepede de la sine orice ruşine şi o înveţi chiar de la începutul 
căsătoriei neruşinarea, băgând-o în mijlocul bărbaţilor necinstiți şi 
desfrânați, în mijlocul curvarilor şi dezmățaților? Care rău nu se va întipări 
în inima miresei chiar din ziua aceea? Neruşinarea, obrăznicia, nesfiala, 
dragostea de slavă deşartă şi altele de acest fel le va căpăta chiar din acea zi 
şi va dori să le aibă în toate zilele vieții ei. De aici cele mai multe femei se 
învaţă a fi luxoase, cheltuitoare, de aici neruşinate, de aici miile de rele. Și să 
nu-mi spui că aşa este obiceiul, căci dacă obiceiul este rău, niciodată să nu se 


456 


facă, iar de este bun, facă-se pururea. În adevăr, spune-mi, rogu-te: Oare a 
curvi nu este rău? Apoi oare vom îngădui noi ca să se petreacă acest rău, fie 
chiar o singură dată? Nicidecum. Şi pentru ce oare? Fiindcă chiar o singură 
dată petrecut, tot rău este. Aşadar, şi a se veseli mireasa în acest fel, dacă 
este rău, nici chiar o singură dată să nu se facă, iar dacă nu este rău, facă-se 
pururea. 


Dar ce, zici tu, oare defaimi nunta, spune-mi? Să nu fie una ca 
aceasta, nu am ajuns la această necuviință — însă eu defăimez cele ce se 
petrec la nuntă, deprinderile şi necuviințele cele multe, şi îndeobşte toate 
necuviințele. Din acea zi chiar mulţi îşi vor lua țiitoare şi vor vieţui cu ele 
mai înainte de vreme. Dar, zici tu, mulți admiră frumuseţea şi gingăşia 
miresei. Şi ce înseamnă aceasta? Dacă ea este cuminte, poate de-abia va 
putea să înlăture bănuiala cea rea, iar dacă este neîngrijitoare, degrab va 
cădea în cursă, având ca pricină a desfrânării ziua aceea. Şi deşi sunt atâtea 
rele, totuşi când nu se petrec de acestea, cei mai mulţi, care cu nimic nu sunt 
mai buni decât dobitoacele, numesc aceasta batjocură, fiindcă nu s-a arătat 
mireasa celor mulți, şi socotesc ca un rău mare că nu a fost pusă în 
priveliştea publicului — deşi mai drept vorbind, ei trebuie a socoti ca 
batjocură tocmai când se petrec asemenea fapte smintitoare. ŞI ştiu bine că şi 
acum cei mai mulți vor socoti că vorbesc cu multă uşurinţă, însă eu voi 
suferi şi această batjocură, numai să pot avea vreun câştig de aci. Dacă eu aş 
fi vrednic de a fi luat în bătaie de joc pentru că sfătuiesc a disprețui credința 
celor mulți, apoi atunci mai înainte de alţii m-aş batjocori eu singur. 


Dar apoi priveşte şi cele ce se petrec după aceasta: Nu numai în 
timpul zilei, ci chiar şi în timpul nopții pregătesc bărbaţi beți şi ameţiți de 
multă desfătare spre a-i pune în faţa miresei, ca să-i privească frumuseţea ei 
cea feciorelnică. Şi nu se mulțămesc numai în casă, ci încă 1es şi pe străzi cu 
făclii aprinse şi o petrec pentru pohfală în vremea nopții prin târg, ca toți să 
o vadă, prin care fapt nimic alta nu fac, fără numai că o sfătuiesc oarecum ca 
pe viitor să alunge de la ea orice ruşine. Şi nici nu se opresc măcar aici, ci o 
duc însoţiţi de cuvinte şi cântece urâcioase — iar aceasta este pentru cei mai 
mulți ca o lege — multe slugi şi de cei ce pocnesc cu bicele îi întovărăşesc, 
grăind cuvintele cele mai urâcioase pe care le-ar voi, atât la adresa miresei, 
cât şi a mirelui. Nimic nu este cuviincios, ci toate sunt pline de necinste şi de 
sluțenie. Bună învăţătură de sfială va mai avea o astfel de mireasă, văzând şi 
auzind din capul locului astfel de lucruri! Ba încă este un fel de întrecere 
drăcească din partea celor ce fac astfel de neorânduieli, căci caută să se 
covârşească unii pe alţii prin batjocuri şi necuviinţe, prin care necinstesc pe 
miri şi pe cei adunaţi. 

Ştiu bine că prin aceste vorbe eu sunt greoi şi neplăcut vouă, deoarece 
caut a tăia plăcerile şi mulțămirile acestei vieți; dar tocmai pentru aceasta 
plâng, căci ceea ce este neplăcut, vouă vi se pare a fi plăcut. Şi cum să nu fie 
neplăcut faptul de a fi batjocorit, de a fi defăimat, de a fi necinstit de toți 
împreună cu mireasa? Dacă unul din piață ţi-ar zice ceva rău, tu pui în 
mişcare mii de lucruri şi socoteşti viaţa ta de nesuferit; iar când sluţeşti în 
faţa întregii cetăți împreună cu aceea care urmează a-ți fi soție, te bucuri de 
aceasta şi te mândreşti? Dar oare câtă nebunie nu este aici? Aşa este 
obiceiul, zici tu. Pentru aceea şi jelesc eu, căci cu adevărat că este vrednic de 
Jelit, fiindcă diavolul a îngrădit aşa zicând acest fapt în obicei. Fiindcă nunta 
este un lucru sfânt, care leagă neamul nostru la un loc şi este pricină a multor 
bunătăţi, pentru aceea dracul acela viclean tulburându-se, căci cunoaşte că 
prin căsătoria prin rânduială omul se îngrădeşte şi se apără împotriva curviei, 
el aduce curvia în alt chip. În nişte astfel de adunări, multe fecioare au fost 
ruşinate, şi dacă nu pretutindeni, cel puţin diavolul se mulțămeşte 
deocamdată şi cu cuvintele, sau numai cu cântecele acelea deşănțate, se 
mulțămeşte, zic, şi cu faptul că se dau miresei nişte pilde pe placul lui şi că 
mirele este pus în priveliştea întregii cetăți. Apoi fiindcă asemenea 
neorânduieli se petrec în timpul nopţii, şi ca nu cumva întunericul să fie ca 
un fel de perdea a acestor rele, iată că necuratul a făcut să se aducă multe 
facle şi lampioane, care nu lasă ca sluţenia să se ascundă priveliştii lumii. În 
adevăr, ce voieşte acea mulțime de lume adunată? Ce se voieşte prin acele 
beţii nebune? Ce se vrea prin acele pocnituri de bice? Oare nu este vădit, ca 
Nici Chiar cei ce sunt prin casele lor, adăpostiți şi cuprinşi de un somn adânc, 
să nu fie în necunoştinţă de asemenea necuviinţe, ci deşteptaţi de pocniturile 
bicelor, să se suie pe garduri şi să fie martori ai acestor comâdii?” 
(Comentariile sau Tâlcuirea Epistolei întâi către Corinteni, omiha XII, pp. 
124-127) 


„Ce ar putea zice cineva apoi şi de cântările încărcate de toată 
desfrânarea, de iubiri nebuneşti şi de împrejurări nelegiuite, care pricinuiesc 
mii de tragedii şi care pomenesc deseori numele țiitorilor şi țiitoarelor? Şi ce 
este mai grozav, de multe ori se bagă printre aceşti cântăreţi şi fecioare, care 
leapădă toată ruşinea în cinstea miresei, sau mai bine zis, spre batjocura ei, 
Jertfindu-şi astfel mântuirea lor şi sluțindu-se la un loc cu tinerii desfrânați 
prin acele cântări urâcioase, prin acele cuvinte murdare şi prin acea simfonie 
satanicească. Şi încă mai întrebi de unde vin curviile de unde preacurvule, 
de unde stricarea căsătoriei? Dar, zici tu, de acestea fac nu cei de neam bun, 
ci oamenii de rând. Apoi pentru ce îţi râzi de mine, punându-mi înainte un 

astfel de gând? Căci dacă asemenea fapte sunt bune, atunci lasă şi pe 
celelalte [femei] să facă aşa. Nu cumva, fiindcă acestea trăiesc în sărăcie, nu 
mai sunt fecioare şi nu mai au trebuinţă de întreaga-cugetare? Acum fata ta 
joacă cu tineri desfrânați în privelişte de rând, şi nu ţi se pare, spune-mi, a fi 
mai necinstită decât curvele?” (Comentariile sau Tălcuirea Epistolei întâi 
către Corinteni, omilia XII, p. 127) 


„Fireşte că de îndată va veni scârba şi nemulțămirea, după ce s-au 
sfârşit petrecerile, ba de multe ori urmează şi vreo pagubă mare, prin 
pierderea vreunor giuvaeruri de preţ în mulțimea şi înghesuiala aceea.” 
(Comentariile sau Tâlcuirea Epistolei întâi către Corinteni, omilia XII, p. 
127) 


„Este permis de a înveseli nunta cu altfel de lucruri, de exemplu cu 
mese încărcate cu mâncări, cu haine frumoase şi cu altele de acest fel. Vedeţi 
că eu nu împiedic asemenea lucruri, ca să nu par a fi prea sălbatic, deşi 
Rebecăi îi era de ajuns numai o haină subțire. Este permis de a se înveseli la 
nuntă prin frumuseţea hainelor, prin prezenţa bărbaților şi a femeilor 
venerate.” (Comentariile sau Explicarea Epistolei către Coloseni, omilia 
XII, pp. 149-150) 


„Toate trebuiesc a se desfăşura atunci cu prudență, cu demnitate şi cu 
cumpătare, însă eu văd cu totul din contra; văd jucând şi săltând pe la nunți, 
ca şi cămilele şi asinii.” (Comentariile sau Explicarea Epistolei către 
Coloseni, omilia XII, p. 150) 


„Nu cumva nunta este teatru? Nu, iubiţilor, nunta este o taină, şi încă 
o taină de mare importanţă, şi dacă nu vă ruşinaţi de această taină, cel puţin 
să vă ruşinați de Acela al cărui tip este această taină. Taina aceasta, zice, 
mare este, iar eu zic de Hristos şi de Biserică (Etes., 5, 32). Este tip al 
Bisericii şi al lui Hristos.” (Comentariile sau Explicarea Epistolei către 
Coloseni, omilia XII, p. 151) 


„Dar, zici tu, dacă nu vor dănțui la nuntă nici fecioarele, nici femeile 
măritate, apoi cine să dănțuiască? Nimeni, căci ce nevoie mare este de a 
dănţui? Printre tainele religioase ale elinilor sunt şi dansurile, însă în tainele 
noastre trebuie a predomina tăcerea, buna podoabă, ruşinea şi modestia.” 
(Comentariile sau Explicarea Epistolei către Coloseni, omiha XII, p. 151) 

„Nunta este tip al prezenţei lui Hristos, şi tu te îmbeţi? S-ar părea că 
cele ce se petrec pe la nunţi sunt indiferente, şi cu toate acestea sunt cauzele 
multor rele.” (Comentariile sau Explicarea Epistolei către Coloseni, omilha 
XII, p. 154) 


„Voieşti a auzi melodii plăcute? Desigur că nu ar trebui la asemenea 
ocazii, însă cu consimt şi la aceasta, dacă voieşti; nu asculta melodii 
sataniceşti, ci de cele duhovniceşti. Voieşti a vedea dănţuind? Priveşte corul 
îngerilor. Și cum este cu putinţă, zici, de a vedea asemenea cor? Dacă vei 
alunga acestea, atunci va veni şi Hristos la nuntă şi când Hristos este prezent 
şi corul îngerilor este prezent. De voieşti, şi astăzi se vor face minuni, ca şi 
atunci; va preface şi acum apa în vin, şi încă cu mult mai minunat, căci va 
alunga cheful şi pofta cea uricioasă de la masa ta, şi le va înlocui cu pofta 
cea duhovnicească. Unde sunt muzicanți nu poate fi Hristos, dar dacă EI 
intră, mai întâi îi scoate afară pe aceştia, şi după aceca face minuni. Ce poate 
fi mai dezgustător ca pompa satanicească? Ce poate fi mai urâcios ca acele 
cântece fără înţeles, ca acele neorânduieli în totul nedemne? Şi chiar de ar fi 
ceva cu înţeles, totuşi cuprinde în sine lucruri urâcioase şi dezgustătoare.” 
(Comentariile sau Explicarea Epistolei către Coloseni, omilia XII, pp. 154- 
155) 


„Să nu facem nunta fiului nostru cu lăutari, cu chitare şi cu dans, căci 
ar fi curată nebunie să fie ruşinat un astfel de mire cu astfel de lucruri. 
Dimpotrivă, să chemăm la nuntă pe Hristos. Mirele este vrednic de Hristos. 
Să chemăm pe ucenicii lui Hristos, pe preoți. Dacă vom face aşa, toate îi vor 
merge mirelui foarte bine.” (Despre creşterea copiilor, 88, în vol. Despre 
Feciorie, Apologia vieții monahale, Despre creşterea copiilor..., p. 427) 


„lar nunta să o facem nu cu flaute, nu cu chitare, nici cu dansuri.” 
(Cuvânt despre cum se cade să-şi crească părinții copiii, în vol. Sfaturi 
pentru o educație ortodoxă a copiilor de azi..., p. 135) 


„Vrei să-ţi arăt cinstire care-ţi aduce câştig? Cheamă cetele de săraci! 
Dar tu te ruşinezi cu totul şi roşeşti. ŞI ce este mai rău decât această nebunie, 
că pe de-o parte tragi pe diavol în casă şi nu socoteşti că faci ceva de ruşine, 
iar pe de alta roşeşti dacă L-ai aduce pe Hristos! Căci cum o dată cu intrarea 
săracilor vine de faţă şi Hristos, aşa, o dată cu desfrânaţii şi mimii care 
dănţuiesc acolo, prăznuieşte şi diavolul în mijlocul lor. Şi nu e nici câştig din 
acea cheltuială, ci se face şi multă vătămare. Dar din cheltuiala cu săracii pe 
dată iei multă plată. Însă aşa ceva nu face nimeni în oraş. Dar sârguieşte-te 

să începi tu, şi să fii începătorul acestui bun obicei, ca, văzându-te, şi alții să 
te urmeze. Dacă va râvni cineva dintre voi, dacă va urma acest obicei, copiii 
ŞI urmaşii vor zice celor ce întreabă: Cutare a adus cel dintâi acest bun 
aşezământ. Căci dacă în întrecerile cele din afară, şi în ospeţe — în aceste 
lucruri fără de folos — cei care sunt premiaţi, de mulți sunt proslăviți prin 
cântare, cu mult mai mult pentru slujba cea duhovnicească toți vor aduce 
laude şi mulțumire celui care dintâi a adus această minunată începătură şi 
aceasta îi va fi lui şi cinste şi câştig. Şi chiar dacă acest lucru este făptuit şi 
de alții, ție, celui care l-ai sădit cel dintâi, ţi se va aduce slavă pentru roadele 
acelora.” (La cuvintele apostoleşti: << Din pricina desfrâului fiecare să-şi 
aibă nevasta lui>>, în vol. Cateheze maritale, pp. 11-12) 


„lată cu cât e mai de folos rugăciunea văduvelor şi a săracilor decât 
orice râsete şi dănţuiri. În acestea o singură zi ţine desfătarea, în celelalte 
neîncetat e câştigul. Gândeşte-te ce mare lucru este ca mireasa să intre în 
casa mirelui primind pe capul ei atâta noian de binecuvântări. 

De câte cununi nu sunt mai scumpe acestea, de câtă avuţie nu sunt mai 
de folos! Pe când cele ce se fac acum la nunți sunt cea mai mare nebunie şi 
sminteală. Căci dacă nici o pedepsire ori osândă nu pune cineva asupra celor 
care cu atâta necuviințţă fac unele ca acestea, gândeşte-te câtă pedepsire 
suferă cei care sunt loviți cu atâtea ocări, în văzul şi auzul tuturor, de oameni 
beţi şi stricați la minte. Căci săracii, orice primind, binecuvântează şi pentru 
binefăcătorul lor se roagă cu dinadinsul, cerând mii de bunătăți. Dar aceia, 
după ce s-au îmbătat şi s-au îmbuibat, aduc asupra capului mirilor tot noroiul 
zeflemelelor, având unii cu alţii certuri diavoleşti. Și ca nişte potrivnici 
strânşi laolaltă, aşa şi cei ce s-ar cuveni să-ţi dea cinste unii altora, grăiesc 
ocări vrute şi nevrute despre miri, ca şi cum ar fi duşmani. Şi întărâtarea 
unora faţă de alţii, întru totul trecând hotarul, îl fac de ruşine pe mire 
dimpreună cu mireasa lui. Spune-mi, să mai căutăm altă dovadă că diavolii 
sunt cei ce mişcă sufletele acelora ca să facă şi să spună asemenea vorbe? 
Cine se va mai îndoi că diavolii sunt cei ce mişcă sufletele acelora ca să facă 
şi să zică toate acestea? De bună seamă că nimeni. Căci de acest fel şi sunt 
darurile diavolului: batjocoriri, beţii, ieşirea din minţi a sufletului 

Dacă i-ar spune cineva din superstiție că a aduce pe săraci în locul 
acestora este semn de nenoroc, să înveţe şi aceasta că a nu hrăni săracii şi 
văduvele, ci afemeiaţii şi desfrânaţii, este un lucru cu totul aducător de necaz 
şi semn a mii de rele. Căci venind desfrânata la nuntă, din chiar acea zi şi 
dintre cei dragi, îl apucă pe mire şi îl face rob ei şi stinge flacăra pentru 
mireasa lui, şi îi răpeşte pe furiş bunăvoia faţă de aceea; şi dragostea mai 
înainte de a se aprinde o pierde şi aruncă seminţele adulterului. 

Chiar dacă de nimic altceva, dar măcar de aceste lucruri ar trebui să se 
teamă părinţii, şi să oprească venirea cântăreților şi dansatorilor la nuntă.” 
(La cuvintele apostoleşti: <<Din pricina desfrâului fiecare să-şi aibă 
nevasta lui> >, în vol. Cateheze maritale, pp. 12-13) 


„Joate cântecele de ruşine şi drăceşti, toate cântările necuviincioase, 
cetele de tineri desfrânaţi, leapădă-le de la nuntă şi vei putea să-ți ţii 
mireasa întru întreaga înțelepciune. Căci de îndată va cugeta de la sine: O, 
ce bărbat este acesta! Cu adevărat filosof este, căci ca un nimic socoteşte 
viața aceasta şi de bună seamă m-a adus în casa lui numai pentru naşterea 
şi creşterea de copii şi ca să am grijă de casă. Tu zici că aceste lucruri nu 
vor fi deloc pe placul miresei? Nu-i va plăcea o zi sau două. Mai mult însă 
Nu, ci mai apoi se va bucura în sine de cea mai mare plăcere, alungând de la 
ea orice bănuială. Căci cel ce nu îngăduie nici fluiere, nici dănțuiri, nici 
cântece desfrânate în vremea nunţii, nu va îngădui niciodată să se grăiască 
sau să se facă ceva ruşinos în casa lui. Apoi, după ce lepezi toate aceste 
necuviințe ce se petrec în vremea nunții, luând-o la tine, plăsmuieşte-o bine 
şi cu grijă, purtându-te multă vreme în toate cele cu multă cumpătare şi 
simplitate şi fără să cedezi degrabă. Şi după asemenea purtare din partea ta, 
chiar dacă femeia ar fi hpsită de ruşine, după un timp va şti să tacă şi ca, 
sfuindu-se de bărbat şi înstrăinându-se de aceste lucruri lumeşti. Tu însă 
numai nu dezlega cu repeziciune acest mod de vieţuire cumpătată, căci 
bărbații neînfrânaţi fac aceasta, ci poartă-te aşa îndelungată vreme şi mare îţi 
va fi câştigul: de la o vreme nu te va mai învinovăţi, nici nu te va mai ocări 
pentru cele prin care tu o modelezi'*5.” (Omilia despre căsătorie. Din 
comentariul la Efeseni, în vol. Cateheze maritale, pp. 110-111) 


„Dacă laşi deoparte pe diavol, cântecele desfrânate şi mişcările 
mlădioase'”, şi jucatul fără rânduială, şi vorbele de ruşine, şi alaiul 
diavolesc, şi zarva, şi râsul, şi toate celelalte lucruri necuviincioase şi îi 
aduci pe sfinții robi ai lui Hristos, atunci şi Hristos, prin ei, cu adevărat va fi 
de faţă, dimpreună cu Mama şi cu frații Lui. Căci zice: Cel ce face voia 





13% Tâlcuirea Pr. Marcel Hancheş: Procesul de educaţie este asemenea unei forme din 


piatră brută: el cere răbdarea şi fineţea artistului. (n.s. 257, p. 111) 
129 Tâlcuirea Pr. Marcel Hancheş: Literal: mădularele frânte. Mişcările lascive şi 
unduioase ale părților corporale au în general un mesaj erotic. Acest aspect presupune o 
multitudine de manifestări. Nu vizează doar mişcările gimnastice, iscusit executate, ci şi 
mişcări ale ochilor, mimica feşei, timbrul vocii, etc. (n.s. 13, p. 8) 

Tatălui Meu, acesta este fratele Meu şi sora Mea şi mama Mea (Mt., 12, 50). 
Și ştiu că anevoios lucru este pentru unii şi mi se pare că şi împovărător, 
când îndemn acestea şi tai vechiul obicei. Dar nu-mi pasă de aceasta. Căci 
nu mă rog să fiu plăcut înaintea voastră, ci să aveţi folos. Nu caut aplauzele 
voastre şi laudele, ci câştigul şi filosofia!“ Să nu-mi zică cineva că aşa-i 
datina. Dacă-i vorba să cutezi a păcătui, să nu-mi pomeneşti de datină! Ci, 
dacă sunt lucruri rele, chiar de este datină veche, leapădă-le. iar dacă nu 
sunt rele, chiar de este ceva neobişnuit, adu-le şi îndătinează-le'*!. Și că 
necuviințele ce se fac azi nu sunt datină veche, ci noi sunt, adu-ți aminte 
cum a luat-o Isaac pe Rebeca şi lacob pe Rahila. Că Scriptura a pomenit şi 
de nunțile lor, şi zice chiar şi cum miresele au fost duse în casele mirilor, dar 
nu pomeneşte de nici un lucru de acest fel. Ci au făcut ospăț şi masă mai 
strălucit decât se obişnuia şi au chemat la nuntă pe cei ce se cuvenea. Dar 
fluiere şi surle şi țimbale şi dănţuiri venite din înfierbântarea vinului şi toate 
celelalte necuviinţe ce se petrec acum nu le-au primit. Iar ai noştri dănţuiesc 
şi cântă cântări Afroditei, în care se vorbeşte de multe adultere, de stricări de 
nunți, de fărădelegi, desfrânări şi împreunări nelegiuite, şi multe alte cântece 
pline de necuviinţă şi ruşine zic în acea zi"? şi, după ce că se îmbată şi sunt 
într-atâta necuviință, se țin după mireasă, zicând cuvinte de ruşine în auzul 
tuturor. Cum îi mai ceri întreagă înţelepciune, spune-mi, când tu o înveți din 
chiar prima zi să aibă atâta lhpsă de sfială şi faci ca înaintea privirilor ei să se 
întâmple şi să se spună lucruri pe care este oprit a le auzi şi sclavii cei mai de 
Jos! Atâta vreme s-au ostenit tatăl şi mama ei s-o păzească fecioară, încât 
nici n-a vorbit, nici n-a auzit pe altcineva să spună asemenea vorbe. Și după 
ce s-au îngrijit ei ca să fie ascunsă, şi să stea în gineceu, şi să fie păzită de 
străji, de uşi, de încuietori, să aibă la ceas de seară însoțitori, să nu 1 se arate 
nimic din aceste deşuchieri, şi încă de multe altele au avut grijă, tu vii acum 
ŞI nimiceşti toate acelea, făcând-o să nu se sfiască de tot acel necinstit alai şi 
vârându-i în suflet cuvinte stricate. Nu de aici se întâmplă după aceea toate 
relele? Nu de aici ies adulterele şi geloziile? Nu de aici dorinţa de a se lipsi 
de prunci şi văduvule şi lepădarea copiilor înainte de vreme? Când chemi 





150 Tâlcuirea Pr. Marcel Hancheş: La Sfântul Ioan Gură de Aur filosofia desemnează 


trăirea vieții în acord cu Evanghelia. (n.s. 14, p.9) 

15! Tâlcuirea Pr. Marcel Hancheş: Remarcabil spirit modernist al Sfântului. Acceptă orice 
manifestare nou adusă, numai să nu fie potrivnică lui Hristos. Insistăm asupra faptului că 
pentru el criteriul de acceptare nu este înnoirea în duhul lumii (a ţine pas cu moda şi cu 
orice nouă practică), ci deosebirea duhurilor, discernarea duhurilor ce se manifestă prin 
noile sau vechile practici şi nu deosebirea practicilor prin ele însele. (n.s. 15, p. 9) 

15 Tâlcuirea Pr. Marcel Hancheş: ziua căsătoriei. (n.s. 17, p.9) 

demonii prin cântece!*, când împlineşti pofta acelora prin cuvinte de ruşine, 
când aduci în casă mimi!" şi desfrânați şi tot teatrul, când umpli casa de 
desfrâu şi când pregăteşti ca acolo să prăznuiască toată ceata dracilor, spune- 
mi, ce lucru bun aştepţi mai departe? Pentru ce mai chemi şi pe preoţi, dacă 
în cele din urmă săvârşeşti unele ca acestea?” (La cuvintele apostoleşti: 
<< Din pricina desfrâului fiecare să-şi aibă nevasta lui>>, în vol. Cateheze 
maritale, pp. 8-11) 


CĂSĂTORIA (căsnicia fericită) 


„Atunci este cu adevărat căsnicie, când cei doi soţi se înțeleg nu 
numai atunci când le merge bine, ci şi când trec prin primejdii. Prin asta se 
vădeşte dragostea adevărată!” (Omilii la Facere, omilia XXXII, VI, în col. 
PSB, vol. 21, p. 419) 


„Cât este de frumoasă, dulce şi roditoare viața celui nobil şi 
curat, ca fiu al lui Dumnezeu! EI şi-a fixat inima sa; el a legat viaţa sa; 
o soție pe care-o iubeşte este părtaşă la bucuriile sale şi la greutățile 
sale, îl susţine şi-l încântă; copiii înconjoară masa sa, şi pentru ei el 
înfruntă munci ostenitoare şi binecuvântate. Pacea locuieşte în căminul 
lui, şi bucuriile intime îndulcesc amărăciunile inevitabile ale vieţii. 
lată adevăratele bunuri.” (Din vol. Bogăţiile oratorice, p. 358) 


CĂSĂTORIA (viaţa duhovnicească a familiei) 


„Unde sunt cei ce spun că nu-i cu putință să fu virtuos trăind în 
mijlocul oraşului, ci trebuie să pleci din lume, să trăieşti în munţi? Unde sunt 
cei care spun că nu-i cu putinţă să fii virtuos, când eşti tată de familie, când 
al soție, când trebuie să ai grijă de copii şi de slugi? Să se uite la dreptul 
acesta! Avea soție, copii şi slugi, trăia în oraş, între atâția răi şi călcători de 
lege; şi strălucea ca o scânteie în mijlocul oceanului, şi nu numai că nu s-a 
stins ci a luminat şi mai puternic”. (Omilii la Facere, omilia XLIII, ], în col. 





155 Tâlcuirea Pr. Marcel Hancheş: Cântecul este vehicolul unui duh. În general, orice 


formă este vehicolul unui duh. Acesta este principiul oricărei manipulări: se oferă o 
formă exterioară agreabilă, care ascunde în sine duhul distrugător. Este bomba învelită în 
ambalaj apetisant. (n.s. 20, p. 10) 


154 Tâlcuirea Pr. Marcel Hancheş: Denumire a actorilor din acea vreme. (n.s. 21, p. 10) 

PSB, vol. 22, p. 106) 


„Unde sunt bărbat şi femeie şi copii întru unire de cuget şi dragoste, 
legați cu legăturile faptei bune acolo este şi Hristos în mijlocul lor - că El nu 
acoperișuri din aur caută, nici stâlpi strălucitori, nici marmuri arătoase, ci 
frumuseţea sufletului, şi podoabă a cugetului, şi masă plină de dreptate, 
încărcată de roadele milosteniei.” (Cele dintâi omilii la Facere, cuvântul al 
şaptelea, p. 104) 


„Poate fi oare o masă mai sfântă ca aceea de la care sunt izgonite 
beţia, lăcomia şi toată nebunia şi la care acestea au fost înlocuite cu 
întrecerea în păzirea legii lui Dumnezeu, la care bărbatul îşi păzeşte soția, iar 
soția pe bărbat, ca să nu cadă niciodată în adâncul călcării poruncii, căci de o 
va călca, pedeapsă cumplită îl aşteaptă? Stăpânul nu se ruşinează când e 
mustrat de robi, nici casnicii răi când sunt îndreptaţi spre calea cea bună! N- 
al greşi dacă ai numi o casă ca aceasta Biserică a lui Dumnezeu. Este vădit 
că acolo unde domneşte atâta înțelepciune, încât chiar în timp de desfătare 
oamenii se îngrijesc de păzirea legilor dumnezeieşti, unde toți cei de față 
luptă şi se întrec unii cu alţii pentru atingerea acestui scop, acolo orice 
demon, orice putere vicleană este alungată, fiind de față Hristos, Care Se 
bucură de această frumoasă întrecere a robilor Săi şi le dă din belşug toată 
binecuvântarea Lui.” (Cuvânt la pilda celui ce datora zece mii de talanți, în 
vol. Omilii la săracul Lazăr. Despre soartă şi Providenţă..., p. 224) 


„În familia în care bărbatul, femeia şi copilul merg pe drumul 
virtuţii, acolo locuieşte şi Hristos.” (Din vol. Problemele vieții, p. 365) 


„Să facem o lege pentru noi, pentru soțiile noastre şi pentru 
copii: să dedicăm o zi pe săptămână în întregime ascultării cuvântului lui 
Dumnezeu şi cugetării asupra celor auzite.” (Din vol. Problemele vieții, p. 
365) 


„Cât este ea de frumoasă (rugăciunea în comun — n.n.), cât de 
puternică este ea înaintea lui Dumnezeu, cât este de bogată această 
rugăciune în tot felul de binecuvântări! Împreună, de asemenea, când 
soții merg la biserică, luând parte la sfintele slujbe şi ascultând 
cuvântul sfânt care se vesteşte aici. Aceste predici se fac după aceea 
obiectul convorbirilor lor.” (Din vol. Bogăţiile oratorice, p. 252) 


465 


CĂSĂTORIA (armonia şi buna înţelegere în familie) 


„Nu pot trăi la un loc doi oameni care nu se străduiesc pentru acelaşi 
lucru.” (Tratatul despre preoție, cartea întâi, cap. 2, în vol. Despre preoție, 
p. 28) 


„Un om înţelept, care a spus multe cuvinte de folos, le-a 
spus şi pe acestea: Femeia şi bărbatul să se înțeleagă bine 
între ei (Parafrază la înţelepciunea lui Sirah 25, V). De la 
început Dumnezeu a avut grijă ca soţii să trăiască în armonie. 
De aceea vorbeşte despre amândoi ca şi când ar vorbi despre 
unul, şi spune: Bărbat şi femeie i-a făcut (Facerea 1, 27); şi nu 
mai este parte bărbătească şi parte femeiască (Galateni 3, 25). 
Pentru că nu poate exista legătură strânsă între doi bărbaţi aşa 
cum este legătura dintre un bărbat şi o femetre. 

De aceea şi David, plângând şi jelind pentru moartea 
bunului său prieten, Ionatan, pe care-l iubea Ioane mult, nu i-a 
numit tată ori mamă, frate ori soră, cia spus: lubirea ta ini te-a 
făcut minune mai sus decât iubirile femeii (UI Regi |, 26). Şi 
într-adevăr, această iubire este mai presus decât toate. Celelalte 
iubiri sunt puternice, această însă este şi puternică şi neofilită. 
Pentru că există un instinct erotic care cuibăreşte în natura 
soţilor şi, fără să înţelegem cum, leagă cele două trupuri.” (Din 
vol. Problemele vieţii, p. 102) 


„Căci după cum dacă femeia se răzvrăteşte împotriva bărbatului nimic 
sănătos nu va fi în casă, chiar dacă toate celelalte lucruri merg strună, tot aşa 
şi dacă ea este în acelaşi gând cu el şi împăciuitoare, nu va fi nimic neplăcut, 
chiar dacă se vor ivi mii de necazuri în fiecare zi. Şi dacă aşa se fac nunțile, 
atunci vom putea şi pe copii cu mare uşurinţă să-i ducem spre virtute. Căci 
când mama este astfel împodobită cu multă cuminţenie şi cu întreaga 
înțelepciune şi cu toată virtutea, va putea să-l țină pe bărbat lângă ea şi să-l 
aibă cu totul al ei prin dorirea ce 1-0 insuflă pentru ea. Şi ținându-l pe el cu 
sine, îl va avea ca ajutor plin de râvnă pentru îngrijirea copulor şi aşa îl va 
atrage şi pe Dumnezeu spre a le purta de grijă. Iar el, sârguindu-se împreună 
cu soția pentru bunul mers al casei şi educând prin asceză sufletele copiilor, 
nimic neplăcut nu se va întâmpla mai departe, ci şi cele ale casei bine se vor 
rândui, căci în bună rânduială se vor afla şi chivernisitorii lor. Și, în acest 
chip, o dată cu casa, fiecare va putea împreună cu femeia lui şi cu copiii, şi 


466 


slugile, să treacă în siguranță timpul vieţii de aici şi să intre în Împărăţia 
Cerurilor.” (Laudă lui Maxim şi despre ce fel de soție trebuie să ne luăm, în 
vol. Cateheze maritale, p. 70) 


„Căci după cum, dacă generalul este strâns unit cu oastea, nu poate 
intra vreo vrajbă de nicăieri, aşa şi aici, când şi bărbatul, şi femeia, şi copiii, 
şi casnicii se îngrijesc de aceleaşi lucruri'*5, multă înţelegere [opovou] este 
în familie. lar dacă nu e aşa, adeseori este de-ajuns să fie rău numai unul de- 
al casei, ca să se răstoarne şi să se piardă totul, şi acel unul distruge şi 
nimiceşte toată familia. 

Prin urmare, să avem multă purtare de grijă [npovoa] şi de femei, şi 
de copii, şi de slugi, ştiind că aşa, nouă înşine ne vom face cârmuirea uşoară 
şi vom avea parte de judecată blândă şi îngăduitoare, şi vom putea zice: Jată, 
eu şi pruncii pe care mi i-a dat Dumnezeu (1s., 8, 18). Dacă bărbatul este 
vrednic de admirat, adică de va fi bun capul, şi restul trupului nu va avea nici 
o greutate şi nu se va supune prin silire.” (Omilia despre căsătorie. Din 
comentariul la Efeseni, în vol. Cateheze maritale, pp. 103-104) 


„Soţul nu cunoaşte şi nu iubeşte decât pe soţia sa. El părăseşte 
pentru ea pe tatăl său şi pe mama sa; viaţa cea veche se transformă 
într-una nouă şi el nu va mai cunoaşte de acum înainte alte încântări 
decât cele ale soţiei sale, altă casă decât cea pe care o întemeiează, altă 
bucurie decât cea pe care o va gusta în casa sa. Rănile pe care i le fac 
lucrurile dinafară, amărăciunile vieții, zdrobirile muncii, vor găsi în 
societatea soţiei sale alinarea lor şi suportul lor.” (Din vol. Bogăţiile 
oratorice, pp. 259-260) 


CĂSĂTORIA (greutăţile căsniciei) 


„Ce se întâmplă oare într-o căsnicie în care bărbatul este îngăduitor, 
iar femeia este rea, certăreaţă, cicălitoare, luxoasă, boala comună tuturor 
femeilor, şi plină de alte păcate şi mai mari? Cum va suporta nenorocitul 
acela supărările şi scârbele de fiecare zi? Cum va suporta mândria şi 
supărarea femeii sale? Ce se va întâmpla, iarăşi, într-o căsnicie în care, 
dimpotrivă, femeia este cuviincioasă şi potolită, iar bărbatul este încrezut, 
disprețuitor, mânios, mândru şi din pricina averii lui, şi din pricina puterii 





135 mau: : PRE DEU Ş N : 
Tâlcuirea Pr. Marcel Hancheş: Fiecare să facă ce ţine de răspunderea sa, având toți un 


singur scop: unitatea duhului în familie. (n.s. 237, p. 103) 

care 1-0 dă funcția sa? Ce se va întâmpla într-o căsnicie ca aceasta, în care 
bărbatul o tratează pe soţia lui ca pe o roabă şi se poartă cu ea atât de prost 
ca şi cu slujnicele? Cum va suporta o atât de mare silnicie şi violență? Ce să 
facă, deci, femeia aceasta, dacă bărbatul ei îi întoarce necontenit spatele şi 
continuă să facă mereu aşa? 

Apostolul Pavel spune: Rabdă toată această robie! Numai atunci vei 
fi liberă, când îți va muri soțul tău! Atâta timp cât trăieşte soțul, trebuie să 
faci una din două: sau să-l înveți cu multă râvnă, ca să se facă mai bun, sau 
dacă aceasta nu-i cu putință, Să suporţi cu bărbăţie războiul acesta 
nepotolit şi lupta aceasta neimpăcată.” (Despre Feciorie, 39, în vol. Despre 
Feciorie, Apologia vieții monahale, Despre creşterea copiilor..., p. 68) 


„Într-adevăr, căsătoria este un lanţ, nu numai din pricina mulţimii 
grijilor, nici numai din pricina supărărilor de fiecare zi, dar şi din pricină că 
sileşte pe cei căsătoriți să se supună unul altuia mai cumplit de cum se 
supune o slugă stăpânului său. Bărbatul să stăpânească pe femeia sa! (Fac., 
3, 16). spune Scriptura. Care est folosul acestei stăpâniri? Nici unul, căci îl 
face pe bărbat la rândul lui, rob celei stăpânite de el, născocind o stranie şi 
ciudată despăgubire a acestei robii. Soţul şi soția se pot asemăna cu 
picioarele înlănțuite ale celor condamnaţi la muncă silnică. După cum 
picioarele acestora sunt legate, şi ei înşişi sunt legaţi unul de altul printr-un 
lănțişor fixat de fiecare capăt de laţuri ți nu pot să păşească în toată voia din 
pricină că sunt siliți să-şi pasul cu pasul celuilalt, tot astfel şi sufletele celor 
căsătoriți, pe lângă propriile lor griji şi necazuri, mai au şi necazul ce le vine 
de pe urma legăturii ce-i înlănţuieşte unul de altul, necaz care îi strânge mai 
cumplit decât orice laţ şi le răpeşte amânduorura libertate, prin aceea că nu 
dă exclusiv unuia singur conducerea, ci împarte puterea ei şi la unul, şi la 
altul. Unde sunt aceia care erau gata să sufere orice condamnare de dragul 
mângâierii avute de pe urma satisfacerii poftelor trupului? Nici cea mai mică 
plăcere nu rămâne întreagă o dată ce cei doi soți îşi cheltuiesc toată vremea 
în certuri şi ocări. lar robia aceasta de a fi silit să suferi fără voie greutățile 
celuilalt este îndestulătoare ca să pună în umbră orice plăcere. Din pricina 
aceasta fericitul Pavel, la începutul poruncilor sale date cu privire la 
căsătorie, (1 Cor., 7, 2) încearcă mai pe ocolite să oprească pe creştin de a se 
îndrepta spre căsătorie, spunându-le că este îngăduită căsătoria de frica 
desfrânării, din pricina neînfrânării şi din pricina aprinderii trupului; dar 
când a văzut că aceste cuvinte ale sale nu sunt atât de puternice spre a-i 
îndepărta de căsătorie, aduce un argument şi mai puternic decât cele de mai 
înainte, anume acela care i-a silit pe ucenici să spună Domnului Atunci nu 
mai este de folos a se însura (Matei 19, 10). lar argumentul acela este 

următorul: Nici un om căsătorit nu este stăpân pe el însuşi. Aceste cuvinte 
nu sunt spuse de forma unui sfat sau unui îndemn; ele sunt constrângătoare 
ca o lege şi ca o poruncă. Alegerea stă în faţa noastră, suntem liberi să ne 
însurăm sau să nu ne însurăm; dar, după ce ne-am căsătorit, nu mai suntem 
lberi să facem ce vrem; dimpotrivă, trebuie să suportăm robia, cu voia sau 
fără voia noastră. 

Pentru ce? 

Pentru că am făcut această alegere pe deplin conştienţi, pentru că ştim 
bine obligațiile şi legile căsniciei, pentru că de bună voie ne-am pus jugul pe 
grumaji.” (Despre Feciorie, 41, în vol. Despre Feciorie, Apologia vieţii 
monahale, Despre creşterea copiilor..., pp. 70-71) 


„Atât de mare este amestecul, atât de împilătoare este tirama grijilor 
casei, atât de mare este mulțimea greutăților, încât, de cele mai multe ori, 
omul căsătorit este silit să păcătuiască şi să greşească, chiar fără voia lui. 

Pe timpul Legii Vechi, nu era vorba de o vieţuire atât de virtuoasă, 
deoarece era îngăduit să te răzbuni pe cel ce ţi-a făcut rău, să ocărăşti pe cel 
ce te ocărăşte, să te îngrijeşti de afacerile băneşti; să te Juri, atunci când juri 
pe bună dreptate, să scoţi ochi pentru ochi, dă-ți urăşti duşmanul; de 
asemenea, nu erai împiedicat să-ți satisfaci poftele simţurilor, nu erai 
împiedicat să te mânii şi nici să-ți alungi femeia, şi să iei alta în locul ei. 
Îngăduința Legii nu se oprea însă numai până aici, ci Legea îţi permitea să 
trăieşti deodată cu două femei sub acelaşi acoperiş. În sfârşit, şi în această 
privinţă, ca şi în alte privinţe, Legea Veche este cât se poate de îngăduitoare. 
După venirea lui Hristos însă, calea vieții morale a ajuns cu mult mai 
îngustă; nu numai prin aceea că a luat din mâinile noastre această mare şi 
nespusă libertate, față de toate cele spuse mai sus, dar şi prin aceea că 
suntem obligați sau să ținem sub acoperişul casei noastre pe femeia noastră, 
care de cele mai multe ori ne strică bunele moravuri şi ne sileşte să păcătuim 
chiar fără să vrem sau, dacă vrem s-o alungăm din casă, atunci trebuie să fie 
osândită pentru adulter. Nu numai din pricina aceasta săvârşim cu greu 
virtutea; dar chiar dacă soția noastră are o fire care o putem îndura, totuşi 
mulțimea grijilor care se revarsă din belşug peste noi din pricina ei şi a 
odraslelor ei, nu ne îngăduie deloc să ne ridicăm ochiu spre cer, căci grijile 
casei ne ameţesc şi ne îneacă sufletul. Să-ţi explic! Bărbatul vrea să aibă o 
viață de om simplu, o viață fără de primejdii şi netulburată de grijile lumii; 
când vede însă că-l înconjoară copiii, când vede că femeia lui are nevoie de 
atâtea cheltuieli, se aruncă împotriva voinței lui, în vârtejul treburilor 
politice. O dată căzută în mijlocul lor, nu mai poți spune că nu-i silit să 
păcătuiască! Trebuie să se mânie, să se jure, să ocărască, să fie fățarnic, să 

facă multe lucruri să fie pe placul celor mari, iar altele, tot atât de multe , cu 
ciudă şi cu scârbă. Este, oare, cu putință ca un om care trăieşte într-o 
tulburare atât de mare, care mai vrea încă să şi strălucească în virtute, este, 
deci, cu putinţă să nu se murdărească amarnic din pricina păcatelor, pe care 
este silit să le săvârşească? Dacă ai cerceta acum să vezi ce fel de viață duce 
în casă, vei vedea că din pricina femeii lui, căsnicia sa este plină de aceleaşi 
greutăţi, dacă nu şi mai mari. Este silit să se îngrijească de o mulțime de 
lucruri de care nici habar n-ar fi avut dacă era singur; şi această, în cazul cel 
mai fericit, când are o femeie înțelegătoare şi la locul ei. Dacă se întâmplă 
însă să aibă o femeie rea, cicălitoare, rea de gură, atunci căsătoria omului 
aceluia n-o vom mai numi trebuinţă, ci pedeapsă şi chin. Cum va putea un 
astfel de bărbat să meargă pe drumul care duce la cer, o dată ce drumul care 
duce la cer, o dată ce drumul acesta are nevoie de suflet vioi, de suflet 
sprinten? Cum va putea, deci, să meargă pe drumul care duce la cer, când 
este strivit de povara atâtor griji, când are picioarele legatele de atâtea 
lanțuri, când este tras necontenit de jos de un lanț atât de cumplit, anume de 
răutatea şi viclenia femeii sale? 

Dar care-i obiecția înțeleaptă a marii majorități a oamenilor față de 
toate cele spuse mai sus? Ei spun 

Nu va fi, oare, vrednic de mai mare cinste omului care este totuşi 
virtuoşi, deşi trebuie să facă față atâtor nevoi? 

- Pentru ce, scumpe prietene, pentru ce? 

- Pentru ce? Pentru că, fiind căsătorit, a1 de luptat cu mari greutăți. 

- Dar cine te sileşte să-ţi pui în spate o povară atât de mare? Dacă, 
căsătorindu-te, ai împlinit legea, şi ai fi călcător de lege dacă nu te-ai 
căsători, obiecția ta ar fi întemeiată. Dar înaintea Dreptului Judecător n-are 
importanţă dacă, de bunăvoie, nesilit de nimeni şi stăpân pe tine însuţi de a 
nu-ţi lua asupră-ţi jugul căsătoriei, voieşte totuşi să te supui la atât de mari 
greutăţi, încât să-ți fie şi mai împovărătoare lupta pentru virtute. Dreptul 
Judecător a poruncit să faci un sigur lucru: să birui în lupta cu diavolul, să 
birui în lupta cu păcatul. Pe Dreptul Judecător nu-L interesează dacă birui pe 
diavol şi păcatul căsătorindu-te, desfătându-te şi având o mulțime de griji, 
sau dacă îl birui trăind în nevoinţe pustniceşti, ducând o viaţă de câine şi 
neavând nici o grijă lumească. 

Dreptul Judecător însă, pentru a ne uşura truda, ne-a spus că mijlocul 
prin care putem birui păcatul şi drumul prin care putem merge la biruință 
este altul, anume acela de a scăpa de toate grijile vieţii, de a trăi singur, fără 
soție şi fără copii. Tu însă eşti de altă părere; vrei să lupţi şi să te războieşti 
înconjurat de femeie, de copii şi de toate grijile pe care aceştia le târăsc 
odată cu ei, crezând că poţi săvârşi aceleaşi fapte de virtute ca şi cei care nu 

sunt încurcați în niciuna dintre grijile celor căsătoriți şi măgulindu-te cu 
ideea că tocmai pentru aceasta ai să fii mai mult răsplătit de Dreptul 
Judecător. Poate că acum când îți spun că nu poţi ajunge pe aceeaşi culme ca 
şi cei necăsătoriți, mă vei învinui că sunt un îngâmfat;, la sfârşit însă, 
siguranţa pe care ţi-o dă traiul singuratic e cu mult mai bună ambiția deşartă; 
atunci te vei convinge mai bine să te încrezi în cuvântul lui Hristos, decât în 
deşertăciunea propriilor tale gânduri. Hristos a spus că nu este destul pentru 
virtute de a ne despărți de toate cele ale noastre; trebuie însă să ne urâm şi pe 
noi înşine. Tu, dimpotrivă, spui că poți să birui, deşi eşti vârât până peste cap 
în toate aceste griji. Dar, după cum, am spus, atunci, la sfârşit, vei cunoaşte 
bine ce mare piedică în calea virtuţii ţi-a fost femeia şi grijile pe care femeia 
ți le-aduce pe cap. 

Aş putea însă fi întrebat: 

Pentru ce, dar, Dumnezeu a numit ajutor pe aceea care-i este piedică? 
Dumnezeu doar a spus: Să facem lui ajutor potrivit pentru el (Fac., 2, 18). 

Pot să te întreb şi eu tot atât de bine: 

Ce fel de ajutor a fost femeia pentru bărbat, când ea l-a lhpsit de 
siguranţa dată lui în rai, când ea l-a izgonit din rai, din traiul acela minunat, 
când ea a adus pe lume toată tulburarea? O astfel de funță, departe de a fi un 
ajutor, este un vrăjmaş. Tot Scriptura spune: De la femeie începe păcatul şi 
din pricina ei murim (Înţ. Sir., 25, 27). Iar fericitul Pavel spune: Adam n-a 
fost amăgit; dar femeia, fiind amăgită, a căzut în călcare de poruncă (| 
Tim., 2, 14). Ce fel de ajutor a fost femeia, dacă a omorât pe bărbat? Ce fel 
de ajutor a fost deci femeia, dacă prin ea au venit pe lume fii lui Dumnezeu 
(Fac., 6, 2), dar, mai bine spus, toţi cei care viețuiau pe vremea aceea 
pământul, care au pierit prin potop odată cu toate animalele, cu păsările şi cu 
toate celelalte viețuitoare? (Fac., 7, 2) Oare, nu femeia era cât pe ce să piardă 
pe dreptul lov, dacă n-ar fi fost el un bărbat tare din fire? (lov 2, 9-10 ). Oare 
nu femeia a pierdut pe Samson? (Jud., 16, 4-22) Oare nu femeia a făcut pe 
tot poporul iudeu să se închine idolului Baal-Peor şi să fie omorâţi cei care- 
au slujit idolului, de mâinile rudelor lor? (Num., 25, 1-5). Cine, mai cu 
seamă, a dat pe mâna diavolului pe împăratul Ahab, dacă nu femeia lui? (III 
Regi 21, 25). Dar înainte de Ahab, cine a abătut spre alţi dumnezei inima lui 
Solomon, un om atât de înţelept şi atât de vestit, dacă nu femeia? (III Regi 
11, 4). Oare, nu până şi astăzi femeile fac pe bărbaţii lor să păcătuiască 
înaintea lui Dumnezeu? Oare, nu pentru această pricină spune acel bărbat 
înţelept, Isus, fiul lui Sirah, că orice răutate este mică faţă de răutatea femeii 
(Înţ Sir. 25, 21)? 

Atunci pentru ce a spus Dumnezeu: Să facem omului ajutor potrivit 
pentru el? Dumnezeu niciodată nu minte. 

Nici eu nu pot spune aceasta. Ferească Dumnezeu! Da, femeia a fost 
creată pentru un scop, pentru a fi ajutor bărbatului; dar n-a vrut să rămână în 
această vrednicie dată ei de Dumnezeu, după cum n-a vrut aceasta nici 
bărbatul ei” (Despre Feciorie, 43-46, în vol. Despre Feciorie, Apologia 
vieții monahale, Despre creşterea copiilor..., pp. 17-82) 


„Chiar dacă toți bărbaţii ar alerga să se căsătorească, femeile n-ar 
trebui deloc să dorească măritişul. Aceasta pentru motivul că tirania poftelor 
trupului nu este atât de puternică la femei ca la bărbaţi şi pentru că femeile 
sunt cele care culeg fructele amare ale căsătoriei (...) Sunt multe cazuri când 
femeile care strică casele altora nici n-au mai avut nevoie de farmece sau de 
otrăvuri, căci rivalele lor au fost răpite mai înainte din viaţă, datorită marii 
lor supărări.” (Despre Feciorie, 52, în vol. Despre Feciorie, Apologia vieții 
monahale, Despre creşterea copiilor..., p. 99) 


„După cum, când treci printre spini, ţepi spinilor te prind de haine, şi 
dacă te întorci să scoţi un ghimpe, te prind alții şi mai mulşi, tot astfel şi 
grijile şi greutățile căsătoriei; dacă ai scăpat de una, eşti prins de alta; dacă ai 
scăpat şi de asta, te împiedici de alta. În general vorbind, nu-i cu putinţă să 
găseşti o căsnicie lipsită cu totul de necazuri. Sunt multe cazuri când femeile 
care strică casele altora nici n-au mai avut nevoie de farmece sau de otrăvuri, 
căci rivalele lor au fost răpite mai înainte din viaţă, datorită marii lor 
supărări.” (Despre Feciorie, 52, în vol. Despre Feciorie, Apologia vieţii 
monahale, Despre creşterea copiilor..., p. 99) 


„Dacă în căsătoriile fericite în aparenţă se nasc atâtea neplăceri şi 
necazuri, ce poţi spune despre căsătoriile recunoscute de toată lumea ca 
nefericite? Soţia este cu adevărat nenorocită. Deşi trebuie să moară o singură 
dată, totuşi frica de morte o cuprinde de mai multe ori. Deşi are un singur 
suflet, poartă grijă de mai multe suflete; tremură pentru bărbatul ei, tremură 
pentru copii ei, pentru nurorile şi ginerii ei, tremură pentru nepoţii ei; şi cu 
cât rădăcina îşi întinde mai mult ramurile, cu atât i se înmulțeasc şi grijile. 
Dacă se întâmplă vreo nenorocire unuia dintre aceştia, fie paguba de bani, 
fie boală, fie ceva neplăcut, ea plânge şi lăcrimează tot atât cât şi cei care 
suferă. Dacă toţi ai ei plecă de pe lumea aceasta înaintea ei, jalea e fără 
margini; dacă unii rămân, iar alții mor de timpuriu, nici aşa nu poate avea 
mângâiere. Sunt multe cazuri când femeile care strică casele altora nici n-au 
mai avut nevoie de farmece sau de otrăvuri, căci rivalele lor au fost răpite 
mai înainte din viaţă, datorită marii lor supărări.” (Despre Feciorie, 56, în 

vol. Despre Feciorie, Apologia vieții monahale, Despre creşterea copiilor..., 
pp. 101-102) 


„Căsătoria nu îngăduie omului să fie pe deplin sănătos: omul căsătorit 
nu se găseşte într-o situație mai bună decât un bolnav. Căsătoria duce pe 
capul lui aceeaşi tristeţe ca şi boala.” (Despre Feciorie, 57, în vol. Despre 
Feciorie, Apologia vieții monahale, Despre creşterea copiilor..., p. 107) 


„Atunci pentru ce Pavel ne mai îngăduie să ne căsătorim, de vreme ce 
căsătoria ne țintuieşte de grijile lumeşti şi ne îndepărtează de cele 
duhovniceşti? 

Pavel ne spune: 

Tocmai ca răspuns la această întrebare, am zis: Aşa că cei care au 
femeie să fie ca şi cum n-ar avea (| Cor., 7, 29); prin urmare, cei care s-au 
legat cu lanţurile căsătoriei sau au de gând să se lege, să caute să facă, pe 
altă cale, cât mai slab acest lanţ. Pentru că nu-i cu putinţă să-l rupi, o dată ce 
te-ai legat de el, fă-l mai uşor de suportat! Dacă vrem, putem să tăiem din 
viaţa noastră de oameni căsătoriți tot ce este de prisos şi să nu facem ca prin 
trândăvia noastră să adăugăm vieţii noastre griji mai mari decât cele ce ni le 
impune însăşi natura căsătoriei. 

Dar dacă vrei să afli mai lămurit ce înţeles au cuvintele să ai femeie ca 
şi cum n-ai avea (| Cor., 7, 29), du-te cu mintea la cei care trăiesc fără de 
femei, la cei care s-au răstignit pentru lume (Gal., 6, 14), la cei care au 
renunţat la toate cele din lume. 

Ce fel de viață duc aceştia? Cum trăiesc? Nu sunt nevoiți să 
tocmească cârduri de slujnice; n-au nevoie de bijuterii şi coliere, de atâtea şi 
atâtea hectare de pământ. Toate aceste griji le lasă la o parte şi se îngrijesc 
numai de hrana lor şi de o haină pe care s-o îmbrace. Aceasta poate s-o facă 
şi un om căsătorit. Poate să ajungă să aibă aceeaşi filosofie, aceeaşi 
concepție despre lume şi viață. Cuvintele lui Pavel citate mai sus, să nu vă 
lipsiți unul de altul (| Cor., 7, 5), se referă numai la legăturile trupeşti dintre 
soț şi soție. 

În privinţa aceasta Pavel porunceşte ca un soț să urmeze voinţei 
celuilalt; nu îngăduie ca unul dintre ei să fie stăpân. În ce priveşte însă 
îmbrăcămintea, felul de trai şi toate celelalte ocupaţii, unde trebuie pusă în 
practică concepţia creştină despre lume şi viață, filosofia creştină, un soț nu 
mai trebuie să dea socoteală înaintea celuilalt soţ. Bărbatul poate, chiar 
împotriva voinţei soției sale, să suprime din casa sa tot luxul, toate 
petrecerile, toate ospeţele, toate grijile şi ocupațiile fără rost şi zadarnice. Tot 
aşa, nici soția nu poate fi silită de bărbatul ei, împotriva voinţei ei, să se 

împodobească, să umble după slava deşartă şi să se îngrijească de lucruri 
fără de rost şi fără de folos. Şi e foarte drept să fie aşa. Şi iată de ce. 
Legăturile trupeşti dintre soţ şi soție pornesc dintr-o dorinţă strâns legată de 
firea omenească; din pricina aceasta ele se bucură de multă îngăduință; din 
pricina aceasta un soţ n-are dreptul să lipsească pe celălalt soț, împotriva 
voinţei lui, de obligațiile conjugale. Toate celelalte preocupări din viaţa celor 
căsătoriți: luxul, petrecerile, mulțimea de prisos a slugilor, ocupațiile fără 
rost nu sunt legate de însăşi firea omenească, ci se nasc datorită trândăviei şi 
mândriei. Întemeiat pe acest adevăr, Pavel nu sileşte pe cei căsătoriţi să se 
supună unul altuia când e vorba de aceste griji, aşa cum porunceşte această 
supunere când e vorba de legăturile trupeşti dintre soţ şi soție. Prin urmare, 
cuvintele să ai femeie ca şi cum n-ai avea înseamnă a nu ne încărca cu griji 
de care izvorăsc din capriciile şi din dorinţa de lux a soțiilor noastre; 
înseamnă a avea numai atâta griţă cât se cuvine unui suflet unit cu noi, unui 
suflet care preferă să trăiască înţelepţeşte şi modest. Că aceasta a fost 
intenția lui Pavel, atunci când a rostit aceste cuvinte, se vede şi din cuvintele 
imediat următoare: Cei ce plâng să fie ca şi cum n-ar plânge; iar cei ce se 
bucură de avuţiile lor să fie ca şi cum nu s-ar bucura (| Cor., 7, 30). Într- 
adevăr, cei care nu se bucură de avuţii, nici nu se vor îngriji să strângă 
avuţii, iar cei care nu se plâng că sunt săraci, nici nu se vor teme de sărăcie şi 
nici nu vor fugi de cumpătare şi de un trai modest. În acest sens trebuie luate 
cuvintele să ai femeie ca şi cum n-ai avea; în acest sens trebuie luate şi 
cuvintele spuse de Pavel mai jos: a fe folosi de lume ca şi cum nu te-ai folosi 
(| Cor., 7, 31).” (Despre Feciorie, 74-75, în vol. Despre Feciorie, Apologia 
vieții monahale, Despre creşterea copiilor..., pp. 125-127) 


CĂSĂTORIA (complementaritatea şi ajutorul reciproc al celor 
doi soţi) 


„Dumnezeu, Creatorul naturii noastre, făcând-o în aşa fel ca ea să aibă 
nevoie de alții, şi să nu-şi ajungă sieşi, a împărțit aşa de bine lucrurile, că 
însoțirea reciprocă şi întrunirile completează aceste neajunsuri. Pentru 
acestea au fost statornicite nunțile, ca unul să afle la celălalt ceea ce-i 
lipseşte.” (Comentar la Evanghelia de la Ioan, omilia XIX, 1, p. 92) 


„„... ce poate fi mai apropiat şi mai familiar bărbatului ca femeia? Că 
vor fi, zice, doi un trup (Fac. 2, 24), din care pricină mare este şi iubirea lor 
unul câtre altul, şi fierbinte dorul.” (Comentariile sau Tăâlcuirea Epistolei 
întâi către Corinteni, omiha XXXIII, p. 354) 

„Să-i facem lui ajutor (lui Adam — n.n.) (Fac. 2, 18), arătând că 
femeia a fost făcută spre trebuință bărbatului şi prin aceasta unindu-l pe 
dânsul cu cea făcută pentru dânsul. Fiindcă noi ne găsim întotdeauna mai 
apropiaţi către cele făcute pentru noi. Şi iarăşi, ca nu cumva ea să se 
mândrească ca una ce 1 s-a dat lui de ajutor, şi această legătură să o rupă, 
apoi Dumnezeu a făcut-o din coasta lui, arătând prin aceasta că ea este o 
parte a întregului trup. Şi ca nici bărbatul să nu se îngâmfe pentru aceasta, 
apoi Dumnezeu nu l-a lăsat să fie singur pe cel ce singur a fost făcut mai 
înainte, ci a făcut cu totul dimpotrivă cu dânsul, aşezând facerea de copi, ca 
prin aceasta, preferând desigur mai mult pe bărbat, totuşi să nu-l lase a fi 
totul al său. 


Ai văzut deci câte legături de dragoste a făcut Dumnezeu între bărbat 
şi femeie? Dar aceste chezăşii de bună înţelegere între dânşii el le-a aşezat în 
însăşi firea lor, fiindcă amândoi sunt de aceeaşi esenţă, şi amândoi merg spre 
acelaşi țel. De altfel, toată vietatea iubeşte pe cel la fel cu dânsa — că şi 
femeia este din bărbat, şi din amândoi împreună sunt copiii lor; astfel că 
multe şi felurite sunt chipurile care împreună-lucrează la întărirea dragostei 
în familie.” (Comentariile sau Tăâlcuirea Epistolei întâi către Corinteni, 
omilia XXXIV, p. 363) 


„„... pe bărbat cinstindu-l cu întâietatea, iar pe femeie înarmând-o cu 
pofta, şi aşezând înlăuntrul amândurora darul facerii de copii, la urmă a mai 
pus şi alte legături ale dragostei. Aşa de pildă, nici bărbatului nu 1-a 
încredinţat totul, şi nici femeii, ci a împărțit fiecăruia din îndatoriri; unuia 1-a 
dat în stăpânire casa, celuilalt i-a încredinţat cele dinafară de casă, adică a 
hrăni pe cei din casă, căci doar bărbatul lucrează pământul, pe când femeii 1- 
a dat a îmbrăca pe cei din casă, fiindcă furca şi războiul de ţesut sunt ale 
femeii, căci el a dat femeii înţelepciune de a face pânză.” (Comentariile sau 
Tâlcuirea Epistolei întâi către Corinteni, omilia XXXIV, p. 365) 


„Soții se completează unul pe altul; nici bărbatul nu este complet 
fără femeie, nici femeia fără de bărbat. Defectele unuia sunt 
compensate de calităţile celuilalt; darurile reciproce se fac echilibrul 
reciproc. Armonia stabilită de Dumnezeu în trupul nostru se înmulţeşte 
în familie. Capul este conducătorul, membrele slujesc şi ajută şi 
ascultă. Ori iubirea este aceea care menține totul în unire şi în pace. 
Acela va fi rolul iubirii în căsătorie. Iubirea îi va da şefului ungerea şi 

devotamentul; iubirea îi va da femeii şi copiilor uşurinţa şi bucuria 
ascultării.” (Din vol. Bogăţiile oratorice, p. 249) 


CĂSĂTORIA (dragostea dintre soţi) 


„Când este iubire, nimic din cele neplăcute nu se va întâmpla. Căci, 
cum ar fi cu putinţă, capul fiind unit cu trupul şi nici o dezbinare fiind între 
ele, totuşi celelalte mădulare să nu se găsească în pace? Când căpeteniile 
sunt în pace, cine ar putea dezbina şi tulbura pacea? Precum iarăşi, dacă 
acelea se găsesc rău între ele, nimic sănătos nu va putea fi în casă. Deci, 
nimic nu poate fi mai important decât dragostea, căci ea este mai folositoare 
decât banii, decât noblețea, decât stăpânirea şi decât toate celelalte. Şi n-a zis 
simplu: să fie în pace, ci: să-şi iubească bărbaţii. Când este dragoste, nimic 
din cele grele nu se poate infiltra, şi dintru ea se nasc şi celelalte bunuri.” 
(Comentariile sau explicarea Epistolei către Tit, omilia IV, în vol. 
Comentariile sau explicarea Epistolei a doua către Timotei..., pp. 162-163) 


„Fii cu luare-aminte însă, la faptul că Apostolul stăruie 
mai mult pe iubire decât pe respect. E firesc. Căci atunci când 
există iubire între soţi, pentru toate problemele se găsesc soluţii. 
Bărbatul care-şi iubeşte femeia sa, chiar dacă ea ar fi 
neîmblânzită, o va răbda. În căsnicie, înţelegerea fără iubire nu 
se poate realiza.” (Din vol. Problemele vieţii, p. 112) 


„Şi cum îi vei arăta iubirea ta? Spunându-i, de exemplu: 
N-am vrut Să iau de soţie o altă femeie, care poate ar [i fost mai 
bogată sau mai gospodină. Te-am ales pe tine pentru 
caracterul, cumințenia, blândeţea şi înțelepciunea ta. Căci am 
învățat să nesocotesc bogăţia ca pe ceva zadarnic, ceva pe care- 
1 dobândesc tâlharii, oamenii imorali şi înşelători. Pe mine m-a 
atras virtutea sufletului tău, pe care o prefer în locul vreunei 
alte bogății. O fată înţeleaptă, care trăieşte în evlavie, merită 
cât lumea întreagă. De aceea te -am iubit, te iubesc şi te pun 
mai presus de viața mea. Viaţa de aici este deşartă. Mă rog, 
aşadar, la Dumnezeu şi fac tot ce pot ca să ne învrednicim să ne 
trăim viața astfel încât şi în împărăția cerurilor să fim 
împreună. Căci viața pământească este şi scurtă şi provizorie, 
însă dacă ne vom învrednici s-o petrecem făcându-ne plăcuți 
lui Dumnezeu, vom fi veşnic împreună cu Hristos, desfătându- 
ne în fericire negrăită. Eu mai presus de toate pun iubirea 

pentru tine, şi nimic nu-mi va fi atât de neplăcut şi greu decât să 
mă cert vreodată cu tine. Şi dacă ar trebui să le pierd pe toate 
şi să devin sărac sau să mă aflu în primejdie sau să pățesc orice, 
pe toate le voi îndura cu răbdare, e de ajuns să ştiu că 
legăturile dintre noi doi sunt bune. Dar e necesar să faci şi tu 
la fel. Dumnezeu vrea ca legătura iubirii noastre să fie 
reciprocă şi nedespărțită. Auzi ce spune Scriptura: << Va lăsa 
omul pe tatăl său şi pe mama sa se va lipi de femeia sa>>. Să 
nu avem, deci, nici o pricină de împuținare a sufletului. Piară 
toți banii, slujitorii şi cinstirile! Eu mai presus de toate pun 
iubirea pe care o am pentru tine. 

Cuvintele acestea vor fi preţuite de femeie mai mult 
decât mulțimi de comori şi de bogății! Să-i spui c-o iubeşti, fără 
să te temi că vreodată se va răsfăţa sau se va folosi în chip rău 
de vorbele astea. Femeile necuviincioase, care se duc cu unul 
şi cu altul, e firesc să se răsfeţe la auzul unor asemenea 
cuvinte. O fată bună, însă, nu numai că nu se va înfumura, ci 
se va şi smeri.” (Din vol. Problemele vieții, pp. 116-117) 


„Căci zicând: bărbaților, iubiți pe femeile voastre (Efes., 5, 25), nu s- 
a oprit la aceasta, ci ne-a dat şi măsură dragostei: după cum şi Hristos a iubit 
Biserica. Şi spune-mi, cât a iubit-o Hristos? Încât S-a dat pe Sine pentru ea. 
Aşadar, chiar dacă trebuie să murim pentru soţie, să nu ne dăm la o parte. 
Căci dacă Stăpânul tău aşa a iubit pe roabă, că S-a dat pe Sine pentru ea, cu 
cât mai mult trebuie să o iubeşti la fel pe cea împreună roabă cu tine.” 
(Laudă lui Maxim şi despre ce fel de soție trebuie să ne luăm, în vol. 
Cateheze maritale, p. 43) 


„Dar nu numai pentru aceasta trebuie să ne iubim femeia — fiindcă 
este mădularul nostru şi că dintru noi îşi are începutul plăsmuirii —, ci şi 
fiindcă lege ne-a pus pentru aceasta Dumnezeu, zicând aşa: Pentru aceasta 
va lăsa omul pe tatăl său şi pe mama sa şi se va lipi de femeia sa şi vor fi cei 
doi un singur trup (Facere 2, 24). Căci de aceea a citat şi Pavel legea 
aceasta, ca din toate părțile să ne îmboldească spre această dragoste [epoc]. 
Ia uită-te la înţelepciunea apostolească! Căci nu pornind numai de la legile 
dumnezeieşti, nici doar de la cele omeneşti, ne duce spre dragostea [ayapn] 
de soții, ci, împletindu-le pe amândouă — din prima luând ceea ce este mai 
înalt şi mai înţelept, din a doua ceea ce este neputincios şi supus firii — aşa ne 
duce către iubire.” (Laudă lui Maxim şi despre ce fel de soţie trebuie să ne 
luăm, în vol. Cateheze maritale, pp. 47-48) 

„Că nimic nu uneşte şi întăreşte aşa de mult vieţuirea noastră ca 
dragostea [epoc] dintre bărbat şi femeie.” (Omilia despre căsătorie. Din 
comentariul la Efeseni, în vol. Cateheze maritale, p. 87) 


„Căci nimic nu este mai tare decât aceste lanţuri *€, mai ales între 
bărbat şi femeie. Pe un slujitor îl poate cineva lega cu frica. Ba nici pe acela, 
căci degrabă o va şterge de la stăpân. Însă pe părtaşa vieţii tale, pe mama 
copiilor tăi, pe cea care este pricina a toată bucuria ta, nu trebuie s-o legi cu 
frica şi cu ameninţarea, ci cu dragostea [oyann] şi cu dispoziţia iubitoare a 
sufletului [SraBeoic]. Ce fel de însoţire mai e asta, când femeia tremură 
înaintea bărbatului? Ce bucurie va mai avea bărbatul dacă trăieşte împreună 
cu ea ca şi cu o roabă şi nu ca şi cu una liberă? Şi chiar dacă pătimeşti pentru 
ca ceva, să nu o ocărăşti. Că nici Hristos nu a făcut aceasta cu Biserica. S-a 
dat pe Sine pentru ea, ca s-o curăţe şi s-o sfințească (Etes., 5, 25-26). Prin 
urmare, era necurată, avea prihană, era urâtă, era de nimic. Orice femeie ţi-ai 
fi luat, nu ţi-ai luat una ca Aceasta, după cum Hristos a luat Biserica; nici nu 
a fost atât de departe de tine pe cât a fost Biserica de Hristos. Iar el nici n-a 
urât-o, nici n-a lepădat-o din pricina urâţeniei ei covârşitoare. Vrei să vezi 
urâțenia ei? Ascultă pe Pavel, care zice: Fraţi în întuneric (Efes., 5, 8). Ai 
văzut negreala ei? Ce este mai negru decât bezna? Dar uită-te şi la nebunia 
ei! Că zice: Petrecând în răutate şi pizmă (Tit 3,3). Priveşte acum şi 
necurăția ei: ca nişte necredincioşi şi fără de minte. Ce zic eu? Era şi 
pângărită şi vrednică de batjocură! lar cu toate acestea, S-a dat pe Sine 
pentru cea urâtă ca şi cum ar fi fost frumoasă şi iubită şi minunată.” (Omilia 
despre căsătorie. Din comentariul la Efeseni, în vol. Cateheze maritale, pp. 
89-90) 


„Aşa sunt datori — zice — bărbaţii să-şi iubească femeile lor ca pe 
trupurile lor (Etes., 5, 28). Cum vine asta? S-a folosit de acest exemplu ca să 
avem o icoană mai bună şi mai exactă a acestei iubiri. Dar nu numai pentru 
asta, ci şi ca un alt model, mai apropiat şi mai limpede pentru noi. Că celălalt 
model nu ne era prea la îndemână şi nu ne obliga prea tare. Deci, ca nu 
cumva să zică cineva: Bine, dar Acela era Hristos, şi era Dumnezeu, şi a 
putut să Se dea pe Sine, ne arată altă cale. Şi zicând așa sunt datori a arătat 
că această faptă nu este har, ci datorie firească. lar apoi, spunând ca pe 





15 Tâlcuirea Pr. Marcel Hancheş: Lanţurile dragostei, ale bunăvoinţei, ale grijii, etc. (n.s. 


201, p. 89) 


478 


trupurile lor a adăugat Că nimeni nu şi-a urât trupul vreodată, ci îl hrăneşte 
şi îl încălzeşte. Asta înseamnă că se poartă față de el cu multă grijă. Şi cum 
de este femeia trupul lui? Ascultă: Aceasta este acum os din oasele mele şi 
carne din carnea mea (Facere 2, 23). Şi nu numai aceasta, ci mai zice că: 
vor fi amândoi un Singur trup (Facere 2, 24).” (Omilia despre căsătorie. Din 
comentariul la Efeseni, în vol. Cateheze maritale, p. 93) 


„Aşadar, câtă dragoste are cineva pentru sine, atâta voieşte Dumnezeu 
să avem şi noi către femeie. Nu numai că suntem părtaşi unei singuri firi, ci 
avem o pricină şi mai mare decât aceasta să ne iubim femeia: fiindcă nu mai 
sunt două trupuri, ci unul singur: bărbatul cap şi femeia trup. Dar cum de 
zice în altă parte: Capul lui Hristos este Dumnezeu (| Cor., 11, 3)?” (Omilia 


despre căsătorie. Din comentariul la Efeseni, în vol. Cateheze maritale, p. 
96) 


„Dumnezeu, voind să facă din iubire baza chiar a căsătoriei, a 
voit ca omul să iubească în soția sa propriul său trup.” (Din vol. 
Bogăţiile oratorice, p. 248) 


„Dacă deci soţul îşi ura soţia sa, înseamnă că el îşi ura propria sa 
carne, şi când el o iubeşte nu face decât să urmeze impulsul naturii 
sale şi înclinarea inimii sale. 

Apoi este legea fundamentală a căsătoriei. Nu pe atâta s-o iubim 
pe soţia noastră că este soție, pe cât este membrul nostru şi îşi are 
originea din noi, căci această lege a stabilit-o Dumnezeu (...) Pentru ea 
el trebuie să părăsească pe tatăl său şi pe mama sa, şi să pună mai 
presus de cea mai adâncă, de cea mai naturală, de cea mai veche dintre 
iubiri, iubirea pe care el a făgăduit-o celei cu care s-a făcut un alt el 
însuşi. Şi această lege este dublă, având deodată rădăcina sa în 
Dumnezeu şi în natură, vizând totodată iubirea lui Hristos pentru 
Biserica Sa, iubire pe care trebuie s-o reproducă căsătoria, vizând mai 
mult condiția naturală care face din femeie mădular chiar al omului; 
căci zice apostolul: Bărbatul trebuie să-şi iubească femeia sa precum 
se iubeşte pe sine.” (Din vol. Bogățiile oratorice, p. 248) 


„Acolo unde stăpâneşte iubirea între soţ şi soţie totul va fi 
progresist în acest interior fericit. Căci iubirea reciprocă va asigura 
educația bună a copilului; iubirea va face să stăpânească în această 
împărăție familială ordinea, armonia, puterea şi rodirea în fapte. 
Trebuie (menţinut) respectul ierarhiei, bărbatul este şeful, femeia îi 

datorează respect şi ascultare. Însă cine mai bine decât iubirea va şti 
menține această superioritate de-o parte, acest respect pe de alta? Luaţi 
aminte la aceste familii patriarhale. Ce putere! Ce pace! Ce fapte! Însă 
de asemenea ce iubire gingaşă îi unea pe Avraam şi pe Sara; 
considerați înainte de toate iubirea cu totul divină care uneşte pe 
Hristos cu Biserica Sa. 

Iubirea este necesară pentru armonia şi dreapta repartizare a 
foloaselor şi a darurilor.” (Din vol. Bogăţiile oratorice, p. 249) 


CĂSĂTORIA (îngăduinţa soţilor unul faţă de celălalt) 


„Aşa trebuie să fie un bărbat! Să nu ţină socoteală de fiecare cuvânt 
spus de femeia lui, ci, ştiind că femeia e slabă, să-şi dea toată silinţa să fie 
îngăduitor cu ea, ca să-i alunge supărarea şi să strângă legătura păcii şi 
unirii. Să audă asta bărbațu şi să imite blândeţea dreptului Avram. Să 
respecte şi să cinstească pe femeile lor, să le cruţe ca pe nişte vase mai slabe, 
ca să întărească legătura unirii dintre ei. Atunci e bogăţie adevărată, atunci e 
avuţia multă, când nu e dihonie între femeie şi bărbat, când sunt uniţi, ca un 
trup, unul cu altul. Că spune Scriptura: Vor fi cei doi un trup (Fac., 2, 24). 
Unii ca aceştia chiar dacă sunt săraci, chiar dacă sunt oameni de rând, sunt 
mai fericiți ca toţi ceilalți, ei gustă adevărata plăcere, ei sunt neconteniți 
senini; ceilalți, cei ce nu se bucură de această legătură a unirii dintre soți, 
care se gelozesc unul pe altul, care strică marele bun al păcii, chiar dacă sunt 
înconjurați de multă bogăție, chiar dacă întind mase bogate, chiar dacă au 
slujbe strălucite, duc o viață mai nefericită decât toți ceilalți, îşi născocesc în 
fiecare zi furtuni şi tulburări, se bănuiesc unul pe altul, nu pot avea nici o 
bucurie, pentru că războiul dintre ei le strică şi le amărăşte viaţa.” (Omilii la 
Facere, omilia XXXVIII, V, în col. PSB, vol. 22, pp. 57-58) 


„Şi chiar dacă consoarta greşeşte cu mii de păcate față de tine, iartă-1- 
le toate şi fii îngăduitor. Chiar dacă îţi iei una cu rele obiceiuri, domoleşte-o 
cu îngăduință şi blândeţe, după cum şi Hristos, Biserica. Căci nu a spălat 
numai necurăția ei, ci i-a şters şi bătrânețea, dezbrăcând omul cel vechi ce 
era alcătuit din păcate.” (Laudă lui Maxim şi despre ce fel de soție trebuie să 
ne luăm, în vol. Cateheze maritale, p. 44) 


„ȘI după cum în trupurile noastre, când este vreo boală, nu tăiem 
mădularul, ci împingem afară boala, aşa să facem şi cu femeia. Dacă e în ea 
oarecare răutate, nu lepăda femeia, ci scoate afară răul. Căci femeia se poate 
îndrepta, dar adesea un mădular vătămat nu mai este cu putință să-l 

vindecăm. Dar chiar dacă ştim că vătămarea lui este de netămăduit, nici aşa 
nu-l tăiem. Fiindcă şi picioare strâmbe având adesea mulţi, şi pulpe oloage, 
şi mână uscată şi moartă, şi ochiul chiorâş, nici ochiul nu-l scot, nici mâna 
nu 0 taie. Ci, chiar văzând că nu au nici un folos pentru trup şi fund 
conştienţi că aduc şi multă ruşinare celorlalte mădulare, le păstrează din 
pricina împreună pătimirii cu celelalte. Aşadar, cum nu este lucru necuvenit 
ca unde nu se poate tămădui nimic şi nu este nici un folos să avem atâta 
purtare de grijă, iar unde sunt bune nădejdi şi multă schimbare să lepădăm 
îngrijirea? Căci cele care sunt handicapate prin fire nu e cu putinţă să fie 
iarăşi dobândite, dar voia liberă [rpooupeoig] dacă este strâmbată se poate 
reface. Dar şi dacă ai zice că ea boleşte fără nădejde de vindecare şi că are 
trebuință de multă purtare de grijă pentru felul ei de a fi, nici aşa nu poate fi 
lepădată. Căci nici mădularul bolnav ce nu se mai poate vindeca nu se taie. 
lar ea este mădularul tău. Căci zice Scriptura: Vor fi cei doi un singur trup.” 
(Laudă lui Maxim şi despre ce fel de soţie trebuie să ne luăm, în vol. 
Cateheze maritale, pp. 45-46) 


„Și chiar dacă aceea nu se foloseşte cu nimic de învățătura noastră, 
vom primi de la Dumnezeu multă răsplată pentru răbdarea noastră. Căci 
pentru frica Aceluia am arătat atâta răbdare şi am suferit cu blândeţe răutatea 
ei şi nu am lepădat mădularul nostru. Căci femeia ne este un mădular de 
neapărată trebuință, şi de aceea trebuie mai cu seamă s-o iubim. Acest lucru 
l-a învăţat iarăşi Pavel, când a zis: Aşa sunt datori bărbaţii să-şi iubească 
femeile, ca pe trupurile lor. Nimeni, vreodată, nu şi-a urât trupul, ci îl 
hrăneşte şi îl încălzeşte, după cum şi Hristos. lar noi, mădulare suntem ale 
trupului Lui, din carnea Lui şi din oasele Lui (Etes., 5, 28-30). După cum 
Eva — zice Pavel — a fost din coasta lui Adam, aşa şi noi suntem din coasta 
lui Hristos, căci aceasta înseamnă din trupul şi din oasele Lui." (Laudă lui 
Maxim şi despre ce fel de soţie trebuie să ne luăm, în vol. Cateheze maritale, 
pp. 46-47) 


CĂSĂTORIA (îndatoririle şi sarcinile soţilor) 


„Femeii bărbatul datornica dragoste să-i dea, aşijderea şi femeia 
bărbatului (1 Cor. 7, 3). Dar ce va să zică datornica dragoste? Femeia trupul 
său nu-şi stăpâneşte (| Cor. 7, 4), ci ea este şi roaba şi stăpâna bărbatului. 
Deci dacă tu te lepezi de acea robie cuvenită, te împotriveşti lui Dumnezeu. 
lar de voieşti să te lepezi chiar pentru un timp scurt, fie că ar îngădui 
bărbatul, acelaşi lucru este. Pentru aceea apostolul a numit acest fapt datorie, 
ca să arate că nici unul nu este stăpân pe sine, ci unul altuia robi. Pentru 

aceea, când vezi că o femeie curvă te ispiteşte, spune-i: Trupul nu este al 
meu, ci al femeii mele. Tot aşa să spună şi femeia către cei ce ar voi să-i 
calce întreaga-cugetare: Trupul nu este al meu, ci al bărbatului meu. Deci 
dacă femeia sau bărbatul nu este stăpân pe trupul său, cu atât mai mult nu 
este stăpân pe averi. Auziţi aceasta toți câți aveţi femei şi toate câte aveţi 
bărbați: Dacă nu trebuie a avea trup deosebit, cu atât mai mult averi 
deosebite. Aiurea însă, atât în Legământul Nou, cât şi în cel Vechi, 
bărbatului se dă multă stăpânire, zicând: Către bărbatul tău va fi întoarcerea 
ta, şi el te va stăpâni (Fac. 3, 16), iar Pavel, desluşind, scrie astfel: 
Bărbaţilor, iubiţi-vă femeile voastre, iar femeia să se teamă de bărbat (Efes. 
5, 25) — pe când aici el nu zice de mare sau mic, ci aşează o singură 
stăpânire. De ce? Fiindcă cuvântul lui aici este despre întreaga cugetare. În 
celelalte toate, zice, covârşească sau stăpânească bărbatul; însă unde este 
vorba de întreaga cugetare, nicidecum. Bărbatul trupul său nu-şi stăpâneşte, 
ci femeia, şi femeia trupul său nu-şi stăpâneşte, ci bărbatul. Mare este 
egalitatea şi nu este nici o prisosinţă.” (Comentariile sau Tălcuirea Epistolei 
întâi către Corinteni, omilia XIX, p. 189) 


„Când fiecare se grăbeşte a-şi împlini ale sale, apoi degrab vor urma 
şi cele ale aproapelui. De pildă, când femeia este pregătită a suferi pe bărbat, 
fie el cât de aspru, când bărbatul nu batjocoreşte pe femeie, fie ea cât de 
arțăgoasă, atunci toate sunt liniştite şi sălaş apărat de orice valuri. Tot aşa era 
şi pe timpul celor vechi, când fiecare îşi împlinea datoriile sale şi nu cerea, 
sau mai bine zis, nu căuta la cele ale aproapelui. În adevăr, gândeşte-te bine: 
Avraam a luat cu sine pe nepotul său Lot — şi femeia lui nu l-a învinovăţit. A 
poruncit femeii sale a călători o cale lungă foarte, şi ea nu s-a împotrivit, ci l- 
a urmat. Și iarăşi tot Avraam, după multe necazuri şi năduşeli făcându-se 
stăpân al tuturor, el totuşi a dat întâietatea lui Lot. Şi la toate acestea Sarra, 
femeia sa, nu numai că nu se nemulțumea, ba chiar nici gura nu a deschis-o 
vreodată, şi nici nu a vorbit ceva de acest fel, precum multe dintre femeile de 
astăzi vorbesc, când mai cu seamă văd pe bărbaţii lor înjosiți în astfel de 
împrejurări, şi mai ales înjosiţi de cei mai mici decât dânşii. Ba chiar atunci 
îi batjocoresc, făcând pe bărbaţii lor nebuni şi proşti, lipsiţi de vlagă, 
trădători şi tâmpi. Dar nimic din acestea nu a zis Sarra, ba nici nu a cugetat, 
ci primea cu plăcere tot ceea ce el făcea. Ba încă ceva mai mult: după ce Lot 
s-a făcut stăpân pe partea de pământ aleasă de el, iar pe cea mai rea a 
aruncat-o moşului său, deodată l-a împresurat o primejdie grozavă. Auzind 
de aceasta Patriarhul, a înarmat pe toți ai săi şi singur s-a pus în fruntea lor, 
pregătindu-se de a ataca întreaga oaste a Perşilor, cu slugile sale. Dar nici 

atunci nu l-a oprit Sarra, femeia lui, nici nu i-a zis ceea ce era firesc: Da” 
bine, omule, unde te duci? Cum de te arunci în prăpastie şi te dai pe sineți la 
atâtea primejdii, pentru un bărbat care te-a batjocorit şi a răpit cele ale 
tale? Pentru asemenea om tu să-ţi verşi sângele? Dacă poate disprețuieşti 
cele ale tale, cel puţin fie-ţi milă de mine, care am lăsat casă, şi patrie, şi 
prieteni, şi rude, şi ţi-am urmat pe un drum atât de îndepărtat; fie-ţi milă, 
zic, şi nu mă lăsa văduvă, împreună cu relele văduviei! Nimic din acestea nu 
a spus şi nici nu a gândit, ci a suferit totul în tăcere. După acestea, rămânând 
stearpă, ea nu a suferit ceea ce suferă femeile şi nici nu s-a bocit — el însă a 
plâns mult — nu către femeia sa — ci către Dumnezeu. Şi priveşte cum fiecare 
îşi păstrează ceea ce 1 se cuvine, căci nici el nu a disprețuit pe Sarra ca 
stearpă, şi nici că i-a zis ceva de acest fel, iar ea căuta să-i aducă vreo 
mângâiere pentru sterpiciunea sa prin roaba sa Agar, fiindcă pe acele timpuri 
nu erau oprite astfel de legături, precum este acum. Acum însă nu este 
slobod nici femeilor de a face astfel de plăceri bărbaților, şi nici lor nu le 
este slobod a avea nişte astfel de împreunări, fie cu ştiinţa, fie cu neştiința 
femeilor, chiar dacă de o mie de ori i-ar supăra amarul lipsei de copii, 
fiindcă vor auzi şi dânşii: unde viermele lor nu moare şi focul nu se stinge. 
Acum nu este slobod aşa ceva, pe atunci însă nu era oprit. Pentru aceea şi 
femeia făcea aceasta, şi bărbatul ascultă, şi aceasta o făcea nu pentru plăcere. 
Dar ia vezi, zici tu, cum el a alungat pe acea roabă, poruncindu-i femeia sa, 
Sarra. Şi eu aceasta voiesc a arăta, adică şi el asculta tot ceea ce-i zicea ca, şi 
ea de asemenea asculta ceea ce-i zicea el. Însă tu, care grăieşti aşa, nu te uita 
numai la acestea, ci cercetează şi cele de mai înainte, că adică acea roabă a 
batjocorit-o, că se obrăznicise în faţa stăpânei sale, decât care ce ar putea fi 
mai dureros pentru o femei slobodă şi frumoasă? 


Deci femeia să nu aştepte mai întâi virtutea bărbatului şi numai după 
aceca să facă ceea ce este al său, căci aceasta nu este nimic mare, şi nici 
iarăşi bărbatul să nu aştepte mai întâi de la femeie buna rânduială, şi numai 
după aceea să filosofeze, fiindcă atunci nu are nici o izbândă, ci fiecare — 
după cum am fost zis — să facă mai întâi ceea ce se cade a face.” 
(Comentariile sau Tâlcuirea Epistolei întâi către Corinteni, omiha XXVI, 
pp. 276-278) 


„Dumnezeu a dat femeii rolul de a îngriji de casă, şi bărbatului de a se 
îngriji de cele din afară, iar tu scobori capul la picioare, şi picioarele le ridici 
la cap.” (Comentariile sau explicarea Epistolei către Tit, omilha V, în vol. 
Comentariile sau explicarea Epistolei a doua către Timotei..., p. 180) 

„De la început Dumnezeu a rânduit ca treburile unei gospodării să fie 
împărțite între bărbat şi femeie. N-a îngăduit ca bărbaţii să facă totul şi nici 
n-a lăsat ca totul din viață să depindă de ei. Dacă, femeia n-ar ajuta cu nimic 
la susţinerea vieţii, atunci ar fi putut fi cu uşurinţă dispreţuită. Dumnezeu a 
prevăzut lucrul acesta. De aceea i-a dat şi ei un rost tot atât de mare ca şi 
bărbatului. Acest lucru l-a arătat Dumnezeu dintru început prin cuvintele: 
Să-i facem lui ajutor (Fac., 2, 18). Doboară deci mândria bărbatului; îi spune 
că n-are nici un drept să îngâmfe, nici din pricina că a fost făcut întâi, nici 
pricină că femeia a fost plăsmuită pentru el, deoarece treburile din viaţă au 
tot atâta nevoie de bărbat, ca şi de femeie. Care sunt treburile în care femeia 
ne ajută în susţinerea vieţii? Viaţa noastră este alcătuită din treburi în afară 
de casă şi din treburi dinlăuntrul casei. Pe toate acestea Dumnezeu le-a 
împărțit în două: pe cele din afara casei le-a întrebuințat bărbaţilor, iar pe 
cele dinlăuntrul casei, femeilor. Schimbă această rânduială, şi vei vedea că 
totul se strică, totul se pierde. Fiecare, bărbat sau femeie, face treabă mai 
bună şi mai cu folos când este pus în rostul lui. Prin urmare, conducerea 
gospodăriei cade în sarcina priceperii femeiești; aici femeia este mai 
îndemânatică decât bărbatul, pe cât mai îndemânatici sunt meşterii în 
meseriile lor, față de muncitorii necalificaţi.” (Despre căsătoria a doua a 
văduvelor, 4, în vol. Despre Feciorie, Apologia vieții monahale, Despre 
creşterea copiilor..., pp. 173-174) 


„În afară de acestea, bărbații au îndatorirea de a aduce în casă prin 
munca lor din afara gospodăriei; femeile au numai îndatorirea de a păstra şi 
a păzi ceea ce agoniseşte bărbatul. Chiar dacă la prima vedere pare a fi o 
treabă mai grea agonisirea celor de trebuință traiului decât păzirea şi 
păstrarea lor, totuşi este zadarnică şi fără folos agonisită, dacă nu-i femeia 
care să o păzească şi să o păstreze. 

Se întâmplă adeseori ca bărbatul, prin câştigurile sale mari, să nu ajute 
cu nimic în înflorirea gospodăriei, ba, dimpotrivă, să năruiască totul.” 
(Despre căsătoria a doua a văduvelor, 4, în vol. Despre Feciorie, Apologia 
vieții monahale, Despre creşterea copiilor..., p. 174) 


„Când e vorba de întreaga înţelepciune şi de respect, nimic nu are 
bărbatul mai mult decât femeia, ci se ceartă asemenea femeii de către legile 
despre stricarea nunţii. Şi e firesc. Căci nu de aceea a venit femeia la tine, şi 
a lăsat tată şi mamă şi toată casa ei, ca să fie umilită, ca să treci peste ca 
pentru o slujnică de doi bani, ca să-i faci mii de necazuri. 4i luat-o ca 
însoțitoare la drum, ca părtaşă vieţuirii tale, liberă şi de aceeaşi cinste cu 

tine. Cum nu este nebunie să primeşti darul ei de nuntă, să arăţi toată 
bunăvoirea faţă de el şi nimic să nu împuţinezi din acesta, iar ceea ce este 
mai de preţ decât orice dar de nuntă — întreaga înțelepciune şi respectul şi 
trupul tău, care este avuţia aceleia — să le strici şi să le pângăreşti? Dacă 
împuţinezi zestrea, dai socoteală socrului. Dacă strici întreaga înţelepciune, 
vei da socoteală lui Dumnezeu, Cel Ce a rânduit nunta şi ţi-a dat în grijă 
femeia. Și că-i adevărat acest lucru, ascultă-l pe Pavel ce zice despre 
adulteri: Cel ce se leapădă, nu de om se leapădă, ci de Dumnezeu, Care v-a 
dat Duhul Sfânt ( 'Tes., 4, 8).” (La cuvintele apostoleşti: << Din pricina 
desfrâului fiecare să-şi aibă nevasta lui>>, în vol. Cateheze maritale, pp. 
17-18) 


„Și deoarece viaţa noastră obişnuieşte să aibă două laturi, una publică 
şi alta privată, Dumnezeu, deosebindu-le, a hărăzit femeii cârmuirea casei, 
iar bărbaţilor toate treburile civile, cele din piaţă, de la tribunal, din 
conducere, din armată, şi toate celelalte. Căci femeia nu poate să țină lancea, 
nici să sloboadă săgeți, dar poate să ţină fusul şi să ţeasă pânză, şi toate 
celelalte din casă să le pună cu bună rânduială. Nu poate să-şi manifeste voia 
în senat, dar poate să şi-o manifeste în casă şi adesea cele pe care le cunoaşte 
bărbatul despre cele ale casei, ea le cunoaşte mai bine. Nu poate să 
orânduiască bine averile obşteşti, dar poate să-şi crească bine copiii, care 
sunt cea mai mare avere!“. Poate cunoaşte răutăţile slujnicelor, poate să se 
îngrijească de neprihănirea celor făcute de slugi, să ofere soțului toată 
cealaltă asigurare şi să abată de la el toată grija de cele din casă. Ea se 
preocupă de camere, de lână, de pregătirea la timp pentru toate, de 





157 Tâlcuirea Pr. Marcel Hancheş: După cum se observă, Sfântul loan prezintă sfera de 


acțiune a bărbatului în paralelism strict cu cea a femeii, referindu-se la aceeaşi capacitate 
naturală. Femeia îşi exercită capacitățile de guvernare asupra copiilor, bărbatul asupra 
treburilor obşteşti. Nu există diferenţă între rațiunile celor două tipuri de cârmuire, ci doar 
între modurile lor de manifestare. Iar în ascetică (adică în efortul nostru de a ajunge de la 
chip la asemănare, singurul lucru cu adevărat important în viața aceasta) nu contează 
chipul sub care se lucrează o virtute (care ţine de personalitatea fiecăruia), ci în ce 
măsură ea activează toate potenţele chipului spre a ajunge asemenea în cele din urmă cu 
Hristos. Prin urmare, pentru o lume neduhovnicească (despre una desacralizată nici nu 
mai încape vorba) contează aspectul exterior al lucrurilor (şi de aici şi aparenta inegalitate 
între bărbat şi femeie), pentru cea duhovnicească esenţialul este descoperirea rațiunilor 
sădite în ele de Dumnezeu. Păcatul — în sensul lui ontologic de abatere a puterilor fireşti 
de la scopul pentru care au fost create de Dumnezeu — este cel care aduce inegalitățile (nu 
ierarhiile, care ţin de diversitatea creaţiei şi nu de raporturi juridice de subordonare). (n.s. 
125, pp. 51-52) 

înfăţişarea hainelor şi de toate celelalte care nu i se potrivesc bărbatului, nici 
nu le poate face cu uşurinţă vreodată, chiar de s-ar sârgui de mii de ori. Căci 
şi aceasta, da, şi aceasta este lucrarea dărniciei şi înțelepciunii lui 
Dumnezeu, ca acel ce este de folos în treburile mai mari să fie inferior şi de 
nici un folos în cele mai mici, aşa încât este trebuința femeii. Căci dacă îl 
făcea pe bărbat să fie deprins în amândouă, uşor de disprețuit devenea 
neamul femeiesc. Şi iarăşi, dacă îngăduia femeii să se ocupe de ceea ce este 
mai mare şi mai de folos, umplea femeile de multă nebunie [arovoia]. De 
aceea nu 1 le-a dat doar unui singur neam în îngrijire pe amândouă, ca nu 
cumva să fie micşorat celălalt neam şi să pară că există de prisos. Nici nu le- 
a împărțit pe amândouă în chip egal fiecărui neam, ca nu cumva din această 
egalitate să iasă vreo luptă sau încrâncenare, iar femeile, răzvrătindu-se, să 
poftească aceeaşi cinste cu bărbaţii. Ci, cugetând mai dinainte cele egale şi 
paşnice şi păstrând pentru fiecare rânduiala cuvenită, a osebit viața noastră 
în două: ceea ce este mai de trebuinţă şi mai de folos i-a dat bărbatului, iar 
ceea ce este mai mic şi inferior, femeii. Încât acela, din pricina slujirii lui de 
neapărată trebuinţă, să ne fie foarte dorit, iar aceea, din pricina slujirii mai 
MICI, să nu fie coborâtă în ochii bărbatului său.” (Laudă lui Maxim şi despre 
ce fel de soție trebuie să ne luăm, în vol. Cateheze maritale, pp. 50-53) 


„Căci femeia şi bărbatul se deosebesc numai în trupurile lor, temeii 
fiindu-i rezervat războiul de ţesut şi fusul şi a frământa pâinea şi grija 
căminului şi dereticarea prin casă şi creşterea copiilor, iar bărbatului 
tribunalul şi conducerea cetăţii şi afacerile şi cătănia şi războaiele şi luptele.” 
(Omilia aceluiaşi, rostită în biserica Sfintei Irina, despre râvna celor 
prezenți la biserică şi despre uşurătatea celor care lipsesc şi despre cântare; 
şi că firea nu este pricină s-o oprească pe femeie de a apuca pe calea 
virtuții, în vol. Cateheze maritale, p. 78) 


CĂSĂTORIA (îndatoririle soţului) 


„Să-i fie mai preţuită şi mai cinstită dragostea ei decât orice în lume. 
Dacă noi trebuie a purta sarcina unul altuia, apoi cu atât mai mult pe a 
femeii. Chiar de ar fi săracă, tu nu o batjocori; chiar de ar fi proastă, tu nu o 
necinsti, ci mai vârtos îndrepteaz-o, căci este mădularul tău, şi prin urmare 
sunteți un trup. Poate că este bârfitoare, beţivă şi furioasă. Dar pentru toate 
acestea trebuie a te întrista, iar nu a te mânia, şi a ruga pe Dumnezeu, a o 
sfătui întruna şi a face totul ca să alunge de la dânsa patima. Dacă tu în loc 

de acestea o baţi, apoi mai tare îi stârneşti boala. Obrăznicia se moaie şi se 
domoleşte cu blândeţea, iar nu cu o altă obrăznicie. 


Pe lângă toate acestea, apoi gândeşte-te şi la răsplata ce o vei avea de 
la Dumnezeu. Căci când îți este slobod a scăpa de ea, însă nu faci aceasta 
pentru frica lui Dumnezeu, ci îi suferi toate cusururile, temându-te de legea 
care opreşte a lepăda pe femeie, chiar de ar avea orice boală — apoi atunci 
vei lua plată nespusă — dar şi mai înainte de plată tu vei câştiga foarte mult, 
făcând-o pe ea mai supusă, iar pe tine făcându-te mai blând. Se spune că 
unul dintre filosofii cei din afară'“% având femeie rea, bârfitoare şi 
îndărătnică, către cei ce-l întrebau pentru ce suferă o astfel de femeie zicea 
că are şcoală de nevoinţă şi loc de luptă filosofică chiar în casa sa. Voi fi, 
zice, cel mai blând dintre toţi, învățându-mă printr-însa în fiecare zi. M-aţi 
aplaudat mult auzind acestea? Dar eu sunt mâhnit mult când văd că Elinii 
sunt mai filosofi decât noi, cărora ni s-a poruncit a urma îngerilor, sau mai 
bine zis, cărora ni s-a poruncit a urma lui Dumnezeu însuşi în privința 
blândeții. Deci se spune că acel filosof, având femeie rea, nu a depărtat-o 
pentru aceasta, iar alții spun că tocmai din această pricină a şi luat-o de 
femeie.” (Comentariile sau Tâlcuirea Epistolei întâi către Corinteni, omilia 
XXVI, pp. 279-280) 


„Dacă s-ar întâmpla a greşi şi a nu aduce în casă mireasă îngăduitoare 
şi femeie bună, atunci fireşte că trebuie a râvni acestui filosof, adică a o pune 
în bună rânduială necontenit şi nimic din cele vorbite mai sus a nu face. 
Fundcă şi neguțătorul, mai înainte face înscris cu tovarăşul său de 
neguțătorie, înscris care poate să păzească pacea, şi nu dă drumul corăbiei în 
luciul mării mai înainte de aceasta, şi nici că se apucă de vreo altă 
neguţătorie. 


Deci şi noi, iubiţilor, toate să le facem, ca astfel pe tovarăşul vieții 
noastre şi al corăbiei acestea să-l putem avea înlăuntru cu toată pacea 
cuvenită.” (Comentariile sau Tâlcuirea Epistolei întâi către Corinteni, 
omilia XXVI, p. 280) 


CĂSĂTORIA (îndatoririle soţiei) 





15 Tâlcuirea Arhim. Theodosie Athanasiu: Socrat, a cărui femeie, Xantipa, a fost de o 


răutate şi încăpățânare proverbială. (n.s. 1, p. 279) 

„Sârguieşte-te cu toată recunoştinţa de a da bărbatului ceea ce-i 
datorezi. Fiindcă şi cu bărbatul tău când vorbesc, eu îl sfătuiesc a te iubi şi a 
te îngriji, şi nu-l las a aduce la mijloc legea privitoare la femeie, ci îi cer ca 
să facă ceea ce este scris pentru dânsul. Deci şi tu uită-te numai la datoriile 
ce te privesc, şi fă-te supusă şi blândă celui cu care vieţuieşti. Şi dacă tu eşti 
supusă bărbatului pentru Dumnezeu, apoi atunci să nu-mi spui de cele ce 
trebuie a se face de dânsul, ci de cele pentru care te-a făcut răspunzătoare 
legiuitorul, şi numai acelea să le împlineşti cu toată străşnicia. Aceasta mai 
cu seamă este a se supune cineva lui Dumnezeu, adică a suferi chiar şi cele 
potrivnice şi a nu pune în mişcare legea la fiece pas. Pentru aceea, iubind pe 
cel ce te iubeşte, nu pare că faci vreo faptă mare, pe când iubind pe cel ce te 
urăşte, unul ca acesta mai cu seamă este cel ce se încununează. Cam în acest 
fel şi tu gândeşte-te, că dacă suferi pe bărbatul tău care este aspru, apoi 
atunci vei primi cunună strălucită — pe când dacă el va fi liniştit şi blând cu 
tine, apoi pentru ce să-ţi dea Dumnezeu cununa şi răsplata? 


Acestea le vorbesc nu ca poruncind bărbatului a îndrăzni fără măsură 
față de femeie, ci ca să înduplec pe femei a-şi suferi bărbaţii, chiar când sunt 
prea îndrăzneţi față de ele.” (Comentariile sau Tâlcuirea Epistolei întâi către 
Corinteni, omilha XXVI, p. 276) 


„Căci liman este femeia, şi cea mai puternică doftorie de veselie.” 
(Comentariile sau Tâlcuirea Epistolei întâi către Corinteni, omilia XXVI, p. 
279) 


„Datoriile particulare ale femeii. Aceste datorii privesc soţul ei, 
copiii €i, interiorul ei, ca soție mamă, stăpână a casei.” (Din vol. 
Bogăţiile oratorice, p. 254) 


„Care este de acum datoria ei? Ea trebuie, când soţul intră agitat 
şi obosit, adesea mort pentru şocurile vieții dinafară, să fie 
mângâietoarea lui şi sfătuitoarea lui iubitoare. Şi ceea ce n-ar obţine de 
la el prietenii lui cei mai influenţi, ea înarmată cu farmecele ei 
inspirate şi din iubirea ei va şti să obţină. Prin soluţia evlavioasă şi 
credincioasă, bărbatul cel mai răzvrătit faţă de datoriile creştine se va 
găsi la sfârşit învins, convins şi plecat. 

Ce n-au putut asupra soților lor aceste femei minunate despre 
care ne vorbeşte Scriptura? Deborele, luditele, Persidele, Mariile, 
Priscilele, şi aceste împărătese atât de minunate sfătuitoare ale soților 

lor? Însă, de asemenea, ce nu poate femeia pentru răul fără început, 
fără seriozitate, fără conduită? Ce n-a putut femeia lui Abesalom, a 
unui Samson? Ea ar fi făcut să cadă lov, dacă lov n-ar fi fost de 
neînvins în răbdarea sa şi în credinţa sa.” (Din vol. Bogăâțiile oratorice, 
pp. 254-255) 


„Dumnezeu împărțind datoriile familiei şi atribuind bărbatului 
greutățile dinafară şi pretenţiile vieţii publice, păstrează pentru femeie 
conduita interiorului. Acolo este domeniul şi câmpul ei de acţiune.” 
(Din vol. Bogățiile oratorice, p. 255) 


„... pentru femeie grijile casei unde nimic nu trebuie şi nu poate 
s-o înlocuiască.” (Din vol. Bogăţiile oratorice, p. 255) 


„Serviciul femeii este ca să împartă grija, să păstreze cele spuse, 
să grijească de lucrurile casei; căci spre aceasta a rânduit-o Dumnezeu, 
ca în aceste lucruri şi în altele să ne fie de ajutor. Căci viața noastră 
constă din două lucruri, din lucruri private şi publice; ei i-a atribuit 
Dumnezeu partea ei: grija femeii este să grijească de lucrurile casei, a 
bărbatului de negoţul public, judecăţile, armata, celelalte toate. Femeii 
îi este orânduită conducerea interioară. Dacă ea se achită cu fidelitate 
de sarcina ei, familia este prosperă; dacă o neglijează, este ruina ei. 

De acolo se poate judeca, cât de nebune sunt aceste teorii care-i 
atribuie femeii lucrurile dinafară, ostenelile vieţii publice. O, voi care 
totul răsturnaţi, lucrul diavolului este acesta, ca toate să se confunde şi 
să se strice de la principiul lor începător, care a fost dat din natură de 
către Dumnezeu. Femeilor Dumnezeu atât le-a dat să păzească casa, 
bărbaților însă grija vieţii publice; tu capule te transformi în picioare şi 
picioarele în cap.” (Din vol. Bogățiile oratorice, pp. 384-385) 


CĂSĂTORIA (femeia să asculte de bărbat) 


„După păcat (spune Domnul Dumnezeu femeii — n.n.): spre bărbatul 
tău va fi întoarcerea ta, şi el te va stăpâni. Te-am făcut, zice, de aceeaşi 
cinste cu bărbatul. Nu te-ai folosit bine de stăpânire: schimbă-ți starea cu 
cea de supunere. N-ai putut duce slobozenia: primeşte robia. Nu ştii să 
stăpâneşti (şi ai cunoscut aceasta cu lucrul): fii dintre cei stăpâniți, şi 
cunoaşte-l pe bărbat drept stăpân: spre bărbatul tău va fi întoarcerea ta, şi 
el te va stăpâni: Şi vezi aici iubirea de oameni a lui Dumnezeu - căci ca nu 
cumva, auzind: el te va stăpâni, să socoată stăpânirea bărbatului ca fiind 

împovărătoare, mai întâi vorbeşte de purtarea de grijă a acestuia, zicând: 
Spre bărbatul tău va fi întoarcerea ta, adică: Scăparea ta şi limanul tău şi 
întărirea ta, el va fi; în toate spaimele ce vor veni asupra ta, pe el ţi-l dau ca 
să te întorci spre el şi să scapi la el. Şi nu doar prin aceasta, ci şi cu nevoile 
fireşti 1-a legat împreună ca şi cu un lanţ de nerupt, înfăşurându-i în legătura 
pofiel. 

Văzut-ai cum a adus păcatul supunerea, iar Iscusitul şi Înțeleptul 
Dumnezeu şi pe acestea le-a întrebuințat spre folosul nostru?” (Cele dintâi 
omilii la Facere, cuvântul al patrulea, p. 46) 


„Ascultă cum şi Pavel vorbeşte despre supunerea aceasta, ca să înveți 
iar împreună-glăsuirea dintre Vechiul şi Noul Legământ. Femeia, zice, întru 
linişte să ia învățătură, cu toată ascultarea (| Tim., 2, 11). Văzut-ai că şi el 
supune bărbatului pe femeie? Dar aşteaptă, şi ai s-auzi pricina. De ce cu 
toată ascultarea? Fiindcă femeii, zice, să învețe nu dau voie. De ce? - 
Fiindcă l-a învăţat o dată rău pe Adam. Nici a-şi stăpâni bărbatul. Dar 
pentru ce? - Fiindcă l-a stăpânit o dată în chip rău. Ci să fie întru linişte. 
Dar spune şi pricina. Fiindcă Adam, zice, nu a fost amăgit, iar femeia, 
amăgindu-se, a fost întru neascultare. De aceea a şi dat-o jos de pe scaunul 
învățăturii: fiindcă cel care dă învățătură fiind neştiutor, zice, să ia 
învățătură; iar de nu vrea să ia învățătură, ci vrea să învețe pe alții, se 
pierde pe sine şi pierde şi pe ucenicii săi - ceea ce s-a întâmplat atunci şi cu 
femeia. Dar că este supusă bărbatului şi că din pricina păcatului 1-a fost 
supusă, vedem desluşit de aici; însă vreau să aud acea spusă: Spre bărbatul 
tău va fi întoarcerea ta, şi el te va stăpâni.” (Cele dintâi omilii la Facere, 
cuvântul al patrulea, pp. 46-47) 


„Scriindu-le corintenilor, el grăieşte: Bărbaţilor, iubiţi pe femeile 
voastre - iată spre bărbatul tău va fi întoarcerea ta; femeile să se teamă de 
bărbaţi - iată el te va stăpâni. Văzut-ai că nu e apăsătoare stăpânirea când 
stăpânul e îndrăgostit nebuneşte de roaba sa, când frica e împreunată cu 
dragostea? Căci astfel e înlăturată greutatea robiei.” (Cele dintâi omilii la 
Facere, cuvântul al patrulea, p. 48) 


„Am să vorbesc despre femei, ca să vezi cum fericitul Pavel, care a 
pus legături asupra lor, chiar el le dezleagă iarăşi. De are vreo femeie bărbat 
necredincios şi acela va voi să viețuiască cu dânsa, să nu-l lase pe el (l Cor., 
7, 13). De ce? Că ce ştii tu, femeie, de nu-ți vei mântui bărbatul? (16). 

Dar cum poate femeia să mântuiască? Învăţând, catehizând, 
înduplecându-l a primi cuvântul bunei cinstiri. Păi chiar ieri, fericite Pavele, 

ziceai <<că femeii să înveţe nu dau voie>> (| Tim., 2,12). Cum, dar, o dai 
acum la întors şi faci femeia dascăl al bărbatului? - Fac asta nu 
tăgăduindu-mă pe mine însumi, ba chiar cu totul dimpotrivă. Tu ascultă şi 
pentru ce a scos-o de pe tronul învățăturii, şi pentru ce o aduce iar pe el, ca 
să afli înţelepciunea lui Pavel. Bărbatul să înveţe, zice. Întrebi de ce? 
Fiindcă nu a fost amăgit: că Adam, zice, nu a fost amăgit (| Tim., 2, 14). 
Femeia, zice, să ia învățătură. De ce? Fiindcă a fost amăgită: că femeia, 
amăgită fiind, a fost întru călcarea poruncii (14). lar aici - tocmai 
dimpotrivă: că atunci când bărbatul este necredincios, iar femeia 
credincioasă, zice: Femeia să înveţe. De ce? Fundcă nu este amăgită, căci 
credincioasă este. Să ia învățătură, deci, bărbatul, căci a fost amăgit: că 
necredincios este. S-a întors treaba, zice, în privința învățăturii: să se 
întoarcă, dar, şi în privința stăpânirii. Văzut-ai cum pretutindeni arată 
Scriptura că nu firii, ci amăgirii şi păcatului urmează robia? 

Deci, a venit la femeie amăgirea întru început, iar amăgirii i-a urmat 
supunerea: după aceea s-a mutat amăgirea la bărbat, s-a mutat şi supunerea. 
Şi precum la început a încredinţat Dumnezeu bărbatului mântuirea femeii, 
fiindcă nu a fost amăgit, grăind astfel: Spre bărbatul tău va fi întoarcerea ta, 
aşa şi aici, pentru credinţa celei ce are bărbat necredincios, încredinţează 
femeii mântuirea bărbatului, zicând: Că ce ştii tu, femeie, de nu-ţi vei mântui 
bărbatul? (| Cor., 7,16). Ce poate fi mai desluşit decât această dovedire că 
robia nu este dat al firii, ci urmează păcatului?” (Cele dintâi omilii la 
Facere, cuvântul al cincilea, pp. 61-63) 


„A învăţat femeia odinioară pe bărbat, şi totul a stricat şi cu 
neascultarea l-a făcut vinovat de osândă. De aceea Dumnezeu a supus-o 
bărbatului, fiindcă la început mai mult a abuzat de egalitate. 

Atrasă vei fi de bărbatul tău (Facerea, 3, 16), iar mai înainte de 
aceasta nu i-au mai fost spuse asemenea cuvinte. Dar cum Adam nu s-a 
amăgit? Aşadar nici n-a călcat porunca, dacă nu s-a amăgit. la aminte bine, 
femeia a zis: Șarpele m-a amăgit, pe când Adam n-a zis femeia m-a amăgit, 
ci că Ea mi-a dat mie şi am mâncat. Nu este acelaşi lucru: a lua amăgirea de 
la cel de acelaşi fel cu tine, sau de la o fiară, de la o vietate supusă şi roabă 
ție; aşa că aceasta este amăgire. Deci, în raport cu femeia, care a fost 
amăgită, de cel supus şi rob, Adam n-a fost amăgit, fundcă el a fost 
îndemnat de cea liberă şi deopotrivă cu el. 

Expresia: a văzut că rodul este bun de mâncare nu pentru Adam s-a 
ZIS, ci pentru femeie, că a mâncat şi a dat şi bărbatului ei, aşa că Adam nu 
supunându-se poftei a călcat porunca, ci numai a fost convins simplu de 
femeie. A învăţat o dată femeia şi atunci a stricat totul şi de aceea apostolul 

zice: Nu dau voie femeii să înveţe. Şi ce are de-a face cu celelalte femei dacă 
Eva a greşit? Foarte mult, fundcă sexul lor este slab şi uşurel. Aici, deci, 
apostolul vorbeşte de natura femeiască, căci n-a zis iar Eva fiind amăgită ci 
femeia, nume ce este comun întregului sex, iar nu numai al aceleia. Deci, ce? 
Oare întreaga natură a căzut în călcarea poruncii prin Eva? După cum pentru 
Adam a spus: După asemănarea greşelii lui Adam, care este chip al Celui ce 
avea să vină, (Romani 5, 14) aşa şi aici, adică, neamul femeiesc a călcat 
porunca, iar nu cel bărbătesc.” (7ăl/cuiri la Epistola întâi către Timotei, 
omilia a IX-a, pp. 94-95) 


„Să învețe de bine. Şi cu toate acestea, le împiedici pe femei de a 
învăţa; cum deci le îngădui aici, pe când în alt loc zici: Nu îngădui femeii să 
înveţe pe altul (| Timotei 2, 12)? Însă, ascultă ce a adăugat mai departe: nici 
să stăpânească pe bărbat. Bărbatului încă de la început i s-a permis a-i 
învăţa şi pe bărbaţi, şi pe femei; femeii îi permite numai cuvântul sfătuitor în 
casă, însă, nicăieri nu-i îngăduie de a adresa vreo cuvântare lungă. De aceea 
a adăugat: nici să stăpânească pe bărbat.” (Comentariile sau explicarea 
Epistolei către Tit, omilia IV, în vol. Comentariile sau explicarea Epistolei a 
doua către Timotei..., p. 162) 


„Femei, supuneți-vă bărbaţilor voştri ca Domnului (Efes., 5, 22). Ce 
înseamnă asta? Că, dacă în unire de gând [opuovoa] vor trăi aceştia, şi copiii 
cresc bine, şi casnicii trăiesc în bună rânduială, şi vecinii se bucură de 
linişte, şi prietenii şi rudele. Dar dacă viețuiesc altfel, toate se întorc cu susu- 
n jos şi se tulbură. Şi, după cum dacă generalii sunt în pace unii cu alţii toate 
oştirile le urmează cu bună cuviinţă, iar dacă sunt tulburaţi toate se strică, 
aşa şi aici. Pentru aceea femeile — zice — să se supună bărbaților lor ca 
Domnului. O! dar cum a zis altundeva: Dacă nu se va despărți cineva şi de 
bărbat şi de femeie nu va putea să-Mi urmeze (Mt., 14, 26)? Dacă trebuie să 
se supună bărbatului ca Domnului, cum zice să se despartă de bărbat pentru 
Domnul? De bună seamă, este absolut necesar să se supună bărbatului, însă 
particula ca nu are peste tot înțelesul de egalitate. Aici ea are acest înţeles: 
ca unele care ştiţi că slujiți Domnului. lar acest lucru se poate vedea şi din 
altă parte, unde zice: chiar dacă nu vă supuneţi din pricina bărbatului, însă 
faceți-o mai cu seamă pentru Domnul, sau alt înţeles: când te supui 
bărbatului, fii convinsă că slujeşti Domnului. Că dacă cel care se 
împotriveşte acestor stăpânii vremelnice se împotriveşte de fapt rânduielii lui 
Dumnezeu (Rom., 13, 2), cu cât mai mult nu se împotriveşte cea care nu se 
supune bărbatului? Aşa a vrut — zice — Dumnezeu dintru început. Să socotim 
deci pe bărbat că are locul capului şi femeia pe cel al trupului. lată aceasta o 

arată şi din cuvinte precise, când zice Bărbatul este cap al femeii, după cum 
şi Hristos al Bisericii şi Însuşi este Mântuitor al trupului. Însă, precum 
Biserica se supune lui Hristos, aşa şi femeile bărbaţilor lor întru totul 
(Efes., 5, 23-24). Zicând că bărbatul este cap al femeii, după cum Hristos al 
Bisericii, a adăugat: şi Însuşi este mântuitor al trupului. Căci capul este 
mântuirea trupului său. Deja mai dinainte a rânduit amândurora — şi 
bărbatului şi femen -— purtarea de grijă şi temelia iubirii, fiecăruia 
împărțindu-i ceea ce 1 se cuvine: bărbatului cârmuirea şi purtarea de grijă, iar 
femeii supunerea.” (Omilia despre căsătorie. Din comentariul la Efeseni, în 
vol. Cateheze maritale, pp. 87-88) 


„După cum Biserica se supune lui Hristos — adică după cum bărbaţi şi 
femeile, care sunt Biserica, se supun lui Hristos — aşa şi voi, femeilor, 
supuneți-vă bărbaților ca lui Dumnezeu. Bărbaţi, iubiți pe femeile voastre, 
după cum şi Hristos a iubit Biserica (Efes., 5, 25). Ai auzit ce supunere 
nemaiîntâlnită? L-ai lăudat mai înainte şi te-ai minunat de Pavel că a tocmit 
aşa de bine vieţuirea noastră, ca un bărbat minunat şi duhovnicesc ce este? 
Însă ascultă acum şi cele care le cere de la tine. Că iarăşi se foloseşte de un 
exemplu: bărbaţi, iubiţi pe femeile voastre, după cum şi Hristos a iubit 
Biserica. Ai văzut măsura supunerii datorată de femeie? Ascultă şi măsura 
dragostei ce o datorează bărbatul! Vrei să ţi se supună femeia precum 
Biserica lui Hristos? Ai şi tu grijă de ea, după cum Hristos de Biserică! Şi 
chiar dacă trebuie ca să-ţi dai sufletul pentru ea, chiar dacă trebuie să fii tăiat 
în mii de bucăţi, chiar dacă ai suferi şi ai pătimi pentru ea, să nu te dai în 
lături. Fiindcă de pătimeşti acestea n-ai făcut nimic din ce a făcut Hristos. 
Căci tu, fiind deja unit cu ea, faci acestea. Acela însă a făcut-o pentru cea 
care Îi întorcea spatele şi Îl ura. Aşadar, după cum El a adus-o cu multă 
purtare de grijă la picioarele Lui pe cea care stătea cu spatele la EI şi Îl ura şi 
era lepădată şi ruptă în bucăţi, şi nu S-a purtat cu ea cu amenințări, nici cu 
supărări, nici cu frică ori cu altceva de acest fel, aşa să fii şi tu cu femeia ta. 
Chiar dacă te priveşte de sus, chiar dacă este supărată, chiar de o vezi 
disprețuindu-te, poţi s-o aduci la picioarele tale dacă ai multă purtare de grijă 
pentru ea şi dragoste şi bunăvoință.” (Omilia despre căsătorie. Din 
comentariul la Efeseni, în vol. Cateheze maritale, p. 89) 


„Cel ce-şi iubeşte femeia, chiar dacă nu e foarte ascultătoare, o 
supune cu totul prin iubire. Atât poate fi de grea şi de anevoioasă unirea cea 
de un gând [onovoia], dacă cei doi nu sunt legaţi prin tirania dragostei, încât 
frica nu o poate îndrepta defel. Pentru aceea stăruie asupra iubirii, ca una ce 
este mai puternică decât înfricoşarea. Femeia, deşi pare că este în pierdere 

prin aceea că a fost rânduită să se supună şi să aibă frică de bărbat, de fapt 
este în câştig. Căci ceea ce este mai greu şi mai important — iubirea — cade pe 
umerii bărbatului.” (Omilia despre căsătorie. Din comentariul la Efeseni, în 
vol. Cateheze maritale, p. 98) 


„Ea are locul [apyxn] doi. Dar are şi ea un rol [apyn] şi aceeaşi cinste 
cu cel dintâi. Dar, în acelaşi timp, bărbatul are şi ceva mai mult. Acest lucru 
este de fapt cea mai mare întregire a unei familii”. A primit această sarcină, 
care este de fapt a lui Hristos, şi nu trebuie numai s-o iubească, ci şi să o 
conducă bine!” (Omilia despre căsătorie. Din comentariul la Efeseni, în 


vol. Cateheze maritale, pp. 101-102) 


CĂSĂTORIA („iar femeia să se teamă de bărbat”) 


„Iar femeia să se teamă de bărbat. Nu vorbeşte doar despre dragoste, 
ci şi de altceva. Să se teamă de bărbat! Ea este în treapta a doua [apm]'“, 
după bărbat. Nici ea să nu ceară cinste egală cu el, căci este rânduită sub cap. 
Nici el să n-o dispreţuiască pe cea supusă lui, căci ea este trup. Şi dacă el, 
capul, dispreţuieşte trupul, piere şi el. Dar să arate față de ea dragoste, după 
cum şi ea e datoare să asculte. Aşa cum capul are treaba lui şi trupul o are pe 
a sa!“. Trupul îi dă capului spre slujire mâinile şi picioarele şi toate celelalte 
mădulare, iar capul, la rându-i, trebuie să se îngrijească de trup şi să aibă 





'59 Tâlcuirea Pr. Marcel Hancheş: Ca fiecare să-şi recunoască rolul şi funcţia proprie şi să 


nu defăimeze sau să tindă a înlocui atribuţiile celuilalt. Tocmai în aceasta stă 
complementaritatea celor doi. Deci tocmai în a juca unul rolul capului şi celălalt pe al 
trupului, cu tot ce implică aceasta, este ceea ce va salva familia şi o va preface în 
adevărată Biserică. (n.s. 232, pp. 101-102) 
'* Tâlcuirea Pr. Marcel Hancheş: PvOpm(ew. Să imprime femeii un ritm, să meargă 
împreună în acelaşi pas cadenţat către Hristos. lar ritmul vieţuirii lor este dat de măsura în 
care Duhul locuieşte în ei. Cu cât vor fi mai duhovniceşti, cu atât mersul va fi mai liniştit 
şi mai plin de încredințarea că se vor odihni împreună în Împărăţia veşnică. Dar este 
esențial ca cei doi să aibă acelaşi puls, acelaşi ritm — ritmul lui Hristos —, altfel nu vor 
putea merge împreună la Hristos. Mai întâi de toate, cei doi trebuie să aibă acelaşi 
program duhovnicesc şi strict aceleaşi năzuințe şi dorire reală de despătimire. Nici un 
motiv (carieră, poziție socială, bani, pofte, nevoia de relaxare etc.) nu poate fi pus mai 
presus de viața duhovnicească a cuplului, căci altfel se va distruge. (n.s. 233, p. 102) 
Tâlcuirea Pr. Marcel Hancheş: Apyn presupune şi femeii o autoritate, nu o stare de 
robie, dar nu o autoritate ce vrea să iasă de sub conducerea soţului, ci una care se 
armonizează cu el prin supunerea reciprocă lui Hristos. (n.s. 218, p. 97) 
1% Tâlcuirea Pr. Marcel Hancheş: Nu e vorba de inegalitate, ci de funcțiuni diferite ale 
celor doi, şi nu pot unul fără altul. (n.s. 219, p. 97) 

toată simțirea caldă pentru el. Nimic nu este mai bun decât această 
însoţire'%. Dar cum poate fi dragoste, de vreme ce este frică? Tocmai atunci 
este mai cu seamă dragoste. Fiindcă cea care se teme şi iubeşte. Cea care 
iubeşte se teme ca de capul ei şi îl iubeşte ca pe un mădular al ei, că şi capul 
este mădular al trupului întreg". Pentru aceea l-a pus pe unul deasupra şi 
pe unul să se supună, tocmai ca să fie pace. Dacă ar fi egalitate, nu ar mai 
putea fi pace. Nu se poate să fie într-o casă fiecare de capul lui, nici toți 
conducători, ci e nevoie de un singur conducător. Dar acestea se întâmplă în 
cazul oamenilor trupeşti, fiindcă, dacă ar fi bărbaţii duhovniceşti, ar fi pace. 
Cinci mii de suflete erau şi nimeni nu zicea că este ceva al său, ci se 
supuneau unii altora!” (Fapte 2, 41-47). Aceasta este o dovadă de pricepere 
şi frică de Dumnezeu. Modelul şi felul dragostei l-a arătat Pavel, dar al fricii, 
nu. 

la vezi cum dezvoltă cele despre dragoste: vorbeşte mai întâi de 
Hristos, apoi de trupul propriu, iar mai pe urmă zice: pentru aceea va lăsa 
omul pe mama sa şi pe tatăl său. Dar cele despre teamă nu le dezvoltă. Oare 
de ce? Fiindcă vrea mai bine să predomine dragostea. Căci atunci când e 
dragoste, toate celelalte îi urmează. Dar dacă-i frică, nu este deloc aşa.” 
(Omilia despre căsătorie. Din comentariul la Efeseni, în vol. Cateheze 
maritale, pp. 97-98) 


„Dar ce pentru să nu se teamă femeia de bărbat, ar putea zice careva? 
Tu iubeşte-o! Împlineşte ce ţine de tine! Chiar dacă alţii nu fac ceea ce ţine 
de ei, noi trebuie să facem tot ce suntem datori. Oare ce vreau să zic? lată 
ce! Pavel zice: Supuneți-vă unul altuia întru frica lui Hristos (Etes., 5, 21). 
Pentru ce, dar, celălalt să nu se supună, ci numai unul din ci? Tu crede 
numai legii lui Dumnezeu şi supune-te ei. Aşa-i şi acum! Femeia, chiar dacă 





'% Tâlcuirea Pr. Marcel Hancheş: Conlucrarea şi unirea dintre femeie şi bărbat ar trebui 


să fie tot atât de tare şi armonioasă ca aceea dintre cap şi trup. (n.s. 220, p. 97) 

144 Tâlcuirea Pr. Marcel Hancheş: Femeia, prin dragoste, îşi depăşeşte statutul de supusă 
şi îl înglobează pe bărbat în sine. Ea devine cumva — de fapt fiecare din cei doi — trupul 
întreg, rămânând totuşi supusă mădularului ei, capul. Este o taină care se experimentează, 
nu se explică. (n.s. 221, p. 98) 

1% TTâlcuirea Pr. Marcel Hancheş: Adevărata viaţă de familie nu se poate trăi dacă nu 
există o experienţă eclesială ca a primilor creştini. Suntem atât de familişti, pe cât suntem 
de liturgici. Ca să înţelegem căsătoria trebuie să fim oameni duhovniceşti, în caz contrar 
o transformăm într-o militărie şi relație juridică, iar acestea sunt trebuincioase oamenilor 
trupeşti. (n.s. 222, p. 98) 

nu e iubită de bărbat, să se teamă'“, ca să nu se întâmple nimic rău din 
partea ei. Asemenea bărbatul, chiar dacă femeia nu se teme, s-o iubească, 
pentru ca să nu dea el pricină de ceva!. Fiecare să facă ce ține de el.” 
(Omilia despre căsătorie. Din comentariul la Efeseni, în vol. Cateheze 
maritale, pp. 98-99) 


„Tu, când auzi de frică, să-i ceri frica ce se cuvine unei femei libere, 
nu frică cum e a roabei față de stăpân. Că ea este trupul tău. Dacă faci 
aceasta şi o socoteşti roabă, pe tine te ocărăști, trupul tău îl necinsteşti. Dar, 
atunci, ce fel de frică este aceea? Să aibă frică pentru ca nu cumva să îţi 
grăiască împotrivă, să se răzvrătească asupră-ți, să poftească ea întâietatea. 
Ajunge dacă frica rămâne numai la aceste lucruri'“%. Dacă o iubeşti cum ţi s- 
a poruncit, vei răzbi cu ea mai cu spor. Ba mai bine zis, nu vei face nimic cu 
înfricoşarea, ci dacă vei face ceva, numai cu dragostea vei izbândi. 
Neputincios cum este neamul femeiesc, are trebuință de mult ajutor, de 
multă îngăduinţă.” (Omilia despre căsătorie. Din comentariul la Efeseni, în 
vol. Cateheze maritale, pp. 100-101) 


„Gândeşte-te la Avraam, la Sarra, la Isaac, la cele 318 slugi ale lui. 
Cum de toată casa era în ordine şi unire? Cum de era toată familia'” plină de 
cucernicie |eviafea]? Fiindcă Sarra plinea porunca Apostolului şi se temea 
de bărbat!“. Ascultă ce zice chiar ea: Nu mi s-a întâmplat mie până acum, 





14 TTâlcuirea Pr. Marcel Hancheş: Frica este o alternativă la dragoste, ca să nu fie 


defăimată taina lui Hristos. (n.s. 223, p. 99) 

'+! Tâlcuirea Pr. Marcel Hancheş: A pune problema altuia este ceva fals. Pe bărbat să nu-l 
intereseze ce face femeia, ci dacă îşi împlineşte cu sârguință ce ţine de el. Asemenea 
femeia. (n.s. 224, p. 99) 

1% TTâlcuirea Pr. Marcel Hancheş: În rest, să domnească dragostea. (n.s. 228, p. 100) 

'* Tâlcuirea Pr. Marcel Hancheş: În sens antic, familia nu desemna doar soţul, soţia şi 
copiii, ci toți locuitorii ce trăiau sub acelaşi acoperiş. Deci intrau şi servitori, sclavi, rude 
etc. (n.s. 235, p. 102) 

150 Tâlcuirea Pr. Marcel Hancheş: Deşi pare paradoxal dacă ne gândim la pretinsul 
misoginism al Sfinţilor Părinţi, dar rolul femeii este absolut esenţial în bunul mers al 
familiei. Ba ar părea, după această afirmaţie a Sfântului, că tocmai ea este cheia păcii în 
familie, deşi greul cade pe umerii bărbatului, cum se vede în continuare. Întreagă această 
ierarhie şi întrepătrundere — de fapt dependență a unuia față de celălalt — este o mare taină 
ce se cuvine descoperită cu multă smerenie şi frică. Tainele duhovniceşti, fie că sunt ale 
pustnicilor, fie ale familiei, se trăiesc şi se descoperă în Duhul Sfânt, nu se discută (cel 
mult se pot oferi indicaţii). Şi tocmai pentru că sunt duhovniceşti este cu putință ca omul 
duhovnicesc, chiar dacă nu este căsătorit, să poată vedea limpede problemele (dar şi 
rezolvările) ce apar în căsnicie, iar adeseori cei căsătoriți să se învrednicească de mari 
experienţe duhovniceşti, inaccesibile chiar monahilor, cum spune undeva cuviosul Paisie 

iar domnul meu este bătrân (Facere 18, 12). lar Avraam o iubea mult, 
fiindcă în toate câte îi poruncea avea încredere în el.” (Omilia despre 
căsătorie. Din comentariul la Efeseni, în vol. Cateheze maritale, pp. 102- 


103) 
CĂSĂTORIA (femeile să se supună bărbaţilor lor) 


„Că dacă şi este supusă nou femeia, însă este supusă ca femeie, iar nu 
ca roabă, ca una ce este slobodă şi de aceeaşi cinste cu bărbatul.” 
(Comentariile sau Tâlcuirea Epistolei întâi către Corinteni, omilia XXVI, 
p. 269) 


„Printre noi cu drept cuvânt este supusă bărbatului, fiindcă isotimia 
(egalitatea în cinste) aduce luptă, şi nu numai pentru aceasta, ci şi pentru 
amăgirea întâmplată la început. Pentru aceea, fiind făcută din coasta lui 
Adam, ca nu îndată a fost supusă bărbatului, căci nici când a dus-o 
Dumnezeu la Adam nu a auzit făcându-i-se aşa ceva, şi nici bărbatul nu a zis 
ei altceva, fără numai că aceasta este os din oasele mele şi carne din carnea 
mea — Şi nicăieri nu se spune de supunere sau că i s-ar fi poruncit de 
Dumnezeu aceasta. Dar când ea a făcut o rea întrebuințare de puterea sa şi 
când cea făcută de Dumnezeu ca să fie de ajutor bărbatului s-a găsit că ea era 
vicleană, apoi atunci a pierdut totul; atunci a şi auzit cu dreptate zicându-i- 
se: Către bărbatul tău întoarcerea ta". Fiindcă era firesc ca păcatul acesta 
să războiască neamul nostru omenesc — apoi Dumnezeu prevăzând răutatea 
diavolului, a îngrădit cu aceste vorbe pe femeie, şi totodată a doborât prin 
această hotărâre şi vrăjmăşia viitoare ce ar fi fost între dânşii din pricina 
acestei viclenii, şi prin pofta cea înnăscută într-înşii a sfărâmat peretele cel 
din mijloc al vrajbei, adică ura cea ivită din păcat.” (Comentariile sau 
Tâlcuirea Epistolei întâi către Corinteni, omilha XXVI, pp. 269-270) 


„Femei, plecaţi-vă bărbaţilor voştri, precum se cuvine întru Domnul! 
EI (Apostolul Pavel — n.n.) nu vorbeşte aici de acea supunere despotică, sau 





Aghioritul. Totul este sinceritatea şi inima cu care ne apropiem de Hristos. (n.s. 236, p. 
103) 

'5! Tâlcuirea Arhim. Theodosie Athanasiu: Ediţia britanică are: după bărbatul tău vor fi 
dorințele tale, ceea ce exprimă mai limpede ideea din acest pasaj. S-ar fi putut zice şi 
altminteri: către bărbatul tău scăparea ta. (n.s. 1, p. 269) 

de supunerea cea de la natură, ci de supunerea către Dumnezeu. Bărbaţi 
iubiți-vă femeile voastre, şi nu vă amărăâți asupra lor. 

Priveşte iarăşi cum el îndeamnă într-un mod foarte potrivit. După 
cum în epistola către efeseni pune înainte teama şi iubirea, tot aşa şi aici 
pune înainte iubirea şi amărăciunea, pentru că se poate să se şi amărască 
cineva. Ceea ce el spune, aşa şi este, şi pare că ar zice: nu vă certați între 
voi, căci nimic nu poate fi mai amar ca cearta; nimic nu poate fi mai 
supărător ca zânzania dintre bărbat şi femeie; căci certele şi luptele pe 
tăcute contra persoanelor iubite sunt pline de amărăciune. Şi aceasta 
provine din prea multă amărăciune, ca să ajungă cineva de a se răscula 
împotriva membrului său, contra tovarăşului de căsnicie. 

Datoria bărbatului este de a iubi, iar a femeii de a urma pe bărbat. 
Dacă fiecare îşi îndeplineşte această datorie, toate sunt în ordine. Fiindcă 
dacă femeia este iubită, devine şi ea iubitoare; şi dacă se supune bărbatului, 
el devine îngăduitor şi blând. Priveşte acum, că chiar în natură aceasta este 
ordinea, că unul să iubească iar celălalt să se supună. Când cel ce stăpâneşte 
iubeşte pe cel stăpânit, atunci totul merge bine. Nu atât se cere iubirea celui 
stăpânit către stăpânitor, pe cât se cere din partea acestuia către cel stăpânit, 
căci din partea aceluia este ascultarea şi supunerea. 

(...) Deci dacă femesa ta se supune, tu nu-ți lua ifos de stăpân absolut; 
şi nici tu femeie, dacă bărbatul te iubeşte, să nu te înfumurezi. 

Nici dragostea bărbatului să nu îngâmfe pe femeie, şi nici supunerea 
acesteia să nu înfumureze pe bărbat. De aceea ţi-a supus ție pe femeie, ca tu 
mai mult să o iubeşti, şi de aceca a ordonat ca el să te iubească, pentru ca tu 
femeie, mai cu uşurinţă să suferi a te supune. Nu te teme dacă eşti supusă, 
pentru că a te supune celui ce te iubeşte, nu are în sine nici o greutate.” 
(Comentariile sau Explicarea Epistolei către Coloseni, omilia X, pp. 115- 
116) 


„Femeile să li se supună bărbaţilor lor precum Domnului” 
(Efeseni 5, 22). De ce oare? Pentru că dacă soţii convieţuiesc 
în bună înţelegere, atunci şi copiii lor vor creşte bine şi vecinii 
se vor desfăta de mireasma vieţii lor creştine şi prietenii lor se 
vor bucura şi rudele lor se vor mândri. Dar dacă se întâmplă 
invers, toate se vor învălmăşi, toate vor fi tulburi şi confuze. 
Se întâmplă adică şi aici ce se întâmplă într-o armată: Când 
generalii ei au legături liniştite şi conlucrează armonios, armata 
merge bine şi poartă biruinţe; însă când aceştia nu se înțeleg şi 
se ceartă, toată armata se întoarce cu susu-n jos. Aşadar de 
aceca spune: Femeile să îi se supună bărbaţilor lor precum 

Domnului. Însă cum se face că Scriptura într-un alt loc spune: 
Dacă vine cineva la mine şi nu urăşte pe femeie şi pe bărbat, nu 
poate fi ucenicul Meu? (Parafrază la Matei 14, 26). Dacă 
femeile trebuie să ii se supună bărbaţilor lor precum Domnului, 
cum de în altă parte le cere să se lepede de ei pentru Domnul? 
Citind cu atenție ambele fragmente, veţi constata că unul nu-l 
contrazice pe celălalt. Sunt valabile în paralel amândouă. 
Adică ce vrea să spună aici Apostolul? Sau să vă supuneți 
bărbaților voştri, ştiind că aşa îl veţi sluji pe Domnul sau să-i 
ascultați pe bărbaţii voştri, considerând, ca ucenice ale lui 
Hristos, că faceţi voia Lui. Pentru că, dacă cel care nu se 
supune puterii statului şi autorităţilor se împotriveşte ordinii pe 
care a aşezat-o Dumnezeu, mult mai mult femeia care nu se 
supune bărbatului ei calcă porunca dumnezeiască. 

Să considerăm deci că bărbatul este capul şi femeia 
trupul, după cum o arată şi acest pasaj apostolic: Bărbatul este 
cap femeii (adică cârmuitor), aşa cum şi Hristos îi este cap 
Bisericii, El Mântuitorul trupului. Dar aşa cum Biserica 1 se 
supune lui Hristos, tot astfel şi femeile să le fie întru toate 
bărbaților lor (Efeseni 5, 23-24). 

Tu, bărbatul, îl auzi pe Pavel, care o povăţuieşte pe femeie 
să ţi se supună ţie, şi-l lauzi şi-l admiri. Auzi însă ce spune mai 
jos: Bărbaţilor, iubiți pe femeile voastre aşa cum şi Hristos a 
iubit Biserica şi pe Sine S-a dat pentru ea (Efeseni 5. 25). Ai 
văzut mai înainte un model de supunere? Vezi acum şi modelul de 
iubire. Vrei ca femeia să ţi se supună aşa cum Biserica i se supune 
lui Hristos? Poartă-i şi tu ei de grijă, aşa cum Hristos îi poartă de 
grijă Bisericii. Şi dacă trebuie să-ţi jertfeşti viaţa pentru ea, să fii 
făcut bucăţi de o mie de ori, să le suferi şi să le rabzi pe toate, nu 
refuza s-o faci. Căci nici măcar aşa nu vei face ceva egal cu ceea 
ce a făcut Hristos pentru Biserică, de vreme ce tu vei suferi acestea 
pentru cea cu care eşti unit, iar Domnul a suferit pentru cea care s-a 
întors împotriva. Lui şi L-a nesocotii. Aşadar pe când Hristos, nu 
cu amenințări, nu cu huliri, nu cu spaime, ci cu multă iubire şi 
blândeţe, cu grijă şi jertfă a reuşit, să inspire încredere celei care 
atâi de mult L-a necăjit, aşa să faci şi tu, aşa să te porți cu femeia ta. 
Dacă nu-ți acordă atenție, dacă te înfruntă cu mândrie, dacă te 
nesocoteşte, vei putea s-o îndreptezi prin marea ta purtare de grijă, 
prin dragostea şi bunătatea ta, nu prin mânie şi înfricoşare. Doar pe 
un slujitor îl poţi cuminţi în felul acesta, sau poate că nici pe el, 

pentru că se va înfuria degrabă şi va înceta să te mai slujească. 
Pe tovarăşa ta de viață, pe mama copiilor tăi, pe temelia oricărei 
bucurii din familie, nu trebuie s-o îndreptezi cu sălbăticie şi 
ameninţări, ci cu iubire şi bune maniere. 

Ce căsnicie mai e asta, când femeia tremură în faţa bărbatului 
său? Şi de ce afecțiune familială se va bucura bărbatul, când trăieşte 
cu o femeie pe care o exploatează ca pe o roabă? Şi dacă păţeşti 
ceva datorită ei, să nu i-o reproşezi. Nici Hristos n-a făcut aşa 
ceva. Și pe Sine S-a dai pentru ea, zice, ca s-o sfințească, 
curățind-o.. (Efeseni 5, 25-26). Prin urmare era necurată, 
avea slăbiciuni, era urâtă şi josnică.” (Din vol. Problemele 
vieţii, pp. 103-106) 


„Dar şi în ceea ce vă priveşte, fiecare din voi să-şi iubească 
femeia ca pe sine însuşi, iar femeia spre bărbat să se-nfioare 
(Efeseni 5, 33). Nu se arată aici doar dragoste, ci şi respect. 
Nefiind stăpân al familiei, femeia nu trebuie să ceară, aceeaşi 
cinstire cu a stăpânului, bărbatul, de vreme ce este mai jos ca el. 
Dar nici bărbatul nu trebuie să-şi nesocotească femeia pentru că 
aceasta i se supune, căci ea este trupul; şi dacă capul nesocoteşte 
trupul, va pieri şi el împreună cu acela. De aceea bărbatul trebuie 
să-i ofere femeii iubirea lui ca o răsplată a supunerii ei. Și capul 
este necesar, şi trupul. Trupul pune în slujba capului mâinile, 
picioarele, şi toate celelalte mădulare ale sale, iar capul se 
îngrijeşte de trup şi-l ocroteşte. Nu există lucru mai bun precum 
căsnicia şi conlucrarea de acest fel: respect din partea femeii, 
iubire din partea bărbatului. Desigur, femeia care-l respectă pe 
bărbat îl şi iubeşte, îl respectă ca pe capul ei şi-l iubeşte ca pe un 
mădular, de vreme ce şi capul este tot un mădular al trupului.” 
(Din vol. Problemele vieţii, p. 111) 


„lar dacă la prima vedere poziţia femeii pare 
dezavantajată, deoarece i-a fost poruncit să arate respect faţă de 
bărbatul ei, în realitate poziția este avantajată, căci bărbatului i 
s-a poruncit să fie înzestrat cu ce-i mai important, cu iubirea. Ce 
trebuie să se întâmple, însă, dacă femeia nu-l respectă pe 
bărbat? Şi într-o asemenea împrejurare, acesta are datoria s-o 
iubească. Dacă ceilalţi nu-şi fac îndatoririle lor, noi trebuie să le 
facem. Zice, de pildă, să vă supuneți unul altuia, întru frica lui 

Hristos (Efeseni 5, 21). Porunca se referă la amândoi. Ce 
însemnătate are, aşadar, dacă unul nu se supune? Tu să asculţi 
de legea lui Dumnezeu. Femeia, chiar dacă soțul său n-o 
iubeşte, este datoare să-l respecte, ca să nu încalce îndatorirea 
el. Şi când fiecare îşi duce la îndeplinire îndatorirea, atunci 
căsnicia lor este creştină, este duhovnicească, nu trupească. 

Dar să ţii seama de un lucru, bărbate, că, atunci când 
Apostolul a poruncit soției tale să-ţi arate respect, a vorbit despre 
respectul care se cuvine unei femei libere, vrei să aibă respect de 
roabă, atunci îți necinsteşti trupul şi te insulți pe tine însuți. 
Care este conținutul respectului acestuia? Să nu-ţi vorbească 
împotrivă, să nu se răzvrătească, să nu vrea să fie stăpână în 
casă. E de ajuns ca respectul ei să se limiteze la acestea. Dacă tu 
o iubeşti, cum ţi-a poruncit Dumnezeu, vei izbuti mai multe. 
Căci firea femeiască este oarecum mai slabă şi are nevoie de 
ajutor, ocrotire, blândeţe, purtare de grijă. Pe toate să i le oferi, 
pe toate să le faci de dragul ei, chiar şi la chinuri să te supui. 

Femeia stă pe lângă stăpânul casei. Are şi ea putere 
asemănătoare cu cea a bărbatului. Bărbatul, însă, are ceva mai 
mult, un lucru izbăvitor pentru familie. A primit rangul de a fi 
cap al trapului, aşa cum este Hristos cap al Bisericii, nu numai 
de a o iubi şi îngriji pe femeie, dar şi s-o călăuzească spre bine, 
ca s-o înfăţişeze..., zice, sfântă şi fără de prihană (Efeseni 5, 
27). Şi dacă el se va îngriji ca femeia să dobândească sfinţenie 
şi neprihănire, toate celelalte vor veni de la sine. Dacă le cere 
pe cele dumnezeieşti, cele omeneşti vor urma foarte uşor, şi în 
casă vor domni ordinea, pacea, evlavia.” (Din vol. Problemele 
vieții, pp. 112-113) 


CĂSĂTORIA (câştigul căsătoriei) 


„Dacă ar fi fost, iubite, căsătoria şi creşterea de copii o piedică în 
calea virtuţii, Creatorul universului n-ar fi adus pe lume căsătoria. Căsătoria 
nu numai că nu ne împiedică cu nimic în trăirea filosofiei celei după 
Dumnezeu, dacă voim să fim cu mintea trează, dar aduce în viaţa noastră şi 
multă uşurare. Căsătoria potoleşte furiile firii noastre, nu lasă ca oceanul să 
se frământe, ci ne ajută să ducem totdeauna corabia în port. Pentru asta a 
dăruit Dumnezeu neamului omenesc căsătoria”. (Omilii la Facere, omila 
XXI, IV, în col. PSB, vol. 21,p.251) 

„Căsătoria este un post al castității pentru cei care se folosesc de 
căsătorie cum trebuie. Căsătoria nu dă voie firii omeneşti să se sălbăticească. 
Căsătoria pune traiul legiuit între un bărbat şi o femeie ca un zid de apărare 
de care se sfărâmă toate valurile poftei; prin acest trai legiuit dobândim 
multă linişte şi o păstrăm. Sunt însă unii oameni care n-au nevoie de 
siguranţa dată de căsătorie; în locul ei, aceştia îşi potolesc înverşunarea firii 
prin posturi, privegheri, culcări pe pământ şi prin multe alte nevoinţe 
pustniceşti. Pe astfel de oameni îi sfătuiesc să nu se căsătorească, dar nu-i 
opresc să se căsătorească. Deosebirea între sfat şi oprire este tot atât de mare 
cât de mare este deosebirea între constrângere şi liberă alegere. Cel care 
sfătuieşte lasă celui care-l aude libertatea de a urma sau nu sfatul lui; cel care 
opreşte îi răpeşte această libertate.” (Despre Feciorie, 9, în vol. Despre 
Feciorie, Apologia vieții monahale, Despre creşterea copiilor..., pp. 16-17) 


„Vezi, nicăieri nu este preţuită căsătoria pentru ea însăşi, ci, din 
pricina desfrânării, din pricina ispitelor, din pricina neînfrânării. Pavel a 
vorbit mai sus de toate aceste pricini; acum însă, pentru că făcuse aspre 
reproşuri, întrebuinţează cuvinte mai dulci, deşi în realitate spune aceleaşi 
lucruri, numind-o aprindere şi foc. Dar nici cuvintele de mai sus nu l-a lăsat 
inima pe Pavel să le spună fără să-i înţepe pe ascultătorii săi. N-a spus: Să se 
căsătorească dacă îi sileşte pofta trupului, dacă se abat din calea cea 
dreaptă, dacă nu mai pot. N-a spus nici un astfel de cuvânt, care se 
potriveşte unor oameni care suferă, unor oameni care merită iertare. Dar ce a 
spus Pavel? Dacă nu pot să se înfrâneze, iar cuvintele acestea se potrivesc 
unor oameni care nu vor să lucreze din pricina trândăviei lor. Pavel le arată 
că sunt în stare să se înfrâneze, dar n-ajung la nici un rezultat dacă nu vor să 
se ostenească. Cu toate acestea, deşi stau aşa lucrurile, totuşi Pavel nu-i 
osândeşte, nici nu-i face vrednici de pedeapsă, îi lipseşte numai de laude, 
mărginindu-şi tăria dojanei doar la cuvinte. Nicăieri nu pomeneşte de 
naşterea de copii, pricina plăcută şi sfântă a căsătoriei; dar aminteşte de 
aprindere, de înfrânare, de desfrânare, de ispita satanică: şi, pentru ca să nu 
cadă omul în aceste păcate, Pavel îngăduie să se căsătorească.” (Despre 
Feciorie, 39, în vol. Despre Feciorie, Apologia vieții monahale, Despre 
creşterea copiilor..., pp. 66-67) 


CĂSĂTORIA (scopurile căsătoriei) 


„Intr-adevăr, căsătoria a fost lăsată de Dumnezeu pentru naşterea de 
copii. Dar a fost lăsată de Dumnezeu şi pentru o altă pricină, cu mult mai 
mare, anume ca să stingă aprinderile firii noastre. Martor îmi este Pavel care 

spune: Dar din cauza desfrânării, fiecare să-şi aibă femeia sa (| Cor., 7, 2). 
(Despre Feciorie, 19, în vol. Despre Feciorie, Apologia vieții monahale, 
Despre creşterea copiilor..., p. 33) 


„Oamenii se căsătoresc din nouă motive: pentru a nu face păcate 
trupeşti şi pentru a deveni părinți. Dar cel mai important dintre aceste două 
motive este acela de a nu face păcate trupeşti.” (Din vol. Problemele vieții, 
p. 364) 


„Căci nunta a fost rânduită nu ca să ne destrăbălăm, nici să ne 
desfrânam, ci ca să dobândim întreaga înțelepciune. Auzi-l pe Pavel, care 
zice: din pricina desfrâului fiecare să-şi aibă femeia lui, şi fiecare femeie 
bărbatul ei. (Două sunt pricinile pentru care s-a rânduit nunta: să dobândim 
întreaga înțelepciune şi să devenim părinţi). Dintre acestea două, întâietate 
are întreaga înţelepciune. 

Când a intrat pofta în fire, a venit şi nunta ca să taie lipsa de măsură şi 
să ne înduplece să avem o singură femeie.” (La cuvintele apostoleşti: << Din 
pricina desfrâului fiecare să-şi aibă nevasta lui>>, în vol. Cateheze 
maritale, pp. 13-14) 


„Incât una este pricina nunţii, să nu desfrânezi, şi de aceea s-a şi 
rânduit acest leac.” (La cuvintele apostoleşti: << Din pricina desfrâului 
fiecare să-şi aibă nevasta lui>>, în vol. Cateheze maritale, p. 15) 


„Pentru aceasta este nunta, nu ca să umplem casele de război şi de 
lupte, nu ca să ne ţinem în întărâtări şi certuri, nici să ne răzvrătim unii 
împotriva altora şi să ne facem traiul de netrăit, ci ca să ne bucurăm de într- 
ajutorare şi să avem liman şi loc de scăpare şi mângâiere de relele ce sunt 
asupră-ne, ca să convorbim cu soţia cu plăcere.” (Laudă lui Maxim şi despre 
ce fel de soție trebuie să ne luăm, în vol. Cateheze maritale, p. 54) 


„Mai întâi învaţă care e pricina nunţii şi pentru ce a fost ea introdusă 
în viaţa noastră şi nu cere nimic mai mult de la ea. Care e motivul nunții şi 
pentru ce a dat-o Dumnezeu? Ascultă-l pe Pavel, că zice: Din pricina 
desfrâului fiecare să-şi aibă femeia lui (| Cor., 7, 2). Nu a zis: ca să scapi de 
sărăcie sau ca să te înavuțeşti. Dar ce? Ca să fugim de desfrânare, ca să 
potolim pofta, ca să trăim împreună în întreaga înţelepciune, ca să bine 
plăcem lui Dumnezeu, ca să ne fie îndeajuns soția proprie. Acesta este darul 

nunţii, acesta este rodul ei, acesta câştigul.” (Laudă lui Maxim şi despre ce 
fel de soție trebuie să ne luăm, în vol. Cateheze maritale, p. 55) 


„Căsătoria îi este dată omului ca un leac poftei lui trupeşti prea 
învârtoşate. Mare este tirania simțurilor, încât fără marea resursă a 
căsătoriei, marea majoritate s-ar arunca în ruşinoasele şi ucigaşele 
bucurii ale desfrânării. Chiar formulând această tristă realitate este pus 
apostolul să zică: Din cauza necumpătării voastre, fiecare din voi să- 
şi aibă soția sa. Acelaşi apostol se teme de marea invazie a simţurilor 
pe care el n-o vrea între soți decât pentru un moment foarte scurt prin 
înfrânare şi cumpătare ca să nu fiți ispitiți de satana, zice el.” (Din 
vol. Bogăţiile oratorice, p. 226) 


„Telurile căsătoriei. Primul este fără îndoială propagarea 
neamului omenesc. Aceca este minunata putere dată de Dumnezeu 
omului, creaturii sale. Atunci când Dumnezeu putea El însuşi în mod 
direct, să dea naştere tuturor oamenilor cum a făcut-o pentru primul, 
nouă înşine ne încredinţează misiunea sublimă de a răspândi viaţa şi 
de a continua marea familie a neamului omenesc. 

Însă un alt ţel este în căile lui Dumnezeu, mai mult decât primul, 
mai esențial, mai sublim: acesta este sfințirea. Dacă două fiinţe 
nemuritoare se unesc pentru moment pe pământ, o fac pentru a se 
întări reciproc în drumul lor spre destinul nemuritor. 

Căsătoria este un port împotriva furtunii patimilor, un refugiu 
împotriva salturilor cărnii şi ale păcatului. Degradarea omenească este 
adâncă; omul nu-şi mai poate stăpâni simţurile sale. Dacă Dumnezeu 
nu-i dă un mijloc de a îmblânzi acest monstru, el va fi devorat de el. 
Acest mijloc este unirea legitimă a bărbatului cu femeia. 

Că omul are soţia sa; el îi arată iubirea pe care-o are în inimă; 
potoleşte în ea arderile naturii fugare; că el n-o are decât pe ea şi decât 
cu ea şi în ea se sfințeşte el până la rădăcinile patimilor sale.” (Din 
vol. Bogăţiile oratorice, p. 242) 


„Noi am spus-o, căsătoria ne este dată de la Dumnezeu pentru ca 
punând într-o soţie afecțiunea inimii şi odihna simţurilor, noi să nu ne 
dedăm la necinste şi la dezordinile iubirii libere. Un altul mai nobil şi 
mai fin este întrecerea reciprocă care ne menţine în evlavie şi în 
slujirea lui Dumnezeu: ca să fim plăcuți lui Dumnezeu. 

Însă un al treilea motiv nu trebuie uitat. Dumnezeu îi dă 
bărbatului soția ca ajutor. Ea are calități speciale, aptitudini personale, 

care completează pentru binele familiei, ceea ce bărbatul va fi 
neputincios să dea. Bărbatul este lucrătorul din afară, femeia este grija 
dinăuntru. Ea nu va putea ocupa posturi în viaţa publică, căci ea este 
rânduită în mod special de Dumnezeu pentru slujirea în casă. Atunci 
deci când un om gândeşte să încheie o căsătorie, pretinde ca sa arunce 
ochii peste aceste ajutoare multiple pentru a-şi fixa alegerea sa.” (Din 
vol. Bogăţiile oratorice, p. 245) 


CĂSĂTORIA (fidelitatea conjugală) 


„Stăpânirea trupului lor, de acum înainte nu mai este a lor. Ei şi 
le-au dat. Este un bun comun de care nici unul nici altul nu poate 
dispune pentru a-l da în afară. Când apostolul îi zice soţului: Bărbatul 
este dator cu bunăvoința faţă de soția sa, el nu înţelege nici o altă 
bunăvoință decât pe cea a fidelității conjugale. Dacă soţul nu poate în 
conştiinţă să risipească zestrea soţiei lui, cu cât mai puţin poate el să-i 
sustragă donația pe care i-a făcut-o el de la sine însuşi? A fi 
necredincios, infidel, înseamnă a călca unul din cele mai sfinte 
înţelegeri. 

Mai mult, dacă nu ar fi acest motiv atât de grav al 
contractului, ar rămâne simpla echitate, problema vulgară a 
dreptății. Ce! Această tânără curată şi delicioasă copilă, ţi s-a 
dat ție în loialitatea sufletului ei; ea s-a dat fără rezervă; pentru 
aceea şi-a părăsit tatăl său şi mama sa şi s-a exilat din casa sa şi din 
viaţa ei fericită de altădată. Şi ca schimb, tu îi faci prin lipsa ta de 
purtare, cea mai crudă dintre insulte.” (Din vol. Bogăţiile oratorice, 
pp. 250-251) 


„Cu necinstea şi infidelitatea soţilor vine ruina căminului casei. 
Cum să presupui pacea şi unitatea acolo unde trădarea irită inima, unde 
din rănile ulceroase se strică sufletul şi provoacă uri veşnice şi 
discriminări neîncetate? De altfel aceea este urmarea imediată a 
infidelității conjugale, vinovatul prinde un dezgust în interior. Ne mai 
iubind soția sa, cum va iubi el copiii săi? (...) Obsedat de vederile 
necurate ale iubirilor lui adultere, nefericitul nu mai are activitate şi 
forţă decât pentru a-şi potoli pofta sa: Desfrânatul totdeauna îşi are 
închipuirea stricată în mintea sa. 

Dacă el este încă sensibil, încât vinovatul se gândeşte la 
ruina cea mai de de plâns a sufletului său şi a mântuirii sale. 
Dumnezeu care a întemeiat familia o va răzbuna asupra acelora 

care o întina şi o distrug. Dumnezeu Care a dat legile căsătoriei 
nu va lăsa nepedepsită călcarea lor. Dumnezeu, Care se declară 
ca temeiul şi răzbunătorul văduvei şi al orfanului va lua în 
mână cauza unei soții batjocorite şi a copiilor părăsiţi şi trădați.” (Din 
vol. Bogăţiile oratorice, p. 251) 


CĂSĂTORIA (împreunarea trupească) 


„Jar Adam a cunoscut pe Eva, femeia lui. 

Uită-te când s-a întâmplat asta! După călcarea poruncii, după 
scoaterea din rai! Atunci a luat început unirea trupească dintre Adam şi Eva. 
Înainte de călcarea poruncii duceau viaţă îngerească şi n-a fost vorba deloc 
de unire trupească. Cum putea să fie vorba de aşa ceva, când nu erau supuşi 
nici nevoilor trupeşti?” (Omilii la Facere, omilia XVIII, III, în col. PSB, vol. 
21, p. 213) 


„Să nu opriţi datoria unul altuia, fără numai din bună înțelegere (1 
Cor. 7, 5). Dar ce vrea să spună el aici? Să nu se înfrâneze femeia, zice, dacă 
bărbatul nu voieşte, şi nici bărbatul, dacă nu voieşte femeia. Şi pentru ce? 
Fiindcă din astfel de înfrânare se nasc mari rele, căci şi preacurviile, şi 
curviile, şi chiar stricarea caselor de aici se trag de multe ori. Dacă având pe 
femeile lor şi încă curvesc, apoi cu atât mai mult vor face aşa dacă sunt 
lipsiţi de această mângâiere. Şi bine a zis: Să nu opriți datoria, adică să nu 
vă lipsiţi de datoria voastră conjugală. Cu alte cuvinte, el numeşte lhpsă 
acum ceea ce mai sus a numit-o datornica dragoste, ca astfel să arate 
însemnătatea stăpânirii. A se înfrâna unul din doi fără voia celuilalt, aceasta 
este lipsă, aceasta înseamnă a opri datoria, pe când dacă este cu voia lui, nu 
se poate numi lipsă sau oprire de datorie. Deci trebuie a prefera buna- 
înțelegere înaintea tuturor, fiindcă este şi mai însemnată decât toate. Şi de 
voieşti, să cercetăm acest fapt mai de aproape. Fie, de pildă, o femeie şi un 
bărbat, şi înfrânându-se femeia, fără ca bărbatul să voiască. Deci pentru ce te 
miri dacă el din această pricină curveşte, sau dacă nu curveşte, apoi este 
posomorât, veşnic tulburat, veşnic în luptă şi pricinuind femeii mii de 
neajunsuri? Care este folosul postului şi al înfrânării, dacă dragostea este 
sfâşiată? Nici unul. Câte batjocuri nu ies de aici, câte vorbe proaste şi câtă 
luptă nu se desfăşoară în asemenea împrejurări! Când într-o casă bărbatul şi 
femeia sunt dezbinaţi, apoi acea casă nu se găseşte mai bine decât corabia 
cea purtată de valurile mării, fundcă şi aici căpitanul vasului se află în 
neînțelegere cu cârmaciul. 

Pentru aceea zice: Să nu opriți datoria unul altuia, fără numai din 
buna înțelegere până la o vreme, ca să vă îndeletniciţi în post şi rugăciune — 
vorbind aici de rugăciunea cea cu multă sârguință. Că dacă împiedică pe cei 
uniți de a se ruga împreună pentru un timp, apoi a se ruga necontenit cum s- 
ar putea? Deci se poate ca cineva să fie şi însurat cu femeie, şi în acelaşi 
timp să fie cu băgare de samă şi la rugăciune; însă asemenea rugăciune se 
face mai cu amănunţime prin înfrânare. Căci nu a zis simplu ca să vă rugați, 
ci să vă îndeletniciţi cu rugăciunea, punând aceasta ca o ocupaţie, iar nu ca 
fiind vreo necurăţenie. Și iarăşi să vă împreunaţi, ca să nu ispitească pre voi 
Satana. Ca să nu creadă că aceasta este o legiuire din parte-i, apoi adaogă şi 
pricina. Şi care este acea pricină? Ca să nu ispitească pre voi Satana, zice. 
Şi ca să afli că cele ale curviei nu le mrejeşte diavolul singur, a adăogat: 
pentru neinfrânarea voastră.” (Comentariile sau Tâlcuirea Epistolei întâi 
către Corinteni, omilia XIX, pp. 189-190) 


„Pavel spune: 

Nu poruncesc celor necăsătoriți să îmbrăţişeze fecioria; mă tem că 
fecioria este greu de îndeplinit. Nu poruncesc nici celor căsătoriți să aibă 
necontenit legături cu femeile lor. Nu vreau să fiu legiuitorul neînfrânăru. 
Am spus: Să fiți împreună, ca să vă împiedic de a cădea într-un păcat mai 
mare, dar n-am avut de gând de a vă împiedica de a trăi în înfrânare chiar 
căsătoriți fiind. 

Prin urmare, Pavel n-a avut de gând să sfătuiască pe omul căsătorit să 
aibă necontenit legături cu femeia sa. Nu, ci neînfrânare celor desfrânați au 
dat o astfel de interpretare cuvintelor lui Pavel. Dar dacă vrei să cunoşti 
gândul lui Pavel, ascultă-l: 

- Vreau, spune el, ca toți oameni să fie ca şi mine la înfrânare (| Cor., 
e TGA A 

- Prin urmare, dacă vrei ca toți să trăiască în înfrânare, vrei ca să nu se 
mai căsătorească nici unul. 

- Nicidecum! Nu-i împiedic deloc pe ceia care vor să se căsătorească 
ŞI nici nu-i ţin de rău! Doresc însă şi mă rog ca toţi să fie ca mine. Căsătoria 
însă o îngădui, pentru ca să feresc pe oameni de adulter şi desfrânare.” 
(Despre Feciorie, 34, în vol. Despre Feciorie, Apologia vieții monahale, 
Despre creşterea copiilor..., pp. 55-56) 


CĂSĂTORIA (împreunarea trupească a soţilor - înfrânarea la 
bună vreme) 

„Chiar dacă nunta e cinstită (Evrei 13, 4), totuşi căsătoria nu reuşeşte 
să scape de pângărire pe cel căsătorit, adică să nu facă să cadă în desfrânare; 
nu stă însă în puterea căsătoriei să facă sfinți. Asta stă în puterea fecioriei. 
Nu numai Moise sau numai Pavel porunceşte acestea, ci şi alţii. Ascultă ce 
spune oil: Sfințiți postul, gătiți posturile sfinte, prăznuiţi sărbătoarea ... 
vestiți o adunare sfântă, strângeți laolaltă pe bătrâni (oil 2, 15-16). Dar 
poate ai să mă întrebi: Unde se vorbeşte aici ca să nu avem legături cu 
femeile noastre? Ascultă ce spune profetul mai departe: Să iasă mirele din 
camera sa de culcare şi mireasa din camera ei (loil 2, 16). Cuvintele lui Ioil 
merg mai departe decât cele a lui Moise. Dacă nu trebuie să trăiască 
împreună în timp de post şi de rugăciune, mirele şi mireasa, în care dorințele 
sunt puternice, în care tinerețea este în floare, în care pofta este de 
nestăpânit, cu atât mai mult trebuie să facă asta ceilalți, care nu au atâta 
nevoie de împreunare. Cel care se roagă cum se cuvine, cel care posteşte 
trebuie să arunce de la el toată pofta lumească, toată grija, toată voioşia, să-şi 
adune gândurile din împrăştiere şi să se adune în sine însuşi. Aşa să se 
apropie de Dumnezeu! Pentru asta e postul, pentru că taie toate grijile 
sufletului, pentru că împiedică mintea de a mai trândăvi, de a mai umbla 
încoace şi încolo şi o face să se întoarcă spre ca însăşi. Această idee o 
strecoară cu dibăcie şi Pavel, pentru a-i face pe credincioşi să se abțină de la 
împreunare, folosindu-se de cuvinte foarte potrivite. N-a mai spus: Să nu vă 
lipsiţi unul de altul ca să nu vă pângăriți, ci: ca să vă îndeletniciți cu postul şi 
cu rugăciunea. Prin urmare, Pavel, prin aceste cuvinte arată că legătura 
trupească a unui bărbat cu femeia sa nu-l duce la necurăţie, ci-l face să nu se 
mai îngrijească de cele duhovniceşti. 

Diavolul încearcă să ne pună piedici în timpul rugăciunii chiar când 
luăm atât de mari măsuri de siguranță. Ce nu va reuşi să facă prin 
înflăcărarea ochilor minţii noastre, dacă ne va găsi sufletul lenevit şi slăbit 
de dragostea noastră pentru femeie? Ca să nu păţim aceasta şi ca să nu 
supărăm pe Dumnezeu printr-o rugăciune atât de deşartă, mai cu seamă 
atunci când ne sârguim să atragem asupra noastră mila lui Dumnezeu, Pavel 
ne porunceşte să ne depărtăm de patul căsniciei în vremea rugăciunii.” 
(Despre Feciorie, 30-31, în vol. Despre Feciorie, Apologia vieții monahale, 
Despre creşterea copiilor..., pp. 48-49) 


„Vreau, exclamă bărbatul, să propăşesc în virtute; vreau să zbor în 
înaltul cerului; vreau ca prin stăruința mea continuă, în post şi rugăciune, să- 
mi curăț murdăria sufletului; dar dacă femeia mea nu vrea să fie de aceeaşi 
părere cu mine, sunt silit să ajung robul desfrânării ei! 

Pentru ca să scape pe bărbat de a scoate astfel de exclamaţii de durere, 
Pavel spune chiar la începutul sfătuirilor sale: Bine este pentru om să nu se 
atingă de femeie! (| Cor., 7, 1). Pentru aceasta şi ucenicii spuneau 
Domnului: Dacă este așa pricină omului cu femeia, nu este de folos să se 
însoare (Matei 19, 10). Au vorbit aşa pentru că-şi dădeau seama că este 
foarte greu să se înţeleagă soții în privința timpului hotărât postului şi 
rugăciunii şi că au să-şi facă mult sânge rău din pricina acestor neînţelegeri. 

Pavel repetă necontenit această idee, spre a-i convinge pe corinteni: 
Fiecare să-şi aibă femeia sa (| Cor., 7, 2). Bărbatul să-i dea femeii iubirea 
datorată (| Cor., 7, 3). Femeia nu este stăpână pe trupul său (| Cor., 7, 4). 
Să nu vă lipsiți unul pe altul (| Cor., 7, 5). Să fiţi împreună mereu (| Cor., 7, 
5). 

Nici fericiții apostoli nu au fost convinşi de la primele cuvinte; (Matei 
5, 27-32) numai după ce le-au auzit a doua oară şi-au dat seama că porunca 
lui Hristos trebuie neapărat îndeplinită (Matei 19, 10). Când Hristos s-a suit 
pe Munte, a vorbit despre înfrânare; iar mai târziu, după mai multe 
învățături, le-a inspirat dragoste de înfrânare. Au mai multă tărie cuvintele 
spuse de mai multe ori.” (Despre Feciorie, 32-33, în vol. Despre Feciorie, 
Apologia vieţii monahale, Despre creşterea copiilor..., pp. 50-51) 


„Și trebuie să spunem că vicleniuile şi cursele diavolului nu sunt 
aceleaşi şi pentru unii, şi pentru alții, şi pentru cei căsătoriți, şi pentru cei ce 
trăiesc în feciorie. După părerea mea, pe cei căsătoriți nici nu-i supără 
diavolul; diavolul ştie bine că au alături de ei un loc de scăpare. Dacă simt că 
sunt atacați cu mai multă tărie, pot îndată să se refugieze în port. De astfel, 
fericitul Pavel nu-i lasă să se îndepărteze prea mult de țărm; îi sfătuieşte să 
se întoarcă la țărm când obosesc, îngăduindu-le să fie iarăşi împreună.” 
(Despre Feciorie, 34, în vol. Despre Feciorie, Apologia vieții monahale, 
Despre creşterea copiilor..., p. 52) 


„Pavel îngăduie celor căsătoriţi să trăiască împreună; dar ascultă cum 
îi ține de rău când le face acest hatâr: Și iarăşi să fiți împreună, să nu vă 
ispitească Satana (| Cor., 7, 5). Dar vrând să arate că nu se datoreşte totul 
ispitei diavolului, cică cea mai mare parte de vină se datoreşte trândăviei 
noastre, Pavel a adăugat pricina principală, spunând: Să fiți iarăşi împreună, 
din pricina neînfrânării voastre (| Cor., 7, 5). Cine n-ar roşi la auzul acestor 
cuvinte? Cine nu s-ar strădui să scape de defăimarea neînfrânării? Sfatul lui 
Pavel nu este adresat tuturor oamenilor, ci numai celor căzuţi jos de tot. 
Pavel spune: 

Dacă eşti atât de robit plăcerilor, dacă eşti atât de uşuratic, încă ai 
nevoie mereu de femeie, încât pofta ți-i mereu trează, fii împreună cu 
femeia! 

Îngăduinţa aceasta nu porneşte din gura unui om care încuviințează, a 
unui om care laudă, ci din gura unui om care nu mai încuviințează, a unui 
om care osândeşte. Dacă n-ar fi avut de gând să atace cumplit sufletul 
iubitorilor de plăceri, n-ar fi întrebuințat cuvântul neinfrânare; cuvântul 
acesta este tare, este defăimător. Într-adevăr, de ce n-a spus Pavel: Din 
pricina slăbiciunii voastre? Pentru următorul motiv: dacă Pavel ar fi 
întrebuințat cuvântul slăbiciune, ar fi însemnat că iartă pe cei robiţi 
plăcerilor; dar când întrebuinţează cuvântul neinfrânare, înseamnă că arată 
cât este de mare trândăvia lor. Prin urmare, este un neînfrânat omul care nu 
poate să se depărteze de desfrânare atunci când are necontenit lângă el pe 
femeia lui, atunci când îşi poate satisface necontenit pofta de împreunare.” 
(Despre Feciorie, 34, în vol. Despre Feciorie, Apologia vieții monahale, 
Despre creşterea copiilor..., pp. 54-55) 


„Omul neînfrânat, omul ahtiat după plăceri, omul care nu se abține de 
la femeia sa nici în vremea postului şi nici în alte vremi asemănătoare, nu-i 
pedepsit, dar nu-i nici lăudat (| Cor., 7, 5). Pavel a făcut pogorământul acesta 
atât de mare față de cei căsătoriți din pricina slăbiciunii voinţei noastre, din 
pricina lipsei de atenție asupra noastră înşine.” (Despre căsătoria a doua a 
văduvelor, 5, în vol. Despre Feciorie, Apologia vieții monahale, Despre 
creşterea copiilor..., p. 175) 


CĂSĂTORIA (înfrânarea soţilor de la poftele trupeşti) 


„- Ce să fac, mă poate întreba cineva, dacă bărbatul meu nu-şi poate 
stăpâni poftele, iar eu vreau să mă înfrânez? 

- Trebuie să te pleci neapărat poftelor lui. Chiar dacă n-ai vrea să faci 
aceasta, dulcele lanţ al căsătoriei, ce te încătuşează, te târăşte după poftele 
soțului şi te trage către cel cu care dintru început te-ai legat. Dacă te 
împotriveşti şi rupi lanţul, nu numai că nu scapi de lanţuri, dar mai eşti şi 
deplin pedepsită. 

Femeia care vrea să se înfrâneze fără voia bărbatului ei, nu numai că 
pierde răsplata înfrânării, dar va da socoteală înainte lui Dumnezeu şi de 
căderea lui în adulter şi va fi mai vinovată decât bărbatul ei. 

- Pentru ce? 

- Pentru ce? Pentru că, lipsindu-l de legăturile trupeşti la care-i dă 
dreptul legea căsătoriei, l-a împins spre prăpastia desfrânării. Dacă unei soţii 

nu-i este îngăduit să trăiască în înfrânare nici măcar scurtă vreme, fără voia 
bărbatului ei, poate fi, oare, iertată soția care lhpseşte necontenit pe soțul ei 
de uşurarea ce i-o dă căsătoria? 

- Dacă aşa stau lucrurile, atunci nu poate fi o situație mai silnică şi 
mai împovorătoare decât aceasta! 

- Da! Asta o spun şi eu. Pentru ce, deci, te supui unei silnicii? Ar 
trebui să judeci aşa înaite de a te căsători, nu după ce te-ai căsătorit. Din 
pricina aceasta şi Pavel, după ce a spus că lanţul căsătoriei nu se poate rupe, 
vorbeşte şi despre cazul în care acest lanţ s-a rupt. După ce a spus: Eşti legat 
cu femeie? Nu căuta dezlegare!, a adăugat: Eşti dezlegat de femeie? Nu 
căuta femeie! (| Cor., 7, 27). Pavel proceda aşa, ca să îmbrățişeze cu mai 
multă uşurinţă învățătura despre traiul în feciorie, după ce mai întâi ai 
meditat îndeajuns asupra greutăților căsătoriei şi ai aflat câtă sălnicie duce cu 
ea.” (Despre Feciorie, 47-48, în vol. Despre Feciorie, Apologia vieții 
monahale, Despre creşterea copiilor..., pp. 86-87) 


CĂSĂTORIA (albă) 


„- Ascultă şi fereşte-te de gândurile lui (ale diavolului)! A poruncit 
Hristos prin Pavel ca femeia să nu se despartă de bărbat şi să nu se lipsească 
unul pe altul decât prin bună înţelegere (1 Cor., 7, 5). Dar unele femei, din o 
aşa zisă dragoste de evlavie şi de înfrânare, îndepărtându-se de bărbaţii lor, 
cu gândul că fac faptă de evlavie, au împins pe bărbaţii lor la desfrânare. 
Gândeşte-te cât de mare e răul acesta! Aceste femei se supun unei atât de 
mari osteneli tocmai ca să fie învinuite că au săvârşit cele mai mari păcate, 
ca să-şi atragă asupra lor cea mai grea osândă şi să împingă pe bărbaţii lor în 
prăpastia pierzării”. (Omilii la Matei, omilha LXXXVI, IV, în col. PSB, vol. 
23, pp. 970-971) 


CĂSĂTORIA (sfaturi pentru o bună convieţuire a soţilor) 


„Nici bărbatul să nu ridice împotriva femeii, ci să fie cu multă 
îngăduință cu ea, ca față de un vas mai slab, şi nici femeia să nu se 
împotrivească bărbatului, ci să se 1a la întrecere unul cu altul în a purta 
sarcinile unul altuia (Gal., 6, 2) şi să nu socotească nimic mai de preț ca 
pacea ”. (Omilii la Facere, omila XXXVIII, |, în col. PSB, vol. 22, p. 50) 


„Să statornicim în casă pace adâncă, ca şi femeia să poată să se 
întoarcă la bărbatul ei, dar şi bărbatul să-şi găsească la ea, ca într-un port, 


scăparea de grijile şi tulburările din afară. La ea să afle bărbatul întreaga 
mângâiere. Că spre ajutor i-a fost dată femeia, pentru ca bărbatul, 
îndestulându-se cu mângâierile ei, să poată ține piept atacurilor ce vin asupra 
lui. Dacă femeia este cuminte şi blândă aduce mângâiere bărbatului ei nu 
numai prin traiul lor împreună, ci-i este de mult folos şi în celelalte treburi, îi 
uşurează munca şi nu-l lasă să simtă greutățile ce se nasc în fiecare zi fie în 
casă, fie afară de casă; femeia ca un corăbier încercat, prin înțelepciunea ei, 
potoleşte furtuna din sufletul bărbatului, iar prin priceperea ei îi uşurează 
mult viaţa. Pe nişte oameni aşa uniţi nimic din viaţa aceasta nu-i poate 
întrista, nici nu le poate strica bucuria. Când este înțelegere între femeie şi 
bărbat, când este între ei pace şi legătura dragostei, toate le merg din plin. 
Nu pot cădea pradă uneltirilor, pentru că sunt întăriți de un zid mare şi 
puternic, adică de înţelegerea lor cea după Dumnezeu. Înțelegerea aceasta îi 
face mai tari ca diamantul, înțelegerea aceasta îi face mai puternici ca fierul, 
înțelegerea aceasta le ajută mai mult ca bogăţia, înţelegerea aceasta îi ridică 
la cea mai înaltă strălucire; înțelegerea aceasta le pricinuieşte cu îmbelşugare 
mare şi bunăvoința cea de la Dumnezeu. Să nu socotim, deci vă rog, ceva 
mai de preţ ca înţelegerea acesta; să facem totul, să ne străduim cât putem ca 
să fie linişte şi pace în casele noastre”. (Omilii la Facere, omilia XXXVIII, 
VII, în col. PSB, vol. 22, p. 61) 


„Ca şi cum ar fi fost un singur trup aşa se îngrijea unul de mântuirea 
celuilalt; şi era atâta înțelegere între ei, ca şi cum ei ar fi fost un trup şi un 
suflet. Femeile să-şi iubească atâta bărbații, încât să nu pună nimic mai 
presus de mântuirea lor, bărbaţii, ca să aibă atât de multă dragoste de femeile 
lor încât să facă totul ca şi cum ar avea amândoi un singur suflet şi un singur 
trup. După cum niciodată trupul nu se răscoală împotriva lui însuşi şi nici 
sufletul contra lui însuşi, tot aşa şi bărbatul şi femeia nu trebuie să se scoale 
unul împotriva altuia, ci să fie uniţi. Atunci se vor putea revărsa asupra lor 
nenumărate bunătăţi. Unde-i atâta de mare înțelegere, acolo-i adunarea 
tuturor bunătăților, acolo-i pace, acolo-i vedenia cea duhovnicească; acolo 
nu se vede luptă, nici bătaie, nici duşmănie, nici ceartă, ci toate sunt 
izgonite, pentru că înţelegerea dintre soţi, rădăcina tuturor bunătăților, 
înțelegerea adică, face să dispară toate acestea”. (Omilii la Facere, omilha 
XLV, II-III, în col. PSB, vol. 22, p. 130) 


„... purtarea de griţă de femei a fost încredinţată bărbaților”. (Omilii 
Ia Matei, omilha XXX, V, în col. PSB, vol. 23, p. 376) 

„lar dacă vrei să auzi şi luptele lui (lov — n.n.) pentru curăţenia 
trupească şi sufletească, ascultă-l pe el spunând: Lege pus-am ochilor mei, să 
nu mă uit la fecioară (lov 31, 1). De aceea nu l-a înfrânt soția lui; o iubea şi 
mai înainte, dar nu peste măsură, ci cum se cade să-ți iubeşti soția”. (Omilii 
Ia Matei, omilha XXXIII, VI, în col. PSB, vol. 23, pp. 416-417) 


„Bărbatul când se scoală din pat, să nu caute altceva decât să facă şi să 
spună ceea ce poate face mai credincioasă toată casa lui. Femeia iarăşi să fie 
gospodină; dar înainte de această griță să aibă o altă grijă mai de neapărată 
trebuință, anume ca întreaga ei casă să săvârşească cele cereşti”. (Omilii la 
Matei, omilia LXXVII, VI, în col. PSB, vol. 23, p. 882) 


„Şi se întâmplă acestea — că aleargă şi după cununie după femei 
uşuratice — tocmai pentru că înainte de căsătorie nu s-au îngrijit de întreaga 
înţelepciune. De aici ies luptele, batjocoririle, întoarcerea pe dos a caselor, 
certurile zilnice. De aici se micşorează dorirea |epoc] de soție şi se 
veştejeşte; iar petrecerea şi convorbirile cu desfrânatele îl moleşesc. Pe când, 
dacă ar învăţa să aibă întreagă înțelepciune, şi-ar socoti soția mai dorită 
decât toate şi o va privi cu multă dragoste |evvora] şi va păstra mare şi bună 
armonie [opovora]!*? cu ea. Iar fiind pace şi armonie [opovora], toate 
bunătățile vor intra în casa aceea.” (Cinci cuvântări despre Ana şi Samuel, 
cuvântul I, în vol. Omilii şi cuvântări despre educaţia copiilor..., pp. 27-28) 


„Dumnezeu a stabilit ca femeia să i se supună barbatului, 
ca să existe pace şi înţelegere între ei. Căci nicăieri unde sunt 
mai mulți stăpâni nu există pace. Unul trebui esă fie stăpânul. 
Aceasta o observăm peste tot. Oricum, acolo unde există oameni 
duhovniceşti există şi pace.” (Din vol. Problemele vieții, pp. 1ll- 
112) 


„Aşadar, Apostolul a spus că toate problemele căsniciei pot 
fi rezolvate, dacă bărbatul îşi iubeşte femeia şi femeia îşi respectă 
bărbatul. N-a explicat însă în ce fel se vor realiza acestea. Vă 





152 Tâlcuirea Pr. Marcel Hancheş: Ouovoru înseamnă etimologic acelaşi cuget. Cei doi 


trebuie să dobândească mintea lui Hristos. Această armonie este rezultatul faptului că cei 
doi sunt în acelaşi cuget şi simţire. Dar la această subtilă şi adâncă armonizare nu se 
poate ajunge dacă fiecare dintre ei nu are mintea întreagă, suflet şi trup feciorelnic 
[ooppoovvu], apoi atitudine de dăruire către celălalt şi bunăvoință în sensul cel mai 
profund [evvoza]. (n.s. 56, p. 28) 

voi explica eu: Nesocotind banii, năzuind la virtuțile sufletului 
şi având frică de Dumnezeu. 

Orice va făptui cineva, bun sau rău, va fi răsplătit pe 
măsură de Domnul (Paratfrază la Efeseni 6, 8). Aşadar nu de 
dragul ei, ci de dragul lui Hristos şi ascultând de EI, s-o iubească 
pe femeia lui. Dacă se gândeşte aşa, ispita sau cearta nu se vor 
cuibări între ei. Femeia să nu creadă pe nimeni când soţul ei este 
vorbit de rău. Dar nici nu trebuie să urmărească bănuitoare 
unde intră şi de unde iese tovarăşul său de viaţă. Bărbatul, de 
asemenea, nu trebuie să îngăduie calomnii despre femeia sa, însă 
nici să nu-i nască bănuieli prin purtarea lui. De ce, omule, 
rătăceşti de colo-colo toată ziua şi te aduni acasă abia seara, fără 
să-i dai explicații mulţumitoare soţiei tale? Dacă-ţi va reproşa 
asta, să nu-ţi pară rău. Reproşurile ei dovedesc iubire, nu 
îndrăzneală şi răceală. Şi iubirea ei pentru tine o face să-i fie 
teamă. Îi e teamă ca nu cumva vreo alta să i te răpească, ca nu 
cumva să-i ia tot ce are mai de preţ, ca nu cumva să-i rupă 
legătura căsniciei. Eşti dator deci să faci tot ce poţi pentru a n-o 
amări pe femeia ta. 

Dar nici femeia nu trebuie să-l nesocotească pe bărbatul ei 
pentru vreun motiv, mai ales dacă este sărac. Să nu cârtească şi 
să nu hulească, spunând, de pildă: Laşule şi fricosule, leneşule, 
nesârguinciosule şi somnorosule! Cutare, chiar dacă se trage 
dintr-o familie săracă, prin multe osteneli şi primejdii a făcut 
avere mare. Și iată, femeia lui poartă haine scumpe, umblă cu 
trăsura, are atâţia slujitori, iar eu te-am luat pe tine, care eşti 
măcinat de sărăcie şi trăieşti fără rost! Femeia nu trebuie să-i 
spună bărbatului ei asemenea vorbe. Trupul nu se răzvrăteşte 
împotriva capului, ci i se supune. Însă cum va răbda sărăcia? De 
ia cine va afla mângâiere? Să se gândească la femeile mai sărace 
ca ea. Să cugete câte fete provenite din familii bune, nu numai că 
n-au primit nimic de la bărbaţii lor, ci şi-au cheltuit şi averea 
lor pentru ei. Să socotească primejdiile care însoțesc o astfel 
de bogăţie, şi va prefera atunci viaţa săracă dar liniştită. În 
general, dacă-şi iubeşte soţul, nu va grăi nicicând cârteli sau 
vorbe de ocară la adresa lui. Va prefera să-l aibă lângă ea fără 
averi, decât să fie bogat dar ea să trăiască în nesiguranța şi 
neliniştea care însoțesc lucrările negustoreşti. 

Nici bărbatul însă, auzind cârtelile şi ocările femeii sale, 
nu trebuie s-o înjure sau s-o lovească, sub pretext că are putere 

asupra ei. Mai bine s-o sfătuiască şi s-o povăţuiască liniştit, fără 
ca vreodată să ridice mâna asupra ei. S-o înveţe filosofia 
cerească, creştină, care este adevărata bogăţie. S-o înveţe nu 
numai prin cuvinte, ci şi prin fapte, că sărăcia nu este deloc rea. 
S-o înveţe să nesocotească slava şi să iubească smerenia; şi 
atunci ea nici cârteli n-ar mai rosti, nici bani nu şi-ar mai dori. 
S-o înveţe să nu iubească, bijuterii de aur şi hainele luxoase şi 
multele parfumuri, nici să nu-şi dorească în casă mobilă 
scumpă şi podoabe de prisos. Toate acestea vădesc zădărnicie şi 
prostie. Podoabele ei şi ale casei sale să fie buna cuviinţă şi 
decenţa. Şi ea şi casa în care locuieşte să fie înmiresmate de 
mireasma înțelepciunii şi a virtuţii, 

Aşadar s-a terminat sărbătoarea nuntii? Au plecat invitaţii? 
Ai rămas numai cu mireasa, soţia ta? Nu arunca imediat de pe 
tine seriozitatea, aşa cum fac bărbaţii desfrânaţi. Păstreaz-o 
pentru multă vreme, şi mare câştig vei avea. Acum, în prima 
perioadă a căsniciei, înainte de a vă cunoaşte bine şi a căpăta 
lbertate în relația voastră, când femeia este stăpânită de o 
anume ruşinare şi reţinere, este ocazia cea mai bună s-o 
modelezi după tine şi să-i impui, în chip delicat şi cuminte, 
principiile tale. Căci, când femeia va prinde curaj, le va 
învălmăşi pe toate. Bine ar fi, deci, să menţii sfiala ei cât mai 
mult cu putinţă. Şi cum vei face asta? Când şi tu arăţi că nu ai 
mai puțină reţinere ca ea; când vorbeşti puţin, când eşti serios şi 
înțelept. Astfel te va asculta şi va accepta, vrând-nevrând, cele pe 
care 1 le vei spune. Dar şi mai binevoitor le va primi dacă-i vei 
arăta din belşug iubirea ta.” (Din vol. Problemele vieții, p.113- 
116) 


„Rudele pricinuiesc adesea multe rele. Ele provoacăcerturi şi distrug armonia dintr 


„Al meu şi al tău — aceste două cuvinte reci — aduc în viața 
noastră toate nenorocirile, pricinuind războaie şi stricând orice lucru bun. 
Al meu şi al tău — aceste două cuvinte blestemate şi murdare — au 
intrat în lume din cauza diavolului. Acolo unde domnesc a/ meu şi al 
tău, orice părere este pricină de scandal şi de ceartă. Acolo unde aceste 
cuvinte nu există, domnesc pacea şi înțelegerea.” (Din vol. Problemele 
vieții, p. 367) 


515 


„Nu e lucru de şagă să poți trăi bine căsătoria, căci ea se face prilej de 
mii de răutăți pentru cei ce nu o trăiesc cum trebuie. Căci după cum femeia 
poate fi ajutor, aşa se poate face adesea şi potrivnică sfătuitoare. Aşadar, 
după cum liman poate fi nunta, tot aşa şi scufundare, nu prin firea ei, ci din 
pricina voii libere |yvoun] a celor ce rău o trăiesc. Căci cel o trăieşte după 
legile potrivite ei află în soția şi în căminul său mângâiere şi puterea de a se 
rupe de răutățile de zi cu zi. Dar cel ce nu o ia în serios, ci ca un lucru 
oarecare, chiar dacă se va bucura de linişte în afara căminului, când vine 
acasă va vedea stânci ascuţite ce ascund pierzania. Aşadar, fiindcă primejdia 
nu ne vine de la cele ce ni se întâmplă în afară, este de trebuință să avem 
multă luare-aminte la cele spuse şi să ne ducem căsnicia după legiuirile lui 
Pavel. Ba, mai mult, să facem aceasta după legile lui Hristos.” (Femeia este 
legată prin Lege câtă vreme îi trăieşte bărbatul, iar dacă moare, liberă este, 
dacă vrea, să se mărite, numai întru Domnul. Mai fericită este însă dacă 
rămâne aşa, în vol. Cateheze maritale, pp. 24-25) 


„Când bine a rânduit cele pentru femei, a spus cu exactitate şi 
bărbatului ce să facă: pe ea îndemnând-o să se teamă ca de capul său, iar el 
s-o iubească ca pe una ce e femeia sa. Dar cum împlinesc cei doi aceasta? Că 
trebuie fiecare să facă ce ţine de el a arătat Apostolul. Dar cum, vă voi spune 
cu: dacă vom disprețui banii şi lucrurile pământeşti, dacă vom privi doar la 
un Singur lucru, anume la virtutea sufletului, dacă vom avea frica de 
Dumnezeu înaintea ochilor'*. Ceea ce a zis şi când a vorbit despre robi: 
Ceea ce face fiecare, bun sau rău, aceea va lua de la Domnul (Efes., 6, 8). 
Aşa este şi aici. Să nu-ți iubeşti soția atât de dragul ei, cât de dragul lui 
Hristos s-o iubeşti. Şi acest lucru l-a grăit în chip ascuns, când a zis: ca 
Domnului (Efes., 5, 22). Ca şi când te încrezi în Domnul şi ai face toate 
pentru El, aşa lucrează-le toate. Aceasta!" este de ajuns să-ţi arate şi cum să 
te porți, şi cum să ai încredere, şi cum să nu laşi să te sâcâie vreun gând ori 





'5 Tâlcuirea Pr. Marcel Hancheş: Singurul mod în care fiecare din cei doi poate să-şi facă 


datoria proprie este să se desprindă de lume cu toată ființa şi să se lipească de Dumnezeu. 
Orice încercare psihologizantă de convieţuire a celor doi e sortită eşecului, căci patimile 
din fiecare nu-i vor da pace să-l iubească cu adevărat pe celălalt. Nu e nici o diferență, în 
privinţa lepădării de lume, între monahi şi căsătoriți, cum adeseori se crede. Tocmai 
faptul că se vehiculează azi impresia că poţi fi creştin şi dacă cochetezi cu patimile lumii 
ne stopează în efortul de a trăi real în Hristos. Primii creştini erau şi căsătoriți, dar puţin 
erau aceia care pactizau fie şi cât de puţin cu lumea. Şi de aceea deveneau mucenici. (n.s. 
238, p. 104) 

15 Tâlcuirea Pr. Marcel Hancheş: A face totul pentru Hristos, ca şi cum Dumnezeu ar fi 
de faţă — şi de fapt este —, nu pentru soţie, sau copii, sau carieră, sau câştig etc. (n.s. 238, 
p. 104) 

vorbă sau să ai vreo îndoire în minte. Nici un credincios să nu-l 
învinovățească pe nedrept pe bărbat din pricina femeii. Însă nici bărbatul să 
nu creadă orice şi oricum împotriva femeii, nici femeia să nu pună la cale 
veniri şi plecări din casă doar aşa, pur şi simplu. Dar nici bărbatul, nici el 
să nu dea vreo pricină de bănuială femeii.” (Omilia despre căsătorie. Din 
comentariul la Efeseni, în vol. Cateheze maritale, pp. 104-105) 


„Bărbatul auzind acestea, cum că el este conducătorul, să n-o 
ocărască, nici s-o rănească şi să se poarte cu fudulie, ci să o îndemne, să o 
mustre, să o înduplece în repetate rânduri cu vorbă înțeleaptă, ca pe una ce 
este mai nedesăvârşită, însă nicidecum să nu-şi tindă mâna asupra ei, ca s-o 
lovească. Departe să fie aşa ceva de un suflet liber şi demn. Aşadar, fără 
ocări, fără josnicii, fără batjocoriri! Aşa să-i dea un ritm de vieţuire, ca uneia 
ce are mintea mai neputincioasă!*.” (Omilia despre căsătorie. Din 


comentariul la Efeseni, în vol. Cateheze maritale, p. 107) 


„Pe toate rânduieşte-i-le mai cu scamă în acea vreme în care sfiala 
este asemenea unui frâu pentru sufletul ei şi nu o lasă să bage de vină sau să 
te ocărască pentru cele ce se întâmplă. Că atunci când o cuprinde cutezanţa, 
pe toate le tulbură şi le întoarce pe dos, fără nici o teamă. Când oare mai 
este prilej aşa de potrivit să modelezi femeia ca în vremea când ea se sfieşte 
de bărbat şi mai are puţină teamă de el şi îşi pleacă ochii înaintea lui? În 
vremea când încă se ruşinează, dă-i toate poveţele şi o vei îndupleca 
negreşit, fie de vrea, fie de nu vrea. Dar cum poţi s-o povăţuieşti ca să nu-i 
destrami sfiala? Dacă însuţi vei fi întru totul mai sfielnic decât ea şi îi vei 
spune puţine cuvinte, dar le vei zice cu greutate şi putere lăuntrică. Atunci 
pune-i înainte toate cuvintele despre viețuirea virtuoasă, căci le primeşte 
sufletul ei. Statorniceşte-o în cea mai bună dispoziţie a sufletului, adică în 
sfială.” (Omilia despre căsătorie. Din comentariul la Efeseni, în vol. 
Cateheze maritale, p. 111) 





'55 Tâlcuirea Pr. Marcel Hancheş: Textul nu se referă la faptul că femeia este lipsită de 


minte, ci la aceea că este mai gingaşă şi mai sensibilă, nu atât de cerebrală ca bărbaţii, şi 
are nevoie de multă delicateţe în comportarea soțului. Acesta este cazul general, dar pot fi 
ŞI excepţii, când femeia este bărbată (nu masculinizată, cum se întâmplă azi), iar Sfântul 
ține cont în asemenea cazuri de specificitatea situaţiei (a se vedea prima predică despre 
Aquila şi Priscilla). (n.s. 245, p. 107) 

„Am venit la tine pentru virtutea sufletului tău, pe care o cinstesc 
mai mult decât tot aurul. Căci o copilă înțeleaptă şi liberă şi care se 
îngrijeşte cu sârg de evlavie [eviapera] este mai vrednică de dorit decât 
întreaga lume. Pentru aceea te şi iubesc şi te sărut şi te îmbrăţişez şi mai 
mult decât sufletul meu te preţuiesc. Căci nimic nu este viața de aici, şi mă 
rog şi te îndemn şi voi face totul ca aşa să ne învrednicim să petrecem în 
viața aceasta încât să putem să fim fără nici o teamă împreună şi în veacul 
ce va să fie. Că timpul acesta de acum este scurt şi degrab trecător. lar dacă 
vom fi învredniciți să trecem viaţa aceasta în chip bineplăcut lui Dumnezeu 
vom fi pururea cu mai multă desfătare, şi împreună cu Hristos, şi unul şi 
altul. Eu preţuiesc dragostea ta mai mult decât toate şi nimic nu-mi este aşa 
de greu şi anevoios ca aceea de a fi despărțit vreodată de tine. Şi chiar dacă 
trebuie să pierd toate şi să devin mai sărac decât Irus!"”, chiar dacă voi 
ajunge în cele mai rele primejdii şi voi pătimi greu, toate îmi vor fi uşoare şi 
lesne de purtat, atâta timp cât cele cu privire la tine vor fi în bună orânduire. 
Iar copiii atât îmi vor fi doriți, câtă vreme tu te arăţi iubitoare şi binevoitoare 
față de noi. ŞI te rog şi pe tine să faci acestea ce le-ai auzit de la mine. Apoi, 
cu aceste vorbe amestecă şi cuvinte de-ale apostolilor şi zi: Aşa vrea 
Dumnezeu: să avem dragoste şi unire între noi (| Cor. 7, 3). Ascultă 
Scriptura, care zice: << Pentru aceasta va lăsa omul pe tatăl său şi pe mama 
sa şi se va lipi de femeia sa>>. Să nu dăm nici un prilej mincinos micimii 
noastre de suflet. Să curgă banii şi mulțimea sclavilor şi toate cinstirile 
lumeşti. Nimic nu-mi este mai de preț decât dragostea aceasta. Fie aur cât o 
fi şi comori asemenea, nu-i sunt oare mai dorite aceste cuvinte femeii, decât 
toate acelea? Nu te teme că se va porni cândva iubita ta împotrivă-ţi, ci 
mărturiseşte-i că o iubeşti. Căci până şi curtezanele, care se dau când unuia, 
când altuia, se topesc când aud asemenea cuvinte din partea iubiților lor. 
Oare o femeie liberă şi o copilă de bun neam, cum nu s-ar topi de aceste 
cuvinte? Ba nu numai atât, ci mai mult se va pleca la auzul lor. Arată-ți 
unirea ta cu ea, punându-te de multe ori la dispoziţia ei şi dorind mai bine 
să stai pentru ea acasă decât să te duci în piaţă. Și preţuieşte-o mai mult 
decât pe toți prietenii tăi şi decât pe copiii ce-i ai de la ea, şi chiar şi pe 
aceştia să-i iubeşti pentru că o iubeşti pe ea'*. Dacă face ceva bun, laud-o 





'56 Sfântul loan Gură de Aur pune aceste cuvinte în gura soțului care se adresează soţiei — 
n.n. 

15 Tâlcuirea Pr. Marcel Hancheş: Cerşetor din poemele homerice. (n.s. 269, p. 114) 

'5 Tâlcuirea Pr. Marcel Hancheş: Este mult mai importantă iubirea celor doi decât copiii, 
care nu sunt decât rodul dragostei. Copiii, ca rod al dragostei, pot sau nu să fie, însă 
legătura duhovnicească a celor doi nu trebuie să aibă de suferit. Totul (şi căsătorie şi 

şi te minunează de ea. Dacă face ceva nelalocul ei, şi aceasta se întâmplă 
din pricina tinereţii şi a necercării ei, îndeamn-o şi adu-i iar aminte. În tot 
chipul defaimă în faţa ei banii şi luxul, şi dezvăluie-i frumuseţea cuminţeniei 
şi a cuviinței şi învaţ-o neîncetat cele ce-i sunt de folos. 

Rugăciunile să le faceţi în comun. Fiecare să alerge la biserică şi, 
lăsând orice alte preocupări, să fie atent la cele spuse şi citite acolo. lar 
acasă, bărbatul să întrebe pe femeie şi aceea pe bărbat!*”. Iar dacă v-ar 
cuprinde sărăcia, aduceţi-vă aminte şi vorbiți de sfinții bărbaţi, de Petru, de 
Pavel, care erau mai avuţi decât mulți împărați şi bogaţi, şi gândiţi-vă cum 
îşi petreceau viaţa în foame şi sete. Învaţ-o pe femeie că nimic nu este 
înfricoşător din cele ale vieții acesteia, decât numai a se porni împotriva lui 
Dumnezeu. 

lar dacă cineva se va însura şi va face aşa cum am spus, nu va fi cu 
mult mai prejos decât monahii, nici cel căsătorit decât cei necăsătoriți. Dacă 
vrei să faci mese şi să dai ospeţe, nu este ceva necuviincios, nici vrednic de 
ocară, numai găseşte un oarecare sfânt sărac!% care poate să vă 
binecuvânteze casa şi care poate, o dată ce vă calcă pragul, să vă aducă toată 
binecuvântarea lui Dumnezeu. Şi pe acesta cheamă-l.” (Omilia despre 
căsătorie. Din comentariul la Efeseni, în vol. Cateheze maritale, pp. 114- 
116) 


„Dar cu multă bunăvoință învaţ-o. Fiindcă îndemnul acesta spre 
virtute are în sine multă întristare şi mâhniciune şi aceasta mai ales pentru 
o copilă tânără şi delicată. Când îi grăieşti cuvinte despre viaţa virtuoasă 
[piiocoqiu] dă-i să înţeleagă şi îmbelşugatul har pe care această vieţuire îl 
aduce şi scoate-i mai ales din suflet pe <<al meu>> şi <<al tău>>. Când 
zice al meu, spune-i şi tu: Care sunt ale tale? Căci nu ştiu. Eu nu am nimic 
al meu. Aşadar, cum zici tu <<al meu>> ca şi cum toate ar fi ale tale? 





copiii) trebuie făcut cu un singur scop: a dobândi împreună împărăţia veşnică. (n.s. 270, 
PI, aa . 
Tâlcuirea Pr. Marcel Hancheş: Este un test pe care ar trebui să şi-l facă soții: cât de 
atenţi au fost în Biserică la cele auzite şi să-şi lămurească nedumeririle, discutând. De 
pildă, Evanghelia din ziua respectivă sau Sinaxarul pot fi discutate la masă sau când se 
fac alte treburi în comun (curăţenie, pregătirea mesei pentru primirea de oaspeți etc.). 
Important e faptul de a nu renunţa la acest obicei, ci de a-l ține, chiar dacă uneori o facem 
în silă. În asemenea cazuri de ariditate a cuplului, citirea în comun din Sfinţii Părinți sau 
din alte cărți duhovniceşti este de cel mai mare ajutor. (n.s. 272, p. 115) 
1% Tâlcuirea Pr. Marcel Hancheş: Orice sărac este sfânt (de fapt orice om), căci Hristos 
spune că pe El Îl primim când primim acel sărman. (n.s. 274, p. 116) 

Iartă-i vorba. Nu vezi că aşa facem şi cu copiii''? Iar când ia ceva din cele 
ce sunt ale noastre şi mai vrea iar să mai răpească şi altceva, să-i îngăduim şi 
să-l spunem: Da, ia-l, că-i al tău. Şi acela. Aşa să ne purtăm cu femeia. Căci 
mintea ei este mai copilăroasă. Şi chiar de zice: ale mele, tu spune-i: Da, 
toate sunt ale tale, ba şi eu sunt al tău. Că acesta nu e cuvânt de linguşeală, 
ci mare, mare pricepere. Aşa vei putea să-i moi iuţimea şi să-i stingi 
descurajarea [o0vpmuo]'?. Linguşire este numai atunci când cineva face ceva 
josnic pentru un rău oarecare. Dar aici este vorba de cea mai înaltă filosofie. 
Aşadar, spune-i: Și eu sunt al tău, copilaşul meu. Aceasta mă sfătuieşte 
Pavel când zice că bărbatul nu mai are stăpânire peste trupul lui, ci femeia 
(| Cor., 7, 4). Dacă nu mai am stăpânire peste trupul meu, ci tu ai, cu atât 
mai mult eşti stăpână peste bunurile mele. Dacă îi spui acestea ai potolit-o, 
al stins focul, l-ai ruşinat pe diavol, ai făcut-o roaba ta mai mult decât pe una 
cumpărată cu bani, ai legat-o cu aceste cuvinte. lar din cele ce îi grăieşti 
învaț-o ca niciodată să nu mai zică al meu şi al tău. Și niciodată să nu o 
Chemi pe nume pur şi simplu, ci orice i-ai spune, fă-o cu dulceaţă, cu cinstea 
cuvenită, cu multă dragoste. Dă-i cinstea cuvenită şi nu va avea nevoie de 
cinste din partea altora. Nu va avea nevoie de slavă din partea altora dacă se 
bucură de cinste din partea ta. Preţuieşte-o mai mult decât toate şi laud-o 
pentru toate, şi pentru frumusețe, şi pentru priceperea ei. Aşa o vei convinge 
să nu mai ia aminte la nimic din cele din afară, ci să dispreţuiască toate 
celelalte!*?. Învaţ-o frica de Dumnezeu şi toate vor curge ca dintr-un izvor şi 
casa va fi plină de mii de bunătăţi'“. Dacă vom căuta cele nestricăcioase, 
vor veni şi acestea stricăcioase. Căutaţi — zice — mai întâi Împărăţia lui 
Dumnezeu şi toate acestea vi se vor adăuga vouă (Mt., 6, 33).” (Omilia 





161 
162 


Tâlcuirea Pr. Marcel Hancheş: Îi mustră, dar apoi îi iertăm. (n.s. 276, p. 117) 
Tâlcuirea Pr. Marcel Hancheş: Este momentul în care cel supărat nu mai doreşte să 
continue drumul către desăvârşire. Atunci e nevoie de acel tact duhovnicesc, plin de 
dragoste jertfelnică, spre a-i risipi încrâncenarea şi a reaprinde motoarele inimii lui. (n.s. 
277, p. 117) 

15% Tâlcuirea Pr. Marcel Hancheş: Dacă soţia va simţi căldura şi dragostea şi respectul din 
partea soțului, nu va mai dori nimic din cele ale lumii, iar cei doi îşi vor putea face 
lucrarea duhovnicească fără mari tulburări. De aceea caută femeile azi împlinirea în 
societate, pe plan exterior, pentru că bărbații nu mai sunt cu adevărați bărbaţi. lar aceasta 
se întâmplă fiindcă aceştia nu Îl mai au cap pe Hristos. (n.s. 278, p. 118) 

15% Tâlcuirea Pr. Marcel Hancheş: Femeia este cheia căminului şi o avem aşa cum o 
modelăm. Vina, de cele mai multe ori, este a bărbaţilor că nu merg bine treburile familiei. 
(n.s. 279, p. 118) 


520 


despre căsătorie. Din comentariul la Efeseni, în vol. Cateheze maritale, pp. 
117-118) 


CĂSĂTORIA (sfaturi pentru soţ) 


„Priveşte câtă slujbă aduce casei femeia: îngrijeşte de casă şi de toate 
ale casei, se îngrijeşte de slugi, îmbracă pe toţi cu mâinile ei, ea face ca 
pruncii tăi să-ţi zică tată, ea te scuteşte de desfrâu, ea te ajută ca să păşeşti pe 
calea prudenţei, ea, în fine, este cea care îţi conteneşte aţâţarea cea furioasă a 
naturii tale omeneşti. Ei bine, ajut-o şi tu şi-i răsplăteşte binele ce-ţi face. 
Cum? Întinde-i mâna de ajutor în cele duhovniceşti. Când tu ai auzit ceva 
folositor şi bun, aceea, ca şi rândunelele, purtând-o în gura ta, du-o acasă, şi 
o pune în gura mamei şi a puilor ei. Şi cum nu este absurd ca în toate 
celelalte să pretinzi întâietatea şi să fu stăpân asupra ei, iar în cele 
duhovniceşti să te dai la o parte? Stăpânitorul nu în cinste trebuie a covârşi 
pe cel stăpânit, ci în virtuţi. Aceasta este datoria celui ce stăpâneşte, şi acesta 
este succesul lui, pe când al celor stăpâniți este de a asculta. (...) Eşti cap 
femeii; prin urmare, pune în bună rânduială, tu capul, pe întregul corp. Nu 
vezi cum capul nu atâta întrece pe celelalte mădulare ale trupului prin locul 
ce-l ocupă, pe cât prin îngrijirea ce o are de întregul trup, ca şi un cârmaci de 
corabie, care îngrijeşte de totul? În cap sunt şi ochii trupului, dar şi ochii 
sufletului; (...) toate simţurile de acolo îşi au începutul şi sorgintea; organele 
vocii de acolo se trimit, prevederea, adică perspicacitatea de acolo purcede, 
mirosul şi simţul în genere de acolo, căci obârşia nervilor şi a oaselor de 
acolo îşi are ființa. Acum ai văzut că capul covârşeşte pe trup mai mult prin 
pronia lui, decât prin cinste? Tot aşa şi noi să stăpânim pe femei; să le 
covârşim nu prin aceea ca să căutăm mai multă cinste din partea lor, ci prin 
aceea de a li se face mai mult bine de către noi.” (Comentariile sau 
Explicarea Epistolei II către Tesaloniceni, omilia V, în vol. Comentariile 
sau Explicarea Epistolei către Coloseni, I şi II Tesaloniceni, pp. 341-342) 


„De aceea te-a făcut Dumnezeu cap femeii, de aceea Pavel ţi-a 
poruncit: Dacă femeile voiesc să înveţe ceva, să întrebe acasă pe bărbatul 
lor (| Cor., 14, 35), ca să le aduci, ca dascăl, tutore şi apărător, la credință. 
Noi însă, când timpul slujbei ne cheamă la biserică, nu le sculăm dacă ele 
trândăvesc. lar când le cheamă diavolul la trâmbiţe, nu le opriţi dacă ascultă 
grabnic glasul lui!” (Cărre iudei, cuv. II, 3, în vol. Cuvântări împotriva 
anomeilor. Către iudei, p. 270) 

„Nu o nedreptăţi în cele mai mari lucruri, nici nu-i da prilej de rănire. 
Dacă pe ea o dispreţuieşti, măcar teme-te de Dumnezeu, răzbunătorul unor 
asemenea fapte, Cel Ce pierde cu pedepse de nesuferit astfel de păcate. Căci 
celor ce îndrăznesc unele ca acestea, le zice: viermele nu încetează şi focul 
nu se stinge (Mc., 9, 48). Dacă nu te muşcă cu putere cele din veacul viitor, 
să te înfricoşeze cele de aici.” (La cuvintele apostoleşti: << Din pricina 
desfrâului fiecare să-şi aibă nevasta lui>>, în vol. Cateheze maritale, pp. 
20-21) 


„Aşadar aşa cum Domnul îngrijeşte, cu blândeţe de 
Biserică, adică de noi toţi, pentru că suntem mădulare ale Lui, 
trup al Lui şi oase ale Lui - şi asta o cunoaştem bine noi, cei ce 
participăm la Sfintele Taine - , la fel şi bărbatul este dator să se 
îngrijească cu blândeţe de soţia lui, pentru că din el s-a zidit, este 
bucată din trupul lui.” (Din vol. Problemele vieții, p. 109) 


„Arată-i că-ţi place mult să stai cu ea, că preferi să rămâi 
acasă de dragul ei, decât să te întâlneşti cu prietenii tăi. S-o 
cinsteşti mai mult decât pe prietenii tăi, mai mult chiar şi decâtpe 
copiii voştri. Şi pe aceştia, de dragul ei să-i iubeşti. Dacă face 
ceva bun, s-o lauzi şi s-o admiri. Dacă va cădea în vreo greşeală, 
s-o povăţuieşti şi s-o îndreptezi într-o manieră delicată. Să faceţi 
rugăciuni împreună. La biserică să mergeţi amândoi. Dacă se 
întâmplă să vă afle sărăcia, adu-i aminte soţiei tale că Sfinţii 
Apostoli Petru şi Pavel, care sunt mai presus de toţi împărații şi 
bogătaşii, şi-au petrecut viaţa în foame şi sete. Arată-i că nici un 
necaz din viaţă nu este înfricoşător, fără doar să ne împotrivim, 
lui Dumnezeu şi voii Sale.” (Din vol. Problemele vieții, p. 117) 


„Mai presus de toate acest lucru să-l dezrădăcinezi din 
sufletul ei, pe a/ meu şi a! tău. Şi dacă-ţi va spune vreodată ale 
mele, să-i răspunzi: Care sunt ale tale? Căci eu nu le ştiu. Eu n- 
am nimic al meu. Aşadar cum pui <<ale mele> >, de vreme ce 
toate sunt ale tale? Dăruieşte-i-le pe toate. Nu facem aşa şi cu 
copiii? Când iau ceva pe care-l ţinem în mâini şi apoi vor să mai 
ia şi altceva, le spunem cu îngăduinţă: Da, şi ăsta e total tău, 
şi ăla e total tău. Aşa să faci şi în cazul femeii căci are minte 
copilăroasă. Ţi-a spus ale mele? Spune-i: Toate ale tale sunt, 
şi eu sunt al tău. Nu sunt cuvinte linguşitoare, ci cuvinte 
înțelepte. În felul acesta vei putea să-i potoleşti mânia şi să 

stingi ţinerea de minte a răului. Spune-i deci: Și eu al tău sunt! 
De altfel aceasta este şi porunca pe care a lăsat-o apostolul 
Pavel: Bărbatul nu este stăpân pe trupul său, ci femeia 
Corinteni 7, 4). Dacă eu nu sunt stăpân pe trupul meu, ci tu, cu 
mult mai mult nu sunt stăpân pe bani. Spunând aceasta ai liniştit- 
0, al făcut-o sluga ta, ai legat-o strâns, dar şi pe diavol l-ai 
ruşinat. Şi niciodată să nu-i vorbeşti urâcios şi cu răceală, ci în 
chip dulce, cu cinstire şi cu multă dragoste. Dacă o cinsteşti tu, nu 
va avea nevoie de cinstirea altora. S-o pui mai presus de toţi, s- 
o iei cu binişorul, s-o lauzi. Astfel nu va fi atentă decât la tine. 
Pune-i în inimă frica de Dumnezeu, şi toate celelalte vor curge 
cu îmbelşugare ca din izvor. Casa se va umple de bunătăți 
nenumărate. Când le cereţi pe cele nestricăcioase, vă vor veni şi 
cele stricăcioase. Căutați mai întâi împărăția lui Dumnezeu şi 
dreptatea Lui, şi toate acestea vi se vor adăuga (Matei 6, 33). 
Dacă trăiţi în felul acesta, şi copii mulți veţi dobândi, şi 
plăcuţi lui Dumnezeu vă veţi face, şi bunătăţile veşnice le veţi 
moşteni, cu harul şi iubirea de oameni ale Domnului nostru.” 
(Din vol. Problemele vieţii, pp. 118-119) 


„Cât de uşor va putea bărbatul abuza de superioritatea sa şi de 
forţa sa. El se va afla poate în trei împrejurări deosebite. Sau el are 
această mare fericire între toţi de a avea o femeie înțeleaptă, bună, 
blândă, prevenitoare: atunci ce nedreptate şi ce cruzime va fi de ao 
trata fără bunăvoință şi fără politeţe! Sau soţia lui lasă sub cele mai 
multe raporturi de dorit. Oh! Atunci el să cheme la sine sentimentele 
de evlavie creştină şi de credință şi ca să nu le uite niciodată nici în 
injurii, nici în tratările rele. De obicei soția lui va fi bună, însă fără 
experienţă; el a luat-o ca pe o copilă, cum va putea el aştepta de la eao 
înţelepciune consumată? În mod blând, puţin câte puţin, prin 
învățături, unde iubirea îşi va arăta delicateţea şi pretenţia ei delicată, 
el va înlătura de la ea defectele pe care le-a observat şi o va forma 
pentru virtuți de soție, de mamă, de stăpână a casei.” (Din vol. 
Bogăţiile oratorice, p. 253) 


CĂSĂTORIA (sfaturi pentru soţie) 


„Ea poate să se ocupe aici cu studiul înțelepciunii şi să liniştească 
sufletul tulburat al soțului ei, atunci când se întoarce acasă; ea poate să-l 
îmblânzească şi să risipească inutilitățile şi gândurile necăjitoare care-l 

tulbură şi să-l trimită apoi debarasat de gândurile şi grijile pe care le avea 
dinafară, ducând cu el ceea ce a învăţat bun de la femesa sa. Nimic, în sfârşit, 
nimic nu are mai multă putere şi tărie pentru a-l ordona şi a conduce pe om 
ca femeia lui, atunci când este evlavioasă şi prudentă şi pentru a-i întoarce 
sufletul lui unde vrea ea şi cum îi place. Va afla mai puţină încredere la 
prietenii săi, la învăţaţi şi la fel la cei mari, decât la avizele şi la sfaturile 
femeii sale. Căci extrema tandreţe pe care o are un soț pentru femeia sa, îl 
face să primească sfaturile ei cu multă plăcere. Eu v-aş putea arăta aici 
exemplul multor oameni grei şi indisciplinaţi, pe care femeia lor i-a potolit şi 
i-a civilizat. Femeia este însoțitoarea omului, la masă, la pat, în crearea 
copiilor; ea este păstrătoarea secretelor, a hotărârilor lui, mai ştiu eu a ce? 
Ataşată cu totul de bărbatul ei, ca îi este aşa de unită precum este capul cu 
trupul. Ea îi va face mai multe servicii bărbatului ei decât oricine, dacă este 
cinstită şi cu bun simţ. 

Pentru aceia le rog pe femei să se aşeze la ceea ce le zic eu şi să le dea 
sfaturi mântuitoare şi bune bărbaţilor lor; căci, dacă femeia este foarte 
capabilă să îndemne pe bărbatul ei la virtute, ea poate la fel să-l ducă la 
păcate. O femeie l-a pierdut pe Abesalom, o femeie l-a pierdut pe Amon; o 
femeie a încercat să-l piardă pe lov; femeia lui Nabat l-a scăpat de la moarte; 
o femeie - ludita a scăpat un popor întreg. Debora, Estera şi multe altele, au 
împlinit destul de bine funcţia unui general de armată. Sfântul Pavel zice: Ce 
ştii tu femeie de-ţi vei mântui bărbatul tău? (| Cor., 7, 16). Şi Scriptura ne 
învață că în veacul fericit al apostolilor, Persida, Maria, Priscila (Rom., 16) 
s-au expus în mod curajos la luptele apostolice. 

Imitați-le pe aceste femei sfinte, zidiţi-i şi întăriți-i pe bărbaţii voştri, 
nu numai prin cuvintele voastre, ci încă şi prin exemplul vostru bun. Şi cum 
îl veţi învăţa voi pe bărbatul vostru? Atunci când nu va vedea în voi nici o 
răutate, nici rău, nici curiozitate, nici iubire pentru podoabe sau împodobiri, 
nici dorință, nici gust pentru lucrurile zadarnice şi dimpotrivă vă veţi 
mulțumi simplu cu ceea ce aveţi, atunci vă va asculta cu plăcere, el va primi 
cu bucurie sfaturile voastre; dar dacă nu sunteți înțelepte decât în cuvinte şi 
dacă faceţi contrarul a ceea ce ziceţi, atunci vă va învinui de înşelătorie, dar 
dacă faptele voastre se potrivesc cu cuvintele voastre, dacă învăţaţi în acelaşi 
timp şi prin faptele voastre şi prin cuvintele voastre, soţul vostru vă va 
asculta atunci cu plăcere şi va ceda atunci în fața voastră; atunci, spre 
exemplu, când nu veți mai căuta deloc aurul, pietrele prețioase şi măreția 
hainelor şi în locul acelora vă veţi face o comoară de modestie, de 
cumpătare, de blândeţe şi de bunătate, atunci când vă veţi prezenta în fața 
soțului vostru împodobite cu aceste virtuţi, veţi avea dreptul să le cereți să le 
aibă şi el. Căci dacă o femeie trebuie să facă ceva lucru pentru a-i plăcea 

soțului ei, sufletul ei trebuie să şi-l împodobească şi trupul ei nu va face aşa 
decât să-l desfigureze împodobindu-l. În sfârşit, aurul şi împodobirile nu vă 
vor face aşa de iubite de soţul vostru, ca şi cumpătarea şi blândeţea şi de a fi 
gata să vă daţi viaţa voastră pentru el. lată ceea ce câştigă inima şi toată 
iubirea soţului. Împodobirile în plus îi sunt neplăcute: ele cer griji, produc 
osteneală şi jenă, dar ceea ce v-am spus îl ataşează pe soţ femeii sale, fiindcă 
o voinţă dreaptă şi bine dispusă, prietenia, ataşamentul nu cer nici o grijă, 
nici osteneală; sau vorbind mai scurt, cu aceea se îmbogăţeşte o casă. 
Împodobirile au dezgustul lor de obicei; dar împodobirile sufletului 
răspândesc în toate părțile o nouă strălucire în toate zilele şi aprind în inimă 
o flacără mai curată şi mai mare. 

Pentru aceasta, vreţi să plăceţi soțului vostru? Împodobiţi sufletul 
vostru cu curăţia şi cu evlavia, aveţi grijă de casă. Acestea sunt lucrurile care 
ataşează mai mult şi care nu încetează niciodată să ataşeze bătrânețea, nu 
distruge această podoabă, boala nu o veştejeşte. Este tocmai contrarul cu 
frumuseţea trupului: vârsta înaintată îl veştejeşte, boala îl consumă şi multe 
alte lucruri îl distrug. Dar bunurile sufletului le întrec pe cele ale trupului. 
Frumuseţea trupului trezeşte invidia şi gelozia, frumuseţea sufletului nu este 
supusă nici unei boli, nici slavei deşarte. Ataşându-vă aşa să vă împodobiţi 
sufletul vostru şi nu trupul vostru, voi veți conduce mai uşor gospodăria din 
casa voastră şi veniturile voastre vor fi mai abundente, dacă aurul cu care ați 
putea să vă împodobiţi trupul vostru şi mădularele voastre, îl veţi folosi la 
lucruri necesare, ca hrană pentru robii voştri şi pentru casnicii voştri, să le 
dați copiilor voştri educația care este necesară şi la alte lucruri asemănătoare. 

Căci dacă expuneţi acest aur în ochii soţului vostru, atâta vreme cât 
inima lui este îngrijorată, ce rod, ce folos veţi avea? Nu, durerea nu permite 
ca privirea să fie mai fermecată. Voi ştiţi, dragii mei ascultători, sigur ştiţi: 
când ai venit să întâlneşti femeia cea mai împodobită şi mai rafinată, nu vei 
mai găsi plăcere aici, dacă inima este în necaz şi în tristeţe. Pentru a te 
bucura de un lucru, trebuie să fii vesel, trebuie să ai inimă mulţumită. Ori, 
dacă tot aurul este folosit la împodobirea trupului femeii, jena va stăpâni la 
masă şi soțul nu va putea găsi nici bucurie, nici plăcere. Dacă vreți să-i 
plăceți la al vostru, gândiți-vă să-i dați mângâiere şi-i veţi da dacă veţi 
înlătura surplusul împodobirii, dacă veţi înlătura orice împodobire 
zadarnică.” (Comentar la Evanghelia de la loan, omilia LXI, 3-4, pp. 310- 
312) 


„Nu te teme când se spune că eşti datoare de a urma pe bărbat. 
Altmintrelea nu ar putea fi legătura. Deci ai căpetenia trebuitoare de la 

natură, ai şi legătura aceea a dragostei.” (Comentariile sau Explicarea 
Epistolei către Coloseni, omilha X, p. 116) 


„Dar dacă voieşti numaidecât să placi bărbatului, apoi ai prin ce să-i 
placi: prin gingăşie, prin blândeţe, prin onestitate. Căci crede-mă, femeie, că 
dacă bărbatul tău ar fi de o mie de ori aplecat spre desfrânări şi nestăpânit, 
totuşi acestea la un loc de le vei avea: blândeţea, cinstea, neîngâmfarea, 
iconomia, simplitatea mai mult îl vor atrage spre tine.” (Comentariile sau 
Explicarea Epistolei către Evrei, omiha XXVIII, p. 338) 


„(Femeia — n.n.) va putea fi de ajutor bărbatului nu atunci când umblă 
după găteli şi sulimanuri, nu atunci când umblă după distracții şi desfătări, 
nu atunci când cere bărbatului bani şi iar bani, nu atunci când caută luxul, nu 
atunci când cheltuieşte fără sfârşit şi fără socoteală, ci atunci va fi de ajutor 
bărbatului, când este mai presus decât toate lucrurile de pe pământ, când îşi 
întipăreşte în sufletul său o vieţuire apostolică, atunci când arată în purtările 
ei multă blândeţe, multă modestie, mult dispreț faţă de bani şi faţă de avere, 
multă resemnare. Da, atunci va putea să mântuie pe bărbatul ei. Va fi de 
ajutor bărbatului ei când va spune: Dacă avem ce mânca şi cu ce ne 
îmbrăca, avem de toate (| Tim., 6, 8); când va nutri astfel de gânduri chiar 
prin faptele sale, când va râde şi nu-i va păsa de moartea trupului, când va 
spune că viața aceasta pământească nu preţuieşte nici două parale, când va 
socoti, ca şi profetul, toată slava lumii acesteia ca floarea ierbii (Isaia 40, 
6).” (Despre Feciorie, 47, în vol. Despre Feciorie, Apologia vieții monahale, 
Despre creşterea copiilor... pp. 83-84) 


„... atunci contribuie femeia la mântuirea sufletului bărbatului, când 
prin faptele şi vorbele sale arată multă înțelepciune, multă filosofie, multă 
răbdare, când şi râde de toate greutățile căsniciei, când urmăreşte necontenit 
acelaşi scop. Dacă face altfel, dacă cere cu stăruinţă cele pe care de obicei le 
cer femeile, nu numai că nu-i este de nici un folos, dar îl şi mai vatămă.” 
(Despre Feciorie, 47, în vol. Despre Feciorie, Apologia vieții monahale, 
Despre creşterea copiilor..., p. 84) 


„Esenţa căsătoriei constă în aceea că femeia măritată iubeşte, se 
mărgineşte şi se mulţumeşte cu un singur bărbat. Prin aceasta se deosebeşte 
o femeie cinstită, o femeie care se respectă pe sine, de o desfrânată. Dacă o 
femeie măritată se mulţumeşte toată viaţa ei cu un singur bărbat, atunci se 
poate zice pe bună dreptate că femeia aceea este cu adevărat o femeie 
căsătorită, iar unirea dintre ea şi bărbatul ei este căsătorie...” (Despre 

căsătoria a doua a văduvelor, 2, în vol. Despre Feciorie, Apologia vieții 
monahale, Despre creşterea copiilor..., p. 168) 


„Ea va şti, păstrându-şi demnitatea ei, s-o recunoască pe a lui ca 
cea mai înaltă. Nimic nu este mai potrivnic delicateţei procedeelor 
decât de a vrea să stăpâneşti şi să te substitui soţului tău în 
poruncire şi conducere. Sara, soţia lui Avraam, este modelul 
soțiilor sub acest raport. 

Cu cât mai mult se va abţine femeia de la orice injurie şi de 
la orice reproş, de la orice învinuire nepotrivită. Chiar dacă soţul 
ei merită să fie mustrat pentru indolenţa lui sau lipsa de aptitudine, 
chiar dacă lenea lui pune în pericol soarta familiei, femeia nu se va 
îndrepta spre nici un limbaj injurios.” (Din vol. Bogăţiile oratorice, 
pp. 252-253) 


CĂSĂTORIA („ce a unit Dumnezeu, omul să nu despartă”) 


„Sunt multe cazuri când femeile care strică casele altora nici n-au mai 
avut nevoie de farmece sau de otrăvuri, căci rivalele lor au fost răpite mai 
înainte din viaţă, datorită marii lor supărări.” (Despre Feciorie, 57, în vol. 
Despre Feciorie, Apologia vieţii monahale, Despre creşterea copiilor..., p. 
104) 


CĂSĂTORIA (neînţelegerea dintre soţi) 


„Atunci când bărbatul se ceartă cu femeia, familia lor este în aceeaşi 
situaţie ca un vapor aflat în mijlocul furtunii, când căpitanul se ceartă cu 
timonierul.” (Din vol. Problemele vieții, p. 365) 


CĂSĂTORIA (violenţa manifestată de soţ asupra soţiei) 


„Dacă cei din afară îţi lovesc obrazul drept, iar tu trebuie a le da şi pe 
cel stâng, apoi mai mult cu atât trebuie a suferi pe bărbatul tău chiar de ar fi 
cât de îndrăzneţ. Şi nu spun aceasta ca bărbatul să-şi bată femeia — să nu fie 
una ca aceasta! — căci este cea mai de pe urmă batjocură, nu pentru cea 
bătută, ci pentru cel ce a bătut-o; ci chiar dacă ţi s-a sortit de împrejurări, o, 
femeie, a împreună-vieţui cu un astfel de bărbat, tu nu te neliniști, gândindu- 
te la răsplata ce vei avea-o pentru acestea, şi la lauda ce vei câştiga-o chiar în 
viața de acum. 

Și către voi, bărbaților, acestea zic: Nici un păcat de felul acesta să nu 
fie cu voi, ca să vă găsiți în nevoia de a vă lovi femeia. Şi ce spun eu de 
femeie? Când nu este slobod bărbatului a lovi nici pe sluga din casă. Dar 
dacă a bate pe o roabă, şi este mare necinste pentru bărbat, apoi cu atât mai 
mare necinste este de a întinde mâna asupra celei slobode. Aceasta ar putea- 
o vedea cineva şi la legiuitori, cari pe o astfel de femeie ce a pătimit bătaie 
n-o mai silesc a viețui cu cel ce a bătut-o, ca fiind nevrednic de viețuire 
împreună cu dânsa. Căci în adevăr, iubiţilor, este cea mai de pe urmă 
nelegiuire, ca pe tovarăşul vieţii, pe cea care este legată cu tine în cele 
trebuitoare de însuşi Dumnezeu, pe aceasta, zic, s-o necinsteşti ca pe o 
roabă. Pentru aceea, un asemenea bărbat — dacă ar mai trebui a-l numi bărbat 
— pare a fi asemenea cu fiarele sălbatice, cu omorâtorii de tată, cu omorâtorii 
de mumă. Dacă ni s-a poruncit de Dumnezeu a lăsa pe tată şi pe mumă 
pentru femeie, nu îndreptăţindu-i prin aceasta, ci împlinind o lege sfântă, 
fapt care este dorit şi de născătorii noştri într-atât, încât când îi părăsim le 
facem mulțămire, iar ei o fac aceasta cu cea mai mare grabă — apoi cum să 
nu fie atunci cea mai de pe urmă nebunie de a batjocori pe aceea pentru care 
Dumnezeu ne-a poruncit a lăsa până şi pe părinții noştri? Deci aceasta este 
numai nebunie? Dar ruşinea, spune-mi, cine o va suferi? Care cuvânt ar 
putea să o înfățişeze, când bocetele şi țipetele se aud pe la răspântiile 
drumurilor şi când drumul ce merge la casa celui ce face aceste necuviințe 
este înțesat cu vecini şi trecători, curioşi a vedea pe acel bărbat turbat 
întocmai ca şi o fiară sălbatică? Mai bine ar fi de s-ar deschide pământul 
pentru un astfel de zurbagiu, decât să se mai vadă prin târg. Dar, zici tu, 
femeia se obrăzniceşte. Însă tu gândeşte-te că femeia este vasul cel slab, iar 
tu eşti bărbat. Pentru aceea tocmai ai fost hirotonisit căpetenie şi ai fost dat 
cap al ei, ca astfel să rabzi slăbiciunea celei stăpânite de tine. Fă deci o 
stăpânire strălucită, şi va fi strălucită când nu vei necinsti pe cel stăpânit. 
După cum cel ce împărăţeşte cu atât se arată mai vrednic de cinstire, cu cât 
va face pe sfetnicul său mai cinstit, iar dacă el necinsteşte şi batjocoreşte 
mărimea acelei dregătorii, atunci nu puţin îşi slăbeşte chiar şi mărirea slavei 
lui — tot aşa şi tu, dacă necinsteşti pe aceea ce stăpâneşte împreună cu tine, 
apoi atunci nu cum s-ar întâmpla vei vătăma cinstea stăpânirii tale. 


Deci iubitule, gândindu-te la toate acestea, cumințeşte-te, şi împreună 
cu cele spuse mai sus adu-ţi aminte şi de acea seară, când tatăl ei chemându- 
te, ţi-a încredinţat pe fiica sa ca un zălog, şi tu lăsând pe toţi, pe tată, pe 
mumă, casă şi totul, ai primit în mâinile tale întreaga epitropie a ei. 
Gândeşte-te că după Dumnezeu printr-însa ai copii şi te-ai făcut tată — şi deci 
fă-te şi din această pricină blând către dânsa. Nu vezi pre lucrătorii de 

pământ cum lucrează în tot chipul pământul ce a primit odată seminţele 
aruncate, chiar de ar avea mii de cusururi, fie că este pământ sec, ori cresc pe 
el buruieni rele, ori dacă, din multă ploaie, este primejduit prin aşezarea sa 
firească? Aceasta tocmai fă şi tu, căci numai aşa te vei bucura, tu cel întâi, 
de roade şi de linişte.” (Comentariile sau Tăâlcuirea Epistolei întâi către 
Corinteni, omilha XXVI, pp. 278-279) 


„Când se întâmplă ceva supărător în casă, greşind ea, mângâie-te şi nu 
mai întinde supărarea. Chiar de ai lepăda de la sineți totul, totuşi nu este aşa 
de supărător ca a nu avea pe femeie cu tine împreună-viețuind cu dragoste. 
De ai spune de orice greşală, totuşi nu vei spune nici de una atât de 
supărătoare ca aceea de a te răscula asupra ei.” (Comentariile sau Tâlcuirea 
Epistolei întâi către Corinteni, omilia XXVI, p. 279) 


CĂSĂTORIA (bănuielile de infidelitate) 


„Gândeşte-te ce fel de viață duc aceia care îşi bănuiesc femeile: fără 
gust le este hrana, fără saț apa. Masa le pare plină de otrăvuri vătămătoare şi, 
ca de pierzanie, aşa fug de casă, părându-li-se plină de mii de răutăţi. Nu mai 
au somn, nici noapte îmbucurată, nici părtăşie cu prietenii, nici măcar cu 
razele soarelui. Ci socotesc că sunt împovărați până şi de lumina acestuia. Şi 
acestea se întâmplă nu numai când o văd în adulter, ci şi când doar o 
bănuiesc. Gândeşte-te că acestea le pătimeşte şi femeia când aude de la altul 
sau când bănuieşte că te-ai dat unei desfrânate. Cugetând acestea, fugi nu 
numai de adulter, ci şi de a-i da bănuieli soţiei. lar dacă te bănuieşte pe 
nedrept, tămăduieşte-o şi dă-i iarăşi încrederea în tine. Căci nu din duşmănie 
ori nebunie, ci din grijă face ea aceasta, şi din teama multă pentru propria 
avere. Căci avere a ei este, după cum am şi spus, trupul tău, şi încă avere mai 
de preţ decât toate.” (La cuvintele apostoleşti: << Din pricina desfrâului 
fiecare să-şi aibă nevasta lui> >, în vol. Cateheze maritale, p. 20) 


CĂSĂTORIA (cartea de despărţire din Vechiul Testament) 


„Era o lege veche, care nu oprea pe bărbatul care-şi ura femeia să o 
alunge pentru orice pricină şi să ia alta în locul ei. Legea porunceşte ca 
bărbatul să facă ceva mai mult: să-i dea femeii şi carte de despărţenie, ca să 
nu mai poată să se întoarcă la bărbatul ei. Dacă legea n-ar fi dat această 
poruncă, ci ar fi îngăduit bărbatului să-şi lepede femeia şi să ia alta, şi apoi 
să o aducă în casă iarăşi pe cea dintâi, s-ar fi făcut mare amestec în căsnicii: 

bărbați ar fi luat atunci mereu femeile altora şi asta ar fi fost curată 
desfrânare. Din pricina asta cartea de despărțenie dădea un mare ajutor 
căsniciilor. În afară de asta, cartea de despărțenie înlătura un alt rău cu mult 
mai mare. Dacă legea ar fi silit pe bărbat să țină în casă pe femeia pe care o 
urăşte, bărbatul ar fi ucis-o. Aşa de cruzi erau iudeii! Cum aveau să-şi cruțe 
femeile lor, când nu-şi cruțau proprii lor copii, când omorau pe profeți, când 
vărsau sângele ca apa? De aceea legea veche a îngăduit un păcat mai mic, 
dar a stârpit unul mai mare. La început de tot nu era legea cărții de 
despărțenie. Ascultă că însuşi Hristos o spune: Moise a scris acestea din 
pricina învârtoşeniei inimii voastre (Matei, 19, 8); a scris să-i dați drumul 
femeii, ca să n-o omorâţi de-o ţineţi în casă!” (Omilii la Matei, omilha XVII, 
III, în col. PSB, vol. 23, pp. 223-224) 


„Nici Moise nu a legiuit aceasta fără să se gândească, ci silit fund să 
se coboare la slăbiciunea celor cărora le dădea legi. Căci aceia erau gata să 
ucidă şi îşi umpleau casele de sângele celor de un neam cu ei şi nu erau 
cumpătați nici cu femeile lor, nici cu cele străine. Ca să nu-şi ucidă în case 
femeile, pe care le-ar fi ținut fără plăcere, a poruncit să se lepede, mai mare 
fiind răul de a omori şi grabnica pornire spre ucidere. Și că unii erau ucigaşi 
şi pângători, ascultă pe profeţii care zic: Aceștia sunt cei ce zidesc Sionul 
prin sânge şi Ierusalimul prin nedreptăţi, şi iarăşi: Amestecă sângele cu 
sânge, şi iar: Mâinile lor sunt pline de sânge. lar că înnebuniseră nu doar 
împotriva femeilor lor, ci şi împotriva altora, şi aceasta lămurit arătând 
proorocul, a zis: Și au jertfit pe fiii lor şi pe fiicele lor demonilor (Ps., 105, 
37). Cei ce nu s-au potolit faţă de copiii lor nu s-au potolit nici față de femei. 
Şi ca să nu se întâmple aceasta, le-a îngăduit să se despartă. De aceea şi 
Hristos, luându-Se la întrebări cu iudeii, aceştia l-au zis: Cum dar Moise a 
îngăduit să i se dea femeii carte de despărțire? (Mt., 19, 7). Arătând că 
Moise nu a scris acestea legiuind împotriva Sa, aşa le zice: Moise din pricina 
inimii voastre împietrite a scris, dintru început însă nu a fost aşa. Ci Cel Ce 
i-a făcut, dintru început i-a făcut bărbat şi femeie (Mt., 19, 8). Dacă era bun 
acest lucru nu făcea un bărbat şi o femeie, ci un bărbat şi două femei, încât 
acela, dacă voia, pe una să o lepede şi pe cealaltă să o ia.” (Femeia este 
legată prin Lege câtă vreme îi trăieşte bărbatul, iar dacă moare, liberă este, 
dacă vrea, să se mărite, numai întru Domnul. Mai fericită este însă dacă 
rămâne aşa, în vol. Cateheze maritale, pp. 27-28) 


CĂSĂTORIA (divorţul) 

„De are cineva femeie necredincioasă şi ea vrea să locuiască cu el, să 
n-o lase. lar femeia dacă are bărbat necredincios şi el vrea să locuiască cu 
ea, să nu-l lase (| Cor., 7, 12-13). Ai văzut ce mare pogorământ? Chiar dacă 
este păgână, spune Pavel, chiar dacă este necredincioasă şi vrea să 
locuiască cu el, să nu o îndepărteze! Şi iarăşi: Chiar dacă este păgână 
femeia, chiar dacă este necredincioasă, să n-o alungi, dacă vrea să 
locuiască cu tine. Ce ştii, femeie, de-ţi vei mântui bărbatul sau ce ştii, 
bărbate, de-ţi vei mântui femeia? (| Cor., 7, 16). Ai văzut că nu opreşte 
căsătoria cu un necredincios sau cu o necredincioasă? Ascultă-l iarăşi chiar 
pe Hristos grăind ucenicilor Săi: Jar eu vă zic vouă: Oricine își va lăsa 
femeia lui afară de pricină de desfrânare, o face să săvârşească 
preadesfrânare (Matei, 5, 32). Cât de mare şi covârşitoare este iubirea de 
oameni a lui Dumnezeu! Chiar de este necredincioasă, spune Dumnezeu, 
Chiar de este păgână, primeşte-o, ţine-o! Dar dacă păcătuieşte faţă de tine, 
dacă uită datoriile căsătoriei şi trăieşte cu alții, ți-i îngăduit să o izgoneşti 
din casă, s-o laşi”. (Omilii la Facere, omilha XXVI, II, în col. PSB, vol. 21, 
p. 321) 


„Cel care-şi lasă pe femeia lui, spune Hristos, o face să săvârşească 
adulter, iar cel care ia pe cea lăsată face adulter. Bărbatul care-şi lasă 
femeia se face pe sine însuşi vinovat de păcat, chiar dacă nu ia altă femeie, 
tocmai pentru că a făcut-o să săvârşească adulter; iar cel care-şi ia altă 
femeie săvârşeşte şi el adulter. Să nu-mi spui că a lăsat-o acela! Chiar dacă a 
lăsat-o, rămâne totuşi femeia celui care a lăsat-o. Apoi, ca să nu facă pe 
femeie mai obraznică, pentru că toată vina a fost aruncată pe bărbatul care a 
lăsat-o, Hristos îi închide şi ei uşa unei noi căsătorii, spunând: Jar cel care ia 
pe cea lăsată face adulter. Prin aceste cuvinte Hristos duce pe femeie pe 
drumul cel bun, chiar fără voia ei: o opreşte de a se mai căsători şi nu-i 
îngăduie să aibă vreun prilej de micime sufletească. Într-adevăr, dacă femeia 
ştie că vrând-nevrând trebuie sau să trăiască cu bărbatul pe care I-a avut de 
la început, sau, dacă pleacă din casa bărbatului ei, să nu mai aibă nicăreri 
nici o scăpare, atunci va fi nevoită, chiar fără voia ei, să-şi iubească soțul. 

Să nu te miri, dar, că Hristos nu Se adresează femeii când dă aceste 
porunci. Femeie este mai slabă. De aceea o şi lasă la o parte, dar o pune pe 
calea cea bună, amenințând pe bărbat. Hristos a făcut ceea ce face un tată 
care are un copil rău. Tatăl lasă la o parte pe copilul său şi mustră pe cei care 
i-au stricat copilul, interzicându-le să mai aibă legături cu el, să se mai 
apropie de el. 

Dacă ţi se pare grea porunca aceasta, atunci adu-ţi aminte de poruncile 
date de El mai înainte, în care a fericit pe ascultătorii Săi, şi vei vedea că şi 


această poruncă este cu putinţă de îndeplinit, fund uşoară. Da, cum să-ţi 
alungi femeia din casă când eşti blând, făcător de pace, smerit, milostiv? 
Cum să te cerți cu soția ta când tu împaci pe alții? 

Nu numai prin asta, dar şi în alt chip a făcut Hristos uşoară porunca 
aceasta. Prin Cuvintele: în afară de cuvânt de desfrânare, Hristos lasă 
bărbatului numai un singur caz când îşi poate lăsa femesa; că altfel s-ar fi 
ajuns iarăşi la acelaşi lucru. Dacă i-ar fi poruncit bărbatului să o ţină în casă, 
deşi femeia lui a trăit cu mulți bărbaţi, atunci fapta bărbatului ar duce iarăşi 
tot la adulter. 

Vezi ce acord este între porunca aceasta şi cele spuse mai sus? 
Bărbatul care nu se uita cu ochi desfrânaţi la o femeie nu săvârşeşte adulter; 
iar dacă nu săvârşesc adulter nu dă prilej unui alt bărbat să-şi lase femeia lui. 
Pentru aceea, deci, Hristos îl strânge pe bărbat cu toată tăria, îl îngrădeşte cu 
frică, ridică asupra lui mare primejdie dacă îşi lasă soția; căci pe bărbat îl 
face răspunzător dacă femeia săvârşeşte adulter. Aşadar, ca să nu socoteşti la 
auzul cuvintelor: Scoate-ţi ochiul tău, că aceste cuvinte le-a spus şi despre 
femeie, Domnul a adăugat la timp îndreptarea aceasta, îngăduindu-i 
bărbatului să-şi lase femeia numai într-un singur caz; în altul, nicidecum”. 
(Omilii la Matei, omilia XVII, III, în col. PSB, vol. 23, pp. 224-225) 


„Ceea ce a unit Dumnezeu, omul să nu despartă, Dacă tu, le zice 
Hristos, îmi spui de Moise, Eu îţi spun de stăpânul lui Moise. În afară de 
aceasta, Mă sprijin şi pe timpul când s-a legiuit căsătoria. Dumnezeu dintru 
început i-a făcut pe ei bărbat şi femeie (Fac. 1, 27), şi legea aceasta, chiar 
dacă pare dată acum de Mine, este mai veche decât legea lui Moise şi-i 
foarte chibzuită, că n-o aduce numai pe femeie alături de bărbat, cr-i 
porunceşte să lase pe tatăl şi pe mama ei; şi nici nu legiuieşte ca bărbatul să 
vină la femeia sa, ci să se lipească de ea; iar prin acest cuvânt arată că unirea 
este de nedesfăcut. Apoi nici nu se mărgineşte numai la atâta, ci cere ca 
unirea lor să fie şi mai strânsă, că spune: Vor fi cei doi un trup. 

Apoi, după ce a citat legea aceasta veche, dată şi cu fapta şi cu 
cuvântul, după ce a arătat că este vrednică de credinţă pentru că Dumnezeu a 
dat-o, Hristos, cu autoritate, o tălmăceşte şi EI şi legiuieşte, zicând: Deci nu 
mai sunt doi, ci un trup. După cum este o crimă să tai trupul omenesc, tot aşa 
este o nelegiuire să desparți femeia de bărbat. Şi Hristos nu S-a oprit la atâta, 
ci a adăugat şi pe Dumnezeu, zicând: Ceea ce a unit Dumnezeu, omul să nu 
despartă. Hristos arată deci că divorțul este şi împotriva firii şi împotriva 
legii; împotriva firii, pentru că se taie trupul; împotriva legii, pentru că cei ce 
vor să divorţeze fac lucrul acesta împotriva lui Dumnezeu Care i-a unit şi a 

poruncit să nu se despartă”. (Omilii la Matei, omilia LXII, I, în col. PSB, 
vol. 23, p. 717) 


„Femeia de bărbat să nu se despartă. lar de se va şi despărți, să nu se 
mărite, sau să se împace cu bărbatul său (1 Cor. 7, 10-11). Fiindcă s-au 
întâmplat dezbinări, zice, fie din pricina înfrânării, fie din alte pricini şi 
micimi de suflet, pentru aceea este cu mult mai bine ca nici începutul să nu 
se facă, iar de cumva s-a făcut, apoi rămână femeia cu bărbatul, şi chiar 
dacă nu mai are legături cu dânsul, cel puţin nu mai are pe alt bărbat.” 
(Comentariile sau Tâlcuirea Epistolei întâi către Corinteni, omilia XIX, p. 
191) 


„Iar de se desparte cel necredincios, despartă-se, (| Cor. 7, 15). Aici 
faptul nu mai este curvie. Dar ce înseamnă: Jar de se desparte cel 
necredincios? De pildă, zice, dacă iți poruncește a jertfi şi a lua parte prin 
căsătorie la necinstirea lui, sau a pleca din casă, apoi atunci mai bine este a 
strica căsătoria, şi nicidecum bună cinstirea. Pentru aceea a şi adăogat: Că 
nu este robit fratele sau sora întru unele ca acestea. Dacă în fiecare zi se 
ceartă şi se luptă pentru aceasta, apoi mai bine este a te izbăvi de acest rău. 
De aceasta şi face vorbire, zicând: că spre pace ne-a chemat pre noi 
Dumnezeu. Acela este care a dat pricină de desfacere, după cum face şi cel 
ce curveşte. 


Căci ce ştii, femeie, de îţi vei mântui bărbatul? (| Cor. 7, 16). Aceasta 
este zisă faţă de zicerea de mai sus: Să nu-l lase pre el. Dacă el, zice, nu se 
împotriveşte, rămâi pe lângă dânsul, căci ai şi un câştig. Rămâi, îndeamnă, 
sfătuieşte şi încredințează-l, căci nici un dascăl nu va putea să facă ceea ce 
vei face tu, ca femeie. Şi nici nu-i face vreo silnicie, sau să ceri de la dânsul 
ca numai decât să facă aşa, ca nu cumva să se facă greoi în vorbă, nici nu 
porunceşte a se lepăda de această sarcină, ci prin neştiinţa viitorului lasă 
lucrul în nehotărât, zicând: Căci ce ştii, femeie, de îți vei mântui bărbatul? 
Sau ce ştii, bărbate, de îți vei mântui femeia?” (Comentariile sau Tâlcuirea 
Epistolei întâi către Corinteni, omilia XIX, pp. 192-193) 


„Dacă are cineva femeie necredincioasă, şi ea va voi să locuiască cu 
el, să nu o lase (| Cor., 7, 12). Dar dacă are o femeie desfrânată şi adulteră, 
nu-l împiedică să o lase. Oricine îşi va lăsa femeia sa, în afară de cuvânt de 
desfrânare, o face să preacurvească (Matei 5, 32). Prin urmare, pentru 
pricină de desfrânare îi este îngăduit să o lase. Ai văzut iubirea de oameni şi 

purtarea de grijă a lui Dumnezeu? Dacă este o păgână, spune EL, să nu o 
laşi! Dar dacă este o desfrânată, nu te opresc să faci asta! Dacă este 
necredincioasă Mie, spune Domnul, să nu o laşi! Dar dacă te ocărăşte pe 
tine, nimeni nu te opreşte să o laşi!” (Către iudei, cuv. II, 3, în vol. 
Cuvântări împotriva anomeilor. Către iudei, pp. 269-270) 


„Pavel spune: Să nu vă lipsiți unul pe altul, decât din bună înțelegere 
(| Cor., 7, 5). Acum însă, după ce s-a despărțit de bărbatul ei, îi porunceşte 
să se înfrâneze chiar dacă nu vrea: Jar dacă se desparte de bărbatul ei, să nu 
se mai mărite, sau să se împace cu bărbatul ei (| Cor., 7, 11). Vezi, deci, că 
o femeie măritată este amenințată din două părți de război? Sau trebuie să 
rabde în tăcere asalturile puternice ale trupului său, care o înjură în fiecare 
ZI, să 1 se plece lui şi să-i facă toate gusturile; să se lase bătută, ocărâtă, să 
ajungă de râsul slugilor, sau să sufere altceva de felul acesta. Într-adevăr, 
bărbaţii sunt destul de pricepuţi şi descoperă o mulțime de mijloace când vor 
să-şi pedepsească femeile lor. Dacă femeia nu vrea să suporte toate aceste 
nedreptăți, atunci trebuie să practice o înfrânare fără rod şi fără folos. O 
numesc fără rod şi fără folos, că înfrânarea ei nu e făcută pe temeiul unei 
făgăduinţe drepte; nu-i făcută din dorinţa sfințeniei, ci din pricina mâniei 
care 1-0 poartă bărbatului. Apostolul spune: Să nu se mai mărite, sau să se 
împace cu bărbatul ei. 

- Dar dacă nu vrea să se împace? 

- Mai este încă o cale ca să se întoarcă din aceste necazuri! 

- Care? 

- Să aştepte moartea bărbatului! După cum unei fecioare care s-a 
hotărât să trăiască în înfrânare, nu-i mai este îngăduit să se căsătorească, 
pentru că Mirele ai trăieşte veşnic şi este nemuritor, tot astfel şi unei femei 
măritate numai atunci îi este îngăduit să se căsătorească a doua oară, când îi 
moare bărbatul.” (Despre Feciorie, 39, în vol. Despre Feciorie, Apologia 
vieții monahale, Despre creşterea copiilor..., pp. 68-69) 


„Pentru ce iudeii au primit îngăduinţa de a despărți de femeile lor? 
(Deut., 24, 1-4). 

Ca să nu se războiască între ei, ca să nu se umple casele lor de sângele 
celor din acelaşi neam. Spune-mi te rog cum ar fi fost mai bine: Să fie dată 
pe uşă afară soția urâtă, sau să fi înjunghiată în casă? Aşa ar fi făcut dacă nu 
s-ar fi îngăduit bărbaților să le alunge din casă. Din pricina aceasta Legea 
Veche spune: Dacă vei uri pe femeia ta, despartă-te de dânsa (Deut., 24, |). 
În Legea Nouă însă, pentru că Dumnezeu se adresează unor oameni 
îngăduitori, unor oameni cărora nu le este îngăduit să se mânie, le spune: 

Dacă se desparte de soțul ei, să nu se mai mărite (| Cor., 7, ll). Vezi 
silnicia? Vezi robia de neînlăturat? Vezi lanţul care încătuşează şi pe un soţ, 
şi pe celălalt?” (Despre Feciorie, 41, în vol. Despre Feciorie, Apologia vieții 
monahale, Despre creşterea copiilor..., p. 70) 


„Oricine-şi va lăsa femeia, în afara pricinii de desfrânare, o face să 
săvârşească adulter (Matei 5, 32), condamnând astfel indirect divorțul făcut 
din oricare altă pricină în afară de desfrâu. 

Cel ce se apropie de o desfrânată devine un trup cu ea. Aşadar cum îl 
va primi 0 soţie credincioasă şi cuminte, care este mădular al trupului lui 
Hristos? Cum se va uni cu cel care s-a făcut mădular al trupului unei 
desfrânate? 

Fu cu luare aminte şi la un alt lucru care este scris în Evanghelie: 
femeia creştină care are un soț necredincios nu este necurată, fiindcă 
bărbatul necredincios se sfințeşte prin femeia credincioasă (| Corinteni 7, 
14). Despre desfrânată, însă, vorbeşte cu totul altfel: Voi lua, zice, 
mădularele lui Hristos ca să fac din ele mădularele unei desfrânate? (| 
Corinteni 6, 15). În primul caz, în ciuda convieţuirii cu cel necredincios, 
harul lui Dumnezeu rămâne, pe când în al doilea caz harul se îndepărtează.” 
(Din vol. Problemele vieții, pp. 40-41) 


„Care este, aşadar, legiuirea pe care ne-a dat-o Pavel? Femeia — zice — 
este legată prin Lege; prin urmare, nu trebuie să se despartă cât timp trăieşte 
bărbatul. Nici să nu meargă la alt bărbat, nici să se unească prin o a doua 
nuntă. la vezi cu câtă precizie s-a folosit de cuvinte! Căci nu a zis să 
trăiască împreună cu bărbatul cât timp e viu, ci femeia e legată prin Lege 
câtă vreme trăieşte bărbatul ei; încât, chiar dacă îi dă carte de despărțire, 
chiar dacă părăseşte căminul, chiar dacă pleacă la altul, legată fiind prin 
Lege, adulteră se face una ca aceasta. Dacă bărbatul vrea să se 
descotorosească de femeie, ori femeia vrea să-l lase pe bărbat, să-şi aducă 
aminte de cuvintele acestea şi să cugete că Pavel stă de față şi o prigoneşte, 
strigând: femeia este legată prin Lege. Căci, după cum robii fugari, chiar 
dacă părăsesc casa stăpânului, sunt împiedicată de lanţuri, aşa şi femeia, 
chiar dacă îl lasă pe bărbat, are legea împotrivindu-se ei asemenea unui lanţ, 
osândind-o şi pe adulteră şi pe cei care o primesc. Cât timp mai este 
bărbatul, adulter se cheamă acest lucru. Şi tot cel ce se însoară cu cea fugită 
săvârşeşte adulter. Şi doar atunci — zice Pavel — îi este cu putinţă să se mărite 
a doua oară, când se dezleagă de lanţ, când se sfârşeşte bărbatul.” (Femeia 
este legată prin Lege câtă vreme îi trăieşte bărbatul, iar dacă moare, liberă 

este, dacă vrea, să se mărite, numai întru Domnul. Mai fericită este însă 
dacă rămâne aşa, în vol. Cateheze maritale, p.26) 


„Roabă fiind şi supusă legii, chiar dacă ar primi mii de cărți de 
despărțire, este înlănţuită de legea adulterului. Slugilor nu le este cu putință 
să-şi schimbe stăpânii dacă aceştia trăiesc. Nici femeii să-şi schimbe 
bărbatul câtă vreme trăieşte. Căci acest lucru este adulter. Nu-mi zice de 
legile cele din afară, care poruncesc să-i dai carte de despărțire şi să te rupi 
de ea. Căci nu după aceste legi te va judeca Dumnezeu în acea Zi a Judecăţii, 
ci după cele pe care Însuşi le-a pus. Ba şi legile cele din afară nu rânduiesc 
aceasta pur şi simplu, nici fără socoteală, ci acestea pedepsesc fapta. Încât şi 
din aceasta se arată că nu se complac cu acest păcat: doar simpla pricină de 
despărțire, fără implicare de bunuri, o resping. Şi chiar dacă ar fi bunuri la 
mijloc ca motiv de despărțire, pedepsesc fapta prin păgubire adusă averii 
bărbatului. Aşadar, nici legile statului nu au lăudat pe cei ce fac aceasta.” 
(Femeia este legată prin Lege câtă vreme îi trăieşte bărbatul; iar dacă 
moare, liberă este, dacă vrea, să se mărite, numai întru Domnul. Mai 
fericită este însă dacă rămâne aşa, în vol. Cateheze maritale, p. 27) 


„Chiar prin modul plăsmuirii lor a introdus legea! pe care cu o scriu 
acum. Care anume? Femeia hărăzită dintru început, pe aceasta s-o țină 
pururea. Această lege era mai veche decât aceea, pe cât era Adam față de 
Moise. Prin urmare, eu nu fac acum ceva nou, ci învăţ pe acelea mai bătrâne 
şi mai vechi decât Moise.” (Femeia este legată prin Lege câtă vreme îi 
trăieşte bărbatul; iar dacă moare, liberă este, dacă vrea, să se mărite, 
numai întru Domnul. Mai fericită este însă dacă rămâne aşa, în vol. 
Cateheze maritale, p. 28-29) 


„Nu poţi să spui — zice — că pe tine te-a făcut Dumnezeu şi pe aceea 
nu Dumnezeu, ci altul mai mic decât Acela. Ci Unul şi Acelaşi v-a adus pe 
amândoi la ființă. Încât chiar dacă pentru altceva nu, măcar pentru acest 
lucru sfieşte-te şi păstrează dragostea [oyonm] pentru ea. Căci dacă în cazul 
robilor, adesea fiind ei despărțiți unul de altul, faptul că amândoi sunt legați 
să slujească unuia şi aceluiaşi stăpân li se face prilej de dragoste, cu atât mai 
mult nu trebuie să se întâmple aceasta cu noi, când amândoi avem acelaşi 





1% Tâlcuirea Pr. Marcel Hancheş: Pasaj clar ce arată că pentru Sfântul Ioan legea nu este 


o convenţie a lui Dumnezeu, dată exterior omului, ci însuşi modul lui ontologic de 
ființare. Legea este însăşi rațiunea pusă de Dumnezeu în el, programul după care l-a 
construit pe om să meargă. Hristos ne redescoperă legile după care am fost creaţi să 
funcţionăm. (n.s. 62, p. 28) 

Făcător şi Stăpân!” (Femeia este legată prin Lege câtă vreme îi trăieşte 


bărbatul, iar dacă moare, liberă este, dacă vrea, să se mărite, numai întru 
Domnul. Mai fericită este însă dacă rămâne aşa, în vol. Cateheze maritale, 
p. 30) 


„Să ne încredem în această bună legiuire şi să lepădăm de la noi 
înşine orice ruşine, şi nici pe femeile noastre să nu le alungăm, nici pe cele 
alungate de alții să nu le primim. Cu ce ochi va privi bărbatul pe femeie, cu 
ce ochi se vor uita la ea prietenii şi slugile? Căci dacă moare soțul şi cineva 
ia femeia aceluia, şi dacă numai văzând chipul!“ celui mort, ce nu pătimeşte 
şi suferă, ce fel de viață va mai avea dacă bărbatul ei trăieşte? Ştiind cel ce 
O ia că este soaţa aceluia, cum va veni acasă, cu ce dispoziție a voinței, cu 
ce ochi o va privi pe soția aceluia ca fiind a sa? Ba mai mult, nici a unuia, 
nici a celuilalt nu va putea spune cineva că este pe drept una ca aceasta. Căci 
adultera este femeia nimănui. Fiindcă a călcat şi legămintele cu acela şi nici 
la tine nu a venit prin legiuirea cuvenită. 

Cum dar nu e nebunie să aduci în casă un lucru plin de atâtea rele? 
Împuţinatu-s-au oare femeile? Pentru ce, dar, fiind atâtea, nu ne este cu 
putință să ne luăm femeie după legea cuvenită şi cu conştiinţă curată? Ci 
alergăm la cele ce ne sunt oprite, răscolind căsniciile şi aducând răzmeriţe 
între cei de acelaşi neam, făcându-ne din toate părțile duşmănie, deschizând 
gurile altora spre mii de osânde şi făcând de ruşine însăşi viețuirea noastră. 
Și ceea ce este mai cumplit decât toate e că ne strângem pedeapsă de 
neînduplecat în ziua judecății. Căci ce vom spune Celui Ce ne va judeca 
atunci când, aducând legea în mijloc şi citindu-o, va zice: Am poruncit ca pe 
femeia lepădată să nu o iei, pentru că fapta este adulter. Cum, dar, ai 
îndrăznit să o iei printr-o nuntă oprită? Ce vom zice şi cum vom da 
răspuns? Căci acolo nu e de trebuință să se aducă înainte legile cele din 
afară, ci silite sunt să tacă şi pe cei înfricoşaţi îi leapădă în focul gheenei 
dimpreună cu adulterii şi cu cei ce au nedreptăţit căsniciile altora. Cel ce s-a 
despărțit de femeie fără pricină — în afară de cea de desfrânare — şi cel ce s-a 





15 TTâlcuirea Pr. Marcel Hancheş: Dragostea dintre cei doi are ca suport dragostea lor 


pentru acelaşi Dumnezeu şi o egalitate ontologică venită tot de la El. Dar această egalitate 
nu se înțelege în sensul ei modern, fără Hristos. Egalitatea poate să aibă loc doar în 
Hristos, după ce firea este restaurată. (n.s. 64, p. 30) 

'*7 Tâlcuirea Pr. Marcel Hancheş: Probabil portretul aceluia executat în timpul vieţii, sau 
orice alt lucru ce avea legătură cu el, pe când era în viață. (n.s. 65, p. 30) 

însurat cu cea divorțată, trăindu-i încă bărbatul, vor fi la fel pedepsiţi, 
dimpreună cu cea divorțată. 

De aceea, mă rog şi vă implor, şi pun sufletul pentru voi, să nu alunge 
bărbații femeile, nici femeile să nu-şi lase bărbaţii.” (Femeia este legată prin 
Lege câtă vreme îi trăieşte bărbatul, iar dacă moare, liberă este, dacă vrea, 
să se mărite, numai întru Domnul. Mai fericită este însă dacă rămâne aşa, 
în vol. Cateheze maritale, pp. 30-31) 


CĂSĂTORIA (a doua) 


„Legile nu pedepsesc pe cei care se căsătoresc a doua oară, ba, 
dimpotrivă, învăluie şi permit o a doua căsătorie; cu toate acestea, atât în 
public, cât şi în particular, majoritatea oamenilor îşi bat Joc, țin de rău şi 
întorc spatele celor ce se căsătoresc a doua oară. Toţi oamenii îi evită tot atât 
de mult ca şi pe călcătorii de jurământ; nu mai au încredere să ţi-i facă 
prieteni, să mai încredinţeze cu dânşii vre-un contract, să le mai încredinţeze 
ceva. Când îi văd că au scos din sufletul lor cu atâta uşurinţă amintirea unei 
atât de mari obişnuințe, iubiri şi legături cu primul soţ sau prima soție, îi 
cuprinde din pricina acestor gânduri un fel de neîncredere faţă de ei; nu se 
mai apropie de ci cu inimă deschisă, socotindu-i oameni uşuratici şi 
nestatornici. Şi nu numai din pricina aceasta le întorc spatele, ci şi din 
pricina scârbei care o simt din pricina faptelor săvârşite după moartea soţului 
sau soției. Spune-mi, te rog, ce e mai trist atunci când, după mult plânset, 
după multă văicăreală, după multe lacrimi, după păr neîngrijit şi haine de 
doliu, vezi dintr-o dată petreceri, camere nupțiale şi zgomot cu totul contrarii 
celor de mai înainte, întocmai ca actorii, pe scenă, care, acum o fac pe 
veselii, iar puţin mai târziu pe triştii? Într-adevăr, numai pe scena teatrului 
poți vedea pe acelaşi om făcându-o când pe împăratul, când pe omul cel mai 
sărac dintre toți oamenii. Tot aşa şi aici: cel care cu puţin timp mai înainte se 
tăvălea de durere la mormânt, îl vezi dintr-o dată mire; cel care-şi smulgea 
părul din cap, poartă, tot pe acelaşi cap, cununi; cel care era trist şi îndurerat, 
cel care adeseori vorbea cu lacrimi şi nesfârşite laude despre calitățile soției 
sale răposate, faţă de cei ce doreau să-i mângâie durerea, cel care spunea că 
nu mai poate trăi fără soția lui, cel care se supăra pe cei care încercau să-l 
facă să-şi contenească plânsetele, ei bine, tocmai acesta, în fața aceloraşi 
oameni, se găteşte şi se împopoţonează din nou, priveşte cu faţa îmbujorată 
de râs pe aceiaşi oameni, şi cu aceiaşi ochi cu care mai înainte vărsa râuri de 
lacrimi, şi complimentează şi salută pe toţi cu aceeaşi gură cu care mai 
înainte se lepăda cu jurământ şi de petreceri şi de viață. Dar mai trist decât 
toate este că un bărbat care se căsătoreşte a doua oară, o dată cu aducerea în 

casa sa a unei noi soţii, aduce războaie între copii lui, aduce o leoaică alături 
de fiicele sale. Într-adevăr, totdeauna mama vitregă este o leoaică. De aici, 
cearta şi gâlceava de fiecare zi. De aici, invidia aceea ciudată şi neobişnuită 
împotriva soţiei răposate, care n-o supără cu nimic. Cei vii invidiază şi sunt 
invidiaţi; dar chiar duşmanii încheie pace cu cei răposaţi. În căsătoriile de a 
doua, lucrurile nu se petrec aşa; sunt invidiate țărâna şi cenuşa; ură nespusă 
împotriva celei îngropate; insulte, batjocuri şi învinuiri aduse celei prefăcute 
în țărână; duşmănie neîmpăcată împotriva celei care nu a supărat-o cu nimic. 
Poate fi oare o lhpsă de judecată şi o cruzime mai mare decât aceasta? 
Răposata n-a neîndreptățit-o cu nimic. Dar pentru ce întrebuinţez cuvântul : 
a neîndreptăţit-o? Dimpotrivă, soţia de a doua culege roadele ostenelii 
celeilalte, se desfătează cu bunurile aceleia şi totuşi nu încetează de a se 
lupta cu umbra ei. Nu 1-a făcut niciodată nici o supărare, ba, de cele mai 
multe ori nici n-a văzut-o la faţă, şi totuşi în fiecare zi o batjocoreşte; se 
răzbună pe ea, care nu mai e pe pământ, răzbunându-se pe copii ei; adeseori, 
când nu poate să se răzbune, înarmează mâna soțului ei împotriva copiilor 
primei soţii. Totuşi oamenii socotesc toate aceste necazuri foarte uşoare şi de 
suportat, numai ca să nu fie siliți să îndure tirania poftei trupeşti.” (Despre 
Feciorie, 37, în vol. Despre Feciorie, Apologia vieții monahale, Despre 
creşterea copiilor..., pp. 61-63) 


„... ceea ce mă uimeşte mai mult şi mă face să fiu nedumerit este 
faptul că umblă după măritiş tocmai femeile care au avut de îndurat 
nenumărate necazuri de pe urma căsătoriei de mai înainte, tocmai femeile pe 
care înseşi greutățile căsătoriei le-au dus la convingerea să fericească pe cele 
slobode de toate grijile vieții, tocmai femeile care de nenumărate ori s-au 
blestemat pe ele, pețitoarele şi ziua în care a fost pusă la cale căsătoria. 
Aceasta mai cu seamă mă uimeşte! Aceasta mă face să fiu nedumerit. 
Aceasta mă face să caut pricina, să văd pentru ce aceste femei caută să se 
mărite, pentru ce doresc căsătoria acum, când au scăpat de ea, odată ce, pe 
vremea când erau căsătorite, socoteau că trebuie să scuture jugul ei. Mi-am 
frământat îndeajuns mintea şi cred că am găsit şi pricina. Mai bine spus, n- 
am găsit o singură pricină, nici numai două, ci mai multe. Unele văduve au 
uitat toate necazurile fostei lor căsnicii din pricină că a trecut multă vreme de 
la căsătoria lor şi se uită numai la neajunsurile văduviei. Din pricina aceasta 
caută să se mărite a doua oară, ca să scape de greutățile văduviei. Dar îndată 
după ce s-au măritat, dau drumul la aceleaşi strigăte de durere ca şi mai 
înainte. Alte văduve, țintuite în faţa lucrurilor pământeşti şi cu inima agăţată 
de slava lumii acesteia, socotesc văduvia o ocară; preferă să sufere toate 
neajunsurile şi greutățile căsătoriei de dragul slavei deşarte, de dragul unei 

nefolositoare trufii. Alte văduve doresc să se mărite pentru alte pricini decât 
cele două amintite mai sus. Acestea nu-şi pot stăpâni poftele trupului; se 
căsătoresc din nou, dar încearcă să ascundă pricina reală a recăsătoririi lor, 
prin pricinile amintite mai sus. Să le învinuiesc şi să le osândesc că se 
căsătoresc, nu îndrăznesc s-o fac şi nici nu sfătuiesc pe cineva să o facă. Nici 
fericitul Pavel, dar mai bine spus, nici Duhul Sfânt nu le-a osândit. lată ce 
spune Pavel: Femeia este legată de lege câtă vreme trăieşte bărbatul ei, dar 
dacă îi moare bărbatul este liberă să se mărite cu cine voieşte, dar numai în 
Domnul (| Cor., 7, 39). A îngăduit deci văduvei să se mărite din nou dacă 
vrea, deşi îndată continuă: Dar este mai fericită dacă rămâne aşa (| Cor., 7, 
40). Şi ca să nu se creadă că spusele sale sunt o poruncă dată de el, o 
poruncă omenească, a adăugat: Socor că şi eu am Duhul lui Dumnezeu 
(Matei 7, 1-2).” (Despre căsătoria a doua a văduvelor, 1, în vol. Despre 
Feciorie, Apologia vieții monahale, Despre creşterea copiilor..., pp. 164- 
165) 


„+... mărturisesc că şi a doua căsătorie este îngăduită de lege, dar 
adaug că prima este cu mut mai bună decât a doua. Să nu se creadă că o fată 
este rea dacă, în comparaţie cu alta superioară ei, este prin ea însăşi mai 
mică. Nu compar a doua căsătorie cu prima căsătorie cu gândul de a o rândui 
printre faptele rele. O las între faptele îngăduite de lege, între cele libere; o 
prefer însă şi o admir pe aceea care-i mai bună decât ea, prefer şi admir 
prima căsătorie. 

- Pentru ce? 

Nu-i totuna, să fie cineva femeia unui bărbat, şi, aceeaşi femeie, să fie 
apoi femeia unui al doilea bărbat. Femeia care se mulţumeşte cu cel dintâi 
bărbat a arătat astfel că nici cu acesta nu s-ar căsători la început, dacă ar fi 
ştiut bine ce înseamnă a fi căsătorită; pe când femeia care aduce al doilea 
mire în patul celui dintâi, dă îndestulătoare dovadă că 1-i dragă lumea, că-i 
place viaţa. Prima femeie n-ar fi dat nici o atenţie vreunui bărbat nici pe 
vremea când îi trăia bărbatul cel dintâi; a doua femeie, chiar dacă n-a 
păcătuit cu alți pe când îi trăia bărbatul, totuşi îi plăceau alții mulți bărbați 
mai mult decât bărbatul ei.” (Despre căsătoria a doua a văduvelor, |, în vol. 
Despre Feciorie, Apologia vieţii monahale, Despre creşterea copiilor..., pp. 
166-167) 


„... după cum căsătoria dintâi este semn de mare cinste şi de curăţie 
trupească şi sufletească, tot astfel căsătoria a doua, n-aş vrea să spun că-i 
semn de desfrânare, ferească Dumnezeu, dar arată că femeia care face 
această căsătorie are un suflet slab, un suflet plin de pofte, legat de pământ, 


540 


un suflet care nu poate gândi niciodată ceva mare şi înalt.” (Despre 
căsătoria a doua a văduvelor, 2, în vol. Despre Feciorie, Apologia vieții 
monahale, Despre creşterea copiilor..., p. 167) 


„Femeia măritată cu un singur bărbat a auzit cuvintele Domnului şi le- 
a înțeles: Pentru aceasta v-a lăsa omul pe tatăl său şi pe mama sa şi se va 
lipi de femeia sa şi vor fi amândoi un trup (Matei 19, 5); s-a lipit într-adevăr 
de bărbatul ei ca de propriul ei trup; n-a uitat capul (Efes., 5, 23) cel dat o 
dată ci. Cealaltă, măritată a doua oară na avut ca trup propriu al ei nici pe 
primul bărbat, nici pe al doilea; primul bărbat a fost aruncat de al doilea, iar 
al doilea bărbat, de primul; nu-şi mai aduce aminte bine de cel dintâi, pentru 
că atenția îi este îndreptată spre cel de-al doilea; dar nici pe acesta nu-l 
primeşte cu dragostea cuvenită, deoarece mintea şi inima îi sunt împărțite şi 
celui plecat. Într-o astfel de căsătorie se întâmplă şi una, şi alta; şi primul soţ, 
şi al doilea pierd şi cinstea şi dragostea pe care femeia le datorează 
bărbatului. Să se gândească femeia care vrea să se mărite a doua oară la 
starea sufletească a noului ei soţ! Ce socoteşte ea că se petrece în sufletul lui 
când intra în camera de nuntă a primului soţ, când se urcă în patul lui, când 
vede că ea, femeia celuilalt, râde şi se zbenguie în camera şi în pat? În 
sufletul lui e o adevărată furtună! Nu se va mai apropia de ea cu toată 
dragostea. N-ar fi mai crud decât toţi oamenii, totuşi nu va fi atât de sălbatic 
încât să nu-i fie inima străpunsă de durere şi de nelinişte, chiar dacă ea şi-ar 
înfrumuseţa şi casa şi pe ea cu fel de fel de podoabe. Jalea care nu demult 
stăpânise casa nu-i îngăduie să se bucure din plin. După cum atunci când 
văruieşti un perete afumat în parte foarte tare, negreala groasă a fumului 
iese prin var, urâțeşte albiciunea peretelui, iar peretele capătă o înfăţişare 
foarte urâtă, tot aşa şi într-o astfel de căsătorie; chiar dacă femeia şi-ar bate 
capul să înfrumuseţeze şi să lustruiască totul, totuşi, în mijlocul atâtei 
străluciri, apare umbra tristă a soțului răposat, care risipeşte orice veselie, 
orice plăcere. Servitorii, servitoarele, lucrătorii de pe moşii, străinii, rudele 
celui răposat, toţi sunt trişti din pricina celor petrecute în casă, toţi suspină. 
Dacă se mai întâmplă ca de pe urma soţului dintâi să rămână copu şi dacă 
sunt mici, atunci ură puternică se naşte împotriva mamei lor în sufletul celor 
ce pricep cele ce se petrec în jurul lor; dacă sunt mai în vârstă, atunci aceştia 
mai mult decât orice umplu noua căsnicie de neplăceri şi necazuri. Din 
pricina aceasta legiuitorii, cuprinzând într-o privire de ochi toate aceste 
neajunsuri ale căsătoriei a doua, pentru a mângâia pe cei îndurerați de 
măritişul văduvei, dar pentru a se apăra şi pe ei înşişi — că n-au legiuit 
căsătoria a doua din proprie inițiativă, ci împotriva dorinţei lor şi de teamă 
ca să nu dea naştere unui rău mai mare —, n-au îngăduit la a doua căsătorie 

veselie şi petrecere, n-au îngăduit nici muzică, nici cântece de nuntă, nici 
cununi; n-au îngăduit nimic din ceea ce face podoaba şi frumuseţea unei 
nopți de nuntă. Legiuitorii au poruncit ca femeia care se mărită a doua oară 
să fie dezbrăcată de găteala unei mirese, iar bărbatul să fie dus neîncununat 
la femeia văduvă. Prin astfel de legiuiri, legiuitorii par a le striga că nunta a 
doua este vrednică de îngăduință, dar nicidecum nu-i vrednică de laude, de 
zgomote, de petrecere, de cununi. (Despre căsătoria a doua a văduvelor, 2, 
în vol. Despre Feciorie, Apologia vieții monahale, Despre creşterea 
copiilor..., pp. 168-169) 


„Ştim că Pavel a îngăduit ca soţii să aibă dese legături între ei; n-a dat 
poruncă ca ei să se poarte aşa, ci a îngăduit: Aceasta o spun, zice el, ca 
îngăduință, nu ca poruncă (| Cor., 7, 6), din pricina neînfrânării voastre (| 
Cor., 7, 5). Acelaşi lucru l-a făcut şi cu văduvele. Ca să nu se nască un rău şi 
mai mare, a rânduit ca văduvele să se căsătorească a doua oară; arată însă că 
aceasta este o îngăduință, un pogorământ făcut slăbiciunu firii omeneşti. 
Precizez însă că este o slăbiciune a voinţei omului, şi nu o slăbiciune a 
putinţei sale.” (Despre căsătoria a doua a văduvelor, 3, în vol. Despre 
Feciorie, Apologia vieții monahale, Despre creşterea copiilor..., pp. 170- 
171) 


„Vreau ca văduvele tinere să se mărite, să nască copii, să-şi 
chivernisească casa (| Tim., 5, 14). Tot aici spune şi pricina pentru care vrea 
aceasta. 

- Care este pricina? 

- Ca să nu dea potrivnicul nici un prilej de ocară (| Tim., 5, 14). E 
probabil ca pe vremea aceea multe văduve, după ce le murise soţii, să fi dus 
o viaţă dezmăţată şi neruşinată, ca şi cum ar fi scăpat de căsnicie ca dintr-o 
închisoare şi o robie. Prin purtarea lor neruşinată își făceau un nume prost. 
Pavel vrea să le îndepărteze de la această libertate pierzătoare de suflet. De 
aceea le duce din nou tot spre jugul de mai înainte. Dacă o văduvă, spune 
Pavel, are de gând să trăiască în desfrânare, dacă are de gând să se facă de 
râs, atunci este mai bine să se mărite ca să nu dea potrivnicului nici un prilej 
de ocară. Prin urmare, Pavel a îngăduit căsătoria văduvelor, pentru ca ele să 
nu dea prilej de ocară şi să nu ducă o viaţă ruşinoasă şi desfrânată. Ascultă 
cum mustră pe văduvele care trăiesc fără rânduială! Ele ar fi trebuit, spune 
Pavel, să-şi petreacă tot timpul în rugăciuni şi cereri către Dumnezeu, dar 
nu; ele, fiind leneşe, învaţă să umble din casă în casă; nu sunt numai leneşe, 
ci şi guralive şi iscoditoare, vorbind ce nu se cuvine (| Tim., 5, 13). Pavel nu 
vrea ca o văduvă să se poarte aşa. Vrea ca să fie tot timpul lipsită de cele 

duhovniceşti, căci văduva care trăieşte în desfrânare a murit de vie (| Tim., 
5, 6). (Despre căsătoria a doua a văduvelor, 3, în vol. Despre Feciorie, 
Apologia vieții monahale, Despre creşterea copiilor..., pp. 171-172) 


„... Pavel, are perfectă dreptate atunci când le sfătuieşte pe văduve să 
se căsătorească a doua oară, pentru că ele, în loc să-şi petreacă timpul liber 
săvârşind poruncile evanghelice, şi-l irosesc în fapte zadarnice şi 
nefolositoare, ba, chiar mai mult, îşi irosesc întreaga lor viață în fapte de-a 
dreptul vătămătoare. După cum Dumnezeu n-a dat iudeilor sâmbăta ca să 
stea degeaba, ci ca să se îndepărteze de faptele cele rele, tot astfel şi văduva, 
şi fecioara nu şi-au ales văduvia şi fecioria numai pentru ca să nu aibă 
legături cu bărbaţii, ci că să se îngrijească de cele ale Domnului şi să se 
afierosească slujirii lui Dumnezeu.” (Despre căsătoria a doua a văduvelor, 
3, în vol. Despre Feciorie, Apologia vieţii monahale, Despre creşterea 
copiilor..., p. 172) 


„Pentru ce, dar, să se teamă o văduvă că din lipsa unui bărbat îşi duce 
la ruină averea şi gospodăria, când ea era aceea care avea grija ei pe când 
trăia bărbatul? 

- Va gospodări însă mai uşor casa având alături un bărbat, mi se va 
obiecta. De frica bărbatului, nu o va ataca nimeni; nimeni nu-i va face 
greutăţi. Când are un bărbat lângă ea, şi servitorii, şi vătafii, şi logofeţii, toți 
se fac mici de frică, toţi sunt foarte supuşi; nici unul nu se împotriveşte. Dar 
când a murit cel care băga spaima în toți, o atacă pe văduvă, se poartă cu 
viclenie, sunt obraznici, încurcă totul şi împrăştie totul. Dacă încearcă să-i 
pedepsească, să-şi apere drepturile, este chinuită, biciuită, băgată la 
închisoare, toată lumea o osândeşte, o ocărăşte, o învinuic. 

- Dar dacă văduva calcă în picioare legămânul față de soțul răposat, 
dacă uită dragostea ce i-o purtata, dacă uită seara în care a stat pentru prima 
dată alături de ea, dacă uită aplauzele, orațiile de nuntă, torţele nupţiale, cele 
dintâi îmbrățişări, dacă uită pâinea şi sarea din care s-au împărtăşit amândoi 
atâta vreme, dacă uită cuvintele de dragoste ale bărbatului ei care bucură atât 
de mult pe o femeie? Dar dacă văduva calcă în picioare toate aceste amintiri 
şi le aruncă pe toate ca şi cum n-ar fi fost, dacă deschide larg uşile casei sale 
unui alt bărbat, dacă-l atrage spre patul celuilalt soţ, pat care cunoaşte toate 
tainele fostei sale căsnicii, spune-mi, te rog, dacă face toate acestea, nu-i 
nimeni s-o mustre, nu-i nimeni care s-o învinuiască, nu-i nimeni care s-o 
urască şi să-i spună că nu şi-a iubit niciodată soţul, că nu 1-a fost 
credincioasă, că şi-a călcat legământul şi încă alte multe învinuiri de felul 
acesta? 

Fericitul Pavel a îngăduit recăsătoria văduvelor. Aceasta să nu te facă 
să crezi că este vrednică de laude recăsători lor, să nu crezi că scapă de 
mustrările mulțimii. Este, într-adevăr, în afară de osândă şi de pedeapsă, dar 
nimeni n-o laudă, nici n-o proslăveşte.” (Despre căsătoria a doua a 
văduvelor, 4-5, în vol. Despre Feciorie, Apologia vieții monahale, Despre 
creşterea copiilor..., pp. 174-175) 


„Să se gândească (văduva — n.n.) atunci că, luându-și un bărbat, nu va 
lua negreşit un bărbat chiar atât de destoinic, ca să-şi sporească averile ei. Să 
presupunem că va da peste un astfel de bărbat; şi în acest caz să nu se 
gândească numai la mulțimea avuţiilor ei, ci şi la înmulțirea păcatelor ei şi 
față de Dumnezeu, şi față de oameni. Dacă nu se va căsători cu un om cu 
multă putere, cu un om cu o funcție înaltă, va fi silită să sufere mult şi să 
facă fapte potrivnice voinţei ei. Şi de aceea ce se temea, dacă rămânea 
văduvă, de aceea nu scapă acum, când e măritată. Răul nu se va mărgini la 
atâta; poate ajunge săracă lipită pământului. Dacă rămâne văduvă, este cu 
putință să i se împuţineze cu ceva averile ei; totuşi, averea rămasă este a ei, 
nu 1-0 poate lua nimeni. Dacă însă se căsătoreşte cu un bărbat puternic, cu un 
om care deţine o funcţie publică sau are vreo altă oarecare ocupație, îşi poate 
pierde toată averea de-l loveşte vreo nenorocire pe soţul ei, căci trebuie ca şi 
soțiile să participe la nenorocirile bărbaţilor lor. 

Dar să admitem că nu se întâmplă nici una dintre acestea. Te rog, 
spune-mi, ce câştig ai că preferi robia în locul libertăţii? Ce folos ai de pe 
urma mulțimii banilor, când nu poți să-i întrebuinţezi aşa cum voieşti? Nu-i 
oare cu mult mai bine să ai mai puţini bani, dar să fii stăpână pe ei, decât să 
al averile lumii întregi, dar să fii supusă şi tu şi averile tale voinţei altuia? 
Nu-ţi mai amintesc acum de toate celelalte necazuri ce lovesc pe o femeie 
căsătorită: grijile, insultele şi ocările bărbatului, gelozia lui, bănuielile sale 
neîntemeiate, durerile naşterii şi încă alte şi alte necazuri. Dacă aş vorbi unei 
fecioare, de bună seamă că i-aş vorbi şi despre aceste necazuri, pentru că 
este neştiutoare şi n-are cunoştinţă despre astfel de lucruri. Să-ţi vorbesc însă 
ție, o văduvă, despre acestea, ar însemna să te plictisesc, căci însăşi viaţa ţi 
le-a făcut cunoscute şi este de prisos să ţi le mai fac eu cunoscute prin 
cuvânt. 

Unei văduve este mai bine să-i mai spun atât numai: O femere 
căsătorită fecioară va vorbi cu mai multă îndrăznire, cu mai multă libertate 
cu soțul ei decât o văduvă căsătorită a doua oară. Se poate ca soţul să-şi 
iubească femeia chiar dacă a luat-o văduvă; dar iubirea lui ar fi fost mai 
mare dacă ar fi fost fecioară. Ştie toată lumea că dragostea e mai puternică, 
mai fierbinte față de soțiile care n-au fost căsătorite mai înainte. Pe văduvă 

însă nu o va îmbrățişa, nu o va iubi din toată inima, pentru că ea a mai 
cunoscut înainte de el şi pe alt bărbat. E în firea noastră omenească, spre a 
mă exprima aşa, să iubim, fie din gelozie, fie din slavă deşartă, fie din altă 
pricină, mai cu seamă acele lucruri pesta care suntem noi primii şi singurii 
stăpâni, asupra cărora nu împărțim cu alții nici stăpânirea, nici plăcerea. 
Acesta ni se întâmplă şi cu fainele; nu îmbrăcăm hainele purtate de alții cu 
aceeaşi plăcere cu care îmbrăcăm nişte haine noi. Tot aşa şi cu casele şi cu 
mobilele. Nu ne place atât de mult casa închiriată, cum ne place casa făcută 
de noi înşine; mobilele noi pe care le întrebuințăm pentru prima dată, le 
întreținem cu multă grijă şi atenţie, ne sunt dragi, pe când de mobilele 
cumpărate de la vechituri nu ne apropiem şi ne este atâta scârbă de ele, încât 
de cele de mai multe ori le refacem. Dacă astfel de simţăminte încercăm cu 
hainele, cu casele şi cu mobilele, gândeşte ce simțăminte puternice trebuie să 
se trezească cu sufletul unui bărbat faţă de femeia sa, bunul cel mai de preţ 
dintre toate bunurile în ochii bărbaţilor. Hainele, casele, mobilele le dăm 
celor care vor să le ia; pe femeie însă n-o dăm cu nici un preţ; mai degrabă 
ne dăm viaţa, decât să ne dăm femeia. 

Din cele spuse până aici urmează că bărbatul se apropie cu toată 
inima, cu toată puterea dragostei lui dacă a fost fecioară, pentru că este a lui 
şi numai a lui, pentru că n-a fost a nimănui altuia înaintea lui; nu se va uita 
însă cu aceeaşi dragoste, cu aceeaşi bunăvoință la soția lui dacă a fost 
văduvă, pentru că ea a fost căsătorită mai înainte cu altul. 

Să nu-mi obiectezi că sunt şi unele cazuri că văduvele sunt iubite 
puternic de soții cu care se căsătoresc; eu nu vorbesc aici de cazuri izolate, ci 
de ceea ce se întâmplă în chip obişnuit. 

Mai sunt şi alte pricini pentru care o soție, în prima ei căsătorie, are 
mai multă îngăduire de la soţul ei decât o văduvă recăsătorită. 

Oricând soțul de-al doilea o poate ţine de rău, îi poate spune că nu-l 
iubeşte; iar dovada lipsei ei de dragoste i-o dă chiar necredinţa față de primul 
soţ. Cu aceasta-i închide gura nu se mai poate dezvinovăţi nici de învinuirile 
ce 1 se aduc, nici de învinuirile viitoare. Soţul răposat, soțul a cărui dragoste 
a încălcat în picioare văduva, îl va convinge pe soțul de al doilea să 
bănuiască orice despre soţia lui, chiar dacă bănuiala nu-i este întemeiată. În 
acelaşi chip soţul de-al doilea va ajunge o povară tot spunându-i mereu 
aceleaşi lucruri. O povară vor fi pentru văduvă şi robii şi roabele. Vor 
murmura pe ascuns, dacă nu şi pe faţă, şi o vor acoperi cu fel de fel de 
batjocuri. 

Dar dacă se întâmplă să fi rămas copii mici de la cel răposat? Cum îi 
va creşte? Cum îi va ocroti? Vor duce o viaţă mai chinuită decât copiii 
rămaşi orfani şi de mamă şi de tată, când vor vedea că toată averea tatălui 


545 


lor, slugi, casă, moşii, dar mai cu seamă femeia, cea mai mare avere, a intrat 
în stăpânirea altuia. Mai pot ei să o privească pe mama lor ca pe o mamă 
adevărată? Cu ce inimă se va uita ea, mama, la copii ei, când este silită să 
roşească şi să se ruşineze că nu le poate da toată dragostea ei de mamă, 
deoarece sufletul ei este împărțit între ei şi copiii celui de-al doilea soţ?” 
(Despre căsătoria a doua a văduvelor, 5-6, în vol. Despre Feciorie, 
Apologia vieţii monahale, Despre creşterea copiilor..., pp. 176-179) 


„Ce poate face însă o văduvă care n-a trăit decât puţină vreme cu soţul 
el? 

- Dar eu nici nu mă adresez văduvelor bătrâne, ci celor tinere! Dacă o 
văduvă bătrână va vrea să se mărite, nici nu voi încerca să-i vorbesc. O dată 
ce n-a convins-o să fugă de căsătoria a doua traiul îndelungat cu primul soţ, 
vârsta şi celelalte necazuri legate în chip firesc de căsătorie, cu atât mai puţin 
O voi convinge eu. Cuvintele mele nu o vor convinge. Din pricina aceasta mă 
şi adresez văduvelor tinere. 

- Dar dacă este văduva foarte tânără? Să nu se mai mărite a doua oară 
nici dacă a trăit cu soţul ei cel dintâi numai un an? 

- Pentru ce faci această diferenţă între o văduvă care a trăit cu soţul ei 
numai un an şi alta care a trăit douăzeci sau treizeci de ani? Pavel spune, nu 
eu, că văduva este mai fericită dacă rămâne aşa (| Cor., 7, 40). Aceasta a 
trăit într-adevăr multă vreme cu bărbatul cei, dar a trăit numai cu unul şi 
acelaşi bărbat, cu cel pe care l-a avut dintru început. Cealaltă, dimpotrivă, se 
dă pe sine la doi bărbaţi, şi asta în scurtă vreme. 

- N-o face de voie, ci de nevoie. Dacă i-ar fi trăit cel dintâi soţ, n-ar 
mai fi iubit pe altul în afară de el. A murit înainte de vreme. De nevoie deci 
se căsătoreşte cu al doilea. 

- Care nevoie? Aceasta nu-i nevoie. Eu văd altă nevoie, mai mare 
decât aceea de care-mi vorbeşti, nevoie în stare s-o țină legată de soțul ei 
răposat, anume că a gustat îndeajuns din amărăciunile căsătoriei. Femeia 
care a trăit multă vreme cu soţul ei şi a avut parte numai de bine, negreşit că 
se va mai căsători încă o dată, cu nădejdea că va avea aceleaşi bucurii ca mai 
înainte; dar femeia care, în prima căsătorie a încercat numai necazuri, cu ce 
inimă, cu ce nădejdi se mai poate apropia de nişte încercări atât de cumplite? 
Un negustor care face comerț pe mare şi 1 se scufundă corabia chiar la 
ieşirea din port, înaite de a câştiga ceva, nu mai porneşte cu uşurinţă cu 
corabia pe mare. Tot aşa şi cu văduva. Este firesc ca şi ea, care a aşteptat de 
la căsătorie atâtea bucurii înaite de a se căsători, să nu mai dorească să se 
mărite după ce a văzut de câtă jale-i plină căsnicia, afară de cazul că ar fi cu 
totul stăpânită de patimi; dar, mai bine spus, chiar dacă ar fi cu totul 

ncânfrânată şi foarte pătimaşă, totuşi scârba pricinuită de prima căsătorie 
este îndestulătoare să-i stingă toată pofta. De obicei dorim să săvârşim mai 
ales acele fapte care ne pricinuiesc bucurii chiar de la început; dar când de la 
început s-ar putea spune chiar de la primii paşi, avem greutăţi şi necazuri, ne 
retragem îndată şi ni se stinge dorinţa săvârşirii acelor fapte. Prin urmare, 
tocmai cele ce au rămas de tinere văduve vor fugi de căsătoria a doua, ca să 
nu mai pătimească ce au pătimit în prima. 

Văduva care rămâne văduvă va trăi în deplină siguranță; nu se mai 
teme că va veni peste ea un alt doliu. Văduva căsătorită a doua oară trebuie 
să se mai aştepte şi la această grozăvie.” (Despre căsătoria a doua a 
văduvelor, 6, în vol. Despre Feciorie, Apologia vieții monahale, Despre 
creşterea copiilor..., pp. 179-180) 


„Ce iertare mai au cei care cutează înainte de sfârşitul bărbatului 
femeii să facă acestea, de vreme ce Pavel îngăduie a doua nuntă după 
sfârşitul soțului şi spune asta cu atâta tărie? Ce apărare mai au, fie aceştia 
care, trăind încă soțiile lor, iau femeile acelora de neveste?” (Femeia este 
legată prin Lege câtă vreme îi trăieşte bărbatul, iar dacă moare, liberă este, 
dacă vrea, să se mărite, numai întru Domnul. Mai fericită este însă dacă 
rămâne aşa, în vol. Cateheze maritale, pp. 31-32) 


„Arătând că mai bună şi mai înaltă este cea a văduviei — şi după ea şi 
mai prejos, cea a nunții a doua — pe cei mai întăriţi şi care vor să treacă peste 
obstacol îi încununează, iar pe cei mai neputincioşi nu-i lasă să cadă. Căci 
zicând mai fericită este dacă rămâne aşa şi auzind după cugetul meu, ca să 
nu socoteşti că aceasta este o lege omenească, adaugă: și cred că şi eu am 
Duhul lui Dumnezeu. Nu poţi zice că este o părere omenească, ci vădire a 
harului Duhului şi lege dumnezeiască. Să nu socotim că Pavel zice acestea, 
ci Mângâietorul ni le legiuieşte. lar dacă zice şi cred, nu o spune ca şi cum 
nu ar avea Duhul, ci smerindu-se şi micşorându-se pe sine.” (Femeia este 
legată prin Lege câtă vreme îi trăieşte bărbatul, iar dacă moare, liberă este, 
dacă vrea, să se mărite, numai întru Domnul. Mai fericită este însă dacă 
rămâne aşa, în vol. Cateheze maritale, p. 34) 


„Să ne sârguim să ne fie de ajuns prima nuntă. lar dacă o facem pe a 
doua, s-o facem după rânduiala şi înfăţişarea cuvenită şi după legile lui 
Dumnezeu. Căci de aceea a zis: liberă este să se mărite cu cine vrea. Şi a 
adăugat: numai întru Domnul, în acelaşi timp dându-i şi libertate, dar şi 
îngrădindu-1-o, oferindu-i şi liberă stăpânie asupra sa, dar punând iarăşi de 
pretutindeni hotar şi lege acesteia. De pildă: femeia să nu aducă în casă 

bărbați pângăriți şi stricați, sau actori, sau pe cei ce iau aminte la desfrânare. 
Ci întru curăție şi întreagă înțelepciune şi evlavie să se facă, pentru ca toate 
să fie spre slava lui Dumnezeu. 

Și fiindcă adesea multe femei, după ce le mor bărbaţii dintâi, mai întâi 
fiind adultere, aşa şi-au adus bărbaţii din urmă şi au scornit alte feluri de 
pângăriri, de aceea a adăugat numai în Domnul, ca nimic din acestea să nu 
aibă loc la o a doua nuntă. Căci aşa se va putea scăpa de învinuiri. Fiindcă 
mai bine decât toate este să rămână fidelă celui mort şi să păzească 
legămintele față de acela şi să aleagă înfrânarea şi să rămână cu copiii 
hărăziți şi să atragă mai multă bunăvoință din partea lui Dumnezeu. Dar dacă 
vrea să se mărite a doua oară, s-o facă întru curăţie, întru întreagă 
înţelepciune şi după legiuirile cuvenite, căci îngăduit este şi acest lucru. 
Oprite sunt numai desfrâul şi adulterul.” (Femeia este legată prin Lege câtă 
vreme îi trăieşte bărbatul; iar dacă moare, liberă este, dacă vrea, să se 
mărite, numai întru Domnul. Mai fericită este însă dacă rămâne aşa, în vol. 
Cateheze maritale, p. 35) 


„Pavel a îngăduit a doua căsătorie gândind aşa: Femeia este legată de 
lege câtă vreme trăieşte bărbatul ei; dar dacă îi moare bărbatul este liberă 
să se mărite cu cine vrea, numai întru Domnul; dar mai fericită este dacă 
rămâne aşa (| Cor., 7, 39-40). 

După cum bună este căsătoria, dar mai bună fecioria, tot aşa bună este 
a doua căsătorie, dar mai bună căsătoria cea dintâi, o singură căsătorie. Nu 
oprim, deci, căsătoria a doua, nici n-o legiuim, ci sfătuim: dacă cineva poate 
trăi în castitate, să rămână la prima căsătorie. Dăm sfatul şi îndemnul acesta 
chiar pentru liniştea casei. De multe ori căsătoria a doua a ajuns început şi 
pricină de luptă şi de certuri zilnice. Bărbatul, adeseori, pe când stă la masă, 
îşi aduce aminte de soția cea dintâi şi pe nesimţite îi curg lacrimi din ochi; 
femeia de-a doua îndată se sălbăticeşte, sare ca o fiară şi-i cere socoteală 
pentru dragostea ce o mai păstrează celeilalte. De vrea bărbatul să laude pe 
cea răposată, temeiul laudelor ajunge pricină de ceartă, de vrajbă. Cu 
duşmanii care au murit ne împăcăm, şi, o dată cu viaţa lor, punem capăt şi 
duşmăniei. Cu femeile acestea se întâmplă cu totul dimpotrivă. Pe aceea pe 
care n-a văzut-o, de care n-a auzit, care nu i-a făcut nici un rău, pe aceea o 
urăşte şi o duşmăneşte şi nici moartea nu-i stinge ura. Cine a mai văzut, cine 
a mai auzit să fu gelos pe pulbere, să duci război țărânei? 

Dar grozăvia nu se mărgineşte doar la atât. Chiar de se nasc, chiar de 
nu se nasc copii din căsătoria a doua, tot e ceartă şi luptă. De nu se nasc 
copii, femeia de a doua suferă mai mult şi de aceea îi socoteşte pe copiii 
celeilalte ca pe nişte duşmani care i-au făcut cele mai mari rele; viaţa acelora 

o face să simtă şi mai mult nerodnicia ei. De se nasc copii, iarăşi chinul nu-i 
mai mic. Adeseori, bărbatul e lipit de copiii celeilalte din dragostea ce-i 
poartă răposatei; îi iubeşte şi totodată îi e milă de ei pentru că sunt orfani de 
mamă; femeia, însă, vrea să fie iubiți numai copiii ei, iar pe copiii celeilalte 
nu-i vrea nici ca frați, ci ca slugi disprețuite. Acest fapt poate strica toată casa 
şi face soțului traiul netrai. 

De aceea vă îndemnăm la castitate, de e cu putință, de aceea vă 
îndemnăm să vă mărginiţi la căsătoria cea dintâi: femeile să nu-şi aducă soți 
în casă şi nici bărbaţii femei, ca să nu se strice toată casa.” (La cuvintele: 
<< Văduva să nu fie înscrisă dacă are mai puţin de şaizeci de ani>>; şi 
despre creşterea copiilor; şi despre milostenie, 5-6, în vol. Despre 
schimbarea numelor. Despre răbdare. Despre milostenie..., pp. 353-354) 


CĂSĂTORIA (şi monahismul) 


„Dacă tu cauţi ceea ce este mai bun, apoi mult mai bine este a nu te 
însoţi defel cu femeie, iar de cauţi siguranţă şi ajutor în slăbiciunile tale, 
însoţeşte-te cu femeie prin căsătorie.” (Comentariile sau Tălcuirea Epistolei 
întâi către Corinteni, omilia XIX, p. 188) 


CÂNTAREA (psalmilor) 


„Și după cum un şuvoi, care se revarsă, cară la vale în furia lui tot 
ce întâlneşte în cale, tot aşa şi şuvoiul cel duhovnicesc, râul lui 
Dumnezeu, râul care veseleşte cetatea lui Dumnezeu s-a umplut de ape 
şi a curățit mocirla necredinţei. Nu mai este nici un desfrânat! Dar, mai 
bine spus, chiar dacă este vreunul, se schimbă şi el! Aude cântecul de 
psalmi şi inima bate altfel; intră în suflet melodia; necredinţa se 
schimbă în credință, iar patimile lăcomiei şi zgârceniei fug. Dar chiar 
dacă nu fug, se ascund cum se ascund în găuri iarna fiarele sălbatice. 
Aşa se ascund şi gândurile cele desfrânate. Şi după cum şerpii se 
afundă adânc sub pământ când gerul le îngheaţă trupurile, tot aşa şi 
patimile acestea, ruşinoase şi josnice, se ascund ca într-un adânc. Fără 
îndoială se ruşinează chiar cei care poartă în ei patimile acestea. Le 
poartă, e drept, dar sunt moarte. Cântările voastre de psalmi sunt pentru 
el ca iarna pentru fiarele sălbatice. Intră cântecul vostru în urechile 
desfrânatului şi lacomului şi, chiar dacă nu izgoneşte patima, o 
amorțeşte. Intră cântecul vostru în urechile desfrânatalui şi ale 
îngâmfatului şi, chiar dacă nu ucide desfrânarea şi mândria, le îngroapă 
în adânc. Mare lucru când nu iese păcătul la iveală!” (Omilie după 

cutremur, în vol. Predici la sărbători împărăteşti şi cuvântări de laudă 
la sfinți, p. 535) 


„lată că psalmul amestecă felurite glasuri şi din ele pregăteşte să se 
înalțe la cer o singură cântare plină de armonie: şi tineri, şi bătrâni, şi bogaţi, 
şi săraci, şi femei, şi bărbaţi, şi robi, şi liberi, cu toţii înălțăm o singură 
melodie. Căci dacă un chitarist, lovind cu multă dibăcie mai multe corzi 
deodată, reuşeşte să facă din cele multe o singură melodie, dar corzile rămân 
în acelaşi timp multe, ce noutate este dacă puterea psalmului şi a cântării 
duhovniceşti lucrează exact acelaşi lucru? Ba, mai mult, nu numai pe noi, cei 
de față, ci şi pe cel ce s-a săvârşit dintre cei vii l-a adunat în acelaşi duh. 
Fiindcă şi acel fericit prooroc a cântat împreună cu noi. Şi, deşi la curțile 
împărăteşti nu este cu putinţă acest lucru, fiindcă cel ce poartă coroană şade 
ŞI toţi se desfată în tăcere de cel ce cântă, iar acestui obicei se supun chiar şi 
cei aflați în cele mai mari vrednici, aici nu este aşa, ci proorocul glăsuieşte 
şi toți răspundem, toți laolaltă cântăm. 

Și nu este osebire aici între rob şi liber, nici între bogat şi sărac, nici 
între cârmuitor şi omul de rând. Ci toată această deosebire lumească se 
leapădă şi un singur cor se încropeşte din toţi şi este adevărată egalitate între 
toți şi pământul se face oglindă a cerului.” (Omilia aceluiaşi, rostită în 
biserica Sfintei Irina, despre râvna celor prezenţi la biserică şi despre 
uşurătatea celor care lipsesc şi despre cântare; şi că firea nu este pricină s- 
o oprească pe femeie de a apuca pe calea virtuţii, în vol. Cateheze maritale, 
pp. 75-76) 


CÂNTAREA (religioasă) 


„Să căutăm deci să avem necontenit în gurile noastre cântările 
Duhului. Asta ne face să fim superiori animalelor necuvântătoare, deşi în 
alte privinţe suntem cu mult inferiori lor.” (Omilii la Matei, omila II, VI, în 
col. PSB, vol. 23, p. 35) 


„În vechime, de pildă, se adunau cu toții la un loc şi cântau încet în 
obşte. Aceasta o facem şi acum, însă atunci în toţi era numai un suflet şi o 
inimă, pe când astăzi nici măcar într-un singur suflet nu ar putea vedea 
cineva acea împreună-glăsuire. Mai marele bisericii se roagă şi astăzi pentru 
pacea tuturor îndeobşte — ca intrând în casa părintească — însă numai numele, 
numai vorbă multă de această pace, căci faptul nu se vede nicăieri.” 

(Comentariile sau Tâlcuirea Epistolei întâi către Corinteni, omila XXXVI, 
p. 392) 


„Învață a cânta, şi vei vedea câtă plăcere vei simţi, pentru că cei ce 
cântă cântări duhovniceşti se umplu de Duhul Sânt.” (Comentariile sau 
Explicarea Epistolei către Efeseni, omiha XIX, p. 181) 


„Cântând, zice, întru inimile voastre Domnului, adică nu simplu, din 
gură numai, ci cu băgare de seamă, căci aceasta înseamnă a cânta lui 
Dumnezeu, iar altminterea înseamnă a cânta aerului, unde vocea se împrăştie 
în zadar. Nu cânta pentru ochii lumii, zice, ci chiar în târg de eşti, poți să 
cânți în sine-ți lui Dumnezeu, fără să audă cineva, fiindcă şi Moise, aşa se 
ruga, şi era auzit, căci zice: <<Ce strigi către mine>> (Exod 14, 15), deşi 
el nu striga, ci se ruga cu voce stăruitoare numai în mintea sa, pentru care 
numai Dumnezeu a auzit. Nimic nu te împiedică de a te ruga şi 
preumblându-te, destul ca inima să-ți fie sus.” (Comentariile sau Explicarea 
Epistolei către Coloseni, omilia IX, pp. 111-112) 


„„... VOL, prin şederea voastră aici făcându-vă organe şi instrumente 
muzicale duhovniceşti, aţi îngăduit Duhului celui Sfânt să cânte în sufletele 
voastre şi să insufle în inimile voastre harul Lui. De aceca a şi răsunat o 
preafrumoasă cântare, care a înveselit nu numai pe oameni, ci şi puterile cele 
de sus.” (Omilii la săracul Lazăr, cuvântul 1, în vol. Omilii la săracul Lazăr. 
Despre soartă şi Providenţă..., p. 23) 


CÂNTECELE (ascultarea şi învăţarea cântecelor desfrânate) 


„Spuneţi-mi, vă rog, care din cei de față ar putea, dacă i-aş cere, să- 
mi spună un psalm sau un text din dumnezeieştile Scripturi? Nici unul! Şi 
nu-i numai asta grozăvia. Grozăvia este alta, că suntem atât de nepăsători 
faţă de cele duhovniceşti, pe cât suntem de iuți, ba mai iuți decât focul, 
faţă de cele satanice. De v-aş întreba de ştiţi cântece de lume, cântece de 
dragoste, cântece desfrânate aş vedea că mulţi le ştiu pe de rost şi că le 
cântă cu multă plăcere. Dar ce scuză găsiți că nu ştiţi nici un text din 
Scriptură?”. (Omilii la Matei, omilia II, V, în col. PSB, vol. 23, p. 35) 


„După cum murdăria şi ceara din urechi astupă auzul trupului nostru, 
tot aşa astupă auzul sufletului nostru şi cântecele cele desfrânate, discuţiile 
despre afaceri, despre datoriile de bani, despre dobânzi şi împrumuturi, mai 


grozave decât orice murdărie. Dar mai bine spus, nu numai că-l astupă, ci-l 
şi murdăresc. lar cei care povestesc aceste lucruri bagă murdărie în urechile 
sufletului nostru”. (Omilii la Matei, omilia XXXVII, V, în col. PSB, vol. 23, 
p. 460) 


„Cei ce cântă ode sataniceşti se umplu de duhul cel necurat.” 
(Comentariile sau Explicarea Epistolei către Efeseni, omilia XIX, p. 181) 


CÂRTIREA 


„Toate să le faceți fără cârtire şi fără de îndoială (Flp., 2, 14). 
Fiindcă diavolul nu vă poate împiedica să faceţi binele, atunci alege un alt 
mod pentru a-şi descărca ura împotriva voastră. Dacă nu iubirea de slavă 
deşartă, dacă nu hpsa de minte, dacă nu poate nimic din acestea, atunci pune 
cel puţin în sufletul celor slabi cârtirea (...)” (Omilii la Epistola către 
Filipeni, omulia a IX-a, p. 154) 


„... a cârti este fapta celor nerecunoscători şi fără de simţire.” (Omilii 
la Epistola către Filipeni, omilia a IX-a, p. 156) 


„Cârtirea aparţine celor ce se ostenesc şi muncesc pentru alţii. Însă tu, 
care aduni pentru tine însuţi, pentru ce cârteşti? Nu-ţi sporeşte averea? 
Pentru ce cârteşte cel care lucrează de bună voie, iar nu silit? Mai bine i-ar fi 
să nu mai lucreze deloc, decât să lucreze cu cârtire, deoarece se pierde şi 
ceea ce a făcut şi până atunci. Nu vezi cum şi în casele noastre facem la fel 
şi zicem: Mai bine nu mai făceam acest lucru decât să ajung la cârtire? Şi 
de multe ori preferăm mai degrabă să ne lpsim de slujba vreunora decât să 
le răbdăm cârtirile. 

Urât lucru este cârtirea fiindcă e vecină cu blasfemia. Cârtirea este o mare nerecunoştință, de 
care se țineau lanţ, nu era nici un fel de linişte, nici o mulțumire şi din toate 
părțile curgeau nenorocirile; acum însă e linişte şi uşurinţă în toate şi atunci 
pentru ce cârteşti? Că eşti sărac? Dar gândeşte-te la lov. Că eşti bolnav? De 
ce te miri, fiindcă şi tu ai cunoscut bunurile şi reuşitele lui, iar acum eşti 
bolnav la fel ca şi el. Gândeşte-te la el cum mult timp fiind acoperit cu bube 
stătea afară pe gunoi şi ştergea cu un ciob puroiul din bubele sale. Arunci 
nevasta lui a zis către el: te ţii mereu în statornicia ta? Blestemă pe 
Dumnezeu şi mori! (lov 2, 9). Sau poate a murit copilul tău. Ce dacă i-ai 
pierdut pe toţi într-o moarte cumplită, la fel ca lov? Ştiţi că e o mare 
mângâiere pentru cel bolnav, aflat pe patul morții, să stai lângă el, să-i 
închizi gura şi ochii, să te atingi de barba lui şi să-l mângâi, şi, în sfârşit, să 

asculţi cele din urmă cuvinte ale muribundului. Dar de nimic din toate 
acestea n-a avut parte dreptul lov, căci toţi ai săi fu au fost deodată îngropați 
sub dărâmăturile caselor!” (Omilii la Epistola către Filipeni, omilia a IX-a, 
pp. 156-157) 


„Toate să le faceţi, zice, fără de cârtire, şi fără de îndoială (F1l., 2, 14). 
Cel ce face ceva cârtind, singur şi-a tăiat şi a pierdut plata, ca şi israeliţii, 
când şi-au luat pedeapsa pentru cârtire.” (Comentariile sau Explicarea 
Epistolei către Evrei, omilia XXXIII, p. 374) 


CEARTA (gravitatea) 


„Nici o armă mai puternică nu poate fi pentru diavol precum cearta, 
lupta şi războiul dintre oameni.” (Tălcuiri la Epistola a doua către Corinteni, 
omilia II, p. 29) 


„Dacă făcătorii păcii sunt fiii lui Dumnezeu, atunci răzvrătitorii sunt 
fii diavolului. Ce spui? Bagi intrigi şi certe între alții? Şi cu toate acestea, 
cine este atât de mişel? Zici tu. Ei bine, sunt mulţi care se bucură de certurile 
dintre alții şi sfâşie trupul lui Hristos mai rău chiar decât ostaşii care L-au 
împuns cu sulița, mai rău decât iudeii care Îi străpungeau mâinile şi 
picioarele cu cuie. Și încă acest fapt este mai mic decât celălalt, căci aici 
membrele străpunse se unesc iarăşi, pe când acolo dacă se rupe unul din 
membrele bisericii, şi nu se uneşte imediat, nu se va mai uni niciodată, ci va 
rămânea afară de trupul lui Hristos.” (Comentariile sau Explicarea Epistolei 
către Coloseni, omila III, p. 40) 


CERŞETORIA (despre „traficanţii de Hristos”) 


„Chiar şi dintre noi se scandalizează mulți de cerşetori, apoi cu atât 
mai mult cei de afară (ethnicii), care găsesc o mulțime de acuzaţii şi pricini 
de nemulțumire, văzând oameni sănătoşi şi în stare de a munci ca să-şi 
câştige hrana lor — cerând de pomană, şi pe alţii dându-le. De aceea ethnicii 
ne numesc pe noi creştinii negustori de Hristos, adică noi negustorim pe 
Hristos. De aceea, zice, se blestemă numele lui Dumnezeu (Rm., 2, 24).” 
(Comentariile sau Explicarea Epistolei 1 către Tesaloniceni, omilia VI, în 
vol. Comentariile sau Explicarea Epistolei către Coloseni, 1 şi II 
Tesaloniceni, p. 222) 

CERTAREA (Domnului) 


„Certarea ne este folositoare. Aşadar certarea este împărtăşirea 
sfințeniei, şi încă foarte mult. Că dacă ea scoate din suflet trândăvia, pofta 
cea vicleană, sau dragostea de cele pământeşti, când întoarce sufletul, când îl 
face de a disprețui toate cele de aici (iar de felul acesta este necazul), oare 
atunci nu devine ea sfântă? Oare nu atrage asupră-ne harul Duhului? Să ne 
gândim la cei drepţi, cum de au strălucit cu toţii; oare nu prin necazuri şi 
supărări?” (Comentariile sau Explicarea Epistolei către Evrei, omilia XXIX, 
p. 345) 


CHEFURILE 


„Chiar dacă ospeţele n-au la temelia lor jaful şi lăcomia, sunt tot aşa 
de temute, pentru că la astfel de ospeţe mănânci şi bei peste trebuinţă, iar lui 
Hristos nu-l dai nici cât îi trebuie, deşi tu te desfătezi cu cele ale Lu”. 
(Omilii la Matei, omilia XLVIII, VI, în col. PSB, vol. 23, p. 562) 


„Acestea le spun nu doar împiedicând a vă întruni ca să ospătaţi 
împreună, ci împiedicând numai de a vă sluți şi a nu umbla cu bun chip, 
voind adică să vă fie plăcerea plăcere, iar nu desfrâu, nu beție, nu 
destrăbălare, nu pierzanie şi osândă.” (Omilii la Epistola către Romani a 
Sfântului Apostol Pavel, omiha XXIV, p. 453) 


„ȘI cum trebuie a ne bucura? Înălțând imnuri, făcând rugăciuni, iar în 
locul cântecelor acelora demonice, cântând psalmi şi cântări duhovniceşti. 
Atunci şi Hristos va fi de faţă, şi va binecuvânta întregul ospăț, când tu te vei 
ruga, când vei cânta cântări duhovniceşti, când vei chema pe săraci să se 
împărtăşească din bucatele puse pe masă şi când în ospăț vei păzi cu grijă 
buna rânduială şi înţeleaptă cumpătare. Atunci tu vei preface acel ospăț în 
biserică, căci în locul acelor strigăte zadarnice, şi în locul acelor aclamări 
fără rost, tu dai bun temei imnului şi rugăciunii către Stăpânul a toate. Să nu- 
mi spui că la asemenea ospeţe stăpâneşte o altă lege, ci tu îndreaptă relele pe 
care le vezi. Ori de mâncaţi, zice, ori de beți, ori altceva de faceți, toate spre 
slava lui Dumnezeu să le faceți (| Corinteni 10, 31). Fiindcă de la asemenea 
ospeţe se alimentează poftele voastre, de aici desfrânările, de aici femeile ce 
ies dispreţuite, iar desfrânatele ajung să fie în mare cinste dinaintea voastră; 
de aici toate cele ale gospodăriilor s-au răsturnat, de aici miile de rele care au 
prăbuşit totul, căci lăsând la o parte izvorul cel curat, alergați la canalul cel 

de scurgere a murdăriilor, daţi buzna în mocirlă.” (Omilii la Epistola către 
Romani a Sfântului Apostol Pavel, omilia XXIV, p. 454) 


„... cheful, nu pare un rău, dar cheful duce la beţie, iar beţia la mii şi 
mii de păcate.” (Cuvânt la Inviere, V, în vol. Predici la sărbători 
împărăteşti şi cuvântări de laudă la sfinţi, p. 146) 


„Să nu faceţi din zi noapte cu beţii, cu chefuri şi cu cântece de 
ruşine!” (Omilie la Mucenici, în vol. Predici la sărbători împărăteşti şi 
cuvântări de laudă la sfinţi, p. 473) 


„Aş putea arăta şi în alt chip câtă pagubă, câtă neplăcere şi câtă ruşine 
atrag, după sine îmbuibarea şi chefurile dacă aş înşira toate bolile pe care le 
întipăresc în suflet chefurile. Bolile sufletului sunt cu mult mal multe şi cu 
mult mal cumplite decât bolile trupeşti. Din pricina îmbuibării şi a chefurilor 
oamenii ajung molâi, laşi, obraznici, îngâmfați, desfrânaţi, insultători, 
destrăbălaţi, mânioşi, cruzi mojici, lacomi, slugarnici şi, ca să spun pe scurt, 
nu sunt buni de nici o treabă de folos şi necesară. Cumpătarea are 
dimpotrivă, cu totul alte urmări.” (Despre Feciorie, 70, în vol. Despre 
Feciorie, Apologia vieții monahale, Despre creşterea copiilor..., p. 120) 


CIMITIRUL (- loc de odihnă) 


„Pentru asta şi locul acesta se numeşte cimitir, ca să afli că cei care s- 
au săvârşit şi se află aici n-au murit, ci dorm, stau culcați.” (Cuvânt Ja 
Crucea Domnului, |, în vol. Predici la sărbători împărăteşti şi cuvântări de 
laudă la sfinţi, p. 80) 


„Peste tot, în Noul Testament, moartea se numeşte somn; pentru asta 
şi locul acesta se numeşte cimitir, adică loc de dormit.” (Cuvânt la Crucea 
Domnului, |, în vol. Predici la sărbători împărăteşti şi cuvântări de laudă la 


sfinţi, p. 81) 


„Când aduci aici un mort, nu plânge. Nu-l duci la moarte, ci la somn. 
Îţi este de ajuns numele ca să-ţi aline durerea. Vezi unde-l duci? În cimitir, 
într-un loc unde se doarme. Vezi şi când îl duci? După moartea lui Hristos, 
când s-a tăiat puterea morții. Aşa că şi locul şi timpul îţi alină jalea şi 
durerea. Mai cu seamă femeilor li se potrivesc cuvintele acestea, pentru că 
ele sunt mai slabe de inimă, pentru că ele cad uşor doborâte de durere. Dar 
numele locului acestuia le este leac bun durerii lor.” (Cuvânt la Crucea 

Domnului, |, în vol. Predici la sărbători împărăteşti şi cuvântări de laudă la 
sfinţi, p. 81) 


CIMITIRUL (- şcoala înţelepciunii) 


„Pentru ce te mândreşti, omule? Pentru ce te făleşti? Ce nădăjduieşti 
de la slava lumii şi de la bogăție? Să ne ducem la morminte, vă rog, şi să 
vedem tainele de acolo. Să vedem pe om descompus, oasele roase, trupurile 
putrezite. Dacă eşti înțelept, priveşte! Dacă eşti priceput, spune-mi: Cine e 
împăratul, cine e ostaşul? Cine e stăpânul, cine e robul? Cine e înțeleptul, 
cine e neînțeleptul? Unde-i frumuseţea tinereții? Unde-i fața cea frumoasă? 
Unde-s ochi cei strălucitori? Unde-i nasul cel bine întocmit? Unde-s buzele 
cele arzătoare? Unde-i frumuseţea obrajilor? Nu-s toate praf? Nu-s toate 
cenuşă? Nu-s toate pulbere? Nu-s toate putreziciune? 

Gândindu-ne la acestea, fraților, şi aducându-ne aminte de ziua 
noastră cea din urmă, să ne întoarcem, cât mai avem timp, de pe calea 
noastră cea rătăcită.” (Omiliile despre pocăință, omilia a noua, pp. 180-181) 


„Oriunde ai privi, vezi coşciuge, morminte, racle ale celor 
răposaţi! Vederea acestor morminte ne ajută mult să filosofăm. 
Sufletul, de este trândav, se trezeşte îndată când le vede; de este treaz şi 
râvnitor, ajunge mai râvnitor; de se plânge de sărăcie, se mângâre 
îndată când vede mormintele acestea; de se laudă cu bogăţia, se 
smereşte şi se pleacă. Vederea mormintelor ne face pe fiecare din cei ce 
le privim să ne gândim la sfârşitul nostru, ne sileşte să filosofăm fără să 
vrem şi ne convinge să nu socotim nimic trainic din cele din lumea 
aceasta, nici din cele triste, nici din cele vesele. Iar cel care-i convins 
de asta nu cade uşor în cursa păcatului. De asta şi un înțelept ne 
îndeamnă, zicând: în toate cuvintele tale adu-ți aminte de cele mai de 
pe urmă ale tale şi în veac nu vei păcătui, iar un altul grăieşte la fel cu 
acesta, sfătuindu-ne aşa: Găteşte pentru ieşire lucrurile tale şi 
pregăteşte-te de drum. Nu vorbeşte de drumul acesta de pe pământ, ci 
de plecarea noastră din lumea aceasta.” (Cuvânt de laudă la Sfânta 
mare Muceniţă Drosida şi despre aducerea aminte de moarte, |, în vol. 
Predici la sărbători împărăteşti şi cuvântări de laudă la sfinţi, pp. 497- 
498) 


„Când ieşim afară de zidurile cetăţii, când venim la mormintele 
acestea şi vedem mulțimea celor răposaţi, vederea celor de aici ne face, 

cu voia sau fără voia noastră, să avem astfel de gânduri; iar o dată cu 
ele, să ne înălțăm de la cele pământeşti şi să ne desprindem de 
dragostea ce-o avem pentru lucrurile din lumea aceasta. Dar nu vom fi 
stăpâniţi numai de aceste gânduri, ci ne vom şi grăbi spre patria noastră 
cea veşnică; vom primi de aici destulă mângâiere ca să ne pregătim şi 
să ne rânduim toate lucrurile noastre pentru plecarea pe tărâmul 
celălalt, ştiind că tot ce lăsăm din lucrurile noastre aici pe pământ le 
lăsăm spre paguba noastră.” (Cuvânt de laudă la Sfânta mare Muceniţă 
Drosida şi despre aducerea aminte de moarte, |, în vol. Predici la 
sărbători împărăteşti şi cuvântări de laudă la sfinţi, p. 498) 


CINSTEA (cinsteşte-te pe tine însuţi!) 


„Pentru ce ceri slavă de la altul? Cinsteşte-te pe tine însuţi şi nimeni 
nu va putea să te necinstească. Dar dacă te necinsteşti pe tine însuţi, nu vei fi 
cinstit chiar de te-ar cinsti toată lumea”. (Omilii la Matei, omiha LXXXVII, 
IV, în col. PSB, vol. 23, p. 979) 


CINSTEA (dorinţa de a fi cinstiţi de oameni) 


„Poate că te bucuri de cinste? Respinge-o, ştiind bine că aceasta te 
face datornic. Nimeni nu-ți dă cinste? Pentru aceasta încă trebuie a te 
bucura, căci Dumnezeu nu-ţi va pune înainte şi acest păcat pe lângă 
celelalte, că te-ai bucurat de cinste.” (Comentariile sau explicarea Epistolei 
către Tit, omilia II, în vol. Comentariile sau explicarea Epistolei a doua 
către Timotei..., p. 146) 


„Măcar cu atâta te vei alege, că nu vei fi răspunzător de o mai mare 
pedeapsă. Căci cel ce nu este cinstit în viaţa aceasta, ba încă este disprețuit şi 
nu se bucură de nici o consideraţie, ba încă este şi batjocorit, dacă nu 
altceva, cel puţin cu aceasta se va folosi, anume că nu va fi răspunzător 
pentru că a fost cinstit de cei de o potrivă cu le. Dar, apoi, şi altele multe 
câştigă: se umileşte, nu cugetă niciodată lucruri mari de el, ba nici nu le 
voieşte, şi mai mult încă este cu băgare de seamă la sine însuşi. Cel ce se 
bucură de multă cinste, pe lângă multele datorii ce le are, cade şi în uşurinţă, 
şi în slavă deşartă, şi la urmă devine robul oamenilor, după care, stăpânirea 
aceasta sporind tot mai mult, este silit a face multe pe care nu le voieşte. 
Deci, iubiţilor, ştiind că este mult mai bine pentru noi de a nu umbla după 
slavă şi cinste, nici să nu le căutăm, ci chiar dacă ni se dau, să le respingem, 
să le aruncăm de la noi şi să înăbuşim pofta aceasta. Acestea sunt spuse atât 

către stăpânitori cât şi către cei stăpâniţi. Tot sufletul care pofteşte cinste şi 
slavă, nu va vedea Împărăţia cerurilor. Nu este acesta cuvântul meu şi nici că 
grăiesc de la mine aceste vorbe, ci sunt ale Sfântului Duh. Nu vor vedea zic, 
chiar fapte bune de ar avea unii ca aceştia. Și-au luat, zice, plata lor (Matei 
6, 5). Deci, cel ce îşi ia plata sa, cum va vedea Împărăţia cerurilor?” 
(Comentariile sau explicarea Epistolei către Tit, omilha II, în vol. 
Comentariile sau explicarea Epistolei a doua către Timotei..., pp. 146-147) 


CINSTIREA (lui Dumnezeu) 


„Desigur că pe Dumnezeu Îl cinsteşte şi cel ce îndeplineşte 
poruncile Lui, însă cu atât mai mult Îl cinsteşte cel ce se înțelepţeşte prin 
credință; acela a ascultat de Dumnezeu şi 1 s-a supus, pe când acesta a luat în 
sufletul său credinţa cuvenită despre EI, şi prin ea mai mult L-a slăvit şi L-a 
admirat decât prin fapte. Lauda aceea este a celui ce a săvârşit fapte, pe când 
aceasta se raportează la Dumnezeu şi pe EI ÎI slăveşte, căci totul este al Său; 
unul ca acesta se laudă pentru că-și închipuie lucruri mari despre Dumnezeu, 
ceea ce se raportează la slava Lui. 

De aceea zice Apostolul că credinciosul are laudă la Dumnezeu; şi nu 
numai pentru aceasta, ci şi pentru alt motiv. Credinciosul se laudă iarăşi nu 
numai pentru că iubeşte cu adevărat pe Dumnezeu, ci şi pentru că şi el se 
bucură de dragoste şi cinste din partea lui Dumnezeu. După cum el a iubit pe 
Dumnezeu prin faptul că şi-a închipuit lucruri mari despre El (căci aceasta 
este dovadă de dragoste), tot aşa şi Dumnezeu l-a iubit, deşi era răspunzător 
de mii de păcate, şi nu numai că l-a scăpat de pedeapsă, ci încă l-a făcut şi 
drept. Aşadar are dreptul de a se lăuda, ca unul ce s-a învrednicit de atâta 
dragoste.” (Omilii la Epistola către Romani a Sfântului Apostol Pavel, 
omilia VIII, pp. 127-128) 


„Slava şi cinstirea nu se aduc numai prin vorbe, de vreme ce şi El nu 
ne-a făcut numai prin vorbe, ci şi prin fapte. Tot aşa şi noi să-L cinstim prin 
fapte deşi cinstea pe noi ne atinge, nu pe EI, fiindcă EI nu are nevoie de 
nimic din partea noastră, ci noi avem nevoie de El. Încât, dacă-l cinstim pe 
EI, pe noi înşine ne-am cinstit. Că după cum cel ce deschide ochii spre a 
vedea lumina soarelui, lui singur îi foloseşte, admirând frumuseţea acestui 
corp ceresc, iar soarelui nu i-a adus nici o mulțumire, fiindcă nu l-a făcut 
mai strălucitor decât era, tot aşa, ba încă cu atât mai mult, cu Dumnezeu; 
căci cel ce admiră şi cinsteşte pe Dumnezeu, pe sine se cinsteşte şi se 
foloseşte foarte mult.” (7ăl/cuiri la Epistola întâi către Timotei, omilia a IV- 
a, p. 52) 

CINSTIREA (aproapelui) 


„Cine cinsteşte mai mult pe aproapele decât pe sine face ca şi acela 
să-l cinstească, cercetându-se oarecum între ei, care va da cinstea mai întâi 
celuilalt.” (Cuvânt cum că este primejdios a merge la teatre imorale care 
provoacă la desfrânări,; cum că David, în cele ce a făcut lui Saul, a covârşit 
întru totul virtutea iertării; şi cum că a suferit cu blândeţe nedreptatea este 
la fel cu a da milostenie, în vol. Din ospățul stăpânului, p. 133) 


CIRCUMCIZIUNEA 


„Deşi circumceiziunea a fost dată de Dumnezeu, totuşi fiindcă prin 
Evanghelie a fost desfiinţată la timp, toate mijloacele le întrebuința Pavel 
spre a o dezrădăcina.” (Comentariile sau Explicarea Epistolei către 
Galateni, p. 23) 


„În adevăr, faptul e cert, că cel ce se circumcide o face aceasta fiindcă 
se teme de lege; cel ce se teme de lege însă, nu va crede în puterea harului, 
iar cel ce nu crede, nu va câştiga nimic de la cel ce n-a crezut. Şi însă o 
consideră de stăpână, apoi de ar contraveni chiar la cele mai mici ordinațiuni 
şi pe cele mai mari le-ar păzi, el totuşi cade sub blestem; supunându-se pe 
sine blestemului şi respingând libertatea acordată de credinţă, cum se va 
putea mântui?” (Comentariile sau Explicarea Epistolei către Galateni, p. 
98) 


CITIREA (cărților sfinte) 


„După cum foamea este semn al bune stări trupeşti, tot aşa şi râvna de 
auzirea cuvintelor dumnezeieşti este dovada cea mare a sănătății voastre 
sufleteşti”. (Omilii la Facere, omiha IV, I, în col. PSB, vol. 21, p. 56) 


„După cum pofta de mâncare este nespus de mare semn de sănătate, 
tot aşa şi pofta după învăţătura cea duhovnicească este dovada cea mai 
puternică a sănătății sufleteşti”. (Omilii la Facere, omilia XXXII, |, în col. 
PSB, vol. 21, p. 409) 


„Cine dintre voi, vă rog, atunci când este în casa sa, ia în mâinile sale 
cartea creştină, cercetându-i cuvintele, citind-o şi meditând-o cu grijă? 
Nimeni, ci cei mai mulți, ne aflăm ca grei şi stingheri la acestea; sunt cărți la 
puţini. Încă nici cei ce au, nu se folosesc prea mult de ele, ci le păzesc cu 

grijă în cabinetele lor, bine legate, sau puse în coperţi, şi nu sunt curioşi 
decât pentru frumuseţea copertei şi pentru frumuseţea literelor; căci să le 
citească ei nu-şi fac nici cea mai mică grijă. În sfârşit, dacă ei cumpără cărţi, 
o fac nu pentru a le citi, ci pentru a câştiga, mai ales a se mândri cu 
bibhotecile lor. Atât este de mare fastul pe care-l produce slava deşartă! Eu 
nu aud să spună nimeni că are un mare folos din citire sau vanitate, ci 
dimpotrivă, se slăveşte citind cărțile scrise în aur.” (Comentar la Evanghelia 
de la loan, omilha XXXII, 1, p. 155) 


„Precum hrana aceasta noi o pretindem în fiecare zi, tot aşa pretindem 
ca şi cuvintele credinţei pururea să le cerem, pururea să ne hrănim cu ele, 
pururea să le rumegăm aşa-zicând în noi, într-una vorbind de aceasta, 
pururea meditându-le, fiindcă au în ele nu orice fel de hrană.” (Tâlcuiri la 
Epistola întâi către Timotei, omilia a XII-a, p. 124) 


„... Cel ce vrea să dobândească această filosofie dumnezeiască, trebuie 
să studieze mult.” (Cuvânt la Botezul Domnului, |, în vol. Predici la 
sărbători împărăteşti şi cuvântări de laudă la sfinţi, p. 35) 


„Sunt iubitori de osteneală şi iubitori de Hristos şi le sunt dragi cărțile, 
că celui ce-i sunt dragi cărțile, adevărat i se cade să se cheme şi de Hristos 
iubitor.” (Din vol. Mărgăritarele Sfântului loan Gură de Aur, p. 172) 


CITIREA (cărților sfinte - folosul) 


„... vom putea, chiar stând acasă, şi după masă şi înainte de masă, să 
luăm în mână cărțile dumnezeieşti ca să scoatem din ele folos şi să dăm 
sufletului hrană duhovnicească. După cum trupul are nevoie de hrană, tot aşa 
şi sufletul are nevoie de hrană duhovnicească şi de zilnică reîmprospătare a 
cuvintelor dumnezeieşti, pentru ca întărindu-se să poată rezista răzvrătirilor 
trupului şi vrăjmaşului, care se năpusteşte necontenit asupra noastră, ca să ne 
robească sufletul. De aceea şi fericitul profet David a numit fericit pe acela 
care cugetă la legea Domnului ziua şi noaptea (Ps., 1, 2); iar fericitul Moise, 
învățând pe poporul iudeu, îl dăscălea, zicând: Și când mănânci şi când bei 
şi când te saturi, adu-ți aminte de Dumnezeul tău! (Deut., 8, 10)” (Omilii la 
Facere, omilia X, VIII, în col. PSB, vol. 21, p. 126) 


„De ne întărim aşa în fiecare zi şi prin citirea dumnezeieştilor cărți şi 


prin ascultarea predicilor şi prin convorbiri duhovniceşti, vom putea fi şi noi 
de nebiruit, vom face fără putere uneltirile diavolului şi vom dobândi şi 

împărăția cerurilor, cu harul şi iubirea de oameni a Domnului lisus 
Hristos...”. (Omilii la Facere, omilha X, VIII, în col. PSB, vol. 21, p. 127) 


„Aşadar să ne ocupăm mintea cu aceste dumnezeieşti învățături ca şi 
noi să câştigăm cele mai mari daruri şi ca şi pe acela să-l putem birui şi să 
atragem asupra noastră şi mai mult ajutorul lui Dumnezeu. Făcând aşa, vom 
avea spor în tot ce facem; cele grele vor fi uşoare, cele ce par a fi pline de 
tristeţe vor lua sfârşit şi nimic din cele prezente nu ne va putea întrista”. 
(Omilii la Facere, omilia XIV, V, în col. PSB, vol. 21, p. 165) 


„Că grija de astfel de lucruri va aduce sufletului vostru un mare şi mântuitor 
bine. Îngrijindu-ne de acestea vom putea să placem lui Dumnezeu; vom avea 
gurile noastre curate de ocări, de cuvinte de ruşine şi defăimări, pentru că cercetăm 
cuvinte duhovniceşti; vom fi de temut şi demonilor, pentru că limba este 
întrarmată cu astfel de cuvinte; în sfârşit vom atrage asupra noastră şi mai mult 
harul lui Dumnezeu, pentru că privirea noastră va fi şi mai pătrunzătoare. Că 
pentru asta ne-a dat Dumnezeu ochi, gură şi auz, ca toate aceste mădulare 
să-l slujească Lui; să rostim cuvintele Lui, să facem poruncile Lui, să-l 
cântăm neîncetat imne, să-l înălțăm mulțumiri şi prin toate aceste 
mădulare să ne curățim conştiinţa. După cum trupul ajunge mai sănătos 
când respiră aer curat, tot astfel şi sufletul ajunge mai înțelept dacă este 
hrănit cu nişte gânduri ca acestea. Nu vezi că şi ochii trupului 
lăcrimează mereu dacă-i ținem la fum, dar dacă stăm la aer curat, în 
livezi, lângă izvoare, în grădini sunt mai pătrunzători şi mai sănătoşi? Tot 
aşa şi cu ochiul sufletului; dacă paşte în livada cuvintelor duhovniceşti va 
fi curat, limpede şi ager; dar dacă umblă în fumul grijilor lumeşti va 
scoate nenumărate lacrimi şi va plânge şi acum pe pământ, dar şi atunci 
pe lumea cealaltă”. (Omilii la Matei, omilia II, IV, în col. PSB, vol. 23, pp. 33- 
34) 


„Monahii nu cântă numai şi se roagă, ci şi citesc. Privelişte 
încântătoare pentru cei ce-i văd. După ce se termină slujba, unul ia în mâini 
pe Isaia şi stă de vorbă cu el; altul vorbeşte cu apostolii; altul citeşte cărțile 
alcătuite de alții, filozofează despre Dumnezeu, despre univers, despre cele 
văzute, despre cele nevăzute, despre cele materiale, despre cele spirituale, 
despre nimicnicia vieţii acesteia, despre măreția vieții viitoare. 

Se hrănesc cu o hrană minunată; nu pun pe masa lor carne de vită, 
fiartă sau friptă, ci cuvintele lui Dumnezeu mai dulci decât mierea şi 
fagurele (Ps., 18, 11), miere minunată şi cu mult mai bună decât mierea cea 
veche cu care se hrănea în pustie loan Botezătorul. Mierea aceasta n-o adună 

din flori nişte albine sălbatice, nici n-o depun în stupi după ce o fac bună la 
gust cu rouă, ci o pregăteşte harul Sfântului Duh, care în loc să o mai depună 
în căsuțe de ceară, în faguri şi în stupi, o depune în sufletele sfinților, ca, 
acela care voieşte, să o poată mânca necontenit şi în toată voia. Monahii, 
imitând şi ei aceste albine, zboară în jurul fagurilor cărților sfinte şi culeg 
din ele multă plăcere. lar dacă vrei să cunoşti dulceaţa mâncării lor, apropie- 
te de ei şi vei vedea ce lucruri plăcute şi bune la gust, ce lucruri de mireasmă 
duhovnicească ies din gurile lor”. (Omilii la Matei, omilia XLVIII, IV, în 
col. PSB, vol. 23, p. 789) 


„Când vede diavolul săpată legea lui Dumnezeu într-un suflet, şi că 
inima este masa pe care este scrisă, el nu îndrăzneşte să meargă mai înainte. 
Atunci când edictele regelui, nesăpate pe o coloană de bronz, ci imprimate 
într-un suflet evlavios prin Duhul Sfânt, fac să strălucească în afară 
frumuseţea lor şi lumina lor, nu pot fi privite în faţă, el întoarce spatele şi 
fuge imediat; nimic nu este aşa de grozav diavolului, şi nu alungă mai iute 
gândurile care le inspiră el, ca un suflet care meditează legea lui Dumnezeu, 
şi care rămâne mereu aplecat asupra acestei fântâni. Nici un necaz, oricât de 
grav ar fi, nu va putea să-l tulbure, nici un progres nu-l va putea umfla, nici 
să se mândrească; ci în mijlocul furtunilor şi al viforului, el se va bucura de 
un mare calm.” (Comentar la Evanghelia de la loan, omiha III, 1, pp. 16-17) 


„Cel ce ştie cuvintele cele sănătoase, niciodată nu se îmbolnăveşte.” 
(Tâlcuiri la Epistola întâi către Timotei, omilia a XVII-a, p. 186) 


„+... monahul vorbeşte cu profeții, că îşi împodobește sufletul cu 
înțelepciunea lui Pavel, că trece necontenit de la Moise la Isaia, de la Isaia la 
loan, de la acesta la altul (...) Şi se ştie că sufletul ni se formează după 
sufletul celor cu care stăm necontenit de vorbă. Prin urmare, monahul îşi 
formează sufletul după sufletul apostolilor şi al profeților.” (Comparație 
între împărat şi monah, |, în vol. Despre mărginita putere a diavolului. 
Despre căinţă..., 2, p. 247) 


„Nu te veseleşte beţia, ci rugăciunea duhovnicească! Nu vinul, ci 
cuvântul de învățătură! Vinul aduce furtună, iar cuvântul, linişte: unul 
tulbură, altul alungă tulburarea; unul întunecă mintea, altul o luminează pe 
cea întunecată; unul aduce necazuri ce nu erau, altul le alungă pe cele ce 
sunt. Nimic nu aduce atâta bucurie şi veselie precum cuvântul de învățătură, 
care ne îndeamnă să dispreţuim lucrurile acestei lumi, să dorim cele viitoare, 
să nu socotim având trăimicie nimic din cele omeneşti, nici bogăţia, nici 

puterea, nici onorurile, nici mulțimea slugilor.” (Cuvânt la calende, în vol. 
Omilii la săracul Lazăr. Despre soartă şi Providenţă..., pp. 10-11) 


„Să ne îngrijim dar a ne dobândi dumnezeieştile Scripturi, ca să nu 
poată diavolul să ne rănească de moarte! Să nu adunăm aur, îngropându-l în 
pământ, ci să ne adunăm cărți duhovniceşti. Aurul, atunci când se 
înmulțeşte, unelteşte împotriva stăpânilor lui; cărțile însă, când se înmulţesc, 
aduc mare folos celor ce le au. 

După cum au mare siguranţă cei ce locuiesc într-o casă în care sunt 
depozitate armele împărăteşti, chiar de nu se foloseşte nimeni de ele, că nu 
îndrăznesc să atace casa aceia nici hoţii, nici spărgătorii, nici alt răufăcător, 
tot aşa şi casa în care se găsesc cărți duhovniceşti; acestea izgonesc dintr- 
însa toată lucrarea diavolească şi sunt pentru cei ce locuiesc în ea puternic 
îndemn de virtute. Chiar numai vederea cărților ne face mai trândavi în a 
lucra păcatului.” (Omilii la săracul Lazăr, cuvântul III, în vol. Omilii la 
săracul Lazăr. Despre soartă şi Providenţă..., pp. 71-72) 


„Să avem în casă cărţi duhovniceşti. Atunci când le citim, 
îndepărtăm de la noi lucrarea diavolului, suntem mângâiați sufleteşte şi 
prindem curaj ca să mergem pe calea virtuţii.” (Din vol. Problemele vieții, p. 
364) 


CLEVETIREA (îndreptată asupra celor virtuoşi) 


„Că nici nu-i cu putinţă ca toți oamenii să vorbească de bine pe cei 
care duc o viaţă virtuoasă”. (Omilii la Matei, omilha XV, V, în col. PSB, vol. 
23, pp. 182-183) 


CLEVETIREA (manifestarea ei) 


„Și ceea ce este culmea ridicolului la aceşti oameni care, lăsând la o parte treburile lor, s 
pe acela să nu spună nimănui, cu atât mai mult ar trebui să nu spui tu cel 
dintâi. E o taină pe care trebuie s-o păzeşti: tu o dai la lumină şi-ai voi, în 
fine, ca să nu fie aflată. Dacă tu voieşti ca nimeni altul să n-o ştie, nu spune 
nimic tu însuţi; dar când tu n-ai ştiut să păzeşti taina, în zadar voieşti să faci 
pe alţii să ţie ascuns ceea ce tu îi încredinţezi. Dar a vorbi de rău e plăcut, 
ziceţi voi; din contră, e plăcut a nu vorbi de rău. Acela care cleveteşte în 
continuu este neliniștit, el bănuieşte, se teme, se căieşte, îşi muşcă limba, 

tremurând ca nu cumva cuvintele sale să fie auzite şi să aducă mare pericol 
pentru el.” (Primele patru omilii despre statui, omiha a III-a, p. 63) 


„Llubiţilor, să fugim de grăirea de rău, căci nu este alt păcat mai 
cumplit şi mai uşor de făcut decât acesta. Pentru care pricină? Pentru că se 
face mai repede decât altă călcare de lege şi răpeşte degrabă pe cel ce nu ia 
aminte. Celelalte păcate au trebuinţă de vreme, de cheltuială, de răbdare, de 
ajutători şi de multe ori cu îndelungarea vremii nu se mai fac. De pildă: 
Voieşte cineva să omoare, voieşte cineva să fure, sau să nedreptățească? Dar 
trebuie să lucreze mult, şi zăbovind, i s-a potolit mânia, s-a depărtat de la el 
pornirea cea rea, i s-a stricat scopul lui cel rău şi n-a mai dus la sfatul lui 
lucrarea. La grăirea de rău nu este aşa. Căci de nu vom fi foarte treji, iute ne 
răpeşte. Şi ca să grăim de rău nu este nevoie nici de vreme, nici de răbdare, 
nici de cheltuială, nici de vreo altă lucrare, ci de ajuns este numai a voi şi 
îndată voinţa s-a făcut lucrare, căci numai limba este aceea ce slujeşte. Şi 
răul acesta se răspândeşte iute, înconjurându-ne cu lesnire, iar osânda şi 
pedeapsa sunt cumplite.” (Cuvânt la neluminarea scripturii celei vechi, la 
iubirea de oameni a lui Dumnezeu şi cum că nu se cuvine a ne învinui unii 
pe alții, în vol. Din ospățul stăpânului, p. 104) 


CLEVETIREA (gravitatea) 


„Nu a vătămat niciodată atât de mult cel ce a mâncat trup omenesc, pe 
cât a vătămat cel ce a înfipt muşcăturile lui în sufletul altuia; căci pe cât 
sufletul e mai respectat decât corpul, pe atât şi muşcătura lui e mai grozavă. 
Vedeţi să nu vă nimiciţi unul pe altul. Acestea le zice, pentru că discordia şi 
lupta sunt fapte destructive şi nimicitoare atât pentru cei ce le introduc, cât şi 
pentru cei ce le primesc; aceste fapte sfâşie totul, mai rău chiar de cum sfâşie 
molia hainele.” (Comentariile sau Explicarea Epistolei către Galateni, p. 
109) 


„Suntem gata totdeauna de a acuza, suntem pregătiţi în orice timp de a 
învinovăţi. Chiar dacă nu ni s-ar căşuna alt rău, aceasta numai ar fi de ajuns 
a ne pierde şi a ne duce în gheenă, aceasta ne împresoară de mii de rele. Şi 
ca să afli că este aşa, ascultă ce spune Proorocul: Șezând împotriva fratelui 
tău, zice, ai clevetit (Ps., 49, 21). Dar nu eu, zici tu, ci acela a grăit. Dar 
dacă tu nu ai fi vorbit, altul n-ar fi auzit, sau şi de ar fi auzit, n-ai fi fost tu 
cauza păcatului. Trebuie de a dosi şi a acoperi defectele aproapelui, pe când 
tu le trâmbițezi sub pretext de iubire de adevăr. Nu eşti acuzator, ci 

flencănitor, bârfitor, nebun. Priveşte câte rele izvorăsc de aici. Mânii pe 


Dumnezeu.” (Comentariile sau Explicarea Epistolei către Evrei, omulia 
XXI, p. 263) 


„Urât obicei, într-adevăr, urât obicei să-i învinuieşti numai pe frați, şi 
să nu te îngrijeşti de îndreptarea lor! Să dai pe față păcatele celor păcătoşi, şi 
să nu-i vindecr”. (Către iudei, cuv. VIII, 4, în vol. Cuvântări împotriva 
anomeilor. Către iudei, p. 391) 


„Clevetirea mănâncă carnea fratelui, ea sfâşie carnea aproapelui. ŞI, 
pentru aceasta, Sfântul Pavel ne înspăimântă, zicând: Jar dacă vă muşcați 
unii pe alții şi vă muşcați, luaţi seama să nu fiţi nimiciţi unii de către alții 
(Gal., 5, 15). Tu n-ai înfipt dinți în carne, dar clevetirea ta s-a înfipt în 
suflete, le-ai rănit şi le-ai încărcat de mii de nenorociri, pe al tău însuţi, pe al 
aceluia care te ascultă şi multe altele: căci pe acel care te aude clevetind nu |- 
ai făcut mai rău după cum era? Şi chiar de ar fi păcătos, el va păcătui mai 
uşor încă, de îndată ce şi-a întâlnit tovarăşul; e drept, păcatele altuia îi vor da 
semeţie şi mândrie şi va căpăta o prea mare încredere în sine. 

Mai mult încă, tu ai rănit toată Biserica, căci acei care te ascultă 
atribuie greşelile de care vorbeşti nu unui singur membru, ci întregului popor 
creştin; necredincioşii nu vor zice că unul sau altul este un neruşinat şi un 
desfrânat, ci vor urmări cu clevetirile lor pe toți creştinii. Astfel se dă ocazie 
de a blestema pe Domnul: căci dacă trăim cu sfinţenie, numele lui 
Dumnezeu este lăudat, dar dacă păcătuim, este blasfemiat şi batjocorit. Tu 
acoperi de ruşine pe acela căruia îi dai pe față păcatul şi, astfel, îl faci mai 
neruşinat şi-ţi capeți un duşman. În fine, meriți să fu pedepsit, fundcă te 
ocupi cu lucruri care nu te privesc deloc. Să nu-mi zici, eu sunt un vorbitor 
de rău, dacă mint; dar dacă spun adevărul, nu merit acest nume. Căci a vorbi 
de rău pe altul, chiar fără să minţi, este o greşeală; fariseul nu spunea decât 
adevărul, când arunca atâtea învinuiri asupra vameşului, şi totuşi aceasta nu- 
1 folosi la nimic.” (Primele patru omilii despre statui, omiha a III-a, pp. 6l- 
62) 


„În momentul de a pronunţa înfricoşătoarea sentință, Dumnezeu nu va 
privi numai felul greşelilor noastre, ci şi judecăţile ce vom fi făcut asupra 
greşelilor fraților noştri; pentru aceasta, ne-a îndemnat, zicând: Nu judecați 
ca să nu fiți judecaţi (Matei 7, 1), căci ceea ce atunci va mări desigur 
greşelile noastre, vrednice prin ele însele de pedeapsă, va fi judecata ce am 
făcut-o asupra fratelui nostru. Căci după cum umanitatea, blândeţea, iertarea 
ridică greşelilor o parte din greutatea lor, tot astfel răutatea, cruzimea, 

neiertarea adaugă păcatelor proprii o mai mare greutate.” (Primele patru 
omilii despre statui, omiha a II-a, p. 64) 


„... am numit muşte pe cei care vorbesc de rău pe alţii şi am arătat că 
pe bună dreptate îi numesc aşa, căci după cum muştele se aşază pe rănile şi 
bubele altora, tot aşa şi cei ce vorbesc de rău pe alții muşcă din păcate 
străine şi îmbolnăvesc cu aceasta pe cei cu care vorbesc; iar pe cei care nu 
fac acest lucru, pe cei care nu vorbesc de rău pe alţii, i-am numit albine; ei 
nu răspândesc boli, ci fac faguri de mare evlavie, zburând în livada virtuții 
sfinților.” (Despre mărginita putere a diavolului, omilia I, 1, în vol. Despre 
mărginita putere a diavolului. Despre câinţă..., p. 6) 


„Oamenii aceştia, care pururea se îngrijesc de cele străine, săvârşesc 
însă şi o altă nebunie foarte mare. Dacă iarăşi au iscodit ceva, îndată o spun 
altuia, dar opresc pe acesta cu asprime a mai spune cuiva, şi tocmai prin 
aceasta dau a înțelege că ei au săvârşit ceva vrednic de prihănit. Căci, dacă 
tu doreşti ca ceva să nu se mai spună, ar fi trebuit tu însuți mai întâi de toate 
să nu spui. Voieşti tu ca ceva să nu fie cunoscut, atunci trebuie ca tu însuți să 
o faci mai întâi. Dar dacă tu însuţi nu poţi tăcea, în zadar îndemni pe alţii la 
tăcere. 

Dar poate tu vei zice: Este foarte dulce şi plăcut a defăima pe altul. 
Dimpotrivă, a nu defăima este plăcut. Cine a defăimat pe altul, cade în 
încurcături, se teme de urmările cele rele, se căieşte, şi adeseori şi-ar muşca 
limba; şi tremură, ca nu cumva ceea ce a spus să îi aducă o mare primejdie şi 
o cumplită daună. Dimpotrivă, cine stăpâneşte limba sa, este liber de toată 
această mâhnire şi trăieşte într-o linişte dulce. De ai auzit ceva — zice 
înțeleptul Sirah, las-o să moară în tine; fii liniştit, nu vei crăpa din aceasta 
(Sir. 19, 10). Ce vrea să zică aceasta: Las-o să moară în tine? Aceasta vrea 
să zică stârpeşte-o, îngroap-o, fă-o să nu mai iasă afară.” (Cuvânt la 
Duminica a patra a Sfântului şi Marelui Post, în vol. Omilii la Postul 
Mare..., pp. 87-88) 


„Cine n-a grăit de rău pe altul pe ascuns (Matei 7, I- 5)? Şi, totuşi, 
chiar Vechiul Testament porunceşte ca aceia care săvârşesc acest păcat să fie 
osândiți la moarte.” (Apologia vieții monahale, 7, în vol. Despre Feciorie, 
Apologia vieții monahale, Despre creşterea copiilor..., pp. 201-204) 


„Să nu ne muşcăm şi să nu ne mâncăm unii pe alţii, căci cei ce muşcă 


cu cuvintele sunt mai răi decât cei ce muşcă cu dinții. Căci aceia cu dinții 
muşcă trupul, iar aceştia cu cuvintele muşcă sufletul, rănesc cinstea, făcând 

rana nevindecată. Şi va primi pedeapsă mai mare, cu cât mai cumplită este 
muşcarea. Şi cel ce muşcă, adică grăitorul de rău, nu va scăpa de pedeapsă, 
fiindcă nu are pricină, dreaptă sau nedreaptă, a răutăţii sale. Celelalte păcate, 
cu toate că au pricini necuviincioase: curvarul îşi împlineşte pofta, hoţul îşi 
uşurează lipsa, ucigaşul de oameni îşi potoleşte mânia, dar grăitorul de rău 
nu poate aduce nici o pricină. Căci spune-mi: ce avuţie de bani dobândeşte? 
Ce poftă îşi împlineşte? Nici una din astea, ci grăirea de rău este o fiică a 
zavistiei, care nu are nici o pricină, nici dreaptă, nici nedreaptă. De aceea s-a 
lipsit de toată iertarea.” (Cuvânt la neluminarea scripturii celei vechi, la 
iubirea de oameni a lui Dumnezeu şi cum că nu se cuvine a ne învinui unii 
pe alții, în vol. Din ospățul stăpânului, pp. 97-98) 


CLEVETIREA (paguba sufletească a celui ce zămisleşte 
clevetirea) 


„... aceasta e o cursă a diavolului; că păcatul acesta al vorbitului de 
rău nu are nici o plăcere, ci numai pagubă. Omul care vorbeşte de rău 
strânge în sufletul său comoară rea. Dacă omul care are în el un germene de 
boală se îmbolnăveşte el mai întâi, cu mult mai mult cel care strânge în el 
însuşi răutatea, care e mai amară decât orice germene de boală, va suferi cele 
mai grele chinuri, pentru că îşi bagă în suflet o cumplită boală. Şi se vede 
aceasta din cele ce scoate pe gură. Dacă pe ceilalți îi supără atâta vorbele lui, 
cu mult mai mult supără sufletul care le zămisleşte. Cel care vorbeşte de rău 
pe altul se pierde pe el însuşi mai întâi, după cum cel care calcă pe foc se 
frige, cel care se izbeşte de oţel se vatămă, iar cel care loveşte într-un cui 
sângerează”. (Omilii la Matei, omiha XLII, II, în col. PSB, vol. 23, pp. 502- 
503) 


„Nu trebuie să se întristeze cei care sunt vorbiţi de rău, ci cei care 
vorbesc de rău. Pentru că cei care sunt vorbiţi de rău nu vor trebui să 
dea socoteală pentru vorbele care s-au spus despre ei. Cei ce trebuie să se 
neliniştească şi să tremure sunt oamenii care îi vorbesc de rău pe ceilalți, 
căci mai devreme sau mai târziu vor fi duşi fără voia lor dinaintea tronului 
de judecată a lui Dumnezeu, unde vor da socoteală pentru spusele lor. De 
asemenea, cei care vorbesc de rău trebuie să se neliniştească şi pentru cât 
anume din ce au spus este adevărat.” (Din vol. Problemele vieţii, p. 252) 


CLEVETIREA (ascultarea cuvintelor clevetitoare — gravitatea) 

„ŞI nu numai să nu grăim de rău pe alții, şi nici să ascultăm pe alții 
când grăiesc de rău, căci şi pentru aceasta este pregătită vina şi osânda mare. 
Fiindcă zice: Auz deşert să nu primeşti (leş., 23, 1). Şi n-a zis auz deşert să 
nu crezi, ci nici să-l primeşti. Astupă-ţi urechile oprind intrarea grăirii de rău 
şi arată că tu cel ce auzi nu eşti un vrăjmaş şi potrivnic mai mic celui ce 
grăieşte de rău, decât cel ce se prihăneşte şi se grăieşte de rău. Urmează 
Proorocului care zice: Pe cel ce clevetea în ascuns pe vecinul său, pe acela 1- 
am izgonit (Ps., 100, 5). Nu a zis că nu am crezut, sau că nu am primit cele 
grăite de el, ci l-am izgonit ca pe un vrăjmaş şi potrivnic.” (Cuvânt la 
neluminarea scripturii celei vechi, la iubirea de oameni a lui Dumnezeu şi 
Cum că nu se cuvine a ne învinui unii pe alţii, în vol. Din ospăţul stăpânului, 
p. 102) 


CLEVETIREA (atitudinea noastră la auzul clevetirilor ce ni se 
aduc) 


„Aşadar oamenii păcătoşi sunt vrednici de milă, chiar dacă nici un om 
nu vorbeşte rău de ei. Dimpotrivă, vrednici de a fi invidiați sunt oamenii 
virtuoşi, chiar dacă lumea îi disprețuieşte. Pentru că atunci când omul are 
conştiinţă curată, oricâte valuri s-ar ridica asupra sa, el va ajunge negreşit 
la un port liniştit. Însă atunci când are pe conştiinţă fapte murdare, chiar 
dacă toate i-ar merge din plin şi chiar dacă marea ar fi liniştită, în cele din 
urmă se va s cufunda.” (Din vol. Problemele vieții, pp. 252-253) 


„Dar orice ni s-ar întâmpla, să nu se pese de vorbele celorlalţi, ci 
de dreptatea din cuvintele lor. Aşadar, dacă ne acuză cu dreptate, trebuie 
să plângem şi să ne pocăim. lar dacă ne acuză pe nedrept, trebuie pe aceia 
să-l plângem, iar pe noi să ne fericim, aducându-ne aminte de cuvintele 
Domnului: Fericiți veți fi voi când vă vor ocări şi vă vor prigoni şi vor 
zice tot cuvântul rău împotriva voastră (Matei 5, 11). În asemenea 
împrejurări să nu vă întristaţi, ci să vă bucuraţi, pentru că veţi primi 
multă răsplată în ceruri.” (Din vol. Problemele vieții, p. 258) 


„Te-a clevetit pe tine cineva, numindu-te preadesfrânat sau desfrânat? 
Dacă acestea sunt adevărate, îndreptează-te, iar dacă sunt minciuni, râzi. De 
ştii că ai întru tine din cele ce s-au zis, înţelepţeşte-te, iar de nu ştii, defaimă- 
te. Dar mai ales nu râde, nici defăima, ci bucură-te şi saltă după cuvântul 
Domnului, care ne porunceşte asta. Căci zice: Când vă vor ocări şi vor zice 
tot cuvântul rău împotriva voastră mințind pentru Mine, bucurați-vă şi vă 


568 


veseliți, că plata voastră multă este în ceruri (Mt., 5,11) şi iarăşi: Bucurați- 
vă şi vă veseliți când vor scoate numele voastre ca un rău din pricina Fiului 
Omului (Lc., 6, 22-23). lar dacă cele zise vor fi adevărate şi tu vei suferi 
cuvintele cu blândeţe, vei suspina cu amar şi-ţi vei osândi greşalele tale, iar 
nu vei ocări împotrivă şi nu vei osândi, vei lua nu mai puţină plată de la cel 
dintâi.” (Cuvânt cum că este primejdios a merge la teatre imorale care 
provoacă la desfrânări,; cum că David, în cele ce a făcut lui Saul, a covârşit 
întru totul virtutea iertării, şi cum că a suferit cu blândeţe nedreptatea este 
Ia fel cu a da milostenie, în vol. Din ospățul stăpânului, pp. 127-128) 


„Nu cuvintele în sine obişnuiesc să ne sălbăticească, ci petrecerea în 
vrajbă şi aprinderea de ea. Căci de multe ori aceleaşi cuvinte auzindu-le de 
la prieteni, care glumesc, sau de la copiii cei mici, nu numai că nu pătimim 
nimic rău din auzirea lor, ci râdem şi ne veselim de ele. Suntem aşa pentru 
că nu le auzim cu minte stricată, nici cu suflet cuprins de mânie. Aşa şi de la 
vrăjmaşi de vei auzi oarecare cuvinte, nu vor putea să te vateme de vei 
lepăda vrajba şi vei stinge mânia.” (Cuvânt cum că este primejdios a merge 
la teatre imorale care provoacă la desfrânări; cum că David, în cele ce a 
făcut lui Saul, a covăârşit întru totul virtutea iertării; şi cum că a suferit cu 
blândeţe nedreptatea este la fel cu a da milostenie, în vol. Din ospățul 
stăpânului, p. 138) 


„Ţi-a zis cu vrăjmăşie preacurvar şi hoț, dar ce este aceasta? De zice 
adevărul, se îndreptăţeşte pe sine, iar de zice minciună, râde şi tu de dânsul, 
fă-te dar de acum întreg la minte şi bun. Iar de nu ştii nimic de cele ce te 
grăieşte de rău, nu numai nu băga de seamă cele zise, ci te şi bucură şi te 
veseleşte, după cuvântul Domnului, care zice: Când vă vor zice tot cuvântul 
rău, bucuraţi-vă, că plata voastră multă este în ceruri, iar de te pârăşte cu 
adevărat, rabdă şi tu cu smerenie cele ce se zic şi să nu-i stai împotrivă, să-l 
suduieşti, ci să suspini şi să lăcrimezi cu amar pentru păcatele tale şi vei afla 
iertăciune, pentru că ceea ce nu fac pritenii, o fac neprietenii cu răutate 
grăind, deşi adevăruri grăiesc, că prietenii purtându-se cu momeli şi 
nezicându-le acestea în față, spre mai mare umflătură ridică boala, iar 
duşmanii din vrăjmăşie pornindu-se şi păcatele mustrând de nevoie se pun la 
îndreptare şi se face la noi vrajba poveste de mare folos; de aceea să nu 
zicem că cutare se luptă cu mine şi mă îndeamnă să grăiesc cuvinte grozave 
şi de ocară, ci noi suntem vinovaţi de aceste răutăţi în toată vremea.” (Din 
vol. Mărgăritarele Sfântului loan Gură de Aur, pp. 54-55) 

CLEVETIREA (să nu ne întristăm când suntem clevetiţi) 


„Te-a bârfit la alții? Ce-i asta, când ştii că Dumnezeu este acela Care 
are să-ţi ceară socoteală de faptele tale, şi nu oamenii la care ai fost bârfit. 
Bârfitorul tău şi-a adăugat lui şi pricină de pedeapsă, ca să dea socoteală nu 
numai de păcatele lui, ci şi de cele ce le-a spus despre tine. Pe tine te-a bârfit 
în fața oamenilor, el însă a fost bârfit în faţa lui Dumnezeu”. (Omilii la 
Matei, omilia LXI, V, în col. PSB, vol. 23, p. 713) 


„Noi, însă, deşi ne împărtăşim dintr-o astfel de masă, dintr-o astfel de 
hrană, ne înarmăm unii împotriva altora, în timp ce ar trebui să ne înarmăm 
împotriva diavolului, care luptă împotriva noastră a tuturor. De aceea, pe 
fiece zi noi devenim tot mai slabi, pe când el tot mai tare şi mai puternic. 
Noi nu ne îngrădim unii pe alții împotriva lui, ci cu acesta contra noastră, şi 
sub un astfel de general noi ne aruncăm unii asupra altora, în timp ce ar 
trebui ca asupra lui să ne îndreptăm războiul. Acum însă, lăsându-l pe acesta, 
noi îndreptăm săgețile asupra fratelui nostru. Și care săgeți?, zici tu. Acelea 
țâşnite din limbă şi din gură, fundcă nu numai săgețile, ci şi cuvintele ieşite 
din gura noastră pricinuiesc răni cu mult mai dureroase decât săgețile cele 
mai veninoase. 

Și cum am putea să desființăm un asemenea război?, zici tu. Dacă vei 
pricepe că vorbind de rău pe fratele tău verşi noroi din gura ta; dacă vei 
pricepe că tu defaimi pe cel ce este membru al lui Hristos, că sfâşiu trupul 
tău, că tribunalul acela îngrozitor şi nemitarnic va fi atunci mai amar pentru 
tine; dacă vei pricepe, în fine, că săgețile acelea nu ucid pe cel rănit, ci pe cel 
ce le-a aruncat. Poate că te-a nedreptăţit, pricinuindu-ți rele? Oftează în 
adâncul inimu, însă nu-l grăi de rău; plângi nu pentru nedreptatea ce ţi-a 
făcut, ci pentru pierderea aceluia, precum şi stăpânul tău Hristos l-a deplâns 
pe luda, nu pentru că EI urma a fi răstignit, ci fiindcă acela Îl vânduse. Te-a 
batjocorit poate şi te-a bârfit? Roagă pe Dumnezeu ca să-i fie milostiv. Este 
fratele tău, este membrul tău, Hristos i-a dezlegat aceleaşi dureri, la aceeaşi 
masă a fost chemat şi el ca şi tine. Vei zice poate: Dar atunci mai mult mă 
necinsteşte. Atunci însă şi plata ta va fi mai mare.” (Omilii la Epistola către 
Romani a Sfântului Apostol Pavel, omulia VIII, pp. 146-147) 


„Când cineva aude vorbindu-se de dânsul rele, dar el nu răsplăteşte 
cu rele, ci încă laudă pe clevetitorul său şi-l admiră, de sigur că nu pe acela 
îl laudă, ci pe dânsul singur, căci — după cum am mai spus şi altădată, 
clevetirile aduse contra celor de aproape ai noştri mai întâi se ating de 


570 


clevetitori.” (Comentariile sau Explicarea Epistolei către Evrei, omiha |, p. 
55) 


„Când noi vorbim mii de rele de noi, şi nu ne supărăm, iar dacă auzind 
pe alții grăindu-ne de rău ne tulburăm, aceasta nu mai este umilinţă, nu mai 
este mărturisire, ci fanfaronadă şi slavă deşartă.” (Comentariile sau 
Explicarea Epistolei către Evrei, omilha XXVII, p. 322) 


„Cel care este vorbit de rău, nu numai că nu va fi nedreptăţit, 
dar va primi şi o mare răsplată. Nu acesta este vrednic de pedeapsă 
- bineînţeles, dacă nu a pricinuit el însuşi vorbele rele care s-au iscat, 
despre el —, ci acela care îl vorbeşte de rău.” (Din vol. Problemele 
vieţii, p. 235) 


„Sau poate duşmanul tău are dreptate în ceea ce zice? Atunci vei 
dobândi aceeaşi răsplată, dacă rabzi cu smerenie cuvintele lui, dacă nu- 
l înjuri şi nu-l jigneşti, ci oftezi cu amărăciune şi te pocăieşti din toată 
inima pentru păcatele tale. Căci de multe ori, mai mult bine ne fac 
duşmanii cu vorbele lor grele, decât prietenii noştri cu laudele lor. Căci 
prietenii, fie din dragoste, fie ca să ne linguşească, nu ne spun adevărul şi 
în felul acesta, defectele noastre sporesc. Pe când duşmanii, deşi sunt 
îndemnați de răutatea lor, atunci când ne acuză pentru greşelile noastre, 
ne obligă să ne îndreptăm — bineînţeles, dacă avem bunăvoință —, şi în 
felul acesta, duşmănia lor se face pricina binelui nostru.” (Din vol. 
Problemele vieții, p. 244) 


„Nu trebuie să ne intereseze părerea celor mulți şi răi, ci a celor buni 
şi puţini.” (Din vol. Problemele vieții, p. 373) 


„Pe cât nu ne folosesc prietenii când ne laudă, pe atât ne folosesc 
vrăjmaşii când ne grăiesc de rău. De multe ori prietenii ne linguşesc, 
acoperindu-ne păcatele, pe când vrăjmaşii ni le aduc în faţă. Şi de vreme ce 
din pricina iubirii de sine nu ne vedem păcatele noastre, aceia, vrăjmăşindu- 
ne şi înfruntându-ne, de multe ori le văd mai cu de-amănuntul decât noi şi 
astfel vrăjmăşia lor ni se face pricină de mare folos. Nu numai că aceia ni le 
aduc aminte să le cunoaştem, ci ne caută să le şi lepădăm pe urmă, că de te 
va ocări vrăjmaşul cu un păcat, care ştii că este în tine, auzindu-l, nu numai 
că nu trebuie să-l ocărăşti, ci cu atât mai mult de nevoie este a suspina cu 
amar şi rugându-te lui Dumnezeu, îndată vei lepăda acel păcat. Şi oare ce 
lucru poate fi mai fericit decât acesta? Şi ce este mai lesnicios decât scăparea 

de păcate?” (Cuvânt cum că este primejdios a merge la teatre imorale care 
provoacă la desfrânări,; cum că David, în cele ce a făcut lui Saul, a covârşit 
întru totul virtutea iertării; şi cum că a suferit cu blândeţe nedreptatea este 
la fel cu a da milostenie, în vol. Din ospăţul stăpânului, p. 128) 


CLEVETIREA (urmările pierzătoare ale clevetirii) 


„Când trâmbiţezi păcatele fratelui, îl faci nu numai mai neruşinat şi 
mai trândav de a se întoarce la virtute, dar îi faci mai trândavi şi pe cei care 
te aud şi-i împingi spre nebunească mândrie. Nu numai atât! Mai faci să fie 
hulit şi Dumnezeu! Şi ştie toată lumea câtă pedeapsă vine peste cei care 
ajung altora pricină de poticnire”. (Omilii la Facere, omilia XXIX, IV, în 
col. PSB, vol. 21, p. 370) 


„Dacă-i bârfeşti pe alții, iute vei cădea şi tu în aceleaşi curse.” 
(Comentariile sau explicarea Epistolei către Tit, omiha V, în vol. 
Comentariile sau explicarea Epistolei a doua către Timotei..., p. 176) 


„Bârfitorul, mai întâi pe dânsul se necinsteşte şi după aceea necinsteşte 
pe cel duşmănit, sau că poate nici n-a putut să-l necinstească, şi pe când 
acela pleacă urât şi disprețuit de toți, acesta este încă mai mult iubit.” 
(Comentariile sau Explicarea Epistolei către Evrei, omilia |, p. 55) 


„Căci cel clevetit nu a fost vătămat cu nimic. Ci cele grăite despre el 
de vor fi minciuni, plată va lua, iar de vor fi adevărate, nici aşa nu pătimeşte 
nici o vătămare de la grăirea ta de rău. Căci Judecătorul nu va hotărî pentru 
el luându-se după ocara ta. Şi ca să zic ceva mai minunat, de va suferi cu 
bucurie hula, mare folos va dobândi, precum a dobândit vameşul. Iar cel ce 
grăieşte de rău, deşi mincinoase sau adevărate de vor fi cele grăite de el, 
foarte mult se va păgubi. Şi nu mai este trebuință de a dovedi aceasta. Şi 
cum că deşi va grăi lucruri adevărate, mai grea îşi face lui judecata, arătat 
este tuturor, căci în loc să acopere nevoile şi păcatele aproapelui le 
descoperă şi le publică la toți, făcându-se pricinuitor de sminteli. Și dacă 
cineva va sminti numai pe unul va lua pedeapsă mare, atunci cel ce 
sminteşte mulți cu vestea cea rea, câtă pedeapsă nu va suferi? Fariseul nu 
mințea, ci grăia adevărul, numind păcătos pe vameş, dar însă a fost 
pedepsit.” (Cuvânt la neluminarea scripturii celei vechi, la iubirea de 
oameni a lui Dumnezeu şi cum că nu se cuvine a ne învinui unii pe alții, în 
vol. Din ospăţul stăpânului, pp. 103-104) 

„Căci tu, prin clevetirea aproapelui tău, ai făcut mai rău pe cel ce te-a 
ascultat; de este el un păcătos, acum va fi mai îndrăzneţ, căci cunoaşte un 
tovarăş al păcatului său; de este el un drept, acum uşor se va amăgi întru 
mândrie şi prin păcatul altora va fi împins a cugeta lucruri înalte despre sine. 
Tu eşti vinovat încă şi prin aceea că numele lui Dumnezeu se huleşte; căci 
precum prin vederea faptelor celor bune numele lui Dumnezeu se cinsteşte, 
aşa prin descoperirea păcatelor El se defaimă şi se necinsteşte. Pe lângă 
aceasta, pe omul pe care îl defaimi, prin defăimarea ta l-ai făcut mai fără de 
ruşine şi totodată mai învrăjmăşit asupra ta. Să nu-mi zică nimeni că numai 
când ar vorbi cineva neadevărul despre aproapele său, atunci l-ar defăima, 
iară nu când vorbeşte adevărul. Nu, nu este aşa; căci şi aceea este o călcare 
de lege, când cineva vorbeşte asupra aproapelui ceva de rău, care este 
adevărat. Fără îndoială şi fariseul acela numai adevăr a vorbit despre 
vameşul, şi totuşi aceasta nu 1-a ajutat, iar toate faptele lui cele bune au fost 
zadarnice.” (Cuvânt la Duminica a patra a Sfântului şi Marelui Post, în vol. 
Omilii la Postul Mare..., pp. 85-86) 


CLEVETIREA (remedii) 


„Dacă avem o viață mai strălucitoare decât soarele, poate să ne 
vorbească de rău oricine pofteşte; că nu ne întristăm când suntem vorbiţi de 
rău, ci când pe bună dreptate suntem vorbiţi de rău. Dacă suntem păcătoşi, 
suntem cei mai ticăloşi oameni, chiar dacă nimeni nu ne vorbeşte de rău; dar 
dacă suntem virtuoşi suntem cei mai de invidiat, chiar dacă întreaga lume 
ne-ar vorbi de rău; şi vom atrage spre noi pe toţi cei care vor să se 
mântuiască, că aceştia nu se vor uita la defăimarea celor răi, ci la virtutea 
vieții noastre. De-ar fi cu zecile de mii mai bârfitori decât glasul oricărei 
trâmbiţe, iar viața noastră curată mai luminoasă chiar decât lumina”. (Omilii 
Ia Matei, omilha XV, VIII, în col. PSB, vol. 23, pp. 188-189) 


„... dacă suntem curaţi şi făcători de pace, dacă nu răspundem cu 
ocări când suntem vorbiţi de rău, ci chiar ne bucurăm, ei bine atunci, ca şi 
cum am face minuni, vom atrage spre noi pe toți cei ce ne văd. Toţi vor veni 
cu drag la noi, de-ar fi fiare, demoni, orice. Dacă totuşi ar fi unii care să te 
vorbească de rău, deloc să nu te tulburi, chiar de-ai vedea că te ocărăsc în 
piaţa publică. Nu te tulbura, cercetează-le conştiinţa şi vei vedea că, în 
adâncul sufletului lor te aplaudă, te admiră şi-ţi împletesc nenumărate laude. 
Gândeşte-te cât de mult lăuda Nabucodonosor pe tinerii din cuptorul cel de 
foc, deşi le era duşman şi potrivnic; da, când a văzut că tinerii rămân cu 
fruntea sus şi neînduplecați, îi laudă şi-i încununează, nu pentru altă pricină, 

ci pentru că n-au ascultat de el şi au ascultat de legea lui Dumnezeu (Dan. 3, 
28-29)”. (Omilii la Matei, omilha XV, VIII, în col. PSB, vol. 23, p. 189) 


„Luminează, dar, lumea cu viaţa ta şi nu te sinchisi de cei ce te 
vorbesc de rău! Nu-i cu putinţă, da, nu-i cu putinţă să nu aibă mulți duşmani 
omul care săvârşeşte virtutea! Dar asta nu-l supără pe omul virtuos; că unele 
ca acestea îl fac şi mai strălucit. 

Gândindu-ne, dar, la toate acestea, să urmărim un singur lucru: să ne 
chivernisim cu toată grija viaţa noastră. Făcând aşa, vom duce şi pe cei ce 
stau în întuneric la viaţa cea de dincolo. Atât de mare este puterea acestei 
lumini că. Nu luminează numai aici pe pământ, ci şi dincolo, însoţind pe cei 
ce o urmează. Când oamenii vor vedea că dispreţuim toate cele din lume şi 
ne pregătim pentru viaţa viitoare, faptele noastre îi vor convinge înaintea 
cuvântului nostru”. (Omilii la Matei, omilia XV, LX, în col. PSB, vol. 23, p. 
189) 


„Să nu facem rău semenului nostru nici cu cuvântul, nici cu fapta. 
Hristos n-a spus: Dacă-l vei vorbi de rău şi-l vei duce în fata judecății, ci 
atât: Dacă-l vei vorbi de rău sau chiar în tine însuţi, şi atunci vei primi cea 
mai cumplită pedeapsă. Chiar dacă este adevărat ceea ce spui, chiar dacă le 
spui fiind convins de adevărul spuselor tale, şi atunci vei fi pedepsit! 
Dumnezeu te va pedepsi nu pentru cele săvârşite de cel grăit de rău, ci 
pentru cele ce tu le-ai grăit despre el! Că cu cuvintele tale te vei osândi, a 
spus Hristos. N-ai auzit că şi fariseul, când a vorbit de rău pe vameş, a spus 
adevărul, a vorbit de păcate cunoscute de toată lumea, n-a dat la iveală 
păcatele tăinuite ale vameşului şi totuşi a primit cea mai mare pedeapsă? 
Dacă nu trebuie să judecăm şi să osândim păcatele altora, pe care le ştie 
toată lumea, cu mult mai mult păcatele de care nu suntem siguri”. (Omilii la 
Matei, omilia XLII, III, în col. PSB, vol. 23, p. 504) 


„Dar poate voieşti a-ţi răzbuna asupra aceluia? Apoi iată cum a 
poruncit Pavel a ne răzbuna asupra celor ce ne-au supărat: De flămânzeşte 
vrăjmaşul tău, dă-i lui pâine, de însetează, adapă-l pe el (Rom. 12, 20). Şi 
dacă nu faci aşa, ci numai cât îi întinzi curse, apoi atunci singur îţi împingi 
sulița în tine. Pentru orice ar vorbi acela de rău, tu răsplăteşte-l cu laude, căci 
aşa vei putea să-ți răzbuni şi asupra lui, în acelaşi timp şi pe tine te vei scăpa 
de multe bănuieli. Cel ce se supără când aude vorbindu-se rău de dânsul, 
pare că suferă aceasta de la cugetul său care-l mustră, pe când cel ce râde de 
cele vorbite, prin aceasta dă cea mai maree dovadă că el nimic rău nu 
cunoaşte într-însul. Deci fiindcă prin aceasta tu nu foloseşti nici pe cel ce te 

aude, nici pe tine, şi nici pe cel defăimat de tine, şi singur îţi împingi sulița în 
tine, apoi măcar prin aceasta fă-te mai înțelept. Ar fi trebuit, fireşte, ca să te 
încredinţezi de la Împărăţia Cerurilor şi de la poruncile lui Dumnezeu, însă 
fiindcă stai cu nepăsare, şi muşti ca o fiară sălbatică, cel puţin de aici te 
învață, ca astfel cumințit fiind prin aceste cuvinte, să poţi a-ţi rândui viața 
numai după poruncile lui Dumnezeu, şi astfel făcându-se mai presus de orice 
patimă, omenească, se  învredniceşti de  bunătăţile cele cereşti.” 
(Comentariile sau Tâlcuirea Epistolei întâi către Corinteni, omilia XLIV, 
p. 476) 


„Al auzit un om lăudat fie de bărbaţi, fie de femei? Alătură-te şi tu la 
acele laude, căci cu chipul acesta şi pe tine te vei lăuda. lar dacă tu poate ai 
voit să dobori lauda aceea, apoi mai înainte de toate te-ai grăit pe tine de rău, 
căpătând ascultătorii părere rea despre tine, în acelaşi timp şi pe acela l-ai 
ridicat încă mai mult. Când auzi că-l laudă, fă-te şi tu tovarăş al acelor laude: 
dacă nu cu viaţa şi cu faptele, cel puţin să te bucuri de binele aceluia. L-a 
lăudat cutare? Laudă-l şi tu, şi tot astfel te va lăuda şi pe tine acesta, ca bun şi 
blând. Să nu te temi că cu laudele altuia vei înjosi pe ale tale - căci aceasta se 
întâmplă numai cu prihănirile. Că iubitor de prigonire este neamul nostru 
omenesc, şi când te aude cineva defăimând pe un altul, el tocmai că întinde 
laudele şi mai mult, voind prin aceasta a te lovi; iar pe cel ce defăima îl 
grăieşte de rău atât el întru sine, cât şi către alții. 

Ai văzut la câte rele ne facem noi înşine pricina relelor? Cum pierdem şi 
împrăştiem turma?” (Tâlcuiri la Epistola a doua către Corinteni, omilia 
XXVII, p. 244) 


„Când ai voi să grăieşti de rău pe cineva, fiind tu cu purtări bune, mai 
întâi gândeşte-te la viaţa ta cea de dinainte, precum şi la nesiguranța 
viitorului, şi opreşte-ți furia. Chiar dacă din anu cei dintâi ai copilăriei vei fi 
vieţuit în fapte bune, totuşi pe viitor ai putea face multe păcate. Iar dacă 
poate nu vei avea, după cum crezi, gândeşte-te că aceasta nu va fi din 
propria virtute, ci prin harul lui Dumnezeu, căi, dacă nu i-ar fi chemat pe 
strămoşii tăi la credință, şi tu ai fi acum necredincios.” (Comentariile sau 
explicarea Epistolei către Tit, omilia V, în vol. Comentariile sau explicarea 
Epistolei a doua către Timotei..., p. 176) 


„Să punem dar uşă şi zăvor gurii, căci de la flecăreli izvorăsc mu de 
rele, precum case stricate, prietenii rupte şi alte mii de păcate. Nu cerceta 
deci pe aproapele tău, omule! Dar poate că eşti guraliv, poate că ai acest 
cusur? Ei! Atunci vorbeşte de cele ale tale lui Dumnezeu cât de mult, şi 

atunci cusurul tău nu se va mai numi cusur, ci o calitate bună. Vorbeşte de 
cele ale tale către prieteni, către cei mai buni prieteni ai tăi, zic: către cei 
buni şi drepți, şi aceştia se vor ruga lui Dumnezeu pentru iertarea păcatelor 
tale. Dacă tu spui de cele ale altora, nu te foloseşti cu nimic, nu câştigi 
NIMIC, Ci încă pierzi.” (Comentariile sau Explicarea Epistolei către Evrei, 
omilia XXI, p. 264) 


„Căci ce iertare vom îndrăzni să nădăjduim şi ce răsplată, dacă noi 
cercetăm cu atâta curiozitatea greşelile altuia, când noi nu ne gândim la ale 
noastre?” (Primele patru omilii despre statui, omila a III-a, p. 63) 


„Te sfătuiesc mai ales să nu suferi ca cineva să clevetească înaintea ta; 
şi dacă câteodată primeşti oarecare cuvinte clevetitoare, înghite-le, ucide-le, 
dă-le uitării, pentru a fi asemenea acelora care nu le-au auzit şi de a petrece 
astfel viața fără tulburare şi fără nelinişte. Dacă vorbitorii de rău ştiu că tu îi 
condamni mai mult decât victimele lor, vor pierde obiceiul lor rău, se vor 
îndrepta, ei îți vor mulțumi, te vor primi ca mântuitor şi binefăcător: căci, 
după cum a vorbi de bine pe cineva, a-l lăuda, este o probă de prietenie, a 
vorbi de rău, a calomnia, este un izvor de duşmănie, de ură şi obiectul 
discordiei. Noi avem atât de puţină pază pentru greşelile noastre, pentru că 
suntem preocupaţi fără încetare a căuta pe ale altora; căci vorbitorul de rău, 
care totdeauna pândeşte năravurile aproapelui, nu are timp de a se gândi la 
ale sale, pentru că cheltuieşte toată silința sa pentru această curiozitate 
deşartă şi la el domneşte neregula. Să ne ajungă a face oarecare înaintări 
întrebuințând timpul ce avem liber pentru cercetarea propriilor noastre 
păcate! Dar dacă tu nu te gândeşti decât la păcatele aproapelui, când vei 
putea să te gândeşti la ale tale? Să fugim, dar, de clevetire, căci aceasta e 
prăpastia în fundul căreia diavolul ne întinde cursele sale. El voieşte să ne 
facă nepăsători, ca să încarce mai mult conştiinţa noastră şi să ne atragă în 
acest urât obicei; şi nu numai că nu ne dăm seama de cuvintele rele spuse de 
noi, dar mărim greşelile noastre, lhpsindu-ne de orice iertare, căci cel care 
cercetează cu răutate faptele altuia, acela nu va dobândi iertare pentru ale 
sale.” (Primele patru omilii despre statui, omilia a III-a, pp. 63-64) 


„Dar tocmai aceasta este pricina tuturor relelor, că noi călcările de 
lege ale altora le urmărim cu cea mai mare amănunțime, iar pe ale noastre le 
trecem cu vederea cu un pogorământ foarte mare. Şi totuşi noi trebuie să 
urmăm dimpotrivă. Noi pururea trebuie să ținem în minte păcatele noastre, 
iar nelegiuirile altora niciodată să nu le pomenim.” (Cuvânt la Duminica a 5- 
a după cincizecime, în vol. Predici la duminici şi sărbători..., p. 79) 

„Dar poate tu voieşti să îmbunătăţeşti pe fratele tău, văzându-i 
păcatele lui. lată, dacă tu voieşti aceasta, atunci plânge, cere de la Dumnezeu 
ajutorul lui, ia pe fratele tău la o parte, sfătuieşte-l îndeosebi, povăţuieşte-l, 
mângâie-l. arată păcătosului că tu îl iubeşti, dovedeşte-i că numai din 
îngrijire pentru dânsul şi pentru că voieşti binele lui, iară nu spre a-l ruşina, 
pomeneşti păcatele lui. Arată-i cea mai mare dragoste şi prietenie, fără să te 
ruşinezi a face toate, dacă ținta ta este de a-l face mai bun. Aşa fac adeseori 
doctorii, care măgulesc pe bolnavii cei nesupuşi, spre a-i îndemna să 
primească doctoriile cele vindecătoare. Fă şi tu aşa şi arată preotului rănile 
aproapelui tău. Aceasta înseamnă a te îngriji de dânsul şi a te interesa de 
îmbunătățirea lui. 

Dar sfătuirea mea nu priveşte numai pe aceia care vorbesc rău de alţii, 
CI şi pe aceia care aud nişte asemenea vorbe. Pe aceştia din urmă în sfătuiesc 
cu aş astupa urechile şi a urma psalmistului, care zice: Vrâtr-am pe cel ce 
grăieşte rău în ascuns despre aproapele său (Ps., 100, 5). Voieşte cineva să- 
ți spună ceva despre altul, zi-i: dacă voieşti să lauzi pe cineva cu bucurie, voi 
pleca urechea mea. lară de voieşti să vorbeşti rău despre cineva, eu voi 
astupa urechile mele la vorbele tale. Căci ce-mi va folosi mie a afla că acesta 
sau acela este un păcătos? Mai zi defăimătorului: Pentru noi înşine trebuie 
să ne îngrijim, cum am putea să dăm seamă de păcatele noastre şi să 
întoarce grija la cercetarea propriei noastre vieți. Căci cu ce ne-am putea 
noi dezvinovăţi şi afla iertare, când noi nu ne îngrijim de treburile noastre 
proprii, dar ne ocupăm aşa de mult cu cele străine? Este necuviincios când 
cineva trece pe lângă o casă, a se uita înăuntru cu curiozitate, iscodind ce se 
face acolo. Dar încă mai necuviincios şi mai nemoral este a iscodi viaţa şi 
purtarea altor oameni.” (Cuvânt la Duminica a patra a Sfântului şi Marelui 
Post, în vol. Omilii la Postul Mare..., pp. 86-87) 


„„... înainte de toate, trebuie să te fereşti a asculta pe cel ce vorbeşte 
rău de aproapele tău. Iară dacă ai auzit ceva asemenea, îngroap-o, omoar-o 
în tine, dă-o uitării, ca să fie ca şi cum nu ai fi auzit-o. atunci vei putea să 
petreci o viață liniştită, paşnică. Dacă defăimătorii vor vedea că disprețul 
nostru îi ajunge mai degrabă pe dânşii decât pe cei defăimaţi, atunci ei 
curând se vor lăsa de obiceiul lor cel rău, iar pe viitor vor grăi bine despre 
aproapele; iară despre noi vor spune cu laudă că suntem mântuitorii şi 
binefăcătorii lor.” (Cuvânt la Duminica a patra a Sfântului şi Marelui Post, 
în vol. Omilii la Postul Mare..., p. 88) 

„Vorbirea de rău sau osândirea este o altă patimă înfricoşătoare. Celui 
care vrea să-ți vorbească despre alții să-i spui: Dacă vrei să lauzi pe cineva, 
îmi voi deschide urechile. Însă dacă vrei să-l vorbeşti de rău, mi le închid. 
Primesc doar parfumuri şi miresme, nu duhori şi mizerie. Ce voi câştiga 
dacă aflu cum cutare este rău? Dimpotrivă, mă voi vătăma nespus. Să ne 
uităm la ale noastre, să ne interesăm de păcatele şi greşelile făcute de 
noi.Ce răspuns vom da lui Dumnezeu şi ce milostenie Îi vom cere, atâta 
vreme cât ne preocupăm plini de curiozitate cu lucruri Străine, iar la ale 
noastre nici nu ne gândim? Să arătăm interes şi grijă pentru viața noastră. 
Preocuparea cu viețile altora dovedeşte josnicie şi necuviinţă. E ca şi cum 
am trece prin fața unei case străine şi am privi indiscret înlăuntru, ca să 
vedem ce fac stăpânii casei. 

Dacă vezi cum un om stă într-o baltă cu murdărie şi mestecă în ca 
umplând astfel aerul cu duhoare, nu-i vei face observaţie? Ei, aşa să faci şi 
cu cei care îi osândesc sau bârfesc pe alții. Şi să te gândeşti că mizeria din 
baltă nu loveşte atât de mult în nas, cât loveşte în suflet povestirile murdare 
despre viaţa altora. 

Fii cu luare-aminte, deci, la cuvintele tale! Nu vorbi de rău, ca să nu te 
pângăreşti. Nu mesteca în balta cu murdării; fă cununi din trandafiri, 
toporaşi şi alte flori. Nu băga în gură bălegar; gustă din licoarea dulce a 
florilor, ca albina, şi fă miere din ea. Să fii cu toți politicos, dulce la vorbă, 
blând, primitor. despre nici un om să nu-ţi scape vreun cuvânt urât. În felul 
acesta toţi te vor iubi. Dar şi în ziua Judecăţii Domnul te va afla curat şi 
nepătat. Căci dacă vom da socoteală pentru orice cuvânt de prisos, cu atât 
mai mult vom răspunde pentru vorbele noastre urâte.” (Din vol. Problemele 
vieții, pp. 43-44) 


„V-am învăţat că nu se cuvine a vorbi de rău unul pe altul, şi v-am dat 
voie la o vorbire de rău fără primejdie, adică v-am sfătuit să vorbiţi de rău 
păcatele voastre, iar nu să iscodiţi cele străine. Şi v-am adus în faţă pe sfinți, 
care se prihăneau pe ei înşişi, iar nu pe ceilalţi.” (Cuvânt către cei ce cred că 
diavolii ocârmuiesc cele omeneşti şi se necăjesc pentru pedepsele lui 
Dumnezeu, şi se smintesc pentru îndestulările celor răi şi pentru suferinţele 
celor drepți, în vol. Din ospățul stăpânului, p. 10) 


„Voieşti să prihăneşti? Îţi voi da ţie materie folositoare. Voieşti să 
grăieşti de rău? Grăieşte de rău păcatele tale. Căci zice: Spune tu întâi 
păcatele tale ca să te îndreptezi (1s., 43, 26). Ai văzut grăire de rău 
îndreptăţită, care aduce laudă şi cunună? Şi iarăşi: Dreptul singur este 
pârâşul său de la întâiul cuvânt (Pilde 18, 17). Al său, nu al altuia. De te vei 

face pârâş şi grăitor de rău al altuia, te vei pedepsi, iar de te vei face al tău, te 
vei încununa. Și ca să cunoşti ce lucru mare şi bun este a-şi prihăni cineva 
greşelile sale, auzi că dreptul singur este pârâşul său de la întâiul cuvânt. 
Dar dacă este drept, cum este şi pârâş? Şi de este pârâş, cum este drept? 
Dreptul nu este vinovat pârii şi grăirii de rău, dar s-a zis aşa ca să ştii că, 
dacă cineva va fi păcătos, dar se va pâri şi-şi va prihăni păcatele sale, se face 
drept prin învinuirea sa. Dar ce înseamnă de /a întâiul cuvânt? la aminte cu 
dinadinsul. La tribunale judecata se face în două părți, fundcă unu trag la 
judecată pe alții, iar alţii singuri se trag; unii pârăsc, alţii se pârăsc; unu sunt 
vinovaţi, iar alții nevinovaţi. Şi în partea cea dintâi a judecății dă cuvântul 
celui ce pârăşte, celui ce este nevinovat. Dar aici este invers, tu cel ce eşti 
vinovat răpeşte mai întâi cuvântul, ca să te faci vinovat. Nu aştepta pe 
pârâşul tău, dacă eşti dintre cei vinovaţi. Ci mai înainte de a auzi de la acela 
pâra, prihăneşte tu cele greşite de tine."(Cuvânt la neluminarea scripturii 
celei vechi, la iubirea de oameni a lui Dumnezeu şi cum că nu se cuvine a ne 
învinui unii pe alții, în vol. Din ospățul stăpânului, pp. 98-99) 


„Să fugim de boala aceasta cu multă luare aminte. Iar răutățile altora 
să le acoperim şi să nu le vădim, ci să sfătuim pe cei ce greşesc, precum zice 
Domnul: De-ţi va greşi ţie fratele tău, mergi de-l mustră pe el între tine şi el 
singur (Mt., 18, 15), căci mustrările care se fac aşa mai lesne aduc 
vindecarea. Să nu muşcăm sau să descoperim rănile cele străine, 
asemănându-ne muştelor, ci să urmăm albinelor. Muştele se pun pe răni şi 
muşcă, iar albinele zboară peste flori. De aceea acestea întocmesc faguri, iar 
acelea aduc boli trupurilor pe care stau. Acelea aduc dezgust, iar acestea sunt 
plăcute şi lăudate. Deci şi noi să facem ca sufletul nostru să zboare în livada 
faptelor celor bune ale sfinților şi adeseori să sorbim buna mireasmă a 
isprăvilor lor, iar rănile celor de aproape să nu le dezvelim. Şi de vom vedea 
pe vreunii vorbind de rău, să le astupăm gurile, punându-le înainte frica 
osândei şi aducându-le aminte că toţi suntem frați. lar dacă nu vor lua aminte 
la nici una din acestea, să-i socotim ca nişte muşte, ca măcar această ocară 
să-i depărteze de la cugetarea cea rea, ca izbăvindu-se astfel de această 
îndeletnicire deşartă, toată osârdia lor s-o cheltuiască la cercetarea răutății 
lor. Făcând aşa, şi cei căzuţi se vor scula, şi cei ce cugetă adeseori la răutăţi 
se vor lepăda de ele cu lesnire, împiedicându-i pomenirea celor greşite ale 
altora.” (Cuvânt la neluminarea scripturii celei vechi, la iubirea de oameni a 
lui Dumnezeu şi cum că nu se cuvine a ne învinui unii pe alții, în vol. Din 
ospățul stăpânului, pp. 104-105) 


579 


„Nu zice rău de altul niciodată, ca să nu te pângăreşti pe tine şi să-ţi dai 
sufletul muncii, nici să amesteci balegă cu tină ca să faci cărămizi, ci 
împleteşte cununi de garoafe şi de alte flori mirositoare, nici nu scoate 
balegă din gura ta, ca gândacii, că cei ce batjocoresc şi necinstesc pe alții, 
întâi ei dobândesc împuţiciunea şi putoarea. Drept aceea, pe cel ce este 
batjocoritor şi grăitor de cuvinte împuţite toți îl urăsc, toţi se scârbesc de el 
ca de gândaci şi ca de nişte lipitori ce se hrănesc în gunoi.” (Din vol. 
Mărgăritarele Sfântului loan Gură de Aur, p. 52) 


COMPĂTIMIREA 


„Cărei mame 1 se sfâşie atâta inima, când copilul ei e cuprins de 
friguri şi zace la pat, ca inima acestui fericit apostol Pavel? Se îmbolnăvea 
pentru bolnavii din fiecare loc din lume şi-i ardea inima de durere pentru cei 
ce se poticneau. Uită-mi-te ce cuvinte foloseşte! N-a spus: Cine se poticneşte 
şi eu să nu mă întristez, ci: să nu mă ard. Prin acest cuvânt ne arată tăria 
durerii; aproape că se arată pe el însuşi cuprins de flăcări, arzând pe 
dinăuntru pentru cei care cad pradă poticnirilor”. (Omilii la Facere, omiha 
XI, VII, în col. PSB, vol. 21, p. 136) 


„Astfel trebuie, deci, să fim față de aproapele, astfel să plângem şi să 
ne întristăm. Astfel de lacrimi sunt pline de o fericire nespusă iar o asemenea 
plângere dă naştere la o negrăită bucurie. Chiar dacă nu vom folosi cu nimic 
pe cei întristaţi, ne vom folosi totuşi pe noi înşine. Cel care se întristează atât 
de mult şi în aşa măsură pentru cei străini, cu atât mai mult se va întrista 
pentru ale sale proprii. Cel care lăcrimează pentru greşelile altora, desigur că 
nici pe ale sale nu le va trece cu vederea fără să lăcrimeze, ba chiar unul ca 
acesta nici nu va greşi atât de repede.” (Omilii la Epistola către Filipeni, 
omilia a XVI-a, pp. 282-283) 


„Căci a compătimi cu cei ce sunt în nenorociri, aceasta ne dă multă 
îndrăzneală față de Dumnezeu. Gândeşte-te la cele ce Scriptura filosofează 
despre lov, ascultă-l apoi şi pe Pavel, care spune: Plângeți cu cei ce plâng 
(...) lăsați-vă duşi spre cele smerite (Romani 12, 15, 16), fundcă 
împărtăşirea de nenorocirile celor întristaţi obişnuieşte a uşura greutatea cea 
mare a tristeții. Precum se întâmplă şi cu greutatea, că dacă cineva susține, 
uşurează povara celui ce o duce, tot aşa şi cu celelalte toate.” (Comentariile 
sau explicarea Epistolei a doua către Timotei, omila I, în vol. Comentariile 
sau explicarea Epistolei a doua către Timotei..., p. 15) 

„Cel ce pătimeşte pentru altul, nu numai pe acela îl foloseşte, dar chiar 
şi el devine mai strălucit şi mai desăvârşit.” (Comentariile sau Explicarea 
Epistolei către Evrei, omilia IV, p. 90) 


„Nimic nu bucură pe Dumnezeu mai mult decât să suferim cu multă 
A = - 168 ja ă 
râvnă pentru mădularele noastre .” (Predicile despre statui, Partea a II-a, 


predica a XVII-a, pp. 136-137) 


COMPORTAMENTUL 


„Prin mişcările trupului tău să predici filosofia cea dinlăuntrul 
tău. Îmbrăcămintea bărbatului, râsul dinților şi călcătura pasului 
vestesc cele din sufletul lui (Înţ. Sir., 19, 27).” (Omilie la Mucenici, în 
vol. Predici la sărbători împărăteşti şi cuvântări de laudă la sfinți, p. 
475) 


„Faţă de cei mai tari şi mai puternici ne purtăm cu multă blândețe, 
chiar dacă ne fac rău, chiar dacă ne ocărăsc, pentru că le ştim de frică; pe cei 
de o seamă cu noi şi mai mici decât noi însă îi urâm şi-i duşmănim, chiar 
dacă nu ne-au supărat cu nimic. Acest lucru n-are altă explicație decât că ne 
temem mai mult de oameni decât de Hristos.” (Despre căință (1), 2, în vol. 
Despre mărginita putere a diavolului. Despre căinţă..., p. 60) 


„Şi fiecare lucru făcut de noi să fie cu multă bună cuviinţă. Căci zice: 
îmbrăcămintea!“ bărbatului şi râsul dinţilor şi umbletul piciorului arată 
cine este (Is. Sir., 19, 27). Căci icoana stării sufleteşti este privirea senină a 
ochilor!" şi mişcarea mădularelor arată în special frumuseţea ei. Iar dacă ne 
plimbăm prin centru, mersul nostru să fie atât de liniştit şi aşezat încât să-i 
uimească pe cei cu care ne întâlnim. Dar nici ochii să nu fie curioşi, nici 
picioarele să nu păşească cu neorânduială, iar limba să grăiască cu pace şi 

Prin expresia să suferim cu râvnă pentru mădularele noastre, Sfântul loan înţelege de 


fapt suferința pentru aproapele nostru şi ajutorarea lui, căci, creştinii sunt mădulare ale 
Trupului lui Hristos (1 Cor., 12). —n.n. 

1% Tâlcuirea Pr. Marcel Hancheş: 570)46u06 nu se referă doar la hainele în sine, ci şi la 
modul cum le aşezi şi care este intenţia folosirii lor. Echivalentul de azi e o paradă a 
modei, ilustrare perfectă a lipsei de bună-cuviinţă, chiar dacă uneori veştmintele par 
sărăcăcioase sau sumare. (n.s. 27, p. 78) 

170 Tâlcuirea Pr. Marcel Hancheş: Pasajul mai poate fi tradus: Icoana clară a stării 
sufleteşti este înfăţişarea exterioară (ow1wş poate fi şi privirea, dar şi întregul aspect 
exterior al trupului). (n.s. 28, p. 79) 


blândeţe. Într-un cuvânt, toate cele din afară să exprime frumuseţea lăuntrică 
a sufletului. Să trăim de acum schimbat şi neobişnuit, fundcă noi şi 
neobişnuite sunt cele ce s-au întâmplat cu noi, după cum şi fericitul Pavel 
arată, zicând: Dacă cineva este în Hristos, este zidire nouă. 

Şi ca să vezi că noi şi minunate sunt cele dăruite nouă, iată: cei ce mai 
înainte eram mai lipsiţi de preţ decât lutul şi ţărâna, curățiţi fiind, am devenit 
mai strălucitori decât aurul şi am câştigat cerul în locul pământului. De aceea 
şi toate cele dăruite nouă sunt duhovniceşti. Căci şi haina noastră este 
duhovnicească, şi hrana, şi băutura. Ar mai trebui ca şi faptele şi orice 
îndeletnicire să fie duhovniceşti. Căci acestea sunt roada Duhului, după cum 
şi Pavel zice: Jar roada Duhului este dragostea, bucuria, pacea, îndelunga- 
răbdare, facerea de bine, bunătatea, credința, blândeţea, înfrânarea. 
Împotriva unora ca acestea nu este lege. (Gal., 5, 22-23). Şi bine a zis ceea 
ce a zis. Căci mai presus de lege sunt cei ce practică virtutea şi ei nu se 
supun legii: nu pentru cel drept s-a pus legea (| Tim., 1, 9).” (Cateheza 
aceluiaşi către neofiți şi tâlcuire la cuvântul Apostolului că „dacă cineva e 
în Hristos este zidire nouă. Cele vechi au trecut, iată, toate sunt noi” (I 
Cor., 5, 17), în vol. Cateheze baptismale, pp. 78-79) 


COMUNIUNEA 


„Bunul Dumnezeu a rânduit aşa, ca toţi oamenii să trăiască la un loc, 
drepți amestecați cu răii, pentru ca să se curme şi răutatea celor răi şi să 
strălucească şi mai mult virtutea celor buni şi pentru ca aceia care sunt răi, 
dacă ar voi, să aibă mare câştig din traiul la un loc cu drepții”. (Omilii la 
Facere, omilia XXII, I, în col. PSB, vol. 21, p. 258) 


COMUNIUNEA (comunicarea şi comuniunea) 


„Că dacă atunci când avem trebuinţă unii de alți, şi încă nevoia nici 
aşa nu ne adună pe noi în prietenie, dar dacă am fi nelipsiţi de nimic şi nu am 
avea trebuință unul de altul, oare nu am fi fiare sălbatice? 

Deci Dumnezeu ne-a rânduit a fi în legătură unul cu altul prin 
trebuinţele ce le avem şi în fiecare zi ne atingem unul de altul. Şi dacă ne-ar fi 
luat acest frâu, oare cine atunci ar mai fi căutat dragostea şi prietenia 
aproapelui său?” (Tâlcuiri la Epistola a doua către Corinteni, omiha XVII, 
p. 164) 


CONŞTIINŢA (- tribunalul lui Dumnezeu în om) 

„ȘI acesta este un semn al iubirii de oameni a lui Dumnezeu făcut de 
neamul omenesc, că a pus în fiecare din noi conştiinţa, judecător drept, care 
ştie precis ce este binele şi ce este răul. Conştiinţa mai cu seamă ne ia orice 
cuvânt de apărare; pentru că noi nu cădem în păcate din neştiinţă, ci din 
trândăvia sufletului şi a nepăsării față de virtute”. (Omilii la Facere, omilia 
V, II, în col. PSB, vol. 21, p. 70) 


„Judecătorul cel drept, conştiinţa adică, deşteptată, le-a strigat cu glas 
tare, 1-a învinuit pe primii oameni, le-a arătat fapta, ca şi cum le-ar fi scris 
înaintea ochilor mărimea păcatului lor. Da, chiar de la început, de când a 
făcut pe om, Stăpânul Cel iubitor de oameni a pus în om conştiinţă, acuzator 
nelipsit din om, care nu poate greşi, nici nu poate fi înşelat. Chiar de ai putea 
ascunde de toți oamenii păcatul săvârşit sau fapta de ruşine, de acest 
acuzator n-o poţi ascunde! Acuzatorul acesta pe care-l ai în tine te însoţeşte 
mereu, te supără, te chinuie, te biciuieşte şi niciodată nu se linişteşte, ci se 
năpusteşte asupra ta şi în piață şi între lume şi la masă şi când dormi şi când 
te scoli; îți cere socoteală de cele ce ai greşit, îți pune sub ochi şi mărimea 
păcatelor şi pedeapsa care urmează. Şi după cum un doctor bun nu încetează 
de a da doctorii unui bolnav până ce nu-l vede făcut sănătos, tot aşa şi 
conştiinţa nu se opreşte, ci are necontenit grijă. 

Lucrarea conştiinţei este să ne aducă necontenit aminte de faptele 
noastre rele şi să nu îngăduie să dăm uitării ce am săvârşit, ci să ni le pună 
sub ochi, ca, măcar aşa, să nu mai facem ce-am făcut”. (Omilii la Facere, 
omilia XVII, I-II, în col. PSB, vol. 21,p. 189) 


+... ŞI cel întâi-zidit, simțind mustrările conştiinţei şi gândindu-se la 
venirea Stăpânului, s-a ascuns îndată. Spune-mi, pentru ce? Pentru că a 
văzut că se năpusteşte asupra lui acest acuzator, conştiinţa. Nu era un altul 
care să-l vădească, care să fie martor al greşeli lui, ci numai martorul acela, 
pe care-l purta înăuntrul lui”. (Omilii la Facere, omilha XVII, II, în col. PSB, 
vol. 21, p. 190) 


„Stăpânul cel iubitor de oameni a pus în noi un astfel de acuzator care 
nu stă liniştit nicicând, ci e în noi şi necontenit strigă şi cere pedeapsă pentru 
păcatele făcute. Şi asta o poţi vedea chiar din fapte. Desfrânatul, 
preadesfrânatul sau un alt om care a făcut un păcat asemănător nu are linişte; 
chiar de s-ar putea ascunde de ochii tuturora, chiar de-ar locui în singurătate, 
are totuşi acest aspru judecător; se teme de bănuieli, tremură de umbre; îi 
este frică şi de cei ce-i cunosc păcatul şi de cei ce nu-l cunosc; are în suflet 
veşnică furtună şi valuri peste valuri. Unuia ca acesta nici somnul nu-i este 

dulce, ci e plin de groază şi vedenii; mâncarea nu-i face plăcere, iar statul de 
vorbă cu prietenii nu-i poate muta gândurile, nici nu-i depărtează chinul, 
care-l frământă. Ca un călău, conştiinţa însoțindu-l îl sfâşie şi-l biciuieşte 
fără de răgaz; astfel, după săvârşirea acelei fapte nesăbuite, conştiinţa merge 
cu el şi, fără să ştie nimeni, îl pedepseşte groaznic, fiind şi pârâş şi 
judecător”. (Omilii la Facere, omila XX, III, în col. PSB, vol. 21, p. 238) 


„... Judecătorul cel drept, conştiinţa...”. (Omilii la Facere, omiha LII, 
IV, în col. PSB, vol. 22, p. 190) 


„În noi este pus nestricăciosul tribunal al conştiinţei; acesta este un 
har foarte mare şi un efect al bunătății Sale nespuse.” (Comentar la 
Evanghelia de la Ioan, omilia XIV, 1, p. 68) 


„Dumnezeu a pus chiar înăuntrul nostru o judecată nepărtinitoare, şi 
care niciodată nu se corupe, chiar de am ajunge la răutatea cea mai de pe 
urmă.” (Comentariile sau Explicarea Epistolei către Evrei, omilia XXIV, p. 
285) 


„Dumnezeu a pus în sufletul nostru un judecător neobosit şi 
priveghetor necontenit — conştiinţa. Într-adevăr printre oameni nu este nici 
un judecător care să fie aşa de treaz, precum conştiinţa noastră. Dintre 
judecătorii omeneşti, unii se mituiesc, alții se câştigă prin măguliri, alții se 
intimidează prin frică, şi încă multe altele îi împiedică de la judecata cea 
dreaptă. Însă tribunalul conştiinţei nu se biruieşte prin toate acestea, ci poţi 
să măguleşti, să dai daruri, să ameninţi sau să faci orice, această judecătorie 
pururea va rosti hotărârea cea dreaptă, chiar şi asupra gândurilor tale celor 
păcătoase. Şi tocmai cel ce a săvârşit păcatul se osândeşte pe sine, chiar când 
nu-l părăsesc alții. Şi aceasta nu se întâmplă o dată sau de două ori, ci foarte 
adeseori, în toată viaţa. De ar fi trecut oricât de mult timp, conştiinţa 
niciodată nu uită cele petrecute, atât în timpul când se săvârşeşte păcatul, cât 
şi înainte şi după săvârşirea lui, se ridică asupra noastră ca un pârâş complet, 
iară mai cu seamă după isprăvirea păcatului. În timpul săvârşirii păcatului, 
suntem beți şi nu băgăm seama la conştiinţă aşa de bine, dar după ce păcatul 
s-a săvârşit şi s-a isprăvit, iar pofta s-a împăcat, atunci vine boldul cel 
amarnic al căinţei.” (Cuvânt la Duminica a treia a Sfântului şi Marelui Post, 
în vol. Omilii la Postul Mare..., pp. 73-74) 


„Să gândim ce dragoste mare ne-a arătat Dumnezeu prin aceea că ne-a 
dat conştiinţă! Fiindcă El cândva are să ne tragă la răspundere pentru 

păcatele noastre, de aceea a pus în inima noastră acest judecător nemituit, 
pentru ca el chiar aici pe pământ, să ne judece pentru păcatele noastre, să ne 
facă mai înţelepţi şi să ne mântuiască de înfricoşata judecată viitoare. Pentru 
aceasta zice şi Pavel: De ne-am fi judecat pe noi singuri, nu ne-am fi osândit 
(| Cor. 11, 31). Deci, pentru ca să nu ne osândim acolo, ca să nu fim acolo 
traşi la răspundere, să intre fiecare în conştiinţa sa, să deschidă viaţa sa ca pe 
o carte, să urmărească cu amănuntul toate păcatele sale, să spună hotărârea 
cea de judecată a sufletului care le-a săvârşit, să pedepsească gândurile sale, 
să muncească şi să necăjească inima sa, iar pentru nelegiuirile sale singur să 
se supună la pedeapsă, osândindu-se pe sine, făcând pocăință aspră cu 
lacrimi, mărturisind păcatele sale, postind şi dând milostenie, săvârşind 
înfrânare şi fapte de dragoste, pentru ca noi încă de aicea să lepădăm 
păcatele noastre; şi să ne putem duce în acea lume cu o veselă siguranţă.” 
(Cuvânt la Duminica a treia a Sfântului şi Marelui Post, în vol. Omilii la 
Postul Mare..., pp. 79-80) 


„Dar pentru ce, până la urmă, a pus Dumnezeu în sufletul nostru un 
judecător atât de treaz şi atât de veghetor, conştiinţa? Că nu este, nu este 
între oameni nici un judecător atât de treaz cum e conştiinţa noastră! 
Judecătorii din lumea aceasta sunt corupți de bani, se pleacă în faţa 
linguşelilor, cedează în fața amenințărilor; şi sunt şi alte multe pricini care 
strică dreapta hotărâre a judecătorului. Dar tribunalul conştiinţei nu ştie 
nimic din toate acestea; de i-ai da bani, de I-ai linguşi, de l-ai ameninţa, de 1- 
al face orice, el va da dreaptă hotărâre împotriva gândurilor celor păcătoase; 
ŞI chiar cel ce face păcatul, chiar el se osândeşte pe sine, de nu l-ar învinui 
altul. Şi nu face asta o dată, de două ori, ci adeseori chiar toată viaţa. De-ar 
trece multă vreme de la săvârşirea păcatului, conştiinţa nu uită niciodată 
păcatul; ci acuză cu asprime şi când se săvârşeşte păcatul, şi înainte de a se 
săvârşi, şi după ce s-a săvârşit; dar, mai cu seamă, după ce s-a săvârşit.” 
(Omilii la săracul Lazăr, cuvântul IV, în vol. Omilii la săracul Lazăr. 
Despre soartă şi Providenţă..., p. 101) 


„De aceea a pus Dumnezeu în noi conştiinţa, pentru că ea ne iubeşte 
mai mult decât un tată. Un tată, după ce a pedepsit pe copilul său o dată, de 
două ori, de trei ori, de zece ori, şi vede că nu se îndreaptă, deznădăjduit, îl 
dezmoşteneşte, îl alungă din casă şi nu-l mai recunoaşte de fiu; conştiinţa 
însă nu face aşa; dimpotrivă, ea ne spune o dată, de două ori, de trei ori, de 
mii de ori, şi dacă nu ascultăm, iarăşi ne înfăţişează chipurile şi nălucile 
păcatelor noastre, acasă, pe stradă, la masă, în piaţă, pe drum, iar adeseori 

chiar în vise.” (Omilii la săracul Lazăr, cuvântul IV, în vol. Omilii la 
săracul Lazăr. Despre soartă şi Providenţă..., p. 103) 


„Pentru că are să ne ceară atunci cuvânt de greşalele noastre, 
Dumnezeu a pus în noi acest judecător drept, ca acesta, osândind aici 
păcatele noastre şi făcându-ne mai înţelepţi, să ne smulgă de la judecata ce 
va să fie dincolo. Acest lucru îl spune şi Pavel: Că de ne-am fi judecat noi 
singuri, nu am mai fi judecați de Domnul.” (Omilii la săracul Lazăr, 
cuvântul IV, în vol. Omilii la săracul Lazăr. Despre soartă şi Providenţă..., 
p. 109) 


„Dumnezeu a pus în om o conştiinţă, care-i spune ce este 
bine şi ce este rău. De aceea, oamenii care păcătuiesc, din simțământ 
de vinovăţie, nu vor să audă că îi strigi cu numele faptelor pe care le-au 
săvârşit. Spre exemplu, dacă îl strigi: Preacurvarule! pe un om care 
preacurveşte, se va supăra, deşi se simte bine atunci când săvârşeşte 
păcatul. La fel, dacă îl strigi: căl/cătrorule de jurământ! pe cel care 
a călcat jurământul dat, se va supăra, cu toate că el a săvârşit păcatul 
acela. Zice că păcatul său este un lucru buri, dar îl supără cuvântul care 
înfăţişează ceea ce a făcut. Dimpotrivă, dacă îi zici unui om cuminte: 
Omule cuminte!, acela nici nu se ruşinează, nici nu se supără. Dacă îl strigi 
pe un om drept: Omule drept!, nu se va simţi jignit, nici nu se va supăra. 
Cei mult nu va primi cuvintele tale din smerenie, dar sufletul său se va simţi 
bucuros pentru recunoaşterea faptelor bune pe care le săvârşeşte.” (Din vol. 
Problemele vieții, pp. 295-296) 


„Un glas se ridică în interiorul sufletului omenesc, glas drept şi 
sfânt, glas nestricat, judecător neiertător, care pronunţă peste bine şi 
peste rău sentinţe ireproşabile.” (Din vol. Bogățiile oratorice, p. 394) 


CONŞTIINŢA (ne îndeamnă la bine şi ne avertizează despre 
rău) 


„Ce înger păzitor este conştiinţa! Ea ne avertizează despre rău cu 
siguranță! Ea ne arată binele şi ne îndeamnă la el!” (Din vol. Bogășiile 
oratorice, p. 284) 


CONŞTIINŢA (legea conştiinţei) 

„Anume, pentru că mulți dintre Elini se pregăteau să-i stea împotrivă 
(Apostolului Pavel) cu vorba, zicând: Cum va judeca Dumnezeu pe oamenii 
dinaintea lui Moise? Nu le-a trimis legiuitor, nu le-a dat lege, nu le-a trimis 
prooroc, apostol sau evanghelist. Atunci cum o să-i poată pedepsi? Voind 
Pavel să le dovedească cum că aceia aveau legea firească şi ştiau bine ce 
trebuie să facă şi să nu facă, auzi ce le spune: Când păgânii care n-au lege 
fac în chip firesc cele ce se țin de lege, aceştia, neavând lege (scrisă), îşi 
sunt lor înşişi lege, pentru că arată fapta legii scrisă în inima lor. Cum? 
Fără slove? Despre aceasta mărturiseşte cugetul lor şi gândurile lor, care se 
învinovățesc sau se dezvinovățesc între ele în ziua în care Dumnezeu după 
Evanghelia mea va judeca prin Hrisios lucrurile ascunse ale oamenilor, şi 
iarăşi: Cei ce au păcătuit fără lege, fără lege vor pieri, şi toţi cei ce au păcă- 
tuit având lege, vor fi judecaţi după lege (Rom., 2, 12. 14. 15. 16). Ce 
înseamnă: vor pieri fără lege? Nu că vor fi învinovăţiţi de vreo lege, ci de 
cugetul şi gândurile lor. Căci dacă n-ar fi avut legea cugetului (a conştiinţei), 
n-ar fi trebuit să piară nici ei înşişi chiar când ar fi păcătuit. Căci cum s-ar 
putea, dacă ei au păcătuit fără lege? Dar când spune: Fără lege, nu vrea să 
zică că n-au avut lege, ci că n-au avut lege scrisă, însă au avut legea firii 
(legea naturală). Şi iarăşi: Slavă şi cinste şi pace oricui face binele, evreului 
întâi, şi elinului (Rom., 2, 10).” (Predicile despre statui, Partea a II-a, 
predica a XII-a, pp. 36-37) 


CONŞTIINŢA (cercetarea conştiinţei) 


„Să cercetăm, dar, în fiecare zi tăria sufletului nostru şi să nu încetăm 
nicicând de a ne examina pe noi înşine. Să ne facem o socoteală nouă înşine 
de ce am băgat şi ce am scos din el; ce cuvânt folositor am rostit, ce cuvânt 
rău a 1eşti din gura noastră; şi iarăşi, ce cuvânt folositor am băgat prin auz în 
sufletul nostru; şi iarăşi ce cuvânt, care poate să vatăme, l-am lăsat să intre 
înăuntru. Să punem limbii canoane şi îngrădiri, ca să gândim cuvintele 
înainte de a le rosti; să ne instruim mintea să nu dea drumul nici unui cuvânt 
vătămător, dacă intră din afară un astfel de gând, să-l alungăm ca de prisos şi 
în stare să ne vatăme, iar dacă se naşte în mintea noastră, să-l izgonim iute 
cu gândurile binecredincioase”. (Omilii la Facere, omilha IV, VII, în col. 
PSB, vol. 21, p. 64) 


„Să nu trecem cu uşurinţă nici chiar pe lângă aşa socotitele păcate 
MICI, ci în fiecare zi să ne cercetăm cuvintele şi privirile şi să ne osândim 
singuri, ca să scăpăm de osânda de dincolo. De aceea şi Pavel spune: Dacă 
ne-am judeca singuri, n-am mai judecaţi (| Cor., 11,31). Deci dacă ne-am 

osândi aici păcatele noastre săvârşite în fiecare zi, am curma străşnicia 
osândei de dincolo. Dar dacă ne trândăvim suntem pedepsiți, zice Pavel 
pentru că suntem judecaţi de Domnul (| Cor., 11, 32). Să ne osândim, dar, 
noi singuri mai înainte cu toată sinceritatea; să stăm, fără să ştie nimeni, 
înaintea scaunului de judecată al conştiinţei noastre; aşa să ne cercetăm 
gândurile noastre şi să pronunțăm o judecată dreaptă, pentru ca mintea, 
temându-se de pedeapsa gătită dincolo, să nu ne mai lase târâtă de ispite, ci 
să-şi înfrâneze pornirea şi să oprească intrarea diavolului, văzând mai 
dinainte ochiul cel neadormit”. (Omilii la Facere, omilia LX, IV, în col. 
PSB, vol. 22, p. 270) 


„Când te scoli de la masă după ce ai cinat şi te duci să te culci, judecă- 
ți faptele tale. Acesta-i timpul cel mai potrivit. lar loc este patul şi camera de 
culcare. Aceasta a poruncit-o şi profetul, când a spus Câiți-vă de cele ce ați 
grăit în inimile voastre în aşternuturile voastre! (Ps. 4, 4). Pedepseşte-ţi 
cumplit sufletul pentru ca să nu săvârşeşti păcate mari. Dacă faci lucrul 
acesta în fiecare zi, vei sta cu îndrăznire în faţa acelui înfricoşător scaun de 
judecată. Aşa a ajuns Pavel curat. Pentru aceea şi spunea: Dacă ne-am 
judeca pe noi înşine, n-am mai fi judecați (| Cor. 11, 31). Aşa curăţea lov 
păcatele fiilor săi. Dacă aducea jertfă pentru păcatele lor neştiute, cu atât mai 
mult le cerea socoteală pentru cele ştiute. Dar noi nu facem aşa, ci cu totul 
dimpotrivă. Abia ne-am băgat sub aşternut că şi începem să ne gândim la 
cele lumegşti. Unii bagă în sufletul lor gânduri ruşinoase, alții se gândesc la 
banii dați cu camătă, la afaceri şi la treburi vremelnice. Când avem o fată o 
păzim cu toată străşnicia; dar ceea ce ne este mai de preţ decât fata noastră, 
sufletul, pe acesta îl lăsăm să se desfrâneze, să se pângărească şi-l împuiem 
cu mii şi mii de gânduri rele”. (Omilii la Matei, omilia XLII, III, în col. PSB, 
vol. 23, pp. 505-506) 


„Dacă ai zgeândări puţin de tot conştiunţa unui om, ai da peste grămezi 
de viermi, peste venin şi peste duhoare nespusă, adică poftele cele desfrânate 
şi rele care sunt mai necurate decât viermii”. (Omilii la Matei, omilia LXXII, 
II, în col. PSB, vol. 23, p. 832) 


„Fiecare dintre voi să intre în conştiinţa sa, ca să ia hotărârea de 
judecător, şi să facă să apară în faţa acestui tribunal păcatele sale. Şi dacă el 
nu va vrea ca să fie descoperit în ziua cea grozavă, să aplice medicamentul 
pocăinței, cu toate că are mii de răni, fiecare poate să se vindece.” 
(Comentar la Evanghelia de la loan, omiha XXXIV, 1, p. 165) 

„+... fiecare să intre în conştiinţa sa, şi socotindu-şi păcatele făcute, 
singur să-şi ceară răspundere dreaptă, ca nu cumva să fim atunci judecaţi cu 
lumea întreagă.” (Omilii la Epistola către Romani a Sfântului Apostol Pavel, 
omilia V, p. 80) 


„Deschide uşile conştiinţei tale şi priveşte pe judecătorul ce şade chiar 
în cugetul tău.” (7ălcuiri la Epistola a doua către Corinteni, omilia IX, p. 
98) 


„E necesar de a fi cercetători ai vieţii noastre, şi a cerceta cu 
scumpătate faptele ce le săvârşim zilnic, iar nu numai la suprafaţă. Aşa 
bunăoară: ai făcut vreun bine? Gândeşte-te dacă nu cumva l-ai făcut pentru 
vreo slavă deşartă sau pentru că ai fost forțat, sau din antipatie către 
altcineva, sau din ipocrizie, sau din vreo altă cauză oarecare omenească. 
Precum aurul mai înainte de a fi pus în topitoare se pare a fi mai strălucit, 
însă numai după ce l-ai scos din foc şi l-ai examinat cu exactitate se 
probează de e cu adevărat aur veritabil sau fals, astfel se petrece şi cu faptele 
noastre. Când noi le vom examina cu scumpătate, numai atunci se vor 
descoperi în toată goliciunea lor, şi ne vom vedea responsabili de multe fapte 
rele.” (Comentariile sau Explicarea Epistolei către Galateni, pp. 117-118) 


„Aşază-ţi conştiinţa judecător pe scaunul ce nu poate fi mituit al 
minții; adu-i înainte toate păcatele tale; cere socoteală cumplită 
păcatelor, pedepseşte poftele ruşinoase, din care se nasc păcatele! Să 
fie sfâşiate cu multă asprime! Dacă ne vom deprinde să le judecăm așa, 
nu vom mai fi judecaţi la înfricoşătoarea Judecată.” (Cuvânt la Sfinții 
Mucenici, II, în vol. Predici la sărbători împărăteşti şi cuvântări de 
laudă la sfinți, p. 453) 


„Să chemăm conştiinţa noastră şi să-i cerem socoteală de 
cuvintele, de faptele şi de gândurile noastre; să cercetăm ce s-a săvârşit 
spre folosul nostru, şi ce s-a săvârşit spre paguba noastră. Să vedem ce 
cuvânt s-a cheltuit rău, în ocări, în cuvinte de ruşine, în insulte; să 
vedem ce gând a pornit ochiul spre desfrânare, ce gând a trecut la faptă 
spre paguba noastră, fie cu mâinile, fie cu limba, fie cu privirile chiar.” 
(E primejdios lucru şi pentru predicator, şi pentru ascultători ca 
predicatorul să predice pe placul ascultătorilor. Folositor lucru şi 
semn de foarte mare dreptate e osândirea propriilor păcate, IV, în vol. 
Predici la sărbători împărăteşti şi cuvântări de laudă la sfinți, p. 469) 

„După cum obişnuiam, dar, să facem dimineaţa socoteala banilor 
noştri, aşa să facem socoteala faptelor noastre după cină, seara, când 
stăm în pat, când nu ne supără nimeni, când nu ne tulbură nimeni; 
atunci, să ne cerem socoteală nouă înşine de tot ce-am făcut şi am 
vorbit în timpul zilei. De vedem că am făcut vreun păcat, să ne 
pedepsim cugetul, să ne mustrăm sufletul, să ne sfâşiem atât de tare, 
încât să nu mai îndrăznim, când ne sculăm, să pornim spre prăpastia 
aceluiaşi păcat, amintindu-ne de mustrarea ce ne-am făcut-o seara.” (£ 
primejdios lucru şi pentru predicator, şi pentru ascultători ca 
predicatorul să predice pe placul ascultătorilor. Folositor lucru şi 
semn de foarte mare dreptate e osândirea propriilor păcate, IV, în vol. 
Predici la sărbători împărăteşti şi cuvântări de laudă la sfinți, p. 469) 


„Să chemăm conştiinţa noastră, ca să ne dea socoteală despre vorbele 
şi faptele, despre gândurile şi poftele noastre. Să spitim dacă aici toate sunt 
curate şi dacă nu s-a făcut ceva spre vătămarea noastră, să cercetăm ce 
cuvânt rău s-a rostit spre hulă, spre ruşine şi spre batjocură; să cercetăm ce 
gând a ademenit ochiul nostru la o privire necurată şi ce plan am făcut noi 
spre vătămarea noastră, fie cu mâinile, fie cu limba, fie cu ochi.” (Cuvânt la 
Duminica a doua a Sfântului şi Marelui Post, în vol. Omilii la Postul 
Mare..., p. 59) 


„Când e vorba de averea noastră, noi adeseori facem socoteală, când 
suntem singuri şi nimeni nu ne împiedică, nici nu ne tulbură. Atunci să dăm 
noi înşine socoteală de toate cele ce am făcut şi am vorbit ziua.” (Cuvânt la 
Duminica a doua a Sfântului şi Marelui Post, în vol. Omilii la Postul 
Mare..., p. 60) 


„... NICI un timp nu este mai potrivit pentru această îndeletnicire cu 
cercetarea conştiinţei ca timpul serii. Ascultă ce zice Psalmistul: Cef/e ce 
ziceţi întru inimile voastre, întru aşternuturile voastre vă umiliți (Ps. 4, 5). 
Multe se întâmplă cu noi în curgerea zilei, care noi am dori să nu se fi 
întâmplat; prietenii noştri ne jignesc, slugile ne duc la mânie, femeia ne 
supără, fiul ne necăjeşte, vuietul grijilor şi al treburilor vremelnice şi lumeşti 
ne înconjoară din toate părțile. Dar când noi suntem liberi de toate acestea, 
seara, când suntem singuri şi în linişte, atunci să ne judecăm pe noi înşine, 
pentru ca prin aceasta să facem pe Dumnezeu milostiv către noi. Căci 
precum focul repede mistuie şi stârpeşte spinii, aşa de uşor sufletul stârpeşte 
păcatele sale, când cu osârdie gândeşte la dânsele.” (Cuvânt la Duminica a 

doua a Sfântului şi Marelui Post, în vol. Omilii la Postul Mare..., pp. 60- 
61) 


„De-am făcut vreo faptă rea, să nu aşteptăm să vine peste noi 
nenorociri şi nevoi, nici primejdii şi lanţuri, ci, în fiecare ceas şi în fiecare zi, 
să punem în mişcare în noi înşine acest tribunal şi să pronunţăm sentință 
împotriva noastră; să încercăm în tot chipul să dobândim iertare de la 
Dumnezeu.” (Omilii la săracul Lazăr, cuvântul IV, în vol. Omilii la săracul 
Lazăr. Despre soartă şi Providenţă..., p. 108) 


„Ca să nu fim osândiţi atunci şi nici să dăm seama de păcatele noastre, 
fiecare să-şi cerceteze atent conştiinţa lui; şi desfăşurând înaintea ochilor 
întreaga lui viață şi cercetând îndeaproape toate păcatele, să-şi osândească 
sufletul care le-a săvârşit, să-şi pedepsească gândurile, să-şi zdrobească 
inima, să-şi chinuie mintea, să-şi pedepsească singur păcatele sale prin 
osândirea lor, prin căinţa adâncă, prin lacrimi, prin mărturisire, prin post, 
prin milostenie, prin înfrânare, prin dragoste, ca, prin orice chip, să putem 
ISpăşi aici toate păcatele şi să plecăm dincolo cu multă îndrăznire.” (Omilii 
la săracul Lazăr, cuvântul IV, în vol. Omilii la săracul Lazăr. Despre soartă 
şi Providenţă..., p. 109) 


„Adu-ţi aminte ce fac boierii când îşi cheltuie banu lor în lucruri; 
îndată ce se scoală din somn îşi cheamă sluga (...) şi-şi face socoteala ce a 
cheltuit ieri, ce a cheltuit în zadar şi ce la treburile lor şi ce le-a rămas pe 
ziua aceea. Aşa trebuie să facem şi noi socoteală faptelor noastre, să 
cercetăm gândul nostru ca pe o slugă, pentru cuvinte, pentru fapte şi pentru 
cugete, care ne-au fost de treabă şi care ne-au fost de stricăciune, care 
cuvinte grele am grăit sau am ocărât pe cineva, sau am clevetit sau cuvinte 
grozave am grăit şi ne-am zăbovit în acelea, sau am văzut frumuseţe străină 
şi ne-am înnodat în dragoste, sau prin mâini sau prin limbă am blestemat, 
sau ne-am aflat cu măriri deşarte, sau de zavistie şi de râs fără de vreme ne- 
am robit şi pentru aceste răutăți ce am greşit şi am pătimit vreun păcat, 
trebuie să fugim de dânsul şi, în locul celor ce s-au cheltuit rău, să câştigăm 
cele bune, adică pentru cuvintele cele rele şi vătămătoare pe care le-am 
vorbit, să facem post, milostenie şi rugăciuni.” (Din vol. Mărgăritarele 
Sfântului loan Gură de Aur, p. 50) 


CONŞTIINŢA (curățirea conştiinţei) 

„lar o conştiinţă devine curată dacă ascultă neîncetat şi cu luare- 
aminte Scriptura, chiar dacă mai înainte era încărcată de mii de păcate. Că 
prin aceasta nici nu se adaugă la păcatele de mai înainte altele — ba şi cele ce 
sunt se nimicesc — şi nici sufletul nu mai este dispus aşa de uşor să se 
pornească iar spre aceleaşi fapte rele.” (Omilia aceluiaşi, rostită în biserica 
Sfintei Irina, despre râvna celor prezenţi la biserică şi despre uşurătatea 
celor care lipsesc şi despre cântare; şi că firea nu este pricină s-o oprească 
pe femeie de a apuca pe calea virtuţii, în vol. Cateheze maritale, p. 72) 


CONŞTIINŢA (curată) 


„Ce ţi se pare plăcut în viaţa aceasta de pe pământ? Mesele bogate şi 
luxoase, sănătatea trupului, slava, bogăția? Dar dacă pui faţă în față toate 
plăcerile acestea cu bucuria conştiinţei, toate sunt mai amare decât orice în 
comparaţie cu ea. Nimic nu-i mai plăcut decât o conştiinţă bună şi o nădejde 
tare. 

lar dacă vreţi să cunoaşteţi mai bine adevărul spuselor mele, să ne 
ducem la un om pe patul de moarte sau la un bătrân. Să le aduci aminte de 
mesele bogate şi luxoase la care s-au desfătat, de slava şi cinstea de care s-au 
bucurat în viaţă şi de faptele bune pe care le-a săvârşit şi să-i întrebăm de 
care se bucură mai mult; şi vom vedea că le ruşine, roşesc de acelea, iar de 
acestea se bucură şi saltă de veselie”. (Omilii la Matei, omilia LIII, IV, în 
col. PSB, vol. 23, pp. 618-619) 


„Cel ce are conştiinţa curată — chiar de ar fi îmbrăcat sărăcăcios, chiar 
de s-ar lupta cu foamea zilnic — va fi cu siguranță mai voios decât cei ce se 
desfată mult, precum şi cel ce are o conştiinţă pătată şi rea, chiar de ar fi 
înconjurat de toate bogățiile lumii, totuşi este mai de plâns decât toți. De 
aceea Pavel, deşi trăia veşnic în foame şi lipsuri, deşi era necăjit şi amărât în 
fiecare zi, totuşi era vesel şi se desfată duhovniceşte mai mult decât 
împăratul de atunci. Ahab fiind rege, şi bucurându-se de plăcerile vieții, ofta 
şi era nemulţumit fiindcă săvârşise acel păcat, şi faţa lui era tristă şi înainte 
de păcat, şi după săvârşirea păcatului.” (Omilii la Epistola către Romani a 
Sfântului Apostol Pavel, omilia I, p. 27) 


„Nimic nu este care să pregătească pe cineva în a nădăjdui la cele 


bune, decât conştiinţa curată şi bună.” (Omilii la Epistola către Romani a 
Sfântului Apostol Pavel, omiha IX, p. 154) 

„Căci nimic nu poate da omului o mulțuire atât de mare precum o 
m 99 


conştiinţă curată.” (Tâlcuiri la Epistola a doua către Corinteni, omiha XII, 
p. 117) 


„Că dacă bucuria vine de la o conştiinţă cura-, tă, şi vă face desăvârşiți, 
la urmă nimic nu mai lhpseşte de a fi veseli şi a vă mângâia. Nimic nu aduce 
mângâiere cuiva ca o conştiinţă curată, chiar de-ar năvăli asupră-i mii de 
ispite.” (Tâlcuiri la Epistola a doua către Corinteni, omila XXX, p. 264) 


„Cel care nu se ştie cu nici un păcat pe cuget, de-ar fi aşezat în 
rândul supuşilor, este mai împărat decât toți împărații.” (Cuvânt la 
Fericitul Vavila, şi împotriva lui Iulian, şi către elini, V, în vol. Predici 
la sărbători împărăteşti şi cuvântări de laudă la sfinţi, p. 311) 


„+... 0 conştiinţă bună este cea mai mare mângâiere în nenorocire. 
Pentru ce ne temem noi de moarte? Pentru că nu avem o conştiinţă bună. 
Dacă noi am avea aceasta, nu ne-ar înspăimânta nici moartea, nici foametea, 
Nici pierderea averii, nici orice alta. Căci pe cei îmbunătățită nu-i poate 
vătăma nimic din toate acestea, nici nu le poate răpi norocirea lor cea 
lăuntrică. Cine se nutreşte cu nădejdile cele mai mărite, nimic nu-l poate 
întrista.” (Cuvânt la Duminica a treia a Sfântului şi Marelui Post, în vol. 
Omilii la Postul Mare..., p. 78) 


„Nimic nu ne face atâta bucurie, nimic nu ne dă atâta curaj cât 
conştiinţa că nu ne putem reproşa nimic.” (Omilie la vindecarea 
slăbănogului coborât prin acoperiş, în vol. Omilii la săracul Lazăr. Despre 
soartă şi Providenţă..., p. 288) 


„Cheltuieşte-ţi, aşadar, banii, ca să rămână mereu ai tăi. Aşa cum 
cel care este cercetat de conştiinţa sa din cauza săvârșirii 
fărădelegilor este chinuit, asemenea şi cel care are conştiinţa curată, 
chiar dacă s-ar îmbrăca în zdrenţe sau s-ar lupta cu foamea, este mai 
voios decât cei care trăiesc în ospeţe.” (Din vol. Problemele 
vieţii, p. 160) 


„Că nimic nu ne poate produce o atât de mare plăcere precum o 
conştiinţă curățită.” (Omilia aceluiaşi, rostită în biserica Sfintei Irina, 
despre râvna celor prezenți la biserică şi despre uşurătatea celor care 
lipsesc şi despre cântare; şi că firea nu este pricină s-o oprească pe femeie 
de a apuca pe calea virtuţii, în vol. Cateheze maritale, p. 72) 

„Ea este binefăcătoare. Cum nu va fi conştiinţa marea 
binefăcătoare a omului? Ea îi dă lui cele mai mari două bunuri ale ei, 
alături de care toate celelalte nu vor fi nimic. Ea îi dă pacea şi cu 
această pace bucuriile intime ale unei dulceţi inexprimabile. Ea îi dă în 
al doilea rând, cinstea, cinstea adevărată, intimă, adâncă. Când lumea 
întreagă îl va acoperi cu dispreţurile ei pe nevinovatul judecat ca 
vinovat, ce-l interesează pe cel nevinovat pe care-l scapă conştiinţa 
lu1?” (Din vol. Bogățiile oratorice, p. 286) 


CONŞTIINŢA (mustrarea conştiinţei) 


„Gândeşte-te ce cumplit lucru este să fii judecat de conştiinţă! 
Acuzatorul acesta este mereu în tine, strigă la tine şi-ţi aduce aminte 
nelegiuirea!” (Omilii la Facere, omiha LXIII, III, în col. PSB, vol. 22, p. 
303) 


„Niciodată să nu punem la uitare greşelile noastre proprii, ci temându- 
ne şi tremurând fără încetare, să ne grăbim ca să ni le amintim, pentru a nu 
cădea sub loviturile dreptăţii divine; căci nimic nu deşteaptă mai mult în noi 
aducerea aminte de greşelile noastre ca pedeapsa şi mustrarea conştiinţei; 
frații lui losif ne sunt ca probă. Trecuseră treisprezece ani de când 
vânduseră, dar temându-se că vor fi pedepsiţi pentru aceasta şi tremurând 
pentru viaţa lor, şi-au adus aminte de păcat şi ziceau între ei: Într-adevăr, 
vinovați suntem pentru fratele nostru Iosif (Geneza 42, 21). Vedeţi cum 
temerea le puse greşeala înaintea ochilor? În momentul în care au săvârşit-o, 
ei nu se gândeau la ea, dar când se văzuseră amenințați de pedeapsă, ei şi-o 
aduseră aminte îndată.” (Primele patru omilii despre statui, omilia a III-a, p. 
68) 


„Pârâşul acesta este cel mai amarnic, şi nimeni nu cunoaşte călcările 
de lege ale omului mai bine, decât conştiinţa sa.” (Cuvânt la Duminica a 
dinaintea Înălţării cinstitei Cruci, în vol. Predici la duminici şi sărbători..., 
p. 203) 


„După ce un părinte a pedepsit de multe ori pe fiul său, dar cunoaşte 
că acela a rămas neîndreptat, atunci el public se leapădă de dânsul, îl goneşte 
din casa sa şi-l desparte de familie. Dar conştiinţa nu urmează aşa. După ce a 
grăit o dată, şi de două ori, şi de trei ori, şi de zece mii de ori, fără ca tu s-o fi 
ascultat, ca totuşi vorbeşte din nou şi nu încetează până la răsuflarea cea mai 

de pe urmă. Acasă, pe uliţă, la masă, la târg, pe cale, ba adeseori şi în visuri, 
pune înaintea ochilor noştri icoanele păcatelor noastre. 

Și socoteşte înţelepciunea lui Dumnezeu! Conştiinţa n-are trebuinţă să 
ne pârască necontenit, căci noi n-am putea purta povara când ea ar vorbi 
contra noastră neîncetat. Dar Dumnezeu n-a făcut conştiinţa aşa de slabă, 
încât să slăbească după întâia şi a doua amintire. Dacă ea în toate zilele şi în 
toate ceasurile ne-ar chinui cu boldul său, noi am fi înăbuşiţi de descurajare. 
Dacă din contră, după întâia sau a doua amintire ar înceta cu pâra sa, foarte 
puţin folos ne-ar aduce. De aceea Dumnezeu a rânduit aşa, ca să ne mustre 
conştiinţa de multe ori şi cu sârguinţă, dar totuşi nu neîncetat; de multe ori, 
pentru ca să nu cădem în uşurătatea minţii, ci până la moarte să rămânem 
treji, nu neîncetat şi fără răgaz, ca să nu ne descurajăm, ci câteodată să ne 
liniştim, să ne mângâiem şi să putem iarăşi răsufla. Pe cât de pierzător şi 
aducător de grosolană nesimţire ar fi dacă păcatele nu ne-ar pricinui nici o 
durere, tot aşa de vătămător ar fi dacă ar trebui ca noi să suferim această 
muncă de-a pururea şi peste măsură. Căci covârşirea necazului poate lipsi pe 
om de minte, copleşindu-i sufletul şi făcându-l incapabil de orice bine. De 
aceea conştiinţa ne mustră numai din timp în timp, căci ea este destul de 
aspră, chinuindu-l pe păcătos mai cumplit decât strămutarea. 

Pe lângă aceasta, conştiinţa se deşteaptă şi strigă cu multă putere 
asupra noastră, nu numai când noi înşine păcătuim, ci şi când vedem şi pe 
alții păcătuind. Când desfrânatul, tâlharul ş.a., măcar că nu se pârăşte pe 
sine, dar aude pâra asupra altora care au săvârşit aceleaşi păcate, se crede pe 
sine însuşi pedepsit, căci imputând altora păcatele sale, iarăşi se înfăţişează 
cu vioiciune şi aceluia aducându-i aminte păcatele sale proprii. Acela se 
pârăşte, iar acesta, care a săvârşit aceleaşi păcate, nepârât de nimeni simte 
durerile pedepsei. 

Dar tot aşa se întâmplă şi cu faptele cele mărite. Când alți se laudă şi 
se încununează, se bucură toţi cei ce au făcut aceleaşi fapte nobile, ca şi cum 
lauda aceea iar privi pe dânşii.” (Cuvânt la Duminica a treia a Sfântului şi 
Marelui Post, în vol. Omilii la Postul Mare..., pp. 75-76) 


„„Mustrarea conştiinţei, iubiților, este o ancoră sfântă a sufletului, care 
nu ne lasă să ne cufundăm cu totul în cursa păcatului. Căci nu numai când 
săvârşim păcatul, ci adeseori mulţi ani după aceea, conştiinţa iarăşi ne 
aminteşte nelegiuirile noastre cele vechi. 

Aşa s-a întâmplat feciorilor lui Iacov. Când Iosif a zis către dânşii: 
Lăsaţi pe unul dintre voi aici, şi aduceți pe fratele vostru, iară dacă nu, veți 
muri. Ce ziceau ei atunci între dânşii? Noi suntem vinovaţi pentru fratele 
nostru, că nu ne-a fost milă, când se ruga de noi (Fac. 42, 16-21). Aşadar, 

iată, după cât de multă vreme iarăşi şi-au adus aminte de păcatul acela. Ei 
spusese tatălui lor: O fiară sălbatică a mâncat pe Iosif (Fac. 37, 33), şi 
acum, când Iosif era de faţă şi-i asculta, se înfăţişează păcatul lor. Ce poate fi 
mai minunat decât acesta? Aici vedem noi o judecată fără jeluire, o apărare 
fără pâră, o dovedire fără martori, fiindcă făptuitorii singuri s-au pârât, iar 
cele făcute în taină le-au vădit la lumină. Cine i-a convins, cine i-a silit să 
atingă iarăşi ceea ce săvârşiseră de un timp atât de îndelungat? Nu este oare 
limpede că conştiinţa, acest judecător nemituit şi neamăgit de-a pururea, 
zguduia sufletele lor, umplându-şi inimile lor de neliniște? Aşa ni se 
întâmplă şi nouă adeseori cu păcatele noastre cele de mai înainte. Când 
suntem în nenorocire, iarăşi ne aducem aminte de vechile noastre călcări de 
lege.” (Cuvânt la Duminica a treia a Sfântului şi Marelui Post, în vol. Omilii 
la Postul Mare..., pp. 77-78) 


„Când săvârşim păcatul, tulburați de plăcere, nu simţim atât de mult 
glasul conştiinţei; dar după ce l-am săvârşit, după ce păcatul a luat sfârşit, 
atunci da, atunci mai cu seamă, când s-a stins toată plăcerea, atunci intră 
boldul amar al căinţei, o altfel de durere decât durerile femeilor care nasc. La 
femei, înainte de naştere, durerea e grozavă şi de nesuferit; iar durerile 
pătrunzătoare ale naşterii le sfâşie cu înțepăturile lor; după naştere însă, 
uşurare, căci o dată cu pruncul iese şi durerea. Cu păcatul însă nu se petrec 
lucrurile aşa; atâta vreme cât zămislim gândurile păcătoase, suntem veseli şi 
ne bucurăm; dar când naştem copilul cel rău, păcatul, atunci ne chinuie 
durerile văzând ruşinea celui născut, atunci ne zvârcolim mai cumplit decât 
femeile care nasc.” (Omilii la săracul Lazăr, cuvântul IV, în vol. Omilii la 
săracul Lazăr. Despre soartă şi Providenţă..., pp. 101-102) 


„la seama la înțelepciunea lui Dumnezeu! A făcut ca mustrările 
conştiinţei noastre să nu fie neîncetate — că n-am putea îndura povara, de-am 
fi mereu mustraţi —, dar nici n-a făcut să fie atât de slabă conştiinţa, încât să 
se descurajeze de la primul sau de la al doilea îndemn. Dacă ne-ar mustra 
conştiinţa în fiecare zi şi în fiecare ceas, am cădea doborâţi de tristețe; iar 
dacă ar înceta de a ne mai mustra, după ce ne-ar ţine de rău o dată sau de 
două ori, n-am culege mult folos. De aceea a făcut Dumnezeu ca mustrările 
conştiinţei să ţină toată viața noastră, dar să nu fie dese; toată viaţa, ca să nu 
ne trândăvim, ci să priveghem totdeauna şi până la sfârşitul nostru, 
aducându-ne aminte mereu de păcatele săvârşite; dar nu dese, nici unele 
după altele, ca să nu ne descurajăm, ci să putem răsufla, având oarecare 
tihnă şi uşurare. După cum a pieire desăvârşită să nu suferi defel din pricina 
păcatelor săvârşite şi să fu cu totul nesimţitor, tot astfel e vătămător să te 

mustre conştiinţa mereu şi peste măsură. Căci o durere prea mare este în 
stare să scoată adeseori pe om din minţi, să-i înece sufletul şi să-l facă 
nefolositor spre orice bine. Pentru aceea şi Dumnezeu a făcut să ne mustre 
conştiinţa la răstimpuri, fiindcă mustrările conştiinţei sunt neîndurătoare şi 
înțeapă pe păcătos mai puternic decât boldul. Nu numai când păcătuim noi, 
CI şi când alții săvârşesc păcate ca şi noi, ni se deşteaptă cu tărie conştiinţa şi 
strigă la noi cu multă putere. Desfrânatul, bărbatul adulter, hoţul se socotesc 
biciuți nu numai când sunt ei mustraţi, ci şi când aud că alții sunt mustrați 
pentru aceleaşi păcate, pentru că mustrarea altora le aduce aminte de 
păcatele lor; este mustrat altul, dar se simte lovit el, când a făcut aceleaşi 
păcate ca şi acela.” (Omilii la săracul Lazăr, cuvântul IV, în vol. Omilii la 
săracul Lazăr. Despre soartă şi Providenţă..., pp. 103-104) 


„Mustrarea conştiinţei este o ancoră sfântă care nu ne lasă să ne 
cufundăm desăvârşit în adâncul păcatului. Nu numai atunci, în timpul 
săvârşirii păcatelor, ci, adeseori, chiar după mulți ani, conştiinţa ne aduce 
aminte de păcate vechi.” (Omilii la săracul Lazăr, cuvântul IV, în vol. 
Omilii la săracul Lazăr. Despre soartă şi Providenţă..., p. 104) 


„... conştiinţa, judecătorul care nu poate fi înşelat, care necontenit le 
zguduia mintea şi le tulbura sufletul.” (Omilii la săracul Lazăr, cuvântul IV, 
în vol. Omilii la săracul Lazăr. Despre soartă şi Providenţă..., p. 108) 


„Nu este un acuzator mai aspru decât conştiinţa.” (Tratatul despre 
preoţie, cartea a treia, cap. 14, în vol. Despre preoție, p. 94) 


„Oncât de păcătos ar fi omul, el nu poate să închidă gura 
conştiinţei care îl mustră. Conştiinţa este un lucru firesc, pe care Dumnezeu 
l-a pus în om încă de atunci de când l-a creat. Oricât de mult am încerca să 
nu o ascultăm şi să luptăm cu ea, conştiinţa ne apare mereu dinaintea 
noastră şi ne strigă, ne osândeşte şi ne pedepseşte. 

Vă aduceţi aminte cât de rău era Ahab, regele Samariei? Cu toate 
acestea, chiar şi el, atunci când a vrut să răpească via lui Nabot, a avut 
parte de multă suferință. Cu toate că era stăpân absolut, cu toate că nu era 
nimeni care să-l mustre pentru ceea ce făcuse, totuşi conştiinţa sa îl mustra 
într-atât, încât era zbuciumat, posomorât şi fără nici o tragere de inimă, iar 
mâhnirea îi era zugrăvită pe chip (3 Regi 21, 1-29)” (Din vol. 
Problemele vieţii, p. 228) 


597 


„Căci fiul lui Iacob care a spus tatălui său că o fiară sălbatică rea l-a 
mâncat pe Iosif (Fc., 37, 32-36), care a jucat ipocrit această cumplită dramă 
încercând prin acest rol să țină în umbră omorul de frate, l-a înşelat atunci pe 
tatăl său, dar conştiinţa sa n-a înşelat-o, nici n-a convins-o să se liniştească, 
ci a continuat să se ridice împotriva lui strigând neîncetat fără să 1 se fi putut 
astupa gura. Căci după ce a trecut mult timp, cel care tăgăduise înaintea 
tatălui său îndrăzneala aceea, care n-o spusese nici unui om, pe care nimeni 
nu-l învinuia, nimeni nu-l dădea de gol, nimeni nu-l ataca, nimeni nu-i 
aducea aminte de înscenarea aceea, fiind în primejdie să-şi piardă libertatea 
şi însăşi viaţa, arătând că în tot acest lung timp glasului acuzator al 
conştiinţei nu-i fusese astupată gura, nici nu fusese îngropat, a zis acestea 
cuvinte: Da, suntem în păcate pentru fratele nostru. Când ne ruga, am trecut 
cu vederea necazul lui şi durerea sufletului său. lar acum se cere de la noi 
sângele lui (Fc., 42, 21).” (Scrisori din exil, 17 scrisori către Olimpiada, 
scrisoarea XIII, 2a, în vol. Scrisori din exil. Către Olimpiada şi cei rămaşi 
credincioşi. Despre deprimare, suferință şi Providenţă..., p. 216) 


CONŞTIINŢA (întunecarea ei) 


„După cum tâlharii şi spărgătorii de ziduri când voiesc a fura ceva de 
preţ, fac aceasta stingând lumânarea, tot aşa face şi cugetul cel stricat cu cei 
ce păcătuiesc, căci şi în noi este o lumină care arde veşnic şi care se numeşte 
cuget sau conştiinţă. Dacă duhul răului intră cu mare grăbire înlăuntru şi 
stinge acea flacără, de îndată a întunecat sufletul şi l-a doborât, şi îndată a 
furat tot ce se găsea înlăuntru. Când sufletul a fost cucerit de vreo poftă 
necurată, întocmai ca şi norul sau ceața care întunecă ochii trupului, tot aşa 
şi el rămâne întunecat cu totul, cucerindu-i-se mai dinainte prevederea 
cugetului, şi nu-l lasă a vedea mai departe, nici prăpastia ce-i stă în faţă, nici 
gheena, nici frica, ci la urmă fund asuprit de voinţa acelei pofte necurate, se 
face uşor de cucerit de păcat, şi întocmai ca un zid fără ferestre ridicat 
înaintea ochilor, pofta nu mai lasă a străluci lumina dreptăţii în cuget, fiindcă 
toate gândurile cele necuviincioase ale poftei l-au împresurat din toate 
părțile. Atunci femeia curvă i se înfăţişează veşnic şi înaintea ochilor, şi 
înaintea cugetului, şi înaintea gândurilor lui. Şi după cum cei orbiţi, chiar de 
ar sta sub cerul liber şi într-o amiază din cele mai strălucitoare, totuşi nu se 
pot bucura de lumină, fiindu-le închişi ochii, întocmai aşa pătimesc şi 
aceştia, căci de li s-ar trâmbiţa la ureche mii de vorbe mântuitoare, ei îşi 
astupă urechile la toate vorbele acelea, fund prinşi mai dinainte şi robiți cu 
sufletul acelei patimi. Dar toate acestea le ştiu preabine toţi cei ce au cercat 
asemenea lucruri jalnice. Fie însă ca voi să nu ştiţi niciodată de asemenea 

încercări.” (Comentariile sau Tălcuirea Epistolei întâi către Corinteni, 
omilia XI, pp. 110-111) 


CONŞTIINŢA (chinul conştiinţei) 


„De altfel, chiar înainte de pedeapsa de dincolo, oamenii răi şi 
păcătoşi sunt pedepsiți aici, pe pământ. Să nu-mi spui mie că mănâncă la 
mese strălucite şi bogate, că se îmbracă în haine de mătase, că târăsc după ei 
turme de robi, că merg fuduli prin oraş! Nu, ci cercetează conştiinţa lor, şi 
vei vedea tulburarea din sufletul lor pricinuită de păcate, frica continuă, 
furtuna, tulburarea; vei vedea, ca la tribunal, că sufletul se suie la tronul cel 
împărătesc al conştiinţei şi că stă ca înaintea unui judecător; gândurile vin ca 
nişte călăi, îl întind şi-l sfâşie pentru păcate; el strigă tare, nimeni nu ştie, 
decât singur Dumnezeu, Care vede acestea. Desfrânatul, de-ar fi putred de 
bogat, de nu l-ar învinovăți nimeni, nu încetează de a se învinovăţi pe sine în 
lăuntrul lui. Plăcerea 1-a fost trecătoare, dar chinul e veşnic; de pretutindeni, 
frică şi cutremur, bănuială şi nelinişte; se teme de ulițe înguste, se sperie şi 
de umbre; îi este frică de slugile lui, de cunoscuţi, de necunoscuţi, de femeia 
pe care a necinstit-o, de bărbatul pe care l-a batjocorit. Umblă, purtând cu el 
un aspru acuzator, care este conştiinţa lui; se osândeşte singur şi nu poate 
găsi odihnă o clipă. Şi în pat şi la masă şi în piaţă şi acasă, şi ziua şi noaptea, 
şi adesea chiar în vise, vede idolii păcatului lui. Trăieşte viaţa lui Cain, 
suspinând şi tremurând pe pământ (Facere 4, 12), fără să ştie nimeni, având 
totdeauna adunat înlăuntrul lui jar. Tot aşa se chinuie şi răpitorii şi cei 
lacomi; tot aşa şi beţivii şi, într-un cuvânt, toți cei ce trăiesc în păcate. Acest 
tribunal nu poate fi corupt! Ci chiar dacă nu săvârşim virtutea, totuşi suferim 
pentru că n-am săvârşit-o; iar dacă săvârşim păcatul, simțim durerea îndată 
ce a luat sfârşit plăcerea păcatului.” (Omilii la săracul Lazăr, cuvântul |. în 
vol. Omilii la săracul Lazăr. Despre soartă şi Providenţă..., pp. 47-48) 


„Este cu neputinţă ca tribunalul conştunţei să fie desfunţat. Nu trăin în 
virtute? Vom suferi. Trăim în răutate? Imediat ce încetează plăcerea 
păcătoasă, începe durerea sufletească” (Din vol. Problemele vieții, p. 54) 


„Căci ce poate fi cândva mai apăsător decât păcatul? Fiindcă acesta, şi 
dacă am fi de mii de ori nesimţitori şi am vrea să ne ascundem de oameni, 
ridică împotriva noastră conştiinţa ca pe un judecător nemitarnic; şi aceea, 
fără încetare, se răscoală împotriva noastră, provocându-se continuu dureri, 
torturându-ne precum un călău şi ştrangulându-ne cugetul prin arătarea 
mărimii păcatului. Aşadar, zice că pe cei îngreuiați de acesta de păcat şi 

Chinuiți ca de o povară, pe aceştia îi voi odihni, dăruindu-şe iertarea 
păcatelor, numai să vină la Mine. Cine este atât de împietrit , cine este aşa 
de tare la cerbice, încât să nu asculte de o asemenea chemare plină de iubire 
de oameni?” (Prima cateheză către cei ce urmează a fi luminaţi, în vol. 
Cateheze baptismale, p. 34) 


„Ce-i foloseşte celui vinovat de a-şi ascunde crima lui de ochii 
oamenilor? Conştiinţa lui a văzut totul, totul descoperă, şi de acum 
înainte ea nu-l va lăsa în pace un singur moment. Unde are el oarecare 
aripi ca să se poată ascunde la oarecare întuneric, conştiinţa îl 
urmăreşte cu strigătele ei acuzatoare; ea îl acoperă de ruşine şi-l 
străpunge cu acul remuşcărilor.” (Din vol. Bogățiile oratorice, p. 284) 


„Ea este incisivă, ea este nestricăcioasă, ea este binefăcătoare. Ea 
este incisivă. Se pot aplica glasului conştiinţei cuvintele Sfântului 
Pavel: Cuvântul este viu şi eficace, mai pătrunzător ca orice sabie. 
Înainte chiar ca păcatul să-şi primească pedeapsa lui de la Dumnezeu, 
el este deja pedepsit prin chinul adus de conştiinţă. Străină urmare a 
păcatului! Înainte de a-l comite, nimic nu apărea din urâţenia lui; 
vinovatul este liniştit şi fericit; crima comisă, conştiinţa atacă fără 
cruțare, nu-i mai pasă păcătosului un moment calmul şi bucuria. 
Timpul care îndulceşte orice rană, nu mai are nici o putere asupra 
conştiinţei. Bogăția, plăcerile, avântul sărbătorilor, nu ajung să sufoce 
glasurile răzbunătoare ale remuşcărilor.” (Din vol. Bogăţiile oratorice, 
p. 285) 


CONŞTIINŢA (adormirea conştiinţei) 


„Nimic nu îngreuiază atât de mult sufletul, nimic nu betejeşte atât 
mintea, nimic nu trage sufletul atât de mult jos ca o conştiinţă păcătoasă ...” 
(Omilii la Matei, omilia XXXVIII, III, în col. PSB, vol. 23, pp. 470-471) 


„Prietenii ne supără, slugile ne sălbăticesc, soţia ne amărăşte, 
copilul ne pricinuieşte dureri, şi o mulţime de treburi, din casă şi din 
afară de casă, ne împresoară din toate părțile, încât nu ne mai putem da 
seama atunci nici cum cădem în păcat. Dar seara, când scăpăm de toate 
aceste supărări, când suntem cu noi înşine şi avem parte de multă 
linişte, în pat, să adunăm tribunalul ca să-L facem pe Dumnezeu 
îndurător prin o astfel de judecată. Dacă păcătuim în fiecare zi şi rănim 
în fiecare zi sufletul, ajungem să nu mai simţim păcatul; după cum cei 

care primesc mereu lovituri, nu mai țin seama de ele şi atrag asupra lor 
friguri cumplite şi moartea, tot aşa şi noi, din pricina acestei nesimţiri a 
păcatului, atragem asupra noastră o osândă de care nu mai putem scăpa. 
Ştiu că sunt supărătoare spusele mele, dar sunt de mult folos.” (£ 
primejdios lucru şi pentru predicator, şi pentru ascultători ca 
predicatorul să predice pe placul ascultătorilor. Folositor lucru şi 
semn de foarte mare dreptate e osândirea propriilor păcate, V, în vol. 
Predici la sărbători împărăteşti şi cuvântări de laudă la sfinţi, pp. 469- 
470) 


„Când sufletul primeşte o rană şi cade, nu zace în nesimţire ca trupul, 
c1 se chinuie aici, mustrat de conştiinţa lui cea rea, iar după ce scapă de aici, 
este dat, la vremea judecății, pedepsei veşnice. Dacă un om nu simte rănile 
făcute de diavol, chinul lui va fi mai mare din pricina nesimțirui lui. Că omul 
care nu simte mustrări de cuget de pe urma celei dintâi răni, primeşte cu 
uşurinţă o altă rană şi după aceea alta. Că spurcatul diavol, când dă de un 
suflet nepăsător, care nesocoteşte rănile de mai înainte, nu se opreşte de a-l 
lovi până la cea din urmă suflare .” (Tratatul despre preoție, cartea a şasea, 
cap. 13, în vol. Despre preoție, pp. 154-155) 


CONTRACEPŢIA 


„Că mulți oameni, din pricina dragostei de bani, nu vor să aibă copii; 
au mutilat firea; nu-şi omoară copiii, dar opresc izvoarele naşterii”. (Omilii 
la Matei, omilha XXVIII, V, în col. PSB, vol. 23, p. 360) 


„De ce semeni acolo unde nu poţi secera?” (Omilii la Epistola către 
Romani a Sfântului Apostol Pavel, omilia XXIV, p. 454) 


„De ce semeni acolo unde țarina încearcă a strica rodul, unde sunt 
multe doctorii de stârpire şi unde de multe ori copilul este omorât mai 
înainte de naştere? lată, deci, că şi pe acea desfrânată n-ai lăsat-o să rămână 
desfrânată, ci ai făcut-o şi ucigaşă de om! Ai văzut cum din beţie izvorăşte 
desfrânarea, iar apoi din desfrânare iese omorul? Ba chiar mai mult şi decât 
omorul, căci nici nu am cuvinte îndeajuns pentru a numi asemenea faptă 
criminală, de vreme ce nu numai că pe copilul născut îl omoară, ci îl 
împiedică chiar de a se naşte. Deci de ce îți baţi joc de darul lui Dumnezeu şi 
te lupți împotriva legilor Lui, iar ceea ce este binecuvântare tu alungi ca pe 
un blestem?” (Omilii la Epistola către Romani a Sfântului Apostol Pavel, 
omilia XXIV, p. 455) 

„După cum aceia (sodomiţii — n.n.) născociseră o împreunare nerodnică, 
ce nu sfârșea cu facerea de copii, tot aşa a făcut şi Dumnezeu pedeapsa, 
făcând pământul nerodnic cu totul şi lipsit de orice poamă.” (Predicile 
despre statui, Partea a II-a, predica a XIX-a, p. 163) 


CONVERTIREA (definiţia) 


„Ce înseamnă a se converti? Înseamnă a părăsi răul pentru bine, 
diavolul pentru lisus Hristos, pământul pentru cer.” (Din vol. Bogățiile 
oratorice, p. 78) 


CONVORBIRILE (duhovniceşti) 


„Dar fiți atenți la acestea: mai întâi, lisus Hristos nu descoperă totul. 
Ci mai întâi pune pe ascultător în suspensie în ascultare, el îl aruncă în 
îndoială, ca apoi după ce a început să caute sensul a ceea ce a auzit, tulburat 
de nesiguranţă, el să primească apoi cu mai multă dorință şi cu bucurie, 
explicarea pe care o căuta, şi să-şi dubleze ascultarea.” (Comentar la 
Evanghelia de la Ioan, omilia XXXIV, 1, p. 162) 


„Dacă ţii numai pentru tine cele ce ştii, oamenii îţi vor întoarce spatele 
şi te vor urî pentru că eşti invidios şi urâtor de frate, iar Dumnezeu îți va da 
cea mai mare pedeapsă pentru că eşti rău. În afară de asta, se va duce iute de 
la tine harul, lăsându-te pustiu. Pentru că şi grâul, dacă zace necontenit în 
hambar, se pierde, căci e mâncat de gărgărițe; dar dacă-i scos afară din jitniţe 
şi pus în brazde, se înmulțeşte şi se înnoieşte iarăşi. Tot aşa şi cuvântul cel 
duhovnicesc: dacă-l ţii necontenit încuiat înăuntrul tău, se stinge iute, pentru 
că sufletul se strică şi se macină de invidie, de trândăveală şi de lâncezeală. 
Dar dacă îl semeni în sufletele fraților ca într-o brazdă mănoasă, vistieria cea 
duhovnicească se înmulţeşte şi în cei care o primesc, şi în tine, care o dai. Şi 
după cum o fântână are apă mai curată şi izvor mai bogat dacă adeseori se 
scoate dintr-însa toată apa, iar dacă nu se scoate, seacă; tot astfel şi harisma 
cea duhovnicească şi cuvântul cel învăţătoresc, dacă este scos tot mereu din 
suflet şi dat să fie sorbit de cei ce vor să-l primească, izvorăşte şi mai mult; 
dar dacă-i acoperit de zavistie, de invidie, se micşorează şi se stinge 
desăvârşit”. (Cuvântări împotriva anomeilor, cuv. X, în vol. Cuvântări 
împotriva anomeilor. Către iudei, pp. 151-152) 

COPIII (creşterea copiilor) 


„Nu se poate spune că Dumnezeu nu dă mare atenţie copiilor. 
Dumnezeu se îngrijeşte mult de creşterea lor. Din pricina asta Dumnezeu a 
sădit în firea omenească o dragoste atât de mare de copii, încât părințu să fie 
constrânşi, ca de o lege peste care nu pot trece, să se îngrijească de creşterea 
copiilor lor.” (Apologia vieții monahale, 4, în vol. Despre Feciorie, Apologia 
vieții monahale, Despre creşterea copiilor..., pp. 247-252) 


COPIII (neamul dăinuie prin copii) 


„Căci de la început era dorire de copii fiindcă tot omul îşi lăsa prin ei 
urmaşi şi pomenire vieții sale. Şi fiindcă nu era nicidecât nădejde de înviere, 
ci moartea stăpânea, iar după viaţa de aici cei ce se săvârşeau socoteau că 
pier cu totul, Dumnezeu a dat mângâierea cea din copii, ca ei să rămână 
chipuri însuflețite ale celor duşi, şi neamul nostru să dăinuie şi să se 
desăvârşească prin cei ce vin după, şi urmaşii acelora să fie cea mai mare 
mângâiere pentru cei ce ti-au îngrijit.” (La cuvintele apostoleşti: << Din 
pricina desfrâului fiecare să-şi aibă nevasta lui>>, în vol. Cateheze 
maritale, pp. 14-15) 


COPIII QGubirea părinților faţă de copiii lor) 


„Mulţi oameni au cinci sau şase fii sau fiice, iar de se 
îmbolnăveşte unul dintre ei, tatăl înconjoară patul, sărută ochii 
copilului, îi strânge mâinile, socoteşte ziua noapte, iar lumina întuneric, 
nu că s-ar fi schimbat stihiile, ci pentru că nu se mai poate bucura de 
ele de durerea tristeții. Paturile-s aşternute cu aşternuturi noi, doctorii 
stau alături, mulți, în jurul bolnavului, iar tatăl se topeşte din picioare. 
De-ar fi bogat tare, bogăţia îi e de nesuferit, de-ar avea mii şi mii de 
treburi, pe toate le lasă, nu se poate apuca de ele, e ameţit de durere. 
Pentru el toată lumea nu poate fi vindecată de rău. La fel şi mama, se 
plimbă în jurul bolnavului, bătându-se în piept, toată aprinsă şi cuprinsă 
de flăcări, caută putere ca să ia asupră-şi o parte din chinul copilului ei, 
dar, mai bine spus, şi-ar lua asupră-şi tot chinul numai ca să scape de 
boală pe copilul bolnav, nu mai are nici un preţ viaţa ei, nici zilele pe 
care le mai are de trăit; mai de preţ ca toate e să treacă boala de la copil 
la ea. Nu am cum zugrăvi durerea asta.” (Cuvânt la Fericitul Avraam, 
II, în vol. Predici la sărbători împărăteşti şi cuvântări de laudă la 
sfinți, p. 563) 

„+... nepurtarea de grijă de copi este un păcat care întrece pe toate 
celelalte şi merge chiar până la culmea răutății.” (Apologia vieții monahale, 
3, în vol. Despre Feciorie, Apologia vieţii monahale, Despre creşterea 
copiilor..., în vol. Despre Feciorie, Apologia vieții monahale, Despre 
creşterea copiilor..., p. 246) 


„Dumnezeu apoi porunceşte şi părinților cum trebuie să se poarte cu 
copiii, cinstindu-i pe copiii buni şi pedepsindu-i pe cei răi. Scopul acestor 
porunci este tot acela de a face pe părinți să-şi iubească şi mai mult copiii.” 
(Apologia vieţii monahale, 4, în vol. Despre Feciorie, Apologia vieţii 
monahale, Despre creşterea copiilor..., p. 253) 


COPIII („copii ascultați de părinţii voştri întru Domnul”) 


„Trebuie să fim supuşi părinților noştri, atunci când nu ne împiedică 
să ne îndeplinim datoriile noastre față de Dumnezeu şi când nu ne pun 
piedici; este foarte periculos de a nu urma această regulă; dar când cer ceva 
lucru nepotrivit, şi ne jenează în lucrurile duhovniceşti, nu este atunci nici 
bine, nici înțelept să ne supunem lor.” (Comentar la Evanghelia de la Ioan, 
omilia XXI, 2, p. 102) 


„Dar dacă părinţii poruncesc lucruri absurde?, zici tu. Părintele nu 
porunceşte niciodată lucruri absurde, chiar de ar fi el absurd; apostolul s-a 
asigurat şi în această privință căci zice: întru Domnul, adică ascultați-i în 
cele ce nu se împotrivesc lui Dumnezeu; dacă însă ar fi părintele elen, sau 
eretic, nu trebuie a da ascultare deloc, căci porunca lui atunci nu este întru 
Domnul.” (Comentariile sau Explicarea Epistolei către Efeseni, omilha XXI, 
p. 213) 


„Fiilor, ascultați de părinţi întru toate că aceasta este bine plăcută 
întru Domnul. larăşi pune aici întru Domnul, şi în acelaşi timp stabileşte şi 
legăturile ascultării şi ale sfielii şi umilinţei lor către părinți. Că aceasta, 
zice, este bine plăcută întru Domnul. Priveşte cum El voieşte a le face toate 
nu numai de la natură, sau împinşi înseşi de firea lucrurilor, ci pentru că sunt 
şi plăcute lui Dumnezeu, şi că, făcându-le, vom avea plată de la Dumnezeu.” 
(Comentariile sau Explicarea Epistolei către Coloseni, omila X, p. 116) 


„Când părinţii trupeşti nu împiedică cu nimic, nici nu se pun de-a 
curmezişul vreunuia din lucrurile cele după Dumnezeu, suntem datori şi este 

de neapărată trebuinţă să-i ascultăm. lar a nu face aceasta este primejdie 
mare. Dar când cer ceva nepotrivit şi împiedică ceva din cele duhovnicești, 
nu trebuie să-i ascultăm nicidecum.” (Nunta din Cana Galileii, în vol. 
Cateheze maritale, p. 122) 


COPIII (sunt datori să-şi asculte şi să-şi iubească părinţii) 


„Dar şi tu, fiule, să asculţi de părinţii care te-au născut. Pentru cele 
pe care ţi le-au oferit, cu nimic nu-i poţi răsplăti, nici să-i naşti, nici să 
trudeşti pentru ei, cum au făcut aceştia pentru tine.” (Din vol. 
Problemele vieţii, p. 126) 


COPIII (neascultarea părinților trupeşti, când aceştia sunt 
piedică pentru virtute) 


„Noi nu trebuie nici măcar să-i recunoaştem pe tatăl şi pe mama 
noastră atunci când ne dăunează în lucruri duhovniceşti şi când ne împiedică 
să înaintăm în virtute...” (Comentar la Evanghelia de la loan, omilha 
LXXXV, 2, p. 450) 


COPIII („tu îl baţi pe feciorul tău cu toiagul, dar scapi sufletul 
lui de împărăția morții”) 


„Părintele iubitor care are un copil obraznic nu îl cicăleşte tot 
timpul, dar nici nu-l lasă cu totul nepedepsit. Insă îl pedepseşte cu 
măsură, ca să nu-l stârnească şi mai tare.” (Din vol. Problemele vieții, p. 
365) 


COPIII (pedepsirea copiilor pentru păcatele părinţilor) 


„Și a zis (Noe — n.n.): Blestemat să fie Canaan copilul; să fie slugă 
fraților lui. 

Nu fără rost, nici la întâmplare a pomenit Scriptura de Canaan (fiul lui 
Ham — n.n.), ci pentru o pricină ascunsă. Noe n-a vrut să-l mustre pe Ham 
pentru păcatul săvârşit şi pentru ocara pe care i-a adus-o, ca să nu fie 
vătămată binecuvântarea lui Dumnezeu. Că Dumnezeu, spune Scriptura, a 
binecuvântat pe Noe când a ieşit din corabie şi pe fiii lui (Fac., 9, 1). 

Deci, Noe, ca să nu pară că blestemă pe cel care primise odată 
binecuvântarea lui Dumnezeu blestemă pe fiul aceluia. 

- Da, mi se poate spune răspunsul acesta, arată că nu l-a blestemat pe 
Ham, pentru că acesta fusese binecuvântat de Dumnezeu! Dar pentru ce ai 
pedepsit fiul pentru păcatul tatălui? 

- Nici asta nu s-a făcut fără rost. Ham n-a fost pedepsit mai puţin decât 
fiul lui, nici n-a simţit mai puţin durerea pedepsei. Ştiţi doar, ştiţi că adeseori 
părinții se roagă să fie pedepsiţi ei în locul fiilor lor, ştiţi că părințu sunt 
pedepsiţi mai greu, când văd pe copiii lor pedepsiţi decât atunci când ar fi ei 
înşişi pedepsiţi. Deci a fost pedepsit copilul lui Ham, ca tatăl să sufere mai 
mare durere din pricina dragostei sale părinteşti pentru copil, ca 
binecuvântarea lui Dumnezeu să rămână întreagă şi ca fiul, care a fost 
blestemat să spăşească prin asta propriile lui păcate. Da, acum este 
blestemat pentru păcatul tatălui său, totuşi se înţelege că pedeapsa aceasta 
este şi pentru păcatele lui proprii. Nu a fost blestemat numai pentru păcatul 
tatălui său, ci şi pentru ca prin el să primească tatăl său o mai mare pedeapsă. 
Că nici părinţii nu sunt pedepsiți pentru păcatele copiilor, nici copiii pentru 
păcatele părinților, ci fiecare răspunde pentru păcatele lui, aceasta o spun 
profeţii în multe locuri. De pildă când spun: Celui ce a mâncat aguridă i se 
vor strepezi dinţii (ler., 31, 30); şi: Sufletul celui ce păcătuieşte, acela va 
muri (lez., 18, 20); şi iarăşi: Să nu fie omorâți părinţii pentru copii, nici 
copiii pentru părinţi (Deut., 24, 16). Vă rog, dar, ca nimeni din voi când nu 
cunoaşte scopul Dumnezeieştii Scripturi, să nu îndrăznească să hulească cele 
scrise în ea, ci să primească cu suflet înţelegător cele spuse, să se minuneze 
de preciziunea celor scrise în Dumnezeiasca Scriptură şi să se gândească ce 
rău mare e păcatul.” (Omilii la Facere, omilia XXIX, VI, în col. PSB, vol. 
21, p. 374) 


„Mă jur pe Mine Însumi, că nu se va auzi spunându-se această pildă: 
părinții au mâncat aguridă şi copiilor li s-a sterpezit dinţii (lez., 18, 3, 44). 
Moise zice la fel: Nu vei ucide pe tatăl pentru copil (Deut., 24, 16). Mai 
mult, Scriptura zice de un rege, că el nu 1-a ucis pe copii pentru părinţi, ca să 
se conformeze legii lui Moise. 

Că dacă îmi face cineva această obiecție: pentru ce zice Scriptura 
Dumnezeu pedepseşte păcatele părinților asupra copiilor, până în al treilea 
sau al patrulea neam (leş., 20, 5; Deut., 5, 9), vom răspunde că această 
hotărâre nu este generală şi că ea este pronunţată împotriva unora din evreii 
care au ieşit din Egipt. Şi iată sensul: Cum cei pe care i-am scos Eu din robia 
egipteană au devenit, chiar după ce au văzut atâtea semne şi minuni, mai răi 
ca şi părinții lor, care totodată n-au văzut nimic aşa de mare şi atât de 

minunat, ei vor fi pedepsiţi la fel ca şi ei, zice Domnul, fiindcă au făcut 
aceleaşi păcate. Şi dacă se examinează acest pasaj cu grijă şi cu atenţie, se va 
cunoaşte că aşa trebuie să-l înţelegem.” (Comentar la Evanghelia de la loan, 
omilia LVI, 1, p. 275) 


„Află acum şi bunătatea Celui răstignit! ludeui spuneau: Sângele Lui 
asupra noastră şi asupra copiilor noştri (Matei 27, 25); Hristos însă n-a 
făcut aşa, ci Îl roagă pe Tatăl zicând: Părinte, iartă-le lor, că nu ştiu ce fac! 
(Luca 23, 34). Dacă ar fi fost sângele Lui asupra lor şi asupra copiilor lor, n- 
ar fi ajuns dintre copiii lor apostoli. N-ar fi crezut trei mii (Faptele 
Apostolilor 2, 41), nici cinci mii (Faptele Apostolilor 4, 4). Uită-te că iudeii 
au fost cruzi şi nemiloşi cu copiii lor, n-au vrut să ştie de glasul sângelui! 
Dumnezeu însă a fost mai bun decât toți taţii, mai iubitor decât toate 
mamele! Da, a fost sângele Lui peste ei şi peste copiii lor; dar nu peste toți 
COpiii, ci numai peste aceia care au urmat necredinței şi fărădelegii 
părinteşti; au fost vinovaţi de păcatul săvârşit nu cei care au fost fui lor după 
succesiunea naturală, ci după nebunia voinţei. Vezi-mi, însă, şi din altă parte 
bunătatea şi iubirea de oameni a lui Dumnezeu.” (Cuvânt despre pricina 
pentru care se citesc Faptele Apostolilor în timpul Rusaliilor, (La începutul 
Faptelor apostolilor — IV), în vol. Omilii la săracul Lazăr. Despre soartă şi 
Providenţă..., p. 365) 


COPIII („De nu vă veţi întoarce şi nu veţi fi precum pruncii, 
a a E perle iii 
nu veţi intra în Împărăţia cerurilor”!"!) 


„Copilul este străin de invidie, de slava deşartă, de dragostea de 
întâietate şi are cea mai mare virtute, nevinovăția, curăia, smerenia. Nu e 
nevoie numai de bărbăţie şi de pricepere, ci şi de această virtute, de smerenie 
şi de nevinovăție. De-am avea cele mai mari virtuţi, dacă ne lipsesc virtuțile 
acestea, mântuirea noastră şchioapătă. Un copil dacă e ocărât şi lovit nu se 
supără, nici nu prinde pică; iar dacă e prețuit şi slăvit, nu se îngâmfă. (...) 

După părerea mea Hristos a pus în mijloc un copil, un copil foarte 
Mic, lipsit de toate patimile cele rele. Un astfel de copil nu-i mândru, nu 
umblă după slavă, nu-i invidios, nu-i certăreț;, este lipsit de toate patimile de 
acest fel şi are multe virtuți: nevinovăția, smerenia; nu-l interesează 
câştigurile băneşti, nu-i lăudăros. Este stăpânul unei îndoite filozofii: are 
aceste virtuţi şi nu se laudă cu ele. De aceea Domnul I-a dat ca pildă şi l-a 
aşezat în mijloc. 





171 Matei, 18, 3. 

Dar nu Și-a oprit cuvântul Său la atâta, ci duce mai departe sfatul 
acesta, zicând: 

Cine va primi pe un copil ca acesta în numele Meu, pe Mine Mă 
primeşte (Matei, 17, 5). Nu veţi primi, le spune Hristos, numai mare răsplată 
dacă veţi fi ca nişte copii, ci şi dacă veţi cinsti, pentru Mine, pe alţii care se 
aseamănă cu copiii; vă dau ca răsplată împărăţia cerurilor pentru cinstea dată 
acestora. Dar, mai bine spus, le dă o răsplată cu mult mai mare, că Hristos 
spune: Pe Mine Mă primeşte. Atât de tare îmi este de dragă smerenia şi 
nevinovăția! 

Hristos numeşte aici copil pe oamenii curați la inimă şi smeriţi, pe cei 
neluați în seamă şi dispreţuiţi de mulțime”. (Omilii la Matei, omiha LVIII, 
II, în col. PSB, vol. 23, pp. 675-676) 


COPIII (purtarea de grijă pentru mântuirea părinţilor răi) 


„Nu e lucru de osândă să ai tată necredincios, ci să urmezi necredinţei 
tatălui; şi vină foarte mare este nu când avem părinți răi, ci când nu ne 
îngrijim de ei şi nu facem tot ce ţine de noi ca să îi slobozim din această 
răutate; iar atunci când noi arătăm toată purtarea de grijă pentru sufletul lor, 
iar ei stăruie în răutatea lor, suntem slobozi de toată mustrarea şi vina.” (Cele 
dintâi omilii la Facere, cuvântul al nouălea, p. 136) 


COPIII (pot practica virtutea, chiar dacă părinţii lor trupeşti nu 
o cultivă) 


„Răutatea şi virtutea ţin nu de fire, ci de sloboda alegere. Că de ar fi 
ținut de fire, negreşit că cei răi ar fi născut odrasle rele şi cei buni unii la fel 
ca ei; dar întrucât ține de sloboda alegere a fi ticălos ori râvnitor, drept aceea 
şi unor părinţi răi li s-au născut fu buni, şi fii uşuratici au odrăslit din părinţi 
râvnitori, ca să nu punem răutatea şi bunătatea pe seama firii, ci pe cea a 
voii.” (Cele dintâi omilii la Facere, cuvântul al nouălea, p. 137) 


COPIII (responsabilitatea copiilor cât priveşte cele făptuite de 
e1) 


„.... trebuie să luptăm tot timpul vieţii noastre, iar lupta aceasta începe 
chiar din copilărie, de la vârsta de zece ani. (Intr-adevăr, de la vârsta de zece 

ani începem să dăm socoteală pentru păcatele ce le săvârşim, şi asta o arată 
lămurit copiii mâncaţi de urşi, pedepsiți astfel pentru că şi-au bătut joc de 
profetul Elisei) (IV Regi 2, 24-24).” (Apologia vieții monahale, 17-18, în 
vol. Despre Feciorie, Apologia vieții monahale, Despre creşterea copiilor..., 
pp. 304-305) 


CORECTITUDINEA 


„Că era Avraam vestit în ochii locuitorilor Cananeii, ascultă ce spun 
fii lui Het despre el! Împărat de la Dumnezeu eşti tu între noi, în mormintele 
noastre cele alese, îngroapă-ți mortul tău. Nici unul dintre noi nu te va opri 
să-ți îngropi mortul tău (Fac., 23, 6). Dar uită-te la dreptul Avraam! Îi învaţă 
şi pe fiii lui Het cu faptele lui filozofia sa, că nu voieşte să primească 
mormântul până ce nu le plăteşte preţul cuvenit. Chiar dacă voi sunteţi atât 
de binevoitori față de mine, le spune el, totuşi nu vreau să vă iau mormântul 
fără să-l plătesc. Şi le-a dat argintul şi a luat mormântul (Fac., 23, 13)”. 
(Omilii la Facere, omilia XLVIII, ], în col. PSB, vol. 22, p. 155) 


CREAREA LUMII 


„lată că străluceşte firea dumnezeiască chiar din felul în care a fost 
creată lumea. Dumnezeu a făcut lumea într-un chip cu totul contrar de cum 
obişnuieşte să lucreze omul; a întins mai întâi cerul şi apoi a zidit pământul; 
mai întâi acoperişul şi apoi temelia. Cine a mai văzut, cine a mai auzit aşa 
ceva? Niciodată nu s-ar putea face aşa o clădire omenească! Dar când 
Dumnezeu porunceşte, toate se pleacă, toate se supun voinței Lui. Să nu 
iscodim, dar, operele lui Dumnezeu cu mintea noastră omenească, ci, 
povăţuiți de operele Sale, să-L admirăm pe Meşter”. (Omilii la Facere, 
omilia II, III, în col. PSB, vol. 21, pp. 42-43) 


„Pământul este mama şi hrănitoarea noastră; din el am fost făcuţi şi 
din el ne hrănim; el ne este şi patrie şi mormânt de obşte; în el ne întoarcem 
iarăşi, după ce ne-am îndulcit din el cu mii şi mii de bunătăţi;, de aceea 
Dumnezeu a arătat pământul netocmit şi fără de formă, ca nu cumva 
oamenii, din pricina nevoii ce o au de el, să-l cinstească mai mult decât 
merită, ca nu cumva să socotească binefacerile pământului datorate naturii 
pământului şi nu datorită Celui ce l-a adus din nefunţă la ființă. De asta a 
spus: Iar pământul era nevăzut şi netocmit”. (Omilii la Facere, omilia II, IV, 
în col. PSB, vol. 21, pp. 43-44) 

„Ce vrea să spună prin aceste cuvinte: Duhul lui Dumnezeu se purta 
pe deasupra apelor? 

— După părerea mea, aceste cuvinte arată că în ape era o energie plină 
de viaţă; nu era simplu o apă stătătoare şi nemişcătoare, ci mişcătoare, care 
avea putere de viață în ea. Că ceea ce-i nemişcător este negreşit nefolositor, 
pe când ceca ce se mişcă este capabil să facă multe. 

Deci, ca să ne arate că apa aceasta, multă şi nespus de-ntinsă, avea o 
putere plină de viață, Moise a spus: Și Duhul lui Dumnezeu se purta pe 
deasupra apei. Nu fără rost o spune mai dinainte asta dumnezeiasca 
Scriptură, ci pentru că avea să ne spună mai târziu că prin porunca 
Creatorului universului au fost şi animalele aduse la ființă din aceste ape. De 
aceea ne învață chiar de pe acum că apa aceasta nu era o simplă apă, ci una 
care era în mişcare, care se frământa şi cuprindea totul”. (Omilii la Facere, 
omilia III, I-II, în col. PSB, vol. 21, pp. 47-48) 


„Auzi că la început a făcut Dumnezeu cerul şi pământul şi că a făcut 
pe cele ce sunt din cele ce nu sunt şi mai spui că a preexistat materia? Care 
om cu mintea întreagă ar îndura una ca aceasta? Este, oare, om Creatorul, ca 
să aibă nevoie de o materie preexistentă, pentru a-şi arăta arta Sa? Este 
Dumnezeu! Lui 1 se pleacă toate; creează cu cuvântul şi cu porunca. lată! A 
spus numai şi a şi fost adusă la funţă lumina şi a şi plecat întunericul.” 
(Omilii la Facere, omilia III, II, în col. PSB, vol. 21, p. 48) 


„„Și a despărțit Dumnezeu lumina de întuneric (Fac., 1, 4) 

— Ce înseamnă a despărțit? 

— A dat fiecăruia un loc propriu, a rânduit fiecăruia un timp potrivit. 

Şi când a făcut aceasta, atunci a pus fiecăruia numele ce i se potrivea: 

Și a numit Dumnezeu lumina Zi şi întunericul l-a numit noapte (Fac., 
1.95), 

Ai văzut împărțire destul de bună, creație minunată, care depăşeşte 
orice înţelegere, făcută numai prin cuvânt şi prin poruncă? Ai văzut de cât 
pogorământ s-a folosit acest fericit proroc, dar, mai bine spus, iubitorul de 
oameni Dumnezeu, prin gura profetului, ca să înveţe neamul omenesc să 
cunoască ordinea celor create, să cunoască cine este Creatorul universului, 
să ştie cum a fost adus la fiinţă fiecare? 

Pe atunci, pe timpul lui Moise, oamenii erau încă nedesăvârşiţi şi nu 
puteau să se ridice la înţelegerea lucrurilor celor mai înalte; de aceea Duhul 
cel Sfânt a istorisit aşa pe toate acestea, coborând limba profetului la puterea 
de înţelegere a ascultătorilor”. (Omilii la Facere, omiha III, II, în col. PSB, 
vol. 21, pp. 48-49) 

„După cum oamenii, după ce fac un lucru oarecare cu multă luare 
aminte, când ajung la capătul muncii lor şi pun la probă lucrul făcut, laudă 
ce au săvârşit, tot aşa şi dumnezeiasca Scriptură pogorându-se la slăbiciunea 
înţelegerii noastre spus întâi: Și a văzut Dumnezeu că lumina este frumoasă, 
apoi a adăugat: Și a despărțit Dumnezeu lumina de întuneric; şi a numit 
Dumnezeu lumina zi şi întunericul l-a numit noapte. A împărțit fiecăruia 
locul său propriu, fixându-le de la început unele hotare, pe care să le 
păzească mereu neîmpiedicat. Şi orice om cu judecată poate vedea că de 
atunci şi până acum nici lumina n-a depăşit propriile ei hotare şi nici 
întunericul n-a călcat rânduiala sa, făcând amestec şi turburare”. (Omilii la 
Facere, omilia III, III, în col. PSB, vol. 21, p. 50) 


„Și a fost seară şi a fost dimineaţă, zi una (Fac., |, 5). 

A numit o zi sfârşitul zilei şi sfârşitul nopţii, ca să fie o ordine şi un şir 
în cele văzute, şi ca să nu fie nici un amestec.” (Omilii la Facere, omilia III, 
III, în col. PSB, vol. 21, p. 50) 


„După ce s-a făcut tăria, Dumnezeu — spune Moise — a poruncit ca o 
parte din ape să se poarte sub tărie, iar altă parte să fie pe spatele tărie. 

Dar ar putea să mă întrebe cineva: 

— Ce este tăria? Este, oare, apa condensată, aer concentrat sau altă 
substanță? 

— Orice om care gândeşte bine n-ar putea susține una sau alta. De 
aceea se cuvine ca, plini de pricepere, să primim cele spuse de Sfânta 
Scriptură şi, nedepăşind hotarele firii noastre, să nu cercetăm cele mai presus 
de noi, ci numai aceasta să ştim şi să reținem că la porunca Stăpânului a fost 
adusă la ființă tăria, care face despărțire între ape, aşa că unele sunt jos, iar 
altele sus”. (Omilii la Facere, omilia IV, III, în col. PSB, vol. 21, p. 59) 


„Ce poate fi mai ticălos şi mai nesocotit decât a încerca să spui şi să 
susţii că toate cele ce există s-au făcut de la sine şi, gândind aşa, să lpseşti 
creația de purtarea de grijă a lui Dumnezeu? Spune-mi, cum se poate susţine 
că atâta podoabă şi atâtea stihii pot fi conduse fără un conducător, care le 
ține pe toate? Corabia n-ar putea nicicând străbate valurile mări fără un 
cârmaci, nici soldatul n-ar putea săvârşi o faptă de vitejie fără un general, 
nici o casă nu s-ar putea înălța fără un arhitect, iar lumea aceasta mare şi 
podoaba acestor stihii au putut veni, oare, de la sine şi de la întâmplare, fără 
să fie cineva care să le conducă pe toate şi care, potrivit înțelepciunii lui, să 
țină şi să păstreze pe toate cele ce se văd? Dar pentru ce să ne mai 


încăpățânăm să dovedim acestor oameni acelea pe care, după cum spune 
proverbul, le vede şi un orb? Totuşi să nu încetăm a le pune înainte 
învățăturile Scripturii şi a ne da toată silința ca să-i scăpăm de înşelăciune 
ŞI să-i readucem la adevăr”. (Omilii la Facere, omilia III, IV, în col. PSB, 
vol. 21, p. 51) 


„„Și a numit Dumnezeu tăria cer şi a văzut Dumnezeu că este frumos 
(Fac., 1, 8). 

Uită-te cât de mare este pogorământul cuvintelor din pricina 
slăbiciunii omeneşti! După cum la facerea lumii a spus: Și a văzut Dumnezeu 
că lumina este frumoasă (Fac., 1, 4), tot aşa şi acum la facerea cerului, adică 
a tăriei, a spus: Și a văzut Dumnezeu că este frumos, ca să ne arate prin 
aceste cuvinte nemeşteşugita frumuseţe a cerului. Cine nu se va mira, cine 
nu se va minuna, că în atâta scurgere de vreme cerul şi-a păstrat în floare 
frumuseţea lui şi cu cât trece vremea cu atât se continuă şi frumuseţea lui? 
Ce poate fi mai frumos decât ceea ce a fost lăudat de Creator? Dacă noi la 
vederea unui lucru desăvârşit, făcut de un om, îi admirăm forma, aşezarea, 
frumuseţea, analogia, ritmul şi toate celelalte însuşiri, cine poate lăuda după 
vrednicie un lucru creat de Dumnezeu şi mai ales când Însuşi Stăpânul l-a 
lăudat? Scriptura a grăit aşa pe măsura înţelegerii noastre; şi vei vedea că 
Moise la fiecare din cele create a grăit aşa, tăind mai dinainte îndrăzneala 
celor ce mai târziu aveau să-şi ascute limba împotriva creației lui Dumnezeu 
şi aveau să zică: Pentru ce a fost făcut cutare sau cutare lucru? Luând-o, 
dar, înaintea celor ce vor încerca aceasta, Moise a spus: Și a văzut Dumnezeu 
că este frumos. lar când auzi că Dumnezeu a văzut şi a lăudat, înţelege 
cuvintele acestea într-un chip vrednic de Dumnezeu, aşa cum se potriveşte 
cu Dumnezeu. Cel Care a creat cerul cunoştea, înainte de a-l crea, 
frumuseţea creaturii Sale; dar pentru că noi suntem oameni şi nu putem, din 
pricina slăbiciunii noastre, înțelege altfel, de aceea Dumnezeu a pregătit 
limba fericitului profet să se folosească de aceste cuvinte grosolane pentru 
învățătura neamului omenesc”. (Omilii la Facere, omila IV, IV, în col. PSB, 
vol. 21, pp. 61-62) 


„Și a fost seară şi a fost dimineaţă, ziua a doua (Fac., 1, 8) 

Ai văzut că ne învaţă precis că Dumnezeu a numit sfârşitul luminii 
seară, iar sfârşitul nopţii, dimineaţă; şi pe amândouă le-a numit zi, ca să nu 
ne înşelăm, nici să socotim că seara este sfârşit zilei, ci să ştim bine că 
lungimea amândurora face o zi? Se poate dar spune, pe bună dreptate, că 
seara, sfârşitul luminii, şi dimineaţa, sfârşitul nopţii, fac o zi deplină. Asta 
vrea să arate dumnezeiasca Scriptură prin cuvintele: Și a fost seară şi a fost 

dimineaţă, ziua a doua”. (Omilii la Facere, omilia IV, VI, în col. PSB, vol. 
21, pp. 63-64) 


„„Și adunările apelor le-a numit mări (Fac., |, 10). 

lată că şi apele au primit un nume. Precum un meşter mare, când are 
de făcut un obiect oarecare cu ştiinţa lui, nu dă nume acestui obiect până ce 
nu-l termină de făcut, tot aşa şi Stăpânul cel iubitor de oameni n-a dat nume 
stihilor până ce prin porunca Lui n-a primit fiecare locul său. Astfel şi-a 
primit pământul numele lui şi şi-a căpătat forma lui, iar apele s-au strâns şi 
au fost învrednicite şi ele de un nume”. (Omilii la Facere, omilia V, III, în 
col. PSB, vol. 21, pp. 71-72) 


„„Și a văzut Dumnezeu că este frumos (Fac., 1, 10). 

Pentru că firea omenească este slabă şi nu poate lăuda după vrednicie 
făpturile lui Dumnezeu, de aceea dumnezeiasca Scriptură, luând-o înainte, 
ne arată lauda dată de Însuşi Creatorul făpturilor Sale. 

Când, deci, auzi că Însuşi Creatorului I-au apărut frumoase făpturile, 
mirarea îţi va fi şi mai mare şi nici nu vei putea găsi un cuvânt mai mare de 
laudă şi de admiraţie ca acesta. Ai un Stăpân care face astfel de lucruri, care 
nici nu pot fi lăudate după cuviinţă! Într-adevăr, cum ar putea omul lăuda 
sau cânta, după vrednicie, operele lui Dumnezeu?” (Omilii la Facere, omilia 
V, III-IV, în col. PSB, vol. 21,p. 72) 


„... la fiecare zi spune aşa: Și a fost seară şi a fost dimineaţă, ziua a 
treia, nu în zadar, nici fără rost, ci ca să nu confundăm ordinea, nici să 
socotim că odată cu venirea serii s-a terminat ziua, ci ca să vedem că seara 
este sfârşit al lumini şi începutul nopții, iar dimineaţa, sfârşit al nopții şi 
plinirea zilei. Asta vrea să ne înveţe fericitul Moise prin cuvintele: Și a fost 
seară şi a fost dimineaţă, ziua a treia”. (Omilii la Facere, omilia V, V, în 
col. PSB, vol. 21, p. 74) 


„Dumnezeu a creat soarele în ziua a patra, ca să nu socoteşti că 
datorită lui aveam ziua. Ce am spus despre seminţe, aceea voi spune şi 
despre zi, că fuseseră trei zile înainte de crearea soarelui. Dar a voit Stăpânul 
să facă cu ajutorul acestei stihii şi mai strălucitoare lumina zilei. Acelaşi 
lucru putem să-l spunem şi de luminătorul cel mai mic, de lună; fuseseră trei 
nopţi înainte de facerea ei. Da şi luna, adusă la ființă, ne dă folosul ei, că 
împrăştie întunericul nopții; şi aproape că putem spune că, împreună cu 
soarele, împlineşte acelaşi rost față de toate celelalte făpturi”. (Omilii la 
Facere, omilia VI, IV, în col. PSB, vol. 21, pp. 82-83) 

„Da, între seminţe şi între pomi, pământul n-a dat numai pomi 
roditori, ci şi neroditori; n-a dat numai ierburi folositoare, ci şi ierburi al 
căror folos nu-l ştim, ba de multe ori chiar vătămătoare. Dar pentru asta 
cine va îndrăzni să blameze cele făcute? Nimic nu s-a făcut în zadar, nimic 
nu s-a făcut fără rost! N-ar fi fost lăudate de Creator, dacă n-ar fi fost create 
spre oarecare trebuință! După cum copacii nu sunt toţi roditori, ci mulți sunt 
neroditori, şi cu toate acestea nu mai puţin decât cei roditori ne sunt de o 
minunată trebuinţă, fie că ne slujesc la odihna noastră, fie la facerea caselor, 
fie că facem din ei multe alte lucruri pentru înlesnirea noastră; şi, în general 
vorbind, nu este creat nimic fără vreun scop oarecare, chiar dacă noi oamenii 
nu suntem în stare să cunoaştem cu precizie scopul fiecărei creaturi, aşadar 
după cum cu copacii, tot aşa şi cu animalele; unele sunt bune de mâncare, 
altele ne slujesc, tot aşa şi cu fiarele şi cu târâtoarele; nu ne sunt de puțină 
trebuință. lar dacă ai vrea să cercetezi cu mintea luminată, ai vedea că, chiar 
acum când ni s-a luat stăpânirea ce-o aveam peste ele din pricina neascultării 
celui întâi-zidit, chiar acum ne sunt de mare folos. Doctorii folosesc multe 
fiare şi târâtoare pentru facerea de doctorii, care pot contribui la sănătatea 
trupurilor noastre”. (Omilii la Facere, omiha VII, V, în col. PSB, vol. 21, 
pp. 93-94) 


„lar dacă nu ajungeţi sau nu puteţi pricepe rațiunea tuturor creaturilor, 
asta nu vă fie vouă temei de necredință, ci pricină de slavoslovie. Când 
gândul rămâne neputincios şi mintea nu mai poate cuprinde, du-te cu mintea 
la măreția Stăpânului tău şi tocmai de aici conchide că atât de mare e puterea 
Lui, că noi nu putem şti precis nici rațiunea celor făcute de EI”. (Omilii la 
Facere, omilia VII, VI, în col. PSB, vol. 21, p. 95) 


„Aţi aflat, apoi, pentru ce a făcut cerul desăvârşit, iar pământul fără 
formă şi netocmit. Şi v-am spus atunci că pentru două pricini: una, ca să nu 
punem la îndoială puterea Stăpânului, socotind că din pricina slăbiciunii Sale 
a făcut pământul aşa, odată ce cunoaştem din creația stihiei celei mai bune, a 
cerului adică, puterea Sa; a doua este aceasta: pământul ne este şi mamă şi 
hrănitor; din el ne hrănim, din el avem celelalte desfătări şi în el ne 
întoarcem iarăşi; pământul ne este şi patrie şi mormânt; deci, ca nu cumva 
trebuinţa mare ce-o avem de la el să ne facă să gândim lucruri mari despre 
pământ, Dumnezeu ne-a arătat la început pământul fără formă, ca să ne 
învăţăm şi prin fapte, că nu firii pământului se datoresc toate cele spuse mai 
sus, ci puterii Celui Ce l-a adus la ființă.” (Omilii la Facere, omilia IX, II, în 
col. PSB, vol. 21, p. 108) 

„Pentru că Dumnezeu spusese la fiecare la cele create de EI: Și a văzut 
Dumnezeu că sunt frumoase, acum când le-a terminat pe toate şi au luat 
sfârşit şi cele din ziua a şasea, când a fost adus la ființă şi cel care avea să se 
desfăteze de toate creaturile, a spus: Și a văzut Dumnezeu toate câte a făcut, 
şi iată că erau bune foarte. Vezi că strângând toate creaturile în cuvântul 
acesta toate, Dumnezeu a lăudat pe toate cele create de EI! Nu s-a mulţumit 
numai cu cuvântul toate, ci a adăugat: câte a făcut, şi nu s-a oprit aici, ci a 
mai spus: şi iată erau bune, şi bune toate”. (Omilii la Facere, omilia X, VI, 
în col. PSB, vol. 21, p. 122) 


„Și a sădit Dumnezeu rai în Eden către răsărit şi a pus acolo pe omul 
care l-a făcut. 

Fericitul Moise a lăsat în scris şi numele locului, ca să nu poată înşela 
mințile oamenilor simpli, cei ce voiesc să flecărească zadarnic şi să spună că 
raiul nu a fost creat pe pământ, ci în cer, şi să viseze şi alte basme la fel cu 
acestea”. (Omilii la Facere, omila XIII, III, în col. PSB, vol. 21, p. 151) 


„Întru început a făcut Dumnezeu cerurile şi pământul. Cum adică? La 
început cerul, şi apoi pământul? Întâi acoperişul, şi apoi podeaua? 
Dumnezeu nu-i supus vreunei trebuinţe!”? a firii, nici nu e rob rânduielii 
vreunui meşteşug: fiindcă voia lui Dumnezeu e făcător şi meşteşugar şi al 
firii şi al meşteşugului, şi al tuturor celor ce sunt. 

Iar pământul era nevăzut şi netocmit. De ce pe cer ni-l arată Moisi 
adus la fiinţă gata desăvârşit, iar despre pământ ne spune cum l-a meşterit 
Dumnezeu treptat? Ca aflând puterea lui din cele săvârşite cu stihia mai de 
soi să te încredinţezi că şi pe pământ putea să-l aducă Dumnezeu la ființă 
gata desăvârşit: dar pentru tine şi pentru mântuirea ta nu a făcut aşa. Cum 
pentru mine şi pentru mântuirea mea? Masă şi patrie şi hrănitoare şi 
maică!” de obşte a tuturor este pământul, şi cetate, şi mormânt de obşte: 
fiindcă din el îşi au obârşia şi trupurile noastre, şi hrana noastră, şi locuim pe 
el, şi traiul pe el ni-l ducem, şi după moarte într-însul ne întoarcem iarăşi. 
Deci, ca nu cumva datorită faptului că pământul îți este atât de trebuincios să 
te încânți de el peste măsură şi mulțimea facerilor de bine să îți fie spre 
poticnire ca să cazi în păgânătate, ţi-l arată, mai înainte de a fi el, fără chip şi 
netocmit, încât văzându-i neputința să te minunezi de Cel Ce l-a adus la 

Tâlcuirea D-lui Adrian Tănăsescu-Vlas: În greacă (şi, în general, în limbile indo- 
europene vechi), pământul este de genul feminin (n.s. 11, p. 19) 

ființă şi a pus în el toată puterea de care am vorbit - ca să-L slăveşti pe Cel 
Care atâtea a gătit ca să ne facă nouă înlesnire.” (Cele dintâi omilii la 
Facere, cuvântul întâi, pp. 18-20) 


„De ce crezi tu că a făcut Dumnezeu tot ce vedem? Oare nu din 
bunătatea Lui? Nu din iubirea Lui de oameni? Dacă vei întreba pentru ce a 
făcut aceasta, sau aceea, peste tot vei afla drept cauză bunătatea Lui.” 
(Omilii la Epistola către Filipeni, omila a V-a, pp. 90-91) 


„Cum că tot ce vedem în univers nu s-a produs automat, ne probează 
gheena, ne-a probat-o potopul lui Noe, înecarea armatelor egiptene în marea 
Roşie, cele petrecute cu israeliți în pustie, focul Sodomei şi Gomorei, şi 
altele.” (Comentariile sau Explicarea Epistolei către Coloseni, omila V, p. 
65) 


„lar acest cer plin de frumuseţe, mare, strălucitor, stabil, durabil şi 
care fiinţează de atâta timp a fost făcut de Dumnezeu însuşi cu o uşurinţă 
asemănătoare celei cu care cineva îşi construieşte în joacă o colibă.” (Despre 
necunoaşterea lui Dumnezeu, cuvântarea II, p. 45) 


CREAREA LUMII (cauza şi motivul creaţiei) 


„Chiar de-ar plesni de necaz păgânii de mu şi mii de ori, eu am să 
strig cu voce tare că toate acestea au fost create pentru om, pentru că 
Creatorul nu avea nevoie de nici una din ele, că este desăvârşit; dar, ca să-şi 
arate dragostea Sa faţă de noi, le-a adus pe lume pe toate acestea ca să arate 
cât de mult cinsteşte Dumnezeu neamul omenesc şi ca, povăţuiţi de aceste 
creaturi, să-l dăm lui Dumnezeu închinăciunea cuvenită”. (Omilii la Facere, 
omilia VI, VI, în col. PSB, vol. 21, p. 85) 


„Da, Dumnezeu n-a creat pe toate cele de pe lume numai pentru 
trebuința noastră, ci şi datorită marii Lui dărniciui: unele făpturi au fost aduse 
pe lume pentru trebuința noastră, altele ca să predice puterea Creatorului”. 
(Omilii la Facere, omilia VII, IV, în col. PSB, vol. 21, p. 92) 


„Dumnezeu n-a creat pe toate numai pentru trebuința noastră, ci şi 
pentru dărnicia Lui, pentru ca noi, văzând bogăția nespusă a făptunilor Lui, 
să ne uimim de puterea Creatorului şi să putem şti că toate acestea au fost 
aduse la fiinţă cu o înțelepciune şi bunătate nespusă, spre cinstirea omului ce 

avea să fie făcut”. (Omilii la Facere, omilha VII, IV, în col. PSB, vol. 21, p. 
93) 


„Să ştim şi să fim încredinţaţi că toate cele din lume au fost aduse la 
ființă prin cuvântul şi prin iubirea Sa de oameni şi că nu-i nimic făcut la 
întâmplare şi fără rost; ci chiar dacă noi, din pricina neputinței gândurilor 
noastre, nu cunoaştem trebuinţa celor făcute, să fim încredințaţi că EI le-a 
adus la fiinţă pe toate potrivit înţelepciunii Lui şi potrivit marii Sale iubiri de 
oameni”. (Omilii la Facere, omilia X, VI, în col. PSB, vol. 21, p. 123) 


CREAREA OMULUI 


„ — Dar pentru ce, dacă este mai de preţ decât toate, pentru ce a fost 
făcut pe urmă? 

- Pentru o pricină foarte dreaptă. După cum atunci are să vină un 
împărat într-un oraş este nevoie să meargă înainte însoțitorii şi toţi ceilalți, 
ca să pregătească palatul împărătesc şi aşa intră împăratul în palat, în acelaşi 
chip şi acum. Vrând Dumnezeu să-l pună pe om peste toate cele de pe 
pământ ca împărat şi stăpânitor, 1-a zidit mai întâi această locuinţă frumoasă, 
lumea. Și numai după ce a fost gata totul l-a adus pe om, ca să o stăpânească. 
Ne arată Dumnezeu, chiar prin fapte, cât de mult preţuieşte această fiinţă.” 
(Omilii la Facere, omilia VIII, II, în col. PSB, vol. 21, p. 100) 


„Dar să întrebăm pe iudeu şi să vedem ce spune! Cui au fost adresate 
cuvintele: Să facem om după chipul nostru? Scrierea, în care se găsesc 
cuvintele acestea, este a lui Moise, în care iudeii spun că cred, dar nu cred; 
precum zice şi Hristos: Dacă ați crede în Moise, aţi crede şi în Mine. (loan, 
5, 46). Da, ei au scrierile lui Moise, dar noi avem înţelesul lor. Cui au fost 
adresate cuvintele: Să facem om? Cu cine se sfătuieşte Stăpânul? Nu pentru 
că are nevoie de sfat şi de gânduri — Doamne fereşte! — ci pentru că vrea, sub 
înfăţişarea cuvintelor, să arate cinstea covârşitoare ce o dă omului pe care 
avea să-l creeze. Ce spun, dar, iudeii, care au încă voal pe inimile lor şi nu 
vor să înţeleagă nimic din cele scrise în Scriptură? Ei spun că aceste cuvinte 
au fost adresate îngerului sau arhanghelului. Ce nebunie! Ce mare 
neruşinare! Cum poți gândi, omule, ca Stăpânul să se sfătuiască cu îngerul, 
Creatorul cu creatura? Nu le este îngăduit îngerilor să stea la sfat cu 
Dumnezeu; datoria lor este să stea drept înaintea lui Dumnezeu şi să-L 
slujească. Şi, ca să afli asta, ascultă pe marele glăsuitor Isaia, care spune 
despre cele mai înalte puteri îngereşti: Am văzut heruvimii stând în dreapta 
lui Dumnezeu şi serafimii; şi-şi acopereau fețele lor şi picioarele cu aripile 

(Isaia, 6, 2). Îşi acopereau feţele, pentru că nu puteau îndura lumina 
fulgerătoare a lui Dumnezeu; şi stăteau înaintea Lui cu multă frică şi cu 
cutremur. Creaturile lucrul acesta trebuie să-l facă, să stea drept înaintea 
Stăpânului. 

Dar iudeu nu înţeleg nimic din cuvintele Scripturii şi grăiesc ce le 
trece prin minte. 

Deci după ce am spulberat pălăvrăgeala lor, să cuvine să învăţăm pe 
fiu Bisericii adevărul spuselor Scripturii. 

Cine este, dar, Acela, Căruia Dumnezeu I-a zis: Să facem om? Cine 
altul decât Îngerul de mare sfat, Sfetnicul minunat, Domn puternic, Domnul 
păcii, Părintele veacului ce va să fie (Isaia, 9, 6), Unul-Născut Fiul lui 
Dumnezeu, Cel de o ființă cu Tatăl, prin Care s-au adus toate la fiinţă? Lui I- 
a spus: Să facem om după chipul nostru şi după asemănare. Cuvintele 
acestea dau o lovitură de moarte şi celor care gândesc ca Arie. N-a spus 
poruncitor: Fă, ca unui inferior, sau ca unuia mai mic după fiinţă, ci ca unuia 
care este de aceeaşi cinste: Să facem. Şi cuvintele celelalte arată identitatea 
de ființă: Să facem, spune Dumnezeu, om după chipul Nostru şi după 
asemănare”. (Omilii la Facere, omulia VIII, II, în col. PSB, vol. 21, pp. 100- 
101) 


„Spunând cuvintele Să facem om, Creatorul universului ne-a înfăţişat 
un fel de sfătuire, ca să spunem aşa, un fel de deliberare, arătându-ne sub 
această formă cinstea celui ce avea să fie creat; ne-a învăţat, chiar înainte de 
a-l crea, măreția dregătoriei ce avea s-o încredințeze omului.” (Omilii la 
Facere, omilia X, III, în col. PSB, vol. 21, p. 119) 


„Și a făcut Dumnezeu pe om; după chipul lui Dumnezeu l-a făcut pe 
el; bărbat şi femeie i-a făcut pe ei. Vezi câtă precizie în cuvinte? Vorbeşte 
de acelaşi lucru de două ori, ca să poată fixa bine în mintea ascultătorilor săi 
cele ce le spune”. (Omilii la Facere, omilia X, IV, în col. PSB, vol. 21, p. 
119) 


„A făcut pe om luând ţărână din pământ? 

— Da, ne răspunde dumnezeiasca Scriptură. Şi n-a spus simplu 
pământ, Ci țărână, ca şi cum ai spune partea cea mai proastă şi de mai puţin 
preț din pământ”. (Omilii la Facere, omilia XII, IV, în col. PSB, vol. 21, p. 
143) 


„„Și a făcut Dumnezeu pe om, luând ţărână din pământ. Nu mici sunt 
gândurile ce ni le trezesc în minte cuvintele acestea cu privire la smerenie, 

dacă suntem cu mintea trează. Când ne gândim de unde-şi are început 
făptura noastră, învăţăm îndată să ne smerim, să ne umilim, Chiar de-am 
ridica sprâncenele de mii şi mii de ori. De aceea şi Dumnezeu, îngrijindu-se 
de mântuirea noastră, a condus aşa limba acestui fericit profet. La început 
dumnezeiasca Scriptură spusese: Și a făcut Dumnezeu pe om; după chipul 
lui Dumnezeu l-a făcut pe el (Fac., 1, 27) şi 1-a dat stăpânire peste toate cele 
văzute; de aceea, ca nu cumva omul, neștiind din ce e alcătuit, să-şi 
închipuie despre el lucruri mari şi să depăşească hotarele sale, dumnezeiasca 
Scriptură mai vorbeşte încă o dată de facerea omului şi ne arată chipul 
alcătuirii lui, începutul naşterii sale; ne spune din ce a fost făcut cel dintâi 
om şi cum a fost adus pe lumea asta”. (Omilii la Facere, omilia XII, IV, în 
col. PSB, vol. 21, p. 144) 


„Gândeşte-mi-te la rangul creației omului! Gândeşte-mi-te ce era cel 
plăsmuit înainte de a sufla Stăpânul în faţa lui, înainte de a avea în el 
suflarea aceea care 1-a fost suflare de viață şi a ajuns suflet viu! Ce era omul? 
Un singur corp neînsuflețit, nelucrător şi la nimic folositor. Ceea ce 1-a dat 
totul şi l-a ridicat la o atât de mare cinste a fost suflarea aceea a lui 
Dumnezeu. Şi ca să vezi aceasta nu numai din cele făcute atunci, ci şi din 
cele ce se întâmplă acum în fiecare zi gândeşte-mi-te la trupul din care a ieşit 
sufletul! Cât de urât şi de neplăcut! Dar pentru ce spun cu urât şi neplăcut? 
Gândeşte-mi-te cât de urât şi de dezgustător, plin de miros urât şi lipsit de 
orice frumuseţe cel care mai înainte, când avea sufletul, care-l conducea, era 
frumos, plăcut, plin de grație, plin de pricepere şi destoinic spre lucrarea 
faptelor bune. 

Având, dar, în minte acestea toate şi gândindu-ne la noblețea 
sufletului nostru, să nu facem nici o faptă nevrednică de el, să nu-l coborâm, 
supunându-l trupului! Să nu ne purtăm fără inimă şi fără judecată cu sufletul 
nostru atât de nobil şi învrednicit cu un rang atât de mare”. (Omilii la 
Facere, omilia XII, V, în col. PSB, vol. 21, p. 145) 


„Și a zis Dumnezeu să se facă lumină, şi s-a făcut lumină (Fac., 1,3); 
Să se facă tărie (Fac., 1, 6), Să se adune apele (Fac., 1,9); Să se facă 
luminători (Fac., 1, 14); Să răsară pământul iarbă verde (Fac., |, 11); Să 
scoată apele târâtoare cu suflete vii (Fac., 1, 20); Să scoată pământul suflet 
viu (Fac., 1, 24). Ai văzut că le-a creat pe toate cu cuvântul? Dar să vedem 
acum ce spune şi de crearea omului. Și a făcut Dumnezeu pe om. Vezi că 
prin cuvintele acestea de pogorământ, de care se foloseşte Scriptura din 
pricina slăbiciunii noastre, ne arată în acelaşi timp şi felul creării omului şi 
chipul deosebit în care a fost creat; şi, ca să vorbesc omeneşte, Scriptura 

aproape că ne arată că omul a fost făcut cu mâinile lui Dumnezeu, precum 
spune şi un alt profet: Mâinile Tale m-au făcut şi m-au zidit (lov., 10, 8). 
Spune-mi, te rog, dacă Dumnezeu ar fi poruncit doar atât ca omul să se facă 
din pământ, oare nu s-ar fi făcut ce poruncise? Negreşit că da! Dar pentru ca, 
prin felul prin care am fost creaţi, să ne statornicească în suflet învățătura de 
a nu ne închipui noi lucruri mai mari decât ne e firea, dea aceea istoriseşte pe 
toate în chip precis şi spune: A făcut Dumnezeu om, luând ţărână din 
pământ. 

Vezi şi în aceste cuvinte cinstea dată omului. N-a luat pământ, ci 
țărână — ai putea spune cel mai prost pământ — şi în această țărână, luată din 
pământ, a prefăcut-o prin porunca Lui în trup. După cum Dumnezeu adusese 
pământul din neființă, tot aşa şi acum, când a voit, a prefăcut în trup ţărâna, 
din pământ. Bine este acum să strig cu fericitul David: Cine va grăi puterile 
Domnului, cine va face auzite toate laudele Lui? (Ps., 105, 2). Prin toate îşi 
arată Dumnezeu iubirea Sa de oameni! Şi a făcut din ţărână o ființă ca 
aceasta şi că l-a ridicat la atâta cinste şi că l-a încărcat chiar de la început cu 
atâtea binefaceri!”. (Omilii la Facere, omilia XIII, I-II, în col. PSB, vol. 21, 
pp. 148-149) 


„A suflat în faţa lui suflare de viaţă şi s-a făcut omul cu suflet viu. 

— Ce înseamnă a suflat suflare de viaţă? 

— Dumnezeu a voit şi a poruncit ca trupul creat de EI să aibă putere de 
viaţă, care s-a făcut în el în suflet viu, adică activ, care poate prin mişcarea 
mădularelor să-şi arate măiestria sa. 

Uită-te câtă deosebire este între crearea acestei minunate ființe 
raționale şi crearea animalelor! Când a creat animalele, Dumnezeu a spus: 
Să scoată apele târâtoare cu suflete vii (Fac., 1, 20) şi îndată au ieşit din ape 
animale însuflețite. La fel şi pământului i-a spus: Să scoată pământul suflet 
viu (Fac., 1, 24). Când a făcut pe om n-a mai grăit aşa, ci mai întâi i-a creat 
trupul din țărână şi după aceasta 1-a dat putere de viață, adică sufletul”. 
(Omilii la Facere, omilia XIII, II-III, în col. PSB, vol. 21, p. 150) 


„Uită-te câtă cinste i-a dat îndată omului! L-a creat în afara raiului; dar 
îndată l-a băgat în rai, ca să simtă prin cele făcute binefacerea şi să cunoască 
prin fapte cinstea ce i-a dat, când l-a adus în rai. Și a pus acolo pe omul care 
I-a făcut. Cuvântul I-a pus trebuie să înțelegem iarăşi că a fost spus în locul 
cuvântului: a poruncit să locuiască acolo; pentru ca şi vederea raiului şi 
petrecerea acolo să-i pricinuiască multă plăcere şi să-l îndemne să-l 
mulțumească lui Dumnezeu şi să-l fie recunoscător, gândindu-se cât bine a 
primit fără să fi făcut încă ceva care să-l merite”. (Omilii la Facere, omilia 

XIII, IV, în col. PSB, vol. 21,p. 152) 


„... ca să afle Adam că fiinţa ce va fi făcută este de aceeaşi cinste cu 
el, Dumnezeu grăieşte la fel ca şi la crearea lui. După cum atunci spusese: Să 
facem, tot aşa şi acum spune: Să-i facem lui ajutor asemenea lui. Amândouă 
cuvintele au multă greutate; şi cuvântul ajutor, şi cuvântul asemenea lui. Nu 
vreau ca omul să fie singur, spune Dumnezeu, ci vreau să aibă oarecare 
mângâiere din această împreună vieţuire; şi nu vreau numai atâta, ci 
trebuie să-i dau şi ajutor asemenea lui, vorbind de femeie. De aceea a spus: 
Să-i facem lui ajutor şi a adăugat: asemenea lui, ca nu cumva când vezi că 
sunt aduse îndată la existență fiarele şi toate păsările cerului (Fac., 2, 19), să 
socoteşti că e vorba de una din acestea. Chiar dacă multe din animalele 
necuvântătoare îl ajută pe om la muncile lui, dar nici una la fel cu femeia, 
înzestrată cu rațiune”. (Omilii la Facere, omilia XIV, IV, în col. PSB, vol. 
21, p. 162) 


„Ceea ce a adus asupra lui Adam n-a fost nici numai somn adânc, nici 
somn obişnuit. Dar pentru că înțeleptul şi meşterul Creator al firii noastre 
avea să-i scoată una din coastele lui Adam, de aceea, ca să-l facă pe Adam să 
nu simtă durere, ca nu cumva, aducându-și aminte de fiinţa aceea care 1-a 
produs durere, să se uite cu duşmănie la cea plăsmuită din coasta lui şi să o 
urască, Dumnezeu a adus peste Adam atâta somn, un somn adânc, poruncind 
să fie cuprins ca de un fel de amorţire, ca să nu simtă deloc ce se întâmplă cu 
el. Şi astfel Dumnezeu, ca un meşter prea minunat, a luat ce-a hotărât să ia, a 
completat lipsa şi din ce a luat a făcut femeia, potrivit propriei Sale iubiri de 
oameni. 

A adus, spune Scriptura, asupra lui Adam somn adânc şi a adormit. Şi 
a luat una din coastele lui şi a împlinit cu carne locul ei, ca să nu cumva 
Adam, după scularea din somn, să simtă din ceea ce-i lipseşte ce s-a 
întâmplat cu el. Avea negreşit să afle mai târziu, deşi n-a ştiut nimic în 
timpul luării coastei. Deci, ca să nu simtă Adam nici durere în timpul ce 1 se 
lua coasta şi nici mai pe urmă să nu-l întristeze lipsa, Dumnezeu a rânduit 
bine pe amândouă; i-a luat coasta fără durere şi a plinit lipsa; cu asta Adam 
nici n-a simţit ce s-a întâmplat cu el”. (Omilii la Facere, omilia XV, II, în 
col. PSB, vol. 21, p. 169) 


„Și luând această coastă, spune Scriptura, Domnul Dumnezeu a făcut 
pe femeie. 

Minunate sunt cuvintele acestea şi biruie cu multă covârşire mintea 
noastră! Aşa sunt toate cele făcute de Stăpânul! Nu e mai puţin minunată 

facerea femeii ca facerea omului din ţărână. Și uite-te la pogorământul 
dumnezeieştii Scripturi, de ce cuvinte se slujeşte pentru slăbiciunea noastră. 
Și a luat, spune Scriptura, una din coastele lui. Să nu judeci în chip omenesc 
cuvintele acestea. Grosolănia cuvintelor pune-o pe seama slăbiciunii de 
înțelegere a minții noastre. Dacă Scriptura nu s-ar fi folosit de aceste 
cuvinte, cum am fi putut afla aceste taine nespuse? Să nu ne oprim, dar, la 
cuvinte, ci toate cuvintele acestea să le înțelegem dumnezeieşte, aşa cum se 
potriveşte cu Dumnezeu. Cuvântul a luat şi toate cele asemenea, au fost 
spuse din pricina slăbiciunii noastre de înțelegere”. (Omilii la Facere, omilia 
XV, II, în col. PSB, vol. 21, pp. 169-170) 


„După crearea universului, după aducerea pe lume a animalelor, unele 
bune de mâncare, altele bune de muncă, omul avea nevoie de cineva cu care 
să vorbească, de cineva de aceeaşi ființă cu el, care să-i poată aduce multă 
mângâiere. De aceea Dumnezeu a creat din coasta lui Adam această ființă 
cugetătoare; şi, cu marea Lui înțelepciune, a făcut-o desăvârşită şi întreagă, 
întru totul asemenea omului, adică rațională, în care să-i dea omului ajutor în 
împrejurări grele, în nevoi şi în cele ce menţin viața. Că era Dumnezeu, Cel 
care a rânduit pe toate cu înţelepciune! Chiar dacă noi nu putem înţelege 
felul în care au fost făcute cele de pe lume, din pricina slăbiciunii gândirii 
noastre, totuşi credem că toate se pleacă voii Lui şi vine pe lume tot ce 
porunceşte EI”. (Omilii la Facere, omilia XV, III, în col. PSB, vol. 21, p. 
171) 


„„Și a Zis Adam: lată acum os din oasele mele şi trup din trupul meu 
(Fac., 2, 23). 

Cată la aceste cuvinte, iubite! lată că Adam a fost învrednicit şi cu 
darul profeției în afară de înțelepciunea aceea nespusă dată lui de 
Dumnezeu, de care a dat dovadă când a pus nume atâtor neamuri de animale 
necuvântătoare! Dar, pentru aceea Moise, acest fericit profet, ne-a spus în 
cele de mai sus că a luat o coastă din Adam după ce Adam a adormit şi a 
căzut într-un somn adânc şi că n-a ştiut de loc ce s-a petrecut cu el, pentru ca 
acum, când afli că Adam, după ce a văzut pe femeie, vesteşte cu precizie tot 
ce s-a întâmplat, să fu încredinţat pe deplin că rosteşte aceste cuvinte printr- 
un har profetic, fiind inspirat de învățătura Sfântului Duh. Fără să ştie ceva 
de cele întâmplate, Adam spune că 1-a fost adusă femeia: Jată acum os din 
oasele mele şi trup din trupul meu. Un alt traducător al Sfintei Scripturi în 

numai o singură dată, că pe viitor nu se va mai face aşa femeia. Acum, spune 
el, femeia s-a făcut din bărbat; dar mai târziu nu va mai fi aşa, ci din femeie 
bărbatul; dar mai bine spus, nu din femeie, ci din împreună-lucrarea 
amândurora ... 

Și ca să vezi cât de precisă e profeția şi că spusele lui Adam au putere 
până acum şi vor avea putere până la sfârşitul lumii, ascultă cele spuse mai 
departe de Scriptură: 

Aceasta se va numi femeie, că din bărbatul ei s-a luat ea. Pentru 
aceasta va lăsa omul pe tatăl său şi pe mama sa şi se va lipi de femeia lui şi 
vor fi cei doi un trup (Fac., 2, 23-24)”. (Omilii la Facere, omilia XV, III-IV, 
în col. PSB, vol. 21, pp. 171-172) 


„„Și a Zis Dumnezeu: Să facem om după chipul şi asemănarea Noastră. 
Primul lucru ce se cuvine tâlcuit aici este de ce atunci când a luat ființă cerul 
nu se spune nicăieri: Să facem, ci: Să fie cer, Să fie lumină, şi tot aşa pentru 
fiecare din părțile zidirii; iar aici nu este folosită decât spusa: Să facem, care 
arată o sfătuire cu cineva de aceeaşi cinste. Deci, cine este cel ce urma să fie 
făcut şi care se bucură de atâta cinste? Omul, vieţuitoarea cea mare şi 
minunată şi mai scumpă înaintea lui Dumnezeu decât toată zidirea, pentru 
care sunt cerul şi pământul şi marea şi tot restul trupului"? zidirii, omul, de a 
cărui mântuire Dumnezeu S-a îndrăgostit până-ntr-atât că nici pe Cel Unul- 
Născut nu L-a cruțat pentru el: că nu a contenit, toate făcându-le şi lucrându- 
le, până ce, înălțându-l, nu l-a aşezat de-a dreapta Sa. Şi strigă Pavel zicând: 
Și împreună cu Dânsul ne-a sculat şi ne-a aşezat de-a dreapta Sa întru cele 
cereşti întru Hristos lisus (Ef., 2, 6). 

Sfătuirea este nu fundcă Dumnezeu ar avea nevoie să Se sfătuiască - 
să nu fie! - ci pentru a se arăta prin felul vorbirii cinstea ce ni s-a dat. Și de 
ce, întreabă unii, dacă e mai de preț decăt toată lumea, a fost adus la fiinţă 
în urma lumii? Tocmai de asta, că este mai de preţ decât toată lumea: că 
precum, având împăratul a merge într-o cetate oarecare, căpeteniile de oaste 
şi dregătorii şi păzitorii şi robii toți merg înainte ca, pregătind locuinţa 
împărătească şi toată slujirea cea de trebuinţă, să primească pe împărat cu 
multă cinste: întocmai la fel şi aici. Înaintea omului, ca înaintea unui 
împărat, a mers soarele, a mers cerul, a mers lumina, toate s-au făcut şi s-au 
împodobit: şi apoi a fost adus el, cu multă cinste. Să facem om după chipul. 





14 Tâlcuirea Pr. D. Fecioru: În nota din MG (122) se spune: «Nu numai un tălmăcitor, ci 


doi traduc aşa: Iată odată, anume Simah şi Teodoţian» (n.s. 12, p. 172) 
15 Tâlcuirea D-lui Adrian Tănăsescu-Vlas: Ansamblului (n. s. 13, p. 28) 

Să audă iudeul. Către cine grăieşte Dumnezeu: Să facem om? Moisi a scris 
asta - Moisi, pe care spun, minţind, că îl cred. Şi ca să te încredinţezi că mint 
şi nu cred, ascultă cum îi mustră Hristos şi zice: De ați fi crezut lui Moisi, ați 
fi crezut şi Mie (n., 5, 46).” (Cele dintâi omilii la Facere, cuvântul al doilea, 
pp. 27-29) 


„Către cine, spune-mi, a zis: Să facem om? 

Către un înger sau către un arhanghel, zice iudeul. Precum robii 
vrednici de bice care sunt traşi la socoteală de stăpân şi, neavând nici o 
îndreptăţire adevărată de răspuns, toarnă tot ce le trăsneşte prin cap, aşa şi 
voi grăiți: Către înger şi arhanghel a zis. Care înger? Care arhanghel? Că nu 
este al îngerilor să zidească, nici al arhanghelilor să cugete acestea. Dar 
pentru ce, atunci când a făcut cerul n-a poruncit îngerului şi arhanghelului, ci 
însuşi l-a adus la fiinţă, iar atunci când a adus la ființă vieţuitoarea mai de 
cinste decât cerul şi decât toată lumea - omul - îi ia pe robi ca părtaşi ai 
facerii ? 

Nu este aşa, nu: că îngerilor li se cuvine a sta de față, nu a zidi; 
arhanghelilor se cuvine să slujească, nu să ia parte la cugetul şi sfatul 
Dumnezeirii. Ascultă ce zice Isaia despre puterile serafimilor, care sunt 
mai presus decât arhanghelii: Văzut-am pe Domnul pe scaun înalt şi 
preainălțat (...) şi serafimi stăteau împrejurul Lui, şase aripi la unul şi şase 
aripi la altul: şi cu două îşi acopereau feţele - adică îşi acopereau vederile 
pentru că nu puteau îndura strălucirea care pornea din tronul Lui. Ce spui? 
Serafimii stăteau împrejurul Lui cu atâta minunare şi mirare, şi asta văzând 
un pogorământ al lui Dumnezeu, iar nişte îngeri sunt părtaşi şi la cugetul, şi 
la sfătuirea Lui? Dar ce noimă ar avea aceasta? 

Și atunci, cine este cel către care spune: Să facem om? Sfetnicul 
minunat, Stăpânitor, Dumnezeul Cel Tare, Domnul păcii, Părintele veacului 
ce va să vină: Însuşi Fiul lui Dumnezeu Cel Unul-Născut. Deci, către Acesta 
zice: Să facem om după chipul şi asemănarea Noastră - că nu a zis: după 
chipul Meu şi al Tău, sau: al Tău şi al Nostru, ci: după chipul Nostru, 
arătând prin aceasta că este vorba de acelaşi chip şi de aceeaşi asemănare: iar 
Dumnezeu şi îngerii nu au acelaşi chip, nici aceeaşi asemănare. Căci cum ar 
putea Stăpânul şi slujitorii să aibă acelaşi chip şi aceeaşi asemănare? Aşadar, 
oricum 0 luăm se fac de ruşine spusele voastre. Şi aici, de altfel, se are în 
vedere chipul stăpânirii, precum ne arată urmarea stihului - căci zicând: 
după chipul şi asemănarea, adaugă: şi să stăpânească peştii mării, iar 
stăpânirea lui Dumnezeu nu este una cu stăpânirea îngerilor: întrucât cum ar 
putea avea aceeaşi stăpânire robii şi Stăpânul, slujitorii şi Cel Care 
porunceşte ?” (Cele dintâi omilii la Facere, cuvântul al doilea, pp. 29-31) 

„Dumnezeu, iubiţilor, neavând nevoie de nimic din partea noastră, ne- 
a făcut pe noi. Cum că n-a avut nevoie de nimic, a dovedit-o din aceea că 
după aceasta ne-a făcut pe noi, iar dacă ar fi avut nevoie, desigur că ne-ar fi 
făcut din toată veşnicia. Dar dacă şi fără noi EI a fost, şi noi am fost făcuţi în 
timpurile de după aceasta, nu doar având nevoie de noi ne-a făcut.” 
(Comentariile sau explicarea Epistolei către Filimon, omilha III, în vol. 
Comentariile sau explicarea Epistolei a doua către Timotei..., p. 224) 


„Voind Dumnezeu să-l plăsmuiască pe om, a zis: Să facem om după 
Chipul şi asemănarea Noastră (Fac., 1, 26). Cu cine vorbea? Negreşit, cu Cel 
Unul-Născut al Lui. N-a spus: Fă, ca să nu socoţi această poruncă drept una 
dată unui rob, ci: Să facem, ca să vădească prin chipul sfătuirii că este de 
aceeaşi cinste cu El. Uneori se spune în Scriputură că Dumnezeu are 
sfătuitor, alteori că nu are; nu pentru că e luptă între cuvintele Scripturii, ci 
pentru că, prin aceste două feluri de vorbire, Scriptura ne descoperă dogme 
tainice. Când vrea să ne arate că Dumnezeu nu are nevoie de nimic, spune că 
nu are sfătuitor; dar când vrea să ne arate că Cel Unul-Născut este de 
aceeaşi cinste cu EI, Îl numeşte sfătuitor pe Fiul lui Dumnezeu. 

Şi ca să afli şi una, şi alta, că adică profeţii Îl numesc sfetnic pe Fiu nu 
pentru că Tatăl are nevoie de sfat, ci ca să aflăm cinstea Celui Unul-Născut, 
şi că nu are nevoie de sfat, auzi-l pe Pavel, care spune: O, adâncul bogăției 
şi al înțelepciunii şi al ştiinţei lui Dumnezeu! Cât sunt de necercetate 
judecăţile Lui şi cât de negăsit urma căilor Lui! Căci cine a cunoscut gândul 
Domnului sau cine I-a fost Lui sfetnic? ( Rom., ll, 33-34). Pavel, dar, a 
arătat că Dumnezeu nu are lipsă de nimic. Isaia, la rândul lui, vorbind despre 
Cel Unul-Născut al lui Dumnezeu, grăieşte aşa: Și ar fi voit, chiar de ar fi 
fost arşi în foc. Căci Prunc S-a născut nouă, Fiul, şi S-a dat nouă ... şi se 
cheamă numele Lui Înger de mare sfat, Sfetnic minunat (Is., 9, 5-6). 

-Dar dacă este Sfetnic minunat, pentru ce spune Pavel: Cine a 
cunoscut gândul Domnului sau cine L-a fost Lui sfetnic? 

-Pentru că, după cum am spus înainte, Pavel vrea să arate că 
Dumnezeu nu are lipsă de nimic, pe când profetul vrea să arate că Cel Unul- 
Născut este de aceeaşi cinste cu Tatăl”. (Cuvântări împotriva anomeilor, 
cuv. XI, în vol. Cuvântări împotriva anomeilor. Către iudei, pp. 172-173) 


„Căci Dumnezeu nu l-a făcut nemuritor, ci a îngăduit să fie nemuritor, 
dar l-a făcut (pe suflet supus uitării, neştiinţei, mâhnirii şi grijilor: şi a făcut 
acest lucru, ca nu cumva sufletul, privind la propria sa nobleţe, să-şi facă 
despre sine o părere mai mândră decât se cuvine. Căci dacă, lucrurile fiind 

astfel, unii au cutezat să spună că el - sufletul - e o parte din fiinţa lui 
Dumnezeu, la ce grad de nebunie n-ar fi ajuns aceştia dacă sufletul ar fi fost 
slobod de patimi? Decât, ceea ce spuneam despre facerea lumii, acelaşi lucru 
spun şi despre trup, că eu, adică, admir deopotrivă pe Dumnezeu şi pentru 
una şi pentru cealaltă, anume că a făcut trupul supus stricăciunii şi că în 
această stricăciune şi-a dovedit înțelepciunea şi virtutea Lui. Că putea să-i 
facă dintr-o materie mai bună, a dovedit-o prin facerea corpurilor cereşti şi a 
soarelui. Căci cel care le-a făcut aşa cum sunt, putea să facă şi trupul omului 
la fel, dacă ar fi vrut; însă pricina stricăciunii e aceea arătată mai sus. Deci 
acest lucru, nu numai că nu ştirbeşte minunata putere a Ziditorului, ci o şi 
sporeşte. Într-adevăr reaua calitate a materialului ne arată şi mai mult 
îndemânarea şi isteţimea meşteşugului, pentru că într-o făptură din lut şi 
cenuşă Creatorul a ştiut să pună atâta rânduială, şi nişte simțiri atât de 
felurite şi totuşi destoinice să priceapă astfel de lucruri. 

Astfel, cu cât învinueşti şubrezenia materiei, cu atât mai mult 
minunează-te de măreția meşteşugului. Nu mă mir atât de sculptorul ce face 
o statuie frumoasă din aur, cât de cel care din lutul sfărâmicios poate, prin 
bogăţia meşteşugului său, să ne arate frumuseţea minunată şi neînchipuită a 
plăsmuirii sale. Pe cel dintâi îl ajută şi materialul; la cel de-al doilea e vorba 
de dovedirea meşteşugului său curat. 

Tu însă, dacă vrei să-ți dai seama de înţelepciunea Aceluia Care ne-a 
zidit, gândeşte-te ce se face din lut: ce altceva decât cărămizi şi oale? Şi 
totuşi marele acesta meşter, Dumnezeu, din materia aceasta din care se fac 
numai oale şi cărămizi, a putut să facă ochiul tău frumos, ca să se minuneze 
toți cei ce-l văd; a putut apoi să-i dea atâta putere ca să vadă înălțimea 
nesfârşită a văzduhului, şi, cu ajutorul acestei mici luminiţe (a pupilei) să cu- 
prindă atâtea trupuri, şi munţi şi păduri şi coline şi mări şi cerul însuşi. Să 
nu-mi vorbeşti de lacrimi şi de urdori, căci acestea s-au ivit din pricina 
păcatului tău, ci gândeşte-te mai de grabă la frumuseţea lui şi la puterea lui 
de a vedea, şi în ce chip, străbătând o atât de mare lungime a văzduhului, nu 
se oboseşte şi nu suferă; căci picioarele, după ce au făcut o bucată de drum, 
se obosesc istovindu-se, iar ochiul, după ce străbate atâta înălțime şi lățime, 
nu suferă nici o slăbire. Căci, deoarece mădularul acesta ne este nouă cel mai 
trebuincios din toate, n-a îngăduit ca el să sufere de oboseală, ca să-şi poată 
face slujba lesne şi să ne fie totdeauna la îndemână. Dar cine ar putea povesti 
cu vorbe toată puterea acestui mădular? Şi ce vorbesc eu de lumina ochiului 
şi de puterea de a vedea? Dacă ai cerceta numai genele, - şi ce parte a 
trupului pare a fi mai neînsemnată ca aceasta? - şi într-acestea vei vedea 
marea înţelepciune a lui Dumnezeu. Căci precum la spice, firişoarele acelea 
(barba spicului) ca nişte suliţi întinse înainte îndepărtează păsările, 

nelăsându-le să se aşeze pe rod şi să frângă paiul care e destul de şubred, tot 
astfel şi la ochi perişorii genelor, întinşi înainte ca firişoarele spicelor sau ca 
nişte suliți, îndepărtează de la ochi pulberea şi gunoaiele, nelăsând genele să 
fie bântuite (de necurăţenii). Vei vedea apoi altă înțelepciune nu mai prejos 
decât acestea, dacă cercetezi şi sprâncenele. Cine nu s-ar minuna de aşezarea 
lor? Ele nu ies nici în afară peste măsură, ca să întunece ochii, nici nu-s 
aşezate mai înăuntru decât trebuie, ci ies în afară ca o streaşină a casei, 
oprind sudoarea ce se scurge de pe frunte, şi împiedicând-o de a vătăma 
ochii. Căci, vă întreb, din ce pricină perii capului cresc şi sunt tunşi, iar ai 
sprincenelor nicidecum? Și lucrul acesta nu s-a făcut la întâmplare şi fără 
rost, ci pentru ca nu cumva căzând să întunece ochii, cum se întâmplă cu cei 
bătrâni de tot. Şi cine ar putea slăvi cum trebue înţelepciunea pusă în creierul 
omului?” (Predicile despre statui, Partea a II-a, predica a XI-a, pp. 11-14) 


„Minunează-te de înțelepciunea şi de prevederea Sa; de înţelepciunea 
Sa, pentrucă într-un trup atât de supus stricăciunii a putut pune atâta 
rânduială; şi de prevederea Lui, pentru că l-a făcut supus stricăciunii spre 
folosul sufletului ca să-i domolească îngâmfarea şi să-i mustreze semeţia.” 
(Predicile despre statui, Partea a II-a, predica a XI-a, p. 19) 


„Unul dintre motivele pentru care Dumnezeu l-a făcut pe om din 
trup şi suflet, adică dintr-un element material şi unul duhovnicesc, este 
acesta: atunci când este stăpânit de mândrie, omul să se smerească prin 
neputința şi lipsa de valoare a trupului său, iar atunci când îi vin în minte 
gânduri de înjosire a firii sale omeneşti, să prindă curaj, gândindu-se la 
valoarea sufletului său nemuritor. De aceea, este bine să cugetăm la 
originea noastră, să ne amintim din ce suntem făcuţi şi de ce Dumnezeu a 
pus în noi multe puteri, dar şi multe neputinţe. Prin puterile care ni s-au dat 
se slăveşte înțelepciunea Creatorului, iar prin neputinţe se pune stăvilar 
mândriei noastre. Ne-a dat, spre exemplu, limbă ca să vorbim şi să-L 
slăvim pe Dumnezeul Universului, să grăim despre frumusețile zidirii, să 
discutăm despre cele cereşti şi cele pământeşti, despre cele veşnice 
şi cele vremelnice. Şi toate acestea le înfăptuieşte o bucăţică de 
carne, care nu măsoară nici două degete. Dar ca să nu creadă că este 
ceva important şi să se mândrească, cu voia lui Dumnezeu, uneori 
limba se răneşte sau se umflă, în felul acesta, află că deşi poate vorbi 
despre lucruri veşnice, ea însăşi este stricăcioasă; că Dumnezeu, 
despre Care vorbeşte, este atotputernic, iar ea este slabă. 

Asemenea, Creatorul nostru ne-a dăruit ochiul, acest glob mic, 
cu care putem să privim întreaga zidire. Dar ca să nu se mândrească 

pentru faptul că vede atâtea frumuseți, de multe ori, ochiul este 
vătămat de diferite boli, care scad sau duc la pierderea vederii, în 
felul acesta, ochiul află ce este cu adevărat şi că se cade să-L slăvească 
pe Ziditor prin zidirea cea văzută. 

Gândeşte-te puţin, dacă omul, cu toate că poartă cu sine atâtea 
neputinţe, adesea uită de starea jalnică în care se află şi se răscoală cu 
neruşinare împotriva Binefăcătorului său, până unde ar ajunge trufia 
sa dacă ar fi cu totul izbăvit de aceste neputinţe...” (Din vol. 
Problemele vieţii, pp. 209-210) 


„ȘI trebuie să fie admirat şi închinat nu numai pentru că ne-a făcut, nu 
pentru că ne-a dat un suflet netrupesc şi rațional, nu pentru că ne-a făcut mai 
buni decât toate celelalte, nu pentru că ne-a dăruit împărăţia peste cele 
văzute şi ne-a îngăduit stăpânirea ei, ci pentru că N-are nevoie de nimic din 
ale noastre. Fiindcă lucrul minunat al bunătăţii Lui e că ne-a adus la 
existență fără să aibă cu nimic nevoie de slujirea noastră. Căci El Îşi avea 
slava şi fericirea Sa înainte de a fi fost făcuţi noi, îngerii şi puterile de sus; 
numai din iubire de oameni ne-a adus la existenţă şi pentru noi a făcut toate 
acestea şi încă mult mai multe decât acestea.” (Scrisori din exil, Către cei ce 
se scandalizează de fărădelegile şi persecuțiile comise şi despre Pronia lui 
Dumnezeu, VII, 39, în vol. Scrisori din exil. Către Olimpiada şi cei rămaşi 
credincioşi. Despre deprimare, suferinţă şi Providenţă..., p. 286) 

„Și Adam cel dintâi zidit, când l-a zidit Dumnezeu, el n-a cunoscut că s- 
a zidit din pământ, de vreme ce a făcut Dumnezeu sufletul mai pe urmă după 
ce a făcut trupul, ca să nu vadă Adam fapta lui Dumnezeu.” (Din vol. 
Mărgăritarele Sfântului loan Gură de Aur, p. 115) 


„Pentru aceea ne-a făcut Dumnezeu din două firi, adică din trup şi din 
duh, ca atunci când va cădea omul în mândrie şi se va înălța cu mintea, să se 
smerească pentru micşorarea trupului, atunci să zică împreună cu proorocul: 
Ce este omul? Cu deşertăciunea s-a asemănat. lar când vei gândi ceva 
nevrednic cinstei ce ţi s-a dat ție de la Dumnezeu, mută-te către râvna 
cereştilor puteri.” (Din vol. Mărgăritarele Sfântului loan Gură de Aur, p. 
120) 


„Dumnezeu făcând pe om şi puteri mari şi smeriri multe a pus la 
zidirea sa, pentru ca prin puterea ce are să se laude darul meşterului 
Dumnezeu, iar prin smerenie socoteala omenească să se vestejească.” (Din 
vol. Mărgăritarele Sfântului loan Gură de Aur, p. 120) 

„Dumnezeu a creat omul. Şi această creaţiune era un act al 
bunătăţii absolut gratuite. În ce avea Dumnezeu nevoie de om? Ce 
fericire vom putea noi adăuga la fericirea infinită pe care o află cele 
Trei Persoane în ele Însele, în viaţa lor intimă? Ce slavă îi revenea lui 
Dumnezeu din micimea noastră şi din neantul nostru? Şi iată că acest 
Dumnezeu care află în Sine însuşi propria Sa fericire, ne tratează ca şi 
cum noi Lui i-am fi necesari şi utili! 

Împrejurările creării noastre Îi arată încă preţul. Precum mama 
pregăteşte mai înainte de naşterea copilului său, patul moale, locuinţa 
bogată, scutecele care trebuie să-l primească, aşa a construit Dumnezeu 
pentru om un univers splendid. În acest univers totul se uneşte pentru 
mine, totul se armonizează cu nevoile mele. Îmi trebuie odihnă? 
Dumnezeu închide toată natura în noaptea tăcută, liniştită. Este timpul 
lucrului meu? Soarele se ridică şi totul se trezeşte la strălucirea sa. 
Hrana îmi este necesară. lată că pe pământ se întinde o masă bogată şi 
delicat servită. Oceanul se va pune în serviciul meu pentru a face să-mi 
vină produsele din cele mai îndepărtate regiuni. Privitor la palatul pe 
care mi l-a construit Dumnezeu, nu este el splendid cu domul său de 
azur, cu aştrii săi care strălucesc aici, cu florile, cu podoabele de tot 
felul, cu minunile sale nenumărate?” (Din vol. Bogăţiile oratorice, p. 
15) 


CREAREA OMULUI (Dumnezeu a suflat în faţa lui suflare de 
viaţă) 


„lubirea de oameni a lui Dumnezeu a voit ca omul acesta făcut din 
pământ să aibă suflet rațional, ca să fie astfel o ființă întreagă şi desăvârşită. 
Și a suflat, spune Scriptura, în fața lui suflare de viață. Prin această suflare a 
dăruit celui făcut din pământ putere de viață; suflarea aceasta constituie 
ființa sufletului. Şi Scriptura a adăugat: Și s-a făcut omul cu suflet viu. Cel 
care a fost făcut, cel din țărână, odată ce a primit prin suflarea lui Dumnezeu 
suflare de viaţă, s-a făcut cu suflet viu. 

— Ce înseamnă cu suflet viu? 

— Înseamnă lucrător, care are, prin lucrările lui, în slujba sa mădularele 
trupului, care urmează voinţei lui”. (Omilii la Facere, omilia XII, V, în col. 
PSB, vol. 21, p. 145) 


CREAȚIA 

„Unii, de pildă, au admirat lumea mai mult decât era vrednică, încât o 
credeau a fi Dumnezeu, iar alții atât de mult i-au nesocotit frumuseţea, încât 
o credeau nevrednică de făurirea de către Dumnezeu, şi deci puneau totul în 
seama unei materii viclene. Deşi Dumnezeu a făcut atât cerul cât şi soarele 
frumoase şi mari, ca astfel să nu se creadă a fi vreunul din ele străine de 
înțelepciunea lui Dumnezeu, a fi lipsiți şi nedestoinici prin sine însuşi, ca nu 
cumva omul să le creadă a fi Dumnezeu; dar cu toate acestea, cei betegiți din 
pricina propriilor silogisme şi cugetări au căzut în cea potrivnică: unii pe alții 
înfruntându-se şi acuzându-se, s-au rătăcit în cugetările prin care tocmai 
căutau a îndreptăți înțelepciunea lui Dumnezeu.” (7ăl/cuiri la Epistola a 
doua către Corinteni, omilha XXI, pp. 192-193) 


„... ŞI în diferite feluri de viață ori în animale, şi la arbori, se poate 
vedea această felurime, şi adesea poți băga de seamă cum cel mai de nimic 
întrece pe cel mai de soi, şi că nu toate însuşirile sunt în fiecare, tocmai 
pentru ca să avem nevoie de toate aceste soiuri şi să cunoaştem puterea 
felurită a Domnului.” (Predicile despre statui, Partea a II-a, predica a XI-a, 


p. 19) 


„Admiră pe Stăpânul tău de la făpturile Lui. Dacă vreunul din 
lucrurile văzute întrece mintea ta şi nu-i poți găsi rostul, slăveşte pentru 
aceea pe Ziditor, pentru că înţelepciunea lucrărilor Sale biruie cugetul tău. 
Nu zice: De ce acest lucru? La ce bun celălalt? căci toate sunt folositoare, 
chiar dacă noi nu le cunoaştem rostul. Precum, dacă intri în casa unui doctor, 
ŞI vezi puse la iveală o mulțime de instrumente, te miri de felurimea lor, 
măcar că nu le ştii întrebuințarea, tot aşa fă şi față de zidirea lui Dumnezeu: 
chiar dacă vezi multe lghioane, ierburi, buruieni şi alte lucruri al căror folos 
nu-l ştii, minuncază-te de felurimea lor şi slăveşte pe Dumnezeu, Făcătorul 
şi prea Îndemânatecul lor Făuritor, şi pentru aceea că nu le-a făcut nici pe 
toate cunoscute de tine, nici pe toate necunoscute. Anume nu le-a făcut pe 
toate necunoscute de tine, ca să nu zici că în lume nu e o pronie; pe de altă 
parte nici n-a îngăduit să-ți fie ție toate cunoscute, ca nu cumva mulțimea 
ştiinţei tale să te ducă la sminteala semeției. Căci şi pe cel dintâi om, 
demonul cel rău l-a doborât, momindu-l prin nădejdea unei ştiinţe mai mari, 
şi sărăcindu-l de aceea pe care o avea mai înainte.” (Predicile despre statui, 
Partea a II-a, predica a XII-a, p. 30) 


„... a făcut zidirea şi bună şi mare şi minunată, iar apoi, şi că, prin 


multe dovediri, a arătat celor ce o privesc slăbiciunea ei. Una [minunăția ei] 
este pentru ca să fie admirată pentru înțelepciunea [Celui ce a făcut-o] şi să-i 

atragă pe cei ce o privesc către închinarea Lui, iar alta [slăbiciunea ei] pentru 
ca nu cumva cei ce o contemplă să-L lase deoparte pe Făcător, pentru 
frumusețea şi măreția ei şi în locul Aceluia să se închine celor văzute. Căci 
slăbiciunea [zidirii] poate să vindece o astfel de înşelare.” (Cinci cuvântări 
despre Ana şi Samuel, cuvântul 1, în vol. Omilii şi cuvântări despre educația 
copiilor..., p. 9) 


„Nu 1scodi deci cu indiscreţie şi gânduri de curiozitate cele create 
când ai o asemenea mărturie a bunătăţii lor. Căci dacă nu te vei mulțumi cu 
acest cuvânt, ci vei voi să vii la cercetarea celor create aruncându-te singur 
în vâltoarea gândurilor şi în valurile care nasc o mare furtună, îţi vei produce 
un cumplit naufragiu ţie însuţi. Deoarece nu numai că nu vei putea găsi toate 
rațiunile fiecărei creaturi, dar dacă te foloseşti de o gândire nechibzuită vei 
defăima şi multe din cele care acum ţi se par bune. 

Fundcă rațiunea oamenilor e atât de slabă încât de multe ori se lasă 
târâtă spre lucruri contrare şi în opinia lor despre creație mulți se află între ei 
pe poziţii diametral opuse; admirând-o spre cuviinţă şi întrecând măsura 
ucenicii elinilor au socotit că e un zeu, maniheii şi alți eretici au spus unii că 
nu e opera unui Dumnezeu bun, iar alţii tăind din ea o parte au atribuit-o 
unei materii care se mişcă de la sine şi au judecat că e nedemnă de acţiunea 
creatoare a lui Dumnezeu. Astfel, cum spuneam, dacă cineva s-ar folosi de 
raționamente şi de o gândire nechibzuită, defaimă multe din cele ce par a fi 
bune. 

Căci nu ţi se pare a fi mai frumos decât soarele? Şi totuşi acest astru 
strălucitor şi dulce vatămă ochii bolnavi şi aruncându-şi razele mai fierbinți 
arde pământul, naşte incendii, usucă de multe ori recolta şi o face inutilă, 
face ca pomii să fie hpsiţi de rod şi o parte a lumii nelocuită pentru noi. Ce 
deci?, spune-mi! V-om defăima oare pentru aceasta soarele? Să nu fie! Ci 
lăsând gândurile şi tulburarea lor să se liniştească, să ne lipsim de piatra acea 
care e cuvântul care spune: Și a văzut Dumnezeu câte a făcut, şi iată erau 
bune foarte (Fc., 1, 31), fundcă şi cele pe care le-am enumerat acum sunt 
foarte bune şi folositoare. Dar, cum spuneam mai sus, trebuie să revenim 
mereu la acest cuvânt şi să spunem: Iată toate câte a făcut Dumnezeu sunt 
foarte bune.” (Scrisori din exil, Către cei ce se scandalizează de fărădelegile 
şi persecuțiile comise şi despre Pronia lui Dumnezeu, IV, 10-14, în vol. 
Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., pp. 272-273) 


„Căci această minunată şi preaarmonioasă creație n-a făcut-o pentru 
nimeni altul decât pentru tine; pentru tine a făcut-o aşa de frumoasă, aşa de 


mare, felurită, bogată, suficientă, utilă şi un câştig în toate privinţele în stare 
atât de hrănire a trupului, cât şi de a întreține iubirea de înţelepciune a 
sufletului şi de a fi o cale spre cunoaşterea lui Dumnezeu. 

Fundcă îngerii nu aveau nevoie de ea; şi cum ar fi avut nevoie ei care 
erau înainte de a fi făcută ea? Că erau mult mai bătrâni decât ea, ascultă ce 
spune Dumnezeu vorbind cu lov: Când am făcut stelele, lăudatu-M-au toți 
îngerii Mei şi Mi-au cântat imne cu glas mare (lov, 38, 7), uimiţi fund de 
mulțimea, frumusețea, poziția, utilitatea, strălucirea, claritatea, armonia şi 
toate celelalte pe care aceea le vedeau mai exact decât noi. 

Dar el n-a înfrumusețat cerul numai cu stele, ci l-a împodobit cu soare 
şi lună, oferindu-ți în orice timp multă plăcere şi mult folos. Căci ce e mai 
frumos decât cerul fie când e luminat de razele soarelui, fie când scânteiază 
pământul cu mulțimea nesfârşită a stelelor ca prin privirile unor ochi şi dă 
astfel marinarilor şi călătorilor nişte călăuze care-i iau şi duc ca de mână?” 
(Scrisori din exil, Către cei ce se scandalizează de fărădelegile şi 
persecuțiile comise şi despre Pronia lui Dumnezeu, VII, 2-4, în vol. Scrisori 
din exil. Către Olimpiada şi cei rămaşi credincioşi. Despre deprimare, 
suferință şi Providenţă..., p. 279) 


„ȘI cum să enumeri minunile de pe acest pământ, când descrierea 
şi studiul unei singure graminee epuizează timpul şi forța savantului 
care vrea s-o facă cunoscută?” (Din vol. Bogăţiile oratorice, p. 8) 


„Dumnezeu este mare fie că EI transformă. A crea este prima 
manifestare a măreției lui Dumnezeu: a transforma este a doua. Nimic 
nu arată atât această acțiune divină pe cât această putere de a schimba, 
de a transforma la rândul său toate substanţele. Omul acceptă, fără a 
putea să se abată niciodată de la marile legi care împărăţesc asupra 
creației; Dumnezeu singur se abate cu aceeaşi mare uşurinţă şi chiar cu 
aceeaşi putere cu care EI le-a făcut să fie stabilite.” (Din vol. Bogășiile 
oratorice, p. 9) 


„Mai întâi ceea ce ne izbeşte în opera divină, acestea sunt 
măreția sa, frumuseţea sa, durata sa neschimbată. Apoi, când ne 
apropiem mai de-aproape de mulțimea ființelor create, noi rămânem 
într-o stupefacție profundă văzând varietatea lor inepuizabilă şi 
infinită.” (Din vol. Bogățiile oratorice, p. 23) 


„Noi am putea crede că Dumnezeu a limitat măreția Sa şi 
perfecțiunea Sa la fiinţele superioare, la scenele măreţe ale naturii. Să 

ne deschidem ochii. Minunăţiile puterii Sale strălucesc mai mult poate 
în cele mai infime şi mai urâte dintre creaturi. Ce este o imperceptibilă 
insectă? Ce este aripa unei musculiţe? Ce este iarba câmpurilor? Ce 
este crinul care se taie şi se aruncă în cuptor? Însă Dumnezeu a tratat 
aceste ființe mici cu cea mai regească măreție. El a îmbrăcat crinul 
cum niciodată nu s-a îmbrăcat Solomon în slava sa.” (Din vol. 
Bogăţiile oratorice, p. 26) 


„Universul a fost şi rămâne totdeauna marea carte deschisă în 
care omul trebuie să citească şi să înveţe să se închine şi să-L 
slăvească pe Creatorul său.” (Din vol. Bogățiile oratorice, p. 28) 


„In această împărăție a lui Dumnezeu asupra creaţiei vom 
descoperi trei caractere: o forţă irezistibilă, taine adânci şi de 
nepătruns, o binefacere inepuizabilă.” (Din vol. Bogăţiile oratorice, 


pp. 10-11) 
CREAȚIA („Toate sunt de la EI, prin El şi în El”) 


„Al văzut pe fii diavolului cum rostesc cuvinte din izvorul tatălui lor, 
diavolul, susținând că toată creaţia nu este opera lui Dumnezeu, cu toate că 
loan strigă că Hristos întru ale Sale a venit (loan 1, 11) şi că lumea prin EI s- 
a făcut (oan 1, 10)?” (Omilii la Matei, omilia XVI, VI, în col. PSB, vol. 23, 
p. 206) 


CREAȚIA (contemplarea creaţiei) 


„Această contemplare a lucrurilor create să ne instruiască pe noi. 
Dacă Oceanul îşi calmează furia sa, pentru ce eu însumi, la porunca 
dumnezeiască, nu-mi voi potoli mânia mea? Când eu văd murind şi 
renăscând nişte plante, de unde mai vine necredinţa mea în dogma 
învierii? Toate fiinţele, natura întreagă lucrează: cine îmi permite lenea 
şi inactivitatea?” (Din vol. Bogățiile oratorice, p. 10) 


„Creația va fi pentru noi o carte din care învăţăm datoriile 
noastre.” (Din vol. Bogățiile oratorice, p. 22) 


„Măreţia, frumuseţea, durata neschimbată a creaţiei. — Ce 


admirație nu ne va împodobi pe noi dacă ne întindem privirea noastră 
de la o margine la alta a creației? Ce imensitate în oceanele noastre, 

deşerturile noastre, pământul nostru întreg! Însă ce este acest glob dacă 
nu un nesimţit grăunte de pulbere în mijlocul mulţimii infinite de aştri 
care populează cerul? Cine va spune numărul acestor aştri? Cine va 
calcula distanţele îngrozitoare? Cine va descrie uriaşele evoluţii? Şi nu 
numai singură măreția creației ne ţine în admiraţie, ci cu ea mulțimea 
infinită de fiinţe. Toate exclamă Câr de minunate sunt lucrurile Tale 
Doamne! 

Dacă numărul şi măreția ființelor ne face să scoatem acest 
strigăt, ce nu vom resimţi noi contemplând frumuseţea lor? Din cer pe 
pământ, din curata lumină a aştrilor la cele mai mici şi cele mai 
fragede creaţii, ce de haruri răspândite, ce delicateţe se vede, ce 
splendori se risipesc, ce frumuseţe se imprimă peste tot!” (Din vol. 
Bogăţiile oratorice, p. 23) 


„Într-o ultimă contemplare a naturii învăţăm o ultimă virtute, cea 
mai grea, cea mai esențială dintre toate: supunerea față de Dumnezeu 
Stăpânul nostru Suprem. Cu câtă promptitudine şi cu ce elan se supune 
creația lui Dumnezeu, oricare ar fi voinţele asupra ei, oricât de opuse 
ar fi poruncile Sale! Mari sunt lucrurile Domnului şi în toate se vede 
voința Lui. După porunca primită la crearea lor, apa este limpede 
totdeauna, focul mistuie, animalul sfâşie, distruge prada sa, monstrul 
marin înghite şi mănâncă victima sa, pământul este tare şi poartă pe 
locuitorii săi. Însă când de la toate creaturile Dumnezeu vrea 
contrariul, priviţi cum apa devine tare sub paşii lui lisus şi ai lui Petru; 
cum focul răcoreşte pe tinerii evrei în cuptor, cum leii îl ocolesc pe 
Daniel şi monstrul păzeşte pe Ilona, cum înghite pământul pe Datan şi 
Abiron. În toate se face voinţa lui Dumnezeu.” (Din vol. Bogăţiile 
oratorice, p. 30) 


CREAȚIA (contemplând creaţia cunoaştem pe Creator) 


ză i ă 3 „176 
„Din mărimea şi frumusețea făpturilor, după socoteală “- se 


cunoaşte Făcătorul lor (Înţ. Sol., 13, 5); cu cât vom cerceta mai mult 
mărimea şi frumuseţea făpturilor, cu atât ne vom apropia mai mult de 
Făcător.” (Cele dintâi omilii la Facere, cuvântul întâi, p. 9) 


„De-ar fi ştiut manmheii să filosofeze bine despre zidire, n-ar fi 
cinstit-o pe aceasta, care este adusă din neființă, stricăcioasă, schimbătoare, 





''S Tâlcuirea D-lui Adrian Tănăsescu-Vlas: În original avoA6yos (n.s. 3, p. 9) 

cu întâretățile nenaşterii. Dacă ar fi ştiut elinu să filosofeze bine despre 
făptură, nu s-ar fi rătăcit de la adevăr, n-ar fi cinstit făptura şi nu s-ar fi 
închinat ei în locul Făcătorului. Bun este cerul, însă a fost făcut ca să te 
închini Făcătorului; strălucitor e soarele, dar ca să îl slujeşti pe Cel Ce l-a 
lucrat; iar dacă vei rămâne la minunea zidirii şi te vei opri la frumuseţea 
lucrurilor, lumina ta s-a făcut întuneric, sau mai bine zis, te-ai folosit de 
lumină spre a te întunerici.” (Cele dintâi omilii la Facere, cuvântul întâi, pp. 
9-10) 


CREAȚIA (în creaţie vedem meşteşugul lui Dumnezeu, dar şi 
slăbiciunea firii ei) 


„ȘI precum mai mult ne minunăm de sculptorul de statui atunci când 
face una frumoasă din aur, decât atunci când va face din lut chipul desăvârşit 
şi bine întocmit, aşa şi de Dumnezeu ne minunăm şi-L slăvim că în cenuşă şi 
în lut, adică în trupurile noastre, a pus frumuseţe negrăită şi înțelepciune 
nespusă. Şi nu numai în trupurile noastre a făcut aceasta, ci în toată zidirea. 
Peste tot creând făpturi simple a amestecat în ele semnul cel luminat al 
meşteşugului Său cu slăbiciunea, ca privind meşteşugul şi frumuseţea, să te 
minunezi de Ziditorul, iar privind slăbiciunea firii, să nu te închini celor 
create. 

Soarele este luminos când străluceşte şi luminează toată lumea, dar 
când vine noaptea lipseşte, căci zice: Ce este mai luminos decăt soarele? 
Dar şi acesta lipseşte (Înţ. Sir., 17, 26). Şi nu a lipsit numai noaptea, ci şi 
ziua de multe ori, ca să te minunezi de Ziditorul pentru aceasta şi să nu te 
închini celui zidit pentru slăbiciunea sa. 

Vezi cerul acesta cât este de mare? Cât de frumos şi cât de strălucitor 
este? Mult mai plăcut la vedere decât trupurile noastre, dar este neînsuflețit. 
Priveşte în el şi meşteşugul, dar şi slăbiciunea. Și le-a unit pe amândouă 
numai pentru întărirea ta. Ca să nu defaimi pe Ziditorul ca pe un slab, a făcut 
făpturi frumoase, iar ca să nu te închini lor ca unor dumnezei, le-a făcut şi cu 
lipsă. 

Să vă aduceți aminte de acestea totdeauna.” (Cuvânt la neluminarea 
scripturii celei vechi, la iubirea de oameni a lui Dumnezeu şi cum că nu se 
cuvine a ne învinui unii pe alții, în vol. Din ospățul stăpânului, pp. 93-94) 


CREAȚIA (raționalitatea creaţiei) 


„..„. fiecare lucru din lume s-a făcut cu o rațiune oarecare.” (Omilii la 
Facere, omilia XI, II, în col. PSB, vol. 21, p. 130) 

CREAȚIA (,„făptura a fost supusă deşertăciunii”) 


„Căci făptura a fost supusă deşertăciunii — nu de voia ei, ci din cauza 
aceluia care a supus-o. Dar ce înseamnă făptura a fost supusă deşertăciuni? 
Adică s-a făcut stricăcioasă. Din ce cauză şi pentru ce? Pentru tine, omule. 
Fiindcă ai luat trup muritor şi supus prefacerii; de aceea şi pământul a primit 
blestemul şi a produs spini şi pălămidă. Cum că şi cerul împreună cu 
pământul se zbuciumă spre a trece la o condiție mai bună, ascultă-l pe 
profetul care grăieşte: Dintru început Tu, Doamne, pământul l-ai întemeiat şi 
lucrul mâinilor Tale sunt cerurile. Acelea vor pieri, iar Tu vei rămâne, şi toți 
ca o haină se vor învechi şi ca un veșmânt îi vei schimba şi se vor schimba. 
Dar Tu acelaşi eşti şi anii Tăi nu se vor împuţina (Psalmul 10 26-28). Ai 
văzut cum a slujit făptura deşertăciunii, şi cum se va elibera din această 
stricăciune?” (Omilii la Epistola către Romani a Sfântului Apostol Pavel, 
omilia XIV, pp. 267-268) 


CREAȚIA (,„făptura împreună suspină şi împreună suferă până 
acum” 


„Creatura până acum suspină. — Mai mult încă, aceste gemete 
ale universului ne arată clar că păcatul a deformat opera primară şi că 
creația, ca urmare a păcatului şi a decăderii regelui său, este 
condamnată acum ca şi el la ispăşire. Această ispășire, fără îndoială, 
omul o suportă în cea mai mare parte.” (Din vol. Bogățiile oratorice, 
p. 28) 


„Ca să-i ridice la înţelegerea măreției bunurilor acelea, le dă ca pildă 
chiar zidirea, care suferă şi suspină din pricina relelor din veacul acesta, şi le 
doreşte cu tărie pe cele viitoare, singurele lucruri bune cu adevărat, grăind 
aşa: Că şi făptura împreună suspină şi împreună suferă până acum (Rom., 
8, 22). 

- Dar pentru ce suspină? Pentru ce suferă? 

- Pentru că aşteaptă bunătăţile cele viitoare şi doreşte schimbarea în mai 
bine. Că şi ea, făptura însăşi, spune Pavel, se va elibera din robia 
stricăciunii, spre libertatea slavei fiilor lui Dumnezeu (Rom., 8, 21). 

Când auzi că făptura suspină şi suferă, să nu socotești că este 
înzestrată cu rațiune! Ci află din Scriptură înţelesul acestor cuvinte! Când 
Dumnezeu vrea să vestească oamenilor prin profeți ceva mare şi de folos, 
face ca înseşi cele neînsuflețite să simtă măreția minunilor ce au să se facă. 
Nu vreau să spun prin aceasta că făptura ar avea simţire. Nu, ci Scriptura 


636 


grăieşte aşa ca să poată înfățişa oamenilor, prin cele ce se întâmplă, măreţia 
minunilor. Şi noi obişnuim să grăim aşa! Când se întâmplă ceva neaşteptat, 
spunem că s-a întristat oraşul, că s-a posomorât pământul. La fel grăim şi 
când este vorba despre oameni ce răspândesc groaza, despre oameni care au 
mânie de fiară sălbatică! Spunem că au făcut să se cutremure temeliile 
pământului, că pietrele însele s-au cutremurat. Nu că pietrele însele s-ar fi 
cutremurat cu adevărat! Nu! Dar spunem aşa, ca să putem înfățişa sălbăticia 
şi mânia lor grozavă.” (La cuvântul apostolic ce spune: <<Dar nu numai 
atât, ci ne şi lăudăm în necazuri, ştiind că necazul aduce răbdare...>>, 2, în 
vol. Despre schimbarea numelor. Despre răbdare. Despre milostenie..., p. 
83) 


„Aceasta e pricina pentru care fericitul Pavel ne spune că făptura 
suspină şi suferă, ca să ne poată înfățişa măreția darurilor pe care ni le va da 
Dumnezeu după plecarea din viața aceasta.” (La cuvântul apostolic ce 
spune: << Dar nu numai atât, ci ne şi lăudăm în necazuri, ştiind că necazul 
aduce răbdare...>>, 2, în vol. Despre schimbarea numelor. Despre 
răbdare. Despre milostenie..., p. 84) 


CREAȚIA (transfigurarea creaţiei) 


„Cerul şi pământul şi întreaga făptură se va preface în nestricăciune, 
împreună cu corpurile noastre”. (Comentariile sau Explicarea Epistolei 
către Galateni, p. 126) 


CREDINȚA (definiţia) 


„Credinţa este un bine mare; da, sigur, credinţa este un bine destul de 
mare şi izvorul tuturor bunurilor; prin ea pot face oamenii lucrurile lui 
Dumnezeu în numele ei.” (Comentar la Evanghelia de la Ioan, omila LXIII, 
3; p323) 


„Când noi primim cele ce prin raționamente nu le putem afla defel, 
atunci este credință.” (Comentariile sau Tâlcuirea Epistolei întâi către 
Corinteni, omiha VI, p. 58) 


„Credinţa este sănătatea sufletului.” (Din vol. Problemele vieţii, p. 
357) 

„Temelia bunei cinstiri de Dumnezeu!” este credinţa.” (Prima 
cateheză către cei ce urmează a fi luminaţi, în vol. Cateheze baptismale, p. 
31) 


„Acest fapt este credinţa: a lua aminte la cele ce nu se văd ca la cele 
văzute. Căci zice: credința este ființa celor nădăjduite, dovedirea celor ce nu 
se văd (Evr., 11, 1).” (Omilia aceluiaşi către cei ce urmează a fi luminaţi şi 
lămurire clară a celor săvârşite în chip simbolic şi închipuite în 
dumnezeiescul botez, în vol. Cateheze baptismale, pp. 47-48) 


„Căci aceasta este credinţa, când cineva pe cele făgăduite de 
dumnezeu — chiar dacă nu sunt văzute cu aceşti ochi trupeşti — le socoate 
mai vrednice de crezare decât cele văzute, ce zac sub ochii noştri materiali.” 
(Urările de bun venit ale aceluiaşi şi lauda celor care au venit din 
împrejurimile Antiohiei, în vol. Cateheze baptismale, p. 122) 


„Se numeşte credință, credinţa care face semne şi minuni. Dar se 
numeşte credință şi ceea ce ne duce la cunoaşterea lui Dumnezeu, potrivit 
căreia fiecare din noi este credincios; de pildă, cum spune Pavel în Epistola 
către Romani: Mulţumesc Dumnezeului meu, prin lisus Hristos, căci credința 
voastră se vesteşte în toată lumea (Rom., |, 8), sau în Epistola către 
Tesaloniceni: Că de la voi a răsunat cuvântul Domnului nu numai în 
Macedonia şi în Ahaia, ci în tot locul a pătruns credința voastră în 
Dumnezeu (| Tes., |, 8).” (La cuvântul apostolic ce spune: <<Dar având 
acelaşi duh al credinţei, precum este scris>>; şi la <<Crezut-am, pentru 
aceea am grăit... >>, 4, în vol. Despre schimbarea numelor. Despre 
răbdare. Despre milostenie..., p. 271) 


CREDINȚA (- faptă de virtute, dar şi un dar al Duhului) 
„Pentru ce Pavel numeşte credinţa duh al credinței (Ul Cor., 4, 13)? 


Pentru că vrea să arate că la început credinţa este o faptă a gândului 
nostru celui bun, este o ascultare a unei chemări; mai târziu însă, după ce 





17 Tâlcuirea Pr. Marcel Hancheş: Buna cinstire de Dumnezeu redă pe evoePera (dreapta 


credinţă, la nota 4) pentru a nu se repeta de două ori cuvântul credință. Din acest pasaj se 
vede clar că nu există o identitate absolută între moTiş şi evoeBera. (n.s. 27, p. 31) 

credinţa a fost întemeiată în sufletul nostru, avem nevoie de ajutorul Duhului, 
ca să rămână credinţa neclintită şi nestrămutată. Nici Dumnezeu, nici harul 
Duhului n-o ia înaintea voinţei noastre, ci ne cheamă şi aşteaptă ca noi de 
bunăvoie şi din propriul nostru imbold să ne apropiem; apoi, după ce ne-am 
apropiat, ne dă şi Dumnezeu tot ajutorul Lui. Şi pentru că diavolul, după ce 
ne-am apropiat de credință, vine îndată, voind să smulgă această bună 
rădăcină şi grăbindu-se să semene neghină şi să pângărească seminţele cele 
bune şi curate (Matei 13, 24-25), de aceea avem atunci nevoie de ajutorul 
Duhului, pentru ca Duhul, ca un plugar vrednic, să apere cu multă grijă şi 
dragoste rodul de curând sădit al credinţei. De aceea Pavel spunea, scriind 
tesalonicenilor: Duhul să nu-l stingeți (| Tes., 5, 19). Cu aceste cuvinte a vrut 
să arate că, după ce a venit în ajutorul nostru harul Duhului, nu mai putem fi 
biruiți de demon şi dejucăm toate vicleniile lui. Că, dacă nimeni nu poate 
spune Domn este lisus, decât în Duhul (| Cor., 12, 3), apoi cu mult mai mult 
nimeni nu poate avea credinţă tare şi înrădăcinată decât în Duhul Sfânt.” (La 
cuvântul apostolic ce spune: << Dar având acelaşi duh al credinței, precum 
este scris>>, şi la <<Crezut-am, pentru aceea am grăit... >>, 5, în vol. 
Despre schimbarea numelor. Despre răbdare. Despre milostenie..., pp. 272- 
273) 


CREDINȚA (- vederea cu ochii minţii a celor ce nu se văd) 


„Atunci avem credință, când nu ne mărginim numai la ochii trupului, 
ci vedem cu ochii minții cele ce nu se văd. Mai cu seamă pe acelea pe care le 
vedem cu ochii minţii trebuie să la socotim mai vrednice de credință de cât 
pe cele pe care le vedem cu ochii trupului”. (Omilii la Facere, omiha LXIII, 
V, în col. PSB, vol. 22, p. 298) 


CREDINȚA (- dar adresat de Dumnezeu libertăţii sufletului) 


„Pavel spune: Să nu socotiți că e un dar al lui Dumnezeu numai 
apostolia sau predicarea cuvântului sau învăţătura. Nu! Însăşi credința mea 
este un dar al milei lui Dumnezeu revărsate asupra mea. Am fost învrednicit 
de credință, nu pentru că am fost vrednic, ci numai pentru că am fost miluit 
de Dumnezeu. Și mila este o urmare a harului, şi nu a meritului. Prin 
urmare, dacă Dumnezeu nu ar fi fost mult milostiv faţă de mine, n-aş fi putut 
ajunge niciodată nu numai apostol, dar nici chiar credincios. 

A1 văzut cât de recunoscător este slujitorul lui Dumnezeu, Pavel? Ai 
văzut ce inimă zdrobită are? Nu-şi atribuie nici un merit mai mare decât al 
celorlalți credincioşi. Dimpotrivă, ceea ce le era comun şi lui, şi ucenicilor 

săi, credința, spune că nu o are datorită unor merite personale, ci datorită 
milei şi darului lui Dumnezeu.” (Despre Feciorie, 42, în vol. Despre 
Feciorie, Apologia vieții monahale, Despre creşterea copiilor..., p. 15) 


CREDINȚA (desăvârşită) 


„Să ne fie atât de puternică credința noastră, ca şi cum am şi vedea 
înaintea noastră împlinite făgăduințele.” (Omilii la Facere, omilia XXXIV, 
V, în col. PSB, vol. 22,p. 11) 


„A mers Ilie tot drumul şi a ajuns în Sarepta Sidonului şi a văzut 
o femeie aducând lemne. Uită-te la filosofia şi credinţa lui Ile. A urmat 
un alt noian de virtute. N-a spus lui Dumnezeu: La cine mă trimiți? Mă 
faci să îndur atâtea primejdii ca să mă trimiţi la o văduvă unde bântuie 
foametea cea mai cumplită? Nu se găseau oare mulți oameni mai 
bogați în stare să-mi uşureze sărăcia mea? Am bătut atât pământ ca să 
vin la o văduvă, la nenorocirea nenorocirilor? Și nu-i numai văduvă, ci 
şi săracă. Gândeşte-te că slujitorul lui Dumnezeu n-a grăit aşa. Avea 
încredere în Stăpânul lui, Care face cu putinţă cele cu neputinţă.” 
(Cuvânt la Petru Apostolul şi Ilie Proorocul, III, în vol. Predici la 
sărbători împărăteşti şi cuvântări de laudă la sfinți, p. 552) 


CREDINȚA (puterea credinţei) 
„+... Nimic mai puternic decât credinţa.” (Cinci cuvântări despre Ana 


şi Samuel, cuvântul I, în vol. Omilii şi cuvântări despre educația copiilor..., 
cuvântul II, p. 29) 


CREDINȚA (îndoiala în credință) 
„Atunci când această întrebare îndoielnică şi periculoasă: Cum intră în 


sufletul omului, necredinţa intră atunci cu ea în el.”. (Comentar la 
Evanghelia de la loan, omilia XLVI, 2, p. 221) 


„Căci de aceea am fost numiţi credincioşi, pentru ca fără clătinare să 
credem celor spuse, pentru ca deloc să nu ne îndoim.” (7ă/cuiri la Epistola 
întâi către Timotei, omilia I, p. 20) 


CREDINȚA (mărturisire de credinţă) 


640 


„Că este înviere, este răsplată, că sunt multe bunuri, că Hristos este 
Dumnezeu, că credinţa este dreaptă.” (Comentariile sau Explicarea Epistolei 
către Evrei, omilia VII, p. 126) 


CREDINȚA (să o păstrăm şi să o păzim) 


„... să vedem ce fel de înţelepciune cere aici Domnul, înțelepciunea 
şarpelui, ne spune Hristos. După cum şarpele sacrifică totul şi nu se 
împotriveşte, chiar de-ar trebui să i se taie trupul, numai ca să-i rămână 
teafăr capul, tot aşa şi tu, de-ar trebui să dai averile, trupul şi chiar sufletul, 
dă totul, afară de credință. Credinţa este cap şi rădăcină; dacă-ți păstrezi 
credința, chiar de-ai pierde totul, pe toate le dobândeşti iarăşi, cu mai multă 
strălucire”. (Omilii la Matei, omilia XXXIII, II, în col. PSB, vol. 23, p. 408) 


CREDINȚA (apologia credinţei) 


„+... să ne învăţăm cum trebuie să stăm de vorbă cu Elinii, ca să nu fim 
ca vitele şi dobitoacele ce pasc pe câmp, ci să fim pregătiți de nădejdea ce o 
avem în noi.” (Comentariile sau Tâlcuirea Epistolei întâi către Corinteni, 
omilia III, p. 29) 


„Îi vom putea răpune pe Elini şi astfel ne vom putea lupta cu dânşii, 
iar mai înainte de vorbe să-i uimim cu viaţa. Aceasta este lupta cea mare, 
acesta este silogismul cel necontrazis, vreau să zic dovada prin fapte. Oricât 
de multe am filosofa noi prin vorbe, nu vom putea avea nici un folos dacă nu 
vom arăta acelora o viață mai bună decât a lor, căci ei nu iau seama la cele 
vorbite, ci cercetează cu cea mai mare băgare de seamă faptele pe care le 
facem, şi-ţi zic: Tu cel întâi încredințează-te şi fă cele ce grăieşti, şi după 
aceea sfătuieşte şi pe alții. De mi-ai vorbi de mii de bunătăți din viaţa 
viitoare, însă în faptele tale mi-ai arăta ca şi cum n-ar exista acele bunătăţi, 
fiind cu totul alipit de cele de aici, apoi atunci faptele tale îmi sunt mai de 
crezut decât vorbele. Când te văd pe tine răpind cele ale altora, bocindu-te 
fără măsură pentru cei încetaţi din viaţă şi făcând multe alte rele, cum am 
să te cred că va fi înviere? Şi chiar de nu ar grăi aşa, totuşi vor cugeta aşa, şi 
în cugetele lor îţi vor pune aceste întrebări. 


Aceasta este ceea ce împiedică pe necredincioşi de a se face Creştini. 
Deci să-i atragem prin viaţa noastră. Mulţi bărbaţi simpli şi proşti, în chipul 
acesta au uimit cugetele filosofilor, căci prin faptele lor au arătat o mai mare 

filosofie decât aceia; căci din viaţa şi din faptele lor iese un glas mai puternic 
şi mai strălucit decât orice trâmbiță. Purtarea deci şi viața curată este mai 
puternică decât limba celor mai străluciți ritori. Când eu spun, de pildă, că 
nu trebuie a duşmăni pe altul şi uneltesc mii de rele împotriva Elinului, cum 
voi putea să-l atrag prin vorbe, când prin fapte eu l-am depărtat? 


Deci numai prin purtarea şi viața noastră vom putea să-i vânăm şi să 
clădim Biserica lui Hristos prin sufletele lor; această bogăție dar să o 
strângem.” (Comentariile sau Tălcuirea Epistolei întâi către Corinteni, 
omilia III, p. 30) 


„„... Vol să nu lăsaţi vreodată să fie pângărite învăţăturile credinţei.” 
(Despre necunoaşterea lui Dumnezeu, cuvântarea II, p. 38) 


CREDINȚA (dreaptă) 


„Ca să fim sănătoşi, zice, în credinţă. Prin urmare. Aceasta este 
sănătatea: de a nu introduce în credință nimic fals, nimic străin.” 
(Comentariile sau explicarea Epistolei către Tit, omiha III, în vol. 
Comentariile sau explicarea Epistolei a doua către Timotei..., p. 154) 


CREDINȚA (dreaptă şi vieţuirea neîntinată) 


„... ce folos vom avea dacă în credinţă suntem evlavioşi, iar în viaţă ne 
găsim în păcat?” (Tâlcuiri la Epistola întâi către Timotei, omilia a VII-a, p. 
77) 


„Căci, precum şi o pasăre, deşi nu este prinsă din toate părțile, ci 
numai dintr-una — vreau să zic de picior — totuşi se găseşte sub stăpânirea 
celui ce i-a întins cursa, tot aşa şi noi, chiar de n-am fi stăpâniți din toate 
părțile, adică şi din credință, şi din viață, ci numai din viaţă, suntem sub 
puterea diavolului, căci: Nu oricine Îmi zice: Doamne, Doamne va intra în 
Împărăţia cerurilor.” (Comentariile sau explicarea Epistolei a doua către 
Timotei, omilia VI, p. 68) 


„Credinţa pretinde integritatea moravurilor. Ea mărturiseşte cu 
uşurinţă şi bucurie adevărurile divine, cel care are conştiinţa curată şi 

viaţa nepătată.” (Din vol. Bogățiile oratorice, p. 163) 

„Că nu avem nici un folos de învățături drepte dacă viaţa ne este 
stricată; după cum n-avem nici un folos de viață virtuoasă dacă credinţa nu 
ne este sănătoasă.” (La cuvântul apostolic ce spune: <<Dar având acelaşi 
duh al credinţei, precum este scris>>; şi împotriva maniheilor..., 7, în vol. 
Despre schimbarea numelor. Despre răbdare. Despre milostenie..., p. 291) 


CREDINȚA (dreaptă - mărturisirea dreptei credinţe) 


„Voi aţi învăţat pe ceilalți oameni să se despartă mai degrabă de suflet 
decât de dreapta credinţă.” (Omilia rostită când a fost hirotonit preot, către 
sine, către episcop şi către mulțimea de popor, în vol. Despre preoție, p. 
162) 


CREDINȚA (dreaptă — prigonirea ei) 


„Dumnezeu îngăduie în multe împrejurări să se ducă război 
credinţei Lui adevărate şi apostolice; dar lasă totodată ca ereziile şi 
elinismul să se bucure de linişte şi tihnă. 

- Pentru ce? 

- Ca să afli şi slăbiciunea duşmanilor acelora, că se distrug de la 
sine, fără să le facă cineva vreun rău, dar ca să cunoşti şi tăria credinţei 
prigonite, ca să vezi că se răspândeşte chiar prin cei care o împiedică.” 
(Cuvânt de laudă la cel întru Sfinţi, Părintele nostru Eustaţie, 
arhiepiscopul Antiohiei celei Mari, III, în vol. Predici la sărbători 
împărăteşti şi cuvântări de laudă la sfinţi, p. 391) 


„Adesea, Dumnezeu îngăduie să fie prigonită adevărata credință, 
pe când ereziile, înşelăciunile şi idolatria să aibă parte de linişte. Din ce 
motiv? Ca să vezi slăbiciunea ereziilor, care cu toate că sunt lăsate libere, 
mai devreme sau mai târziu dispar, şi pe de altă parte, să se vădească faptul 
că, deşi prigonită, credinţa adevărată sporeşte şi se întăreşte.” (Din vol. 
Problemele vieţii, p. 358) 


CREDINȚA (se arată prin fapte) 


„Da, atunci mai cu seamă crezi, când nu cauţi să afli pricina celor ce ţi se 
poruncesc, ci simplu împlineşti poruncile”. (Omilii la Matei, omilia VIII, |, în col. 
PSB, vol. 23, p. 102) 

„Dacă tu crezi, toate suferă-le, iar dacă nu suferi, este dovada că nu 
crezi. Nu oare acestea sunt cele făgăduite, ca cel ce crede să sufere chiar şi 
mii de morţi, mii de necazuri, dacă s-ar cere? Este vorba de Împărăţia 
cerurilor, de nemurire şi de viața veşnică. Deci, cel ce crede, toate le suferă. 
Aşadar, credinţa se arată prin fapte. Cu drept cuvânt deci ar putea cineva 
zice că nu în mod simplu se probează, ci prin fapte pipăite, prin modul de 
viaţă, prin voinţă statornică.” (Comentariile sau Explicarea Epistolei 1 către 
Tesaloniceni, omilia |, în vol. Comentariile sau Explicarea Epistolei către 
Coloseni, 1 şi Il Tesaloniceni, p. 161) 


CREDINȚA (ce o ajută?) 


„Da, credinţa are nevoie de ajutorul şi prezenţa Duhului ca să rămână 
neclintită; iar ajutorul Duhului rămâne în noi dacă ducem o viață curată şi 
dacă facem fapte bune. Prin urmare, dacă vrem să ne fie credința bine 
înrădăcinată în suflet trebuie să avem o viaţă curată, care să înduplece Duhul 
să rămână în noi şi să întrețină puterea credinţei. Nu se poate, nu se poate ca 
un om care nu are viață curată să nu se clatine în credință!” (La cuvântul 
apostolic ce spune: <<Dar având acelaşi duh al credinţei, precum este 
scris>>; şi la <<Crezut-am, pentru aceea am grăit... >>, 9, în vol. Despre 
schimbarea numelor. Despre răbdare. Despre milostenie..., p. 279) 


„Ceea ce este hrana pentru trup, aceea e viața (virtuoasă) pentru 
credință. Şi după cum trupul nostru nu poate trăi fără bani, tot aşa nici 
credința, fără fapte bune, căci: fără fapte, credința este moartă (lac., 2, 20).” 
(La cuvântul apostolic ce spune: <<Dar având acelaşi duh al credinţei, 
precum este scris>>, şi la << Crezut-am, pentru aceea am grăit... >>, 10, în 


vol. Despre schimbarea numelor. Despre răbdare. Despre milostenie..., p. 
280) 


CREDINŢA (necesitatea credinţei) 


„Ce devine întreaga noastră viață fără de credință? Ce devine 
familia? Oare nu printr-un act de credinţă îi ştim noi pe fiii strămoşilor 
noştri? Ce devine societatea? Faceţi pentru moment să înceteze 
credinţa în tranzacţii, credința în simpla monedă, credinţa în cuvântul 
dat şi semnătura scrisă: ce tulburare şi ce haos! Cum se inițiază copilul 
în ştiinţe, dacă nu dând mai întâi credinţa sa în afirmațiile învăţătorilor 
săi? Ce devine studiul istoriei fără acte continui de credinţă în cuvântul 

istoricilor şi a tradițiilor popoarelor? Studiul însuşi al naturii nu ne 
arată decât exteriorul, fenomenul, însă ne descoperă secretele 
interioare. Ce este substanța? Ce este viaţa? Cum se uneşte spiritul cu 
materia? Taine pe care rațiunea nu le va pătrunde niciodată, şi pe care 
sub pedeapsa de nebunie, noi trebuie să le acceptăm fără a le înţelege.” 
(Din vol. Bogățiile oratorice, pp. 161-162) 


„Istoria filosofiei separată de credinţă nu este de loc decât o 
istorie a îndoielii, a nesiguranţei, a contradicțiilor adesea a 
extravaganțelor.” (Din vol. Bogăţiile oratorice, p. 162) 


CREDINȚA (folosul credinţei) 


„Peste tot, fraților, pretutindeni credinţa ne este necesară, această 
credinţă care este izvorul tuturor bunurilor, care lucrează mântuirea, fără de 
care nu putem înțelege dogmele, nici marile adevăruri ale religiei noastre; 
fără credință suntem asemenea oamenilor care încearcă să treacă marea fără 
corabie; ei plutesc puţină vreme cu mâinile lor şi cu picioarele lor, valuri îi 
acoperă; la fel cei ce se dau propriilor lor sentimente, naufragiază înainte de 
a câştiga nimic, cum o spune Sfântul Pavel: Ei s-au rătăcit în credință (| 
Tim., 1, 19). Pentru noi, de teamă ca să nu ni se întâmple şi nouă un 
asemenea rău, să ne legăm tare cu această ancoră sfântă.” (Comentar la 
Evanghelia de la Ioan, omilia XXXIII, 1, pp. 155-156) 


„Credinţa ne face filozofi şi arată că suntem cu adevărat creştini; ea ne 
descoperă micimea naturii omeneşti, şi aruncând toate gândurile zadarnice, 
ea se ridică la lucrurile cerului şi le contemplă, sau mai sigur, ceea ce nu 
poate înțelege înţelepciunea omenească, ea o înţelege şi o pune în practică în 
mod uşor. Să ne ataşăm ei deci, acestei credințe, şi să nu ne spunem 
mântuirea noastră în gândiri.” (Comentar la Evanghelia de la loan, omilia 
LXIII, 3, p. 324) 


„Nici chiar cel ce are pe cap diademă împărătească nu poate avea ceea 
ce are credinciosul. Contra împăratului de multe ori sunt înarmați şi barbarii, 
ŞI cei din garda împărătească, şi cetăţenii iarăşi de multe ori sunt răsculați, şi 
altele multe; pe când contra credinciosului, care respectă poruncile lui 
Dumnezeu, nici omul, nici demonul şi nici altcineva nu va putea să stea. 
Dacă îi vei răpi banii, I-ai pricinuit lui motiv de plată; dacă ai vorbit ceva rău 
de el, prin defăimare tu l-ai făcut mai strălucit înaintea lui Dumnezeu; de l-ai 
adus în sărăcie, mai mare îi va fi slava şi răsplata; şi dacă l-ai predat chiar 

morții — ceea ce se crede a fi mai rău decât orice —, tu i-ai împletit cununa 
muceniciei. Deci ce ar putea fi egal cu o astfel de viaţă, când nimic nu poate 
fi împotriva ei, ba chiar cei ce par că uneltesc rele îi folosesc nu mai puțin 
decât cei ce-i fac bine? De aceea zice Apostolul, cu drept cuvânt: De este 
Dumnezeu cu noi, cine este împotriva noastră?” (Omilii la Epistola către 
Romani a Sfântului Apostol Pavel, omilia XV, pp. 291-192) 


„Deci dreptul să nu se teamă nici de ispite, căci Dumnezeu este pentru 
noi ceea ce ne-a arătat din câte a făcut cu noi; nici de bârfele iudeilor, fiindcă 
ne-a şi ales pe noi, şi ne-a şi îndreptat, ba încă ceea ce e mai minunat, ne-a 
îndreptățit prin jertfa Fiului Său. Deci cine ne va condamna pe noi, când 
Dumnezeu ne încununează, când Fiul Său Se jertfeşte pentru noi, şi nu 
numai că Se jertfeşte, ci după aceasta se şi roagă pentru noi?” (Omilii la 
Epistola către Romani a Sfântului Apostol Pavel, omilha XV, pp. 293-294) 


„Multe raționamente ard sufletul nostru, multă nesiguranță şi multe 
contrarietăți, dar toate acestea credinţa cu adevărat că le temperează. Multe 
introduce diavolul în sufletul nostru înflăcărându-l şi punându-l în îndoială 
la fiece pas, precum de pildă când zic unii: oare este înviere? Oare este 
judecată? Oare este răsplata faptelor? Ei bine, în toate acestea dacă este 
credința la mijloc, ea va stinge toate săgețile diavolului.” (Comentariile sau 
Explicarea Epistolei către Efeseni, omilha XXIV, p. 245) 


„Aşadar, dacă raționamente greşite războiesc cugetul nostru, noi să 
punem înainte credinţa; dacă fapte absurde ne muncesc, de credinţă să facem 
uz; şi în definitiv dacă durerile şi scârbele se grămădesc asupra noastră, 
numai pe credință ne putem repauza. Ea este cu drept cuvânt păzitoarea şi 
apărătoarea tuturor celorlalte arme, şi dacă nu o posedăm, apoi şi acelea 
toate se frâng.” (Comentariile sau Explicarea Epistolei către Efeseni, omilia 
XXIV, pp. 245-246) 


„+... credința linişteşte cugetul.” (Tâlcuiri la Epistola întâi către 
Timotei, omilia |, p. 18) 


„+... Cel ce se țin de credință, se sprijină de o ancoră puternică.” 
(Tâlcuiri la Epistola întâi către Timotei, omiha a XII-a, p. 121) 


„Două minuni izvorăsc din credinţă: că şi săvârşeşte lucruri mari, în 


acelaşi timp şi pătimeşte mari.” (Comentariile sau Explicarea Epistolei către 
Evrei, omilia XXVII, p. 317) 

„După cum toiagul nu lasă să alunece şi să cadă mădularele noastre 
tremurătoare şi slăbite de bătrâneţe, pentru că le sprijină, tot aşa şi credința 
sprijină mai bine decât un toiag sufletul nostru slăbănogat şi abătut de 
slăbiciunea gândurilor. Prin purtarea propriei ei tării, îi dă sufletului odihnă, 
îl sprijină cu putere şi nu-l lasă să alunece niciodată; căci credinţa, cu marea 
ei putere, întăreşte slăbiciunea gândurilor, alungă întunericul şi, cu propria ei 
lumină, luminează sufletul care stă în învălmăşeala gândurilor ca într-o 
locuință întunecoasă.” (La cuvântul apostolic ce spune: <<Dar având 
acelaşi duh al credinţei, precum este scris>>; şi la <<Crezut-am, pentru 
aceea am grăit... >>, 2, în vol. Despre schimbarea numelor. Despre 
răbdare. Despre milostenie..., p. 268) 


„Și după cum o corabie, clătinată de furia vânturilor şi umplută de apa 
valurilor care se ridică în jurul ei, stă nemişcată îndată ce este ancorată şi 
prinde rădăcini în mijlocul oceanului, tot aşa şi mintea noastră, clătinată de 
gândurile ce o izbesc din afară, scapă de naufragiu când pătrunde în ea 
credința, care-i mai puternică decât o ancoră; şi credinţa duce corabia minții 
în siguranța conştiinţei ca într-un port liniştit. Şi asta a arătat-o Pavel când a 
spus: Pentru asta a dat Dumnezeu pe Apostoli ... spre desăvârşirea sfinţilor, 
... până ce vom ajunge toți la unitatea credinţei şi la cunoaşterea Fiului lui 
Dumnezeu ..., ca să nu mai fim prunci aruncaţi de valuri şi purtaţi de orice 
vânt (Efes., 4, 11-14). Vezi puterea credinţei? Ca o ancoră tare, aşa 
îndepărtează tulburarea! 'Tot Pavel le scrie evreilor iarăşi, la fel, spunând aşa 
despre credinţă: ... pe care o avem ca pe o ancoră tare şi sigură a sufletului, 
care intră în cele mai dinlăuntru ale catapetesmei (Evr., 6, 19).” (La 
cuvântul apostolic ce spune: << Dar având acelaşi duh al credinței, precum 
este scris>>, şi la <<Crezut-am, pentru aceea am grăit... >>, 3, în vol. 
Despre schimbarea numelor. Despre răbdare. Despre milostenie..., p. 269) 


„Credinţa înalță la cer sufletul nostru; nu-l lasă să fie înjosit de nici 
una din greutățile cele de aici, căci îi uşurează ostenelile cu nădejdea celor 
viitoare. Cel care caută la cele viitoare, cel care nădăjduieşte spre cele cereşti 
şi-şi mută ochii minţii acolo, nici nu simte durerea greutăților din lumea 
aceasta, după cum nici Pavel nu o simţea. Şi pricina acestei cugetări ne-a 
spus-o prin cuvintele: Căci necazul nostru de acum, trecător şi uşor, ne 
aduce nouă, mai presus de orice măsură, covârşitoare slavă veşnică Ul Cor., 
4,17). 

- Cum? în ce chip? 


647 


- Pentru că nu privim la cele ce se văd, ci la cele ce nu se văd (II Cor., 
4, 18), prin ochii credinţei.” (La cuvântul apostolic ce spune: <<Dar având 
acelaşi duh al credinţei, precum este scris>>; şi la <<Crezut-am, pentru 
aceea am grăit... >>, 4, în vol. Despre schimbarea numelor. Despre 
răbdare. Despre milostenie..., p. 270) 


CREDINȚA (roadele credinţei) 


„+... să primim cu bucurie şi cu dragoste pe mama tuturor 
bunătăților, credinţa, ca astfel, ca şi cum am sosi într-un liman fericit şi 
liniştit, să putem păstra dogmele cele drepte, şi viața noastră să o ducem în 
siguranță, pentru a ne învrednici bunătăților celor veşnice.” (Omilii la 
Epistola către Romani a Sfântului Apostol Pavel, omilia II, p. 45) 


CREDINȚA (şi raţionamentele omeneşti) 


„.... astfel este credinţa, căci ea mai mult convinge pe cineva decât 
raționamentele omeneşti; este cu mult mai clară decât dovezile ieşite din 
judecata noastră, şi nici o altă gândire sau idee falsă nu o mai poate zgudui 
vreodată. Cel ce se încrede cu uşurinţă în raționamentele omeneşti poate să- 
şi schimbe părerea, pe când cel adeverit prin credință stă neclintit, căci el şi- 
a îngrădit, aşa-zicând, auzul de toate vorbele cele vătămătoare.” (Omilii la 
Epistola către Romani a Sfântului Apostol Pavel, omilia VIII, pp. 139-140) 


„... prin credinţă vine cunoştinţa şi, prin urmare, nu e cu putinţă a-L 
cunoaşte pe EI fără credință. Cum aşa? Prin credință noi trebuie să 
cunoaştem puterea învierii Lui din morți, fiindcă altfel, prin ce raționament 
am putea-o înțelege? Prin nici unul, ci numai prin credință. Dar dacă 
învierea lui Hristos este cunoscută prin credinţă, atunci cum vom înțelege 
prin raționamente naşterea lui Dumnezeu Cuvântul, când învierea este un 
fapt mai mic decât această naştere? Pentru că exemple despre înviere sunt 
multe, dar din cea de-a doua nici unul. Înainte de Hristos mulţi morţi au 
înviat, cu toate că după aceea au murit din nou, dar nimeni nu s-a născut 
vreodată din fecioară fără de bărbat. Dacă ceea ce e cu mult mai mic decât 
naşterea cea după trup trebuie să fie apropiată de minte numai prin credință, 
atunci ceea ce e mai mare şi chiar incomparabil mai mare, cum s-ar putea 
înțelege prin raționamente? Tocmai acest lucru îl arată dreptatea cea prin 
credință şi tocmai acest lucru trebuie crezut că a fost cu putință. Dar cum a 
fost cu putinţă, nu poate fi înţeles. 

Din credință vine apoi şi împărtăşirea de patimile lui Hristos. Cum 
aşa? Dacă n-am fi crezut, n-am fi pătimit. Dacă n-am fi crezut că pătimind 
împreună cu EL, vom şi împărăţi împreună cu El, n-am fi suferit ceea ce am 
suferit. Aşadar, şi naşterea Lui, şi învierea, numai prin credință pot fi 
înțelese.” (Omilii la Epistola către Filipeni, omiha a XII-a, pp. 212-213) 


„Dacă Bunul Dumnezeu ne-a acordat ceva mai bun şi mai mare decât 
raționamentul omenesc, atunci cu adevărat că aceasta este credinţa care a 
infiltrat-o în noi. Nu e posibil ca cel tare în credință să ceară raționamente 
omeneşti. Căci iată că cele mai însemnate ale noastre sunt lipsite de 
raționamente omeneşti şi se sprijină numai pe credință. Nicăieri nu este 
Dumnezeu, şi cu toate acestea El este pretutindeni. Ce poate fi mai nelogic 
decât aceasta? 

Fiecare lucru observat în parte te lasă în mare nedumerire. Desigur, 
Dumnezeu nu este în spațiu sau în loc dar nu este un loc în care să nu fie. Nu 
s-a făcut EI pe sine, şi nici nu a început a fi. Acum, ce raționament omenesc 
primeşte acestea, dacă nu ar fi credința? Sau oare, nu s-ar părea ridicol, şi 
mai mult, o enigmă fără sfârşit? (...) Vezi acum ce confuziune şi întunecime 
mare? Şi pricepi de ce este nevoie de credință peste tot.” (Comentariile sau 
Explicarea Epistolei către Coloseni, omilha V, pp. 61-62) 


„Al văzut deci, că a ispiti cele sfinte prin raționamente omeneşti este o 
blasfemie? Şi cu drept cuvânt, fiindcă ce poate avea în comun raționamentul 
omenesc cu cele sfinte?” (Tâlcuiri la Epistola întâi către Timotei, omilia a 
V-a, p. 62) 


„Nimic nu poate fi mai rău decât atunci când cineva, stăpânit fiind de 
raționamente omeneşti, judecă şi măsoară lucrurile cele dumnezeieşti; 
fiindcă în chipul acesta se va izbi de piatra aceea cu putere şi va fi lhpsit de 
lumină. Căci, dacă cel ce voieşte a pune stăpânire pe lumina soarelui cu 
ochii cei omeneşti, nu numai că nu va reuşi sau nu se va putea împotrivi 
razelor lui, ci, pe lângă acest eşec, va suferi şi multă vătămare, cu atât mai 
mult cel ce voieşte a-şi îndrepta privirea către acea lumină şi a vedea prin 
raționamentele sale, nu numai că va cădea, ci încă şi batjocoreşte harul lui 
Dumnezeu.” (Comentariile sau explicarea Epistolei a doua către Timotei, 
omilia II, p. 19) 

„Credinţa este totul; dacă ea va întări pe cineva, inima lui va sta în 
siguranță. Aşadar credința întăreşte, în timp ce raționamentele clatină.” 
(Comentariile sau Explicarea Epistolei către Evrei, omilia XXXIII, p. 379) 


„Că rațiunea se poate ridica până la Dumnezeu, să-şi dea seama 
de existenţa Lui, de perfecțiunile Lui, de Providența Sa, de hotărârile 
Lui pe care le dă pentru bine şi pentru rău: acolo nu este nici totul, nici 
chiar principalul pentru om. EI ştie că Dumnezeu există: fie, însă ce 
este Dumnezeu în Sine Însuşi? Ce este esenţa divină? Care este viaţa 
intimă a lui Dumnezeu? Și apoi, care sunt gândurile Lui, planurile Lui, 
voinţele Sale? Cum să-L cinsteşti? Cum se îndreaptă mânia Lui? Cum 
să potoleşti mânia Lui? Ce cult 1 se cuvine? Ce destin îi dă El omului, 
creaturii Sale? 

Rațiunea rămâne mută; privirea omenească se sfarmă de 
nepătrunsele  obscurităţi. Trebuie deci o a doua privire mai 
pătrunzătoare şi la luminile raţiunii vor trebui să se adauge cele ale 
credinței. Şi a pretinde să se ridice la esenţa divină şi la tainele lui 
Dumnezeu prin singure forțele naturale este o rătăcire.” (Din vol. 
Bogăţiile oratorice, p. 158) 


„Nebunie este să judece omeneşte despre lucrurile divine, şi să 
înlocuiască în lume supranaturalul şi divinul cu raţiunea în locul 
credinţei.” (Din vol. Bogățiile oratorice, p. 160) 


CREDINȚA (şi cunoaşterea) 


„A crede că Cel răstignit şi îngropat a înviat din morți şi că şade de-a 
dreapta Tatălui, aceasta nu are nevoie de înțelepciune, ci de credinţă. Fiindcă 
şi apostolii nu s-au apropiat prin înțelepciune, ci prin credință, şi printr-însa 
s-au făcut mai înţelepţi decât înţelepţii, mai presus de toţi cărturarii şi 
învățații lumi, şi cu atât mai vârtos cu cât mai mare este a primi prin 
credință cele ale lui Dumnezeu, decât a pune în mişcare silogismele şi 
raționamentele omeneşti fără vreun folos, căci toate acestea sunt mai presus 
de mintea omenească. 


Dar cum a pierdut oare înțelepciunea înţelepţilor? Prin Pavel şi prin 
ceilalți apostoli făcându-se cunoscut nouă, a arătat că înțelepciunea 
omenească este de prisos. Pentru a primi propovăduirea Evangheliei nici cel 
înţelept nu se foloseşte cu ceva din înţelepciunea lui, nici cel prost nu se 

vatămă de neînvăţătura lui, ba încă, dacă s-ar putea spune, şi ceva de admirat 
este, că mai îndemânatică este şi mai uşor primeşte simplitatea şi 
neînvățătura decât înţelepciunea. Păstorul şi omul simplu mai degrabă va 
primi, căci el micşorându-şi deodată cugetul şi raționamentele sale, se predă 
pe sine Stăpânului fără vorbă. 


Astfel deci Dumnezeu a pierdut înţelepciunea înțelepților, şi fiindcă 
dintru început a doborât-o, apoi la urmă nu mai este bună de nimic. Când ea 
putea şi trebuia să-şi arate puterea şi să cunoască pe stăpân din lucrurile sale, 
nu a voit. Pentru aceea acum chiar de ar voi să se bage singură în aceste 
fapte, totuşi nu poate, fiindcă nici faptele nu sunt la fel — de vreme ce calea 
cunoaşterii lui Dumnezeu este cu mult mai uşoară prin credință decât prin 
înțelepciune. Pentru aceea prin credință este trebuitoare simplitatea, şi pe 
aceasta a o căuta totdeauna şi pretutindeni, şi a o prefera înţelepciunii 
lumești. 


Au nu a făcut nebună Dumnezeu înțelepciunea lumii acesteia? Şi ce 
va să zică: a făcut nebună înţelepciunea lumii acesteia? Adică a arătat-o ca 
nebună pentru primirea credinţei. Fiindcă aşa-zişii înţelepţi îşi închipuiau 
lucruri mari de dânşii, pentru aceea apostolul grabnic a înfruntat 
înțelepciunea lor. Ce fel de înțelepciune poate fi aceasta, zice, când bunul 
cel mai de căpetenie ea nu-l află? Singură s-a arătat nebună şi ea cea dintâi 
singură s-a defăimat. Că dacă atunci când trebuia să afle adevărul prin 
raționamente, ea nu a aflat şi nici nu a arătat nimic, apoi acum, când 
împrejurările se arată mai mari, cum ar putea să izbutească cu ceva, când 
este nevoie numai de credinţă şi nicidecum de agerimea minţii? Deci nebună 
a făcut-o Dumnezeu, adică astfel a arătat-o şi a binevoit ca prin nebunia 
propovăduirii să mântuie pe cei ce cred — adică nebunie numai părută 
înaintea acelor înţelepţi, şi nicidecum că era aşa. Faptul măreț acesta este, 
că Dumnezeu nu a pus la mijloc o altă înțelepciune mai mare decât a acelora, 
ci acea nebunie părută, care a şi biruit — căci a scos şi pe Platon, nu prin 
vreun alt filosof mai înțelept decât acela, ci prin nişte pescari proşti şi 
neînvăţaţi. Astfel şi biruinţa a fost mai mare şi mai strălucită.” (Comentariile 
sau Tâlcuirea Epistolei întâi către Corinteni, omilia IV, pp. 35-36) 


„Cei simpli şi proşti mai curând s-au încredinţat şi au crezut, fiindcă 
nu aveau cu dânşii prostia cea mai de pe urmă, de a se crede pe dânşii 
înţelepţi, pe când nebunii aceştia îşi închipuiau că pot să afle prin gândiri 
omeneşti ceea ce nu se poate afla decât prin credinţă. Când fierarul, în loc să 
tragă cu cleştele fierul înroşit în foc, s-ar încăpăţâna să-l tragă cu mâna, noi 


cu toții vom spune că aceasta este cea mai de pe urmă nebunie; întocmai aşa 
se petrece şi cu filosofii aceştia, căci şi ei încăpăţânându-se a afla totul 
printr-înşu, au necinstit credința. Pentru aceea nici n-au aflat nimic.” 
(Comentariile sau Tălcuirea Epistolei întâi către Corinteni, omilia V, p. 44) 


CREDINȚA (şi fapta) 


„Nu-i de ajuns numai să crezi, pentru că şi dracii tremură de 
Dumnezeu (Iacov 2, 19) şi totuşi vor fi pedepsiţi. De aceea trebuie să fim cu 
multă luare aminte asupra vieţii noastre.” (Omilii la Matei, omiha XI, VII, în 
col. PSB, vol. 23, p. 141) 


„Căci sfânta învăţătură nu aduce nici un folos fără fapte bune. Când 
vom avea credința cea mai curată, şi o desăvârşită înțelegere a Sfintelor 
Scripturi, dacă sfințenia obiceiurilor noastre şi a vieţii noastre nu ne însoţeşte 
şi nu ne apără, nimic nu va împiedica, ca noi să nu fim aruncaţi în flăcările 
iadului, şi veşnic arşi în aceste flăcări care nu se sting niciodată.” (Comentar 
la Evanghelia de la Ioan, omilia VI, 1, p. 36) 


„Chiar când se va crede cu desăvârşire în Tatăl, şi în Fiul, şi în Duhul 
Sfânt, dacă nu se trăieşte bine, credința singură nu va folosi la nimic pentru 
mântuire. Atunci când zice lisus Hristos: Viaţa veşnică este să te cunoască 
pe Tine ca singurul şi adevăratul Dumnezeu (loan 18, 3); să nu credem că 
această credinţă ne este îndeajuns pentru mântuire, ci mai avem nevoie încă 
de o viaţă bună şi de o purtare ordonată.” (Comentar la Evanghelia de la 
Ioan, omilha XXXI, 1, p. 144) 


„Acela crede că a înviat Hristos, care se dă pe sine primejdiilor, care 
se împărtăşeşte de patimile Lui, fiindcă acela care e părtaş Celui Inviat este 
părtaş Celui Viu.” (Omilii la Epistola către Filipeni, omiha a XII-a, p. 213) 


„Mărturisire nu doar prin credinţă, ci şi prin fapte, fiindcă dacă nu este 
şi aceasta adăugată [celei prin credință] ne primejduim să fim pedepsiţi 
împreună cu cei care L-au tăgăduit. Căci nu unul singur este chipul 
tăgăduirii, ci multe şi felurite, la care şi Pavel se referea când zice: Ei 
mărturisesc că-L cunosc pe Dumnezeu, dar prin faptele lor Îl tăgăduiesc 
(Tit. 1, 16). Şi iarăşi: Dacă cineva dintre ai lor, şi mai ales dintre casnici, nu 
le poartă de grijă au tăgăduit credinţa şi sunt mai răi decât necredincioşii 
(| Tim. 5, 8). Şi iar: Fugiți de lăcomie, care este închinare la idoli (Col. 3, 
5). Prin urmare, fiindcă sunt atâtea tăgăduiri, este limpede că sunt tot pe 

atâtea mărturisiri, ba chiar mai multe!£. Pe acestea toate să ne sârguim să le 
mărturisim, ca şi noi să ne bucurăm de cinstea din ceruri.” (Cinci cuvântări 
despre Ana şi Samuel, cuvântul |, în vol. Omilii şi cuvântări despre educația 
copiilor..., cuvântul III, p. 57) 


„Să ne sârguim să ducem o viață plină de fapte bune, pentru ca 
răsplata să ne fie îndoită: una, cea gătită pentru răsplătirea faptelor noastre, 
alta, cea gătită pentru tăria credinței noastre.” (La cuvântul apostolic ce 
spune: << Dar având acelaşi duh al credinţei, precum este scris>>; şi la 
<< Crezut-am, pentru aceea am grăit... >>, 10, în vol. Despre schimbarea 
numelor. Despre răbdare. Despre milostenie..., p. 280) 


CREDINȚA (şi faptele rele) 


„Dar dacă cineva poate că are credință, însă face rele, apoi desigur că 
se îndoieşte de credinţa ce are, şi-şi bate joc de învăţătura ei.” (Comentariile 
sau Explicarea Epistolei către Evrei, omilia IX, p. 148) 


CREŞTINISMUL (despre religia creştină) 


„Slujba aceasta a propovăduirii Evangheliei lui Hristos este cu mult 
superioară cultului ebraic şi elin, căci religia elină era şi trupească, şi 
eronată, iar cea iudaică, deşi era adevărată, cu toate acestea şi aceasta era 
trupească, astfel că religia creştină era opusul celei eline şi cu mult 
superioară celei iudaice. În slujba religiei noastre creştine nu avem nevoie 
nici de oi, nici de viței, nici de grăsime sau fum din sacrificii, ci numai de 
suflet înduhovnicit, ceea ce şi zice Hristos: Duh este Dumnezeu şi cei ce 1 se 
închină trebuie să 1 se închine în duh şi în adevăr (loan 4, 24).” (Omilii la 
Epistola către Romani a Sfântului Apostol Pavel, omila II, p. 32) 


CREŞTINISMUL (dăinuie prin propria-i putere) 
„Credinţa noastră creştină dăinuieşte prin propria ei putere şi atunci 


mai cu seamă 1 se vădeşte puterea când este atacată. Este ca un ostaş. Acesta 
este prețuit şi respectat şi în timp de pace, dar ajunge şi mai respectat, şi mai 





175 Tâlcuirea Pr. Marcel Hancheş: Capacitatea de diversificare a răului, deşi uluitoare, nu 


este nici pe departe la fel de prolifică ca cea a binelui. Oricât de inventiv este dracul, 
Dumnezeu îl întrece în perspicacitate. Se vede aceasta din surprinzătoarele şi inventivele 
modalităţi de practicare a virtuţii pe care le făceau sfinţii. (n.s. 25, p. 57) 

strălucitor atunci când luptă.” (Apologia vieții monahale, 9, în vol. Despre 
Feciorie, Apologia vieții monahale, Despre creşterea copiilor..., p. 232) 


CREȘTINISMUL (îndeosebi iubirea şi pacea caracterizează 
creştinismul) 


„Multe sunt în adevăr care caracterizează creştinismul, dar mai mult 
decât toate este dragostea şi pacea către alții.” (Comentariile sau Explicarea 
Epistolei către Evrei, omilha XXXI, p. 357) 


„Multe sunt lucrurile care îi caracterizează pe creştini, dar mai 
presus de toate sunt pacea şi iubirea.” (Din vol. Problemele vieții, p. 352) 


CREŞTINISMUL (numele de „creştin”) 


„Acum noi nu avem decât un singur nume; dar este un nume care este 
mai mare decât toate acelea, pentru că noi suntem numiţi creştini şi fii ai lui 
Dumnezeu, şi prieteni ai lui Dumnezeu şi trupul Său. Acest nume ne 
îndeamnă şi ne încurajează mai mult decât toate celelalte; el ne face mai 
atenți şi mai înţelepţi să facem virtutea. Să nu facem deci nimic care să fie 
nevrednic de un aşa de mare nume şi atât de cinstit: să ne gândim la 
incomparabila cinste pe care o avem noi de a purta numele lui lisus Hristos; 
căci din acest nume ne numeşte Sfântul Pavel creştini. Să contemplăm şi să 
admirăm măreția acestui nume. Dacă cel ce este numit fiul unui căpitan mare 
sau a unui personaj strălucit, primeşte sentimente înalte când aude că el 
aparține sau la acela sau la acesta, îşi face o cinste foarte mare de a purta 
acest nume, şi nu cruță nimic ca să nu-l necinstească prin laşitate, noi care ne 
tragem numele nu de la căpitan, nu de la un prinț pământesc, nu de la un 
înger, sau de la un arhanghel, sau de la un serafim, ci de la Regele lor, nu ne 
vom expune noi viaţa noastră, nu o vom pierde noi mai bine decât a necinsti 
pe Cel ce ne-a cinstit cu acest nume al Său? Nu cunoaşteţi voi casa 
împăratului, gărzile lui, soldați săi înarmaţi cu lănci, slujitorii săi care-l 
păzesc? Nu ştiţi voi de ce cinste şi de ce privilegiu se bucură ei? Aşa noi 
care ne apropiem mult mai mult de Regele nostru, şi care suntem pe atât de 
aproape pe cât este capul de trup, noi trebuie să facem totul şi să punem totul 
în faptă pentru a imita pe lisus Hristos.” (Comentar la Evanghelia de la 
Ioan, omilha XIX, 3, p. 94) 


„După cum semănătorii n-au nici un folos dacă aruncă semințele pe 
cale, tot aşa şi noi n-avem vreun folos de pe urma numelui de creştin dacă 

faptele noastre nu sunt pe măsura numelui.” (Omiliile despre pocăință, 
omilia a noua, p. 176) 


„Spune-mi, te rog, este de vreun folos soldatul care stă în armată, dar 
nu-i vrednic de armată şi nu luptă pentru împăratul care îl hrăneşte? Ar fi, 
poate, mai bine să nu stea în armată decât să batjocorească cinstea 
împăratului. Aşa şi cu creştinul. Nu merită, oare, să fie pedepsiţi când nu 
luptă pentru împăratul lor? Dar pentru ce spun: când nu luptă pentru 
împăratul lor? Facă Dumnezeu să lupte pentru sufletele lor!” (Omiliile 
despre pocăință, omilia a noua, p. 177) 


CREȘTINISMUL (cine sunt creştinii?) 


„Creştinul nu are patrie pe pământ, ci Ierusalimul cel de sus. 
Ierusalimul cel de sus, spune Scriptura, este slobod,; el este mama 
noastră (Gal., 4, 26). Creştinul nu are îndeletnicire pământească, ci 
vieţuire cerească. Căci viefuirea noastră este în ceruri (Filip., 3, 20) 
spune Scriptura. Creştinul are rude şi împreună-cetăţeni pe toţi sfinții. 
Căci suntem împreună-cetăţeni cu sfinţii, spune Scriptura, şi apropiați 
ai lui Dumnezeu (Etes., 2, 19).” (Cuvânt de laudă la Sfântul Mucenic 
Lucian, Il, în vol. Predici la sărbători împărăteşti şi cuvântări de laudă 
la sfinți, p. 291) 


... NOi, creştinii, partea cea iubită a lui Dumnezeu.” (Din vol. 
Mărgăritarele Sfântului loan Gură de Aur, p. 157) 


„Creştinul este fiul veşniciei, cuvântul lui este despre cer, viaţa 
lui este sfântă ca şi Dumnezeul pe care-L slujeşte şi-L slăveşte.” (Din 
vol. Bogăţiile oratorice, p. 329) 


„Creştinul este omul refăcut prin har, restabilit prin răscumpărare 
în slava sa primară, înălțat chiar la o culme de merit şi de putere 
necunoscută în prima lui stare.” (Din vol. Bogăâțiile oratorice, p. 332) 


„(Creştinul — n.n.) nu este oare imitatorul, copia vie a lui lisus 


Hristos? Viaţa lui nu este oare chiar viaţa lui Hristos extinsă şi 
prelungită?” (Din vol. Bogăţiile oratorice, p. 636) 


655 


CREŞTINISMUL (creştinii — luminătorii lumii) 


„Dumnezeu vrea ca un creştin să fie învățătorul întregului univers, 
aluatul, lumina, sarea. Ce este lumina? Este o viață strălucită, pe care n-o 
întunecă un nor. Lumina nu-şi este folositoare sieşi, sarea sau aluatul cu atât 
mai mult, dar aceste lucruri le sunt folositoare altora; la fel se cere de la noi, 
nu numai ce este în interesul nostru, ci încă ceea ce este în interesul altora. 
Căci dacă nu sărează, ea nu mai este bună la nimic şi nu mai este sare (Mt, 
5, 13; Mc,., 9, 49); prin aceea nouă ni se mai descoperă încă un adevăr: este 
că, dacă trăim bine, alţii la fel, vor trăi bine. Astfel, nu le putem fi folositori 
altora prin nimic ca prin viața noastră bună (Mt., 25, 11). Să le zicem la 
revedere nebuniilor, vanităţilor, căci aşa sunt lucrurile din lume, aşa sunt 
cerințele veacului. Fecioarele sunt numite nebune, fiindcă se ocupau de 
afacerile nebune ale veacului: ele adunau aici şi nu trimiteau ceea ce au 
adunat acolo unde trebuia să le trimită. 

Să ne temem de ceea ce li s-a întâmplat lor, să nu ni se întâmple şi 
nouă la fel.” (Comentar la Evanghelia de la loan, omilia LII, 4, p. 257) 


CREȘTINISMUL (creştinii — ostaşi al lui Hristos) 


„Suferă împreună cu mine, ca un bun ostaş al lui Hristos lisus. Vai! 
Cât de mare este demnitatea aceasta, de a fi ostaş al lui Hristos! Gândeşte-te 
la împărații pământeşti şi cum cei din oastea lor consideră această slujire 
drept ceva mare şi însemnat. Deci, dacă datoria ostaşului este de a pătimi 
pentru împărat, apoi a nu pătimi nu este faptul unui ostaş. Aşa că nu trebuie 
a se nelinişti când el pătimeşte, căci aceasta este datoria ostaşului, ci să se 
neliniştească atunci când el n-ar pătimi. 

Nici un ostaş nu se încurcă cu treburile vieţii, ca să fie pe plac celui 
care strânge oastea.” ( Comentariile sau explicarea Epistolei a doua către 
Timotei, omilia IV, p. 43) 


CREŞTINISMUL (creştinii — locuitori ai cerului) 
„Oriunde ai locui, trebuie să te simţi ca un străin, pentru că 


noi suntem locuitori ai cerului.” (Din vol. Problemele vieții, p. 
69) 

CREŞTINISMUL (creştinilor Dumnezeu le-a încredinţat taine 
mari) 


„Căci suntem numiţi credincioşi nu numai pentru că noi credem, ci şi 
pentru că ni s-a încredințat de Dumnezeu taine, pe care nici îngerii nu le-au 
ştiut mai înainte de noi.” (Comentariile sau Explicarea Epistolei către 
Coloseni, omilia I, p. 6) 


CREȘTINISMUL (viaţa virtuoasă a creştinilor) 


„Ce fel de oameni sunt creştinii! Câtă filozofie arată viaţa lor! Cum 
disprețuiesc cele lumeşti! Pe toate le socotesc umbră şi vis şi nu se alătură de 
nimic din cele văzute, ci, ca şi cum ar locui într-o ţară străină, aşa-şi 
chivernisesc viața, grăbindu-se în fiecare zi pentru plecarea de aici!”. (Omilii 
la Facere, omilia VII, VI, în col. PSB, vol. 21, pp. 96-97) 


CREŞTINISMUL (purtarea creştinilor) 


„Se cuvine ca un creştin să strălucească nu numai prin cele ce au luat de 
la Dumnezeu, ci şi prin cele ce aduce el lui Dumnezeu. Totul să-l arate creştin: 
mersul, privirea, îmbrăcămintea, glasul. Vă spun acestea, nu pentru a ne 
lăuda că suntem creştini, ci pentru a ne pune viaţa în rânduială spre folosul 
celor ce ne văd”. (Omilii la Matei, omiha IV, VII, în col. PSB, vol. 23, p. 58) 


„Spune-mi dar după care fapte să te cunosc că eşti creştin, când totul te 
arată necreştin? Dar pentru ce spun: creştin? Nu pot şti bine nici dacă eşti 
om. Când te văd că arunci cu picioarele ca un măgar, că sari ca un taur, că 
nechezi după femei ca un armăsar, că eşti lacom la mâncare ca un urs, că-ți 
îngraşi trupul ca un catâr, că eşti ranchiunos ca o cămilă, că răpeşti ca un lup, 
că te mânii ca un şarpe, că răneşti ca o scorpie, că eşti şiret ca o vulpe, că ţii în 
tine veninul răutății ca o aspidă şi viperă, că lupţi împotriva fraților tăi ca demonul 
cel rău, cum voi putea să te număr cu oamenii când nu văd în tine caracteristicile 
firii omeneşti? Căutând să fac deosebirea între un necredincios şi un credincios, 
mi-e teamă că nu voi găsi nici deosebirea dintre un om şi o fiară”. (Omilii la 
Matei, omila IV, VIII, în col. PSB, vol. 23, p. 58) 


„„... marea plată a creştinului este a plăcea necontenit lui Hristos, şi 
cea mai mare răsplătire este a se primejdui pentru dânsul chiar şi fără plată.” 

(Comentariile sau Tâlcuirea Epistolei întâi către Corinteni, omilia XL, p. 
439) 


„ȘI sărăcia în lume e batjocoritoare, pentru noi, însă, e o mândrie; de 
asemenea, şi a fi cineva înjosit, multora se pare de râs, noi, însă, ne fălim cu 
aceasta.” (Comentariile sau Explicarea Epistolei către Galateni, p. 124) 


„Căci cel necredincios dacă te va vedea purtându-te cu obrăznicie 
pentru credinţa ce o ai, va blestema de multe ori credinţa, ca ceea ce aţâţă 
spre împotrivire, pe când dacă te vede supus şi ascultător, mai mult se va 
convinge, şi va da crezământ şi ascultare celor spuse de tine. De altfel, şi 
credința Evangheliei şi numele lui Dumnezeu vor fi hulite.” (7ă/cuiri la 
Epistola întâi către Timotei, omiha a XVI-a, p. 180) 


„Se slăveşte credința din purtarea voastră.” (Comentariile sau 
explicarea Epistolei către Tit, omilia IV, în vol. Comentariile sau explicarea 
Epistolei a doua către Timotei..., p. 164) 


„De aceea ne-a şi numit Hristos vulturi, zicând: Unde va fi stârvul, 
acolo se vor aduna şi vulturii (Luca 17, 37), ca să ne urcăm la cer, pentru ca, 
uşurându-ne, să zburăm sus, sus de tot, pe aripile Duhului.” (Cuvânt la 
Botezul Domnului, IV, în vol. Predici la sărbători împărăteşti şi cuvântări 
de laudă la sfinţi, p. 43) 


„Precum n-au folos semănătorii când leapădă sămânţa pe drum, aşa şi 
noi nu avem nici un folos că ne numim creştini de nu vom avea şi lucrul care 
să urmeze numelui.” (Din vol. Mărgăritarele Sfântului loan Gură de Aur, p. 
105) 


„Priviţi creştinii, cum se iubesc unii pe alţii! Acela era strigătul 
păgânismului la vederea Bisericii ce se năştea.” (Din vol. Bogăâțiile 
oratorice, p. 183) 


„Ce mă interesează lucrurile timpului, pe mine care sunt 
nemuritor? Ce mă interesează pământul, când mă aşteaptă splendorile 
cerului? Și mai ales ce-mi face mie judecata oamenilor, când eu îmi 
ştiu măreția mea divină, slava mea de necomparat? Ah! Lumea mă 
disprețuieşte, mă batjocoreşte, mă înjură? Eu sunt pentru ea un prost 

mizerabil? Cum mă vor putea atinge aceste injurii, venite de la străinii 
care nu mă cunosc şi nu ştiu să mă aprecieze? Şi dacă aceste injurii îmi 
vin de la creştini ca şi mine eu îi voi ierta, sunt fraţii mei.” (Din vol. 
Bogăţiile oratorice, p. 334) 


„Creştinul nu se lasă dus la laşităţile unei vieţi senzuale. Alţii la 
ceasurile lungi de somn leneş adaugă paturilor voluptoase odihnele 
prelungite chiar în mijlocul strălucirii zilei. Altora, mesele 
somptuoase, interminabilele mâncăruri urmate de distracții sau de 
jocuri. Creştinul nu ia odihnă şi hrană decât ceea ce-i este necesar 
vieţii. El nu trăieşte pentru a mânca, nici pentru a dormi, el doarme şi 
mănâncă pentru a trăi.” (Din vol. Bogăâțiile oratorice, p. 337) 


CREŞTINISMUL (pilda vieţii creştine) 


„Să facem din pământ cer! Să arătăm păgânilor, aici pe pământ, de 
câte bunătăți sunt lhpsiţi ei! Când vor vedea că noi ducem o viaţă virtuoasă, 
vor avea în față chipul împărăției cerurilor. Când vor vedea că suntem 
blânzi, fără mânie, fără pofte urâte, neinvidioşi, nelacomi, când vor vedea că 
săvârşim numai fapte bune, vor spune: Dacă aici pe pământ creştinii au ajuns 
îngeri, ce vor fi după ce vor pleca după lumea aceasta? Dacă aici pe pământ, 
unde locuiesc ca nişte străini, sunt atât de strălucitori, cum vor fi când vor 
ajunge în patria lor? Aşa şi păgânii se vor face mai buni, iar cuvântul 
credinței se va întinde nu mai puțin decât pe timpul apostolilor. Dacă 
apostolii au fost numai doisprezece şi au întors la credință oraşe şi țări 
întregi, gândeşte-te la ce înălțime va ajunge credinţa noastră, dacă toți am fi 
dascăli prin viața noastră virtuoasă! Nu îl atrage pe un păgân la credință atât 
de mult un mort înviat cât un om care filozofează, un om virtuos. De un mort 
înviat se minunează, dar de la un om ca acesta câştigă. Minunea a fost şi a 
trecut; viaţa virtuoasă rămâne şi lucrează continuu în sufletul lui. Să avem, 
dar, grijă de noi înşine, ca să câştigăm şi pe păgâni”. (Omilii la Matei, omiha 
XLIII, V, în col. PSB, vol. 23,p. 517) 


CREŞTINISMUL (împotrivitorii învăţăturii creştine) 


„Dacă numele de creştin (împăratul apostat Iulian) îl socotea o 
mârşăvie şi un lucru plin de multă ruşine, pentru ce nu dorea să ne 
ruşineze cu el, ci cu un nume străin? Dar ştia bine că este mare podoabă 
nu numai oamenilor, ci şi îngerilor şi puterilor celor de sus a se numi cu 

numele care are înrudire cu Hristos. Din pricina asta făcea totul ca să 
ne fure această podoabă şi să pună capăt predicării Evangheliei. Dar 
asta, ticălosule şi nenorocitule, era cu neputinţă, după cum cu neputinţă 
este să surpi cerurile, să stingi soarele, să clatini şi să dărâmi temeliile 
pământului. Şi asta a spus-o mai dinainte Hristos, grăind aşa: Cerul şi 
pământul vor trece, dar cuvintele Mele nu vor trece (Matei 24, 35). Nu 
primeşti cuvântul lui Hristos? Primeşte atunci glasul faptelor! Eu, care 
am fost învrednicit să ştiu ce este cuvântul lui Dumnezeu, că este 
puternic şi de nebiruit, cred că este mai vrednic de credință cuvântul 
Lui şi decât legile firii, şi decât faptele ce se petrec sub ochii noştri.” 
(Cuvânt de laudă la Sfântul sfințit Mucenic Vavila, |, în vol. Predici la 
sărbători împărăteşti şi cuvântări de laudă la sfinţi, pp. 294-295) 


„Hristos a spus că mai uşor este să piară cerul şi pământul decât 
să piară unul dintre cuvintele Lui. Împăratul Iulian se împotrivea 
acestor cuvinte şi a ameninţat că are să nimicească învăţăturile lui 
Hristos. 

Unde este împăratul care-a făcut această ameninţare? A pierit, s-a 
dus; acum este în iad şi suferă chinul acela de care nu poate scăpa. 
Unde este Hristos, Care a spus acele cuvinte? În ceruri, de-a dreapta 
Tatălui; stă pe tronul cel preaînalt al slavei. Unde sunt cuvintele cele 
hulitoare ale împăratului şi limba lui cea neînfrânată? Cenuşă s-au 
făcut, pulbere şi hrană viermilor! Unde este cuvântul lui Hristos? 
Străluceşte prin însuşi adevărul faptelor, strălucind prin îndeplinirea cu 
fapta a cuvântului Lui, ca şi cum ar fi aşezat pe un stâlp de aur.” 
(Cuvânt de laudă la Sfântul sfințit Mucenic Vavila, II, în vol. Predici la 
sărbători împărăteşti şi cuvântări de laudă la sfinţi, p. 295) 


CREŞTINISMUL (dezbinarea dintre creştini) 


„Căci în Biserică trebuie a trăi ca şi într-o casă, adică trebuie a ne găsi 
cu toții ca şi cum am fi un singur trup, după cum şi botezul este unul, şi masa 
este una, şi izvorul este unul, şi zidire este una, şi Tată este unul.” (7âl/cuiri 
la Epistola a doua către Corinteni, omilha XVIII, p. 172) 


„Suntem atât de mult dezbinaţi unii de alţii, încât este nevoie a imita 
legătura dintr-un trup omenesc, căci numai aşa va putea chiar şi cel mai mare 
a se folosi din întâlnirea cu cel mai mic. Dacă Moise a aflat ceva din cele de 
folos de la socrul său, ceea ce el nu ştia, apoi cu atât mai mult ar putea fi 

aceasta în Biserică. Și ce poate fi dacă ceea ce a ştiut necredinciosul nu a ştiut 


cel duhovnicesc?” (Tâlcuiri la Epistola a doua către Corinteni, omuilia 
XVIII, p. 172) 


CREŞTINISMUL (pângărirea religiei noastre) 


„Nimic nu vatămă şi nu pângăreşte atât religia noastră ca prilejurile de 
atac pe care le dăm noi necredincioşilor”. (Omilii la Facere, omilia VII, I, în 
col. PSB, vol. 21, p. 88) 


CREŞTINISMUL (sfaturi pentru creştini) 


„După cum semănătorii n-au nici un folos dacă aruncă semințele pe 
cale, tot aşa şi noi n-avem vreun folos de pe urma numelui de creştin, dacă 
faptele noastre nu sunt pe măsura numelui. lar dacă vreți, am să vă aduc 
martor de credinţă pe Iacov, fratele Domnului, care zice: Credința fără fapte 
este moartă (lacov II, 17). Este deci nevoie de fapte; fără de ele nici numele 
de creştin nu ne poate fi de folos. Să nu te minunezi! Spune-mi, te rog, este 
de vreun folos soldatul care stă în armată, dar nu-i vrednic de armată şi nu 
luptă pentru împăratul, care îl hrăneşte? Ar fi poate mai bine să nu stea în 
armată decât să batjocorească cinstea împăratului. Aşa şi cu creştinii. Nu 
merită oare să fie pedepsiţi când nu luptă pentru împăratul lor? Dar pentru ce 
spun: când nu luptă pentru împăratul lor? Dare-ar Dumnezeu să lupte pentru 
sufletele lor!” (Omilie despre pocăință şi despre cei ce pleacă de la Sfânta 
Liturghie..., în vol. Din ospățul stăpânului, p. 185) 


CRUCEA (definiţii ale Crucii) 


„Crucea este trofeu ridicat împotriva dracilor. Este sabie împotriva 
păcatului. Este sabia cu care Hristos a străpuns şarpele. Crucea este voința 
Tatălui, slava Unuia-Născut, veselia Duhului, podoaba îngerilor, întărirea 
Bisericii, lauda lui Pavel (Gal., 6, 14), cetatea sfinților, lumina lumii întregi. 
După cum izgoneşti întunericul dintr-o casă cuprinsă de întuneric când 
aprinzi o făclie şi o ţii dreaptă în sus, tot aşa şi Hristos a pus capăt la tot 
întunericul ce cuprinsese toată lumea, când a aprins ca o făclie Crucea şi a 
tinut-o dreaptă în sus. Şi după cum făclia are lumina sus în vârf, tot aşa şi 
Crucea avea sus în vârf pe Soarele dreptății strălucind. S-a cutremurat lumea 
când L-a văzut pironit, s-a clătinat pământul, s-au despicat pietrele (Matei 
27, 51).” (Cuvânt la Crucea Domnului, ||, în vol. Predici la sărbători 
împărăteşti şi cuvântări de laudă la sfinți, p. 84) 

„Crucea este sărbătoare şi praznic duhovnicesc. Mai înainte Crucea 
era nume de ocară, dar acum, lucru de cinste. Mai înainte era semn de 
osândă, dar acum, temei de mântuire.” (Omilia 1 la Cruce şi la tâlhar, |, în 
vol. Predici la sărbători împărăteşti şi cuvântări de laudă la sfinţi, p. 87) 


„Crucea este pieirea duşmăniei. Crucea este trăinicia păcii.” (Omilia 1 
la Cruce şi la tâlhar, |, în vol. Predici la sărbători împărăteşti şi cuvântări 
de laudă la sfinţi, p. 87) 


„Crucea este zidul cel nedoborât, arma cea nebiruită, trăinicia celor 
bogaţi, bogăţia celor săraci, zid împotriva celor ce ne viclenesc, armă 
împotriva celor ce ne duc război, nimicire a patimilor, dobândire a virtuții, 
semnul cel minunat şi nemaiîntâlnit. Semn caută neamul acesta; şi semn nu i 
se va da decât semnul lui lona (Matei 12, 39).” (Cuvânt la ceea ce s-a spus: 
„Părinte, dacă este cu putinţă...”, în vol. Omilii la săracul Lazăr. Despre 
soartă şi Providenţă..., p. 251) 


CRUCEA (- capul tuturor bunătăţilor) 


„Nu te ruşina (...) de cruce! Ea este cinstea noastră! Ea este taina 
noastră! Cu acest dar să ne împodobim, cu el să ne gătim! De aş spune că 
Dumnezeu a întins cerul, că a făcut marea şi uscatul, că a trimis profeți şi 
îngeri, nu voi spune nimic egal crucii. Crucea este capul tuturor bunătăților, 
că Dumnezeu L-a cruțat pe Fiul Său pentru mântuirea slugilor Sale, 
înstrăinate de EI”. (Omilii la Matei, omiha L, III, în col. PSB, vol. 23, p. 
583) 


„Nu ştii cât de mare este puterea crucii, câte fapte a săvârşit şi mai 
săvârşeşte încă şi câtă siguranţă aduce vieţii? Prin cruce se săvârşesc toate : 
botezul prin cruce se săvârşeşte, spre a primi pecetea harului; hirotonia prin 
cruce se săvârşeşte.” (Omilii la Epistola către Filipeni, omilia a XIV-a, p. 
238) 


„Acest semn de moarte - căci nu voi conteni de a spune mereu asta - a 
ajuns pricină de binecuvântare multă, zid de tărie şi de linişte de tot felul, 
lovitură de moarte diavolului, frâu demonilor, botniţă puterii celor 
potrivnici. Crucea a surpat moartea, crucea a doborât porțile cele de aramă 
ale iadului, crucea a sfărâmat zăvoarele cele de fier, a dărâmat cetăţuia 
diavolului, a curmat tăria păcatului, a smuls toată lumea care zăcea sub 

osândă, a îndepărtat bătaia lui Dumnezeu cea pornită împotriva firii noastre. 
Ce spun? Ceea ce n-a putut marea despicată în două, pietrele desfăcute, 
văzduhul schimbat, mana împărțită la atâtea mii de oameni vreme de 
patruzeci de ani, legea şi alte minuni săvârşite şi în pustie, în Palestina, aceea 
a putut crucea, nu într-un singur neam, ci în toată lumea, aceea a putut 
crucea, semnul cel blestemat, semnul cel de care fugeau toţi, semnul cel urât, 
semnul cel ocărât! Crucea a putut să le săvârşească pe toate cu uşurinţă după 
ce a murit Cel răstignit”. (Către iudei, 10, în vol. Cuvântări împotriva 
anomeilor. Către iudei, p. 222) 


„Crucea ne este cauză a mii şi mii de bunătăţi. Crucea ne-a scăpat de 
rătăcire. Crucea a luminat pe cei ce stăteau în întuneric (Matei 4, 16). Crucea 
ne-a împăcat cu Dumnezeu pe noi, care-l duceam război. Crucea ne-a făcut 
pe noi ai Săi, care-l eram străini. Crucea ne-a adus pe aproape de EI, care 
eram departe.” (Omilia I la Cruce şi la tâlhar, |, în vol. Predici la sărbători 
împărăteşti şi cuvântări de laudă la sfinți, p. 87) 


„Datontă Crucii nu mai rătăcim în pustietăți, că am cunoscut 
adevărata cale; nu mai trăim în afara palatelor împărăteşti, că am găsit uşa; 
nu ne mai temem de săgețile cele aprinse ale diavolului, că am văzut izvorul. 
Datorită Crucii nu mai suntem în văduvie, că am primit pe Mirele; nu ne mai 
temem de lup, că avem pe Păstorul cel bun. Eu sunt Păstorul cel bun, spune 
Domnul (loan 10, 11). Datorită Crucu nu mai tremurăm în faţa tiranului, că 
mergem alături de Împărat.” (Omilia 1 la Cruce şi la tâlhar, |, în vol. Predici 
la sărbători împărăteşti şi cuvântări de laudă la sfinţi, p. 87) 


„Vrei să afli şi altă faptă a Crucii? Astăzi ne-a deschis raiul, încuiat de 
mai bine de cinci mii de ani. Da, în această zi, în acest ceas, l-a adus 
Dumnezeu pe tâlhar în rai, săvârşind două fapte mari. Una, că a deschis 
raiul, alta, că l-a lăsat pe tâlhar în rai. Astăzi ne-a dat nouă iarăşi patria cea 
veche, astăzi ne-a dus din nou în oraşul cel strămoşesc, astăzi a hărăzit locaş 
întregii firi omeneşti.” (Omilia I la Cruce şi la tâlhar, II, în vol. Predici la 
sărbători împărăteşti şi cuvântări de laudă la sfinţi, p. 89) 


„Pe Cruce a zguduit şi toată zidirea şi a despicat şi pietrele (Matei 27, 
51), dar a atras la EI şi a cinstit şi sufletul tâlharului, mai nesimţitor ca piatra. 
Astăzi vei fi cu Mine în rai, i-a spus Domnul.” (Omilia 1 la Cruce şi la 
tâlhar, Il, în vol. Predici la sărbători împărăteşti şi cuvântări de laudă la 
sfinți, pp. 89-90) 

„Crucea mai înainte era nume de pedeapsă şi osândă, dar acum este 
lucru de preţ, lucru de dorit. Crucea mai înainte era pricină de chin şi de 
ruşine, dar acum, pricină de cinste, pricină de slavă. Căci Crucea este slavă, 
ascultați-L pe Hristos: Slăveşte-Mă. Părinte, a spus Domnul, cu slava pe 
Care am avut-o la Tine, mai înainte de a fi lumea (loan 17, 5). Numeşte deci 
Crucea — slavă. 

Crucea este capul mântuirii noastre. Crucea este pricină a mii şi mii de 
bunătăți. Datorită Crucu am fost primiți acum în rândul fiilor, noi, cei 
necinstiți şi lepădați mai înainte. Datorită Crucii nu mai rătăcim, am 
cunoscut acum pe Făcătorul tuturor, noi, cei ce ne închinam mai înainte la 
lemne şi la pietre. Datorită Crucu am fost urcați la libertatea dreptăţii, noi, 
robii păcatului. În sfârşit, datorită Crucii pământul a ajuns la cer. Crucea ne- 
a scăpat de rătăcire. Crucea ne-a povăţuit spre adevăr. Crucea a făcut 
împăcarea lui Dumnezeu cu oamenii. Crucea ne-a smuls din adâncul răutății 
şi ne-a urcat în vârful virtuţii. Crucea a stins rătăcirea cea drăcească. Crucea 
a doborât înşelăciunea. Datorită Crucii nu se mai răspândeşte fum şi miros 
de grăsime arsă de la jertfe, nici nu se mai varsă sânge de necuvântătoare ci, 
pretutindeni, slujbe duhovniceşti, cântări şi rugăciuni. Datorită Crucii, dracii 
fug. Datorită Crucii diavolul se izgoneşte. Datorită Crucii, dracii fug. 
Datorită Crucu, diavolul se izgoneşte. Datorită Crucii, firea omenească se ia 
la întrecere cu firea îngerească. De când Domnul S-a născut din Fecioară, 
firea omenească a cunoscut calea acestei virtuți. Crucea a luminat pe cei ce 
şedeau în întuneric (Matei 4, 16). Crucea ne-a împăcat cu Dumnezeu pe noi, 
care-l duceam război. Crucea ne-a adus aproape de EI pe noi, care eram 
departe. Crucea ne-a făcut ai Săi pe noi, Care-l eram înstrăinaţi. Crucea ne-a 
făcut locuitori ai cerului pe noi, care eram străini. Crucea este pieirea 
războaielor. Crucea este trăinicia păcii. Datorită crucii nu ne mai temem de 
săgețile cele aprinse ale diavolului, că am găsit Izvorul vieţii. Datorită Crucii 
nu mai suntem în văduvie, că am primit Mirele. Datorită Crucu nu ne mai 
temem de lup, că am cunoscut Păstorul cel bun. Eu sunt Păstorul cel bun 
(loan 10, 11), zice Domnul. Datorită Crucu nu mai tremurăm în fața 
tiranului, că mergem aproape de Împărat. 

Ai văzut câte bunătăți ne pricinuieşte Crucea?” (Omilia a Il-a la 
Cruce şi la tâlhar, în vol. Predici la sărbători împărăteşti şi cuvântări de 
laudă la sfinţi, pp. 100-101) 


„Da, crucea a desfiinţat vrajba lui Dumnezeu cu oamenii, a adus 
împăcarea, a făcut din pământ cer, a amestecat pe oameni cu îngerii, a 
doborât împărăția morții, a tăiat puterea diavolului, a nimicit puterea 
păcatului, a scăpat lumea de rătăcire, a adus iarăşi adevărul, a alungat pe 

demoni, a dărâmat templele, a sfărâmat capiştele, a împrăştiat fumul 
jertfelor, a sădit virtutea, a pus rădăcini Bisericilor.” (Cuvânt la ceea ce s-a 
spus: „„Părinte, dacă este cu putință...”, în vol. Omilii la săracul Lazăr. 
Despre soartă şi Providenţă..., p. 251) 


„Căci crucea lui Hristos, care a îndreptat lumea, care a desfiinţat 
rătăcirea, care a făcut pământul cer, care a tăiat tendoanele morţii, care a 
făcut iadul inutil, care a surpat cetăţuia diavolului, care a surpat gura 
demonilor, care i-a făcut pe oameni îngeri, care a desfiinţat altarele şi a 
răsturnat templele, care a sădit pe pământ această nouă şi străină iubire de 
înțelepciune, care a lucrat zeci de mii de lucruri bune, înfricoşătoare, mari şi 
înalte (...)” (Scrisori din exil, Către cei ce se scandalizează de fărădelegile şi 
persecuțiile comise şi despre Pronia lui Dumnezeu, XV, 1, în vol. Scrisori 
din exil. Către Olimpiada şi cei rămaşi credincioşi. Despre deprimare, 
suferință şi Providenţă..., p. 312) 


„„... crucea a stârpit mânia lui Dumnezeu asupra oamenilor, a lucrat 
împăcarea, a prefăcut pământul în cer, a unit pe oameni cu îngerii, a dărâmat 
tăria morţii, a surpat puterea diavolului, a stârpit puterea păcatului, a eliberat 
lumea din rătăcire, a reîntors adevărul, a speriat duhurile cele rele, a dărâmat 
capiştele idoleşti, a răsturnat jertfelnicele lor, a mânat fumul jertfelor, a sădit 
fapta cea bună şi a întemeiat bisericile. Crucea este voința Tatălui, cinstea 
Fiului, bucuria Sfântului Duh, dar şi mărirea Sfântului Pavel, care zice: Să 
nu fie mie a mă lăuda, fără numai în crucea Domnului nostru lisus Hristos 
(Gal. 6, 14). Crucea este mai luminoasă decât soarele şi mai strălucită decât 
razele soarelui. Chiar de s-ar întuneca soarele, crucea totuşi străluceşte; şi 
soarele se întunecă, pentru că se covârşeşte de sclpirea crucii. Crucea a rupt 
zapisul ce era asupra noastră (Col. 2, 14), a nimicit temnița morții şi ne-a dat 
cea mai desăvârşită dragoste a lui Dumnezeu: Căci aşa a iubit Dumnezeu 
lumea, încât pe Unul-Născut Fiul său L-a dat, ca tot cel ce crede în El să nu 
piară Un. 3, 16). Şi Pavel zice: Fiind noi vrăjmaşi, ne-am împăcat cu 
Dumnezeu prin moartea Fiului Său (Rom. 5, 10). Crucea este o tărie 
nebiruită, o pavăză neînvinsă, siguranța bogaţilor, norocirea săracilor, 
ocrotirea celor prigoniți, înarmarea celor năpădiţi, liberarea de patimi, 
temelia faptei celei bune, semnul cel mărit şi minunat. Crucea iarăşi a 
deschis raiul, a vârât într-însul pe tâlharul şi a introdus în cer neamul 
omenesc, care era aproape să se prăpădească, nici măcar de pământ nefiind 
vrednic. Aşa de multe bunătăți ni s-au împărtăşit şi ni se vor împărtăşi prin 
cruce” (Cuvânt la Sfânta şi Marea Vineri, în vol. Omilii la Postul Mare..., 
pp. 149-150) 

„Limbii omeneşti îi este imposibil să traducă ruşinea ei înainte ca 
ea să fi fost purtată de Marea Victimă. Limba omenească este 
neputincioasă să descrie istoria strălucirilor ei minunate după drama 
Golgotei.” (Din vol. Bogățiile oratorice, p. 64) 


„Căci crucea singură ne duce de la mizeriile şi nedreptățile 
acestei lumi la strălucirile Impărăţiei veşnice.” (Din vol. Bogăţiile 
oratorice, p. 67) 


CRUCEA (- apărătoarea şi sprijinitoarea noastră şi armă 
asupra diavolului) 


„Chiar în stradă de am fi, chiar în casă, sau oriunde altundeva, crucea este un bun, o armă mâ 


„Aceştia (demonii — n.n.) răniți de cruce.” (Cuvântul al II-lea de 
laudă la Sfântul Mucenic Roman, III, în vol. Predici la sărbători 
împărăteşti şi cuvântări de laudă la sfinţi, p. 410) 


CRUCEA (- semn al Împărăției) 


„Al văzut că Crucea este semn al Împărăției? Vrei să vezi asta şi în alt 
chip? N-a lăsat-o pe pământ, ci a luat-o cu EI şi a urcat-o la cer. 

- De unde ştim asta? 

- De acolo că are să vină cu ea la a doua şi slăvita Lui venire (Matei 
24, 30). De asta a numit-o şi slavă, pentru că Crucea este un lucru de cinste.” 
(Omilia 1 la Cruce şi la tâlhar, IV, în vol. Predici la sărbători împărăteşti şi 
cuvântări de laudă la sfinţi, p. 94) 


CRUCEA (- semn mântuitor) 


„Poate oare să fie ceva mai mântuitor decât Sfânta Cruce?” (Cuvânt la 
Duminica întâi a Sfântului şi Marelui Post, în vol. Omilii la Postul Mare..., 
p. 44) 


CRUCEA (- lemnul cel de viaţă făcător) 


„Dar ca să nu umplu de tristețe predica mea, vorbind tot mereu de 
păcatul ce l-a cuprins pe om în urma mâncării din pom şi a neascultării, 

haide, dacă vreţi, să mutăm cuvântul de la acest pom la alt pom, de la pomul 
acesta la lemnul crucii, ca să vedem ce rele a adus unul şi ce bunătăți 
celălalt; dar mai bine spus, nu pomul a adus relele, ci voinţa liberă a omului, 
trândăvia şi disprețul pe care l-a arătat omul poruncii Stăpânului. Unul a 
adus moartea — că după călcarea poruncii a intrat moartea în lume — celălalt 
ne-a dăruit nemurirea; unul ne-a scos din rai, celălalt ne-a ridicat la ceruri; 
unul, din pricina unei călcări de poruncă, a fost supus unei atât de mari 
osânde, celălalt ne-a şters mii şi mii de poveri de păcate şi ne-a dăruit 
îndrăznirea înaintea Stăpânului. Aţi văzut deosebirea între unul şi altul? Aţi 
văzut viclenia diavolului, trândăvia omului şi iubirea de oameni a 
Stăpânului? 

Să ne întrarmăm, dar, iubiților, cu arma acestui lemn de viaţă făcător 
şi să omorâm cu puterea lui patimile cele stricătoare de suflet, după cum 
spune şi apostolul: Jar cei ce sunt ai lui Hristos şi-au răstignit trupul 
împreună cu patimile şi cu poftele (Gal., 5, 24). Cu alte cuvinte, apostolul 
spune aşa: Cei care s-au afierosit cu totul lui Hristos au omorăt orice poftă 
ruşinoasă care se naşte în trup şi vatămă toate lucrările sufletului”. (Omilii 
la Facere, omilia XVI, VI, în col. PSB, vol. 21, pp. 186-187) 


CRUCEA (- dovada marii iubiri a lui Dumnezeu pentru noi) 


„Crucea pentru noi este semnul negrăitei Lui iubiri de oameni, este 
simbolul marii Lui purtări de grijă pentru noi.” (Omilii la Epistola către 
Romani a Sfântului Apostol Pavel, omilia II, p. 40) 


„Crucea este dovada dragostei lui Dumnezeu: Aşa a iubit Dumnezeu 
lumea, încât pe Fiul Său cel Unul-Născut L-a dat, ca tot cel ce crede în El să 
nu piară (loan 3, 16). Şi, iarăşi, Pavel: Că dacă vrăjmaşi fiind ne-am 
împăcat cu Dumnezeu prin moartea Fiului Său... (Romani 5, 10).” (Cuvânt 
la ceea ce s-a spus: „„Părinte, dacă este cu putinţă...”, în vol. Omilii la 
săracul Lazăr. Despre soartă şi Providenţă..., p. 251) 


„Mare şi mântuitor bun este, aşadar, Crucea şi dovada vădită a iubirii 
de oameni a lui Dumnezeu.” (Omilia a Il-a la Cruce şi la tâlhar, în vol. 
Predici la sărbători împărăteşti şi cuvântări de laudă la sfinţi, p. 109) 

CRUCEA (Hristos, în cer, este nedespărțit de Cruce) 


„EI (Hristos) nu s-a păzit să lase trofeul său cel mare al luptelor 
Sale şi a biruinţelor Sale, în mijlocul Îngerilor şi celor Aleşi; în sânul 
cetății cereşti crucea este înălțată, crucea străluceşte.” (Din vol. 
Bogăţiile oratorice, p. 65) 


CRUCEA (preînchipuirea Sfintei Cruci în Vechiul Testament) 


„A întins Moise toiagul pe care-l avea în mână, a lovit apa, şi 
curgerea cea nestatornică a apelor s-a despărțit uitându-şi însuşirea ei 
(leş., 14, 21). Când porunceşte Dumnezeu, şi un element ca acesta îşi 
uită însuşirile lui. Ca o slugă înţeleaptă, marea, când a văzut pe robul 
Stăpânului, s-a supus şi a ascultat. A ascultat nu pentru că respecta 
lemnul cel uscat, ci din pricina Celui ce avea să fie răstignit pe lemn. A 
văzut marea chipul crucii, a înţeles îndată adevărul şi s-a dat înapoi. 
Treci tu, îi spune marea lui Moise, fu şi tot poporul lui Israel. Şi a 
trecut Moise şi tot poporul lui Israel.” (Cuvânt la Fericitul Avraam, UI, 
în vol. Predici la sărbători împărăteşti şi cuvântări de laudă la sfinţi, 
p. 567) 


„Pentru jertfa de pe cruce prooroci au fost trimişi mai dinainte, 
patriarhii au prezis, iar crucea a fost preînchipuită şi prin cuvânt, şi cu fapta. 
Junghierea lui Isaac ne-a arătat crucea (Facere 22, 1-14); de aceea şi spunea 
Domnul: Avraam, părintele vostru, a fost bucuros să vadă slava Mea; şi a 
văzut-o şi s-a bucurat (loan 8, 56). Deci patriarhul s-a bucurat văzând icoana 
crucii, iar Ela voit să fugă de cruce? Moise învingea pe Amalec atunci când 
arăta semnul crucii (Ieşire 17, 8-13). Şi poţi găsi în Vechiul Testament mii şi 
mii de fapte care preînchipuie crucea.” (Cuvânt la ceea ce s-a spus: 
„Părinte, dacă este cu putinţă...”, în vol. Omilii la săracul Lazăr. Despre 
soartă şi Providenţă..., pp. 252-253) 


„Pustia pe care o străbate poporul evreu înainte de a ajunge la 
pământul făgăduit este viața prezentă, viața aridă şi de continuă 
suferință, de osteneală şi de pericole. În cursul acestei călătorii prin 
pustie, Israeliții, ca şi noi în cursul vieţii prezente sunt în revoltă 
împotriva lui Dumnezeu şi-şi atrag pedepse aspre. Şerpii îi acoperă cu 
muşcături de moarte. Noi suntem muşcaţi şi mai violent prin pofta 
trupească, ucişi prin păcatele noastre. De unde-i va veni mântuirea lui 


668 


Israel? Moise la porunca lui Dumnezeu, face şi atârnă pe o cruce un 
şarpe de aramă şi cei ce mureau, de-şi ridicau ochii aici cu credinţă şi 
încredere erau vindecaţi. Minunată închipuire! Şarpele de aramă nu 
avea decât asemănarea şarpelui veninos fără a avea veninul. lisus 
Hristos, atârnat pe Cruce, înălțat de pe pământ, apărea privirilor 
neamului omenesc întreg. Privirea îndreptată spre El singur decide la 
viaţă sau la moarte. A-L vedea şi a crede în EI: iată viața. A-L 
disprețui şi întoarce de la El ochii Săi de la crucea Sa: iată moartea.” 
(Din vol. Bogățiile oratorice, p. 62) 


CRUCEA (cinstirea lemnului crucii pe care a fost răstignit 
Domnul) 


„Se dau în vânt toți după lemnul acela pe care a fost pus şi a fost 
răstignit Trupul cel Sfânt (...) mulţi iau o bucăţică din lemnul acela, o ferecă 
în aur, şi bărbați şi femei, şi-o atârnă de gât, împodobindu-se cu ea”. (Către 
iudei, 10, în vol. Cuvântări împotriva anomeilor. Către iudei, p. 221) 


CRUCEA (mântuirea ne-a venit prin cruce) 


„Crucea aceasta a mântuit lumea, a întors lumea la Dumnezeu, a 
alungat rătăcirea, a adus din nou pe lume adevărul, a prefăcut pământul în 
cer şi a făcut pe oameni îngeri. Din pricina crucii demonii nu mai sunt 
înfricoşători, ci uşor de disprețuit. Nici moartea nu mai este moarte, ci somn. 
Din pricina crucii toate puterile care ne purtau război au fost aruncate la 
pământ şi călcate în picioare. Dacă cineva te va întreba: 7e închini Celui 
răstignit?, răspunde-i cu glas plin de bucurie şi cu faţa veselă: Da, mă închin 
şi nu voi înceta vreodată de a mă închina! Dacă râde de tine, plânge-l, 
pentru că e nebun!”. (Omilii la Matei, omilia LIV, IV, în col. PSB, vol. 23, 
pp. 628-629) 


„Elinii iarăşi cer de la noi elocvenţă în cuvinte şi putere în sofisme; 
dar noi şi acestora le propovăduim crucea; şi ceea ce ludeilor li se pare că 
este slăbiciune, aceasta Elinii o numesc nebunie. Deci când noi nu numai că 
nu împlinim cerinţele lor, ci încă facem chiar cele potrivnice celor ce dânşii 
cer — căci crucea nu numai că nu se arată a fi un semn, cercetată după logică, 
ci chiar desfiinţarea semnului; nu numai că nu pare o dovadă a puterii, ci 
chiar o dovadă de slăbiciune; nu numai că nu pare o dovadă de înțelepciune, 

ci chiar o dovadă de nebunie — când deci cei ce cer de la noi semne şi 
înțelepciune, nu numai că nu iau de la noi ceea ce cer, ci încă aud de la noi 
lucruri potrivnice, şi după aceea prin cele potrivnice ei se încredinţează şi 
cred, apoi cum să nu fie negrăită puterea celui propovăduit? Este întocmai ca 
şI cum unui naufragiat care doreşte un liman de scăpare i-ai arăta, în loc de 
liman, vreun loc al mării cu mult mai sălbatic, şi l-ai putea încredința să 
urmeze sfatului şi să facă aceasta cu mulţumire. Este întocmai ca şi cum 
celui rănit grozav şi care doreşte a se vindeca prin leacuri, doftorul i-ar 
spune că-l va însănătoşi nu prin leacuri, ci prin foc, iar el ar primi părerea 
doftorului. Dar asemenea fapte sunt dovada unei mari puteri, care a putut 
încredința pe aceştia ca să se supună de bunăvoie celor spuse. 


Tot aşa şi apostoli Domnului, nu numai prin semne şi minuni au 
covârşit, ci şi prin ceea ce se părea a fi cu totul potrivnic. Tot aşa a făcut şi 
Hristos cu orbul din naştere, căci voind a-i tămădui orbirea, a biruit acea 
boală printr-un lucru care prelungeşte orbirea, a pus pe ochii lui tină. Deci 
după cum prin tină a vindecat pe cel orb, tot aşa şi prin cruce a atras la 
dânsul lumea întreagă — ceea ce era un adaos la sminteală, şi nu desființarea 
smintelii. Tot aşa a făcut şi cu zidirea lumii, căci pe cele potrivnice le-a 
pregătit prin cele potrivnice. De pildă, a îngrădit marea cu nisip; cu alte 
cuvinte, a înfrânat puterea celui tare cu cel slab. A pus pământul pe ape; cu 
alte cuvinte, aşezat pe cel greu şi îndesat pe cel puhav, pe cel rar şi curgător. 


Tot aşa deci şi prin cruce a atras lumea, şi după cum apa poartă pe ea 
pământul întreg, tot aşa crucea poartă pe ea lumea întreagă. Deci 
încredințarea prin cele potrivnice este dovadă de mare putere şi de mare 
înțelepciune. Şi crucea pare a fi un lucru de sminteală, şi cu toate acestea, nu 
numai că nu sminteşte, ci încă şi atrage spre ea. Toate acestea deci 
cugetându-le Pavel şi minunându-se, a zis: Că ce este nebun al lui 
Dumnezeu, mai înțelept decât oamenii este, vorbind acestea de cruce: nu că 
doar ea ar fi ceva slab şi nebun, ci că aşa li se pare lor; răspunde prin 
urmarea părerii ce dânşii îşi formaseră despre cruce. Ceea ce filosofii n-au 
putut să facă cu silogismele lor, aceasta a făcut-o păruta nebunie. Cine este 
cel mai înțelept? Cel care a încredinţat pe cei mulţi, sau pe cei puţini, sau 
mai bine zis, pe nimeni? Cel ce încredințează pentru lucruri mari, sau cel ce 
se căzneşte a încredința pentru cele ce nici nu sunt? Cât nu s-a ostenit Platon 
ŞI cei din şcoala lui pentru linie, şi unghi, şi punct, pentru numere întregi şi 
fracţii, pentru cele egale între dânsele şi neegale? Cât nu a vorbit el despre 
astfel de nimicuri ce se aseamănă cu pânza păianjenului. Şi iată că el nu a 
folosit pe nimeni, nici mare, nici MIC, ci şi-a pierdut viaţa în zadar. Cât nu s- 
a trudit ca să dovedească că sufletul este nemuritor, şi după ce nu a spus 

nimic limpede, şi nu a încredinţat pe nimeni din cei ce-l ascultau, aplecat de 
aici fără nici o ispravă. 

Dar iată că crucea a încredinţat prin cei proşti şi a atras la sine întreaga 
lume, şi nu vorbind despre lucruri zadarnice, ci despre Dumnezeu, despre 
bună-cinstirea cea după adevăr, despre viaţa evanghelică, despre judecata 
viitoare, şi pe toţi 1-a făcut filosofi, şi pe cei proşti, şi pe cei neînvăţaţi.” 
(Comentariile sau Tăâlcuirea Epistolei întâi către Corinteni, omulia IV, pp. 
36-37) 


„Ce oare nu a adus crucea? Cuvântul pentru nemurirea sufletului, 
pentru învierea trupurilor, pentru dispreţuirea celor de aici, pentru dorirea 
celor viitoare. Crucea a făcut pe oameni Îngeri, toţi pretutindenea filosofează 
şi arată toată bărbăția.” (Comentariile sau Tâlcuirea Epistolei întâi către 
Corinteni, omiha IV, p. 38) 


„„... Crucea, care se părea lor ceva de batjocoră, s-a făcut pricina a mii 
de bunătăți, pricina slavei celei negrăite şi temelia vieții creştineşti.” 
(Comentariile sau Tălcuirea Epistolei întâi către Corinteni, omilia X, p. 98) 


„Crucea este mântuirea lumii şi slava Lui (a Domnului Hristos — n.n.).” 
(Tâlcuiri la Epistola a doua către Corinteni, omilia VIII, p. 89) 


„Crucea a pierdut păcatul, a curățit lumea, a pus capăt unei vechi 
duşmănii, a deschis porțile cerului, i-a făcut prieteni pe cei urâţi, a înălțat 
iarăşi la cer firea noastră şi a aşezat-o de-a dreapta Tatălui”. (Cărre iudei, 
cuv. III, 4, în vol. Cuvântări împotriva anomeilor. Către iudei, p. 282) 


„Multe sunt semnele pe care le are trofeul biruinţei, Crucea! Prăzile de 
război sunt atârnate sus în vârful cruci. După cum un împărat viteaz, după 
ce a biruit într-un război foarte greu, pune în vârful trofeului platoşa, scutul 
şi armele tiranului, şi ale ostaşilor biruiţi, tot aşa şi Hristos, după ce a biruit 
în război cu diavolul, a atârnat în vârful Crucii, ca într-un trofeu, toate 
armele diavolului: moartea, blestemul, ca toţi să vadă trofeul: puterile cele 
de sus, cele ce sunt în ceruri, oamenii cei de jos, cei ce sunt pe pământ, şi 
chiar şi dracii cei răi, care au fost biruiţi.” (Cuvânt la Crucea Domnului, II, 
în vol. Predici la sărbători împărăteşti şi cuvântări de laudă la sfinţi, p. 86) 


671 


„Da, crucea, voinţa Tatălui, slava Fiului, bucuria Duhului, lauda lui 
Pavel: Mie să nu-mi fie, spune Pavel, a mă lăuda decât în crucea Domnului 
nostru lisus Hristos (Galateni 6, 14). Crucea, mai frumoasă ca soarele, mai 
strălucitoare ca raza soarelui. Când soarele s-a întunecat (Luca 23, 45), 
atunci crucea a luminat; soarele nu s-a întunecat atunci pentru că a dispărut, 
ci pentru că a fost biruit de strălucirea crucii. Crucea a şters zapisul nostru 
(Coloseni, 2, 14), a făcut fără folos închisoarea morții.” (Cuvânt la ceea ce s- 
a spus: „Părinte, dacă este cu putinţă...”, în vol. Omilii la săracul Lazăr. 
Despre soartă şi Providenţă..., p. 251) 


„Crucea a deschis raiul, l-a dus pe tâlhar în rai, a povăţuit neamul 
omenesc, care era pe cale de pieire şi nu era vrednic nici de pământ, spre 
Împărăţia cerurilor. S-au făcut şi se fac prin cruce atâtea bunătăţi.” (Cuvânt 
la ceea ce s-a spus: „„Părinte, dacă este cu putinţă...”, în vol. Omilii la 
săracul Lazăr. Despre soartă şi Providenţă..., p. 252) 


„Crucea lucrează opera cea mai minunată de împăcare. Mânia 
Celui Prea Înalt cade, învârtoşarea omului este biruită, zidul de 
despărţire se dărâmă, ruşinea este stinsă; la Cruce Dumnezeu şi omul 
se leagă cu o iubire nespusă. Crucea îl eliberează pe om din toate relele 
sale deodată. Păcatul este şters. Diavolul este dezarmat. Moartea 
cedează împărăţia şi dă pe victimele sale prin nădejdile învierii. 
Crucea devine izvorul tuturor bunurilor deodată. Cerul este deschis şi 
neamul omenesc îşi are intrare liberă aici. Harul curge peste suflete cu 
abundență de nespus. Mântuirea devine pentru toţi la fel de uşoară pe 
cât este de sigură.” (Din vol. Bogăâţiile oratorice, p. 71) 


CRUCEA (însemnarea cu Sfânta Cruce) 


„Nimeni (...) să nu se ruşineze de cruce, simbolul sfânt al mântuirii 
noastre, capul bunătăților, pentru care trăim şi pentru care suntem! Ca pe o 
cunună aşa să purtăm crucea lui Hristos! Prin cruce se săvârşesc toate cele 
ale noastre. Dacă trebuie să te naşti din nou, crucea este alături! Dacă trebuie 
să te hrăneşti cu hrana aceea tainică, dacă trebuie să te hirotoneşti, dacă 
trebuie să faci orice, pretutindeni este alături de noi crucea, semnul biruinței! 
De aceea o scriem cu multă râvnă şi pe case şi pe ziduri şi pe ferestre şi pe 
frunte şi în cugetul nostru. Crucea este semnul mântuirii noastre, al libertăţii 
noastre obşteşti, al blândeţii Stăpânului nostru, că S-a adus ca o oaie spre 
junghiere (Fapte 8, 32; Isaia 53, 7). Când îţi faci semnul crucii, gândeşte-te 
atunci la tot ce s-a petrecut pe cruce şi stinge mânia şi toate celelalte patimi. 

Când îți faci semnul crucii umple-ți fruntea cu multă îndrăznire, fă-ui liber 
sufletul. Ştii, doar, care sunt acelea care-ţi dau libertatea! Pentru aceasta şi 
Pavel, îndemnându-se la asta, adică la libertatea ce nu se cuvine nouă, aşa 
ne-a îndemnat; amintind de cruce şi de sângele Stăpânului a spus: Aţi fost 
cumpăraţi cu preț! Nu fiţi robi oamenilor! (| Cor. 7, 23). Gândeşte-te, ne 
spune Pavel, /a prețul dat de Domnul pentru tine şi nu fi rob nici unui om! 
Pavel numeşte crucea preţ. Nici nu trebuie să o facem aşa de mântuială cu 
degetele, ci mai întâi să o facem cu inima cu multă credință. Dacă-ţi faci aşa 
cruce pe față, nu va putea sta alături de tine nici unul din demonii cei 
necurați, că vede sabia care i-a dat lovitura, vede sabia cu care a fost lovit de 
moarte. Dacă noi ne cutremurăm când vedem locurile în care sunt executați 
condamnaţii la moarte, gândeşte-te ce trebuie să sufere diavolul când vede 
arma prin care Hristos i-a doborât toată puterea lui şi a tăiat capul balaurului. 

Să nu te ruşinezi, dar, de un atât de mare bine, ca să nu se ruşineze 
Hristos de tine când va veni cu slava Lui, când înaintea Lui se va vedea 
crucea strălucind mai mult decât razele soarelui. Şi va veni atunci crucea 
slobozind glas, cu chipul ei, vorbind întregii lumi pentru Stăpân, arătând că 
n-a lăsat nimic din ceea ce trebuia făcut pentru mântuirea oamenilor. Crucea, 
semnul acesta, şi pe timpul înaintaşilor noştri şi acum, a deschis uşile cele 
încuiate, crucea a făcut fără de putere otrăvurile; crucea a luat puterea 
cucutei; crucea a vindecat muşcăturile cele veninoase ale fiarelor; dacă 
crucea a deschis porțile iadului, dacă a dat la o parte bolțile cerului, dacă a 
redeschis intrarea în rai şi a tăiat puterea diavolului, ce e de mirare că are 
putere asupra otrăvurilor, asupra fiarelor sălbatice, asupra celorlalte de acest 
fel. 

Întipăreşte-ţi deci în inima ta crucea, strânge în braţe crucea, semnul 
mântuirii sufletelor noastre!” (Omilii la Matei, omilia LIV, IV, în col. PSB, 
vol. 23, pp. 628-629) 


„De vezi că inima ţi se mândreşte, pecetluieşte-ți pieptul făcând 
semnul crucii”. (Omilii la Matei, omilia LXXXVII, II, în col. PSB, vol. 23, 
p. 976) 


„... chiar din vârsta cea dintâi îngrădiți pe copii cu armele cele 
duhovniceşti şi învăţaţi-i a-şi pecetlui cu mâna fruntea, şi mai înainte de a 
putea ei să facă aceasta cu mâna, voi înşivă însemnaţi-le pe frunte semnul 
sfintei cruci.” (Comentariile sau Tâlcuirea Epistolei întâi către Corinteni, 
omilia XII, pp. 128-129) 

„ȘI pentru că-l urăşti pe acesta (pe diavolul — n.n.), porți crucea, nu 
doar pecetluindu-te de formă, ci suferind chiar cele ale crucii Hristos. Chiar 
Hristos obişnuia să numească pătimirile cruce, zicând: să-și ia crucea sa şi 
să-Mi urmeze Mie (Mt., 16, 24), adică să fie pregătiți de moarte.” (Omilii la 
Epistola către Filipeni, omiha a XIV-a, p. 239) 


„Eşti creştină şi credincioasă? Fă semnul Sfintei Cruci şi zi: această 
armă am numai, aceasta îmi este doctrina, altceva nu ştiu.” (Comentariile 
sau Explicarea Epistolei către Coloseni, omilia VIII, p. 101) 


„Va fi rădăcina lui lesei, iar Cel ce a înviat va domni peste neamuri; 
în El neamurile vor nădăjdui, şi va fi odihna Lui, cinste (s., 11, 10). Ca şi 
cum ai fi spus: Chipul acesta de moarte este mai de preț decât coroana 
împărătească. Împărații vor da jos de pe capetele lor coroanele şi vor lua 
crucea, semnul morţii Lui. Pe porfirile împărăteşti, crucea; pe coroanele 
împăraților, cucea; în timpul rugăciunilor, crucea; pe arme, crucea; pe 
Sfânta Masă, crucea; pretutindeni, pe toată faţa pământului, crucea 
străluceşte mai mult decât soarele. Și va fi odihna Lui, cinste”. (Către iudei, 
8, în vol. Cuvântări împotriva anomeilor. Către iudei, p. 218) 


„Spune Scriptura: Blestemat este tot cel spânzurat pe lemn (Deut., 21, 
23). Cu toate acestea, semnul acesta blestemat, semnul acesta de care fug ei 
cu groază, semnul acesta al celei mai cumplite osânde, semnul acesta a ajuns 
acum dorit şi prea iubit. Coroana împărătească nu împodobeşte atât de 
frumos capul precum crucea, care este mai de preț decât toată lumea. Și 
semnul acesta, de care mai înainte toți se cutremurau, a ajuns acum atât de 
râvnit de toţi, că se găseşte pretutindeni, la căpetenii, la supuşi, la femei, la 
bărbaţi, la fecioare, la căsătorite, la robi, la slobozi. Şi toţi, necontenit, îl 
însemnează pe cel mai de seamă mădular din mădularele noastre şi-l poartă 
în fiecare zi întipărit pe frunte ca pe un stâlp”. (Către iudei, 9, în vol. 
Cuvântări împotriva anomeilor. Către iudei, p. 220) 


„Fă-ţi semnul crucii, şi îndată va fugi puterea cea rea”. (Către iudei, 
cuv. VIII, 8, în vol. Cuvântări împotriva anomeilor. Către iudei, p. 403) 


„„... peste tot ceea ce spune şi face să pună pecetea [semnul crucii].” 


(Cuvânt despre cum se cade să-şi crească părinții copiii, în vol. Sfaturi 
pentru o educaţie ortodoxă a copiilor de azi..., p. 109) 

„Vrei să ştii cum să intri fără primejdie în sinagogă? Însemnează-ţi 
fața cu semnul crucii şi pe dată, puterea cea vicleană ce locuieşte în sinagogă 
se va depărta de la tine. 

Dacă nu-ţi închini faţa, atunci încă din faţa porții ţi-ai lepădat armele, 
şi vicleanul, văzându-te descoperit şi lipsit de apărare, te va da nesfârşitelor 
rele.” (Împotriva Iudeilor VIII, PG 48, 940, în vol. Diavolul şi magia, p. 
123) 


„Insemnându-ne cu semnul crucii să ne aducem în minte ceea ce 
cuprinde ea prin măreţele amintiri şi tot ceea ce prescrie ea ca datorie.” 
(Din vol. Bogățiile oratorice, p. 68) 


„Noi putem concepe că în acest semn sfințit sunt cuprinse 
comorile sfințeniei. Binevoiască Dumnezeu ca noi să ni-l imprimăm 
totdeauna cu credință, cu respect şi cu devotament! Să dea Dumnezeu 
ca uşurătatea, obişnuința, repezeala, să nu facă din ea un simulacru 
ridicol, fără har, fără demnitate, fără semnificaţie!” (Din vol. Bogățiile 
oratorice, p. 69) 


„Înainte de a-i aprecia foloasele, să cunoaştem de cât folos 
universal a fost ea în Biserică. 

Înaintea fiecărei fapte, înaintea fiecărei alergări, primii creştini 
se însemnau cu ea. Ei se însemnau pe frunte, pe cele mai nobile părți 
ale trupului, şi toți fără deosebire prinți şi supuşi, stăpâni sau sclavi, 
bogați şi săraci, păzeau acest obicei. Semnul crucii începea mâncarea, 
şi chiar însemnându-se cu el primeau creştinii Dumnezeiasca 
Euharistie.” (Din vol. Bogățiile oratorice, pp. 71-72) 


„Când te însemnezi cu semnul Crucii gândeşte-te la tot 
argumentul. Mai întâi este  Răscumpărarea întreagă, iubirea, 
devotamentul, venirea, viaţa, faptele, suferinţele lui Hristos, pe care ni 
le aduc suferințele crucii în minte. Apoi este triumful Omului- 
Dumnezeu, cucerirea lumii, stăpânirea popoarelor, strălucitele victorii 
purtate asupra Puterilor pământului şi ale iadului, pe care ni le arată 
Crucea. Apoi este strălucirea celei de-a doua veniri pe care acest semn 
al Fiului Omului ne-o prevesteşte. Apoi este nespusa onoare de a fi 
creştin, ucenic al Dumnezeului Răstignit, pe care semnul Crucii trebuie 
să ni-l pună înaintea ochilor. 

la în seamă cât este de puternic semnul Crucii. Enumeră 
diademele cele mai bune. Şi chiar diadema împodobește capul; Crucea 

însă păzeşte mintea, ea îi înlătură pe diavoli; ea este diadema care 
înlătură bolile sufletului, ea este arma de neînvins, care nu numai 
barbarilor, năvălitorilor lor şi a incursiunilor lor, ci chiar şi împotriva 
diavolilor stă ea şi-i biruie.” (Din vol. Bogățiile oratorice, p. 72) 


„Singurul semn al crucii îi pune (pe diavoli — n.n.) pe fugă. Cum 
să acuzi mai clar slăbiciunea lor de neîndreptat? Un cuvânt, un semn, 
vederea unui crucifix, amintirea Patimii divine, reduc la nimic 
îndrăzneala lor măreață. Vederea crucii le aduce în minte drama 
Golgotei, şi rana de nevindecat care le-a fost făcută prin arma cu care a 
fost înarmat lisus Hristos pentru lupta supremă. Se cutremură în fața 
vederii unui cimitir; ei sunt îngroziți în faţa amintirilor Golgotei.” (Din 
vol. Bogăţiile oratorice, p. 294) 


CRUCEA (cinstirea Sfintei Cruci) 


„Ce era crucea înainte de lisus Hristos? Cel mai sinistru şi cel 
mai disprețuit instrument. Singur sclavul putea să moară pe lemnul 
crucii. Abia a murit Răscumpărătorul lumii pe ea şi ea este schimbată, 
se iluminează, se îmbracă cu nespuse străluciri; pământul întreg o 
aclamă, mulțimile o poartă în triumf, neamurile o arborează ca drapelul 
lor, regii o poartă pe coroanele lor, ea străluceşte pe pieptul celor 
viteji, peste tot ea este sinonimul slavei. De la Domnul s-a făcut 
aceasta! De nu ar fi fost decât această singură minune la baza 
creştinismului, ar fi suficientă pentru a-i demonstra divinitatea.” (Din 
vol. Bogăţiile oratorice, p. 63) 


„Crucea străluceşte pe coroanele regilor; ea este înălțată pe 
monumente; ea este pusă pe drumuri şi în pieţe, ea apare pretutindeni, 
pretutindeni obiect de admiraţie şi de iubire. Oare înaintea cărei statui 
a vreunui demnitar se închină atâţia ca şi câți se închină în faţa crucii, 
şi care slavă în această lume este comparabilă cu cea a crucii? Slava 
viitoare. La a doua venire crucea va apărea pe cer, ca semn al puterii, 
stindard a victoriei, armă de neînvins cu care Dumnezeu - Omul va 
veni să-i biruie pe duşmanii Săi definitiv şi biruind veşnic.” (Din vol. 
Bogăţiile oratorice, pp. 269-270) 


CRUCEA (creştinii trebuie să poarte cu ei sfânta cruce) 

„Dacă tâlharii nu îndrăznesc să se apropie când văd semnele cele 
împărăteşti, ci fug fără să se întoarcă, cu mult mai mult fug bolile şi 
dracii când văd semnul acela, Crucea! Pavel purta Crucea nu ca să o 
poarte numai el, ci ca să-i facă pe toţi la fel cu el şi să-i înveţe pe toți să 
o poarte.” (Cuvântul al VII-lea la Sfântul Apostol Pavel, în vol. Predici 
la sărbători împărăteşti şi cuvântări de laudă la sfinţi, pp. 273-274) 


CRUCEA (semnul Sfintei Cruci) 


„Atunci se va arăta semnul Fiului Omului pe cer (Matei, 24, 30). 

Adică crucea, care va fi mai strălucitoare decât soarele; soarele se va 
întuneca şi se va ascunde, iar crucea se va vedea; şi nu s-ar vedea dacă n-ar 
fi cu mult mai strălucitoare decât razele soarelui! 

- Dar pentru ce se arată semnul acesta? 

- Ca să închidă cu covârşire gura cea neruşinată a iudeilor, Hristos 
vine cu crucea la judecată, pentru că ea îi este cea mai mare îndreptățire; îşi 
arată nu numai rănile, ci şi moartea Lui cea de ocară. 

Atunci vor plânge seminţiile (Matei, 24, 30). 

Când vor vedea crucea nu va mai fi nevoie de învinuire. Vor plânge 
semințiile iudaice pentru că moartea Lui nu le-a folosit la nimic, pentru că au 
răstignit pe Acela Căruia trebuiau să 1 se închine”. (Omilii la Matei, omiha 
LXXVI, III, în col. PSB, vol. 23, pp. 865-866) 


CRUCEA („cuvântul crucii, celor pieritori nebunie este...”) 


„Cuvântul crucii, zice, celor ce pier nebunie este (| Cor. 1, 18). 
Fiindcă era firesc ca credincioşii să se tulbure şi să se neliniştească pentru 
cele ce vorbeau Elinii despre cruce, de care-şi băteau joc şi o războiau cu 
aşa-zisa lor înţelepciune, pentru aceea vine Pavel şi-i mângâie, zicându-le: 
Să nu vă închipuiţi că aceasta este ceva străin şi paradox, căci lucrul este 
firesc ca puterea crucii să nu se cunoască de cei ce pier, fiindcă sunt smintiţi 
şi nebuni. Pentru aceea şi batjocoresc, şi doftoriile cele mântuitoare ei le 
privesc cu dezgust. Dar ce spui, omule? Hristos s-a făcut rob pentru tine, a 
luat chip de rob, s-a răstignit şi a înviat, iar pentru că a înviat tu trebuie a 1 te 
închina lui şi a-i admira iubirea de oameni, fiindcă nici ceea ce nu a făcut 
pentru tine nici tatăl tău, nici prietenul şi nici chiar fiul tău, aceasta a făcut-o 
Stăpânul pentru tine, care îi erai duşman şi-l dispreţuiai. Trebuia dar să-l 
admiri pentru aceasta, şi tu numeşti nebunie faptul unei înțelepciuni atât de 
mari? Însă nu este nimic de mirat, căci cei ce pier nu pot cunoaşte cele ce 

duc spre mântuire. Deci, zice apostolul, nu vă tulburaţi, căci ceea ce dânşii 
fac nu este ceva străin şi împotriva aşteptărilor, ca faptele cele mari şi 
minunate să fie luate în bătaie de joc de cei smintiţi şi nebuni. Pe cei ce sunt 
în acest hal nu e cu putinţă a-i încredința prin înțelepciunea omenească, şi 
chiar de ai voi să-i încredințezi în acest chip, totuşi vei face ceva dimpotrivă. 
Ceea ce covârşeşte mintea omenească are nevoie numai de credinţă, şi nu de 
gândiri omeneşti. Dacă noi, de pildă, am voi să convingem pe cineva prin 
silogisme omeneşti, cum Dumnezeu s-a făcut om, cum a intrat în pântece de 
fecioară şi celelalte, şi dacă faptul nu-l ducem la credință, apoi acela mai 
mult va râde de noi. Prin urmare, cei ce caută dezlegarea acestor taine în 
gândiri omeneşti, aceia sunt cei ce pier. 


Şi ce vorbesc eu de Dumnezeu? Chiar şi pentru celelalte zidiri de vom 
face aşa, ne vom face de râs. Fie, de pildă, un om care vrea să afle totul prin 
gândiri omeneşti, şi încerci a-l încredința cu rațiunea cum vedem noi lumina. 
Deci încredinţează-l tu prin raționamente. Dar nu vei putea, căci când vei 
spune că este de ajuns a deschide ochii spre a vedea lumina, tu nu ai spus 
felul cum vede, ci faptul petrecut. Pentru ce — îți va răspunde el — nu vedem 
cu urechea? Și pentru ce nu auzim cu ochii? Pentru ce nu auzim cu nasul şi 
nu mirosim cu urechea? Deci dacă el este în nedumerire despre aceasta, iar 
noi nu putem să arătăm rațiunea pentru care nu suntem aşa, ci altminteri, 
apoi atunci va râde de noi sau, mai bine zis, ne vom râde pe noi înşine. Dacă 
aceste organe îşi au începutul lor în acelaşi cap şi sunt vecine unele cu altele, 
apoi pentru ce nu pot să facă cu toate acelaşi lucru? Pentru ce nu pot toate să 
vadă, să audă şi să miroasă? Dar nu vom putea spune pricina, nici chipul 
lucrării lor celei felurite şi negrăite, şi dacă am încerca să facem aceasta, 
fireşte că ne vom face de râs. Tocmai pentru aceea, dându-ne la o parte 
înaintea puterii şi a înțelepciunii celei negrăite şi nemărginite a lui 
Dumnezeu, vom tăcea. 


Deci tot aşa va fi şi când am voi să înfățişăm cele ale lui Dumnezeu 
prin înțelepciunea noastră omenească, căci şi atunci va fi mare râsul, nu din 
pricina neputinței sau a slăbiciunilor faptelor în sine, ci din pricina prostiei 
oamenilor. Gândeşte-te bine la ceea ce spun: Când eu zic: S-a răstignit, 
Elinul răspunde: Dar ce rațiune poate fi aici? Când cel răstignit nu s-a putut 
ajuta pe sine Singur în timpul când se găsea pe cruce, apoi cum a putut învia 
după aceasta şi a ajutat încă şi pe alții? Dacă putea să facă aceasta, trebuia 
să o facă înainte de moarte — ceea ce ziceau şi ludeii — şi dacă nu s-a putut 
ajuta pe sine, cum a putut ajuta pe alții? Aceasta nu are rațiune. Apoi, 
omule, crucea este mai presus de rațiune, este a unei puteri negrăite ! 


678 


A se găsi cineva în nişte împrejurări minunate, şi după ce se luptă să 
iasă biruitor, şi să se arate ca mai presus de acele împrejurări, aceasta nu 
poate fi decât a unei puteri suprafireşti şi nemărginite. După cum, de pildă, 
mai minunat a fost faptul că cei trei Coconi, fiind aruncaţi în cuptorul cel de 
foc, au călcat în picioare flacăra cea arzătoare, decât dacă n-ar fi putut fi 
aruncaţi în acel cuptor; precum şi cu lona, mai minunat s-a arătat faptul că, 
după ce a fost înghițit de chit, nu a suferit nimic de la acea fiară, decât dacă 
n-ar fi fost înghițit — tot aşa şi cu Hristos, mai minunat s-a arătat faptul că, 
după ce a murit, a înviat şi zdrobit puterea morți, decât dacă n-ar fi murit. 
Pentru aceea nu zice: Pentru ce nu s-a apărat pe sine când era pe cruce? - 
căci el se grăbea a se lupta cu moartea. Nu s-a pogorât de pe cruce nu pentru 
că nu putea, ci fiindcă nu a voit. Căci pe cel ce nu l-a putut stăpâni tirania 
morții, cum l-ar fi putut stăpâni piroanele crucii?” (Comentariile sau 
Tâlcuirea Epistolei întâi către Corinteni, omila IV, pp. 32-34) 


CRUCEA (străjuieşte la căpătâiul celor adormiţi) 


„Singurul mormânt care i se potriveşte creştinului, este acela, 
care este străjuit de crucea lui lisus Hristos.” (Din vol. Bogăţiile 
oratorice, p. 271) 


CRUCEA („mie să nu-mi fie a mă lăuda decât în crucea 
Domnului Hristos”) 


„Crucea Domnului e pentru noi o laudă mare. Şi nu zice (Pavel — n.n.) 
eu nu mă laud, sau nu voiesc a mă lăuda, ci mie să nu-mi fie, ca şi cum pare 
că ar alunga una din absurdităţi, şi a cerut ajutorul lui Dumnezeu ca să 
reuşească. Dar ce anume este lauda crucii? Că adică Hristos a luat pentru 
mine chip de rob, şi a pătimit toate pentru mine robul, duşmanul şi 
nerecunoscătorul; însă, atâta m-a iubit, încât a primit a Se preda pe Sine 
blestemului. S-ar putea oare egala ceva cu acest act măreț? Căci dacă 
servitorii gândesc de dânşu lucruri mari, când sunt lăudați de stăpânii lor, 
cum trebuie a ne lăuda noi, când Stăpânul şi Dumnezeul Cel adevărat nu se 
ruşinează a fi crucificat pentru noi? Deci nici noi nu ne ruşinăm de îngrijirea 
Lui cea nespusă pentru noi. EI nu s-a ruşinat de a Se crucifica pentru tine, şi 
tu te ruşinezi de îngrijirea Lui cea nemărginită? Dar aceasta e cea mai mare 
nebunie; tocmai pentru aceasta ar trebui a te mândri mai des.” (Comentariile 
sau Explicarea Epistolei către Galateni, pp. 124-125) 

CRUCEA („a-ţi lua crucea”) 


„Să-şi ia crucea. Nefericiţi suntem noi dacă înaintăm fără cruce 
în luptele vieții! Crucea este arma noastră. Cum vom suferi fără de ea 
trăsăturile dușmanului? Crucea este arma noastră ofensivă, de atac, 
cum să speri fără ea să biruieşti față de cei ce ne asaltează?” (Din vol. 
Bogăţiile oratorice, pp. 68-69) 


CRUCEA (este slavă şi cinste) 


„Crucea este slavă şi cinste, după cum chiar şi El o numeşte aşa, zicând: 
a venit ceasul ca să se proslăvească Fiul Omului, (Uoan, 11, 4). Deci, dacă el 
numeşte cele ale robilor slavă, cu atât mai mult tu trebuie a numi slavă cele 
ale Stăpânului. Ai văzut cât de mare este rodul crucii? Să nu te înspăimânți 
dar de dânsa, că dacă ţi se pare ceva posomorât, totuşi naşte mii de bunuri.” 
(Comentariile sau Explicarea Epistolei către Evrei, omilia IV, p. 88) 


CRUCEA (ubicuitatea Sfintei Cruci în lume) 


„Crucea pe Sfânta Masă, crucea la hirotoniile preoților, crucea 
străluceşte iarăşi alături de Trupul lui Hristos la Cina cea de Taină. O vezi 
pretutindeni dănţuind: în case, în pieţe, în pustietăți, pe drumuri, pe munţi, 
pe câmpii, pe dealuri, pe mare, în corăbii, în insule, pe paturi, pe haine, pe 
arme, în cămări, la banchete, pe vase ţărăneşti, pe vase de aur, pe 
mărgăritare, în picturile de pe ziduri, pe trupurile dobitoacelor greu bolnave, 
pe trupurile celor chinuiţi de demoni, în războaie, în timp de pace, ziua, 
noaptea, în cetele celor ce se desfătează şi în frățiile celor care duc viață 
aspră. Atfel, acest dar minunat, acest dar negrăit a ajuns râvnit de toți. 
Nimeni nu se ruşinează, nici nu-şi acoperă faţa când se gândeşte că acesta 
este semnul unei morţi blestemate, ci, dimpotrivă, toţi se împodobesc cu 
crucea mai mult decât cu o cunună, decât cu covoare împărăteşti, decât cu 
mulțime de coliere de mărgăritare. Astfel, nu numai că nu fuge nimeni de 
semnul acesta, ci, dimpotrivă, este dorit şi iubit şi prea râvnit de toţi. 
Străluceşte pretutindeni şi este răspândit pretutindeni: şi pe zidurile caselor, 
ŞI pe acoperişuri, şi pe cărți, şi în oraşe şi în sate, şi în ținuturile locuite şi în 
cele nelocuite. Cu plăcere l-aş întreba acum pe elen: semnul acestei morţi 
blestemate şi al acestei osânde ar fi ajuns el dorit şi prea râvnit de toţi dacă 
n-ar fi fost mare puterea Celui răstignit?” (Către iudei, 9, în vol. Cuvântări 
împotriva anomeilor. Către iudei, pp. 220-221) 

„Nu numai că unealta sclavilor este reabilitată în cinste, ci, 
imediat după Golgota, biruinţele sale nu mai au limite, cum ele n-au 
nici sfârşit. Crucea este pretutindeni, pretutindeni ea creează şi ca 
triumfă. Ea este peste tot în lucrurile sfinte. Rugăciunea se înarmează 
cu ea. Sfânta Taină o înmulţeşte peste măsură. Ea prezidează la Taine. 
Ea este podoaba obligatorie a sanctuarului (Altarele); este săpată pe 
obiectele de cult. Ea este peste tot în viaţa creştinului. În continuu ea o 
însemnează. Înainte de faptele sale, în cursul rugăciunilor sale, în fața 
pericolelor sale, el se însemnează pe faţa lui cu ea. Casa sa este plină 
cu aceste reprezentări împărăteşti. Ea este peste tot în lume. Fa 
încoronează fruntea clădirilor. Ea străjuieşte drumurile. Peste tot este 
găsită; peste tot cinstită şi este închinată în amintirea lui Dumnezeu 
Care a socotit demn de a muri pe ea.” (Din vol. Bogățiile oratorice, pp. 
64-65) 


„Urmăriţi în Biserică, ceremoniile cultului, împlinirea Tainelor 
dumnezeieşti, facerea tainelor. Pretutindeni e semnul şi invocarea 
crucii Mântuitorului. Străbateți lumea creştină. Nu veţi vedea voi aici 
fără întrerupere crucea? Locuinţele, faptele personale, actele publice, 
clădirile, străzile, pieţele nu sunt ele în cea mai mare parte din timp 
sfinţite prin cruce?” (Din vol. Bogățiile oratorice, p. 68) 


„Ea este pretutindeni, ea intervine în toate, se înalță pe clădirile 
publice, împodobeşte drapelele Imperiului, este prinsă în coroana 
regilor. Creştinul o poartă cu încredere, căci semnul Crucii este prin 
excelenţă semnul său de cinste; Biserica foloseşte acest semn în fiecare 
din tainele sale. Totul se sfinţeşte şi se lucrează prin semnul Crucii.” 
(Din vol. Bogățiile oratorice, pp. 70-71) 


„Semnul crucii se înalță peste tot, în casele particulare, în forum, 
în mijlocul pustiurilor, în drumurile mari, pe munţi, în văi, în mijlocul 
pădurilor. Oceanul însuşi o contemplă sculptată pe prora navelor, şi 
lacurile îndepărtate o au în viziune fericită. Poporul creştin o află peste 
tot; el o imprimă pe veşmintele sale, pe armele sale; naşterea sa este 
sfințită prin semnul crucii; Crucea împodobeşte vasele sale de aur şi de 
argint, ea străluceşte pe diamantele prețioase, ea se arată măreaţă în 
fresce. Smeritul țăran îşi apără oile sale; cei stăpâniţi sunt eliberați prin 
acest semn. Acest semn o reclamă chiar în mijlocul bucuriilor publice, 
şi aroma Crucii trebuie să însănătoşească şi să sfinţească până şi 
sărbătorile profane.” (Din vol. Bogățiile oratorice, p. 72) 


CUMPĂTAREA (folosul cumpătării) 


„După cum Pavel a numit iubirea de argint rădăcină a tuturor relelor (| 
Tim., 6, 10), tot aşa n-ai greşi dacă ai numi izvor al tuturor relelor lipsa de 
măsură şi dorinţa de a avea din fiecare lucru mai mult decât trebuie? Dacă 
am voi să nu dorim mai mult nici hrană, nici în îmbrăcăminte, nici în 
locuinţe, nici în celelalte trebuinţe trupeşti, ci am căuta numai necesarul, de 
multe rele ar scăpa neamul omenesc”. (Omilii la Facere, omilia XXXVII, 
IV, în col. PSB, vol. 22, p.47) 


CUNOAȘTEREA (de sine) 


„+... Nimic nu ne face atâta să nu ne cunoaştem pe noi înşine cât lipirea 
inimilor de lucrurile din lumea aceasta; şi iarăşi, nimic nu ne face să ne lhpim 
inima de lucrurile din lumea aceasta cât necunoaşterea noastră înşine; ele se 
condiționează una pe alta. După cum omul care-i îndrăgostit de slava cea din 
afară şi care socoteşte de mare preţ lucrurile de aici nu poate, oricât s-ar 
strădui, să se cunoască pe el însuşi, tot aşa cel ce le disprețuieşte, cu uşurinţă 
se cunoaşte pe sine; iar cel ce se cunoaşte pe sine însuşi păşeşte spre 
săvârşirea celorlalte virtuţi”. (Omilii la Matei, omilia XXV, IV, în col. PSB, 
vol. 23, p. 327) 


„Cine nu se cunoaşte pe sine însuşi este un om mândru.” (Din 
vol. Problemele vieții, p. 362) 


CURAJUL (definiţia) 


„... curaj şi bărbăție sunt atunci când cei ce nădăjduiesc în Dumnezeu 
înfruntă primejdii de moarte, fără a lua în seamă prietenia sau disprețul 
altora.” (Omilii la Epistola către Filipeni, omulia a VI-a, p. 103) 


CURĂȚIA (definiţia) 


„... Curăția este o înfrânare, o victorie peste poftă, câştigată în urma 
luptei.” (Comentar la Evanghelia de la loan, omilia XXXVI, 2, p. 174) 


CURĂȚIA (necurăţia) 

„Nu în unirea trupurilor stă necurăţenia, ci în cugete şi în voia 
omului.” (Comentariile sau Tâlcuirea Epistolei întâi către Corinteni, omilha 
XIX, p. 192) 


CURĂȚIA (sufletească şi trupească) 


„Ştiu că lupta pentru curăţie sufletească este foarte grea. 
Pentru a ne învinge poftele trupeşti, este nevoie de multă bărbăţie şi 
de hotărâre. Dar un asemenea lucru nu este lipsit de primejdii, 
pentru că omul care vrea să dobândească liniştirea trupului trebuie să 
păşească pe cărbuni încinşi şi să nu se ardă, şi pe sabie şi să nu se 
taie. Dacă nu suntem pregătiţi corespunzător, astfel încât să nu 
cedăm dinaintea poftelor trupeşti, ne autodistrugem repede. Astfel, 
avem nevoie de gând curat, de ochi atenţi, de răbdare neînfrântă, de 
ținerea poruncilor lui Dumnezeu, de post, de priveghere şi mai presus de 
toate, de harul Duhului Sfânt, în ce condiţii atragem acest har asupra 
noastră? Făcând tot ce ne este nouă în putință şi nepierzându-ne nicicând 
curajul.” (Din vol. Problemele vieții, p. 366) 


CURCUBEUL (- legământul lui Dumnezeu cu oamenii) 


„Ai primit, îi spune Dumnezeu lui Noe, semnul pe care L-am dat între 
mine şi tot trupul, care este pe pământ. Să nu ţi se mai turbure, dar, mintea, 
nici să ţi se mai învălmăşească gândurile ci să ai bune nădejdi, uitându-te la 
semnul acesta! Semnul acesta să mângâie pe toți cei ce vor veni după tine, 
vederea semnului să le dea încredere, că un potop ca acela nu va mai 
cuprinde lumea. Da, oamenii vor continua să facă păcate mai departe, dar 
Eu voi împlini ce-am făgăduit şi nu mă voi mai mânia aşa de tare pe toți cei 
din lume. 

Aţi văzut ce covârşitoare bunătate? Aţi văzut ce mare pogorământ? 
Aţi văzut ce întinsă purtare de grijă? Aţi văzut ce darnică făgăduință? Nu şi- 
a întins binefacerea Lui până la două, trei sau zece generaţii, ci a făgăduit să 
o întindă cât va ţine lumea ca să ne înţelepțim din două; şi din aceea că 
oamenii dinainte de potop au primit o pedeapsă atât de mare, din pricina 
mulțimii păcatelor lor şi din aceea că noi am fost învredniciți de o astfel de 
făgăduinţă, din pricina nespusei Lui iubiri de oameni.” (Omilii la Facere, 
omilia XXVIII, III, în col. PSB, vol. 21, p. 355) 


„Acesta este semnul legământului pe care îl fac între Mine şi tine şi cu 
tot sufletul viu, care este cu voi în generaţii veşnice (Fac., 9, 12). 

Ai văzut că a dat vieţuitoarelor un semn, care se va întinde generații 
de generații? Semnul n-a fost dat numai pentru cei ce vieţuiau pe vremea 
aceea, ci semnul acesta este neîntrerupt şi ţine cât va ţine lumea. 

— Dar care-i semnul acesta? 

Pun curcubeul Meu în nori şi va fi semnul legământului între Mine şi 
pământ (Fac., 9, 13). 

Iată, spune Dumnezeu, pe lângă făgăduinţa cu cuvântul, dau şi acest 
semn, curcubeul adică — despre care unii spun că îl fac razele soarelui 
străbătând norii. Dacă nu ţi-i de ajuns cuvântul Meu, spune mai departe 
Dumnezeu, iată că iți dau şi un semn că n-am Să mai aduc pe pământ o 
astfel de pedeapsă. Privind semnul acesta, veţi scăpa de orice teamă”. 
(Omilii la Facere, omilia XXVIII, II, în col. PSB, vol. 21, p. 353) 


CUVÂNTUL (pentru orice cuvânt deşert vom da seamă în ziua 
judecăţii!!*) 


„Dar vă zic vouă că pentru orice cuvânt deşert, pe care îl vor rosti 
oamenii, vor da seamă în ziua judecății (Matei, 12, 36). 

Prin cuvânt deşert se înţelege cuvântul care nu corespunde faptelor: 
minciuna, calomnia. Unii tâlcuitori spun că prin cuvânt deşert se înţelege un 
cuvânt grăit fără rost, de pildă cuvintele care dau naştere la râs nesăbuit sau 
cuvintele de ruşine, neruşinate şi nepotrivite. 

Că din cuvintele tale te vei îndrepta şi din cuvintele tale te vei osândi 
(Matei, 12, 37). 

Ai văzut că tribunalul nu e aspru? Că pedepsele sunt uşoare? 
Judecătorul nu-ţi va hotărî osânda întemeiat pe cuvintele pe care altul le-a 
spus despre tine, ci pe cuvintele pe care tu însuţi le-ai grăit. lar aceasta este 
cea mai desăvârşită dreptate. Tu eşti stăpân şi să le spui şi să nu le spui. 

Aşadar, nu trebuie să se neliniştească şi să tremure cei vorbiţi de rău, 
ci cei care vorbesc de rău. Nu sunt siliți să se dezvinovăţească cei vorbiţi de 
rău de cuvintele rele pe care le-au auzit, ci cei care vorbesc de rău, pentru 
cuvintele pe care le-au vorbit. Pe aceştia îi amenință toată primejdia”. 
(Omilii la Matei, omilia XLII, II, în col. PSB, vol. 23, p. 502) 


CUVÂNTUL (şi fapta) 


„... NU numai auzirea, dar chiar şi învăţătura nu va putea adăuga 
ceva celui ce învață, dacă nu şi face ceea ce zice; şi nu numai că nu adaugă, 





179 Matei, 12, 36. 

CI îi va aduce şi o mai mare pedeapsă.” (Omilii la Epistola către Romani a 
Sfântului Apostol Pavel, omiha VI, p. 87) 


„Cel ce învaţă pe alţii cele ale filosofiei trebuie ca mai întâi să se 
înveţe pe sine însuşi, şi atunci va fi plăcut celor ce-l ascultă.” (Comentariile 
sau Tâlcuirea Epistolei întâi către Corinteni, omilia IV, p. 41) 


„Cugeţi lucruri mari, zice, pentru grăirea frumoasă sau pentru 
limbuţia ta? Dacă lupta şi timpul sunt ale ritorilor, poate că cugeți bine, dar 
dacă sunt ale apostolilor cari propovăduiesc adevărul şi-l adeveresc cu 
semne şi minuni, atunci pentru ce te trufeşti pentru nişte lucruri care nu 
înseamnă nimic şi care nu pot ajuta cu nimic la cele de aici? Căci, în adevăr, 
ce paradă de vorbe ar putea ajuta la învierea unui mort, sau la alungarea 
vreunui demon, sau la altă minune de felul acestora?” (Comentariile sau 
Tăâlcuirea Epistolei întâi către Corinteni, omilia XIV, p. 142) 


„Când cineva învaţă pe alţii şi cu cuvântul, şi cu fapta, acela este mai 
mare decât toţi.” (Comentariile sau Tâlcuirea Epistolei întâi către Corinteni, 
omilia XXXII, p. 333) 


„Țeseţi împreună cu curăţenia învățăturilor şi înţelepciunea vieţuirii”. 
(Cuvântări împotriva anomeilor, cuv. XII, în vol. Cuvântări împotriva 
anomeilor. Către iudei, p. 193) 


CUVÂNTUL (şi viaţa) 


„Viaţa voastră să fie pe măsura învățăturilor, iar învăţăturile să 
predice viaţa, căci credința fără fapte este moartă (lacov, 2, 26), iar faptele 
fără credință sunt tot moarte. De avem învățături sănătoase, dar viaţa 
ticăloasă, de nici un folos nu ne sunt învăţăturile; şi iarăşi, dacă avem viață 
curată, dar şchiopătăm în ce priveşte învățăturile, nici aşa nu avem vreun 
câştig. De aceea trebuie ca din amândouă părțile să întărim această zidire 
duhovnicească. 7ot cel ce aude aceste cuvinte ale Mele, spune Hristos, şi le 
face pe ele, se va asemăna bărbatului înțelept (Matei, 7, 24). Vezi, dar, că 
Hristos vrea ca noi să nu auzim numai, ci să şi facem şi să ne arătăm prin 
fapte ascultarea”. (Omilii la Facere, omilia II, V, în col. PSB, vol. 21, pp. 
44-45) 

„Fiecare din voi, iubiţilor, dacă voieşte, poate să fie dascăl, dacă nu al 
altuia, cel puţin al său. De aceea mai întâi învaţă-te pe tine însuţi. Dacă vei 
învăţa toate câte a poruncit (Domnul — n.n.), prin aceasta vei câştiga mulți 
imitatori. După cum lumânarea când este aprinsă poate să aprindă mii de mii 
de lumânări, iar când este stinsă, nici sie-şi nu poate să-şi procure lumină, şi 
nici pe altele nu le poate să le aprindă, tot aşa este şi cu viața curată; dacă 
lumina din noi este strălucitoare, atunci vom putea face mii de discipoli şi de 
dascăli, căci noi stăm în faţa lor ca un arhetip, ca un model demn de imitat, 
adică pildă vie de fapte bune. Niciodată nu vor putea folosi pe auditori atât 
de mult cuvintele noastre, pe cât le vor folosi viața noastră cea neprihănită.” 
(Comentariile sau Explicarea Epistolei II către Tesaloniceni, omilia V, în 
vol. Comentariile sau Explicarea Epistolei către Coloseni, 1] şi II 
Tesaloniceni, p. 340) 

DANSURILE (consecinţele nefaste ale dansurilor ruşinoase) 


„- Să dea Dumnezeu să nu plâng niciodată, ci să-mi facă parte de râs 
şi de joacă toată viaţa. 

- Poate fi un gând mai copilăresc decât acesta? Că nu Dumnezeu îți 
face parte să joci, ci diavolul! Ascultă ce-au pățit cei ce au jucat! A şezur 
poporul, spune Scriptura, a mâncat şi a băut şi s-a sculat să joace (leş., 32, 
6). Aşa au făcut şi sodomenii, aşa au făcut şi cei de pe vremea potopului. Că 
şi despre ei spune Scriptura că erau mândri, aveau de toate şi se răsfățau de 
belşugul pâinii (eş., 16, 49). lar cei de pe timpul lui Noe vedeau că de atâția 
ani se lucra la facerea corăbiei şi totuşi o duceau numai în petreceri ca nişte 
nesimțiți, fără să se gândească la cele ce aveau să se întâmple. De aceea, 
când a venit potopul pe toţi aceştia 1-a măturat, iar năvala apelor a înecat 
atunci întreaga lume. Nu cere, deci, de la Dumnezeu acelea pe care le 
primeşti de la diavol. Dumnezeu dă inimă zdrobită, smerită, trează, curată, 
frântă, pocăită şi pătrunsă de durere. Acestea sunt darurile Lui, pentru că de 
ele mai cu seamă avem noi nevoie. În faţa noastră stă un război cumplit; 
lupta noastră este împotriva puterilor nevăzute; bătălia noastră, împotriva 
duhurilor răutăţii; războiul nostru, împotriva începătoriilor, împotriva 
stăpâniilor (Efes., 6, 12). Ar fi de dorit ca să ne sârguim să fim treji, să ne 
deşteptăm ca să putem face față acelei oştiri sălbatice. Dar dacă râdem şi 
jucăm, dacă stăm toată vremea nepăsători, vom cădea, chiar înainte de a ne 
ajuta diavolul, din pricina propriei noastre nepăsări. Nu e al nostru să râdem 
neîncetat, să ne îmbuibăm şi să petrecem, ci a celor de pe scenă, a femeilor 
stricate, a bărbaților desfrânați, a paraziților şi a linguşitorilor; nu a celor 
chemaţi la cer, a celor înscrişi în cetatea cea de sus, a celor care au în mâini 
armele cele duhovniceşti, ci a celor ce fac voile diavolului. Diavolul, 
diavolul este acela care a făcut din râs şi din joc o artă, ca să atragă la el pe 
ostaşii lui Hristos, ca să le moaie tăria râvnei lor”. (Omilii la Matei, omilha 
VI, VI, în col. PSB, vol. 23, pp. 86-87) 


„ ... din pricina dansului mulți tineri ajung nişte desfrânați şi-şi pierd 
sufletele! ... Ajung robi din cauza plăcerii! Sunt purtaţi ca o cireadă de vite 
oriunde îi târăşte lupul!” (Omilii la Matei, omilia XLVIII, III, în col. PSB, 
vol. 23, p. 558) 


„Unde-i dans, acolo-i şi diavolul! Nu pentru asta ne-a dat Dumnezeu 


picioare, ci ca să mergem cu bună rânduială; nu ca să ne schimonosim, nu ca 
să sărim ca şi cămilele - că şi cămilele sunt neplăcute când dansează, cu atât 

mai puţin femeile -, ci ca să dănțuim împreună cu îngerii. Dacă trupul capătă 
o înfăţişare plină de urâţenie, când se schimonoseşte aşa, apoi cu mult mai 
mult sufletul! Dracii dănţuiesc aşa! Slugile dracilor se pocesc aşa!” (Omilii 
la Matei, omilha XLVIII, III, în col. PSB, vol. 23, p. 559) 


„Dansatoarele de astăzi nu cer pe tipsie capul, ci sufletele 
comesenilor. Când îi fac sclavi, când le înfierbântă sufletele cu amoruri 
nelegiuite, când îi înconjură cu femei desfrânate, nu le taie capetele, ci le 
junghie sufletele, făcând din ei adulteri, stricați şi desfrânaţi. Să nu-mi spui 
mie că nu ţi se vatămă cu nimic sufletul dacă bei vin, dacă te îmbeţi, dacă te 
uiţi la o femeie care dansează şi cântă cântece de ruşine! Să nu-mi spui că, 
biruit de plăcere, nu cazi în desfrânare! Şi tu săvârşeşti păcatul acela 
înfricoşător, pentru că faci mădularele lui Hristos mădulare ale unei 
desfrânate (1 Cor., 6, 15). Chiar dacă nu-i de faţă fata Irodiadei, dar este de 
față diavolul, care a dansat atunci prin ea; şi diavolul dănţuieşte acum prin 
desfrânatele acestea şi pleacă ducând cu el roabe sufletele tuturor 
oaspeților”. (Omilii la Matei, omilha XLVIII, V, în col. PSB, vol. 23, pp. 
561-562) 


„Vederea unor astfel de dansuri (destrăbălate — n.n.) îl împinge 
adeseori şi pe cel ce vrea să stea cuminte, fără să vrea, să imite 
schimonoseala aceasta, mai ales când şi diavolul e de față; şi e de față 
şi te invită cu cântecele cele desfrânate, cu cuvintele cele de ruşine, cu 
alaiul acela drăcesc. Tu, însă, în ziua aceea a botezului, când ai fost 
învrednicit de Sfintele Taine, te-ai lepădat de toată această slujire şi te- 
al unit cu Hristos, ca să-i slujeşti Lui. Adu-ţi aminte de cuvintele pe 
care le-ai spus atunci şi de legământul făcut şi fugi! Fugi, ca să nu-ţi 
încalci jurământul!” (Cuvânt de laudă la Sfântul Mucenic Iulian, IV, în 
vol. Predici la sărbători împărăteşti şi cuvântări de laudă la sfinţi, p. 
485) 


„Al văzut ce fac horele şi jocurile? Că au putut până într-atât încât au 
şi ucis pe acest sfânt mare, pe loan Botezătorul.” (Din vol. Mărgăritarele 
Sfântului loan Gură de Aur, p. 100) 


DARURILE (primite de noi de la Dumnezeu) 


„Dumnezeu aşteaptă de la noi să-l dăm prilejul ca să-şi reverse 
bunătatea Sa. Să nu ne lipsim, dar, de darurile Sale din pricina trândăviei 
noastre!” (Omilii la Facere, omilia XXV, VII, în col. PSB, vol. 21,p. 315) 

„Cel care a primit de la Dumnezeu darul cuvântului şi al învăţăturii 
spre a fi de folos semenilor săi, dar nu se foloseşte de el, pierde darul, şi, 
dimpotrivă, cel ce se sârguieşte să fie de folos semenilor cu darul acesta, 
capătă şi mai mult dar, după cum celălalt pierde şi ce a primit”. (Omilii la 
Matei, omilia LXXVIII, III, în col. PSB, vol. 23, p. 891) 


„Al primit darul cuvântului? Nu te trufi, nici te îngâmfa, căci darul nu 
este al tău. Nu fi nemulțămitor pentru darurile stăpânului, ci împarte-le în 
chip drept cu tovarăşii tăi, şi să nu te mândreşti cu ele, ca şi cum ar fi ale 
tale, nici să le cruţi pentru tine numai, şi pe alţii să nu-i împărtăşeşti din ele. 
Chiar copii de ai avea, sunt ai lui Dumnezeu. Dacă tu le socoteşti aşa, apoi şi 
avându-le, vei fi mulțămit, şi luându-ţi-se, nu te vei întrista, ci vei zice ca şi 
Iov: Domnul a dat, Domnul a luat (lov 1, 21). 


Tot ceea ce avem este a lui Hristos, şi chiar fiinţarea de la dânsul şi 
printr-însul o avem; şi dreptul de a trăi, de a răsufla, şi lumina, şi aerul, şi 
pământul, toate sunt ale lui, şi dacă ne-ar lipsi de una din acestea, ne pierdem 
ŞI ne nimicim, Căci noi suntem aici trecători şi nemernici. Aşadar, a zice 
mereu că aceasta este a mea, cealaltă este a ta nu sunt decât vorbe goale, 
căci în fapt nu este aşa. Şi când tu zici că te găseşti în casa ta, nu este altceva 
decât o vorbă goală hpsită de adevărul lucrului, fiindcă şi aerul, şi pământul, 
şi materia casei sunt ale Ziditorului — şi chiar şi tu, care ai clădit-o, precum şi 
toate celelalte sunt ale lui. Dacă poate întrebuințarea casei este a ta, apoi şi 
aceasta este nesigur, nu numai din pricina morții, ci chiar şi mai înainte de 
moarte, din pricina nestatorniciei lucrurilor omeneşti. 


Acestea deci întipărindu-le în mintea noastră, necontenit să filosofăm 
cu ele, şi de aici vom câştiga două bunuri mari: vom fi şi totdeauna 
mulțămiți, fie că le-am avea în stăpânire, fie că ni s-ar lua, şi nici nu vom 
mai sluji celor trecătoare, care nici nu sunt ale noastre. Chiar averile dacă ţi 
le-a luat, pe ale sale le-a luat; chiar cinstea şi slava, chiar trupul, şi chiar 
însuşi sufletul de ţi l-a luat, al său l-a luat; chiar copilul dacă ţi l-a luat, apoi 
nu a luat pe fiul tău, ci pe sluga lui, fiindcă nu tu l-ai plăzmuit, ci el l-a făcut; 
tu ai slujit în aceasta numai ca loc de trecere, dar totul el l-a făcut. Deci să-i 
mulțămim lui că ne-am învrednicit a sluji în lucrarea sa. Dar ce? Ai fi voit 
poate ca pentru totdeauna să ai acel dar? Apoi aceasta iarăşi este fapta unui 
nemulțămitor şi a unuia care nu ştie că are un lucru străin, şi nu pe al său. 
După cum cei ce de bunăvoia lor, depărtându-se de asemenea lucruri 
trecătoare, ştiu bine că ceea ce au nu este a lor, tot aşa şi cei ce se întristează 

la pierderea lor, sfitarisesc sau îşi însuşesc lucrurile stăpânului. Căci dacă noi 
chiar nu suntem ai noştri, apoi cum acele lucruri pot fi ale noastre?” 
(Comentariile sau Tâlcuirea Epistolei întâi către Corinteni, omilia X, pp. 
101-102) 


„A lăsat (Dumnezeu — n.n.) şi bani pentru a-i întrebuința bine, a lăsat 
şi putere, pentru a o întrebuința spre bine. Ne-a dăruit meşteşugurile şi artele 
frumoase pentru ca astfel viața să ne fie mai plăcută, prin traiul laolaltă, iar 
nu ca să ne depărtăm de cele duhovniceşti şi unii de alţii şi nu să ne doborâm 
unii pe alţii. Casa ne-a lăsat-o pentru a ne apăra de ploaie şi de schimbările 
vremii, iar nu pentru altceva, nu pentru a o împodobi tu cu aur şi săracul să 
moară de foame. Ne-a dat şi haine pentru ca să ne acoperim trupurile, iar nu 
pentru a ieşi în evidență, nu pentru ca acele haine să fie împodobite cu aur 
mult, iar Hristos să se prăpădească gol şi flămând. A dat omului un 
acoperământ nu pentru a-l avea numai pentru el, ci pentru a-l oferi şi altora. 
A dat pământul, nu pentru ca tu să te foloseşti mai mult decât alții şi să ai de 
unde cheltui bunurile lui Dumnezeu cu desfrânatele şi cu actrițele, cu cele ce 
cântă din chitară sau cu cei ce cântă din flaut, ci cu cei flămânzi şi aflați la 
nevoie. Marea a lăsat-o nu pentru a-i răscoli tu adâncurile după perle şi alte 
asemenea lucruri, ci pentru a pluti pe ea şi pentru a nu te obosi în vreo 
călătorie lungă.” (Omilii la Epistola către Filipeni, omilia a XI-a, p. 204) 


„Aşa sunt sufletele sfinților. Se bucură mai mult de Dumnezeu Cel 
Care a dat decât de darurile |primite]. Căci ei nu-L iubesc pentru darurile 
Lui, ci pe acelea le iubesc din pricina Lui.” (Cinci cuvântări despre Ana şi 
Samuel, cuvântul V, în vol. Omilii şi cuvântări despre educația copiilor..., 
p. 77) 


DEFĂIMAREA (definiţia) 
„... să fugim, 1ubiţilor, de defăimări, şi să recunoaştem că patima 
defăimării este o cursă a Satanei şi o groapă plină de răutate şi de pândituri.” 


(Cuvânt la Duminica a patra a Sfântului şi Marelui Post, în vol. Omilii la 
Postul Mare..., p. 88) 


DEFĂIMAREA (aproapelui — gravitatea) 


„Cel ce defăimează, nu defăimează un om, ci pe Dumnezeu (| Tes., 
4,8), adică, dacă ai pronunţat vreun cuvânt insultător, dacă ai atacat pe 
fratele tău, nu pe el l-ai atacat, ci pe Duhul Sfânt, pe Care L-ai întristat. Apoi 

adaugă şi binefacerea căpătată de la EI, pentru ca astfel mai mare să le fie şi 
acuzația. Și să nu întristaţi pre Duhul Cel Sfânt, zice, întru Care v-aţi 
pecetluit spre ziua răscumpărării. Acest Duh ne-a arătat pe noi turmă 
împărătească; acest duh ne-a depărtat pe toți de la faptele cele dinainte; acest 
duh este Care nu ne-a părăsit a fi împreună cu cei căzuți în urgia lui 
Dumnezeu, şi tu încă ÎL întristezi? Ai văzut cum acolo el exprimă cea mai 
mare frică, zicând: cel ce defăimează, nu pe om defăimează, ci pre 
Dumnezeu, pe când aici el se pronunţă într-un mod îndemnător: Să nu 
întristați pre Duhul Cel Sfânt al lui Dumnezeu, întru Care v-aţi pecetluit.” 
(Comentariile sau Explicarea Epistolei către Efeseni, omilha XIV, p. 143) 


DEFĂIMAREA (consecinţele dăunătoare ce se resfrâng atât asupra 
celui defăimat, cât şi a defăimătorului) 


„Este abia necesar de a vorbi despre victima însăşi a defăimării 
voastre. Ce efect produceţi voi asupra ei în mod negreşit? O aruncaţi în 
tristeţe; o împingeţi spre ură şi mânie, poate faceți din ea un duşman de 
necorectat. În sfârşit, voi înşivă, voi vinovaţii, voi defăimătorii vă 
gândiţi să evitaţi mustrările multe şi dureroase? Voi sunteţi osândiţi 
mai întâi de către Legea divină. Nimic în Evanghelie nu apar aşa de 
aspre ca pedepsele date defăimătorilor, celor mai răi călcători ai 
iubirii. Apoi vine o pedeapsă naturală şi imediată. Defăimătorul 
trăieşte în continuu neliniştit. EI ştie răul care l-a produs prin propriile 
sale batjocuri, descoperirile lui neloiale, calomniile lui nedrepte; şi în 
fiecare ceas el aşteaptă să fie demascat, urmărit, pedepsit. În sfârşit, 
prima victimă a defăimărilor lui, este sufletul său. EI îl neglijează în 
aceeaşi măsură în care se ocupă printr-o întâmplare neplăcută şi 
răutăcioasă de ale altora (...) Diavolul, îndemnându-ne la defăimare, 
urmăreşte împotriva sufletului nostru un alt scop: el vrea să agraveze 
osândirea pe care-o merită deja prin ele însele păcatele noastre: 
Păcatele noastre le facem atât de grave, încât sunt lipsite de orice 
scuză.” (Din vol. Bogățiile oratorice, pp. 612-613) 


DEFĂIMAREA (lepădarea defăimării) 


„Să fie gata la orice lucru bun, zice, să nu defaime pe nimeni, adică 
oricine ar fi, pe nimeni, fără excepţie. Să ascultăm de această povaţă. Pe 
nimeni, zice, să nu defaime, adică să ne fie gura curată de defăimări, căci 
chiar adevărate de ar fi acele judecăţi, totuşi nu este al nostru de a le grăi, ci 
ale judecătorului, după cum zice: Dar tu, de ce judeci pe fratele tău? 

(Romani 14, 10), chiar de ar fi adevărate.” (Comentariile sau explicarea 
Epistolei către Tit, omilia V, în vol. Comentariile sau explicarea Epistolei a 
doua către Timotei..., p. 175) 


„ȘI apoi, a pretinde că a necinsti pe fratele tău prin defăimare 
este a purta grijă de sufletul lui şi de binele lui duhovnicesc, ce este 
aceasta decât un lucru, decât o rațiune ciudată, dacă nu o ipocrizie 
rafinată? Aveţi în inimă binele fratelui vostru? Sunt mii de feluri de a 
1-l face lui, mii de feluri sfinte, adevărate şi eficace. Rugaţi-vă pentru 
el, plângeţi în mod sincer pentru păcatele lui, mustrați-l singur, 
arătaţi-i iubirea voastră pentru sufletul lui, rugați-l să se recunoască şi 
să se îndrepte. Arată iubirea față de faptele păcătosului, convingeți-l pe 
acesta, cuprinde-i picioarele, roagă-l, îndeamnă-l dacă vrei să-l 
vindeci cu adevărat şi să-l faci viu. Aceasta face şi înțelepciunea 
medicului. 

Ce leac este pentru defăimare? Cel defăimător să se considere pe 
sine însuşi pentru a înţelege ce rău îşi face el. Cel defăimător trebuie să 
ia în seamă pe Dumnezeu pentru a învăţa cu ce îngăduinţă şi cu ce 
bunătate trebuie să fie scoase cuvintele sale. 

Vorbeşti împotriva fratelui tău. Ce este aceea ? Ceea ce-ţi iese 
din gură. Şi cum vom putea scăpa de acest război? Dacă vei cugeta că 
atunci când vorbeşti împotriva fratelui tău, din gura ta scoţi lut; dacă 
vei cugeta că-l huleşti pe un mădular al lui lisus Hristos, că îţi 
batjocoreşti carnea ta, cât va fi de grozav şi de necorectat acel tribunal 
la care te dai, căci nu acela va fi vinovatul, ci tu însuți te-ai ucis pe 
tine.” (Din vol. Bogățiile oratorice, pp. 613-614) 


DEPRIMAREA (definiţia) 


„... deprimarea e o cumplită cameră de tortură a sufletelor, o durere 
nespusă şi o pedeapsă mai amară decât orice pedeapsă. Pentru că ca imită un 
vierme veninos care atacă nu numai trup, ci şi însuşi sufletul, şi o molie care 
roade nu numai oasele, ci şi gândirea, şi un călău perpetuu care nu sfâşie 
doar coastele, ci vatămă şi puterea sufletului, o noapte necontenită şi un 
întuneric neluminos, o furtună şi o vijelie, un incendiu nevăzut care arde mai 
năprasnic decât orice flacără, un război fără armistițiu, o boală care umbreşte 
pentru mulți cele văzute; fiindcă pentru cei aflaţi într-o asemenea dispoziție 
soarele şi natura transparentă a aerului par a-i tulbura şi imita în miezul zilei 
o noapte adânca. 

De aceea şi minunatul prooroc arătând aceasta spune: Soarele va 
apune pentru ei în miezul zilei (Am., 8, 9), nu fiindcă astrul ar dispare şi şi-ar 
întrerupe alergarea obişnuită, ci pentru că sufletul deprimat îşi închipuie că e 
noapte în însuşi momentul cel mai luminos al zilei. Fiindcă întunericul nopții 
nu €e aşa cum e noapte a deplină care vine nu potrivit legii firii, ci se 
încheagă potrivit întunecării gândurilor. Este înfricoşătoare şi insuportabilă, 
are fața amară, mai crudă decât orice tiran, nu cedează repede celor ce 
încearcă să o destrame, ci de multe ori ţine sufletul cucerit de ea mai 
puternic decât e amantul, atunci când el nu e deprins în multă iubire şi 
înțelepciune (filozofie).” (Scrisori din exil, 17 scrisori către Olimpiada, 
scrisoarea X, 2b-c, în vol. Scrisori din exil. Către Olimpiada şi cei rămaşi 
credincioşi. Despre deprimare, suferinţă şi Providenţă..., p. 185) 


„... deprimarea e cea mai cumplită dintre toate pătimirile, că este 
culmea şi capul lucrurilor cumplite.” (Scrisori din exil, 17 scrisori către 
Olimpiada, scrisoarea X, 6a, în vol. Scrisori din exil. Către Olimpiada şi cei 
rămaşi credincioşi. Despre deprimare, suferință şi Providenţă..., p. 190) 


DEPRIMAREA (remedii) 


„Dar cu cât mai năprasnică e furtuna, cu atât mai mare e şi premiul, 
dacă o vei suporta necontenit cu mulţumire şi cu curajul cuvenit, cum o şi 
suportaţi. Fiindcă atunci când suflă un vânt puternic, dacă ridică pânzele 
peste măsură, cârmacii răstoarnă barca; dar dacă o fac cu măsură şi cum se 
cuvine, conduc cu multă siguranță. 

Știind deci acestea, stăpâna mea preaiubită de Dumnezeu, nu te preda 
demonului preamăririi, ci domină cu rațiunea furtuna, fundcă poţi, şi hula 
valului nu e mai mare decât meşteşugul tău.” (Scrisori din exil, 17 scrisori 
către Olimpiada, scrisoarea III, la-b, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., p. 137) 


„Când auzi că din biserici, una s-a prăbuşit, alta se clatină, alta e 
cuprinsă de valuri puternice, alta a suferit lucruri incurabile; una primind un 
lup în loc de păstor, alta un pirat în loc de cârmaci, iar alta un călău în loc de 
medic, când auzi deci aceasta suferă — căci nu se cade a suporta fără durere 
unele ca acestea —, dar suferă punând o măsură întristăru tale. 

Căci dacă pentru greşelile pe care le-am făcu noi înşine şi pentru cele 
pentru care vom da socoteală, nu e un lucru necesar, nici sigur, ci foarte 
ruinător şi vătămător a suferi cu multă tărie, cu atât mai mult e un lucru de 

prisos şi zadarnic şi, pe lângă acestea, satanic şi pierzător de suflet a te 
înmuia şi frânge pentru greşelile făcute de alții.” (Scrisori din exil, 17 
scrisori către Olimpiada, scrisoarea VIII, ld-e, în vol. Scrisori din exil. 
Către Olimpiada şi cei rămaşi credincioşi. Despre deprimare, suferință şi 
Providenţă..., pp. 152-153) 


DEPRIMAREA (suportarea ei cu nobleţe — folosul) 


„.... deprimarea e mai apăsătoare decât toate, dar cu cât e mai 
apăsătoare, cu atât mai mari răsplătiri are (...) 

Şi Lazăr acela care căzuse în neputinţa firii — iar acest lucru nu era o 
pătimire pentru Dumnezeu — ştii de ce cununi s-a bucurat fiindcă a pătimit şi 
a răbdat şi a suportat cu nobleţe lipsa îngrijitorilor, deprimarea produsă de 
rănit, de foame, de disprețul şi cruzimea bogatului. Deşi nu găsim să spunem 
nici o virtute a lui, nici că a miluit pe săraci, nici că a ajutat pe cei 
nedreptățiți, nici că ar fi lucrat vreun lucru bun, ci doar că zăcea la poarta 
bogatului, boala lui, limbile câinilor şi disprețul față de el al bogatului, care 
toate ţineau de pătimirea celor rele. Şi deşi n-a făcut nimic nobil, numai 
pentru că a suportat cu nobleţe deprimarea venită de aici a avut aceeaşi 
soartă ca şi patriarhul care a realizat virtuţi.” (Scrisori din exil, 17 scrisori 
către Olimpiada, scrisoarea X, 7e,8b, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., p. 193) 


DEPRINDEREA (puterea deprinderii) 


„...de la reuşita unui lucru căpătăm înclinarea de a voi şi mai mult 
acel lucru. Pentru că aşa cum a face ceva provine din deprinderea de a face, 
la fel şi nu a face provine din deprinderea de a nu face. Ai făcut milostenie? 
Ţi-ai întărâtat şi mai mult dorinţa de a face milostenie. Nu ai făcut? Mai mult 
te vei întărî în deprinderea de a nu da. Ai fost serios într-o zi? Parcă şi a 
doua zi eşti îndemnat să faci la fel. Te-ai trândăvit? Ai sporit prin aceasta 
trândăvia. Când vine cel nelegiuit, vine şi defăimarea o dată cu ruşinea şi 
batjocura (Pr., 18, 3). Precum când ajunge în adâncul greutăților nu bagă de 
seamă şi disprețţuieşte totul, tot aşa şi când ajunge în adâncul bunătăţilor el 
se sileşte şi încearcă să înainteze şi mai mult în bine. După cum acela, 
împietrindu-se, devine şi mai trândav, la fel şi acesta, înțelegând mulțimea 
bunătăților devine şi mai serios, de teamă ca nu cumva să piardă totul.” 
(Omilii la Epistola către Filipeni, omilha a IX-a, pp. 153-154) 


694 


DESĂVÂRŞIREA (definiţia) 


„Noi numim desăvârşit pe acela care odată cu credinţa are şi viaţa 
curată.” (Comentariile sau Explicarea Epistolei către Evrei, omilia LX, p. 
148) 


DESĂVÂRŞIREA (atingerea desăvârşirii) 


„Cel ce crede că deja a ajuns la desăvârşire şi nimic nu-i mai lipseşte 
pentru fapta bună, încetează de a mai alerga, gândind că a ajuns la ţintă. Dar 
cel care crede că încă se află departe de capăt, nu va înceta niciodată din 
alergarea sa. Să nu uităm a medita neîncetat la aceasta, chiar de am fi făcut 
mii de bunătăți. Pentru că dacă Pavel, după mii de suferințe şi după atâtea 
primejdu, judecă astfel, atunci noi cu atât mai mult! Nu numai că n-am 
căzut, zice, din cauza neputinței de a alerga atâta şi nu doar că n-am 
deznădăjduit, ci încă mai şi alerg şi mă lupt cu curaj, şi singurul scop pe 
care-l am este ca să progresez.” (Omilii la Epistola către Filipeni, omila a 
XIII-a, pp. 224-225) 


DESCÂNTECELE 


„Aşadar, ce este şi mai de râs, de care voiesc a vă vorbi? Ceva ce pare 
a fi nimic, dar de care eu suspin, pentru că este începutul celei mai de pe 
urmă nebunii şi a celei mai de pe urmă prostii. Femei, slugi şi doici iau tină 
din baie, îşi ung degetul şi fac semn pe fruntea copilului. Şi dacă le-ar 
întreba cineva ce voiesc a face cu tina aceea, îți răspund că acea tină are 
putere de a alunga ochiul rău şi viclean, deochiul şi pizma altora. Vai, câtă 
putere mai are tina şi noroiul, de vreme ce tot asaltul diavolului îl opreşte! Și 
nu vă acoperiţi obrazul de ruşine? Nu veţi cunoaşte oare, fie şi mai târziu, 
cursa diavolului, şi cum el aduce asupră încă din fragedă copilărie uneltirile 
lui cele drăceşti? Dacă cu adevărat tina face această minune, pentru ce atunci 
nu faci şi tu aşa pe fruntea ta, tu care eşti bărbat şi care ai poate mai mulți 
duşmani decât copilul, care te pizmuiesc? Pentru ce nu-ți bagi întregul trup 
în tină? Căci dacă tina are atâta putere pusă în frunte, pentru ce atunci nu te- 
al băga cu totul în ea? Toate acestea sunt râs şi comâdii sataniceşti, care duc 
nu numai în batjocură pe cei amăgiţi, ci şi în gheena. 


Și dacă astfel de fapte se petrec printre Elini, nu este vreun lucru de 
mirare, dar când se petrec şi printre cei ce se închină Crucii şi se împărtăşesc 
Tainelor celor negrăite, când, zic, se petrec asemenea fapte urâcioase chiar şi 

printre cei ce filosofează ca Creştini, apoi atunci este vrednic de jale. 
Dumnezeu te-a cinstit pe tine a te unge cu mirul cel duhovnicesc, şi tu spurci 
copilul ungându-l cu tină? Dumnezeu te-a cinstit, iar tu te necinsteşti singur? 
Tu ar trebui ca să însemni pe fruntea copilului crucea, care aduce întărire 
nebiruită, iară acum, lăsând aceasta, te arunci în asemenea nebunie 
satanicească? Şi dacă aceste lucruri li se par unora a fi mici şi nebăgate în 
seamă, apoi afle că acestea sunt pricina celor mai mari rele şi că nici Pavel 
nu a trecut cu vederea cele părute ca mici. În adevăr, ce poate fi mai mic 
lucru ca a-şi acoperi omul capul? Dar priveşte câtă vorbă face şi cu câtă 
asprime opreşte acest lucru, spunând pe lângă toate celelalte că cel ce-şi 
acoperă capul său, singur şi-l necinsteşte!*. Deci dacă cel ce îşi acoperă 
capul şi-l necinsteşte, dar încă cel ce îl unge cu tină, cum de nu spurcă pe 
copil? Deci cum îl dai în mâinile preotului, spune-mi? Cum de ceri ca să se 
pună de preot pe fruntea copilului pecetea harului, când tu ai uns acea frunte 
cu tină?” (Comentariile sau Tălcuirea Epistolei întâi către Corinteni, omilha 
XII, p. 128) 


„Ei bine, iată o spun şi vă previn pe toate, că dacă se va mai descoperi 
cineva făcând acestea, fie că ar lega hârtiuți de gâtul bolnavului, fie că ar 
descânta, fie în fine orişice din meşteşugul cel murdar, nu voi mai cruța 
deloc. Dar ce, zici tu, să moară copilul? Dacă el trăieşte în urma acestora, 
atunci el a murit; dar dacă fără de acele descântece a murit, atunci trăiește. 
Acum când tu vezi pe fiul tău ducându-se la curve, doreşti ca să-l înghită 
pământul de viu, şi zici: Ce folos dacă trăieşte?, şi când îl vezi că se 
primejduieşte în mântuirea lui, voieşti să-l vezi încă viu? Nu ai auzit pe 
Hristos Care zice: Cine-şi va pierde sufletul său ... îl va afla pe el, şi cine va 
vrea să-l mântuiască, pierde-l-va pe el (Mt., 16, 25)?” (Comentariile sau 
Explicarea Epistolei către Coloseni, omiha VIII, p. 101) 


„Aceasta este judecată satanicească, aceasta este meşteşugire 
diavolească, ca să astupe rătăcirea, şi doctoria cea otrăvitoare să o dea ca 
miere. Diavolul, fiindcă nu poate să momească pe altă cale, a apucat pe calea 
aceasta a cântecelor şi a aţişoarelor atârnate la gât. Cu chipul acesta crucea 
se necinsteşte, iar zgardele şi cântecele sunt cinstite; Hristos este defăimat 
iar în locu-l este introdusă o babă beată şi năroadă, taina noastră creştinească 
este călcată în picioare, iar rătăcirea şi înşelăciunea diavolului dănţuiesc.” 
(Comentariile sau Explicarea Epistolei către Coloseni, omilha VIII, p. 102) 





150 A se vedea 1 Cor., cap. II. 

„Copilul a fost deochiat, zici. Cu adevărat că este de râs şi ruşinos 
acest lucru. Dar până când oare cu asemenea copilării? Până când, cu 
asemenea drăcii? Cum să nu râdă de noi elinii? Cum să nu ne ia în bătaie de 
Joc, când le spunem, că puterea crucii este mare? Cum au să creadă ei, când 
ne văd întrebuinţând asemenea mijloace, de care dânşii râd? Pentru aceea a 
lăsat Dumnezeu doctori şi doctorii? Dar ce? Să las copilul să moară, zici, 
dacă ei nu-l pot vindeca? Dar unde se duce copilul tău, nenorocitule? La ce 
tiran se duce? Spre care demoni pleacă de aici? Oare nu se duce la cer? Oare 
nu se duce la Stăpânul său? De ce plângi? De ce te vaiți? De ce eşti 
nemulțumitor? lubeşti darul mai mult decât pe cel ce l-a dăruit? Dar sunt 
slab, zici, şi mi se zguduie cele dinăuntru ale mele. Pune însă în faţa acestor 
contrarietăți, frica de Dumnezeu, pentru că dacă în relele tale ceea ce este 
mai puternic scoate şi astupă ce este mai slab — ca de exemplu antidotul 
care scoate şi astupă efectele otrăvii — cu atât mai mult în relele spiritului 
frica de Dumnezeu alungă frica şi supărarea.” (Comentariile sau Explicarea 
Epistolei către Coloseni, omilha VIII, p. 103) 


„Dar mi-am adus aminte şi de alți fraşi ucigaşi, precum de exemplu de 
Abesalom, care a ucis pe fratele său cel dintâi, Amnon (Cart. IL, Împ., cap 
13), iar David împăratul, care iubea pe copil, s-a îmbrăcat în sac şi şi-a pus 
cenuşă în cap, dar n-a chemat nici vrăţitori, nici descântători, deşi erau şi pe 
atunci — după cum o dovedeşte Saul, — ci a rugat călduros pe Dumnezeu. 
Aceasta fă şi tu; ceea ce a făcut dreptul acela fă şi tu!” (Comentariile sau 
Explicarea Epistolei către Coloseni, omilia VIII, p. 104) 


„AI căzut poate într-o boală grea şi mulţi vin ca să te îndatoreze cu de- 
a sila, unii cu descântece, alții cu hârtiuţe atârnate la gât, iar alții încercând a 
te mângâia cu altele de acest fel? Ei bine, suferit-ai tu boala cu bărbăție şi 
fără să te abaţi din calea cea dreaptă? Preferat-ai de a pătimi orice, numai ca 
să nu faci nimic din cele ale idololatrilor? Aceasta-ţi va aduce ție cununa 
muceniciei. De aceasta să nu te îndoiești deloc, iar dacă doreşti să afli cum şi 
în ce fel, eu îţi voi spune. Într-adevăr, că după cum martirul suferă cu 
bărbăție durerile muncilor cu care este torturat, numai ca să nu se închine 
idolilor, tot aşa şi tu suferi durerile cauzate de boală cu mai multă mulțumire, 
decât să alergi la vreun ajutor al descântătorilor, sau să faci ceva din ceea ce- 
ți poruncesc să faci. Sunt grozave durerile ce le suferă martirul? Dar şi 
durerile bolnavului sunt mai îndelungate, aşa că la acelaşi sfârşit ajung, şi de 
multe ori sunt mai grozave decât ale celui dintâi.” (Comentariile sau 
Explicarea Epistolei I către Tesaloniceni, omilia III, în vol. Comentariile 
sau Explicarea Epistolei către Coloseni, I şi II Tesaloniceni, p. 193) 

„Porți nu numai talismane, dar te duci şi la descântători şi aduci în 
casă tot felul de babe băute şi nebune. 

Nu ţi se face ruşine şi nu roşeşti, după atâta învățătură, să te aduni cu 
unele ca ele? Partea cea mai înspăimântătoare a înşelăciunii este că, 
sfătuindu-te şi cercetându-ţi noi să te îndepărtezi de ele, crezând că te aperi, 
ZICI: Femeia aceasta nu face decât să spună descântece şi este creştină, 
pentru că nu rosteşte altceva decât numele lui Dumnezeu. Uite, pentru asta o 
urăsc în primul rând şi mă întorc cu scârbă de la ea, fiindcă se foloseşte de 
numele lui Dumnezeu ca să-L hulească. Spunând că e creştină face ce fac şi 
idolatru. 

Dar demonii înşişi rosteau numele lui Dumnezeu, şi erau demoni; deşi 
spuneau despre Hristos: Te știm cine eşti: Sfântul lui Dumnezeu (Marcu 1, 
24), Domnul 1-a certat şi 1-a izgonit. 

Vă rog, dar, să rămâneţi curați şi neatinşi de înşelăciune şi cuvântul 
meu să-l aveţi drept toiag (...) Odată cu cuvintele acestea să-ţi închini fruntea 
ŞI ai să vezi că nu numai omul care ţi-a ieşit în cale, dar nici diavolul însuşi 
nu te va putea vătăma, văzându-te pretutindeni apărat de aceste arme...” 
(Cateheză I PGB 30, PG 570-576, în vol. Diavolul şi magia, p. 110) 


„Aştepţi, poate, să te tămăduiască demonii? Când Hristos le-a îngăduit 
să intre în porci, nici n-au aşteptat şi i-au şi împins să se arunce în mare fără 
să le pese câtuşi de puţin de ei. Le va păsa, crezi, de trupurile oamenilor? 
Bine ar fi măcar de nu i-ar mai omori pe oameni şi de nu le-ar mai voi răul. 

Te-au scos din rai, ţi-au răpit cinstea pe care o aveai în ceruri şi vrei 
acum să-ți vindece trupul? Sunt lucruri de râs şi basme. Demonii ştiu să facă 
numai rău şi să aducă numai vătămare, nu şi să vindece. 

Nu le e lor milă de suflet şi, spune-mi, le va fi milă de trup? Ei nu se 
străduiesc decât să-l îndepărteze pe om de împărăția lui Dumnezeu şi tu 
crezi că ar voi să-l izbăvească de boli? Nu l-ai auzit pe profet, sau, mai bine 
zis, pe Dumnezeu, Care grăieşte prin profet, spunând că nu pot face nici rău 
nici bine? Şi chiar dacă ar putea şi ar voi să tămăduiască, lucru cu neputinţă, 
tu oricum păzeşte-te să primeşti în schimbul unui câştig mic şi vremelnic, 
osânda veşnică. Îţi tămăduieşte trupul ca să-ţi pierzi sufletul? Nu e un târg 
bun. L-ai mâniat pe Dumnezeu, Făcătorul trupului şi îl chemi să te vindece 
pe diavol, care-ţi vrea doar răul? Cum, atunci, să nu te momească lesne, cu 
ştiinţa lui vindecătoare, orice idolatru şi cum să nu te facă să crezi şi să 
slujeşti dumnezeieştilor neamurilor? 

Vracii, cu meşteşugul lor, pe mulți i-au tămăduit de boli şi pe mulţi ce 
erau bolnavi i-au făcut sănătoşi. Numai că pentru aceasta trebuie să fii părtaş 
la necinstirea lui Dumnezeu. 

Departe de noi asemenea gând! Ascultă ce spune Moise iudeilor: De 
se va ridica în mijlocul tău prooroc sau văzător de vise şi va face înaintea ta 
semn şi minune. Şi se va împlini semnul sau minunea aceea, de care ţi-a 
grăit el, şi-ţi va zice atunci: să mergem după alți dumnezei, pe care tu nu-i 
ştii şi să le slujim acelora. Să nu asculți cuvintele proorocului aceluia sau 
ale acelui văzător de vise... (Deuteronom 13, 1-3). 

Aceasta înseamnă că dacă vreun prooroc se va arăta, va face semne, 
va învia morţii, va curăța leproşii sau va vindeca schilozii şi te va chema, 
arătându-ţi aceste minuni, să nu mai crezi în Dumnezeul tău şi să te lepezi de 
EI, să nu crezi în puterea lui. Domnul Dumnezeul tău te încearcă ca să vadă 
dacă-L iubeşti din toată inima ta şi din tot sufletul tău. 

Este limpede, dar, că demonii nu vindecă. Dacă totuşi Dumnezeu le 
îngăduie cândva să tămăduiască vreo boală, aşa cum fac oamenii, este ca să 
te încerce şi nu pentru că Dumnezeu n-ar şti, ci ca să înveţi să nu-i suferi pe 
demoni nici dacă tămăduiesc. 

Dar ce vorbesc eu de tămăduirea trupului? Dacă cineva te sperie cu 
gheena ca să te lepezi de Hristos, să nu primeşti. 

Dacă-ţi făgăduieşte cineva împărăție cerându-ți în schimb să te 
îndepărtezi de Fiul Unul Născut al lui Dumnezeu, să te întorci de la el, să-l 
urăşti şi să fii ucenicul lui Pavel şi cu râvnă să repeţi cuvintele pe care le-a 
vestit fericitul şi viteazu-i suflet: căci sunt încredințat că nici moartea, nici 
viața, nici îngerii, nici Stăpânirile, nici cele de acum, nici cele ce vor fi, nici 
puterile. Nici înălțimea, nici adâncul şi nici o altă făptură nu va putea să ne 
despartă pe noi de dragostea lui Dumnezeu, cea întru Hristos lisus, Domnul 
nostru (Romani 8, 38). 

Pe el nu-l despart de iubirea lui Hristos nici îngerii, nici puterile, nici 
cele prezente, nici cele viitoare şi nici vreo făptură, iar pe tine te 
îndepărtează de EI vindecarea trupului? 

Ce iertare vom putea noi primi? De Hristos trebuie să ne temem mai 
tare decât de gheenă şi pe El trebuie să-L dorim mai aprins decât orice 
împărăție. 

Dacă se întâmplă şi ne îmbolnăvim, e mai bine să rămânem bolnavi, 
decât să fim tămăduiți de nişte demoni şi să ne lepădăm de Dumnezeul 
nostru. 

Pentru că, deşi, ne tămăduiesc, în fapt, mai mult ne vatămă decât ne 
sunt de folos. 

Ei sunt de folos trupului, care oricum are să moară şi să putrezească 
nu peste mult timp, dar vatămă, în schimb, foarte tare sufletul, care este 
nemuritor. 

Și, aşa cum fac negustorii de sclavi, momind copu cu bunătăți 
(dulciuri, năut prăjit, sau multe altele), răpindu-le libertatea şi chiar şi viaţa, 
tot aşa fac şi demonii, făgăduind vindecarea unui mădular al trupului, dar 
făcându-ne să pierdem mântuirea sufletului. 

Noi, iubiţilor, să nu îngăduim una ca asta. Să avem grijă şi să ne 
păzim cu orice chip de necredinţă şi de a ne lepăda de Dumnezeul nostru. 

Oare Iov n-ar fi putut să creadă cuvintele femeii sale şi să-L blesteme 
pe Dumnezeu şi să scape de nenorocirea care dăduse peste el? Căci spunea: 
Blesteamă pe Dumnezeu şi mori! (lov 2, 9). lov, însă, a preferat să rabde, să 
se topească pe picioare şi să sufere plaga pe care nimeni altul n-ar fi putut-o 
îndura, decât să scape de cumplitele chinuri şi de nenorociri, blestemându-L 
pe Dumnezeu. 

Pe el să-l imiţi. Chiar dacă diavolul îți promite să te scape de 
necazurile care te copleşesc, nu-i crede lui şi nu-i ceda. Fă şi tu aşa cum a 
făcut dreptul lov, care nu s-a lăsat convins de vorbele nevestei sale, ci a ales 
să rabde boala mai bine decât să-şi piardă credinţa şi mântuirea sufletului. 

Dumnezeu nu te părăseşte atunci când îngăduie să te îmbolnăveşti şi 
să suferi cele mai grele boli, ci voieşte să te facă şi mai plin de slavă şi mai 
strălucit. Rabdă, dar, cu tărie ca să auzi şi tu: Nu crezi că de aceea am făcut 
ce am făcut, ca să Mă arăt drept? (lov).” (Împotriva Iudeilor I, PGB 34, 
132-138. PG 486, 854-855, în vol. Diavolul şi magia, pp. 110-113) 


„Am spus aceste lucruri pentru lăudăroşii care strigă că demonii 
tămăduiesc. Ca să cunoşti că nu este adevărat, ascultă ce supune Domnul 
Hristos despre diavol: EI, de la început a fost ucigător de oameni... (loan 3, 
44). 

Dumnezeu îl numeşte ucigător de oameni şi tu alergi la el ca la 
doctor? Cum te vei apăra, spune-mi, când vei fi învinuit că ai socotit mai 
vrednice vrăjile decât ce a lăsat Domnul Hristos? 

Când Dumnezeu îl numeşte ucigător de oameni, tu primeşti vrăţile şi 
descântecele celor ce strigă lucruri împotriva dumnezeieştilor rânduieli şi 
spun că diavolul poate vindeca boli şi neputinţe? 

Nu arăţi că mai mult te încrezi în ele decât în Dumnezeu, chiar dacă 
nu o spui în cuvinte? Şi dacă diavolul este ucigaş de oameni este limpede că 
şi demonii care-l slujesc sunt la fel. 

Domnul Hristos te-a învăţat că aşa este, prin faptele şi lucrările Sale. 
Atunci când le-a îngăduit demonilor să intre în turma de porci, au aruncat 

toată turma în mare (Matei 8, 28-32), ca să înveţi că şi oamenilor le-ar fi 
putut face acelaşi lucru, dacă Dumnezeu le-ar fi îngăduit. 

Dumnezeu, însă, 1-a oprit şi nu i-a lăsat. Demonii au arătat ce sunt în 
stare să facă cu puterea pe care au căpătat-o asupra porcilor. Au arătat că, 
nefiindu-le milă de ei, cu atât mai mult nu s-ar fi dat în lături să ne facă 
acelaşi lucru şi nouă.” (Împotriva ludeilor VII, PG 48, 940, în vol. Diavolul 
şi magia, pp. 122-123) 


DESFĂTAREA (cea mântuitoare şi desfătarea cea vătămătoare) 


„ȘI totuşi sunt oameni aşa de nesocotiţi şi de proşti, că urmăresc 
necontenit numai pe cele de aici şi rostesc aceste cuvinte de batjocură: Să mă 
desfătez deocamdată de toate cele ce văd şi apoi mă voi gândi la cele pe 
care nu le văd! Îmi voi sătura pântecele, voi robi plăcerilor, mă voi folosi de 
viața de aici! Dă-mi mie ziua de astăzi şi ia-ți ţie pe cea de mâine! Ce 
cumplită nebunie! Cu ce se deosebesc de ţapi şi de porci cei care rostesc 
cuvintele acestea? Dacă profetul nu îngăduie să fie socotiți oameni cei care 
nechează după femeia aproapelui (ler. 5, 8), cine mă va ţine de rău de 
numesc țapi şi porci şi mai lipsiţi de minte decât măgarii pe cei ce socotesc 
nesigure pe cele ce sunt mai sigure decât cele ce se văd?” (Omilii la Matei, 
omilia XIII, V, în col. PSB, vol. 23, p. 161) 


DESFĂTAREA (cea vătămătoare din lumea aceasta) 


„Pavel se laudă pentru lanţurile pe care le purta pentru Hristos, iar tu 
te lauzi şi te îngâmfi în bogăţia ta? Apostolii se bucurau că s-au învrednicit 
de a fi biciuiți pentru Hristos, iar tu cauţi liniştea şi desfătarea? Deci cum 
voieşti ca să te bucuri de aceeaşi bunătate ca dânşii, când tu călătoreşti pe un 
drum cu totul contrar lor?” (Comentariile sau Explicarea Epistolei către 
Efeseni, omilia VIII, p. 84) 


„Dar a viețui în delectări, a râde şi a fi în plăceri e un lucru bun? Nu! 
Ascultându-l pe Solomon, care a trecut prin orice fel de desfătare, şi care 
spune: Mai bine este să mergi într-o casă în doliu decât să mergi într-o casă 
de băutură (Sol., 7, 2).” (Scrisori din exil, Către cei ce se scandalizează de 
fărădelegile şi persecuțiile comise şi despre Pronia lui Dumnezeu, IV, 15, în 
vol. Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., p. 273) 

„lar în legătură cu desfătările lumii acesteia, nu numai că sunt 
trecătoare şi curgătoare, ci ne pricinuiesc şi multe alte necazuri. În frecuşul 
cu vâltoarea lor se toceşte şi puterea trupului şi se slăbeşte'*! şi bărbăţia 
sufletului!€?. Și nu obişnuiesc revărsările râurilor să sfarme şi să mănânce 
aşa de mult din maluri şi să le niveleze, cum surpă desfătarea şi comoditățile 
cu atâta uşurinţă şi pe ascuns toate eforturile noastre de a ne menține 
sănătatea. lar dacă vei merge la vreun spital şi vei întreba, o să afli că mai 
toate pricinile bolilor din aceste desfătări ale lumii se trag.” (Ce este Mie şi 
ție femeie? Nu a venit încă ceasul Meu, în vol. Cateheze maritale, pp. 136- 
137) 


„Să fugim de beţie şi de desfătare, nu numai de cea de la mese, ci şi 
de oricare alta, ce se află în lucrurile lumeşti. Şi în locul acelei desfătări să 
dobândim plăcerea celor duhovniceşti şi să ne desfătăm de Domnul, cum 
zice proorocul — Desfătează-te în Domnul şi îți va da ţie cererile inimii tale 
(Ps., 36, 4) — ca să ne bucurăm şi de bunătăţile de aici şi de cele viitoare.” 
(Ce este Mie şi ție femeie? Nu a venit încă ceasul Meu, în vol. Cateheze 
maritale, p. 139) 


DESFĂTAREA (despre petrecerea întru desfătarea lumii) 


„Astfel, de pildă, dezmierdarea a abătut din calea cea dreaptă un 
popor întreg, după cum zice: Îngroşatu-s-a, îngrăşatu-s-a, lățitu-s-a, 
săturatu-s-a, şi a dat cu piciorul, cel iubit (Deut. 32, 15). Şi Sodomitenilor 
tot la dezmierdare le-au venit asupra capului acele trăsnete din cer, ceea ce 
arătând Prorocul lezechiil, zicea: Însă fărădelegea Sodomei a fost mândria 
întru Ssăturare de pâine, şi întru prisosință cu desfătări se răsfaţă (ez. 16, 
48). Pentru aceea şi Pavel zicea: Jar ceea ce se petrece întru desfătare, de 
vie este moartă (| Tim. 5, 6). Şi pentru ce oare? Fiindcă şi trupul celui ce se 
desfătează este ca şi un mormânt, deoarece poartă în sine o mulțime de rele. 





'5! Tâlcuirea Pr. Marcel Hancheş: Literal: este abătută de la calea dreaptă, este pervertită, 


i se denaturează sensul şi capacitățile naturale. Asta şi face lumea în care trăim: ne 
schilodeşte, ne face neoameni, refuză raţiunile pentru care au fost toate create. (n.s. 308, 
p. 136) 

'5 Tâlcuirea Pr. Marcel Hancheş: Acesta este efectul contactului zilnic cu agitația şi 
poftele lumii: incapacitatea de a mai lupta cu noi înşine, cu puterile demonice, slăbirea 
voinţei şi a încordării trupeşti. Devenim fleşcăiți şi fără nici cea mai mică dorinţă şi 
aprindere în lupta duhovnicească. Pentru aceea suntem datori să ne ferim cu orice preţ de 
toată agitația. (n.s. 309, p. 136) 

Deci dacă trupul se pierde astfel, apoi cum va sta oare sufletul? De câtă 
tulburare nu va fi însoțit, de cât vuiet, de câte valuri? Pentru aceea tocmai se 
face nefolositor la orice şi nu va putea să facă cu înlesnire nimic din cele 
trebuitoare, ba nici să audă sau să cugete ceva, ci ca şi un căpitan de corabie 
care — făcându-se furtuna stăpână pe meşteşugul lui — se face şi el scufundat 
în apă împreună cu corabia şi cu călătorii dintr-însa — tot aşa şi sufletul se 
scufundă împreună cu trupul în adâncul cel cumplit al nesimţirii.” 
(Comentariile sau Tâlcuirea Epistolei întâi către Corinteni, omilha XXXIX, 
p. 433) 


DESFRÂNAREA (definiţia) 


„A curvi nu este rezultatul vreunei pofte naturale, ci e o insultă contra 
naturii.” (Comentariile sau Explicarea Epistolei către Galateni, p. 106) 


DESFRÂNAREA (cu privirea) 


„Stăpânul nostru Cel iubitor de oameni, însă, cunoscând că firea 
noastră cade iute în ispită şi că viclenia diavolului este iscusită şi felurită, a 
căutat să ne întărească bine; şi voind să ne facă să nu cădem în cursele 
diavolului, ne-a dat această lege spunând: Oricine caută la o femeie, spre a o 
pojti, a şi făcut preadesfrânare cu ea în inima lui (Matei, 5, 28).” (Omilii la 
Facere, omilia VI, II, în col. PSB, vol. 21, p. 79) 


„„— Ce dar? Să învinuim ochii că s-au uitat? 

— Deloc! Nu este de vină ochiul că a ajuns pricina alunecări, ci 
trândăvia voinţei şi neînfrânarea poftei. Ochiul pentru asta a fost creat, ca 
prin el să vedem creaturile lui Dumnezeu şi să slăvim pe Făcătorul lor. 
Lucrul ochiului este să vadă; dar văzul rău vine de la gândul care conduce pe 
om. Stăpânul a creat mădularele ca să ne folosească la săvârşirea faptelor 
bune; conducerea mădularelor însă a dat-o în seamă sufletului. Când sufletul 
se trândăveşte şi slăbeşte frâurile, păţeşte ca un vizitiu care, neputând stăpâni 
săriturile fără rânduială ale cailor, scapă frâurile şi caini se prăvălesc în 
prăpastie târând cu ei şi trăsura şi vizitiul; tot aşa şi cu voinţa noastră: când 
nu ştie să întrebuinţeze cum trebuie mădularele, se îneacă, plecându-se în 
fața poftelor ruşinoase. Ce aceea Stăpânul nostru Hristos, ştiind că firea 
noastră se ispiteşte uşor şi că voința ne e trândavă, a pus lege, care 
îngrădeşte şi opreşte privitul cu curiozitate, ca să stingă de departe flacăra 
care se naşte în noi. El spune: Cel care se uită la femeie ca să o poftească, a 
şi făcut preadesfrânare cu ea în inima lui (Matei, 5, 28). Cu alte cuvinte 

Hristos spune: Opresc privirea desfrânată, ca să vă scap de fapta ruşinoasă. 
Să nu socoteşti că numai împreunarea face păcatul! Nu! Gândul este acela 
care aduce osânda!” (Omilii la Facere, omilia XXII, III, în col. PSB, vol. 
21, pp. 262-263) 


„Ascultă ce zice Hristos: Cel care se uită la o femeie spre a o pofti, a 
şi făcut preadesfrânare cu ea în inima lui (Matei, 5, 28). Vezi aici iarăşi că 
osânda vine din pricina gândului rău, că din pricina privirii pofticioase 
pedeapsa este dată ca şi cum ar fi fost săvârşită fapte?” (Omilii la Facere, 
omilia XXVII, III, în col. PSB, vol. 21, pp. 337-338) 


„Este mai bine să-ți pui pe ochi glod şi ţărână decât să priveşti o 
nelegiuire ca aceasta. Nu-i atât de vătămător glodul pentru ochi cât de 
vătămătoare este privirea pofticioasă şi vederea unei femei goale. Ascultă 
cine a adus pe lume întâia oara umbletul în pielea goală şi teme-te de temeiul 
unei neruşinări ca aceasta! 

- Dar cine a adus pe lume umbletul în pielea goală? 

- Neascultarea şi ispita diavolului. Astfel, chiar de la început, obiceiul 
acesta se datoreşte diavolului. Primii oameni s-au ruşinat când s-au văzut 
gol; voi, însă, vă şi lăudaţi cu asta şi după spusele apostolului slava voastră e 
în neruşinarea voastră (Filp., 3, 19)”. (Omilii la Matei, omiha VI, VIII, în 
col. PSB, vol. 23, p. 88) 


„Cel care se uită la o femeie spre a o pofti a şi făcut adulter cu ea, 
adică cel ce-şi face de lucru pentru a se uita cu curiozitate la trupurile 
strălucitoare, pentru a căuta cu privirea chipurile frumoase, pentru a hrăni 
sufletul cu vederea lor (...) Că omul care caută să vadă chipuri frumoase, 
acela mai cu seamă aprinde cuptorul patimii, îşi robeşte sufletul şi porneşte 
iute şi spre faptă. De aceea Hristos n-a spus: Cel care pofteşte să facă 
adulter, ci: Cel care se uită la o femeie spre a o pofti”. (Omilii la Matei, 
omilia XVII, I, în col. PSB, vol. 23, p. 219) 


„Că nu s-a mărginit să spună Cel care va pofti - pentru că poate pofti 
şi cel ce şade în munţi -, ci Ce! care se va uita spre a pofti, adică omul care 
adună în el însuşi pofta, care, fără să-l silească cineva îşi bagă fiara în mintea 
lui potolită. O astfel de poftă nu porneşte datorită firii, ci trândăvirii. De 
altfel şi Vechiul Testament o interzicea, spunând: Nu te uita la frumusețe 
străină (Înţ. Sir., 9, 8). Apoi, ca să nu spui: Ce păcat fac dacă mă uit la o 
femeie, dar nu cad? Hristos pedepseşte chiar privirea, pentru ca nu cumva, 
prin aceasta îngăduință, să prinzi curaj şi să cazi în păcat. 

- Dar ce păcat fac dacă mă uit? O poftesc, dar nu săvârşesc nici o faptă 
rea! 

- Şi aşa eşti rânduit împreună cu cei ce fac adulter! Legiuitorul a 
hotărât şi nu trebuie să iscodeşti mai mult. Se poate ca, uitându-te aşa, să 
poți să te stăpâneşti o dată, de două ori, de trei ori! Dar dacă vei continua să 
faci asta, dacă vei aprinde cuptorul, de bună seamă vei cădea, că nu eşti în 
afara firii omeneşti. După cum noi când vedem un copil cu cuțitul în mână, îl 
batem şi-i luăm cuțitul din mână, deşi nu l-am văzut rănit, tot aşa şi 
Dumnezeu opreşte privirea pofticioasă, chiar înainte de păcat, tocmai pentru 
a nu cădea în păcat. Că omul, care şi-a aprins o dată flacăra, îşi plăsmuieşte 
necontenit chipuri de lucruri ruşinoase, chiar în hpsa femeii văzute, şi de la 
ele ajunge adesea la faptă. Aceasta e pricina că Hristos opreşte chiar 
împreunările făcute în inimă. 

(...) fericitul Iov şi-a pus dintru început această lege de a nu se uita la 
fecioare (lov 31, 1). Lupta e mai mare după ce te-ai uitat cu poftă la o femeie 
dar n-ai trăit cu ea. Că nu gustăm atâta plăcere de pe urma uitatului cu poftă 
la o femeie, câtă suferință avem de pe urma creşterii poftei; împuternicim pe 
potrivnic, facem loc larg diavolului şi nu mai suntem în stare să-l 
îndepărtăm, după ce l-am băgat în gândurile noastre cele mai intime, după ce 
i-am deschis lui mintea. De aceea Hristos spune: Nu fi desfrânat cu ochii şi 
nu vei fi desfrânat cu mintea! 

Este un alt fel de a te uita la o femeie, aşa cum se uită cei cu inima 
curată. De aceea Hristos n-a oprit uitatul, ci uitatul cu poftă. Dacă n-ar fi vrut 
asta, ar fi spus: Cel care se uită la o femeie; dar n-a spus aşa, ci: Cel care se 
uită spre a o pofti, ca să facă plăcere ochilor. Dumnezeu nu ţi-a făcut ochii 
ca prin ei să-ţi bagi în suflet desfrânarea, ci ca văzând făpturile Lui să admiri 
pe Creator. După cum este o mânie fără rost, tot astfel este şi un uitat fără 
rost, când faci aceasta de dragul poftei. Dacă vrei să te şi uiţi şi să ai şi 
plăcere, uită-te la femeia ta, iubeşte-o pe ea neîncetat! Nici o lege nu te 
opreşte! Dar dacă vrei să te uiţi cu nesațiu la frumuseți străine, atunci 
nedreptăţeşti şi pe femeia ta, rotindu-ți ochii pretutindenea, şi nedreptăţeşti şi 
pe aceea la care te uiţi, că o atingi cu ochi nelegiuiți. Chiar dacă n-ai atins-o 
cu mâna, o atingi cu ochii. De aceea şi asta se socoteşte desfrânare şi aduce 
asupra ta chinurile din iad, că-ți umple sufletul de nelinişte şi tulburare. 
Mare este amețeala, nespus de cumplită durerea! Cel cuprins de această 
patimă este mai nefericit decât prinşi de război, decât cei înlănţuiți. Adesea, 
aceea care a aruncat săgeata a plecat, dar rana a rămas. Mai bine spus n-a 
aruncat aceea săgeata, ci tu te-ai rănit de moarte uitându-te cu poftă”. (Omilii 
la Matei, omilha XVII, I, în col. PSB, vol. 23, pp. 219-221) 

„De câte ori, după ce am zărit o femeie, am avut de tras atâtea şi atâtea 
necazuri, şi apoi, întorşi acasă cu sămânța dorului în suflet, ne-a chinuit 
durerea atâta amar de zile? Dar tot nu ne îndreptăm, ci nici n-am apucat să 
ne vindecăm bine de rana de mai înainte, că iarăşi cădem şi ne aprindem în 
aceleaşi curse, şi pentru o scurtă plăcere a ochilor, trebue să îndurăm o 
durere lungă, necurmată. Dar dacă ne învăţăm să ne spunem nouă înşine 
mereu zicala aceasta, ne vom feri de toate relele. Cel mai grozav laț e 
frumuseţea femeii; mai bine zis, nu frumuseţea femeii, ci privirea cea 
desfrânată (cu care o privim noi). Căci să nu bârfim lucrurile, ci pe noi şi 
lenevia noastră.” (Predicile despre statui, Partea a II-a, predica a XV-a, p. 


89) 


„Cel ce se uită prea lung după nevestele frumoase ale altora, chiar 
dacă nu păcătuieşte cu ele, de vreme ce le doreşte, a şi devenit, după cum 
spune Hristos, un păcătos; adesea e dus el însă de poftă şi la săvârşirea 
păcatului. Să ne ţinem, deci, departe de greşeli. Vrei să fii cumpătat? Nu fugi 
numai de păcatul cu femeia altuia, ci şi de privirea desfrânată.” (Predicile 
despre statui, Partea a II-a, predica a XV-a, p. 92) 


„După cum este cu neputinţă să te atingi de foc şi să nu te arzi, 
tot aşa uitatul la chipurile frumoase arde sufletul, ce caută cu poftă, mai 
iute decât focul. Că trupurile frumoase sunt pentru ochii desfrânaților 
ca o materie ce aprinde lesne. De aceea trebuie să nu dăm prilej focului 
poftei să vadă frumuseți străine, ci să înăbuşim prin orice mijloc focul, 
să-l stingem cu gânduri cucernice, să stăvilim incendiul ca să nu se 
întindă mai departe, să nu-i îngăduim să-i surpe tăria sufletului nostru.” 
(Cuvânt de laudă la Sfântul Mucenic Varlaam, |, în vol. Predici la 
sărbători împărăteşti şi cuvântări de laudă la sfinţi, p. 489) 


„Oare n-ai auzit pe Hristos zicând: Că oricine se uită la femeie 
poftind-o a şi preadesfrânat cu ea? (Mt., 5, 28). Şi dacă voi privi fără să o 
poftesc? Vei zice. Dacă nu ţi-ai înfrânat privirea, ci ai pus atâta osârdie 
pentru aceasta, cum vei putea rămâne neîntinat după ce ai privit? Oare trupul 
tău este piatră, sau fier? Eşti îmbrăcat cu trup, cu trup omenesc care se 
aprinde de poftă mai repede ca fânul.” (Cuvânt Către cei ce au lăsat biserica 
şi s-au dus la alergările de cai şi la teatre, în vol. Din ospățul stăpânului, 
pp. 110-111) 

DESFRÂNAREA (cu gândul) 


„Nu în unirea trupurilor stă necurăţenia, ci în cugete şi în voia 
omului.” (Comentariile sau Tâlcuirea Epistolei întâi către Corinteni, omilha 
XIX, p. 192) 


DESFRÂNAREA (în inimă) 


„Să nu spui: Ce mare lucru este dacă mă uit cu curiozitate la o femeie? 
Dacă săvârşeşti desfrânarea cu inima, repede o vei îndrăzni şi cu trupul”. 
(Omilii la Matei, omilia LXXXVI, III, în col. PSB, vol. 23, p. 972) 


„lar rădăcina desfrânării este pofta desfrânată. De aceea Dumnezeu 
pedepseşte nu numai desfrânarea, ci şi pofta, mama desfrânării. Aşa fac şi 
doctorii. Nu vindecă numai bolile, ci şi cauzele bolilor. Când vindecă pe cei 
bolnavi de ochi, îndepărtează tumoarea cea rea, care-i mai sus de ochi, din 
tâmplă. Hristos face la fel. Desfrânarea este o boală rea de ochi; nu a ochilor 
trupului, ci a ochilor sufletului mai întâi. De asta Domnul îndepărtează din 
suflet tumoarea desfrânării cu frica de Lege; de asta a pedepsit nu numai 
desfrânarea, ci şi pofta: (...) a şi făcut desfrânare cu ea în inima lui. Când 
inima ţi-e stricată, ce folos de restul trupului? Ca şi cu plantele şi cu arborii: 
când vedem că măduva le e putredă, restul e de aruncat. Tot aşa şi cu omul: 
când inima e pierdută, în zadar e sănătos restul trupului. Când vizitiul a 
pierit, căzând de pe capră, în zadar mai aleargă caii.” (Omiliile despre 
pocăință, omilia a şasea, p. 102) 


DESFRÂNAREA (adulterul) 


„Bărbatul să dea femeii cinstea cuvenită (| Cor., 7, 3). Ce cinste-i dai 
când o insulți în ce are ea mai scump şi dai desfrânatelor trupul tău, care-i al 
ei? Ştii doar că trupul tău este al ei! Ce cinste-i dai când aduci în casă 
gâlceavă şi război? Ce cinste-i dai când faci în oraş fapte pe care povestindu- 
le acasă fac să roşească soția care te ascultă, fiica ta care-i de faţă; dar 
înainte de ele te faci tu însuţi de ruşine. Trebuie neapărat sau să taci sau să te 
faci în aşa hal de râs povestind nişte necuviinţe, pentru care de le-ar povesti 
slugile tale, ai avea tot dreptul să le biciuieşti”. (Omilii la Matei, omiha VII, 
VII, în col. PSB, vol. 23, p. 100) 

„În sfârşit, nici o iertare nu este pentru cel care, având mângâierea de 
a avea o femeie, îşi îndreaptă pofta lui spre alta; căci acela este un adulter. 
Căci dacă credincioşii care se dedau la post şi rugăciune se abţin de la 
femeile lor (I Cor., 17, 5), cel care, nemulțumindu-se cu a sa, ia alta, ce foc 
nu se pregăteşte pentru el? Dacă nu 1 se permite celui ce a alungat pe femeia 
sa, să se apropie de alta (Mt., 5, 23) (Căci acela este adulter), ce păcat nu 
face cel care păzindu-şi femeia sa, ia ala? Nu neglijaţi deci nimic, toți să 
alungați acest viciu din inima voastră, din suflet, smulgeți-l până la rădăcină. 
Cel ce cade într-o aşa destrăbălare îşi face mai mult necaz lui decât soției 
sale. Acest păcat este aşa de mare şi aşa de nevrednic de iertare, încât 
Dumnezeu o pedepseşte pe femeia care se desparte de bărbatul ei în ciuda 
lui, ca şi cum ea ar fi idolatră; şi dimpotrivă El nu pedepseşte pe cea care se 
desparte de un bărbat adulter. Vedeţi grozăvia acestui rău? Sfântul Pavel 
zice: Dacă o femeie credincioasă are un bărbat necredincios şi dacă el 
consimte să rămână cu ea, ea să nu se despartă de el (1 Cor., 7, 13). Dar 
lisus vorbeşte aşa despre femeia adulteră; şi ce zice EI? Oricine îşi va lăsa 
femeia sa, afară de motiv de adulter, o face să păcătuiască (Mt., 5, 32). 
Dacă, căsătoria a două trupuri nu face decât unul (Mt., 19, 5), de acolo 
urmează că cel ce se leagă de o destrăbălată, este acelaşi trup cu ea (| Cor., 
6, 16). Cum deci o femeie virtuoasă şi modestă, care este un mădular al lui 
lisus Hristos, va permite unui soţ adulter să se apropie de ea? Cum se va uni 
ea cu un membru desfrânat? Vedeţi fraților, cât de uimitor este aceasta: 
femeia credincioasă care rămâne cu un soţ necredincios nu devine necurată, 
căci apostolul zice: soțul necredincios se sfințește prin femeia credincioasă 
(| Cor., 7, 14). El nu vorbeşte la fel despre femeia stricată, ci zice: Voi lua eu 
oare mădularele lui lisus Hristos şi le voi face mădularele unei desfrânate? 
(| Cor., 6, 15). În sfârşit, că un soţ necredincios locuieşte cu o femeie 
credincioasă, sfinţenia rămâne şi nu se pierde, dar conlocuirea cu adulterul o 
distruge; deci, adulterul este un rău foarte mare şi un rău care aduce un chin 
veşnic. În această viaţă el vă atrage multe rele, vă face să duceţi o viaţă 
nenorocită, care nu se deosebeşte de aceea a celor nefericiți care sunt 
condamnaţi la chinuri, atunci când pentru a face păcatul, încerci să intri pe 
ascuns într-o casă străină şi că om liber sau rob, toată lumea vă este 
bănuitoare şi suspectă. 

Pentru aceasta vă îndemn, ca să puneţi toată grija ca să vă scăpaţi de 
această boală străină. Dacă n-o faceţi, să n-aveţi îndrăzneală să intrați în 
biserica lui Dumnezeu. Nu trebuie ca oile râioase şi bolnave să se amestece 
cu cele sănătoase şi tari, ci trebuie ca ele să fie separate de turmă până la 
vindecarea lor. Noi suntem mădulare ale lui lisus Hristos, să nu devenim 
deci, mădulare ale unei desfrânate. Acest loc nu este o casă de desfrânate, ci 

este biserică; dacă sunteți mădulare ale unei desfrânate, să nu mai veniţi aici 
să necinstiți acest loc sfânt. Chiar când n-ar fi deloc iad nici chin, după 
această consimţire reciprocă pe care v-aţi dat-o solemn, după ce flacăra 
nunți a fost aprinsă, după ce ați încheiat o căsătorie legitimă, ați trăit 
împreună, dați zile copulor, cum veţi îndrăzni să vă bucuraţi de o altă 
femeie? Cum nu vă îngroziți de acest păcat, cum nu roşiți oare? Nu ştiţi voi, 
că cei care, după moartea soției lor, se căsătoresc cu alta, sunt huliți de mulți 
oameni, cu toate că nu este nici greutate, nici pedeapsă legate de a doua 
nuntă? ŞI voi, până este vie soţia voastră luați alta; mare este necumpătarea 
voastră! Ascultaţi ce zice Sfânta Scriptura despre acest fel de lbertini: 
Viermele lor nu moare, nici focul nu se stinge (Mc., 9, 45). Căci aceste 
amenințări trebuie să vă umple de groază, temeţți-vă de acest loc de chin. 
Pofta pe care o simțiţi voi acum nu este atât de mare pe cât chinul la care 
veți fi supuşi. Dar ferească-vă Dumnezeu de a vă expune la un asemenea 
rău!” (Comentar la Evanghelia de la loan, omilia LXIII, 4, pp. 325-326) 


„Plăcerea lui (a adulterinului — n.n.) a fost scurtă de tot, pe când 
durerea şi scârba urmate după ea sunt fără sfârşit, fiindcă şi seara, şi noaptea, 
ŞI în oraş, şi în pustietate, şi, în sfârşit, pretutindeni îl însoţeşte acel nemilos 
pârâş, arătându-se ca o sabie ascuțită de amândouă părțile, mistuindu-l de 
frică şi de groază şi fiind muncit de cele mai înfricoşate munci.” 
(Comentariile sau Tâlcuirea Epistolei întâi către Corinteni, omilia XXII, p. 
233) 


„Dacă cineva îşi iubeşte femeia după cum trebui a o iubi, apoi chiar 
de ar fi cât de stricat, totuşi pentru dragostea ei nu va dori a vedea pe o alta. 
Tare este ca moartea dragostea (Cânt. 8, 6), zice înțeleptul, astfel că a fi 
desfrânat de nicăieri nu vine, fără numai din a nu iubi.” (Comentariile sau 
Tâlcuirea Epistolei întâi către Corinteni, omulia XXXIII, p. 357) 


„Dacă crezi că îți este permis de a uza de femei pierdute şi a 
transforma casa ta într-un local de curvie, tăvălindu-te ca şi porcii în noroi, 
ei bine, ruşinea şi dezgustul, izvorâte de aici, vor fi cu mult mai mari decât 
orice plăcere.” (Comentariile sau Explicarea Epistolei către Coloseni, 
omilia I,p. 15) 


„Fie că ai avut relaţii trupeşti cu împărăteasa, fie cu sluga ta din casă, 
păcatul este acelaşi. De ce? Pentru că prin asemenea faptă nu ai nedreptăţit 

atâta pe acea femeie, pe cât te-ai nedreptăţit pe tine însuţi. Tu eşti care te-ai 
murdărit singur, tu în acelaşi timp ai defăimat şi pe Dumnezeu. Pentru că 
având relaţii cu femei străine, fie ele măritate, fie nemăritate, pentru tine este 
preacurvie (...) De aceea Dumnezeu pedepseşte fiindcă L-ai defăimat, căci 
nu atâta disprețuieşti pe acea femeie, pe cât dispreţuieşti pe Dumnezeu, care 
vede totul. Căci spune-mi: dacă cineva s-ar învrednici a câştiga de la 
împăratul porfiră împărătească, şi alte nenumărate onoruri, şi 1 s-ar porunci a 
trăi cinstit, iar el ieşind din palatul împărătesc s-ar duce să corupă o femeie 
oarecare, - pe cine a defăimat el atunci? Pe femeie, sau pe împărat? A 
defăimat desigur şi pe acea femeie, însă nu atâta ca pe împărat.” 
(Comentariile sau Explicarea Epistolei I către Tesaloniceni, omilia V, în 
vol. Comentariile sau Explicarea Epistolei către Coloseni, 1 şi II 
Tesaloniceni, p. 214) 


„Nimeni iubind o femeie măritată, nu poate fi om bun.” (Comentariile 
sau Explicarea Epistolei către Evrei, omilha XXVIII, p. 339) 


„Desfrânata nu ştie să iubească, ci-ți vrea numai răul; sărutarea ei are 
Viermi, iar gura ei otravă primejdioasă. Dacă acestea nu se ivesc de la 
început, cu atât mai mult trebue să fugi de dânsa, pentru că învăluie pieirea 
şi ascunde moartea, şi nu o lasă ca să se ivească dela început. Astfel, dacă 
cineva vrea să aibă bucurie adevărată şi o viaţă plină de plăceri, să fugă de 
tovărăşia muierilor stricate: căci ele umplu de războaie nenumărate şi de 
tulburare sufletele celor îndrăgostiți de ele, şi stârnesc fără încetare certuri şi 
turburare, prin cuvinte şi prin toată fapta lor. Şi precum fac cei mai 
înverşunați dintre duşmani, tot aşa fac şi-şi dau osteneala şi acestea, ca ei - 
îndrăgostiți lor - să ajungă de ocară, în sărăcie şi să dea de cele mai mari 
nenorociri. După cum vânătorii se căznesc să mâne lighioanele în lațurile 
întinse, ca apoi să le sugrume, tot aşa şi acestea: după ce au întins în toate 
părțile cursele destrăbălării, prin ochii, prin apucăturile şi prin vorbele lor, 
apoi aruncă în ele pe îndrăgostiţii lor şi îi leagă, nelăsându-se până le beau şi 
sângele, batjocorindu-i apoi, dojenindu-i pentru neghiobia lor şi făcându-şi 
mult râs de ei. Căci un astfel de om nu e vrednic să afle milă, ci ca să fie 
batjocorit şi luat în râs, de vreme ce se arată mai neghiob ca o femeie, ba 
chiar ca o femeie stricată. De aceea iarăşi ne învaţă înțeleptul acela care zice: 
Bea apă din vasele tale şi iarăşi: Drăgălaşă ca o cerboaică şi fermecătoare 
ca o căprioară să-fi fie ea (Prov., 5, 15), vorbind astfel de soția care 
locuieşte cu tine pe temeiul legii căsătoriei. De ce părăseşti pe ajutătoarea ta 
şi alegi pe aceea care îţi vrea răul? De ce fugi de tovarăşa vieţii tale şi te iei 
după aceea care îți surpă viaţa? Aceasta din urmă e ca o sabie cu două 

ascuţişuri; cea dintâi e mădularul şi trupul tău. De aceea, iubiților, fugiți de 
stricăciune atât din pricina pagubelor, pe care vi le aduce acum, cât şi din 
pricina pedepsei viitoare.” (Predicile despre statui, Partea a II-a, predica a 
XIV-a, pp. 70-71) 


„Sunt multe cazuri când femeile care strică casele altora nici n-au mai 
avut nevoie de farmece sau de otrăvuri, căci rivalele lor au fost răpite mai 
înainte din viaţă, datorită marii lor supărări.” (Despre Feciorie, 52, în vol. 
Despre Feciorie, Apologia vieţii monahale, Despre creşterea copiilor..., p. 
98) 


„Cu totul neîndreptățit este cel care are atâta neînfrânare încât ajunge 
adulter. Dacă există atâţia bărbaţi care, în timpul postului şi rugăciunii, nu se 
apropie nici de soţia lor, ce să spunem despre cel care vrea şi femeie străină 
ca să-şi satisfacă poftele trupeşti? Greu şi urât păcat! De altfe tocmai de 
aceea Evanghelia îi îngăduie femeii să se despartă de soţul ei dacă acesta 
săvârşeşte adulter, pa când nu-i îngăduie să se despartă fără voia lui, dacă el 
este necredincios.” (Din vol. Problemele vieții, p. 40) 


„Înfricoşător, deci, este păcatul desfrânăriui şi încă mai înfricoşător cel 
al adulterului. Amândouă duc la iadul veşnic. De aceea, rogu-vă, aveți grijă 
să vă feriți de asemenea boală sufletească. Altfel nu veţi avea un loc în 
spațiul sfânt al Bisericii. Oile bolnave trebuie să fie despărțite de cele 
sănătoase, până ce se vor vindeca. Suntem mădulare ale lui Hristos. Să nu 
devenim mădularele unei desfrânate. Aici nu este casa păcatului, ci biserica 
lui Dumnezeu. dacă ai devenit mădular al desfrânatei, nu sta în biserică, ca 
să nu pângăreşti locul. Însă dacă te pocăieşti şi te îndreptezi, Domnul te va 
primi în lăcașurile Sale cereşti.” (Din vol. Problemele vieții, p. 41) 


„Dacă cineva cade, de exemplu, în păcatul adulterului, oricât de bogat 
ar fi, chiar dacă n-ar fi nimeni care să-l învinovăţească, nu poate scăpa de 
părerile de rău. Plăcerea lui a fost trecătoare, dar durerea sa va fi veşnică. De 
pretutindeni îl înconjoară temeri şi bănuieli. Îi e frică de ulițele strâmte, este 
bănuitor cu slujitorii lui, tremură chiar şi de umbra sa, se cutremură de 
tulburare ca nu cumva păcatul lui să se facă cunoscut soţiei înşelate. Oriunde 
s-ar duce, poartă cu el, ca pe un osânditor necruţător, conştiinţa. Se îneacă în 
cugetele de vinovăţie, nu mai poate respira. În pat şi la masă, la piaţă şi 
acasă, zi şi noapte, chiar şi în visele lui, păcatul pe care l-a făcut stă în fața 
ochilor lui. Trăieşte viața lui Cain, suspinând şi tremurând, la fel ca acela. 
Poartă în el un foc, fără ca cineva să ştie asta. 


Aşa sunt chinuiți şi hoţii, şi jefuitorii, şi criminalii, şi bețivu şi alții, în 
general, cei care trăiesc în păcat.” (Din vol. Problemele vieții, pp. 53-54) 


„lar dacă şi după nuntă petreci în desfrâu, degeaba te-ai însoțit, de 
prisos şi în zadar. Ba, mai mult, nu numai în zadar, ci şi spre vătămare. Că 
nu este acelaşi lucru ca, neavând femeie, să desfrânezi, iar după nuntă să faci 
la fel. Nici desfrânare nu mai este după, un asemenea lucru, ci adulter. Și 
chiar dacă ciudat ţi se pare ceea ce am spus, e adevărat. 

Ştim că mulți socotesc că este adulter numai când cineva strică o 
femeie măritată. Dar cu spun că este adulter şi dacă cel ce are femeie se 
poartă!% netrebnic şi neînfrânat fie cu o desfrânată de obşte, fie cu o 
slujnică, fie cu orice altă femeie care nu are bărbat. Căci vina adulterului nu 
este doar a celor cu care se păcătuieşte, ci şi a celor care păcătuiesc.” (La 
cuvintele apostoleşti: << Din pricina desfrâului fiecare să-şi aibă nevasta 
lui>>, în vol. Cateheze maritale, pp. 15-16) 


„Mulţi dintre cei ce iau aminte la desfrânate cumplit sunt pierduţi şi 
aici, răbdând vicleniile desfrânatelor. Căci acelea sunt geloase pe consoarta 
lui şi îl rup de apropiata sa şi îl înlănţuie cu totul prin dragostea [epoc] lor. 
Și fac farmece şi întrebuinţează filtre şi urzesc multe descântece. Şi aşa, îl 
aruncă într-o slăbiciune cumplită şi îl predau stricăciunii şi unei epuizări 
totale, şi mai aduc asupra-i mii de alte rele, ca să-l piardă din viața aceasta. 
Dacă nu te temi de gheenă, omule, teme-te de vrăjitorule lor. 

Când prin această destrăbălare te faci gol de prieteşugul lui Dumnezeu 
şi te despoi de ajutorul cel de sus şi fără nici o teamă te ia în primire 
desfrânata şi îşi cheamă dracii şi coase plăcuțe de metal şi face sfătuiri 
potrivnice şi, prin acestea, cu multă uşurinţă îţi îngrădeşte mântuirea. Şi te 
face de ocară şi de râs înaintea tuturor locuitorilor cetății, încât nici de milă 
nu mai ai parte pătimind aceste rele. Pe lângă acestea, mai pune şi paguba 
bunurilor, bănuielile de fiecare zi, înfumurarea, ieşirea din minţi, păcatul ce 
se abate din partea desfrânatelor asupra celor fără de minte, care toate sunt 
mai amare decât mii de morți. Și nu te-ai dăruit femeii tale, care, adesea, nici 
măcar un cuvânt greu nu ţi-a zis, iar desfrânatei, care te loveşte, te închini. Şi 
nu ţi-e ruşine, nici nu roşeşti, nici nu te rogi să te mai țină pământul. Cum 
mai poţi să intri în Biserică şi să-ţi întinzi mâinile la cer? Cu ce gură Îl chemi 





'% Tâlcuirea Pr. Marcel Hancheş: Nu se referă doar la raporturile sexuale, ci la orice 


avansuri, gesturi, vorbe (după cuvântul Mântuitorului chiar gânduri şi sentimente 
lăuntrice) etc. pe care cel căsătorit le face unei alte femei şi care ar putea rupe relația cu 
soţia sa. (n.s. 31,p. 15) 


712 


pe Dumnezeu? Cu cea cu care ai sărutat-o pe desfrânată? Și nu te 
înspăimânţi, nici nu te înfricoşezi, spune-mi, că un fulger venit de sus îţi va 
aprinde neruşinatul cap? Chiar dacă te ascunzi de femeia-ţi pe care o 
nedreptăţeşti, de ochiul cel neadormit nu te poţi ascunde cândva. Fiindcă şi 
adulterului acela care zice: Întuneric am împrejurul meu şi ziduri, pentru ce 
să mă tem, înțeleptul îi răspunde: Că ochii Domnului sunt de mii de ori mai 
strălucitori decât soarele, privind la faptele oamenilor.” (La cuvintele 
apostoleşti: << Din pricina desfrâului fiecare să-şi aibă nevasta lui>>, în 
vol. Cateheze maritale, pp. 21-22) 


„Miere iese din buzele femeii desfrânate, care pentru o vreme îţi va 
îndulci gâtlejul, dar mai apoi, mai amară decât fierea o vei afla şi mai 
spintecătoare decât sabia cu două tăişuri. Venin are sărutarea desfrânatei, 
venin ascuns şi dosit. Pentru ce te repezi după plăcerea care te face de ocară, 
care odrăsleşte pierzania, care aduce rană fără de vindecare, când poți să te 
bucuri şi să nu pătimeşti nimic înfricoşător? Căci împreună cu femeia ta 
liberă ai şi plăcere, şi siguranţă, şi îngăduință, şi cinste, şi frumusețe, şi 
conştiinţă bună. Acolo însă e multă amăreală, multă vătămare, osândă 
necurmată. Căci şi dacă nimeni dintre oameni nu te vede, conştiinţa nu 
încetează vreodată să te osândească. Ci oriunde te vei duce, acest judecător 
te va urma, osândindu-te şi urlând lucruri mari împotrivă-ţi. 

Dacă cineva este mai plecat spre plăcere, mai abitir să fugă de 
vorbirea împreună cu desfrânatele. Căci nimic nu este mai amar decât acest 
obicei, nimic mai neplăcut decât întâlnirea cu ele şi nici o abatere mai 
pângăritoare. Căprioara iubirii şi puiul bucuriilor tale să vorbească tainic 
cu tine. Izvorul apei tale să fie numai al tău (Pilde 5, 15-18). Având izvor de 
apă curată, pentru ce alergi la băltoaca plină de mocirlă, plină de putoarea 
gheenei? Ce iertare, ce apărare vei mai avea înaintea pedepsei negrăite? Căci 
dacă cei ce înainte de nuntă, luând aminte la desfrâu, se pedepsesc şi dau 
socoteală, după cum a dat şi acela îmbrăcat cu haine murdare (Mt., 22, 1l- 
13), cu cât mai mult cei care s-au căsătorit? Căci de două ori, ba de trei ori, 
sunt vinovaţi. Că bucurându-se de mângâiere, au sărit în destrăbălarea aceea 
şi acest lucru nu este numai desfrâu, ci şi adulter, care este mai cumplit decât 
orice păcat. Acestea repetându-vi-le şi vouă înşivă şi femeilor voastre, aşa să 
le şi împlinim! De aceea, la acestea îmi şi întrerup cuvintele: Din pricina 
desfrânării, fiecare să-şi aibă femeia lui şi fiecare femeie bărbatul ei. Femeii 
să-i dea bărbatul bunăvoirea datorată, asemenea şi femeia bărbatului. 
Femeia nu are Sstăpânie peste trupul ei, ci bărbatul. Asemenea şi bărbatul nu 
are stăpânie peste trupului lui, ci femeia. Cu multă scumpătate păzind aceste 
cuvinte, şi în piaţă şi acasă, şi ziua şi seara, şi la masă şi în patul conjugal, şi 

în tot locul, şi noi să le cugetăm îndelung, să le deprindem şi pe femeile 
noastre, şi să le grăiască spre noi, şi să le audă de la noi, ca, petrecând cu 
întreagă înțelepciune viaţa aceasta, să avem parte şi de Împărăţia Cerurilor.” 
(La cuvintele apostoleşti: <<Din pricina desfrâului fiecare să-şi aibă 
nevasta lui>>, în vol. Cateheze maritale, pp. 22-23) 


„Să fugim şi de acest fel de adulter! Căci ce vom spune, ce vom aduce 
înainte, dacă, după ce cutezăm unele ca acestea, vom veni de față cu o 
pricină bine ticluită: pofta firii? Însă se va porni împotrivă-ne femeia dată 
nouă, lipsindu-ne de această apărare. De aceea s-a rânduit nunta, ca să nu 
desfrânezi. Ba, mai mult, nu numai femeia, ci şi mulți alții, părtaşi aceleaşi 
firi cu noi, ne lipsesc de această iertare. Căci atunci când cel împreună rob 
cu tine, având acelaşi trup şi aceeaşi poftă, îmboldit de aceeaşi silă, nu se 
uită la altă femeie, ci rămâne în dragoste doar cu femeia sa, ce apărare vei 
mai avea punând înainte ca motiv pofta? Dar ce voi spune de cei care au 
femei? la gândeşte-mi-te la cei care trăiesc pururea în feciorie şi care nu se 
împărtăşesc deloc de nuntă, ci arată multă întreagă înţelepciune. Când alții, 
care sunt în afara nunții, au întreaga înțelepciune, ce iertare vei mai avea tu 
dacă după nuntă desfrânezi? Acestea şi bărbaţii şi femeile să le audă, şi 
văduvele şi cele căsătorite!” (Femeia este legată prin Lege câtă vreme îi 
trăieşte bărbatul; iar dacă moare, liberă este, dacă vrea, să se mărite, 
numai întru Domnul. Mai fericită este însă dacă rămâne aşa, în vol. 
Cateheze maritale, pp. 32-33) 


DESFRÂNAREA (homosexualitatea) 


„Pentru aceea, Dumnezeu i-a dat unor patimi de ocară, căci şi 
femeile lor au schimbat fireasca rânduială cu cea împotriva firii; asemenea 
şi bărbații, lăsând rânduiala cea după fire a părții femeieşti, s-au aprins în 
pofta lor unii pentru alții (Romani 1, 26-27). 

Toate patimile omeneşti sunt necinstite, dar mai ales pofta nebună 
după bărbați; căci sufletul mai mult pătimeşte şi se necinsteşte în păcate 
decât trupul în boli. Bagă de seamă cum şi aici, ca şi în cazul dogmelor, îi 
lipseşte de orice iertare. Despre femei zice: au schimbat fireasca rânduială. 
Prin urmare, nu se poate spune că au fost împiedicate de ceva în relațiile 
fireşti, nici că nu au avut cu cine să-şi împlinească trebuinţa şi au fost silite 
să se arunce în această cumplită nebunie. Căci a schimba presupune a avea 
ce schimba, după cum atunci când vorbea de credinţă zicea că au schimbat 
adevărul lui Dumnezeu în minciună (|, 25). Bărbaţilor iarăşi le reproşează 
acelaşi lucru, spunând: lăsând rânduiala cea după fire a părții femeieşti. 

Astfel şi pe femei ca şi pe bărbaţi îi lipseşte de orice iertare, învinovăţindu-i 
deopotrivă, pentru că nu numai că au avut prilejul de a-şi împlini plăcerile, şi 
lăsând la o parte ceea ce aveau, au ajuns la asemenea absurdități, dar încă şi 
că necinstind ceea ce este firesc, au alergat la ceea ce este potrivnic firii. Or, 
cele potrivnice firii sunt şi mai grele, iar în acelaşi timp şi mai dezgustătoare, 
astfel încât nici nu le-ar putea numi cineva plăcere, fiindcă adevărata plăcere 
este cea conformă cu natura.” (Omilii la Epistola către Romani a Sfântului 
Apostol Pavel, omilia IV, p. 56) 


„ȘI de întrebi, poate, de unde oare s-a iscat şi s-a lățit această 
senzualitate în afara firii, răspunsul este: de la părăsirea lui Dumnezeu. Dar 
părăsirea lui Dumnezeu de unde vine? De la nelegiuirea celor ce L-au 
părăsit. 

Bărbaţi cu bărbaţi, săvârşind ruşinea, zice mai departe. Să nu-ţi 
închipui, zice, dacă ai auzit spunând că s-au aprins, că boala aceasta provine 
numai din dorință, ci mai mult din trândăvia lor, care a şi aţâţat focul 
dorinţei. De aceea nici nu zice fiind târâți, sau căzând, după cum zice în alte 
părți, ci lucrând, adică faptul că acționaseră în păcat, şi nu oarecum, ci cu o 
voință determinată. Şi nu zice dorința, ci ruşinea săvârşind, fiindcă au făcut 
de râs firea şi au încălcat legile rânduite de Dumnezeu.” (Omilii la Epistola 
către Romani a Sfântului Apostol Pavel, omilia IV, p. 58) 


„Vorbind de gheenă şi de pedeapsă, şi fiindcă celor neevlavioşi şi care 
preferau a trăi în astfel de plăceri nu li se păreau acestea demne de credinţă, 
ci mai degrabă ridicole, Apostolul arată că pedeapsa se găseşte în chiar 
această plăcere smintită. Dacă însă unui ca aceştia nu simt pedeapsa, ba încă 
resimt mare plăcere în asemenea fapte murdare, să nu te uimească, căci şi 
nebunii şi cei ce sunt stăpâniți de vreo boală mintală, deşi de multe ori se 
nedreptăţesc ei singuri, cauzându-şi rele, ei totuşi nu-şi dau seama de 
aceasta, ci râd şi benchetuiesc în fapte ca acelea, pe care cei sănătoşi le plâng 
şi le detestă, însă prin aceasta nu voim a spune că aceia scapă de osândă, ca 
şi nebunii, ci tocmai în acest fapt murdar pedeapsa le va fi mai grozavă, 
fiindcă nici măcar nu vor a cunoaşte prăpastia relelor în care se găsesc. De 
altfel, nu trebuie a ne da cu părerea din faptele celor bolnavi [mintal], ci din 
ale celor sănătoşi.” (Omilii la Epistola către Romani a Sfântului Apostol 
Pavel, omilia IV, pp. 59-60) 


„Ceea ce pătimesc femeile desfrânate, aceleaşi le pătimesc şi aceştia, 
ba încă mai grav decât ele, fiindcă, deşi contrar legii, cel puţin ele-şi doresc 

împreunarea firească, pe când pederaştii doresc ceva cu totul contrar şi legii, 
ŞI firii. 

Chiar dacă nu ar fi iadul, şi nici ameninţarea pedepsei, totuşi acest fapt 
în sine este mai grozav decât orice osândă. Dacă ei simt plăcere în aceasta, 
după cum zici, ei bine, atunci îmi spui mai mult de îngreuierea pedepsei lor. 
Când eu văd pe cineva alergând pe stradă gol şi cu tot trupul plin de noroi, 
iar acela, în loc să se acopere, încă se şi mândreşte, atunci nu numai că nu-l 
laud pentru aceasta, ci chiar îl deplâng, fiindcă nu simte, sărmanul, că singur 
se face de râs. 

Dar pentru a arăta mai clar batjocura aceasta, dați-mi voie să aduc şi 
alt exemplu. Dacă cineva ar pedepsi o fecioară care ar fi avut relaţii cu 
animale necuvântătoare, şi ea în loc să se ruşineze, încă s-ar mândri de acea 
faptă, oare nu ar fi, pentru aceasta, vrednică de plâns, fiindcă, deşi ar fi putut 
să scape de această boală, dacă ar fi voit, totuşi ea nici măcar nu o simte ca 
boală? Desigur că ar fi vrednică de lacrimi. Deci, dacă faptul acela este 
cumplit, nici faptul pederaştilor nu este mai prejos. Fiindcă a fi cineva 
batjocorit de ai săi este cu mult mai de plâns decât dacă ar fi batjocorit de 
străini. Pe unii ca aceştia cu îi consider mai răi decât ucigaşii: fiindcă e cu 
mult mai bine a muri decât a trăi defăimat astfel de o lume întreagă. 
Ucigaşul desparte sufletul de trup, iar aceştia împreună cu trupul pierd şi 
sufletul. Orice păcat mi-ai spune, nu poate fi egal cu această grozavă 
nelegiuire. Şi dacă cei ce pătimesc de această boală ar simți gravitatea 
faptului pe care-l săvârşesc, desigur că ar prefera o mie de morți mai bine 
decât a face asemenea fapte. 

Nimic nu este atât de cumplit decât această batjocură. Dacă Pavel, 
vorbind de păcatul desfrânării, zicea: Orice păcat pe care-l va săvârşi omul 
este în afară de trup. Cine se dedă însă desfrânării păcătuieşte în însuşi 
trupul său (| Corinteni 6, 18), apoi ce am putea spune de această nebunie, 
care este cu atât mai rea decât desfrânarea, încât nici nu poate fi exprimată? 
Nu zic numai că prin acest păcat tu nu ai devenit femeie, dar că ai şi pierdut 
şi dreptul de a fi bărbat; căci nici nu te-ai schimbat în natura femeii, şi nici 
nu ai păstrat natura bărbătească, ci amândurora te-ai făcut deopotrivă 
trădător, vrednic de a fi alungat şi bătut cu pietre şi de femei, ca şi de bărbaţi, 
deoarece ai nedreptăţit şi necinstit amândouă genurile. Şi ca să afli cât de 
mişelesc e faptul acesta, spune-mi, te rog: dacă, venind la tine un om, i-ar 
spune în gura mare că tu eşti câine, oare nu ai fugi de el ca de un om 
obraznic? Dar iată că tu, care faci parte dintre oameni, nu numai câine te-ai 
făcut pe tine însuţi, ci chiar mai prejos şi mai de necinste decât acest animal; 
căci câinele cel puţin este folositor omului, pe când cel desfrânat nu este 
folositor la nimic. Şi iarăşi: dacă cineva, ameninţându-te, ţi-ar porunci să 

naşti copii şi să lehuzeşti, oare nu te-ai umple de mânie împotriva lui? Dar 
iată acum că cei înnebuniți după astfel de păcate singuri îşi făuresc relele 
cele mai grozave. Căci grozavă sminteală este a te schimba în natura 
femeiască şi a continua să rămâi şi bărbat în acelaşi timp, sau, mai bine zis, a 
nu fi nici femeie, nici bărbat.” (Omilii la Epistola către Romani a Sfântului 
Apostol Pavel, omilia IV, pp. 60-62) 


„Însă nimic nu poate fi mai inutil decât un desfrânat şi un pederast. Nu 
numai sufletul, ci şi trupul pederastului este necinstit şi vrednic de a fi 
alungat de pretutindeni. Şi de câte gheene sunt oare vrednici aceştia? Dar 
dacă poate râzi auzind de iad, şi nu crezi în focul cel veşnic, atunci adu-ţi 
aminte de Sodoma, fiindcă prin acea nenorocire icoana iadului ne stă în față 
chiar în viaţa prezentă. Fiind mulți care şi astăzi, ca şi atunci, nu cred în 
învierea cea de apoi, şi nici în cele ce vor urma după înviere, şi care râd când 
aud spunându-li-se de focul cel nestins, Dumnezeu ne-a luminat prin chiar 
întâmplările din viaţa prezentă. O astfel de întâmplare este arderea Sodomei 
şi toată urgia de acolo. Cei ce au fost acolo ştiu, căci singuri au văzut cu 
ochii lor acea calamitate trimisă de Dumnezeu, şi urmările fulgerelor şi 
tunetelor de sus. Tu judecă acum singur cât de mare a fost păcatul lor, dacă 
Dumnezeu a fost nevoit a le arăta gheena mai înainte de timp! Deoarece 
mulți Îi dispreţuiau cuvintele, şi atunci ca şi acum, Dumnezeu le-a arătat 
neaşteptat icoana gheenei, şi încă într-un mod unic în istoria omenirii. Într- 
adevăr, ciudat a fost norul acela care a plouat foc în loc de apă, după cum şi 
păcatul pe care ei îl săvârşiseră — pederastia cea potrivnică naturii; şi [ploaia 
de foc] a ars pământul acela, după cum şi pofta trupească făcuse acelaşi 
lucru cu sufletele lor. De aceea şi acea ploaie a fost opusul unei ploi 
obişnuite: nu numai că n-a deschis pântecele pământului, ca să-l facă a da 
naştere roadelor, ci încă l-a făcut netrebnic chiar pentru primirea seminţelor 
ce ar fi aruncate în el. Astfel era şi împreunarea bărbaților din Sodoma, căci 
acea nelegiuire făcuse trupurile lor mai netrebnice decât pământul cel ars al 
Sodomei. 

Ce poate fi mai odios decât un bărbat tăvălindu-se în desfrânare? Ce 
poate fi mai grețos? O, ce nebunie! O, ce smintire! Dar de unde şi cum a 
pătruns în sufletul omului această poftă nebună, care a adus firea în halul 
celor ce se războiesc, ba încă cu atât mai rău decât acelea, pe cât şi sufletul e 
mai înalt şi mai bun decât trupul? Vai nouă, dacă ajungem a fi mai fără de 
minte decât animalele necuvântătoare, mai fără de ruşine decât câinii! Căci 
nicăieri printre acestea nu vei găsi o astfel de împreunare, ci firea îşi 
cunoaşte hotarele sale. Voi însă, care săvârşiţi acest păcat, ați făcut neamul 

nostru omenesc mai necinstit decât dobitoacele, căci îl batjocoriți prin 
asemenea fapte, batjocorindu-vă şi voi înşivă. 

Însă de unde ŞI cum, oare, s-a născut acest rău? Dintr-o viaţă uşuratică 
şi din necunoştința de Dumnezeu. Când unii scot din sufletul lor teama de 
Dumnezeu, atunci toate cele bune fug de la dânşii.” (Omilii la Epistola către 
Romani a Sfântului Apostol Pavel, omulia IV, pp. 62-63) 


DESFRÂNAREA (pedofilia) 


„A pătruns în societatea noastră, cu o furie de beţiv, o dragoste ciudată 
şi nelegiuită; s-a abătut asupra capetelor noastre o boală cumplită şi de 
nevindecat; s-a năpustit o ciumă mai grozavă decât orice ciumă; s-a născocit 
o nelegiuire nouă şi cu neputinţă de suferit; sunt călcate în picioare nu numai 
legile scrise, ci şi legile firii. Curvia e puțin lucru față de această nouă 
desfrânare. După cum, când ne doare ceva, durerea aceasta dispare dacă vine 
peste noi o durere mai puternică decât cea dintâi, tot astfel şi acum: grozăvia 
acestui păcat face să nu mai fie atât de grozav celălalt păcat: curvia. Oamenii 
care săvârşesc acest grozav păcat doresc în aparenţă să scape de laţurile şi 
farmecele femeilor; în realitate însă, sunt mai desfrânaţi decât curvarii, căci 
amenință să facă de prisos femeile, deoarece tinerii îndeplinesc rolul de 
femei în locul femeilor. Şi grozăvia nu se reduce numai la atât, se merge şi 
mai departe, căci se săvârşeşte o atât de mare ticăloşie, cu cea mai mare 
libertate şi cu conştiinţa că nu se săvârşeşte nici un păcat, încât nelegiuirea a 
ajuns lege. Nimeni nu se teme, nimeni nu tremură, nimeni nu se ruşinează, 
nimeni nu roşeşte săvârşind acest cumplit păcat; mai mult încă, se laudă cu 
această batjocură şi, în ochii acestor păcătoşi, cei caşti par nişte nebuni, iar 
cei care-i dojenesc pentru păcatele lor par nişte oameni ce spun prostii. Dacă 
se întâmplă ca aceia ce-i mustră să fie mai slabi la trup decât ei, sunt stâlciți 
în bătăi; dacă sunt mai tari, sunt batjocoriţi, sunt luaţi în râs, sunt scăldați cu 
o ploaie de zeflemele. Tribunalele, legile, pedagogii, părinţii, însoțitorii şi 
profesorii copulor nu sunt de nici un folos. Unii pedagogi sunt corupți prin 
bani, alții nu se gândesc cum să-i crească pe copii sănătoşi la suflet şi la trup, 
ci se gândesc doar la cum să-şi primească leafa; dintre cei care sunt mal 
înţelepţi şi care se îngrijesc de mântuirea copulor încredinţați lor, unu se 
lasă furați cu uşurinţă şi înşelați de argumentele cu care se justifică acest 
grozav păcat, iar alţii se tem de puterea pe care o au cei ce săvârşesc păcatul. 
Într-adevăr, mai uşor ai putea scăpa din mâinile autorităţii de stat, dacă ai 
cădea sub bănuiala că ai pus la cale un complot, decât din mâinile 
neruşinaţilor acelora, dacă ai încerca să îndepărtezi de lângă ei pe copiii cu 
care îşi satisfac poftele lor ruşinoase, în acest chip. În mijlocul oraşelor, 

bărbații trăiesc cu bărbaţi, ca şi cum ar trăi într-o pustie unde nu s-ar vedea 
picior de femeie. Tineri care au scăpat de laţurile întinse de aceşti bărbaţi vor 
scăpa cu greu de faima proastă a celorlalţi tineri, care au suferit în trupul lor 
astfel de ocări; mai întâi, pentru că sunt foarte puţini şi se pierd în mulțimea 
celor pângăriți; al doilea, pentru că înşişi cei care săvârşesc acest grozav 
păcat, acei demoni blestemaţi, spre a se răzbuna pe ei pentru refuzul lor şi 
pentru disprețul ce li s-a aruncat în obraz, nu găsesc alt mijloc de răzbunare 
decât de a-i huli că şi aceştia le-au servit aceloraşi scopuri. Şi pentru că n-au 
reuşit să le dea lovitura mortală, pentru că n-au putut să-i facă să săvârşească 
acelaşi păcat şi nici să se atingă de sufletul lor, încearcă prin calomnii să 
vatăme curăța lor trupească şi să nimicească bunul lor nume. 

Din pricina grozăviei acestui păcat, am auzit pe mulți minunându-se 
că nu s-a pogorât încă şi peste noi o altă ploaie de foc, că n-a suferit oraşul 
nostru pedeapsa venită asupra Sodomei, deşi este vrednic de o pedeapsă cu 
atât mai cumplită cu cât nici cetăţeni oraşului nostru nu s-au înțelepțit prin 
păţania sodomenilor (Fac., 19, 1-28). Dar cu toate că Sodoma strigă întregii 
omeniri de două mu de ani, prin înfăţişarea ei actuală, mai puternic decât ar 
striga cu vocea, ca oamenii să nu mai îndrăznească săvârşirea unui astfel de 
păcat, totuşi nu numai că n-au ajuns să se lase de păcat, ci, dimpotrivă, au 
ajuns să-l săvârşească cu mai multă îndrăzneală, luându-se oarecum la luptă 
cu Dumnezeu şi dându-şi silinţa să arate prin fapte că vor săvârşi păcatul cu 
atât mai multă înverşunare, cu cât Dumnezeu îi va amenința mai mult. 

Pentru ce, dar, nu cade peste noi foc din cer? Pentru ce, dar, nu vine 
peste cetățenii oraşului nostru pedeapsa trimisă sodomenilor, o dată ce 
îndrăznesc să săvârşească acelaşi păcat? Pentru ce? Pentru că îi aşteaptă un 
foc mai cumplit şi o pedeapsă fără de sfârşit. Oamenii de după potop au 
săvârşit păcate mai mari şi cu mult mai grele decât cei de dinainte de potop; 
totuşi Dumnezeu n-a trimis peste lume un al doilea potop. Pentru ce n-a 
trimis Dumnezeu peste ei un al doilea potop? Pentru aceeaşi pricină: ca să-l 
pedepsească mai cumplit. Pentru ce, dar, sodomenii au primit o atât de mare 
pedeapsă pentru păcatul lor săvârşit într-un timp când nu erau nici tribunale, 
nici nu atârna deasupra lor frica de conducători, nici nu erau pedepsele date 
de legi, nici nu era ceata profeților care să le fi dat porunci cum să-şi 
orânduiască viata, nici nu aşteptau pedepsele gheenei, nici nu aveau 
nădejdea Împărăției cerurilor, nici nu erau răspândite celelalte învățături 
creştine, nici nu se făcuseră minunile care aveau puterea să învie şi pietrele; 
pentru ce, dar, sodomenii, care nu s-au bucurat de nici unul dintre aceste 
daruri, au primit o atât de mare pedeapsă pentru păcatul lor, iar cetăţenii 
oraşului nostru, care au avut parte de toate aceste învățături şi de toate aceste 
bunătăți, care trăiesc cu frică din pricina pedepselor ce pot veni asupra lor 

atât din partea tribunalelor omeneşti, cât şi a celui dumnezeiesc, n-au primit 
încă aceeaşi pedeapsă ca şi sodomenii, deşi sunt vrednici de o pedeapsă mai 
cumplită tocmai pentru pricinile amintite mai sus? Nu este, oare, şi la mintea 
unui copil că nu sunt pedepsiți acum pentru că sunt păstraţi pentru o 
pedeapsă mai grea? Dacă noi ne mâniem şi ne supărăm atâta din pricina 
acestui păcat, oare Dumnezeu va suferi să rămână nepedepsite aceste 
grozave păcate. EI, Care are grijă de întreg neamul omenesc. El, Care-Şi 
întoarce fața cu dezgust dinaintea păcatului şi urăşte păcatul? Nu se poate! 
Nu se poate asta! Va aduce negreşit peste ei mâna Sa cea puternică, va aduce 
peste ei o pedeapsă cu neputinţă de suferit şi chinuri a căror durere va fi atât 
de cumplită, încât suferințele sodomenilor, în comparaţie cu suferințele lor, 
vor fi socotite neînsemnate. Pe care barbari, pe care fiare şi animale nu i-au 
întrecut ei prin această împreunare neruşinată? Unele animale au în firea lor 
o puternică dorință de împreunare şi o poftă fără hotar, care nu se deosebeşte 
întru nimic de nebunie; totuşi, în înverşunarea lor după împreunare, nu 
cunosc această dragoste păcătoasă a concetăţenilor noştri; stau înlăuntrul 
hotarelor firii; oricât de mare ar fi clocotul patimii în aceste necuvântătoare, 
legile firii nu sunt răsturnate. Oamenii însă, aşa-zisele ființe cuvântătoare şi 
raționale, care se bucură de învăţătura dumnezeiască, oamenii, care 
poruncesc altora ce trebuie făcut şi ce nu, oamenii, care au auzit cuvintele 
scrierilor descoperite de Dumnezeu, nu săvârşesc cu atâta uşurinţă şi 
libertate păcatul cu femeile stricate pe cât îl săvârşesc cu tinerii. Îndrăznesc 
totul şi săvârşesc acest păcat cu atâta nebunie, ca şi cum n-ar mai fi oameni 
care să-i vadă, ca şi cum n-ar mai fi purtarea de grijă a lui Dumnezeu care să 
judece faptele lor, ci ca şi cum întunericul ar fi cuprins totul şi n-ar mai fi 
nimeni care să vadă faptele lor ruşinoase şi nici să audă de ele. Părinții 
copiilor care cad pradă acestei ocări suferă totul în tăcere; nu se îngroapă pe 
ei înşişi împreună cu copiii lor, dar nici nu caută să găsească vreun leac 
împotriva acestui rău. N-ar trebui, oare, să-i ducă pe fiu lor departe de 
această ţară, n-ar trebui să-i ducă pe mare, pe insule, pe pământ neumblat şi 
nelocuit de oameni, n-ar trebui să facă tot ce le stă în putinţă, să sufere 
durerea despărțirii numai ca să nu se întâmple aceste murdării şi ticăloşii şi 
să scape pe copiii lor de această boală? Părinţii nu duc, oare, pe fiu lor din 
locurile molpsite de boală şi din locurile ciumate, chiar dacă şederea lor în 
acele locuri le aduce mult câştig, chiar dacă sunt foarte sănătoşi? De ce nu 
fac şi acum tot aşa? Dar nu, acum, când o pierdere atât de grozavă a cuprins 
totul, acum, nu numai că ei înşişi ii târăsc spre această prăpastie, dar şi 
prigonesc, ca pe nişte ciumaţi, pe cei care vor să-i scape de pierzare. De câte 
pedepse, de câte trăsnete n-ar fi vrednici părinții care îşi dau toată silința să 
curățească graiul fulor lor cu ajutorul înțelepciunii scriitorilor profani, dar 

sufletul lor, înnămolit în mocirla desfrânării şi pe cale de a putrezi complet, 
nu numai că îl trec cu vederea, ba încă îl împiedică, atunci când vrea, să iasă 
din mocirlă.” (Apologia vieții monahale, 8, în vol. Despre Feciorie, 
Apologia vieţii monahale, Despre creşterea copiilor..., pp. 265-270) 


DESFRÂNAREA (naşterea ei) 


„Unii spun că pofta trupului se naşte din creier; alții spun că din 
coapse. Eu însă aş spune că nu se naşte din altă parte decât dintr-o voință 
desfrânată şi dintr-o minte nesupravegheată. Dacă sufletul ne este curat, nu 
ne vatămă deloc mişcările trupului”. (Omilii la Matei, omilia LXII, III, în 
col. PSB, vol. 23, p. 721) 


„Din această boală rea (vanitatea — n.n.) se nasc şi omoruri absurde, 
căci pe cei mai mulți i-a împins la preacurvie nu privirea, nici pofta de 
relație sexuală, ci dorința de a se mândri spunând cu fală că am amăgit pe 
cutare femeie.” (Omilii la Epistola către Romani a Sfântului Apostol Pavel, 
omilia XVII, p. 343) 


„Vă rog, fugiți de desfrânare şi de mama acesteia — beţia!” (Omilii la 
Epistola către Romani a Sfântului Apostol Pavel, omilia XXIV, p. 454) 


„Curvia vine din dezmierdare şi necumpătare.” (Comentariile sau 
Tâlcuirea Epistolei întâi către Corinteni, omilia XVII, p. 172) 


„„... acest rău (curvia — n.n.) tot de acolo se naşte, adică din lăcomia 
pântecelui.” (Comentariile sau Tălcuirea Epistolei întâi către Corinteni, 
omilia XXIII, p. 241) 


„Boala aceasta nu vine de la frumuseţea trupului îndeobşte, sau de la 
frumuseţea feţei, ci numai de la un suflet trândăvit şi rătăcit. 

De multe ori s-au văzut bărbaţi care, trecând cu vederea femei frumoase 
şi încântătoare, s-au dat pe sine unor femei urâte şi spurcate. De unde se vădeşte 
că a se îndrăgosti de o femeie nu vine de la frumusețea feței sale, fiindcă dacă 
ar fi aşa, apoi asemenea femei ar fi robit pe cei căzuți mai înainte de cele 
urâcioase. 

Deci care este pricina? Că dacă a dori nu vine de la frumuseţea feței, 
apoi de unde îşi are începutul şi obârşia? Poate că de la dracul cel viclean? 

Desigur că îşi are şi de acolo, însă nu aceasta este ceea ce se caută, ci să 
vedem de nu cumva şi noi suntem pricina. Nu numai de la draci vine cuiva 
aceasta, ci împreună cu dânşii vine mai întâi de la noi. De nicăieri nu se naşte 
această boală cumplită, fără numai de la obicei, de la graiuri linguşitoare, de la 
lene şi nelucrare, de la a nu avea nimic de făcut.” (7ăl/cuiri la Epistola a 
doua către Corinteni, omiha VII, p. 84) 


„Privirea curioasă este rădăcina preacurviei.” (Comentariile sau 
Explicarea Epistolei către Galateni, p. 112) 


DESFRÂNAREA (manifestarea acestei patimi) 


„După cum tâlharii şi spărgătorii de ziduri când voiesc a fura ceva de 
preţ, fac aceasta stingând lumânarea, tot aşa face şi cugetul cel stricat cu cei 
ce păcătuiesc, căci şi în noi este o lumină care arde veşnic şi care se numeşte 
cuget sau conştiinţă. Dacă duhul răului intră cu mare grăbire înlăuntru şi 
stinge acea flacără, de îndată a întunecat sufletul şi l-a doborât, şi îndată a 
furat tot ce se găsea înlăuntru. Când sufletul a fost cucerit de vreo poftă 
necurată, întocmai ca şi norul sau ceața care întunecă ochii trupului, tot aşa 
şi el rămâne întunecat cu totul, cucerindu-i-se mai dinainte prevederea 
cugetului, şi nu-l lasă a vedea mai departe, nici prăpastia ce-i stă în faţă, nici 
gheena, nici frica, ci la urmă fiind asuprit de voinţa acelei pofte necurate, se 
face uşor de cucerit de păcat, şi întocmai ca un zid fără ferestre ridicat 
înaintea ochilor, pofta nu mai lasă a străluci lumina dreptăţii în cuget, fiindcă 
toate gândurile cele necuviincioase ale poftei l-au împresurat din toate 
părțile. Atunci femeia curvă i se înfăţişează veşnic şi înaintea ochilor, şi 
înaintea cugetului, şi înaintea gândurilor lui. Şi după cum cei orbiţi, chiar de 
ar sta sub cerul liber şi într-o amiază din cele mai strălucitoare, totuşi nu se 
pot bucura de lumină, fiindu-le închişi ochii, întocmai aşa pătimesc şi 
aceştia, căci de li s-ar trâmbiţa la ureche mii de vorbe mântuitoare, ei îşi 
astupă urechile la toate vorbele acelea, fund prinşi mai dinainte şi robiți cu 
sufletul acelei patimi. Dar toate acestea le ştiu prea bine toţi cei ce au cercat 
asemenea lucruri jalnice. Fie însă ca voi să nu ştiţi niciodată de asemenea 
încercări.” (Comentariile sau Tăâlcuirea Epistolei întâi către Corinteni, 
omilia XI, pp. 110-111) 


„Pe cine oare va preţui mai mult curva, spune-mi, pe cel ce-i slujeşte 
şi-i este ca rob, sau pe cel care zboară pe deasupra mrejelor ei, pe deasupra 
undiţelor ei? Nici nu mai încape vorbă că pe acest din urmă. Aşadar, pentru 

cine se va înflăcăra ea mai tare? Pentru cel căzut sau pentru cel ce nu cade 
defel? Fireşte că pentru că acesta. Deci cine-i va fi mai dorit? Cel ce îi este 
supus sau cel ce încă nu s-a lăsat a fi cucerit? Fireşte că acest din urmă, iar 
dacă nu credeţi, eu vă voi da dovadă din cele ale voastre.” (Comentariile sau 
Tâlcuirea Epistolei întâi către Corinteni, omilia XXXVII, pp. 399-400) 


„Dar împreunarea are în sine oarecare plăcere — cel puţin aceasta 
veşnic o trâmbiţează; pe când cel cumpătat suferă întruna, luptându-se cu 
tirania firii. Şi cu toate acestea se întâmplă tocmai dimpotrivă, căci năvala şi 
tulburarea aceasta mai mult la cel curvar se găseşte. Căci şi zguduitura în 
trup îi este foarte mare, din care pricină se găseşte mai rău decât orice mare 
furtunoasă, niciodată neputând sta împotriva poftei, ci veşnic este însăgetat 
de dânsa, ca şi cei îndrăciți, cari întruna sunt tulburaţi de duhuri rele. Dar cel 
cumpătat, ca şi un luptător viteaz, întruna aruncând de la sine acea plăcere, 
câştigă la urmă cea mai bună şi cea mai plăcută plăcere dintre miile de 
plăceri, împodobindu-se întruna cu biruința aceasta, cu cugetul împăcat şi cu 
cele mai strălucite trofee. Acela dacă după împreunare se odihneşte puţin, 
nimic nu înseamnă, căci iarăşi a venit furtuna peste dânsul, iarăşi valurile de 
dinainte, pe când cel ce filosofează nu lasă ca nici măcar început să-şi ia o 
astfel de tulburare, nici a se înfuria marea, nici a urla fiara sălbatică. Dar 
dacă ar şi suferi vreo silă sau vreo tulburare stăpânindu-şi o astfel de 
apucătură, totuşi fiind întruna hărțuit şi atacat, el nu se pleacă defel, şi se 
aseamănă cu cel care ţine în frâu un cal sălbatic şi înfuriat şi-l stăpâneşte cu 
toată băgarea de seamă, pe când cel ce se pleacă ca să scape de osteneală va 
fi tras de cal şi purtat în toate părțile.” (Comentariile sau Tâlcuirea Epistolei 
întâi către Corinteni, omilia XXXVII, pp. 400-401) 


„Patima aceasta este mai puternică şi decât mânia, fiindcă a se mânia 
cineva nu se poate dacă nu este nimeni care să întărâte; pe când a pofti este 
ceva silnic, chiar şi dacă nu este de față persoana care stârneşte această 
patimă. Pentru aceea, apostolul nu a tăiat-o cu totul, ci a adăugat până la o 
vreme. El nu a desfiinţat pofta în sine, ci numai pe aceea nedreaptă. lar pentru 
pofie, zice: fiecare să-şi aibă femeia sa (| Cor., 7, 2).” (Tălcuiri la Epistola a 
doua către Corinteni, omilia XXIII, p. 212) 


DESFRÂNAREA (gravitatea) 


„Dumnezeu ţi-a plăsmuit trupul, a pus în tine suflet, te-a cinstit cu 
rațiune şi cu grai numai pe tine din toate vieţuitoarele de pe pământ; ţi-a dat 

să te foloseşti de toate cele ce vezi; ţi-a dăruit cunoaşterea Lui; a dat pe Fiul 
Lui pentru tine, ţi-a dăruit botezul, plin de atâtea bunătăţi; a împărtăşanie; ţi- 
a făgăduit împărăţia cerurilor şi bunătățile cele negrăite”. (Omilii la Matei, 
omilia LXVI, V, în col. PSB, vol. 23, p. 768) 


„Am să iau un păcat, de pildă desfrânarea şi ai să vezi câte feluri de 
pedepse voi găsi pentru acest păcat. Nu pedepse născocite de mine, ci din 
dumnezeieştile Scripturi. 

A făcut cineva desfrânare înainte de darea legii? Altfel este pedepsit. 
Și aceasta o arată Pavel: Câţi au păcătuit fără lege, fără lege vor şi pieri 
(Rom., 2, 12). A făcut cineva desfrânare după ce s-a dat legea? Va fi 
pedepsit mai greu. Câţi au păcătuit în lege, spune Pavel, prin lege vor fi 
judecaţi (Rom., 2, 12). A făcut cineva desfrânare, preot fiind? Din pricina 
vredniciei lui preoţeşti primeşte adaos foarte mare la pedeapsă. De aceea 
fetele celorlalți oameni erau ucise de făceau desfrânare, pe când fetele 
preoților erau arse de vii (Lev. 21, 9). Prin porunca aceasta legiuitorul arată, 
cu putere, cât de mare pedeapsă aşteaptă pe un preot care săvârşeşte acest 
păcat. Dacă fata preotului este pedepsită mai greu, pentru că-i fiică de preot, 
apoi mult mai mult preotul. A fost silită o femeie să facă desfrânare? Nu-i 
pedepsită! A făcut desfrânare o femeie bogată şi o sărmană? Pedeapsa este 
felurită”. (Omilii la Matei, omilia LXXV, V, în col. PSB, vol. 23, p. 857) 


„Întru nimic nu se deosebeşte de îndrăcit desfrânatul, care umblă 
numai după femei; ca şi îndrăcitul, umblă gol; e îmbrăcat cu haine, dar e 
lipsit de îmbrăcămintea cea adevărată, e dezbrăcat de slava cuvenită lui; nu 
se taie cu pietre, ci cu păcate mai cumplite decât pietrele. Cine poate să lege 
pe un om ca acesta? Cine poate să potolească pe cel ce se poceşte singur, pe 
cel cuprins de furii, pe cel ce nu stă niciodată acasă, ci colindă mormintele, 
adică locuinţele desfrânatelor, locuinţe pline de groaznic miros şi multă 
putreziciune?” (Omilii la Matei, omilia XXVIII, IV, în col. PSB, vol. 23, p. 
359) 


„Prin curvie întregul trup se face spurcat — ca şi cum căzând cineva 
într-un lac de murdării, s-ar afunda peste tot în acea mocirlă — adică întregul 
trup s-a mânjit cu acea necurăţie. De altfel, aşa este şi obiceiul nostru, căci 
de la lăcomie şi răpire nu s-ar gândi cineva ca să se ducă la bare să se spele, 
ci cu nepăsare el se duce la casa sa, pe când după împreunarea cu curva, 
fiindcă întregul trup 1 s-a făcut necurat, se duce la baie ca să se curețe, ceea 
ce dovedeşte urâcioasa socotință ce o are cineva în cugetul său de acest 

păcat. Amândouă aceste păcate — lăcomia şi curvia — sunt păcate grele şi 
amândouă bagă pe om în gheena, dar fiindcă Pavel totul face cu iconomie şi 
înțelepciune, pentru aceea a mărit aici păcatul curviei mai mult decât 
celelalte.” (Comentariile sau Tâlcuirea Epistolei întâi către Corinteni, 
omilia XVIII, p. 181) 


„Că dacă cineva ar cerceta acestea cu toată băgarea de seamă şi ar 
putea să adune la un loc toate batjocurile lor, toate nelegiuirile, toate iuțimile 
cele dese izvorâte fie din suflet, fie din dezmierdările lor, toate dezgusturile 
şi toate celelalte pe care le ştiu numai cei ce le pătimesc, va găsi fireşte că 
orice război are mai multe răgazuri decât viaţa lor cea ticăloasă. Şi de care 
plăcere îmi vorbeşti, spune-mi, de cea izvorâtă din împreunare, care este atât 
de scurtă? Dar îndată această plăcere este cuprinsă de alt război, şi valuri şi 
tulburare, în sfârşit, iarăşi de aceeaşi nebunie.” (Comentariile sau Tâlcuirea 
Epistolei întâi către Corinteni, omilia XXXVII, p. 400) 


„Un profet, învinovățind pe iudei, spune: Ai adăpat pe cei sfinţi cu 
vin (Am., 2, 12). De ce pedeapsă va fi vrednic cel care varsă în sufletele 
celor simpli, în sufletele celor curaţi, băutură tulbure şi vătămătoare, dacă 
primeşte pedeapsă atât de mare cel care adapă cu vin pe nazarei, pe sfinţii lui 
Dumnezeu? Ce pedeapsă va suferi cel care terfeleşte toată sfinţenia fecioriei 
dacă este pedepsit cel care nu îndeplineşte o mică parte din lege?” (Despre 
Feciorie, 21, în vol. Despre Feciorie, Apologia vieții monahale, Despre 
creşterea copiilor..., p. 35) 


„Cum mai poţi intra în Biserică după ce te-ai înhăitat cu desfrânatele? 
Cum îţi mai întinzi către cer mâinile cu care ai îmbrățişat desfrânata? Cum 
îi mai mişti limba şi te mai rogi cu această gură cu care ai sărutat-o pe 
desfrânată? Cu cei ochi vei privi pe cei mai curați dintre prieteni? Dar ce 
vorbesc de prieteni? Căci şi dacă nu ar şti nimeni, tu însuţi, fără să vrei, te 
Vel roşi şi vei fi ruşinat înaintea tuturor şi, mai mult decât orice altceva, 
trupul tău va fi respingător.” (Femeia este legată prin Lege câtă vreme îi 
trăieşte bărbatul; iar dacă moare, liberă este, dacă vrea, să se mărite, 
numai întru Domnul. Mai fericită este însă dacă rămâne aşa, în vol. 
Cateheze maritale, p. 36) 


DESFRÂNAREA (urmările pierzătoare) 

„... după cum în afaceri oamenii de obicei pierd dacă au boala 
dragostei de câştig - sunt de multe ori înşelați, iar câştigurile mici le aduc 
pagube mari, după cum spune şi proverbul -, tot aşa şi pentru desfrânat, 
patima lui este o piedică în simțirea plăcerii. Pe oamenii dedați cu totul 
plăcerilor, pe afemeiaţi, femeile îi plimbă de colo până colo ca pe nişte robi. 
Nu se poartă cu ei cum s-ar purta cu nişte bărbaţi, ci îi pălmuiesc, îi scuipă, îi 
duc oriunde vor, îşi râd de ei, dându-le tot felul de porunci”. (Omilii la 
Matei, omilia LXII, V, în col. PSB, vol. 23, p. 725) 


„... este imposibil ca desfrânatul să intre în împărăția cerurilor...” 
(Comentar la Evanghelia de la loan, omiha LXIII, 4, p. 325) 


„Ce ai putea să-mi spui despre desfrânați, care pentru o plăcere scurtă 
suferă o robie nedemnă, cheltuială de bani, frică necurmată, şi, într-un 
cuvânt, duc viaţa lui Cain, ba chiar mai groaznică decât a aceluia, căci se 
tem de cele prezente, iar de cele viitoare tremură, şi bănuiesc ca duşmani ai 
lor pe prieteni ca şi pe neprieteni, pe cei ce ştiu ca şi pe cei ce nu ştiu! Şi 
încă nu stau numai aici, spre a se izbăvi de această agonie, ci cugetul lor le 
născoceşte multe visuri pline de groază şi-i sperie cu cele ce s-ar putea 
întâmpla.” (Omilii la Epistola către Romani a Sfântului Apostol Pavel, 
omilia XII, p. 219) 


„Să aducem la mijloc un om ce se găseşte în astfel de stare, adică 
iubeşte o curvă şi este stăpânit de acea poftă nebună, şi după aceasta vom 
vedea râsul acesta. În adevăr, ce ar putea fi mai urâcios şi mai de ocară 
precum a sta dinaintea uşilor unei curve şi a fi pălmuit de o femeie curvă, a 
plânge şi a se scânci, şi a-şi necinsti singur slava sa? lar de voieşti a şti şi 
paguba de aci, apoi gândeşte-te la cheltuielile de bani, la primejdule cele mai 
de pe urmă, la războiul împotriva celorlalți îndrăgitori ai ei, cum şi la rănile 
câştigate în aceste hărțuieli.” (Comentariile sau Tălcuirea Epistolei întâi 
către Corinteni, omilia XXXVII, p. 399) 


„lată că această răutate face de râs, sărăceşte, aruncă disprețul asupra 
celui ce o are şi se descarcă asupra lui ca asupra unui duşman; ba de multe 
ori chiar îl aruncă pe nenorocit în boli şi primejdii. Sunt mulți dintre aceştia, 
care se bat pentru curvie, se rănesc şi mor. Dacă deci curvia pricinuieşte 
atâtea rele, atunci preacurvia şi mai mult.” (Omilii la Epistola către Filipeni, 
oului e 099.0 e IM e 0 i e A IEROERZE RODA RI RO Dă MOARA ADR Ia OECD ROTI E RCA a) PRO ONU IRRIILE IE AR 

„Preacurvarul, de pildă, fie el de o mie de ori bogat, şi nepârât de 
nimeni, totuşi nu încetează a se pâri lăuntric el însuşi pe sine. Plăcerea 
durează numai un timp scurt, iar durerea rămâne, împreună cu frica şi 
tremurul, bănuiala şi supărarea. El tremură de toată umbra, chiar de slugile 
sale, de aceea care ştiu sau nu păcatele sale, de femeia, pe care el a necinstit- 
O, şi de bărbatul, pe care el l-a batjocorit. Poate să se ducă unde voieşte, el 
pururi poartă cu sine conştiinţa sa, ca un pârâş amarnic, se osândeşte însuşi 
pe sine, şi nici un moment nu poate afla repaus; căci în pat, la masă, la târg, 
în casă, ziua şi noaptea şi chiar în visuri păcatele sale îi fâlfâie pe dinaintea 
ochilor, el trăieşte pe pământ, ca şi Cain, tânguindu-se şi tremurând, şi fără 
ca cineva să vadă, el poartă în inima sa un foc arzător.” (Cuvânt la Duminica 
a 22-a după cincizecime, în vol. Predici la duminici şi sărbători..., p. 166) 


„Măcar de nu te-ar vedea nimeni din oameni, dar conştiinţa te mustră 
şi-ţi urăşti şi trupul şi ţi-e scârbă de el, că de n-ar fi aceasta, n-ar alerga 
curvarii la băi, că mai necurat se socoteşte pe sine decât toată putoarea şi 
împuţiciunea.” (Din vol. Mărgăritarele Sfântului loan Gură de Aur, p. 47) 


DESFRÂNAREA (lupta împotriva ei) 


„Oamenii sunt chinuiți cel mai mult de desfrânare şi de lăcomie.” 
(Din vol. Problemele vieţii, p. 359) 


DESFRÂNAREA (remediile şi eliberarea de desfrânare) 


„Trândavul şi desfrânatul, îndrăgostitul în toată voia de frumuseţile 
trupurilor, să pună frâu gândului, să-şi înscrie pe latul inimii lui legea lui 
Hristos, care spune: Oricine caută la femeie spre a o pofii, a şi făcut 
desfrânare cu ea în inima lui (Matei, 5, 27), să alunge patima desfrânării şi 
să se cumințească”. (Omilii la Facere, omilia XV, V, în col. PSB, vol. 21, p. 
174) 


„Să facem tot ce ne stă în putință ca tineru să fugă de pornirile 
ruşinoase. Stăpânul nostru obştesc, văzând slăbiciunea firii omeneşti, a 
legiuit căsătoria, ca să ne îndepărteze de desfrânare. Să nu lăsăm tinerii de 
capul lor, ci cunoscând văpaia cuptorului, să ne străduim să-i căsătorim 
potrivit legii lui Dumnezeu, înainte de a se tăvăli în desfrânări, ca să-şi 
păstreze castitatea şi să nu se pângărească de desfrânare. Căsătoria să le dea 
îndestulător ajutor, ca să-şi poată potoli şi săltările trupului şi să scape şi de 
osândă”. (Omilii la Facere, omilia LIX, III, în col. PSB, vol. 22, p. 260) 

„lar dacă vrei să auzi şi luptele lui (lov — n.n.) pentru curăţenia 
trupească şi sufletească, ascultă-l pe el spunând: Lege pus-am ochilor mei, să 
nu mă uit la fecioară (lov 31, 1). De aceea nu l-a înfrânt soția lui; o iubea şi 
mai înainte, dar nu peste măsură, ci cum se cade să-ți iubeşti soția”. (Omilii 
Ia Matei, omilha XXXIII, VI, în col. PSB, vol. 23, pp. 416-417) 


„Cel păcătos să nu se deznădăjduiască, pentru că poate să lase în urmă 
chiar pe cei dintâi. Ascultă ce spune Dumnezeu Ierusalimului: Și am zis 
după ce ea a făcut toate aceste desfrânări: întoarce-te la Mine şi nu s-a 
întors (ler. 3, 7). Când ne întoarcem la dragostea cea mare de Dumnezeu, 
Dumnezeu nu-Şi mai aduce aminte de faptele noastre cele de mai înainte. 
Dumnezeu nu-i ca omul; nu ne ocărăşte pentru cele din trecut şi nici nu ne 
spune dacă ne pocăim: De ce ai stat atâta vreme departe de Mine? ci ne 
iubeşte când ne ducem la EL; numai să ne apropiem cum trebuie. Să ne lipim 
strâns de EI şi să ne țintuim inimile noastre cu frica de Dumnezeu. Nişte 
lucruri ca acestea s-au petrecut nu numai pe vremea Noului Testament, ci şi 
pe vremea Vechiului Testament. Cine a fost mai rău ca Manase? Dar a putut 
să-L plece pe Dumnezeu spre milă (IV Regi 21, 9-18). Cine a fost mai fericit 
ca Solomon? Dar a căzut când a dormitat (III Regi 11, 4). Dar, mai bine 
spus, se poate vedea şi una şi alta la acelaşi om la tatăl lui Solomon, la 
David, care a fost şi bun şi rău. Cine a fost mai fericit ca luda? Dar a ajuns 
vânzător (Matei 26, 14-15). Cine a fost mai păcătos ca Matei? Dar a ajuns 
evanghelist (Matei 9, 9). Cine a fost mai rău ca Pavel? (Fapte 8, 1-3; 9, 1-2). 
Dar a ajuns apostol (Fapte 9, 3-9). Cine fost mai zelos decât Simon Magul? 
(Fapte 8, 13). Dar a ajuns mai ticălos decât toţi (Fapte 8, 18-24). Poţi vedea 
astfel de schimbări, oricâte vrei, şi în trecut şi acum, în fiecare zi. De aceea 
spun: Nici cel de pe scenă să nu deznădăjduiască, nici cel din Biserică să nu 
se încreadă”. (Omilii la Matei, omiha LXVII, IV, în col. PSB, vol. 23, pp. 
776-777) 


„Când tu vezi o femeie frumoasă, nu te gândi de îndată cum ai putea să 
te bucuri de plăcerea ei, ci cum să te izbăveşti de acea plăcere.” (Tăl/cuiri la 
Epistola a doua către Corinteni, omilia VII, p. 82) 


„Dar, zici tu, pentru ce îmi împleteşti silogisme de acestea? Că eu mă 
cunosc singur că voiesc a alunga patima şi nu pot; ci îmi Stă înainte, mă 
apasă şi Simt dureri grozave. Dar, omule, voieşti poate s-o alungi, însă nu 
faci ceea ce fac cei ce alungă ceva, ci tu pătimeşti acelaşi lucru, pe care, de 
pildă, îl pătimeşte cel bolnav de friguri, care, umplându-şi pântecele de apă 

rece, ar zice: Cât mă gândesc ca să sting Jrigurile, şi deşi voiesc, totuşi nu pot, 
ci încă mai mult mi se aprinde flacăra.” (Tâlcuiri la Epistola a doua către 
Corinteni, omiha VII, p. 82) 


„Mare este într-adevăr, mare este tirania obişnuinţei, şi atât de mare 
încât se mută în nevoie a firii. Dar dacă obişnuința zămisleşte această patimă, 
învederat este că tot ea o şi poate stinge. Mulţi dorind în acest fel, au încetat de 
a mai dori, nemaivăzând pe cele pe care le doreau. Aceasta fireşte că se pare 
pentru un timp scurt foarte dureros şi foarte dezgustător, dar cu timpul se face 
plăcut, şi la urmă patima se face cu neputinţă chiar celor ce ar voi.” (Tâlcuiri 
la Epistola a doua către Corinteni, omiha VII, p. 84) 


„Cum că îndeletnicirea şi grija pot de la cel întâi atac să alunge răul, 
aceasta este vădit din mai multe părți. Când tu, de pildă, vezi vreo femeie 
frumoasă, şi simţi ceva pentru dânsa, să n-o mai vezi defel, şi atunci ai scăpat. Și 
Cum am să pot a nu o mai vedea, zici tu, fiind tras de pofta de a o vedea? Predă- 
te pe sineţi altor îndeletniciri, de pildă, cărților folositoare, îngrijirilor de cele 
rugăciunilor, filosofiei pentru cele viitoare; cu de-acestea ocupă-ţi sufletul. În 
chipul acesta vei putea îndrepta nu numai o rană proaspătă, ci chiar şi pe cea 
învechită şi înțepenită, cu uşurinţă o vei alunga. Că dacă batjocura face, pe cel ce 
doreşte, a desface dorirea, după cum spune şi proverbul, apoi cu cât mai mult 
aceste îndeletniciri duhovniceşti nu ne vor depărta de rele, dacă am voi a ne 
depărta? Dar dacă noi pururea stăm de vorbă şi ne petrecem timpul cu nişte 
astfel de săgeți ce întruna ne însăgetează, vorbind şi auzind cele ale lor, prin 
aceasta noi întreţinem boala. Dar cum vei putea spune că stingi focul, dacă în 
fiece clipă tu îl aprinzi din nou? 

Aceste rele izvorâte din obişnuință să se spună celor tineri, iar celor 
ajunşi de acum bărbați şi în stare a filosofa să li se spună ceea ce este mai mare 
decât toate, adică frica de Dumnezeu, aducerea aminte de gheenă şi dorinţa de 
Împărăţia Cerurilor - căci toate acestea sunt de-ajuns spre a stinge focul. 

Pe lângă toate acestea, mai gândeşte-te şi la aceea, că adică ceea ce vezi, 
nimic alta nu este, fără numai flegmă, şi sânge, şi suc al unei hrane trecute în 
putrezire. Dar, zici tu, floarea este încântătoare la vedere. Dar, iubitule, nimic 
nu este mai încântător ca florile ce ies din pământ, şi cu toate acestea şi ele 
putrezesc şi se vestejesc. Deci nici aici nu te uita numai la frumusețea ei, ci 
pogoară-te mai afund cu gândirea, şi atunci, dezvelind cu cugetul acea pieliță 
frumoasă, priveşte cu amănunțime cele ce sunt sub dânsa. Fiindcă şi trupurile 
celor ce pătimesc de idropică strălucesc frumos şi în afară nu au nimic urât; dar 
dacă cu cugetarea ne-am atinge de sucurile ce zac înlăuntrul acelor trupuri, noi 

nu am putea iubi astfel de oameni. Dar poate că ochiul acelei femei este gingaş, 
şi zburdalnic în privire, sprâncenele sunt frumos întinse şi genele bat în vânăt, şi 
fecioara este blândă, şi căutătura liniştită. Priveşte bine şi aici, şi vei vedea că 
nimic nu este, fără numai nervi, şi vine, şi pieliţe, şi artere. Însă tu închipuie-ţi 
ochiul acesta îmbolnăvit, îmbătrânit, veştejit de tristeţe, umflat de mânie, cât de 
greţos este, cât de iute se nimiceşte şi cum piere mai repede decât cele scrise. 

De la acestea apoi strămută-ţi mintea la frumuseţea cea adevărată. Dar, 
ZICI tu, nu văd frumusețea sufletului. De vei voi, o vei vedea, căci după cum te 
poţi minuna de cei ce lipsesc şi nu-i poţi vedea cu ochii trupeşti, ci numai cu 
cugetul, tot aşa este cu putință a vedea şi frumuseţea sufletului fără ochii 
aceştia trupeşti. Nu ai istorisit de multe ori despre vreun chip sau vreo faţă 
frumoasă? Şi ai pătimit ceva în zugrăvirea acelei frumuseți? Întipăreşte-ţi şi 
de astă dată frumuseţea sufletului şi dezmiardă-te cu frumuseţea lui!” (7ă/cuiri 
la Epistola a doua către Corinteni, omiha VII, pp. 84-85) 


„Chiar dacă pofta este tiranică, zice, totuşi de o vei îngrădi cu frica lui 
Dumnezeu, ai doborât furia ei.” (Tălcuiri la Epistola a doua către Corinteni, 
omilia XIII, p. 133) 


„Care este această doctorie şi care este dezlegarea de răul menţionat 
(desfrânarea — n.n.), decât numai de a vieţui după spirit?” (Comentariile sau 
Explicarea Epistolei către Galateni, p. 109) 


„Când eşti cuprins de pofta trupească, gândeşte-te la focul cel veşnic, 
gândeşte-te la pofta păcatului că nu este vrednică de nimic bun, şi că păcatul 
nu are nici o plăcere. Dacă frica legilor pământeşti are atâta putere asupra 
noastră, încât ne opreşte de la fapta cea rea, apoi cu atât mai mult amintirea 
celor viitoare, pedeapsa cea veşnică, osânda cea nesfârşită. Dacă frica de 
împăratul pământesc ne opreşte de la atâtea rele, cu cât mai mult încă frica 
de Împăratul ceresc.” (Comentariile sau Explicarea Epistolei II către 
Tesaloniceni, omilia II, în vol. Comentariile sau Explicarea Epistolei către 
Coloseni, I şi Il Tesaloniceni, p. 301) 


„Căci dacă poate îl supără pofta trupească mai mult (pe tânăr- n.n.) 
decât pe cel bătrân, totuşi are multe mijloace la îndemână, prin care ar putea 
face mai mult decât bătrânul, ca să îmblânzească acea fiară sălbatecă. Şi care 
sunt acele mijloace? Osteneli, citiri, privegheri, posturi.” (Comentariile sau 
Explicarea Epistolei către Evrei, omiha VII, p. 131) 

„ȘI tu, dar, când vezi o femeie frumoasă la chip şi minunat îmbrăcată, 
când vezi că pofta te ațâță, ridică ochii la cununa ce ţi-e gătită sus, ca să treci 
cu vederea peste un astfel de chip!... Copiii, când sunt însoțiți de pedagog, 
nu aleargă de acolo-acolo, nu stau pe drum cu gurile căscate, nici nu se 
minunează de orice; cu atât mai mult tu n-ai să faci asta când vezi că Hristos 
este alături de gândurile tale! Ce/ care se uită la o femeie ca să o poftească a 
şi făcut desfrânare cu ea în inima lui.” (Omiliile despre pocăință, omiha a 
şasea, p. 104) 


„Să ardem aici desfrânarea cu cuvântul învățăturu, ca să nu fim siliți 
să o ardem acolo cu focul gheenei.” (Omiliile despre pocăință, omilia a 
şasea, p. 104) 


„Mierea, prin natura ei, este dulce şi foarte plăcută; celor bolnavi însă 
le este amară şi neplăcută, nu din pricina naturii mierii, ci din pricina bolii 
acestora. Tot aşa şi cu porunca aceasta! Dacă pare a fi împovărătoare, apoi 
nu-i din pricina naturii ei, ci din pricina trândăviei noastre. Şi nu mi-e mare 
oboseala să arăt că porunca asta se îndeplineşte uşor. Ca să o facă grea 
Hristos ar fi trebuit să grăiască altfel. Aşa însă a spus: Fugi din fața femeii! 
Depărtează-te de desfrânare! Deci, ca să o facă grea, ar fi trebuit să spună 
cu totul altfel: Vită-te la femei! Iscodeşte frumuseţile cele străine! Şi, totuşi, 
caută de-ţi înfrânge pofta! De n-ar fi dat o astfel de poruncă, porunca asta ar 
fi fost grea! Dar când ne spune: Fugi de cuptor, depărtează-te de foc, nu te 
apropia de văpaie, ca să rămâi nevătămat!, atunci porunca e tare uşoară. Că 
porunca este potrivită firii.” (Omiliile despre pocăință, omilia a şasea, pp. 
114-115) 


„Să ne închipuim un tăietor de lemne. Vrea să taie un stejar. Îşi ia 
toporul şi dă cu el la rădăcină. Dacă-i dă o lovitură şi nu cade copacul cel 
fără roade, nu-i dă, oare, altă lovitură, a patra, a cincea, a zecea? Fă şi tu la 
fel! Stejar este desfrânarea, e copac fără roade; face ghindă, hrană pentru 
porci. De multă vreme e înrădăcinată desfrânarea în sufletul tău! A acoperit 
conştiinţa ta cu coajă de copaci. Cuvântul meu e toporul. L-ai auzit într-o 
singură zi! Cum să fie doborâtă desfrânarea dintr-o dată, când e înrădăcinată 
în tine de atâta vreme? Să nu te minunezi de-mi vei auzi cuvântul de două 
ori, de trei ori, de o sută de ori, chiar de zeci de mii de ori! Caută numai să 
tai lucrul cel rău şi vânjos, adică obişnuința cea rea.” (Omiliile despre 
pocăință, omilia a opta, p. 159) 


„Frumuseţea trupului nu-i făcută din altceva decât din flegmă, sânge, 
scurgeri, fiere şi hrană amestecată cu sucuri. Ochii, obrajii şi toate celelalte 
mădulare ale trupului cu ele se hrănesc; dacă n-ar primi în fiecare zi hrana 
aceea care le vine din stomac şi din ficat, atunci pielea s-ar zbârci, ochii s-ar 
duce în fundul capului şi îndată toată frumuseţea chipului ar zbura. Aşadar, 
dacă te-ai gândi ce-i în lăuntrul ochilor frumoşi, ce-i înlăuntrul unui nas 
statuar, ce-i înlăuntrul gurii şi obrajilor, ai spune că toată frumuseţea trupului 
nu-i altceva decât un mormânt văruit şi plin pe dinăuntru de atât de multă 
murdărie. Dacă ai vedea o bucăţică din aceste materii din care-i alcătuit 
trupul, de pildă o bucată de flegmă sau de scuipat, n-ai putea să o atingi nici 
cu vârful degetelor şi nici n-ai suferi s-o vezi. Acum spune-mi, poți să cazi 
de uimire în fața unui depozit care ţine înlăuntru atâta murdărie?” (Cuvânt 
de sfătuire către Teodor cel căzut, 114, în vol. Despre Feciorie, Apologia 
vieții monahale, Despre creşterea copiilor..., p. 355) 


„,... pe cel ce au soţie cuviincioasă şi cumpătată şi liberă, fiind aprinşi 
foarte de dragul ei, chiar dacă nu este ea de faţă, atunci când îi ațâţă vreo 
desfrânată sau stricată, dorul pentru soție le ține mai dinainte cu tărie mintea 
şi nu le îngăduie să intre vreo altă iubire.” (Cinci cuvântări despre Ana şi 
Samuel, cuvântul I, în vol. Omilii şi cuvântări despre educaţia copiilor..., p. 
7) 


„,... pe cel ce au soţie cuviincioasă şi cumpătată şi liberă, fiind aprinşi 
foarte de dragul ei, chiar dacă nu este ea de faţă, atunci când îi aţâţă vreo 
desfrânată sau stricată, dorul pentru soție le ține mai dinainte cu tărie mintea 
şi nu le îngăduie să intre vreo altă iubire.” (Cinci cuvântări despre Ana şi 
Samuel, cuvântul I, în vol. Omilii şi cuvântări despre educaţia copiilor..., p. 
7) 


„i se par dulci, tinere, desfătările femei păcătoase? Îmi dau şi eu 
seama de asta. O spune şi Scriptura: Din buzele femeii desfrânate picură 
miere (Proverbe 5, 3). Te previn însă, să nu guşti din ea, căci degrabă va 
deveni otravă. Cum spune iarăşi Scriptura? Că această miere până la o 
vreme iți îndulceşte gâtlejul, dar mai târziu o vei găsi mai amară decât 
fierea şi mai ascuţită decât sabia cu două tăişuri (Proverbe 5, 3-4). 

Le-am spus părinților tăi că trebue să te conducă cât mai repede la 
căsătorie, deoarece au răspundere pentru păstrarea curăției tale. Dar nici tu 
nu eşti lhpsit de răspundere. Dacă te tăvăleşti prin păcat să nu-mi spui că de 
vină e vârsta ta tânără. Întrucât, dacă ar fi aşa, ar trebui ca toţi tinerii să facă 

la fel. Tu eşti cel care te impingi singur în foc.” (Din vol. Problemele vieții, 
p. 39) 


„Când vei vedea o femeie frumoasă, având ochi luminoşi şi veseli, cu 
obrazul strălucind şi cu chipul de o neasemănată frumusețe, care îţi va 
aprinde gândul şi-ţi va creşte pofta, pune-ţi în minte că este pământ şi cenuşă 
şi sufletul tău va înceta să se mai turbeze. Descoperă pielea feții ei şi atunci 
vei vedea care este frumuseţea. Nu privi numai faţa cea de deasupra, ci treci 
cu gândul înăuntru şi nu vei afla altceva fără numai oase şi vine şi flegmă. Şi 
de nu sunt de ajuns acestea gândeşte-te că ea se schimbă, îmbătrâneşte, se 
îmbolnăveşte, 1 se afundă ochii, obrazul i se îngălbeneşte şi toată floarea 
aceea se strică. Gândeşte-te de ce te minunezi şi ruşinează-te de judecata ta, 
că te miri de lut şi de cenuşă şi te aprinzi de praf şi spuză. ŞI zic acestea nu 
prihănind firea. Să nu fie! Nici ocărând-o şi defăimând-o, ci pregătind 
doctorii celor bolnavi. Şi pentru aceasta a făcut-o Dumnezeu în acest fel, ca 
să-ȘI arate şi puterea Sa şi purtarea Sa de grijă față de noi, căci cu prostimea 
firii ne îndeamnă la smerenie şi ne potoleşte orice poftă, şi să-Şi arate şi 
înţelepciunea Sa, făcând din lut atâta frumuseţe. De aceea atunci când 
micşorăm firea, descoperim  meşteşugul Ziditorului.” (Cuvânt la 
neluminarea scripturii celei vechi, la iubirea de oameni a lui Dumnezeu şi 
Cum că nu se cuvine a ne învinui unii pe alţii, în vol. Din ospăţul stăpânului, 


p. 93) 


„Trupul bărbatului nu mai este al bărbatului, ci al femeii. Să păzească, 

aşadar, ce-i al ei întreg şi să nu-l împuţineze nici să-l prăpădească .” (La 
cuvintele apostoleşti: << Din pricina desfrâului fiecare să-şi aibă nevasta 


lui>>, în vol. Cateheze maritale, p. 16) 


„Femeia nu are stăpânire peste trupul său, ci bărbatul. Asemenea şi 
bărbatul nu are stăpânire peste trupul său, ci femeia. Când vezi vreo 
desfrânată amăgind, uneltind împotrivă, cătând la trupul tău, spune-i: Nu este 
al meu trupul, ci al femeii mele. Nu îndrăznesc să-l folosesc rău, nici să-l 
dau altei femei. La tel să facă şi femeia.” (La cuvintele apostoleşti: << Din 
pricina desfrâului fiecare să-şi aibă nevasta lui>>, în vol. Cateheze 
maritale, p. 16) 





154 Tâlcuirea Pr. Marcel Hancheş: Trupul soțului este al soţiei. Prin urmare, soţul (la fel 


este şi pentru soție) trebuie să păzească avuţia altuia (trupul care nu mai este al său, ci al 
soției). Este dragostea care se dăruieşte cu totul, care nu face nimic pentru sine, ci doar 
pentru celălalt. Dar mai întâi, cei doi trebuie să realizeze că nu-şi mai aparțin lor, ci 
fiecare celuilalt. (n.s. 34, p. 16) 


733 


„Ca pe nişte pietre socoteşte-le pe celelalte femei, ştiind bine că după 
ce te-ai căsătorit, chiar numai să priveşti cu ochi neînfrânați altă femeie — 
măritată sau nu —, te faci vinovat de osânda adulterului. Repetă-ţi aceste 
cuvinte în fiecare zi. Şi de vezi că se ridică în tine pofta către altă femeie, şi 
de aici soția ta îţi pare că nu te mai desfată, intră în cămara ta, şi deschizând 
Scriptura şi luându-l pe Pavel mijlocitor'*, şi cugetând adânc!“ şi neîncetat 
la aceste cuvinte, stinge văpaia. Şi aşa femeia ta îţi va fi şi mai dorită, nici o 
poftă nemaitrăgând pe furiș bunăvoirea ta faţă de ea!“. Şi nu numai că 
femeia îţi va fi mai dorită, ci şi tu vei ajunge mult mai venerabil şi mai liber. 
Căci nu este, nu este nimic mai de ruşine decât un om desfrânându-se după 
căsătorie. Căci nu numai pe socru şi pe prieteni, şi pe cei dragi, ci şi pe slugi 
le face să roşească. Şi acest lucru nu este singurul înfricoşător, ci şi că o va 
privi pe propria soție mai cumplită decât orice înlănţuire şi, cătând la cea 
care l-a aprins , necontenit va avea în închipuirile sale acea desfrânată.” (La 
cuvintele apostoleşti: << Din pricina desfrâului fiecare să-şi aibă nevasta 
lui>>, în vol. Cateheze maritale, pp. 19-20) 


„Când vezi femeie frumoasă şi adaugi pofta ta mai mult decât a ei, 
socoteşte că pământul este şi cenuşă şi se va potoli tulburarea poftei, sau 
pune în gândul tău cum va schimba frumuseţea ei bătrânețile sau boala şi vei 
vedea cum 1 se adâncesc ochii, cum 1 se zbârcesc feţele obrazului şi toată se 
strică floarea aceea a frumuseţii şi a tinereţii. Lut lauzi şi cenuşă şi țărână, 
care nu este altceva decât mormânt văruit, frumuseţea trupului. Şi de ai 
vedea cele dinăuntrul trupului, este plin de necurăţii şi de putoare multă. Şi 
de multe ori şi înfăţişarea frumoasă murind şi după o zi s-a aflat groapa ei 
plină de viermi şi de împuţiciune multă. Vezi omule ce frumuseţe râvneşti şi 
săruți? Drept aceea a oprit Hristos să nu râvneşti la frumuseţea cuiva şi zice: 
Cel ce caută la femeie pentru a o pofti pe ea, iată, a preacurvit cu ea! Pentru 





1% Tâlcuirea Pr. Marcel Hancheş: Pavel oferă prin cuvintele sale cheia rezolvării 


problemei. Dar aceasta nu exclude şi rugăciunea îndreptată către marele Apostol. Metoda 
aceasta, ca prin rugăciune şi meditare la cuvintele unui sfânt să primim rezolvarea unei 
probleme, este o constantă în Tradiţia Bisericii. (n.s. 45, p. 19) 

15 TTâlcuirea Pr. Marcel Hancheş: Acelaşi cuvânt ca şi în nota 44. Deşi pare învechit, 
Părinții — conform uzului antic — recomandă citirea cu glas tare şi ritmat, acest fapt 
modelând şi schimbând încet-încet mintea. (n.s. 46, p. 19) 

'5' Tâlcuirea Pr. Marcel Hancheş: Relaţia dintre cei doi creşte dacă vor medita zilnic 
Scriptura şi nu se vor dezlipi de Hristosul euharistic şi de rugăciunea împreună. (n.s. 47, 
p. 20) 


734 


aceasta, când vei vedea fața vreuneia şi vei păţi vreo stricăciune sufletească, 
nicidecum a doua oară să nu o mai vezi şi te vei izbăvi. Căci şi cei ce sunt 
bolnavi de hidropică şi de splină au feţele lor luminoase, iar când cunoşti 
hidropica în pântecele lor, îi urăşti. Aşa şi frumuseţea străină să o urâm, şi 
femeia rea.” (Din vol. Mărgăritarele Sfântului loan Gură de Aur, p. 7) 


„De ai război de către pofta curviei, adu-ţi aminte de focul muncii şi 
se va stinge acea poftă vicleană.” (Din vol. Mărgăritarele Sfântului loan 
Gură de Aur, p. 38) 

„Drept aceea, să nu ne ruşinăm de viaţa noastră, nici să ne pângărim 
trupul cu curvia şi cu necurăţia, de vreme ce este Biserica lui Dumnezeu, 
precum zice apostolul, căci nu vei putea să intri în biserică după ce vorbeşti 
cu curvele şi cu curvarii. Cum vei ridica mâinile la cer să te rogi lui 
Dumnezeu, (mâini) cu care te-ai împletit cu desfrânata şi cu desfrânatul?” 
(Din vol. Mărgăritarele Sfântului loan Gură de Aur, p. 47) 


„Dacă oceanul îşi zdrobeşte valurile sale nestăpânite de mal, să-ți 
zdrobeşti, şi tu poftitorule, de malul poruncii divine, arderile cărnii 
tale.” (Din vol. Bogăţiile oratorice, p. 29) 


DESFRÂNAREA (şi înfrânarea) 


„+... când vedem pe cineva întorcându-se plin de sânge după ce a 
sfâşiat pofta, încă mai mult îl admirăm şi ne facem părtaşi luptei şi biruinţei 
lui, iar către cei ce iubesc poftele şi plăcerile trupeşti zicem: Arătați-ne 
plăcerea ce o aveți din poftele voastre, cel cumpătat o are de la lupta şi 
biruința sa, iar tu de nicăieri. Dacă îmi veţi spune de plăcerea cea din 
împreunare, eu vă voi dovedi că plăcerea ce o simte cel înfrânat este mai 
lămurită, mai îndelungată. Tu ai o plăcere câştigată în urma unei mulțămiri 
scurte şi care aproape nici nu S-a arătat, pe când acela o are de la 
conştiinţa sa, şi mai mare, şi mai îndelungată, mai dulce. Nici împreunarea 
cu femeie nu poate să țină sufletul netulburat şi să-l întraripeze ca filosofia 
celui înfrânat, fiindcă acesta, după cum am zis, ne arată lămurit plăcerea sa, 
pe când la tine văd numai dezgustul ce-l ai în urma învingerii ce ai suferit, şi 
de aş voi să îţi văd plăcerea, nu aş găsi-o nicăteri. Căci care timp voieşti a-ţi 
fi de mulțămire şi plăcere? Cel dinainte de împreunare? Dar acel timp este 
mai mult de nebunie, de smintire, căci a scrâşni din dinți şi a-ți pierde 
dreapta judecată nu vine de la plăcere, fiindcă dacă ar fi fost din plăcere, nu 
i-ar fi pricinuit din acelea pe care suferă cei ce au dureri. Căci şi cei ce se 


735 


luptă cu pumnul în stadion, şi cei loviți scrâşnesc din dinţi, şi femeile ce sunt 
în facere sfârşindu-se de dureri acelaşi lucru îl fac. Astfel că aceasta nu este 
plăcere, ci mai mult un fel de ieşire din sine, o smintire, mai mult tulburare. 
Dar poate timpul de după împreunare? Nici acesta nu este de plăcere, fiindcă 
nici de femeia ce a născut nu zicem că este în plăcere, ci că s-a izbăvit de 
dureri. Aceasta deci nu este plăcere, ci mai degrabă boală şi moleşire, sau cel 
mult este mijlocia acestor două. Deci care este timpul plăcerii? Nu este nici 
unul sau, deşi este, apoi este atât de scurt încât mai că nici nu este. Deşi ne- 
am silit mult ca să găsim acel timp şi să punem stăpânire pe el, totuşi nu am 
putut. Nu aşa este şi cu timpul celui înfrânat, căci acesta este întins şi tuturor 
învederat, sau mai bine zis, întreaga lui viață este în plăcere, conştiinţa lui 
fiind liniştită, valurile fiindu-i alinate şi de nicăieri neavând nici o tulburare. 
Deci fiindcă mai ales acesta este în plăcere, pe când iubitorul de plăcere este 
veşnic în tulburare şi tristețe, apoi să fugim de desfrânare şi să iubim 
cumpătarea, ca astfel să ne învrednicim şi bunătăților viitoare, cărora fie ca 
toți să ne învrednicim.” (Comentariile sau Tâlcuirea Epistolei întâi către 
Corinteni, omila XXXVII, pp. 401-402) 


DESTINUL 


„Diavolul a mai adus pe lume şi o altă învăţătură rea! A deschis drum 
învățăturii despre soartă şi destin, ca să pângărească libertatea dată nouă de 
Dumnezeu, ca să ne convingă că natura este rea; iar cu asta a mai semănat şi 
alte învățături rele, deşi nu pe față. Aşa sunt otrăvile diavolului”. (Omilii la 
Matei, omilia LXII, III, în col. PSB, vol. 23, p. 721) 


„Dar atunci de ce vei avea nevoie de rugăciuni? De ce mai voieşti a te 
face creştin, dacă totul este sortit de la naştere? Fiindcă vei fi sub păcat. De 
unde sunt meşteşugurile? Sunt oare destinate de la naştere? Da, zici tu. Dar 
a fost ursit unuia să devină înțelept prin osteneli. Arată-mi însă unul care să 
fi învăţat meşteşug fără osteneli. Astfel, meşteşugul se capătă nu de la 
naştere, ci cu multe osteneli. Dar de unde, zici tu, că cineva fiind om rău 
este bogat, şi un altul, fiind viclean, a căpătat moştenire de la tatăl său? Pe 
când un altul, deşi munceşte mult, totuşi este sărac? Acestea într-una le pun 
înainte; toate numai cu privire la bogăţie şi sărăcie, şi nimic de virtute şi 
răutate. Dar tu nimic n-ai spus până acum; arată-mi dacă cineva sârguindu-se 
a devenit rău, sau dacă cineva trândăvindu-se a devenit bun. Căci dacă soarta 
are vreo putere, atunci trebuie să-şi arate puterea în cele mai mari: adică în 
virtute şi răutate, şi nicidecum în bogăție şi sărăcie.” (Tâlcuiri la Epistola 
întâi către Timotei, omilia I, pp. 21-22) 

„Cine sunt cei care vorbesc de rău pe Dumnezeu? Sunt cei care aduc 
împotriva înțelepciunii proniei lui Dumnezeu neorânduiala şi necesitatea 
soartei! Deloc nu-i de mirare că suferă de boala aceasta păgânii, cei care cad 
în admirare şi slujesc lemnelor şi pietrelor; dar grozăvia cea mai mare, 
vrednică într-adevăr de lacrimi şi plânsete multe, e aceea că sunt traşi ca un 
şuvoi spre tulburare — gândul şi nebunia aceea, cei ce s-au învrednicit să 
scape de rătăcirea şi slujirea idolească şi să cunoască pe Dumnezeul tuturor, 
pe Dumnezeul cel adevărat, cu adevărat Dumnezeu. Lucru de mirare foarte 
este când gândesc aşa oameni care spun că se închină lui Hristos, care au 
fost învredniciți de Taine atât de mari, care-au luat parte la învățături 
nespuse şi la înțelepciunea ce ne-a fost din ceruri dată, oameni care, după ce 
au primit de la Dumnezeu atâta cinste, se aruncă singuri în prăpastie de bună 
voia lor, care îndepărtează de la ei, cu multă negheobie, libertatea pe care 
Dumnezeu le-a dăruit-o, care vin singuri la robie prea cumplită şi născocesc 
cu gândurile lor o stăpânire tiranică foarte, dar înşelătoare, aruncând din 
suflet orice nădejde bună şi încercând să curme tăria celor ce se străduiesc 
pentru virtute.” (Despre soartă şi Providenţă, cuvântul II, în vol. Omilii la 
săracul Lazăr. Despre soartă şi Providenţă..., p. 171) 


„Pentru aceasta diavolul a născocit asemenea otrava şi licorile cele 
aducătoare de moarte ale învăţăturii despre soartă, pentru ca să aducă pe 
negândite, după cum am spus, toată învăţătura lui, ca să ne arate deşartă 
toată gândirea noastră, fără temei toată credința noastră, ca să convingă pe 
oameni să aibă gânduri rele despre Dumnezeu.” (Despre soartă şi 
Providență, cuvântul II, în vol. Omilii la săracul Lazăr. Despre soartă şi 
Providenţă..., p. 172) 


„Nu poate, nu poate dobândi cerul acela care crede-n soartă, dar, mai 
bine spus, unul ca acesta nu poate scăpa de iad şi de pedeapsă. Credinţa în 
soartă ne porunceşte să ne împotrivim învățăturilor lui Dumnezeu, Care 
spune: Și de veți vrea şi Mă veți asculta, bunătăţile pământului veți mânca. 
Dar dacă nu veți vrea şi nici nu Mă veţi asculta, de sabie veţi fi mâncaţi; 
căci gura domnului a grăit acestea! (Isaia 1, 19-20). 

Ai văzut cum grăieşte Dumnezeu şi ce legi aşază? Ascultă şi cum 
vorbeşte soarta şi ce legi potrivnice aduce, şi astfel cunoaşte că cele dintâi 
sunt spuse de Duhul dumnezeiesc, iar cele de pe urmă, de vicleanul demon, 
de fiara cea neîmblânzită. Dumnezeu spune: De veți vrea şi De nu veți vrea, 
prin aceste cuvinte făcându-ne pe noi stăpânii faptelor noastre bune sau rele, 
stăpânii voinţei noastre. 

- Dar diavolul ce cuvânt aduce (împotrivă)? 

- Diavolul spune că nu putem scăpa de soartă, oricare ne-ar fi voia. 
Dumnezeu spune: De veți vrea, bunătățile pământului veți mânca. Soarta 
spune: Chiar de veți vrea, dacă nu vă este dat, voința nu vă e de vreun folos! 
Dumnezeu spune: Dacă nu veți vrea să luaţi aminte la cuvintele Mele, de 
sabie veți fi mâncaţi. Soarta spune: Chiar dacă nu veți vrea, dacă vă este 
dat, veți fi negreşit mântuiţi!. Nu spune aşa soarta? Poate fi o luptă mai 
lămurită ca aceasta? Poate fi un război mai vădit ca acesta, pe care demonii, 
dascălii răutăţii, îl duc cu neruşinare cuvintelor dumnezeieşti? Dar, după 
cum am spus, nu-i deloc de mirare că demonii, adică păgânii, sunt conduşi 
de asta; ci grozăvia grozăviilor este că voi, care aveţi o învățătură atât de 
dumnezeiască şi atât de mântuitoare, o necinstiți şi alergați la acele 
învățături lipsite cu totul de judecată, care vă pierd sufletul.” (Despre soartă 
şi Providență, cuvântul II, în vol. Omilii la săracul Lazăr. Despre soartă şi 
Providenţă..., p. 171) 


„Să nu socotiți că învățătura despre soartă face parte din învățăturile 
îngăduite, numai că sunt unii oameni care cred în soartă. Se săvârşesc şi 
crime, cu toate că sunt interzise de legi; se fac şi desfrânări şi răpiri, chiar de 
mulți oameni, cu toate că sunt oprite. Că a crede în soartă este interzis, ca şi 
omorul, chiar de legile păgâne, se poate vedea din următorul fapt. Dacă unul 
care a făcut desfrânare cu femeia altuia, şi a fost dat în judecată, ar spune: Eu 
nu-s de vină, ci soarta! Eu am vrut să fiu cuminte; dar soarta m-a împins, ea 
m-a dus la fapta asta!, oare n-ar fi tocmai pentru aceasta osândit mai 
cumplit, că s-a apărat aşa de nepotrivit? Va fi oare iertat? Deloc! Şi după 
învățătura celor ce se încred în soartă ar trebui iertat. Dacă toate se întâmplă 
din pricina soartei, şi nu a voinţei, atunci nu poate avea acela o altă apărare 
mai mare decât soarta. lar dacă voinţa e stăpână şi mai puternică decât 
soarta, atunci soarta nu există; că dacă există soartă, atunci trebuie neapărat, 
în ciuda tuturor sforțărilor noastre, să se împlinească poruncile ei şi, prin 
urmare, zadarnic este pedepsit acela, zadarnic nu-i iertat. Dar nici un om nu 
va vrea să audă de o astfel de apărare, nici de dobândirea iertării, într-atât 
este de osândită o astfel de apărare de toţi oamenii, şi socotită basm şi 
vorbărie.” (Despre soartă şi Providenţă, cuvântul III, în vol. Omilii la 
săracul Lazăr. Despre soartă şi Providenţă..., pp. 178-179) 


„Cum se face deci că oamenii care cred în soartă o necinstesc prin 
aceea că nu iartă pe cei care au făcut fapte rele sub silnicia ei? Atât de mult îi 
conving şi adevărul, şi conştiinţa că această credință în unire este basm. 
Aceştia când cad în păcate grele mai adaugă încă un păcat, ca să scape astfel 

de pedeapsa ce le e gătită, dar nu se gândesc că au să fie pedepsiţi mai greu. 
Nu-i o nenorocire atât de mare să păcătuieşti, cât să fii un neruşinat după ce 
ai păcătuit şi să învinovăţeşti pe Dumnezeu de propriile tale păcate. Acesta e 
un rău mai mare decât păcatul. Pentru aceea s-a străduit şi diavolul, ca nu 
numai să ne facă trândavi spre faptă bună şi grabnici spre păcat şi să 
învinuim pe Dumnezeu de toate faptele noastre, dar, după ce ne-am umplut 
sufletul şi limba de hulă, sub cuvânt de apărare, să-L învinuim pe 
Dumnezeu, scăpându-ne de vina faptelor noastre şi aruncând-o pe altul 
nevinovat. Şi de-ai face asta unui om, ar fi de ajuns să te ducă la pieire, căci 
eşti pedepsit ca un făcător de rele când defăimezi pe cineva fără să fi făcut 
nimic. Ai văzut câte rele a adus diavolul pe lume prin credinţa în soartă? 
Întâi, dispreţ faţă de virtute. Într-adevăr, oricât de râvnitor ai fi în nevoinţa ta 
pentru virtute, ţi se slăbeşte sufletul când ajungi să crezi că nici una din 
faptele tale nu e o faptă rea. Când ştii că nu-i o crimă să faci desfrânare, sau 
să ucizi, sau să spargi ziduri ca să furi, împins de năvala firii, ca şi cum te-ai 
prăvăli la vale, nu te vei opri de a huli pronia dumnezeiască şi de a 
învinovăţi pe Dumnezeu. Spune-mi, rogu-te, poate fi oare un păcat mai 
mare?” (Despre soartă şi Providenţă, cuvântul III, în vol. Omilii la săracul 
Lazăr. Despre soartă şi Providenţă..., pp. 179-180) 


„Diavolul convingându-i pe unii oameni să nu se îngrijească de 
curăția trupească şi sufletească, de bunătate şi de alte virtuţi, prin asta i-a 
făcut să trăiască în trândăvie şi cu o conştiinţă rea; 1-a făcut să arunce vina 
păcatelor lor pe alţii. Şi ar fi trebuit să-şi schimbe răutatea lor. Dar n-au făcut 
asta, ci au plăsmuit o învăţătură rea, plină de mii şi mii de rele, învățătura 
despre soartă.” (Despre soartă şi Providenţă, cuvântul IV, în vol. Omilii la 
săracul Lazăr. Despre soartă şi Providenţă..., p. 186) 


„Nu este, într-adevăr, preaiubite, învăţătură mai rea şi mai plină de 
puroi de nevindecat ca învăţătura despre soartă, despre ursită. Nu numai că 
pune în sufletul celor rătăciți de această credință (în soartă) o învățătură 
hulitoare, necredincioasă şi pierzătoare, ci le şi înduplecă să grăiască despre 
Dumnezeu cele care nici despre demoni nu s-ar putea spune; mai tulbură şi 
viaţa noastră şi umple totul de nelinişte şi de multă frământare. Învățătura 
despre soartă surpă, distruge şi arată ca de prisos tot ce ne-a fost dat de 
Dumnezeu şi de fire, prin prooroci şi prin sfinţi, spre învăţătura şi spre 
îndreptarea noastră. Învățătura despre soartă face ceea ce ar face de pildă un 
om bolnav care ar avea nevoie de doctorii, dar care nu s-ar lăsa convins să 
folosească leacurile făcute de doctorii ce stau în jurul lui şi nici n-ar vrea să 
scape de boală, ci ar sta nepăsător şi trândav, aşteptând o ticăloasă moarte. 

Învățătura despre soartă nu ne învaţă oare tot aceleaşi? Să nu dea nimeni un 
sfat folositor, să nu asculte nimeni sfatul altuia! În zadar sunt legile şi 
judecătorii! În zadar amenințările şi sfaturile! În zadar frica de pedeapsă, în 
zadar pentru cei buni cinstirile, premiile şi răsplățile! Nici dacă te străduieşti 
n-ai vreun folos, nici dacă te trândăveşti nu eşti păgubit. Omul, când e copil, 
să nu se ducă la şcoală, când e bărbat, să nu asculte de legi, să nu ia aminte 
la sfaturi şi îndemnuri de folos. Ce poate să aducă munca şi osteneala? Ca o 
corabie fără lest, fără corăbieri şi fără căpitan, care a dat cârma minții furiei 
furtunii, aşa să umble omul!” (Despre soartă şi Providenţă, cuvântul V, în 
Vol. Omilii la săracul Lazăr. Despre soartă şi Providenţă..., pp. 190-191) 


„Dacă trebuie neapărat să se întâmple fiecăruia după cum îi e scris, şi 
celor ce trudesc, şi celor ce dorm, atunci lucrătorul pământului să nu mai 
înjuge boii, să nu mai scoată plugul, să nu mai taie brazda, să nu mai arunce 
sămânţa, să nu mai aştepte timpul potrivit al anului, să nu mai îndure frigul, 
ploaia ce nu conteneşte, greutăţile şi ostenelile anotimpurilor, să nu mai 
ascută secera, să nu mai secere holdele, să nu mai bată grâul, să nu mai 
sădească, să nu mai cultive plante! Într-un cuvânt, să lase deoparte toată 
grija lucrării pământului, să stea acasă şi să doarmă tot timpul. Şi, negreşit, 
dacă îi e scris şi-i ursit spre bine, bunătăţile îi vor veni de la sine în casă. lar 
dacă ursitoarea Cloto l-a ursit astfel, de s-ar istovi muncind, ostenelile şi 
sudorile lui îi vor fără de folos. De credeţi, într-adevăr, în soartă, pentru ce 
nu sfătuiți lumea să facă aşa? Pentru ce nu-i dați sfatul acesta, ca să învățați 
din fapte binele soartei? Vrei să-mi arăţi ce-ai primit de la soartă? Pune capăt 
lucrării pământului, desființează navigația, distruge toate meseriile; să nu 
mai lucreze nici un meşteşugar, nici zidarul, nici fierarul, nici țesătorul, nici 
un altul care cu meseria lui întreține viața noastră, şi atunci vei vedea bine 
care sunt răsplățile sorțiu, atunci vei simți într-adevăr, atunci vei vedea ce 
preț are scrisul sorții!” (Despre soartă şi Providenţă, cuvântul V, în vol. 
Omilii la săracul Lazăr. Despre soartă şi Providenţă..., p. 192) 


„Dacă soarta face pe oameni răi şi buni, pentru ce sfătuieşti pe copilul 
tău, pentru ce-l îndemni? Toate-s de prisos şi în zadar! Dacă soarta face 
bogaţi şi săraci, nu-ți mai trimite copilul la învățătură, nu-i mai da bani, nu 
mai face nimic din cele ce-i pot înmulți averea!, ci lasă în seama sorții 
viitorul lui. Dar n-ai să vrei! lată, pentru ce în lucrurile mici n-ai încredere în 
puterea sorții, iar în cele mari te încrezi? Dacă este într-adevăr soartă, lasă-ţi 
copilul să se întâlnească şi cu oameni răi şi să se vateme cu stricaţii! Dacă e 
sortit şi ursit să fie bun, îţi va fi bun copilul!” (Despre soartă şi Providenţă, 

cuvântul V, în vol. Omilii la săracul Lazăr. Despre soartă şi Providenţă..., 
p. 192) 


„lată dar că învăţătura despre soartă n-a fost născocită din altă pricină 
decât din trândăvie, din nepăsare, din dorința de a scăpa de ostenelile pentru 
virtute. Dacă este soartă, nu este judecată; dacă este soartă, nu este credință; 
dacă este soartă, nu este Dumnezeu; dacă este soartă, nu este virtute, nu este 
păcat; dacă este soartă, muncim în zadar. Nu este laudă, nu este blam, nu 
este respect, nu este ruşine, nu sunt legi, nu sunt tribunale.” (Despre soartă 
şi Providenţă, cuvântul V, în vol. Omilii la săracul Lazăr. Despre soartă şi 
Providenţă..., pp. 194-195) 


„Cei care flecăresc despre soartă, şi pun la îndoială învăţătura 
mântuitoare despre înviere, au căzut în această prăpastie a necredinţei din 
pricina cugetului lor rău şi a faptelor lor păcătoase. Şi după cum bolnavii de 
friguri, în dorința de a scăpa de fierbinţeală, se aruncă adesea în apă rece, 
uşurându-şi boala pentru scurtă vreme, dar mai târziu îşi aprind şi mai 
amarnic flacăra, tot aşa şi cei cu conştiinţa rea: căutând să găsească o uşurare 
cugetului lor şi nevoind să-şi spele păcatele prin pocăință, cred în tirania 
sorții şi nu mai cred în înviere. Cu astfel de gânduri netrebnice îşi uşurează 
aici, pentru scurtă vreme, cugetul; dar îşi aprind şi mai tare flacăra gheenei, 
pentru că ajung şi mai păcătoşi; iar când vor pleca dincolo, vor vedea că sunt 
pedepsiți pentru fiecare păcat.” (La cuvântul apostolic ce spune: <<Dar 
având acelaşi duh al credinţei, precum este scris>>; şi la << Crezut-am, 
pentru aceea am grăit... >>, 10, în vol. Despre schimbarea numelor. Despre 
răbdare. Despre milostenie..., p. 219) 


DEZNĂDEJDEA (- bucuria diavolilor) 


„Nici o armă a diavolului nu-i atât de tare ca deznădejdea. Diavolul nu 
se bucură atâta când păcătuim, cât e bucură când deznădăjduim.” (Omiliile 
despre pocăință, omilha întâi, p. 14) 


„Nici o săgeată a Satanei nu este aşa de tare şi primejdioasă ca 
deznădăjduirea, şi când noi deznădăjduim, îi facem chiar mai multă bucurie 
decât când păcătuim.” (Cuvânt la Duminica Fiului Risipitor, în vol. Omilii 
Ia Postul Mare..., p. 13) 


„Nici o armă nu este mai eficientă în mâna diavolului ca 
deznădejdea. Tocmai de aceea el nu este atât de mulţumit când 

păcătuim, ca atunci când deznădăjduim.” (Din vol. Problemele vieții, p. 
340) 


DEZNĂDEIJDEA (naşterea ei) 


„Care este rădăcina şi mama deznădejdii? Trândăvia! Dar mai bine n- 
am numi-o numai rădăcină, ci şi hrănitoare şi mamă. După cum 
putreziciunea dă naştere moliilor în lână, iar moliile, la rândul lor, măresc 
putreziciunea, tot astfel şi aici, trândăvia dă naştere deznădejdii, şi la rândul 
ei, deznădejdea hrăneşte trândăvia; făcând acest schimb blestemat între ele, 
măresc puterea de distrugere, dacă vei stăvili şi vei tăia pe una din ele, vei 
putea cu uşurinţă să birui şi pe cealaltă. Niciodată omul harnic nu va cădea 
în deznădejde, şi nici cel care are bune nădejdi de mântuire şi nu 
dezamăgeşte nu va putea cădea în trândăvie. Desfă această cârdăşie şi 
sfărâmă jugul, adică gândul cel cu multe feţe şi împovărător. Gândul care 
uneşte deznădejdea cu trândăvia nu este de un singur fel, ci are mai multe şi 
felurite fețe. Care este acest gând? De pildă: un om care s-a pocăit săvârşeşte 
multe şi mari fapte de virtute; între timp poate să păcătuiască iarăşi în aşa 
fel, încât păcatul său să atârne tot atât de greu ca şi faptele lui bune; un 
asemenea gând mai cu seamă este îndestulător să-l ducă la deznădejde, 
gândindu-se că a dărâmat tot ce a clădit şi că s-a ostenit în zadar şi fără nici 
un folos cu săvârşirea acelor fapte bune care. Trebuie să îndepărtăm din 
mintea noastră această idee şi să ne gândim la aceea că, dacă n-am fi ajuns 
să săvârşim fapte bune care să atârne tot atât de greu ca şi păcatele făcute 
mai târziu, nimic nu ne-ar fi împiedicat să ne înecăm cu desăvârşire.” 
(Cuvânt de sfătuire către Teodor cel căzut, 19, în vol. Despre Feciorie, 
Apologia vieții monahale, Despre creşterea copiilor..., pp. 372-373) 


DEZNĂDEIJDEA (gravitatea) 
„Nimic nu este mai rău ca şi un om în deznădejde.” (Comentar la 
Evanghelia de la loan, omilia LV, 2, p. 272) 
DEZNĂDEIJDEA (urmările pierzătoare ale deznădejdii) 
„Deznădăjduirea ne împiedică de a ne scula din căderea în păcate, 
(...) nu ne lasă a ne elibera de relele de sub care noi suspinăm, (...) 
deznădăjduirea ne aruncă în bezna răutăţii. Dacă noi însă nu deznădăjduim, 


putem curând să scăpăm de această beznă.” (Cuvânt la Duminica Fiului 
Risipitor, în vol. Omilii la Postul Mare..., p. 11) 

„Deznădejdea nu are numai răul că ne închide porțile cetăţii cereşti, 
nu numai că ne face mai trândavi şi mai dispreţuitori, dar are şi răul că 
sădeşte în sufletul nostru mândrie nebunească. Diavolul a ajuns aşa cum a 
ajuns din pricina deznădejdu; mai întâi şi-a pierdut orice deznădejde; în 
urma, din deznădejde a căzut în mândrie. Un suflet care şi-a pierdut odată 
nădejdea mântuirii lui nu-şi mai dă seama cum se prăbuşeşte; vorbeşte şi 
lucrează după bunul plac şi fără judecată împotriva propriei sale mântuiri. 
După cum nebunii, o dată ce şi-au pierdut minţile, nu se mai tem şi nu se 
mai ruşinează de nimic, ci săvârşesc fără frică cele mai nesăbuite fapte, se 
aruncă în foc, în apă sau în prăpastie. Tot astfel şi cei stăpâniţi de nebunia 
deznădejdu nu mai pot fi opriţi; săvârşesc tot felul de păcate, iar dacă nu 
vine moartea să-i împiedice de la nebunia şi furia lor, îşi pricinuiesc o 
mulțime de rele.” (Cuvânt de sfătuire către Teodor cel căzut, 16, în vol. 
Despre Feciorie, Apologia vieţii monahale, Despre creşterea copiilor..., p. 
364) 


DEZNĂDEJDEA (de pe urma păcatelor — remedii) 


„Că nu ne pierde atât de mult păcatul cât deznădejdea. Dacă cel care a 
făcut un păcat se trezeşte, îşi îndreaptă prin pocăință repede păcatul săvârşit; 
dar cel care se deznădăjduieşte şi nu se pocăieşte nu se îndreaptă, pentru că 
n-a folosit leacurile pocăinţei.” (Omilii la Matei, omilia LXXXVI, IV, în col. 
PSB, vol. 23, p. 970) 


„lar cei ce avem un suflet murdar, să nu deznădăjduim, după cum şi 
zice: De vor fi păcatele voastre cum e cârmăzul, ca zăpada le voi albi, şi de 
vor fi ca purpura, ca lâna albă le voi face (Isaia 1, 18). Când Dumnezeu 
făgăduieşte ceva, tu nu te îndoi deloc, ci fă toate acelea prin care ai putea 
apuca şi atrage la sine-ţi acele făgăduinţe.” (Omilii la Epistola către Romani 
a Sfântului Apostol Pavel, omilia XVIII, p. 365) 


„lubiţilor, să nu deznădăjduim, ci chiar bârfitor de ai fi, sau lacom, 
sau orice, tu cugetă la Pavel, care mai înainte a fost hulitor, prigonitor, 
batjocoritor şi, în sfârşit, cel întâi între păcătoşi, şi cum cu toate acestea, 
deodată s-a ridicat până la cea mai înaltă virtute şi cele dinainte nu i-au fost 
lui nici o piedică — deşi, de altfel, nimeni nu a fost stăpânit de atâta 
înverşunare răutăcioasă ca dânsul, care a dus un război înverşunat asupra 
Bisericii. Căci şi-ar fi dat atunci până şi sufletul pentru nimicirea Bisericii şi 

era amărât până în suflet că nu avea mai multe mâini spre a prinde cu toate 
pe Ştefan!%. Şi cu toate acestea, a găsit el mijlocul de a-l prinde cu mai 
multe mâini, adică cu acele ale mărturiilor mincinoase, ale căror haine le 
tinea el. Dar apoi când intra prin casele Creştinilor, alerga ca o fiară 
sălbatică, târând după dânsul pe bărbați şi pe femei şi băgând în toți groaza 
şi tulburarea şi mii de alte rele. Atât de înfricoşat era, încât apostolii, chiar şi 
după prefacerea lui şi intrarea în Creştinism, nu îndrăzneau a se apropiau de 
el. Şi cu toate acestea, după atâtea rele, s-a făcut aşa precum a fost după 
aceea! Nimic cred că nu mai trebuie a spune.” (Comentariile sau Tălcuirea 
Epistolei întâi către Corinteni, omilia XXII, pp. 231-232) 


„Știind dar că Dumnezeu nu numai că nu-şi întoarce faţa de la cei ce 
se întorc la EI, ci că-i primeşte tot aşa de bine ca şi pe cei virtuoşi, că nu 
numai că nu-i pedepseşte, ci că merge în căutarea celor rătăciți şi că Se 
bucură de găsirea acestora mai mult decât de cei care nu s-au rătăcit, să nu 
deznădăjduim când ne simţim încărcați de păcate.” (Omiliile despre 
pocăință, omiha întâi, p. 24) 


„Să nu deznădăjduim, ci să avem bune nădejdi în Stăpânul nostru, 
gândindu-ne la noianul bunătăţii Lui.” (Omiliile despre pocăință, omilha 
întâi, p. 25) 


„- Dar pentru ce ai dat ninivitenilor un răgaz aşa de scurt? (trei zile) 

- Ca să afli şi virtutea barbarilor, adică a ninivitenilor, care au putut, în 
trei zile, să pună capăt unei urgii atât de mari venite asupră-le din pricina 
păcatelor lor, dar ca să te şi minunezi de iubirea de oameni a lui Dumnezeu, 
Care s-a mulțumit cu o pocăință de trei zile pentru un noian atât de mare de 
păcate şi, în sfârşit, ca tu să nu cazi în deznădejde, chiar de-ai păcătuit de mii 
de ori. După cum cel cu suflet trândav şi nepăsător nu face mare lucru chiar 
dacă ar avea mult timp de pocăință şi nici nu se împacă cu Dumnezeu, din 
pricina trândăviei lui, tot aşa cel cu minte trează şi cu râvnă clocotitoare, cel 
ce se pocăieşte cu mult zel poate şterge într-o clipită păcatele a ani întregi. 
Nu s-a lepădat Petru de trei ori? Nu cu jurământ, a treia oară? Nu s-a temut 
el de cuvintele unei slujnice de rând? Şi ce s-a întâmplat? A avut nevoie de 
mulți ani pentru pocăință? Deloc, ci în aceeaşi noapte a şi alunecat şi s-a 
ridicat; a primit şi lovitura, şi primit şi leacul; s-a şi îmbolnăvit, şi s-a şi 
vindecat!” (Omiliile despre pocăință, omilia a cincea, pp. 82-83) 





1% A se vedea cap. 6 şi 7 din Faptele Apostolilor. 

„Auzi-le pe acestea, iubite, şi să nu deznădăjduieşti niciodată. 
Gândeşte-te la măreția nespusă a iubirii de oameni a lui Dumnezeu şi 
grăbeşte-te de-ți şterge păcatele. Dacă tâlharul, pe cruce fiind a fost 
învrednicit de o atât de largă dărnicie din partea lui Dumnezeu, cu mult mai 
mult ne va învrednici pe noi iubirea Lui de oameni, de voim să ne 
mărturisim păcatele noastre.” (Omilia a Il-a la Cruce şi la tâlhar, în vol. 
Predici la sărbători împărăteşti şi cuvântări de laudă la sfinţi, p. 108) 


„Când vezi că oameni atât de mari au păcătuit, dar au avut parte 
de iubirea de oameni a lui Dumnezeu, pentru că nu s-au deznădăjduit, 
să ai şi tu mai mare nădejde de mântuire, dacă păcătuieşti.” (Cuvânt la 
Petru Apostolul şi Ilie Proorocul, III, în vol. Predici la sărbători 
împărăteşti şi cuvântări de laudă la sfinţi, pp. 553-554) 


„Atunci când păcătuiți să nu pierdeţi nădejdea mântuirii, ştiind că 
şi drepții au păcătuit, dar prin pocăință nu şi-au micşorat deloc cinstea 
lor.” (Cuvânt la Petru Apostolul şi Ilie Proorocul, IV, în vol. Predici 
la sărbători împărăteşti şi cuvântări de laudă la sfinţi, p. 558) 


„Dacă L-ai supărat cu păcatele tale, nu deznădăjdui. Atunci când 
superi un om, dar imediat după aceea te duci şi dimineaţa şi la amiază şi 
seara la el şi îi ceri iertare, nu-i vei muia, oare, inima? Cu atât mai mult vei 
muia inima lui Dumnezeu, Care nu cunoaşte răutate, dacă dimineaţa, 
la amiază şi seara şi în fiecare ceas Îi vei cere să Se milostivească asupra 
ta.” (Din vol. Problemele vieții, p. 189) 


DEZNĂDEIJDEA (să nu deznădăjduim de mântuirea noastră) 


„Nu numai că l-a băgat pe tâlhar în rai, ci l-a băgat înainte de întreaga 
lume şi înainte de Apostoli, ca, văzând pe cel plin de răutăți fără număr cum 
petrece în curțile împărăteşti, nimeni dintre cei de mai apoi să nu 
deznădăjduiască de intrarea în rai, nici să nu dispere de mântuirea sa. 

Dar să vedem dacă nu cumva tâlharul a arătat şi osteneli, şi isprăvi, şi 
roade. Nici asta nu se poate spune: ci pe temeiul unui cuvinţel, pe temeiul 
credinței singure a ajuns dintr-un salt în rai, ca să înveți că nu atât 
înțelepciunea lui a făcut totul, cât iubirea de oameni a Stăpânului. Că ce a zis 
tâlharul? Ce a făcut? A postit? A plâns? Şi-a frânt inima? A vădit pocăință 
vreme îndelungată? Nicidecum: ci chiar pe cruce, după ce a primit osândă de 
la oameni, s-a învrednicit de mântuire. 

Vezi ce repeziciune? De pe cruce în cer, de la osândă la mântuire. 
Care sunt, dar, cuvintele acelea? Ce putere au de i-au adus tâlharului 
asemenea bunătăți? Pomeneşte-mă întru împărăția Ta. Şi ce dacă? A cerut 
să primească bunătăți, n-a arătat osârdia cea prin fapte. Dar Cel Ce cunoştea 
inima lui n-a luat aminte la cuvinte, ci la aşezarea cugetului - că cei ce se 
bucuraseră de învățături proroceşti, cei ce văzuseră semne, cei ce priviseră 
minuni ziceau despre Hristos că are drac (In., 7, 20; 8, 48, 52) şi rătăceşte 
mulțimea (n., 7, 12); iar tâlharul, care nu auzise pe prooroci şi nu văzuse 
minuni, văzându-L pironit pe cruce n-a luat aminte la necinste, nici nu a 
căutat la hpsa de slavă, ci, căutând la Dumnezeirea Lui, a zis: Pomeneşte-mă 
întru Împărăţia Ta. 

lată un lucru nou şi nemaipomenit. Vezi cruce, şi pomenești de 
împărăție? Ce lucru vrednic de împărăție ai văzut? Un om răstignit, bătut, 
batjocorit, defăimat, scuipat, biciuit: astea sunt lucruri vrednice de împărăție, 
spune-mi? Vezi tu, el privea cu ochii credinţei şi nu se uita la cele văzute: 
drept aceea, nici Dumnezeu nu S-a uitat doar la vorbe, ci precum tâlharul 
căutase la Dumnezeire, aşa şi EI a privit în inima tâlharului şi a zis: Astăzi 
vei fi cu Mine în rai.” (Cele dintâi omilii la Facere, cuvântul al şaptelea, pp. 
96-98) 


„Vina noastră cea mai mare este că noi deznădăjduim de mântuirea 
noastră, pe când diavolul nu pierde niciodată nădejdea pieirii noastre”. 
(Omilii la Matei, omilia XXXIII, VI, în col. PSB, vol. 23, p. 417) 


„Chiar de nu ai fi cel mai vrednic, totuşi să nu te deznădăjduieşti, căci 
ai drept cel mai mare apărător al tău dragostea Celui ce te judecă!” (Omilii la 
Epistola către Romani a Sfântului Apostol Pavel, omiha IX, p. 155) 


„Cel care-şi pierde nădejdea, chiar dacă de-ar avea tărie şi râvnă 
destulă, în zadar le are. Cum va putea face vreo faptă bună, mai mică sau 
mai mare, o dată ce şi-a închis uşa pocăinţei, o dată ce şi-a astupat intrarea în 
arenă şi a rămas afară? Aste e pricina pentru care diavolul viclean unelteşte 
totul ca să sădească în noi gândul deznădejdii. Când a reuşit, nu-i mai trebuie 
sudori şi osteneli ca să ne biruiască. De ce să-i trebuiască, de vreme ce 
căzuţii, cei de jos, nici nu vor să 1 se împotrivească? Omul care poate scăpa 
de lațul deznădejdu îşi recapătă tăria şi nu încetează de a se lupta cu diavolul 
până la ultima suflare; chiar dacă ar cădea în mii de păcate, se scoală din nou 
şi taie pe vrăjmaş. Dar cel ce rămâne înlănțuit cu gândul deznădejdii, cel 
căruia i-a slăbit tăria, cum va putea să i se împotrivească, cum va putea să 
biruie pe diavol, când o ia la fugă îndată ce îl vede?” (Cuvânt de sfătuire 

către Teodor cel căzut, 3, în vol. Despre Feciorie, Apologia vieţii monahale, 
Despre creşterea copiilor..., p. 327) 


„Să nu-mi spui mie că se pot ridica de jos numai cei ce au greşit puțin! 
Poate să fie unul plin de toată răutatea, să fi săvârşit tot felul de păcate ce ar 
trebui să-1 închidă împărăția cea de sus. Mai mult! Să fie nu un necredincios, 
ci un credincios, unul dintre cei ce mai înainte bineplăceau lui Dumnezeu, 
dar care mai pe urmă a ajuns desfrânat, ticălos, afemeiat, hoţ, beţiv, sodomit 
şi hulitor, unul care să fi săvârşit şi alte păcate la fel ca acestea! Nici unui ca 
acesta nu-i este îngăduit să cadă în deznădejde, chiar de ar fi ajuns la adânci 
bătrâneți încărcat cu păcate aşa de mari şi de grele. Dacă mânia lui 
Dumnezeu ar fi pătimaşă, da, atunci ar fi drept să cadă în deznădejde, căci n- 
ar putea stinge flacăra aprinsă de-atât de mari păcate! Dar când Dumnezeu 
este lipsit de patimă, şi când pedepseşte, şi când osândeşte, şi pentru că nu 
osândeşte cu mânie, ci cu multă grijă şi cu multă bunătate, atunci se cuvine 
să avem mare îndrăznire şi încredere tare în puterea pocăinţei.” (Cuvânt de 
Sfătuire către Teodor cel căzut, 4, în vol. Despre Feciorie, Apologia vieții 
monahale, Despre creşterea copiilor..., pp. 327-328) 


„Atât este de mare dragostea de oameni a lui Dumnezeu. Niciodată 
Dumnezeu nu-Și întoarce fața de la o pocăință făcută din inima curată. Chiar 
de-ai ajunge un mare păcătos, dar ai vrea să te întorci iar pe calea virtuţii, 
Hristos te primeşte, te trage lângă EI, şi face totul ca să te aducă la starea cea 
dintâi. 

Dar iubirea de oameni a lui Dumnezeu e încă şi mai mare. Chiar de n- 
ai arătat deplină pocăință, totuşi Hristos nu respinge nici o pocăință scurtă şi 
puțină, ci-i dă şi ei răsplată. Asta se vede din cele spuse de profetul Isaia 
poporului iudeu: Din pricina păcatului l-am întristat puţin; l-am bătut, Mi- 
am întors de la el fața; iată că s-a întristat şi a umblat mâhnit; atunci l-am 
vindecat şi l-am mângâiat (Isaia 57, 17-18). 

Să ne dea mărturie Ahab, împăratul cel lipsit cu totul de credință, 
împins la păcat de femeia sa (III Regi 21, 1-15)! Numai pentru că a plâns, 
pentru că s-a îmbrăcat cu sac şi şi-a osândit păcatul, a atras atât de mult pe 
Dumnezeu spre milă, că a scăpat de toate nenorocirile ce-l amenințau. 
Dumnezeu îi spune lui Ilie: 4i văzut cum s-a smerit Ahab în fața Mea? Nu 
voi aduce nenorocire în zilele lui, pentru că a plâns în fața Mea (Il Regi 21, 
29). 

Să-ţi mai dau o pildă: pe Manase. Pe toţi 1-a întrecut în nebunie şi în 
tiranie. A înlăturat slujirea şi închinarea lui Dumnezeu făcută după lege, a 
închis templul, a făcut să înflorească rătăcirea idolească şi a ajuns mai 

nelegiuit decât toți împărații de dinaintea lui (II Par., 33, 1-9). Dar mai 
târziu, când s-a pocăit (II Par., 33, 12), Dumnezeu l-a aşezat între prietenii 
Săi (II Par., 33, 13). Dar Manase s-ar fi uitat la mărirea nelegiuirii lui, dacă 
şi-ar fi pierdut nădejdea că se mai poate întoarce şi schimba, ar fi pierdut 
toate bunătățile dobândite mai târziu. Aşa însă, în loc să se uite la grozăvia 
păcatelor lui, s-a uitat la noianul milei lui Dumnezeu. Şi, rupând legăturile 
diavolului, s-a ridicat, a luptat şi a săvârşit drumul cel bun. 

Dar nu numai prin cele întâmplate acestor împărați Dumnezeu ne 
curmă gândul deznădejdii, ci şi prin cuvintele spuse de profet: Azi, de-Mi vei 
auzi glasul, să nu vă învârtoşaţi inimile voastre, ca în vremea răzvrătirii 
(Ps., 94, 8-9). Cuvântul azi se poate spune pentru toată viaţa, iar dacă vrei, 
chiar pentru bătrâneţe.” (Cuvânt de sfătuire către Teodor cel căzut, 6, în vol. 
Despre Feciorie, Apologia vieţii monahale, Despre creşterea copiilor..., pp. 
332-334) 


„Că deşi ne vom pogori chiar în prăpăstiile răutății, este cu putinţă să 
ne ridicăm şi să ne îndreptăm, lepădând toată răutatea.” (Cuvânt cum că este 
primejdios a merge la teatre imorale care provoacă la desfrânări; cum că 
David, în cele ce a făcut lui Saul, a covârşit întru totul virtutea iertării; şi 
cum că a suferit cu blândeţe nedreptatea este la fel cu a da milostenie, în 
vol. Din ospățul stăpânului, p. 141) 


DEZNĂDEIJDEA (vindecarea de deznădejde) 


„ȘI cu toate acestea, când vedem pe Dumnezeu rugându-se, şi oamenii 
rugându-se pentru oameni în locul lui Hristos, noi nu înţelegem de aici nimic 
înjositor şi nedemn de acea mărire şi splendoare, ci un singur lucru 
desprindem de aici: întinderea şi mărimea dragostei Lui. 

Dacă şi Duhul se roagă cu suspine negrăite; dacă şi Hristos a murit 
pentru noi, şi se şi roagă pentru noi; dacă şi Tatăl n-a cruțat chiar pe Fiul Său 
pentru tine, şi te-a ales şi te-a îndreptat, apoi de ce te mai sfieşti? De ce 
tremuri, dacă te bucuri de o astfel de dragoste şi de o astfel de îngrijire?” 
(Omilii la Epistola către Romani a Sfântului Apostol Pavel, omilia XV, p. 
295) 


„Niciodată să nu dispreţuim pe cele mici, ca nu cumva să nu cădem în 
cele mari; dar dacă cumva le-am dispreţui şi la urmă am ajunge la fundul 
tuturor relelor, nici atunci să nu ne deznădăjduim, ca nu cumva să cădem în 
buimăceală, căci din adâncimea aceea a relelor este foarte greu de a ieşi cel 

care nu priveghează, nu numai din pricina adâncimii, ci şi din pricina 
aşezării ei. În adevăr, iubiţilor, că păcatul este o adâncime mare, şi afundând 
pe cineva acolo îl sfărâmă. Şi după cum cei ce cad într-un puț nu pot cu 
lesnire a ieşi, ci au trebuinţă de alții cari să-i scoată de acolo, tot aşa şi cei ce 
au venit întru adâncul păcatelor. Să coborâm deci funii către aceştia, şi-i 
vom scoate afară; sau mai bine zis, nu numai pe aceia a-i ridica, ci chiar şi 
pe noi înşine, şi să ne ridicăm nu numai pe atâta pe cât ne-am pogorât, ci 
mult mai mult, de vom voi. Pentru că şi Dumnezeu ajută, că nu voieşte 
moartea păcătosului, ci să se întoarcă şi să fie viu (lez. 18, 23). Deci 
nimenea deznădăjduiască, nimenea pătimească patima celor necinstitori, 
fiindcă al acelora este păcatul acesta. Când vine necinstitorul întru adâncul 
răutăţilor, defaimă şi nu bagă samă (Pilde 18, 3), zice. Pentru aceea, nu 
mulțimea păcatelor aduce deznădăjduirea, ci socotinţa celui necinstitor. 
Chiar de ai întrece toată răutatea, zi către tine: lubitor de oameni este 
Dumnezeu şi doreşte mântuirea noastră, după cum şi zice: Că de vor fi 
păcatele voastre ca mohorâciunea, ca zăpada le voi albi (Is. 1, 18), şi apoi 
îndată fugi de păcat. 


Deci să nu deznădăjduim, fuindcă nu a cădea este atât de cumplit, pe 
cât a zăcea jos după ce am căzut; nici a se răni este atât de greu, pe câta nu 
te căuta, rănit fiind. Cine se va putea lăuda că are inimă curată, zice, sau 
cine va cuteza a zice că este fără păcat? (Pilde 20, 9). Acestea zic nu ca să 
vă fac pe voi mai leneşi, ci ca să vă împiedec a cădea în deznădăjduire. 


Voieşti poate a afla cât de bun este Stăpânul nostru? Ascultă. S-a suit 
la biserică vameşul acela încărcat de păcate, şi zicând: Dumnezeule, milostiv 
fii mie, păcătosului (Lc. 18, 13), iată că s-a întors la casa sa îndreptat numai 
cu aceste cuvinte. Încă şi prin Prorocul zice Dumnezeu: Pentru păcat, puțin 
am întristat pre el, şi am văzut că s-a întristat şi a umblat posomorăât, şi am 
vindecat căile lui (Is. 57, 17-18). Ce poate fi întocmai cu această iubire de 
oameni? Ca să nu mai fie posomorât, zice, i-am iertat păcatele şi l-am 
vindecat.” (Comentariile sau Tălcuirea Epistolei întâi către Corinteni, 
omilia VIII, pp. 86-87) 


„Satana a fost la început un înger bun, dar fiindcă din capul locului a 
fost uşuratic la minte şi apoi a fost deznădăjduit, de aceea a căzut aşa de 
adânc, încât niciodată nu se va mai scula. Cum că el la început a fost un 
înger bun, învăţăm din cuvintele Sfintei Scripturi, unde se zice: Văzut-am pe 
Satana ca un fulger din cer căzând (Lc. 10, 18). Această asemănare cu 
fulgerul ne arată atât strălucirea cea dinainte a Satanei, cât şi repeziciunea 
căderii sale. Pavel a fost la început un hulitor al lui lisus Hristos, prigonitor 

şi vrăjmaş al credincioşilor. Dar pentru că nu a deznădăjduit după ce a 
cunoscut rătăcirea sa cea grozavă, de aceea el s-a făcut asemenea îngerilor. 
Iuda dimpotrivă, dintru început a fost Apostol, dar pentru că era uşuratic la 
minte, s-a lăsat smintit de păcat, şi s-a făcut vânzător al Domnului. Însă 
tâlharul cel de pe cruce, măcar că săvârşise aşa de multe păcate, nu a 
deznădăjduit şi de aceea a intrat în rai. Fariseul, uşuratic fiind la minte, s-a 
bizuit prea mult pe faptele sale cele bune, şi de aceea a căzut în pieire; 
vameşul, dimpotrivă, nu a deznădăjduit, şi de aceea s-a înălțat aşa, 
întrecându-i pe alții. 

Trebuie oare să vă mai arăt că aceasta s-a întâmplat şi unei cetăți 
întregi? Toată cetatea cea mare Ninive s-a mântuit, pentru că nu a 
deznădăjduit, măcar că hotărârea cea dumnezeiască îi luase toată nădejdea. 
Adică proorocul nu zisese: Dacă vă veți pocăi, vă veţi mântui, Ci el zisese 
de-a dreptul: Încă 40 de zile şi Ninive se va prăpădi (lona 3, 4). Însă cu toate 
că Dumnezeu îi amenințase, cu toate că proorocul le vestise aceasta, iar 
cuvintele lui nu cuprindeau nici amânare, nici condiții, ei totuşi nu au 
deznădăjduit, nu au părăsit încrederea. Dumnezeu nu le pusese condiţii, iar 
proorocul nu le zisese: Dacă vă veți pocăi, vă veți mântui; şi el n-a făcut 
aceasta pentru ca şi noi, când auzim asemenea hotărâre a lui Dumnezeu, să 
nu ne îndoim şi să nu părăsim nădejdea, ci să privim la exemplul Ninivei.” 
(Cuvânt la Duminica Fiului Risipitor, în vol. Omilii la Postul Mare..., pp. 
11-13) 


„+... să nu deznădăjduim, ci să avem nădejde tare la Dumnezeu, să 
gândim la noianul cel nemăsurat al harului Său şi al iubirii de oameni, să ne 
scăpăm de conştiinţa cea rea şi, cu toată râvna şi osârdia, să ne sârguim la 
fapta cea bună, făcând pocăință sinceră şi serioasă.” (Cuvânt la Duminica 
Fiului Risipitor, în vol. Omilii la Postul Mare..., p. 17) 


„... să cunoşti fapta cea bună a ninivitenilor, care în aşa de puţine zile 
s-au pocăit de aşa de multe păcate şi le-au stârpit. Totodată, trebuie să te 
minunezi de îndurarea lui Dumnezeu, căreia i-a fost de ajuns o pocăință atât 
de scurtă pentru atât de multe păcate; de aceea tu nu trebuie să cazi în 
deznădăjduire, măcar de ai fi săvârşit mii de păcate.” (Cuvânt la Duminica 
Lăsatului sec de brânză, în vol. Omilii la Postul Mare..., p. 29) 


„Nu deznădăjdui deci, iubitul meu prieten, de schimbarea ta în bine! 
Dacă diavolul a avut atâta putere, încât să te coboare din piscul acela, de pe 
culmile virtuţii, la cel mai ruşinos păcat, apoi, cu mult mai mult, Dumnezeu 
va putea să se tragă iarăşi la îndrăzneala cea dintâi. Mai mult! Va putea să te 

facă şi mai fericit decât erai înainte. Numai să nu te simţi desăvârşit căzut, să 
nu-ți tai bunele nădejdi şi nici să nu faci ce fac cei lipsiţi de credință. Da, nu 
mulțimea de păcate ne duce de obicei la deznădejde, ci lipsa credinţei din 
suflet. Din pricina asta Solomon n-a spus: tot omul care ajunge în adâncul 
păcatelor se deznădăjduieşte, ci: Ce/ lipsit de credință de deznădăjduieşte 
(Pilde 18, 3). Numai cel lipsit de credinţă îşi pierde nădejdea când ajung în 
adâncul păcatelor. Necredinţa nu-i lasă să se uită în sus la Dumnezeu şi să se 
întoarcă acolo de unde au căzut.” (Cuvânt de sfătuire către Teodor cel căzut, 
1, în vol. Despre Feciorie, Apologia vieţii monahale, Despre creşterea 
copiilor..., pp. 323-324) 


„„... vicleanul când simte că sufletul ne este îngreuiat de conştiinţa 
faptelor noastre rele, atunci mai vine şi el şi ne atacă prin gândul 
deznădejdu, care este mai greu decât plumbul. Dacă începem să 
deznădăjduim, deznădejdea ne striveşte îndată sub povara ei; că, desprinşi de 
lanțul nădejdii, cădem în adâncul relelor...” (Cuvânt de sfătuire către Teodor 
cel căzut, 2, în vol. Despre Feciorie, Apologia vieții monahale, Despre 
creşterea copiilor..., p. 325) 


„Nu-i lucru cumplit să cazi, cumplit lucru e să rămâi Jos, să nu te mai 
ridici, să nu mai ai voinţă, să fii slăbănog şi să-ți ascunzi slăbiciunea voii cu 
gândul deznădejdu. Pe unii ca aceştia îi mustră şi profetul: Au doară cel care 
cade nu se mai ridică şi cel ce se abate nu se mai întoarce? (ler., 8, 4). Dacă 
m-ai întreba cine sunt oamenii care au căzut din nou după ce căzuseră, îți voi 
răspunde: toate cuvintele acestea despre ei s-au spus.” (Cuvânt de sfătuire 
către Teodor cel căzut, 6-7, în vol. Despre Feciorie, Apologia vieții 
monahale, Despre creşterea copiilor..., p. 334) 


„Oaia, care s-a despărțit de turmă, de cele nouăzeci şi nouă, şi a fot 
adusă iar în staul (Matei 18, 12-13), ne arată tocmai căderea şi întoarcerea 
celor credincioşi. Și oaia nu era din altă turmă, ci din numărul mioarelor 
turmei, mai înainte păstorul o păştea; şi s-a rătăcit cu rătăcire mare! S-a 
rătăcit în munţi, în văgăuni, adică pe o cale depărtată, depărtată mult de 
calea cea dreaptă. A lăsat-o oare păstorul rătăcită? Deloc! A adus-o în staul 
din nou! N-a izgonit-o, n-a bătut-o; dimpotrivă a adus-o pe umeri. După cum 
doctorii cei iscusiți îngrijesc cu luare-aminte pe cei ce zac de o boală veche, 
ŞI-I vindecă nu numai cu doctorii, ci uneori şi din purtarea lor frumoasă cu 
bolnavii. Tot aş aşi Dumnezeu nu-i aduce la virtute cu asprime mare pe cei 
căzuți în cumplită slăbiciune sufletească, ci cu blândeţe şi încetul cu încetul; 


îi sprijină necontenit, ca stricăciunea să nu li se mărească, şi rătăcirea să nu 
ajungă mai cumplită. 

Asta o vedem nu numai în pilda oii celei pierdute, ci şi în pilda fiului 
risipitor (Luca 15, 11-32). Acesta nu era un străin; era fiu şi fratele fiului 
care-şi îndeplinea cu grijă toate îndatoririle de fiu. N-a căzut într-un păcat 
obişnuit, ci, am putea spune, în adâncuri de păcate: din bogat, liber şi de bun 
neam a ajuns mai ticălos ca slugile, străinii şi năimiţii. Şi totuşi ş-a întors la 
starea cea dintâi şi şi-a căpătat slava cea mai înainte. Dacă şi-ar fi pierdut 
nădejdea că mai poate trăi, dacă şi-ar fi pierdut curajul din pricina celor 
întâmplate, dacă ar fi rămas în pământ străin, n-ar fi dobândit ce a şi 
dobândit, ci, sleit de foame, ar fi murit de cea mai ticăloasă moarte. Dar 
pentru că s-a pocăit şi n-a deznădăjduit, din o ticăloşie atât de mare ajunge 
din nou la strălucirea lui de altădată: cea mai frumoasă haină o pune pe el şi 
se bucură de daruri mai mari decât fratele care nu a căzut niciodată. Iată de 
atâția ani îţi slujesc, a zis fratele cel mare, şi niciodată n-am călcat porunca 
(a; şi mie niciodată nu mi-ai dat măcar un ied ca să mă veselesc cu prietenii 
mei. Dar când a venit acest fiu al tău, care şi-a mâncat averea cu 
desfrânatele, i-ai înjunghiat vițelul cel gras! (Luca 15, 29-30). Atât de mare 
este puterea pocăinței! 

Având dar atâtea pilde, să nu rămânem în păcate, nici să pierdem 
nădejdea putinţei unei împăcări cu Dumnezeu! Să facem şi noi ca fiul cel 
risipitor: Voi merge la Tatăl meu! (Luca 15, 18), şi să ne apropiem de 
Dumnezeu! Dumnezeu niciodată nu ne îndepărtează; noi ne depărtăm de EI. 
Eu sunt Dumnezeu Care este aproape, zice Domnul, şi nu Dumnezeu care 
este depărtat (ler., 23, 23). lar printr-un alt profet, ne ține iarăşi de rău, 
zicându-ne: Oare nu păcatele voastre stau între voi şi mine? (s., 59, 2). 
Deci, dacă păcatele sunt acelea care ne depărtează de Dumnezeu, să ridicăm 
această stavilă cumplită! Atunci nimic nu ne va mai împiedica săi fim 
aproape de Dumnezeu.” (Cuvânt de sfătuire către Teodor cel căzut, 7-8, în 
vol. Despre Feciorie, Apologia vieții monahale, Despre creşterea copiilor..., 
pp. 334-336) 


„În Corint era un bărbat cu vază; acesta săvârşise un păcat atât de 
mare cât nici între păgâni nu se mai pomenea (| Cor., 5, 1). Era credincios, 
era de-ai lui Hristos; unii spun că era chiar cleric. Şi ce? L-a tăiat oare Pavel 
din numărul celor care aveau să se mântuiască? Deloc! Ba, tocmai Pavel 
învinuieşte cumplit pe corinteni că nu l-au adus la pocăință. Şi voind să ne 
arate că nu este păcat care să nu poată fi iertat, vorbeşte iarăşi despre cel ce 
păcătuise mai greu decât păgânii: Daţi pe unul ca acesta satanei, spre 
pieirea trupului său, ca duhul lui să i se mântuiască în ziua Domnului lisus 

Hristos (| Cor., 5, 5). Aşa le grăia Pavel înainte de a se pocăi acela. Dar după 
ce s-a pocăit, Apostolul le spune: Destul este pentru unul ca acesta de la cei 
mai mulți (UL Cor., 2, 6). Şi le scria să mângâie din nou, să-i primească 
pocăinţa, ca să nu-i înghită satana cu lăcomia sa (II Cor., 2, 11). 

La fel, cu galatenii. Întreg poporul galatean, după ce crezuse, după ce 
făcuse minuni, după ce îndurase o mulțime de încercări pentru credinţa lui 
Hristos, a căzut, dar s-a sculat din nou.” (Cuvânt de sfătuire către Teodor cel 
căzut, 8, în vol. Despre Feciorie, Apologia vieţii monahale, Despre 
creşterea copiilor..., pp. 336-337) 


„Tâlharul de pe cruce, cu toate că a făcut, atâtea răutăţi, nu a 
deznădăjduit şi, astfel, a intrat primul în rai.” (Din vol. Problemele vieții, p. 
339) 


„Cu toate că hotărârea lui Dumnezeu era: Patruzeci de zile mai 
sunt, şi Ninive va fi distrusă! (lona 3, 4), oamenii nu şi-au pierdut 
nădejdea şi îndrăzneala. Şi aceasta, cu toate că Dumnezeu nu le-a spus 
că se vor mântui dacă se pocăiesc. Să luăm şi noi exemplu de la aceşti 
oameni, şi chiar şi atunci când auzim de la Dumnezeu cuvinte de 
osândă, să nu ne pierdem nădejdea, ci să ne pocăim.” (Din vol. 
Problemele vieții, p. 340) 


„Știind că Părintele ceresc, Care este Păstorul cel bun, nu numai că 
nu ne disprețuieşte când ne întoarcem la EI, dar ne primeşte înapoi cu multă 
dragoste — cu mai multă dragoste decât cea pe care o arată oamenilor 
sporiţi în virtute —, ştiind nu numai că nu-i pedepseşte pe cei rătăciți, dar 
Se duce chiar să-i caute, ca să-i aducă din nou în turmă şi Se bucură mai 
mult pentru ei decât pentru cei drepţi, atunci când suntem căzuţi în păcat, nu 
trebuie să deznădăjduim, după cum atunci când facem vreun lucru, bun, nu 
trebuie să aveam o prea mare îndrăzneală.” (Din vol. Problemele vieții, 
pp. 345-346) 


„Cel care are în inima sa dragostea pentru cele înalte şi se hrăneşte cu 
nădejdea bunătăţilor veşnice nu este răpus de nici o încercare şi de nici o 
supărare din această viaţă.” (Din vol. Problemele vieții, p. 370) 


„Invierea viitoare opreşte pe toate buzele învinuirea hulitoare, şi 


în orice suflet deznădejdea şi dezolarea.” (Din vol. Bogăţiile oratorice, 
p. 145) 

DEZNĂDEJDEA (şi nepăsarea) 


„În viaţa creştinului, deznădejdea şi nepăsarea suntdistrugătoare. 
Pe cel care a căzut în păcat, deznădejdea nu-l lasă să se ridice, iar pe cel 
care este în picioare, nepăsarea îl face să cadă. Deznădejdea îl hpseşte 
pe om de bunătăţile pe care le-a dobândit, iar nepăsarea nu-l lasă să scape 
de relele care îl apasă. Nepăsarea îl coboară din ceruri, pe când deznădejdea 
îl coboară de tot în prăpastia răutății. lată cât de mare este puterea celor 
două patimi.” (Din vol. Problemele vieții, p. 339) 


DIAVOLUL (- răul dus la extrem) 


„Rău este diavolul, o mărturisesc şi eu; dar rău luişi, nu nouă, dacă 
priveghem. Aşa e natura răului: este pierzătoare numai pentru cei ce-l au.” 
(Despre mărginita putere a diavolului, omila a III-a, 1, în vol. Despre 
mărginita putere a diavolului. Despre căâinţă..., p. 39) 


„Au întâmpinat pe Hristos doi îndrăciţi, care petreceau prin morminte, 
iar diavolii văzând că vor fi scoşi din cei doi, Îl rugau pe Iisus să le dea voie 
să intre în turma de porci care păştea alăturea. Şi le-a dat voie şi intrând în 
ei, 1-a prăpăstuit îndată pe toți. lată aşa ocârmuiesc diavolii. Şi cu porcii nu 
au nimic, dar cu tine au de-a pururea război şi luptă neîncetată şi vrajbă 
necurmată. Dacă pe aceia, cu care nu aveau nimic, nici o clipă nu 1-a suferit, 
ce nu ne-ar fi făcut nouă dacă ne-ar fi avut sub stăpânirea lor, care le suntem 
vrăjmaşi şi totdeauna îi întărâtăm. 

Ce rane nevindecate nu ne-ar fi făcut? Dumnezeu pentru aceasta 1-a 
lăsat să intre în turma de porci, ca să cunoşti răutatea lor chiar cu trupurile 
dobitoacelor. Şi cum că şi celor îndrăciţi tot aşa li s-ar fi făcut ca şi porcilor, 
arătat este tuturor, de nu ar fi dobândit chiar în chinul această purtarea de 
grijă a lui Dumnezeu.” (Cuvânt către cei ce cred că diavolii ocârmuiesc cele 
omeneşti şi se necăjesc pentru pedepsele lui Dumnezeu, şi se smintesc 
pentru îndestulările celor răi şi pentru suferințele celor drepți, în vol. Din 
ospățul stăpânului, p. 26) 


„Voieşti şi o altă pildă din care să vezi iarăşi cum ocârmuieşte 
diavolul, când îi dă voie Dumnezeu să-şi pună în lucrare puterea sa? 
Aminteşte-ti de cirezile şi turmele lui lov, cum într-o clipă toate le-a mistuit, 
de moartea cea ticăloasă a fiilor lui, de rana care a fost adusă peste tot trupul 
lui şi vei vedea cruzimea, asprimea şi nemilostivirea diavolilor.” (Cuvânt 

către cei ce cred că diavolii ocârmuiesc cele omeneşti şi se necăjesc pentru 
pedepsele lui Dumnezeu, şi se smintesc pentru îndestulările celor răi şi 
pentru suferinţele celor drepți, în vol. Din ospățul stăpânului, p. 27) 


DIAVOLUL (- biruit de Domnul Hristos) 


„Diavolul este un învins mizerabil. Că el era puternic după 
victoria din raiul pământesc! El ţinea lumea înlănțuită; el strica 
generațiile pe măsură ce apăreau ele pe pământ; păcatul îi slujea de 
cauză lui: moartea, pedeapsa păcatului, era ajutorul lui fidel; iadul era 
plin de învinşii pe care-i ducea el acolo fără încetare; acolo erau 
închise aceste comori nevăzute de care vorbeşte Profetul. 

Însă că totul se schimbă de când apare lisus Hristos. Iisus Hristos 
suferă şi moare; prin moartea lui el expiază, el răscumpără, el îi 
smulge dreptății divine decretul de amnistie şi prin urmare osândirea 
diavolului. lisus Hristos pătrunde ca învingător în împărăția Satanei; El 
sfarmă porțile de aramă ale închisorii noastre seculare; EI ia diavolului 
comorile adunate fezaurul ascuns, natura omenească cu totul întreagă, 
pentru a o da harului, slavei, cerului, lui Dumnezeu. 

De acum totul este răsturnat, totul este transformat. Victoriilor le 
urmează pentru diavol uriaşa dezbrăcare. Pentru noi, reversurile 
noastre sângeroase sunt schimbate cu triumfurile strălucite. Pentru un 
rai pământesc pe care ni l-a răpit diavolul, lisus Hristos ne dă cerul. 
Dacă diavolul ne-a făcut să fim osândiți la moarte, lisus Hristos ne 
aduce nemurirea. Dacă învinşi, noi suntem reduşi la neputinţă, biruitori 
în lisus Hristos noi aruncăm la picioare pe duşmanii noi mândri: Vă 
dau putere să călcaţi peste şerpi şi peste scorpii. 

Semnele evidente din înfrângerea lui. Totul ne arată în diavol un 
învins. Evanghelia înregistrează grozăviile lui. Creştinismul îl ţine 
captiv. Copiii şi femeile slabe şi-au făcut din el o jucărie. 

lată-l în Evanghelie. Arătarea lui lisus îl îngrozeşte; poruncile 
Lui îi sunt aşa de tari încât îl zdrobesc. EI înalţă spre învingătorul lui 
strigate plângătoare şi-l adresează rugăminți lamentabile. Dumnezeu îl 
forţează la mărturisiri care-i sunt lui un chin.” (Din vol. Bogăţiile 
oratorice, pp. 293-294) 


DIAVOLUL (numele „diavol”) 


„Chiar numele pe care le poartă diavolul ne arată că nu e rău prin fire. 
Numele de diavol, S&foiog, vine de la cuvântul Siofâiew care înseamnă a 

pâriî.” (Despre mărginita putere a diavolului, omilia a Il-a, 1-2, în vol. 
Despre mărginita putere a diavolului. Despre căinţă..., pp. 30-31) 


DIAVOLUL (diferite numiri ale diavolului) 


„Spirite viclene şi rele se numesc în general mulțimea cea mare a 
dracilor.” (Comentariile sau Explicarea Epistolei către Galateni, p. 111) 


„Când Sfânta Scriptură vrea să exprime lăcomia lui, zice: umblă, 
răcnind ca un leu, căutând pe cine să înghită (| Petru), iar când vrea să arate 
veninul lui cel ucigător îl numeşte şarpe şi scorpie: Iată, v-am dat putere să 
călcaţi peste şerpi şi peste scorpii, şi peste toată puterea vrăjmaşului (Lc., 
10, 19); iar când vrea să arate puterea şi veninul lui deodată, îl numeşte 
balaur, după cum spune: Balaurul acesta pe care l-ai zidit ca să se joace în 
ea (Ps., 103, 27); în sfârşit, pretutindeni îl numeşte balaur, şarpe viclean şi 
aspidă.” (Omilii la Epistola către Filipeni, omilia a VII-a, pp. 118-119) 


„Demonilor, duşmanii şi pustiitorii mântuirii noastre.” (Cuvânt de 
laudă la Sfântul Mucenic Roman, LII, în vol. Predici la sărbători 
împărăteşti şi cuvântări de laudă la sfinţi, p. 399) 


„Spurcate şi preaspurcate diavole.” (Cuvânt de laudă la Sfântul 
Mucenic Roman, III, în vol. Predici la sărbători împărăteşti şi 
cuvântări de laudă la sfinți, p. 402) 


„Vreţi să vă spun şi alt nume al diavolului? Veţi vedea că şi acela nu-i 
un nume care să indice firea sau substanța diavolului. Se numeşte ce/-rău; 
iar răutatea nu ține de fire, ci de voință, că şi răutatea este o faptă care uneori 
se întâmplă, iar alteori dispare. Să nu-mi spui mie că răutatea e permanentă 
la diavol! La început diavolul nu era rău, ci mai târziu şi-a adăugat răutatea; 
de aceea se şi numeşte apostat. Şi deşi sunt mulți oameni răi, numai diavolul 
este prin excelenţă rău. 

- Dar pentru ce se numeşte cel/-rău? 

- Pentru că diavolul, fără să fi suferit vreun rău de la noi, fără să poată 
să ne aducă vreo vină, mică sau mare, când vede că omul este cinstit de 
Dumnezeu, îi pizmuieşte îndată fericirea lui. Şi poate fi oare o răutate mai 
mare ca aceasta, să duşmăneşti şi să te porneşti cu război împotriva cuiva 
fără nici o pricină binecuvântată?” (Despre mărginita putere a diavolului, 
omilia a Il-a, 2, în vol. Despre mărginita putere a diavolului. Despre 
căinţă..., pp. 31-32) 

„Pe diavoli i-a numit stăpânitori ai lumii, ca să arate că cerul nu este 
deschis pentru ei, ci neapropiat, şi că stăpânirea lor tiranică se întinde numai 
în această lume.” (Despre Cel Nepătruns IV, PGB 35, 122.PG 48, 730, în 
vol. Diavolul şi magia, p. 9) 


„Pe om Scriptura îl numeşte doar rău, dar atunci când vorbeşte de 
diavol, îl numeşte ce! viclean. De ce, la urma urmei? Pentru că diavolul s-a 
făcut părintele răutății şi, de aceea, este numit ce! viclean prin excelenţă. Şi 
s-a socotit că este de ajuns să fie numit doar cu acest adjectiv şi să nu i se 
mai rostească şi numele propriu din pricina vicleniei sale fără de seamăn, pe 
care, însă, n-o are din fire, ci pe care a dobândit-o mai târziu.” (Cuvântul la 
Psalmul 139 PGB 7, 254. PG 55, 422, în vol. Diavolul şi magia, p. 12) 


DIAVOLUL (căderea dintru început a diavolului) 


„Diavolul la început a fost bun; trândăvindu-se şi deznădăjduind a 
ajuns atât de rău, că nu s-a mai putut ridica din răutatea lui. Că a fost bun, 
ascultă ce spune Hristos: Văzut-am pe satana ca un fulger căzând din cer 
(Luca 10, 18). Comparaţia cu fulgerul arată şi viețuirea lui strălucită de mai 
înainte, şi iuțeala căderii sale. (Omiliile despre pocăință, omiha întâi, p. 13) 


DIAVOLUL (- „stăpânitorul” lumii acesteia) 


„Dar de ce l-a numit oare pe diavol domnul şi stăpânitorul lumii 
acesteia? De aceea tocmai pentru că aproape întreaga natură omenească s-a 
predat lui, şi toţi servesc lui de bunăvoia şi cu asentimentul lor. Lui Hristos, 
Care a promis mii de bunătăți, nu-i dă nimeni vreo atenție; pe când 
diavolului, care nimic nu a promis din acelea, ci încă duce şi în gheenă, toţi i 
se supun. Dar dacă el stăpâneşte în veacul acesta, şi are sub stăpânirea sa 
mai mulți decât are chiar Dumnezeu, şi de dânsul ascultă mai mult decât de 
Dumnezeu — afară de puţine excepțiuni, - apoi aceasta provine din cauza 
trândăviei noastre.” (Comentariile sau Explicarea Epistolei către Efeseni, 
omilia IV, p. 35) 


„Numeşte (Apostolul Pavel — n.n.) pe diavoli sfăpânitori ai lumii, nu 
ca şi cum ar stăpâni ei lumea, ci ca cei ce sunt cauza faptelor rele, căci 
Scriptura obişnuieşte a numi şi faptele cele rele /ume, precum acolo unde 
Hristos zice: Voi nu sunteți din lumea aceasta, precum nici Eu din lume nu 
sunt — Dar ce? Nu erau ei din lume? Nu erau îmbrăcați cu corp? Nu erau ei 

născuți şi crescuţi de cei din lume? Şi iarăşi în alt loc zice: Lumea Mă urăşte 
pe mine, iară pe voi nu poate să vă urască (loan 17, 14, 7,7), unde vorbeşte 
tot de faptele cele rele. Aşadar sub vorba /ume el înţelege aici pe oamenii cei 
Tă1, iar demonii pe aceştia mai cu seamă-i stăpânesc.” (Comentariile sau 
Explicarea Epistolei către Efeseni, omilha XXII, p. 227) 


DIAVOLUL (este josnic şi spurcat) 


„Nimic nu e mai spurcat ca diavolul.” (Omilii la Epistola către 
Filipeni, omilia a III-a, p. 50) 


DIAVOLUL (motivele pentru care a meu Hristos diavolilor să intre 
în porci 


„Dacă cineva m-ar întreba: Pentru ce Hristos a făcut ce au cerut 
demonii, îngăduindu-le să intre în turma porcilor?, voi răspunde aşa: 
Hristos a făcut lucrul acesta nu pentru ca să dea ascultare demonilor, ci 
pentru ca să rânduiască multe. Întâi, să înveţe pe cei izbăviţi de tiranii aceia 
cumpliți cât de multă vătămare le aduceau aceşti duşmani; apoi, ca să 
cunoască toţi că demonii nici în porci nu îndrăznesc să intre dacă Hristos nu 
le-ar îngădui; în al treilea rând, ca să se ştie că demonii ar fi făcut oamenilor 
acelora mai mult rău decât porcilor, dacă, în marea lor nenorocire, nu s-ar fi 
bucurat de purtarea de grijă a lui Dumnezeu. Ştie, doar, toată lumea că 
demonii ne urăsc pe noi mai mult decât pe animale. Deci dacă demonii n-au 
cruțat porcii, ci într-o clipă i-au aruncat în mare, cu mult mai mult ar fi făcut 
aceasta cu acei oameni pe care-i aveau în puterea lor; i-ar fi dus şi târât in 
pustietăți dacă n-ar fi avut alături de ei, chiar atunci când demonii îi 
munceau, multa purtare de grijă a lui Dumnezeu, care-i înfrâna şi-i oprea pe 
demoni de a merge mai departe. 

De aici se vede că nu este om care să nu se bucure de purtarea de grijă 
a lui Dumnezeu. Dacă nu se bucură toţi la fel şi nici în acelaşi chip, apoi şi 
aceasta este cea mai bună cale a purtării de grijă a lui Dumnezeu. Că 
Dumnezeu îşi arată purtarea Sa de grijă după trebuinţa deosebită a fiecăruia. 
Pe lângă cele spuse, mai învăţăm de aici şi altceva, că Dumnezeu poartă de 
grijă nu numai de toţi îndeobşte, ci de fiecare om în parte. Asta a arătat-o şi 
ucenicilor Săi, spunând: Iar vouă şi perii capului vă sunt numărați (Matei 





15 Matei 8, 31. 

10, 30). Şi poţi vedea aceasta lămurit chiar la îndrăciţii aceştia; de mult ar fi 
fost înecaţi dacă nu s-ar fi bucurat de marea purtare de grijă a lui Dumnezeu. 

Domnul a îngăduit demonilor să intre în turma de porci, ca să afle şi 
locuitorii ținuturilor acelora puterea Lui. Unde era cunoscut numele Lui, 
Hristos nu căuta să se arate; dar unde nu-L cunoştea nimeni, unde oamenii 
nu-L ştiau încă, făcea să strălucească minunile Sale, ca să atragă şi pe aceştia 
la cunoaşterea Dumnezeirii Sale. Că locuitorii oraşului aceluia nu-L 
cunoşteau, o arată sfârşitul. Ar fi trebuit să 1 se închine Lui şi să se minuneze 
de puterea Lui. Dar ei au trimis la EL. 

Și L-au rugat să plece din hotarele lor (Matei 8, 34). 

- Dar pentru ce demonii au omorât porcii? 

- Demonii totdeauna se străduiesc să aducă supărări pe capetele 
oamenilor şi totdeauna se bucură de picirea lor. Aceasta a făcut-o diavolul şi 
cu lov, deşi acolo Dumnezeu a îngăduit. Dar nici acolo Dumnezeu n-a făcut 
pe placul diavolului, ci, vrând să-l arate mai strălucit pe slujitorul Său, a pus 
capăt obrăzniciei diavolului şi a întors asupra capului lui tot ce pusese la cale 
împotriva dreptului. Şi acum, cu vindecarea celor doi îndrăciți, s-a întâmplat 
contrariul de ce voiau demonii: puterea lui Hristos a fost strălucit vestită; 
răutatea demonilor, de care i-a izbăvit Hristos pe cei munciţi de ei, a fost 
arătată şi mai lămurit şi s-a dovedit că demonii nici de porci nu se pot atinge, 
dacă nu le îngăduie Dumnezeul universului”. (Omilii la Matei, omiha 
XXVIII, III, în col. PSB, vol. 23, pp. 357-358) 


DIAVOLUL (puterea limitată a diavolului) 


„Nici pe diavol să nu-l creadă nimeni că-i în stare să împiedice pe 
cineva a merge pe calea virtuţii! Da, diavolul poate înşela, poate pune 
piedici celor trândavi, dar nu poate opri, nu poate sili! Şi lucrul acesta însăşi 
viaţa ni-l arată! Când vrem să fim cu luare aminte asupra noastră înşine, 
suntem atât de tari, că, chiar de-ar fi mulți care să ne îndemne pe calea 
păcatului, nu le luăm în seamă sfatul, ne astupăm urechile când ne învață 
rele şi ajungem mai tari decât diamantul; dar când suntem trândavi, ne 
îndreptăm spre rău noi singuri, fără să ne sfătuiască cineva”. (Omilii la 
Facere, omilia XXIII, V, în col. PSB, vol. 21, p. 282) 


„De vrei să fu bun, nimeni nu te împiedică! Dar, mai bine spus, este 
cine să te împiedice: diavolul! Nu poate, însă, dacă ai ales calea faptelor 
bune şi atragi prin ele ajutorul lui Dumnezeu.” (Omilii la Matei, omilia 
XXII, V, în col. PSB, vol. 23, p. 288) 

„Și acum priveşte câtă ticăloşie, cât râs, că cel ce a fost lăsat pentru a-l 
călca în picioare, noi îl îngăduim deasupra capului nostru! Cum de se 
întâmplă astfel? Prin noi înşine: dacă voim el este mare şi puternic, dar dacă 
voim el devine mic. Dacă suntem cu luare-aminte la noi înşine şi rămânem 
împreună cu Împăratul nostru, el se teme şi devine mai neputincios decât un 
copil în lupta contra noastră. Când ne depărtăm de el gâfâie din cauza mâniei 
pe care ne-o poartă, mugeşte, scrâşneşte din dinți pentru că se vede lipsit de 
tovărăşia noastră, fiindcă el nu se apropie dacă Dumnezeu nu-i va da voie. 
Dacă n-a cutezat să intre în turma de porci fără voia lui Dumnezeu, cu atât 
mai mult nu va intra în sufletele oamenilor.” (Omilii la Epistola către 
Filipeni, omilia a VII-a, p. 119) 


„Eu fac vara, zice (Dumnezeu — n.n.), Eu fac negura, Eu 
împuternicesc tunetul, Eu mişc vântul, eu am făcut marea şi pe dragonul ce 
se desfată în ea — adică pe diavolul. Dar nici pe tine nu te-am lipsit de 
această putere. Desfată-te şi tu dacă voieşti cu el, căci poți să-l legi ca pe o 
pasăre.” (Tălcuiri la Epistola întâi către Timotei, omiha a XV-a, p. 175) 


„Dacă diavolul este ucigător de oameni, negreşit sunt ucigători de 
oameni şi duhurile cele rele care-l slujesc. Hristos ţi-a arătat asta cu fapta. 
Când i-a lăsat să se ducă în turma de porci, demonii au înecat în adânc toată 
turma aceea, ca să cunoşti că, dacă Dumnezeu le-ar îngădui, ar face şi 
oamenilor aceasta, i-ar îneca îndată. Dar aşa, Dumnezeu îi ține, îi împiedică 
şi nu-i lasă să facă asta. Acest lucru l-au arătat când au căpătat putere 
împotriva porcilor. Dacă pe porci nu i-a cruțat (înşelătorul), cu mult mai 
mult pe noi nu ne va cruța. Aşadar, iubite, nu te lăsa târât de înşelăciunile 
acelora, ci fii întărit de frica de Dumnezeu”. (Cărre iudei, cuv. VIII, 8, în 
vol. Cuvântări împotriva anomeilor. Către iudei, p. 403) 


„Nici chiar pe îndrăciți Dumnezeu nu i-a dat cu totul în stăpânirea 
dracilor, pentru că, dacă i-ar fi dat, ar suferi mai cumplit decât suferă acum.” 
(Despre mărginita putere a diavolului, omilia I, 6, în vol. Despre mărginita 
putere a diavolului. Despre căinţă..., p. 21) 


„... nu te teme de Satana, căci el este căzut şi slab. Dimpotrivă, 
nimeni nu este mai tare decât omul care are o îmbucurătoare încredere în 
Dumnezeu.” (Cuvânt la Duminica întâi a Sfântului şi Marelui Post, în vol. 
Omilii la Postul Mare..., p. 49) 

„Oamenii păcătuiesc de buna lor voie, din propria lor pornire, nu sunt 
siliți, nici constrânşi de diavol. Şi aceasta au arătat-o toţi cei ce au biruit 
uneltirile lui.” (Omilii la săracul Lazăr, cuvântul II, în vol. Omilii la săracul 
Lazăr. Despre soartă şi Providenţă..., p. 55) 


„Domnul i-a spus lui Petru: Iată Satana v-a cerut ca să vă cearnă ca 
pe grâu, iar Eu M-am rugat pentru tine, ca să nu piară credința ta (Luca 22, 
31-32). Ce înseamnă a cerne? Înseamnă să vă ducă, să vă poarte, să vă 
zguduie, să vă mişte, să vă scuture, să vă chinuie, aşa cum se întâmplă cu 
cele pe care le cerni. Dar Eu, spune Hristos, l-am oprit, ştiind că nu puteți 
îndura încercarea. Cuvintele ca să nu piară credinţa ta arată că Petru şi-ar fi 
pierdut credinţa dacă Hristos îngăduia Satanei să-l cearnă. Dacă Petru, care- 
L iubea cu înfocare pe Hristos, care şi-a pus de nenumărate ori sufletul 
pentru El, care sărea totdeauna înaintea cetei apostolilor, care a fost fericit ca 
Dascăl (Matei 16, 17) şi tocmai de aceea a fost numit Petru (Matei 16, 18), 
pentru că avea neclintită şi nestrămutată credința, dacă Petru ar fi fost 
doborât şi şi-ar fi pierdut credința de ar fi îngăduit Hristos diavolului să-l 
încerce cât voia, cine altul ar fi putut rămâne în picioare fără ajutorul Lui? 
De asta şi spune Pavel: Credincios este Dumnezeu, Care nu va îngădui să 
fiți încercaţi peste puterile voastre, ci va aduce, o dată cu încercarea, şi 
scăparea, ca să puteţi răbda (| Corinteni 10, 13).” (Omilie la vindecarea 
slăbănogului coborât prin acoperiş, în vol. Omilii la săracul Lazăr. Despre 
soartă şi Providenţă..., p. 276) 


„Moartea mucenicilor arată neputinţa demonilor şi mărturiseşte despre 
tăria lor.” (La Sfântul Mare Mucenic Drosida, PGB 37, 322. PG 50, 686- 
687, în vol. Diavolul şi magia, p. 52) 


„La fel spunem şi noi acum: De n-ar fi fost Domnul cu noi (...) de vii 
ne-ar fi înghițit pe noi. (Psalmul 123, 1-3). 

Ce n-ar fi putut face vrăjmaşul nostru, diavolul, de nu era Domnul cu 
noi? Ascultă ce îi spune Hristos lui Simon Petru: Și a zis Domnul: Simone, 
Simone, iată satana v-a cerut să vă cearnă ca pe grâu. lar Eu M-am rugat 
pentru tine să nu piară credinţa ta. (Luca 22, 31). Pentru că fiara e rea şi 
nesătulă şi, dacă n-ar fi strunită, mereu pe toate le-ar răsturna şi le-ar 
întoarce pe dos. 

Dacă lui lov, cu îngăduință de la Dumnezeu, i-a distrus casa din 
temelii, pe el l-a umplut de răni, a abătut asupra lui încercări năprasnice, i-a 
risipit averea, pe fiii şi pe fiicele lui i-a dus la groapă, i-a umplut carnea de 
viermi, pe nevastă a întors-o împotriva lui, pe prieteni i-a prefăcut în 

duşmani, iar pe slugi le-a făcut să-i arunce cuvinte grele, de n-ar fi fost 
strunit de Dumnezeu, pe toţi i-ar fi pierdut.” (Cuvântul la Psalmul 131, PGB 
6, 664-666 PG 55, 353, în vol. Diavolul şi magia, pp. 65-66) 


„Nu te teme de diavol, chiar dacă e netrupesc, pentru că nu poate face 
rău oricum şi oricât ar vrea. 

Nimic nu e mai slab decât acela a cărui putere e îngrădită, aşa cum 
nimic nu e mai puternic decât cel ce are îndurare chiar dacă are trup muritor. 

Am spus toate acestea nu ca să-l dezvinovăţesc pe diavol, ci ca să vă 
scap de trândăvie.” (Cuvânt pentru cei ce nu înțeleg de ce diavolul n-a fost 
scos, PG 49, 262, în vol. Diavolul şi magia, p. 101) 


„De nu ar opri Dumnezeu pe diavol, toate cele bune ale lumii le-ar 
strica, şi chiar şi lumea toată, pentru că vicleană fiară şi nesățioasă este 
diavolul şi drept aceea nu i-a dat Dumnezeu putere asupra tuturor, căci este 
din fire bun şi iubitor de oameni, a Căruia este slava, în vecii vecilor. 
Amin!” (Din vol. Mărgăritarele Sfântului loan Gură de Aur, p. 32) 


„De vom vrea să ne păzim, nici diavolul nu va putea să ne pornească 
spre urgie şi spre mânie.” (Din vol. Mărgăritarele Sfântului loan Gură de 
Aur, p. 55) 


DIAVOLUL (se împotriveşte lucrurilor lui Dumnezeu) 


„Diavolul nu face bine celor care îl ocărăsc, ba dimpotrivă, chiar când 
nu-i ocărit, vatămă pe cei care-i slujesc şi-l cinstesc; Hristos, însă, face 
dimpotrivă; după ce fariseii L-au ocărit şi L-au batjocorit, străbătea toate 
oraşele şi satele, învățând în sinagogile lor şi predicând Evanghelia 
împărăției şi vindecând toată boala şi toată neputința (Matei 9, 35). 
(Omilii la Matei, omilia XXXII, II, în col. PSB, vol. 23, p. 392) 


DIAVOLUL (lucrarea diavolilor) 


„Lucrarea diavolilor este un lanţ împovărător al răului, mai puternic 
decât cel mai straşnic lanţ de fier.” (Despre necunoașterea lui Dumnezeu, 
cuvântarea IV, p. 96) 


„... lucrarea diavolilor este la fel de neîndurătoare ca focul şi 
pârjolul.” (Despre necunoaşterea lui Dumnezeu, cuvântarea IV, p. 98) 

DIAVOLUL (îngăduinţa lui Dumnezeu pentru existenţa şi lucrarea 
demonilor) 


„Să ne gândim că Dumnezeu l-a lăsat pe diavol tocmai pentru ca noi, 
cuprinşi de frică, în aşteptarea atacului dușmanului, să fim mereu cu multă 
luare aminte şi cu mintea trează şi pentru ca să ne uşurăm ostenelile pentru 
virtute cu nădejdea plății viitoare şi cu răsplata bunătăţilor celor veşnice. 
Pentru ce te minunezi că Dumnezeu l-a lăsat pe diavol purtător de grijă al 
mântuirii noastre? L-a lăsat tocmai pentru ca să ne trezească din trândăvia 
noastră, să ne fie temei de cununi. Însuşi iadul pentru acesta l-a pregătit, ca 
frica de pedeapsă şi grozăvia chinurilor să ne împingă spre împărăție. Ai 
văzut cât de iscusită e iubirea de oameni a Stăpânului? Face şi iscodeşte 
totul, nu numai ca să mântuie pe cei creaţi de EI, ci şi ca să-i învrednicească 
de bunătățile cele nespuse. De asta ne-a dăruit şi voinţă liberă, de asta a sădit 
în firea şi în conştiinţa noastră cunoştinţa păcatului şi virtuții, de asta a 
îngăduit să existe diavol şi ne-a ameninţat cu iadul, pentru ca să nu facem 
cunoştinţă cu iadul şi să dobândim împărăția”. (Omilii la Facere, omilia 
XXIII, VI, în col. PSB, vol. 21, p. 283) 


„lar Dumnezeu îi dă voie sau pentru a ne certa, sau pentru a ne 
pedepsi, sau pentru a ne face mai încercaţi, ca de exemplu pe lov. Nu vezi că 
nu se apropie de lov, că nu cutează a veni lângă el, ci stă la o parte, 
înspăimântat şi tremurând? Dar ce vorbesc eu de lov? A năvălit asupra lui 
Iuda şi încă n-a cutezat a-l lua sub stăpânirea sa până ce nu l-a scos Hristos 
din ceata sfântă a apostolilor. Mai înainte îl cucerise pe dinafară, dar a intra 
înăuntru nu îndrăznea; când însă l-a văzut îndepărtat din ceata sfântă a 
apostolilor, s-a repezit asupra lui mai grozav decât un lup flămând şi nici că 
l-a lăsat până ce nu l-a nimicit cu o moarte îndoită.” (Omilii la Epistola către 
Filipeni, omilia a VII-a, pp. 119-120) 


„Atleţii care au încredere în forțele lor se prezintă cu curaj în faţa 
adversarilor şi le dau toate foloasele ce pot să dorească, pentru ca victoria să 
fie mai glorioasă; tot astfel şi Dumnezeu lasă în mâinile diavolului întreaga 
persoană a dreptului, pentru ca acest drept, doborând pe vrăjmaşul său, cu 
toate foloasele ce avea asupra sa, coroana să fie cu atât mai strălucitoare. 
Este un aur curat, aruncă-l în cuptorul cel mai fierbinte, încearcă-l în orice 
fel îți va plăcea, tu nu-i vei găsi nici o necurăţenie.” (Primele patru omilii 
despre statui, omiha |, p. 22) 

„Dacă vrei să ştii, şi diavolul ne este de folos dacă ne folosim de el 
cum trebuie; ne aduce mari foloase şi câştigăm nu neînsemnate lucruri. 

V-am dovedit aceasta printre altele şi cu viaţa lui lov. O pot dovedi 
însă şi cu fapte din viaţa lui Pavel.” (Despre mărginita putere a diavolului, 
omilia a Il-a, 4, în vol. Despre mărginita putere a diavolului. Despre 
căință..., pp. 34-35) 


„De aceea l-a lăsat Dumnezeu (pe diavol — n.n.) aici, ca să te facă mai 
puternic, ca să facă mai strălucit pe atlet, ca să fie mai măreţe luptele.” 
(Despre mărginita putere a diavolului, omiha a III-a, 2, în vol. Despre 
mărginita putere a diavolului. Despre câinţă..., p. 41) 


„Dumnezeu a avut un scop când n-a nimicit pe diavol: a îngăduit 
acelora care mai înainte fuseseră doborâţi de el, să-l doboare pe diavol. lar 
hotărârea aceasta a lui Dumnezeu este pentru diavol mai mult decât o 
pedeapsă, şi este destul de puternică să-i aducă cea mai cumplită osândă. 

Mi s-ar mai putea pune o întrebare: 

- Toţi oamenii îl vor birui pe diavol? 

- Dar ce legătură are această întrebare cu cele spuse mai sus? Este cu 
mult mai drept ca cei curajoşi să aibă prilejuri de a-şi arăta voinţa şi râvna 
lor, iar cei lipsiţi de voinţă şi râvnă să fie pedepsiţi pentru trândăvia lor, 
decât să fie sacrificați cei dintâi din pricina celor din urmă. În cazul de acum, 
dacă leneşul este biruit, apoi înfrângerea sa nu se datorează vrăjmaşului său, 
diavolul, ci propriei sale trândăvii.” (Despre necazuri şi biruirea tristeții (). 
Către Staghirie, ascetul care era chinuit de demon. Cuvânt de sfătuire, în 
vol. Despre mărginita putere a diavolului. Despre căință..., pp. 126-127) 


„Diavolul îşi face luişi rău şi nu nouă. Noi, dacă am voi, vom putea 
culege multe roade bune chiar prin el, împotriva dorinței şi voinței lui. 
Aceasta-i lucru minunat în ochii noştri şi prin aceasta se vădeşte şi mai mult 
nespusa lui iubire de oameni a lui Dumnezeu. Îl ustură pe diavol 
desăvârşirea în virtute a oamenilor şi-l îndurerează cu totul, dar când vede că 
ajungem mai buni chiar cu ajutorul lui, atunci nenorocirea ce cade pe capul 
lui n-o mai poate suporta. 

- Dar în ce chip ne dă ajutor diavolul să ajungem mai buni? 

- Temându-ne de cruzimea lui, de necontenitele sale viclenii şi de 
repetatele sale uneltiri, ne face să nu dormim mult, să priveghem, să ne 
aducem aminte mereu de Domnul.” (Despre necazuri şi biruirea tristeţii (1). 
Către Staghirie, ascetul care era chinuit de demon. Cuvânt de sfătuire, în 
vol. Despre mărginita putere a diavolului. Despre căință..., p. 128) 

„Dacă diavolul ar fi pierit şi ar fi dispărut de la început, mulţi oameni 
poate că ar fi socotit basme toate relele săvârşite de el înainte ca Dumnezeu 
să-l fi nimicit, anume că a înşelat pe om, că l-a scos din bunătățile cele 
multe; dimpotrivă, s-ar fi spus că Dumnezeu a făcut asta, a pierdut pe diavol, 
mânat de invidie şi de răutate. Nu sunt şi acum oameni care îndrăznesc să 
susțină asta, deşi au îndestulătoare dovezi că diavolul nu urmăreşte altceva 
decât să înşele? Ce n-ar îndrăzni însă oamenii să spună, ce n-ar îndrăzni 
oamenii să rostească dacă ar fi fost nimicit diavolul, dacă deci n-ar cunoaşte 
pe propria lor piele răutatea lui?” (Despre necazuri şi biruirea tristeții (1). 
Către Staghirie, ascetul care era chinuit de demon. Cuvânt de sfătuire, în 
vol. Despre mărginita putere a diavolului. Despre căință..., p. 129) 


„Dumnezeu n-a nimicit pe Satana pentru ca să te facă pe tine mai tare, 
pentru ca mai mult să preamărească pe luptător şi să-i dea mai multe prilejuri 
de a arăta vitejia sa. Aşadar, când cineva întreabă pentru ce n-a stârpit 
Dumnezeu pe diavolul, răspunde-i că celor priveghetori şi păzitori de sine, 
Satana nu numai că nu le face vătămare, dar le foloseşte; nu pentru că 
aceasta ar fi propria lui voinţă, căci el este rău, ci folosul acesta decurge din 
vitejia celor priveghetori, care răutatea lui o întorc în folosul lor. Aşa s-a 
luptat cu cucernicul lov, deşi nu pentru a-l face mai mărit, ci pentru a-l 
răsturna. Acest scop şi acest plan l-a avut el, pentru că este rău şi voieşte a 
pierde pe oameni. Cu toate acestea el n-a putut să vateme pe cel drept; mai 
vârtos acesta a tras folos din luptă. Diavolul a arătat numai răutatea sa, iară 
cel cucernic vitejia sa. Dar totuşi Satana biruieşte pe mulți, vei zice tu. 
Negreşit, însă nu tăria lui, ci slăbiciunea acelora este vinovată de aceasta. 

În sfârşit, Satana trebuie să ne chinuiască pentru ca să ne facem mai 
buni. Cum că Satana poate să folosească oamenilor, putem încă să învăţăm 
de la Apostolul Pavel, când el scrie aşa despre amestecătorul de sânge de la 
Corint: Daţi-l pre unul ca acela Satanei, spre chinuirea trupului, pentru ca 
duhul să se mântuiască (| Cor. 5, 5). lată, aici Satana este pricină de 
mântuire, negreşit nu după voia lui, ci prin înțelepciunea Apostolului. 
Precum adeseori doctorii fac leacuri din lucrurile cele vătămătoare, din 
plante otrăvitoare, aşa a făcut şi Apostolul. El a luat de la Satana ceca ce este 
la el folositor, adică îndemânarea lui de a pedepsi pe cineva. El adeseori s-a 
slujit cu Satana ca un călău sau slugă la schingiuire. Însă călăii schingiuiesc 
pe făcătorii de rele nu cum voiesc ei, sau după propria lor părere, ci după 
cum poruncesc judecătorii. Căci călăul la îndeplinirea pedepsei trebuie să se 
conducă după voia celui ce a rostit hotărârea. Vezi cât de mare este vrednicia 
şi însemnătatea Apostolului? EI, o fiinţă trupească, se slujea de alta fără de 

trup ca de un rob. Şi precum Domnul Dumnezeu a poruncit diavolului pentru 
Iov: Atinge-te de trupul lui, iară de sufletul lui să te fereşti (lov 2, 6), ca să-i 
pună margine şi hotar, pe care Satana, această fiară sălbatică, să nu le poată 
trece, aşa urmează şi Apostolul. Când a dat Satanei pe amestecătorul de 
sânge, a zis: Spre pieirea trupului (| Cor. 5, 5), adică sufletul lui nu trebuie 
să-l piardă Satana. Vezi câtă putere are robul lui Dumnezeu?” (Cuvânt la 
Duminica întâi a Sfântului şi Marelui Post, în vol. Omilii la Postul Mare..., 
pp. 47-49) 


„Dumnezeu l-a lăsat să existe ca să te facă pe tine mai puternic, ca să 
te arăţi un luptător mai strălucit şi luptele tale să fie şi mai pline de 
vrednicie. 

De te întreabă cineva de ce l-a lăsat Dumnezeu pe diavol (pe pământ), 
aşa să-l răspunzi: pentru că pe cei treji şi veghetori nu numai că nu i-a 
vătămat vreodată, ba chiar le-a fost de folos, nu voind el, desigur, fiindcă e 
viclean, ci datorită curajului lor, pentru că s-au folosit cum trebuie de 
viclenia lui. Şi asupra lui lov s-a năpustit, dar nu ca să-l facă mai plin de 
slavă, ci ca să-l biruie. E viclean, fiindcă viclene îi sunt planurile şi voia. 
Deloc nu l-a vătămat pe dreptul lov, ba, dimpotrivă, lupta i-a fost de folos 
precum am arătat mai înainte. Diavolul şi-a arătat viclenia, iar dreptul şi-a 
arătat bărbăţia şi vrednicia. 

Pe mulţi, vei spune, îi biruie. Îi biruie, desigur, dar numai din pricina 
propriei lor slăbiciuni şi nu prin puterea sa.” (Că din trândăvie răutatea... 
PGB 31, 104. PG 49, 266, în vol. Diavolul şi magia, pp. 16-17) 


„Răul pe care-l face diavolul hrăneşte şi înteţeşte strălucirea virtuții, 
pentru că Dumnezeu îl întoarce în bine pentru noi, ca să ne folosească, şi 
face ca cele ale noastre să fie şi mai pline de slavă. Astfel că pricinuind un 
rău, diavolul îi face şi mai străluciți pe cei ce-l rabdă.” (Cuvântul III la 
Fapte, PG 60, 377, în vol. Diavolul şi magia, p. 59) 


„Din ce cauză Dumnezeu nu-l nimiceşte pe vrăjmaşul oamenilor, 
diavolul, care i-a înşelat pe Adam şi Eva şi continuă să ne războiască 
sălbatic pe toţi? Este o întrebare şi totodată un reproş al multora. 

Reproşul aceasta ar fi fost just dacă diavolul ne-ar fi cucerit prin 
forţă. Dar de vreme ce nu are nici o putere să ne tragă cu forța în păcat, de 
vreme ce numai prin conlucrarea noastră îşi poate izbuti scopurile, de 
vreme ce de noi depinde dacă facem voia lui, atunci de ce vrem să piară 
pricina izbânzii noastre în lupta împotriva lui, condiția triumfului şi a 
încununării noastre? 

Chiar şi în cazul fantastic că diavolul ar putea să-i biruie pe toți 
oamenii şi să-i ducă la pieire, iarăşi n-ar trebui să ne întrebăm de ce 
Dumnezeu l-a lăsat să săvârşească în chip liber lucrarea sa distrugătoare. 
Căci de noi depinde biruinţa lui şi stăpânirea pe care o are peste noi. Cu 
voia noastră devenim sclavii lui, nu forțat. Asta o dovedesc cei care l-au 
biruit până astăzi. ŞI nu sunt puţini. Dar şi în viitor vor exista mulți care-l 
vor învinge. Desigur, nu toţi. Însă tocmai de aceea, este foarte corect şi 
drept ca luptătorii viteji să găsească ocazii prin care să-şi arate buna lor 
intenție iar trândavii să fie pedepsiţi, decât să fie vătămaţi primii de dragul 
celor din urmă. Molâul şi nepăsătorul nu este vătămat de adversarul lui, ci de 
trândăvia sa. Aşadar de ce să-l nimicească Dumnezeu pe diavol, lipsindu-i 
astfel pe viteji, de dragul celor vicioşi, de putinţa de a săvârşi fapte de 
bărbăție? 

Cugetând în felul acesta, am putea acuza şi ochii, deoarece prin ei 
mulți poftesc la trupuri străine şi cad în desfrânare, dar şi gura, întrucât cu ea 
unii hulesc şi spun vorbe rele. Aşadar nu cumva oamenii ar fi trebuit să fie 
făcuți fără ochi şi limbă? Dar atunci să ne tăiem şi mâinile, care 
făptuiesc atâtea crime, şi picioarele, care aleargă la păcat. Să ne tăiem şi 
urechile, care ascultă povestiri viclene şi-i transmit sufletului mizeria 
gândurilor. Însă după ce se întâmplă toate acestea, va trebui să dispară şi 
hrana şi băuturile şi cerul şi pământul şi marea şi întregul univers. 
Adevărat, de ce mai e nevoie de lucrurile materiale, când omul, pentru 
care Dumnezeu le-a creat pe toate, se va fi ciopârțit atât de jalnic? Vezi la 
ce concluzii comice şi fără rost conduce acest şir de cugete? 

Diavolul este rău pentru el însuşi, nu pentru noi. Pentru că noi, dacă 
vrem, multe avem de câştigat de la el, desigur fără voia lui. Astfel, 
minunea devine şi mai mare şi dovedeşte nemărginita iubire de oameni a lui 
Dumnezeu, căci, când noi ne îmbunătăţim, diavolul se întristează şi 
suferă; iar când îmbunătăţirea noastră se datorează chiar lui, atunci nu mai 
poate îndura nenorocirea în care a căzut şi se înăbuşea în răutatea lui.” (Din 
vol. Problemele vieţii, p. 173) 


„Dar unde sunt acestea vrednice de iertare? Dar pentru care motiv a 
lăsat Dumnezeu pe diavolul, un duh ca acela pângărit şi necurat, să ne 
împiedice şi să ne arunce de multe ori în păcate? Lăsatu-l-a pe acesta ca de 
frica vrăjmaşului acestuia şi de vătămarea ce aşteptăm să ne vie de la el, să 
avem multă şi mare pază şi pururea să ne păzim cu privegherea. Dar ce te 
miri că a lăsat pe diavolul? Aceasta a făcut-o pentru că grijeşte şi se 
nevoieşte pentru mântuirea noastră şi deşteptându-ne din somnul lenei şi 
gătindu-ne pricină de cununi. Pentru aceasta a făcut şi matca focului, adică 

Iadul, ca temerea muncilor şi nesuferirea Iadului să ne ducă pe noi la 
Impărăţia Cerurilor.” (Din vol. Mărgăritarele Sfântului loan Gură de Aur, p. 
136) 


DIAVOLUL (manifestă ură față de Dumnezeu, faţă de noi şi față de 
întreaga creație) 


„Diavolul ne vatămă pe noi; dar originea acestei vătămări nu se 
datoreşte urii pe care diavolul ne-o poartă nouă, ci urii pe care o poartă lui 
Dumnezeu. De aici se vede, dar, că Dumnezeu ne iubeşte pe noi mai mult 
decât ne iubim noi pe noi înşine”. (Omilii la Matei, omiha XLVI, |, în col. 
PSB, vol. 23, p. 538) 


„Dacă dracii n-au putut suferi nici o chpită pe porci, cu care n-au 
NIMIC comun, ce nu ne-ar face nouă dacă ne-ar avea în mâna lor, nouă, care 
le suntem duşmani şi care necontenit îi muşcăm! Ne-ar pricinui nenorociri 
nemaiauzite! De aceca Dumnezeu 1-a lăsat să intre în turma porcilor, ca să 
cunoaştem răutatea lor în trupurile necuvântătoare.” (Despre mărginita 
putere a diavolului, omilia I, 6, în vol. Despre mărginita putere a diavolului. 
Despre căință..., p. 20) 


DIAVOLUL (perverteşte, schimbă şi răstoarnă totul) 


„Întâi au fost profeţii, apoi profeții mincinoşi; întâi apostolu, apoi 
apostolii mincinoşi; întâi Hristos, apoi antihrist. Dacă diavolul n-ar vedea ce 
să imite sau pe cineva împotriva căruia să uneltească, nici n-ar întreprinde 
nimic şi nici n-ar şti ce să facă”. (Omilii la Matei, omilia XLVI, |, în col. 
PSB, vol. 23, p. 537) 


DIAVOLUL (patria lui Satan) 


„Bunul Dumnezeu a pregătit şi acest lucru, ca diavolul să nu ne poată 
teroriza când se apropie de noi. Fiindcă nimeni n-ar putea să se 
împotrivească puterii lui. De aceea, Dumnezeu 1-a destinat pustiul ca 
locuinţă, şi l-a închis acolo ca pe un tâlhar şi tiran; şi dacă n-ar putea înşfăca 
şi băga în închisoarea lui pe vreun nenorocit, gol şi dezbrăcat de harul 
Sfântului Duh, desigur că n-ar îndrăzni să iasă de acolo. Dacă nu ne-ar vedea 
călătorind prin pustiu, el n-ar cuteza să se apropie de noi. Pustiul şi locul de 
şedere al diavolului nu este nimic altceva decât păcatul. Deci contra lui avem 
noi nevoie de pavăza credinței, de coiful mântuirii şi de sabia Duhului. lar 

aceasta nu numai ca să nu pătimim rele din partea lui, ci chiar să-i tăiem şi 
capul, când el ar voi să fugă.” (Omilii la Epistola către Romani a Sfântului 
Apostol Pavel, omilia VIII, pp. 141-142) 


DIAVOLUL (spaţiul unde bântuie şi ispiteşte diavolul) 
„După stăpânirea, zice, a duhului văzduhului. Aceasta o zice iarăşi ca să arate că diavolul are 


„În afara bisericii stă diavolul; în acest sfânt staul nu îndrăzneşte 
să intre. Unde e turma lui Hristos, lupul nu se arată. Stă afară, se teme 
de Păstor.” (Cuvânt la Sfinții Mucenici, IV, în vol. Predici la sărbători 
împărăteşti şi cuvântări de laudă la sfinţi, p. 456) 


„Căci lupta noastră nu este împotriva trupului şi a sângelui, ci 
împotriva începătoriilor, împotriva stăpâniilor acestei lumi şi ai acestui 
veac al întunericului (Ef., 6, 12)... Căci avem pe de-o parte începătoriile şi 
stăpâniile din ceruri (îngerii buni — n.n.), iar pe de altă parte începătoriile şi 
stăpâniile de sub cer (îngerii răi — n.n.). De aceea le şi numeşte stăpânitori ai 
acestei lumi, pentru a arăta că cerul este de neatins pentru ele şi că întreaga 
lor putere şi-o manifestă numai în lumea actuală.” (Despre necunoaşterea lui 
Dumnezeu, cuvântarea IV, p. 89) 


„Că nu este lupta noastră împotriva sângelui şi a cărnii, ci către 
începătorii, către puteri, către duhurile viclene ce sunt în văzduhul cerului.” 
(Din vol. Mărgăritarele Sfântului loan Gură de Aur, p. 158) 


DIAVOLUL (uneltirile diavolului) 


„Multe sunt uneltirile lui, multe căile lui, prin care încearcă să pună 
piedică celor mai trândavi! De aceea trebuie să cunoaştem bine uneltirile lui 
ca să scăpăm de laţurile lui şi să nu-i lăsăm nici o portiță de intrare. Să ne 
păzim bine limba, să punem strajă ochilor, să ne curăţim mintea şi să fim 
totdeauna gata de luptă, ca şi cum ar năvăli asupra noastră o fiară sălbatică 
ce încearcă să ne vatăme”. (Omilii la Facere, omilia III, V, în col. PSB, vol. 
21, pp. 53-54) 


„Cu cât ne creşte bogăţia cea duhovnicească cu atât să ni se mărească 
şi grija! Să stăvilim din toate părțile atacurile diavolului. Să ducem viață 
curată, ca să atragem asupră-ne bunăvoința lui Dumnezeu şi prin asta să 
ajungem mai presus de săgețile vicleanului. Rea este fiara, iar vicleniile ei 

meşteşugite. Când nu ne poate târî direct spre păcat, ne momeşte prin 
înşelăciune. Nu ne forțează, nici nu ne sileşte — Doamne fereşte! — ci numai 
ne înşală; iar când vede că ne trândăvim, ne pune piedică. În sfârşit, când nu 
ne poate vătăma pe față prin păcate mântuirea noastră, ne-o vatămă de mai 
multe ori chiar prin faptele de virtute pe care le facem; ne strecoară pe 
nesimţite momeala şi ne fură toată bogăția (insuflându-ne gândul slavei 
deşarte — n.n.).” (Omilii la Facere, omilia XXXI, I, în col. PSB, vol. 21, pp. 
394-395) 


„... gândeşte-te cum sunt chinuiți demonii care se gândesc să spună şi 
să facă totul spre vătămarea noastră! Că n-ai să-mi răspunzi la cele ce-ţi 
spun, că demonii nu fac totul ca să ne mărească trândăvia, să ne alunge din 
suflet frica de iad şi să ne facă să nu mai credem în judecata de apoi! Deşi 
voiesc aceasta, totuşi cu strigăte şi vaiete propovăduiesc chinurile iadului. 

- Cum se face că demonii spun acestea, dar rostesc alte cuvinte decât 
cele pe care le voiesc? 

- Nu pentru altceva decât că sunt siliți să asculte de o putere mai mare 
decât ei. Că de bună voie n-ar vrea să mărturisească nici că sânt chinuiți de 
oameni morți, nici că suferă ceva groaznic. 

Dar pentru ce spun toate acestea? Le spun, pentru că demonii 
mărturisesc că este iad, ei care vor să nu credem în iad”. (Omilii la Matei, 
omilia XIII, V, în col. PSB, vol. 23, pp. 161-162) 


„Dacă cumva am şti că vreun şarpe s-a cuibărit lângă patul nostru, cu 
cea mai mare grabă am încerca să-l ucidem, iar pe diavolul avându-l cuibărit 
în sufletul nostru, credem că nimic nu pătimim, şi ne lăsăm alene în somn. 
Cauza este că noi nu-l vedem cu ochii aceştia trupeşti, şi de aceea este 
nevoie a priveghea şi a fi mai mult treji. De duşmanul văzut s-ar putea păzi 
cineva mai simplu, pe când de cel nevăzut nu vom putea să fugim uşor, dacă 
nu vom fi veşnic înarmaţi, mai ales că el nu ştie a se lupta pe calea cea 
dreaptă, căci atunci repede te-ar cuceri; ci de multe ori, sub forma prieteniei, 
îşi varsă tot veninul sălbăticiei lui. Aşa de pildă, el a pregătit în acest chip pe 
femeia lui lov îmbrăcată sub masca iubirii, şi a făcut-o să dea bărbatului său 
acel sfat viclean. Astfel şi cu Adam vorbind necuratul, şi prefăcându-se că-i 
poartă de grijă şi-i voieşte binele, zicea: În ziua în care veţi mânca din pom, 
vi se vor deschide ochii (Facere 3, 5). Astfel l-a făcut şi pe leftae (Judecătorii 
11) să sacrifice pe fiica sa sub forma evlaviei şi să aducă lui Dumnezeu acea 
jertfă nelegiuită. 

Ai văzut cât de meşteşugite sunt cursele lui? Ai văzut cât de felurit îi 
este războiul? Păzeşte-te, deci, şi din toate părțile întăreşte-te cu armele 

duhovniceşti, şi află cu exactitate uneltirile lui, ca astfel să nu poți fi cucerit, 
ci lesne să-l zdrobeşti. Şi Pavel însuşi tot astfel a fost față de el, căci i-a aflat 
toate vicleniile, drept care şi zicea: Căci gândurile lui nu ne sunt 
necunoscute (Il Corinteni 2, 11). 

Deci şi noi să aflăm şi să fugim de vicleniile lui, ca astfel să dobândim 
biruinţa, atât în viaţa prezentă, cât şi în cea viitoare.” (Omilii la Epistola 
către Romani a Sfântului Apostol Pavel, omiha X, pp. 179-180) 


„Dar noi ne-am predat cu totul celor prezente, şi nu înţelegem 
vicleşugul diavolului, care prin cele mici ne răpeşte cele mari, care ne dă 
țărână spre a ne răpi aurul, sau, mai bine zis, spre a ne răpi cerul şi a ne arăta 
umbra, ca să ne scoată din adevăr, şi ne prezintă totul nu în realitatea 
lucrurilor, ci în vise şi în fantazii — şi aceasta este bogăția prezentă —, ca 
astfel făcându-se ziuă, să ne arate mai săraci decât toți!” (Omilii la Epistola 
către Romani a Sfântului Apostol Pavel, omilia XIV, pp. 283-284) 


„„... diavolul nu lucrează de-a dreptul, ca să nu fie descoperit, ci 
punându-și o mască străină, meşteşugeşte cu totul altele, şi după cum 
vrăjmaşul cel viclean, atacând cetatea şi zidurile ei, le sapă pe dedesubt, ca 
să nu se prindă de veste, pentru ca astfel să fie greu de păzit şi să 
izbândească în planurile sale, aşa face şi necuratul. Pentru aceea, pururea 
minunatul şi marele Pavel descoperind uneltirile şi rupând cursele lui cele 
viclene, zicea: Că nu este să nu ştim amăgirile lui Q Cor. 2, 11). Chiar şi 
aici el descoperă întreaga lui viclenie, şi dă pe faţă toate uneltirile, şi, în 
sfârşit, toate câte necuratul voieşte a pregăti, el le pune la mijloc şi le 
răstoarnă pe toate cu cea mai mare amănunţime.” (Comentariile sau 
Tâlcuirea Epistolei întâi către Corinteni, omilha XXXVIII, p. 404) 


„Poate că ar voi cineva să audă cum diavolul lucrează. Când va afla o 
minte nedumnezeiască, când va găsi un cuget necurat, atunci se cuibăreşte 
bine, ca într-un suflet pustiu. Când omul nu-şi aduce aminte de poruncile lui 
Dumnezeu, nici păzeşte dreptăţile Lui, atunci diavolul, luându-l rob, pleacă cu 
dânsul împreună.” (Tâlcuiri la Epistola a doua către Corinteni, omiha II, p. 
28) 


„„Și nu este de mirare că însuşi Satana se preface în înger de lumină; 
nu este dar lucru mare dacă se prefac şi slujitorii lui ca slujitori dreptății O 
Cor., 11, 14-15) - aşa că dacă trebuie a te minuna, apoi de aceasta minunează- 
te, iar nicidecum de aceea. Când dascălul lor toate le cutează, nimic nu poate 

fi de mirare de a-l urma şi ucenicii. Dar ce va să zică oare înger de lumină? 
Adică se preface în înger care are îndrăzneală, care stă înaintea lui 
Dumnezeu. Sunt însă şi îngeri ai întunericului; aceştia sunt ai diavolului, 
îngeri întunecați şi sălbatici. Pe mulți a înşelat diavolul în chipul acesta, 
prefăcându-se, însă nefiind cu adevărat îngerul luminii.” (Tâlcuiri la Epistola 
a doua către Corinteni, omilia XXIV, p. 214) 


„Mie mi se pare că a devenit stăpânitor sub cer după greşala 
strămoşilor noştri. Celui ce lucrează acum, zice, întru fiii neascultării. Vezi 
aşadar, că nu cu de-a sila, nici în mod tiranic sunt atraşi, ci cu binele? A zis 
neascultare, ca şi cum ar zice cineva înşelăciune, căci cu înşelăciunea şi cu 
momeala pe toţi îi atrage.” (Comentariile sau Explicarea Epistolei către 
Efeseni, omilia IV, p. 35) 


„... această fiară este foarte vicleană şi are mare putere, căci toate le 
unelteşte, toate le mişcă, toate le întoarce pe dos, numai pentru a-şi atinge 
scopul. Însă nu vă temeți, spune, nu vă împuţinaţi, privegheaţi numai şi 
atunci va fi fricos ca un struţ. Veţi călca peste şerpi şi peste scorpii (Lc., 10, 
19), zice. Aşadar, a fost făcut pentru ca picioarele noastre să calce peste el, 
dacă noi vom vol.” (Omilii la Epistola către Filipeni, omilia a VII-a, p. 119) 


„Diavolul toate le unelteşte, toate le mrejeşte, pe toți îi încurcă în 
mrejele lui şi scrâşneşte din dinţi.” (Comentariile sau Explicarea Epistolei I 
către Tesaloniceni, omilia LX, în vol. Comentariile sau Explicarea Epistolei 
către Coloseni, 1 şi II Tesaloniceni, p. 259) 


„Dumnezeu ne-a dat să cunoaştem meşteşugirile lui, ca să-l urâm 
mai mult şi, urându-l mai mult, să-l biruim mai uşor. Că este cu putință 
să-i cunoaştem meşteşugirile lui, o spune Pavel. Ascultă ce spune el 
despre desfrânatul din Corint. Scriindu-le corintenilor, le grăieşte aşa: 
întăriți faţă de el dragostea, ca nu cumva Să fim covârşiţi de Satana, că 
nu ne sunt necunoscute gândurile lui (Il Cor., 2, 11).” (Cuvânt de laudă 
la Sfântul Mucenic Roman, II, în vol. Predici la sărbători împărăteşti 
şi cuvântări de laudă la sfinți, p. 398) 


„Era un obicei la neamuri să-i socotească pe oameni dumnezeii. De 
aceea, când te întreabă cineva de unde vine închinarea la idoli, să ştii care a 
fost începutul. 

Chiar şi pe apostoli, deşi erau oameni, îi socoteau dumnezei (Fapte 14, 
Vl) 

În acelaşi chip, şi diavolul s-a străduit, la început, din răsputeri, să le 
zdruncine oamenilor cucernicia, căci a zis: Veţi fi ca Dumnezeu (Fac., 3, 5). 
Pentru că n-a reuşit, a încercat s-o facă mai târziu, străduindu-se mereu să-l 
determine pe oameni să creadă în zei.” (La Daniil, cap. II PGB 8, 564 PG 
56, 209, în vol. Diavolul şi magia, p. 36) 


„Să ne amintim acum şi de cei trei tineri. În cazul lor diavolul şi-a luat 
lecţia sa obişnuită, prin care niciodată nu se învaţă minte. Ce i se întâmplă? 
Mijloacele pe care le foloseşte pentru a-i război pe credincioşi, în cele din 
urmă se întorc şi-l lovesc chiar pe el, zădărnicindu-i puterile. Asta, 
bineînțeles, nu se face pentru că o vrea el, ci întrucât Preaînţeleptul 
Dumnezeu conduce lucrurile astfel încât uneltirile şi armele lui să se întoarcă 
împotriva sa.” (Din vol. Problemele vieții, p. 13) 


„Că nu este lupta noastră împotriva sângelui şi a cărnii, ci către 
începătorii, către puteri, către duhurile viclene ce sunt în văzduhul cerului. 
Vedeți, fraților, ce vrăjmaşi avem? Vedeţi cu ce războinici ne luptăm? Că 
adevărat mult sunt vicleni şi fără de ruşine; pentru aceasta spre toate păcatele 
ne îndeamnă să le facem, ca să avem întocmai cu ei iadul şi munca şi de se 
vor scăpa de acea greşeală ca să nu o facem, vin cu alta; iar de nu nimeresc 
nici cu aceea, se mută spre alta şi în scurt, dintr-un păcat în altul 
schimbându-se, nu se lasă până nu fac pe voia lor şi pe unul îl îndeamnă spre 
curvie, pe altul la preacurvie, pe altul spre viclenie şi pe altul să răpească de 
la altul, să fure pe vecinul lui sau pe altcineva. La fel pe altul în îndeamnă 
spre lăcomie şi nesaţ, pe altul spre pizmă şi zavistie, iar pe altul spre ucidere 
şi sudalmă, pe altul spre clevetire şi năpăstuire la alții, iarăşi spre nesațiul 
pântecelui şi sodomie, pe alți spre furtişag de cele sfinte şi obrăznicie şi pe 
unii îi îndeamnă spre mărire deşartă şi plăcerea oamenilor, pe alții spre 
neomenie şi nemilostivire, pe alţii spre jurământ şi lepădare de cele bune şi 
spre mânie şi urgie şi ceartă şi pe alţii la camăta banilor, iar pe alţii spre 
necurăţie şi a huli pe Dumnezeu şi pe unii îi întăresc să nu facă milostenie la 
săraci, lar pe alții să strice hotarul vecinului lor; alții opresc simbria 
argaților, care lucru este mai rău decât toate; alții dezbracă săracii şi supără 
pe văduve şi pe unii nu-i lasă să intre în biserică, iar pe alții îi face de se 
leapădă de Hristos şi pe alții în mii de patimi îi aruncă, care n-au număr, că 
de aş sta să le povestesc, nu mi-ar ajunge toată vremea vieții mele.” (Din vol. 
Mărgăritarele Sfântului loan Gură de Aur, pp. 158-159) 

„Păcat de necunoştința ce-o avem, că aşteptăm bunătăţi ca acestea 
(efemere — n.n.) şi încă ne mai trudim cu cele trecătoare şi nu cunoaştem 
răutatea şi înşelăciunea diavolului, că pentru lucruri mici şi stricate ne 
lipseşte chiar şi de cele veşnice, ne dă lut ca să ne înstrăineze de cer, ne arată 
umbră ca să ne scoată din adevăr şi ne năluceşte prin vise ca să ne îndemnăm 
la păcate.” (Din vol. Mărgăritarele Sfântului loan Gură de Aur, p. 131) 


„Fiecăruia diavolul i se prezintă cu aceleaşi arme, aceleaşi 
insinuări perfide, aceleaşi fascinaţii ucigătoare.” (Din vol. Bogățiile 
oratorice, p. 290) 


„Satana ne urăşte cu cruzime, şi nu sunt maşinații şi piedici de 
care el să nu se folosească împotriva noastră ca să ne facă victimele 
lui. De altă parte Dumnezeu vrea de la noi această luptă.” (Din vol. 
Bogăţiile oratorice, p. 295) 


„Înainte de toate diavolul caută să ne înşele prin învățături false. 
Când diavolul vrea să invadeze sufletele orbeşte mintea şi întunecă 
Cugetarea şi rațiunea... 

Apoi diavolul se străduieşte să ne țină departe de Dumnezeu. 
Știind că dacă, cu curaj şi cu pocăință mergem la Dumnezeu, noi vom 
fi primiţi în mod negreşit, el ispiteşte totul pentru a ne ţine depărtaţi. 

Însă înainte de toate el încearcă de a ne opri de la rugăciune.” 
(Din vol. Bogățiile oratorice, p. 296) 


„Mare e şi răutatea diavolului, şi mare şi viclenia slujitorilor lui.” 
(Împotriva celor care nu folosesc cum trebuie cuvântul Apostolului care 
spune: <<Fie din fățărie, fie întru adevăr, Hristos se propovăduieşte>>; şi 
despre smerenie, 10, în vol. Despre schimbarea numelor. Despre răbdare. 
Despre milostenie..., p. 343) 


DIAVOLUL (fără vrăjmaş nu există luptă, fără luptă nu există cunună) 


„Dacă potrivnicul continuă să existe, cei trândavi nu-s păgubiți din 
pricina celor vrednici, ci din pricina trândăviei lor; dar dacă dispare 
potrivnicul, cei vrednici vor fi păgubiți din pricina celor trândavi; nu-şi vor 
mai putea arăta puterea lor şi nici n-ar mai dobândi cununi. 

Poate că n-aţi înţeles încă ce v-am spus. E de neapărată trebuință, dar, 
să vă grăiesc mai pe înţeles. Să ne închipuim că avem în față un potrivnic. 
Cu el trebuie să lupte doi atleți. Dintre aceştia, unul, din pricina lăcomiei la 


774 


mâncare, e fără vlagă, prăpădit, slăbănogit, molâu; celălalt, sârguincios, 
viguros; toată ziua e în arenă, antrenându-se necontenit, neavând altă grijă 
decât să se întărească în vederea luptei. Dacă ai face să dispară potrivnicul 
din faţa lor, pe care din cei doi l-ai păgubit? Oare pe cel trândav şi nepăsător 
sau pe cel sârguincios, care a muncit atâta? Evident că pe cel sârguincios! 
Acesta-i păgubit dacă potrivnicul este îndepărtat din pricina celui trândav; 
cel trândav însă, chiar rămânând potrivnicul, nu este păgubit din pricina 
celui vrednic; că el cade din pricina propriei trândăvii. 

Dar să dăm şi o altă dezlegare acestei probleme, ca să vezi că nu 
diavolul aduce pagubă oamenilor, ci totdeauna propria lor trândăvie doboară 
pe cei ce nu sunt cu luare-aminte asupra lor.” (Despre mărginita putere a 
diavolului, omiha a II-a, 1-2, în vol. Despre mărginita putere a diavolului. 
Despre căință..., p. 30) 


„Dacă suntem mereu cu luare aminte şi atenți iubiţilor, diavolul ne şi 
ajută să sporim duhovniceşte. Cu ce l-au vătămat pe lov atâtea şirete uneltiri 
cu care s-a ostenit să-l piardă? Nu spune, te rog, că pe lov l-a vătămat, căci 
numai un duh slab se vatămă. Dar unul ca acesta se sminteşte şi dacă nu 
există diavol. Totuşi, spune Scriptura, mai tare se vatămă prin lucrarea 
aceluia. Dar şi pedeapsa-i este mai uşoară când păcătuieşte îndemnat de 
diavol, pentru că pedepsele nu sunt aceleaşi pentru toate păcatele. 

Să nu ne amăgim noi înşine. Nu diavolul ne vatămă, dacă priveghem 
şi suntem treji. El ne trezeşte şi mai mult, el ne deşteaptă şi ne sileşte să ne 
păzim. 

Să lămurim mai întâi un lucru: să zicem că nu existau fiare şi nici 
tulburările care ne macină sufletul, nici boală, nici durere, nici supărare, nici 
altceva asemenea. Ce-ar fi fost omul? Socotesc că mai mult porc decât om, 
mâncând şi îmbătându-se, nestânjenit de nici una din aceste suferințe. Acum, 
însă, grijile şi teama îi sunt prilej de exersare în virtute, de deprindere a celei 
mai bune învățături şi îi sunt şcoală de cucernicie şi de dreaptă- 
credință.”(Cuvântul XLIV la Fapte PGB 16B, 268-270 PG 60, 377, în vol. 
Diavolul şi magia, pp. 17-18) 


DIAVOLUL (războiul purtat de el împotriva noastră) 


„Ne trebuie deci rugăciuni necontenite, ca astfel să-l zdrobim sub 
picioarele noastre. Spurcat şi neruşinat este diavolul. Și deşi el se luptă 
găsindu-se cu mult mai prejos decât noi, totuşi şi în acest mod el ne 
biruieşte. Cauza nu poate fi alta decât faptul că noi nu încercăm să ne aflăm 
întotdeauna mai sus de săgețile ce le aruncă asupra noastră; căci atunci n-ar 

putea să se ridice până la noi, ci s-ar retrage jos. Tipul diavolului este 
şarpele. Şi dacă dintru început chiar aşa l-a rânduit Dumnezeu, apoi cu atât 
mai mult astăzi. 

Însă dacă tu nu ştii ce vrea să însemne a se lupta de jos, eu voi încerca 
să-ți explic modul acestui război. Deci ce vrea să însemne a se lupta de jos? 
Adică a se lupta în lucrurile cele de jos, ca de pildă plăcerea, bogăţia şi toate 
cele pământeşti. Dacă însă el ar vedea pe cineva înălțându-se spre cer, mai 
întâi că nici nu ar putea să se înalțe într-atât, iar apoi, chiar de ar încerca, 
deîndată ar cădea înapoi; căci el n-are picioare — să nu te temi! — şi n-are nici 
aripi — să nu te înspăimânţi! Pe pământ se târăşte, şi în cele pământeşti. 

Deci, să nu ai nimic în comun cu pământul, şi atunci nu vei avea nici 
o greutate în a-l birui. El nici nu ştie o altfel de luptă, ci ca şi şarpele se 
ascunde în spini, cuibărindu-se într-una în înşelăciune. De vei tăia atunci 
spinii, iute va fugi de acolo, fiindcă ar fi văzut; şi dacă ştii a-l descânta cu 
anumite descântece divine, fiindcă avem şi noi descântece duhovniceşti, 
cum sunt numele Domnului nostru lisus Hristos şi puterea Crucii Sale, de 
îndată îl vei zdrobi. Un astfel de descântec are nu numai puterea de a-l 
scoate pe şarpe din locurile sale ascunse şi a-l arunca în foc, ci şi de a 
vindeca rănile provocate de el. Dacă poate mulţi, spunându-le pe acestea, 
totuşi nu s-au vindecat, aceasta nu a fost din cauza Celui invocat, ci din 
cauza puţinei lor credințe. Fiindcă şi pe lisus mulţi ÎL atingeau şi-L 
înghesuiau, şi totuşi nimic nu câştigau; pe când femeia cea cu scurgere de 
sânge, deşi nici de trupul Lui nu s-a atins, ci numai de poalele hainei, cu 
toate acestea la un moment 1-a încetat curgerea sângelui, pe care o avea de 
mulți ani.” (Omilii la Epistola către Romani a Sfântului Apostol Pavel, 
omilia VIII, pp. 142-143) 


„Că precum săgeata aruncată de om loveşte pasărea, sau zidul, sau 
lemnul, sau haina, sau că taie aerul, tot aşa şi săgeata diavolului trebuie 
numaidecât de a lovi, iar dacă nu loveşte pe cel ochit, atunci fără îndoială că 
loveşte pe cel ce a aruncat-o. Cum că dacă noi nu suntem răniţi, iar diavolul 
fără îndoială este rănit, o putem afla din multe locuri ale Sfintei Scripturi. De 
pildă, a uneltit contra lui lov, nu l-a rănit însă, ci s-a rănit pe sine singur. A 
uneltit contra lui Pavel, însă nu l-a putut răni, ci s-a rănit singur. Peste tot se 
întâmplă aşa, peste tot se poate vedea aceasta, dacă suntem cu băgare de 
samă. Când el (diavolul) va lovi, se va lovi singur; cu atât mai mult încă 
atunci când întărindu-ne şi înarmându-ne contra lui cu pavăza credinţei, ne 
vom găsi în siguranță, ca să devenim neînvinşi.” (Comentariile sau 
Explicarea Epistolei către Evrei, omilha XXII, p. 273) 

„Demonii nu doresc altceva mai mult decât pieirea oamenilor, se 
bucură şi-şi fac o cinste din ceea ce strică viaţa noastră şi din ceea ce 
smulge din rădăcini toate cele bune.” (Cuvânt la Fericitul Vavila, şi 
împotriva lui lulian, şi către elini, XIII, în vol. Predici la sărbători 
împărăteşti şi cuvântări de laudă la sfinţi, p. 329) 


„Dar dacă ai vrea să cercetezi şi felul în care luptă diavolul cu oamenii, 
al vedea că lupta lui este cu mult mai crâncenă şi cu mult mai felurită. 
Nimeni nu ştie atâtea feluri de hoţii şi de viclenii câte ştie spurcatul acela. 
Asta îi dă şi mai mare putere. Nici nu poate avea cineva o vrăjmăşie mai 
neîmpăcată faţă de cel mai mare duşman al său, câtă are vicleanul acesta față 
de om. 

lar dacă ai cerceta şi înverşunarea cu care luptă diavolul cu oamenii, ai 
vedea că e de râs să comparăm înverşunarea oamenilor cu înverşunarea 
diavolului. Dacă ai alege pe cele mai înfricoşătoare şi mai sălbatice fiare şi ai 
vrea să pui față în faţă furia lor cu furia diavolului, ai vedea, prin comparaţie, 
că fiarele acestea sunt cele mai blânde şi cele mai paşnice animale. Atâta mâ- 
nie suflă diavolul când se năpusteşte asupra sufletelor noastre ! 

Pe câmpul de bătălie, lupta dintre oameni ţine puţină vreme; şi chiar în 
acest scurt timp, de multe ori, lupta se opreşte. Venirea nopţii, oboseala 
măcelului, timpul de hrană şi multe alte pricini dau putinţă ostaşilor să se 
odihnească, să lepede armele, să răsufle puţin, să se întremeze cu mâncare şi 
băutură şi să-şi redobândească puterea de mai înainte şi în alte multe chipuri. 
Dar în lupta cu vicleanul diavol nu poţi pune niciodată armele jos, nici nu 
poți da somn ochilor tăi, de vrei să rămâi nerănit. Aici trebuie să se întâmple 
una din două: sau să cazi şi să pieri, dacă lepezi armele din mâini, sau să stai 
mereu înarmat şi să fii totdeauna treaz. Că şi diavolul cu oastea lui stă 
totdeauna înarmat, pândind trândăvia noastră. Și pune diavolul mai multă 
râvnă pentru pierderea noastră decât punem noi pentru mântuirea noastră. 
Pentru că războiul acesta este nevăzut şi izbucneşte pe neaşteptate - şi asta e 
pricina a nenumărate nenorociri; de aceea războiul acesta este, pentru cei ce 
nu priveghează necontenit, cu mult mai periculos decât celălalt război.” 
(Tratatul despre preoție, cartea a şasea, cap. 13, în vol. Despre preoție, p. 
155) 


„Mult şi tare se împotriveşte diavolul, din toate părțile năpustindu-se 
asupra mântuirii noastre. Trebuie, dar, să fim treji şi cu priveghere şi să 
înălțăm ziduri în toate părțile în fața asaltului său. Căci dacă va prinde un 
prilej cât de mic, o dată aflat, îşi va pregăti şi restul intrării şi îşi va introduce 

câte puţin în cetatea noastră întreaga sa putere. Dacă ne pasă într-adevăr de 
mântuirea noastră, nici în cele mici să nu-i îngăduim să aibă de a face cu 
noi, ca nu cumva Să pregătim astfel, mai dinainte, cale pentru cele mari. 
Căci este cea din urmă nebunie ca diavolul să arate atâta sârguință spre a ne 
pierde sufletul, iar noi, pentru însăşi mântuirea noastră, să nu facem nici 
măcar cât el.” (Acest început al minunilor l-a făcut lisus în Cana Galileii, în 
vol. Cateheze maritale, p. 140) 


„Pe cei treji la minte nimic nu-i poate vătăma. Poate fi cineva mai rău 
şi mai viclean ca diavolul? Ei bine, nici diavolul, care e rău, viclean şi cu 
multă putere, cu toate uneltirile lui împotriva lui lov, cu toate că şi-a golit 
toată tolba lui cu săgeți asupra casei şi trupului celui drept, nu numai că nu |- 
a doborât, ci, dimpotrivă, l-a făcut şi mai strălucit. lov, deci, n-a putut fi 
vătămat nici de diavol; Iuda, însă, pentru că era nepăsător şi trândav, n-a 
câştigat nimic nici din vieţuirea lui lângă Hristos, ci a ajuns din trândav 
vânzător, cu toate învăţăturile şi sfaturile Domnului. Pricina este că 
Dumnezeu nu sileşte, nu forțează pe cel care nu vrea, după cum nu l-a silit 
Hristos nici pe luda. Aşa că nici pe noi diavolul nu ne poate vătăma dacă 
suntem cu luare-aminte; dar, dacă nu suntem cu luare-aminte, dacă ne 
trândăvim, nu putem câştiga nici de la cei ce ne pot ajuta! Mai mult chiar, 
suferim şi cumplită pagubă!” (La cuvântul apostolic ce spune: << Trebuie să 
fie şi erezii între voi, ca să se vădească între voi cei încercaţi> >, 2, în vol. 
Despre schimbarea numelor. Despre răbdare. Despre milostenie..., p. 237) 


DIAVOLUL (lansează ispite şi tentaţii, însă multe din ele au drept 
cauză nepăsarea noastră) 


„Ar fi trebuit, atunci, zice, ca toţi cei ce sunt ispitiți de diavol să fie 
biruitori, sau, dacă pricina răului se află în noi, ar trebui să mergem spre 
pierzare şi fără diavol. 

Acest lucru se şi întâmplă, fiindcă mulți sunt duşi la pierzanie şi fără 
a-i Ispiti diavolul. Aceasta întrucât, cu siguranţă, nu el este pricina tuturor 
relelor. 

Multe din ele se întâmplă din cauza nepăsării noastre. Dacă pentru 
unele, el este vinovatul, aceasta se datorează faptului că noi am făcut 
începutul. 

Spune-mi rogu-te, când l-a biruit diavolul pe luda? Atunci când, zice 
Evanghelia, a intrat în el. Ascultă care e adevărata pricină: ... era fur şi, 
având punga, lua din ce se punea în ea (loan 12, 6). Dar luda însuşi l-a lăsat 
să intre şi să sălăşluiască în el, fără nici o împotrivire. Prin urmare, nu 

diavolul face începutul, ci noi îl primim şi-l chemăm.” (Cuvântul LIV la 
Fapte PGB 16B, 266-268. PG 60, 377, în vol. Diavolul şi magia, p. 60) 


DIAVOLUL (,„„desfătarea” diavolului) 


„Se bucură şi simte mulțumire şi plăcere când ne mâniem, când ne 
păruim şi ne înfruntăm între noi.” (Cuvântul XLIII la Epistola 1 către 
Corinteni PGB 18A, 730. PG 61, 371, în vol. Diavolul şi magia, p. 35) 


DIAVOLUL (despre cum se poate apăra omul de diavoli) 


„Diavolul face toate eforturile sale pentru a ne ispiti, el ne încearcă de 
aproape şi ne întinde din toate părțile piedici şi curse pentru ca să ne piardă. 
Trebuie deci să priveghem şi să-i închidem porțile; dacă el află cea mai mică 
intrare, imediat o face şi mai mare, şi, puţin câte puţin, el va face să treacă 
toate forțele lui. Dacă avem ceva virtute pentru mântuire, să nu-l lăsăm să se 
apropie nici în cele mai mici lucruri, pentru a ne scăpa şi în cele mai mari. 
Va fi în sfârşit de-o extremă nebunie, ştiind cât este el de veghetor şi atent 
pentru a pierde sufletul nostru, de a nu fi la fel de veghetori şi a pune o grijă 
egală pentru mântuirea noastră.” (Comentar la Evanghelia de la loan, omilia 
XXIII, 1, p. 108) 


„lar pentru a respinge atacul lui împotriva noastră, nu este un zid de 
apărare mai bun decât rugăciunea şi implorarea stăruitoare.” (Despre 
necunoaşterea lui Dumnezeu, cuvântarea IV, p. 98) 


„Diavolul dă târcoale furios ca un leu. Dar, chiar dacă ar încerca să-i 
lovească pe cei ce-L au pe Hristos, semnul crucii pe frunte, focul Duhului 
Sfânt şi candela veşnic aprinsă, tot n-ar reuşi, fiindcă nici măcar privirea nu 
şi-ar putea-o îndrepta spre ei, ci pe dată le-ar întoarce spatele şi ar fugi, a 
doua oară ne mai îndrăznind să se întoarcă. 

Ca să te convingă că toate acestea nu sunt doar vorbe, fii atent, te rog, 
la ce spunea Pavel. Şi el a fost om, dar leul acesta se temea atât de tare de el, 
încât nici hainele lui şi nici de umbra-i nu cuteza a se apropia. Lucru foarte 
firesc, dat fund că nu suferea mirosul de bună mireasmă al lui Hristos ce 
ieşea dintr-însul şi nici măcar privirea nu şi-o putea ridica spre acea candelă 
a virtuţii.” (Cuvânt la Psalmul 7, PGB 5,294. PGB 55, 84, în vol. Diavolul şi 
magia, p. 12) 

„Că alta nimica nu alungă pornirea dracilor ca rugăciunea ce se face 
din tot sufletul.” (Din vol. Mărgăritarele Sfântului loan Gură de Aur, p. 
107) 


„Să veghem asupra gândurilor noastre, a cuvintelor noastre, a 
actelor noastre. Să nu-i lăsăm nici o ieşire diavolului. Însă să ne 
exersăm, mai ales în practicarea virtuților. Şi printre diferitele virtuţi 
să ne ataşăm de iubire. Nimic nu ne va face puternici împotriva 
diavolului ca practicarea virtuții iubirii şi a milosteniei.” (Din vol. 
Bogăţiile oratorice, p. 295) 


DIAVOLUL (duşmanii diavolului: lucrările luminii şi virtutea) 


„Aşa cum liliecii nu iubesc soarele şi lumina, ci le socotesc duşmani, 
iubind, însă, noaptea şi întunericul, tot aşa şi demonii, împreună cu aceia pe 
care-i poartă în rătăcire, iubesc viclenia şi toate nelegiuirile, socotindu-le 
potrivite cu firea lor, iar duşmanii lor sunt virtutea şi lucrările luminii. 

Când acestea strălucesc, celelalte se întunecă, încât cel ce-şi petrece 
viaţa în virtute nu mai are trebuință a se nevoi, de vreme ce e de ajuns să 
apară virtutea şi toată răutatea va dispărea şi se va desfiinţa.” (La Isaia, cap. 
II PGB 8, 294. PG 56, 39), în vol. Diavolul şi magia, p. 58) 


DIAVOLUL (când se lasă biruit diavolul?) 


„Când diavolul va vedea o schimbare atât de mare şi va vedea că aceia 
care mai înainte se aflau sub stăpânirea lui s-au ridicat atât de sus şi s-au 
învrednicit de necuprinsa iubire de oameni a Domnului, se depărtează 
prearuşinat şi preasmerit şi nici privirea nu mai cutează a o ridica asupra lor. 
Aceasta pentru că nu rabdă strălucirea şi lumina care iese din ei şi care-l 
orbeşte. Atunci le întoarce spatele luând-o la fugă.” (Cateheze IV PGB 30, 
404, în vol. Diavolul şi magia, p. 51) 


DIAVOLUL (foloasele pe care ni le aduce lupta cu diavolul) 


„Sufletul e ca un scut. Dacă-l loveşte lancea şi e moale, îl străpunge, 
dar, dimpotrivă, dacă e tare, nu-i pricinuieşte nici o stricăciune, ci cade 
alături, cu vârful îndoit. Dacă săgețile pe care le aruncă diavolul asupra unui 
suflet îl găsesc slăbit şi lipsit de voinţă, atunci îl pătrund până de adânc, dar 
dacă îl găsesc întărit şi puternic, diavolul însuşi se depărtează neputincios, 
fără a-i pricinui nici cel mai mic rău. Ba, mai mult, de aici se nasc şi două 

mari foloase, chiar trei: diavolul nu l-a vătămat, ci l-a lăsat mai puternic 
decât l-a găsit, şi el însuşi, de pe urma acestui fapt, a devenit mai slab.” 
(Cuvântul la Psalmul 9, PGB 5,454 PG 55, 125, în vol. Diavolul şi magia, p. 
18) 


DIAVOLUL (Pronia divină întoarce în contra diavolului meşteşugurile 
acestuia pregătite spre căderea noastră) 


„Diavolul răstoarnă propria sa putere prin aceleaşi arme de care se serveşte contra servi 
76) 


„Este obiceiul lui Dumnezeu, de demult şi dintru început, de a 
întoarce asupra capului diavolului şi de a preface în temei de mântuire 
tot ce urzeşte diavolul împotriva noastră. lată! A scos diavolul pe om 
din rai, dar Dumnezeu i-a deschis cerul; l-a alungat diavolul din 
împărăţia cea de pe pământ, dar Dumnezeu i-a dat împărăţia cerurilor şi 
a înscăunat firea noastră pe tronul cel împărătesc. Astfel, Dumnezeu ne 
dă mai mari bunătăţi decât acelea de care încearcă diavolul să ne 
lipsească. Prin asta Dumnezeu caută să-l facă pe diavol mai puţin zelos 
în uneltirile lui împotriva noastră, iar pe noi să ne înveţe să nu ne 
temem de uneltirile lui.” (Cuvânt de laudă la Sfântul Mucenic Roman, 
III, în vol. Predici la sărbători împărăteşti şi cuvântări de laudă la 
sfinți, p. 401) 


DIAVOLUL (atitudinea noastră faţă de diavol) 
„Continuăm să-i blestemăm pe demoni şi să-i urâm.” (Către iudei, 
cuv. VI, 6, în vol. Cuvântări împotriva anomeilor. Către iudei, p. 358) 


DIAVOLUL (nu avem nimic în comun cu diavolul) 


„Numai cu diavolul singur noi n-avem nimic în comun.” (Primele patru omilii despre st 


DIAVOLUL (Satana) 


„Sub numele de Satan, în lhmba ebraică se înțelege potrivnicul, 
vrăjmasul, războinicul. Aşa, de pildă, în Cartea a 3-a a Împăraţilor, Scriptura 
numeşte Satan pe împotrivitor, zicând: Că nu este Satan (impotrivitor) acum, 
nu este întâmpinarea (3 Împ., 5, 4) — povestind împrejurările cu Solomon, 


adică nu este împotrivitor, războinic, potrivnic cel ce supără.” (Tâlcuiri la 
Epistola a doua către Corinteni, omilha XXVI, p. 231) 


„Că asta înseamnă cuvântul satana în limba ebraică; Satana 
înseamnă potrivnic.” (Cuvânt de laudă la cel întru Sfinţi, Părintele 
nostru Eustaţie, arhiepiscopul Antiohiei celei Mari, III, în vol. Predici 
la sărbători împărăteşti şi cuvântări de laudă la sfinţi, p. 392) 


DIAVOLUL (scoaterea diavolilor din oamenii posedaţi de ei) 


„... scoaterea demonilor din om este lucrarea unei puteri foarte mari şi 
nu a unui har oarecare”. (Omilii la Matei, omilia XLI, II, în col. PSB, vol. 
23, p. 493) 


„Poate că împăratul a pus pe supuşii săi sub stăpânirea căpeteniilor pe 
unul, de pildă, a-l dezlega, iară pe altul a-l lega; iar oasele sfinților nu au 
această putere josnică şi vrednică de milă, ci pe aceea cu mult mai mare şi mai 
însemnată, aceea care pe draci îi aduce de față şi-i munceşte, iar pe cei legaţi de 
dânşii îi dezleagă de legăturile cele grozave. 

Și ce poate fi mai înfricoşat ca Divanul acesta? Că deşi nevăzându-se 
nimeni Şi negăsindu-se nimeni lângă coastele dracilor, totuşi se aud glasuri, şi 
suspine, şi bătăi, şi cazne, şi limbi aprinse - fiindcă dracul nu poate suferi 
acea putere minunată. Și iată cum cei ce au purtat trupuri stăpânesc pe puterile 
cele fără de trupuri; ţărâna, şi cenuşa, şi oasele acelea covârşesc firile celor 
nevăzute!%.” (Tâlcuiri la Epistola a doua către Corinteni, omilia XXVI, p. 
237) 


DISCERNĂMÂNTUL 


„Atunci când sufletul este stăpânit de dorinţa trupească, îi scade 
discernământul. De aceea, nu vede ce se află dinaintea sa, fie prăpastie, 
fie iad, fie primejdie, fiind robit de păcat.” (Din vol. Problemele vieții, p. 
366) 





15 Tâlcuirea Arhim. Theodosie Athanasiu: Obiceiul era ca cei îndrăciţi să fie aduşi pe la 


mormintele sfinților, unde, după ce le citeau cuvenitele rugăciuni, acei bolnavi se 
vindecau, iar dracii erau alungați de puterea minunată a sfintelor moaşte — după cum se 
petrece şi astăzi. (n.s. 1, p. 237) 

DISCERNĂMÂNTUL (avem în firea noastră un criteriu natural prin 
care deosebim binele de rău) 


„... însuşi sufletul omenesc are în el puterea de a deosebi binele de 
rău...” (Apologia vieții monahale, 21, în vol. Despre Feciorie, Apologia 
vieții monahale, Despre creşterea copiilor..., p. 317) 


„Dumnezeu a pus legile în firea omenească să aleagă ce-i rău şi ce-i 
bine; întreabă pe singură petrecerea noastră să cunoşti, că toţi cei ce fac 
lucrurile rele, fug de ocară şi de numele cel rău, adică de vei zice curvarului 
curvar se mânie şi se ruşinează. la zi jurătorului cel strâmb: O! Jurător 
mincinos! să vezi, nu va lua acel nume spre ocară şi spre necinste? La fel şi 
din celelalte păcate din faptele lor se ruşinează. lar de vreme ce este bine să 
faci păcatul, de ce fugi de frica ponosului păcatului? Ia zi-i curatului curat şi 
celui feciorelnic feciorel/nic, să vezi, nu se bucură de fapta bunătăţii lui? Zi 
dreptului drept şi milostivului milostiv, că cu lucrul se încununează şi cu 
numirea se luminează, că deşi se leapădă de lauda numelui pentru smerenie, 
iar în suflet tot primeşte lauda (...) Ascultă mincinosul, nu mărturiseşte că 
este minciună, ci se fățăreşte şi se face că grăieşte adevărat şi înşeală şi pe 
judecător. La fel şi vicleanul nu-şi arată viclenia lui, ci se face la arătare cu 
chip de prietenie şi-şi ascunde viclenia lui. La fel şi asupritorul, când merge 
la judecată nu mărturiseşte cine este, ci pune mărturii în chip de adevăr 
minciuni şi arată mărturia răutăţii, că şi sufletul nostru dacă se uneşte cu 
răutățile, numele cel bun se răpeşte de la el, pentru că mulți puternici de 
multe ori nu le mai stă mintea numai la lăcomie şi roagă unii să nu-i facă 
săracului nedreptate sau să-i ierte datoria ce o are la el şi să nu se răzbune 
asupra celor ce l-au scârbit pe el, iar de vine vreun puternic viclean să se 
roage, nu începe a spune adevărat ceea ce este, ci adaugă numele bunătății şi 
zice cum că este om drept şi făcător de bine şi se laudă cu faptele cele bune 
pe care le face la mulți. Vezi că răutatea se biruieşte de lauda faptei celei 
bune? Pentru aceea, nici un om rău nu vrea să audă că este rău, că firea 
pururea iubeşte al său, chiar deşi voieşte voinţa răutatea, pentru aceea să nu 
zicem că cutare din fire este bun şi cutare din fire este rău, că de ar fi omul 
din fire bun, n-ar putea să se facă niciodată rău. La fel, de ar fi iarăşi din fire 
rău, n-ar putea să se facă niciodată bun, că de n-ar fi fost în voinţa noastră să 
se facă cei răi buni, nici iubitorul de oameni Dumnezeu nu ne-ar fi făcut 
înclinați spre sine şi am fi toţi răi împreunându-ne cu firea sau am fi toţi buni 
şi drepţi, dar noi cu lenea noastră ne pierdem mântuirea sufletului nostru şi 
ne facem pe noi pustii de dragostea cea dumnezeiască.” (Din vol. 
Mărgăritarele Sfântului loan Gură de Aur, pp. 97-98) 

„Că tot omul ştie să deosebească binele de rău, viciul de virtute, 
noi avem ca garanţie omenirea întreagă şi istoria tuturor veacurilor.” 
(Din vol. Bogățiile oratorice, p. 285) 


DISPREȚUIREA (aproapelui - gravitatea) 


„Pe cel iubit de Hristos şi atât de important înaintea Lui, tu îl crezi atât 
de disprețuit? Pe cel pe care EI l-a iubit, tu îl disprețuieşti?” (Omilii Ja 
Epistola către Romani a Sfântului Apostol Pavel, omilia XXVI, p. 477) 


„Dispreţuieşti pe un om credincios, pe care Hristos nu l-a disprețuit? 
Şi ce zic eu că nu l-a disprețuit? Când EI nu numai că l-a iubit, deşi îi era 
dușman, şi spurcat, ci chiar a şi murit pentru el! Hristos l-a iubit pe acela, cu 
toate răutățile lui, şi a făcut atâtea pentru el, şi tu acum, când el a devenit 
frumos şi admirat, îl dispreţuieşti? Acum, când el este mădularul lui Hristos? 
Nu înţelegi ce spune aici? Nu simţi îndrăzneala cea mare ce o ai? El are cap 
pe Hristos; Hristos este pentru acesta şi masă, şi haină, şi viață, şi lumină, şi 
mire, şi totul. Şi tu îndrăzneşti a zice că îl dispreţuieşti? Ba încă zici că pe 
lângă acesta dispreţuieşti şi pe alții?” (Omilii la Epistola către Romani a 
Sfântului Apostol Pavel, omilha XXVII, pp. 498-499) 


„Dacă cel ce dă mai mult (milostenie — n.n.) ar dispreţui pe cel ce dă 
mai puţin, apoi fireşte că pe sine s-a vătămat mai mult.” (Comentariile sau 
Tâlcuirea Epistolei întâi către Corinteni, omilha XXX, p. 318) 


„Să nu ne dispreţuim deci unui pe alţii, ca să nu ne învăţăm a-L 
disprețui şi pe Dumnezeu. Cel obraznic cu oamenii va fi obraznic şi cu 
Dumnezeu. Să ne cinstim unii pe alții, ca să ne învăţăm a-l cinsti şi pe 
Dumnezeu.” (Comentariile sau explicarea Epistolei a doua către Timotei, 
omilia VII, p. 78) 


„Hristos pedepseşte nu numai pe cei care caută să se răzbune, dar şi 
pe cei care disprețuiesc pe frații care-i duşmănesc, deşi în sufletele lor nu le 
= 


mai poartă ură.” (Despre căință (I), 3, în vol. Despre mărginita putere a 
diavolului. Despre căinţă..., p. 62) 


„la, aşadar, aminte, tu, care eşti cu nasul pe sus şi nu 
catadicseşti nici să-ţi priveşti aproapele, că acela este ca şi tine şi 

merită la fel de multă cinstire ca cea de care ai parte tu însuți. Acela 
este sărac, iar tu bogat? El este neşcolit, iar tu învăţat? El este 
neînsemnat, iar tu persoană importantă? Dar ce valoare crezi că au 
toate aceste lucruri vremelnice şi zadarnice? Oare semenul tău nu 
este şi el chipul lui Dumnezeu? Atunci de ce îl dispreţuieşti? Nu 
înţelegi că dispreţuindu-l pe el, îl dispreţuieşti pe însuşi Dumnezeu? 
De ce nu îl slujeşti? De ce nu te îngrijeşti de el? De ce nu îl cinsteşti? 
Știu de ce: pentru că îl socoteşti mai prejos decât tine. Şi te întreb: 
cu cât mai prejos erau apostolii față de Hristos? Apostolii erau 
oameni, pe când Hristos era Dumnezeu. Și totuşi, Domnul a primit 
să le spele picioarele. Nu ar trebui să faci şi tu măcar atât pentru 
semenii tăi? Dar tu nici nu vrei să auzi de aşa ceva.” (Din vol. 
Problemele vieţii, pp. 210-211) 


DISPREȚUIREA (aproapelui - gravitatea şi remediile) 


„Căci şi cei ce au venit la lucru în ceasul al unsprezecelea, ei cei întâi 
au luat plată; de asemenea oaia cea pierdută a făcut pe păstor ca, lăsând pe 
cele nouăzeci şi nouă, să alerge după dânsa şi, ridicând-o pe umeri, să o 
aducă înapoi la turmă; şi fiul cel pierdut s-a bucurat de mai multă cinste 
decât cel cinstit şi lăudat de tatăl său; şi tâlharul a fost încununat şi proslăvit 
mai înainte de apostoli. Dar şi în pilda cu talanții ar putea vedea cineva 
petrecându-se aceasta, fiindcă şi cel ce a primit cinci talanți, şi cel ce a 
primit doi s-au învrednicit de aceeaşi plată, ba încă acesta din urmă s-a 
bucurat de o mai mare îngrijire, fiindcă dacă 1 s-ar fi încredinţat cei cinci, 
neputând a-i întrebuința, ar fi pierdut totul, pe când acum primind numai pe 
cei doi, el şi-a îndeplinit şi datoria sa, în acelaşi timp s-a învrednicit şi de 
plata celui cu cinci şi, prin urmare, cu atât mai mult l-a întrecut pe acesta, cu 
cât şi osteneli a pus mai puţine, şi s-a învrednicit şi aceloraşi cununi. Deşi 
om era şi el ca şi cel ce primise cinci, cu toate acestea stăpânul nu-l întreabă 
cu amănunțime, nici îl sileşte a se trudi la fel cu celălalt şi nici îi zice De ce 
nu poți ca să iei şi să întrebuinţezi cinci talanţi? — căci cu dreptate i-ar fi zis; 
cl l-a încununat şi pe acesta. 


Acestea ştiindu-le, voi cei mari nu dispreţuiți pe cei mai mici şi mai 
prejos de voi, ca nu cumva mai înainte de dânşii pe voi înşivă să vă vătămaţi, 
căci dezbinându-se ei, întregul trup se pierde. Fiindcă ce altceva este trupul, 
decât că mai multe mădulare sunt unite la un loc? După cum şi apostolul 
zice: Că şi trupul nu este un mădular, ci multe. Deci dacă aceasta este trup, 
apoi atunci să ne îngrijim ca cele multe să rămână multe, căci dacă nu se 

face aşa, apoi vătămarea se face spre moarte. Pentru aceasta şi apostolul nu 
numai aceasta cere, adică a nu ne dezbina unii de alții, ci încă a ne şi uni 
puternic. Zicând deci ca să nu fie dezbinare în trup, el nu s-a mulțămit 
numai cu atât, ci a adăogat îndată: ci să se îngrijească mădularele între sine, 
asemenea unul de altul, punând aici şi o altă pricină, pentru ca cel mai mic 
să se bucure de o mai mare îngrijire şi cinste. Dumnezeu a iconomisit aşa nu 
numai ca să nu se dezbine unul de altul, ci ca între dânsele să fie şi dragoste 
multă, şi bună-înțelegere. Deci dacă fiinţarea fiecăruia stă în mântuirea 
aproapelui, apoi să nu-mi spui de mare sau mic, mai presus sau mai prejos, 
căci aici nu este mare şi mic. Rămânând în trup, este cu putință a vedea şi 
judeca deosebirea dintre ele; pierzându-se însă, nu mai este cu putință — şi se 
pierde negreşit, când cele mici nu stau în locul lor. 


Deci dacă şi cele mari se pierd — din pricină că cele mici s-au dezbinat 
— apoi atunci sunt datoare şi acestea a îngriji de cele mici, de vreme ce în 
mântuirea acestora stă şi mântuirea lor. Aşa că de vei spune de mii de ori că 
acel mădular este necinstit şi mai prejos şi dacă nu vei îngriji deopotrivă de 
dânsul ca şi de tine, ci-l vei lăsa în părăsire ca mai mic, vătămarea se va 
răsfrânge asupra ta.” (Comentariile sau Tâlcuirea Epistolei întâi către 
Corinteni, omilha XXXI, pp. 325-326) 


DISPREȚUIREA (îndemn la prețuirea aproapelui) 


„Şi pe făcătorul de corturi, ca şi pe cel purtat în caretă prin târg, şi cu 
o mulțime de slugi după el — îl vei socoti de frate, ba încă mai mult pe acela 
decât pe acesta. Căci acela se numeşte după dreptate frate, care seamănă mai 
mult. Deci cine seamănă mai mult cu pescarii? Cel care se hrăneşte în 
fiecare zi din rodul ostenelilor sale, care n-are nici o slugă, nici un adăpost, 
ci veşnic se află în necazuri — sau cel împresurat de atâta trufie, încât tot ce 
face este împotriva legilor Dumnezeieşti? 


Deci iubitule, nu dispreţui pe fratele tău, căci icoana (chipul) acestuia 
este foarte mult aproape de cea apostolică. Dar, zici tu, nu de bunăvoie este 
sărac, ci fiind silit de împrejurări, nu o face aceasta din principiu. Dar cum 
aceasta? Nu ai auzit ce zice Mântuitorul: Nu vă judecați, ca să nu vă judecați 
(Mt. 7, 1)? Pentru ca să afli că nu silit faci aceasta, apropie-te şi dă-i mu de 
talanți, şi vei vedea cum el îi leapădă. Aşa că, deşi nu a moştenit bogăţie de 
la strămoşi, şi totuşi, când poate lua, nici nu se apropie măcar, apoi aceasta 
este dovada cea mai mare de dispreţuire a bogățiilor. Fiindcă şi loan a fost 
fiul lui Zevedeu cel sărac, şi pentru aceasta nu zicem că sărăcia lui a fost 
silită. Deci când vezi lemnarul, sau fierarul, sau hornarul (măturător de 

hogege), să nu-i dispreţuieşti din această pricină, ci pentru aceasta încă mai 
mult să-i admiri, fundcă şi Petru se încingea, avea mreajă, şi pescuia în mare 
după învierea Stăpânului. Şi ce spun eu de Petru? Însuşi Pavel chiar, cu toate 
luptele sale nenumărate, şi cu atâtea minuni, sta şi cosea piei pentru facerea 
corturilor, şi cu toate acestea Îngerii se sfiau de dânsul, şi dracii tremurau, şi 
Nici Că-l era ruşine a zice: Singuri voi ştiţi că trebuinţelor mele şi celor ce 
sunt cu mine au Slujit mâinile acestea (Fap. 20, 34). Şi ce spun eu că nu se 
ruşina? Ba încă chiar se mândrea pentru aceasta. Dar, zici tu, cine este acum 
atât de virtuos ca Pavel? Ştiu şi eu că nimeni, însă nu pentru aceasta sunt de 
disprețuit cei de acum. Când tu cinsteşti pe altul pentru Hristos, chiar de ar fi 
cel de pe urmă, însă credincios, cu dreptate va fi cinstit. Când, de pildă, tu 
deschizi casa ta generalului şi ostaşului, amândoi fiind prietenii împăratului, 
prin cine crezi că cinsteşti mai mult pe împăratul? Fireşte că prin ostaş, 
fiindcă generalul are şi fără prietenia împăratului multe alte însuşiri, care 
sunt de ajuns a face pe alţii ca să-i dea cinstea cuvenită, pe când ostaşul 
nimic alta n-are decât prietenia împăratului.” (Comentariile sau Tălcuirea 
Epistolei întâi către Corinteni, omilha XX, pp. 209-210) 


DISPREŢUIREA (mângâiere pentru cei disprețuiți) 


„Chiar de te-ar dispreţui vreun om, totuşi nici o vătămare nu vei avea, 
dacă Dumnezeu nu te va disprețul.” (7âlcuiri la Epistola a doua către 
Corinteni, omilia V, p. 62) 


DISTRACŢIILE 


„Nu te împiedic să te căsătoreşti, nici nu te opresc să te distrezi, dar 
vreau să faci asta cu cinste, nu cu ruşine, nu cu osândă, nu cu mii şi mii de 
păcate”. (Omilii la Matei, omilia VII, VII, în col. PSB, vol. 23, p. 99) 


„Nu teatrul e de vină când oamenii sunt siliţi să cheltuiască o groază 
de bani pentru dansul acela drăcesc de pe scenă? De unde desfrâul şi 
nenumăratele păcate? Vezi, dar, că tu distrugi viața când susții teatrele, iar 
eu o mențin şi o întăresc atunci când le dărâm! 

- Să dărâmăm, dar, teatrele? aş putea fi întrebat. 

- O, dacă s-ar putea să fie dărâmate! Dar, mai bine spus, dacă vreţi, 
din partea mea teatrul este dărâmat şi desfiinţat. Totuşi nu vă poruncesc să 

dărâmaţi teatrele. Lăsaţi-le să existe, dar faceţi să fie goale!” O faptă ca 


aceasta este de mai mare laudă decât dărâmarea lor. Dacă nu vreţi să imitați 
pe altcineva, atunci imitaţi-i pe barbari. Ei nu cunosc astfel de spectacole. Ce 
cuvânt de apărare mai putem avea când noi, cetăţenii cerului, împreună 
dănţuitori cu heruvimii şi părtaşi cu îngerii, suntem în această privinţă mai 
răi decât barbarii? Şi aceasta când putem găsi alte mii de distracții cu mult 
mai bune decât distracțiile de la teatru. Dacă vrei să te distrezi, du-te în 
grădini, pe malul râului şi al lacurilor, plimbă-te pe câmpu, ascultă cântecul 
greierilor, du-te deseori la mormintele mucenicilor, unde-i sănătate trupului 
şi folos sufletului, unde nu-i vătămare, nici căință după plăcere, ca la teatru. 
A1 soție, ai copii! Ce plăcere o poate egala? Ai casă, ai prieteni! Acestea-s 
cele ce desfătează şi ne dau şi câştig, pe lângă curățenie trupească şi 
sufletească. Spune-mi, ce este mai dulce decât copiii? Ce este mai dulce 
decât soția pentru un bărbat care vrea să trăiască curat la trup şi la suflet? Se 
spune că barbarii au rostit cândva un cuvânt plin de înţelepciune. Auzind de 
aceste teatre nelegiuite şi de distracţia aceasta plină de păcate, au spus: 
Romanii au născocit aceste distracții ca şi cum n-ar avea copii şi soții. Prin 
aceste cuvinte au vrut să arate că nimic nu-i mai dulce decât copiii şi soția, 
dacă vrei să duci o viaţă curată”. (Omilii la Matei, omilia XXVII, VII, în 
col. PSB, vol. 23, p. 463) 


DOGMELE (păstrarea dogmelor stabilite de Sfinții Părinți) 


„Cât ne priveşte pe noi, să nu ieşim din vechile limite pe care le-au 
pus Părinţii noştri, şi să fim supuşi întru totul legii pe care ne-a arătat-o 
Duhul Sfânt.” (Comentar la Evanghelia de la Ioan, omilia VII, 1, p. 38) 


„Nu în toate şi peste tot locul noi trebuie să interpretăm în favoarea 
noastră pasajul fiecare să fie deplin încredințat în mintea lui, căutând a ne 
apăra cu el când e vorba de dogme; ascultă-l tot pe Pavel ce spune: Dacă vă 
propovăduieşte cineva altceva decăt ați primit — să fie anatema! (Galateni |, 
9), şi: Mă tem ca nu cumva, precum şarpele a amăgit pe Eva în viclenia lui, 
tot aşa să se abată şi gândurile voastre (II Corinteni 11, 3); iar filipenilor le 
zicea: Păziţi-vă de câini! Păziţi-vă de lucrătorii cei răi! Păziţi-vă de tăierea 





'91 În secolul al IV-lea, Sf. Ioan Gură de Aur a atacat cu multă vehemenţă, hotărâre şi 


energie teatrul păgân, chiar din primii ani ai propovăduirii sale la Antiohia, dorind a-l 
interzice cu desăvârşire. Dintre cauze amintim: vulgarizarea crescândă a scenei, 
moralitatea actorilor, aceştia reprezentau pe scenă cele mai Josnice aspecte ale vieţii, 
primejduind astfel puritatea morală a celor ce îi priveau, faptul că teatrul antic era strâns 
legat de cultul păgân etc. —n.n. 

împrejur (Filipeni 3, 2). Dar romanilor, fiindcă nu era încă timpul de a 
îndrepta astfel de lucruri, le zice: Fiecare să fie deplin încredințat în mintea 
lui.” (Omilii la Epistola către Romani a Sfântului Apostol Pavel, omilha 
XXV, pp. 462-463) 


DOGMELE (cunoaşterea dogmelor Bisericii) 


„Noi vrem ca voi să arătați o foarte mare rigoare față de dogmele 
Bisericii şi să le aveţi bine fixate în mintea voastră.” (Prima cateheză către 
cei ce urmează a fi luminaţi, în vol. Cateheze baptismale, p. 33) 


DOGMELE (înalte — pătrunderea lor cu mintea) 


„... viaţa necurată împiedică dogmele cele înalte şi nu lasă a se arăta 
pătrunderea şi agerimea cugetului. Deci după cum nu se poate ca cel ce se 
găseşte în rătăcire — însă cu o viaţă curată — să rămână pentru totdeauna în 
rătăcire, tot aşa şi cel ce trăieşte în răutate, nu cu uşurinţă va putea să 
privească la înălțimea dogmelor, ci tot cel ce voieşte a cuceri adevărul 
trebuie a se curăți degrab de toate patimile.” (Comentariile sau Tălcuirea 
Epistolei întâi către Corinteni, omilia VIII, p. 82) 


DOGMELE (explicarea dogmelor prin diferite raționamente) 


„Cei care se află în afara Bisericii, slujind patimile şi propriile lor 
idei, nu pot să primească nici un adevăr al lui Dumnezeu care este mai 
presus de mintea omenească.” (Din vol. Problemele vieții, pp. 356-357) 


DOGMELE (să nu ne tulbure nimeni dogmele drepte cu invențiile 
propriilor gânduri) 


„Să nu ne tulbure cineva introducând pe deasupra, în dogmele 
Bisericii, invențiile propriilor gânduri şi vrând astfel să tulbure dogmele cele 
drepte şi sănătoase, ci fugi de însoţirea cu unii ca aceştia ca de otrăvurile 
vătămătoare. Căci aceştia sunt mai cumpliți decât acelea. Fiindcă acelea 
provoacă doar vătămarea trupului, pe când aceştia ruinează însăşi mântuirea 
sufletului.” (Prima cateheză către cei ce urmează a fi luminaţi, în vol. 
Cateheze baptismale, pp. 32-33) 

„+... să nu credem că gândurile noastre au mai multă autoritate decât 
dogmele spuse de Duhul Sfânt.” (Despre căință (ID, în vol. Despre 
mărginita putere a diavolului. Despre căinţă..., p. 96) 


DOGMELE (nimic nu este mai puternic decât adevărul dogmelor) 


„Aşa cum lumina nu se preface niciodată în întuneric dacă rămâne 
lumină, aşa şi adevărul dogmelor credinței noastre nu va fi ruşinat 
niciodată, tocmai pentru că dogmele nu mint, ci sunt adevărate, şi nimic 
nu este mai puternic decât adevărul.” (Din vol. Problemele vieţii, p. 358) 


DOGMELE (şi viața duhovnicească) 


„Să ne străduim să punem în sufletele noastre învățăturile cele 
sănătoase şi odată cu asta să aducem şi viaţă curată, pentru ca şi viața să dea 
mărturie de dogmele noastre, dar şi dogmele să ne arate viața vrednică de 
credință. Nu avem nici un folos dacă dogmele ne sunt drepte, dar viața 
stricată; şi iarăşi nu putem câştiga ceva de folos pentru mântuirea noastră 
dacă avem viaţă curată, dar nu ţinem seama de dogme. Se cuvine, dar, să ne 
împodobim cu amândouă, şi cu învățături drepte şi cu viață curată, dacă 
vrem să scăpăm de iad şi să dobândim împărăția. Spune-mi, ce folos ai de un 
copac care se întinde mult în sus, e plin de frunze, dar e gol de fructe? Tot 
aşa şi creştinului nu-i sunt de nici un folos dogmele drepte, dacă viaţa lui e 
stricată”. (Omilii la Facere, omilia XIII, IV, în col. PSB, vol. 21, p. 154) 


„Chiar de vom păzi dogmele cele drepte, lhpsind îmbunătăţirea cea din 
fapte, vom cădea cu totul din viaţa veşnică — martor fiind Domnul, Care 
zice: Nu tot cel ce îmi zice Mie: << Doamne, Doamne>> va intra în 
Împărăţia Cerurilor, ci cel ce face voia Tatălui Meu, Care este în ceruri 
(Mt., 7, 21).” (Cele dintâi omilii la Facere, cuvântul al doilea, p. 33) 


„Viaţa bună nu foloseşte la nimic fără învăţătura dreaptă, precum 
99: 


învățătura bună nu foloseşte la nimic fără viața curată.” (Comentar la 
Evanghelia de la Ioan, omilia LXVI, 3, p. 341) 


„Să avem mereu credință dreaptă şi să ducem viață îmbunătățită, 


pentru că din toate părțile Cuvântul ne-a arătat că nu ne sunt de vreun folos 
învățăturile drepte fără o viaţă plină de virtute. 

Facă Dumnezeu, cu rugăciunile sfinților Săi şi ale tuturor 
întâistătătorilor Săi'”?, să păzim neştirbite învățăturile cele drepte pe care le- 
am primit dintru început şi de la strămoşi, alăturându-le şi o viață asemenea 
lor, ca să dobândim bunătăţile cele făgăduite.” (La cuvântul apostolic: 
<< Nu vreau Să nu ştiţi, fraţilor, că părinţii noştri toți au fost sub nor şi toți 
prin mare au trecut>>, 6, în vol. Despre schimbarea numelor. Despre 
răbdare. Despre milostenie..., p. 233) 


DOGMELE (rele) 


„„... O viaţă stricată totdeauna naşte credinţe rele.” (Comentariile sau 
Tâlcuirea Epistolei întâi către Corinteni, omilia XL, p. 440) 


DORUL (de Dumnezeu) 


„Când eşti străpuns de dragostea de Dumnezeu, când ai îndreptat spre 
Dumnezeu dorul, nu vezi nimic din cele văzute ci te gândeşti necontenit la 
Cel dorit, noaptea şi ziua, când dormi şi când eşti treaz.” (Omilii la Facere, 
omilia XXIII, III, în col. PSB, vol. 21, p. 276) 


„Necontenit să avem statornicit în sufletul nostru dorul de Hristos. 
Aşa, vom râde de toate cele din viața aceasta; vom locui pe pământ ca şi 
cum am locui în cer”. (Omilii la Facere, omilia XXXIV, VI, în col. PSB, 
vol. 22, p. 14) 


„ ..„ să ne gândim la primu creştini, care au aruncat banii, moşiile şi 
orice preocupare şi grijă lumească şi s-au afierosit cu totul lui Dumnezeu, 
stăruind ziua şi noaptea în învățătura cuvântului. Aşa e focul cel 
duhovnicesc! Nu îngăduie să dorim cele de pe pământ, ci ne mută spre o altă 
dragoste. Din pricina aceasta cel îndrăgostit de astfel de lucruri face cu 
uşurinţă totul chiar de-ar trebui să-şi părăsească averile, luxul şi desfătarea, 
chiar de-ar trebui să dispreţuiască slava, chiar de-ar trebui să-şi dea sufletul. 
Odată intrată în suflet căldura acelui foc, izgoneşte toată trândăvia şi-l face 
pe cel cuprins de ea mai uşor ca pana. Dispreţuind pe toate cele văzute, unul 
ca acesta se căieşte neîncetat, varsă mereu izvoare de lacrimi şi culege de pe 





1% Tâlcuirea Pr. Prof. D. Fecioru: Ale episcopilor. (n.s. 36, p. 233) 


791 


urma lor mare plăcere.” (Omilii la Matei, omilia VI, V, în col. PSB, vol. 23, 
p. 84) 


DRAGOSTEA (- rădăcina tuturor bunătăților) 


„Dragostea este rădăcina şi izvorul şi mama tuturor bunătăţilor.” 
(Omilia a Il-a la Vânzarea lui luda (Cuvânt în Sfânta şi Marea Joi), VI, p. 
72) 


„Roada Duhului, zice el, este dragoste, bucurie, pace (Gal., 5, 
22). Uită-te cât de bine sunt alese cuvintele şi ce bine e rânduită 
învățătura. A pus mai întâi dragostea şi apoi a amintit de bucurie şi de 
pace. A pus mai întâi rădăcina şi apoi a arătat rodul. A aşezat întâi 
temelia şi apoi a ridicat casa. A început de la izvor şi apoi a venit la 
râuri.” (Omilia a Il-a la Rusalii, în vol. Predici la sărbători împărăteşti 
şi cuvântări de laudă la sfinţi, p. 221) 


„Dragostea este rădăcina, izvorul şi mama tuturor bunătăților. 
Dragostea, ca o rădăcină, odrăsleşte miile şi miile de ramuri ale virtuţii, 
ca un izvor izvorăşte multe curgeri de ape, şi ca o mamă strânge la 
sânul ei pe cei ce aleargă la ea. Fericitul Pavel a cunoscut asta, de aceea 
a numit-o roadă a Duhului. În alt loc, i-a dăruit dragostei o cinste atât 
de mare, că a numit-o chiar plinire a Legii. Dragostea, zice el, este 
împlinirea Legii (Rom., 3, 10).” (Omilia a Il-a la Rusalii, IV, în vol. 
Predici la sărbători împărăteşti şi cuvântări de laudă la sfinți, p. 221) 


„Gândeşte, însă, că dragostea este rădăcina, izvorul şi muma a tot 
binele.” (Cuvânt la Sfânta şi Marea Joi, în vol. Omilii la Postul Mare..., p. 
139) 


DRAGOSTEA (- dascăl desăvârşit) 


„Ce ar putea cineva ordona unuia, care are pe lângă sine totul, când 
are un dascăl atât de desăvârşit în filozofie ca dragostea?” (Comentariile sau 
Explicarea Epistolei către Galateni, p. 114) 


DRAGOSTEA (- calea care le întrece pe toate) 

„Ascultă ce spune Hristos vorbind cu ucenicii: Dintru aceasta vor 
cunoaşte toți că sunieţi ucenici ai Mei, de veţi avea dragoste între voi (loan 
13, 35). Apoi arătând în ce anume, n-a spus de minuni, ci de veți avea 
dragoste între voi. Şi iarăşi atunci când se roagă Tatălui, zice: Întru aceasta 
vor cunoaşte că Tu M-ai trimis (lbid., 17, 21). Dar şi către ucenici zicea: 
Poruncă nouă dau vouă, ca să vă iubiţi unul pe altul (bid., 13, 34). Deci 
acest dar - dragostea - este cu mult mai însemnat şi mai strălucit decât acela 
de a învia morții şi cu drept cuvânt, căci a învia morții este darul lui 
Dumnezeu numai, în timp ce a avea dragoste este şi al nostru, adică depinde 
şi de sârguința noastră. 

Aceasta este caracteristica creștinului; aceasta arată pe ucenicul lui 
Hristos, Cel răstignit, Cel ce n-a avut nimic de comun pe pământ, şi lipsind 
aceasta, nici mucenia nu poate folosi pe cineva. Și ca să cunoşti, priveşte 
lucrul acesta lămurit în persoana lui Pavel. Fericitul Pavel a luat două din 
virtuțile, sau darurile principale, sau mai bine zis, trei: cele ce sunt în semne, 
cele în cunoştinţă, cele în viaţă, şi totuşi nimic nu sunt acestea fără de 
dragoste zice el. Și cum poate fi aşa zice, iată că eu vă spun: că de aş 
împărți toată avuţia mea, iar dragoste nu am, nimic nu sunt (Ibid., 13, 3). Se 
poate ca să-şi împartă cineva averile, şi totuşi să nu fie iubitor, adică să nu 
aibă dragoste. Dar despre aceasta ni se spun îndeajuns Ia locul unde vorbeşte 
despre dragoste, şi deci trimitem acolo pe cel ce doreşte a cunoaşte, 
deocamdată, precum am fost spus, să râvnim darul acesta, să ne iubim unii 
pre alții, şt atunci nu vom avea trebuință de nimic spre a săvârşi virtutea, ci 
toate ne vor fi uşoare şi fără sudori şi toate le vom reuşi cu cea mai mare 
grabă.” (Comentariile sau Explicarea Epistolei către Evrei, omilia III, pp. 
83-84) 


„Aceasta să râvnim, şi atunci cu nimic nu vom fi mai prejos de Pavel 
sau Petru care au înviat morții, chiar dacă n-am putea alunga poate nici 
frigurile; iar fără de dragoste chiar de am face semne şi minuni mai mari 
decât ale apostolilor, chiar dacă ne-am arunca pe noi înşine în mii de 
primejdu pentru credință, nici un folos nu vom avea.” (Comentariile sau 
Explicarea Epistolei către Evrei, omiha III, p. 84) 


„Fără de noi ați domnit; dar este de folos ca voi să domniţi, ca să 
domnim şi noi împreună cu voi (| Cor., 4, 8). Şi iarăşi: Acum trăim, 
dacă voi staţi tari în Domnul (| Tes., 3, 8). Vezi cât de mult dorea el 
fericirea fraților, că nici nu socotea că trăieşte dacă nu se mântuiesc 
aceia? Omul care a fost răpit până la al treilea cer, care a fost dus în rai 
şi a auzit taine negrăite (II Cor., 12, 2-4), omul care s-a bucurat de atâta 

favoare înaintea lui Dumnezeu, n-ar fi avut nici o bucurie de acele 
bunătăţi dacă n-ar fi văzut şi pe frații lui mântuiţi împreună cu el 
(Rom., 9, 3). Pavel ştia, ştia bine că, nimic nu este mai mare ca 
dragostea, nici nu are seamăn cu ea, nici chiar mucenicia, capul tuturor 
bunătăţilor. Şi ascultă cum. Dragostea chiar fără mucenicie face ucenici 
al lui Hristos, dar mucenicia fără dragoste nu poate săvârşi aceasta. 

- De unde ştim asta? 

- Chiar din cuvintele lui Hristos! EI le-a spus ucenicilor Săi: Din 
aceasta vor cunoaşte toți că sunteţi ucenicii Mei dacă vă veți iubi unii 
pe alții (loan 13, 35). Iată, dragostea face ucenici fără mucenicie! Să-ţi 
arăt acum că mucenicia fără dragoste nu numai că nu face ucenici, dar 
nici nu-i de folos celui ce suferă. Ascultă pe Pavel, care spune: De aş 
da trupul meu să-l ardă, dar dragoste nu am, nimic nu-mi foloseşte (| 
Cor., 13, 3).” (Cuvânt de laudă la Sfântul Mucenic Roman, |, în vol. 
Predici la sărbători împărăteşti şi cuvântări de laudă la sfinţi, pp. 397- 
398) 


„Dacă iubirea este prezentă, celui ce a dobândit-o nu îi lipseşte nici o 
parte din filosofie, ci deține întreaga virtute, desăvârşită şi perfectă, în timp 
ce fără iubire omul este lipsit de orice bine. De aceea şi Pavel o înalță şi o 
slăveşte prin cuvântul său; ba s-ar putea spune că nici măcar laudele sale nu 
ajung să fie pe măsura înălțimii propriei iubirii. 

Căci ce ar putea să-i fie egal, câtă vreme iubirea cuprinde laolaltă 
profeții şi întreaga Lege şi fără de care nici credința, nici cunoaşterea, nici 
ştiinţa misteriilor şi nici chiar martiriul sau orice altceva nu-l va putea 
mântui pe cel care le va fi dobândit? Şi pentru că de aş da trupul meu ca să 
fie ars, iar dragostea nu am, nimic nu-mi foloseşte. (| Cor. 13, 3). 

Și altundeva iarăşi, urmărind să dea de înţeles că dragostea este mai 
mare decât orice şi că este cel mai de seamă bine, [acelaşi] a spus: Câr 
despre prorocii — vor dispărea, darul limbilor va înceta, cât despre 
cunoaştere — va dispărea; rămân însă acestea trei: credința, nădejdea şi 
dragostea, iar mai mare decăt toate este dragostea. (| Cor. 13, 8 şi 13). 

Nu este o simplă întâmplare că cercetarea noastră s-a oprit şi asupra 
acestui cuvânt despre iubire. Nu-i greu de înţeles că profețiile vor dispărea şi 
darul limbilor va înceta.” (Despre necunoaşterea lui Dumnezeu, cuvântarea 
I,p. 17) 


„Ştii cât e de mare puterea dragostei? Hristos a lăsat la o parte toate 


minunile pe care aveau să le facă apostolii şi a spus: Intru aceasta vor 
cunoaşte oamenii că sunteți ucenicii Mei, dacă vă veți iubi unii pe alții (loan 

13, 35). lar Pavel a spus că dragostea este plinirea legii (Rom., 13, 10) şi, 
dacă lipseşte dragostea (1 Cor., 13, 1-2), harismele'”* nu sunt de nici un 
folos.” (Tratatul despre preoție, cartea a doua, cap. 6, în vol. Despre preoție, 


p. 55) 


„Da, ştia bine Pavel că nimic n-are seamăn dragostei şi că cel mai 
mare semn de prețuire este semnul iubirii.” (La cuvântul apostolic: <<Nu 
vreau să nu ştiţi, fraţilor, că părinţii noştri toți au fost sub nor şi toţi prin 
mare au trecut>>, 3, în vol. Despre schimbarea numelor. Despre răbdare. 
Despre milostenie..., p. 222) 


DRAGOSTEA (- temelia şi culmea virtuţilor) 


„Începutul şi sfârşitul virtuţii este dragostea, şi orice virtute pe ea o 
are ca rădăcină, şi scop, şi vârf al tuturor bunurilor. Şi dacă ea este şi 
începutul şi sfârşitul bunurilor, apoi ce poate fi deopotrivă cu ea?” (Omilii la 
Epistola către Romani a Sfântului Apostol Pavel, omiha XXIII, p. 440) 


„Căci începutul şi sfârşitul a toată virtutea este dragostea”. (Cuvântări 
împotriva anomeilor, cuv. X, în vol. Cuvântări împotriva anomeilor. Către 


iudei, p. 168) 


„Dragostea este cea mai mare între faptele cele bune” (Cuvânt la 
Sfânta şi Marea Joi, în vol. Omilii la Postul Mare..., p. 140) 


DRAGOSTEA (- plinirea tuturor poruncilor lui Dumnezeu) 


„Dragostea, fiind plinirea tuturor poruncilor lui Dumnezeu, are 
două avantaje, evitarea răului şi săvârşirea binelui. Şi este numită 





155 Tâlcuirea Pr. Prof. D. Fecioru: Harismele sunt nişte daruri supranaturale date de 


Dumnezeu unora dintre creştinii epocii apostolice şi imediat apostolice pentru întărirea şi 
sporul duhovnicesc al comunităţii primare creştine. O enumerarea a acestor harisme o dă 
Sfântul Apostol Pavel în Epistola întâi către corinteni, 12, 8-10. Aceste harisme sunt: 1. 
Înţelepciunea, o înţelepciune superioară înţelepciunii fireşti; 2. Cunoștința, cunoaşterea 
unor lucruri inaccesibile prin puterile naturale ale omului; 3. Credinţa, credinţa aceea 
care poate muta munții din loc; 4. Vindecarea bolilor, fără ajutorul ştiinţei medicale; 5. 
Facerea de minuni; 6. Proorocia; 1. Deosebirea duhurilor; 8. Vorbirea în limbi sau 
glosolalia, darul de a vorbi şi alte limbi decât cele ştiute; 9. Tă/lmăcirea limbilor, darul de 
a face cunoscute cele grăite de glosolali. (n.s. 2, p. 55) 

plinire a tuturor poruncilor lui Dumnezeu nu numai pentru că ea 
constituie suma tuturor îndatoririlor noastre creştine, ci şi pentru că 
înlesneşte plinirea lor.” (Din vol. Problemele vieţii, p. 135) 


DRAGOSTEA (- semnul de recunoaştere a ucenicilor lui Hristos) 


„Stăpânul tuturor nu ne-a dat alt semn îndestulător şi vrednic de 
credință pentru a fi recunoscuţi ca ucenici ai Lui decât semnul 
dragostei, spunându-ne: După aceasta vor cunoaşte toţi că sunteţi 
ucenici qi Mei, dacă veţi avea dragoste între voi (loan 13, 35). De 
aceea, vă rog să alergăm cu toţii la dragoste, de ea să ne lipim, cu ea să 
primim sărbătoarea aceasta.” (Omilia a Il-a la Rusalii, în vol. Predici 
la sărbători împărăteşti şi cuvântări de laudă la sfinți, p. 221) 


„lubirea este chipul propriu pe care îl poartă ucenicii Domnului, 
pecetea robilor lui Dumnezeu, semnul după care sunt recunoscuţi apostolii: 
Întru aceasta vor recunoaşte toți că sunteți ucenicii Mei. Întru ce? A vorbit 
cumva despre minunea învierii morţilor, despre vindecarea leproşilor ori 
despre alungarea demonilor? Nicidecum, căci el spune, lăsându-le deoparte 
pe acelea: Întru aceasta vor recunoaşte toți că sunteţi ucenicii Mei, dacă veți 
avea dragoste unii faţă de alţii (|n., 13, 35). 

Căci unele ca acelea sunt numai daruri ale harului venit de sus, pe 
când iubirea este izbânda străduinței omeneşti. Şi, îndeobşte, noblețea cuiva 
nu iese la iveală prin darurile primite de sus, cât mai degrabă prin izbânzile 
obţinute cu propriile sale eforturi. Pentru aceasta a spus Hristos că ucenicii 
săi nu sunt recunoscuţi după minunile înfăptuite, ci după dragoste.” (Despre 
necunoaşterea lui Dumnezeu, cuvântarea |, pp. 16-17) 


„Și fără să amintească ele minunile pe care le vor săvârşi în 
numele şi cu puterea Lui, a spus că iubirea este aceea care-i va deosebi şi- 
1 va face ucenici ai Săi. Ciudat! De ce nu minunile, ci iubirea? Deoarece 
iubirea este însuşirea principală a sfinților şi temelia virtuțu. Prin 
aceasta ne mântuim toţi, ea naşte lucrători ai lui Hristos, ea încântă 
sufletele, ea aduce oile pierdute în staulul Bisericii. 

Și minunile pe care le vor face Apostolii, nu vor vădi că sunt 
ucenici ai Lui? Deloc.” (Din vol. Problemele vieții, p. 141) 


„ŞI să nu spunem vreodată că iubim pentru că avem prieteni, unul mai 


mulți, altul mai puţini. Aceasta nu este iubire adevărată, iubire 
creştinească, iubire după voia lui Dumnezeu. Cel ce are iubirea plăcută lui 

Dumnezeu nu-i iubeşte doar pe prietenii lui, care-l iubesc la rândul 
lor, ci pe tot oamenii, chiar şi pe duşmanii săi,care-l urăsc şi-l 
nedreptăţesc.” (Din vol. Problemele vieții, pp. 142-143) 


DRAGOSTEA (elogiu dragostei) 


„Dar ceea ce este minunat pentru dragoste este că pe când celelalte 
bunătăți au unite cu dânsele şi rele — că, de pildă, cel lipsit de averi de multe 
ori se trufeşte pentru aceasta, cel ce ştie a vorbi de multe ori suferă de 
doxomanie, şi chiar cel smerit de multe ori cugetă lucruri mari despre sine în 
cugetul său, iată că singura dragostea este lipsită de orice boală de acest fel, 
căci în faţa celui iubit nu s-ar înfumura cineva niciodată. Şi să nu-mi spui 
numai de unul care iubeşte, ci de toți cari iubesc astfel, şi numai atunci vei 
vedea preţul dragostei; şi mai vârtos, dacă voieşti, spune întâi de cel ce este 
iubit şi de cel ce iubeşte, şi iubeşte aşa precum este vrednic a iubi. Un astfel 
de om, zic, de ar locui pe pământ sau în cer, el pretutindeni se bucură de 
linişte sufletească şi-şi împleteşte singur luişi mii de cununi. Un astfel de om 
este lipsit de orice pizmă, mânie, zavistie, uşurinţă, slavă deşartă, de poftă 
rea, de orice iubire necuviincios, şi de orice boală de acest fel, şi-şi va păstra 
curat sufletul său. După cum nu ar face luişi nici un rău, tot aşa nu va face 
nici aproapelui său. Astfel fiind, negreşit că cu dânsul va călători pe pământ 
Arhanghelul Gavriil. Deci astfel este cel ce are dragoste, pe când cel ce face 
semne şi minuni şi are cunoaştere desăvârşită, dacă este lipsit de dragoste, 
apoi chiar de ar învia mii de morţi, totuşi nimic mare nu va folosi, fiindcă 
este de toți depărtat, că nu primeşte a se amesteca cu nimeni dintre cei de un 
fel cu dânsul.” (Comentariile sau Tâlcuirea Epistolei întâi către Corinteni, 
omilia XXXII, p. 340) 


„Celelalte virtuţi au pe lângă dânsele de multe ori legate necazuri şi 
supărări, ca de pildă: postul este legat cu zavistia; înfrânarea şi cumpătarea 
se leagă cu pofta, trezvia sau privegherea este legată cu disprețul — pe când 
dragostea, pe lângă folosul cel mare, are cu sine şi multa plăcere, şi nici un 
necaz, şi întocmai ca şi drăgălaşa albină, adună de pretutindeni cele bune — 
precum aceea adună de pretutindenea mierea — şi le învistiereşte în sufletul 
celui ce iubeşte. Chiar de slujeşte cel ce are dragostea cu dânsul, totuşi 1 se 
pare slujba mai plăcută şi decât libertatea, fiindcă cel ce iubeşte nu atât se 
bucură poruncind, pe cât poruncindu-i-se. deşi a porunci altora este un lucru 
plăcut, totuşi dragostea schimbă însăşi firea lucrurilor şi toate câte are în 
mâini se fac bune. Ea este mai blândă decât orice maică, mai îmbelşugată ca 

orice comoară, ea face şi pe cele grele şi anevoioase, uşoare şi sprintene; 
virtutea ne-o arată totdeauna uşoară, iar răutatea amară şi hâdă. Gândeşte-te 
bine: a cheltui sau a împrăștia avutul pare un lucru supărăcios, dar iată că 
dragostea acest lucru îl face plăcut; a lua sau a răpi bunurile altora pare 
plăcut lucru, şi totuşi dragostea nu lasă a părea plăcut, ci încă face pe oma 
fugi de acest păcat ca de un lucru urâcios. Şi iarăşi, a grăi de rău pe alții pare 
multora un lucru plăcut, dar dragostea învederează acest fapt ca amar şi 
dezgustător, iar a grăi de bine îl arată plăcut, fiindcă nimic nu ne este mai 
plăcut ca a grăi de bine pe cel iubit de noi. Şi iarăşi, mânia are oarecare 
plăcere, aici însă nicidecum, ci toate vinele ei, aşa zicând, sunt rupte, căci şi 
chiar de ar supăra cel iubit pe cel ce-l iubeşte, totuşi mânia nu se vede pe fața 
acestuia, ci numai lacrămi şi rugăminţi — atât de departe este dragostea de 
dorința de a supăra. De l-ar vedea păcătuind, jeleşte şi plânge, dar şi plânsul 
acesta poartă cu sine plăcere, fuindcă chiar lacrămile dragostei sau întristarea 
ei sunt mai plăcute decât orice veselie sau bucurie. Nu atâta se simt uşuraţi 
cei veseli, ca cei cari plâng pentru prietenii lor, sau mai bine zis, pentru cei 
iubiţi ai lor; şi dacă poate nu crezi, apoi opreşte-ţi lacrămile, şi se vor întrista 
şi nemulțămi, ca şi cum ar fi pătimit cele mai grozave rele. 


Dar, zici tu, a iubi are cu sine şi o plăcere necuviincioasă. Să nu fie 
una ca aceasta, şi astupă-ţi gura, omule! — Fiindcă nimic nu poate fi mai 
curat de o astfel de plăcere ca dragostea adevărată. Deci să nu-mi vorbeşti de 
acea dragoste grosolană şi prostească, care este mai mult o boală decât 
dragoste; ci de acea dragoste pe care o cere Pavel, care caută la folosul celor 
iubiţi, şi atunci vei vedea pe unii ca aceştia mai iubitori decât orice părinţi. 
Și după cum cei ce iubesc averile nu ar voi să cheltuiască din bani, ci mai cu 
plăcere ar suferi să se găsească în orice strâmtoare decât să-şi vadă banii 
împuţinaţi, tot aşa şi cel ce simte dragostea către cineva, mai curând ar voi să 
pătimească mii de nenorociri decât să vadă vătămat cu ceva pe cel iubit. 
Dar, zici tu, cum Egipteanca a voit să vatăme pe Iosif, deşi îl iubea? Pentru 
că ea iubea pe Iosif cu dragostea aceea drăcească, în vreme ce Iosif nu cu 
aceasta o iubea, ci cu acea dragoste pe care o cere şi Pavel. Gândeşte-te câtă 
dragoste izvorăşte din cuvintele şi din faptele lui Iosif.” (Comentariile sau 
Tăâlcuirea Epistolei întâi către Corinteni, onuha XXXII, pp. 341-342) 


„„.„„ ceea ce mai ales este de mirare, dragostea izbuteşte în cele bune 
fără osteneli şi ia premiul fără luptă. Fa nu lasă să se căznească mult cel ce o 
are, pentru ca să 1a astfel cununa, ci fără de osteneală îi dă premiul cuvenit. 
Căci unde nu este nici o patimă care să războiască o minte sănătoasă, ce 

osteneală ar putea fi?” (Comentariile sau Tâlcuirea Epistolei întâi către 
Corinteni, omilha XXXIII, p. 348) 


„Ceea ce este minunat cu dragostea este că nu numai că nu lasă pe cel 
batjocorit a se întrista şi amări, ci încă îl face a se şi bucura. Pentru aceea şi 
Ionatan, după toate cele suferite de la tatăl său, în loc să se întristeze, el se 
mândrea cu dragostea către David, ca şi cum ar fi fost încununat. Dragostea 
nu ştie ce este ruşinarea sau defăimarea, şi pentru aceea ea încă pune în 
sârguință pe om pentru lucruri de acelea pe care alţii caută să le acopere. 
Ruşinare este acolo unde nu se ştie ce este dragostea, iar nu acolo unde este 
vorba de a se primejdui pentru cel iubit şi de a suferi toate pentru el.” 
(Comentariile sau Tâlcuirea Epistolei întâi către Corinteni, omulia XXXIII, 
p. 349) 


„„Și acum rămâne credința, nădejdea, dragostea, aceste trei; iar mai 
mare decât acestea trei este dragostea (1 Cor. 13, 13). Credinţa şi nădejdea, 
de îndată ce s-au împlinit bunătățile crezute şi nădăjduite, încetează a mai fi 
credință şi nădejde, ceea ce şi Pavel, învederând, zicea: Nădejdea care se 
vede nu este nădejde, că ceea ce vede cineva, pentru ce o şi nădăjduieşte? 
(Rom. 8, 24) şi iarăşi: Jar credința este adeverire a celor nădăjduite, 
dovedire a lucrurilor celor nevăzute (Evr. ll, 1). Aşa că, arătându-se toate 
cele crezute şi nădăjduite, amândouă acestea încetează, în vreme ce 
dragostea atunci mai cu seamă se înalță şi se face mai înfierbântată. Aici 
deci se aduce o altă laudă dragostei: el nu se mulțămeşte cu cele de mai 
înainte, ci râvneşte a mai găsi încă ceva. În adevăr, gândeşte-te bine: a zis că 
dragostea este un mare har şi calea tuturor harurilor în chipul cel mai înalt; a 
zis că fără dragoste nimic nu folosesc celelalte haruri; i-a zugrăvit icoana 
prin multe pilde; dar aici voieşte iarăşi a o ridica şi din altă parte şi a o arăta 
mare şi prin faptul că ea rămâne. Pentru care şi zicea: Și acum rămâne 
credința, nădejdea, dragostea, aceste trei; iar mai mare decât acestea este 
dragostea. Şi cum este mai mare dragostea? Fiindcă trece dincolo, fundcă 
rămâne în veci. Deci dacă atât de mare este puterea dragostei, apoi cu mare 
dreptate adaogă apostolul zicând: Urmați dragostea.” (Comentariile sau 
Tâlcuirea Epistolei întâi către Corinteni, omilia XXXIV, pp. 361-362) 


„Dumnezeu chiar de la început a făcut mii de încercări spre ao 
împlânta în noi. Aşa, de pildă, tuturor a dat un singur cap, pe Adam. Pentru 
ce nu suntem toți făcuţi din pământ? Pentru ce nu suntem toţi desăvârşiți ca 

dânsul? Pentru că şi copiii, şi crescătoarele de copii, şi faptul de a se naşte 
între dânşii să ne unească unii cu alţii. Pentru aceea nici pe femeie nu a 
făcut-o din pământ. Fiindcă nu era de ajuns a ne îndupleca spre bună 
înțelegere numai singur faptul că suntem cu toții de aceeaşi esenţă, dacă nu 
vom avea cu toţii acelaşi strămoş — apoi şi aceasta a făcut-o Dumnezeu. 
Dacă astăzi, despărțindu-ne poate numai locurile, şi încă ne socotim între noi 
ca străini unii de alțu, apoi cu atât mai mult ar fi fost aceasta dacă neamul 
nostru omenesc ar fi avut două începuturi. Tocmai pentru aceea a legat ca de 
la un singur cap întregul trup al neamului omenesc. Şi fiindcă la început se 
credeau a fi doi, apoi priveşte cum iarăşi îi uneşte unul cu altul prin 
căsătorie. Pentru aceea, zice, va lăsa omul pre tatăl său şi pe muma sa, şi se 
va lipi de femeia sa, şi vor fi amândoi un trup (Fac. 2, 24). Şi nu a zis 
femeia, ci omul, fiindcă mai mare este pofta în acela. Iar pofta lui pentru 
aceea a făcut-o mai mare decât a femeii, pentru ca pe cel mai mare să-l plece 
prin tirania dragostei şi să-l supună celui mai mic şi mai slab. Fiindcă trebuia 
a aşeza şi căsătoria, apoi pe cel născut din femeie l-a făcut bărbat femeii. 
Căci la Dumnezeu toate sunt mai prejos de dragoste.” (Comentariile sau 
Tâlcuirea Epistolei întâi către Corinteni, omilia XXXIV, pp. 362-363) 


DRAGOSTEA (Imnul dragostei) 


„Mai întâi el pune înainte tocmai aceea ce se credea de dânşii mare şi 
de admirat, adică de la harul limbilor, şi aducând la mijloc acest har, el nu a 
spus atâta pe cât aveau ei, ci încă mai mult. Căci nu a zis dacă vorbesc în 
limbi, ci De aş grăi în limbi omeneşti şi îngereşti (| Cor. 13, 1). Şi ce 
înseamnă oare omeneşti? Adică în limbilor tuturor neamurilor de pe faţa 
pământului. Şi nu s-a mulțămit numai cu această iperbolă, ci încă a mai 
adăogat una şi mai mare, zicând: şi îngereşti, iar dragoste nu am, făcutu-m- 
am aramă sunătoare, şi chimval răsunător. Ai văzut unde s-a ridicat harul, 
şi cum apoi l-a doborât şi l-a sfâşiat? Nici nu a zis măcar simplu: că nu sunt 
nimic, Ci făcutu-m-am aramă sunătoare, adică ceva fără simţire şi fără 
suflet. Cum deci aramă sunătoare? Adică slobozesc glas din mine, însă în 
zadar şi fără folos, şi de nimic bun. Cum s-ar zice, eu nu fac nimic, ci mai 
mult supăr, ba chiar mă fac greoi şi de nesuferit la cei mai mulți. Ai văzut 
cum cel lhpsit de dragoste se aseamănă cu lucrurile neînsuflețite şi fără 
simţire? Sub nume de limbi îngereşti el înţelege aici nu îmbrăcați cu trup 
îngeresc, ci chiar de aş vorbi cum este obiceiul îngerilor a vorbi între sine, 
totuşi fără dragoste nu sunt nimic, ba încă mă Jac greoi şi de nesuferit. de 
asemenea şi aiurea, unde zice că: Lui se pleacă tot genunchiul, al celor 
cereşti, al celor pământeşti şi al celor de dedesubt (Flp. 2, 10) nu spune 

acestea ca şi cum îngerii ar fi îmbrăcaţi cu trup, cu genunchi şi oase — să nu 
fie! — ci voieşte a da să se înțeleagă închinarea lor cea mai adâncă 
întrebuințând chipul obişnuit printre noi. Tot aşa şi aici el a numit limbi 
îngereşti nu cu scopul de a învedera acest organ al trupului, ci voind a arăta 
vorbirea dintre îngeri în felul cunoscut de noi. 


Apoi pentru ca vorba sa să fie bine primită, el nu a stat numai până 
aici, ci a păşit şi la alte haruri, pe care doborându-le pe toate din pricina 
lipsei de dragoste, la urmă face icoana dragostei. Şi fundcă îşi pune înainte a 
face creştere în cuvânt, apoi el începând cu harurile cele mai mici, se urcă 
treptat la cele mai mari. Atunci când le-a aşezat după rânduiala lor, a pus 
darurile limbilor tocmai la urma tuturor, iar de astă dată acest har l-a pus 
chiar la început, ca astfel, după cum am spus, câte puţin să se ridice la cele 
mai mari. Într-adevăr, după ce vorbeşte de limbi, îndată păşeşte la harul 
prorociei, zicând: Și de așa avea proorocie (| Cor. 13, 2), vorbind şi de acest 
har iarăşi în chip preaînălţat. Fiindcă după cum atunci când vorbeşte de limbi 
nu a spus simplu, ci în limbi omeneşti, adică în limbile tuturor oamenilor, şi 
trecând mai departe, şi în limbi îngereşti, şi nu numai după aceasta a arătat 
că fără dragoste aceste haruri nu înseamnă nimic, tot aşa şi aici, el nu pune 
numai prorocia în chip simplu, ci chiar şi cea mai înaltă prorocie, căci 
zicând: Și de aş avea prorocie, a adăogat: şi de aş şti toate tainele şi toată 
cunoaşterea, adică şi pe acest har el îl pune prin întindere, prin creştere. 


Mai departe el păşeşte şi la celelalte haruri, însă ca nu cumva vorbind 
de fiecare în parte să se pară supărător, el pune pe muma şi izvorul tuturor, 
dar şi pe acest har iarăşi îl trece în chip exagerat, căci zicând: Și de aş avea 
toată credinţa — şi nu se mărgineşte numai aici, ci aceea ce a zis şi Hristos, 
aceasta a adăogat-o şi apostolul aici, zicând: încât să mut şi munţii, iar 
dragoste nu am , nimica nu Sunt. Dar oare cum Hristos a zis că cea mai mică 
parte de credinţă are putinţa de a strămuta munţii? — Şi cum că a vorbit de 
cea mai mică parte, ascultă ce spune: De veți avea credință, zice, cât un 
grăunte de muştar, veți zice muntelui acestuia: Mută-te, şi se va muta (Mt. 
17, 20) — pe când Pavel aici arată că aceasta este roată credința. Ce am putea 
spune aici? Fiindcă aceasta este mare lucru, a strămuta munţii, apoi pentru 
aceea a şi pomenit de acest fapt, nu că doară toată credinţa numai atâta poate 
face, ci fiindcă acest fapt se părea a fi mai mare în ochii celor simpli, pentru 
mărimea lui; pentru aceea deci şi apostolul a pus de față această pildă. Ceea 
ce spune el aceasta înseamnă: De aş avea toată credința şi de aş putea 
strămuta şi munţii, însă dragoste nu am, nimica Sunt. 


Și de aş împărți toată avuţia mea, şi dacă trupul meu aş da să-l arză, 
iar dragoste nu am, nimic îmi foloseşte (| Cor. 13, 3). Vai, câtă măreție! 

Căci şi aceasta o pune cu un alt adaos, de vreme ce nu a zis simplu: De aş da 
săracilor jumătate din averile mele, sau două, sau trei părți, ci de aş împărți 
toată avuția mea! Şi nu zice de aş da, ci de aş împărți, ca şi cum ar fi drept 
aceasta, ca împreună cu împărțirea lor să mă afierosesc slujbei celei mai 
sârguitoare. Și dacă trupul meu aş da să-l ardă. nu a zis ca să fiu omorât, ci 
şi aceasta o pune tot prin exagerare, căci a pus la mijloc cea mai grozavă 
moarte dintre toate morțile, adică a fi ars de viu, şi cu toate acestea, chiar şi o 
asemenea moarte, dacă este lipsită de dragoste, nu este vreun lucru mare, 
ceea ce a şi adăogat, zicând: nimic îmi foloseşte. Dar niciodată nu aş putea 
arăta mai bine toată măreţia faptului, pe câtă vreme nu aş aduce la mijloc 
mărturiile lui Hristos cu privire la milostenie şi moarte. Şi care sunt acele 
mărturii? Când zice bogatului: De voieşti să fii desăvârşit, vinde averile tale, 
şi le dă săracilor (...) şi vino de urmează mie (Mt. 19, 21), şi atunci când 
vorbea de dragostea cea către aproapele, zicea: Mai mare dragoste decât 
aceasta nimeni are, ca cineva sufletul său să-şi pună pentru prietenii săi (n. 
15, 13). De unde se vede că şi fiind vorba de Dumnezeu, dragostea este cea 
mai mare virtute. Dar eu spun, zice Pavel, că chiar de ne-am da sufletul 
pentru Dumnezeu, şi dacă l-am da să fie ars chiar, căci aceasta înseamnă 
cuvintele: şi dacă trupul meu aş da să-l ardă, totuşi nu vom avea nici un 
folos dacă nu iubim pe aproapele. Deci a spune că harurile nu folosesc 
nimic dacă lipseşte dragostea nu este de mirare, fiindcă harurile sunt pe al 
doilea loc faţă de cu viaţă. În adevăr, iubiţilor, că mulţi din cei ce au avut cu 
dânşii haruri, fiindcă s-au făcut răi, au fost pedepsiţi, ca de pildă cei cari 
proroceau întru numele lui Hristos, scoteau mulți draci şi făceau multe 
semne şi minuni, ca de pildă şi luda vânzătorul; pe când alți credincioşi, 
având o viaţă curată, nu au mai avut nevoie de nici un ajutor altul spre a se 
mântui. Aşadar, dacă harurile au trebuință de dragoste — după cum am spus — 
nu este nimic de mirat dar, ca şi o viață după rânduială să nu poată nimic 
fără ea. Tocmai aceasta ne pune în mirare şi învederează măreția faptului.” 
(Comentariile sau Tâlcuirea Epistolei întâi către Corinteni, omilha XXXII, 
pp. 335-338) 


„+... arătându-le câte bunătăți vor avea de la dragoste, a zugrăvit 
roadele dragostei, iar prin laudele aduse ei a înfrânat patimile acelora, 
fiindcă fiecare din vorbele spuse era ca o doftorie îndeajuns de puternică 
spre a le vindeca rănile. Pentru aceea zice: Dragostea îndelung rabdă, 
adresându-se aici către cei ce se certau între dânşii. Dragostea se 
milostiveşte, zicând acestea împotriva celor fățarnici şi dezbinați. Nu 
pizmuieşte, grăind către cei ce erau geloşi sau pizmuiau pe cei mai presus de 

el. Nu se semețeşte, grăind celor ce se despărțeau de ceilalți. Nu se trufeşte, 
zice împotriva celor ce se îngâmfau de dânşii. Nu se poartă cu necuviință, 
vorbe adresate celor ce credeau că nu sunt datori a fi cu îngăduinţă faţă de 
alții. Nu caută ale sale, grăind către cei ce priveau de sus pe ceilalți. Nu se 
întărâtă, nu gândeşte răul — către ceilalți batjocoriţi şi necinstiți de alții. Nu 
se bucură de nedreptate, ci se bucură de adevăr — adresându-se iarăşi către 
cei pizmătareţi. Toate le suferă — vorbe adresate de-a dreptul către cei 
pizmuiţi. Toate le nădăjduieşte — către cei descurajaţi. Toate le rabdă, 
dragostea niciodată nu cade — către cei ce cu uşurinţă s-au dezbinat de 
ceilalți.” (Comentariile sau Tâlcuirea Epistolei întâi către Corinteni, omilha 
XXXIV, p. 359) 


DRAGOSTEA (unde dragoste nu e, nimic nu e) 


„Dacă lipseşte dragostea, toate celelalte nu sunt de nici un folos, şi 
iute se descompun. Pe toate celelalte numai dragostea le cimentează; dar 
dacă lipseşte dragostea, orice bun ai voi să spui, nu este nimic, căci totul se 
prăbuşeşte. Se petrece aici, ceea ce se petrece cu corabia, căci oricât de mari 
ar fi uneltele ei, dacă nu va avea în acelaşi timp şi legătura cerută 
(oroCouara), nu va fi de nici un folos. Tot aşa este şi cu casa, căci dacă în 
trupul ei nu vor fi paiante, oricât de mari vor fi pereţii, la nimic nu folosesc, 
fiindcă lhpsesc legăturile necesare. Orişice calități bune ar avea cineva, toate 
sunt nefolositoare dacă lipseşte dragostea. Apostolul nu a zis că dragostea 
este vârful sau începutul şi sfârşitul tuturor, ci numai că ea este mai mare 
decât toate celelalte, că este legătura care le cimentează pe celelalte, şi că ea 
este mai necesară decât acelea. Vârful sau capătul unui lucru, sau creștetul 
aşa zicând, în sens figurativ, înseamnă intensitatea perfecțiunii morale, pe 
când legătura dragostei este cea care uneşte şi ţine strânşi pe cei ce tind spre 
perfecțiune, precum ţine strâns şi rădăcina trunchiul şi ramurile copacului.” 
(Comentariile sau Explicarea Epistolei către Coloseni, omiha VIII, p. 94) 


DRAGOSTEA („ţinta poruncii este dragostea”) 


„Sfârşitul tămăduirii este sănătatea, aşa că, fiind sănătate, nu este 
nevoie de multă căutare; tot aşa, şi dragoste când este nu trebuie multă 
poruncă. Şi de care dragoste vorbeşte? De cea sinceră, iar nu de cea care se 
mărgineşte numai în vorbe; de cea izvorâtă din voință şi din compătimire, 
din participarea la durere.” (7âl/cuiri la Epistola întâi către Timotei, omilia a 
II-a, p. 26) 

DRAGOSTEA („toate cu dragoste să fie”) 


„Dar oare ce va să zică: toate cu dragoste să fie? (1 Cor. 16, 14) — 
Adică chiar de ceartă cineva, zice, sau de stăpâneşte, sau este stăpânit, sau 
învaţă, sau se învaţă, toate cu dragoste să se facă. Şi dacă dragostea nu ar fi 
fost băgată în seamă, nu s-ar fi trufit, nici nu ar fi zis între dânşii: Eu sunt al 
lui Pavel, eu al lui Apollo. Dacă ar îi fost acestea, nu s-ar fi judecat la 
judecățile păgânilor, sau mai bine zis, nici nu s-ar fi judecat. Dacă ar fi fost 
aceasta, acel curvar nu ar fi luat pe femeia tatălui său, nu ar fi disprețuit pe 
frații cei neputincioşi, nu ar fi fost eresuri printre dânşii, nu ar fi fost 
stăpâniți de slavă deşartă pentru harurile ce le aveau. Pentru aceea deci zice 
Pavel: 7oate ale voastre cu dragoste să fie.” (Comentariile sau Tălcuirea 
Epistolei întâi către Corinteni, omilha XLIV, p. 469) 


DRAGOSTEA (naşterea ei în sufletul omului) 


„Cum se naşte însă dragostea în sufletul omului? Dragostea este 
rodul virtuţii. Dar şi iubirea, la rândul ei, dă naştere virtuţii. ŞI iată cum se 
întâmplă asta: Cel virtuos nu alege banii în locul iubirii aproapelui său. Nu 
ține minte răul. Nu este nedrept. Nu vorbeşte de rău. Pe toate le rabdă cu 
vitejie sufletească. Din acestea provine iubirea. Faptul că din virtute se 
naşte dragostea este arătat de cuvintele Domnului: Din pricina înmulțirii 
fărădelegii, iubirea multora se va răci (Matei 24, 12). Şi iarăşi, faptul că 
din iubire se naşte virtutea, îl arată cuvintele apostolului Pavel: Ce/ ce 
iubeşte pe altul a plinit legea (Romani 13, 8). Aşadar una din două se 
cere, dragostea sau virtutea. Cel ce o are pe una, o deţine negreşit şi pe 
cealaltă. Şi invers: cel care nu iubeşte şi răul îl va săvârşi; şi cel ce face 
răul nu iubeşte. Să ne străduim deci să dobândim iubirea, pentru că ea este 
o fortăreață care ne apără de tot răul.” (Din vol. Problemele vieții, 
p.133) 


DRAGOSTEA (trezirea dragostei în aproapele nostru) 


„Nimic nu face să fie cineva iubit mai mult decât cinstea şi îngrijirea 
pe care le arată către alţii.” (Omilii la Epistola către Romani a Sfântului 
Apostol Pavel, omilha XXI, p. 412) 


DRAGOSTEA (manifestarea ei) 

„... este nevoie şi de viaţă neprihănită, de aceea să dovedim o râvnă 
vrednică de un asemenea dar; şi o vom arăta cu adevărat numai dacă vom 
păstra cu multă râvnă pe mama tuturor bunurilor, adică dragostea. Dragoste 
nu prin cuvinte seci, sau salutări simple, ci cu sprijin văzut şi cu dovadă în 
fapte. De pildă: a potoli foamea săracului, a veni în ajutorul celor bolnavi, a 
scăpa pe cineva din primejdii, a plânge cu cei ce plâng, a te veseli cu cei ce 
sunt veseli, căci şi aceasta este dragoste, deşi s-ar părea că a te veseli cu cei 
veseli e un fapt neimportant. Cu toate acestea acest fapt este mare în sine 
însuşi, şi este rezultatul unei minți de filosof, căci pe mulți am putea să-i 
găsim că îl săvârşesc cu amărăciune, iar alţii fără nici o tragere de inimă, ci 
numai de ochii lumii. 

Mulţi plâng cu cei ce plâng, însă nicidecum nu se bucură cu cei ce 
sunt veseli, ci se întristează şi plâng în timp ce aceştia sunt veseli, din ură şi 
pizmă. Nu este un fapt neînsemnat să fii vesel când fratele tău este vesel, ci 
chiar important, şi poate mai important nu numai decât a plânge cu cei ce 
plâng, ci şi decât faptul de a veni în sprijinul celor aflaţi în primejdii, însă se 
mâhnesc când alții progresează, căci atât de mare este tirania pizmei şi a uril. 

Deşi a se pune cineva în pericol pentru fratele său este un fapt greu, 
căci e însoţit de osteneli şi sudori multe, pe când a te bucura izvorăşte numai 
dintr-o bună intenţie, cu toate acestea mulți nu se grăbesc a face ceea ce e 
mai Uşor, Ci îşi iau asupra lor ceea ce e mai greu, căci se topesc de ciudă 
când văd pe alţii progresând şi întregii Biserici fiind de folos, fie prin cuvânt, 
fie prin alt mod!” (Omilii la Epistola către Romani a Sfântului Apostol 
Pavel, omiha VII, pp. 113-114) 


„Dragostea să fie nefățarnică (12, 9). 

Dacă o ai pe aceasta, nu vei simţi risipa banilor, nici oboseala 
trupului, nici greutatea cuvintelor, nici sudoarea slujbei, ci toate le vei purta 
cu bărbăţie, fie că ar trebui să ajuţi pe cineva cu trupul, sau cu banii, sau prin 
cuvântul, sau cu altceva.” (Omilii la Epistola către Romani a Sfântului 
Apostol Pavel, omila XXI, p. 410) 


„Astfel sunt cei ce iubesc: când chiar făcând binele şi nu sunt iubiţi, ei 
totuşi merg mai departe cu iubirea, devin înflăcărați şi chiar ameninţă nu că 
voiesc aceasta, ci sunt mişcaţi de dragostea lor, ca măcar cu chipul acesta să 
poată atrage către ei pe cei ce-i dispreţuiesc. Deşi o astfel de dragoste este 
din silă, cu toate acestea ei se mângâie de fapt, fiindcă iubesc înflăcărat, aşa 
că şi pedeapsa pe care o aplică, tot din dragoste o aplică. Cei ce nu simt 
NIMIC, Şi nici nu se scârbesc când sunt urâţi, desigur că nici nu se vor încerca 


805 


să îl pedepsească.” (Omilii la Epistola către Romani a Sfântului Apostol 
Pavel, omilia XXIII, pp. 444-445) 


„Cel ce iubeşte pe cel iubit nu vrea nicicând să fie lipsit de iubire, şi 
nici nu poate suferi vreo piedică pusă iubirii.” (Omilii la Epistola către 
Filipeni, omilia a III-a, p. 42) 


„E un obicei al celor ce iubesc să fie mai mândri de suferințele 
îndurate pentru cei iubiți, decât de binefacerile primite de la aceştia.” 
(Predicile despre statui, Partea a II-a, predica a XVI-a, p. 104) 


„Căci puterea iubirii e atât de mare, încât face pe cei ce nu gustă ceea 
ce au gustat alții, să se veselească deopotrivă cu cei ce au gustat, învățându- 
ne să socotim bunurile aproapelui ca fiind îndeobşte ale noastre.” (Predicile 
despre statui, Partea a II-a, predica a XIX-a, p. 157) 


„Aşa e dragostea! Nu te lasă să dormi, te umple de îngrijorare. Cei ce 
iubesc nu-i au numai în suflet pe cei iubiţi, ci ţin minte făgăduințele făcute, 
mai bine decât cei care vor primi cele făgăduite. Tot aşa şi o mamă iubitoare 
de copii: păstrează pentru copiii ei resturile de la masă; copiii le pot uita; ea 
nu le uită, ci le păstrează cu toată grija şi le pune înaintea copiilor ei şi-i 
hrăneşte când flămânzesc.” (La cuvântul apostolic ce spune: <<Dar având 
acelaşi duh al credinţei, precum este scris>>, şi împotriva maniheilor..., |, 
în vol. Despre schimbarea numelor. Despre răbdare. Despre milostenie..., p. 
281) 


„Aşa e dragostea! Înlătură inegalitatea, nu ştie de rang şi vrednicie! 
De-ar fi cineva mai înalt decât toţi, dragostea îl face mai smerit ca toţi.” 
(Împotriva celor care nu folosesc cum trebuie cuvântul Apostolului care 
spune: <<Fie din fățărie, fie întru adevăr, Hristos se propovăduieşte>>; şi 
despre smerenie, 7, în vol. Despre schimbarea numelor. Despre răbdare. 
Despre milostenie..., p. 338) 


DRAGOSTEA (felurile e.) 


„Sunt multe cauze, care nasc prietenia sau dragostea. Dragostea cea 
uricioasă o vom trece cu vederea, căci nimeni dintre noi nu va spune că nu 
este dintre cele murdare, dar, de voiţi, vom pune la mijloc dragostele acele 
naturale şi vitale, sau relative la viața noastră. Dragostele vitale sunt de 
acestea: a câştigat cineva un prieten, care a fost prieten şi al părinților săi, a 

luat parte la masa sau la călătoria sa, este megieşul său, sau a avut vreun bine 
de la el, — sunt frumoase şi acestea; sau că este de aceeaşi meserie cu el, 
deşi o astfel de dragoste nu este sinceră, căci conţine în ea oarecare invidie şi 
gelozie. Dragostele naturale sunt: dragostea tatălui către fiu, a fiului către 
tată, a fratelui către frate, a bunicului către nepot, a mamei către copii, şi de 
Voiți, şi a femeii către bărbat, căci şi acestea sunt vitale şi pământeşti. 
Acestea din urmă se pare că sunt mai aprinse decât celelalte, şi zic că se 
pare, că de multe ori sunt învinse de cele dintâi. Într-adevăr, câteodată 
prietenii s-au arătat mai sinceri decât frații, decât fui şi decât părinții, 
câteodată cel născut n-a ajutat pe născătorul său, pe când poate cel ce nici nu 
l-a cunoscut măcar, l-a ajutat. 

Dragostea cea duhovnicească însă, este mai presus de toate celelalte, 
căci ea ca şi o regină stăpâneşte pe celelalte, şi are o față strălucită. Nimic 
din cele pământeşti nu o naşte pe ea, după cum pe celelalte; nici obiceiul, 
nici binefacerea, nici natura, nici timpul, ci se pogoară de sus din cer. Şi de 
ce te miri, dacă ea nu are trebuinţă, dacă chiar şi când este atacată ea nu se 
dă în lături? Cum că această dragoste este cu mult mai mare decât celelalte, 
ascultă pe Pavel când zice: Aş fi poftit eu însumi să fiu anatema de la Hristos 
pentru fraţii mei (Romani, 9, 3). Care părinte ar pofti aceasta, ca să fie dat 
anatemei şi să se găsească în rele?” (Comentariile sau Explicarea Epistolei 
către Coloseni, omiha I, pp. 8-9) 


DRAGOSTEA (adevărată) 


„Aşa face adevărata dragoste: că dragostea nu caută ale sale, ci mai 
înainte de ale sale caută ale aproapelui, ca prin acelea să vadă de ale sale.” 
(Cele dintâi omilii la Facere, cuvântul al nouălea, p. 125) 


„Dragostea să nu fie oricum, ci nefăţarnică, fiindcă numai aceasta este 
adevărata dragoste, şi când aceasta este, apoi toate celelalte vin de la sine. 
Cel ce miluieşte având dragoste nefăţarnică, miluieşte cu bunăvoință, căci el 
ştie că milostenia lui şi-o dă; cel ce cârmuieşte, cu sârguință cârmuieşte, căci 
ştie că pe el se cârmuieşte; cel ce dăruieşte, face aceasta cu îmbelşugare, căci 
ştie că lui îşi dăruieşte. 

Apoi, fiindcă dragostea poate fi de multe ori chiar şi în faptele cele 
rele, precum de pildă este dragostea celor corupți, dragostea celor ce sunt de 
acord în răpiri şi furtişaguri de averi străine, dragostea celor de prin ospeţe şi 
beţii, de aceea Apostolul scoțând dragostea adevărată din rândul celor de 
mai sus, zice: Urâți răul, alipiți-vă de bine.” (Omilii la Epistola către 
Romani a Sfântului Apostol Pavel, omilia XXI, pp. 410-411) 

„lar Dumnezeul răbdării şi al mângâierii să vă dea vouă a gândi la 
fel unii pentru alţii, după lisus Hristos (15, 5). 

Fiindcă mai sus a spus despre cele ale lui Hristos, aducându-L drept 
exemplu, a adăugat apoi şi mărturia din Scripturi, arătând că împreună cu 
Scripturile tot Hristos este iarăşi Care dă şi răbdarea. De aceea a şi zis: Jar 
Dumnezeul răbdării şi al mângâierii să vă dea aceeaşi să gândiţi între voi, 
despre Hristos, căci aceasta este adevărata dragoste, că ceea ce gândeşte sau 
cugetă cineva de El, aceeaşi să gândească şi de altul. Apoi, arătând că el nu 
cere dragostea oricum, a adăugat: După Hristos lisus, ceea ce în tot locul 
face, fiindcă este şi altă dragoste, care nu e după Hristos.” (Omilii la 
Epistola către Romani a Sfântului Apostol Pavel, omilha XXVII, p. 494) 


„Nu se întărâtă, zice, nu gândeşte răul. Priveşte iarăşi cum ea nu 
numai că nu stăpâneşte răul, dar încă nici nu-l lasă de a-şi lua început, căci 
nu a zis: se întărâtă, dar nu biruieşte, ci nici nu se întărâtă; şi nici nu a zis: 
nu face răul, ci nici nu gândeşte răul, adică nu numai că nu face nici un rău 
împotriva celui iubit, dar nici nu îşi închipuie măcar aşa ceva. Cum deci ar 
putea face răul, sau cum s-ar întărâta ea, care nu se înjoseşte nici măcar de a- 
şi închipui vreun rău? — de unde şi este izvorul mâniei. 


Nu se bucură de nedreptate, adică nu-i pare bine de cei ce pătimesc 
rele, şi nu numai aceasta, ci încă şi ceea ce este mai mult, că se bucură de 
adevăr, adică îi pare bine de cei ce propăşesc, ceea ce spune Pavel şi aiurea: 
A se bucura cu cei ce se bucură şi a plânge cu cei ce plâng (Rom. 12, 15). 
Prin urmare, dragostea nu pizmuieşte, nu se semeţeşte, căci bunătăţile străine 
le socoteşte ca pe ale sale. Ai văzut acum că dragostea încetul cu încetul face 
înger pe cel hrănit şi crescut de dânsa? Când tu eşti fără întărâtare, sau fără 
mânie în sufletul tău, când eşti curat de zavistie şi slobod de orice patimă 
tiranică, apoi cugetă singur că te-ai izbăvit în sfârşit de firea omenească şi că 
te-ai făcut asemeni îngerilor prin aceasta. Dar apostolul nu se mulțămeşte 
numai cu aceasta, ci are încă şi mai mult ceva a spune — fiindcă pe cele mai 
puternice el le pune la urmă. 


Pentru aceea adaogă: Toate le suferă (1 Cor. 13, 7). Când este 
îndelungă-răbdare, când este milostivire, apoi chiar dacă ar veni asupra ei 
lucruri grele, de nesuferit, sau batjocori, sau răni, sau moarte, sau orice, 
dragostea pe toate le suferă.” (Comentariile sau Tălcuirea Epistolei întâi 
către Corinteni, omiha XXXIII, pp. 351-352) 

„Toate le nădăjduieşte, zice, toate le crede, toate le rabdă, şi ce va să 
zică toate le nădăjduieşte? Adică toate cele bune. Nu se leapădă de cel iubit, 
zice, ci de ar fi cât de netrebnic, ea stăruie îndreptându-l, îngrijindu-se de el 
şi cercetându-l îndeaproape. Toate le crede, adică nu numai că nădăjduieşte 
cum s-ar întâmpla, ci şi crede, fiindcă îl iubeşte foarte mult. Chiar dacă poate 
nu s-ar desfăşura lucrurile după nădejdea ce o are şi acela ar deveni încă şi 
mai greoi, totuşi ea şi pe acestea le suferă, căci dragostea, zice, toate le 
rabdă. 


Dragostea niciodinioară nu cade (| Cor. 13, 8). Ai văzut unde a pus 
el sfârşitul dragostei, ceea ce mai ales este însuşirea cea mai minunată a 
acestui dar? Dar ce va să zică nu cade? Adică nu se destramă, nu se 
nimiceşte, nu se întrerupe niciodată în a răbda, fiindcă ca toate le suferă, 
toate le rabdă. Cel ce iubeşte niciodată nu poate uri, chiar de ar fi orice 
împrejurare, şi acesta tocmai este cel mai mare bun al dragostei.” 
(Comentariile sau Tâlcuirea Epistolei întâi către Corinteni, omulia XXXIII, 
p. 352) 


„Nu se poartă cu necuviinţă (| Cor. 13, 5). Ce spun eu că nu se 
trufeşte, zice, când ea este atât de departe de patimă, încât chiar de ar 
pătimi cele mai necinstite şi mai grozave lovituri pentru cel iubit, totuşi şi 
acest fapt nu-l crede necuviincios. Nu a zis apoi că se poartă necuviincios, 
însă rabdă cu bărbăţie necinstea, ci că nici nu simte vreo necinste. Dacă 
iubitorii de bani, suferind toate ocările pentru cămătăria lor, nu numai că nu 
se plâng din această pricină, ci încă se şi fălesc, apoi cu atât mai mult cel ce 
are această dragoste lăudată nu se va în lături pentru orice, numai ca să 
încredințeze pe cei iubiți, şi nu numai că nu se va da în lături, dar chiar 
pătimind nu se ruşinează.” (Comentariile sau Tâlcuirea Epistolei întâi către 
Corinteni, omilha XXXIII, p. 348) 


„Singur acela este care iubeşte adevărat, care caută la folosul celui 
iubit; iar dacă nu caută acest bun, apoi chiar de ar spune de mii de ori că 
iubeşte, în fapt este mai duşman decât toţi ceilalți duşmani.” (Comentariile 
sau Tâlcuirea Epistolei întâi către Corinteni, omilha XXXIII, p. 349) 


„Spunând (Pavel — n.n.) mai înainte că nu se poartă cu necuviinţă, aici 
arată şi felul cum nu se poartă cu necuviință. Şi care anume este felul acesta? 
Că nu caută ale sale, zice. Căci pe cel iubit dragostea îl vede în toate, şi 
numai atunci se poartă cu necuviință — dacă s-ar putea zice aşa — când nu 

poate schimba sau preface pe cel ce se poartă necuviincios; adică dacă ar fi 
cu putinţă ca prin purtarea sa necuviincioasă să poată folosi pe cel iubit, apoi 
atunci ea nici nu socoteşte aceasta ca necuviinţă, căci pentru dânsa acela este 
totul.” (Comentariile sau Tâlcuirea Epistolei întâi către Corinteni, omilia 
XXXIII, p. 350) 


„Aceasta este adevărată dragoste, de a nu vedea în cel iubit şi în cel ce 
iubeşte două ființe despărțite, ci un singur om — ceea ce de nicăieri nu vine 
fără numai din dragoste. 


Aşadar, nu căuta ale tale ca să afli ale tale, căci cel ce caută ale sale nu 
află ale sale.” (Comentariile sau Tâlcuirea Epistolei întâi către Corinteni, 
omilia XXXIII, p. 350) 


„Dacă tu iubeşti pe X, iar pe Z nu-l iubeşti (deşi poate nici nu-l urăşti), 
apoi aceasta este dragoste după om, şi nu după Dumnezeu.” (Comentariile 
sau Explicarea Epistolei I către Tesaloniceni, omilia IV, în vol. 
Comentariile sau Explicarea Epistolei către Coloseni, 1 şi II Tesaloniceni, p. 
205) 


„lar dragostea cea adevărată se arată nu numai prin aceea, că cineva 
dă unui om mâncare şi băutură, vorbeşte cu el şi-i arată prietenie, ci prin 
aceea o pune în vileag, când cineva se îngrijeşte de adevărata norocire şi de 
mântuirea sufletească a aproapelui, când iarăşi ridică pe cel căzut, când 
întinde mâna de ajutor celui răsturnat la pământ, care nu se poate îngriji de 
mântuirea sa, când cineva preferă binele aproapelui folosului său propriu. 
Aşa lucrează dragostea cea adevărată; căci dragostea nu caută ale sale (| 
Cor., XIII. 5).” (Cuvânt la Duminica a 15-a după cincizecime, în vol. 
Predici la duminici şi sărbători... p. 141) 


DRAGOSTEA (pătimaşă) 


„,... NU Că doară iubea (Egipteanca — n.n.) pe Iosif, ci pentru că voia cu 
orice preț să-şi împlinească pofta cea nebună, iar aceasta se învederează din 
cele ce a făcut mai pe urmă. Căci şi judecată s-a făcut, şi învinovăţire a adus, 
şi cele mincinoase le mărturiseşte, şi pe cel ce nu a făcut nici un rău l-a 
predat fiarei cele sălbatice (bărbatul), care îl şi bagă în temniţă, sau mai bine 
ZIS, dacă ar fi fost după plăcerea ei, ar fi trebuit chiar să-l omoare. Astfel a 

înarmat ea pe judecător.” (Comentariile sau Tâlcuirea Epistolei întâi către 
Corinteni, omilha XXXII, p. 343) 


„„... chiar atunci când se găsea în nevoie a spune pricina pentru care 
era băgat în temniţă, el nu a spus drama petrecută între dânsul şi acea 
femeie, ci zice pe scurt: Pentru că furat sunt din pământul Evreilor, şi aici 
nu am făcut nimic (Fac. 40, 15), şi nicăieri nu pomeneşte de acea femeie 
desfrânată, nici nu se mândreşte de acest fapt — ceea ce ar fi putut pătimi 
fiecare — ca să nu se pară că a fost băgat în acea casă cu gânduri rele. Dacă 
oamenii chiar păcătuind, şi totuşi nici atunci nu se stăpânesc a nu învinovăţi 
pe altul, deşi faptul poate că este ruşinos, apoi cum să nu fie vrednic de 
admirat Iosif, care fiind cu totul curat, nu a spus nici un cuvânt de iubirea 
acelei femei, nici nu a dat în vileag păcatul, şi nici după ce a ajuns pe scaun 
şi voievod al întregului Egipt nu a grăit de rău pe acea femeie şi nici nu a 
căutat pedepsirea ei? 


A1 văzut cum el cu adevărat că o iubea şi se îngrijea de dânsa, pe când 
ea nu-l iubea, ci era muncită de o poftă nebună? Ea nu iubea pe Iosif, ci voia 
să-şi împlinească pofta cea desfrânată. Chiar vorbele ei, dacă cineva le-ar 
cerceta în amănunţime, le-ar găsi pline de mânie şi de omor precugetat. A 
intrat la mine sluga cea de Evreu, pe care l-ai băgat în noi, să mă 
batjocorească (| Cor. 39, 17), zice, luând în derâdere binefacerea bărbatului 
şi arătându-i hainele, ea ajunsese mai sălbatică decât orice fiară. Nu tot aşa 
însă s-a purtat şi Iosif. Şi ce spun eu de iubirea către dânsa, când el chiar 
către fraţii săi cară îl vânduseră s-a arătat tot aşa, şi când nici de dânşii nu a 
grăit nimic neplăcut, nici în sine, şi nici către alții?” (Comentariile sau 
Tâlcuirea Epistolei întâi către Corinteni, omila XXXII, pp. 343-344) 


DRAGOSTEA (duhovnicească) 


„... dragostea duhovnicească e atât de puternică încât niciodată nu 
vrea să uite, ci pururea îl poartă în suflet pe cel iubit, dorindu-l necontenit şi 
neîngăduind să se atingă de suflet vreo supărare sau vreo durere. Căci 
precum cuptorul Babilonului, când s-a înălțat acea mare văpaie, o rouă 
răcoritoare i-a împresurat pe cei trei tineri, la fel şi dragostea celui care 
iubeşte şi este plăcut lui Dumnezeu, stăpânindu-i sufletul, îndepărtează orice 
flacără a patimilor, răcorindu-l cu acea rouă minunată.” (Omilii la Epistola 
către Filipeni, omiha a II-a, p. 31) 

„Nimic nu e atât de puternic ca legătura dragostei duhovniceşti. Cel ce 
devine prieten cuiva în urma unei suferințe îndurate, dacă acea suferință nu 


este într-una, va deveni duşman; cel ce este nedezlipit de altul din obicei, 
când obiceiul va conteni, se va stinge şi prietenia lui. Femeia iarăşi, dacă a 
survenit vreo ceartă, şi-a lăsat bărbatul şi a rupt legătura dragostei, de 
asemenea şi fiul dacă vede că părintele său trăieşte timp îndelungat şi nu-l 
poate moşteni mai curând, se îngreuiază. 

Ei bine nimic din acestea nu se întâmplă unde este dragoste 
duhovnicească; nimic din acestea nu o nimiceşte, fiindcă nimic din ele nu o 
nasc. Nici timpul, nici distanţa, nici suferința, nici auzirea clevetirilor, nici 
mânia, nici insulta şi nimic în fine nu se poate furişa, unde este această 
dragoste, şi nici nu o poate nimici. Şi ca să afli că este aşa, vă voi spune 
despre Moise, că deşi era înşelat de cei de un sânge cu el, totuşi dânsul se 
ruga lui Dumnezeu pentru ei. Care tată ar fi făcut acestea pentru fiul mişel, şi 
oare nu l-ar fi înşelat şi el la rândul său? 

Deci, iubiţilor, să căutăm a avea dragoste duhovnicească, căci aceasta 
este puternică şi nu se nimiceşte.” (Comentariile sau Explicarea Epistolei 
către Coloseni, omilia I, pp. 9-10) 


DRAGOSTEA (minunile dragostei) 


„Aceasta a mântuit lumea, aceasta a doborât pe războinicul cel de 
demult, aceasta a unit cerul cu pământul, aceasta a făcut pe oameni îngeri. 
Aceasta deci să o îmbrățişăm şi noi, adică pe dragostea evanghelică, care este 
maică a mii de bunătăţi. Prin aceasta ne-am mântuit, prin aceasta am câştigat 
toate bunătățile cele nepovestite.” (7âlcuiri la Epistola a doua către 
Corinteni, omilha XXX, p. 264) 


DRAGOSTEA (unde este dragoste, toate relele sunt alungate) 


„După cum focul ce cade pe materii arzătoare totul nimiceşte, tot aşa 
şi căldura dragostei, oriunde ar pătrunde, pe toate cele ce vatămă cuvântul 
lui Dumnezeu le nimiceşte, şi aşa face pământul curat şi prielnic pentru 
primirea seminţelor. Unde este dragoste, toate relele sunt alungate. Acolo nu 
mai este iubire de arginți, care e rădăcina tuturor relelor; nu mai este iubirea 
de sine, nu mai este mândria; căci, de ce s-ar mândri cineva înaintea 
prietenului său? Nimic nu-l face pe om atât de umil ca dragostea, căci îi 
servim pe prieteni ca slugi şi nu ne ruşinăm, ci încă suntem chiar mulţumiţi 
de această slujbă. Banii nu-i cruţăm, ba de multe ori nici trupurile, căci de 
multe ori se şi primejduieşte cineva pentru cel iubit. 

Unde este adevărata dragoste, invidie nu poate fi, nici grăirea de rău, 
fiindcă nu numai că nu-i defăimăm pe prieteni, ci încă şi când sunt defăimaţi 

îi apărăm, închizând gura defăimătorilor. Toate sunt în linişte, toate în pace 
ŞI nici măcar urmă de ceartă sau luptă nu se vede, căci toate sunt încărcate de 
pace.” (Comentariile sau explicarea Epistolei a doua către Timotei, omilia 
VII, pp. 81-82) 


„Presupuneţi la un om ştiinţa şi limbajul îngerilor, puterea 
vindecării, forţa invincibilă a martiriului; dacă, prin ipoteză, voi îl 
faceţi pe om lipsit de iubire, el nu mai este nimic înaintea lui 
Dumnezeu.” (Din vol. Bogăţiile oratorice, p. 176) 


DRAGOSTEA (adună la un loc pe cei ce sunt la mari depărtări) 


„O astfel de putere are dragostea! Cuprinde în brațe, strânge la un loc 
nu numai pe cei de față, pe cei de alături de noi, pe cei care-i vedem, ci şi pe 
cei de departe. Nici timpul, nici spațiul nu pot întrerupe, nu pot tăia 
dragostea.” (Către o femeie rămasă văduvă de tânără, 3, în vol. Despre 
Feciorie, Apologia vieții monahale, Despre creşterea copiilor..., p. 152) 


„Aşa e puterea dragostei! Adună la un loc şi leagă pe cei ce sunt la 
mari depărtări! Dacă iubim pe cineva, îl avem înaintea ochilor în fiecare zi, 
chiar de-ar trăi în ţări străine şi ne-ar despărți oceane întinse; după cum, dacă 
nu ne este drag cineva, adesea părem că nici nu-l vedem, chiar de-ar sta 
alăturea cu noi! Când e dragoste, nici o vătămare de pe urma depărtării; când 
nu e dragoste, nici un folos de pe urma apropierii. Nu de mult, când am rostit 
cuvânt de laudă în cinstea fericitului Pavel, aşa săltaţi de bucurie, ca şi cum 
l-aţi fi văzut pe Pavel alături de voi, deşi trupul lui se află în Roma, cetatea 
cea împărătească, iar sufletul lui, în mâinile lui Dumnezeu. Căci sufletele 
drepţilor sunt în mâna lui Dumnezeu şi chinul nu se va atinge de ele 
(Înţelepciunea lui Solomon 3, 31). Cu toate acestea, puterea dragostei l-a pus 
pe Pavel înaintea ochilor voştri.” (Cuvânt la calende, în vol. Omilii la 
săracul Lazăr. Despre soartă şi Providenţă..., p. 7) 


DRAGOSTEA (puterea dragostei) 


„Şi ca să aflaţi câtă putere are dragostea, să o zugrăvim cu cuvântul, 
fiindcă în fapte nu o vedem aievea, şi vom înţelege cam câte bunătăţi ar fi pe 
pământ dacă ea ar fi cu îmbelşugare răspândită. Atunci nu ar mai fi nevoie 
nici de legi, nici de tribunale, nici de pedepse, nici de osânde, şi nici de 
altceva de acest fel, căci dacă toți ar iubi şi ar fi iubiți, nimeni nu ar 
nedreptăți pe altul cu ceva, ci şi uciderile, şi luptele, şi războaiele, şi 

răzmerițele, şi răpirile, şi furtişagurile, şi lăcomule, şi, în sfârşit, toate relele 
ar fi scoase dintre oameni şi răul ar fi cunoscut numai din nume. Dar 
semnele şi minunile nu ar putea face aceasta, ci încă de multe ori duc şi la 
slavă deşartă pe cei ce nu bagă seamă, şi chiar în uşurinţă deplină.” 
(Comentariile sau Tâlcuirea Epistolei întâi către Corinteni, omilha XXXII, 
p. 340) 


„Mai degrabă ar putea răbda paiele para focului decât diavolul para 
cea arzătoare a dragostei! Dragostea este mai puternică decât zidurile 
cetăților, ea este mai vârtoasă decât diamantul, şi chiar de ai vorbi de o altă 
materie mai puternică decât diamantul, totuşi vârtoşia dragostei pe toate le 
covârşeşte. Pe dragoste nu o învinge nici bogăția, nici sărăcia, sau mai drept 
vorbind, dacă ar fi dragoste, apoi nu ar mai fi nici sărăcie, şi nici bogăţie 
nemăsurată, ci numai bunătăţile ce ar izvori din fiecare din ele. Din una am 
scoate bunăoară nepizmuirea, iar din cealaltă neîngrijirea, şi atunci nu am 
mai suferi nici grijile bogăției şi nici nevoile sărăciei. Şi ce spun eu de 
foloasele ce am trage din ele? Chiar numai faptul de a îndrăgi, gândeşte-te 
cât de mare este prin sine însuşi, câtă mulțămire sufletească poartă în sine, în 
câtă plăcere ține sufletul omului, ceea ce mai cu seamă este al dragostei cu 
osebire.” (Comentariile sau Tălcuirea Epistolei întâi către Corinteni, omilia 
XXXII, p. 341) 


„3... NIMIC nu poate să atragă atât de mult ca dragostea. Pentru acelea — 
vorbesc de semne şi minuni — de multe ori te vor şi pizmui, pe când pentru 
dragoste te vor admira şi iubi.” (Comentariile sau Tălcuirea Epistolei întâi 
către Corinteni, omilia XXXIII, p. 355) 


„Şi de voieşti să afl puterea dragostei, apoi adu-mi aci un bărbat 
fricos şi sperios, şi temându-se până şi de umbra lui, sau unul neînfrânat şi 
iute la mânie, mai mult fiară decât om, desfrânat şi neruşinat, şi, în sfârşit, 
având cu sine toată răutatea, şi predă-l în mâinile dragostei, adu-l, zic, în 
nevoinţa ei, şi degrab vei vedea pe acel fricos şi neîndrăzneț făcându-se 
bărbătos, mare de suflet şi cu uşurinţă îndrăznind spre toate. Şi ceea ce este 
minunat, că acestea se petrec nu doar schimbându-se sau prefăcându-se firea 
lui, ci dragostea îşi arată puterea chiar în acel suflet timid, şi se petrece 
acelaşi lucru ca şi cum cineva ar face o sabie de plumb să taie ca şi una de 
fier, fără însă a o face din fier, ci rămânând în firea ei de plumb. Gândeşte-te 
bine: Iacov, de pildă, era fără viclenie, stând în casă fără nici o grijă şi fără 

primejdie, vieţuind în linişte şi libertate, întocmai ca şi o fecioară în odaia 
casei părinteşti; aşa şi el, zic, şezând înlăuntrul casei, era silit a sta fără 
treabă mai toată vremea, fiind scutit de târg şi de cele ale târgului, căci 
întotdeauna se găsea în pace şi linişte adâncă. Dar ce? Iată că deodată acest 
om neprefăcut, fiindcă l-a aprins flacăra dragostei atât de mult, el care şedea 
întruna în casă, priveşte-l, zic, cum dragostea l-a făcut stăruitor şi iubitor de 
muncă. 


Acestea nu sunt zise de mine, ci ascultă ce spune chiar acest patriarh. 
Învinuind pe socrul său, el îi zicea: De douăzeci de ani de când sunt cu tine 
(Fac. 31, 38). Şi cum ai petrecut acei douăzeci de ani? Ziua mă ardea 
căldura, iar noaptea sufeream gerul, zice, şi somnul se depărta de la ochii 
mei Fac. 31, 40). Acestea le spunea acel bărbat fără vicleşug, care şedea în 
casă şi trăia o viață liniştită. Cum că el era şi fricos, aceasta se vede de acolo 
că numai cât se gândea a da ochii cu fratele său Isav, şi murea de frică. Dar 
apoi priveşte cum acest fricos, fiind stăpânit de dragoste, s-a făcut mai 
îndrăzneţ decât leul. Căci punându-se pe sine înaintea tuturor ca un scut, era 
gata a se azvârli el cel întâi împotriva acelui sălbatic care mugea de 
răzbunare, după cum credea el, şi în trupul său îşi pusese siguranţa celor 
două femei ale sale; şi cu cel de care mai înainte se temea chiar de a-l vedea, 
acum dorea a da piept cu el — căci mai puternică era dragostea femeilor lui 
decât această frică. Ai văzut cum, fiind fricos, s-a făcut fără de veste 
îndrăzneț, nu că doară i s-a schimbat firea, ci fiind stăpânit de dragoste?” 
(Comentariile sau Tâlcuirea Epistolei întâi către Corinteni, onulia XXXIII, 
p. 356) 


„Cum că dragostea face blând pe cel îndrăzneţ şi înţelept pe cel 
desfrânat nu mai este nevoie de nici o pildă, fiindcă tuturor este cunoscut. De 
ar fi cineva mai sălbatic decât orice fiară, totuşi prin dragoste se face mai 
blând ca o oaie.” (Comentariile sau Tâlcuirea Epistolei întâi către 
Corinteni, omilha XXXIII, p. 357) 


„„... fiindcă dragostea este făuritoare a toată virtutea, pentru aceea să o 
sădim cu toată străşnicia în sufletele noastre, ca să ne aducă multe bunătăți şi 
veşnic să avem rodul ei îmbelşugat, veşnic înverzit şi niciodată veştejit.” 
(Comentariile sau Tâlcuirea Epistolei întâi către Corinteni, omulia XXXIII, 
p. 357) 

DRAGOSTEA (epectaza dragoste) 


„Că dragostea nu ştie de sațiu, ci cu cât se desfătează mai mult de 
chipul celor dragi, cu atât îi creşte mai mare văpaia.” (Cuvânt la pilda celui 
ce datora zece mii de talanți, în vol. Omilii la săracul Lazăr. Despre soartă 
şi Providenţă..., p. 222) 


DRAGOSTEA (folosul) 


„Să avem cu noi acel semn, cu mult mai mare decât toate celelalte, 
adică dragostea. Căci unde se găseşte acest mare bun, de îndată acolo stă de 
față Fiul împreună cu Tatăl, iar harul Sfântului Duh ne adumbreşte.” (Omilii 
la Epistola către Romani a Sfântului Apostol Pavel, omilia VIII, p. 144) 


„Vei deveni nesuferit diavolului, dacă din toate părțile vei avea cu tine 
văpaia duhului şi a dragostei.” (Omilii la Epistola către Romani a Sfântului 
Apostol Pavel, omilha XXI, p. 413) 


„Unde-i dragoste, păcatele sufletului sunt nelucrătoare; 
unde-i dragoste, încetează săltările nejudecate ale minţii: Dragostea, 
spune Pavel, nu se semețeste, nu se trufeşte, nu se poartă cu necuviinţă 
(| Cor., 13, 4-5). Dragostea nu face rău aproapelui. Acolo unde 
împărăteşte pacea, acolo nu-i Cain, care să-şi ucidă fratele. Seacă 
izvorul invidiei, şi ai secat râul tuturor păcatelor. Taie rădăcina, şi ai 
tăiat totodată şi rodul.” (Omilia a Il-a la Rusalii, în vol. Predici la 
sărbători împărăteşti şi cuvântări de laudă la sfinţi, pp. 221-222) 


DRAGOSTEA (roadele ei) 


„Unde este dragostea, acolo nu poate fi nici iuţime, nici mânie, nici 
hulă, ci toate sunt alungate.” (Comentariile sau Explicarea Epistolei către 
Efeseni, omilia XVII, p. 163) 


„Nu este nici un bun care să nu vină de la dragoste.” (Comentariile 
sau Explicarea Epistolei către Evrei, omilha XIX, p. 245) 


DRAGOSTEA (şi credinţa) 

„Nici un folos nu este de dragoste, dacă nu e credinţa, sau mai drept 
vorbind, nici că poate fi dragoste în alt mod.” (Comentariile sau Explicarea 
Epistolei către Efeseni, omilha XXIV, p. 250) 


DREAPTA SOCOTEALĂ 


„„... lipsa măsurii este întru totul neplăcută şi de nesuportat, în timp ce 
dreapta măsură ne este plăcută, folositoare şi necesară.” (Despre 
necunoaşterea lui Dumnezeu, cuvântarea V, p. 106) 


DREPTATEA (,„Fericiţi cei ce flămânzesc şi însetează de dreptate”) 


„... Fericiţi cei ce flămânzesc şi însetează de dreptate. S-a folosit de 
aceste cuvinte ca să căutăm dreptatea, nu de mântuială, ci cu toată dorința 
inimii noastre. Şi pentru că semnul caracteristic al lăcomiei este dorinţa — şi 
nu atât dorinţa de mâncăruri şi băuturi cât dorința de a stăpâni mai mult şi de 
a avea mai multe bogății în jurul nostru -, de aceea Domnul a poruncit să 
mutăm dorinţa aceasta a noastră spre dreptate, pentru a nu mai fi lacomi”. 
(Omilii la Matei, omilia XV, IV, în col. PSB, vol. 23, p. 179) 


DREPTATEA (nedreptatea — gravele urmări ale săvârşirii €1) 


„Dar aşa e nedreptatea! Nedreptatea zguduie conştiinţa în fiecare zi, 
chiar când tace cel nedreptăţit. Cei care fac nedreptate, aşteptându-se la 
pedeapsă, trăiesc în fiecare zi cu frica în sân şi aproape că-şi iau singuri plată 
păcatelor lor”. (Omilii la Facere, omilia LII, IV, în col. PSB, vol. 22, p. 190) 


DREPTATEA (nedreptatea — suferirea nedreptăţii) 


„... a ne mâhni mai mult pentru cei ce ne-au necăjit pe noi, decât pentru 
noi înşine, fiindcă vătămarea la aceia trece. După cum cei ce dau cu piciorul în 
cuie sau piroane, cugetând lucruri mari, mai vârtos sunt vrednici de milă şi de 
plâns din pricina acestei turbări, tot aşa şi cei ce nedreptăţesc pe cei ce nu le 
fac nici un rău, sunt vrednici de multe lacrimi, iar nu de blesteme, ca unii ce-şi 
vatămă sufletele lor.” (Tâlcuiri la Epistola a doua către Corinteni, omiha V, 
p. 65) 





Sa Matei, 5, 6. 

„Dacă noi pătimim ceva rău din partea oamenilor, nu puţin vom 
scădea din datoria noastră, dacă vom suferi cu bărbăţie cele petrecute. Deci 
nu suntem nedreptățiți, fiindcă supărarea aceasta Dumnezeu o socoteşte în 
folosul nostru, nu după dreptate, ci după socotinţa iubirii de oameni şi în 
schimbul celor ce am pătimit şi nu ne-am răzbunat. Și de unde se învederează 
aceasta?, zici tu. Au pătimit iudeii rău din partea vavilonenilor, şi Dumnezeu 
nu a împiedicat, ci bărbaţii, copiii şi femeile erau târâți în robie, însă această 
robie, după măsura păcatelor lor, le-a fost spre mângâiere. Pentru aceea zice 
Isaia: Mângâiaţi, mângâiați pe norodul meu, preoţi, grăiţi către inima 
Ierusalimului, că a luat din mâna Domnului îndoite păcatele sale (1s., 40, 1- 
2), şi iarăşi: Doamne Dumnezeul nostru, pace dă nouă, că toate ai dat nouă 
(Is., 26, 12). Dar şi David zice: Vezi pe vrâăjmaşii mei, că s-au înmulțit, şi 
iartă toate păcatele mele (Ps., 24, 19 şi 18). lar când îi adusese înainte pe 
Semei, care-l blestema, el a zis: Lăsaţi-l pre el să blesteme, că va vedea 
Domnul smerenia mea şi-mi va întoarce mie bine pentru blestemul lui în ziua 
de astăzi (2 Împ., 16, 11-12). Căci când nu ne răzbunăm asupra celor ce ne 
nedreptăţesc, atunci mai cu seamă noi ne folosim - că se socotesc acestea spre 
iertarea păcatelor noastre, dacă suferim cu mulțumire nedreptățile ce ni se 
aduc.” (Tâlcuiri la Epistola a doua către Corinteni, omiha XXIII, pp. 210- 
211) 


„Aceasta este biruinţă strălucită, acesta este semnul biruinţei Bisericii, 
aşa este surpat diavolul, când noi pătimim rele. Când noi pătimim relele ce ni 
se aduc, atunci diavolul este prins în curse şi pătimeşte rău când voieşte a ne 
face nouă rele. Ceea ce se petrecea şi cu Pavel, căci cu cât mai mult grămădea 
primejdii asupra sa, cu atât mai mult şi diavolul ieşea biruit.” (7âlcuiri la 
Epistola a doua către Corinteni, omilia XXV, p. 225) 


„Dacă noi vom răsplăti nedreptatea cu blândeţea, le-am domolit toată 
iuțimea lor, am aşezat chiar înăuntrul lor un tribunal, care ne va da nouă 
votul, adică ne va ierta, iar pe dânşii îi va pedepsi mai grozav, decât cum 1- 
am pedepsi noi chiar. Singuri ei se vor osândi şi se vor dezaproba, căutând 
orice ocazie, prin care să-şi plătească datoria lor cu o mai mare măsură, 
ştiind bine că a răsplăti în mod egal, e tot una cu a rămânea mai pe Jos, şi de 
aceea vor lua exemplu de la noi purtându-se cu blândeţe.” (Comentariile sau 
Explicarea Epistolei către Efeseni, omiha XVI, pp. 158-159) 


„..„. cel care nedreptățeşte pe altul în realitate nu nedreptăţeşte, ci 


singur se nedreptățeşte (...)” (Omilii la Epistola către Filipeni, omilha a XV- 
a, p. 261) 

„Să ne doară sufletul pentru cei care ne fac rău, mai mult decât ne 
doare pentru noi înşine; căci rana pe care vor să ne-o facă nouă, o 
primesc, de fapt, ei. Aşa cum cei care dau cu piciorul în cuie şi se 
laudă cu aceasta sunt vrednici de plâns, la fel şi cei care îi nedreptăţesc pe 
alții sunt vrednici de mila noastră, deoarece îşi rănesc propriile lor suflete.” 
(Din vol. Problemele vieţii, p. 352) 


„... nimeni nu ne poate face vreo nedreptate, nici vătăma dacă nu ne- 
am preda lor noi înşine.” (Scrisori din exil, Către toți credincioşii, că nimeni 
nu va putea vătăma pe cel care nu se nedreptățeşte pe sine însuşi, 2, în vol. 
Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., p. 237) 


DREPTATEA (nedreptatea — folosul câştigat prin suferirea ei) 


„Orice nedreptatea, pe care o suferim de la cineva, este socotită de 
Dumnezeu fie pentru izbăvire de păcate, fie pentru răsplătire”. (Omilii la 
Matei, omilia IX, II, în col. PSB, vol. 23, p. 111) 


„David a văzut pe Semei că îl atacă, că se bucură de nenorocirea lui şi 
că îl umple de ocări; când generalii săi au vrut să-l omoare pe Semei, David 
i-a împiedicat zicând: Lăsați-l să blesteme, ca să vadă Domnul smerenia 
mea; şi-mi va răsplăti mie cu bine pentru blestemul acesta în ziua aceasta 
(I Regi 16, 11-12); iar în Psalmi, cântând, spunea: Vezi pe vrăjmaşii mei, că 
s-au înmulțit şi cu ură nedreaptă m-au urât, şi-mi iartă toate păcatele mele 
(Ps., 24, 20, 19). Iar săracul Lazăr a avut parte de odihnă, tocmai pentru că a 
suferit nenumărate necazuri în viaţa aceasta. Aşadar nu sunt nedreptățiți cei 
care suferă nedreptăţi dacă îndură cu curaj tot ceea ce suferă, ci câştigă chiar 
mai mult fie că sunt încercați de Dumnezeu, fie că sunt biciuiți de diavol”. 
(Omilii la Matei, omulia IX, II, în col. PSB, vol. 23,p. 111) 


„Acela care suferă o nedreptate şi o suportă cu bărbăție dobândeşte 
prin asta mai mare îndrăznire înaintea lui Dumnezeu”. (Omilii la Matei, 
omilia XL, IV, în col. PSB, vol. 23, p. 489) 


„Cel care ştie să sufere cu curaj nedreptatea este oţel, cui şi foc, pe 
când cel care pune la cale şi săvârşeşte nedreptatea este mai slab decât lutul. 
Aşadar nu e rău să fu nedreptăţit, ci e rău să nedreptăţeşti şi să nu ştii să 
înduri nedreptatea. Câte nedreptăți n-a îndurat David? Câte nedreptăţi n-a 

făcut Saul? Şi cine a ajuns mai puternic şi mai fericit? Cine a ajuns mai de 
plâns şi mai de jelit? Nu, oare, Saul, cel care a nedreptăţit? Uită-te! Saul i-a 
făgăduit lui David că dacă va răpune pe Goliat îl va face ginere şi-i va da cu 
dragă inimă pe fuca sa de soție. David a răpus pe Goliat, dar Saul nu s-a 
ținut de cuvânt; nu numai că nu i-a dat pe fiica lui, dar căuta să-l şi omoare. 
Și cine a ajuns mai strălucit?”. (Omilii la Matei, omiha XLII, II, în col. PSB, 
vol. 23, p. 503) 


„„Și care este câştigul, zici, când eu pătimesc rău? Mare este câştigul, 
iubitule; căci Dumnezeu nu a pus răsplata celui ce ţi-a făcut rău în pedeapsa 
lui, fiindcă atunci n-ar fi vreun mare lucru. În adevăr, ce folos când eu 
pătimesc rele şi când şi acela pătimeşte rele? — deşi ştiu pe mulţi cari cred că 
a fi o mare mângâiere pentru dânşii când văd pe prigonitorul lor pedepsit, 
fiindcă atunci cred că au luat înapoi de la acela tot ce li se răpise. Însă 
Dumnezeu nu a pus răsplata în acestea. Voieşti poate a şti câte bunătăţi vei 
moşteni? Îţi deschide cerul întreg, te face împreună cetăţean cu sfinţii, te 
pregăteşte a sta împreună cu ei în aceeaşi ceată, te izbăveşte de păcate, te 
încununează cu dreptatea. Dacă cei ce iartă pe cei ce le greşesc iau iertarea 
păcatelor, dar încă cei ce nu numai că iartă, ci chiar mai dau şi altele cu 
îmbelşugare, de ce binecuvântare nu se vor învrednici? Deci să nu suferi 
lipsit de curaj, ci încă te şi roagă pentru cel ce te-a nedreptăţit, căci şi aceasta 
o faci tot pentru tine. Ţi-a luat averea? Dar în acelaşi timp a luat şi păcate, 
ceea ce s-a petrecut şi cu Ghiezi şi Neeman'”. Câtă avere nu ai da ca să ţi se 
ierte păcatele? Dar tocmai aceasta se petrece acum cu tine, căci dacă suferi 
cu bărbăție şi nu blestemi pe prigonitorul tău, ţi-ai pus pe cap o cunună 
strălucită. Și cuvântul acesta nu este al meu, ci al lui Hristos, care zice: 
Rugaţi-vă pentru cei ce vă supără, după care îndată pune şi răsplătirea şi o 
arată cât de mare este, căci zice: Ca să fiți fii deopotrivă Tatălui vostru celui 
din ceruri (Mt. 5, 44-45). Astfel că tu cu nimic nu ai fost lipsit, ba încă ai şi 
câştigat, nu ai fost nedreptăţit, ci încă te-ai şi încununat, făcându-i sufletul 
mai filosof şi făcându-se deopotrivă cu Dumnezeu, izbăvindu-te de grija 
banilor şi câştigând Împărăţia Cerurilor.” (Comentariile sau Tâlcuirea 
Epistolei întâi către Corinteni, omilia XVI, pp. 170-171) 


„Cel care păţeşte pe nedrept vreun rău şi rabdă cu bărbăție 
nedreptatea dobândeşte mare îndrăzneală la Dumnezeu.” (Din vol. 
Problemele vieţii, p. 184) 





155 A se vedea cartea a IV-a a Împăraţilor, cap. 5. 

„Adu-ţi aminte de două împrejurări când ai fost vorbit de rău sau 
nedreptăţit: una când ai dat frâu liber mâniei tale şi una când ai rămas 
liniştit. Spune-mi: când ai fost mai mulţumit şi când te-ai folosit? Atunci 
când ai fost biruit de mânie sau când ai biruit mânia? De multe ori, am 
ajuns să ne blestemăm pe noi înşine, pentru că mânia ne-a împins să spunem 
vorbe rele. Dimpotrivă, când am fost deasupra mâniei, am scăpat de multe 
rele şi am fost mulţumiţi, ca atunci când ne-am biruit duşmanul. Când ne 
apărăm prin mânie, nu biruim, ci suferim cea mai mare înfrângere. 
Biruieşti doar atunci când întâmpini răul cu blândeţe. Cei nebuni, 
desigur, spun că este tocmai invers. Dar tu să nu ceri părerea oamenilor 
nebuni, ci a celor cu minte. Sau mai bine, îndreaptă privirea ta spre 
Dumnezeu, pentru ca El să te cinstească. Cine are cinstirea lui 
Dumnezeu, nu are nevoie de altă cinstire.” (Din vol. Problemele vieții, pp. 
260-261) 


„Le nedreptăţeşte cineva? Nu te certa cu el, ci cu diavolul, care îl 
îndeamnă la rău. De omul care păcătuieşte să-ți pară rău. Să te gândeşti că 
dacă nu se pocăieşte, va fi pedepsit în iad pe vecie. În felul acesta, nu numai 
că nu te vei mânia, dar îţi şi va părea rău pentru el. 

Aşa cum îţi este milă de un bolnav care este cuprins de febră, la fel 
să îţi fie milă şi de fratele tău care te nedreptăţeşte. Şi acesta este bolnav. Vrei 
să te aperi de nedreptate? Atunci smereşte-te şi taci. În felul acesta, îl vei răni 
pe duşmanul tău, diavolul. Altfel, dacă te mânii şi te răzbuni, îți vei face rău 
atât ție, cât şi fratelui tău, care este deja rănit de diavol şi nu mai are nevoie de 
încă o rană, ci de compătimire, rugăciune şi de ajutorul tău. Dacă nu cazi, poţi 
chiar să-l ajuţi. Dar dacă şi tu cazi sub săgeata mâniei aruncată de diavol, cine 
vă va ridica pe amândoi? Nici tu nu-l mai poţi ajuta pe el, nici ei pe tine. 

De aceea, să ne purtăm mereu în aşa fel, încât să ajutăm la 
vindecarea rănilor fraților noştri. Să nu le facem şi alte răni şi să nu le 
adâncim pe cele pe care le-a făcut diavolul.” (Din vol. Problemele vieții, p. 
261) 


„Nenorocirea nu este să fii nedreptăţit, ci să nedreptăţeşti. 
Dumnezeu nu este nedrept. De aceea, fie în această viaţă, fie în cealaltă, 
nedreptatea se plăteşte, la fel cum este răsplătită şi virtutea.” (Din vol. 
Problemele vieții, p. 294) 


„Dacă te vei hotărî să suporţi nedreptatea, primele uouă-trei ori îţi 
va fi greu să învingi ţinerea de minte a răului, care se naşte spontan în 

orice suflet plin ele patimi, împotriva celor care au făcut rău. Dar după 
aceea, te vei obişnui să-i ierți pe semenii tăi. Astfel, atunci când vei fi 
nedreptăţit, nu te vei mai supăra prea tare şi nu vei mai cere răsplătirea 
răului cu rău. Dimpotrivă, te vei bucura şi vei îndura răul fără să 
cârteşti, la fel ca Hristos sau ca sfinții, te vei ruga pentru vrăşmaşii tăi şi vei 
mulțumi lui Dumnezeu pentru chinul tău. Prin această purtare a ta lipsită de 
răutate, vei primi cinstirea şi dragostea oamenilor, dar cel mai important, 
în cer vei moşteni bunătăţile gătite de Domnul pentru cei care Îi urmează 
Lui.” (Din vol. Problemele vieţii, p. 321) 


DREPTATEA (nedreptăţile făcute lui Dumnezeu — răzbunarea lor) 


„Când Domnul era pălmuit, n-a făcut rău celui ce-L pălmuia; dar 
când era să fie nedreptăţit robul lui Dumnezeu, a pedepsit pe împărat, 
ca să te înveţe să răzbuni nedreptăţile făcute lui Dumnezeu, dar să nu ţii 
seamă de nedreptăţile făcute ţie de alţii. Dumnezeu îţi spune: După cum 
Eu nu țin seamă că sunt nedreptăţit, dar răzbun nedreptăţile pe care ţi 
le-au făcut alții, tot aşa şi tu: răzbună nedreptățile ce Mi se fac Mie, 
dar nu ţine seama de nedreptăţile făcute ţie de alții!” (La Sfântul 
sfințitul Mucenic Foca şi împotriva ereticilor, şi la cuvintele din 
Psalmul 141: „Cu glasul meu către Domnul am strigat, cu glasul meu 
la Dumnezeu m-am rugat”, II, în vol. Predici la sărbători împărăteşti 
şi cuvântări de laudă Ia sfinţi, p. 518) 


DUMINICA (păzirea sâmbetei de către iudei) 


„Sâmbăta a fost făcută pentru om, şi nu omul pentru sâmbătă (Ps., 24, 
20, 19). 

- Dar atunci pentru ce a fost pedepsit cel ce a adunat lemne sâmbăta? 
(Num. 15, 32-36). 

- Pentru că dacă ar fi fost dispreţuite legile chiar de la început, cu greu 
ar mai fi fost păzite mai târziu. Că multe şi mari foloase a adus sâmbăta la 
început; de pildă, 1-a făcut pe iudei să fie blânzi şi iubitori de oameni față 
de cei ai lor; i-a învăţat că Dumnezeu este Creatorul şi purtătorul de grijă, 
după cum zice lezechiel (Iez., 20, 12, 20), i-a învăţat să se depărteze încetul 
cu încetul de păcat şi i-a făcut să fie cu luare aminte la cele duhovniceşti. 
Dacă atunci când le-a dat legea despre păzirea sâmbetei, Dumnezeu ar fi 
spus: Sâmbăta faceţi fapte bune, dar nu faceți fapte rele!, iudeii n-ar fi păzit 
porunca. Dumnezeu însă a interzis fără deosebire orice fel de faptă şi a spus: 
Sâmbăta să nu faceţi nimic! Şi nici aşa n-au ascultat. Când Domnul a dat 

poruncile pentru păzirea sâmbetei a lăsat să se înţeleagă că vrea atât numai, 
ca iudeii să se depărteze de păcat. Că spune Dumnezeu: Nimic să nu faceți 
sâmbăta în afară de cele ce trebuie făcute pentru suflet (leş., 12, 16). În 
templu sâmbăta se lucra; şi se lucra cu zor şi de două ori mai mult decât în 
zilele de lucru. Astfel Domnul, prin umbră, îi face să întrezărească 
adevărul”. (Omilii la Matei, omiha XXXIX, III, în col. PSB, vol. 23, p. 478) 


DUMINICA (înlocuirea sabatului cu Duminica) 


„Uită-mi-te însă cât de felurite şi de potrivite dovezi aduce Domnul 
pentru desființarea sâmbetei. Când a făcut tină şi a vindecat pe orbul din 
naştere într-o sâmbătă nici nu-Și îndreptăţeşte fapta Sa (loan, 9, 1-41), deşi 
L-au învinuit fariseii şi atunci; era însă de ajuns chipul în care a creat ochii 
orbului, ca să arate că EI este Stăpânul legii. Când a vindecat pe slăbănogul 
de la Vitezda, când slăbănogul şi-a luat patul (loan, 5, 1-18) şi când fariseii 
L-au învinuit, Domnul îşi justifică fapta şi ca om şi ca Dumnezeu; ca om, 
când spune: Dacă omul primeşte tăiere împrejur sâmbăta, ca să nu se strice 
legea - şi n-a spus ca să se folosească omul -, pe Mine vă mâniați că am 
făcut sâmbăta pe un om întreg şi sănătos (loan, 7, 23); ca Dumnezeu, când 
spune: Tatăl Meu până acum lucrează şi Eu lucrez (loan, 5, 17). Când 
fariseii i-au învinuit pe ucenici că nu păzesc sâmbăta, le-a spus: N-aţi citit ce 
a făcut David când a flămânzit, el şi cei dimpreună cu el? Cum a intrat în 
casa lui Dumnezeu şi a mâncat pâinile punerii înainte? (Matei, 12, 3-4), şi 
le-a adus ca martori şi pe preoți (Matei, 12, 4). Şi acum iarăşi îi întreabă: 
Este îngăduit sâmbăta a face bine sau a face rău? (Marcu 3, 4); şi Care 
dintre voi, de-ar avea o oaie...? (Matei, 12, 11). Domnul cunoştea dragostea 
lor de bani; ştia că sunt mai mult iubitori de bani decât iubitori de oamenr”. 
(Omilii la Matei, omilia XL, ], în col. PSB, vol. 23, p. 483) 


DUMINICA (serbarea Duminicii) 


„În ziua aceasta orice muncă încetează; sufletul e mai lhpsit de griji din 
pricina tihnei; iar ceea ce-i mai mare decât toate, e că în ziua aceasta ne 
bucurăm de mii şi mii de bunătăţi. În ziua aceasta a fost surpată moartea, a 
fost stins blestemul, păcatul a pierit, porțile iadului s-au sfărâmat, diavolul s- 
a legat, războiul de veacuri a încetat şi împăcarea lui Dumnezeu cu oamenii 
s-a săvârşit, neamul nostru s-a întors la noblețea de mai înainte, dar, mai bine 
spus, la o nobleţe şi mai mare. Soarele a văzut priveliştea aceea minunată şi 
nemaivăzută, a văzut pe om ajuns nemuritor.” (Despre milostenie. Cuvânt 
rostit după ce a trecut prin oraş la vreme de iarnă şi i-a văzut pe săraci şi pe 

cerşetori lăsaţi în părăsire şi aruncaţi în piaţă, 3, în vol. Despre schimbarea 
numelor. Despre răbdare. Despre milostenie..., p. 253) 


„Adu-ţi aminte, omule, de cât de multe şi de cât de mari bunătăţi ai 
avut parte în ziua aceasta! De câte rele ai scăpat! Ce erai mai înainte şi ce-ai 
ajuns pe urmă! Dacă oamenii îşi serbează cu mult fast zilele lor de naştere, 
iar mulți robi în zilele în care au fost eliberaţi dau ospețe, iar cei liberi fac şi 
daruri, şi cu toții cinstesc mult ziua, apoi cu mult mai mult trebuie să cinstim 
noi Ziua aceasta, pe care n-ai greşi de-ai numi-o zi de naştere a întregii 
omeniri! Eram pierduţi, şi-am fost găsiți, eram morți, şi-am înviat; eram 
vrăjmaşi, şi ne-am împăcat. De aceea se şi cuvine să o cinstim cu 
duhovnicească cinste, nu cu ospeţe, nu cu vin, nu cu beţii şi dansuri, ci 
făcând să fie îndestulați şi frați noştri mai săraci. Nu spun acestea ca să mă 
lăudaţi, ci ca să mă şi urmaţi!” (Despre milostenie. Cuvânt rostit după ce a 
trecut prin oraş la vreme de iarnă şi i-a văzut pe săraci şi pe cerşetori lăsați 
în părăsire şi aruncaţi în piață, 3, în vol. Despre schimbarea numelor. 
Despre răbdare. Despre milostenie..., p. 254) 


DUMNEZEU (despre Dumnezeu) 


„„Și a spus Domnul Dumnezeu socotindu-Se (Fac., 8, 20-21).Cuvintele 
acestea sunt spuse iarăşi în chip omenesc, pe măsura de înțelegere a firii 
noastre.” (Omilii la Facere, omilia XXVII, IV, în col. PSB, vol. 21, p. 338) 


„Divinitatea este mai presus de număr, de timp şi de veacuri.” 
(Comentar la Evanghelia de la loan, omiha II, 3, p. 13) 


„Acela cu Care nimic nu se poate compara, pe care nimic nu-L poate 
egala, înaintea Căruia neamurile toate laolaltă nu înseamnă nimic.” (Omilii 
la Epistola către Filipeni, omila a VII-a, p. 120) 


„Măreţia Lui nu are hotare, înţelepciunea Lui nu are număr, judecățile 
Lui sunt fără fund, iar căile Lui necercetate. Acesta este Ce/ mai mare şi mai 
puternic, dacă şi aceasta este sigur să spunem. Dar ce pătimesc? Om sunt şi 
omeneşte vorbesc. Cer iertare Stăpânului că am limbă din țărână. Căci nu cu 
obrăznicie mă folosesc de aceste cuvinte, ci din greutatea neputinței şi a firii 
limbii noastre. 
Milostiv să-mi fii mie, Stăpâne, că nu din îndrăzneală mă folosesc de 
aceste cuvinte, ci pentru că nu am altele; căci nu rămân la slăbiciunea 

cuvântului, ci urc pe aripa înţelesului.” (Din vol. Despre Rai şi Scriptură. 
Despre iubirea lui Dumnezeu pentru noi. Despre <<yŞezut-a Impărăteasa 
de-a dreapta Ta>>, p. 40) 


„Dumnezeu, Cel nespus, Cel nestricăcios, Cel mai presus de minte, 
Cel nevăzut, Cel neînțeles, în a Cărui mână sunt marginile pământului 
(Psalmi 94, 4), Cel ce caută spre pământ şi-l face de se cutremură, Cel ce se 
atinge de munți şi fumegă (Psalmi 103, 33), a cărui pogorâre nici heruvimii 
n-au putut s-o îndure, ci-şi acopereau feţele cu aripile lor, Dumnezeu care 
covârşeşte orice minte, Care biruie orice gând, Care lasă în urmă pe îngeri, 
pe arhangheli şi toate puterile cele de sus.” (Cuvânt la ceea ce s-a spus: 
„Părinte, dacă este cu putinţă...”, în vol. Omilii la săracul Lazăr. Despre 
soartă şi Providenţă..., p. 254) 


„Dumnezeu, atât de mare, atât de inaccesibil în El Însuşi, a 
socotit demn să ni se arate nouă sub vălul lucrurilor create, şi dacă 
măreţia Sa cea intimă ne scapă, măreţia pe care o îmbracă lucrurile 
Sale ni-L fac cunoscut în mod minunat.” (Din vol. Bogăţiile oratorice, 


p. 4) 


„Este un Dumnezeu, este Fiinţa infinit bogată şi puternică, Cel 
căruia Îi aparţine la propriu slava şi fericirea veşnică, Cel care 
împărăteşte în cerurile prea înalte, este El Care consideră demn să se 
ocupe de noi, să fixeze viitorul nostru, să conducă viața noastră 
prezentă şi să umple de cele mai măreţe promisiuni viața noastră 
viitoare.” (Din vol. Bogățiile oratorice, p. 366) 


„Pentru Dumnezeu întunericul viitorului nu există; Dumnezeu 
citeşte în viitor ca şi în trecut şi în prezent. Pentru Dumnezeu legile 
naturii se îndoiesc de greutatea Lui; universul 1 se recunoaşte ca 
vasalul Său, şi forţele naturale, care-i opun omului bariere de netrecut, 
nu au pentru Dumnezeu nici o rezistență. Pentru Dumnezeu stăpânirea 
nu cunoaşte nici o limită: Dumnezeu împărăţeşte acolo unde vrea El să 
împărățească, fără ca nici o voinţă, nici inteligenţa, nici inima, să-l 
poată opune vreo revoltă sau rezistenţă.” (Din vol. Bogățiile oratorice, 
p. 45) 


DUMNEZEU (frumuseţea lui Dumnezeu) 

„Frumuseţea răpeşte inima noastră. În Dumnezeu ea este de 
necomparat; sau mai curând, Dumnezeu este Frumuseţe primordială şi 
unică, centrul din care pornesc toate razele frumuseţii care luminează 
creaturile. Orice frumuseţe vă încântă? Este cel puţin un reflex, cel 
puţin un gust, cel puţin o sclipire după Frumuseţea divină şi veşnică. În 
cer, Îngerii şi Sfinţii intră în extaz când contemplă frumuseţea lui 
Dumnezeu. Pe pământ mulțimile urmau, însetate şi răpite pe cel mai 
frumos dintre fiii oamenilor, atunci când EI nu lăsa să apară decât un 
reflex puțin cunoscut din frumuseţea Sa.” (Din vol. Bogăţiile 
oratorice, pp. 21-22) 


„Frumuseţea Sa (a lui Hristos — n.n.) răpeşte inimile, ce/ mai 
frumos dintre fiii oamenilor va fi în mod veşnic cel mai iubit, mai 
frumoşi sunt ochii Lui decât vinul.” (Din vol. Bogăţiile oratorice, p. 
62) 


„Când, în creaturi, vedem trăsături de frumuseţe şi încât această 
frumuseţe ne încântă şi ne răpeşte, ce este aceasta dacă nu un gust din 
acest ocean de frumuseţe care este Dumnezeu? O rază din această 
frumuseţe supremă cade peste o creatură şi imediat inima noastră se 
emoţionează. Ce este aceasta oare dacă nu focarul de unde s-a desprins 
această rază? Atunci când ne înşeală frumusețile pământeşti, să ne 
gândim că Dumnezeu singur este toată frumuseţea.” (Din vol. Bogățiile 
oratorice, p. 172) 


DUMNEZEU (când vrea să spună ceva despre EI, Se foloseşte de imagini 
omeneşti, pe măsura slăbiciunii ascultătorilor) 


„ȘI Dumnezeu râvneşte? Da, dar nu din patimă, ci din iubire şi gelozie. 

Căci vă râvnesc pe voi cu râvna lui Dumnezeu! Îţi spun cum râvneşte. 
A văzut pământul distrus de demoni şi L-a dat pe Fiul Său, căci cuvintele 
spuse despre Dumnezeu, n-au putere. Se zice: Dumnezeu este gelos, 
Dumnezeu Se mânie, Dumnezeu Se căieşte, Dumnezeu urăşte. Cuvintele 
acestea sunt omeneşti, dar sensurile divine, vrednice de Dumnezeu. 

Cum râvneşte Dumnezeu? Căci vă râvnesc pe voi cu râvna lui 
Dumnezeu. Se mânie Dumnezeu? Doamne, nu cu mânia Ta să mă mustri pe 
mine! Dumnezeu oare, chiar şi doarme? Scoală-te, Doamne, de ce dormi? 
Dumnezeu Se căieşte? M-am căit că l-am făcut pe om. Dumnezeu urăşte? 
Sărbătorile voastre şi lunile noi le urăşte sufletul Meu. 

Dar nu lua seama la neputința cuvintelor, ci la sensurile vrednice de 
dumnezeire. Dumnezeu este gelos pentru că iubeşte. Se mânie, nu suferă, ci 
pedepseşte şi chinuieşte. Dumnezeu doarme, nu întinzându-se, ci îndelung 
răbdând. A ales cuvintele. Astfel, şi când auzi că Dumnezeu naşte, să nu crezi 
că S-a împărțit, ci este de aceeaşi ființă. Căci cuvintele acestea multe, 
Dumnezeu le-a folosit pentru noi şi despre EI, ca să luăm aminte.” (Din vol. 
Despre Rai şi Scriptură. Despre iubirea lui Dumnezeu pentru noi. Despre 
<< Șezut-a Împărăteasa de-a dreapta Ta>>, pp. 36-37) 


„Fundcă oamenilor le grăieşte, Se foloseşte şi de imagini omeneşti, pe 
măsura slăbiciunii ascultătorilor, înfățişări care nu sunt suficiente să 
reprezinte ce s-a spus, nici n-au puterea să conducă la toată deplinătatea 
măsurii, să pătrundă miezul ei.” (Din vol. Despre Rai şi Scriptură. Despre 
iubirea lui Dumnezeu pentru noi. Despre <<Şezut-a Împărăteasa de-a 
dreapta 1a>>, p. 40) 


„Aşa cum nu apare ceea ce este, cel care-L priveşte, poate să-L vadă; 
astfel, apare când ca bătrân, când ca tânăr, când în foc, când în adiere, când 
în apă, când în războaie, neschimbându-Și firea, dar făcându-Se la vedere după 
felurimea celor pe care-i are înainte. 

Astfel, şi când vrea să spună ceva despre EI, se foloseşte de imagini 
omeneşti. Deci, ce să grăiesc? S-a urcat pe munte şi S-a schimbat la față 
înaintea lor, şi a strălucit fața Lui ca lumina şi hainele Lui s-au făcut albe ca 
zăpada. S-a deschis, zic, puţin din dumnezeire, le-a arătat lor pe Dumnezeul 
care sălăşluia în EI, S-a schimbat înaintea lor. Luaţi aminte cu mare atenție la 
cuvinte. Zice: Și S-a schimbat la faţă înaintea lor, şi au strălucit 
veșmintele Lui ca lumina şi înfăţişarea Lui ca soarele. De vreme ce ziceam: 
cel mai mare şi mai puternic, şi mai spuneam: Milostiv fii mie, Stăpâne! 
(căci nu rămân la cuvânt, ci mă uluiesc şi nu am altă slovă potrivită), vreau 
să te înştiințez că din Scriptura aceasta m-am adăpat. Evanghelistul n-a putut 
să arate strălucirea Lui şi zice a strălucit. Cum a strălucit? Spune-mi! Cu 
putere. Şi cum zici ca soarele? Zici că a strălucit ca soarele? Da! De ce? 
Pentru că nu am altă stea mai puternică. Și era alb ca zăpada. De ce ca 
zăpada? Pentru că nu am altă materie mai strălucitoare. Că nu a strălucit aşa, 
se arată din ceea ce urmează: Și ucenicii au căzut cu faţa la pământ. Dacă ar 
fi strălucit ca soarele, ucenicii n-ar fi căzut cu faţa la pământ, căci în fiecare 
zi vedeau soarele şi nu cădeau. Dar pentru că strălucea mai presus decât 
soarele şi decât zăpada, de aceea, nesuportând strălucirea, au căzut cu faţa la 
pământ.” (Din vol. Despre Rai şi Scriptură. Despre iubirea lui Dumnezeu 
pentru noi. Despre <<Șezut-a Împărăteasa de-a dreapta Ta>>, pp. 41-42) 

DUMNEZEU (,„Deşteaptă-Te, pentru ce dormi, Doamne?”) 


„Scripturile spun că Dumnezeu doarme, grăind aşa: Deşteaptă-Te, 
pentru ce dormi, Doamne? (Ps., 43, 25). Nu s-a spus asta ca să bănuim că 
Dumnezeu doarme, ar fi cea mai mare prostie! Nu! Prin cuvântul somn 
Scriptura ne arată îndelunga-răbdare şi îngăduință a lui Dumnezeu. Alt 
profet spune: Fi-vei oare ca un om ce doarme? (ler., 14, 9).” (Cuvântări 
împotriva anomeilor, cuv. VIII, în vol. Cuvântări împotriva anomeilor. 
Către iudei, p. 127) 


„Într-un loc al Scripturii se spune că Dumnezeu doarme, în altul că nu 
doarme. Amândouă aceste locuri sunt adevărate, dacă dai cuvintelor 
înțelesul ce se cuvine. Cel care spune că Dumnezeu doarme arată 
prelungirea îndelungii răbdări a lui Dumnezeu, iar cel care spune că nu 
doarme ne vădeşte firea Sa nemuritoare”. (Cuvântări împotriva anomeilor, 
cuv. VIII, în vol. Cuvântări împotriva anomeilor. Către iudei, p. 128) 


DUMNEZEU (aducerea aminte de Dumnezeu) 


„Toate ni se par cu anevoie de purtat, atunci când amintirea de 
Dumnezeu nu o avem precum trebuie a o avea, când nu-L avem într-una în 
cugetul nostru, şi atunci cu dreptate ar putea să ne spună: M-ai uitat tu, te voi 
uita şi Eu pe tine, şi iată că răul este îndoit, căci dacă Îl uităm noi, ne uită şi 
El pe noi. Acestea două sunt legate între dânsele, şi două sunt în realitate. 
Mare bine ne aduce nouă amintirea de Dumnezeu, mare încă şi atunci când 
noi Îl avem pururea în cuget, căci aceasta ne face de a prefera pe cele bune.” 
(Comentariile sau Explicarea Epistolei către Evrei, omilia XXVI, pp. 308- 
309) 


DUMNEZEU (existenţa lui Dumnezeu) 


„De unde ştii că este Dumnezeu? Din cele ce se văd, zici, din buna 
orânduială ce se vede în toată firea, din aceea că faptul este vădit tuturor.” 
(Tâlcuiri la Epistola a doua către Corinteni, omilia LX, p. 96) 


„Prin aceea ne deosebim de necredincioşi, că avem o altfel de 
judecată despre lucruri. Necredinciosul vede cerul şi se închină cerului, 
socotindu-l Dumnezeu. Vede pământul şi-i slujeşte şi rămâne uimit în fața 
celor materiale. Noi nu facem aşa. Vedem cerul, şi admirăm pe Creatorul lui; 

nu-l socotim Dumnezeu, ci lucrarea lui Dumnezeu. Văd toată zidirea, şi prin 
ea sunt călăuzit spre Cel ce a creat-o.” (Omilii la săracul Lazăr, cuvântul V, 
în vol. Omilii la săracul Lazăr. Despre soartă şi Providenţă..., p. 115) 


DUMNEZEU (existenţa lui Dumnezeu — argumentul cosmologic) 


„Să nu ne oprim de a contempla aceste minunăţii. Creaţia este 
veşmântul de slavă al lui Dumnezeu, căci parcurgând minunăţiile 
creației noi trebuie să descoperim Necreatul. Să contemplăm acest cer 
strălucitor şi imens, cine l-a creat dacă nu Dumnezeu? Acest pământ 
împodobit atât de minunat cu florile sale, atât de bogat cu veşnica sa 
rodire, atât de plin de minunăţii de tot felul, cine l-a scos din neființă 
dacă nu cuvântul celui Prea Înalt? 

Să ne înălțăm la aceste gânduri înalte: să ne absorbim în aceste 
măreţe spectacole. lată cine este demn de noi.” (Din vol. Bogăţiile 
oratorice, pp. 8-9) 


„Dacă Dumnezeu ne este invizibil în El însuşi, nu ni se arată El 
nouă prin operele Sale? Universul cu incomparabilele sale minunăţii 
nu ne descoperă el desăvârşirile nevăzute ale lui Dumnezeu?” (Din vol. 
Bogăţiile oratorice, p. 21) 


„Frumuseţile Universului ne sunt destinate să ne vorbească în 
continuu despre Dumnezeu; să ne descopere nu numai existenţa Sa, ci 
de asemenea şi perfecţiunile Sale.” (Din vol. Bogățiile oratorice, p. 
22) 


DUMNEZEU (existenţa lui Dumnezeu - argumentul teleologic) 


„Încântările, folosul, gingăşiile materne pe care le găsim 
pregătite peste tot nu ne spun ele despre bunătatea Creatorului? 
Înţelepciunea Sa infinită nu apare ea în ordinea minunată care 
împărăţeşte în acest vast imperiu? În splendorile şi frumuseţile naturii, 
nu vedem noi un reflex al Veşnicei Frumuseţi?” (Din vol. Bogăţiile 
oratorice, p. 27) 


„Și această privire, care se poartă de jur împrejur asupra 
minunilor şi asupra perfecțiunilor operei divine, ne face prin două 
demonstrații opuse, să scoatem concluzia despre acea cârmuire a lui 
Dumnezeu peste toate lucrurile create. Universul este minunat în 

structura sa, legile sale, în permanenţa sa neschimbată; el nu poate fi 
decât după rațiunea unei Providenţe care după ce l-a creat, îl menţine 
în primitiva sa perfecţiune.” (Din vol. Bogățiile oratorice, pp. 30-31) 


DUMNEZEU (atribute divine) 


„Dumnezeu — deşi de altfel răzbunător al răului — cum că este 
milostiv, îndelung-răbdător, bogat în milă şi îndurări, apoi de aceasta în 
multe locuri din Sfânta Scriptură se spune; dar că este pedepsitor, o singură 
dată sau de două ori, sau în sfârşit foarte rar se spune în Sfânta Scriptură, şi 
chiar şi atunci dacă pricina este din cele mai însemnate.” (Comentariile sau 
Tâlcuirea Epistolei întâi către Corinteni, omilha XIV, p. 143) 


„Cunoaşte pe Stăpânul cel milostiv, Cel iubitor de oameni, Cel bun, 
Cel care vindecă, Cel care iartă, Cel care Se îmblânzeşte iute, Cel care-Și 
pleacă uşor urechea la rugăciunea noastră.” (Despre soartă şi Providenţă, 
cuvântul IV, în vol. Omilii la săracul Lazăr. Despre soartă şi Providenţă..., 
p. 187) 


„„... Cel fără de început, Cel neschimbător, Cel fără de trup, Cel 
nesupus distrugerii, Cel atotprezent, Cel ce este deasupra tuturor şi Cel care 
este mai presus de întreaga creaţie.” (Despre necunoaşterea lui Dumnezeu, 
cuvântarea II, p. 44) 


„Dar Cel iscodit de tine în chip indiscret e nepieritor, neschimbabil, 
pururea fiind şi la fel fiind, fără de început şi fără de sfârşit, neînțeles, 
depăşind mintea, biruind gândul, inexprimabil, negrăit, necuprins nu numai 
pentru mine şi tine, pentru prooroci şi apostoli, dar şi pentru puterile de sus 
cele curate, nevăzute, netrupeşti şi care petrec necontenit în cer.” (Scrisori 
din exil, Către cei ce se scandalizează de fărădelegile şi persecuțiile comise 
şi despre Pronia lui Dumnezeu, II, 18, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., pp. 268-269) 


DUMNEZEU (atribute - aseitatea) 


„..„ este vădit că Dumnezeu este o ființă nenăscută.” (Despre 
necunoaşterea lui Dumnezeu, cuvântarea V, p. 121) 

DUMNEZEU (atribute - atotprezenţa) 


„Și au auzit glasul Domnului Dumnezeu, Care umbla în rai după 
amiază; şi s-au ascuns. Ce spui? Oare Dumnezeu umblă? Să-l atribuim, 
oare, lui Dumnezeu picioare? Să nu înţelegem, oare, din aceste cuvinte 
nimic înalt? Dumnezeu nu umblă! Doamne fereşte! Cum ar umbla El, Care 
este pretutindeni şi umple totul? Este cuprins, oare, într-o grădină, EI, al 
Cărui tron e cerul şi al Cărui aşternut al picioarelor e pământul? (Isaia, 66, 
1).” (Omilii la Facere, omilha XVII, I, în col. PSB, vol. 21, p. 189) 


„lată ce zic cu: Dumnezeu se zice că este în ceruri. De ce oare ? Nu 
doară că EI este mărginit în loc - să nu fie una ca aceasta! - şi nici că a lăsat 
pământul lipsit de prezența Sa, ci o zicem aceasta în raport cu îngerii ce 
stau înaintea Sa.” (Comentariile sau Explicarea Epistolei către Evrei, omilia 
XVI, p. 221) 


DUMNEZEU (atribute - preştiinţa) 


„Hristos a zis: Trebuie să vină smintelile, însă prin aceste vorbe nu a 
vătămat întru nimic libertatea cugetării şi nici nu a adus vreo silnicie în 
viaţă, ci numai că a prevăzut ceea ce va urma numaidecât, din pricina relei 
voiri a oamenilor, ceea ce trebuia să se întâmple nu din pricină că el le-a 
prezis, ci din pricina celor ce aveau cugetarea şi voia de nevindecat. Nu 
fiindcă a prezis el s-au întâmplat acestea, ci fiindcă trebuiau negreşit a se 
întâmpla le-a prezis. Fiindcă dacă smintelile ar fi urmarea vreunei trebuințe 
sau vreunei siliri, iar nu a voii şi a cugetării celor ce le aduc, apoi atunci 
degeaba a zis: Vai omului aceluia prin care vine sminteala (Mt. 18, 7).” 
(Comentariile sau Tâlcuirea Epistolei întâi către Corinteni, omilha XXVII, 
p. 283) 


DUMNEZEU (atribute - neschimbabilitatea) 


„M-am tulburat întru părerea Mea de rău (Osea 11, 83). 

- Cum? Se tulbură Dumnezeu? 

- Doamne fereşte! Dumnezeu nu se tulbură, dar, după cum am spus, 
Dumnezeu se foloseşte de cuvintele de care ne folosim noi.” (Omiliile 
despre pocăință, omilia a opta, p. 174) 


DUMNEZEU (atribute - veşnicia) 


„Căci dacă este un Dumnezeu, precum şi este singur Unul, nu este 
nimic înainte de EI; dacă EI este Creatorul tuturor lucrurilor, El este înaintea 
tuturor lucrurilor; dacă EI este Domnul şi Stăpânul tuturor fiinţelor, nimic nu 
vine decât după EI, şi creaturile şi veacurile.” (Comentar la Evanghelia de la 
Ioan, omiha II, 4, p. 15) 


„Vreţi să cunoaşteţi veşnicia Lui? Ascultaţi ce spune Moise despre 
Tatăl. Dacă egiptenii voiesc să ştie, întreabă el, cine este Cel ce m-a trimis, 
ce le voi răspunde? EI a primit poruncă să răspundă: CEL CE ESTE m-a 
trimis. Acest cuvânt CEL CE ESTE, înseamnă că Dumnezeu este totdeauna, 
că El este fără de început, că EI este cu adevărat şi în mod propriu. El 
înseamnă încă aici: E] era de la început, şi arată că EI este totdeauna că £/ 
este Cel veşnic. Aici Sfântul loan s-a folosit de o expresie care face să se 
vadă că Fiul este veşnic şi fără început şi din toată veşnicia în sânul Tatălui 
Său. Dar ca potrivirea numelor să nu ne ducă să credem că Fiul este din 
numărul celor care sunt prin har, el pune articolul care-l deosebeşte de 
aceştia.” (Comentar la Evanghelia de la loan, omilia XV, 2, pp. 73-74) 


DUMNEZEU (atribute - unitatea) 


„Dumnezeu este unul. Nu este şi nu poate fi decât un singur 
Dumnezeu. Cum se vor concepe doi infiniţi? Însă dacă Dumnezeu este 
unul, dacă Natura divină este una şi nu poate fi decât una, această 
unitate de natură nu exclude pluralitatea Persoanelor. Nu există decât 
un singur Dumnezeu; pot să fie în Dumnezeu mai multe persoane 
distincte neformând în unitatea de natură decât un Dumnezeu. 

Dumnezeu este aşa. Dumnezeu nu este singur (solitar) în infinitul 
slavei Sale. Dacă El a compus pe pământ familia, El a compus-o ca o 
umbră, o imagine, un reflex a ceea ce este în Sine însuşi.” (Din vol. 
Bogăţiile oratorice, p. 6) 


„Se vede că în Treime nu este nimic împărțit. Când zice despre 


Duhul Sfânt Scriptura, despre Tatăl zice, şi chiar în acelaşi timp despre 
Fiul.” (Din vol. Bogăţiile oratorice, p. 7) 


DUMNEZEU (lucrarea lui Dumnezeu în lume) 


„Dumnezeu nu obişnuieşte să spună sau să facă ceva la întâmplare şi 
fără de rost, ci fiecare lucru, cu înţelepciunea potrivită lui.” (Despre 

schimbarea numelor, cuv. II, în vol. Despre schimbarea numelor. Despre 
răbdare. Despre milostenie..., p. 26) 


„Dumnezeu toate le lucrează spre binele celor care-L iubesc.” (La 
cuvântul Apostolului, care spune: <<Știm că celor ce-L iubesc pe 
Dumnezeu toate li se lucrează spre bine>>; şi despre răbdare..., 4, în vol. 
Despre schimbarea numelor. Despre răbdare. Despre milostenie..., p. 100) 


DUMNEZEU (binefacerile Lui revărsate asupra noastră) 


„Atâtea şi atâtea binefaceri a făcut Dumnezeu omului pe care l-a 
creat! Mai întâi l-a adus de la neființă la funţă; apoi l-a învrednicit de 1-a 
făcut trup din ţărână; apoi, ceea ce e mai însemnat, prin suflare i-a dăruit 
suflet; apoi a poruncit să se facă raiul şi a rânduit ca omul să locuiască acolo; 
după aceasta iarăşi, ca un Tată iubitor îi dă omului, ca să nu alunece, ca unui 
copil tânăr care se bucură de toate libertăţile şi înlesnirile, şi o mică şi 
neînsemnată grijă; îi porunceşte Stăpânul Dumnezeu lui Adam să lucreze şi 
să păzească raiul, ca împreună cu desfătarea mare pe care o avea, împreună 
cu multă libertate şi tihnă, să aibă şi aceste două mici griji care să-l 
împiedice să meargă mai departe. Acestea sunt deocamdată binefacerile date 
de Dumnezeu omului ce fusese creat; cele date mai pe urmă, ne arată iarăşi 
covârşitoarea Lui iubire de oameni şi pogorământul arătat omului, datorită 
tot bunătăţii lui Dumnezeu.” (Omilii la Facere, omilia XIV, III, în col. PSB, 
vol. 21, p. 159) 


„Să nu uităm niciodată binefacerile făcute nouă de Dumnezeu, ci să le 
avem necontenit în minte, ca mânaţi de amintirea lor să-l mulțumim pururi, 
chiar dacă sunt atât de multe încât mintea noastră nici nu poate socoti 
darurile făcute de Dumnezeu nouă. Da, cine ar putea socoti binefacerile 
făcute nouă până acum, pe cele pe care ni le-a făgăduit şi pe cele pe care le 
primim în fiecare zi?” (Omilii la Facere, omilia XXVII, I, în col. PSB, vol. 
21 pa 332) 


„După cum nu putem număra valurile măru, oricât ne-am sili, tot aşa 
nu putem număra nici feluritele binefaceri ale lui Dumnezeu, pe care le-a 
făcut neamului omenesc.” (Omilii la Facere, omila XXVII, I, în col. PSB, 
vol. 21, p. 333) 


„Dumnezeu e darnic când dăruieşte şi (...) depăşeşte în daruri 

gândurile noastre”. (Omilii la Facere, omilha LIV, V, în col. PSB, vol. 22, p. 
211) 


„Nici mintea nu-i îndestulătoare, nici cuvântul nu poate enumera 
celelalte binefaceri ale lui Dumnezeu. Oricâte aş spune, mai rămân atât de 
multe, încât covârşirea lor biruie pe cele ce le-aş spune”. (Omilii la Facere, 
omilia XXVII, ], în col. PSB, vol. 21, p. 334) 


„Da, amintirea binefacerilor lui Dumnezeu este în stare să ne îndemne 
la ostenelile cele pentru virtute, este în stare să ne facă să disprețuim pe toate 
cele din lumea aceasta şi să dorim cu înfocare pe Cel Care ne-a făcut atâtea 
binefaceri, ca Să-l iubim în fiecare zi din ce în ce mai mult”. (Omilii la 
Facere, omilia XXVII, II, în col. PSB, vol. 21, p. 334) 


„Oricât ne vom gândi, nu vom putea spune nici cea mai mică parte din 
binefacerile date nouă de Dumnezeu, fie cele date până acum, fie cele ce ni 
le dă în fiecare zi, fie cele gătite nouă. Numai să voim să împlinim poruncile 
Lui!” (Omilii la Facere, omilia XXVII, VIII, în col. PSB, vol. 21, p. 349) 


„Dumnezeu e darnic când dăruieşte şi (...) depăşeşte în daruri 
gândurile noastre”. (Omilii la Facere, omilia LIV, V, în col. PSB, vol. 22, p. 
211) 


„... vorbind mai întâi de binefacerile făcute nouă de Dumnezeu. 

- Care sunt aceste binefaceri? 

- Ne-a creat din nimic; a făcut pentru noi toate cele pe care le vedem: 
cerul, marea, pământul, aerul, pe toate cele din ele: animalele, plantele, 
seminţele. Trebuie să vorbesc pe scurt, din pricina noianului nemărginit de 
opere făcute de Dumnezeu. Dintre toate ființele de pe pământ numai nouă 
oamenilor ne-a dat un astfel de suflet. Pentru om a sădit raiul, i-a dat un 
ajutor, l-a pus stăpân peste toate ființele necuvântătoare, cu slavă şi cu cinste 
l-a încununat. După acestea, cu toate că a fost nerecunoscător față de 
Binefăcătorul său, a fost totuşi învrednicit de daruri şi mai mari. 

Nu te uita numai la aceea că l-a scos afară din rai, ci uită-te şi la 
câştigul pe care l-a avut din izgonirea din rai. După ce l-a izgonit din rai, 
după ce 1-a dat acele nenumărate bunătăți şi după ce 1-a făcut felurite 
binefaceri, a trimis şi pe Fiul Său la cei cărora le-a făcut bine şi totuşi îl 
urăsc: ne-a deschis cerul, ne-a deschis largi porțile raiului şi ne-a făcut fii pe 
noi cei nerecunoscători, pe noi duşmanii Lui. De aceea bun prilej este şi 
acum să zicem: O, adâncul bogăției şi al înţelepciunii şi al ştiinţei lui 


834 


Dumnezeu! (Rom., 11, 33). Ne-a dat şi botezul iertării păcatelor, izbăvirea 
de pedeapsă, moştenirea împărăției cerurilor; a făgăduit mii de bunătăţi celor 
care fac binele; ne-a întins mâna, a revărsat Duhul Sfânt în inimile noastre. 

Dar ce s-a întâmplat? Cum ar fi trebuit să ne purtăm după ce ne-a dat 
atât de multe şi de mari bunătăți? Oare, dacă am fi murit în fiecare zi pentru 
Cel Ce ne iubeşte atâta, am fi putut plăti noi după vrednicie aceste 
binefaceri, sau mai bine spus am fi putut plăti noi cea mai mică parte din 
datorie? Nicidecum! Că şi plata aceasta s-ar fi întors tot spre folosul nostru. 

Cum ne purtăm, dar, noi care suntem datori să murim în fiecare zi 
pentru EI? Cum? Îi călcăm în fiecare zi legile Lui!”. (Omilii la Matei, omilia 
LXI, |, în col. PSB, vol. 23, p. 706) 


„Dumnezeu ţi-a plăsmuit trupul, a pus în tine suflet, te-a cinstit cu 
rațiune şi cu grai numai pe tine din toate vieţuitoarele de pe pământ; ţi-a dat 
să te foloseşti de toate cele ce vezi; ţi-a dăruit cunoaşterea Lui; a dat pe Fiul 
Lui pentru tine, ţi-a dăruit botezul, plin de atâtea bunătăţi; ţi-a dat sfânta 
împărtăşanie; ţi-a făgăduit împărăția cerurilor şi bunătățile cele negrăite”. 
(Omilii la Matei, omilia LXVI, V, în col. PSB, vol. 23, p. 768) 


„Lucrurile lui Dumnezeu sunt de aşa natură, şi binefacerile Sale sunt 
aşa de mari şi atât de sublime încât, nu numai nici o limbă, ci chiar nici 
puterea îngerească nu poate să le spună exact.” (Comentar la Evanghelia de 
la loan, omila XI, 2, p. 55) 


„EL este însuşi începutul şi izvorul tuturor bunurilor; El este Viaţa 
însăşi; Lumina însăşi, Adevărul însuşi; El nu opreşte în Sine comorile Sale, 
ci le revarsă asupra tuturor celorlalți; şi după ce le-a revărsat, El rămâne tot 
plin; după ce le-a dat altora, El n-are cu nimic mai puţin; dar le arată 
bunurile Sale, mereu le răspândeşte, şi revărsându-le cu îmbelşugare peste 
alții, El rămâne în aceeaşi desăvârşire, în aceeaşi plinătate.” (Comentar la 
Evanghelia de la Ioan, omilia XIV, 1, p. 66) 


„Căci dacă beţi din mare o gură de apă, atunci aţi micşorat-o, cu toate 
că această micşorare este nevăzută de ochi. Ori, nu se poate spune acelaşi 
lucru despre acest izvor; oricâtă cantitate de apă aţi bea voi, el rămâne cu 
toate acestea întreg şi nu suferă nici o micşorare.” (Comentar la Evanghelia 
de la loan, omiha XIV, 1, p. 66) 


„Ne-a izbăvit de păcate, ne-a dăruit putere spre lucrarea virtuţii, ne-a 
dat înclinația spre faptele bune şi pentru răbdare, în sfârşit, prin botez ne-a 


835 


dăruit Duhul Sfânt.” (Omilii la Epistola către Filipeni, omilia a XII-a, p. 
219) 


„Cele dăruite nouă sunt de aşa natură, încât ne-a făcut puternici nu 
numai pentru că ne-a dat, ci pentru că ne-a împuternicit de a şi primi. 
Aceasta o arată el prin expresia celui ce ne-a învrednicit. De exemplu: dacă 
ar ajunge cineva şi împărat, ar putea da cui voieşte stăpânirea pe o provincie, 
dar atât poate el da, adică poate să dea demnitatea de guvernator, însă nu va 
putea niciodată a-l face pe acest guvernator apt pentru postul său, ba de 
multe ori onoarea ce i-a conferit-o îl face ridicol. Dar când dă şi demnitatea, 
şi îl face şi demn de acea cinste, îl face şi destoinic la treaba încuviinţată lui, 
atunci desigur că faptul este măreț.” (Comentariile sau Explicarea Epistolei 
către Coloseni, omilia II, p. 23) 


„Noi trebuie a ne aminti într-una că ne-am bucurat de astfel de 
binefaceri, şi veşnic să rumegăm în noi înşine despre darul lui Dumnezeu, 
adică de ce anume ne-am izbăvit şi ce am câştigat, căci numai aşa ne vom 
arăta recunoscători, şi numai cu chipul acesta vom face a creşte dragostea 
noastră către Dânsul.” (Comentariile sau Explicarea Epistolei către 
Coloseni, omila II, p. 26) 


„Atât de mari sunt binefacerile lui Dumnezeu, şi covârşesc orice 
aşteptare şi credință omenească, încât de multe ori nu-i vine omului a crede. 
Căci cele ce n-am gândit şi n-am aşteptat, pe acelea ni le-a hărăzit 
Dumnezeu...” (Tâlcuiri la Epistola întâi către Timotei, omilia a IV-a, p. 47) 


„Nici nu putem gândi atâtea câte Dumnezeu Se pregăteşte să ne dea.” 
(Cuvânt la pilda celui ce datora zece mii de talanţi, în vol. Omilii la săracul 
Lazăr. Despre soartă şi Providenţă..., p. 237) 


„Este foarte folositor să ne aducem aminte de binefacerile lui 
Dumnezeu asupra oamenilor. Este ca atunci când ne aducem aminte de 
binele pe care ni l-a făcut vreun prieten: dragostea noastră faţă de el 
sporeşte. De aceea, să ne amintim mereu de primejdiile din care ne-a 
izbăvit Dumnezeu, iar evlavia noastră faţă de EI va creşte şi ne vom strădui 
mai mult să-l plăcem şi să dobândim virtuțile sfinte.” (Din vol. 
Problemele vieții, p. 255) 


„O binefacere inepuizabilă! Oh! Dulce şi binefăcătoare împărăție 
a lui Dumnezeu! El ne conduce, însă pentru ce, dacă nu pentru binele 

nostru? Şi ce urmare neîntreruptă de haruri! El ne ridică când ne află 
zdrobiți şi căzuţi. El ne vindecă în multiplele noastre boli; El ne învie 
chiar în morţii noştri. La strigătul nostru, dă-ne nouă pâinea noastră, 
El răspunde prin continui şi nenumărate binefaceri.” (Din vol. 
Bogăţiile oratorice, p. 13) 

„Dacă  meditarea  bunătăţii lui Dumnezeu trebuie să fie 
neîntreruptă, cea privitoare la datoriile pe care ni le impune această 
bunătate nu trebuie să fie mai puţină.” (Din vol. Bogăâțiile oratorice, p. 
14) 


„Să derulăm imensul, interminabilul fir al binefacerilor lui 
Dumnezeu.  Binefaceri generale, binefaceri personale fiecăruia; 
binefaceri temporale, binefaceri ale veşniciei (...) Cu ce voi răsplăti 
Domnului pentru toate câte mi-a dat mie? Cum se plăteşte iubirea dacă 
nu prin iubire?” (Din vol. Bogățiile oratorice, p. 22) 


„Este actul creator care ne scoate din neființă şi ne dă în 
stăpânire un univers splendid. Este întruparea, răscumpărarea, 
sfinţirea, slăvirea, cu cortegiul lor de minuni. 

După aceste binefaceri generale readuceţi în mintea voastră sau 
mai curând în inima voastră binefacerile repartizate fiecăruia, prieten 
sau duşman. Ce străduință din partea lui Dumnezeu pentru aleşii Săi! 
Nici un păr din capul lor nu cade, nici un cot nu li se adaugă la statura 
lor (...) De mii de ori mai mult decât păsările, mai mult decât crinii 
câmpului, Dumnezeu conduce, hrăneşte, păzeşte pe aleşii Săi; EI îi 
cunoaşte, îi urmează E/ numără până şi părul de pe capul lor.” (Din 
vol. Bogăţiile oratorice, p. 168) 


„Atunci când noi încă eram nimic, şi când Dumnezeu nu ne 
datora nimic, El s-a hotărât să ne creeze. Pentru noi El a creat cerul şi 
pământul, dându-ne ca locuinţă regală acest Univers, pe care EI l-a 
umplut de atâtea măreţii şi frumuseți. Şi acest paradis pământesc pe 
care ni l-a dat EI, aceste bunuri naturale cu care ne-a umplut EI, nu 
erau încă în planul dărniciei Sale decât o lungime palidă a strălucirilor 
veşnice pe care EI ni le păstra. Noi încă nu-l dădusem nici o mărturie 
despre fidelitatea noastră şi de iubire, însă El deja ne trata cu o 
generozitate atât de extraordinară. 

Și chiar în fiinţa noastră însăşi, câte străluciri, câte urme ale 
puterii şi ale bunătăţii lui Dumnezeu se pot vedea! Noi am fost creați 

cu facultatea nobilă întru toate de a intra în contact şi în convorbire cu 
Dumnezeu, cu acest privilegiu unic printre toate fiinţele din acest 
Univers, de a conversa cu Cel Prea înalt. La acest privilegiu Dumnezeu 
a adăugat un altul la fel de minunat: acela de a fi nemuritor. Și la 
această nemurire El adăugă fericirea. Nu numai că noi ne bucurăm de 
veşnicie, ci această veşnicie Dumnezeu o face fericită (...) Şi acest dar 
făcut tuturor, cum nu va fi el făcut mai măreț încă, faţă de cei care vor 
fi meritat prin viaţa lor sfântă favorurile speciale ale lui Dumnezeu! 

Însă iată-ne în fața unei mărturii şi mai înseninate încă a 
Bunătăţii. Atunci când revoltați, stricaţi, noi nu merităm decât mânia şi 
dispreţurile, Dumnezeu, departe de a ne părăsi în fața Dreptăţii sale, 
ne-a dat deplinei Sale milostiviri. El a jertfit pentru noi pe Fiul său 
Unic, Care a fost victima propriilor noastre stricăciuni. Şi cu ce inimă, 
cu ce nesățioasă iubire vine acest Fiu la noi, ne-a înfiat ca şi frați ai 
Săi, ne-a tratat ca pe nişte prieteni ai Săi, ne-a dotat ca pe nişte copii ai 
Săi. Nouă dacă Îl vrem, atât cât Îl vrem noi, ne-a dat prietenia unui 
Dumnezeu! El o vrea, o cere, o pretinde rugîndu-ne.” (Din vol. 
Bogăţiile oratorice, pp. 376-377) 


„Pe Fiul, spune Pavel, pe Cel Unul-Născut, pe Cel adevărat, pe Cel 
iubit, pe Acesta Dumnezeu L-a dat pentru noi, slugile cele nerecunoscătoare. 
Și nu numai că ne-a slobozit de păcate, pe noi, cei îngreunaţi cu mii şi mii de 
păcate, striviți cu atâtea poveri de păcate, dar ne-a făcut şi drepți. Nu ne-a 
dat porunci grele şi împovărătoare! A cerut de la noi numai credinţă şi ne-a 
făcut drepți şi sfinți, ne-a făcut fii ai lui Dumnezeu, ne-a arătat moştenitori ai 
împărăției; ne-a făcut împreună-moştenitori cu Unul-Născut; ne-a făgăduit 
învierea şi nestricăciunea trupurilor; ne-a făgăduit aceeaşi soartă cu îngerii, 
soartă care depăşeşte tot cuvântul şi mintea, vieţuirea în ceruri şi şederea față 
către față cu Dumnezeu; a revărsat pe pământ harul Sfântului Duh; ne-a 
izbăvit de demoni, a nimicit păcatul, a desființat blestemul, a sfărâmat 
porțile iadului, a deschis raiul. N-a trimis pentru mântuirea noastră înger sau 
arhanghel, ci pe Fiul Său Unul-Născut, aşa cum spune prin profetul: Nici so!, 
nici înger, ci însuşi Domnul ne-a mântuit (s., 63, 9). Oare nu este mai 
strălucitor decât mii şi mii de cununi faptul că am fost sfințiți şi îndreptățiți 
prin credinţă? Că Fiul Unul-Născut al lui Dumnezeu S-a pogorât din cer 
pentru noi? Că Tatăl L-a dat pentru noi pe Fiul Său Cel iubit? Că am primit 
Duhul Sfânt? Şi încă cu toată uşurinţa! Că ne-am bucurat de har şi dar 
nespus?” (La cuvântul apostolic ce spune: << Dar nu numai atât, ci ne şi 
lăudăm în necazuri, ştiind că necazul aduce răbdare...>>, 3, în vol. Despre 
schimbarea numelor. Despre răbdare. Despre milostenie..., pp. 85-86) 

„Am fost sfințiți şi îndreptați prin Unul-Născut, că ne-am bucurat de 
har, de pace, de dar, de iertarea păcatelor, de părtăşia Sfântului Duh, cu toată 
uşurinţa, fără osteneli, fără sudori, numai prin credință, că a trimis 
Dumnezeu pe Fiul Său Unul-Născut, că unele bunătăţi ne-au şi fost date, iar 
altele ni le-a făgăduit, de pildă, slavă nespusă, nestricăciune, învierea 
trupurilor, soartă îngerească, petrecere cu Hristos şi locuire în Ceruri. Pe 
toate acestea Pavel le-a înfățişat prin cuvintele: Și ne lăudăm întru nădejdea 
slavei lui Dumnezeu.” (La cuvântul apostolic ce spune: <<Dar nu numai 
atât, ci ne şi lăudăm în necazuri, ştiind că necazul aduce răbdare...>>, 3, în 
vol. Despre schimbarea numelor. Despre răbdare. Despre milostenie..., pp. 
86-87) 


DUMNEZEU (contemplarea lui Dumnezeu) 


„Când înalți, deci, privirea şi priveşti frumuseţea, măreţia şi folosul 
cerului, urcă-te atunci de la cer la Creator — aşa precum spunea un înţelept: 
Din măreţia şi frumuseţea făpturilor se cunoaşte în chip asemănător 
Făcătorul (Inţ. Sol., 13, 5) — şi vezi şi din crearea acestor stihii cât e de mare 
puterea Stăpânului tău! Un om cu suflet ales, dacă ar vrea să cerceteze pe 
fiecare din cele văzute — dar pentru ce spun eu pe fiecare din cele văzute? — 
dacă ar vrea să cerceteze bine trupul lui, va vedea chiar în cele mai mici 
organe ale trupului lui puterea nespusă şu nepovestită a lui Dumnezeu. Dacă 
aceste lucruri văzute sunt îndestulătoare să ne arate măreția puterii 
Creatorului, ei bine, dacă te-ai urca la puterile cele nevăzute, dacă ai înălța 
gândul nostru la oştile îngerilor, ale arhanghelilor, ale puterilor celor de sus, 
ale tronurilor, ale domniilor, ale începătorilor, ale stăpâniilor, ale 
heruvimilor, ale serafimilor, care minte, care cuvânt ar fi în stare să ne spună 
măreția Lui nepovestită?”. (Omilii la Facere, omilia IV, V, în col. PSB, vol. 
21, p. 62) 


„Al văzut că Scriptura spune că Dumnezeu, la fiecare creație, a lăudat 
ceea ce a creat? Aceasta, pentru că mai târziu omenirea, instruită de aceste 
cuvinte, să se urce cu mintea de la creaturi la Creator. Dacă făpturile lui 
Dumnezeu sunt de aşa fel încât depăşesc firea omenească şi nimeni nu le 
poate lăuda după vrednicie, ce mai poţi spune de Creatorul lor?”. (Omilii la 
Facere, omilia V, V, în col. PSB, vol. 21, pp. 73-74) 


„Privind cerul, te minunezi de frumuseţea lui, de felurimea stelelor, 
de covârşitoarea lui strălucire! Dar nu te opri aici, ci du-te cu mintea la 

Creatorul lor! Te uimeşte iarăşi lumina soarelui, te minunezi când vezi cât ţi- 
1 de folos şi-i admiri frumusețea lui când vezi că razele lui îți luminează 
fața? Dar nu te opri aici ci gândeşte-te că, dacă făptura aceasta este atât de 
frumoasă şi de minunată, încât depăşeşte orice minte omenească, apoi cât de 
frumos şi de minunat trebuie să fie Cel ce a adus-o la ființă numai prin 
poruncă şi cuvânt! La fel gândeşte şi despre pământ. Când îl vezi împodobit 
cu flori, ca şi cum ar fi împodobit cu o haină înflorată, când vezi că se 
aşterne pe toată faţa lui covorul de verdeață, nu te gândi că prin puterea 
pământul s-au născut din el acestea, nici la ajutorul soarelui sau a lunii, ci 
gândeşte cu cap şi judecată că, chiar înainte de crearea acestora, a spus 
Dumnezeu atât: Să răsară pământul iarbă verde (Fac., 1, 11) şi îndată s-a 
împodobit faţa pământului”. (Omilii la Facere, omilia VI, VI, în col. PSB, 
vol. 21, pp. 85-86) 


„Să-L contemplăm pe Dumnezeu în lucrările Sale. Acolo de 
asemenea puterea, înţelepciunea, bunătatea divină apar în mod măreț. 
Dumnezeu este minunat fie că El creează fiinţele, fie că le transformă, 
fie că le stăpâneşte.” (Din vol. Bogăţiile oratorice, p. 7) 


„David profetul sfânt meditează, nu asupra naturii lui Dumnezeu, 
ci asupra unui singur atribut al lui Dumnezeu. În faţa Lui se deschide 
un abis înspăimântător şi de nepătruns. El dă înapoi şi interzice şi-şi 
mărturiseşte neputința Sa în faţa feribilei Măreții a Celui Prea înalt. 
Marele Pavel meditează, nu asupra esenței divine, nici chiar 
ansamblului ei de conducere, ci asupra unui punct izolat din providenţa 
Sa. Incapabil de a concepe ideea divină, el strigă: Câr de nepătrunse 
sunt judecăţile Tale! Isaia sfidează orice creatură la a înţelege naşterea 
Cuvântului. - însă ce! În cer chiar îngerii nu vor putea fără o lumină 
mai înaltă decât natura lor să-l contemple pe Dumnezeu.” (Din vol. 
Bogăţiile oratorice, pp. 158-159) 


DUMNEZEU (cunoaşterea lui Dumnezeu) 


„Și după zile, Cain a adus Domnului jertfă din rodurile pământului 
(Fac., 4, 3). 

Vezi cum Creatorul firu a pus în conştiinţa omului cunoştinţa de 
Dumnezeu! Spune-mi, cine l-a dus pe Cain la această idee? Nimeni altul 
decât cunoştinţa de Dumnezeu din conştiinţa lui. A adus Domnului jertfă din 
rodurile pământului. Ştia şi cunoştea că se cuvenea să-l aducă, ca unui 
Stăpân, ceva din cele ce avea. Nu pentru că Dumnezeu avea nevoie de ele, ci 

ca să-şi arate recunoştinţa sa pentru nişte binefaceri ca acelea de care se 
bucurase. Da, Dumnezeu n-are nevoie de nimic şi nu-l trebuie nici unul din 
lucrurile noastre; dar pentru nespusa Lui iubire de oameni, coborându-se 
până la noi, primeşte pentru mântuirea noastră să-l aducem jertfe, pentru ca 
să ne fie cunoaşterea lui Dumnezeu o şcoală de virtute”. (Omilii la Facere, 
omilia XVIII, III, în col. PSB, vol. 21, pp. 214-215) 


„Despre Dumnezeu vă vorbim noi, a cărui natură nu se poate închipui 
în mod vrednic nici în cuvinte, nici în gânduri. lată pentru ce sfântul loan nu 
se foloseşte aici de numele de substanță, fiindcă nimeni nu poate spune ceea 
ce este Dumnezeu după substanța Sa; ci pretutindeni El ne face s-o 
cunoaştem după lucrurile Sale.” (Comentar la Evanghelia de la Ioan, omilia 
II, 4, p. 14) 


„Dar de teamă ca să nu ni se întâmple şi nouă la fel, fraților, să fim 
supuşi lui Dumnezeu, şi să păzim poruncile Lui; să nu căutăm în mod curios 
să adâncim mai mult, pentru ca să nu ne pierdem ca şi ei (protopărinții noştri 
- n.n.) harurile care le-am primit.” (Comentar la Evanghelia de la Ioan, 
omilia VII, 1, p. 38) 


„Învăţaţi despre aceste adevăruri, să fim bucuroşi de a reţine ceea ce 
ne-au învăţat despre Cuvântul aceia care, de la început, l-au văzut cu proprii 
lor ochi, şi i-au fost slujitori; şi să n-avem curiozitatea de a căuta mai mult să 
ştim. Această boală produce două mari rele în cel care-l infectează: una, că 
el se îmbată în mod zadarnic să cerceteze ceea ce nu se poate. Alta, că el 
irită mânia lui Dumnezeu, străduindu-se să răstoarne limitele pe care 1 le-au 
pus el însuşi. Dar până unde porneşte aceia mânia lui Dumnezeu, nu este 
nevoie să v-o spun, pentru că o ştiţi voi toți.” (Comentar la Evanghelia de la 
Ioan, omilia VII, 2, pp. 38-39) 


„Dumnezeu la început a pus în om cunoştinţa de Sine. Însă oamenii 
această cunoştinţă au atribuit-o lemnelor şi pietrelor, nedreptățind adevărul, 
bineînţeles aceasta numai din partea oamenilor, căci adevărul în sine rămâne 
neschimbat, şi are cu sine slava sa nestrămutată.” (Omilii la Epistola către 
Romani a Sfântului Apostol Pavel, omilia III, p. 48) 


„... prin lucrurile Sale, prin care El voia să fie cunoscut. Căci pentru 
aceea le-a făcut, pentru ca din cele văzute să se admire Făcătorul lor după 
cuviință. Este cerul mare şi pământul nemărginit? Admiră deci pe Făcătorul 

lor! Căci aceste făpturi mari nu numai că de Dânsul sunt făcute, ci încă şi cu 
uşurinţă sunt făcute. Pentru aceea şi zice Scriptura despre cer: Lucrurile 
mâinilor Tale sunt cerurile, (Ps. 101, 26; 8, 4) iar despre pământ zice: Cel ce 
a făcut pământul ca un nimic, Us. 40, 23). Fundcă prin această înţelepciune 
omul nu a voit să cunoască pe Dumnezeu, pentru aceea l-a încredinţat prin 
păruta nebunie a propovăduirii, şi nu prin silogisme, ci prin credinţă.” 
(Comentariile sau Tâlcuirea Epistolei întâi către Corinteni, omilia IV, pp. 
34-35) 


„Nimic nu este atât de nefolositor şi împiedecător adevăratei 
cunoaşteri de Dumnezeu ca lipsa de minte şi alipirea de avere, fiindcă 
acestea două pregătesc pe om de a admira cele de aici, de a nu face nici o 
vorbă de cele viitoare şi de a-şi astupa urechile cu mulțimea grijilor.” 
(Comentariile sau Tălcuirea Epistolei întâi către Corinteni, omilia V, p. 44) 


„Dar dacă noi niciodată nu putem să avem cunoaşterea deplină a ceva, 
apoi cum de au ajuns unii al atâta nebunie, încât să zică că cunosc pe 
Dumnezeu cu toată străşnicia? Chiar de am avea cunoaşterea deplină a 
tuturor celorlalte, nici aşa încă nu am putea avea cunoaşterea de Dumnezeu 
deplină, căci câtă depărtare este între dânsul şi toate celelalte nici nu se poate 
spune.” (Comentariile sau Tâlcuirea Epistolei întâi către Corinteni, omilia 
XX, p. 201) 


„Noi (...) ştim că Dumnezeu este pretutindeni, însă cum şi în ce fel, 
nu ştim; ştim de asemenea că toate fiinţele le-a făcut din ceea ce nu erau, 
adică din nimic, însă felul nu-l cunoaştem; ştim de asemenea că s-a născut 
din fecioară, însă cum, nu ştim. Atunci însă vom şti ceva mai mult şi mai 
lămurit despre acestea.” (Comentariile sau Tâlcuirea Epistolei întâi către 
Corinteni, omila XXXIV, p. 359) 


„Nu doară că pre Tatăl l-a văzut cineva, fără numai cela ce este de la 
Dumnezeu, acela a văzut pre Tatăl (n. 6, 46), numind vederea lui 
Dumnezeu cunoaştere lămurită şi desăvârşită. Deci cum cel ce ştie esenţa nu 
va şti şi iconomiile? — fiindcă cunoaşterea esenței Lui este mai mare decât 
iconomiile Lui. Aşadar, zici tu, nu ştim pe Dumnezeu? Să nu fie una ca 
aceasta; dară cum că Dumnezeu este, noi ştim; care însă este esenţa lui, 

aceasta n-o ştim nicidecum.” (Comentariile sau Tâlcuirea Epistolei întâi 
către Corinteni, omiha XXXIV, p. 361) 


„Cel ce a aflat pe Dumnezeu şi L-a cunoscut, niciodată nu se va îndoi 
de ceva; el nu va zice: acesta e imposibil, celălalt e posibil, sau cum s-a 
făcut aceasta? Dacă vom cunoaşte, şi dacă-L vom cunoaşte de la cel ce 
trebuie a cunoaşte, adică de la Însuşi Duhul Sfânt, nici că ne vom îndoi 
vreodată de ceva. De aceea zice: Spre cunoștință deplină a lui, şi ochi 
luminaţi minţii voastre. Cel ce a aflat ce este Dumnezeu, nu se va îndoi de 
promisiunile date, nu va fi necredincios asupra faptelor deja întâmplate.” 
(Comentariile sau Explicarea Epistolei către Efeseni, omilia III, p. 25) 


„A cunoaşte pe Hristos constă şi în a vieţui cu dreptate, căci cel ce 
vieţuieşte cu viclenie şi cu răutate, nu cunoaşte pe Dumnezeu, şi nu este 
cunoscut nici el de Dumnezeu. Ascultă pe apostol ce spune în alt loc: 
Mărturisesc ei că pe Dumnezeu Îl ştiu, iar cu faptele Îl tăgăduiesc (Tit., |, 
16).” (Comentariile sau Explicarea Epistolei către Efeseni, omilia XIII, p. 
129) 


„Însă voi mult vă depărtaţi de măreţia lui Dumnezeu dacă vă 
închipuiți că pe Dumnezeu Il puteţi cunoaşte la fel cum Se cunoaşte El pe 
Sine însuşi.” (Omilii la Epistola către Filipeni, omilia a VIII-a, p. 138) 


„Multe cugetări de Dumnezeu, pe care însă nu le putem exprima, sau 
că multe exprimăm, dacă nu putem a le şi cugeta, precum de pildă când 
zicem că Dumnezeu este pretutindeni; dar cum aceasta? Noi nu putem 
pricepe. Cum că Dumnezeu este netrupesc, adică putere nematerială, cauza 
tuturor celor bune, o ştim, dar cum este, nu ştim. lată dar că grăim, că 
exprimăm cu graiul, dacă nu pricepem. Am zis că este pretutindeni, dar nu 
pricep; am zis că este fără început, dar nu pricep; am spus că S-a făcut prin 
Sine singur, şi iarăşi nu pot pricepe. Deci, este ceva, pe care nu pot nici 
exprima; mintea pare că ar cugeta ceva, dar nu poate spune, nu poate 
exprima exact ceea ce cugetă!” (Comentariile sau Explicarea Epistolei către 
Evrei, omilia II, p. 58) 


„Căutaţi, zice, şi veţi afla. (Matei 7,7 ). Şi cum oare am putea afla pe 
Domnul? Gândeşte-te cu câtă greutate se găseşte aurul. În ziua necazului 
meu pe Domnul am căutat, zice, cu mâinile mele noaptea înaintea Lui, şi nu 
m-am amăgit (Ps., 76, 2), adică că precum căutăm lucrul pierdut. Aşa să 

căutăm pe Dumnezeu. Oare nu avem mintea aţintită spre ceea ce căutăm ? 
Oare nu întrebăm pe toți? Oare nu facem călătorii îndelungate? Oare nu 
făgăduim bani? De pildă, fie pierdut un copil al nostru; ei bine, ce nu am 
face? Câte ţări şi mări oare nu am scotoci căutându-l ? Oare nu am a pune pe 
al doilea plan banii, sau casele, sau totul în fine, în schimbul aflării lui? lar 
dacă îl găsim, îl îmbrățişăm şi nu-l mai părăsim. Când noi căutăm ceva, 
facem totul spre a afla lucrul dorit. Apoi cu cât mai mult trebuie a face 
aceasta, fiind vorba de Dumnezeu? După cum căutăm ceva din cele trebui- 
toare, tot aşa dacă nu şi mai mult - trebuie a căuta pe Dumnezeu. 

Decât, fundcă suntem slabi şi neputincioşi, caută pe Dumnezeu măcar 
pe atâta, pe cât cauţi pe copilul sau banii tăi. Oare nu faci călătorii pentru 
aceasta? Oare n-ai călătorit niciodată pentru bani? Şi n-ai făcut totul pentru 
a-ți ajunge scopul? Oare nu te-ai încurajat când i-ai găsit? Căutați, zice, şi 
veți afla. Cele căutate au nevoie de multă grijă, mai ales când e vorba de 
Dumnezeu, căci mari sunt piedicile, multe sunt cele ce întunecă; multe sunt 
ŞI cele ce acopăr, aşa zicând, simţirea noastră. Că precum soarele este văzut, 
şi stă în mijlocul tuturor celor de faţă, şi nu avem nevoie de a-l căuta, iar 
dacă ne îngropăm într-o prăpastie adâncă, avem nevoie de multă osteneală 
spre a-l vedea, fie chiar că am face totul; tot aşa şi aici, când ne-am afunda în 
prăpastia poftelor celor rele, când ne îngropăm şi ne afundăm în întunericul 
patimilor şi a faptelor lumești, de-abia putem privi, de-abia putem ridica 
privirea, de-abia zărim. Cel ce este afundat într-o groapă adâncă, cu cât 
priveşte în sus, cu atâta se apropie de soare. 

Să lepădăm deci de la noi pulberea ce ne împresoară, să împrăştiem 
negura ce ne acoperă, căci este deasă şi nu ne lasă de a vedea înainte. Dar 
cum se împrăștie, zice, această negură? Dacă vom atrage spre noi razele 
soarelui dreptăţii.” (Comentariile sau Explicarea Epistolei către Evrei, 
omilia XXII, pp. 271-272) 


„Numai prin credință poate fi pricepută această ființă veşnică şi 
fericită.” (Cuvânt la Invierea Domnului nostru lisus Hristos, în vol. Omilii 
Ia Postul Mare..., p. 178) 


„Tot astfel, a înfățişat şi Pavel trei comparații: prima este aceea cu 
pruncul, când spune: când eram ca un prunc, simțeam ca un prunc, a doua 
este cea cu oglinda, iar a treia este cea cu ghicitura. După ce a spus: când 
eram prunc, a adăugat: căci vedem acum ca prin oglindă, în ghicitură (| 
Cor. 13, 12). 

lat-o şi pe cea de-a doua comparaţie făcută în privinţa slăbiciunii 
prezente şi a nedesăvârşirii cunoaşterii, cea de-a treia fiind oferită de 

expresia în ghicitură. Căci şi copilaşul vede, aude şi exprimă multe, însă nu 
vede, nu aude, nici nu exprimă limpede vreun lucru; gândeşte, însă nu în 
chip logic.” (Despre necunoaşterea lui Dumnezeu, cuvântarea |, p. 21) 


„3... AStăzi cunosc în parte, dar atunci voi cunoaşte aşa cum eu însumi 
sunt cunoscut” (| Cor., 13, 12). 

Şi nu spune în parte fiindcă ar cunoaşte numai o parte a esenței, iar pe 
alta nu — căci Dumnezeu este fără părți — ci fiindcă ştie că Dumnezeu este, 
dar ce este în esenţa lui nu cunoaşte; fiindcă are ştiinţa faptului că Dumnezeu 
este înțelept, dar cât de înțelept este nu cunoaşte; fiindcă nu-i este 
necunoscut că Dumnezeu este mare, dar cum şi în ce fel este măreţia sa, 
aceasta nu o ştie; fiindcă are ştiinţă de atotprezența Sa, dar ştiinţa modului în 
care se realizează aceasta nu o are; fiindcă nu îi este necunoscut faptul că 
Dumnezeu le prevede, le susţine şi le stăpâneşte pe toate în amănunțime, dar 
modul în care face toate acestea nu-l cunoaşte. lată, de aceea spune: în parte 
cunoaştem şi în parte profețim”. (Despre necunoaşterea lui Dumnezeu, 
cuvântarea I, pp. 27-28) 


„„... pe Dumnezeul de negrăit, Cel care nu poate fi gândit, nici văzut şi 
nici înţeles; pe Cel care înfrânge puterea limbii omeneşti, Cel care este 
dincolo de înțelegerea cugetului muritor, pe Cel nedezvăluit îngerilor, Cel pe 
care serafimii nu Îl pot contempla, heruvimii nu Îl pot pricepe, Cel care 
rămâne nevăzut începătoriilor, stăpâniilor, puterilor şi, într-un cuvânt, 
întregii făpturi create, fundu-le cunoscut numai Fiului şi Duhului.” (Despre 
necunoaşterea lui Dumnezeu, cuvântarea III, p. 63) 


„Că nici începătoriile, nici stăpâniile, nici domniile şi nici o altă 
putere creată din cele care există nu posedă o înţelegere precisă a lui 
Dumnezeu.” (Despre necunoaşterea lui Dumnezeu, cuvântarea IV, p. 86) 


„+... esența lui Dumnezeu este necunoscută pentru întreaga ființă 
creată.” (Despre necunoaşterea lui Dumnezeu, cuvântarea IV, p. 95) 

„+... lipsa cunoaşterii nu înseamnă a nu şti care este esenţa lui 
Dumnezeu, dimpotrivă, tocmai pretenția de a şti acest lucru înseamnă a fi 
lipsit de cunoaşterea lui Dumnezeu. 

Dacă s-ar întâmpla ca doi oameni să se certe între ei cu privire la 
cunoaşterea întinderii cerului, unul susținând că nu poate fi cuprinsă cu 
ochiul omenesc, iar celălalt pretinzând că este cu putință şi, pentru a realiza 
acest lucru, se angajează să o măsoare în întregime folosind pentru aceasta 

palma, răspunde-mi acum, despre care dintre cei doi vom spune că deţine 
cunoaşterea întinderii cerului — cel care pretinde că ştie câte palme măsoară 
ori cel care îşi recunoaşte neştiința? lar dacă în privinţa cerului, cel care îi 
cunoaşte întinderea este mai degrabă omul care se retrage înaintea acesteia, 
cum să nu avem nevoie, când este vorba de Dumnezeu, de o asemenea 
sfială? Şi cum să nu fie atinsă, de nu se întâmplă astfel, culmea rătăcirii?” 
(Despre necunoaşterea lui Dumnezeu, cuvântarea V, p. 122) 


„Vei găsi însă puţini credincioşi care să se intereseze de dreapta 
credință şi de o bună viețuire; cei mai mulți iscodesc şi caută acelea care nu 
pot fi găsite; şi mânie pe Dumnezeu de le caută. Dacă ne silim să aflăm pe 
acelea pe care Dumnezeu n-a vrut să le aflăm, nici nu le vom afla - căci cum 
e cu putință, dacă Dumnezeu nu vrea ? -, şi singura urmare a acestor iscodiri 
este că ne primejduim.” (Tratatul despre preoție, cartea a patra, cap. 5, în 
vol. Despre preoție, p. 112) 


„Dumnezeul păcii şi al Universului depăşeşte cu mult puterea 
noastră de înțelegere. De aceea, trebuie să primim cele legate de 
Dumnezeu cu credinţă şi evlavie. lar când limba nu are putere să spună 
cu exactitate ceca ce trebuie despre Dumnezeu, atunci să Îl slăvim, pentru 
că este atât de mare, încât nu poate fi cuprins de gândirea şi de rațiunea 
noastră.” (Din vol. Problemele vieţii, p. 371) 


„Numai cu credinţă se primesc aceste taine (dumnezeieşti).” (Cuvânt 
că de folos este să fie neluminate proorociile cele pentru Hristos, pentru 
neamuri şi căderea iudeilor, în vol. Din ospățul stăpânului, p. 54) 


„Deci când vezi serafimii care zboară în jurul tronului acela înalt şi 
sublim, cu întinderea aripilor apărându-şi fețele, acoperindu-şi picioarele, 
spatele şi fața, şi scoțând un strigăt plin de uimire, nu socoţi că ei au pene, 
aripi şi picioare; nu, fiindcă acele puteri sunt nevăzute, ci prin aceste imagini 
gândeşte-te la inaccesibilitatea şi necuprinsul Celui ce şade pe tron. Fiindcă 
El este necuprins şi inaccesibil şi pentru ele, deşi primeşte să se coboare 
până la noi; pentru că El nu era ceea ce S-a arătat oarecând, deoarece 
Dumnezeu nu şade, nici nu are tron, nici nu e cuprins într-un loc. Deşi era 
aşezat şi stătea pe un tron şi era înconjurat de ei — care toate arată că Se 
pogoară nu că şade —, aceştia nu puteau să-L vadă, ci, nesuportând fulgerarea 
ţâşnită de acolo, cu întinderea aripilor îşi apărau feţele şi doar doxologeau, 
doar cântau cu mult tremur acea cântare tainică de sfințire (Is., 6, 1-2). Oare 
nu te vei ascunde sub pământ tu care vrei să iscodeşti cu atâta aroganță 

Pronia unui Dumnezeu a Cărui putere e negrăită şi inexprimabilă şi pentru 
puterile de sus? 

Fiindcă toate cele ale Lui sunt clare cu exactitate doar pentru Fiul şi 
Duhul Sfânt, pentru nimeni altul.” (Scrisori din exil, Către cei ce se 
scandalizează de fărădelegile şi persecuțiile comise şi despre Pronia lui 
Dumnezeu, Ul, 1-6, în vol. Scrisori din exil. Către Olimpiada şi cei rămaşi 
credincioşi. Despre deprimare, suferinţă şi Providenţă..., p. 269) 


„Neînvăţarea este o boală foarte grea, fără învăţătură nu este cu 
putinţă să cunoască careva pe Dumnezeu, numai Îl cunoaşte cum Îl cunosc şi 
cele fără de cuvânt dobitoace.” (Din vol. Mărgăritarele Sfântului loan Gură 
de Aur, p. 6) 


„Dumnezeu este mare! Dumnezeu este atât de infinit de înalt mai 
presus decât orice inteligență creată pe care niciodată, nici în cer nici 
pe pământ, nici un altul decât Dumnezeu nu va pătrunde în mod 
adecvat acea Esenţă divină. — Dumnezeu, atunci, ne va rămâne complet 
necunoscut? Viaţa Sa intimă ne va fi ea un mister neaccesibil? Nu. 
Fără să ne dea de la sine însuşi o cunoaştere adecvată, Dumnezeu a 
socotit demn ca să ne descopere taina vieţii Sale interioare. 

Nici o ființă creată nu va cuprinde deplin pe Dumnezeu.” (Din 
vol. Bogăţiile oratorice, pp. 4-5) 


„De nepătruns întregii naturi create, Esenţa divină, gândurile 
Sale, voinţele Sale, viaţa Sa intimă vor rămâne pentru totdeauna 
închise, atâta vreme cât Dumnezeu Însuşi nu va avea bunăvoința să 
ridice vălul şi să ne descopere taina.” (Din vol. Bogățiile oratorice, p. 
6) 


„Ne-a fost dat să aruncăm o privire asupra Fiinţei infinite a lui 
Dumnezeu. Să-L binecuvântăm pentru această revelație sublimă; însă 
să ne închinăm cu cutremur tainei pe care această privire nu este de 
ajuns s-o pătrundă. Să înţelegem că Dumnezeu este atât de infinit în 
măreție încât nici-o inteligență creată nu este suficientă să-L 
îmbrățişeze.” (Din vol. Bogățiile oratorice, p. 7) 


„În faţa lui Dumnezeu noi suntem în situaţia de copii în faţa 
ştiinţei. Ca şi copil noi nu-l înțelegem pe Dumnezeu decât puțin, o 
parte; în parte cunoaştem zice apostolul, însă privitor la a ne înălța 
până la cunoaşterea şi contemplarea esenței divine cu ajutorul rațiunii 

noastre singure, nici să nu ne gândim la aceasta.” (Din vol. Bogăţiile 
oratorice, p. 158) 


„Nebunie şi crimă de a pretinde să pătrunzi natura divină, să 
întrebi cu neruşinare pe Dumnezeu despre voinţele Lui supreme, de a 
supune imbecilei noastre rațiuni hotărârile Sale, de a pune la 
îndoială afirmaţiile Lui, de a contesta tainele Lui, de a se 
împotrivi cuvântului Lui, şi de a refuza aderenţa noastră 
imediată şi completă la ceea ce socoteşte El demn să ne 
reveleze.” (Din vol. Bogăţiile oratorice, p. 159) 


„Pentru om Dumnezeu va rămâne totdeauna în Sine Insuşi, în 
faptele Sale, în guvernarea Lui şi în Providența Sa, un adânc de 
nepătruns.” (Din vol. Bogățiile oratorice, p. 164) 


DUMNEZEU (cunoaşterea lui Dumnezeu în viaţa viitoare) 


„Care să fie, aşadar, lucrul gândit de Pavel în legătură cu ce spune: 
cunoaşterea va dispărea? 

EI nu spune aceasta despre cunoaşterea totală, ci despre cea parțială, 
vorbind despre apariția unui moment de oprire a înaintării către o stare mai 
bună, în aşa fel încât cunoaşterea parțială o dată dispărută să nu mai fie 
parțială, ci deplină. După cum vârsta copilăriei sfârşeşte fără ca funţa să 
treacă în neant, ci prin creşterea în vârstă şi atingerea stării de bărbat 
desăvârşit, tot astfel se petrec lucrurile şi în privința cunoaşterii. Pavel vrea 
de fapt să spună că această cunoaştere mică nu va mai fi mică îndată ce va 
deveni mare. Acesta este înțelesul cuvântului a dispărea şi în continuare ni-l 
va înfățişa mai precis. Pentru a se înţelege că dispariția nu înseamnă pieire 
totală, ci sporirea şi creşterea cunoaşterii către un bine mai mare, după ce a 
spus va dispărea, adaugă: pentru că în parte cunoaştem şi în parte profețim, 
dar când va veni desăvârşirea, atunci ceea ce este în parte va dispărea (| 
Cor. 13, 9-10), astfel încât să nu mai fie în parte, ci desăvârşit. Dispare, 
aşadar, nedesăvârşirea cunoaşterii pentru a nu mai fi nedesăvârşită, ci 
desăvârşită. Dispariția este de fapt împlinire şi avansare către o stare mai 
bună. 

Și să cerceteze laolaltă cu mine înţelepciunea lui Pavel. Nu spune 
cunoaştem o parte, ci cunoaştem în parte, adică deţinem o parte a unei 
părți.” (Despre necunoaşterea lui Dumnezeu, cuvântarea |, pp. 18-19) 

„EA, bine, cât de mare este distanţa dintre cunoaşterea care urmează să 
ne fie dată şi cea prezentă acum? Pe cât de mare este deosebirea dintre 
bărbatul ajuns la deplină maturitate şi pruncii hrăniţi la sân. Da, la fel de 
mare este şi superioritatea cunoaşterii viitoare față de cea prezentă. Că 
acesta-i adevărul şi că pe atât este de mare cunoaşterea aceea faţă de cea 
prezentă ne-o spune iarăşi Pavel însuşi. Deoarece, după ce a spus cunoaştem 
în parte, dorind să explice şi în cât de mare parte cunoaştem şi că acum 
deținem cât se poate de puţin, a adăugat: când eram prunc, vorbeam ca un 
prunc, Simțeam ca un prunc, judecam ca un prunc; dar când m-am făcut 
bărbat am lepădat cele ale pruncului. (| Cor. 13, 11). 

Compară, aşadar, cunoaşterea prezentă cu starea de prunc, iar 
cunoaşterea viitoare cu starea de bărbat desăvârşit. Și nu a spus când eram 
copil — deoarece 1 se spune copil şi celui de doisprezece ani — , a spus când 
eram prunc, arătându-ne că este vorba despre copilul hrănit încă la sân cu 
lapte.” (Despre necunoaşterea lui Dumnezeu, cuvântarea 1, pp. 19-20) 


DUMNEZEU (vederea lui Dumnezeu) 


„Şi s-a arătat Domnul Dumnezeu lui Avram. 

Acum întâlnim pentru întâia oară în Scriptură cuvântul s-a arătat. 
Dumnezeiasca Scriptură n-a folosit acest cuvânt nici cu Adam, nici cu Abel, 
nici cu Noe, nici cu altcineva. Ce înseamnă, dar, aceste cuvinte: și s-a 
arătat? Pentru ce atunci Scriptura spune în altă parte: Nimeni nu va vedea pe 
Dumnezeu şi va trăi? (leş., 12, 7). Ce putem gândi, dar, de aceste cuvinte ale 
Scripturii, care spun că Dumnezeu S-a arătat? Cum s-a arătat dreptului 
Avram? Oare a văzut Avram fiinţa lui Dumnezeu? Nu! Doamne fereşte! 

- Dar ce? 

- Dumnezeu S-a arătat aşa cum numai El singur ştie şi atât cât putea 
Avram să vadă. Iscusit este înțeleptul şi bunul nostru Stăpân! Se pogoară 
spre firea omenească şi se înfăţişează celor care se pregătesc în chip vrednic. 
Și asta o arată prin profetul Osie, când spune: Eu am înmulțit vedeniile şi în 
mâinile proorocilor m-am asemănat (Osie, 33, 20). Isaia l-a văzut şezând pe 
scaun (Isaia, 6, 1); dar cuvintele acestea sunt nevrednice de Dumnezeu, că 
Dumnezeu nu şade. Cum ar putea şedea pe scaun firea cea netrupească şi 
nepieritoare? Daniil iarăşi L-a văzut ca vechi de zile (Dan., 7, 22). Zaharia 
apoi L-a văzut într-un fel, iar lezechiil în alt fel. De asta Dumnezeu a spus: 
Eu am înmulțit vedeniile, în loc de: M-am arătat aşa, după vrednicia 
fiecăruia.” (Omilii la Facere, omiha XXXII, II, în col. PSB, vol. 21, p. 410) 

„Dar dacă vrem, vom vedea şi noi pe Hristos. Nu aşa cum L-au văzut 
aceia atunci în munte, ci cu mult mai strălucitor. În ziua cea din urmă, nu va 
veni aşa; atunci pe Tabor, pentru a-i cruța pe ucenici, a dat drumul numai la 
atâta strălucire cât puteau ei suferi; în ziua cea din urmă însă va veni cu 
însăşi slava Tatălui; şi nu numai cu Moise şi Ilie, ci cu oştire nenumărată de 
îngeri, cu arhangheli, cu heruvimi, cu popoarele acelea nenumărate de puteri 
cereşti; nu va avea un nor deasupra capului Lui, ci cu cerul înfăşurat. După 
cum atunci când se face judecată înaintea poporului se dau la o parte 
perdelele, iar judecătorii sunt văzuţi de toţi cei de față, tot aşa şi atunci, în 
ziua cea mare a judecății lumii, toţi îl vor vedea pe Hristos stând pe scaunul 
de judecată; toți oamenii vor sta înaintea Lui; şi EI, cu gura Lui, va grăi 
oamenilor”. (Omilii la Matei, omilia LVI, IV, în col. PSB, vol. 23, p. 653) 


„Ce vom răspunde noi lui Isaia care-şi ridică aşa de sus glasul, zicând: 
Văzut-am pe Domnul aşezat pe un tron minunat şi înalt Us., 6, 1)? Lui loan 
care-i dă această mărturie că el a spus aceste cuvinte atunci când a văzut 
slava Lui? (oan 12, 41). Lui Ezechiel căci L-a văzut la fel pe Domnul aşezat 
pe Heruvimi (Ezech., 1). Lui Daniel , care zice că ce! vechi de zile a şezut? 
(Dan., 7, 9). Şi lui Moise însuşi, care vorbeşte aşa despre Dumnezeu: Arată- 
mi mie faţa Ta ca însuşi cunoscut să Te văd (leş., 33, 13; 70)? lacob, pentru 
că l-a văzut pe Dumnezeu, a fost numit Israel (Fac., 32, 28), căci Israel 
înseamnă un om care vede pe Dumnezeu; şi alții L-au văzut. 

Pentru ce zice Sfântul loan: Pe Dumnezeu nu L-a văzut nimeni 
niciodată? Aceasta o zice pentru a ne face să cunoaştem că Dumnezeu în 
aceste arătări îşi tempera strălucirea Sa, acomodându-Se slăbiciunii 
omeneşti, şi că El nu S-a făcut cunoscut niciodată în substanţa Sa curată. 
Dacă oamenii L-au văzut chiar în natura Sa, ei nu L-ar fi văzut în atâtea 
moduri diferite, pentru că EI este simplu, fără închipuire, fără compoziţie, 
fără limite, că El nu este nici aşezat, nici în picioare şi nici nu merge. 
Acestea sunt acolo lucruri proprii trupului. Dar ceea ce este, El singur o ştie. 
Și ceea ce spun, Dumnezeu Tatăl o arată prin gura unuia dintre profeții Săi: 
Eu am vorbit către prooroci şi le-am înmulțit vedeniile şi tot prin prooroci 
am grăit în pilde (Os., 12, 11), adică, Eu m-am potrivit după slăbiciunea lor, 
Eu nu m-am arătat lor aşa cum sunt. 

Precum El trebuia să vină la noi în trup adevărat, de multă vreme 
pregătea El oamenii să vadă substanța lui Dumnezeu, atâta cât o puteau ei 
vedea. În sfârşit, ceea ce este Dumnezeu, nu numai profeţii, ci chiar îngerii şi 
arhangheli n-o văd. Să-i întrebăm, ei nu vă vor răspunde nimic asupra 
substanţei, ci numai vor cânta: Slavă întru cei de sus lui Dumnezeu şi pe 
pământ pace între oameni bună voire! (Lc., 2, 14). Dacă vreţi să învăţaţi 

ceva lucruri de la heruvimi şi serafimi, ei vă vor răspunde prin aceste 
cântece mistice de sfințire: Cerurile şi pământul s-au umplut de slava Lui 
(Is., 6, 3). Dacă vă adresați puterilor cereşti, nu veţi învăţa alt lucru decât că 
toată slujba lor este de a lăuda pe Dumnezeu: Lăudaţi-L pe EI toți îngerii 
Lui, lăudați — L pe El toate puterile Lui (Ps., 142, 2). Este sigur deci că 
singur Fiul îl vede, şi la fel Duhul Sfânt. Căci cum va putea fiinţa creată să 
vadă fiinţa necreată? Căci dacă nu putem vedea nici o fiinţă netrupească, cu 
toate că ea este creată (îngerii) putem mai puțin vedea natura netrupească şi 
necreată; pentru aceasta zice Sfântul Pavel aşa: Nimeni dintre oameni nu L-a 
văzut, şi nu poate să-L vadă (| Tim., 6, 16).” (Comentar la Evanghelia de la 
Ioan, omilia XV, 1, p. 72) 


„Căci dacă zice El altădată: Dumnezeu s-a arătat în trup (| Tim., 3, 
16), nu vă mirați: arătarea prin trup nu este o arătare după substanţă.” 
(Comentar la Evanghelia de la loan, omiha XV, 1, p. 72) 


„... Zice Iisus Hristos: Să nu disprețuiți pe unul din aceşti prea mici. 
Căci vă spun vouă că îngerii lor în ceruri pururea văd fața Tatălui Meu 
(Mt., 18, 10). Şi ce! Dumnezeu are o faţă, este EI închis în ceruri? Să nu fie 
nimeni aşa de nebun s-o spună. Ce înţelege Iisus Hristos prin aceste cuvinte? 
Ceea ce înțelege atunci când zice: Fericiți cei curați cu inima că aceia vor 
vedea pe Dumnezeu (Mt., 5, 8). El vorbeşte de această vedere duhovnicească 
care ne este posibilă din partea lui Dumnezeu; la fel noi trebuie să spunem 
despre îngeri, că fiind creaturi curate şi priveghetoare, îl au pe Dumnezeu 
pururea prezent şi nu se gândesc decât la EI. Pentru aceasta, spune El Însuşi: 
Nimeni nu cunoaşte pe Tatăl fără numai Fiul (Mt., 11, 27). Ce oare! Suntem 
noi toți în necunoaştere? Ferească Dumnezeu! Dar nimeni nu-L cunoaşte ca 
şi Fiul. Precum deci mulți L-au văzut pe atât cât poate sufletul omului să 
ajungă la această vedere, şi că nimeni n-a văzut substanţa Lui, acum la fel 
noi Îl cunoaştem toţi pe Dumnezeu, dar nimeni nu cunoaşte natura Sa şi 
substanța Sa, decât Cel ce este născut din El. Căci, prin cuvântul de 
cunoaştere, Sfântul loan înțelege aici o vedere şi o înțelegere sigură, deplină 
şi întreagă, şi aceea pe care a dat-o Tatăl Fiului. Precum Mă cunoaşte pe 
mine Tatăl tot aşa cunosc şi Eu pe Tatăl (loan 10, 15). 

Pentru aceasta, priviți şi vedeţi, cu ce siguranţă şi tărie se pronunţă 
Evanghelistul zicând: Nimeni n-a văzut vreodată pe Dumnezeu, el n-a 
adăugat: Fiul care L-a văzut ne-a dat cunoaşterea; ci a spus ceva cuvinte mai 
mult decât vederea, prin aceste cuvinte: Fiul cel Unul-născut, Care, este în 
sânul Tatălui. Şi în sfârşit, a fi în sânul Tatălui, este mai mult decât a-L 
vedea. Cel ce nu mai vede nu are o cunoaştere deplină şi desăvârşită a 


obiectului pe care îl vede, dar cel ce locuieşte în sân nu ignoră nimic. Atunci 
când auziți aceste cuvinte: nimeni nu cunoaşte pe Tatăl fără numai Fiul, nu 
ziceţi: Dacă Fiul îl cunoaşte pe Tatăl mai mult decât ceilalți, totodată EI nu- 
L cunoaşte în plinătatea Lui; căci pentru a preveni această obiecție ne-a făcut 
Evanghelistul să remarcăm că Fiul rămâne în sânul Tatălui, şi că lisus 
Hristos zice că EI Îl cunoaşte atât pe Tatăl pe cât Îl cunoaşte Tatăl pe Fiul.” 
(Comentar la Evanghelia de la loan, omiha XV, 2, p. 73) 


„Apoi iată ce vrea să zică lisus Hristos: Dacă voi aţi cunoaşte esența şi 
demnitatea Mea, ați cunoaşte şi pe cea a Tatălui Meu. Acum Îl cunoaşteţi şi 
L-ați şi văzut, adică: voi L-aţi văzut, voi îl vedeţi prin Mine, văzându-Mă pe 
Mine. 

lisus Hristos numeşte aici vedere cunoaşterea interioară şi 
duhovnicească a sufletului, căci ceea ce se vede în mod exterior, noi putem 
să le vedem în acelaşi timp şi să nu le cunoaştem, dar ceca ce se cunoaşte, 
noi nu putem să le cunoaştem şi să nu ştim ceea ce sunt ele. Pentru aceea 
zice Mântuitorul: Î/ cunoaşteţi, precum, zice EI, El a fost văzut de îngeri 
chiar; dar nimeni n-a văzut propria Lui substanţă, şi cu toate acestea, lisus 
Hristos zice că ucenicii Săi au văzut-o; ascultați, după măsura cu care puteau 
ei înțelege. El a vorbit aşa pentru vă învăţa că cel ce L-a văzut, cunoaşte la 
fel pe Tatăl. Într-un cuvânt, ucenicii Îl vedeau, nu cu adevărat în substanţa 
lui simplă şi curată, ci îmbrăcat în trup. Altădată numeşte lisus Hristos 
vederea cunoaştere, ca atunci când zice: Fericiți cei curaţi cu inima că aceea 
vor vedea pe Dumnezeu (Mt., 5, 8). Ori, Mântuitorul numeşte curaţi, nu 
numai pe cei ce se abţin de la desfrânare, ci pe cei ce se abţin de la orice fel 
de păcat, fiindcă orice păcat întină sufletul.” (Comentar la Evanghelia de la 
Ioan, omilia LXXIII, 2, p. 376) 


„„Și în anul morţii regelui Ozia, am văzut pe Domnul stând pe un 
scaun înalt şi măreț; serafimii stăteau în jurul lui şi fiecare avea câte şase 
aripi: cu două îşi acopereau fețele, iar cu două picioarele (Is. 6, 1-2). 

Care să fie pricina pentru care îşi acoperă feţele, punându-și înainte 
aripile, răspunde-mi? Şi care altă pricină să fie decât aceea că ei nu puteau 
îndura străfulgerarea plină de strălucire şi acele raze de lumină care veneau 
dinspre tron? Aceasta, cu toate că ei nu vedeau lumina însăşi în puritatea ei, 
nici esenţa lui Dumnezeu lhpsită de acoperire, ci le stătea înainte chipul 
coborârii către cele văzute. Dar ce este coborârea? Este modul prin care 
Dumnezeu nu se arată aşa cum este, ci se arată pe el însuşi după cum poate fi 
văzut de către cel ce este în stare să-l contemple, potrivindu-şi chipul în care 
apare pe măsura slăbiciunii celor care îl privesc. 

Faptul că avea loc o coborâre apare evident chiar din cuvintele 
profetului: L-am văzut pe Domnul stând pe un scaun înalt şi măreț, dar 
Dumnezeu nu se aşază, acesta fiind modul în care nu pot apărea decât 
ființele corporale. Iar cât priveşte cuvintele pe un scaun, Dumnezeu nu poate 
fi cuprins într-un scaun, câtă vreme divinitatea nu poate fi circumscrisă 
vreunui lucru. Dar serafimii nu puteau îndura nici măcar o asemenea 
coborâre, cu toate că i se aflau în preajmă: serafimii stăteau în jurul Lui. Prin 
urmare, faptul că se aflau în preajmă era mai degrabă pricina pentru care nu 
puteau să-l vadă. Fiindcă nu se vorbeşte despre un loc anumit, ci Duhul 
Sfânt doreşte să arate că, deşi |serafimii] se află mai aproape de esența 
divină decât noi, tot nu o pot contempla. De aceea şi spune: serafimii stăteau 
în jurul Lui, nu pentru a ne induce ideea unui loc anumit, ci dezvăluind prin 
apropierea locului faptul că funţa lor este mai apropiată de Dumnezeu decât 
este a noastră. 

Noi nu întrezărim caracterul incomprehensibil al lui Dumnezeu aşa 
cum o fac acele puteri, ca unele care sunt mai pure, mai înțelepte şi mai 
străvăzătoare decât îi stă în putere naturii umane. Întocmai cum neputinţa de 
a înfrunta razele soarelui nu este aceeaşi pentru orb şi pentru cel ce vede, la 
fel, neputinţa de a-l cunoaşte pe Dumnezeu nu este pentru noi la fel de mare 
cum este pentru aceia. lar distanţa care îl separă pe cel orb de cel ce vede 
este la fel de mare precum deosebirea dintre noi şi aceia. De aceea, când îl 
auzi pe profet că spune: L-am văzut pe Dumnezeu, să nu îţi închipui că el a 
văzut acea esenţă, ci numai chipul coborârii, ba încă şi pe acesta mai 
nedesluşit decât puterile de sus, deoarece nu a avut puterea să vadă precum 
heruvimil. 

Dar ce vorbesc eu despre acea preafericită substanță, câtă vreme omul 
nu poate privi fără teamă ființa îngerului?” (Despre necunoaşterea lui 
Dumnezeu, cuvântarea III, pp. 67-69) 


„Răspunde-mi, loane, ce vrei să spui? „Pe Dumnezeu nimeni nu l-a 
văzut vreodată. Dar ce ne vom face cu profeții care spun că l-au văzut pe 
Dumnezeu? Căci Isaia spune: L-am văzut pe Dumnezeu stând pe un scaun 
înalt şi măreț (Is. 6, 1). La rându-i, Daniel: Am privit până când au fost 
aşezate scaune şi s-a aşezat Cel vechi de zile (Dan. 7, 9). lar Miheia: L-am 
văzut pe Domnul Dumnezeul lui Israel stând pe tronul său” (Il Reg. 22, 19) 
şi la fel un alt profet: L-am văzut pe Dumnezeu stând deasupra altarului de 
jertfă şi mi-a spus: Loveşte locul de ispăşire (Amos 9, 1). Şi pot fi adunate 
multe asemenea mărturii. Aşadar, cum de spune loan că: Pe Dumnezeu 
nimeni nu l-a văzut vreodată? O spune pentru ca tu să pricepi că există o 
înțelegere precisă a lui şi o cunoaştere clară a esenței divine. Faptul că toate 

acele viziuni surprindeau chipul coborârii lui Dumnezeu şi nici unul din acei 
profeți nu a văzut esența pură reiese în chip vădit din deosebirile dintre 
viziuni. Căci Dumnezeu este simplu, fără părți şi fără formă, pe când toți 
aceştia vedeau diferite forme. 

De altminteri, El ne arată chiar acest lucru, din nou prin intermediul 
unui alt profet, şi, pentru a-i convinge pe aceştia că nu au văzut în chip 
limpede esenţa, spunea: Am înmulțit vedeniile profeților şi am dat 
asemănarea mea pe mâinile lor (Os. 12, 11). Nu mi-am arătat însăşi esenţa 
mea, a vrut El să spună, ci chipul coborârii mele, potrivit cu slăbiciunea 
privitorilor. Cu siguranță, loan nu s-a referit numai la oameni când a spus: 
Pe Dumnezeu nimeni nu l-a văzut vreodată. Căci acesta era un lucru evident 
atât din cuvântul profetic pe care îl amintesc iarăşi: Am înmulțit vedeniile 
profeților şi am dat asemănarea mea pe mâinile lor, cât şi din dezvăluirea 
făcută lui Moise. Fiindcă acela dorea să îl vadă pe Dumnezeu înaintea 
ochilor săi, EI îi spune: Nimeni nu va putea vedea fața mea şi să trăiască 
(Ex. 33, 20). 

Astfel, aceasta este un lucru vădit pentru noi şi bine cunoscut. Prin 
urmare, cuvintele Pe Dumnezeu nimeni nu l-a văzut vreodată nu au fost 
rostite de loan numai în privința naturii noastre, ci şi în privinţa puterilor de 
sus. Din acest motiv îl şi prezintă pe Fiul cel Unul-Născut ca pe acela care a 
dat această învățătură. Pentru a nu se găsi unul care să spună: De unde reiese 
limpede că este aşa?, a adăugat: Fiul cel Unul-Născut, cel care este în sânul 
Tatălui, acesta a fost cunoscut, prezentând, astfel, o mărturie şi un dascăl 
demn de crezare al acestei învățături. Căci, dacă ar fi vrut să ne arate că 
avem de-a face cu acelaşi lucru pe care l-a rostit şi Moise, nu ar mai fi avut 
rost să precizeze că Fiul cel Unul-Născut a făcut cunoscută învățătura. 
Fiindcă nu o dată cu precizarea Însuşi Cel Unul-Născut a făcut cunoscut, ci 
ŞI mai înainte ca loan să spună că a învăţat de la cel Unul-Născut, profetul ne 
arătase limpede că a învăţat de la Dumnezeu. Numai pentru că urmărea să ne 
dezvăluie ceva mai mult decât cele spuse atunci de Moise, anume, faptul că 
nici puterile de sus nu îl văd pe Dumnezeu, de aceea l-a prezentat pe Cel 
Unul-Născut ca dascăl al învățăturii. 

Iar în acest loc să înţelegi că vedere înseamnă cunoaştere. Bineînţeles, 
nu se cuvine să gândeşti că puterile netrupeşti au parte de pupile, ochi şi 
gene, ci, aşa cum este vederea pentru noi, la fel este cunoaşterea pentru 
acelea. Astfel, când auzi că Pe Dumnezeu nimeni nu l-a văzut vreodată, 
socoteşte că ţi-a fost dat să auzi că nimeni nu l-a cunoscut pe Dumnezeu în 
esența sa cu deplină claritate. La fel, când auzi despre serafimi că şi-au 
plecat ochii şi şi-au pus o pavăză înaintea privirii, şi când auzi că heruvimii 
au făcut acelaşi lucru, să nu socoteşti că este vorba despre ochi sau despre 

gene — fiindcă acesta este un comportament specific corpului —, ci să crezi că 
acestea sunt modalitățile prin care profetul a vorbit acoperit despre 
cunoaşterea cu care sunt înzestrați. 

Prin urmare, când profetul spune că aceştia nu pot îndura să privească 
chipul coborârii lui Dumnezeu, nu vrea să spună altceva decât că ei nu pot 
îndura să deţină o cunoaştere deplină şi o înţelegere precisă cu privire la 
Dumnezeu, şi că nu îndrăznesc să privească direct la esența divină în 
puritatea şi plinătatea acesteia şi nici măcar la chipul coborârii lui 
Dumnezeu. lar a privi direct înseamnă a cunoaşte.” (Despre necunoaşterea 
lui Dumnezeu, cuvântarea IV, pp. 90-92) 


„ȘI precum auzim că împărații au hlamidă şi coroană şi haine de fir şi 
scaunul cel împărătesc şi ne minunăm cu adevărat, cu atât mai mult ne 
minunăm, când trăgându-se perdelele, Îl vom vedea pe Domnul şezând pe 
scaun înalt. Când se vor trage perdelele cerului şi Împăratul îngerilor 
pogorându-se, înconjurat de mulțimile cereşti, atunci, prin vedere, mai mult 
ne minunăm. Pune-ţi în minte, ce minune mai mare este să vezi firea noastră 
purtându-se peste heruvimi şi toata puterea îngerească revărsată împrejurul 
el.” (Cuvânt către cei ce cred că diavolii ocârmuiesc cele omeneşti şi se 
necăjesc pentru pedepsele lui Dumnezeu, şi se smintesc pentru îndestulările 
celor răi şi pentru suferinţele celor drepți, în vol. Din ospățul stăpânului, p. 
15) 


DUMNEZEU (lumina dumnezeiască) 


„Eu Sunt lumina. Dar care este, vă rog această lumină? Ea nu este 
sensibilă, ci este duhovnicească şi aceasta este care luminează sufletul.” 
(Comentar la Evanghelia de la loan, omiha V, 3,p. 31) 


„Nici moartea, nici greşeala n-au putut să supravieţuiască, nici s-o 
învingă pe acea lumină, şi dimpotrivă ea iluminează totul, şi străluceşte prin 
propria Sa putere; iată pentru ce zice evanghelistul: şi întunericul nu a 
cuprins-o. Căci această lumină este de neînvins, şi ea nu locuieşte în mod 
voluntar în sufletele care nu voiesc să fie luminate.” (Comentar la 
Evanghelia de la loan, omilia V, 3, p. 32) 


„Precum nu te poţi bucura bine de lumina soarelui, dacă nu sunt 


deschişi ochii, la fel, nu se participă în mod deplin la această lumină 
minunată, dacă nu se deschid ochii sufletului, şi dacă nu sunt puşi în stare s- 

o primească şi s-o vadă din toate părțile. Dar cum se poate? Curăţindu-se de 
toate păcatele sale.” (Comentar la Evanghelia de la loan, omiha V, 4, p. 32) 


„Eu zic deci: dacă Fiul îl luminează pe tot omul venind în lumea 
aceasta, cum sunt dar atâția oameni care nu sunt luminaţi? Căci nu toți cred 
în Isus Hristos, nu toți îi dau Lui închinarea care 1 se cuvine. Cum 
luminează El deci pe tot omul? EI îl luminează pe atât cât este în el. Dar 
dacă unii îşi închid în plină amiază ochii sufletului lor, pentru a nu primi 
razele acestei lumini, şi rămân în întuneric, nu trebuie să ne legăm de natura 
luminii, ci de răutatea celor ce se lipsesc în mod voit de acest dar; căci harul 
este răspândit în toți: el nu-l respinge nici pe evreu, nici pe păgân, nici pe 
barbar, nici pe scit, nici pe liber, nici pe sclav (Col., 3,2), nici pe om, nici pe 
femeie, nici pe bătrân, nici pe tânăr, ci el îi primeşte pe toți în mod egal, şi îi 
cheamă pe toți fără deosebire. Pentru aceasta cei ce vor să profite de un aşa 
de mare bine, nu trebuie să-şi impute orbirea lor decât loruşi; poarta este 
deschisă întregii lumi, nimănui nu-i închide intrarea; dacă deci unii se 
hotărăsc să rămână afară, ei numai prin propria lor greşeală pier.” (Comentar 
la Evanghelia de la Ioan, omilia VIII, 1, p. 40) 


DUMNEZEU (,„„Dumnezeu este iubire”) 


„Cea mai sublimă definiţie a lui Dumnezeu este că EI e iubire. 
Toate desăvârşirile lui Dumnezeu se rezumă în iubire. Viaţa Sa intimă 
este iubire. Acţiunile Lui în afară sunt iubire.” (Din vol. Bogăţiile 
oratorice, p. 203) 


DUMNEZEU (iubirea lui Dumnezeu pentru noi) 


„Se cuvine, dar, să cunoşti covârşitoarea iubire de oameni a 
Stăpânului tuturor, pe care a arătat-o neamului nostru! A întins cerul, a 
aşternut pământul, a creat tăria, ca un zid despărțitor între ape; a poruncit 
apoi să se adune apele; apele le-a numit mări, iar uscatul, pământ; a 
împodobit pământul cu seminţe şi cu celelalte ierburi; a trecut apoi la crearea 
celor doi mari luminători şi a feluritelor stele, ca să împodobească cu ele 
cerul; a adus apoi la ființă din ape vieţuitoare însuflețite şi păsările 
zburătoare pe pământ sub tăria cerului. A împlinit astfel numărul celor cinci 
zile. Şi pentru că trebuia să fie create din pământ animale, a poruncit 
Dumnezeu să fie aduse şi acestea la ființă; unele pentru hrana noastră, altele 
bune să ne slujească; au mai fost create şi fiarele şi târâtoarele. Deci, după ce 
a împodobit totul, după ce a pus în toate cele văzute cuvenita rânduială şi 

frumuseţe, după ce a pregătit masă scumpă plină cu fel de fel de mâncăruri, 
îmbelşugată şi bogată, după ce a înfrumusețat în fel şi chip cele de sus şi cele 
de jos, şi a făcut, ca să spun aşa, palat împărătesc, strălucitor peste tot, ei 
bine atunci a creat pe cel ce avea să se bucure de toate aceste frumuseți. I-a 
dat stăpânire peste toate cele văzute şi arată cu cât este mai de preţ decât 
toate cele ce fuseseră create cel ce avea să fie plăsmuit, de vreme ce 
porunceşte ca toate cele făcute să fie sub stăpânirea şi conducerea lui”. 
(Omilii la Facere, omilia VII, VI, în col. PSB, vol. 21, pp. 94-95) 


„Vă rog, dar, să nu trândăvim, ci fiecare din voi să se gândească în 
fiece clipă, de e cu putinţă, nu numai la binefacerea ce a făcut-o Dumnezeu 
cu tot neamul omenesc, ci şi la binefacerile făcute cu fiecare din noi; nu 
numai la cele mărturisite şi ştiute de toţi, ci şi la cele personale şi tăinuite 
celorlalți oameni. Aşa vei putea mulţumi necontenit Stăpânului. Aceasta-i 
cea mai mare jertfă, cea mai desăvârşită ofrandă; aceasta ne este pricină de 
îndrăznire înaintea lui Dumnezeu. Şi cum? Am să vă spun eu! Cel care 
frământă necontenit în mintea lui aceste gânduri, cel care-şi cunoaşte bine 
nimicnicia sa, cel care se gândeşte la nespusa şi covârşitoarea iubire de 
oameni a lui Dumnezeu, Care rânduieşte viața noastră nu după cum merită 
păcatele noastre, ci după bunătatea Lui, ei bine, un om ca acesta îşi pleacă 
gândirea, îşi zdrobeşte cugetul, îşi micşorează toată mândria şi îngâmfarea, 
învață să fie smerit, să dispreţuiască slava acestei vieți, să-şi râdă de toate 
cele văzute, să se gândească la bunătățile cele viitoare, la viaţa cea veşnică şi 
fără sfârşit. Un om cu un astfel de suflet aduce lui Dumnezeu jertfă 
adevărată şi bine plăcută, după cum spune profetul: Jer?fa lui Dumnezeu duh 
umilit; inimă înfrântă şi smerită, Dumnezeu nu va urgisi (Ps., 50, 18). Pe 
slugile cele cu judecată sănătoasă nu-i îndreaptă atât pedepsele şi osândele, 
cât binefacerile şi conştiinţa că nu sunt pedepsiți după cât merită pentru 
păcatele lor”. (Omilii la Facere, omiha IX, V, în col. PSB, vol. 21, pp. 112- 
113) 


„Dacă ai vrea să priveşti cu judecată şi cu cap pe toate care se 
săvârşesc după felul lor în fiecare zi de Creatorul universului spre binele 
nostru, vei găsi adânc de iubire de oameni. Care gând sau care minte va 
putea să atingă bunătatea lui nespusă, pe care o arată neamului omenesc, 
răsărind soarele peste răi şi buni, plouând peste drepţi şi nedrepți şi dăruind 
şi cealaltă îndestulare?” (Omilii la Facere, omilia X, VII, în col. PSB, vol. 
21:pz125) 

„Mare şi nespusă este iubirea de oameni a Stăpânului universului faţă 
de neamul omenesc! De mult pogorământ s-a folosit pentru mântuirea 
noastră, de multă cinste a învrednicit această ființă, adică pe om, arătând şi 
cu fapta şi cu cuvântul că de om poartă de grijă mai mult decât de toate cele 
ce se văd.” (Omilii la Facere, omila XIII, I, în col. PSB, vol. 21, p. 148) 


„Când mă gândesc la felul de viaţă pe care Dumnezeu l-a dăruit 
omului, făcându-i atât de bogate binefaceri; când mă gândesc mai întâi că, 
înainte de facerea lui, Dumnezeu a adus la ființă pentru el toată podoaba 
zidirii, că l-a făcut mai târziu să se bucure de toate cele văzute; când mă 
gândesc apoi că Dumnezeu a poruncit să se facă raiul, pentru că a voit ca 
omul să locuiască în el, că l-a despărțit de animalele necuvântătoare, că i-a 
dat putere asupra tuturor şi i-a poruncit să le pună nume tuturor, aşa cum 
pune nume un stăpân robilor şi supuşilor, când mă gândesc, apoi, că Adam 
singur avea nevoie de un ajutor de aceeaşi ființă cu el, ca să-i ţie tovărăşie, şi 
că Dumnezeu nici asta n-a lăsat-o la o parte, ci a făcut-o pe femeie în chipul 
în care a voit şi i-a încredinţat-o lui şi că odată cu toate acestea 1-a dăruit şi 
vrednicia profeţiei; când mă gândesc, apoi, că după aceste nespuse 
binefaceri 1-a dăruit şi binele cel mai mare din toate, anume că l-a scăpat de 
toate grijile trupului, că l-a făcut să nu aibă nevoie nici de haine, nici de vreo 
altă trebuinţă, ci că a voit, după cum spuneam mai înainte, ca omul să 
trăiască pe pământ ca înger pământean; deci, când mă gândesc la toate 
acestea, mă minunez de iubirea de oameni a Stăpânului faţă de neamul 
nostru, de trândăvia omului şi de invidia diavolului, că nu suferea vicleanul 
demon să vadă pe om că duce viaţă îngerească în trup omenesc”. (Omilii la 
Facere, omilia XV, IV, în col. PSB, vol. 21,p. 173) 


„Fiecare din faptele săvârşite de Stăpânul nostru obştesc este temei de 
iubire de oameni şi fiecare fel de pedeapsă este plin de multă bunătate”. 
(Omilii la Facere, omilia XVIII, III, în col. PSB, vol. 21, p. 212) 


„Pavel spune: 7răiesc prin credința Fiului lui Dumnezeu, Care m-a 
iubit pe mine şi S-a dat pe Sine pentru mine. Uită-te cât e de covârșitoare 
recunoştinţa lui! 

- Ce spui, fericite Pavel? Puțin mai înainte spuneai: Care n-a cruțat pe 
Fiul Lui, ci L-a dat pentru noi toți (Rom., 8, 32), iar acum spui: Care m-a 
iubit pe mine. Faci din binefacerea, care cuprinde toată lumea, o binefacere 
personală! 

- Da, răspunse Pavel. Chiar dacă jertfa a fost adusă de El pentru tot 
neamul omenesc, totuşi din pricina dragostei ce-l port, socot că jertfa a 

făcut-o special pentru mine. Aşa obişnuiesc să facă şi profeții şi să spună: 
Dumnezeu, Dumnezeul meu (Ps., 21, 1; 143, 1), deşi este Dumnezeul lumii. 
Dragostea are însuşirea de a personaliza cele comune: Prin credința în Fiul 
lui Dumnezeu, Care m-a iubit. 

- Ce spui? Numai pe tine te-a iubit? 

- Nu! răspunse Pavel. Dumnezeu iubeşte pe toți oamenii; dar eu Îi sunt 
dator cu atâta recunoştinţă, ca şi cum numai eu aş fi iubit de EL. Și S-a dar pe 
Sine pentru mine. 

- Ce? Numai pentru tine S-a răstignit? N-a spus EI: Când mă voi înălța, 
voi trage pe toţi la Mine (loan, 12, 32)? Apoi, n-ai spus tu însuţi: S-a dat pe 
Sine pentru noi toți? 

- Da, răspunse Pavel. Nu mă contrazic, când spun acestea, ci-mi mângâi 
dorul.” (Omilii la Facere, omilia XXXIV, VI, în col. PSB, vol. 22, pp. 13- 
14) 


„Ce dragoste vrednică vom putea, deci, arăta noi Celui Ce ne-a iubit 
atâta de mult? Chiar dacă ne-am da sufletul pentru legile Lui şi pentru 
păzirea poruncilor date de EI, nici aşa nu vom putea ajunge la măsura 
dragostei pe care ne-a arătat-o El nouă! EI, Dumnezeu fund a primit să 
moară pentru oameni; El, Stăpân fiind, a primit să moară pentru robi; şi nu 
pentru nişte simpli robi, ci pentru nişte robi nerecunoscători, care-l purtau 
neîmpăcată vrăjmăşie; El  luându-o înainte, ne-a făcut atâtea binefaceri 
nouă, unor oameni nevrednici, unor oameni căzuţi în mii şi mii de păcate; iar 
noi, chiar dacă am face tot ce putem, nu facem mare lucru când ne străduim 
să-l răsplătim pentru binefaceri aşa de mari. Toate faptele noastre bune, dacă 
le facem, sunt o răsplată şi o datorie; iar tot ce face El pentru noi este har, 
binefacere, dar măreț”. (Omilii la Facere, omilia XXXIV, VI, în col. PSB, 
vol. 22, p. 14) 


„Dumnezeul universului ne face bine totdeauna chiar când noi suntem 
nerecunoscători. Dumnezeu Îşi întinde ajutorul Său, fără să ţină seama de 
nerecunoştința noastră. În toate Dumnezeu merge pe urmele iubirii Sale de 
oameni...”. (Omilii la Facere, omilia LVI, VI, în col. PSB, vol. 22, p. 230) 


„Vezi că Dumnezeu pentru tine a întins cerul, a aprins soarele, a 
revărsat mările, a răspândit aerul, a rânduit lunii drumuri, a pus legi 
nemișcătoare anotimpurilor anului şi la semnul Lui toate celelalte îşi 
urmează ncabătut drumul rânduit lor. Că şi oamenii şi animalele, care se 
târăsc, care merg, care zboară şi care înoată, animalele din lacuri, din 
izvoare, din râuri, din munţi, din câmpii, din case, din aer, din şesuri, 

plantele, seminţele şi arborii, sălbatici şi domestici, roditori şi neroditori, 
într-un cuvânt, toată făptura care se mişcă de mâna cea neobosită a lui 
Dumnezeu, totul serveşte la întreţinerea vieţii noastre şi Dumnezeu ne dă nu 
numai cele de trebuință, ci mai mult decât ne trebuie”. (Omilii la Matei, 
omilia XIII, V, în col. PSB, vol. 23, p. 164) 


„Hristos, Care a grăit nenumărate cuvinte despre dragoste, dă aceste 
legi tocmai ca să cunoşti din aceste două feluri de legi marea Lui purtare de 


grijă, ca să cunoşti că El caută prin toate numai folosul tău”. (Omilii la 
Matei, omilia XVII, III, în col. PSB, vol. 23, p. 223) 


„Pe voi, cărora Dumnezeu v-a dat suflet, cărora v-a plăsmuit trup, 
pentru care a făcut toate cele văzute, pentru care a trimis profeţi, a dat 
legea şi a făcut nenumărate faceri de bine, pentru care a dat pe Fiul Său cel 
Unul-Născut”. (Omilii la Matei, omiha XXII, |, în col. PSB, vol. 23, p. 280) 


„Dar-ar Dumnezeu să ne aprindem şi noi tot atât de mult de dragoste 
de Dumnezeu cât de mult e aprinsă inima lui Dumnezeu de dragoste de noi! 
Focul dragostei lui Dumnezeu caută numai prilejul; dacă-i dai prilej să 
scânteieze puţin, aprinzi întreaga flacără a binefăcătoarei Sale dragoste”. 
(Omilii la Matei, omilia XXII, VI, în col. PSB, vol. 23, p. 290) 


„Dumnezeu, care are o iubire suprafirească”. (Omilii la Matei, omilia 
XXII, VI, în col. PSB, vol. 23, p. 290) 


„ ...Dumnezeu, Care ne iubeşte atât demult încât dragostea Lui 
biruieşte dragostea părinților noştri; şi atât demult o biruie, pe cât de mult 
biruie binele pe rău. 


Dacă voi, răi fiind, ştiţi să daţi daruri bune fiilor voştri, cu cât mai 
vârtos Tatăl vostru Cel ceresc (Matei 7, 11). 

Domnul n-a spus aceste cuvinte pentru a huli firea omenească, nici 
pentru a osândi neamul omenesc, ci în comparație cu bunătatea Lui numeşte 
răutate dragostea părintească. Atât de mare este iubirea Sa de oamenr”. 
(Omilii la Matei, omilia XXIII, IV, în col. PSB, vol. 23, p. 299) 


„„..Pe Mine m-ai disprețuit, Care te-am adus de La neființă la fiinţă, 
Care ţi-am dat suflet, Care te-am pus stăpân peste toate cele de pe pământ, 
Care am făcut pentru tine pământul, cerul, marea, văzduhul şi toate câte 
sunt! Pe Mine M-ai disprețuit şi M-ai socotit mai prejos de diavol! Și totuşi 

nici aşa, nu M-am depărtat de tine, ci, după acestea, ţi-am făcut şi alte 
nenumărate binețaceri; M-am făcut de bunăvoie rob, am fost pălmuit, am 
fost scuipat, am fost junghiat, am murit de moartea cea mai ruşinoasă; 
pentru tine M-am înălţat la cer, ţi-am dăruit Duhul cel Sfânt, te-am făcut 
vrednic de împărăţia cerurilor, ţi-am făcut mari şi alese făgăduinţe; am vrut 
să fiu capul tău, să-ți fiu mire, haină, casă, rădăcină, hrană, băutură, 
păstor, împărat, frate; te-am luat moştenitor şi împreună-moştenitor; te-am 
ridicat din întuneric în împărăţia luminii”. (Omilii la Matei, omiha XXIII, 
VIII, în col. PSB, vol. 23, p. 306) 


„Ce poate fi egal cu întruparea Fiului lui Dumnezeu? Dumnezeu ne-a 
dat nouă, duşmanilor Săi, ceea ce avea El mai de preţ din toate, pe Unul- 
Născut Fiul Său. Şi nu numai că L-a dat, dar, după ce ni L-a dat, ni L-a oferit 
spre mâncare. A făcut totul pentru noi”. (Omilii la Matei, omilia XXV, IV, 
în col. PSB, vol. 23, p. 325) 


„Diavolul ne vatămă pe noi; dar originea acestei vătămări nu se 
datoreşte urii pe care diavolul ne-o poartă nouă, ci urii pe care o poartă lui 
Dumnezeu. De aici se vede, dar, că Dumnezeu ne iubeşte pe noi mai mult 
decât ne iubim noi pe noi înşine”. (Omilii la Matei, omilia XLVI, I, în col. 
PSB, vol. 23, p. 538) 


„Oare nu pe dreptate Îşi întoarce Dumnezeu faţă de la noi şi ne 
pedepseşte, când EI ni Se dă nouă cu totul, iar noi Îl îmbrâncim? Negreşit! 
Dumnezeu îţi spune: De vrei să te împodobeşti, împodobeşte-te cu podoaba 
Mea! De vrei, înarmează-te cu armele Mele! De vrei să te îmbraci, îmbracă- 
te cu haina Mea! De vrei să te hrăneşti, hrăneşte-te la masa Mea! De vrei să 
vrei să călătoreşti, călătoreşte pe calea Mea! De vrei să moşteneşti, 
moşteneşte moştenirea Mea! De vrei să te duci în patrie, intră în cetatea al 
cărei meşter şi ziditor Eu sunt! (Evr., ll, 10). De vrei să-ți zideşti casă, 
zideşte-ți casă în corturile Mele! Eu nu-ţi cer plată pentru cele ce-ţi dau, ci-ți 
mai datorez şi răsplată de vrei să te foloseşti de toate cele ale Mele! Ce 
dărnicie o poate egala pe aceasta? Eu îți sunt tată, îţi spune Hristos, Eu îţi 
sunt frate, Eu îți sunt Mire, Eu îţi sunt casă, Eu îţi sunt hrană, Eu îți sunt 
haină, Eu îți sunt rădăcină, Eu îti sunt temelie, sunt tot ce vrei! Ca să n-ai 
nevoie de nimic, Eu îţi voi şi sluji! Că am venit să slujesc, nu să Mi se 
slujească! (Matei 20, 28). Eu îți sunt prieten şi mădular şi cap şi frate şi soră 
şi mamă! Eu sunt totul! Un singur lucru îţi cer numai: să-mi fii apropiat Mie! 
Eu sunt sărac pentru tine, cerşetor pentru tine, pe cruce pentru tine, în 
mormânt pentru tine. Sus, pentru tine mijlocesc; Jos, pentru tine solitor am 

venit de la Tatăl. Tu eşti totul pentru mine; şi frate şi împreună moştenitor şi 
prieten şi mădular! Ce vrei mai mult? Pentru ce întorci spatele Celui Ce te 
iubeşte? Pentru ce te osteneşti pentru lume? Pentru ce torni apă într-un vas 
găurit? Că aceasta faci când te osteneşti pentru viaţa aceasta pământească. 
Pentru ce-ţi bagi mâna în foc? Pentru ce dai cu pumnii în aer? Pentru ce 
alergi în zadar? Nu are, oare, orice meserie un scop? Negreşit! Arată-mi şi tu 
scopul strădaniei tale lumeşti! Dar nu poți! Că  Deşertăciunea 
deşertăciunilor, toate sunt deşertăciuni! (Ecl., 1, 2)”. (Omilii la Matei, 
omilia LXXVI, V, în col. PSB, vol. 23, pp. 868-869) 


„Hristos le arată cât de veche e dragostea Lui pentru ei: Veniţi, le 
spune El, binecuvântații Părintelui meu, de moşteniţi împărăția cea 
pregătită vouă de la întemeierea lumii. Câte bunătăţi nu preţuieşte acest 
nume de a fi binecuvântat; şi mai ales de a fi binecuvântat de Tatăl!”. (Omilii 
Ia Matei, omiha LXXIX, II, în col. PSB, vol. 23, p. 898) 


„Gândiţi-vă ce preţ mare a dat Hristos pentru noi! Şi-a vărsat sângele 
Lui! S-a dat pe Sine Insuşi!” (Omilii la Matei, omilha XC, III, în col. PSB, 
vol. 23, p. 1003) 


„Consideraţi ce iubire are El pentru voi; pentru aceasta a venit EI, 
pentru voi şi-a dat viaţa Sa.” (Comentar la Evanghelia de la loan, omilia 
XX, 3, p. 99) 


„Dumnezeu, Nemuritorul, Cel ce este fără început, care are o mare 
infinitate de slavă, i-a iubit pe oamenii formaţi din pământ şi din cenuşă 
(țărână), încărcaţi cu o mulțime de păcate, care nu încetau de a-L supăra, 
nişte nemulțumiți; da, zic eu, iată cine sunt cei pe care-i iubea. Cuvintele 
care urmează sunt destul de puternice, căci EI adaugă: încât pe Fiul Său Cel 
Unul Născut L-a dat, nu pe unul din slujitorii Săi, nici un înger, nici pe un 
arhanghel. Dar nimeni nu a arătat niciodată o asemenea iubire, atâta iubire 
pentru Fiul Său unic, câtă a avut Dumnezeu pentru aceşti slujitori 
nemulțumiți.” (Comentar la Evanghelia de la loan, omilia XXVII, 2, p. 129) 


„Vai! Cât de mare putere a avut dragostea lui Dumnezeu! Noi, care 
eram duşmani şi dispreţuiţi, deodată am devenit sfinți şi fu ai Celui 
Preaînalt! Când noi Îl numim Tată, EI ne-a declarat fii, iar când zice fii, ne-a 
şi descoperit întreaga vistierie a bunătăților!” (Omilii la Epistola către 
Romani a Sfântului Apostol Pavel, omila I, p. 26) 

„Aceasta este cauza pentru care eu plâng şi Jelesc, căci ce nu a făcut 
Dumnezeu ca să fie iubit de noi? Ce mijloc n-a întrebuințat? Ce n-a trecut cu 
vederea? L-am batjocorit fără ca El să ne nedreptăţească cu ceva, ci din 
contră, bine făcându-ne şi încărcându-ne cu mi de bunătăţi; am fugit de EI, 
îndemnându-ne şi ispitindu-ne în toate părțile, şi nici aşa încă nu ne-a 
pedepsit, ci a alergat însuşi EI, şi ne-a prins fugind, dar noi ne-am smucit din 
brațele Sale şi am trecut în acelea ale diavolului; şi nici aşa El nu S-a 
depărtat cu totul de noi, ci a trimis ca să ne roage mulțime de prooroci, de 
îngeri şi de patriarhi, dar noi nu numai că nu am primit solia, dar am şi 
batjocorit pe trimişi. Dar EI nici pentru aceasta nu ne-a urât, ci ca pe nişte 
iubiți dispreţuitori, pe toţi ne-a ocolit, stând de vorbă cu Ieremia şi Miheia, 
în cer şi pe pământ, nu ca să ne aducă vreo supărare, ci pentru ca să arate 
motivul celor făcute de EI, şi împreună cu proorocii chiar El să Se apropie de 
cei ce-L dispreţuiau, gata de a le da lor răspuns, şi cerând de a sta pe-ndelete 
de vorbă cu toți şi cu fiecare în parte, ca să poată atrage la EI, prin vorbă, 
chiar şi pe cei surzi. Poporul Meu! Ce ţi-am făcut şi cu ce te-am împovărat? 
Răspunde-Mi! (Miheia 6, 3) - şi după toate acestea, vai nouă, am ucis pe 
prooroci, i-am bătut cu pietre şi am făcut alte şi alte nenumărate rele! 

Dar ce face EI şi după toate acestea? N-a mai trimis nici prooroci, nici 
îngeri, nici patriarhi, ci ni L-a trimis pe Însuşi Fiul Său! 

Venind Fiul Său, a fost şi El omorât; dar nici aşa nu 1 s-a stins 
dragostea de noi, ci încă mai mult I s-a aprins, căci stăruie necontenit a-i 
chema pe toți la EI, şi se roagă, şi face totul, chiar şi după uciderea Fiului 
Său, numai ca să-i apropie de El. 

Pavel strigă, zicând: În numele lui Hristos, aşadar, ne înfățişăm ca 
mijlocitori, ca şi cum Însuşi Dumnezeu v-ar îndemna prin noi. Vă rugăm, în 
numele lui lisus Hristos, împăcaţi-vă cu Dumnezeu! (Il Corinteni 5, 6), dar 
nimic din acestea nu ne-au împăcat. 

Lucru minunat că nici aşa nu ne-a părăsit, ci stăruile mereu 
amenințându-ne chiar cu gheena, dar şi făgăduindu-ne împărăția cerurilor, ca 
măcar cu acest mod să poată atrage la EI, şi noi încă suntem nepăsători. Dar 
ce poate fi mai rău decât această sălbăticie? Dacă ar face un om ceea ce face 
Dumnezeu, oare nu am fi devenit demult robii lui? Şi pe Dumnezeu, Care 
face aşa, Îl dispreţuim?!” (Omilii la Epistola către Romani a Sfântului 
Apostol Pavel, omila V, pp. 82-83) 


„Să ne gândim mai întâi de câte ori II batjocorim chiar după miile de 


bunătăți, şi cum EI încă ne mângâie, de câte ori fugim de EI, şi totuşi nu ne 
trece cu vederea, ci ne apucă şi ne atrage la El. Dacă toate acestea le gândim, 

vom putea desigur să aprindem în noi acea poftă şi acea dragoste către EL. 
Dacă un om de rând ar iubi astfel pe împărat, oare acesta nu s-ar îmblânzi şi 
umili de măreția dragostei? Eu cred că da, şi încă foarte mult. Când însă aici 
se petrece din contră, căci frumusețea, slava şi bogăția celui iubit este 
nemăsurată şi neştiută, iar din partea noastră îi dăm numai dispreţ, cum nu 
vom fi vrednici de cea mai grea pedeapsă, de vreme ce fiind atât de înjositori 
şi netrebnici, şi totuşi iubiţi de marele şi minunatul Mântuitor, noi disprețuim 
iubirea Lui? El nu are nevoie de dragostea noastră, şi totuşi nici aşa nu 
încetează de a ne iubi; în schimb noi avem mare nevoie de dragostea Lui, dar 
cu toate astea preferăm banii, prietenia oamenilor, liniştea trupească, slava şi 
stăpânirea, în locul Lui, Care nimic n-a preferat în locul nostru. Un singur 
Fiu a avut, pe Unul-Născut al Său, şi nici pe Acesta nu L-a cruțat pentru noi, 
iar noi multe preferăm înaintea Lui.” (Omilii la Epistola către Romani a 
Sfântului Apostol Pavel, omiha V, pp. 84-85) 


„Acelea ce au venit de la Hristos sunt numeroase, variate şi felurite, 
fiindcă a şi murit pentru noi, ne-a împăcat şi apropiat de Dumnezeu, şi ne-a 
dat chiar pe cele de negrăit.” (Omilii la Epistola către Romani a Sfântului 
Apostol Pavel, omilha IX, p. 152) 


„Căci Hristos, încă fiind noi neputincioşi, la timpul hotărât a murit 
pentru cei necredincioşi. Căci cu greu va muri cineva pentru un drept; dar 
pentru cel bun poate se hotărăşte cineva să moară. Dar Dumnezeu Îşi arată 
dragostea Lui faţă de noi prin aceea că, pentru noi, Hristos a murit când noi 
eram încă păcătoşi (5, 6-8). 

Ceea ce spune aici, aşa este; că dacă cineva pentru un bărbat virtuos 
nu ar prefera îndată să moară, apoi înţelegi dragostea Stăpânului, când El nu 
pentru cei virtuoşi, ci pentru cei păcătoşi şi pentru duşmani a primit 
moartea."(Omilii la Epistola către Romani a Sfântului Apostol Pavel, omilia 
IX, p. 156) 


„Ce n-a făcut Dumnezeu pentru noi? A făcut pentru noi lumea aceasta 
stricăcioasă, nestricăcioasă; a îngăduit a fi batjocoriţi proorocii pentru noi, 1- 
a trimis în robie pentru noi, i-a lăsat să cadă în cuptorul cel cu foc şi să 
sufere mii de rele. Şi pe prooroci pentru noi 1-a făcut, şi pe apostoli tot 
pentru noi, şi pe Unul Născut Fiul Său pentru noi L-a dat, şi pe diavol pentru 
noi îl pedepseşte. Ne-a pus de-a dreapta Lui, iar El a fost batjocorit pentru 
noi, după cum zice: Ocările celor ce Te ocărăsc pe Tine au căzut asupra 
mea (Psalmul 68, 11). Dar, deşi ne-am depărtat de EI atât de mult, totuşi nu 
ne-a părăsit, ci ne cheamă iarăşi la EI, şi pune şi pe alții să se roage şi să 

stăruie pentru noi, tot cu scopul de a ne face bine, ceea ce s-a petrecut şi cu 
Moise, căci şi lui îi zicea: Lasă-Mă dar să-i pierd pe ei (leşirea 32, 10), ca 
astfel să-l atragă spre rugăciune pentru dânşii.” (Omilii la Epistola către 
Romani a Sfântului Apostol Pavel, omilia XIV, pp. 275-276) 


„+... cel mai mare semn al dragostei lui Dumnezeu către noi, adică 
jertfa Fiului Său. Nu numai că ne-a îndreptățit, zice, nu numai că ne-a Slăvit 
şi ne-a făcut asemenea chipului Său, dar nici pe Fiul Său nu L-a cruțat 
pentru tine. De aceea a şi adăugat: EI, Care pe Însuşi Fiul Său nu L-a cruțat, 
ci L-a dat morţii, pentru noi toți, cum nu ne va da, oare, toate împreună cu 
EI (8, 32)? 

Și priveşte câtă măreție şi câtă căldură întrebuinţează în vorbe, spre a 
ne arăta dragostea cea mare a lui Dumnezeu către noi! Cum ne va părăsi pe 
noi, pentru care n-a cruțat nici chiar pe Fiul Său, ci pentru noi toţi L-a dat pe 
EI? Gândeşte-te câtă bunătate din partea Lui, dacă n-a cruțat nici chiar pe 
Fiul Său, ci L-a dat, şi încă L-a dat pentru toți laolaltă: şi pentru mişei, şi 
pentru cei nerecunoscători, şi pentru duşmani, şi pentru cei ce-L blestemau 
pe El. 

Cum nu ne va da, oare, toate împreună cu El? Ceea ce el spune aici, 
aşa şi este. Dacă Dumnezeu a dat şi pe Fiul Său, şi încă nu L-a dat oricum, ci 
L-a dat spre jertfă, de ce te mai îndoieşti de celelalte, când ai primit pe 
Stăpânul a toate? De ce stai la îndoială asupra stăpânirii bunurilor, când ai cu 
tine pe Stăpânul acelor bunuri? Cel ce a dat duşmanilor ceea ce este mai 
mare şi mai important, cum nu va da prietenilor ceea ce e mai mic şi de mai 
puțin preţ?” (Omilii la Epistola către Romani a Sfântului Apostol Pavel, 
omilia XV, pp. 292-293) 


„Nu se dă în lături chiar de la vorbele cele mai josnice, şi nu consideră 
ca înjosire de a-i atribui nume dintre patimile omeneşti, numindu-se pe sine 
gelos: Că Dumnezeu zelos (gelos) sunt Eu (leşirea 20, 5), zice, ca de aici tu 
să afli întinderea dragostei Lui. 

Deci, iubiților, să-L iubim pe El, după cum voieşte, căci aceasta El o 
consideră ca un lucru de mare preţ. Chiar dacă noi Îl dispreţuim, El totuşi 
rămâne iubindu-ne şi chemându-ne la EI, şi chiar de nu ne întoarcem la EI, 
totuşi pentru cine iubeşte îl pedepseşte din dragoste numai, şi nicidecum nu 
caută în tot chipul a ne pedepsi. lată ce spune la proorocul lezechiel despre 
cetatea cea iubită de EI, dar care-L dispreţuia: Iată, Eu voi ațâța împotriva ta 
pe amanțţii tăi de care s-a dezgustat sufletul tău şi-i voi aduce împotriva ta 
din toate părțile (ezechiel 23, 22 şi urm). Ce ar putea zice mai mult un iubit 
înflăcărat disprețuit de iubita sa, şi după aceasta iarăşi arzând de dorul ei? 

Căci Dumnezeu totul face ca să fie iubit de noi, şi de aceea n-a cruțat nici 
chiar pe Fiul Său.” (Omilii la Epistola către Romani a Sfântului Apostol 
Pavel, omilha XXIII, p. 445) 


„... DU bani, ci sângele Său l-a dat pentru noi, şi de aceea nu ar suferi 
ca să fim disprețuiți noi, pentru care a vărsat sângele Său şi a pregătit atâta 
cinste.” (Omilii la Epistola către Romani a Sfântului Apostol Pavel, omilha 
XXV, p. 464) 


„De acum nu mai Zic vouă robi, ci am zis vouă prieteni, că toate câte 
am auzit de la Tatăl meu cunoscute le-am făcut vouă (|n. 15, 15), adică le- 
am încredințat vouă, mi-a pus încrederea şi nădejdea în voi. Dar, dacă chiar 
numai a-şi pune nădejdea şi încrederea în noi, şi este cea mai mare dovadă 
de prietenie a lui, dar încă atunci când se arată nu numai prin vorbe 
încredinţându-ne tainele lui cele negrăite, ci înseşi acele taine dându-ni-le 
prin fapte, apoi poți singur pricepe câtă dragoste este din partea lui în acest 
fapt. De aceasta deci să ne ruşinăm, şi chiar de nu ar fi vorba de gheena, 
totuşi nerecunoştinţa noastră către un astfel de prieten şi binefăcător să ne fie 
mai înfricoşată decât gheena. Să facem aceasta nu ca argați năimiți, ci ca fu 
slobozi şi iubiți, pentru dragostea tatălui, şi să încetăm odată a ne mai pironi 
la cele lumeşti.” (Comentariile sau Tâlcuirea Epistolei întâi către Corinteni, 
omilia VII, p. 72) 


„... El te-a făcut şi te cruță mai mult decât orice, şi pe tine mai mult te 
iubeşte decât orice.” (Comentariile sau Tălcuirea Epistolei întâi către 
Corinteni, omiha XII, p. 123) 


„Căci fiind Împăratul tuturor făpturilor şi al acelei fericite firi, totuşi 
pe oameni, pe cari el i-a făcut din ceea ce nu erau, şi pe cari i-a hărăzit cu 
mii de binefaceri, pe oameni, zic, cari îl batjocoreau şi necinsteau, nu 1-a 
disprețuit, ci încă s-a făcut şi el om pentru dânşii, şi a cinat împreună cu 
curvele şi cu vameşii, şi pe morţii lor i-a înviat, pe cei îndrăciţi 1-a vindecat, 
şi cerul le-a făgăduit. Şi după toate acestea, punând mâna pe dânsul, l-au 
lovit, l-au legat, l-au bătut, şi-au râs de dânsul, şi la urmă l-au şi răstignit. 
Dar nici aşa el nu-i dispreţuia, ci chiar pe cruce fiind, zicea: Părinte, iartă-le 
păcatul acesta (Lc. 23, 34), ba încă şi pe tâlharul care mai înainte îl 
batjocorise l-a băgat în Rai, şi pe gonaciul de altădată — Pavel — l-a făcut 

apostol, deşi pe ucenicii şi pe prietenii lui îi predase spre moarte ludeilor 
care-l răstigniseră şi pe dânsul.” (Comentariile sau Tălcuirea Epistolei întâi 
către Corinteni, omiha XXXII, p. 345) 


„Că mare este covârşirea dragostei Lui, că a şi murit pentru lumea 
întreagă şi că, găsindu-se această lume în asemenea stare nenorocită, El a 
primit a muri.” (Tălcuiri la Epistola a doua către Corinteni, omiha XI, p. 
110) 


„Pentru că Dumnezeu era împăcând lumea Luişi în Hristos, nesocotind 
lor, greşalele lor (2 Cor., 5, 19). Ai văzut dragoste care covârşeşte toată 
mintea, toată judecata? Căci cine era cel batjocorit? El. Cine apoi a venit mai 
întâi la împăcare? El. Dar, zici tu, a trimis pe Fiul, şi nu a venit El. Pe Fiul a 
trimis, fireşte, dară nu numai Fiul ruga, ci împreună cu Dânsul şi printr-însul 
şi Însuşi Tatăl. Pentru care şi zicea că Dumnezeu era în Hristos împăcând 
Luişi lumea, adică prin Hristos. Fiindcă a zis: Care a dat nouă slujba 
împăcării, apoi îndreptează vorba, zicând: Să nu credeţi că noi suntem 
stăpâni ai Japtului acestuia; noi suntem slujitori, iar cel ce lucrează totul este 
Dumnezeu, Cel ce a împăcat lumea cu Sine prin Unul-născut Fiul Său. Şi 
cum i-a împăcat cu Sine? Aceasta este minunea cea mare, că nu numai s-a 
făcut prietenul lor, ci încă s-a făcut prieten în chipul acesta. Cum? Lăsându- 
le păcatele, căci altfel nu era cu putinţă. Pentru care a şi adăugat: nesocotind 
lor greşalele. 

Că dacă ar fi voit să ceară socoteală de păcate, toți am fi pierit. Dar cu 
toate acestea, atât de mari fiind păcatele lor, nu numai că nu a căutat să-i 
pedepsească, ci încă să-i şi împace cu Dânsul; nu numai că le-a iertat 
păcatele, dar încă nici le-a mai socotit.” (T7âlcuiri la Epistola a doua către 
Corinteni, omilha XO, p. 113) 


„Rugămu-vă în locul lui Hristos, adică pentru Hristos, căci noi am luat 
lucrul în locul Lui. lar dacă ţi se pare că acest lucru este mare, apoi ascultă şi 
cele ce urmează, prin care se arată că nu numai în locul lui Hristos, ci noi 
facem aceasta şi în locul Tatălui. Pentru care a şi adăugat: Ca şi cum 
Dumnezeu s-ar ruga prin noi. Nu numai prin Fiul se roagă, ci şi prin noi 
care am luat solia în locul Lui. Să nu credeți, zice, că noi vă rugăm ca din 
partea noastră, ci însuşi Hristos vă roagă, însuşi Tatăl lui Hristos prin noi. ŞI 
ce ar putea fi deopotrivă cu măreţia faptului? A fost batjocorit, mii de bunătăți 
făcând lor, şi aşa batjocorit nu numai că nu a căutat răzbunare, ci încă şi pe 

Fiul său l-a dat, ca printr-Însul să ne împăcăm. Dar cei ce L-au primit, nu 
numai că nu s-au împăcat, ci încă L-au şi ucis. larăşi a trimis pe alți soli ca să- 
1 roage, şi aceştia fund trimişi, el singur este care cere şi se roagă. ŞI ce anume 
cere? Împăca-ți-vă cu Dumnezeu. Şi nu a zis împăcați pe Dumnezeu cu voi, 
căci nu El este care dușmăneşte, ci voi, fiindcă Dumnezeu niciodinioară nu 
duşmăneşte. Şi apărându-l ca pe un sol trimis, zice: 

Că pe Acela ce nu a cunoscut păcat, pentru noi păcat L-a făcut Q Cor. 
5, 21). Nu spun cele mai dinainte, că, de pildă, aţi batjocorit, că cu nimic nu v- 
a nedreptăţit, că v-a făcut bine, că nu a căutat răzbunare, că El Cel dintâi vă 
roagă, deşi El Cel dintâi a fost batjocorit; nimic din acestea să nu le mai 
avem în vedere acum. Dar oare nu ar fi drept a vă împăca cu Dânsul, cel puţin 
pentru cele ce a făcut cu voi acum? Şi ce a făcut? Că pe Cel Ce nu a cunoscut 
păcat, pentru noi păcat L-a făcut. Că dacă nimic alta nu ar mai fi făcut, fără 
numai aceasta, apoi poţi pricepe cât de mare este faptul de-a da pe Fiul Său 
pentru noi, care L-am batjocorit. (...) Pe cel ce nu au cunoscut păcat, zice, pe 
Cel ce este însuşi dreptatea, păcat L-a făcut, adică L-a lăsat a fi pedepsit ca 
un păcătos şi a muri ca un blestemat. B/estemat, zice, este cel spânzurat pre 
lemn (Gal., 3, 13). Că a muri astfel este cu mult mai mare şi mai însemnat 
decât a muri în chip obişnuit, ceea ce şi dând a înţelege, zicea: Ascultător 
făcându-se până la moarte, iară moarte de cruce (Flp., 2, 8). Căci faptul 
acesta nu era în sine numai osândă şi pedeapsă, ci şi necinste. Și acum 
gândeşte-te singur câte ţi-a dăruit. Mare lucru este, desigur, ca şi păcătos fund, 
să moară pentru cineva; dar când încă este şi drept cel ce pătimeşte aceasta, şi 
moare pentru păcătoşi, şi nu numai că moare, ci încă ca şi un blestemat, şi nu 
numai ca blestemat, ci încă şi dăruindu-ne prin aceasta mari bunătăți pe care 
niciodată nu le-am aşteptat - ca să ne facem dreptate a lui Dumnezeu întru 
Dânsul, zice - apoi ce cuvânt şi ce minte ar putea să înfățişeze acestea? Că pe 
cel drept, zice, l-a făcut păcătos, ca pe cei păcătoşi să-i facă drepți. Sau mai 
bine zis, nici numai aceasta nu a spus, ci ceva cu mult mai mare, căci nu a 
pus numai starea lucrului, ci însăşi însuşirea. Căci nu a zis: /-a făcut păcătos, 
ci I-a făcut păcat, şi nu numai pe cel ce nu a păcătuit, ci chiar pe cel ce nu a 
cunoscut păcatul, ca şi noi să ne facem nu numai dreptate, ci dreptatea lui 
Dumnezeu.” (Tălcuiri la Epistola a doua către Corinteni, omilia XI, p. 114) 


„Mai întâi că EI ne-a iubit pe noi care Îl uram, şi deci, fiind vrăjmaşi, 
ne-a împăcat cu Dânsul, iar după aceea voieşte a ne iubi pe noi care-L iubim. 
Să rămânem deci iubindu-L pe Dânsul, ca şi noi să fim iubiți de Dânsul. Că 
dacă, noi fiind iubiţi de oamenii puternici, suntem temuţi de toți, apoi cu atât 
mai mult fiind iubiţi de Dumnezeu.” (7âlcuiri la Epistola a doua către 
Corinteni, omilha XXX, p. 267) 

„Fiecare dintre noi datorăm atâta recunoştinţă şi mulțumire lui 
Hristos, cât ar datora dacă ar fi venit numai pentru el. Nu s-ar fi dat în lături 
de a arăta chiar pentru unul o astfel de iconomie, pentru că într-atâta iubeşte 
el pe fiecare om, ca şi cum iubeşte lumea întreagă.” (Comentariile sau 
Explicarea Epistolei către Galateni, p. 64) 


„Nu numai că a dat pe Fiul Său Cel iubit, ci în aşa mod, încât să fie şi 
sacrificat. Priveşte bogăţia iubirii Sale către om: pe Fiul Său Cel iubit L-a 
dat pentru cei vrednici de ură. De aici poţi vedea cât ne preţuieşte. Dacă, pe 
când noi Îl uram şi eram duşmanii Lui şi a dat totuşi pe Fiul Său Cel iubit, ce 
nu va face la urmă, când ne facem prieteni cu El?” (Comentariile sau 
Explicarea Epistolei către Efeseni, omila |, p. 11) 


„Pentru dragostea Lui cea mare, cu care ne-a iubit pe noi. Dar cum 
ne-a iubit pe noi? Căci faptele săvârşite nu sunt demne de iubire, ci de urgie 
şi de cea mai grozavă pedeapsă. Deci şi aceasta e rezultatul milei Lui celei 
mari.” (Comentariile sau Explicarea Epistolei către Efeseni, omiha IV, p. 
36) 


„Multe fapte probează iubirea lui Dumnezeu. Mai întâi că prin sine a 
mântuit neamul omenesc, al doilea că în ce stare fiind omenirea o a salvat, şi 
al treilea că unde a ridicat-o.” (Comentariile sau Explicarea Epistolei către 
Efeseni, omilia V, p. 44) 


„Dragostea lui Dumnezeu a unit ceriul cu pământul. Dragostea lui 
Dumnezeu a pus pe om pe tronul lui Dumnezeu. Dragostea lui Dumnezeu a 
arătat pe pământ de Dumnezeu. Dragostea lui Dumnezeu pe Stăpânul a toate 
l-a făcut serv. Dragostea lui Dumnezeu a făcut ca să fie predat Fiul Său Cel 
iubit pentru mântuirea duşmanilor. Şi nu s-a mărginit numai aici, ci încă ne-a 
chemat la bunătăţi mai mari. Nu numai că ne-a izbăvit de relele de dinainte, 
ci încă a făgăduit că ne va da şi alte bunuri cu mult mai mari. Pentru toate 
acestea mulțumind lui Dumnezeu, să practicăm toată fapta bună, şi cu 
deosebire să practicăm dragostea, ca să ne învrednicim de bunurile 
făgăduite.” (Comentariile sau Explicarea Epistolei către Efeseni, omilia LX, 
p. 99) 


„Să-l mulţumim din tot sufletul nostru, pentru că EI ne iubeşte mai 


mult decât născătorii noştri, şi pe cât de mare este deosebirea între bunătate 
şi răutate, pe atât de mare e deosebirea între iubirea lui Dumnezeu şi cea a 

născătorilor noştri.” (Comentariile sau Explicarea Epistolei către Efeseni, 
omilia XIX, p. 183) 


„+... tocmai când L-am nedreptăţit atât de mult, EI a predat pe Fiul Său 
pentru noi, iar noi, chiar şi după ce ne-am învrednicit de atâtea bunătăţi, 
după ce am devenit prietenii Săi, după ce, în fine, ne-am învrednicit prin El 
de atâtea bunuri, nu L-am iubit nici măcar ca pe un prieten.” (7âlcuiri la 
Epistola întâi către Timotei, omilia a III-a, p. 43) 


„S-a jertfit pe Sine pentru duşmani, pentru cei ce-L urau, pentru cei 
ce-L disprețuiau. Ceea ce n-ar face cineva nici pentru prieteni, sau pentru fu, 
sau pentru fraţi, a făcut Stăpânul pentru slugi, şi încă Stăpân nu aşa precum 
sunt slugile, ci Dumnezeu pentru oameni, care nici măcar n-au avut măcar 
puține merite.” (7ălcuiri la Epistola întâi către Timotei, omilia a VII-a, p. 
81) 


„Pentru tine am fost scuipat, zice (Dumnezeu — n.n.), pentru tine am 
fost lovit, am fost lipsit de slavă, pe Părintele Meu L-am lăsat şi am venit la 
tine, care Mă urai şi Mă dispreţuiai, ba încă nici nu voiai să auzi de numele 
Meu. Te-am urmărit şi am alergat după tine ca să te am în stăpânirea Mea. 
(...) Acestea ştiindu-le, iubiților, şi cunoscând marea Lui iubire către noi, să 
facem tot ce ar putea să ne arate pe noi vrednici de darurile sale cele mari.” 
(Tâlcuiri la Epistola întâi către Timotei, omilia a XV-a, p. 176) 


„Care stăpân şi-a dat vreodată pe fiul său pentru slugă? Nimeni, ci cu 
toţii încă ar prefera să dea slugi pentru copii. Pe când cu Dumnezeu se petrec 
lucrurile cu totul altfel. Pe propriul Său Fiu nu L-a cruțat, ci L-a dat pentru 
noi toți, pentru noi, duşmanii Lui care îl urâm.” (Tălcuiri la Epistola întâi 
către Timotei, omiha a XVI-a, p. 182) 


„Nimic nu constituie o mai mare dovadă a iubirii Sale de oameni — de 
al pune în considerare cerul sau marea, sau pământul, sau chiar toate cele 
făcute din nimic — decât crucea Lui. Pentru aceasta şi Pavel se laudă cu ea, 
zicând: lar mie să nu-mi fie a mă lăuda decât numai cu crucea Domnului 
nostru lisus Hristos (Galateni 6, 14).” (Comentariile sau explicarea 
Epistolei a doua către Timotei, omilia II, p. 20) 


„Nimeni dintre noi nu ne cruță mai mult ca Dânsul, Care ne-a adus la 


viaţă din ceea ce eram, Care răsare soarele, Care plouă, Care entuziasmează 
sufletul, Care L-a dat pe Fiul Său pentru noi.” (Comentariile sau explicarea 


870 


Epistolei către Filimon, omilha II, în vol. Comentariile sau explicarea 
Epistolei a doua către Timotei..., p. 215) 


„A plătit (Hristos - n.n.) prețul răscumpărării pentru noi, atât cât 
cineva n-ar fi plătit nici pentru fiul său: Şi-a vărsat sângele Său. Deci, dacă 
am avea mii de suflete şi le-am depune pe toate, oare i-am răsplăti 
deopotrivă? Deloc! Şi de ce? pentru că EI a făcut aceasta nu ca şi cum ar fi 
fost dator, ci totul a făcut din har, iar noi facem pentru că suntem datori. El 
fiind Dumnezeu, S-a făcut rob pentru noi, şi nefiind sub stăpânirea morții, a 
devenit sub stăpânirea morții găsindu-se în trup, iar noi chiar de n-am pune 
sufletele noastre pentru Dânsul, totuşi le vom da după legea naturii, şi fără 
de voie ne vom despărți de dânsele după puţin timp.” (Comentariile sau 
explicarea Epistolei către Filimon, omila II, în vol. Comentariile sau 
explicarea Epistolei a doua către Timotei..., p. 216) 


„Deci, iubiţilor, să ne ruşinăm de o atât de mare dragoste a lui Hristos 
către noi şi să ne înfierbântăm şi noi de dragostea Lui. Chiar de ar fi cineva 
smerit sau om de rând, să audă că EI ne iubeşte pe noi, şi atunci mai mult 
decât toți ne vom înfierbânta către Dânsul şi-L vom avea în cinste mare, şi-L 
vom iubi. Stăpânul nostru ne iubeşte atât de mult, şi noi nu ne mişcăm?” 
(Comentariile sau explicarea Epistolei către Filimon, omilia II, în vol. 
Comentariile sau explicarea Epistolei a doua către Timotei..., p. 217) 


„Ce mare bunătate! Ce nemăsurată iubire de oameni! A flămânzit Ce/ 
ce dă hrană la tot trupul (Ps., 135, 25), Cel ce deschide mâinile şi satură pe 
tot cel viu de bunăvoință (Ps., 144, 16)! 

Am flămânzit, şi Mi-aţi dat să mănânc. 

Nu 1 se micşorează vrednicia sa, ci iubirea Sa de oameni chezăşuieşte 
pentru săraci. 

Am însetat, şi Mi-aţi dat să beau. 

- Cine-i Cel ce rosteşte aceste cuvinte? 

- Cel ce varsă apele în lacuri, râuri şi izvoare; Cel ce a spus în 
Evanghelie: Din pântecele celui ce va crede în Mine râuri de apă vie vor 
Curge, precum a zis Scriptura (loan 7, 38), Cel ce a spus: De insetează 
cineva, să vină la Mine şi să bea (loan 7, 37).” (Omiliile despre pocăință, 
omilia a şaptea, p. 150) 


„Llubirea lui Dumnezeu nu are hotar, nici bunătatea Lui nu se poate 
tălmăci cu cuvântul.” (Omiliile despre pocăință, omiha a opta, p. 157) 

„Cum a aplecat cerurile şi S-a pogorât pe pământ? Cum Cel ce umple 
toată zidirea vine la mine şi S-a făcut ca mine, pentru mine? Cum a luat ca 
ucenic tocmai pe acela pe care-l ştia că are să fie vânzător? Cum a poruncit, 
ca unui prieten, vrăjmaşului să-L urmeze? Cum nu S-a îngrijit de vânzare, ci 
de mântuirea vânzătorului?” (Cuvânt la vânzarea lui luda, în vol. Predici la 
sărbători împărăteşti şi cuvântări de laudă la sfinți, p. 75) 


„Stăpânul nu ne iubeşte aşa cum îl iubim noi pe EI, ci ne iubeşte 
atât de mult, încât nici un cuvânt nu ne poate înfăţişa dragostea Lui.” 
(Cuvântul al II-lea la Sfântul Apostol Pavel, în vol. Predici la sărbători 
împărăteşti şi cuvântări de laudă la sfinţi, pp. 237-238) 


„Dumnezeu S-a purtat totdeauna față de neamul omenesc cu atâta 
bunătate, că a făcut mai mult bine duşmanilor Lui decât au făcut rău 
demonii prietenilor lor.” (Cuvânt la Fericitul Vavila, şi împotriva lui 
Iulian, şi către elini, II, în vol. Predici la sărbători împărăteşti şi 
cuvântări de laudă la sfinţi, p. 302) 


„Dar nu este timpul acum să vorbesc de toată iubirea Lui de 
oameni! Dar chiar de-aş vorbi despre ea veacuri întregi şi de-aş avea 
atâta putere câtă au negreşit puterile cele netrupeşti, tot nu aş putea 
vorbi după vrednicie. Numai El Însuşi ştie cât este de bun, pentru că, la 
drept vorbind, numai El este bun.” (Cuvânt la Fericitul Vavila, şi 
împotriva lui Iulian, şi către elini, II, în vol. Predici la sărbători 
împărăteşti şi cuvântări de laudă la sfinţi, p. 303) 


„Dumnezeu, când răsplăteşte faptele noastre bune, răplata Lui 
depăşeşte măsura faptelor noastre; când păcătuim însă, mânat de 
dragostea ce ne-o poartă, ne mustră totdeauna, dar pedeapsa pe care ne- 
o dă e mai mică decât păcatele noastre.” (Cuvânt la Sfinții Mucenici, 
III, în vol. Predici la sărbători împărăteşti şi cuvântări de laudă la 
sfinți, p. 455) 


„Avem un Stăpân blând. Vrea numai să-i dăm noi prilej ca să-şi 
arate îndată toată bunătatea Lui.” (E primejdios lucru şi pentru 
predicator, şi pentru ascultători ca predicatorul să predice pe placul 
ascultătorilor. Folositor lucru şi semn de foarte mare dreptate e 
osândirea propriilor păcate, V, în vol. Predici la sărbători împărăteşti 
şi cuvântări de laudă Ia sfinţi, p. 470) 

„... ne-a dăruit viață veşnică, deşi ne era dator cu osândă şi 
pedeapsă.” (Cuvânt de laudă la Sfântul Mucenic Iulian, |, în vol. 
Predici la sărbători împărăteşti şi cuvântări de laudă la sfinți, p. 476) 


„... după cum trupurile unse cu untdelemn scapă din mâinile noastre 
şi alunecă uşor, de le-am ţine cu mii de mâini, tot aşa şi iubirea de oameni a 
lui Dumnezeu: oricâte nume i-am da, nu o putem cuprinde; măreția ei întrece 
cu mult, cu foarte mult, slăbiciunea cuvintelor noastre. De asta şi-a dat 
seama şi Pavel. De aceea, văzând învinsă puterea cuvintelor de măreția 
iubirii de oameni a lui Dumnezeu, a spus numai un singur cuvânt şi s-a oprit. 

- Care-i cuvântul? 

- Mulţumire lui Dumnezeu pentru darul Lui care nu se poate povesti 
(IL Corinteni 9, 15). Nimic nu poate înfățişa purtarea de grijă a lui 
Dumnezeu! Nici cuvântul, nici mintea! De aceea aici Pavel spune că 
dragostea Lui de oameni nu se poate povesti. În altă parte, spune că 
depăşeşte mintea noastră, grăind aşa: Pacea lui Dumnezeu, care covârşeşte 
toată mintea, va păzi inimile noastre (Filipeni 4, 7).” (Despre mărginita 
putere a diavolului, omilia I, 3, în vol. Despre mărginita putere a diavolului. 
Despre căință..., pp. 10-11) 


„Chiar dacă am muri de nenumărate ori pentru Dumnezeu, chiar dacă 
am săvârşi toată virtutea, totuşi aceste fapte ale noastre nu sunt nici pe 
departe în înălțimea cinstirilor cu care ne-a cinstit pe noi Dumnezeu. 
Gândeşte-te la cele ce-ţi spun! Dumnezeu n-are nevoie de nimic de la noi, ci 
Îşi este de ajuns Luişi; ne-a adus din neființă la fiinţă, ne-a dat suflet, cum nu 
are nimeni pe pământ, a sădit raiul, a întins cerul, a întărit pământul, a aprins 
luminători strălucitori, a împodobit pământul cu lacuri, cu izvoare, cu râuri, 
cu flori şi cu pomi, a presărat cerul cu puzderie de stele, a făcut ca noaptea 
să ne fie tot atât de folositoare ca şi ziua pentru odihna şi tăria ce ne vin de 
pe urma somnului.” (Despre căință (11), în vol. Despre mărginita putere a 
diavolului. Despre căinţă..., p. 102) 


„Și dacă ai încerca să vorbeşti despre toate bunurile şi frumuseţile 
date de Dumnezeu omului, ar trebui să povesteşti nespus de mult, fără a 
ajunge însă vreodată să le spui pe toate.” (Despre căință (1), în vol. Despre 
mărginita putere a diavolului. Despre căâinţă..., pp. 103-104) 


„+... nu este cu putinţă să cunoaştem sau să înfățişăm toată bunătatea 
Domnului față de noi. Din cele ce ştiu, voi spune ce este mai însemnat. 

După o atât de mare neascultare, după atât de mari păcate, atunci când 
tirama păcatului a cuprins pe toată lumea, când lumea trebuia deci să fie 
pedepsită în chipul cel mai greu, să piară desăvârşit şi să nu se mai audă de 
neamul omenesc, atunci a arătat Dumnezeu față de noi cea mai mare 
binefacere, jertfind pe Unul-Născut pentru duşmanii Lui, pentru cei ce-L 
urau şi-L duşmăneau; iar prin jertfa Unuia-Născut ne-a împăcat cu EI şi a 
făgăduit că ne va da împărăţia cerurilor, viaţa veşnică şi nenumărate 
bunătăţi, pe care nici ochiul nu le-a văzut, nici urechea nu le-a auzit, nici la 
inima omului nu s-a suit (1 Corinteni 2, 9). Ce poate egala această purtare de 
grijă, această iubire de oameni şi această bunătate a lui Dumnezeu?” (Despre 
necazuri şi biruirea tristeţii (1). Către Staghirie, ascetul care era chinuit de 
demon. Cuvânt de sfătuire, în vol. Despre mărginita putere a diavolului. 
Despre căință..., p. 134) 


„Despre dragostea lui Dumnezeu faţă de oameni s-au mai spus şi 
aceste cuvinte, al căror înţeles îl pricepem atât cât putem: cine are cunoştinţa 
nemărginită şi bunătatea nemărginită, negreşit va avea nemărginită şi iubirea 
de oameni. Chiar dacă nu descoperim această iubire de oameni în fiecare din 
întâmplările ce se petrec în lume, apoi chiar această neştiință a noastră este 
tot un semn, tot o dovadă a dragostei Sale nemărginite de lume. Dumnezeu 
face în fiecare zi multe şi mari lucruri pentru mântuirea noastră; iar acestea 
sunt cunoscute numai de El. Dumnezeu face bine neamului nostru omenesc 
numai în virtutea bunătății Sale, iar din cauză că nu are nevoie să fie slăvit 
de noi, nici să-L răsplătim în vreun chip oarecare, de aceea face ca cele mai 
multe binefaceri ale Sale să ne rămână ascunse nouă; iar dacă uneori ni le 
descoperă, apoi o face tot din cauza noastră, pentru ca prin recunoştinţa ce I- 
o arătăm să atragem asupra noastră şi mai mult ajutor.” (Despre necazuri şi 
biruirea tristeții (1). Către Staghirie, ascetul care era chinuit de demon. 
Cuvânt de sfătuire, în vol. Despre mărginita putere a diavolului. Despre 
căinţă..., pp. 135-136) 


„Eu am venit Să slujesc, nu să Mi se slujească zice Hristos (Mt. 20, 
28). Eu sunt prietenul tău, capul tău, sunt fratele tău, soră, mamă, toate, şi nu 
voiesc alta decât să fii şi tu prietenul Meu. Eu am fost sărac pentru tine, 
cerşetor pentru tine, am fost răstignit pentru tine, în cer mă rog Tatălui 
pentru tine şi am venit pe pământ ca mijlocitor pentru tine la Tatăl. Tu eşti 
Mie totul, frate împreună moştenitor, prieten, membru. Ce doreşti mai mult? 
Pentru ce te tragi îndărăt de la Acel ce atât de mult te iubeşte? Pentru ce 
lucrezi tu numai pentru lumea aceasta? Pentru ce torni tu apă într-un vas fără 
fund? Căci aceea face cel ce lucrează pentru lumea cea de acum. Pentru ce 

voieşti tu să apuci focul şi să abaţi aerul? Pentru ce alergi în zadar? Toate au 
sfârşitul lor; arată-mi, deci, şi sfârşitul râvnei tale pentru lume. Dar tu nu poţi 
aceasta. Toate sunt deşertăciune. Să mergem la morminte; arată-mi pe tatăl 
tău, arată-mi pe nevasta ta cea moartă. Unde este cel ce purta haine împletite 
cu aur, cel ce şedea în trăsură pompoasă, cel ce avea putere pe viață şi pe 
moarte? Eu nu văd nimic alta decât oase şi viermi. Toate acele sunt pulberi 
ŞI vis şi umbră, un chip sec, ba nici măcar un chip. Şi dea Dumnezeu ca la 
sfârşit numai acesta să fie răul. Cinstea, traiul cel bun şi bogăția sunt, 
negreşit, aici numai o umbră, dar cele ce au fost legate cu ele, cele ce au 
urmat din ele: zgârcenia, desfrânarea, acestea nu sunt umbre, ci sunt scrise în 
cer, fie cuvinte, fie fapte.” (Cuvântare despre Evanghelia de la Matei, în vol. 
Omilii la Postul Mare..., pp. 115-116) 


„Ar trebui să avem nenumărate limbi, ba chiar putere îngerească, spre 
a mulţumi lui Dumnezeu cum se cuvine pentru purtarea de grijă ce o are 
pentru noi; dar, mai bine spus, nici atunci n-ar fi cu putinţă să-l mulţumim 
cum trebuie.” (Despre Feciorie, 2, în vol. Despre Feciorie, Apologia vieții 
monahale, Despre creşterea copiilor..., p. 8) 


„Nimeni, nici un îndrăgostit de trupuri, oricât de înnebunit ar fi de 
dragul lor, nu arde atât de mult de dorul iubitei lui, cât de mult doreşte 
Dumnezeu mântuirea sufletelor noastre. Aceasta se poate vedea şi din viața 
de toate zilele, dar şi din dumnezeieştile Scripturi. De pildă, în primele 
capitole ale proorociei lui Ieremia şi în multe alte locuri din profeţii, 
Dumnezeu este disprețuit şi trecut cu vederea, dar EI nu încetează a alerga şi 
a căuta prietenia celor care Îi întorc spatele. Însuşi Domnul arată lămurit 
aceasta când spune: Jerusalime, lerusalime, cel ce omori pe profeţi şi ucizi 
cu pietre pe cei trimişi la tine, de câte ori am voit să adun pe fii tăi, cum 
adună găina puii săi sub aripi, şi n-ai voit! (Matei 23, 37). iar Pavel, 
scriindu-le corintenilor, spune: Pentru că Dumnezeu era în Hristos, a 
împăcat lumea cu EL Însuşi, fără să țină seama de păcatele lor, punând în 
noi cuvântul împăcării. Aşadar, în numele lui EHristos, vă rugăm, ca şi cum 
Dumnezeu s-ar ruga prin noi, în numele lui Hristos vă rugăm, împăcaţi-vă 
cu Dumnezeu! (Il Cor., 5, 19-20).” (Cuvânt de sfătuire către Teodor cel 
căzut, 13, în vol. Despre Feciorie, Apologia vieții monahale, Despre 
creşterea copiilor..., pp. 354-355) 


„Nu te gândeşti la cele făcute ţie de Dumnezeu şi la cele făcute ţie de 


demon, că Unul atâta te-a iubit, că şi Fiul Său Cel Unul-Născut L-a dat 
pentru tine (loan 3, 16) — şi Tatăl nu avea ceva mai de preţ ca El —, şi încă te 

iubeşte, că te cheamă şi prin apostoli numai ca să te mântuieşti, iar celălalt 
atâta te-a urât şi te urăşte, încât îți poartă război prin tot ce poate şi nu numai 
că nu-ți dă nimic bun, ci încearcă să-ți ia şi ceea ce ai primit de la 
Dumnezeu. Dumnezeu a vrut să te facă deopotrivă cu îngerii, iar demonul 
te-a făcut să ajungi mai fără cinste şi decât animalele, îndemnându-te să te 
închini lor. Dumnezeu te călăuzeşte la împărăţia cerurilor şi la alte cinstiri, 
iar demonul a pizmuit şi locuinţa dată ție aici şi nu s-a lăsat până nu te-a scos 
din ea.” (Despre soartă şi Providenţă, cuvântul II, în vol. Omilii la săracul 
Lazăr. Despre soartă şi Providenţă..., pp. 174-175) 


„Cât este de mare covârşirea iubirii de oameni a lui Dumnezeu! Cât 
este de mare covârşirea dărniciei Lui! Care cuvânt va fi îndestulător pentru 
a-l mulțumi Celui ce ne izvorăşte nouă atâtea bunătăţi?” (Cuvânt despre 
viețuirea după Dumnezeu, în vol. Omilii la săracul Lazăr. Despre soartă şi 
Providenţă..., p. 265) 


„Rămân fără glas de uimire când mă gândesc la mulțimea iubirii de 
oameni a lui Hristos.” (Din vol. Problemele vieții, p. 318) 


„Cugetă încă şi la înțelepciunea lui Pavel, care caută multe denumiri, 
ca sa arate iubirea de oameni a lui Dumnezeu. Că nu a zis numai darul, nici 
numai bogăția, ci covârşitoarea bogăţie a harului Sau, prin bunătate. Dar şi 
aşa, n-a putut să arate, căci precum corpurile alunecăcioase, deşi s-ar ţine de 
nenumărate mâini, tot scapă alunecând lesne, aşa şi iubirea de oameni a lui 
Dumnezeu, ori cu câte nume am numi-o, tot nu putem să o definim. 
Mărimea ei covârşeşte cu mult şi întrece slăbiciunea cuvintelor noastre. 
Lucru pe care şi Pavel îl arată, că puterea cuvintelor este biruită de mărimea 
iubirii lui Dumnezeu. Şi care sunt acelea? Iar lui Dumnezeu mulțumită 
pentru darul Său cel negrăit (Ul Cor., 9, 15). Căci nici un cuvânt şi nici o 
minte nu va putea arăta purtarea de grijă a lui Dumnezeu. De aceea aici se 
spune că este negrăită, iar în altă parte se spune că ea covârşeşte mintea 
noastră, căci zice: Pacea lui Dumnezeu, care covârşeşte toată mintea va păzi 
sufletele voastre.” (Cuvânt către cei ce cred că diavolii ocârmuiesc cele 
omeneşti şi se necăjesc pentru pedepsele lui Dumnezeu, şi se smintesc 
pentru îndestulările celor răi şi pentru suferințele celor drepți, în vol. Din 
ospățul stăpânului, pp. 15-16) 


„... dragostea lui năvalnică faţă de noi. Fiindcă EI nu pronmiază pur şi 


simplu, ci o face îndrăgindu-ne [eron] şi îndrăgindu-ne cu o dragoste curată, 
o dragoste nepătimaşă |erota apathe], dar foarte fierbinte şi foarte intensă, 

autentică, de nedestrămat şi care nu poate fi stinsă.” (Scrisori din exil, Către 
cei ce se scandalizează de fărădelegile şi persecuțiile comise şi despre 
Pronia lui Dumnezeu, VI, |, în vol. Scrisori din exil. Către Olimpiada şi cei 
rămaşi credincioşi. Despre deprimare, suferință şi Providenţă..., p. 275) 


„A adus drept exemplu tatăl, mama, mirele, distanța dintre cer şi 
pământ, dintre răsărituri şi apusuri, grădinarul care se osteneşte pentru 
legume, constructorul unor edificii viitoare, îndrăgostitul năvalnic tulburat 
dacă a întristat chiar şi cu un cuvânt persoana îndrăgită, şi prin toate acestea 
a arătat că bunătatea lui Dumnezeu întrece toate, tot atât cât întrece 
bunătatea răutatea.” (Scrisori din exil, Către cei ce se scandalizează de 
fărădelegile şi persecuțiile comise şi despre Pronia lui Dumnezeu, VI, 22, în 
vol. Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., pp. 278-279) 


„Căci această minunată şi preaarmonioasă creație n-a făcut-o pentru 
nimeni altul decât pentru tine; pentru tine a făcut-o aşa de frumoasă, aşa de 
mare, felurită, bogată, suficientă, utilă şi un câştig în toate privinţele în stare 
atât de hrănire a trupului, cât şi de a întreține iubirea de înţelepciune a 
sufletului şi de a fi o cale spre cunoaşterea lui Dumnezeu. 

Fundcă îngerii nu aveau nevoie de ea; şi cum ar fi avut nevoie ei care 
erau înainte de a fi făcută ea? Că erau mult mai bătrâni decât ea, ascultă ce 
spune Dumnezeu vorbind cu lov: Când am făcut stelele, lăudatu-M-au toți 
îngerii Mei şi Mi-au cântat imne cu glas mare (lov, 38, 7), uimiţi fund de 
mulțimea, frumuseţea, poziția, utilitatea, strălucirea, claritatea, armonia şi 
toate celelalte pe care aceea le vedeau mai exact decât noi. 

Dar el n-a înfrumusețat cerul numai cu stele, ci l-a împodobit cu soare 
şi lună, oferindu-ţi în orice timp multă plăcere şi mult folos. Căci ce e mai 
frumos decât cerul fie când e luminat de razele soarelui, fie când scânteiază 
pământul cu mulțimea nesfârşită a stelelor ca prin privirile unor ochi şi dă 
astfel marinarilor şi călătorilor nişte călăuze care-i iau şi duc ca de mână?” 
(Scrisori din exil, Către cei ce se scandalizează de fărădelegile şi 
persecuțiile comise şi despre Pronia lui Dumnezeu, VII, 2-4, p. 279) 


„ȘI trebuie să fie admirat şi închinat nu numai pentru că ne-a făcut, nu 
pentru că ne-a dat un suflet netrupesc şi rațional, nu pentru că ne-a făcut mai 
buni decât toate celelalte, nu pentru că ne-a dăruit împărăția peste cele 
văzute şi ne-a îngăduit stăpânirea ei, ci pentru că N-are nevoie de nimic din 
ale noastre. Fiindcă lucrul minunat al bunătăţii Lui e că ne-a adus la 
existență fără să aibă cu nimic nevoie de slujirea noastră. Căci El Îşi avea 

slava şi fericirea Sa înainte de a fi fost făcuţi noi, îngerii şi puterile de sus; 
numai din iubire de oameni ne-a adus la existenţă şi pentru noi a făcut toate 
acestea şi încă mult mai multe decât acestea.” (Scrisori din exil, Către cei ce 
se scandalizează de fărădelegile şi persecuțiile comise şi despre Pronia lui 
Dumnezeu, VII, 39, în vol. Scrisori din exil. Către Olimpiada şi cei rămaşi 
credincioşi. Despre deprimare, suferinţă şi Providenţă..., p. 286) 


„Și Cel care e de aceeaşi fire cu El devine ceea ce sunt cu şi umblând 
pe pământ a viețuit împreună cu oamenii printre care a făcut minuni, printre 
care a făcut făgăduinţe şi printre care le-a împlinit. Căci pe unele le-a dat 
încă de aici, iar pe altele le-a rezervat pentru viitor. Că le va împlini a făcut 
arătat prin minunile pe care le-a lucrat încă fund pe pământ şi prin 
deznodământul tuturor celor pe care le-a spus mai dinainte după acestea: 
Cine va grăi puterile Domnului şi va face auzite toate laudele Lui? (Ps., 105, 
2). Cine nu şi-ar 1eşi din sine, cine n-ar fremăta înaintea nespusei Sale purtări 
de grijă gândindu-se cum pentru noi, slugile Lui nerecunoscătoare, L-a dat 
pe Fiul Său Unul-Născut la moarte, şi la o moarte blestemată, ocărâtă, 
moartea unor condamnaţi? 

A fost spânzurat de un stâlp înalt, a fost scuipat, pălmuit, lovit peste 
cap, luat în râs, îngropat de milă, iar pe mormântul lui s-au pus peceţi; şi 
toate acestea le-a suportat pentru tine şi de grija ta, ca să desființeze tirania 
păcatului, ca să surpe cetățuia diavolului, ca să taie legăturile morţii, ca să 
mi se deschidă porțile cerului, ca să piară blestemul, ca să se desființeze 
întâia osândă, ca să înveţi răbdarea, ca să fi învăţat tăria, ca nimic din viața 
de față să nu te întristeze, nici moartea, nici insulta, nici ocările, nici 
batjocurile, nici bicele, nici uneltirile vrăjmaşilor, nici calomniile, nici 
atacurile, nici defăimările, nici bănuielile rele, nici orice altceva din unele ca 
acestea. 

Pentru că EI Însuşi a trecut prin toate acestea, s-a împărtăşit de toate 
acestea împreună cu tine şi a răbdat cu tărie covârşitoare toate învăţându-te 
şi deprinzându-te ca nimic din unele ca acestea să nu te sperie. Dar nu S-a 
mulțumit numai cu acestea, ci înălțându-Se la ceruri a dăruit harul negrăit al 
Duhului Sfânt, şi pe cei ce aveau să slujească pentru aceasta 1-a trimis 
apostoli. Şi văzându-i pe aceşti vestitori ai vieții pătimind mii de rele, 
biciuiţi, ocărâți, aruncaţi în mare, chinuiți de foame şi de sete, cuprinşi în 
fiecare zi de spaimă, trăind zilnic în primejdii de moarte, a suferit acest lucru 
pentru tine şi de grija ta. Pentru tine, omule, a pregătit şi Împărăţia, pentru 
tine a pregătit bunătățile negrăite, acel sfârşit în ceruri, sălaşurile cele diferite 
şi felurite, fericirea pe care nici un cuvânt n-o poate tâlcui.” (Scrisori din 
exil, Către cei ce se scandalizează de fărădelegile şi persecuțiile comise şi 

despre Pronia lui Dumnezeu, VIII, 6-9, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providență..., pp. 287-288) 


„Având, aşadar, atât de mari dovezi ale proniei Lui, pe cele din Noul 
şi din Vechiul Testament, pe cele din viaţa de faţă şi din cea viitoare, pe cele 
făcute şi pe cele ce se săvârşesc în fiecare zi, pe cele de la început, pe cele de 
la mijloc şi pe cele de la sfârşit, cele ce se fac necontenit, pe cele din trup şi 
din suflet, şi văzând venind din toate părțile nori de dovezi care proclamă 
pronia Lui, te mai îndoieşti? Nu te îndoi, ci crede că proniază şi convinge-te 
de asta! Deci nu mai iscodi indiscret, ştiind că ai un Stăpân mai afectuos 
decât un părinte şi mai grijuliu decât o mamă, mai îndrăgostit decât un mire 
ŞI o mireasă, care socoteşte că odihna Lui e mântuirea ta şi se bucură mai 
mult decât tine de izbăvirea de primejdii şi de moarte — ceea ce am arătat 
prin lona — şi care arată orice fel de iubire: cea care o are un părinte pentru 
copii, o mamă pentru rodul pântecului ei, agricultorul pentru via sa, 
constructorul pentru meşteşugul său, mirele pentru mireasă, tânărul pentru o 
tânără, o iubire care vrea să îndepărteze de la tine cele rele tot atât pe cât e 
de departe răsăritul de apus, pe cât e mai înalt cerul față de pământ — căci am 
arătat şi aceasta —, sau mai bine zis nu numai atât, cu mult mai mult, cum am 
arătat punând în mişcare cuvântul despre acestea şi îndemnându-te să nu te 
opreşti la imagini, ci să le depăşeşti prin raționamente. Căci pronia lui 
Dumnezeu e de netâlcuit, purtarea Lui de grijă e necuprinsă, bunătatea Lui e 
negrăită, iar iubirea Lui de oameni cu neputinţă de adulmecat.” (Scrisori din 
exil, Către cei ce se scandalizează de fărădelegile şi persecuțiile comise şi 
despre Pronia lui Dumnezeu, VIII, 10-12, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., pp. 288-289) 


„Ce minte, ce înţelegere, ce gând poate să cuprindă covârşitoarea 
iubire de oameni a lui Dumnezeu şi mărețiile negrăitelor daruri ce le-a dat 
firii omeneşti?!” (Cateheza aceluiaşi către neofiţi şi tâlcuire la cuvântul 
Apostolului că „dacă cineva e în Hristos este zidire nouă. Cele vechi au 
trecut, iată, toate sunt noi” (I Cor., 5, 17), în vol. Cateheze baptismale, p. 
69) 


„Domnul nostru lisus Hristos a alergat şi s-a ostenit să ne întoarcă din 


surparea diavolului, atâta cât nici de Dânsul nu-i fu milă, ci se dă dădu pe 
Sine morţii.” (Din vol. Mărgăritarele Sfântului loan Gură de Aur, p. 42) 

„Nimeni nu ne-a iubit pe noi ca Cel ce ne-a făcut pe noi, Dumnezeu, 
nici tată, nici mamă, nici prieteni, nici altul nimeni, că pentru noi a dat pe 
Fiul Său la moarte, ca să ne mântuiască pe noi.” (Din vol. Mărgăritarele 
Sfântului loan Gură de Aur, p. 46) 


„... Dumnezeu, a Cărui atât de mare îi este iubirea de oameni, cât nu 
numai mintea noastră cea omenească o covârşeşte, ci şi a îngerilor Lui.” 
(Din vol. Mărgăritarele Sfântului loan Gură de Aur, p. 89) 


„Scripturile noastre sunt minunate să picteze această iubire 
necuprinsă a lui Dumnezeu pentru om. Ce iubire este mai vehementă şi 
mai tandră decât iubirea maternă? Însă Dumnezeu ne iubeşte cum nu 
ştie să ne iubească o mamă chiar. Cine este mai nobil erou decât un 
tată consumându-se în iubire pentru ai săi? Dumnezeu îi întrece cu 
toată distanţa infinită. Pentru a picta întinderea gingăşiei Sale, 
Dumnezeu o măsoară prin imensităţile despre care ochiul nostru are 
experienţă: Pe cât sunt de înalte cerurile de la pământ (...) Precum 
este răsăritul de apus. (...) Vrem noi alte elemente ele iubirii? lată 
iubirea arhitectului pentru opera sa: Dumnezeu ne iubeşte precum îşi 
iubeşte artistul capodopera sa, a geniului său şi a degetelor sale: 
Întrebaţi pe fiii mei şi de lucrurile mâinilor mele.” (Din vol. Bogățiile 
oratorice, pp. 15-16) 

„Fără încetare iubirea Sa ne urmăreşte; reproşurile Sale fine ne 
cheamă: chiar pedepsele Sale însele nu au alt scop decât să ne aducă în 
braţele Sale.” (Din vol. Bogăţiile oratorice, p. 17) 

„Mai înțelept decât orice medic, mai gingaş decât orice părinte, 
mai veghetor decât orice agricultor, Dumnezeu ne conduce prin 
singurele căi care ne sunt nouă favorabile.” (Din vol. Bogășiile 
oratorice, p. 36) 


„Ce nu face Dumnezeu pentru a ne câştiga la El? Respins, El ne 
urmăreşte, disprețuit, El ne caută, supărat, El ne iartă. El acționează 
spre noi ca cel mai împătimit dintre amanți. El ne trimite pe profeții 
Săi să ne spună, cât ne iubeşte El pe noi şi ce bogăţie de slavă ne 
păstrează: noi îi ucidem pe profeții Săi. El ne trimite pe Fiul Său unic; 
noi Îl omorâm pe o cruce! În loc să ne zdrobească ca pe nişte insecte 

răufăcătoare, Dumnezeu departe de a ne respinge, reîncepe în fiecare 
suflet marele act al răscumpărării. 

Este posibil ca noi să ne opunem şi să rezistăm cu nesimţire? 
Convertirea sufletelor noastre şi a inimilor noastre nu se impune ca 
nouă în mod imperios? Iubirea nu cere ea iubire? lubiți cum suntem 
noi de Dumnezeu, rămânem noi ca de gheaţă, fără întoarcere, fără 
afecţiune, fără inimă? Petru după ce s-a lepădat de EI, nu se 
converteşte el la iubirea lui Hristos? David în extazul iubirii sale nu a 
cântat el: Ce am dorit eu în cer şi pe pământ decât pe Tine, O, 
Dumnezeul meu! lată iubirea, iată convertirea, iată adevărata viață 
creştină.” (Din vol. Bogăţiile oratorice, p. 322) 


„Ce n-a suferit El pentru a cuceri iubirea noastră! Ce minune nu 
continuă EI să lucreze pentru a menţine şi a dezvolta în lume iubirea 
credincioşilor Săi? 

(...) La rândul nostru să iubim. Să facem din iubirea divină 
centrul întregii noastre sfințiri, punctul de plecare al oricăreia din 
activitățile noastre; totdeauna iubirea, totul pentru a o face să se nască, 
a o dezvolta, a o apăra, a o proteja. Şi această sfântă şi suavă iubire s-o 
folosim în toate împrejurările vieţii. Suntem noi persecutați? Iubirea 
lui Hristos să ne facă blânzi în a-L imita pe lisus Hristos! Ne strânge 
durerea? Să găsim pacea în iubirea sfântă, împotriva lumii, împotriva 
diavolului, împotriva noastră înşine, să ne înarmăm cu puterile şi 
energiile iubirii.” (Din vol. Bogățiile oratorice, pp. 323-324) 


DUMNEZEU (e propriu lui Dumnezeu a face bine) 


„Elinui cei necuraţi şi necredincioşi nu oare atribuie soarelui totul, 
cum şi idolilor lor? Dar ce? Nu oare El (Dumnezeu) le face bine şi acestora? 
Nu oare e rezultatul aceleiaşi pronii că aceia trăiesc, sunt sănătoşi, fac copii, 
şi celelalte? Dar aşa numiții Marcionişti? Nu şi aceştia hulesc pe Dumnezeu 
ca şi Manicheii? Şi cu toate acestea nu şi lor le face bine pe fiece zi? Dacă 
înse EI face bine şi acestora, care nu-L cunosc, cu atât mai mult nouă. Ce 
altă îndeletnicire e mai demnă de Dumnezeu, decât de a face bine neamului 
omenesc, fie prin pedeapsă, fie prin iertare?” (Comentariile sau Explicarea 
Epistolei către Efeseni, omilia XIX, p. 183) 


DUMNEZEU (mila lui Dumnezeu) 


„Pe cât de uşor ne este nouă să mişcăm limba cântarului, tot pe atât de uşor îi este lui Dumne 
că EI este vistierul milei? Noi vedem însă că şi animalele există tot prin mila 
Lui: Oameni şi dobitoace vei izbăvi, Doamne (Ps., 35, 7). S-a uitat pe 
pământ şi l-a umplut de fiinţe vii: pentru cine? Pentru tine! Dar pe tine de ce 
te-a creat? Din bunătatea Lui! 
Nimic nu e mai de preţ ca mila; ea este cauza luminii de aici şi tot ea 
este şi pricina luminii de acolo. “ (Omilii la Epistola către Filipeni, omilia a 
V-a, pp. 89-90) 


„Unde este mila lui Dumnezeu, acolo sunt toate bunătăţile.” (Din vol. 
Mărgăritarele Sfântului loan Gură de Aur, p. 155) 


DUMNEZEU (pedagogia divină) 


„Aşa de felurit şi aşa de deosebit lucrează cu măiestrie Dumnezeu, 
fără să Se schimbe, ci împărțind cu folos darurile bunătățu Lui. Şi cum, 
ascultă! Dacă Dumnezeu ar înfricoşa pe cel păcătos, pe cel ce cade în păcate, 
i-ar împinge la deznădejde; dacă l-ar ferici pe omul drept, i-ar slăbi tăria 
virtuții lui, l-ar face să nu mai fie atât de sârguincios odată ce se şi vede 
fericit de Dumnezeu. De aceea, pe păcătos îl miluieşte, iar pe cel drept îl 
înfricoşează. Înfricoşător este pentru toţi cei din jurul Lui (Ps., 88, 8) şi: Bun 
este Domnul cu toți (Ps., 144, 9). A spus: Înfricoşător este pentru toţi cei din 
jurul Lui. Şi cine sunt aceia decât sfinții? David spune: Dumnezeu cel 
Preaslăvit în sfatul sfinţilor, mare şi înfricoşător este pentru toți cei din 
jurul Lui (Ps., 88, 8). Dacă vede pe cineva căzând, Dumnezeu îi întinde 
mâna iubirii de oameni; dacă îl vede pe altul stând îi bagă frica în oase. 
Aceasta este o faptă de dreptate şi de dreaptă judecată. Pe omul drept îl 
întăreşte prin frică, iar e cel păcătos îl ridică prin iubire de oameni.” 
(Omiliile despre pocăință, omilia a şaptea, pp. 125-126) 


„Unde este o conducere silnică, Dumnezeu pune frica de Împărăţia 
Lui; unde este smerenia nimicniciei, dă leacul iubirii Sale de oameni. Că 
acest Dumnezeu mare este Împăratul împăraţilor şi Domnul domnilor. Dar 
tot El coborându-Se din slava Lui, este, după cu spune Sfânta Scriptură, 
Tatăl orfanilor şi Judecătorul văduvelor. Vezi marea bogăţie a iubirii Lui de 
oameni? Vezi frica de Dumnezeu, folositoare şi omului credincios şi omului 
cu stăpânire? Acolo unde vede că stăpânirea e de ajuns spre mângâiere, a 
pus frica spre folos; acolo unde vede că orfanul se pierde din pricina 
nimicniciei sale, iar văduva din pricina sărăciei, adaugă iubirea Sa de oameni 
spre mângâiere. Eu sunt Tatăl orfanilor! Prin asta face două lucruri: îşi arată 

iubirea Sa de oameni, şi pedepseşte şi împlinirea. Se numeşte Tatăl orfanilor, 
ca să şi mângâie pe cei sărmani, dar să şi lovească pe cei ce împilează, spre a 
nu mai face rău orfanilor şi văduvelor.” (Omiliile despre pocăință, omilia a 
şaptea, pp. 129-130) 


DUMNEZEU (judecăţile lui Dumnezeu - neînţelegerea lor de către noi) 


„Pavel, omul acesta atât de mare şi atât de valoros, a spus că judecăţile 
Lui, adică rânduielile şi conducerea Lui, sunt cu neputinţă de cercetat, şi n-a 
spus neînţelese, ci cu neputinţă de cercetat, că nu primeşte nici cercetare să 
fie, iar urma căilor Lui spune el că este de negăsit — că numeşte căi hotărârile 
şi poruncile Lui...” (Omilii la Facere, omiha IV, V, în col. PSB, vol. 21, p. 
63) 


„Când lucrează Dumnezeu ceva, nu încerca, iubite, să cercetezi cu 
mintea ta omenească cele făcute de EI! Faptele Lui depăşesc înțelegerea 
noastră, iar mintea omenească nicicând nu va putea să le cuprindă sau să 
înţeleagă pricina celor create de EI”. (Omilii la Facere, omiha XXV, IV, în 
col. PSB, vol. 21, p. 310) 


„... Dol nu trebuie să ne neliniştim, nici să pătrundem cu curiozitate 
mai încolo decât îi place Lui să ne descopere.” (Comentar la Evanghelia de 
la loan, omilhia LXXXVIII, 2, p. 472) 


„Nu este Dumnezeu atât de sărac încât să facă numai de acelea pe 
care le poţi tu cuprinde cu judecata ta cea slabă. Dacă tu de multe ori nu 
pricepi treaba meşterului, apoi cu atât mai mult nu vei pricepe pe a lui 
Dumnezeu, care este meşterul cel mai strălucit.” (Comentariile sau 
Tâlcuirea Epistolei întâi către Corinteni, omilha XVII, p. 176) 


„Nu ne împotrivim deloc când un doctor ne prescrie de multe ori 
reţete ce par potrivnice însănătoşirii noastre, când ne porunceşte, de pildă, să 
ne băgăm picioarele sau mâinile degerate în izvoare reci ca gheaţa, sau când 
ne spune să facem alte lucruri tot atât de ciudate; ba, dimpotrivă, pentru că 
suntem convinşi mai dinainte că doctorul prescrie aceste reţete întemeiat pe 
ştiinţa sa medicală, îl ascultăm cu dragă inimă, deşi de multe ori se înşală. 
Iscodim însă faptele lui Dumnezeu, cu toate că EI ne este superior nouă, cu 
toate că este Însăşi Înţelepciunea, cu toate că nu se înşală niciodată în 
hotărârile Sale! Îl credem fără să spunem vreun cuvânt pe doctor, pe care ar 

trebui să-l întrebăm de ce face aşa, şi nu altfel, iar pe Cel pe Care ar trebui 
să-L credem cu adevărat, pe Dumnezeu, pe EI îl întrebăm pentru ce şi cu ce 
scop săvârşeşte faptele Sale şi ne supărăm dacă nu putem cunoaşte cauzele 
lor! Poţi spune că o astfel de purtare porneşte dintr-un suflet credincios? Nu! 
Ci mă rog, fierbinte mă rog, să nu cădem într-o nebunie atât de grozavă! În 
fața tuturor întâmplărilor ce vin peste noi, înaintea cărora suntem nedumeriţi, 
să spunem şi noi cuvintele Scripturii: Judecățile Tale sunt foarte adânci 
(Psalmi, 35, 6). Tot înţelepciunea lui Dumnezeu este şi aceasta, ca noi să nu 
cunoaştem bine cauza tuturor celor ce ni se întâmplă. 

Răsplata noastră n-ar fi mare şi nici n-ar fi o dovadă de credință dacă 
am asculta de Dumnezeu pentru că am şti cauzele tuturor celor ce ni se 
întâmplă; dar foarte mare folos sufletesc avem când, fără să cunoaştem 
vreuna din pricinile necazurilor ce vin peste noi, ne dăm totuşi silința să ne 
supunem tuturor poruncilor Lui, să-l ascultăm cu adevărat şi să credem în El 
din toată inima. De un singur lucru trebuie să fim convinşi, anume că toate 
pe care Dumnezeu le aduce peste noi sunt spre folosul nostru. Să nu căutăm 
să aflăm cauza lor şi nici să nu ne supărăm sau să ne întristăm dacă n-o 
cunoaştem. Nu ne este nici cu putință, nici folositor s-o ştim, pe de o parte, 
pentru că suntem muritori, iar pe de altă parte, pentru că am cădea îndată în 
nebunească mândrie. Pe copii noştri îi punem să facă multe treburi ce li se 
par vătămătoare şi întru nimic folositoare; copiii nu cer să le afle pricina şi 
Nici noi nu-i punem la lucru după ce mai întâi i-am convins că treburile pe 
care le fac sunt spre folosul lor; dimpotrivă, îi învăţăm să asculte de 
poruncile părinţilor lor şi să nu caute să afle mai mult. Dacă noi, pe când 
suntem copii, ne purtăm astfel față de părinții noştri, care au aceeaşi fire ca 
ŞI Noi, şi nu ne răzvrătim, ne vom supăra oare pe Dumnezeu, de Care ne 
deosebim atât de mult cât se deosebeşte Dumnezeu de oameni, pentru că nu 
cunoaştem toate pricinile celor ce ni se întâmplă? Ce poate egala această 
necredință?” (Despre necazuri şi biruirea _tristeții (1). Către Staghirie, 
ascetul care era chinuit de demon. Cuvânt de sfătuire, în vol. Despre 
mărginita putere a diavolului. Despre căinţă..., pp. 144-145) 


„Când vezi că un doctor îți taie uneori rana, alteori ţi-o arde, iar 
alteori aceeaşi rană o şi taie, o şi arde, nu-l iscodeşti pe doctor de ce face aşa 
şi nu altfel, cu toate că de multe ori nici tăietura, nici arderea şi nici 
amândouă la un loc nu te vindecă. Pe doctor, deci, tu nu-l iscodeşti; dar, om 
fiind, ÎL iscodeşti pe Dumnezeu, Care nu greşeşte niciodată, Care-ţi 
rânduieşte toate treburile tale într-un chip vrednic de înțelepciunea Sa, şi-l 
cere să-ți dea socoteală de ce dă o poruncă sau alta şi nu te pleci 
nemărginitei Sale înțelepciuni. Nu-i aceasta, oare, cea mai cumplită 

nebunie?” (Despre Feciorie, 17, în vol. Despre Feciorie, Apologia vieții 
monahale, Despre creşterea copiilor..., p. 31) 


„Apostolul Pavel, care a cunoscut atâtea taine negăite şi a urcat la al 
treilea cer, în vreme ce cerceta voile şi judecăţile lui Dumnezeu, a simțit o 
amețeală, ca şi când ar fi privit într-un abis. Străduindu-se să caute 
adâncimea înţelepciunii lui Dumnezeu, s-a tulburat. S-a tulburat şi a încetat 
imediat cercetarea, spunând: Căci cine a cunoscut gândul Domnului sau cine 
a fost sfetnicul Lui? (Romani 11; 34). 

Dacă Apostolul a întâmpinat în felul acesta voile lui Dumnezeu, noi 
de ce ne străduim în zadar să le cercetăm şi să le pătrundem pe cele 
nepătrunse? Să nu ajungem, rogu-vă, la un asemenea nivel de nebunie. Ci la 
fiecare nelămurire a noastră să ne aducem aminte şi să repetăm cuvântul 
psalmistului: Adânc nepătruns sunt judecăţile Tale” (Psalm 35, 6). (Din vol. 
Problemele vieţii, p. 9) 


„Vedem un tăietor de lemne făcându-şi treaba şi nu-i cerem 
socoteală pentru asta. Vedem un doctor arzând răni, tăind mădulare, 
chinuind cu regim istovitor vreun bolnav, şi nu-l întrebăm de ce face toate 
acestea. Tăietorului de lemne, doctorului şi altor oameni le arătăm 
încredere şi primim tăcut, fără să cercetăm şi fără să cârtim ceea ce fac 
ei. Însă nemuritorului şi preaînțeleptului Dumnezeu nu-l arătăm 
încredere şi vrem să-l punem la îndoială minunatele Sale lucrări, de multe 
ori îndrăznind chiar să-L acuzăm de nedreptate! lar să dăm bani 
săracilor sau să-i apărăm pe cei nedreptățiți nu ne hotărâm uşor, 
cercetăm însă cu stăruință — şi din păcate, aproape mereu cu dispoziţie de 
rea-credință — de ce Dumnezeu îngăduie ca unul să fie bogat, altul sărac, iar 
altul sărac lipit pământului. Nu ne plecăm mai bine capetele, nu ne osândim 
pe noi înşine, nu punem frâu limbii noastre, nu ne adunăm mintea şi nu 
ne întoarcem curiozitatea asupra vieţii şi lucrărilor noastre? Să cercetăm cu 
atenție faptele noastre şi să ne preocupăm de păcatele pe care le-am 
săvârşit. Dacă suntem cercetători şi puşi pe fapte mari, să cerem de la 
sinele nostru socoteală pentru câte rele am spus şi am făcut, însă în loc să 
facem aşa, îl aşezăm pe Dumnezeu în scaunul acuzaților şi-L judecăm, 
adăugând astfel şi un alt păcat mulţimii de păcate pe care le-am săvârşit şi 
pregătindu-ne osândirea veşnică, de care mă rog să fim izbăviți. "(Din 
vol. Problemele vieţii, pp. 180-181) 


„Dacă ceva din cele ce se petrec, covârşesc mintea noastră, să nu 
socotim, din aceasta, că suntem lipsiţi de purtarea de griţă a lui Dumnezeu, 

ci, înțelegând pe cele neînţelese, să le lăsăm înţelepciunii Lui celei neurmate. 
Și dacă meşteşugul omenesc nu este cu putință omului neiscusit să-l 
înțeleagă, cu atât mai mult va fi cu neputintă minţii omeneşti să înțeleagă 
nemărginirea purtării de grijă a lui Dumnezeu (Rm., 11, 33). Căci neînţelese 
sunt judecăţile Lui şi neurmate căile Lui. Dar însă luminându-ne din aceste 
puţine cuvinte, să mulțumim Domnului pentru toate cele ce se fac. Putem şi 
în alt fel să mulţumim lui Dumnezeu pentru purtarea Sa de grijă, căruia 
nimeni nu-l va putea grăi împotrivă.” (Cuvânt către cei ce cred că diavolii 
ocârmuiesc cele omeneşti şi se necăjesc pentru pedepsele lui Dumnezeu, şi 
se smintesc pentru îndestulările celor răi şi pentru suferinţele celor drepți, 
în vol. Din ospățul stăpânului, p. 33) 


„Cât de cu neputinţă de cercetat sunt judecăţile Lui şi cât de 
neadulmecate sunt căile Lui (Rm., 11, 33). N-a spus numai necuprinse, ci şi 
cu neputinţă de cercetat judecăţile Lui. Fundcă nu numai că le poate 
cuprinde cineva, dar nu poate nici măcar să facă începutul cercetării, astfel 
încât nu numai că nu va putea veni cineva la capătul ei, dar nu va putea 
adulmeca nici măcar începutul economiilor Lui. 

Iar după ce a spus: Cât de cu neputinţă de cercetat sunt judecăţile Lui 
şi cât de neadulmecate sunt căile Lui minunându-se şi uimindu-se a încetat 
cuvântul printr-o doxologie adăugând şi spunând aşa: Cine a cunoscut 
minunea Domnului sau cine a fost sfătuitorul Lui? Sau cine I-a dat Lui mai 
înainte şi va lua înapoi de la EI? pentru că de la EI şi prin EI şi pentru EI 
sunt toate. A Lui fie slava în veci. Amin. (Rm., 11, 33-36).” (Scrisori din exil, 
Către cei ce se scandalizează de fărădelegile şi persecuțiile comise şi despre 
Pronia lui Dumnezeu, II, 7-8, în vol. Scrisori din exil. Către Olimpiada şi 
cei rămaşi credincioşi. Despre deprimare, suferinţă şi Providenţă..., p. 266) 


„Nu spune, aşadar: De ce asta? Pentru ce asta?, ci în cazul 
economiilor şi creaturilor lui Dumnezeu oferă şi tu lui Dumnezeu Care te-a 
creat tăcerea pe care o oferă olarul lutului.” (Scrisori din exil, Către cei ce se 
scandalizează de fărădelegile şi persecuțiile comise şi despre Pronia lui 
Dumnezeu, IV, 17, în vol. Scrisori din exil. Către Olimpiada şi cei rămaşi 
credincioşi. Despre deprimare, suferinţă şi Providenţă..., p. 274) 


„Știind deci toate acestea, atât cele prin care S-a arătat, cât şi cele pe 
care le-a făcut şi cele pe care le va face, nu iscodi nimic cu curiozitate şi 
indiscreție, nici nu spune: De ce aceasta? Pentru ce aceasta? Căci cum nu e 
un lucru foarte nebunesc şi plin de ultima demenţă şi nebunie atunci când nu 
iscodim niciodată cu indiscreție un medic care taie, arde, aplică leacuri 

amare, chiar dacă ar fi un simplu slujitor, iar stăpânul zace tăcut pătimind 
acestea şi-1 este recunoscător pentru ardere, tăiere şi leacuri, şi acestea în fața 
unui viitor neclar — căci mulți doctori au omorât pe mulți făcând acestea — şi- 
1 cedează cu multă supunere când face acestea, şi la fel face şi cu marinarul 
ŞI cu constructorul şi cu cei pricepuţi în celelalte îndeletniciri. 

lar dacă e ridicol a crede că un om simplu şi priceput poate cere 
meşterului să-i spună cauzele tuturor celor făcute de el, e la fel de ridicol şi a 
iscodi indiscret acea înţelepciune negrăită, inexprimabilă şi necuprinsă şi a 
căuta de ce s-a făcut aceasta şi aceea ştiind bine că această înțelepciune nu 
greşeşte, că bunătatea Lui e multă, că pronia Sa este negrăită, că toate cele 
făcute de EI pentru noi trimit spre un sfârşit bun, cu condiția să nu se 
interpună cele ale noastre, fiindcă EI nu vrea să piardă pe nimeni, ci să 
mântuiască. Cum nu este atunci o nebunie covârșitoare a iscodi indiscret de 
la început şi numai decât pe Cel ce vrea şi poate să mântuiască pe toţi, şi a 
nu aştepta sfârşitul celor făcute?” (Scrisori din exil, Către cei ce se 
scandalizează de fărădelegile şi persecuțiile comise şi despre Pronia lui 
Dumnezeu, VIII, 13-14, în vol. Scrisori din exil. Către Olimpiada şi cei 
rămaşi credincioşi. Despre deprimare, suferință şi Providenţă..., pp. 289- 
290) 


„... lar dacă eşti atât de curios şi indiscret, aşteaptă sfârşitul şi observă 
unde duc acestea şi nu te frământa, nici nu te tulbura de la început. Pentru că 
un om nepriceput când îl vede la început pe topitorul de aur topind aurul şi 
amestecându-l cu cenuşă şi paie, dacă nu aşteaptă sfârşitul, va socoti că aurul 
este pierdut; iar cineva născut şi crescut pe mare, mutat dintr-o dată pe uscat 
fără să fi auzit vreodată nimic de cultivarea pământului, dacă vede grâul 
depozitat şi păzit sub zăvoare şi ferit de umiditate, scos afară de ţăran şi 
risipit, aruncat şi pus în brazde în văzul trecătorilor şi nu numai ferit de 
umiditate, dar predat lutului şi nămolului şi neavând nici o pază, nu va crede 
oare că grâul e pierdut şi nu-l va condamna oare pe ţăranul care a făcut 
acestea? Dar această condamnare nu ţine de natura locului, ci le lipsa de 
experienţă şi de prostia celui ce nu judecă bine, care formulează de la 
început o judecată pripită. Căci dacă ar aştepta vara, ar vedea holdele 
unduind, secera ascuţită şi grâul odinioară risipit şi rămas fără pază, putrezit 
şi stricat, predat lutului, acum înălţat şi înmulțit, arătând mai frumos, 
dezbrăcat de vechimea lui şi îndreptat cu multă vigoare, având alai şi pază, 
înălțându-şi tulpina în sus şi încântând pe privitor, hrănindu-l şi aducându-i 
mult câştig, şi atunci va fi şi mai uimit pentru că trecând prin unele ca 
acestea rodul a fost adus la o asemenea înflorire şi strălucire. 

Aşadar, şi tu, omule, nu-L iscodi indiscret pe Stăpânul comun, al 
nostru al tuturor, iar dacă eşti atât de ambițios şi îndrăzneţ să boleşti de 
această nebunie, aşteaptă şi sfârşitul celor ce se fac. Căci dacă ţăranul 
aşteaptă toată iarna uitându-se nu la cele ce le pătimeşte grâul în anotimpul 
rece, ci spre cele de care are să se desfăteze mai încolo, cu atât mai mult e 
drept să aştepţi şi tu sfârşitul când este vorba de Cel care cultivă tot 
pământul şi sufletele noastre; şi numesc sfârşit nu numai pe cel din viața de 
față — căci de multe ori aceasta va fi încă de aici —, ci şi pe cel din viața 
viitoare. Pentru că economia ambelor noastre vieţi priveşte spre un singur 
sfârşit: mântuirea şi slava noastră. Chiar dacă este divizată în timp, unit în 
scop; aşa cum acum e iarnă, acum primăvară, dar mişcarea fiecărui anotimp 
priveşte spre un singur lucru: coacerea roadelor, aşa şi cu lucrurile noastre. 

Deci când vezi Biserica risipită, pătimind cele de pe urmă, pe cei ce 
strălucesc în ea alungaţi, bătuţi, pe întâistătătorul ei dus foarte departe, nu te 
uita doar la acestea, ci şi la cele ce vor ieşi din acestea: răsplătirile, 
recompensele şi premiile; căci cel ce va răbda până la sfârşit, acesta se va 
mântui (Mt., 10, 22). Fiindcă în Vechiul Testament, când cuvântul învierii 
nu era cunoscut încă, ambele se făceau în viața de față; dar în Noul 
Testament nu este peste tot acest lucru, ci uneori aici sunt cele întristătoare, 
iar cele bune aşteaptă plecarea noastră de aici. 

Dar chiar şi dacă cele bune din această viață s-ar realiza pentru ei în 
viața de față, vrednici de admiraţie ar fi şi cei care nu s-au bucurat de ele, 
pentru că, neştiind lămurit cuvântul despre înviere şi văzând întâmplându-se 
cele contrare făgăduințelor lui Dumnezeu, n-au fost scandalizați, nu s-au 
agitat, nu s-au tulburat, ci s-au lăsat în seama proniei Lui neînțelese, 
nelăsându-se smintiți de nimic din cele întâmplate în mod contrar, ci 
cunoscând bogăţia mijloacelor şi iscusinţa înțelepciunii Lui aşteptau sfârşitul 
şi înainte de acest sfârşit suportau cu mulțumire tot ce se îndrăznea 
împotriva lor slăvind pe Dumnezeu Care îngăduia să se facă acestea.” 
(Scrisori din exil, Către cei ce se scandalizează de fărădelegile şi 
persecuțiile comise şi despre Pronia lui Dumnezeu, LX, 1-7, în vol. Scrisori 
din exil. Către Olimpiada şi cei rămaşi credincioşi. Despre deprimare, 
suferință şi Providenţă..., pp. 290-291) 


„Căci drepţii de odinioară nu căutau să afle cum şi în ce mod vor fi 
acestea, chiar atunci când vedeau că după raționamentul omenesc toate 
mergeau spre disperare, nici nu se frământau, nici nu se tulburau, ci suportau 
toate cu nobleţe, având drept dovada cea mai mare a bunătăților viitoare 
puterea Celui ce le-a făgăduit şi necăzând în disperare pentru că lucrurile se 
făceau în chip contrar. Căci ştiau limpede că El este iscusit şi înţelept şi va 

putea, chiar şi după ce aceste lucruri au fost interzise, să le redobândească 
mai mult decât înainte şi să adauge cu multă uşurinţă sfârşitul lor la cele 
făgăduite. 

Aşadar, şi tu, iubite, în cazul în care cele triste îşi primesc dezlegarea 
încă în viaţa de față, dă slavă lui Dumnezeu; iar în cazul în care se ajunge la 
cele mai rele, mulţumeşte şi atunci şi nu te scandaliza cunoscând lămurit 
Pronia nesfârşită a lui Dumnezeu cu neputinţă de tâlcuit şi că negreşit toate 
îşi vor primi sfârşitul cuvenit fie în viaţa de faţă, fie în cea viitoare. lar dacă 
auzind cineva vorbindu-se de viitor s-ar grăbi din laşitate să-l vadă realizat 
aici, vom spune că adevărata viață şi lucrurile sigure şi cu neputinţă de 
mișcat din loc ne aşteaptă atunci. Fiindcă acestea de acum sunt o cale, dar 
acelea sunt patria; cele de aici se aseamănă unor flori de primăvară, dar 
acelea unor stânci neclintite: acolo vor fi cununile şi răsplătirile care n-au 
sfârşit, acolo vor fi premiile şi recompensele, şi tot acolo şi pedepsele, 
chinurile insuportabile ale celor ce au făcut astfel de rele.” (Scrisori din exil, 
Către cei ce se scandalizează de fărădelegile şi persecuțiile comise şi despre 
Pronia lui Dumnezeu, XI, 1-3, în vol. Scrisori din exil. Către Olimpiada şi 
cei rămaşi credincioşi. Despre deprimare, suferință şi Providenţă..., pp. 
301-302) 


„Pe doctor când doftoreşte pe bolnavi, unora le taie carnea, pe alții în 
arde şi le lasă sânge, iar pe alți îi închide în locuri întunecoase şi îi 
chinuieşte cu foame şi cu sete, şi noi acestea văzând făcându-le, nu cercetăm 
să zicem pentru ce face acestea, ci numai tăcem; iar înțelepciunea lui 
Dumnezeu cea nespusă o iscodim şi o cercetăm. lar de va vrea cineva să facă 
milostenie pentru cei săraci şi cei ce se află în nevoie, cercetăm cu 
amănuntul şi zicem: pentru ce este cutare sărac şi lipsit? Sau cutare bogat? 
Dar nu te pleci jos să te cunoşti pe tine însuţi cine eşti? Și să pui legătură 
limbii tale şi să-ți opreşti mintea să nu cercetezi fără de lucru, ci numai îţi 
socoteşte mulțimea păcatelor tale şi de eşti cercetător, cere-ți întâi ție 
pedeapsă pentru cercetarea şi pentru cuvintele cele rele ce ai zis, că se cade 
să te cercetezi pe tine iar nu pe Dumnezeu; de ce adaugi spre păcatele tale şi 
altele mai grele?” (Din vol. Mărgăritarele Sfântului loan Gură de Aur, p. 
157) 


DUMNEZEU (iconomia lui Dumnezeu) 


„Și dacă poate nu ştii modul iconomiei lui Dumnezeu, să nu te 
nelinişteşti, căci aceasta este mai ales treaba credinţei; adică, chiar neştiind 

modul iconomiei Lui, să primească fără rezervă ideea acestei iconomii.” 
(Omilii la Epistola către Romani a Sfântului Apostol Pavel, omia II, p. 37) 


„...mari lucruri a voit Dumnezeu să ne dea, însă raţionamentele 
noastre pământeşti nu primesc măreţia iconomiilor Lui. Prin urmare, acestea 
trebuie a veni prin credință, ceea ce este doctrina cea mai mare a sufletelor.” 
(Tâlcuiri la Epistola întâi către Timotei, omilia |, p. 19) 


DUMNEZEU (amenințările venite din partea lui Dumnezeu către noi) 


„Aşa e Stăpânul nostru! Adeseori amenință, nu ca să prefacă 
amenințarea în faptă, ci ca, îndreptându-i pe cei amenințați, să nu-i mai 
pedepsească. Dacă ar vrea să-i pedepsească, ce rost ar mai avea să le-o spună 
mai dinainte? Dar nu vrea! De aceea tot amână, zăboveşte, spune mai 
dinainte, tocmai pentru a le da prilej păcătoşilor să fugă de păcat, să 
îmbrățişeze virtutea şi să scape astfel de pedeapsă”. (Omilii la Facere, 
omilia XXII, IV, în col. PSB, vol. 21, p. 264) 


„... aşa fac şi părinţii care-şi iubesc copiii; când îi văd pe copii că 
pleacă de lângă ei şi se duc să se joace cu alți copii, pun slugile s-o facă pe 
sperietorii, pentru ca, fiind cuprinşi de frică, să alerge copiii la sânul mamei 
lor. Tot aşa şi Dumnezeu; trimite de multe ori asupra noastră ameninţări, nu 
ca să aducă amenințarea, ci ca să ne atragă la El. lar când ne întoarcem la EI, 
Dumnezeu stinge îndată ameninţarea. Că de ne-am purta la fel şi în încercări 
şi în zile de linişte n-am mai avea nevoie de încercări. Dar pentru ce vorbesc 
despre noi? Chiar sfinți s-au înţelepţit mult din aceasta”. (Omilii la Matei, 
omilia X, VII, în col. PSB, vol. 23, p. 129) 


DUMNEZEU (făgăduințele lui Dumnezeu) 


„Să ne învăţăm să nu punem niciodată la îndoială făgăduințele lui 
Dumnezeu, nici să ne neliniştim când se amână împlinirea lor, ci când 
Stăpânul universului făgăduieşte să avem mai multă încredere în cele ce nu 
se văd decât în cele ce se văd şi le avem în mâini. Să fim încredințaţi, apoi, 
că e cu neputinţă ca făgăduințele lui Dumnezeu să nu se împlinească. Chiar 
dacă vreme îndelungată faptele ar fi împotriva făgăduințelor lui Dumnezeu, 
nici atunci să nu ni se clatine gândul, ci să ştim că iscusința Celui Ce 
făgăduieşte este de nebiruit; să ştim că toate se pleacă înaintea Lui, când 
vrea să aducă la îndeplinire cele hotărâte de EI. Pentru că este Domn al firii 
şi Creator, poate dărui şi pe cele mai presus de fire. Nu cumva, gândindu-ne 


890 


la slăbiciunile firii noastre, să iscodim cele făcute de Dumnezeu, nici să ne 
sfărâmăm mintea căutând la rânduiala firii, ci, ca nişte slugi recunoscătoare, 
să credem în făgăduințele Lui, ştiind că puterea Stăpânului nostru e 
covârşitoare; să depăşim slăbiciunea firii noastre, ca să dobândim cele 
făgăduite, să ne bucurăm de bunăvoința Lui şi să cinstim şi pe Dumnezeu 
după puterea noastră. Nespus de mare cinste Îi dăm lui Dumnezeu, când 
avem încredere în puterea Lui, chiar de sunt potrivnice spusele Lui celor ce 
le vedem cu ochii trupului. Şi de ce te minunezi că dai nespus de mare cinste 
lui Dumnezeu când nu pui la îndoială spusele Lui? Asta se întâmplă şi între 
oameni, dacă nu ne îndoim când cineva ne făgăduieşte unul din lucrurile 
acestea stricăcioase şi trecătoare, ci avem încredere în cel ce ne-a făgăduit, 
oricine socoteşte că-i dăm celui ce ne-a făgăduit nespus de mare cinste, 
tocmai pentru că nu punem la îndoială spusele lui, ci avem încredere în 
făgăduințele lui. Dacă, deci, se întâmplă lucrul acesta între oameni care 
adesea sau se schimbă sau nu pot îndeplini ce-au făgăduit din pricina 
neputinței lor, apoi cu atât mai mult, când e vorba de Dumnezeu, suntem 
datori să avem încredere în făgăduințele Lui, chiar dacă până la împlinirea 
lor trece multă vreme.” (Omilii la Facere, omila XXXIX, IL. în col. PSB, 
vol. 22, pp. 62-63) 


„Căci chiar dacă ar fi mii de piedici, nu se poate ca în vreun fel să nu 
mai stea vreodată în picioare cele făgăduite de Dumnezeu. Fiindcă, după 
cum El Însuşi este neabătut şi neschimbat, rămânând neîncetat şi pururea 
Acelaşi, tot aşa şi făgăduinţele Lui nu pot cădea şi sunt nemişcate, în afară 
de cazul când sunt oprite să vină de faptele noastre. Dar în lucrurile omeneşti 
se întâmplă contrariul. Căci după cum stricăcioasă şi muritoare este firea 
omenească, aşa şi darurile din partea oamenilor sunt stricăcioase şi veştejite. 
Şi-i firesc. Căci stricăcioşi suntem noi, toți oamenii, iar firea darurilor 
omeneşti urmează firea noastră. Dar cu făgăduințele dumnezeieşti nimic de 
acest fel nu se întâmplă vreodată, ci doar acelea singure au statornicie, şi 
nemişcare, şi fixitate, şi tărie.” (Urările de bun venit ale aceluiaşi şi lauda 
celor care au venit din împrejurimile Antiohiei, în vol. Cateheze baptismale, 
p. 125) 


DUMNEZEU (jurământul lui Dumnezeu) 


„— Dar ce? Dumnezeu s-a jurat? mă poate întreba cineva. Dar pe ce s- 
a putut jura Dumnezeu? 
— la seama, însă, că tot ce spune Dumnezeu aici e pogorământ. 

Dumnezeu numeşte jurământ întărirea făgăduinței Sale: Îmi voi fine 
jurământul cu care M-am jurat lui Avraam, tatăl tău. 

Apoi îi spune ce a făgăduit şi pentru ce s-a jurat: 

Și voi înmulţi seminția ta ca stelele cerului (Fac., 26,4). Asta 1-0 spune 
şi patriarhului: 

Atât de mare va fi seminţia ta încât va fi egală cu stelele şi cu nisipul 
(Fac., 13, 17)”. (Omilii la Facere, omilia LI, II, în col. PSB, vol. 22, p. 180) 


DUMNEZEU (sălăşluirea lui Dumnezeu în noi) 


„Să ne împodobim frumuseţea sufletului cu tot ce putem, ca, făcându-i 
strălucitoare şi luminoasă frumusețea lui, să atragem lângă noi pe Stăpânul 
cerurilor, ca să ne socotească vrednici a-şi face sălaş în noi. Că se coboară 
îndată acolo unde vede frumuseţe sufletească. El doar a spus: Spre cine voi 
căuta, oare, dacă nu spre cel blând, spre cel liniştit, spre cel smerit, spre cel 
care tremură de cuvintele Mele? (Isaia, 66, 2). Ai văzut că ne-a vorbit de 
toate culorile duhovniceşti, care pot face strălucitoare frumuseţea 
sufletului?” (Omilii la Facere, omilia LV, V, în col. PSB, vol. 22, p. 220) 


„Când un om are cugetul curat, când n-are în el murdărie, atunci va 
putea locui în el Stăpânul universului”. (Omilii la Facere, omilha LX, III, în 
col. PSB, vol. 22, p. 269) 


„Fericiți cei curaţi cu inima, spune Hristos, că aceia vor vedea pe 
Dumnezeu (Matei, 5, 8). lar când ai ajuns învrednicit să locuiască Dumnezeu 
în tine, aşa te simți ca şi cum trupul ţi-ar fi în zadar şi de prisos şi 
disprețuieşti cu totul pe cele omeneşti. Toate cele ce se văd ţi se par umbră şi 
VIS; ca şi cum ai locui în cer, aşa nu pofteşti nimic din cele de aici. Un om ca 
acesta era Pavel, dascălul lumii. De aceea şi striga zicând: Sau căutați probă 
a lui Hristos, Care locuieşte în mine? Ul Cor., 13, 3). Şi iarăşi: Trăiesc, dar 
nu mai trăiesc eu, ci Hristos trăieşte în mine (Gal., 2, 20). Şi iarăşi: lar de 
trăiesc acum în trup, prin credință trăiesc (Gal., 2, 20). Ai văzut un om 
îmbrăcat cu trup, că grăieşte aşa ca şi cum ar fi fără de trup?” (Omilii la 
Facere, omilia LX, III, în col. PSB, vol. 22, p. 269) 


„... şi mai mult se veseleşte EI locuind în om decât în cer.” (Omilii la 
Epistola către Romani a Sfântului Apostol Pavel, omiha XIV, p. 285) 

„Eu am Dumnezeu şi fac totul ca să-L pot avea în mine, şi m-aş crede 
în cea mai mare fericire, nu când îmi va vizita casa mea numai, ci când cu aş 
putea să-l atrag în inima mea.” (Comentariile sau Explicarea Epistolei către 
Efeseni, omilia XII, p. 122) 


„Ceea ce a dăruit puterilor celor de sus, tot aceea a hărăzit şi firii 
noastre omeneşti. Dumnezeu stă pe Heruvimi, după cum spune şi 
psalmistul: S-a suit pe Heruvimi şi a zburat (Ps., 17, 12), şi iarăşi: Cel 
ce şade pe Heruvimi şi priveşte adâncurile (Cântarea celor trei tineri, 
31). Această cinste ne-a dat-o şi nouă. Cel ce stă pe Heruvimi locuieşte 
în noi: Voi locui în voi şi voi umbla între voi (Lev., 26, 12; Il Cor., 6, 
16). Heruvimii au ajuns care ale lui Dumnezeu! Noi să ajungem 
Biserică a lui Dumnezeu. Ai văzut ce înrudită e cinstea? Ai văzut cum a 
împăcat pe cele de sus cu cele de jos? De aceea, stă în puterea noastră 
să nu ne deosebim deloc de îngeri.” (Cuvânt la Sfinții Mucenici, |, în 
vol. Predici la sărbători împărăteşti şi cuvântări de laudă la sfinți, p. 
448) 


„Căci aici nu este această prezenţă generală a lui Dumnezeu, de 
care se bucură fără deosebire chiar fiinţele inferioare; este una cu totul 
specială, casa tainică a lui Dumnezeu din interiorul nostru. Creați după 
asemănarea Lui, Dumnezeu află în sufletul nostru drept sanctuarul 
tainic pregătit pentru a-L primi aici. El aici locuieşte, aici se aşează, 
pentru a zice aşa, adică EI lucrează dintr-odată asupra fiinţei noastre 
întregi; asupra inteligenţei noastre pentru a o lumina, asupra inimii 
noastre pentru a o curăți şi înmuia, asupra voinţei noastre pentru a o 
face suplă şi supusă, chiar asupra simțurilor noastre, pentru a stinge în 
ele focurile necurate ale poftei trupeşti. 

Fericit, fericit de mii de ori e sufletul omului drept, în care 
locuieşte Dumnezeu, în care lisus Hristos îşi face retragerea Sa, pe 
care-L umple Duhul Sfânt cu luminile Sale şi cu ungerea Sa! Când se 
roagă dreptul, Dumnezeu este acolo. Când el acţionează, Dumnezeu îl 
ajută la aceasta; când el suferă, Dumnezeu îl mângâie; când se 
schimbă, Dumnezeu îi întinde mâna pentru a-l susţine. Dreptul, zice 
Sfântul Pavel poartă pe Dumnezeu în inima sa, aşa suntem noi temple 
ale viului Dumnezeu. Şi dacă atât de mari taine încurcă rațiunea 
noastră încât ochii noştri orbiţi nu pot să-l suporte strălucirea, Duhul 
Sfânt ne este dat ca un Stăpân, ca un Învățător Care va şti să ne înveţe: 
Duhul Sfânt pe care Tatăl Îl va trimite în numele Meu, Acela vă va 
învăța pe voi.” (Din vol. Bogăţiile oratorice, pp. 96-97) 

„Dumnezeu nu este numai pentru noi, Dumnezeu este în noi. 
Având pe Dumnezeu în noi de ce ne-am putea teme noi şi va putea, 
tulburându-ne, să ne ia pacea?” (Din vol. Bogățiile oratorice, p. 97) 


DUMNEZEU (vorbirea despre Dumnezeu) 


„Atât de mare rău este să descoperi orişicui şi la întâmplare tainele 
cele dumnezeieşti. Să audă asta cei care vorbesc tuturor oamenilor fără 
deosebire. Că Hristos nu ne vorbeşte acolo de porci (Matei 7, 6), ci de 
oamenii care seamănă cu porcii, care, asemenea acestor animale, se tăvălesc 
în mocirla păcatului pentru a ne învăţa să ştim să facem deosebire între 
persoane şi să căutăm oameni cu viață curată, când trebuie să descoperim 
ceva din cuvintele dumnezeieşti, ca să nu-i vătămăm şi pe aceia şi pe noi. 
Unui ca aceştia nu numai că nu câştigă nimic din cele spuse, dar târăsc 
adeseori odată cu ei în prăpastia pierzării şi pe cei care le-au pus înainte, 
fără cercetare, aceste bune mărgăritare”. (Omilii la Facere, omiha XVI, II, 
în col. PSB, vol. 21,p. 179) 


„Pretutindeni este nevoie de o cugetare dreaptă, dar mai cu samă când 
grăim sau auzim grăindu-se de Dumnezeu, căci nici limba nu poate grăi 
ceva, şi nici urechea nu poate auzi, sau mai bine zis nici una nici alta nu sunt 
în stare de a grăi, sau a asculta cu toată demnitatea măreția lui Dumnezeu. Şi 
ce spun cu de limbă şi ureche? Când nici chiar mintea, care e mult 
superioară acestora, nu poate cuprinde exact, nu poate exprima exact ceea ce 
voim a grăi de Dumnezeu. Că dacă pacea lui Dumnezeu covârşeşte toată 
mintea, şi cele pregătite celor ce-L iubesc pe Dânsul, la inima omului nu s- 
au suit, apoi cu atât mai mult însuşi El, Dumnezeul păcii şi Ziditorul tuturor, 
covârşeşte mai mult măsura cugetării noastre. Deci, trebuie de a primi totul 
cu credinţă şi evlavie, iar când raţiunea se oboseşte şi nu poate reprezenta cu 
exactitate cele vorbite, atunci mai ales să slăvim pe Dumnezeu, că avem un 
astfel de Dumnezeu, care covârşeşte şi mintea, şi cugetarea noastră.” 
(Comentariile sau Explicarea Epistolei către Evrei, omilia II, pp. 57-58) 


„De multe ori pricepem ceva, dar nu putem exprima.” (Comentariile 
sau Explicarea Epistolei către Evrei, omilia II, p. 62) 


„Bogăţie, vistierie şi izvoare de viață veşnică ne sunt nouă faptele 


Mântuitorului. Doresc să le spun, mă grăbesc să le predic, dar nu pot să le 
grăiesc după vrednicie. Sunt stăpânit de dor, dar îmi mărturisesc neputința. 

De aceea alerg ca să-mi găsesc scăpare la cuvintele profetului, ca la un port 
neînvolburat: Cine va grăi puterile lui Dumnezeu, cine va face auzite toate 
laudele Lui? (Ps., 105, 2). Dacă acest mare profet, căruia Dumnezeu 1-a 
făcut cunoscute tainele şi ascunzişurile înţelepciunii Lui, cel ce a fost 
învrednicit să fie numit Tatăl lui Hristos, fericitul David, mare între profeţi, 
slăvitul între împărați, prietenul lui Dumnezeu, a cărui inimă era prețuită de 
Dumnezeu, că Însuşi Dumnezeu a spus: Am găsit pe David, fiul lui Iesei, 
bărbat după inima Mea (Fapte 13, 22; | Regi 16, 22); dacă limbile profeților 
şi ale apostolilor care au revărsat atâtea izvoare, prin care s-a umplut tot 
pământul de ştiinţa lui Dumnezeu, ca să-l acopere cum acoperă apa multă 
mările; dacă atât de mari râuri curgătoare, care au dat naştere la oceanul 
bunei credinţe, îşi mărturisesc înfrângerea, ca să arate puterea Celui predicat, 
unde se va mai vedea picătura cuvântului meu cel foarte scurt, când îmi stă 
în față noian aşa de mare de înțelepciune? Dar nu trebuie să-mi amorțească 
glasul pentru că văd cât de mare este teologia, ci să îndrăznesc să mă uit la 
gândul lui Dumnezeu. Că Dumnezeu nu răsplăteşte după vrednicia celor 
spuse, ci după dorinţa celor ce predică şi după dragostea celor care ascultă. 
Și după cum părinții cei iubitori, când văd pe copii lor că gângăvesc şi 
pocesc cuvintele, nu se uită la graiul lor cel nedesăvârşit, ci la dorinţa lor de 
a grăi şi le e mai plăcută gângurirea copiilor decât vorbirea frumoasă a 
oratorilor şi gândirea înaltă a filosofilor, tot aşa şi Dumnezeu nu se uită la 
limba mea, care gângăveşte despre teologie, ci la dorinţa şi la dragostea mea, 
că predic cu credinţă şi-l proslăvesc cu dragoste. Limba omenească nu poate 
grăi limpede, ci, oricâte grăim despre Dumnezeu, le grăim gângăvind. Pentru 
ce? Pentru că şi Pavel strigă: Pentru că în parte cunoaştem şi în parte 
proorocim (| Cor., 13, 9).” (Cuvânt la Înălțarea Domnului nostru Iisus 
Hristos, |, în vol. Predici la sărbători împărăteşti şi cuvântări de laudă la 
sfinţi, p. 170) 


„„... de fiecare dată când s-ar vorbi despre Tatăl, nu ar fi exclus nici 
Fiul, [tot astfel] când se vorbeşte despre Fiul, nu este lăsat deoparte Duhul.” 
(Despre necunoaşterea lui Dumnezeu, cuvântarea V, p. 107) 


DUMNEZEU. VIAȚA SFINTEI TREIMI (Treimea cea de o fiinţă şi în trei 
Ipostasuri) 


„Noi vom crede ceea ce zice lisus Hristos: 7arăl este în Mine şi Eu în 
Tatăl (38). Căci, zice EI, Eu nu sunt nimic alt lucru, decât ceea ce este Tatăl 
Meu, totuşi rămânând Fiu; şi Tatăl nu este nimic alt lucru, decât ceea ce este 

Fiul, totuşi rămânând Tată şi El ştie ceea ce este Fiul.” (Comentar la 
Evanghelia de la loan, omilia LXI, 3, p. 309) 


„În lupta pe care o ai de dus cu aceşti eretici trebuie să ştii să te fereşti 
şi de nelegiuitul amestec făcut de Sabelie între persoanele Dumnezeirii, dar 
să fugi şi de nebuneasca deosebire făcută de Arie în fiinţa Dumnezeirii; să 
mărturiseşti că una este Dumnezeirea Tatălui şi a Fiului şi a Sfântului Duh, 
dar să adaugi totodată că această unică Dumnezeire are trei ipostase. Aşa 
vom putea respinge atacurile celor două erezii.” (Tratatul despre preoție, 
cartea a patra, cap. 4, în vol. Despre preoție, p. 111) 


DUMNEZEU. VIAȚA SFINTEI TREIMI (expunere de credinţă în Sfânta 
Treime) 


„Acei care s-au înscris în această oaste duhovnicească (prin Botez — 
n.n.) să creadă în Dumnezeul tuturor, Tată al Domnului nostru lisus Hristos, 
cauza a toate, negrăit şi de necuprins cu mintea, Care nu poate fi tâlcuit nici 
cu cuvântul, nici cu mintea, şi a alcătuit!” toate cu iubire de oameni ŞI 
bunătate. 

Şi în Domnul nostru lisus Hristos, Fiul Lui Cel Unul-Născut, Care 
întru toate este asemănător şi egal cu Tatăl şi având neschimbată asemănare 
cu EI, de o ființă cu Tatăl şi cunoscut propriu-l ipostas, Care se naşte din El 
în chip negrăit şi este înaintea timpului [avozepov xpovov], Făcătorul tuturor 
veacurilor |azavrov arwvov], Care în vremurile [voreporg Karporc] din 
urmă, pentru mântuirea noastră, a luat chip de rob şi S-a făcut om şi a trăit 
împreună cu firea omenească!” şi a fost răstignit şi a treia zi a înviat. 

Căci voi trebuie să aveţi fixate în minte cu maximă acuratețe acestea, 
ca să nu fiți pradă uşoară înşelăciunilor diavoleşti, ci, dacă adepții lui Arie 
vor să vă pună piedici, să ştiţi cu exactitate că trebuie să vă protejaţi auzul de 
vorbele lor şi să le răspundeţi cu îndrăzneală, arătându-le că Fiul este 
asemenea'% după ființă cu Tatăl. Căci EI însuşi este Cel Care a zis: după 





15 TTâlcuirea Pr. Marcel Hancheş: Verbul grec este ovvrormua şi conţine deopotrivă ideea 


instituirii (creației) şi a menținerii în interdependență, într-o strânsă unire. (n.s. 28, p. 31) 
1% Tâlcuirea Pr. Marcel Hancheş: Sintagma grecească poate avea două sensuri: 

1.) a parcurs toate etapele creşterii fireşti omului 

2.) a conviețuit împreună cu oamenii. 

Întruparea le presupune pe amândouă. (n.s. 29, p. 31) 

15% Tâlcuirea Pr. Marcel Hancheş: OU010v Kara Tmv ovoiav ovra 7 Ilampi. Deşi o 
conştiinţă dogmatică rigidă (nu riguroasă! cum e cea despre care se vorbeşte în paragraful 

cum Tatăl scoală morții si-i face vii, tot aşa şi Fiul îi face vii pe cei care 
vrea (In., 5, 21); şi prin toate arată că are o putere egală cu Tatăl. Dacă din 
alt flanc Sabelie vrea să strice dogmele cele sănătoase, confundând 
ipostasurile, închide-ţi auzul şi față de acela, iubite, învăţându-l că una este 
ființa Tatălui şi Fiului şi Sfântului Duh, trei însă ipostasurile.” (Prima 
cateheză către cei ce urmează a fi luminaţi, în vol. Cateheze baptismale, pp. 
31-32) 


DUMNEZEU. VIAȚA SFINTEI TREIMI (Funţa şi energiile divine) 


„Cum că este Dumnezeu, aceasta o ştim, dar care este esența Lui nu o 
ştim defel.” (Tâlcuiri la Epistola a doua către Corinteni, omilia V, p. 59) 


„Ce înseamnă energia Lui? Căci ființa Lui are energie.” (Comentariile 
sau Explicarea Epistolei către Coloseni, omilia V, p. 62) 


„Nici că e cu putință de a găsi un nume propriu al acelei fiinţe. Şi ce 
este de mirare că nu putem găsi un nume propriu fiinţei lui Dumnezeu, când 
nici chiar pentru înger nu putem găsi care să exprime esența sau fiinţa lui?” 
(Comentariile sau Explicarea Epistolei către Evrei, omila II, p. 62) 


„Fiinţa era neprihănită, nepieritoare, firea nestricăcioasă, neînţeleasă, 
nevăzută, necuprinsă, totdeauna fund şi aceeaşi fiind, mai presus de îngeri, 
mai înaltă decât puterile cele de sus, biruind gândul, depăşind cugetul, fără 
putinţa de a fi văzută, ci doar crezută.” (Din vol. Despre Rai şi Scriptură. 
Despre iubirea lui Dumnezeu pentru noi. Despre <<Şezut-a Împărăteasa 
de-a dreapta Ta>>, p. 39) 


„... ŞI cu ştiu multe, însă nu cunosc modul lor de a fi. Ştiu că 
Dumnezeu este peste tot şi că este în întregime peste tot, dar nu ştiu cum; că 
este fără de început şi nevăzut, dar nu ştiu cum. Căci raţiunea refuză să 





25) ar putea fi scandalizată de o astfel de formulare semi-ariană (prezentă şi în paragraful 
21), totuşi Sfântul loan nu este deloc semi-arian, căci imediat, mai jos, spune: una este 
ființa Tatălui şi Fiului şi Sfântului Duh. Acest fapt ne arată că Părinţii — fiind oameni 
duhovniceşti — nu se legau de formule, ci de modul în care erau înțelese. Asupra 
exactităţii înţelegerii nu se permitea însă nici un compromis (după cum se va vedea în 
paragraful 24). lar posibilitatea de a interpreta eronat o afirmaţie scripturistică, dogmatică 
etc. se diminuează pe măsură ce creştem în adevărata viață duhovnicească a lui Hristos, 
ale cărei semne sunt smerenia şi dragostea duhovnicească. (n.s. 30, pp. 31-32) 

priceapă cum se poate ca ceva să fie o substanţă (ousia) fără să aibă ființă 
nici de la sine, nici de la altul. Ştiu că l-a născut pe Fiul, dar nu cunosc cum. 
Ştiu că Duhul este de la EI, dar cum este de la EI nu cunosc. Mănânc, dar nu 
cunosc cum se împarte hrana spre a deveni umoare, sânge, limfă, ori bilă. 
Câtă vreme nu cunoaştem [nici măcar] lucrul acesta, deşi, de fiecare dată 
când mâncăm, avem zi de zi hrana înaintea ochilor, cum de îndrăznim să 
iscodim esența lui Dumnezeu?” (Despre necunoaşterea lui Dumnezeu, 
cuvântarea I, p. 21) 


„+... Vă îndemn să vă feriţi de nebunia lor, căci, mărturisesc, este cu 
adevărat cea mai mare nebunie disputa legată de faptul de a şti ceea ce este 
Dumnezeu în esenţa sa. Şi pentru a pricepe că aceasta este cea mai mare 
nebunie, vă voi face limpede acest lucru prin cuvintele celor inspirați de 
Dumnezeu. Cei inspirați nu numai că se arată lipsiți de cunoaşterea 
referitoare la ceea ce este esența lui Dumnezeu, dar nu ştiu nici măcar cât de 
mare este înțelepciunea lui; aceasta, cu toate că nu esenţa provine din 
înțelepciune, ci înțelepciunea din esență. De vreme ce aceşti oameni inspirați 
de Dumnezeu nu pot înţelege în chip precis înțelepciunea lui Dumnezeu, cât 
să fie de mare nebunia celor care îşi închipuie că le poate sta la dispoziţie 
spre folosință însăşi esența lui, pe care o concep prin intermediul propriilor 
raționamente? Vom asculta, aşadar, ce spune profetul în această privinţă: 
Minunată este pentru mine ştiinţa ta. (Ps. 138, 6). Dar să ducem mai departe 
cuvântul său: Ze voi binecuvânta, fiindcă mă minunez înaintea ta plin de 
teamă (Ps. 138, 14). 

Ce înseamnă plin de teamă? De multe lucruri numai ne minunăm, fără 
să fim cuprinşi de teamă, aşa cum ne minunăm de frumuseţea coloanelor, a 
frescelor, ori de trupurile aflate în floarea tinereții. Iarăşi, ne minună, de 
întinderea mării şi de adâncimea sa nemărginită, dar ne cuprinde teama când 
ne îndreptăm privirea către adâncurile ei. În acelaşi chip, profetul şi-a 
îndreptat privirea către întinderea nemărginită şi atotcuprinzătoare a 
înţelepciunii lui Dumnezeu şi, cutremurându-se, s-a minunat cuprins de mare 
teamă, pentru ca apoi, revenindu-şi în fire, să prindă a exclama cuvintele: Te 
voi binecuvânta, fiindcă mă minunez înaintea ta plin de teamă: minunate 
sunt lucrările tale. (Ps. 138, 14). (Despre necunoaşterea lui Dumnezeu, 
cuvântarea I, pp. 22-23) 


„Judecăţile Lui sunt de necercetat, căile Lui de nepătruns, pacea 
depăşeşte orice minte, darul este negrăit, cele pe care Dumnezeu le-a pregătit 
celor ce-L iubesc nu s-au suit la inima omului, înțelepciunea Lui este 
nemăsurată, toate acestea sunt, aşadar, cu neputinţă de înţeles, iar EI însuşi 


898 


să rămână singurul lucru care poate fi înţeles? Şi cum ar fi cu putință să 
afirmi aşa ceva fără să ajungi la culmea nebuniei?” (Despre necunoaşterea 
lui Dumnezeu, cuvântarea I, pp. 26-27) 


DUMNEZEU. VIAȚA SFINTEI TREIMI (aproprierea) 


„... tot ceea ce este al Tatălui este şi al Fiului şi tot ceea ce este al 
Fiului este şi al Tatălui.” (Comentar la Evanghelia de la loan, omilia 
LXXXI, 1, p. 422) 


„Lucrurile care se par că sunt proprii Tatălui şi-i aparțin Lui în mod 
unic, aparțin în mod egal şi Fiului şi Duhului Sfânt (loan 6, 44). Cum nimeni 
nu vine deci la Fiul dacă nu-l atrage Tatăl? Dar această putere se arată la fel 
şi în Fiul, căci zice: Eu sunt Calea, nimeni nu vine la Tatăl decât prin Mine 
(loan 14, 6). Vedeţi că este la fel şi pentru Duhul Sfânt. Apostolul zice: 
Nimeni nu poate mărturisi pe lisus Domnul, decât numai în Duhul Sfânt. Şi 
iarăşi, darul pe care l-a făcut Dumnezeu Bisericii Apostolilor Săi, Scriptura 
îl atribuie pe atât Tatălui, pe atât Fiului, pe atât şi Duhului Sfânt...” 
(Comentar la Evanghelia de la loan, omiha LXXXVI, 3, p. 461) 


„Tatăl a voit şi Fiul a lucrat, a activat. Dar nici Fiul n-a fost lipsit de 
voință, fiindcă Tatăl a voit, şi nici Tatăl nu a fost lipsit de activitate, fundcă 
Fiul a activat, a lucrat, ci toate sunt comune Tatălui şi Fiului.” (Comentariile 
sau Explicarea Epistolei către Efeseni, omilia I, p. 13) 


„Nu cumva să-ţi închipui că totul este al Tatălui (...) de aceea atribuie 
(Apostolul Pavel — n.n.) totul Fiului, precum, iarăşi atribuie totul Tatălui.” 
(Comentariile sau Explicarea Epistolei către Coloseni, omila II, p. 25) 


DUMNEZEU. VIAȚA SFINTEI TREIMI (una şi aceeaşi este voinţa Tatălui 
şi a Fiului) 


„Una şi aceeaşi este voinţa Tatălui şi a Fiului, apoi ceea ce a voit Fiul, 


aceasta şi Tatăl a voit.” (Comentariile sau Explicarea Epistolei către 
Galateni, p. 13) 


DUMNEZEU. VIAȚA SFINTEI TREIMI (egalitatea Fiului cu Tatăl) 

„Dar Fiul nu este nici mai mic decât Tatăl, nici inferior Lui în esenţă, 
în substanţă.” (Comentar la Evanghelia de la loan, omilia V, 3, p. 30) 


„Tatăl Meu lucrează şi Eu lucrez? Era acelaşi lucru cu a se face egal 
cu Dumnezeu. lisus Hristos nu arată nici o diferență între aceste cuvinte. El 
n-a zis: EI lucrează, şi Eu Îl slujesc, ÎL ajut; ci: precum lucrează EI, la fel 
lucrez şi Eu Însumi; şi EI face să se vadă o egalitate destul de mare. 

Căci dacă, lisus Hristos n-ar fi vrut să arate această egalitate, şi dacă 
evreii o bănuiau zadarnic, El n-ar fi permis să se păstreze această idee falsă 
despre EI, ci ar fi corectat-o. Şi evanghelistul n-ar fi trecut cu tăcerea, ci ar fi 
arătat în mod public că evreii o bănuiau aceasta şi că lisus Hristos nu s-a 
făcut egal cu Tatăl Său; aşa face EI în altă parte, atunci când vede că ceva a 
fost spus într-un sens şi este luat în altul; spre exemplu privitor la această 
frază: Dărâmaţi acest templu şi în trei zile Îl vi ridica (loan 2, 9), care se 
referea la trupul său. Dar evreii, neînţelegând ce a zis lisus Hristos şi crezând 
că EI vorbea despre templul lor, ziceau: În patruzeci şi şase de ani s-a zidit 
acest templu, şi tu îl vei ridica în trei zile? (loan 2, 20). Cum deci lisus 
Hristos a zis un lucru, şi evreii se gândeau la altul, că ceea ce a zis despre 
trupul Său, ei au înţeles-o despre templul lor, evanghelistul face să se vadă, 
şi pentru a corecta această greşeală a adaugă: Jar EI vorbea despre templul 
trupului Său (Mt., 2, 21). La fel, dacă în acest loc lisus Hristos nu s-ar fi 
făcut egal cu Tatăl Său, sigur că evanghelistul ar fi îndreptat gândirea 
evreilor care o credeau, şi el ar fi zis: Evreii se gândeau că lisus Hristos se 
făcea egal cu Dumnezeu, dar El nu vorbeşte de această egalitate. Şi nu 
numai evanghelistul nostru face aşa în locul pe care l-am arătat, ci un altul 
face tot la fel. lisus Hristos zicându-le ucenicilor Săi: Feriți-vă de aluatul 
fariseilor şi al saducheilor, şi ucenicii zicând între ei: N-am luat pâine (Mt., 
16, 6); cum Mântuitorul vroia să zică un lucru, numind aluatul învăţătura lor, 
şi ucenicii înțeleg altul, gândindu-se că lisus vorbea despre pâini, EI 
corectează acest gând; şi chiar aici nu este evanghelistul, ci lisus Hristos 
Însuşi care corectează, zicând: Cum nu înțelegeți că nu despre pâini v-am 
vorbit? (Mt., 16, 11). Dar despre pasajul asupra căruia este vorba nu se vede 
nici o corectare.” (Comentar la Evanghelia de la loan, omilia XXXVIII, 3, 
p. 183) 


„Și de teamă că auzind aceste cuvinte, care arată că Tatăl este 
începutul Fiului, voi să nu vă gândiţi că este o inegalitate de substanţă între 
unul şi celălalt, şi o mai mică demnitate în aceasta, El vine Însuşi să vă 
judece, pentru a arăta egalitatea Sa. Căci cel ce are puterea să pedepsească şi 
să răsplătească pe cei ce vrea, poate să facă acelaşi lucru ca Tatăl. În sfârşit, 

dacă El n-avea o putere egală, dacă El n-ar fi primit această cinste decât 
după aceea, după ce a fost născut, care ar fi fost originea acestei ridicări? 
Prin ce treaptă ar fi venit El apoi la o aşa de înaltă demnitate?” (Comentar la 
Evanghelia de la loan, omilia XXXVIX, 1, p. 187) 


„EL a zis: Tatăl Meu şi Eu lucrez; şi prin aceia arată că EI este egal 
Tatălui Său şi că trebuie să fie cinstit în mod egal” (Comentar la Evanghelia 
de la Ioan, omiha XXXVIX, 1, p. 187) 


„Dacă EI ar fi vorbit totdeauna într-un fel demn de vrednicia Sa, evreii 
n-ar fi primit cuvântul Lui, pentru că chiar adesea, pentru câteva cuvinte 
vrednice de măreţia Sa, ei Îl persecutau şi aruncau cu pietre în El. Căci dacă, 
în văzul lor, EI ar fi zis întotdeauna lucruri de jos şi smerite, cei mai mulți 
apoi, s-ar fi scandalizat, şi aceea ar fi fost dăunător mântuirii lor; deci pentru 
acest motiv amestecă Mântuitorul în învăţătura Sa măreția şi simplitatea; 
simplu cum am spus-o, pentru a le impune tăcere evreilor; măreţul, pentru a 
descoperi demnitatea persoanei Sale şi a scoate din ideea de Jos pe care-o 
aveau despre EI, pe cei care aveau minte şi simţ, făcând să se cunoască 
destul că lucrurile omeneşti şi îngroşate pe care le spunea EI, nu-l plăceau 
deloc, căci a fi trimis arată o trecere dintr-un loc în altul. Și DUMNEZEU 
ESTE PRETUTINDENEA.” (Comentar la Evanghelia de la loan, omilia 
XXXVI, 2, p. 189) 


„În cuvintele următoare, El arată că este egal cu Dumnezeu. Aceste 
cuvinte: Că precum Tatăl scoală morţii şi le dă viaţă, tot aşa şi Fiul pe care 
voieşte îi înviază (loan 5, 21) şi: Ca toți să cinstească pe Fiul precum 
cinstesc pe Tatăl (|bid., 23) şi: Căci cele ce le face Tatăl, acelea le face şi 
Fiul întocmai (bid., 19). Toate lucrurile acestea, zic eu, stabilesc şi confirmă 
egalitatea Sa.” (Comentar la Evanghelia de la Ioan, omilia XLIX, 2, p. 240) 


„Mie Mi se cade să fac, până este ziuă, lucrurile Celui Care M-a 
trimis pe Mine; căci vine noaptea când nimeni nu poate să lucreze (4); 
adică, trebuie ca să Mă fac cunoscut Eu Însumi, şi ca să fac tot ceea ce este 
capabil să dovedească cum că Eu fac aceleaşi lucruri ca şi Tatăl Meu, nu 
asemănătoare, ci aceleaşi; ceea ce arată o şi mai mare egalitate, şi nu se 
poate spune decât de aceia care n-au între ei nici cea mai mică inegalitate. 
Cine va îndrăzni deci să combată acum această egalitate a Fiului, văzând că 
EI este capabil de aceleaşi lucruri ca şi Tatăl, Care are puterea să le facă?” 
(Comentar la Evanghelia de la loan, omiha LVI, 2, p. 277) 

„Dacă lisus Hristos era mai mic decât Tatăl Său, de o altă substanţă, 
nu ar fi făcut EI orice lucru, pentru ca să nu-L creadă egal şi de aceeaşi 
substanță; dar vedem acum că face tocmai contrarul, pentru că zice: Dacă Eu 
nu fac lucrurile Tatălui Meu, să nu credeți în Mine (loan 10, 37). Şi iarăşi, 
atunci când zice: Tatăl Meu este în Mine şi Eu în Tatăl Meu (bid. 38), El ne 
arată că este egal cu Tatăl. Ori, ar fi trebuit ca lisus Hristos să combată cu 
putere şi să distrugă această părere de egalitate, dacă era mai mic decât 
Tatăl, şi să nu zică: Eu sunt în Tatăl Meu, şi Tatăl Meu este în Mine şi: Noi 
suntem una; Cel ce Mă vede pe Mine, vede pe Tatăl Meu (loan 14, 9). Căci 
atunci când vorbea despre puterea care era în El zicea: Căci precum Tatăl 
înviază morții şi le dă viaţă, tot aşa şi Fiul îi dă viaţă cui voieşte (d. 5, 21), 
ceea ce n-ar fi putut face, dacă EI ar fi fost de altă substanţă.” (Comentar la 
Evanghelia de la loan, omilia LXIV, 1, p. 328) 


„+... a bănui pe Fiul de slab şi mai prejos este dovadă de cea mai de pe 
urmă nelegiuire.” (Comentariile sau  Tâlcuirea  Epistolei întâi către 
Corinteni, omilha XXXIX, p. 427) 


„Căci cum ar putea fi împreună-şezător pe scaun (6vvOpovoc)? Cum 
ar putea învia pe care ar voi, după cum învie şi Tatăl? Cum cele ale Tatălui 
sunt toate ale sale, şi ale sale sunt ale Tatălui? Toate acestea deci ne arată că 
Fiul are puterea deopotrivă cu Tatăl.” (Comentariile sau Tâlcuirea Epistolei 
întâi către Corinteni, omilia XXXIX, p. 427) 


„ȘI gurile ereticilor le astupă când zice: Prin lisus Hristos şi 
Dumnezeu Tatăl. Dacă Pavel ar fi menţionat numai de Tatăl. Dacă Pavel ar 
fi menţionat numai de Tatăl prin acea particulă prin, poate că ei ar fi născocit 
sofisme, zicând că acel prin, se potriveşte Tatălui, la care se raportează 
acțiunea Fiului; dar acum el menţionând de Fiul şi de Tatăl la un loc, şi 
întrebuințând cuvântul în comun, o astfel de supoziție nu-şi mai are locul de 
a fi. Acum el face aceasta nu ca şi cum ar atribui tatălui toate acţiunile 
Fiului, ci arată că acest cuvânt nu introduce nici o deosebire esenţială. Ce 
vor zice acei ce-şi închipuie oarecare împuţinare, când la Botez se pronunță 
acele cuvinte: În numele tatălui şi al Fiului şi al Sfântului Duh, se botează 
etc.? Căci dacă prin faptul că Fiul se pune după Tatăl ar presupune 
inferioritatea Fiului, iată aici Apostolul începe cu Fiul şi apoi vine la Tatăl? 

Ce am putea zice deci? Dar să nu pronunțăm nimic defăimător.” 
(Comentariile sau Explicarea Epistolei către Galateni, p. 8) 


„Căci mulți dintre oameni obişnuiesc a da o atenţie nu cuvintelor care 
prezintă măreția lui Dumnezeu, ci acelor care arată binefacerea Lui către 
oameni. Pentru aceea deci, trecând acelea cu vederea, vorbeşte despre 
binefacerea făcută nouă. Dar ereticii dau asalt nefolositor când zic: iată că 
Tatăl înviază din morţi pe Fiul. După ce dânşii au fost îmbolnăviţi o dată, cu 
voia lor asurzesc, când e vorba de cele mai înalte dintre dogme; iar când e 
vorba de cele înjosite, care sunt zise în Scriptură astfel, fie cu privire la corp, 
fie pentru respectul către Tatăl, fie pentru altă oarecare economie, ei acestea 
le preferă: pe care examinându-le prin ele înseşi, vom vedea că tocmai pe 
dânşii îi vatămă.” (Comentariile sau Explicarea Epistolei către Galateni, pp. 
9-10) 


„Este oare Fiul mai mic în slavă decât Tatăl? Dar acesta nu ar zice-o 
nimeni, şi nici chiar un nebun.” (Comentariile sau Explicarea Epistolei către 
Efeseni, omilia III, p. 24) 


„... este mărturisită chiar şi egalitatea Lui cu Tatăl, după cum spune şi 
Ioan că întru nimic nu este mai mic decât Tatăl. N-a socotit a fi ştirbire a fi 
EI întocmai cu Dumnezeu, zice. Care poate fi sensul acestor cuvinte? Păi cu 
toate acestea cuvintele arată tocmai contrariul, spui tu, pentru că dacă era 
Dumnezeu, cum mai putea fi vorba de ştirbire? A spus că în chipul lui 
Dumnezeu fiind, nu a ştirbit demnitatea de a fi egal cu Dumnezeu (...)” 
(Omilii la Epistola către Filipeni, omiha a VII-a, p. 109) 


„Dumnezeu, Unul Născut, Care este chipul lui Dumnezeu, Care cu 
nimic nu este inferior Tatălui, Care este egal cu EI.” (Omilii la Epistola către 
Filipeni, omilia a VIII-a, p. 128) 


„S-a smerit pe Sine, ascultător făcându-Se până la moarte, şi încă 
moarte de cruce (Flp., 2, 8). lată deci S-a făcut ascultător prin voința Sa şi 
nu era egal cu Cel Căruia 1 S-a supus, zic necredincioşii. O, 
nerecunoscătorilor şi uşuraticilor la minte, acest lucru nu-L micşorează, 
fiindcă şi noi ascultăm uneori de prieteni, fără ca această ascultare să ne 
micşoreze. A ascultat după cum ascultă Fiul de Tată, dar nu a căzut în vreo 
slujbă de rob, şi chiar în aceasta a păstrat minunea demnității Lui înaintea 
Tatălui cu multă cinste. A cinstit pe Tatăl nu pentru ca tu să-L necinsteşti pe 
EI, ci pentru ca să-L slăveşti şi mai mult şi ca să afli aici că era Fiu adevărat, 

fiindcă El, mai mult decât toţi, a cinstit pe Tatăl. Nimeni n-a cinstit atât de 
mult pe Dumnezeu. Pe cât de mare înălțime avea, pe atât de mare umilință a 
suferit. Aşa cum este mai mare decât toți şi nimeni nu este egal cu EI, tot 
aşa, şi prin cinstea pe care I-a adus-o Tatălui 1-a covârşit pe toţi, nu silit şi 
fără voia Sa, ci din buna Lui voință.” (Omilii la Epistola către Filipeni, 
omilia a VIII-a, pp. 135-136) 


„Și să mărturisească toată limba că Domn este lisus Hristos, întru 
slava lui Dumnezeu Tatăl (Flp., 2, 11), adică toţi să zică aşa, fiindcă aceasta 
este slava Tatălui. Ai văzut deci cum, oriunde este slăvit Tatăl este slăvit şi 
Fiul? Tot astfel şi când este necinstit Fiul este necinstit şi Tatăl. Dacă aceasta 
se întâmplă chiar şi printre oameni, unde deosebirea dintre tată şi fiu este 
mare, cu atât mai mult se va întâmpla când va fi vorba de Dumnezeu, unde 
nu €e nici o deosebire: asupra Lui se va răsfrânge şi cinstea şi necinstea. Slava 
Tatălui este ca lumea să se supună Fiului. Aşadar şi când spunem că Fiul 
este perfect, fără de nici o lipsă şi că nu este inferior Tatălui, aceasta este 
slava lui Dumnezeu, că a născut un astfel de fiu. Aceasta este şi cea mai de 
seamă dovadă a puterii, a bunătăţii şi înțelepciunii Lui, că a născut un Fiu cu 
nimic inferior Lui, nici cu înțelepciunea, nici cu bunătatea. Când spun că 
este la fel de înțelept ca şi Tatăl şi că nu-l este cu nimic inferior, e o dovadă 
a marii înțelepciuni a Tatălui; când spun că este la fel de puternic ca şi Tatăl, 
e o dovadă a puterii Tatălui; când spun că este la fel de bun ca şi Tatăl, 
aceasta e o dovadă a bunătăţii Lui celei mari, că a dat naştere la un astfel de 
Fiu, cu nimic mai prejos decât EI şi nici având vreo lipsă. Când spun că 
nimic nu e inferior după natură, ci egal, şi nici nu e de vreo altă natură, şi în 
aceasta eu slăvesc pe Dumnezeu Tatăl şi bunătatea Lui, şi puterea şi 
înțelepciunea Lui, că ne-a arătat nouă un alt El Însuşi, la fel întru totul, 
numai faptul de a fi Tată. Astfel că orice lucruri mari şi minunate aş spune 
despre Fiul, toate se vor raporta la Tatăl. Fiindcă dacă acest fapt mic şi 
nebăgat în seamă — pentru că a-L cinsti şi a I se închina întreaga lume e un 
fapt cu adevărat mic faţă de slava lui Dumnezeu — dacă, zic, şi acest fapt mic 
se săvârşeşte spre slava lui Dumnezeu, atunci cu atât mai mult celelalte 
multe?” (Omilii la Epistola către Filipeni, omila a VIII-a, pp. 139-140) 


„Și să aşteptăm, zice, fericita nădejde şi arătarea slavei marelui 
Dumnezeu şi Mântuitorului nostru lisus Hristos. Unde sunt acum cei ce zic 
că Fiul este inferior Tatălui? Marelui Dumnezeu şi Mântuitorului. Marelui 
Dumnezeu, zice. Când el Îi zice mare lui Dumnezeu, nu o spune ca mare în 
raport cu ceva, ci absolut mare, după care nu ar fi mare, fiind pus în raport 
cu ceva, căci atunci prin comparaţie ar fi mare, iar nu prin natura sa, pe când 

acum El este mare fără vreo asemănare.” (Comentariile sau explicarea 
Epistolei către Tit, omilia V, în vol. Comentariile sau explicarea Epistolei a 
doua către Timotei..., pp. 174-175) 


„Care sunt dar pricinile că şi EI, şi Apostolii au spus despre El multe 
lucruri smerite? 

Cea dintâi pricină şi cea mai mare este că S-a îmbrăcat cu trup şi că a 
voit să-i încredinţeze pe toți, şi pe cei de atunci şi pe cei de mai târziu, că nu 
este o umbră, nici nu este o închipuire trupul Lui Lui văzut, ci adevăr. Dacă 
atâtea lucruri smerite şi omeneşti au fost spuse despre EI, şi de către 
Apostoli şi de către EI însuşi, şi totuşi diavolul a fost în stare să înduplece pe 
nişte oameni ticăloşi şi de nimic să tăgăduiască întruparea Cuvântului, să 
îndrăznească să spună că n-a luat trup şi să facă să dispară tot temeiul iubirii 
de oameni a lui Dumnezeu, în ce prăpastie n-ar fi căzut de nu s-ar fi spus 
acestea? 

Nu auzi încă şi acum că Marcian, Manes, Valentin şi mulți alții 
tăgăduiesc întruparea? Pentru aceasta s-au grăit despre Domnul multe lucruri 
omeneşti şi smerite, mai prejos de fiinţa cea nespusă a dumnezeirii Sale, ca 
să ne încredinţeze de adevărul întrupării. Și multă silință şi-a dat diavolul ca 
să facă să dispară această credință dintre oameni! Ştia doar că, dacă face să 
dispară credinţa în întruparea Domnului, se va prăbuşi cea mai mare parte a 
credinţei noastre. 

În afară de pricina aceasta mai este şi o alta: slăbiciunea şi neputinţa 
ascultătorilor, care ÎL vedeau atunci pentru întâia oară şi Îl auzeau atunci 
pentru întâia oară, de a primi dogme mai înalte”. (Cuvântări împotriva 
anomeilor, cuv. VII, în vol. Cuvântări împotriva anomeilor. Către iudei, p. 
110) 


„Te întreb: Cum ar fi trebuit să grăiască Domnul cu nişte oameni care 
nu înțelegeau şi nu sufereau gândurile cele înalte? Deci nu este deloc de 
mirare că nu a spus despre EI lucruri mari şi înalte unor oameni care se 
târau pe Jos şi care erau aşa slabi la minte”. (Cuvântări împotriva anomeilor, 
cuv. VII, în vol. Cuvântări împotriva anomeilor. Către iudei, pp. 112-113) 


„Pentru aceasta, adeseori a grăit multe ca un om, totuşi nu ca un om, 
ci cu cuviință dumnezeiască, (cuvinte) vrednice de înălțimea Lui, pentru a 
face pogorământ slăbiciunii ascultătorilor şi pentru a purta de grijă de curăţia 
învățăturilor. Dar ca să nu vatăme pe oameni de mai târziu pogorământul 
făcut continuu părerii despre vrednicia Lui, n-a trecut cu vederea de a vorbi 
şi despre cele mari şi înalte ale Lui. Deşi ştia mai dinainte că nu-L vor 

asculta, ba, dimpotrivă, Îl vor ocărî şi vor sări, totuşi a vorbit şi despre 
acestea, grăind cele amintite mai sus şi arătând şi pricina pentru care a 
amestecat între ele şi cuvintele smerite”. (Cuvântări împotriva anomeilor, 
cuv. VII, în vol. Cuvântări împotriva anomeilor. Către iudei, p. 113) 


„Aşadar, când ÎL vezi grăind cele smerite nu socoti că pogorământul 
acesta este o urmare a smereniei ființei Lui, ci o urmare a slăbiciunii minții 
ascultătorilor”. (Cuvântări împotriva anomeilor, cuv. VII, în vol. Cuvântări 
împotriva anomeilor. Către iudei, p. 114) 


„Domnul a grăit şi a făcut multe lucruri smerite nu numai din pricina 
îmbrăcăminți trupului, nici numai din pricina slăbiciunii ascultătorilor, ci şi 
din pricină că a voit să-l înveţe pe ascultătorii Lui smerenia”. (Cuvântări 
împotriva anomeilor, cuv. VII, în vol. Cuvântări împotriva anomeilor. Către 
iudei, p. 114) 


„ȘI nu numai acestea sunt pricinile pentru care Domnul a grăit lucruri 
smerite despre Sine, ci şi aceea ca nimeni să nu creadă că El este 
ipostasul'”, ipostastul cel dintâi şi nenăscut, şi nimeni să nu-L socotească 
mai mare decât Tatăl”. (Cuvântări împotriva anomeilor, cuv. VII, în vol. 
Cuvântări împotriva anomeilor. Către iudei, p. 115) 


„Egalitatea cu Tatăl nu I-a fost adusă din afară, nici nu I-a fost dată 
prin răpire, nici nu-l este străină şi necuvenită Lui, ci (este) firească şi 
adevărată. De aceea a luat chip de rob, pentru că ştia bine şi era convins că 
acest lucru nu-L va putea vătăma cu nimic. Aşadar, nu L-a vătămat, ci şi în 
chip de rob a continuat să aibă aceeaşi slavă. Vezi că şi luarea trupului 
nostru este o dovadă că Fiul este egal cu Cel ce L-a născut, că egalitatea 
aceasta nu-i adusă din afară, nici adăugată, nici îndepărtată, ci statornică şi 
trainică, aşa cum este egalitatea dintre fiu şi tată?” (Cuvântări împotriva 
anomeilor, cuv. X, în vol. Cuvântări împotriva anomeilor. Către iudei, pp. 
165-166) 


DUMNEZEU. VIAȚA SFINTEI TREIMI (egalitatea Persoanelor Sfintei 
Treimi) 





15 Tâlcuirea Pr. Prof. D. Fecioru: Am acceptat lectura din Savillius, ipostas, nu pe cea a 


lui Montfaucon, de ființă. (n. s. 33, p. 115). 

„Când îl vei vedea că el (Apostolul Pavel — n. n.) pomeneşte numai de 
Tatăl şi de Fiul, sau numai de Tatăl singur, tu să nu împuţinezi nici pe Fiul şi 
nici pe Duhul Sfânt.” (Omilii la Epistola către Romani a Sfântului Apostol 
Pavel, omilha XXX, p. 524) 

„Că dacă noi admirăm pe Fiul că a fost ascultător Tatălui până la 
moarte, iar moartea de cruce, apoi trebuie a admira şi pe Tatăl că a născut un 
astfel de Fiu, nu supus ca un rob, ci ca slobod supunându-se şi fiind 
împreună chibzuitor cu Tatăl, adică sfetnic — fiindcă sfetnicul nu este rob. Și 
când auzi zicându-se sfetnic, iarăşi să nu-ți închipui că Tatăl este lipsit de 
ceva, ci să te gândeşti numai la omotimia, adică la egalitatea în vrednicie a 
Fiului către Născătorul său.” (Comentariile sau Tălcuirea Epistolei întâi 
către Corinteni, omilia XXVI, p. 269) 


„Slujba ta, zice, fă-o deplin Q Tim. 4, 5) şi slujba mea o slăvesc 
(Rom. 11, 13). Şi lui Timotei scriindu-i, zicea: Pentru care pricină aducu-ți 
aminte să aprinzi harul lui Dumnezeu, carele este întru tine O Tim. |, 6). 
(...) Ai văzut că nu arată nici o deosebire între harurile Tatălui, şi ale Fiului, 
şi ale Sfântului Duh? Prin aceasta însă el nu contopeşte ipostasurile Sfintei 
Treimi — să nu fie! — ci numai cât învederează egalitatea acestor ipostasuri. 
Ceea ce Duhul hărăzeşte, zice, aceasta şi Tatăl lucrează, aceasta şi Fiul 
porunceşte. Deşi, dacă acesta ar fi mai mic decât Tatăl, nu ar fi scris aşa.” 
(Comentariile sau Tâlcuirea Epistolei întâi către Corinteni, omiha XXIX, 
pp. 304-305) 


„Mai sus arată ca împărțitor al harurilor şi pe Duhul, şi pe Fiul, şi pe 
Tatăl, iar aici (| Cor. 12, 11) s-a mulțămit să spună numai de Duhul, pentru 
ca să afli şi de aici că în Treimi este una şi aceeaşi vrednicie.” (Comentariile 
sau Tâlcuirea Epistolei întâi către Corinteni, omila XXIX, p. 305) 


„Că dacă Duhul este mai prejos decât Tatăl şi de o altă ființă, apoi 
atunci mângâierea cu nimic nu a folosit şi nici cuvintele același Duh (1 Cor. 
12, 11) nu-şi aveau rost aici. Cel ce primeşte dar de la împăratul, de aici are 
o mare mângâiere, că adică darul 1 s-a dat chiar de împărat, iar cel ce 
primeşte dar din partea slugii, atunci mai ales se întristează când i se dă acest 
dar. Aşa că şi de aici se vădeşte că Duhul Sfânt este deopotrivă cu Tatăl şi că 
în împărțirea harurilor el are rol împărătesc, iar nu de slugă. Deci precum i-a 
mângâiat, zicând: Osebiri slujbelor sunt, iar acelaşi Domn, şi osebiri 
lucrărilor, iar acelaşi Dumnezeu este, tot aşa şi mai sus, zicând: osebiri 

darurilor sunt, dar acelaşi Duh şi după aceasta iarăşi zicând: Toate acestea 
le lucrează unul şi acelaşi Duh, împărțind deosebi fiecăruia precum 
voiește.” (Comentariile sau Tâlcuirea Epistolei întâi către Corinteni, omulia 
XXIX, p. 307) 


„Întuneric era deasupra adâncului. Şi a zis Dumnezeu: să se facă 
lumină, şi s-a făcut lumină (Fac. 1, 2-3). Dar atunci a zis: Să se facă, şi s-a 
făcut; acum însă nu a zis, ci Însuşi El S-a făcut nouă lumină. Nu a mai spus 
apostolul că şi acum a zis să se facă lumină, ci că chiar EI a strălucit. Pentru 
aceea strălucind lumina aceea, noi nu vedem numai lucruri simțite, ci pe 
însuşi Dumnezeu prin Hristos. Ai văzut egalitate desăvârşită în Treime? Căci 
fiind vorba de Duhul, apostolul zice: Iară noi toți, cu fața descoperită, slava 
Domnului ca prin oglindă privind, spre acelaşi chip ne preschimbăm din 
slavă în slavă ca de la Duhul Domnului, iară pentru Fiul: ca să nu lumineze lor 
lumina Evangheliei slavei lui EHristos, Care este chipul lui Dumnezeu Cel 
nefăcut, pe când pentru Tatăl zice: Cel ce a zis să lumineze dintru întuneric 
lumina, Acela a strălucit întru inimile noastre, spre luminarea cunoștinței 
slavei lui Dumnezeu în fața lui lisus Hristos. 

Că precum când a zis: Evangheliei slavei lui Hristos, a adăugat îndată: 
Care este chipul lui Dumnezeu, arătând prin aceasta că dânşii s-au lipsit şi de 
slava Lui - tot aşa şi când a spus: cunoștinței slavei lui Dumnezeu - a adăugat 
îndată: în faţa lui lisus Hristos, arătând că printr-Însul cunoaştem pe Tatăl, 
precum şi că prin Duhul ne apropiem de Dânsul.” (Tâlcuiri la Epistola a 
doua către Corinteni, omilha VIII, p. 90) 


„Autoritatea Fiului şi a Sfântului Duh este una şi aceeaşi.” 
(Comentariile sau Explicarea Epistolei către Galateni, p. 7) 


„Tatăl Meu până acum lucrează şi Eu lucrez (loan 5, 17). Ai văzut 
putere? Dacă ar fi mai jos şi mai mic decât Tatăl, cuvintele acestea nu l-ar fi 
apărare, ci osândă mai mare, învinuire mai cumplită. Când face cineva o 
faptă pe care numai unuia mai mare îi este îngăduit să o facă, iar apoi, când 
este luat la rost şi învinuit, el se apără spunând: Pentru că a făcut-o cel mai 
mare, de accea am făcut-o şi eu, prin acest fel de apărare nu numai că nu se 
dezvinovăţeşte, ci-şi atrage şi mai mare mustrare şi mai mare învinuire. Căci 
e semn de îngâmfare să te apuci de lucruri mai mari decât meriţi. 

Aşadar, dacă Hristos ar fi fost mai jos decât Tatăl, apărarea Lui n-ar fi 
fost apărare, ci mai mare osândă. Dar pentru că este egal cu Tatăl, de aceasta 
nu este osândă. Şi dacă vreţi, să lămuresc spusele mele cu o pildă. Numai 

împăratului îi este îngăduit să poarte porfiră şi coroană pe cap, în rest, 
nimănui. Dacă s-ar arăta un om din mulțime îmbrăcat aşa, şi, dus înaintea 
judecății, ar spune: M-am îmbrăcat aşa pentru că şi împăratul se îmbracă 
astfel, nu numai că n-ar fi găsit fără de vreo vină, ci dimpotrivă, ar fi osândit 
şi pedepsit şi mai mult tocmai din pricina acestui fel de apărare. 

O altă pildă. Slobozirea de osândă şi de pedeapsă a răufăcătorilor, a 
ucigaşilor, a hoţilor, a spărgătorilor de morminte şi a acelora ce îndrăznesc 
altele ca acestea ține numai de bunătatea împărătească. Dacă un judecător |- 
ar slobozi pe un osândit fără poruncă împărătească şi s-ar apăra şi el când 
este învinuit, tot aşa: Pentru că împăratul slobozeşte, slobozesc şi eu, nu 
numai că n-ar scăpa de vină prin acestă apărare, ci dimpotrivă, ar aprinde 
împotriva lui şi mai mult mânia. Şi pe bună dreptate. Nici la beție nu au 
dreptul slujbaşii mai mici să facă fapte pe care numai cei mari au puterea să 
le facă, şi să se apere că au făcut asta din pricina beție, pentru că şi apărarea 
aceasta este o ocară mai mare adusă celor ce le-au dat slujba. Din pricina 
asta, cine este mai mic să nu se apere niciodată aşa! Dar dacă este împărat, şi 
de aceeaşi vrednicie, poate face asta în toată voia. După cum una e 
dregătoria cea mai înaltă, e drept ca una să fie şi stăpânirea. Prin urmare, 
dacă se arată cineva apărându-se astfel, neapărat trebuie să fie de acecaşi 
vrednicie cu acela a cărui stăpânire a citat-o pentru sineşi. 

Deci, pentru că şi Hristos S-a apărat aşa în fața iudeilor, ne-a dovedit, 
neîndoielnic, că este de aceeaşi vrednicie cu Tatăl”. (Cuvântări împotriva 
anomeilor, cuv. XII, în vol. Cuvântări împotriva anomeilor. Către iudei, pp. 
191-192) 


„Încă şi aceasta trebuie să se fixeze în mintea voastră, că Duhul Sfânt 
este de aceeaşi vrednicie cu Tatăl şi cu Fiul, după cum chiar Hristos a zis 
ucenicilor: Mergând, învățați toate neamurile, botezându-le în numele 
Tatălui şi al Fiului şi al Duhului Sfânt (Mt., 29, 19)” (Prima cateheză către 
cei ce urmează a fi luminaţi, în vol. Cateheze baptismale, p. 32) 


„Domnului nostru lisus Hristos, împreună cu Care Tatălui şi Duhului 
Sfânt slavă, putere şi cinste.” (Vrările de bun venit ale aceluiaşi şi lauda 
celor care au venit din împrejurimile Antiohiei, în vol. Cateheze baptismale, 
p. 130) 


„În Dumnezeu Persoanele sunt distincte însă fără ca această 
distincție să implice vreo inferioritate (...) când se zice Tatăl, Fiul şi 
Sfântul Duh, unul este darul, una este şi puterea.” (Din vol. Bogățiile 
oratorice, pp. 6-7) 

DUMNEZEU. VIAȚA SFINTEI TREIMI (dumnezeirea Persoanelor Sfintei 
Treimi) 


„Și a sfătuit Domnul Dumnezeu pe Adam (Fac., 2, 16). 

lată că şi aici Scriptura foloseşte aceleaşi cuvinte ca mai sus: Domnul 
Dumnezeu, pentru ca prin repetarea acestor cuvinte să primim o învățătură 
precisă şi să nu suferim pe cei care îndrăznesc să împartă aceste două nume: 
unul să-l dea Tatălui, iar pe celălalt Fiului. Pentru că ființa amândurora este 
una, de aceea şi dumnezeiasca Scriptură dă, fără deosebire, acelaşi nume 
când Tatălui, când Fiului”. (Omilii la Facere, omiha XIV, III, în col. PSB, 
vol. 21, p. 159) 


„A văzut cum descoperă Tatăl pe Fiul? Ai cum văzut cum descoperă 
Fiul pe Tatăl? Că Nimeni nu cunoaşte pe Tatăl decât Fiul şi căruia va voi 
Fiul să-i descopere (Matei 11, 27). Deci nu poţi cunoaşte de la altul pe Fiul 
decât de la Tatăl, nici nu poţi cunoaşte de la altul pe Tatăl decât de la Fiul. Şi 
din aceasta se vede deci că Fiul este de aceeaşi cinste şi deoființă cu Tatăl”. 
(Omilii la Matei, omilia LIV, II, în col. PSB, vol. 23, p. 623) 


„Tare mi-ar place să întreb pe cei care vor să micşoreze vrednicia 
Fiului: Care daruri sunt mai mari: cele pe care i le-a dat Tatăl lui Petru sau 
cele pe care i le-a dat Fiul? Tatăl i-a dăruit lui Petru descoperirea Fiului; Fiul 
însă i-a dăruit puterea de a semăna pretutindeni în lume descoperirea Tatălui 
şi descoperirea Fiului; i-a încredinţat lui, unui om muritor, stăpânire peste 
toate cele din ceruri, dându-i cheile Cel Ce a întins Biserica peste toată fața 
pământului şi a spus că Biserica este mai puternică decât cerul: Cerul şi 
pământul vor trece, a spus EI, dar cuvintele Mele nu vor trece (Matei, 24, 
35). Cum, dar, poate fi mai mic Fiul, Care a dat astfel de daruri, Care a 
săvârşit astfel de lucruri? Când spun asta nu împart faptele Tatălui şi ale 
Fiului, că Toate prin El s-au făcut şi fără de EI nimic nu s-a făcut Uoan, |, 
3), ci ca să fac să amuţească limba neruşinată a acelora care îndrăznesc unele 
ca acestea”. (Omilii la Matei, omilha LIV, II, în col. PSB, vol. 23, pp. 624- 
625) 


„Acesta este Fiul Meu cel iubit, a spus Tatăl. lar - dacă este iubit, nu te 
teme! Nimeni nu părăseşte pe cel pe care-l iubeşte. Aşadar nu te tulbura. De 
L-ai iubi pe Hristos de mii de ori, nu-L iubeşti cum îl iubeşte Tatăl Său, întru 
Care a binevoit. Îl iubeşte nu numai pentru că L-a născut, ci şi pentru că este 
în totul egal cu EI şi de acelaşi gând cu El. Deci dragostea este îndoită, dar, 

mai bine spus, chiar întreită: pentru că este Fiu, pentru că este iubit, pentru 
că în Ela binevoit. 

- Ce înţeles au cuvintele: întru Care am binevoit? 

- Ca şi cum ar spune: întru Care Mă odihnesc; întru Care îmi găsesc 
plăcerea. Pentru că este în totul egal cu Tatăl, pentru că este o voinţă şi în El 
şi în Tatăl, pentru că, rămânând Fiu, este una în totul cu Cel ce L-a născut”. 
(Omilii la Matei, omilia LIV, II, în col. PSB, vol. 23, pp. 624-625) 


„... Tatăl şi Fiul sunt de aceeaşi ființă”. (Omilii la Matei, omiha 
LXIX, I, în col. PSB, vol. 23, p. 792) 


DUMNEZEU. VIAȚA SFINTEI TREIMI (deofiinţimea Persoanelor Sfintei 
Treimi) 


„Hristos n-a spus că va veni cu o slavă asemănătoare slavei Tatălui, ca 
să nu presupui iarăşi deosebire între Tatăl şi Fiul, ci a arătat precis că va veni 
întru slava Tatălui Său, ca să credem că au una şi aceeaşi ființă.” (Omilii la 
Matei, omilia LV, IV, în col. PSB, vol. 23, p. 638) 


„Căci Fiul este strălucirea! Ori, strălucirea este cuprinsă şi închisă în 
aceeaşi natură a cărei strălucire este ea.” (Comentar la Evanghelia de la 
Ioan, omilia VII, 2, p. 38) 


„Întrebaţi-i dar pe contrazicători: Tatăl îl cunoaşte pe Fiul? Dacă ci nu 
sunt nebuni, vor răspunde: da. Să mergem mai înainte, să-i punem această 
întrebare: Fiul îl cunoaşte pe Tatăl printr-o exactă şi o cunoaştere 
desăvârşită, şi cunoaşte El deplin ceea ce este El? El vă va dovedi încă. 
Înţelegeţi dar că cunoaşterea Fiului faţă de Tatăl este exactă, deplină şi 
întreagă. Căci a zis EI Însuşi: Precum Mă cunoaşte pe Mine Tatăl şi Eu 
cunosc pe Tatăl. Şi altădată: Nimeni nu L-a văzut pe Dumnezeu fără numai 
Cel ce este de la Dumnezeu. lată pentru ce, cum am spus-o, Evanghelistul 
aminteşte despre sân, făcându-ne să cunoaştem îndată, prin acest cuvânt 
singur, că este între Tatăl şi Fiul o legătură strânsă, unitate de substanță, 
desăvârşită egalitate de cunoaştere şi de putere. Tatăl nu ar avea în sânul Său 
pe unul care ar fi de altă substanță şi Fiul n-ar îndrăzni să rămână în sânul 
Tatălui, dacă EI n-ar fi decât un slujitor şi primul venit. Aceea nu-i aparține 
decât Fiului, Care trăieşte în mod familiar cu Tatăl, şi n-are nimic mai puţin 
decât EL.” (Comentar la Evanghelia de la loan, omilia XV, 2, p. 73) 


„Că dacă capul femeii este bărbatul, apoi acest cap este deoființă 
(o“poovotog) cu trupul şi, prin urmare, şi capul lui Hristos fiind Dumnezeu, 
se vădeşte că Fiul este deoființă (o“uoovorog) cu Tatăl.” (Comentariile sau 
Tâlcuirea Epistolei întâi către Corinteni, omilia XXVI, p. 268) 


„Harul Domnului nostru lisus Hristos, şi dragostea lui Dumnezeu şi 
Tatăl, şi împărtăşirea Sfântului Duh, cu voi cu toţi. Amin Q Cor. 13, 13). 
Unde sunt acum cei ce spun că deoarece Sfântul Duh nu este trecut în 
începutul epistolei, nu este de aceeaşi ființă cu Tatăl? Iată că aici L-a pus 
împreună cu Tatăl şi cu Fiul. Pe lângă acestea apoi se mai poate spune că şi 
colosenilor scriindu-le şi zicând: Far vouă şi pace de la Dumnezeu Tatăl 
nostru, a tăcut pentru Fiul şi nu a mai spus ca în toate celelalte epistole: și de la 
Domnul lisus FHristos. Aşadar, nici Fiul nu este de-o ființă cu Tatăl din această 
pricină? Aceasta însă ar fi cea mai de pe urmă nebunie. Că tocmai aceasta îl 
arată pe El a fi de aceeaşi ființă cu Tatăl, deoarece Pavel îi întrebuințează 
numele fără osebire. Şi cum că ceea ce eu spun nu este câtuşi de puţin numai 
o cugetare a mea, ascultă cum el pomeneşte de Fiul şi de Duhul Sfânt, iară de 
Tatăl nu spune nimic. Corintenilor, de pildă, scriindu-le, zice: Ci v-aţi spălat, 
v-aţi Sfinţit, v-aţi îndreptățit întru numele Domnului lisus, şi întru Duhul 
Dumnezeului nostru (1 Cor., 6, 11). Dar ce, spune-mi, oare aceştia nu s-au 
botezat şi în numele Tatălui? Apoi atunci nici nu au fost spălați, nici nu au 
fost sfințiți. Dar dacă s-au botezat - după cum s-au şi botezat - apoi atunci 
pentru ce apostolul nu a spus că v-aţi spălat în numele Tatălui? Pentru că 
pentru el totuna este a pomeni acum de una, altădată de alta din ipostasele 
Treimii. Şi acest obicei l-ai putea găsi în multe locuri în epistolele sale. 

Căci romanilor scriindu-le, zice: Vă rog pre voi, prin îndurările lui 
Dumnezeu - deşi îndurănile sunt ale Fiului - şi vă rog pre voi prin dragostea 
Duhului (cap. 12, 1-15, 30) - deşi dragostea este a Tatălui. Pentru ce deci nu a 
pomenit pe Fiul, vorbind de îndurănile Fiului, şi nici de dragostea Tatălui, 
vorbind în locu-i de Duhul? Fiindcă erau acestea învederate şi în totul 
mărturisite, şi de aceea le-a tăcut. Tot aceste cuvinte se vor găsi puse invers. 
De pildă, aici zice: Harul Domnului nostru lisus Hristos, şi dragostea lui 
Dumnezeu şi Tatăl, şi împărtăşirea Sfântului Duh, pe când aiurea spune de 
împărtăşirea Fiului şi dragostea Duhului. Vă rog pe voi, zice, prin dragostea 
Duhului, iar în Epistola întâi către Corinteni zice: Credincios este Dumnezeu, 
prin care aţi fost chemați la împărtăşirea Fiului Său (cap. 1, 9). Astfel că cele 
ale Sfintei Treimi sunt neîmpărțite; şi împărtăşirea Sfântului Duh, cuvenită şi 
aparținând Duhului, s-a găsit pusă în seama Fiului, precum şi harul Fiului s-a 
pus în seamă şi Tatălui şi Sfântului Duh. Far vouă, zice, de la Dumnezeu 


912 


Tatăl. Şi, iarăşi punând în seama harului multe feluri de lucrări, adaugă: Și 
toate acestea le lucrează unul şi acelaşi Duh, împărțind deosebi fiecăruia 
precum voieşte (1 Cor., 12, 11), şi acestea le spun nu unind la un loc sau 
contopind ipostasele - să nu fie una ca aceasta! - ci cunoscând şi ceea ce este 
propriu, cum şi ceea ce este împărțit din ale lor, şi unitatea fiinţei.” (Tâ/cuiri la 
Epistola a doua către Corinteni, omilia XXX, pp. 265-266) 


„... dacă Fiul nu se împărtăşeşte de natura Tatălui, atunci El nu mai 
este mijlocitor, ci S-a despărțit şi S-a depărtat de El. Că precum EI s-a 
împărtăşit de natura oamenilor, fiindcă la oameni a venit, tot aşa Se 
împărtăşeşte şi de natura Tatălui, fiindcă de la Tatăl a venit. Deci, fiindcă EL 
a fost mijlocitor a două naturi, trebuie să se afle alături de aceste două naturi. 
Că precum El a fost om, astfel a fost şi Dumnezeu. (Tă/cuiri la Epistola întâi 
către Timotei, omiha a VII-a, p. 79) 


„Fiul este de aceeaşi putere, de aceeaşi stăpânire şi de aceeaşi ființă 
cu Tatăl”. (Cuvântări împotriva anomeilor, cuv. VII, în vol. Cuvântări 
împotriva anomeilor. Către iudei, p. 107) 


„Cine nu va râde de mine că încerc să demonstrez şi să dovedesc nişte 
adevăruri atât de evidente? Şi cum să nu fiu vrednic de osândă când caut să 
arăt că Fiul este de-o-ființă cu Tatăl? Căci această rătăcire a ereticilor, că 
Fiul nu-i de-o-fiinţă cu Tatăl, este potrivnică nu numai Scripturilor, ci şi 
părerii de obşte a tuturor oamenilor şi firii lucrurilor. Poţi vedea că cel 
născut este de-o-fiinţă cu cel ce l-a născut nu numai la oameni, ci şi la toate 
animalele şi la copaci. Nu e oare absurd să crezi că această lege rămâne 
neschimbată la plante, la oameni şi animale, şi nu numai la Dumnezeu nu 
rămâne, numai la El trebuie să fie răsturnată?” (Cuvântări împotriva 
anomeilor, cuv. VII, în vol. Cuvântări împotriva anomeilor. Către iudei, p. 
107) 


„Când vrea să arate, identitatea funţei Lui cu ființa Celui ce L-a 
născut, zice: Cel ce M-a văzut pe Mine L-a văzut pe Tatăl (loan 14, 9). Când 
vrea să arate unitatea puterii, zice: Eu şi Tatăl una suntem (loan 10, 30). 
Când vrea să arate că au aceeaşi stăpânire, zice: Precum Tatăl scoală morţii 
şi-i înviază, aşa şi Fiul, pe care voieşte, îi înviază (loan 5, 21). Când vrea să 
arate identitatea de adorare, zice: Ca toți să cinstească pe Fiul, precum 
cinstesc pe Tatăl (loan 5, 23). Când vrea să arate autoritatea de a schimba 
legile, spune: 7ată/ Meu lucrează; şi Eu lucrez (loan $5, 17)”. (Cuvântări 

împotriva anomeilor, cuv. VII, în vol. Cuvântări împotriva anomeilor. Către 
iudei, pp. 108-109) 


„Căci nici Tatăl nu ar fi îngăduit să-l aibă în sânul său pe Fiul, dacă nu 
ar fi fost de o aceeaşi fiinţă, şi nici Fiul, dacă natura sa ar fi fost inferioară, 
nu ar fi suportat sălăşluirea în sânul Tatălui.” (Despre necunoaşterea lui 
Dumnezeu, cuvântarea IV, p. 94) 


„Pavel strigă, zicând: Pe toate acestea le lucrează unul şi acelaşi 
Duh, împărțind îndeosebi fiecăruia după cum voieşte (| Cor., 12, 11). 
Pavel spune după cum voieşte, nu după cum 1 se poruncește. Duhul 
împarte, nu Se împarte; stăpâneşte, nu este supus stăpânirii. Pavel arată 
că Sfântul Duh are aceeaşi putere pe care a mărturisit-o şi despre Tatăl. 
Și după cum despre Tatăl spunea: Jar Dumnezeu este Cel ce lucrează 
toate în toți (| Cor., 12, 6) tot aşa şi despre Sfântul Duh: Pe roate 
acestea le lucrează unul şi acelaşi Duh, împărțind îndeosebi fiecăruia 
după cum singur voieşte. Ai văzut putere desăvârşită? Este clar că cei 
care au o singură ființă, au şi o singură stăpânire, iar cei care au o 
vrednicie de aceeaşi cinste, aceia au o singură putere şi o singură 
stăpânire.” (Omilia a Il-a la Rusalii, în vol. Predici la sărbători 
împărăteşti şi cuvântări de laudă la sfinţi, p. 217) 


„Ca să arate măreţia puterii Duhului şi că este de aceeaşi ființa cu 
Tatăl şi cu Fiul, spune: Căci Duhul pe toate le cercetează, şi adâncurile 
lui Dumnezeu (| Cor., 2, 10). Ai văzut învățătură desăvârşită? După 
cum nu poate şti pe cele din cugetul omului, spune Pavel, altcineva, ci 
fiecare le ştie pe cele ale lui, tot aşa şi pe cele ale lui Dumnezeu nimeni 
nu le ştie decât numai Duhul lui Dumnezeu (1 Cor., 2, 11). Pilda aceasta 
este foarte mare şi destul de puternică să arate vrednicia Duhului. Pavel 
a dat pilda aceasta.” (Omilia a Il-a la Rusalii, în vol. Predici la 
sărbători împărăteşti şi cuvântări de laudă la sfinţi, p. 219) 


„Şi ca să înveţi şi de aici (din rânduiala Botezului — n.n.) că una este 
ființa Tatălui şi a Fiului şi a Sfântului Duh, astfel este şi predania botezului.” 
(Omilia aceluiaşi către cei ce urmează a fi luminaţi şi lămurire clară a celor 
săvârşite în chip simbolic şi închipuite în dumnezeiescul botez, în vol. 
Cateheze baptismale, p. 55) 

DUMNEZEU. VIAȚA SFINTEI TREIMI (din Tatăl Se naşte Fiul şi 
purcede Duhul Sfânt) 


„Tatăl naşte pe Fiul, Care este Chipul Său, Srrăl/ucirea Fiinţei 
Sale, Preaiubitul veşnic din inima Sa. Căci Dumnezeu îl iubeşte în mod 
infinit pe acest alt El însuşi, pe acest fiu pe care-l naşte mai înainte de 
luceafăr, în mod veşnic. Această iubire infinită este substanţială, 
existând ca Persoană divină, Duhul Sfânt purcezând numai de la 
Tatăl.” (Din vol. Bogățiile oratorice, p. 7) 


DUMNEZEU. VIAȚA SFINTEI TREIMI (naşterea Fiului din Tatăl) 


„Acest Cuvânt este născut din EI, şi că El este născut din El 
nepătimaş, adică fără patimă, nici stricare, nici micşorare, nici schimbare 
din partea Tatălui Care naşte, nici din partea Fiului Care este născut.” 
(Comentar la Evanghelia de la loan, omiha II, 4, p. 14) 


„Dacă Dumnezeu l-ar fi născut pe Fiul său cum nasc oamenii, ar fi 
fost oarecare spaţiu de timp între cel care naşte şi cel ce este născut; dar cum 
EI L-a născut într-un mod de nespus, propriu şi potrivit unui Dumnezeu, să 
încetăm de a ne folosi de aceste expresii: Înainte şi După, căci acestea sunt 
nume care aparțin timpului; dar Fiul este Creatorul chiar a tuturor 
veacurilor.” (Comentar la Evanghelia de la loan, omiha VII, 1, p. 38) 


„Dar, Fiul este născut din nespusa substanță a Tatălui.” (Comentar la 
Evanghelia de la Ioan, omilia XXXVIX, 3, p. 191) 


„EI este născut din Tatăl, Fiu adevărat, adică din esența, din funţa Sa.” 
(Comentariile sau Explicarea Epistolei către Evrei, omilia IV, p. 91) 


„Când te întreabă un eretic una ca asta şi-ţi spune: Cum a născut 
Tatăl? Care este chipul naşterii celei dumnezeieşti? Tu răspunde-i cu 
cuvintele Stăpânului: NU este al vostru a şti anii sau timpurile. Nu este al 
vostru a cunoaşte naşterea şi ființa lui Dumnezeu; şi nu numai că nu-i al 
vostru, dar nici al Îngerilor, nici al Arhanghelilor, a nici unei puteri create. 

- Atunci al cui este a o cunoaşte? 

- Nimeni nu cunoaşte pe Tatăl decât Fiul, nici pe Fiul nu-L cunoaşte 
cineva decât numai Tatăl (Matei ll, 27), nici adâncurile lui Dumnezeu, 
decât Duhul lui Dumnezeu. Nu este al vostru a şti anii sau timpurile. Nu te 

ruşinează măsura pusă Apostolilor? Celor ce au petrecut împreună cu 
Mântuitorul, celor ce li S-a arătat, celor ce au fost luminaţi de EI, acelora nu 
li s-a îngăduit să ştie, ci au fost învăţaţi să nu depăşească măsura, şi au auzit: 
nu este al vostru a şti anii sau timpurile, iar tu 1scodeşti?” (Cuvânt la 
Înălțarea Domnului nostru lisus Hristos, XIV, în vol. Predici la sărbători 
împărăteşti şi cuvântări de laudă la sfinţi, p. 193) 


„Căci nimeni nu l-a văzut pe Tatăl, în afară de cel care este de la 
Tatăl; acesta l-a văzut pe Tatăl (In. 6, 46). lar el a rostit aici că îl cunoaşte 
cu temeinicie şi a arătat în acelaşi timp şi cauza pentru care deţine această 
cunoaştere. Care este, aşadar, această cauză? Este aceea că îşi are fiinţa de la 
EI. lar faptul de a avea ființă de la EI demonstrează, la rându-i, faptul că îl 
cunoaşte cu temeinicie. Tocmai de aceea îl cunoaște limpede, fiindcă este de 
la EI, iar semn al faptului de a fi de la EI este faptul că îl cunoaşte cu 
precizie. Căci dacă o substanţă ar fi superioară altei substanţe nu ar mai 
putea fi cunoscută bine de către cea din urmă, oricât de mică ar fi distanţa 
dintre ele.” (Despre necunoașterea lui Dumnezeu, cuvântarea V, p. 116) 


„Că Fiul s-a născut din Tatăl, ştiu. lar cum, nu ştiu. Şi cum că S-a 
născut din Fecioară, ştiu. Dar cum, nu ştiu. Şi nici aici nu înțeleg chipul 
naşterii. Naşterea celor două firi se adeverează, însă chipul lor se tace. Şi 
precum naşterea din Fecioară este necunoscută, cu toate că mărturisesc că S- 
a născut şi nu tăgăduiesc din pricina neştiinţei chipului, aşa fă şi tu la Tatăl. 
Deşi nu ştii cum S-a născut, mărturiseşte că S-a născut. Şi de-ţi va zice ție 
ereticul, cum S-a născut Fiul din Tatăl, trage-i mintea la pământ şi zi către 
el: coboară-te din cer şi dovedeşte-mi cum S-a născut din Fecioară şi după 
aceea întreabă-l despre aceea.” (Cuvânt că de folos este să fie neluminate 
proorociile cele pentru Hristos, pentru neamuri şi căderea iudeilor, în vol. 
Din ospăţul stăpânului, pp. 53-54) 


DUMNEZEU. VIAȚA SFINTEI TREIMI (naşterea Fiului din Tatăl din 
veşnice) 


„... al auzit numindu-se Fiu; dar nici aici să iei toate înțelesurile 
legate de ideea de fiu, şi nici pe toate să le scoţi ci să primeşti numai câte 
sunt vrednice de Dumnezeu, că adică este deofunţă cu Tatăl, că dintr-însul s- 
a născut mai înainte de toți vecii, iar necuviințele care vin din slăbiciunea 
omenească lasă-le pe pământ.” (Comentariile sau Tâlcuirea Epistolei întâi 
către Corinteni, omilia XXVI, p. 270) 

DUMNEZEU. VIAȚA SFINTEI TREIMI (trimiterea Duhului Sfânt în lume 
de către Fiul) 


„Când păcatul este şters şi când ucenicii separându-se pentru a porni 
la luptă, trebuiau să fie expuşi la pericole mari, El a trebuit să le trimită pe 
Duhul Sfânt pentru a-i încuraja şi a-i însufleți la lupte. Şi de ce n-a coborât 
EL imediat după înviere? Aceasta ca, chiar prin faptul întârzierii, ucenicii 
având o dorință mai mare, să-L primească cu mai mult belşug şi cu mai mare 
roadă de har. Atât cât a rămas lisus Hristos cu ei, ei n-au simțit nici o 
greutate, nici un necaz; dar imediat ce se retrage EI, această despărțire îi 
aruncă într-o frică şi într-o groază destul de mare, aprinzând în ei iubirea lor 
şi trezind în ei o dorință mare să dorească primirea Duhului Mângâsietor. 

Că rămâne la voi şi va fi în voi, adică, EI nu se retrage chiar după 
moarte. Dar, de teamă ca ucenicii, auzind vorbindu-se de un mângâietor, să 
nu se gândească la o nouă întrupare şi să nu se gândească cum Îl vor vedea 
cu ochii trupeşti, Mântuitorul îi întoarce de la această gândire îngroşată, 
zicând: Pe Care lumea nu poate să-L primească, pentru că nu-L vede. Duhul 
Sfânt nu va rămâne cu voi ca şi Mine, ci El va locui în sufletele voastre; 
aceasta înseamnă acest cuvânt: Va fi în voi. lisus Hristos îl numeşte Duhul 
Adevărului şi prin acest chip, El descoperă vechile chipuri ale legii vechi. 
Că rămâne la voi, ce vrea să spună aceea: Cu voi? Ceea ce zice El însuşi: 
Eu Sunt cu voi. Şi mai introduce acestea aici: El nu va mai avea de suferit 
ceea ce sufăr Eu şi El nu se va despărți niciodată de voi. Pe care lumea nu 
poate să-L primească, pentru că nu-L vede. Ce oare? Aşa-i că Duhul Sfânt 
este din numărul lucrurilor văzute? Nicidecum. Ci aici lisus Hristos prin 
cuvântul vedere, înţelege cunoaşterea, căci El adăugă: Nici nu-L cunoaşte. Şi 
adaugă, fiindcă EI are obiceiul de a numi vedere cunoaşterea exactă. Cum, 
din toate simţurile, ochiul este cel care face să se cunoască cel mai bine 
lucrurile, tot la fel lisus Hristos, prin acest simţ, arată cunoaşterea exactă. 
Apoi, Mântuitorul numeşte aici lume pe cei răi şi El îi mângâie pe ucenicii 
Săi, făcându-i să cunoască cum le aduce un dar minunat.” (Comentar la 
Evanghelia de la Ioan, omilia LXXV, 1, p. 384) 


„Dar de ce n-a venit Duhul Sfânt înainte ca să fi plecat lisus Hristos? 
Fiindcă, atâta vreme cât rămânea blestemul şi păcatul nu era distrus şi 
oamenii erau condamnaţi şi rânduiţi la chinuri, Duhul Sfânt nu putea să vină. 
Trebuie deci, zice EI, ca să fie distrusă neprietenia şi ca noi să fim împăcaţi 
cu Dumnezeu (Efes., 2, 14-16), pentru ca să putem primi acest dar. Şi pentru 
ce zice Mântuitorul: Eu ÎI voi trimite? Este ca şi cum ar zice: Eu vă voi 
pregăti ca să-L puteți primi. Căci cum ar fi putut fi trimis Cel ce este 

pretutindeni? Dar mai mult, zicând aceea, lisus Hristos arată distincția 
persoanelor, iată pentru ce vorbeşte EI aşa. Şi cum Duhul Sfânt şi Fiul nu se 
pot despărți, Mântuitorul îi convinge pe ucenicii Săi să se ataşeze de EI, să-L 
cinstească şi să 1 se închine. El putea să facă însuşi toate lucrurile acestea, 
dar îi lasă Lui să facă minunile, ca ei să cunoască demnitatea Lui. Precum 
Tatăl a putut să dea naştere la tot ce există şi Fiul a creat la fel, pentru a ne 
arăta puterea Sa; Duhul Sfânt a venit la fel pentru a Se face cunoscut.” 
(Comentar la Evanghelia de la loan, omilia LXXVIII, 3, p. 407) 


„+... Că dragostea lui Dumnezeu ... - Şi ţineţi seama că nu zice s-a dat, 
CI s-a vărsat în inimile noastre, ceea ce arată belşugul acestui dar. Darul cel 
mai mare, pe acela ni l-a dat. Nu ne-a dat cerul, şi pământul, şi marea, ci 
ceea ce este mai cinstit decât toate acestea, ceea ce din oameni ne-a făcut 
îngeri, fui ai lui Dumnezeu şi frați ai lui Hristos. Şi ce este aceasta? Duhul cel 
Sfânt, zice. Dacă nu voia El ca după necazuri şi osteneli să ne dăruiască 
cununi mari şi neveştejite, nu ne-ar fi dat atâtea bunuri mai înainte de 
osteneli. 

Acum, însă, dragostea cea fierbinte de aici se vede, că nu ne-a cinstit 
doar începutul şi ne-a dăruit câte puţin, ci fără veste şi deodată a vărsat 
asupra noastră izvorul bunătăților, şi aceasta mai înainte de lupte.” (Omilii la 
Epistola către Romani a Sfântului Apostol Pavel, omiha IX, p. 155) 


„- Dar, spune-mi, pentru ce nu s-a dat Duhul înainte de 
răstignire? 

- Pentru că omenirea era în păcat, în greşeală, în vrăjmăşie, în 
necinste. Pentru că nu Se jertfise Mielul Cel ce ridică păcatul lumii 
(loan 1, 29). 

Aşadar, pentru că nu Se răstignise încă Hristos, nu se făcuse nici 
împăcarea; iar odată ce nu se făcuse împăcarea, pe bună dreptate nu s-a 
trimis nici Duhul, pentru că trimiterea Duhului era dovada împăcării. 
De asta şi Hristos zice: Mai de folos vă este vouă ca Eu să Mă duc, că 
de nu Mă voi duce Eu, Acela nu va veni (loan 16, 7). Dacă nu Mă voi 
duce, spune Domnul, şi nu voi împăca pe Tatăl Meu, nu vă voi trimite 
pe Mângâietorul.” (Omilia I la Rusalii, III, în vol. Predici la sărbători 
împărăteşti şi cuvântări de laudă la sfinţi, pp. 205-206) 


„De aceea ne-a şi fost trimis Duhul Sfânt, pentru că este de ființa 


cea mai împărătească.” (Omilia I la Rusalii, V, în vol. Predici la 
sărbători împărăteşti şi cuvântări de laudă la sfinţi, p. 211) 

„Trebuia deci ca lisus Hristos să se retragă pentru ca să ne vie 
Duhul Sfânt? Da, şi aceea pentru trei motive. Înainte de toate trebuia 
ca crima pământului să fie distrusă, lumea curăţită, omenirea păcătoasă 
pusă în starea ei de nevinovăție primară: atunci numai Duhul Sfinţeniei 
putea să-şi facă în noi locuinţa Sa. 

(...) atunci a venit Duhul Sfânt, când a fost înlăturat păcatul. Mai 
mult, era convenabil ca Mângâietorul să vină în momentul durerilor 
supreme, şi Duhul puterii în momentul marilor lupte. Aceste lupte 
uriaşe ale apostolilor şi ale Bisericii împotriva iadului şi a lumii 
începură imediat după Înălţarea lui lisus Hristos; era drept ca această 
Înălţare să fie urmată de aproape de Cinzecime. A treia rațiune, motiv, 
este mai atingător. lisus Hristos dispărut, ce gol! Ce deznădejde! Ce 
dezolare! Însă, zice EI, vă va veni Alt Mângâietor. Eu am fost Eu 
însumi în cursul petrecerii Mele trecătoare văzute pe acest pământ, 
acum când Mă retrag, Duhul Sfânt va împlini acelaşi rol în suflete.” 
(Din vol. Bogățiile oratorice, pp. 95-96) 


DUMNEZEU. VIAȚA SFINTEI TREIMI (împreuna lucrare a Persoanelor 
Sfintei Treimi) 


„A zis Domnul Dumnezeu, spune Scriptura: Nu este bine să fie omul 
singur. Să-i facem lui ajutor asemenea lui (Fac., |, 18). 

lată iarăşi şi aici: Să facem. Precum la început la facerea omului, 
spusese: Să facem om după chipul Nostru şi după asemănare (Fac., l, 26), 
tot aşa şi acum, când avea să facă pe femeie, se foloseşte de acelaşi cuvânt şi 
spune: Să facem. Cu cine vorbeşte? Nu vorbeşte cu vreo putere creată, ci cu 
Cel născut din EI, cu Sfetnicul Cel minunat, Cel tare, Domnul păcii (Isaia, 9, 
6), Fiul Lui cel Unul-Născut”. (Omilii la Facere, omilha XIV, IV, în col. 
PSB, vol. 21, p. 162) 


„+... cuvintele: Nu grăiesc de la Mine (loan 14, 10) nu înseamnă 
desfiinţarea puterii lui Hristos, ci dovada unimii, a conlucrării dintre puterea 
Lui şi a Tatălui.” (Cuvânt la ceea ce s-a spus: „Părinte, dacă este cu 
putință...”, în vol. Omilii la săracul Lazăr. Despre soartă şi Providenţă..., 
pp. 253-254) 


„Dacă distincţia persoanelor divine nu distruge în nimic perfecta 


unitate a naturii, lucrările vor fi în mod necesar comune.” (Din vol. 
Bogăţiile oratorice, p. 7) 

DUMNEZEU. VIAȚA SFINTEI TREIMI (însuşirile, calitățile şi 
proprietăţile Persoanelor) 


„Într-adevăr, dintre numele folosite unele sunt comune, iar altele 
proprii. Cele comune sunt folosite pentru a arăta că substanța nu este 
diferită, pe când cele proprii sunt menite să deosebească caracterul propriu al 
fiecărui hypostas. Astfel, denumirile de 7Zată şi Fiu sunt proprii fiecărui 
hpostas, iar cele de Dumnezeu şi Domn sunt comune. Aşadar, fiindcă a 
folosit numele comun un singur Dumnezeu, Pavel a adăugat şi denumirea 
specifică, pentru ca tu să ştii despre cine vorbeşte şi, astfel, să nu cădem în 
nebunia lui Sabellie.” (Despre necunoaşterea lui Dumnezeu, cuvântarea V, 
p. 109) 


„Căci nici Tatăl nu poate fi numit Fiu, nici Fiul Tată, nici Duhul Sfânt 
cu alt nume decât acesta, ci fiecare, rămânând în propriu-l 1postas, are o 
putere egală.” (Prima cateheză către cei ce urmează a fi luminaţi, în vol. 
Cateheze baptismale, p. 32) 


DUMNEZEU. VIAȚA SFINTEI TREIMI (sălăşluirea Sfintei Treimi în no1) 


„Cel ce are Duhul nu numai că se numeşte al lui Hristos, dar chiar are 
pe Hristos în el, fiindcă nu se poate ca Duhul să fie de faţă şi Hristos să nu 
fie. Unde este un ipostas al Treimii, acolo este de față Treimea întreagă, 
fiindcă Treimea este nedespărțită în Sine şi unită în mod desăvârşit.” (Omilii 
la Epistola către Romani a Sfântului Apostol Pavel, Omilia XIII, p. 247) 


„Al văzut câte rele sunt, când cineva nu are Duhul Sfânt? Moarte, 
duşmănie către Dumnezeu, a nu putea fi mulţumit de legile lui Dumnezeu, a 
nu fi al lui Hristos precum trebuie, a nu-L avea pe El în sine. Acum 
gândeşte-te şi la bunurile ce sunt, când cineva are în sine Duhul; că el este al 
lui Hristos, că are în sine pe Însuşi Hristos, că luptă ca să întreacă pe îngeri 
în viaţă curată.” (Omilii la Epistola către Romani a Sfântului Apostol Pavel, 
omilia XIII, p. 247) 


„lar când vorbesc de Hristos, înţeleg şi pe Tatăl şi pe Duhul Sfânt. 
Căci Însuşi ne-a făgăduit, zicând: dacă Mă iubeşte cineva şi va păzi 
poruncile Mele, Eu şi Tatăl vom veni şi ne vom face sălaş la el (|n., 14, 23).” 
(Cateheza aceluiaşi către neofiți şi tâlcuire la cuvântul Apostolului că „dacă 

cineva e în Hristos este zidire nouă. Cele vechi au trecut, iată, toate sunt 
noi” (I Cor., 5, 17), în vol. Cateheze baptismale, p. 70) 

„Duhul Sfânt ne este un protector şi un mângâietor totdeauna 
eficace. lisus Hristos Însuşi ne rămâne fără încetare prezent; şi EI, 
Tatăl Său şi Duhul dumnezeiesc fac din sufletele noastre locuinţa lor.” 
(Din vol. Bogățiile oratorice, p. 98) 


DUMNEZEU FIUL (numele „„Iisus”) 


„Numele Jisus nu este un nume elinesc, ci ebraic, care tâlcuit în limba 
greacă înseamnă |Sotir], adică Mântuitor; şi se numeşte Mântuitor, pentru că 
a mântuit pe poporul Său.” (Omilii la Matei, omilia II, II, în col. PSB, vol. 
23, p. 30) 


„Numele de /isus şi de Mântuitor erau foarte cunoscute la iudei. Şi 
pentru că faptele viitoare ale Domnului lisus aveau să fie neobişnuite, de 
aceea numele acesta a fost purtat şi de altul, de lisus al lui Navi, 
preînchipuire a Domnului lisus, ca de la început să se înlăture orice tulburare 
ce ar fi putut fi provocată de un nume nou. În Scriptură se spune că Iisus al 
lui Navi, urmând lui Moise, a dus pe poporul iudeu în pământul făgăduinței. 
Aceasta e preînchipuire. lată acum şi faptul! lisus al lui Navi a dus poporul 
iudeu în pământul făgăduinţei; Domnul lisus a dus pe poporul Său în cer şi 
la bunătățile cele cereşti. lisus al lui Navi, după moartea lui Moise, Domnul 
lisus, după încetarea legii. Acela, conducător de popor, acesta, împărat. 

Dar ca nu cumva când auzi numele lisus să te rătăceşti din pricina 
acestui nume, evanghelistul Matei a adăugat: Jisus Hristos, Fiul lui David. 
Celălalt lisus nu era din seminția lui David, ci din altă seminție.” (Omilii la 
Matei, omilia II, III, în col. PSB, vol. 23, p. 30) 

„Numele de lisus l-a adus îngerul din ceruri, când S-a născut 
Mântuitorul.” (Omilii la Epistola către Romani a Sfântului Apostol Pavel, 
omilia I, p. 18) 


DUMNEZEU FIUL (numele „Hristos”) 


„Hristos se numeşte de la xpicânvouu (a fi uns) (...) Dar cu ce 
untdelemn a fost uns?, ai putea întreba. Nu a fost uns cu untdelemn, ci a fost 
uns în Duhul Sfânt, căci Scriptura obişnuieşte a-i numi unşi pe aceştia. Ceea 
ce premerge ungerii este Duhul Sfânt, şi pe EI îl primeşte şi untdelemnul. 
Dar unde numeşte oare Scriptura unşi pe cei neunşi cu untdelemn? Nu vă 
atingeți de unşii Mei şi nu vicleniți împotriva profeților Mei (Psalmi 104, 

15), fuindcă pe atunci nu era instituită ungerea cu untdelemn pentru toţi, ci 
numai pentru preoți, regi şi profeţi.” (Omilii la Epistola către Romani a 
Sfântului Apostol Pavel, omila I, p. 18) 

„Denumirea de Hristos înseamnă ungerea Sfântului Duh.” 
(Comentariile sau Explicarea Epistolei către Galateni, p. 12) 


DUMNEZEU FIUL (puterea numelui „Hristos”) 


„Numele acesta este înfricoşător şi demonilor, şi patimilor, şi bolilor. 
Cu acest nume, deci, să ne împodobim, cu el să ne îngrădim în toată 
vremea.” (Omilii la Epistola către Romani a Sfântului Apostol Pavel, omilia 
VIII, p. 143) 


„Dacă tu pronunți numele Lui cu credinţă, vei alunga şi bolile, şi pe 
demoni. Dar dacă poate nu se aruncă boala, apoi aceasta nu vine din 
neputinţă sau din slăbiciunea puterii Sale, ci mai mult din interesul celui 
bolnav. După numele Tău Dumnezeule, aşa şi lauda Ta (Ps., 47, 9). Prin 
numele acesta lumea s-a întors la credința cea adevărată, tirania a fost 
desființată, diavolul a fost călcat în picioare, cerurile s-au deschis, iar noi ne- 
am renăscut prin acest nume. 

Dacă avem în noi acest nume, apoi vom străluci. Numele acesta face 
şi mucenici, şi mărturisitori. Acest nume deci să-l avem şi să-l stăpânim ca 
pe un mare dar, ca astfel să viţuim întru slavă.” (Comentariile sau 
Explicarea Epistolei către Coloseni, omiha IX, p. 113) 


DUMNEZEU FIUL (numirile atribuite Domnului Hristos) 


„De ce a fost numit Cale? Ca să înveți că prin EI ne ridicăm la Tatăl. De 
ce a fost numit Piatră? Ca să pricepi lucrurile neîndoielnice şi nezdruncinate 
ale credinţei. De ce a fost numit Temelie? Ca să afli că pe toate le ţine. De ce 
a fost numit Rădăcină? Ca să ştii că în Acesta înflorim. De ce a fost numit 
Păstor? Pentru că pe noi ne păstoreşte. De ce S-a numit Oaie? Pentru că 
pentru noi S-a adus jertfă de ispăşire. De ce a fost numit Viaţă? Pentru că ne- 
a înviat pe noi, cei morţi. De ce a fost numit Lumină? Pentru că ne-a izbăvit 
de întuneric. De ce a fost numit Tărie? Pentru că este de aceeaşi ființă cu 
Tatăl. De ce a fost numit Logos? Că S-a născut din Tatăl. 

Căci aşa cum cuvântul meu se naşte din suflet, la fel şi Fiul S-a născut 
din Tatăl. De ce a fost numit Veşmânt? Pentru ca cu, botezându-mă, să mă 
îmbrac cu Acesta. De ce a fost numit Masă? Pentru că ÎI mănânc pe El, 
desfătându-mă cu Sfintele Taine. De ce a fost numit Lăcaş? Pentru că mă 

sălăşluiesc în EI. De ce Sălăşluitor? Pentru că ne-am făcut templul Lui. De ce 
a fost numit Cap? Pentru că eu sunt mădularul Lui. De ce S-a chemat Mire? 
Pentru că m-a găsit potrivit să-l fiu mireasă. De ce a fost numit neprihănit? 
Pentru că m-a făcut feciorelnic. De ce a fost numit Stăpân? Pentru că eu sunt 
roaba Lui.” (Din vol. Despre Rai şi Scriptură. Despre iubirea lui Dumnezeu 
pentru noi. Despre <<Şezut-a Împărăteasa de-a dreapta Ta>>, p. 38) 


DUMNEZEU FIUL (Hristos - Dumnezeu adevărat şi om adevărat) 


„Să se ruşineze Marcion20, să se ruşineze Pavel din Samosata”, care 
nu vor să vadă ce-au văzut magii, strămoşii Bisericii!“ Nu mi-i ruşine să-i 
numesc strămoşi ai Bisericii! Să se ruşineze Marcion, când vede că 
Dumnezeu este închinat în trup! Să se ruşineze Pavel, când vede că nu este 
închinat numai ca simplu om! Că este Dumnezeu în trup o arată scutecele şi 
ieslea; iar că magii nu 1 s-au închinat ca unui simplu om arată darurile acelea 
atât de bogate aduse de ei lui Hristos, pe când era încă Prunc, daruri care de 
obicei se aduc numai lui Dumnezeu. Să se ruşineze şi iudeii împreună cu 
Marcion şi Pavel, când văd că le-o iau înainte barbarii şi magii şi când nici 
după aceştia nu înţeleg să vină să se închine lui Hristos! Că tot ce s-a făcut 
atunci a fost o preînchipuire a celor viitoare! Chiar de la început, de la 
naşterea lui Hristos, s-a arătat că neamurile păgâne o vor lua-o înaintea 
poporului iudeu”. (Omilii la Matei, omilia VII, IV în col. PSB, vol. 23, pp. 
95-96) 

„După ce, prin minunile pe care le-au făcut, ucenicii au luat dovada 
puterii Lui, nu când L-au văzut făcând minuni, ci când ei înşişi au putut face 
atâtea minuni în numele Lui”. (Omilii la Matei, omilha XXXVIII, II, în col. 
PSB, vol. 23, p. 468) 


„... 1arăşi S-a suit în corabie, deşi putea să treacă marea cu piciorul; că 
nu voia să facă totdeauna minuni, ca să nu se creadă că e numai Dumnezeu, 





2% Tâlcuirea Pr. Prof. D. Fecioru: Marcion, eretic din secolul al doilea, predica antiteza 


dintre dreptate şi har, lege şi Evanghelie, iudaism şi creştinism. După el totul îşi are 
originea în două principii veşnice şi necreate: un Dumnezeu bun şi un Dumnezeu drept, 
dar rău, creatorul lumii materiale şi autorul Vechiului Testament (n. s. 22, p. 95). 

*! Tâlcuirea Pr. Prof. D. Fecioru: Pavel din Samosata, episcop al Antiohiei, eretic din 
sec. III, condamnat de trei sinoade ţinute în Antiohia între 264 şi 268, tăgăduia 
Dumnezeirea lui Hristos (n. s. 23, p. 95). 

*% Tâlcuirea Pr. Prof. D. Fecioru: Sf. loan Gură de Aur numeşte pe magi strămoşi ai 
Bisericii, pentru că, înainte de întemeierea Bisericii, magii au propovăduit pe Hristos 
(n. s. 23, p. 95). 

şi nu şi om deplin”. (Omilii la Matei, omilia XXIX, I, în col. PSB, vol. 23, p. 
362) 


„Prin aceste fapte ale Sale, Hristos n-a împlinit numai profeţule, nici 
n-a sădit numai dogmele adevărului, ci ne-a îndreptat şi viaţa, dându-ne 
reguli pentru cele de neapărată trebuinţă, ca prin toate să desăvârşească viața 
noastră. De aceea când a fost să Se nască, n-a căutat casă strălucită, nici 
mamă bogată şi de neam bun, ci săracă, logodită cu un dulgher; S-a născut 
într-o colibă şi a fost aşezat într-o iesle; nu Şi-a ales ca ucenici retori şi 
înţelepţi, nici bogați şi nobili, ci săraci, născuți din familii sărace şi 
neînsemnate; când întindea masa, uneori punea pe masă pâini de orz, alteori, 
la vremea mesei, trimitea pe ucenici şi cumpere de-ale mâncării din piață 
(loan 4, 8), când Îşi făcea patul, Şi-L făcea din fân; când Se îmbrăca, Se 
îmbrăca cu haine ieftine, întru nimic deosebite de ale majorităţii oamenilor; 
casă nu avea. Dacă trebuia, de la un loc la altul mergea cu piciorul; şi 
călătorea atât de mult pe Jos că şi obosea (loan 4, 6). Când stătea jos n-avea 
nevoie de scaun, nici de perniţe la picioare, ci stătea pe pământul gol, fie pe 
munte, fie lângă o fântână; iar la fântână n-a stat pentru altă pricină, ci numai 
ca să vorbească cu samarineanca (loan 4, 7). Pune apoi măsuri supărării; 
când trebuia să plângă, lăcrima potolit (loan 11, 35); pune, după cum am 
spus, reguli şi hotare până unde trebuie să mergi, şi nu mai departe. Pentru 
aceea şi acum, pentru că se întâmpla ca unii oameni mai slabi să aibă nevoie 
de animale, şi aici a pus o măsură, arătând că nu trebuie să fie purtați de cai, 
nici de catâri înhămaţi, ci să se folosească de asin; să nu se meargă mai 
departe, ci totdeauna să se mărginească la ceea ce au nevoie”. (Omilii la 
Matei, omilia XLVI, II, în col. PSB, vol. 23, p. 763) 


„Căci El voia să se creadă deodată şi în smerenia Lui şi în întruparea 
Lui şi în vrednicia şi în măreția divinități Sale. lată pentru ce se apără EI 
acum ca Dumnezeu. În sfârşit, dacă EI le-ar fi vorbit totdeauna omeneşte, ei 
totdeauna ar fi avut despre El sentimente de Jos şi groase; deci pentru a-i 
scoate din părerea lor şi pentru a-i lumina, Îl numeşte EI pe Tatăl Său.” 
(Comentar la Evanghelia de la loan, omiha XXXVIII, 3, p. 182) 


„Că dacă lisus Hristos foloseşte de câteva ori expresii cu totul 
omeneşti, nu vă mirați. Precum evreii, pentru că au auzit vorbindu-se în 
termeni prea înalţi, Îl persecutau şi ÎL luau drept al lui Dumnezeu, EI începe 
să se exprime puţin mai jos şi mai îngroşat, numai după expresii; apoi se 
ridică, vorbeşte într-un fel mult mai sublim, apoi iar coboară, reducând 
tonul; modificând aşa vorbirea Sa şi învățăturile Sale, ca cei mai învârtoşați 

să poată crede uşor în El. Vedeţi, după ce a zis: 7ară/ Meu până acum 
lucrează; şi Eu lucrez, şi S-a arătat egal cu Dumnezeu, El zice încă: Fiul nu 
poate face nimic de la Sine, dacă nu va vedea pe Tatăl făcând. Atunci se 
pronunţă în cuvinte mai înalte, şi zice: Căci cele ce le face Acela, acestea le 
face şi Fiul întocmai. După care, El Se coboară din nou: Căci Tatăl iubeşte 
pe Fiul şi-l arată toate câte face şi lucruri mai mari decât acestea îi va 
arăta, ca voi să vă mirați (20). Se poate vedea o mai mare coborâre? Nu, 
desigur ...” (Comentar la Evanghelia de la Ioan, omilia XXXVIII, 4, p. 185) 


„Când zice: EI n-avea putere, El vorbea despre lisus ca despre un om 
care face mai multe lucruri într-un mod omenesc; dar atunci când spune că 
fiind în mijlocul lor, nimeni n-a îndrăznit să pună mâna pe EI ca să-L prindă, 
El arată puterea divinității Sale. Căci se retrăgea ca un om, apărea ca 
Dumnezeu, reprezentând una şi alta în mod adevărat. În sfârşit, atunci când 
fiind în mijlocul celor care întindeau curse pentru a-L prinde, nu este prins, 
EI face să se cunoască atunci puterea Sa de neînvins, dar atunci când se 
retrăgea, El statornicea adevărul întrupării Sale, ca nici Pavel de Samosata, 
nici Marcion, nici cei ce sunt atacați de boala lor, să nu poată să contrazică. 
Prin această purtare El închide gura tuturor ereticilor acestora.” (Comentar 
la Evanghelia de la loan, omilia XLVIII, 1, p. 233) 


„... ce înseamnă făcându-se asemenea oamenilor (Flp., 2, 7)? Multe a 
avut El comune cu noi, dar au fost multe şi necomune, ca de pildă: El nu S-a 
născut din unirea bărbatului cu femeia, a fost fără păcat şi altele. Acestea, 
care nu aparțin oamenilor, Îi aparţineau Lui. EI nu a fost numai în aparenţă, 
CI şi în realitate Dumnezeu. S-a arătat în chip de om, însă în multe nu a fost 
la fel cu omul, deşi ca realitate a trupului a fost la fel. Apostolul spune, 
pentru a arăta că nu a fost un simplu om: făcându-Se asemenea oamenilor 
(Flp., 2, 7). Noi suntem din trup şi suflet, Acela însă e Dumnezeu, suflet şi 
trup; de aceea zice: făcându-se asemenea oamenilor. Şi ca nu cumva, auzind 
că S-a deşertat pe Sine, să-ți închipui vreo prefacere oarecare sau vreo 
schimbare, el adaugă aici că rămânând ceea ce era, a luat ceea ce nu era, şi 
făcându-se trup, a rămas Dumnezeu, fiind Cuvânt. Aşa că sub acest raport 
El a fost asemenea oamenilor şi de aceea zice Apostolul şi la înfăţişare 
aflându-se ca un om (Flp., 2, 7). Nu că natura lui s-ar fi schimbat, sau că s-ar 
fi produs vreo contopire, ci la înfăţişare aflându-se ca un om. Zicând că a 
luat chip de rob a avut curajul să spună şi acest lucru, pentru ca astfel să 
astupe gurile tuturor. De altfel şi când spune întru asemănarea trupului 
păcatului (Rom., 8, 3) nu vrea să spună că nu avea trup, ci că acel trup nu 

păcătuise, deşi era la fel cu al păcătosului. În ce constă, deci, egalitatea? În 
natura trupului şi nicidecum în păcat. Precum acolo se spune întru 
asemănarea, deşi nu era egal întru totul, la fel şi aici se spune asemenea deşi 
nu e întru totul egal (de exemplu: că S-a născut fără sămânță bărbătească, 
sau că a fost fără de păcat, sau că n-a fost om simplu). De altfel, bine a zis: 
ca un om (Flp., 2, 7), fiindcă nu a fost unul dintre cei mulţi, ci ca unul dintre 
cei mulți. Dumnezeu Cuvântul nu S-a prefăcut în om şi nici natura Lui nu s- 
a schimbat, ci ni S-a descoperit ca om, nu pentru a ni se arăta ca o nălucă, ci 
pentru a ne da pildă de smerenie. Deci când spune ca un om acest lucru 
trebuie să-l înțelegem. La fel îl numeşte om şi în altă parte, când spune: Căci 
unul este Dumnezeu, unul este şi Mijlocitorul între Dumnezeu şi oameni: 
omul Hristos lisus (1 Tim., 2, 5).” (Omilii la Epistola către Filipeni, omilia a 
VIII-a, pp. 133-135) 


„Uneori Domnul lasă trupul Său singur şi lipsit de lucrarea Sa ca, 
arătându-i slăbiciunea să dea încredințare că este om; alteori Îşi ascunde 
firea omenească pentru ca să cunoşti că nu era numai om. Deci, dacă 
totdeauna ar fi arătat cele omeneşti, s-ar fi crezut că este om; iar dacă 
totdeauna ar fi săvârşit cele ale Dumnezeirii, nu ar fi fost crezută învățătura 
despre întruparea Lui. Din cauza acesta învârstează şi amestecă cuvintele şi 
faptele, ca să nu dea prilej nici bolii nebuniei şi ereziei lui Pavel al 
Samosatei, nici celor ale lui Marcion şi Manes. Pentru aceasta Domnul le 
prezice pe cele viitoare ca Dumnezeu şi şovăie ca om”. (Cuvântări împotriva 
anomeilor, cuv. VII, în vol. Cuvântări împotriva anomeilor. Către iudei, pp. 
122-123) 


„Dacă lisus Hristos nu este decât om, El nu ne este decât un 
obiect de admiraţie, un binefăcător însemnat de umanitate, foarte 
presus față de ceilalți fără îndoială, dar nestrăbătând frontierele 
neantului omenesc. Dacă lisus Hristos nu este decât Dumnezeu, El n-a 
putut trăi ca noi, să devină frate în mijlocul fraților Săi; El n-a putut 
să-şi dea lacrimile Sale şi sângele Său pentru mântuirea lumii. El 
rămâne Dumnezeu în îndepărtatul infinit al măreției Sale supreme. Noi 
nu mai avem mijlocitor între Dumnezeu şi noi. 

De asemenea chiar cu aceeaşi grijă şi cu aceeaşi stăruință cu care 
El făcea să apară deodată dumnezeirea Sa, lisus Hristos îşi arăta şi 
făcea simțită realitatea naturii Sale omeneşti.” (Din vol. Bogășiile 
oratorice, p. 53) 

„Este, într-o persoană divină, unică, unirea naturii Dumnezeieşti 
şi a naturii omeneşti. Este Dumnezeu şi omul în mod ipostatic unit 
împreună, Este un Dumnezeu-Om, este Cuvântul făcut trup. O belşug! 
O nespusă minune! Dumnezeul Care împărăţeşte în cer, în faţa Căruia 
lumile nu sunt decât ca şi un bob de rouă, înaintea Căruia natura 
omenească nu este decât neant, acest Dumnezeu vine la om, se 
amestecă cu creaturile Sale, devine ca una din ele! Acesta se 
întrupează în carnea omenească, se face Fiul Omului, - mai mult! — 
primeşte nu numai carnea nevinovată şi plină de lumină aşa cum era ea 
la începuturi ieşită din mâinile Creatorului ei, ci o carne pătimitoare şi 
muritoare.” (Din vol. Bogățiile oratorice, p. 54) 


„Venit în această lume la plinirea vremii, lisus Hristos îşi 
înmulţeşte dovezile realității naturii Sale omeneşti. El este conceput în 
mod minunat dintr-o fecioară, însă El se naşte ca ceilalți oameni; El 
petrece ca ceilalţi câteva luni de formare şi de creştere în pântecele 
mamei. Născut, El parcurge toate gradele copilăriei şi ale adolescenţei. 
El se supune la toate condiţiile vieţii omeneşti; El suportă ca şi noi 
toate pretențiile alimentației şi ale somnului. Ca şi noi, El îşi asumă 
toate greutățile naturii umane decăzute, asprimea timpului, lipsurile 
sărăciei, tristețile sufletului, zdrobirea oboselii. El trece prin toate 
pretenţiile unei cărni posibile şi ale unui suflet omenesc în starea 
ispăşirii. Însă, dovada ultimă a realităţii naturii omeneşti în lisus 
Hristos este suferința şi moartea. Înspăimântătoarele chinuri care 
precedă răstignirea, suferința supremă, moartea, înmormântarea, pun 
ultima pecete pe dogma Întrupării.” (Din vol. Bogăţiile oratorice, p. 
55) 


DUMNEZEU FIUL (lucrarea dumnezeiască şi cea omenească în Hristos) 


„Dar lucrând în acelaşi timp ca un om, El nu lăsa ca Divinitatea să 
stea ascunsă în El.” (Comentar la Evanghelia de la loan, omilia XXXI, 1, p. 
145) 


DUMNEZEU FIUL („Fiul lui Dumnezeu este şi fără tată şi fără mamă”) 


„După ce a zis avem mult de vorbit şi lucruri grele de tâlcuit, a spus: 
Căci acest Melchisedec  (...) împăratul dreptății, apoi şi împăratul 
Salemului, adică împăratul păcii, fără tată, fără mamă, fără spiță de neam, 

neavând nici început al zilelor, nici sfârşit al vieții, ci, asemănat fiind Fiului 
lui Dumnezeu, rămâne preot pururea (Evrei 7, |, 2-3). Oare nu s-au tulburat 
auzurile voastre, auzind despre un om că este fără tată, fără mamă? Cred că 
da, căci nedumerirea aceasta se referă şi la Hristos. Dacă este fără de tată, 
cum este Fiu şi încă Unul Născut? Fiul trebuie să aibă tată, altfel nu va fi fiu. 
Dar Fiul lui Dumnezeu este şi fără tată şi fără mamă. Cum? Fără tată după 
naşterea cea de jos, iar fără de mamă, după cea de sus. Căci n-a avut tată pe 
pământ, nici mamă în cer. Fără spiță de neam. 

Să audă cei ce iscodesc fiinţa Lui.” (Cuvânt că de folos este să fie 
neluminate proorociile cele pentru Hristos, pentru neamuri şi căderea 
iudeilor, în vol. Din ospățul stăpânului, p. 52) 


„Despre aceasta de jos Isaia zice: Și neamul Lui cine-l va spune (Is., 
53, 8). Dar poate vei zice că EI n-a zis pentru naşterea de sus. Dar ce vom 
avea de zis către Pavel, care după ce a spus despre amândouă naşterile, pe 
urmă a spus fără spiță de neam? După ce a zis fără tată, fără mamă, a spus 
fără spiță de neam. Nu numai după naşterea de sus în care este fără mamă, 
să crezi că este fără spiță de neam, ci şi după cea de jos, după care este fără 
tată. Deci, după ce a zis despre amândouă naşterile, a zis şi fără spiţă de 
neam. Şi dacă naşterea de jos fiind neînţeleasă, cum vom îndrăzni să 
cercetăm pe cea de sus? Dacă pridvoarele Bisericii sunt atât de măreţe şi 
pricinuitoare de frică sfântă, cum va îndrăzni să intre cineva în cele 
neumblate?” (Cuvânt că de folos este să fie neluminate proorociile cele 
pentru Hristos, pentru neamuri şi căderea iudeilor, în vol. Din ospățul 
stăpânului, p. 53) 


DUMNEZEU FIUL (Hristos - naşterea din Fecioară) 


„Naşterea Lui, însă, e superioară naşterii noastre, pentru că s-a născut 
fără căsătorie. Naşterea este o naştere omenească, îi spune îngerul Fecioarei, 
pentru că ai să ai în pântece; dar naşterea aceasta este mai cinstită decât o 
naştere omenească, pentru că se face fără împreunare. Îți spun asta ca să 
cunoşti în ce se aseamănă şi în ce se deosebeşte naşterea ta de celelalte 
naşteri. 

Uită-te cu câtă înţelepciune au fost făcute toate! Superioritatea naşterii 
Fecioarei n-a dus la pierderea asemănării şi înrudirii cu celelalte naşteri, dar 
NICI asemănarea n-a pus în umbră superioritatea, ci prin fapte s-a arătat şi 
una şi alta. Pe de o parte se aseamănă întru totul cu naşterea noastră, iar pe 
de altă parte se deosebeşte întru totul”. (Omilii la Facere, omilia XLIX, II, în 
col. PSB, vol. 22, p. 170) 

„Nu merge (...) mai departe cu iscoditul! Nu căuta mai mult decât 
spun cuvintele evanghelistului! Nu te întreba: cum a lucrat Duhul Cel 
Sfânt această zămislire din Fecioară? Dacă nu ne putem explica chipul în 
care se plăsmuieşte copilul când se naşte în chip firesc, cum putem să ne 
explicăm, oare, o naştere săvârşită prin minunea Sfântului Duh? Ca să nu 
mai hărțuieşti pe evanghelist, ca să nu te mai necăjeşti punând mereu 
aceste întrebări, scapă de orice nedumerire spunând: Dumnezeu a făcut 
minunea! Chiar evanghelistul spune aşa: Nu ştiu nimic mai mult; atât 
ştiu, că ceea ce s-a făcut, s-a făcut de la Duhul Sfânt. 

Să se ruşineze dar cei care caută să pătrundă cu mintea lor naşterea 
cea de sus a Fiului! Dacă nimeni nu poate explica naşterea aceasta în 
timp din Fecioară, naştere cu nenumărați martori, prezisă cu atâția ani 
înainte, văzută şi pipăită, cât de mare trebuie să fie nebunia acelora care 
iscodesc şi încearcă să pătrundă cu mintea naşterea cea nespusă a Fiului din 
Tatăl? Nici arhanghelul Gavrul, nici Matei n-au putut sa spună ceva mai mult, 
ci atât doar că S-a născut de la Duhul Sfânt; dar cum de la Duhul şi în ce chip, 
nici unul din ei nu ne-a explicat. Nici nu era cu putință”. (Omilii la Matei, 
omilia IV, III, în col. PSB, vol. 23, p. 50) 


„Se cădea să fie netulburat pântecele acela în care a păşit Creatorul 
universului! Se cădea să fie lipsit de orice frământare sufletească sufletul 
care a fost învrednicit să slujească unor taine atât de mare! Aceasta este 
pricina pentru care îngerul o vesteşte pe Fecioară înainte de zămislire, iar pe 
Iosif, atunci când avea să nască”. (Omilii la Matei, omiha IV, V, în col. PSB, 
vol. 23, p. 54) 


„Apoi magii nu numai că 1 s-au închinat, ci, deschizând vistieriile lor, 
I-au adus daruri; şi daruri nu ca unui om, ci ca unui Dumnezeu. Că tămâia şi 
smirna sunt simboluri ale lui Dumnezeu. Ce 1-a făcut, dar, pe magi să se 
închine Lui? 

- Aceea ce i-a făcut să plece din ţara lor şi să facă un drum atât de 
lung, anume: steaua şi lumina pusă de Dumnezeu în sufletul lor; ele i-au 
călăuzit treptat spre o cunoaştere mai desăvârşită a lucrurilor. De n-ar fi fost 
asta, nici nu l-ar fi arătat Pruncului o cinste atât de mare, când toate cele din 
jurul Lui erau sărăcăcioase. Nimic din cele văzute de ei nu era strălucitor şi 
mare, ci o iesle, o colibă şi o Mamă săracă, ca să vezi descoperită filozofia 
magilor, ca să cunoşti că n-au venit la EI ca la simplu om, ci ca la Dumnezeu 
şi binefăcător. De aceea nu i-a smintit nimic din cele văzute, ci 1 s-au 
închinat şi I-au adus daruri, lipsite de toată greutatea legii iudaice; că nu l-au 

jertfit oi şi viței, ci daruri care erau aproape de filozofia Bisericii noastre, 
adică: credinţă, ascultare şi dragoste”. (Omilii la Matei, omilia VIII, I, în col. 
PSB, vol. 23, p. 101) 


„Cum deci, poate zice cineva, este născut trupul Domnului? EL este 
născut nu numai din Duh, ci încă şi din trup, ceea ce ne învaţă Sfântul Pavel 
prin aceste cuvinte: Născut din femeie, născut sub lege (Gal., 4, 4). Duhul 
Sfânt L-a crescut în aşa fel, dar nu L-a scos din neființă, la ce ar fi fost 
nevoie de sânul unei mame? Duhul L-a format din trupul unei fecioare, dar 
cum? Eu nu pot s-o explic. Apoi, lisus Hristos este născut dintr-o femeie, de 
teamă ca să nu se creadă că EI nu avea nimic comun cu natura noastră. Dacă 
atunci aşa s-au petrecut lucrurile, se află oameni care totuşi nu cred această 
naştere, la ce rău n-ar fi ajuns ei, susținând că acest trup n-ar fi fost scos din 
acela al unei fecioare?” (Comentar la Evanghelia de la loan, omilha XXVI, 
ls p123) 


„Noi spunem aceea că Hristos a luat din pântece fecioresc trup curat, 
sfânt, neprihănit şi necălcat de nici un păcat.” (Cuvânt la ziua Naşterii 
Mântuitorului nostru lisus Hristos, care era necunoscută atunci, dar a fost 
făcută cunoscută cu puţini ani înainte, de către unii care au venit din Apus şi 
au vestit-o, VI, în vol. Predici la sărbători împărăteşti şi cuvântări de laudă 
la sfinți, p. 19) 


„Se naşte dintr-o Fecioară care nu ştia de nuntă. Ea nici n-a ajutat la 
ce s-a întâmplat, nici n-a luat parte la ce s-a făcut. A fost numai o unealtă a 
tainicei puteri a lui Dumnezeu; atâta ştia, numai cât aflase de la înger, când 
l-a întrebat: Cum va fi mie asta, că nu ştiu de bărbat? (Luca 1, 34). Şi 
îngerul i-a spus: Vrei să ştii? Duhul Sfânt se va pogori peste tine şi puterea 
Celui Preainalt te va umbri (Luca l, 35). 

- Dar în ce chip a fost cu Fa şi puţin mai târziu din Ea? 

- După cum un meşter face un vas prea bun şi prea frumos când găseşte 
un material foarte bun, tot astfel şi Hristos, când a găsit sfânt, şi trupul, şi 
sufletul Fecioarei, Şi-a făcut Lui Templu însuflețit, plăsmuind Omul din 
Fecioară, în chipul în care a voit şi îmbrăcându-Se cu el astăzi, S-a născut, 
fără să Se ruşineze de urâciunea firii omeneşti. Nu I-a adus ocară îmbrăcarea 
cu făptura mâinilor Sale, dar făptura mâinilor Sale a cules nespus de mare 
slavă, ajungând îmbrăcăminte Plăsmuitorului.” (Cuvânt la Naşterea 
Mântuitorului nostru lisus Hristos, în vol. Predici la sărbători împărăteşti şi 
cuvântări de laudă la sfinţi, p. 26) 

„Se naşte, dar, astăzi din Fecioara, biruind firea şi depăşind căsătoria. 
Se cuvine Cârmuitorului sfinţeniei să Se nască dintr-o naştere curată şi 
sfântă. Căci EI este Cel ce odinioară a plăsmuit pe Adam din pământul 
feciorelnic, făcând din Adam pe femeie, fără de femeie. După cum Adam a 
adus pe lume pe femeie, fără de femeie, tot astfel astăzi Fecioara a născut 
bărbat, fără de bărbat.” (Cuvânt la Naşterea Mântuitorului nostru Iisus 
Hristos, în vol. Predici la sărbători împărăteşti şi cuvântări de laudă la 
sfinți, p. 27) 


„De s-ar fi născut dintr-o căsătorie obişnuită, cum m-am născut eu, 
minciună s-ar fi socotit de mulți Dumnezeirea Lui. Acum însă, pentru asta se 
naşte din Fecioară, iar prin naştere păstrează neschimbat pântecele Fecioarei, 
păstrează şi fecioria nepăgubită, pentru ca felul străin al naşterii să-mi fie 
pricinuitor de mare credință. De aceea, de mă va întreba cineva, fie elen, fie 
iudeu, cum Hristos, Dumnezeu fund după fire, S-a făcut, mai presus de fire, 
om, voi spune: da, aducând ca mărturie a cuvintelor mele pecetea fără pată a 
fecioriei: în acest chip este Dumnezeu, pentru că a biruit rânduiala firii, în 
acest chip este plăsmuitor al pântecelui şi descoperitor al fecioriei, pentru că 
felul naşterii I-a fost nepângărit şi Și-a zidit Luişi negrăit templu, în chipul în 
care a voit.” (Cuvânt la Naşterea Mântuitorului nostru lisus Hristos, în vol. 
Predici la sărbători împărăteşti şi cuvântări de laudă la sfinţi, p. 28) 


„- Dar pentru ce Se naşte din fecioară? Pentru ce păzeşte nevătămată 
fecioria? 

- Pentru că altădată diavolul a înşelat pe Eva pe când era fecioară; de 
aceea, fiind fecioară Maria, Gavriil i-a binevestit. Înşelată fiind Eva, a născut 
cuvânt pricinuitor de moarte, iar Maria, binevestită fiind, a născut pe 
Cuvântul în trup, de viaţă veşnică pricinuitor nouă.” (Cuvânt la Naşterea 
Mântuitorului nostru lisus Hristos, în vol. Predici la sărbători împărăteşti şi 
cuvântări de laudă la sfinţi, p. 31) 


DUMNEZEU FIUL (naşterea după trup a Domnului Hristos) 


„ŞI S-a aflat în iesle Cel ce ţine universul, şi S-a înfăşat în scutece, Cel 
Care Se îngrijeşte totdeauna de toți.” (Din vol. Despre Rai şi Scriptură. 
Despre iubirea ui Dumnezeu pentru noi. Despre <<Şezut-a Împărăteasa 
de-a dreapta Ta>>, p. 43) 


„Ceea ce patriarhii cu mare dor au aşteptat, prooroci au prezis, drepţi 
au dorit să vadă, s-a împlinit în ziua da astăzi: Dumnezeu s-a arătat în trup 


pe pământ şi a locuit între oameni. De aceia să ne bucurăm şi să ne veselim 
iubiților” (Cuvânt la Naşterea Domnului, 25 decembrie, în vol. Predici la 
duminici şi sărbători..., p. 213) 


„Este Dumnezeu şi Se face om, fără să înceteze de a fi Dumnezeu.” 
(Cuvânt la Naşterea Mântuitorului nostru lisus Hristos, în vol. Predici la 
sărbători împărăteşti şi cuvântări de laudă la sfinţi, p. 23) 


„Când S-a născut, iudeii tăgăduiau străina Sa naştere, fariseii 
tălmăceau strâmb Dumnezeieştile Scripturi, iar cărturarii grăiau cele 
potrivnice legii. Irod căuta pe Cel născut, nu ca să-L cinstească, ci ca să-L 
piardă. Astăzi, însă, au văzut că toate-s împotrivă. Căci după cum zice 
Psalmistul: Nu s-a ascuns de la fiii lor din neam în neam (Ps., 77, 4). 

Venit-au împărații, care s-au minunat de Cerescul Împărat, cum a 
venit pe pământ fără îngeri, fără arhangheli, fără tronuri, fără domnii, fără 
puteri, fără stăpânii, ci, mergând pe o cale străină şi neumblată, a ieşit dintr- 
un pântece nepângărit, fără să lase pe îngeri lipsiţi de ocârmuirea Lui şi fără 
să iasă din Dumnezeirea Sa prin întrupare. Venit-au împărații ca să se 
închine Împăratului ceresc al slavei. Venit-au ostaşii ca să slujească 
Arhistrategului puterii. Venit-au femeile ca să vadă pe Cel născut din femeie 
şi să prefacă în bucurie întristările femeii. Venit-au fecioarele ca să-L vadă 
pe Fiul Fecioarei, minunându-se că Făcătorul laptelui şi al sânurilor, Cel ce 
face să curgă de la Sine izvoarele sânurilor, a primit hrană de copil de la 
Mama fecioară. Venit-au pruncii ca să vadă pe Cel făcut prunc spre a culege 
laudă din gura pruncilor şi a celor ce sug (Matei 21, 16; Ps., 8, 2). Venit-au 
copii ca să vadă pe Copilul care a făcut mucenici din pricina nebuniei lui 
Irod (Matei 2, 16-18). Venit-au bărbaţii ca să vadă pe Cel ce S-a făcut om, 
pe Cel ce a tămăduit păcatele robilor. Venit-au păstorii ca să vadă pe 
Păstorul cel bun, Care Şi-a pus sufletul pentru oi (loan 10, 11). Venit-au 
preoți ca să vadă pe cel făcut arhiereu după rânduiala lui Melchisedec (Evrei 
7, 17; Ps., 109, 4). Venit-au robi ca să vadă pe Cel ce a luat chip de rob 
(Filipeni 2, 7) spre a cinsti cu libertate robia noastră. Venit-au pescarii ca să 
vadă pe Cel ce a făcut din pescari vânători de oameni (Matei 4, 19). Venit-au 
vameşii ca să vadă pe Cel ce a arătat pe evanghelist dintre vameşi (Matei 9, 
9). Venit-au femeile păcătoase ca să vadă pe cel ce a întins picioarele Sale 
spre a fi spălate cu lacrimi de femeile păcătoase (Luca 7, 36-50). Şi, ca să 
spun pe scurt, venit-au toți păcătoşii ca să vadă pe Mielul lui Dumnezeu care 
ridică păcatele lumii (loan 1, 29), magii daruri aducând, păstorii 
binecuvântând, vameşii evanghelizând, femeile păcătoase miruri purtând, 
samariteanca de izvorul apei însetând (loan 4, 15), cananeanca credință 

neîndoielnică având.” (Cuvânt la Naşterea Mântuitorului nostru lisus 


Hristos, în vol. Predici la sărbători împărăteşti şi cuvântări de laudă la 
sfinți, pp. 23-24) 


„Nu se îngăduia din fire o astfel de naştere, dar ca Stăpân al firii a 
adus un chip străin de naştere, ca să arate că EI, când se face om, nu Se naşte 
ca un om, ci Se naşte ca un Dumnezeu.” (Cuvânt la Naşterea Mântuitorului 
nostru lisus Hristos, în vol. Predici la sărbători împărăteşti şi cuvântări de 
laudă la sfinţi, p. 27) 


„Dar ce să spun, ce să grăiesc? Văd pe teslar şi ieslea, văd pe prunc şi 
scutecele, văd naşterea Fecioarei lipsită de cele de trebuinţă. Toate încărcate 
de sărăcie, toate pline de lipsă. lată, bogăţie în mare sărăcie! Cum a sărăcit 
pentru noi, când era bogat? Cum n-a avut nici pat, nici aşternut, ci a fost 
aruncat în ieslea goală? O, sărăcie, izvor de bogăţie! O bogăţie nemăsurată, 
ce ai chip de sărăcie! În iesle stă, şi zguduie lumea! În scutece se înfăşoară, 
şi va sfărâma legăturile păcatului. Încă n-a rostit cuvânt desluşit, şi a şi- 
nvăţat pe magi, I-a şi-ntors la credință. 

Ce să spun, ce să grăiesc? lată pruncul este înfăşat în scutece şi stă în 
iesle. De față-i şi Maria, Fecioară şi Mamă. De față-i şi Iosif, aşa numitul 
tată. EI bărbat se zice, şi Ea femeie se numeşte. Nume legiuite, dar goale de 
împreună-vieţuire. Gândeşte-le până la cuvinte, şi nu până la lucruri. El s-a 
logodit numai, dar Duhul Sfânt a umbrit.” (Cuvânt la Naşterea 
Mântuitorului nostru lisus Hristos, în vol. Predici la sărbători împărăteşti şi 
cuvântări de laudă la sfinți, p. 31) 


„Înainte de a apărea lisus Hristos nouă, El îşi arată Dumnezeirea 
Sa în Minunata Zămislire. El Se naşte dintr-o Fecioară. Legile naturii 
sunt răsturnate: ordinea lucrurilor este distrusă. Singur din omenirea 
întreagă lisus Hristos inaugurează o lume nouă care nu mai are nimic 
comun cu naşterile obişnuite.” (Din vol. Bogățiile oratorice, p. 44) 


DUMNEZEU FIUL (Naşterea după trup a Domnului Hristos — despre 
bucuria de la Naşterea Domnului) 


„Nu fluieră o cântare lipsită de noimă, ci ei cântă cântare îngerească. 
Îngerii cântă, Arhanghelii psalmodiază, Heruvimii înalță imne, Serafimii 
doxologesc. Toţi prăznuiesc văzând pe Dumnezeu pe pământ şi pe om în 
ceruri, pe Cel de sus, jos, din pricina tainei Întrupării, pe cel de jos, sus, din 
pricina iubirii de oameni.” (Cuvânt la Naşterea Mântuitorului nostru Iisus 

Hristos, în vol. Predici la sărbători împărăteşti şi cuvântări de laudă la 
sfinți, p. 23) 


DUMNEZEU FIUL (naşterea din Fecioară — despre cele ce s-au petrecut la 
naşterea Domnului) 


„Cu toate că El a venit şi s-a arătat sub o formă mică şi de jos, 
totodată în această smerenie şi sub forma unui slujitor, creatura L-a cunoscut 
ca pe Domnul ei. Cum? Steaua din înaltul cerului, i-a chemat pe magi să 
vină să i se închine; o ceată de îngeri, răspândiţi peste tot ÎL slujeau ca pe 
Stăpânul lor şi îi cântau imne spre lauda Lui; de altă parte s-au întâlnit mulți 
care s-au unit şi au vestit Întruparea Lui; îngerii L-au vestit păstorilor; 
păstorii, locuitorilor oraşului; Gavriil, Mariei şi Elisabetei, Anei şi lui 
Simeon ce erau în templu. Şi nu numai bărbaţii şi femeile s-au bucurat mult, 
cl şi fiul care nu era încă ieşit din pântecele maicii sale (loan Botezătorul); 
eu vorbesc de acest locuitor al pustiei care, purtând acelaşi nume ca şi 
Evanghelistul nostru, a săltat în sânul mamei (Lc., 1, 41); toți suspinau în 
nădejdea naşterii care trebuia să sosească. lată ce s-a petrecut în vremea 
venirii.” (Comentar la Evanghelia de la loan, omilia XII, 2, pp. 57-58) 


DUMNEZEU FIUL (naşterea din Fecioară — despre steaua care s-a arătat la 
naştere) 


„„.. haide să dezlegăm problemele puse de cuvintele Evangheliei, 
începând cu dezlegarea problemelor puse de steaua de la naştere. Dacă 
vom afla ce stea a fost, de unde a fost, dacă a fost o stea din multele stele 
sau alta decât celelalte, dacă a fost o stea adevărată sau numai una 
aparentă, atunci vom înţelege cu uşurinţă şi pe toate celelalte. 

- De unde vom căpăta răspuns la aceste întrebări? 

- Chiar din cele scrise în Evanghelie. Că n-a fost una din stelele 
cele multe, dar, mai bine spus, după părerea mea, n-a fost nici stea, ci o 
putere nevăzută, care a luat chip de stea, se vede în primul loc din mersul 
ei. Nu este, nu este vreo stea care să meargă pe cer cum a mers steaua 
aceasta; noi vedem că şi soarele şi luna şi toate celelalte stele merg de la 
răsărit la apus; steaua aceasta, însă, mergea de la miazănoapte la miazăzi, 
că aşa se află Palestina faţă de Persia. În al doilea loc, şi din timpul în care 
s-a arătat putem vedea că steaua aceasta n-a fost una din multele stele. 
Nu se vedea noaptea, ci ziua nămiaza mare pe când strălucea soarele; 
putere pe care n-o au nici stelele, nici luna; că luna depăşeşte în strălucire 
pe toate celelalte stele, dar când se ivesc razele soarelui, se ascunde 

îndată şi dispare. Steaua aceasta, însă, prin mărimea strălucirii sale, a 
biruit şi razele soarelui; strălucea mai tare decât ele; lumina mai 
puternic, deşi era atâta lumină. 

În al treilea rând, se vede că nu era una din celelalte stele, pentru că 
apărea şi apoi iarăşi dispărea. Pe drumul până în Palestina steaua se 
arăta conducând pe magi; când au ajuns în Ierusalim s-a ascuns; apoi 
iarăşi, când magii au părăsit pe Irod, după ce-i spuseseră pricina pentru 
care veniseră şi au plecat, steaua iar s-a arătat; şi acest lucru nu poate fi 
mişcarea firească a unei stele, ci a unei puteri înzestrate cu o rațiune 
deosebită. Nici nu avea un drum propriu; mergea când magii trebuiau să 
meargă; când stăteau ei, stătea şi ea; slujea tuturor celor de trebuinţă (Ieş., 
13, 21 — 22). Era ca stâlpul cel de nor din pustie: oprea şi scula tabăra 
iudeilor atunci când trebuia. În al patrulea rând, se vede bine că nu era o 
stea precum celelalte din chipul în care a arătat locul unde s-a născut 
Pruncul. Că n-a arătat locul rămânând sus pe cer - de altfel nici nu putea 
să le arate locul de rămânea sus -, ci l-a arătat pogorându-se jos. Ştiţi doar 
că locul era atât de mic cât putea încăpea o colibă, dar mai bine spus, cât 
putea încăpea trupul unui prunc; iar o stea obişnuită nu putea să arate un 
astfel de loc pentru că o stea stă la o înălțime foarte mare şi nu poate să 
arate un loc atât de mic, nici să-l facă cunoscut celor care vor să-l 
găsească. De lucrul acesta poţi să te încredinţezi uitându-te la lună; deşi 
este cu mult mai mare decât stelele, totuşi pare că este aproape de toţi 
locuitorii lumii răspândiți pe o întindere atât de mare de pământ. Spune- 
mi, te rog, cum ar fi putut steaua să arate locul aşa de îngust al ieslei şi al 
colibei de n-ar fi părăsit înălţimea aceea, de nu s-ar fi pogorât jos şi n-ar fi 
stat chiar deasupra capului Pruncului? Acest lucru îl lasă evanghelistul să 
se înţeleagă când spune: Și iată steaua mergea înaintea lor, până a venit şi 
a stat deasupra unde era Pruncul (Matei 2, 9). 

lată, dar, câte pricini ne arată că steaua aceasta nu era una din 
multele stele ale cerului şi că ea nu s-a arătat potrivit legilor care 
guvernează creația văzută. 

Aş putea fi întrebat: 

Dar pentru care pricină s-a arătat steaua? 

- Ca să mustre nesimţirea iudeilor şi să le ia orice cuvânt de apărare 
pentru nerecunoştinţa lor”. (Omilii la Matei, omiha VI, II în col. PSB, vol. 23, 
pp. 78-79) 


„- Dar pentru ce Dumnezeu, mi s-ar putea spune, i-a adus pe magi 
prin arătarea stelei? 

- ŞI ce-ar fi trebuit să facă? Să le trimită profeţi? Magii n-ar fi primit 
mărturia profeților! Să le trimită glas din cer? Nu l-ar fi luat în seamă! Să 
le fi trimis înger? Dar şi pe acesta l-ar fi trecut cu vederea! De aceea 
Dumnezeu lasă la o parte toate aceste mărturii şi, făcând mare pogorământ, 
îi cheamă pe o cale obişnuită: le arată o stea mare şi deosebită de celelalte 
stele, ca să-i minuneze şi prin mărimea şi prin frumuseţea înfățişăru ei, dar 
şi prin felul mersului ei. Pavel a făcut la fel: elinilor le vorbeşte pornind 
de la altarul de pe Aeropag (Fapte 17, 22-31), aducând ca mărturie pe 
poeţii lor; iar iudeilor, care trăiau după lege, le vorbeşte pornind de la 
tăierea împrejur şi de la jertfe. Pentru că fiecare om iubeşte acelea cu 
care este obişnuit, de aceea atât Dumnezeu cât şi oamenii trimişi de El 
pentru mântuirea lumii se folosesc de ideile şi de faptele cu care lumea era 
obişnuită. (...) Aşa a făcut şi cu magii; a vrut să-i cheme prin arătarea unei 
stele, ca să-i înalțe cu mintea mai sus de propria lor gândire. Pentru că, 
după ce i-a condus şi i-a călăuzit şi după ce i-a adus lângă iesle, nu le 
mai vorbeşte prin stea, ci prin înger. Aşa au ajuns cu încetul mai bun”. 
(Omilii la Matei, omiha VI, III în col. PSB, vol. 23, pp. 80-81) 


„Când steaua a ajuns deasupra Pruncului, steaua s-a oprit. lar ca o 
stea, când să se ascundă, când să se arate şi în sfârşit să se oprească după ce 
iar s-a arătat, înseamnă că era o stea cu o putere mai mare decât a unei stele 
obişnuite. Asta a întărit şi mai mult credinţa magilor. De aceea s-au şi 
bucurat. S-au bucurat că au găsit ce căutau; s-au bucurat că au ajuns 
vestitorii adevărului; s-au bucurat că n-au făcut în zadar atâta cale. Atât de 
mare le era dorul de Hristos! Şi venind steaua s-a oprit chiar deasupra 
capului Pruncului, arătând că dumnezeiesc este Pruncul. Oprindu-se, steaua 
i-a făcut să se închine Pruncului, nu ca nişte simpli barbari, ci ca unii din cei 
mai înţelepţi dintre barbari. Vezi ce rost mare a avut steaua? În afară de 
profeție şi de interpretarea arhiereilor şi cărturarilor magii au dat atenție şi 
stelei”. (Omilii la Matei, omilia VII, IV în col. PSB, vol. 23, p. 95) 


DUMNEZEU FIUL (Naşterea de sus din Tatăl şi naşterea de jos din 
Fecioară) 


„Astăzi, Cel născut din Tatăl mai presus de minte şi de cuvânt, pentru 
mine Se naşte din Fecioară, tot mai presus de minte şi de cuvânt. Atunci S-a 
născut din Tatăl după fire mai presus de veci, după cum ştie Cel ce L-a 
născut. Astăzi se naşte iarăşi mai presus de fire, după cum ştie harul Duhului 
cel Sfânt. Naşterea lui de sus adevărată este, iar naşterea de jos, fără de 
minciună. Cu adevărat din Dumnezeu, Dumnezeu S-a născut şi cu adevărat 

Acelaşi, din Fecioară, om S-a născut. Sus, Singurul Unul-Născut din Cel 
Nenăscut, Jos, Singurul Acelaşi Unul-Născut din singură Fecioara. Şi după 
cum necucernic lucru este să te gândeşti la mamă, la naşterea de sus, tot 
astfel de hulă lucru este să te gândeşti la tată, la naşterea de jos. Tatăl a 
născut fără curgere, iar fecioara a născut fără stricăciune. Nici Dumnezeu n-a 
suferit curgere născând, căci a născut prin Duhul. Din această cauză nici 
naşterea Lui de sus nu este tâlcuită, nici nașterea Lui în vremurile din urmă 
nu rabdă iscodire. 

Că a născut Fecioara astăzi, o ştiu! Că a născut Dumnezeu mai presus 
de timp, o cred! Dar chipul naşterii am învăţat să-l cinstesc în tăcere şi am 
primit ca prin cuvinte să nu iscodesc. Când e vorba de Dumnezeu, nu trebuie 
să căutăm la firea lucrurilor, ci să credem în puterea Celui ce le săvârşeşte. 
Legea firii este ca să nască femeia măritată, dar lucru mai presus de fire este 
ca să nască fecioară ce nu ştia de nuntă şi să rămână fecioară. Să se 
cerceteze, dar, cele după fire, iar cele mai presus de fire să se cinstească în 
tăcere. Nu ca pe un lucru tainic şi vrednic de cinstit prin tăcere. 

lertați-mă, vă rog, că vreau să pun capăt cuvântului cu începutul. Sunt 
neîndemânatic pentru o cercetare mai adâncă şi nu ştiu în ce chip şi încotro 
să-ntore cârma cuvintelor. 

Ce să spun, ce să grăiesc? Văd pe Aceea ce a născut, văd pe Cel 
născut, dar nu văd şi chipul naşterii. Se biruieşte firea, se biruieşte şi hotarul 
rânduielii, acolo unde voieşte Dumnezeu. Nu s-a săvârşit un lucru după fire, 
ci o minune mai presus de fire. Firea şi-a încetat lucrarea ei şi a lucrat voința 
Stăpânului. O, har netâlcuit!” (Cuvânt la Naşterea Mântuitorului nostru 
lisus Hristos, în vol. Predici la sărbători împărăteşti şi cuvântări de laudă 
la sfinți, pp. 25-26) 


„Pentru că nici păgânii, nici iudeii, nici ereticii nu credeau că 
Dumnezeu a născut pe Cuvântul fără sămânță şi fără pătimire, de asta, când 
Se naşte azi din trup pătimitor, a păstrat nepătimitor trupul cel pătimitor, ca 
să arate că, după cum atunci când S-a născut din fecioară, n-a stricat fecioria, 
tot astfel şi Dumnezeu a născut Dumnezeieşte ca Dumnezeu pe Dumnezeu- 
Cuvântul, rămânând neîmpuţinată şi neschimbată Sfânta Lui ființă.” (Cuvânt 
la Naşterea Mântuitorului nostru lisus Hristos, în vol. Predici la sărbători 
împărăteşti şi cuvântări de laudă la sfinți, p. 32) 


DUMNEZEU FIUL (Întruparea — Taina Întrupării) 


„Priviţi această taină grozavă şi de nepătruns. Cuvântul rămâne mereu 
în această casă; EI s-a îmbrăcat cu natura noastră nu pentru a o părăsi, ci 

pentru a locui totdeauna în ea. Dacă n-ar fi voit s-o păstreze mereu, El nu 1- 
ar fi făcut cinstea de a o pune pe tronul regesc, şi purtând-o cu EI, nu ar fi 
făcut-o să fie închinată de toată oastea cerească: prin Îngeri, prin Arhangheli, 
de către Tronuri, de către Domnii, de către Începătorii, de către Puteri. Ce 
duh, ce limbă va putea să arate cinstea nespusă pe care Dumnezeu i-a făcut-o 
naturii noastre, această cinste care este grozavă şi în acelaşi timp 
supranaturală? Ce înger? Ce arhanghel? Nu desigur, nimeni, ori în cer ori pe 
pământ, n-o va putea niciodată.” (Comentar la Evanghelia de la loan, omuilia 
XI, 2, p. 55) 


„Gândeşte-te cum el (Sfântul Apostol Pavel — n.n.), pretutindeni, 
iconomia lui Dumnezeu cu omul o numeşte taină, şi cu drept cuvânt, căci nu 
este învederată tuturor oamenilor, şi mai mult încă, nici îngerilor nu era 
ştiută; cum atunci să nu fie mare ceea ce s-a arătat prin Biserică? De aceea 
zice: Cu adevărat mare este. Şi cu adevărat că este mare: căci omul a 
devenit Dumnezeu, şi Dumnezeu om; omul s-a văzut fără de păcat, omul s-a 
înălţat, s-a propovăduit în lume, şi împreună cu noi, l-au văzut pe el îngerii.” 
(Tâlcuiri la Epistola întâi către Timotei, omiha a XI-a, p. 114) 


DUMNEZEU FIUL (întruparea Domnului Hristos) 


„Dar când a binevoit să ia chip de rob, să primească pârga noastră, n- 
a luat închipuire de trup, nici aparenţă de trup, ci trup adevărat. De aceea a 
primit să vină cu toate cele ale noastre; să se nască din femeie, să fie prunc, 
să fie înfăşat, să fie hrănit cu lapte şi să sufere de toate celelalte, ca să se 
creadă adevărul întrupării şi să se coasă gurile ereticilor. Pentru aceea a 
dormit în corabie, a călătorit, a ostenit, a îndurat toate cele omeneşti, ca prin 
fapte să poată fi încredințați toți oamenii. Pentru aceea a stat înaintea 
scaunului de judecată, a fost răstignit, a suferit, moartea cea plină de ruşine 
şi a fost pus în mormânt, ca prin toate să se învedereze întruparea Sa. Dacă 
n-a luat cu adevărat trupul nostru, atunci nici n-a fost răstignit, nici n-a 
murit, nici n-a fost îngropat, nici n-a înviat.” (Omilii la Facere, omilia 
LVIII, III, în col. PSB, vol. 22, pp. 250-251) 


„Da, este un lucru cu totul neobişnuit că Dumnezeul Cel negrăit, Cel 
netălmăcit, Cel neînțeles, Cel asemenea Tatălui, a primit să vină pe pământ din 
pântece fecioresc, a primit să Se nască din femeie şi să aibă strămoşi pe 
David şi pe Avraam. Dar pentru ce spun pe David şi pe Avraam? Lucru plin 
cu totul de spaimă şi uimire este că a avut strămoşi pe acele femei păcătoase 

despre care am vorbit mai înainte. Când auzi acestea, ridică capul sus! Nu te 
gândi la ceva umilitor. Dimpotrivă, minunează-te că, fund Fiu al 
Dumnezeului celui fără de început şi adevărat Fiu, a primit să audă spunându- 
I-se Fiu al lui David, pentru ca pe tine să te facă fiu al lui Dumnezeu! A 
primit să Se facă rob Tatălui, pentru ca ție, robului, să-ți facă Tată pe 
Stăpânul”. (Omilii la Matei, omulia II, II, în col. PSB, vol. 23, p. 29) 


„Cuvântul S-a îmbrăcat cu carnea noastră, de teamă că, venind la noi 
în măreția Sa şi în toată strălucirea divinității Sale, să nu ne piardă pe toți.” 
(Comentar la Evanghelia de la loan, omilia VI, 1, p. 35) 


„De unde a venit El Cel ce a umplut toate, Cel ce este prezent peste 
tot? Ce loc a părăsit El Cel care ţine şi cuprinde totul în mâna Sa? Cu 
adevărat n-a părăsit nici un loc, şi cum ar fi putut-o face? Dar se pare că Ela 
părăsit unul coborându-Se la noi. Precum fiind în lume, El nu părea că este 
aici, fiindcă nu era cunoscut încă aici; El s-a făcut apoi cunoscut însuşi 
atunci când a binevoit să se îmbrace cu trupul nostru. Şi această arătare şi 
coborâre o numeşte Scriptura venirea Sa.” (Comentar la Evanghelia de la 
Ioan, omilia X, 2, p. 50) 


„Pentru acesta, când veţi auzi aceste cuvinte: Cuvântul s-a făcut trup 
nu vă tulburați deloc, nu vă smintiţi. Substanţa divină n-a fost schimbată 
deloc în trup, va fi o necredinţă de a avea o aşa cugetare, ci Dumnezeu 
rămânând ceea ce era, a luat chipul robului. 

Dar pentru ce Sfântul loan s-a slujit de acest cuvânt: S-a făcu? 
Aceasta o face pentru a le închide gura ereticilor (docheţilor); căci sunt care 
pretind că, Cuvântul nu S-a făcut în mod real om, şi că tot ceea ce priveşte 
Taina Întrupării nu este decât aparenţă, asemănare, închipuire. Sfântul 
Evanghelist s-a folosit dar de acest cuvânt S-a făcut pentru a înlătura această 
hulă, nu vrea prin aceia să arate o schimbare de substanţă, ci să arate că Ela 
luat în mod real şi cu adevărat un trup. Atunci dar când zice Sfântul Pavel: 
lisus Hristos ne-a răscumpărat din blestemul legii, făcându-se EI însuşi 
blestem pentru noi (Gal., 3, 13). EI nu vrea să spună că substanţa Lui a fost 
separată şi lipsită de slavă, şi că ca a căzut în blestem. Căci nici chiar 
demonii, nici cei mai nebuni şi mai destrăbălați dintre oameni, nu sunt 
capabili de un aşa sentiment atât de urât pe cât de necredincios! Deci nu 
aceasta o înțelege Sfântul Apostol, ci că lisus Hristos luând asupra Sa 
blestemul pe care noi l-am pricinuit, nu permite ca noi să 1 ne supunem mai 
mult şi ne eliberează de el. La fel, în acest loc Sfântul loan zice că Cuvântul 
trup S-a făcut, nu schimbându-și substanţa Sa în trup, ci rămânând ceea ce 

era mai înainte, după ce a luat trupul.” (Comentar la Evanghelia de la loan, 
omilia XI, 1-2, p. 54) 


„Cel ce este atât de mare, Cel ce este strălucirea slovei, Cel ce este 
chipul ipostasului Lui, Cel ce a făcut veacurile, Cel ce şade de-a dreapta 
Tatălui, Acela a voit şi S-a silit, de a fi fratele nostru în toate şi de aceea a 
lăsat pe îngeri şi puterile cele de sus şi la noi a venit şi pe noi ne-a luat.” 
(Comentariile sau Explicarea Epistolei către Evrei, omilia V, p. 101) 


„De aceea, nu a luat de la început chip de om de vârstă matură, ci a 
primit să Se zămislească, să Se nască, cu lapte să Se hrănească, să trăiască pe 
pământ atâta timp, ca să dea încredințare că este om cu adevărat, şi prin toate 
celelalte. Adeseori şi îngerii s-au arătat pe pământ în chip de om, şi chiar 
Dumnezeu, dar arătarea nu era trup adevărat, ci pogorământ. Deci, ca să nu 
socoteşti că această venire a Lui este aşa cum au fost acele arătări, ci ca să 
fii încredinţat cu adevărat, S-a zămislit, S-a şi născut, S-a şi hrănit, a stat în 
iesle, nu într-o căsuţă, ci într-un loc larg, mulțime nenumărată fiind de față, 
ca să se facă naşterea Lui cunoscută. De aceea şi profețule au grăit de demult 
acestea: nu doar că va fi om, ci că va fi şi zămislit, Se va şi naşte şi va fi 
hrănit după legea pruncilor. Şi aşa striga şi Isaia, zicând: Iată, Fecioara în 
pintece va lua şi va naşte Fiu şi vor chema numele Lui Emanuel, unt şi 
miere va mânca (s., 7, 14), şi iarăşi: Prunc S-a născut noui, Fiul, şi ni S-a 
dat nouă (1s., 9, 5). 

Ai văzut că a fost vestită mai dinainte şi vârsta copilăriei Lui?” 
(Cuvântări împotriva anomeilor, cuv. VII, în vol. Cuvântări împotriva 
anomeilor. Către iudei, p. 121) 


„Acelea pe care altădată patriarhii le doreau cu înfocare, profeţii le 
preziceau, iar drepții pofteau să le vadă (Matei 13, 17), acelea s-au împlinit 
şi au luat astăzi sfârşit. Dumnezeu pe pământ S-a arătat în trup şi cu oamenii 
a petrecut (Baruh 3, 38). Să ne bucurăm, dar, şi să ne veselim, iubiţilor.” 
(Cuvânt la ziua Naşterii Mântuitorului nostru lisus Hristos, care era 
necunoscută atunci, dar a fost făcută cunoscută cu puţini ani înainte, de 
către unii care au venit din Apus şi au vestit-o, |, în vol. Predici la sărbători 
împărăteşti şi cuvântări de laudă la sfinți, pp. 7-8) 


„Nu te întreba cum, căci unde va vrea Dumnezeu se biruieşte 


rânduiala firii. A voit, a putut; S-a pogorât, a mântuit. La Dumnezeu toate 
merg mână-n mână. Astăzi Cel ce este Se naşte, Cel ce este Se face ce nu 


940 


era.” (Cuvânt la Naşterea Mântuitorului nostru lisus Hristos, în vol. Predici 
la sărbători împărăteşti şi cuvântări de laudă la sfinţi, p. 23) 


„Nu S-a făcut om îndepărtându-se de Dumnezeire, şi nici nu S-a făcut 
din om Dumnezeu încetul cu încetul, ci, Cuvânt fiind, datorită nepătimirii 
Sale, S-a făcut trup, rămânându-l neschimbată firea.” (Cuvânt la Naşterea 
Mântuitorului nostru lisus Hristos, în vol. Predici la sărbători împărăteşti şi 
cuvântări de laudă la sfinţi, p. 23) 


„Era întotdeauna ca Dumnezeu, ocârmuind lumea, dar astăzi a venit 
ca şi om, şi ca Dumnezeu: ca om, păstorind poporul, iar ca Dumnezeu, 
mântuind lumea.” (Cuvânt la Naşterea Mântuitorului nostru lisus Hristos, în 
vol. Predici la sărbători împărăteşti şi cuvântări de laudă la sfinţi, p. 29) 


„Dumnezeu pe pământ a venit şi omul în cer s-a suit. Toate s-au 
împreunat. A venit pe pământ, întreg fiind în ceruri. Dumnezeu fiind, S-a 
făcut om, fără să-nceteze a fi Dumnezeu. Cuvânt nepătimitor fund, S-a făcut 
trup.” (Cuvânt la Naşterea Mântuitorului nostru lisus Hristos, în vol. 
Predici la sărbători împărăteşti şi cuvântări de laudă la sfinţi, p. 29) 


„Această covârşire a iubirii Sale de oameni şi mărimea pogorârii Sale 
erau înspăimântătoare, cerându-se multe dovezi pentru ca ele să fie socotite 
adevărate. Căci gândeşte, numai, ce va să zică că a auzi şi a afla că 
Dumnezeu cel negrăit şi netrecător, care nu se poate cuprinde cu mintea, nu 
se poate vedea cu ochii şi nu se poate pipăi, Acela în mâna căruia sunt 
marginile pământului (Ps. 94, 4), care caută spre pământ şi-l face a se 
cutremura, Cel ce se atinge de munţi şi ei fumegă (Ps. 103, 32), a cărui 
strălucire, chiar când ei se pogoară, nu o pot suporta heruvimii, ci îşi acoperă 
fețele cu aripile lor, că Acesta care este cu mult mai înalt decât toate 
gândurile, întrecându-i pe Îngeri, pe Arhangheli şi pe toate puterile cereşti, 
să voiască a se face om şi să primească trupul cel format din pulbere, să intre 
în pântecele fecioarei şi să petreacă acolo nouă luni, a se adăpa la pieptul ei 
şi a suferi toate întâmplările omeneşti — nu este oare aceasta de cea mai mare 
mirare? lară pentru că ceea ce avea să facă era atât de miraculos şi 
neobişnuit, încât mulți n-ar fi putut crede, de aceea Dumnezeu a trimis mai 
întâi pe profeţi ca să prevestească acestea; şi a profețit încă Patriarhul Iacov, 
când a zis: Din vlăstare fiul meu te-ai înălțat, te-ai culcat şi ai adormit ca un 
leu (Fac. 49, 9). Încă şi Isaia a zis despre Dânsul: Iată fecioara va zămisli şi 
va naşte fiu, şi se va chema numele lui Emanoil (|s. 7, 14). Şi în alt loc zice 
el: Văzutu-l-am ca un prunc şi ca o rădăcină pe pământ însetat (Is. 53, 2). 

Încă şi David a vorbit despre venirea Lui în trup prin cuvintele: Pogori-se-va 
ca ploaia pe lână şi ca picătura ce cade pe pământ (Ps. 72, 6), pentru că Ela 
intrat în pântecele mumei sale fără a fi fost băgat în seamă şi fără vuiet.” 
(Cuvânt la Sfânta şi Marea Vineri, în vol. Omilii la Postul Mare..., pp. 153- 
154) 


„„..„ ca să nu se creadă că nălucire este întruparea Sa, încredinţează pe 
oameni despre întrupare nu numai prin vederea trupului Său, ci şi prin aceea 
că a stat printre oameni multă vreme şi a trecut prin toate cele omeneşti. N-a 
venit pe pământ sub chip de bărbat desăvârşit şi deplin, ci a stat şi în pântece 
fecioresc, ca să îndure şi zămislirea, şi naşterea, şi hrănirea cu lapte, şi 
creşterea, pentru ca să dea adeverire de întruparea Sa şi prin lungimea 
timpului, dar şi prin schimbările proprii vârstei. Şi n-a mărginit dovada 
întrupării Sale numai la atât, ci, după ce S-a îmbrăcat cu trup, îngăduie ca 
trupul Său să sufere toate scăderile firii: să flămânzească (Matei 4, 2), să 
înseteze (loan 19, 28), să doarmă (Matei 8, 24), să ostenească (loan 4, 6).” 
(Cuvânt la ceea ce s-a spus: ,, Părinte, dacă este cu putință...” în vol. Omilii 
la săracul Lazăr. Despre soartă şi Providenţă..., pp. 255-256) 


„Nu ne-a chemat pe noi sus, ci Însuşi a venit la noi. lar când auzi că a 
lăsat, să nu socoteşti că Şi-a schimbat locul'%, ci că S-a împreună pogorât. 
Căci şi împreună cu noi fiind, era şi împreună cu Tatăl.” (Laudă lui Maxim 
şi despre ce fel de soție trebuie să ne luăm, în vol. Cateheze maritale, pp. 
49-50) 


„Priviţi la Cuvântul făcut Trup, Dumnezeu Însuşi luând natura 
noastră fără să-şi piardă nimic din divinitatea Sa.” (Din vol. Bogăţiile 
oratorice, p. 70) 


„Fiul lui Dumnezeu! Acela este darul de nespus, Acela este taina 
de nespus. Fiul lui Dumnezeu S-a făcut Fiul Omului. Veşnic în sânul 
Tatălui, Fiul S-a întrupat în sânul Fecioarei Maria. Acela este un 
mister mai adânc şi mai înalt decât naşterea noastră duhovnicească. 
Este prin excelență taina credinţei.” (Din vol. Bogăţiile oratorice, p. 
153) 





29% Tâlcuirea Pr. Marcel Hancheş: Că ar fi trecut dintr-o stare în alta, în cea nouă 


nemaiavând ceva comun cu cea dinainte. (n.s. 116, p. 50) 

„Fiul lui Dumnezeu a coborât din cer pe pământ, Cuvântul S-a 
făcut trup şi a locuit printre noi. Şi ce este această întrupare a Fiului lui 
Dumnezeu, dacă nu nunțile Lui tainice cu natura omenească? Or, noi 
asistăm la aceste nunți divine, banchetul de nuntă ne strânge, bucuria 
creştină dă peste maluri în comunitatea creştină, de unde trebuie să fie 
alungate tristețile vechi ale neamului omenesc vinovat şi osândit.” 
(Din vol. Bogățiile oratorice, pp. 328-329) 


DUMNEZEU FIUL (Întruparea — „la plinirea vremii”) 


„Când elinii întreabă, de ce Hristos a venit tocmai acum, noi să nu-i 
lăsăm a spune ei aceasta, ci să-i întrebăm dacă Hristos n-a reuşit în lucrul 
Său pentru care a venit. După cum dacă ar fi venit mai demult şi nu ar fi 
reuşit, nu ar fi putut fi suficient timpul pentru justificarea noastră, tot aşa şi 
după ce El a reuşit, nu vom putea fi consideraţi ca drepți şi să scăpăm de 
răspundere din cauza timpului, pentru că nici pe medic nu-l învinovăţeşte 
cineva din cauza timpului, după ce a fost scăpat de boală şi însănătoşit 
bolnavul, şi nici nu dă vina pe medicamente, după cum nici pe un general 
învingător nu îl cercetează cineva, de ce a învins în timpul acela şi nu 
altădată, şi în locul acesta sau altul. Astfel de întrebări se fac când el nu a 
reuşit, dar după ce a reuşit trebuie a primi cu mulţumire şi a-L aproba. Căci, 
spune-mi, ce este mai demn de crezut? Raționamentul tău şi clevetirea sau 
sfârşitul unui fapt în perfecțiune? A învins EI, sau n-a învins, aceasta arată- 
mi! A stăpânit, sau nu? A dus la un sfârşit bun lucrul început, sau nu?” 
(Comentariile sau Explicarea Epistolei către Coloseni, omiha IV, pp. 49-50) 


DUMNEZEU FIUL (Întruparea - cauzele şi scopul întrupării) 


„În cele din urmă, Dumnezeu a văzut că chiar după atâta purtarea de 
grijă, oamenii tot mai au nevoie de multa şi nespusa Lui iubire de oameni; 
am văzut că n-au avut nici o putere, nici patriarhi, nici profeţii, nici 
minunile acelea nemaiîntâlnite, nici pedepsele, nici îndemnurile adresate 
fiecărui om, nici acele repetate robii; de aceea, îndurându-se de neamul 
nostru, a rânduit, să se nască din Fecioară şi să ia chip de rob (Filip., 2, 7), 
Doctorul trupurilor şi al sufletelor, Fiul Lui Cel Unul Născut, sculându-L ca 
să spun aşa, din sânurile părintești, a rânduit să petreacă împreună cu noi şi 
să sufere toate slăbiciunile noastre, pentru ca să poată ridica de la pământ la 
cer firea noastră care zăcea Jos undeva din pricina mulțimii păcatelor. Fiul 
tunetului, minunându-se de lucrul acesta şi înțelegând covârşitoarea dragoste 
a lui Dumnezeu, arătată neamului omenesc, striga şi spunea: Aşa a iubit 

Dumnezeu lumea (loan, 3, 16). Uită-te cât de mare minune cuprind aceste 
cuvinte! Spune Aşa, gândindu-se la măreția celor ce vrea să ne spună. 
De aceea îşi începe aşa cuvântul său! 

- Spune-ne, Fericite loane, cum Aşa? Spune-ne măsura, spune-ne 
măreția, învaţă-ne covârşirea cuvintelor pe care vrei să ni le spui! 

- Aşa a iubit Dumnezeu lumea, încât pe Fiul Lui Cel Unul Născut L-a 
dat, ca tot cel ce crede în el să nu piară, ci să aibă viaţă veşnică. 
A1 văzut că aceasta e pricina venirii Fiului? A venit ca să găsească mântuire prin credinţa în I 


„Că Fiul lui Dumnezeu nu S-ar fi smerit în zadar şi în deşert atât de mult 
dacă n-ar fi vrut să ne înalțe pe noi. S-a născut după trup, ca tu să te naşti după 
Duh; S-a născut din femeie, ca tu să încetezi de a mai fi fiu al femeii. Pentru 
aceasta Fiul lui Dumnezeu a avut o îndoită naştere: una asemenea nouă, şi alta 
mai presus de noi. Pentru că S-a născut din femeie, Se aseamănă cu noi; dar 
pentru că nu S-a născut nici din sânge, nici din voinţa trupului sau a bărbatului ci 
de la Duhul Sfânt, ne arată naşterea cea mai presus de noi, naşterea cea viitoare, 
pe care ne-o va dărui nouă de la Duhul”. (Omilii la Matei, omiha II, II, în col. 
PSB, vol. 23, p. 29) 


„Dumnezeu, cum am spus-o, n-are nevoie de nimic; ci El a venit 
pentru a-Şi revărsa harurile Sale şi binefacerile Sale peste ai Săi.” (Comentar 
la Evanghelia de la loan, omilia X, 1, p. 49) 


„Fiind cu adevărat Fiul lui Dumnezeu, EI s-a făcut om, pentru a-i face 
pe oameni fii ai lui Dumnezeu.” (Comentar la Evanghelia de la loan, omilia 
XI, 1,p. 54) 


„Când profețu nimic nu au izbutit, când îngerii şi arhanghelii, când 
întreaga natură văzută şi nevăzută cu nimic nu puteau să ajute, atunci şi ela 
iconomisit prezenţa lui printre oameni, arătând prin aceasta, că faptul 
salvării omului avea nevoie de puterea dumnezeiască.” (Comentariile sau 
Explicarea Epistolei către Efeseni, omilia III, p. 26) 


„Nu a trimis pe altul, nici că ne-a vestit acestea prin altul, ci El prin 
Sine. Nu a trimis înger, nici arhanghel, pentru că spre a îndrepta atâtea rele 
nu era posibil nimănui, ci a fost nevoie de prezența Sa, de a corecta.” 
(Comentariile sau Explicarea Epistolei către Efeseni, omiha VI, p. 52) 


„Hristos numeşte venirea Lui cu drept cuvânt ieşire, căci şi noi eram 
afară (departe) de Dumnezeu. Şi precum se întâmplă în împărăţii cu cei 

legați şi potrivnici împăratului că sunt afară de palatul împărătesc, ar cel ce 
voieşte a-i împăca cu împăratul, nu-i bagă pe aceia înăuntru, ci el singur 
ieşind afară, stă de vorbă cu dânşii, până ce îi va face vrednici de fața 
împăratului, spre a-i prezenta, tot aşa a făcut şi Hristos. Că ieşind şi venind 
la noi, adică luând trup, şi grăind cele din partea Împăratului, ne-a introdus 
înăuntru, după ce ne-a curățit şi ne-a împăcat. De aceea venirea lui o 
numeşte ieşire.” (Comentariile sau Explicarea Epistolei către Evrei, omilia 
III, p. 70) 


„De aceea a luat trupul nostru, zice, numai din filantropie, ca să ne 
miluiască pe noi. Nici nu este vreo altă pricină a iconomiei mântuirii noastre, 
decât aceasta numai că ne-a văzut aruncaţi Jos la pământ, pierduţi, tiranisiți 
de moarte şi I-a fost milă de noi. Ca să  curățească păcatele norodului, 
ZICE; ca să fie milostiv şi credincios Arhiereu!” (Comentariile sau 
Explicarea Epistolei către Evrei, omiha V, p. 101) 


„Cel Unul-Născut, mai înainte de veci, Cel nepipăit, Cel curat, Cel 
netrupesc, a intrat în trupul meu cel văzut şi stricăcios. Pentru ce? Pentru ca 
fiind văzut să mă înveţe, şi învăţându-mă să mă povăţuiască spre ceea ce nu 
se vede. Pentru că oamenii dau mai multă crezare ochiului decât auzului, 
pentru că pun la îndoială ceea ce nu văd, pentru aceasta a îndurat ca să-L 
vedem cu trupul, ca să risipească îndoiala.” (Cuvânt la Naşterea 
Mântuitorului nostru lisus Hristos, în vol. Predici la sărbători împărăteşti şi 
cuvântări de laudă la sfinţi, p. 26) 


„Dar ce să spun, ce să grăiesc? Minunea mă înspăimântă. Cel Bătrân 
în zile S-a făcut prunc. Cel ce stă pe scaun înalt şi prea înălțat, este aşezat în 
iesle. Cel nepipăit, Cel curat, Cel nealcătuit, cel netrupesc este cuprins de 
mâini omeneşti, Cel ce a rupt legăturile păcatului este înfățişat în scutece, 
pentru că vrea asta. Vrea să prefacă necinstea în cinste, vrea să îmbrace cu 
slavă pe cel neslăvit, vrea să arate chip de virtute pe cel supus ocării. De asta 
ia trupul meu, ca eu să-i fac în mine loc Cuvântului Lui. Îmi ia trupul meu, 
ca să-şi dea Duhul Lui. Îmi dă şi-mi ia, ca să-mi dea vistierie de viaţă. Îmi ia 
trupul meu, ca să mă sfințească. Îmi dă Duhul Lui, ca să mă mântuiască.” 
(Cuvânt la Naşterea Mântuitorului nostru lisus Hristos, În vol. Predici la 
sărbători împărăteşti şi cuvântări de laudă la sfinți, pp. 26-27) 


„S-a făcut trup pentru ca să Se sălăşluiască întru noi. Dumnezeu nu S- 


a făcut, ci era. De asta S-a făcut trup, ca să-L primească ieslea pe Cel pe 
Care nu-L încăpea cerul, de asta S-a aşezat în iesle, ca să primească hrană de 

copil de la Maica-Fecioară, Cel ce hrăneşte lumea. De asta Părintele 
veacului ce va să fie (Isaia 19, 5) este ținut ca prunc la sân în braţe fecioreşti, 
tocmai pentru ca şi magii să se poată apropia de EL.” (Cuvânt la Naşterea 
Mântuitorului nostru lisus Hristos, În vol. Predici la sărbători împărăteşti şi 
cuvântări de laudă la sfinți, pp. 29-30) 


„Pentru că oamenii au părăsit pe Dumnezeu şi au cioplit dumnezei în 
chip de om, cărora le slujeau spre ocara Ziditorului, pentru aceasta Cuvântul 
lui Dumnezeu, Dumnezeu fiind, S-a arătat în chip de om, ca să strice şi 
minciuna şi să-i facă pe nesimţite să-i slujească Lui.” (Cuvânt la Naşterea 
Mântuitorului nostru lisus Hristos, în vol. Predici la sărbători împărăteşti şi 
cuvântări de laudă la sfinţi, p. 32) 


„Pentru asta S-a pogorât Fiul lui Dumnezeu, ca să împace firea 
noastră cu Stăpânul.” (Omilia 1 la Vânzarea lui luda, VI, în vol. Predici la 
sărbători împărăteşti şi cuvântări de laudă la sfinți, p. 57) 


„A luat pentru mine toate cele cuvenite firii mele.” (Cuvânt la 
vânzarea lui luda, în vol. Predici la sărbători împărăteşti şi cuvântări de 
laudă la sfinţi, p. 176) 


„Dumnezeu făcut om pentru a ne face pe noi dumnezeu.” (Din 
vol. Bogăţiile oratorice, p. 42) 


„Dacă El S-a făcut om, a făcut-o pentru a ne face pe noi 
dumnezeu.” (Din vol. Bogățiile oratorice, p. 98) 


„Acest Fiu al lui Dumnezeu, venit la noi pentru a ne ridica până 
la Dumnezeu (...) a murit pentru a distruge moartea noastră şi să ne 
transmită propria Sa viaţă.” (Din vol. Bogățiile oratorice, p. 154) 


DUMNEZEU FIUL (Întruparea Domnului Hristos - eveniment uimitor şi 
neasemuit pentru umanitate) 


„Trebuie să ne minunăm şi să ne înspăimântăm de măreţia Întrupării 
care depăşeşte orice înțelegere. Gândeşte-te ce lucru mare ar fi să vezi că se 
coboară soarele de pe cer, că aleargă pe pământ şi că trimite razele sale 
tuturor celor de aici. lar dacă s-ar întâmpla aceasta cu luminătorul acesta 
ceresc, toți s-ar înspăimânta văzând o astfel de minune. Gândeşte-te şi 

socoteşte acum ce lucru mare este să vezi că Soarele dreptăţii sloboade din 
trupul nostru razele Sale şi luminează sufletele noastre.” (Cuvânt la ziua 
Naşterii Mântuitorului nostru lisus Hristos, care era necunoscută atunci, 
dar a fost făcută cunoscută cu puţini ani înainte, de către unii care au venit 
din Apus şi au vestit-o, |, în vol. Predici la sărbători împărăteşti şi cuvântări 
de laudă la sfinţi, p. 8) 


„Marele şi unicul eveniment pe care trebuia să-l admire cerul şi a 
cărui teatru trebuia să fie pământul, este în mod sigur venirea 
Cuvântului lui Dumnezeu în trupul omului. Cuvântul se aprinde pentru 
natura omenească de o iubire tainică; El o face fiica Lui, ea devine 
soția Lui. El este capul, ea este trupul Său, sunt doi într-un singur trup: 
ea este os din oasele sale şi carne din carnea sa. Pentru ea El părăseşte 
strălucirile cerului, El îl lasă pe 7ară/ Său, El vine la soția Sa şi 
această unire a devenit de nedespărțit, ea este veşnică. Cuvântul îi dă 
propriei sale soţii bogăţiile Sale; El i se dă EI Însuşi întreg şi totul. Ba 
mai mult! El se devotează pentru ea. Pentru ca El este în durere şi în 
lacrimi; EI trăieşte în sărăcie şi în muncă; El moare în chinul Crucii. Și 
când, prin moartea Sa, El a curățit-o pe această soție, El o înalță la 
dreapta puterii lui Dumnezeu, pe tronul veşnic pe care Tatăl Său i l-a 
pregătit.” (Din vol. Bogățiile oratorice, p. 243) 


DUMNEZEU FIUL (Întruparea — efectele Întrupării asupra omului şi a 
creație!) 


„După venirea lui Hristos, cei ce locuiesc pământul au ajuns din 
fiare, oameni, dar, mai bine spus, toţi aceia care păşesc cu adevărat pe 
urmele Lui au ajuns din oameni, îngeri.” (Cuvânt de laudă la Sfânta 
mare Muceniţă Drosida şi despre aducerea aminte de moarte, II, în 
vol. Predici la sărbători împărăteşti şi cuvântări de laudă la sfinţi, p. 
500) 


DUMNEZEU FIUL (unirea celor două firi în Hristos) 


„... prin alipire şi unire, Cuvântul lui Dumnezeu şi trupul sunt una şi 
aceeaşi Persoană; nu că ar fi confuzie, nici amestecare a substanței, ci în 
virtutea unei nespuse şi cuprinse uniri.” (Comentar la Evanghelia de la Ioan, 
omilia XI, 2, p. 55) 

„Prin învierea lui Lazăr prefigurează învierea Sa cea de a treia zi, 
că prin această înviere vrea să-i mângâie pe ucenicii Săi slabi la suflet 
pentru timpul scurt al petrecerii Lui sub pământ; vrea ca înainte de 
Patimile Sale pe cruce să slăbească teama ucenicilor Săi, să le arate că-l 
va fi uşor să-Şi dăruiască Lui ce a dăruit EI altuia, să-i încredinţeze prin 
fapte pe cei îndoielnici, în chipul acesta a dat glas faptelor şi aproape 
că le grăia aşa prin ceea ce făcea: N-am lăsat nici o clipă firea 
omenească pe care am luat-o, lipsită de lucrarea dumnezeiască, ci Eu 
am lucrat când ca om, când ca Dumnezeu; într-un caz am arătat firea 
Mea dumnezeiască, în celălalt caz, firea omenească; învăţ prin aceasta 
că faptele Mele cele smerite trebuie atribuite firii Mele omeneşti; iar 
cele măreţe şi înalte dumnezeirii; prin această unire inegală de fapte 
tălmăcesc unirea Firilor celor neegale; prin puterea pe care o am 
asupra patimilor arăt că patimile Mele sunt de bună voie. Ca 
Dumnezeu, am supus firea, prelungind postul vreme de patruzeci de 
zile (Matei 4, 2). Mai târziu, am flămânzit (Matei 4, 2) şi am obosit 
(loan, 4, 6) ca un om, dar, ca Dumnezeu, am potolit marea înfuriată 
(Matei 8, 24). Ca om, am fost ispitit de diavol (Matei 8, 31-32), dar ca 
Dumnezeu am izgonit cu porunca pe draci. Vreau să pătimesc pentru 
oameni, ca om. Dar ca să nu socoţi ceea ce se va face ca un semn de 
slăbiciune, înainte de a merge la moarte, rechem la viaţă pe cel ţinut 
de moarte. După ce vă voi fi arătat mai dinainte lucrarea Dumnezeirii, 
numai atunci voi plăti datoria cea veche a omenirii. După ce voi fi 
dezlegat legăturile, numai atunci Mă voi lega. Voi arăta prin fapte că 
putere am să-Mi pun sufletul Meu, şi putere am iarăşi să-l iau. Asta-i 
învăţătura prin fapte a Mântuitorului.” (Cuvântul la Lazăr cel de patru 
zile mort, în vol. Predici la sărbători împărăteşti şi cuvântări de laudă 
la sfinţi, p. 444) 


DUMNEZEU FIUL (Întruparea — roadele Întrupării Domnului Hristos) 


„Sublimul, apropiindu-se de ceea se este smerit şi de jos, îl ridică fără 
a-şi întuneca cu nimic propria slavă; şi iată ce s-a făcut în persoana lui lisus 
Hristos. În sfârşit, EL nu şi-a micşorat cu nimic natura printr-o coborâre aşa 
de mare, de adâncă, şi ne-a ridicat la o slavă nespusă pe noi care eram rămaşi 
în întuneric şi în dispreţ; aşa ca un rege care vorbeşte cu iubire şi cu bunătate 
unui sărac şi cerşetor, care nu se necinsteşte, nu face nimic rău, şi-l face pe 
acest cerşetor strălucit, îl acoperă cu slavă înaintea lumii întregi. Căci dacă 
atunci când este vorba de aceste demnități omeneşti care sunt împrumutate, 

cel ce este îmbrăcat în ele poate să-şi facă rău, să se alipească de cel inferior; 
cu atât mai mult, acelaşi lucru este vrednic de această substanță nemuritoare 
şi fericită, care n-are nimic de împrumutat, nimic întâmplător sau trecător, ci 
ale cărei atribute sunt neschimbate sau veşnice.” (Comentar la Evanghelia 
de la Ioan, omiha XI, 1, p. 54) 


„.... între dogmele Bisericii, aceea a Întrupării nu este mai puţin 
importantă, sau mai scurt, ea este principala; pentru că Întruparea este 
originea şi începutul mântuirii noastre, pentru că prin ea s-a făcut totul, căci 
totul s-a împlinit. Ea a distrus moartea, a ridicat păcatul, ea a anulat 
blestemul, ne-a adus o mulțime de haruri. lată de ce voia lisus Hristos ca să 
se creadă mai ales în întrupare, care a fost pentru noi rădăcina şi izvorul 
tuturor bunurilor.” (Comentar la Evanghelia de la loan, omilha XXXI, 2, p. 
145) 


„Dumnezeu Şi-a făcut Lui şi templu sfânt şi prin acela a adus în viaţa 
noastră vieţuirea cerurilor.” (Cuvânt la ziua Nașterii Mântuitorului nostru 
lisus Hristos, care era necunoscută atunci, dar a fost făcută cunoscută cu 
puțini ani înainte, de către unii care au venit din Apus şi au vestit-o, VI, în 
vol. Predici la sărbători împărăteşti şi cuvântări de laudă la sfinţi, p. 19) 


„... dacă soarele acesta, care este un corp stricăcios, îşi trimite razele 
pretutindeni şi, cu toate că se împreună şi cu noroaie şi cu spurcăciuni şi cu 
multe alte lucruri de acest fel, nu-şi vatămă cu nimic curăţia lui prin 
împreunarea aceasta, ci, dimpotrivă, după ce a împărtăşit propria lui putere 
tuturor corpurilor ce l-au primit, îşi trage la sine razele sale tot curate, fără să 
ia ceva din mirosul greu şi din murdăria lor, cu mult mai vârtos Soarele 
dreptăţii, Stăpânul puterilor celor netrupeşti, nu numai că nu S-a pângărit 
când a venit în trup curat, dar l-a făcut şi pe acesta şi mai curat, şi mai sfânt.” 
(Cuvânt la ziua Naşterii Mântuitorului nostru lisus Hristos, care era 
necunoscută atunci, dar a fost făcută cunoscută cu puţini ani înainte, de 
către unii care au venit din Apus şi au vestit-o, VI, în vol. Predici la 
sărbători împărăteşti şi cuvântări de laudă la sfinţi, p. 20) 


„Dar ce să spun, ce să grăiesc? lată Fecioara va avea în pântece (Isaia 
7, 14)! Acum nu mai este vorba de ce e vorba să se întâmple. Acum ne 
minunăm de ce s-a întâmplat. Printre iudei s-a întâmplat, printre ei era vorba 
de asta, dar de noi creştinii aceasta se crede, de noi, printre care nici vorbă 
nu era. Iată Fecioara va avea în pântece. Litera este a sinagogii, dar averea a 
Bisericii. Sinagoga a găsit scoica, iar Biserica a descoperit mărgăritarul. 

Sinagoga a vopsit lâna, iar Biserica a îmbrăcat porfira. O Evreică L-a născut, 
dar L-a primit întreaga lume. Sinagoga L-a hrănit şi L-a alăptat, dar Biserica 
L-a avut şi s-a bucurat de El. La aceea, mlădiţa viței, iar la mine, strugurele 
adevărului. Aceea a cules strugurele, dar neamurile beau băutura cea tainică. 
Aceea a semănat bobul de grâu în Iudeea, dar neamurile, cu secera credinţei, 
au secerat spicul. Neamurile au tăiat cu cucernicie trandafirul, iar iudeilor le- 
a rămas spinul necredinţei. Pasărea a zburat, iar nebunii stau lângă cuib. 
Iudeii tălmăcesc filada literei, iar neamurile culeg roada Duhului.” (Cuvânt 
la Naşterea Mântuitorului nostru lisus Hristos, în vol. Predici la sărbători 
împărăteşti şi cuvântări de laudă la sfinți, p. 27) 


„Veniţi să sărbătorim! Veniţi să prăznuim! Străin e chipul sărbătoru, 
căci preaslăvit este cuvântul naşterii. Astăzi legătura cea veche s-a dezlegat, 
diavolul s-a ruşinat, dracii au fugit, moartea s-a zdrobit, raiul s-a deschis, 
blestemul s-a pierdut, păcatul s-a alungat, înşelăciunea s-a izgonit, adevărul 
a venit, credinţa pretutindeni s-a răspândit şi s-a lățit. Vieţuirea celor de sus 
pe pământ s-a sădit, îngerii cu oamenii împreună viețuiesc, oamenii cu 
îngerii fără de teamă vorbesc.” (Cuvânt la Naşterea Mântuitorului nostru 
lisus Hristos, în vol. Predici la sărbători împărăteşti şi cuvântări de laudă 
la sfinți, p. 29) 


„După ce Cuvântul a luat natura umană, El a unit-o apoi cu 
fiecare dintre noi. În fiecare din noi El reînnoieşte minunea iubirii prin 
Întruparea Sa. Noi suntem trupul Său mistic, noi suntem membrele 
Sale, noi nu mai facem decât un singur trup cu EI. Cine nu vede de 
acolo urmări? Noi îi datorăm cinstea mortificării şi a martiriului.” (Din 
vol. Bogăţiile oratorice, p. 57) 


DUMNEZEU FIUL (chipul strălucitor şi frumos al Domnului Hristos) 


„După cum pe Munte mulțimile au stat lângă Hristos nu numai când 
vorbea, ci L-au urmat şi după ce a terminat cuvântarea Sa, tot aşa şi acum; 
L-au înconjurat nu numai când făcea minuni, ci şi după ce a terminat. Aveau 
mare folos chiar numai uitându-se la chipul Domnului. Gândeşte-te cât 
trebuie să fi strălucit chipul Stăpânului nostru obştesc atunci, dacă Moise 
avea fața plină de slavă (leş., 34, 30), iar Ştefan arăta ca un înger? (Fapte, 6, 
15). Poate că mulți s-au aprins acum de dorinţa de a vedea chipul Domnului; 
dar dacă voim, vom vedea un chip cu mult mai frumos decât cel de atunci. 
Dacă vom duce viaţa aceasta cu îndrăznire, îl vom primi pe Domnul pe nori, 

întîmpinîndu-L într-un trup nemuritor şi nestricăcios (1 Tes., 4, 17)”. (Omilii 
la Matei, omilha XXVII, II, în col. PSB, vol. 23, p. 346) 


„Nu era minunat numai când făcea minuni, ci chiar când se arăta era 
plin de farmec. Lucrul acesta a vrut să-l spună profetul prin cuvintele: 
Împodobit cu frumusețe, mai mult decât fiii oamenilor (Ps. 44, 3); iar când 
Isaia spune că n-avea chip, nici frumuseţe (Isaia 53, 2), Isaia spune cuvintele 
acestea sau pentru că pune în comparaţie frumuseţea Lui omenească cu 
frumuseţea şi slava nespusă şi negrăită a Dumnezeirii Sale sau pentru că 
istoriseşte cele ce se vor petrece în timpul patimilor, necinstea suferită în 
vremea răstignirii şi smerenia arătată în toate împrejurările de-a lungul 
întregii Sale vieți.” (Omilii la Matei, omilia XXVII, II, în col. PSB, vol. 23, 
pp. 345-346) 


„Hristos nu S-a sfârşit spre bătrâneţe, ci astfel era de frumos, încât nici 
nu se poate grăi.” (Comentariile sau Explicarea Epistolei către Coloseni, 
omilia VIII, p. 92) 


DUMNEZEU FIUL (despre Cuvântul lui Dumnezeu) 


„Cât despre voi fraților, atunci când veţi auzi numindu-se Cuvântul, 
nu-i suferiţi pe cei ce Îl numesc creatură, nici pe cei ce-şi închipuie că EI 
este un simplu cuvânt, căci sunt mai multe cuvinte, mai multe porunci ale lui 
Dumnezeu, la care înşişi îngerii se supun, dar nici unul din aceste cuvinte nu 
este Dumnezeu, ele sunt toate profeții şi porunci, şi aşa are obiceiul 
Scriptura să numească legile, prescripţiile şi poruncile care le dă Dumnezeu. 
Iată pentru ce a zis ea despre îngeri: Cei tari în virtute, care faceți cuvântul 
Lui şi auziți cuvintele Lui (Ps., 102, 20); dar acest Cuvânt este o substanță 
într-un ipostas, sau o persoană care iese de la Tatăl în mod nepătimitor. lată, 
deja am spus-o, ceea ce vrea să arate Sfântul loan prin numele de 
CUVÂNT.” (Comentar la Evanghelia de la loan, omilia IV, 1, p. 23) 


DUMNEZEU FIUL (puterea şi stăpânirea Domnului Hristos) 


„lată cum exercită El (puterea şi stăpânirea Sa — n.n.) chiar 
asupra ființelor neînsuflețite, lipsite de rațiune. Steaua apare la ieslea 
Sa, soarele se întunecă la moartea Sa, pietrele se despică, catapeteasma 
Templului se rupe în două. La glasul Său marea se linişteşte: sub paşii 
Săi ea se închiagă, în mâna Sa grăunţul de grâu se face inepuizabil. 


Cum o arată EI din cer pe pământ! Îngerii Îl Slujesc, oamenii 1 se 
ataşează Lui prin legături de neînvins, universul se aşază să-L 
slujească; Biserica se întinde pentru a-şi întinde stăpânirea şi pentru a 
întemeia peste tot iubirea Lui; fiecare secol Îi aduce un cult şi un nou 
devotament. Prin El cerul se deschide şi iadul se închide. Prin EI 
diavolii sunt legaţi şi învinşi. Prin El moartea îşi pierde împărăţia sa. 
Prin EI, prin Biserica Sa, viciile sunt distruse şi virtuţi extraordinare îşi 
stabilesc împărăția lor. lisus Hristos a transformat totul, totul a creat, 
totul a curăţat, totul a sfințit în lume. EI s-a împodobit cu inteligenţele, 
El stăpâneşte ca un suveran peste inimi, El îndreaptă voinţele, El 
îndeamnă la eroisme. Priviţi pământul acoperit de bisericile Sale, de 
mănăstirile Sale, împărțit între ai Săi: ce sunt toate acelea, dacă nu 
împărăția lui lisus Hristos al cărei Stăpân absolut este EI? 

Nu numai că lisus Hristos împărățeşte prin El însuşi, ci El 
comunică cui îi place Lui puterea Sa de a stăpâni. Cine este mai mare 
ca şi Biserica? Cine este mai stăpânitor ca Petru? Cine este mai mare 
rege ca şi Pavel? Cu ce putere să compari puterea apostolilor, a 
preoților lui lisus Hristos? 

Însă ce! Chiar până la instrumentele patimii Sale şi a morţii Sale, 
Isus Hristos le comunică puterea Sa supremă. Contemplați împărăția 
universală a crucii: omagiile pe care le primeşte Ea, minunile pe care 
le lucrează Ea, lucrurile care s-au întemeiat sub acest dumnezeiesc 
stindard, nenumăratele mulțimi pe care Ea le-a pus în mişcare, 
cuceririle, victoriile, împărăţiile a căror îndemn a fost Ea. Şi dacă lisus 
Hristos împărăţeşte aşa în timp, ce va fi aceasta pentru împărăţia Sa în 
secolul viitor? Ce va fi aceasta când, la a doua venire a Sa, E] va 
împărăți în strălucirea Sfinţilor Săi!” (Din vol. Bogățiile oratorice, pp. 
49-50) 


DUMNEZEU FIUL („Hristos ieri şi azi şi în veci e Acelaşi”) 


„lisus Hristos ieri şi astăzi, Acelaşi, şi în veci. La învăţaturi străine şi 
de multe feluri să nu vă mutaţi, că bine este cu darul să vă întăriți inimile, 
iar nu cu mâncările, dintru care nu S-au folosit, cei ce au umblat întru 
dânsele. (Vers. 8, 9). Expresia lisus Hristos ieri şi astăzi, şi în veci, arată 
timpul cel nemărginit, trecutul, prezentul şi viitorul cel fără sfârşit. Adică aţi 
auzit că EI este Arhiereu, însă nu un Arhiereu Care are sfârşit, căci El acelaşi 
este în veci. Fiindcă se găseau şi de aceia care ziceau că nu este, şi că va veni 
de acum înainte, apoi el (Apostolul Pavel) zice că Hristos ieri şi astăzi, şi 

acelaşi în veci. Încă şi astăzi iudeii spun că alt Hristos va veni, şi deci 
lipsindu-se de Cel ce este cu adevărat, au căzut în aşteptarea lui antihrist.” 
(Comentariile sau Explicarea Epistolei către Evrei, omilia XXXIII, p. 376) 


DUMNEZEU FIUL („Eu sunt Calea, Adevărul şi Viaţa”2%%) 


„Eu sunt Adevărul şi Viaţa arată că tot ce a prezis EI se va întâmpla 
fără îndoială. Dacă Eu sunt Adevărul, nu va ieşi nici o minciună din gura 
Mea; dacă Eu sunt Viaţa, chiar nici moartea nu vă va împiedica să intraţi în 
casa Tatălui Meu. Dar mai mult, dacă Eu sunt Calea, voi nu mai aveți 
nevoie de conducător; dacă Eu sunt Adevărul, Eu nu zic nimic fals; dacă Eu 
sunt Viaţa, chiar când veţi muri, veţi avea toate bunurile pe care vi le 
făgăduiesc Eu. Ceea ce zice lisus despre cale, ucenicii au înțeles-o şi au 
mărturisit-o; dar celelalte lucruri, ei nu le înțelegeau deloc; deşi ei nu-i 
cereau Lui explicația, cu toate acestea ei au primit destulă mângâiere din 
înţelegerea acestui cuvânt: Eu sunt Calea. Apoi, fiindcă este în puterea Mea 
să duc la Tatăl, în mod sigur voi veţi veni la El; căci nu este altă cale care 
poată să vă ducă la El.” (Comentar la Evanghelia de la loan, omila 
LXXIII, 2, p. 376) 


DUMNEZEU FIUL (Hristos - Viaţa noastră) 


„Ci îmbrăcaţi-vă în Domnul lisus Hristos (13, 14). 

Cel ce este îmbrăcat cu Hristos, are cu sine întreaga virtute. Când el 
zice: îmbrăcați-vă, ne porunceşte a ne înveşmânta cu totul în Hristos, după 
cum zice şi în altă parte: Jar dacă Hristos este în voi (Romani 8, 10); şi 
iarăşi: Și Hristos să Se sălăşluiască, prin credinţă, în inimile voastre 
(Efeseni 3, 17). Căci el voieşte ca sufletele noastre să fie casă a lui Hristos, 
şi EI să ne înfăşoare ca şi cu haină, ca astfel EI să fie totul pentru noi, atât 
înlăuntru, cât şi pe dinafară; căci EI este plinătatea noastră, după cum zice în 
alt loc: plinirea Celui ce se plineşte toate întru toți (Efeseni 1, 23); EL este şi 
Calea, şi Mirele, după cum zice către corinteni: pentru că v-am logodit unui 
singur bărbat, ca să vă înfăţişez lui [Hristos fecioară neprihănită Ul 
Corinteni 11, 2); El este şi rădăcina, şi băutura, şi hrana, şi viaţa noastră: şi 
nu eu mai trăiesc, zice, ci Hristos trăieşte în mine (Galateni 2, 20); EI este şi 
apostol, şi arhiereu, şi dascăl, şi tată, şi frate, şi împreună-moştenitor, şi 
părtaş al mormântului şi al crucii, căci zice: ne-am îngropat cu EI, în moarte, 
prin botez, ... şi am fost altoiţi pe EI prin asemănarea morţii Lui (Romani 6, 





căi loan, 14, 6. 

4, 5), EI este şi rugător, după cum zice: vă rugăm, în numele lui Hristos (Ul 
Corinteni 5, 20); EI este mijlocitor pentru noi către Dumnezeu Tatăl, precum 
zice: Care şi este de-a dreapta lui Dumnezeu, Care mijloceşte pentru noi 
(Romani 8, 34); EI este casă şi cel ce locuieşte în ea, după cum şi zice: Ce/ 
ce rămâne întru Mine şi Eu întru el (loan 6, 56); şi tot EI este şi prieten: Voi 
sunteţi prietenii Mei (loan 15, 14), şi temelie, şi piatra cea din capul 
unghiului, precum şi noi suntem mădularele Lui, şi țarină, şi clădire, şi viţă, 
şi împreună lucrători. Şi ce nu voieşte a fi El pentru noi, apropiindu-ne şi 
unindu-ne cu El ? Dar toate acestea sunt dovada vie a iubirii Lui către noi.” 
(Omilii la Epistola către Romani a Sfântului Apostol Pavel, omilia XXIV, 
pp. 449-450) 


„Hristos spune: Eu sunt părintele tău, Eu sunt fratele tău, Eu sunt 
mirele sufletului tău, Eu Simt scăparea ta, eu sunt hrana Ta, Eu sunt 
îmbrăcămintea ta, eu sunt rădăcina ta, Eu sunt Sprijinul tău, Eu sunt tot 
ce-ţi doreşti tu. Când Mă ai pe Mine, nu-ţi lipseşte nimic. Eu sunt 
slujitorul tău, pentru că am venit Să slujesc, nu Să fiu Slujit. Eu sunt 
prietenul tău şi mădular al trupului tău şi capul tău şi fratele tău şi sora 
ta şi mama ta. Eu sunt toate pentru tine. Nu trebuie decăt să stai lângă 
Mine. Pentru tine, Eu M-am făcut sărac şi pribeag, pentru tine am ridicat, 
crucea şi am coborât în mormânt, am venit pe pământ pentru tine, trimis 
de Tatăl, iar în cer Mă rog pentru tine Părintelui Meu. Tu eşti totul pentru 
Mine, şi frate şi împreună-moştenitor şi prieten şi mădular al Trupului 
Meu. Ce vrei mai mult decât atât? De ce Îl disprețuieşti pe Cel care te 
iubeşte atât de mult? (Din vol. Problemele vieţii, pp. 353-354) 


DUMNEZEU FIUL („Eu sunt viţa şi voi sunteţi mlădiţele”) 


„Eu sunt vița şi voi sunteţi mlădițele. Ce vrea să ne facă Mântuitorul 
să înțelegem prin această parabolă? Că cel ce nu ascultă cuvântul Lui nu 
poate să trăiască şi că prin tăria şi puterea Sa se lucrează minunile şi semnele 
care trebuiau să se împlinească.” (Comentar la Evanghelia de la loan, omilia 
LXXVI, 1, p. 392) 


DUMNEZEU FIUL (Hristos — Binefăcătorul nostru) 


„Ascultă fiică şi vezi. Ce să văd? Pe cei morți înviaţi, pe cei leproşi 
curățiți, marea neînvolburată, paraliticul ținându-se pe picioare, paradisul 
deschis, pâinile înmulțindu-se, pe păcătoşi dezlegați, pe ologi săltând, pe 

tâlhar făcându-se cetățean Raiului, pe vameşul devenit evanghelist, pe 
desfrânată devenită fecioara cea mai smerită.” (Din vol. Despre Rai şi 
Scriptură. Despre iubirea lui Dumnezeu pentru noi. Despre <<yŞezut-a 
Împărăteasa de-a dreapta Ta>>, p. 55) 


DUMNEZEU FIUL („Nu vă mai numesc robi, ci prieteni”) 


„EI ne dă dulcele nume de prieteni: prietenii Mei, nume aproape 
mai gingaş decât cel de tată. Între prieteni ce încredere este! Ce 
părăsire! Ce gingaşe şi delicioase înțelegeri! lată ce a voit şi realizat 
Dumnezeu care ne iubeşte şi care vrea ca noi să-L iubim şi în El pe toţi 
cei care-L iubesc, adică pe semenii noştri. Prietenul, are el ceva secret 
pentru prieten? A fi numai servitor înseamnă a fi ţinut la distanţă, a nu 
şti nimic din secretele familiei; a fi prieten înseamnă a cunoaşte totul şi 
a fi iniţiat în cele mai secrete hotărâri. Şi acela a fost pentru noi 
dumnezeiescul prieten. Mai multe secrete sunt între noi, lisus Hristos 
ne-a învăţat totul, totul a descoperit, şi Duhul Lui, Duhul Sfânt, 
continuă să ne facă să pătrundem în adâncurile gândirii divine: am 
pătruns adâncimile lui Dumnezeu. (...) lată un minunat semn al 
iubirii!” (Din vol. Bogăţiile oratorice, p. 101) 


DUMNEZEU FIUL (Hristos - Pedagogul nostru) 


„Prin venirea Sa, Hristos a voit să înveţe pe oameni toată virtutea. lar 
cel care învaţă, nu învață numai prin cuvânt, ci şi cu fapta, aceasta fund cea 
mai bună învățătură a unui dascăl. Căpitanul unei corăbii, stând lângă 
ucenic, îi arată nu numai prin cuvânt cum să ţină cârma corăbiei, ci adaugă 
cuvântului şi fapte; nici nu vorbeşte numai, nici nu lucrează numai. Tot aşa 
şi zidarul, stând lângă cel pe care are să-l înveţe cum să ţeasă zidul, îl învață 
şi cu fapte, dar îl învaţă şi prin cuvânt. La fel şi ţesătorul, cel ce brodează, 
argintarul, fierarul. Orice meserie se învaţă şi prin cuvânt, şi cu fapta. Deci, 
pentru că şi Hristos venise ca să ne înveţe toată virtutea, de aceea şi spune 
ceea ce trebuie să facem, dar şi face. Cel ce va face şi va învăţa, spune EI, 
acela mare se va chema în Împărăţia cerurilor (Matei 5, 19). De pildă: A 
poruncit să fim smeriți şi blânzi, şi ne-a învăţat prin cuvânt. Dar iată că ne 
învață şi cu fapta. După ce a spus: Fericiți cei săraci cu duhul (Matei 5, 3), 
fericiți cei blânzi (Matei 5, 5), ne arată şi cum trebuie să împlinim aceste 
porunci. 

- Cum ne-a arătat? 

- A luat un ştergar, S-a încins cu el şi a spălat picioarele ucenicilor 
(Matei 13, 4-5). Ce smerenie poate fi deopotrivă cu această smerenie? Nu 
ne-a învățat smerenia numai prin cuvânt, ci şi cu fapta. Tot cu fapte ne 
învaţă şi blândeţea şi îngăduința. 

- Cum anume? 

- A fost pălmuit de sluga arhiereului, şi-l spune: Dacă am vorbit rău, 
mărturiseşte despre rău! Dar dacă am vorbit bine, de ce Mă baţi? (loan 18, 
23). 

A poruncit să ne rugăm pentru duşmani (Matei 5, 44). Iarăşi, şi asta 
ne-a învăţat cu fapta. Pe când era răstignit sus pe cruce, spune: Tată, iartă-le 
lor, că nu ştiu ce fac! (Luca 23, 34). După cum ne-a poruncit să ne rugăm 
pentru vrăjmaşi, tot aşa S-a rugat şi El de Tatăl Său, cu toate că Însuşi avea 
puterea să ierte; dar a făcut-o tocmai ca să te înveţe pe tine. Iarăşi, a poruncit 
să facem bine celor ce ne urăsc pe noi şi celor ce ne vatămă, ne prigonesc 
(Matei 5, 44). Porunca aceasta a împlinit-o şi cu fapta: a scos demonii din 
iudeii care-L numeau îndrăcit (loan 7, 20), a făcut bine celor care-L 
prigoneau, a hrănit pe cei care unelteau împotriva Lui, a făcut să intre în 
Împărăţia cerurilor pe cei care voiau să-L răstignească. 

Iarăşi, le spunea ucenicilor Săi: Să nu aveți aur, nici argint, nici bani 
de aramă în cingătoarele voastre (Matei 10, 9), ca să-i îndemne spre sărăcia 
de bună voie. Porunca aceasta a arătat-o şi cu fapta: Vulpile au vizuini şi 
păsările cerului cuiburi; iar Fiul Omului nu are unde să-Și plece capul 
(Matei 8, 20). Nu avea masă, nu avea casă, nimic din toate acestea. Nu 
pentru că nu avea de unde, ci pentru că învăţa pe oameni să meargă pe 
această cale. 

În acelaşi chip i-a învăţat şi cum să se roage. Ucenicii I-au spus: 
Învaţă-ne să ne rugăm! (Luca 11, 1). Pentru aceea Se şi ruga; ca să înveţe 
ucenicii să se roage. Nu numai că S-a rugat, dar a trebuit să-i înveţe şi cum 
să se roage.” (Cuvânt la ceea ce s-a spus: „Părinte, dacă este cu putință...”, 
în vol. Omilii la săracul Lazăr. Despre soartă şi Providenţă..., pp. 257-258) 


„Aşadar, precum voia să-i înveţe să se roage, aşa S-a rugat şi el ca 
om, nu ca Dumnezeu, că Dumnezeirea este nepătimitoare. S-a rugat ca să ne 
înveţe pe noi să ne rugăm.” (Cuvânt la ceea ce s-a spus: „Părinte, dacă este 
cu putință...”, în vol. Omilii la săracul Lazăr. Despre soartă şi 
Providenţă..., p. 259) 


DUMNEZEU FIUL (Hristos - Învățătorul nostru suprem) 

„Este exemplul nostru şi regula vieţii noastre. Nu ne era suficient 
de a ne dovedi realitatea naturii Sale omeneşti, şi în aceea de a da 
credinţei noastre în Întrupare baza de nezdruncinat; lisus Hristos - 
capul nostru, introducătorul nostru în sfinţenia prezentă şi slava 
viitoare, a vrut încă să ne croiască drumul, să ne lumineze calea, să 
devină modelul nostru în fiecare din stările diferite din care se 
compune viaţa omenească. Ca fiecare artist care-şi formează ucenicii 
săi deodată prin cuvânt şi prin exemplu, care le formulează lor reguli şi 
le aplică sub ochii lor, aşa a vrut să facă lisus Hristos. În acelaşi timp 
când învaţă legile vieţii Sale sfinte, EI le împlineşte dinaintea noastră, 
şi prin acţiunea Sa SI desăvârşeşte în a ne da certitudinea naturii Sale 
omeneşti. El ne învață smerenia; El Însuşi ia ultimul loc, şi noi îl 
găsim smerit la picioarele apostolilor Săi. El ne învaţă răbdarea dulce, 
căci cu o inalterabilă blândeţe primeşte o palmă mârşavă de la un 
slujitor. El ne zice: Fericiți cei săraci!; El n-are unde să-şi plece capul 
Său. El ne recomandă să ne rugăm fără încetare; El însuşi este în 
rugăciune fără întrerupere. Cum să te rogi? Cerând lui Dumnezeu ca El 
să ia seama la dorinţele noastre, însă rămânând supuşi la voinţa 
supremă a sa. Părinte... treacă de la Mine paharul acesta; însă nu 
voința Mea, ci voința Ta să se facă. 

Aşa, fiindcă El a fost om ca noi, lisus Hristos a putut să ne dea 
învăţătură.” (Din vol. Bogățiile oratorice, pp. 55-56) 


DUMNEZEU FIUL („Tatăl nu judecă pe nimeni, ci toată judecata a dat-o 
Fiulur”) 


„Tatăl nu judecă pe nimeni, ci toată judecata a dat-o Fiului (loan 5, 
22). Dacă are toată judecata, urmează că hotărârii Lui nu-i scapă nimic. Căci 
Cel ce are toată judecata este stăpân să şi pedepsească şi să şi încununeze. 
Iar cuvântul acesta: a dat, să nu-l înţelegi omeneşte, iubitule! Că nu l-a dat 
Fiului ca unuia ce nu avea, nici n-a născut un Fiu nedesăvârşit, nici că 1] s-a 
adăugat pe urmă Lui, ci cuvântul a dat înseamnă că L-a născut pe Fiul aşa, 
desăvârşit, deplin. Se foloseşte de cuvântul acesta ca să nu socoteşti doi 
dumnezeii născuți, ci ca să cunoşti şi rădăcina şi fructul, şi nu ca să socoteşti 
că 1 s-a adăugat pe urmă puterea de a judeca. Altădată, când a fost întrebat: 
Au doară Împărat eşti Tu? (loan 18, 37), n-a răspuns: am luat împărăția, n-a 
spus că 1 s-a adăugat Lui împărăția, ci: Eu pentru aceasta M-am născut (loan 
18, 37). Dacă S-a născut Împăratul desăvârşit, urmează că e şi Judecător. 
Căci însuşirea împăratului este şi de a judeca, şi de a hotărî, şi de a cinsti, şi 

de a pedepsi”. (Cuvântări împotriva anomeilor, cuv. VIII, în vol. Cuvântări 
împotriva anomeilor. Către iudei, p. 131) 


DUMNEZEU FIUL (în cuvântări şi, în general, în vorbire, Mântuitorul S-a 
coborât la puterea de înţelegere a ascultătorilor Săi) 


„lisus Hristos atunci când vrea să vorbească despre lucrurile înalte şi 
sublime, se coboară la puterea ascultătorilor Săi, şi nu se foloseşte de cuvinte 
vrednice de slava Sa, ci de cele mai simple şi de mai jos. Dacă a vorbit odată 
despre lucruri divine în termeni proprii, nu mai avea nevoie să se repete 
pentru a ne învăţa, pe cât este posibil; dar nu este la fel cu cuvintele simple 
de care se foloseşte EI, prin care se cobora la puterea ascultătorilor Săi; dacă 
ele n-ar fi fost repetate în mod frecvent, cum era vorba despre lucrurile 
divine, ele n-ar fi mişcat, nici n-ar fi aprins inima ascultătorilor Săi care se 
târau pe pământ. lată de ce a spus lisus Hristos mai multe cuvinte simple 
decât ridicate; dar, de teamă ca acelea să nu le fie grele ucenicilor Săi, El nu- 
1 lasă tot timpul curbați spre pământ, nu zice numai aceste cuvinte simple, nu 
se foloseşte de aceste comparații groase, fără a arăta pentru ce motiv face 
aşa. Vorbind despre botez şi despre această naştere care-o lucrează harul, 
voind să vorbească apoi despre naşterea Sa nespus de tainică, El întrerupe 
vorbirea Sa şi arată cauza. Care este ea? Este micimea şi slăbiciunea 
ascultătorilor Săi; EI a arătat apoi după aceste cuvinte: Dacă v-am spus cele 
pământeşti şi nu credeţi, cum veţi crede de vă voi spune cele cereşti? Pentru 
aceasta când lisus Hristos zice ceva lucru simplu şi de jos, trebuie să-i 
atribuim motivul slăbiciunii şi micimii ascultătorilor Săi.” (Comentar la 
Evanghelia de la Ioan, omilia XXVII, 1, p. 127) 


DUMNEZEU FIUL (despre viaţa pământească a Fiului Omului) 


„Fiul Omului, zice, n-are unde să-Și plece capul (Luca 9, 58). Aceasta 
fă-o şi tu. Trebuia să mănânce, şi cu toate acestea se hrănea cu fire de grâu 
strânse de pe ogoare. Trebuia să călătorească, şi de nicăieri nu avea nici cai, 
nici boi, ci călătorea pe jos până ostenea. Trebuia să doarmă, şi în loc de 
pernă avea sub cap prora corabiei. Trebuia să se culce spre a se odihni, şi 
atunci se culca pe iarbă. Şi hainele Lui erau simple, şi de cele mai multe ori 
petrecea singur, fără să ia pe cineva cu EI.” (Omilii la Epistola către Romani 
a Sfântului Apostol Pavel, omilia XXIV, p. 456) 

DUMNEZEU FIUL (despre rugăciunea Domnului Hristos) 


„Că precum dascălul auzind pe copil gângăvind şi silabisind literele, nu 
zici că el nu ştie dacă întreabă pe copii, unde este sau ce este litera aceasta, 
căci tu ştii foarte bine că nu-l întreabă pentru că nu ştie, ci voieşte să-l înveţe 
pe nesimţite. Tot aşa şi Hristos se ruga, nu doar pentru că avea nevoie, ci 
voind a te învăţa pe tine pe nesimţite, ca într-una să fii cu băgare de seamă la 
rugăciune, ca într-una să priveghezi, şi cu cea mai mare stăruință să o faci.” 
(Comentariile sau Explicarea Epistolei către Evrei, omilha XXVII, p. 320) 


DUMNEZEU FIUL (îmbrăcămintea Mântuitorului) 


„lisus Hristos mergea pe străzi îmbrăcat aşa de simplu şi de 
sărăcăcios, încât femeile Samariei, femeile rele, vameşii, toți îndrăzneau în 
mod liber şi cu uşurinţa să se apropie de EI şi să-l vorbească.” (Comentar la 
Evanghelia de la loan, omilia XIII, 2, p. 63) 


„EI trăia ca toată lumea şi hainele Lui nu aveau nimic deosebit.” 
(Comentar la Evanghelia de la loan, omiha XVI, 1, p. 77) 


DUMNEZEU FIUL (slava Domnului Hristos) 


„Domnul nostru lisus Hristos a venit pentru a ne face să vedem nu 
numai slava Lui pământească, ci şi slava cea cerească. lată pentru ce zice: 
voiesc ca unde sunt Eu, să fie impreună cu Mine şi aceia pe care Mi i-ai dat, 
ca să vadă slava Mea pe care Mi-ai dat-o (loan 17, 24). Căci dacă slava care 
a avut-o El pe pământ a fost atât de strălucitoare şi aşa de luminoasă, ce vom 
gândi noi, ce vom spune noi despre cea pe care o are în cer? Căci nu o vom 
vedea într-un pământ cuprins de stricăciune; ea nu ni se va arăta nouă atunci 
când vom fi în trupuri slabe şi stricăcioase; ci atunci când vom deveni 
creaturi nemuritoare şi nestricăcioase; şi ea se va face văzută într-o aşa de 
mare strălucire, încât nici un cuvânt nu poate s-o exprime. Fericiți dar, şi de 
mii de ori fericiți cei ce vor avea cinstea să vadă această slavă, căci despre ea 
vorbeşte profetul când zice: Căci cei necredincioşi vor fi luaţi, ca să nu vadă 
slava Domnului (s. 24, 10, 70).” (Comentar la Evanghelia de la Ioan, 
omilia XII, 3, p. 59) 


DUMNEZEU FIUL („Lumea nu L-a cunoscut”) 


959 


„Dar lumea nu la cunoscut (10). Evanghelistul numeşte aici lumea 
această mulțime de oameni stricați care n-are gust şi simțire decât pentru 
lucrurile pământeşti, mulțime nebună, popor fără minte; căci prietenii lui 
Dumnezeu, oamenii mari, l-au cunoscut toți, înainte chiar de întruparea Lui. 
lisus Hristos o spune cu numele despre marele patriarh Avraam: Avraam 
tatăl vostru, zice el, a dorit cu râvnă să vadă ziua Mea; el a văzut-o, şi s-a 
umplut de bucurie (loan 8, 56). Şi la fel despre David, vorbind contra 
evreilor: Cum, zice EI, îl numeşte David pe EI în duh pe Domnul său prin 
aceste cuvinte: zis-a Domnul Domnului Meu, şezi de-a dreapta Mea? (Mt. 
22, 43). Adesea, combătându-i, îl numeşte pe Moise; apostolul Petru o spune 
despre ceilalți profeți ai săi că ei ne asigură că toți ceilalți profeți de la 
Samuil, l-au cunoscut pe lisus Hristos, şi au prezis venirea Lui cu mult 
înainte: Toţi profeţii, zice el, care au venit din timp în timp de la Samuil, au 
prezis ce s-a întâmplat în aceste zile (Fp., 3, 24). EI s-a făcut văzut, şi a 
vorbit lui Iacov şi tatălui său, şi chiar bunicului lui (| Cor., 15, 5-8), EI le-a 
făcut lor multe şi mari făgăduințe, şi le-a împlinit întocmai. 

Pentru ce, replicaţi voi, zice el însuşi: Mulți profeți au dorit să vadă 
ceea ce vedeţi voi şi n-au văzut-o, şi să audă ceea ce auziți voi şi n-au auzit? 
(Lc., 10, 24). Aşa-i că ei n-au avut cunoştinţă? Ei au avut-o în mod sigur, şi 
voi încerca să demonstrez prin acelaşi loc prin care unii cred că pot afla 
contrarul. lisus Hristos spune: Mulți au dorit să vadă ceea ce vedeți voi. Ei 
au cunoscut deci că El trebuia să vină printre oameni, şi să împlinească ceea 
ce a promis cu adevărat şi a împlinit, căci ei dacă nu ar fi avut deloc această 
cunoştinţă, nu şi-ar fi format această dorință. Nimeni, în sfârşit, nu poate să 
dorească să vadă aceea despre care el nu poate să aibă nici o cunoştinţă, nici 
o idee. Pentru aceea au cunoscut ei pe Fiul lui Dumnezeu, şi au ştiut că El 
trebuie să vină printre oameni. 

Care sunt deci aceste lucruri pe care ei nu le-au cunoscut, pe care nu 
le-au auzit? Acestea sunt acelea pe care le vedeţi şi le auziţi acum. Profeții 
au auzit glasul Lui şi L-au văzut; dar nu l-au văzut întrupat, vorbind cu 
oamenii, vorbind în mod familiar cu ei; iată ceea ce arată însuşi lisus 
Hristos, căci El n-a spus în mod simplu: Fi au dorit să Mă vadă. Dar ce a zis 
EI? Ei au dorit să vadă ceea ce vedeţi voi. El nu a zis: Ei au dorit să Mă 
audă; ci: Ei au dorit să audă ceea ce ați auzit voi. Pentru aceasta, dacă n-au 
văzut venirea Lui în trup, ei mai puţin au cunoscut pe Cel pe care doreau să- 
L vadă că va veni într-o zi în lume, şi au crezut în El, cu toate că nu l-au 
văzut deloc întrupat.” (Comentar la Evanghelia de la loan, omilia VIII, |, p. 
41) 

„Lumea nu L-a cunoscut, adică, aceşti oameni care sunt ataşaţi în mod 
unic şi n-au iubire decât pentru ea. Și aşa are lisus Hristos obiceiul de a-i 
numi, ca atunci când zice: Părinte sfinte, lumea nu te-a cunoscut (loan 17, 
25). Prin care este vizibil cum v-am făcut s-o vedeţi, că nu numai pe Fiul nu 
L-a cunoscut lumea, ci chiar pe Tatăl. Nimic nu tulbură şi nu întunecă atâta 
sufletul ca dorinţa fierbinte după lucrurile prezente.” (Comentar la 
Evanghelia de la Ioan, omilia VIII, 2, p. 42) 


DUMNEZEU FIUL (Hristos şi vestiţii înţelepţi, eroi şi împărați ai lumi) 


„Când noi vorbim cu elinii, nu punem în faţa ochilor cerul, ci pe 
oameni, care, deşi se găseau mai rău decât fiarele sălbatice, totuşi EI 1-a 
îmblânzit şi i-a făcut asemenea îngerilor. Şi când noi le vorbim de această 
prefacere a omului, le închidem gura. Căci omul este cu mult superior 
cerului şi poate câştiga, sau, mai bine zis, îşi poate face sufletul mai strălucit 
decât frumuseţea cerului.” (Omilii la Epistola către Romani a Sfântului 
Apostol Pavel, omilia XVIII, p. 364) 


„Ie întreb: Pentru ce despre doi din cei trei, care au fost răstigniţi în 
acelaşi loc, în acelaşi timp, de aceiaşi judecători, nu se mai spune nimic, şi 
numai Acestuia 1 se închină lumea? 

Te întreb iarăşi: Pentru ce nu se mai cunoaşte nici numele acelor mulți 
filosofi care au căutat să aducă în lume o nouă învăţătură şi o nouă viețuire, 
care au avut ucenici, iar Acesta este slujit de toată lumea? Prin comparație se 
pun în evidență lucrurile. Compară dar, iudeule, şi află covârşirea 
adevărului! Care înşelător a dobândit atâţia credincioşi pe tot întinsul lumii? 
Care înşelător şi-a întins cultul lui de la o margine la alta a lumii? Care 
înşelător îi are pe toţi oamenii supuşi, şi asta când i s-au pus atâtea piedici? 
Nimeni! Deci e evident că Hristos n-a fost înşelător, ci mântuitor, 
binefăcător, purtător de grijă şi apărător al vieţii noastre”. (Către iudei, cuv. 
V, 3, în vol. Cuvântări împotriva anomeilor. Către iudei, p. 314) 


„Dar minunile din timpul nostru nu sunt oare cu mult mai 
minunate? Nu se predică crucea, şi lumea aleargă la ea? Nu se vesteşte 
moartea care este de ocară, şi toți o înfruntă? N-au mai fost în afară de 
Hristos răstigniți şi alte mii şi mii de oameni? N-au fost oare spânzurați 
pe lemn o dată cu Hristos şi doi tâlhari? N-au fost oare mulți înţelepţi? 
N-au fost oare mulți puternici? Numele căruia dintre ei a pus atâta 
stăpânire? Dar pentru ce vorbesc eu de înţelepţi şi de puternici? N-au 
fost oare împărați slăviți? Care împărat a cuprins lumea într-un timp 

aşa de scurt? Să nu-mi vorbeşti de ereziile cele multe şi felurite! Toate, 
toate propovăduiesc pe acelaşi Hristos, deşi nu-L propovăduiesc drept; 
dar toate se închină Celui răstignit în Palestina pe timpul lui Ponţiu 
Pilat. Toate acestea nu ţi se pare că sunt o dovadă mai puternică decât 
vocea coborâtă din cer? Pentru ce nici un împărat n-a cuprins lumea aşa 
cum a cuprins-o Hristos, deşi I-au stat în cale mii şi mii de piedici? Că 
împărații l-au dus război lui Hristos, tiranii au ieşit la luptă cu EI, 
popoare s-au răsculat împotriva Lui! Dar creştinismul nu s-a împuţinat, 
c1, dimpotrivă, mai mult a strălucit. 

Spuneţi-mi, vă rog, de unde puterea aceasta? 

Spuneţi că Hristos a fost un mag, un vrăjitor? Dar numai un mag 
a fost pe pământ? Aţi auzit, cred, că printre perşi şi indieni au fost 
mulți magi şi mai sunt încă şi acum! Dar nimeni nu ştie de numele lor. 

Îmi spuneţi apoi că Apoloniu din Tyana a strălucit şi el, deşi a 
fost un înşelător şi un vrăjitor? Dar unde şi când? Într-o mică parte a 
lumii şi scurtă vreme. Apoi s-a stins repede şi a pierit. N-a lăsat în urma 
sa nici Biserică, nici popor, nimic. 

Dar pentru ce vorbesc eu de magii şi înşelătorii care au pierit? 
Spuneţi-mi, care e pricina că a încetat toată slujirea la idoli? Pentru ce 
tac şi s-a închis gura oracolului de la Dodona şi de la Claros şi toate 
aceste locaşuri pline de răutate? Pentru ce demonii tremură nu numai de 
Cel răstignit, dar chiar şi de oasele celor junghiați pentru El? Pentru ce 
o iau la fugă chiar când aud cuvântul cruce? Ar trebui să-şi râdă de ea! 
Este oare crucea un lucru strălucitor şi vestit? Nu! Dimpotrivă, un lucru 
de ruşine şi de ocară: este moarte pentru osândit, este cea mai josnică 
moarte pentru făcătorii de rele; blestem pentru iudei, grozăvie pentru 
greci. Pentru ce, dar, demonii se tem de ea? Oare nu din pricina puterii 
Celui răstignit? Dacă zeii se tem de cruce numai pentru că e cruce, 
atunci tocmai lucrul acesta e ocară pentru zei. Mulţi au fost răstigniți şi 
înainte de Hristos şi după Hristos! lar cu EI, doi! Te întreb: fuge 
demonul la auzul numelui tâlharului răstignit sau al cutăruia sau 
cutăruia alt răstignit? Deloc! Dimpotrivă, chiar râde! Dar dacă rosteşti 
numele lui lisus Nazarineanul, demonii fug ca de foc. Ce-mi poţi 
răspunde? De unde această putere?” (Cuvântul al IV-lea la Sfântul 
Apostol Pavel, în vol. Predici la sărbători împărăteşti şi cuvântări de 
laudă la sfinți, pp. 248-249) 


„Nu fi, dar, fără judecată! Judecă fiecare fapt şi închină-te puterii 


Celui Răstignit! Spune-mi, te rog, de ai vedea pe unul că ridică cetăţi, 
că le înconjoară cu şanţuri, că aduce pe ziduri maşini de război, că 

făureşte arme, că strânge oştire, că are bani cu nemiluita, dar, cu toate 
acestea, nu poate cuceri un oraş; iar pe un altul, că se aruncă în luptă cu 
trupul gol, că se slujeşte numai de mâinile lui şi că nu cucereşte numai 
un oraş sau două sau douăzeci, ci mii şi mii de oraşe cu locuitori cu tot, 
în iureşul lui de-a lungul lumii, spune-mi, te rog, puterea acestui om 
este o putere omenească? Tot astfel şi aici! Pentru asta a îngăduit Dum- 
nezeu să fie răstigniți alături de EI şi tâlhari pe cruce şi să se arate 
înainte de EI şi unii înşelători, ca, prin punerea față în faţă să se arate 
chiar celor foarte nesimţitori covârşirea adevărului, iar tu să cunoşti că 
Hristos nu este unul dintre aceia şi că este o deosebire neînchipuit de 
mare între El şi aceia. Nimic n-a putut să-l umbrească slava Lui! Nici 
că a suferit aceleaşi patimi ca şi ei, nici că au trăit în acelaşi timp. Dacă 
s-ar spune că demonii se tem de cruce, şi nu de puterea Celui Răstignit 
pe cruce, atunci cei doi tâlhari, răstigniți şi ei, ar închide gura celor ce 
spun asta.” (Cuvântul al IV-lea la Sfântul Apostol Pavel, în vol. Predici 
la sărbători împărăteşti şi cuvântări de laudă la sfinţi, p. 252) 


„Dacă toți înțelepții reuniți nu ar fi putut schimba ideile, 
credinţele, moravurile unui sătuc, nu putea decât un Dumnezeu să fie 
Cel ce a schimbat fața lumii întregi. 

Precum Profeţii, precum Apostolii, precum toţi marii slujitori ai 
lui Dumnezeu, lisus Hristos îşi întinde peste oameni şi peste lucruri o 
împărăție biruitoare, însă o diferenţă esenţială Îl separă de ceilalţi toţi. 
Ei nu au decât o putere de delegaţie de trimis; ei îşi exercită stăpânirea 
lor în numele lui Dumnezeu: lisus Hristos nu are puterea Sa de 
stăpânire decât de la Sine însuşi. Puterile se ascund de EI, Stăpânirea 
este în EL.” (Din vol. Bogățiile oratorice, p. 49) 


„Alexandru sau Cezar şi Napoleon, o dată morţi şi dispăruţi de 
pe scena lumii, nu au putut lăsa decât răceala şi neputința vieţii de a 
supravieţui. Amintirea lor este neputincioasă, nu mai mişcă voinţele, 
Nici inimile, nemaitrezind nici ură nici iubire nemaifăcând să se nască 
nici devotament nici eroism, nemaiîntemeind nici o operă, nu mai 
îndeamnă la nici o întreprindere, nu mai dă viață nici unei instituţii. 

Isus Hristos singur este viu, căci lisus Hristos singur face 
faptele vieții. Ce! lisus Hristos n-a fost niciodată mai puternic decât 
după moartea Sa pe cruce? Nu numai că El trăieşte, ci El le comunică 
apostolilor Săi, preoțimii Sale, sfinților Săi, minunile unei vieţi 
nestricăcioase. Slava Sa străluceşte în lumea întreagă. Slava apostolilor 
Săi şi a martirilor Săi întrece slava oricărui monarh strălucit. 

Mormântul celor mai mulţi eroi rămâne necunoscut chiar din elita 
savanților; cel al sfinților şi al martirilor este pentru mulțimi 
nenumărate un loc de pelerinaj.” (Din vol. Bogățiile oratorice, p. 51) 


DUMNEZEU FIUL (dumnezeirea lui Hristos) 


„Cum ne face El pe noi dumnezei şi fii ai lui Dumnezeu, nefiind 
adevărat Dumnezeu?” (Comentar la Evanghelia de la loan, omilia LXXX, 
2, p. 417) 


„Însă de unde se poate deduce că Acesta Care S-a întrupat din 
sămânţa lui David este Însuşi Fiul lui Dumnezeu? Mai întâi de la proorocii 
din Sfintele Scripturi, ceea ce reprezintă o dovadă nu puţin însemnată. Apoi 
din modul naşterii Lui, ceea ce însuşi Apostolul a arătat: Din sămânța lui 
David după trup, căci el a dezlegat legea firii. În al treilea rând, de la 
minunile pe care le-a săvârşit, dând dovadă de o mare putere, căci aceasta 
înseamnă expresia întru putere. În al patrulea rând, de la Duhul pe care-L dă 
celor ce credeau în EI, şi prin Care pe toți îi făcea sfinţi, pentru care şi 
Apostolul zice: după Duhul sfințeniei — însă asemenea daruri numai lui 
Dumnezeu Îi sunt cu putinţă a acorda. În al cincilea rând, de la învierea Lui, 
căci El este primul şi singurul Care S-a ridicat pe Sine din morţi, ceea ce 
Însuşi a spus, că acesta este un semn îndeajuns să închidă gurile celor 
NEcuvIINCIEşI: Stricaţi acest Templu, şi în trei zile îl voi ridica (loan 2, 19); 
şi iarăşi: Când veţi înălța pe Fiul Omului, atunci veţi cunoaşte că Eu sunt 
(loan 8, 28); şi iarăşi: Neam viclean şi desfrânat cere semn, dar semn nu i se 
va da, decât semnul lui lona proorocul (Matei 12, 39). 

Dar oare ce vrea să zică prin cuvintele: Care s-a hotărât. Adică Cel ce 
S-a arătat, Acela a fost hotărât, a fost mărturisit de toți şi de toate: de 
prooroci, de naşterea Lui cea minunată după trup, de puterea şi de semnele 
pe care le făcea, de Duhul prin Care dă sfinţenie tuturor celor credincioşi, de 
la învierea Lui cea mai presus de fire, prin care a desfiinţat tirania morţii.” 
(Omilii la Epistola către Romani a Sfântului Apostol Pavel, omilia I, p. 22) 


„Când zicem că unul este Domnul vorbind de Fiul, prin aceasta noi nu 
îndepărtăm pe Tatăl de la numele de Domn, după cum este Domn şi Fiul, tot 
aşa nu îndepărtăm nici pe Fiul de la numele de Dumnezeu, după cum 
Dumnezeu este Tatăl.” (Comentariile sau Tâlcuirea Epistolei întâi către 
Corinteni, omilha XX, p. 204) 

„Căci a zice: la început era Cuvântul şi că în chipul lui Dumnezeu 
era, şi a se face egal cu Dumnezeu, şi altele de acest fel, arătau desigur 
dumnezeirea Cuvântului.” (Comentariile sau Explicarea Epistolei către 
Galateni, p. 7) 


„Jar împăratul veacurilor, Celui nestricăcios, nevăzutului, singurului 
Dumnezeu fie cinste şi slavă în vecii veacurilor. Amin! (1, 17). Pentru toate 
acestea, zice, nu numai pe Fiul să Îl slăvim, ci şi pe Tatăl. 

Dar acum noi am zice ereticilor: iată că apostolul a spus aici unuia 
singurului Dumnezeu; aşadar Fiul nu este Dumnezeu? Şi Celui nestricăcios, 
aşadar Fiul nu este nestricăcios? Şi ceea ce Tatăl ne dă după aceasta, Fiul nu 
are? Da! zic et; Fiul este şi Dumnezeu şi nestricăcios, însă nu în aşa fel ca 
Tatăl. Dar ce spui? Nu este la fel? Este de o ființă mai mică, inferioară, zic 
el. Aşadar, şi de o nestricăciune inferioară. Dar ce înseamnă nestricăciune 
mai mare sau mai mică, fiindcă nestricăciune nu înseamnă altecva decât a nu 
se strica, a nu se corupe.” (Tâlcuiri la Epistola întâi către Timotei, omilia a 
IV-a, p. 51) 


„Dacă mă va întreba elenul: De unde se vede că Hristos este 
Dumnezeu? (trebuie să ne închipuim că aceasta ne va întreba mai întâi, căci 
toate celelalte decurg din aceasta), nu-i voi aduce dovada din cer, nici din 
altele ca acestea. Într-adevăr, dacă îi voi spune că Hristos a zidit cerul, 
pământul, marea, n-are să primească spusa mea. Dacă îi voi spune că a înviat 
morți, că a vindecat orbi, că a izgonit demoni, nici pe asta n-are s-o 
primească. Dacă îi voi spune că a făgăduit împărăția cerurilor şi bunătăți 
negrăite, dacă îi voi vorbi despre înviere, nu numai că nu-mi va asculta 
cuvintele, ci va râde de mine. De unde dar să-l îndrumez, mai ales dacă este 
un om fără carte şi neînvăţat? De unde din altă parte dacă nu din cele 
recunoscute îndeobşte şi fără împotrivire şi de mine, şi de el, din acelea 
despre care n-are nici cea mai mică îndoială. Căci, după cum am spus, nu are 
să se lase uşor convins dacă îi voi pune ca temei al dumnezeirii Sale facerea 
cerului şi celelalte. 

Care este dar lucrul despre care mărturiseşte şi elenul că l-a făcut 
Hristos şi pe care nu-l poate tăgădui deloc? Care? Că Hristos a sădit neamul 
creştinilor! Într-adevăr, nu va tăgădui că Hristos a întemeiat Bisericile de pe 
toată fața pământului. Pe temeiul acestora vom face dovada puterii Lui şi 
vom arăta că EI este Dumnezeu; vom spune că nu stă în firea unui simplu 
om să cucerească într-un timp scurt atât de multă omenire, să cuprindă 
pământul şi marea şi să cheme pe oameni la astfel de lucruri, mai ales că ei 
erau stăpâniţi de datini şi obişnuinţe nesocotite, dar, mai bine spus, stăpâniţi 

de o răutate atât de mare. Şi totuşi, a avut tăria să elibereze neamul omenesc 
de toate acestea; nu numai pe romani, ci şi pe perși, şi, într-un cuvânt, toate 
neamurile barbare. A săvârşit acestea fără să Se folosească de arme, fără să 
cheltuiască bani, fără să pornească oştiri, fără să dezlănţuie războaie, ci 
numai cu unsprezece oameni la început, oameni fără vază, de Jos, neînvăţaţi, 
de rând, săraci, goi, flămânzi, neîncălțați, cu o singură haină. Dar pentru ce 
spun eu: a săvârşit? A putut să convingă atâtea seminţii de oameni să cugete 
nu numai la cele din lumea aceasta, ci şi la cele viitoare, să rupă legile 
strămoşeşti, să smulgă din rădăcină datinile cele vechi, înrădăcinate, să 
smulgă din rădăcină cele vechi, înrădăcinate de atâta amar de vreme, şi să 
sădească în locul lor altele, să-i abată de la nişte reguli uşoare şi să-i îndrepte 
spre nişte dreptare grele, cele ale Lui; şi să facă acestea, cu toate că toţi Îi 
declarau război, cu toate că a fost batjocurit să sufere crucea şi o moarte 
plină de ocară. Nu va putea tăgădui elenul că n-a fost răstignit de iudei, că n- 
a îndurat de la ei nenumărate patimi, dar că în fiecare zi s-a răspândit tot mai 
mult predica. Și minunea stă nu numai aici, ci şi acolo că Hristos înfloreşte 
până şi la perşi, cu toate că încă şi acum perșii Îi poartă război. Şi sunt 
printre perşi şi azi popoare multe de mucenici; iar cei ce erau mai sălbatici 
chiar decât lupu, când au primit predica, au ajuns mai blânzi decât oile şi 
cugetă la cele înalte despre nenurire, despre înviere şi despre bunătăţile cele 
negrăite. 

Aceste fapte mari s-au săvârşit nu numai în oraşe, ci şi în pustie, în 
sate, la ţară, în porturi şi limanuri. S-au supus Celui răstignit cu multă 
credință nu numai oameni de rând, sau numai căpeteniile, ci chiar cei ce au 
fruntea încununată cu coroană”. (Către iudei, 1-2, în vol. Cuvântări 
împotriva anomeilor. Către iudei, pp. 197-199) 


„Mai înainte v-am vorbit despre dogme şi slava Unuia-Născut Fiu lui 
Dumnezeu şi am închis gura acelora care-L lipsesc de vrednicia de Fiu al lui 
Dumnezeu şi-L înstrăinează de Tatăl.” (Cuvânt despre învierea morților, în 
vol. Predici la sărbători împărăteşti şi cuvântări de laudă la sfinţi, p. 116) 


„Minunat fiind din pricina minunilor, iar din pricina poruncilor 
nu mai puţin decât a minunilor, pe bună dreptate este închinat de toţi şi 
crezut Dumnezeu.” (Cuvânt la Fericitul Vavila, şi împotriva lui Iulian, 
şi către elini, II, în vol. Predici la sărbători împărăteşti şi cuvântări de 
laudă la sfinți, p. 302) 


„Nu numai prin cuvinte, ci şi prin fapte să-L slăvim pe Dumnezeu 
necontenit, împreună cu Hristos, Dumnezeul nostru, că Lui se cuvine toată 

slava, cinstea şi închinăciunea, acum şi pururea şi în vecii vecilor. Amin.” 
(Cuvânt la calende, în vol. Omilii la săracul Lazăr. Despre soartă şi 
Providenţă..., p. 22) 


„Împăratului veacurilor, celui nestricăcios, nevăzutului, Dumnezeului 
singur înțelept fie cinste şi slavă în veci. Amin! (| Tim. 1, 17) 

Face Pavel aceasta numai în privinţa Tatălui, iar în privinţa Fiului nu? 
Ascultă cum a făcut acelaşi lucru şi în privinţa Unului Născut. Deoarece, 
când a spus: Căci aş fi dorit să fiu anatema de la Hristos pentru frații mei, 
cei de neam cu mine, după trup, a adăugat după aceea: ale cărora sunt 
înfierea şi legămintele şi Legea şi închinarea şi făgăduinţele; din care după 
trup este Hristos, cel ce este peste toate Dumnezeu, binecuvântat în veci. 
Amin! (Rom. 9, 4-5). Ca şi Tatălui, la fel îi oferă şi Unului Născut doxologia, 
mai înainte de a duce mai departe cursul cuvântări. Fiindcă Pavel l-a 
ascultat pe Hristos care rosteşte: Ca toți să cinstească pe Fiul, precum 
cinstesc pe Tatăl. (oan 5, 23).” (Despre necunoaşterea lui Dumnezeu, 
cuvântarea III, p. 65) 


„Urmăreşte aceasta: Este un singur Dumnezeu, Tatăl, din care sunt 
toate, şi un singur Domn, Fiul, prin care sunt toate (| Cor. 8, 6). Astfel, dacă 
Tatăl ar fi fost numit ca unic Dumnezeu, atunci ar fi fost înlăturat Fiul de la 
dumnezeire, iar dacă Fiul ar fi fost numit ca unic domn, atunci ar fi fost 
exclus Tatăl de la domnie. Însă, prin afirmaţia un singur Domn, lisus 
Hristos, Tatăl nu este exclus de la domnie. Aşadar, nici Fiul nu este înlăturat 
de la dumnezeire când se spune că este un singur Dumnezeu, Tatăl. 

lar dacă s-ar găsi, din nou, unii care să susțină că Tatăl este numi 
Dumnezeu deoarece, chiar dacă şi Fiul este Dumnezeu, nu este Dumnezeu în 
aceeaşi măsură în care este Tatăl, pentru a da rostirii aşa ceva, se urmează 
premisele pe care ei înşişi le-au instituit — pe care noi nici măcar nu am 
îndrăzni să le rostim —, anume, că Fiul este numit singurul Domn, deoarece 
Tatăl nu este Domn în aceeaşi măsură în care Fiul este Domn. lar dacă 
această ultimă afirmație este lipsită de evlavie, nici cea dintâi nu ar putea să 
aibă sens. Dar, aşa cum denumirea un singur Domn nu îl exclude pe Tatăl de 
la deținerea unei domnii desăvârşite şi nici nu este o denumire atribuită 
numai Fiului, nici sintagma un singur Dumnezeu nu îl îndepărtează pe Fiul 
de la o adevărată şi autentică dumnezeire şi nici nu este proclamată numai în 
privinţa Tatălui. 

Faptul că Fiul este Dumnezeu şi că este Dumnezeu în aceeaşi măsură 
în care este Tatăl, rămânând, cu toate acestea, Fiu, reiese limpede din însăşi 
atribuirea numelui de Tată. Căci, dacă acest nume de Dumnezeu ar fi 

aparținut numai Tatălui şi nu ne-ar fi indicat un alt hypostas în afara 
primului hypostas al celui nenăscut, ca şi cum ar fi propriu numai acestuia şi 
i-ar fi fost numele prin care este recunoscut, atunci ar fi fost inutilă 
specificarea denumirii de Tată. Ar fi fost de ajuns să spună un singur 
Dumnezeu, şi noi am fi recunoscut despre cine este vorba; însă, tocmai 
pentru că numele de Dumnezeu este comun Tatălui şi Fiului deopotrivă, 
dacă Pavel ar fi spus numai un singur Dumnezeu nu ar fi arătat despre cine 
este vorba. Din acest motiv a fost adăugat numele de Tată, pentru a lămuri 
că se vorbeşte despre primul hypostas, al celui nenăscut, pe care nu ar fi fost 
suficient să îl indice prin folosirea denumirii de Dumnezeu, câtă vreme 
aceasta este comună în aceeaşi măsură şi pentru Fiul.” (Despre 
necunoaşterea lui Dumnezeu, cuvântarea V, pp. 108-109) 


„De altfel, aşa cum voi arăta în cele ce urmează, nici numele de 
Dumnezeu nu este mai important decât cel de Domn şi nici numele de Domn 
nu este mai puţin important decât acela de Dumnezeu. Pe tot parcursul 
Vechiului Testament, Tatălui i se spune fără întrerupere Domn: Domnul 
Dumnezeul tău (Deut. 6, 4) şi, mai apoi: Domnului Dumnezeului tău să i te 
închini şi numai lui să-i slujeşti (Deut. 6, 13); iarăşi: Mare este Domnul 
nostru şi mare este tăria Lui şi priceperea Lui nu are hotar (Ps. 146, 5) şi 
din nou Să cunoască ei că numele Tău este Domnul. Tu singur eşti Cel 
Preainalt peste tot pământul (Ps. 82, 19). Dacă, într-adevăr, atributul de 
Domn ar fi fost inferior celui de Dumnezeu şi nevrednic de substanța 
aceluia, nu trebuia să se spună: Să cunoască ei că numele Tău este Domnul. 
Din nou, dacă faptul de a fi Dumnezeu ar fi superior celui de a fi Domn, şi 
mai vrednic de cinstire decât acesta, nu trebuia ca Fiul, după acei oameni, 
fiind inferior, să fie invocat cu un nume care îi aparține Tatălui, şi chiar unul 
care ar fi propriu numai aceluia. Dar lucrurile nu stau aşa, nu, nicidecum, 
întrucât nici Fiul nu este inferior față de Tatăl, nici numele de Domn nu este 
mai prejos decât cel de Dumnezeu. Acesta este şi motivul pentru care 
Scriptura se foloseşte de asemenea denumiri fără deosebire, aplicându-le 
deopotrivă şi Tatălui, şi Fiului. 

Și, aşa aţi auzit că Tatăl este numit Domn, hai să vă arătăm acum şi 
cum este numit Fiul Dumnezeu. Iată, Fecioara va lua în pântece şi va naşte 
Fiu şi vor chema numele Lui Emanuel, care se tâlcuieşte: Cu noi este 
Dumnezeu (Mat. 1, 23; cf. Is. 7, 14). Vezi cum, pe de-o parte, numele de 
Domn este folosit pentru Tatăl, iar pe de altă parte, numele de Dumnezeu 
este folosit pentru Fiul? Căci, aşa cum acolo se spunea că Să cunoască ei că 
numele Tău este Domnul, în acelaşi chip se spune aici vor chema numele lui 
Emanuel. Şi iarăşi: Prunc s-a născut nouă, un Fiu s-a dat nouă şi se cheamă 

numele Lui: Înger de mare sfat, Dumnezeu tare, biruitor (Is. 9, 5). Şi ia 
aminte laolaltă cu mine la înțelegerea de care dau dovadă profeții şi la 
înțelepciunea lor spirituală.” (Despre necunoaşterea lui Dumnezeu, 
cuvântarea V, pp. 110-111) 


„Cât despre cele jertfite idolilor, ştim că toți avem cunoştinţă. 
Cunoştința însă semeţeşte, iar iubirea zideşte. lar despre mâncarea celor 
jertfite idolilor, ştim că idolul nu este nimic în lume şi că nu este alt 
Dumnezeu decât Unul singur (1 Cor. 8, 1-4). Pricepi acum că Pavel rosteşte 
aceste lucruri adresându-se acelora care socoteau că există mai mulți 
dumnezei? Căci, deşi sunt numiţi mulți dumnezei, fie în cer, fie pe pământ, — 
iarăşi se luptă Pavel impotriva acelora — ca şi cum ar exista într-adevăr mai 
mulți dumnezei şi mai mulți domni — adică, vrea să spună că sunt dumnezei 
numai cu numele — totuşi, pentru noi, este un singur Dumnezeu, Tatăl, din 
care sunt toate, şi un singur Domn, lisus Hristos, prin care sunt toate (| 
Cor. 8, 5-6). 

De aceea a şi adăugat un singur, ca ei să nu creadă că se reintroduce 
politeismul. Astfel, Tatăl nu a fost numit Dumnezeu unic pentru a-l înlătura 
pe Fiul de la dumnezeire, după cum nici Fiul nu a fost numit unic Domn 
pentru a-l înlătura pe Tatăl de la domnie; i-a numit în acest fel numai pentru 
a vindeca slăbiciunea acelora şi dorind să nu le ofere nici un prilej de 
reîntoarcere la politeism. Acesta este, de asemenea, şi motivul pentru care 
Fiul lui Dumnezeu nu este făcut cunoscut iudeilor prin profeţi în mod precis 
ŞI clar, ci în chip acoperit şi numai arareori. Căci, dacă ar fi auzit iarăşi 
despre un Dumnezeu şi un Dumnezeu, cu siguranță că în loc să renunțe la 
eroarea politeistă, boala aceasta le-ar fi revenit. De aceea, profeții spun fără 
încetare de la un capăt la altul că: Nu există decât un singur Dumnezeu şi 
nici un altul în afară de EI, nu pentru a-l respinge pe Fiul, nicidecum, ci din 
dorința de a vindeca slăbiciunea acelora şi, în acelaşi timp, pentru a-i 
convinge să renunţe la credința lor în mai mulți dumnezei lipsiţi de 
existenţă.” (Despre necunoaşterea lui Dumnezeu, cuvântarea V, pp. 114- 
115) 


DUMNEZEU FIUL (Hristos nu e simplă creatură) 


„Când se spune ceva înjositor fiind EI îmbrăcat în trup, atunci ceea ce 
se vorbeşte nu este spre înjosirea dumnezeirii, ci spre arătarea iconomiel.” 


(Comentariile sau Tâlcuirea Epistolei întâi către Corinteni, omilia XXVI, p. 
268) 

„Dacă EI este creatură, cum de este chipul Creatorului (1 Cor., 1, 15)? 
Căci nici calul nu este chipul omului.” (Comentariile sau Explicarea 
Epistolei către Coloseni, omiha III, p. 33) 


„Ereticii voind să arate că Fiul este mai mic decât Tatăl, 
cercetează Scripturile căutând nume străine, şi despre cuvintele din 
Scriptură: Dumnezeu şi Domn spun că Tatăl este Dumnezeu, iar Fiul 
este Domn; împart aceste nume şi atribuie cuvântul Dumnezeu Tatălui, 
iar Fiului, cuvântul Domn, ca şi cum ar fi împărțitori şi moştenitori ai 
Dumnezeirii. 

Spune Scriptura numai despre Fiul cuvântul Domn? N-au auzit 
psalmul azi, că vorbeşte de o singură persoană: Cu glasul meu către 
Domnul am strigat, cu glasul meu lui Dumnezeu m-am rugat? Deci, pe 
aceeaşi persoană o numeşte şi Domn, şi Dumnezeu. Cine vrei să fie 
Dumnezeu? Fiul sau Tatăl? Negreşit vei spune că Tatălui 1 se potriveşte 
acest nume. Deci, aici Dumnezeu este Fiul, şi Domn este Tatăl? Pentru 
ce împărți numele? Pentru ce acolo îl adaugi, iar aici îl împarți? 

- Dar Pavel spune - să dea Dumnezeu să-l auzi pe Pavel şi să Fii 
fericit! - Dar pentru noi este un singur Dumnezeu, Tatăl, din Care sunt 
toate, şi un singur Domn, lisus Hristos, prin Care sunt toate (| Cor., 8, 
6). A numit pe Fiul Dumnezeu? Nu! 

- Dar ce? 

- Domn! 

- Dar spune-mi, te rog, pentru ce numele de Dumnezeu e mai 
cinstit decât numele de Domn, şi numele de Domn mai mic decât cel de 
Dumnezeu? 

Fiţi, vă rog, cu luare-aminte! Dacă voi dovedi că aceeaşi 
însemnare are şi numele de Domn, şi numele de Dumnezeu, ce vei 
spune? Spui că numele de Dumnezeu e mai mare, iar numele de Domn 
e mai mic? Ascultă pe proorocul care spune: Acesta este Domnul, Care 
a făcut cerul. Acesta este Dumnezeu, Care a întocmit pământul (Isaia 
45, 18). Domnul a făcut cerul, iar Dumnezeu, pământul. Proorocul 
acesta a atribuit aceleiaşi persoane şi numele de Domn, şi numele de 
Dumnezeu. Şi iarăşi: Ascultă, Israele, Domnul Dumnezeul tău este un 
singur Domn (Deut., 6, 4). De două ori numele de Domn, şi o dată cel 
de Dumnezeu. Mai întâi numele de Domn, apoi cel de Dumnezeu şi 
iarăşi cel de Domn. Dacă numele de Domn ar fi mai mic, iar cel de 
Dumnezeu mai mare, proorocul n-ar fi dat Marii Fiinţe mai întâi numele 

mai mic înaintea celui mare, ci s-ar fi mulțumit să spună pe cel mai 
mare şi nu l-ar mai fi adăugat pe cel mai mic. 

Aţi înțeles oare ce am spus? Vă mai spun o dată învăţătura asta! 
Că ceea ce fac nu-i privelişte spre lăudăroşenie, ci învăţătură spre 
pocăință, ca să plecați de aici înarmaţi, nu neînarmați. 

Spui, eretice, că numele de Dumnezeu e mai mare, iar cel de 
Domn mai mic? Ţi-am arătat că profetul spune: Domnul a făcut cerul, 
Dumnezeu a întocmit pământul, îţi arăt iarăşi pe Moise, când spune: 
Ascultă, Israele, Domnul Dumnezeul tău este un singur Domn. Cum 
este unul, dacă sunt două nume: unul, al unei ființe mai mici, altul, al 
unei ființe mai mari? Fiinţa nu poate fi mai mare şi mai mică decât ea 
însăşi, ci egală şi unită. Domnul Dumnezeul tău este un singur Domn. 
Cu aceste cuvinte îți aduc dovada că numele de Domn este identic cu 
cel de Dumnezeu. Într-un cuvânt, dacă numele de Domn este mai mic, 
iar numele de Dumnezeu este mai mare, care nume ar trebui să fie 
numele Lui? Numele de Domn, care e mai mic, sau numele de Dum- 
nezeu, care e mai mare? Dacă ereticul spune: Care e numele Lui?, 
răspunde-i: Ce spui, eretice? Spui că numele de Domn e mai potrivit 
Fiului, iar cel de Dumnezeu, Tatălui? Dar dacă-i voi dovedi că numele 
cel mic, cel de Domn, este propriu să facă cunoscut pe Tatăl, ce vei 
face? «Să cunoască ei că numele Tău este Domnul!» (Ps., 82, 17), 
spune proorocul. N-a spus: Dumnezeu. Şi totuşi, dacă numele de 
Dumnezeu e mai mare, pentru ce proorocul n-a spus: Să cunoască ei că 
numele Tău este Dumnezeu? 

Dacă numele de Dumnezeu este propriu şi specific Lui, iar 
numele de Domn îi e străin, pentru că e un nume mai mic, pentru ce 
proorocul a spus: Să cunoască ei că numele Tău este Domnul, pentru ce 
a întrebuințat numele cel mic, cel mai mic, cel inferior în ce priveşte 
vrednicia, şi nu a întrebuințat numele cel mare şi înalt, vrednic de 
Fiinţa Sa? Dar ca să cunoşti că numele de Domn nu este mic, nici 
inferior, ci are aceeaşi putere, a spus: Să cunoască ei că numele Tău 
este Domnul. Tu singur eşti Cel Prea Înalt peste tot pământul (Ps., 82, 
17).” (La Sfântul sfinţitul Mucenic Foca şi împotriva ereticilor, şi la 
cuvintele din Psalmul 141: „Cu glasul meu către Domnul am strigat, 
cu glasul meu la Dumnezeu m-am rugat”, III, în vol. Predici la 
sărbători împărăteşti şi cuvântări de laudă la sfinţi, p. 522) 


„Dar nu părăseşti încă lupta, eretice, ci spui din nou că numele de 


Dumnezeu e mai mare, iar cel de Domn mai mic. Dar ce vei spune dacă- 
ți voi arăta că Fiul e numit cu numele cel mai mare? Te vei da bătut? 

Vei pune capăt cerții? Vei recunoaşte mântuirea? Te vei elibera de 
nebunie? 

Ai înţeles ce-am spus? Ereticii dau Fiului numele de Domn, iar 
Tatălui numele de Dumnezeu, ca fiind mai mare acest nume. Dar se 
termină lupta dacă-ţi voi dovedi că Fiul este numit cu numele de 
Dumnezeu, cu numele cel mai mare. Te birui cu armele tale şi te întrec 
cu aripile tale. Tu ai spus că numele de Dumnezeu e un nume mai mare, 
iar numele de Domn, un nume mai mic. Vreau să-ţi dovedesc că numele 
mai mic nu s-ar potrivi Tatălui, dacă Tatăl ar fi mai mare, iar numele 
mai mare nu s-ar potrivi Fiului, dacă Fiul ar fi mai mic. Ascultă pe 
profetul care spune: Acesta este Dumnezeul nostru şi nu se va socoti 
altul lângă EI; aflat-a toată calea ştiinţei, după aceasta pe pământ S-a 
arătat şi cu oamenii a petrecut (Baruh 3, 36-38). Ce spui de asta? Te 
împotriveşti acestor cuvinte? Dar nu poţi! Rămâne adevărul care-şi 
revarsă strălucirea şi orbeşte vederile ereticilor, care nu vor să creadă în 
adevăr.” (La Sfântul sfințitul Mucenic Foca şi împotriva ereticilor, şi la 
cuvintele din Psalmul 141: „Cu glasul meu către Domnul am strigat, 
cu glasul meu la Dumnezeu m-am rugat”, IV, în vol. Predici la 
sărbători împărăteşti şi cuvântări de laudă la sfinţi, p. 523) 


DUMNEZEU FIUL („frații Domnului) 


„Și se vor închina ţie fiii tatălui tău (Fac., 27, 29). 

Scriptura obişnuieşte să numească orice grad de rubedenie fii; aşa şi 
aici zice: fiii tatălui tău, ca şi cum ar spune: cei ce se vor naşte din sămânța 
lui Isav. Că Isaac nici n-a avut alt copil, ci numai pe aceştia doi”. (Omilii la 
Facere, omilia LIII, III, în col. PSB, vol. 22, p. 198) 


DUMNEZEU FIUL (minunile Domnului Hristos) 


„De obicei Dumnezeu face minuni totdeauna atunci când se întâmplă 
ceva nou şi neobişnuit şi când vrea să aducă un nou fel de viețuire; minunile 
fiind nişte garanţii ale puterii Sale date celor ce aveau să-l primească legile.” 
(Omilii la Matei, omulia XIV, III, în col. PSB, vol. 23, p. 168) 


„De câte ori face lisus câte o minune vorbeşte şi de împărăţia cerurilor 
şi caută să ne atragă pe toți spre ea. Chiar pe cei pe care-i ameninţă că are să- 
i alunge din împărăția cerurilor, nu-i ameninţă ca să-i alunge, ci ca să-i 
înfricoşeze cu aceste cuvinte, spre a-i atrage la împărăția cerurilor. lar dacă 
nu se folosesc nici de pe urma acestei ameninţări, apoi toată vina e a lor şi a 

tuturor celor ce suferă de aceeaşi boală.” (Omilii la Matei, omilia XXVI, IV, 
în col. PSB, vol. 23, p. 337) 


„Domnul, când avea să facă o minune, făcea mai înainte alte multe 
fapte, care deşteptau mintea, ca nu cumva, cu trecerea timpului, să se uite 
minunea. Tot aşa şi Moise; mai întâi s-a speriat de şarpe; şi nu s-a speriat aşa 
uşor, ci spaimă de moarte l-a cuprins; şi atunci a văzut minunea, că şarpele 
s-a prefăcut în toiag (leş. 4, 1-5). Tot aşa şi apostolii; când se aşteptau să 
piară (când s-a pornit furtuna pe mare şi s-au ridicat valuri înspăimântătoare 
— Matei 8, 23-25 — n.n.), atunci au fost mântuiţi. Ca să-şi poată da seama de 
măreția minunii, trebuia să simtă primejdia.” (Omilii la Matei, omilia 
XXVIII, I, în col. PSB, vol. 23, p. 353) 


„Văzându-se demoni fugind şi cedând locul din toate părțile; diavolul 
retrăgându-se cuprins de ruşine; chiar moartea, moartea mai întâi învinsă, 
apoi doborâtă şi cu totul distrusă: tot felul de boli erau vindecate, mormintele 
dădeau pe morţii lor (Mt., 27, 52), diavolii îi lăsau liniştiți pe cei ce-i 
stăpâneau, bolile părăseau pe bolnavi. Atunci s-au văzut toate aceste semne 
ŞI minuni pe care profeţii au dorit să le vadă ca de la un drept, şi nu au văzut; 
atunci s-au văzut ochi alcătuindu-se şi primind lumina şi lisus Hristos 
făcându-i să vadă toţi într-o clipă şi în cea mai importantă parte a corpului, 
(...) Mai mult, s-au văzut membre pe care paralizia le-a uscat şi care erau ca 
tăiate de la trup, dintr-odată refăcute şi reunite cu celelalte; mâini moarte 
primindu-şi mişcarea, picioare tăiate săltând deodată, urechile închise 
auzind, şi o limbă, înainte mută, vorbind dintr-odată cu mare zgomot. Căci 
aşa precum un arhitect priceput rezideşte o casă dărâmată, lisus Hristos a 
reparat natura umană; piesele care erau stricate, EI le-a înlocuit; cele ce erau 
lipsite, le-a completat; le-a ridicat pe cele care erau cu totul căzute. 

Şi ce vom spune despre refacerea sufletului, lucrare încă mai 
minunată decât vindecarea trupurilor? Singur, sănătatea trupului este ceva 
lucru mare şi considerabil dar cea a sufletului îi este superioară; precum 
pentru această vindecare, că este corpul din natură făcut să se miște, după 
cum îi place Creatorului, şi de a merge fără opunere peste tot unde vrea să 
meargă, pe atât sufletul care este liber, şi care are puterea de a lucra şi 
libertatea, nu se supune întru totul lui Dumnezeu dacă nu vrea. Căci 
Dumnezeu nu vrea să-l facă frumos şi virtuos în ciuda lui, prin forță şi prin 
constrângere, pentru că aceasta n-ar mai fi virtute; ci vrea să-l convingă în 
mod liber şi voit să devină virtuos şi frumos, ceea ce este mult mai dificil 
decât cealaltă vindecare. lată ce a făcut lisus Hristos. Tot felul de dureri şi de 
rele au fost distruse. La fel precum, prin grijile pe care i le-a dat trupului, El 

nu numai l-a vindecat, ci l-a întărit într-o sănătate desăvârşită, aşa nu numai 
că a scos sufletul din adânc şi din răutatea stricăciunii, ci l-a ridicat la 
înălțimea virtuții. Dintr-un vameş a făcut apostol, dintr-un persecutor, dintr- 
un hulitor necredincios, învățătorul lumii; magii au fost învățătorii evreilor, 
tâlharul a devenit cetăţeanul cerului, o desfrânată a strălucit prin credinţa ei 
cea mare; din două femei, cananeanca şi samariteanca, aceasta din urmă 
femeie stricată ca şi cea dintâi; una merge să-i convertească pe concetăţenii 
săi şi aduce la lisus Hristos pe toți locuitorii oraşului, ca prinşi într-o plasă; 
cealaltă prin credinţa şi stăruința ei, alungă duhul necurat din sufletul ei; 
altele mai rele decât acestea, trec cu totul în rândul ucenicilor. Într-un 
cuvânt, totul se transformă, neputinţele trupului, bolile sufletelor; toate îşi 
dobândeau sănătatea şi ajung la cea mai înaltă virtute. Acestea nu erau 
numai două, sau trei, sau cinci, sau zece, sau douăzeci, sau o sută de 
persoane care-şi schimbau viaţa şi se converteau, ci oraşe şi ţinuturi întregi.” 
(Comentar la Evanghelia de la loan, omilia XII, 2, pp. 58-59) 


„Nu trebuie să ne ataşăm Lui atât din cauza minunilor, pe cât din 
cauza învățăturii. Domnul lucrează minunile, nu pentru credincioşi, ci pentru 
necredincioşi şi pentru oamenii cei mai îngroşați (la minte — n.n.).” 
(Comentar la Evanghelia de la loan, omiha XXXV, 2, p. 169) 


„EI a făcut adevărate minuni al căror adevăr nu poate fi contestat, El 
i-a atras pe toți oamenii la Dumnezeu, El a confirmat prezicerile Sale prin 
împlinirea lucrurilor pe care le-a prezis.” (Comentar la Evanghelia de la 
Ioan, omilha XLI, 2, p. 202) 


„+... din desfăşurarea împrejurărilor celor vorbite de EI se învederează 
că şi minunile, precum şi cele făgăduite de Dânsul sunt adevărate. Şi pentru 
ca cele vorbite de mine acum să fie mai lămurite, voi dovedi aceasta cu 
înseşi acele împrejurări. 


A înviat pe Lazăr numai cu cuvântul, şi l-a arătat ca vieţuind după 
aceea în trup. A spus iarăşi despre Biserica întemeiată de dânsul că porțile 
iadului nu o vor birui (Mt. 16, 18) şi că Cel ce va lăsa pre tată şi pe mumă 
pentru mine, însutit va lua în veacul acesta, şi viață vecinică va moşteni (Mt. 
19, 29). Prin urmare, aici este o singură minune, învierea lui Lazăr, iar 
prorociri sunt două: una arătată aci, în viața de acum, şi cealaltă în viaţa 
viitoare. Şi acum, tu gândeşte-te cum toate acestea se dovedesc una prin 
celelalte. Dacă de pildă cineva nu ar crede că Lazăr a înviat, apoi din 
prorocirea cea spusă pentru Biserică să creadă în minune, căci ceea ce el a 

spus cu atâta timp mai înainte, s-a petrecut şi a luat sfârşit, fundcă porțile 
iadului nu au biruit Biserica. Deci Cel ce a spus adevărul în proorocire, este 
vădit că şi minunea a săvârşit-o; iară Cel ce a săvârşit minunea, şi ceea ce a 
proorocit a dus la bun sfârşit, este vădit că spune adevărul şi în prorocia cu 
privire la cele viitoare — că cel ce dispreţuieşte cele de aici va lua însutit şi va 
moşteni viața veşnică. Cele deja spuse şi petrecute sunt o chezăşie puternică 
că şi cele viitoare se vor petrece întocmai aşa cum au fost prevestite.” 
(Comentariile sau Tâlcuirea Epistolei întâi către Corinteni, omiha VII, pp. 
77-78) 


„Aşa erau minunile lui Hristos: erau cu mult mai frumoase şi mai 
bune decât cele săvârşite în chip firesc”. Aşa s-a petrecut şi cu altele, de 
pildă când îndrepta vreun mădular bolnav al trupului şi îl făcea mai bun 
decât cele sănătoase.” (Ce este Mie şi ție femeie? Nu a venit încă ceasul 
Meu, în vol. Cateheze maritale, p. 134) 


„Două lucruri trebuie să fie acceptate cu tărie de către lume: că 
lisus Hristos era Dumnezeu, că profeţiile Sale erau veridice şi 
promisiunile Sale erau sigure. Minunea vine să le confirme şi pe unele 
şi pe altele. Astfel totul se leagă, totul se ține în lisus Hristos: 
minunile, profeţiile, vestirile viitoare şi promisiunile se sudează 
împreună într-o unitate indisolubilă. El profeţeşte, El face veşnice şi 
divine promisiuni lumii. Totul este adevărat? Este aceasta real? Este 
aceasta sigur? Vine minunea care pronunță ca un ultim resort şi 
interzice orice neîncredere.” (Din vol. Bogăţiile oratorice, p. 40) 


„Minunile lui lisus Hristos. Ele sunt nenumărate şi Evanghelia 
declară că nu consemnează decât puţine. Ele sunt strălucitoare: lisus 
Hristos Se arată în totul ca Stăpânitor al naturii, Stăpân al spiritelor şi 
al trupurilor, Învingătorul demonilor, Arbitrul vieţii, Principiul 
învierii. Totul îi cedează Lui, păcatul se risipeşte, moartea fuge dându- 
1 pe captivii ei, soarele se întunecă, marea se linişteşte sau se încheagă 
sub picioarele Sale. Viaţa Sa întreagă este o minune, moartea este mai 
mult strălucitoare.” (Din vol. Bogățiile oratorice, p. 41) 





*95 TTâleuirea Pr. Marcel Hancheş: Hristos nu restaura doar firea (în acest caz nu a făcut 


doar vin), ci îi dădea şi cea mai bună calitate (aici, cel mai bun vin). (n.s. 303, p. 134). 

„Dacă se vorbeşte de minuni ale ştiinţei omeneşti, de semne ale 
puterii şi ale geniului omului, niciodată însă nu se vor străbate limitele 
supreme ale posibilului omenesc. Nu sunt răsturnate legile mari ale 
naturii. Însă pentru lisus Hristos aceste limite nu mai există: legile nu 
mai sunt de neatins. lisus Hristos porunceşte ca stăpân al naturii 
întregi, şi El tulbură după bunul plac legile cele mai inflexibile.” (Din 
vol. Bogăţiile oratorice, p. 47) 


„La trecerea, la glasul, în contact cu Omul-Dumnezeu, toate 
mizeriile omeneşti se găseau vindecate, bolile făceau loc deplinei 
sănătăți, orbii vedeau, surzii auzeau, cei schilozi primeau înapoi după 
credința lor integritatea robustă a membrelor lor. Mai formidabil decât 
boala şi neputința, moartea însăşi dădea la viață victimele sale. 
Diavolul părăsea trupurile pe care le tulbura, totul din cer pe pământ, 
de pe pământ la iad, asculta de Mântuitorul Omul-Dumnezeu...” (Din 
vol. Bogăţiile oratorice, p. 48) 


DUMNEZEU FIUL (minunile care 1 se atribuie Mântuitorului în timpul 
copilăriei Sale) 


„Dacă ar fi făcut minuni din pruncie, n-ar mai fi fost socotit om. 
Pentru acelaşi motiv nici templul trupului Său n-a fost plăsmuit 
necondiţionat de nimic, ci au loc zămislirea, purtarea în pântece nouă luni, 
durerile naşterii, naşterea, hrănirea cu lapte, tăcere în tot timpul copilăriei, 
aşteptarea vârstei cuvenite bărbaților, pentru ca prin toate să fie primită taina 
întrupării. 

- Atunci, ar întreba cineva, pentru ce s-au făcut la naşterea Sa 
minunile care s-au făcut? 

- S-au făcut pentru Mama Lui, pentru Iosif, pentru Simeon, care avea 
să plece de pe lumea asta, pentru păstori, pentru magi, pentru iudei. Că dacă 
iudeii ar fi privit cu multă luare-aminte la cele petrecute, ar fi cules mare 
folos din ele pentru cele viitoare”. (Omilii la Matei, omiha VIII, III, în col. 
PSB, vol. 23, p. 105) 


„Este evident dar că minunile care 1 se atribuie lui lisus Hristos în 
copilăria Sa sunt false, şi că ele au fost inventate şi închipuite. Dacă lisus a 
făcut minuni din copilăria Sa, loan ar fi cunoscut-o, şi tot poporul n-ar fi 
avut nevoie de un învățător ca să-l înveţe. Ori, loan zice că EI dacă a venit, 
era ca lisus Hristos să fie cunoscut lui Israel, şi pentru aceca zicea: Eu am 
trebuință să fiu botezat de Tine. Apoi, cum ÎL cunoştea mai bine, el Îl 

vesteşte poporului, zicând: Acesta este despre care eu am zis: După mine 
vine bărbat, Care a ajuns să fie înaintea mea, şi Care m-a trimis să botez cu 
apă. El l-a trimis pe loan pentru a se face cunoscut lui Israel, şi EI Însuşi 1 s- 
a descoperit lui loan înainte de coborârea Duhului Sfânt. lată pentru ce 
acesta spunea înainte ca lisus să fi venit la el: Cel ce este înaintea mea vine 
după mine. loan nu-L cunoştea deci înainte să vină la Iordan, şi când boteza 
tot poporul, ci Îl cunoaşte când vine El să se boteze. Tatăl 1 l-a descoperit EI 
Însuşi profetului şi Sfântul Duh L-a făcut cunoscut evreilor în timp ce se 
boteza.” (Comentar la Evanghelia de la loan, omilia XVII, 3, pp. 84-85) 


„Dacă lisus ar fi făcut minuni în copilăria Sa, israeliţii n-ar fi avut 
nevoie de nimeni pentru ca să-L facă cunoscut lor. Cel care venise la o 
vârstă tânără, se făcuse minunat prin minunile Sale, nu numai în ludeea, ci 
încă şi în Siria şi mai departe, şi aceia numai în timp de trei ani, sau mai 
scurt care nu avea nevoie de trei ani pentru a se face cunoscut şi a-şi face 
faimă, pentru că din prima zi, numele Lui s-a răspândit peste tot; Acela zic 
cu, Care, prin numărul minunilor Sale, a făcut ca numele Lui să strălucească 
până a fi cunoscut de toată lumea, Acela n-ar fi putut, cu atât mai mult, să 
rămână ascuns şi necunoscut, dacă ar fi făcut ceva minuni, în copilăria Sa; 
minunile pe care le face un copil fac mai mult zgomot şi produc mai multă 
admiraţie; şi de altfel, EI ar fi avut de două ori sau de trei ori ocazia să se 
arate. 

Dar lisus în copilăria Sa n-a făcut mai mult decât ceea ce spune Luca, 
atunci când la vârsta de doisprezece ani S-a pus în templu în mijlocul 
învăţătorilor legii, ascultându-i şi învăţându-i (Lc., 2, 46-47), şi când prin 
întrebările pe care le-a pus lor, S-a făcut vrednic de admiraţie. De altfel, se 
înţelege că n-a făcut minuni din copilăria Sa. Evreu le-ar fi privit ca pe nişte 
simple închipuiri. Dacă, fiind deja om, El a fost bănuit de aşa ceva, cu atât 
mai mult l-ar fi bănuit ei dacă ar fi făcut în copilăria Lui. Mai mult, invidia 
de care erau cuprinşi evreii, i-ar fi făcut să-L răstignească imediat şi înainte 
de timpul hotărât, şi aşa opera de răscumpărare ar fi fost trecut în bănuială.” 
(Comentar la Evanghelia de la loan, omiha XXI, 2, p. 101) 


„Dacă Cel Ce a strălucit cu mulțimea minunilor în aşa scurt timp Şi-a 
făcut tuturor cunoscut numele, cu cât mai mult, dacă făcea minuni din cea 
dintâi vârstă, nu putea să fie uitat numai în atâta vreme! Căci întâmplările ce 
par nemaiauzite şi care s-au petrecut cu un copil, timpul le face de două ori 
mai vestite şi de trei ori, ba chiar de mult mai multe ori. Însă nimic nu a 
făcut pe când era copil, ci numai acest lucru îl mărturiseşte Luca, că fiind de 
doisprezece ani a şezut împreună cu dascăli templului şi prin întrebările pe 

care le punea părea un copil minunat (Lc., 2, 46). Dar şi pentru altă pricină, 
de astă dată rațională, nu a început să facă minuni din cea dintâi vârstă: 
fiindcă iudeii socoteau că lucrul acesta este închipuire |pavraoia]. Căci dacă 
mulți erau bănuitori faţă de un om în puterea vârstei, dacă făcea aceasta, cu 
atât mai mult dacă un băieţaş făcea minuni, mistuiţi cum erau de invidie, l-ar 
fi pironit pe cruce mai înainte de vremea cuvenită.” (Nunta din Cana 
Galileii, în vol. Cateheze maritale, p. 120) 


DUMNEZEU FIUL (proorociile Mântuitorului) 


„+... din desfăşurarea împrejurărilor celor vorbite de EI se învederează 
că şi minunile, precum şi cele făgăduite de Dânsul sunt adevărate. Şi pentru 
ca cele vorbite de mine acum să fie mai lămurite, voi dovedi aceasta cu 
înseşi acele împrejurări. 


A înviat pe Lazăr numai cu cuvântul, şi l-a arătat ca vieţuind după 
aceea în trup. A spus iarăşi despre Biserica întemeiată de dânsul că porțile 
iadului nu o vor birui (Mt. 16, 18) şi că Cel ce va lăsa pre tată şi pe mumă 
pentru mine, însutit va lua în veacul acesta, şi viaţă vecinică va moşteni (Mt. 
19, 29). Prin urmare, aici este o singură minune, învierea lui Lazăr, iar 
prorociri sunt două: una arătată aci, în viața de acum, şi cealaltă în viața 
viitoare. Şi acum, tu gândeşte-te cum toate acestea se dovedesc una prin 
celelalte. Dacă de pildă cineva nu ar crede că Lazăr a înviat, apoi din 
prorocirea cea spusă pentru Biserică să creadă în minune, căci ceea ce el a 
spus cu atâta timp mai înainte, s-a petrecut şi a luat sfârşit, fundcă porțile 
iadului nu au biruit Biserica. Deci Cel a spus adevărul în prorocire, este vădit 
că şi minunea a săvârşit-o; iară Cel ce a săvârşit minunea, şi ceea cea 
prorocit a dus la bun sfârşit, este vădit că spune adevărul şi în prorocia cu 
privire la cele viitoare — că cel ce dispreţuieşte cele de aici va lua însutit şi va 
moşteni viața veşnică. Cele deja spuse şi petrecute sunt o chezăşie puternică 
că şi cele viitoare se vor petrece întocmai aşa cum au fost prevestite.” 
(Comentariile sau Tâlcuirea Epistolei întâi către Corinteni, omulia VII, pp. 
77-78) 


DUMNEZEU FIUL (proorociile şi minunile Mântuitorului) 


„Venind Hristos pe pământ şi lucrând mântuirea oamenilor, a lucrat în 
felurite chipuri şi mântuirea acelora care trăiau pe vremea aceea, şi a acelora 
de mai târziu. Şi iată ce face! Face minuni şi prezice unele lucruri ce aveau 
să se înfăptuiască mai târziu, după îndelungată vreme. Prin minunile 
săvârşite atunci, Hristos dă ascultătorilor Săi garanție că într-adevăr au să se 

înfăptuiască şi prezicerile Lui; prin înfăptuirea celor prezise, dă dovada celor 
de mai târziu că sunt vrednice de credință şi minunile săvârşite de EI pe când 
era pe pământ; iar prin aceste două dovezi face vrednice de credinţă şi 
spusele Sale despre Împărăţia cerurilor. 

Prezicerile lui Hristos au fost de două feluri: unele aveau să se 
înfăptuiască în viaţa aceasta, altele, după sfârşitul lumi”. (Cărre iudei, 11- 
12, în vol. Cuvântări împotriva anomeilor. Către iudei, p. 226) 


„Ce a spus Hristos şi ce a prezis când aproape toată lumea era 
stăpânită de păgânătate? Pe această piatră voi zidi Biserica Mea şi porțile 
iadului nu o vor birui (Matei 16, 18). 

Cercetează cuvintele acestea cum vrei, şi vei vedea strălucind 
adevărul lor. Lucru minunat nu-i numai acela că a zidit Biserica în toată 
lumea, ci că a făcut-o de nebiruit; de nebiruit, deşi s-au pornit împotriva ei 
atâtea şi atâtea răăzboaie; căci cuvintele porțile iadului nu o vor birui arată 
primejdiile care au încercat să o pogoare la iad. Ai văzut adevărul prezicerii? 
Ai văzut tăria făpturii? Ai văzut cuvinte ce strălucesc în fapte? Ai văzut 
putere de nebiruit, care face totul cu uşurinţă? Să nu treci repede pe deasupra 
cuvintelor acestora: Voi zidi Biserica Mea, pentru că sunt scurte! Cercetează- 
le adânc cu mintea! Gândeşte-te ce lucru mare este ca într-un timp atât de 
scurt să umple tot pământul de sub soare cu atâtea Biserici, să întoarcă la 
credință atâtea neamuri, să înduplece popoare, să pună capăt datinilor 
strămoşeşti; să smulgă obiceiuri înrădăcinate, să izgonească tirania plăcerii 
şi tăria păcatului ca pe un colb, să ducă la pieire temple, idoli, slujbe, 
sărbători blestemate şi jertfele cele necurate ca pe un fum, şi, pretutindeni, să 
ridice altare, în ţara romanilor, în țara perșilor, în ţara sciţilor, în ţara 
maurilor, în ţara indienilor! Ce spun? Pe toată faţa pământului nostru! Căci 
şi insulele britanice şi insulele de dincolo de marea aceasta, chiar şi insulele 
din ocean, au simţit puterea cuvântului acestuia. Căci şi acolo s-au întemeiat 
Biserici şi altare. 

Cuvântul acesta, pe care l-a rostit Hristos atunci, este sădit în sufletele 
tuturor, stă pe buzele tuturor. Şi, după cum am spus, tot pământul, plin de 
spini fiind, a fost curăţat, a ajuns o țarină curată, care a primit seminţele 
credinței”. (Către iudei, 12, în vol. Cuvântări împotriva anomeilor. Către 
iudei, pp. 226-227) 


DUMNEZEU FIUL (suferinţele provocate Binefăcătorului nostru de furia 
iudeilor) 

„Că a îndurat atunci cele mai mari ocări. Nu I-a fost batjocorit numai 
un mădular, ci tot trupul. Capul, cu cunună de spini, cu trestie, cu pălmuiri; 
fața, cu scuipări; obrajii, cu palme; tot trupul cu biciuiri, cu îmbrăcare cu 
hlamidă şi închinăciuni făţarnice; mâna, cu trestia pe care I-au dat-o să o țină 
în loc de sceptru; în sfârşit, cu datul oţetului. Poate fi oare ceva mai cumplit 
decât acestea? Poate fi, oare, o ocară mai mare? Cele săvârşite atunci 
depăşesc orice cuvânt. Ca şi cum s-ar fi temut să nu lase ceva nefăcut din 
îndrăzneaţa lor faptă, iudeii săvârşesc totul; pe profeţi i-au omorât cu mâinile 
lor, iar pe Hristos, pe temeiul hotărârii judecătorului; ajung ucigaşi şi 
osândesc pe Hristos; Îl osândesc şi cu gura lor şi cu gura lui Pilat, spunând: 
Sângele Lui asupra noastră şi asupra copiilor noştri (Matei 27, 25). 
Tăbărăsc asupra Lui şi-L ocărăsc; Îl leagă şi-L târăsc; ei sunt vinovaţi că 
ostaşii Îl ocărăsc; Îl pironesc, ÎL înjură, îşi bat joc de EI, Îl batjocoresc. Pilat 
n-a hotărât aceasta; dar ei fac toate acestea de la ei; ei sunt totul: şi acuzatori 
şi judecători şi călăi.” (Omilii la Matei, omilia LXXXVII, |, în col. PSB, vol. 
23, p. 974) 


DUMNEZEU FIUL (pătimirile şi răstignirea lui Hristos pe cruce) 


„Dat-au spre mâncarea Mea fiere şi spre setea Mea M-au adăpat cu 
oțet (Ps. 68, 25). Dar nici evanghelistul loan nu spune că a băut; că nu-i nici 
o deosebire între a gusta şi a bea; amândouă cuvintele arată unul şi acelaşi 
lucru. 

ȘI totuşi nebunia lor nu s-a oprit aici, ci, după ce L-au dezbrăcat, după 
ce L-au răstignit şi după ce I-au dat oţet, merg mai departe; chiar când Îl văd 
atârnat pe cruce Îl ocărăsc şi ei şi cei ce treceau. Dar ceea ce era mai cumplit 
decât toate era că Hristos pătimea acestea sub învinuirea de amăgitor şi 
înşelător, de îngâmfat, de om care s-a lăudat în zadar cu cele ce spunea. De 
aceea L-au şi răstignit în fața întregului popor, ca să-L facă de râs înaintea 
tuturor celor ce-L vedeau; de aceea s-au slujit de mâinile ostaşilor, ca furia 
lor să crească şi prin această judecată publică. 

Ce inimă n-ar fi muiat mulțimea care-L urma pe lisus şi plângea? 
Această mulțime, da, dar nu pe aceste fiare! De aceea şi Domnul pe aceia îi 
învredniceşte de răspuns, dar pe aceştia, nu!” (Omilii la Matei, omilia 
LXXXVII, I-II, în col. PSB, vol. 23, p. 975) 


„Diavolul a vrut deci să întunece triumful lui lisus Hristos, dar n-a 
putut; din trei care au fost răstigniți în acelaşi timp, singur lisus strălucea, 
pentru a vă învăţa că virtutea a făcut totul. Trei au fost răstigniți, s-au făcut 
minuni, dar nici una din aceste minuni nu 1-a fost atribuită decât numai lui 

lisus; atât erau de slabe cursele diavolului şi încercările lui, care s-au întors 
cu totul spre ruşinea şi spre disprețul lui; pentru că unul din cei ce au fost 
răstigniți cu lisus Hristos a dobândit mântuirea! Deci, nu numai că 
răstignirea acestor tâlhari n-a micşorat slava lui lisus răstignit cu ei, ci 
dimpotrivă, ea n-a putut să contribuie decât s-o înalțe. Nu era nici mai puţin 
mare nici mai puţin admirabil de a converti un tâlhar, fiind spânzurat pe 
cruce şi de a-l face să intre în Paradis, decât de a face să tremure pământul şi 
să se despice pietrele.” (Comentar la Evanghelia de la loan, omila 
LXXXV, 1, p. 448) 


„Pentru voi, fraţii mei, consideraţi vă rog, barbaria şi netrebnicia celor 
ce sunt în jurul lui lisus Hristos. Noi, oricât de mare număr de duşmani am 
avea, orice rău şi batjocură ne-ar face să suferim, dacă vedem că-i omoară, 
noi îi plângem şi-i văităm; dar pe aceşti nenorociţi, nimic nu a putut să-i 
mişte; durerile, chinurile pe care le suferă Iisus Hristos nimic n-a putut să-i 
atingă; dimpotrivă, mereu mai cruzi, mai furioşi, ei inventează noi batjocuri, 
ei umplu un burete cu oţet şi îl duc la gura Lui, ei Îi dau să bea, ca şi cum o 
făceau pentru cei ce erau condamnaţi la moarte, căci pentru aceia i-au 
prezentat trestia cu oţetul.” (Comentar la Evanghelia de la loan, omilia 
LXXXV, 2, p. 451) 


„De ce S-a răstignit? Zice; desigur că nu din cauza păcatelor Lui, şi 
dovada se desprinde din învierea Lui. Pentru că dacă ar fi fost păcătos, cum 
ar fi putut să învieze?! Dar dacă a înviat, e vizibil că nu a avut păcat; şi 
dacă n-a fost păcătos, pentru ce a fost răstignit? Pentru alții, şi dacă a fost 
răstignit pentru alţii, desigur că a înviat.” (Omilii la Epistola către Romani 
a Sfântului Apostol Pavel, omilia LX, p. 150) 


„În adevăr, iubiților, mare mângâiere ne aduc patimile lui Hristos, şi 
ale apostolilor Lui, fiindcă în chipul acesta cugetând necontenit la ele, ni se 
va părea mai bună calea virtuţii.” (Comentariile sau Explicarea Epistolei 
către Evrei, omilha XXVIII, p. 330) 


„- Pentru care pricină a fost jertfit? Pentru ce? 

- Ca să împace cerul cu pământul, ca să te facă prieten cu îngerii, ca să 
te împace cu Dumnezeul tuturor, ca să te facă prieten cu EI, pe tine, care-l 
erai vrăjmaş şi potrivnic.” (Omilia 1 la Vânzarea lui luda, VI, în vol. Predici 
la sărbători împărăteşti şi cuvântări de laudă la sfinţi, p. 57) 


„Pentru că Paştile nostru, EHristos, pentru noi S-a jertfit (| Cor., 5, 7). 


- Spune-mi, unde S-a jertfit? 

- În vârful Crucii. Nou este jertfelnicul acestei jertfe, pentru că şi jertfa 
este nouă şi plină de mirare. Acelaşi a fost, şi jertfă, şi preot. Jertfă, după 
trup, iar preot, după duh. Acelaşi a şi adus, dar S-a şi dus, după trup. Ascultă 
că pe amândouă acestea le-a arătat Pavel: Orice arhiereu, spune el, luat 
dintre oameni, este pus de oameni (Evr., 5, 1). De aceea, trebuie să aibă şi el 
ceva de adus. lată, EI se aduce pe Sine. Iar în alt loc zice că Hristos S-a adus 
0 dată jertfă, ca să ridice păcatele multora (Exyr., 9, 28). Se va arăta celor 
ce-L aşteaptă spre mântuire. lată aici Pavel spune că a fost adus, iar dincolo 
spune că S-a adus pe Sine. Ai văzut că a fost şi jertfă, şi preot, iar Crucea a 
fost jertfelnic? 

- Dar pentru ce nu s-a adus jertfa aceasta în templu, ci în afară de oraş 
şi de ziduri? 

- Ca să se împlinească acele cuvinte care spun: Cu cei fără de lege s-a 
socotit (Isaia 53, 12). 

- Dar pentru ce a fost jertfit pe vârful Crucii, şi nu sub un acoperiş? 

- Ca să curăţească şi văzduhul. Pentru asta a fost jertfit în vârful 
Crucii. Nu sub bolta acoperişului, ci sub bolta cerului. Când Oaia era jertfită 
în vârful crucii, atunci văzduhul se curăța, dar se curăță şi pământul, căci 
Sângele din coasta Lui se picura pe el. Mai mult din această cauză nu S-a 
jertfit sub acoperiş, de asta nu s-a jertfit în templul iudaic, ca nu cumva 
evreii să tragă în folosul lor jertfa şi nici să nu creadă că Jertfa s-a adus 
numai pentru poporul acela. De asta S-a jertfit în afară de oraş şi de ziduri, 
ca să afli că jertfa este universală, că jertfa este pentru tot pământul, ca să 
afli că jertfa aceasta este o curăţire universală, nu una parțială, ca pe vremea 
iudeilor. Dumnezeu poruncise iudeilor să lase la o parte tot pământul şi să 
aducă jertfă şi să se roage numai într-un singur loc, tocmai pentru că tot 
pământul era necurat, din pricina fumului, a grăsimii arse şi a tuturor 
celorlalte întinăciuni de la jertfele elenilor, aduse pe pământ.” (Omilia 7 la 
Cruce şi la tâlhar, |, în vol. Predici la sărbători împărăteşti şi cuvântări de 
laudă la sfinți, pp. 88-89) 


„- Spune-mi, tâlhare, de unde ţi-a venit gândul să pomeneşti de 
împărăție? N-ai văzut decât piroane, cruce, învinuiri, batjocuri, ocări. 

- Da, aşa e, răspunde tâlharul. Dar însăşi Crucea este pentru mine 
semn al Împărăției.” (Omilia a II-a la Cruce şi la tâlhar, în vol. Predici la 
sărbători împărăteşti şi cuvântări de laudă la sfinți, p. 108) 


„- Pomeneşti, tâlhare, Impărăţia cerurilor, te întreb, ce ai văzut? N-ai 
văzut decât piroane şi cruce. 

- Da, răspunde tâlharul, dar Crucea este semn al Împărăției. De asta 
îl numesc Împărat, pentru că Îl văd răstignit. Este de datoria unui împărat să 
moară pentru supuşii lui. El Însuşi a spus: Păstorul cel bun sufletul Lui Îşi 
pune pentru oi (loan 10, 11). Aşadar, şi împăratul cel bun îşi pune sufletul 
pentru supuşii Lui. Din această cauză Îl numesc Împărat, pentru că Şi-a pus 
sufletul Lui.” (Omilia I la Cruce şi la tâlhar, UI, în vol. Predici la sărbători 
împărăteşti şi cuvântări de laudă la sfinţi, p. 93) 


„Poţi vedea nespusa iubire de oameni a lui Hristos nu numai de la 
Cruce, ci şi din cuvintele rostite pe Cruce. Era pironit pe cruce, batjocorit, 
luat în râs şi scuipat, dar zicea: Tată, iartă-le lor păcatul, că nu ştiu ce fac 
(Luca 23, 34). Cel răstignit Se roagă pentru cei ce-L răstignesc. Şi doar ei 
grăiau împotrivă, zicând: De ești Fiul lui Dumnezeu, pogoară-1le de pe 
cruce, şi vom crede în Tine (Matei 27, 40-42). Dar tocmai pentru asta nu Se 
pogora de pe Cruce, pentru că este Fiul lui Dumnezeu, căci pentru asta a 
venit, ca să Se răstignească pentru noi. 

Pogoară-Te de pe cruce, şi vom crede în Tine. Acestea sunt cuvinte şi 
pretext de necredință. Învierea lui Lazăr, aflat într-un mormânt acoperit cu 
piatră, era o faptă mai mare decât pogorârea de pe cruce. Într-adevăr, era o 
faptă mult mai mare să scoată din mormânt pe Lazăr mort după patru zile şi 
legat cu fâşii decât să Se pogoare de pe cruce. 

Iudeii ziceau: De eşti Fiul lui Dumnezeu, mântuieşte-te pe Tine Însuţi! 
(Matei 27, 40), iar EI făcea totul ca să-i mântuiască pe cei ce-L acuzau, 
zicând: Iartă-le lor păcatul, că nu ştiu ce fac (Luca 23, 34).” (Omilia I la 
Cruce şi la tâlhar, V, în vol. Predici la sărbători împărăteşti şi cuvântări de 
laudă la sfinţi, p. 96) 


„Răstignirea este în ea însăşi un lucru de ocară, dar Hristos o 
numeşte slavă, pentru că s-a făcut pentru cei iubiți.” (Omilia 7 la 
Rusalii, III, în vol. Predici la sărbători împărăteşti şi cuvântări de 
laudă la sfinți, p. 205) 


„... Crucea a suferit-o în mijlocul oraşului, în mijlocul praznicului, în 
mijlocul poporului iudeilor, în faţa ambelor tribunale, al iudeilor şi al 
romanilor, când sărbătoarea 1-a adunat pe toţi, în mijlocul zilei, în văzul 
comun al lumii întregi. Şi pentru că numai cei prezenţi vedeau ceea ce se 
făcea a poruncit soarelui care s-a ascuns să vestească în toată lumea 
îndrăzneala lor.” (Scrisori din exil, Către cei ce se scandalizează de 
fărădelegile şi persecuțiile comise şi despre Pronia lui Dumnezeu, XVII, 9- 

10, în vol. Scrisori din exil. Către Olimpiada şi cei rămaşi credincioşi. 
Despre deprimare, suferință şi Providenţă..., p. 316) 


„O! Mare minune! Judecătorul vine la judecată, viaţa gustă moartea, 
Ziditorul se loveşte cu palma de zidire, Cel Nevăzut de Serafimi se scuipă de 
slugă, oţet şi fiere gustă, cu sulița Se împunge şi în groapă Se pune.” (Din 
vol. Mărgăritarele Sfântului loan Gură de Aur, pp. 106-107) 


„Au ieşit noaptea cu felinare şi cu făclu ca să-L prindă (loan 18, 3). 
Socoteau că năvălesc asupra unui simplu om. Voind dar să le arate puterea 
Lui, să le arate că este Dumnezeu şi lovesc cu piciorul în bolduri, le zice: Pe 
cine căutaţi? (loan 18, 4). Stăteau înaintea Lui, alături de EI, şi nu-L vedeau; 
ci însuşi Cel căutat îi sfătuia cum să-L găsească, pentru a cunoaşte iudeii că 
de bunăvoie vine la patimă, că, dacă n-ar fi voit, n-ar fi fost prins. Cum ar fi 
putut-o face, când nici nu-L puteau găsi? Dar pentru ce spun eu că nu-L 
puteau găsi? Nici să-L vadă nu puteau, deşi le stătea în faţă. Şi nu numai că 
nu puteau să-L vadă, deşi le era în faţă, ci chiar când au răspuns la întrebarea 
Lui, nici atunci nu ştiau cine era Cel din faţa lor. Atât de tare le erau ochii 
orbiți! Și nu numai atât, ci i-a aruncat şi la pământ cu glasul Lui. Când a 
spus: Pe cine căutaţi?, s-au întors toți înapoi din pricina glasului acestuia.” 
(Despre schimbarea numelor, cuv. III, în vol. Despre schimbarea numelor. 
Despre răbdare. Despre milostenie..., pp. 54-55) 


DUMNEZEU FIUL (preînchipuirea Jertfei lui Hristos pe cruce) 


„Trebuie apoi a adeveri că Dumnezeu va preda pe Fiul Său Cel Unul 
născut, iar minunea aceasta o a preînchipuit mai înainte un om, Avraam 
patriarhul, în jertfa unicului său fiu Isaac.” (Comentariile sau Explicarea 
Epistolei către Coloseni, omiha V, p. 66) 


DUMNEZEU FIUL (pătimirile Domnului — meditarea noastră la acestea) 


„Dar noi, frații mei, să nu ne mulțumim să cinstim istoria patimilor 
Mântuitorului; ci s-o purtăm continuu în sufletul nostru şi în inima noastră; 
să avem în fața ochilor noştri cununa de spini, hlamida, trestia, scuipările, 
lovirile care I s-au dat peste ochi, bătăile, derâderile şi bătaia de joc.” 
(Comentar la Evanghelia de la loan, omiha LXXXIV, 3, p. 445) 

DUMNEZEU FIUL (Părinte, de este cu putinţă, să treacă de la Mine acest 
pahar, dar nu precum Eu voiesc, ci precum voieşti Tu”) 


„Acum sufletul Meu este tulburat, şi ce voi zice? Părinte, izbăveşte- 
Mă pe Mine de ceasul acesta. Dar pentru aceasta am venit în ceasul acesta. 
(27) Dar acesta nu este limbajul celui ce trebuia să convingă că El mergea la 
moarte în mod voluntar? Acela este, dimpotrivă, sensul acestor cuvinte. 
Mântuitorul, ca să nu se zică, că fiind lipsit de durerile omeneşti, Lui îi era 
uşor să filosofeze asupra morțu, şi că El îi îndemna pe alţii la aceasta, 
neavând de suferit nimic El însuşi, face să se vadă aici că cu toate că se 
temea, totuşi n-a refuzat-o, fiindcă ea trebuia să ne fie foarte folositoare şi 
utilă. Într-un cuvânt, aceste cuvinte îi aparţin trupului pe care l-a luat EI şi nu 
dumnezeirii Sale. lată pentru ce zice El: Acum sufletul Meu este tulburat. 
Dacă El nu era aşa, ce urmare ar mai fi fost între aceste cuvinte şi cele 
următoare: Părinte, izbăveşte-Mă pe Mine de ceasul acesta? Dumnezeiescul 
Mântuitor este atât de tulburat, încât îi cere Tatălui său să-L scape de moarte, 
dacă ar putea s-o evite. 

Aceste cuvinte arată slăbiciunea naturii omeneşti. Dar, Eu nu pot 
alege nimic, zice EL, pentru a cere să fiu scăpat de moarte, căci pentru 
aceasta am venit în ceasul acesta; este ca şi cum ar zice: oricât de mare ar 
putea fi tulburarea şi întristarea noastră, să nu fugim de moarte; oricât aş fi 
Eu de tulburat, tot nu voi fugi de moarte. Trebuie să suferim ceea ce ni se 
întâmplă; dar: Părinte, preaslăveşte numele Tău (28). Cu toate că tulburarea 
în care Mă găsesc, Mă face să pronunț aceste cuvinte, Eu spun contrarul: 
Preaslăveşte numele Tău, adică: du-Mă la cruce, ceea ce arată o slăbiciune 
omenească şi neputinţa firii care nu vrea să moară şi face să se vadă că lisus 
Hristos nu era lipsit de sentimente omeneşti. Precum nu se socoteşte ca păcat 
când ne este foame, sau de a dori să dormim, de asemenea nu este o dorință 
viaţa prezentă. Ori, lisus Hristos era lipsit de orice păcat, dar nu de 
instinctele naturale, altfel trupul Lui n-ar fi fost un trup adevărat. Prin aceste 
cuvinte, Dumnezeiescul Mântuitor ne-a mai învățat un lucru. Şi care? Că 
dacă ni se întâmplă să fim înecaţi şi în frică, nu trebuie să ne lăsăm pentru 
aceea întristați şi să ne schimbăm hotărârea. 

Părintele Meu, preaslăveşte numele Tău. lisus Hristos face să se vadă 
că El moare pentru adevăr, ceea ce numeşte EI slava lui Dumnezeu, şi aceea 
s-a întâmplat după moartea Sa.” (Comentar la Evanghelia de la Ioan, omilia 
LXVII, 1-2, p. 344) 


„Pentru ce spune în această rugăciune: ... dacă este cu putinţă? 

-Prin aceste cuvinte ne arată slăbiciunea firii omeneşti, care nu vrea cu 
una cu două să fie smulsă din viața aceasta, ci pregetă, şovăie din pricina 
dragostei pentru viața aceasta sădită de la început de Dumnezeu într-însa”. 
(Cuvântări împotriva anomeilor, cuv. VII, în vol. Cuvântări împotriva 
anomeilor. Către iudei, p. 120) 


„Pentru ce zice: Nu este cum voiesc Eu, ci precum voieşti Iu? 

-Şi de ce te minunezi că-Şi dă atâta silință înainte de răstignire ca să 
ne încredinţeze de slăbiciunea trupului Său, când şi după înviere văzând că 
ucenicul se îndoiește, nu S-a ferit să-i arate şi rănile, şi semnele cuielor, să 
supună rănile atingerii mâinii şi să zică: Cercetează şi vezi, că duhul nu are 
carne şi oase (Luca 24, 39; loan 20, 27)”. (Cuvântări împotriva anomeilor, 
cuv. VII, în vol. Cuvântări împotriva anomeilor. Către iudei, p. 121) 


„Nu-i o vină că trupul nu vrea să moară. Doar este o însuşire a firii; iar 
Domnul a arătat în El toate însuşirile firii, afară de păcat, şi chiar cu multă 
prisosință, ca să închidă gurile ereticilor. Când Domnul spune: De este cu 
putință, să treacă de la Mine paharul acesta şi: Dar nu cum voiesc Eu, ci 
cum voieşti Tu, nimic altceva nu arată decât că a îmbrăcat cu adevărat trup 
care se temea de moarte. Aceasta înseamnă a se teme de moarte, a şovăi, a fi 
neliniştit, a avea trup”. (Cuvântări împotriva anomeilor, cuv. VII, în vol. 
Cuvântări împotriva anomeilor. Către iudei, p. 122) 


„+... nu s-a înfăţişat El deodată ca un om crescut, ci s-a născut şi s-a 
nutrit de mumă-Sa, a crescut şi a sporit, pentru ca prin toate acestea să fie 
crezută omenirea Lui cea adevărată. Ba încă nu s-a oprit la această dovadă, 
ci a suferit cu trupul Său toate slăbiciunile firii omeneşti, a însetat şi a 
flămânzit, a dormit şi a ostenit, ba a mers şi la cruce şi a pătimit atât de mult, 
pe cât poate vreun om pătimi. De aceea a căzut de pe faţa Lui sudoarea ca 
picăturile de sânge, precum aceea s-a întristat şi s-a descurajat. Deci, precum 
EI flămânzea şi ostenea, dormea şi mânca şi bea, tot aşa şi pregeta a muri, şi 
prin aceasta a arătat adevărata Sa omenire; căci dragostea către viață este 
sădită în firea omenească. Aşadar, spre a arăta că trupul, pe care EI l-a luat, 
nu este nălucire, nici părere, de aceea El a pus la iveală înaintea noastră 
patimile Sale. 

Acesta este un temei. Afară de aceasta, pot să vă mai aduc şi un altul, 
care este tot aşa de însemnat; care este acesta? Hristos a voit să înveţe pe 
oameni toate faptele cele bune. Iară cine voieşte să dea învățătură dreaptă, 
trebuie să învețe nu numai prin cuvinte, ci şi prin fapte. Aceasta este 
învățarea cea mai bună. Când cârmaciul stă lângă învăţăcelul său, arătându-i 

cum să țină cârma, uneşte vorba cu exemplul; el nu numai vorbeşte, nici 
numai lucrează, ci le uneşte amândouă. La fel face şi zidarul. Pune pe 
învățăcelul său lângă sine şi îi arată, prin cuvânt şi prin faptă, cum trebuie să 
zidească. Tot aşa fac şi ceilalţi meşteri. Învăţarea şi exemplul sunt 
pretutindeni legate la un loc. Deci, fiindcă Hristos a venit ca să ne învețe 
toate faptele cele bune, de aceea EI învăţa ce trebuie a face, şi totodată şi EI 
însuşi făcea; căci EI zice aşa: Cine va face şi va învăţa aşa, acela mare se va 
chema întru împărăţia cerului (Mt. 5, 19). lată, EI voia ca noi să fim smeriţi 
şi blânzi, şi a învăţat aceasta cu cuvintele. Însă EI a învăţat aceasta şi prin 
faptele Sale, căci după ce a zis: Fericiți cei săraci cu duhul, fericiţi cei 
blânzi (Mt. 5, 3-4), a arătat prin faptele Sale cum trebuie a împlini această 
datorie. EI a luat fota, s-a încins cu dânsa şi a spălat picioarele ucenicilor Săi 
(|n. 13, 4-5). Ce a putu să fie asemenea acestei smerenii? Aşadar, El a 
învăţat această faptă bună nu numai cu cuvântul, ci şi cu fapta. Tot aşa a 
arătat EI cu fapta blândeţea şi păciuirea Sa. Cum? El a fost lovit peste față de 
sluga arhiereului, dar a zis numai atâta: De am grăit rău, mărturiseşte de 
rău, iară de am grăit de bine, de ce Mă baţi? (In. 18, 23). El a poruncit a ne 
ruga pentru vrăjmaşi, dar iarăşi ne-a învăţat aceasta prin faptele sale. Căci 
când spânzura pe cruce, a zis: Părinte, iartă-le lor, că nu ştiu ce fac (Lc. 23, 
34). Aşadar, precum EI ne-a poruncit nouă să ne rugăm pentru vrăjmaşi, aşa 
s-a rugat şi El însuşi, măcar că şi fără de aceasta EI putea să-i ierte, prin 
propria Sa putere. Iarăşi a poruncit El să facem bine celor ce ne urăsc, să 
binecuvântăm pe cei ce ne clevetesc. Şi aceasta a făcut-o cu fapta, izgonind 
demonii din iudei, măcar că ei Îl huleau, ca şi cum ar fi EL însuşi cuprins de 
demon. El grămădea binefacerile asupra prigonitorilor Săi şi a introdus în 
împărăția cerului pe cei ce au voit să-L răstignească. Mai departe zice: Să nu 
purtaţi la brânele voastre nici aur, nici argint, nici aramă (Mt. 10, 9); şi Ela 
împlinit şi aceasta, precum singur zice despre Sine: Vulpile au vizuini şi 
păsările cerului cuiburi, iară Fiul Omului nu are unde să-și plece capul 
(Mt. 8, 20). El ne-a învăţat şi cum să ne rugăm. Apostolii au zis către 
Dânsul: Doamne, învață-ne să ne rugăm (Lc. Il, 1); şi de aceea EI însuşi se 
ruga, pentru ca ei să înveţe de la Dânsul a se ruga. EI însă trebuia să le arate 
lor nu numai că trebuia a se ruga, ci încă şi cum să se roage. De aceea, EI le- 
a dat şi formula rugăciunii: Tatăl nostru, carele eşti în ceruri şi celelalte. 
Fiindcă EI ne-a poruncit a ne ruga: şi nu ne duce în ispită, adică în primejdie, 
ne învaţă aceasta însuşi şi cu fapta, când zice: Părinte de este cu putință, 
treacă de la mine paharul acesta, prin care învaţă pe toţi credincioşii a nu se 
arunca singuri în primejdii, ci a aştepta năpădirea vrăjmaşilor, iar atunci a 
arăta toată bărbăția. Ei nu trebuie a se grăbi înşişi şi a se expune primejdiei. 

Aşadar, fiindcă EI voia să înveţe pe ucenicii Săi a se ruga, se roagă EI 
însuşi, după firea Sa cea omenească, nu însă după cea dumnezeiască. lară ca 
om s-a rugat El, pentru ca să ne înveţe că trebuie să ne rugăm pentru 
izbăvirea noastră din primejdii. lară dacă izbăvirea noastră va fi cu 
neputinţă, atunci să respectăm hotărârea cea dumnezeiască. De aceea a zis 
EI: Însă nu precum voiesc Eu, ci precum voieşti Tu. Aceasta nu trebuie a se 
înțelege ca şi cum El ar avea altă voință decât Tatăl; şi cuvintele acestea 
trebuie să fie învăţătură pentru oameni, ca ei, chiar când sunt în necaz şi în 
primejdie, când tremură şi nu le place a muri, totuşi trebuie să supună voința 
lor voinţei lui Dumnezeu. Pavel ştia aceasta şi a împlinit-o. El a rugat pe 
Domnul ca să depărteze ispitele de la dânsul şi a zis: De trei ori pe Domnul 
am rugat Ul Cor. 12, 8), dar fundcă aceasta nu era voia Domnului, el a 
adăugat: de aceea binevoiesc întru neputinţă, în nevoi şi în prigonire (II Cor. 
12, 10). 

Aşadar, Hristos amândouă acestea ne-a învăţat prin rugăciunea Sa, să 
nu ne aruncăm înşine în primejdii, ci să ne rugăm pentru depărtarea 
primejdiei. Dacă ea totuşi ne-a ajuns, să o întâmpinăm cu bărbăţie şi cu 
răbdare şi să supunem voinţa noastră voinţei lui Dumnezeu. Deci, ştiind noi 
acestea, să ne rugăm, ca să nu cădem în ispită; iară dacă am căzut în ea, să 
cerem de la Dumnezeu răbdare şi putere şi totdeauna să supunem voința 
noastră voinţei Lui.” (Cuvânt la Sfânta şi Marea Vineri, în vol. Omilii la 
Postul Mare..., pp. 154-159) 


„De aceea, după cum a flămânzit, după cum a dormit, după cum a 
ostenit, după cum a mâncat, după cum a însetat, tot aşa fuge şi de moarte, ca 
să arate că este om; iar slăbiciunea firii omeneşti nu îngăduia să Se despartă 
de viața aceasta fără durere. Dacă Hristos n-ar fi spus nici un cuvânt cu 
privire la teama de moarte, ne-am fi putut întreba: Dacă era om, nu trebuia 
oare să sufere cele ale omului? 

- Care sunt acelea? 

- Cel ce avea să fie răstignit se teme, este cuprins de nelinişte, nu se 
desparte fără durere de viaţa de aici. În fire e sădită dragostea de cele din 
lumea aceasta. De aceea, vrând să arate că îmbrăcămintea trupului Lui era 
adevărată, vrând să dea încredințare despre întruparea Sa, lasă să iasă la 
iveală patimile Sale cu multă putere de dovedire. 

Aceasta-i o pricină pentru care a rostit Hristos acele cuvinte.” (Cuvânt 
la ceea ce s-a spus: ,,Părinte, dacă este cu putinţă...”, în vol. Omilii la 
săracul Lazăr. Despre soartă şi Providenţă..., p. 256) 

„Pentru aceea a şi spus: Dar nu cum voiesc Eu, ci cum voieşti Tu 
(Matei 26, 39). Nu pentru că una e voinţa Lui şi alta voinţa Tatălui, ci ca să-i 
înveţe pe oameni că, şi dacă îi cuprinde spaima, şi dacă tremură, şi dacă e 
vorba să vină peste ei primejdii, şi dacă e vorba să fie smulşi din viața 
aceasta, să pună înaintea voinţei lor voinţa lui Dumnezeu.” (Cuvânt la ceea 
ce s-a spus: „Părinte, dacă este cu putință...”, în vol. Omilii la săracul 
Lazăr. Despre soartă şi Providenţă..., p. 259) 


DUMNEZEU FIUL (moartea lui Hristos pe Cruce) 


„EI n-ar fi mers la moarte forţat în ciuda Sa; că această moarte Lui nu- 
1 face nici un rău, şi prin ea câştigă mântuirea tuturor.” (Comentar la 
Evanghelia de la Ioan, omilia XXVII, 2, p. 128) 


„Nu merge la moarte în ciuda voinţei sale, căci dacă nu murea în mod 
voluntar şi fiindcă El voia aceasta, cum va fi moartea Sa o legătură a 
dragostei?” (Comentar la Evanghelia de la loan, omiha LX, 1, p. 298) 


„Părinte, a venit ceasul! Preaslăveşte pe Fiul Tău, ca şi Fiul să Te 
preaslăvească. Prin aceste cuvinte, dumnezeiescul Mântuitor ne arată încă şi 
că El nu merge la moarte în ciuda Sa. Cum va merge EI la moarte în ciuda 
Sa şi involuntar, El care o cere şi 1 se roagă pentru aceea, El care o numeşte 
slavă, nu numai a Celui care este răstignit, ci şi a Tatălui Său? Căci aceea s-a 
întâmplat: nu numai Fiul a fost slăvit, ci şi Tatăl. Înainte de cruce, evreii nu 
cunoşteau nici pe Tatăl: Israel nu M-a cunoscut (Is., 1, 3); dar după cruce, 
tot universul a alergat la EI.” (Comentar la Evanghelia de la loan, omiha 
LXXX, 1, p. 416) 


„... despre moartea lui Hristos — Care nici nu ar fi murit dacă nu urma 
să ne îndrepteze...” (Omilii la Epistola către Romani a Sfântului Apostol 
Pavel, omila X, p. 163) 


„... nu Hristos era răspunzător, ci a murit pentru păcatele noastre, ca 
păcatul să-l desființeze, să-i taie venele şi întreaga putere, şi cu un cuvânt să- 
| nimicească cu totul, pentru aceasta a murit El."(Omilii la Epistola către 
Romani a Sfântului Apostol Pavel, omilia XI, p. 184) 


„EI prin moartea Sa a omorât moartea ...” (Omilii la Epistola către 
Romani a Sfântului Apostol Pavel, omilia XXV, p. 465) 

„... moartea suferită de EI a fost cea mai necinstită, cea mai plină de 
batjocură, cea mai blestemată. Căci B/estemat este cel spânzurat pe lemn 
(Gal., 3, 13). De aceea s-au hotărât iudeii să-L răstignească pe lemn, pentru 
ca astfel să-L facă de batjocură. De aceea au fost răstignit cu EI şi doi tâlhari, 
pentru ca astfel să se facă părtaş lor şi să se plinească ceea ce s-a zis: și cu 
cei făcători de rele a fost numărat (1s., 53, 12). Dar cu atât mai mult 
străluceşte adevărul şi cu atât mai mult devine luminat! Când atâtea uneltiri 
se fac duşmani slavei Lui, atunci minunea şi mai mult străluceşte şi se arată 
mai mare. Ei nu considerau lucru urât a-L ucide, ci a-L ucide într-un 
asemenea mod pentru a-L arăta mai vrednic de dispreţ decât toţi, la aceasta 
se gândeau; însă, cu toate acestea, nimic n-au făcut. Astfel, deşi amândoi 
tâlharii erau nişte pângăriți — deşi mai la urmă unul dintre ei s-a schimbat — 
ei chiar de pe cruce îşi băteau joc de EI şi nici conştiinţa propriilor lor 
păcate, nici faptul că erau şi ei în aceeaşi situaţie şi nici că pătimeau la fel ca 
şi El nu le-au oprit răutatea; lucru, de altfel, recunoscut şi de unul dintre ei 
când a grăit celuilalt pentru a-l face să tacă: Nu te temi tu de Dumnezeu, că 
eşti în aceeaşi osândă? (Lc., 23, 40), ceea ce dovedeşte marea lor răutate. 

Pentru aceasta, şi Dumnezeu L-a preainălțat la şi l-a dăruit Lui 
nume, care este mai presus de orice nume (Flp., 2, 9).” (Omilii la Epistola 
către Filipeni, omulia a VIII-a, pp. 136-137) 


„În ele însele, moartea, închisoarea şi lanţurile sunt vrednice de ruşine 
şi de batjocură; însă dacă cineva ar adăuga şi cauza lor şi ar cunoaşte bine 
taina, ar găsi pe fiecare dintre acestea încărcată de multă laudă şi cinste. Căci 
moartea aceea a mântuit lumea cea pierdută; că moartea aceea a unit 
pământul cu cerul; că moartea aceea a nimicit tirania diavolului, iar pe 
oameni i-a făcut îngeri şi fii ai lui Dumnezeu. Moartea aceea a ridicat firea 
noastră în tronul cel împărătesc, iar lanţurile acelea pe mulți i-au întors de la 
rătăcire.” (Comentariile sau explicarea Epistolei a doua către Timotei, 
omilia II, p. 20) 


„Ca prin moarte, zice, să surpe pe acela ce are stăpânirea morții, 
adică pe diavolul. Aici arată ceea ce este minunat, că adică prin aceea ce 
diavolul a stăpânit, prin aceea a fost biruit, şi arma cea puternică ce o avea 
cu sine, adică moartea, prin aceasta chiar l-a rănit Hristos, ceea ce 
învederează marea putere a învingătorului. Ai văzut cât bine a făcut 
moartea?” (Comentariile sau Explicarea Epistolei către Evrei, omiha IV, p. 
92) 

„(Hristos — n.n.) a ales moartea cea necinstită. Căci fie! A murit. Dar 
de ce a murit cu o moarte necinstită? Pentru nimic alta, decât ca să ne înveţe 
pe noi de a nu băga în seamă slava oamenilor. De aceea, nu ca fiind supus 
păcatului şi-a ales această moarte, ci învățându-ne pe noi de a fi cu 
îndrăzneală contra ei, şi a nu o băga în samă de loc.” (Comentariile sau 
Explicarea Epistolei către Evrei, omilha XXVIII, p. 327) 


„Moartea lui Hristos a numit-o moarte, ca să te încredinţezi de 
patimile Sale. Moartea noastră a numit-o adormire, ca să ne uşureze durerea. 
Acolo unde a avut loc învierea, moartea o numeşte curajos moarte; dar acolo 
unde învierea e în nădejde, o numeşte adormire, prin acest nume mângâindu- 
ne şi dându-ne bune nădejdi.” (Omilii la săracul Lazăr, cuvântul V, în vol. 
Omilii la săracul Lazăr. Despre soartă şi Providenţă..., p. 112) 


„Patima şi moartea sunt pentru lisus Hristos dovedirea cea mai 
izbitoare a dumnezeirii Sale. Pentru a spune aşa noi recunoaştem în 
faptele vieţii Sale mai mult şi mărturisim pe Fiul lui Dumnezeu. 

Pentru omul care nu este decât om, ceasul morţii este decisiv. 
Este ora dispariției şi a ruinii. Pentru lisus Hristos această oră este a 
puterii, a triumfului, a vieţii. Victoriile pe care El n-a mai putut să le 
poarte în timpul vieţii, El le aduce în mod măreț prin moartea Sa. 
Calvarul Său este câmpul Său de triumf, crucea Sa este tronul Său 
regesc; biruință asupra cerului, biruință asupra lumii, biruință asupra 
iadului. 

Biruinţă asupra cerului. El prin cruce, prin patima Sa şi moartea 
Sa dezarmează dreptatea dumnezeiască şi câştigă mântuirea noastră. Și 
pentru ca triumful Lui să fie şi mai văzut, mai strălucit, El vrea să 
triumfe prin tot ceea ce a cauzat înfrângerea şi ruina. Spune modul 
biruinţei şi atunci te vei mira mai mult. Prin ce a învins diavolul, prin 
aceea îl biruieşte lisus Hristos, şi a acceptat aceleaşi arme, prin care el 
ne-a biruit atunci (...) Şi când auzi, Fecioara, lemnul şi moartea, 
acelea au fost simbolul. Lemnul era copacul, pomul. Moartea era 
asupra lui Adam. Aşteaptă adevărul. Înălţată este fecioara, şi lemnul şi 
moartea simbolizate, au fost simbolul învingerii noastre. Căci în locul 
Evei este Maria; în locul lemnului cunoştinţei binelui şi a răului este 
lemnul crucii; în locul morţii lui Adam, moartea lui Hristos (...) din 
muritori în nemuritori am fost făcuţi, acestea sunt binefacerile 
minunate ale crucii. 

Căci prin cruce triumfă lisus Hristos asupra iadului. Biruitor 
asupra cerului prin moartea Sa, biruitor asupra iadului, lisus Hristos 

este al lumii. Cine-şi va refuza aici să-l aclame dumnezeirea? Care este 
omul, eroul, personajul minunat, care odată mort, nu intră într-o tăcere 
de uitare, în regiunea rece a indiferenţei? Care om mare mai mişcă încă 
lumea din fundul mormântului său? Trebuie să fie Dumnezeu pentru ca 
moartea să devină mai vioaie chiar decât n-a fost viaţa. Ori aşa este cu 
Isus Hristos singur. Puterea Sa s-a desprins chiar din mormântul Său. 
Mort, El a învins mai mult, mai mult cucereşte lumea decât în cursul 
vieţii Sale.” (Din vol. Bogăţiile oratorice, pp. 50-51) 


„ȘI chiar moartea Sa devine forţa Sa şi triumful Său. Viu, EI 
rămâne ascuns şi fără prestigiu; mort, El cucereşte lumea, întemeiază o 
împărăție de nedistrus, primeşte omagiile tuturor generaţiilor.” (Din 
vol. Bogăţiile oratorice, p. 70) 


„lisus Hristos zicea: Nu este iubire mai mare decăt aceasta ca 
cineva să-şi dea viața pentru prietenul său şi El a murit, El a murit 
lber, în mod voluntar; El putea să aleagă pentru mântuirea lumii acel 
mijloc care-i plăcea Voinţei sale Supreme; El a ales moartea, şi 
moartea pe cruce. Această moarte El o dorea cu fierbinţeală; această 
cruce El o iubea ca pe o comoară a Sa. A fi răstignit, era pentru Ela fi 
slăvit; a muri însemna a fi botezat în slavă şi în iubire. Crucea, într-un 
cuvânt, trebuia să ne dea nouă cea mai înaltă, cea mai de neînvins 
arătare a Iubirii dumnezeieşti.” (Din vol. Bogățiile oratorice, p. 71) 


DUMNEZEU FIUL (motivele acceptării morţii Sale pe Cruce) 


„Dacă lisus Hristos a fost răstignit, aceasta s-a făcut nu fiindcă El a 
fost cel mai slab şi evreii mai tari; trupul Său a fost spânzurat pe Cruce, 
fiindcă a iubit Dumnezeu lumea.” (Comentar la Evanghelia de la Ioan, 
omilia XXVII, 2, p. 128) 


„Că precum doctorul neavând nevoie de a gusta din mâncările cele 
pregătite pentru bolnav, şi totuşi pentru grija ce o are de acela, el însuşi gustă 
mai întâi, ca să convingă pe bolnav de a se încuraja să guste din mâncare, tot 
aşa şi Hristos a făcut cu omul. Fiindcă toţi oamenii se temeau de moarte, El 
deşi nu avea nevoie, totuşi a gustat moartea ca să-i convingă şi pe dânşii de 
a fi cu îndrăzneală față de ea.” (Comentariile sau Explicarea Epistolei către 
Evrei, omilia IV, p. 89) 

DUMNEZEU FIUL (minunile ce s-au întâmplat la moartea Domnului 
Hristos pe Cruce) 


„Pietrele s-au despicat, iar învârtoşarea inimii iudeilor nu s-a despicat. 
S-a rupt catapeteasma (Matei 27, 51; Marcu 15, 38; Luca 23, 45), dar nu s-a 
rupt înţelegerea cea vicleană a iudeilor. 

- Dar pentru ce s-a rupt catapeteasma? 

- Pentru că templul nu putea vedea răstignit pe Stăpânul. Ruperea 
catapetesmei templului aproape că ne îndeamnă, zicând: De acum înainte 
poate să calce oricine vrea în Sfânta Sfintelor. La ce-mi mai foloseşte Sfânta 
Sfintelor, când s-a adus afară o astfel de jertță? La ce-mi mai foloseşte 
Testamentul Vechi? La ce-mi mai foloseşte Legea? Degeaba, în zadar i-am 
învăţat pe iudei atâta amar de vreme. 

Asta o strigă şi profetul prin cuvintele: Pentru ce s-au întărâtat 
neamurile şi popoarele au cugetat cele deşarte? (Ps., 2, 1), au cugetat atâta 
amar de vreme la această profeție, dar când profeția s-a înfăptuit, n-au 
crezut. Ai văzut că au cugetat în deşert? Pentru asta s-a rupt catapeteasma 
templului, pentru ca să arate mai dinainte pustiirea continuă ce va fi mai 
târziu.” (Cuvânt la Crucea Domnului, II, în vol. Predici la sărbători 
împărăteşti şi cuvântări de laudă la sfinți, p. 84) 


„Am vorbit de multe ori despre sângele ieşit din coastă. Era semn 
foarte mare să vezi curgând sânge dintr-un corp mort.” (Cuvânt la Înălțarea 
Domnului nostru lisus Hristos, XII, în vol. Predici la sărbători împărăteşti 
şi cuvântări de laudă la sfinţi, p. 189) 


DUMNEZEU FIUL (Hristos - Biruitorul morţii) 


„lisus Hristos atacând moartea prin moartea Sa, a învins-o aşa de bine, 
încât a scos şi a eliberat din împărăţia ei pe cei ce erau ţinuţi în legăturile ei.” 
(Comentar la Evanghelia de la loan, omiha V, 3, p. 32) 


„El a distrus Moartea, i-a luat tot ceea ce avea amar şi rău, şi l-a 
renăscut pe om şi a făcut un om nou.” (Comentar la Evanghelia de la Ioan, 
omilia LXXIX, 1,p.411) 


„Moartea a străpuns pe Hristos, însă aşa rănit cum era, Hristos a 


răpus-o la urmă. Ceea ce se credea a fi nemuritor, s-a sfârşit într-un corp 
mort, şi aceasta a văzut-o lumea întreagă. Şi ceea ce este cu adevărat 

minunat, e că El n-a dat voie altuia să facă aceasta, ci singur a făcut-o.” 
(Comentariile sau Explicarea Epistolei către Coloseni, omila VI, p. 73) 


„Astăzi Stăpânul nostru a străbătut iadul. Astăzi a sfărâmat porțile 
cele de aramă (Ps., 106, 16; Isaia 45, 2). Astăzi a frânt zăvoarele cele de fier 
(Ps., 106, 16; Isaia 45, 2). Uită-te cât de precise sunt cuvintele! N-a spus: A 
deschis uşile cele de aramă, ci: A sfărâmat porţile cele de aramă, ca să nu 
mai poată fi întrebuințată închisoare. N-a spus: A tras zăvoarele, ci: A frânt 
zăvoarele, ca să piară toată puterea închisorii. De intri într-o închisoare fără 
uşi şi fără zăvoare, închisoarea nu te poate ţine. Iar când Hristos a sfărâmat 
porțile, mai poate altul să le facă la loc? Cine va îndrepta, spune Scriptura, 
ceea ce va scrie Dumnezeu? (Eccl., 7, 13). Împărații, când vor să elibereze 
pe cei închişi, nu fac aşa, ci lasă întregi porțile şi păstrează şi paznicii. Cu 
asta arată că au să intre neapărat în închisoare iarăşi, sau cei eliberați, sau 
alții în locul acestora. Hristos n-a făcut aşa, ci, voind, să arate că moartea are 
sfârşit, a sfărâmat porțile ei cele de aramă. Le-a numit de aramă, nu pentru 
că porțile ar fi de aramă, ci pentru ca să arate tăria şi neînduplecarea morţii. 
Şi ca să vezi că arama şi fierul arată tăria şi neînduplecarea, ascultă ce spune 
Scriptura despre omul neînduplecat: Nervul tău este de fier, iar grumazul tău 
şi fruntea ta, de armă (Isaia 48, 4). N-a spus asta pentru că nervul lui ar fi de 
aramă, ci pentru că avea privirea aspră, neruşinată, crudă. 

Vrei să afli că moartea era aspră, neînduplecată şi tare ca diamantul? 
În decursul atâtor veacuri nimeni n-a putut-o îndupleca să elibereze prin 
vreunul din cei ținuți de ea, până când a silit-o Stăpânul îngerilor, când S-a 
pogorât în iad. A legat mai întâi pe cel puternic, după aceia i-a răpit vasele 
lui. De asta a şi adăugat Scriptura: Vistierii întunecate, nevăzute (Isaia 45, 
3).” (Cuvânt la Crucea Domnului, Il, în vol. Predici la sărbători împărăteşti 
şi cuvântări de laudă la sfinţi, pp. 81-82) 


„Binecuvântat fie Dumnezeu! Şi femeile îşi bat joc de moarte, şi 
copilele îşi râd de moarte, şi fecioarele cu totul tinere şi neispitite de 
nuntă sar chiar în boldurile iadului şi nu suferă defel! - Toate aceste 
bunătăți ne-au fost date nouă din pricina lui Hristos născut din 
Fecioară. După fericita Lui naştere, după naşterea cea mai presus de 
fire, s-a dus tăria morții, s-a surpat puterea diavolului! Aşa că moartea a 
ajuns uşor de disprețuit nu numai de bărbaţi, ci şi de femei; şi nu numai 
de femei, ci şi de copile. După cum un păstor curajos prinzând un leu 
care îi speria oile şi-i vătăma întreaga turmă, îl face uşor de disprețuit şi 
de batjocură şi-l dă copiilor şi fetelor ciobanilor să se joace cu el, după 
ce-i scoate dinţii, îi taie ghearele şi-i tunde coama, tot astfel şi Hristos, 

prinzând moartea, care era înfricoşătoare firii noastre şi speria tot 
neamul nostru, i-a dat drumul după ce a pus capăt fricii de ea.” (Omilie 
de laudă la Sfânta Muceniţă Pelaghia cea din Antiohia, |, în vol. 
Predici la sărbători împărăteşti şi cuvântări de laudă la sfinți, p. 362) 


„Cunoaşte, dar, cât era de mare frica de moarte dinainte de 
învierea lui Hristos, pentru ca, văzând cât e de dispreţuită acum, să te 
minunezi de Dumnezeu, pricina acestei schimbări. Cunoaşte, dar, cât 
era de mare puterea ei mai înainte, pentru ca, văzându-i slăbiciunea ei 
de acum, să mulțumeşti lui Hristos, Care 1-a luat puterea; nimic mai 
înainte nu era, iubite, mai tare ca moartea şi nimic nu era mai slab ca 
noi. Acum, însă, nimic nu-i mai slab ca moartea şi nimic nu-i mai tare 
ca noi. Ai văzut ce minunată schimbare s-a făcut? Ai văzut cum a făcut 
Dumnezeu pe cele tari, slabe, şi pe cele slabe, tari?” (Cuvântul de laudă 
la Sfintele Muceniţe Veronica, Prosdoca şi Domnina, mama lor, |, în 
vol. Predici la sărbători împărăteşti şi cuvântări de laudă la sfinţi, pp. 
426-427) 


„Să ne minunăm dar de Stăpânul că a făcut ca moartea, care era 
înfricoşătoare profeților, sa fie dispreţuită de femei. Ilie a fugit de 
moarte, femeile nu au fugit, ci au fugit la moarte. Acela se ferea din 
calea morţii, acestea căutau moartea. Ai văzut cât de mare schimbare s- 
a făcut dintr-odată? Avraam şi Ilie erau cuprinşi de nelinişte în faţa 
sfârşitului; femeile au călcat în picioare moartea ca pe glod. Dar să nu 
învinuim nici pe acei sfinți, nu e vina lor; era slăbiciunea firii, nu vina 
voinţei. Dumnezeu a vrut atunci ca moartea să fie înfricoşătoare, ca să 
se arate mai târziu măreția harului lui Dumnezeu. Că moartea era 
osândă. Nu voia să înceteze ameninţarea osândei, ca să nu ajungă 
oamenii după asta mai trândavi, Să rămână, a spus Dumnezeu, sentința 
care-i înfricoşează şi-i întelepteşte! Că va veni timpul când vor scăpa 
de spaima aceasta! Lucru care s-a şi întâmplat. Că Dumnezeu ne-a 
scăpat de spaima aceasta o arată muceniţele acestea; dar mai înainte de 
muceniţe ne-o arată Pavel. Ai auzit în Vechiul Testament pe Avraam 
spunând: Pe tine te vor cruța, dar pe mine mă vor omori (Fac., 12, 12). 
Ai auzit pe lacov spunând: Scoate-mă, Doamne, din mâna fratelui meu, 
că mă tem de el! (Fac., 32, 11). Ai văzut pe Ilie fugind de amenințarea 
unei femei, fiindu-i frică de moarte! Ascultă-l pe Pavel, ca să vezi ce 
spune despre moarte. O socoteşte el, oare, înfricoşătoare ca şi ceilalți? 
Se întristează, se teme de apropierea ei? Dimpotrivă, socoteşte moartea 
un lucru dorit. Pentru asta spune: Dar a mă despărți de trup şi a fi cu 

Hristos este cu mult mai bine (Filip., |, 23). Pentru aceia moartea era 
înfricoşătoare, pentru acesta, mai bună decât viaţa. Pentru aceia 
neplăcută, pentru acesta, dulce. Şi pe bună dreptate, pentru că mai 
înainte moartea cobora pe oameni în iad, dar acum îi trimite lui lisus. 
De asta Iacov spunea: Veţi pogori bătrâneţile mele cu întristare în iad 
(Fac., 42, 38), pe când Pavel spune: Dar a mă despărți de trup şi a fi cu 
Hristos este cu mult mai bine. Pavel nu grăia aşa ca să osândească viața 
de aici - Doamne, fereşte! Să ne ferim de a da ereticilor prilejuri de 
atac! -, nici nu fugea de viaţă pentru că e rea, ci pentru că dorea viaţa 
viitoare, care-i mai bună decât cea de aici. Că n-a spus atât: Este bine a 
mă despărți de trup şi a fi cu Hristos, ci: Este mai bine. lar mai bine 
arată ceva mai bun decât un bun oarecare.” (Cuvântul de laudă la 
Sfintele Muceniţe Veronica, Prosdoca şi Domnina, mama lor, III, în 
vol. Predici la sărbători împărăteşti şi cuvântări de laudă la sfinți, p. 
431) 


„Diavolul a adus peste noi moartea ca să ne piardă; a adus-o pe 
pământ ca să ne taie orice nădejde de mântuire. Hristos însă, murind, a 
schimbat-o, şi prin moarte ne-a urcat iarăşi în rai.” (Cuvânt de laudă la 
toți Sfinţii din toată lumea care au suferit mucenicia, |, în vol. Predici 
la sărbători împărăteşti şi cuvântări de laudă la sfinți, p. 526) 


„Apare Hristos şi Simon cântă cu bucurie imnul despărțirii, Pavel 
îşi aruncă disprețul asupra morţii, martirii se reped spre ea, sfinţii o 
doresc, orice credincios adevărat îi primeşte vestea fără să tremure. 
Domnul a înviat, nu mai este groaznică moartea credincioşilor. Nu vă 
mai temeţi, a venit Răsăritul cel de sus.” (Din vol. Bogăţiile oratorice, 
pp. 148-149) 


„lisus Hristos intră în mormânt ca un triumfător şi biruitor; El 
zdrobeşte porțile groaznice, îi alungă pe demonii care împărățeau peste 
Adam, peste neamul lui, El îi smulge morții victimele sale, şi în locul 
unui mormânt noi n-avem decât un dormitor dulce.” (Din vol. 
Bogăţiile oratorice, p. 262) 


„Ce a fost ea înainte de lisus Hristos? O frică, o groază chiar 
pentru cei drepți, chiar pentru sfinţi. Toţi tremură, nici unul nu 
nădăjduieşte. Dar lisus Hristos moare; dezarmată în El, moartea se face 
biruitoare, slăvită. Moartea veche este învinsă, căci este biruit păcatul 
care singur o susținea şi-i menținea împărăţia. Este învins diavolul care 

împărăţea prin moarte. La cruce salutați-L pe învingătorul morții vechi 
a neamului omenesc. lisus Hristos pătrunde în împărăția ei, distruge 
porțile întunecoasei închisori, unde ea le oprea pe victimele ei, îi 
scoate pe cei prinşi, şi dimpotrivă îl leagă pe demon şi închide iadul. 
Tot ce a slujit la pierderea noastră, El face să slujească la biruinţa 
noastră. Biruinţă cu adevărat slăvită! Ea ne vine fără greutate, fără 
pericol. Noi nu avem de luptat şi suntem învingători; sângele nostru n- 
a curs şi iată că ne soseşte dintr-o dată slava şi siguranţa. lisus Hristos 
a murit, şi pe noi ne îmbogăţeşte biruinţa şi ne încoronează.” (Din vol. 
Bogăţiile oratorice, p. 269) 


DUMNEZEU FIUL (Hristos - Stăpânitor asupra vieţii şi a morții) 


„Ca să afle ucenicii că are stăpânire asupra morţii şi vieţii, că 
stăpâneşte pe cele de sus şi pe cele de jos. De aceea aduce pe muntele 
Taborului şi pe Moise, care murise, şi pe Ilie, care nu murise”. (Omilii la 
Matei, omilia LVI, II, în col. PSB, vol. 23, p. 647) 


DUMNEZEU FIUL (Hristos - Răscumpărătorul nostru) 


„Pentru noi şi mântuirea noastră, Cel Ce este în sânul Tatălui a primit 
să ia chip de rob, să îndure toate celelalte suferinţe trupeşti, să se nască din 
femeie, să se nască din Fecioară, să stea nouă luni în pântece, să fie înfăşat, 
să fie socotit Iosif, logodnicul Mariei, tată al Său, să crească trupeşte puţin 
câte puţin, să se taie împrejur, să aducă jertfă, să flămânzească, să înseteze, 
să obosească şi în sfârşit să sufere moartea, şi nu o moarte oarecare, ci una 
socotită de ocară, adică moarte pe cruce; şi pe toate acestea pentru noi şi 
pentru mântuirea noastră le-a primit Creatorul universului, Cel neschimbat, 
Cel Ce a adus pe toate de la neființă la fiinţă, Cel Ce se uită pe pământ şi-l 
face pe el de se cutremură (Ps., 103, 33), strălucirea salvei Căruia nici 
heruvimii, puterile acelea netrupeşti, nu pot s-o vadă, ci-şi acoperă cu aripile 
feţele, arătându-ne minunea, pe Care Îl laudă necontenit îngerii, arhanghelii 
şi miile de mii de îngeri; Acesta, pentru noi şi mântuirea noastră, a primit să 
Se facă om, ne-a deschis calea unei îmbunătățite vieţuiri şi ne-a dat o 
învățătură îndestulătoare prin tot ce a făcut în trupul pe care l-a luat. Ce 
cuvânt de apărare ne mai rămâne, deci, când după ce s-au făcut atâtea pentru 
mântuirea noastră, noi ne pierdem vremea cu lucruri de nimic,  trădându- 
ne mântuirea prin trândăvia noastră?” (Omilii la Facere, omilia XXIII, VI, 
în col. PSB, vol. 21, pp. 283-284) 

„Duşmanul mântuirii noastre, deci, împins de invidie, a meşteşugit ca 
cel întâi-zidit, care era nemuritor, să fie osândit la moarte; dar Stăpânul cel 
purtător de grijă şi iubitor de oameni, prin moartea Sa, ne-a dăruit iarăşi 
nemurirea şi am dobândit bunătăţi mai mari decât am pierdut. Diavolul ne-a 
izgonit din rai, dar Stăpânul ne-a urcat la cer, diavolul a făcut să fim osândiţi 
la moarte, dar Stăpânul ne-a dăruit nemurirea; diavolul ne-a lhpsit de 
desfătarea paradisului, dar Stăpânul ne-a pregătit împărăția cerurilor. Ai 
văzut că iscusința Stăpânului a întors împotriva capului diavolului armele 
făurite de invidia lui împotriva mântuirii noastre? Nu numai că ne-a 
învrednicit de mai mari bunătăți, dar ni l-a dat şi pe diavol în mâinile 
noastre, spunându-ne: Iată v-am dat vouă putere să călcaţi peste şerpi şi 
peste scorpii (Luca, 10, 19)”. (Omilii la Facere, omiha XLVI, IV, în col. 
PSB, vol. 22, p. 144) 


„Ti-am văzut, îi spune Dumnezeu lui Avraam cugetul tău iubitor de 
Dumnezeu, şi iată ţi-am gătit ce-ai spus mai înainte copilului tău. Și I-a luat 
şi l-a adus jertfă în locul lui Isaac fiul său. Ai văzut iubirea de oameni a lui 
Dumnezeu? Jertfa a fost adusă; patriarhul şi-a arătat cugetul său iubitor de 
Dumnezeu, 1 s-a încununat voinţa, luând pe Isaac au plecat încununaţi cu 
nenumărate cununi. Toate acestea au fost închipuirea crucii. De aceea şi 
Hristos spunea iudeilor: Avraam, părintele vostru, a fost bucuros să vadă 
ziua mea; şi a văzut-o şi s-a bucurat (loan, 8, 56). 

— Cum a văzut-o când a trăit cu atâţia ani înainte? 

— Prin tip, prin umbră. După cum aici a fost adusă jertfă oaia în locul 
lui Isaac, tot aşa şi Mielul cel cuvântător a fost adus jertfă în locul lumii. 
Trebuia ca prin umbră să fie preînchipuit adevărul. 

Vezi-mi iubite, că toate au fost preînchipuite prin umbră. Unul-născut 
acolo, unul-născut aici. Fiu iubit şi adevărat acolo, fiu iubit şi adevărat aici. 
Acesta este Fiul Meu cel iubit, întru Care am binevoit (Matei, 3, 17). De tată 
a fost adus Isaac jertfă, pe Acesta Tatăl L-a dat. şi strigă Pavel zicând: £/, 
Care n-a cruțat pe Fiul Lui, ci L-a dat pentru noi toți, cum nu ne va dărui 
toate împreună cu El? (Rom., 8, 32). 

La atât se mărgineşte umbra. Adevărul este, însă, mult superior. Da, 
Mielul Acesta cuvântător s-a jertfit pentru întreaga lume, Mielul Acesta a 
curățit întreaga lume! El a scăpat pe oameni de rătăcire şi i-a readus la 
adevăr; EI a făcut pământul cer, nu schimbând firea stihiilor, ci făcând pe 
oamenii de pe pământ să aibă vieţuirea cea din ceruri. Prin El a pierit toată 
slujirea idolilor, prin El oamenii nu se mai închină la pietre şi la lemne, nici 
nu se mai pleacă cei cinstiţi cu rațiune în fața lucrurilor celor fără de simţire, 
ci toată înşelăciunea a fost alungată, iar lumina adevărului a luminat lumea. 

Ai văzut superioritatea adevărului? Ai văzut ce este umbra şi ce este 
adevărul?” (Omilii la Facere, omilha XLVII, III- IV, în col. PSB, vol. 22, pp. 
151-152) 


„losif, însă va fi şi un tip al celor viitoare; a arătat mai dinainte, în 
umbră, realitatea de mai târziu. Şi după cum Iosif s-a dus la frații săi ca să-i 
cerceteze, iar ei n-au ținut seamă că le e frate, nu s-au uitat nici la pricina 
pentru care a venit, ci mai întâi s-au sfătuit să-l ucidă, dar mai pe urmă l-au 
vândut barbarilor, tot aşa şi Stăpânul nostru, mergând pe urmele iubirii Sale 
de oameni a venit să cerceteze neamul omenesc; a luat trupul nostru, primind 
să fie fratele nostru; şi a venit. Pavel striga, zicând: Că nu pe îngeri a luat, ci 
sămânța lui Avraam; de aceea trebuia să se asemene întru toate fraţilor Săi 
(Evr., 2, 16-17). Dar iudeni cei nerecunoscători au căutat să ucidă pe 
Doctorul trupurilor şi al sufletelor, pe Cel Ce a făcut nenumărate minuni în 
fiecare ZI; şi-au adus la împlinire ucigaşul lor gând şi au răstignit pe Cel Ce a 
primit să ia chip de rob pentru mântuirea noastră. ludeii au căutat să-L ucidă 
şi L-au ucis răstignindu-L pe cruce; frații lui Iosif, însă, s-au sfătuit să-l 
ucidă, dar nu au dus la îndeplinire sfatul lor. Că trebuia ca tipul să fie mai 
mic decât realitatea; de n-ar fi aşa, Iosif n-ar mai fi tip celor ce aveau să fie 
mai târziu. De aceea el este o umbră premergătoare a celor ce aveau să se 
întâmple în viitor. Şi gândeşte-te la minunea petrecută cu Iosif! Nu l-au ucis, 
ci l-au vândut; apoi au mânjit haina cu sângele unui ied şi au dus-o tatălui, 
vrând să-l convingă că losif a fost ucis. Vezi că toate acestea s-au făcut 
pentru ca totul să fie ca într-o umbră, numai icoană a celor ce se vor 
întâmpla, dar să se păstreze realitatea?” (Omilii la Facere, omilia LXI, III, în 
col. PSB, vol. 22, pp. 274-275) 


„Ci nu precum greşala, aşa şi harul (Rom., 5, 15) - nu a dăruit 
Dumnezeu pe cât a greşit omul; nu este câştigul cât şi paguba; nu este 
sfărâmarea de corabie cât dobânda negoţului, ci bunătățile sunt mai mari ca 
relele. Şi e firesc să fie aşa: că răutăţile au venit prin rob, încât au fost mai 
Mici, iar bunătățile sunt dăruite de Stăpânul, pentru care şi sunt mai mari.” 
(Cele dintâi omilii la Facere, cuvântul al şaptelea, p. 95) 


„ ... prin moarte, biruită moartea; prin blestem, blestemul nimicit; iar 
prin armele prin care diavolul biruia, prin acelea i s-a surpat tirania lui.” 


(Omilii la Matei, omilia II, |, în col. PSB, vol. 23, p. 28) 


„Ca oricine crede în EI să nu piară, ci să aibă viață veşnică (15). Nu 
vedeţi voi cauza morţii şi mântuirea pe care-o aduce ea? Nu vedeţi potrivirea 

chipului cu adevărul? Atunci evreii au scăpat de moarte, dar de o moarte 
temporală; acum credincioşii sunt scăpați de viaţa veşnică. Acolo şarpele 
înălţat în aer vindeca muşcăturile şerpilor, lisus răstignit vindecă rănile pe 
care le face dragonul duhovnicesc (diavolul). Acolo, cel ce privea cu ochii 
trupului era vindecat; aici, cel ce vede cu ochii sufletului se uşurează de 
toate păcatele sale. Acolo spânzura un chip de aramă care reprezenta un 
şarpe, aici trupul Domnului pe care L-a format Duhul Sfânt. Acolo, un şarpe 
muşca şi un şarpe vindeca; aici moartea dă la moarte şi moartea a dăruit 
viață. Şarpele care ucide avea otravă, Cel ce dă viaţă nu avea otravă. Aici 
este acelaşi lucru: moartea care dădea moarte păcătuise, precum şarpele avea 
veninul; dar moartea Domnului era lipsită de orice păcat, precum şarpele de 
aramă era lipsit de orice venin, căci E] n-a făcut nici un păcat, şi din gura 
Lui n-a ieşit nici un cuvânt rău (| Petru 2, 22). Aceea a spus-o Sfântul Pavel 
prin aceste cuvinte: £/ a dezbrăcat domniile şi puterile şi le-a dat pe faţă cu 
hotărâre, biruind asupra lor prin cruce (Col., 2, 15). La fel ca şi un atlet 
curajos, care, ridicându-l foarte sus pe duşmanul său, îl aruncă la pământ, 
purtând o strălucită victorie, aşa lisus Hristos, în faţa lumii întregi, le-a 
zdrobit puterile care ne erau dușmane, şi, după ce i-a vindecat pe cei ce erau 
răniți în pustiu, EI i-a eliberat prin răstignirea Sa de toate fiarele; lisus 
Hristos, de asemenea, n-a zis: Trebuie ca Fiul Omului să fie spânzurat pe 
Cruce, ci a zis: Trebuie să fie înălțat, ca în acest fel să nu-i stânjenească pe 
cei ce-L ascultau şi să se apropie de chip. 

Căci Dumnezeu aşa de mult a iubit lumea, încât pe Fiul Său Cel Unul 
Născut L-a dat, ca oricine crede în EI să nu piară, ci să aibă viaţă veşnică 
(16). Adică: Nu vă mirați că Eu voi fi ridicat, ca voi să fiţi mântuiţi; aşa a 
hotărât Tatăl Meu, şi Tatăl Meu aşa v-a iubit, încât EI L-a dat pe Fiul Său 
pentru slujitorii Săi şi pentru nişte slujitori nemulţumiţi, pe când nimeni n-ar 
face atâtea pentru prietenul său. Sfântul Pavel zice la fel: Căci cu greu va 
muri cineva pentru un drept (Rom., 5, 7). Apostolul era întemeiat pe iubirea 
lui Dumnezeu, fiindcă el le vorbea credincioşilor; lisus Hristos îi exprimă 
aici cu mai multă grijă fiindcă EI îi vorbea lui Nicodim; (...) căci aceste 
cuvinte: Aşa a iubit, şi această compunere: Dumnezeu, lumea, arată o 
neasemănată iubire.” (Comentar la Evanghelia de la Ioan, omilha XXVII, 2, 
p. 129) 


„Altarele, ceremoniile şi jertfele legii vechi erau închipuirea care ne 
vesteşte nouă acest sânge prețios. lată preţul răscumpărării întregii lumi; iată 
cu ce a câştigat lisus Hristos Biserica Sa, prin acest sânge EI o împodobeşte 
şi o înfrumusețează cu totul. La fel ca şi cel ce cumpără robi, dă aur şi haine 
din stofă de aur, dacă vrea să-i împodobească, şi să-i pregătească, aşa ne-a 

cumpărat pe noi lisus Hristos şi ne-a împodobit cu sângele Său.” (Comentar 
la Evanghelia de la loan, omilia XLVI, 4, p. 223) 


„Și a ieşit la locul Căpățânii. Unu zic că acolo a murit Adam şi că 
acolo se odihneşte, şi că lisus Hristos a ridicat un trofeu chiar pe locul în 
care a împărățit moartea şi şi-a exercitat împărăţia ei; căci lisus Hristos îşi 
purta crucea Sa ca pe un trofeu împotriva stăpânirii morţii. La fel precum 
învingătorul poartă semnele biruinței sale, aşa purta Mântuitorul pe umerii 
Săi simbolul biruinţei Sale.” (Comentar la Evanghelia de la loan, omilha 
LXXXV, 1, p. 448) 


„„Și ce aduce darul nu seamănă cu ce a adus acel unul care a păcătuit, 
căci judecata dintr-unul duce la osândire, iar harul din multe greşeli duce la 
îndreptare (5, 16). 

Însă ce este aici, şi ce vrea să spună el? Aceea că un singur păcat 
numai a avut puterea de a introduce în lume moartea şi pedeapsa, pe când 
harul nu numai acel singur păcat a desființat, ci şi pe cele introduse după 
acela. Apoi, ca nu cumva prin expresiile precum şi astfel din versetul 15, să 
introduci măsura bunurilor faţă de rele, şi ca să nu crezi că, auzind de Adam, 
se vorbeşte numai de desființarea păcatului făcut de acesta, zice că 
desființarea aceasta a fost a multor păcate. Şi de unde se învederează 
aceasta? Din aceea că, după nenumăratele păcate săvârşite în urma celui din 
rai, faptul s-a terminat în îndreptare. Însă unde este îndreptarea, acolo cu 
necesitate este şi viață, şi după aceea numaidecât trebuie să urmeze şi miile 
de bunătăți; precum şi acolo unde este păcatul, cu necesitate că este şi 
moartea. Dreptatea este superioară vieţii, fiindcă ea este rădăcina şi obârşia 
ei. Cum că s-au acordat mai multe bunuri, şi că n-a fost desființat numai 
păcatul acela, ci şi toate cele de după, aceasta a arătat-o zicând: iar harul din 
multe greşeli duce la îndreptare. Astfel urmează, cu necesitate, că împreună 
cu celelalte şi moartea a fost desfiinţată din rădăcină, însă aceasta va trebui 
să o dezvolte mai jos. Mai înainte a spus că printr-un om a intrat păcatul în 
lume, şi că, dacă păcatul acela, intrat printr-un om, a omorât pe toţi oamenii, 
cu atât mai mult darul unuia va putea mântui. După aceasta a arătat că nu 
numai păcatul acela a fost desfiinţat prin har, ci şi toate celelalte, şi nu numai 
că toate păcatele au fost desfiinţate, ci încă s-a dat şi îndreptarea; şi, în fine, 
că Hristos a folosit nu numai într-atât pe cât a vătămat Adam, ci cu mult mai 
mult. Şi arătând Apostolul toate acestea, din nou vine şi dezvoltă subiectul. 
Însă cum îl dezvoltă? 

Căci, dacă prin greşeala unuia moartea a împărăţit printr-unul, cu 
mult mai mult cei ce primesc prisosința harului şi a darului dreptăţii vor 
împărați în viaţă prin Unul lisus Hristos (5, 17). 

Ceea ce el spune, aşa şi este. Ce anume a înarmat moartea contra 
omenirii? Zice. Aceea că un singur om a mâncat din pomul cunoştinței. 
Deci, dacă moartea a avut atâta putere printr-un singur păcat, atunci, când 
unii se vor găsi că au primit har şi dreptate cu mult mai mari decât păcatul 
acela, cum vor putea să mai fie răspunzători cu moartea? De aceea nici n-a 
zis el aici simplu har, ci prisosința harului, fiindcă n-am luat din har numai 
atât pe cât ne trebuia spre desfiinţarea păcatului, ci încă mai mult, de vreme 
ce ne-am izbăvit şi de osândă, şi orice răutate am alungat-o, am renăscut de 
sus şi am înviat o dată cu îngroparea omului cel vechi, ne-am răscumpărat şi 
ne-am îndreptat, am fost duşi la înviere şi ne-am sfințit, am devenit frați ai 
Unuia-Născut Fiului lui Dumnezeu şi împreună moştenitori ne găsim în 
trupul Lui; şi după cum trupul este unit cu capul, aşa şi noi suntem uniţi cu 
EI. Toate acestea Pavel le-a numit prisosința harului, arătând că nu am luat 
un medicament care doar să vindece rana, ci am luat în acelaşi timp şi 
sănătate, şi înfrumusețare, şi cinste, şi slavă, şi vrednicii care întrec şi 
covârşesc firea noastră omenească. Fiecare dintre acestea era de ajuns prin 
sine ca să dezlege moartea; însă când sunt şi toate la un loc, atunci nici urmă 
din ca nu mai rămâne, nici umbra ei nu se mai vede, ci a dispărut cu totul. 
După cum cineva ar băga la închisoare pe un altul care i-ar datora zece bani, 
şi nu numai pe acela, ci şi pe femeia şi copiii lui şi pe toți casnicii lui, iar 
venind un altul să-l răscumpere ar plăti nu numai cei zece bani, ci ar mai da 
şi mii de talanţi de aur, şi pe cel închis l-ar băga în curțile împărăteşti, şi l-ar 
ridica pe tronul celei mai înalte stăpânu, şi l-ar face părtaş de cinstea cea mai 
mare, şi la urmă nu şi-ar mai aduce aminte de cei zece bani împrumutaţi, 
întocmai aşa s-a petrecut şi cu noi. Mai mult decât datoram a plătit Hristos 
pentru noi, atât de mult pe cât de întinsă şi nemărginită este marea față de o 
picătură de apă. 

Deci nu te îndoi, omule, ca unul ce vezi atâta bogăţie de bunătăţi, şi 
nici nu căuta cu mirare cum s-a dezlegat scânteia aceea a morții şi a 
păcatului, de vreme ce o mare atât de întinsă de haruri s-a revărsat asupra lor 
şi 1-a copleşit. Aceasta şi Pavel a lăsat bine să se înţeleagă, zicând că: cei ce 
primesc prisosința harului şi a darului dreptăţii, vor împărăți în viaţă.” 
(Omilii la Epistola către Romani a Sfântului Apostol Pavel, omilia X, pp. 
166-168) 


„De aceea a venit Unul Născut al lui Dumnezeu, şi nici că s-a depărtat 
până ce mai întâi nu ne-a izbăvit de acea greutate. Şi ceea ce e mai important 

e însuşi modul biruinţei Lui. Fiindcă EI n-a luat alt trup, ci chiar acel trup 
omenesc obosit şi zdrobit. După cum cineva, văzând în piaţă o femeie 
obişnuită lovită şi maltratată de un mojic, ar veni în ajutorul acelei femei, 
spunând că el este fiul ei, deşi este fiul împăratului, şi astfel ar scăpa pe acea 
femeie din ghearele duşmanilor ei, tocmai aşa a făcut Hristos, fiindcă, 
luându-ne apărarea şi mărturisind că EI este Fiul Omului, S-a pus în dreptul 
nostru şi a osândit păcatul. După aceea păcatul n-a mai îndrăznit să lovească 
în om. Ba mai mult, EI — Fiul lui Dumnezeu — a lovit păcatul cu o lovitură de 
moarte; însă prin aceasta n-a fost osândit trupul cel lovit, ci păcatul care 
lovea a fost zdrobit şi înfrânt, ceea ce este mai minunat decât orice. 

Căci dacă biruinţa nu era în trup, nu ar fi fost atât de minunat lucru, 
fiindcă şi Legea făcea aceasta; faptul minunat este că împreună cu trupul au 
stat şi trofeele, iar el [trupul], care de mu de ori a fost zdrobit de păcat, a 
repurtat o biruinţă strălucită asupra păcatului. Priveşte câte fapte minunate s- 
au petrecut aici: întâi, că păcatul n-a biruit trupul; al doilea, că a fost biruit 
păcatul, şi încă de trup, căci nu este totuna a nu fi învins cu a birui pe cel ce 
veşnic te atacă; al treilea, că nu numai că a biruit, ci l-a şi osândit. Nu a fost 
învins păcatul, ca să nu mai păcătuiască, însă ca trupul, care era mai înainte 
atât de disprețuit, să biruiască păcatul şi să-l osândească prin moarte, putință 
în care se şi arată bunătatea firească a trupului. 

Astfel, s-a dezlegat şi puterea păcatului, iar în acelaşi timp a ucis şi 
moartea ce era introdusă de păcat.” (Omilii la Epistola către Romani a 
Sfântului Apostol Pavel, omilha XIII, pp. 237-238) 


„A se împotrivi şi a se lupta pentru noi, aceasta a fost fapta Lui; a 
noastră însă este de a ne bucura de biruință.” (Omilii la Epistola către 
Romani a Sfântului Apostol Pavel, omilia XIII, p. 239) 


„A-ţi da ţie cununa cea neveştejită, aceasta aparţine Lui, însă a stăpâni 
lucrul dat, aceasta este treaba ta.” (Omilii la Epistola către Romani a 
Sfântului Apostol Pavel, omiha XIII, p. 240) 


„... a introdus şi neamurile în creştinism, şi le-a amestecat cu cei din 
Legea veche care au săvârşit fapte plăcute; cum a mântuit pe cei 
deznădăjduiţi, cum i-a ridicat la ceruri pe cei ce nu erau vrednici nici de 
pământ, cum le-a oferit viaţa veşnică şi negrăită celor căzuţi şi din viaţa 
prezentă, şi cum pe cei ce erau călcaţi în picioare de demoni el i-a făcut 
deopotrivă cu îngerii, le-a deschis raiul, relele cele vechi pe toate le-a 
dezlegat, şi cum toate acestea le-a făcut într-un timp scurt, pe calea cea mai 
uşoară — când, zic, vei cugeta la toate acestea, atunci vei cunoaşte 

înțelepciunea lui Dumnezeu; când vei vedea că ceea ce n-au ştiut nici îngerii, 
nici Arhanghelu, aceasta fără de veste le-a fost dat să afle celor dintre 
neamuri învățați prin lisus; atunci vei cunoaşte înțelepciunea lui 
Dumnezeu.” (Omilii la Epistola către Romani a Sfântului Apostol Pavel, 
omilia XXVII, p. 490) 


„Legea nu numai că nu ne-a scăpat, ci ne-a şi condamnat, pe de o 
parte scoțând mai în evidență păcatul, iar pe de altă parte neputând a ne 
elibera sau a înceta urgia lui Dumnezeu. Fiul lui Dumnezeu însă, chiar şi 
acest imposibil l-a făcut posibil, dezlegând păcatele, pe duşmani punându-i 
în rândul prietenilor şi dăruindu-ne şi alte mii de bunătăţi.” (Comentariile 
sau Explicarea Epistolei către Galateni, p. 13) 


„A nu cruța nici pe Fiul Său, acesta e cu mult mai mare şi decât 
înfierea, şi de cât toate celelalte daruri. Mare lucru este a ni se ierta păcatele, 
dar mai mare încă, că am câştigat-o prin sângele Stăpânului.” (Comentariile 
sau Explicarea Epistolei către Efeseni, omiha |, p. 11) 


„Două lucruri mari a săvârşit; şi El a ajuns la cea mai de pe urmă 
umilință, şi pe om l-a ridicat până la cea mai mare înălțime, şi l-a mântuit 
prin sângele Lui. Mai întâi a zis aceea, că adică s-a umilit până la atâta pe 
Dânsul; apoi spune şi ceea ce este mai puternic încă, faptul acela cu adevărat 
mare şi principal. Deşi nu am fost vrednici de nimic, EI totuşi ne-a ajutat; 
deci dacă ne-am făcut vrednici şi fără aceasta, era de ajuns faptul şi fără a fi 
sacrificat; dar când şi ambele (nevrednicia şi sacrificiul) au fost, cum să nu 
ne uimească?” (Comentariile sau Explicarea Epistolei către Efeseni, omilia 
III, p. 28) 


„Prin cruce omorând vrajba întru sine. Nimic nu e mai propriu şi mai 
expresiv ca aceste cuvinte: Moartea Lui, zice, a omorât vrajba, adică a 
rănit-o şi a nimicit-o, nu că doar a poruncit altuia să facă aceasta şi nici că 
numai a lucrat pentru aceasta, ci a şi suferit. Nu a zis: dezlegând-o, sau 
desființând-o, ci tocmai ce e mai grozav omorând-o, ca astfel să nu se mai 
ridice, să nu mai învie niciodată. Cum deci învie ea? Din cauza prea marii 
răutăți ce ne stăpâneşte.” (Comentariile sau Explicarea Epistolei către 
Efeseni, omilia V, p. 49) 


„ȘI boala noastră a fost grea, şi frigurile noastre au fost grozave, dar 


noi nu zăceam pe pat, ci pe răutatea însăşi, aruncaţi ca pe o grămadă de 
gunoi, răniți, mirosind urât, nespălați, chinuiți de boală şi mai mult schelete, 


1004 


decât oameni. În acest timp mulţi demoni ne-au înconjurat şi râzând de noi şi 
disprețuindu-ne, şi chiar stăpânitorul lumii acesteia. A venit Fiul lui 
Dumnezeu Unul Născut, luminându-ne cu strălucitoarele raze ale venirii Lui 
şi întunericul s-a împrăștiat numaidecât! A venit la noi Împăratul, Cel care 
stă pe tronul părintesc, lăsând de bună voie acel tron; când spun lăsând, să 
nu-ţi închipui vreo mutare din loc — fiindcă El umple şi cerul, şi pământul, şi 
universul întreg -, ci înțeleg prin aceasta iconomia Lui pentru mântuirea 
neamului omenesc. A venit la duşmanul său care-L ura şi-L dispreţuia, care 
nu putea suferi nici măcar să-L vadă şi care, în sfârşit, Îl defăima în fiecare 
ZI; l-a văzut pe cel care şedea pe grămada de gunoi, cu rănile pline de viermi, 
cuprins de friguri, pe cel suferind de tot felul de boli. Frigurile care-l torturau 
nu erau altceva decât pofta cea rea; umflăturile pe care le avea nu erau decât 
ignoranţa; pe lângă acestea, foamea cumplită care îl stăpânea nu era altceva 
decât lăcomia iar rănile pline de puroi care-i acopereau trupul nu erau 
altceva decât curvia; boala ochilor era idolatria; surzenia urechilor şi guta nu 
erau altceva decât închinarea la pietre, la lemne şi la toate celelalte; iar 
duhoarea aceea cumplită era răutatea, boală foarte grea şi cu totul 
dezgustătoare. Ai văzut cum noi, mai răi Chiar decât nebunii, numeam 
lemnele şi pietrele Dumnezeu? Ne-a găsit într-o aşa de mare răutate, şi totuşi 
nu S-a scârbit de noi, nu S-a îngreţoşat, nu ne-a respins, nu ne-a urât, fiindcă 
era Stăpânul nostru şi nu putea să urască propria Sa creație. 

Aşadar ce face? Ca şi un doctor iscusit prepară medicamente de mult 
preț, El gustă cel dintâi din ele, fiindcă EI, mai înaintea noastră, a dat dovadă 
de bărbăţie şi abia apoi ne-a dat-o şi nouă.” (Omilii la Epistola către 
Filipeni, omilia a XII-a, pp. 219-220) 


„Nu numai că ne-a scăpat de întuneric, ceea ce de altfel este un fapt 
destul de mare, dar şi mai mare este însă că ne-a introdus în împărăția 
cerurilor, cu care ocazie a arătat filantropia Sa. Si priveşte cât de variat este 
darul care ni l-a făcut, căci întâi ne-a scapat de întunericul răutăților, al 
doilea că ne-a şi mutat în împărăţia cerurilor. Care ne-a izbăvit pe noi, adică 
nu numai că ne-a scăpat, ci încă ne-a şi izbăvit, ne-a mântuit, arătând prin 
aceasta marea ticăloşie în care ne găseam, pe de o parte, iar pe de alta 
învederând robirea diavolului.” (Comentariile sau Explicarea Epistolei către 
Coloseni, omilia II, p. 24) 


„Pace făcând prin EI, prin sângele crucii Sale (Col. 1, 20). Pe de o 
parte împăcarea aceasta arată duşmănia ce era, iar pe de alta încetarea 
războiului.” (Comentariile sau Explicarea Epistolei către Coloseni, omilia 
III, p. 37) 

„Dar oare ce înseamnă: cele din cer? Cele de pe pământ cu drept 
cuvânt le-a împăcat, deoarece eram plini de duşmănie şi în multe feluri ne 
depărtasem de Dânsul, şi fiecare din noi se răscula nu numai contra 
celorlalţi, ci şi contra sa însuşi ; dar cele din ceruri, cum le-a împăcat? Ce? 
Oare era şi acolo luptă? Oare era şi acolo război? Dar atunci cum de ne 
rugăm noi: facă-se voia Ta, precum în cer aşa şi pe pămant (Mt., 6, 10)? 
Deci ce înseamnă aceasta? Se despărțise pământul de cer; îngerii deveniseră 
războitori ai oamenilor, fiindcă vedeau pe Stăpânul lor insultat de om. Toate 
cele din ceruri şi cele de pe pământ, să fie iarăşi adunate întru Hristos 
(Efes., 1, 10). Însă cum? Cele din ceruri astfel: a strămutat acolo pe om, a 
ridicat în ceruri pe duşman, pe cel ce-l ura şi era urât. Nu ca să rămână pe 
pământ a făcut El împăcarea, ci l-a ridicat în ceruri pe el, duşmanul şi 
războinicul. Şi aceasta este pacea profundă. Îngerii iarăşi se arată pe pământ, 
fiindcă şi omul s-a arătat în ceruri. Mi se pare că răpirea lui Pavel la cer din 
cauza aceasta fost, ca să i s e arate că şi Fiul acolo a fost înălțat. Pacea de pe 
pământ a fost îndoită, căci a avut drept consecință împăcarea cu cele cereşti, 
împăcarea şi a celor pământeşti, însă în ceruri a fost simplă. Pentru că dacă 
pentru un singur păcătos ce se pocăieşte se face mare bucurie în ceruri, dar 
încă pentru atâţia? Toate acestea numai puterea lui Dumnezeu le-a săvârşit, 
zice; apoi de ce atunci vă puneţi nădejdea în îngeri? Căci atât de departe sunt 
ei de a vă aduce înainte lui Dumnezeu, încât şi războinici ai voştri 
deveniseră, şi a trebuit ca însuşi Dumnezeu să vă împace cu dânşii. 

De ce alergați la îngeri?, zice. Voieşti să afli poate ura ce îngerii 
aveau către noi, şi cum ei ne dispreţuiau de-a pururea? Pe timpul israeliților, 
pe timpul lui David, pe timpul sodomitenilor şi în valea plângerii, îngerii au 
fost trimişi spre pedepsirea oamenilor. Astăzi nu este aşa, ci din contră, căci 
pe pământ ei cântă de bucurie mare, şi pe dânşii El 1-a coborât la noi, dar şi 
pe noi oamenii ne-a ridicat acolo. Și priveşte încă minune: pe dânşii i-a 
coborât mai întâi aici, şi numai după aceasta a ridicat pe om spre dânşii; 
pământul a devenit cer, fiindcă cerul urma a primi cele de pe pământ. De 
aceea şi noi mulțumindu-l, zicem: S/avă întru cei de sus lui Dumnezeu, şi pe 
pământ pace, întru oameni bună voire (Luc. 2, 14). Şi acum iată că şi 
oamenii s-au arătat mulțumindu-l. Ce înseamnă bună voire? Adică împăcare, 
adică cerul nu mai este peretele din mijloc al vrajbei.” (Comentariile sau 
Explicarea Epistolei către Coloseni, omilia III, pp. 38-39) 


„Nu a pătimit El numai ca să ne scape de rele, ci ca să ne readucă la 


starea dintâi, după cum ar elibera El pe un acuzat nu numai de vinovăția lui, 
ci încă l-ar reabilita şi în cinstea ce o avea mai înainte, şi l-ar aşeza printre 

cei ce nu au greşit cu nimic, şi încă nu numai printre cei ce nu au greşit, ci 
chiar alăturea de cei ce au avut succese mari. Și ceea ce este mai mult, e că 
încă i-a dat sfinţenie înaintea Sa şi nevinovăție.” (Comentariile sau 
Explicarea Epistolei către Coloseni, omilia IV, p. 45) 


„După cum cineva ar lua un câine prăpădit de foame şi de râie, urâcios 
ŞI împuţit, şi care nici n-ar putea să se mişte de jos, şi deodată l-ar face om şi 
l-ar pune pe tronul împărătesc, tot aşa a făcut şi El cu omenirea. Se închinau 
pietrelor şi pământului; credeau că cerul şi soarele sunt superioare, şi că 
întregul univers le servea lor, însă erau prizonieri, legaţi ai diavolului, care 
deodată s-a ridicat deasupra pe capul omenirii, şi îi poruncea şi o tiraniza. 
Fiind ei prizonieri şi sclavi ai demonilor, deodată s-au făcut corpul 
Stăpânului îngerilor şi al arhanghelilor. Nu ştiau ce este Dumnezeu, şi totuşi 
deodată au devenit părtaşi ai tronului lui Dumnezeu. Voieşti a vedea acum 
miile de trepte pe care ei le-au trecut în curgerea timpului? Mai întâi trebuia 
ca să cunoască că pietrele nu sunt dumnezei; că nu numai că nu sunt 
dumnezei, ci chiar inferioare omului, al treilea, că sunt inferioare animalelor 
necuvântătoare; al patrulea, că sunt mult mai inferioare şi decât plantele; al 
cincilea, că extremităţile în fine se reuneau în acelaşi cuvânt, că nu sunt nici 
măcar pământ, nici vietăți, nici plante, nici om, nici cer; sau iarăşi de la 
început, că nici pietrele nici vietățile, nici plantele, nici elementele naturii, 
nici cele de sus, nici cele de jos, nici omul, nici demonii, nici îngerii, nici 
arhanghelii, şi nici vreo alta din puterile acelea nu trebuia a fi închinată de 
om, sau a fi adorată de el. 

Scoşi ca dintr-un adânc înfricoşat, îi trebuia a afla că numai Stăpânul a 
toate este Dumnezeu adevărat, că numai pe EI trebuie a-L servi, că viaţa 
corectă este frumoasă şi admirată, că moartea de acum nu este moarte 
adevărată, că viaţa nu este viaţă, că corpul învie, că devine nestricăcios, că în 
ceruri se ridică, că se bucură de nemurire, că stă cu îngerii, şi că, în fine, se 
strămută de aici acolo. Deci pe cel ce şedea aici jos, şi care a sărit peste toate 
aceste scări l-a pus pe tron, şi l-a făcut pe dânsul, care era mai prejos de 
pietre, mai însemnat decât îngerii şi arhanghelii, decât tronurile şi decât 
stăpâniile (...) ca şi cum ar lua cineva un nebun, şi l-ar face filosof, tot aşa a 
făcut EI cu noi. Însă orice ar spune cineva, nimic nu ar putea spune după 
cum trebuie.” (Comentariile sau Explicarea Epistolei către Coloseni, omila 
V, p. 56) 


„Dezbrăcând începătoriile şi domniile, numind prin această expresie, 


puterile drăceşti (...) fie că natura omenească era îmbrăcată cu acele puteri, 
fie că devenind om a dezbrăcat pe diavol de motivul care stăpânea pe om. 


1007 


Dar ce vrea să zică: /-a vădit pe față? De altfel, bine a zis, căci niciodată 
diavolul nu s-a arătat mai urâcios ca atunci. Așteptându-se ca să aibă în 
stăpânire pe om, el a pierdut şi ceea ce avea, căci trupul lui Hristos fiind 
pironit pe cruce, morții deja înviau. Acolo a primit diavolul rana cea 
grozavă, în corpul cel mort a primit cea de pe urmă lovitură, căci după cum 
luptătorul, crezând pe adversarul său doborât, primeşte lovitura mortală de la 
acesta, tot aşa a pătimit şi diavolul.” (Comentariile sau Explicarea Epistolei 
către Coloseni, omilia VI, p. 71) 


„Căci faptul minunat acesta este, căci lumea a văzut şarpele sfâşiat sus 
pe cruce.” (Comentariile sau Explicarea Epistolei către Coloseni, omiha VI, 
p. 72) 


„Nu ne-a mântuit din război, acum, şi nici că ne-a dat pământul şi 
bunurile lui, ci pierderea diavolului, împărăția cerurilor, viaţa cea veşnică.” 
(Comentariile sau Explicarea Epistolei către Evrei, omilha III, p. 78) 


„Gândeşte-te apoi şi câte bunuri a făcut: moartea a legat-o, pe noi ne-a 
scos din tirania diavolului, de robie ne-a izbăvit, frate cu noi făcându-se, ne- 
a cinstit; şi nu numai prin frăție ne-a cinstit pe noi, ci şi prin altele multe, 
Căci şi Arhiereul nostru a voit a fi către Tatăl, pentru care a şi adaos: ca să fie 
milostiv şi credincios Arhiereu întru cele ce sunt către Dumnezeu.” 
(Comentariile sau Explicarea Epistolei către Evrei, omilia V, p. 101) 


„Pentru toţi a murit, desigur, ca toţi să se mântuiască - ca din partea Sa 
- căci moartea Lui a fost în locul morții tuturor, şi pentru păcatele tuturor, 
însă dacă n-a ridicat păcatele tuturor, este că nu toți au voit.” (Comentariile 
sau Explicarea Epistolei către Evrei, omilia XVII, p. 227) 


„Înainte de a lua Domnul trup şi a Se smeri, toate piereau şi se stricau; 
dar când S-a smerit pe sine, pe toate le-a ridicat la înălțime; a prăpădit 
blestemul, a stins moartea, a deschis raiul, a omorât păcatul, a deschis bolțile 
cerului, a urcat la cer începătură nouă, a umplut lumea de bună-credință, a 
alungat rătăcirea, a adus adevărul, a ridicat pe tronul împărătesc începătura 
noastră, a lucrat mii şi mii de bunătăţi, pe care nici eu, nici toţi oamenii nu 
le-ar putea înfăţişa prin cuvânt. Înainte de a Se smeri pe Sine, numai îngerii 
ÎL cunoşteau; dar când S-a smerit pe Sine, toată firea omenească L-a 
cunoscut. Vezi că smerenia nu L-a micşorat, ci a adus mii şi mii de câştiguri, 
a lucrat mii şi mii de fapte mari şi a făcut ca slava Lui să strălucească şi mai 

mult?”. (Cuvântări împotriva anomeilor, cuv. VIII, în vol. Cuvântări 
împotriva anomeilor. Către iudei, p. 140) 


„Cel ce a dezlegat sufletul din legăturile morți, Cel ce a sfărâmat 
porțile iadului, Cel ce a zdrobit porțile cele de aramă şi încuietorile cele de 
fier şi sufletul l-a slobozit din legăturile morții”. (Cuvântări împotriva 
anomeilor, cuv. LX, în vol. Cuvântări împotriva anomeilor. Către iudei, p. 
149) 


„Jertfa obştească pentru toată lumea, care a curățit sufletele noastre, a 
pus capăt păcatului, a stins moartea, a deschis cerurile, ne-a arătat multe şi 
mari nădejdi şi le-a făcut pe toate celelalte”. (Cărre iudei, cuv. VII, 2, în vol. 
Cuvântări împotriva anomeilor. Către iudei, pp. 366-367) 


„Mult iubitor de oameni este Dumnezeu! Nu Şi-a cruțat pe Fiul Său, 
ca să cruţe pe rob! A dat pe cel Unul-Născut, ca să răscumpere nişte robi 
nerecunoscători! A dat Sângele cel scump al Fiului Lui! O iubire de oameni 
a Stăpânului! (loan 3, 16; Romani 8, 32)” (Omiliile despre pocăință, omilha 
a opta, p. 163) 


„Am fost cumpăraţi cu Sânge scump (| Petru 1, 18-19). Pentru aceasta 
Dumnezeu pe pământ S-a arătat (Baruh 3, 38). Pentru tine, omule, 
Dumnezeu pe pământ S-a arătat şi nu avea unde să-şi plece capul (Luca 9, 
58). Vai, ce minune! Judecătorul vine să fie judecat pentru cei vinovaţi! 
Viaţa gustă moarte! Creatorul este pălmuit de creatură! Cel ce nu poate fi 
privit de Serafimi este scuipat de rob, gustă oţet şi fiere, este împuns cu 
sulița, este pus în mormânt! Şi tu, spune-mi, te trândăveşti, dormi, dai din 
umeri cu dispreţ, omule? 

Nu ştii că, de ţi-ai vărsa sângele tău pentru EI, nici aşa n-ai făcut ce 
erai dator să faci. Că altul e sângele Stăpânului, şi altul sângele robului! 
Pocăieşte-te şi întoarce-te înainte de ieşirea sufletului, ca nu cumva să vină 
moartea şi tot leacul pocăinţei să fie fără de folos. Că aici, pe pământ, are 
putere pocăința; şi numai aici; în iad n-are nici o putere. Să căutăm pe 
Domnul, cât avem timp!” (Omiliile despre pocăință, omilia a noua, pp. 181- 
182) 


„Al văzut biruinţa minunată? Ai văzut faptele mari ale Cruci? Să-ţi 
spun şi ceva mai minunat? Când ai să afli chipul biruinţei, atunci ai să te 
minunezi şi mai mult. Prin acelea prin care diavolul a biruit pe om, prin 
acelea l-a biruit şi Hristos pe diavol. Ascultă cum! Semnele înfrângerii 

noastre au fost: fecioria, lemnul şi moartea. Fecioara a fost Eva, - nu 
cunoscuse încă pe bărbat -, lemn a fost pomul, şi moartea a fost pedeapsa 
dată lui Adam. Şi iată, iarăşi, Fecioara, lemn şi moarte, aceste semne ale 
înfrângerii, au ajuns semne ale biruinței. În locul Evei, Maria; în locul 
pomului cunoștinței binelui şi răului, lemnul Crucii; în locul morții lui 
Adam, moartea lui Hristos. Ai văzut că diavolul a fost biruit prin acelea prin 
care biruise? Prin pom l-a biruit diavolul pe Adam; prin Cruce l-a biruit 
Hristos diavol. Lemn şi într-o parte, şi lemn şi în alta: unul a trimis în iad, iar 
celălalt a chemat din iad pe cei plecaţi acolo. Şi iarăşi lemn într-o parte, şi 
lemn şi în alta: unul a ascuns gol pe cel făcut rob, iar celălalt a arătat tuturor 
gol pe Biruitor, din înălțimea Crucii. Moarte şi într-o parte, moarte şi în alta: 
una a osândit pe cei de după Adam, iar cealaltă a înviat pe cei ce muriseră 
înainte de moartea lui Hristos. Cine va grăi puterile Domnului? (Ps., 105, 2). 
Din muritori au ajuns nemuritori. Acestea-s faptele mari ale Crucii. Ai aflat 
biruinţa! Ai aflat chipul biruinţei! 

Află acum că biruinţa aceasta s-a săvârşit fără ca noi să ne obosim. N- 
am înmuiat noi armele în sânge. N-am stat noi pe câmpul de bătălie. N-am 
primit noi rănile, n-am văzut noi războiul, dar noi am câştigat biruinţa. 
Stăpânul a luptat şi noi ne-am încununat.” (Cuvânt la Crucea Domnului, II, 
în vol. Predici la sărbători împărăteşti şi cuvântări de laudă la sfinţi, p. 83) 


„A păcătuit Adam şi a murit; dar n-a păcătuit Hristos, şi a murit. Nou 
şi străin lucru este acesta. Acela a păcătuit şi a murit, Acesta n-a păcătuit, şi 
a murit. 

- Pentru ce? 

- Pentru ca acela ce a păcătuit şi a murit să poată lepăda legăturile 
morţii prin Cel ce n-a păcătuit, dar a murit. Aşa se întâmplă şi în afacerile 
băneşti. Cineva datorează nişte bani, nu are cu ce plăti şi este ţinut în lanțuri; 
un altul nu datorează nimic, dar poate plăti; plăteşte şi scapă pe datornic. Tot 
aşa s-a întâmplat şi cu Adam. Adam avea de plătit o datorie; era ținut de 
diavol şi nu putea să plătească datoria. Hristos nu datora nimic, nici nu era 
ținut de diavol, dar putea să plătească datoria. A venit şi a murit pentru cel 
ținut de diavol, ca să-l slobozească pe acela.” (Cuvânt la Înviere, IL, în vol. 
Predici la sărbători împărăteşti şi cuvântări de laudă la sfinţi, p. 143) 


„Din muritori am ajuns nemuritori. Am fost doborâţi şi am înviat. Am 


fost biruiți şi am ajuns biruitori.” (Cuvânt la Sfintele Paşti, II, în vol. Predici 
la sărbători împărăteşti şi cuvântări de laudă la sfinţi, p. 150) 

„Închipuie-ţi doi oameni care se urăsc între ei şi nu vor să se împace; 
vine un altul, se pune la mijloc între ei şi pune capăt vrăjmăşiei. Tot aşa a 
făcut şi Hristos. Dumnezeu era mâniat pe noi, iar noi uram pe Dumnezeu, pe 
Stăpânul Cel iubitor de oameni. S-a aşezat la mijloc şi a împăcat cele două 
furi. 

- Şi cum S-a aşezat la mijloc? 

- A primit EI de la Tatăl pedeapsa ce ni se cuvenea nouă, a suferit şi 
pedeapsa de la Dumnezeu, şi ocările de la oameni. 

Vrei să vezi că le-a primit pe amândouă? Hristos, spune Scriptura, ne- 
a răscumpărat din blestemul legii, făcându-se pentru noi blestem (Gal., 3, 
13). Ai văzut cum a primit pedeapsa primită de sus, de la Dumnezeu. Vrei să 
vezi că a suferit şi ocările cele venite de jos, de la oameni? Ocările celor ce 
Te ocărăsc pe Tine, spune Scriptura, au căzut asupra Mea (Ps., 68, 11). 

A1 văzut cum a pus capăt vrajbei? Ai văzut cum nu S-a oprit de a face, 
de a suferi şi de a lucra totul până ce nu l-a adus pe duşman şi pe vrăjmaş la 
Dumnezeu, până ce nu l-a făcut prieten?” (Cuvânt la Înălțarea Domnului, Il, 
în vol. Predici la sărbători împărăteşti şi cuvântări de laudă la sfinţi, p. 
161) 


„Acela (Dumnezeu — n.n.) cu toate că ştia mai dinainte că vom pierde 
darul, totuşi l-a dat, iar cei ce s-au învrednicit de EI şi nu l-au păzit, răi s-au 
făcut (protopărințui noştri Adam şi Eva — n.n.). Deci am arătat că nu 
Dumnezeu ne-a depărtat de darul Său, ci noi l-am pierdut. Și cu toate că |- 
am pierdut, mai pe urmă mai mari daruri am luat decât cele ce am pierdut. 
Că în loc de osteneli vremelnice, Dumnezeu ne-a cinstit cu viaţa veşnică, iar 
în loc de mărăcini şi ciulini, a făcut să odrăslească în sufletele noastre roada 
Duhului. Nimic nu era mai defăimat decât omul, iar acum nimic nu este mai 
cinstit decât el. El era partea cea mai de pe urmă a firii cuvântătoare, dar 
picioarele s-au făcut cap şi au fost duse sus la Scaunul cel împărătesc, prin 
pârgă. Şi precum un om darnic şi împărțitor de mari daruri, văzând pe cineva 
că a scăpat din naufragiu numai cu trupul gol, îl primeşte cu mâinile întinse, 
îl îmbracă cu haine strălucite şi-l aşează la loc de cinste, aşa şi Dumnezeu a 
făcut cu firea noastră. Toate câte le-a avut omul le-a pierdut: îndrăzneala, 
vorbirea cu Dumnezeu, petrecerea în rai, viaţa cea fără greutăți şi ieşind din 
rai ca dintr-o înnecare de corabie, gol s-a aflat. lar Dumnezeu primindu-l, 
îndată l-a îmbrăcat si povăţuindu-L puţin câte puţin, l-a suit la cer, cu toate 
că greşeala lui nu era vrednică de iertare. Că nu din pricina silei vânturilor s- 
a întâmplat scufundarea aceasta, ci din lenevirea lui. Dar n-a căutat 
Dumnezeu la aceasta, ci a miluit ticăloşia noastră şi cu dragoste ne-a primit, 
ca şi cum am fi suferit necazul în mijlocul noianului. Că fund în rai şi a 

cădea în păcat este ca şi cum ţi s-ar întâmpla înecare de corabie la mal. 
Pentru care pricină? Pentru că s-a împiedicat şi a căzut când nu era mâhnire, 
Nici grijă, nici osteneli, nici trude şi încă nu năpădise asupra firii noastre 
valurile cele nenumărate ale poftelor. Şi precum piraţii cu un fier mic 
găuresc corabia jefuită şi astfel scufundă corabia, aşa şi atunci diavolul 
văzând corabia lui Adam, adică sufletul lui plin de multe bunătăţi, cu un glas 
subțire, ca şi cu un fier mic, apropiindu-se şi găurindu-l, a jefuit toată 
bogăţia lui, iar corabia a afundat-o. Dar Dumnezeu a făcut câştigul mai mare 
decât paguba, căci firea noastră a suit-o la Scaunul cel împărătesc.” (Cuvânt 
către cei ce cred că diavolii ocârmuiesc cele omeneşti şi se necăjesc pentru 
pedepsele lui Dumnezeu, şi se smintesc pentru îndestulările celor răi şi 
pentru suferinţele celor drepți, în vol. Din ospățul stăpânului, pp. 13-14) 


„... mai multe daruri şi mari bunătăți decât cele pierdute ni s-au dat.” 
(Cuvânt către cei ce cred că diavolii ocârmuiesc cele omeneşti şi se necăjesc 
pentru pedepsele lui Dumnezeu, şi se smintesc pentru îndestulările celor răi 
şi pentru suferinţele celor drepți, în vol. Din ospățul stăpânului, p. 16) 


„Al pierdut raiul, dar EI ţi-a dat cerul. Vezi că mai mare este câştigul 
decât paguba? Şi mai multă este bogăţia? Ţi-a dat cerul ca să-Şi arate atât 
iubirea Sa de oameni cât şi să rănească pe diavolul, arătând că deşi el va 
aduce multe primejdii neamului omenesc, cu nimic nu se va folosi, fiindcă 
Dumnezeu pururea spre mai mare cinste ne ridică. 

Ai pierdut raiul, Dumnezeu ţi-a deschis cerul. Ai fost blestemat cu 
osteneală vremelnică, dar te-ai cinstit cu viaţa cea veşnică. A poruncit 
pământului să scoată mărăcini şi ciulini, dar sufletul tău a odrăslit roada 
Duhului. 

Cugetă la iubirea de oameni a lui Dumnezeu până unde s-a pogorât. 
De vom pierde unii dintre noi oarecare lucruri, deşi vom lua altele mai 
scumpe, totuşi le căutăm tot pe cele pierdute şi nu ne liniştim până ce nu le 
vom avea din nou. La fel şi aici: tu ai pierdut raiul, dar nu numai cerul ţi s-a 
dat, ci şi raiul, căci zice: Astăzi vei fi cu mine în rai (Lc., 23, 33). Ca nu 
numai cu dăruirea celor mai mari să mângâie sufletul, ci şi cu dobândirea 
celor pierdute.” (Cuvânt la neluminarea scripturii celei vechi, la iubirea de 
oameni a lui Dumnezeu şi cum că nu se cuvine a ne învinui unii pe alții, în 
vol. Din ospățul stăpânului, pp. 82-83) 


„Am fost cumpăraţi cu sânge scump (1 Petru I, 18-19). Pentru aceasta 
Dumnezeu pe pământ s-a arătat (Baruh III, 38). Pentru tine, omule, 


1012 


Dumnezeu pe pământ s-a arătat şi nu avea unde să-şi plece capul (Luca IX, 
58). Vai, ce minune! Judecătorul vine să fie judecat pentru cei vinovaţi! 
Viaţa gustă moarte! Creatorul este pălmuit de creatură! Cel ce nu poate fi 
privit de serafimi, este scuipat de rob, gustă oţet şi fiere, este împuns cu 
sulița, este pus în mormânt! Şi tu, spune-mi, te trândăveşti, dormi, dai din 
umeri cu dispreţ, omule? Nu ştii că chiar dacă ţi-ai vărsa sângele tău pentru 
EI, nici aşa n-ai făcut ce erai dator să faci? Că altul e sângele Stăpânului si 
altul sângele robului! Pocăieşte-te şi întoarce-te înainte de ieşirea sufletului, 
ca nu cumva să vină moartea şi tot leacul pocăinţei să fie fără de folos.” 
(Omilie despre pocăință şi despre cei ce pleacă de la Sfânta Liturghie..., în 
vol. Din ospățul stăpânului, p. 190) 


„Și Cel care e de aceeaşi fire cu El devine ceea ce sunt cu şi umblând 
pe pământ a viețuit împreună cu oamenii printre care a făcut minuni, printre 
care a făcut făgăduinţe şi printre care le-a împlinit. Căci pe unele le-a dat 
încă de aici, iar pe altele le-a rezervat pentru viitor. Că le va împlini a făcut 
arătat prin minunile pe care le-a lucrat încă fund pe pământ şi prin 
deznodământul tuturor celor pe care le-a spus mai dinainte după acestea: 
Cine va grăi puterile Domnului şi va face auzite toate laudele Lui? (Ps., 105, 
2). Cine nu şi-ar 1eşi din sine, cine n-ar fremăta înaintea nespusei Sale purtări 
de grijă gândindu-se cum pentru noi, slugile Lui nerecunoscătoare, L-a dat 
pe Fiul Său Unul-Născut la moarte, şi la o moarte blestemată, ocărâtă, 
moartea unor condamnați? 

A fost spânzurat de un stâlp înalt, a fost scuipat, pălmuit, lovit peste 
cap, luat în râs, îngropat de milă, iar pe mormântul lui s-au pus peceţi; şi 
toate acestea le-a suportat pentru tine şi de grija ta, ca să desființeze tirania 
păcatului, ca să surpe cetățuia diavolului, ca să taie legăturile morţii, ca să 
mi se deschidă porțile cerului, ca să piară blestemul, ca să se desființeze 
întâia osândă, ca să înveţi răbdarea, ca să fi învăţat tăria, ca nimic din viața 
de față să nu te întristeze, nici moartea, nici insulta, nici ocările, nici 
batjocurile, nici bicele, nici uneltirile vrăjmaşilor, nici calomniile, nici 
atacurile, nici defăimările, nici bănuielile rele, nici orice altceva din unele ca 
acestea. 

Pentru că EI Însuşi a trecut prin toate acestea, s-a împărtăşit de toate 
acestea împreună cu tine şi a răbdat cu tărie covârşitoare toate învăţându-te 
şi deprinzându-te ca nimic din unele ca acestea să nu te sperie. Dar nu S-a 
mulțumit numai cu acestea, ci înălțându-Se la ceruri a dăruit harul negrăit al 
Duhului Sfânt, şi pe cei ce aveau să slujească pentru aceasta 1-a trimis 
apostoli. Şi văzându-i pe aceşti vestitori ai vieții pătimind mii de rele, 
biciuiţi, ocărâți, aruncaţi în mare, chinuiți de foame şi de sete, cuprinşi în 

fiecare zi de spaimă, trăind zilnic în primejdii de moarte, a suferit acest lucru 
pentru tine şi de grija ta. Pentru tine, omule, a pregătit şi Împărăţia, pentru 
tine a pregătit bunătățile negrăite, acel sfârşit în ceruri, sălaşurile cele diferite 
şi felurite, fericirea pe care nici un cuvânt n-o poate tâlcul.” (Scrisori din 
exil, Către cei ce se scandalizează de fărădelegile şi persecuțiile comise şi 
despre Pronia lui Dumnezeu, VIII, 6-9, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., pp. 287-288) 


„Dumnezeul iubirii de oameni nu a trecut cu vederea neamul 
omenesc, ci, demonstrându-i diavolului că toate câte le-a făcut sunt fără 
folos, iar omului arătându-i câtă purtare de grijă are pentru el, i-a dăruit prin 
moarte nemurirea. Poftim? Diavolul l-a scos din rai, iar Stăpânul l-a dus în 
cer!? Mai mare este câştigul decât paguba!” (Omilia aceluiaşi către cei ce 
urmează a fi luminaţi şi lămurire clară a celor săvârşite în chip simbolic şi 
închipuite în dumnezeiescul botez, în vol. Cateheze baptismale, p. 46) 


„O dată a venit Hristos şi a găsit zapisul părintesc, cel iscălit de 
Adam. Acela a pus început datoriei, noi am sporit-o cu păcatele de după”. 
Blestem era acolo”, şi păcat, şi moarte, şi osândire din partea legii. Pe toate 
le-a distrus Hristos şi ne-a iertat”. Şi Pavel strigă, zicând: Zapisul păcatelor 
noastre, ce ne era potrivnic, l-a luat din mijloc şi l-a pironit pe cruce (Col., 
2, 14). Nu a zis l-a şters sau l-a ştampilat””, ci l-a pironit pe cruce, ca să nu 
mai rămână nici o urmă a lui. De aceea nu l-a şters, ci l-a rupt. Căci cuiele 
crucii l-au rupt şi l-au distrus, ca să nu mai aibă nici un folos mai departe. 

Şi nu într-un colţ ascuns, ci în mijlocul lumi l-a rupt, stând la etajul 
cel mai înalt: să privească îngerii, să privească arhanghelii, să privească 
puterile de sus, să privească şi demonii cei răi şi însuşi diavolul, care ne-au 
supus datoriilor. Rupe zapisul, ca ei să nu ne mai împiedice după aceasta.” 





*% Tâlcuirea Pr. Marcel Hancheş: Responsabilitatea morții şi stricăciunii o avem cu toții, 


prin păcatele săvârşite. O aplicare concretă a acestui principiu ce perpetuează — 
amplificând sau reducând — de-a lungul generaţiilor păcatele strămoşilor este moştenirea 
de către copii ale unor predispoziţii ale înaintaşilor. (n.s. 22, p. 65) 

*% Tâlcuirea Pr. Marcel Hancheş: În acea datorie. (n.s. 23, p. 65) 

2% Tâlcuirea Pr. Marcel Hancheş: Imaginea este aceea a unui loc plin de gunoaie (păcat, 
moarte, blestem etc.). Hristos le ia de acolo şi oferă spaţiu pentru a viețui. (n.s. 24, p. 65) 
*% Tâlcuirea Pr. Marcel Hancheş: Ştampilă ce ar fi anulat vechea semnătură, care totuşi 
ar fi rămas pe hârtie ca mărturie a stării de fapt care a trecut. (n.s. 25, p. 65) 

(Omilia a III-a a aceluiaşi rostită către neofiți, în vol. Cateheze baptismale, 
p. 65) 


„ludeii au văzut minuni. Şi tu vei vedea acum! Mai mari şi mult mai 
luminate decât atunci evreii, când au ieşit din Egipt. Nu l-ai văzut pe faraon 
înecat cu toată oastea, ci l-ai văzut pe diavol scufundat cu toată armia lui. 
Aceia au trecut prin mare, tu ai trecut prin moarte. Aceia au scăpat de 
egipteni, tu ai fost eliberat de demoni. Ei au lepădat robia barbară, tu pe cea 
cu mult mai cumplită a păcatului.” (Omilia a III-a a aceluiaşi rostită către 
neofiţi, în vol. Cateheze baptismale, p. 66) 


„Vine apoi momentul când lisus Hristos prin El însuşi, prin 
operele Sale minunate, atestă dumnezeirea Sa. EI îi apărea lumii ca şi 
stăpânul suprem al lumii. El se apropie de om în nevinovăție şi 
integritate. El îl află pătat şi rănit în mod mizerabil de păcat. EI îl 
apropie, îl atinge, îl curăţă, îl reface. Precum arhitectul construieşte 
cea mai bună casă a sa, aşa Acela restaurează natura umană: părțile 
frânte le separă, cele risipite şi aruncate le adună, cele slabe le face 
să crească. Era sigur de contemplat, un spectacol atât de divin şi de 
sublim.” (Din vol. Bogățiile oratorice, p. 48) 


„Hristos este Dumnezeu; cerul şi pământul 1 se închină şi ÎI 
laudă. Însă Hristos este luptător: EI vine pentru a-i da răului cea mai 
grozavă luptă; El zdrobeşte păcatul, El răstoarnă împărăția diavolului, 
El formează o împărăție de nebiruit. Mâinile tale vor fi în ceafa 
duşmanilor tăi. Este Triumfătorul, El este Cel Tare, este Leul din Iuda, 
biruitorul leului. 

Însă cum se va duce această luptă uriaşă? De ce arme se va folosi 
Hristos pentru a birui păcatul, moartea, iadul? Arma Sa este crucea; 
biruinţa Sa este moartea Sa: somnul morţii Sale a fost grozav pentru 
toți vrăjmaşii Săi deodată. În Cruce este forţa Sa; din somnul Său 
țâşneşte puterea Sa, împărăţia Sa se inaugurează la mormânt. Înviat, 
aduce neamurile în împărăția Sa.” (Din vol. Bogățiile oratorice, p. 61) 


„Şi dacă eliberarea este minunată în ca însăşi, ea nu este mai 
puţin minunată în maniera în care a fost făcută. Dumnezeu se foloseşte 
pentru a o împlini chiar de mijloacele folosite spre ruinarea noastră. O 
femeie ne pierde, o femeie ne dă pe Autorul răscumpărării noastre. Un 
arbore ne oferă fructul care a dus la căderea noastră, un arbore ne oferă 
fructul divin din care noi ne vom scoate mântuirea noastră. Diavolul ne 

tine sub împărăția morții, prin moartea Sa lisus Hristos ne eliberează 
de vechiul blestem: Cu moarte vei muri. Dacă crucea ne este o 
eliberare, ea ne este de asemenea o lumină victorioasă.” (Din vol. 
Bogăţiile oratorice, p. 66) 


„ȘI acest Fiu odată făcut trup, Se face al nostru, jertfit pentru noi, 
devenit Mântuitor, Împăciuitor, Mijlocitor, Capul nostru, Şeful nostru, 
Viaţa noastră, ne-a comunicat viaţa Lui divină, ne-a înfiat cu acest har 
cu totul extraordinar prin care noi devenim fii ai lui Dumnezeu, 
creaturi cereşti, alți lisus Hristos.” (Din vol. Bogăţiile oratorice, p. 
149) 


„EI s-a făcut păcat pentru a şterge orice păcat din noi. El a 
devenit jertfă şi victimă pentru a ne vindeca de infirmitățile noastre 
prezente şi a ne reda forțele vii ale unei sănătăţi veşnice.” (Din vol. 
Bogăţiile oratorice, p. 154) 


„La darurile Sale, Dumnezeu se adaugă pe Sine. lată-L că EI 
coboară din ceruri, Se face semenul nostru, fratele nostru, preţul nostru 
de răscumpărare, hrana noastră, viața noastră: Eu sunt mâna, capul, 
fratele, sora, mama, Eu sunt totul. Pe cruce El ne răscumpără din 
pierzare, în cer la dreapta lui Dumnezeu El mijloceşte; pe pământ, El 
ne cheamă la slava Sa, El ne daă comorile veşniciei Sale.” (Din vol. 
Bogăţiile oratorice, p. 441) 


„Prin Răscumpărare, prin încorporarea noastră în lisus Hristos, 
fiinţa noastră întreagă este sfințită. Totul în noi este sfânt, totul a 
îmbrăcat o demnitate divină; noi suntem separați pentru totdeauna de 
păgâni, de evrei, de necredincioşi şi de cei lumeşti, care nu se supun 
decât la instinctele lor naturale care sunt stricate. Limba noastră pe 
care se odihneşte dumnezeiasca împărtăşanie, inima noastră unde şade 
Dumnezeu, voinţa noastră pe care El o consideră demnă s-o mişte, 
totul în noi trebuie să se ridice până la frumusețile sublime ale Legii 
Evanghelice.” (Din vol. Bogăţiile oratorice, p. 585) 


DUMNEZEU FIUL („În El trăim, ne mişcăm şi suntem”) 


„EL este sufletului ceea ce este temelia pentru casă, seva pentru 
plantă, capul pentru trup, drumul pentru călător, locuitorul pentru casă. 
Prin El singur trăim noi, noi posedăm, noi moştenim. El singur îi dă 

vieţii noastre prezente meritul, vieţii viitoare slava şi fericirea.” (Din 
vol. Bogăţiile oratorice, pp. 52-53) 


DUMNEZEU FIUL (Învierea lui Hristos din morţi) 


„lar dacă Hristos nu s-au sculat, zadarnică este credința voastră (| 
Cor. 15, 17). Necontenit el pune învierea lui Hristos împreună cu ceea ce 
este lămurit şi mărturisit de toți, făcând prin aceasta puternic şi lămurit ceea 
ce se părea a fi îndoielnic şi neputincios, încă sunteți în păcatele voastre, 
zice. Că dacă nu s-a sculat, atunci nici nu a murit; iar dacă nu a murit, nici 
păcatul nu l-a dezlegat — căci moartea lui a fost dezlegarea de păcate. Jată, 
zice, mielul lui Dumnezeu, care ridică păcatul lumii (n. 1, 29). Dar cum îl 
ridică? Prin moarte. Pentru aceea l-a şi numit miel, ca cel ce urma a fi 
omorât. Dar dacă nu a înviat, apoi nici nu a fost omorăt şi nici păcatul nu s- 
a dezlegat, iar dacă nu s-a dezlegat, atunci este în fiinţă încă, şi dacă încă 
ființează, apoi atunci în zadar am propovăduit; dar dacă în zadar am 
propovăduit, atunci şi voi în zadar aţi crezut că v-aţi izbăvit de păcat. De 
altminteri, dacă el nu a înviat, apoi moartea rămâne nemuritoare. Dacă şi el a 
fost stăpânit de moarte şi nu i-a dezlegat durerile, atunci cum a putut izbăvi 
pe alţii, în vreme ce el era stăpânit de moarte?” (Comentariile sau Tâlcuirea 
Epistolei întâi către Corinteni, omilia XXXIX, p. 420) 


„A înviat Hristos, şi cu El a înviat întreaga lume. El a înviat 
sfărâmând legăturile morții.” (Cuvânt la Inviere, III, în vol. Predici la 
sărbători împărăteşti şi cuvântări de laudă la sfinți, p. 143) 


DUMNEZEU FIUL (Învierea lui Hristos din morţi; arătările după 
Inviere) 


„Le-a arătat lor mâinile şi coasta Sa (loan 20, 20). După cum un 
general, după ce se întoarce din război împodobit cu răni purtătoare de 
biruință, nu se ruşinează de răni, căci ele sunt mai strălucitoare decât 
cununile, tot aşa şi Mântuitorul, după ce a primit răni pentru adevăr şi pentru 
neamul cel de obşte, nu ascunde Patimile, ci le descoperă ca să-Şi arate 
biruinţa Lui. A arătat mâinile în care era semnul cuielor, a arătat şi coasta 
din care ne-a izvorât nouă izvorul tainelor. A arătat mâinile, ca să-i 
încredinţeze de înviere, ca să-i încredinţeze pe cei ce se îndoiau că a înviat 
cu adevărat Cel ce a pătimit, că a înviat cu adevărat Trupul care a murit şi a 
fost îngropat. 

Și s-au bucurat ucenicii, văzând pe Domnul (loan 20, 20). A fost dată 
pacea, s-a terminat frica, a înflorit harul.” (Cuvânt la Înălțarea Domnului 
nostru lisus Hristos, II-IV, în vol. Predici la sărbători împărăteşti şi 
cuvântări de laudă la sfinți, pp. 174-175) 


„Fiţi vă rog cu luare aminte! Prin multe semne doveditoare arătându- 
li-Se lor timp de patruzeci de zile şi grăind despre Împărăţia lui Dumnezeu. 
În cele patruzeci de zile nu S-a arătat ucenicilor în fiecare zi. După înviere a 
dat trupului Său multă putere de convingere, pentru ca nu cumva deasa lui 
vedere să irosească măreţia puterii Sale. Trebuie, deci, ca după înviere să se 
arate cu semne dumnezeieşti, nu printr-o arătare obişnuită. De asta şi spune 
Luca: Prin multe semne doveditoare timp de patruzeci de zile. Nu era, dar, o 
arătare obişnuită, ci erau probe că El este. Se arată lor cu alt chip, cu alt glas, 
cu altă înfăţişare. S-a dus de multe ori la ucenici şi nu a fost cunoscut. S-a 
dus la Petru şi la pescarii care erau cu Petru şi le-a zis: Fiilor, aveți ceva de 
mâncare? (loan 21,5). Şi nu i-au cunoscut nici chipul, nici glasul. Şi le-a zis 
lisus: Aruncați mreaja în partea dreaptă a corabiei şi veţi găsi (loan 21, 6). 
Și aruncând mreaja au prins mult peşte (loan 21, 6). Nu L-au cunoscut după 
înfăţişare, dar L-au cunoscut după semnul puterii Sale. De aceea şi 
Evanghelistul loan zice lui Petru: Domnul este! (loan 21,7). Nu l-a convins 
chipul pe care l-a văzut, ci semnul puterii. De asta strigă Luca: Printre multe 
semne doveditoare arătându-li-Se lor, timp de patruzeci de zile, şi grăind. 

Hristos nu era văzut aşa ca oricare dintre noi, ci Se arăta din când în 
când. Dacă citim cu atenție Evanghelia, găsim că Mântuitorul, după înviere, 
s-a arătat de unsprezece ori Sfinților Apostoli şi apoi S-a înălțat la Tatăl. 

- De ce S-a arătat de unsprezece ori? 

- Pentru că a avut unsprezece ucenici, după ce luda s-a scos din ceata 
Apostolilor, după ce şi-a pierdut locul şi vrednicia din pricina vânzării celei 
rele pe care a săvârşit-o. S-a arătat de unsprezece ori Apostolilor, dar nu 
tuturor de fiecare dată, ci felurit; uneori unora, alteori altora.” (Cuvânt Ia 
Înălțarea Domnului nostru lisus Hristos, X, în vol. Predici la sărbători 
împărăteşti şi cuvântări de laudă la sfinți, pp. 184-185) 


„Dacă Hristos ar fi nădăjduit că ei prin aceasta s-ar fi întors la 
credință, negreşit EI n-ar fi pregetat, după învierea Sa, a se arăta tuturor. 

Cum că ei n-ar fi crezut nici când EI li S-ar fi arătat după Învierea Sa, 
o dovedeşte învierea lui Lazăr. Acesta murise de patru zile, aşa că puţea şi 
trecuse în putreziciune. Dar Hristos l-a rechemat la viață înaintea ochilor 
iudeilor, şi iarăşi i-a deşteptat; însă cu toate acestea, EI n-a putut a-i aduce la 
credință; dimpotrivă, i-a făcut mai mari vrăjmaşi ai Săi. Căci ei au venit şi 

voiau pentru aceasta a-l omorî. Dacă ei n-au crezut în El când a sculat din 
moarte pe un altul, nu s-ar fi înfuriat ei oare asupra Lui mai tare, când EI li 
S-ar fi arătat iarăşi ca înviat? Ei prin aceea negreşit nu s-ar fi îndreptat, ci 
necucernicia şi osânda lor ar fi sporit. Aşadar pentru ca EI să-i scape de o 
tulburare de prisos, nu S-a arătat lor, ci numai ucenicilor Săi; căci EI i-ar fi 
expus la o mai mare pedeapsă, dacă după răstignire S-ar mai fi arătat lor. 

Aşadar, EI S-a retras de la ochii lor, pentru ca să-i cruţe, dar S-a arătat 
lor prin minunile Apostolilor Săi.” (Cuvânt la Învierea Domnului nostru 
Iisus Hristos, în vol. Omilii la Postul Mare..., pp. 173-174) 


DUMNEZEU FIUL (Învierea Domnului Hristos din morţi; îndoiala lui 
Toma) 


„lar Toma, unul din cei doisprezece, care se zice Geamăn, nu era cu 
ei (loan 20, 24). 

A fost rânduiala lui Hristos ca să lipsească Toma, pentru ca îndoiala 
lui să facă şi mai vădită învierea. Dacă Toma n-ar fi lipsit şi nu s-ar fi îndoit 
de înviere, Mântuitorul nu ar fi risipit îndoiala, şi minunea învierii ar fi 
smintit încă pe mulți. Dar îndoiala lui Toma a ajuns leac pentru toți 
îndoielnicii. 

Când a venit Toma, ceilalți ucenici i-au spus: Am văzut pe Domnul! 
(loan 20, 25). Ei se lăudau cu ce văzuseră, iar el, stăpânit de neîncredere, dar 
nu de necredință (atât de puternică îi era îndoiala), dorea să se încredințeze. 
De aceea n-a zis: nu-i cu putință asta. Fiţi cu mare luare-aminte la cuvintele 
mele. Toma n-a tăgăduit învierea, n-a spus: Grăiți lucruri care sunt cu 
neputinţă de înfăptuit. Îmi vestiți un lucru ce nu se poate, ci a căutat să se 
încredinţeze de înviere, zicând: De nu voi vedea şi eu în mâinile Lui semnul 
cuielor, de nu voi pune mâna mea în coasta Lui, nu voi crede (loan 20, 25). 

Și după opt zile ... (loan 20, 26). 

Vezi că a venit în cealaltă duminică. De la o duminică la alta sunt opt 
zile. 

Și după opt zile de la înviere, a venit iarăşi lisus, uşile fiind încuiate, 
a stat în mijloc şi a zis: Pace vouă! (loan 20, 26). Pentru că şi duminica 
cealaltă Domnul spusese de două ori: Pace vouă! (loan 20, 19-21), acum 
spune o singură dată ca întreg darul păcii să fie de la Sfânta Treime. 

Pace vouă! Apoi a zis lui Toma: Adu degetul tău încoace! 

Uită-te, te rog! Mântuitorul nu aşteaptă să afle de la ucenici de 
îndoiala lui Toma. N-a fost mai întâi înştiinţat şi apoi a învăţat. Ci, ca să-l 
convingă pe Toma că era de față, chiar când nu era văzut, şi ca să-l facă să-şi 
cerceteze singur îndoiala, îi spune: Adu degetul tău încoace, după cum ai 

spus, şi vezi mâinile Mele şi adu mâna ta şi o pune în coasta Mea şi nu fi 
necredincios, ci credincios (loan 20, 27). Domnul arată că nu-i credincios 
cel ce caută să se încredințeze, ci cel ce slujeşte credinţei este credincios.” 
(Cuvânt la Înălțarea Domnului nostru lisus Hristos, V, în vol. Predici la 
sărbători împărăteşti şi cuvântări de laudă la sfinți, pp. 177-178) 


„Totuşi să mulțumim bunătățui şi îngăduinței lui Dumnezeu, că 
degetul lui Toma a ajuns condeiul dreptei credințe, care a rupt lațurile 
ereticilor şi a astupat gurile celor ce îndrăznesc să spună că Domnul în 
aparenţă s-a îmbrăcat cu trup şi în aparenţă a murit. Degetul lui Toma a pus 
capăt îndoielilor ereticilor, ca şi degetul acela față de care n-au avut nici o 
putere magii egipteni, zicând: Degetul lui Dumnezeu este acesta (leş., 8, 
19).” (Cuvânt la Înălțarea Domnului nostru lisus Hristos, V, în vol. Predici 
la sărbători împărăteşti şi cuvântări de laudă la sfinţi, p. 178) 


„Aşadar, pentru că M-ai văzut, ai crezut. Fericiţi cei ce n-au văzut şi 
au crezut (loan 20, 29). Unul a fost ținut de rău, şi noi toţi am fost fericiţi. 
Fericirea aceasta a trecut la noi toţi şi cei ce vor fi după noi. Am ajuns 
părtaşi acestei mari şi slăvite fericiri, pentru că primim cu credinţă minunile, 
deşi nu le-am văzut cu ochii.” (Cuvânt la Înălțarea Domnului nostru lisus 
Hristos, VI, în vol. Predici la sărbători împărăteşti şi cuvântări de laudă la 
sfinți, p. 179) 


DUMNEZEU FIUL (Învierea lui Hristos din morţi — argumente şi 
mărturii) 


„Îndrăznirea fericitului Petru este cea mai grăitoare dovadă a învierii! 
Ce dovadă mai mare decât aceasta poți să ai, când cel care înainte de 
răstignire nu putea îndura ameninţarea unei slujnice (loan, 18, 17), iar acum 
el singur se ridică cu atâta îndrăznire împotriva întregului popor iudeu? Şi, în 
fața unei atât de mari mulțimi înfuriate, le grăieşte cuvinte, care le putea 
ațâţa şi mai mult mânia”. (Omilii la Facere, omilia XXVIII, VI, în col. PSB, 
vol. 21, p. 360) 


„Că precum lona, le spune Hristos, a fost în pântecele chitului trei 
zile şi trei nopți, tot aşa va fi şi Fiul Omului în inima pământului, trei zile şi 
trei nopți (Matei 12, 40). 

Nu le-a spus pe faţă că va învia. Ar fi râs de EI. A lăsat să se înțeleagă 
asta, pentru ca ei să creadă că Domnul ştia mai înainte de învierea Sa. Că 

fariseii ştiau într-adevăr că Domnul va învia se vede de acolo că au spus lui 
Pilat: Amăgitorul Acela a spus încă pe când era viu: După trei zile voi învia 
(Matei 27, 3), cu toate că ucenicii nu cunoşteau aceasta; că ei, înainte de 
înviere, erau mai nepricepuți decât fariseii; de aceea fariseii s-au şi osândit 
pe ei înşişi. 

Vezi cât de precis vorbeşte Domnul de învierea Sa, deşi face numai 
aluzie la ca? N-a spus: în pământ, ci: în inima pământului, ca să arate şi 
mormântul şi ca nimeni să nu spună că moartea a fost aparentă. A îngăduit 
să stea trei zile în mormânt, ca să dea adeverire că a murit. Moartea Lui nu 
este adeverită numai prin răstignirea pe cruce, nici numai prin faptul că toţi 
au văzut că Şi-a dat duhul, ci şi prin timpul zilelor cât a stat în mormânt. 
Despre înviere aveau să dea mărturie toate evenimentele de mai târziu; dar 
moartea Sa pe cruce ar fi fost pusă la îndoială dacă n-ar fi fost atunci multe 
semne şi minuni care să dea mărturie; iar dacă ar fi fost pusă la îndoială 
moartea pe cruce, s-ar fi pus la îndoială şi învierea. Din pricina aceasta 
Domnul numeşte moartea Sa: semn. Dacă n-ar fi fost răstignit, n-ar fi fost 
dat semnul. De aceea citează simbolul, pe Iona, ca să fie crezut adevărul. 
Spune-mi, închipuire a fost şederea lui Iona în pântecele chitului? N-o poţi 
spune! Prin urmare n-a fost închipuire nici șederea lui Hristos în inima 
pământului. Că nu e cu putință ca simbolul să fie adevăr, iar adevărul, 
închipuire”. (Omilii la Matei, omilha XLIII, I, în col. PSB, vol. 23, p. 510) 


„Atât de mare este puterea Celui răstignit, că după atâta bătaie de joc, 
după atâta batjocură, sutaşul şi mulțimile s-au pocăit. Unu spun că sutaşul 
acesta, întărindu-se mai pe urmă în credință, a murit mucenic“!%.” (Omilii la 
Matei, omilia LXXXVIII, II, în col. PSB, vol. 23, p. 984) 


„Trebuia să se creadă că Hristos a murit, că a fost îngropat şi că a 
înviat. Şi despre toate acestea duşmanii Lui ne fac dovada. Uită-te că înseși 
cuvintele lor ne dau mărturie de toate acestea. Ei spun: Ne-am adus aminte 
că amăgitorul acela, încă fiind viu; deci a murit; După trei zile Mă voi scula. 
Porunceşte dar să se întărească mormântul; deci a fost înmormântat; Ca nu 
cumva să vină ucenicii Lui să-L fure; deci, dacă va fi întărit mormântul, nu 
se va putea face nici o viclenie. Nici una. Prin urmare dovada învierii a ajuns 
de necontestat tocmai prin cele propuse de voi, nu s-a făcut nici o viclenie, 
pentru că mormântul a fost pecetluit. lar dacă nu s-a făcut nici o viclenie şi 





*10 Tâlcuirea Pr. Prof. D. Fecioru: Numele lui este Longhin, prăznuit la Biserică la 16 


octombrie. (n.s. 23, p. 984). 

s-a găsit mormântul gol, atunci negreşit a înviat. Ai văzut cum arhiereii şi 
bătrânii poporului, chiar fără voia lor, au luptat pentru dovedirea adevărului? 

Tu însă uită-mi-te la dragostea de adevăr a ucenicilor! Nu ascund 
nimic din cele spuse de duşmani, chiar dacă spun lucruri de ocară. Iată Îl 
numesc pe Hristos amăgitor şi nu o trec sub tăcere. 

Cuvintele spuse de arhierei şi de farisei lui Pilat arată şi cruzimea lor, 
că nici la moartea Lui n-au pus capăt mâniei, dar şi curăţenia şi dragostea de 
adevăr a ucenicilor.” (Omilii la Matei, omilha LXXXIX, |, în col. PSB, vol. 
23, p. 990) 


„- Aveţi strajă! Întăriţi cum ştiţi! Şi pecetluind mormântul, l-au întărit 
cu strajă (Matei 27, 65-66). 

Pilat n-a lăsat pe ostaşi să pecetluiască ei singuri mormântul; aflase ce 
e cu Hristos şi nu voia să le dea vreun ajutor; dar, ca să scape de ei, le-a 
îngăduit şi aceasta, spunându-le: Pecerluiți voi mormântul cum voiți, ca să 
nu puteți învinui pe alții. Dacă ostaşii ar fi pecetluit ei singuri mormântul, 
arhiereii şi cărturarii ar fi putut spune - chiar dacă ar fi fost spusele lor 
neadevărate şi mincinoase; şi cum nu le-a fost ruşine să spună altele, ar fi 
putut spune şi asta - că ostaşii, îngăduind să fie furat trupul, ar fi dat prilej 
ucenicilor să plăsmuiască cuvântul despre înviere. Aşa însă, întărind ei înşişi 
mormântul, nu mai puteau să spună asta. 

A1 văzut cum se sârguiesc arhiereii şi fariseii să pună fără voia lor în 
lumină adevărul? Ei s-au dus la Pilat, ei i-au cerut, ei au întărit mormântul cu 
strajă, ca să fie unii altora şi învinuitori şi martori a1 adevărului. Când L-au 
furat ucenicii? Sâmbăta? Dar cum, când nu le era îngăduit să se apropie 
sâmbăta de mormânt? Dar chiar dacă ar fi făcut-o călcând legea, cum ar fi 
îndrăznit să se apropie când ei erau atât de fricoşi? Cum ar fi putut convinge 
poporul? Ce-ar fi trebuit să spună? Ce-ar fi trebuit să facă? Cu ce tragere de 
inimă ar fi putut lua apărarea unui mort? Ce răsplată ar fi aşteptat? Pe când 
trăia, au fugit îndată ce L-au văzut prins. Ar fi avut, oare, curajul să 
vorbească despre El după moartea Lui, dacă n-ar fi înviat? Cum s-ar putea 
susține aşa ceva? Se vede de aici că ucenicii nici n-ar fi voit, nici n-ar fi 
putut să plăsmuiască învierea, dacă Hristos n-ar fi înviat. Hristos le vorbise 
ucenicilor mult despre înviere, le vorbise adeseori, până într-atâta, că chiar 
iudeii au zis că Hristos spusese: După trei zile voi învia. Deci dacă n-ar fi 
înviat, ucenicii s-ar fi socotit negreşit înşelați; şi văzându-se atacați din 
pricina Lui de tot poporul şi ajunşi fără de casă şi fără de masă, l-ar fi întors 
spatele şi n-ar fi voit să-l încununeze fruntea cu o astfel de slavă, pentru că 
fuseseră înşelaţi şi aruncaţi, din pricina Lui, în cele mai mari primejdii. Nici 
nu mai este de dovedit! Dacă n-ar fi fost adevărată învierea, nici n-ar fi putut 

s-o plăsmuiască. Pe ce s-ar fi întemeiat? Pe talentul lor oratoric? Dar erau 
nişte oameni neînvăţați! Pe mulțimea banilor? Dar nu aveau nici toiag, nici 
încălțăminte. Pe faima neamului? Dar erau oameni de jos şi din oameni de 
jos. Pe măreția locului lor de naştere? Dar erau nişte sate neînsemnate. Pe 
mulțimea numărului lor? Dar nu erau mai mult de unsprezece oameni şi 
aceştia împrăştiaţi. Pe făgăduielile învățătorului? Care făgăduieli? Dar dacă 
n-a înviat, nici făgăduielile nu mai puteau fi vrednice de credință. Cum ar fi 
putut înfrunta un popor înfuriat? Dacă duhovnicul apostolilor n-a putut 
înfrunta cuvintele unei femei care stătea la poartă, şi dacă toţi ceilalți ucenici 
s-au împrăştiat când L-au văzut legat, cum s-ar mai fi gândit să meargă până 
la marginile lumii şi să sădească o învățătură plăsmuită despre înviere? Dacă 
Petru n-a putut înfrunta ameninţarea unei femei, iar ceilalți ucenici au fugit 
la vederea lanțurilor, cum ar fi putut înfrunta pe împărați, pe dregători şi 
popoare, care aveau şi săbii şi grătare şi cuptoare aprinse şi-i amenințau cu 
mii Şi mii de primejdii de moarte în fiecare zi, dacă nu s-ar fi putut bucura de 
puterea şi ajutorul Celui înviat? Minuni asemănătoare făcuse Domnul; 
înviase atâţia morţi; dar nici una din aceste minuni nu i-a făcut pe iudei să se 
ruşineze, ci au răstignit pe Săvârşitorul lor. Aveau, oare, să creadă popoarele 
în învierea lui Hristos numai pe spusele ucenicilor? Nu! Lucrul acesta nu se 
poate, nu se poate! Că pe toate le-a lucrat puterea Celui înviat!”. (Omilii la 
Matei, omilia LXXXIX, ], în col. PSB, vol. 23, pp. 991-992) 


„Uită-te la răutatea vrednică de râs a arhiereilor şi fariseilor! Ne-am 
adus aminte, spun ei, că amăgitorul Acela a zis încă pe când trăia: După 
trei zile voi învia. Dacă era un amăgitor şi un lăudăros mincinos, pentru ce 
vă temeți, pentru ce alergaţi de colo-colo, pentru ce atâta râvnă? Ne temem, 
spun ei, ca să nu-l fure cumva ucenicii şi să înșele mulțimea. Şi s-a arătat, 
doar, că asta n-ar fi fost deloc o dovadă; dar răutatea este chițibuşară şi 
neruşinată; face lucruri nechibzuite. Au poruncit să întărescă mormântul trei 
zile, ca şi cum ar fi luptat pentru apărarea învățăturilor lui Hristos.” (Omilii 
Ia Matei, omilha LXXXIX, II, în col. PSB, vol. 23, p. 992) 


„Și Hristos a înviat mai devreme, ca să nu poată spune arhierei că nu 
Şi-a împlinit cuvântul şi că a fost furat. N-a fost un lucru lipsit de valoare că 
a înviat mai devreme; dar dacă învia mai târziu, ar fi fost pusă la îndoială 
învierea. Ce n-ar fi putut să zică şi să răszică, deşi pe nedrept, dacă Hristos 
n-ar fi înviat atunci când ostașii stăteau la mormânt şi păzeau mormântul, ci 
după trei zile, după plecarea ostaşilor? Pentru aceea deci Hristos a înviat 
înainte de împlinirea celor trei zile. Trebuia să în- vieze atunci când ostaşii 
erau acolo, când păzeau mormântul; trebuia deci să învieze chiar înăuntru 

celor trei zile. Dacă ar fi înviat după trecerea celor trei zile şi după plecarea 
ostaşilor, învierea ar fi putut fi pusă la îndoială. De aceea a şi îngăduit să se 
pecetluiască mormântul aşa cum voiau şi să pună de pază şi ostaşi. Și nu le-a 
păsat arhiereilor şi fariseilor că fac asta sâmbăta, că lucrează; ei aveau ochii 
îndreptați numai într-o singură parte: să-şi împlinească răutatea lor. 
Nădăjduiau că prin asta vor birui. Dar fapta aceasta a lor era semnul celei 
mai mari nechibzuinţe. Semn că erau zguduiţi de o puternică frică. Cei care 
L-au prins când era viu se tem de El când e mort. Şi ar fi trebuit, dacă 
Hristos era un simplu om, să prindă curaj, acum când e mort. Dar ca să afle 
arhiereii şi fariseii că cele ce a pătimit Hristos, pe când trăia, le-a pătimit de 
bună voie, iată că Domnul îngăduie să 1 se pună pecete, piatră şi strajă; dar 
n-au putut să-L țină în mormânt. Un singur lucru reuşesc să facă: să facă 
cunoscut mormântul şi să fie crezută prin aceasta învierea”. (Omilii la Matei, 
omilia LXXXIX, II, în col. PSB, vol. 23, pp. 992-993) 


„Când ostaşii au venit şi au vestit pe arhierei - adevărul străluceşte mai 
mult când e propovăduit de potrivnici -, le-au dat arginţi ca spună că ucenicii 
Lui au venit noaptea şi L-au furat. 

Cum L-au furat, o, nechibzuiților! Adevărul învierii era prea 
strălucitor şi prea măreț ca să poată fi plăsmuit! Spusa aceasta că L-au furat 
era de necrezut şi nici chip de minciună nu avea. Spune-mi, cum L-au furat 
ucenicii, când ei erau nişte oameni sărmani şi din popor, care nici nu 
îndrăzneau să se arate? Nu era, oare, pusă pecete pe mormânt? Nu erau, 
oare, lângă mormânt atâţia paznici, atâția ostaşi şi iudei? Nu se gândeau, 
oare, şi ei la asta, nu se îngrijeau, nu privegheau, nu aveau grijă să nu fie 
furat? Dar, în sfârşit, pentru ce să-L fure ucenicii, ca să născocească dogma 
învierii? Dar cum le-ar fi trecut prin minte să născocească aşa ceva unor 
oameni cărora le plăcea să trăiască ascunşi de lume? Cum ar fi ridicat piatra 
care era atât de păzită? Cum ar fi putut să se ascundă de atâţia oameni? Chiar 
dacă nu s-ar fi temut de moarte totuşi n-ar fi încercat, în zadar şi fără rost, să 
săvârşească fapta asta, când erau atâția paznici. Că ucenicii mai erau şi nişte 
fricoşi o arată cele petrecute mai înainte. Când L-au văzut prins, toţi au fugit. 
Dacă n-au avut curajul să rămână lângă El atunci când îl vedeau viu, cum nu 
s-ar fi temut acum când era mort şi înconjurat de o mulţime atât de mare de 
ostaşi? Aveau, oare, de deschis o uşă? Trebuia să se ascundă numai de un 
singur om? Nu! Pe mormânt era pusă o piatră mare care avea nevoie de 
multe mâini. Aveau dreptate arhierei să spună: Și va fi rătăcirea cea din 
urmă mai rea decât cea dintâi! Împotriva lor au rostit aceste cuvinte! Ar fi 
trebuit ca, după atâta furie, să se căiască de faptele lor; dar ei se silesc să le 
întreacă pe cele de mai înainte născocind minciuni vrednice de râs; când era 

viu, l-au cumpărat sângele; după ce a fost răstignit şi a înviat, încearcă tot cu 
bani să facă să piară cuvântul despre înviere. Tu însă uită-mi-te că sunt 
prinşi tocmai prin cele ce au făcut. Dacă nu s-ar fi dus la Pilat şi n-ar fi cerut 
strajă la mormânt ar fi putut să-şi răspândească minciunile lor cu mai mult 
neruşinare; dar aşa, nu! Aşa au lucrat totul ca şi cum s-ar fi străduit să-şi 
coasă propriile lor guri. În ce priveşte pe ucenici, dacă n-au putut să 
privegheze cu El mai cu seamă când au fost ţinuţi rău de EI, cum ar fi putut 
îndrăzni să-L fure? De ce nu L-au furat mai înainte, mai înainte de a fi pus 
voi, arhiereilor, pază la mormânt? Dacă ucenicii ar fi voit să-L fure, ar fi 
putut face asta în prima noapte, când mormântul nu era păzit, când nu era 
nici o primejdie, când puteau lucra fără frică. Că arhierei s-au dus sâmbătă 
la Pilat şi i-au cerut strajă ca să-L păzească (Matei 27, 62-66). În cea dintâi 
noapte nu era nimeni din ei la mormânt. 

Ce ne spun apoi giulgiurile care fuseseră muiate în smirnă? Şi Petru a 
văzut giulgiurile acestea în mormânt (loan 20, 5). Dacă ucenicii ar fi voit să- 
L fure nu I-ar fi furat trupul gol; nu numai ca să nu-L facă de ocară, ci şi ca 
să nu mai piardă vremea cu dezbrăcatul şi aşa să-i scoale pe străjeri şi să 
pună mâna pe ei; mai cu seamă că Domnul fusese uns cu smirnă, o materie 
care se lipeşte tare de trup şi intră în haine; de aceea nu era uşor să se 
desprindă giulgiurile de pe trup; iar cei care ar fi făcut aceasta aveau nevoie 
de multă vreme. Prin urmare şi de aici se vede că este de necrezut furtul 
trupului. Nu cunoşteau, apoi, ucenicii mâna iudaică? Nu ştiau că-şi atrag 
urgia lor? Dar, în sfârşit, ce-ar fi câştigat din fapta lor dacă Hristos n-ar fi 
înviat? Dar arhiereii şi bătrânii, ştiind că au născocit furtul, au dat arginţi şi 
au spus: Spuneți că L-au furat şi noi vom îndupleca pe dregător. Voiau să se 
răspândească zvonul acesta, dar au izbit în zadar cu pumnii în adevăr; iar 
prin cele prin care au încercat să umbrească adevărul, prin acelea l-au făcut, 
fără voia lor, să strălucească. Chiar spusa arhiereilor şi bătrânilor, că ucenicii 
L-au furat, întăreşte învierea. Ei înşişi mărturisesc: că nu era trupul în 
mormânt. Când înşişi arhierei şi bătrânii mărturisesc că trupul Lui nu cra 
acolo, iar şederea paznicilor lângă mormânt, giulgiurile şi frica ucenicilor 
arată ca mincinos şi neadevărat furtul, urmează că dovada învierii este de 
nezdruncinat”. (Omilii la Matei, omiha XC, I, în col. PSB, vol. 23, pp. 999- 
1001) 


„Oamenii care Îl luaseră în râs pe Hristos pe când trăia, după moartea 
Lui atât de mult au fost zguduiţi, încât au fost în stare să şi moară pentru El 
cu dragă inimă. Aceasta mai cu seamă arată puterea învierii Lui. Acesta a 
fost şi motivul pentru care au fost păstrate pentru mai târziu faptele cele mai 
strălucite ale lui Hristos, pentru ca dovada scoasă din ele să fie mai presus de 

orice îndoială. Dacă noi uităm, după ce-au murit, pe cei pe care i-am admirat 
pe când erau în viaţă, te întreb cum au putut mai târziu cei care-şi bătuseră 
joc de Hristos pe când trăia să-L socotească Dumnezeu, dacă Hristos ar fi 
fost un om ca toți oamenii? Cum au putut primi chiar să moară pentru EI, 
dacă n-ar fi avut dovada clară a învierii Lui?” (Omilii la Matei, omila V, III, 
în col. PSB, vol. 23,p. 71) 


„Căci nu era nici aşa de minunat, nici aşa de uimitor, că fiind în viaţă 
EI făcea minuni, ca de a-i vedea pe ucenicii Lui după moartea Sa, făcând 
minuni mai mari în numele Său; aceea era o dovadă de netăgăduit a învierii 
Sale. Dacă lisus înviat S-ar fi arătat tuturor, nu s-ar fi crezut aşa de bine în 
învierea Sa, s-ar fi putut spune: aceasta este o fantomă. Dar cel care, după 
moartea Sa, vedea lucrând singur numele Lui mai mari minuni ca atunci 
când trăia EI şi rămânea printre oameni, nu putea refuza să creadă, dacă nu 
era complet nebun.” (Comentar la Evanghelia de la loan, omilia LXIII, 3, 
pp. 323-324) 


„După moartea Sa, putând face lucruri mult mai mari ca înainte de 
moarte, cum nu va fi aceasta o slavă atât de mare? În sfârşit, ca popoarele să 
creadă în înviere, ucenicii şi predicatorii învierii au făcut minuni mult mai 
mari. Spuneţi: dacă lisus Hristos nu ar fi înviat, dacă nu ar fi trăit după 
moartea Sa, dacă n-ar fi fost Dumnezeu, cum ar fi făcut ucenicii în numele 
Lui atât de mari lucruri şi atât de mari minuni? 

Dacă Dumnezeu a fost preaslăvit întru El şi Dumnezeu Îl va preaslăvi 
pe EI şi îndată Îl va preaslăvi (32). Ce vrea să spună aceea: Dumnezeu Îl va 
preaslăvi pe El Adică: EI Îl va slăvi EL însuşi şi nu prin altul; ÎL va slăvi 
imediat, E Îl va slăvi în acelaşi timp cu crucea. Nu, EI nu va întârzia şi nu 
mult după învierea Lui va face să strălucească această slavă a Sa; ci chiar 
atunci când va fi spânzurat pe cruce, vor apărea semne şi minuni strălucite şi 
în cer şi pe pământ. Se văd aceste semne şi aceste străluciri: soarele a fost 
întunecat, pietrele s-au despicat, catapeteasma templului s-a rupt în două, 
cele mai multe trupuri ale sfinților care erau adormiţi, erau morți, au înviat 
(Le., 26, 45) (Mt., 27, 51-51); evreii, pentru a fi siguri pe mormânt, au sigilat 
piatra şi au pus gărzi acolo; şi cu toate că a fost închis cu o piatră uriaşă 
mormântul unde era pus trupul, acest trup a înviat şi a ieşit din mormânt. 
Patruzeci de zile după aceea, apostolii au primit Duhul Sfânt, şi imediat ei L- 
au vestit pe lisus înviat. lată ce înseamnă acest cuvânt: Dumnezeu Îl va 
preaslăvi pe EI; şi Îl va slăvi în continuu, nu prin îngeri, nici prin îngeri, nici 
prin vreo altă putere, ci prin EI însuşi.” (Comentar la Evanghelia de la loan, 
omilia LXXII, 2, p. 369) 

„Dacă ar fi luat trupul, nu l-ar fi dezbrăcat mai înainte; şi dacă l-ar fi 
dezbrăcat, nu şi-ar fi făcut nici o grijă să ia giulgiul, să-l strângă şi să-l pună 
într-un colţ, ci l-ar fi luat aşa cum era. Pentru aceasta Evanghelistul n-are 
atâta grijă să arate că trupul a fost înmormântat cu multă smirnă, substanță 
care lpeşte şi leagă giulgiul de trup ca un plumb, decât că giulgiurile erau 
strânse într-un loc aparte; voi să nu-i ascultați pe cei ce zic că trupul a fost 
furat. Un hoţ n-ar fi fost aşa nebun pentru a folosi atâta timp la lucruri 
inutile. Pentru ce motiv ar fi lăsat el acest giulgiu? Cum s-ar fi pus el să le 
desprindă de către trup, fără ca să fie zărit? Trebuia pentru aceea destulă 
vreme, şi dacă ar fi întârziat aşa, el n-ar fi fost hpsit ca să fie prins asupra 
faptului. Dar pentru ce erau puse giulgiurile acolo puse separat şi mahrama 
într-un loc aparte? Pentru a vă arăta că aceea nu s-a făcut la întâmplare şi cu 
grabă, pentru că giulgiul şi mahrama erau separate şi strânse separat; într-un 
cuvânt, aceea se face aşa, ca ucenicii să creadă în înviere. Pentru aceasta li se 
arată lisus Hristos apoi, ca fiind deja convinşi de înviere prin ceea ce au 
văzut. 

Priviţi aici, vă rog, fraţii mei, cât este de departe evanghelistul de fast 
şi de vanitate; cercetaţi să vedeţi câtă grijă are el să arate că Petru a făcut o 
cercetare exactă, fiind sosit primul la mormânt şi văzând giulgiurile care 
erau acolo, el n-a căutat nimic mai mult şi s-a retras. Dar Petru, care era vioi 
şi iute, a intrat în mormânt, a cercetat totul cu atenţie şi face o nouă 
descoperire; atunci el l-a chemat pe loan ca să vină să vadă. loan deci 
intrând după Petru, vede astfel giulgiurile care au servit la îngroparea 
trupului, separate şi puse la o parte. Ori, aceste giulgiuri aşa separate, strânse 
şi puse într-un loc aparte, dovedesc în mod arătat că cel ce le-a aranjat în 
acest fel nu era nici constrâns, nici grăbit, nici tulburat, ci că era atent şi 
liniştit la ceea ce făcea.” (Comentar la Evanghelia de la loan, Omiha 
LXXXV, 4, pp. 453-454) 


„Cum că propovăduirea este dumnezeiască se vădeşte din următorul 
fapt: Cum le-a venit în minte celor doisprezece oameni simpli ca să 
săvârşească astfel de lucruri, petrecându-şi timpul în pustietăți, pe eleştee şi 
râuri, şi niciodată cugetând a se duce îndată în cetate sau în târguri? Cum le- 
a venit lor în minte ca să se împotrivească lumii întregi? Cum că ei erau 
fricoşi şi nerăbdători, o arată cel ce a scris despre dânşii (Luca), care nu s-a 
dat în lături şi nici nu a putu să sufere a le ascunde cusururile lor, ceea ce şi 
este o mare dovadă de adevăr. Deci ce spune el despre dânşii? Că Hristos, 
fiind dus de ostaşi, după atâtea minuni unii au fugit, iar cel ce a rămas pe 

lângă dânsul, care era şi verhovnicul apostolilor, s-a lepădat de dânsul! Cum 
oare cei doisprezece, cari chiar trăind Hristos, nu puteau suferi furia 
iudaicească, iar după ce el a murit, s-a înmormântat şi nu a mai înviat, după 
cum ziceţi, nici nu a mai vorbit cu dânşii şi nici nu le-a insuflat curaj, cum, 
ZIC, aceşti oameni s-au pus de-a curmezişul lumii întregi? Oare nu şi-au fi zis 
într-înşii: Dar ce va să zică aceasta? Pe sine nu s-a mântuit, şi va putea 
ajuta nouă? Trăind, el nu a putut să se apere pe sine, şi fiind mort, ne va 
întinde nouă o mână de ajutor? Fiind în viaţă, el nu a supus nici un neam, şi 
noi să înduplecăm o lume întreagă numai cu numele lui? — Şi cum s-ar putea 
nu doar să facem aceasta, dar chiar să şi cugetăm? Deci de aici se vădeşte 
că dacă ei nu l-ar fi văzut înviat şi n-ar fi luat dovada cea mare a puterii lui, 
nu s-ar fi azvârlit într-un joc atât de primejdios. Chiar de ar fi avut ei mii de 
prieteni, oare nu îndată i-ar fi făcut duşmani, punând în mişcare obiceiuri 
vechi şi strămutând hotarele părinteşti? Dar iată că dânşu acum şi-au făcut 
duşmani şi pe ai lor, şi pe cei străini. Chiar de ar fi fost ei foarte cinstiți de 
către cei din afară (adică de neamuri), totuşi, oare nu i-ar fi disprețuit cu toții 
pentru că aduceau o viaţă nouă şi nevăzută până atunci? Acum însă ei erau 
străini de toată lumea şi era firesc ca să fie urâţi şi disprețuiți de toţi.” 
(Comentariile sau Tâlcuirea Epistolei întâi către Corinteni, omilia IV, p. 
39) 


„Să vedem cum le-a venit lor în minte şi în ce s-ar fi bizuit să 
covârşească lumea, dacă nu ar fi văzut pe Hristos înviat. Nu cumva şi-au 
ieşit din minţi, ca să se gândească la aşa ceva, cum s-ar întâmpla? — Fiindcă 
într-adevăr covârşeşte orice nebunie ca ei să aştepte de a săvârşi un 
asemenea lucru fără harul Dumnezeiesc. Cum de l-au săvârşit, dacă au fost 
nebuni şi ieşiţi din minți? Şi dacă au fost cu mintea întreagă — după cum au 
dovedit lucrurile — cum acei doisprezece oameni, fără ca să ia vreo chezăşie 
vrednică de crezare din ceruri, şi fără ca să se bucure de ajutorul de sus, s-au 
azvârlit în atâtea şi atâtea primejdii grozave? Cum de s-au luptat vitejeşte cu 
pământul şi cu marea, spre a schimba obiceiurile întregii lumi, ce erau atât 
de înţepenite în trecerea timpurilor, şi cum au putut ei să stea în luptă cu o 
aşa bărbăție? Şi ceea ce este mai mult încă, că ei, chemând omenirea la cer şi 
la bunătăţile de acolo, cereau pe de altă parte dispreţuirea bunătăților de aici; 
dar atunci în ce se bizuiau ei ca să încredinţeze pe ascultători? Şi cel puţin 
dacă ar fi fost crescuţi în slavă, bogăție, în stăpânii şi învățătură, şi poate că 
nici aşa nu le-ar fi fost îngăduit a se încumeta la un lucru atât de greu — dar 
cel puţin aşteptarea lor ar fi avut oarecare cuvânt — dar acum iată că unii 
dintr-înşu se îndeletniceau cu pescuitul pe bălți, alții cu cusutul pieilor şi 

facerea de corturi, iar alții cu slujbe la vamă. Dar nici una din aceste 
îndeletniciri nu era atât de îndemânatică spre filosofie, şi spre a încredința pe 
cineva de a-şi închipui lucruri mari, şi mai cu seamă când nu are pilde.” 
(Comentariile sau Tălcuirea Epistolei întâi către Corinteni, omilia V, p. 48) 


„Dar chiar dacă ei nădăjduiau că vor covârşi lumea, cu ce nădejde şi- 
au luat asupră-şi atâtea primejdii, dacă nu aveau privirea aţintită în vutor? Să 
zicem că ei nădăjduiau a covârşi lumea; dar atunci ce aşteptau ei să câştige 
prin faptul că au atras pe toţi către cel ce nu a înviat — după cum spuneţi? 
Dacă chiar astăzi oameni cari au crezut în Împărăţia Cerurilor şi în miile de 
bunătăți de acolo, şi totuşi cu greu ar primi să se arunce în primejdii, apoi 
cum aceia ar fi suferit atâtea în zadar, ba încă pentru ceva rău? Căci dacă nu 
au fost aievea cele petrecute cu Hristos, dacă Hristos nu s-a înălţat la ceruri, 
şi dacă ei ar fi născocit toate acestea cu scop de a convinge pe alţii, apoi 
negreşit că şi-ar fi bătut joc de Dumnezeu şi şi-ar fi atras de sus mii de 
trăsnete asupra capului lor. De altminteri, chiar de ar fi avut ei o asemenea 
bunăvoință pe cât timp trăia Hristos, totuşi murind el li s-ar fi stins orice 
râvnă, căci dacă nu învia, li s-ar fi părut că el a fost numai un înşelător şi 
viclean. Nu ştiţi că oştirile, trăind generalul sau împăratul, fie chiar de ar fi 
cât de slabe, totuşi sunt unite sub aceeaşi căpetenie, pe când dacă lipseşte 
capul, chiar de ar fi oricât de puternice, se împrăştie? 


Cu care cuvinte înduplecătoare s-au întrarmat €1, spune-mi, voind a 
începe propovăduirea Evangheliei şi a se împrăștia în lumea întreagă? Şi 
cum de nu s-au oprit în faţa atâtor piedici? Dacă ei erau nişte nebuni ieşiţi 
din minți — şi nu voi conteni a spune lucrul acesta — ar fi trebuit să nu poată 
face nimic, fiindcă nimeni nu se încredința de la nişte nebuni; dar dacă ei au 
izbutit în lucrarea lor, după cum şi este şi după cum arată sfârşitul acelei 
lucrări, apoi aceasta ne dovedeşte că dânşii au fost mai înţelepţi decât toți. Şi 
dacă au fost mai înţelepţi decât toţi, apoi este vădit lucru că nu în zadar s-ar 
fi apucat ei de propovăduire, căci dacă nu ar fi văzut pe Hristos înviat, ce ar 
fi fost în stare să-i azvârle pe dânşii în asemenea război? Ce anume nu 1-ar fi 
îndepărtat de la o asemenea hotărâre? Le-a spus lor că După trei zile voi 
învia şi le-a făgăduit cele ale împărăției cerurilor; le-a spus că vor stăpâni 
lumea întreagă, luând Duh Sfânt, şi multe altele pe lângă acestea, care 
covârşesc întreaga fire. Dar dacă nu s-ar fi împlinit nimic cu aceste 
făgăduinţe, deşi trăind credeau făgăduinţele, totuşi după moartea lui n-ar mai 
fi crezut defel dacă nu l-ar fi văzut înviat din morți. Fiindcă şi-ar fi zis: 
Spunea că: Peste trei zile voi învia, şi nu a înviat; ne-a făgăduit că ne va da 
Duh Sfânt, şi nu ni l-a trimis; apoi cum vom crede noi cele viitoare, când 
cele de aici l-au dezmințit? Pentru ce, dacă nu a înviat, ei au propovăduit că 

a înviat? Fiindcă îl iubeau, zici tu. Şi cu toate acestea mai firesc era ca să-l 
urască ca pe un înşelător şi trădător, fiindcă stârnindu-i cu mii de nădejdi, şi 
smulgându-i din casele lor, de la părinţii şi rudele lor, şi pe întregul neam 
iudaicesc făcându-l să-i războiască din toate puterile, la urmă i-a trădat. Şi 
dacă aceasta s-ar fi petrecut din pricina slăbiciunii şi a neputinței sale, poate 
că ar fi trecut cu vederea, dar acum faptul acesta s-ar fi crezut de cea mai 
mare înşelăciune. Ar fi trebuit ca el să spună adevărul, iar nu să făgăduiască 
cerul, el care a fost om muritor, după cum spuneţi voi. Aşa că era mai firesc 
ca e1 să propovăduiască înşelăciunea lui, să-l arate lumii ca pe un înşelător şi 
fermecător, şi astfel şi dânşii ar fi scăpat de primejdii, în acelaşi timp şi 
războiul l-ar fi înlăturat. Dacă Iudeii au dat arginţi ostaşilor ca să spună că 
ucenicii lui i-au furat trupul, şi dacă şi dânşii s-ar fi înfăţişat înaintea lor şi ar 
fi zis: Da, noi l-am furat ! — şi Hristos nu a înviat, apoi de câtă cinste nu s-ar 
fi bucurat? Încât atârna de dânşii ca să fie şi cinstiţi, să fie şi încununaţi. 


Deci din ce pricină au înlocuit ei toate acestea prin batjocura şi 
primejdiile cele mai mari, dacă nu ar fi fost la mijloc o putere 
Dumnezeiască, care să-i încredinţeze şi care era mai puternică decât toate 
primejdiile prin care au trecut? Dacă poate nici cu acestea nu ne putem 
încredința, apoi gândeşte-te şi la următorul fapt: că dacă n-ar fi fost aşa, 
chiar de s-ar fi pregătit ei cât de mult, totuşi n-ar fi propovăduit în numele 
lui, ci s-ar fi depărtat de dânsul, pentru ceea ce spun. Voi ştiţi că noi nici nu 
putem suferi măcar ca să auzim de numele celor ce ne-au înşelat cu de- 
acestea. Apoi atunci cum de propovăduiau numele lui, aşteptând a stăpâni 
lumea printr-însul? Pe când trebuia a aştepta cu totul dimpotrivă, adică chiar 
de ar fi stăpânit-o, totuşi s-ar fi pierdut punând la mijloc numele 
înşelătorului. Deci dacă voiau să astupe cele mai dinainte, trebuia să tacă, 
fiindcă a se azvârli în luptă îşi aprindeau asupră-le şi un război mai mare, şi 
un dispreţ mai mare.” (Comentariile sau Tâlcuirea Epistolei întâi către 
Corinteni, omilha V, pp. 49-50) 


„Dacă chiar atunci pe când nu aveau nici o frică, şi ei uitau, şi multe 
nici nu pricepeau, după cum spune şi evanghelistul, dar încă când i-a 
stăpânit şi o frică aşa de mare, cum de nu a zburat din mintea lor totul? Şi ce 
spun eu de cuvinte, când chiar şi dorința lor către dascăl se veştejea pe 
nesimţite prin frica celor viitoare, din care pricină îi şi dojenea. lată, de 
pildă, că încă pe când ei atârnau de dânsul, adeseori îl întrebau: Unde 
mergi?, iar mai pe urmă, când le-a tâlcuit acele poveţe lungi, istorisindu-le 
cele ce se vor întâmpla la moartea lui pe cruce şi relele ce-i vor înăbuşi după 
aceasta, ei cuprinşi de groază rămăseseră ca prostiţi, căci ascultau cele ce le 

zicea: Nimeni dintre voi nu mă întreabă: Unde mergi? Dar fiindcă acestea 
ama grăit vouă, întristarea a umplut inima voastră (n. 16, 5-6). Deci dacă 
ei în vremea când aşteptau să moară şi să învieze, şi încă se împuținaseră şi 
se întristaseră atât de mult — dar dacă nu l-ar fi văzut înviat cum nu ar fi 
pierit? Cum nu ar fi căutat să se pogoare chiar de vii în pământ, fund 
cuprinşi de ciuda înşelăciunii în care au căzut şi de groaza celor ce-i aşteptau 
pe viitor? 


De unde apoi acele dogme înalte la dânşii? Iară pe cele mai înalte le-a 
spus că pe urmă le vor auzi. Încă multe am a zice vouă, zice, ci nu puteţi a le 
purta acum (n. 16, 12), aşa că cele de după aceasta au fost mai înalte. Unul 
dintre ucenici nici nu voia să meargă cu dânsul în Iudeea, fiindcă auzise de 
primejdii, ci zicea: Să mergem şi noi ca să murim cu el (|n. 11, 16), fund 
oarecum îngreuiat, sau mai bine zis nemulțămit fiindcă a aşteptat atât de 
mult ca să moară. Deci dacă acest ucenic, fiind cu dânsul împreună, şi încă 
aştepta să moară, din care pricină era chiar şi nemulțămit — dar încă fără 
dânsul şi fără ceilalți ucenici ce n-ar fi putut aştepta să pătimească, când mai 
ales şi mustrarea cugetului era mai mare din pricina necinstei lui? Şi ce 
aveau de spus ei împrăştiindu-se în lume? Căci moartea şi patimile lui le ştia 
întreaga lume, de vreme ce a fost spânzurat pe un loc înalt, în miezul zilei, în 
cetatea de scaun, la o sărbătoare mare, când nici nu era slobod a se scăpa 
ceva din vedere — dar învierea lui nu a văzut-o nimeni dintre cei de afară, 
ceea ce nu era pentru ei o piedică mică în a încredința pe alții. Când el a fost 
înmormântat, cu toții au împrăştiat vestea, şi cum că ucenicii i-au furat 
trupul noaptea, aceasta o spuneau ostaşii cu toţi Iudeii; dar cum că a înviat, 
nimeni din cei de afară nu ştia. Deci în ce nădăjduiau ei ca să încredinţeze 
lumea? 


Dacă făcându-se şi minuni, şi totuşi ostaşii s-au înduplecat să 
mărturisească cu totul potrivnic, dar ei cum de nădăjduiau ca să 
propovăduiască şi fără minuni? Ei, cari nu câştigaseră nici un ban de la 
nimeni, cum, zic, se încumetau ca să încredințeze marea şi uscatul despre 
învierea lui din morți? Dacă ar fi făcut aceasta împinşi de iubirea de slavă, 
apoi cu atât mai mult ar fi trebuit ca fiecare să-şi laude dogmele şi isprăvile 
sale, şi nicidecum ale celui mort. Dar poate că atunci nu i-ar fi crezut 
oamenii? Şi pentru cine auzind spunându-se, ar fi crezut mai degrabă? 
Pentru cel prins şi răstignit, sau pentru dânşii cari fugeau şi scăpau din 
mâinile ludeilor? Pentru ce, spune-mi, dacă ei urmau a face aceasta, n-au 
lăsat de îndată Iudeea şi nu s-au dus prin cetățile de afară, ci se învârteau 
înlăuntrul ludeii? Cum de credeau oamenii, dacă ei nu făceau minuni? Dacă 
nu făceau minuni, apoi faptul petrecut era al puterii lui Dumnezeu, iar dacă 

nu făceau, şi cu toate acestea stăpâneau lumea, apoi atunci faptul era cu mult 
mai minunat. Nu cunoşteau ei pe ludei, spune-mi? Nu ştiau deprinderea lor 
cea rea, precum şi sufletul lor cel plin de zavistii? Căci ei au aruncat cu 
pietre chiar şi în Moise după ce au trecut Marea Roşie ca pe uscat, după 
biruinţa şi trofeele cele minunate, după ce fără vărsare de sânge, ci prin 
mâinile lui au stat cu bărbăţie împotriva Egiptenilor cari îi robiseră, după ce 
le-a dat mana în pustie, după sfărâmarea pietrelor din munţi şi curgerea apei 
din ele, după miile de minuni făcute cu ei în Egipt, la Marea Roşie şi în 
pustie. Tot ei au aruncat şi pe Ieremia într-un lac, şi pe mulţi din Proroci au 
ucis. Ascultă ce spune Ilie după foametea aceea grozavă, după norul cel 
minunat şi după focul pe care l-a pogorât din cer, precum şi după jertfele 
cele uimitoare, ascultă-l, zic, ce spune el, fiind alungat de dânşii departe 
mult de ţară: Doamne, pre Prorocii tăi au ucis, altarele tale au surpat, şi am 
rămas eu singur, şi caută sufletul meu ca să-l ia pre el (UI Împ. 19, 14). 


Deci cum s-ar fi putut ei apăra împotriva ludeilor, spune-mi, mai ales 
că nici nu făceau nimic din cele legiuite? Cum s-ar fi putut apăra, când ei 
erau mai neînsemnaţi şi mai disprețuiți decât toți ceilalți şi când aduseseră 
atâtea înnoiri, pentru care au şi răstignit pe dascălul lor? De altminteri, nici 
nu li s-ar fi părut ludeilor atât de grozav dacă asemenea lucruri le-ar fi spus 
Hristos, fiindcă ar fi crezut cel puţin că el face acestea spre a câştiga slavă, 
pe când acum pe dânşii mai mult îi urau, ca pe unii ce se războiau pentru un 
altul. Dar poate că-i ajutau legile Romanilor? Însă tocmai acele legi îi 
împiedecau mai mult, căci ziceau: 7ot cel ce se face pe sine împărat nu este 
prieten Cesarului (In. 19, 12). Încât numai aceasta erau de-ajuns pentru a-i 
împiedica, că erau adică ucenici ai celui crezut împărat şi că voiau a covârşi 
poruncile lui. Aşadar, ce anume le-a stârnit râvna atât de mult, încât să se 
arunce în astfel de primejdii? Ce spuneau ei despre Hristos şi ce anume 
cuvinte se păreau adevărate? Că s-a răstignit? Că s-a născut dintr-o femeie 
Iudee săracă şi logodită cu un tâmplar ludeu? Că era dintr-un neam urâtă de 
toată lumea? Dar toate acestea erau de-ajuns nu numai ca să nu atragă pe 
ascultători, ci chiar să-i întărâte pe toţi, şi mai ales fiind spuse de un făcător 
de corturi, de un pescar sau şi de un vameş. Oare ucenicii nu le-au judecat 
toate acestea în capul lor? — Mai ales că firile fricoase mai multe își 
închipuiesc chiar şi decât ce este aievea, şi astfel de firi erau ale ucenicilor 
lui. 


Deci în ce nădăjduiau ei ca să izbândească în planul lor? Sau mai 
drept vorbind, nici nu ar mai fi nădăjduit în altceva, mii de împrejurări 
căutând a-i îndepărta de asemenea lucrare, dacă nu ar fi înviat Hristos. Nu 
este, prin urmare, învederat chiar şi pentru cei mai tâmpi, că dacă ei nu s-ar 

fi bucurat de un har mare şi îmbelşugat, şi dacă n-ar fi avut dovada învierii 
lui, nu numai că nu ar fi încercat să facă aceasta, dar încă nici nu s-ar fi 
gândit? Că dacă erau atâtea piedici cari li se împotriveau în voinţa — şi nu zic 
în lucrarea lor — şi cu toate acestea au voit şi au ieşit la lucru, ba încă au 
făcut lucruri care au covârşit toată aşteptarea omenească, apoi este vădit 
lucru că ei au făcut toate acestea nu cu puterea omenească, ci cu harul 
Dumnezeiesc.” (Comentariile sau Tâlcuirea Epistolei întâi către Corinteni, 
omilia V, pp. 50-52) 


„ȘI vei îndrăzni, spune-mi, a zice că Stăpânul lor este mort, ale Cărui 
slugi sunt sprijinitori ai împăraților lumii? Şi aceasta ar putea-o vedea cineva 
nu numai în Roma, ci chiar şi în Constantinopole.” (Tălcuiri la Epistola a 
doua către Corinteni, omilia XXVI, p. 236) 


„Fie, Stăpâne, ai mâncat şi ai stat la masă cu ucenicii înainte de 
Patimi, dar pentru ce petreci cu ei după înviere? 

- Ca să-i încredinţez şi pe ei şi pe Toma de înviere, răspunde Domnul. 

- Într-adevăr, dacă după ce a făcut Domnul asta, mai sunt încă şi acum 
unii care nu cred în Învierea Domnului, ai mai fi putut, oare, convinge gurile 
cele neînfrânate ale acelora care îndrăznesc să grăiască cu uşurinţă orice 
despre viața Mântuitorului, de n-ar fi asta, de n-ar fi mâncat şi n-ar fi băut cu 
ei? De aici învăţăm să cinstim Masa cea Dumnezeiască şi Tainică.” (Cuvânt 
la Înălțarea Domnului nostru lisus Hristos, XI, în vol. Predici la sărbători 
împărăteşti şi cuvântări de laudă la sfinţi, p. 187) 


„Cu adevărat, cea mai mare dovadă a învierii este aceea că 
Hristos cel înjunghiat a arătat după moarte atâta putere încât i-a convins 
pe oameni să dispreţuiască, pentru credinţa în EI, şi patria, şi casa, şi 
prieteni, şi rude, şi chiar viaţa şi să dorească în locul plăcerilor din 
lumea aceasta biciuirile, primejdiile, moartea. Acestea nu erau isprăvile 
unui mort oarecare, nici ale unuia care a rămas în mormânt, ci ale 
Unuia ce a înviat şi trăieşte. Cum se poate explica astfel fapta aceasta, 
că, pe când Domnul trăia, au părăsit pe Dascălul lor şi au luat-o la fugă 
toți Apostolii care erau cu El, pentru că frica le luase puterea, dar după 
ce au murit nu numai Petru şi Pavel, ci şi Ignatie, care nu L-a văzut 
niciodată pe Domnul şi nici nu s-a bucurat de împreună-vieţuirea cu EI, 
i-au arătat atâta dragoste, că şi-au şi dat sufletul pentru EI?” (Cuvânt de 
laudă la Sfântul sfințit Mucenic Ignatie, Purtătorul de Dumnezeu, care 
a fost arhiepiscop al Antiohiei celei Mari, a fost dus la Roma şi a 

suferit acolo mucenicia şi de acolo a fost adus iarăşi în Antiohia, IV, în 
vol. Predici la sărbători împărăteşti şi cuvântări de laudă la sfinți, p. 
382) 


„Când elinii pornesc război şi luptă împotriva noastră privitor la 
dogme şi ne hulesc credinţa, printre alte argumente să le aducem şi 
argumentul acesta, adică moartea mucenicilor, spunându-le: Cine i-a 
înduplecat pe mucenici să disprețuiască viaţa de aici? Dacă Hristos a 
murit şi nu a înviat, cine a săvârşit aceste lucruri mai presus de fire? 
Că nu este în stare o putere omenească să înduplece vreme de atâția 
ani atâtea zeci de mii de oameni - şi nu numai bărbaţi, ci şi femei, 
fecioare ce nu ştiau de nuntă şi copii mici - să disprețuiască viața 
aceasta, să se arunce cu îndrăznire în gura fiarelor sălbatice, să râdă 
de foc, să disprețuiască orice fel de chin şi de pedeapsă şi să se 
grăbească spre viața cea viitoare. Spunându-le acestea, nu vor mai 
avea nevoie de alte argumente, ci se vor gândi singuri şi vor avea în 
cele ce le-am spus argumentul cel mai puternic.” (Cuvânt de laudă la 
Sfânta mare Muceniţă Drosida şi despre aducerea aminte de moarte, II, 
în vol. Predici la sărbători împărăteşti şi cuvântări de laudă la sfinţi, 
pp. 499-500) 


„Era totuna, ori să fi văzut pe cel Înviat, ori să fi auzit pe Petru grăind 
slăbănogului: În numele lui lisus Hristos, scoală-te şi umblă (F.A. 3, 6). În 
adevăr, aceste minuni ale Apostolilor, săvârşite în numele lui Hristos, erau 
dovada cea mai puternică despre Învierea Domnului, convingând despre 
Învierea Sa mai mult decât arătarea Sa personală. Aceasta se adevereşte din 
următoarele: Hristos a înviat şi S-a arătat ucenicilor Săi, dar totuşi şi între 
aceştia s-a găsit unul, care nu voia să creadă în Învierea Domnului, adică 
Toma. El dorea chiar ca, înainte de a crede, să pună degetul său pe semnele 
rănilor şi cu mâna sa să poată pipăi coasta Domnului. Acest ucenic petrecuse 
cu Domnul în curgere de trei ani, mâncase cu Domnul de-a pururea la o 
masă, văzuse cele mai mari semne şi minuni, auzise pe însuşi Domnul 
vorbind, iar şi acum, când el a văzut pe Domnul înviat, nu voia să creadă, 
până ce mai întâi nu a văzut semnele cuielor şi rana cea pricinuită de suliță! 
(a) 

Dar noi putem încă şi din o altă împrejurare a dovedi că minunile 
Apostolilor ne conving despre Învierea lui Hristos mai puternic decât 
privirea însuşi a Înviatului. Când poporul a auzit cum a zis Petru către 
slăbănog În numele lui lisus Hristos, scoală-te şi umblă, au crezut mai multe 
mii (F.A. 4, 4). Acel Apostol, Toma, a văzut pe Cel înviat, şi totuşi nu voia 

să creadă; dar aceşti vrăjmaşi ai lui Hristos au văzut minunea lui Petru, şi 
pentru ea au primit credinţa. Aşadar, această minune a trebuit să-i fi convins 
despre Înviere mai lămurit şi mai puternic decât însăşi privirea. De aceea 
minunile şi semnele Apostolilor sunt dovada cea mai puternică despre 
Învierea Domnului. De aceea zice EI însuşi: Adevăr, adevăr zic vouă, cel ce 
crede în Mine va face aceleaşi lucruri, pe care Eu le fac, ba încă şi mai mari 
va face (In. 14, 12). Căci fiindcă între acestea urmase răstignirea şi mulți 
prin aceea se scandalizaseră, de aceea acum era trebuință de minuni mai 
mari.” (Cuvânt la Învierea Domnului nostru lisus Hristos, în vol. Omilii la 
Postul Mare..., pp. 174-175) 


„Hristos, în cursul petrecerii Sale pe pământ, a săvârşit semne şi 
minuni, a sculat morți, a vindecat leproşi, a alungat duhurile cele rele, după 
aceea a fost răstignit şi, după cum afirmă iudeii, nu a mai înviat. Ce trebuie 
să răspundem noi acum iudeilor? Noi trebuie să le zicem: Dacă Hristos nu a 
înviat, cum oare după răstignirea Lui au putut să se facă în numele Lui încă 
mai mari minuni decât alea pe care le-a făcut EI însuşi? Niciodată n-a făcut 
cineva după moartea Sa lucruri mai mari decât în viaţa sa; însă după moartea 
lui Hristos, numele Său a lucrat minuni care, după fel şi însuşire şi în tot 
chipul au fost mai mari, căci niciodată în timpul vieţii Domnului umbra Sa 
n-a sculat morți, dar umbra Apostolilor, prin puterea lui Hristos, a făcut 
aceasta de mai multe ori. Şi iarăşi minunile după Înviere au fost mai mari, 
căci la minunile cele de mai înainte era însuşi poruncitorul, iară după 
răstignirea Sa, chiar slugile Lui numai cu numele Lui au făcut minuni încă şi 
mai mari şi mai înalte, aşa că prin aceasta puterea Sa a strălucit şi mai tare şi 
mai slăvit. Căci aceea, că un altul numai prin chemarea numelui lui Hristos a 
făcut minuni, este mult mai mare decât când EI singur ar fi săvârşit minunile. 
Vedeţi, iubiţilor, că minunile Apostolilor după Învierea Domnului au fost 
mai mari decât minunile lui lisus Hristos însuşi? Nu este oare aceasta o 
îndestulătoare dovadă despre înviere? Căci precum am şi zis, mai adeverez o 
dată: dacă Hristos a murit şi nu a înviat iarăşi, atunci ar fi trebuit să înceteze 
şi minunile Lui; dar în fapt ele nu numai n-au încetat, ci au urmat încă şi mai 
mari şi mai slăvite, adică acele săvârşite prin Apostoli. Iară dacă Hristos nu 
ar fi înviat, atunci nici Apostolii nu ar fi putut săvârşi în numele Lui astfel de 
minuni; căci era una şi aceeaşi putere a Domnului, care lucra minunile atât 
înainte, cât şi după răstignire, unele prin însuşi Domnul, altele prin Apostoli. 
Dar pentru ca dovada Învierii să fie cu atât mai clară şi mai adevărată, de 
aceea a trebuit ca minunile cele de după Înviere să fie mai presus decât cele 
dinainte. 

Dar de unde ştim noi, întreabă cel necredincios, că Apostolii au 
săvârşit astfel de minuni în numele lui lisus? Din Sfânta Scriptură, răspund 
eu. Dar tu nu voieşti a primi această dovadă şi tăgăduieşti că Apostolii au 
făcut minuni; atunci recunoşti tu într-înşii o putere a lui Dumnezeu încă mai 
mare, căci ei atunci fără minuni ar fi întors tot globul cel mare al pământului 
la cunoştinţa dumnezeieştilor adevăruri. În adevăr, aceasta ar fi fost cea mai 
mare şi mai extraordinară minune, ca nişte oameni săraci, neînsemnaţi, 
neînvățați şi nevoiaşi, în număr numai de doisprezece, să facă următori ai 
lor, fără minuni, aşa de multe cetăţi şi popoare, aşa de numeroase provincii, 
principi şi domnitori, învăţaţi şi oratori, ba mai tot globul pământului ! 

Dar poate tu ai dori să vezi şi astăzi săvârşindu-se minuni? Ei bine, eu 
îti voi arăta nişte lucruri asemenea, ba încă şi mai mari decât cele de mai 
înainte, nu numai un înviat, nu numai un orb făcut să vadă, ci tot pământul, 
care s-a eliberat din întunericul amăgirii. Îţi voi arăta nu numai un lepros 
care s-a curățit, ci atâtea popoare întregi care s-au curățit de lepra păcatului, 
prin baia renaşterii. Ce minune mai mare doreşti, tu, omule, când vezi o 
schimbare atât de mare şi aşa de repede urmată?” (Cuvânt la Învierea 
Domnului nostru lisus Hristos, în vol. Omilii la Postul Mare..., pp. 176-178) 


„Voieşti tu să mai ai încă o dovadă despre Înviere? Prefacerea cea 
mare, care s-a săvârşit în duhurile Apostolilor după Înviere, această 
prefacere este o dovadă pentru Învierea Domnului, încă mai mare decât 
faptele cele minunate ale Apostolilor. Este îndeobşte constatat că chiar omul 
care în cursul vieții sale a fost iubit, după moartea sa adeseori nu se mai 
pomeneşte. Dar când cineva nu a fost cu destulă inimă bună către un om în 
viaţă şi încă l-a şi părăsit, cu atât mai sigur îl va uita după moarte. De acolo 
vine că nu este nimeni care în curgerea vieții părăsind pe prietenul sau pe 
învățătorul său, după moarte lui să-l prefere la orice alta şi să-l pună mai 
presus de toate, şi mai cu seamă când ar vedea că din această dedare şi din 
această râvnă a sa ar ridica asupră-şi mii de primejdii. Dar vezi că aceea ce 
aiurea niciodată nu se face, s-a făcut la Hristos şi la Apostoli. Ei, pe când EI 
mai trăia, s-au lepădat de EI şi L-au părăsit, la prinderea Lui ei au fugit şi s- 
au depărtat, iar acum, după ce El a suferit nenumărate batjocuri şi defăimări, 
ba chiar şi moartea pe cruce, acum ei Îl preţuiesc şi-L înalță mai presus de 
toate, încât pentru mărturisirea numelui Lui ei cu bucurie jertfesc însăşi viaţa 
lor. Însă, dacă Hristos după moartea Sa nu ar fi înviat, cum ar fi fost cu 
putință ca aceia, care în timpul vieţuirii Lui fugiseră de primejdie, acum, 
după moartea Lui, de la sine să se arunce în primejdii nenumărate? Toţi 
odinioară fugiseră, iar Petru se lepădase de Domnul de trei ori, chiar cu 
jurământ. Şi acest ucenic, care în timpul viețuirii lui Hristos se temea de o 

biată slujnică; încât de trei ori se lepădase de Domnul său, la urmă chiar prin 
jurământ, acum, după Învierea Domnului, aşa de neobişnuit s-a schimbat, 
încât el nu se înspăimântă nici de toată lumea, ci public, în mijlocul a tot 
poporul, predica, despre Cel răstignit şi îngropat, că a înviat a treia zi din 
morți şi s-a înălțat la cer. Aceasta o face el acum fără de nici o frică şi 
această schimbare a sa ne dovedeşte nouă, în faptă, că într-adevărat el a 
văzut pe Cel înviat. De unde a dobândit Petru această bărbăție? De unde 
decât de acolo că el era deplin convins despre învierea lui Hristos? Că el L-a 
văzut, a vorbit cu EI şi L-a auzit vorbind de cele viitoare, de aceca înfruntă el 
acum toate ostenelile; ştiind că este vorba despre un Mântuitor viu, a 
dobândit acum un curaj mai mare şi o putere mai tare, încât chiar a şi murit 
pentru Hristos, şi de voia sa a lăsat a se răstigni cu capul întors spre pământ. 

Aşadar, când vezi tu că, după moartea lui Hristos, încă mai mari 
minuni se fac în numele Lui decât mai înainte şi că ucenicii Lui acum îi sunt 
mult mai devotați decât înainte, că ei acum îndeobşte vădesc o mai mare 
siguranţă şi în toate ocaziile se arată o schimbare atât de măreaţă şi aşa de 
admirabilă, fă singur încheierea din aceste fapte şi întâmplări, că prin 
moartea lui Hristos n-a fost totul isprăvit, că mai vârtos El a înviat, trăieşte, 
şi că EI, Cel răstignit, pururea rămâne Dumnezeu cel viu şi nemuritor. Căci 
dacă EI n-ar fi înviat, ucenicii Lui n-ar fi putut, după moartea Sa, să facă 
minuni încă mai mari decât înainte. Cândva îl părăsiseră chiar Apostolii Lui, 
iar acum toată lumea aleargă la EI, nu numai Petru, ci mii şi mii de alţii, care 
au vieţuit mai târziu şi nu au văzut ei înşişi pe Cel înviat, şi-au dat viaţa lor 
pentru Dânsul, au fost decapitaţi şi au suferit nenumărate patimi, spre a 
rămâne statornici în mărturisirea credinței lor întru Dânsul şi a putea muri 
întru ea. Dar cum putea Acela, care după socotinţa ta, o, necredinciosule, a 
rămas în mormânt şi nu a mai înviat, cum putea acest mort a Se arăta aşa de 
tare şi aşa de puternic în următorii Săi, îndemnându-i să-l adore, şi mai 
bucuroşi a suferi şi a răbda toate decât a lăsa credință întru EI? Vezi tu cum 
toate acestea dovedesc nesmintit învierea Lui? Minunile, care după moartea 
Lui s-au săvârşit şi încă astăzi se săvârşesc, dăruirea cea mare a ucenicilor, 
pe care au arătat-o ei atunci şi pe care o arată şi astăzi, primejdiile cărora s- 
au supus credincioşii, toate acestea sunt dovezi despre Învierea Domnului.” 
(Cuvânt la Învierea Domnului nostru lisus Hristos, în vol. Omilii la Postul 
Mare..., pp. 178-181) 


„„... dovada învierii sunt minunile apostolilor.” (Cuvânt despre pricina 
pentru care se citesc Faptele Apostolilor în timpul Rusaliilor, (La începutul 
Faptelor apostolilor — IV), în vol. Omilii la săracul Lazăr. Despre soartă şi 
Providenţă..., p. 357) 

„Nu L-ai văzut cu ochii pe Hristos înviat, dar Îl vezi cu ochii credinței 
înviat! Nu L-ai văzut cu privirile acestea pe EI înviat, dar ÎL vezi înviat, prin 
minunile apostolilor. Arătarea minunilor te duce la privirea prin credinţă a 
lui Hristos înviat. De aceea, cu mult mai mare şi mai puternică dovadă 
despre învierea Lui au fost minunile făcute în numele Lui decât arătarea Lui 
înviat. Vrei să vezi că minunile ne încredinţează mai mult de învierea Lui 
decât dacă S-ar fi arătat tuturora? Ascultaţi cu luare-aminte! Mulţi se 
întreabă şi spun: Pentru ce după înviere nu S-a arătat îndată iudeilor? 
Întrebarea aceasta însă e de prisos şi zadarnică! Dacă avea să-i atragă prin 
asta la credință, apoi Hristos S-ar fi arătat după înviere tuturora. Dar Lazăr e 
dovada că nu i-ar fi atras dacă li S-ar fi arătat după înviere. L-a înviat pe 
Lazăr cel mort de patru zile; Lazăr mirosea, putrezise, era legat cu feşe, şi a 
făcut să iasă din mormânt în văzul tuturora; cu toate acestea, nu numai că nu 
i-a atras la credință, ci chiar i-a şi supărat. Da, au venit şi au voit chiar să-L 
omoare pentru asta (loan 11, 47-53). Dacă a înviat pe altul, şi nu au crezut, 
oare nu s-ar fi pornit iarăşi cu furie împotriva Lui dacă li S-ar fi arătat după 
înviere? Negreşit iudeii nu l-ar fi putut face nimic, totuşi prin încercarea 
aceea a lor şi-ar fi arătat toată necredinţa. Pentru aceea Hristos S-a ascuns, 
voind să-i scutească de o furie zadarnică; i-ar fi făcut încă şi mai vinovați de 
pedeapsă dacă li S-ar fi arătat după înviere. De aceea, pentru ca să-i cruţe, S- 
a ascuns de ochii lor, dar S-a arătat prin minunile apostolilor. Să auzi pe 
Petru spunând: În numele lui lisus Hristos Nazarineanul, scoală-te şi umblă! 
(Faptele Apostolilor 3, 6), nu era mai puţin decât să-L vezi pe EI înviat. 
Minunea aceasta e cea mai mare dovadă a învierii; atrage mai uşor la 
credință decât învierea însăşi. Că minunile săvârşite în numele Lui au putut 
convinge pe oameni mai mult decât vederea lui Hristos înviat se vede de 
aici: Hristos a înviat şi S-a arătat ucenicilor Săi; cu toate acestea, s-a găsit un 
necredincios şi între aceia: Toma cel numit Geamănul; a avut nevoie să-şi 
pună mâinile în semnul cuielor; a avut nevoie să vadă coasta Lui (loan 20, 
24-28). Dacă ucenicul acela, care a stat cu El trei ani, care a stat la masă cu 
Stăpânul, care a văzut semne şi minuni mari, care a auzit cuvintele 
Stăpânului şi L-a văzut înviat, dacă el nu a crezut mai înainte, până ce n-a 
văzut semnele cuielor şi rănile suliţei, te întreb, cum avea să creadă lumea 
dacă-L vedea pe EI înviat? Cine ar putea spune asta? Dar vă voi da şi o altă 
dovadă în afară de aceasta, că minunile au mai multă putere de convingere 
decât arătarea Lui înviat. Când a auzit tot poporul spunând ologului: În 
numele lui lisus Hristos, scoală-te şi umblă!, au crezut în Hristos trei mii, 
chiar cinci mii de bărbaţi, pe când ucenicul n-a crezut, cu toate că L-a văzut 
înviat. Vezi că minunea asta te face să crezi mai uşor în înviere? De vederea 

lui Hristos înviat s-a îndoit chiar ucenicul Lui, pe când la vederea minunii 
vindecării ologului au crezut chiar duşmanii Lui. Aşa că dovada minunii e 
mai puternică decât dovada arătării. I-a atras mai mult pe iudei şi 1-a convins 
de învierea lui Hristos.” (Cuvânt despre pricina pentru care se citesc 
Faptele Apostolilor în timpul Rusaliilor, (La începutul Faptelor apostolilor 
— 1V), în vol. Omilii la săracul Lazăr. Despre soartă şi Providenţă..., pp. 
357-359) 


„ŞI ca să vezi bine că de aceea a spus: Aveţi ceva de mâncare aici?, ca 
să nu socotească ucenicii că este o nălucă, un duh, o vedenie, ci înviere 
adevărată şi reală, ascultă că şi Petru se slujeşte tot de această dovadă ca să 
adeverească învierea după ce a spus: Pe Acesta Dumnezeu L-a înviat a treia 
zi şi l-a dat să Se facă arătat, ...nouă martorilor celor mai dinainte rânduiți 
(Faptele Apostolilor 10, 40-41), a dat şi dovada învierii, zicând: care am 
mâncat şi am băut împreună cu El, după ce a înviat din morţi (Faptele 
Apostolilor 10, 41). De asta şi în altă parte Hristos, după ce a înviat pe cea 
moartă, ca să adeverească învierea, a spus: Daţi-i să mănânce! (Marcu 5, 
43). Când dar auzi că a stat cu ei patruzeci de zile, arătându-li-Se lor şi 
petrecând cu ei, cunoaşte pricina mesei! N-a mâncat pentru că avea nevoie 
de mâncare, ci pentru că vroia să îndrepte slăbiciunea ucenicilor. De aici se 
vede că cea mai mare dovadă a învierii erau minunile şi semnele apostolilor. 
De aceea şi spune El: Amin, amin zic vouă: cel ce crede în Mine va face şi el 
lucrurile pe care le fac Eu; şi mai mari decât acestea va face (loan 14, 12). 
Era nevoie de semne şi mai mari, pentru că între timp fusese crucea, care 
smintise pe mulți. Dacă Hristos după ce s-a săvârşit ar fi rămas mort şi în 
mormânt şi n-ar fi înviat, după cum spun iudeii, nici nu S-ar fi înălțat la 
ceruri, nu numai că n-ar fi trebuit să se facă minuni mai mari după 
răstignirea Lui, dar ar fi trebuit să se stingă şi cele săvârşite mai înainte. 
Uitaţi-vă cu luare-aminte la ceea ce am să spun. Spusele mele sunt o dovadă 
neîndoielnică a învierii, de asta le şi spun iarăşi. 

Înainte de răstignire Hristos a făcut minuni; a înviat morţi, a curăţit 
leproşi, a alungat demoni. Apoi a fost răstignit şi, după cum spun nelegiuiții 
iudei, n-a înviat din morţi. Ce le vom spune? Îi vom întreba aşa: Dacă n-a 
înviat, cum atunci s-au făcut după răstignirea Lui minuni mai mari în numele 
Lui? Nici un om mort n-a făcut după moartea lui minuni mai mari; aici însă 
vedem că după moartea Lui s-au făcut minuni mai mari, şi prin natura lor, şi 
prin felul lor. Minunile săvârşite de apostoli au fost mai mari prin natura lor: 
niciodată umbra lui Hristos n-a înviat din morți, pe când umbrele apostolilor 
au făcut multe minuni (Faptele Apostolilor 5, 15). Şi prin felul lor minunile 
au fost mai mari: înainte de răstignire făcea minuni poruncind El însuşi; 

după înviere însă, robu Lui, slujindu-se de cinstitul şi sfântul Lui nume, 
făceau minuni mai mari şi mai strălucite, aşa că puterea Lui strălucea mai 
tare şi mai slăvit. Într-adevăr, era cu mult mai mare lucru să facă minuni un 
altul folosindu-se de numele lui Hristos decât să facă EI prin porunca Sa. Ai 
văzut, preaiubite, că şi prin natura lor şi prin felul lor au fost mai mari 
minunile apostolilor după învierea lui Hristos? Deci este neîndoielnică 
dovada învierii. Spun din nou ce spusesem mai înainte: Dacă Hristos ar fi 
murit şi n-ar fi înviat, ar fi trebuit să se fi terminat şi minunile şi să se fi 
stins; dar aşa, nu numai că nu s-au stins după moartea Lui, ci au fost şi mai 
mari şi mai slăvite. Dacă Hristos n-ar fi înviat, n-ar fi făcut alții minuni ca 
acelea în numele Lui. Dar aceeaşi putere făcea minuni şi înainte de 
răstignire, şi după răstignire. Înainte, Hristos Însuşi; mai pe urmă, prin 
ucenicii Săl. Și s-au făcut după răstignire minuni mai mari şi mai strălucite, 
ca să fie mai vădită şi mai plină de slavă dovada învierii.” (Cuvânt despre 
pricina pentru care se citesc Faptele Apostolilor în timpul Rusaliilor, (La 
începutul Faptelor apostolilor — IV), în vol. Omilii la săracul Lazăr. Despre 
soartă şi Providenţă..., pp. 360-361) 


„Vrei să-ţi mai dau şi altă dovadă a învierii lui Hristos? Sufletul 
ucenicilor! După înviere sufletul lor a fost mai mare, mai curajos. 

Este recunoscut în toată lumea că de abia dacă-ţi mai aminteşti după 
moartea lui de un om cu care ai avut, pe când trăia, legături de prietenie; dar 
pe un om cu care n-ai avut legături în timpul vieții lui şi pe care l-ai părăsit 
când trăia, pe acela îl uiţi de tot. De aceea, nici un om care şi-a lăsat şi şi-a 
părăsit prietenul sau dascălul, pe când trăia acesta, n-are să-l preţuiască nici 
după moartea lui, mai ales când vede că dragostea şi râvna ce-i arată îi aduc 
primejdii nenumărate. Dar iată că lucrul acesta, care nu se întâmplă cu nici 
un om, s-a întâmplat cu Hristos şi cu apostolii. Pe când Hristos trăia, 
apostolii s-au lepădat de EI şi L-au părăsit; iar când a fost prins, L-au lăsat şi 
au fugit. Dar după ocările acelea nenumărate şi după răstignire, atât de mult 
L-au prețuit, că şi-au dat şi viaţa pentru mărturisirea Lui şi a credinţei în EL. 
dacă Hristos a murit şi nu a înviat, cum se face că apostolii, care au fugit pe 
când trăia din pricina primejdiei care-i ameninţa, înfruntau după moartea 
Lui, pentru El, primejdii nenumărate? Ceilalţi apostoli au fugit toţi; Petru 
însă s-a lepădat chiar de trei ori cu jurământ, care s-a temut de o slujnică 
netrebnică, el, după ce Hristos a murit, voind să ne convingă prin fapte chiar 
că L-a văzut pe Hristos înviat, atât de mult s-a schimbat, că n-a mai ţinut 
seama nici de un popor întreg, a sărit în mijlocul mulțimi de iudei şi a spus 
că Cel răstignit şi îngropat a înviat din morți a treia zi şi S-a înălţat la ceruri. 
Nu i-a mai fost teamă de nimic. De unde i-a venit curajul? De unde din altă 

parte decât din încredințarea învierii lui Hristos! Pentru că L-a văzut şi a 
vorbit cu EI, pentru că L-a auzit vorbind despre cele viitoare, pentru aceea, 
ca şi cum ar înfrunta primejdii pentru un om viu, aşa s-a aruncat în toate 
primejdiile. Asta, pentru că dobândise mai multă putere şi mai mult curaj să 
moară pentru EI şi să fie răstignit pe cruce cu capul în jos. Când vezi deci că 
se fac minuni mai mari, că ucenicii care-L părăsiseră mai înainte au mai 
multă dragoste pentru El, au mai multă îndrăznire, când vezi că lucrurile se 
schimbă şi ajung pretutindeni mai strălucite, că toate sporesc spre o stare 
strălucită şi plină de îndrăznire, află din aceste lucruri că viața lui Hristos nu 
s-a terminat cu moartea, ci a urmat învierea, află că Cel răstignit trăieşte şi 
rămâne veşnic Dumnezeu neschimbat. Dacă n-ar fi înviat şi n-ar trăi, 
ucenicii n-ar fi făcut mai târziu minuni mai mari decât cele dinainte de 
răstignire. Înainte de răstignire, L-au părăsit şi ucenicii, acum însă, aleargă la 
EI lumea întreagă, nu numai Petru, ci şi alţii, mii şi mii şi cu mult mai mulți, 
după Petru, oameni care nu L-au văzut şi-au dat viața pentru EI, li s-au tăiat 
capetele, au suferit nenumărate chinuri, ca să plece din lumea aceasta având 
întreagă şi desăvârşită mărturisirea Lui. Cum s-a făcut, o, iudeule, că Cel 
mort, Care a rămas în mormânt, după cum spui tu, a arătat atâta tărie şi 
putere în cei de după apostoli, încât i-a convins să 1 se închine numai Lui şi 
să voiască mai bine să sufere şi să îndure orice decât să piardă credinţa în 
EI?! 

lată, toate dau dovadă puternică de învierea lui Hristos; minunile din 
vremea apostolilor, minunile cele de acum; dragostea celor de atunci, 
dragostea celor de acum; primejdiile prin care au trecut cei credincioşi. Vrei 
să vezi că şi duşmanii se tem de tăria şi puterea lui Hristos, că sunt cuprinşi 
de tramă cu mult mai mult după răstignire? Ascultă cu luare-aminte şi asta!: 
Văzând iudeii îndrăznirea lui Petru şi a lui loan, spune Scriptura, şi ştiind 
că sunt oameni fără carte şi simpli, se mirau (Faptele Apostolilor 4, 13). Şi 
erau cuprinşi de nelinişte nu pentru că (aceştia) erau neînvăţaţi, ci pentru că 
îi biruiau pe toţi înţelepții, cu toate că erau neînvăţaţi, şi văzând cu ei pe 
omul care fusese tămăduit, n-aveau de zis nimic împotrivă (Faptele 
Apostolilor 4, 14), cu toate că mai înainte de răstignire se împotriveau când 
vedeau minunile. 

- Dar acum, pentru ce nu s-au împotrivit? 

- Puterea nevăzută a Celui răstignit le-a legat limba. EI le-a închis 
gura lor; EI le-a potolit îndrăznirea; de asta stăteau fără să aibă ceva de spus 
împotrivă. lar când vorbesc, uită-te cum îşi mărturisesc spaima. Vreți, le 
spun ei, să aduceți asupra noastră sângele Omului Acestuia? (Faptele 
Apostolilor 5, 28). Dar pentru ce temi de sângele Lui dacă-i simplu om? Câţi 
profeţi n-ai ucis, câți drepţi n-ai înjunghiat, o, iudeule, şi de sângele nici 

unuia nu te-ai temut! Pentru ce te temi acum? Da, cu adevărat, Cel răstignit a 
zguduit conştiinţa lor; nemaiputându-şi ascunde teama pe care o aveau, şi-au 
mărturisit, fără voia lor, înaintea duşmanilor lor slăbiciunea. Când L-au 
răstignit, strigau zicând: Sângele Lui asupra noastră şi asupra copiilor 
noştri (Matei 27, 25). Atâta dispreţuiau sângele Lui! După răstignire, văzând 
că străluceşte puterea Lui, se tem, sunt neliniştiți şi spun: Vreți să aduceți 
asupra noastră sângele Omului Acestuia?. Dacă Hristos a fost un înşelător, 
un potrivnic al lui Dumnezeu, după cum spuneţi, iudei nelegiuiți, pentru ce 
vă temeţi de sângele Lui? Dacă ar fi fost aşa cum spuneţi voi, ar trebui, 
dimpotrivă, să vă împăunaţi că L-aţi ucis! Dar pentru că n-a fost aşa, iată că 
tremurați!” (Cuvânt despre pricina pentru care se citesc Faptele Apostolilor 
în timpul Rusaliilor, (La începutul Faptelor apostolilor — IV), în vol. Omilii 
la săracul Lazăr. Despre soartă şi Providenţă..., pp. 362-365) 


„Şi Petru este dovada vădită a Învierii. Că şi Petru s-a lepădat de EI 
mai înainte, si s-a lepădat cu jurământ, totuşi mai pe urmă L-a mărturisit şi 
şi-a dat sufletul lui pentru El. Dacă Hristos n-ar fi înviat, Petru care se 
lepadase de EI pe cand trăia, n-ar fi îndurat mii de primejdii de moarte ca să 
nu se lepede de El după ce murise! De aceea şi Petru este o dovadă vădită a 
învierii. Totuşi, cei neruşinați ar fi putut spune că Petru a propovăduit 
învierea lui Hristos tocmai pentru că a fost ucenicul Lui, pentru că a stat cu 
EI la masă, că a fost împreună cu El vreme de trei ani, pentru că s-a bucurat 
de învățătura Lui. Dar când vezi că Pavel, care nu L-a văzut, care nu L-a 
auzit, care nu a luat parte la învățătura Lui, care I-a purtat război după 
răstignirea Lui, care a ucis pe cei ce credeau în EI, care amesteca şi tulbura 
totul, când vezi că acesta s-a schimbat pe neaşteptate, când vezi că acesta, 
prin ostenelile lui pentru predicarea Evangheliei, a întrecut pe toţi prietenii 
lui Hristos, te întreb: ce pretext mai fără de ruşine ai să nu crezi în învierea 
lui Hristos? Dacă n-a înviat Hristos, te întreb, cine l-a atras, cine l-a adus la 
Hristos pe omul acesta aşa de crud şi neomenos, pe omul acesta aşa de 
înverşunat şi de sălbatic? Spune-mi, iudeule, cine l-a convins pe Pavel să 
vină la Hristos? Petru? sau Iacov? sau loan? Dar toți aceştia se temeau de 
Pavel, se cutremurau de el! Nu numai înainte, ci și când le era prieten, când 
Barnaba l-a luat de mână şi l-a dus în Ierusalim (Fapte 9, 27), şi atunci încă 
se mai temeau să se apropie de el. Războiul se terminase, dar frica stăruia în 
Apostoli. Ar fi îndrăznit oare Apostolii să-l convingă pe Pavel pe când le 
era potrivnic şi duşman, când ci se temeau de el şi după ce se împăcase cu 
ei? Ar fi îndrăznit ei, oare, să se ducă la el, să stea înaintea lui, să-i 
vorbească, într-un cuvânt, să se arate lui? Nu, asta-i cu neputinţă! 
Schimbarea lui Pavel nu-i faptă omenească, ci faptă a harului dumnezeiesc! 

Dacă Hristos a rămas mort, după cum spuneţi voi, iudeilor şi dacă venind 
ucenicii L-au furat, pentru ce atunci s-au făcut minuni mai mari după 
răstignirea Lui? Pentru ce s-a arătat mai mare puterea Lui? Nu numai că a 
schimbat pe duşman, pe căpetenia luptei voastre - deşi, chiar dacă ar fi făcut 
numai asta, şi aceasta, adică să ia rob pe duşman şi pe vrăjmaş, ar fi fost 
semn foarte mare al puterii Lui , nu numai că a făcut aşa, ci şi altceva mai 
mult decât aceasta. Nu numai că l-a schimbat, dar l-a făcut aşa de mult al 
Său, aşa de mult l-a atras spre dragostea Sa, că 1-a încredinţat toate lucrurile 
Bisericii - Vas ales îmi este acesta, spune EL, ca să-Mi poarte numele Meu 
înaintea neamurilor şi a regilor (Fapte 9, 15) - că l-a înduplecat să se 
ostenească mai mult decât Apostolii pentru Biserica împotriva căreia luptase 
mai înainte.” (Despre schimbarea numelor, cuv. LI, în vol. Despre 
schimbarea numelor. Despre răbdare. Despre milostenie..., p. 18) 


DUMNEZEU FIUL (pogorârea Domnului Hristos la Iad) 


„Şi lucru minunat este Însuşi Împăratul; S-a dus în iad, cu toate că nici 
un împărat n-ar vrea să facă vreodată asta, ci ar porunci, prin scrisori, 
slujitorilor săi să elibereze pe cei legaţi şi nu I-a fost ruşine nici de temniță, 
nici de întemnițați. Cum avea să-i fie ruşine de cele pe care le-a făcut?” 
(Cuvânt la Crucea Domnului, |, în vol. Predici la sărbători împărăteşti şi 
cuvântări de laudă la sfinţi, pp. 82-83) 


DUMNEZEU FIUL (trupul lui Hristos după Înviere) 


„Că după înviere Hristos nu va mai avea trup pătimitor, ci nemuritor, 
deci şi nestricăcios, care nu va avea nevoie de hrană. Deci Hristos după 
înviere nici n-a mâncat, nici n-a băut, pentru că n-a avut nevoie - că trupul 
Lui nu avea nevoie de mâncare şi de băutură -, ci a băut şi a mâncat pentru 
a-i încredința pe ucenici de învierea Sa”. (Omilii la Matei, omilha LXXXII, 
II, în col. PSB, vol. 23, p. 929) 


DUMNEZEU FIUL (Învierea şi Înălţarea la cer) 
„+... trupul domnesc înviat nu s-a întors în pământ, ci s-a înălţat la cer 
şi a distrus întreaga tiranie a morții şi împreună cu el a înviat laolaltă lumea 


întreagă, iar el s-a aşezat pe tronul împărătesc.” (Despre necunoaşterea lui 
Dumnezeu, cuvântarea II, p. 54) 

DUMNEZEU FIUL (Înălţarea Domnului Hristos la cer) 


„A şezut de-a dreapta Sa; şi care cuvânt ar putea reprezenta aceasta? 
Pe cel de pe pământ, pe cel mai fără de glas decât peştii, pe cel ce a fost 
jucăria demonilor, priveşte unde l-a ridicat. Cu adevărat că aceasta e măreția 
cea prea înaltă a puterii Lui. Şi priveşte încă unde l-a ridicat: în ceruri, zice, 
şi l-a făcut superior întregii naturii create, mai presus decăt toată începătoria 
şi stăpânirea. Cu adevărat că pentru cunoştinţa sa exactă, noi avem nevoie 
de ajutorul Duhului şi de o judecată înţeleaptă, cu adevărat că e necesitate de 
Revelaţie. Înţelegi, câtă depărtare e între natura omului şi cea a lui 
Dumnezeu şi cum din această înjosire l-a ridicat la acea cinste. Nu a zis în 
mod simplu sus, ci mai pre sus, adică nu a întrecut numai cu o treaptă, sau 
două, sau trei. Decât puterile de sus Dumnezeu este mai presus, altfel că l-a 
ridicat acolo pe cel dintre noi; din cel mai înjosit loc l-a ridicat la cea mai 
înaltă stăpânire, de unde nu mai este altă cinste mai mare. Decâr toată 
începătoria, zice, adică nu acestora numai, sau numai acelora, ci decât toată 
începătoria şi Sstăpânia, şi pururea, şi domnia, şi decăt tot numele ce se 
numeşte, adică orice în ceruri, decât toate e mai presus.” (Comentariile sau 
Explicarea Epistolei către Efeseni, omila III, p. 26) 


„Nu pe îngeri a luat cândva Dumnezeu după cum zice în epistola către 
Evrei, ci sămânța lui Abraam (Evr., 2, 16). Nu a luat nici începătorule, nici 
stăpâniile, nici domnule şi nici vreo altă putere oarecare, ci natura noastră a 
luat-o, şi a aşezat-o de-a dreapta lui. Şi ce zic, a aşezat-o? Aşternut i-a făcut 
lui, şi toate a supus sub picioarele Lui.” (Comentariile sau Explicarea 
Epistolei către Efeseni, omilia III, p. 28) 


„Căci cu adevărat mare şi minunat şi plin de uimire este acest fapt, ca 
trupul cel luat de noi să şadă sus de-a dreapta lui Dumnezeu, şi să fie 
închinat de îngeri, de arhangheli, de Serafimi şi de Heruvimi. Aceasta de 
multe ori având-o eu în minte, rămân uimit şi mari lucruri îmi închipuiesc de 
neamul omenesc, căci mari şi strălucite văd începutul şi osârdia lui 
Dumnezeu pentru natura noastră.” (Comentariile sau Explicarea Epistolei 
către Evrei, omilia V, p. 100) 


„A adus Stăpânul pârga firii noastre, aşa cum a luat-o. Hristos a făcut 
ceea ce face un plugar cu ogoarele sale încărcate de spice. După cum acesta 
ia câteva spice, le face snop şi le aduce lui Dumnezeu, şi prin aceste câteva 
spice binecuvintează tot lanul, tot aşa şi Hristos, a făcut să fie binecuvântat 
tot neamul nostru prin acel singur Trup al Lui, prin acea pârgă. 

Dar pentru ce n-a adus toată firea? 

Pentru că nu înseamnă că aduci pârga dacă aduci întregul, ci dacă 
aduci puţin, iar prin acest puțin faci să se binecuvinteze întregul.” (Cuvânt la 
Înălțarea Domnului, LI, în vol. Predici la sărbători împărăteşti şi cuvântări 
de laudă la sfinţi, pp. 161-162) 


„A adus, deci, Tatălui pârga firii noastre. Şi aşa de mult S-a minunat 
Tatăl de acest dar, şi din pricina vredniciei Celui ce l-a adus şi din pricina 
neprihănirii darului adus, că L-a primit cu mâinile Lui, a pus alături de EI 
darul şi a zis: Şezi de-a dreapta Mea (Ps., 109, 1). 

- Cărei firi a zis Dumnezeu: Șezi de-a dreapta Mea? 

- Aceleia care a auzit: Pământ eşti şi în pământ te vei întoarce (Facere 
3, 19). 

- Dar nu era de ajuns că a depăşit cerurile? Nu era de ajuns că stă cu 
îngerii? Nu era nespusă şi această cinste? 

- Nu. Ci a depăşit Îngerii, a lăsat în urmă pe Arhanghelii, a trecut 
dincolo de Heruvimi, s-a suit mai sus de Serafimi, a trecut de Începătorii şi 
nu s-a oprit până nu s-a aşezat în tronul cel dumnezeiesc. Nu vezi câtă 
depărtare este de la cer la pământ? Dar, mai bine spus, să o luăm mai de jos. 
Nu vezi cât de mare este depărtarea de la iad la pământ? De la pământ la 
cer? De la cer, la cerul cel mai de deasupra? De la acela până la Îngeri, până 
la Arhangheli, până la Puterile cele de sus, până la Tronul cel împărătesc? Şi 
Stăpânul a urcat firea noastră la toată această depărtare, la această înălțime. 
Uită-te unde stătea Jos şi unde a fost urcată! Nici nu se putea urca mai sus de 
unde a urcat Domnul. Aceasta a vrut să arate Pavel în cuvintele: Cel ce S-a 
pogorât este Acela Care S-a şi suit (Efes., 4, 10). 

- Şi unde S-a pogorât? 

- În cele mai de jos ale pământului (Efes. 4, 9) şi S-a suit mai presus 
de toate cerurile (Etes., 4, 10). 

Află cine s-a urcat sau ce fire s-a urcat şi cum era această fire înainte 
de urcare.” (Cuvânt la Înălțarea Domnului, UI, în vol. Predici la sărbători 
împărăteşti şi cuvântări de laudă la sfinţi, pp. 162-163) 


„Oare ucenicii n-aveau ochi? Oare nu vedeau ce se petrece? Oare n-a 
spus Evanghelistul că S-a înălţat în văzul lor? Pentru ce, dar, au mai venit 
îngerii ca să-l înveţe că S-a înălţat la cer? 

- Pentru două motive. Unul, pentru că ucenicii se întristau totdeauna 
când se despărțeau de Hristos. Că se întristau, o ştim din cuvintele lui 
Hristos. Ascultă ce le spune: Nimeni dintre voi nu Mă întreabă: Unde te 
duci? Dar pentru că am spus acestea, întristarea a umplut inima voastră 

(loan 16, 5-6). Dacă e greu să ne despărțim de prietenii şi rudele noastre, 
cum oare să nu se fi întristat ucenicii când au văzut că se despart de 
Mântuitorul, de dascălul Cel purtător de grijă, Cel iubitor de oameni, Cel 
blând, Cel bun? Cum nu s-ar fi mâhnit? Îngerii au stat deci ca să-i mângâie 
pe ucenici de durerea pricinuită de înălțarea Lui cu venirea Lui din nou. 
Acest lisus, spune îngerul, care S-a înălțat de la cer, aşa va veni. V-aţi 
întristat, le spune, că S-a înălțat? Dar nu vă mai întristați! Va veni iarăşi. 
Ca să nu facă ucenicii ceea ce a făcut Elisei când a văzut că se înalță 
dascălul lui, sfâşiindu-şi haina (IV Regi 2, 12), - că nici nu avea pe cineva 
lângă el care să-i spună că Ilie va veni iarăşi -, deci, ca să nu facă şi ei ceea 
ce a făcut Elisei, de aceea au venit îngerii, ca să le mângâie tristeţea. Aceasta 
este cea dintâi cauză a venirii îngerilor. A doua cauză, nu mai mică decât cea 
dintâi, este aceea pentru care îngerul a adăugat cuvintele: Care S-a înălțat. 

- Care este, dar, cauza aceasta? 

- Înălţarea la cer. Distanţa era mare şi puterea privirii noastre nu este 
în stare să urmărească un trup care se înalță până la ceruri. După cum o 
pasăre care zboară în înălțime se ascunde privirii noastre cu atât mai mult cu 
cât se înalță mai sus, tot astfel şi trupul Acela, cu cât Se înalță mai sus, cu 
atât mai mult se ascundea, din pricină că slăbiciunea ochilor nu-l putea 
urmări până la o distanţă aşa de mare. Deci, îngerii au stat ca să-i înveţe pe 
ucenici despre Înălţarea la cer, ca nu cumva să creadă că S-a înălţat la cer 
Ile. Dar pentru că S-a înălțat cu adevărat la ceruri, de aceea îngerii au spus: 
Cel ce S-a înălțat de la voi la cer. Îngerii n-au adăugat aceste cuvinte fără 
rost. Ile s-a înălțat la cer, deşi era rob; lisus S-a înălţat la cer, căci era 
Stăpân. Ilie în căruţă de foc; lisus pe un nor. Când trebuia să cheme pe rob, a 
fost trimis tron împărătesc. Dar nu numai tron împărătesc, ci chiar tronul cel 
părintesc. Că şi despre Tatăl a spus Isaia: /ată, Domnul stă pe nor uşor (Isaia 
19, 1). Aşadar, pentru că Tatăl stă pe nor, pentru aceea a trimis şi Fiului 
norul. Ilie, când s-a înălțat, a lăsat cojocul pe Elisei; iar când lisus S-a 
înălţat, a lăsat peste ucenici daruri; n-a făcut numai un profet, ci mii de 
Elisei; dar, mai bine spus, cu mult mai mari şi mai străluciți decât Elisei.” 
(Cuvânt la Înălțarea Domnului, V, în vol. Predici la sărbători împărăteşti şi 
cuvântări de laudă la sfinţi, pp. 167-168) 


„Mântuitorul a venit, şi venind a adus Sfântul Duh, iar înălţându-Se a 
dus sus Trup sfânt, ca să dea lumii garanție de mântuire puterea Duhului 
Sfânt. Iarăşi, să spună creştinul că Sfântul Trup este însăşi lumii arvună de 
mântuire.” (Cuvânt la Înălțarea Domnului nostru lisus Hristos, XVI, în vol. 
Predici la sărbători împărăteşti şi cuvântări de laudă la sfinţi, p. 195) 

„Mai înainte, când mă uitam la cer şi mă gândeam la puterile cele 
fără de trupuri, vedeam mai bine nimicnicia noastră din comparația cu 
puterile cele de sus; acum însă, când voim să ne vedem noblețea 
noastră, ne uităm sus în cer, chiar la Tronul cel împărătesc, căci acolo 
şade pârga noastră.” (Omilia I la Rusalii, V, în vol. Predici la sărbători 
împărăteşti şi cuvântări de laudă la sfinţi, p. 212) 


„+... auzind de tron şi de locul de la dreapta, nu înţelegi că ar fi vorba 
de vreun tron ori de înscrierea într-un spaţiu anume, ci, din denumirea de 
tron şi din relația existentă prin ocuparea locului din dreapta, ajungi să 
înţelegi lipsa unei deosebiri şi egalitatea în privinţa slavei.” (Despre 
necunoaşterea lui Dumnezeu, cuvântarea IV, p. 94) 


„Această natură omenească atât de mică, dacă nimic nu-i prin ea 
însăşi, iat-o prin lisus Hristos dusă până la cele mai înalte ceruri, de 
mii de ori mai presus de Îngeri şi mai presus decât orice creatură pe 
care i-ar plăcea lui Dumnezeu s-o scoată din neființă. Ea şade de-a 
dreapta lui Dumnezeu, şi-i vor fi aduse onoruri incomparabile în mod 
veşnic. Și acestea nu sunt numai onorurile supreme pe care le primeşte 
natura omenească, ci iat-o înzestrată cu o stăpânire supremă. În lisus 
Hristos ea împărăţeşte în cer şi pe pământ; toate puterile îi sunt supuse; 
ea judecă, ea este dominatoare; de ca depind toate destinele tuturor 
fiinţelor şi nimic din ceea ce s-a făcut nu s-a făcut fără de Ea. Aceasta 
este totul? Nu încă. În urma sa această Împărăteasă atrage toată 
părințimea sa săracă şi mizerabilă, pentru a o înnobila şi a o înzestra în 
mod măreț. lisus Hristos este acolo cap Bisericii; Biserica este trupul 
Său; El a umplut-o cu Dumnezeirea Sa; El a făcut-o să fie vie din viaţa 
Sa divină; El a făcut-o una cu Sine însuşi.” (Din vol. Bogâţiile 
oratorice, pp. 53-54) 


„Să cinstim Sfânta Umanitate a Cuvântului Întrupat în slava Sa. 
Noi am spus-o, printr-un sfat nespus al lui Dumnezeu, mica şi frageda 
natură a devenit mai mult decât însoțitoare, mai mult decât veşmântul 
Dumnezeirii: iat-o unită cu Fiul lui Dumnezeu nemaiputând face decât 
o singură Persoană dumnezeiască. A luat natura noastră şi a dus-o să 
şadă deasupra. Și cine zice că a fost dusă să şadă? Şi-a făcut-o 
veşmântul Său; nu la aceasta singură, la picioarele acesteia, se supun 
toate? (...) Umanitatea sfântă însăşi este încoronată în mod măreț în 
cele mai presus de ceruri. Ea este regină, ea este stăpânitoare, din cer 
şi pe pământ totul 1 se supune ei, totul o cinsteşte, totul i se închină cu 

cutremur. Îngerii înşişi şi Arhanghelii o cinstesc şi toate puterile 
acelea.” (Din vol. Bogăţiile oratorice, pp. 56-57) 


DUMNEZEU FIUL (,„Veniţi, învăţaţi de la Mine, că sunt blând şi 
smerit cu inima”) 


„Veniţi, învăţaţi de la Mine, că sunt blând şi smerit cu inima. 
Cele de mai înainte nu l-au convins pe om; cele de mai târziu şi cele 
petrecute nu de mult nu l-au înduplecat. Precum mai înainte, aşa şi 
acum, a mişcat zidirea, dar a întărit-o iarăşi, fiindu-i milă de ea. Veniţi, 
învățați de la Mine, că sunt blând şi smerit cu inima. Nu are în mână 
toiag cu care să lovească, ci fire care tămăduieşte. 

Veniţi, vedeţi bunătatea nespusă! Cine nu iubeşte pe un stăpân 
care nu bate? Cine nu admiră pe un judecător care roagă pe condamnat? 

Te miră smerenia cuvintelor?, ne întreabă Domnul. Dar sunt 
Creator şi iubesc lucrarea Mea! Sunt Plăsmuitor şi cruț ce am plăsmuit. 
Dacă M-aş folosi de drepturile Mele, n-aş mântui omenirea căzută. 
Dacă nu i-aş da leacurile potrivite, nu s-ar vindeca omenirea bolnavă de 
boală de nevindecat. Dacă n-aş mângâia-o, ar muri. Dacă numai aş 
amenința-o, ar pieri. Pentru asta pun pe omenirea care zace la pământ 
plasturele bunătăţii. Mă plec cu multă milă asupra ei, ca să o ridic, căe 
căzută. Cel ce stă în picioare n-ar ridica pe cel căzut dacă nu şi-ar 
apleca spre el mâna. Veniți, învățați de la Mine, că sunt blând şi smerit 
cu inima. Nu Mă laud cu cuvintele. V-am arătat fapte, ca să vă încre- 
dinţaţi că sunt blând şi smerit cu inima. Uitaţi-vă de unde am venit. 
Uitaţi-vă la chipul Meu, înţelegeţi vrednicia Mea şi închinați-vă 
pogorământului Meu făcut pentru voi! Găndeşte-te de unde am venit, şi 
unde vorbesc cu tine! Cerul Mi-e tronul, şi stau pe pământ şi vorbesc cu 
tine. Sunt slăvit sus, şi ca un îndelung-răbdător nu Mă mânii, că sunt 
blând şi smerit cu inima. Dacă n-aş fi fost blând Eu, Fiul împăratului, 
n-aş fi ales ca mamă o roabă. Dacă n-aş fi fost blând Eu, Creatorul 
lumii văzute şi nevăzute, n-aş fi venit la voi. Dacă n-aş fi fost blând, n- 
aş fi fost înfăşat în scutece (Luca 2, 7, 12), Eu, Părintele veacurilor. 
Dacă n-aş fi fost smerit, n-aş fi primit sărăcia unei iesle (Luca 2, 7, 12, 
16), Eu, Care sunt Stăpânul bogăției întregii zidiri. Dacă n-aş fi fost 
blând, n-aş fi trăit împreună cu cele necuvântătoare, Eu, Care nu pot fi 
privit nici de Heruvimi. Dacă n-aş fi fost blând, n-aş fi fost scuipat de 
buze nelegiuite (Matei 26, 67; 27, 30; Marcu 14, 65; 15, 19), Eu, Care, 
prin scuipare, am dat lumină orbilor (loan 9, 6). Dacă n-aş fi fost blând, 
n-aş fi îndurat pălmuirea dată Mie de robi, Eu, Care am slobozit pe 

robi. Dacă n-aş fi fost blând, n-aş fi dat spatele Meu spre bătăi (Matei 
26, 67; Marcu 14, 65; loan 18, 22; 19, 3) pentru cei robiţi. Dar pentru 
ce nu spun ceea ce e mai mare? Dacă n-aş fi fost blând, n-aş fi plătit 
Eu, Care nu eram dator cu nimic, datoria morții pentru cei care erau 
datori să sufere moartea. Am plătit Eu datoria, ca să scap de pedeapsa 
osândirii şi pe cei ţinuţi jos în iad. Că nu sunt numai Împăratul celor 
VII, Ci şi Stăpânul morţilor. Pentru aceea am venit, lucrând pe două căi 
mântuirea lumii. M-am arătat ca om şi am ajuns pentru puţină vreme 
mort, ca să împart harul nestricăciunii Mele tuturor, şi celor de sub 
pământ. Veniți învăţaţi de la Mine, că sunt blând şi smerit cu inima. 
Smerenia acestor cuvinte nu ţine de firea Mea, ci de voia Mea. Amo 
fire neapropiată, dar voia Mea se apropie de toţi. Veniți, învățați de la 
Mine, că sunt blând şi smerit cu inima, nu cu vrednicia. Sunt smerit cu 
voinţa, nu cu puterea. Datorită puterii sunt înfricoşător pentru îngeri, 
datorită voii sunt smerit pentru oameni. Veniți, învățați de la Mine, că 
sunt blând şi smerit cu inima. Nu grăiesc potrivit obârşiei Mele, ci 
potrivit milei Mele. Iubesc bunătatea mai mult decât puterea. Eu, Care- 
ți vorbesc aşa, sunt Împărat. Mare-Mi este puterea, dar nu vreau să 
înspăimânt slăbiciunea ta cu puterea pe care o am. Nu spun: Veniţi, 
învățați de la Mine, că sunt Stăpân, sunt Domnul zidirii. Cel ce caută 
spre pământ şi-l face pe el de se cutremură (Ps. 103, 33). Cel ce 
măsoară cerul cu palma şi ține pământul cu mâna (Isaia 40, 12), ci: 
«Veniţi, învățați de la Mine, că sunt blând şi smerit cu inima». Atât 
sunt de blând, că tu ai păcătuit, şi Eu am fost bătut! Atât sunt de smerit, 
de buna Mea voie, că Eu, Stăpânul, am venit să eliberez pe cei robiţi, 
iar ei, cei robiți, M-au pălmuit şi M-au răstignit pe Mine, eliberatorul 
lor. Şi cu toate acestea, spuneam Tatălui Meu, rugându-Mă pentru ei: 
Tată, iartă-le lor, că nu ştiu ce fac (Luca 23, 34). Veniţi, dar, învățați 
de la Mine, că sunt blând şi smerit cu inima. Veniţi, mult Mă rog, nu 
Mă ruşinez să vă rog. Voiesc mai bine să rog pe robii Mei, ca să nu fiu 
silit să-i pedepsesc. Veniţi, învăţaţi de la Mine blândeţea Mea, înainte 
de a vedea cât sunt de înfricoşător. Veniţi acum, ca să vă vindec; peste 
puţin vă voi cere socoteală; acum sunt îndurător, peste puțin dau 
sentința, - acum sunt iubitor de oameni, peste puțin Mă voi arăta 
Judecător drept. Veniţi, învățați de la Mine, că sunt blând şi smerit cu 
inima. Sau preţuiţi blândeţea Mea, sau temeţi-vă de puterea Mea. 
Veniţi, Întâmpinaţi-Mi faţa Mea întru mărturisire (Ps. 94, 2)! Pentru cât 
mai este timp, s-a rânduit de Mine o astfel de smerenie.” (Cuvânt la 
Sfântul Mucenic Vasu, II, în vol. Predici la sărbători împărăteşti şi 
cuvântări de laudă la sfinți, pp. 541-543) 

DUMNEZEU FIUL (a doua venire a Domnului Hristos) 


„După cum fulgerul iese de la răsărit şi se arată până la apus, aşa va 
fi şi venirea Fiului Omului. Că unde va fi stârvul, acolo şi vulturii. 

- Cum se arată fulgerul? 

- Fulgerul n-are nevoie de vestitor, n-are nevoie de predicator, ci se 
arată într-o clpită de ochi şi celor ce stau în case şi celor din cămări, pe faţa 
întregului pământ. Aşa va fi şi venirea lui Hristos: se va arăta dintr-o dată 
pretutindeni prin strălucirea slavei Sale. 

Vorbeşte apoi şi de un alt semn: Unde va fi stârvul, acolo şi vulturii. 
Prin aceste cuvinte arată mulțimea îngerilor, a mucenicilor, a tuturor 
sfinților.” (Omilii la Matei, omilia LXXVI, III, în col. PSB, vol. 23, pp. 864- 
865) 


„Domnul va veni cu putere şi slavă multă. Aduce crucea, ca păcatul 
iudeilor să se osândească prin el însuşi. O aduce întocmai ca un om care 
fiind lovit cu o piatră arată piatra sau haina însângerată. 

Va veni pe nori, aşa cum S-a înălțat; şi seminţiile văzând aceasta 
vor plânge. Nenorocirea lor însă nu se va mărgini numai la plânsete, ci 
plânsul va fi ca să-şi pronunțe ele însele sentinţa, ca să se osândească 
singure.” (Omilii la Matei, omiha LXXVI, III, în col. PSB, vol. 23, p. 866) 


„Căci sunt două veniri ale lui lisus Hristos: una a avut loc deja, 
cealaltă trebuie să vină, dar nu sunt amândouă pentru aceeaşi cauză şi pentru 
acelaşi sfârşit; lisus Hristos a venit mai întâi, nu pentru a judeca păcatele, ci 
pentru a le ierta; a doua oară EI va veni, nu pentru a le ierta, ci pentru a le 
judeca. lată pentru ce zice divinul Mântuitor la prima venire a Sa: N-am 
venit ca să judec lumea, ci s-o mântuiesc. Dar pentru a doua zice: Când va 
veni Fiul Omului în slava Tatălui Său, El va pune oile de-a dreapta Sa şi 
caprele de-a stânga, şi atunci aceia vor merge la viaţa veşnică, şi aceştia la 
Chin veşnic (Mt., 25, 31).” (Comentar la Evanghelia de la loan, omila 
XXVIII, 1, p. 131) 


„Să ne schimbăm viaţa dar, să trăim în frică de Dumnezeu. Căci în 
vremea când vom avea noi mai mare încredere, atunci când ne vom gândi 
mai puţin şi când nu ne vom aştepta, atunci brusc va veni Domnul. lată de ce 
ne face atenți lisus Hristos zicând: Căci precum în zilele lui Noe şi a lui Lot 
mâncau, beau şi se însurau şi aşa a venit sfârşitul (Mt., 24, 37). Pavel ne 
prezice la fel: Atunci când vom zice iată-ne în pace şi în siguranță, ei vor fi 
surprinşi dintr-o dată, atunci va veni peste ei pieirea, ca şi durerile peste 

cea însărcinată? (| Tes., 5, 3). Ce este aceea veţi zice voi, durerile unei 
femei gata să nască? Adesea femeile care sunt gata să nască când se bucură 
şi mănâncă, sunt în baie, se plimbă prin piaţa publică, negândindu-se la ceea 
ce li se întâmplă, sunt cuprinse subit de puterile naşterii; apoi dacă suntem 
amenințați ca să fim noi surprinşi, să fim mereu gata.” (Comentar la 
Evanghelia de la loan, omilia XXXIV, 1, pp. 165-166) 


„EL va veni iarăşi la noi, şi ne va trage şi pe noi acolo, va pleca 
luându-se cu El. Însă şi acest fapt este o dovadă de mare cinste. Dacă Ela 
venit pe când noi eram duşmani, atunci cu atât mai mult va veni când suntem 
prieteni ai Săi. Şi nu va permite aceasta nici îngerilor, nici slujitorilor Lui, ci 
va veni El însuşi şi ne va chema la moştenirea împărăției Sale. Iar atunci, cei 
care L-au cinstit, vor fi cinstiţi de EI şi vor fi ridicaţi în nori. Jar noi, spune 
el, vom fi răpiți în nori şi astfel pururea cu Domnul vom fi.” (Omilii la 
Epistola către Filipeni, omilia a XIV-a, pp. 246-247) 


„Că precum iese fulgerul de la răsărituri, şi se arată până la apusuri, 
aşa va fi şi venirea Fiului Omului, căci şi fulgerul nu se ascunde în vreun 
colţ oarecare, ci străluceşte peste tot orizontul; deci venirea lui nu are nevoie 
de vestitori, şi va fi tot atât de strălucită, după cum este şi venirea fulgerului, 
care n-a avut nevoie de vestitori.” (Comentariile sau Explicarea Epistolei II 
către Tesaloniceni, omilia I, în vol. Comentariile sau Explicarea Epistolei 
către Coloseni, 1 şi II Tesaloniceni, p. 289) 


„Domnul a spus: De vor spune: Iată în cămări este Hristos, iată în 
pustie, să nu vă duceți. Aceste cuvinte le-a spus despre a doua şi slăvita Lui 
venire, despre hristoşii cei mincinoşi, despre profeții cei mincinoşi şi despre 
antihrist, ca să nu fie cineva înşelat de acela şi să cadă. Pentru că înainte de 
Hristos va veni antihrist şi pentru ca nu cumva, căutând pe Păstor, să cazi în 
gura lupului, de aceea îţi spune semnele venirii Păstorului. A dat acest semn 
ca să nu socoteşti că şi a doua Lui venire va fi pe neştiute, pentru că venirea 
cea dintâi a fost aşa. Şi pe bună dreptate a fost pe neştiute venirea Lui cea 
dintâi, pentru că a venit să caute pe cel pierdut (Luca 19, 10). Dar a doua Lui 
venire nu va fi aşa. 

- Dar spune-mi: cum? 

- După cum fulgerul iese de la răsărit şi se arată până la apus, tot aşa 
va fi şi venirea Fiului Omului (Matei 24, 27). Vor vedea toţi deodată venirea 
Lui. Nimeni nu va trebui să întrebe: Unde este Hristos? Aici? Acolo? După 
cum, când fulgeră nu avem nevoie să întrebăm dacă a fulgerat, tot aşa şi 
când va veni Hristos nu vom avea nevote să întrebăm dacă a venit Hristos. 

Întrebarea însă este dacă vine cu Crucea, că nu trebuie să-mi uit 
făgăduinţa. 

Ascultă, dar, ce spune Domnul mai departe: Atunci (Matei 24, 30), 
spune Domnul. 

- Când atunci? 

- Când va veni Fiul Omului, soarele se va întuneca şi luna nu-şi va 
mai da lumina sa (Matei 24, 29). Atât de mare va fi lumina atunci, că şi cele 
mai strălucitoare stele nu se vor mai vedea. Arfunci şi stelele vor cădea; 
atunci se va arăta semnul Fiului Omului pe cer (Matei 24, 29-30).” (Omilia 
I la Cruce şi la tâlhar, IV, în vol. Predici la sărbători împărăteşti şi 
cuvântări de laudă la sfinţi, pp. 94-95) 


„- Dar pentru ce se va arăta atunci Crucea şi pentru ce Judecătorul va 
veni cu ea? 

- Ca să-şi cunoască nebunia lor cei care l-au răstignit. Pentru asta le 
arată acest semn al neruşinării lor. Şi că din această cauză vine cu Crucea, 
ascultă pe profetul Zaharia, care spune: Atunci vor plânge semințiile 
pământului (Zah., 12, 12; Matei 24, 30), căci vor vedea pe Cel ce le va 
învinui şi cunoaşte păcatele lor. 

Şi de ce te miri că va veni cu Crucea, când EI Îşi va arăta atunci şi 
rănile? Vedea-vor pe Care L-au împuns (Zah., 12, 10; loan 19, 37), spune 
profetul. Va face cum a făcut Toma. Voind să-i îndrepte necredinţa lui, i-a 
arătat după Înviere semnul cuielor şi rănile, zicându-i: Pune mâna ta şi vezi, 
că duhul nu are carne şi oase (loan 20,27; Luca 24, 39); tot aşa şi atunci, va 
arăta rănile şi Crucea ca să arate că El este Acela Care a fost răstignit.” 
(Omilia I la Cruce şi la tâlhar, IV, în vol. Predici la sărbători împărăteşti şi 
cuvântări de laudă la sfinţi, p. 95) 


„Să ne ridicăm, dar, iubiţilor, şi să ne uităm la venirea aceea din nou. 
Că şi Pavel spune: Însuşi Domnul Se va pogori din cer întru poruncă, la 
glasul arhanghelului, iar noi cei vii vom fi răpiți în nori, întru întâmpinarea 
Domnului în văzduh, dar nu toți (| 'Tes., 4, 15-16). Nu vom fi răpiți toţi, ci 
unii vor rămâne, iar alţii vor fi răpiți. Ascultă, că o spune Însuşi Hristos: 
Atunci, de se vor găsi două măcinând la moară, una se va lua şi una se va 
lăsa; şi de vor fi doi pe un pat, unul se va lua şi unul se va lăsa (Luca 17, 
34-35). 

- Ce vor să spună cuvintele acestea enigmatice? 

- Prin moară ne-a arătat pe toţi cei săraci şi necăjiţi, iar prin pat şi 
odihnă, pe cei bogaţi şi puternici. Şi pentru că a voit să arate că unii săraci se 
vor mântui, iar alţii vor pieri, a spus că din cele ce vor fi să moară una se va 

lua şi alta se va lăsa, iar din cei ce vor fi în pat unul se va lua şi altul se va 
lăsa; prin aceasta arată că păcătoşii vor rămâne aici şi vor aştepta pedeapsa, 
pe când drepţi vor fi răpiți în nori. După cum la intrarea unui împărat în oraş 
dregătorii şi căpeteniile, care au multă consideraţie față de împărat, îi ies 
întru întâmpinare la porțile oraşului, iar osândiţii şi vinovaţii sunt păziţi în 
oraş, aşteptând acolo hotărârea împăratului, tot aşa şi la venirea Domnului, 
cei ce sunt drepţi Îl vor întâmpina în văzduh, iar osândiţii şi cei ce se ştiu pe 
cuget cu multe păcate Îl vor aştepta aici pe Judecător.” (Cuvânt la Înălțarea 
Domnului, V, în vol. Predici la sărbători împărăteşti şi cuvântări de laudă 
Ia sfinți, pp. 168-169) 


„EI descrie cum va veni iarăşi, prin cuvintele: precum iese fulgerul de 
la răsărit ... Aşadar, EL nu va întrebuința, nici un trimis, nici un vestitor, ci 
într-o clipă Se va arăta EI tuturor, în toată lumea. EI zice: Unde este stârvul, 
acolo şi vulturii; aceasta însemnează că Îngerii, Mucenicii şi Sfinţii îl vor 
înconjura. Mai departe pomeneşte de semnele cele înfricoşătoare. 

Îndată după necazul zilelor acelea, soarele se va întuneca. Prin zilele 
necazului înţelege el pe cele ale lui Antichrist şi ale profeților lui mincinoşi, 
când mare necaz este de a fi mulți amăgiți. Dar acest necaz nu va dura 
îndelung. Căci, dacă pentru cei aleşi s-a scurtat şi războiul iudaic, cu atât mai 
vârtos se va scurta pentru dânşii şi acest necaz. De aceea zice el îndată, căci 
mai toate se vor întâmpla deodată. Abia va sosi Antichrist şi profeții săi, şi 
Hristos se va arăta. Soarele se va întuneca aceasta nu va să zică se va 
desființa, ci va covârşit de strălucirea venirii Sale; şi stelele din cer vor 
cădea, căci ele atunci nu vor mai fi trebuincioase, nemaifund noapte. Și 
puterile cerului se vor clăti pe bună dreptate, când ele vor vedea o aşa de 
mare schimbare. Căci dacă Îngerii, precum zice Iov (lov 38, 7), s-au uimit 
şi-au lăudat pe Dumnezeu când s-au făcut stelele, mai vârtos se vor uimi ei 
când vor vedea o aşa de mare prefacere; şi vor privi toată lumea înaintea 
scaunului judecății lui Dumnezeu şi, împreună cu slujitorii lor, pe acei 
oameni supuşi pedepsei. Atunci se va arăta semnul Fiului Omului pe cer, 
adică crucea mai strălucită decât soarele. Soarele se va întuneca, iară crucea 
va străluci, căci ea este mai luminoasă decât razele soarelui. Şi acest semn se 
va arăta spre a ruşina cu totul neruşinarea iudeilor. Și toate semințiile lui 
Israel vor plânge, când vor vedea crucea, căci ele nu au tras nici un folos din 
moartea lui Hristos şi au răstignit pe Acela căruia ar fi trebuit să i se închine. 
lar după ce a amintit crucea, adaugă: Și vor vedea pe Fiul Omului venind pe 
norii cerului, cu putere şi cu slavă multă. EL va să zică: pentru că ai auzit de 
cruce, să nu crezi că a doua venire a lui Hristos va fi ceva trist, ci mai vârtos 
EI va veni cu putere şi cu slavă multă. Iară crucea o poartă EI, pentru ca prin 

ea păcatele acelora de sine să se osândească, aşa precum un bătut cu pietre ar 
arăta pietrele şi petele de sânge de pe haine. Şi vine pe nor, precum s-a 
înălțat la cer pe nor. Văzând acestea, semințiile vor plânge, pentru că înşişi 
îşi rostesc hotărârea, înşişi se osândesc.” (Cuvântare despre Evanghelia de 
la Matei, în vol. Omilii la Postul Mare..., pp. 112-114) 


„Căci în Ziua aceea înfricoşătoare şi cutremurătoare când va veni 
arătându-Şi slava Sa, când va veni în slava Tatălui Său, când va fi acel 
înfricoşător tribunal în care se va înfățişa toată firea oamenilor, când vor 
clocoti râuri de foc, când popoarele de îngeri şi ale puterilor de sus se vor 
revărsa jos împreună cu El, când vor fi acele zeci de mii de premii, când 
drepţi vor străluci unii ca soarele, iar alții ca nişte stele, când vor fi aduse în 
mijloc cete de ucenici, coruri de apostoli, pâlcuri de prooroci şi adunări de 
bărbați nobili, atunci în acea strălucire, în acea slavă va veni El purtând 
crucea care revarsă raze strălucitoare; căci spune: Atunci se va arăta pe cer 
semnul Fiului Omului, soarele se va întuneca, luna nu-şi va mai da lucirea 
şi se va arăta semnul crucii (Mt., 24, 20). O, strălucire a Patimu! O, lumină 
a crucii! Soarele se întunecă şi stelele cad ca nişte frunze, dar crucea 
străluceşte mai luminos decât toate acelea ocupând tot cerul. Vezi cum se 
găteşte cu ea Domnul? Vezi cum se declară slavă a Lui acest lucru atunci 
când în acea Zi o va arăta întregii lumi cu atâta strălucire?” (Scrisori din exil, 
Către cei ce se scandalizează de fărădelegile şi persecuțiile comise şi despre 
Pronia lui Dumnezeu, XVII, 11-13, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., pp. 316-317) 


„Vine Domnul nostru lisus Hristos din cer, vine să judece morții şi 
viii. Vine Cel Ce cercetează inimile şi rărunchii, vine, dar cine poate să 
scape din mâinile Lui? Vine şezând pe scaun de heruvimi şi căutând în 
adânc. Vine Dumnezeul dumnezeilor şi Domnul domnilor. Vine Biruitorul 
biruitorilor şi Judecătorul judecătorilor. Vine Împăratul împăraţilor, Cel ce 
vădeşte şi arată toată răutatea şi taina cea ascunsă a greşelilor, Cel ce vădeşte 
poftele şi cugetele cele rele ale tuturor. Vine ochiul cel negreşit şi neadormit, 
Judecătorul cel nefăţarnic şi Cercetătorul cel nemitarnic, care arde toate 
poftele şi faptele cele spurcate şi în matca focului le trimite. Vine Cel Ce 
iubeşte pacea şi urăşte orice fel de cuvânt viclean şi toată răpirea şi păcatul şi 
pe cei ce fac smintelile, mai mult la biserica ortodoxă a Domnului, pe care îi 
va munci în veci. Vine Cel Ce de la faţa Lui fuge pământul, marea seacă, 
cerul se strânge ca un sul de hârtie, stelele cad, văzduhul se cutremură, 
soarele se întunecă şi luna nu-şi mai dă lumina ei, puterile cerurilor se 

clătesc, heruvimii tremură, serafimii se spăimântează, îngerii se îngrozesc, 
arhangheli se cutremură. Şi cele de sus şi cele de jos, toate se cutremură. 
Vine Cel ce nu primeşte față omenească, nici miluieşte săracul la judecată. 
Vine Cel ce dă tuturor după faptele lor, Cel ce vădeşte şi arată sfaturile şi 
mişcările a toată dihania, vine Cel ce miluieşte pe cei milostivi, Cel groaznic 
în sfaturi pentru fui oamenilor. Vine Cel ce face de se pleacă tot genunchiul 
celor cereşti şi a celor pământeşti şi a celor de sub pământ. Vine pe drepți să- 
1 mântuiască şi să-i slăvească, iar pe cei păcătoşi să-i muncească şi să-i 
pedepsească, al Cărui scaun este pară de foc şi roatele Lui foc arzând. Vine 
să fericească pe cei însetaţi, iar pe cei sătui să-i necăjească şi să-i mustre. 
Vine să cinstească pe cei ce s-au nevoit şi au privegheat în rugăciuni şi în 
cântări şi în mulţumiri şi în răbdare, iar pe cei leneşi şi negrijulii să-i trimită 
în munci, vine spre cei păcătoşi groaznic, iar spre cei drepți, lin şi blând.” 
(Din vol. Mărgăritarele Sfântului loan Gură de Aur, p. 161) 


„Gândesc şi de ziua cea de apoi şi de graba aceea a sfârşitului şi de 
ceasul acela în care va da seama fiecare pentru faptele lui şi de Judecătorul 
cel ce nu ia mită, şi de groaznica aceea stare, cum se pogoară Judecătorul de 
la ceruri ca un fulger, cum aleargă puterile cele cereşti înaintea Lui cu 
tulburare mare, cum se găteşte scaunul cel înfricoşător. Cum se învăluieşte 
cerul ca o hârtie, cum vor arde stihiile de tot şi se vor topi de frică, cum se va 
cutremura tot pământul aşteptând venirea Judecătorului, cum vor striga şi 
vor glăsui trâmbiţele, cum se vor deschide mormintele, cum se vor scutura 
gropile, cum vor sări morții ca din somn, cum lutul cât clhpeala ochiului va 
veni în starea cea dintâi, cum se vor întoarce sufletele iar în trupurile lor, 
cum vor alerga drepți în întâmpinare, cum va veni Mirele la vreme de 
miazănoapte, cum cei ce vor fi gata, vor intra în casa Mirelui.” (Din vol. 
Mărgăritarele Sfântului loan Gură de Aur, p. 168) 


„Însă cât va fi de diferită această venire a doua faţă de prima? 
Atunci la prima a venit smerit şi sărac, El a coborât precum coboară 
noaptea picurul de rouă în tăcerea nopţii. Când EI va reveni pe pământ, 
aceasta o va face cu pompă şi cu măreție. Profeţii şi-au epuizat măreția 
descrierilor pentru a picta slava şi puterea celei de-a doua veniri. 

Veacurile sunt împlinite, timpul s-a închis, veşnicia se 
inaugurează. Ea se începe prin cea mai măreaţă scenă. Universul se 
transformă, neamul omenesc este înălțat cu totul întreg pentru judecata 
universală, învierea trupurilor s-a împlinit, îngerii au făcut împărțirea 
celor aleşi şi a celor respinşi. Atunci din înaltul norilor, înconjurat de 


1055 


curtea cerească apare lisus Hristos.” (Din vol. Bogăţiile oratorice, p. 
371) 


DUMNEZEU FIUL („lar despre ziua şi ceasul acela nimeni nu ştie ... 
nici Fiul, ci numai Tatăl”) 


„Spune-mi, te rog, sunt, oare, cuvintele acestea ale unui om care nu 
ştie? Dacă spui că nu ştie ziua parusiei Lui, pentru că a spus: Nici Fiul nu o 
ştie, ce ai să spui când acum a spus: Cine este oare? (Matei 24, 45 — n.n.). 
Sau spui că şi aceste cuvinte le-a spus tot pentru că nu ştia? Departe cu astfel 
de gânduri! Nici un ieşit din minți n-ar susține asta; deşi dincolo ar putea 
spune pricina, dar aici nici atât. Când îl întreabă Hristos pe Petru: Petre, Mă 
iubeşti? (loan 21, 15), îl întreabă, oare, pentru că nu ştia? Sau când întreabă: 
Unde l-ați pus? (loan Il, 34), întreabă pentru că nu ştia? Veţi găsi în 
Scriptură că şi Tatăl grăieşte aşa; că EI zice: Adam, unde eşti? (Fac. 3, 9); şi: 
Strigarea Sodomiei şi Gomorei s-a înmulţit spre Mine; coborându-Mă voi 
vedea de fac după strigarea care vine la Mine, iar de nu, să ştiu (Fac. 18, 
20-21); iar în altă parte zice: Dacă ar auzi, dacă ar înțelege! (lez. 2, 5); în 
sfârşit, în Evanghelie spune: Poate se vor ruşina de Fiul Meu (Matei 21, 37). 
Sunt, oare, toate aceste cuvinte, cuvinte de neştiință? Tatăl nu le-a spus 
pentru că nu ştia, ci pentru a rândui cele ce erau cu cuviință. Cu Adam, ca 
să-l facă să-şi spună păcatul; cu sodomenii, ca să ne înveţe să nu osândim 
niciodată înainte de a cerceta lucrurile; cu profetul, ca să nu creadă oamenii 
fără judecată că o prezicere duce neapărat la săvârşirea păcatului prezis; cu 
pilda din Evanghelie, ca să arate că ar trebui să facă asta, să se ruşineze de 
Fiul. Aici, în cazul nostru, a spus-o şi ca ucenicii să nu mai iscodească, să nu 
mai caute să afle, dar şi ca să arate că o astfel de cunoştinţă e o cunoştinţă 
rară şi de mult preţ.” (Omilii la Matei, omilia LXXVII, III, în col. PSB, vol. 
23, pp. 876-877) 


DUMNEZEU FIUL (eternitatea lui Dumnezeu — Cuvântul) 


„Tot ceea ce a fost făcut, a fost făcut în timp şi în vreme, dar Fiul lui 
Dumnezeu nu este numai înainte de vreme; el este chiar înainte de toate 
veacurile pentru că el este Creatorul. Căci Scriptura spune despre EI: Prin 
care El a făcut şi veacurile (Evr., 1, 2). Ori creatorul este anterior 
creaturilor.” (Comentar la Evanghelia de la loan, omilia III, 2, p. 18) 


„Eu zic că acest Cuvânt: Era, fiind spus despre Cuvântul, nu arată alt 
lucru decât o existență veşnică, căci Evanghelistul spune: La început era 

Cuvântul, şi al doilea era care vine după aceea, înseamnă că Cuvântul era cu 
cineva. Precum este cel mai special atribut al lui Dumnezeu de a fi veşnic şi 
fără de început, de aceea l-a pus evanghelistul aici şi l-a întărit.” (Comentar 
la Evanghelia de la loan, omilia III, 3, p. 19) 


„Precum deci acest cuvânt: La început era Cuvântul arată veşnicia, la 
fel acesta: Cuvântul era la început de la Dumnezeu, arată coeternitatea 
(Aceeaşi veşnicie). De teamă că auzind aceste cuvinte: La început era 
Cuvântul, toţi înțelegând că Fiul este veşnic, să nu amestecați, să nu vă 
închipuiți că Tatăl este mai bătrân decât EI, că El este mai înainte de El cu 
oarecare interval, prin urmare, voi nu-i atribuiţi un început unic Fiului lui 
Dumnezeu, Evanghelistul adaugă: £7/ era la început la Dumnezeu; astfel, 
Fiul este veşnic ca şi Tatăl, căci Tatăl n-a fost niciodată fără Cuvântul său, ci 
Cuvântul a fost totdeauna Dumnezeu cu EI, în propriul ipostas. 

Cum spuneţi voi, dacă El era la Dumnezeu, a adăugat loan: În lume 
era? Aceasta căci fund Dumnezeu, El era la Dumnezeu. Și în lume: fie 
Tatăl, fie Fiul, nici unul nici altul nu este închis în limite. În sfârşit, dacă 
slava Lui nu are margini (Ps., 144, 5), este vizibil că substanţa Sa nu are un 
început temporar. Aţi auzit voi aceste cuvinte: La început Dumnezeu a făcut 
cerul şi pământul? Ce spuneţi voi despre acest început? Desigur că şi unul şi 
altul au fost făcute înaintea lucrurilor văzute; la fel, atunci când auziţi 
spunându-se despre Fiul unic: La început era, trebuie să înţelegi că EI este 
înaintea tuturor funţelor inteligibile, şi înaintea veacurilor.” (Comentar la 
Evanghelia de la loan, omilia IV, 1, p. 23) 


„Spune-mi deci: raza soarelui iese din substanţa soarelui, sau din 
vreun alt corp? Dacă nu ne-am pierdut simțirea şi mintea, vom spune în mod 
necesar că iese din substanţa lui; şi pe când, cu toate că raza emană din 
soare, nu vom spune niciodată că ea este mai puţin bătrână decât substanța 
soarelui, pentru că nu s-a văzut niciodată soare fără rază; căci dacă, printre 
ființele văzute şi simţite, se află care, fund printr-un altul, nu sunt mai puţin 
vechi decât cel prin care sunt ele, pentru ce nu credeți despre natura 
nevăzută şi nespusă? Este acelaşi lucru aici, pe cât priveşte şi suportă natura 
divină. 

Chiar pentru acest motiv îl numeşte Sfântul Pavel pe acelaşi Fiu cu un 
singur nume, prin care arată totodată, şi că EI iese din Tatăl, şi că EI îi este 
Lui coetern (Evr., 1, 3). Ce oare! Oare nu prin El s-au făcut toate veacurile şi 
timpul? Trebuie fiecare om care n-a ajuns nebun, s-o mărturisească. Nu este 
deci nici un spațiu de timp între Fiul şi Tatăl. Dacă nu este niciunul, Fiul nu 
este deci mai tânăr, El e coetern, căci înainte şi după sunt termeni care arată 

timpul, care este între ei. Ori, Dumnezeu este mai presus de timpuri şi de 
veacuri.” (Comentar la Evanghelia de la loan, omila IV, 4, pp. 23-24) 


„Dar cum, fiind El Viaţa, ar fi fost un timp în care El nu ar fi fost? Nu 
este nimeni care nu spune şi nu mărturiseşte că viața este totdeauna, căci ea 
nu are nici început nici sfârşit, şi prin urmare, Fiul este viața; dar dacă a fost 
o zi în care El nu era, cum într-o zi cel ce nu era deloc este viaţa altora? 
Pentru ce dar, spun ereticii, loan 1-a dat Lui un început, spunând: La început 
era? Ce! Vă opriţi la acest cuvânt La început şi la acest Era, şi nu vă duceţi 
cu atenția până la acest Cuvântul era? Ce veţi răspunde voi la ceea ce spune 
profetul despre Tatăl: 7u eşti din veac şi până în veac (Ps., 89, 2). Aşa-i oare 
că prin aceste cuvinte îi pune margini? Nicidecum, ci arată şi vesteşte 
veşnicia Lui. Gândiţi-vă la fel pentru acest loc al sfântului loan, acesta n-a 
fost pentru a-L închide în hotare că a spus aceşti temeni, căci el n-a spus: El 
a fost la început, ci: La început era, ducându-vă să gândiţi prin aceste 
cuvinte: Era, că Fiul este fără de început.” (Comentar la Evanghelia de la 
Ioan, omilia IV, 3, p. 25) 


„Gândul acesta să fie în voi care era şi în Hristos lisus, Care, 
Dumnezeu fiind în chip, n-a socotit o ştirbire a fi EI întocmai cu Dumnezeu 
(Flp., 2, 5 — 6) şi iată că au căzut şi Pavel de Samosata, şi Marcel, şi Sabelie! 
Dumnezeu fiind în chip, zice, şi atunci cum de spui tu, necuratule, că şi-a 
luat începutul din Maria şi că înainte de aceasta nu exista?” (Omilii la 
Epistola către Filipeni, omilia a VII-a, p. 108) 


DUMNEZEU FIUL („Eu voi fi cu voi până la sfârşitul veacurilor”) 


„Voi cunoaşteţi că Eu sunt cu voi, fiindcă veţi vedea în toate zilele 
propovăduirea înflorind şi că toată lumea se va supune la sfânta şi evlavioasa 
învățătură pe care o veţi vesti voi.” (Comentar la Evanghelia de la Ioan, 
omilia LXXV, 2, p. 385) 


DUMNEZEU FIUL (sălăşluirea Domnului Hristos în noi) 


„Că unde e Hristos, acolo sunt şi îngerii; iar unde sunt Hristos şi 
îngerii, acolo-i şi cerul, acolo-i lumină mai strălucitoare decât lumina 





21 Mt., 28, 20. 

soarelui acestuia pământesc”. (Omilii la Matei, omilia XLVIII, VII, în col. 
PSB, vol. 23, p. 564) 


„Ce suntem noi, dacă suntem lipsiţi de prezența Mântuitorului, dacă 
nu trebuie să-L vedem? Dacă cei ce nu văd lumina soarelui duc o viață mai 
rea ca moartea, ce credeți voi, ce credeţi voi că suferă cei ce sunt lipsiţi de o 
aşa mare lumină?” (Comentar la Evanghelia de la Ioan, omilia XII, 3, p. 59) 


DUMNEZEU DUHUL SFÂNT (1 se cuvine aceeaşi cinstire adusă 
Tatălui şi Fiului) 


„Dacă Duhul Sfânt ar fi îndepărtat de Tatăl şi de Fiul, apoi cu atât mai 
mult la botez nu ar trebui să se amintească de el, la botez zic, unde mai cu 
seamă se vede vrednicia Dumnezeirii şi unde se hărăzesc daruri de acela 
care se cuvine numai lui Dumnezeu a le da (...) să-mi spui pentru ce la botez 
se vorbeşte de dânsul? Dar nu vei găsi altă pricină a-mi spune fără numai că 
Duhul Sfânt este de aceeaşi cinste cu Tatăl şi cu Fiul. Când apostolul nu are 
nici o pricină de acest fel, priveşte cum alătură pe Sfântul Duh pe lângă Tatăl 
şi pe lângă Fiul, zicând de pildă: Harul Domnului nostru lisus Hristos, şi 
dragostea lui Dumnezeu şi Tatăl, şi împărtăşirea Sfântului Duh să fie cu voi 
cu toți O Cor. 13, 13), şi iarăşi: Și sunt osebiri darurilor, dar acelaşi Duh, şi 
osebiri slujbelor sunt, dar acelaşi Domn, şi osebiri lucrărilor sunt, dar 
acelaşi Dumnezeu, care lucrează toate întru toţi (1 Cor. 12, 4-6).” 
(Comentariile sau Tălcuirea Epistolei întâi către Corinteni, omilia XX, pp. 
204-205) 


„„Slova omoară, iar Duhul face viu, şi iarăşi scrisă nu cu cerneală, ci cu 
Duhul lui Dumnezeu celui viu, oare le spunea pentru Dumnezeu, sau pentru 
Duhul? Învederat este că pentru Duhul, căci către Duhul îi chema el de la 
slovă. Apoi ca nu cumva, auzind cineva cuvântul Duhul, să se gândească că 
dacă Moisi s-a întors către Domnul, iar el (Apostolul pavel — n.n.) către Duhul, 
prin aceasta să-şi închipuie că Duhul este mai mic decât Fiul, iată că, 
îndreptând o astfel de bănuială, zice: Jar Domnul Duhul este, adică şi Duhul 
este Domn, zice. 

Și ca să afli că vorba lui este despre Mângâietorul, a adăugat: şi unde 
este Duhul Domnului, acolo este slobozenia.” (Tălcuiri la Epistola a doua 
către Corinteni, omilia VII, p. 79) 


DUMNEZEU DUHUL SFÂNT (dumnezeirea Duhului Sfânt) 

„Hristos zice: robul nu ştie ce face domnul său (In., 15, 15), în vreme 
ce Duhul ştie cele ale lui Dumnezeu, precum omul ştie cele ale sale, neînvăţat 
de cineva (...) Dar şi a lucra precum voieşte arată puterea şi stăpânirea Lui.” 
(Tâlcuiri la Epistola a doua către Corinteni, omilia VII, p. 80) 


„Unde-mi este acum  Macedonie, cel ce luptă împotriva 
Mângâietorului, Dătătorul harismei vorbirii în limbi? Că nu mint când 
atribui dumnezeirii Mângâietorului darul vorbirii în limbi, îmi este 
martor fericitul Pavel, care adineauri vă spunea vouă, celor ce mă 
ascultați cu atâta plăcere: Pe roate acestea le lucrează unul şi acelaşi 
Duh, fiecăruia după cum voieşte (| Cor., 12, 11). A spus cum voieşte, 
după cum 1 s-a poruncit. Dar să trecem mai departe, ca să nu vă 
îngreunez memoria cu mulțimea digresiunilor, şi să ţinem minte acest 
cuvânt puternic al lui Pavel despre Mângâietorul. Să ne lăudăm în faţa 
ereticilor cu această învățătură, să fim îngăduitori cu ei că sunt rătăciți 
şi să ne închinăm dumnezeirii Mângâietorului.” (Cuvântul al II-lea de 
laudă la Sfântul Mucenic Roman, II, în vol. Predici la sărbători 
împărăteşti şi cuvântări de laudă la sfinţi, pp. 407-408) 


DUMNEZEU DUHUL SFÂNT (nu e creatură) 


„(Duhul Sfânt — n.n.) nu face parte dintre fiinţele create.” (Despre 
necunoaşterea lui Dumnezeu, cuvântarea V, p. 107) 


„Cine ar putea plânge şi jeli după cum merită pe cei ce încearcă 
să hulească vrednicia Duhului, pe aceia care, ca nişte turbați, nu vor să 
se îndepărteze de nesocotinţa lor nici pentru măreţia facerilor de bine 
ale Duhului, ci îndrăznesc să facă orice împotriva mântuirii lor, 
înstrăinându-L, atât cât atârnă de ei, de vrednicia Lui domnească, şi 
încearcă să-L pogoare în rândul creaturilor? Pe aceştia aş vrea să-i 
întreb: Pentru ce porniţi, o, iubiților, atâta război împotriva vredniciei 
Duhului? Dar, mai bine spus împotriva mântuirii voastre, şi nici nu 
vreți să luați aminte la cele spuse de Mântuitorul ucenicilor Lui? El a 
spus: Mergând învăţaţi toate neamurile, botezându-le în numele Tatălui 
şi al Fiului şi al Sfântului Duh (Matei 28, 19). Ai văzut că vrednicia 
este de aceeaşi cinste? Ai văzut înțelegere desăvârşită? Ai văzut că 
Treimea este nedespărțită? Este oare vreo deosebire sau vreo schimbare 
sau vreo micşorare? Pentru ce, dar, îndrăzniţi voi să adăugaţi altele la 
cuvintele Stăpânului? Sau nu ştiţi că şi în treburile omeneşti, dacă 

cineva încearcă sau merge cu îndrăzneala până acolo să adauge sau să 
şteargă ceva din legile omeneşti, suferă cea mai mare pedeapsă şi nimic 
nu-l poate scăpa de osândă? Aşadar, dacă primejdia e atât de mare când 
faci asta cu nişte legi făcute de oameni, te întreb, mai poate fi iertare 
pentru cei ce sunt atât de mândri că încearcă să strice cuvintele 
Mântuitorului nostru obştesc, pentru cei ce nu vor să asculte nici pe 
Pavel, care are pe Hristos vorbind în el (II Cor., 13, 3)?, pe Pavel care 
strigă şi spune cu strălucită voce: Pe acelea pe care ochiul nu le-a 
văzut şi urechea nu le-a auzit, şi la inima omului nu s-au suit, pe acelea 
le-a gătit Dumnezeu celor ce-L iubesc pe EI (| Cor., 2, 9).” (Omilia a 
Il-a la Rusalii, în vol. Predici la sărbători împărăteşti şi cuvântări de 
laudă la sfinți, p. 218) 


„Nu ştiu pentru care pricină nu se lasă înduplecaţi cei care, din 
pricina părerilor lor şi împotriva mântuirii lor, duc un război atât de 
înverşunat împotriva vredniciei Duhului, Îl înstrăinează, atât cât atârnă 
de ei, de vrednicia Lui şi-L pogoară în rândul creaturilor. 
Încăpăţânează-se cât vor vrea, împotrivească-se cât vor pofti spuselor 
Dumnezeieştii Scripturi. Noi primim învăţăturile dumnezeieşti ca 
descoperiri pogorâte de sus şi dăm Duhului Sfânt cuvenita doxologie, 
arătând odată cu dreapta credință şi deplinătatea adevărului.” (Omilia a 
Il-a la Rusalii, în vol. Predici la sărbători împărăteşti şi cuvântări de 
laudă la sfinți, p. 219) 


DUMNEZEU DUHUL SFÂNT („Luaţi Duh Sfânt ...”) 


„A suflat asupra lor şi le-a zis: Luaţi Duh Sfânt, cărora veţi ierta 
păcatele, le vor fi iertate şi cărora le veți ține, vor fi ținute. La tel precum un 
rege îi trimite pe ofițerii săi şi pe soldați şi pe generali, dându-le puterea să 
închidă în închisoare şi să-i slobozească pe vinovaţi, aşa lisus Hristos, 
trimiţându-i pe apostolii săi, le-a dat aceeaşi autoritate şi aceeaşi putere. 

Cum deci lisus Hristos după ce a zis: Dacă nu Mă voi duce Eu, Duhul 
Sfânt nu va veni la voi (loan 16, 17) acum le dă El Duh Sfânt? Răspund că 
EI nu le-a dat Duh Sfânt, şi că, suflând peste ei, El numai i-a pregătit să-L 
primească. Dacă arătarea unui înger l-a lovit pe Daniel şi l-a făcut să cadă cu 
fața la pământ (Dan., 8, 17), ce li s-ar fi întâmplat apostolilor, primind un dar 
aşa de mare fără ca Mântuitorul să-i fi pregătit mai înainte, pe ei care nu erau 
încă decât ucenici? Pentru aceasta n-a zis EI: voi ați primit, ci: Luaţi Duh 
Sfânt. Cu toate acestea, n-ar fi o greşeală a spune că ei au primit atunci o 

putere duhovnicească sigură şi un har; un har, nu destul de puternic, într- 
adevăr, pentru a învia morţii şi a lucra minuni, ci capabil de a ierta păcatele; 
căci este deosebire între darurile Duhului Sfânt, pentru aceasta adaugă 
Domnul: cărora le veți ierta păcatele, le vor fi iertate, făcându-i să cunoască 
natura darului pe care-l dă lor.” (Comentar la Evanghelia de la loan, omilia 
LXXXVI, 3, pp. 460-461) 


DUMNEZEU DUHUL SFÂNT („harul Domnului nostru lisus Hristos 
cu voi cu toți!”) 


„Harul Domnului nostru lisus Hristos cu voi! Arma cea mai 
puternică, zidul cel nebiruit, turnul ce nu se clatină, acesta este harul 
Domnului lisus Hristos; şi le-a amintit de acest har, spre a-i face mai cu 
bunăvoință şi mai ageri în lupte.” (Omilii la Epistola către Romani a 
Sfântului Apostol Pavel, omiha XXXII, p. 552) 


„Harul Domnului nostru lisus Hristos să fie cu voi toţi. Amin! (16, 
24). Ai văzut de unde se cuvine a începe şi unde se cuvine a sfârşi în toate şi 
pretutindeni? Căci iată că Apostolul de aici, anume de la harul Domnului 
lisus Hristos, a pus temelie epistolei sale, şi de aici i-a pus şi acoperământ, 
invocând şi dorindu-le lor pe mama tuturor darurilor şi a toată binefacerea.” 
(Omilii la Epistola către Romani a Sfântului Apostol Pavel, omiha XXXII, 
p. 553) 


„Fără harul Duhului, niciodată n-ar fi Trupul şi Sângele cel de taină. 
N-am avea preoți. Căci nici nu s-ar putea face aceste hirotonii fără pogorârea 
harului.” (Cuvânt despre învierea morților, VIII, în vol. Predici la sărbători 
împărăteşti şi cuvântări de laudă la sfinţi, p. 135) 


DUMNEZEU DUHUL SFÂNT (dobândirea harului Duhului Sfânt) 


„Aşa e Stăpânul nostru! Când vede că un suflet se apropie cu mare dor 
şi cu înflăcărată râvnă de cele duhovniceşti, îi dă cu îmbelşugare harul şi-i 
dăruieşte şi bogatele lui daruri.” (Omilii la Facere, omila IV, I, în col. PSB, 
vol. 21, p. 56) 


„Harul lui Dumnezeu e gata şi caută pe cei ce vor să-l primească din 


belşug. Aşa e Stăpânul nostru: când vede că sufletul ni-i treaz şi dorul 
clocotitor, ne dă cu îmbelşugare bogăţia Lui, depăşind prin dărnicia Lui 

cererea ce I-o facem.” (Omilii la Facere, omilia IX, |, în col. PSB, vol. 21, p. 
108) 


„Harul este gata să caute pe cei ce-l primesc cu inima deschisă”. 
(Omilii la Facere, omilia XVI, ], în col. PSB, vol. 21, p. 176) 


„Acolo unde este curăţenie trupească şi sufletească, unde este 
cuminţenie, unde sunt şi celelalte virtuți, acolo se pogoară cu îmbelşugare şi 
harul Duhului.” (Omilii la Facere, omilia XLIV, VI, în col. PSB, vol. 22, p. 
126) 


„Sfântul loan vrea să înveţe că chiar harul nu se răspândeşte în mod 
indiferent peste orice persoane, ci numai peste oamenii cu voință bună. 
Acestora li s-a dat putere să se facă fu ai lui Dumnezeu. Căci dacă ei nu vor, 
acest har nu vine, şi efectul este nul.” (Comentar la Evanghelia de la Ioan, 
omilia X, 2, p. 51) 


„Să atragem asupra noastră, frații mei, harul de neînvins şi 
atotputernicia Duhului Sfânt. Îl vom atrage în noi prin păzirea poruncilor, şi 
nu le vom fi cu nimic inferior îngerilor.” (Comentar la Evanghelia de la 
Ioan, omilia LXXV, 5, p. 390) 


„Adevăratul har şi adevărata pace este numai de la Dumnezeu. Cel ce 
are harul lui Dumnezeu nu se teme de nimeni, chiar de ar suferi mii de rele, 
ŞI nu zic numai de la oameni, dar chiar şi de la diavolul; pe când cel ce este 
disprețuit de harul lui Dumnezeu, pe toţi bănuieşte, chiar de s-ar părea că 
este în cea mai mare siguranță. Căci nestatornic este neamul omenesc; nu 
numai prietenii sau frații, ci chiar şi părinții se schimbă de multe ori dintr-o 
mică pricină, şi-l vezi cum alungă pe copilul ce l-au născut mai rău ca pe 
duşman, precum şi copiii alungând pe părinți. Gândeşte-te bine: 


David avea har de la Dumnezeu, iară Avesalom, fiul său, avea har de 
la oameni; dară ce fel de sfârşit a avut fiecare dintre ei şi care a fost mai mult 
lăudat, voi ştiţi cu toţii. Avraam de asemenea avea har de la Dumnezeu — pe 
când Faraon avea har de la oameni — cari pentru ca să le facă pe plac, i-au 
dat pe femeia dreptului Avraam (Fac. 12). Dară cine din aceştia doi s-a făcut 
mai strălucit şi mai fericit? Fireşte că Avraam. Și ce spun cu de dreptul 
Avraam? Aveau har Israilitenii de la Dumnezeu, pe când de Egipteni erau 
urâţi şi disprețuiți — şi cu toate acestea, voi ştiţi cu câtă însemnătate au 
stăpânit ei pe Egiptenii cari îi urau şi-i dispreţuiau pe dânşii. 

Deci iubiților, aceasta să o căutăm cu toţii. Chiar rob de ar fi cineva, 
aceasta să o dorească, adică să capete har de la Dumnezeu înainte de harul 
stăpânului său; chiar femeie de ar fi, să ceară harul lui Dumnezeu înainte de 
harul bărbatului; chiar ostaş de ar fi, să ceară cea de sus bunăvoire, mai 
înainte de harul împăratului sau al stăpânitorului său, şi atunci va fi plăcut şi 
înaintea oamenilor. Și cum ar putea cineva să capete har de la Dumnezeu? 
Cum, zic, în alt chip, fără numai prin smerita cugetare? Dumnezeu, zice, 
celor mândri le stă împotrivă, iară celor smeriţi le dă har (Pilde 3, 34), şi 
Jertfa lui Dumnezeu duhul zdrobit, inimă zdrobită şi smerită Dumnezeu nu 
va defăima (Ps. 50, 19). Dacă chiar înaintea oamenilor smerenia este atât de 
plăcută, apoi cu cât mai vârtos înaintea lui Dumnezeu.” (Comentariile sau 
Tâlcuirea Epistolei întâi către Corinteni, omilia |, pp. 10-11) 


„„... dacă s-a ostenit (Pavel — n.n.) mai mult, şi harul a fost mai mare, 
iar harul i-a fost mai mare fiindcă a dat dovadă de mai multă râvnă.” 
(Comentariile sau  Tâlcuirea  Epistolei întâi către Corinteni, omila 
XXXVIII, p. 412) 


„... ei (filipenii — n.n.), prin stăruința neclintită în lucrarea faptelor 
bune, au atras asupra lor harul lui Dumnezeu ca să conlucreze cu ei spre a 
birui natura omenească.” (Omilii la Epistola către Filipeni, omilia a II-a, p. 
30) 


„Precum focul are nevoie de lemne, tot aşa şi harul are nevoie de buna 
noastră voință, ca pururi să fie nestins.” (Comentariile sau explicarea 
Epistolei a doua către Timotei, omilia |, p. 10) 


„Cum este cu putinţă a atrage spre noi harul? Făcând cele plăcute lui 
Dumnezeu şi întru totul supunându-ne Lui. Oare nu până şi în casele cele 
mari noi le considerăm nu pe acele slugi ca având har, care nu îngrijesc de 
ale lor, ci de cele ale stăpânilor, cu tot sufletul şi bunăvoința, şi nu numai 
pentru asprimea stăpânului, ci şi pentru bunăvoință, şi pentru dragostea lor, 
toate făcându-le în regulă?” (Comentariile sau explicarea Epistolei a doua 
către Timotei, omilia X, pp. 118-119) 


„Lubiţilor, să nu respingem acest har, căci în noi stă şi ele a-l păstra, 
adecă de a rămânea în noi, şi de a-l îndepărta. Îl vom păstra când vom cugeta 
la cele cereşti, şi-l vom îndepărta când ne vom gândi la cele pământeşti.” 
(Comentariile sau Explicarea Epistolei către Evrei, omilia XXXIV, p. 388) 

„Nici un om trupesc nu va putea primi vreodată harul Duhului.” 
(Comentariile sau Explicarea Epistolei către Evrei, omilia XXXIV, p. 390) 


„Mare era Pavel când s-a botezat, dar cu mult mai mare a ajuns după 
botez, când predica şi uimea pe iudei; cu mult mai mare a ajuns după botez, 
când a fost răpit în rai şi s-a suit în al treilea cer (II Cor., 12, 2). Prin urmare, 
putem şi noi, dacă voim, să creştem, să mărim harul dat nouă prin botez. lar 
harul creşte prin fapte bune; aşa ajunge mai strălucit şi ne dă o lumină mai 
strălucitoare.” (Cuvânt la Înviere, V, în vol. Predici la sărbători împărăteşti 
şi cuvântări de laudă la sfinţi, p. 147) 


„Nici firea, nici vârsta, nici altceva nu ne pot împiedica atunci 
când zelul şi râvna sunt vii; când credinţa e arzătoare şi când prin toate 
acestea atragem asupra noastră harul lui Dumnezeu.” (Cuvânt de laudă 
la Sfânta mare Muceniţă Drosida şi despre aducerea aminte de moarte, 
III, în vol. Predici la sărbători împărăteşti şi cuvântări de laudă la 
sfinți, p. 502) 


„„... harul cere întâi ca noi să avem fapte, de aceea, la unii oameni 
harul urmează faptelor şi rămâne, de la alții fuge, iar de ceilalți nici nu se 
atinge.” (Despre căință (I), în vol. Despre mărginita putere a diavolului. 
Despre căință..., pp. 82-83) 


„Nimeni nu poate spori în virtute dacă nu este plin de harul Duhului 
Sfânt. Dar Duhul Sfânt nu locuieşte în suflete căldicele. Ca să dobândim 
har, trebuie ca sufletul nostru să aibă râvnă spre orice lucrare a lui 
Dumnezeu.” (Din vol. Problemele vieţii, p. 356) 


„ŞI printr-o vieţuire înaltă să atrageţi atâta har, încât şi voi să fiți 
neînvinşi şi Biserica lui Dumnezeu să salte şi să se veselească pentru 
sporirea voastră, şi Stăpânul tuturor să fie slăvit şi noi toți să fim învredniciți 
de împărăția cerurilor.” (Cateheza aceluiaşi către neofiți şi tâlcuire la 
cuvântul Apostolului că „dacă cineva e în Hristos este zidire nouă. Cele 
vechi au trecut, iată, toate sunt noi” (I Cor., 5, 17), în vol. Cateheze 
baptismale, p. 81) 


„Este pusă o condiţie pentru coborârea harurilor pe care trebuie 
să le atragă rugăciunea peste noi. Această condiţie este iubirea, precum 

condiția iubirii este supunerea filială față de porunci.” (Din vol. 
Bogăţiile oratorice, p. 95) 


„Dar cum vom putea atrage ajutorul Duhului şi cum îl vom face să 
rămână în noi? 

- Prin fapte bune şi vieţuire curată! După cum lumina candele: se 
întreține cu untdelemn, şi când se termină untdelemnul, se stinge şi flacăra, 
tot aşa, când facem fapte bune şi când sufletul nostru este plin de fapte de 
milostenie, harul Duhului rămâne în noi cum rămâne flacăra întreținută de 
untdelemn.” (La cuvântul apostolic ce spune: <<Dar având acelaşi duh al 
credinţei, precum este scris>>; şi la << Crezut-am, pentru aceea am grăit... 
>>, 6, în vol. Despre schimbarea numelor. Despre răbdare. Despre 
milostenie..., p. 273) 


DUMNEZEU DUHUL SFÂNT (harul Duhului Sfânt nu se micşorează 
din cauza mulțimii celor ce-l primesc) 


„Când ar veni întreaga lume aici, harul nu se sfârşeşte, nici puterea 
lui; el rămâne acelaşi. Şi aşa cum razele soarelui strălucesc în toate zilele 
lumea întreagă fără să se termine şi nepierzând nimic din lumina lor pentru 
că se răspândesc în mai multe locuri pe pământ; aşa cu atât mai mult, harul 
Duhului Sfânt nu se micşorează din cauza mulțimii celor ce-l primesc.” 
(Comentar la Evanghelia de la loan, omiha XXXVI, 1, p. 173) 


DUMNEZEU DUHUL SFÂNT (harul se împarte şi nu se desparte, nici 
nu se sfârşeşte) 


„Se împarte şi nu se desparte; se împarte şi nu se sfârşeşte. Află despre 
darul Duhului.” (Din vol. Despre Rai şi Scriptură. Despre iubirea lui 
Dumnezeu pentru noi. Despre << Șezut-a Impărăteasa de-a dreapta Ta>>, 
p. 48) 


DUMNEZEU DUHUL SFÂNT (harul — Dumnezeu opreşte harul 
Duhului când este supărat pe noi) 


„Dumnezeu opreşte harul Duhului când este supărat pe noi. Am 
să vă fac mai întâi dovada aceasta, ca să vă conving că absenţa Duhului 
Sfânt arată că Dumnezeu e mâniat, şi ca să cunoaşteţi că S-a împăcat cu 
noi când vedeţi că trimite din nou Duhul; că dacă nu S-ar fi împăcat, n- 

ar fi trimis Duhul Sfânt.” (Omilia 1 la Rusalii, LI, în vol. Predici la 
sărbători împărăteşti şi cuvântări de laudă la sfinţi, p. 204) 


DUMNEZEU DUHUL SFÂNT (Dumnezeu nu este cu noi dacă lipseşte 
harul Duhului Sfânt) 


„Dumnezeu nu este cu noi dacă lipseşte harul Duhului Sfânt, căci, 
dacă am fi părăsiți de acel har, cum ar putea fi cu noi?” (Comentariile sau 
explicarea Epistolei a doua către Timotei, omiha X, p. 118) 


DUMNEZEU DUHUL SFÂNT (unde este harul, acolo este bucuria)" 


„Se roagă ca harul lui Dumnezeu să fie cu ei, adică să fie bine plăcuţi 
Lui, şi împreună cu darul să aibă şi umbrirea Sfântului Duh, căci, când este 
aceasta, nimic trist nu poate fi. Căci precum cel care-l vede pe împărat şi se 
bucură de har din partea lui nu va simţi nimic supărător, tot aşa şi noi, fie că 
ne-am despărțit de prieteni, fie că am cădea în unele rele, nimic nu vom 
simţi, când este acel har care ne îngrădeşte pe nor. (Comentariile sau 
explicarea Epistolei a doua către Timotei, omilia X, p. 118) 


DUMNEZEU DUHUL SFÂNT (lucrarea harului Duhului Sfânt) 


„Scriptura numeşte harul Duhului Sfânt pe atât un foc, pe atât o apă; 
făcând să se vadă că aceste nume arată, nu substanţa, ci lucrarea. Căci Duhul 
Sfânt nu poate fi compus din diferite substanţe, pentru că EI este nevăzut, şi 
dintr-o singură natură. loan Botezătorul arată unul din aceste lucruri atunci 
când zice: Acela vă va boteza cu Duh Sfânt şi cu foc (Mt., 3, 11). Celălalt 
este desemnat chiar de lisus Hristos: Râuri de apă vie vor curge din 
pântecele celui care crede în Mine (loan 7, 38). Pentru aceasta, în vorbirea 
pe care o are cu samariteanca, EI îl numeşte apă, pe Duhul Sfânt: Acela ce va 
bea, zice El, din apa pe care l-o voi da Eu, nu va mai înseta niciodată. 
Scriptura numeşte Duhul Sfânt şi foc, pentru a arăta puterea şi căldura 
harului, şi distrugerea păcatului; ea Îl numeşte apă, pentru a arăta că ea 
curăță şi răcoreşte sufletul celor ce o primesc. Și cu dreptate: căci aşa cum 
este o grădină plantată cu pomi şi plină de roade, şi mereu verde, aşa este un 
suflet veghetor şi bucuros pe care-l îmbrobodeşte Duhul Sfânt cu harul său. 
EI nu permite ca tristeţea şi durerea, nici răutățile şi şmecheriile satanei să-l 





212 î x r . . e DE . , 
In greacă veche x&pic, aroc se traduce prin har, iar xapă, ag se traduce prin bucurie, 


deci numai unde e harul, e bucuria adevărată. — n.n. 

poată atinge chiar puţin, El vindecă uşor toate rănile produse de duhul cel 
rău.” (Comentar la Evanghelia de la Ioan, omiha XXXII, 1, p. 151) 


„Aşa este harul Duhului Sfânt: aceea este forţa şi eficacitatea Lui. 
Dacă află într-o inimă tristeţe, EI o risipeşte; dacă află acolo dorinţele rele, le 
distruge şi le stinge. El alungă orice copilărie şi nu suferă ca noi să fim 
stăpâniți de cea mai mică frică, ci ne ridică până la cer, pentru a spune aşa, 
făcându-le pe toate lucrurile cereşti prezente privirii noastre.” (Comentar la 
Evanghelia de la loan, omilia LXXV, 5, pp. 389-390) 


„Când Duhul este de față, toate valurile se liniştesc, toate patimile se 
ascund, şi nimic nu ne mai poate vătăma, sau împotrivi.” (Omilii la Epistola 
către Romani a Sfântului Apostol Pavel, omilia XIV, p. 259) 


„Aceasta este pricina tuturor bunurilor, de a rămânea pururea în noi 
harul Duhului, căci acesta ne povăţuieşte spre tot lucrul bun, iar când se 
depărtează de noi, ne pierdem şi rămânem pustii.” (Comentariile sau 
Explicarea Epistolei către Evrei, omilia XXXIV, p. 388) 


„Când firea nu mai putea, atunci harul dăruia.” (Cuvânt la 
Fericitul Avraam, |, în vol. Predici la sărbători împărăteşti şi 
cuvântări de laudă la sfinţi, p. 560) 
„Aţi văzut schimbare deplină??5 Aţi văzut cum harul Duhului i-a 
preschimbat sufletul, cum i-a transformat voinţa [yvoouq], cum — asemeni 
focului ce cade pe spini — intrând harul înlăuntrul său 1-a ars spinii păcatelor 
şi l-a făcut mai tare decât diamantul”'*.” (Îndemnul aceluiaşi ca să ne 
depărtăm de desfătări, de lux şi de beție mai mult decăt orice, buna măsură. 
Cuvânt către neofiți, în vol. Cateheze baptismale, p. 89) 


„Viaţa Sa în noi ne va rămâne ascunsă totdeauna, inaccesibilă: 
Lumea nu-L vede. Pe Care lumea nu poate să-L primească pentru că 
nu-L vede. Lumea totdeauna nebună, fiindcă ea nu-L va vedea cu ochii 
trupului, nu va crede aceasta şi se va pune prin această necredință 
grosolană în imposibilitatea de a-L primi. 





213 
214 


Este vorba de Sf. Apostol Pavel — n.n. 
Tâlcuirea Pr. Marcel Hancheş: Pentru un creştin este esenţială experienţa lăuntrică a 
harului, ca încredințare a dispariției păcatului şi a urmărilor sale. (n.s. 10, p. 89) 

Însă sufletele credincioase Îl vor primi. El va fi aici 
Mângâietorul în mizeriile nenumărate ale vieţii prezente. El va fi aici 
Duhul Adevărului în mijlocul întunecimilor şi a rătăcirilor care ne 
înconjoară din toate părțile. Noi nu-L vom vedea, însă cu toate acestea 
Îl vom cunoaşte, vom deosebi acțiunea Lui în noi, suavele şi 
puternicele Sale inspiraţii, darurile Sale atât de bogate, atingerile Sale 
atât de delicate, eliberările Sale atât de minunate.” (Din vol. Bogășiile 
oratorice, p. 96) 

„lar cel care a găsit har înaintea lui Dumnezeu nu simte nici o 
greutate; acela, cu harul lui Dumnezeu, va putea trece aici cu uşurinţă toate 
greutăţile, iar dincolo va scăpa de pedepsele gătite celor păcătoşi, căci harul 
lui Dumnezeu merge totdeauna înaintea lui şi-i face toate lesnicioase.” 
(Despre schimbarea numelor, în vol. Despre schimbarea numelor. Despre 
răbdare. Despre milostenie..., cuv. IV, p. 77) 


DUMNEZEU DUHUL SFÂNT („Duhul să nu-l stingeţi!”) 


„Duhul să nu-l stingeți (| Tes., 5, 19), adică harul, căci aşa obişnuieşte 
Apostolul de a numi harul Duhului. Pe acest har îl stinge o viaţă necurată. 
După cum cineva aruncând deasupra unei candele țărână sau şi apă, sau dacă 
îi varsă untdelemnul îi stinge focul, tot aşa este şi cu harul Duhului. Dacă 
arunci asupra lui ceva pământesc, i-ai stins focul. Dacă poate n-ai făcut 
nimic de acest fel, însă vine vreo ispită din vreo parte, şi-l loveşte cu tărie, ca 
şi un vânt puternic, şi dacă lumina harului nu este mare, sau dacă nu are 
untdelemn de-ajuns, sau n-ai astupat bine lumina cu palma în timpul 
vântului, sau n-ai închis bine uşa, desigur că lumina se va stinge şi atunci 
totul ai pierdut. Şi care este acea deschizătură sau uşă, pe unde poate străbate 
vântul şi stinge lumina harului? Această uşă este ochiul şi urechea. Deci nu 
lăsa ca să lovească în ele vântul cel tare al răutății, fiindcă va stinge lumina, 
ci astupă-le bine cu frica de Dumnezeu. Și gura este o uşă; de aceea închide- 
o bine, ca astfel şi lumina să strălucească, în acelaşi timp să şi împiedice 
vântul de a pătrunde înăuntru. De pildă, te-a insultat cineva? Te-a bârfit? 
Închide bine gura, căci dacă o vei deschide, vei aţâţa vântul, şi imediat va 
stinge lumina.” (Comentariile sau Explicarea Epistolei 1 către Tesaloniceni, 
omilia V, în vol. Comentariile sau Explicarea Epistolei către Coloseni, 1 şi 
II Tesaloniceni, p. 275) 

DUMNEZEU DUHUL SFÂNT (retragerea temporară şi pedagogică a 
harului Duhului Sfânt dăruit nouă) 


„Căci când ne vede că suntem plecaţi spre nepăsare şi că ne 
îndepărtăm de prietema Lui, nemaiţinând socoteală de cele ale Duhului, ne 
părăseşte puţintel, pentru ca în acest fel cumințindu-ne, să ne întoarcem 
iarăşi la E1.” (Predicile despre statui, Partea a II-a, predica a XIV-a, pp. 58- 
59) 


DUMNEZEU DUHUL SFÂNT (Duhul Sfânt — Izvorul bunătăţilor ce 
duc la mântuire) 


„Dar v-aţi sfințit, dar v-aţi îndreptat în numele Domnului lisus şi 
în Duhul Dumnezeului nostru (| Cor., 6, 11). Ai văzut că Duhul cel 
Sfânt a şters toate păcatele acelea? 

Unde sunt acum cei ce hulesc vrednicia Duhului? Că dacă nu 
iartă păcatele, în zadar Îl primim la botez. Iar dacă iartă păcatele, în 
zadar este hulit de eretici. Dacă n-ar fi Duhul Sfânt, noi n-am putea 
spune Domnul lisus. Nimeni nu poate să spună Domn este lisus decât 
în Duhul cel Sfânt (| Cor., 12, 3). Dacă n-ar fi Duhul Sfânt, noi, 
credincioşii n-am putea chema pe Dumnezeu, căci spunem: Tatăl 
nostru, Care eşti în ceruri (Matei, 6, 9). Aşadar, după cum n-am putea 
chema pe Domnul, n-am putea chema nici pe Dumnezeu, Tată. 

- De unde ştim asta? 

- De la acelaşi Apostol care spune: Dar pentru că sunteți fii, a 
trimis Dumnezeu Duhul Fiului Lui în inimile noastre, strigând: «Ava 
Părinte» (Gal., 4, 6). Deci, când chemi pe Tatăl, adu-ţi aminte că ţi-a 
mişcat sufletul. Dacă n-ar fi Duhul, n-ar fi în Biserică cuvântul 
înțelepciunii şi al cunoştinţei. Unuia se dă prin Duhul cuvântul 
înțelepciunii, iar altuia cuvântul cunoştinţei. Dacă n-ar fi Duhul Sfânt, 
n-ar fi în Biserică păstori şi învățători. Că şi aceştia prin Duhul se fac, 
după cum şi Pavel spune: În care v-a pus Duhul cel Sfânt păstori şi 
episcopi (| Cor., 12, 8). Vezi că şi aceasta vine tot prin Duhul? Dacă n- 
ar fi Duhul Sfânt în acest părinte şi învăţător obştesc al nostru (adică 
episcopul), nu i-aţi fi răspuns cu toţii într-un suflet: Și duhului tău.” 
(Omilia I la Rusalii, IV, în vol. Predici la sărbători împărăteşti şi 
cuvântări de laudă la sfinţi, pp. 207-208) 


„Le întreb, care bunătate din cele ce alcătuiesc mântuirea noastră 
nu s-a înfăptuit prin Duhul Sfânt? Prin Sfântul Duh ne-am izbăvit de 

robie, am fost chemați la libertate, am fost urcați la înfiere, am fost 
plăsmuiţi din nou, de sus, ca să spun aşa, şi am lepădat povara grea şi 
urât mirositoare a păcatelor. Prin Duhul Sfânt avem soboare de preoţi, 
avem cete de învățători. Din izvorul acesta avem şi darurile 
descoperirilor şi harurile vindecărilor. De aici îşi au obârşia şi toate 
celelalte cu câte se împodobeşte Biserica lui Dumnezeu.” (Omilia a Il-a 
la Rusalii, în vol. Predici la sărbători împărăteşti şi cuvântări de laudă 
la sfinți, pp. 216-217) 


„Prin Sfântul Duh am dobândit dezlegarea de păcate; prin Sfântul 
Duh ne-am spălat de orice întinăciune; prin darul Sfântului Duh, noi, 
care am alergat la har, am ajuns din oameni îngeri; nu ne-am schimbat 
firea, Ci, ceea ce este cu mult mai minunat, am rămas cu firea 
omenească, dar ducem viață îngerească. Atât de mare este puterea 
Sfântului Duh! Şi după cum focul acesta material, când primeşte în el 
lutul cel moale, face din el oale tari, tot aşa şi focul Duhului, când 
primeşte un suflet credincios, îl face mai tare decât fierul, chiar de-ar fi 
mai moale ca lutul, iar pe cel care cu puţin mai înainte era întinat de 
noroiul păcatelor îl arată dintr-o dată mai strălucitor ca soarele.” 
(Omilia a Il-a la Rusalii, în vol. Predici la sărbători împărăteşti şi 
cuvântări de laudă Ia sfinţi, p. 217) 


DUMNEZEU DUHUL SFÂNT (Duhul Sfânt S-a pogorât peste 
Apostoli în limbi ca de foc) 


„În tot timpul cât a fost Domnul cu ei, ucenicii s-au bucurat de 
mii şi mii de bunătăți; petrecerea împreună cu El i-a făcut să fie foarte 
fericiți. Toţi cei ce locuiau în Palestina se uitau la ei ca la nişte 
luminători, pentru că înviaseră morți, curățiseră leproşi, alungaseră 
draci, vindecaseră boli şi făcuseră alte multe minuni. Deci, pentru că 
ajunseseră atât de slăviţi şi de vestiți, Domnul a îngăduit să-i despartă 
pe ei puţină vreme de puterea care le sta într-ajutor, pentru ca, lipsiţi de 
ea, să cunoască ei cât de mult le dăruia lor prezenţa bunătățu lui Hristos 
ŞI, ajungând la cunoaşterea bunătăților trecute, să primească cu mai 
multă râvnă şi darul Duhului, al Mângâietorului. Ucenicii erau amărâţi, 
şi Duhul i-a mângâiat; suspinau din pricina despărțirii de Învățătorul, 
erau cuprinşi de tristeţe, şi Duhul i-a luminat cu lumina Lui; aproape 
zăceau la pământ, şi Duhul i-a ridicat, a împrăştiat norul tristeţii lor şi a 
pus capăt nedumeririi. Când au auzit pe Domnul spunându-le: Merseţi 
şi învățați toate neamurile (Matei 28, 19), erau nedumeriţi şi nu ştiau 


1071 


unde să se îndrepte fiecare şi în care parte a lumii trebuie să predice 
cuvântul. De aceea a venit Duhul cel Sfânt în chip de limbi şi a împărţit 
fiecăruia părțile lumi unde trebuiau să înveţe. Prin limbile date, Duhul 
a făcut cunoscut fiecăruia, ca printr-o scrisoare, şi puterea dată, şi 
hotarele în care aveau să predice. Pentru asta S-a pogorât Duhul în chip 
de limbi. 

Dar nu numai pentru asta, ci şi pentru ca să ne aducă aminte de o 
veche întâmplare. În vechime, oamenii, cuprinşi de nebunie, au vrut să 
facă un turn care să ajungă până la cer; Dumnezeu, prin împărțirea 
limbilor, a stricat unirea lor cea rea (Facerea 11, 1-9). Acum Duhul cel 
Sfânt S-a pogorât peste ei în chip de limbi de foc, ca prin asta să 
unească lumea împărţită. Şi s-a făcut un lucru nou şi nemaiîntâlnit. 
După cum atunci, în vechime, limbile au împărțit lumea şi înțelegerea 
cea rea a dus la despărţire, tot astfel şi acum limbile au unit lumea şi au 
adus la înţelegere pe cei ce erau despărțiți. Pentru asta, în chip de limbi. 
Ca de foc, pentru că spinul păcatului crescuse în noi cât o pădure de 
mare. După cum pământul când e bun şi gras, dar nu-i lucrat, odrăsleşte 
mulți spini, tot aşa şi firea noastră era bună din pricina Celui Care a 
adus-o la viaţă şi în stare să dea rod de virtute, dar a odrăslit păcatul 
întocmai ca pe nişte spini şi alte buruieni netrebnice, din pricină că nu 
primise plugul dreptei credinţe, nici sămânţa cunoştinţei de Dumnezeu. 
Și după cum adeseori nu se vede faţa pământului din pricina mulţimii 
spinilor şi a buruienilor, tot aşa şi noblețea şi curăția firii noastre nu s- 
au arătat până n-a venit Plugarul firii omeneşti, până ce n-a pogorât 
focul Duhului, până ce n-a curățit-o şi până ce n-a făcut-o în stare să 
primească sămânţa cea cerească. 

Atât de mari şi mai mari decât acestea sunt bunătăţile ce le avem 
noi datorită zilei de azi.” (Omilia a Il-a la Rusalii, în vol. Predici la 
sărbători împărăteşti şi cuvântări de laudă la sfinţi, pp. 220-221) 


DUMNEZEU DUHUL SFÂNT (darurile Duhului Sfânt) 


„Harul Duhului Sfânt este nespus, darurile Lui sunt de mai multe 
feluri, Înţelepciunea lui Dumnezeu a rânduit aşa pentru a vă învăţa că 
darurile Tatălui, ale Fiului şi ale Duhului Sfânt, sunt unul şi acelaşi dar, şi 
puterea lor una singură şi aceeaşi putere.” (Comentar la Evanghelia de la 
Ioan, omila LXXXVI, 3, p. 461) 


„După cum este Duh al înţelepciunii, după care cei înţelepţi deveneau 
neînțelepţi (şi se vede aceasta din învăţătura Noului Testament), după cum 

este Duh al puterii, după care cei slabi sculau pe cei morţi şi alungau pe 
demoni, după cum este Duhul profeției, al vindecării bolilor, al limbilor 
multe, tot aşa este şi Duh al înfierii. Şi după cum noi cunoaştem Duhul 
profeției din aceea că cel ce are asemenea Duh prezice cele viitoare, nu 
grăind din propriul său cuget, ci fiind mişcat de har, tot aşa şi cel ce are 
Duhul înfierii, nu de la sine numeşte 7ară pe Dumnezeu, ci mişcat de 
Duhul.” (Omilii la Epistola către Romani a Sfântului Apostol Pavel, omilia 
XIV, p. 262) 


„Dumnezeu acorda celor ce se botezau diferite haruri, care se numeau 
şi duhuri, după cum şi zice: Și duhurile proorocilor se supun proorocilor (| 
Corinteni 14, 32). Unul de pildă avea duhul proorociei, prin care prezicea 
cele viitoare; altul duhul înţelepciunii, prin care învăţa pe cei mulți; altul 
avea duhul vindecărilor şi însănătoşea pe cei bolnavi; un altul duhul 
puterilor, prin care învia pe cei morți; altul avea duhul limbilor, şi vorbea în 
felurite limbi. Pe lângă toate aceste duhuri mai era şi harul rugăciunii, care şi 
el se numea duh, şi cel ce avea un asemenea duh se ruga pentru întreaga 
mulțime a credincioşilor.” (Omilii la Epistola către Romani a Sfântului 
Apostol Pavel, omila XIV, p. 274) 


„El nu se roagă ca şi cum Dumnezeu n-ar şti, sau ca şi cum l-ar 
învăța ce să facă, ci ca să aflăm noi, ca să ne rugăm numai pentru cele ce 
trebuie a ne ruga, şi să cerem de la Dumnezeu numai cele ce crede EI că ne 
sunt de folos, căci acest lucru vrea să însemne expresia după Dumnezeu. 
Astfel, deci, harul acesta se dădea atât pentru mângâierea celor ce intrau în 
creştinism, cât şi pentru cea mai bună învățătură. Însă, cel ce acordă 
asemenea haruri, şi mii de alte bunuri, era Mângâietorul, după cum şi zice în 
altă parte: Și toate acestea le lucrează unul şi acelaşi Duh (1 Corinteni 12, 
11). Aceasta se face şi pentru învățătura noastră, şi pentru a se arăta 
dragostea Duhului, care se pleacă până la atâta în favorul nostru. Deci, 
aceasta se făcea ca să audă cel ce se roagă, ca rugăciunea sa să se facă după 
Dumnezeu.” (Omilii la Epistola către Romani a Sfântului Apostol Pavel, 
omilia XIV, p. 275) 


„„Și sunt osebiri darurilor, dar acelaşi Duh (1 Cor. 12, 4), prin care 
mângâie pe cei ce aveau mai puţine haruri, din care pricină erau trişti. Pentru 
ce, zice, eşti trist? Că nu ai luat pe cât a luat celălalt? Dar gândeşte-te că 
sunt daruri, şi nu cade din datorie, şi-ţi vei mângâia întristarea. Pentru 
aceea de la început el a zis astfel: Sunt osebiri darurilor. Şi nu a zis osebiri 

semnelor, minunilor, ci, darurilor, convingând pe ascultător cu numele 
darului nu numai a nu se întrista, ci încă să fie mulțămit. Pe /ângă acestea, 
mai gândeşte-te şi la aceea, zice, că deşi prin măsura dătătorului ți s-au 
împuținat darurile faţă de celălalt, totuşi, fiindcă te-ai învrednicit a le lua tot 
de acolo de unde a luat şi cel cu mai multe, apoi ai aceeaşi cinste. Nici nu 
poți spune că aceluia i-a dat Duhul, iar ţie ţi-a dat îngerul, fiindcă şi ţie, ca 
şi aceluia, ţi-a dat Duhul. Pentru aceea a şi adăogat: dar acelaşi Duh, astfel 
că, deşi este deosebire în dare, totuşi în cel ce le-a dat, adică în dătător nu 
este nici o deosebire, fiindcă şi tu, ca şi acela, aţi luat din acelaşi izvor. 


Și osebiri slujbelor sunt, dar acelaşi Domn (| Cor. 12, 5). Pregătind 
deci încurajarea şi mângâierea lor, adaogă şi pe Fiul şi pe Tatăl. Numeşte 
harurile acestea cu un alt nume, voind prin aceasta a le da o mai mare 
mângâiere, pentru care a zis astfel: Și osebiri slujbelor sunt, dar acelaşi 
Domn. Cel ce a auzit de haruri şi a primit mai puţine, poate că s-ar supăra, pe 
când nu tot aşa şi cel ce primeşte o slujbă, căci lucrul acesta dovedeşte 
osteneală şi durere. Pentru ce te întristezi, zice, dacă aceluia i s-a poruncit a 
se osteni mai mult, tu fiind cruțat? 


Și osebiri lucrărilor sunt, dar acelaşi Dumnezeu este care lucrează 
toate întru toți. Ci fiecăruia se dă arătarea Duhului spre folos (1 Cor. 12, 6. 
7). Și ce este lucrarea, zice, ce este harul? Ce este slujba? Numai în nume 
este deosebire, fiindcă lucrurile sunt aceleaşi. Ceea ce este harul, aceea este 
şi slujba, aceea este şi lucrarea.” (Comentariile sau Tăâlcuirea Epistolei întâi 
către Corinteni, omilia XXIX, p. 304) 


„Slujba ta, zice, fă-o deplin Q Tim. 4, 5) şi slujba mea o slăvesc 
(Rom. 11, 13). Şi lui Timothei scriindu-i, zicea: Pentru carea pricină adu-ți 
aminte să aprinzi harul lui Dumnezeu, carele este întru tine O Tim. 1, 6). Şi 
galatenilor iarăşi, scriindu-le, zicea: Căci cel ce au lucrat în Petru spre 
apostolie, au lucrat şi mie întru neamuri (Gal. 2, 8). Ai văzut că nu arată nici 
o deosebire între harurile Tatălui, şi ale Fiului, şi ale Sfântului Duh? Prin 
aceasta însă el nu contopeşte ipostasurile Sfintei Treimi — să nu fie! — ci 
numai cât învederează egalitatea acestor ipostasuri. Ceea ce Duhul 
hărăzeşte, zice, aceasta şi Tatăl lucrează, aceasta şi Fiul porunceşte. Deşi, 
dacă acesta ar fi mai mic decât Tatăl, nu ar fi scris aşa.” (Comentariile sau 
Tăâlcuirea Epistolei întâi către Corinteni, onulia XXIX, pp. 304-305) 


„„... ceea ce 1 s-a dat de sus este în folosul său, deşi poate că este mai 
mic decât harul dat altora. Căci spunând acelaşi Duh, acelaşi Domn, acelaşi 

Dumnezeu, împuternicind din nou prin aceasta pe cel trist, adaogă iarăşi o 
altă mângâsrere, zicând astfel: Ci fiecăruia se dă arătarea Duhului spre folos 
(I Cor. 12, 7). Ca să nu zică cineva: Și ce dacă acelaşi Domn, acelaşi Duh şi 
acelaşi Dumnezeu, când eu am luat mai puţin? Pentru că aşa este spre folos, 
zice. Sub nume de arătarea Duhului apostolul înţelege semnele, şi cu drept 
cuvânt. Pentru mine credinciosul, zice, se vădeşte că cel ce are Duhul îl are 
de când s-a botezat, iar pentru cel necredincios aceasta nu va fi învederat de 
nicăieri, fără numai de la semne — încât şi de aici nu este o mică mângâiere, 
căci şi dacă harurile sunt deosebite, totuşi dovada este una şi aceeaşi: dacă 
ai mult sau puțin, eşti deopotrivă învederat. Aşa că dacă voieşti să arăţi că 
ai Duhul, ai o dovadă sigură. Deci când şi cel ce dă este unul şi acelaşi, 
când şi harul este unul, şi arătarea harului tot de acolo se face, şi când mai 
Cu seamă aceasta este spre folosul tău, apoi atunci nu te întrista ca un 
disprețuitor. Căci nu a făcut aceasta ca să te arate mai prejos de altul sau 
să te necinstească, ci ca să te cruțe, având în vedere numai folosul tău. A lua 
mai mult decât pot duce puterile tale, aceasta nici nu ar fi spre folosul tău, 
ba încă ţi-ar fi vătămător şi vrednic de întristare.” (Comentariile sau 
Tâlcuirea Epistolei întâi către Corinteni, omilia XXIX, p. 305) 


„Că unuia prin Duhul se dă cuvântul înțelepciunii, iar altuia cuvântul 
cunoaşterii, întru acelaşi Duh. Și unuia credinţa întru acelaşi Duh, iar 
altuia darurile tămăduirilor întru acelaşi Duh (| Cor. 12, 8-9). Ai văzut 
cum el pretutindeni face acelaşi adaos, zicând: întru acelaşi Duh? Pentru că 
el ştia foarte bine cât de mare mângâiere este de aici. Unuia lucrarea 
puterilor, iar altuia prorocie; unuia osebirea Duhurilor, iar altuia feluri de 
limbi, iar altuia tălmăcirea limbilor (1 Cor. 12, 10). Şi fundcă mai ales în 
acest de pe urmă har ei se încumetau şi cugetau lucruri mari de dânşii, pentru 
aceea apostolul l-a trecut la urma tuturor, şi a adăogat: Și toate acestea le 
lucrează unul şi acelaşi Duh, împărțind deosebi fiecăruia precum voieşte (| 
Cor. 12, 11). Aceasta este doftoria universală a mângâierii, adică a primi toți 
din aceeaşi rădăcină, din aceleaşi comori, din aceleaşi izvoare. Pentru aceea 
apostolul într-una întrebuinţează cuvintele întru acelaşi Duh, mângâindu-i şi 
făcând să piară păruta nepotrivire.” (Comentariile sau Tălcuirea Epistolei 
întâi către Corinteni, omilia XXIX, p. 305) 


„Dar ce va să zică: cuvântul înțelepciunii? Adică acela pe care l-a avut 
Pavel, pe care l-a avut loan, fiul tunetului. Şi ce va să zică cuvântul 
cunoaşterii? acela adică, pe care îl aveau mulţi dintre credincioşi, cari aveau 

cunoaştere, însă nu puteau a învăţa pe alţii şi nici nu puteau cu uşurinţă să 
arate altora ceea ce ştiau. Unuia, zice, credința, spunând aici nu de credința 
dogmelor, ci de credința minunilor şi a semnelor, despre care zice 
Mântuitorul: De veți avea credință cât un grăunte de muştar, veţi zice 
muntelui acestuia: Mută-te de aici acolo, şi se va muta (Mt. 17, 20). Şi 
apostolii cereau de la dânsul o astfel de credință zicând: Adaoge nouă 
credință (Lc. 17, 5). Această credință este muma semnelor. Lucrările 
puterilor şi darurile tămăduirilor nu sunt acelaşi lucru, căci cel ce avea darul 
tămăduirilor numai cât vindeca pe cei bolnavi, pe când cel ce avea lucrările 
puterilor, şi pedepsea în acelaşi timp, fiindcă puterea era nu numai de a 
vindeca, ci şi de a pedepsi, după cum a făcut Pavel şi Petru. Unuia 
proorocie, iar altuia osebirea duhurilor. Şi ce va să zică osebirea 
duhurilor? Adică a cunoaşte cine este anume cel duhovnicesc şi cine nu, 
cine este proroc şi cine este amăgitor, ceea ce spunea şi tesalonicenilor, 
zicând: Proorociile să nu le defăimaţi, toate să le ispitiți, ce este bun să 
ţineţi (1 'Tes. 5, 20-21). — Fiindcă mare era pe atunci droaia de proroci 
mincinoşi, de vreme ce diavolul lucra pe capete de a da fiinţă minciunii şi de 
a o face deopotrivă cu adevărul. Unuia feluri de limbi, iar altuia tălmăcirea 
limbilor, adică unul, de pildă, ştia ce spune el, dar n-o putea lămuri şi altora, 
iar celălalt le putea pe amândouă deodată. Se credea că acest har este mare, 
fiindcă şi apostoli încă de la început l-au primit, şi printre corinteni cei mai 
mulți îl aveau, pe când nu tot aşa şi cu cuvântul învăţăturii. Pentru aceea 
harul acesta îl pune întâi, iar harul limbilor îl pune tocmai la urmă, fiindcă şi 
acesta vine de la cel dintâi, ca şi toate celelalte, şi prorociile, şi lucrările 
puterilor, şi felurile de limbi, şi tălmăcirea limbilor. Nici unul din toate 
acestea nu este asemeni cu cel dintâi, pentru care şi zice apostolul în altă 
parte: Preoţii cei ce îşi țin bine dregătoria, de îndoită cinste să se 
învrednicească, mai ales cei ce se ostenesc în cuvânt şi în învăţătură (1 Tim. 
5, 17). Dar şi lui Timotei îi scria, zicând: Până ce voi veni, păzeşte citirea, şi 
mângâierea, şi învăţătura. Nu fii nebăgător de seamă de harul ce este întru 
tine (| Tim. 4, 13-14). Ai văzut că şi învățătura el o numeşte har?” 
(Comentariile sau Tâlcuirea Epistolei întâi către Corinteni, omilia XXIX, p. 
306) 


„Deci iubiţilor, să nu ne împuținăm cu sufletul şi nici să ne întristăm 
şi să zicem: Pentru ce unul a luat şi altul nu a luat? Şi nici să învinovăţim 
pentru aceasta pe Duhul Sfânt. Că dacă ştii că din dragoste ţi-a hărăzit ceea 
ce ai, atunci poți înțelege că tot din aceeaşi dragoste a hotărât şi măsura cu 
care ţi s-a dat şi te vei bucura pentru cele ce ai primit. Deci nu te neliniști 

pentru cele ce nu le-ai primit, ci încă să-i mulțămeşti că nu ai primit mai 
mult decât puterile tale.” (Comentariile sau Tâlcuirea Epistolei întâi către 
Corinteni, omilha XXIX, p.308) 


„... toată zavistia să o lepădăm de la noi, şi nici să nu pizmuim pe cei 
ce au mai mari haruri decât noi, nici să disprețuim pe cei ce au daruri mai 
maci decât noi, căci aşa a voi Dumnezeu. lar de te tulburi încă, apoi 
gândeşte-te că de multe ori cel crezut mai presus de tine nu poate face sau nu 
poate împlini rolul tău. Încât chiar dacă ai fi mai prejos decât el, în aceasta tu 
îl întreci; şi chiar mai presus de tine de ar fi, în aceasta îți este mai prejos, şi 
prin aceasta este egalitate. Căci se pare că şi în trupul omului cele mici nu 
puţin ajută în funcţionarea organismului, fiindcă de multe ori vatămă chiar şi 
pe cele crezute mari când nu-și îndeplinesc rolul lor. În adevăr, iubiţilor, ce 
poate fi mai disprețuit şi mai nebăgat în seamă din trupul omenesc ca firele 
de păr? Dar iată că dacă vei smulge aceste firişoare de păr dispreţuite de la 
sprâncenele şi genele de deasupra ochilor, ai făcut ca să piară frumuseţea 
feței şi chiar ochiul nu se mai pare a fi frumos şi sănătos. Deşi paguba a fost 
întâmplătoare, însă chiar şi aşa s-a stricat orice frumusețe, şi nu numai 
frumuseţea, ci şi ochii sunt vătămaţi în lucrarea lor.” (Comentariile sau 
Tâlcuirea Epistolei întâi către Corinteni, omilha XXX, p. 317) 


„Că dacă harul poate este mai mic, este cu toate acestea foarte 
trebuitor, şi după cum în trup nefiind acel mădular mai nebăgat în seamă, 
multe sunt împiedicate în mersul lor firesc, tot aşa şi fără cel cu harul mai 
mic şchiopătează toată plinătatea Bisericii.” (Comentariile sau Tâlcuirea 
Epistolei întâi către Corinteni, omilha XXXI, p. 322) 


„... ŞI darurile cel mici sunt de râvnit ca şi cele mari, prin faptul că nu 
au fost date tuturor cum s-ar întâmpla. Pentru ce eşti scârbit, zice, că nu ai 
poate harul tămăduirilor? Apoi gândeşte-te că ceea ce ai tu, chiar de ar fi 
mic, totuşi de multe ori cel ce are pe cele mai mari nu-l are pe acesta. 
Pentru aceea zice: Au doară toți în limbi grăiesc? Au doară toți tălmăcesc? 
După cum pe cele mari nu le-a hărăzit Dumnezeu pe toate deodată la toţi, ci 
unora pe unele, altora pe altele, tot aşa a făcut şi cu cele mici, căci nu le-a 
dat pe toate la toți. lar aceasta a făcut-o iconomisind o mare împreună- 
glăsuire şi dragoste între dânsele, ca astfel fiecare simțind nevoie de 
aproapele, să se alipească pe lângă fratele său. Aceasta a iconomisit-o 
Dumnezeu şi între meşteşuguri, şi între stihiile firii, şi între plante, şi între 


1077 


mădularele noastre şi, în sfârşit, între toate şi în toate, fără vorbă multă.” 
(Comentariile sau Tâlcuirea Epistolei întâi către Corinteni, omilha XXXII, 
p. 334) 


„Ci să râvniţi, zice, darurile cele mai bune, şi încă mai înaltă cale 
arăt vouă (1 Cor. 12, 31). Aceasta spunându-le, pe nesimţite dă a înţelege că 
el sunt pricina că au primit haruri mici, şi stăpâni sunt, de vor voi, ca să 1a şi 
pe cele mai mari. Căci când zice: să râvniţi, prin aceasta cere de la dânşii 
sârguinţa şi pofta cea pentru cele duhovniceşti. ŞI nu a zis cele mai mari, ci 
cele mai bune, adică cele mai folositoare. Ceea ce el spune aici aceasta 
înseamnă: stăruiți în a dori haruri, şi vă voi arăta izvorul harurilor. Şi nici 
nu a zis haruri, ci cale, ca prin aceasta încă mai mult să-i înalțe spre cele ce 
urmează a le spune. Eu, zice, nu vă arăt numai un har, sau două, sau trei, ci 
o cale sigură care duce la toate harurile, şi încă nu o cale cum s-ar 
întâmpla, ci mult mai înaltă, şi care stă înaintea tuturor, şi este de obşte 
pentru toți. Și nu este ca harurile, care unele sunt ale acelora, altele ale 
acestora, şi care nu sunt date toate tuturor, ci ceea ce eu spun, Zice, este 
dar, este har universal.” (Comentariile sau Tălcuirea Epistolei întâi către 
Corinteni, omiha XXXII, pp. 334-335) 


„Dacă aceste haruri s-au fost dat pentru întărirea credinței, apoi câtă 
credință va fi împrăştiată pretutindeni, negreşit că întrebuințarea acestor 
haruri va fi de prisos.” (Comentariile sau Tălcuirea Epistolei întâi către 
Corinteni, omilha XXXIV, p. 359) 


„De multe ori din cauza vieţii necurate sau şi trândave, mulți n-au luat 
daruri. Ba câteodată chiar şi având o viaţă bună şi curată şi totuşi n-au luat. 
De ce oare? Ca nu cumva să-şi iasă din drumul împărătesc, ca să nu se 
trufească, ca nu cumva să se facă mai molatici, ca nu cumva să se îngâmfe 
mai mult. Că dacă chiar şi fără daruri şi totuşi conştiinţa vieţii curate este de- 
ajuns de a îngâmfa pe cineva, apoi cu atât mai mult când se adauge şi harul. 
Aşa că harul se dă celor umiliți şi celor sinceri şi mai ales celor sinceri (...) 
Omul umilit şi care nu-şi închipuie lucruri mari de dânsul, devine mai harnic 
când primeşte darurile, ca câştigate cu merit, deşi nu se judecă singur pe sine 
ca vrednic, pe când cel ce le-a câştigat fără merit, consideră faptul acesta ca 
o datorie şi se îngâmfă. Astfel că Dumnezeu iconomiseşte lucrul acesta în 
interesul omului chiar, ceea ce poate vedea cineva şi în biserică petrecându- 

se. Unul de pildă are dar în vorbă potrivit la învățătură, pe când un altul nici 
nu poate deschide gura. 

Nimeni, deci, să nu se mâhnească pentru aceasta, căci fiecăruia se dă 
arătarea duhului spre folos. Că dacă stăpânul casei ştie ce trebuie a 
încredința fiecăruia, apoi cu atât mai mult Dumnezeu, care ştie cugetul 
omului, care ştie totul chiar mai înainte de a fi făcute de om.” (Comentariile 
sau Explicarea Epistolei către Evrei, omiha III, p. 80) 


„Să nu zici: De ce n-aş fi avut darul de a fi învăţător, că dacă aş fi 
avut acest dar, pe mulți i-aş fi învăţat, căci nu ştii, că dacă poate îl aveai, ar 
fi fost spre osânda ta, că poate ascundeai talantul, sau că poate îl întrebuinţai 
spre intrigă, spre invidie. Acum tu însă ai scăpat de toate acestea...” 
(Comentariile sau Explicarea Epistolei către Evrei, omilia III, pp. 80-81) 


„Nu ai poate talentul de vorbă frumoasă? Nu ai în cap o îmbelşugare 
de cugetări? Cu toate acestea ştii cele obşteşti. Ai copii, ai vecini, ai prieteni, 
al frate, ai neamuri, şi dacă nu poţi să ţii în biserică cuvânt lung, poţi totuşi 
ca pe aceştia să-i sfătueşti. Aici nu este nevoie de retorică, şi nici de vorbă 
lungă, şi deci arată cu această ocazie că dacă ai avea talantul vorbirii, nu ai 
neglija. Că dacă în cele mici nu te încerci, cum te-aş putea crede în cele 
mari?” (Comentariile sau Explicarea Epistolei către Evrei, omilia III, p. 81) 


„Dacă ai avea harul, de multe ori te-ai îngâmfa, şi de multe ori te-ai 
abate din calea cea dreaptă, căci nu te ştii tu pe sine-ţi atât de bine, precum te 
ştie Dumnezeu. Să nu zicem: De ce aceasta, şi pentru ce? Când Dumnezeu 
iconomiseşte lucrurile, să nu-l cerem socoteală, fiindcă aceasta este cea mai 
de pe urmă neevlavie şi nebunie. Robi suntem, şi încă robi care stăm departe 
mult de Stăpânul, neştiind nici chiar cele de la picioarele noastre. 

Deci, să nu cernem voinţa lui Dumnezeu, ci pe cât ni-a dat, să păstrăm 
pe cât timp trăim, chiar mic de ar fi, sau nebăgat în samă, şi vom reuşi în 
totul; şi mai bine zis, nici mic nu se poate numi ceea ce este din darurile lui 
Dumnezeu. Eşti scârbit că nu ai darul învățăturii? Spune-mi însă, care ţi se 
pare mai mare: darul învățăturii sau al tămăduirii bolilor? Desigur că acesta. 
Dar ce? Nu ţi se pare că a da vedere orbilor este cu mult mai mare decât a 
vindeca bolile? Nu ţi se pare că a învia morţii este un dar mai mare? Dar ce? 
A învia morții numai cu umbra şi cu sudariile (= basma de şters sudoarea) nu 
ți se pare a fi mai mare decât a-i învia cu cuvântul? Deci, ce voieşti? Voieşti 
să înviezi morţii cu umbra şi cu sudorile, sau ca să ai darul învățăturii? 
Desigur că darul acela de a învia morții numai cu umbra şi cu sudariile. 

Dar dacă ţi-aş arăta că cu mult mai mare decât aceasta este alt dar, 
care-ţi este cu putinţă de a-l lua, dacă nu-l ai, şi de care cu dreptate ai fost 
lipsit; - ce vei spune? Şi apoi acest dar nu numai unuia sau la doi este 
îngăduit de a-l primi, ci tuturor. Ştiu că ați rămas ca prostiţi şi în uimire, 
auzind că vă este cu putință de a avea un mai mare dar decât a învia morții, 
şi a da vedere orbilor, şi a face cele de pe timpul apostolilor, - ba încă poate 
că v1 se pare de necrezut. Deci, care este acel dar? Dragostea. Dar credeţi-mă 
că nu este aceasta vorba mea, ci a lui Hristos, spusă prin Pavel. Ce spune el? 
Să râvniţi, zice, darurile cele mai bune, şi încă mai înaltă cale vă arăt vouă 
(| Cor., 12, 31).” (Comentariile sau Explicarea Epistolei către Evrei, omilha 
III, p. 82) 


„Aşa sunt darurile Stăpânului. Nu împarte împărtăşirea după rang, ci 
după voinţă şi gând.” (Cuvânt la Inviere, III, în vol. Predici la sărbători 
împărăteşti şi cuvântări de laudă la sfinți, p. 1341) 


DUMNEZEU DUHUL SFÂNT (harismele Duhului Sfânt) 


„Din pântecele celui care crede-n Mine vor curge râuri de apă vie, 
precum a zis Scriptura (loan 7, 38). Ai văzut că nu curg numai patru râuri 
din izvorul acesta, ci nenumărate? Izvorul acesta e minunat nu numai prin 
mulţimea râurilor, ci şi prin natura lui. În el nu-s scurgeri de apă, ci 
harismele Duhului. Izvorul acesta se împarte în sufletul fiecărui credincios, 
şi nu se împuţinează; se împarte, şi nu se termină; se îmbucătăţeşte, dar nu se 
micşorează; în toți întreg, în fiecare întreg. Aşa sunt harismele Duhului.” 
(Cuvânt despre folosul citirii Scripturii, (La începutul Faptelor apostolilor — 
III), în vol. Omilii la săracul Lazăr. Despre soartă şi Providenţă..., pp. 330- 
331) 


„Aşa e natura harismelor: nu au nici cununi, nici răsplată. Darul nu-i o 
faptă a celor ce l-au primit, ci un har al bunăvoinţei celui ce a dat darul. De 
aceea şi Hristos a poruncit ucenicilor să nu se bucure că izgonesc demoni; iar 
pe cei care profeţeau în numele Lui şi făceau multe minuni i-a scos din 
împărăția cerurilor, pentru că aceştia voiau să se mântuiască numai prin 
harismele lor, fără să aibă vreo îndrăznire prin proprule lor fapte (Matei 7, 
21).” (La cuvântul apostolic ce spune: <<Dar având acelaşi duh al 
credinței, precum este scris>>,; şi la <<Crezut-am, pentru aceea am grăil... 
>>, 4, în vol. Despre schimbarea numelor. Despre răbdare. Despre 
milostenie..., pp. 271-272) 


1080 


DUMNEZEU DUHUL SFÂNT (dacă n-ar fi Duhul, n-ar fi Biserica) 


„Dacă n-ar fi Duhul, n-ar fi Biserica, iar dacă este Biserica, 
atunci evident că este şi Duhul.” (Omilia I la Rusalii, IV, în vol. 
Predici la sărbători împărăteşti şi cuvântări de laudă la sfinți, p. 208) 


DUMNEZEU DUHUL SFÂNT (Pronia dumnezeiască) 


„Dumnezeu face totul şi săvârşeşte totul spre folosul nostru; şi tot spre 
folosul nostru a dăruit omului şi desfătarea şi tihna. Dacă Dumnezeu, din 
pricina covârşitoarei Lui iubiri de oameni, ne-a pregătit, înainte de a fi 
neamul nostru, acele bunătăţi negrăite, precum Însuşi spune: Veniți 
binecuvântaţii Părintelui Meu de moşteniţi împărăția cea pregătită vouă 
înainte de întemeierea lumii (Matei, 25, 34), apoi cu mult mai mult ne va da 
din belşug toate cele de pe lumea asta”. (Omilii la Facere, omiha XIV, II, în 
col. PSB, vol. 21, p. 158) 


„„..înţeleptul Dumnezeu, Cel ce rânduieşte viața noastră după 
înţelepciunea Lui...”. (Omilii la Facere, omilha XVII, II, în col. PSB, vol. 
21,p. 191) 


„Când ne bucurăm de purtarea de grijă a lui Dumnezeu, putem scăpa 
nu numai de uneltirile oamenilor răi, ci chiar de-am cădea între fiare 
sălbatice nu vom păţi nimic. Că Stăpânul, arătându-Și bogăţia puterii Lui, 
schimbă chiar firea fiarelor şi le preface în oi; nu că le-ar face să-şi piardă 
cumva sălbăticia firii lor, ci le face blânde ca oile, cu toate că-şi păstrează 
firea. Când Dumnezeu vrea stihule îşi uită propria lor lucrare; focul nu mai e 
foc. Şi aceasta o poţi vedea cu cei trei tineri (Dan., 3, 8-28) şi cu Daniel 
(Dan., 6, 16-24). Daniel, înconjurat de lei, ca şi cum ar fi avut oi împrejurul 
lui, n-a pățit nimic, ajutorul celui de sus a înfrânat sălbăticia leilor. Fiarele au 
rămas fiare, dar nu şi-au vădit firea lor sălbatică; şi au cunoscut asta şi cei 
care erau mai sălbatici ca fiarele. 

S-a întâmplat aceasta pentru o mai mare învinuire a acelor care au 
depăşit pe fiare în cruzime, cu toate că erau înzestrați cu rațiune. Au 
cunoscut chiar fapte că, datorită purtării de grijă a Stăpânului, fiarele nu s-au 
atins de dreptul Daniel, n-au îndrăznit să-i sfâşie trupul; dar cei care l-au 
aruncat pe Daniel la fiare au fost mai răi decât fiarele. Şi ca să nu se creadă 
că totul a fost o nălucire, acei au cunoscut adevărul din cele petrecute cu cei 
ce au fost aruncaţi în groapă; cu Daniel fiarele au fost blânde ca oile, îşi 
uitaseră firea, dar cu cei ce fuseseră aruncaţi după Daniel în groapă, fiarele 

şi-au arătat sălbăticia lor. Tot aşa s-a întâmplat şi cu focul din cuptorul cel 
din Babilon. Focul a cruțat pe cei din cuptor, pe cei din mijlocul focului; nu 
şi-a arătat tăria sa, ci, ca şi cum I-ar fi fost înlănţuită lucrarea focului, aşa a 
lăsat nevătămate trupurile celor trei tineri; nici părul lor n-a îndrăznit să se 
atingă, ca şi cum o poruncă ar fi împiedicat focul să-şi arate lucrarea sa; 
dar 1-a mistuit pe cei ce şedeau lângă cuptor. Prin aceste două lucruri 
Dumnezeu şi-a vădit puterea Sa cea mare; şi prin aceea că a păzit nevătămați 
pe cei din cuptor şi prin aceea că a mistuit pe cei de lângă cuptor. Deci, când 
ne bucurăm de ajutorul celui de sus, nu numai că scăpăm de uneltirile 
vrăjmaşilor noştri, dar nu păţim nimic nici chiar de-am cădea în mijlocul 
fiarelor. Mâna lui Dumnezeu e mai puternică decât orice; în toate 
împrejurările ne dă tărie şi ne face să fim nebiruiţi”. (Omilii la Facere, 
omilia LVII, IV, în col. PSB, vol. 22, pp. 238-239) 


„lată Eu sunt cu voi în toate zilele până la sfârşitul veacului (Matei 
28, 20). 

Ai văzut iarăşi autoritatea cu care le-a vorbit? Ai văzut că şi aceste 
cuvinte au fost spuse pe măsura înţelegerii ucenicilor? N-a spus că are să fie 
numai cu ei, ci cu toți credincioşii de mai târziu - că n-aveau să trăiască 
apostolii până la sfârşitul veacului -, ci le-a vorbit ca unora ce fac un singur 
corp cu toți credincioşii de mai târziu. Domnul le-a spus: Să nu-mi vorbiţi de 
greutatea însărcinării. Eu, Care fac toate uşoare, sunt cu voi! Aceasta o 
spunea adesea şi profeților în Vechiul Testament: şi lui Ieremia, care punea 
înainte tinereţea lui, şi lui Moise şi lui lezechiel, care şovăiau: Eu sunt cu 
voi! Acelaşi lucru îl spune acum şi ucenicilor Săi”. (Omilii la Matei, omilia 
XC, II, în col. PSB, vol. 23, pp. 1001-1002) 


„Dacă Dumnezeu arată o atât de mare purtare de grijă de nişte flori de 
rând, nevrednice de cuvânt şi de un folos întâmplător, cum nu va purta grijă 
de tine, făptura cea mai necesară din toate?” (Omilii la Matei, omilha XXII, 
I, în col. PSB, vol. 23,p.281) 


„Cum lucrează El dar? El conduce şi păstrează lucrurile Sale prin 
Providența Sa. Atunci când vedeţi ridicarea soarelui, mersul lunii, izvoarele, 
fântânile, fluviile, ploile şi mişcările naturii, fie în seminţe, fi în trupurile 
noastre, fie în acela al animalelor şi a tuturor celorlalte lucruri care alcătuiesc 
lumea aceasta, recunoaşteţi aici lucrarea continuă a Tatălui: Care face să 
strălucească soarele atât peste cei buni cât şi peste cei răi (Mt., 5, 45). Şi 
încă: Dacă Dumnezeu astfel o îmbracă iarba câmpului, care astăzi este şi 
mâine se aruncă în foc (Mt., 6, 30). Şi apoi despre păsări: 7atăl vostru Cel 

ceresc le hrăneşte (Mt., 6, 93).” (Comentar la Evanghelia de la Ioan, omilha 
XXXVIII, 2, p. 182) 


„Nimic din cele ce alcătuiesc lumea nu poate fi lipsit de pronia, adică 
purtarea de grijă a lui Dumnezeu.” (Tâlcuiri la Epistola a doua către 
Corinteni, omilha XV, p. 145) 


„la spune-mi, te rog, oare atâtea bunătăţi, ce le vedem, ar putea să se 
desfăşoare în mod automat? Lumina de toate zilele, ordinea şi pronia, 
drumul stelelor, succedarea regulată a zilelor şi a nopților, continuitatea 
naturii în plante, în vietăți şi în oameni, de unde vin acestea? Cine, spune-mi, 
este, care guvernează toate acestea? Dar dacă nu se interesează nimeni, ci 
totul se mişcă automatic, apoi cine învârtind această cămară frumosă şi 
mare, - voi să zic cerul, - a aşezat-o deasupra pământului, sau şi pe ape? 
Cine dă timpurile cele fertile şi trimite ploile cele îmbelşugate? Cine a aşezat 
în seminţe şi în plante atâta putere creatoare? Căci tot ceea ce vine 
automatic, e fără rânduială pe când ordinea şi buna orânduială se face numai 
cu artă. Dar spune-mi, oare în lucrurile de pe lângă noi, care se fac aşa 
zicând automatic, nu vedem noi multă neorânduială, mult vuct şi tulburare? 
Și nu zic de acel fapt întâmplat automatic, ci de un lucru făcut de cineva, 
însă fără vreo artă. De exemplu: fie bunăoară lemne şi pietre, fie şi var 
grămădite toate la un loc; apoi apucându-se un om fără experienţă de clădire, 
clădească el, zic, şi ridice casa. Ei bine, nu ar strica el totul? Fie, apoi, o 
corabie şi să aibă toate cele trebuitoare, afară de căpitanul care să o 
cârmuiască; ei bine acea corabie — bine lucrată de altfel - va putea ea oare 
pluti singură? Dar apoi pământul acesta atât de mare, cum de stă el pe ape, şi 
cum de s-a învârtoşat în trecerea timpului, fără de vreo putere care să-l 
combine şi să-l întărească în aşa fel? Care ar fi explicarea la toate acestea? 
Dar dacă pământul sprijină şi cerul, iată şi o altă greutate asupra lui, pe când 
dacă cerul ar fi pus pe ape, iată şi o altă nedumerie. În adevăr că nedumerirea 
aceasta încetează din moment ce noi vom vedea aici rezultatul proniei 
divine.” (Comentariile sau Explicarea Epistolei către Efeseni, omiha XIX, 
pp. 184-185) 


„În general vorbind, dacă am voi a cerceta cu amănunțime şi am 
scărmăna cuvântul de ce şi pentru ce, asupra proniei divine, ei bine secole 
întregi nu ne-ar ajunge.” (Comentariile sau Explicarea Epistolei către 
Efeseni, omilia XIX, p. 185) 

„De ce a făcut pe om atât de mic, şi atât de departe de cer, încât mai 
că se îndoieşte spre fenomenele de sus? Spune-mi, de ce în timpul iernii 
noptea e mai mare, şi în timpul verii e mai mică decât ziua? Pentru ce atâta 
frig, atâta fierbințeală? Pentru ce corpul e muritor? Şi alte mu de întrebări îţi 
fac, şi dacă voieşti, nu voi înceta a te întreba, şi tu nu vei şti ce să răspunzi 
nimic, astfel că chiar din faptul acesta, că nu ne sunt cunoscute cuvintele de 
ce şi pentru ce, noi putem vedea rezultatul proniei divine.” (Comentariile 
sau Explicarea Epistolei către Efeseni, omilia XIX, p. 186) 


„Cum că totul se guvernează de providenţa divină şi că nimic nu scapă 
popoarele şi animalele şi totul în fine au nevoie de stăpânire şi îngrijire.” 
(Comentariile sau Explicarea Epistolei către Coloseni, omiha V, p. 65) 


„Loate se bucură de purtarea Lui de grijă! Fie îngeri, fie arhangheli, 
fie puterile cele de sus, într-un cuvânt toate cele văzute şi nevăzute. De sunt 
lipsite de lucrarea, purtării Lui de grijă, se duc, se pierd, pier”. (Cuvântări 
împotriva anomeilor, cuv. XII, în vol. Cuvântări împotriva anomeilor. Către 
iudei, p. 193) 


„Domnul cel atât de bun, îndurat şi atât de îngrijitor pentru noi, care 
este mai înţelept decât orice doctor, mai plin de iubire decât oricare tată, şi 
care întrebuinţează mai multă sârguință şi îngrijire pentru sufletele noastre, 
decât poate întrebuința un lucrător de pământ pentru țarina sa” (Cuvânt la 26 
octombrie, ziua Sfântului marelui Mucenic Dimitrie, în vol. Predici la 
duminici şi sărbători... p. 209) 


„Dacă un om nepriceput nu poate înţelege meşteşugul altui om, cu 
atât mai mult nu poate mintea omenească să înţeleagă nemărginirea proniei 
lui Dumnezeu. Cât sunt de necercetate judecăţile Lui şi cât de nepătrunse 
căile Lui!” (Despre mărginita putere a diavolului, omilia |, 8, în vol. Despre 
mărginita putere a diavolului. Despre căinţă..., p. 26) 


„Mai mult încă, Dumnezeu nu părăseşte pe oameni nici atunci când 
nu voiesc să se facă mai buni şi să cunoască adevărul, cu toate că oamenii se 
bucură de o atât de mare purtare de grijă. Pentru că de bunăvoia lor s-au 
lipsit de viețuirea cerească din rai, Dumnezeu le dă aici, pe pământ, în 
această viață, toate bunătățile: face să răsară soarele Său şi peste cei răi, şi 
peste cei buni, plouă peste cei drepți şi peste cei nedrepți (Matei 5, 45) şi le 
dă oamenilor toate cele de trebuinţă pentru menținerea vieții acesteia. Dacă 

Dumnezeu poartă atât de mult grijă de duşmanii Săi, cum se poate spune că 
va trece cu vederea vreodată pe cei care cred în El şi pe cei care-L slujesc 
după putere? Nu-i cu putință aceasta, nu-i cu putinţă, ci Se îngrijeşte de ei 
mai mult decât de tot ce există.” (Despre necazuri şi biruirea tristeții (1). 
Către Staghirie, ascetul care era chinuit de demon. Cuvânt de sfătuire, în 
vol. Despre mărginita putere a diavolului. Despre căință..., pp. 136-137) 


„Ar trebui să avem nenumărate limbi, ba chiar putere îngerească, spre 
a mulţumi lui Dumnezeu cum se cuvine pentru purtarea de grijă ce o are 
pentru noi; dar, mai bine spus, nici atunci n-ar fi cu putinţă să-l mulţumim 
cum trebuie.” (Despre Feciorie, 2, în vol. Despre Feciorie, Apologia vieții 
monahale, Despre creşterea copiilor..., p. 8) 


„Căpitanul corăbiei îşi face datoria lui şi salvează corabia de la înec, 
dar călătorii de pe corabie nu pot vedea cât de desăvârşită este ştiinţa lui în a 
conduce vasul din pricina tulburării lor, din pricina fricii ce-l cuprinde şi din 
pricina neliniştii nenorocirilor ce stau deasupra capetelor lor. Tot astfel şi cu 
lumea: Dumnezeu conduce lumea şi poartă grijă de ea, dar majoritatea 
oamenilor nu vede degetul lui Dumnezeu în lume din pricina furtunu vieţii şi 
din pricina tulburării pe care aceşti netrebnici şi nenorociţi, mai mult decât 
toţi, o aduc asupra lumii.” (Apologia vieții monahale, 10, în vol. Despre 
Feciorie, Apologia vieții monahale, Despre creşterea copiilor..., p. 276) 


„Deseori, şi desigur sufletelor evlavioase, Dumnezeu iconomiseşte 
lucrurile astfel încât evenimentele nefericite să aibă un final fericit.” (Din 
vol. Problemele vieții, p. 10) 


„Dumnezeu găseşte soluții la probleme de nerezolvat şi ieşiri la 
lucruri care păreau fără ieşire.” (Din vol. Problemele vieții, p. 13) 


„Dumnezeu Îşi arată puterea Sa îndeosebi atunci când vrăjmaşii 
credincioşilor Lui robi se înmulţesc.” (Din vol. Problemele vieții, p. 14) 


„Dumnezeu obişnuieşte să acționeze în felul acesta în împrejurări 
deosebite. Când relele se înmulţesc, când fărădelegea se întinde, când robii 
Lui sunt chinuiţi, atunci îşi arată marea Sa putere. 

Nu voi uita să amintesc şi de o altă înțeleaptă dar obişnuită pedagogie 
a lui Dumnezeu: Când întâmpinăm viclenii şi greutăți, nu intervine îndată 
pentru a ne ajuta, ci mai întâi ne lasă să ne chinuim un timp şi mai târziu 
săvârşeşte minunea. De ce face aşa? Ca să ne ferească de nerecunoştință şi 

nemulțumire. De obicei noi, oamenii, imediat ce ieşim din necazuri, uităm şi 
de amărăciunea lor şi de Dumnezeu Care ne izbăveşte de ele. De multe ori, 
iarăşi, credem că singuri am reuşit să scăpăm de nenorocirile care au dat 
peste noi. Aşadar de aceea Dumnezeu îngăduie ca mai întâi să ne lovească 
încercările şi mai târziu vine să ne salveze.” (Din vol. Problemele vieții, p. 
15) 


„Să fim siguri, deci, că toate sunt iconomisite de Dumnezeu 
numai spre binele nostru, însă felul în care sunt iconomisite să nu-l 
căutăm. Nici să ne supărăm şi să ne necăjim că nu-l cunoaştem. Nu e 
posibil să ştim astfel de lucruri, şi nici nu ne e de vreun folos să le 
cunoaştem, atât pentru că suntem muritori, cât şi pentru că vom ajunge 
repede la nebunie. Dumnezeu vrea să se pocăiască şi să se 
mântuiască şi cei care nu cred în Dânsul. EI însuşi o spune: N-am venit 
să-i chem pe cei drepți la pocăință, ci pe cei păcătoşi (Matei 9, 13). 
Dar chiar şi când nu vor să se îndrepteze şi să cunoască adevărul, nici 
atunci nu-i părăseşte. Deşi cu voia lor se lipsesc de viaţa veşnică, 
Dumnezeu le oferă toate cele necesare pentru viaţa pământească, 
răsărind soarele Lui şi peste cei buni şi peste cei răi, trimițând ploaie şi 
celor drepţi şi celor nedrepţi şi, în general, dându-le tuturor cele de 
trebuinţă pentru a trăi. Aşadar dacă Domnul arată atâta grijă pentru 
vrăjmaşii Lui, cum îi va trece cu vederea pe cei care-L iubesc şi-L 
urmează? 

Astfel, când vedem dezordine şi tulburare şi așa-zise 
nedreptăţi, să nu cârtim împotriva lui Dumnezeu, căci în viaţa de 
aici nimic nu se face fără pronia Lui. În realitate, lipsa de orânduială 
şi tulburarea se află nu în evenimentele exterioare, ci în cugetul 
nostru. Atâta vreme cât cugetul rămâne tulburat de patimi, nicăieri nu 
va vedea ordine şi armonie. Aşa cum ochii, când sunt bolnavi, şi în 
miezul zilei văd totul întunecat, iar când sunt sănătoşi chiar şi 
noaptea călăuzesc bine trupul, la fel şi mintea noastră, când este 
sănătoasă pe toate le vede bine, dar când este bolnavă, chiar în 
cer dac-ai înălța-o, şi acolo găseşte dezordine şi tulburare.” (Din vol. 
Problemele vieţii, pp. 177-178) 


„Dacă o corabie nu poate pluti pe mare fără cârmaci, pentru că va 
naufragia, e cu putință ca lumea întreagă să rămână necârmuită din clipa 
zidirii ei? Lasă o corabie pe mare doar pentru o zi fără căpitan şi echipaj, şi- 
o vei vedea scufundându-se. Lasă neîngrijită doar pentru două zile o colibă 
mică, pe care-ai construit-o în via ta pentru nevoile culesului, şi-o vei vedea 

năruindu-se. Corabia deci nu poate călători fără cârmaci. Coliba nu 
poate sta în picioare fără îngrijire. O zidire atât de mare, atât de complexă 
şi atât de vrednică de admirat cum este universul, cum ar fi rămas întreagă 
şi cum ar fi funcționat mii de ani fără pronie? Priveşte nemărginirea cerului 
cu nenumăratele stele, priveşte frumuseţea pământului cu toate animalele şi 
plantele lui, şi strigă din inimă: Cât de mărite sunt lucrurile Tale, Doamne, 
pe toate-ntru înțelepciune le-ai făcut (Psalmi 103, 24)” (Din vol. 
Problemele vieţii, pp. 179-180) 


„De atâţia ani soarele îl vedem că are rânduială bună şi călătoreşte în 
toate zilele, mulțimea stelelor cea de multe feluri îşi păzeşte rânduiala lor, 
drumurile lumi sunt fără oprire, noaptea şi ziua urmează una după alta cu 
neîncetată schimbare, toate sunt în armonie şi cele de sus şi cele de jos, 
mişcându-se ca într-un dans, şi mai precis, că fiecare îşi păzesc locul său şi 
nu ies din rânduiala pe care Dumnezeu a hotărât-o.” (Cuvânt către cei ce 
cred că diavolii ocârmuiesc cele omeneşti şi se necăjesc pentru pedepsele lui 
Dumnezeu, şi se smintesc pentru îndestulările celor răi şi pentru suferinţele 
celor drepți, în vol. Din ospățul stăpânului, p. 28) 


„ȘI dacă o corabie care are puţini corăbieri şi călători, nici o stadie nu 
poate merge fără cel ce o cârmuieşte, cu mult mai mult lumea aceasta atât de 
mare, care are în ea atâtea suflete, alcătuite din deosebite stihii, nu ar fi ținut 
atâta vreme, dacă nu ar fi fost pronia divină, care să întărească şi să ție lumea 
aceasta totdeauna.” (Cuvânt către cei ce cred că diavolii ocârmuiesc cele 
omeneşti şi se necăjesc pentru pedepsele lui Dumnezeu, şi se smintesc 
pentru îndestulările celor răi şi pentru suferințele celor drepți, în vol. Din 
ospățul stăpânului, p. 34) 


„Că dragostea şi purtarea Lui de grijă faţă de noi covârşeşte pe cea a 
oricărui stăpân, purtător de grijă, sau a oricărui tată iubitor de fu, sau maică 
iubitoare de prunci. Oare va uita mama pe pruncul său? Sau nu-i va fi milă 
de fiii pântecelui său? Că de va şi uita femeia pe aceştia, dar Eu nu te voi 
uita pe tine, zice Domnul (Is., 49, 15). 

Credincioasă cu adevărat este făgăduinţa şi nu mai are nevoie de 
dovadă, căci este a lui Dumnezeu. Dar totuşi veniți să dovedim aceasta şi 
prin lucruri.” (Cuvânt la Serafim, în vol. Din ospățul stăpânului, pp. 44-45) 


„Ce deci? — spun ei — nu vrei ca eu să ştiu lămurit şi să cred că 


Dumnezeu proniază toate? Fireşte că vreau, o doresc şi ţi-o urez mult, dar nu 
să iscodeşti Pronia cu curiozitate şi indiscreție. Căci dacă ştii şi te-ai 

convins, nu mai căuta; iar dacă te îndoieşti, întreabă atunci pământul, cerul, 
soarele, luna, întreabă feluritele specii de necuvântătoare, seminţele, 
plantele, peştii fără glas, stăncile, munţii, văile, dealurile, ziua, noaptea. 

Fiindcă Pronia lui Dumnezeu e mai evidentă decât soarele şi raza lui, 
şi în fiecare timp şi în fiecare loc, şi în pustie şi în lumea locuită şi în cea 
nelocuită, şi pe pământ şi pe mare, şi oriunde ai merge, vei vedea aduceri- 
aminte limpezi şi suficiente, vechi şi noi, ale acestei Pronii, glasuri mai clare 
decât glasul nostru rațional purtate din toate părțile şi învăţându-l pe cel ce 
vrea generozitatea Lui.” (Scrisori din exil, Către cei ce se scandalizează de 
fărădelegile şi persecuțiile comise şi despre Pronia lui Dumnezeu, V, 1-2, în 
vol. Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., p. 274) 


„Unora care erau odinioară îndureraţi şi se tânguiau zicând: Domnul 
m-a părăsit, Dumnezeul lui Israel m-a uitat, proorocul adaugă zicând unele 
ca acestea: Oare femeia va uita pe pruncul ei şi nu-i va fi milă de rodul 
pântecului ei? (1s., 49, 14-15), vrând să spună că aşa cum aceea n-ar putea 
uita de pruncii ei, aşa nici Dumnezeu n-ar putea uita de neamul oamenilor. 

Apoi, ca să afli că proorocul a adus această imagine nu vrând să arate 
că măsura iubirii lui Dumnezeu e ca a maicii față de rodul pântecului ei, ci 
pentru că socotea cunoscut că măsura acestei iubiri e mai mare decât a 
celorlalte iubiri — pentru că afecțiunea lui Dumnezeu e mult mai mare decât 
aceea — a adăugat. Chiar dacă femeia şi-ar uita pruncii, Eu nu te voi uita, 
zice Domnul (1s., 49, 14-15). Vezi cum a trecut măsura iubiri de mamă?” 
(Scrisori din exil, Către cei ce se scandalizează de fărădelegile şi 
persecuțiile comise şi despre Pronia lui Dumnezeu, VI, 3-5, în vol. Scrisori 
din exil. Către Olimpiada şi cei rămaşi credincioşi. Despre deprimare, 
suferinţă şi Providenţă..., p. 275) 


„... câtă distanţă este între lumină şi întuneric, între bunătate şi răutate, 
atâta este între măsura bunătăţii şi a proniei lui Dumnezeu şi afecțiunea 
părintească; ascultă ce spune: Cine dintre voi, dacă fiul său îi cere pâine, îi 
va da oare piatră? Sau dacă-i cere peşte, îi va da oare şarpe? Deci dacă 
voi, răi fiind, ştiţi să faceți daruri bune copiilor voştri, cu cât mai mult Tatăl 
vostru Cel din ceruri va da cele bune celor care le cer de la EI (Mt., 7, 9-11) 
arătând că, pe cât de mare e distanţa între răutate şi bunătate, pe atât e mai 
înaltă bunătatea lui Dumnezeu faţă de grija părintească.” (Scrisori din exil, 
Către cei ce se scandalizează de fărădelegile şi persecuțiile comise şi despre 
Pronia lui Dumnezeu, VI, 6-7, în vol. Scrisori din exil. Către Olimpiada şi 
cei rămaşi credincioşi. Despre deprimare, suferinţă şi Providenţă..., p. 276) 

„.„. Pronia Lui prin lucrurile Lui. Căci a o înfățişa întreagă sau măcar 
o parte a ei nu e lucru uşor, aşa este de nemărginită şi negrăită strălucind atât 
prin cele mici, cât şi prin cele mari, atât prin cele văzute. Dar să facă dovada 
plecând de la cele văzute.” (Scrisori din exil, Către cei ce se scandalizează 
de fărădelegile şi persecuțiile comise şi despre Pronia lui Dumnezeu, VII, |, 
în vol. Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., p. 279) 


„Având, aşadar, atât de mari dovezi ale proniei Lui, pe cele din Noul 
şi din Vechiul Testament, pe cele din viaţa de faţă şi din cea viitoare, pe cele 
făcute şi pe cele ce se săvârşesc în fiecare zi, pe cele de la început, pe cele de 
la mijloc şi pe cele de la sfârşit, cele ce se fac necontenit, pe cele din trup şi 
din suflet, şi văzând venind din toate părțile nori de dovezi care proclamă 
pronia Lui, te mai îndoieşti? Nu te îndoi, ci crede că proniază şi convinge-te 
de asta! Deci nu mai iscodi indiscret, ştiind că ai un Stăpân mai afectuos 
decât un părinte şi mai grijuliu decât o mamă, mai îndrăgostit decât un mire 
ŞI o mireasă, care socoteşte că odihna Lui e mântuirea ta şi se bucură mai 
mult decât tine de izbăvirea de primejdii şi de moarte — ceea ce am arătat 
prin lona — şi care arată orice fel de iubire: cea care o are un părinte pentru 
Copii, o mamă pentru rodul pântecului ei, agricultorul pentru via sa, 
constructorul pentru meşteşugul său, mirele pentru mireasă, tânărul pentru o 
tânără, o iubire care vrea să îndepărteze de la tine cele rele tot atât pe cât e 
de departe răsăritul de apus, pe cât e mai înalt cerul față de pământ — căci am 
arătat şi aceasta —, sau mai bine zis nu numai atât, cu mult mai mult, cum am 
arătat punând în mişcare cuvântul despre acestea şi îndemnându-te să nu te 
opreşti la imagini, ci să le depăşeşti prin raționamente. Căci pronia lui 
Dumnezeu e de netâlcuit, purtarea Lui de grijă e necuprinsă, bunătatea Lui e 
negrăită, iar iubirea Lui de oameni cu neputinţă de adulmecat.” (Scrisori din 
exil, Către cei ce se scandalizează de fărădelegile şi persecuțiile comise şi 
despre Pronia lui Dumnezeu, VIII, 10-12, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., pp. 288-289) 


„Noi nu grijim atâta pentru mântuirea noastră, pe cât grijeşte 
Făcătorul nostru, Dumnezeu, nici nu ne este nouă atâta grijă să nu pățim 
vreun rău, cât îi este lui Dumnezeu, Care ne-a dăruit sufletul nostru; iar 
Dumnezeu pe oameni nici la primejdu nu-i lasă să cadă pururea, ca să nu se 
strice şi să nu piară de întristare, nici la noroc şi la patimi bune nu-i lasă 
pururea, ca să nu se lenevească pentru mântuirea lor, ci cu schimbările 

acestea mântuirea lor în multe feluri tocmind-o o lucrează, pentru că o 
corabie, de nu va avea cârmaci, nu va putea să stea, ci prea lesne se va 
scufunda. Dar această lume cum ar fi putut să stea atâţia ani, de n-ar avea 
cine o îngriji? Şi pentru ca să nu mai zic alta, socoteşte tu această lume ce 
este pe pământ cum ar fi o corabie şi cerul vetrila, corăbierii oamenii şi 
luciul mări să fie bezna cea fără fund. Cum dar în atâţia ani nu s-a întâmplat 
înecare şi pierire niciodată acestei corăbii a toată lumea? Ia lasă o corabie 
într-o zi fără corăbier şi fără cârmaci, că îndată o vei vedea înecată. Dar 
această lume are şase mii de ani şi mai mulți şi nici una ca aceasta nu a pățit. 
Și încă ce zic cu corabie sau luntre, o colibă de face cineva în via lui şi dacă 
culege via şi o lasă pustie, de multe ori nici două zile nu stă, ci îndată se 
strică şi cade. Şi de vreme ce o colibă nu poate să stea neîngrijind nimeni de 
ea, dar zidirea cerului şi a pământului fiind atât de bună şi de minunată, cum 
ar fi putut să stea atâția ani nestricată, fără de grija şi chiverniseala cuiva? Ar 
fi fără putinţă. la socoteşte podoaba şi frumuseţea cerului câți ani are şi nu s- 
a mai înnegrit! Cunoaşte şi puterea pământului, cum nu i-a slăbit pântecele 
în atâția ani născând atâtea feluri de semănături? La fel şi izvoarele şi 
fântânile cum izvorăsc totdeauna şi nu mai seacă. Socoteşte şi marea câte 
râuri primeşte iar peste măsura ei nu creşte niciodată. Pentru aceasta se cade 
dar la fiecare faptă din câte sunt numite şi făcute de Dumnezeu să zicem: 
Cât s-au mărit lucrurile Tale Doamne, toate cu înțelepciune le-ai făcut!” 
(Din vol. Mărgăritarele Sfântului loan Gură de Aur, pp. 136-137) 


„Ce nebunie va fi de a nega că universul ar fi condus de către o 
Inteligență superioară! Nimic nu este în siguranță, nimic nu subzistă 
decât ceea ce este condus şi stăpânit. Fără supraveghere edificiul se 
dărâmă, nava se pierde, trupul nostru însuşi nu-şi păstrează multă 
vreme forțele sale şi sănătatea sa. Şi acest corp imens, acest Univers 
atât de vast, atât de complicat, compus din părți atât de diverse, din 
rotiţe atât de delicate, dus la mişcări atât de impetuoase, cum va 
rămâne el fără direcție, fără conducere?” (Din vol. Bogățiile oratorice, 


pp. 11-12) 


„Veşnica  obiecţie împotriva Providenţei şi a conducerii 
dumnezeieşti este inegala repartiție a bunelor şi a relelor; prosperitatea 
unora, durerea care se ataşează de preferinţă la virtute. Ce să zici? Ce 
să răspunzi? Cum să aperi o Providenţă dumnezeiască în sânul acestor 
manifestări dezordonate? 

Să presupunem mai întâi că totul ar fi taină în conducere şi că 
distribuirea bunelor şi a relelor ne rămâne o indescifrabilă şi dureroasă 
enigmă. Cu ce drept ne vom ridica noi împotriva acestei întunecimi 
particulare, atunci când atâția alții dispreţuiesc cercetările noastre şi 
proclamă, cu măreția infinită a lui Dumnezeu, neputința noastră de a o 
îmbrățişa. O omule, incapabil de a înţelege încolţirea unui grăunte de 
grâu, obligat de a accepta misterul care ţi se oferă din toate părțile, cu 
ce drept negi tu Providența sub pretextul că n-o poți înțelege? 
Providența rămâne pentru tine un adânc de nepătruns? Însă chiar aceea 
este în mod precis semnul lui Dumnezeu, semnul prezenţei Sale şi a 
acțiunii Sale. A şti că trebuie să ignori: iată cea mai sigură şi cea mai 
adâncă dintre ştiinţe. A crede, când totul aici contrazice, că poți 
pătrunde totul, este toată ignoranţa cea mai completă şi cea mai 
ridicolă. 

Însă, în al doilea rând, oare este adevărat că acţiunea 
providenţială ne-ar fi în totul şi totdeauna un adânc din care noi nu 
putem cobori cel puţin câteva trepte? Este oare adevărat că în inegala 
distribuire a bunurilor şi a relelor, totul ne-ar fi confuz şi haos? (...) 
Viaţa este o trecere rapidă spre o limită veşnică. Limita este totul: 
condițiile în care se efectuează trecerea sunt secundare. De altfel cu ce 
drept îi atribuim noi lui Dumnezeu ceea ce este opera libertăţii 
omeneşti? Nu suntem noi înşine oare cei care de o sută de ori ne săpăm 
groapa în prăpastia în care cădem, adâncul mizeriei şi al durerii unde 
gemem noi apoi? Însă, îi atribuim direct lui Dumnezeu aceste nereuşite 
ale soartei în care sunt chinuite victime nevinovate. Ce face 
Dumnezeu? Înţelegeţi-L aruncând ochii asupra lui lov, cea mai 
torturată din aceste victime; aruncaţi ochii asupra drepţilor, asupra 
sfinților din toate secolele. Dumnezeu îi încearcă, îi înalță în durere. Pe 
de altă parte, voi vă smintiţi de ceea ce numiţi voi fericirea celor răi. 
Fericire? Numiţi-o mai curând nefericire şi dezvoltarea acestei 
prosperității; numiți-o pedeapsă: plângeți pentru aceste suflete rănite, 
mutilate, muribunde. Însă, voi insistați. Acest păcătos binecuvântat de 
soartă şi influent este sminteala poporului creştin, pentru ce-l lasă 
Dumnezeu în soarta sa, în creditul său şi în perversitatea sa? Mai întâi 
acest păcătos este folosit de Dumnezeu pentru sfințirea aleşilor Săi. 
Dacă el îi persecută este triumful lor. Dacă îi ispiteşte, este o luptă 
nobilă care le pregăteşte preţul credincioşiei lor. Însă Dumnezeu nu 
este măreț numai în a-i încununa pe aleşii Săi, El este încă milostiv în 
a aştepta pe păcătoşi şi înțelept să scoată din răul actual un bine viitor. 
Cine zice că în familia acestui păcătos nu vor ieşi sfinți mari? Câţi 


1091 


drepți ar condamna Dumnezeu la neant dacă El ar nimici pe cel 
stricat!” (Din vol. Bogățiile oratorice, pp. 12-13) 


„Să parcurgem acum toate regnurile naturii (...) Aştrii se mişcă 
în imensitate pe drumuri infinite pe care le parcurg fără a devia 
vreodată. Oceanele abundă fără a trece frontierele lor, marile fluvii 
împlinesc misiunea lor roditoare a pământurilor producând recoltele 
lor, arborii se acoperă cu fructele lor, fiecare plantă îşi dă florile sale, 
fiecare graminee se supune în existenţa sa fragilă la nişte legi precise 
care stăpânesc naşterea sa, dezvoltarea sa şi sfârşitul său. Mai 
minunată încă este viaţa animalelor, insectele, misiunea pe care o 
împlinesc ele lucrarea determinată pentru care sunt făcute ele. Nimic în 
vastul imperiu nu este lăsat la întâmplare; nimic care nu are raţiunea sa 
de a fi şi legea sa. 

În faţa acestui măreț spectacol, să raționăm. Cum s-ar fi stabilit 
aceste legi fără o inteligenţă directoare? Cum s-ar menţine ele fără o 
continuă acțiune a aceleiaşi inteligențe? Cum ceea ce va fi pentru noi 
şi nouă imposibil şi absurd, va fi el când este vorba de imensul 
univers, înțelept şi posibil? lată nava în mijlocul oceanului, lăsați-o o 
zi fără echipaj pentru a o conduce, şi negreşit ea se pierde. Lipsiţi o 
casă de locuitorii ei, părăsiţi-o pe ea şi lăsaţi-o; într-un timp foarte 
scurt şi ea se ruinează, părţile sale se descompun, ea cade bucată cu 
bucată. Să lăsăm, aceasta să nu fie decât un moment, trupul nostru fără 
conducerea sufletului nostru, ca el să rămână fără de grijă, fără de 
hrană, fără nici una din condiţiile existenţei sale; acesta nu va mai fi în 
curând decât un cadavru în descompunere. Şi noi vrem ca acest corp 
imens care este Universul ale cărui organe sunt atât de multiple şi atât 
de complicate să subziste fără o inteligenţă care prezidează funcțiile 
sale şi care menţine viaţa sa? Aşa ca o uriaşă navă, având pământul ca 
şi carenă, cerurile ca vetrile, ca ocean imensitatea, acest Univers 
călătoreşte la întâmplare fără pilot, fără echipaj, fără direcţie? Această 
lume vastă care este ca o casă, noi credem că ea s-a construit fără 
arhitect, fără posesor ea se menţine? În adevăr a crede aceasta 
înseamnă a crede în absurd, şi negând o Providenţă conducătoare a 
lumii, înseamnă a nega evidenţa însăşi.” (Din vol. Bogăţiile oratorice, 
pp. 31-32) 


„Că negatorul Providenţei are plăcerea să ne facă să remarcăm 


umbrele,  defecțiunile fiinţelor,  defectuozitățile în lucrarea 
dumnezeiască; noi nu-l vom lăsa în mod voluntar să se întindă la 

acestea: noi vom exagera chiar observaţiile sale căci ele ne slujesc în 
mod minunat să întemeiem înţelepciunea divină conducând ansamblul 
lucrurilor. 

Ce voia Dumnezeu în splendorile creației? Să-i arate omului 
puterea şi înţelepciunea lui Dumnezeu Creatorul. Însă omul este nebun 
şi nemulțumitor, şi în perfecțiunea şi în frumuseţea operei el caută cu 
ce să nege lucrătorul, şi din lume el face un Dumnezeu. Cum va fi el 
dezabuzat? Prin imperfecțiunile şi lipsurile pe care Dumnezeu le lasă 
în opera sa. Fiecare ființă este neputincioasă luată în parte şi nici o 
parte din Univers nu-şi este suficient sieşi, căci toate trebuie să arate 
că Dumnezeu singur, având deplinătatea ființei îşi este suficient sieşi. 
Căci cerurile vor pieri, chiar dacă cerurile spun slava lui Dumnezeu. 
Astfel şi prin perfecțiunea lor şi prin imperfecțiunea lor lucrurile create 
demonstrează acțiunea divină de unde vin ele şi care le conduce. 
Pământul este o inepuizabilă sursă de viață: însă fără ajutorul luminii 
şi a apelor pământul nu mai este decât un mormânt pentru mort. Ce 
este mai frumos decât soarele? Însă el este supus de răsăritul şi apusul 
său, el nu se naşte decât pentru a muri, el nu apare decât pentru a 
dispărea în umbrele apusului. Strălucirea sa este incomparabilă: şi cel 
mai MIC nor, zic cea mai mică barieră este de-ajuns ca să distrugă 
razele sale şi să-i învingă puterea sa.” (Din vol. Bogăţiile oratorice, 
pp. 32-33) 


„Pretenţia de a înţelege Providența în toate purtările Sale este cu 
atât mai nebunească pe cât înaintea secretelor, chiar ale naturii, noi 
rămânem în cea mai mare parte a timpului muţi şi neputincioşi. Noi nu 
ştim aproape nimic despre acest domeniu de care ne ocupăm. Tot ceea 
ce ne înconjoară, din cer până în adâncurile pământului, este plin 
pentru noi de nepătrunse secrete, şi noi pretindem să ne ridicăm până 
la ideea divină? Noi vrem s-o scrutăm? Ne irităm pentru vălurile cu 
care se apără ea şi de întunecimile pe care le opune ea mândrelor şi 
îndrăzneţelor noastre investigaţii! A nega universul pentru că noi nu 
cunoaştem legile lui va fi o nebunie; a nega acţiunea divină în lumea 
spirituală sub pretextul că purtările sale ne sunt ascunse, va fi o 
nebunie tot pe atât de arătată.” (Din vol. Bogăţiile oratorice, pp. 34- 
35) 


„Dumnezeu acționează cu noi ca un tată bun şi înțelept. El 


păstrează întunecimi pentru a opri căutările noastre pline de mândrie 
ale raţiunii noastre şi pentru a ne lăsa meritele unei credinţe docile şi 

pline de încredere, însă mai adesea ne face să zărim ţintele pe care le 
urmăreşte EI şi intenţiile care-L conduc. 

Ori în mod precis această idee divină, acest plan divin trebuie să- 
| avem fără încetare înaintea ochilor, dacă vrem să înțelegem acțiunea 
providenţială. A se mărgini la bunurile şi relele adevărate, a ignora 
misiunea unora şi a altora în viaţa dreptului şi în cea a păcătosului, 
înseamnă a se închide faţă de orice acces la sfaturile şi la acţiunile 
Providenţei.” (Din vol. Bogățiile oratorice, p. 35) 


„Când psalmistul vrea să desprindă adâncimile binefacerilor 
Providenţei divine, el ne arată sub imaginea unui fluviu abundent care 
coboară din înălțimi, din sânul lui Dumnezeu, străbate regiuni întregi, 
se întinde pe pământuri, străbătând văile, împărțindu-se la infinit 
pentru a iriga câmpiile şi pentru a purta peste tot rodirea şi viața. Acela 
este binele dumnezeieştii Providenţe care se răspândeşte peste toate 
ființele noastre, în cursul vieții noastre întregi, bunuri de tot felul, 
bogății de tot numele. Să parcurgem anii noştri scurşi de la leagănul 
nostru, să numărăm dacă este posibil, binefacerile care au însemnat 
fiecare din zilele noastre, fiecare din ceasurile noastre. Fluvii 
nesfârşite. La bunurile Sale, Providența adaugă pe cel mai dulce din 
toate, acesta este pacea, siguranţa, şi prin urmare bucuria nespusă pe 
care ne-o dă protecția, conducerea lui Dumnezeu.” (Din vol. Bogățiile 
oratorice, pp. 37-38) 


„Dacă pământul ar putea geme şi să plângă, el s-ar plânge fără 
îndoială de gerurile care-l împietresc, de ploile care-l inundă, de 
furtunile care-l tulbură. Şi totuşi cine nu ştie că aceste calamități 
aparente îi pregătesc rodirea sa şi sunt necesare bogățiilor viitorului 
său seceriş? Aşa e cu noi. Când împotrivirea ne scoate lacrimi, şi cu 
aceste lacrimi murmure nedrepte împotriva Providenţei, noi nu vedem 
decât după aceea ce cuprindea această taină a durerii care este o 
binecuvântare. Ce necaz când Avraam a primit poruncă să-l jertfească 
pe Isaac! Ce urmare de nenorociri când Iosif vândut de frații săi gemea 
în închisorile din Egipt! Ce făcea Dumnezeu în aceste purtări tainice 
ale providenţei Sale? Două lucruri la fel de minunate: slăvirea puterii 
Sale şi slăvirea sfinților Săi. Lazăr ros de chinurile şi bubele lui îşi 
pregătea măreţul lui triumf în sânul lui Avraam. Toţi sfinții pe care ni-i 
descoperă Scriptura năşteau în durerile încercării strălucirea lor cea 
veşnică.” (Din vol. Bogățiile oratorice, pp. 168-169) 

„Dumnezeu toate le lucrează spre binele celor care-L iubesc.” (La 
cuvântul Apostolului, care spune: <<Știm că celor ce-L iubesc pe 
Dumnezeu toate li se lucrează spre bine>>; şi despre răbdare..., 4, în vol. 
Despre schimbarea numelor. Despre răbdare. Despre milostenie..., p. 100) 


DUMNEZEU DUHUL SFÂNT (sălăşluirea Duhului Sfânt în noi) 


„Cel ce vieţuieşte în Duhul, este mai presus şi de frică, şi de supărare, 
şi de primejdii, şi de orice schimbare, şi nu numai că nu suferă nimic, ci mai 
mult încă, căci chiar căzând pe capul lui astfel de nenorociri, el le 
disprețuieşte. Şi cum va fi aceasta? Dacă Duhul locuieşte pururea în noi. El 
n-a spus ca să locuiască pe un timp scurt în noi, ci necontenit. De aceea n-a 
zis Duhul ce a locuit, ci cel ce locuieşte, arătând prin aceasta rămânerea lui 
veşnic în noi. Prin urmare, cel ce viețuieşte, aceasta mai cu seamă este mort 
pentru viaţa de aici.” (Omilii la Epistola către Romani a Sfântului Apostol 
Pavel, omilia XIII, p. 250) 


„Ci vă umpleţi de Duhul, zice. Aşadar, e în noi acest Duh? Negreşit că 
este în noi sau că mai drept vorbind poate fi în noi căci dacă alungăm orice 
minciună de la noi, dacă îndepărtăm amărăciunea, şi mânia, şi iuțimea, 
curvia şi toată necurăţia; când în fine devenim buni, milostivi, şi iertăm unul 
altuia; când măscărăciunea şi glumele proaste nu sunt cu noi; când noi înşine 
ne pregătim de a fi vrednici, apoi ce poate împedeca pe Duhul Sfânt de a nu 
se pogorî asupra noastră? Şi nu se pogoară încă, cum s-ar întâmpla, ci umple 
inimile nostre. Când interiorul nostru are atâta lumină, la urmă nici nu ni se 
pare a fi atât de grea practicarea virtuţii, ci lesnicioasă şi uşoară.” 
(Comentariile sau Explicarea Epistolei către Efeseni, omilha XIX, p. 182) 


„Sufletul întărit de Duhul, este superior tuturor valurilor vieţii, iar 
calea ce duce la ceruri o brăzdează mai puternic ca corabia, ca cel ce nu de 
vânt este împins, ci de însuşi Duhul, - având şi toate pânzele curate 
complete, - care scoate şi împrăştie din cugetul nostru orice este înjosit, şi 
sec. Că precum vântul când bate într-o pânză de la o corabie spartă sau 
găurită, nu poate lucra cum se cade, tot aşa şi Duhul nu poate rămâne într- 
un suflet puhav, într-un suflet aşa zicând găurit de păcate, ci trebuie multă 
silință, multă încordare de putere, încât cugetul să ne fie înfierbântat, şi 
pretutindeni faptele noastre să fie împuternicite.” (Comentariile sau 
Explicarea Epistolei către Evrei, omiha XXXIV, p. 389) 

DUPLICITATEA (ferirea de această patimă execrabilă şi demascarea 
el) 


„Păziţi-vă de profeții mincinoşi, că vor veni la voi în haine de oi, dar 
pe dinăuntru sunt lupi răpitori (Matei 7, 15). 

Iată, în afară de câini şi porci, altfel de duşmani, mai cumpliți decât 
aceia. Pe câini şi pe porci îi recunoaşte şi-i vede toată lumea, dar pe aceştia 
nu. Sunt ascunşi. De aceea ne-a poruncit să ne ținem departe de câini şi de 
porci, dar pe profeţii mincinoşi să-i cercetăm cu deosebită grijă, pentru că 
nu-i cu putință să-i cunoaştem de la primul lor atac. De aceea a şi spus: 
Păziţi-vă, tocmai pentru a-i cunoaşte mai bine”. (Omilii la Matei, omiha 
XXIII, VI, în col. PSB, vol. 23, p. 302) 


„Domnul înţelege aici prin: profeți mincinoşi nu pe eretici, ci pe 
oamenii cu viața stricată, care-şi pun masca virtuţii şi pe care majoritatea 
oamenilor obişnuiesc să-i numească oameni falşi. De aceea a şi adăugat, 
zicând: 

După roadele lor îi veți cunoaşte (Matei 7, 16). 

De multe ori găseşti între eretici şi oameni cu viaţă curată; dar printre 
profeții mincinoşi, niciodată. 

- Dar dacă şi printre eretici sunt fățarnici? 

Pot fi demascaţi cu uşurinţă. Calea pe care ne-a poruncit Hristos să 
mergem este grea şi obositoare prin natura ei; fățarnicii, însă, nu vor să se 
obosească, ci vor numai să arate lumii că se osebesc. De aceea pot fi uşor 
demascaţi. (...) 

Uită-te la blândeţea lui Hristos! N-a spus: Pedepsiţi-i, ci: Căutaţi să 
nu fiți vătămaţi de ei, ca nu cumva să cădeţi din neluare aminte în mâinile 
lor. 

Apoi, ca să nu spui că nu-ți este cu putinţă să-i recunoşti pe unii ca 
aceştia, Domnul îţi dă iarăşi o pildă din viaţa de toate zilele, grăind aşa: 

Oare se culeg struguri din spini sau smochine din ciulini? Astfel orice 
pom bun face roade bune, iar pomul rău face roade rele. Nu poate pomul 
bun să facă roade rele, nici pomul rău să facă roade bune (Matei 7, 16-18). 

Cu alte cuvinte Hristos spune aşa: În astfel de oameni nu găseşti nici 
blândeţe, nici dulceaţă, sunt oi numai la piele; de aceea şi pot fi recunoscuți 
uşor”. (Omilii la Matei, omiha XXIII, VI, în col. PSB, vol. 23, pp. 303-304) 


„Nici o minciună să nu fie în noi, nu una să zicem, şi alta să cugetăm, 
căci aceasta este minciună, şi nici să nu ne împuţinăm cu sufletul, căci 

aceasta nu poate fi al unei inimi adevărate.” (Comentariile sau Explicarea 
Epistolei către Evrei, omiha XIX, p. 241) 


DUŞMĂNIA (- bucuria diavolului) 


„Că de n-ar fi fost vrajba între noi, nu s-ar bucura diavolul niciodată (...) Ne luptăm uni 
războinic.” (Din vol. Mărgăritarele Sfântului loan Gură de Aur, p. 56) 


DUŞMĂNIA (manifestarea ei) 


„Când duşmănia te stăpâneşte în ziua întâi, şi în cea de a doua, de 
multe ori apoi o vei întinde chiar pentru ani îndelungaţi, şi astfel ea singură 
va creşte fără de ajutorul cuiva. Chiar cuvinte vorbite cu altă intenție, în alt 
mod vor fi interpretate; chiar mişcările celui duşmănit, şi în fine orice ar face 
el, totul contribuie de a înfuria încă mai mult şi de a preface în fiară 
sălbatecă pe adversari, cum şi de a-l face mai rău şi chiar de cât cei nebuni. 
Nici chiar numele lui nu voeşte a-l pronunţa, şi nici nu suferă de a-l auzi 
măcar, ci tot ce iasă din gura lui este izvorât din răutate şi din deprinderea de 
a batjocuri.” (Comentariile sau Explicarea Epistolei către Efeseni, omilia 
XIV, p. 140) 


„Nu numai că nu-i iubim pe vrăjmaşi, dar încă duşmănim şi urâm 
chiar pe cei ce ne iubesc. Uitătura urâtă, invidia, nimicirea prin fapte şi 
vorbe a cinstei şi a numelui bun a altora nu au altă explicaţie decât ura şi 
duşmănia înverşunată. Astfel, nu numai că nu ne deosebim întru nimic de 
păgâni, dar suntem în privința aceasta cu mult mai răi decât ei.” (Despre 
căință (1), 4, în vol. Despre mărginita putere a diavolului. Despre căinţă..., 
pp. 66-67) 


DUŞMĂNIA (pricinuieşte rău mai ales celui ce o îmbrăţişează) 


„... află că nu faci duşmanului tău atâta rău cât ţie”. (Omilii la Matei, 
omilia XVI, X, în col. PSB, vol. 23,p. 215) 


DUŞMĂNIA (gravitatea) 


„Niciodată şi nicăieri diavolul nu găseşte un loc mai propriu şi mai 
potrivit ca în duşmănii. De aici se şi nasc miile de rele ce bântuie omenirea.” 
(Comentariile sau Explicarea Epistolei către Efeseni, omilia XIV, p. 139) 

„Când e vorba de cel ce ţine mânie, în fiecare zi se încearcă acelaşi 
păcat. La ce iertare - ia spune-mi — ne putem atunci aştepta, dacă, de 
bunăvoie, ne-am supus unei fiare aşa de crunte (păcatul)? Cum vei ruga pe 
Dumnezeu să fie blând şi blajin cu tine, când tu, pentru tovarăşul tău de 
robie, eşti aşa de hapsân şi neîndurător ? O să-mi spui că te-a batjocorit. Dar 
şi tu batjocoreşti pe Dumnezeu adesea. Și unde se potriveşte tovarăşul de 
robie cu Stăpânul? Şi apoi el - tovarăşul tău de robie - poate că te-a 
batjocorit fiind nedreptăţit, şi tu te-ai oțărit: ci tu batjocoreşti pe Stăpânul 
tău, nu fiind nedreptăţit sau asuprit de EI, ci primind binefaceri de la El în 
fiecare zi. Gândeşte-te că dacă Dumnezeu ar vrea cu de-amănuntul să 
cerceteze greşelile ce le-am făcut față de EI, n-am trăi nici măcar o singură 
zi. Dacă ai ține seama, Doamne, Doamne, de păcatele noastre, zice 
psalmistul, cine ar putea să fie găsit bun? (Ps., 129, 3). Şi ca să las la o parte 
toate celelalte, pe care le ştie cugetul fiecăruia din acei ce păcătuiesc şi la 
care nu are de martori pe oameni, ci numai pe singur Dumnezeu, dacă ni s-ar 
cere socoteală numai de păcatele acestea fățişe şi mărturisite, ce iertare am 
putea avea pentru acestea?” (Predicile despre statui, Partea a II-a, predica a 
XX-a, pp. 178-179) 


DUŞMĂNIA (consecinţele nimicitoare de suflet ale acesteia) 


„Ce poate fi mai nenorocit decât un om mâniat fără încetare? După 
cum nebunii nu se pot niciodată bucura de liniştea (cugetului), tot aşa şi cel 
care ține mânia şi are duşman, niciodată nu va avea parte de pace, fierbând 
într-una şi sporind în fiecare zi furtuna gândurilor lui, când îşi aduce aminte 
de vorbele şi faptele aceluia, umflându-se de dușmănie chiar numai la auzul 
numelui celui care l-a supărat, iar când îl vede tremură şi se teme, ca şi cum 
ar fi supus la cel mai greu chin. E destul să vadă vreun lucru de-al lui: un 
veşmânt, casa sau strada lui, ca să se chinuiască: şi, după cum hainele, faţa, 
încălțămintea, casa ba chiar şi strada celor scumpi şi dragi obişnuiesc să ne 
umple de voie bună, orice vine de la oamenii duşmani şi urâţi, sluga, 
prietenul, casa, strada sau orice alt lucru de la ei, dacă ne iese înainte, ne 
roade sufletul şi cu fiecare lucru văzut, ne face altă rană. 

Dar la ce avem nevoie de această împresurare, de acest chin şi 
pedeapsă a sufletului? Chiar dacă gheena nu i-ar ameninţa pe cei ce sunt 
munciţi de ură, dar măcar numai din pricina caznelor ce le pricinueşte ura, ar 
trebui să 1ertăm păcatele aproapelui nostru. Dar când ne aşteaptă pedeapsa 
veşnică, ce lucru poate fi mai neghiob decât să te chinuieşti şi aci şi acolo, 
închipuindu-ţi că pedepseşti pe duşman?” (Predicile despre statui, Partea a 
II-a, predica a XX-a, p. 183) 

„Nimic nu umple atât cugetul de necurăție, ca mânia ce stăruie 
neîncetat în suflet. Acolo unde e mânie sau supărare, zboară duhul blândeții. 
Şi dacă omul e gol de Duhul Sfânt, ce nădejde de mântuire va avea? Când va 
şti să păşească drept? Drept aceea, iubitule, caută ca nu cumva, când vrei să- 
ti răzbuni pe duşman, să aluneci în prăpastie şi să te pustieşti de ocrotirea lui 
Dumnezeu. Mai ales că, chiar dacă lucrul ar fi foarte greu, mărimea pedepsei 
(ce ne aşteaptă pe cea lume) izvorâte din neascultare ar fi în stare să ridice 
chiar şi pe cel mai căzut şi mai netrebnic, înduplecându-l să rabde orice 

trudă.” (Predicile despre statui, Partea a II-a, predica a XX-a, pp. 198-199) 


„Dacă vei continua cu duşmănia şi te surprinde moartea cu vrăjmăşie- 
n suflet, trebuie neapărat să fu pedepsit acolo. La fel se întâmplă cu oamenii 
care sunt în proces unii cu alţii. Dacă se împacă înainte de a intra la judecată, 
scapă şi de pagubă, şi de frică, şi de primejdii multe, că pun capăt procesului 
după cum vor ei; dar dacă lasă în seama judecătorului judecarea lor, suferă şi 
pedeapsă, şi pierdere de bani, iar duşmănia dintre ei nu mai are sfârşit. Tot 
aşa şi aici, dacă ne împăcăm cu duşmanii noştri în viaţa de aici, scăpăm de 
orice pedeapsă; dar dacă ne ducem cu duşmănia în suflet înaintea acelui 
tribunal înfricoşător, vom fi pedepsiți cumplit la judecata Dreptului 
Judecător. Vom fi pedepsiţi neîndurător şi noi, şi duşmanii noştri: cei care s- 
au mâniat pe nedrept, pentru că s-au mâniat fără să aibă dreptate, iar cei care 
s-au mâniat pe bună dreptate, pentru că pe bună dreptate au purtat în suflet 
dor de răzbunare.” (Către cei ce n-au venit la biserică; şi la cuvântul 
apostolic care zice: << Dacă flămânzeşte duşmanul tău, dă-i pâine...>>, 7, 
în vol. Despre schimbarea numelor. Despre răbdare. Despre milostenie..., 
p. 123) 


DUŞMĂNIA (remedii) 


„Să arătăm duşmanilor noştri dragostea poruncită de Hristos, ca să fim 
asemenea Tatălui nostru celui din ceruri! Şi-i vom pune capăt, dacă ne 
aducem aminte de propriile păcate, dacă cercetăm cu toată luarea aminte de 
propriile noastre păcate.” (Omilii la Matei, omilia XIX, IX, în col. PSB, vol. 
23, pp. 258-259) 


„Dar cum să îmblânzim oare mânia? Cum să stingem flacăra? Dacă 
vom înțelege şi vom simți propriile nostre greşeli, şi cât suntem de 
răspunzători înaintea lui Dumnezeu; dacă vom înţelege că nu ne răzbunăm 
asupra duşmanului, ci asupra noastră; dacă vom înţelege că noi prin 

duşmănie mulțumim pe diavol, pe cel ce cu adevărat este duşmanul nostru, 
şi că odată căzuţi în cursele lui noi nu facem altceva, decât că pe de o parte 
nedreptățim pe aproapele, care este unul din mădularele noastre, iar pe de- 
altă parte că pe dânsul (diavolul) îl cinstim şi îl preamărim. Voieşti 
numaidecât să fii răzbunător şi duşman? Fii şi duşman, însă al diavolului, iar 
nu al mădularului, al fratelui tău.” (Comentariile sau Explicarea Epistolei 
către Efeseni, omilha XIV, p. 140) 


„Când duşmanul tău te-a vătămat, dacă eşti treaz, şi nu doar că nu te 
răzbuni pe cei deopotrivă cu tine, dar le mai faci şi bine, vei înțelege că 
tocmai prin aceasta el ţi-a făcut bine. Dar rana este adâncă, spui tu. Dar 
înţelege că binele nu i-l faci duşmanului tău, căci pe dânsul îl pedepseşti, ci 
ție însuți îți faci bine, pentru că iute vei dobândi înclinarea de a face binele. 

Dar cum? Trebuie oare ca binele să fie făcut cu scop? Desigur că nu, 
însă când inima nu va putea suporta nedreptatea venită de la aproapele, tu 
sfătuieşte-o şi grabnic o vei convinge ca să lase duşmănia, iar apoi vei face 
bine duşmanului tău ca unui prieten şi de bunătățile viitoare te vei 
învrednici.” (Omilii la Epistola către Filipeni, omilia a XV-a, p. 262) 


„Când voieşti a război pe fratele tău, înţelege că te războieşti 
împotriva membrelor lui Hristos, şi conteneşte cu mânia.” (Comentariile sau 
Explicarea Epistolei către Coloseni, omiha III, p. 41) 


„Doresc să aud că cineva întâlnind în cale pe duşmanul său i-a apucat 
amândouă mâinile în mâinile sale, l-a prins în brațe, l-a sărutat şi a lăcrimat. 
Atunci acela chiar de ar fi fiară sălbatică, chiar de ar fi piatră, sau orice, se 
va îmblânzi în urma unei asemenea dragoste şi prietenii arătate.” 
(Comentariile sau Explicarea Epistolei 1 către Tesaloniceni, omilia IV, în 
vol. Comentariile sau Explicarea Epistolei către Coloseni, 1 şi II 
Tesaloniceni, p. 210) 


„Rugămintea ce v-am facut-o mai înainte v-o fac şi acum. Rogu-vă, 
îndepliniți-o! Să stingem vrăjmăşiile pe care le avem unii cu alții! Nimeni să 
nu poarte vrajbă semenului său mai mult de o zi. Înainte de pogorârea nopții, 
stinge şi mânia, pentru ca nu cumva, rămânând singur cu gândurile tale, să 
aduni cu scumpătate toate cele făptuite şi spuse de vrajbă şi să faci mai 
împovărător sfârşitul şi mai grea împăcarea. 

E la fel ca atunci când ni se scrântesc oasele mădularelor noastre şi 1es 
de la locul lor. Dacă le îndreptăm îndată, le punem la locul lor fară multă 
durere; dar dacă le lăsăm multă vreme în afara căsuţelor lor, cu anevoie le 

întoarcem să le punem la locul lor; iar după ce le-am pus, e nevoie de multe 
zile ca să se potrivească bine, să se întărească şi să rămână la locul lor. 

Tot aşa şi cu vrajba. Dacă ne împăcăm îndată cu vrăjmaşii noştri şi o 
facem cu dragă inimă, n-avem nevoie de multă silinţă ca să ne reîntoarcem 
la vechea prietenie; dar dacă lăsăm să curgă multă vreme, ca şi cum am fi 
orbiți de vrajbă, ne roşim la față, ne ruşinăm; avem nevoie de alți oameni, nu 
numai de aceia care să ne pună față în faţă cu cei cu care suntem învrăjbiți, 
dar şi de oameni care să ne şi stăpânească bine după ce ne-am întors, până ce 
ajungem la prietenia de mai înainte”. (Cuvântări împotriva anomeilor, cuv. 
X, în vol. Cuvântări împotriva anomeilor. Către iudei, p. 166) 


„Dacă prindem duşmănie pe cineva, să ne împăcăm cu el în aceeaşi zi. 
Dacă rămâne duşmănia şi a doua zi şi a treia zi, atunci ziua a treia ajunge 
repede a patra, aceasta a cincea, iar a cincea va da naştere la mai multe zile 
de dușmănie. Cu cât zăbovim mai mult, cu atât ne este mai ruşine să ne 
împăcăm. 

Spui că este o ruşine să te duci la duşmanul tău, să te împaci cu cel ce 
ti-a făcut rău? 

Dar tocmai aceasta-i laudă, aceasta-i cunună, acesta-i cuvânt de laudă, 
acesta-i câştig şi visterie cu mii şi mii de bunătăţi. Însuşi duşmanul te va 
lăuda şi te vor lăuda toţi cei de față! Iar dacă unui oameni te vor judeca, află 
că Dumnezeu negreşit te va încununa. Dacă însă aştepţi ca duşmanul tău să 
vină mai întâi la tine şi să-ți ceară iertare, nu vei avea atâta câştig; căci el, 
luându-ți-o înainte, ţi-a răpit răsplata şi a mutat asupra lui toată 
binecuvântarea; dar dacă alergi înainte de-a alerga el, nu te-ai micşorat, ci ai 
biruit mânia, ai biruit patima, ai arătat multă filosofie ascultând de 
Dumnezeu, ţi-ai făcut viața mai plăcută, ai scăpat de griji şi de tulburare. 
Este greu şi primejdios lucru să ai mulți duşmani, nu numai după hotărârea 
lui Dumnezeu, dar şi după judecata omenească. Dar pentru ce vorbesc de 
mulți duşmani? E primejdios lucru să ai chiar numai un singur duşman, după 
cum liniştitor şi mântuitor lucru este să îi ai pe toţi semenii prieten”. 
(Cuvântări împotriva anomeilor, cuv. X, în vol. Cuvântări împotriva 
anomeilor. Către iudei, pp. 167-168) 


„Când cei vinovaţi de nelegiuirile acestea (dărâmarea statuilor) erau 
târâți în judecată, când focul (la flacăra căruia erau canoniţi) ardea înăuntru, 
iar călăii îi înconjurau şi le sfâşiau coastele, dacă cineva stând acolo într-o 
parte i-ar fi grăit astfel: Dacă aveți dușmani, uitaţi mânia voastră şi atunci 
puteți să scăpaţi de acest chin, oare nu s-ar fi rostogolit la picioarele aceluia 
să le sărute? Dar ce vorbesc de picioare? Dacă i-ar fi poftit să se învoiască a 

fi robi de aici încolo, ar fi primit şi această condiție. Apoi dacă o pedeapsă 
omenească, ce are un sfârşit, biruie orice supărări, cu atât mai mult pedeapsa 
veşnică, dacă gândul la ea ar stăpâni mereu cugetul nostru, ar alunga din 
suflet nu numai mânia, dar şi orice gânduri rele. Căci ce e mai uşor decât să 
nu mai ţii mânia împotriva omului ce te-a vătămat? Pentru asta nu e nevoie 
de mari călătorii, de cheltuieli de bani, de mijlocirea altora; e de ajuns ca să 
vrei, şi virtutea aceasta şi-a şi împlinit lucrarea ei. Atunci de ce pedeapsă nu 
suntem noi vrednici, dacă din pricina unor treburi lumeşti ne supunem la 
îndatoriri vrednice de robi şi facem servicii mai prejos de mândria noastră, 
cheltuim bani, stăm de vorbă cu portarii, ca să ne gudurăm pe lângă nişte 
nelegiuiți, şi într-un cuvânt, suntem gata la orice numai ca să ne ajungem 
scopul, iar când e vorba de o lege dumnezeiască, nu numai că pregetăm de 
a-l îmbia noi la împăcăciune pe fratele ce ne-a mâhnit, dar încă socotim o 
ruşine să alergăm noi mai întâi spre dânsul ? 

Oare socoteşti ca o ruşine, ca să te alegi tu mai întâi cu un câştig? Ba 
ar trebui să-ți fie ruşine de a stărui în această patimă (a mâniei), aşteptând să 
vie la tine pentru împăcare cel care te-a supărat: aceasta e ruşine, ocară şi 
cea mai mare pagubă. Căci cel care vine întâi, acela se alege cu câştigul. 
Dacă te lepezi de mânia ta, rugat fiind de altul, atunci acestuia 1 se pune în 
socoteală fapta asta bună; căci nu din supunere către Dumnezeu, ci ca să-i 
faci aceluia pe plac, ai împlinit legea; dacă însă, fără să mijlocească nimeni, 
fără să vie nici acela care te-a jignit, ca să te roage (de împăcare), ci tu, 
lăsând la o parte orice ruşine şi codeală, alergi la cel ce te-a jignit, să te 
împaci cu el, atunci toată isprava e numai a ta şi tu vei primi toată răsplata.” 
(Predicile despre statui, Partea a II-a, predica a XX-a, pp. 184-185) 


„Dacă ți-aş spune: Posteşte!, îmi pui înainte slăbiciunea trupului; 
dacă-ți spun: Dă săracilor! o să-mi vorbeşti de lipsa ta de mijloace şi de 
îndatorirea de a-ţi creşte copiii; dacă-ţi spun: Du-te mai des la biserică!, 
vorbeşti de grijile tale lumeşti; dacă-ţi spun: Du-te la sobor şi caută să 
înţelegi adâncimea învățăturilor (creştine), vorbeşti de nepriceperea ta. 
Dacă-ţi spun: îndreaptă pe altul!, răspunzi că acela nu ascultă de sfaturile 
tale, căci adesea, când vorbeai, nu te-a luat în seamă. Scuzele astea sunt cam 
slabe, dar totuşi sunt scuze. Dar dacă îți voi spune: Vită-ți supărarea şi 
îimpacă-te!, atunci la ce pretext mai alergi? N-o să-mi poţi vorbi nici de slă- 
biciunea trupului, nici de sărăcie, nici de nepricepere, nici de treburi: de 
aceea păcatul acesta e mai de neiertat ca oricare altul.” (Predicile despre 
statui, Partea a II-a, predica a XX-a, pp. 185-186) 

„Cum vei putea întinde mâna spre cer sau să-ți mişti limba sau să ceri 
iertare? Căci chiar dacă Dumnezeu ar vrea să-ți ierte păcatele, tu nu-l 
îngădui, de vreme ce ţii mânia în suflet împotriva tovarăşului de robie al tău. 
O să-mi spui că acesta e hain şi sălbatic, lacom de pedeapsă şi de răzbunare. 
Dar tocmai de aceea să-i ierți păcatele. Ai răbdat multe asupriri, ţi s-au 
hrăpit multe, ai auzit multe ocări, ai suferit pagubă în treburile cele mai de 
seamă, şi doreşti să-ţi vezi duşmanul pedepsit. Şi în aceasta ţi-e ție de folos 
să ierți.” (Predicile despre statui, Partea a Il-a, predica a XX-a, p. 186) 


„Căci adesea mulți fiind mustraţi de noi pentru că nu s-au înduplecat 
să se împace cu duşmanii când au fost îmbiaţi la aceasta, au găsit de cuviință 
să se dezvinovăţească de răutatea lor în acest fel: Nu vreau să mă împac, ca 
să nu-l fac mai rău, mai hain, şi să nu mă dispreţuiască după aceea şi mai 
mult. Şi pe lângă aceasta mai spun şi aceea: Mulţi oameni cred că din 
slăbiciune mă duc eu mai întâi să mă împac şi să-mi îmbii duşmanul. Toate 
acestea sunt  deşertăciuni. Ochiul cel neadormit a văzut cugetul tău; de 
aceea nu trebuie să ţii deloc seamă de tovarăşii tăi de robie, când e vorba să 
îndupleci pe Judecătorul ce are să te judece. lar dacă stai pe gânduri de 
teamă ca duşmanul să nu se facă şi mai rău din pricina omeniei tale, apoi 
află că nu aşa se face mai rău, ci mai rău se face, dacă nu te împaci cu el. 
Chiar dacă ar fi omul cel mai păcătos, şi chiar dacă nu ar spune şi n-ar vesti- 
O, chiar tăcând, el va încuviința felul tău de purtare, şi în cugetul lui va cinsti 
blândeţea ta; dacă, însă, cu toate măgulirile şi cu toată omenia va stărui în 
aceeaşi răutate, va avea ca pedepsitor foarte crunt pe Dumnezeu.” (Predicile 
despre statui, Partea a II-a, predica a XX-a, pp. 187-188) 


„Cel care vânează slava cea lumească, şi care de aceea se împacă, 
acela e oprit de la câştigul provenit din răsplată; acela însă care ştie bine că 
mulți îl vor şi  batjocori şi-l vor ocări, şi care totuşi chiar aşa mai încearcă 
să se împace, va avea parte de o cunună îndoită şi întreită. Şi acesta e cu 
adevărat cel ce face aceasta pentru Dumnezeu.” (Predicile despre statui, 
Partea a II-a, predica a XX-a, p. 189) 


„NI s-a poruncit să avem un singur duşman: diavolul. Cu el să nu te 
împaci niciodată, iar fratelui să nu-i porți niciodată ură în inimă, ci chiar de 
se iscă vreo neînțelegere, aceasta să ţină doar o zi, şi să nu treacă de 
lungimea unei zile. Soarele - zice Apostolul - să nu apună peste mânia 
voastră (Efes., 4, 26). 

Dacă te împaci înainte de seară, capeţi o oarecare iertare de la 
Dumnezeu; dacă stărui să rămâi duşman şi mai departe, ura nu mai e fuca 

mâniei sau a supărării care te-au scos din fire, ci a răutăţii şi a unui suflet 
păcătos care nu unelteşte decât rele. Răul nu e numai că te hpseşti de iertare, 
dar şi îndreptarea se face din ce în ce mai greu; dacă trece o zi, ruşinea se 
face mai mare, iar dacă trece şi a doua, sporeşte iarăşi. 

Dacă se va adăuga şi a treia şi a patra, se va adăuga şi a cincea. ȘI 
iarăşi din cinci se fac zece, din zece douăzeci, din douăzeci o sută şi în cele 
din urmă rana nu mai are leac; şi cu cât se adaugă mai mult timp, cu atât ne 
depărtăm mai mult (de împăcăciune).” (Predicile despre statui, Partea a II-a, 
predica a XX-a, p. 191) 


„Dacă ai fost nedreptăţit de aproapele tău, adu-ţi aminte de David. 
Gândeşte-te la blândeţea şi la lipsa de răutate a acestui prooroc şi mânia 
care îți arde sufletul va dispărea. 

Spune-mi: din ce pricină ţi-e duşman fratele tău? Poate te-a înjurat? 
Poate a furat de la tine? Poate te-a nedreptăţit? Orice ți-ar fi făcut, să nu 
întârzu să tai frânghia care te ţine legat de duşmănie. Dacă nu faci lucrul 
acesta astăzi, mâine va fi mai greu. Poimâine, şi mai greu. Cu fiecare zi ce 
trece, ruşinea ta va creşte şi odată cu ca, duşmănia va prinde rădăcini 
puternice în inima ta. 

Umple-mă de bucurie spunându-mi că ai fost la duşmanul tău, l-ai 
prins în braţe, l-ai strâns cu iubire şi l-ai sărutat cu lacrimi în ochi. Chiar şi 
fiară dacă ar fi, purtarea ta îi va muia inima şi se va îmblânzi. În felul 
acesta, scapi de păcat, iar pe el îl câştigi, făcându-l să-şi prefacă ura în 
prietenie şi dragoste. 

Să nu-mi zici: Este un om sucit, rău şi de neîndreptat şi de aceea nu 
aş putea niciodată să mi-l fac prieten. Oricum ar fi, nu poate fi mai rău 
decât Saul, care, deşi, a fost salvat de multe ori de la moarte de David, 
s-a întors împotriva acestuia. Dar cu toate că Saul s-a purtat astfel, David 
l-a ajutat din nou, însă Saul nu s-a potolit şi a căutat să-l omoare iar şi iar. 

Ce poţi să mai zici despre duşmanul tău? Că ţi-a intrat fără drept pe 
ogor? Că ţi-a furat animalele? Că şi-a bătut joc de tine? Că te-a înşelat? Cu 
toate acestea, nu a încercat să-ţi ia viaţa, aşa cum a încercat în repetate 
rânduri Saul cu David. Şi chiar dacă ar încerca să-ți ia viaţa, tot David este 
mai presus de tine, căci cu toate că a trăit în vremea legii mozaice, care nu 
era desăvârşită şi care învăţa: ochi pentru ochi, dinte pentru dinte (leş., 21, 
24), a ajuns la înălțimea înţelepciunii legii evanghelice: iubiți pe vrăjmaşii 
voştri, faceţi bine celor ce vă urăsc pe voi (Luca 6, 27). Pe când tu, de 
multe ori, te umfli de răutate, înfuriat de ceea ce ţi-a făcut duşmanul tău în 
trecut, David, neținând cont de ce avea să-i facă Saul în viitor, nu înceta să- 
1 ajute şi să-l salveze din orice primejdie. Pe cine salva mereu? Pe cel care 

căuta cu tot dinadinsul să-l omoare.” (Din vol. Problemele vieții, pp. 241- 
242). 

EDUCAȚIA (copiilor) 


„Vă rog, să întindeţi mână de ajutor copiilor voştri, ca să nu fim 
pedepsiţi şi pentru păcatele săvârşite de ei. Nu ştiţi, oare, ce a pățit preotul 
El, că n-a îndreptat cum se cuvine păcatele copiilor lui? (| Regi, 4, 18-19). 
După cum un doctor nu vindecă o rană dacă întrebuinţează plasture în loc de 
cuțit, când rana are nevoie de cuțit, tot aşa şi preotul acela a primit aceeaşi 
pedeapsă ca şi copii lui, pentru că s-a purtat cu ei cu multă blândeţe, în loc 
să-l pedepsească pe măsura păcatelor lor. 

Să ne temem, vă rog, de această pildă! Iar dacă avem copii să ne 
îngrijim de creşterea lor.” (Omilii la Facere, omilia LIX, V, în col. PSB, vol. 
22, p. 263) 


„Să nu ne străduim, dar, să adunăm bani, ca să-i lăsăm copiilor noştri, 
ci să-i învăţăm virtutea şi să chemăm peste ei binecuvântarea lui Dumnezeu. 
Acesta, acestea e cea mai mare bogăţie, aceasta e bogăția cea nespusă, cea 
necheltuită, care sporeşte în fiecare zi bogăţia noastră. Nimic nu-i egal cu 
virtutea, nimic nu-i mai puternic decât ea. Chiar de mi-ai vorbi de demnitate 
de împărat, de cel cu coroana pe cap! Dacă nu e virtuos, va fi mai ticălos 
decât un om îmbrăcat în zdrenţe. La ce poate folosi diadema sau porfira 
dacă-i lipsit de virtute? Crezi, oare, că Stăpânul se uită la deosebirea de 
dregătorii? Crezi, oare, că ţine seamă de strălucirea persoanelor? Nu! Cel 
care n-a dobândit aici pe pământ îndrăznire către EI, nu va avea parte nici pe 
lumea cealaltă de cinste şi de îndrăznire. 

Lucrul acesta să-l urmărim cu toţii. Să învăţăm pe copii noştri să pună 
virtutea mai presus de orice şi să socotească bogăţia o nimic. Aceasta, da, 
aceasta este adeseori piedică în calea virtuții, când tânărul nu ştie să se 
folosească de bani cum trebuie. Și după cum copii cei mici adeseori se 
rănesc când umblă cu cuțite sau săbii, pentru că nu ştiu să le folosească cum 
trebuie — de aceea mamele nici nu-i lasă să pună mâna pe ele — tot aşa şi 
tinerii cad în mari primejdii, când primesc moştenire de averi şi nu vor să le 
întrebuinţeze aşa cum trebuie. Cu ele îşi adună povară de păcate. Din ele se 
nasc desfătările, plăcerile ruşinoase şi nenumărate rele. Nu vreau să spun că 
averile-s de vină, ci că de vină sunt cei care moştenesc averile şi nu ştiu cum 
să se folosească cum trebuie de ele”. (Omilii la Facere, omilia LXVI, IV, în 
col. PSB, vol. 22, p. 329) 


„Ascultă cum se îngrijea lov de creşterea copiilor lui! Nu-i răsfăţa 
peste măsură, aşa cum facem noi, ci le cerea să aibă viață desăvârşită. Dacă 

aducea jertfe pentru păcatele neştiute ale copiilor lui (lov 1, 5), gândeşte-te 
ce judecător aspru era al faptelor lor ştiute!” (Omilii la Matei, omilha 
XXXIII, VI, în col. PSB, vol. 23, p. 416) 


„Un tânăr, de a cărui educaţie nu te ocupi este ca un pământ înţelenit 
pe care cresc mulți spini. Să aruncăm, dar, asupra tinerilor focul Duhului 
Sfânt, să ardem dorinţele lor rele, să întoarcem brazdele ogorului sufletului 
lor şi să-i facem gata de a primi sămânţa. Să arătăm lumii pe tinerii noştri 
mai cuminţi şi mai înţelepţi decât bătrânii păgânilor”. (Omilii la Matei, 
omilia XLIX, V, în col. PSB, vol. 23, pp. 576-577) 


„ȘI doar nu este o artă mai mare ca aceasta. Care artă poate fi egală cu 
arta de a educa sufletul copilului, de a-i forma mintea tânărului? Cel care 
practică această artă trebuie să fie mai priceput şi mai talentat decât un pictor 
şi decât un sculptor”. (Omilii la Matei, omila LIX, VII, în col. PSB, vol. 23, 
p. 695) 


„Cea dintâi mare este marea vârstei copilăriei, care e tare agitată din 
pricina neştiinţei, a uşurătății şi a nestatorniciei. De aceea punem copiilor şi 
dascăli, ca aceştia, prin purtarea lor de grijă, să dea firii ceea ce-i lipseşte, 
întocmai ca pe mare, prin meşteşugul conducerii corăbiei.” (Omilii la Matei, 
omilia LXXXI, V, în col. PSB, vol. 23, p. 924) 


„În mod principal această vârstă are nevoie de învăţăturile noastre: 
cum ea este fragedă, învățăturile care i se dau intră uşor în sufletul lor, şi se 
imprimă ca şi sigiliul pe ceară în sufletul lor; este momentul critic de care 
depinde viaţa lor întreagă să aleagă viciul sau virtutea. Dacă deci de la 
început şi din primii ani, sunt întorşi copiii de la păcat, şi sunt puşi pe calea 
cea dreaptă, li se va imprima lor obicei bun care va rămâne în ei ca o a doua 
natură; ei nu vor fi duşi uşor de la sine la rău, obiceiul îi va reține şi-i va 
antrena la bine. Prin aceia, noi îi vom face mult mai folositori pentru stat 
chiar decât bătrânii şi le vom insufla din tinereţe, virtuțile maturității.” 
(Comentar la Evanghelia de la loan, omiha UI, 1, p. 16) 


„Să nu ne gândim dar cum să lăsăm pe copii bogaţi, ci cum să-i lăsăm 
virtuoşi. Dacă ei au avere în care se încurajează, nu se vor mai îndeletnici cu 
nimic, fiindcă prin averea lor cea multă vor astupa, aşa zicând, relele ce-i 
stăpânesc, pe când dacă se vor vedea goi şi lipsiţi de mângâiere, vor face 
totul ca prin virtutea lor să găsească mângâiere în sărăcie. Deci să nu le laşi 

avere, ca să le laşi virtutea.” (Omilii la Epistola către Romani a Sfântului 
Apostol Pavel, omilia VII, p. 123) 


„Tinereţea este sălbatică, având nevoie de mulți purtători de grijă, 
dascăli, pedagogi, îngrijitori, de mulți hrănitori. Este de dorit, deci, ca după 
atâtea necazuri, să poată fi stăpânită. Tinereţea este ca un cal sălbatic, ca şi o 
fiară sălbatică, şi dacă de la început şi din cea mai fragedă vârstă a copilăriei 
îi vom pune nişte hotare bune, după aceea nu vom avea anevoie de multe 
osteneli, ci obişnuința va deveni lege. Să nu-i dăm să facă ceva din cele 
plăcute şi vătămătoare şi nici ca unor copii să le facem totdeauna pe placul 
lor, ci mai cu seamă să-l ținem în întreaga înțelepciune şi cumpătare, fiindcă 
abuzul de acestea pierde tinereţea mai mult decât orice.” (7âlcuiri la 
Epistola întâi către Timotei, omilia a IX-a, p. 97) 


„Mare depozit avem noi în copiii noştri. Să ne îngrijim de ei, iar 
aceasta să o facem ca nu cumva vicleanul diavol să ne piardă chiar pe noi. 
Acum, însă, toate sunt contrare pentru noi. Pentru ca să putem avea țarina 
bună şi rodnică, toate le facem: şi ca să o încredinţăm unui bărbat credincios, 
şi să căutăm a avea un îngrijitor de măgari, un altul pentru catâri, un iconom, 
şi un logofăt deştept; iar tocmai ceea ce este mai de preț pentru noi, să ne 
îngrijim de a încredința pe copilul nostru unuia care ar putea să-i păstreze 
neatinsă întreaga ui înțelepciune, la aceasta nu ne gândim, deşi aceasta este 
proprietatea noastră cea mai de preţ, iar celelalte prin el vin. Ne îngrijim de 
proprietăţile ce le vom da lor, şi nu ne îngrijim de ei. Ai văzut câtă lipsă de 
judecată? 

Cercetează sufletul copilului, şi la urmă vor veni şi acelea; iar dacă 
acest bun nu este, nici un folos nu va avea el din averi, pe când dacă va 
câştiga acest bun, nici o vătămare nu va avea de la sărăcie. Voieşti a-l lăsa pe 
el bogat? Învaţă-l să fie om bun şi cinstit, fiindcă astfel va putea şi averile să 
şi le stăpânească şi dacă nu va putea câştiga altele din nou, cel puţin nu va fi 
mai prejos decât cele deja câştigate. lar dacă copilul este rău, chiar de i-ai 
lăsa lui nenumărată avere, dacă nu i-ai lăsat păzitor, l-ai făcut mai rău decât 
cei ce ajung la cea mai de pe urmă sărăcie. Copiilor celor care nu sunt bine 
crescuţi le este mai bună sărăcia decât bogăția. Sărăcia ține pe cineva în 
virtute chiar şi fără voia lui, pe când bogăția nici pe cei ce voiesc nu-i lasă să 
fie înţelepţi, ci îl scoate pe om, îl zdrobeşte şi îl bagă în mii de rele. 

Mamelor! Îngrijiţi-vă mai ales de fetele voastre, căci este mai uşoară 
pentru voi o astfel de îngrijire; luaţi seama bine, ca să se deprindă să stea în 
casă, iar mai cu seamă învăţați-le să fie evlavioase, demne a disprețui 
averile, să fie simple şi fără pretenţii în îmbrăcăminte şi în felul acesta daţi- 

le în căsătorie. Cu chipul acesta nu numai pe ele, ci şi pe bărbatul pe care îl 
vor avea l-aţi mântuit şi l-aţi scăpat din neajunsuri; şi nu numai pe bărbat, ci 
ŞI pe copii, şi nu numai pe copii, ci şi pe nepoți. Că dacă rădăcina este bună, 
ramurile se vor întinde tot mai bine, iar pentru toate acestea veţi lua plată. 
Noi facem toate astfel încât să folosim nu numai unui suflet, ci printr-un 
suflet să folosim multora. Fata ta, astfel trebuie a ieşi din casa părintească la 
căsătorie, precum iese un luptător din locul de antrenament, având toată 
ştiinţa, cu cea mai mare exactitate, ca şi un aluat care trebuie a dospi întreaga 
frământătură şi a o preface în pâine bună. Și băieţii trebuie să fie aşa de 
sfioşi, prin demnitatea şi întreaga înţelepciune, încât să aibă laudă şi de la 
oameni, şi de la Dumnezeu. Să se înveţe a-şi păzi pântecele, a fugi de lux, a 
fi iconomi, iubitori, să înveţe să fie cumpătați. Căci numai aşa vor putea şi 
părinților a le pricinui o mai multă plată şi cu chipul acesta toate vor fi spre 
slava lui Dumnezeu, şi spre a noastră mântuire.” (Tâlcuiri la Epistola întâi 
către Timotei, omilia a IX-a, pp. 97-98) 


„Acesta, Eli, este unul dintre cei care au păcătuit din pricina răutății 
copiilor lui, dar, mai bine spus, din pricina trândăviei lui. N-a fost pedepsit 
pentru că avea copii răi, ci pentru că-i cruța mai mult decât trebuie şi n-a 
apărat legile lui Dumnezeu când copiii lui le călcau în picioare (1 Regi 2, 13- 
18; 23-26).” (Despre necazuri şi biruirea _tristeții (III). Cuvânt către 
Staghirie, 6, în vol. Despre mărginita putere a diavolului. Despre căâinţă..., 
p. 214) 


„Când cineva ne face stăpâni peste unul dintre semenii noştri, ne face 
o cinste deosebită, dar cinstea aceasta ne sileşte foarte mult să purtăm grijă 
de el; dacă nu ne obligă altceva, apoi faptul că soarta aceluia stă în mâinile 
noastre este destul de puternic să ne înduplece la aceasta şi n-am admite să 
trădăm cu uşurinţă pe cel încredinţat nouă. Obligaţia aceasta însă creşte şi 
mai mult când ştim că cel care ne-a dat cinstea de a fi stăpâni peste cineva se 
supără, se mânie, mai mult decât cel de sub stăpânirea noastră, şi ne 
pedepseşte cumplit când nu ne facem datoria. Tot aşa a procedat şi 
Dumnezeu. 

Pentru ca părinții să nu dispreţuiască poruncile lui Dumnezeu prin 
care li se porunceşte să-şi crească copiii, El le-a sădit în suflet o necesitate 
firească, dragostea de copii. Dar pentru ca nu cumva dragostea de copii să 
slăbească şi să se frângă din pricina purtării urâte a acestora față de părinți, 
Dumnezeu a rânduit pedepse pentru copii, date atât de EI, cât şi de părinţi, ca 
astfel copiii să se supună părinților cu toată luarea-aminte, iar părințu să 
capete, prin această rânduială, o şi mai mare dragoste de copii. 

Dumnezeu nu numai că pedepseşte pe copii când se poartă urât cu 
părinții, şi îi cinsteşte şi îi laudă când sunt buni, dar se poartă la fel şi cu 
părinții, îi pedepseşte amar când nu se îngrijesc de creşterea copiilor, şi-i 
cinsteşte şi-i laudă când le dă o bună creştere.” (Apologia vieții monahale, 4, 
în vol. Despre Feciorie, Apologia vieții monahale, Despre creşterea 
copiilor..., pp. 253-254) 


„... Să-i chemăm acasă pe fiii noştri doar când vor fi puternici, când 
vor fi de folos şi altora. Să-i scoatem din mănăstire numai atunci când 
lumina vieţii lor va putea lumina pe toţi, când lumina lor poate fi pusă în 
sfeşnic (Matei 5, 14-16). Atunci veți vedea ce fii aveţi voi şi ce fu au ceilalți 
părinți, care şi-au lăsat copiii în lume şi pe care voi îi fericeaţi.” (Apologia 
vieții monahale, 18, în vol. Despre Feciorie, Apologia vieţii monahale, 
Despre creşterea copiilor..., p. 309) 


„Aşa ar trebui să procedeze şi cei care dau legi societății omeneşti, 
dacă vor să aibă vreun folos de pe urma legiuirii lor. N-ar trebui să aplice 
pedepsele cuvenite tinerilor atunci când ajung bărbaţi, ci să-i formeze şi să-i 
educe atunci când sunt copii. Dacă ar proceda aşa, n-ar mai avea nevoie mai 
târziu de pedepse. În starea de azi a lucrurilor, legiuitorii se aseamănă cu un 
doctor care, în faţa unui om cuprins de o boală uşoară, n-ar spune nimic, nu 
i-ar arăta cum să scape de boală, dar i-ar prescrie nenumărate reţete medicale 
atunci când boala l-a doborât şi nu mai poate fi vindecat. Tot astfel şi cei 
care fac legi, atunci încearcă să ne facă educaţia, când ne-am stricat cu totul. 

Pavel însă nu gândeşte aşa, dimpotrivă, cere ca tinerii să aibă de la 
început şi din copilărie lângă ei dascăli ai virtuţii. Prin această poruncă Pavel 
împiedică strecurarea viciului în sufletele lor. Aceasta-i învățătura cea mai 
bună. 

Nu-i bună deloc aceea care mai întâi îngăduie ca răutatea să pună 
stăpânire pe sufletele tinerilor, iar apoi caută s-o alunge. Noi să procedăm 
altfel. Să ne dăm toată silinţa, să nu precupețim nimic spre a face ca răutatea 
să nu se strecoare în sufletul copiilor noştri. 

Pentru aceea vă sfătuiesc: 

Nu împiedicaţi pe alți oameni care vor să înveţe pe fiii voştri virtutea. 
Veniţi-le voi în ajutor, ca să salvaţi de la înec corabia sufletului copiilor 
voştri. Puneţi-le totul la îndemână, astfel ca fini voştri să traverseze cu bine 
marea acestei vieți. 

Dacă toți am gândi aşa despre creşterea copulor noştri, dacă toți am 
căuta să-i povăţuim mai mult spre virtute decât spre toate celelalte bunuri ale 
lumu, încredințați fiind că virtutea este adevăratul bun, iar celelalte sunt 

bunuri de puţină însemnătate, fiii noştri s-ar împodobi cu bunătăți atât de 
mari, încât amintindu-le ar părea că aiurez.” (Apologia vieții monahale, 18, 
în vol. Despre Feciorie, Apologia vieții monahale, Despre creşterea 
copiilor..., pp. 309-310) 


„lar pricina tuturor relelor din lume provine din principiul pe care îl 
punem la temelia educaţiei copiilor noştri. Şi vă voi explica acest lucru în 
cele ce urmează.” (Despre creşterea copiilor, 15, în vol. Despre Feciorie, 
Apologia vieţii monahale, Despre creşterea copiilor..., pp. 398) 


„Dacă o fată este crescută în casa părintească în dragostea şi patima 
după podoabe femeieşti, când va pleca din casa părinților va fi de nesuferit 
soțului ei şi greu de mulțumit şi mai împovărătoare decât cei care strâng 
impozitele. V-am mai spus şi altădată că răul nu poate fi îndreptat din lume 
din pricină că nici un om nu are grijă de copu, nimeni nu le vorbeşte despre 
feciorie, nimeni nu le spune despre curăția trupească şi sufletească, nimeni 
nu-i învaţă să disprețuiască averile şi măririle, nimeni nu le vorbeşte despre 
poruncile vestite în Scripturi. 

Ce se va întâmpla cu copiii noştri dacă n-au, chiar din prima vârstă, 
educatori? Dacă oamenii care au fost educați chiar de când s-au născut şi au 
fost instruiți până la bătrâneţe nu reuşesc totuşi să ajungă oameni desăvârşiți, 
cât rău nu vor săvârşi cei care de la începutul vieții lor au fost obişnuiţi sa 
audă vorbindu-li-se numai despre lucrurile pământeşti? În vremea noastră 
fiecare părinte îşi dă toată silința să instruiască pe copiii lui în meserii, în 
arte, în ştiinţă, în oratorie, dar nici unul nu se interesează cât de puţin să 
educe sufletul lor. 

Nu încetez de a vă ruga, de a vă ruga cu lacrimi şi a vă cere ca, înainte 
de toate celelalte, să dați copulor voştri o bună educație. Dacă-ţi iubeşti 
copilul, arat-o prin educaţia ce i-o dai. De altfel, ai şi răsplată. Ascultă ce 
spune Pavel: ...dacă vor stărui, cu înțelepciune, în credinţă, în dragoste şi în 
sfințenie (| Tim., 2, 5). Dacă ai nenumărate păcate adunate în conştiinţa ta, 
atunci născoceşte o iertare a păcatelor tale, şi anume: creşte un atlet pentru 
Hristos. Prin aceste cuvinte nu-ţi spun: Nu-l] lăsa să se căsătorească. 
Trimite-l în pustie. Pregăteşte-l să îmbrăţişeze viața monahilor! Nu-ţi spun 
asta! Aş vrea negreşit şi aş dori ca toţi să îmbrăţişeze viața monahală, dar nu 
silesc pe nimeni, pentru că o astfel de viaţă pare prea greu de purtat. Creşte 
un atlet pentru Hristos! Învaţă-ţi copilul din prima vârstă să trăiască cu 
evlavie în lume!” (Despre creșterea copiilor, 17-19, în vol. Despre Feciorie, 
Apologia vieții monahale, Despre creşterea copiilor..., pp. 399-400) 


III 


„Dacă vei întipări în sufletul lui încă fraged învăţăturile cele bune, 
nimeni nu va putea să 1 le desprindă; ele se întăresc ca şi sigiliul aplicat pe 
ceară. Copilul, când e mic, tremură, se teme şi are respect şi de chipul tău, şi 
de cuvintele tale, şi de tot ce faci. Întrebuinţează cum trebuie superioritatea 
ta. Tu eşti cel dintâi care te vei bucura de bunătăți dacă ai un copil bun, şi 
apoi Dumnezeu. Prin educarea copilului tău lucrezi pentru tine însuţi.” 
(Despre creşterea copiilor, 20, în vol. Despre Feciorie, Apologia vieții 
monahale, Despre creşterea copiilor..., p. 400) 


„Pune deci numaidecât copilului lege ca să nu ocărască pe nimeni, să 
nu hulească pe nimeni, să nu se jure, să nu înjure, să nu se bată. Când îl vezi 
că-ți calcă legea, pedepseşte-l, uneori printr-o căutătură aspră şi severă, 
alteori prin cuvinte usturătoare, iar alteori, prin cuvinte de mustrare; 
deşteaptă-i uneori ambiția prin cuvinte măgulitoare de a fi mai bun decât 
alții, alteori făgăduieşte-i răsplată pentru o purtare bună. Nu-l bate mereu şi 
fără socoteală, ca să nu-l obişnuieşti să fie crescut prin bătaie. Dacă se va 
obişnui să fie educat numai prin bătaie, va învăţa să dispreţuiască bătaia. lar 
dacă a învăţat să dispreţuiască bătaia, ai stricat totul. Dimpotrivă, să se teamă 
de bătaie, dar să n-o primească. Să fie mişcat biciul, dar să nu cadă pe 
spatele copilului. Amenințările să nu meargă până la faptă. Dar să nu creadă 
că se reduc numai la amenințări cuvintele tale. Amenințarea atunci este 
bună, când este crezut că se va traduce în faptă. Căci dacă cel ce a greşit îți 
află gândul, va dispreţui şi ameninţarea, şi bătaia. Dimpotrivă, să se aştepte 
sa fie pedepsit, dar să nu-l pedepseşti, ca să nu se stingă teama de pedeapsă, 
ci teama să rămână ca un foc plin de putere ce arde de peste tot toți spinii, 
sau ca o cazma ascuţită ce sapă până în adânc. Când vei vedea că teama are 
bune rezultate, fii blând. Firea omenească are nevoie şi de blândețţe. 

Învață pe copil să fie îngăduitor şi bun cu oamenii. Dacă-l vei vedea 
că înjură şi insultă pe servitor, nu trece cu vederea acest lucru, ci pedepseşte- 
| pe copil. Dacă ştie că nu-i este îngăduit să înjure şi să insulte sluga, cu atât 
mai mult nu va înjura şi insulta pe ceilalți oameni, închide-i gura la orice 
cuvânt râu şi urât. Dacă-l vei vedea că huleşte pe cineva, astupă-i gura şi 
îndreaptă-i limba spre propriile sale greşeli şi scăderi. 

Sfătuieşte şi pe mamă să-i dea copilului astfel de învățături; tot aşa şi 
pe pedagog, ca şi pe servitorul ce-l însoţeşte la plimbare, pentru ca toţi la un 
loc să-i fie paznici şi să observe ca nu cumva să iasă din gura copilului, prin 
uşile cele de aur, acele cuvinte urâte şi rele. 

Să nu crezi că-ţi trebuie mult timp ca să ajungi la bune rezultate, îți 
sunt de-ajuns două luni şi ai reuşit în totul dacă de la început îl observi, îl 

ameninți şi pui atât de mulți supraveghetori. Buna lui deprindere se preface 
într-o a doua natură. 

Aşadar, această poartă va ajunge o poartă vrednică de a intra prin ea 
Domnul numai dacă nu se vor rosti nici cuvinte de ruşine, nici cuvinte 
necugetate şi nici un alt cuvânt rău, ci numai cele ce se cuvin Stăpânului. 
Dacă cei care instruiesc pe copiii lor pentru a fi buni ostaşi, îi iau de mici şi-i 
învaţă să tragă cu arcul, să se îmbrace cu haine ostăşeşti, să călărească, fără 
ca vârsta copiilor să le fie o piedică, cu cât mai mult trebuie ca aceia care se 
pregătesc pentru oastea cerească să se îmbrace cu toată această podoabă 
împărătească! Să fie învăţat deci copilul să cânte psalmi lui Dumnezeu, spre 
a nu-şi petrece vremea cu cântece de ruşine şi povestiri nefolositoare.” 
(Despre creşterea copiilor, 30-34, în vol. Despre Feciorie, Apologia vieții 
monahale, Despre creşterea copiilor..., pp. 404-405) 


„Dacă poveştile băbeşti pun atâta stăpânire pe sufletul copilului, încât 
îşi închipuie că sunt adevărate cele povestite, cum oare n-ar pune stăpânire 
pe sufletul lui şi nu l-ar umple de multă teamă, când 1 s-ar spune istorisiri cu 
totul adevărate?” (Despre creşterea copiilor, 44, în vol. Despre Feciorie, 
Apologia vieții monahale, Despre creşterea copiilor..., p. 411) 


„Să nu duci niciodată copilul la teatru, ca să nu se pângărească în 
întregime prin cele ce aude şi vede. În pieţe, mai cu seamă când trece prin 
înghesuială de lume, pedagogul să ţină seamă de această lege şi să vorbească 
cu el în aşa chip, încât să nu se pângărească ochii copilului. 

Sunt multe mijloace prin care poți face pe copil să nu-şi închipuie că 
merită să fie văzut şi admirat: dezbracă-l de prea multa podoabă; tunde-i 
părul de pe cap, aşa cum se cade să fie un copil. Dacă se supără copilul că 
este lipsit de podoabe, învaţă-l în primul rând că el este cea mai mare 
podoabă. 

Astfel, pentru a face pe copil să nu se uite cu plăcere Ia lucrurile care 
i-ar vătăma sufletul, serveşte-te de povestirile acelea, destul de bune pentru 
a-l feri, în care se vorbeşte despre păcatele săvârşite de fiii lui Dumnezeu cu 
fiicele oamenilor (Fac., 6, 4; Mt. 34, 37-39; Lc. 17, 27), despre cele 
întâmplate sodomiţilor (Fac., 19, 1- 28), despre gheenă şi încă multe altele. 

În privinţa educaţiei ochilor, pedagogul şi însoţitorul copilului trebuie 
să aibă multă grijă. Arată-i alte frumuseți şi întoarce-i privirile, de la 
priveliştile de ruşine, spre cer, soare, stele, florile pământului, livezi, spre 
pozele frumoase din cărți. Cu astfel de frumuseți să-i încânţi vederea. Şi sunt 
încă alte multe lucruri frumoase care nu sunt vătămătoare. 

Greu de păzit este această poartă. Foc zace înlăuntrul ochilor; focul 
este legat de însăşi natura ochilor şi ai putea spune că este chiar 
constrângător. Să înveţe copilul cântece dumnezeieşti. Dacă în lăuntrul 
sufletului său nu se deşteaptă nici o poftă, apoi nu doreşte să vadă nici în 
afară. Să nu facă baie cu femeile (rău e obiceiul acesta), nici să nu fie trimis 
unde sunt adunate mai multe femei la un loc. 

Să audă necontenit întreaga istorie a vieţii lui losif. Să afle învățăturile 
despre împărăţia cerurilor şi ce mare răsplată se dă celor ce trăiesc în 
castitate. Făgăduieşte-i că a să-i dai o mireasă frumoasă şi ai să-l faci 
moştenitorul averii tale. Ameninţă-l în toate chipurile. Ameninţă-l în toate 
chipurile dacă vezi că face altceva decât doreşti şi grăieşte-i aşa: 

Nu vom reuşi, fiule, să-ți găsim o soție virtuoasă dacă nu vei arăta 
multă grijă de tine, dacă nu vei dori să trăieşti virtuos. Dar dacă te vei sili 
să trăieşti aşa, te voi însura curând. 

Dacă va fi învăţat copilul să nu rostească mai ales cuvinte de ruşine, 
atunci să sădeşti de sus, de la Dumnezeu, în sufletul lui evlavia. Vorbeşte-i 
despre frumusețea sufletului. Fă să se nască în sufletul lui gânduri şi 
sentimente curate faţă de femei. Spune-i: Cel care se lasă disprețuit de o 
servitoare este el însuşi un servitor. Spune-i că tânărul trebuie să aibă foarte 
multă grijă de el însuşi. Să aibă grijă mai mult de ochi decât de limbă: 
cuvintele sunt auzite îndată de oameni, pe când privirile nu sunt observate de 
toți. Simţul văzului merge iute; poate ademeni, chiar între mulți oameni, fără 
să fie observat, cu aruncăturile ochilor orice faţă ar vrea. Tânărul să nu aibă 
legătură cu nici o femeie afară de mama lui. Nu-i da bani pe mână. Să nu se 
găsească ceva ruşinos în preajma lui. Învaţă-l să disprețuiască distracţiile şi 
altele asemenea acestora. 

Să nu obişnuim trupul copilului cu haine moi şi nici să nu-i îngăduim 
să se apropie de alte trupuri. Să căutăm să facem rezistent trupul copilului. 
Trebuie să ne gândim că noi creştem un atlet pentru Dumnezeu. Să nu 
întrebuinţeze deci nici aşternut moale şi nici haine moi. În acest chip să dăm 
legi simțului tactil.” (Despre creşterea copiilor, 56-63, în vol. Despre 
Feciorie, Apologia vieții monahale, Despre creşterea copiilor..., pp. 415- 
417) 


„Prin urmare, o lege de netrecut să fie pentru copil: să nu se răzbune 
niciodată când este insultat el sau când suferă vreo nedreptate sau ceva rău; 
dar niciodată să nu treacă cu vederea pe altul care suferă pe nedrept. 

Dacă tatăl învață aceste lucruri pe copiii lui şi-i creşte aşa, atunci şi el 
va fi cu mult mai bun. Şi va căuta să fie cu mult mai bun dacă nu pentru alt 

motiv, cel puțin din obligația de a nu-şi prejudicia învăţătura prin exemplul 
său. 

Să fie învăţat copilul să rabde disprețul şi lipsa de considerație. Să nu 
ceară de la servitori să-i facă servicii pentru simplul fapt că este fiul 
stăpânului. Să se servească singur, în acelea numai sa fie slujit de servitori în 
care nu poate să se servească singur, spre exemplu a face de mâncare, 
îndatorire ce nu-i de căderea unui om liber. Într-adevăr, copilul nu trebuie să 
neglijeze treburile ce sunt de căderea omului liber, iar în schimb să se ocupe 
cu lucrurile ce trebuie făcute de sclavi. Când trebuie spălat pe picioare, să 
nu-l spele servitorul, ci sa se spele copilul însuşi. Dacă se poartă aşa, el 
ajunge iubit şi respectat de servitori. Să nu-l îmbrace nimeni cu hainele şi 
nici să nu aştepte in baie ca să fie servit de cineva, ci el însuşi să le facă pe 
toate. Dacă va face aşa, va ajunge sănătos, lipsit de mândrie şi plăcut 
celorlalți oameni. 

Învaţă-l pe copil că toţi oamenii sunt egali prin fire; spune-i ce este un 
rob şi ce este un om liber. 

Vorbeşte-i aşa: 

În vechime, fiule, pe vremea strămoşilor noştri, nu erau robi. Păcatul 
a adus pe pământ robia. Odinioară, la început, un fiu a insultat pe tatăl său 
şi a fost pedepsit ca să fie rob fraţilor săi (Fac., 9, 20-25). 

Bagă de seamă deci să nu fii rob robilor. Dacă te vei mânia şi te vei 
supăra ca robii şi vei face aceleaşi fapte ca şi ei, atunci nu eşti întru nimic 
mai presus de ei în ceea ce priveşte virtutea şi nici nu vei mai avea vrednicia 
de om liber. Sârguieşte-te dar să fii stăpânul for; şi să fii stăpân nu prin 
faptul că eşti stăpân, ci prin felul tău de a te purta; să fii stăpânul pornirilor 
tale, ca nu cumva să fii găsit rob al lor, deşi eşti liber. Oare nu vezi căți 
părinți au dezmoştenit pe copiii lor şi i-au făcut moştenitori în locul lor pe 
sclavi? Ai grijă deci să nu se întâmple aşa ceva. Din partea mea nici n-o 
vreau, nici n-o doresc; tu eşti stăpân şi pe una, şi pe alta. 

Potoleşte-i în acest chip mânia. Porunceşte-i să se poarte cu slugile 
cum se poartă cu fraţii. Învaţă-I că toți oamenii sunt egali prin fire...” 
(Despre creşterea copiilor, 69-72, în vol. Despre Feciorie, Apologia vieţii 
monahale, Despre creşterea copiilor..., pp. 419-420) 


„Spune deci copilului: 

Dacă vei vedea că un servitor ţi-a pierdut creionul, sau ţi-a stricat 
pana de scris, nu te mânia, nici nu insulta şi nici nu înjura; dimpotrivă, fii 
iertător, potoleşte-te repede. Dacă te vei învăța să suporţi fără supărări 
pagube mici, vei suporta şi pe cele mari, când ai să pierzi cureaua de la 
tăbliță sau lănţişorul de aramă. 

Copii sunt tare supărăcioşi când pierd astfel de mărunţişuri şi şi-ar da 
mai degrabă viața decât să lase nepedepsite asemenea pierderi. Atunci este 
timpul să înmoi asprimea mâniei lui. Fii încredințat că dacă va fi liniştit şi 
blând față de aceste pagube, când va fi bărbat va suporta cu uşurinţă orice 
pagubă. Dacă va avea copilul plăcuţa lucrată frumos din lemn foarte curată 
şi fără nici o pată, iar lângă ea lănțişoare de aramă şi creioane strălucitoare 
ca şi argintul şi alte obiecte de acestea copilăreşti şi dacă le va pierde sau le 
va strica servitorul care-l însoţeşte, iar copilul nu se va supăra, nici nu se va 
mânia, a dat dovadă de cea mai mare înțelepciune. Să nu-i cumperi îndată 
lucrurile pierdute sau stricate, ca nu cumva să se stingă dorinţa prin 
înlocuirea obiectelor. Dimpotrivă, atunci să-i înlocuieşti ceea ce l-a supărat, 
când vei vedea că nu le mai doreşte şi nici nu mai suferă din pricina lor. 

Nu este vorba aici de lucruri mici, ci sunt lucruri care țin de 
orânduirea întregii lumi. Învaţă-l să dea precădere fratelui mai mic, dacă are; 
de nu are frate, servitorului. Şi acesta este un semn de cea mai mare 
înțelegere. 

Înmuiaţi prin aceste mijloace mânia copilului, ca să dea naştere la 
gânduri potolite şi blânde. Dacă nu simte dezgust de nimeni, dacă suportă 
paguba, dacă n-are nevoie să fie servit, dacă nu se revoltă când altul este 
cinstit şi prețuit, cum poate să se mai mânie?” (Despre creşterea copiilor, 
73-75, în vol. Despre Feciorie, Apologia vieţii monahale, Despre creşterea 
copiilor..., pp. 421-422) 


„Învaţă-ţi copilul să nu pună nici un preţ pe bani, nici pe slava 
omenească, nici numai pe viaţa de aici. Dacă va avea astfel de gânduri, va fi 
un înțelept.” (Despre creşterea copiilor, 87, în vol. Despre Feciorie, 
Apologia vieţii monahale, Despre creşterea copiilor..., p. 427) 


„Dacă vrea să se facă militar, dacă vrea să se facă avocat sau orice 
altceva, învaţă-l să nu-şi câştige existenţa în chip ruşinos. 

Mama să caute să-şi crească fiica în acelaşi chip, să îndepărteze de 
fața ei luxul, podoaba şi toate celelalte lucruri cu care se împodobesc femeile 
stricate. În afară de aceasta, să stabileşti o lege generală ca să îndepărtezi, 
atât pe tânăr, cât şi pe faţă, de lux şi de beție. Şi acest lucru este de mare 
ajutor pentru păzirea castităţii. Pe tineri îi 1spiteşte pofta trupească, iar pe 
fete, dragostea de podoabe şi uşurătatea. Să căutăm să stârpim toate aceste 
porniri. 

Crescând astfel de atleți, vom putea să plăcem lui Dumnezeu ca să 
putem şi noi, şi copiii noştri, să dobândim bunătățile făgăduite celor ce-L 

iubesc pe E1...” (Despre creşterea copiilor, 89-90, în vol. Despre Feciorie, 
Apologia vieţii monahale, Despre creşterea copiilor..., p. 427) 


„Ca un sculptor minunat, care face o statuie de aur şi o lucrează cu 
foarte mare grijă, aşa lucra şi lov sufletul copiilor, formându-l şi 
împodobindu-l. şi ca un plugar vrednic, care udă, apără şi împrejmuieşte 
trunchiurile finicilor sau ale măslinilor şi-i îngrijeşte în tot chipul, aşa şi lov 
nu lasă nimic la o parte pentru a creşte, ca pe un măslin plin de rod, sufletul 
fiecărui copil cu un spor mai mare de virtute.” (Omilii la săracul Lazăr, 
cuvântul V, în vol. Omilii la săracul Lazăr. Despre soartă şi Providenţă..., 
p. 121) 


„Că adeseori când o slujnică aprinde sfeşnicul, îi poruncim să nu-l 
ducă unde este vreo trestie sau iarbă uscată sau ceva de acest fel, ca nu 
cumva uitând noi de el, să cadă vreo scânteie şi, pornind de la acea uscătură, 
să se aprindă toată casa. Această purtare de grijă să o avem şi pentru copii şi 
să nu le ducem privirile unde sunt slujnice desfrânate?!5, fete destrăbălate ori 
roabe neînfrânate, ci să poruncim cu tărie ca, şi dacă avem o asemenea 
slujnică, sau vecină, sau pur şi simplu orice fată care este astfel?!€, să nu vină 
nici sub privirile, nici să nu aibă convorbiri cu cei tineri, ca nu cumva căzând 
din acelea vreo scânteie, să aprindă întreg sufletul copilului şi nefericirea să 
devină nemângâiată. Şi nu numai de imagini, ci şi de auziri dulci şi 
desfrânate să-i ferim”! ca să nu li se vrăjească”1€ prin acestea sufletul. Nici 
la spectacole să nu-i ducem, nici la ospeţe şi beţii, ci mai degrabă tinerii să 





*15 Tâlcuirea Pr. Marcel Hancheş: Părinţii sunt cei care îngăduie copiilor să privească 


poftele lumii, tocmai pentru că ei înşişi le doresc şi nu au discernământ să le cântărească 
nocivitatea. (n.s. 47, p. 25) 

216 Tâlcuirea Pr. Marcel Hancheş: Chiar rude să fie, dacă sunt oameni cu duh lumesc, nu 
trebuie să îngăduim sub nici un chip să transmită copiilor starea lor. (n.s. 48, p. 25) 

*17 Tâlcuirea Pr. Marcel Hancheş: Este limpede că muzica de azi este cea de care trebuie 
feriţi copiii. În limba greacă, gama acoperită este mult mai largă: în categoria acestor 
cuvinte dulci şi desfrânate intră orice vorbă deşănţată, orice înjurătură, orice râsete sau 
sunete cu tentă sexuală, orice flirt etc. (n.s. 49, p. 26) 

”15 Tâlcuirea Pr. Marcel Hancheş: O componentă care ne este foarte greu s-o acceptăm, 
căci ni se pare ridicolă. Totuşi să nu uităm că întreaga vrăjitorie se bazează pe jonglarea 
cu imaginarul, iar muzica, pe lângă imagistică, avea un rol fundamental în vrăjitorie. De 
altfel este incredibil de mare numărul pieselor muzicale, al video-clipurilor ori desenelor 
animate care reactivează vechi simboluri şi puteri păgâne. De pildă, puţini mai ştiu azi că 
starurile sexy aduc perfect cu vechile înfățişări ale vrăjitoarelor şi desfrânatelor. (n.s. 50, 
p. 26) 

fie păziţi mai tare decât fecioarele în cămările lor*. Că nimic nu 
împodobeşte aşa de mult vârsta lor precum cununa întregii înţelepciuni 
[ooppoovvn] şi a veni la nuntă curat de toată desfrânarea””. lar dacă 
sufletul nu a cugetat mai înainte |zpoue/eraow] la desfrâu””!, nici nu s-a 
stricat, ci tânărul a cunoscut doar pe femeia cu care s-a unit prin nuntă, 
atunci şi soțiile le vor deveni dorite. Când tinerii vor păşi spre căsătorie cu o 
asemenea pază, atunci şi pornirile drăgăstoase |eporec] vor fi mai calde şi 
dragostea [&vvra] mai adevărată şi prietenia [pa] lor mai adâncă şi mai 
strânsă. lar cele ce se întâmplă acum nu sunt nuntă, ci pur şi simplu înavuţire 
şi negoț. Căci atunci când tânărul este stricat dinainte de nuntă, iar după 
nuntă iarăşi se uită la altă femeie, care mai este folosul nunții, spune-mi?” 
(Cinci cuvântări despre Ana şi Samuel, cuvântul |, în vol. Omilii şi cuvântări 
despre educaţia copiilor..., pp. 25-27) 


„+... Să-1 creştem (pe copu — n.n.) cu multă sârguinţă [în legea lui 
Dumnezeu] şi să îndepărtăm pe cei tineri de orice răutate, mai cu seamă de 
neînfrânare şi împrăştiere””. Cumplit este acest război şi nimic nu 





*19 Tâlcuirea Pr. Marcel Hancheş: Pe vremea sfântului, fecioarele erau păzite cu străji şi 


uşi ferecate. Cămările lor se numeau talamusuri (sau ginecee pentru femeile căsătorite). 
Unde duce libertatea (dacă aceasta se poate numi libertate) oferită copiilor încă din 
primii ani de viaţă se vede limpede peste tot. Noi trebuie să fim atenți şi să nu primim 
conținutul cuvintelor în sensul pe care îl dă lumea. De pildă libertatea înseamnă pentru 
lume a-ți face de cap, a da frâu liber poftelor. Creştinul trebuie să regândească fiecare 
cuvânt şi să nu accepte nimic, chiar cea mai mică deformare în înțelesurile cuvintelor. 
Dar pentru a sesiza şi a recupera înţelesul lor real trebuie curățită mintea prin pocăință. 
Libertatea pentru creştin are alt înţeles şi sens. (n.s. 51, p. 26) 

*0 Tâlcuirea Pr. Marcel Hancheş: Pregătirea pentru căsătorie se face din copilărie. 
Copilul trebuie păstrat curat de orice poftă şi părere pătimaşă a lumii, oricât ar fi de mică, 
pentru a avea mai târziu o căsătorie şi o viaţă de familie cu adevărat creştină, în curăţie şi 
duh evanghelic. (n.s. 52, p. 26) 

*2! Tâlcuirea Pr. Marcel Hancheş: Pentru o adevărată căsătorie, nici măcar mintea mirilor 
nu trebuie să fi poftit vreodată şi să fi cugetat pătimaş sau cu dorinţă la desfrânare. De 
desfrâul cu fapta nici nu poate fi vorba. Grea luptă au în căsnicie cei care au avut 
experiențe sau pofte de desfrâu — cât de mică — înainte de căsătorie. Dar şi aceste 
neajunsuri se depăşesc tot prin pocăință. Poate acum înţelegem mai mult de ce mirii de la 
a doua căsătorie erau opriți de la împărtăşanie o perioadă mai îndelungată. (n.s. 53, p. 26) 
2 Tâlcuirea Pr. Marcel Hancheş: Am redat prin amândouă cuvintele aspecte ale 
grecescului aogiye, care are multe conotaţii: desfrâu, agitație, neastâmpărare, 
necuviinţă, imoralitate, deşănțare, efeminare etc. Este de fapt o patimă globală care dă 
frâu liber oricărei impulsivităţi şi imbolduri tinereşti sau copilăreşti de orice natură ar fi 
acestea. Această patimă ia amploare în urma lipsei unei educaţii riguroase şi a unui 
program de viață, a unui mod ordonat de a fi. Medicamentul ar fi tocmai viețuirea 

primejduieşte atât de mult vârsta copilăriei şi tinereții ca această patimă. Din 
toate părțile să-i îngrădim şi să-i ocrotim cu sfătuiri, cu îndemnuri, cu 
înfricoşări, cu ameninţări”. Dacă ei vor birui această poftă, nu vor fi biruiţi 
degrabă de vreo alta, ci vor fi şi mai tari decât banii, se vor înfrâna şi de la 
beţie, şi chefurile şi întâlnirile stricate le vor îndepărta cu toată râvna, le vor 
fi mai iubiţi şi părinților, vor fi mai respectaţi şi de toţi oamenii.” (Cinci 
cuvântări despre Ana şi Samuel, cuvântul I, în vol. Omilii şi cuvântări 
despre educaţia copiilor..., cuvântul II, p. 42) 


„+... ca să fie respectaţi şi de oameni şi să fie doriți şi lui Dumnezeu 
copiii [noştri], să împodobim sufletele lor şi să-i aducem către nuntă cu 
[zestrea] întregii înţelepciuni [oogpocvvnl-. Căci astfel se vor revărsa 
asupra lor ca din nişte izvoare şi toate cele ale veacului de acum şi ÎL vor 
avea milostiv şi pe Dumnezeu. Se vor bucura şi de slava de acum şi de cea 
viitoare?” (Cinci cuvântări despre Ana şi Samuel, cuvântul II, în vol. 


Omilii şi cuvântări despre educaţia copiilor..., p. 43) 


„Ascultă-l pe Pavel zicând: [femeia se va mântui prin naştere de 
prunci] dacă ei [copiii] stăruie în credință, în iubire şi sfințenie cu 
cuminţenie [en pistei, en agape, en hagiasmo meta sophrosynes, | Timotei 2, 
15]. Chiar dacă ştii de mii de rele în tine însuţi, gândeşte-te că ai totuşi o 
mângâiere pentru relele tale. Creşte un atlet pentru Hristos! Nu-ţi spun: 
întoarce-l de la căsătorie, trimite-l în pustie, pregăteşte-l să-şi aleagă viața 
monahilor! Nu-ţi spun aceasta. Desigur, vreau acest lucru şi aş dori ca toți 
să-l îmbrățişeze, dar fiindcă el pare să fie o povară, nu vă silesc. Creşte un 
atlet pentru Hristos şi, fund în lume, învaţă-l evlavia din fragedă vârstă.” 
(Cuvânt despre cum se cade să-şi crească părinţii copiii, în vol. Sfaturi 
pentru o educație ortodoxă a copiilor de azi..., pp. 107-108) 





ordonată, conştiincioasă, fără compromisuri şi refuzul constant de a se lăsa în braţele 
oricărui impuls lăuntric. (n.s. 20. p. 42) 

*5 Tâlcuirea Pr. Marcel Hancheş: De observat că sfântul nu propune doar metode 
paşnice, ci şi mai aspre. (n.s. 21, p. 42) 

*+ Tâlcuirea Pr. Marcel Hancheş: Pregătirea pentru căsătorie se face din copilărie şi chiar 
de la zămislire ori şi mai dinainte. (n.s. 23, p. 43) 

*5 Tâlcuirea Pr. Marcel Hancheş: Viaţa creştină asigură prin purtarea de grijă a lui 
Dumnezeu şi necesităţile pentru veacul de acum. Prea mult ne îngrijim de cariera şi 
situația copiilor noştri, când eforturile cele mai multe s-ar cuveni să fie orientate spre a le 
da o educaţie prin poruncile lui Hristos. (n.s. 24, p. 43) 

„Dacă în sufletul încă fraged se întipăresc învăţăturile bune, nimeni 
nu le va mai putea şterge atunci când se vor face tari ca o întipărire, precum 
ceara. Îl ai încă tremurând înfricoşat şi temător la orice privire, la orice 
cuvânt şi oricare alt lucru; să te foloseşti de începutul [vieţii lui] spre ceea ce 
se cuvine. De vei avea un fiu bun, tu cel dintâi te vei bucura de cele bune, 
apoi şi Dumnezeu; pentru tine însuţi lucrezi. 

Se spune că atunci când sunt pescuite, mărgăritarele sunt apă. lar dacă 
pescarul e iscusit, punând pe mână picătura aceea şi rotind-o în palmă cu 
mâna cealaltă o face rotundă şi-i dă formă perfect sferică. Dar după ce 1 s-a 
întipărit forma, nu mai poate fi modificată. Fiindcă tot ce este fraged poate 
primi orice neavând încă forma lui proprie fixă, drept pentru care e trasă 
uşor spre oricare formă; dar ceea ce este tare, dat fiind că a dobândit ca stare 
duritatea nu iese uşor din ea, nici nu trece uşor într-o altă stare. 

Aşadar, fiecare dintre voi, părinți şi mame, aşa cum îi vedem pe 
pictori făcându-şi tablourile şi statuile cu multă luare-aminte, tot aşa să ne 
îngrijim şi de aceste minunate statui [care sunt copiii]. Căci pictori, 
punându-și în fiecare zi tabloul înaintea lor, întind culorile cum se cuvine. 
Iar sculptorii în piatră fac şi ei acelaşi lucru, îndepărtând ce e de prisos şi 
adăugând ce lipseşte. Aşa şi voi, ca nişte făcători de statui, să aveţi spre 
aceasta toată zăbava făcând statui minunate lui Dumnezeu; suprimaţi ce e de 
prisos şi adăugați ce lipseşte; şi priviţi la ele în fiecare zi [să vedeţi] ce 
înzestrare prisositoare au din fire, ca să o sporiţi, şi ce deficiență din fire, ca 
să o suprimaţi. Şi cu multă luare-aminte alungați de la ei prilejul desfrânării, 
căci această dragoste [eros] este foarte vătămătoare pentru sufletele tinerilor. 
Ci mai înainte de a ajunge la experienţa ei învaţă-l să fie treaz şi veghetor.” 
(Cuvânt despre cum se cade să-şi crească părinții copiii, în vol. Sfaturi 
pentru o educaţie ortodoxă a copiilor de azi..., pp. 108-109) 


„Şi dacă-l vezi călcând legea, pedepseşte-l, uneori cu o privire severă, 
alteori cu cuvinte muşcătoare, uneori cu reproşuri, alteori răsfață-l şi fă-i 
făgăduinţe. Nu-l lovi încontinuu, nici nu-l obişnui să fie pedepsit aşa, căci 
dacă se învață să fie pedepsit încontinuu, se va învăţa să le disprețuiască, iar 
învățând să le disprețuiască, s-ar răsturna toate. Ci să se teamă mereu de 
lovituri, dar să nu le primească; biciul să pocnească, dar să nu lovească. lar 
amenințările să nu fie transpuse în faptă. Să nu se vadă însă că vorbele sunt 
doar simple ameninţări, fiindcă doar atunci este bună ameninţarea când se 
crede că va fi transpusă în faptă, căci dacă cel ce a greşit află îngăduinţă, o 
va dispreţui. Ci să se aştepte să fie pedepsit, ca să nu se stingă frica, ci să 
rămână ca un foc care creşte şi smulge toți spinii de peste tot şi ca o sapă 

ascuţită care sapă adânc. Dar când vezi că frica îi este de folos, uşurează-l, 
căci firea noastră are nevoie şi de uşurare. 

Învaţă-l să fie îngăduitor şi iubitor de oameni. Şi dacă vezi că-şi 
ocărăşte servitorul însoțitor, nu trece cu vederea faptul şi pedepseşte-l pe el, 
cel liber. Căci cel ce ştie că nu-i este îngăduit să ocărască pe sluga sa, cu atât 
mai mult nu va defăima, nici nu va huli pe cel liber şi egal în cinstire cu el. 
Coase-i gura de la răutate. Dacă-l vezi defăimând pe cineva, închide-i gura şi 
mută-i limba împotriva greşelilor lui. Îndeamnă şi pe mama lui, precum şi pe 
pedagogul şi servitorul lui însoțitor să-i spună acestea, ca toţi să-i fie străjeri 
şi să observe ca nici unul din acele gânduri să nu scape din gura acelui copil 
ŞI din uşile de aur. Și să nu socoteşti că lucrul are nevoie de mult timp. Dacă 
porunceşti şi ameninți sever de la început aşezi atâția străjeri, sunt de ajuns 
două luni şi totul se va îndrepta şi lucrul va dobândi tăria sigură a firii. 

Și această poartă se va putea face vrednică de Dumnezeu atunci când 
el nu va rosti nici o obrăznicie, nici o glumă, nimic lipsit de minte şi nimic 
altceva, ci toate vor fi cum se cuvin Stăpânului. Căci dacă cel care învață 
meseria militară trupească îşi învață de devreme copiii să fie soldați şi să 
mânuiască armele, să îmbrace mantaua militară şi să urce pe cal, şi vârsta lor 
nu este pentru ei nici o piedică, cu atât mai mult cei ce vor să fie soldați sus 
[în cer] trebuie să îmbrace toată găteala împărătească. Să înveţe deci să cânte 
psalmi lui Dumnezeu ca să nu-şi petreacă timpul în cântări ruşinoase şi 
poveşti nelalocul lor. Aşa să fie asigurată poarta aceasta şi cetăţenii aceia să 
fie înscrişi în liste, iar pe ceilalți să-i omorâm înăuntru, cum omoară albinele 
viespile nelăsându-le să iasă afară, nici să bâzâie.” (Cuvânt despre cum se 
cade să-şi crească părinţii copiii, în vol. Sfaturi pentru o educație ortodoxă 
a copiilor de azi..., pp. 112-113) 


„,... Copiii să nu audă nimic nelalocul lui nici de la alţi copii, nici de la 
pedagog, nici de la doici. Ci aşa cum plantele au nevoie de cea mai mare 
îngrijire atunci când sunt fragede, tot aşa şi copiii. Să purtăm astfel de grijă 
să aibă doici bune, pentru ca să li se pună de la bază o temelie bună şi să nu 
primească încă de la început nimic rău. Prin urmare, să nu audă povești 
[mythous] flecare şi băbeşti [cf. 1 Timotei 4, 7]: Cutare a iubit pe cutare. 
Fiul împăratului şi fiica sa mai mică au făcut acestea. Să nu audă nimic din 
acestea, ci să audă altele fără nici un ocoliş cu toată simplitatea.” (Cuvânt 
despre cum se cade să-şi crească părinţii copiii, în vol. Sfaturi pentru o 
educație ortodoxă a copiilor de azi..., p. 114) 


„Prin urmare, să nu audă astfel de basme [mythois]. Ci atunci când se 
relaxează de ostenelile studiilor — fiindcă îi plac povestirile din vechime — 

vorbeşte-i depărtându-l de la orice copilărie, căci creşti un filosof, un atlet şi 
un cetăţean al cerurilor. Spune-i, aşadar, şi pOovesşte-te-i: Erau la început 
doi copii ai unui tată, doi fraţi |cf. Facere 4, 1 sq.]. după care, oprindu-te, 
reia: Și care au ieşit din acelaşi sân. Unul era mai mare, iar altul mai mic. 
Primul era plugar, iar celălalt păstor. Și acela îşi scotea oile în văi şi la 
iazuri. ŞI îndulceşte cele povestite, ca să aibă copilul o desfătare şi să nu-l 
părăsească însufleţirea. Unul semăna şi sădea. Şi i s-a părut potrivit odată 
să cinstească prin acestea pe Dumnezeu. lar păstorul i-a adus lui Dumnezeu 
întâi-născuţii turmelor sale. Nu este oare cu mult mai bine ca în loc de oi cu 
lâna de aur şi de basmul acela” să-i povesteşti acestea? După cate ţine-i 
trează atenția — căci povestirea are cea de acest fel — neadăugând nimic 
mincinos, ci doar pe cel din Scriptură. Jar atunci când a adus lui Dumnezeu 
întâi-născuţii [turmelor sale], de îndată s-a pogorăt foc din cer şi a răpit 
toate la jertfelnicul de sus. Dar cel mai mare nu a făcut aşa, ci s-a dus şi, 
punându-și deoparte pentru sine primele roade, i-a adus lui Dumnezeu pe 
cele de pe urmă. Şi Dumnezeu n-a luat seamă la ele, ci S-a întors de la ele şi 
le-a lăsat să rămână pe pământ; dar pe acelea [ale celui mai mic] le-a 
primit la Sine. Aşa cum se întâmplă şi cu cei ce stau la ţară: pe unul din cei 
ce-i aduc daruri stăpânul îl cinsteşti şi-l primeşte înăuntru, dar pe altul îl 
lasă să stea afară. Aşa s-a întâmplat şi atunci. Dar ce s-a petrecut după 
aceasta? Fratele mai mare s-a întristat că a fost lipsit de cinste şi a fost 
trecut cu vederea în ce priveşte bunăvoința, şi era mâhnit. Îi spune lui atunci 
Dumnezeu: «Pentru ce te-ai întristat? Nu ştii că lui Dumnezeu i-ai adus 
jertfă? Pentru ce m-ai supărat? Ce ai de reclamat? Pentru ce mi-ai adus 
roadele de pe urmă?». lar dacă ţi se pare potrivit să foloseşti un limbaj mai 
simplu, vei spune: «Și acela, neavând ce să spună, a rămas liniştit», sau mai 
degrabă a tăcut. După care, văzându-l pe fratele său mai mic, îi spune: <Să 
ieşim la câmp>. Și luându-l cu viclenie, fratele mai mare l-a omorât. Şi 
credea că lucrul rămâne ascuns de Dumnezeu. Dar vine la el Dumnezeu şi-i 
spune: «Unde e fratele tău?». Şi acela spune: «Nu ştiu. Oare nu cumva Sunt 
eu păzitorul fratelui meu?». Şi îi zice atunci Dumnezeu: «lată, sângele 
fratelui tău strigă la Mine din pământ». 

Dar şi mama să stea alături atunci când sufletul copilului se 
plămădeşte astfel prin asemenea povestiri, ca să ajute şi ea şi să laude cele 
zise. 

Deci ce s-a întâmplat după aceasta? Pe acela Dumnezeu l-a primit în 
cer şi, sfârşindu-şi viața, e acum sus [în cer]. Fiindcă prin asemenea 





” Aluzie la mitul expediției Argonauţilor în căutarea lânii de aur. O critică a mitologiei 
inspirată din Platon, Republica 378a-b [n. tr.] 

povestiri copilul primeşte cuvântul despre înviere. Căci dacă în basme se 
povestesc lucruri de necrezut, spunându-se că aceasta a făcut-o semizeu iar 
copilul crede aceasta şi, chiar dacă nu ştie ce este un semizeu, şuie că e ceva 
mai mare ca omul şi, auzind aceasta, se minunează, cu atât mai mult când 
aude vorbindu-se despre înviere şi că sufletul acestuia a urcat la cer. Deci pe 
acela l-a luat numaidecât sus, dar acesta, care l-a omorât, a trăit încă mulți 
ani rău pătimind, trăind cu frică şi cutremur, şi a suferit de4ci de mii de 
lucruri cumplite fiind pedepsit în fiecare zi. Şi vorbeşte-i de pedeapsă cu 
seriozitate, nu spune pur şi simplu: Au auzit de la Dumnezeu: «Suspinând şi 
tremurând să fii pe pământ», căci nu ştie copilul ce este aceasta; ci spune-i: 
Aşa cum tu Stai în picioare în faţa învățătorului neliniştit dacă vei fi biciuit 
sau nu, şi tremuri şi te înspăimântezi, tot aşa şi acela a trăit mereu ca unul 
care L-a supărat pe Dumnezeu. 

Îi este de ajuns să-i povesteşti până aici, şi spune-i această povestire 
într-o seară la cină. lar ama să-i spună iarăşi aceleaşi lucruri. Apoi, după ce 
le-a auzit de mai multe ori, cere-i şi lui: Spune-mi povestea, ca să se şi 
ambiționeze. Şi când va fi reținut povestirea, atunci să-i spui şi folosul. Căci 
sufletul său, care a primit în el povestirea, ştie să aducă roade chiar şi înainte 
de sfârşitul muncii tale. După care spune-i şi tu: Vezi cât de rea este lăcomia 
pântecelui? Cât de rău este să-ţi omori fratele? Vezi cât de rău este să crezi 
că te poţi ascunde de Dumnezeu? Fiindcă EI le vede pe toate, chiar şi pe 
cele făcute în ascuns. Dacă şi numai această învăţătură o vei fi însămânţat în 
copilul tău, nu vei mai avea nevoie de pedagog, această frică de Dumnezeu 
păzind copilul mai mult decât orice frică şi zguduindu-i sufletul. Dar nu 
numai aceasta. Ci du-l de mână şi la biserică sârguindu-te să-l duci mai cu 
seamă |în prima săptămână din Postul Mare] atunci când se citeşte această 
povestire. Fiindcă îl vei vedea strălucind de bucurie, săltând şi bucurându-se, 
pentru că ştie ceea ce toţi nu ştiu, luând-o înaintea citirii, recunoscând-o şi 
folosindu-se mult. Şi de acum lucrul e bine aşezat în amintirea sa - dar sunt 
şi alte foloase ce pot fi scoase din povestire. Să înveţe de la tine că nu trebuie 
să se îndurereze atunci când suferă rele; Dumnezeu i-a arătat aici aceasta 
încă de la început, pentru că pe cel care i-a fost bine-plăcut l-a luat prin 
moarte sus, la cer.” (Cuvânt despre cum se cade să-şi crească părinţii copiii, 
în vol. Sfaturi pentru o educaţie ortodoxă a copiilor de azi..., pp. 114-117) 


„„... când va fi crescut, spune-i şi povestiri mai înfricoşătoare. Câtă 
vreme gândirea sa e fragedă, să nu o împovărezi peste măsură, ca să nu se 
sperie. Dar când se va face de cincisprezece ani sau mai mult, să audă cele 
despre gheenă, iar când va fi de zece, de opt sau chiar mai puţini ani, să audă 
cele despre potop, cele despre Sodoma, cele făcute împotriva Egiptului, toate 

lucruri care sunt pline de pedepse, şi să le audă foarte pe larg. Iar când va 
creşte mai mult, să audă şi cele ale Noului Testament, cele ale harului, cele 
ale gheenei. Cu aceste povestiri şi cu multele altele împrejmuieşte-i auzul 
oferindu-i şi exemple de acasă . 

Iar dacă cineva povesteşte lucruri îndoielnice, nicidecum să nu lăsăm, 
cum spuneam, să ajungă la el. Dacă vezi un servitor vorbind lucruri de 
ruşine în faţa lui, pedepseşte-l îndată şi cercetează cu severitate şi asprime 
greşelile făcute. Dacă vezi o fată, mai bine să nu se apropie de el acea fată ca 
să nu se aprindă focul, afară numai dacă e o femeie bătrână şi care n-are 
nimic care să poată atrage un tânăr, dar de o femeie tânără să se ferească mai 
mult ca de foc. Căci aşa nici nu va spune ceva nelalocul lui, dacă nu va auzi 
nimic nelalocul lui, ci va fi crescut în acestea.” (Cuvânt despre cum se cade 
să-şi crească părinţii copiii, în vol. Sfaturi pentru o educaţie ortodoxă a 
copiilor de azi..., p. 122) 


„„..„ să îndepărtezi excesul de eleganță tăindu-i părul care-i cade de 
sus pentru a-i da o înfăţişare serioasă. lar dacă copilului îi va veni greu să fie 
lipsit de podoabă, să înveţe mai întâi că aceasta e cea mai frumoasă podoabă. 
lar ca să nu vadă [lucruri indecente], vor fi de ajuns pentru pază povestirile 
privitoare la fiii lui Dumnezeu care au alunecat spre fiicele oamenilor 
[Facere 6, 1-4], la sodomeni | Facere 19, 1-29], gheenă şi toate celelalte. 

Aici mai ales pedagogul şi servitorul însoțitor trebuie să aibă mare 
grijă. Arată-i însă alte lucruri frumoase şi abate-i ochii spre cer, spre soare, 
spre stele, spre florile pământului, spre pajişti, spre frumusețile [ilustraţiilor] 
cărților; spre acestea întoarce-i privirile. Şi sunt multele altele care nu aduc 
vătămare. Căci această poartă e cu anevoie de păzit fiindcă are focul 
înăuntrul ei, precum şi o necesitate, cum ar spune cineva, naturală. Să învețe 
cântările dumnezeieşti [psalmii]. Dacă nu e trezită înăuntru, el nu vrea nici 
să vadă în afară. Să nu facă baie cu femei, căci e un obicei rău, nici să nu fie 
trimis în mulțime de femei. 

Să audă necontenit toate cele privitoare la Iosif; să înveţe apoi cele 
privitoare la Împărăţia cerurilor, care e plata pusă deoparte celor cuminţi. 
Făgăduieşte-i că-i vei aduce o mireasă frumoasă şi-l vei face moştenitor şi 
urmaş. Ameninţă-l cu de toate, dacă vezi lucruri contrare, şi spune-i: Nu-ţi 
vom găsi copile, o femeie virtuoasă, dacă nu vei arăta multă pază şi dăruire 
în virtute; dar de cum te vei stăpâni, de îndată te voi aduce la nuntă. Mai cu 





” Adică de la creştini, respectiv din Vechiul şi Noul Testament [n.tr.]. 
Aluzie la episodul tentativei de seducţie a lui Iosif de către femeia lui Putifar; Facere 39 
[n.tr.] 

seamă dacă e educat să nu grăiască lucruri ruşinoase, el are evlavie din 
tinereţe. Vorbeşte-i despre frumuseţea sufletului. Fă să se nască în el un 
gând înţelept față de femei. Spune-i că a fi disprețuit de slugi e un lucru 
vrednic de o slugă şi că mai cu seamă tânărul are nevoie de multă sârguință. 
Căci cel ce grăieşte ceva nelalocul său va fi vădit, dar cel ce priveşte nu va fi 
vădit — pentru că acest simţ e repede — şi chiar şezând între mulți o poate 
seduce prin aruncături ale ochilor pe cea pe care o vrea. Să nu aibă nimic 
comun cu vreo femeie. Afară de mama sa să nu mai vadă nici o femeie. Nu-i 
da bani. Nimic ruşinos să nu pătrundă în el. Să disprețţuiască bogăția şi 
celelalte asemenea ei.” (Cuvânt despre cum se cade să-şi crească părinţii 
copiii, în vol. Sfaturi pentru o educaţie ortodoxă a copiilor de azi..., pp. 
123-125) 


„Creştem un atlet, să ne gândim la asta.” (Cuvânt despre cum se cade 
să-şi crească părinţii copiii, în vol. Sfaturi pentru o educaţie ortodoxă a 
copiilor de azi..., p. 125) 


„Să venim, aşadar, la puterea tiranică: irascibilitatea [7//ymos]. Ea nu 
trebuie nici retezată cu desăvârşire în tânăr, nici nu trebuie îngăduit ca el să 
se folosească pretutindeni de ea, ci să-i educăm de la cea mai fragedă vârstă 
ca atunci când suferă o nedreptate, să o suporte, iar dacă văd pe cineva 
suferind o nedreptate, să meargă cu vitejie şi să ia cu cuvenită măsură 
apărarea celui ce suferă. Dar aceasta cum va fi? Dacă se antrenează cu cei ai 
casei lor şi suportă să fie dispreţuiți şi să nu se înfurie când nu sunt ascultați, 
CI ÎŞI cercetează cu exactitate cele pe care le greşesc față de alții. Peste tot în 
unele ca acestea tatăl va fi stăpân, fiind aspru şi neînduplecat când legile 
sunt călcate, dar blând şi binevoitor şi dăruind copilului multe răsplăți atunci 
când sunt respectate. Căci tot aşa guvernează şi Dumnezeu lumea prin frica 
de gheenă şi prin făgăduinţa Împărăției. Şi tot aşa să fim şi noi faţă de copiii 
noştri. 

Mulţi de pretutindenea să fie cei care îi îmboldesc pentru a-i antrena şi 
deprinde între ai săi să suporte suferința. Şi aşa cum înainte de concursuri 
atleţii se antrenează pe terenuri între ei, ca, izbândind între ei, să fie nebiruiți 
de adversarii lor, tot aşa să fie educat acasă şi copilul. Şi adeseori tatăl sau 
fratele lui să fie cel care-l provoacă; şi toți să se sârguiască pentru biruința 
lui, cineva fie apărându-se, fie împotrivindu-i-se în luptă ca prin aceasta să 
se antreneze. Tot aşa şi servitorii să-l înțepe necontenit şi pe drept şi pe 
nedrept, ca să înveţe să-şi stăpânească pretutindeni suferinţa. Căci dacă tatăl 
îl va înţepa, nu e lucru mare, pentru că numele tatălui, stăpânind dinainte 
peste sufletul său, nu-l lasă să se revolte. Ci să facă aceasta cei de-o vârstă cu 

el, slugi sau liberi, ca să înveţe între aceştia îngăduinţa.” (Cuvânt despre cum 
se cade să-şi crească părinții copiii, în vol. Sfaturi pentru o educație 
ortodoxă a copiilor de azi..., pp. 126-127) 


„Când se înfurie, adu-i aminte pătimirile proprii, când se enervează pe 
un servitor, adu-i aminte dacă nu cumva i-a greşit şi el şi cum s-ar purta el 
însuşi în asemenea împrejurări. Dacă-l vezi lovind un servitor, pedepseşte-l 
pentru asta, iar dacă-l vezi ocărându-l, pedepseşte-l şi pentru aceasta. Să nu 
fie nici moale, nici sălbatic, ca să fie şi bărbat şi îngăduitor. Căci adeseori va 
avea nevoie de ajutorul irascibilității, ca, de exemplu, dacă va avea cândva 
copii şi el sau va fi stăpân peste slugi. Irascibilitatea e folositoare 
pretutindeni; e nefolositoare însă atunci când ne apărăm pe noi înşine. De 
aceea şi Pavel nu se foloseşte nicicând de ea pentru el însuşi, ci numai pentru 
cei care au suferit o nedreptate. Și Moise văzând un frate nedreptăţit s-a 
folosit de irascibilitate şi încă foarte vitejeşte [/eşire 2, 11-15], el care era şi 
mai blând dintre toți oamenii [Numeri 12, 3]; dar când a fost ocărât, nu s-a 
apărat, ci a fugit.” (Cuvânt despre cum se cade să-şi crească părinţii copiii, 
în vol. Sfaturi pentru o educaţie ortodoxă a copiilor de azi..., p. 127) 


„Să aibă această singură lege; să nu se apere niciodată când e ocărât 
sau suferă cele rele şi să nu rabde nicicând văzând pe un altul suferind 
aceasta.” (Cuvânt despre cum se cade să-şi crească părinții copiii, în vol. 
Sfaturi pentru o educaţie ortodoxă a copiilor de azi..., p. 127) 


„Înmoaie-i, aşadar, irascibilitatea astfel încât să nu dea naştere unor 
gânduri îngăduitoare; căci atunci când nu mai e ataşat pasional de nimic, 
când suportă paguba, când nu cere îngrijire, când nu e agasat atunci când e 
cinstit un altul, din ce pricină s-ar mai înfuria?” (Cuvânt despre cum se cade 
să-şi crească părinţii copiii, în vol. Sfaturi pentru o educaţie ortodoxă a 
copiilor de azi..., p. 130) 


„Medicii spun că această poftă [sexuală — n.n.] îi cuprinde cu vigoare 
pe copii după cincisprezece ani [vârsta pubertăţii]. Deci cum vom lega 
această fiară? Ce vom face? Ce frâu îi vom pune? Nu ştiu altul decât pe cel 
al gheenei. Mai întâi să-l abatem de la privelişti şi auziri ruşinoase şi un 
copil liber să nu calce niciodată în teatru. Dacă totuşi caută desfătarea de 
acolo, de vom găsi, să-i arătăm pe alții de o vârstă cu el care se rețin |să 
meargă acolo], ca să se reţină şi el din emulaţie [ze/o]; căci nimic nu 
îndreaptă aşa de bine ca emulaţia, nimic. Şi aşa să lucrăm în toate, mai ales 

dacă e sensibil la emulație [ze/orypos], fiindcă aceasta are o putere mult mai 
mare decât frica, promisiunile şi decât toate. 

După care să ne gândim la desfătări nevătămătoare pentru ei. Să-i 
ducem la bărbați sfinți. Să-i oferim o uşurare. Să-l cinstim cu multe daruri, 
ca sufletul lui să suporte necinstirea care-i vine de aici [adică de la faptul că 
nu merge la teatru]. Şi în loc de spectacolele acelea, introdu povestiri 
desfătătoare, pajişti şi edificii strălucitoare. După care să le dăm jos pe 
acelea prin cuvânt, spunând către el: O, copile, acele spectacole unde se văd 
femei dezbrăcate şi se grăiesc lucruri ruşinoase sunt pentru sclavii neliberi. 
Făgăduieşte că nu vei auzi, nici nu vei spune nimic necuviincios, şi du-te. 
Dar nu e cu putință să nu auzi acolo nimic ruşinos. Cele ce se petrec acolo 
sunt nedemne de ochii tăi. Spunând acestea să-l sărutăm cu drag şi să-l 
cuprindem şi să-l strângem cu mâinile ca să-i arătăm afecțiunea noastră. Şi 
prin toate acestea îl vom înmuia. 

Dar ce? Am spus deja ca nicicând o fată tânără să nu se apropie de el, 
nici să-i slujească, ci doar o slujnică deja înaintată în vârstă, o femeie 
bătrână. Şi cuvântul să aducă vorba de Împărăţie [a cerurilor] şi de cei ce au 
strălucit odinioară în curăție şi dintre cei din afară [păgâni] şi dintre cei ai 
noştri [creştini]; şi necontenit să-i umplem urechea cu aceştia. lar dacă avem 
servitori [oiketes] înfrânați şi cuminţi, să dăm exemple şi dintre aceştia 
spunându-i că e foarte nelalocul lui ca servitorul să fie atât de cuminte, iar 
omul liber [e/eu/heros] să fie mai rău decât acela. 

Dar mai există un alt leac. Care e acesta? Să fie învăţat şi să postească, 
dacă nu mereu, măcar de două ori pe săptămână: miercurea şi vinerea. Şi să 
meargă la biserică. Şi luându-l seara, când se termină spectacolele, tatăl să-i 
arate pe cei ce ies de acolo şi să râdă de bătrâni, pentru că s-au făcut mai 
lipsiţi de minte decât tinerii, şi de tineri, pentru că ard [de patimi]. Şi să 
întrebe pe copil: Ce au câștigat toți aceştia? Nimic altceva decăt ruşine, 
ocară şi batjocură. Căci nu e lucru puţin pentru cuminţenie să se abțină de la 
toate acele privelişti şi auziri. 

Dar mai e ceva: să fie învăţat să se roage cu multă râvnă şi 
străpungere [a inimii]. Şi să nu-mi spui că un copilaş n-ar accepta cândva 
acestea, fiindcă mai cu seamă copilul acceptă acestea având privire ageră şi 
fiind treaz. Căci vedem multe astfel de exemple la cei din vechime, ca, de 
pildă, pe Daniel şi pe Iosif. Să nu-mi spui că Iosif avea şaptesprezece ani 
[Facere 37, 2], ci cugetă la aceasta: de unde vine că el l-a atras pe tatăl său 
mai mult decât frații săi mai mari? lar lacob nu era mai mic? Dar leremia? 
Iar Daniel nu avea doisprezece ani? Şi Solomon n-avea şi el doisprezece ani 
când s-a rugat cu acea minunată rugăciune? lar Samuel nu l-a povăţuit, tânăr 
fiind, pe învățătorul său? Aşa încât să nu deznădăjduim; căci dacă cineva nu 

acceptă acestea e fiindcă e prea tânăr la suflet, nu la vârstă. Să fie educat, 
aşadar, să se roage cu multă străpungere [a inimii] şi să privegheze după 
putință şi să se pună asupra copilului întipărirea unui bărbat sfânt. Căci cel 
care sârguieşte nici să jure, nici să ocărască atunci când e ocărât, nici să 
defaime, nici să urască, ci posteşte şi se roagă, are din acestea îndemn 
îndeajuns spre cuminţenie |[sophrosyne].” (Cuvânt despre cum se cade să-şi 
crească părinţii copiii, în vol. Sfaturi pentru o educaţie ortodoxă a copiilor 
de azi..., pp. 130-132) 


„Există şi o altă pază a cumințeniei: să vadă necontenit pe întâr- 
stătătorul Bisericii [pe episcop sau preot] şi să audă de la acela multe laude, 
iar tatăl să se mândrească pentru aceasta față de toți. Văzându-l, fetele să se 
umple de respect. Şi astfel povestirile [biblice], frica de tatăl său şi 
făgăduinţele, şi după acestea răsplata de la Dumnezeu şi lucrurile bune de 
care se desfată cei cuminţi îi vor aduce multă siguranță. Adaugă la aceasta şi 
favorurile din armată şi în treburile publice. Pe lângă acestea, să ai 
necontenit un cuvânt de dispreţ împotriva desfrânăriui şi multe laude la adresa 
cuminţeniei. Acestea toate sunt de ajuns pentru a reţine sufletul copilului. Şi 
aşa se vor naşte în el gânduri cuviincioase.” (Cuvânt despre cum se cade să- 
şi crească părinții copiii, în vol. Sfaturi pentru o educaţie ortodoxă a 
copiilor de azi..., p. 134) 


„Să-i aducem aminte cuvintele de îndemn: Copile, numai de 
Dumnezeu să te temi şi afară de EI să nu te temi de altcineva. Plecând de 
aici va fi bărbat priceput şi plăcut, căci nimic nu-l fac pe om atât de lipsit de 
minte ca aceste patimi. Frica de Dumnezeu e de ajuns pentru înțelepciune şi 
pentru a avea în lucrurile omeneşti judecata pe care se cuvine să o avem. 
Căci culmea înțelepciunii aceasta este: a nu fi pasionat de cele copilăreşti. Să 
fie educat să socotească drept nimic banii, drept nimic slava omenească, 
drept nimic puterea, drept nimic moartea, drept nimic viaţa de față; şi aşa va 
fi chibzuit. Dacă după un astfel de antrenament [askeseos] îl vom duce la 
nuntă, gândeşte-te ce mare dar va fi pentru mireasă.” (Cuvânt despre cum se 
cade să-şi crească părinţii copiii, în vol. Sfaturi pentru o educaţie ortodoxă 
a copiilor de azi..., pp. 134-135) 


„Să-l facem să se apropie după putere şi de treburile publice 
[pragmaton politikon] care nu au păcate. lar dacă serveşte ca militar, să 
înveţe să nu umble după câştig ruşinos; la fel şi dacă [e avocat şi] ia apărarea 
celor nedreptățiți sau dacă face orice altceva de acest fel.” (Cuvânt despre 

cum se cade să-şi crească părinţii copiii, în vol. Sfaturi pentru o educație 
ortodoxă a copiilor de azi..., p. 135) 


„lar mama să înveţe să-şi educe şi ea fata în acestea şi să o abată de la 
lux şi podoabe, şi de la toate celelalte lucruri care sunt ale femeilor 
desfrânate. Toate să le facă după legea aceasta şi atât tânărul, cât şi fata să se 
abțină de la plăcere şi beţie. Căci acesta este un lucru mare pentru 
cuminţenie, fundcă pe tineri îi tulbură pofta sexuală, iar pe femei dragostea 
de podoabe şi fleacuri.” (Cuvânt despre cum se cade să-şi crească părinţii 
copiii, în vol. Sfaturi pentru o educaţie ortodoxă a copiilor de azi..., p. 135) 


„Dacă copilul tău este demonizat, alergi pe la toţi Sfinţii şi 
asceţii şi-i rogi să ţi-l izbăvească; însă dacă păcătuieşte - şi asta e 
mal grav - eşti nepăsător. Adevărat, ce lucru bizar! Pentru că 
atunci când copilul tău este chinuit de demon nu-i aşa de 
înfricoşător, căci în felul acesta poate scăpa de iad; 
dimpotrivă, din această încercare cineva se poate mântui şi 
încununa, dacă o rabdă cu nădejde. Însă cel care trăieşte în 
păcat, este imposibil să se mântuiască. Astfel, şi în viața 
aceasta este ruşinat, şi după moarte va fi pedepsit veşnic.” 
(Din vol. Problemele vieţii, p. 122) 


„De aceea, precum caii care aleargă necugetat către 
prăpastie, şi îi ţinem în frâu şi îi pedepsim lovindu-i — şi 
pedeapsa aceasta este spre izbăvirea lor —, aşa şi pe copii trebuie să-i 
ținem în frâu, să-i strunim şi să-i pedepsim pentru greşelile lor. Pentru 
că, dacă nu-i pedepsim noi, îi aşteaptă alte pedepse, pedepse veşnice, ca şi 
pe noi.” (Din vol. Problemele vieţii, p.125) 


„Dar se cade să socotească părinţii şi tatăl şi mama nu cum să facă pe 
fiul lor cu bani şi cu avuţie de galbeni, ci cum să-i poată să-i facă mai avuţi 
la smerenie şi omenie şi la învățătură şi la bunătate şi la înțelepciune mai 
multă decât toate, să nu le trebuiască multe ca să nu fie dați la pofte şi la 
lucrurile cele lumeşti ale tinereţii, ci să fie plecaţi, să fie învăţaţi, să fie 
înţelepţi. Cade-se ca voi, părinţi, să cercetaţi, adică să vedeţi ieşirile şi 
intrările lor, umbletele lor cu amănuntul şi cu grijă mare să vedeți umbletele 
lor şi cu cine se unesc, pentru că atunci când vă leneviţi de toate acestea nu 
aveţi nici o iertare de la Dumnezeu.” (Din vol. Mărgăritarele Sfântului loan 
Gură de Aur, p. 3) 

„Căci sufletul copiilor este ca pânza albă care în orice fel se va vopsi 
întâi aşa va fi până la sfârşit. Chiar de ar vrea cineva să o vopsească cu altă 
culoare, pururea se arată vopseala cea dintâi. Aşa şi copiii cei mici, când se 
obişnuiesc la bine, cu anevoie se întorc la rău.” (Din vol. Mărgăritarele 
Sfântului loan Gură de Aur, p. 5) 

„Deci să nu gândim cum să-i lăsăm pe copiii noştri bogaţi, ci cum să-i 
pedepsim şi să-i lăsăm înţelepţi, pentru că de ar avea nădejdea lor la avuţie, 
n-au grijă să facă alte bunătăţi decât să acopere cu bogăție faptele lor cele 
rele. Deci să nu ne apucăm de alt lucru până ce vom îndrepta sufletele 
copiilor noştri.” (Din vol. Mărgăritarele Sfântului loan Gură de Aur, p. 6) 


„Acest lucru i se cuvine în mod deosebit femeii. Două prime 
motive sunt cunoscute. Mai întâi este aptitudinea minunată dată de 
Dumnezeu femeii privind opera educaţiei. Apoi uşurinţa pe care 1-0 
procură viața liniştită şi tăcută pe care o duce ea în casă, departe de 
luptele şi de tulburările vieții publice. Mai este încă o a treia rațiune pe 
care ne-o arată Pavel. Educaţia bună a copiilor este pentru femeie 
răscumpărarea unei greşeli vechi. Ea a fost sedusă, I-a sedus pe bărbat; 
să lucreze acum la mântuirea celor pe care i-a pierdut prin păcatul ei în 
Paradisul pământesc. Femeia se va mântui prin naşterea de fii, dacă-i 
va educa.” (Din vol. Bogățiile oratorice, p. 257) 


„Să nu fim, dar, nepăsători, ştiind că cei care se poartă după voia lui 
Dumnezeu cu părinţii lor vor fi slăviţi şi străluciți şi în viaţa aceasta. Pe cel 
virtuos şi blând îl respectă şi-l cinstesc toți, de-ar fi el mai sărac decât toți, 
după cum pe cel rău şi vicios îl urăsc şi-i întorc spatele toţi, de-ar avea el 
mare bogăţie. (Cel virtuos) va fi respectat nu numai de ceilalți oameni, dar îţi 
va fi mai drag şi ție, tatăl lui, că vei avea şi alt temei de dragoste, nu mai mic 
decât glasul sângelui, virtutea. Şi-ţi va fi nu numai drag, ci şi mai de folos, că 
te va cinsti, te va sluji şi te va îngriji la bătrânețe. După cum cei 
nerecunoscători față de Dumnezeu sunt dispreţuitori şi față de părinți, tot aşa 
cei care-L cinstesc pe Făcător cinstesc mult şi pe cei ce i-au născut. Aşadar, 
ca să-ți fie copilul slăvit şi de Dumnezeu, şi de oameni, să-ți facă şi ție viața 
plăcută şi să scapi şi tu de osânda ce va să fie, ai grijă mare de creşterea lui.” 
(La cuvintele: << Văduva să nu fie înscrisă dacă are mai puţin de şaizeci de 
ani>>; şi despre creşterea copiilor; şi despre milostenie, 8, în vol. Despre 
schimbarea numelor. Despre răbdare. Despre milostenie..., pp. 357-358) 

EDUCAȚIA (hpsirea copiilor de o educaţie aleasă - gravitatea) 


„Dacă baza şi temeliile începutului lor vor fi bune, mare le va fi plata; 
iar dacă vor neglija aceasta, mare le va fi osânda. Fiindcă şi Eli s-a pierdut 
din cauza fiilor săi, căci trebuia a-i povăţui. Îi povăţuia el, dar nu precum 
trebuia, ci, nevoind a-i întrista, iată că şi pe ei, şi pe el s-a pierdut. 

Auziţi acestea, voi, părinților, creşteți pe copiii voştri întru învățătura 
şi certarea Domnului, cu mută băgare de seamă.” (7ălcuiri la Epistola întâi 
către Timotei, omilia a IX-a, p. 97) 


„+... nepurtarea de grijă de copi este un păcat care întrece pe toate 
celelalte şi merge chiar până la culmea răutății.” (Apologia vieții monahale, 
3, în vol. Despre Feciorie, Apologia vieţii monahale, Despre creşterea 
copiilor..., p. 246) 


„Părinţii care nu se îngrijesc de buna creştere a copiilor 
lor sunt mai răi chiar decât ucigaşii de prunci; pentru că primii 
omoară sufletul nepieritor, iar ultimii doar trupul muritor.” 
(Din vol. Problemele vieţii, p. 125) 


„lar când se pedepseşte fiul tău de la diavolul şi-l apucă nevoia, să 
alergi la toți sfinţii, să izbăvească pe fiul tău din chinul diavolului. Şi când se 
află în păcat şi răutate, care păcat este mai rău decât orice chin diavolesc, 
care vezi că-l bântuieşte în toate zilele, nu pui în mintea ta? Măcar bine de se 
bântuieşte fiul tău de diavolul să-l apuce să-l arunce jos, nu este nimic legat 
nicidecât pentru că nu poate demonul care-l apucă să-l lege la iad legat 
nicidecum. Mai mult, din aceasta poate să se izbăvească cineva şi să se 
încununeze când poartă patima aceasta cu îngăduință şi cu mulțumire. Dar 
cel ce se află înăuntru în păcat nu este cu putinţă să se izbăvească niciodată, 
CI 1 se cuvine şi aici să fie cu totul ocărât şi necinstit, şi dacă va merge şi 
acolo la viaţa ce va să fie, să se muncească în veci. ȘI ce răspuns vei da lui 
Dumnezeu, tu care te leneveşti a certa pe fiul tău? N-a fost copilul locuitor 
cu tine, va zice Dumnezeu către tine cel ce eşti tată, nu te-am făcut învățător 
şi stăpân şi purtător de grijă asupra copilului tău? Nu ţi-am dat toată puterea 
în mâinile tale? Nu ţi-am poruncit să-l înveţi şi încă să-l prefaci când este 
tinerel? Deci ce iertare o să ai de vei lăsa pe copilul tău să crească şi să 
rămână neînvăţat şi ce vei zice? Că este copilul tău slab la minte şi nu 
primeşte cuvântul? Ţi s-a căzut când era încă copilul tău mic să-l înveți şi să- 
| obişnuieşti la cele ce se cuvin. Să cerți mişcările sufletului lui şi să te aibă 
de frică de mic, când este uşoară lucrarea; atunci se cuvine ca un plugar bun 

să tai mărăciniui, adică obiceiurile lui cele rele. Deci care răspuns şi ce 
cuvinte avem să zicem lui Dumnezeu când copiii noştri hulesc?” (Din vol. 
Mărgăritarele Sfântului loan Gură de Aur, p. 4) 


„Nu este mai întâi o cruzime față de copilul a cărui educație rea 
compromite grav mântuirea veşnică? Nu este ea un dispreţ formal față 
de Dumnezeu, care prin atâtea dovezi şi în atâtea feluri S-a arătat ca 
protector şi şi-a arătat providenţa faţă de copil? Nu este ea trădarea 
celei mai esențiale dintre datorii, pentru că prima misiune şi 
indispensabilă a părinţilor este de a-i înălța spre bine pe copiii lor?” 
(Din vol. Bogățiile oratorice, p. 395) 


„Sunt diferite grade în crima cruzimii faţă de aproapele. Ori 
dintre toate gradele acestea, gradul suprem, cruzimea cea mai vinovată, 
este cea care constă în a falsifica educaţia copiilor. Mai mult decât 
străinul, mai mult decât slujitorul, mai mult decât prietenul, mai mult 
decât aproapele, copilul are dreptul la toate binefacerile şi la grijile 
părinților săi. Şi cu cât este mai mare sufletul decât trupul, cu atâta le 
depăşeşte educaţia pe grijile materiale. A-i refuza educaţia bună este 
mai crud încă decât tratarea rea şi maltratarea.” (Din vol. Bogăţiile 
oratorice, p. 396) 


„Priviţi la marele preot Eli, pătrundeţi istoria tragică a acestui 
bun şi sfânt personaj. Circumstanţele atenuante sunt multe şi mari; 
evlavia sa şi virtuțile sale sunt remarcabile; el a dat pe lângă altele 
această mustrare moleşită fiilor săi vinovaţi (...) Dumnezeu îl loveşte 
cu o asprime implacabilă. Va cruța El pe părinţii vinovaţi de aceeaşi 
cruzime față de fiii lor? Să n-o credem. Experienţa de altfel este 
zilnică; fără încetare, noi vedem nefericiți părinți înconjurați de rele 
fără de număr, urmare amară a neglijenţei lor de a-i învăţa binele pe 
fini lor.” (Din vol. Bogățiile oratorice, p. 396) 


„Mamele care nu-şi cresc aşa copiii în evlavie sunt mai degrabă 
ucigaşe de copii decât mame. Aceasta o spun nu numai femeilor, ci şi 
bărbaților. Da, adesea mulți părinți fac totul şi se interesează să aibă copilul 
lor cel frumos casă strălucită, moşie mare, dar nu spun nici un cuvânt ca să-i 
fie sufletul frumos şi voinţa plină de credință. Acest lucru strică lumea 
întreagă, pentru că nu purtăm grijă de copiii noştri; ne îngrijim de moşiile 
lor, dar le dispreţuim sufletele lor. Săvârşim curată nebunie. De-ar fi ele, 
moşiile, multe şi întinse, dar dacă nu-i om cel ce trebuie să le administreze cu 

virtute, toate se pierd şi se duc o dată cu el, ba mai aduc stăpânului şi pagubă 
nespusă; dacă este, însă, virtuos şi vrednic, de n-ar avea nimic, va putea chi- 
vernisi în voie tot ce-i dai pe mână. Nu trebuie, dar, să urmărim să ne fie 
copiii bogaţi în aur şi argint şi-n altele asemenea, ci să ne fie mai bogaţi ca 
toți în evlavie, în înțelepciune, în virtute, să nu aibă nevoie de multe, să nu se 
dea în vânt după cele lumești, după pofte tinereşti. Să observăm cu luare- 
aminte ieşirile şi intrările lor, să vedem unde se duc, cu cine se întâlnesc 
ştund că nu vom avea nici o iertare înaintea lui Dumnezeu de nu ne îngrijim 
de ei. 

Dacă ni se va cere socoteală de grija ce-o purtăm fată de alţii - Nimeni, 
spune Pavel, să nu caute pe ale sale, ci fiecare pe ale aproapelui (| Cor., 10, 
24) -, apoi cu mult mai mult față de copi! Dumnezeu îți va spune: Nu ţi l-am 
pus în casă cu tine de la început? Nu te-am pus pe tine să-i fii dascăl, 
apărător, purtător de grijă şi stăpân? N-am pus în mâinile tale toată puterea? 
Când era fraged, ţi-am poruncit să-l formezi şi să-l călăuzeşti! Ce iertare mai 
poţi avea de l-ai lăsat în voie când zburda? Ce poţi să spui? Că-i greu de 
stăpânit şi îndărătnic? Dar trebuia de la început să prevezi aceasta, când îl 
puteai uşor struni, când cra tânăr, când puteai să-l înfrânezi bine, să-l 
obişnuieşti cu cele ce se cuvin, să-l povăţuieşti şi să-i tămăduieşti bolile 
sufleteşti. Când lucrul era mai uşor, atunci trebuia să tai spinii! Când e la 
vârstă fragedă, e mai uşor să-i smulgi! Că n-ar fi crescut patimile şi n-ar fi 
ajuns greu de înlăturat de n-ar fi fost neluate în seamă! De aceea spune 
Scriptura: Pleacă din pruncie grumazul lui Us. Sir., 7, 24), când educarea lui 
e mai uşoară.” (La cuvintele: << Văduva să nu fie înscrisă dacă are mai 
puțin de şaizeci de ani>>; şi despre creşterea copiilor; şi despre milostenie, 
7, în vol. Despre schimbarea numelor. Despre răbdare. Despre milostenie..., 
pp. 356-357) 


„Am să-ţi spun o istorie veche ca sa vezi că cei care nu se îngrijesc de 
creşterea copiilor lor vor fi pedepsiţi cu cea mai grea pedeapsă pentru acest 
păcat, chiar dacă în celelalte sunt blânzi şi cumpătați. 

Era un preot la iudei, blând în celelalte şi măsurat, cu numele El. 
Acest Eli avea doi copii, care însă ajunseseră tare păcătoşi. Eli nu i-a 
înfrânat, nici nu i-a oprit; dar, mai bine spus, i-a înfrânat şi i-a oprit, dar nu 
cu chibzuinţă şi asprimea cuvenite. În loc să-i biciuiască, să-i alunge din casa 
părintească, să întrebuinţeze orice mijloc pentru a-i îndrepta, îi îndemna 
numai şi-i sfătuia, grăindu-le aşa: Nu, copii, nu faceți așa, că nu sunt bune 
vorbele ce le aud despre voi (| Regi, 2, 24). 

- Ce spui? Copiii tăi au ocărât pe Dumnezeu, şi-i mai numeșşti fu? N-au 
vrut să mai ştie de Făcătorul lor, şi tu îi mai recunoşti de fu? 

Pentru aceea spune Scriptura că Eli nu-i îndruma. Că nu-i îndrumăm 
pe copii când îi sfătuim numai, ci când le vorbim mai aspru şi mai hotărât, şi- 
1 batem atât de tare cât cere mărimea greşelii. Deci, nu-i de ajuns numai să 
spui, nici doar să sfătuieşti, ci trebuie să pui în jurul lor şi multă frică, pentru 
ca să tai trândăvia tinereții. Pentru că Eli i-a sfătuit, dar nu 1-a sfătuit cum 
trebuia, i-a dat în mâinile duşmanilor; când s-a început lupta, au căzut pe 
câmpul de luptă, iar Eli, neputând suferi vestea, a căzut jos, s-a zdrobit şi a 
murit. 

Vezi că pe bună dreptate am spus că sunt adevăraţi ucigaşi de copii 
părinţii care nu se poartă cu asprime cu copiii când sunt răi, nici nu le cer să 
fie cu evlavie față de Dumnezeu? Aşa a ajuns Eli ucigaş de copii. Da, 
duşmanii 1-au ucis copiii, dar el a fost pricina uciderii lor; neîngrijindu-se de 
creşterea lor, a îndepărtat de la ei ajutorul lui Dumnezeu, şi a făcut să fie goi 
şi fără apărare în faţa celor ce au voit să-i ucidă. Nu 1-a pierdut numai pe ei, 
c1 s-a pierdut şi pe sine. 

Aşa păţesc şi azi mulți părinți. Pentru că n-au vrut să-i bată, nici să-i 
țină de rău, nici să-i supere pe copiii lor, care duceau o viaţă vicioasă şi 
nelegiuită, i-au văzut adesea prinşi în fărădelegi, duşi la tribunale şi cu 
capetele tăiate de călăi. Când tu nu dai o creştere bună copiilor tăi, când tu 
nu-i înțelepțeşti, când tu însuţi te amesteci cu oameni răi şi stricaţi şi iei parte 
la răutatea lor, atunci ei cad sub puterea legilor obşteşti şi sunt pedepsiţi în 
văzul tuturor. Pe lângă nenorocire, mai mare e şi ruşinea. După osândirea la 
moarte a copilului, toți îl arată cu degetul pe tată, de nu mai poate ieşi în 
piaţă. Cu ce ochi va mai putea să se uite la cei pe care-i întâlneşte, după o 
ruşinare atât de mare a fiului său, după o astfel de nenorocire? 

De aceea mă rog, stăruitor mă rog, să aveţi mare grijă de creşterea 
copiilor voştri şi să urmăriți totdeauna mântuirea sufletului lor. Eşti 
învățătorul întregii tale case! Ţie îţi trimite mereu Dumnezeu şi pe femeia ta, 
şi pe copii.” (La cuvintele: << Văduva să nu fie înscrisă dacă are mai puțin 
de şaizeci de ani>>, şi despre creşterea copiilor; şi despre milostenie, 8-9, 
în vol. Despre schimbarea numelor. Despre răbdare. Despre milostenie..., 
pp. 358-359) 


„Pe copiii pe care nu-i învață părinți, pe aceia îi învaţă legile.” (La 
cuvintele: << Văduva să nu fie înscrisă dacă are mai puţin de şaizeci de 
ani> >; şi despre creşterea copiilor; şi despre milostenie, 10, în vol. Despre 
schimbarea numelor. Despre răbdare. Despre milostenie..., p. 362) 

„Spune-mi, mai îndrăzneşti încă să te numeşti tată, când îţi trădezi aşa 
fiul, când nu-l faci să dea roade de neapărată trebuinţă, când îl laşi să-l strice 
toate păcatele? De-ai vedea pe un rob fugar că-ţi loveşte fiul, te-ai revolta, te- 
ai mânia, te-ai supăra, ai sări mai cumplit ca o fiară asupra celui ce ţi-a lovit 
copilul. Dar când vezi că diavolul îți loveşte în fiecare zi copilul, că demonii 
îl duc la păcate, dormi, nu te mânii şi nici nu-ţi smulgi fiul din ghearele aces- 
tei prea cumplite fiare! Iarăşi, dacă e chinuit de demon, alergi la toți sfinții, 
superi pe cei ce locuiesc în vârfurile munților, ca să-ţi scape copilul de boala 
aceea cumplită, dar dacă îl chinuie necontenit păcatul, care-i mai cumplit ca 
demonul, nici nu te mişti! Nu-i lucru cumplit să fii chinuit de demon! 
Demonul nu poate să arunce în gheenă; dimpotrivă, dacă priveghem, 
încercarea aceasta ne va aduce cununi frumoase şi strălucite de suferim cu 
mulțumire astfel de încercări. Dar e cu neputinţă să se mântuiască unul care 
trăieşte în păcat! Trebuie neapărat să fie şi aici acoperit de ruşine, iar după 
moarte să fie chinuit fără de sfârşit! Şi cu toate că ştim aceasta, ne dăm în 
vânt pentru lucruri de mică însemnătate, pe când pentru lucruri mari nici nu 
vrem să ne mişcăm. Când vedem pe cineva chinuit de demon, plângem; dar 
când vedem că un copil e un păcătos, nici măcar nu ne doare inima. ŞI 
tocmai atunci ar trebui să ne văităm şi să plângem! Dar, mai bine spus, n-ar 
trebui numai să plângem, ci să-l oprim, să-l înfrânăm, să-l sfătuim, să-l 
îndemnăm, să-l înfricoşăm, să-l mustram, să izgonim, prin orice chip de 
îngrijire, boala aceea.” (La cuvintele: << Văduva să nu fie înscrisă dacă are 
mai puțin de şaizeci de ani>>; şi despre creşterea copiilor; şi despre 
milostenie, 11, în vol. Despre schimbarea numelor. Despre răbdare. Despre 
milostenie..., pp. 362-363) 


EDUCAȚIA (religioasă a copiilor) 


„Vezi deci, că existând cele spirituale, vin după ele şi cele corporale? 
Voeşti să fie copilul tău ascultător? De la început chiar creşte-l întru 
învățătura şi certarea Domnului. Să nu-ți închipui că ar fi de prisos de a pune 
pe copilul tău ca să asculte şi să înveţe Sfintele Scripturi, pentru că acolo va 
auzi mai întâi spunându-se: Cinsteşte pe tatăl tău şi pe mama ta, încât 
aceasta se face pentru tine.” (Comentariile sau Explicarea Epistolei către 
Efeseni, omilia XXI, p. 214) 


„Să nu crezi că numai monahilor sunt trebuitoare învăţămintele din 


Sfânta Scriptură, căci astfel de învăţăminte sunt trebuitoare mai cu seamă 
copiilor care intră în lume. Corabia care stă necontenit în port, nu are atâta 

nevoie de o confecţionare deosebită, nu are nevoe de căpitan, şi nici de 
marinari, după cum are nevoie aceea care veşnic pluteşte pe mări. Tot aşa 
este cu omul din lume şi cu monahul. Unul stă nemişcat, ca corabia din port, 
trăieşte o viaţă fără griji şi ocupaţii grele, scutit, aşa zicând, de orice furtună; 
celălalt însă e veşnic pe mare, şi veşnic pluteşte în mijlocul ei luptându-se cu 
multe valuri şi furtuni. Chiar de nu ar avea el nevoie de cunoaşterea Sfintelor 
Scripturi, totuşi e necesar de a fi pregătit, ca la ocazie să poată astupa gurile 
altora, aşa că oricât de fericit ar deveni în viața prezentă, el cu atât mai mult 
are nevoie de învățătura Sfintelor Scripturi.” (Comentariile sau Explicarea 
Epistolei către Efeseni, omilha XXI, p. 216) 


„Când trupul copilului tău este bolnav, nu te dai în lături de a trimite 
pe cineva după un doctor, fie cât de departe, spre a-l însănătoşi, în timp ce 
sufletul lui fiind bolnav, nimeni nu face vorbă de aceasta, ci toţi stăm cu 
nepăsare, toți suntem căzuți în trândăvie, toți ne îngrijim prea puţin.” 
(Comentariile sau explicarea Epistolei către Tit, omiha V, în vol. 
Comentariile sau explicarea Epistolei a doua către Timotei..., p. 182) 


„Spune-mi, iubitule, să presupunem, că tu vezi pe fiul tău aproape a 
muri de foame, l-ai putea tu trece cu vederea, sau mai vârtos, nu ai face şi nu 
al răbda tu toate, ca să-l scapi de a muri de foame? Deci, dacă tu nu treci cu 
vederea pe cel ce se chinuieşte de foame trupească, cum ai putea tu să rămâi 
liniştit, când fiul tău este ameninţat să piară de foamea învăţăturii celei 
dumnezeieşti? Meriţi tu oare numele de tată? Această foame duhovnicească 
este mai primejdioasă, decât cea trupească, căci moartea, cu care ea se 
sfârşeşte, este mai grozavă. De aceea tu trebuie cu mult mai mult să gândeşti 
la liniştirea acestei foame. Apostolul zice: Creșteți pe fiii voştri întru 
învățătura şi certarea Domnului (Efes., VI, 4). Aceasta este cea mai 
frumoasă îngrijire pentru un părinte, acestea sunt cele mai nobile osteneli 
pentru copiii săi, şi din aceasta cunosc eu înrudirea firii, când părinţii tocmai 
la binele cel duhovnicesc pentru ai săi, au cea mai mare grijă.” (Cuvânt la 
Duminica a 14-a după cincizecime, în vol. Predici la duminici şi 
sărbători..., p. 136) 


„Când a instituit sărbătorile, (Dumnezeu - n.n.) a poruncit părinților să 
arate copiilor care este rostul şi originea acelor sărbători. După ce a vorbit 
despre sărbătoarea Paştilor, a adăugat: Și vei vesti fiului tău în ziua aceea, 
zicând: Pentru aceasta a aşezat Dumnezeu sărbătoarea aceasta pentru 
mine, pentru că am ieşit din Egipt (leş., 3, 8). În Lege dă aceeaşi poruncă. 
După ce a vorbit despre întâii-născuţi adaugă iarăşi: Dacă te va întreba fiul 


1136 


tău după acestea, zicând: Pentru ce se face aceasta? ii vei spune. Cu mână 
tare ne-a scos Domnul din Egipt, din casa robiei. lar când s-a îndărătnicit 
Faraon şi n-a vrut să ne lase să plecăm, a ucis în Egipt pe toţi întâii-născuţi, 
de la întâii-născuţi ai oamenilor până la întâii-născuţi ai dobitoacelor. 
Pentru aceea jertfesc Domnului toată partea bărbătească ce deschide 
pântecele (leş., 13, 14-15). 

Dumnezeu porunceşte deci părinților să ducă pe copiii lor, prin toate 
mijloacele, la cunoaşterea lui Dumnezeu.” (4pologia vieții monahale, 4, în 
vol. Despre Feciorie, Apologia vieții monahale, Despre creşterea copiilor..., 
pp. 252-253) 


„Nu este oare absurd ca, atunci când e vorba să introduci pe fiul tău 
printre curtenii Curţii domneşti şi printre ostaşii împăratului, să faci tot ce 
poți, să-ţi dai toată silința, ba să-l îndupleci şi pe fiul tău să facă la fel, numai 
să reuşeşti să stea alături de împărat, şi faci asta fără să te mai gândeşti la 
cheltuieli, la primejdii şi nici chiar la moarte, iar, când e vorba ca fiul tău să 
intre în oastea cerului, să nu te doară deloc inima dacă ar lua cel din urmă 
loc şi ar fi ultimul dintre ostaşii cerului?” (Apologia vieții monahale, 5, în 
vol. Despre Feciorie, Apologia vieții monahale, Despre creşterea copiilor..., 
pp. 256-257) 


„Când e vorba să dăm pe copiii noştri să înveţe carte, nu numai că 
îndepărtăm din calea lor tot ce le-ar putea împiedica instrucția, dar ne 
folosim de toate mijloacele care le înlesnesc învățătura: le tocmim pedagogi 
şi profesori, cheltuim bani, nu-i punem să facă alte treburi, strigăm la ei de 
mai multe ori decât instructorii de la jocurile olimpice, arătându-le că 
neştiința de carte aduce cu sine sărăcia, iar învățătura, bogăţie. În sfârşit, 
facem şi spunem tot ce ne stă în putință atât noi, cât şi alții spre a-i duce la 
capătul râvnei ce ne-am propus şi, cu toate acestea, adeseori nu ne ajungem 
scopul. Dar când e vorba să facem pe fii noştri sa aibă purtări bune şi să 
aibă o vieţuire desăvârşită, putem noi oare crede că aceasta o putem dobândi 
de la sine, fără nici o oboseală, mai cu seama când sunt atât de multe piedici 
care stau în cale? N-ar fi oare cea mai mare nerozie să crezi că un lucru atât 
de uşor cum este instrucția să aibă nevoie de atât de multă sârguință, să fie 
atât de prețuită, să crezi că fără această deosebită atenție nu se poate ajunge 
niciodată la vreun rezultat, iar ceea ce este cu mult mai greu, educarea 
sufletului copilului, se poate face fără nici o osteneală, dormind, ca una din 
treburile neînsemnate şi de nimic? Educarea sufletului este mai grea, mai 
anevoioasă decât instrucția, după cum este mai greu a face decât a vorbi, 
mai anevoioase faptele decât vorbele.” (4pologia vieții monahale, 8, în vol. 

Despre Feciorie, Apologia vieţii monahale, Despre creşterea copiilor..., pp. 
270-271) 


„Cel care învaţă să meargă pe sârmă, cel care învață echilibristica 
pleacă pentru multă vreme din casa părinţilor săi, iar noi îi închidem în casă, 
împreună cu părinții, pe cei care vor să înveţe să zboare de pe pământ la cer? 
Poate fi o nesocotință mai mare decât aceasta? Nu vedeţi că plugarii nu aduc 
acasă de pe ogoare recolta lor, înainte de coacere chiar dacă mari nevoi i-ar 
sili să culeagă fructul ostenelilor? 

Să facem şi noi ca şi plugarii. Să nu aducem acasă înainte de vreme pe 
fiii noştri din pustie. Să-i lăsăm acolo atât cât trebuie pentru ca învăţăturile 
ce le primesc în mănăstire să se fixeze în sufletele lor, iar plantele virtuților 
sădite în ei să se înrădăcineze. Să nu ne tulburăm şi nici să nu ne supăram, 
chiar dacă ar trebui să stea zece sau douăzeci de ani în mănăstire. Cu cât vor 
sta mai mult in această şcoală a virtuţii, cu atât vor dobândi mai multă 
putere. Mai mult chiar, sunt de părere că nici nu trebuie să hotărâm cât timp 
să stea în mănăstire; să hotărâm să rămână acolo pană se vor coace roadele 
învățăturilor sădite în ei. Când s-au copt roadele, atunci să se întoarcă din 
pustie, înainte în nici un caz. Nu vom avea nici un folos dacă ne grăbim să-i 
aducem prea devreme acasă, dimpotrivă, vom opri coacerea învățăturilor 
sădite în sufletele lor. Fructul care a fost lipsit de hrana pe care şi-o scoate 
din rădăcină nu va fi de nici un folos. Ca să nu ni se întâmple şi nouă asta, să 
îndurăm despărțirea de copii. Nu numai să nu ne grăbim să-i aducem înainte 
de vreme acasă, dar chiar să-i oprim dacă ar voi să se întoarcă. Dacă se 
întorc acasă desăvârşiţi la suflet, vor fi un câştig obştesc şi pentru tatăl lor, şi 
pentru mama lor, şi pentru casa lor şi pentru neamul lor...” (Apologia vieții 
monahale, 18, în vol. Despre Feciorie, Apologia vieții monahale, Despre 
creşterea copiilor..., pp. 307-308) 


„Dacă un om este cinstit cu mare cinste dacă creşte pentru oraşul său 
atleți, dacă instruieşte ostaşi pentru împăratul său, ce mare cinste urmează să 
primim noi, care creştem pentru Dumnezeu bărbați atât de vrednici şi de 
mari, dar, mai bine spus, nu bărbaţi, ci îngeri? Să facem totul spre a lăsa 
copiilor noştri bogăţia credinței, singura bogăţie care dăinuieşte, care 
călătoreşte necontenit cu ei, care poate să le folosească foarte mult nu numai 
aici, Ci şi dincolo. Bogăția cea pământească nu numai că nu se mută cu noi 
de aici dincolo, dar chiar aici pe pământ piere înaintea noastră şi adeseori 
nimiceşte pe cei care o au.” (Apologia vieții monahale, 21, în vol. Despre 
Feciorie, Apologia vieții monahale, Despre creşterea copiilor..., p. 317) 

„Ceea ce este fraged şi încă n-a căpătat o formă tare poate lua orice 
formă, pentru că este uşor de schimbat în altă formă; cui este tare însă, şi a 
primit tăria în natura sa, nu-i este uşor să iasă din natura sa şi să se schimbe 
în altă formă. 

După cum pictorii lucrează cu multă grijă şi exactitate tablourile, iar 
sculptorii statuile, tot astfel şi fiecare tată şi mamă trebuie să-şi dea silința 
pentru desăvârşirea acestor tablouri, acestor icoane minunate ale lui 
Dumnezeu. Pictorii, în fiecare zi, pun în faţa lor tabloul şi-i dau culorile 
trebuitoare, sculptorii fac la fel: dau jos ce este de prisos şi adaugă ce 
trebuie. Tot aşa şi voi, ca nişte sculptori, întrebuințaţi tot timpul vostru liber 
spre a sculpta statui minunate lui Dumnezeu; îndepărtați ce este de prisos, 
adăugaţi ce trebuie şi uitaţi-vă cu grijă la ele în fiecare zi: care este darul 
natural al copiilor, spre a-l dezvolta, care este defectul, spre a-l îndepărta. Cu 
multă grijă, în primul rând, alungați din sufletul lor desfrânarea, căci mai cu 
seamă dragostea trupească tulbură sufletele tinerilor. Dar mai ales, înainte de 
a gusta din acest fel de dragoste, învaţă-l să fie cumpătat, să privegheze, să 
se roage cu stăruinţă şi să-şi facă semnul crucii când spune sau face ceva. 

Închipuie-ţi că eşti un împărat care are sub conducerea sa un oraş: 
sufletul copilului. Căci, într-adevăr, sufletul este un oraş. După cum în oraş 
unii fură, alții fac fapte de dreptate, unii muncesc cum trebuie, iar alții fac 
toate de mântuială şi la întâmplare, tot astfel şi în suflet sunt gânduri şi 
gânduri. Unele se luptă împotriva pornirilor neîndreptățite ale sufletului, 
cum sunt soldaţii în oraş; altele se îngrijesc de buna stare a întregii locuinţe 
a trupului, cum sunt oamenii de stat dintr-un oraş; altele poruncesc, cum sunt 
conducătorii oraşului; altele povestesc lucruri de ruşine şi desfrânate, cum 
sunt destrăbălații din oraş; altele povestesc lucruri cuviincioase, cum sunt 
oamenii cumpătați şi înţelepţi din oraş; altele iubesc o viață plină de 
moleşeală, ca femeile de la noi; altele spun prostii, ca şi copiii; unora li se 
porunceşte ca unor sclavi, cum sunt servitorii în oraş; altele sunt nobile, cum 
sunt oamenii liberi din oraş. 

Avem deci nevoie de legi ca să alunge gândurile rele, să le aprobe pe 
cele bune şi să nu îngăduie ca gândurile rele să pună stăpânire pe cele bune. 
Dacă într-un oraş n-ar fi legi care să îngrădească libertatea hoților, viata în 
oraş ar fi grozav de tulburată; dacă soldații n-ar face uz cum trebuie de 
puterea lor, s-ar distruge totul; dacă flecare cetăţean şi-ar părăsi starea şi 
funcția sa şi ar urmări-o pe a altuia, s-ar nimici buna rânduială din pricina 
lăcomiei; tot aşa este şi cu sufletul copilului. 

Sufletul unui copil este deci un oraş: oraş de curând zidit şi întemeiat, 
oraş care are cetățeni străini ce n-au încă experienţa nici unui lucru (astfel de 
cetăţeni sunt mai cu seamă uşor de format). Cei care au fost crescuţi într-un 

fel rău de viețuire, cum sunt bătrânii, sunt greu de schimbat, deşi nu cu 
neputinţă, căci dacă vor, pot şi ei să se schimbe. Cei tineri însă, care n-au 
încă experienţa vieții, vor primi cu uşurinţă legile toate. 

Dă aşadar legi acestui oraş, legi înfricoşătoare şi aspre pentru cetăţenii 
oraşului. Fu apărătorul legilor ce se calcă, nu-i de nici un folos să dai legi 
dacă nu cauţi ca aceste legi să fie puse în aplicare. 

Dă deci legi! Ai multă griţă de ele. Legiuirea noastră este pentru bunul 
mers al întregii lumi. Astăzi construim un oraş. Cele patru simțuri să fie 
meterezele şi porțile oraşului, iar întreg trupul să fie ca un zid. Porţile lui 
sunt: ochii, limba, auzul, mirosul şi, dacă vrei, pipăitul. Prin aceste porți 
intră şi ies cetățenii acestui oraş, cu alte cuvinte, prin aceste porți gândurile 
corup sau desăvârşesc sufletul copilului.” (Despre creşterea copiilor, 21-27, 
în vol. Despre Feciorie, Apologia vieții monahale, Despre creşterea 
copiilor..., pp. 400-402) 


„Să învăţăm pe copu să aibă necontenit pe buze cuvintele lui 
Dumnezeu, chiar şi când merg, să nu le aibă în chip silit, nici superficial şi 
NICI Tar, ci continuu.” (Despre creşterea copiilor, 28, în vol. Despre 
Feciorie, Apologia vieții monahale, Despre creşterea copiilor..., p. 403) 


„După cum plantele când sunt mici şi plăpânde au nevoie de mai 
multă îngrijire, tot astfel şi copiii. Să ne îngrijim să le luăm pedagogi buni ca 
să le punem o bună temelie chiar de Ia început şi să nu primească din 
fragedă vârstă ceva rău. 

Să n-audă copilul basme prosteşti şi băbeşti, lată ce se spune în astfel 
de basme: Cutare s-a îndrăgostit de cutare. Sau: Fiul împăratului şi fiica 
cea mai mică au făcut cutare şi cutare lucru. Asemenea povestiri să nu audă 
copiii. Dimpotrivă, să audă alte povestiri, fără aluzii urâte, ci pline de multă 
simplitate şi curăție. Se poate să le audă din gura servitorilor şi din gura 
celor ce-l însoțesc pe copil la plimbare, dar nu din gura tuturor, căci nu-i 
îngăduit tuturor servitorilor să se amestece în educația copilului. Cei care ne 
ajută in opera noastră trebuie să fie oameni pricepuţi, ca unii ce au să se 
apropie de statuia pe care o facem pentru Dumnezeu. Dacă am fi 
constructori şi am zidi o casă pentru un om de seamă, n-am îngădui 
servitorilor să se apropie fără nici un rost de construcție. Oare n-ar fi absurd 
ca acum, când zidim un oraş şi creştem cetăţeni pentru împăratul ceresc, să 
îngăduim tuturor, fără deosebire, să se amestece în lucrul nostru? Să ne luăm 
deci în ajutor numai pe acei servitori care sunt pricepuţi şi de folos. Dacă nu 
avem nici unul, să tocmim unul cu leafă, bărbat virtuos, şi să-i dăm mână 
liberă spre a ne ajuta în opera noastră. 

Să nu audă deci copilul basme prosteşti şi băbeşti. Când este plictisit 
din pricina lecţiilor, povesteşte-i istorisiri sfinte - căci sufletului îi place să 
audă povestiri din vechime. Povesteşte-i, făcându-l să-şi uite de joacă; doar 
tu creşti un filosof, un atlet şi un cetăţean al cerurilor. 

Povesteşte-i aşa: 

La început un tată avea doi copii; ei erau fraţi. 

Opreşte-te puţin, apoi adaugă: 

Amândoi aveau aceeaşi mamă. Unul era mai în vârstă, celălalt mai 
tânăr. Cel mai în vârstă era plugar, iar cel mai tânăr era păstor. Cel mai 
tânăr îşi ducea turmele sale la păscut pe câmpii şi pe malurile mării. 

Îndulceşte povestirile ca să fie plăcute copilului, spre a nu-i obosi 
sufletul: 

Celălalt frate semăna ogoarele şi planta pomi. O dată s-au gândit să 
cinstească prin rodul ostenelilor lor pe Dumnezeu. Păstorul a luat ce-a avut 
mai bun în turma lui şi I-a jertfit lui Dumnezeu. 

Nu-i cu mult mai bine să povesteşti aceste lucruri în locul povestirii 
neadevărate despre oile cu lâna de aur? Apoi deşteaptă interesul copilului. 
Poţi s-o faci prin povestire. Să nu adaugi de la tine nimic neadevărat, ci 
numai ceea ce-l scris în Scriptură: 

Când I-a adus lui Dumnezeu jertfă ce a avut mai bun în turmele sale, 
îndată s-a pogorât foc din cer, a răpit toată jertfa şi a dus-o la jertfelnicul 
cel de sus. Fratele cel mai mare n-a făcut aşa. S-a dus, şi-a oprit pe cele mai 
bune din roadele sale pentru sine şi a jertfit lui Dumnezeu fructe mai puțin 
bune. Dumnezeu nici nu s-a uitat la ele, s-a întors şi le-a lăsat să rămână pe 
pământ. Jertfa celuilalt frate însă a primit-o sus, la El. Aşa se întâmplă şi cu 
administratorii moşiilor: stăpânul cinsteşte pe cel care-i aduce roadele 
moşiei şi-l pofteşte în casă, iar pe altul, de care nu e mulțumit, îl lasă afară. 
Tot aşa s-a întâmplat şi aici. Ce a urmat după aceasta? Fratele mai mare s- 
a întristat, ca unul ce fusese disprețuit şi dezaprobat de Dumnezeu, şi era 
mâhnit. Şi Dumnezeu i-a spus lui: “Pentru ce eşti trist? nu ştiai că aduci lui 
Dumnezeu darurile tale? Pentru ce M-ai insultat? Pentru ce Mi-ai jertfit 
roade mai puţin bune? 

Dacă vrei să vorbeşti mai simplu, spune: 

Acela neavând ce răspunde, a stat liniştit. 

Sau, mai bine: 

A tăcut. 

După aceasta, văzând pe fratele său mai mic i-a spus: Hai să ieşim la 
câmp! Fratele cel mai mare, prinzând cu viclenie pe cel mai mic, l-a omorât. 
Și credea că poate să se ascundă de Dumnezeu. Dar Dumnezeu a venit la el 
ŞI i-a spus: Unde este fratele tău? — Nu ştiu, a răspuns €l, Nu sunt păzitorul 

fratelui meu! Atunci Dumnezeu 1-a spus: lată, sângele fratelui tău strigă 
către Mine! 

Să stea alături şi mama când sufletul copilului este format cu astfel de 
povestiri; ca să-ți ajute şi ea şi să laude cele spuse de tine. 

Ce s-a întâmplat apoi? Dumnezeu a primit în cer pe fratele ucis; deşi 
a murit, el trăieşte sus în cer. 

Copilul primeşte această învățătură despre înviere. Copilul crede, 
chiar dacă i se spun lucruri imposibile, ca de exemplu: Și l-a făcut semizeu. 
Copilul nu ştie ce este un semizeu, dar pricepe că trebuie să fie ceva mai 
mare decât omul şi îndată se minunează. Cu atât mai mult când va auzi 
despre înviere şi că sufletul lui s-a suit în cer. 

Și a luat Dumnezeu pe fratele cel mai tânăr, sus; celălalt însă a trăit 
mulți ani, dar necontenit în suferință, cu frică şi cu cutremur; a suferit 
nenumărate chinuri şi era pedepsit în fiecare zi (Fac., 4, 1-12). 

Vorbeşte-i cu tărie despre pedeapsa dată lui de Dumnezeu; nu-i spune 
numai: că va fi gemând şi tremurând pe pământ. Copilul nu poate pricepe ce 
valoare au aceste cuvinte, aşa că trebuie să-l spui: 

După cum tu, când stai înaintea învățătorului, eşti cuprins de spaimă, 
tremuri şi te temi dacă e vorba să fii bătut, tot aşa a trăit toată viaţa lui şi 
fratele mai vârstnic, pentru că a păcătuit înaintea lui Dumnezeu. 

E destul atât pentru copil. Spune-i această povestire seara, în timpul 
cinei. Mama să-i povestească aceeaşi istorisire din nou. Apoi, după ce a 
auzit-o de mai multe ori, cere-i-o s-o povestească şi el: Spune-mi povestirea, 
ca să se simtă şi el onorat de a o povesti. Când va stăpâni povestirea îi vei 
spune şi folosul ce-l putem scoate din ea. Cu toate că sufletul copilului, care 
a auzit povestirea, ştie să scoată prin propriile sale puteri folosul şi învățătura 
din ca înainte de a i le spune tu, totuşi spune-i şi tu. 

Vezi cât de mare rău este lăcomia, cât de mare rău este să invidiezi pe 
fratele tău? Vezi cât de mare rău este să-ţi închipui că poți să te ascunzi de 
Dumnezeu? El vede totul, chiar pe cele săvârşite întru ascuns. 

Numai dacă această învățătură ai sădi în sufletul copilului, ai făcut 
mult, şi nu mai ai nevoie de pedagog. Frica de Dumnezeu va sta necontenit 
lângă copil şi negreşit îl va zgudui mai mult decât frica de orice alt pedagog. 

Nu te mărgini la atât numai, ci ia-l de mână şi du-l la biserică! Caută 
să-l duci mai cu seamă atunci când se citeşte această povestire, îl vei vedea 
cum se bucură, cum sare în sus şi se veseleşte că ştie ceea ce toți ceilalți nu 
ştiu încă. 

O ia înaintea celui ce citeşte povestirea, recunoaşte cele citite şi-i 
foloseşte mult. În felul acesta povestirea se întipăreşte în mintea sa. 

Se mai pot scoate şi alte învățături folositoare din această povestire. 
Învaţă-l deci: 

Nu trebuie să fim trişti când suferim ceva nedrept. Dumnezeu ne arată 
aceasta, chiar de la început, prin acest frate nedreptăţit. Pentru că a făcut 
fapte plăcute înaintea lui Dumnezeu, Dumnezeu l-a luat, când a murit, sus în 
cer.” (Despre creşterea copiilor, 37-42, în vol. Despre Feciorie, Apologia 
vieții monahale, Despre creşterea copiilor..., pp. 406-410) 


„Când este de cincisprezece ani, şi chiar mai mult, să audă relatări 
despre gheenă. Dar mai bine, când este de zece, opt ani şi mai puţin chiar, să 
audă în toată amănunțimea istoria potopului, a Sodomei, istorisirile despre 
cele petrecute în Egipt, toate câte sunt pline cu pedepse trimise de 
Dumnezeu pentru oameni. Când creşte mai mare, să audă istorisiri din Noul 
Testament, din timpul harului, istorisiri despre gheenă, îngrădeşte-i auzul cu 
aceste relatări şi cu altele nenumărate pe care le ai din propria ta experiență. 

Să nu-i îngăduim, să nu mai lăsăm să se apropie de el un om care i-ar 
povesti lucruri nepotrivite. Am spus lucrul acesta şi mai sus. Dacă vei vedea 
pe un servitor că spune copilului cuvinte de ruşine, pedepseşte-l îndată şi fu 
judecător aspru şi fără milă al celor greşite. Dacă vei vedea că o fată se 
apropie de el, păzeşte-l; dar mai bine este să nu se apropie de copil nici o 
fată, ca să nu se aprindă în el focul, afară de o femeie bătrână, care nu poate 
cu nimic să atragă pe tânăr. Păzeşte-l de o fată tânără mai mult ca de foc. 
Copilul nu va rosti nici un cuvânt nepotrivit dacă nu va auzi cuvinte 
nepotrivite şi dacă va fi hrănit cu cuvinte cuviincioase.” (Despre creşterea 
copiilor, 52-53, în vol. Despre Feciorie, Apologia vieții monahale, Despre 
creşterea copiilor..., p. 414) 


„Nici nu trebuie să tăiem complet din tânăr mânia, dar nici nu trebuie 
să-l îngăduim să o folosească totdeauna. Din prima vârstă să învăţăm pe 
copii să rabde chiar când ei înşişi sunt nedreptăţiți, iar dacă ar vedea pe 
cineva că este nedreptăţit, să păşească curajos şi să ia apărarea celui 
năpăstuit, cu măsura cuvenită. 

Cum vom putea sădi în sufletul copilului aceste legi? Prin exerciții în 
raporturile lui cu servitorii: dacă rabdă când nu li se dă atenție, dacă îşi 
stăpânesc mânia şi nu se supără când nu le sunt îndeplinite dorinţele şi 
cererile şi dacă îşi recunosc greşelile săvârşite față de alți oameni, în toate 
aceste exerciții tatăl este stăpân: să fie aspru şi amenințător când sunt călcate 
legile, dar dulce şi prietenos când legile sunt îndeplinite, dăruind copilului 
multe răsplăți. Tot astfel guvernează şi Dumnezeu lumea: prin frica de iad şi 
prin făgăduinţa împărăției. Aşa să ne purtăm şi noi cu fiii noştri. 

Să fie mulţi care să-l facă pe copil să se mânie, cu scopul de a-l 
pregăti şi a-l obişnui să rabde când este mâniat de cei din jurul lui. şi după 
cum atleţii, înainte de începerea luptelor, fac exerciţii cu prietenii lor pe 
locurile de antrenament, pentru a fi nebiruiţi de rivalu lor, tot aşa şi copilul 
să fie instruit în casă; iar cel care să-l pună la încercare să fie tatăl, sau, mai 
mult decât toţi, fratele lui. Dar toţi cei din casă să se silească să facă pe copil 
să iasă biruitor, fie răzbunându-se pe el, fie împotrivindu-1-se spre a dobândi 
tăria caracterului. Şi servitorii să-l mânie adeseori pe drept sau pe nedrept, 
pentru a-l deprinde prin orice mijloc să-şi stăpânească mânia. Dacă tatăl său 
îl face să se mânie, nu e mare lucru, căci numele de tată pune stăpânire mai 
dinainte pe sufletul copilului şi nu-l lasă să se revolte. Dar dacă fac acest 
lucru copiii de aceeaşi vârstă cu el, robi şi liberi, prin ei se va deprinde să fie 
blând. 

Mai este şi un alt mijloc. Care-i acela? Când se manie, adu-i aminte de 
scene şi învăţăminte din propria sa viaţa. Când se supără pe un servitor care 
i-a greşit cu ceva, întreabă-l dacă el n-a greşit cu nimic şi ce-ar simți el 
însuşi daca ar fi în locul servitorului, Dacă-l vezi că bate un servitor, 
pedepseşte-l. Dacă-l insultă şi-l înjură, pedepseşte-l din nou. Copilul nu 
trebuie să fie nici bleg, nici sălbatic, ci să fie şi puternic, şi blând. De multe 
ori are nevoie să fie ajutat de mânie, atunci când el însuşi are să aibă copii 
sau are sa fie stăpân peste servitori.” (Despre creşterea copiilor, 66-69, în 
vol. Despre Feciorie, Apologia vieții monahale, Despre creşterea copiilor..., 
pp. 418-419) 


„... să-l îndepărtăm pe copil de vederea şi auzirea a ceva ruşinos, 
niciodată un copil să nu se ducă la teatru. Dacă cere să se ducă la teatru, 
atunci să găsim copii de vârsta lui care nu se duc la teatru ca, prin puterea 
exemplului, să-l îndepărtăm de teatru, nimic nu produce rezultate atât de 
importante ca emulația. S-o aplicăm în toate încercările noastre, dacă este 
ambițios copilul. Emulaţia are mai multă putere decât frica, decât făgăduinţa 
şi decât orice altceva. 

Să-i procurăm apoi alte distracţii nevătămătoare. Să-l ducem să 
viziteze pe oamenii sfinți, pe monahi, să-i dăm putinţa să se odihnească, să-l 
cinstim cu felurite daruri, pentru ca sufletul să poată suporta lipsa 
spectacolelor obscene din teatre. În locul acelor spectacole, dă-i să citească 
povestiri plăcute, arată-i livezi, câmpii şi clădiri frumoase. După ce i-ai 
dovedit frumuseţea acestora, spune-i: 

O, fiule, spectacolele acelea de teatru nu sunt pentru oamenii liberi, 
să vadă femei goale şi să audă cuvinte de ruşine. Făgăduieşte-mi că n-ai să 
asculți niciodată vreun cuvânt urât şi nici n-ai să vezi ceva ce nu se cade. 

Dacă-mi faci această făgăduință, du-te la teatru. Totuşi, îți spun, nu-i cu 
putință să nu auzi acolo ceva de ruşine. Cele ce se petrec la teatru nu sunt 
vrednice de privit. 

Spunând aceste cuvinte, să-l sărutăm, să-l luăm în braţe, să-l strângem 
la piept ca să-i arătăm dragostea noastră. Prin toate acestea îl înmuiem. 

Ce alte mijloace să mai întrebuințăm? După cum am spus mai sus, să 
nu se apropie de nici o fată şi nici să-l servească vreo fată, ci o servitoare 
înaintată în vârstă, o femeie bătrână. Vorbeşte-i de împărăția cerurilor. Dă-i 
exemple de oameni, atât dintre păgâni, cât şi dintre creştini, care au strălucit 
prin castitate. Umple-i necontenit urechile cu astfel de exemple. lar dacă 
avem şi servitori care trăiesc în castitate, să-i dam şi pe ci de exemplu. 
Pentru că-i ruşinos ca un servitor să fie cast, iar fiul stăpânului, nu. 

Mai avem încă un leac. Care? Să-l deprindem să postească; dacă nu 
totdeauna, cel puţin de două ori pe săptămână: miercurea şi vinerea. Să se 
ducă la biserică. lar seara, când iese lumea de la teatru, tatăl să-şi ia copilul 
de mână şi să-i arate pe cei ce ies din teatru; să deplângă pe bătrânii ce vin la 
teatru, că sunt mai hpsiţi de înţelepciune decât tinerii, şi să aducă mustrare şi 
tinerilor, că s-au dus acolo ca să se aprindă. Şi să întrebe pe copil: Ce-au 
câştigat toţi aceştia? Nimic altceva decât ruşine, insultă şi dispreț. Nu este 
puţin lucru pentru păstrarea castității copilului îndepărtarea lui de la auzirea 
şi vederea acestor spectacole ruşinoase. 

Mai este încă şi alt mijloc de a păstra cast pe copil. Să fie învăţat să se 
roage cu multă râvnă şi umilință. Copilul va primi aceste poveţe pentru că 
prin firea sa el este pătrunzător şi are sufletul treaz. În istoria Vechiului 
Testament găsim multe exemple de genul acesta, spre exemplu: Daniel, 
losif. Să nu-mi spui că losif avea șaptesprezece ani când se ruga (Fac., 37, 
2), ci gândeşte-te că mult mai înainte şi mai mult decât frații săi a cucerit 
inima tatălui prin cuvioşia sa (Fac., 37, 3). lacov nu era fratele cel mai tânăr 
(Fac., 38, 11-22)? Dar Ieremia (ler., 1, 6-7)? Dar Daniel, nu era de 
doisprezece ani (Dan., 1, 4-7)? Dar Solomon, nu era şi el de doisprezece ani 
când a îndreptat spre Dumnezeu acea minunată rugăciune (III Regi 3, 6-7)? 
Dar Samuel, nu I-a învăţat când era tânăr pe propriul lui dascăl (| Regi 3, l- 
20)? Prin urmare, să nu deznădăjduiţi. Dacă are cineva un suflet lipsit de 
maturitate, nu acceptă rugăciunea; vârsta copilăriei, însă, o primeşte pe 
aceasta. Să fie învăţat deci copilul să se roage cu multă umilinţă şi să ia parte 
la privegherile de noapte atât cât poate, în general, îndemnăm să se formeze 
în copil caracterul unui bărbat sfânt. Într-adevăr, cel care nu se jură, cel care 
nu se sileşte să ocărască atunci când este ocărât, cel care nu insultă, care nu 
duşmăneşte, cel care posteşte şi se roagă, cel care are atâtea calităţi, acela are 
destule ajutoare pentru a păzi fecioria.” (Despre creşterea copiilor, 77-80, în 

vol. Despre Feciorie, Apologia vieții monahale, Despre creşterea copiilor..., 
pp. 422-424) 


„Este şi un alt mijloc de a păzi castitatea. Să vadă des pe înainte- 
stătătorul Bisericii şi să audă din gura lui laude, iar tatăl să-şi arate bucuria 
când fiul lui este lăudat înaintea multor oameni. Fetele să se ruşineze şi să 
aibă respect faţă de el când îl văd. 

Prin urmare, îi vor da lui mult ajutor pentru păstrarea castității: 
povestirile folositoare, frica şi făgăduințele tatălui, iar, pe lângă acestea, 
răsplata ce o are de la Dumnezeu şi marile bunătăţi de care se vor bucura cei 
ce au trăit în castitate. 

Vorbeşte-i încă şi despre bunul nume pe care poate să-l aibă în armată 
şi în societate. Mai presus de toate, vorbeşte-i necontenit cu dispreţ de 
desfrânare şi laudă mult castitatea. Toate acestea sunt îndestulătoare ca să 
pună stăpânire pe sufletul copilului. Cu astfel de învățături sufletul lui va da 
naştere gândurilor curate. 

Ne-a mai rămas încă ceva. Să mergem la stăpânul tuturor cetățenilor 
noştri, la cel care îi conduce pe toţi. Care este acesta? Înţelepciunea. Aici e 
nevoie de multă osteneală spre a-l face pe copil înțelept şi a alunga din 
sufletul lui orice necunoştință. Mai ales aceasta este partea cea mai 
înseninată şi cea mai minunată a filosofiei, de a cunoaşte dogmele despre 
Dumnezeu, despre toate bunurile ce sunt depozitate în acestea, despre 
gheenă, despre împărăţia cerurilor, Începutul înţelepciunii este fiica de 
Domnul (Pilde 1, 7). 

Să sădim deci în sufletul copilului această înţelepciune şi să 1-0 
întărim ca să cunoască bine valoarea lucrurilor omeneşti: ce este bogăția, 
slava, puterea, ca să ajungă în stare să le disprețuiască şi să dorească 
bunurile cele mai mari. Să-i amintim mereu cuvintele acestea sfătuitoare: 
Fiule, teme-te de Dumnezeu şi de nimeni altul! 

Întemeiat pe aceste învățături, copilul va ajunge un bărbat înţelept şi 
plin de har.” (Despre creşterea copiilor, 83-87, în vol. Despre Feciorie, 
Apologia vieţii monahale, Despre creşterea copiilor..., p. 426) 


„Trebuie aşadar, ca părinţii să se îngrijească nu de cum vor 
dobândi bani copiii lor, ci de cum vor dobândi evlavie şi bogăție 
sufletească. Trebuie să-i educe astfel încât să nu aibă nevoie de 
multe lucruri, să nu se dedea dorințelor vremurilor de astăzi. 
Trebuie încă să cerceteze cu atenţie când ies copiii lor din 
casă şi când se întorc, unde se duc şi cu cine se întovărăşesc. 
Daca nesocotesc aceste îndatoriri ale lor, vor da răspuns la 

Dumnezeu. Dacă ni se cere socoteală pentru cât ne-am îngrijit de 
alții — căci spune Scriptura că Nimeni să nu caute pe ale sale, ci 
fiecare pe ale celuilalt (| Corinteni 10, 24) —, cu atât mai mult 
ni se va cere răspuns pentru cum am avut grijă de copiii noştri.” 
(Din vol. Problemele vieţii, pp. 120-121) 


„Ne putem  dezvinovăţi atunci când Dumnezeu îi 
pedepseşte aspru pe copiii care înjură pe tatăl sau pe mama lor, 
iar noi îi auzim pe copiii noştri cum Îl hulesc pe Însuşi 
Dumnezeu, şi îngăduim asta? 

Să ne străduim, aşadar, să le dăm copiilor noştri educaţie 
creştină, cu încredințarea că, atunci când vor avea evlavie şi 
iubire de Dumnezeu, se vor deosebi şi în viaţa pământească prin 
virtuțile lor.” (Din vol. Problemele vieții, pp. 122-123) 


„Aşa cum nu ne vom putea dezvinovăţi de păcatele noastre 
personale, la fel nici de păcatele copiilor noştri. Şi e ceva logic. 
Pentru că dacă răutatea ar fi fost din fire, am fi avut justificare. E 
ştiut însă, că prin voia noastră urmăm fie calea păcatului, fie pe 
cea a virtuţii. Cum se va dezvinovăți aşadar părintele care a 
lăsat-o pe cea mai iubită ființă a lui, pe copilul său, să apuce pe 
drumul cel rău? 

Dacă copiii sunt educați în bunele năravuri, greu îşi vor 
schimba purtarea când vor creşte. Căci sufletul de copil este ca 
pânza albă şi curată care, dacă o vopsim în vreo culoare, se 
vopseşte atât de bine încât, ori de câte ori vom vrea s-o re 
vopsim, mereu se va observa culoarea de la început. Aşa sunt şi 
copiii. Când se obişnuiesc cu binele, greu se mai schimbă. 

Apostolul Pavel ne spune un proverb pe care l-a împrumutat 
de la poetul Menandru: Zovărăşiile rele strică obiceiurile bune 
(| Corinteni 15, 33). Să nu ne mirăm că unii devin hoţi sau 
desfrânați sau hulitori. Copiii care de mici sunt lipsiţi de 
educaţia creştină se obişnuiesc să trăiască în rău şi la prima 
ocazie se abat de la calea dreaptă.” (Din vol. Problemele 
vieții, p. 124) 


„Dacă-l educi cum trebuie pe copilul tău şi-l faci să aibă 
evlavie şi iubire, dacă şi el va face la fel cu copiii săi etc., se va 
alcătui un lanţ binecuvântat datorită ţie, care ai devenit rădăcina 
întregului bine.” (Din vol. Problemele vieții, p. 125) 

„Dar şi părinţii, o spun din nou, sunt datori să-şi educe cum trebuie 
copiii, străduindu-se pentru dezvoltarea echilibrată a trupului şi a duhului 
lor. Să-i înveţe evlavia şi virtutea. Dacă nu fac aşa, nu trebuie să se 
numească părinți. 

Aşa cum chemaţi doctorul când copilul vostru se îmbolnăveşte 
trupeşte, la fel să faceţi şi când el suferă sufleteşte. Sufletul este bolnav când 
păcătuieşte, când se desfrânează, când fură, când face ceea ce Dumnezeu 
interzice. 

Dar şi neşcolirea, needucarea, este o boală a sufletului, şi desigur 
mare, pentru că din pricina ei se întâmplă atâtea şi atâtea rele. Trebuie 
deci să-i şi educăm pe copiii noştri, căci astfel vor putea să-L cunoască 
mai bine pe Dumnezeu? Fără învăţătură vor fi ca animalele, care sunt 
lpsite de cuget. Omul, care a fost înzestrat cu cuget, trebuie să fie şi 
înțelept, aşa cum l-a făcut dintru început Dumnezeu. Fără înţelepciune el 
este o piatră prețioasă afundată în mocirlă, este corabie fără cârmă şi fără 
echipaj, care înaintează pe marea vieții necârmuită, la întâmplare. De 
aceea un înțelept a spus: Omul neşcolit priveşte, dar nu vede. 1 se pare că 
vede, dar este orb, fiindcă nu are cunoaştere, şi îndeosebi 
cunoaşterea adevărurilor şi a dogmelor credinţei - ce este sufletul, cerul, 
Dumnezeu Cel în trei ipostasuri, învierea, botezul, îngerii, Sfânta Liturghie, 
preoția etc. 

Proorocul David spune: Luaţi învățătură, ca nu cumva să se mânie 
Domnul (Psalmi 2, 12). Educaţi-vă creştineşte copiii. Aceasta este datoria 
voastră. Dacă veţi fi nepăsători, veți merge în iad, chiar dacă aveţi alte 
virtuți. Să-i învăţaţi tainele Bisericii, dreptatea, înțelepciunea, vitejia 
sufletească. Să-i ajutaţi să se cunoască pe ei, căci prin cunoaşterea de 
sine vor fi conduşi şi la cunoaşterea de Dumnezeu. Dacă nu-L cunosc pe 
Dumnezeu, la ce le va fi de folos toate celelalte? Nu-L auziți pe Domnul, 
Care spune în Sfânta Evanghelie că, dacă omul ar câştiga lumea întreagă 
dar şi-ar pierde sufletul său, nu i-ar folosi la nimic? 

Educaţi-i, aşadar, duhovniceşte pe copiii voştri. Educaţi-vă şi pe vol. 
În felul acesta vă veţi mântui şi veţi intra în împărăţia cerurilor, cu harul 
lui Hristos.” (Din vol. Problemele vieții, pp. 128-130) 


„Mai întâi disciplina, ascultarea, formarea moravurilor. Să se 
evite moleşeala, luxul, excesele bunăstării, ca el să fie curat totdeauna. 
Curăţia la copil, la omul tânăr, iată marele obiect al pretențiilor 
părinților la care sunt avizaţi. Totul se pierde, prezentul şi viitorul, 

dacă omul tânăr este stricat. Omul tânăr desfrânat va fi mai târziu soţul 
infidel. Să fie format astfel la o viaţă frugală şi ostenitoare. 

Însă nimic nu foloseşte fără principiile religioase. Educaţi pe 
aceştia în disciplina şi ascultarea de Dumnezeu, zice Pavel. Nimic nu 
va folosi fără de religie; cu ea totul se întoarce spre folos şi spre 
bogăţie. Vedeţi pe Ana soţia lui Fanuel, ea îl dă lui Dumnezeu pe fiul 
ei şi acest fiu ajunge minunatul profet Samuel. Ca copilul să ştie să 
gândească, ca şi creştin, această înțelepciune îi va folosi mai mult 
decât toate celelalte. În loc să aspire la bogăţie, el va avea sufletul 
destul de înalt pentru a dispreţui bogăţia. În loc de a urmări slava şi 
onorurile lumii acesteia, el se va încununa cu splendorile veşnice. În 
loc de a se ambiţiona spre o viaţă mai lungă, el va aspira la o viață 
divină fără de sfârşit. În loc de a fi abil să vorbească frumos, el va avea 
elocvenţa faptelor, prestigiul pe care-l dă virtutea. Să ne gândim la 
eroii străluciți pe care i-a produs religia în cursul veacurilor.” (Din vol. 
Bogăţiile oratorice, pp. 256-257) 


„Fă ca fericitul lov! Se temea şi de păcatele săvârşite în gând de 
feciorii săi! De aceea, aducea jertfe pentru ei şi avea mare grijă de ei. Fă ca 
Avraam! Şi acesta nu se îngrijea de bani şi de moşii, ci de legile dum- 
nezeieşti, pentru ca urmaşii lui să le păstreze cu sfinţenie. Şi despre virtutea 
aceasta a lui dă mărturie Dumnezeu, grăind aşa: Că ştiu că Avraam va învăța 
pe copiii lui judecăţile şi dreptăţile Mele (Fac., 18, 19). lar David, pe patul 
de moarte, a chemat pe fiul său şi, în loc de mare moştenire, îi dădea aceste 
porunci şi-i spunea: De vrei, copilul meu, să trăieşti după legile lui 
Dumnezeu, nu vei fi doborât de necazurile ce-ţi vin pe negândite, că toate-ți 
vor merge după voie şi te vei bucura de multă linişte; dar dacă pierzi 
ajutorul lui Dumnezeu, nu ţi-e de nici un folos împărăția şi multa ei putere. 
Acestea şi altele ca acestea îi spune, deşi nu cu aceste vorbe. 

Aşa să grăim şi noi copiilor noştri, şi cât trăim, şi la moartea noastră. 
Să-1 convingem că bogăție mare, moştenire desăvârşită, comoară nefurată 
este frica de Dumnezeu. Să nu ne străduim să le lăsăm averi care se pierd, ci 
dreapta credinţă, care rămâne şi nu se pierde. Când nu-i dreaptă credință, pier 
cu primejdie şi mare ruşine şi averile pe care le ai; dar când ai dreapta 
credință, câştigi averi pe care nu le ai. Dacă-ţi creşti bine copilul, şi-l creşte 
aşa şi el pe fiul lui, şi acela pe al său, se va prelungi fapta ta ca un lanţ de 
bună-vieţuire, care a luat de la tine început şi rădăcină, şi tu vei culege 
roadele purtării de grijă de urmaşi. Dacă părinţii şi-ar creşte bine copiii lor, 
n-ar mai fi nevoie de legi, de tribunale, de osânde şi pedepse, de execuţii 
publice. Legea nu este pusă pentru cel drept, spune Scriptura (| Timotei, |, 

9). Dar pentru că nu ne îngrijim de ei, pentru aceasta aducem asupra lor mai 
mari nenorociri, îi dăm pe mâinile călăilor şi-i împingem mereu în prăpastie. 
Cel care-i moale cu fiul său, spune Scriptura, va lega rănile lui (Is. Sir., 30. 
7). 
- Ce înseamnă cuvintele: Ce! care-i moale? 

- Cel care are milă de copil, care-l linguşeşte, care-l alintă peste măsură. 
Copilul are nevoie de o purtare de grijă mai aspră, trebuie să ştie de frică! 

Nu spun asta ca să fiți foarte aspri cu copiii voştri, ci ca să nu ajungeţi 
să nu vă mai ia în seamă. Dacă femeia trebuie să se teamă de bărbat, apoi cu 
mult mai mult fiul de tată. Nu-mi spune mie că e cu neputinţă să supui tine- 
rețea. Dacă Pavel cere unei văduve să aibă grijă de creşterea copiilor, apoi cu 
mult mai mult bărbaților. Dacă ar fi fost cu neputinţă, n-ar fi poruncit-o. 
Trândăvia noastră e de vină dacă ajung nişte răi copiii noştri; pentru că nu le 
sădim dintru început, din fragedă vârstă, credința în suflet. Ne străduim să 
înveţe toată ştiinţa profană, să slujească în armată; şi pentru aceasta cheltuim 
bani, ne rugăm de prieteni, umblăm la unul şi la altul; dar ca să ajungă slăvit 
în faţa Împăratului îngerilor, nu spunem cuvânt! Îl lăsăm să se ducă des la 
teatru, dar nu-l silim niciodată să vină la biserică. De vine o dată sau de două 
ori copilul la biserică, apoi vine aici de mântuială, la întâmplare şi în zadar, 
ca să se distreze. N-ar trebui să fie aşa. Ci, după cum le cerem socoteală de 
lecţii când îi trimitem la şcoală, tot aşa şi când îi trimitem la biserică, dar, 
mai bine zis, când îi ducem la biserică. N-ar trebui să punem pe alții să-i 
ducă la biserică, ci noi înşine să-i luăm de mână şi să-i aducem aici şi să le 
cerem să țină minte predica şi învăţătura ce o aud. Aşa, da, aşa ne va fi mai 
uşoară îndreptarea copiilor noştri. Că dacă ar auzi în casă vorbindu-li-se 
mereu de credință, dacă i-am sfătui ce trebuie să facă, iar la acestea ar fi 
adăugate şi învățăturile de aici, ar da repede roadă frumoasă aceste bune 
seminţe. Dar nimic din toate acestea nu facem! Socotim de mică însemnătate 
cele de neapărată trebuinţă. De le dăm aceste sfaturi, îi apucă îndată râsul. De 
aceea au ajuns toate cu susul în jos.” (La cuvintele: << Văduva să nu fie 
înscrisă dacă are mai puţin de şaizeci de ani>>; şi despre creşterea 
copiilor, şi despre milostenie, 9-10, în vol. Despre schimbarea numelor. 
Despre răbdare. Despre milostenie..., pp. 360-362) 


EDUCAȚIA (hpsa educaţiei religioase a copiilor - gravitatea) 


„Să ştiţi că, dacă toate faptele noastre ar fi bine rânduite cu privire la 
sufletul nostru, însă nu ne vom îngriji de mântuirea copiilor, vom fi pedepsiţi 

cu pedeapsa cea mai mare. Vă voi da o dovadă, nu a mea, ci una care se află 
în Sfintele Scripturi. 

Era un preot la iudei, om cumpătat şi îngăduitor, care se numea Eli. 
Acest Eli era tatăl a doi copii. Deşi vedea că fiu lui merg pe căi greşite, 
totuşi nu-i dojenea, nici nu-i împiedica. Mai bine spus îi mustra, dar nu făcea 
asta cu toată tăria. Păcatele acestor copii erau: desfrânarea şi lăcomia. 
Scriptura spune că mâncau cărnurile sfinte înainte de a fi sfințite şi înainte de 
a fi aduse ca jertfă lui Dumnezeu (| Regi 2, 16- 17). Cu toate că tatăl lor ştia 
asta, nu i-a pedepsit, încerca să-i întoarcă de la păcatul lor prin sfaturi, 
spunându-le necontenit astfel de cuvinte: Nu, copiii mei, nu faceți aşa, că 
nu-i bun auzul pe care-l aud despre voi că faceţi poporul să nu mai 
slujească Domnului. Dacă va păcătui om faţă de om, se vor ruga pentru el 
Domnului; dar dacă va păcătui omul față de Dumnezeu, cine se va ruga 
pentru el? (| Regi 2, 24- 25). Greutatea acestor cuvinte era mare şi ruşinea 
îndestulătoare ca să aducă la simţiri pe un om cu minte. Cuvintele tatălui au 
scos la iveală păcatul lor, au arătat cât este de înfricoşător şi le-au făcut 
cunoscut cât de greu de suferit şi cât de înspăimântătoare este pedeapsa ce-i 
amenință. Dar pentru că El n-a arătat față de fiii săi toată asprimea 
trebuitoare, a pierit şi el împreună cu aceştia. Eli nu trebuia să se 
mărginească numai la amenințări. Trebuia să-i îndepărteze de la faţa lui, să-i 
biciuiască. Trebuia să fie cu ei cu mult mai neîndurător şi mai aspru. Dar 
pentru că n-a făcut asta, Eli a aţâţat pe Dumnezeu la luptă şi împotriva lui, şi 
împotriva fiilor lui. Pentru că şi-a cruțat fără socoteală fiii, a pierdut, o dată 
cu mântuirea copiilor lui, şi propria sa mântuire. Ascultă ce-i spune 
Dumnezeu lui Eli! Dar, mai bine-zis, nu-i spune lui. Nu l-a mai socotit 
vrednic să-i spună vreun cuvânt. S-a purtat cu el ca şi cu o slugă care a greşit 
foarte mult în fața stăpânului său şi căreia îi face cunoscute prin altă 
persoană nenorocirile ce vor veni peste el. Atât de mare era atunci mânia lui 
Dumnezeu pe Eli. Ascultă deci ce spune Dumnezeu lui Samuel, ucenicul lui 
Eli, despre dascălul său. Dumnezeu vorbea mai mult cu ucenicul lui Eli şi cu 
celălalt profet şi cu alți oameni decât cu Eli despre pedepsele ce vor veni 
peste el. Aşa l-a nimicit Dumnezeu pe Eli pe vecie! Dar ce spune Dumnezeu 
lui Samuel? A ştiut că fiii lui au hulit pe Dumnezeu, şi nu i-a certat (| Regi 3, 
13). Eli 1-a certat, dar nu cum trebuia. I-a certat, dar Dumnezeu spune că 
certarea făcută fulor săi n-a fost certare. Prin urmare, Dumnezeu a osândit 
certarea făcută de Eli, pentru că nu era făcută cu asprime şi cu tărie. Din cele 
spuse urmează că putem să avem grijă de copii, dar dacă nu ne îngrijim de ei 
cum trebuie, înseamnă că nu avem grijă de ei, după cum nici certarea făcută 
de Eli nu era certare. După ce Dumnezeu a spus care e păcatul lui Eli şi al 
fiilor lui, a pronunţat cu multă mânie pedeapsa: Pentru aceea mi-am jurat 

casei lui Eli că păcatul casei lui Eli nu se va ierta până în veac, nici prin 
tămâiere, nici prin jertfe ( Regi gi 14). 
Ai văzut cât de mare este înverşunarea lui Dumnezeu şi cât de neiertată 
pedeapsa? Dumnezeu spune: Fără îndoială, trebuie să piară nu numai el, 
nici numai copiii lui, ci toată casa lui; nu va fi leac care să vindece rana 
aceasta. Şi totuşi, în afară de negrija sa față de creşterea copiilor. Dumnezeu 
n-a mai putut să-l învinovăţească de alt păcat pe bătrânul acela. Eli era, într- 
adevăr, un bărbat minunat în toate faptele lui. Înţelepciunea şi curăţia vieţii 
lui se pot vedea nu numai din faptele lui, ci şi din felul în care a primit 
pedeapsa lui Dumnezeu. Mai întâi, când a auzit hotărârea lui Dumnezeu şi a 
văzut că-l aşteaptă cea mai cumplită pedeapsă, nu s-a îndărătnicit, nu s-a 
supărat, nici n-a spus cuvintele pe care poate mulți le-ar fi spus: Sunt eu 
stăpân pe voința altora? Sunt răspunzător de propriile mele păcate! Fiii mei 
sunt în vârstă şi ar fi drept ca numai ei să fie pedepsiţi. Eli însă n-a spus şi 
nici n-a gândit aşa! Ca o slugă înțeleaptă, care ştie numai un singur lucru, să 
primească cu inima uşoară toate hotărârile stăpânului, chiar dacă sunt 
neplăcute şi dureroase, tot astfel şi Eli a rostit cuvinte pline de multă 
înţelepciune: Însuşi Domnul va face ce va fi plăcut înaintea Lui (| Regi 3, 
18). Virtutea lui se poate vedea nu numai de aici, ci şi din altă parte. Când 
iudeii erau în război, 1 s-a adus la cunoştinţă înfrângerea armatei iudaice şi 
că fiu lui au fost omorâţi în luptă într-un chip ruşinos şi vrednic de milă. Eli 
a rămas netulburat la auzul acestei ştiri (| Regi 4, 13-18). Dar când 1 s-a mai 
spus că în măcelul acela a fost răpit de duşmani şi chivotul legii, da, atunci 
bătrânul, întunecat de durere, a căzut din scaun pe spate înspre uşă şi şi-a 
rupt spinarea, că era bătrân şi greoi (| Regi 4, 17). A fost un om slăvit care a 
judecat pe Israel patruzeci de ani (| Regi 4, 18). 

Dacă pe preotul, pe bătrânul, pe slăvitul, pe cel care a stat fără prihană 
în fruntea poporului evreu patruzeci de ani, care a condus poporul în nişte 
vremuri care cereau multă grijă şi băgare de seamă, nimic din acestea n-a 
putut să-l scape de pedeapsă, ci a pierit năprasnic şi mizerabil pentru că nu 
s-a ocupat de copiii lui cu toată grija, iar păcatul acestei nepurtări de grijă 
pentru creşterea copiilor a înecat, ca un val furios şi mare, toate acele fapte şi 
a ascuns toate faptele lui bune; dacă, deci, un om atât de mare a suferit o 
astfel de pedeapsă, ce pedeapsă vom suferi noi, care trăim în timpuri care cer 
de la noi mai multă înțelepciune şi înţelegere a lucrurilor, noi, care suntem 
mai prejos de virtutea aceluia...” (Apologia vieții monahale, 3, în vol. 
Despre Feciorie, Apologia vieţii monahale, Despre creşterea copiilor..., pp. 
247-250) 

„Să nu mi se spună că mulți oameni au avut mai puțină grijă de copiii 
lor decât Eli, şi totuşi n-au primit pedeapsa lui Eli. Asta nu-i adevărat! Din 
pricina acestui păcat mulți oameni au suferit adeseori pedepse mai cumplite 
chiar decât pedeapsa lui Eli. De unde vine moartea copiilor înainte de 
vreme? De unde bolile cumplite şi fără de sfârşit şi peste noi, şi peste copiii 
noştri? De unde pagubele, de unde accidentele, de unde neajunsurile, de 
unde nenumăratele nenorociri? De acolo că nu avem nici o grijă de copiii 
noştri când sunt răi. Spusele mele nu sunt o simplă presupunere, întâmplarea 
bătrânului El este îndestulătoare să ne convingă. Dar vă voi mai cita şi 
cuvintele unui bărbat înțelept. Vorbind despre copii, spune aşa: Nu te bucura 
de fiii necredincioşi,; dacă nu au frică de Dumnezeu, să nu ai încredere in 
viața lor. Vei suspina din pricina doliului înainte de vreme şi vei cunoaşte 
moartea lor neașteptată. Mulţi, după cum am spus mai sus, au suferit aceste 
pierderi. Alţii au scăpat, dar până la sfârşit nu vor scăpa nici ei. Pedeapsa va 
cădea pe capul lor. Când vor pleca dincolo, vor fi pedepsiţi şi mai straşnic.” 
(Apologia vieţii monahale, 3, în vol. Despre Feciorie, Apologia vieţii 
monahale, Despre creşterea copiilor..., p. 251) 


„Pe bătrânul Eli, deşi era strălucit în toate celelalte fapte, l-a pedepsit 
numai din pricina acestei lipse de grijă faţă de creşterea copiilor lui; pe 
patriarhul Avraam l-a cinstit atât pentru celelalte virtuţi ale lui, cât şi pentru 
această purtare de grijă pentru copii. Vorbind despre acele multe şi mari 
daruri pe care a făgăduit că i le va da, Dumnezeu a arătat şi pricina acestor 
daruri: Știam, spune Domnul că Avraam va da poruncă fiilor lui şi casei lui 
după el şi vor păzi căile Domnului Dumnezeu, ca să facă dreptate şi 
judecată (Fac., 18, 19). Am citat acum aceste cuvinte, ca să cunoaştem că 
Dumnezeu se va purta cu asprime faţă de cei care nu se îngrijesc de nişte 
făpturi atât de dragi Lui şi atât de preţuite de El. Căci nu se poate ca 
Dumnezeu să se îngrijească atât de mult de mântuirea copiilor, iar noi să nu 
le purtăm deloc de grijă, disprețuindu-i. 

Prin urmare, Dumnezeu nu rămâne nepăsător faţă de purtarea noastră, 
dimpotrivă, se supără şi se mânie cumplit, după cum de altfel şi faptele ne 
arată. Pentru asta şi Fericitul Pavel ne îndeamnă adesea, zicând: Părinților, 
creşteţi pe copiii voştri în învățătura şi certarea Domnului (Efes., 6, 4). 

Dacă noi am primit poruncă să veghem asupra sufletului copiilor 
pentru că vom da socoteală, cu mult mai mult a primit această poruncă tatăl 
care i-a născut, care 1-a crescut, care trăieşte necontenit împreună cu ei. 
După cum nu putem să avem vreun cuvânt de apărare sau de iertare pentru 
păcatele noastre, tot astfel nu putem fi iertaţi nici pentru păcatele copulor. 
Acest lucru a fost pus în lumină de Fericitul Pavel. Legiuind ce fel de 

oameni trebuie să fie cei care sunt însărcinaţi cu conducerea altora, Pavel, pe 
lângă toate celelalte îndatoriri de neapărată trebuinţă, cere să fi îndeplinit şi 
îndatorirea de a-şi fi crescut bine copiii, (| Tim., 3, 4) pentru că nu vom fi 
iertaţi dacă aceştia ajung nişte răi şi nişte stricați. Şi pe bună dreptate. Dacă 
am fi prin fire răi, poate că am avea un cuvânt de apărare, dar pentru că 
ajungem răi sau buni prin libertatea voii noastre, ce scuză potrivită ar putea 
invoca tatăl care va lăsa să se piardă şi să ajungă om rău ființa cea mai iubită 
şi mai scumpă dintre toate fiinţele de pe pământ, copilul? Că nu vrea tatăl 
său să-l facă bun? Dar care părinte ar putea spune asta? Însăşi firea lui îl 
sileşte şi-l mână să-şi facă bun copilul. Că nu a putut? Tatăl nu poate spune 
nici asta. Faptul că a avut copilul în mâinile sale de când era fraged, că este 
cel dintâi şi singurul căruia 1 s-a încredinţat puterea asupra copilului, că îl are 
în casă, sub ochii săi, necontenit, îi face lesnicioasă şi cu totul uşoară 
supravegherea copilului. 

Sunt convins că proasta creştere a copiilor şi înrăirea lor nu se 
datoreşte altui fapt decât dragostei pătimaşe ce o avem pentru bunurile 
materiale ale acestei lumi. Grija de cele lumeşti şi preferința părinților numai 
pentru bunurile pământului, îi silesc să nu se îngrijească de copii şi, o dată 
cu asta, să nu se îngrijească nici de sufletele lor. Aceşti părinți (să nu se 
creadă că vorbesc cu patimă) sunt mai răi decât asasinii de copii. Aceştia 
despart sufletul de trup, ceilalți, părinții, prin purtarea lor, aruncă în focul 
gheenei sufletul lor, o dată cu trupul lor. E necesar şi e în firea lucrurilor ca 
trupul lor să moară, dar moartea sufletului lor ar fi putut fi înlăturată dacă 
lipsa de purtare de grijă a părinţilor n-ar fi adus-o asupra copiilor lor. Mai 
mult încă, învierea cea de obşte va face să dispară moartea trupului, 
pierderea sufletului însă este ireparabilă; un suflet pierdut nu se mai mântuie, 
este chinuit veşnic. 

Prin urmare, pe bună dreptate am spus că părinţii care nu se îngrijesc 
de mântuirea copiilor lor sunt mai răi decât ucigaşii de copii. Nu-i atât de 
groaznic să-ți ascuți sabia, să-ți înarmezi mâna, s-o împlânți în gâtul 
copilului, pe cât de groaznic este a pierde şi a strica sufletul lui. Nimic nu o 
poate egala.” (Apologia vieții monahale, 4, în vol. Despre Feciorie, 
Apologia vieţii monahale, Despre creşterea copiilor..., pp. 254-256) 


„Poţi spune cu mâna pe inimă că te-a auzit fiul tău sfătuindu-l 
vreodată, sau ştie el prin el însuşi că jurământul, chiar jurământul drept, este 
un păcat înaintea lui Dumnezeu (Matei 5, 33-37)? I-ai spus tu vreodată că nu 
poate să se mântuiască cel care ţine minte răul şi e ranchiunos? Scriptura 
spune: Căile celor ce țin minte răul duc spre moarte (Pilde 12, 29). I-ai spus 
tu vreodată fiului tău că Dumnezeu dispreţuieşte aşa de mult pe bârfitor, 

încât i-a interzis citirea cuvintelor dumnezeieşti (Înţ. Sol., 1, 11)? I-ai spus tu 
vreodată fiului tău că Dumnezeu aruncă din ceruri pe omul îngâmfat şi pe 
ocărâtor şi-l dă focului gheenei (Is., 13, 11)? 

I-ai spus tu vreodată fiului tău că cel care se uită la vreo femeie cu 
ochi desfrânați este privit ca un om care a şi săvârşit păcatul şi este pedepsit 
ca desfrânat (Matei 5, 27-28)? L-ai sfătuit vreodată să fugă de păcatul 
săvârşit în fiece clipă, judecarea aproapelui, care atrage după sine o pedeapsă 
cumplită (Matei 7, 1-5)? I-ai citit tu vreodată legile puse de Hristos pentru 
aceste păcate? Sau poate nici tu nu ştii că există astfel de legi. Cum deci va 
putea fiul tău să săvârşească poruncile lui Hristos, când nici tu, tatăl lui, care 
trebuie să-l înveți aceste porunci, nu le ştii? 

Dacă această grozăvie s-ar mărgini numai la atât, de a nu le da nici un 
sfat folositor, grozăvia n-ar fi atât de mare; dar voi îi împingeţi să 
săvârşească fapte potrivnice poruncilor lui Hristos. Când părinți îşi 
îndeamnă copiii să studieze elocinţa, nu-i poţi auzi spunându-le altceva decât 
aceste cuvinte: Cutare, om de proastă condiţie socială şi din părinţi de Jos, 
pentru că a studiat elocința şi ştie să vorbească bine, a ajuns mare 
demnitar, şi-a făcut avere mare, şi-a luat femeie bogată, şi-a zidit casă 
luxoasă, este temut şi Slăvit de toți. Altul apoi, cutare, pentru că a învățat 
limba latină, are o funcţie înaltă la curtea domnească şi conduce şi 
rânduieşte treburile curţii. Un alt tată dă de exemplu pe alţii; dar toți părinți 
dau fulor lor de exemplu numai pe oamenii străluciți şi renumiți pe pământ. 
Nimeni, niciodată, nu pomeneşte de cei străluciți şi renumiţi în ceruri, ba 
dimpotrivă, dacă ar încerca cineva să-i pomenească şi să-1 dea de exemplu, l- 
ar alunga ca pe unul care distruge rânduiala lumii. 

Aşadar, dacă de la început îi încântați cu astfel de cuvinte, apoi nu-i 
învățați altceva decât temelia tuturor relelor, căci le sădiți în suflet două 
patimi foarte puternice: dragostea de bani şi dragostea de slava deşartă, cea 
din urmă mai rea decât cea dintâi. Fiecare dintre aceste patimi, luată separat, 
este îndestulătoare să distrugă sufletul unui copil; dar când sunt unite şi cad 
împreună pe sufletul lui fraged, ca nişte şiroaie de munte unite împreună, 
distrug toate însuşirile bune ale copilului, pentru că târăsc cu ele peste 
sufletul lui atâta spini, atâta nisip, atât de mult bolovăniş, încât sufletul lui 
nu mai poate să odrăslească, nici să rodească vreuna dintre însuşirile lui 
bune. Despre adevărul spuselor mele ne dau mărturie şi înţelepţi păgâni. Un 
înţelept numeşte fiecare dintre aceste patimi, luate separat, nu unite, acropolă 
a răutăţilor, iar alt înţelept, cap al răutăților. Dacă fiecare din aceste patimi, 
luată separat, este acropolă şi cap şi dacă dragostei de avuţii i se mai alătură 
şi cealaltă, mult mai cumplită şi mai tiranică, adică dragostea nebună după 
slavă, şi la un loc se năpustesc asupra sufletului tânărului, se înrădăcinează 

în el şi-l ocupă de timpuriu, cine va mai putea urni din suflet această boală, 
mai ales când şi părinții nu numai că nu-şi dau nici o silinţă ca aceste lăstare 
de răutate să fie smulse, ci, dimpotrivă, fac totul şi cu fapta, şi cu cuvântul ca 
ele să prindă şi mai adânc rădăcină. Mai este cineva atât de lipsit de judecată 
încât să nu se deznădăjduiască de mântuirea unui copil care a primit o astfel 
de creştere? Ar fi de dorit ca un suflet care are fericirea să se bucure de alte 
învățături decât cele de mai sus să evite răul, dar ce nădejde de mântuire mai 
poate fi când pretutindeni premule se dau în bani şi când bărbaţi blestemaţi 
sunt dați copiilor ca pilde de urmat? Oamenii care iubesc banii şi averile 
ajung în chip neîndoios invidioşi, stricați, gata oricând să jure, sperjuri, 
obraznici, insultători, hoți, neruşinaţi, îndrăzneţi, nerecunoscători şi făcători 
a tot felul de răutăți. Martor vrednic de credință al acestor adevăruri este 
Fericitul Pavel, care spune că rădăcina tuturor relelor din viaţă este iubirea 
de arginți (I Tim., 6, 10). Mai înainte de el, Hristos a arătat acelaşi lucru şi a 
spus că nu este cu putinţă să slujească lui Dumnezeu cel care slujeşte patimii 
iubirii de arginți (Matei 6, 24). 

Prin urmare, dacă paşii tânărului sunt conduşi chiar de la început spre 
această robie, când va putea ajunge liber, când va putea scoate capul din 
valurile care-l învăluie, o dată ce toți îl împing, toți îl dau la fund şi aduc 
peste el primejdia înecului? N-ar fi de dorit să nu-l necăjească nimeni, să 
poată să se ridice, cu ajutorul multor oameni care i-ar întinde mână de ajutor, 
să poată vedea, dar să stea şi deasupra valului sărat al răutății?” (Apologia 
vieții monahale, 5-6, în vol. Despre Feciorie, Apologia vieții monahale, 
Despre creşterea copiilor..., pp. 257-260) 


„De unde deci să ia vreun sfat bun? De la el? Prin propriile sale 
sforțări? Tânărul însă nu poate prin el însuşi, fără ajutorul cuiva, să 
săvârşească virtutea. Chiar dacă ar voi să săvârşească o faptă de virtute, 
gândul lui cel bun se va îneca înainte de a odrăsli din pricina potopului 
cuvintelor tale. După cum trupul care nu se hrăneşte cu mâncăruri sănătoase, 
ci cu mâncăruri vătămătoare, nu poate trăi nici câtăva vreme, tot astfel şi 
sufletul hrănit cu învăţăturile şi sfaturile pe care i le dai nu poate să dea 
naştere vreunui gând sau vreunei fapte mari şi virtuoase! Dimpotrivă, este 
necesar ca un astfel de suflet să slăbească şi să se moleşească, fiind 
necontenit stăpânit de răul care-l slăbeşte treptat, iar mai târziu, să se 
prăvălească în gheenă şi în pierzarea cea de acolo. 

lar dacă ai pretenţia că spusele mele nu sunt drepte, dacă susţii că fiul 
tău poate săvârşi toate faptele de virtute trăind in mijlocul lumii, dacă susţii 
aceasta în serios, şi nu în glumă, nu şovăi de a mă învăţa şi pe mine această 
nouă şi minunată învăţătură! Într-adevăr, nu vreau ca lucruri atât de mari să- 

mi rămână necunoscute şi nici nu doresc să-mi fie străine nişte învățături atât 
de bune! 

Această minunată învățătură însă nu o voi putea afla din gura voastră; 
voi înşivă nu mă lăsaţi, prin vorbele şi prin faptele voastre contraziceți 
susținerea voastră şi învăţaţi contrariul. Porunciţi copiilor voştri să facă fapte 
ce nu pot mântui, le daţi astfel de porunci ca şi cum singurul vostru gând şi 
toată silinţa voastră ar avea ca scop pierderea fulor voştri. 

Uită-te şi vezi dacă îndeplineşti următoarele porunci date nouă de 
Mântuitorul. 

Hristos a spus: Vai de cei ce râd (Luca 6, 25), voi însă daţi fulor voştri 
multe prilejuri de râs. Vai de cei bogați (Luca 6, 24), a spus Domnul, voi 
însă faceți tot ce vă stă în putinţă ca fiu voştri să se ocupe cu afaceri băneşti. 
Hristos a spus: Vai de voi când toţi oamenii vă vor vorbi de bine! (Luca 6, 
26), a spus Domnul iarăşi; voi însă de cele mai multe ori vă cheltuiţi toată 
averea numai spre a fi lăudaţi de oameni. Cel ce ocărăşte pe fratele lui este 
vinovat gheenei (Matei 5, 22), voi însă socotiți slabi şi laşi pe cei ce suferă în 
tăcere ocările altora. Hristos porunceşte să ne ferim de ceartă şi de judecată 
(Matei 5, 25), voi însă creşteţi pe copiii voştri numai în ceartă şi numai în 
judecăţi. Hristos porunceşte să ne scoatem adeseori ochiul dacă ne vatămă 
(Matei 5, 29), voi însă faceți prieteni mai cu seamă pe acei oameni care pot 
să vă dea bani, chiar dacă vă învaţă să faceţi cele mai mari rele. Hristos nu 
ne-a îngăduit să ne despărțim de soţie, afară de pricină de desfrânare (Matei 
5, 32), voi însă porunciți fiilor voştri să calce în picioare această poruncă, 
dacă pot să dobândească mai multă avere printr-o nouă căsătorie. Hristos a 
oprit cu desăvârşire jurământul (Matei 5, 34), voi însă vă bateţi joc de cei 
care păzesc această poruncă. Hristos a spus. Cel ce-şi iubeşte sufletul său, 
şi-l va pierde (loan 12, 25), voi însă, prin toate mijloacele, aprindeţi în copiii 
voştri această dragoste. Hristos a spus: Dacă nu veţi ierta oamenilor 
greşelile lor, nici Tatăl vostru Cel ceresc nu vă va ierta greşelile voastre 
(Matei 6, 15); voi însă ocărâţi chiar pe fiii voştri când nu vor să se răzbune 
pe cei ce i-au nedreptăţit şi vă grăbiţi să-i faceți să se răzbune cât mai iute pe 
vrăjmaşii lor. Hristos a hotărât că postul, rugăciunea şi milostenia n-au nici 
un preţ dacă sunt făcute din dorinţa de slavă, din dorinţa de a fi lăudate de 
oameni aceste fapte (Matei 6, 1-18); voi însă faceţi toate faptele voastre 
numai pentru a fi lăudaţi de oameni. 

Mai e nevoie, oare, să mai amintesc de toate păcatele voastre? Sunt 
îndestulătoare şi cele pomenite până acum să pregătească, pentru un suflet 
încărcat cu ele, nenumărate gheene, şi nu toate aceste păcate strânse la un 
loc, ci chiar fiecare în parte. Voi însă pentru că îngrămădiți pe spatele fiilor 
voştri deodată toate aceste păcate şi pentru că puneţi peste ei poveri de 

păcate, cu neputinţă de purtat, îi trimiteţi în acest chip în râul cel de foc. Vor 
putea ei oare să se mântuiască vreodată dacă dau focului gheenei atât de 
multă hrană care să întrețină necontenit focul?” (Apologia vieții monahale, 
6-7, în vol. Despre Feciorie, Apologia vieții monahale, Despre creşterea 
copiilor..., pp. 261-263) 


„Lucrul cel mai cumplit nu-i numai că le dați sfaturi potrivnice 
poruncilor lui Hristos, ci mai ales că înveşmântaţi viciul cu nume 
strălucitoare, anume: numiți cultură şi civilizație mergerea necontenită la 
cursele de cai şi la spectacolele teatrale; spuneți că un om este liber dacă este 
bogat; numiți mărinimie sufletească dărnicia făcută din dragostea de slavă şi 
de dragul laudelor mulţimii; numiţi îndrăzneală semeția prostească; numiţi 
dragoste de oameni mesele întinse însoțite de chefuri şi desfrânare; numiți 
om de curaj pe cel ce săvârşeşte nedreptăţi şi face rău. Apoi, ca şi cum n-ar 
fi de-ajuns această înşelăciune, dați virtuților nume contrarii lor: 
înțelepciunii îi spuneți mojicie, blândeți — stânjeneală, dreptății — laşitate, 
smereniei — slugărnicie, renunţării la drepturile tale de dragul liniştu şi al 
păcii, slăbiciune. Daţi virtuților aceste nume ca şi cum v-aţi teme ca nu 
cumva să scape de pieire copiii voştri dacă ar auzi de la alții adevăratul lor 
nume.” (Apologia vieții monahale, 7, în vol. Despre Feciorie, Apologia vieții 
monahale, Despre creşterea copiilor..., pp. 263-264) 


„Vă daţi toată osteneala ca fiul vostru să aibă servitor, să aibă cal, să 
fie îmbrăcat cât mai frumos, dar nu suferiți să vă gândiţi cum să ajungă bun 
fiul vostru, întindeţi râvna voastră pentru strângerea de avuţii, - care nu-s 
decât pietre şi lemne -, cât puteți de mult, dar nu învredniciți sufletul 
copilului vostru nici cu cea mai mică parte din această râvnă, înduraţi toate 
ostenelile şi toate cheltuielile ca să aşezaţi în casa voastră o statuie minunat 
lucrată şi să faceţi din aur acoperişul caselor voastre, darn u vreți nici să vă 
gândiţi măcar să faceți de aur sufletul copilului vostru, statuia cea mai de 
preț dintre toate statuile.” (Apologia vieții monahale, 7, în vol. Despre 
Feciorie, Apologia vieții monahale, Despre creşterea copiilor..., p. 265) 


„Dar mi se poate obiecta: 

- La ce le foloseşte copiilor noştri educarea sufletului? La ce le 
foloseşte vieţuirea morală desăvârşită? 

- Ei bine, acest gând este cel care strică totul, anume că lucrul cel cu 
adevărat de neapărată trebuinţă, cel care menţine viaţa noastră, este socotit 
de prisos, pare secundar. 

Dacă ar vedea cineva pe fiul său bolind cu trupul, negreşit că n-ar 
spune: Ce folos are să se facă sănătos?. Dimpotrivă, şi-ar da toată silință să- 
I facă atât de sănătos, încât să nu 1 se mai întoarcă boala. Când însă sufletul 
copilului e bolnav, părinţii spun că n-are nevoie de nici o îngrijire. Şi 
îndrăznesc să se mai numească părinţi după ce rostesc astfel de cuvinte!” 
(Apologia vieţii monahale, 9, în vol. Despre Feciorie, Apologia vieții 
monahale, Despre creşterea copiilor..., p. 271) 


EREDITATEA 


„Dar dacă suntem cu mintea trează, nu ne pot vătăma cu nimic 
nenorocirile venite peste noi din pricina păcatelor strămoşilor noştri. Ele 
rămân doar nişte nume. Cel dintâi-zidit din pricina călcării de poruncă, a 
adus pe pământ moartea şi o viață chinuită şi plină de dureri; Ham a adus 
robia. După venirea Stăpânului Hristos, însă, putem, dacă vrem să facem ca 
aceste rele să fie numai nişte simple nume.” (Omilii la Facere, omilia XXIX, 
VII, în col. PSB, vol. 21,p. 375) 


„Vezi-mi iarăşi şi din aceste cuvinte că păcatele înaintaşilor noştri nu 
aduc nici o vătămare firii noastre. Ninevitenii aceştia, care, prin pocăinţa lor, 
au atras asupră-le iubirea de oameni a lui Dumnezeu şi au schimbat 
hotărârea Stăpânului, aceştia au avut mai întâi strămoş pe Ham, cel care a 
batjocorit pe tatăl său, apoi au avut strămoş pe Nevrod, om tiran şi mândru, 
care a avut de urmaş pe Asur. Se spune că au fost poate printre şi alții răi şi 
stricaţi, care au dus o viață urâtă şi păcătoasă, care s-au dedat de beţii, la râs, 
la petreceri şi vorbe pline de ruşine; dar pentru că ninevitenii s-au hotărât să 
se pocăiască cu adevărat, păcatele strămoşilor nu i-au vătămat cu nimic, 
dimpotrivă, au atras asupra lor atât de mult ajutorul cel de sus, că până azi se 
cântă fapta pocăinţei lor. 

Să mergem, dar şi noi pe urmele ninevitenilor. Să ştim că nici păcatele 
strămoşilor nu ne vatămă dacă voim să fim cu mintea trează, dar nici virtutea 
lor nu ne poate fi de folos, dacă ne trândăvim; să ne străduim mult să facem 
fapte de virtute şi să avem voinţă, plină de înţelepciune, ca să ne bucurăm de 
binecuvântarea lui Sim şi lafet şi să scăpăm de blestemul şi robia venită 
peste Ham. Să fim liberi, să nu ajungem robii păcatului; să dobândim 
adevărata libertate, ca să avem parte de bunătăţile cele nespuse.” (Omilii la 
Facere, omilia XXIX, VIII, în col. PSB, vol. 21, p. 379) 


„Ai văzut că virtutea sau păcatul nu stă în firea noastră, ci în voinţa 
noastră? lată, în ce priveşte firea şi patriarhul Avram şi Nahor erau frați, dar 

în ceea ce priveşte voința lor nu erau frați. Nahor a rămas tot în rătăcire, deşi 
fratele său ajunsese la o atât de mare virtute; Avram, însă, prin faptele lui, 
arăta tuturor că sporeşte zi de zi în virtutea după Dumnezeu.” (Omilii la 
Facere, omilia XXXI, VI, în col. PSB, vol. 21, p. 405) 


„Un om care caută virtutea nu va putea fi vătămat cu nimic, chiar dacă 
strămoşul lui a fost de alt neam, chiar dacă a fost desfrânat, chiar dacă a avut alte 
păcate. Dacă pe un stricat, întors pe calea cea dreaptă, nu poate să-l facă de râs 
viaţa lui de mai înainte, cu atât mai mult nu va putea face de ruşine păcătoşenia 
părinților pe un om virtuos, născut dintr-un desfrânat şi o adulteră”. (Omilii la 
Matei, omila III, II, în col. PSB, vol. 23, p. 39) 


„Nu-i cu putinţă, da, nu-i cu putinţă să te socoţi virtuos sau păcătos, 
strălucit sau neînsemnat, pe temeiul virtuții sau viciului strămoşilor tăi; 
iar dacă e nevoie, am să spun ceva şi mai ciudat: acela-i mai strălucit 
care ajunge bun fără să aibă strămoşi străluciți”. (Omilii la Matei, omiha 
III, IV, în col. PSB, vol. 23, p. 492) 


ERETICII (cine sunt €e1?) 


„+... €l, (Pavel -— n.n.), numeşte câini pe cei ce amăgeau pe credincioşi, 
zicând: Păziţi-vă de câini (Flp. 3, 2), iar altă dată îi numeşte îngerii satanei, 
ŞI cu conştiinţa înfierată.” (Comentariile sau Tălcuirea Epistolei întâi către 
Corinteni, omilha XXVII, p. 283) 


ERETICII (diferite numiri date ereticilor) 


„Trebuie să-i vădesc din Sfintele Scripturi pe aceştia ca pe nişte vrăjmaşi ai lui Hristos, 

ŞI vicleni şi hulitori şi fățarnici şi furi şi tâlhari şi urâţi şi prooroci mincinoşi 
şi dascăli mincinoşi şi povățuitori orbi şi înşelători şi vicleni şi antihrişti şi 
învrăjbitori şi fiii celui viclean şi nebuni şi fără de Dumnezeu şi luptători de 
duh, care au hulit Duhul Darului, cărora nu li se va ierta nici în veacul cel de 
acum, nici în cel viitor, pentru care se huleşte calea adevărului, încă spre 
acestea şi fiii celui viclean se cheamă, ai diavolului, precum a zis către ei 
Domnul, că voi sunteţi de la tatăl vostru, diavolul, iar loan Evanghelistul 
zice adesea că sunt copiii diavolului.” (Din vol. Mărgăritarele Sfântului 
Ioan Gură de Aur, pp. 173-174) 

ERETICII (manifestarea lor) 


„De pildă, maniheii, câinii, nebunii şi turbaţii, arată chip blând, dar 
înăuntru au turbarea cea primejdioasă a câinilor, şi ascund sub pielea de oaie 
lupul - dar tu nu privi cele dinafară, ci uită-te la fiara ascunsă înăuntru.” 
(Cele dintâi omilii la Facere, cuvântul al şaptelea, p. 98) 


ERETICII (răstălmăcesc Scriptura şi caută mereu argumente 
împotriva mântuirii lor) 


„Dar ereticii, răstălmăcind Scripturile împotriva capetelor lor şi 
căutând mereu argumente împotriva mântuirii lor nu-şi dau seama că se 
îmbrâncesc singuri în prăpastia pierzării. Că pe Fiul lui Dumnezeu nici 
lauda nu-L face mai slăvit, nici hula nu-L vatămă. Nu are nevoie Fiinţa 
cea necorporală de lauda noastră. Ci, după cum cel ce spune de soare că 
e strălucitor nu-i adaugă lumină la lumina lui, nici cel care spune că 
soarele e întunecos nu-i micşorează strălucirea, ci cuvintele lui sunt 
dovada propriei orbiri, tot aşa şi cel ce spune că Fiul lui Dumnezeu e 
creatură, şi nu Fiu, dă dovadă de nebunia lui, iar cel care cunoaşte ființa 
Lui, îşi arată propria-i înţelepciune. Și nici acesta nu Îi este de folos, 
nici acela nu-L vatămă, ci unul luptă împotriva mântuirii lui, iar celălalt 
pentru mântuirea lui. Dar, după cum am spus, ereticii, răstălmăcind 
Scripturile, trec cu vederea unele texte din Scriptură şi caută doar, doar, 
vor găsi un text care ar părea de acord cu rătăcirea lor. Să nu-mi spui 
mie că Scriptura e de vină. Nu-i de vină Scriptura, ci nesocotinţa lor. Şi 
mierea e dulce, dar bolnavul o socoate amară. Nu mierea e de vină, ci 
boala. Tot aşa şi nebunii care nu văd lucrurile aşa cum sunt ele, dar nu- 
s de vină lucrurile, ci mintea stricată a celui nebun. Dumnezeu a făcut 
cerul ca să-i vedem creația şi să ne închinăm Creatorului. Păgânii, însă, 
au îndumnezeit creaţia lui Dumnezeu. Nu e de vină creația, ci 
nesocotința acelora. După cum omul nesocotit nu are folos de nicăreri, 
tot aşa şi omul cu judecată singur îşi este de folos. Poate fi cineva egal 
cu Hristos? Nu! Dar Iuda nu s-a folosit. Poate fi cineva mai rău ca 
diavolul? Nu! Şi lov a fost încununat. Nici Hristos nu i-a fost de folos 
lui luda, pentru că luda era nesocotit, nici diavolul nu l-a vătămat pe 
lov, pentru că lov era un om cu judecată. Spun acestea pentru ca nimeni 
să nu hulească Scripturile, ci nesocotința acelora care tălmăcesc rău 
cele bine spuse. Nu Scriptura e de vină, ci mintea care tălmăceşte rău 
cele bine spuse.” (La Sfântul sfințitul Mucenic Foca şi împotriva 
ereticilor, şi la cuvintele din Psalmul 141: „Cu glasul meu către 

Domnul am strigat, cu glasul meu la Dumnezeu m-am rugat”, III, în 
vol. Predici la sărbători împărăteşti şi cuvântări de laudă la sfinţi, pp. 
520-521) 


ERETICII (ferirea de comuniunea lor) 


„Dacă aţi face studiul vostru şi meditaţia Sfintelor Scripturi, dacă v-aţi 
pregăti în fiecare zi la luptă, eu nu m-aş mai feri să caut să vă abat de la lupta 
cu ei; dimpotrivă, eu vă voi sfătui să mergeţi la luptă, fiindcă adevărul este 
tare şi puternic, dar cum nu ştiţi să vă folosiți de Scripturi, mă tem de luptă, 
mă tem că voi aflându-vă fără de arme şi fără apărare, ei să nu vă doboare.” 
(Comentar la Evanghelia de la loan, omilia LXVI, 3, p. 341) 


„ȘI ce să le facem celor dedați la astfel de fapte rele? Dar iată că 
Apostolul nu ne răspunde: Aruncați-vă asupra lor, apucați-vă la ceartă cu ei 
şi bateţi-i cu pumnii, Ci Depărtaţi-vă de ei. Dacă ci făceau aceasta din 
neştiință, sau din amăgire, ar fi trebuit să se îndrepte; dar fundcă de bunăvoie 
păcătuiesc, atunci fugiți de ei, zice. Şi în alt loc Apostolul spune aceasta: Să 
vă feriți de orice frate care umblă fără de rânduială (Il Tesaloniceni 3, 6), 
iar lui Timotei, vorbindu-i de Alexandru făurarul, îi dă acelaşi sfat: Păzeşte- 
te şi tu de el (IL Timotei 4, 15). Apoi, luând şi în bătaie de joc pe cei ce 
îndrăzneau unele ca acestea, arată şi pricina smintelui lor: Căci unii ca aceia 
nu slujesc Domnului nostru lisus Hristos, ci pântecelui lor. Şi flipenilor 
scriindu-le, zicea: Pântecele este dumnezeul lor (Filipeni 3, 19).” (Omilii la 
Epistola către Romani a Sfântului Apostol Pavel, omilia XXXII, pp. 550- 
551) 


„Al îndrăzni oare să te apropii şi să vorbeşti cu unii care au fost prinşi 
şi condamnaţi pentru că au încercat să pună mâna pe putere? Eu nu cred. Nu- 
1 oare absurd să fugi cu atâta grabă de oameni care fac rău unui om, dar să ţi- 
1 faci prieteni pe cei ce au ocărât pe Dumnezeu şi să prăznuieşti tu, care te 
închini Celui răstignit, cu cei ce L-au răstignit (se referă la iudei — n.n.)? 
Aceasta nu-i numai prostie, ci cumplită nebunie!” (Către iudei, cuv. |, 5, în 
vol. Cuvântări împotriva anomeilor. Către iudei, p. 252) 


„Ce mare prostie, ce mare nebunie este să sărbătoreşti împreună cu cei 
pe care Dumnezeu i-a necinstit, cu cei pe care Dumnezeu i-a părăsit, cu cei 
care au mâniat pe Stăpânul! Ai suferi oare să-l vezi pe omul care l-a ucis pe 
fiul tău? Ai suferi oare să-i auzi numele? N-ai fugi oare de el ca de dracu, ca 
de diavol? Au ucis pe Fiul Stăpânului tău, mai îndrăzneşti să te întâlneşti cu 

el în acelaşi loc? Cel ucis atât de mult te-a cinstit, că te-a făcut fratele Lui şi 
împreună-moştenitor cu EI; tu însă atât Îl necinsteşti, că-i cinsteşti pe 
ucigaşii şi răstignitorii Lui, că le slujeşti lor luând parte la sărbătorile lor, că 
te întâlneşti în locurile lor spurcate, că păşeşti pragurile cele necurate, că te 
împărtăşeşti de la masa demonilor. Căci nu pot numi altfel postul iudeilor 
după ce au ucis pe Dumnezeu! Nu slujesc oare demonilor cei care lucrează 
împotriva lui Dumnezeu?” (Către iudei, cuv. L|, 7, în vol. Cuvântări 
împotriva anomeilor. Către iudei, p. 259) 


„Adună-ţi învăţătura sănătoasă din Sfintele Scripturi. De vine la tine 
un altul să-ţi spună altceva, astupă-ţi urechile, fugi îndată, nu zăbovi. Dacă s- 
ar pune la cale un complot împotriva împăratului, n-ai vrea, negreşit, să iei 
parte la astfel de adunare, ca nu cumva să te primejduieşti numai prin simpla 
ta participare, chiar dacă n-ai fost de acord, iar când se grăieşte împotriva lui 
Dumnezeu, când învățătura lui este tăgăduită, nu fugi, nu urăşti limba 
hulitoare, nu astupi gurile cele fără de Dumnezeu? Cum vei putea să te rogi 
lui Dumnezeu cu îndrăznire, când iei parte la hulele aduse Lui? Nu, vă rog, 
nu faceţi aşa! Nu spun asta către cei de față; dar, mai bine spus, şi către cei 
de faţă. Chiar dacă voi nu aveţi pe cuget un astfel de păcat, totuşi voi să 
spuneţi aceste cuvinte şi altele mai multe celor pe care-i ştiţi bolnavi de 
boala aceasta, ca să smulgeți din rădăcină răul.” (Despre soartă şi 
Providență, cuvântul II, în vol. Omilii la săracul Lazăr. Despre soartă şi 
Providenţă..., p. 177) 


„Dar, dacă se întâmplă să fie vreunul mai slab, să fugă din tovărăşia 
lor şi să se ferească de a intra în vorbă cu ei, ca nu cumva, sub pretextul 
prieteniei, să se nască pricina lipsei de evlavie.” (Despre necunoaşterea lui 
Dumnezeu, cuvântarea II, p. 57) 


„Dacă medicul ajunge la bolnav îi este adesea de folos atât 
bolnavului, cât şi medicului însuşi. În schimb, dacă unul mai slab stă laolaltă 
cu cei bolnavi, îi este dăunător şi lui însuşi, şi celui suferind; căci nici 
aceluia nu îi va putea fi de vreun folos, iar el însuşi îşi va lua mult rău asupra 
sa de pe urma bolii. Şi după cum cei care îi privesc pe suferinzii cu ochii 
pătimesc, fiind atinşi întrucâtva de acea boală, la fel se petrece şi cu cei care 
îndură tovărăşia acestor blasfemiatori - dacă sunt mai slabi îşi atrag asupra 
lor o mare parte din lhpsa de evlavie. 

Aşadar, spre a nu pătimi noi înşine relele cele mai mari, să fugim de 
tovărăşiile lor, rămânând numai a-l ruga şi a-l implora pe Dumnezeul iubitor 
de oameni, cel care doreşte ca toţi oamenii să se mântuiască şi să ajungă la 

cunoaşterea adevărului, să-l rugăm să îi izbăvească de eroare şi de cursa 
diavolului, întorcându-i către lumina cunoaşterii, către Dumnezeu, Tatăl 
Domnului nostru lisus Hristos împreună cu de viaţă dătătorul şi preasfântul 
Duh, Căruia să-i fie slava şi puterea, acum şi pururea şi în vecii vecilor. 
Amin.” (Despre necunoaşterea lui Dumnezeu, cuvântarea II, p. 58) 


„Să te fereşti de momelile ereticilor. Află că sub pielea de oaie se 
ascund lupii, care cu tine se poartă cu dulceaţă şi blândeţe, însă cu Domnul 
luptă ca nişte fiare turbate. Fugi departe de răutățile lor şi rămâi credincios 
Tradițţiei Părinților, adică învăţăturii şi credinţei care izvorăsc din Sfintele 
Scripturi.” (Din vol. Problemele vieții, p. 357) 


„Se cuvine ca de la început să fugiți de asemenea convorbiri cu ei şi 
mai ales, pe cât puteţi, dacă timpul îngăduie, fiind întăriți cu mărturiile 
Scripturii ca şi cu nişte arme duhovniceşti, închideţi gura lor cea neruşinată.” 
(Prima cateheză către cei ce urmează a fi luminaţi, în vol. Cateheze 
baptismale, p. 33) 


„Să ne păzim noi de cei ne înşeală cu pielea oilor şi dedesubt ascund 
lupul şi înşală pe cei mai leneşi.” (Din vol. Mărgăritarele Sfântului loan 
Gură de Aur, p. 174) 


„Ascultaţi răspuns de dosădire voi care vă împrieteniți şi mâncaţi cu 
ereticii, că sunteți vrăjmaşi ai lui Hristos, că nici cel ce se împrieteneşte cu 
vrăjmaşii împăratului nu poate să-i fie lui prieten, că încă nici a trăi nu e 
vrednic, ci împreună cu vrăjmaşii îl vor pierde.” (Din vol. Mărgăritarele 
Sfântului loan Gură de Aur, p. 176) 

„Deci ascultați cei ce vă împrieteniți cu ei, că la cei spurcaţi nimic nu le 
este curat, ca să scăpaţi de urgia ce vine asupra lor. Dar câți vă pângăriți cu 
ei la desfătări, cum îndrăzniți de vă împărtăşiți cu dumnezeieştile Taine ale 
lui Hristos? Sau n-auziţi pe fericitul Pavel strigând că nu puteți să mâncaţi şi 
din masa Domnului şi din masa dracilor? Ieşiți din mijlocul lor, zice 
proorocul, şi de necurat nu vă atingeți! Oare ascultați de acestea ce le zicem? 
Oare vă plecaţi spre aceasta? Sau în zadar grăim şi ostenim? Însă pentru cei 
ce vor şi se nevoiesc să audă cuvântul şi să-l facă, nu mă voi mânia, nici nu 
voi înceta a zice cuvintele lui Pavel. Nu faceți, îndoindu-vă, în alt chip ca cei 
necredincioşi, pentru că ce unire are întunericul cu lumina?” (Din vol. 
Mărgăritarele Sfântului loan Gură de Aur, p. 176) 

„Auziţi, ortodocşilor, şi nu vă amestecați cu eretici! Ascultaţi păstorilor 
şi vă cutremuraţi şi nu tăceţi, ci mărturisiți vicleşugul păgânătății lor. Nu daţi 
loc diavolului, nu lăsaţi uşă lupilor!” (Din vol. Mărgăritarele Sfântului loan 
Gură de Aur, p. 177) 


ERETICII (atitudinea noastră față de eretici) 


„Mai vârtos să-ți fie urât (ereticul — n. n.) pentru că față de tine, cel 
împreună-rob cu dânsul, se arată plăcut şi blând, iar faţă de Stăpânul Cel de 
obşte al nostru, al tuturor, e mai sălbatic decât câinii turbaţi, căutând să arate 
că în cer este război necruţător şi luptă neîmpăcată, şi că în cumpănă cu 
Dumnezeu deopotrivă trage oarecare putere potrivnică. Fugi de otrava 
vicleniei, să urăşti leacurile cele pierzătoare; şi dacă ai primit moştenire de la 
părinți credinţa şi învățătura cea din Dumnezeieştile Scripturi, pe aceasta să 

o păzeşti nestricată.” (Cele dintâi omilii la Facere, cuvântul întâi, p. 18) 


„Da, sunt încă stăpâniți de înşelăciune, dar sunt frații noştri şi se 
cuvine să avem mare purtare de grijă de ei; să nu stăm nicicând nepăsători, 
ci cu multă luare aminte, să facem tot ceea ce stă în puterea noastră, să le 
dăm leacul potrivit, ca odată şi odată să se întoarcă la învăţătura cea 
sănătoasă!” (Omilii la Facere, omila III, IV, în col. PSB, vol. 21,p. 51) 


„Noi să ne plinim datoria noastă şi să le întindem mână de ajutor, 
vorbindu-le cu multă blândeţe. Şi fericitul Pavel ne îndeamnă la fel, zicând: 
Să povățuim cu blândeţe pe cei ce stau împotrivă, că doar le va da 
Dumnezeu pocăință spre cunoaşterea adevărului şi se vor trezi din cursa 
diavolului, prinşi fiind de el, pentru a-i face voia (II Tim., 2, 25-26), vezi că 
îi arată cu cuvântul că sunt prinşi ca într-o beţie? Cuvântul se vor trezi arată 
că stăteau cufundați jos undeva. Şi iarăşi, prin cuvintele: prinși fiind de 
diavol, aproape că vrea să spună că sunt prinşi în mreaja diavolului. Ne 
trebuie multă blândeţe şi îndelungată răbdare ca să-i putem smulge din 
cursele diavolului. Să le spunem: 7reziți-vă puțin, uitați-vă la lumina 
dreptăţii, gândiți-vă la înțelesul adevărat al cuvintelor!” (Omilii la Facere, 
omilia VIII, III, în col. PSB, vol. 21, p. 102) 


„Dar ce, zici tu, dacă vrăjmaşii noştri sunt şi elinii (păgâni), apoi nu 
trebuie a-i uri? A urî, da, însă nu pe dânşii, ci credinţa lor; nu pe om, ci fapta 
lui cea rea, părerea lui cea stricată. Omul este lucrul lui Dumnezeu, pe când 
rătăcirea este lucrul diavolului. Aşadar, să nu amesteci cele ale lui 

Dumnezeu cu cele ale diavolului. De altfel, şi Iudeii erau hulitori, prigonitori 
ŞI batjocoritori, şi grăiau mii de rele de Hristos; dar oare pentru aceasta îi ura 
Pavel, el care iubea pe Hristos mai mult decât toţi? Câtuşi de puţin, ba încă în 
şi iubea, şi toate le făcea pentru dânşii.” (Comentariile sau Tălcuirea 
Epistolei întâi către Corinteni, omilia XXXIII, p. 353) 


„... astăzi ni se cere şi o mai mare filosofie. Pentru aceea când 
ucenicii cereau ca să se pogoare foc din cer, ca pe vremea lui Ilie, Hristos le 
zice: Nu ştiţi al cărui Duh sunteţi voi? (Lc. 9, 55). Pe atunci li se poruncea a 
urî nu numai necinstirea, ci şi pe cei necinstitori, ca nu cumva prietenia cu 
dânşii să se facă pricină de nelegiuire pentru credincioşi. Pentru aceea îi 
depărta pe dânşii şi de rudenii, şi de atingerea cu necredincioşii şi îi îngrădea 
din toate părțile. Dar acum, când ne-a adus la o mai înaltă filosofie şi ne-a 
făcut mai presus de o asemenea vătămare, ne porunceşte a ne apropia de cei 
necredincioşi şi de a-i chema la noi, fiindcă de la dânşii nu ne poate veni 
vreo vătămare, ci de la noi mai ales aceia vor avea folos. Deci ce, zici fu, 
oare nu trebuie a uri pe cei necinstitori? Nu a urî, ci a milui. Dacă tu îl vei 
urî, cum vei putea întoarce cu uşurinţă pe cel rătăcit? Cum te vei ruga pentru 
cel necredincios? Cum că trebuie a ne ruga şi pentru necredincioşi, ascultă 
ce spune Pavel: Rogu-te mai înainte de toate să faceţi rugăciuni, cereri, 
făgăduințe, mulțămiri pentru toți oamenii — şi cum că nu toţi erau 
credincioşi, aceasta nu are nevoie de dovadă.” (Comentariile sau Tâlcuirea 
Epistolei întâi către Corinteni, omilia XXXIII, p. 353) 


„Căci lucrul diavolului este a ne dezbina între noi, şi pentru aceea 
mult şi-a bătut capul a nimici dragostea dintre oameni, ca astfel să taie orice 
cale de îndreptare, şi pe acela, de pildă, să-l țină în rătăcire, iar pe tine să te 
țină în scârbă faţă de el, şi astfel să se îngrădească din toate părțile orice 
drum spre mântuire a aceluia. Când şi doftorul urăşte pe cel bolnav şi fuge 
de el, iar cel bolnav dispreţuieşte pe doftor, apoi atunci când se va ridica din 
pat cel bolnav, dacă nici acesta nu cheamă la sine pe acela, şi nici acela nu se 
duce la acesta? Pentru ce, spune-mi, îl disprețuieşti şi fugi de el? Că este 
necinstitor? Apoi tocmai de aceasta trebuie a te apropia şi a-l vindeca, ca 
astfel să ridici pe cel ce se găsea bolnav. Dar dacă poate are o boală care nu 
se poate vindeca, tu cu toate acestea fă din parte-ți ceea ce ţi s-a poruncit să 
faci, fiindcă şi luda era bolnav de o boală de nevindecat, şi totuşi Dumnezeu 
nu a încetat de a-l îngriji. Deci nici tu să nu încetezi a te îngriji de el. Chiar 
dacă poate ai încercat multe, şi totuşi nu ai putut să-l izbăveşti de necinstire, 

şi să primeşti plata celui izbăvit, totuşi îl vei pregăti pe acela de a admira 
blândeţea ta, şi atunci întreaga ta slavă va trece de-a dreptul la Dumnezeu. 
Chiar dacă ai face minuni, chiar de ai învia morţii, sau orice de acest fel, 
totuşi niciodată nu te vor admira atât de mult Eliniui, ca atunci când te vor 
vedea blând, liniştit şi purtându-te cu dulceaţă către dânşii. Nu mică este 
această virtute, fiindcă mulți se vor izbăvi cu desăvârşire de rele.” 
(Comentariile sau Tâlcuirea Epistolei întâi către Corinteni, omulia XXXIII, 
pp. 354-355) 


„Dar dacă nu de îndată se face credincios, tu nu te minuna, nici te 
grăbi, nici nu cere toate deodată, ci lasă-l până ce te va lăuda, până ce te va 
iubi, şi în trecerea timpului va ajunge şi la aceasta. Şi ca să afli cât de 
însemnat este acest fapt, ascultă pe Pavel cum se îndreptăţeşte înaintea unui 
judecător necredincios: Mă socotesc, zice, fericit a fi, vrând să răspund 
înaintea ta astăzi (Fap. 26, 2). Dar acestea le spunea el nu pentru a-l linguşi 
— să nu fie una ca aceasta! — ci voind ca prin blândeţea sa să câştige pe acel 
judecător necredincios. Şi dintr-o parte l-a câştigat, el care până acum era 
socotit ca învinuit, şi biruința o mărturiseşte cu glas mare cel prins în cursă, 
zicând în auzul tuturor celor de aici: Întru puțin mă pleci a mă face creştin. 
Dar Pavel ce i-a răspuns? Încă mai mult a întins mreaja (cursa) zicându-i: Aş 
pofti de la Dumnezeu şi întru puţin şi întru mult, nu numai tu, ci şi toți cei ce 
mă aud pre mine astăzi să se facă într-acest fel precum şi eu sunt, afară de 
legăturile acestea, (Fap. 26, 28-29). Dar ce spui, Pavele? Fără legături? Şi 
ce îndrăzneală vei mai avea la urmă, dacă tu te ruşinezi şi fugi de legături, şi 
încă în faţa unui public atât de numeros? Oare nu pretutindeni în Epistolele 
tale te mândreşti pentru aceste legături şi te numeşti /egatul lui Hristos, iar 
lanțul acela ni-l porți în toate părțile ca pe o diademă împărătească? Deci ce 
s-a întâmplat acum că te aperi de acele legături? Nu eu mă apăr de dânsele, 
zice, căci nici nu sunt ele atât de încăpătoare spre a primi lauda mea; însă 
am aflat de la stăpânul meu că nu este bine a pune petec nou pe haină 
veche” şi pentru aceea am spus aşa. Căci până acum ei defăimau credinţa 
noastră Creştinească, şi stăteau cu dușmănie împotriva crucii, aşa că aş mai 
spune şi de legături, apoi fireşte că ura lor s-ar face şi mai mare. A fi legat, 
lor li se pare a fi ceva ruşinos, fiindcă nu au gustat încă din slava noastră. 
Deci se cuvine a fi către dânşii cu îngăduință, şi când ei se vor învăța a 
filosofa, atunci fireşte că vor şti şi frumuseţea acestui fier, cum şi mândria 
ce o avem noi din pricina legăturilor. Când el vorbeşte către alți de legături, 





225 A se vedea Mt. 9, 16. 

apoi atunci numeşte acest fapt har zicând: Că pentru Hristos s-a dăruit vouă 
nu numai în el a crede, ci şi pentru dânsul a pătimi (Flp. 1, 29). Atunci 
lucrul plăcut era ca cei ce auzeau vorbindu-se de cruce să nu se ruşineze, şi 
pentru aceea el păşeşte cu timpul în dezvelirea tainelor. Nici în palatul 
împărătesc când aducem pe cineva, nu silim pe cel adus a vedea pe cele 
dinlăuntru mai înainte de a privi vestibulul sau intrarea în palat, căci numai 
aşa, când se va vedea înlăuntru şi va privi cele de acolo, i se vor părea 
minunate. 


Deci aşa dojenim noi pe fiii elinilor: cu îngăduință, cu dragoste, căci 
dragostea este un mare dascăl, în stare a întoarce pe cineva din rătăcire, a-i 
preface viaţa, a-l călăuzi spre filosofie, şi din piatră a-l face om.” 
(Comentariile sau Tâlcuirea Epistolei întâi către Corinteni, omulia XXXIII, 
pp. 355-356) 


„Sub numele de eretic apostolul îl înţelege pe cel neîndreptat sau, mai 
bine zis, pe cel ce nu dă speranță de îndreptare. Căci, după cum a-l trece cu 
vederea pe cel ce dă speranţă de schimbare este rezultatul trândăviei, tot aşa 
şi a umbla cu linguşiri şi cu binele pe lângă cei ce nu dau semne de 
îndreptare este semn de cea mai de pe urmă prostie şi tâmpire, fiindcă prin 
aceasta noi îi facem mai cutezători.” (Comentariile sau explicarea Epistolei 
către Tit, omilha VI, în vol. Comentariile sau explicarea Epistolei a doua 
către Timotei..., p. 186) 


„Să nu fim, aşadar, cuprinşi de furie împotriva lor, nici să nu ne 
revărsăm mânia, dimpotrivă, să le vorbim cu îngăduinţă, deoarece nimic nu 
este mai puternic decât îngăduinţa şi blândeţea. De aceea şi Pavel a cerut 
stăruitor să fie urmată o asemenea purtare, spunând: un slujitor al Domnului 
nu trebuie să se certe, ci să fie blând faţă de toți” (UI Tim. 2, 24). Nu a spus 
numai de fraţi, ci față de toți. Şi iarăşi: Îngăduinţa voastră să se facă ştiut, 
nu a spus fraţilor, ci tuturor oamenilor (UL Fihp., 4, 9).” (Despre 
necunoaşterea lui Dumnezeu, cuvântarea I, p.30) 


„... cu cât sunt ei mai lipsiţi de evlavie, cu atât mai mult este nevoie 
să ne rugăm pentru ei ca într-o bună zi să renunţe la nebunia lor. ar prin 
aceasta vom face să se vadă chipul Dumnezeului nostru Mântuitor care 
voieşte ca toți oamenii să se mântuiască şi la cunoştinţa adevărului să vină 
(1 Tim. 2, 4). 

Să nu încetăm, aşadar, să aducem rugăciuni de îndurare în favoarea 
lor.” (Despre necunoaşterea lui Dumnezeu, cuvântarea V, p. 124) 

ERETICII (gravitatea ereziilor acestora) 


„Dacă Petru, corifeul apostolilor, făcând asta înainte de a cunoaşte 
toate tainele lui Hristos, a fost numit satană, ce iertare mai pot avea cei care 
tăgăduiesc taina întrupării Fiului lui Dumnezeu după ce au atâtea dovezi? 
Când omul care a fost fericit de Hristos, când omul care a făcut o mărturisire 
ca aceea a auzit astfel de cuvinte, gândeşte-te ce vor păţi cei care se leapădă 
după înviere de taina crucii. Hristos n-a spus: Satana a grăit prin gura ta, ci: 
Mergi înapoia Mea, satano! (Matei 16, 23)”. (Omilii la Matei, omiha LIV, 
IV, în col. PSB, vol. 23, p. 627) 


„Că altă temelie nimenea poate să puie, afară de ceea ce este pusă, 
care este lisus Hristos (| Cor. 3, 11). În câtă vreme este mai mare-meşter 
sau arhitect, nu poate pune altă temelie, iar dacă pune, apoi atunci nu mai 
este mai mare-meşter. Priveşte cum el chiar şi de la cugetările cele mai 
obişnuite alcătuieşte minunat subiectul acestui stih. Ceea ce spune el, aceasta 
înseamnă: Am vestit vouă pe Hristos, v-am încredinţat temelia, gândiţi-vă 
bine cum zidiţi; gândiți-vă ca nu cumva Să trageţi pe ucenici spre oameni şi 
spre slavă deşartă. Deci să nu vă uitaţi la eresuri şi dezbinări, că altă 
temelie nimenea poate să puie, afară de ceea ce este pusă, care este lisus 
Hristos.” (Comentariile sau Tălcuirea Epistolei întâi către Corinteni, omilia 
VIII, p. 85) 


„Întreabă dar pe eretic: Dumnezeu se teme, şovăie, pregetă, se 
întristează?, şi dacă-ţi va răspunde: Da!, fugi de el şi aşază-l jos cu diavolul, 
dar, mai bine spus, mai jos decât diavolul! Nici diavolul nu va îndrăzni să 
răspundă aşa!” (Cuvântări împotriva anomeilor, cuv. VII, în vol. Cuvântări 
împotriva anomeilor. Către iudei, p. 121) 


„Vai de voi, ereticilor! Sunteţi mai nenorociți chiar decât păgânii! Pe 
păgâni îi aşteaptă negreşit dincolo chinurile iadului; dar cel puţin au aici, pe 
pământ, o oarecare plăcere: că se căsătoresc, că se bucură de averile lor şi de 
toată tihna şi desfătarea date de viața aceasta pământească. Voi însă vă 
chinuiți şi suferiți şi aici, şi dincolo: aici, pe pământ, cu voia voastră, 
dincolo, pe lumea cealaltă, fără voia voastră. Păgânii nu vor primi nici 
răsplată, nici pedeapsă pentru post şi feciorie; voi însă, pentru faptele de pe 
urma cărora aşteptaţi nenumărate laude, tocmai pentru acelea veţi primi cea 
mai cumplită pedeapsă şi, printre altele veţi auzi: Duceți-vă de la Mine în 
focul cel veşnic, pregătit diavolului şi îngerilor lui (Matei 25, 41), că ați 

postit şi aţi trăit în feciorie!” (Despre Feciorie, 2, în vol. Despre Feciorie, 
Apologia vieţii monahale, Despre creşterea copiilor..., p. 8) 


„Păgânii nici n-au răsplată dacă le săvârşesc, deoarece nu postesc şi 
nici nu trăiesc în feciorie de frică de Dumnezeu. Voi însă, care luptați 
împotriva lui Dumnezeu, care huliți creaturile lui Dumnezeu, spunând că 
sunt rele, voi nu numai că sunteţi răsplătiți pentru postul şi fecioria voastră, 
dar mai sunteți încă şi pedepsiţi. Din pricina învățăturilor voastre greşite, 
sunteți rânduiți în acelaşi loc cu păgânii, pentru că, la fel ca ei, aţi lepădat pe 
adevăratul Dumnezeu şi ați introdus politeismul, credinţa în mai mulți 
dumnezei. Din pricina vieţuirii voastre însă, starea vă e mai rea decât a 
păgânilor; paguba păgânilor se mărgineşte la aceea că nu primesc nici un 
bine pentru postul şi fecioria lor; paguba voastră însă este mai grozavă, că 
sunteți şi pedepsiţi pentru postul şi fecioria voastră. Păgânii pot să se bucure 
de toate desfătările vieții de pe pământ; voi însă v-aţi lipsit şi de desfătările 
de pe pământ, şi de cele din viaţa cealaltă. 

Poate fi, oare, o pedeapsă mai cumplită decât aceea de a fi pedepsit, în 
loc să fu răsplătit, pentru osteneli şi sudori? Desfrânatul, lacomul, cel care se 
desfătează cu bunurile altora, cel care răpeşte averea semenului său au 
oarecare mângâiere de pe urma faptelor lor; mică, e drept, dar o au; negreşit, 
vor fi pedepsiţi pe lumea cealaltă, dar cel puţin cât au trăit pe pământ s-au 
bucurat de toate. Dar nu se poate spune cât de mare va fi durerea omului 
care, împotriva tuturor aşteptărilor, se vede chinuit, omul care a trăit pe 
pământ în sărăcie, ca să fie bogat pe lumea cealaltă, omul care a îndurat pe 
pământ toate nevoințele fecioriei, ca să dănţuiască pe lumea cealaltă cu 
îngerii; nu se poate spune deci cât de mare va fi durerea acestuia când se va 
vedea deodată şi pe neaşteptate pedepsit din pricina faptelor pentru care 
nădăjduia să se bucure de nenumărate bunătăţi. Socotesc că va fi chinuit atât 
de conştiinţa lui, cât şi de foc, când va vedea că cei care au îndurat aceleaşi 
nevoinţe ca şi el trăiesc împreună cu Hristos, iar el este pedepsit cumplit 
pentru aceleaşi fapte pentru care ceilalți se desfătează cu bunătăţi nespuse, 
când va vedea că el, care a trăit ca un sfânt, este chinuit mai mult decât 
desfrânaţii şi stricaţii. 

Castitatea ereticilor e mai rea decât desfrânarea altora. Desfrânarea 
altora nedreptăţeşte şi face rău numai oamenilor; castitatea ereticilor însă se 
ia la luptă cu Dumnezeu, insultă covârşitoarea Lui înțelepciune. Astfel de 
curse întinde diavolul slujitorilor lui! Nu e ideea mea că fecioria ereticilor 
este curat o născocire a vicleniei diavolului. Ideea asta nu-i a mea, ci a lui 
Dumnezeu, Care cunoaşte toate gândurile diavolului. Ce spune EI? lată ce 
spune: Duhul grăieşte lămurit că în vremurile cele de apoi vor cădea unii de 

la credință, luând aminte la duhurile cele înșelătoare şi la învățăturile 
demonilor, ale celor care întru fărădelege grăiesc minciuni, mincinoşi şi 
fățarnici, înfierați în însuşi cugetul lor, care opresc de la căsătorie, 
îndepărtează de la mâncările pe care Dumnezeu le-a făcut ca să ne hrănim 
cu ele (| Tim., 4, 1-3). Mai poate fi fecioară aceea care a căzut din credință, 
aceea care ia aminte la duhurile cele înșelătoare, aceea care ascultă la draci, 
aceea care cinsteşte minciuna? Mai poate fi fecioară aceea a cărei conştiinţă 
îi este înfierată? O fecioară nu trebuie să fie curată numai la trup, ci şi la 
suflet, dacă vrea să primească pe Mirele cel Sfânt. Mai poate fi curată la 
suflet aceca al cărei suflet este însemnat cu fier roşu? Dacă trebuie 
îndepărtată din cămara de nuntă a Mirelui toată grija cea lumească, deoarece 
nu-i cu putință să fii cu înfăţişare cuviincioasă când eşti cuprins de grija cea 
lumească, te întreb, mai poate fi păstrată de frumuseţea fecioriei când, 
înlăuntrul sufletului, gânduri de necredință se plimbă în toată voia lor? 

Rămâne, într-adevăr, neatins trupul fecioarei eretice, dar ce folos, 
dacă i se strică, gândurile sufletului! Ce folos că rămân în picioare zidurile 
curții bisericii, dar este dărâmată biserica!” (Despre Feciorie, 4-6, în vol. 
Despre Feciorie, Apologia vieţii monahale, Despre creşterea copiilor..., pp. 
10-12) 


ERETICII (gravitatea şi urmările pierzătoare ale ereziilor 
acestora) 


„Nu vedeţi acum fraților, în ce abis de curaj şi de neruşinare i-a 
aruncat pe aceşti eretici mintea fiindcă s-au depărtat odată de la adevăr?” 
(Comentar la Evanghelia de la loan, omilia IV, 2, p. 24) 


ERETICII (în erezule lor, nu au parte de iertare de la Dumnezeu) 


„Aceştia însă nu introduc ceva mic, când zic că Fiul lui Dumnezeu 
este creatură. Nu ai auzit că şi în Vechiul Testament se scrie, că cel ce adună 
lemne în ziua sâmbetei este pedepsit, deşi nu se calcă decât una din porunci, 
şi încă nu din cele mari? Nu ai auzit cum Oza, pe când sprijinea chivotul 
legii, ce urma a cădea, a murit imediat, pentru că s-a atins de el, fapt ce nu 
aparținea serviciului lui? Apoi dacă călcarea sâmbetei şi atingerea de 
chivotul ce dădea la pământ a adus pe Dumnezeu într-atâta indignare, că nici 
măcar de cea mai mică iertare nu a învrednicit pe cutezător, oare cel ce 
vatămă dogmele cele înfricoşate şi nespuse, se va bucura de iertare sau 
justificare? Desigur că nu.” (Comentariile sau Explicarea Epistolei către 
Galateni, p. 21) 

ERETICII (condamnarea ereziilor acestora) 


„Negreşit, trebuie să anatemizăm învăţăturile eretice, cele potrivnice 
învățăturilor primite de noi, să condamnăm învățăturile lipsite de credinţă, 
dar să cruțăm cu toată grija pe oameni şi să ne rugăm pentru mântuirea lor.” 
(Despre anatemă, în vol. Omilii la săracul Lazăr. Despre soartă şi 
Providenţă..., p. 377) 


ERETICII (combaterea ereziilor acestora) 


„Dar noi nici aşa să nu deznădăjduim de mântuirea lor, ci să facem tot 
ce stă în puterea noastră, să vorbim cu ei cu tot dragul şi îndelungă răbdare, 
arătându-le şi cât de nebunească le e credința lor şi cât de mare le e 
vătămarea. Niciodată să nu pierdem nădejdea mântuirii lor. Poate că se vor 
încredința cu trecerea timpului, mai ales dacă noi ducem o astfel de viață, că 
nu le dăm nicicând prilej de a ne ataca credinţa. Da, mulţi din aceştia când 
văd că unii din noi se numesc creştini doar cu cuvântul şi cu numele, dar la 
fel cu ceilalți oameni, răpesc, se lăcomesc, pizmuiesc, uneltesc, urzesc 
viclenii, că fac şi celelalte fapte urâte, o duc în petreceri şi mâncăruri cu 
nemiluita, nici nu mai iau în seamă sfaturile noastre cu cuvântul; socotesc 
înşelăciune credința noastră şi cred că toți creştinii sunt la fel cu ei.” (Omilii 
la Facere, omilia VII, VII, în col. PSB, vol. 21, p. 96) 

„Noi avem de a-i combate pe duşmanii adevărului, pe cei ce fac tot 
efortul lor pentru a răsturna slava Fiului lui Dumnezeu sau mai bine spus pe 
a lor proprie; căci slava Fiului lui Dumnezeu nu primeşte nici o schimbare; 
ea este mereu aceeaşi, limbile dispreţuitoare nu pot s-o slăbească; dar ei se 
studiază atunci şi se forțează să-i înstrăineze pe aceia care îl cinstesc pe El 
(la ceea ce zic ei) ei se acoperă de dispreţ şi-şi pedepsesc sufletul la chinuri.” 
(Comentar la Evanghelia de la loan, omiha UI, 2, p. 17) 


„... pe cel neclintiți şi statornici nimic din acele eresuri nu-i vatămă, 
ci îi arată încă şi mai străluciți.” (Comentariile sau Tâlcuirea Epistolei întâi 
către Corinteni, omilia XXVII, p. 283) 


„Cel ce voieşte a zgudui şi a mişca din loc slava cea înțepenită şi a o 
întoarce în chip cu totul potrivnic nu trebuie de la început a spune cele 
potrivnice, fiindcă se va face de râs celor stăpâniți de alte păreri. Ceea ce 
multora pare uimitor nu chiar de la început este bine primit de ascultător, ci 

trebuie mai întâi a surpa bine credinţele cele greşite prin altele, şi numai 
după aceea a întoarce vorba la cele potrivnice.” (Comentariile sau Tălcuirea 
Epistolei întâi către Corinteni, omilia XXXVI, pp. 387-388) 


„Nu trebuie a ne revolta certându-ne cu dânşii pentru adevăr, ci chiar 
de s-ar înfuria ei de mii de ori, este totuşi necesar ca noi să păzim măsurile 
evlavie.” (Comentariile sau Explicarea Epistolei către Galateni, p. 8) 


„Precum sabia ascuţită pe amândouă muchule, oriunde ar cădea, chiar 
şi în rânduri multe şi dese, le taie şi le nimiceşte cu uşurinţă pentru că este 
ascuţită peste tot şi nimic nu poate sta împotriva tăişului ei, tot aşa şi 
cuvintele Duhului. Prin aceste cuvinte deci şi ucenicii lui Arie din 
Alexandria, şi cei ai lui Pavel de Samosata, şi cei ai lui Marcel al Galatiei, şi 
al lui Sabelie Libianul, şi ai lui Marcion Ponticul, şi ai lui Valentin, şi ai lui 
Manes, şi ai lui Apolinarie din Laodiceea, şi ai lui Fotinos şi Sofronie, şi, 
într-un cuvânt, toate ereziile au fost răsturnate. Deci, văzând voi o astfel de 
privelişte şi atâtea rânduri de eretici răniți cu o singură tăietură de sabie, 
ridicați-vă pentru a privi, ca nu cumva terminându-se defilarea să fiți lipsiţi 
de bucuria acestei privelişti. Fiindcă dacă la hipodrom, unde sunt întrecerile 
de cai, nimic nu este atât de plăcut ca atunci când un cal, izbindu-se de alţii, 
îi trânteşte la pământ cu tot cu vizitiii lor, iar el aleargă singur mai departe 
către punctul hotărât şi, prin urmare, către sfârşitul luptei, în timp ce 
privitorii aplaudă şi strigătele lor se ridică înspre cer; dacă, într-un cuvânt, 
întregul stadion (loc de luptă, dar şi publicul considerat laolaltă) participă la 
această alergare a cailor, asemenea unei păsări ce sare de pe o creangă pe 
alta de bucurie, atunci cu atât mai mare va fi în cazul nostru bucuria, când 
toate ereziile şi toate acele meşteşuguri drăceşti vor fi răsturnate la pământ 
împreună cu vizitiii (ereziarhii) lor, cu ajutorul şi cu harul lui Dumnezeu.” 
(Omilii la Epistola către Filipeni, omilia a VII-a, pp. 106-107) 


„Dacă este nevoie de a discuta cu elinul, nu de aici trebuie să începi 
discuția, ci de acolo, că sau Hristos este Dumnezeu, şi Fiul lui Dumnezeu, 
sau demonii lor sunt dumnezeii. Când tu dezlegi mai dinainte aceasta, toate 
celelalte vin de la sine. Însă mai dinainte de a stabili acest principiu, este în 
zadar de a discuta despre responsabilitate si recompense.” (Comentariile sau 
Explicarea Epistolei către Coloseni, omilia II, p. 30) 

„Se lipeşte de tine un elin?7, şi devine prietenul tău? Ei bine, nimic să 
nu discuţi cu dânsul despre credinţa religioasă, până ce îl vei avea prieten 
apropiat, şi apoi când vine vorba de credință, vorbeşte liniştit. Priveşte pe 
Pavel cât de liniştit vorbeşte atenienilor, când a fost dus înaintea 
areopagului; el nu le-a zis: O! smintiților şi nebunilor!, ci: Bărbaţi atenieni, 
întru toate vă văd pe voi ca cei mai cucernici (Fapte 16, 22). Dar şi când 
trebuie de a înfrunta, apoi nu se da în lături, ci cu cea mai mare putere atacă 
pe duşman, ca atunci când zicea lui Elima: O! plinule de toată viclenia şi de 
toată răutatea, fiul diavolului, vrăjmaş a toată dreptatea! (Fapte 13, 10). 
După cum a înfrunta pe aceia ar fi fost dovadă de lipsă de minte, tot aşa şi a 
nu înfrunta pe acesta ar fi fost dovada unei mari slăbiciuni.” (Comentariile 
sau Explicarea Epistolei către Coloseni, omilia XI, pp. 133-134) 


„Acele dispute sau certuri cu ereticii, nu iese din ele nici un folos, căci 
sfârşitul lor este nimic. Când cineva este bolnav şi când orice s-ar face este 
cu neputinţă a-i schimba părerea, apoi de ce să te mai oboseşti în zadar, 
semănând sămânță pe piatră? Asemenea osteneală ar trebui să întrebuinţezi 
către ai tăi, vorbindu-le de milostenie şi de alte virtuţi. 

Dar atunci cum de zice în alt loc: ca doar le va da Dumnezeu pocăință 
spre cunoaşterea adevărului (Il Timotei 2, 25), pe când aici: De omul eretic, 
după întâia şi a doua mustrare, depărtează-te, ştiind că unul ca acesta s-a 
abătut şi a căzut în păcat, fiind singur de sine osândit? Apoi, acolo el spune 
de cei ce dau oarecare nădejde de îndreptare, şi pentru cei ce se împotrivesc 
la întâmplare; dar când îndărătnicia lor este învederată tuturor, de ce te mai 
munceşti în zadar? De ce baţi în zadar văzduhul? Ce vrea să zică: fiind 
singur de sine osândit? Adică nu poate spune că nimeni nu i-a dat de veste, 
că nimeni nu l-a sfătuit. Când deci şi după sfătuire el rămâne acelaşi, devine 
de sine osândit.” (Comentariile sau explicarea Epistolei către Tit, omilia VI, 
în vol. Comentariile sau explicarea Epistolei a doua către Timotei..., p. 184) 


„Cel care nu se satură de a-L iubi pe Hristos nu se satură niciodată de 
a lupta împotriva celor ce-L urăsc pe EI”. (Către iudei, cuv. VII, 1, în vol. 
Cuvântări împotriva anomeilor. Către iudei, p. 362) 


„Căci nici nu este îngăduit creştinilor să stârpească rătăcirea cu 
sila şi cu constrângerea, ci să lucreze la mântuirea oamenilor cu 
convingerea, cu cuvântul, cu bunătatea.” (Cuvânt la Fericitul Vavila, şi 





*7 În acea vreme, mulţi elini erau păgâni — n.n. 

împotriva lui Iulian, şi către elini, UI, în vol. Predici la sărbători 
împărăteşti şi cuvântări de laudă la sfinţi, p. 305) 


„Psalmul citit azi (Ps. 141 — n.n.) ne duce la luptă cu ereticii, nu 
ca să-l doborâm că stau în picioare, ci ca să-i ridicăm, că zac la pământ. 
Aşa e lupta noastră! Nu face din vii morţi, ci din morţi, vii! E plină de 
bunătăţi, de multă blândeţe! Nu prigonesc cu fapta, ci cu cuvântul! Nu 
pe eretic, ci erezia. Nu urăsc pe om, ci rătăcirea, şi vreau să o nimicesc, 
nu lupt cu omul, că omul e lucrarea lui Dumnezeu, ci cu gândirea pe 
care a stricat-o diavolul, şi vreau s-o îndrept. Aşa şi doctorul vindecă 
bolnavul. Nu se luptă cu trupul bolnavului, ci stârpeşte răutatea 
trupului. Şi cu, dar, dacă mă lupt cu ereticii, nu mă lupt cu oamenii 
înşişi! Vreau să scot din ei rătăcirea, să curăţ puroiul.” (La Sfântul 
sfințitul Mucenic Foca şi împotriva ereticilor, şi la cuvintele din 
Psalmul 141: „Cu glasul meu către Domnul am strigat, cu glasul meu 
la Dumnezeu m-am rugat”, II, în vol. Predici la sărbători împărăteşti 
şi cuvântări de laudă la sfinţi, p. 516) 


„Dacă este necurată nunta, apoi sunt necurate toate făpturile care se 
nasc prin căsătorie şi, prin urmare, sunteți necurate şi voi, ca să nu spun că-i 
necurată însăşi firea omenească. Mai poate fi fecioară, oare, aceea care nu-i 
curată? Aţi născocit un al doilea, sau, mai bine spus, un al treilea chip de 
necurăţenie, de pângărire. Voi, care fugiți de căsătorie ca de ceva blestemat, 
prin însăşi fuga voastră aţi ajuns mai blestemate decât orice pe lume, pentru 
că ați făcut fecioria să ajungă mai necurată decât desfrânarea. Alături de cine 
să vă pun? Alături de iudei? Dar ei nu vă primesc. ludeii cinstesc nunta şi 
admiră creația lui Dumnezeu. Alături de noi, ortodocşii? Dar voi înşivă nu 
voiţi să ascultați cuvintele lui Hristos, grăite de Pavel: Cinstită este nunta şi 
patul neintinat. Nu-mi rămâne decât să vă pun alături de păgâni. Dar vă 
resping şi ei, căci sunteți mai lipsite de credință chiar decât păgânii. Platon 
spune că Cel care a făcut întreaga lume este bun; mai spune apoi că binele 
nu pizmuieşte pe nimeni. Tu însă Îl numeşti pe Dumnezeu rău şi creator de 
lucruri rele. 

Nu te teme însă că n-am lângă cine să te pun! Am lângă cine. Alături 
de diavol şi de draci, care mărturisesc aceleaşi învățături ca şi tine. Dar, mai 
bine spus, locul tău nu-i nici alături de diavol şi de dacă! Să nu socoteșşti că 
ei gândesc despre Dumnezeu şi despre creația Lui ce gândeşti tu, pentru că 
te-au convins să crezi astfel de nebunii. Dracii ştiu că Dumnezeu este bun. 
Ascultă-i cum strigă! Uneori spun: Te ştim cine eşti! Sfântul lui Dumnezeu! 
(Marcu 1, 24), iar alteori: Acești oameni sunt robi ai Dumnezeului celui 


1175 


Preainalt, care vă vestesc vouă calea mântuirii (Fapte 16, 17). După aceste 
cuvinte mai puteți vorbi despre feciorie? Vă mai puteți lăuda cu fecioria? N- 
ar trebui, oare, să vă duceţi să vă plângeți pe voi înşivă şi să Jeliţi din pricina 
nebuniei prin care diavolul, legându-vă ca pe nişte prinşi de război, v-a târât 
în focul iadului?” (Despre Feciorie, 8, în vol. Despre Feciorie, Apologia 
vieții monahale, Despre creşterea copiilor..., pp. 14-15) 


„Vă îndemn pe voi toţi să încercaţi pe cât puteţi să-i vindecați ca pe 
unii atinşi de boala nebuniei şi ca pe unii ce şi-au pierdut judecata, vorbindu- 
le cu blândețe şi îngăduință. Căci învățătura aceasta li s-a născut din 
pierderea minţii şi din rana sângerândă a cugetului lor. Rănile inflamate nu 
suportă să fie tratate cu mâna şi nici nu îndură o atingere brutală. De aceea, 
medicii înţelepţi şterg rănile de acest fel cu un burete foarte fin. Câtă vreme 
şi aceştia poartă în suflet o rană inflamată, la fel cum se toarnă peste rană a 
apă curată şi binefăcătoare cu un burete fin, la fel şi noi, revărsându-ne 
asupra lor toate cuvintele noastre, să încercăm să ne îngrijim de rana 
acestora şi să-l curățim cu totul de inflamarea orgoliului lor. 

Frate iubit, chiar dacă te-ar jigni, dacă te-ar lovi cu piciorul, dacă te-ar 
scuipa şi orice altceva de ţi-ar face, tu nu înceta să le porți de grijă. Cei care 
se îngrijesc de un om lovit de nebunie au de îndurat multe asemenea porniri. 
Dar, cu toate acestea, ei bine, nu trebuie să încetezi a-i îngriji; dimpotrivă, 
este motivul pentru care trebuie în şi mai mare măsură să-i compătimeşti şi 
să le deplângi soarta, fiindcă aceste porniri sunt semnele suferinţei lor. 

Rostesc aceste cuvinte pentru cei mai tari dintre voi, pentru cei care 
nu pot fi influențați şi pentru cei puternici, adică pentru toţi cei care nu pot fi 
păgubiţi de pe urma prezenţei lor.” (Despre necunoaşterea lui Dumnezeu, 
cuvântarea II, pp. 56-57) 


„Tăranu harnici, când văd un copac sălbatic lipsit de roade, care le 
îngreunează munca şi dăunează plantelor cultivate din pricina rădăcinilor 
puternice şi a desimii umbrei, se grăbesc foarte tare să-l doboare. Deseori se 
întâmplă să se pornească vântul şi să se alăture lor la tăierea copacului: 
năpustindu-se asupra frunzişului copacului şi zguduindu-l cu multă putere, 
frânge copacul întreg şi îl culcă la pământ, scutindu-i în acest fel de multă 
trudă. Cum şi noi urmărim să doborâm un copac îndărătnic şi sălbatic, erezia 
anomeenilor, să îl rugăm pe Dumnezeu să ne trimită harul Duhului său, 
pentru ca un vânt, de orice fel ar fi acesta, să se năpustească şi să smulgă 
erezia din rădăcină, scutindu-ne astfel de multă trudă." (Despre 
necunoaşterea lui Dumnezeu, cuvântarea III, p. 61) 

„Avem nevoie de flacăra Duhului pentru a reuşi nu numai să smulgem 
această rădăcină a răului, ci şi spre a o mistui în foc. Îl vom chema, aşadar, 
pe Dumnezeul hulit de ei şi lăudat de noi şi îl vom ruga să ne călăuzească pe 
mai departe limba în cursa ei şi să ne deschidă cugetul către o înţelegere mai 
clară a celor rostite.” (Despre necunoașterea lui Dumnezeu, cuvântarea III, 
p. 62) 


„Dar oamenii care sunt într-atât de păcătoşi, ce-şi spun? Acela este un 
eretic, spun ei, în el şi are sălaş diavolul, grăieşte nedreptate împotriva lui 
Dumnezeu, iar prin cuvintele lui ademenitoare şi prin înşelăciunea lui 
deşartă a dus pe mulți în prăpastia pierzaniei. Pentru aceasta a fost izgonit 
de Sfinţii Părinți dascălul lui, care a tăiat din trupul Bisericii, înțelegând 
prin aceasta fie pe Paulin”%, fie pe Apolinarie”*. 

Apostolul spune: Să dea învățătură, certând cu blândeţe pe cei ce stau 
împotrivă, ca doar le va da lor Dumnezeu pocăință spre cunoaşterea 
adevărului, şi ei să scape din cursa diavolului, de care sunt prinşi pentru a-i 
face voia (Ul Timotei 2, 25-26). Întinde mreaja dragostei, nu ca să cadă cel 
neputincios, ci, dimpotrivă, ca să se vindece! Arată că din toată inima ta vrei 
să faci ca binele (pe care l-ai primit tu) să fie binele tuturora! Aruncă undița 
cea plăcută a dragostei, şi astfel, cercetând cu ea cele ascunse, scoate din 
prăpastia pierzării pe cel pe care îl îneacă gândurile sale. Păruta lui 
învățătură bună vine sau din prejudecată, sau din neştiință. Arată-i că 
învățătura lui e străină de învățătura încredințată de Hristos Sfinților 
Apostoli. lar dacă omul care s-a abătut din calea cea dreaptă va voi să 
primească sfatul tău, el, după cuvântul proorocului, cu viață va viețui 
(lezechiel 3, 21), iar tu îţi vei izbăvi sufletul tău. Dar dacă nu vrea, ci stăruie 
în îndărătnicia lui, tu, ca să nu te acoperi de vină, mărturiseşte-ţi numai 
credinţa ta, cu îndelungă răbdare şi bunătate, ca să nu-ți ceară Judecătorul 
din mâna ta sufletul lui. Nu fi cu ură, nu-i întoarce spatele, nu-l prigoni! 
Dimpotrivă, arată-i dragoste curată şi adevărată. Câştigă-i dragostea! De n-ai 
avea alt folos, acesta este marele folos, acesta-i marele câştig, că vă iubiți 
unul pe altul, că ați învăţat să fiți ucenici ai lui Hristos. Căci spune Hristos: 
Întru aceasta vor cunoaşte toți că sunteți ucenicii Mei, de veți avea dragoste 
unii față de alții (loan 13, 35).” (Despre anatemă, în vol. Omilii la săracul 
Lazăr. Despre soartă şi Providenţă..., pp. 373-374) 





2% În text: Paulian. 


2 PG 48, 949, nota a. 

„Cuvintele noastre ortodoxe sunt ca armele care apără pe ai noştri şi 
îi lovesc pe eretici. Aceste cuvinte nu îi lovesc pentru a-i dobori, ci 
pentru a-i ridica după ce au căzut. Acesta este scopul luptei noastre: să 
îi ajutăm şi pe vrăjmaşii noştri să se mântuiască.” (Din vol. Problemele 
vieții, p. 353) 


„Tine-l, înconjoară-l şi nu-l lăsa să sară, nici să alerge în labirintul 
silogismelor. Ţine-l şi sugrumă-l, nu cu mâna, ci cu cuvântul. Nu-i da timp şi 
ieşiri. Ei ne pricinuiesc tulburări, pentru că le urmăm cuvântului lor şi nu-i 
aducem sub legile dumnezeieştilor Scripturi. Deci pune împrejurul lui zid, 
din toate părțile, mărturiile cele din Scripturi şi nu va mai putea să deschidă 
gura.” (Cuvânt că de folos este să fie neluminate proorociile cele pentru 
Hristos, pentru neamuri şi căderea iudeilor, în vol. Din ospăţul stăpânului, 
p. 54) 

„Lubitorul de oameni Dumnezeu, Care voieşte să se mântuiască toţi 
oamenii şi să vină la cunoştinţa adevărului, Cel Ce este aproape tuturor celor 
ce-L cheamă pe El întru adevăr, n-a trecut cu auzul, nici n-a lepădat 
rugăciunile sfinților, ci a plecat cerurile şi S-a pogorât şi toate le-a tocmit 
spre mântuirea neamului nostru şi pe toate le-a arătat, făcând şi învățând, 
apoi vrând să arate că toţi câți vor să fie mai mari bisericilor, aşa trebuie să-i 
alunge pe eretici. A făcut bici de ştreang şi a intrat şi i-a scos pe toți din 
biserică şi i-a alungat, zicând: Casa Mea casă de rugăciune se va chema şi 
voi ați făcut din ea peşteră de tâlhari! Ascultaţi, mai marii bisericilor, că 
pentru voi a arătat pildă bună ca să urmaţi după EI şi să vă păziți de lupi din 
toate părțile şi să-i alungaţi şi să păziţi turma din toate părțile nevătămată. Şi 
dacă 1-a scos pe toți afară, adică pe cei ce cugetau împotrivă, apoi a spus şi 
pustiirea lor şi stingerea ce le va veni din neam în neam celor ce cugetă cele 
împotrivă, zicând: Iată! Se lasă casa voastră pustie! Vezi câte s-au făcut, că 
vrăjmaşii şi viclenii Bisericii, adică ereticii din toate neamurile, se dau 
pieririi, după cuvântul Domnului, Ce a zis: Că tot ce nu a sădit Tatăl Meu, 
va smulse, precum a şi făcut, că Ela făcut aceasta întâi şi a arătat-o, iar după 
Înălțarea Lui la Ceruri, s-au luptat cu ei fericiţii Apostoli. Şi după aceştia, 
dumnezeieştile lor cuvinte şi dascălii Bisericii şi sinoadele cele după vremi 
care s-au ţinut, pe aceştia dezrădăcinându-i, adică pe cei ce nu s-au pocătt, 1- 
au dat spre pierzare după cum este scris: Că vei pierde pe toți cei ce grăiesc 
minciună!” (Din vol. Mărgăritarele Sfântului loan Gură de Aur, pp. 177- 
178) 

ERETICII (întoarcerea de la erezie la învățătura cea dreaptă) 


„Cel ce se izbăveşte de patimi grabnic se va izbăvi şi de rătăcire şi se 
va învrednici de adevăr. 


Să nu crezi că-ți este de ajuns la aceasta numai să nu fu lacom sau să 
nu curveşti, ci trebuie a împreună-lucra toate cu cel ce caută adevărul. Pentru 
aceea şi zice Petru: Cu adevărat cunosc că Dumnezeu nu este alegător de 
faţă, ci în tot neamul, cela ce se teme de el şi lucrează dreptate, primit este 
la dânsul (Fap. 10, 34-35), adică îl cheamă şi-l trage spre adevăr. Nu vezi pe 
Pavel, că era mai grozav decât toţi în a război şi a alunga pe creştini? Însă cu 
toate acestea, fiindcă avea o viață neprihănită şi nu făcea aceasta din vreo 
patimă omenească, apoi a şi primit Creştinismul, ba încă pe toți i-a întrecut. 
Dar dacă ar zice cineva: Apoi cum cutare Elin, deşi este bun, cinstit şi 
iubitor de oameni, totuşi stă în rătăcire? - noi am putea răspunde că el are 
vreo altă patimă, ca de pildă slava deşartă, trândăvia sufletului, sau că nu se 
îngrijeşte de mântuirea sa, ci se învârteşte de azi pe mâine fără țintă şi cum 
s-ar întâmpla. Pentru aceea şi zice Pavel că cel ce face dreptate este fără 
ponos. Tot aceasta o spune Pavel când zice: După dreptatea cea din lege 
făcându-mă fără prihană (Flp. 3, 6) şi Mulţumesc lui Dumnezeu, căruia 
slujesc de la strămoşi, întru curată cunoştinţa cugetului 2 Tim. 1, 3). Dar, 
zici tu, cum de cei necuraţi s-au învrednicit de propovăduire? Fundcă au 
voit şi au dorit. Pe unii, chiar rătăciți, propovăduirea chiar îi atrăgea şi se 
curățau de patimi, iar pe cei ce se apropiau de la sine nu-i lepăda, iar cei mai 
mulți primiseră bună-cinstirea de la strămoşii lor.” (Comentariile sau 
Tâlcuirea Epistolei întâi către Corinteni, omilia VIII, pp. 82-83) 


EREZIILE (definiţia) 


„Ce este erezia? Nimic n-o va defini mai bine ca şi parabola 
noastră. Duşmanul a venit şi a semănat neghină în mijlocul grâului 
bun, neghină, grâu rău, sec, stricătoare grâului şi care i se aseamănă. 
Erezia, ca şi diavolul tatăl ci, arată Adevărul. Ea nu-l răstoarnă cu o 
lovitură ca şi necredința; ea se mulţumeşte de a amesteca cu el 
rătăcirile, aşa cum a fost amestecată neghina cu grâul curat. La fiecare 
învățătură universală erezia a venit să-i amestece stricăciuni care, fără 
a distruge deodată, le strică, le denaturează.” (Din vol. Bogăţiile 
oratorice, pp. 111-112) 

EREZIILE (naşterea lor) 


„Dacă ar fi primit cu inima curată învăţăturile dumnezeieştii Scripturi 
şi n-ar fi pus în ele gândurile lor n-ar fi căzut într-o nebunie atât de mare.” 
(Omilii la Facere, omilia IV, V, în col. PSB, vol. 21, p. 63) 

„Elenii pentru asta au rătăcit, că au îngăduit totul minţii lor şi n-au 
voit să ştie că mintea omenească e slabă; au gândit la lucruri mai presus de 
puterile lor, au depăşit măsura propriilor lor hotare şi au căzut din vrednicia 
cuvenită lor.” (Omilii la Facere, omilia VII, VI, în col. PSB, vol. 21, p. 95) 


„Aceasta mai cu seamă este răsturnarea Bisericii: a se face dezbinări. 
Aceasta este arma diavolului; aceasta răstoarnă totul pe dos. Întrucât trupul 
Bisericii este unit, diavolul nu poate găsi loc de intrare; dar făcându-se 
dezbinări, el se furişează pe nesimţite, pătrunde înăuntru, şi pe urmă vin 
smintelile. Astfel, dar, smintelile vin din dezbinări. Dar dezbinarea de unde 
vine? De la dogmele sau credinţele ce sunt contra învățăturii apostolilor. Dar 
acele credinţe false de unde vin? De la a sluji cineva pântecelui şi celorlalte 
patimi. Căci unii ca aceştia, zice, nu slujesc Domnului, ci pântecelui lor. 
Aşadar nu ar fi sminteli, nu ar fi dezbinare, dacă nu s-ar plăsmui nici o 
credință împotriva învățăturii apostolice, ceea ce şi aici arătând-o, Apostolul 
zicea: împotriva învăţăturii.” (Omilii la Epistola către Romani a Sfântului 
Apostol Pavel, omiha XXXII, p. 550) 


„„... O viaţă stricată totdeauna naşte credinţe rele.” (Comentariile sau 
Tâlcuirea Epistolei întâi către Corinteni, omilia XL, p. 440) 


„... ŞI cu drept cuvânt, când este o viaţă deşănţată şi depărtată de buna 
ştiinţă, atunci şi credinţa se strică şi devine la fel cu viaţa (...)” (Tâlcuiri la 
Epistola întâi către Timotei, omiha a V-a, p. 61) 


„Aceasta este viclenia fără seamăn a diavolului. Se străduieşte să-şi 
răspândească învățăturile pierzătoare fie adăugând ceva, fie scoțând ceva, fie 
denaturând, fie interpretând greşit textul Scripturii.” (Cuvânt la << Doamne, 
nu a omului este calea lui?>>, PGB 8A, 482. PG 57, 210-211, în vol. 
Diavolul şi magia, p. 36) 


„Aceasta înseamnă, aceasta arată, că ne-am umplut de multă uşurătate 


şi nu mai scrutăm cu râvnire întreaga Scriptură, ci pe cele pe care le socotim 
mai clare, pe acestea le alegem, iar cu celelalte nu ne batem defel capul. 

Acest lucru a adus şi eresurile: faptul că nu vrem să ne avântăm către tot 
conţinutul Scripturii şi socotim că există lucruri de prisos şi peste care se 
poate trece. De aceea toate celelalte ni se par nu numai de prisos, ci şi 
nefolositoare şi chiar vătămătoare.” (Îmbrățişaţi pe Priscilla şi Aquila şi cele 
următoare, cuvântul I, în vol. Cateheze maritale, pp. 144-145) 


„Cei fără Dumnezeu eretici, care curg ca un lac mare strâns de multă 
ploaie (...) de unde s-a întâmplat aceasta (rătăcirea lor — n.n.)? Adesea este 
că din necunoştinţa şi din neînvățătura celor mai mari, că unde sunt păstorii 
neînvăţaţi, acolo se strâng lupii şi prăpădesc oile.” (Din vol. Mărgăritarele 
Sfântului loan Gură de Aur, p. 173) 


„În ce moment apare erezia? Numai atunci când adevărul a fost 
semănat în suflete şi când ele îl primesc aici. După profeţii falşi, după 
apostoli ereziarhi, după dogmele alterate iese o erezie corespunzătoare. 

De unde vine erezia? Ea se ridică chiar din sânul Bisericii; 
ereticul este aproape totdeauna un renegat, de care se foloseşte 
diavolul pentru a pierde în suflete depozitul sfânt al adevărurilor 
dumnezeieşti. 

ŞI cine-o introduce în câmpul Bisericii? Somnul celor care au în 
pază Revelația. Să parcurgem istoria, acest fapt ne va părea cuceritor. 
În orice epocă în care vegherea păstorilor s-a delăsat, sau fermitatea 
lor s-a moleşit şi munca lor s-a oprit îşi fac apariția câteva erezii 
devastatoare într-o zi.” (Din vol. Bogățiile oratorice, p. 112) 


„După cum învăţăturile rele aduc după ele viață stricată, tot aşa şi 
viaţa stricată naşte de multe ori învățături rele.” (La cuvântul apostolic: 
<< Nu vreau Să nu ştiţi, fraţilor, că părinţii noştri toți au fost sub nor şi toți 
prin mare au trecut>>, 6, în vol. Despre schimbarea numelor. Despre 
răbdare. Despre milostenie..., p. 233) 


„Asemănatu-s-a împărăția cerurilor omului care a semănat sămânță 
bună în țarina sa. Dar pe când dormeau oamenii a venit vrăjmaşul şi a 
semănat neghină. Vezi că ereziile au venit pentru că au dormit oamenii, 
pentru că au trândăvit, pentru că n-au fost cu mare luare-aminte la cele 
spuse? Dar, ca să nu spui: Pentru ce a îngăduit Hristos?, îţi răspunde Pavel: 
Îngăduinţa asta nu te vatămă cu nimic! Dacă eşti vrednic, te vei arăta şi mai 
vrednic!” (La cuvântul apostolic ce spune: << Trebuie să fie şi erezii între 
voi, ca să se vădească între voi cei încercaţi>>, 1, în vol. Despre 
schimbarea numelor. Despre răbdare. Despre milostenie..., p. 236) 

EREZIILE (aderarea la diverse erezii a celor slabi în credință) 


„Nu-i totuna să rămâi în dreapta credinţă când nu-i nimeni care să te 
împiedice şi să te înşele, şi să rămâi neclintit şi neclătinat când se sparg în 
tine mii şi mii de valuri. După cum copacii care-s bine înrădăcinaţi ajung şi 
mai puternici când sunt loviți din toate părțile de vânturi, tot aşa şi cu 
sufletele înfipte bine în temelia dreptei credinţe: oricâte rătăciri le-ar lovi, nu 
se clatină, ci ajung şi mai puternice. 

- Dar ce spui de sufletele slabe, care se clatină şi se împiedică uşor? 

Nici ele nu suferă aceasta din pricina atacurilor ereziilor, ci din pricina 
propriei lor slăbiciuni. Nu vorbesc de slăbiciunea firii, ci de slăbiciunea 
voinţei! Că ea merită să fie certată, ea stă sub osândă şi pedeapsă şi pe ea 
suntem în stare să o înduplecăm. Aceasta este şi pricina pentru care suntem 
lăudaţi când îndreptăm slăbiciunea voinţei noastre, fiind pedepsiţi când n-o 
îndreptăm.” (La cuvântul apostolic ce spune: << Trebuie să fie şi erezii între 
voi, ca să se vădească între voi cei încercaţi>>, 1, în vol. Despre 
schimbarea numelor. Despre răbdare. Despre milostenie..., pp. 236-237) 


EREZIILE (ferirea de învățăturile eretice, ucigătoare de suflet) 


„Să fugim de învăţăturile care vatămă, ca nişte otrăvuri, sănătatea 
sufletului nostru. De toate învățăturile de acest fel să ne depărtăm! Mult mai 
mare e vătămarea asta şi cu atât mai mare cu cât e mai bun sufletul nostru 
decât trupul. Otrăvurile aduc moartea aceasta trupească, dar otrăvurile care 
vatămă sănătatea sufletului aduc moarte veşnică”. (Omilii la Facere, omilia 
V, V, în col. PSB, vol. 21,p.74) 


EREZIILE (urmările distrugătoare ale ereziilor) 


„Deseori, îndată ce pământul este lăsat în paragină şi încetează să mai 
fie folosit de mâinile agricultorilor, este năpădit de buruieni, mărăcini şi de 
copaci sălbatici care cresc singuri. În acelaşi chip este pustiit şi sufletul 
anomeenilor, câtă vreme nu este cultivat de cercetarea Scripturilor, ci 
pornind de la sine s-a lăsat pe el însuşi să fie năpădit de această erezie 
potrivnică şi sălbatică. (Despre necunoaşterea lui Dumnezeu, cuvântarea III, 


p. 61) 


EREZIILE (slăbiciunea lor întemeiată pe minciună le face să 
dispară) 

„Dumnezeu îngăduie în multe împrejurări să se ducă război 
credinţei Lui adevărate şi apostolice; dar lasă totodată ca ereziile şi 
elinismul să se bucure de linişte şi tihnă. 

- Pentru ce? 

- Ca să afli şi slăbiciunea duşmanilor acelora, că se distrug de la 
sine, fără să le facă cineva vreun rău, dar ca să cunoşti şi tăria credinţei 
prigonite, ca să vezi că se răspândeşte chiar prin cei care o împiedică.” 
(Cuvânt de laudă la cel întru Sfinţi, Părintele nostru Eustaţie, 
arhiepiscopul Antiohiei celei Mari, III, în vol. Predici la sărbători 
împărăteşti şi cuvântări de laudă la sfinţi, p. 391) 


„Oare nu s-au prăpădit toți după fărădelegea lor? Că unde sunt cei ce 
se luptau atunci cu Biserica, împărați şi puternici şi înţelepţi? Sau nu s-au 
risipit şi au pierit ca şi cum nu ar fi fost? Unde este înfierbântarea şi semeția 
evreilor? Unde este Simon ereticul, fermecătorul cel mare, ucenicul 
diavolului şi înaintemergătorul lui Antihrist? Unde este cel rău născut de el, 
Mundan şi necurăţia lui, scornitorul huliui, mai marele răutăților, cu cele două 
preacurve şi altele ale lor câte se grăiesc urâte şi scârbite şi necurate fapte, 
care nu se cade să se arate? Pentru care zicea şi Apostolul Petru că cele 
ascunse ce se fac de dânşii ruşine este a le şi grăi la altare. Unde este 
Marcion, unde Valie? Unde Manent? Unde este Vasilid? Unde este Neron? 
Unde este Iulian, unde Arie, unde e Nestorie, unde sunt toți cei ce se luptau 
cu Biserica, cum le zice şi David: Înconjuratu-m-au câini mulți! Oare n-au 
pierit toţi şi s-au risipit pentru hula lor şi au fost izgoniți ca nişte lupi? Pentru 
că şi-au aflat luptători şi împotrivitori viteji pe războinicii păstori, pe mai- 
marii Bisericilor care au fost în vremile acelea, pe fericiţii bărbaţi.” (Din vol. 
Mărgăritarele Sfântului loan Gură de Aur, p. 178) 


„Adesea, Dumnezeu îngăduie să fie prigonită adevărata credință, 
pe când ereziile, înşelăciunile şi idolatria să aibă parte de linişte. Din ce 
motiv? Ca să vezi slăbiciunea ereziilor, care cu toate că sunt lăsate libere, 
mai devreme sau mai târziu dispar, şi pe de altă parte, să se vădească faptul 
că deşi prigonită, credinţa adevărată sporeşte şi se întăreşte.” (Din vol. 
Problemele vieţii, p. 358) 


ETERODOCŞII 


„Plânge-i pe cei necredincioşi, plânge-i pe cei care prin nimic nu se 
deosebesc de ei, adică pe cei care au murit fără a fi luminaţi de Sfântul 
Botez, fără a fi pecetluiți cu harul Sfântului Duh. Aceştia sunt cei cu 

adevărat vrednici de suspine, pentru că se găsesc în afară de împărăție, 
laolaltă cu cei condamnaţi. Adevărat, adevărat, zic ţie: de nu se va naşte 
cineva din apă şi din duh, nu va putea să intre în împărăţia lui Dumnezeu 
(n., 3, 5).” (Omilii la Epistola către Filipeni, omilia a IV-a, p. 71) 


EUHARISTIA (- Trupul şi Sângele lui Hristos) 


„Gândeşte-te, omule, de ce jertfă ai să te atingi şi de ce masă ai să 
te apropii. Adu-ţi aminte că, deşi eşti pământ şi cenuşă, te împărtăşeşti cu 
trupul şi Sângele lui Hristos.” (Cuvânt la ziua Naşterii Mântuitorului nostru 
lisus Hristos, care era necunoscută atunci, dar a fost făcută cunoscută cu 
puțini ani înainte, de către unii care au venit din Apus şi au vestit-o, VII, în 
vol. Predici la sărbători împărăteşti şi cuvântări de laudă la sfinţi, p. 21) 


„... ŞI de fiecare dată când ne împărtăşim, mâncând 
Trupul şi Sângele Său.” (Din vol. Problemele vieții, p. 69) 


„Cine ne asigură că semnul semnelor s-a împlinit? Că Dumnezeu 
este acolo? Că lisus Hristos este prezent pe altar, de când au fost 
pronunțate cuvintele de sfințire? Că în loc de pâine, este Trupul sfințit 
al Mântuitorului? Că în loc de vin este Sângele Legii celei noi? Că în 
momentul sfințirii o minune transformă, schimbă pâinea în Trup şi 
vinul în Sânge, în aşa fel încât neavând nici pâine nici vin, lisus 
Hristos singur este acolo. lisus Hristos cu totul întreg, Trupul Lui, 
Sângele Lui, sufletul Lui, dumnezeirea Sa. Cine ne afirmă aceste 
lucruri? Cine ne vine ca garant? Cine ne dă siguranţa absolută? 

Dumnezeu Însuşi. 

Cuvântul lui Dumnezeu, afirmaţia lui Dumnezeu. Realitatea 
acestui cuvânt nu va fi pusă la îndoială, atât sunt de clare pasajele 
Evangheliei care le cuprind. 

Privitor la eficacitatea cuvântului lui Dumnezeu cine va îndrăzni 
să-l pună lui limite? Au existat ele când EI făcea să iasă universul din 
neființă? Cine a zis: Acesta este Trupul Meu? Este un om? Este preotul 
pe care noi îl avem sub ochi? Ferească Dumnezeu! Căci precum atunci 
acel glas Creșteți şi vă înmulțiţi şi umpleți pământul de atunci toate se 
produc, toate la timpul lor chiar natura noastră de atunci se creează; 
chiar acest glas auzit în Biserică şi la o singură masă, de atunci în 
fiecare zi şi până la a doua venire a Lui face aceeaşi jertfă perfectă. 


1184 


Dumnezeu singur acționează, Dumnezeu singur vorbeşte, 
Dumnezeu singur lucrează această minune, cea mai mare din toate 
minunile Sale, încoronarea, consumarea tuturor faptelor Sale, marea şi 
divina realitate pe care Legea Veche n-o cuprindea decât în închipuiri. 
Priviţi la profetul Ilie în fața victimelor lui, a jertfei primitive. El 
ridică ochii la cer, el zice un cuvânt, focul coboară şi consumă 
victimele. Imaginea este solemnă fără îndoială, scena este sublimă: 
însă ce este aceea față de prețul minunilor la care este martor altarul 
ortodox? Însă cu ce condiţii şi cu ce preţ ne vom bucura noi de aceste 
minuni? Condiţia expresă este ca noi să avem încredere absolută în 
cuvântul lui Dumnezeu. El a zis: Acesta este Trupul Meu, deci este cu 
adevărat trupul Lui. (...) Căci unde este cea mai mare certitudine, în 
simțurile noastre care adesea ne înşeală sau în cuvântul Lui Dumnezeu 
care nu ne înşeală şi nu poate să ne înşele niciodată? 

Când deci, o creştine, Dumnezeul tău ţi-a zis: Acesta este Trupul 
Meu bucură-te de o plăcere atât de delicioasă, îmbogăţeşte-te cu o atât 
de imensă binefacere, îmbată-te de o atât de suavă dulceaţă. Nu mai 
zice: Oh! cât aş vrea să-L văd, să-L ating, să respir parfumurile Lui 
divine!” (Din vol. Bogăţiile oratorice, pp. 198-199) 


EUHARISTIA (- masa cea dumnezeiască) 


„Care păstor hrăneşte oile sale cu mădularele lui? Dar pentru ce 
vorbesc de păstor? Sunt mame care, după ce au născut, dau de multe ori pe 
copiii lor să fie hrăniţi de alte mame. Hristos însă n-a îndurat lucrul acesta, ci 
însuşi ne hrăneşte cu propriul Lui sânge şi prin toate Se uneşte strâns cu noi. 
Uită-te, te rog, S-a născut din ființa noastră! 

- Dar aceasta n-are legătură cu toți oamenii. 

- Are totuşi legătură cu toți oamenii. Dacă Dumnezeu a venit la firea 
noastră, atunci negreşit a venit la toți oamenii; iar dacă a venit la toți 
oamenii, atunci a venit şi la fiecare”. (Omilii la Matei, omiha LXXXII, IV, 
în col. PSB, vol. 23, p.935) 


„Vedeţi cum S-a unit Hristos cu mireasa Sa? Vedeţi cu ce fel de hrană 
ne creşte pe toţi? Din aceeaşi plămadă din care am fost făcuţi ne şi hrănim. 
Căci precum femeia îşi hrăneşte pruncul cu sângele şi laptele ei, aşa şi 
Hristos, pe care i-a născut, Însuşi îi hrăneşte necontenit cu sângele Său.” 
(Omilia a III-a a aceluiaşi rostită către neofiţi, în vol. Cateheze baptismale, 
p. 64) 

EUHARISTIA (- pâinea cea spre ființă) 


„Cu înseşi fiinţa sa (a omului — n.n.) se amestecă sângele, făcându-l 
voinic şi curat, şi ducându-l spre cea mai neexplicată frumusețe.” 
(Comentariile sau Explicarea Epistolei către Evrei, omila XVI, p. 220) 


„Să nu socoteşti că este pâine, nici că este vin ceea ce vezi! Că nu se 
dau afară ca celelalte mâncăruri. Ferească Dumnezeu! Să nu gândeşti aşa! 
Ci, după cum ceara unindu-se cu focul nu pierde nimic şi nimic nu 
prisoseşte, tot aşa socoteşte şi aici! Sfintele Taine intră în funţa trupului.” 
(Omiliile despre pocăință, omilia a noua, p. 178) 


„Să nu socoteşti că este pâine, nici că este vin ceea ce vezi! Că nu se 
dau afară ca celelalte mâncări. Ferească Dumnezeu! Să nu gândeşti aşa! Ci, 
după cum ceara unindu-se cu focul nu pierde nimic şi nimic nu prisoseşte, 
tot aşa socoteşte şi aici! Sfintele Taine intră în funţa trupului.” (Omilie 
despre pocăință şi despre cei ce pleacă de la Sfânta Liturghie... în vol. Din 
ospățul stăpânului, p. 187) 


„Nu zic că este pâine, nici să gândeşti că este vin, pentru că nu merge 
în jos ca celelalte bucate. Să nu dea Dumnezeu să fie acestea, nici să cugeți 
acest lucru niciodată, că precum la ceară focul nu are nici o prisoseală, aşa 
gândeşte şi pentru dumnezeieştile taine, că se împart în fiinţa trupului.” (Din 
vol. Mărgăritarele Sfântului loan Gură de Aur, pp. 105-106) 


EUHARISTIA (- leac mântuitor) 


„Sfintele Taine din fața noastră sunt leac mântuitor al rănilor noastre, 
sunt bogăție neîmpuţinată, pricinuitoare a împărăției cerurilor.” (Cuvânt la 
ziua Naşterii Mântuitorului nostru lisus Hristos, care era necunoscută 
atunci, dar a fost făcută cunoscută cu puţini ani înainte, de către unii care 
au venit din Apus şi au vestit-o, VII, în vol. Predici la sărbători împărăteşti 
şi cuvântări de laudă la sfinţi, pp. 21-22) 


EUHARISTIA (- doctoria nemuririi) 


„Nu ne dă Hristos apă de izvor, ci sânge viu, care nu-i simbol al 
morții, ci pricină a vieţii”. (Omilii la Matei, omiha VII, VI, în col. PSB, vol. 
23, p. 98) 

EUHARISTIA (- Sfânta Mulţumire) 


„Că şi înfricoşătoarele taine, pline de nespusă mântuire, săvârşite la 
fiecare slujbă, se numesc euharistie, adică mulțumire, pentru că sunt o 
aducere aminte de multe binefaceri ale lui Dumnezeu față de noi, pentru că 
ne arată capul purtării de grijă a lui Dumnezeu şi pentru ca prin toate ne 
pregătesc să-l mulţumim lui Dumnezeu”. (Omilii la Matei, omiha XXV, III, 
în col. PSB, vol. 23, p. 324) 


„Paharul binecuvântării carele  binecuvântăm, au nu este 
împărtăşirea sângelui lui Hristos? (1 Cor. 10, 16). Dar ce spui, fericite 
Pavele? Voind a aţâța pe ascultător şi amintindu-i de Tainele cele 
înfricoşate, numeşti paharul acela înfricoşat şi spăimântător paharul 
binecuvântării? Da, zice el, căci ceea ce eu vorbesc nu este puţin lucru. 
Binecuvântare când zic eu, înțeleg euharistie, iar când zic euharistie, înţeleg 
întreaga comoară a binefacerii dumnezeieşti şi amintesc de darurile cele 
mari şi minunate. Căci şi noi vorbind de paharul binecuvântării înțelegem 
binefacerile lui Dumnezeu cele negrăite, şi de câte ne-am bucurat; ne 
apropiem astfel de dânsul şi ne împărtăşim, mulțămindu-i că a izbăvit 
neamul omenesc din rătăcire, că fiind depărtaţi de dânsul, ne-a apropiat, că 
neavând nici o nădejde şi fiind fără Dumnezei în lume, el ne-a făcut fraţii săi 
şi împreună-moştenitori. Pentru acestea şi pentru altele de acest fel, 
mulțămindu-i ne apropiem de dânsul. Deci cum de voi faceţi cele potrivnice, 
0, corintenilor: binecuvântând pe Dumnezeu că v-a scăpat de idoli şi în 
acelaşi timp alergând la mesele lor? 


Paharul binecuvântării carele binecuvântăm, au nu este împărtăşirea 
sângelui lui Hristos? A vorbit foarte drept şi înfricoşat. Ceea ce el spune aici 
aceasta înseamnă: că ceea ce este în pahar este chiar sângele cel curs din 
coasta lui şi din acel sânge ne împărtăşim. L-a numit paharul binecuvântării, 
fiindcă avându-l în mână, noi lăudăm pe Dumnezeu, îl admirăm şi suntem 
uimiţi de darul său cel nespus, binecuvântându-l că şi-a vărsat şi sângele său 
ca să nu rămânem în rătăcire, şi nu numai că l-a vărsat, ci încă ne-a şi 
împărtăşit pe noi toţi dintr-însul. Aşa că dacă dorești sânge, apoi nu sângele 
dobitoacelor ucise la capiştea idolilor, ci chiar cu sângele meu te 
împărtăşeşte. Şi ce poate fi mai înfricoşat ca aceasta? Ce poate fi şi mai drag 
totdeodată? Aceasta o fac şi cei ce iubesc, adică atunci când văd că cei iubiți 
de dânşii sunt alipiţi de alţii străini, iar ei sunt dispreţuiţi, apoi le dau cele ale 
lor şi-i înduplecă a se depărta de aceia. Cei ce iubesc cu dragoste omenească 
îşi arată aceasta prin bani, sau haine, sau moşii, niciodată însă nu şi-a arătat 

cineva dragostea prin sânge. Hristos însă şi-a arătat dragostea lui cea 
fierbinte către noi şi în aceasta. În legea veche, fiindcă se găseau mai 
nedesăvârşiţi, suferea şi le primea sângele ce-l jertfeau la altar, ca astfel să se 
depărteze singuri de jertfele idoleşti, ceea ce iarăşi venea din dragostea lui 
cea negrăită către neamul omenesc; aici însă a preschimbat ierurgia într-un 
chip cu mult mai înfricoşat şi mai măreț, şi chiar însăşi jertfa 
preschimbându-o, a poruncit ca în locul jertfirii dobitoacelor să se pună 
înainte pe sine însuşi.” (Comentariile sau Tălcuirea Epistolei întâi către 
Corinteni, omilha XXIV, pp. 249-250) 


EUHARISTIA (- unirea cu Hristos) 


„Noi nu suntem toți decât un singur trup, zice Scriptura, şi mădulare 
ale trupului Lui şi ale oaselor Lui. Căci cei ce sunt învăţaţi în tainele noastre 
sfinte să asculte cu atenţie ceea ce voi spune. 

Ca noi să devenim aşa nu numai prin iubire, ci încă şi real, să ne unim 
cu această carne divină. Este efectul pe care-l produce alimentul pe care 
Mântuitorul ni l-a dat pentru a face să cunoaştem căldura şi excesul iubirii 
Sale. Iată pentru ce a unit EI, a amestecat trupul Lui cu al nostru, ca noi să 
fim toţi un singur trup, legat de un singur cap. În sfârşit, acela este semnul 
unei iubiri fierbinţi. lov arată acest adevăr, când spune despre slujitorii săi că 
el îi iubea atât de mult, încât ei ar fi dorit să-l mănânce. Căci pentru a arăta 
ataşamentul lui viu şi frumos ei ziceau: Unde s-ar fi găsit unul care să nu se 
fi săturat la masa lui? (lov 31, 33). lată ce a făcut lisus Hristos pentru noi; 
EI ne-a dat carnea Sa să o mâncăm pentru ne a angaja ca să avem pentru Elo 
iubire din cele mai mari şi a ne-o arăta pe cea pe care o are El pentru noi; El 
nu s-a făcut numai văzut celor ce doreau să-L contemple, ci S-a lăsat atins, 
S-a dat să fie mâncat, să fie înfipți dinţii în EI, absorbind în aşa fel încât să 
mulțumească cea mai fierbinte iubire.” (Comentar la Evanghelia de la Ioan, 
omilia XLVI, 2-3, p. 222) 


„Pâinea care frângem, au nu împărtăşirea trupului lui Hristos este? 
Dar pentru ce oare nu a întrebuințat apostolul cuvântul ueroyn, ci Kowvovia? 
Pentru că a voit prin cuvântul kowovia (împărtăşire), să arate ceva mai mult 
decât se înțelege prin cuvântul ueroyn, deşi amândouă cuvintele au multă 
asemănare; au voit adică să arate că nu numai ne împărtăşim, ci şi că 
împărtăşindu-ne ne unim cu dănsul. Căci după cum trupul acela s-a fost unit 
cu Hristos, tot aşa şi noi prin pâinea aceasta ne unim cu dânsul. Dar pentru 

ce oare a adăogat care frângem? Aceasta se întâmplă numai în euharistie, şi 
numai aici se poate vedea, nu însă şi atunci când era pe cruce, şi când s-a 
petrecut cu totul dimpotrivă, după cum zice: Os nu se va zdrobi dintr-însul 
(In. 19, 36). Dar ceea ce nu a pătimit pe cruce, aceasta o pătimeşte în 
punerea înainte pentru tine, şi primeşte a se frânge pentru ca pe toţi să-i 
sature. 


Apoi fiindcă s-a zis împărtăşirea trupului, iar ceea ce se dă spre 
împărtăşire este altceva decât aceea cu care ne împărtăşim, iată că apostolul 
a nimicit şi această mică deosebire, căci spunând împărtăşirea trupului a 
căutat iarăşi a spune ceva mai apropiat, pentru care a şi adăogat: Căci o 
pâine, un trup cei mulți suntem (| Cor. 10, 17). Ce spun eu împărtăşire, zice, 
căci noi suntem una cu trupul acela. Ce este pâinea din punerea înainte? 
Trupul lui Hristos. Deci ce devin cei ce se împărtăşesc din ea? Trupul lui 
Hristos, şi nu mai multe trupuri, ci un trup. După cum pâinea fiind alcătuită 
din multe boabe de grâu, este unită într-un singur întreg, fără să se vadă 
undeva boabele de grâu — deşi ele fiinţează — astfel şi noi ne unim unii cu 
alții şi cu Hristos. Nu că tu te hrăneşti din alt trup, iar acela din altul, ci din 
acelaşi ne hrănim cu toţii. Pentru aceea a şi adăogat: Căci toți dintr-o pâine 
ne împărtăşim.” (Comentariile sau Tâlcuirea Epistolei întâi către Corinteni, 
omilia XXIV, pp. 250-251) 


„... multe şi felurite sunt luptele dintre noi toţi, şi ne găsim față de 
alții, care sunt mădulare ale trupului lui Hristos, mai grozav decât fiarele 
sălbatice. Hristos te-a unit cu EI (prin Sf. Euharistie — n.n.) — deşi tu erai atât 
de învrăjbit cu dânsul — pe când tu nu te cobori a te uni nici măcar cu fratele 
tău după cum se cuvine, ci te desparți de dânsul, deşi te-ai bucurat de atâta 
dragoste şi viață din partea Stăpânului. Şi nici măcar nu şi-a dat trupul său în 
chip simplu, ci fiindcă firea cea dinainte a trupului celui plăzmuit din pământ 
ajunsese din pricina păcatului a fi moartă şi lipsită de viață, apoi a adus, cum 
s-ar zice, o altă frământătură, un alt aluat, adică însăşi trupul său, de la fire 
fiind acelaşi, însă lipsit de păcat şi plin de viață.” (Comentariile sau 
Tâlcuirea Epistolei întâi către Corinteni, omilia XXIV, p. 251) 


„Devenim un singur trup cu Hristos prin Împărtăşire.” (Omilia despre 
căsătorie. Din comentariul la Efeseni, în vol. Cateheze maritale, p. 95) 

EUHARISTIA (- inhabitarea reciprocă a lui Hristos în noi şi a 
noastră în El) 


„Cel că mănâncă trupul Meu şi bea sângele Meu rămâne în Mine şi 
Eu în el (56) pentru a arăta că el se încorporează în El.” (Comentar la 
Evanghelia de la loan, omilia XLVII, 1, p. 225) 


„1e-am unit şi M-am lipit de tine. Mănâncă trupul Meu, am zis, şi bea 
sângele Meu, ca să te am şi Sus dar şi jos să Mă unesc în totul cu tine. Nu-ţi 
este de ajuns că pârga ta o am Sus? Oare nu te mângâie acest fapt? Și iarăşi 
m-am pogorât, şi nu oricum Mă iîmpreunez cu tine, ci mă amestec, sunt 
mâncat, sunt fărâmat în părți mici, ca astfel unirea să se facă întru totul, 
căci cele unite stau pentru totdeauna unite; astfel că eu sunt întru totul legat 
de tine. Nu vreau câtuşi de puțin să fie între noi vreo rupere cât de mică, ci 
doresc să fim împreună unul şi acelaşi.” (Tâlcuiri la Epistola întâi către 
Timotei, omilia a XV-a, p. 176) 


EUHARISTIA (când săvârşim Sfânta Euharistie, vestim moartea 
şi învierea Lui) 


„De câte ori veţi face aceasta, moartea Domnului veți vesti (| Cor., 11, 26), adică faceţi amin 


EUHARISTIA („Cel ce aduci şi Cel ce Te aduci, Hristoase...”) 


„„... acea masă (Cina cea de Taină — n.n.) nu avea nimic mai mult 
decât cea de după aceea, căci şi astăzi tot EI este Care lucrează şi Care Se dă 
pe Sine, ca şi atunci.” (Comentariile sau Tâlcuirea Epistolei întâi către 
Corinteni, omilha XXVII, pp. 286-287) 


EUHARISTIA (anamneza) 


„După cum noi pomenim mai ales acele cuvinte rostite în ceasul de pe 
urmă de către cei ce se duc de la noi şi le spunem moştenitorilor acelora, ca 
atunci când ar cuteza să calce acele porunci, să-i ruşinăm zicându-le: 
Gândiţi-vă că tatăl vostru aceste cuvinte le-a rostit l-a urmă către voi, şi 
până în seara în care a adormit, tot aceasta a poruncit - tot aşa şi Pavel 
voind a-şi face de aici vorba mai înfricoşată, numai cât nu le zice: Aduceți- 
vă aminte că această taină v-a predanisit-o la urmă, şi chiar în acea noapte 

în care urma a fi omorât pentru voi, v-a poruncit acestea la acea cină 
sfântă, după care nimic nu a mai adăogat. 


Apoi povesteşte până şi împrejurările petrecute atunci, zicând că: Au 
luat pâine, şi mulțumind au frânt, şi au zis: Luaţi, mâncaţi, acesta este 
trupul meu, carele se frânge pentru voi.” (Comentariile sau Tâlcuirea 
Epistolei întâi către Corinteni, omilia XXVII, p. 287) 


„... vorbind (Pavel — n.n.) de acea cină, când cu toţii au stat pe acelaşi 
aşternut”“ şi de la însuşi Hristos au primit jertfa aceasta, tot aşa şi astăzi se 
găsesc, pentru care şi zice: Că de câte ori veți mânca pâinea aceasta, şi 
păharul acesta veți bea, moartea Domnului vestiți până când va veni (1 Cor. 
11, 26). După cum şi Hristos, zicând: Aceasta să faceți întru pomenirea mea, 
a acoperit de noi pricina predării acestei taine, şi împreună cu celelalte 
spunând că şi aceasta este de-ajuns a ne sluji de pricină a evlaviei noastre — 
fiindcă atunci când vei cugeta ce a pătimit pentru tine Stăpânul, vei fi mai cu 
băgare de seamă şi mai filosof — tot aşa şi Pavel iarăşi zice: Că de câte ori 
veți mânca pâinea aceasta, moartea Domnului vestiți, căci şi aceasta este tot 
aceeaşi cină. Apoi arătând că această cină rămâne până la sfârşitul lumu, 
aceeaşi zice: până când va veni.” (Comentariile sau Tâlcuirea Epistolei întâi 
către Corinteni, omilha XXVII, pp. 287-288) 


EUHARISTIA (caracterul sobornicesc al Euharistiei) 


„O singură masă ne stă tuturor înainte; un singur Tată ne-a născut; cu 
toți am ieşit din acelaşi pântece; aceeaşi băutură ni s-a dat tuturora; dar, mai 
bine spus, nu numai aceeaşi băutură, ci ni s-a dat să bem şi dintr-un singur 
potir. Că Tatăl, vrând să ne facă să ne iubim unii pe alții, a meşteşugit şi 
aceea ca să bem toţi dintr-un singur potir, semn de foarte puternică dragoste 
a unora cu alții”. (Omilii la Matei, omiha XXXII, VII, în col. PSB, vol. 23, 
p. 403) 





*%0 Tâlcuirea Arhim. Theodosie Athanasiu: En” ovriş Keinevoi ns ouBă5oc, stând pe 


acelaşi aşternut. Obiceiul Evreilor era de a sta la masă culcaţi jos pe pământ, sau chiar şi 
pe pat, când negreşit că aveau sub dânşii un aşternut, fie pentru a nu-şi murdări hainele, 
fie pentru a sta pe ceva moale. Deci expresia de aici pe acelaşi aşternut în acest înţeles 
este pusă. (n.s. 1, p. 287) 

EUHARISTIA („Acesta este trupul Meu”2!) 


„Să nu ne uităm numai la materia ce ne stă înaintea ochilor, ci să avem 
în minte permanent cuvintele Domnului. Cuvântul Lui nu înşală niciodată, 
pe când simţurile ne înşală uşor. Cuvântul Lui n-a fost niciodată dezmințit, 
pe când simţurile noastre de foarte multe ori greşesc. Când cuvântul Lui 
spune: Acesta este trupul Meu, să ascultăm şi să credem şi să vedem trupul 
Lui cu ochii sufletului. Hristos nu ne-a dat nouă ceva material, ci, în 
lucrurile materiale, toate sunt duhovniceşti”. (Omilii la Matei, omilha 
LXXXII, IV, în col. PSB, vol. 23, p. 934) 


EUHARISTIA (aducerea Jertfei nesângeroase) 


„Că noi proaducem pururea ca jertfă pe acelaşi Miel, nu acum unul, 
mâine un altul, ci în veci pe acelaşi, aşa că o singură jertfă este. Dar fiind 
vorba de aceasta, zici tu, fiindcă se proaduce în multe locuri, apoi sunt şi 
mai mulți Hristoşi? Nicidecum, ci unul şi acelaşi Hristos este pretutindeni, 
un trup, care este acelaşi şi acolo şi aici. Deci, precum este un trup, deşi se 
proaduce în multe părți, şi nu mai multe trupuri, aşa şi o singură jertfă. 
Arhiereul nostru este chiar El, Care a proadus Jertfa ce ne curăţeşte pe noi. 
Acea jertfă o proaducem şi astăzi, acea proadusă şi atunci.” (Comentariile 
sau Explicarea Epistolei către Evrei, omila XVII, p. 230) 


EUHARISTIA (prefacerea darurilor) 


„Tainele din fața noastră nu sunt fapte ale puterii omeneşti. Domnul, 
Care le-a săvârşit atunci la cina aceea, Acelaşi le săvârşeşte şi pe acestea 
acum. Noi preoţii nu suntem decât slujitorii; El este Cel ce le sfinţeşte şi le 
preface”. (Omilii la Matei, omiha LXXXII, V, în col. PSB, vol. 23, p. 935) 


„Hristos e de faţă. Acela Care a pregătit atunci masa aceea, Acelaşi o 
pregăteşte pe aceasta şi acum. Cel care face ca cele puse înainte să ajungă 
Trup şi Sânge ale lui Hristos nu este un om, ci este Însuşi lisus Hristos Cel 
răstignit pentru noi. Preotul stă împlinind forma şi rostind cuvintele acelea, 
dar sunt puterea şi harul lui Dumnezeu. El a spus: Acesta este Trupul Meu. 
Aceste cuvinte prefac pe cele puse înainte. Şi după cum cuvintele acelea care 
au spus: Creșteți şi vă înmulțiți şi umpleți pământul (Fac., 1, 28) s-au rostit o 





251 Matei 26, 26. 

singură dată, dar se împlinesc cu fapta de-a lungul vremurilor, pentru că 
acele cuvinte au întărit firea noastră pentru facerea de copii, tot astfel şi 
cuvintele acestea, rostite o dată, fac desăvârşită Jertfa în fiecare zi în biserici, 
de atunci şi până astăzi şi până la venirea Lui.” (Omilia 1 la Vânzarea lui 
Iuda, VI, în vol. Predici la sărbători împărăteşti şi cuvântări de laudă la 


sfinți, p. 56) 


„Cel ce este în faţa Sfintei Mese nu face nimic de la el şi nici 
darurile puse înainte nu sunt fapte ale firii omeneşti, ci harul Domnului 
este de faţă, deasupra lor, şi se pogoară peste toţi, şi săvârşeşte acea 
Jertfă tainică. Om este, e drept, cel ce stă în fața Sfintei Mese, dar 
Dumnezeu este Cel ce lucrează prin el. Nu te uita, dar, la firea celui pe 
care îl vezi, ci gândeşte-te la harul cel nevăzut. Nimic nu este omenesc 
din cele ce se întâmplă pe această Sfântă Masă.” (Omilia 1 la Rusalii, 
IV, în vol. Predici la sărbători împărăteşti şi cuvântări de laudă la 
sfinți, p. 208) 


EUHARISTIA (Hristos Se aduce jertfă şi Se împarte 
credincioşilor) 


„Credeţi, dar, că şi acum este Cina cea de Taină la care Domnul a 
mâncat. Întru nimic nu se deosebeşte aceea de aceasta. Pe aceasta n-o 
săvârşeşte un om, iar pe cealaltă Hristos, ci El o săvârşeşte şi pe aceasta şi pe 
aceea. Când îl vezi pe preot că-ţi dă trupul şi sângele Lui nu socoti că preotul 
face asta, ci că mâna lui Hristos se întinde spre tine”. (Omilii la Matei, 
omilia L, II, în col. PSB, vol. 23, p. 582) 


„Cel Ce a dat ceea ce-i mai mult, adică pe EI însuşi, cu mult mai mult 
nu va refuza să-ți dea şi trupul Său. 

Să auzim, dar, şi preoți şi credincioşi, de ce am fost învredniciţi! Să 
auzim şi să ne cutremurăm! Ne-a dat să ne săturăm cu sfântul Lui trup! S-a 
dat pe EI însuşi jertfă! Ce cuvânt de apărare mai avem când fiind hrăniţi aşa 
păcătuim atâta! Când mâncând Mielul, suntem lupi! Când fiind hrăniţi cu 
Oana, răpim ca leu!”. (Omilii la Matei, omilia L, III, în col. PSB, vol. 23, p. 
583) 


„Câţi oameni nu spun azi: Aş fi voit să-l văd chipul Lui, statura Lui, 


încălțămintea Lui! lată îl vezi, te atingi de EI, îl mănânci! Doreşti să-l vezi 
hainele Lui? Dar EI Se dă pe EI însuşi ție nu numai să-L vezi, ci chiar să te 

atingi de EI, să-L mănânci, să-L primeşti înăuntrul tău”. (Omilii la Matei, 
omilia LXXXII, IV, în col. PSB, vol. 23, p. 934) 


„Prin Sfintele Taine ale Sfintei Euharistii El Se uneşte cu fiecare din 
credincioşi; pe cei pe care i-a născut îi hrăneşte cu trupul Lui; nu-i dă altuia 
să-l hrănească, ca să te convingi iarăşi, şi prin aceasta, că a luat trupul tău”. 
(Omilii la Matei, omilia LXXXII, V, în col. PSB, vol. 23, p. 935) 


EUHARISTIA (Hristos Se împarte, nu Se desparte şi niciodată nu 
Se sfârşeşte) 


„Să presupunem un foc de unde se aprind mii de focuri, două mii, trei 
mii de flăcări, şi mai multe încă; acest foc, după ce şi-a dat lumina sa şi 
puterea sa la toate aceste mii de flăcări, nu rămâne el cu totul deplin acelaşi? 
Nimeni n-o tăgăduieşte. Căci dacă printre lucruri, lucruri nevăzute şi 
neîmpărțite, pe care împărțirea le micşorează, sunt care nu pot da din ele 
altora, fără să sufere micşorarea, cu cât mai tare va fi pentru Fiinţa 
netrupească şi nestricăcioasă? Căci dacă nu este în mod necesar împărțire 
când lucrul comunicat este o substanță trupească, atunci când se vorbeşte 
despre o putere, şi despre o putere provenind dintr-o substanță netrupească, 
nu este mai vizibil că ea nu trebuie să sufere nici o împărțire? lată pentru ce 
zice Sfântul loan: Și din plinătatea Lui noi toți am luat, şi adaugă mărturia sa 
la cea a lui loan Botezătorul.” (Comentar la Evanghelia de la loan, omilha 
XIV, 1, p. 66) 


EUHARISTIA (primirea ei) 


„Câţi oameni nu spun azi: Aş fi voit să-l văd chipul Lui, statura Lui, 
încălțămintea Lui! lată îl vezi, te atingi de EI, îl mănânci! Doreşti să-l vezi 
hainele Lui? Dar EI Se dă pe EI însuşi ție nu numai să-L vezi, ci chiar să te 


atingi de EI, să-L mănânci, să-L primeşti înăuntrul tău”. (Omilii la Matei, 
omilia LXXXII, IV, în col. PSB, vol. 23, p. 934) 


EUHARISTIA (primirea Sfintei Euharistii numai după ce ne-am 
spovedit păcatele) 


„Este timp de pocăință şi pentru catehumeni şi pentru cei botezați; 
unii, pocăindu-se, să aibă parte de sfânta taină a Botezului, iar ceilalți, 

spălându-şi prin mărturisire păcatele săvârşite după botez, să se apropie cu 
conştiinţa curată de Sfânta Masă.” (Omilii la Matei, omilia X, V, în col. 
PSB, vol. 23, p. 127) 


„Cunoscând, dar, mijloacele de vindecare a rănilor noastre, (căile 
pocăinţei), să le întrebuințăm necontenit ca, făcându-ne cu adevărat sănătoşi, 
să ne împărtăşim cu îndrăznire cu Sfintele Taine, să întâmpinăm cu multă 
slavă pe Împăratul slavei, Hristos.” (Despre mărginita putere a diavolului, 
omilia a Il-a, 5, în vol. Despre mărginita putere a diavolului. Despre 
căinţă..., p. 38) 


„Nu dați cele sfinte câinilor, nici nu aruncaţi mărgăritarele voastre 
înaintea porcilor (Matei 7, 6). Hristos ne-a dat aceste învățături tot ca nişte 
porunci; noi însă, din pricina slavei deşarte, a umblatului după lauda lumii şi 
a ambiţiei necugetate, am călcat în picioare şi această poruncă, îngăduind, 
fără nici o socoteală şi fără o cercetare amănunțită, să ia parte la Sfintele 
Taine oameni desfrânaţi, necredincioşi şi plini de nenumărate păcate; înainte 
de a cerceta temeinic sufletul lor, le descoperim toată învățătura credinţei 
noastre şi îi conducem dintr-o dată în sfânta sfintelor, fără să le mai dăm 
putinţa să vadă şi cele ce sunt înainte de sfânta sfintelor. Din această cauză 
unii dintre cei care au fost inițiați în Sfintele Taine cu atâta grabă, au fugit 
îndată şi au săvârşit nenumărate rele. Și nu numai când e vorba despre alți 
oameni, dar chiar când e vorba de noi înşine, trebuie să mărturisim că 
nesocotim această prea înfricoşătoare poruncă, atunci când ne împărtăşim cu 
nemuritoarele Taine, făcând aceasta plini de necurăţie şi cu nesocotinţă.” 
(Despre căință (1), 6, în vol. Despre mărginita putere a diavolului. Despre 
căinţă..., p. 72) 


EUHARISTIA (este necesar a se ţine post înainte de primirea 


Sfintei Împărtăşanii) 


„Mai înainte de a te împărtăşi, posteşti, ca să te arăţi oarecum vrednic 
de împărtăşire.” (Comentariile sau Tăâlcuirea Epistolei întâi către Corinteni, 
omilia XXVII, p. 289) 


EUHARISTIA (primirea ei „spre iertarea păcatelor şi spre viaţa 
de veci”) 


„Tuturor deci a dat acest trup spre împărtăşire, ca astfel hrănindu-ne 
cu dânsul şi lepădând de la noi moartea cea dinainte, să ne amestecăm cu 

dânsul prin această masă sfântă şi să intrăm în viața veşnică şi nemuritoare.” 


(Comentariile sau Tâlcuirea Epistolei întâi către Corinteni, omilia XXIV, p. 
251) 


EUHARISTIA (primirea ei înaintea morţii) 


„Un altul mi-a spus - n-o aflase de la altul, ci el însuşi fusese 
învrednicit să vadă şi să audă - că dacă cei care pleacă de pe lumea aceasta s- 
au împărtăşit cu Sfintele Taine cu conştiinţa curată, când îşi dau sufletul, 
sunt însoţiţi de aici de îngeri, din pricina sfintei Împărtăşanii pe care au luat- 
0.” (Tratatul despre preoție, cartea a şasea, cap. 4, în vol. Despre preoție, p. 
138) 


EUHARISTIA (deasa ori rara împărtăşire?) 


„Mulţi dintre voi se împărtăşesc din jertfa aceasta o singură dată în 
cursul anului, alții de două, iar alții mai de multe ori. Deci, cuvântul nostru 
este îndreptat către toți, nu numai către cei de faţă, ci şi către cei ce stau prin 
pustii, căci aceia mai cu seamă o singură dată în an se împărtăşesc, de multe 
ori şi la doi ani. Deci ce? Pe care oare vom aproba noi? Pe cei ce se 
împărtăşesc o dată, sau pe cei de mai multe ori, ori pe cei de mai puţine ori? 
Nici pe cei de o dată, nici pe cei de multe ori, nici pe cei de puţine ori, ci pe 
cei cu cuget curat, pe cei cu inima curată, pe cei cu viaţa fără de prihană. 
Unii ca aceştia, apropie-se pururea, iar de nu sunt aşa, să nu se apropie 
niciodată. De ce? Fiindcă îşi iau cu sine judecată, şi osândă, şi pedeapsă 
nespusă. (Comentariile sau Explicarea Epistolei către Evrei, omilia XVII, p. 
231) 


„Nu sărbătoarea şi prăznuirea este pricină de împărtăşire, ci conştiinţa 
curată şi viaţa lipsită de păcate. După cum cel care nu se ştie cu nici un păcat 
pe cuget trebuie să se împărtăşească în fiecare zi cu Sfintele Taine, tot astfel 
cel încurcat în păcate şi nepocăit nu trebuie să se apropie de Sfânta 
Împărtăşanie nici la sărbătoare”. (Cuvântări împotriva anomeilor, cuv. VL, în 
vol. Cuvântări împotriva anomeilor. Către iudei, p. 103) 


„Apropierea cea mai bună de Sfintele Taine nu se judecă prin ţinerea 


timpurilor sărbătorilor, ci prin conştiinţa curată”. (Către iudei, cuv. III, 5, în 
vol. Cuvântări împotriva anomeilor. Către iudei, p. 282) 

„Există însă şi o altă chestiune: mulți se împărtăşesc, o dată pe 
an, alţii de două ori, alţii de mai multe ori. Pe care dintre ei îi vom 
ferici mai mult? Pe cei care se împărtăşesc o dată, pe cei care se 
împărtăşesc de câteva ori sau pe cei care se împărtăşesc de mai multe 
ori? Nici pe unii nici pe alţii, ci pe cei care se apropie de sfântul, potir 
cu conştiinţa curată, cu inima neprihănită, cu trăire lipsită de reproşuri. 
Aceştia se pot împărtăşi mereu. Ceilalţi însă, păcătoşii nepocăiţi, să 
stea departe de Preacuratele Taine, căci altfel îşi pregătesc lor răutate şi 
osândă.” (Din vol. Problemele vieții, p. 170) 


„Mulţi oameni se împărtăşesc cu Sfintele Taine ale lui Hristos într-un 
an o dată, alții de multe ori într-un an. Oare pe care din aceştia îi vom lăuda 
sau îi vom ferici? Pe cei ce se împărtăşesc o dată, sau pe cei ce se 
împărtăşesc de multe ori, sau pe cei ce de puţine ori? Eu zic că nici pe cei ce 
se împărtăşesc din an în an, nici pe cei ce se împărtăşesc de multe ori, nici de 
puţine ori, ci numai pe cei ce se împărtăşesc cu gând curat şi cu inimă curată, 
pe cei ce au viaţă nehulită, pe cei ce sunt nepomenitori de rele şi 
nepizmuitori şi care poftesc pacea. Unii ca aceştia la toate praznicile 
domneşti să se împărtăşească. Iar cei ce sunt necunoscători şi necurați de tot 
felul de păcate, nici o dată în an să nu fie vrednici a se împărtăşi. Că mulți 
bolnavi şi slabi mor împărtăşindu-se cu nevrednicie şi merg la iad.” (Din 
vol. Mărgăritarele Sfântului loan Gură de Aur, p. 13) 


„Vremea Cuminecăturii este nu sărbătoarea şi praznicul, ci curăția 
conştiinţei şi viaţa cea nevinovată. Că în ce fel cel ce n-are la el nici o 
împiedicare de păcate poate să se cuminece în toate zilele, aşa şi cel ce cade 
în păcat şi nu se pocăieşte, nici într-o sărbătoare nu poate să se cuminece, că 
nu ne uşurează pe noi aceasta de păcate de ne vom cumineca o dată în an ci, 
mai mult, aceasta ne osândeşte mai rău, că numai o dată ne cuminecăm şi 
nici atunci curat.” (Din vol. Mărgăritarele Sfântului loan Gură de Aur, pp. 
2512252) 


EUHARISTIA (primirea ei - condiţii) 


„A ne apropia cu credinţă nu înseamnă numai a primi sfintele Taine ce 
stau înaintea noastră, ci şi a le şi atinge cu inimă curată şi a fi însuflețiți de 
aceleaşi gânduri şi simțăminte ca şi cum ne-am apropia de însuşi Hristos. Ce 
dacă nu-l auzi glasul? Dar îl vezi aşezat pe Sfânta Masă! Dar, mai bine spus, 
îi auzi şi glasul! Îţi grăieşte prin evanghelişti”. (Omilii la Matei, omilia L, IL, 
în col. PSB, vol. 23, p. 582) 

„Taina aceasta a sfintei Împărtăşanii ne porunceşte să fim totdeauna 
curați nu numai de jaf şi de răpire, dar chiar de cea mai mică duşmănie”. 
(Omilii la Matei, omulia L, III, în col. PSB, vol. 23, p. 583) 


„Nici un luda să nu se apropie de această masă, nici un Simon Magul! 
Că şi unul şi altul au pierit din pricina iubirii de argint! Să fugim de această 
prăpastie; nici să socotim că ne este de ajuns spre mântuire dacă facem dar 
acestei sfinte mese un potir de aur bătut în pietre scumpe dezbrăcând pe 
văduvă şi orfani. Dacă vrei să cinsteşti jertfa adu-l sufletul pentru care 
Hristos S-a jertfit. Sufletul fă-ți-l de aur. Care ți-i câştigul dacă sufletul ți-i 
mai rău decât plumbul şi lutul, iar potirul dăruit, de aur?”. (Omilii la Matei, 
omilia L, III, în col. PSB, vol. 23, p. 583) 


„Nimeni să nu se apropie cu scârbă, nimeni să nu se apropie cu paşi 
şovăitori. Toţi să fim înflăcăraţi, toți să fim cu sufletele clocotitoare, toți să 
fim cu minţile treze. Dacă iudeii mâncau cu zel paştele stând în picioare, cu 
încălțămintea în picioare şi cu toiegele în mâini, cu mult mai mult noi 
trebuie să fim veghetori. Ei trebuiau să meargă în Palestina; tu însă trebuie 
să mergi în cer. 

De aceea trebuie să fim totdeauna veghetori. Nu e mică pedeapsa 
pentru cei ce se împărtăşesc cu nevrednicie. Adu-ţi aminte cât te-ai revoltat 
împotriva vânzătorului, împotriva răstignitorilor. Caută, dar, să nu te faci şi 
tu vinovat de trupul şi sângele lui Hristos! Iudeii au junghiat prea sfântul 
trup, dar tu îl primeşti într-un suflet murdar, după ce ai primit atâtea 
binefaceri. Domnul nu S-a mulțumit numai să Se facă om, să fie pălmuit şi 
junghiat, ci să Se şi unească cu noi; ne-a făcut trup al Lui nu numai prin 
credință, ci chiar în realitate. Decât cine trebuie să fie mai curat cel ce se 
împărtăşeşte cu această jertfă? Nu trebuie să fie, oare, mai curată decât raza 
soarelui mâna celui care taie acest trup, gura care se umple de focul cel 
duhovnicesc, limba care se înroşeşte cu sângele cel prea înfricoşător? 
Gândeşte-te la cinstea cu care ai fost cinstit! Gândeşte-te la ce fel de masă iei 
parte! Ne hrănim şi ne unim cu Acela de Care îngerii se cutremură văzîndu- 
L, pe Care nici nu îndrăznesc să-L privească fără frică din pricina 
străfulgerării Lui; ajungem trup şi sânge al lui Hristos. Cine va grăi puterile 
Domnului? Cine va face auzite toate laudele Lui?”. (Omilii la Matei, omiha 
LXXXII, IV, în col. PSB, vol. 23, pp. 934-935) 


„Aşadar să nu ne trândăvim de vreme ce suntem învredniciţi de o atât 
de mare dragoste şi cinste. Nu vedeţi pe copii cu câtă grabă se îndreaptă spre 

sânul mamei lor, cu câtă râvnă îşi înfig buzele în sân? Tot cu atâta grabă să 
ne apropiem şi noi de masa aceasta, de sânul potirului cel duhovnicesc; dar, 
mai bine spus, să sugem harul Duhului cu mai multă râvnă decât copiu de 
lapte. O singură durere să simțim, aceea de a nu ne împărtăşi cu această 
hrană”. (Omilii la Matei, omilia LXXXII, V, în col. PSB, vol. 23, p. 935) 


„Nici un luda să nu fie aici! Nici un iubitor de argint! Dacă nu eşti 
ucenic pleacă! Masa aceasta nu-i primeşte pe unii ca aceştia. Cu ucenicii Mei 
vreau să fac Paştele! (Matei 26, 18), a spus Domnul. Masa aceasta este masa 
aceea de la Cina cea de Taină, întru nimic mai prejos. N-a făcut-o pe aceea 
Hristos, iar pe aceasta un om. Nu, ci şi pe aceasta tot El. Acesta este foişorul 
acela unde era EI cu ucenicii Lui atunci (Luca 22, 12). De acolo a plecat la 
Muntele Măslinilor (Matei 26, 30). Să plecăm şi noi de aici spre mâinile 
săracilor. Munte al Măslinilor este locul unde sunt săracii. (...) Nici un om 
cu inimă de piatră să nu se apropie de sfintele Taine, nici unul care-i crud şi 
nemilos, nici unul care-i cu totul necurat. 

Cuvintele acestea vi le spun şi vouă care vă împărtăşiţi şi vouă celor 
ce împărtăşiți. Este de neapărată trebuință să vi se spună şi vouă, ca să 
împărțiți aceste daruri cu multă băgare de seamă. Nu mică vă va fi osânda 
dacă îngăduiți să se împărtăşească de la această masă cineva pe care-l ştiţi cu 
vreun păcat. Sângele lui Hristos din mâinile voastre se va cere. De-ar fi 
general, de-ar fi mare dregător, de-ar fi chiar cel cu diadema pe cap, opreşte- 
| dacă se apropie cu nevrednicie! Tu ai mai multă putere decât el. Dacă ţi s- 
ar fi încredinţat să ai grijă de curăţenia apei unui izvor din care bea o turmă 
ŞI ai vedea că vine la apă o oaie plină toată de noroi la gură, n-ai lăsa-o să se 
aplece să bea, ca să nu tulbure izvorul; aici însă nu ţi s-a încredinţat izvorul 
unei ape, ci izvorul sângelui şi al Duhului”. (Omilii la Matei, omilia 
LXXXII, V, în col. PSB, vol. 23, pp. 935-936) 


„Când îi vezi pe unii că se apropie, deşi au păcate mai murdare decât 
pământul şi noroiul, nu te revolți şi nu-i opreşti? Ce iertare mai poți avea? 
Pentru aceasta v-a cinstit Dumnezeu pe voi, preoţilor, cu această cinste, ca 
să-l deosebiți pe unii de alţii. Aceasta e vrednicia voastră; aceasta-i trăinicia 
voastră, aceasta-i toată cununa voastră, nu ca să umblaţi într-o haină albă şi 
strălucitoare. 

- Dar de unde ştiu eu pe cutare şi pe cutare? 

- Nu vorbesc de cei pe care nu-i cunoşti, ci de cei pe care-i cunoşti. 
Vrei să-ți spun ceva mai înfricoşător? Nu e atât de mare grozăvia să spunem 
că au călcat în picioare pe Hristos, că au socotit ceva de rând sângele 
Testamentului şi au batjocorit harul Duhului (Evr., 10, 29). Cel care 

păcătuieşte şi se apropie de sfintele Taine este mai rău decât un îndrăcit: 
îndrăciții, pentru că sunt stăpâniți de demoni, nu sunt pedepsiţi; aceştia însă 
pentru că se apropie cu nevrednicie sunt dați osândei veşnice. Aşadar nu 
numai pe aceştia să-i alungăm, ci pe toţi pe care-i vedem că se apropie cu 
nevrednicie. Nimeni să nu se împărtăşească, dacă nu-i ucenic! Nici un luda 
să nu se împărtăşească, ca să nu păţească ce-a pățit Iuda. Trup al lui Hristos 
este şi mulţimea aceasta. Vezi, dar, ca tu, care împărtăşeşti cu sfintele Taine, 
să nu mânii pe Stăpân dacă nu cureţi trupul acesta! Vezi să nu-i dai sabie în 
loc de hrană! Dacă un om nevrednic vine din neştiință să se împărtăşească, 
opreşte-l, nu te teme! Teme-te de Dumnezeu, nu de om! Dacă te temi de om, 
vei fi disprețuit de om. Dar dacă te temi de Dumnezeu, vei fi respectat şi de 
om. Dacă nu îndrăzneşti să opreşti de la sfânta Împărtăşanie pe unul 
nevrednic, adu-l la mine. Nu-i voi îngădui o astfel de îndrăzneală. Mai 
degrabă mă voi despărți de suflet decât să împărtăşesc cu sângele Stăpânului 
pe un nevrednic; mai degrabă îmi voi răspândi sângele meu decât să 
împărtăşesc cu sângele acesta atât de înfricoşător pe unul care nu merită. Nu 
al nici o vină dacă nu cunoşti pe cel nevrednic, deşi l-ai cercetat cu de- 
amănuntul. Cele ce ţi le-am spus, le-am spus de cei pe care-i cunoşti. Dacă 
vom îndrepta pe cei pe care-i cunoaştem, Dumnezeu ni-i va face cunoscuţi 
repede şi pe cei pe care nu-i cunoaştem. Dar dacă îngădui să se 
împărtăşească cei pe care-i cunoaştem că sunt păcătoşi, pentru ce să ne mai 
facă Dumnezeu cunoscuţi pe cei pe care nu-i cunoaştem? Nu spun cuvintele 
acestea ca să oprim de la împărtăşire pe oameni, nici să-i alungăm din 
biserică, ci ca să-1 aducem la Sfânta împărtăşire după ce s-au îndreptat, ca să 
ne dăm silinţa să-i îndreptăm. Aşa vom face îndurător şi pe Dumnezeu. Vom 
găsi mulți oameni care să se împărtăşească cu vrednicie şi vom primi şi mare 
răsplată şi pentru râvna noastră şi pentru grija ce o purtăm de alții”. (Omilii 
la Matei, omiha LXXXII, VI, în col. PSB, vol. 23, pp. 936-937) 


„Care dintre voi n-ar vrea (...) să cuprindă picioarele lui lisus? Puteţi 
şi acum, toți câți vreți! Puteţi să-l cuprindeți nu numai picioarele, ci şi 
mâinile, şi capul acela sfânt, împărtăşindu-vă, cu cuget curat, cu 
înfricoşătoarele taine”. (Omilii la Matei, omiha LXXXIX, III, în col. PSB, 
vol. 23, p. 995) 


„Este timp de pocăință şi pentru catehumeni şi pentru cei botezați; 
unii, pocăindu-se, să aibă parte de sfânta taină a botezului, iar ceilalți, 
spălându-şi prin mărturisire păcatele săvârşite după botez, să se apropie cu 
conştiinţa curată de Sfânta Masă.” (Omilii la Matei, omilia X, V, în col. 
PSB, vol. 23, p. 127) 

„lubiţilor, să ne îngrijim de frați şi să păstrăm unirea cea către dânşii. 
Fiindcă spre aceasta ne îndeamnă jertfa cea înfricoşată. Poruncindu-ne a ne 
apropia de dânsa mai cu seamă cu dragoste fierbinte şi cu bună-înţelegere, ca 
astfel făcându-ne vulturi, să putem zbura de-a dreptul la cer, ba încă şi mai 
presus de ceruri. Că unde va fi stârvul, acolo se vor aduna vulturii (Mt. 24, 
28), zice, numind aici stârv trupul Domnului, pentru moartea ce a suferit. 
Dacă el nu ar fi căzut, noi nu ne-am fi ridicat. Numeşte vulturi pe cei ce se 
apropie de dânsul, arătând prin aceasta că cel ce se apropie de acest trup 
trebuie a sta sus şi a nu avea nimic de obşte cu pământul şi nici a se târî jos 
pe pământ, ci a zbura întruna în sus, a avea privirea aţintită numai spre 
Soarele Dreptăţii şi a avea totodată şi ochiul cugetului ager ca al vulturului, 
căci masa aceasta este masa vulturilor, iar nicidecum a coţofenelor.” 
(Comentariile sau Tâlcuirea Epistolei întâi către Corinteni, omiha XXIV, 
pp. 253-254) 


„Curăţă-ţi bine sufletul, pregăteşte-ţi cugetul pentru primirea acestor 
Taine, fiindcă dacă ţi s-ar încredința de a purta cu sineţi un copil împărătesc 
împreună cu podoabele sale, cu porfira şi diadema împărătească, negreşit că 
al arunca de la sineți orice ai avea pământesc. Acum tu primind cu tine nu un 
copil de împărat pământesc, ci pe unul-născut Fiul lui Dumnezeu, nu te 
înfricoşezi, spune-mi, nu arunci de la tine orice dragoste de cele lumeşti, şi 
nu te împodobeşti numai cu podoaba acea cuvenită, ci încă te uiţi la pământ, 
încă iubeşti banii şi te sperii de aur? Şi ce iertare ai putea avea? Ce 
îndreptățire? Nu ştii că Stăpânul nostru îţi leapădă orice lux pământesc? 
Oare nu pentru aceea a primit el a se naşte în peşteră şi a avea mumă săracă? 
Nu pentru aceea oare zicea către cel ce se gândea la precupeţie: Jar Fiul 
Omului nu are unde să-şi plece capul (Mt. 8, 20)? Dar ucenicii lui? Oare nu 
şi ei au păzit aceeaşi lege, ducându-se în casele celor săraci, şi unul cerea 
adăpost la un dubălar, altul la un făcător de corturi, iar altul la o vânzătoare 
de porfiră? — Fundcă şi dânşii nu căutau însemnătatea caselor în care intrau, 
ci virtuțile sufleteşti ale celor ce locuiau în ele. Deci pe aceştia să-i urmăm şi 
noi, iubiţilor! Frumuseţea stâlpilor şi a marmurilor să le trecem cu vederea şi 
să căutăm numai la sălaşurile cele de sus, să călcăm în picioare orice trufie, 
împreună cu pofta de bani, şi să avem cugetul către cele de sus. Dacă noi 
suntem cu băgare de seamă, apoi chiar nici lumea întreagă nu este vrednică 
de noi, darămite stâlpi sau grădinile caselor. Pentru aceea vă rog ca să 
împodobim sufletul nostru; această casă să o pregătim precum trebuie.” 

(Comentariile sau Tâlcuirea Epistolei întâi către Corinteni, omilia XXIV, 
pp. 256-257) 


„„... Căci cum să nu fie cu nevrednicie, când cineva trece cu vederea pe 
cel sărac? Cel ce nu dă săracului, apoi îl mai şi ruşinează, cum să nu fie 
nevrednic? Că dacă a nu da săracilor scoate pe cineva din Împărăţia 
Cerurilor, chiar de ar fi cineva şi întru feciorie, apoi cu atât mai mult când nu 
dă cu îmbelşugare — fiindcă şi fecioarele acelea aveau untdelemn, însă nu 
aveau din belşug — dar încă cel ce face atâtea necuviințe, poţi cugeta singur 
cât de vinovat este. Dar, zici tu, care necuviințe? Ce spui, care necuviinţe? 
Te împărtăşeşti dintr-o astfel de masă, şi eşti dator a fi mai blând decât toţi 
oamenii, şi deopotrivă cu îngerii, şi cu toate acestea te-ai făcut cel mai crud 
dintre toţi; te-ai împărtăşit din sângele Stăpânului, şi pe fratele tău nici măcar 
aşa nu-l cunoşti; şi atunci de care iertare vei fi vrednic? Deşi poate că nu l-ai 
ştiut mai înainte de acestea, totuşi trebuia să-l ştii de la acea masă, dar acum 
tu necinsteşti chiar şi acea masă şi pe cel ce te-a învrednicit a fi părtaş îl 
găseşti că nu este vrednic de mâncărurile tale. Nu ai auzit ce a pătimit cel ce 
a cerut cei o sută de dinari? Nu te gândeşti ce ai fost şi ce ai ajuns? Nu-ţi 
aduci aminte că erai cu mult mai sărac în săvârşiri bune decât este acest 
sărac în bogății — fiind plin de păcate? Şi cu toate acestea, Dumnezeu te-a 
izbăvit de toate cele rele şi te-a învrednicit unei astfel de mese, dar tu nici 
aşa nu te-ai făcut mai iubitor de oameni. Aşadar, nimic nu-ţi mai lipseşte, 
fără numai a te da muncitorilor. 


Aceste graiuri, iubiților, să le auzim şi noi cu toţii, câți ne apropiem 
aici împreună cu cei săraci la această sfântă masă.” (Comentariile sau 
Tâlcuirea Epistolei întâi către Corinteni, omilia XXVII, p. 288) 


„+... NICI nu s-a mai mulţumit cu cele spuse mai înainte, ci a mai 
adăogat şi acestea, zicând: Ci să se ispitească omul pre sine, ceea ce spune şi 
în a doua Epistolă: Pre voi înşivă vă ispitiți...pre voi înşivă vă cercaţi O 
Cor. 13, 5), şi nu după cum facem noi acum, când ne apropiem mai ales în 
anumite vremi, adică avem în vedere mai mult vremea decât cugetul curat. 
Fundcă nu ne gândim ca să ne apropiem de aceste Taine pregătiți şi curățiți 
de relele noastre, în acelaşi timp şi plini de umilință, ci să ne apropiem în 
sărbători, şi încă atunci când ar fi toți de față. 


Nu însă aşa a poruncit Pavel, ci un singur timp ştia el pentru apropiere 
şi împărtăşire, adică curăţenia conştiinţei. Că dacă noi nu ne-am împărtăşi 
niciodată dintr-o masă lumească fiind bolnavi de friguri şi plini de venin şi 

de sucuri rele şi vătămătoare, ca să nu ne prăpădim, apoi cu atât mai mult nu 
ne este iertat a ne atinge de aceste taine având cu noi pofte necuviincioase, 
care sunt cu mult mai rele decât frigurile. Când eu zic pofte necuviincioase, 
înțeleg şi poftele trupului, şi ale averilor, şi ale mâniei, şi ale pizmei, şi 
îndeobşte toate necuviinţele omeneşti. Pentru aceea trebuie ca cel ce se 
apropie de sfintele Taine să scoată din sine toate acestea şi astfel a se atinge 
de acea jertfă curată cu cugetul împăcat. Şi nici să stea de faţă cu lene, 
nepăsare şi obrăznicie — fiind silit a se apropia din pricina sărbătorii — şi nici 
iarăşi dacă el este pregătit mai dinainte şi pătruns de umilință, să fie 
împiedicat a se apropia pentru că nu este sărbătoare.” (Comentariile sau 
Tâlcuirea Epistolei întâi către Corinteni, omilia XXVIII, pp. 291-292) 


„„Să se ispitească omul pre sine, şi numai după aceea să se apropie. Şi 
nu porunceşte altuia de a ispiti pe altul, ci fiecare pe sine însuşi, făcând 
judecata în taină, iar nu între alţii, şi certarea fără martor.” (Comentariile sau 
Tâlcuirea Epistolei întâi către Corinteni, omilia XXVIII, p. 292) 


„Deci, dar, fraţii mei, când vă adunaţi să mâncaţi, unul pre altul să 
aşteptaţi (1 Cor. 11, 33) (...) voieşte iarăşi a aduce vorba şi îndemnarea 
pentru cei săraci, pentru care a şi spus toate cele de mai înainte, arătând că 
dacă ei nu fac aceasta, apoi cu nevrednicie se vor împărtăşi. Dacă a nu 
împărtăşi pe săraci din averile sale îl depărtează pe cineva de masa aceea, 
apoi cu atât mai mult când el răpeşte avutul altora. Și nu a zis: când vă 
adunați, daţi celor ce au trebuință, ci ceea ce este mai însemnat: unul pre 
altul să aşteptaţi, căci prin aceste cuvinte el mrejeşte şi lasă a se înţelege şi 
aceea, şi totodată aduce sfatul sub o formă potrivită. După aceea, la urmă el 
vorbeşte cu un ton înțepător, zicând: Jar de flămânzeşte cineva, acasă să 
mănânce (| Cor. 11, 34). Aşadar, pe unul ca acesta el îl scoate din biserică şi 
îl trimite acasă, atingându-se prin aceasta cu putere de dânşii şi luându-i în 
bătaie de joc, ca pe nişte robi ai pântecelui, cari nu se pot stăpâni. Nici nu a 
zis: Dacă cineva trece cu vederea pe cei săraci, ci dacă flămânzeşte cineva, 
vorbind parcă cu nişte copii bosumflați, cu nişte necuvântătoare care slujesc 
pântecelui. Căci în adevăr, mare era disprețul dacă, flămânzind, trebuia să 
mănânce acasă. Dar nici nu s-a mulțămit numai cu atâta, ci a mai adăogat şi 
altceva mai înfricoşător, zicând: ca să nu vă adunaţi spre osândă, adică ca 
nu cumva Să vă adunați spre pedeapsă, batjocorind biserica şi ruşinând pe 
frate, fiindcă voi vă adunaţi pentru aceasta, zice, ca să vă îngăduiți, ca să vă 
iubiți unul pe altul, ca să vă folosiţi şi ca să folosiţi; iar dacă se întâmplă cu 

totul dimpotrivă, apoi atunci mai bine este ca să mâncaţi acasă. Acestea le 
zicea ca mai mult să-i tragă. Pentru aceea a arătat şi vătămarea ce vine de 
aici, Şi judecata ce-şi atrăgea, nu mică, şi în sfârşit, i-a înfricoşat din toate 
părțile de la Tainele cele sfinte, de la cei slabi, de la cei adormiţi şi de la 
toate cele spuse mai înainte.” (Comentariile sau Tâlcuirea Epistolei întâi 
către Corinteni, omiha XXVIII, pp. 293-294) 


„Văd pe mulţi împărtăşindu-se cu trupul lui Hristos cum s-ar 
întâmpla, mai mult ca obicei şi ca lege, decât ca impus de cuget. Când va 
sosi, zice, timpul Sfântului Mare Post, sau când va sosi ziua Arătării 
Domnului (Epifania) mă voi împărtăşi cu Sfintele Taine, deşi timpul de 
câştig nu este epifania, nici postul mare, ci sinceritatea şi curăţenia 
sufletului. Cu acestea apropie-te, fără acestea însă niciodată.” (Comentariile 
sau Explicarea Epistolei către Efeseni, omiha III, p. 30) 


„Înţelegi, cum cei ce sacrificau în Legea veche se purtau cu atâta 
sfială în timpul sacrificiului, căci ce nu făceau ei pentru curățirea lor? 
Necontenit se curăţeau; iar tu, apropiindu-te de jertfă, de care se înfricoşează 
şi îngerii, hotărăşti perioade de timpuri pentru aceasta? Şi cum te vei 
prezenta înaintea tronului lui Hristos cu mâinile murdare, şi cu buze 
necurate? Vei îndrăzni oare a te atinge de corpul Lui? Tu nu ai îndrăzni 
câtuşi de puţin de a săruta pe Rege cu gura împuţită; iar pe Împăratul cerului 
îndrăzneşti a-L săruta cu sufletul fiind împuţit? Dar aceasta e o mare insultă. 
Spune-mi, oare ai prefera să nu te atingi de jertfă cu mâinile nespălate? Eu 
nu cred, şi chiar sunt sigur că nici ai primi a te apropia, decât să te atingi cu 
mâinele murdare. Deci dacă eşti evlavios la asemenea fapte mici, având 
sufletul murdar te apropii, şi îndrăzneşti a te atinge? Deşi Sfintele Taine 
pentru puţin timp le ai în mâni, pe când în suflet ele se descompun în 
totalitatea lor. Dar ce? Nu vezi sfintele vase acoperite asfeli, şi strălucind 
asffel? Apoi sufletele noastre trebuie a fi mai curate şi mai strălucite decât 
acestea, mai sfinte decât acestea. Pentru ce oare? Pentru că acestea sunt 
făcute pentru noi, şi ele nu se împărtăşesc cu Cel ce este, nu simțesc, pe când 
noi da, simțim că ne împărtăşim cu Sfintele Taine dintr-însele. Acum, tu nu 
al primi a te apropia cu haina murdară, iar cu sufletul necurat te apropii? Văd 
aici o mare anomalie. În alte timpuri chiar de sunteţi curaţi, nu vă apropiaţi, 
iar în ziua de Paşti, ca şi cum ar fi îngăduit vouă, vă apropiaţi. O, ce obicei! 
O, ce prejudiciu!” (Comentariile sau Explicarea Epistolei către Efeseni, 
omilia III, pp. 30-31) 

„ȘI apoi, când tu te apropii de hrana aceasta prețioasă, îţi speli gura; şi 
când voieşti a te apopia de hrana cea duhovnicească nu-ţi speli sufletul, ci te 
apropii plin de necurăţie?” (Tâlcuiri la Epistola întâi către Timotei, omilia a 
V-a, p. 66) 


„EI (preotul — n.n.) zice: Sfintele Sfinţilor!, aceasta spune, adică dacă 
cineva nu este sfânt, să nu se apropie. Şi nu cum s-ar întâmpla zice ca să fie 
curat de păcate, ci sfânt, căci pe sfânt îl face nu numai izbăvirea de păcate, ci 
şi prezența Duhului şi bogăția faptelor bune. Voiesc, zice, nu numai ca să vă 
spălați de murdărie, ci încă să deveniți chiar albi şi frumoşi. Că dacă 
împăratul Babilonului alegând, după luarea în robie, pe tinerii cei mai 
frumoşi la față şi mai bine făcuţi, cu atât mai mult noi cei ce stăm de față la 
masa împărătească trebuie a fi frumoşi la față, bine formaţi, având podoabe 
aurite, îmbrăcăminte curată, încălțăminte împărătească, fața sufletului 
frumoasă, înfăşurându-l în podoabe de aur, şi încingându-l cu cureaua 
adevărului. Unul ca acesta, deci, apropie-se, şi atingă-se de paharul 
împărătesc.” (Comentariile sau Explicarea Epistolei către Evrei, omilia 
XVII, p. 233) 


„Nu ştiţi că masa acesta este plină de foc duhovnicesc şi, după cum 
izvoarele izvorăsc apă, tot astfel şi masa aceasta are o flacără ce nu poate fi 
spusă în cuvinte? 

Nu te apropia, dar, având trestie, nici lemne, nici iarbă, ca să faci 
vâlvătaia mai mare şi să arzi sufletul care se împărtăşeşte! Ci apropie-te 
având pietre scumpe, aur, argint, ca să faci mai curată materia, ca să pleci cu 
mult câştig. De ai ceva pe cuget, izgoneşte-l, alungă-l din sufletul tău! Ai 
vreun duşman care ţi-a făcut mari rele? Pune capăt duşmăniei, potoleşte-ţi 
inima răvăşită, umflată, ca să nu mai fie nici o tulburare, nici o nelinişte. Ai 
să-L primeşti pe Împărat prin Împărtăşanie, dar când Împăratul păşeşte în 
sufletul tău, trebuie să fie multă seninătate, multă linişte şi pace adâncă a 
gândurilor”. (Cuvântări împotriva anomeilor, cuv. VI, în vol. Cuvântări 
împotriva anomeilor. Către iudei, p. 104) 


„De aceea am postit postul de patruzeci de zile, şi ne-am adunat de 
atâtea ori aici ascultând rugăciunile şi predica, pentru ca, prin această râvnă, 
ştergând păcatele ce s-au lipit de noi în orice chip anul acesta, cu 
duhovnicească încredere să ne împărtăşim în chip evlavios din acea jertfă 
fără sânge; dacă nu va fi aşa, zadarnic şi fără nici un folos ne-am necăjit cu 
acest post. De aceea fiecare să se socotească, ce păcat şi-a îndreptat, ce 
virtute a dobândit, de ce nărav s-a scăpat, ce pată de pe el şi-a spălat-o, şi 

întru ce s-a făcut mai bun. Şi dacă va descoperi că de pe urma postului s-a 
ales cu acest frumos câştig şi e încredințat că şi-a îngrijit rănile cu cea mai 
mare luare aminte, să se apropie. Dacă, nesocotind acestea, nu se va putea 
lăuda decât cu postul, şi nu va putea dovedi că în alte privinţe s-a făcut mai 
bun, să rămână afară şi să intre numai atunci când se va fi curăţat de toate 
păcatele. Să nu se bizuie numai pe post acela care a stăruit în rele fără să se 
îndrepte.” (Predicile despre statui, Partea a II-a, predica a XX-a, pp. 176- 
177) 


„Căci precum cel care curveşte şi huleşte nu se poate împărtăşi din 
Sfânta Masă, tot aşa cel care are un duşman şi-i păstrează mânie neîncetat, 
nu poate primi Sfânta Împărtăşanie.” (Predicile despre statui, Partea a II-a, 
predica a XX-a, p. 178) 


„lată vă spun şi vă iau ca mărturie şi strig cu glas mare: Cine are 
vreun dușman să nu se apropie de Sfânta Masă spre a primi trupul 
Domnului. Nimeni din cei care se apropie să nu aibă vreun vrăjmaş. Ai un 
duşman? Nu te apropia. Vrei să te apropii? Împacă-te şi apoi vino şi atinge 
jertfa sfântă.” (Predicile despre statui, Partea a II-a, predica a XX-a, p. 190) 


„Spune Pavel: Fiecare să se cerceteze pe sine şi aşa să mănânce din 
pâine şi să bea din pahar. Nu-ţi spune să descoperi tuturor rana, nu te pune 
să te învinuieşti în sobor de oameni, nu-ţi cere să chemi în jur martori ai 
păcatelor tale, ci înăuntru, în conştiinţa ta, fără să fie nimeni de față, afară de 
Dumnezeu, care le vede pe toate, judecă-te, cercetează-ţi păcatele, treci prin 
fața minţii toată viaţa ta şi du-ți păcatele în fața Scaunului de Judecată. 
Depărtează-ţi greşelile, şi aşa, cu conştiinţa curată, apropie-te de Sfânta 
Masă şi împărtăşeşte-te cu Sfânta Jertfă. 

Având acestea în cuget, să ne aducem aminte de cele spuse despre 
neînfrânare, să ne aducem aminte de pedeapsa mare ce stă înaintea celor ce 
se uită din curiozitate şi cu poftă la chipurile femeilor, să avem înaintea 
ochilor, înainte de gheenă, frică şi dragoste de Dumnezeu, să ne curățim în 
toate privinţele şi aşa să ne apropiem de Sfintele Taine, ca să ne împărtăşim 
cu aceste mântuitoare Taine nu spre judecată şi osândă, ci spre mântuirea şi 
sănătatea sufletului şi spre îndrăznire neîntreruptă în Hristos lisus Domnul 
nostru.” (Omiliile despre pocăință, omiha a şasea, pp. 118-119) 


„Cu ce îndrăznire, deci, te mai apropii de Sfintele Taine? Ai îndrăzni, 
oare, să pui mâna pe pulpana hainei împăratului pământesc dacă ți-ar fi 


1206 


mâna plină de murdărie? Nicidecum!” (Omiliile despre pocăință, omilia a 
noua, p. 178) 


„Când aveţi să vă apropiați de această înfricoşătoare şi dumnezeiască 
masă şi de Sfânta Împărtăşanie, faceţi aceasta cu frică şi cu cutremur, cu 
conştiinţa curată, cu post şi cu rugăciune. Nu faceți zgomot, nu tropăiți din 
picioare, nu împingeţi pe cei de lângă voi. Căci e cea mai mare nebunie şi 
dispreț, nu din acela de neluat în seamă.” (Cuvânt la ziua Naşterii 
Mântuitorului nostru lisus Hristos, care era necunoscută atunci, dar a fost 
făcută cunoscută cu puţini ani înainte, de către unii care au venit din Apus şi 
au vestit-o, VII, în vol. Predici la sărbători împărăteşti şi cuvântări de 
laudă la sfinţi, p. 21) 


„Știut că mulți dintre noi ne apropiem acum de această Sfântă Masă, 
pentru că este obiceiul ca la această sărbătoare să ne împărtăşim. Ar trebui 
însă, aşa precum v-am spus de multe ori şi mai înainte, să nu ţinem seama de 
sărbătoare când avem să ne împărtăşim, ci să ne curăţim cugetul, şi atunci să 
ne apropiem de Sfânta Jertfă. Cel pângărit şi necurat nici în sărbători nu are 
dreptul să se împărtăşească cu acest Trup sfânt şi înfricoşător, cel curat însă, 
cel care şi-a şters bine, prin pocăință, păcatele, acela are dreptul, şi în 
sărbători, şi oricând, să se împărtășească cu Dumnezeieştile Taine, acela 
merită să se bucure de darurile lui Dumnezeu. Dar nu ştiu cum se face că 
unii nu ţin seama de lucrul acesta, şi mulți creştini, plini de mii şi mii de 
păcate, când văd că vine sărbătoarea, ca şi cum ar fi împinşi chiar de 
sărbătoare, se apropie de Sfintele Taine pe care nişte oameni ca aceştia nici 
n-au dreptul să le vadă; pe cei care-i cunoaştem îi oprim, iar pe cei pe care 
nu-i cunoaştem îi lăsăm în seama lui Dumnezeu, Cel ce ştie ascunzişurile 
inimii fiecăruia.” (Cuvânt la Botezul Domnului, IV, în vol. Predici la 
sărbători împărăteşti şi cuvântări de laudă la sfinți, pp. 42-43) 


„Când un împărat vă cheamă la ospăț, cu frică vă aşezaţi la masă şi 
mâncaţi din bucatele puse înainte cu sfială şi cu linişte, dar când Dumnezeu 
vă cheamă la masa Lui, când Îl pune înaintea voastră pe Fiul Lui, când stau 
de față cu frică şi cu cutremur puterile îngereşti, când Heruvimii îşi acoperă 
fețele, iar Serafimii strigă cu cutremur: Sfânt, Sfânt, Sfânt Domnul!, tu 
spune-mi te rog, tu strigi şi faci zgomot la ospățul duhovnicesc? Nu ştii, 
oare, că sufletul trebuie să fie plin de linişte în acel timp? De linişte multă şi 
de pace e nevoie atunci, nu de zgomot, de mânie şi de tulburare. Acestea fac 
necurat sufletul care se apropie de Sfintele Taine. Ce iertare mai putem avea 
noi dacă după atâtea păcate nu ne curățim de aceste patimi nici când ne 

apropiem de Sfânta Împărtăşanie? Este oare ceva mai de preţ decât Sfintele 
Taine care ne stau în față? Atunci ce ne tulbură ca să ne grăbim? Ce ne 
tulbură ca să părăsim pe cele duhovniceşti şi să alergăm la cele trupeşti?” 
(Cuvânt la ziua Naşterii Mântuitorului nostru lisus Hristos, care era 
necunoscută atunci, dar a fost făcută cunoscută cu puţini ani înainte, de 
către unii care au venit din Apus şi au vestit-o, VII, în vol. Predici la 
sărbători împărăteşti şi cuvântări de laudă la sfinţi, p. 21) 


„Nimeni, dar, să nu aibă înlăuntru gânduri rele. Să ne curăţim sufletul 
şi mintea, căci ne apropiem de o jertfă curată. Să ne facem sfânt sufletul. 
Putem să facem asta chiar într-o singură zi. 

- Cum, în ce chip? 

- Ai ceva împotriva duşmanului tău? Smulge din suflet ura şi mânia. 
Tămăduieşte-ţi rana, pune capăt duşmăniei, ca să te tămăduiască Masa. 
Gândeşte-te! Te apropii de o jertfă înfricoşătoare, de o jertfă sfântă. 
Înfricoşează-te de Cel Ce-ţi stă înainte. Înaintea ta stă Hristos jertfit.” 
(Omilia I la Vânzarea lui luda, VI, În vol. Predici la sărbători împărăteşti 
şi cuvântări de laudă la sfinţi, pp. 56-57) 


„Mulţi dintre ascultători, neputând îndura povara spuselor mele, 
după terminarea slujbei au venit la mine şi mi s-au plâns revoltați: Ne- 
qi îndepărtat, spuneau ei, de Sfânta Masă! Ne alungi de la Sfânta 
Împărtăşanie!. Am fost silit să vă spun asta, ca să vedeţi că nu vă 
îndepărtez de Sfânta Masă, ci mai mult vă apropii. Nu vă alung, nici nu 
vă opresc prin mustrările mele, ci mai mult vă atrag. Frica de pedeapsă 
de care vorbeam stă ca focul pe ceară. După cum focul topeşte ceara, 
tot aşa şi frica de această pedeapsă, când cade pe conştiinţa noastră, a 
păcătoşilor, topeşte şi pierde păcatele; când stăruie în conştiinţa 
noastră, frica aceasta ne face sufletul curat şi strălucitor şi ne dă mai 
multă îndrăznire; iar îndrăznirea aceasta ne face să avem mai multă 
râvnă de a ne împărtăşi des cu negrăitele şi înfricoşătoarele Taine. Şi 
după cum doctorul care dă doctorii amare bolnavilor, care şi-au pierdut 
pofta de mâncare, elimină cu ele din stomac sucurile rele şi deşteaptă 
pofta de mâncare, iar prin asta îi face pe bolnavi să se apropie cu mai 
mult drag de mâncărurile obişnuite, tot aşa şi predicatorul care rosteşte 
cuvinte amare, curăteşte cu ele sufletul de gânduri rele şi-l scapă de 
povara grea a păcatelor, iar prin asta linişteşte conştiinţa şi o face să 
guste cu multă plăcere Trupul Stăpânului. Nu trebuie, dar, să vă necăjiţi 
de cele ce am spus! Dimpotrivă, să le primiţi şi să le lăudați.” (£ 
primejdios lucru şi pentru predicator, şi pentru ascultători ca 

predicatorul să predice pe placul ascultătorilor. Folositor lucru şi 
semn de foarte mare dreptate e osândirea propriilor păcate, II, în vol. 
Predici la sărbători împărăteşti şi cuvântări de laudă la sfinţi, pp. 461- 
462) 


„Noi avem de gând a ne apropia de masa cea sfântă, care umple pe 
fiecare de o sfială cucernică. Să ne apropiem dară de ea cu o conştiinţă 
curată. Să nu fie aici vreun luda, care poartă în inimă înşelăciunea împotriva 
aproapelui său, să nu fie vreun înrăutățit, care ascunde în sufletul său otrava 
prihanei.” (Cuvânt la Sfânta şi Marea Joi, în vol. Omilii la Postul Mare..., p. 
137) 


„... să curăţim sufletele noastre, şi să facem aceasta curând. Cum şi în 
ce chip? — întrebi tu. lată cum: dacă tu ai ceva împotriva vrăjmaşului tău, 
stârpeşte mânia şi curmă duşmănia, pentru ca la această masă să dobândeșşti 
iertarea păcatelor tale. Tu te apropii de jertfa cea prea sfântă, cea înaltă. 
Hristos este aici Cel jertfit. Socoteşte, deci, pentru ce Hristos S-a adus pe 
Sine jertfă? EI a primit de bună voie, pentru ca să surpe zidul ce era între 
Dumnezeu şi oameni, să împace cerul şi pământul, iar pe tine, din vrăjmaş 
lui Dumnezeu, să te facă iarăşi soţ al Îngerilor. Hristos a dat viaţa Sa pentru 
tine, iară tu nu voieşti să curmi vrăjmăşia contra aproapelui tău? Cum poți tu 
aşa să te apropii de masa păcii? Domnul nu a pregetat pentru tine a răbda 
toate patimile, iar tu pregeţi a te lepăda de mânia ta!” (Cuvânt la Sfânta şi 
Marea Joi, în vol. Omilii la Postul Mare..., pp. 138-139) 


„Ascultă, numai, ce zice Domnul: Când aduci darul tău la altar, şi 
acolo îți vei aduce aminte că fratele tău are ceva asupra ta, lasă darul tău 
înaintea altarului şi mergi de te împacă mai întâi cu fratele tău; apoi, 
venind, adu darul tău (Mt. 5, 23-24). Ce zici? Trebuie oare cu să las darul şi 
jertfa? Desigur, aceasta este jertfa păcii, iar dacă tu nu năzuieşti la pace, 
părtăşia ta la jertfă nu-ţi aduce nici un folos. Aşadar, dobândeşte mai întâi 
pacea, apoi vei putea să tragi şi folosul de la jertfă. Pentru pace este 
întemeiată această jertfă, căci pentru aceasta a venit în lume Fiul lui 
Dumnezeu, pentru ca iarăşi să împace neamul omenesc cu Tatăl, precum 
zice Pavel: Acum EI a împăcat toate şi a nimicit vrajba pe cruce (Col. 1. 22; 
Efes. 2, 16). Şi EL însuşi nu numai că a venit să întemeieze pacea, ci ne şi 
fericeşte pe noi, dacă vom face şi noi la fel, când zice: Fericiți făcătorii de 
pace, că aceia fiii lui Dumnezeu se vor chema (Mt. 5, 9).” (Cuvânt la Sfânta 
şi Marea Joi, în vol. Omilii la Postul Mare..., p. 140) 

„... să ne împărtăşim de înfricoşatele taine ale Sfintei Cine cu 
blândeţe şi cu bunătate, să ne apropiem de masa cea sfântă cu umilinţă, cu 
smerenie, cu frică şi cu lacrimi pentru păcatele noastre, pentru ca înduratul 
Dumnezeu, privind din cer simţămintele noastre cele paşnice, dragostea 
noastră cea nefățarnică şi conglăsuirea noastră cea frățească, să ne facă 
părtaşi tuturor bunătăților cele făgăduite.” (Cuvânt la Sfânta şi Marea Joi, în 
vol. Omilii la Postul Mare..., pp. 142-143) 


„Gura ta primeşte acum trupul Domnului. De aceea păstrează limba ta 
curată de vorbele cele de ruşine şi semeţe, de batjocură şi de hulire; căci este 
foarte pierzător de a întrebuința la ocară şi batjocură şi la vorba nebuneşti 
limba care a fost părtaşă acestor prea Sfinte Taine. Nu pângări cinstea pe 
care Dumnezeu ne-a dat-o în Cina cea Sfântă, ca ea să nu se facă pentru tine 
o mai mare răspundere şi păcat. Dar tu primeşti Taina cea Sfântă nu numai 
cu gura, Ci şi cu inima; de aceea, să nu gândeşti rele şi viclenie asupra 
aproapelui tău, ci ţine sufletul tău curat de toată răutatea.” (Cuvânt la Sfânta 
şi Marea Joi, în vol. Omilii la Postul Mare..., p. 141) 


„Şi când va veni vremea Sfintei Împărtăşanii gândeşte-te, ce 
greşeală ai îndreptat, ce virtute ai izbutit, ce păcat ai şters prin 
spovedanie, în ce ai devenit mai bun? Dacă conştiinţa te înştiințează 
că te-ai străduit îndeajuns pentru vindecarea rănilor tale sufleteşti, 
dacă ai făcut ceva mai mult decât postul, împărtăşeşte-te cu frică de 
Dumnezeu. Altfel, stai departe de Preacuratele Taine. Şi când te vei 
curăța de toate păcatele tale, atunci să te apropii.” (Din vol. 
Problemele vieţii, p. 168) 


„Precum sfârşitul luptelor olimpice, este cununa, aşa şi sfârşitul 
postului este împărtăşirea cea curată. De aceea de nu vom săvârşi aceasta, în 
zadar ne-am chinuit, căci atât neîncununați cât şi fără de nici un dar ne 
ducem de la nevoința postului. Pentru aceasta părinții au întins vremea cea 
de nevoință a postului, dându-ne timp de pocăință, ca spălându-ne şi 
curăţindu-ne, curaţi să ne apropiem de Împărtăşanie. Şi eu, iată, de acum 
strig cu glas luminat şi mărturisesc, rog şi poftesc, ca să nu vă apropiaţi la 
aceasta Sfântă Masă cu întinăciune sau cu conştiinţa încărcată. Că astfel de 
apropiere nu poate fi împărtăşire, cu toate că de nenumărate ori ne vom 
atinge de acest Sfânt Trup, ci osândă şi chin şi adăugire de pedeapsă. Nimeni 
fiind păcătos să nu se apropie. Dar n-am zis bine nimeni păcătos, căci şi pe 
mine întâi mă opresc de la dumnezeiasca Masă, ci nimeni rămânând păcătos 
să nu se apropie.” (Cuvânt la Serafim, în vol. Din ospăţul stăpânului, p. 43) 

„Deci când vrei să te apropii de Sfânta Masă, vezi că este acolo de 
față împăratul tuturor. Şi este de față cu adevărat şi cunoaşte mintea 
fiecăruia, văzând cine se apropie cu sfinţenia cuvenită şi cine cu conştiinţa 
rea, cu gânduri necurate şi întinate şi cu fapte spurcate. Şi de va afla pe 
vreunul în acest fel, mai întâi îl dă la judecata conştiinţei lui, care îl bate cu 
gândurile, şi de-l va îndrepta, îl primeşte iarăşi. lar de va rămânea 
neîndreptat, atunci va cădea în mâinile Lui, ca un nemulțumitor şi 
necunoscător. Ce înseamnă aceasta, ascultă pe Pavel, care zice: înfricoșător 
lucru este a cădea în mâinile Dumnezeului celui viu (Evrei, 10, 31).” 
(Cuvânt la Serafim, în vol. Din ospățul stăpânului, pp. 45-46) 


„Dacă în lada în care păstrezi hainele cele scumpe şi cu fir o slugă de 
a ta va pune o haină plină de întinăciune şi cu mulți păduchi, oare vei suferi 
această ocară cu blândeţe? Spune-mi! Sau dacă într-un vas de aur în care de 
obicei păstrezi miruri, ar fi turnat cineva noroi, oare nu l-ai fi bătut pe cel ce 
a făcut aceasta? Şi în cel ce s-a turnat mirul cel dumnezeiesc (adică în om — 
n.n.), cum vom putea oare pune întinăciuni diavoleşti, cuvinte sataniceşti si 
cântece pline de desfrânare? Cum va suferi Dumnezeu acestea, spune-mi? 
Mai ales că deosebirea între darul cel duhovnicesc şi între această lucrare rea 
este mai mare ca cea dintre hainele cele de fir şi între cele întinate şi decât 
cea dintre mir şi noroi.” (Cuvânt cum că este primejdios a merge la teatre 
imorale care provoacă la desfrânări; cum că David, în cele ce a făcut lui 
Saul, a covârşit întru totul virtutea iertării; şi cum că a suferit cu blândeţe 
nedreptatea este la fel cu a da milostenie, în vol. Din ospățul stăpânului, p. 
121) 


„Pentru aceea, se cade ca fiecare să chibzuiască cu gândul său, oare 
care greşeală şi păcătuire a îmblânzit-o şi care bunătate a câştigat-o din 
îndreptare, care păcat a lăsat sau la măsură de bunătate a ajuns şi de s-a făcut 
mai bun de cum era (...) de s-a făcut leneş la celelalte bunătăţi şi are numai 
postirea singură s-o arate, iar din celelalte bunătăți nici una nu a făcut, afară 
să rămână. lar după ce toate păcatele şi le va fi curățit cum se cuvine, atunci 
să vină înăuntru şi să se împărtăşească cu Sfintele Taine ale lui Hristos.” 
(Din vol. Mărgăritarele Sfântului loan Gură de Aur, p. ll) 


„Că nu se cade să păzească numai sărbătorile când vor să se 
împărtăşească, ci să-şi curăţească conştiinţa cea dinăuntru şi atunci să se 
apropie de această Sfântă Masă, de vreme ce cel ce este spurcat şi cu inima 
necurată nu numai în cealaltă vreme, ci nici în ziua praznicului nu este 


1211 


vrednic să dobândească Sfântul şi înfricoşătorul Trup al Domnului. La fel şi 
cel curat care desăvârşit şi-a spălat păcatele lui prin pocăinţa cea adevărată, 
nu numai acum ci pururea şi în toată vremea este vrednic să dobândească 
aceste dumnezeieşti şi de Dumnezeu dăruite Taine. Însă pentru acest lucru 
nu ştiu ce voi să zic şi cum se vor păzi cei mai mulţi care sunt plini de 
răutăți, adică ei dacă văd ziua sărbătorii că vine, ei aleargă toți ca şi cum 1-ar 
îndemna cineva şi se împărtăşesc cu Preacuratele Taine, pe care nici cu ochii 
lor nu sunt vrednici să le vadă; pentru care şi noi pe câţi îi cunoaştem dintre 
cei nevrednici îi vom opri ca să nu se împărtășească, fiind nevrednici iar pe 
câți nu-i vom cunoaşte îi vom lăsa la mila lui Dumnezeu, care cunoaşte cele 
ascunse ale gândurilor tuturor oamenilor.” (Din vol. Mărgăritarele Sfântului 
Ioan Gură de Aur, p. 85) 


„Vă rog pe toți să nu veniţi la dumnezeieştile Taine pentru motivul 
sărbătorii, ci cînd veţi vrea să vă cuminecaţi, se cade să vă curățiți cu multe 
zile mai înainte prin pocăință şi rugăciune şi prin milostenie şi osteneală 
pentru cele sufleteşti, şi să nu vă întoarceţi iar la cele dintâi ca şi câinele la 
borâtură, că Masa aceasta a Domnului este plină de foc sufletesc şi precum 
fântânile fireşte izvorăsc apa, aşa şi aceasta are o pară oarecare, negrăită. 
Deci de vei ţine trestie, lemne, iarbă, nu te apropia ca să nu aprinzi mai rău şi 
să nu ardă pe sufletul care se cuminecă.” (Din vol. Mărgăritarele Sfântului 
Ioan Gură de Aur, p. 252) 


EUHARISTIA (cum să ne apropiem de Sfânta şi înfricoşata 
Masă) 


„+... să ne apropiem de el cu frică şi cu toată curăţenia. Şi când îl vezi 
stând în față, zi în sineţi: Pentru trupul acesta eu nu mai sunt țărână şi 
cenuşă, nu mai sunt rob, ci slobod; pentru acest trup eu nădăjduiesc la 
ceruri şi la căpătarea bunătăţilor de acolo, viaţa veşnică, soarta îngerilor, 
petrecerea împreună cu Hristos; trupul acesta fiind pironit şi batjocorit, 
moartea nu l-a putut lua în a sa stăpânire; pe acest trup văzându-l soarele 
răstignit pe cruce, şi-a întors razele sale; pentru aceea şi catapeteasma 
Bisericii s-a rumpt în două atunci, şi pietrele s-au despicat, şi întregul 
pământ S-a cutremurat. Acest trup este cel plin de sânge, cel împuns cu 
sulița, cel a izvorât din el izvoare de mântuire, izvorul sângelui şi al apei în 
lumea întreagă.” (Comentariile sau  Tăâlcuirea Epistolei întâi către 
Corinteni, omila XXIV, p. 254) 

„... să ne apropiem de Dânsul cu căldură şi cu dragoste aprinsă, ca 
astfel să nu suferim o pedeapsă mai grozavă, fiindcă cu cât am primit mai 
mari binefaceri, cu atâta ne vom pedepsi mai mult când ne vom arăta 
nevrednici de acele binefaceri. Acest trup a fost cinstit şi de Magi, pe când 
încă se găsea în iesle, şi bărbaţi varvari şi fără bună cinstire, părăsindu-şi 
patria şi casa lor, au făcut cale îndelungată, şi după ce au sosit, s-au închinat 
lui cu frică şi tremur. 


Să urmăm deci şi noi măcar pe aceşti varvari, noi, zic, cari suntem 
cetăţeni ai cerului. Aceia văzându-l în iesle şi în peştera dobitoacelor, şi 
nevăzând nimic din cele ce ai văzut tu acum, s-au apropiat totuşi cu multă 
frică, pe când tu nu-l vezi în iesle, ci în jertfelnic, nu femeie care îl ţine în 
braţe, ci preot şezând de față, şi Duhul Sfânt zburând deasupra celor puse 
înainte. Nu cum s-ar întâmpla vezi acest trup, după cum acesa, ci ştii puterea 
lui şi întreaga iconomie, şi nimic nu-ţi este necunoscut din cele ce se 
săvârşesc, de vreme ce ai fost catehizat în toate acestea. Deci să ne 
deşteptăm şi să ne înfricoşăm, iubiţilor, şi să arătăm mai multă evlavie decât 
acei varvari, ca nu cumva apropiindu-ne de el cum s-ar întâmpla, să 
grămădim foc asupra capului nostru.” (Comentariile sau Tâlcuirea Epistolei 
întâi către Corinteni, omilia XXIV, pp. 255-256) 


„Gândeşte-te la vremea în care te apropii de sfintele Taine şi întinzând 
o masă văzută, îndreaptă-ți cugetul spre acea masă, voi să zic spre Cina 
Domnului, spre privegherea Ucenicilor din acea noapte sfântă. Şi mai drept 
vorbind, dacă ar cerceta cineva cu de-amănuntul, ar vedea că toate cele de 
aici sunt noapte, şi încă noapte adâncă. 


Deci să priveghem împreună cu Stăpânul şi să ne umilim împreună cu 
ucenicii. Vremea de față este pentru rugăciuni.” (Comentariile sau Tâlcuirea 
Epistolei întâi către Corinteni, omilia XXVII, pp. 289-290) 


„Când vă apropiaţi de această înfricoşată şi Sfântă masă, de Sfintele 
Taine, faceţi aceasta cu frică şi cu cutremur, cu conştiinţa curată, cu post şi 
cu rugăciune. Socoteşte o omule ce jertfă ai să primeşti, de ce masă te 
apropii! Gândeşte că tu cel ce ești praf şi cenuşă ai să primeşti Trupul şi 
Sângele lui Hristos! Când un împărat vă cheamă la masa sa, voi staţi acolo 
cu respect şi luaţi cu înfrânare din bucatele cele puse pe masă. Aici însă 
Dumnezeu vă invită la masa sa, şi v-a dat pe propriul său Fiu, şi îngerii stau 

împrejur cu frică şi cu cutremur, şi heruvimii îşi acoperă feţele şi serafimii 
strigă cuprinşi de spaimă: Sfânt, Sfânt, Sfânt este Domnul. Ceea ce ni se dă la 
această masă este vindecarea rănilor sufletului nostru, o visterie 
neîmpuţinată, care ne agoniseşte împărăția Cerurilor. Aşa dar să ne apropiem 
plini de o spaimă sfântă şi plini de mulţumire să cădem mărturisind păcatele 
noastre, plângând de întristare pentru relele ce am făcut, întinzând mâinile la 
rugăciunea către Dumnezeu, aşa curățindu-ne să ne apropiem cu toată 
liniştea şi rânduiala către împăratul cerului. Ca o sărutare duhovnicească să 
primim, jertfa cea curată şi sfântă, să ne aţintim ochii noştri cu râvnă spre 
dânsa şi să ne înflăcărăm inimile noastre ca să nu ne adunăm aici spre 
osândire, ci spre împăcarea cu Dumnezeu, spre o pace adâncă, spre 
câştigarea nenumăratelor bunătăți, pentru ca noi înşine să ne sfințim şi să 
zidim pe aproapele nostru.” (Cuvânt la Naşterea Domnului, 25 decembrie, în 
vol. Predici la duminici şi sărbători..., p. 222) 


„Când ne apropiem să ne împărtăşim, să nu socotim că ne împărtăşim 
cu dumnezeiescul Trup ca din mâna unui om, ci să socotim că ne împărtăşim 
cu dumnezeiescul Trup ca din cleştele de foc al Serafimilor, pe care l-a văzut 
Isaia (Is., 6, 6-7); iar cu dumnezeiescul Sânge aşa să ne împărtăşim, ca şi 
cum am atinge cu buzele dumnezeiasca şi preacurata coastă a lui Hristos.” 
(Omiliile despre pocăință, omilia a noua, pp. 178-179) 


„Să ne cutremurăm când ne apropiem, să mulţumim, să cădem cu faţa 
la pământ, mărturisindu-ne păcatele noastre, să vărsăm lacrimi, bocind 
răutățile noastre, să ridicăm lui Dumnezeu rugăciuni stăruitoare. Şi aşa, 
curăţaţi, să ne apropiem în linişte şi cu rânduiala cuvenită, ca unii ce ne 
apropiem de Împăratul cerurilor. Iar când primim Jertfa cea fără de prihană 
şi sfântă, să o sărutăm cu ochii, să o îmbrăţişăm, să ne împărţim sufletul 
nostru, ca să nu venim la judecată sau spre osândă, spre împăcarea cu 
Dumnezeu, spre pacea trainică, spre pricina a nenumărate bunătăți, ca să ne 
sfințim şi pe noi înşine şi să zidim şi pe aproapele.” (Cuvânt la ziua Naşterii 
Mântuitorului nostru lisus Hristos, care era necunoscută atunci, dar a fost 
făcută cunoscută cu puţini ani înainte, de către unii care au venit din Apus şi 
au vestit-o, VII, în vol. Predici la sărbători împărăteşti şi cuvântări de 
laudă la sfinţi, p. 22) 


„... arătând toată silinţa, toată podoaba şi netulburarea sufletului, să ne 
apropiem de Sfintele Taine cu rugăciune şi cu inimă zdrobită, ca şi prin 
acestea, îmblânzind pe Stăpânul nostru lisus Hristos, să putem avea parte de 
bunătățile făgăduite nouă.” (Cuvânt la ziua Naşterii Mântuitorului nostru 

lisus Hristos, care era necunoscută atunci, dar a fost făcută cunoscută cu 
puțini ani înainte, de către unii care au venit din Apus şi au vestit-o, VII, în 
vol. Predici la sărbători împărăteşti şi cuvântări de laudă la sfinţi, p. 22) 


„Sfânta Jertfă se numeşte Taină şi este taină. lar acolo unde este taină, 
trebuie multă tăcere. Aşadar, cu multă tăcere, cu multă ordine, cu evlavie 
cuvenită să ne apropiem de această sfințită Jertfă, ca să atragem mai mult 
bunăvoința lui Dumnezeu, ca să ne curățim sufletul şi să avem parte de 
bunătățile cele veşnice.” (Cuvânt la Botezul Domnului, IV, în vol. Predici la 
sărbători împărăteşti şi cuvântări de laudă la sfinți, p. 44) 


„Când ne apropiem să ne împărtăşim, să nu socotim că ne împărtăşim 
cu dumnezeiescul Trup ca din mâna unui om, ci să socotim că ne împărtăşim 
cu dumnezeiescul Trup ca din cleştele de foc al serafimilor, pe care l-a văzut 
Isaia (Isaia VI, 6-7); iar cu dumnezeiescul sânge aşa să ne împărtăşim ca şi 
cum am atinge cu buzele dumnezeiasca şi preacurata coastă a lui Hristos.” 
(Omilie despre pocăință şi despre cei ce pleacă de la Sfânta Liturghie..., în 
vol. Din ospățul stăpânului, p. 187) 


„Adică să gândim în acel ceas, când mergem la Sfânta Impărtăşanie, 
că suntem pe pământ şi să nu ne gândim că în acel ceas suntem în dans cu 
îngerii?” (Din vol. Mărgăritarele Sfântului loan Gură de Aur, p. 86) 


„Când te apropii, să nu te gândeşti că te împărtăşeşti de la om, ci de la 
singuri Serafimi, cu lingura cea de foc pe care a văzut-o Isaia. Cugetă că te 
împărtăşeşti cu Dumnezeiescul Trup şi în ce fel atingi buzele tale de 
Precurata Coastă, aşa să te împărtăşeşti şi cu Dumnezeiescul Sânge.” (Din 
vol. Mărgăritarele Sfântului loan Gură de Aur, p. 106) 


„Noi trebuie să ne apropiem de altar, de Masa Sfânta, cu 
credință, cu frică, cu curăţie, cu respect, cu iubire.” (Din vol. Bogățiile 
oratorice, p. 199) 


EUHARISTIA (necesitatea primirii Sfintei Euharistii) 


„Căci după cum a se apropia cineva cum s-ar întâmpla este 
primejdios, tot aşa şi a nu se împărtăşi din cina cea de taină este primejdios, 
este foame, este moarte veşnică.” (Comentariile sau Tâlcuirea Epistolei întâi 
către Corinteni, omilia XXIV, p. 256) 

EUHARISTIA (primirea ei - folosul) 


„Să ne atingem şi noi de poalele hainei Lui! Dar, mai bine spus, dacă 
vrem putem să-L avem pe Hristos în întregime. Şi acum trupul Lui stă în fața 
noastră; nu numai haina Lui, ci şi trupul Lui. Nu numai ca să ne atingem de 
EI, ci să-L şi mâncăm şi să ne şi săturăm. Să ne apropiem deci de EL, cu 
credință, fiecare cu boala lui! Dacă ei care s-au atins de poalele hainei Lui au 
atras o atât de mare putere, cu mult mai mult noi, care-L ţinem în 
întregime!”. (Omilii la Matei, omilia L, II, în col. PSB, vol. 23, p. 582) 


„Să ieşim deci de la această masă, fraţii mei, ca nişte lei umpluţi de 
căldură şi de foc, grozavi pentru demoni, plini de amintirea Capului nostru, 
şi de această iubire fierbinte despre care EI ne-a dat semne aşa de vizibile. 
Adesea părinții îşi încredințează părinţii la o doică; Eu, dimpotrivă îi hrănesc 
cu trupul Meu, Mă dau Eu Însumi spre mâncare. Eu vreau ca pe toţi să vă 
înnobilez şi să vă dau la toţi o nădejde mai bună pentru bunurile viitoare. Cel 
ce s-a dat pentru voi în lumea aceasta vă va face în cealaltă mult mai bine. 
Eu am vrut să fiu fratele vostru din iubire față de voi, Eu am luat trupul şi 
sângele vostru ca şi unul şi altul să fie comun între noi: Eu vă dau acest trup 
şi acest sânge, prin care Eu am devenit de aceeaşi natură cu voi. Acest sânge 
formează în voi o imagine strălucită şi regească, el produce o frumuseţe 
necrezută, el nu lasă să se strice noblețea sufletului, atunci când este udat 
adesea şi hrănit. Alimentele nu se transformă mai întâi în sânge, ci înainte se 
transformă în alt lucru. Dar acest sânge se răspândeşte în suflet imediat ce 
este băut, el îl adapă şi îl hrăneşte. Acest sânge când este primit cu vrednicie, 
îi pune pe fugă pe diavoli, îi face şi-i cheamă să vină la noi pe îngeri, şi chiar 
pe Domnul îngerilor Îl face să vină la noi. Căci imediat ce văd diavolii 
sângele Domnului, ei fug, dar îngerii vin. Acest sânge, prin vărsarea lui a 
spălat şi a curăţit lumea întreagă. 

Sfântul Pavel, în Epistola către Evrei, zice despre acest sânge lucruri 
care sunt pline de o minunată înţelepciune. Acest sânge a curățit interiorul 
templului şi Sfânta Sfintelor (Evr., 9). Căci dacă simbolul acestui sânge, şi în 
templul evreilor, şi în capitala Egiptului, numai aruncat prin stropire pe 
uşorii de la uşi, a avut atâta putere şi atâta virtute, cel adevărat are cu mult 
mai mare şi mai eficace. Acest sânge a sfințit altarul de aur: arhiereul nu 
îndrăznea să intre în jertfelnic până nu-l stropea înainte şi se curățea. Cu 
acest sânge se făcea sfințirea preoţilor; acest sânge preînchipuit spăla 
păcatele; dacă deci închipuirea a avut atâta putere şi virtute, dacă moartea se 
temea aşa de mult de umbră, cu atât mai mult se va teme ca de adevăr? Acest 
sânge este sfințirea şi mântuirea sufletului. Acesta îl spală, îl curăţă, îl 

împodobeşte, îl lărgeşte; el face inteligența noastră mai strălucită decât 
focul, sufletul nostru mai strălucit decât aurul. Acest sânge fiind vărsat a 
deschis cerul.” (Comentar la Evanghelia de la loan, omilia XLVI, 3, pp. 
222-223) 


„Cei ce iau parte la acest sânge trăiesc cu îngerii, cu arhanghelii şi cu 
aceste puteri cereşti; ei sunt îmbrăcaţi cu haina regească a lui lisus Hristos şi 
echipați cu arme duhovniceşti. Dar este prea puţin spus; ei sunt îmbrăcaţi 
chiar cu Regele Însuşi.” (Comentar la Evanghelia de la Ioan, omilia XLVI, 
4, p. 223) 


„Ascultaţi ceea ce zice lisus Hristos: Adevărat, adevărat zic vouă, 
dacă nu veţi mânca trupul Fiului Omului şi nu veți bea sângele Lui, nu veți 
avea viață în voi. Mai înainte evreii au zis că aceea era imposibil; divinul 
Mântuitor le arată că nu numai aceea nu este imposibil, ci şi că este foarte 
necesar. Pentru aceasta adaugă: Cel care mănâncă trupul Meu şi bea sângele 
Meu, are viaţă veşnică şi Eu îl voi învia în ziua cea de apoi. Cum zicea: 
Dacă cineva mănâncă din pâinea aceasta nu va muri în veac şi că era vizibil 
că ei s-au smintit la fel ca mai înainte atunci când a făcut să se arate 
sminteala lor prin aceste cuvinte. Avraam a murit de asemenea şi proorocii 
şi Tu zici: nu va gusta moartea niciodată (loan 8, 52). EI le prezintă 
învierea, prin care rezolvă dificultatea şi îi face să vadă că cel ce mănâncă 
din această pâine nu va muri niciodată.” (Comentar la Evanghelia de la 
Ioan, omilia XLVII, 1, p. 225) 


„Te-ai împreunat cu Hristos, şi care este sfârşitul? Mare şi minunat: 
învierea viitoare, întrutot-slăvită şi care covârşeşte orice cuvânt.” 
(Comentariile sau Tâlcuirea Epistolei întâi către Corinteni, omilia XVII, p. 
174) 


„Voieşti poate ca şi din altă parte să afli de puterea trupului său? 
Întreabă pe femeia ce era în scurgerea sângelui, care nu de dânsul, ci de-abia 
de haina lui s-a atins, şi încă nici de haina lui întreagă, ci de marginea hainei. 
Întreabă pe însuşi diavolul şi zi-i: De unde ai primit rana cea nevindecată? 
Cum de nu mai ai nici o putere? Cum de ai fost înfrânt? De cine ai fost 
prins, fugind? — Şi toate acestea nimeni altul nu ţi le va spune, fără numai 
trupul cel răstignit. Printr-însul boldul tiranului s-a frânt. Printr-însul capul 
lui s-a sfărâmat. Printr-însul stăpâniuile şi puterile întunericului s-au vădit: 
Dezbrăcând, zice, începătoriile şi domniile, le-a vădit, de față arătându-le, 

biruind pre dânsele întru ea (Col. 2, 15). Întreabă şi pe moarte şi spune-i: 
Cum de ţi s-a sfărâmat boldul? Cum de ţi s-a doborât biruința? Cum de ți s- 
a tăiat puterea? Cum de ai ajuns acum de râsul copiilor, tu care mai înainte 
de aceasta erai înfricoşată tuturor tiranilor şi drepţilor? — Şi la toate acestea 
va arăta ca pricină pe acest trup. Căci când acest trup s-a răstignit, morții au 
înviat; atunci acea temniță s-a spart şi porțile cele de aramă s-au sfărâmat, 
morții s-au aruncat afară şi portarii iadului toți au rămas înmărmuriți de 
frică. Dacă acest trup ar fi fost unul din cele multe, trebuia a se petrece cu 
totul dimpotrivă, moartea fiind mai puternică. Însă nu s-a petrecut așa, 
fiindcă nici el nu a fost unul din cei mulți. Pentru aceea moartea a fost 
moleşită şi slăbănogită cu desăvârşire. Şi după cum cei ce primesc o hrană 
pe care nu sunt în stare a o mistui, varsă chiar şi ceea ce aveau mai înainte în 
stomac, tot aşa s-a întâmplat şi cu moartea, căci primind într-însa trupul 
acesta pe care nu a fost în stare să-l mistuiască, a vărsat din ea chiar şi ceea 
ce avea mai înainte. Căci durerile facerii o cuprinseseră şi s-a zbuciumat 
mult până ce l-a vărsat afară. Pentru aceea şi zice apostolul: Pre care 
Dumnezeu l-a înviat, stricând durerile morții (Fap. 2, 24). Nici o femeie nu a 
avut aşa dureri când a născut copilul, precum a avut moartea, care, având 
într-însa trupul Stăpânului, s-a spintecat zbuciumându-se. Și ceea ce s-a 
întâmplat cu dragonul din Vavilon, că primind mâncare a crăpat în două, 
aceasta s-a întâmplat şi cu moartea. Căci Hristos nu a mai ieşit prin gura 
morții, ci spintecând pântecele dragonului şi spărgându-l, a ieşit din ea cu 
cea mai mare strălucire şi slobozind raze nu numai până la cerul ce-l vedem, 
ci chiar până la scaunul cel de sus, căci acolo s-a şi suit. 


Acest trup ne-a dat nouă putere de a-l stăpâni şi a-l şi mânca, ceea ce 
izvorăşte din dragostea lui cea nemărginită, fiindcă şi noi de multe ori 
muşcăm pe cei ce iubim. Pentru aceea şi lov, arătând dragostea pe care 1-0 
purtau slugile sale, zicea: Cine ne-ar da nouă din cărnurile lui să ne 
săturăm? (ov 31, 31). Tot aşa şi Hristos şi-a dat cărnurile sale spre saţ nouă, 
trăgându-ne prin aceasta la o dragoste mai mare.” (Comentariile sau 
Tâlcuirea Epistolei întâi către Corinteni, omilia XXIV, pp. 254-255) 


„Această masă sfântă este puterea noastră, este legătura cugetului, 
pricină de încurajare, nădejdea, mântuirea, lumina şi viaţa noastră. Împreună 
cu această jertfă ducându-ne acolo, vom călca pragurile acelea sfinte în cea 
mai mare curățenie şi îndrăzneală, fiind îngrădiţi din toate părțile ca şi cu 
nişte arme aurite. Dar ce zic eu de cele viitoare? Chiar aici aceste Taine au 
puterea de a preface pământul în cer. Deci deschide porţile cerului şi pleacă- 
te spre a vedea bine, sau mai bine zis, nu ale cerului, ci ale cerului cerurilor, 

şi atunci vei vedea cele spuse, căci ceea ce este acolo mai de preţ, aceea îţi 
voi arăta că se găseşte pe pământ. După cum în palatele împărăteşti ceea ce 
este mai de preţ nu sunt pereţii, şi nici tavanul cel aurit, ci trupul împărătesc 
ce şade pe scaun, tot asemenea şi trupul împăratului în ceruri. Dar aceasta îţi 
este slobod a vedea aici pe pământ, căci nu-ți voi arăta îngeri, nici 
arhangheli, nici ceruri şi cerurile cerurilor, ci chiar pe însuşi Stăpânul 
acestora. 


AI priceput cum tu vezi aici pe pământ ceea ce este mai de preț decât 
orice? ȘI nu numai Că vezi, CI şi pipăi, şi nu numai că pipăi, ci şi mănânci, şi 
luându-l cu tine pleci acasă.” (Comentariile sau Tălcuirea Epistolei întâi 
către Corinteni, omiha XXIV, p. 256) 


„„..„ de-a pururea să vă aduce-ţi aminte de această sfântă unire, pe care 
o săvârşim noi acum, la masa Domnului ! Aici sufletele noastre se curățesc 
şi toți ne facem mădulare ale lui Hristos; căci aici este un trup căruia toți ne 
facem părtaşi. Aşa, prin aceasta, noi ne facem un trup, ca sfânta dragoste cea 
întru Hristos să lege toate sufletele noastre. Dacă vom face aceasta, atunci 
putem să gustăm hrana cea sfântă cu o siguranță îmbucurătoare şi ne vom 
face locaşuri ale păcii celei agonisite de Hristos.” (Cuvânt la Sfânta şi Marea 
Joi, în vol. Omilii la Postul Mare..., pp. 141-142) 


„Vrei să vezi tăria acestui sânge? Să ne întoarcem la preînchipuirea 
lui, la vechile întâmplări din Egipt. Dumnezeu se pregătea să aducă peste 
egipteni a zecea plagă. Căci vroia să-i piardă pe cei întâi-născuţi ai lor, 
fiindcă nu dădeau drumul poporului Său întâi-născut. Aşadar, ce a făcut ca 
să nu-i amestece pe iudei cu egiptenii, căci erau în acelaşi loc? la aminte la 
puterea preînchipuirii, ca să cunoşti şi tăria adevărului! Bătaie trimisă de 
Dumnezeu urma să vină de sus şi îngerul nimicitor târcolea în jurul caselor. 

Ce a făcut Moise? Jer/fiți un miel neprihănit şi ungeți cu sângele lui 
uşile! Ce zici!? Ai văzut tu sânge de necuvântător să mântuie oameni 
cuvântători? Da! — zice; nu fiindcă este sânge, ci fiindcă este preînchipuirea 
sângelui Stăpânului”*?. Căci precum statuile împăraţilor fiind neînsufleţite şi 
nesimţitoare, îi scapă pe oamenii simțitori şi însuflețiți ce fug sub protecţia 
lor, nu fiindcă sunt de aramă, ci fundcă sunt chipuri ale împăratului, aşa şi 





*2 Tâlcuirea Pr. Marcel Hancheş: Puterea simbolului vine din puterea celui pe care îl 


reprezintă. El vehiculează puterea acestuia din urmă. (n.s. 10, p. 62) 

acel sânge, nesimțitor şi neînsuflețit, a mântuit pe oamenii ce aveau suflet, 
nu fiindcă era sânge, ci fiindcă era preînchipuirea acestui sânge”%. 

Atunci îngerul nimicitor a văzut sângele cu care s-au uns uşile şi nu a 
îndrăznit să intre. Acum diavolul vede nu sângele preînchipuirii întins pe uşi, 
ci gura credincioşilor unsă cu sângele Adevărului — uşă a bisericii” 
purtătorului de Hristos. Oare nu cu mult mai mult îl va opri acest sânge? 
Căci dacă îngerul, văzând preînchipuirea, s-a înfricoşat, nu cu mult mai mult 
diavolul, văzând adevărul, va fugi? 

Vrei să afli şi din altă parte tăria acestui sânge? Uită-te de unde curge 
dintru început şi de unde îşi are izvorul? De sus, de pe cruce, din coasta 
Stăpânului. Căci murind Hristos şi fiind încă pe cruce, soldatul s-a apropiat 
şi a împuns coasta cu sulița şi a ieşit apă şi sânge?* (In., 19, 33-34). Acest 
fapt era şi simbol al botezului şi al Sfintelor Taine?” (Omilia a IIl-a a 
aceluiaşi rostită către neofiţi, în vol. Cateheze baptismale, pp. 62-63) 


„Și cine ne va spune puterea dumnezeieştii Taine şi efectele 
minunate pe care le produce ea asupra noastră, asupra 
diavolului, asupra lumii, asupra tuturor duşmanilor? Ce nu va 
lucra Trupul lui Hristos? Ce putere nu va ieşi din El? Ce 
minune nu va ieşi din simpla atingere de ele? La cruce acest 
trup zdrobit nu răsturna pietrele şi natura întreagă? 
Demonii nu fugeau ei înspăimântați? Moartea însăşi nu era ea 
în groază?” (Din vol. Bogăâțiile oratorice, p. 199) 


„Sunteţi voi încă pe pământ? Oare nu-i aşa că Euharistia vă 
plasează cu totul dimpotrivă în cer?” (Din vol. Bogăţiile oratorice, p. 
201) 





* Tâlcuirea Pr. Marcel Hancheş: Puterea vechilor preînchipuiri vine din realitatea 


întrupării lui Hristos. (n.s. 11, p. 62) 

254 Tâlcuirea Pr. Marcel Hancheş: Trupul nostru este biserica lui Hristos, iar gura, uşa ei. 
(n.s. 12, p. 62) 

*55 Tâlcuirea Pr. Marcel Hancheş: În manuscrisul utilizat de Sfântul Ioan ordinea e 
probabil cea spusă de el. Ediţia greacă-latină a lui Nestle-Aland, dimpotrivă, nu oferă nici 
o variantă de manuscris care să respecte această ordine, ci sângele mai întâi şi apoi apa. 
Prin aceasta se arată că în Biserică criteriul principal de interpretare al Scripturii nu este 
probitatea lingvistică, ştiinţifică, istorico-arheologică etc. (deşi acestea folosite 
duhovniceşte pot fi extrem de utile), ci ceea ce poate să-l înalțe pe om spre dumnezeire. 
(n.s. 13, p. 63) 

*55 Tâlcuirea Pr. Marcel Hancheş: Termenul desemnează Euharistia. (n.s. 14, p. 63) 

EUHARISTIA (atitudinea bunului creştin după primirea Sfintei 
Euharistii) 


„Când tu mănânci ceva bun şi plăcut, te păzeşti pe sineţi, ca nu cumva 
prin vreo altă mâncare să vatămi pe cea dinainte, iar când te împărtăşeşti cu 
Duhul Sfânt, tu aduci dezmierdări sataniceşti. Gândeşte-te, ce făceau 
apostolii când se împărtăşeau din acele cine sfinte? Oare nu stăruiau în 
rugăciuni şi cântări? Oare nu în privegheri sfinte? Oare nu în acea învățătură 
lungă şi plină de multă filosofie? Fiindcă în adevăr faptele acele mari şi 
preaslăvite atunci le-a povestit lor lisus şi le-a poruncit, când Iuda ieşise spre 
a chema pe cei ce urmau a-l răstigni. Nu ai auzit că şi acei trei mii din 
început, după ce se bucurau de sfânta împărtăşire, stăruiau întruna în 
rugăciuni şi în învăţătură, iar nu în beţii şi petreceri?” (Comentariile sau 
Tâlcuirea Epistolei întâi către Corinteni, omilia XXVII, p. 289) 


„+... după ce te împărtăşeşti, în loc să întinzi mai departe întreaga 
cugetare, tu toate le dezlegi. Deşi nu este totuna a fi treaz înainte de 
împărtăşire, cu a fi treaz după împărtăşire: în adevăr, iubiţilor, că trebuie a fi 
cineva cu întreagă cugetare în amândouă — dar mai vârtos după ce a primit 
pe mire — mai înainte de împărtăşire, pentru ca să fie vrednic de a-l primi, iar 
după împărtăşire, pentru ca să nu se arate nevrednic de sfintele ce a primit. 
Dar ce? Oare trebuie a posti după împărtăşire? Eu nu spun aceasta şi nici nu 
silesc pe nimeni. Este bine a face şi aceasta, însă eu nu silesc pe nimeni, ci 
sfătuiesc a nu se dezmierda cineva cu îmbuibările. Cum că niciodată nu 
trebuie cineva a se desfăta, a arătat-o şi Pavel, zicând că: Ceea ce petrece 
întru desfătare, de vie este moartă (| Tim. 5, 6). Apoi cu atât mai mult 
atunci va muri. Că dacă desfătarea este moarte pentru femeie, cu atât mai 
vârtos pentru bărbat, şi dacă aceasta făcându-se în orice vreme îl pierde pe 
cineva, apoi cu atât mai vârtos după împărtăşirea cu sfintele taine. Tu 
primind pâinea vieţii, faci lucrul morții, şi nu te înfricoşezi? Nu ştii câte rele 
vin omului prin desfătare? Râs nelalocul lui, grăiri fără rânduială, glume 
pline de pierzare, bârfeală zadarnică şi celelalte multe, pe care nici a le spune 
nu este bine. Şi acestea le faci bucurându-te de cina lui Hristos şi în acea zi 
când te-ai învrednicit a te atinge cu limba de trupul lui! Dar, zici tu, ce să fac 
pentru ca să nu se întâmple acestea? Cercetează-ţi cu luare aminte mâna 
dreaptă, limba, buzele care s-au făcut porți de intrare ale lui Hristos.” 
(Comentariile sau Tâlcuirea Epistolei întâi către Corinteni, omilha XXVII, 
p. 289) 

„Pentru aceea, ca nu cumva spre judecată şi osândă să facem aceasta, 
rogu-vă să-l hrănim pe Hristos, să-l adăpăm şi să-l îmbrăcăm. Acestea sunt 
vrednice de această masă sfântă. Ai auzit cântări sfinte? Ai văzut nuntă 
duhovnicească? Te-ai îndulcit de masă împărătească? Te-ai umplut de Duh 
Sfânt? Ai dănţuit împreună cu Serafimii? Te-ai făcut părtaş Puterilor celor 
de sus? Apoi atunci nu lepăda o bucurie ca aceasta, nu vărsa comoara.” 
(Comentariile sau Tâlcuirea Epistolei întâi către Corinteni, omilia XXVII, 
p. 290) 


„„... beat fiind, nu ai dori ca să te afli împreună cu un prieten al tău; iar 
pe Hristos avându-l înlăuntrul tău, îndrăzneşti, spune-mi, a-l înăbuşi cu atâta 
beție? Dar poate că iubeşti desfătarea? Apoi pentru aceasta conteneşte cu 
beţia, fiindcă eu voiesc a te desfăta cu adevărata desfătare, care niciodată se 
veştejeşte. Deci care este adevărata desfătare care într-una înfloreşte? 
Cheamă la ospăţul tău pe Hristos, dă-i lui cele ale tale, sau mai drept 
vorbind, cele ale lui; aceasta are cu sine plăcerea cea nemărginită şi care 
înfloreşte într-una. Nu tot aşa însă sunt şi cele pământeşti, ci abia de se arată, 
că şi pier, iar cel ce se desfătează nu se găseşte mai bine decât cel ce nu se 
desfătează, sau mai drept vorbind, chiar mai rău. Unul se găseşte ca într-un 
liman, iar celălalt ca într-un puhoi şi fiind împresurat de boli. Deci ca nu 
cumva să nu se întâmple una ca aceasta, să vânăm cumpănirea, căci numai 
aşa vom fi bine şi cu trupul, în sufletul îl vom avea în neprimejduire, şi ne 
vom izbăvi de relele cele de acum ca şi de cele viitoare.” (Comentariile sau 
Tâlcuirea Epistolei întâi către Corinteni, omiha XXVII, p. 290) 


EUHARISTIA (primirea ei cu nevrednicie - gravitatea) 


„Vezi să nu fu ca Irod şi să spui: Că venind, să mă închin Lui şi 
venind să vrei să-L ucizi! Că lui Irod se aseamănă toţi cei care se 
împărtăşesc cu nevrednicie cu Sfintele Taine! Unul ca acesta, spune Pavel, 
va fi vinovat față de trupul şi sângele Domnului! (| Cor. 11,27), pentru că au 
ei înşişi pe mamona, pe tiranul pe care-l supără împărăţia lui Hristos, tiranul 
mai nelegiuit decât Irod. Mamona vrea să stăpânească şi trimite pe cei ai lui 
să se închine lui Hristos numai de formă, dar Îl junghie când I se închină. Să 
ne temem, dar, ca nu cumva să avem chip de rugători şi de închinători, dar 
cu fapta să facem cele potrivnice.” (Omilii la Matei, omilia VII, V, în col. 
PSB, vol. 23, p. 97) 

„Ori, precum este acolo ceva lucru mare şi minunat, dacă vă apropiați 
de această masă cu adevărată curăţie a inimii, vă apropiaţi de mântuire; dar 
dacă conştiinţa voastră este necurată, voi vă aruncaţi la chinuri şi aţi atras 
asupra voastră răzbunarea Domnului; căci, zice Sfântul Pavel: Ce/ care 
mănâncă şi bea cu nevrednicie, osândă îşi mănâncă şi bea, nesocotind 
trupul Domnului (| Cor., 11, 29). Dacă este adevărat că cei ce întină purpura 
regală sunt pedepsiți ca şi cum ar fi rupt-o, trebuie să ne mirăm că cei care 
primesc trupul Domnului lisus Hristos cu un suflet necurat, sunt condamnați 
la aceleaşi chinuri ca şi cei ce L-au străpuns cu cuie? Vedeţi cât este de 
grozavă pedeapsa pe care o pune Apostolul înaintea ochilor noştri? Cine a 
călcat Legea lui Moise, este ucis fără milă, zice el, pe cuvântul a doi sau trei 
martori; gândiți-vă cu cât este mai aspră pedeapsa celui ce a călcat în 
picioare pe Fiul lui Dumnezeu, şi i-a necinstit sângele Testamentului cu care 
s-a sfințit, şi a făcut de ocară Duhul harului (Evr., 10, 28-29).” (Comentar 
la Evanghelia de la Ioan, omilia XLVI, 4, pp. 223-224) 


„ȘI atunci când luăm parte cu nevrednicie la Sfintele Taine cădem în 
acelaşi adânc, în care s-au aruncat cei ce L-au omorât pe lisus Hristos.” 
(Comentar la Evanghelia de la loan, omiha XLVII, 4, p. 231) 


„Cei ce se împărtăşesc acum cu vrednicie din trupul lui, precum şi cei 
ce se împărtăşesc cu nevrednicie vor suferi muncile cele mai de pe urmă. 
Dacă cineva nu l-ar primi nici pe împăratul pământesc oricum s-ar întâmpla 
— şi ce spun eu de împăratul, că nici de haina împărătească nu s-ar putea 
atinge cum s-ar întâmpla, sau cu mâinile nespălate, chiar de ar fi în pustie, 
sau singur, şi nu ar mai fi nimeni de față (deşi acea haină nu este nimic alta 
decât tort şi pânză pentru hrana viermilor şi a moliilor, dar dacă poate îi 
admiri boiaua sau coloarea acelei haine, apoi şi aceasta este din sângele 
peştelui omorât), şi cu toate acestea nu ar îndrăzni, zic, a se atinge de ea cu 
mâinile murdare: Deci dacă nu ar cuteza cineva a se atinge cum s-ar 
întâmpla de o haină omenească, apoi cum atunci vom cuteza a ne atinge de 
trupul Dumnezeului a toate, care este fără de prihană şi curat, care s-a 
împreunat cu acea fire dumnezeiască, prin care suntem şi viem, prin care 
porțile morţii s-au rumpt şi bolțile cerului ni s-au deschis — cum vom cuteza, 
ZIC, a ne atinge de acest trup şi a-l primi cu atâta nepăsare şi batjocură? 


Nu, rogu-vă, să nu ne sfâşiem cu asemenea neruşinare.” (Comentariile 
sau Tâlcuirea Epistolei întâi către Corinteni, omiha XXIV, p. 254) 

„Drept aceea, oricine va mânca pâinea aceasta, sau va bea păharul 
Domnului cu nevrednicie, vinovat va fi trupului şi sângelui Domnului (| 
Cor. 11, 27). De ce? Pentru că a vărsat acel sânge şi a preschimbat faptul în 
omor, iar nu în jertfă. Că după cum şi atunci cei ce l-au împuns în coastă, nu 
ca să-i bea sângele l-au împuns, ci ca să-l verse, tot aşa şi cel ce cu 
nevrednicie se împărtăşeşte, fiindcă cu nimic nu se foloseşte de aici. Ai 
văzut cât de înfricoşată a făcut aici vorba şi cu câtă putere s-a atins de dânşii, 
arătând că dacă vor bea astfel sângele Lui, apoi cu nevrednicie se 
împărtăşesc din aceste Taine sfinte?” (Comentariile sau Tălcuirea Epistolei 
întâi către Corinteni, omilia XXVII, p. 288) 


„Că cel ce mănâncă şi bea cu nevrednicie, judecată lui îşi mănâncă şi 
bea (1 Cor. 11, 29). Ce spui fericite Pavel? Că dacă cina aceasta este pricina 
bunătăților şi izvorul vieţii, apoi atunci cum se face judecată? Nu prin firea 
sa, zice, ci prin voia celui ce s-a apropiat. După cum venirea lui printre noi 
— care ne-a adus acele bunătăți mari şi negrăite — pe cei ce nu au primit-o 
încă mai mult i-a judecat, tot aşa şi Tainele se fac hrană de pedeapsă mai 
mare pentru cei ce se împărtăşesc cu nevrednicie. Şi pentru ce oare judecată 
lui îşi mănâncă şi bea? Nesocotind, zice, trupul Domnului, adică, 
necercetând, neînțelegând precum trebuie măreția acestor taine, nesocotind 
mărimea darului dat. Că dacă tu ai afla cu de-amănuntul cine este cel ce îți 
stă de faţă, şi cine fiind, pentru cine s-a dat pe sine, apoi nu ai mai avea 
nevoie de nici un cuvânt, ci îți va ajunge numai aceasta spre trezvirea ta, de 
nu cumva vei fi căzut cu desăvârşire. 


Pentru aceasta între voi mulți sunt neputincioşi şi bolnavi, şi adorm 
mulți (| Cor. 11, 30). Aici el nu mai aduce pildele de la alții, după cum a 
făcut cu jertfele idoleşti, povestind de istorii vechi şi de ranele din pustie, ci 
le ia chiar de la înşişi corintenii aceştia, ceea ce face cuvântul încă şi mai 
atingător. Fiindcă a spus că: Judecată lui îşi mănâncă şi bea şi că vinovat 
este, apoi ca să nu se pară că el spune numai vorbe, arată şi fapte, şi-i ia de 
martori chiar pe dânşii, ceea ce mai cu seamă ajunge a-i speria şi a le arăta 
că ameninţarea s-a făcut faptă. Şi nu s-a mulțumit numai cu acestea, ci de 
aici a adus şi a adeverit vorba despre gheena, înfricoşându-i din amândouă 
părțile şi dezlegând o pricină dezbătută de toţi. Fiindcă mulţi se întrebau în 
sine: De unde şi cum vin morțile cele de năprasnă? De unde bolile cele lungi 
şi grele? — Iată că el răspunde că multe din aceste nenorociri neaşteptate îşi 
au, sau mai bine zic îşi trag pricina din păcatele făcute. Dar ce, zici tu, oare 
cei ce sunt sănătoşi întruna şi ajung la bătrâneţe unse nu păcătuiesc? Şi 
cine ar putea spune aceasta? Apoi atunci pentru ce nu sunt pedepsiţi? 

Fiindcă vor fi pedepsiţi acolo mai grozav. Noi însă, dacă am voi, nu am fi 
pedepsiţi nici aici, şi nici acolo.” (Comentariile sau Tălcuirea Epistolei întâi 
către Corinteni, omilha XXVIII, p. 292) 


„Precum mâncarea ce prin natura sa este hrănitoare, cade într-un 
stomac bolnav şi bicisnic, şi vatămă totul şi strică, devenind cauza bolilor, 
întocmai aşa se petrece şi cu împărtăşirea Sfintelor şi Dumnezeieştilor Taine. 
(Comentariile sau Explicarea Epistolei către Evrei, omilia XVII, p. 231) 


„Desigur este cea mai mare dispreţuire de Dumnezeu, când cineva se 
apropie aici fiind întinat de păcat. Ascultă ce zice despre aceasta Apostolul: 
De va pângări cineva casa lui Dumnezeu, strica-l-va pe el Dumnezeu.” 


(Cuvânt la Naşterea Domnului, 25 decembrie, în vol. Predici la duminici şi 
sărbători..., pp. 222-223) 


„lar apropierea de Dumnezeu (a omului — n.n.) plin fiind de 
întinăciune, este cel mai groaznic dispreț.” (Cuvânt la ziua Nașterii 
Mântuitorului nostru lisus Hristos, care era necunoscută atunci, dar a fost 
făcută cunoscută cu puţini ani înainte, de către unii care au venit din Apus şi 
au vestit-o, VII, în vol. Predici la sărbători împărăteşti şi cuvântări de 
laudă la sfinţi, p. 22) 


„Nimeni, dar, să nu fie prefăcut, nimeni să nu fie plin de răutate, 
nimeni să nu aibă venin în cuget, ca să nu se împărtăşească spre osândă. 
Căci şi atunci diavolul a intrat în luda după ce s-a împărtăşit; diavolul n-a 
disprețuit Trupul Stăpânului, a disprețuit pe Iuda, pentru neruşinarea lui, ca 
să afli că în aceia care se împărtăşesc cu nevrednicie cu Dumnezeieştile 
Taine, în aceia, mai cu seamă, intră mereu diavolul, ca şi în luda atunci. 
Cinstea este de folos celor vrednici, dar cei care se bucură cu vrednicie de 
cinste îşi atrag mai mare osândă. Nu vă spun acestea ca să vă înfricoşez, ci 
ca să vă întăresc. 

Nimeni, dar, să nu fie Iuda, nimeni când vine să se împărtăşească să 
nu aibă venin de răutate. Sfânta Jertfă este o hrană duhovnicească. Şi după 
cum atunci când hrana cea trupească ajunge într-un stomac bolnav, care are 
sucuri rele, hrana măreşte şi mai mult boala, nu din pricina ei, ci din pricina 
bolu stomacului, tot astfel se întâmplă şi cu Tainele cele duhovniceşti: şi ele, 
când intră într-un suflet plin de răutăți, îl strică şi mai mult îl pierd, nu din 
pricina lor, ci din pricina bolu sufletului care a primit Tainele.” (Omilia 7 la 

Vânzarea lui luda, VL, în vol. Predici la sărbători împărăteşti şi cuvântări 
de laudă la sfinţi, p. 56) 


„Celor care se împărtăşeau cu nevrednicie cu Sfintele Taine le 
grăia aşa: Cel ce mănâncă şi bea cu nevrednicie va fi vinovat față de 
Trupul şi Sângele Domnului (1 Cor., 11, 27). Cu alte cuvinte, spune aşa: 
Vor fi pedepsiţi la fel şi cei care se împărtăşesc cu nevrednicie cu 
Sfintele Taine, ca şi cei care L-au răstignit. Să nu osândească nimeni 
asprimea cuvântului meu. Sângele Stăpânului este o haină 
împărătească. Aduce ocară împăratului şi cel care rupe haina lui de 
purpură, ca şi cel care o murdăreşte cu mâinile necurate. De aceea sunt 
pedepsiți la fel. Aşa se întâmplă şi cu Trupul lui Hristos. Iudeii L-au 
sfâşiat cu piroanele pe cruce. Tu, trăieşti în păcate, Îi sfâşii trupul cu 
limba ta cea necurată şi mintea ta cea necurată. De aceea şi Pavel a 
atârnat aceeaşi pedeapsă deasupra capului tău şi a adăugat: Pentru 
aceasta sunt între voi mulți neputincioşi şi bolnavi şi mor destui (| 
Cor., 11, 30).” (Cuvânt la Sfinții Mucenici, III, în vol. Predici la 
sărbători împărăteşti şi cuvântări de laudă la sfinţi, pp. 453-454) 


„Va fi vinovat de Trupul şi Sângele Domnului; adică vor primi 
aceeaşi pedeapsă pe care o vor primi şi răstignitorii lui Hristos. După 
cum ucigaşii aceia, vă spuneam eu, au fost vinovați de Sângele lui 
Hristos, tot aşa şi cei ce se împărtăşesc cu nevrednicie cu Sfintele 
Taine; că asta înseamnă: Va fi vinovat de Trupul şi Sângele Domnului. 
S-a părut însă multora că spusele acestea ale mele sunt o exagerare şi 
că amenințarea e cumplită. V-am dat atunci şi o explicaţie a celor 
spuse, servindu-mă de un exemplu foarte potrivit; iată exemplul: După 
cum cineva aduce ocară împăratului dacă sfâşie porfira împăratului 
sau dacă o murdăreşte de noroi, tot aşa şi aici, necinstesc la fel haina 
cea împărătească a lui Hristos şi cei care au ucis Trupul Domnului, ca 
şi cei care îl primesc cu suflet necurat. ludeii l-au sfâşiat Trupul pe 
cruce; cei care îl primesc cu suflet necurat îl murdăresc, deci ocara e 
aceeaşi, deşi nelegiuirea e deosebită.” (E primejdios lucru şi pentru 
predicator, şi pentru ascultători ca predicatorul să predice pe placul 
ascultătorilor. Folositor lucru şi semn de foarte mare dreptate e 
osândirea propriilor păcate, |, în vol. Predici la sărbători împărăteşti 
şi cuvântări de laudă la sfinţi, pp. 459-460) 


„... să nu fie părtaş la această sfântă masă nici un făţarnic, nici un 
înrăutățit, nici un răpitor, nici un hulitor, nici un învrăjbit, nici un zgârcit, 

nici un beţiv, nici un lacom de avere, nici un desfrânat, nici un pizmăreţ, nici 
un fur, nici unul cu răutatea ascunsă în inimă, ca nu cumva el însuşi să-şi 
atragă judecata, adică hotărârea osândirii. lată, luda s-a împărtăşit cu 
nevrednicie din Cina cea tainică, şi apoi de acolo s-a dus şi a vândut pe 
Domnul. De aici tu trebuie să vezi că diavolul tocmai asupra acelora are 
stăpânire, care cu nevrednicie se împărtăşesc din această Sfântă Taină, şi că 
ei înşişi se aruncă într-o osândă încă mai mare. Eu aceasta o zic nu pentru a 
vă înspăimânta de această sfântă masă, ci pentru a vă face mai cu luare 
aminte. Adică, precum hrana cea trupească, intrând într-un stomac bolnav, 
mai mult sporeşte boala, aşa hrana cea sufletească, gustându-se cu 
nevrednicie, mai mult măreşte răspunderea şi osânda. De aceea vă conjur să 
nu ascundem în sufletul nostru nici un gând păcătos, ci să curățim inima 
noastră, căci noi suntem Biserica lui Dumnezeu, dacă facem aceasta!” 
(Cuvânt la Sfânta şi Marea Joi, în vol. Omilii la Postul Mare..., p. 138) 


„Numai cel ce are conştiinţa curată să se împărtăşească din Cina cea 
Sfântă; nici un luda necredincios, nici un înrăutățit, nici unul care are otravă 
în inima sa, să nu cuteze a se apropia de masa cea sfântă; căci Apostolul 
Pavel zice: Oricare va mânca pâinea aceasta, sau va bea paharul Domnului 
cu nevrednicie, vinovat va fi trupului şi sângelui Domnului! (| Cor. 11, 27), 
de care grea vinovăție să ne păzească harul lui Dumnezeu totdeauna ! 
Amin.” (Cuvânt la Sfânta şi Marea Joi, în vol. Omilii la Postul Mare..., p. 
171) 


„Sfântul Apostol spune: Oricine va mânca pâinea sau va bea. 
paharul Domnului cu nevrednicie, vinovat va fi față de Trupul şi de 
Sângele Domnului (...) şi osândă îşi mănâncă şi bea” (| Corinteni 11; 27, 
29), Adică va fi pedepsit la fel de aspru ca şi cei ce L-au răstignit pe 
Hristos, căci şi ei s-au făcut vinovaţi față de Trupul Său.” (Din vol. 
Problemele vieţii, pp. 170-171) 

„Pentru că zice dumnezeiescul Apostol: cel ce mănâncă şi bea cu 
nevrednicie, vinovat este Trupului şi Sângelui Domnului nostru lisus 
Hristos, adică, câtă muncă vor lua evreii ce au răstignit pe lisus Hristos, atâta 
va lua şi acela. Că precum acei ucigaşi sunt vinovați sângelui, aşa şi cei ce 
nevrednici se împărtăşesc cu Sângele şi Tainele lui Hristos. Ca şi cum cineva 
ar sparge sau ar întina haina împăratului, pe împăratul batjocoreşte; aşa şi la 
Sfintele Taine, este ca şi când ar omori Trupul Domnului nostru lisus 
Hristos, cei ce-L primesc cu suflet şi cu gând necurat, încât atâta sunt de 

multe cele ale nelegiuirii, pe cât sunt cele ale batjocoririi.” (Din vol. 
Mărgăritarele Sfântului loan Gură de Aur, p. 14) 


„Dacă noi cinstim trupul Mântuitorului împărtăşindu-ne în mod 
demn, noi îi facem cea mai înspăimântătoare injurie împărtăşindu-ne în 
stare de păcat de moarte. Ce! Noi nu vom asista la nici un banchet cu 
mâinile întinate de noroi, şi cu un suflet întinat de noroi vom asista la 
banchetul marelui Rege? Câtă grijă nu se pune pentru vasele sfinte care 
sunt în proprietate? Însă adevăratul vas sfinţit nu este sufletul celui ce 
se împărtăşeşte? Voi sunteţi nevrednici de a vă împărtăşi? Luaţi seama 
ca în acelaşi timp să nu fiţi nevrednici de a intra chiar în Biserică.” 
(Din vol. Bogățiile oratorice, p. 58) 


„Ce profanare şi ce crimă de a îndrăzni să atingi trupul sfânt al 
Fiului lui Dumnezeu când păcatul te face urât şi disprețuit! Ce 
îndrăzneţ va încerca să atingă cu mâinile întinate haina regală? Însă ce 
este haina unui prinţ al pământului față de preţul cărnii înviate şi 
slăvite a lui lisus Hristos? Ce urâtă profanare au comis călăii acoperind 
cu pământ, cu blasfemii şi lovituri şi cu sânge această carne divină! 
Oare va fi mai mică aceasta de a atinge cu necurăţie aceeaşi carne, 
atunci când ea este îmbrăcată cu slavă?” (Din vol. Bogăţiile oratorice, 
pp. 200-201) 


EUHARISTIA (să-i oprim pe cei ce vor să se împărtăşească, 
nevrednici fiind) 


„De vei vedea pe cineva curvind şi va vrea să se împărtăşească aşa 
nevrednic, spune preotului în taină că cutare om este nevrednic şi vrea să se 
împărtăşească şi opreşte pe necuratul. lar de vei acoperi, eşti părtaş la 
păcatul acela.” (Din vol. Mărgăritarele Sfântului loan Gură de Aur, p. 14) 


EUHARISTIA (cuvânt împotriva celor ce se apropie foarte rar de 
Sfintele Taine) 


„Fiindcă preoţii nu ştiu pe cei păcătoşi şi nevrednici de a se împărtăşi 
de sfintele Taine, Dumnezeu face aceasta de multe ori, căci îi predă pe aceia 
Satanei. Când se întâmplă boli, sau curse, sau alte nenorociri de felul 
acestora, pentru aceasta se întâmplă. Aceasta o şi spune Pavel, zicând: De 
aceea mulți dintre voi sunt neputincioşi şi bolnavi, şi mulți au murit (| 

Corinteni, 11, 30). Și cum se întâmplă aceasta, zici tu, dacă noi ne apropiem 
de Sfintele Taine o singură dată în cursul anului? Apoi acesta este răul cel 
mare, că tu hotărăşti vrednicia apropierii de Sfintele Taine, nu după curăția 
cugetului, ci după intervalul de timp, şi crezi că aceasta este evlavie, de a nu 
te apropia de multe ori în cursul anului de Sfânta Împărtăşire, neştiind că, 
dacă te apropii cu nevrednicie, fie chiar numai o dată, aceasta îți pătează şi 
înfierează sufletul; iar dacă te-ai apropiat cu vrednicie, fie chiar şi numai o 
dlață, (i |câi Ia UI eencaca sa aa cat eu do) dt dă Sa A en d are 

Îndrăzneală nu este a te apropia de multe ori în cursul anului, ci a te 
apropia cu nevrednicie chiar şi o singură dată în timpul anului.” (7ălcuiri la 
Epistola întâi către Timotei, omilia a V-a, pp. 64-65) 


„Timp de apropiere să ne fie nouă curăţia cugetului.” (Tâlcuiri la 
Epistola întâi către Timotei, omilha a V-a, p. 65) 

FAPTELE („lar cel ce va face şi va învăţa, acesta mare se va 
PI N SR 23 
chema în împărăţia cerurilor”) 


„Săvârşeşte tu mai întâi fapte bune şi aşa treci la purtarea de grijă a 
celorlalți! Pentru asta a pus Domnul săvârşirea faptelor bune înaintea 
învățării pe alţii, arătând că aşa mai cu seamă vei putea învăţa şi pe alţii; 
altfel nicidecum, ci vei auzi: Doctore, vindecă-te pe tine însuți! (Luca 4, 23). 
Că mulţi îl vor batjocori pe cel ce nu poate să se înveţe pe sine, dar încearcă 
să îndrepte pe alții; dar, mai bine spus, unul ca acesta nici nu va putea să 
înveţe, că faptele vor vorbi împotrivă. Dacă împlineşte, însă, desăvârşit şi pe 
una şi pe alta, mare se va chema în împărăția cerurilor”. (Omilii la Matei, 
omilia XV, IV, în col. PSB, vol. 23, p. 202) 


„Cel ce va face şi va învăţa zice lisus Hristos, acela mare se va chema 
în Împărăţia Cerurilor (Mt., 5, 19) şi pe bună dreptate. Este uşor a filosofa 
în cuvinte, dar a pune în practică regulile înțelepciunii, aceea este mare şi 
demn de un suflet tare şi generos.” (Comentar la Evanghelia de la loan, 
omilia LXXX, 1, p. 415) 


FAPTELE (săvârşirea lor după voia lui Dumnezeu) 


„O faptă săvârşită după voia lui Dumnezeu, chiar dacă pare rea, este 
cea mai bună faptă dintre toate; şi, dimpotrivă, o faptă săvârşită împotriva 
voii lui Dumnezeu şi împotriva hotărârii Lui, chiar dacă pare a fi bună, este 
cea mai rea şi cea mai nelegiuită dintre toate faptele”. (Cărre iudei, cuv. IV, 
1, în vol. Cuvântări împotriva anomeilor. Către iudei, p. 290) 


„Tot astfel judecă-l şi pe omul care posteşte! Dacă-l vezi că posteşte 
pentru Dumnezeu, laudă-i fapta! Dar dacă-l vezi că face asta împotriva 
voinţei lui Dumnezeu, fugi de el şi urăşte-l mai mult decât pe cei beţivi şi pe 
cei stricaţi”. (Către iudei, cuv. IV, 3, în vol. Cuvântări împotriva anomeilor. 
Către iudei, p. 293) 


FAPTELE (spre slava lui Dumnezeu şi spre mântuirea noastră 
să le săvârşim) 


„Pentru că, după cum toate cele făcute de Stăpânul s-au creat cu o 





251 Matei 5, 18 

rațiune oarecare şi împlinesc un rost de neapărată trebuință, aşa cum 
cuvântul ne-a arătat şi mărturia faptelor ne învaţă, tot aşa se cuvine ca şi cele 
făcute de noi să nu fie făcute în zadar şi fără rost, ci spre folosul şi câştigul 
mântuirii noastre”. (Omilii la Facere, omilia XI, II, în col. PSB, vol. 21, p. 
130) 


„Dacă cel ce va da de băut numai un pahar cu apă rece pentru 
Dumnezeu, moşteneşte Împărăţia cerurilor (Matei 10, 42), gândeşte-te ce 
mare răsplată va primi cel ce le face pe toate pentru Dumnezeu! 

Poţi şi merge pentru Dumnezeu, şi poți şi vedea pentru Dumnezeu. 

— Cum pot vedea pentru Dumnezeu şi merge pentru Dumnezeu? 

— Când nu alergi spre păcat, când nu te uiţi cu jind după frumuseți 
străine, când la vederea unei femei pe care o întâlneşti îți înfrânezi ochii, îţi 
îngrădeşti privirea cu frica de Dumnezeu, atunci ai făcut aceasta pentru 
Dumnezeu. Tot pentru Dumnezeu facem aceasta şi când nu ne îmbrăcăm cu 
haine scumpe, care ne fac molatici, ci numai cu cele ce pot să ne acopere.” 
(Cuvânt la calende, în vol. Omilii la săracul Lazăr. Despre soartă şi 
Providenţă..., p. 18) 


„Nu-mi spune mie că nu poţi face toate faptele tale pentru Dumnezeu! 
Când pot fi făcute pentru Dumnezeu încălțămintea, aranjatul părului, 
hainele, mersul, privirea, cuvintele, adunările de oameni, ieșirile în oraş, 
întoarcerile acasă, glumele, laudele, mustrările, cuvintele de laudă, 
prieteniile, vrăjmăşiile, ce mai rămâne care să nu poată fi făcut pentru 
Dumnezeu, dacă am vrea?” (Cuvânt la calende, în vol. Omilii la săracul 
Lazăr. Despre soartă şi Providenţă..., p. 19) 


„Ori de mâncaţi, ori de beţi, ori altceva de faceți, toate spre slava lui 
Dumnezeu să le faceți (1 Corinteni 10, 31). De ne rugăm, de postim, de 
învinovăţim, de iertăm, de lăudă, de mustrăm, de venim acasă, de plecăm de 
acasă, de vindem, de cumpărăm, de tăcem, de stăm de vorbă, de facem orice 
altceva, toate să le facem spre slava lui Dumnezeu. Dacă nu se face aceasta 
spre slava lui Dumnezeu, nici altceva să nu se mai facă, nici să nu se mai 
grăiască de către noi. În loc de toiag tare, în loc de armă şi întărire, în loc de 
vistierii nespuse, să purtăm cu noi oriunde-am fi graiul acesta, întipărindu-l 
în mintea noastră, pentru ca făcând, spunând şi neguţătorind totul spre slava 
lui Dumnezeu, să dobândim de la EI slavă şi aici (în lumea aceasta), şi după 
plecarea noastră de aici. Că spune Scriptura: Pe cei ce Mă preaslăvesc pe 
Mine îi voi Slăvi (| Regi 2, 30).” (Cuvânt la calende, în vol. Omilii la 
săracul Lazăr. Despre soartă şi Providenţă..., pp. 21-22) 

„Faptele trebuie făcute pentru Dumnezeu, cu nădejdea dobândirii 
împărăției cereşti. Pentru cine te nevoieşti, dacă nu pentru Cel care are 
să-ți dea toate darurile?” (Din vol. Problemele vieţii, p. 217) 


„Când o lucrare, oricât de duhovnicească ar fi ea, nu se face pentru 
Dumnezeu, îl vatămă pe cel care o săvârşeşte”. (Din vol. Problemele vieții, 
p. 363) 


FAPTELE (săvârşirea unei fapte bune ne îmboldeşte la alte 
fapte bune) 


„Se întâmplă cu virtutea ceea ce se întâmplă şi cu banii. După cum 
cel ce câştigă două monezi de aur capătă mai mare dorință să adune şi să 
strângă zece şi douăzeci de monezi, tot astfel şi cel care face şi săvârşeşte o 
faptă bună capătă chiar prin săvârşirea acestei fapte sfat şi imbold ca să facă 
şi alte fapte”. (Către iudei, cuv. VII, 6, în vol. Cuvântări împotriva 
anomeilor. Către iudei, p. 380) 


FAPTELE (scopul săvârşirii lor) 


„+... că Dumnezeu cere totdeauna scopul faptelor noastre”. (Omilii la 
Matei, omilia XIX, III, în col. PSB, vol. 23, p. 248) 


FAPTELE (să conştientizăm că Dumnezeu ştie şi vede toate şi 
atunci nu vom greşi) 


„Când mănânci, închipuieşte-ţi-L pe Dumnezeu înaintea ta, pentru că într-adevăr chiar este d 


vel face de râs, niciodată nu te vei aprinde de mânie. Dacă neîncetat ai în 
cugetul tău acest lucru, neîncetat vei fi cu frică şi cu groază de păcat, ca unul 
ce te afli alături de Împăratul a toate.” (Omilii la Epistola către Filipeni, 
omilia a IX-a, p. 151 


FAPTELE (starea sufletească, intenția şi gândul cu care se 
săvârşesc faptele) 

„... fiindcă faptele întotdeauna se judecă de la intenția celui ce le 
săvârşeşte.” (Omilii la Epistola către Romani a Sfântului Apostol Pavel, 
Omilia VII, p. 115) 


FAPTELE (efortul omului şi ajutorul lui Dumnezeu în 
săvârşirea faptelor bune) 


„Când vede că vrem să facem cele ce trebuie şi că avem gânduri 
curate, Dumnezeu ne întinde mâna, ne răsplăteşte înainte de a ne osteni, ca 
să ne mărească cu asta şi mai mult râvna. Şi vei vedea că asta se întâmplă cu 
toți drepţii”. (Omilii la Facere, omilia XLII, III, în col. PSB, vol. 22, p. 95) 


„Când noi facem tot ce trebuie făcut, Dumnezeu ne ajută cu prisosință. 
Ca să nu ne trândăvim şi nici să stăm cu mâinile în sân, Dumnezeu vrea să 
facem şi noi ceva, ca aşa să ne dea ajutorul Său — că nu săvârşeşte totul cu 
ajutorul celui de sus, ci este nevoie şi de conlucrarea noastră; şi iarăşi, nici 
Dumnezeu nu ne cere ca noi să facem totul, că ştie slăbiciunea noastră, ci 
mergând pe urmele iubirii Sale de oameni, vrea să-l dăm şi noi pricină 
pentru a-şi arăta dărnicia Sa. Aşteaptă şi de la noi participarea noastră”. 
(Omilii la Facere, omilia LIII,II, în col. PSB, vol. 22, pp. 195- 196) 


„Tot aşa şi noi să fim convinşi, că de ne-am strădui de mii de ori, 
niciodată nu vom putea săvârşi ceva, dacă nu ne bucurăm de ajutorul cel de 
sus. Şi după cum nu putem face nimic din cele ce trebuie făcute, dacă nu ne 
străduim şi noi, nu vom putea fi învredniciţi de ajutorul cel de sus. De aceea 
să ne străduim să facem şi noi cât ne stă în putinţă şi să atragem ajutorul cel 
de sus, ca şi datorită strădaniei noastre şi iubirii de oameni a lui Dumnezeu 
să sporească zi de zi faptele noastre de virtute şi să ne bucurăm de mult har 
de sus...”. (Omilii la Facere, omilia LVIII, V, în col. PSB, vol. 22, p. 254) 


„Dacă vom avea fapte bune, vom avea cu noi pe Duhul Sfânt; şi când 
avem cu noi pe Duhul Sfânt, vom avea şi fapte bune. Şi din contră: dacă nu 
avem fapte bune, Duhul Sfânt pleacă de la noi, iar dacă rămânem pustii de 
Duhul Sfânt, atunci şi în fapte vom şchiopăta.” (Omilii la Epistola către 
Romani a Sfântului Apostol Pavel, omilia XVIII, p. 502) 


„Fireşte, dar şi tu, dacă faci toate cele ce stau în puterea ta, vor urma 


negreşit şi cele ce țin de Dumnezeu.” (Scrisori din exil, Către toți 
credincioşii, că nimeni nu va putea vătăma pe cel care nu se nedreptățeşte 

pe sine însuşi, 16, în vol. Scrisori din exil. Către Olimpiada şi cei rămaşi 
credincioşi. Despre deprimare, suferință şi Providenţă..., p. 260) 


„Când îi chemi să se boteze, când îi îndemni să-şi schimbe viaţa şi să 
facă fapte bune, pentru că nu vor s-o facă şi o tot amână, răspund: Dacă va 
vrea Dumnezeu, mă va îndupleca şi m-oi schimba! Nu-i ţin de rău pentru 
răspunsul lor! Dimpotrivă, chiar îi laud mult că aleargă la voia lui 
Dumnezeu. Dar doresc să facă şi ei ce le stă în putință, şi apoi să spună: 
Dacă va vrea Dumnezeu! Că dacă dormi şi trândăveşti, dacă nu te străduieşti 
să faci fapte bune, ci pui înainte numai voia lui Dumnezeu, niciodată nu vei 
avea cele de care ai nevoie. După cum am spus: Dumnezeu nu atrage la Sine 
pe nimeni cu sila, cu forţa.” (Despre schimbarea numelor, cuv. III, în vol. 
Despre schimbarea numelor. Despre răbdare. Despre milostenie..., p. 57) 


FAPTELE (săvârşirea faptelor bune) 


„Fiecare să caute să adauge alte fapte bune la cele săvârşite până acum 
şi niciodată să nu pună capăt acestei frumoase lucrări”. (Omilii la Facere, 
omilia XXIV, VIII, în col. PSB, vol. 21, p. 301) 


„Stăpânul încununează totdeauna gândul cu care săvârşeşti fapta cea 
bună”. (Omilii la Facere, omilia XXXIV, II, în col. PSB, vol. 22, p. 6) 


„Dacă vreţi să-l îmblânziți pe Domnul şi să vi-l faceți favorabil, faceți 
fapte; informaţi-vă despre nenorocirea şi despre numărul nenorociților, aveți 
ochi iubitori pentru cei ce sunt goi, pentru cei ce-i mistuie foamea, pentru cei 
disprețuiți şi batjocoriți; Domnul vă va da multe mijloace să arătaţi omenia.” 
(Comentar la Evanghelia de la loan, omilia LXXXII, 3, p. 431) 


„Creştinul nu va avea nici un folos de la credinţa lui şi de la harul 
câştigat prin botez, dacă nu are fapte bune, şi este expus tuturor patimilor; ba 
încă şi batjocora îi va fi mai mare, şi ruşinea mai multă. După cum acela care 
este îmbrăcat cu porfiră şi are diademă pe cap, nu numai că nu câştigă nimic 
de la aceste podoabe, nu numai că nu 1 se adaugă nimic în cinste, ci încă prin 
necinstea şi neruşinarea sa singur se batjocoreşte, tot aşa şi credinciosul care 
vieţuieşte în păcat, nu numai că nu va fi respectat dar chiar va fi mai mult 
batjocorit.” (Omilii la Epistola către Romani a Sfântului Apostol Pavel, 
omilia XI, pp. 192-193) 

„Chiar de nu am săvârşi fapta bună, noi totuşi trebuie a lăuda fapta 
bună; chiar de nu am fugi de răutate, noi totuşi trebuie a înfrunta şi a biciui 
răutatea, ca astfel hotărârea noastră să fie nepărtinitoare. Pe această cale 
păşind, noi vom putea în decursul timpului să ne dedăm şi faptelor celor 
bune.” (Omilii la Epistola către Romani a Sfântului Apostol Pavel, omilia 
XX, p. 400) 


„Nimic nu poate aprinde un suflet mare şi înțelept spre săvârşirea 
faptelor bune, ca atunci când află că prin aceasta se aseamănă cu Dumnezeu. 
Ce se poate măsura cu aceasta? Nimic. “ (Omilii la Epistola către Filipeni, 
omilia a VII-a, p. 106) 


„Cel mai greu lucru e să pui începutul dorinţei celei bune; odată 
începutul făcut, săvârşirea faptei bune nu mai întâmpină atâta greutate.” 
(Despre Feciorie, 49, în vol. Despre Feciorie, Apologia vieții monahale, 
Despre creşterea copiilor..., p. 91) 


„Nu te uita numai la oboseală, uită-te şi la răsplată! Multe fapte bune 
ni se par foarte grele pentru că ne uităm numai la osteneli şi la sudori, şi nu 
ne gândim la răsplătire gătite nouă pentru aceste fapte bune. Nu trebuie să 
facem aşa! Să ne gândim în acelaşi timp la toate, şi la oboseli, şi la răsplăţi. 
Făcând aşa, toate ni se vor părea uşoare, precum şi sunt. Luptătorul care 
ajunge vestit prin faptele sale de arme, ajunge vestit pentru că nu se gândeşte 
numai la răni, la căderi, la moarte, ci şi la trofee, la victorii şi la toate 
celelalte. Plugarul, apoi, nu se gândeşte numai la oboseala aratului şi a 
prăşitului, ci-şi pune înaintea ochilor aria şi teascurile, şi cu aceste nădejdi se 
apucă de arat şi de prăşit.” (Despre căsătoria a doua a văduvelor, 6, în vol. 
Despre Feciorie, Apologia vieţii monahale, Despre creşterea copiilor..., p. 
181) 


„Înainte de a începe un lucru, chiar de-ar fi uşor şi lesnicios, lucrul 
acela pare greu şi anevoios. Dar când ne apucăm de el, când îndrăznim să-l 
săvârşim, cea mai mare parte de teamă ne dispare; încrederea ia locul fricii şi 
al deznădejdii; se micşorează teama, creşte uşurinţa, iar nădejdea izbânzii 
ajunge din ce în ce mai tare” (Cuvânt de sfătuire către Teodor cel căzut, 9, 
în vol. Despre Feciorie, Apologia vieții monahale, Despre creşterea 
copiilor..., p. 339) 


FAPTELE (îndemn la săvârşirea faptelor bune) 

„Să nu aştepte toţi ca cei nevoiaşi să vină la dânşii, ci dânşii să se 
ocupe de ajutorul celor nevoiaşi, căci cel ce se îngrijeşte, astfel trebuie a se 
îngriji.” (Comentariile sau explicarea Epistolei către Tit, omiha VI, în vol. 
Comentariile sau explicarea Epistolei a doua către Timotei..., p. 186) 


„Cunoscând, dar, că Dumnezeu face totul ca să ne scape de 
osândă şi pedeapsă, să căutăm să-l dăm şi noi multe prilejuri ca să ne 
scape: să ne mărturisim, să ne pocăim, să vărsăm lacrimi, să ne rugăm, 
să lăsăm ura ce-o avem pe aproapele nostru, să uşurăm sărăcia celor din 
jurul nostru, să priveghem în rugăciune, să fim smeriţi, să avem în 
minte mereu păcatele noastre.” (E primejdios lucru şi pentru 
predicator, şi pentru ascultători ca predicatorul să predice pe placul 
ascultătorilor. Folositor lucru şi semn de foarte mare dreptate e 
osândirea propriilor păcate, V, în vol. Predici la sărbători împărăteşti 
şi cuvântări de laudă la sfinţi, p. 471) 


FAPTELE (bune - săvârşirea lor cu osteneală) 


„„Sporind întru lucrul Domnului pururea, adică în viaţa cea curată. Şi 
nu zis lucrând binele, ci sporind, adică să-l facem cu prisosinţă şi să trecem 
pe deasupra tuturor primejdiilor. Știind că şi osteneala noastră nu este 
deşartă întru Domnul. Ce spui? larăşi osteneală? Dar având cu sine cununi şi 
pentru ceruri. Osteneala cea de dinainte, adică aceea de după pierderea 
Raiului, era osânda celor păcătuiți, pe când cea de acum este pricina 
cununilor viitoare, încât nici nu mai este osteneală dacă ne bucurăm de 
ajutorul cel mare a lui Dumnezeu — pentru care a şi adăogat: întru Domnul. 
Osteneala de dinainte era ca să fim pedepsiţi, iar aceasta de acum, ca să ne 
învrednicim de bunătăţile viitoare.” (Comentariile sau Tâlcuirea Epistolei 
întâi către Corinteni, omilia XLII, p. 457) 


„,... NOI când voim a face ceva măreț şi nobil, să nu ne gândim numai 
la osteneala ce-o vom avea, ci şi la câştigul ce-l vom trage de acolo.” 
(Comentariile sau Tălcuirea Epistolei întâi către Corinteni, omilia XLIII, p. 
463) 


„Multă răsplată aşteaptă pe cei care au făcut fapte bune, iar răsplata 
este şi mai mare când cei care au săvârşit faptele cele bune au trecut prin 
primejdii şi au suferit ocări şi necinste de la oameni. Dacă doi oameni 

săvârşesc aceeaşi faptă bună, unul însă o săvârşeşte fără nici o osteneală, iar 
altul cu multă osteneală, apoi şi cinstea şi cununile unuia şi ale altuia sunt 
deosebite.” (Apologia vieții monahale, 2, în vol. Despre Feciorie, Apologia 
vieții monahale, Despre creşterea copiilor..., p. 191) 


„Voi spune după acestea şi un alt lucru care poate părea uimitor, dar e 
adevărat. Chiar dacă va lucra cineva un lucru mare şi nobil, dar nu cu 
osteneală, primejdie şi pătimiri, nu va primi o răsplată mai mare: căci fiecare 
îşi va primi plata după osteneala lui (1 Cor., 3, 8), nu după mărimea virtuţii, 
ci după ponderea pătimirii. De aceea şi Pavel când se laudă nu se laudă 
numai pentru că a făcut vreun lucru nobil, ci şi pentru că a pătimit cele rele. 
Fiindcă atunci când spune: Sunt ei slujitori ai lui Hristos? — nebuneşte 
vorbesc —: eu sunt slujitor mai presus de ei! (2 Cor., 11, 23) şi sugerează 
superioritatea printr-o comparație, n-a spus: Am propovăduit la atâția şi 
atâţia, ci lăsând deoparte cele pe care le-a făcut, enumerând relele pe care le- 
a pătimit spunând aşa: În prisos de osteneli, în lovituri în exces, în prisos de 
închisori, în primejdii de moarte de multe ori. De cinci ori am primit de la 
iudei patruzeci de lovituri fără una, de trei ori am fost bătut cu toiege, o 
dată am fost lovit cu pietre, de trei ori am naufragiat, am petrecut o noapte 
şi o zi în adânc, în călătorii adeseori, în primejdii de râuri, în primejdii de 
tâlhari, în primejdii de la neamul meu, în primejdii de la păgâni, în 
primejdii în oraş, în primejdii în pustie, în primejdia pe mare, în primejdii 
de la frații mincinoşi, în osteneală, în trudă, în privegheri adeseori, în 
foame, în sete şi în goliciune, care sunt, fără a mai pomeni de celelalte, 
stăruința mea de fiecare zi Q Cor., ll, 23-28).” (Scrisori din exil, 17 
scrisori către Olimpiada, scrisoarea X, 8c, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., pp. 193-194) 


FAPTELE (bune - săvârşirea lor cu smerenie şi în ascuns) 


„Vistierie sigură a faptelor bune este uitarea faptelor bune! Faptele 
bune sunt ca lucrurile de preţ. Dacă am pune în piaţă în văzul tuturora 
hainele noastre scumpe şi aurul nostru, am atrage asupra noastră tâlharii; 
dar dacă le ţinem în casă şi le ascundem, le punem în deplină siguranţă. 
Tot aşa şi cu faptele bune: dacă ni le aducem mereu aminte, mâniem pe 
Stăpân, întrarmăm pe duşman, pe diavol, şi-l chemăm să ni le fure; dar 
dacă nu le ştie nimeni, ci numai Cel Care trebuie să le ştie, le-am pus la 
loc sigur”. (Omilii la Matei, omilia III, V, în col. PSB, vol. 23, p. 43) 

FAPTELE (scopul săvârşirii faptelor bune) 


„+... Că săvârşim faptele cele bune şi că avem milă de toți, fără 
deosebire, pentru că vor cunoaşte atunci că le facem pentru a-L imita pe 
Acela pe care-L numim Învățătorul nostru.” (Omilii la Epistola către 
Filipeni, omiha I, p. 19) 


„Este vorba să faci o faptă bine plăcută lui Dumnezeu, şi te opreşti să 
întrebi dacă ţi se dă răsplată? N-ar trebui, oare, să nu faci o faptă dacă prin 
săvârşirea ei cazi în gheenă? N-ar trebui oare, dimpotrivă, să săvârşeşti cu 
multă râvnă numai faptele cele bune? Faci o faptă iubită de Dumnezeu, şi 
mai ceri încă altă răsplată? Într-adevăr, nu ştii ce mare fericire este a plăcea 
lui Dumnezeu! Dacă ai şti, n-ai mai gândi că poate exista vreo altă răsplată 
asemenea acesteia! Nu ştii oare că atunci ți se măreşte răsplata, când îţi 
îndeplineşti îndatoririle fără să nădăjduieşti răsplată? Nu observi că şi 
oamenii îi cinstesc mai cu seamă pe aceia pe care-i văd că nu urmăresc atât 
răsplata, cât împlinirea îndatoririlor lor, pe aceia care-şi dau mai multă 
silință în a plăcea decât în a primi vreo cinstire? Când oamenii se poartă cu 
atâta nobleţe faţă de semenii lor, tu, care ai primit atâtea binefaceri de la 
Dumnezeu, care nădăjduieşti să mai primeşti încă atâtea bunătăţi, când e 
vorba să săvârşeşti o faptă care duce la mântuirea ta, te mai interesezi de 
răsplată înainte de a o săvârşi?” (Despre căință (11), în vol. Despre mărginita 
putere a diavolului. Despre căinţă..., pp. 106-107) 


FAPTELE (bune - săvârşirea lor spre slava lui Dumnezeu) 


„O, ce trândăvie! O, ce nerecunoştință! Noi care veşnic trăim în 
viclenii şi păcate, chiar de am face vreodată un bine cât de mic, apoi ca şi 
slugile cele nerecunoscătoare examinăm cu cea mai mare atenție, şi cernem 
fapta săvârşită ca să vedem dacă are vreo plată. Şi cu toate acestea plata este 
mare, dacă nu o săvârşeşti cu speranţa de plată, ci ca o slugă ce nu caută 
recunoştinţă. Noi trebuie să facem totul pentru Hristos, nu pentru plată, ci 
pentru El, căci de aceea ne-a ameninţat cu gheena, de aceea ne-a şi făgăduit 
împărăția cerurilor, ca EI să fie iubit de către noi.” (Omilii la Epistola către 
Romani a Sfântului Apostol Pavel, omilia V, p. 83) 


FAPTELE (pilda faptelor bune) 


„Evanghelistul spune: Deschizându-Și gura, îi învaţă pe ei. 

- Dar pentru ce evanghelistul a mai adăugat cuvintele: Deschizându-și 
gura? 

- Ca să afli că Hristos învăţa şi când tăcea, nu numai când grăia; 
uneori deschidea gura, alteori glăsuia prin fapte”. (Omilii la Matei, omnia XV, 
I, în col. PSB, vol. 23, p. 173) 


FAPTELE (despre destăinuirea faptelor noastre bune) 


„Atunci este de folos a spune cineva facerile sale de bine numai când 
se urmăreşte folosul aproapelui. lar când le va arăta cineva şi le va 
propovădui neavând nici o nevoie, nu va fi mai bun decât cei ce ocărăsc. Dar 
când va face aceasta voind să încredinţeze pe cel păcătos de care are o părere 
rea, este purtător de grijă şi făcător de bine.” (Cuvânt cum că este primejdios 
a merge la teatre imorale care provoacă la desfrânări; cum că David, în 
cele ce a făcut lui Saul, a covârşit întru totul virtutea iertării; şi cum că a 
suferit cu blândeţe nedreptatea este la fel cu a da milostenie, în vol. Din 
ospățul stăpânului, p. 140) 


„Pentru că aceştia (apostolii mincinoşi din Corint — n.n.) născoceau o 
mulțime de hule împotriva lui şi-i vătămau pe ucenici, convingându-i să nu-i 
acorde lui slava ce i se cuvenea, Pavel se vede silit să vorbească despre 
faptele lui demne de laudă. Nici nu era cu cale să mai tacă. Şi pentru că Pavel 
avea de gând să ne vorbească de luptele lui, de descoperirile pe care le-a 
văzut, de ostenelile ce le-a îndurat, de aceea, vrând să arate tuturor că face 
aceasta silit şi fără voia lui, că se vede împins de nevoie, numeşte fapta asta 
neînțelepciune grăind aşa: O, de mi-ați îngădui puţină neințelepție! Vreau, 
spune el, să fac un lucru prostesc: să mă fălesc şi să mă laud. Dar nu-s de 
vină eu, ci aceia care mă silesc la aceasta. De aceea, vă rog să mi-o 
îngăduiți, şi vina să o aruncați asupra lor.” (La cuvântul apostolic: <<0O, de 
mi-aţi îngădui puțină neințelepţie!>>, 3, în vol. Despre schimbarea 
numelor. Despre răbdare. Despre milostenie..., p. 320) 


„Pavel, dar, dădea în vileag păcatele sale în fiecare zi în epistolele 
sale; le înfiera şi le făcea cunoscute nu numai oamenilor de atunci, ci şi celor 
ce aveau să vină după aceia; el însă pregeta şi şovăia să-şi spună laudele sale, 
chiar când se vedea silit. Acest lucru îl cunoaştem şi de acolo că o faptă ca 
aceasta a numit-o de nenumărate ori neînțelepciune, dar şi de acolo că a 
trecut sub tăcere vreme îndelungată descoperirea aceea minunată şi dum- 
nezeiască. Că n-a avut acea descoperire cu doi sau trei ani mai înainte, ci cu 
mult mai mulți ani. Aceasta e pricina pentru care arată şi timpul, grăind aşa: 

Cunosc un om care acum paisprezece ani ... a fost răpit până la al treilea cer 
(II Cor., 12, 2), ca să afli că nici atunci n-ar fi vorbit despre ea dacă nu s-ar fi 
văzut silit mult de tot. Dacă-i era în gând să se laude, ar fi vorbit de ea îndată 
când a văzut descoperirea, sau în primul, al doilea sau al treilea an; dar aşa, a 
tinut-o în el paisprezece ani; a tăinuit-o şi n-a spus-o nimănui, ci numai 
corintenilor. Şi când? Când a văzut că apostolii cei mincinoşi îşi înalță capul. 
Aceasta arată că n-ar fi vorbit despre ea nici atunci dacă n-ar fi văzut câtă 
stricăciune era între ucenici. Noi însă nu facem aşa, ci cu totul dimpotrivă! 
Nici măcar într-o zi nu facem pomenire de păcate! Dimpotrivă, când auzim 
că alții ni le pomenesc, ne revoltăm, ne supărăm, socotim ocară fapta lor şi-i 
umplem de sudalme mii şi mii. Dar dacă facem o faptă bună, cât de mică, 
despre fapta aceea vorbim neîncetat; mulţumim celor ce vorbesc de ea şi-i 
socotim prieteni pe unii ca aceştia. Şi doar Hristos ne-a dat o altă poruncă, cu 
totul dimpotrivă: să uităm faptele noastre bune şi să ne aducem aminte numai 
de păcate. Şi porunca aceasta ne-a făcut-o cunoscută şi prin sfatul dat 
ucenicilor Lui, spunând: Când veţi face toate cele poruncite vouă, spuneţi: 
Slugi netrebnice suntem (Luca 17, 10), dar şi prin pilda fariseului, punând pe 
vameş mai presus de el (Luca 18, 9-14). După cum pe vameş pomenirea 
păcatelor l-a mântuit, aşa pe fariseu l-a pierdut pomenirea faptelor lui bune.” 
(La cuvântul apostolic: <<0O, de mi-aţi îngădui puţină neinţelepție!> >, 6, în 
vol. Despre schimbarea numelor. Despre răbdare. Despre milostenie..., pp. 
323-324) 


„Al văzut că sfinții au obiceiul să nu-şi spună faptele lor mari decât 
dacă sunt siliţi? De aceea şi Pavel, căutând la aceştia şi învățând bine de la ei 
că este urât şi supărător să te lauzi singur, spunea: O, de mi-ați îngădui 
puțină neințelepție Ul Cor., 11, 1)! Nu multă, ci puţină. Nici când este silit, 
Pavel nu se gândeşte să vorbească pe larg despre faptele sale de laudă, ci le 
spune în puţine cuvinte. Şi face aceasta pentru ei şi pentru mântuirea lor. 
După cum este cea mai mare nerozie să vorbeşti de faptele tale de laudă când 
nu te sileşte nimeni, tot aşa este o trădare să taci asupra faptelor tale când eşti 
silit, forțat. Cu toate acestea Pavel, chiar când se vedea silit, pregeta şi numea 
fapta neînţelepție, ca să vezi priceperea lui, înţelepciunea lui şi marea lui 
purtare de grijă. Că, după ce a spus: Ceea ce grăiesc, nu după Domnul 
grăiesc, a adăugat: în această stare de lăudăroşenie (Il Cor., 11, 17). Să nu 
socoteşti, zice el, că eu spun asta despre tot ce grăiesc eu! 

Pentru aceasta mai cu seamă îl laud deci, îl admir şi-l numesc prea 
înțelept pe Pavel, pentru că numeşte neînţelept pe omul care se făleşte şi se 
laudă pe sine. Dacă Pavel numea o faptă ca aceasta neînţelepție, când se 
vedea silit s-o facă, de ce iertare mai sunt vrednici, ce cuvânt de apărare mai 

pot avea cei care, fără să-i silească nimeni, spun despre ei lucruri mari sau 
silesc pe alții să le spună? Ştiindu-le dar pe toate acestea, să nu lăudăm 
numai cele spuse, ci să le şi urmăm, să le râvnim. Să dăm uitării faptele 
noastre aducătoare de laudă şi să ne aducem aminte totdeauna de păcatele 
noastre.” (La cuvântul apostolic: <<0O, de mi-aţi îngădui puțină 
neințelepție!> >, 10, în vol. Despre schimbarea numelor. Despre răbdare. 
Despre milostenie..., pp. 329-330) 


FAPTELE (să nu socotim faptele noastre ca fiind măreţe şi să 
nu cerem Domnului răsplată pentru ele) 


„A şadar, dacă vrei să înfăptuieşti lucruri mari, să nu le socoteşti mari 
şi nici să nu ceri răsplată pentru ele. Mereu să mărturiseşti că toate s-au făcut 
prin harul lui Dumnezeu. În felul acesta, adică prin faptele tale, prin 
recunoştinţa de care dai dovadă, dar şi prin smerenie şi cumpătare, îl faci 
pe Domnul datornicul tău şi, în acelaşi timp, câştigi dragostea şi 
bunăvoința oamenilor, pentru că nimeni nu este mai iubit între oameni decât 
cel smerit.” (Din vol. Problemele vieții, p. 214) 


FAPTELE (împotrivitorii săvârşirii faptelor bune) 


„Omul care se împotriveşte faptelor bune prin atitudinea lui falsă şi 
nedreaptă, pe lângă aceea că-şi vatămă propria-i persoană mai face cunoscut 
şi altora sufletul său rău şi stricat.” (Despre Feciorie, 20, în vol. Despre 
Feciorie, Apologia vieții monahale, Despre creşterea copiilor..., p. 34) 


„... omul care bârfeşte fapte vrednice de laude şi de cununi, pentru că 
el nu le poate dobândi, pe bună dreptate este urât de toți ca duşman şi 
vrăjmaş al virtuţii, ca unul ce ajuns mai nenorocit ca un nebun. Cei care nu 
ştiu ce fac, nici nu suferă pe deplin conştienţi cele ce le pătimesc. Din 
pricina aceasta nebunii nu numai că nu sunt pedepsiţi când ofensează pe 
înalții demnitari ai statului, ba, dimpotrivă, mai sunt şi compătimiţi de cei 
ofensaţi. Dar dacă un altul, deplin conştient, ar aduce ofensele pricinuite de 
ceilalți în chip inconştient, atunci pe bună dreptate toată lumea ar fi de acord 
că unul ca acesta merită să fie pedepsit ca duşman al oamenilor.” (Despre 
Feciorie, 20, în vol. Despre Feciorie, Apologia vieții monahale, Despre 
creşterea copiilor..., p. 34) 

„Va fi pedepsit nu numai ce/ care şade împotriva fratelui său şi 
cleveteşte şi sminteşte pe fiul maicii sale (Ps., 49, 21), ci şi cel care huleşte 
faptele hotărâte ca bune de Dumnezeu. Ascultă ce spune un alt profet, care 
vorbeşte despre acelaşi lucru! Vai de cel ce spune că răul este bine şi binele, 
rău; de cel care face din lumină, întuneric, şi din întuneric, lumină, de cel 
care face din dulce, amar, şi din amar, dulce (1s., 5, 20).” (Despre Feciorie, 
21, în vol. Despre Feciorie, Apologia vieţii monahale, Despre creşterea 
copiilor..., pp. 34-35) 


„Evreii, întorşi dintr-o lungă robie, au avut de gând să zidească 
templul din Ierusalim dărâmat la pământ de mulţi ani (| Ezdra 1-4), dar nişte 
oameni barbari şi cruzi, fără frică de Dumnezeul în cinstea Căruia iudeii 
voiau să înalte templul, fără milă de nenorocirea suferită de poporul iudeu, 
de care abia scăpase după îndelungată vreme, fără teamă de pedeapsa dată de 
Dumnezeu celor ce îndrăznesc să săvârşească astfel de fapte, fără sprijinul 
nimănui, au încercat la început să împiedice zidirea templului. Cum însă 
încercările lor au fost zadarnice, au trimis scrisori împăratului perşilor; în 
aceste scrisori acuzau pe locuitorii Ierusalimului că sunt răzvrătitori, doritori 
de noi orânduiri sociale, războinici; şi l-au convins pe împărat să le îngăduie 
ca, în numele lui, să împiedice zidirea templului. Luând de la împărat 
această împuternicire, au năvălit cu mulți călăreți împotriva iudeilor şi au 
întrerupt lucrările de zidire a templului. Se făleau cu victoria lor, pentru care 
ar fi trebuit să plângă, şi socoteau că viclenia lor şi-a ajuns scopul (1 Ezdra 4, 
1-24). Şi totuşi această aşa-zisă victorie nu era să fie decât începutul şi 
pricina nenorocirilor ce aveau să cadă pe capul lor nu după multă vreme. 
Lucrările pentru zidirea templului au continuat şi au avut un sfârşit strălucit. 
Acei oameni vicleni şi cruzi au învăţat, şi, prin ei, toți, că orice om, fie 
Mitridate, cum a fost cazul atunci, fie oricare altul, care ar voi să lupte 
împotriva celor ce au de gând să facă un lucru bun, nu luptă împotriva 
oamenilor, ci împotriva Dumnezeului cinstit de săvârşitorii faptelor bune. 
Niciodată nu poate să aibă un sfârşit bun omul care se luptă cu Dumnezeu. 
Se poate întâmpla ca la începutul cutezanţei lui să nu păţească nimic. Dacă 
nu este pedepsit îndată, apoi aceasta se datorește faptului că Dumnezeu îl 
cheamă la pocăință şi-i dă răgaz să se deştepte, ca dintr-o beție. Dacă însă 
stăruie în cutezanța sa, el nu mai are nici un câştig dintr-o atât de îndelungată 
răbdare a lui Dumnezeu; vor folosi însă alții foarte mult, căci vor învăţa din 
pedeapsa dată lui că niciodată nu trebuie să declari război lui Dumnezeu, din 
a Cărui mână nebiruită nu poți scăpa. Şi într-adevăr, nu după multă vreme, 
au venit, peste cei care opriseră pe evrei să zidească templul, nenorociri aşa 
de mari, încât toate celelalte nenorociri păleau în fața grozăviei tragediei lor. 

Mâinile iudeilor împiedicaţi de a-şi îndeplini gândul lor au ucis şi au 
junghiat mulțime de duşmani; pământul se înmuiase până la o mare 
adâncime de sângele celor ucişi; de atâta sânge se prefăcuse pământul în 
noroi; trupurile cailor şi ale oamenilor stăteau grămadă unele peste altele; 
din trupurile şi rănile lor deschise ieşeau o mulțime de viermi; pământul era 
acoperit de cadavre, iar acestea, la rândul lor, acoperite de viermi. Puteai 
spune, uitându-te pe acel câmp de bătălie, că nu se găseau trupuri de oameni 
morți sub viermi, ci izvoare de viermi; izvoarele acestea de viermi scoteau 
din toate părțile la iveală neamul acela de vieţuitoare, aşa Că din 
putreziciunea aceea viermii creşteau mai repede decât stuful, nenorocirea 
aceasta n-a ţinut zece sau douăzeci de zile, ci vreme îndelungată. A fost 
pedeapsă dată aici pe pământ acelor oameni ce au luptat împotriva lui 
Dumnezeu, dar pedeapsa pe care o vor primi dincolo, pe lumea cealaltă, va 
fi cu mult mai cumplită decât aceasta.” (Apologia vieții monahale, |, în vol. 
Despre Feciorie, Apologia vieţii monahale, Despre creşterea copiilor..., pp. 
183-185) 


FAPTELE („ca văzând faptele voastre bune, să slăvească pe 
Dumnezeu din ceruri”) 


„Și slăveau pe Dumnezeu în mine. Judecă şi în acest loc regula lui de 
umilință, cum o păzeşte cu exactitate; căci nu zice: că mă admirau, mă 
lăudau, sau se minunau, ci totul atribuie harului lui Dumnezeu. S/ăveau, 
zice, pe Dumnezeu în oameni.” (Comentariile sau Explicarea Epistolei către 
Galateni, p. 40) 


FAPTELE (bune - folosul săvârşirii lor) 


„Dacă ai multe fapte bune, poţi uşor să-ți acoperi cu ele păcatele; dar 
dacă eşti gol de fapte bune, fiecare păcat îți face o rană de moarte. 

Ca să nu se întâmple asta, să ne înarmăm cu fapte bune”. (Omilii la 
Matei, omilia XXVI, VIII, în col. PSB, vol. 23, p. 342) 


„Toate rămân pe pământ şi numai faptele noastre bune călătoresc 


împreună cu noi. Pentru acelea vom da socoteală; pentru acelea vom primi 
plată.” (Omilii la Matei, omilia LIII, V, în col. PSB, vol. 23, p. 618) 

„Căci fapta bună nu aduce atâta folos celor ce o primesc, pe cât celor 
ce o fac, fiindcă le dă curaj faţă de Dumnezeu” (Comentariile sau explicarea 
Epistolei către Tit, omila VI, p. 186) 


„Dacă încercările, boala, neputința sau pieirea trupului, pe care le 
suferim fără voia noastră, că nu le facem noi, ni se socotesc pentru ştergerea 
păcatelor, cu mult mai mult faptele bune, pe care le facem cu voia şi râvna 
noastră.” (Cuvânt la pilda celui ce datora zece mii de talanți, în vol. Omilii 


la săracul Lazăr. Despre soartă şi Providenţă..., p. 235) 


FAPTELE (răsplătirea faptelor bune) 


„Dacă tu pretinzi ca să ţi se dea totul aici, atunci ţi-ai pierdut osteneala 
prin care te-ai umplut de lumină.” (Omilii la Epistola către Romani a 
Sfântului Apostol Pavel, omiha XIV, p. 272) 


„Fiecare va lua plata sa după osteneală, nu după sfârşitul sau 
rezultatul lucrului, ci după osteneală. Căci ce sunt eu vinovat dacă nu sunt cu 
băgare de seamă cei ce mă ascultă?” (Comentariile sau Tâlcuirea Epistolei 
întâi către Corinteni, omulia LX, p. 93) 


„Gândeşte-te: ai semănat milostenie, te aşteaptă în ceruri tezaure 
nepreţuite şi slavă veşnică; ai semănat înțelepciune, vei primi cinste şi 
recompensă, laude din partea îngerilor şi cununi neveştejite din partea Celui 

ce recompensează.” (Comentariile sau Explicarea Epistolei către Galateni, 
p. 121) 


„Să urmăm virtutea şi bucuria pe care le aduce săvârşirea faptelor 
bune.” (Omilii la săracul Lazăr, cuvântul 1, în vol. Omilii la săracul Lazăr. 
Despre soartă şi Providenţă..., p. 50) 

„Dacă vei face vreun bine şi nu vei lua pentru el plata aici, nu-ţi pară 
rău, nici nu te tulbura, că după moarte, în veacul cel viitor, te aşteaptă plata 
cea multă cu dobândă şi Împărăţia lui Dumnezeu cea veşnică.” (Din vol. 
Mărgăritarele Sfântului loan Gură de Aur, p. 136) 


FAPTELE (trupului şi faptele sufletului) 

„Pe cât e mai bun sufletul decât trupul, pe atât sunt mai presus şi 
faptele unuia față de ale celuilalt.” (Omilie după cutremur, în vol. 
Predici la sărbători împărăteşti şi cuvântări de laudă la sfinți, p. 533) 


FAPTELE (faptele rele - remedii) 


„Căci dacă frica de oameni poate să vă rețină şi să vă întoarcă de la 
faptele rele, cu cât mai mult trebuie să împărăţească iubirea lui lisus Hristos 
în vo1?” (Comentar la Evanghelia de la loan, omiha LXXVII, 4, p. 401) 


FAPTELE (faptele rele chinuie conştiinţa omului) 


„... înainte de a ne arunca în iad, fac chin conştiinţei noastre.” 
(Comentar la Evanghelia de la loan, omiha LXXXVIII, 3, p. 473) 


FAPTELE (după faptă şi răsplată) 


„Fiecare faptă are plata sa, fiecare faptă, răsplata sa. Un ucigaş, un om 
rău, un zgârcit, dacă face o faptă bună, 1 se răsplăteşte binele făcut; nu 
rămâne nerăsplătit din pricina faptelor rele pe care le-a făcut. Şi iarăşi, unui 
om care a făcut mii de fapte bune, dar a făcut şi o faptă rea, 1 se plăteşte acea 
faptă rea. Țineţi minte acestea, păstrați-le bine, să nu le uitaţi! Nu este om 
bun care să nu aibă păcat, nu este om păcătos care să nu aibă vreo faptă 
bună.” (Omilii la săracul Lazăr, cuvântul VI, în vol. Omilii la săracul 
Lazăr. Despre soartă şi Providenţă..., p. 148) 


FAPTELE (fapta şi cuvântul) 


„Dumnezeu nu vrea ca un creştin să se mulțumească numai cu 
mântuirea lui, ci să zidească şi pe alții, nu numai prin învățătură, ci şi prin 
viaţa şi purtarea sa. Nimic nu îndeamnă pe cineva pe calea adevărului ca 
viaţa curată. Oamenii nu se uită atât la ce spunem noi, cât la ce facem noi. Şi 
ca să vezi că lucrurile stau aşa, iată! Chiar dacă am filosofa noi de 
nenumărate ori cu cuvântul şi am vorbi despre supunerea la voia lui 
Dumnezeu, dar dacă atunci când se iveşte prilejul nu arătăm prin fapte ce am 
spus, nu foloseşte atât cuvântul nostru, cât vatămă fapta; dar dacă şi înainte 
de a vorbişi după ce am vorbit arătăm prin faptă că ne supunem voii lui 
Dumnezeu, suntem crezuţi când dăm sfatul, pentru că împlinim cu fapta ce 
sfătuim, Hristos pe aceştia i-a fericit, spunând: Fericit cel ce face şi învață 
(Matei, 5, 19). Uită-te că întâi a pus fapta, apoi învățătura. Când fapta merge 

înainte, chiar dacă nu urmează învățătura, fapta e de ajuns să înveţe mai 
puternic decât glasul pe cei ce o văd”. (Omilii la Facere, omiha VIII, V, în 
col. PSB, vol. 21, p. 104) 


„Învățătura cu fapta este mai bună şi cu mult mai vrednică de credinţă 
decât învățătura cu cuvântul. Un om ca acesta poate să înveţe chiar când 
tace, chiar când nu e văzut: pe unii prin înfăţişarea sa, pe alţii prin auz; se va 
bucura de multă bunăvoință de la Dumnezeu, pentru că face să fie slăvit 
Stăpânul său nu numai prin viaţa sa, ci prin viaţa celor ce se uită la el. Un 
om ca acesta va înălța mulțumiri şi laude Dumnezeului universului prin mii 
de limbi şi prin mii de guri. Se vor minuna de el şi de Stăpânul lui nu numai 
cei ce-l cunosc şi cei care sunt martorii vieţii lui, ci şi cei care nu-l cunosc, 
dar au aflat de la alții viaţa lui, cei care locuiesc departe, în țări depărtate. 
Vor respecta covârşitoarea lui virtute nu numai prietenii lui, ci şi duşmanii. 
Atât de mare este puterea virtuții că închide gurile şi leagă limbile chiar ale 
acelor oameni care duc război virtuţii. După cum cei bolnavi de ochi nu 
îndrăznesc să privească la soare, tot aşa nici păcatul nu poate privi la virtute, 
ci se retrage, întoarce spatele şi-şi mărturiseşte înfrângerea”. (Omilii la 
Facere, omilia XIII, IV, în col. PSB, vol. 21, p. 154) 


„Cel ce vorbeşte multe, nu face nimic, pe când cel ce lucrează mult, 
nu vorbeşte nimic fără timp şi fără rost.” (Comentariile sau Explicarea 
Epistolei către Efeseni, omilha XIX, p. 188) 


„Mulţi predicatori, cu toate că au predicat multora despre virtute, 
n-au nici o roadă, pe când alții, cu toate că nu predică, săvârşesc minuni 
datorită vieții lor îmbunătăţite.” (Cuvânt la Sfinții Mucenici, |, în vol. 
Predici la sărbători împărăteşti şi cuvântări de laudă la sfinţi, p. 450) 


FĂŢĂRNICIA 


„... Câţi care poartă masca evlaviei, care au o blândeţe plăsmuită, câți 
care cred că sunt nişte oameni mari, fără să fie însă, n-au fost oare demascaţi 
în vremea de față iar cele ale amăgirilor s-au scurs şi ei s-au arătat cum erau, 
nu cum se pretindeau şi amăgeau printre fățarnici.” (Scrisori din exil, Către 
cei ce se scandalizează de fărădelegile şi persecuțiile comise şi despre 
Pronia lui Dumnezeu, XIX, 13, în vol. Scrisori din exil. Către Olimpiada şi 
cei rămaşi credincioşi. Despre deprimare, suferinţă şi Providenţă..., p. 320) 

FECIORIA (definiţia) 


„Fecioara este un vas sfânt, o porfiră care nu i se cuvine nimănui 
altuia decât împăratului tuturor, este o mireasă care are totdeauna nunta 
feciorelnică. Cât de fericită e nunta în care aşternutul este feciorelnic! 
Pentru astfel de nuntă fericita noastră muceniţă a înfruntat primejdii. A 
văzut frumuseţea Mirelui şi nu s-a despărțit de chipul Lui.” (Cuvânt de 
laudă la întâia Muceniţă şi întocmai cu Apostolii, Tecla, în vol. Predici 
la sărbători împărăteşti şi cuvântări de laudă la sfinţi, p. 572) 


„Fecioria constă în a avea sfânt şi trupul şi sufletul.” (Despre 
Feciorie, 6, în vol. Despre Feciorie, Apologia vieții monahale, Despre 
creşterea copiilor..., p. 12) 


FECIORIA (elogiu fecioriei) 


„Dacă Pavel se teme să despartă pe cei căsătoriți unul de altul pentru 
multă vreme, pentru ca diavolul să nu găsească prilej de a nu se strecura pe 
ascuns în sufletul lor, de câte cununi nu sunt vrednice fecioarele, care dintru 
început n-au nevoie de ajutorul căsătoriei pentru a nu cădea în desfrânare, 
fecioarele care rămân nebiruite până la sfârşitul vieţii? (Despre Feciorie, 34, 
în vol. Despre Feciorie, Apologia vieții monahale, Despre creşterea 
copiilor..., p. 52) 


„Sărăcia n-o poate vătăma pe fecioară, aşa cum se întâmplă la nunțile 
din lume; dimpotrivă, o face mult mai dorită de Mire, mai ales când trăieşte 
de bunăvoie în sărăcie, n-o vătăma nici faptul că se trage din părinți sărmani 
şi de Jos, nici că nu este frumoasă; nimic din toate acestea. Dar de ce să mă 
mărginesc la atâta? Chiar dacă-i roabă, n-are nici o însemnătate; robia nu-i 
poate strica logodna; atât îi trebuie numai: să aibă un suflet frumos, să stea in 
primele rânduri ale virtuţii. Fecioara n-are cum să se teamă de gelozie; n-are 
cum să fie invidioasă pe altă femeie, că aceasta are un bărbat mai frumos 
decât ea. De ce? Pentru că nici un mire nu este asemenea şi nici egal Mirelui 
el; nici pe departe nu se aseamănă unul cu altul.” (Despre Feciorie, 60, în 
vol. Despre Feciorie, Apologia vieții monahale, Despre creşterea copiilor..., 
p. 109) 


„Dacă este urâtă la chip, podoaba fecioriei îi schimbă îndată urâțenia 
chipului, căci o găteşte cu o frumuseţe nemeşteşugită; dacă este frumoasă şi 

luminoasă la chip, podoaba fecioriei o face şi mai strălucitoare şi mai 
frumoasă. Pe fecioară n-o împodobesc pietrele prețioase, bijuteriile, hainele 
luxoase şi scumpe, hainele împestriţate cu tot felul de culori şi flori, nici 
altceva asemănător; nimic din cele pieritoare; în locul acestora, pe fecioară o 
împodobesc posturile, sfintele privegheri, blândeţea, modestia, sărăcia, 
bărbăția, smerenia, răbdarea; în general, disprețuirea tuturor lucrurilor din 
viaţa de aici. Ochii îi sunt atât de buni şi de cuviincioşi, încât se îndrăgostesc 
de ei nu atât oamenii, cât puterile cele netrupeşti şi Stăpânul acestor puteri; îi 
sunt atât de curaţi şi de pătrunzători, încât poate privi frumuseţile netrupeşti 
în locul celor trupeşti; îi sunt atât de blânzi şi de liniştiţi, încât nu se tulbură 
şi nu se aprind împotriva celor ce-i fac rău şi necontenit o supără; mai mult 
încă, tocmai la aceştia se uită blând şi prietenos. Podoaba fecioriei aşterne pe 
chipul şi înfăţişarea ei atâta cumințenie, încât chiar desfrânații, când se uită 
la ea, se ruşinează, roşesc şi-şi înfrânează furia poftelor lor. După cum 
slujnica ce slujeşte pe o femeie cuminte trebuie să fie, chiar împotriva 
voinţei ei, tot atât de cuminte ca şi stăpâna ei, tot astfel şi trupul care slujeşte 
unui suflet închinat unei atât de înalte înțelepciuni şi filosofii, trebuie să-şi 
potrivească  pornirile lui după mişcările sufletului. Ochi, gura, 
îmbrăcămintea, umbletul, pe scurt toată făptura ei, capătă chipul bunei 
rânduieli a sufletului. După cum un parfum puternic, chiar închis într-un vas, 
îmbălsămează cu mirosul său plăcut acrul şi desfătează nu numai pe cei ce 
stau aproape de vasul cu parfum, dar chiar şi pe cei care stau mai departe de 
el, tot astfel şi parfumul curat al sufletului fecioresc, curgând prin simţuri, 
scoate la iveală virtutea sa ascunsă; pune tuturor simțurilor frâiele de aur ale 
bunei cuviinţe, face ca zburdălnicia simţurilor să păstreze bună rânduială; nu 
lasă limba să rostească ceva neplăcut şi nepotrivit; nu lasă ochiul să se uite 
neruşinat şi bănuitor în jur şi la cei din jur; nu lasă auzul să prindă vreo 
cântare ce nu se cuvine a fi auzită. Cuminţenia o face să aibă grijă şi de 
picioarele ei, să nu păşească necuviincios, ci să aibă un mers firesc şi 
măsurat. O dată ce cuminţenia a îndepărtat de la ea podoaba hainelor, dă 
sfaturi feței să nu izbucnească în râs, să nu zâmbească cu nesocotinţă, 
dimpotrivă, să-i fie totdeauna serioasă şi austeră; gata oricând spre lacrimi, 
nu spre râs nesocotit. 

Când auzi de lacrimi, să nu bănuiești cumva că lacrimile sunt 
pricinuite de tristeţe. Lacrimile fecioarei izvorăsc dintr-o plăcere şi o bucurie 
atât de mari, cât nu are râsul din lumea aceasta. lar dacă nu mă crezi, ascultă 
pe Luca Evanghelistul, care spune că, după ce apostolii fuseseră biciuiţi, au 
plecat cu bucurie din faţa sinedriului (Fapte 5, 40-41). Ştim doar că biciuirea 
nu are această urmare; nu produce plăcere şi bucurie, ci durere şi chin. Da, 
aşa e natura biciuirii; totuşi credința în Hristos este atât de puternică, încât 

schimba însăşi firea lucrurilor. Prin urmare, dacă biciuirile dădeau naştere la 
plăcere, din pricina credinţei în Hristos, pentru ce să fie ciudat dacă şi 
lacrimile produc tot plăcere din pricina credinţei în El? Din pricina aceasta, 
Hristos numeşte jug bun şi sarcina uşoară (Matei Il, 30) tocmai calea 
numită de EI îngustă şi strâmtă (Matei 7, 30).” (Despre Feciorie, 63, în vol. 
Despre Feciorie, Apologia vieţii monahale, Despre creşterea copiilor..., pp. 
111-113) 


„Ca într-un port liniştit, tăcerea, liniştea şi pacea sufletească stăpânesc 
sufletul fecioarei. Pacea aceasta se pogoară in sufletul ei pentru că fecioara 
nu se îndeletniceşte cu cele omeneşti; stă necontenit de vorbă cu Dumnezeu 
ŞI-şI are mereu aţintiți ochii spre El. Cine poate măsura această plăcere? Care 
cuvânt ar putea înfățişa fericirea unui suflet care se găseşte într-o astfel de 
stare? Nimeni şi nici un cuvânt! Numai cei care se bucură de Domnul cunosc 
cât de mare este această bucurie şi plăcere, care nu suferă asemuire.” 
(Despre Feciorie, 68, în vol. Despre Feciorie, Apologia vieții monahale, 
Despre creşterea copiilor..., p. 116) 


„Cel neînsurat se îngrijește de cele ale Domnului; iar cel însurat de 
cele ale lumii (| Cor., 7, 32-33). Lumea trece, pe când Dumnezeu rămâne. 
Nu este, oare, îndestulător acest argument pentru a dovedi superioritatea 
traiului în feciorie?” (Despre Feciorie, 74, în vol. Despre Feciorie, Apologia 
vieții monahale, Despre creşterea copiilor..., p. 125) 


„Spune-mi, te rog, în ce se deosebeau de îngeri Ilie, Elisei, loan 
Botezătorul, aceşti iubitori sinceri ai fecioriei? Întru nimic altceva decât că 
erau uniți cu trupul; în celelalte privinţe, dacă ai cerceta bine, nu-i vei găsi 
întru nimic mai prejos de îngeri. Dar tocmai faptul acesta, care pare o 
scădere, tocmai aceasta îi ridică mai mult şi este pentru ei pricină de laudă. 
Într-adevăr, de câtă bărbăţie, de câtă filosofie n-au avut nevoie spre a putea 
ajunge asemenea îngerilor, ei, care trăiau pe pământ, care erau supuşi tuturor 
nevoilor firii omeneşti? Cine le-a dat această putere? Fecioria! Ea 1-a făcut 
aşa! Şi aceasta se vede din faptul că, dacă ar fi avut femete şi copii, n-ar fi 
putut locui cu uşurinţă în pustie, n-ar fi putut să părăsească casele, nici 
celelalte îndeletniciri ale vieţii. Aşa însă, datorită fecioriei, au fost sloboziţi 
din toate aceste legături şi trăiau pe pământ ca şi cum ar fi trăit în ceruri. N- 
aveau nevoie de ziduri, de acoperiş, de pat, de masă; de nimic din toate 
acestea; în loc de acoperiş aveau cerul; în loc de pat, pământul, în loc de 
masă, pustia. Și, lucru minunat, tocmai pustia neroditoare, pricină de 
foamete pentru ceilalți oameni, pentru aceşti sfinți era masă îmbelşugată, n- 

aveau trebuință de vu, nici de teascuri, nici de semănături, nici de holde de 
secerat. Băutură plăcută şi îmbelşugată le dădeau izvoarele, râurile şi 
lacurile. Lui Ihe un înger îi pregătea masă minunată şi neobişnuită, masă 
superioară celei obişnuite printre oameni. lată ce spune Scriptura despre el: o 
pâine ajungea să-l hrănească timp de patruzeci de zile (II Regi 19, 6-8). Pe 
Elisei harul Duhului îl hrănea adeseori în chip minunat; nu-l hrănea numai 
pe el, ci şi pe alţii prin el (IV Regi 4, 40). Iar loan Botezătorul, care a fost 
mai mult decât un profet, căci mai mare decât el nu s-a ridicat nimeni dintre 
cei născuţi din femeie (Matei 11, 11), nici n-a avut nevoie de hrană făcută de 
mână omenească. Nu-i întreţineau viața trupului pâinea, vinul şi 
untdelemnul, ci lăcustele şi mierea sălbatică (Matei 3, 4). Ai văzut îngeri pe 
pământ? Ai văzut puterea fecioriei? Fecioria i-a făcut pe cei alcătuiți din 
sânge şi trup, pe cei ce mergeau pe pământ, pe cei supuşi nevoilor firii 
omeneşti muritoare, fecioria 1-a făcut pe aceştia să se poarte în toate 
împrejurările vieţii ca şi cum ar Fi fost fără de trupuri, ca şi cum ar Fi şi 
dobândit cerul, ca şi cum ar fi fost nemuritori. 

Lui Ilie, Elisei şi loan Botezătorul toate le erau de prisos. Le erau de 
prisos nu numai cele care sunt în adevăr de prisos, cum e, de pildă, luxul, 
traiul bun, bogăţia, puterea, slava şi tot cortegiul acestor visări, ci şi cele care 
par necesare şi de folos, cum sunt casele, oraşele, meseriile. A trăi aşa 
înseamnă a fi cu bună cuviinţă şi a fi alipit stăruitor de Domnul (| Cor., 7, 
35), în aceasta constă virtutea fecioriei.” (Despre Feciorie, 79-80, în vol. 
Despre Feciorie, Apologia vieţii monahale, Despre creşterea copiilor..., pp. 
135-137) 


„... fecioria 1-a făcut pe acei bărbaţi minunaţi, pe Ile, Elisei şi loan, să 
meargă pe drumul cel minunat; fecioria le-a tăiat din jurul lor toate 
legăturile, ea le-a îngăduit să zboare cu picioarele libere şi uşoare spre cer ca 
nişte păsări. Când n-ai de purtat de grijă de nevastă, când n-ai de îngrijit 
copii, poţi trăi cu foarte multă uşurinţă în sărăcie; iar sărăcia ne apropie de 
ceruri şi ne scapă nu numai de frică, de griji, de primejdii, ci de toate 
greutăţile pe care le pune pe umerii noştri viața pământească. 

Omul care nu are nici un fel de avere, dar se socoteşte pe sine ca şi 
cum ar avea tot ce-i trebuieşte, disprețuieşte totul şi are multă îndrăznire şi 
față de înalții demnitari, şi față de puternicii zilei, şi chiar faţă de cel ce are 
pe cap diademă, față de împărat. Omul care dispreţuieşte averile, procedând 
metodic, va dispreţui cu uşurinţă şi moartea. Ajungând mai presus de tot ce-i 
omenesc, va vorbi cu îndrăznire înaintea orişicui, fără să se teamă de cineva, 
fără să tremure înaintea cuiva.” (Despre Feciorie, 80-81, în vol. Despre 

Feciorie, Apologia vieții monahale, Despre creşterea copiilor..., pp. 137- 
138) 


„Între viaţa îngerilor din cer şi a cea a fecioarelor pe pământ 
paralela va fi la fel de dreaptă, pe cât de cuprinzătoare, îngerii n-au 
carne, n-au trupuri în nici un fel; sufletul fecioarelor se desprinde în 
mod eroic de trupuri şi nu suferă nici o întinăciune. Ba mai mult, 
fecioarele nu cunosc nici legăturile legitime. Şi dacă le vedem tributare 
faţă de toate condițiile vieții trupeşti, şi că în ciuda acelora ele rămân 
cu totul spirituale şi cu totul cereşti, înseamnă că vedem în ele nişte 
fiinţe superioare chiar îngerilor. 

Ce fac îngerii? Care este rolul lor? Cum se scurge pentru ei 
veşnicia? Ei sunt fără încetare înaintea lui Dumnezeu, în extaz în fața 
frumuseții Lui supreme, în adorare în faţa Măreţiei Lui supreme. Ori ce 
fac fecioarele noastre în chiliile lor tăcute, sau în sânul tumultului 
faptelor lor de iubire şi de apostolat? Ce fac ele decât să slujească lui 
Dumnezeu, să se închine lui Dumnezeu, să iubească pe Dumnezeu, să 
se jertfească spre slava lui Dumnezeu? Îngerii slujesc continuu ca 
slujitori ai lui Dumnezeu; la fel şi fecioarele.” (Din vol. Bogășiile 
oratorice, pp. 223-224) 


„Bun lucru e fecioria! E o faptă mai presus de fire!” (La cuvântul 
apostolic ce spune: <<Dar având acelaşi duh al credinţei, precum este 
scris>>; şi la <<Crezut-am, pentru aceea am grăit... >>, 6, în vol. Despre 
schimbarea numelor. Despre răbdare. Despre milostenie..., p. 274) 


FECIORIA (măreţia fecioriei) 


„La început şi dintru început a stăpânit fecioria; dar când a intrat, prin 
trândăvie, neascultarea şi şi-a făcut intrare păcatul, fecioria a zburat, pentru 
că cei dintâi oameni s-au făcut nevrednici de măreția unui atât de mare bun, 
şi a intrat, deci, în lumea legii unirii trupeşti. Gândeşte-mi-te, dar, iubite, cât 
de mare este vrednicia fecioriei! Gândeşte-te ce bun înalt şi mare este! 
Gândeşte-te că depăşeşte firea omenească, că are nevoie de harul cel de sus. 
Ascultă-L pe Hristos spunând saducheilor că cei care au ales de bună voie 
fecioria arată în trup viețuirea puterilor celor fără de trup. Saducheii voiau să 
li se dea răspuns despre înviere şi L-au întrebat: Învăţătorule, erau la noi 
şapte fraţi; şi cel dintâi însurându-se, a murit neavând copii şi a lăsat pe 
femeia lui fratelui său; şi a murit şi al doilea şi, neavând copii, a lăsat pe 
femeia lui fratelui său; asemenea şi al treilea şi al patrulea şi al cincilea şi 

al şaselea şi al şaptelea. Aşadar la înviere a cărui dintre cei şapte fraţi va fi 
femeia, că toți au avut-o? Ce le-a răspuns Hristos? Rătăciți, neştiind 
Scripturile, nici puterea lui Dumnezeu. La înviere nici nu se însoară, nici nu 
se mărită, ci sunt ca îngerii (Matei, 22, 25-30). Ai văzut că cei care au 
îmbrățişat fecioria de dorul lui Hristos imită viaţa îngerească, deşi merg pe 
pământ şi trăiesc în trup? Cu cât este mai mare şi mai înălțătoare fapta, cu 
atât mai mari, dar mai bine spus, cu mult mai mari sunt cununile, răsplăţile şi 
bunătățile făgăduite celor care împreună cu fecioria fac şi fapte bune”. 
(Omilii la Facere, omilia XVIII, III, în col. PSB, vol. 21, pp. 213-214) 


„Ce este mai plăcut, mai frumos, mai strălucitor decât fecioria? 
Străluceşte mai frumos decât razele soarelui. Ne îndepărtează decât toate 
grijile lumeşti şi ne face să ne uităm țintă la Soarele dreptăţii.” (Despre 
Feciorie, 21, în vol. Despre Feciorie, Apologia vieții monahale, Despre 
creşterea copiilor..., p. 35) 


FECIORIA (valoarea ei) 


„Postul şi fecioria, în ele însele, nu sunt nici bune, nici rele; ajung 
bune sau rele prin voinţa celor care le practică, prin gândul pus la temelia 
postului sau a fecioriei.” (Despre Feciorie, 4, în vol. Despre Feciorie, 
Apologia vieţii monahale, Despre creşterea copiilor..., p. 10) 


FECIORIA (în Vechiul Testament) 


„Vechiul Testament nu vorbea despre feciorie. Nu numai iudeii de 
rând, dar nici leviţii. Şi nici arhiereii, şi nici chiar marele arhiereu nu se 
interesau de altceva decât de căsătorie. De feciorie, nici vorba!” (Despre 
Feciorie, 12, în vol. Despre Feciorie, Apologia vieții monahale, Despre 
creşterea copiilor..., p. 22) 


FECIORIA (în creştinism şi în alte religii) 


„ludeii privesc cu dezgust frumuseţea fecioriei şi nu e de mirare, o 
dată ce n-au cinstit nici pe Hristos, născut din Fecioară. Păgânii o admiră şi 
se minunează de ea. Dar numai Biserica lui Dumnezeu, numai creştinii o 
pun în practică şi o râvnesc. 

Au şi ereticii fecioare, dar n-aş putea să le numesc fecioare. Mai întâi 
pentru că nu sunt curate, căci nu sunt logodite cu un singur bărbat, aşa cum 
vrea fericitul nuntaş al lui Hristos, Pavel, când zice: V-am logodit cu un 

singur bărbat, ca să vă înfățişez fecioară curată lui Hristos (Ul Cor., 11, 2). 
Deşi cuvintele lui Pavel sunt spuse despre Biserică luată în întregime, totuşi 
ele se adresează şi fecioarelor. 

Pot fi, oare, curate fecioarele acestea ale ereticilor, o dată ce nu iubesc 
pe singurul bărbat vrednic de iubire, pe Hristos, ci îl înlocuiesc cu altul, care 
nu-i Dumnezeu? Aceasta este prima pricină pentru care nu putem să le 
numim fecioare. A doua pricină e următoarea: au renunţat la căsătorie pentru 
că socotesc un lucru rău căsătoria. lar o dată ce au legiuit că este rea 
căsătoria, s-au lipsit prin însăşi această legiuire de cununiile fecioriei. Cei 
care se abțin de la rău n-au dreptul la cununi; singurul lor drept este de a nu 
fi pedepsiţi. Aşa privesc lucrurile atât legile creştine, cât şi legile civile. 
Legea porunceşte: Ucigaşul să fie omorât, dar nu adaugă: Să fie cinstit cel 
care nu ucide. Legea porunceşte: Hoţul să fie pedepsit, dar nu porunceşte să 
1 se facă daruri celui care nu se atinge de bunurile altuia.” (Despre Feciorie, 
1, în vol. Despre Feciorie, Apologia vieţii monahale, Despre creşterea 
copiilor..., p. 5) 


FECIORIA (ereticilor) 


„Mi s-ar putea spune: 

- Faţa fecioarelor ereticilor este palidă, mâinile şi picioarele uscate, 
îmbrăcămintea aspră şi de proastă calitate, privirea ochilor potolită. 

- Ei şi? Ce folos, când privirea lăuntrică este obraznică şi 
îndrăzneață? Poate fi ceva mai obraznic şi mai îndrăzneț decât privirea aceea 
lăuntrică a sufletului, care convinge şi privirea ochilor trupului să socotească 
rele făpturile lui Dumnezeu? 7oată slava fiicei împăratului vine din lăuntru, 
spune David. Fecioara ereticilor a călcat în picioare aceste cuvinte profetice; 
este înconjurată pe dinafară cu slava unei fecioare, dar pe dinăuntru este 
plină de necinste. Aceasta-i grozăvia, că faţă de oameni arată multă bunătate 
şi bună-cuviinţă, iar faţă de Dumnezeu, Creatorul ei, se poartă ca o nebună. 
Nu îndrăzneşte să se uite în faţa omului — dacă mai sunt astfel de fecioare 
printre eretici —, dar se uită cu ochi neruşinată în fața Stăpânului oamenilor şi 
grăieşte cuvinte nelegiuite împotriva măreției lui Dumnezeu. Într-adevăr, 
fața lor e galbenă ca lemnul de merişor şi seamănă cu faţa unui mort. Dar 
sunt vrednice de lacrimi şi de mult plânset nu numai pentru că-şi chinuiesc 
şi-şi istovesc în zadar trupurile lor cu postul şi cu fecioria, dar şi pentru că 
fac acestea spre propria lor pierzare. 

Îmbrăcămintea lor e aspră şi de proastă calitate? Fecioria însă nu stă în 
îmbrăcăminte şi în culoarea hainelor! Fecioria stă în trup şi în suflet! N-ar fi 
o prostie să numeşti pe cineva filosof după barbă şi păr, după bastonul de 

filosof ce-l are în mâini şi după mantia de filosof aruncată pe umeri, şi nu 
după purtările sale, după sufletul său? N-ar fi o prostie să numeşti pe cineva 
ostaş după hlamidă şi după centură, şi nu după vigoarea trupului şi după 
curajul său? Tot aşa şi cu fecioara. N-ar fi, oare, o prostie să dăm cuiva iute 
şi degrabă numele de fecioară — nume atât de minunat ce depăşeşte tot ce-i 
omenesc — pentru că are părul neîngrijit şi fața mohorâtă, pentru că poartă 
haine cernite, fără a-i cerceta cu de-amănuntul sufletul, fără a cunoaşte bine 
starea sufletului ei? Pavel care a rânduit legile acestei mari nevoinţe, legile 
fecioriei, nu ne îngăduie să procedăm aşa. Pavel ne porunceşte să 
recunoaştem pe cei care intră în această luptă după credinţa lor, după sufletul 
lor, şi nu după haine. Pavel spune: Oricine se luptă se înfrânează de la toate 
(| Cor., 9, 25), adică toate care vatămă sănătatea sufletului; iar în altă parte 
spune: Nimeni nu se încununează dacă nu se luptă după regulă (Ul Tim., 2, 
5).” (Despre Feciorie, 6-7, în vol. Despre Feciorie, Apologia vieții 
monahale, Despre creşterea copiilor..., pp. 12-13) 


„Nu te-ai căsătorit? Dar nu pot din pricina aceasta să te numesc 
fecioară! Pe aceea o numesc fecioară, care poate să se căsătorească, dar nu 
se căsătoreşte. Când însă spui că este oprită căsătoria pentru că este rea, nu 
mai este voinţa ta care te face să nu te căsătoreşti, ci legea care te sileşte la 
aceasta! Pe perşi, când nu se căsătoresc cu propriile lor mame, îi admirăm, 
pe când pe romani, nu. Pentru ce? Pentru că la romani o astfel de căsătorie e 
o ruşine, iar la perşi este îngăduită căsătoria între fiu şi mamă. Pentru aceasta 
sunt de lăudat perşii care nu fac o astfel de căsătorie. Aşa trebuie judecată şi 
căsătoria lăsată de Dumnezeu. Noi, ortodocşii, cu toții avem dreptul şi putem 
să ne căsătorim; pentru aceea şi admirăm pe cei care nu se căsătoresc. Voi, 
ereticii, însă, pentru că aţi azvârlit căsătoria în rândul lucrurilor rele, nu mai 
aveţi nici un drept la laude pentru fecioria voastră. Nu ţi-e sufletul curajos şi 
puternic când te abţii de la cele ce-ţi sunt oprite. Nu eşti un om cu adevărat 
virtuos când nu săvârşeşti o faptă socotită rea de toată lumea. Atunci eşti cu 
adevărat virtuos şi strălucit, când săvârşeşti o faptă bună, o faptă care nu 
acoperă de ruşine pe cei ce o săvârşesc, o faptă pe care dacă vrei să o facă şi 
să o împlineşti, nu numai că te scapă de prostul nume al celor răi, ci te şi 
rânduieşte în ceata celor buni. După cum eunucii nu merită laudă pentru că 
trăiesc în feciorie şi pentru că nu se căsătoresc, tot astfel nici voi nu meritaţi 
nici o laudă. Pe eunuci o necesitate firească îi sileşte să trăiască în feciorie şi 
să nu se căsătorească; tot aşa şi pe voi vă sileşte la aceasta prejudecata unei 
conştiinţe rele. După cum tăierea unei părți a trupului a lipsit pe eunuci de 
lauda fecioriei, tot aşa şi diavolul v-a tăiat gândurile cele bune, deşi firea v-a 
rămas întreagă şi v-a impus să nu vă căsătoriți; prin aceasta vă măreşte şi 


1254 


nevoinţele, şi vă lpseşte şi de cinstea de a vă numi fecioare.” (Despre 
Feciorie, 8, în vol. Despre Feciorie, Apologia vieții monahale, Despre 
creşterea copiilor..., pp. 15-16) 


FECIORIA (îndemn la trăirea în feciorie) 


„Dar dacă corintenii nu l-ar fi întrebat despre feciorie, Pavel n-ar mai 
fi aşteptat dorinţa lor, ci, luându-le-o înainte, le-ar fi vorbit el; nu le-ar fi 
impus fecioria ca lege, nici ca poruncă, ci ca sfat şi îndemn. Pavel însă n-a 
vrut să fie el inițiatorul unui asemenea sfat, deoarece ştia că fecioria are 
nevoie de multe sudori, de multă bunăvoință. 

Şi aici Pavel a imitat pe Stăpânul nostru obştesc. Mântuitorul a vorbit 
despre feciorie atunci când l-au întrebat ucenicii. Ucenicii au spus: Dacă așa 
este pricina omului cu femeia, îi este mai de folos să nu se însoare, iar 
Hristos a răspuns: Sunt oameni care s-au făcut pe ei înşişi fameni pentru 
Împărăţia cerurilor. 

Când o faptă ce trebuie săvârşită este deosebit de mare şi nu poți 
obliga pe nimeni, prin constrângerea unei porunci, să o îndeplinească, 
trebuie să aştepţi ca să-şi exprime dorinţa cei care vor să o facă; iar pentru a 
le deştepta râvna, trebuie să pregăteşti voinţa şi dorinţa lor în alt chip, fără a 
da naştere la bănuieli. 

Aşa a făcut şi Hristos. N-a deşteptat în sufletul apostolilor dorința de 
feciorie vorbindu-le despre feciorie; dimpotrivă, le-a vorbit numai despre 
căsătorie şi le-a arătat greutățile căsătoriei. Şi şi-a oprit aici cuvântul său. 
Hristos a lucrat cu atâta înțelepciune, încât apostolii, care nu auziseră din 
gura lui Hristos nici un cuvânt despre necăsătorie, spun ei înşişi că este mai 
de folos omului să nu se mai însoare (| Cor., 7, 7). 

Tot pentru acest motiv şi Pavel, imitatorul lui Hristos, spunea: Despre 
cele ce mi-ați scris, bine este pentru om ca să nu se atingă de femeie. 

Prin aceste cuvinte Pavel pare a se scuza şi spune: Nu îndrăzneam să 
vă urc pe o culme atât de înaltă, din pricină că fecioria este un lucru foarte 
greu de îndeplinit. Dar pentru că voi mi-aţi scris din propria inițiativă, îmi 
iau îndrăzneala să vă sfătuiesc. 

Pentru care pricină Pavel n-a adăugat niciodată cuvintele despre cele 
ce mi-aţi scris în alte răspunsuri date corintenilor la multele lor întrebări? 

Pentru următoarea pricină: Pavel aminteşte de cele scrise de ei, de 
întrebările puse lui, pentru ca sfatul său să nu supere pe nimeni. 

Chiar după ce corintenii 1-au dat prilejul să vorbească despre feciorie, 
Pavel nu-i sfătuieşte cu asprime, ci cu multă bunătate. Şi aici imită pe 
Hristos. Şi Hristos după ce a spus tot ce era de spus despre feciorie, a 

adăugat: Cel care poate să o primească, să o primească (Matei 19, 12). 
Pavel ce spune? Despre cele ce mi-aţi scris, bine este pentru om să nu se 
atingă de femeie (| Cor., 7, |). 

Dar aş putea fi întrebat: 

- Dacă nu e bine pentru om să se atingă de femeie, pentru ce a mai 
lăsat dumnezeu căsătoria? Ce trebuințţă mai avem de femei, dacă nu ne sunt 
de folos nici pentru căsătorie, nici pentru naştere de copii? Cine va putea 
împiedica pieirea întregului neam omenesc, dacă moartea paşte şi taie în 
fiecare zi pe cei din viaţă, şi nu se mai pot ridica alţii în locul celor căzuţi? 
Dacă toți am îmbrăţişa acest bine, fecioria, dacă nu ne-am mai atinge de 
femei, toate se vor prăbuşi: oraşe, case şi ogoare, meserii şi arte, plante şi 
animale. După cum atunci când cade generalul pe câmpul de bătălie, se 
strică buna rânduială a trupelor, tot astfel, dacă dispare, datorită desființării 
căsătoriei, omul, împăratul tuturor celor de pe pământ, nu va mai rămâne în 
picioare şi în bună rânduială nimic din tot ce se vede pe pământ. Prin 
urmare, acest sfat bun al tău va umple lumea de nenumărate nenorociri. 

Dacă aceste cuvinte ar fi rostite numai de duşmanii creştinismului şi 
de necredincioşi, nici n-aş ține seamă de ele. Sunt însă mulți oameni care în 
aparența aparțin Bisericii şi care rostesc aceleaşi cuvinte; din pricina 
slăbiciunii voinţei au părăsit sudorile şi ostenelile pentru păzirea fecioriei; 
osândesc fecioria, declară că e de prisos, cu intenția de a-şi acoperi propria 
lor trândăvie, pentru a apărea în ochii lumii că nu îndepărtează de la ei aceste 
nevoinţe din pricina nepăsării lor, ci din pricina unei drepte judecăţi. 

Să lăsăm deci la o parte pe duşmanii declarați ai creştinismului — căci 
omul firesc nu primeşte cele ale Duhului, căci sunt nebunie pentru el (| Cor., 
2, 14) — şi să-i învăţăm pe cei care în aparenţă sunt alături de noi două 
lucruri: întâi, că fecioria nu este de prisos, ci, dimpotrivă, este foarte 
folositoare şi foarte necesară; al doilea, că învinuirea ce-o aduc fecioriei este 
spre paguba lor şi aduce pe capetele lor tot atâtea primejdii câtă răsplată şi 
laudă aduce celor ce trăiesc în feciorie.” (Despre Feciorie, 13-14, în vol. 
Despre Feciorie, Apologia vieţii monahale, Despre creşterea copiilor..., pp. 
23-25) 


„Pentru care pricină, deci, Pavel, atunci când dă sfaturi celor 
necăsătoriți, se dă pe el ca pildă? 

N-o face fără rost şi nici la întâmplare. Pavel îşi dădea seama că va 
spori şi mai mult râvna corintenilor pentru săvârşirea faptelor bune, dacă vor 
avea în faţa ochilor lor pilda dascălului lor. După cum cel care învaţă numai 
cu cuvântul, fără să înveţe prin faptă, nu-i este de mare folos celor care-i 
învață, tot astfel cel care pune în practică mai întâi el sfaturile ce le dă, 

reuşeşte, tocmai prin pilda sa, mai mult decât prin orice altceva, să înduplece 
pe ascultători să-i urmeze sfaturile. În afară de aceasta, Pavel arată prin 
cuvintele sale că-i sunt străine sufletului atâta invidie, cât şi mândria. El vrea 
ca această virtute extraordinară, fecioria, să fie îmbrățişată de toți ucenicii 
săi; nu pretinde că el are ceva mai mult decât ei, ba, dimpotrivă, vrea ca toţi 
să fie în toate la fel ca el. Pot să mai adaug şi o a treia pricină pentru care 
Pavel a rostit acele cuvinte. Care-i aceasta? Traiul în feciorie părea un lucru 
greu; nu părea un lucru uşor pentru majoritatea credincioşilor. Voind însă să 
arate că traiul în feciorie este un lucru uşor, dă ca pildă pe un om care pune 
în practică această virtute, pentru ca nu cumva credincioşii să socotească 
fecioria un lucru foarte împovărător şi pentru ca ei să depăşească cu curaj 
aceeaşi cale, uitându-se la cel care merge înaintea lor.” (Despre Feciorie, 35, 


p. 57) 


„... se dă pildă pe sine, pentru a scoate din sufletul credincioşilor săi 
ideea că este cu neputinţă traiul în feciorie. 

Pavel spune: Dar fiecare om are harul său, unul aşa, iar altul într-alt 
fel (| Cor., 7, 7). După cum vezi smerenia apostolică a lui Pavel, departe de a 
se pierde, străluceşte pe deplin în toate împrejurimile! Pavel numeşte 
virtutea fecioriei săvârşită de el har al lui Dumnezeu; virtutea pentru care a 
stors atâta sudoare o atribuie în întregime lui Dumnezeu.” (Despre Feciorie, 
35-36, în vol. Despre Feciorie, Apologia vieţii monahale, Despre creşterea 
copiilor..., p. 58) 


„În Epistola către Romani spune: Având haruri diferite, potrivit 
harului dat nouă (Rom., 12, 6). Prin aceste cuvinte, Pavel merge şi mai 
departe şi enumeră printre aceste haruri sprijinul dat credincioşilor, 
milosteniile sale, dărnicia lui. Oricine ştie însă că aceste fapte nu sunt haruri 
de la Dumnezeu, ci fapte săvârşite prin propria sforțare. Am zis acestea ca 
nu cumva, când auzi pe Pavel grăind: Fiecare are harul său de la Dumnezeu 
(| Cor., 7, 7), să-ţi pierzi curajul şi să zici în sinea ta: Înfrânarea, fecioria nu 
o pot săvârşi prin propria mea sforțare. Pavel însă a numit-o un har de la 
Dumnezeu! Dar Pavel vorbeşte aşa nu cu intenția de a aşeza fecioria în 
rândul harurilor de la Dumnezeu, ci pentru că vrea să se smerească pe sine. 
Pavel n-ar fi putut să se găsească într-o contrazicere atât de mare nici cu el 
însuşi, nici cu Hristos. N-ar fi putut contrazice pe Hristos, care spune: Sunt 
fameni care s-au făcut pe ei înşişi fameni pentru împărăţia cerurilor, 
adăugând: Cel care poate să o primească, să o primească (Matei 19, 12). N- 
ar fi putut să se contrazică nici pe el, căci însuşi osândeşte pe femeile care au 
ales să trăiască în văduvie, dar care mai pe urmă nu mai vroiau să trăiască în 

văduvie. Dacă înfrânarea este un dar de la Dumnezeu, atunci de ce Pavel le 
mai amenință prin cuvintele: Având osândă, pentru că au călcat credința 
cea dintâi (| Tum., 5, 12). Niciodată Hristos nu a osândit pe cai care nu au 
numite haruri de la Dumnezeu; dar totdeauna Hristos a osândit pe oamenii 
care nu duc o viaţă dreaptă şi virtuoasă.” (Despre Feciorie, 36, în vol. 
Despre Feciorie, Apologia vieţii monahale, Despre creşterea copiilor..., pp. 
59-60) 


„Pavel însuşi, enumera faptele de virtute săvârşite de el, a pomenit, 
printre aceste fapte de virtute, şi înfrânarea. După ce a spus: În multă 
răbdare, în necazuri, în nevoi, în strâmtorări, în bătăi, în întemniţări, în 
osteneli, în tulburări, în privegheri, în posturi, a adăugat: în curăție (Il Cor., 
6, 4-6). Dacă ar fi fost un har de la Dumnezeu curăţia trupească, apoi Pavel 
n-ar fi rânduit-o prin aceste fapte de virtute. Mai mult încă! Pentru ce-i 
mustră Pavel pe cei care nu trăiesc în curăţie, numindu-i neînfrânaţi? (1 Cor., 
6, 13). Pentru ce spune că face mai bine tatăl care nu-şi căsătoreşte fata? (| 
Cor., 7, 38). Pentru ce pricină spune că este mai fericită văduva care trăieşte 
mai departe în văduvie? (1 Cor., 7, 40). Prin urmare, fericirile sunt adresate 
nu oamenilor care au săvârşit minuni, ci oamenilor care au făcut fapte de 
virtute. Acelaşi lucru, şi cu pedepsele. Întreb încă o dată: Petru ce Pavel ne 
sfătuieşte necontenit să trăim în feciorie, în înfrânare, dacă lucrul acesta n-ar 
atârna de noi şi nici n-am avea nevoie de vre-o sforțare după ce am primit 
ajutorul de la Dumnezeu? După ce Pavel a spus cuvintele: Vreau ca toți 
oamenii să fie ca şi mine în înfrânare (| Cor., 7, 7), adaugă îndată: Spun 
celor necăsătoriți şi văduvelor: Bine este pentru ei, dacă vor rămâne ca şi 
mine (| Cor., 7, 6). Se dă din nou pe sine de exemplu, pentru aceeaşi pricină. 
Creştinii aveau în fața lor pilda unei astfel de trăiri în înfrânare, iar această 
pildă le era cunoscută; de aceea puteau cu atât mai mult să aibă îndrăzneală 
de a lua asupra lor ostenelile fecioriei. Să nu te minunezi dacă nu adaugă 
pricina care i-a îndemnat să se dea pe sine ca exemplu nici când spune: 
Vreau ca toţi să fie ca şi mine, şi nici când spune: Bine este pentru ei dacă 
vor rămâne ca şi mine. Pavel nu spune aceste cuvinte spre a se lăuda; 
dimpotrivă, socoteşte o pricină îndestulătoare propria lor părere, potrivit 
căreia a săvârşit virtutea înfrânării.” (Despre Feciorie, 36, în vol. Despre 
Feciorie, Apologia vieții monahale, Despre creşterea copiilor..., pp. 60-61) 


„Pavel pare a spune: Ți se pare grea şi anevoioasă fecioria? O astfel 
de părere este însă greşită, şi din pricina aceasta declar că trebuie să 
îmbrăţişezi fecioria, pentru că este atât de uşoară, încât ne prilejuieşte cu 
mult mai mici griji decât căsătoria. Vreau să te cruț! Nu vreau să ai 

necazuri în viață! Și pentru aceasta vreau să nu te căsătoreşti!.” (Despre 
Feciorie, 49, în vol. Despre Feciorie, Apologia vieții monahale, Despre 
creşterea copiilor..., p. 93) 


„Cel însurat se îngrijeşte de cele ale lumii (| Cor., 7, 33), iar cel 
neînsurat se îngrijeşte de cele ale Domnului (| Cor., 7, 32). Şi într-un caz şi 
în altul, Pavel vorbeşte de grijă, în primul caz, grija omului însurat este fără 
folos şi zadarnică, dar, mai bine spus, este însoțită de durere şi necaz, căci 
unii ca aceştia vor avea necaz în trup (| Cor., 7, 29); în al doilea caz însă, 
grija este îndreptată spre bunătăți cu neputinţă de zugrăvit prin cuvinte. 

Pentru ce, dar, să nu alegem mai degrabă grija de cele duhovniceşti, 
nu atât pentru motivul că atrage după sine atâtea şi atâtea răsplăţi, cât pentru 
motivul că, prin natura ei, este mai uşoară decât grija de cele lumeşti? 

De ce se îngrijeşte o fată care nu se mărită? Se îngrijeşte, oare, de 
chivernisirea averilor şi a banilor, de supravegherea slugilor, de ţinerea din 
scurt a administratorilor moşiilor şi de celelalte treburi? Supraveghează, 
oare, bucătarii, țesătorii şi pe ceilalți oameni de serviciu? Doamne fereşte! 
Nu-şi bate capul cu nici una dintre aceste griji. De un singur lucru se 
îngrijeşte: să-şi zidească sufletul ei, să împodobească acel templu sfânt, nu 
cu împletiturile părului, nu cu aur şi mărgăritare, nu cu vopsele şi farduri, 
costisitoare şi greu de găsit, ci cu sfinţenia trupului şi a duhului. 

Femeia măritată, spune Pavel, se îngrijeşte cum să placă bărbatului 
ei (| Cor., 7, 34). Pavel a procedat foarte înțelept n-a cercetat în amănunţime 
toată viaţa unei femei căsătorite, nici n-a arătat tot ce suferă o femere cu 
trupul şi cu sufletul, pentru ca să placă bărbatului ei; n-a spus cum îşi chinuie 
ŞI-şI supune trupul la felurite munci, cum îşi terfeleşte sufletul cu slugărnicii, 
cu linguşeli, cu fățărnicii, cu temeri, cu griji fără rost şi zadarnice. 
Dimpotrivă, printr-un singur cuvânt, le-a cuprins pe toate acestea şi a lăsat 
pe seama conştiinţei fiecăruia dintre ascultătorii săi sarcina de a medita 
asupra lor. 

A arătat astfel cât e de superioară fecioria, a ridicat-o până la cer (...)” 
(Despre Feciorie, 75, în vol. Despre Feciorie, Apologia vieții monahale, 
Despre creşterea copiilor..., pp. 127-128) 


FECIORIA (îmbrățişarea fecioriei) 


„Pavel spune: Ai auzit de feciorie, nume plin de multe osteneli şi de 
multe sudori! Nu te teme! Fecioria nu-i o poruncă, nici nu aduce cu sine 
constrângerea poruncii. Pe cei care îmbrățișează de bună voie şi prin 
propria lor alegere fecioria, pe aceea îi răsplăteşte cu bunătăţile ei, 

punându-le pe cap o cunună strălucitoare şi plină de flori; iar pe cei care o 
resping şi nu vor să o îmbrăţişeze, nici nu-i pedepseşte, nici nu-i sileşte să 
trăiască în feciorie.” (Despre Feciorie, 4l, în vol. Despre Feciorie, 
Apologia vieţii monahale, Despre creşterea copiilor..., p. 74) 


FECIORIA (îmbrăţişarea ei prin silă şi constrângere - 
gravitatea) 


„Pentru ce Pavel rosteşte acum aceste cuvinte: Și aceasta nu v-o spun 
ca să vă pun cursă, o dată ce mai sus numeşte fecioria eliberare de legături, 
o dată ce ne spune că sfaturile date de a trăi în feciorie sunt spre folosul 
nostru, şi anume spre a nu avea necazuri, spre a fi scutiți de griji, spre a ne 
cruța? Pentru ce a mai rostit aceste cuvinte de vreme ce a arătat, prin cele 
spuse de el mai sus, că traiul în feciorie este lesnicios şi uşor de dus? 

- Ce a vrut să spună Pavel prin aceste cuvinte? 

- Pavel n-a numit fecioria o cursă. Doamne fereşte! Atunci ajunge o 
cursă, când îmbrățişezi fecioria silit şi constrâns de cineva. Și într-adevăr 
lucrurile aşa stau. Când faci ceva silit de cineva şi împotriva voinţei tale, 
lucrul acela, oricât ar fi de uşor, ajunge mai greu decât orice alt lucru şi ne 
înăbuşă sufletul mai groaznic decât ştreangul. Pentru aceasta a spus: "Nu ca 
să vă pun cursă”. 

Cu alte cuvinte, Pavel spune așa: 

V-am spus şi v-am arătat cât de multe avantaje şi foloase are fecioria; 
cu toate acestea, vă las toată libertatea de a alege sau nu traiul în feciorie; pe 
cei care nu vor, nu-i atrag, nici nu-l silesc să îmbrățişeze această virtute, şi v- 
am dat aceste sfaturi cu gândul de a vă necăji, ci pentru că doresc ca 
stăruința voastră bună în credinţă să nu fie tulburată de grijile lumeşti. 

Vezi, şi cu acest prilej, cu câtă înţelepciune procedează Pavel! 
Îndeamnă, rugându-se! Îngăduie căsătoria, sfătuind pentru feciorie! Prin 
cuvintele spuse mai sus: Nu silesc, ci îndemn (| Cor., 7, 25) şi prin cele 
adăugate acum: spre a trăi în bunăcuviinţă şi a vă alipi cu sârguință de 
Domnul (1 Cor., 7, 35), a arătat cât de măreț e traiul în feciorie şi cat de mult 
câştig avem în urma acestei vieţuiri după Dumnezeu.” (Despre Feciorie, 73, 
în vol. Despre Feciorie, Apologia vieții monahale, Despre creşterea 
copiilor..., pp. 129-130) 


FECIORIA (îmbrățişarea fecioriei - împotrivitorii) 


„+... Nu-ţi este îngăduit, nici când eşti silit, să-ţi împiedici fata de a trăi 
în feciorie, dacă ea vrea asta; dimpotrivă, trebuie să te opui cu dârzenie 


1260 


tuturor piedicilor care se ridică împotriva unei dorinţe atât de bune. Ascultă 
ce spune Hristos: Cel care-şi iubeşte pe tatăl său şi pe mama sa mai mult 
decât pe Mine nu este vrednic de Mine (Matei 10, 37). Când căutăm să 
îndeplinim o faptă care e pe placul lui Dumnezeu, trebuie să ne fie duşman şi 
inamic orice om care ne pune piedici, chiar de ne-ar fi tată, chiar de ne-ar fi 
mamă; oricine ar fi.” (Despre Feciorie, 78, în vol. Despre Feciorie, 
Apologia vieții monahale, Despre creşterea copiilor..., p. 134) 


FECIORIA (ar dispărea neamul omenesc dacă ar trăi toţi în 
feciorie?) 


„Spune-mi, te rog, Adam a fost născut prin căsătorie? Eva a fost 
născută prin durerile de naştere ale unei alte femei? Nu poţi să-mi spui! 
Atunci pentru ce tremuri, pentru ce te temi degeaba că va dispărea neamul 
omenesc, dacă dispare căsătoria? Milioane de milioane de îngeri slujesc lui 
Dumnezeu, mii de mu de Arhanghel stau înaintea Lui; şi nici unul dintre ei 
nu există datorită căsătoriei, naşterilor, durerilor naşterii şi zămislirii. Prin 
urmare, Dumnezeu ar fi înmulțit cu atât mai mult pe oameni, fără să fi fost 
nevoie de căsătorie, aşa cum a făcut şi pe cei dintâi oameni, din care se trag 
toți oamenii. 

În vremea noastră chiar, nu puterea căsătoriei menţine neamul 
omenesc, ci cuvântul Domnului spus la început: Creşteţi şi vă înmulțiţi şi 
umpleți pământul (Fac., 1, 28). 

Spune-mi, te rog, i-a fost de vreun folos lui Avraam căsătoria pentru 
naşterea de copii? Nu! A fost căsătorit atât amar de ani, şi la urmă a strigat 
către Dumnezeu: Ce vei face cu mine, Stăpâne, Doamne? Iată, mor şi n-am 
copii! (Fac., 15, 12). După cum atunci, cu Avraam, Dumnezeu a făcut ca 
nişte trupuri moarte să ajungă rădăcina şi pricina naşterii unui popor atât de 
numeros ca poporul evreu, tot astfel şi la începutul lumii, Dumnezeu ar fi 
găsit o cale prin care să se înmulțească neamul omenesc, dacă Adam şi Eva 
ar fi ascultat de poruncile Lui şi nu i-ar fi biruit dorinţa de a mânca din 
pomul cunoştinței binelui şi răului. Când nu vrea Dumnezeu, căsătoria nu 
poate înmulți numărul existent al oamenilor, dar nici fecioria nu poate 
împuţina numărul lor când Dumnezeu voieşte ca numărul oamenilor să fie 
mare.” (Despre Feciorie, 14-15, în vol. Despre Feciorie, Apologia vieții 
monahale, Despre creşterea copiilor..., pp. 27-28) 


„Toţi oamenii aveau să vină pe pământ aşa cum au venit primii 
oameni? 

- Nu pot să spun dacă aşa sau în alt chip. Răspunsul la întrebarea 
aceasta e următorul: Dumnezeu n-avea nevoie de căsătorie ca să se 
înmulțească oamenii pe pământ. 

Potopul de pe timpul lui Noe, care a făcut să dispară de pe faţa 
pământului oameni şi animale şi, într-un cuvânt, toate vieţuitoarele (Fac., 7, 
17-23), ne-a dovedit că păcatul, împreunările ruşinoase, şi nu fecioria, au dus 
la pieirea neamului omenesc. Pustiirea aceea grozavă n-ar fi venit peste 
oameni dacă fiii lui Dumnezeu ar fi pus frâu poftelor lor ruşinoase, dacă ar fi 
păzit fecioria şi dacă nu s-ar fi uitat cu priviri pofticioase la fiicele oamenilor 
(Fac., 6, 1-5). Să nu-ți închipui că spun că din pricină că se căsătoreau 
oamenii a venit peste ei nenorocirea aceea. Nu spun aceasta; deocamdată 
spun atât, că a pierit şi a dispărut atunci neamul omenesc din pricina 
păcatului, şi nu din pricina fecioriei.” (Despre Feciorie, 17-18, în vol. 
Despre Feciorie, Apologia vieţii monahale, Despre creşterea copiilor..., p. 
32) 


FECIORIA (despre fecioarele cuviincioase) 


„+... semnul osebitor al unei fecioare este a se îngriji numai de cele ale 
lui Dumnezeu şi a fi statornică în credință.” (Comentariile sau Tâlcuirea 
Epistolei întâi către Corinteni, omilia XXXVI, p. 391) 


FECIORIA (vieţuirea virtuoasă a feciorelnicilor) 


„Minunat lucru şi vrednic de multe cununi este biruirea furiei poftelor 
şi stăpânirea înverşunării firii! Dar cu adevărat minunat lucru este atunci 
când fecioria este unită cu o astfel de viaţă. Fecioria în ea însăşi şi numai ea 
este neputincioasă şi nu-i în stare să mântuie pe cei care o practică. Pentru 
aceasta ne pot da mărturie toți câți practică şi azi fecioria. Sunt atât de 
departe de Ilie, Elisei şi loan Botezătorul cât e de departe pământul de cer. 
După cum, dacă lipseşti fecioria de bună-cuviinţă şi de alipirea stăruitoare 
de Domnul, ai tăiat înseşi arterele fecioriei, tot astfel, când practici fecioria, 
dar o dată cu ea duci şi o viaţă virtuoasă în toate privințele, ai în sufletul tău 
şi rădăcina, şi temelia tuturor faptelor bune. O vieţuire virtuoasă hrăneşte 
roadele fecioriei, aşa cum hrăneşte un pământ gras şi roditor rădăcina 
plantelor. Mai bine spus însă, viaţa unui om care s-a răstignit pentru lume şi 
pentru poftele lumi este şi rădăcină a fecioriei, dar şi rod al fecioriei.” 
(Despre Feciorie, 80, în vol. Despre Feciorie, Apologia vieții monahale, 
Despre creşterea copiilor..., p. 137) 

FECIORIA (purtarea fecioarelor) 


„Dar dacă şi fecioara se îndeletniceşte cu multe şi este prinsă de griji 
lumești? 

O fecioară nu trebuie să fie aşa! Pe o astfel de fecioară ai scos-o din 
ceata fecioarelor. Nu-i de ajuns ca cineva să nu se căsătorească, spre a fi 
rânduită printre fecioare. Trebuie să aibă şi curăție sufletească. Când spun 
curăție sufletească, nu spun numai că trebuie să fie slobodă de pofte urâte şi 
ruşinoase, să nu dorească podoabele şi luxul, ci să nu aibă nici o preocupare 
ŞI nici o grijă lumească. Dacă nu-i aşa, la ce bun curăţia trupească? După 
cum nu poate fi ceva mai ruşinos pentru un ostaş decât atunci când îşi aruncă 
armele şi-şi pierde timpul prin crâşme, tot astfel nu poate fi ceva mai ruşinos 
pentru o fecioară decât atunci când este legată cu griji lumeşti. Cele cinci 
fecioare neînţelepte din parabola Domnului aveau candele, trăiau în feciorie; 
toate acestea nu le-au fost de nici un folos; uşile s-au închis, au rămas pe 
dinafară şi au pierit (Matei 25, 1-12). Fecioria tocmai pentru aceea este 
superioară căsătoriei, pentru că taie orice prilej grijilor de prisos şi dă putință 
celor care au îmbrățişat fecioria să-şi afierosească tot timpul lor faptelor 
bineplăcute lui Dumnezeu. Dacă o fecioară nu face asta, apoi este cu mult 
mai prejos decât o femeie căsătorită; îşi acoperă sufletul cu spini şi înăbuşă 
sămânța curată, sămânţa cerească.” (Despre Feciorie, 77, în vol. Despre 
Feciorie, Apologia vieții monahale, Despre creşterea copiilor..., pp. 130- 
131) 


„Când a vorbit despre feciorie, Pavel a spus că virtutea fecioarei nu 
trebuie să se mărginească numai la curăția trupului; Pavel vrea ca fecioara 
să-şi afierosească tot timpul liber slujirii lui Dumnezeu: Acest lucru vi-l spun 
nu ca Să vă întind cursa, ci spre bună ştiinţă şi alipire stăruitoare de 
Domnul (1 Cor., 7, 35). Pavel vrea ca fecioara să nu se împartă în fele de fel 
de treburi, ci toată fiinţa ei să fie îndreptată spre cele duhovniceşti şi cele 
cereşti şi să se îngrijească de cele ale Domnului (1 Cor., 7, 34).” (Despre 
căsătoria a doua a văduvelor, 3, în vol. Despre Feciorie, Apologia vieții 
monahale, Despre creşterea copiilor..., p. 172) 


FECIORIA (lupta şi nevoinţele celor ce voiesc a trăi în 
feciorie) 


„- Pentru care pricină, Pavele, îi îngădui acestui om să nu se atingă de 
femeie? 

Din cauza desfrânării, răspunse Pavel. Mi-e teamă, continuă Pavel a 
spune, ca nu cumva urcându-te pe culmile fecioriei, să nu cazi în prăpastia 
desfrânării. Nu-ţi sunt atât de uşoare aripile, ca să te înalți până la acea 
înălțime. 

Pentru ce te temi, pentru ce tremuri, fericite Pavele? Doar ei au ales 
aceste lupte, ei de buna lor voie s-au îndreptat cu deosebită râvnă spre 
frumuseţea fecioriei. 

Da, mi-ar răspunde Pavel, aceştia au această râvnă pentru că nu 
cunosc câte greutăți sunt pe calea fecioriei. Dar eu, care cunosc aceste 
greutăți, care am adus această luptă, preget atunci când e vorba să sfătuiesc 
pe alții să îmbrăţişeze nevoinţele fecioriei. 

Cunosc cât e de grea fecioria: cunosc tăria acestor lupte; cunosc 
greutatea războiului. Ca să poți da lupta, ai nevoie de un suflet căruia îi place 
lupte, de un suflet tare, de un suflet care să se lupte până la sânge împotriva 
poftelor. Trebuie să mergi pe cărbuni, şi să nu te arzi; să calci pe săbii, şi să 
nu te tai. Pofta este tot atât de cumplită şi de primejdioasă ca şi focul şi 
sabia. Un suflet care nu-i pregătit să țină piept chinurilor poftei, iute este 
biruit. Trebuie să avem inimă de oţel, ochi neadormit, răbdare mare, ziduri 
puternice, alte ziduri care să le împrejmuiască pe acestea şi zăvoare 
puternice; trebuie să avem paznici treji şi viteji, dar mai presus de toate 
trebuie să avem ajutor de sus, ajutorul lui Dumnezeu. De n-ar păzi Domnul 
cetatea, în zadar ar priveghea cel ce o păzeşte (Ps., 126, 1). 

- Cum vom atrage asupra noastră acest ajutor ceresc? 

Dacă vom pune în slujba nevoinţelor fecioriei tot ce stă în puterea 
noastră: gândurile sănătoase, posturi şi privegheri îndelungate, păzirea 
poruncilor, dar mai presus de toate dacă nu ne încredem niciodată în 
propriile noastre puteri. Chiar dacă am săvârşit cele mai mari fapte de 
virtute, e de neapărată trebuință să ne opunem necontenit: De n-ar zidi 
Domnul casa, în zadar s-ar osteni cei ce o zidesc (Ps., 126, 1). Pentru că nu 
avem de luptat împotriva trupului şi a sângelui, ci împotriva începătorilor, 
împotriva  Stăpânilor, împotriva  stăpânitorilor întunericului veacului 
acestuia, împotriva duhurilor răutăţii din văzduhuri (Etes., 6, 12). Gândurile 
noastre trebuie să stea ziua şi noaptea gata de luptă, să fie înfricoşătoare 
poftelor celor neruşinate. Puțin dacă ar slăbi paza, diavolul e gata, e lângă 
noi, cu focul în mână, ca să-l azvârle asupra noastră şi să aprindă templul lui 
Dumnezeu. Prin urmare, trebuie să ne întărim prin toate mijloacele. Lupta 
noastră este împotriva strigătelor nepotolite ale trupului. Zelul nostru este 
după o vieţuire cerească. Drumul nostru este drumul puterilor celor fără de 
trupuri. Pământul şi cenuşa râvnesc să egaleze pe cei ce locuiesc în ceruri, 
stricăciunea se 1a la întrecere cu nestricăciunea.” (Despre Feciorie, 26-27, în 

vol. Despre Feciorie, Apologia vieții monahale, Despre creşterea copiilor..., 
pp. 41-43) 


„Fecioria nu s-a speriat de asalturile poftei trupeşti, nici n-a fugit 
dinaintea luptei care pare atât de grea pentru marea mulțime; dimpotrivă, 
fecioria se împotriveşte cu curaj şi dă luptă cu pornirile trupului. Nu merită, 
oare, fecioara să fie admirată, atunci când ceilalți oameni au nevoie să se 
căsătorească a doua oară ca să nu ardă, iar ea, care nu şi-a pus pe cap nici 
prima cununie, este necontenit sfântă şi neîntinată? Pentru aceste pricini şi, 
înainte de aceste pricini, pentru răsplățile pregătite în ceruri celor care trăiesc 
în văduvie, Pavel, care avea pe Hristos grăind în el, spunea: Bine este pentru 
ei dacă vor rămâne ca şi mine (| Cor., 7, 8). (Despre Feciorie, 37, în vol. 
Despre Feciorie, Apologia vieţii monahale, Despre creşterea copiilor..., p. 
63) 


„Negreşit şi viaţa aceasta a fecioriei are necazuri; dar când punem faţă 
în față necazurile fecioriei cu necazurile căsătoriei, nici n-ar trebui să mai 
numim necazurile fecioriei necazuri.” (Despre Feciorie, 64, în vol. Despre 
Feciorie, Apologia vieții monahale, Despre creşterea copiilor..., p. 113) 


„Fecioria însă este nevoită să călătorească toată viaţa pe marea 
ispitelor, să călătorească pe o mare fără porturi. Nici dacă s-ar ridica cea mai 
cumplită furtună, fecioarei nu-i este îngăduit să ancoreze corabia şi să se 
odihnească. Piraţii nu atacă pe corăbieri când corabia lor se află în 
apropierea unui oraş, sau a unui loc bun de ancorat, sau a unui port, că s-ar 
primejdui zadarnic; dar dacă prind corabia în mijlocul mării, li se măreşte 
îndrăzneala, pentru că nu-i nimeni în apropiere să sară în ajutorul 
corăbierilor; pun totul în mişcare, fac tot ce pot şi nu se opresc până ce nu 
omoară pe toți călătorii de pe corabie sau până ce nu sunt ei omorâţi. Tot 
astfel şi diavolul, acest groaznic pirat, porneşte asupra fecioarei furtună 
mare, tulburare cumplită şi vijelii cu neputinţă de îndurat; o zguduie din 
temelii pentru pa prin silă şi forță, să-i distrugă corabia. Diavolul ştie că 
fecioara nu poate să trăiască cu un bărbat (1 Cor., 7, 5), ştie că trebuie să 
lupte necontenit, că trebuie să se războiască cu duhurile răutăţii (Efes., 6, 12) 
tot timpul, până ce va debarca în portul cel neînvălurat al vieţii veşnice. 
Pavel a lăsat pe fecioară, ca pe un ostaş viteaz, în afara zidurilor cetății; nu 
îngăduie să 1 se deschidă porțile chiar dacă vrăjmaşul o atacă sălbatic, chiar 
dacă, prin însuşi acest fapt, diavolul ajunge mai înverşunat, deoarece n-are 
nici o putere să încheie pace. Dar nu numai diavolul supără mai cumplit pe 
cei necăsătoriți, ci şi tăunul poftei. Aceasta o ştie toată lumea. Poftele pe 

care ni le satisfacem nu ne mai stăpânesc; lhbertatea de a ne satisface poftele 
potoleşte furtunile sufletului. Adevărul acesta este mărturisit şi de un 
proverb; un proverb popular, e drept, dar adevărat. lată ce spine proverbul: 
Nu poftim ce putem dobândi cu uşurinţă. Dacă însă suntem împiedicaţi 
vreodată să săvârşim faptele pe care altă dată le săvârşeam în toată voia, 
atunci se întâmplă contrariul: cele disprețuite din pricina stăpânirii pe care o 
avem asupra lor, ne aţâţă şi mai mult pofta când nu mai avem nici o putere 
asupra lor. Prin urmare, astfel judecate lucrurile, cei căsătoriți se bucură, în 
primul rând de o mai mare linişte; în al doilea rând, chiar dacă flacăra poftei 
tinde vreodată să se urce la înălțime, traiul împreună dintre bărbat şi femeie 
potoleşte iute această flacără. Fecioara însă nu are cum să-şi stingă focul; se 
uită cum se ridică, cum se urcă la înălțime; de stins nu-l poate stinge. 
Încearcă un singur lucru: să nu se ardă în timpul focului. Este, oare, o 
situație mai groaznică decât aceasta de a purta înăuntrul sufletului tău toată 
vâlvătara, şi a te feri să nu te ardă? De a îngrămădi focul în vistieriile 
sufletului, şi a păstra mintea neatinsă? Nimeni nu-i îngăduie fecioarei să 
arunce afară aceşti cărbuni. Fecioara se sileşte să sufere cu sufletul acele 
încercări pe care, după spusele lui Solomon, trupul nu le poate suferi. Dar ce 
spune Solomon? Va călca, oare, cineva pe cărbuni aprinşi, şi nu-şi va arde 
picioarele? (Pilde 6, 20). Dar, iată, fecioara calcă şi îndură chinul. Va băga, 
oare, cineva, foc în sân şi nu-şi va arde hainele? (Pilde 6, 27). Fecioara însă 
îşi bagă foc înăuntrul sufletului său, nu în sân; şi-i foc sălbatic, foc vestit; şi 
totuşi suportă, îşi acoperă flacăra, ca să n-o vadă lumea. 

Spune-mi acum, te rog, va mai îndrăzni cineva să mai compare 
căsătoria cu fecioria? Sau, ca să spun într-un cuvânt, va mai îndrăzni cineva 
să o privească în față? Fericitul Pavel nu îngăduie aceasta. Pentru el, este o 
mare deosebire între o femeie măritată şi o fecioară. Fecioara, spune Pavel, 
se îngrijeşte de cele ale Domnului, pe când femeia măritată, de cele ale lumii 
(| Cor., 7, 34).” (Despre Feciorie, 34, în vol. Despre Feciorie, Apologia 
vieții monahale, Despre creşterea copiilor..., pp. 53-54) 


„Faţă de cei căsătoriți Pavel se poartă cu multă îngăduinţă, sfătuindu-i 
să nu se lipsească unul de altul, chiar dacă unul din ei ar voi să o facă, şi nici 
să prelungească multă vreme această lipsire, chiar atunci când se face prin 
bună înţelegere. Mai mult încă, le îngăduie, când moare unul dintre soți, să 
se căsătorească a doua oară, dacă vor, ca să nu ardă. Faţă de fecioare însă nu 
arată o astfel de îngăduinţă. Pe cei căsătoriți îi pune din când în când să se 
înfrâneze, după ce-i lasă să-şi potolească simțurile vreme îndelungată în 
limanul vieţii conjugale; pe fecioară însă nu o lasă însă nici să răsufle nici o 
clipă; o pune să stea necontenit pe câmpul de bătălie, să fie asaltată 

necontenit de poftele trupului, şi nu-i îngăduie să lase armele din mâini nici 
o clipă. Pentru ce n-a spus Pavel şi fecioarei, ca văduvelor: Dacă nu se poate 
înfrâna, să se căsătorească (| Cor., 7, 9)? Pentru ce? Pentru că nimeni nu 
spune unui atlet, după ce a aruncat după el hainele, după ce şi-a făcut toate 
pregătirile pentru luptă, după ce a intrat în arenă, nimeni nu-i mai spune: 
Pleacă din arenă, fugi din faţa celui cu care ai să te lupți, fugi din faţa 
dușmanului! Nu! Trebuie să se întâmple una din două: sau să plece din arenă 
cu laurii victoriei, sau să fie învins şi ruşinat. Atâta vreme cât se exercită şi 
se antrenează în locuri de exerciţiu cu cunoscuţii şi se luptă cu prietenii ca şi 
cum ar fi nişte potrivnici, este liber să lupte sau să nu lupte, să se ostenească, 
sau să nu; dar când s-a înscris la concurs, când stadionul este plin de lume, 
când a venit arbitrul, când spectatorii şi-au ocupat locurile lor, când a venit 
în arenă şi potrivnicul său şi s-au aşezat unul în faţa celuilalt, atunci nu mai 
este timp să se facă ce vrea, ci trebuie să se supună legilor luptei. Tot aşa şi 
cu fecioara; atâta vreme cât chibzuieşte dacă să se căsătorească sau nu, 
căsătoria nu reprezintă pentru ea o primejdie; dar o dată ce a făcut alegerea 
ŞI s-a înscris în ceata fecioarelor, a intrat în arenă. Cine, deci, va îndrăzni să 
intre în arenă atunci când spectacolul a început, când îngerii privesc de sus, 
când Hristos însuşi este arbitrul luptelor, iar diavolul înfuriat scoate strigăte 
şuierătoare, încleştat în luptă şi prins de mijloc, cine, deci, va îndrăzni să 
intre în arenă şi să spună fecioarei: fugi de duşman, nu te mai supune cu 
atâta oboseli! Fereşte-ţi partea slabă! Nu trânti, nici nu pune piedici 
dușmanului! Lasă-l să biruie!” (Despre Feciorie, 38, în vol. Despre 
Feciorie, Apologia vieții monahale, Despre creşterea copiilor..., pp. 64-65) 


FECIORIA (mucenicia fecioriei) 


„Fecioria este mucenicie înainte de mucenicie. Da, pentru că 
plăcerile sunt nişte călăi cumpliţi ai trupului, dar, mai bine spus, 
plăcerile sunt chiar mai cumplite decât călăii; ne strâng cu lanțuri de 
mâini, ne rănesc sufletul cu privirile, duc, prin auz, voinţei satanice 
flacăra dorului după plăceri, biciuiesc cu bici usturător sufletul, ne 
tulbură cu atacuri pornite valuri, valuri asupra noastră. Dacă poruncim 
ochilor să rămână orbi în faţa frumuseţilor trupurilor, atunci plăcerile 
întredeschid ce a fost închis şi fac loc în suflet, prin urechi, cântecelor 
desfrânate; dacă se întâmplă ca urechile să fie închise cântecelor 
desfrânate, atunci plăcerile împodobite desfrânat ne atacă gândurile; şi, 
ca să spun pe scurt, dacă biruim prin toate mijloacele plăcerile când 
suntem treji, apoi plăcerile pornesc luptă cu noi prin umbrele visurilor, 
când adormim. Această încercuire a luptei duse împotriva noastră de 

plăceri continui nu se ridică o dată cu soarele şi nu se linişteşte o dată 
cu noaptea. Dacă plăcerile mai au în ajutor şi tinereţea, atunci lupta este 
între foc şi foc; se ia la luptă cuptorul cu paiele. Tinereţea se aprinde 
uşor de plăceri; după cum tinereţea se aprinde mai uşor decât 
untdelemnul, tot aşa cuminţenia este mai tare în faţa ostenelilor. Toate 
acestea au făcut din fecioria fericitei fecioare o lungă mucenicie. A 
luptat cu plăcerile ca un mucenic cu fiarele; s-a războit cu gândurile, ca 
un mucenic cu chinurile; s-a luat la trântă cu gândurile doritoare de 
plăceri, ca un mucenic cu răutatea călăilor; dar a biruit în lupta care se 
dădea în sufletul şi în trupul ei. În ea focul voinţei a fost mai înflăcărat 
decât focul firii, a fost sfânt. Firea a fost biruită de această copilă; în 
alții firea e tiranică şi-i înfierbântă spre împreunare; în Tecla însă, firea 
practica fecioria.” (Cuvânt de laudă la întâia Muceniţă şi întocmai cu 
Apostolii, Tecla, în vol. Predici la sărbători împărăteşti şi cuvântări de 
laudă la sfinți, pp. 570-571) 


FECIORIA (folosul fecioriei) 


„De pe acum fecioara se bucură de bunăţăţile cele viitoare, de pe 
acum trăieşte sfinţenia învierii. Că spune Domnul: La înviere nici nu se 
însoară, nici nu se mărită. De asta pierderea unui asemenea bun este 
foarte mare, pentru că şi bunul este mare; de asta desfrânarea celei ce s- 
a hotărât să trăiască în feciorie este mai spurcată decât desfrânarea 
desfrănatei.” (Cuvânt de laudă la întâia Muceniţă şi întocmai cu 
Apostolii, Tecla, în vol. Predici la sărbători împărăteşti şi cuvântări de 
laudă la sfinți, p. 572) 


FECIORIA (răsplata primită de cei feciorelnici de la Hristos) 


„Pavel îşi dădea perfect de bine seama că pe oamenii care nu se pot 
ridica cu mintea la cele de sus, pe oamenii care se târăsc pe pământ, pe 
oamenii care îşi au privire aţintite spre pământ, nu-i poţi atrage spre feciorie, 
nu-i poţi îndemna să trăiască în feciorie decât numai cu ajutorul celor 
pământeşti. Spune-mi, te rog, pentru care pricină mulți oameni necugetați şi 
fără cap se jură, şi se jură chiar strâmb, fără nici o teamă, pe dumnezeu, şi 
pentru lucruri mici, şi pentru lucruri mari, dar nu vor deloc să se jure pe 
capul copiilor lor. Se îngrijesc mai mult de al doilea jurământ decât de 
primul. Tot astfel, atunci când e vorba de ajutorarea săracilor, nu-i mişcă pe 
oameni spre milostenie atât de mult învăţăturile despre dobândirea 

împărăției cerurilor, deşi le izbesc necontenit auzul, cât nădejdea că de pe 
urma milosteniilor lor vor dobândi vreun bine pe lumea aceasta fie pentru ci, 
fie pentru copiii lor.” (Despre Feciorie, 49, în vol. Despre Feciorie, 
Apologia vieţii monahale, Despre creşterea copiilor..., pp. 90-91) 


„Fecioara are altfel de bucurii decât femeia măritată; pleacă de pe 
lumea asta cu mare câştig.” (Despre Feciorie, 58, în vol. Despre Feciorie, 
Apologia vieţii monahale, Despre creşterea copiilor..., p. 108) 


„Fecioara nu-i silită să se intereseze de mirele cu care se va căsători; 
nu se teme că va fi înşelată. Dumnezeu nu-i om; e Stăpân, nu rob ca unul 
dintre noi. Atât de mare este deosebirea între Mirele fecioarei şi mirii celor 
care se mărită! lată acum şi darurile de nuntă potrivite unei fecioare. 
Darurile acestei mirese sunt cerurile şi bunătăţile cereşti; nu un sclav, nici 
hectare de pământ, nici atâția şi atâţia galbeni de aur. Mai mult! Cea măritată 
tremură de frica morţii pentru o mulțime de motive; dar şi pentru aceea că 
moartea o desparte de soţul ei; fecioara însă chiar îşi doreşte sfârşitul, este 
sătulă de viaţă; se grăbeşte să vadă Mirele faţă către faţă şi să se desfăteze de 
slava cerească.” (Despre Feciorie, 59, în vol. Despre Feciorie, Apologia 
vieții monahale, Despre creşterea copiilor..., pp. 108-109) 


FECIORIA (sfaturi pentru fecioare) 


„Audă deci fecioarele, că nu în aceasta stă fecioria, căci cea care se 
îngrijeşte de cele ale lumii nici nu mai este fecioară, şi nici nu mai este cu 
bună cuviinţă. Căci zicând: Se deosebeşte femeia şi fecioara (1 Cor. 7, 34), a 
pus această deosebire între ele, cum şi prin ce anume se depărtează una de 
alta. Şi dând o definiție amănunțită fecioarei, cum şi femeii măritate, el nu a 
spus de nuntă, nici de înfrânare, ci de linişte şi de prea multă îndeletnicire.” 
(Comentariile sau Tâlcuirea Epistolei întâi către Corinteni, omilia XIX, p. 
197) 


FECIORIA (încălcarea făgăduinței fecioriei — gravitatea) 


„... fecioara care şi-a călcat făgăduinţa fecioriei a săvârşit un păcat mai 
mare decât adulterul...” (Despre căsătoria a doua a văduvelor, 3, în vol. 
Despre Feciorie, Apologia vieţii monahale, Despre creşterea copiilor..., p. 
171) 

FECIORIA (şi căsătoria) 


„... sunt convins că fecioria este o treaptă superioară a căsătoriei. 
Spunând aceasta nu osândesc căsătoria, n-o pun între faptele rele, 
dimpotrivă, o preţuiesc nespus de mult.” (Despre Feciorie, 9, în vol. Despre 
Feciorie, Apologia vieții monahale, Despre creşterea copiilor..., p. 16) 


„Tu (ereticule n.n.) însă huleşti căsătoria, spui că este rea; iei rolul de 
legiuitor, şi nu de sfătuitor, şi, ca atare, urăşti pe cei pe care nu-i convingi. 
Eu nu-i urăsc; admir pe cei care se înscriu la această luptă a fecioriei, dar nu 
osândesc pe cei care rămân în afara luptei. Atunci aş avea dreptul să 
osândesc pe cineva, când alunecă spre un rău recunoscut de toți ca rău. Dar 
n-am nici un drept să osândesc pe un om care se mulţumeşte cu un bine mai 
mic pentru că nu poate atinge un bine mai mare; el singur se lipseşte de 
lauda şi de admirația cuvenită celui care a îmbrățişat binele cel mare, 
fecioria! Cum poţi să-mi spui că opresc căsătoria, când nu osândesc pe cei 
căsătoriți? Opresc desfrânarea, adulterul, dar nu căsătoria. Osândesc pe 
desfrânați, pe adulteri şi-i alung din sânul Bisericii; dar nu încetez de a lăuda 
pe cei căsătoriți, dacă trăiesc cu înţelepciune. 

Prin urmare, din concepția noastră asupra căsătoriei rezultă două 
câştiguri: unul, că nu hulim creația lui Dumnezeu; al doilea, că nu înjosim 
fecioria, CI, dimpotrivă, o facem cu mult mai sfântă. 

Cel care huleşte căsătoria răpeşte şi slava fecioriei. Cel care laudă 
căsătoria pune în lumină şi mai mult minunăția fecioriei şi o face mai 
strălucită.” (Despre Feciorie, 9-10, în vol. Despre Feciorie, Apologia vieții 
monahale, Despre creşterea copiilor..., p. 17) 


„Căsătoria este bună; şi tocmai pentru aceasta este minunată fecioria, 
pentru că e mai bună decât ce este bun şi este cu atât mai bună cu cât este 
mai bun căpitanul unei corăbii decât corăbierii, generalul decât soldaţii.” 
(Despre Feciorie, 10, în vol. Despre Feciorie, Apologia vieții monahale, 
Despre creşterea copiilor..., p. 18) 


„Bun lucru este fecioria; sunt de acord şi cu. E mai bună decât 
căsătoria; mărturisesc şi asta. Dacă vrei, pot adăuga că este cu atât mai bună 
decât căsătonia pe cât este mai bun cerul decât pământul, îngerii, decât 
oamenii. Pot merge încă şi mai departe şi să spun ceva mai mult, anume că 
fecioria este superioară stării îngereşti. Îngerii într-adevăr nu se însoară, nici 
nu se mărită (Matei 22, 30), dar nu sunt alcătuiți din trup şi sânge, nu 
locuiesc pe pământ, nu ţin piept unei mulțimi de patimi, n-au nevoie de 

mâncare şi băutură; nu-i pot încânta şi moleşi cântecele plăcute, nu-i poate 
atrage frumuseţea oamenilor, nu-i poate vrăji nimic. Cum este cerul de curat 
într-o amiază liniştită, netulburată de nici un nor, tot aşa sunt şi îngerii; nu-i 
tulbură nici o dorință; de aceea e şi firesc să rămână necontenit luminaţi şi 
strălucitor. 

Oamenii, deşi inferiori prin firea lor fericiților îngeri, îşi dau toate 
silinţele şi stăruie după puterea râvnei lor să-i egaleze pe îngeri. 

- Cum îi pot egala? 

- Îngerii nu se însoară, nici nu se mărită (Matei 22, 30). Fecioara face 
la fel. Îngerii stau necontenit înaintea lui Dumnezeu şi slujesc lui Dumnezeu 
(Evr., |, 14). Fecioara face la fel. Din pricina aceasta Pavel a scutit pe 
fecioare de orice grijă lumească (| Cor., 7, 34), pentru a fi sârguitoare şi cu 
mintea totdeauna la Dumnezeu. E drept, nu pot încă să se înalțe ca îngerii la 
ceruri, fiind legate prin trup de pământ; au însă o mare mângâiere, căci 
primesc pe Însuşi Stăpânul cerurilor, dacă sunt sfinte şi cu trupul, şi cu 
duhul. 

A1 văzut vrednicia şi frumusețea fecioriei? Ai văzut că face pe cei 
trăitori pe pământ să ducă aceeaşi viaţă ca şi locuitorii cerului? Sunt 
îmbrăcați cu trup, dar nu rămân mai prejos de puterile cele fără de trup. Sunt 
oameni, dar au aceeaşi râvnă ca şi îngerii.” (Despre Feciorie, 10-11, în vol. 
Despre Feciorie, Apologia vieţii monahale, Despre creşterea copiilor..., pp. 
18-19) 


„Al văzut de unde-şi are început căsătoria? Ai văzut din ce pricină a 
ajuns necesară? Din pricina încălcării poruncii, din pricina blestemului, din 
pricina morții. Unde e moarte, acolo e şi căsătorie; dacă nu există moarte, nu 
urmează nici căsătorie. Fecioria nu are ceste urmări; e totdeauna folositoare, 
totdeauna bună, totdeauna fericită; şi înainte de moarte, şi după moarte; şi 
înainte de a exista pe lume căsătorie, şi după ce a venit pe lume căsătorie.” 
(Despre Feciorie, 14, în vol. Despre Feciorie, Apologia vieții monahale, 
Despre creşterea copiilor..., p. 27) 


„Nu prefera deci în locul fecioriei căsătoria, îngăduită de Dumnezeu 
din pricina slăbiciuni tale, nici nu le pune pe picior de egalitate! Dacă ai 
judeca aşa, ar trebui să speri că e mai bine să ai două femei decât să te 
mulțumeşti cu una, deoarece legea lui Moise îngăduie să ţii două femei 
(Deut., 21, 15). Mai mult, urmând acestui chip de gândire, ar trebui să 
preferi bogăția în locul sărăciei de bunăvoie, chefurile şi mesele bogate, în 
locul unei mese cumpătate, răzbunarea în locul răbdării cu curaj a 
nedreptății. 

-Dar, atunci, le osândeşti pe toate acestea? 

-Nu le osândesc deloc! Dumnezeu le-a îngăduit şi au fost de folos la 
timpul lor. Afirm însă că sunt locuri de puţină însemnătate, mai degrabă 
fapte de copii decât de oameni mari. Hristos, voind să ne facă desăvârşiți, a 
poruncit să le lepădăm pe toate acestea, ca pe nişte haine de copil care nu 
sunt în stare să îmbrace pe un om desăvârşit şi nici să împodobească vârsta 
omului duhovnicesc dorit de Hristos. (Despre Feciorie, 15-16, în vol. 
Despre Feciorie, Apologia vieţii monahale, Despre creşterea copiilor..., pp. 
28-29) 


„Dumnezeu s-a purtat cu omenirea cum se poartă păsările cu puii lor. 
Când mama le aduce de mâncare îi face să iasă din cuib; dacă vede că puii ei 
sunt plăpânzi că nu se pot ţine pe picioare şi mai au încă nevoie să stea în 
cuib, îi lasă înlăuntru mai multe zile; nu face asta de cu gândul de a-i lăsa pe 
vecie în cuib, ci ca să li se întărească bine aripile, să se înzdrăvenească, spre 
a-şi putea lua zborul fără primejdie. Aşa a făcut şi Dumnezeu cu noi. Dintru 
început ne-a atras spre cer şi ne-a arătat calea care duce acolo; Dumnezeu 
ştia, ştia foarte bine că nu vom averea destulă putere să ne luăm zborul spre 
cer; a vrut însă să ne arate că prăbuşirea noastră se datoreşte doar propriei 
noastre slăbiciuni, şi nu voinţei Lui. După ce ne-a făcut această dovadă, ne-a 
lăsat multă vreme, ca într-un cuib, în lumea aceasta, ca să ne căsătorim. Dar 
după ce ne-au crescut aripile virtuţii în această mare scurgere de vreme, a 
venit Domnul, ne-a scos cu binişorul şi încetul cu încetul din locuinţa 
aceasta de aici şi ne-a învăţat să zburăm spre înălțime. 

Oamenii care sunt şi acum mai trândavi, oamenii care dorm adânc, 
stau încă cu plăcere în cuib, lipiţi de lucrurile din lumea aceasta; dar cei cu 
adevărat viteji, îndrăgostiți de lumină, părăsesc cuibul cu uşurinţă, zboară 
spre înălțime, ajung în ceruri, părăsind toate cele de pe pământ: nunta, 
averile, grijile, într-un cuvânt toate cele câte de obicei ne atrag spre pământ. 

Să nu socotim, deci, îngăduinţa dată la început omenirii de a se 
căsători drept o necesitate şi pentru vremurile de mai târziu, necesitate care 
ne împiedică de a trăi necăsătoriți. Hristos doreşte îndepărtarea noastră de 
căsătorie. Ascultă ce spune: Cel care poate să o primească, să o primească 
(Matei 19, 12).” (Despre Feciorie, 17, în vol. Despre Feciorie, Apologia 
vieții monahale, Despre creşterea copiilor..., pp. 29-30) 


„Despre cele ce mi-aţi scris, spune el, bine este pentru om să nu se 
atingă de femeie (| Cor., 7, |). 

Să se ruşineze de cuvintele lui Pavel şi cei ce osândesc căsătoria, dar 
ŞI cei care o înalță mai mult decât merită. Pavel închide gura şi unora, şi 
altora, şi prin aceste cuvinte, şi prin cele ce urmează: 

Bună este căsătoria, pentru că-l face pe om să păzească curăța şi nu-l 
lasă să cadă în desfrânare şi să moară. Nu defăima, deci, căsătoria! Este de 
mare folos. Nu lăsa ca mădularele lui Hristos să ajungă mădularele unei 
desfrânate şi nici nu îngăduie ca templul cel sfânt să ajungă pângărit şi 
necurat (1 Cor., 6, 19). Pentru aceasta e bună căsătoria, pentru că sprijină şi 
îndreaptă pe cel care e pe cale să cadă. 

Te întreb acum: Este căsătoria de vreun folos omului care poate să se 
țină pe picioarele lui, omul care n-are nevoie de ajutorul ei? Pentru un astfel 
de om, căsătoria nu-i nici folositoare, nici necesară; este mai degrabă o 
piedică în faţa virtuţii. Nu numai că pune virtuţii o mulțime de piedici, dar o 
lipseşte de cea mai mare parte de laude. 

Omul care încarcă cu arme pe cel care poate să biruie luptând fără 
arme, nu-i dă nici un ajutor, ba, dimpotrivă, îi face o mare nedreptate acestui 
om; îl lipseşte de admirația lumii şi de strălucirea cununii. Nu-l lasă să-şi 
arate toată tăria lui, nici nu-i îngăduie să aibă o biruință răsunătoare. 
Căsătorind un om care poate să se țină singur pe picioarele lui, îi pricinuieşti 
o pagubă şi mai mare. ÎL lipseşti nu numai de slava dată de oameni, dar şi de 
răsplățile pregătite celor ce trăiesc în feciorie. Pentru această pricină este 
bine pentru om să nu se atingă de femeie.” (Despre Feciorie, 24-26, în vol. 
Despre Feciorie, Apologia vieţii monahale, Despre creşterea copiilor..., pp. 
40-41) 


„Spune-mi acum, te rog, mai poţi acum să compari căsătoria şi 
plăcerile căsătoriei cu fecioria, un lucru atât de mare? N-ai face, oare, cea 
mai mare prostie? 

La toate aceste lucruri s-a gândit Pavel când spunea: Fiecare să-şi 
aibă femeia lui (| Cor., 7, 2). Din pricina aceasta pregeta, din pricina aceasta 
nu îndrăznea Pavel să le vorbească de la început corintenilor despre fecioric; 
le vorbeşte mai întâi de căsătorie. Având intenția de a-i desprinde încetul cu 
încetul de căsătorie, le mai strecoară, ici şi colo, şi câte un cuvânt despre 
înfrânare, pentru că nu vrea să le supere auzul dându-le de la început nişte 
sfaturi prea aspre. Cel care-şi alcătuieşte cuvântul său cu cuvinte grele la auz 
este împovărător pentru ascultători şi sileşte de cele mai multe ori sufletele 
lor, să nu-i primească cu dragă inimă spusele, neputând suporta greutatea 
lor. Pe când omul care-şi face variat cuvântul său, omul care face ca în 
cuvântul său ideile uşoare să fie mai multe decât cele grele, omul acesta face 
să dispară greutatea cuvântului său, odihneşte sufletele ascultătorilor, 

convinge şi familiarizează cu tema cuvântării sale. Aşa a făcut şi fericitul 
Pavel. Când a spus: Bine este omului să nu se atingă de femeie, a adăugat 
îndată: Dar fiecare să-și aibă femeia sa. Dă sfaturi şi porunci cu privire la 
căsătorie. Adaugă şi pricina pentru care recomandă căsătoria: Din cauza 
desfrânării (| Cor., 7, 2). Prin aceste cuvinte Pavel justifică în aparență 
îngăduința căsătoriei, dar în realitate şi pe ascuns, cu prilejul sfaturilor date 
celor căsătoriți, aduce laude înfrânării; n-o descoperă cu totul prin cuvânt, 
dar o lasă la înţelegerea conştiinţei ascultătorilor.” (Despre Feciorie, 27, în 
vol. Despre Feciorie, Apologia vieții monahale, Despre creşterea copiilor..., 
p. 43) 


„Pavel declară: Aceasta o spun ca îngăduință, iar nu ca poruncă (| 
Cor., 7, 6); iar acolo unde este îngăduinţă, nu mai poate avea loc laudă. Dar 
când vorbeşte despre căsătorie, spune Poruncă a Domnului nu am (| Cor., 7, 
25). Nu cumva, oare, Pavel cu aceste cuvinte a pus pe aceeaşi treaptă 
căsătoria cu fecioria? Ferească Dumnezeu! Fecioarelor le dă sfat (1 Cor., 7, 
25), iar pe când celor căsătoriți îngăduinţă (| Cor., 7, 6). Nu porunceşte nici 
unora, nici altora. Dar nu din aceeaşi pricină; celor căsătoriți nu le 
porunceşte să trăiască tot timpul cu femeile lor, pentru ca nu cumva cel care 
vrea să trăiască ceva timp în înfrânare să fie împiedicat, deoarece este legat 
de necesitatea poruncii; de asemeni, nu porunceşte nici celor necăsătoriți să 
nu se căsătorească, pentru ca nu cumva cel care nu poate să trăiască în 
feciorie să se osândească pe sine ca un călcător de poruncă.” (Despre 
Feciorie, 34, în vol. Despre Feciorie, Apologia vieții monahale, Despre 
creşterea copiilor..., p. 55) 


„Dacă te-ai însurat, n-ai păcătuit; dacă fecioara s-a măritat, n-a 
păcătuit (| Cor., 7, 28). lată ce ispravă mare faci dacă te căsătoreşti! N- 
ajungi un păcătos, dar n-ajungi nici să fu admirat şi prețuit! Admiraţia, 
prețuirea şi cununile se cuvin celui ce trăieşte în feciorie; cel căsătorit să se 
mulțumească că aude că nu păcătuieşte!” (Despre Feciorie, 48, în vol. 
Despre Feciorie, Apologia vieţii monahale, Despre creşterea copiilor..., pp. 
87-88) 


„Tu însă, dacă vrei să afli superioritatea fecioriei, ascultă pe Hristos, 
care spune: Nici nu se însoară, nici nu se mărită, ci sunt ca îngerii în ceruri 
(Matei 22, 30). lată deosebirea între o fecioară şi o femeie măritată! Fecioria, 
când este într-adevăr feciorie, face să dispară dintr-o dată tot ce este muritor 
în om!” (Despre Feciorie, 78, în vol. Despre Feciorie, Apologia vieții 
monahale, Despre creşterea copiilor..., p. 135) 

FECIORIA (şi milostenia) 


„... Pavel, definind fecioria, n-a numit-o fecioară pe cea care n-a făcut 
experienţa căsătoriei şi e liberă de convieţuirea cu un bărbat, ci pe cea care 
se îngrijeşte de cele ale Domnului (1 Cor., 7, 34). Şi Însuşi Hristos, arătând 
cât de superioară e fecioriei milostenia (Mt., 25, 1-11), al cărei sceptru îl ţii 
şi a cărei cunună ţi-ai împletit-o de mult, EI Însuşi a scos afară o jumătate 
din acel cor (Mt., 15, 12-13), fiindcă au intrat la el fără această (milostenie), 
sau mai bine zis fiindcă nu şi-a agonisit-o din belşug, fiindcă avea 
untdelemn, dar nu destul. Dar pe cei care au intrat fără feciorie, fundcă erau 
îmbrăcați în aceasta (milostenie), i-a primit cu multă cinste numindu-i 
binecuvântaţii Părintelui Său (Mt., 25, 34), chemându-i la EI, dăruindu-le 
moştenire Împărăției şi proclamându-i astfel în mijlocul întregii lumi; şi n-a 
refuzat să spună în fața îngerilor şi a întregii creații că sunt hrănitorii şi 
găzduitorii Lui (Mt., 25, 35).” (Scrisori din exil, 17 scrisori către 
Olimpiada, scrisoarea VIII, 4a, în vol. Scrisori din exil. Către Olimpiada şi 
cei rămaşi credincioşi. Despre deprimare, suferință şi Providenţă..., pp. 
156-157) 


FEMEILE („bărbatul tău te va stăpâni'"*”) 


„S-a întâmplat la început şi cu femeia. Era de aceeaşi cinste cu 
bărbatul; dar pentru că nu s-a folosit bine de cinstea dată, de aceea 1 s-a luat 
puterea şi a auzit: Către bărbatul tău întoarcerea ta şi el te va stăpâni (Fac., 
3, 16). Pentru că n-ai ştiut să te foloseşti bine de conducerea ce ţi-am dat-o, 
îi spune Dumnezeu, învaţă să fii condusă bine decât să conduci rău”. (Omilii 
la Facere, omilia XXIX, VII, în col. PSB, vol. 21, p. 376) 


FEMEILE („femeia în biserică să tacă”) 


„Zicând că : Femeile voastre în biserică să tacă şi că nu li s-a dat voie 
lor să grăiască, ci să fie plecate, a adăogat: precum şi legea zice. Şi unde 
anume zice legea? Și către bărbatul tău va fi întoarcerea ta, şi el te va 
stăpâni (Fac. 3, 16). 


Ai văzut înţelepciunea lui Pavel, de unde aduce el mărturie, şi nu 
numai că le porunceşte a tăcea, ci a tăcea cu frică, ba încă cu atâta frică cu 
câtă trebuie a se linişti sluga? Pentru aceea şi el zicând că nu li s-a dat voie 





258 Fac., 3, 16. 
2597 Cori 14.3, 

să vorbească, nu a zis să tacă, ci în loc de tăcere el a pus ceva mai mult, 
zicând: Să fie plecate. Dar dacă aceasta trebuie să fie purtarea femeilor față 
de bărbaţii lor, apoi cu atât mai mult față de dascăli şi părinţi, şi de adunarea 
obştească a Bisericii. Dar, zici tu, dacă ele nu grâiesc nimic şi nici nu 
întreabă, apoi pentru ce mai stau de faţă? Ca să asculte cele ce trebuie, iar 
de cele îndoielnice să afle de la bărbaţii lor. Pentru aceea a şi adăogat: Jar de 
voiesc să se înveţe ceva, acasă să întrebe pre bărbaţii lor (| Cor. 14, 35). Nu 
numai că nu li se îngăduie a vorbi, dar nici a întreba ceva în biserică. Şi dacă 
nu li se îngăduie a întreba, cu atât mai mult a grăi nu le este slobod. Dar oare 
pentru ce le-a pus apostolul într-o astfel de supunere? Pentru că femeia este 
mai slabă, ea uşor alunecă şi este uşoară de minte. Pentru aceea apostolul le- 
a pus ca dascăli pe bărbaţii lor, folosind prin aceasta pe amândouă părțile, 
căci şi pe acelea le-a făcut mai cumpătate, şi pe aceştia mai băgători de 
seamă de cele ce se petrec în biserică, ca unii cari vor încredința femeilor lor 
cu toată amănunțimea ceea ce au auzit. 


Mai departe apoi, fundcă femeile socoteau ca o mândrie şi podoabă a 
lor a vorbi în biserică, iată că apostolul aduce vorba cu totul dimpotrivă, 
zicând: Că ruşine este femeilor să grăiască în biserică. Mai întâi el a 
dovedit aceasta cu legea lui Dumnezeu, iar după aceea cu gândul obştesc şi 
cu obiceiul, după cum le vorbea şi mai înainte despre păr, zicându-le: Dar nu 
însăşi firea vă învaţă pre voi? — şi, în sfârşit, pretutindeni vei găsi această 
uneltire la dânsul, căci nu îndeamnă pe ascultători numai cu pilde din 
sfintele Scripturi, ci şi cu de-acelea din obiceiul de obşte.” (Comentariile sau 
Tâlcuirea Epistolei întâi către Corinteni, omilia XXXVII, pp. 396-397) 


FEMEILE (purtarea lor) 


„Femeile priveau cele ce se petreceau (pătimirile şi răstignirea 
Domnului — n.n.), femeile care suferiseră alături de EI, care plânseseră 
pentru El. Uită-te cât de mare e stăruința lor! I-au urmat slujindu-L şi au fost 
de față şi în mijlocul primejdulor. De aceea au şi văzut totul: cum a strigat, 
cum Şi-a dat sufletul, cum s-au despicat pietrele şi pe toate celelalte. Şi ele 
au fost cele dintâi care L-au văzut pe lisus înviat; şi neamul acesta femeiesc 
osândit, neamul acesta, el s-a bucurat cel dintâi de vederea bunătăţilor; 
neamul acesta femeiesc a arătat bărbăție; ucenicii au fugit, dar femeile au 
rămas.” (Omilii la Matei, omilia LXXXVIII, II, în col. PSB, vol. 23, p. 985) 

„AI văzut curajul femeilor? Ai văzut dragostea lor? Ai văzut măreția 
sufletului lor şi în faţa banilor şi în faţa morții? 

Să imităm, dar, bărbaţilor, pe femei! Să nu lăsăm pe lisus în necazuri 
şi nevoi! Femeile acelea au cheltuit atâţia bani şi şi-au pus viaţa în primejdie 
chiar când lisus era mort; noi însă — iarăşi vă voi grăi de aceleaşi lucruri —, 
noi nu-L hrănim când Îl vedem flămând, nici nu-L îmbrăcăm când Îl vedem 
gol, ci trecem pe lângă EI când vedem că ne întinde mâna.” (Omilii la Matei, 
omilia LXXXVIII, III, în col. PSB, vol. 23, p. 986) 


„Femeile pe de-o parte se rugau în biserică şi proroceau cu capul 
descoperit — căci pe atunci femeile proroceau — iar pe de altă parte bărbaţii 
purtau părul lung, ca unii ce petreceau în filosofie, şi când se rugau prin 
biserici sau proroceau îşi acopereau capul, iar amândouă aceste abateri erau 
din legile elinilor. Deci fiindcă pentru toate acestea el îi sfătuise şi fund de 
față, şi poate că unii au ascultat, iar alţii nu au crezut, pentru aceea apostolul, 
ca un adevărat doftor, vine şi prin epistola aceasta şi îndreaptă păcatul.” 
(Comentariile sau Tâlcuirea Epistolei întâi către Corinteni, omilia XXVI, p. 
267) 


„Să fie, zice, în îmbrăcăminte cuviincioasă, făcându-şi lor podoabă 
din sfială, nu din păr împletit şi din aur, sau din mărgăritare, sau din 
veşminte de mult preţ, ci din fapte bune (2, 9 — 10). Şi ce vrea să zică: să se 
împodobească pe sine cu înțelepciune? Adică hainele să fie bine potrivite pe 
trup, din toate părțile, cu rânduială, iar nu cu meşteşuguri spre a atrage 
curiozitatea. Aceea este podoaba adevărată, pe când aceasta este podoabă 
falsă.” (Tâlcuiri la Epistola întâi către Timotei, omilia a VIII-a, p. 87) 


„Plină de vigoare şi de dăruire este femeia: dacă înclină către răutate, 
lucrează mari rele, iar dacă se apucă de virtute, mai degrabă şi-ar da sufletul 
decât să renunţe la râvna şi dăruirea lăuntrică |7poeo:ş].” (Cinci cuvântări 
despre Ana şi Samuel, cuvântul IV, în vol. Omilii şi cuvântări despre 
educația copiilor..., p. 63) 


FEMEILE (purtarea acoperământului capilar) 


„Poate ar fi cineva aici în nedumerire şi s-ar întreba în sine: Ce păcat 
poate fi a se ruga femeile cu capul descoperit, iar bărbaţii cu capul acoperit? 

Care anume păcat este, află de aici. Multe semne au fost date, atât bărbatului 
cât şi femeii, deosebite unele de altele, unuia semne de stăpânire, celeilalte 
semne de supunere; pe lângă acestea, femeia să-şi acopere faţa şi capul, iar 
bărbatul să aibă capul descoperit. Deci dacă acestea sunt semne sau 
simvoluri de stăpânire şi de supunere, apoi amândoi păcătuiesc dacă 
amestecă rolurile şi buna rânduială, trecând pe deasupra poruncii lui 
Dumnezeu şi călcându-şi rânduiala lor, bărbatul lăsându-se în micimea 
femeii, iar femeia răsculându-se asupra bărbatului prin felul de a se înfățişa. 
Că dacă nu este slobod a schimba hainele, nici femeia de a îmbrăca hlamidă, 
şi nici bărbatul de a pune pe față farosul sau voalul, după cum zice: Să nu se 
îmbrace femeia cu haine bărbăteşti, nici bărbatul să se îmbrace cu haine 
femeieşti (Deut. 22, 5), cu atât mai vârtos nu trebuie a le schimba. Toate 
acestea s-au fost legiuite de oameni, deşi mai pe urmă le-a întărit şi 
Dumnezeu, celelalte însă — vorbesc adică de a se acoperi şi a nu se acoperi — 
sunt de la fire. Şi când zic fire, înțeleg pe Dumnezeu, fiindcă cel ce a făurit 
firea el este. Deci când răstorni hotarele acestea, priveşte câtă vătămare se 
face. Şi să nu-mi spui că păcatul acesta este mic, căci este mare şi prin sine 
însuşi, fiindcă este nesupunere şi neascultare. Dacă poate a fost mic, dar iată 
că acum s-a făcut mare, fiindcă este simvol a mari fapte. Cum că este mare, 
se vede din cele ce aduc atâta bună-rânduială în neamul nostru omenesc, 
poruncind în lume şi stăpânului şi celui stăpânit. Astfel că cel ce calcă aceste 
rânduieli toate le amestecă, şi darul lui Dumnezeu îl trădează, în acelaşi timp 
şi cinstea dată lui de sus o aruncă jos la pământ, nu numai bărbatul, ci şi 
femeia. Căci şi pentru femeie este mare cinste a-şi ţine rânduiala în care se 
găseşte, după cum este şi ruşine ca ea să se răzvrătească. 


Pentru aceea apostolul a spus acest lucru pentru amândoi, zicând: 7or 
bărbatul, rugându-se, sau prorocind cu capul acoperit, ruşinează capul lui, 
şi toată femeia, rugându-se sau prorocind cu capul dezvelit, ruşinează capul 
ei, că totuna este ca şi cum ar fi rasă (| Cor. 11, 4-5). Erau pe atunci, după 
cum am mai spus, şi bărbaţi care proroceau, şi femei care aveau acest har, ca 
de pildă fetele lui Filip, ca şi altele mai înainte ca acestea, despre care şi 
Prorocul zicea de la început: Și vor proroci, zice, fiii voştri, şi fiicele voastre 
vedenii vor vedea (oil 2, 28). Deci pe bărbat nu-l sileşte a fi întotdeauna cu 
capul descoperit, ci numai când se roagă. 7ot bărbatul, zice, rugându-se sau 
prorocind cu capul acoperit, ruşinează capul său — pe când femeii îi 
porunceşte a fi cu capul acoperit întotdeauna. Pentru aceea, spunând: și toată 
femeia, rugându-se sau prorocind cu capul dezvelit, ruşinează capul său — 
nu a stat numai aici, ci încă a şi desluşit pricina, zicând: că totuna este ca şi 

cum ar fi rasă. Dar dacă a se rade este întotdeauna ruşinos lucru, apoi se 
vădeşte că şi a sta cu capul descoperit este ruşinos totdeauna. 


Și nu s-a mulțămit numai cu aceasta, ci încă a mai adăogat, zicând: 
Pentru aceea datoare este femeia să aibă învălitoare pe cap, pentru îngeri, 
arătând prin aceasta că ea nu numai în timpul rugăciunii trebuie a fi 
acoperită, ci mereu. Pentru bărbat el nu face vorbă de învelitoare sau 
acoperământ, ci numai de părul cel lung. A fi acoperit îl opreşte numai 
atunci când se roagă, iar a-şi lăsa părul lung îl opreşte pentru totdeauna.” 
(Comentariile sau Tâlcuirea Epistolei întâi către Corinteni, omilia XXVI, 
pp. 271-272) 


„Că de nu se înveleşte femeia, să se şi tundă; iar de este lucru de 
ruşine femeii a se tunde sau a se rade, învelească-se (1 Cor. 11, 6). În 
începutul cuvântului cere ca femeia să nu aibă capul gol, iar mai departe el 
dă a înţelege că aceasta s-o facă într-una, zicând: că totuna este ca şi cum ar 
fi rasă, şi încă o cere aceasta cu toată îngrijirea şi cu toată sârguinţa. ȘI nici 
nu a întrebuințat măcar zicerea obişnuită xoivnreoOou = a se acoperi, ci 
KATOKOAVTTEOOOu = a se înveli peste tot, a se ascunde de tot, încât să nu se 
mai vadă pe nicăiri. Apoi atingându-se cu putere de acea femeie care nu 
ascultă, zice: Că de nu se înveleşte femeia, să se şi tundă, adică: Dacă arunci 
acoperământul cel aşezat de legea lui Dumnezeu, apoi atunci, zice, aruncă 
şi pe cel de la fire.” (Comentariile sau Tâlcuirea Epistolei întâi către 
Corinteni, omilia XXVI, p. 272) 


„Aşadar, a se acoperi este semn al supunerii şi al stăpânirii. Deci 
apostolul pregăteşte pe femeie de a căuta în Jos, de a se sfii şi de a-şi ţine 
însuşirea sa femeiască. Însuşirea şi cinstea celui stăpânit este de a rămâne în 
supunere. Bărbatul nu este silit a face aceasta, fiindcă el este icoana 
Stăpânului, pe când femeia cu drept cuvânt trebuie a face aşa.” 
(Comentariile sau Tâlcuirea Epistolei întâi către Corinteni, omilia XXVI, p. 
274) 


„Dar, zici tu, dacă părul îi este dat spre acoperământ, pentru ce 
atunci trebuie a-şi mai adăuga şi altă învelitoare? Pentru aceea că ea trebuie 
a-şi mărturisi supunerea nu numai prin simvol de la fire, ci şi prin simvol de 
la voie, adică de la voia slobodă. Cum că trebuie a le acoperi, zice, chiar 
firea, apucând înainte, a legiuit aşa. Deci adaogă şi cele de la tine, ca să nu 

se pară că tu răstorni legile firii, ceea ce este dovadă de mare obrăznicie, 
fiindcă ne luptăm nu numai cu noi înşine, ci şi cu firea.” (Comentariile sau 
Tâlcuirea Epistolei întâi către Corinteni, omilia XXVI, p. 275) 


„+... a se împotrivi cineva acestora, adică a grăi împotrivă, este a fi 
iubitor de ceartă şi nicidecum om cu cugetare sănătoasă.” (Comentariile sau 
Tâlcuirea Epistolei întâi către Corinteni, omilia XXVI, p. 275) 


„Dar mă tem ca nu cumva unele dintre femei, primind acoperământul 
sau vălul poruncit de apostol, să se găsească în fapte că sunt necinstite şi 
dezvelite în alt fel. Pentru aceea şi lui Timotei scriindu-i, nu s-a mulțămit 
numai cu acestea Pavel, ci a mai adăogat şi altele, zicând: Întru podoabă de 
cinste, cu sfială şi cu întreagă cugetare să se impodobească pre sine (| Tim. 
2, 9), că dacă nu este slobod a avea capul descoperit, ci să poarte cu sine 
pretutindeni simvolul supunerii, apoi cu atât mai mult trebuie a arăta această 
supunere prin fapte. Astfel, de pildă, cele dintâi femei numeau domni pe 
bărbații lor, şi le dădeau întâietate.” (Comentariile sau Tălcuirea Epistolei 
întâi către Corinteni, omilia XXVI, pp. 275-276) 


FEMEILE (sfaturile femeilor decăzute) 


„+... Mulţi şi fără să îndure nenorociri s-au prăbuşit numai prin 
sfaturile femeilor.” (Comentariile sau Tâlcuirea Epistolei întâi către 
Corinteni, omilha XXVIII, p. 298) 


FERICIREA (definiţia) 


„Oamenii care caută să definească fericirea prin desfătare, bogăție, 
slavă şi prin bunuri din lumea aceasta, nu sunt oameni care cugetă la virtutea 
lor, ci oameni care au ajuns cai şi asini.” (Despre soartă şi Providenţă, 
cuvântul I, în vol. Omilii la săracul Lazăr. Despre soartă şi Providenţă..., p. 
169) 


FERICIREA (fericiţi sunt cei...) 


„Care om poate fi mai fericit decât acela care trăieşte în aşa fel că 
oamenii se minunează de el şi spun: Slavă Ție, Dumnezeule!” (Omilii la 
Facere, omilia VII, VII, în col. PSB, vol. 21, p. 96) 

„Eu socotesc fericit nu pe acela care este încărcat de bogății, ci pe 
acela care este încoronat cu virtute deşi suferă nenumărate nenorociri.” 
(Primele patru omilii despre statui, omila I, p. 24) 


„Dacă vezi un om gras, căruia îi merge tare bine cu sănătatea, înalt şi 
întrecându-i pe ceilalți cu statura, să nu îl lauzi până ce mai întâi n-ai aflat ce 
fel de suflet are. Să fericim pe oameni, nu (numai) după frumuseţea din 
afară, ci şi după frumuseţea cugetului lor.” (Predicile despre statui, Partea a 
II-a, predica a XVII-a, p. 135) 


„Chiar dacă se mâhneşte cineva după voia lui Dumnezeu, se alege cu 
mare folos din aceasta. Deoarece, aşadar, cei biciuiți sunt mai fericiți decât 
cei ce biciuesc, şi cei care la noi se mâhnesc sunt mai fericiți decât cei care 
la cei de afară (la păgâni) huzuresc, şi cei ce-s îndurerați, decât cei ce se 
bucură; ce prilej vom mai avea de supărare? De aceea nu trebuie să socotim 
fericit decât pe cel ce trăieşte după voia lui Dumnezeu. Şi Scriptura numai 
pe aceştia îi socoate fericiți, căci zice: Fericit bărbatul care nu umblă în 
sfatul celor necredincioşi (Psalm 1, 1). Ferice de cel pe care-l îndrepți şi îl 
înveți legea Ta (Psalm 93, 12). Fericiţi cei neprihăniți în cale (Psalm 118, 
1). Fericiți toți cei ce se incred în El (Psalm 2, 11). Ferice de poporul al 
cărui Dumnezeu e Domnul (Psalm 143, 15). Şi iarăşi aşa spune Hristos: 
Ferice de cei ce plâng, fericiți cei umiliți, fericiți cei blânzi, fericiţi cei 
împăciuitori, fericiţi cei ce sufăr prigoană din pricina dreptății (Matei 5, 3- 
10). Vezi cum Scripturile dumnezeieşti nu fericesc nicăieri pe vreun bogat, 
pe vreunul de neam mare, sau pe cel ce a avut parte de slavă, ci numai pe cel 
ce a dobândit virtutea?” (Predicile despre statui, Partea a II-a, predica a 
XVIII-a, pp. 149-150) 


„Numai acela e fericit care se teme de Dumnezeu.” (Predicile despre 
statui, Partea a II-a, predica a XVIII-a, p. 151) 


„Atunci când vedeţi în viaţa aceasta pe unul că o duce în petreceri 
şi are o viaţă tihnită, dar are să fie osândit dincolo, să nu-l fericiți pe 
acesta pentru viața de petreceri de aici, ci plângeţi-l pentru viaţa de 
chin de dincolo. Şi iarăşi, când vedeţi pe unul din cei care au să se 
bucure de multă cinste dincolo că este în viața aceasta trecătoare 
necăjit, strâmtorat şi înconjurat de mii şi mii de rele, nu-l plângeți din 
pricina necazurilor de aici, ci fericiți-l şi socotiti-l pildă de urmat 
pentru cununile gătite lui în acele veacuri fără de sfârşit.” (Cuvânt de 

laudă la Sfântul Mucenic Iulian, |, în vol. Predici la sărbători 
împărăteşti şi cuvântări de laudă la sfinţi, p. 478) 


„... să nu fericim pe cei bogaţi, ci pe cei virtuoşi, să nu plângem pe 
cei săraci, ci pe cei păcătoşi.” (Omilii la săracul Lazăr, cuvântul |, în vol. 
Omilii la săracul Lazăr. Despre soartă şi Providenţă..., p. 50) 


FERICIREA (dobândirea fericirii) 


„Hristos nu dă aceste învățături ca sfaturi şi porunci, ci ca fericiri, 
pentru a face plăcut la auz cuvântul Său şi pentru a deschide tuturor 
oamenilor uşa învăţăturii Sale. N-a spus: Cutare şi cutare este fericit, ci: Toți 
cei ce faceți acestea sunteți fericiți. Deci, fie că eşti rob, fie că eşti sărac; fie 
că eşti nevoiaş fie că eşti străin, fie că eşti om de rând nimic nu te împiedică 
să fu fericit”. (Omilii la Matei, omilha XV, II, în col. PSB, vol. 23, p. 176) 


„Aşadar, dacă voieşti să fii fericit, să trăieşti liniştit şi în bucurie, nu 
căuta nici liniştea, nici bucuria, ci înarmează sufletul tău cu răbdare şi curaj; 
fără acestea, nu numai că vei cădea în faţa ispitei, dar liniştea te va pierde şi 
te va dobori mai mult.” (Primele patru omilii despre statui, omilia a IV-a, p. 
72) 


„Pe noi nimeni nu ne poate face nenorociţi, decât noi înşine, după cum 
nici fericiţi nu ne poate face altul decât noi înşine, după harul lui 
Dumnezeu.” (Predicile despre statui, Partea a II-a, predica a XVIII-a, p. 
151) 


FERICIREA (în ce constă fericirea?) 


„.... fericirea, slava desăvârşită constă în a contempla pe Fiul lui 
Dumnezeu, şi aceea face strălucit şi fericit...” (Comentar la Evanghelia de la 
Ioan, omila LXXXII, 3, p. 429) 


FERICIREA (aparenta fericire a celor bogaţi) 
„Și grăieşte-i aşa celui ce-a spus cele de mai înainte: Pentru ce-i 
fericit acesta? Pentru că are un cal minunat şi frâu de aur? Pentru că are 


multe slugi şi-i îmbrăcat cu haine frumoase? Pentru că se ţine de beții şi 
benchetuieşte în fiecare zi? Dar tocmai pentru asta-i un ticălos şi un 

nenorocit, vrednic de mii şi mii de lacrimi! Văd prea bine că nu puteţi să-l 
lăudaţi pe el, ci toate cele din afara lui: calul, frâul, hainele, care nu fac 
parte din el. Spune-mi, rogu-te, poate fi o mai mare nenorocire decăt să 
audă că i se laudă calul, frâul calului, frumusețea hainelor, vigoarea 
trupească a slugilor, dar că despre el nu se spune nici un cuvânt de laudă? 
Poate fi un om mai sărac decăt acesta, care n-are nici un ban al său şi nici 
un lucru pe care să-l poată lua cu sine de aici (din lumea aceasta), ci se 
îimpodobeşte numai cu bunuri străine? Podoaba şi bogăţia noastră nu sunt 
slugile, hainele şi caii, ci virtutea sufletului, bogăţia faptelor bune şi 
îndrăznirea către Dumnezeu. 

De asemenea, dacă vezi că cei ce stau alături de tine nefericesc pe un 
om sărman, neluat în seamă, disprețuit, sărac, dar virtuos, laudă-l pe acesta 
din urmă şi, astfel, a şi ajuns lauda celui ce a trecut pe dinaintea prăvăliei 
sfat şi îndemn de bună vieţuire. Dacă ei spun că e un necăjit şi un amărât, la 
rândul tău spune-le că săracul acesta este cel mai fericit dintre toți oamenii, 
pentru că are pe Dumnezeu prieten, pentru că este virtuos, pentru că are o 
bogăţie ce nu se împuţinează niciodată, pentru că are cugetul curat. Ce 
pagubă are el de pe urma lipsei de avere, când are să moştenească cerul şi 
bunătățile din cer? 

Deci, dacă vei cugeta şi tu aşa şi vei învăţa şi pe alții să cugete astfel, 
vei primi mare răsplată şi pentru mustrare şi pentru laudă, pentru că şi una şi 
alta ai făcut-o spre slava lui Dumnezeu.” (Cuvânt la calende, în vol. Omilii 
la săracul Lazăr. Despre soartă şi Providenţă..., p. 15) 


„Nu mustra pe cel pe care Dumnezeu îl laudă! Că Dumnezeu laudă pe 
cel ce vieţuieşte drept, chiar de este sărac. Nu lăuda pe cel de care e scârbit 
Dumnezeu! Că Dumnezeu e scârbit de cel ce trăieşte în păcate, chiar de-ar fi 
înconjurat de multă bogăție.” (Cuvânt la calende, în vol. Omilii la săracul 
Lazăr. Despre soartă şi Providenţă..., p. 15) 


„Te frămânți, te necăjeşti eşti plin tot de tulburare pentru că un 
oarecare se îmbogăţeşte pe nedrept şi-l linguşeşte mulțimea? Dar nu auzi pe 
psalmist că spune: Să nu te temi când se îmbogăţțeşte omul, că la moarte el 
nu va lua nimic, nici nu se va cobori cu dânsul slava lui? (Ps., 48, 17-18). 
Nu auzi pe proorocul care strigă cu glas mare: 7ot trupul e iarbă, şi toată 
slava omului, ca floarea ierbii? (Isaia 40, 6). Nu vezi că însuşi adevărul 
lucrurilor dă dreptate celor spuse de prooroci? Nu vezi că viaţa şi sfârşitul 
lucrurilor întăresc cele spuse, că omul /a moarte el nu va lua nimic? Ascultă- 
l pe lov grăind acelaşi lucru: Gol am ieşit din pântecele maicii mele, gol mă 
voi întoarce (lov 1, 21), pentru că omul la moarte nu va lua nimic (Psalmi 

48, 18). Ascută-l pe Pavel cugetând la fel: Nimic n-am adus pe lume; 
învederat e că nici nu putem lua (| Timotei 6, 7). Şi tu fericeşti pe omul care 
nu poate lua de aici nimic ca să-l poată apăra dincolo în ziua judecății! 
Spune-mi, poate fi oare o mai mare ticăloşie şi nefericire decât să pleci de 
aici mai necinstit ca toţi, după ce ai trăit pe pământ în multă desfătare? Dacă 
al vedea pe unul dintre oamenii bogați şi îngâmfați din oraş, care se bucură 
de multă cinste într-o ţară străină, înconjurat de paraziți şi linguşitori, deci, 
dacă ai vedea pe unul dintre aceştia că trebuie să se întoarcă în patria lui, dar 
că nu 1 se îngăduie să ia ceva cu el, ci că trebuie să plece gol, lhpsit de cinste, 
la înfăţişare mai sărac şi mai sărman ca cerşetorii, spune-mi, l-ai socoti pe 
acesta de invidiat?; oare nu tocmai pentru aceasta l-ai neferici şi ţi-ar fi milă 
de el? Gândeşte astfel şi despre cei bogați.” (Despre soartă şi Providenţă, 
cuvântul IV, în vol. Omilii la săracul Lazăr. Despre soartă şi Providenţă..., 
pp. 184-185) 


FILOSOFIA (definiţia) 


„Că aceasta este definiția filozofiei: să fii cu pricepere curat la suflet”. 
(Omilii la Matei, omilia LI, VI, în col. PSB, vol. 23, p. 597) 


FILOSOFIA 


„Omului îi aparține în mod natural puterea de a se ridica să 
filosofeze.” (Comentar la Evanghelia de la loan, omiha II, 2, p. 12) 


„În adevăr, iubiţilor, ceea ce este însemnat pentru noi este virtutea şi 
filosofia. Dar fiindcă virtutea este departe de noi, şi atât ea, cât şi filosofia se 
găsesc cu totul străine nouă, apoi pentru aceea este tulburare mare în 
cugetele noastre, pentru aceea cele mai multe valuri năvălesc asupră-ne, 
pentru aceea ameţeala ce ne cuprinde.” (Comentariile sau Tâlcuirea 
Epistolei întâi către Corinteni, omilia XXIX, p. 310) 


„Care este caracteristica filosofului adevărat? Nu oare de a dispreţui 
averile şi slava, şi în definitiv de a fi mai presus de orice invidie şi patimă?” 
(Comentariile sau Explicarea Epistolei către Efeseni, omilia XXI, p. 219) 


FILOSOFIA (philosophia antigua şi philosophia christiana) 

„Evangheliştii şi-au scris Evangheliile lor nu ca Platon”, care a scris 
acea lucrare numită Republica sau ca Zenon”! sau ca altcineva care a dat 
reguli de purtare în viață şi a alcătuit legi. Toţi aceştia au arătat prin scrierile 
lor că au fost inspirați de un duh rău, un demon sălbatic, care duce război 
oamenilor, un duşman al creştinătăţii, un vrăjmaş al bunei rânduieli, un 
demon care răstoarnă totul. Poţi spune altceva, când ei, în scrierile lor, cer ca 
femeile să fie comune bărbaților, când aduc pe fecioare goale în arene în 
văzul bărbaților, când îngăduie concubinajul, când amestecă şi răstoarnă 
totul şi calcă în picioare legile firii? Toate cele spuse de ei sunt născociri ale 
demonilor şi împotriva firii. Despre acestea însăşi firea ne poate da mărturie, 
că ea însăşi nu îngăduie astfel de lucruri. Şi aceşti filosofi au scris cărțile lor 
fără să fie prigoniţi, fără să fie în primejdie, fără să li se ducă război, ci în 
toată liniştea şi în toată libertatea, într-o limbă frumoasă şi aleasă; pescarii, 
însă, au scris Evanghelule fiind prigoniți, biciuiţi şi mereu în primejdie de 
moarte; cu toate acestea, scrierile lor au fost primite cu toată dragostea de 
neînvățați şi de învățați, de robi şi de liberi, de împărați şi de ostaşi, de 
barbari şi de eleni. 

Nu poţi spune că Evangheliile au fost primite de toți pentru că sunt 
scurte şi simple. Nu, pentru că sunt cu mult superioare scrierilor amintite 
mai sus. Nici prin vis nu s-au gândit filosofii aceia la feciorie, şi nici la 
numele ei, la sărăcia de bună voie, la post sau la ceva asemănător tot atât de 
înalt. Pescarii noştri, însă, n-au izgonit numai pofta, nici n-au pedepsit numai 
fapta, ci şi privirea desfrânată, insultele, râsul dezmăţat, îmbrăcămintea 
nepotrivită, mersul necuviincios, strigătul, mergând cu purtarea de grijă până 
la cele mai mici fapte din viaţa omului. Au umplut toată lumea cu sadul 
fecioriei. Au convins pe oameni să filosofeze despre Dumnezeu şi despre 
cele din ceruri aşa cum nimeni dintre filosofi n-a filosofat vreodată. Cum ar 
fi putut filosofa aşa, când ei au îndumnezeit chipurile animalelor sălbatice, 
ale fiarelor, ale târâtoarelor şi ale altor animale mult mai nevrednice? Şi iată, 
învățăturile înalte ale pescarilor sunt primite şi crezute, înfloresc şi se 
răspândesc în fiecare zi, pe când învăţăturile filosofilor se duc, pier, dispar 
mai iute ca pânza de păianjen. Şi pe bună dreptate, pentru că demonii le-au 
propovăduit. Din pricina aceasta sunt pline de desfrânare, pline de multă 





*0 Tâlcuirea Pr. Prof. D. Fecioru: Platon, filosof grec (428-348 î.d.Hr.), discipolul lui 
Socrate şi dascălul lui Aristotel. Autorul a numeroase lucrări filosofice, scrise în formă de 
dialog: Criton, Fedon, Gorgias, Banchetul, Republica şi altele. Filosofia sa are ca metodă 
dialectica şi ca încoronare teoria ideilor. (n.s. 8,p.21). 

1 Tâlcuirea Pr. Prof. D. Fecioru: Zenon din Cilium, filosof grec (336-264 î.d.Hr.), 
întemeietorul stoicismului. (n.s. 9, p. 21). 

întunecime şi de mai multă nerozie.” (Omilii la Matei, omilia |, IV-V, în col. 
PSB, vol. 23, pp. 21-22) 


„Poate fi, oare, ceva mai de râs decât o lucrare ca Republica lui 
Platon, în care filosoful, în afară de cele spuse mai sus, ca să poată arăta ce 
este dreptatea, a scris pagini întregi pline de neclaritate? Chiar dacă spusele 
sale ar avea vreun folos, totuşi sunt cu totul netrebuincioase pentru viața 
oamenilor. Dacă un plugar, un fierar, un zidar, un corăbier, într-un cuvânt un 
meseriaş, care se hrăneşte din lucrul mâinilor sale, şi-ar părăsi meseria şi 
munca sa cinstită şi şi-ar cheltui atâţia şi atâţia ani ca să înveţe din scrierile 
unui filosof ce este dreptatea, ar ajunge să moară de foame înainte de a o 
învăţa şi ar pleca de pe lumea aceasta sfârşindu-şi viaţa în chip silnic, fără să 
ajungă să înveţe ceva practic. Învățăturile noastre creştine nu sunt aşa. 
Hristos ne-a învăţat dreptatea, cuviinţa, folosul, într-un cuvânt virtutea, în 
cuvinte puţine şi lămurite. Uneori spune: În aceste două porunci se cuprind 
toată legea şi profeţii (Matei 22, 39), adică în dragostea de Dumnezeu şi 
dragostea de aproapele; iar alte ori: Toate câte voiți să vă facă vouă oamenii 
faceți şi voi lor, că aceasta este legea şi profeții (Matei 7, 12). Toate aceste 
învățături sunt uşor de înţeles şi le poate învăţa cu uşurinţă şi plugarul şi 
sluga şi văduva şi copilul şi chiar omul care pare redus cu totul la minte. Aşa 
este natura adevărului. Și o mărturiseşte sfârşitul lucrurilor. Toţi oamenii au 
aflat ce trebuie să facă; şi nu numai că au aflat, dar s-au şi străduit să trăiască 
aceste învățături. Şi este trăită învăţătura creştină nu numai în oraşe, ci şi pe 
vârfurile munților. Da, acolo, pe vârfurile munţilor vei vedea cete de îngeri 
strălucind în chip de trup omenesc, vei întâlni pe pământ viețuire cerească. 
Că reguli de viețuire ne-au dat nouă pescarii! Nu ne-au dat porunci, aşa cum 
fac filosofii, să studiem din copilărie, nici n-au legiuit că, pentru a pune în 
practică virtutea, trebuie să avem atâția si atâția ani. Nu, pescarii s-au adresat 
oricărei vârste fără deosebire. Învățăturile filosofilor, jocuri de copii; ale 
evangheliştilor, adevărul lucrurilor. Acestei vieţuiri i-au dat ca loc cerul; 
meşterul ei este Dumnezeu şi tot Dumnezeu este legiuitorul legilor de acolo. 
Aşa şi trebuia. Răsplățile unei astfel de vieţuiri nu sunt frunze de dafin, nici 
de măslin, nici întreţinere pe seama statului, nici statui de aramă, lucruri 
lipsite de căldură şi valoare, ci viață fără de sfârşit; ajungem copii ai lui 
Dumnezeu, dănțuim împreună cu îngerii, stăm alături de tronul împărătesc, 
suntem necontenit cu Hristos.” (Omilii la Matei, omilia |, V, în col. PSB, 
vol. 23, p. 22) 


„Cine cunoaşte vechiul Egipt, Egiptul cel înnebunit, cel ce lupta 
împotriva lui Dumnezeu, Egiptul care se închina pisicilor şi se temea şi 

tremura în faţa unei cepe, acela îşi dă seama bine de puterea lui Hristos; dar 
mai bine spus, nici n-avem nevoie de aceste vechi istorii, că se văd şi acum 
rămăşiţele rătăcirii de odinioară, dovada nebuniei lor de mai înainte. ȘI totuşi 
locuitorii Egiptului, care ajunseseră în vechime la o atât de mare nebunie, 
astăzi toți filosofează despre cer şi despre lucrurile cele mai presus de cer, 
râd de obiceiurile strămoşeşti, îi caină pe străbuni şi nu pun nici un preţ pe 
filosofi. Însăşi viaţa i-a învăţat că înţelepciunea vechilor filozofi nu era 
altceva decât o născocire de babe bețive şi că adevărata filosofie, vrednică de 
ceruri, este filosofia propovăduită de pescari. De aceea locuitorii Egiptului, 
pe lângă curăția dogmelor, arată mare râvnă şi pentru viaţa creştină.” (Omilii 
la Matei, omilia VIII, V, în col. PSB, vol. 23, p. 107) 


„Unde-mi sunt acum filosofu greci, care în zadar şi fără de rost imitau 
neruşinata filosofie cinică”? - căci ce folos aveau că şedeau într-un butoi” 
ŞI se apucau apoi de fel de fel de blestemăţii — care se împodobeau cu inele, 
pietre preţioase şi aveau în casele lor slugi şi slujnice şi alte multe lucruri 
netrebnice, căzând dintr-o extremă în alta? loan Botezătorul n-a fost ca unul 
ca aceştia, ci locuia în pustie ca în cer, arătând prin viaţa lui mare filosofie. 
Când s-a pogorât din pustie în oraşe era ca un înger din cer: luptător al bunei 
credinţe, încununat al lumii, filosof al unei filosofii vrednice de ceruri. Şi era 
aşa când încă nu se pusese capăt păcatului, când încă nu încetase legea, când 
încă nu fuseseră sfărâmate porțile cele de aramă, ci când stăpânea încă 
vechea vieţuire. Aşa-i un suflet curajos şi treaz! Merge înainte mereu şi 
depăşeşte piedicile puse, ca şi Pavel pe timpul noii vieţuiri!” (Omilii la 
Matei, omilia X, IV, în col. PSB, vol. 23, pp. 125-126) 

„Unde-i acum Platon? Unde-i Pitagora?"** Unde-i mulţimea de 
filosofi stoici?* Platon s-a bucurat de multă cinste; dar a fost demascat ŞI 
vândut ca sclav; n-a reuşit să înfăptuiască nici una din ideile sale, nici chiar 





**2 Tâlcuirea Pr. Prof. D. Fecioru: Întemeietorul filosofiei cinice este Antistene (444-365 


î.Hr.), discipolul lui Socrate. Antistene sustinea că ştiinţa este inutilă, că sănătatea, 
bogăţiile, dregătoriile nu sunt adevăratul bine, de aceea trebuie disprețuite; omul are 
datoria să se silească să ajungă liber, înfrângându-şi poftele; virtutea este binele suveran. 
(n.s. 24, p. 125) 

*% Tâlcuirea Pr. Prof. D. Fecioru: Cum făcea filosoful cinic Diogene (413-327 î.Hr.), 
ucenicul lui Antistene. (n.s. 25, p. 125) 

** Tâlcuirea Pr. Prof. D. Fecioru: Pitagora s-a născut în insula Samos pe la 585 î.d.Hr. şi 
a murit pe la 500 î.d.Hr., în Italia de Sud, unde şi-a desfăşurat activitatea sa de om politic, 
filosof şi matematician. Este întemeietorul filosofiei ce-i poartă numele. (n.s. 20, p. 412) 
*5 Tâlcuirea Pr. Prof. D. Fecioru: Adepții filosofului Zenon din Citium (€. 336 — c. 264 
î.d.Hr.), întemeietorul filosofiei stoice. (n.s. 21, p. 412) 

cu ajutorul unui tiran; mai mult, şi-a trădat ucenicii şi şi-a sfârşit ticălos 
viaţa; iar gunoaiele filosofiei cinice, toate, ca umbra şi visul, au pierit! Şi n- 
au avut de luptat filosofii greci cu greutățile cu care au luptat ucenicii 
Domnului! Păreau străluciți pentru filosofia lor — atenienu au afişat chiar 
scrisorile lui Platon, pe care Dion” le trimisese lor —, au trăit în belşug şi 
tihnă toată viaţa şi aveau nu puţine bogății. Astfel Aristip”“” îşi cumpăra 
metrese scumpe; altul lasă prin testament mari moşteniri; iar altul păşea pe 
spatele ucenicilor săi, care făceau pod din spatele lor; despre Diogene din 
Sinope se spune că se schimonosea în piaţa publică. Acestea sunt faptele 
cele mari ale filosofilor! Nimic asemănător nu găsim în viața ucenicilor 
Domnului, ci mare curăţenie sufletească şi trupească, desăvârşită bună- 
cuviință, război cu toată lumea pentru adevăr şi credință, junghieri în fiecare 
ZI, iar după acestea, trofeele cele strălucite.” (Omilii la Matei, omilia 
XXXIII, IV, în col. PSB, vol. 23, p. 412) 


„Filosofia este un bun destul de mare. Eu vorbesc despre a noastră 
căci, în ce priveşte învățătura neamurilor, aceasta nu este decât cuvinte şi 
poveşti şi încă poveşti care n-au nimic filosofic în ele. În sfârşit, printre ei 
totul se face din mândrie şi din vanitate. Filosofia este deci un bine destul de 
mare, pentru că, chiar în această viaţă ea ne răsplăteşte. Spre exemplu, cel ce 
disprețuieşte bogăţiile, simte deja, de acum, tot folosul acestui dispreţ, el este 
lipsit de orice grijă în plus şi fără de folos. Cel ce calcă în picioare slava, 
primeşte de aici jos răsplata sa, pentru că el nu este rob nimănui, fiindcă se 
bucură de adevărata libertate. Cel ce doreşte bunurile cerului, primeşte în 
această viaţă răsplata sa, pentru că el nu face nici un caz de lucrurile 
prezente şi trece cu uşurinţă peste toate greutățile şi necazurile acestei vieți.” 
(Comentar la Evanghelia de la loan, omilhia LXIII, 1, pp. 320-321) 


„Spuneţi-mi, vă rog, pentru ce n-au putut înţelege neamurile deloc? 
Nu erau ele pline de toată înțelepciunea omenească şi de cunoaştere? Pentru 
ce n-au putut ele să-i depăşească pe pescari, pe făcătorii de corturi, pe 
oamenii fără inteligență? Nu-i aşa că fiindcă ele se întemeiau pe propriile lor 
iluminări, fiindcă ei voiau să-i scoată pe toți din mintea lor cea slabă şi că 
dimpotrivă aceştia lăsau totul pe seama credinţei şi nu voiau să fie luminaţi 





246 ma A . î ă - A 5 A 
Tâlcuirea Pr. Prof. D. Fecioru: Dion de Siracuza, om de stat siracuzian, născut în 409, 


mort în 354 î.d.Hr., prieten cu filosoful Platon. (n.s. 23, p. 412) 
*7 Tâlcuirea Pr. Prof. D. Fecioru: Aristip de Cirena, născut pe la 430 î.d.Hr., filosof grec, 
întemeietorul şcolii filosofice hedoniste. (n.s. 24, p. 412) 


1288 


decât de ea? lată pentru ce apostolii i-au întrecut cu mult pe Platon, pe 
Pitagora şi pe mulți alți visători; iată pentru ce i-au întrecut pe astronomi, pe 
matematicieni, pe geometri, pe aritmeticieni şi pe toţi ceilalți savanţi, ori cu 
ce ştiinţă ar fi fost împodobiţi? (...) Remarcaţi, în sfârşit, că apostolii au 
învățat că sufletul este nemuritor şi nu numai că au făcut cunoscută 
nemurirea, ci încă au şi dovedit-o. Dar filosofii n-au cunoscut mai întâi ceea 
ce este sufletul şi după ce i-au făcut descoperită diferenţa şi l-au deosebit de 
trup, ei s-au dezbinat între ei; unii zicând că este netrupesc, alţii că este 
trupesc şi că el se risipeşte şi piere odată cu trupul; filosofii au spus şi că 
cerul este însuflețit şi că el este un Dumnezeu; dar pescarii au învăţat că 
Dumnezeu a creat cerul şi 1-a convins pe oameni.” (Comentar la Evanghelia 
de la loan, omilha LXIII, 3, p. 324) 


„Să le fie deci ruşine păgânilor cu filosofii lor şi cu înțelepciunea lor 
mai păcătoasă decât orice nebunie; să se dea la o parte şi să se ascundă. La 
ei, filosofu, în tot timpul vieții lor, abia câtorva ucenici au putut să le îm- 
părtăşească ideile lor şi la cea mai mică primejdie i-au pierdut şi pe aceştia; 
dar ucenicii lui Hristos, pescari, vameşi şi lucrători de corturi, în puţini ani 
au adus toată lumea la credinţa lor, şi, cu toate că se iveau primejdii 
nenumărate, propovăduirea lor nu numai că nu s-a stins, dar înfloreşte şi 
sporeşte mereu, şi ei au învăţat înțelepciunea pe nişte oameni simpli, plugari 
sau ciobani.” (Predicile despre statui, Partea a II-a, predica a XIX-a, p. 161) 


„Elinismul, păgânismul, se întinsese pe tot pământul şi pusese 
stăpânire pe sufletele tuturor oamenilor; cu toate acestea după ce 
ajunsese la o atât de mare putere şi răspândire, a fost doborât de puterea 
lui Hristos.” (Cuvânt la Fericitul Vavila, şi împotriva lui Iulian, şi 
către elini, III, în vol. Predici la sărbători împărăteşti şi cuvântări de 
laudă la sfinți, p. 305) 


„După cum oamenii şugubeți ar râde, iar cei cu judecată ar plânge 
cu lacrimi de unul care s-ar apuca să săgeteze cerul ca să-l despice, sau 
ar încerca să sece oceanul cu pumnii, tot astfel e bine ca şi noi să râdem 
de elini şi să-i plângem când vorbesc împotriva noastră, încearcă 
lucruri cu mult mai grele decât cel care nădăjduieşte să găurească cerul 
şi să golească oceanul. Nici lumina nu va fi vreodată întuneric atâta 
vreme cât e lumină, nici adevărul minunilor şi învățăturilor noastre nu 
va fi răsturnat.” (Cuvânt la Fericitul Vavila, şi împotriva lui Iulian, şi 
către elini, IV, în vol. Predici la sărbători împărăteşti şi cuvântări de 
laudă la sfinți, pp. 307-308) 

FILOSOFII (păgâni) 


„Căci dacă aceşti înţelepţi falşi caută să-şi arate în afară înţelepciunea 
lor şi gravitatea, n-ar trebui să vă miraţi, ci ar trebui să râdeți văzându-i 
urmând învăţători falşi şi fără de minte; căci învățătorii lor n-au ştiut să 
gândească nimic mare, adevărat, nici cu privire la Dumnezeu, nici cu privire 
la creatură; ceea ce la noi ştie cea mai mică dintre femei, pe care Pitagora n- 
a cunoscut-o, că sufletul este duhovnicesc şi nemuritor. Căci aceşti filozofi 
zic în mod fastuos că sufletul este schimbat în muscă, în peşte, în ţânţar. Nu 
vă aplecaţi urechea la ei, vă rog (...) Ei sunt aici personaje destul de mari, ei 
lasă să le crească părul, îl taie, îl ajustează şi se îmbracă cu o manta; iată în 
ce constă toată filozofia lor. Dacă îi priviţi mai de aproape, ei nu sunt decât 
cenuşă şi țărână, nu este nimic sănătos la ei, ci gârlejul lor este mormânt 
deschis (Ps., 5, 11); în ei totul este murdărie şi stricăciune, şi învăţăturile lor 
aşa ca un leu putrezit, mâncat de viermi. 

Primul dintre filozofii lor a învăţat că Dumnezeu este apă, cel care a 
venit după el a zis că era focul, un altul că era aerul, şi toți n-au avut despre 
Dumnezeu decât idei stricate şi trupeşti. Nu admiraţi dar, vă rog pe aceşti 
învățători care n-au ştiut să se ridice la cunoaşterea unui Dumnezeu 
netrupesc. Căci dacă au avut ceva cunoaştere, ei o datorează vorbirilor pe 
care le-au avut în Egipt cu ai noştri. Dar, pentru a nu produce aici prea multă 
dezordine, să terminăm vorbirea noastră. Dacă ne-am ostenit să vă expunem 
învățătura lor, ceea ce au zis ei despre Dumnezeu, despre materie, despre 
suflet şi despre trup, nu ați putea apoi să nu izbucniţi în râs. De altminteri nu 
merită nici măcar să fie respinşi, căci ei se distrug în mod reciproc pe ei 
înşişi. 

Filozoful care a scris împotriva noastră cartea despre materie, se 
defaimă pe sineşi. Astfel deci, pentru a nu vă ocupa fără folos timpul vostru, 
şi pentru a nu ne pune să vorbim fără sfârşit, să le lăsăm toate lucrurile 
acestea, şi să spunem că trebuie să ne aplecăm la lectura Sfintei Scripturi, în 
loc să ne punem la vorbiri fără sens din care nu scoatem nici un folos. Acest 
aviz 1-l dă Sfântul Pavel lui Timotei, acestui ucenic iubit care este plin de 
înțelepciune, şi care a primit darul Duhului Sfânt şi al minunilor. Să urmăm 
deci sfatul marelui apostol, să fugim să respingem aceste poveşti şi copilării 
( Tim., 4, 7; 6, 20; 2 Tim., 2, 3); să punem mâna la lucru; vreau să spun, să 
ne obişnuim cu faptele iubirii spre frații noştri, cu primirea de străini, şi să 
ne lipim cu toată puterea noastră de milostenie, ca să putem dobândi 
bunurile pe care ni le-a făgăduit Dumnezeu.” (Comentar la Evanghelia de la 
Ioan, omilhia LXVI, 3, pp. 341-342) 

„Filosofii păgâni nu se arată întru nimic mai buni ca mimii”“% sau ca 
acei ce se îndeletnicesc cu jocul de teatru, care nu pot să se laude decât cu 
mantia, barba şi cu toiagul lor.” (Predicile despre statui, Partea a II-a, 
predica a XIX-a, p. 158) 


„Într-adevăr unii din filosofi spun că nu e nici o Pronie pe lume, că 
lumea nu e făcută de Dumnezeu, că virtutea nu îşi este sieşi de ajuns, ci că 
(pentru întregirea virtuții) avem nevoie de bani, de neam mare şi de 
strălucirea din afară şi de altele încă mai de râs decât acestea!” (Predicile 
despre statui, Partea a II-a, predica a XIX-a, p. 159) 


„ȘI cu ce folos se aleg păgânii de pe urma studiului vorbirii frumoase, 
dacă cugetul le este gol de gânduri? Asta e ca şi cum cineva ar purta o sabie 
cu mânerul de aur, însă cu o lamă mai proastă decât orice plumb. Tot astfel 
şi limba acestor (vorbitori cu meşteşug) e împodobită cu vorbe şi cu nume, 
mintea însă le e plină de multă slăbiciune şi la nimic trebuincioasă.” 
(Predicile despre statui, Partea a II-a, predica a XIX-a, p. 160) 


„Aş vrea să vă vorbesc şi de minciunile, deşertăciunea şi 
neruşinarea celorlalți filosofi elini. Spune-mi, te rog, la ce este de folos 
să mănânci sămânță omenească aşa cum făcea Stagiritul (Aristotel)? Ce 
folos este să trăieşti cu mamele şi surorile, aşa cum legiuia filosoful 
Stoiei (Zenon)? Aş putea arăta că întemeietorul Academiei şi dascălul 
lui şi alții mai minunaţi încă decât aceştia sunt mai neruşinaţi decât cei 
numiți mai sus, că au legiuit sodomia, despre care spuneau că este o 
parte sfântă a filosofiei; aş putea dezvălui toată alegoria lor, dacă nu s- 
ar lungi prea mult cuvântul meu, şi dacă n-ar fi îndeajuns ca prin unul 
singur să vădesc caraghioslâcul tuturor filosofilor. 

Când filosoful lor cel mai mare, cel care pare a avea o filosofie 
mai înaltă şi, din pricina îndrăznirii gândirii sale şi din pricina 
înfrânării, se arată atât de neruşinat, atât de prost şi atât de fără rost - 
căci spunea că nu e nimic de mănânci carne de om -, ce vom mai spune 
despre ceilalţi filosofi, dacă cel ce străluceşte mai mult decât alţii, prin 
înălțimea îndeletnicirii sale, este atât de caraghios, atât de copilăros şi 
atât de prost?” (Cuvânt la Fericitul Vavila, şi împotriva lui Iulian, şi 





**5 Tâlcuirea D-lui Prof. Ştefan Bezdechi: Actori care joacă numai cu gestul, fără cuvinte, 
ca la cinematograful mut. (n.s. 2, p. 158) 

către elini, LX, în vol. Predici la sărbători împărăteşti şi cuvântări de 
laudă la sfinți, p. 318) 


FRAȚI (creştinii ortodocşi sunt fraţi în Hristos - Fratele lor) 


„Botezul şi împărtăşirea cu sfintele Taine ne fac fraţi”. (Omilii la 
Matei, omilia LXXIX, I, în col. PSB, vol. 23, p. 897) 


„Nu toţi de aici ne sunt rude, ci numai cei ce sunt deopotrivă cu noi în 
modul vieţuirii, şi nici nu numim frați pe toţi care au îndurat aceleaşi scârbe 
ca Şi noi, ci numai pe aceia care au arătat acelaşi zel ca şi noi. Astfel, pe unii 
ca aceştia Hristos îi numeşte fiii lui Dumnezeu, iar pe cei ce nu fac acestea 
fii diavolului, fiii necredinţei, fiii gheenei şi ai pierzării. Tot astfel şi 
Timotei, pentru virtutea lui, era numit de Pavel fiu, pe când pe fiul surorii 
sale nici după nume nu-l ştim. Căci deşi acesta îi era rudă de sânge, totuşi 
nici un folos nu-i aducea, pe când cel ce şi de la natură şi prin locul naşterii 
era străin (căci Timotei era cetățean al Listrei), pe acela, zic, îl consideră ca 
fiind cel mai aproape de el.” (Omilii la Epistola către Romani a Sfântului 
Apostol Pavel, omila XIX, pp. 390-391) 


„Căci ce anume face frăția? Baia renaşterii, care şi poate face pe 
cineva de a numi tată pe Dumnezeu.” (Comentariile sau Explicarea 
Epistolei către Evrei, omilha XXV, p. 300) 


„După cum oamenii neînrudiţi între ei, pe cei ce nu se ştiu unul pe 
altul de unde sunt, îi uneşte o legătură de căsătorie, şi când se căsătoreşte o 
fată cu un băiat, cele două neamuri ajung un neam şi dau naştere la nepoți şi 
la unchi, tot aşa când Hristos a luat Trup, prin acest trup, toată Biserica a 
ajuns rudă a lui Hristos: Pavel rudă cu Hristos, Petru rudă cu Hristos, orice 
credincios, noi toţi, orice dreptcredincios. Pentru asta spune Pavel: Fiind, 
dar, neamul lui Dumnezeu (Fapte 17, 29).” (Cuvânt la Înălțarea Domnului 
nostru lisus Hristos, XVI, în vol. Predici la sărbători împărăteşti şi 
cuvântări de laudă la sfinţi, pp. 195-196) 


„Dar o, preadoriţii mei fraţi — de aş putea să vă numesc pe voi frați! 
Căci am avut parte de aceleaşi dureri ale naşterii ca şi voi, dar prin delăsarea 

de după aceea am pierdut înrudirea” cea adevărată şi nobilă. Dar lăsați-mă 
să vă numesc frați din pricina marii dragoste.” (Omilia a Ill-a a aceluiaşi 
rostită către neofiţi, în vol. Cateheze baptismale, pp. 59-60) 


FRICA (cea bună şi mântuitoare) 


„Celor de după el, Sfântul Mucenic Iulian dându-le prin cele ce a 
pătimit îndemnul să stăruiască în credință, să nu se teamă de nimic 
altceva decât de păcat şi de lepădarea de Hristos.” (Cuvânt de laudă la 
Sfântul Mucenic Lucian, II, în vol. Predici la sărbători împărăteşti şi 
cuvântări de laudă la sfinţi, p. 292) 


FRICA (de Dumnezeu) 


— Ce înseamnă: Și spre cel care tremură de cuvintele Mele? 

— Înseamnă a te supune cu fapta poruncilor lui Dumnezeu, aşa cum 
spune şi în altă parte: Fericit este acela care se teme de toate pentru evlavie 
(Prov., 28, 14). Dacă noi ne purtăm cu multă dragoste şi bunăvoință cu sluga 
noastră când o vedem că împlineşte cu multa sârguință şi teamă poruncile 
noastre, apoi cu mult mai mult va face aşa bunul Stăpân cu noi. De aceea, 
deci, a spus: Voi căuta spre cel blând, spre cel liniştit spre cel care tremură 
de cuvintele Mele. 

Să tremurăm, dar, vă rog, şi cu multă frică să împlinim cuvintele Lui. 
Poruncile date de El nouă sunt cuvintele Lui! Când ştim ce-l place şi ce 
doreşte, să-l împlinim dorinţa şi să ne silim să fim aşa cum vrea”. (Omilii la 
Facere, omilia LV V, în col. PSB, vol. 22, p. 220) 


„Să avem totdeauna înaintea ochilor noştri frica de Dumnezeu. Nimic 





** Tâlcuirea Pr. Marcel Hancheş: Singurul lucru care ne desparte pe noi creştinii unii de 


alţii este păcatul. În cazul înrudirii omeneşti, legătura este menţinută de conştiinţa că 
suntem dintr-un singur sânge. Actele grave provoacă renegarea, excluderea din familie. 
Asemănătoare este şi rudenia duhovnicească. Legătura este cu atât mai strânsă cu cât 
avem conştiinţa (pentru care trebuie să ne ostenim ca să o experimentăm cu adevărat în 
Liturghie şi să o transpunem şi în afara ei) că suntem cu toţii din sângele lui Hristos. 
Păcatul este cel care ne desparte de împărtăşirea cu simţire din sângele lui Hristos (chiar 
dacă formal ne împărtăşim cu Sfintele Taine, poate adesea din convenienţă). De aceea 
spunea Sfântul că a pierdut înrudirea cea adevărată (m akpfng ovwyevvew, literal, 
înrudirea profundă, simțită în cele mai lăuntrice cute ale inimii), fiindcă păcatul nepocăit 
a reuşit să pervertească acea legătură tainică între mădularele Bisericii, transformând-o 
într-una adesea formală. (n.s. 4, pp. 59-60) 

nu-l pierde atât de mult pe om ca atunci când cade de pe această ancoră, 
după cum nimic nu-l poate salva mai mult decât aceasta, dacă el îşi are ochii 
necontenit ațintiți spre ea. Dacă noi, având înaintea ochilor pe un om, ne 
sfuim totuşi a face păcate, şi de multe ori ne ruşinăm până şi de slugile cele 
mai liniştite, nefăcând nimic absurd prin aceasta, de aici poţi înțelege câtă 
siguranță am avea dacă veşnic ne-am gândi, cu frică, la Dumnezeu. Când ne 
vom găsi astfel, atunci diavolul nu se va putea arunca asupra noastră, de 
vreme ce s-ar trudi în zadar...” (Omilii la Epistola către Romani a Sfântului 
Apostol Pavel, omilia IV, pp. 63-64) 


„Deci iubiților, nu de gheenă să ne temem atât de mult, pe cât a nu 
disprețui pe Dumnezeu, căci aceasta este cu mult mai grozav decât aceea. Când 
EI, fiind întărâtat, îşi întoarce faţa de la tine, aceasta este mai rău decât orice, 
este mai greoi decât orice.” (7ălcuiri la Epistola a doua către Corinteni, 
omilia XI, p. 116) 


„Aceasta este avere mare, acesta este nepreţuitul tezaur! Dacă avem 
frică de Dumnezeu, nimic nu ne mai trebuie, dar dacă nu, atunci chiar de am 
avea şi împărăție, vom fi mai săraci decât toți oamenii. Nimic nu este 
asemenea cu cel care se teme de Domnul. Frica Domnului toate le 
covârşeşte. (Sir., 25, 14). Aceasta să o câştigăm, iar pentru a o câştiga să 
facem orice. Chiar de ni s-ar cere să ne dăm şi sufletul, chiar de trupul ni s- 
ar cere pentru a fi supus la chinuri, nimic să nu lăsăm, ci totul să facem 
pentru a dobândi frica de Dumnezeu. Căci numai aşa vom fi mai bogaţi 
decât toţi şi ne vom învrednici de bunurile viitoare (...)” (Omilii la Epistola 
către Filipeni, omiha a IV-a, pp. 73-74) 


„Dacă în cele pământeşti reuşita nu este posibilă fără de frică, atunci 
cu cât mai mult nu va fi aceasta în cele duhovniceşti? Pentru că, spunem: 
cine a învăţat vreodată carte fără de frică? Cine a ajuns meşter desăvârşit 
fără de frică? Deci, dacă acolo unde nu pândeşte diavolul, ci numai lenea, e 
nevoie de frică pentru a o birui, atunci aici, unde e nevoie de atâta luptă, 
unde sunt atâtea piedici, cum să fie cu putinţă a ne mântui lipsiţi fund de 
frică? 

Cum şi în cel fel este această frică? Dacă vom avea în minte că 
Dumnezeu este de față, că pe toate le aude, pe toate le vede, nu doar pe cele 
săvârşite sau vorbite, ci şi pe cele din inimă şi din adâncul cugetului nostru — 
fiindcă destoinic este Dumnezeu să judece simţurile şi cugetările inimii 
(Evr., 4, 12), atunci nimic rău nu vom face, nimic rău nu vom vorbi, şi chiar 
nimic rău nu vom cugeta. Spune-mi, te rog, dacă ai fi veşnic lângă rege, oare 

nu ai sta cu frică? Atunci cum de şezi lungit în faţa lui Dumnezeu şi râzi şi 
nu te ruşinezi şi nici nu tremuri? Nu dispreţui răbdarea Lui, pentru că EI 
rabdă îndelung pentru a te aduce la pocăință.” (Omilii la Epistola către 
Filipeni, omiha a IX-a, pp. 150-151) 


„Aceasta înseamnă a se teme cineva de Dumnezeu, când chiar de nu 
vede nimeni, el totuşi face ceca ce este bine, iar nu ceea ce este rău. Dacă noi 
facem bine numai de ochii oamenilor, atunci înseamnă că ne temem de 
oameni şi nu de Dumnezeu.” (Comentariile sau Explicarea Epistolei către 
Coloseni, omilia X, p. 118) 


„Înfricoşător şi grozav este cuvântul, dar este nevoie a-l grăi, pentru ca 
cugetul vostru să se mişte şi să se zguduie, arătând că noi ne temem mai 
mult de oameni, decât de Dumnezeu, şi că-i cinstim mai mult pe oameni 
decât pe Dumnezeu. Gândeşte-te bine: cel ce preacurveşte ştie că Dumnezeu 
îl vede, şi totuşi, ÎL dispreţuieşte pe Dumnezeu, iar dacă îl vede un om, îşi 
stăpâneşte pofta. Prin aceasta oare nu-i preferă pe oameni lui Dumnezeu? 
Oare nu-L batjocoreşte pe Dumnezeu? Dar încă ce este cu mult mai grozav e 
că de oameni se teme, iar pe Dumnezeu Îl dispreţuieşte. Când îi vede pe 
oameni, îşi stăpâneşte focul poftei sau mai bine zis care foc? Nu este foc, ci 
batjocură, căci, dacă nu este slobod de a se folosi de acea femeie, desigur că 
faptul este un foc, acum însă este batjocură şi cutezătoare necinstire; când îi 
vede pe oameni, Zic, se opreşte din nebunia lui, iar de îndelunga-răbdare a 
lui Dumnezeu prea puţin se îngrijeşte.” (Comentariile sau explicarea 
Epistolei către Filimon, omilha I, în vol. Comentariile sau explicarea 
Epistolei a doua către Timotei..., p. 202) 


„Nimic nu este mai puternic decât frica de Dumnezeu.” (Cuvânt 
de laudă la Sfântul Mucenic Lucian, Il, în vol. Predici la sărbători 
împărăteşti şi cuvântări de laudă la sfinţi, p. 289) 


„Nu este, nu este nimic mai puternic decât omul care are 
înrădăcinat în sufletul lui cu multă râvnă frica de Dumnezeu. De l-ar 
ameninţa focul, sabia, fiarele sau altceva, le dispreţuieşte pe toate cu 
multă uşurinţă.” (Cuvânt de laudă la Sfânta mare Muceniţă Drosida şi 
despre aducerea aminte de moarte, IV, în vol. Predici la sărbători 
împărăteşti şi cuvântări de laudă la sfinţi, p. 503) 


„Ne-a arătat (Pavel — n.n.) că cei ce au frica de Dumnezeu sunt mai 
străluciți decât toți, chiar dacă sunt cuprinşi de cea mai neagră sărăcie. Pe 

Priscilla şi pe Aquila, făcători de corturi şi meşteşugari fiind, şi vieţuind în 
sărăcie, 1-a fericit acum mai mult decât pe împărați. Cei aflați în vrednicii şi 
la conducere în lumea aceasta au fost dați uitării, iar făcătorul de corturi, 
împreună cu soția lui, sunt lăudați pretutindeni în lume. lar dacă aici se 
bucură de atâta slavă, ia gândeşte-te de câtă răsplată şi cununi vor fi 
învredniciți în Ziua aceea a judecății. Şi chiar înainte de acea zi, nu mici le- 
au fost desfătarea şi folosul, şi slava în vremea de acum, căci au vieţuit 
împreună cu Pavel atâta timp.” (Despre Aquila şi Priscilla; şi că nu se 
cuvine să grăim de rău pe preoții lui Dumnezeu. Cuvântul 2, în vol. 
Cateheze maritale, pp. 159-160) 

„Nu este altă răutate mai rea ce duce pe om la iad ca şi când nu se teme 
cineva de Dumnezeu, pentru că zice: începutul înţelepciunii este frica 
Domnului. Dacă n-are omul frică de Dumnezeu, orice răutate îi este în 
voință face.” (Din vol. Mărgăritarele Sfântului loan Gură de Aur, p. 48) 


FRICA (de păcat) 


„Nu mi-e frică de nici un vicleşug, numai de un lucru mi-e frică, de păcat şi să nu mă mu 


FRICA (remedii) 


„Ce este înspăimântător? Moartea? Nu este ea înfricoşătoare! Căci cu 
repejune ne duce la limanul neînviforat. Dar oprirea bunurilor? Go/ am ieşit 
din pântecele mamei mele şi gol mă voi întoarce. Dar exilurile? Al Domnului 
este pământul şi plinirea Lui. Dar cuvintele de batjocură? Bucuraţi-vă şi vă 
veseliți, când vor spune tot cuvântul rău împotriva voastră, mințind pentru 
Mine, căci plata voastră multă este în ceruri.” (Din vol. Despre Rai şi 
Scriptură. Despre iubirea lui Dumnezeu pentru noi. Despre <<$Şezut-a 
Împărăteasa de-a dreapta Ta>>, pp. 27-28) 


FRUMUSEȚEA (trupească şi frumuseţea sufletească) 


„Pe femeie o face plăcută şi dorită nu frumuseţea trupului, ci virtutea 
sufletului, nu sulimanurile şi fardurile, nici aurul şi hainele cele scumpe, ci 
cumințenia, bunătatea şi frica tainică de Dumnezeu. lar frumuseţea cea 
nematerială nu o poţi deprinde cum trebuie în altă parte, ci numai în acest 
loc minunat şi dumnezeiesc (în biserică — n.n.), unde Apostolii şi Profeţii ne 
şterg, ne răzuiesc bătrâneţea păcatului, ne împodobesc, ne aduc din nou 

vigoarea tinereţii, scot din sufletul nostru toată murdăria, toată zbârcitura, 
toată pata. Să ne sârguim dar, şi bărbaţi, şi femei, ca să sălăşluiască în noi 
această frumuseţe. Frumusețea trupului, şi boala o veştejeşte, şi trecerea 
timpului o strică, şi bătrâneţea o stinge, şi moartea, când vine, o pierde de 
tot; dar frumuseţea sufletului n-o poate poci nici vremea, nici boala, nici 
bătrânețea, nici moartea, nici altceva din unele ca acestea, ci continuă să fie 
veşnic în floare. Frumuseţea trupului adeseori cheamă la desfrânare pe cei ce 
o privesc, pecând frumusețea sufletului atrage chiar pe Dumnezeu spre 
dragostea cea potrivită Lui, precum şi Proorocul spune, grăind către 
Biserică: Ascultă, fiică, şi vezi şi pleacă urechea ta şi uită poporul tău şi 
casa părintelui tău, că a poftit Împăratul frumuseţea ta (Ps., 44, 12-13). 

Aşadar, iubiţilor, ca să ajungem prieteni cu Dumnezeu, să căutăm să 
deprindem în fiecare zi această frumuseţe, ştergându-ne toată murdăria cu 
citirea Scripturilor, cu rugăciunile, cu milosteniile, cu buna înţelegere a 
unuia cu altul, pentru ca Împăratul, îndrăgostindu-Se de frumuseţea 
sufletului nostru, să ne învrednicească de Împărăţia cerurilor”. (Cuvântări 
împotriva anomeilor, cuv. XII, în vol. Cuvântări împotriva anomeilor. Către 
iudei, p. 194) 


FRUMUSEȚEA (trupului) 


„Că aşa e frumuseţea trupului! Floare cu puţină dăinuire. Se 1veşte 
puţin în primăvara tinereții, şi după puţină vreme o strică bătrâneţea. lar dacă 
al vrea să cercetezi şi alcătuirea trupului, atunci cu atât mai mult l-ai 
disprețui. Trupul nu-i altceva decât flegmă, sânge, scurgeri şi sucuri 
provenite din hrana mistuită. Cu acestea sunt udaţi ochii, obrajii, nasul, 
sprâncenele, buzele şi tot trupul. Dacă piere seva aceasta, piere o dată cu ea 
şi frumuseţea obrazului.” (Cuvânt despre viețuirea după Dumnezeu, în vol. 
Omilii la săracul Lazăr. Despre soartă şi Providenţă..., pp. 263-264) 


„Ce devine ca? Un accident o zdrobeşte, cel mai mic rău o 
alterează, câţiva ani sunt suficienți ca s-o facă să se vestejească. Apoi 
în sfârşit, cum sfârşeşte ca? Cum sfârşeşte cea mai răpitoare 
frumuseţe? Deschideţi acest mormânt, întrebaţi acest sicriu: aceasta eu 
n-o ştiu, ce urâtă şi fără formă, iată frumuseţea care vă fascinează atât 
de puţine zile!” (Din vol. Bogățiile oratorice, p. 359) 

„Primăvara nu este mai rapidă, frumuseţile naturii care cel puţin 
se renasc, nu sunt atât de curând veştejite, pe cât sunt de alterate şi de 
pierdute frumusețile feţelor celor mai răpitoare. 

Ce este oare frumuseţea trupului dacă nu pulbere şi lut? Când se 
va lua masca de pe fața aceasta atunci te vei arăta ceea ce eşti. Aceasta 
însă cu adevărat înainte de moarte. Când năvăleşte peste bătrân boala, 
atunci vei vedea ce este.” (Din vol. Bogăâțiile oratorice, p. 629) 


„Când mai sus am ştiut deprima frumuseţea, cauză obişnuită a 
iubirii dezordonate şi nelegitimă, arătându-i fragilitatea şi rapiditatea 
decadenţei, noi nu vom înţelege nicidecum să-i luăm acestei opere a lui 
Dumnezeu ceea ce are ea ca suav, măreț, puternic. Niciodată 
Dumnezeu nu s-a arătat atât de Dumnezeu ca făcând să se nască dintr-o 
materie josnică şi fragedă aceste minuni de har şi de frumuseţe. 

În faţa unei frumuseți pământeşti noi suntem deci în faţa unei 
opere mai minunate a lui Dumnezeu. Însă, ce face iubirea respinsă de 
Dumnezeu dacă nu să necinstească şi să întine opera sa, să abuzeze 
împotriva lui însuşi pentru darul lui eminent? Ce pedeapsă suportă şi 
merită cel care întină în mod nedemn portretul regelui? Dumnezeu dă 
frumuseţea pentru a aprinde în unirea bărbatului cu femeia focul curat 
şi sfânt al iubirii conjugale. Este o violare sacrilegă de a o face să 
slujească la iubirile adultere.” (Din vol. Bogățiile oratorice, pp. 630- 
631) 


FRUMUSEŢEA (sufletului) 


„Frumuseţea sufletului, niciodată nu se vestejeşte, şi chiar la bătrâneţe 
are mulți îndrăgitori şi întruna înfloreşte. 

Deci ca şi noi să câştigăm această frumuseţe, să râvnim pe cei ce o au şi 
să ne facem îndrăgostiţi de dânşii. Căci numai aşa vom putea şi noi ca, luând 
această frumuseţe, să ne bucurăm de bunătăţile veşnice.” (7ă/cuiri la Epistola 
a doua către Corinteni, omilia VII, p. 85) 


„Frumuseţea sufletului? înțelepciune, îngăduință, milostenie, iubire, 
dragoste de fraţi, dorință de iubire, ascultare de Dumnezeu, plinirea legii, 
dreptate, cuget smerit. Acestea sunt frumuseţile sufletului. Prin urmare, 
acestea nu sunt de la fire, ci din voinţa hberă. Şi cel ce nu le are, poate să le 
primească, iar cel care le are, dar se trândăveşte, le-a şi pierdut. Că 
frumuseţea sufletului vine din ascultarea de Dumnezeu şi că dacă urmezi 
Acestuia, sufletul urât leapădă urâţenia şi devine frumos.” (Din vol. Despre 

Rai şi Scriptură. Despre iubirea lui Dumnezeu pentru noi. Despre << Şezut- 
a Împărăteasa de-a dreapta Ta>>, p. 55) 


„Dumnezeu a închis frumuseţea trupului în lăuntrul hotarelor firii, pe 
când frumuseţea sufletului a lăsat-o slobodă de constrângerea şi sclavia unor 
asemenea hotare, pentru că şi e cu mult mai de preţ. În puterea noastră şi în 
ajutorul lui Dumnezeu stă putinţa înfrumusețării sufletului nostru. Stăpânul 
nostru, iubitor de oameni fiind, mai cu seamă prin aceasta a cinstit neamul 
omenesc, că a lăsat ca cele de puţină valoare, cele care nu ne sunt de mare 
folos, cele ale căror pierdere ne lasă reci să fie supuse legilor 
constrângătoare ale firii, dar ne-a făcut stăpâni peste cele cu adevărat bune. 
Căci, dacă Dumnezeu ar fi lăsat să fim stăpâni peste frumuseţea trupului, să- 
| putem face mai frumos, atunci am fi avut griji zadarnice, ne-am fi cheltuit 
toată vremea cu îndeletniciri nefolositoare, şi nu ne-am fi îngrijit deloc de 
suflet. Ne-am mai fi ocupat oare de suflet şi de lucruri de seamă dacă am fi 
putut schimba cu adevărat înfăţişarea trupului nostru? Dacă acum, când nu 
ne stă asta în putere, când nu ne putem schimba fața, ne dăm toată silinţa, 
silim natura ca să ne dăm o frumusețe falsă, cu ajutorul culorilor şi 
vopselelor, cu ajutorul pieptănături şi a împletiturii părului, cu ajutorul 
hainelor, cu ajutorul încondeierii ochilor şi cu alte meşteşuguri de 
înfrumusețare; deci, dacă ar fi stat în puterea noastră schimbarea înfățişării 
trupului nostru, poate că nu ne-am fi ocupat cu altceva, ci tot timpul l-am fi 
cheltuit cu asta. Am fi înfrumusețat cu mii de podoabe sluga, adică trupul, 
iar pe stăpânul lui, adică sufletul, l-am fi lăsat să zacă necontenit, lipsit de 
frumuseţe şi părăsit mai rău decât un rob. Pentru acest motiv Dumnezeu ne-a 
slobozit de această rea îndeletnicire şi ne-a dat o ocupaţie mai bună. Astfel 
omul, care nu poate să-şi înfrumusețeze urâţenia trupului, va putea să-şi 
înalțe sufletul la suprema frumuseţe, chiar dacă ar fi fost coborât în cea mai 
groaznică urâţenie, poate să-şi facă sufletul atât de iubit şi de dorit, încât să-l 
dorească nu numai oamenii buni, dar însuşi Dumnezeu şi Împăratul tuturor, 
aşa cum zice şi Psalmistul, vorbind de această frumuseţe: Și va dori 
Împăratul frumuseţea ta (Ps., 44, 13).” (Cuvânt de sfătuire către Teodor cel 
căzut, 13, în vol. Despre Feciorie, Apologia vieții monahale, Despre 
creşterea copiilor..., pp. 352-353) 


„Există o frumuseţe, o strălucire adevărată, cea a sufletului, cea 


pe care o dă harul şi care pregăteşte cerul.” (Din vol. Bogâțiile 
oratorice, pp. 347-348) 

FRUMUSEȚEA (de aici, de pe pământ şi cea din viaţa 
viitoare) 


„Căci frumuseţea de aici se vatămă de toate şi în toate împrejurările, şi 
chiar dacă nu ar atinge-o nici o boală sau grijă, ceea ce este peste putinţă, nu 
rămâne întreagă nici douăzeci de ani, pe când frumuseţea cea de acolo 
pururea înfloreşte, pururea străluceşte. Nu ai a te terne de schimbare sau 
prefacere acolo, şi nici că venind bătrâneţea îți va aduce vreo zbârcitură, sau 
că ar vesteji-o vreo boală, sau vreo tristețe ar vătăma-o, ci va fi mai presus 
de toate acestea. Frumuseţea de aici chiar înainte de a se arăta, a dispărut, şi 
dispărută nu are mulți admiratori. Că oameni lumeşti nu admiră, iar cei ce 
admiră, cu desfrânare admiră. 

Deci, nu frumuseţea aceasta să o căutăm, ci pe cea de acolo, după aceea 
să umblăm, ca astfel cu făclii strălucitoare să intrăm în cămara de nuntă.” 
(Comentariile sau Explicarea Epistolei către Evrei, omilha XXVIII, p. 339) 


FUNCŢIILE (înalte) 


„Funcțiile înalte împing de multe ori la fapte care nu-s pe placul lui 
Dumnezeu. Trebuie să ai suflet tare, ca să împlineşti o funcţie înaltă aşa cum 
trebuie. Cel care nu are o astfel de funcție filosofează vrând-nevrând; cel 
care are o funcție înaltă însă păţeşte ceea ce ar păţi un bărbat care ar trăi la 
un loc cu o fată plăcută la chip şi frumoasă, dar care ar fi primit poruncă să 
nu se uite la ea, fără a fi pedepsit. Aşa e şi puterea.” (Omilii la Matei, omiha 
XL, IV, în col. PSB, vol. 23, p. 489) 


„Cum bogăţiile au obiceiul de a-i pierde pe oameni fără ca ei să se 
gândească, demnităţile la fel compromit mântuirea lor; acelea îi fac lacomi, 
acestea neruşinaţi.” (Comentar la Evanghelia de la loan, omilha LXVI, 1, p. 
336) 


„... Tubiţilor, să rămânem în harul lui Dumnezeu, arătând o purtare 
vrednică de acest har şi ducând necontenit în noi şi între noi pacea şi 
sfințenia. Acestea sunt adevăratele demnități, pe când toate celelalte sunt 
trecătoare, momentane, se sfârşesc o dată cu viața din lumea aceasta, şi de 
cele mai multe ori se cumpără cu bani, pentru care nici nu ar putea fi 
considerate demnități, ci mai mult nume seci, având puterea şi tăria lor în 
îmbrăcămintea hainelor şi în linguşirea celor ce-i înconjoară, însă demnitatea 
dată de Dumnezeu, acel dar al sfințeniei şi al înfierii, nu încetează nici după 

moarte; îi face străluciți şi aici pe cei ce-l au, şi-i însoţeşte şi dincolo, în viața 
viitoare” (Omilii la Epistola către Romani a Sfântului Apostol Pavel, omilia 
I, pp. 26-27) 


„Cel ce păstrează în sine darul înfierii şi păzeşte cu străşnicie sfinţenia 
se va arăta cu mult mai strălucit chiar decât cel ce poartă pe cap coroană şi 
este îmbrăcat în porfiră împărătească; ba chiar în viaţa prezentă se va bucura 
de linişte şi veselie sufletească, căci cel ce se hrăneşte cu bune nădejdi nu are 
motive de tulburare şi e însoțit pretutindeni şi pururea de mulţumirea 
sufletească. Mulţumirea şi bucuria sufletească nu stau în mărimea întâietății, 
nici în mulțimea banilor, nici în importanţa funcției, nici în puterea fizică, 
nici în luxul mesei, nici în podoaba hainelor şi nici în altele de acest fel, 
care, toate la un loc, sunt lucruri omeneşti, ci numai în succesele 
duhovniceşti şi în conştiinţa bună şi curată.” (Omilii la Epistola către 
Romani a Sfântului Apostol Pavel, omilia |, p. 27) 


„Căci în sfârşit, ce sunt aceste onoruri, această soartă, această 
strălucire? Ce sunt ele dacă nu o vanitate, pentru că ele dispar atât de 
rapid? Un pericol grozav, pentru că ele sting orice viaţă naturală şi 
aprind jocul tuturor patimilor. Un sclavaj, pentru că ne înlănțuie în 
continuu, supraîncărcându-ne de datorii, ne înalţă în noi înşine, ne fac 
tributarii lumii şi greşelilor ei.” (Din vol. Bogățiile oratorice, p. 190) 


„Ce să facem când demnităţile vin la noi? Să împărăţim ca şi 


când n-am împărăți. Să comandăm ca fiind nişte slujitori ai fraţilor 
noştri.” (Din vol. Bogățiile oratorice, pp. 365-366) 


FUNCȚIILE (iubirea de onoruri şi funcţii lumeşti) 


„Dorinţa după posturi de cinste - dintre toate patimile dorința aceasta 
duce cel mai mult la pieirea sufletului omenesc.” (Tratatul despre preoție, 
cartea a treia, cap. 9, în vol. Despre preoție, p. 71) 

GÂNDURILE (curate) 


„Vă rog, dar, să ne străduim totdeauna să fim însuflețiţi de gânduri 
curate. Gândul curat este pricina tuturor bunătăţilor. Bunul Stăpân nu se uită 
atât la ceea ce facem cât la ceea ce avem înăuntru, în mintea noastră, de 
acolo de unde pornesc faptele noastre; şi, uitându-se la gândurile noastre 
lăuntrice, primeşte faptele noastre sau îşi întoarce spatele. Fie de ne rugăm, 
fie de postim, fie de facem milostenie — că acestea sunt jertfele noastre cele 
duhovniceşti —, fie de facem o altă faptă duhovnicească, să o facem mânaţi 
de gânduri curate, ca să primim cunună vrednică de osteneli. N-am face, 
oare, cea mai mare prostie să îndurăm ostenelile, dar să fim lipsiţi de 
răsplată, din pricină că n-am făcut faptele de virtute după cum cer legile date 
de Dumnezeu? Da, este cu putință, este cu putință datorită nespusei iubiri de 
oameni a lui Dumnezeu, să primim cunună chiar pentru o faptă nesăvârşită, 
numai pe temeiul gândului”. (Omilii la Facere, omila XXVII, III, în col. 
PSB, vol. 21, p. 337) 


GÂNDURILE (păcătoase — eliberarea de ele) 


„După cum fiarele fug la ieşirea soarelui şi se înfundă în vizuina 
lor, tot aşa se afundă şi gândurile noastre cele cu păcat la ivirea luminii 
mucenicilor în sufletele noastre şi se aprinde în noi flacăra cea 
strălucitoare a filosofiei.” (Omilie la Mucenici, în vol. Predici la 
sărbători împărăteşti şi cuvântări de laudă la sfinţi, p. 413) 


GÂNDURILE (paza gândurilor) 


„Dar cum poți supune un gând sălbatic? m-ar întreba cineva. 

— Ce spui, omule? Supunem leii, le îmblânzim sufletele lor şi te 
îndoieşti dacă putem îmblânzi sălbăticia unui gând?” (Omilii la Facere, 
omilia IX, III, în col. PSB, vol. 21, p. 110) 


„Să ne aducem aminte pururea de cuvintele lui Iosif, care a spus: Cum 
voi face cuvântul acesta rău, ca să păcătuiesc înaintea lui Dumnezeu? (Fac., 
39, 9). Când ne tulbură un gând, să ne aducem aminte de cuvintele acestea 
ale lui Iosif şi îndată va fugi orice poftă ruşinoasă.” (Omilii la Facere, omilha 
LXII, V, în col. PSB, vol. 22, p. 289) 

„Dar cum poate birui cineva sălbăticia gândului? Zic unii. Ce spui tu, 
omule? Îi biruim pe lei şi sufletele lor le îmblânzim, şi te mai îndoieşti că 
sălbăticia gândului poate fi preschimbată în blândeţe? Şi asta cu toate că leul 
are în fire sălbăticia, iar blândeţea e împotriva firii lui; în vreme ce cu tine e 
dimpotrivă, bunătatea fiuindu-ți în fire, iar sălbăticia - împotriva firii. Deci, 
cel ce scoate ceea ce este după fire din sufletul fiarei şi pune acolo ceea ce 
este împotriva firii ei, oare nu va putea păstra în sufletul său ceea ce-i este 
după fire? Oare câtă nepăsare n-ar dovedi nefăcând aceasta? De altfel, cu 
sufletul leilor mai e şi altă greutate: fiindcă sufletul fiarei este lipsit de 
cugetare. Ci totuşi, ați văzut adesea duşi prin piață lei mai blânzi ca oile, şi 
mulți din cei aflați în prăvălii deseori aruncau bani stăpânului, ca plată 
pentru meşteşugul şi înţelepciunea cu care a îmblânzit fiara. Iar în sufletul 
tău este şi cugetare, şi frică de Dumnezeu, şi mult ajutor din toate părțile. 
Deci, nu îmi veni mie cu dezvinovăţiri şi îndreptățiri ...” (Cele dintâi omilii 
la Facere, cuvântul al treilea, pp. 37-38) 


„Nicăieri n-a spus (Dumnezeu) că trupul este de vină pentru săvârşirea 
păcatelor, ci necontenit a spus că de vină este gândul nostru cel rău. Nu este 
de vină ochiul care vede, ci mintea şi cugetul. Adeseori când mintea ne e 
îndreptată în altă parte, ochiul nu vede pe cei din faţă. Prin urmare, vederea 
nu se datoreşte în întregime ochiului”. (Omilii la Matei, omilia XVII, III, în 
col. PSB, vol. 23, pp. 221-222) 


GELOZIA 


„Nu este nimic mai rău decât invidia şi gelozia.” (Comentar la 
Evanghelia de la loan, omilia XXXV, 1, p. 166) 


„Spune-mi, te rog, care om este mai vrednic de milă decât omul gelos 
sau omul cuprins de gelozie fără temei? Imaginea exactă a unei astfel de 
căsnicii o putem avea dacă o comparăm cu războiul sau cu furtuna: numai 
jale, numai bănuieli, numai dihonie, numai certuri şi discuţii. Gelosul nu-i 
mai fericit decât îndrăcitul sau nebunul; necontenit se frământă, sare, se 
ceartă cu toată lumea, se mânie pe oricine, vinovat sau nevinovat, pe slugă, 
pe copil, pe oricine îi iese în cale. Toată plăcerea căsătoriei s-a dus; toată 
viaţa îi este plină de amărăciune, de jale şi de scârbă. Chinul geloziei îi 
urmăreşte pretutindeni, fie de rămâne în casă, fie de iese în oraş, fie de 
pleacă în călătorie; îi chinuie mai groaznic decât boldul; îi întărâtă sufletul şi 
nu-i lasă nici o clipă de tihnă, căci boala aceasta nu dă naştere numai la 
tristețe, ci şi la mânie cumplită. Tristeţea singură, sau numai mânia, îl poate 

pierde pe om dacă pune stăpânire pe sufletul lui. Dacă însă îl asaltează şi 
tristețea şi mânia, strivindu-i necontenit, fără să-l lase să-şi tragă puţin 
sufletul, starea lui sufletească este mai groaznică decât moartea. Nu poţi 
compara gelozia nici cu sărăcia lucie, nici cu bolile de nevindecat, nici cu 
focul, nici cu sabia. Numai cei care au suferit pe propria lor piele chinurile 
geloziei îi cunosc amarul. Cuvântul nu poate zugrăvi grozăvia bolii. Nimeni 
şi nimic nu poate mângâia sufletul unui soț răvăşit de gelozie, al unui soţ silit 
să bănuiască necontenit cinstea aceleia pe care o iubeşte ca pe ochii din cap, 
pentru care şi-ar da cu plăcere viaţa. Chin groaznic îl cuprinde şi când se 
îndreaptă spre pat, şi când se aşează la masă să mănânce şi să bea; masa îi 
pare plină mai degrabă cu otrăvuri decât cu mâncăruri, iar patul, de 
nesuferit; nu poate sta în el nici câteva clipe; se frământă şi se răsuceşte ca şi 
cum ar sta pe jăratec. Nu-l poţi smulge din cumplita răvăşire a sufletului său 
nici întâlnirile cu prietenii, nici grija de afaceri, nici teama de primejdu, nici 
cele mai puternice plăceri, nimica. Furtuna aceasta pune stăpânire pe sufletul 
lui mai tiranic decât orice altă bucurie, decât orice altă supărare. La acest 
chin sufletesc se gândea Solomon când a spus: Nemiloasă ca iadul este 
gelozia (Cânt. Cânt., 8, 6); iar, în altă parte: Din pricina geloziei bărbatul ei 
este plin de mânie; este fără milă în ziua răzbunării, nici un preț de 
răscumpărare nu va putea să-i potolească ura, nici dacă-i vei face 
nenumărate daruri (Pilde 34, 35). Atât de mare este furia geloziei, încât nici 
pedepsirea celui care i-a stricat casa nu potoleşte durerea gelosului. Adesea 
mulți i-au omorât pe oamenii care le-au necinstit casa, dar n-au putut să-şi 
omoare mânia şi tristețea. Alţii au rămas la fel de mistuiți de focul geloziei, 
dacă nu mai mult, chiar după ce şi-au înjunghiat soțiile. Soţul gelos trăieşte 
toate chinurile geloziei chiar dacă gelozia sa nu-i deloc întemeiată, iar 
nenorocita şi nefericita lui soţie suferă mai cumplit decât bărbatul ei. Unde 
să-şi îndrepte privirea, la cine să fugă, când vede că bărbatul ei o urăşte mai 
mult decât pe vrăjmaşii ei, când vede că s-a prefăcut în fiară sălbatică cel 
care trebuia să-i fie mângâiere în necazuri, acela de la care trebuia să aştepte 
apărare? În ce parte a lumii să scape de chinurile ei o dată ce portul vieţii ei, 
căsnicia, e închis şi plin de nenumărate stânci? Slugile şi slujnicele îi râd în 
obraz, sunt mai obraznice cu ea decât soțul ei. De felul lor servitorii sunt 
bănuitori şi nerecunoscători; când însă li se mai dă şi libertatea să se mai 
poarte cum le este felul, când văd că a intrat dihonia între stăpânii lor, atunci 
cearta dintre soți e cel mai nimerit prilej ca să-şi dea pe fața toată purtarea 
lor urâtă. Atunci pot să născocească şi să plăsmuiască tot ce vor, în toată 
voia şi să întărească şi mai mult bănuiala soţului. Gelosul crede totul cu 
uşurinţă; pleacă urechea la tot ce se spune; nu poate face diferenţa între 
calomniatori şi oamenii vrednici de crezare. Și sunt mai crezuţi cei care 

măresc bănuiala soţului decât cei care vor să o spulbere. Pentru aceasta, soția 
bănuită pe nedrept este silită să se teamă şi să tremure de frica slugilor 
bârfitoare şi a nevestelor lor tot atât de mult ca şi de frica bărbatului; este 
silită să cedeze slugilor locul cuvenit ei în casă, şi să ia ea locul lor. Poate 
trăi o clipă fără să verse lacrimi? Ce noapte, ce zi, ce sărbătoare este lipsită 
de gemete, de vaiete, de lacrimi? Necontenit ameninţări şi ocări; unele de la 
bărbatul ei, rănit fără temei în suflet, altele, de la slugile cele ticăloase. Se 
păzeşte, îşi controlează vorbele şi faptele; toată viaţa îi e plină de temă şi de 
cutremur. E iscodită nu numai când iese din casă şi când vine acasă, ci îi 
sunt cercetate cu de-amănuntul şi vorbele, şi privirile, şi suspinele; este silită 
să stea mai nemişcată ca o stâncă, să sufere totul în tăcere, să stea închisă 
necontenit în camera ei, mai rău decât un întemnițat; dacă vrea să spună 
ceva, să se tânguie, să iasă din casă, trebuie să dea socoteală şi explicaţii 
acelor judecători ticăloşi, adică slujnicelor şi mulţimii servitorilor. Dacă vrei, 
închipuie-ţi că toate aceste chinuri sufleteşti le are o familie nespus de 
bogată, care întinde mese îmbelşugate şi luxoase, care are o mulțime de 
slugi; o familie de neam strălucit, familia unui înalt demnitar, înconjurat de 
slavă multă şi de faima strămoşilor. Să nu laşi nimic dintre cele care parcă 
fac de invidiat viaţa acelei familii. Strânge totul cu grijă, şi compară totul cu 
tristețea şi chinul gelozie: ce stăpânesc acea familie. Vei vedea că, în sânul 
acelei familii atât de bogate şi de slăvite, plăcerea nu o găseşti nicăieri. A 
dispărut, s-a stins aşa cum se stinge o mică scânteie ce cade pe întinsul 
nesfârşit al oceanului. 

Acestea se întâmplă când e gelos bărbatul.” (Despre Feciorie, 52, în 
vol. Despre Feciorie, Apologia vieții monahale, Despre creşterea copiilor..., 
pp. 95-98) 


„Dar dacă femeia e geloasă (lucru destul de des), atunci bărbatul 
suferă mai puţin decât femeia, şi cea mai mare parte a durerii cade tot pe 
acea nenorocită, căci nu va putea să se folosească de aceleaşi arme, ca un 
bărbat, față de soţul ei bănuit de adulter. Care bărbat va suferi să stea 
necontenit acasă, la porunca soţiei lui? Care slugă va îndrăzni să-l spioneze 
pe stăpânul său, fără să nu fie în dată pedepsită? Femeia geloasă nu poate să- 
şi mângâie durerea cu mijloacele de care se foloseşte un bărbat gelos şi nici 
nu-şi poate exprima prin cuvinte mânia ei. Bărbatul va suferi poate o dată, de 
două ori plânsetele şi vaietele ei; dacă însă continuă să-l învinovăţească, o 
învață iute că e mai bine să sufere şi să se mistuie în tăcere. 

Toate acestea se întâmplă şi pentru soţ, şi pentru soţie, când gelozia se 
întemeiază pe simple bănuieli. Dacă se întâmplă ca gelozia să fie întemeiată, 
atunci tot femeia este cea care suferă cel mai cumplit.” (Despre Feciorie, 52, 

în vol. Despre Feciorie, Apologia vieții monahale, Despre creşterea 
copiilor..., p. 98) 


„Se poate întâmpla, într-adevăr ca o femeie căsătorită să nu fie 
înşelată de soţul ei şi să nu ajungă geloasă, dar totdeauna este cu frica în sân 
că 1 se poate întâmpla asta. Este cu neputinţă ca femeia care vrea să se mărite 
cu un bărbat să nu se gândească la toate acestea, să nu se teamă de toate 
aceste chinuri după ce s-a căsătorit. 

- Îţi repet, iarăşi, că nu se întâmplă asta în toate căsniciile! 

- Nici eu nu susțin. Dar dacă vine peste o căsnicie furtuna geloziei, vin 
şi alte furtuni. Dacă poți scăpa de unele, apoi nu poţi scăpa de toate. Sunt 
multe cazuri când femeile care strică casele altora nici n-au mai avut nevoie 
de farmece sau de otrăvuri, căci rivalele lor au fost răpite mai înainte din 
viaţă, datorită marii lor supărări.” (Despre Feciorie, 52, în vol. Despre 
Feciorie, Apologia vieții monahale, Despre creşterea copiilor..., p. 99) 


GENEALOGIA 


„lar dacă vrem să facem genealogia cuiva, apoi să n-o facem vorbind 
de părinţii, de bunicii şi de străbunicii aceluia, ci să dăm la iveală virtutea 
lui. Acesta-i cel mai minunat chip de genealogie! Ce folos de-i sunt părinții 
străluciți şi virtuoşi, dacă el n-are viață plină de fapte bune? Şi iarăşi, ce 
pagubă are de-i sunt părinții şi strămoşii de neam prost şi fără vază, dacă el e 
încărcat cu mii de virtuţi? Dreptul Noe nu se trăgea din părinți cu vază, dar a 
ajuns om virtuos şi a atras asupra lui dragostea lui Dumnezeu. 
Dumnezeiasca Scriptură nu ne spune de părinții lui Noe că au fost virtuoşi şi 
totuşi Noe a putut să se urce pe culmile virtuţii, deşi au fost atâtea piedici şi 
era împiedicat de atâţia. Ca să afli că nimic nu-l poate împiedica pe cel care 
priveghează, pe cel care e cu mintea trează, pe cel care are multă grijă de 
mântuirea lui”. (Omilii la Facere, omilia XXIII, V, în col. PSB, vol. 21, p. 
282) 


„Dacă avem strămoşi virtuoşi, să le imităm virtutea; dacă dimpotrivă 
avem strămoşi păcătoşi, să nu socotim că răutatea lor ne vatămă cu ceva, ci 
să ne pregătim de ostenelile cele pentru virtute. Să fim încredinţaţi că nu ne 
poate vătăma deloc răutatea lor. Fiecare este încununat sau osândit după cele 
ce-a făcut; aşa precum spune fericitul Pavel: Ca să ia fiecare după cele ce a 
făcut prin trup, fie bine, fie rău Ul Cor., 5, 10) şi iarăşi: Care va da fiecăruia 
după faptele lui (Rom., 2,6). (Omilii la Facere, omiha XLIII, II, în col. 

PSB, vol. 22, p. 107) 


GHICIREA VIITORULUI 


„Noapte adâncă nu este numai printre eretici şi printre elini, ci şi 
printre mulți de-ai noştri, din pricina vieții şi a credinţei lor. Fiindcă sunt 
mulți cari nu cred în înviere, mulți cari ţin zilele, mulți cari se folosesc de 
descântece, de vrăji, de semne şi de ghiciri în zborul păsărilor, mulți cari 
cred în puterea hârtiuţelor atârnate la gâtul bolnavilor şi în alte nimicuri de 
felul acestora.” (Comentariile sau Tâlcuirea Epistolei întâi către Corinteni, 
omilia IV, p. 41) 


„Ascultă deci pe Platon când spune astfel: După cum hrismodii 
(ghicitorii sau prorocii cari dau hrismoasele sau răspunsurile oracolului) şi 
theomanțţii vorbesc multe şi bune, şi nu ştiu nimic din cele ce vorbesc (...) 


Toate acestea ne dovedesc sila cu care slujesc dracii fiind stăpâniţi, 
cum şi sila pe care o rabdă cei ce s-au predat o dată lor şi care îşi ies din 
minţi. Dar şi Pithia — sunt silit a biciui acum şi o altă sluţenie a lor, pe care ar 
fi fost bine a o trece cu vederea, spre a nu vă vorbi de aceste lucruri 
netrebnice — însă pentru ca mai lămurit să cunoaşteţi acea necinste, este 
trebuitor a spune acestea, pentru ca şi de aici să aflați nebunia şi disprețul cel 
mare la care se expuneau cei ce întrebuințau ghicitori sau theomanţi de 
aceştia. Se spune deci că această Pithie, fiind femeie, şedea pe tripodul lui 
Apollon cu picioarele răşchirate, şi că stând aşa, deodată îi intra pe dedesubt, 
prin organele genitale, duhul cel necurat, umplând pe femeie de furie, care 
după ce îşi despletea părul cădea în extaz, ieşindu-i spume pe gură, şi astfel 
făcându-se într-un fel de nebunie, grăia cuvinte fără rost. 


Ştiu că vi s-a înroşit obrazul de ruşine auzind acestea, însă aceia încă 
cugetă lucruri mari şi pentru sluţenia ca şi pentru nebunia aceasta.” 
(Comentariile sau Tălcuirea Epistolei întâi către Corinteni, omilha XXIX, p. 
302) 


„De ce te duci la acel mag sau vrăjitor? De ce-l întrebi? De îndată ce 
te-ai dus, de îndată ce l-ai întrebat, te-ai pus sub robia lui, căci îl întrebi ca 
unul ce crezi. Nu, zici tu; nu-l întreb ca şi cum aş crede că tot ce va spune se 
va adeveri, ci ispitindu-l. Dar chiar de s-ar adeveri, nu este fapta unui om 
care este încredințat că acela spune minciuni, ci a unuia care se îndoieşte. 

Deci, de ce întrebi ce va fi? Căci dacă el ar zice: aceasta va fi, fă aceasta şi 
vei scăpa, chiar nici aşa n-ar trebui să slujeşti idolilor; dar totuşi nu atât de 
mare este nebunia. Când însă prevestesc cele viitoare, apoi cel ce vrea să 
ştie, nimic altceva nu-i procură, decât o tristeţe zadarnică. Faptul nu se 
întâmplă, pe când tristețea rămâne şi-l topeşte. Dacă aceasta ar fi fost în 
interesul nostru, nu s-ar fi ferit Dumnezeu de a ni le împărtăşi, nu ne-ar fi 
pizmuit şi nu ne-ar fi ascuns aceasta, EI care a zis: Câte am auzit de la Tatăl, 
am arătat vouă, şi: de acum nu vă mai Zic slugi, ci prieteni; voi sunteți 
prietenii Mei (loan 15, 14-15). De ce, dar, nu ni le-a arătat şi pe acestea? 
Pentru că voieşte ca noi să nu facem nici o vorbă de ele. Acestea le spunea 
celor din legea veche, le spunea despre asin şi despre altele de acest fel, 
fiindcă erau prunci; pe când nouă, fiindcă voieşte a nu face nici o vorbă de 
ele, n-a pus nici o grijă de a ni le face cunoscute. 

Însă, ce anume aflăm? Ceea ce n-au aflat aceia, că toate ale lor erau 
Mici, pe când cele ce am aflat noi sunt acestea: că vom învia, că vom fi 
nemuritori, că vom deveni nestricăcioşi, că viața aceea nu va avea sfârşit, că 
toate vor trece, că vom fi răpiți în nori, că toţi cei răi vor fi pedepsiţi şi multe 
altele pe lângă acestea, şi nici o minciună.” (Comentariile sau explicarea 
Epistolei a doua către Timotei, omiha VIII, p. 98) 


GLOSOLALIA 


„Când cineva se boteza, de îndată vorbea în limbi străine, şi nu numai 
că vorbea limbi străine, ci mulţi şi proroceau, iar unii arătau şi alte multe 
semne şi minuni. Fiindcă aceia se apropiau de la idoli, şi nu ştiau nimic 
lămurit, ba nici nu erau crescuţi în vechile Scripturi, când se botezau, îndată 
luau Duhul Sfânt; dar fiindcă pe acest Duh nu-l vedeau — fiindcă este 
nevăzut — apoi harul le dădea un semn văzut de lucrarea sa, şi unul, de pildă, 
vorbea îndată limba Perşilor, altul a Romanilor, iar altul pe cea a Indienilor, 
iar un altul vreo altă limbă, şi prin aceasta se învedera în ochii păgânilor că 
Duhul este cel ce grăia prin acela. Pentru aceea şi zice mai jos (1 Cor. 12, 7): 
că fiecăruia se dă arătarea Duhului spre folos, numind harurile, arătarea 
Duhului. Fuindcă şi apostolii acest semn îl luau la început, şi cei ce credeau 
luau semnul grăirii în limbi străine, şi nu numai acest semn, ci şi multe 
altele, fundcă mulți dintr-înşiu şi morţii înviau, şi dracii alungau, şi multe de- 
aceste minuni săvârşeau, şi cu un cuvânt, aveau darurile cu dânşii, unii mai 
puţin, iar alții mai mult. Dar mai mult dintre toate printre dânşii era harul 
vorbirii în limbi, iar aceasta a şi fost pricina schismei dintre dânşii, nu doar 
prin firea sa, ci din pricina nerecunoştinţei celor ce primiseră acest har. Cei 

ce aveau mai mari haruri se mândreau către cei ce aveau mai mici, iar aceștia 
la rândul lor se supărau şi pizmuiau pe cei ce aveau mai mari. Harul cel mai 
însemnat — după cum am zis — era printre dânşii acela al limbilor. Aceasta 
chiar însuşi Pavel o arată cu trecerea timpului.” (Comentariile sau Tălcuirea 
Epistolei întâi către Corinteni, omilia XXIX, pp. 300-301) 


„Că cel ce grăieşte în limbă nu oamenilor grăieşte, ci lui Dumnezeu, 
că nimenea îl aude, ci cu Duhul grăieşte taine. Dar cela ce proroceşte, 
oamenilor grăieşte zidire şi îndemnare, şi mângâiere (1 Cor. 14, 2-3). Deci 
aici el face o asemuire între haruri, şi doboară harul limbilor, arătându-l nici 
cu totul netrebuitor, nici iarăşi foarte folositor prin sine; şi aceasta fiindcă 
dânşii foarte mult se trufeau cu acest har şi fiindcă harul limbilor se credea 
de dânşii a fi unul din harurile cele mai mari. Şi se credea a fi mare pentru că 
acest har l-au primit apostolii mai întâi, şi încă cu atâta pompă, însă nu 
pentru aceasta era mai preferat ca celelalte. Dar de ce au luat apostolii acest 
har mai înainte de toate celelalte? Fiindcă urmau a se duce prin toate țările 
din lume, şi după cum în timpul zidirii turnului din Vavilon o singură limbă 
a fost împărțită în multe, asemenea şi atunci multe limbi se dădeau unui 
singur om, şi acelaşi grăia în mai multe limbi străine, în limba Perşilor, de 
pildă, şi a Romanilor, şi a Indienilor, căci duhul îl învăţa pe dânsul toate 
acele limbi. Acest har se numea harul limbilor, fiindcă unul singur putea să 
vorbească fără de veste mai multe limbi. Dar tu priveşte cum el şi doboară 
harul limbilor, şi îl înalţă, căci când zice: Căci cel ce grăieşte în limbă nu 
oamenilor grăieşte, ci lui Dumnezeu, că nimenea îl aude, €l a doborât acest 
har, arătându-l ca nefiind mult trebuitor, iar când adaogă că: cu Duhul 
grăieşte taine, iarăşi l-a înălţat, ca să nu se pară că este de prisos şi 
nefolositor, şi că este dat în zadar. 


Iar cel ce prooroceşte, oamenilor grăieşte zidire şi îndemnare şi 
mângâiere. Ai văzut de unde a arătat el însemnătatea acestui har — adică de 
la folosul obştesc — şi cum pretutindeni el preferă acest har ca fiind dat spre 
folosinţa celor mulți? Dar oare cei ce grăiesc limbi nu oamenilor grăiesc, 
spune-mi? Însă nu au ca roadă o astfel de zidire şi îndemnare şi mângâiere. 
Astfel că a fi stăpâniți de Duhul amândurora era de obşte, însă cel ce 
prorocea era mai presus de celălalt şi, prin urmare, mai trebuitor celor ce-l 
ascultau, pe când pe cel ce grăia limbi nu-l ascultau cei ce nu aveau har. 
Deci ce? Oare pe nimeni nu zideau aceia? Da, ce, se zideau pe ei înşişi. 
Pentru aceea a şi adăogat: Cela ce grăieşte în limbă pre sine singur zideşte. 
(| Cor. 14, 4). Şi cum, dacă nu ştie cele ce grăieşte? Dar până acum 
apostolul vorbeşte de cei ce ştiau cele ce grăiau, adică ştiau numai pentru 

dânşii, însă nu puteau să tâlcuiască altora. Jar cel ce proroceşte, zice, 
Biserica zideşte. Câtă deosebire este între acela şi Biserică, pe atâta 
deosebire este între cel ce grăieşte limbi şi cel ce proroceşte. 


Ai văzut înţelepciunea lui, cum nu a micşorat harul limbilor le cave de 
NIMIC, ci îl arată ca având oarecare folos, mic fireşte, însă pe cât trebuie celui 
ce-l are! Apoi ca nu cumva să creadă că el pizmuindu-i doboară harul 
limbilor — căci cei mai mulți din corintenii aceştia aveau harul limbilor — 
oarecum îndreptând bănuiala aceasta a lor, zice: Și voiesc ca voi toți să grăiți 
în limbi, iar mai vârtos să prorociţi. Că mai mare este cel ce proroceşte, 
decât cel ce grâieşte în limbi, fără numai de va tălmăci, ca Biserica zidire să 
ia (| Cor. 14, 5). Însă mare şi mic de aici nu stă în potrivnicia acestor haruri, 
ci în întâietatea unuia din ele. Aşadar şi de aici se învederează că el nu 
defăima harul, ci îi duce pe dânşii spre cele mai bune şi mai mari, arătând 
prin aceasta îngrijirea lui de dânşii, în acelaşi timp şi măreţia sufletului lui 
apărat de orice pizmă. Nu a zis doar doi sau trei, ci voi toți voiesc să grăiți în 
limbi — şi nu numai aceasta, ci „mai vârtos să proorociți, adică mai mult 
aceasta decât aceea, fiindcă mai mare este cel ce proroceşte (Comentariile 
sau Tălcuirea Epistolei întâi către Corinteni, omila XXXV, pp. 371-373) 


„... căcl un singur lucru, adică un singur rol îl au limbile, acela adică 
de a uimi pe ascultător, de a-l înfricoşa numai.” (Comentariile sau Tâlcuirea 
Epistolei întâi către Corinteni, omilia XXXVI, p. 386) 


„„... limbile, dacă le aud cei necredincioşi şi proşti, nu numai că nu se 
folosesc cu nimic, dar încă şi râd de cei ce le vorbesc, ca de nişte nebuni. 
Căci acestea sunt numai spre semn, adică spre a uimi, spre a înfricoşa. Cei ce 
au minte se şi folosesc — căci spre aceasta a şi fost dat acest semn — fiindcă 
atunci când s-au pogorât limbile asupra apostolilor nu au fost numai aceia 
cari îi învinovăţeau de beție, ci mulți se şi minunau şi-i admirau, ca pe unii 
ce povesteau minunile lui Dumnezeu. Aşa că cei ce râdeau erau cei proşti. 
Pentru aceea nu a zis simplu: au nu ar zice că sunteţi nebuni, ci a adăogat 
încă cei neînvăţați (proşti) şi necredincioşi.” (Comentariile sau Tâlcuirea 
Epistolei întâi către Corinteni, omilia XXXVI, p. 386) 


„Pe mulţi îi aud punând des şi mereu această întrebare: Pentru ce, 
atunci, toţi cei botezați vorbeau în limbi, iar acum, nu? 

Să vedem mai întâi ce era vorbirea în limbi, şi după asta voi 
spune de ce acum nu mai vorbesc în limbi cei botezați. 

- Ce era, dar, vorbirea în limbi? 

- Cel botezat grăia îndată în limba indiană, în limba egipteană, în 
limba persană, în limba scită, în limba tracă, şi un om primea harul 
grăirii în multe limbi. Pe aceştia de acum, dacă s-ar fi botezat atunci, 1- 
ar fi auzit şi pe ei grăind în felurite limbi. Scriptura spune că Pavel a 
găsit pe unii botezați cu botezul lui Ioan şi i-a întrebat: Azi primit 
Duhul Sfânt după ce aţi crezut? Ei i-au răspuns: Dar nici n-am auzit 
că este Duh Sfânt (Fapte, 19, 2). Şi a poruncit îndată să se boteze. Și 
punându-și Pavel mâinile peste ei, a venit peste ei Duhul cel Sfânt şi 
grăiau toţi în limbi (Fapte, 19, 6). 

- Pentru care pricină, dar, a fost retras şi luat dintre oameni harul 
acesta acum? 

- N-a fost luat pentru că Dumnezeu nu ne mai cinstește acum, 
dimpotrivă, pentru că ne cinsteşte foarte mult. 


- Cum? 

- Am să-ți spun. Pe vremea aceea oamenii erau mai nepricepuțţi. 
Abia fuseseră izbăviți de închinarea la idoli. Mintea lor era mai 
greoaie, nu aşa de sprintenă. Erau încântați şi atraşi de cele 
trupeşti. Nu aveau încă idee de darurile cele netrupeşti, nici nu 
ştiau ce este un har spiritual, privit numai cu credinţa. Pentru 
asta se făceau minuni. Unele haruri duhovniceşti sunt nevăzute 
şi se înțeleg numai cu credinţa, altele se arată prin semne văzute, 
pentru încredințarea celor  necredincioşi. De pildă, iertarea 
păcatelor este o faptă spirituală, un har nevăzut. Nu vedem cu 
ochii trupului cum se curăţă păcatele noastre. 


- Pentru ce? 

- Pentru că cel ce se curăţă este sufletul, iar sufletul nu se vede cu 
ochii trupului. 

Aşadar, curățirea păcatelor este un dar spiritual, care nu poate fi 
văzut cu ochii trupului. Vorbirea în limbi este şi ea o lucrare spirituală 
a Duhului, dar are un semn văzut, uşor de priceput chiar de cei 
necredincioşi. Căci limba care se aude este o vădire şi o dovadă a 
lucrării petrecute înlăuntru, în suflet, adică a lucrării nevăzute. De asta 
şi Pavel spune: Jar fiecăruia i se dă arătarea Duhului spre folos (| 
Cor., 12, 7). Eu, acum, n-am nevoie de semne, de minuni. 

- Pentru ce? 

- Pentru că am fost învăţat să cred în Stăpânul şi fără să-mi 
dea semn. Cel care nu crede are nevoie de o garanţie, dar eu, 
care cred, n-am nevoie nici de garanție, nici de semn. Ştiu că am 

fost curățit de păcate, chiar dacă nu grăiesc în limbi. Cei de pe 
vremea Apostolilor n-ar fi crezut dacă n-ar fi primit semn. De asta 
Ii se dădeau lor semne, ca o garanţie a credinţei în care credeau. 

Prin urmare nu ca unor credincioşi, ci ca unor necredincioşi li se 
dădeau semne, se făceau minuni, ca să ajungă credincioşi. Aşa spune şi 
Pavel: Semnele nu sunt pentru cei credincioşi, ci pentru cei 
necredincioşi (| Cor., 14, 22).” (Omilia 1 la Rusalii, IV, în vol. Predici 
la sărbători împărăteşti şi cuvântări de laudă la sfinţi, pp. 208-210) 


„În vremea de demult, cel ce se boteza şi credea grăia îndată în 
diferite limbi pentru vădirea Duhului primit la botez. Pentru că cei din 
vremea aceea mai erau încă slabi şi nu puteau vedea cu ochii trupului 
harismele cele duhovniceşti, li se dădea o harismă materială, care să facă 
vădită harisma cea duhovnicească; astfel, cel botezat grăia îndată şi în limba 
noastră, şi în limba perşilor, şi în limba indienilor, şi în limba sciților, ca să 
afle şi necredincioşii că au fost învredniciţi de harul Duhului Sfânt. Semnul, 
adică glasul, era material şi îl auzeau cu urechile trupului; iar acest semn 
material făcea cunoscut tuturora harul duhovnicesc şi nevăzut al Duhului. 
Acest semn se chema glosolalie. Omul care cunoştea prin naştere o singură 
limbă, acela grăia prin har felurite şi deosebite limbi. Puteai vedea un singur 
om la număr, dar mai mulți prin harismele lui; puteai vedea de parcă are 
diferite guri şi felurite limbi.” (Cuvânt despre folosul citirii Scripturii, (La 
începutul Faptelor apostolilor — III), în vol. Omilii la săracul Lazăr. Despre 
soartă şi Providenţă..., pp. 337-338) 


GLUMELE (ce nu se cuvin) 


„Timpul prezent nu ne este dat pentru petreceri, ci e timp de jale, de 
necazuri şi de dureri, şi tu încă vorbeşti glume proaste? Dar care luptător 
intrând în stadiu (locul luptelor olimpice) îşi părăseşte lupta începută cu 
antagonistul lui, şi se dedă la glume? Diavolul stă în față, el se înverteşte 
răcnind prim-mprejurul tău ca să te răpească, toate le mişcă şi toate le 
întoarce asupra capului tău, întrebuinţează toate mijlocele ca să te scoată din 
templu, scrâşneşte cu dinţii, mugeşte, scoate din nările lui foc şi pară contra 
mântuirii tale, şi tu încă mai stai pe loc vorbind glume, şi vorbe nebuneşti şi 
cu un cuvânt vorbe de acele ce nu se cuvine a le vorbi? Dar atunci el te va 
putea lua în stăpânire cu multă uşurinţă. Ne jucăm, iubiţilor. ” (Comentariile 
sau Explicarea Epistolei către Efeseni, omiha XVII, p. 165) 

„Ie joci şi te desfătezi, vorbeşti caraghiozlâcuri, cu care provoci râsul 
altora, şi crezi că lucrul acesta e o nimica? Câte jurăminte false nu vin de la 
glume, câte pagube, câte vorbe murdare nu ies de acolo?” (Comentariile sau 
Explicarea Epistolei către Efeseni, omilha XVII, p. 166) 


„Cel ce vorbeşte glume, nu poate fi cuvios, nu poate fi sfânt; chiar 
elen de ar fi, unul ca acesta este ridicol, căci numai celor de pe scena 
teatrului li se îngăduie aceasta. Unde este gluma, acolo este şi 
măscărăciunea, unde este râs fără timp, acolo este şi vorba murdară. Ascultă 
pe profetul de zice: S/ujiți Domnului cu frică, şi vă bucurați Lui cu cutremur 
(Ps., 2, 11). Vorba murdară face sufletul uşurel şi trândav; ea de multe ori a 
născut insultele, şi tot din cauza ei se întâmplă lupte între indivizi şi chiar 
războaie între popoare. Dar ce? Încă nu ai ajuns cu totul în vârsta 
bărbătească? Dacă ai ajuns, apoi leapădă-te de cele ale copiilor. Tu nu voeşti 
ca servitorul tău să vorbească în piață cuvinte fără vreun folos, şi cu toate 
acestea tu, care spui că eşti servitorul lui Dumnezeu, vorbeşti glume şi 
caraghioslâcuri în piață? E plăcut lucru a nu se înşela un spirit privighetor; 
pe când pe un spirit uşurel şi neprevăzător cine nu-l va putea vâna şi prinde 
în cursă? El însuşi se va slăbi cu totul, şi nu va mai fi nevoie de cursa şi de 
siluirea diavolului. Pentru ca să cunoşti, apoi priveşte şi chiar numele ce se 
dă unui astfel de om. Glumeţ înseamnă un om nestatornic, un om lesne 
schimbăcios, uşurel, şi care se face de toate; însă o astfel de purtare departe 
fie de cei ce se numesc creştini. Un astfel de om iute se schimbă în ideile lui, 
iute sare din una în alta. El trebuie ca să-şi schimbe necontenit şi schimele 
(gesturile), şi vorbele, şi râsul, şi umbletul şi în fine totul imită, şi gândul său 
e preocupat veşnic cum ar putea să inventeze mai multe comicării, căci de 
ele are nevoie. Prin forţa lucrurilor, el îşi atrage multe duşmănii din partea 
celor luați în râs de dânsul, fie că au fost față şi au văzut, fie că dacă nu au 
fost de față, au auzit de la alții. Deci, departe de creştin de a-şi bate joc de 
cineva. Dacă lucrul acesta e bun, de ce simțiți un fel de repulsie cătră 
mimici? Te faci mimic (imitator al altora) şi nu te ruşinezi? Pentru ce nu 
permiteți femeilor voastre de a face aceasta? Oare nu e aceasta un obicei 
nedemn, şi un fapt nepotrivit unui om cuminte? Într-un spirit glumeţ multe şi 
mari rele locuiesc, mare uşurinţă şi un pustiu complet de idei sănătose. Într- 
un astfel de spirit s-a slăbit armonia generală, a devenit şubredă întreaga 
clădire, frica de Dumnezeu a fost alungată, evlavia a fost depărtată. Limba o 
ai nu ca să te momițăreşti şi să batjocoreşti pe altul ci ca să mulțumeşti lui 
Dumnezeu. Nu vezi pe bufoni şi pe şarlatani, sau scamatori? Aceştia sunt 
aşa-zişii glumeţi. Alungaţi, vă rog, din sufletele voastre o astfel de patimă 
respingătoare, pentru că este fapt de paraziți, fapt al mimicilor, al paiaţilor şi 

al femeilor desfrânate. Departe fie de spiritele femeilor măritate, departe de 
spiritele nobile, sau şi ale sclavilor.” (Comentariile sau Explicarea Epistolei 
către Efeseni, omilia XVII, pp. 166-167) 


„După cum pofta treptat şi câte puţin duce la curvie, tot aşa şi cu 
glumele. La început se par a fi plăcute, dar mai apoi nimic nu e mai urâcios 
ca ele.” (Comentariile sau Explicarea Epistolei către Efeseni, omilia XVII, 
p. 167) 


„Omul glumeţ iute devine şi ocărâtor al altora, dar ca batjocoritor şi 
bărfitor al altora el îți îngrămădeşte asupra capului mii de rele.” 
(Comentariile sau Explicarea Epistolei către Efeseni, omilia XVII, p. 169) 


GRIJA (de cele duhovniceşti) 


„Pe cât de mare este deosebirea dintre Dumnezeu şi lume pe atât mai 
mare şi mai bună este grija de cele duhovniceşti decât grija de cele lumești.” 
(Despre Feciorie, 74, în vol. Despre Feciorie, Apologia vieții monahale, 
Despre creşterea copiilor..., p. 125) 


GRIJILE LUMEŞTI ÎNROBITOARE (definiţia) 


„Sub numele de beţie eu nu înţeleg numai beţia de vin, ci şi acea 
îmbătare venită din bunurile lumești.” (Omilii la Epistola către Romani a 
Sfântului Apostol Pavel, omiha XXIV, p. 453) 


GRIJILE LUMEŞTI ÎNROBITOARE (gravitatea) 


„Cel ce are nevoie de multe lucruri este rob a multe lucruri, cu toate 
că el se pare că este mai presus de ele...” (Comentar la Evanghelia de la 
Ioan, omilia LXXX, 3, p. 419) 


„Spuneţi-mi, vă rog, ce-i deosebeşte pe îngeri de noi, dacă nu că ei nu 
sunt constrânşi de nevoi comune ca şi noi? Aşa, cu cât avem mai puţină 
apropiere de starea lor, cu atât suntem mai depărtați de ei şi adânciţi în 
această viață nenorocită. Şi pentru a şti dacă eu spun adevărul, întreabaţi-i pe 
bătrâni, întrebaţi-i care perioadă din viaţa lor o cinstesc mai mult, sau pe 
aceea în care au fost robi nebuni ai tuturor nevoilor acestora sau pe aceea în 
care ei s-au desprins de ele? Întrebaţi-i pe cei care suferă de febră, întrebaţi-i 

când se simt fericiți, dacă aceasta este când se simt rău şi beau mult, atunci 
când au nevoie de multe lucruri, sau atunci când reprimindu-şi sănătatea, ei 
nu mai au aceste nevoi constrângătoare? Nu vedeţi că în orice stare ar fi, 
înseamnă să fu rău având nevoie de multe şi că robia nenorocită şi pofta 
nesăţioasă ne depărtează foarte mult de adevărata filosofie a virtuţii?” 
(Comentar la Evanghelia de la loan, omilia LXXX, 3, p. 419) 


„Hristos a mai poruncit: Nu vă îngrijiţi de ziua de mâine (Matei 6, 
34). Ştiu precis că nici un om nu vrea să asculte această poruncă, nici să se 
lase convins de adevărul ei, din pricina puținătății credinței noastre în 
Hristos. De aceea, acoperindu-mi faţa din pricina ruşinii, voi lăsa la o parte 
această poruncă. Ar trebui să credem pe Hristos numai pe cuvânt; noi însă 
nu-L credem nici când ne dovedeşte adevărul spuselor Sale cu dovezi de 
nezdruncinat, nici când ne dă exemple despre temeinicia spuselor Lui, cum 
sunt cele cu păsările cerului (Matei 6, 26) şi cu iarba câmpului (Matei 6, 30); 
ba, dimpotrivă, ne frământă grija zilei de mâine ca şi pe păgâni, ba poate şi 
mai mult, şi, cu toate că ni s-a poruncit că nici nu trebuie să ne rugăm pentru 
cele de mâine, noi ne cheltuim toată râvna noastră cu astfel de rugăciuni.” 
(Despre căință (1), 5, în vol. Despre mărginita putere a diavolului. Despre 
căinţă..., pp. 69-70) 


GRIJILE LUMEŞTI ÎNROBITOARE (urmările păgubitoare) 


„Dar dacă vrem să ne ocupăm de averile noastre, dacă vrem să trăim 
în lux şi chef, dacă vrem să avem grija femeilor şi a tuturor lucrurilor din 
lume, vom mai avea, oare, timp să ne purtăm ca nişte bărbaţi, vom mai avea 
timp să trăim în Duhul (Rom., 8, 4), vom mai avea timp să ne îngrijim de 
cele ale Domnului (1 Cor., 7, 32)? Vom avea timp când vom pleca de pe 
lumea aceasta. Dar atunci nu mai este timpul ostenelilor şi al luptelor, ci al 
cununilor şi al pedepselor.” (Despre Feciorie, 84, în vol. Despre Feciorie, 
Apologia vieţii monahale, Despre creşterea copiilor..., p. 144) 


„Nimic nu-l îndepărtează pe om mai mult de sine însuşi decât 


grijile de zi cu zi. Şi nimic nu-l face mai prins de grijile de zi cu zi 
decât neglijarea sufletului său.” (Din vol. Problemele vieții, p. 362) 


GRIJILE LUMEȘTI ÎNROBITOARE (remedii) 


„Dacă ne îngrijim de cele ale lui Dumnezeu, atunci şi Dumnezeu se va 

îngriji de cele ale noastre şi vom străbate în toată liniştea oceanul vieții 
acesteia”. (Omilii la Facere, omilia XIV, V, în col. PSB, vol. 21, p. 165) 

„Nu vă îngrijiţi pentru sufletul vostru ce veți mânca. Nu că sufletul ar 
avea nevoie de mâncare - că este imaterial - ci pentru că aşa obişnuim să 
vorbim. Dar chiar dacă sufletul n-are nevoie de hrană, totuşi nu poate 
rămâne în trup, dacă trupul nu-i hrănit. 

Și după ce a spus aceasta, nu s-a mărginit numai la atât, ci şi întăreşte 
spusele Sale, fie prin pilde luate din alcătuirea fiinţei noastre, fie prin pilde 
luate din afară de noi. Prin pilde luate din alcătuirea fiinţei noastre grăind 
aşa: Nu este oare sufletul mai mare decât hrana şi trupul decât haina? Cel 
ce a dat ceea ce este mai mult, nu va da oare ceea ce este mai puţin? Cel ce a 
plăsmuit trupul, care trebuie să fie hrănit, nu va da, oare, hrană? De aceea n- 
a spus atât: Nu vă îngrijiţi ce veţi mânca şi cu ce vă veţi îmbrăca, CL: pentru 
trupul vostru şi: pentru sufletul vostru.” (Omilii la Matei, omiha XXI, II, în 
col. PSB, vol. 23, p. 275) 


„Uitaţi-vă la pasările cerului (Matei 6, 26). 

Ca să nu spui că trebuie să ne îngrijim de hrană, Domnul ne îndeamnă 
ŞI cu pilde mai puternice şi cu pilde mai slabe. Pilde mai puternice: sufletul 
şi trupul; pilde mai slabe: păsările cerului. Cum nu vă va da vouă Dumnezeu 
hrană, spune Domnul, când EI Se ingrijeşte atât de mult de fiinţe cu mult 
inferioare vouă? (...) 

De aceea se cuvine să admirăm mai ales înțelepciunea Legiuitorului 
nostru, că deşi putea da exemple de oameni, putea să numească pe Ilie, 
Moise, pe loan Botezătorul sau pe alţii ca aceştia, care nu s-au îngrijit de 
hrană, totuşi dă ca pildă păsările ca să convingă şi mai mult pe ascultătorii 
Săi. Dacă Hristos ar fi dat ca pildă pe aceşti drepți, ascultătorii Săi ar fi putut 
spune: N-am ajuns încă la virtutea acelora! Aşa, însă, Domnul îi trece pe 
aceştia sub tăcere şi dă ca pildă păsările cerului, tăindu-le orice scuză. 
Domnul, prin această pildă, imită legea veche. Ca şi Vechiul Testament ne 
trimite la albină (Prov., 6, 8), la furnică (Prov., 6, 6), la turturică şi la 
rândunică (ler., 8, 7). Nu mic semn de cinste este şi acesta, că putem săvârşi, 
prin voinţa noastră liberă, ceea ce animalele fac prin fire. Deci dacă 
Dumnezeu are atât de mare grijă de cele ce au fost făcute pentru noi, cu atât 
mai mult de noi; dacă are grijă de cei ce ne slujesc, cu atât mai mult de noi, 
stăpânii acelora. De aceea spune: Vitaţi-vă Ia păsările cerului!, n-a spus: Nu 
precupețesc, nici nu fac negoț, ci: 

Nici nu seamănă, nici nu seceră (Matei 6, 26). 

- Ce? Nu trebuie să semănăm? 

- Hristos n-a spus că nu trebuie să semănăm, ci că nu trebuie să ne 
îngrijim; n-a spus nici că nu trebuie să muncim, ci că nu trebuie să fim 
fricoşi, să fim chinuiți de griji. Ne-a poruncit să ne hrănim, dar să nu ne 
îngrijim de hrană. Acelaşi lucru l-a spus mai înainte David, în chip ascuns, 
grăind aşa: Deschizi Tu mâna Ta şi saturi pe tot cel viu de buna voinţă şi 
iarăşi: Cel ce dă dobitoacelor hrană şi puilor de corb, care îl cheamă pe EI”. 
(Omilii la Matei, omilia XXI, II, în col. PSB, vol. 23, pp. 275-276) 


„Nu râvna noastră, ci purtarea de grijă a lui Dumnezeu săvârşeşte 
totul, chiar în acelea în care ni se pare că noi lucrăm. Că dacă Dumnezeu ne 
părăseşte, nu ne-ar fi de nici un folos nici grija, nici munca, nici altceva din 
altele ca acestea, ci toate s-ar pierde”. (Omilii la Matei, omilia XXI, III, în 
col. PSB, vol. 23, p. 277) 


„După cum beţivul nu poate crede uşor că există om care să nu bea 
nici apă, deşi sunt printre noi mulți monahi care au făcut aceasta, 1ar 
desfrânatul, care a trăit cu nenumărate femei, nu poate crede că este uşor să 
trăieşti în feciorie, şi nici cel care răpeşte averile străine nu poate crede că 
altul îşi dă cu uşurinţă şi averile lui, tot aşa nici cei măcinaţi, în fiecare zi, de 
nenumărate griji nu vor admite cu uşurinţă că pot exista oameni care trăiesc 
fără să se îngrijească de hrană şi de îmbrăcăminte. Că sunt mulți oameni care 
trălesc aşa, ne-o pot arăta, chiar în zilele noastre, cei ce filozofează2*%”. 


(Omilii la Matei, omilia XXI, IV, în col. PSB, vol. 23, p. 278) 


„Nu vă îngrijiţi de ziua de mâine, că ziua de mâine va îngriji de ale 
sale. Ajunge zilei răutatea ei. 

Adică chinul şi zbuciumul de fiecare zi. Nu-ţi ajunge că-ţi mănânci 
pâinea în sudoarea feţei ?” (Omilii la Matei, omilia XXI, III, în col. PSB, 
vol. 23, p. 286) 


„Vă dau această poruncă, spune Domnul, nu cu alt scop decât ca să 
vă scap de grijile cele de prisos. Dacă azi te îngrijeşti de ziua de mâine şi 
apoi mâine te vei îngriji tot de ziua de mâine, nu înseamnă că faci o muncă 
de prisos? Pentru ce sileşti ziua de azi să aibă mai mult necaz decât necazul 
sortit ei, adăugând la propriile ei osteneli şi povara zilei de mâine? Nu 
uşurezi cu nimic ziua de mâine cu adaosul grijilor zilei de azi, ci o încarci 
cu oboseli şi frământări zadarnice”. (Omilii la Matei, omiha XXI, IV, în 
col. PSB, vol. 23, p. 287) 





*5 Tâlcuirea Pr. Prof. D. Fecioru: Adică monahii. (n. s. 25, p. 278). 

„Noi ne îngrijim de cele de pe pământ, iar de cele din ceruri deloc. 
Am răsturnat rânduiala. Luptăm pe două căi împotriva poruncilor lui 
Hristos. Şi iată cum! Hristos ne spune: Nu căutați deloc cele de aici!, dar noi 
pe acestea le căutăm neîncetat. Hristos spune: Căutaţi pe cele cereşti, dar noi 
nu le căutăm nici o clipă, ci pe cât de mare ne e grija pentru cele lumești, tot 
pe atât de mare ne e nepăsarea pentru cele duhovniceşti, dar, mai bine spus, 
chiar cu mult mai mare.” (Omilii la Matei, omilia XXI, IV, în col. PSB, vol. 
23, p. 287) 


„ȘI cum să nu ne dăruiască Dumnezeu toate bunătățile, când EI S-a 
grăbit atâta ca să-Şi dea Fiul Său spre junghiere? - Că jertfa nu se împlinise 
încă, dar o spune Pavel, grăind aşa: £/, Care n-a cruțat pe Fiul Său, cum să 
nu ne şi dăruiască toate împreună cu El? (Rom. 8, 32).” (Omilii la Matei, 
omilia XXIII, V, în col. PSB, vol. 23, p. 300) 


„Hristos a spus: Căutați împărăţia lui Dumnezeu şi toate acestea se 
vor adăuga vouă (Matei 6, 33). Dacă suntem fără de grijă când vedem că 
alții îşi neglijează treburile lor şi se ocupă de ale noastre, cu mult mai fără de 
grijă vom fi când Dumnezeu Se îngrijeşte de treburile noastre şi poartă grijă 
de ele. Nu te îngriji, dar, de treburile tale, ci lasă-le în grija lui Dumnezeu! 
Dacă te îngrijeşti tu de ele, te îngrijeşti ca om; dar dacă Dumnezeu poartă 
grijă de ele, poartă grijă de ele ca Dumnezeu. Nu te îngriji de ele, neglijând 
treburile de mai mare însemnătate, pentru că atunci nici Dumnezeu nu va 
purta multă grijă de treburile tale. Ca să aibă multă grijă de ele lasă-l-le pe 
toate în seama Lui! Dacă neglijezi însă pe cele duhovniceşti şi te 
îndeletniceşti cu treburile tale, Dumnezeu nu va purta multă grijă de 
treburile tale. Deci, dacă vrei să-ţi meargă bine treburile tale şi să scapi de 
orice grijă, îndeletniceşte-te cu cele duhovniceşti, dispreţuieşte pe cele 
lumești! 

Făcând aşa, vei avea şi pământul odată cu cerurile şi vei dobândi şi 
bunătățile cele viitoare, cu harul şi cu iubirea de oameni a Domnului nostru 
lisus Hristos.” (Omilii la Matei, omilha XLVIII, V, în col. PSB, vol. 23, p. 
790) 


„Cine pune, oare, într-o tabără de luptă temelii? Cine zideşte, oare, 
casa pe care are s-o părăsească puţin mai târziu? Nimeni! Dimpotrivă, dacă 
ar încerca cineva să facă aşa ceva ar fi ucis ca trădător. Cine cumpără într-o 
tabără de luptă hectare de pământ? Cine încheie afaceri? Nimeni! Şi pe bună 
dreptate. Ai venit ca să lupţi, 1 se poate spune, nu să faci negoţ! Pentru ce te 

osteneşti într-un loc pe care-l vei părăsi peste câtva vreme? Fă aceasta când 
ne vom întoarce în țară! Aceste cuvinte ţi le spun şi eu acum: Fă aceasta 
când ne vom duce în cetatea cea de sus. Dar, mai bine spus, acolo nu trebuie 
să te osteneşti; împăratul cel ceresc va face totul pentru tine. (...) Aşa ar 
trebui să trăiască creştinii. Să trăiască întocmai ca nişte călători pe pământ, 
războindu-se cu diavolul, dezlegând pe cei ţinuţi robi de el; să se scape de 
toate grijile lumeşti”. (Omilii la Matei, omiha LXIX, III, în col. PSB, vol. 
23, pp. 797-798) 


„Avem noi de umplut mai mult decât un pântece? Trebuie să 
întreținem noi mai mult decât un trup? Pentru ce atâta grijă şi atâta tumult? 
Acest suflet, pe care ni l-a dat Domnul, pentru ce-l împărțim noi aşa, pentru 
ce îl risipim între atâtea slujiri şi oficii, creându-ne nouă înşine slujiri 
crude?” (Comentar la Evanghelia de la loan, omilha LXXX, 3, p. 419) 


„A nu avea nevoie decât de puţine lucruri, aceea este libertatea de care 
se bucură îngerii şi cei ce îi imită pe ei. Gândiţi-vă cât este de lăudabil a-şi 
dobândi această libertate într-un trup muritor.” (Comentar la Evanghelia de 
Ia loan, omilia LXXX, 3, p. 420) 


„,... Nu vedeţi poate ce depărtare este de la cer până la pământ, şi ce 
fel de război avem a purta, cum omul este aplecat spre păcat, cum păcatul 
lesne ne împresoară, şi câte curse sunt la mijloc? Deci pentru ce să tragem 
după noi atâtea griji, afară de cele fireşti, şi să ne aducem prin aceasta mai 
multe osteneli şi necazuri, şi mai mare să ne facem sarcina? Nu ajunge oare 
a ne îngriji numai de pântece, de haine şi de case? Nu ajunge grija celor 
trebuitoare? — Deşi chiar şi de aceasta ne-a oprit Hristos, zicând: Nu vă 
îngrijiţi cu sufletul vostru ce veţi mânca, şi ce veți bea, nici cu trupul vostru 
cu ce vă veţi îmbrăca (Mt. 6, 25). Deci dacă nu trebuie a ne îngriji nici chiar 
de hrana trebuitoare şi de haine, nici de ziua de mâine, apoi cei ce pun în 
trebuințele lor zilnice atâtea mâncăruri, prin care singuri se îngroapă în 
pământ, cum vor putea să se ridice la ceruri?” (Comentariile sau Tâlcuirea 
Epistolei întâi către Corinteni, omilha XLII, p. 457) 


„Astfel este Dumnezeu: când vede că noi nu suntem pironiţi aşa zicând 
de cele pământeşti, atunci ne dă şi acestea. Când ne vede că preferăm cele 
duhovniceşti, atunci ne dă şi cele trupeşti; mai înainte nu ni le dă, ca nu 
cumva să smulgem pe cele duhovniceşti. Cruţându-ne pe noi, nu ne dă cele 

trupeşti, ca şi fără de voia noastră să ne depărteze de ele.” (Comentariile sau 
Explicarea Epistolei către Evrei, omilha XX, p. 255) 


„La ce este bun a ne ataşa bunurilor pământeşti, când Dumnezeu, 
acest Dumnezeu care îmbracă crinii câmpului şi pregăteşte mâncarea 
păsărilor, acest Dumnezeu se oferă să poarte grijă de toate bunurile 
noastre?” (Din vol. Bogățiile oratorice, p. 132) 

HRANA (consumul cărnii) 


„Iot ce se mişcă şi viază să vă fie hrană. Ca pe iarba verde pe toate vi 
le-am dat. Prin aceste cuvinte Dumnezeu pune început mâncării de carne; nu 
face asta ca să-i împingă pe oameni la lăcomie, ci ca oamenii să-l aducă 
Stăpânului jertfe şi mulţumiri din cărnuri şi ca oamenii să nu se gândească că 
sunt opriți de a mânca carne jertfită, Dumnezeu le dăruieşte puterea de a 
mânca din carnea jertfelor, dându-le multă libertate: Ca pe iarba verde pe 
toate vi le-am dat. Apoi, după cum lui Adam 1-a dat voie să mănânce din toţi 
pomii, dar i-a poruncit să nu mănânce dintr-un singur pom, tot aşa şi acum 
lui Noe, după ce-i dă voie să mănânce fără teamă orice fel de carne, îi zice: 
Numai carne în sângele sufletului să nu mâncaţi. 

— Ce vor să spună aceste cuvinte? Ce înseamnă carne în sângele 
sufletului? 

— Înseamnă carne de animale sufocate. Că sângele este sufletul 
animalului. 

Pentru că oamenii aveau să aducă animale ca jertfă, Dumnezeu, prin 
această poruncă, aproape că le spune aşa: Sângele dați-Mi-l Mie, iar carnea 
vouă. A făcut asta, ca să înăbuşe dinainte pornirea oamenilor spre uciderea 
de oameni”. (Omilii la Facere, omilia XXVII, IV, în col. PSB, vol. 21, pp. 
340-341) 


„Unii spun că nu trebuie să mâncăm sânge de animale, pentru că 
sângele lor e greu, asemănător pământului şi aducător de boli. Dar noi 
trebuie să ne păzim de a mânca sânge de animale nu pentru această pricină 
iscodită cu măiestrie de mintea omenească, ci pentru porunca Stăpânulur”. 
(Omilii la Facere, omilia XXVII, V, în col. PSB, vol. 21, p. 342) 


HRANA (cumpătarea în mâncări) 


„Nu mâncarea e un rău, — Doamne fereşte! — vătămătoare e 
îmbuibarea şi mâncatul peste trebuinţă de-ţi plesneşte pântecele. Îmbuibarea 
te face să pierzi şi plăcerea mâncării, după cum nu e un rău să bei cu 
cumpătare vin, ci să te îmbeţi, şi prin lipsa de măsură să-ţi strici minţile”. 
(Omilii la Facere, omilia X, |, în col. PSB, vol. 21, p. 116) 


„Dacă mâncăm cu măsură să nu ne ruşinăm niciodată; că Stăpânul ne- 


a făcut cu un astfel de trup că nu-l putem menţine altfel decât dacă mâncăm; 
numai să ne depărtăm de lipsa de măsură; mâncarea cumpătată ajută nespus 

de mult şi la sănătatea noastră şi la buna noastră stare”. (Omilii la Facere, 
omilia X, II, în col. PSB, vol. 21,p. 117) 


„ȘI în aceasta mărginim noi mulțumirea cu cele de trebuință sau 
mulţumirea cu puţin. Cel ce poate a se mulțumi cu stridii şi a fi sănătos, nimic 
mai mult să nu caute; iar cel mai slab şi mai neputincios, şi care are trebuinţă pe 
deasupra de îndulcirea lui cu verdețuri, să nu fie împiedicat. lar dacă cineva ar fi 
mai neputincios şi decât acesta şi ar avea trebuință poate de un ajutor cumpătat 
din cărnuri, nici de la acestea nu-l împiedicăm. Căci nu pentru a ucide sau a 
vătăma pe oameni sfătuim noi prin acestea, ci ca pe cele prisoselnice să le 
tăiem. lar prisoselnic este tot ceea ce este mai mult decât trebuinţa. Căci când 
noi şi fără acestea am putea trăi cu sănătate şi plăcut, tot ceea ce este adaos este 
cu desăvârşire prisoselnic. 

Acestea le spunem noi şi de haine, şi de masă, şi de casă, şi de toate 
celelalte, şi pretutindeni căutăm trebuinţa numai, căci prisosul este şi 
nefolositor.” (7ălcuiri la Epistola a doua către Corinteni, omilha XIX, pp. 
179-180) 


„Un pahar mic de vin şi o pâine e de ajuns spre a umple pântecele 
omului. Dumnezeu a făcut pe om mai cumpătat decât toate celelalte vietăți 
pe care el le stăpâneşte.” (Comentariile sau Explicarea Epistolei către 
Efeseni, omilia XIX, p. 181) 


HRANA („„mâncăm ca să trăim, nu trăim ca să mâncăm”) 


„Să ne obişnuim a mânca atât cât să trăim, nu cât să nu putem duce şi 
să ne îngreunăm. Că nu ne-am născut şi nu trăim ca să mâncăm şi să bem, ci 
mâncăm ca să trăim. Nu s-a făcut la început viața pentru mâncare, ci 
mâncarea pentru viaţă. Noi însă aşa ne cheltuim toată viața, ca şi cum pentru 
asta am fi venit în lume.” (Omilii la săracul Lazăr, cuvântul 1, în vol. Omilii 
la săracul Lazăr. Despre soartă şi Providenţă..., p.41) 


HULA (împotriva Duhului Sfânt) 


„Orice păcat şi defăimare se va ierta oamenilor; dar defăimarea 
Duhului nu se va ierta lor. Şi celui care va zice cuvânt împotriva Fiului 
Omului i se va ierta lui; dar celui care va zice cuvânt împotriva Duhului 
Sfânt nu i se va ierta lui nici în veacul acesta, nici în cel ce va să fie (Matei 
12, 31-32). 

- Ce vrea să spună Domnul prin aceste cuvinte? 

- Multe aţi spus împotriva Mea! zice El. Că sunt un înşelător, că sunt 
împotriva lui Dumnezeu. Vă iert acestea, dacă vă pocăiţi, şi nu vă pedepsesc. 
Dar defăimarea Duhului nu se va ierta nici acelora care se pocăiesc. 

- Cum e cu putinţă asta? Că a fost iertat şi acest păcat celor ce s-au 
pocăit. Mulţi din cei care au defăimat au crezut mai târziu şi toate păcatele li 
s-au iertat. Ce înţeles au, dar, cele spuse? Că dintre toate păcatele acesta 
singur nu se poate ierta? Pentru ce oare? 

- Pentru că despre Hristos iudeii nu ştiau cine este, dar despre Duhul 
aflaseră de multă vreme. Tot ce-au grăit profeții au grăit prin Duhul Sfânt; 
toți cei din Vechiul Testament aveau o idee foarte clară despre Duhul Sfânt. 

Înţelesul cuvintelor lui Hristos este deci acesta: Fie/ spune El. Puteţi 
păcătui față de Mine, din pricina trupului cu care sunt îmbrăcat, dar nu 
puteți spune şi de Duhul Sfânt: Nu-L cunoaşteml. De aceea defăimarea 
voastră nu vă va fi iertată şi veţi fi pedepsiţi şi aici şi dincolo. - Mulţi au fost 
pedepsiţi numai aici; de pildă, desfrânatul din Corint (1 Cor., 2, 6) şi 
corintenii care s-au împărtăşit cu nevrednicie cu dumnezeieştile taine (| Cor., 
11, 18-32) - Dar voi, continuă Hristos, veți fi pedepsiţi şi pe lumea aceasta 
şi pe cealaltă. Vă iert toată defăimarea adusă Mie înainte de răstignire! Vă 
iert chiar răstignirea! Numai pentru necredința voastră nu veți fi pedepsiţi! - 
Că nici cei care au crezut înainte de răstignire nu aveau o credinţă totdeauna 
deplină. Înainte de patimi Hristos poruncea să nu-L facă nimănui cunoscut; 
iar în timpul răstignirii a spus că le-a iertat lor păcatul acesta - Dar cele ce 
ați spus despre Duhul Sfânt, acelea nu vor avea iertare! 

Că Domnul S-a gândit la defăimările aduse Lui înainte de răstignire se 
vede din cuvintele pe care le-a adăugat: Celui care va zice cuvânt împotriva 
Fiului Omului, se va ierta lui; dar celui care va zice cuvânt împotriva 
Sfântului Duh, nu i se va ierta lui. 

- Pentru ce? 

- Pentru că Duhul Sfânt vă este cunoscut, spune Hristos, pentru că ați 
păcătuit față de fapte evidente. Chiar dacă spuneţi că pe Mine nu Mă 
cunoaşteţi, dar nu puteţi spune că nu cunoaşteţi pe Sfântul Duh, că 
scoaterea demonilor şi tămăduirile sunt lucrarea Sfântului Duh. Deci nu M- 
ați ocărât numai pe Mine, ci şi pe Duhul cel Sfânt. De aceea osânda voastră 
este de neinlăturat şi aici şi dincolo”. (Omilii la Matei, omilia XLI, III, în 
col. PSB, vol. 23, p. 496-497) 


HULA (împotriva lui Dumnezeu) 


„... cei ce trăiesc rău sunt pricină de hulă împotriva Lui.” (Comentar 
la Evanghelia de la loan, omilia LVII, 2, p. 284) 

„Sfântul nume al lui Dumnezeu nu este atâta hulit prin stricăciunea 
neamurilor pe cât este prin stricăciunea creştinilor. Pentru aceasta vă 
îndemn, dragii mei frați, să facem tot posibilul ca Dumnezeu să fie slăvit în 
mod infinit. Căci zice: Vai slujitorului prin care se huleşte numele lui 
Dumnezeu! Ori, zicând Dumnezeu: Vai, El arată că cel împotriva căruia 
pronunță acest cuvânt, va fi condamnat la chinuri şi la pedepsele cele mai 
aspre.” (Comentar la Evanghelia de la loan, omilia LXVII, 3, p. 346) 


„Căci dacă omul însuşi, filosofând în fel şi chip, nu suferă nimic din 
cauza defăimătorilor, cu atât mai mult Dumnezeu, prin natura Sa 
neschimbată şi nestricăcioasă, sau prin slava Sa cea neîmpuţinată şi 
neschimbată.” (Omilii la Epistola către Romani a Sfântului Apostol Pavel, 
omilia III, p. 53) 


„Dacă noi, batjocorind pe Împăratul a toate, în loc să fim pedepsiţi, 
am fost cinstiți prin marea Lui iubire de oameni, îţi poţi închipui câtă 
nerecunoştință am avea faţă de EI, batjocorindu-L şi după aceasta! Atunci 
desigur că vom fi pedepsiţi cu cea mai mare pedeapsă pentru asemenea 
nerecunoştință, ba încă mai aspră decât cea dintâi. Batjocora dinainte nu ne- 
ar arăta atât de nerecunoscători pe cât ne arată cea de după cinstea şi marea 
Lui purtare de grijă faţă de noi.” (Omilii la Epistola către Romani a 
Sfântului Apostol Pavel, omilia XVIII, p. 363) 


„Fiindcă toţi cei ce trăiesc defăimând pe Dumnezeu, nevrednici sunt 
de a privi soarele. Nevrednici sunt cei ce-L defaimă de a se bucura de 
făpturile care-L slăvesc, precum şi fiul care defaimă pe tatăl său este 
nevrednic de a se bucura de slujba servitorilor merituoşi.” (Omilii la 
Epistola către Romani a Sfântului Apostol Pavel, omiha XVIII, p. 365) 


„Nu este, nu este păcat mai mare ca acesta, dar nici deopotrivă; ci este 
adaos de păcate. Păcatul acesta amestecă totul; 1 se cuvine pedeapsă de 
neiertat, osândă neîndurată.” (Despre soartă şi Providență, cuvântul II, în 
vol. Omilii la săracul Lazăr. Despre soartă şi Providenţă..., pp. 170-171) 


„Căci pentru cel ce are minte este mai înfricoşat decât orice iad să-L 


jignească pe Dumnezeu.” (Cinci cuvântări despre Ana şi Samuel, cuvântul 
V, în vol. Omilii şi cuvântări despre educaţia copiilor..., p. 17) 

„Hulitorii de Dumnezeu sunt aceia despre care cineva a spus: Cel care 
aruncă o piatră în sus, în capul lui a aruncat-o (Sir. 27, 25). Cel ce aruncă o 
piatră în sus nu va putea să despice bolta cerească, nici măcar să o atingă, 
dimpotrivă, piatra rămasă în aer îl va izbi în creştetul capului pe însuşi 
aruncătorul ei. La fel se întâmplă şi cu cel care huleşte acea Fiinţă 
preafericită, aceea pe care nimic nu ar putea-o păgubi, fiind cu mult prea 
mare şi prea înaltă, încât să mai poată primi vreo lovitură: el ascute sabia 
care îi va pătrunde în suflet, ca urmare a nerecunoştinței arătate faţă de 
binefăcătorul său.” (Despre necunoaşterea lui Dumnezeu, cuvântarea III, pp. 
62-63) 


„La urma urmei, cel care suferă, chiar dacă mai rosteşte câte-o 
vorbă rea în durerea lui, este vrednic de iertare, însă cel care, fără să 
sufere, îl huleşte pe Dumnezeu şi-şi pierde sufletul, ce iertare mai 
aşteaptă?” (Din vol. Problemele vieții, p. 152) 


HULA (împotriva lui Dumnezeu; pedepsirea hulitorului) 


„ȘI pentru că noi vorbim acum de blasfemii, singura recunoştinţă, singura mulțumire ce 
aspre mustrări, şi chiar, dacă trebuie, dispreţuieşte-l lovindu-l peste față; tu 
nu poți întrebuința mâna la un lucru mai sfânt ca acesta. Dacă te va trage 
înaintea judecății, înfăţişându-te cu curaj, spune drept toată apărarea că tu ai 
răzbunat pe regele îngerilor, al cărui sfânt nume era blasfemiat. Căci dacă se 
pedepsesc acei care blasfemiază numele regelui pământesc, cu atât mai mult 
trebuie a pedepsi pe acel care merge până la acelaşi abuz faţă de Dumnezeu. 
Aceasta e o crimă publică, este o nedreptate comună contra căreia noi trebuie să ne ric 
Dumnezeu: pentru că dacă voiesc să pronunţe blasfemii, să fie mai atenţi şi 
mai timizi, să se teamă ca un creştin să nu-i audă şi să nu pedepsească pe loc 
nelegiuirea lor. Nu vă aduceți aminte de curajul sfântului loan? El văzu un 
om tiran care călca legile căsătoriei şi cu îndrăzneală el spune în public: Nu 
ți se cuvine ție să ai pe femeia fratelui tău (Mc., 4, 18). 
Eu te sfătuiesc a dojeni nu un rege, nici un judecător; eu însufleţesc zelul tău nu pentru : 
(Primele patru omilii despre statui, omilia I, pp. 30-31) 
„Cel puţin îndreaptă pe egalul tău şi dacă va trebui să pieri, să nu te 
retragi: aleargă cu bucurie la acest fel de martir: pentru că sfântul loan a fost 
martir. Nu se cerea de la el ca să sacrifice, nici să adore idolii; dar neputând 
păzi tăcerea când vedea legile sfinte insultate, el sacrifică capul său; aşadar, 

şi tu poţi lupta ca şi el pentru dreptate până la moarte şi Domnul îţi va ajuta.” 
(Primele patru omilii despre statui, omiha |, p. 31) 


HULA (împotriva lui Dumnezeu — lepădarea e1) 


„Hula nu-I pricinuieşte nici o vătămare lui Dumnezeu; ci, dimpotrivă, 
cel ce-L huleşte, acela se răneşte. Nu te mânia pe hulitor! Suspină pentru el, 
plânge-l! Fapta lui e vrednică de plâns. Pe un om rănit nimic nu-l poate 
vindeca aşa de bine ca blândeţea. Blândeţea e mai puternică decât forţa. lată 
ce grăieşte Dumnezeu, Cel hulit de noi, atât Vechiul cât şi în Noul 
Testament; în Vechiul Testament: Poporul Meu, ce ţi-am făcut? (Mih., 6, 3); 
iar în Noul Testament: Saule, Saule, pentru ce Mă prigoneşti? (Fapte 9, 4). 
Pavel ne porunceşte să povăţuim cu blândeţe pe cei ce ne stau împotrivă (II 
Tim., 2, 25); iar Domnul a certat cu asprime pe ucenici când s-au apropiat de 
EI şi l-au cerut să pogoare foc din cer, spunându-le: Nu ştiţi ai cărui Duh 
sunteţi (Luca 9, 54-55). Şi acum, când cărturarii L-au hulit, Domnul nu le-a 
spus: O, spurcaților şi înşelătorilor! O, pizmaşilor şi duşmanii mântuirii 
oamenilor!, ci: Pentru ce cugetați cele rele in inimile voastre? (Matei 9, 4). 

Trebuie, dar, să stârpim cu blândeţea boala. Omul care se îndreaptă 
datorită fricii se întoarce iute iarăşi la răutatea lui. De aceea a poruncit 
Domnul să se lase şi neghina (Matei 13, 30), ca să se dea vreme de pocăință. 
Mulţi din aceştia s-au pocăit şi au ajuns oameni vrednici, deşi mai înainte 
erau păcătoşi şi ră”. (Omilii la Matei, omilha XXIX, III, în col. PSB, vol. 23, 
p. 367) 


HULA (hulirea aproapelui) 


„Dacă cel care spune fratelui său: Nebunule este vrednic de cea mai 
grea pedeapsă, cât de mult foc al gheenei va aduna pe capul lui cel care 
huleşte pe fratele său numindu-l răufăcător, pizmăreţ, om fără conştiinţă, 
râvnitor de slavă deşartă şi mai ştiu eu cum?” (Despre căință (1), 2, în vol. 
Despre mărginita putere a diavolului. Despre căinţă..., p. 58) 


„Dar pentru ce îl numeşte el, după locul naşterii sale, Iuda, cel zis 
Iscarioteanul şi pentru ce nu zice Iuda vânzătorul? EL face aceasta pentru ca 
să ne îndemne a ne ţine limba curată de vorbe de ocară şi de aceea se 
stăpâneşte a-l numi vânzătorul. Să ne învăţăm, deci, a nu vorbi rău despre 
nici unul dintre vrăjmaşii noştri. Dacă Evanghelistul chiar împotriva 
vânzătorului Domnului nu întrebuințează nici un cuvânt aspru, cum am 
putea noi să aflăm iertare când hulim pe cei de aproape ai noştri? Ba încă noi 

batjocorim nu numai pe vrăjmaşii noştri, ci şi pe cei ce sunt către noi cu 
bune plecări. Vă conjur, să nu mai fie una ca aceasta ! Ascultaţi numai ce 
zice Apostolul Pavel: Nici un cuvânt putred să nu iasă din gura voastră 
(Efes. 4, 29).” (Cuvânt la Sfânta şi Marea Joi, în vol. Omilii la Postul 
Mare..., p. 166) 

IADUL 


„ladul nu trebuie să ne înfricoşeze şi să ne sperie din pricina focului 
nestins, din pricina cumplitelor pedepse şi din pricina chinurilor fără de 
sfârşit, ci din pricină că L-am supărat pe Stăpânul cel aşa de bun şi din 
pricină că ne aflăm în afara bunei Lui voințe”. (Omilii la Facere, omilia 
XXIII, V, în col. PSB, vol. 21, p. 281) 


„Dacă nu ne apucăm acum, cât mai suntem încă în arenă, de ostenelile 
virtuții, dacă nu fugim acum de mrejele păcatului, mai târziu degeaba ne 
învinuim, când pocăința nu mai este de folos. Câtă vreme mai suntem în 
viaţa de aici, este cu putință să avem câştig de pe urma pocăinței, să ne 
curățim păcatele de mai înainte şi să ne învrednicim de iubirea de oameni a 
Stăpânului; dar dacă lăsăm să treacă timpul acesta şi suntem smulşi dintr-o 
dată de aici, nici un folos nu vom avea de ne vom căi atunci. Şi ca să vezi că 
aşa este, ascultă pe profetul care spune: În iad cine se va mărturisi Ție? (Ps., 
6, 5); şi iarăşi: Fratele nu izbăveşte, izbăvi-va, oare, omul? (Ps., 48 , 7). Nu 
este nimeni acolo, spune profetul, nici frate, nici tată, nici mamă, care să 
scoată din munci pe cel pe care trândăvia lui l-a aruncat acolo. Dar pentru ce 
vorbesc eu de frate, de tată sau de mamă? Nici chiar drepții, care au multă 
îndrăznire înaintea lui Dumnezeu, nu ne vor putea ajuta cu ceva atunci, dacă 
ne trândăvim acum. Chiar dacă vor veni Noe, lov şi Daniil, nu vor mântui pe 
fiii şi fiicele lor (lez., 14, 20). Uită-te cât de grozavă e ameninţarea şi de ce 
drepţi vorbeşte profetul! Aceştia, pe vremea lor, au mai mântuit pe alții. Noe 
a mântuit pe femeia şi pe fu lui, când potopul acela înfricoşător a venit pe 
lume, lov la fel a fost şi el pricina mântuirii altora, iar Daniil a smuls pe 
mulți de la moarte, când barbarul acela, dorind lucruri mai presus de firea 
omenească, a încercat să ucidă pe caldei, pe magi şi pe gazarieni. Ca să nu 
socotim cumva că în veacul ce va să fie vor mai fi unele ca acestea, că cei 
virtuoşi adică şi cei care au îndrăznire înaintea lui Dumnezeu vor putea 
scăpa de pedepsele de acolo pe cei dragi lor care au dus aici pe pământ o 
viaţă păcătoasă”. (Omilii la Facere, omilia XLIII, |, în col. PSB, vol. 22, pp. 
106-107) 


„Dumnezeu ne-a ameninţat cu iadul, nu ca să ne arunce în el, ci ca să ne 
înduplece să fugim de această cumplită tiranie. Noi, însă, facem cu totul 
dimpotrivă şi alergăm în fiecare zi pe drumul ce duce spre iad”. (Omilii la Matei, 
omilia I, VII, în col. PSB, vol. 23, p.25) 

„ŞI prin aceasta îți arată dragostea Lui şi-ţi descoperă dorul ce-l are de 
tine. Că nu spune: Duceţi-vă în focul cel pregătit vouă!, ci: În focul cel 
pregătit diavolului! lar mai înainte de a pronunţa această sentinţă, le spune 
celor trimişi în foc păcatele săvârşite; şi nu le spune pe toate, ci câteva. lar 
înainte de păcătoşi îi cheamă pe cei ce au făcut fapte bune, ca să le arate 
păcătoşilor, şi prin aceasta, că pe bună dreptate îi învinuieşte. Nu sunt, oare, 
cuvintele spuse de Hristos păcătoşilor mai chinuitoare chiar decât chinul 
iadului? Nimeni n-ar lăsa pe binefăcătorul său să plece cu mâna goală dacă |- 
ar vedea flămând; iar dacă-l lasă, atunci de ruşine ar dori mai degrabă să se 
ascundă în pământ decât să audă doi sau trei prieteni de purtarea lui. Ce va 
fi, oare, în sufletul nostru, când vom auzi spunându-ni-se, înaintea întregii 
lumi, nemilostivirea noastră față de Binefăcătorul nostru? N-ar fi vorbit 
Domnul nicicând de lucrul acesta, dacă n-ar fi urmărit să arate pentru ce ne 
pedepseşte aşa. Din nespusele Sale faceri de bine se vede că nu pentru a 
ocări, ci pentru a Se apăra şi a arăta că nu în zadar, nici fără temei, a spus 
păcătoşilor: Duceţi-vă de la Mine! Dacă ar fi vrut să-i ocărască, le-ar fi pus 
în faţă toate păcatele lor; dar aşa, le spune numai ce a suferit de pe urma 
nemilosteniei lor”. (Omilii la Matei, omiha XXIII, VIII, în col. PSB, vol. 23, 
pp. 306-307) 


„Cunosc mulți oameni care se tem numai de iad; eu, însă, spun că 
mult mai amară decât chinul iadului este pierderea slavei din împărăția 
cerurilor. Nu e deloc de mirare că nu se poate înfățişa asta cu cuvântul. Că 
nici nu ştim fericirea acelor bunătăți, ca să ne dăm seama bine de 
nenorocirea pricinuită de pierderea lor. Pavel a cunoscut bine fericirea, 
bunătăților cereşti (II Cor., 12, 2-4); el ştia că cea mai mare nenorocire este 
să pierzi slava lui Hristos. Şi aceasta o vom şti atunci când noi înşine o vom 
pierde. 

Dar să nu suferim asta, o Unule-Născut, Fiule al lui Dumnezeu, nici să 
încercăm groaznicele chinuri ale iadului! 

Cât de mare rău este pierderea acelor bunătăți nu se poate spune 
lămurit; dar, pe cât voi putea, mă voi sili să v-o fac cât de puţin cunoscută. 
Să presupunem că este un copil minunat, care este şi virtuos şi are şi 
stăpânirea întregii lumi; că este atât de virtuos, încât toți supuşii lui îl iubesc, 
ca şi cum ar fi propriul lor copil. Gândiţi-vă acum ce n-ar îndura tatăl acestui 
copil numai şi numai să nu piardă prilejul de a sta necontenit alături de el? 
Ce necaz, mare sau mic, n-ar accepta, numai să-l poată vedea şi să se poată 
bucura de chipul lui? Aceasta să o gândim şi despre slava din ceruri. Nu este 
atât de dorit şi de iubit de tatăl lui acest copil, chiar de ar fi de nenumărate 

ori virtuos, cât de iubită şi de dorită este dobândirea bunătăţilor cereşti, adică 
desfacerea de legăturile trupului şi trăirea cu Hristos (Filip., 1, 23). Nesuferit 
este iadul şi chinul de acolo; dar chiar de-ai spune că sunt mii şi mii de 
iaduri, nici atunci nu vei putea spune că chinul celui căzut în atâtea iaduri 
este la fel cu chinul celui care pierde slava aceea fericită, a cerurilor, de a fi 
adică urât de Hristos şi de a auzi: Nu vă ştiu pe voi (Matei 25, 12), de a fi 
învinuit că ai văzut pe cel flămând şi nu l-ai hrănit (Matei 25, 42). Am suferi 
mai degrabă mii de trăsnete, decât să vedem că Hristos îşi întoarce de la noi 
blânda Sa faţă, că nu vrea să Se uite la noi cu dulcii Săi ochi. Dacă atunci 
când Îi eram duşmani, când ÎL uram, când Îi întorceam spatele, Hristos ne-a 
iubit atât de mult, încât nu S-a cruțat nici pe Sineşi, ci S-a dat spre moarte, 
cu ce ochi, dar, ne vom mai uita la EI, când după toate aceste binefaceri, nu 
L-am învrednicit nici de o bucată de pâine când era flămând”. (Omilii la 
Matei, omilia XXIII, VII, în col. PSB, vol. 23, pp. 305-306) 


„Unde sunt, deci, cei care nu cred în existența iadului? Dacă cei care 
au trăit înainte de venirea lui Hristos, care n-au auzit nici din nume de iad şi 
nici de înviere, vor fi pedepsiți pe lumea cealaltă, după ce au fost pedepsiţi şi 
aici, apoi cu mult mai mult noi, care am fost născuţi şi crescuţi cu cuvintele 
filozofiei! Aş putea fi, însă, întrebat: 

- Dar e drept să fie aruncaţi în iad cei care nici n-au auzit de iad? Vor 
spune: Dacă ne ameninţai cu iadul, ne-am fi temut şi ne-am fi înţelepțit! 

- Nu cred! Că şi noi, cei de astăzi, auzim în fiecare zi vorbindu-ni-se 
de iad şi totuşi nu ne sinchisim deloc. În afară de asta, trebuie să mai spun şi 
aceea că acela care nu se teme de pedepsele care îi stau în față, cu mult mai 
mult nu se va teme de pedepsele de pe lumea cealaltă. Că pe oamenii mai 
puțin ascuțiți la minte şi mai legați de pământ îi cuminţesc de obicei mai 
repede pedepsele imediate decât cele de mai târziu. 

- Deasupra noastră, însă, stă o frică mai mare, iadul, mi se poate 
spune. Cei dinainte de venirea lui Hristos n-o aveau, aşa că li se face 
nedreptate când sunt pedepsiţi. 

- Deloc! Mai întâi, în faţa lor nu stăteau aceleaşi lupte ca în faţa 
noastră. Ale noastre sunt cu mult mai mari. lar cei ce se ostenesc mai mult 
au nevoie şi de ajutor mai mare. Şi nu mic ajutor ne este nouă creşterea 
fricii. Dacă noi avem avantajul faţă de cei de dinainte de venirea Domnului, 
să ştim pedepsele de pe lumea cealaltă, ei au faţă de noi avantajul că erau 
pedepsiți cumplit îndată. Dar mulți mai fac încă o obiecţie: 

- Unde mai este dreptatea lui Dumnezeu, spun aceştia, dacă păcătuind 
eşti pedepsit şi pe lumea aceasta şi pe lumea cealaltă? 

- Vreţi să vă aduc aminte chiar de cuvintele voastre, ca să nu-mi faceţi 
greutăţi, ci ca voi înşivă să dați răspuns întrebării voastre? Am auzit pe mulţi 
oameni de-ai noştri revoltându-se şi grăind aşa când află că unui ucigaş i s-a 
tăiat capul în temniță: 7icălosul şi blestematul acela a ucis treizeci de 
oameni şi chiar cu mult mai mulți şi îndură numai o singură moarte! Unde 
este dreptatea? Deci voi înşivă mărturisiți că nu-i de ajuns o singură moarte 
pentru pedepsirea lui. Cum se face, însă, că atunci când e vorba de pedepsele 
de pe lumea cealaltă sunteți de altă părere? Sunteţi de altă părere pentru că 
nu judecaţi pe alţii, ci pe voi înşivă. Atât de mare piedică e dragostea de sine 
pentru vederea dreptăţii!”. (Omilii la Matei, omilia XXXVI, IV, în col. PSB, 
vol. 23, pp. 449-450) 


„Să nu supărăm pe Hristos. Lucrul acesta e mai cumplit şi mai 
groaznic decât orice. Chiar dacă multora li se pare iadul înfricoşător, eu nu 
voi înceta de a striga mereu, că a supăra pe Hristos este mai cumplit şi mai 
înfricoşător decât gheena. Şi vă rog ca şi voi să gândiţi la fel. Aşa vom scăpa 
şi de iad şi ne vom bucura de slava lui Hristos”. (Omilii la Matei, omilia 
XXXVI, IV, în col. PSB, vol. 23, p. 450) 


„Dacă focul acesta material de pe pământ s-a năpustit ca o fiară din 
cuptorul Babilonului şi i-a ars pe cei ce şedeau afară, ce nu va face focul 
celălalt, nematerial, celor peste care se va năpusti? Ascultă ce spun profeţii 
despre ziua aceea: Ziua Domnului este nelipsită de mânie şi plină de urgie 
(Isaia 13, 9). Nu va fi nimeni care să ne apere; nimeni care să ne scape; 
nicăieri chipul cel blând şi liniştit al lui Hristos. Ci, după cum cei osândiţi în 
mine, la muncă silnică, sunt daţi pe mâna unor oameni fără de inimă şi nu 
văd pe nici unul din cunoscuţii lor, ci numai pe cei care-i păzesc, tot aşa va fi 
şi atunci; dar, mai bine spus, nu aşa, ci chiar cu mult mai cumplit. Aici pe 
pământ mai poţi să faci o cerere de grațiere împăratului, îl mai poţi ruga să-ți 
ridice osânda; dar acolo nu. Cei ce au intrat acolo nu mai scapă, ci rămân 
acolo, se pârjolesc şi simt atâta durere cât nu se poate spune cu cuvântul. 
Dacă nimeni nu poate să înfățişeze prin cuvinte durerile cumplite ale celor 
arşi în foc, cu mult mai mult suferinţele pricinuite de focul de acolo. Aici pe 
pământ se termină totul într-o scurtă scurgere de timp; dincolo însă focul 
arde mereu şi nu se mistuie ce se arde”. (Omilii la Matei, omilia XLIII, IV, 
în col. PSB, vol. 23, pp. 515-516) 


„Dar pentru ce trebuie să vorbesc de chinurile din iad? Gândeşte-te la 
cei care suferă de podagră. Când îi chinuie cuţitele durerii, poţi să le arăţi 

mii de bolnavi cu suferințe mai mari decât ale lor, nici nu te bagă în seamă! 
Durerea lor e atât de puternică încât nu îngăduie minţii să aibă o clipă de 
răgaz să se mai gândească şi la alţii şi să se mângâre. Să nu ne hrănim, dar, 
cu aceste nădejdi zadarnice! Te poţi mângâia cu nenorocirile altora când e 
vorba de suferințele mici; dar când durerea e covârşitoare, când toate cele 
dinăuntrul tău sunt pline de tulburare, când sufletul nu mai poate să-şi dea 
seama nici de el însuşi, de unde mai poți culege mângâiere? 

Deci sunt de râs şi de batjocură toate aceste cuvinte; sunt basme de 
adormit copiii. Mângâierea de care-mi vorbeşti poţi s-o capeţi când ai o 
supărare, o supărare mică, atunci când auzim că şi cutare a păţit la fel. Dar 
sunt cazuri când nici supărarea nu ne-o mângâie. Dacă deci suferinţele altora 
n-au nici în aceste mici supărări vreo putere, cu mult mai mult nu vor avea 
vreo putere când e vorba de dureri şi chinuri nespuse, care atrag după ele 
scrâşnetul dinților. Ştiu că vă supăr şi vă întristez cu aceste cuvinte. Dar ce 
să fac? N-aş vrea să grăiesc aşa! Aş vrea ca şi eu şi voi toți să îndrăgiți 
virtutea. Dar pentru că cei mai mulți dintre noi trăim în păcate, aş vrea să-mi 
dea cineva atâta putere ca să vă întristez cu adevărat şi să ating sufletul 
ascultătorilor mei. (...) Dacă o slugă dispreţuieşte ameninţarea stăpânului 
său, negreşit sluga nu rămâne nepedepsită, pentru că disprețul arătat 
stăpânului este o pricină de şi mai mare pedeapsă. 

De aceea vă rog să ne zdrobim inimile când auzim vorbindu-se de iad. 
Într-adevăr, nimic nu este mai plăcut decât de a vorbi de iad, pentru că nimic 
nu-i mai amar decât chinurile din iad. 

- Dar cum poate fi plăcut să aud vorbindu-mi-se de iad? m-ar putea 
întreba cineva. 

- Pentru că este neplăcut să ajungi în iad! Pentru că aceste cuvinte, 
supărătoare în aparenţă, îndepărtează iadul de la noi şi în locul lui ne dau o 
altă plăcere: ne schimbă sufletele, ne fac mai evlavioşi, ne înalță mintea, ne 
înaripează gândul, alungă atacul cel rău al poftelor, sunt doctorie. De aceea 
îngăduiți-mi ca, vorbindu-vă de iad, să vă vorbesc şi de ruşinea din iad. Că 
după cum ninivitenii vor osândi atunci pe iudei, tot aşa şi pe noi ne vor 
osândi mulți din cei care par acum cu mult mai prejos de noi. Să ne gândim, 
dar, cât de mare va fi batjocura, cât de mare osânda. Să ne gândim, cel puţin 
acum, să punem început şi uşă de pocăință”. (Omilii la Matei, omiha XLIII, 
IV, în col. PSB, vol. 23, pp. 516-517) 


„Pentru noi, spun monahii, a supăra pe Stăpân e mai groaznic decât a 
fi aruncaţi în iad”. (Omilii la Matei, omilia LV, I, în col. PSB, vol. 23, p. 
634) 

„Hristos, vrând să ne descrie chinul din iad, ni l-a zugrăvit sub chipul 
unui om care nu-şi poate satisface dorința; ne-a dat ca pildă pe bogatul care 
se pârjolea de sete; dorea o picătură de apă şi n-o putea avea; aşa se chinuia 
(Luca 16, 24)”. (Omilii la Matei, omilia LXIII, III, în col. PSB, vol. 23, p. 
731) 


„Când a vorbit despre împărăție, după ce a spus: Veniți de moşteniți 
împărăția, a adăugat: cea pregătită vouă de la întemeierea lumii; dar când a 
vorbit de foc, n-a mai grăit aşa, ci: cel pregătit diavolului. <<Eu, le spune 
Hristos păcătoşilor, v-am pregătit împărăția; focul nu-i pregătit vouă, ci 
diavolului şi îngerilor lui; dar pentru că voi înşivă v-aţi aruncat în el, vina e 
a voastră>>. 

Hristos îşi îndreptăţeşte hotărârea Lui nu numai prin cele spuse mai 
înainte, ci şi prin cele ce le mai spune, arătând pricinile osândirii lor: Am 
flămânzit şi nu Mi-aţi dat să mănânc. De-ar fi fost chiar un duşman cel ce 
întindea mâna, oare, suferințele lui, foamea lui, frigul lui, lanțurile lui, 
goliciunea lui, boala lui, umbletul lui de ici-colo sub cerul liber n-ar fi fost în 
stare să înmoaie şi să înduplece chiar pe cel mai nemilos om? Aceste 
suferinţe sunt în stare să pună capăt şi duşmăniei. Dar voi n-aţi făcut aceasta 
nici prietenului vostru, care vă e prieten şi binefăcător şi stăpân. De vedem 
un câine flămând, ni se face milă de el; o sălbăticiune de-o vedem 
înflămânzită, ni se moare inima; dar ție nu ţi se înmoaie inima când vezi pe 
Stăpân flămând? Poţi să mai aperi o astfel de purtare?”. (Omilii la Matei, 
omilia LXXIX, II, în col. PSB, vol. 23, pp. 898-899) 


„- Ar trebui însă, mi s-ar mai putea spune, să vină pe lume numai cei 
buni, atunci n-ar mai fi fost nevoie de iad, nici de osândă, nici de pedeapsă şi 
n-ar mal fi fost nici urmă de răutate; cei răi ar fi trebuit sau să nu se nască 
sau să moară îndată ce s-au născut. 

- Se cuvine să-ți spun mai întâi cuvintele apostolice: Dar tu, omule, 
tu cine eşti care răspunzi înaintea lui Dumnezeu? Oare făptura va zice Celui 
Ce a făcut-o: Pentru ce m-ai făcut aşa? (Rom., 9, 20). lar dacă vrei şi 
argumente, îți voi spune că sunt mai mult admiraţi cei buni când se găsesc 
printre cei răi; atunci se vădeşte mai ales bunătatea şi multa lor filozofie. Dar 
tu, spunând acestea, nimiceşti temeiul luptelor şi al strădaniilor. 

- Dar ce? Ca să se arate aceştia buni, trebuie să fi pedepsiţi alții? 

- Doamne fereşte! Ei nu sunt pedepsiţi ca să se arate ceilalți buni, ci 
sunt pedepsiţi pentru răutatea lor; nici n-au ajuns răi pentru că au fost aduşi 
aşa pe lume, ci pentru răutatea lor; nici n-au ajuns răi pentru că au fost aduşi 
aşa pe lume, ci pentru că sunt trândavi. De aceea şi sunt pedepsiţi. Şi cum să 

nu fie vrednici de pedeapsă, când au avut atâția dascăli de virtute şi n-au 
câştigat nimic. După cum cei buni şi virtuoşi sunt vrednici de îndoită cinste 
şi pentru că au ajuns de folos şi pentru că n-au fost vătămaţi cu nimic de cei 
răi, tot aşa şi cei răi sunt vrednici de îndoită pedeapsă şi pentru că au ajuns 
răi, când puteau să ajungă buni - dovadă cei care au ajuns buni - şi pentru că 
n-au câştigat nimic de la cei buni”. (Omilii la Matei, omiha LXXXI, II, în 
col. PSB, vol. 23, p. 918) 


„Două lucruri a spus loan despre Hristos: unul, că va boteza cu Duh 
Sfânt şi altul, că va arde pe cei necredincioşi. Dacă unul e vrednic de 
credință, atunci negreşit şi celălalt. De aceea Ioan a făcut două proorocii 
despre Hristos, pentru ca pe temeiul celei care s-a împlinit să crezi şi în 
aceea care nu s-a împlinit încă. Hristos face la fel; adeseori despre aceleaşi 
lucruri sau despre lucruri contrare, face două prooroci, una care se 
împlineşte pe pământ, alta pe care o făgăduieşte că se va împlini pe lumea 
cealaltă. Face asta pentru ca oamenii, cărora le place să discute mult, să 
creadă pe temeiul profeției împlinite şi profeția care nu s-a împlinit încă. 
Hristos a făgăduit că va da în viața aceasta însutit celor care au părăsit tot ce- 
au avut, iar în veacul viitor viață veşnică (Marcu 10, 30); şi a făcut vrednice 
de credință şi darurile viitoare prin împlinirea darurilor date pe pământ. Aşa 
şi loan Botezătorul; a făcut două profeţii: una că Hristos va boteza cu Duh 
Sfânt, alta că va arde pe cei păcătoşi în focul cel nestins. 

Deci dacă Hristos n-ar fi botezat cu Duhul Sfânt pe apostoli şi în 
fiecare zi pe cei ce voiesc, ai putea pune la îndoială şi pe celelalte, adică 
pedeapsa veşnică şi focul cel nestins; dar dacă s-a săvârşit şi se săvârşeşte în 
fiecare zi ceea ce este mai mare şi mai greu, ceea ce depăşeşte orice cuvânt — 
botezul cu Duh Sfânt —, cum poţi spune că nu-i adevărat ceea ce-i uşor, ceea 
ce-i potrivit minţii omeneşti, adică pedeapsa veşnică şi focul nestins?” 
(Omilii la Matei, omilia XI, V-VI, în col. PSB, vol. 23, p. 139) 


„ „„. pe cel care spune fratelui său: nebunule, îl pedepseşte cu gheena 
focului. Acum, pentru prima dată, Hristos pomeneşte de gheenă. Mai înainte, 
vorbise mult de împărăția cerurilor; dar abia acum vorbeşte de gheenă, 
arătând cu asta că împărăția cerurilor se datoreşte iubirii Sale de oameni şi 
voinţei Sale, pe când iadul se datoreşte vieții noastre păcătoase.” (Omilii la 
Matei, omilia XVI, VIII, în col. PSB, vol. 23, pp. 210-211) 


„... să nu învinovăţească nimeni pe Dumnezeu. Nu din partea celui ce 


cheamă se întâmplă a nu crede, ci din partea celor ce fug când sunt chemaţi. 
Dară, zici tu, trebuia ca şi fără voia lor să-i tragă la sine. Să nu fie ! El nu 

sileşte pe nimeni, căci cine oare, chemând la cinste, la cununi, ospeţe şi 

serbări, trage la sine pe cei chemaţi, legaţi şi fără voia lor? Nici unul nu face 
aşa, căci un asemenea fapt este al celui ce batjocoreşte. Dumnezeu trimite 
fără voie în gheena, însă în Împărăţia Cerurilor cheamă pe cei ce vor. În 
focul cel veşnic el trimite pe păcătoşi legaţi şi văicărindu-se, însă când este 
vorba de miile de bunătăţi, nu aşa; fiindcă dacă firea celor buni nu este aşa 
încât ei să alerge spre ele de bunăvoie şi să cunoască harul cel mare, apoi 
atunci sila întrebuințată cu oamenii defaimă înseşi acele bunătăţi, Dar pentru 
ce, zici tu, nu voiesc oamenii aceste bunătăţi şi nu aleargă după ele? Din 
pricina neputinței sau, mai bine zis, din pricina slăbiciunii lor. Și pentru ce 
atunci nu vindecă slăbiciunea lor? Dar cum şi în ce fel trebuia să vindece 
această slăbiciune? Oare n-a făcut el făptura întreagă, care învaţă pe om şi-i 
arată puterea şi iubirea de oameni a lui Dumnezeu? Cerurile, zice, spun 
slava lui Dumnezeu (Ps. 18, 2). Oare nu a trimis şi pe Proroci? Nu i-a 
cinstit? Nu a făcut cu dânşii minuni? Nu le-a dat lege scrisă şi lege firească? 
Nu a trimis şi pe Fiul său? Nu le-a trimis şi pe apostoli? Nu a făcut cu dânşii 
semne? Nu i-a ameninţat cu gheena? Nu le-a făgăduit Împărăţia Cerurilor? 
Nu în fiecare zi răsare soarele său peste cei buni şi peste cei răi? Oare cele ce 
a poruncit nu sunt atât de uşoare şi lesne de împlinit, încât mulți covârşesc 
poruncile lui prin prisosinţa filosofiei lor? Ce trebuia să facă viei sale, şi n-a 
făcut? (Is. 5, 4). Dară, zici tu, pentru ce nu ne-a insuflat în chip firesc 
cunoaşterea şi virtutea? Deci cine zice acestea, Elinul sau Creştinul? 
Amândoi o zic, însă nu pentru aceleaşi lucruri, ci unul se ceartă pentru 
cunoaştere, iar celălalt pentru viață. Aşadar, noi vom vorbi mai întâi către 
Creştin, căci nu atât îmi este vorba de mădularele dinafară, pe cât de ale 
noastre proprii. 

Deci ce zice Creştinul? 7rebuia, zice, ca să ne insufle însăşi 
cunoaşterea virtuții. Dar ne-a insuflat această cunoaştere, căci de nu ne-ar fi 
insuflat-o, cum am putea cunoaşte cele vrednice de făcut, cum şi cele ce nu 
trebuia a le face? De unde atunci şi pentru ce sunt legile şi judecățile? Deci 
el ne-a insuflat această cunoaştere, sau mai bine zicând, nu atât cunoaşterea, 
pe cât însăşi fapta. Dar pentru ce atunci ar trebui ca să primeşti răsplata, dacă 
totul ar fi al lui Dumnezeu? Căci, spune-mi, rogu-te, oare Dumnezeu te 
pedepseşte la fel cu Elinul, păcătuind? Nicidecum, căci tu ai cu tine 
libertatea izvorâtă din cunoaştere. Dar ce? Dacă ţi-ar spune cineva acum că 
şi tu, şi Elinul vă veţi învrednici aceloraşi bunătăți pentru cunoaştere, oare 
nu te-ai nelinişti? Eu cred că da, căci ai zice că FElinul, putând afla 
cunoaşterea prin sine, n-a voit totuşi să o afle. Şi dacă şi el ar zice că 
Dumnezeu trebuia să insufle în noi cunoaşterea în chip firesc, oare nu ai râde 
şi nu ai spune Dar pentru ce n-ai căutat-o? Pentru ce nu te-ai silit ca să o 

afli, precum am aflat-o eu? - şi ai sta cu multă îndrăzneală împotriva lui, 
spunându-i că este cea mai de pe urmă prostie a învinovăţi pe Dumnezeu că 
nu ne-a insuflat şi cunoaşterea odată cu firea. Acestea le-ai zice fiindcă tu 
singur cercetând, ai căpătat cunoaşterea, şi tot aşa ai putea izbuti să capeţi o 
viaţă curată, dacă nu ai ispiti şi nu ai cere totul; dar fiindcă te îngreuiezi spre 
fapta bună, pentru aceea şi pui înainte astfel de vorbe prosteşti. Cum ar fi 
putut să facă ca binele să fie silit, adică îndeplinit prin silă? Dar atunci ne-ar 
fi tăgăduit virtutea multe dintre dobitoacele necuvântătoare, fundcă multe 
dintre ele sunt mai cumpătate în viață decât noi. Dară, zici tu, aş fi voit mai 
bine să fiu bun din silă şi să fiu lipsit de orice plată, decât să fiu rău prin 
dorirea şi voirea mea, şi apoi să mă osândesc şi să mă pedepsesc. Însă 
niciodată binele nu este silit, şi nici că s-a auzit vreodată că sila este mama 
binelui. Dacă nu ştii ce trebuie să faci, arată, şi atunci vom spune ce trebuie; 
dar dacă cunoşti singur că desfrânarea, de pildă, este un lucru rău, pentru ce 
atunci nu fugi de rău? Nu pot, zici tu. Însă te vor învinui şi-ţi vor închide 
gura alții cari au izbutit a face cele mai mari fapte. Tu poate având şi femeie 
nu te înfrânezi, pe când un altul şi fără femeie îşi păstrează întreaga- 
cugetare. Deci ce cuvânt de îndreptățire vei avea, nepăzind măsura 
cumpătării, pe când acela sare peste primejdie? Nu sunt aşa, zici tu, din 
pricina firii trupului, şi nu din pricina voirii. Nu eşti aşa fundcă nu voieşti, 
şi nu că n-ai putea.” (Comentariile sau Tâlcuirea Epistolei întâi către 
Corinteni, omiha II, pp. 18-19) 


„Fiindcă ai auzit de foc, să nu-ți închipui că cei arşi acolo vor fi aduşi 
la neființă, sau că vor pieri cu totul.” (Comentariile sau Tâlcuirea Epistolei 
întâi către Corinteni, omilia LX, p. 93) 


„Că de ar rămâne sufletul de mii de ori nemuritor, zice — după cum 
chiar şi este — totuşi fără de trup nu se va putea învrednici de acele bunătăţi 
negrăite, după cum nici nu va putea fi pedepsit.” (Comentariile sau 
Tâlcuirea Epistolei întâi către Corinteni, omuiha XXXIX, p. 420) 


„Căci este cea mai de pe urmă ticăloşie, şi mai grozavă decât însăşi 
gheena, ca după ce Dânsul ne-a arătat atâta dragoste, să se găsească unii care 
nu au lucrat nimic chiar după o astfel de îngrijire din parte-l.” (Tâlcuiri la 
Epistola a doua către Corinteni, omilia XI, p. 110) 


„Împărăţia a gătit-o oamenilor, dar gheena, spune Domnul, n-a gătit-o 


oamenilor, ci a pregătit-o diavolului şi îngerilor lui. Dacă voi duceți o astfel 
de viaţă încât sunteți vrednici de osândă şi de pedeapsă, în sarcina voastră e 

drept să cadă vina”. (Cuvântări împotriva anomeilor, cuv. VIII, în vol. 
Cuvântări împotriva anomeilor. Către iudei, p. 129) 


„Să ne gândim apoi, fără a mai ţine seamă de chinurile iadului, cât de 
mare rău este pierderea împărăției cerurilor. Căci chiar dacă nu ne-ar 
ameninţa focul iadului, nici nu ne-ar aştepta chinuri veşnice, numai gândul 
de a fi înstrăinați de Hristos cel blând şi iubitor de oameni, Care S-a dat pe 
Sine la moarte pentru noi, Care a suferit toate ca să ne scoată din chinurile 
iadului şi să ne împace cu Tatăl pe noi, cei care Îi eram duşmani din pricina 
păcatelor noastre, prin urmare, numai gândul acesta, de a putea pierde acele 
bunătăți negrăite şi nemuritoare care ne aşteaptă, ar trebui să fie mai puternic 
decât chinul iadului şi îndestulător ca să ne deştepte sufletele şi să ne 
înduplece să fim totdeauna treji.” (Despre câință (1), în vol. Despre 
mărginita putere a diavolului. Despre căinţă..., p. 86) 


„Chiar iubirea face iadul! Este iubirea respinsă, dispreţuită, 
mâniată, care sfârşeşte prin a părăsi pentru totdeauna pe mizerabilul 
care s-a jucat cu ea în mod ostentativ.” (Din vol. Bogăţiile oratorice, 
p. 303) 


„Căci în sfârşit, dacă noi ne plângem de o disproporție între 
crimele noastre şi pedepsirea noastră, această disproporție era cu mult 
mai mare încă între infinitul răsplăților noastre şi puţinul pe care 
Dumnezeu îl cerea de la noi pentru dobândirea lor. Nu! Dacă iadul este 
grozav, el este pe atât de drept, pe cât de grozav.” (Din vol. Bogăţiile 
oratorice, p. 303) 


IADUL (Dumnezeu ne ameninţă cu iadul pentru a ne scăpa de iad) 


„Precum deci pedepsele îi atrag pe oameni mai mult la datoria lor 
decât binefacerile, lisus Hristos ne-a făcut ameninţări grozave, ca teama să 
ne aducă să-L cinstim.” (Comentar la Evanghelia de la loan, omilia 
XXXVIX, 1,p. 187) 


„Și cum atunci, zici tu, el care ne iubeşte ne-a amenințat cu gheena, 
cu osânda şi pedeapsa? Tocmai de aceea, fiindcă te iubeşte. Căci scoţându-ți 
din rădăcină răutatea ta, şi stăpânindu-te cu frică, ca şi cu un frâu, totul face 
şi toate le lucrează ca să nu păşeşti pe calea răului, şi atât prin cele plăcute, 
cât şi prin cele neplăcute, te împiedică de a da năvală la cele de Jos; voieşte, 

cu un cuvânt, a te ridica la EI, izbăvindu-te de răutate, care este mai grozavă 
decât gheena.” (Omilii la Epistola către Romani a Sfântului Apostol Pavel, 
omilia IX, pp. 158-159) 


„A fugi de osândă are cea mai mare putere asupra cuiva; că dacă paguba 
s-ar mărgini la a nu câştiga cele bune, negreşit că cei mai mulți ar suferi 
aceasta, însă când ajunge până şi la a suferi rele, apoi atunci nu ar mai putea 
răbda. Trebuia ca pierderea împărăției cerurilor să fie socotită de dânşii ceva 
de nesuferit, însă pentru neputinţa celor mulți aceasta pare cu mult mai 
grozavă; nu atât dăruirea celor bune mişcă pe ascultătorul cel încăpățânat, pe 
cât ameninţarea cu pedepsele.” (7ălcuiri la Epistola a doua către Corinteni, 
omilia X, p. 105) 


„De aceea auzim vorbindu-se de gheenă, ca astfel mult folos să 
tragem din ameninţarea şi din frica ei. Dacă ar fi urmat ca să-i arunce într- 
însa pe cei ce păcătuiesc, fără ca dinainte să vestească ameninţarea de ea, 
desigur că mulţi ar cădea într-însa. Dacă şi acum, când ni se cutremură 
sufletul de frică, şi încă sunt unii care păcătuiesc cu uşurinţă, ca şi cum nici 
nu ar fi gheenă, dar dacă nici nu s-ar fi spus mai dinainte şi nici nu ne-ar fi 
ameninţat, ce rele n-ar face? Astfel că — cum am spus deseori — gheena ne 
arată nouă îngrijirea părintească a lui Dumnezeu nu mai puţin decât 
Împărăţia cerurilor. Căci gheena conlucrând împreună cu Împărăţia cerurilor 
pe mulţi oameni prin frică îi împinge în Împărăţia cerurilor. Aşadar, să nu 
luăm faptul acesta ca o asprime sau cruzime din parte-l, ci ca o milă şi 
filantropie mare, ca o îngrijire părintească şi dragoste către noi. Dacă n-ar fi 
amenințat pe niniviteni pe timpul lui lona, desigur că n-ar mai fi rămas 
cetatea lor. Dacă n-ar fi amenințat cu gheena, cu toții ar fi căzut în gheenă. 
Dacă n-ar fi ameninţat cu foc, nimeni n-ar fi scăpat de foc. EI voieşte a face 
cu totul contrare celor ce grăieşte, ca tu să faci ceea ce voieşte. Nu voieşte 
moartea păcătosului, ca nu cumva să cazi în acea moarte. N-a spus numai 
prin cuvinte, ci a arătat şi faptul ca astfel să fugim.” (Tâlcuiri la Epistola 
întâi către Timotei, omilia a XV-a, p. 171) 


„Bune sunt, Stăpâne, făgăduinţele Tale, bună este şi Împărăţia Ta, pe 
care o aşteptăm, dar şi gheena, cu care ne ameninţi! Una ne îndeamnă, 
cealaltă ne înfricoşează: Împărăţia ne îndeamnă spre bine, gheena ne 
înfricoşează cu folos. 

Dumnezeu ne amenință cu iadul, nu ca să ne arunce în iad, ci ca să ne 
scape de iad. Dacă ar fi vrut să ne pedepsească, nu ne-ar fi ameninţat mai 
înainte, pentru ca, întăriți, să fugim de cele ce ne ameninţă. Ne ameninţă cu 

pedeapsa, ca să scăpăm de pedeapsă. Ne înfricoşează cu cuvântul, ca să nu 
ne pedepsească cu fapta.” (Omiliile despre pocăință, omilia a şaptea, pp. 
152-153) 


„Te înfricoşează spunându-ți dinainte ce te aşteaptă, ca să te 
ferească de a da ochii cu primejdia.” (Cuvânt la Sfântul Mucenic Vasu, 
II, în vol. Predici la sărbători împărăteşti şi cuvântări de laudă la 
sfinți, p. 544) 


„Chiar ameninţarea cu focul gheenei ne înfăţişează tot atât de bine 
iubirea Lui de oameni, ca şi făgăduinţa împărăției cerurilor. Dacă nu ne-ar 
ameninţa cu iadul, n-am dobândi atât de iute bunătăţile cereşti. Dacă frica de 
pedepse n-ar împinge pe cei mai trândavi, făgăduinţa bunătăților ar fi 
neîndestulătoare spre a îndemna la virtute.” (Despre necazuri şi biruirea 
tristeții (1). Către Staghirie, ascetul care era chinuit de demon. Cuvânt de 
sfătuire, în vol. Despre mărginita putere a diavolului. Despre căinţă..., p. 
121) 


„Pentru aceea Dumnezeu ne-a ameninţat şi cu iadul, pentru ca să nu 
ne arunce în iad. El zice către noi cam aşa: Teme-te de cuvintele Mele, şi nu 
vei tremura de faptele mele”. (Cuvânt la Duminica Lăsatului sec de brânză, 
în vol. Omilii la Postul Mare..., p. 29) 


„Dar chiar şi focul gheenei l-a făcut Dumnezeu pentru 
mântuirea noastră, ca să ne dea motiv de luptă şi pricină de 
încununare, ca să ne atragă în Împărăţia cerurilor prin frica 
chinurilor veşnice şi prin străduința evitării lor.” (Din vol. 
Problemele vieţii, p. 178) 


„Pentru aceasta, Dumnezeu adesea ne aduce aminte de înfricoşătoarea 
muncă, ca să ne folosim din frica muncii, pentru că de nu le-ar fi spus mai 
dinainte de înfricoşătoarea muncă, mulţi ar fi căzut în ea, pentru că acum de 
ni se cutremură sufletele de frică şi încă tot sunt unii fără de omenie şi fac 
păcate ca şi cum n-ar fi muncă, că de nu ne-ar învăţa şi înfricoşătoarea 
muncă, ce rău n-am face noi?” (Din vol. Mărgăritarele Sfântului loan Gură 
de Aur, p. 39) 


„... spune Dumnezeu mai înainte cele ce va face, pentru ca să nu 


facem noi lucrurile rele de la care ne opreşte, pentru aceea ne înfricoşează cu 
matca focului, ca să nu intrăm în ea şi ne sperie cu cuvântul, iar nu ne 

scârbeşte cu fapta, bune-ţi sunt o, Stăpâne, făgăduințele, bună-ţi este şi 
împărăția pe care o aşteptăm să ne-o dai şi înfricoşarea gheenei, că împărăţia 
cerului îndeamnă pe oameni, iar iadul înfricoşează pe păcătoşi ca să-i facă 
buni, pentru că Dumnezeu înfricoşează pe păcătoşi nu ca să-i pună în matca 
focului, ci ca să-i izbăvească din matcă, îi înfricoşează cu cuvântul, ca să nu- 
i muncească cu fapta, pentru că cel ce nu aşteaptă nici înviere, nici muncă 
pentru păcatele lui, îi pare că numai aici va să viețuiască, iar nu şi în cealaltă 
lume, pentru aceea nici bine nu face, nici de păcat nu se lasă, dar nici munca 
lui sfârşit nu are. lar cel ce se teme de muncă şi înfricoşătoarea judecată, şi 
de răspunsul cel groaznic, face în tot felul ca să poată scăpa de curvie, de 
malahie, de viclenie şi de tot felul de păcate, şi se face blând şi întreg la 
minte, smerit, milostiv şi iubit de toți şi de singur Dumnezeu, pentru că 
cuvântul nu poate să facă până întru atâta cât face frica.” (Din vol. 
Mărgăritarele Sfântului loan Gură de Aur, pp. 41-42) 


„Înfricoşarea muncii ne-a gătit nouă atâtea bunătăţi şi odihnă, pentru 
ca să ne ajute şi frica şi nădejdea din două părți, frica să ne împiedice de la 
lucrurile cele rele, iar nădejdea să ne îndemne să facem cele bune.” (Din vol. 
Mărgăritarele Sfântului loan Gură de Aur, p. 90) 


IADUL (iadul nu a fost făcut pentru oameni, ci pentru diavoli) 


„Când a vorbit despre împărăție, după ce a spus: Veniți de moşteniți 
împărăția, a adăugat: cea pregătită vouă de la întemeierea lumii; dar când a 
vorbit de foc, n-a mai grăit aşa, ci: cel pregătit diavolului. <<Eu, le spune 
Hristos păcătoşilor, v-am pregătit împărăția; focul nu-i pregătit vouă, ci 
diavolului şi îngerilor lui; dar pentru că voi înşivă v-aţi aruncat în el, vina e a 
voastră>>.” (Omilii la Matei, omilia LXXIX, II, în col. PSB, vol. 23, pp. 
898-899) 


„Împărăţia a gătit-o oamenilor, dar gheena, spune Domnul, n-a gătit-o 
oamenilor, ci a pregătit-o diavolului şi îngerilor lui. Dacă voi duceți o astfel 
de viaţă încât sunteți vrednici de osândă şi de pedeapsă, în sarcina voastră e 
drept să cadă vina”. (Cuvântări împotriva anomeilor, cuv. VIII, în vol. 
Cuvântări împotriva anomeilor. Către iudei, p. 129) 


„Că pentru asta ne-a zidit Dumnezeu şi ne-a adus la viață, ca să ne 


facă părtaşi veşnicelor bunătăţi, ca să ne dea împărăţia cerurilor, nu ca să ne 
arunce în iad şi să ne dea focului! Iadul n-a fost făcut pentru noi, ci pentru 

diavol.” (Cuvânt de sfătuire către Teodor cel căzut, 9, în vol. Despre 
Feciorie, Apologia vieții monahale, Despre creşterea copiilor..., p. 337) 


IADUL (deasa cugetare la chinurile din iad) 


„... nu lasă a cădea în gheenă pe cel ce îşi aduce aminte des de 
gheenă.” (Omilii la Epistola către Romani a Sfântului Apostol Pavel, omilhia 
XXXI, p. 547) 


„Dacă ne-am gândi într-una la gheenă, nu am cădea iute în ea. 

De aceea Dumnezeu ne-a ameninţat cu osânda. Dacă nu am avea nici 
un folos gândindu-ne la ea, nu ne-ar fi ameninţat Dumnezeu, însă fiindcă 
amintirea ei ne poate face mult bine, de aceea, ca pe o doctorie mântuitoare a 
aşezat-o în noi, adică în sufletele noastre. Aşadar, să nu dispreţuim folosul 
ce-l putem câştiga de aici, şi ideea gheenei să o avem în continuu cu noi, fie 
în ospeţe, fie la cină.” (Comentariile sau Explicarea Epistolei II către 
Tesaloniceni, omilia II, în vol. Comentariile sau Explicarea Epistolei către 
Coloseni, I şi Il Tesaloniceni, p. 301) 


„Nimeni din cei ce au înaintea ochilor gheena nu va cădea în gheenă, 
nu va scăpa de gheenă. Precum se întâmplă chiar printre noi, că cei ce se tem 
de tribunale, nu vor fi pedepsiţi de tribunale, pe când cei ce disprețuiesc 
tribunalele, tocmai aceia sunt care suferă pedeapsa tribunalelor, întocmai aşa 
este şi în cazul de față. Dacă ninivitenii nu ar fu avut teamă de nimicirea lor, 
s-ar fi nimicit, dar fiindcă s-au temut, de aceea nu s-au nimicit. Dacă cei de 
pe timpul lui Noe s-ar fi temut de potop, nu s-ar fi prăpădit de potop. Tot aşa 
şi sodomitenii dacă s-ar fi temut de pedeapsă, nu ar fi pierit prin foc.” 
(Comentariile sau Explicarea Epistolei II către Tesaloniceni, omiha II, în 
vol. Comentariile sau Explicarea Epistolei către Coloseni, 1] şi II 
Tesaloniceni, pp. 302-303) 


IADUL (existenţa iadului) 


„Să ne aducem aminte necontenit de judecata cea înfricoşată, de râul 
cel de foc, de legăturile cele nedezlegate, de întunericul cel mai dinafară, de 
scrâşnirea dinților, de viermele cel neadormit. 

Dar — zici tu — Dumnezeu este iubitor de oameni. Însă acestea sunt 
vorbe, iar dacă ar fi după părerea ta, atunci nici bogatul acela care a trecut cu 
vederea pe Lazăr nu este pedepsit; nici fecioarele cele nebune nu sunt scoase 


1341 


din cămara de nuntă; nici cei ce nu hrănesc pe Hristos nu se duc în focul cel 
pregătit diavolului; nici cel îmbrăcat în haine necuviincioase nu se pierde, 
legat de mâni şi de picioare; nici cel ce a pretins de la datornicul său o sută 
de dinari nu va fi predat muncilor; atunci nu este adevărat nici ceea ce zice 
pentru preacurvari: Unde viermele lor nu moare şi focul nu se stinge (Marcu 
9, 44), ci toate acestea sunt numai simple ameninţări. Da! Zici tu. Şi cum de 
îndrăzneşti de a pronunţa astfel de vorbă, şi de la sine îți dai o aşa hotărâre? 
Eu, atât din cele spuse de Hristos, cât şi din cele ce a făcut, voi putea să-ți 
dovedesc că este cu totul din contră. Dacă tu nu crezi în cele viitoare, cel 
puţin crede din cele petrecute, căci cele petrecute deja şi îndeplinite nu mai 
sunt vorbe şi ameninţări. Cine a trimis peste întreaga lume potopul şi a făcut 
înecarea aceea înfricoşată? Cine a adus prăpădirea aceea grozavă a întregului 
neam omenesc? Cine după aceasta a slobozat din cer fulgerele şi trăsnetele 
acelea asupra pământului Sodomei? Cine a cufundat în mare întreaga armată 
egipteană? Cine a nimicit în pustiu cele şase sute de mii? Cine a ars de tot 
adunarea lui Abiram? Cine a poruncit pământului să-şi deschidă gura şi să 
înghită de vii pe cei ai lui Core şi Datan? Cine, pe timpul lui David, a nimicit 
cât ai clipi din ochi şaptezeci de mii de oameni? Să mai spun oare şi de cei 
pedepsiţi în parte? Ce veţi zice de Cain, care a fost predat unei pedepse 
neîncetate? Dar de Harmi (fiul lui) cel lapidat cu tot neamul lui? Dar de cel 
ce a pătimit tot aceasta, pentru că adunase lemne în ziua Sâmbetei? Să mai 
spun şi de cei patruzeci de copii sfâşiați de fiarele sălbatice, şi care nu s-au 
bucurat de iertare, deşi erau prunci fără de minte?” (Omilii la Epistola către 
Romani a Sfântului Apostol Pavel, omilia XXV, pp. 468-469) 


„Dar încă nenorocirile zilnice nu le vezi? Nu vezi pe cei ce se topesc 
şi acum de foame? Nu vezi pe cei ce sunt cuceriți de lepră şi de 
schimonosirea trupului? Pe cei ce încontinuu trăiesc în sărăcie, şi pe cei ce 
pătimesc mii de rele? Şi cum s-ar putea, sau mai bine zis, ce rațiune ar fi ca 
unii să fie pedepsiţi, iar alții să nu fie? Dacă Dumnezeu nu este nedrept — 
după cum nu este —, apoi nu mai încape vorbă că şi tu vei da seamă de 
păcatele tale; iar dacă EI nu pedepseşte fiindcă este iubitor de oameni — după 
cum zici tu —, apoi atunci nici pe aceştia nu trebuia să-i pedepsească. Acum 
însă, tocmai pentru nişte astfel de cuvinte pe care voi le rostiţi, Dumnezeu 
pedepseşte chiar şi aici pe mulţi, pentru ca atunci când voi nu veţi crede 
cuvintele amenințătoare, cel puţin prin pedepsirea faptelor imediat să credeți. 
Şi fiindcă nu credeți şi nici nu vă înspăimântă atât de mult cele petrecute în 
Legea veche, cel puţin cele petrecute cu generațiile ce se succed în timp vor 
putea îndrepta pe cei trândavi.” (Omilii la Epistola către Romani a Sfântului 
Apostol Pavel, omilha XXV, p. 470) 

„Dar cum vom fi pedepsiți acolo pentru vecie, zici tu, când noi aici pe 
pământ am păcătuit pe un timp scurt? Cum se poate ca un om care a 
săvârşit un omor cât ai clipi din ochi, să fie pedepsit la osândă veşnică? Dar 
Dumnezeu nu face aceasta! Zici tu. Însă pe paraliticul acela cum de l-a ţinut 
treizeci şi opt de ani într-o aşa osândă grea? Cum că l-a pedepsit pentru 
păcatele lui, ascultă ce-i zice Hristos: Jată te-ai făcut sănătos, dar de acum 
să nu mai greşeşti (loan 5, 14). Dar — zici tu — a luat dezlegare. Da, însă 
acolo nu se vor petrece tot aşa lucrurile; şi cum acolo pedeapsa nu va avea 
sfârşit niciodată, ascultă-L ce zice: Unde viermele lor nu moare şi focul nu 
se stinge (Marcu 9, 44), şi iarăşi: Și vor merge aceştia la osândă veşnică, iar 
drepții la viaţă veşnică (Matei 25, 46). Deci, dacă este viață veşnică, este în 
acelaşi timp şi osândă veşnică. Nu vezi cu câte a amenințat pe iudei? Şi oare 
s-au îndeplinit toate acele ameninţări, sau au rămas numai vorbe goale? Nu 
va rămâne, zice El, piatră pe piatră, şi oare a rămas ceva? Căci va fi atunci 
strâmtorare mare, cum nu a fost de la începutul lumii (Matei 24, 21), şi oare 
n-a fost acel necaz? Citeşte istoria lui Iosif, şi atunci nu vei putea nici să mai 
răsufli auzind câte nenorociri au îndurat iudeii! 

Acestea le spun nu ca să vă întristez, ci ca să vă pun în siguranţă; le 
spun ca nu cumva amăgindu-vă cu cele zadarnice, să vă fac de a suferi 
pedepsele cele mai grele. De ce nu crezi tu că e drept de a fi pedepsit după 
ce ai păcătuit? Nu ţi-a spus el mai înainte toate? Nu te-a ameninţat? Nu te-a 
ajutat? Nu a făcut pentru mântuirea ta mii de fapte? Nu ţi-a dăruit baia 
renaşterii, şi toate cele mai dinainte ţi le-a iertat? Dar şi după botez oare nu 
ţi-a dat ajutor de a te întoarce la EI iarăşi prin pocăință?” (Omilii la Epistola 
către Romani a Sfântului Apostol Pavel, omiha XXV, pp. 471-472) 


„Dacă şi după toate acestea, poate că nu voieşti a te convinge că este 
pedeapsă şi osândă, apoi atunci nici diavolul nu va fi pedepsit. Duceţi-vă de 
la Mine, blestemaţilor, în focul cel veşnic, care este gătit diavolului şi 
îngerilor lui! (Matei 25, 41). Dacă nu este gheena, apoi nici diavolul nu va fi 
pedepsit, iar dacă el este pedepsit, apoi este arătat faptul că şi noi vom fi 
pedepsiţi, fiindcă şi noi am călcat poruncile lui Dumnezeu, deşi nu la fel ca 
diavolul. Şi cum nu te sfieşti grăind cu atâta îndrăzneală? Căci tu zici că El 
nu pedepseşte pentru că este iubitor de oameni, laşi a se înțelege, că dacă 
pedepseşte nu mai este iubitor de oameni. Vedeţi ce fel de cuvinte vă pune în 
gură diavolul? Dar ce? Oare monahii, care viețuiesc prin munţi şi dau 
dovadă de o nevoinţă grea, se vor duce acolo neîncununați? Dacă cei răi nu 
vor fi pedepsiţi, şi nici nu va fi vreo răsplată, ar putea să zică cineva cu drept 
cuvânt, că nici cei buni nu vor fi încununați. Da! zici tu; aceasta este demn 

de Dumnezeu, ca să fie numai împărăţia cerurilor, şi nicidecum gheena. 
Aşadar, după părerea ta, şi cel ce curveşte, şi cel preacurvar, şi cel ce a făcut 
mii de rele, se vor bucura tot de aceleaşi bunuri ca şi cei ce au arătat o viață 
neprihănită şi sfântă; atunci Pavel şi cu Nero vor sta alături, sau mai bine zis, 
şi diavolul va sta alături cu Pavel. Dacă nu este gheena, iar înviere este, apoi 
atunci şi cei răi se vor bucură de aceleaşi bunuri ca şi cei buni. Dar cine ar 
putea să spună grozăviile acestea, fie chiar dintre cei mai smintiți oameni? 
Mai mult încă: cine chiar dintre demoni ar putea să spună aşa? Căci şi 
demonii mărturisesc că este gheenă, pentru care şi strigau zicând: Ai venit 
aici mai înainte de vreme ca să ne chinuieşti (Matei 8, 29). Apoi, dacă şi 
demonii mărturisesc acest lucru, cum de tu nu te temi şi nu tremuri 
tăgăduind? Cum de nu vezi aici pe dascălul tuturor acestor rele credinţe? 
Căci diavolul, care a înşelat pe om dintru început şi cu speranţa de bunuri 
mai mari 1-a luat bunurile pe care deja le avea în mână, tot el este care 
îndeamnă pe om şi acum de a grăi şi a cugeta de-acestea, şi astfel îi ațâță pe 
unii să se arate dispreţuitori şi să spună că nu este gheena, ca tocmai aşa să-i 
bage în gheenă. Dar Dumnezeu face cu totul din contră; El a pregătit gheena, 
şi ne-a amenințat cu ea, ca astfel să ne ferească de a cădea în ea. Dacă fund 
gheena şi diavolul te amăgeşte, apoi nefiind, cum ar fi mărturisit de existenţa 
ei demonii, al căror interes este tocmai de a lucra ca noi nici să nu bănuim 
aşa ceva, ca astfel să devenim mai leneși în fapta bună şi să cădem cu ei în 
focul cel nestins? Dar cum de au mărturisit atunci existența gheenei? Zici 
tu. Pentru că silirea la care erau supuşi atunci era pentru ei foarte grea.” 
(Omilii la Epistola către Romani a Sfântului Apostol Pavel, omilhia XXV, pp. 
472-414) 


„Deci nu vă mai amăgiţi pe voi înşivă, încrezându-vă diavolului, căci 
toate cugetările acestea ale lui sunt. Gândeşte-te tu, care te vrei iscoditor, 
dacă şi judecătorii, şi stăpânii, şi dascăli, şi barbarii, deopotrivă şi 
dintotdeauna, cinstesc pe cei buni şi pedepsesc pe cei răi, atunci cum s-ar 
putea cu Dumnezeu să se petreacă tocmai dimpotrivă şi dinaintea Lui să se 
învrednicească aceloraşi bunuri şi cei răi ca şi cei buni?! 

Dar atunci cei răi când oare se vor izbăvi de rele? Astăzi, când dânşii 
aşteaptă pedeapsă, când se găsesc printre atâtea primejdii, ca de pildă frica 
de judecători şi de legi, şi cu toate acestea încă nu se depărtează de rele, dar 
încă ducându-se de aici fără de această frică, şi cu credinţă că nu numai nu 
vor cădea în gheena, ci chiar se vor învrednici de împărăţia cerurilor 
deopotrivă cu cei buni? Aşadar, când oare vor conteni aceştia de a face rele? 
Aceasta, spune-mi, este iubire de oameni, să stăruie cineva în rele, să pună 
premiu pe săvârşirea răului, să pretindă ca şi cel ce se îngrijeşte de o viață 

curată să se bucure de aceleaşi bunuri ca şi cel ce trăieşte în desfrânare, iar 
cel credincios să stea pe-o treaptă cu cel necredincios, Pavel la fel cu 
diavolul?! 

Dar oare până când vom tot vorbi de acestea? De aceea vă rog, 
iubiților, ca izbăvindu-vă voi de această nebunie şi venindu-vă deplin în 
simțiri, să înduplecaţi sufletul vostru de a se sfii şi a se cutremura, pentru ca 
astfel să vă izbăviţi şi de gheena viitoare, viețuind aici cu toată grijă, iar în 
acelaşi timp să vă învredniciți şi de nădăjduitele bunuri făgăduite nouă din 
belşugul iubirii dumnezeieşti.” (Omilii la Epistola către Romani a Sfântului 
Apostol Pavel, omilha XXV, pp. 474-475) 


„Unde sunt acum, deci, aceia care nici după o aşa de mare exactitate 
din partea lui Dumnezeu nu vor să creadă că există iadul? Că dacă toți 
drepţi nu se vor bucura de aceleaşi bunuri, chiar de ar întrece cât de puţin pe 
ceilalți — Stea de stea se deosebeşte, zice, în slavă —, apoi atunci cum cei 
păcătoşi vor fi în aceleaşi bunuri cu cei drepți? O astfel de nedreptate nu ar 
face nici omul, cu atât mai puţin Dumnezeu.” (Omilii la Epistola către 
Romani a Sfântului Apostol Pavel, omilia XXXI, p. 544) 


„De ce te joci cu ceea ce nu trebuie să te joci? De ce te amăgeşti 
singur şi delirezi? De ce te lupți cu iubirea de oameni a lui Dumnezeu? 
Tocmai de aceea a pregătit iadul şi ne-a ameninţat cu el, pentru ca să nu 
cădem în el, pentru ca de frica lui să ne facem mai buni. Astfel dar, cel ce 
răstoarnă ideea de pedepse ale iadului, nimic alta nu face decât că se 
împinge singur în el prin asemenea amăgire. Nu moleşi mâinile celor ce se 
ostenesc pentru fapta bună, nici nu întinde mai departe lenea celor ce dorm. 
Dacă ar crede cei mulți că nu este iad, apoi cum s-ar mai depărta de la rele? 
Unde apoi se va mai arăta şi dreptatea?” (Omilii la Epistola către Romani a 
Sfântului Apostol Pavel, omiha XXXI, p. 548) 


„Într-adevăr, orice ar fi ei, elini, iudei, eretici sau creştini, cu toții 
mărturisesc acest lucru: că Dumnezeu este drept. Dar în această lume sunt 
mulți păcătoşi care pleacă dincolo nepedepsiţi, la fel cum şi mulți virtuoşi 
pleacă după ce au pătimit aici multe rele. Deci, dacă Dumnezeu este drept, 
atunci unde-i va recompensa cu bune pe cei buni şi cu rele pe cei răi, dacă 
gheenă nu există şi nu va fi nici învierea morților? Acest cuvânt repetat fără 
încetare şi acelora, şi nouă, nu ne va lăsa să ne îndoim despre înviere.” 
(Omilii la Epistola către Filipeni, omiha a VII-a, p. 126) 

„Nu am Să-mi torturez eu spiritul, zici, cu aşteptarea gheenei; chiar 
de-ar fi gheenă, eu îl voi convinge că nu este, zici, mă voi ocupa aici cu 
plăcerile şi dezmierdările. Apoi, de ce adaugi păcate peste păcate? Daca ai 
păcătuit şi crezi că este gheenă, vei da seama numai de acestea, dar dacă vei 
mai adauga şi o asemenea impietate, vei da seama şi de aceste raționamente 
greşite, aşa că mângâierea ce o ai avut de timp scurt, va fi cauză de o 
pedeapsă continuă. Dar fie; ai păcătuit. Atunci de ce îndemni şi pe alții să 
păcătuiască, spunând că nu este gheenă? De ce înşeli pe cei mai simpli? (...) 
În partea ta, totul s-a rasturnat pe dos, nici cei însemnați nu vor deveni mai 
însemnați, ci leneşi, şi nici cei răi nu se vor depărta de rele, ci încă mai răi 
vor fi. Nu cumva de vom corupe pe alţii, vom avea iertarea păcatelor? Nu ai 
văzut pe diavolul cum a încercat să-l prăbuşească pe Adam? O astfel de 
purtare este motiv de o mai mare pedeapsă, căci un astfel de om va fi 
pedepsit nu numai pentru propriile sale păcate, ci şi pentru păcatele străine.” 
(Comentariile sau Explicarea Epistolei către Coloseni, omila II, p. 29) 


„Cel ce adună lemne în ziua Sâmbetei este bătut cu pietre, deşi 
porunca aceasta este cu mult mai mică şi mai nebăgată în seamă decât 
tăierea împrejur, - şi cum zic — acela este bătut cu pietre, dar cei ce săvârşesc 
de multe ori fapte cu mult mai nelegiuite, oare vor trece nepedepsiți? Dacă 
nu este gheena, apoi unde este dreptatea lui Dumnezeu?” (Comentariile sau 
Explicarea Epistolei I către Tesaloniceni, omilia VIII, în vol. Comentariile 
sau Explicarea Epistolei către Coloseni, I şi II Tesaloniceni, p. 246) 


„Numără pe toţi cei pedepsiţi dinaintea ta, gândeşte-te că Dumnezeu 
nu este părtinitor, şi mai gândeşte-te că şi tu care ai făcut multe rele, nu ai 
pătimit nimic din cele arătate, şi atunci vei avea ideea gheenei completă. De 
altfel, chiar Dumnezeu a împlântat în noi ideea de gheenă, ca astfel să nu fim 
în necunoştință de ea. Şi poeţii, şi filosofii, şi mitologii, şi, cu un cuvânt, toți 
oamenii au filosofat în privința răsplăţii de acolo.” (Comentariile sau 
Explicarea Epistolei I către Tesaloniceni, omilia VIII, în vol. Comentariile 
sau Explicarea Epistolei către Coloseni, I şi II Tesaloniceni, p. 248) 


„Ca să nu creadă cineva că faptul gheenei este o ameninţare, ci că 
gheena există cu adevărat, aceasta, zice, este învederată din faptele 
întâmplate aici. Sau nu ţi se pare că potopul este simbol al gheenei, potopul, 
ZIC, care a nimicit totul prin apă ?” (Tâlcuiri la Epistola întâi către Timotei, 
omilia a XV-a, p. 171) 

„Aşa, însuşi Domnul ne îngrozeşte cu iadul. De aceea să nu ne îndoim 
de existenţa iadului, ca să nu ajungem într-însul. Căci cine nu crede că este 
iad, pururea va fi uşuratic la minte şi leneş, iară cel ce va fi aşa, desigur va 
ajunge în iad. De aceea să nu ne îndoim de iad, ci foarte mult să vorbim 
despre dânsul, ca astfel cu atât mai puţin să păcătuim.” (Cuvânt la Duminica 
Lăsatului sec de carne, în vol. Omilii la Postul Mare..., p. 27) 


„Unii, însă, spun: Dumnezeu este iubitor de oameni, nu va face asta. 
Şi îi întrebăm: Prin urmare acestea s-au scris în zadar? Nu, răspund ei, ci 
pentru ca să ne înspăimântăm şi Să fim buni. Adică dacă nu devenim buni, 
dacă rămânem răi până la sfârşit, nu ne va trimite în iad? Şi nu-i va răsplăti 
pe oamenii virtuoşi? Da, îi va răsplăti. Dumnezeu ne răsplăteşte chiar mai 
mult decât o merităm. Bine, dar cum cele referitoare la o răsplată sunt 
adevărate şi se vor realiza negreşit iar cele privitoare la iad nu? 

Cât de uneltitor este diavolul! Cât de lipsit de iubire de oameni este! 
Acesta ne bagă în minte astfel de cugete, care ne conduc la nesârguință şi 
trândăvie. Ştie, vicleanul, că frica de iad este ca un căpăstru care ne strânge 
sufletul şi-l înfrânează de la rele. Se străduieşte deci în toate felurile să ni-l 
scoată, ca să ne arunce lesne la râpă. 

Orice cuvinte pe care le luăm din Scriptură despre iad, spun că sunt 
doar ameninţări şi că nu se vor înfăptui. Bine, să acceptăm — chiar dacă asta 
dovedeşte necuviinţă — că aşa ar fi cu privire la cele viitoare. Însă cu privire 
la cele ce s-au întâmplt, pentru cele ce s-au făptuit deja, ce ne vor spune? 

Îi întrebăm: Aţi auzit de marea nenorocire, de acea distrugere a lumii 
care s-a petrecut în vremea lui Noe? Nu cumva şi aceea a fost spusă doar ca 
o amenințare? Nu s-a întâmplat, nu s-a înfăptuit? N-o mărturisesc chiar şi 
munții Armeniei, unde s-a oprit corabia pentru a aduce aminte de 
întâmplare?Şi atunci mulți ziceau că nu se va întâmpla nimic rău. O sută de 
ani a cosntruit corabia bietul Noe, o sută de ani a strigat, dar nimeni nu l-a 
crezut. Şi pe când nu credeau în cuvintele amenințătoare, i-a aflat pedeapsa 
adevărată. Aşadar Cel Care i-a pedepsit atât de aspru, nu ne va pedepsi mult 
mai aspru pe noi? Căci fărădelegile timpurilor noastre nu sunt deloc mai 
mici ca cele din vremea aceea.” (Din vol. Problemele vieții, pp. 48-49) 


„În Sodoma exista atunci un păcat trupesc înfricoşător. Doar unul. Și 
pentru acesta au fost pedepsiţi. În ţara noastră astăzi se săvârşesc nenumărate 
păcate, şi ca acela al sodomiţilor şi chiar mai rele decât acela. Vă întreb deci: 
Dumnezeu, Care a lăsat atunci mânia Lui să izbucnească şi n-a ținut seamă 
nici de implorările lui Avraam, nici de jertfa de sine a lui Lot, care chiar şi 
pe fucele sale era gata să le ofere sodomiţilor desfânaţi ca să salveze cinstea 

trimişilor Lui, cum va îndura acum atâtea păcate ale noastre? Glume, 
îndelungă vorbire, rătăcire şi amăgire a diavolului sunt toate cuvintele despre 
inexistența iadului. 

Vrei să-ți aduc şi alt exemplu? Aminteşte-ţi cum l-a pedepsit 
Dumnezeu pe Faraon al Egiptului, care i-a fugărit armata lui pe israeliți, 
înecându-i în Marea Roşie şi pe el şi oastea lui, şi toate carele lor. Poate îmi 
vei spune că acela fusese foarte necredincios. Şi într-avedăr aşa a fost. Dar 
îti voi arăta cum au fost pedepsiţi alții, care credeau şi se aflau aproape de 
Dumnezeu. 

Auzi ce spune Pavel: Să nu ne desfrânăm, cum s-au desfrânat unii 
israeliți şi într-o singură zi au căzut douăzeci şi trei de mii, nici să-L ispitim 
pe Domnul, aşa cum L-au ispitit unii din ei şi au pierit de şerpi; nici să 
cârtiți, aşa cum au cârtit unii din ei, şi au fost nimiciţi de către pierzătorul (| 
Corinteni 10, 8-10). Aşadar dacă desfrânarea şi cârtirea au o asemenea 
urmare nimicitoare, ce urmare vor avea păcatele noastre? 

Și să nu te amăgeşti, văzând că acum Dumnezeu nu pedepseşte 
imediat. Aceia au fost pedepsiți atunci în acelaşi ceas pentru că nu ştiau 
nimic despre iad. Tu însă vei plăti acolo păcatele pe care le faci aici. Apoi 
gândeşte-te şi la următorul lucru: Dacă pe israeliți, care se aflau într-o stare 
duhovnicească de prunc, i-a pedepsit Dumnezeu atât de aspru, cum se va 
milostivi de noi? Aşa ceva ar fi lipsit de judecată. Noi, chiar şi pentru 
aceleaşi păcate ca ale lor, avem o vină mai mare. De ce? Fiindcă ne-am 
învrednicit să primim har mai mare, harul lui Hristos, harul Sfântului Duh.” 
(Din vol. Problemele vieții, pp. 50-51) 


„Nu vezi ce se întâmplă în societatea noastră? Unii s-au înecat în 
suferințe pe când alții trăiesc în beşug. Unii ucigaşi sunt osândiţi, iar alții 
scapă de pedeapsă. Unii răufăcători sunt întemnițați, iar alțu rămân beri. 
Câţi tâlhari, câți hoţi,câți înşelători nu umblă printre noi nepedepsiți? Aşadar 
când vezi oameni care au făcut păcate asemănătoare sau poate şi mai mari, 
rămânând nepedepsiţi, vrând-nevrând eşti nevoit să admiţi că există iad, 
pentru că fireşte, Dumnezeu nu este nedrept şi nu face deosebiri. Ar fi 
nedrept dacă i-ar lăsa pe atâția păcătoşi nepedepsiţi şi pe atâția virtuoşi în 
suferință, dacă n-ar fi pregătit şi pentru unii şi pentru alţii o altă stare, 
viitoare. 

Chiar şi filosofii idolatri, scriitori sau poeţi, dar în general şi toţo 
oamenii care au trăit înainte de Hristos, şi-au pus probleme în legătură cu 
răsplata viitoare şi au vorbit despre pedepsele care vor fi date în iad. N-au 
putut, desigur, să descrie cu precizie câte se întâmplă în viaţa de după 
moarte, căci nu aveau decât idei confuze şi frânturi ale dogmelor noastre 

adevărate. Cu toate acestea însă alcătuiseră o oarecare imagine a judecății şi 
a osândirii păcătoşilor. Astfel, vorbesc despre râuri de foc, despre tartar, care 
se află la o depărtare egală cu cea a pământului de cer, şi de alte feluri de 
iaduri.” (Din vol. Problemele vieții, pp. 55-56) 


„Să credem aşadar în iad, ca să nu-l cunoaştem. Cel ce nu crede nu se 
nevoieşte duhovniceşte; şi cel ce nu se nevoieşte, va ajunge negreşit în iad.” 
(Din vol. Problemele vieții, p. 62) 


„Dar de nu va pedepsi pe unii ca aceştia, precum zici, nu este iubitor 
de oameni. (...) Nu ţi le-a spus mai înainte toate? Nu te-au înfricoşat? Nu ţi- 
a ajutat la nevoile tale şi în scârbele tale? N-a făcut mii de chivernisiri pentru 
tine? Nu S-a răstignit pentru mântuirea ta? Dar de nu se vor munci oamenii 
cei răi, furii şi tâlharii, nici oamenii cei buni şi sfinţi nu se vor încununa! Dar 
unde este iubirea de oameni şi judecata cea dreaptă a lui Dumnezeu? Pentru 
aceea, o oamenilor, nu vă rătăciţi ascultând pe diavolul, pentru că acestea 
toate sunt meşteşugirile lui şi viclenuile lui. Că de vreme ce judecătorii pe 
oamenii cei buni îi iubesc chiar şi legiuitorii îi cinstesc, iar pe cei răi îi 
muncesc şi-i omoară, dar Dumnezeu cum este să nu facă unele ca acestea?” 
(Din vol. Mărgăritarele Sfântului loan Gură de Aur, pp. 36-37) 


„Nu numai noi le zicem acestea, ci şi mulţi filosofi şi poeţi ai elinilor 
mult au filosofat pentru munca ce va să fie şi au zis că în iad se muncesc 
oamenii cei răi şi vicleni, că de n-au şi putut ei să zică şi să vădească 
adevărul ca şi noi, dar tot au cunoscut că este judecată şi răsplătire şi cum au 
fost ei de au auzit plânsete şi râuri de foc şi tânguiri şi răceală şi gheață şi 
tartar şi alte multe locuri de muncă, au zis că sunt sub pământ. Şi iar au zis 
că sunt nişte locuri bune şi ostroave a celor blânzi şi grădini cu flori înflorite 
şi cu multe mirosuri şi cete de sfinți se află acolo în veşminte luminate 
îmbrăcați şi cântă cântece minunate. Pentru aceasta, să nu ne arătăm 
necredincioşi zicând că nu este muncă, ca să nu cădem într-însa.” (Din vol. 
Mărgăritarele Sfântului loan Gură de Aur, p. 37) 


„Nu crezi, omule, în pedepsele cele ce vor fi pentru că nu se văd, 
pentru că n-au venit, pentru că nu stau sub ochii noştri? Dar poţi, oare, să nu 
crezi în cele ce au fost şi au luat sfârşit? Gândeşte-mi-te la Sodoma şi 
Gomora! Oraşele acelea n-au fost pedepsite pentru un alt păcat decât pentru 
că locuitorii lor au adus între ei împreunări nelegiuite, dragoste neîngăduită, 
pentru că au răsturnat din temeliu legile firii. Ar putea fi cu cale, oare, ca 
Dumnezeu, Care e Acelaşi şi atunci şi acum, pe păcătoşii de atunci să-i 

pedepsească fără de cruţare, iar pe tine - care ai păcătuit în urma lor şi care 
eşti vrednic de mult mai mare pedeapsă şi osândă, pentru că ai avut parte de 
mai mare har, dar nu te-au cumințit pedepsele lor - să nu te pedepsească?” 
(La cuvântul apostolic: <<Nu vreau să nu ştiţi, fraţilor, că părinţii noştri 
toți au fost sub nor şi toți prin mare au trecut>>, 2, în vol. Despre 
schimbarea numelor. Despre răbdare. Despre milostenie..., p. 221) 


„lar dacă sunt unii care nu cred în pedepsele viitoare, să-i facem prin 
cele trecute să se îngrijească de virtute, povestindu-le de sodomiţi, vorbindu- 
le de potop, amintindu-le de pedepsele date egiptenilor, pentru ca, 
înțelepțindu-se cu pedepsirea altora şi ducând viaţă curată, să primească şi 
învățătura despre iad şi înviere. Pentru că şi acum toți câți nu cred în 
judecata viitoare nu au altă pricină de a nu crede decât aceea că au o viaţă 
stricată şi o conştiinţă rea. Prin urmare, dacă ne curăţim de păcate şi dacă ne 
învață minte frica pricinuită de pedepsele trecute, vom fi înduplecaţi să 
primim şi învățătura despre pedepsele cele viitoare.” (La cuvântul apostolic: 
<< Nu vreau Să nu ştiţi, fraților, că părinţii noştri toți au fost sub nor şi toți 
prin mare au trecut>>, 6, în vol. Despre schimbarea numelor. Despre 
răbdare. Despre milostenie..., p. 233) 


IADUL (să nu căutăm unde este iadul, ci să ne păzim pentru a nu ajunge în 
el) 


„Dacă ar voi să se îndeletnicească cu fapte bune, apoi repede s-ar 
convinge şi de existenţa iadului, şi nu s-ar mai îndoi. Și unde — zici tu —, în 
care anume loc va fi iadul? Dar ce-ţi pasă ție? Problema care se pune este de 
a şti că iadul există, iar nu a şti în care anume loc se găseşte. Sunt unii care, 
vorbind basme băbeşti, spun că este în valea lui Iosafat. Ceea ce se spune 
despre un război trecut, ei îl raportează la iad, sau, mai bine zis, târăsc iadul 
în acel loc. Dar Scriptura nu spune aceasta. Dar în ce loc va fi? Zici tu. 
Undeva afară — după cum cred şi eu — de lumea întreagă. După cum 
închisorile împărăteşti şi minele de metale stau departe de palatul imperial, 
tot aşa şi iadul va fi departe şi în afară de această lume. Deci să nu căutăm 
unde este, ci să ne păzim de-a nu ajunge în el! Dacă Dumnezeu nu 
pedepseşte aici pe toți după faptele lor, noi să credem în pedepsele viitoare, 
chiar dacă Dumnezeu este iubitor de oameni şi îndelung-răbdător.” (Omilii 
la Epistola către Romani a Sfântului Apostol Pavel, omilia XXXI, pp. 546- 
547) 

IADUL (frica de chinurile iadului) 


„Dar astăzi noi stăm aşa de rău încât, dacă nu am avea frică de 
gheenă, nici nu ne-am sinchisi să facem binele. De aceea dacă nu de altceva, 
adică cel puţin de teama gheenei, să ne fie frică mai mult de ea, dacă nu de 
Hristos. Nu aşa însă cu Pavel, ci dimpotrivă, căci el iubea pe Hristos. Fiindcă 
noi facem altfel, de aceea suntem şi pedepsiţi cu gheena. Dacă am iubi pe 
Hristos, precum ar trebui să-L iubim, am şti că este mai rău decât gheena de 
a supăra pe Cel iubit, şi fundcă nu-L iubim, de aceea nici nu ştim mărimea 
pedepsei.” (Omilii la Epistola către Romani a Sfântului Apostol Pavel, 
omilia V, pp. 81-82) 


„Ce-i mai grozav ca gheena? Dar nimic nu e mai folositor decât frica 
de ea; căci teama de gheena ne aduce cununa domniei.” (Predicile despre 
statui, Partea a II-a, predica a XV-a, pp. 81-82) 


„O, dacă nu ne-am aduce noi înşine asupra noastră chinurile! 
Dumnezeu vrea să fie gol iadul, vrea să închidă temniţa întunericului, 
vrea să păstreze mânia Lui numai pentru diavol, vrea să stea Judecător 
nu ca să pedepsească pe unii, ci ca să-i încununeze pe toți.” (Cuvânt la 
Sfântul Mucenic Vasu, II, în vol. Predici la sărbători împărăteşti şi 
cuvântări de laudă la sfinţi, p. 544) 


„Cele pe care vi le-am spus despre iad, nu le-am spus pentru a vă 
obosi şi a vă înfricoşa sufletele, ci pentru a ni le odihni şi cuminţi.” (Din vol. 
Problemele vieții, p. 62) 


„Dacă vă veţi aduce aminte de cele pe care vi le-am spus despre iad, 
va fi ca şi când aţi folosi un leac amar, foarte amar dar şi foarte lucrător, care 
vă va aduna sufletul, va izgoni dorinţele viclene şi vă va curăţi de toată 
răutatea. 

Să folosim, aşadar, acest leac, aducerea aminte de iad, pentru curățirea 
inimii noastre, pentru mântuirea sufletului nostru, pentru desfătarea cu 
bunătățile pe care ochiul nu le-a văzut şi urechea nu le-a auzit şi la inima 
omului nu S-au Suit (| Corinteni 2, 9).” (Din vol. Problemele vieții, pp. 62- 
63) 


IADUL (chinurile diferite ale păcătoşilor din Iad) 

„Dacă sunt doi oameni la fel de răi, care aici pe pământ nu au aceeaşi 
stare materială, unul e bogat şi altul e sărac, apoi dincolo pe lumea cealaltă 
nu vor fi pedepsiţi la fel, ci bogatul mai cumplit. 

Vezi, dar, că bogatul este pedepsit mai cumplit, pentru că a primit pe 
lumea asta averi!” (Omilii la Matei, omilia LXXV, IV, în col. PSB, vol. 23, 
p. 856) 


„Nu primesc aceleaşi pedepse toți păcătoşii, ci pedepsele sunt multe şi 
felurite; se ține seamă şi de timpul când au fost săvârşite şi de persoane şi de 
funcţii şi de priceperea fiecăruia şi de altele multe.” (Omilii la Matei, omiha 
LXXV, V, în col. PSB, vol. 23, p. 857) 


„Cei ce fac păcate vor cădea în iad, într-un râu de foc, într-o groapă 
plină de jJăratec şi vor pierde împărăția cerurilor, ceea ce este mai mare şi 
mai grozav decât toate relele.” (Comentar la Evanghelia de la Ioan, omilha 
LX, 4, p. 300) 


„Dar atunci când se va deschide iadul sub picioarele noastre, cum vom 
putea suferi acest vierme care nu moare niciodată? Acest foc care nu se 
stinge, această scrâşnire a dinților?” (Comentar la Evanghelia de la Ioan, 
omilia LXXX, 3, p. 418) 


„Dreptul Judecător, şezând pe tronul cel înfricoşat, va porunci ca unii 
să fie aruncaţi în cuptorul cel arzător, alţii în întunericul cel mai din afară şi 
în pedepsele cele mai cumplite şi mai insuportabile.” (Omilii la Epistola 
către Romani a Sfântului Apostol Pavel, omiha III, p. 47) 


„Cauzele acelor viermi sunt viermii de aici (viermii păcatelor — n.n.), 
ba încă nu numai cauze, ci sunt chiar părinții şi născocitorii acelor viermi 
care niciodată nu mai mor, după cum şi zice: unde viermele lor nu moare şi 
focul nu se stinge (Marcu 9, 44). Aceştia singuri aprind gheena, care 
niciodată nu se stinge.” (Omilii la Epistola către Romani a Sfântului Apostol 
Pavel, omilia XI, p. 194) 


„„„„ cele ce-l aşteaptă în lumea cealaltă: căderea din împărăția 
cerurilor, durerea pricinuită de gheenă, legăturile cele neîntrerupte, 
întunericul cel mai din afară, viermele cel neadormit, scrâşnirea dinților, 
scârba şi năcazul, râurile cele de foc, cuptoarele cele ce niciodată nu se 
sting.” (Omilii la Epistola către Romani a Sfântului Apostol Pavel, omila 
XIII, p. 256) 

„Gândeşte-te bine: a păcătuit Adam, a păcătuit şi Eva; amândoi au 
călcat porunca dată, însă nu tot deopotrivă au păcătuit; aşadar nici tot 
deopotrivă au fost pedepsiți. Atâta deosebire a fost, încât chiar şi Pavel a zis: 
Și nu Adam a fost amăgit, ci femeia, amăgită fiind, s-a făcut călcătoare de 
poruncă (| Timotei 2, 14). Deşi amăgirea a fost una şi aceeaşi, cu toate 
acestea examinarea cea precisă a lui Dumnezeu a arătat o aşa de mare 
deosebire.” (Omilii la Epistola către Romani a Sfântului Apostol Pavel, 
omilia XXXI, p. 545) 


„Cum că trupurile înviază, a arătat-o cu grâul, dar cum că nu în 
aceeaşi slavă se vor găsi toate, o dovedeşte de aici. După cum a nu crede în 
înviere îi face trândavi şi îngâmfați, tot aşa şi a crede că toţi se vor învrednici 
de aceleaşi bunătăți îi face leneşi şi nepăsători. Pentru aceea amândouă 
aceste rele sunt îndreptate; unele sunt amănunțite şi îndreptate în stihurile de 
dinainte, iar pe celelalte începe acum a le îndrepta. Deci făcând două cete 
din cei înviați — drepți şi păcătoşi — şi la urmă chiar acestea două împărțindu- 
le în multe alte cete, arată că nici drepți, şi nici păcătoşii nu se vor 
învrednici de aceleaşi, că nici drepții nu vor fi deopotrivă cu toţi drepți, şi 
nici păcătoşii la fel cu toţii. Aşadar, el face mai întâi o singură împărțire a 
drepţilor şi a păcătoşilor, zicând: Trupuri cereşti, şi trupuri pământeşti, prin 
trupuri pământeşti lăsând a se înţelege aceştia din urmă, iar prin trupuri 
cereşti cei dintâi. După aceea apoi aşează deosebirea dintre păcătoşi faţă de 
alți păcătoşi, zicând: Nu tot trupul este acelaşi trup, ci altul este trupul 
peştilor, altul al păsărilor, altul al dobitoacelor. Deşi toate sunt trupuri, însă 
unele sunt în mai mare înjosire, altele în mai mică. Tot aşa şi în viaţa lor, şi 
chiar în alcătuirea lor. 


Și după ce spune acestea, se ridică iarăşi la cer, zicând: Și alta este 
slava soarelui, şi alta a lunii. După cum între trupurile pământeşti este 
deosebire, tot aşa şi între cele cereşti, şi încă deosebire nu cum s-ar brodi, ci 
până la cele mai de pe urmă. Căci deosebirea nu este numai între soare şi 
lună, sau numai între lună şi stele, ci încă şi între stele față de alte stele, căci 
deşi sunt toate în cer, totuşi unele se împărtăşesc de o mai mare, altele de o 
mai mică slavă. Deci ce învăţăm noi de aici? Că deşi toți drepţii vor fi în 
împărăția lui Dumnezeu, nu toți însă se vor bucura de aceleaşi bunătăți, 
precum şi dacă toți păcătoşii se vor găsi în gheenă, nu însă cu toţii vor suferi 
aceleaşi pedepse.” (Comentariile sau Tălcuirea Epistolei întâi către 
Corinteni, omilha XLI, pp. 447-448) 

„A adeverit (Apostolul Pavel — n.n.) şi cuvântul despre învierea tru- 
purilor. Nu se poate, zice, ca acela ce a slujit şi unuia şi altuia să rămână 
afară de toată răsplata, ci împreună cu sufletul cele rele vor fi pedepsite, iar 
cele bune vor fi încununate. 

Dar unii dintre eretici zic că alt trup va învia. Cum, spune-mi? Adică 
altul a păcătuit şi altul se pedepseşte? Altul a avut virtuţi, şi altul se 
încununează?” (Tâlcuiri la Epistola a doua către Corinteni, omiha X, p. 
105) 


„Căci chiar de nu ar fi gheena, totuşi a fi lepădat de la acea strălucire şi 
a se depărta necinstit, câtă osândă nu este? Că dacă chiar acum, trecând 
împăratul şi cei împreună cu dânsul, şi fiecare ştiindu-şi lipsa lui, nu atâta 
simţim plăcere din privirea strălucirii, pe câtă neplăcere dacă nu ne împărtăşim 
cu nimic din pohfala ce se desfăşoară primprejurul lui - apoi ce va fi atunci? 
Sau poate crezi că este mică pedeapsa de a nu face parte în rândurile acelei 
cete, de a nu se învrednici de slava cea negrăită, de a fi aruncat departe de 
frumuseţea aceea şi de bunătățile cele nepovestite? Când apoi şi întuneric va 
fi, şi scrâşnirea dinților, şi legături nedezlegate, şi viermele cel neadormit, şi 
foc nestins, şi scârbă, şi amărăciune, şi limbi fripte din pricina acelui foc, 
precum, de pildă, a acelui bogat din Evanghele; când ne vom tângui şi nimeni 
nu ne va auzi, când vom suspina şi vom răcni din pricina rănilor, şi nimeni nu 
ne va avea în băgare de seamă, şi peste tot locul vedem că nimeni nu este care 
să ne mângâie - apoi cum vom socoti pe cei ce se găsesc astfel? Dar ce ar 
putea fi mai ticălos ca acele suflete? Ce ar putea fi mai de jelit? 

Că dacă, intrând într-o temniță şi văzând pe unu nespălați, pe alții legați 
şi topiți de foame, pe unii închişi la întuneric, ne cutremurăm şi ni se 
împuținează inima de frică şi apoi facem toate spre a nu cădea şi noi acolo; 
dar când vom fi traşi şi băgați în temniţele gheenei, în acele locuri de munci, ce 
ne vom face oare? Căci legăturile acelea nu sunt de fier, ci de foc care nu se 
stinge niciodată. ŞI nici cei ce vor fi atunci de faţă nu vor fi de o cinste cu noi - 
pe care trebuia a-i îmblânzi de multe ori - ci îngeri, la care nu ne-ar fi slobod 
nici măcar a ne uita, fund grozav de înfuriați pentru cele cu care noi am 
batjocorit pe Stăpânul. Acolo nu este ca aici, unde vedem pe unii punând vorbe 
de rugăminte, pe alții dând bani, pe alţii altele, şi astfel aducând o mângâiere 
oarecare celor osândiţi.” (7ălcuiri la Epistola a doua către Corinteni, omilia 
X, pp. 106-107) 


„Dar, zici tu, dacă fac chiar numai un păcat, în loc de miile de 


păcate, pe care le face un altul, şi totuşi pentru acel păcat sunt scos afară şi 
cad din împărăție, de ce atunci să nu fac încaltea toate păcatele? Cuvânt 

ieşit din gura servului nerecunoscător! Totuşi noi vom dezlega şi acest 
cuvânt. (...) Din împărăție cu toţii vom cădea poate, dar în gheenă nu vom 
suferi aceeaşi osândă, ci unul mai mare, altul mai uşoră. De exemplu: şi tu şi 
acela ați disprețuit, fie pe aproapele, fie vreo poruncă a Bisericii; în 
asemenea caz şi unul şi altul veţi cădea din împărăţia cerurilor. Dar dacă nu 
ați disprețuit deopotrivă, ci unul mai mult, iar altul mai puţin, apoi în gheenă 
veți simţi deosebirea.” (Comentariile sau Explicarea Epistolei către Efeseni, 
omilia IV, pp. 41-42) 


„Pentru că în adevăr, a se arde şi a nu se consuma, şi a fi veşnic ros de 
vierme, fără să fie nimicit, este o stricăciune nestricăcioasă, precum s-a 
întâmplat cu fericitul lov, care se strica, se deteriora corporalmente în 
trecerea unui timp îndelungat, şi el totuşi nu se prăpădea, ci într-una muia 
bulgării pământului rezemându-se pe puroi (lov, 7, 5). Aşa ceva va suferi şi 
sufletul atunci când viermii vor sta pe lângă el şi-l vor roade, nu în timp de 
doi ani, nici trei, nici zece, nici o sută şi nici mii de ani, ci fără de sfârşit. 
Unde viermele lor nu moare, şi focul nu se stinge, zice (Mc., 9, 44). 
(Comentariile sau Explicarea Epistolei către Efeseni, omilha XXIV, p. 252) 


„+... Cel pierduţi auzind acestea se bucură, căci nu sunt numai ei 
pierduţi, ci suferă împreună cu cei mulți. Şi ce fel de bucurie este aceasta? 
Căci chiar şi pentru această bucurie vor da seamă. Să nu-ți închipui că 
precum aici a avea tovarăşi la nenorociri îți aduce oarecare mângâiere, tot 
aşa va fi şi acolo. Şi de unde se vede aceasta? Eu voi arăta. Căci, spune-mi, 
te rog: dacă cineva ar fi condamnat a fi ars de viu, şi ar vedea şi pe fiul său 
arzând împreună cu el, şi ieşindu-i fum din cărnuri, oare atunci n-ar muri? 
Dacă cei sănătoşi, văzând acestea petrecându-se, li se încreţeşte pielea de pe 
el şi se moleşesc cu totul, cu atât mai mult vor pătimi acestea cei ce sunt în 
suferințe. Să nu te minunezi auzind acestea, căci ascultă ce spune un 
înțelept: şi tu eşti slab ca noi şi te asemeni nouă (Isaia 14, 10), că este 
oarecum simpatie şi compătimire printre noi oamenii, fiindcă ne mişcăm şi 
avem milă de nenorocirile altora. Oare tatăl, când vede pe fiul său stând în 
aceeaşi osândă, va simţi el mângâiere, sau un adaos la durerile sale? Dar 
bărbatul când vede pe femeia sa? Dar oamenii când văd pe un om? Oare 
atunci nu ne vom mişca încă mai mult? Da, desigur, însă acolo nu vor fi 
suferinţe ca acestea, ci cu totul altele: plângere va fi şi scrâşnirea dinților, 
văzându-ne unii pe alții, văitându-ne cu toţii. Cei ce sunt în sărăcie, oare vor 
simţi ei vreo mângâiere în relele lor, din împărtăşirea altora la sărăcia aceea? 

Şi ce va fi atunci, când şi fiul, şi tatăl, şi femeia, şi nepoţii vor lua 
aceeaşi osândă? Dar când noi vom vedea prieteni, vom mai simţi oare vreo 

mângâiere? Nu vom mai avea, iubiților, nici una, ci încă mai mult ni se vor 
mări relele ce le vom suferi. Pe lângă acestea, sunt şi rele care nu pot avea 
nici o mângâiere din împărtăşirea şi a altora din ele, prin mărimea lor. De 
pildă, cineva se găseşte în foc, şi tot în acelaşi foc se găseşte şi un altul, ei 
bine cum se vor mângâia ei unul pe altul? Spune-mi, te rog: dacă vreodată 
am căzut în friguri grozave, oare nu ne-a lipsit nouă orice mângâiere 
atunci?” (Tâlcuiri la Epistola întâi către Timotei, omiha a X-a, pp. 108-109) 


„Râul de foc curge în clocote, para îl ațâţă într-una.” (7âlcuiri la 
Epistola întâi către Timotei, omilha a XV-a, p. 172) 


„Relele de care se spune pe faţă, arătându-ni-se numele lor: „foc, zice, 
este acolo, şi întuneric, şi legături, şi viermele cel neadormit ; dar nu numai 
acestea ce ni s-a spus stau de față, ci încă şi altele mai grozave. Şi ca să afli, 
gândeşte-te mai întâi bine. Că spune-mi: dacă este foc, cum de este şi 
întuneric? Ai văzut că aceasta este mai grozav decât aceea? Că nu mai este 
nici lumină. Şi dacă este foc, cum de mai arde într-una? Ai văzut că aceasta 
este mai grozav decât aceea? 

Că nu se mai stinge niciodată, pentru care se şi numeşte nestins. Să ne 
gândim deci cât de mare rău este de a arde într-una şi de a fi în întuneric, de 
a se văicări şi a scrâşni din dinți, şi de a nu fi auzit de nimeni. Dacă cineva 
dintre cei de bun neam fiind pus în temniţă, numai cât că se găseşte în 
putoare, în întuneric şi legat împreună cu omorâtorii de oameni, şi o crede 
mai grozav decât moartea, apoi gândeşte-te ce va fi când vom fi arşi la un 
loc cu omorâtorii lumi, nici văzând şi nici fiind văzuţi, ci într-o aşa mulțime 
crezându-ne singuri. Acolo întunericul şi bezna aceea grozavă nu ne lasă de 
a vedea nici pe cei de lângă noi, ci fiecare se va găsi aşa, ca şi cum ar fi 
singur. Deci dacă întunericul singur prin sine-şi ne tulbură şi înfricoşează 
sufletul, apoi ce va fi dacă pe lângă întuneric vor mai fi şi arderi şi dureri 
înfricoşate?” (Comentariile sau Explicarea Epistolei către Evrei, omiha |, 
pp. 55-56) 


„Căci cu ce ai voi să comparăm relele cele de acolo? Ce am putea 
pune faţă de acel foc nestins, de acel vierme fâră sfârşit? Ce am putea găsi 
aici egal cu scrâşnirea dinților de acolo, cu legăturile, cu întunericul cel mai 
dinafară, cu urgia, cu scârba şi cu strâmtorarea de acolo? Ce am putea spune 
față de timpul de acolo? Ce sunt miile de ani faţă de secolele cele nesfârşite? 
Nu oare ca o picătură de apă faţă de noianul cel fără fund?” (Comentariile 
sau Explicarea Epistolei către Evrei, omilia XXVIII, p. 332) 

„... de a vieţul în acel foc şi a fi ars într-una.” (Comentariile sau 
Explicarea Epistolei către Evrei, omilha XXVIII, p. 332) 


„Focul acela este nestins, el are nevoie de trupuri care nu sunt mistuite 
de foc niciodată. Pentru asta spune şi Pavel: Numai de vom fi găsiți 
îmbrăcaţi, nu goi. Important nu este numai să înviem, şi să ne îmbrăcăm cu 
nemurirea, ci să nu fim găsiți goi de slavă ţi de îndrăznirea cea către 
Dumnezeu, ca să nu fim daţi focului. De aceea spune: Numai de vom fi găsiți 
îmbrăcaţi, nu goi.” (Cuvânt despre învierea morților, VIII, în vol. Predici la 
sărbători împărăteşti şi cuvântări de laudă la sfinți, p. 133) 


„Nu vă înşelați: Nici desfrânaţii, nici închinătorii la idolii, nici 
preacurvarii, nici malahiştii, nici sodomiţii, nici hoţii, nici lacomii, nici 
beţivii, nici bărfitorii, nici răpitorii nu vor moşteni împărăția lui Dumnezeu 
(| Cor., 6, 9-10). Ai auzit în ce ceată l-a pus? Cu stricații, cu desfrânații, cu 
închinători la idoli, cu preacurvarii, cu bârfitori, cu lacomii, cu răpitori. 

- Dar pentru ce? E tot una beţivul cu desfrânatul? E tot una bețivul cu 
închinătoru la idoli? 

- Nu grăi aşa, omule! Nu mă întreba: de ce?, când îți citesc legile lui 
Dumnezeu. Întreabă-l pe Pavel, şi-ţi va răspunde. Eu nu pot să-ți spun dacă 
este sau nu rânduit cu ei la aceeaşi persoană pedeapsa. Dar că şi beţivul cade 
din împărăția cerurilor, ca şi închinătorul la idoli, de asta sunt pe deplin 
încredințat. Când este ştiut asta, pentru ce mă mai întrebi de mărimea 
păcatului? Când rămâne afară, în fața uşilor, când cade din împărăția 
cerurilor, când pierde mântuirea, când este trimis în munca veşnică, pentru 
ce mai vorbeşti de măsurarea păcatelor, de cântar şi de balanţă?” (Cuvânt la 
Înviere, IL, în vol. Predici la sărbători împărăteşti şi cuvântări de laudă la 
sfinți, p. 139) 


„Chiar dacă n-ar fi iad, totuşi ar fi o pedeapsă grozavă de a fi scos 
afară din mărirea aceea negrăită. Sau credeți voi că ar fi un chin mic acesta 
de a nu fi cineva în partea acelor fericiţi şi a nu se învrednici de acea mărire 
negrăită, a fi scos din acea ceată mărită şi din acele bucurii nesfârşite? Dar 
dacă la acestea se mai adaugă încă întunericul, încă scrâşnirea dinților, încă 
lanțurile cele nedezlegate, viermele care nu moare niciodată, focul cel 
nestins, spaima şi chinurile de tot felul; dacă limba arde ca la îmbuibatul cel 
bogat, de pildă; dacă noi țipăm fără a fi auziţi de cineva şi suspinăm de 
durere fără a fi băgați în seamă, nefiind nimeni care să ne mângâie — nu 
suntem noi oare atunci cei mai nenorociți şi mai nevrednici de plâns dintre 
toate făpturile? 

Când noi vizităm o temniță şi vedem pe cei nenorociţi, pe unu legați 
cu lanţuri de fier, pe alţii zăcând în camere întunecoase, ne înfiorăm şi ne 
străduim să facem totul ca să nu ajungem şi noi într-o asemenea ticăloşie. 
Dacă la o astfel de privire noi ne cutremurăm, ce se va întâmpla oare cu noi 
atunci când, încătuşaţi, ne vom arunca în prăpastia iadului? Lanţurile de 
acolo nu sunt de fier, ci de foc, care niciodată nu se stinge, iar căpeteniile 
temniţei nu sunt din neamul nostru, că poate li s-ar insufla compătimire şi 
milă de noi, ci sunt duhurile cele rele, înfricoşate şi nemilostive, care ne 
muncesc şi ne chinuiesc pentru păcatele noastre. La ele nu folosesc cu nimic 
banii şi darurile şi toate mituirile; încă sunt zadarnice toate rugămințile şi 
vorbele cele prieteneşti, neputând aduce nici o uşurare. Aici nu este iertare, 
nici pogorământ.” (Cuvânt la Duminica Lăsatului sec de carne, în vol. 
Omilii la Postul Mare..., pp. 21-22) 


„Noi, care trăim acum în legea Evangheliei, dacă vom săvârşi aceleaşi 
păcate ca şi cei care nu cunosc Evanghelia, nu vom primi aceleaşi pedepse 
ca ei, ci cu mult mai cumplite, pentru că ne-am bucurat de un dar mai mare, 
pentru că participăm la o învățătură mai desăvârşită, pentru că am fost 
cinstiți cu o cinste mai mare. Prin urmare, dacă păcatul acesta este aşa de 
mare şi prin natura sa, şi prin trup, gândeşte-te ce mare vâlvătaie va aduce pe 
capul celor care îndrăznesc să-l săvârşească!” (Apologia vieții monahale, 3, 
în vol. Despre Feciorie, Apologia vieții monahale, Despre creşterea 
copiilor..., p. 247) 


„Pentru că ai auzit de foc, să nu socoţi că focul cel din iad este la fel 
ca cel de pe pământ! Focul de aici arde şi nimiceşte tot ce apucă, apoi se 
potoleşte. Dar focul de dincolo nu are sfârşit şi arde neîncetat pe cei odată 
prinşi. De asta se şi numeşte foc nestins (Marcu 9, 43, 44, 45, 46, 48). Într- 
adevăr, şi păcătoşii trebuie să se îmbrace în nestricăciune. Dar nu spre cinste, 
ci pentru că nestricăciunea să le fie agonisită fără de sfârşit pentru pedeapsa 
cea din iad. Cât este de cumplit focul acela, prin cuvânt nu-l poţi înfățişa 
nicicând. Din experienţa lucrurilor mici putem să ne facem o mică idee 
despre lucrurile mari. Dar ai intrat vreodată într-o baie încălzită mai mult 
decât trebuie, atunci fă-ţi o idee de focul din gheenă, şi iarăşi, dacă ai fost 
vreodată cuprins de friguri mari de tot, du-te cu mintea la flacăra aceea, şi 
atunci vei putea face bine deosebirea între focul de aici şi focul din gheenă. 
Dacă baia şi frigurile ne chinuiesc atât şi ne pricinuiesc atât de mari dureri, 
cum ne vom simţi când vom cădea în râul cel de foc, în râul care curge prin 
faţa înfricoşatului judeţ? Din pricina acelor chinuri de nesuferit, vom scrâşni 
din dinţi, dar nimeni nu ne va întinde o mână de ajutor. Vom plânge cu glas 

tare când se va năpusti spre noi mai puternic para de foc, dar nu vom vedea 
pe nimeni în afară de cei munciţi cu noi şi de pustietate mare. Cine ar putea 
descrie frica ce ne-o va băga în suflet întunericul de acolo? După cum focul 
din iad nu se va stinge niciodată, tot aşa nici nu luminează. Astfel n-ar fi 
întuneric! Numai acel timp va fi în stare să ne înfățişeze tulburarea, frica, 
descurajarea şi cumplita groază ce ne vor cuprinde atunci. Multe şi felurite 
sunt muncile din iad: de pretutindeni valuri de pedepse se vor năpusti asupra 
sufletului nostru. lar dacă cineva ar spune: Cum va putea sufletul să țină 
piept la o mulțime atât de mare de pedepse, cum va putea dăinui, fund 
chinuit veacuri nesfârşite?, acela să se gândească la cele ce se petrec aici pe 
pământ, cum mulți oameni ţin adesea piept unei boli cumplite şi îndelungate. 
lar dacă şi mor de pe urma bolii, apoi nu mor din pricină că li s-a stins 
sufletul, ci pentru că trupul şi-a luat rămas bun de la viață; că, dacă n-ar fi 
pierit trupul, sufletul ar fi fost chinuit de boală mai departe. Când însă trupul 
se va îmbrăca în nestricăciune, când nu se va mai putea desface, atunci nu va 
mai fi nici o piedică pentru ca sufletul să se chinuie fără de sfârşit. Aici, pe 
pământ, nu e cu putință să meargă mână în mână tăria chinurilor cu veşnicia 
lor, ci amândouă se luptă între ele, pentru că trupul, fiind pieritor, cade biruit 
de chinuri. Dar când va ajunge trupul nepieritor, atunci nu va mai fi luptă 
între chin şi veşnicie, căci chinurile vor fi veşnice, ca şi veşnicia. Să nu ne 
închipuim apoi că grozăvia şi mărimea chinurilor vor nimici sufletul! Nici 
trupul nu va fi nimicit atunci, ci va rămâne să fie chinuit cu sufletul în veci; a 
doua oară nu va mai muri.” (Cuvânt de sfătuire către Teodor cel căzut, 10, 
în vol. Despre Feciorie, Apologia vieții monahale, Despre creşterea 
copiilor..., pp. 341-343) 


„Mulţi oameni dintre cei cu puţină judecată doresc să scape numai de 
iad. Eu însă spun că pedeapsă mult mai cumplită decât iadul este să nu iei 
parte la slava vieţii veşnice. Socotesc că cel care n-a dobândit slava aceea nu 
trebuie să se plângă atât din pricina chinurilor din iad, cât din pricina căderii 
din Împărăţia cerurilor. Că acesta într-adevăr este chinul cel mai mare.” 
(Cuvânt de sfătuire către Teodor cel căzut, 12, în vol. Despre Feciorie, 
Apologia vieţii monahale, Despre creşterea copiilor..., p. 347) 


„Dar şi chinurile trecătoare, oricât de înfricoşătoare ar fi — fie cu foc, 
sau cu vergele ori cu fiare sălbatice sau cu orice altceva — sunt ca nişte 
umbre în faţa chinurilor viitoare. De primele scăpăm uşor, căci trupul nu 
poate rezista multă vreme unor suferințe foarte mari. De ultimele, însă, nu 
putem scăpa, căci nu sunt doar foarte mari, ci şi veşnice. În iad viermele lor 
nu moare şi focul nu se stinge (Marcu 9, 44). Şi auzind despre foc, să nu 

crezi că e vorba de un foc asemănător celui material. Căci focul material îl 
arde şi-l nimiceşte pe om, care, după aceea, murind, încetează să mai simtă 
arsurile. Focul iadului, însă, pe cei care-i cuprinde, îi va arde neîncetat, 
veşnic. De aceea se şi numeşte focul cel nestins (Marcu 9, 43). 

În viaţa viitoare şi păcătoşii vor fi nestricăcioşi, însă nu pentru a fi 
slăviți împreună cu Hristos, ci spre a fi chinuiți pururea împreună cu diavolul 
(...) Cuvântul nu are putere de a arăta cât de înfricăşătoare este această stare, 
cu toate acestea însă putem culege o mică idee din câteva exemple. 

Dacă vreodată ai intrat într-o baie şi ţi s-a întâmplat să te dogoare mai 
mult decât trebuie, gandeşte-te cum va fi focul iadului. Şi dacă vreodată te-ai 
îmbolnăvit şi ai avut febră foarte mare, închipuie-ţi cum va fi flacăra care nu 
se sting eniciodată. Băile fierbinţi te chinuiesc? Febra mare te face să suferi? 
Ce vei face când te vei afla în râul de foc, râu care va curge în ziua 
înfricoşătoarei judecăţi a lui Hristos? 

Auzi cum vorbesc proorocii despre ziua judecății: Ziua Domnului vine 
fără putinţă de scăpare, zi de mânie şi de urgie (Isaia 13, 9). Niciunde nu vei 
vedea fața blândă şi linistită a lui Hristos. Nu va fi nimeni care să te ajute. 
Dar, aşa cum cei care sunt osândiți să muncească în mină sunt supuţi 
poruncilor aspre şi nu le mai văd pe nici una din rudele lor, ci doar pe acei 
oameni duri, la fel se va întâmpla atunci şi cu noi — sau poate că se va 
întâmpla ceva mult mai rău. Căci aici e posibil ca împăratul, dacă-l rugăm, 
să se îndure de osândit şi să-l scape de pedeapsă, acolo însă nu există o 
asemenea posibilitate. Acolo nu există iertare. Fiecare osândit arde veacuri 
nesfârşite şi are dureri a căror pătrunzime nu poate fi exprimată în cuvinte, 
dureri care nu pot fi comparate cu cele trupeşti. În cele din urmă, aici omul 
suferă pentru puţin şi după aceea moare, acolo însă arde fără să se strice şi 
fără să se topeasă.” (Din vol. Problemele vieții, pp. 58-59) 


„Mare amăgire este ca cineva să se mângâie cu gândul că ceilalți vor 
merge împreună cu el, spunând: Mă duc şi eu acolo, ca toţi ceilalți. Însă de 
ce să mă refer la iadul viitor? Gândiţi-vă la cei care suferă aici de dureri 
puternice şi se vaită de ne stârnesc mila. Dacă le veți arăta pe alții, car 
esuferă mai mult ca ei, nu vor da nici o atenție. Durerea lor nesfârşită nu-i 
lasă să cugete la cei care se găsesc într-o stare şi mai rea şi nu-şi găsesc 
mângâierea în asta. 

Aşadar să nu ne facem nădejdi înşelătoare. Cineva se poate mângâia 
văzând nefericirea semenului său, atunci când suferinţa lui nu este serioasă. 
Însă când îl află o nenorocire mai mare, când durerea sa este negrăită, când 
mintea lui este întristată şi sufletul plin de întristare, atunci nimic nu-l poate 
mângâia. 

Groaza iadului nu poate fi descrisă. Acolo este întuneric adânc, 
scrâşnetul dinţilor, viermele neadormit, lanțuri încătuşate, foc nestins, 
suferință, întristare şi flăcări care provoacă durere crâncenă, după cum citim 
în parabola bogatului şi a săracului Lazăr. Vom plânge, dar nimănui nu-i va 
fi milă de noi. Vom jeli, dar nimeni nu va căuta să ne împace. Vom suspina, 
dar nimeni nu ne va da atenție. Vom privi în jur cu neliniște, dar de nicăieri 
nu vom afl amângâiere. În ce stare mai mizerabilă şi mai vrednică de milă ar 
putea să se afle sufletele noastre? 

Dacă vizităm vreodată o temniţă şi-i vedem acolo pe osândiţii palizi şi 
neputincioşi, închişi în celule întunecate sau încătuşaţi în lanţuri de fier — 
cum se întâmplă cu cei mai periculoşi criminali -, nu numai că ne 
emoționăm şi simţim durere în suflete, dar facem totul pentru a nu încerca şi 
noi o asemenea suferință şi chin. 

Ce vom face însă când vom fi conduşi legaţi spre suferinţele iadului? 
Legăturile acelea nu vor fi făcute din fier, ci din foc, foc nestins. lar 
temnicerii nu vor fi oameni ca noi, care uneori se îmbunează şi arată 
compătimire, ci îngeri severi şi înfricoşători, pe care nimeni nu-i poate nici 
măcar privi, îngeri plini de urgie pentru nenorocirea pe care a arătat-o 
Domnului şi sfintelor Lui porunci. Şi nici un om bun nu vine acolo, cum se 
întâmplă aici, ca să ofere bano sau să aducă hrană sau să spune două vorbe 
de mângâiere celor osândiți. Acolo nu există mângâiere, nu există îndurare.” 
(Din vol. Problemele vieții, pp. 60-61) 


„+... cuptoarele cu neputinţă de suportat...” (Scrisori din exil, 17 
scrisori către Olimpiada, scrisoarea VIII, 10a, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., p. 166) 


„Dar ce zic eu foc şi muncă şi alte pedepse, când numai despărțirea lui 
Dumnezeu este cea mai rea din toate pedepsele, când nu ne vor lăsa să 
vedem pe Hristos, mai rea muncă decât aceasta care este? Nu este alta mai 
rea decât despărțirea de lumina dumnezeiască. Dar de ce iubim să trăim şi să 
fim în lume? Că de intră vreun om mare la închisoare şi zace în putoarea 
temniţei şi la întuneric şi să fie legat într-un loc cu tâlharii şi cu ucigaşii de 
oameni, îi pare că este mai rea aceasta decât toate morțile, dar dacă ne vor 
duce acolo în temniţa iadului să ardem într-un loc cu ucigașii lumii şi nici să 
vedem pe nimeni, nici să ne vadă nimeni nu poate, ci în atâta mulțime de 
oameni muncindu-se iarăşi ne aflăm singuri şi pustii fără de mângâierea 
nimănui, pentru că cei ce se află acolo de întuneric mult ce este nu pot să 
vadă nici pe cei ce sunt lângă dânşii sau să-i recunoască, ci numai singur 

fiecare se munceşte şi deşi se cheamă foc şi pară, dar este întunecoasă şi 
numai ce arde, dar nu luminează, nici se vede, nici se stinge. Şi nu numai 
atâta, dar sunt şi dureri multe care pedepsesc sufletele noastre. Că focul 
acela care-i cuprinde îi arde pururea, pentru aceea se cheamă foc nestins. Și 
se îmbracă păcătoşii nu cu cinste, ci cu pedepse să fie pururea în iad şi să 
sufere muncile amare de acolo, că scăparea bunătăţilor are atâta durere şi 
atâta plângere şi atâta nevoie şi greutate, încât nici o pedeapsă, nici o muncă 
nu este în toată lumea precum au în iad păcătoşii care nu se pocăresc aici, în 
lume, până sunt vii, şi în ce chip intră cineva în temniță şi vede pe unii 
mârşavi, pe alții galbeni ca şi cum ar fi morți şi pe alţii cu lanţuri şi cu fiare 
în grumajii lor şi pe alții cu butuci în picioare şi pe alții închişi în temniţa 
împuţicioasă şi întunecată, oare nu ne cutremurăm şi nu ne îngrozim şi 
facem în tot felul să nu cădem în scârbă şi în nevoie ca aceasta? Dar când 
vom merge noi legaţi în legăturile iadului, ce vom face atunci, amar şi vai de 
noi! Că legăturile acelea nu sunt de fier, ci sunt de foc care nu se stinge 
niciodată, iar şi cei ce ne muncesc pe noi nu sunt oameni, să le fie milă unul 
de altul, precum ne este nouă, ci sunt îngeri înfricoşători şi nemilostivi, 
asupra cărora nu poate nici să caute nimeni, mare şi rea mânie au asupra 
noastră, căci am hulit pe Stăpânul lor cu faptele noastre cele rele şi temniţele 
acelea nu sunt ca ale noastre, să le ducă la cei din temniţă haine şi bani.” 
(Din vol. Mărgăritarele Sfântului loan Gură de Aur, p. 38) 


„De ţi se va fi întâmplat să mergi într-o baie înfierbântată sau de te-au 
prins vreodată frigurile cu căldură mare, atunci să-ţi aduci aminte de para 
muncii şi de atunci te vei scula şi vei fugi de păcat; cel ce are lucruri şi bune 
şi rele tot are oarecare mângâiere puţină de muncă, pentru că iată că îţi zic 
păcătosule să nu te laşi să cazi în deznădăjduire şi să zici, lasă să fac toate 
păcatele de vreme ce am să merg în iad. Eşti curvar, nu te face şi sodomit; 
eşti fur, nu te face şi ucigaş, şi tot vei avea mai puţină muncă, iar cel ce este 
pustiu de tot felul de bunătăţi nu poate să zică câte rele va petrece dacă se va 
duce în munca cea fără de moarte, pentru că acolo va fi mare cercetare 
lucrurilor celor rele.” (Din vol. Mărgăritarele Sfântului loan Gură de Aur, 
pp. 39-40) 


„Mulţi fără de minte grăiesc cuvinte proaste, că de se vor munci şi 
alții să mă muncesc şi eu, ia socoteşte tu care zici acestea cu mintea ta câți 
oameni zac de podagră şi au multe dureri şi iuți şi de le-ai arăta lor mii de 
alți bolnavi să aibă dureri şi mai rele, ei nimic nu cunosc de-i doare şi mai 
rău, pentru că de durerea lor prea multă nu se pot mângâia cu durerea altuia. 
Pentru aceea nu se cade să dăm nădejdi reci ca să ne mângâiem unul pe altul, 

căci când este durere nici singur sufletul nu are mângâiere de la nimeni.” 
(Din vol. Mărgăritarele Sfântului loan Gură de Aur, p. 42) 


„Atunci limbile clevetitorilor se vor arde neîncetat şi nu va fi cine să 
le răcorească. Atunci dințu grăitorilor de rău, de îngeri vor fi zdrobiţi. Atunci 
gurile mincinoşilor cu foc se vor astupa, atunci mâinile iubitorilor de argint 
spânzurate vor tremura şi zgâriindu-se se vor chinui, atunci ochii cei ce fac 
semne se vor scoate.” (Din vol. Mărgăritarele Sfântului loan Gură de Aur, 
p. 126) 


„Revelația divină ne vorbeşte despre chinul focului. Chin grozav, 
grozavă cauză de dureri. Să ne facem ceva idee despre el, dacă este 
posibil, reprezentându-ne focul de cărbuni aprinşi sau înfierbântările 
noastre mari ale febrei. Şi ce sunt acestea în comparaţie cu arderile 
veşnice? 

Căci focul iadului este veşnic. În opoziţie cu focul nostru 
pământesc, care se consumă la un moment şi distruge victimele sale, 
focul iadului face chinul nemuritor. 

Însă chinul focului nu este nici singurul, nici cel mai grozav. În 
singurătatea sa infinită, în părăsirea definitivă, în apăsătoarele şi 
nepătrunsele întunecimi, condamnatul este dat la tristeți nesfârşite, la 
deznădejdi îngrozitoare, la chinuri şi înspăimântări pe care răceala 
noastră pământească nu şi le va putea închipui niciodată. Să zicem mai 
bine. Sufletul osânditului este locul de plimbare al tuturor durerilor; 
toate îl inundă deodată şi aici rămân, fără moarte, cu o intensitate 
absolută. 

Se va întreba cum va fi posibil atâta suferință? Fără îndoială 
asemenea dureri, în starea noastră prezentă ne-ar fi lipsit repede de 
orice sentiment şi de orice viaţă. Însă, dincolo de această lume, nu este 
aşa. Nemurirea trupului adăugată la cea a sufletului face nemuritoare 
pedeapsa ca şi răsplata, durerile ca şi bucuriile. 

Ce să faci, ce să conchizi în faţa unei asemenea revelații? Cum 
să ne purtăm în faţa unui asemenea viitor? Mai întâi este înţelept, de a 
pune în paralelă pentru un moment, bucuriile vinovate cu o veşnicie de 
chinuri? Vom consimţi noi la un somn plăcut de o noapte prin care 
trebuie să pierdem farmecul printr-o viaţă întreagă de suferință? Ce să 
concludem încă? Că trebuie cu orice preţ să ne împăcăm cu Dumnezeu 
în timpul vremii de milă şi de har care ne este acum acordat.” (Din vol. 
Bogăţiile oratorice, pp. 262-263) 

„Ce chinuri se suferă în iad? Chinul este îndoit: este pedeapsa 
simţurilor, este pedeapsa lipsei, a pagubei. 

Pedeapsa simțurilor. Cât de grozavă! Cât de netolerat! Este 
focul, agentul cel mai activ, cel mai pătrunzător al durerii. Să ne 
gândim, dacă vrem, la oarecare idee îndepărtată despre focul iadului, 
să ne gândim la focurile noastre de aici de jos, să ne aruncăm prin 
gândire într-un oarecare jar. Ce suferințe grozave! Ele nu sunt nimic 
totuşi nici în intensitate, nici în durată faţă de preţul celor din iad. În 
iad focul chinuie victima fără ca ea, nici să slăbească, nici să-şi piardă 
vreodată prima ei senzaţie de durere. 

Dacă aceste dureri grozave încă şi-ar primi oarecare îndulcire din 
oarecare mângâiere... Însă osânditul suferă într-o singurătate şi o 
părăsire completă, şi nimeni în mod veşnic nu se va mai ocupa de 
suferințele sale. Dacă alţii se apropie de el, aceştia sunt diavolii care 
nu vin la el decât pentru a-l chinui mai mult. 

Întunecimile adânci, nepătrunse, unde este adâncit osânditul, 
adaugă la chinul lui înspăimântările şi grozăviile. Cine nu ştie efectele 
grozave ale fricii? În iad frica ia toate formele şi ajunge la nişte stări 
de nedescris, 

Chinul focului nu este unicul chin. ladul este mai curând 
reunirea tuturor durerilor. Fiecare simţ le are pe ale lui, şi nici o parte 
din ființa sa nu este în osândit fără chinul ei propriu. 

Și această ispăşire e veşnică! Nici o perspectivă de eliberare, nici 
o ieşire, nici o nădejde. Totdeauna! Totdeauna! Totdeauna! 

Este pedeapsa lipsirii, a părăsirii. Este pierderea lui Dumnezeu, a 
lui lisus Hristos, a slavei veşnice, a plăcerilor cerului. Regret de 
nepovestit, viermele care roade, schimonosirile de durere pe care 
celelalte chinuri le ruinează.” (Din vol. Bogăţiile oratorice, pp. 282- 
283) 


„Şi ce este el acest iad? Dumnezeu ne-a făcut în linii mari, 
descrierea lui formidabilă. Chinul trupului în nestinsele flăcări; chinul 
sufletului în plângerile şi scrâşnirile dinților, în inexprimabilele dureri, 
în urile grozave, în remuşcările şi regretele care rod inima ca şi un 
vierme,care-l sfâşie ca şi cele mai veninoase dintre târâtoare, şerpii; 
deznădejdi fără sfârşit, dureri fără uşurare, chinuri pentru fiecare din 
simţiri, întunecimi oribile, călăi nenumărați, închisoare veşnică, 
blestem fără sfârşit.” (Din vol. Bogățiile oratorice, p. 303) 

IADUL (starea păcătoşilor din Iad) 


„Noi căutăm să dovedim că păcătoşii se căiesc în iad de păcatele 
lor, se schimbă şi ajung mai buni din pricina iadului, dar nu câştigă 
nimic ca să li se uşureze văpaia. Părinte, îi spune bogatul lui Avraam, 
trimite pe Lazăr în casa mea ca să dea mărturie rudelor mele, şi să nu 
vină în locul acesta), nereuşind să dobândească pentru el o binefacere, 
se îngrijeşte acum să mântuiască pe alții. Ai văzut cât de crud era mai 
înainte şi cât de bun a ajuns mai târziu? Atunci când era în viaţă nu-l 
vedea pe Lazăr, deşi-l avea înaintea ochilor; acum se îngrijeşte de 
rudele sale, chiar nefiind de față! Atunci când era bogat, nu-l pleca spre 
milă vederea săracului, dar acum, când suferă şi e în nişte nevoi de 
neînlăturat, se îngrijeşte de rude şi cere să fie trimis Lazăr ca să le 
vestească suferințele lui. Ai văzut cât de iubitor de oameni, cât de bun 
şi cât de milos a ajuns? Şi ce folos i-a adus?” (E primejdios lucru şi 
pentru predicator, şi pentru ascultători ca predicatorul să predice pe 
placul ascultătorilor. Folositor lucru şi semn de foarte mare dreptate e 
osândirea propriilor păcate, |, în vol. Predici la sărbători împărăteşti 
şi cuvântări de laudă Ia sfinţi, p. 465) 


„De vreme ce noi, ori aici, ori în viaţa cea viitoare, neapărat trebuie să 
ne întristăm pentru păcatele noastre, apoi este mai bine ca noi să facem 
aceasta aici decât în acea lume. De unde reiese aceasta? Din cuvintele 
Psalmistului, precum şi din Evanghehe. Adică Psalmistul zice: Cine în iad se 
va mărturisi ţie? (Ps. 6, 6). El cu aceasta voieşte să spună că cineva nu se va 
putea mărturisi Domnului în iad, ci că această mărturisire acolo nu va putea 
ajuta la nimic. Acelaşi lucru ne-a învăţat Hristos într-o pildă (Lc. 16, 19 şi 
urm.).” (Cuvânt la Duminica a doua a Sfântului şi Marelui Post, în vol. 
Omilii la Postul Mare..., p. 53) 


IADUL (veşnicia chinurilor iadului) 


„ ... focul acela este foc nestins. 
- Dar cum poate să fie foc nestins? aş putea fi întrebat. 
- Nu vezi că soarele acesta arde necontenit şi niciodată nu se stinge? 
N-ai auzit de rugul ce ardea şi nu se mistuia de flăcări? (leş. 3, 2) Deci şi tu, 
dacă vrei să scapi de flacără, fă milostenie şi nu vei face cunoştinţă cu focul 
acela. Dacă aici pe pământ vei crede celor spuse, nu vei vedea cuptorul 
acela, când vei pleca acolo; dar dacă nu crezi în cuptor aici pe pământ, 

dincolo îl vei cunoaşte bine pe propria-ţi ta piele, când nici nu-i cu putință să 
te scapi de el.” (Omilii la Matei, omihia XI, VII, în col. PSB, vol. 23, p. 141) 


„Să se arate aici deci cei ce zic: în timp de o oră cu am omorât, într-o 
clipă cu am făcut adulter. Ce, pentru un păcat aşa de scurt, eu voi suferi o 
veşnicie de chinuri? Dar iată un om al cărui păcat n-a ținut aşa de mult pe cât 
pedeapsa (loan V) şi care a petrecut o viaţă întreagă în pedeapsă pentru 
păcatul său. În sfârşit, păcatele nu sunt măsurate de timp, ci prin natura 
însăşi a păcatului.” (Comentar la Evanghelia de la loan, omilia XXXVIII, |, 
p. 179) 


„Lucrul ce ne stă de față nu este mic şi nebăgat în seamă, ba încă chiar 
este dintre cele mai însemnate, şi pentru care toți oamenii vorbesc, adică 
dacă focul gheenii are sfârşit. Cum că nu are, a spus-o lămurit Hristos, 
zicând: Că focul lor nu se va stinge, şi viermele lor nu se va sfârşi (nu va 
muri) (cf. Mc. 9, 44). Şi ştiu bine că, auzind acestea, cădeţi într-un fel de 
piroteală, sau mai bine zis, vă lasă nesimţitori, însă ce să fac? Dumnezeu 
porunceşte a spune acestea necontenit, zicând: Spune lămurit norodului 
acestuia (leş. 19, 10)” (Comentariile sau Tâlcuirea Epistolei întâi către 
Corinteni, omiha IX, p. 89) 


„Cum că focul gheenei nu va avea sfârşit, aceasta a arătat-o şi Hristos, 
după cum am zis; însă şi Pavel, arătând veşnicia osândei, spune că păcătoşii 
vor lua muncă — pieirea veşnică de la faţa Domnului (2 Tes. 1, 9); şi iarăşi: 
Nu vă amăgiţi: nici curvarii, nici preacurvarii, nici malahii, nici sodomnenii 
împărăția lui Dumnezeu nu vor moşteni (| Cor.6, 9-10). Dară şi Evreilor 
zicea: Pacea să urmați cu toții, şi sfințenia, fără de cari nimenea va vedea 
pe Domnul (Evr. 12, 14). Încă şi Hristos, răspunzând celor ce vor zice lui în 
ziua aceea: Au nu în numele tău am prorocit, şi cu numele tău multe puteri 
am făcut?, le va zice: Duceţi-vă de la mine, nu vă cunosc pre voi (Mt. 7, 22- 
23). ŞI fecioarele rămase afară n-au mai intrat în cămara de nuntă, şi pentru 
cei ce nu-l hrănesc pe el zice că se vor duce în focul cel veşnic. ŞI nu-mi 
spune: Apoi dacă osânda nu are sfârşit, unde este rațiunea de dreptate? Că 
Dumnezeu când face ceva, supune-te hotărârii sale şi nu mai băga la mijloc 
gândiri omeneşti. De altminteri, cum nu ar fi drept ca cel ce de la început 
primind mii de bunătăţi, iar în schimb făcând mii de răutăţi vrednice de 
osândă, să nu fie pedepsit, dacă el nici cu binefacerile căpătate şi nici după 


1366 


amenințări nu s-a făcut mai bun? Dacă tu ai cerceta dreptatea, apoi chiar de 
la început trebuia să ne pierdem, după logica de drept şi dreptate, sau mai 
bine zis, nici chiar atunci numai după logica de drept, căci el a avut şi iubire 
de oameni față de noi, deşi am săvârşit rele. Când cineva batjocoreşte pe cel 
ce nu l-a îndreptățit cu nimic, după principiul de drept este pedepsit, dar 
când cineva batjocoreşte pe binefăcătorul său, pe cel ce nu i-a făcut nici un 
rău mai înainte, ci dimpotrivă, 1-a dăruit mu de bunătăţi, pe cel ce singur a 
fost pricina ființării lui, şi care este Dumnezeu, pe cel ce i-a insuflat duh de 
viaţă, pe cel ce voieşte a-l ridica la ceruri, pe acela, zic, care nu numai că-l 
batjocoreşte, ci încă în fiece zi îl amărăşte prin câte face, cum nu-l va 
pedepsi? De care iertare ar fi vrednic oare? Nu vezi cum pe Adam l-a 
pedepsit numai pentru un singur păcat? Da, zici tu, fiindcă aceluia i-a dat 
Raiul şi se bucura de multe bunătăți - deşi nu este acelaşi lucru: a se bucura 
în linişte şi a păcătui, cu a păcătui găsindu-te în mare scârbă. Răul cel mare 
tocmai acesta este, că tu păcătuieşti nu găsindu-te în Rai, ci în miile de 
greutăți de aici, şi nu te înțelepţeşti nici măcar când te gândeşti în ticăloşie, 
după cum ar face un om legat, care s-ar deda la răutăți. 


Dar ție ţi-a făgăduit ceva mai mult decât Raiul, şi până acum încă nu 
ţi-a dat, ca nu cumva să te moleşeşti în vremea luptelor, dar nici nu a tăcut, 
ca nu cumva să te apese cu ostenelile şi necazurile. Adam un singur păcat a 
făcut şi şi-a atras o moarte deplină, pe când noi facem mii de păcate în 
fiecare zi. Deci dacă Adam, pentru un singur păcat, şi şi-a atras un rău atât 
de mare şi a băgat moartea în lume, dară noi cari vieţuind ne găsim veşnic în 
păcate, ce nu vom pătimi, noi cari în locul Raiului aşteptăm cerul? Greoaie 
este vorba aceasta şi întristează pe ascultători, şi dintre toţi însumi eu sufăr, o 
ştiu bine, căci inima mea se tulbură şi se zbate, şi cu cât aş vedea apropiindu- 
se vorba de gheena, cu atât mai mult tremur şi mă prăpădesc de frică! Dar 
este nevoie a spune acestea, spre a nu cădea în gheena. 


Nu ai luat tu Raiul, nici pomii şi verdeaţa de acolo, ci cerul şi 
bunătățile din ceruri. Dar dacă cel ce a luat mai puţin şi a fost pedepsit, şi 
nici un cuvânt nu l-a putut scăpa, apoi cu atât mai mult noi, cari am luat mai 
mult şi suntem chemaţi la mai mari bunătăţi, şi cari păcătuim în fiece zi, cu 
atât mai mult noi, zic, vom suferi cele mai grozave pedepse. Gândeşte-te 
bine, cât timp este de când neamul omenesc stă în osândă şi moarte pentru 
un singur păcat. Au trecut cinci mii şi mai bine de ani, şi totuşi pentru un 
singur păcat moartea nicidecum nu s-a dezlegat. Şi nu avem a zice că Adam 
a auzit pe Proroci, nici că a văzut mai înainte de dânsul pe alții pedepsiţi 
pentru păcate, că aceasta ar fi putut să-l înfricoşeze de a păcătui, şi că o 
asemenea pildă l-ar fi putut cuminţi, căci el a fost cel dintâi om — şi cu toate 

acestea a fost pedepsit. Tu însă nimic din acestea nu ai a pune înainte, tu, 
care după atâtea pilde încă mai rău te-ai făcut, tu, care te-ai învrednicit de 
Duhul Sfânt, şi cu toate acestea nu un păcat numai, sau două şi trei, ci mii de 
păcate tragi după tine; tu, zic, cum nu te vei pedepsi? Să nu cugeți că dacă 
păcatul se face în chpeala ochiului, apoi şi osânda va fi tot în clipeala 
ochiului. Nu vezi pe unii oameni că pentru o singură tâlhărie, sau pentru o 
singură curvie făcută în chpeala ochiului, îşi pierd toată viaţa în temnițe şi în 
ocne, luptându-se cu foamea şi cu miile de morţi? Și nimeni dintre dânşii nu 
a scăpat, şi nici nu a zis că dacă păcatul l-a făcut în clpeala ochiului, apoi 
trebuie ca şi osânda să şi-o facă tot atâta cât a făcut şi păcatul. 


Dar, zici tu, cei ce fac aşa sunt oameni, pe când Dumnezeu este 
iubitor de oameni. Dar nici oamenii nu fac de acestea poate din cruzime, şi 
Dumnezeu care este iubitor de oameni astfel şi lucrează cu păcătoşii, după 
cum şi zice Scriptura: Că după mila lui, mare este şi certarea lui (Sirah 16, 
12). Când tu spui că Dumnezeu este iubitor de oameni, atunci îmi spui 
pricina unei mari osânde, că noi păcătuim față de dânsul care este iubitor de 
oameni. Pentru aceea şi Pavel zicea: Înfricoşat lucru este a cădea în mâinile 
Dumnezeului celui viu (Exvr. 10, 31). Suferiţi, rogu-vă, vorbele noastre 
despre gheena şi focul cel nestins, că poate veți căpăta vreo mângâtere de 
aici. Cine dintre oameni poate să pedepsească astfel precum a pedepsit 
Dumnezeu, carele a dat potopul şi a pricinuit nimicirea de obşte a neamului 
nostru omenesc, şi după puţină vreme iarăşi a plouat de sus foc, şi pe toţi cei 
de acolo i-a nimicit? Ce pedeapsă dată de oameni poate să fie atât de 
grozavă? Nu vezi cum osânda aceea este aproape nemuritoare? Au trecut 
patru mii de ani, şi totuşi pedeapsa Sodomitenilor stă încă în ființă. Deci 
după cum iubirea de oameni a lui este mare, tot aşa şi pedeapsa ce o dă 
păcătoşilor este mare. Şi dacă ar fi poruncit lucruri mari şi cu neputinţă a fi 
împlinite, poate că ai avea cuvânt de apărare greutatea celor poruncite — dar 
când încă sunt foarte uşoare şi lesnicioase de împlinit, apoi ce am putea 
spune?” (Comentariile sau Tâlcuirea Epistolei întâi către Corinteni, omilia 
IX, pp. 89-91) 


„Căci pedepsele de acolo nu vor fi ca cele de aici, care se şi sfârşesc 
tot aici, ci vor fi veşnice. Precum pedepsele de aici se sfârşesc în viața de 
acum, tot aşa şi cele de acolo vor rămânea pentru vecie.” (Comentariile sau 
Tâlcuirea Epistolei întâi către Corinteni, omilia XXIII, p. 242) 

„Muncile de aici sunt de acest fel, dar cele de acolo care cuvânt le 
poate înfățișa? Acele cuptoare nestinse, acele râuri de foc, dinții care 
scrâşnesc, legăturile cele nedezlegate, viermele cel neadormit, întunericul cel 
mai din afară, relele ce niciodată nu vor avea sfârşit?” (Comentariile sau 
Tâlcuirea Epistolei întâi către Corinteni, omilia XXIII, p. 246) 


„Lucrul dureros pentru om este veşnicia osândei şi neiertarea 
păcatelor.” (Tălcuiri la Epistola a doua către Corinteni, omulia IX, p. 96) 


„Gândeşte-te la bogatul acela din Evanghelie şi la Lazăr, cum unul s-a 
bucurat de cele de acum, iar altul de cele viitoare. Apoi oare ţi se pare că este 
unul şi acelaşi lucru, a fi pedepsit în toată vremea, şi a fi sărac o vreme scurtă? 
Este tot una a fi bolnav cu trupul cel stricăcios, şi a fi pârjolit veşnic într-un 
suflet nemuritor? A se încununa şi a se dezmierda întruna după acea boală 
scurtă, şi a fi muncit veşnic după scurta mulţumire a acelor de acum? Şi cine 
ar putea spune aceasta?” (Tălcuiri la Epistola a doua către Corinteni, omilia 
IX, p. 98) 


„Pune înainte, de voieşti, foc, şi fier, şi fiare sălbatice, ba chiar şi mai 
grozave, şi totuşi, față de muncile acelea nu sunt nici măcar ca_o umbră. Căci 
când acestea năvălesc cu putere asupra omului, se fac chiar uşoare, fundcă 
fac mai grabnică scăparea din munci, trupul nefiind în stare a se lupta şi cu 
mărimea şi cu îndelungarea muncilor - pe când nu tot aşa se petrece şi cu cele 
viitoare, ci amândouă acestea, adică îndelungarea şi covârşirea merg 
împreună, atât în cele bune, cât şi în cele mâhnicioase. 

Deci pe cât mai este vreme, să întâmpinăm fața Lui întru mărturisire 
(Ps., 104, 2), ca astfel să-L vedem atunci pe Dânsul blând şi liniştit şi ca să 
scăpăm de acele puteri amenințătoare. Nu vezi pe ostaşii care slujesc aici pe cei 
ce stăpânesc, cum târăsc, cum leagă, cum bat, cum sparg coastele, cum pe 
lângă celelalte munci mai adaugă şi lumânări aprinse, cum taie mădularele? 
Dar toate acestea sunt jucării şi de râs faţă de acele pedepse. Fiindcă aceste 
pedepse sunt vremelnice, iar acolo nici viermele nu se sfârşeşte, nici focul nu 
se stinge, căci atunci şi trupul va fi nestricăcios. 

Dar să nu fie, iubiţilor, ca noi să cunoaştem acestea din cercare, ci 
acele grozăvii să ne fie de-ajuns numai a le grăi, şi nici să fim daţi 
muncitorilor acelora, ci aici să ne cuminţim.” (7ăl/cuiri la Epistola a doua 
către Corinteni, omilia LX, p. 100) 

„Cele de față oricum ar fi, se pot răbda şi au un sfârşit; însă caznele de 
dincolo sunt veşnice şi nu poţi scăpa de ele.” (Predicile despre statui, Partea 
a II-a, predica a XVII-a, p. 137) 


„Muncile cele fără de moarte însoţite de groaznice scrâşniri de 
dinți.” (Cuvânt de laudă la Sfânta mare Muceniţă Drosida şi despre 
aducerea aminte de moarte, V, în vol. Predici la sărbători împărăteşti 
şi cuvântări de laudă la sfinţi, p. 508) 


„Nici pedeapsa, nici cinstea nu vor avea sfârşit. Hristos a dat această 
hotărâre, spunând că, după cum este viață veşnică, tot astfel este şi pedeapsă 
veşnică. Când a lăudat pe cei de-a dreapta şi a osândit pe cei de-a stânga, a 
adăugat: Vor merge aceştia la osândă veşnică, iar drepții la viaţă veşnică 
(Matei 25, 46).” (Despre Feciorie, 84, în vol. Despre Feciorie, Apologia 
vieții monahale, Despre creşterea copiilor..., p. 145) 


„Trupurile lor, însuflețite, vor fi supuse la chinuri şi dureri, cu 
neputinţă de spus prin cuvinte, nu o mie de ani, nici zece mii, nici de două 
ori sau de trei ori pe atâta, ci veşnic.” (Apologia vieții monahale, |, în vol. 
Despre Feciorie, Apologia vieţii monahale, Despre creşterea copiilor..., p. 
185) 


„Nu-i nici o nădejde că se va sfârşi chinul celui dat focului de 
Hristos.” (Către acelaşi Teodor, 3, în vol. Despre Feciorie, Apologia vieții 
monahale, Despre creşterea copiilor..., pp. 382-383) 


IADUL (de după Judecata Universală) 


„Să priveghem deopotrivă, să fim sobri, să ostenim, să facem tot 
efortul nostru pentru a dobândi aceste bunuri şi a scăpa de acest râu de foc, 
care curge cu mare zgomot înaintea grozavului şi minunatului tribunal. Cel 
ce va cădea odată aici, va rămâne acolo veşnic, nimeni nu va putea să-l 
scoată din chin, nici tatăl său, nici mama sa, nici fratele său.” (Comentar la 
Evanghelia de la loan, omilia XII, 3, p. 60), 


IADUL (după judecata universală sfinți nu-i vor putea să-i mângâie sau să-i 
ajute pe cei din iad, chiar rude de-ar fi) 


„Chiar şi sfinţii — dreptul Noe, mult-încercatul Iov, proorocul Daniel 
şi alții- dacă au rude printre cei din iad, nu vor putea să-i mângâie ori să-i 

ajute. Căci atunci nu va mai exista compătimirea firească, care 
caracterizează legăturile pământeşti dintre oameni. Se va întâmpla ca părinții 
virtuoşi care se vor mântui să aibă copii păcătoşi, care vor intra în iad, şi 
invers. Răul,vedeţi nu se datoarează naturii sau rudeniei, ci intenției 
fiecăruia. Aşadar pentru ca cei virtuoşi să se desfete neîmpiedicat cu 
bunătățile raiului şi să nu fie tulburați de compătimirea faţă de cei din iad, 
Dumnezeu îi va lipsi de simtământul compătimirii. Astfel se va pierde chiar 
şi cel mai profund sentiment părintesc. Dacă chiar şi în viaţa aceasta unii 
părinți, văzând cum copii lor aleg calea păcatului şi a crimei îi alungă şi se 
îndepărtează de ei, cu mult mai mult se va întâmpla aşa în viaţa de dincolo.” 
(Din vol. Problemele vieţii, p. 61) 


IADUL (Dumnezeu, celor din Rai care au rude ce se chinuie în Iad, le va 
stinge mila faţă de aceştia din urmă) 


„Măcar şi Noe de s-ar ruga sau lacob sau Avraam sau Daniel pentru oamenii lor văzân 

oamenii cei drepți atunci au copii păcătoşi şi iarăşi copiii cei sfinţi au părinți 
păcătoşi şi nu le este milă de dânşii, pentru că sfinților aşa se cade, să nu 
aibă nici o scârbă, de vreme ce se învrednicesc de iau bunătăţile cele cereşti. 
Deci pentru aceasta zic că se stinge mila, de vreme ce şi ei împreună cu 
Domnul nostru lisus Hristos sunt scârbiți asupra păcătoşilor. Pentru acest 
lucru, nimeni să nu nădăjduiască că va afla bine nefăcând lucruri bune, 
măcar de ar şi ar avea părinţii drepţi, căci vremea care ni s-a dat am petrecut- 
o cu lucruri rele.” (Din vol. Mărgăritarele Sfântului loan Gură de Aur, pp. 
38-39) 


ICOANELE (cinstirea sfintelor icoane) 


„Dar nu numai față de numele lui ați simţit o atât de mare 
dragoste, ci şi față de chipul trupului lui. Ceea ce aţi făcut cu numele 
lui, aceea ați făcut cu icoana chipului lui. Că mulți au săpat icoana 
aceea sfântă în montura inelelor, pe peceţi, pe sticle, pe pereţii caselor, 
pretutindeni, pentru ca nu numai să audă numele acela, ci ca să şi vadă 
pretutindeni chipul trupului lui şi să aibă îndoită mângâiere a plecării 
lui?!.” (Cuvânt de laudă la cel întru Sfinţi Părintele nostru Meletie, 


arhiepiscopul Antiohiei celei Mari, şi despre râvna celor ce s-au 





*5! Tâlcuirea Pr. Prof. Dumitru Fecioru: Textul acesta, de la ... de /a început şi până la: 


mângâiere a plecării lui, a fost citat de Sf. loan Damaschin ca text din Părinți pentru 
primirea cinstirii sfintelor icoane; cf. Sf. loan Damaschin, Cultul sfintelor icoane, 
traducere de Dumitru Fecioru, Bucureşti, 1937, p. 94. (n.s. 21,p.281) 

adunat la această prăznuire, în vol. Predici la sărbători împărăteşti şi 
cuvântări de laudă la sfinţi, p. 280) 


„Noi dobândim vederea sfinţilor, citind vieţile 
şi lucrurile lor cele bune, nu doar având noi icoanele trupurilor lor, 
ci ale sufletului lor, că ceea ce au învăţat ei sunt icoanele sufletelor lor.” 
(Din vol. Mărgăritarele Sfântului loan Gură de Aur, p. 108) 


IDOLATRIA (felurile actuale de idolatrie) 


„... multe şi variate sunt felurile de idolatrie; de exemplu, unul îl ţine 
de stăpân pe Mamona, altul îşi ia pântecele drept Dumnezeu, iar altul e 
stăpânit de cine ştie ce altă poftă păcătoasă. 

Că tu nu jertfeşti acestora viței, ca elinii? Însă faci cu mult mai rău 
decât aceia, căci îți jertfeşti propriul tău suflet. Poate că, într-adevăr, nu pleci 
genunchii şi nu te închini lor. Însă cu mai multă supunere faci tot ceea ce-ţi 
porunceşte fie pântecele, fie aurul, fie tirania altor felurite pofte. Or, elinii 
tocmai prin aceasta sunt dezgustători, că au ridicat la rang divin patimile 
noastre omeneşti, pofta personificând-o în Afrodita, mânia în Marte, beţia în 
Dionysos. Dar dacă poate nu ciopleşti idoli în piatră, ca aceia, totuşi tu cu şi 
mai multă râvnire te pleci patimilor pierzătoare, căci membrele lui Hristos le 
faci membre ale desfrânării, şi te tăvăleşti şi în alte felurite nelegiuiri. 

De aceea vă rog ca, înțelegând mărirea nebuniei, să fugim de o 
asemenea idolatrie — căci aşa numeşte Pavel lăcomia. Să fugim deci nu 
numai de lăcomia după bani, ci şi de pofta cea rea, fie ea în privinţa hainelor, 
fie ea în privința meselor, fie în privinţa oricăror păcate de felul acestora; 
căci pedeapsa pe care o vom lua dacă nu vom asculta de legile lui Dumnezeu 
este cu mult mai aspră decât a elinilor, după cum zice: Jar sluga ceea care a 
ştiut voia stăpânului şi nu s-a pregătit, nici n-a făcut după voia lui, va fi 
bătută mult (Luca 12, 47).” (Omilii la Epistola către Romani a Sfântului 
Apostol Pavel, omiha VI, p. 101) 


„Pântecele este dumnezeul lor (Flp., 3, 19), zice el. Şi tocmai de aceea 
spune altundeva: Să bem şi să mâncăm (| Cor., 15, 32). Ai văzut câtă răutate 
are în sine plăcerea ? Dumnezeul unora este banul, iar al altora pântecele. 
Oare nu sunt şi aceştia idolatri, ba încă şi mai răi decât idolatri?” (Omilii la 
Epistola către Filipeni, omiha a XIV-a, p. 240) 


„Nici un cuvânt nu poate fi mai şfichiuitor şi mai ruşinos decât 
vorbele acestea ale Apostolului: Pântecele este dumnezeul lor, iar mărimea 

lor întru ruşinea lor (Flp., 3, 19). Şi cine sunt aceştia? Aceia, spune el, care 
au în gând cele pământeşti (Flp., 3,19). Clădim case, însă unde? Pe pământ. 
Cumpărăm moşii, unde însă? Tot pe pământ. Dobândim vreo stăpânire, vreo 
funcție de conducere, însă unde? Pe pământ. Ne bucurăm de slavă tot pe 
pământ. Ne îmbogăţim tot aici. Ei bine, aceştia sunt cei al căror Dumnezeu 
este pântecele. Aceia care nimic duhovnicesc nu cugetă, ci îşi agonisesc totul 
pentru această viață, doar la acestea gândindu-se, pe drept cuvânt că au 
pântecele ca Dumnezeu şi de aceea spun: Să mâncăm şi să bem, căci mâine 
vom muri.” (Omilii la Epistola către Filipeni, omilia a XIV-a, p. 241) 


IERTAREA APROAPELUI 


„Să imităm pe Stăpânul nostru! Să nu luăm în seamă când greşesc alţii 
față de noi, să iertăm pe cei ce ne greşesc! Dar când păcatul se întinde la 
Dumnezeu, atunci să pedepsim! Dar nu ştiu cum se face că noi facem cu 
totul dimpotrivă! Nu ne străduim de loc să pedepsim păcatele săvârşite 
împotriva lui Dumnezeu, dar dacă se întâmplă să păcătuiască cineva față de 
noi, îl mustrăm şi-l osândim cu asprime; nu ne dăm seama că pornim cu asta 
şi mai mult cu mânie asupra noastră pe lubitorul de oameni Dumnezeu. Că 
Dumnezeu obişnuieşte adeseori să nu țină seama de păcatele ce le săvârşim 
față de EI, dar pedepseşte cu multă asprime păcatele ce le săvârşim față de 
semenii noştri...”. (Omilii la Facere, omilia XXVI, II, în col. PSB, vol. 21, 
p. 321) 


„Pilda aceasta (Matei 18) n-a spus-o Domnul despre talanți şi despre 
dinari, ci de mulțimea păcatelor şi greşelilor noastre, ca să aflăm că noi, deşi 
suntem datori Stăpânului cu zeci de mii de păcate, totuşi, pentru nespusa Lui 
iubire de oameni, primim iertare de la El. Dar dacă suntem cruzi şi nemiloşi 
față de semenii noştri, faţă de cei de aceeaşi fire cu noi, dacă nu le iertăm 
greşelile ce ni le greşesc nouă, ci le purtăm ură şi duşmănie pentru aceste 
păcate neînsemnate — căci câtă deosebire este între o sută de dinari şi zece 
mii de talanţi tot atât de mare deosebire este între păcatele ce le facem noi lui 
Dumnezeu şi păcatele ce ni le fac nouă semenii noştri — atunci, vom atrage 
asupra noastră mânia Stăpânului şi stăpânul va porunci să fim traşi la 
răspundere şi pedepsiţi şi pentru păcatele pentru care primisem iertare mai 
înainte."(Omilii la Facere, omilia XXVII, VII, în col. PSB, vol. 21, p. 346) 


„Aşa şi Tatăl vostru Cel ceresc vă face vouă, dacă nu iertaţi fiecare 
fratelui său din inimile voastre păcatele lor (Matei, 18, 35). Mare este 

câştigul pildei, numai dacă voim să fim cu luare aminte. Ce? Putem ierta noi, 
oare, atâta cât ne iartă Stăpânul? Nu! Şi chiar dacă am voi să facem lucrul 
acesta, apoi noi iertăm unor robi ca şi noi, pe când noi primim iertarea de la 
Stăpân! ŞI uită-te cât de precise sunt cuvintele Stăpânului! N-a spus atât: 
Dacă nu iertați oamenilor greşelile. 

— Dar ce? 

— Dacă nu iertaţi fiecare fratelui său din inimile voastre păcatele lor. 
Uită-te, că vrea ca inima noastră să ajungă liniştită şi potolită, cugetul nostru 
netulburat şi slobod de orice patină; vrea să arătăm multă bunătate semenilor 
noştri. Şi în altă parte Îl putem auzi pe Hristos spunând iarăşi: Dacă veți 
ierta oamenilor greşelile lor, vă va ierta şi vouă Tatăl vostru Cel ceresc 
(Matei, 6, 14). Să nu socotim că facem bine altuia, atunci când iertăm cuiva 
păcatele sau că-i facem aceluia mare har! Nu! Noi suntem cei care ne 
bucurăm de binefacere şi mult folos ne pricinuieşte nouă fapta aceasta; şi 
iarăşi, după cum dacă nu-i iertăm pe cei ce ne greşesc, pe aceia cu nimic nu-i 
putem păgubi, dar nouă înşine ne pregătim mai dinainte osânda de nesuferit 
a gheenei. De aceea, rogu-vă, socotind toate acestea, să nu căutăm nicicând 
să ne răzbunăm pe cei care ne supără sau care ne fac în alt chip vreun rău sau 
care se poartă cu duşmănie faţă de noi; dimpotrivă, gândindu-ne de câtă 
binefacere ne suntem nouă înşine pricinuitori dacă iubim pe duşmanii noştri 
şi câtă îndrăznire dobândim înaintea Stăpânului, dar mai înainte de toate 
gândindu-ne că împăcarea cu cei care suntem certați şterge păcatele noastre, 
să ne sârguim şi să ne silim să iubim pe duşmanii noştri. Gândindu-ne, dar, 
la câştigul ce-l avem din această purtare, să arătăm celor ce ne urăsc tot atât 
de mare dragoste ca şi cum ne-ar fi cu adevărat prieteni. Dacă ne gândim 
bine, nu ne pot fi de atât folos prietenii şi cei care caută să ne ajute în orice 
chip, cât ne poate fi de folos dragostea pe care o arătăm celor ce ne 
duşmănesc şi ne fac rău! Dragostea aceasta ne face vrednici de bunăvoința 
cea de sus şi ne uşurează povara păcatelor”. (Omilii la Facere, omilia 
XXVII, VII, în col. PSB, vol. 21, pp. 346-347) 


„De va şi cădea vreun om. Iarăşi arată dezvinovățire pentru păcătos 
într-un alt temei de iertare: neputinţa firii, pe care o dă de înţeles prin numele 
de om; fiindcă precum marele lov, vrând să-şi atragă iertarea lui Dumnezeu, 
grăia: Ce este omul că-l socoteşti pe el şi ai făcut cercetarea păcatelor lui? 
(v. lov 7, 17-18), aşa facem şi noi atunci când cerem iertare pentru cineva 
care a greşit, spunând într-una: Om este, şi amintind de fire, şi prin aceasta 
trăgând spre milă pe cel mâniat. De asta şi Pavel arată dezvinovăţire în fire şi 
nimicnicia ei, zicând: De va şi cădea vreun om în vreo greşală.” (Cele dintâi 
omilii la Facere, cuvântul al nouălea, p. 121) 

„Nu voieşti, zice, să-l miluieşti pe fratele? Nu vrei să-i dai iertare, că 
este om şi el? Nu vrei, ca om duhovnicesc ce eşti, să-i întinzi mâna? la 
seama la lucrurile tale şi nu vei avea nevoie să fii sfătuit pentru a-l ajuta pe 
cel ce zace, ci singur îndeamnă-te. Cum şi în ce chip? Păzindu-te pe tine, ca 
să nu fii şi tu ispitit. N-a zis: că negreşit qi să păcătuieşti şi tu, ca să nu facă 
prea apăsător cuvântul. Dar cum? Ca să nu cazi şi tu în ispită. Poate că vei 
păcătui, poate nu. Deci, viitorul nefiind cunoscut, învistiereşte-ţi dinainte 
taina iubirii de oameni prin facerile de bine către aproapele: de vei cădea 
vreodată, vei afla comoară mare de milă pusă deoparte” (Cele dintâi omilii 
la Facere, cuvântul al nouălea, pp. 122-123) 


„Dacă îți aduci darul tău la altar şi acolo îți aduci aminte că fratele 
tău are ceva împotriva ta, lasă darul tău înaintea altarului şi du-te de te 
împacă cu fratele tău şi apoi vino şi adu-ți darul tău (Matei 5, 93-94). 

Ce bunătate! Ce iubire de oameni covârşitoare! Pentru dragostea 
noastră de aproapele Dumnezeu renunţă la cinstea şi slujirea ce trebuie să I-o 
aducem. (...) 

Ce cuvinte ar putea fi mai blânde decât acestea? Să fie întreruptă 
închinăciunea ce Mi-o aduci, ne spune Hristos, ca să rămână dragostea ta! 
Pentru că şi împăcarea cu fratele tău este tot o jertță! De aceea n-a spus: 
După ce îmi vei aduce darul sau: înainte de a-l aduce, ci îl trimite să se 
împace cu fratele său după ce darul este dus la altar şi jertfa începuse. Îi 
porunceşte, deci, să alerge, chiar în mijlocul slujbei; nici după ce s-a sfârşit 
slujba, nici înainte de a începe. 

- Pentru ce ne porunceşte să facem aşa? Care e pricina? 

- După părerea mea, prin o astfel de poruncă, Domnul vrea să ne arate 
şi să ne dovedească două lucruri. Unul, de care am vorbit mai sus, pentru a 
ne arăta că preţuieşte mult dragostea, că o socoteşte a fi cea mai mare jertfă 
şi că fără dragoste nu este primită nici slujba şi nici închinăciunea adusă lui 
Dumnezeu; al doilea, pentru a ne constrânge să ne împăcăm cu fratele 
nostru. Cel care a primit porunca de a nu aduce închinăciune lui Dumnezeu 
înainte de a se împăca cu cel certat, se va grăbi să alerge la cel supărat, ca să 
pună capăt vrajbei, dacă nu din dragostea de aproapele, cel puţin să nu-i 
rămână jertfa nesăvârşită. Domnul a folosit aceste cuvinte tari, tocmai pentru 
a înfricoşa şi a deştepta. După ce a spus: Lasă darul tău, nu s-a oprit la atâta, 
ci a adăugat: înaintea altarului - iarăşi ca să înfricoşeze şi cu locul — și 
pleacă. Şi n-a spus numai: pleacă, ci a adăugat: Mai întâi şi apoi venind adu 
darul tău. Prin toate aceste cuvinte a arătat că această sfântă masă a altarului 
nu primeşte pe cei care trăiesc în duşmănie unii cu alții. 

Să audă aceste cuvinte cei iniţiaţi”“?, toţi câţi se apropie de sfânta masă 
cu dușmănie în suflet! Să le audă şi cei neiniţiaţi””, că şi către ei sunt 
adresate cuvintele acestea! Aduc şi ei jertfă şi dar, adică rugăciune şi 
milostenie. Şi rugăciunea e jertfă. Ascultă ce spune profetul: Jertfa de laudă 
Mă va slăvi (Ps., 29, 24); şi iarăşi: Jertfeşte lui Dumnezeu jertfă de laudă! 
(Ps., 49, 15); şi: Ridicarea mâinilor mele, jertfă de seară (Ps., 140, 2). Deci 
dacă-ți faci rugăciunea fără să fu împăcat cu fratele tău, e mai bine să laşi 
rugăciunea, să te duci să te împaci cu fratele tău şi apoi să te rogi. 

Toate s-au făcut pentru a fi pace între oameni. Pentru asta chiar 
Dumnezeu S-a făcut om, a făcut toate acele lucruri mari, ca să ne aducă 
pace. Prin porunca aceasta Hristos trimite pe cel ce a făcut răul la cel căruia 
i-a făcut rău; în Rugăciunea Domnească trimite pentru împăcare pe cel 
năpăstuit la făptaş. În Rugăciunea Domnească spune: Jertați oameni lor 
greşalele lor (Matei 6, 14); aici zice: Dacă are ceva împotriva ta, du-te la el. 
Dar, mai bine spus, mi se pare că şi aici trimite Domnul tot pe cel năpăstuit 
la făptaş, că n-a spus: împacă pe fratele tău, ci: împacă-te!, spusa pare a fi 
pentru cel ce a săvârşit răul, dar toate cuvintele sunt zise pentru cel năpăstuit. 
Dacă te împaci cu el, îi spune Hristos, prin dragostea arătată aceluia Mă vei 
avea şi pe Mine milostiv şi vei putea aduce jertfa cu multă îndrăznire. Dacă 
mai urăşti încă, gândeşte-te că şi Eu renunţ cu plăcere la cele ce Mi se 
cuvin, numai Ca voi să fiți prieteni. Să-ţi fie aceasta mângâiere mâniei tale! 
Hristos n-a spus Când ţi-a făcut un mare rău, atunci împacă-te, ci: Dacă are 
ceva cât de mic împotriva ta. Şi n-a adăugat: Dacă pe drept sau pe nedrept, 
cl a spus numai atât: Dacă are ceva împotriva ta. Chiar dacă te-ar uri pe 
bună dreptate, nici aşa nu trebuie să întinzi mai departe ura. Că şi Hristos 
avea toată dreptatea să fie supărat pe noi, şi totuşi S-a dat pe Sine însuşi spre 
junghiere, fără să țină seamă de acele greşeli ale noastre. 

De aceea şi Pavel, în alt chip, ne sileşte să ne împăcăm, spunân-du-ne: 
Soarele să nu apună peste mânia voastră (Etes., 4, 26). După cum a luat ca 
pricină a împăcării Jertfa, tot aşa şi Pavel, în acelaşi scop, a luat ziua. Se 
temea ca nu cumva noaptea, cel mânios rămânând singur, să nu i se 
mărească şi mai mult mânia. Ziua întâlneşte o mulțime de oameni, aceştia îi 
pot risipi mânia şi-i pot abate gândurile; dar noaptea, când omul este singur 
şi stă şi se socoteşte în el însuşi, valurile mâniei cresc şi furia ajunge mai 
mare. De aceea, dar, Pavel o ia înainte; vrea să-l predea nopţii împăcat, 
pentru ca diavolul să nu mai aibă vreun prilej, datorită singurătăţii, să 
aprindă cuptorul mâniei şi s-o facă mai cumplită. Tot aşa şi Hristos nu 

îngăduie nici cea mai mică amânare, pentru ca nu cumva, odată jertfa 
împlinită, cel cu mânia în suflet să se trândăvească, să amâne împăcarea de 
pe o zi pe alta. Hristos ştie că duşmănia trebuie scoasă iute din suflet; şi, ca 
un doctor iscusit, nu dă numai doctorii ce ne pot feri de boli, ci şi doctorii 
care tămăduiesc bolile”. (Omilii la Matei, omiha XVI, LX, în col. PSB, vol. 
23, pp. 212-214) 


„... porunca de a ne împăca cu duşmanii noştri este o poruncă ce 
distruge toate păcatele zămislite de duşmănie”. (Omilii la Matei, omilha XVI, 
X, în col. PSB, vol. 23, p. 214) 


„Ce înseamnă a se împăca? Înseamnă sau: Primeşte mai bine să ţi se 
facă nedreptate, sau: Aşa judecă pricina ta, ca şi cum ar judeca-o celălalt, ca 
nu cumva, din pricina egoismului tău, să strici dreptatea; şi, dimpotrivă, când 
judeci pricina altuia, judecă-o ca şi cum ar fi vorba de pricina ta şi aşa 
pronunţă sentința. Dacă e greu, nu trebuie să te minunezi; că pentru asta a 
dat Hristos mai înainte toate acele fericiri, ca, prin şlefuirea şi pregătirea mai 
dinainte a sufletului ascultătorului, să-l facă mai destoinic pentru primirea 
întregii Sale legiuiri”. (Omilii la Matei, omilia XVI, X, în col. PSB, vol. 23, 
p. 215) 


„După ce Domnul a rostit toate cuvintele Legii Vechi, a arătat iarăşi 
că nu fratele nostru este cel ce ne face rău, ci diavolul. De aceea a şi adăugat: 
Dar Eu zic vouă: Nu vă împotriviţi celui rău. N-a spus: Nu te împotrivi 
fratelui, ci: Celui rău, arătând că se îndrăznesc acestea la îndemnul 
diavolului. Iar pentru că vina a fost pusă în sarcina diavolului, Domnul 
slăbeşte şi taie mult din mânia ce o purtăm fratelui, care ne-a făcut răul. 

- Ce? Nu trebuie să ne împotrivim celui rău? aş putea fi întrebat. 

- Trebuie, dar nu aşa, ci cum a poruncit Hristos: Să suferim de bună 
voie răul. Numai aşa vei birui răul. Nu stingi focul cu foc, ci cu apă. Dar ca 
să afli că şi în Legea Veche cel ce suferă răul biruie şi că el este cel 
încununat, cercetează istoria Vechiului Testament şi vei vedea că acela 
ajunge în fruntea celorlalţi. Cel care a început răul este socotit că a scos doi 
ochi: şi ochiul aproapelui lui şi pe al lui. De aceea pe bună dreptate este urât 
şi învinuit de toţi. Dimpotrivă cel căruia pe nedrept 1 s-a scos ochiul este 
socotit nevinovat, chiar dacă plăteşte cu aceeaşi măsură. De aceea mulți îl 
compătimesc, pentru că îl socotesc nevinovat chiar după săvârşirea acestei 
fapte rele. Nenorocirea este aceeaşi şi pentru unul şi pentru altul; dar slava 

nu mai e aceeaşi nici la Dumnezeu, nici la oameni. De aceea nici 
nenorocirile lor nu sunt la fel. 

Mai înainte Domnul spusese: Cel care se mânie pe fratele lui în zadar 
şi-l face nebun, vinovat va fi gheenei focului (Matei 5, 22). Acum Hristos 
cere mai multă filozofie; nu porunceşte numai ca cel nedreptăţit să stea 
liniştit, ci să-i dea celuilalt prilejul să facă şi mai mare rău, întinzându-i şi 
celălalt obraz. Hristos spune aceasta, nu pentru a legiui că trebuie să 
întoarcem obrazul când suntem loviți peste obraz, ci pentru a ne învăţa că 
trebuie să suferim răul în toate celelalte împrejurări din viață. 

După cum atunci când Domnul a spus: Cel ce spune fratelui său 
nebun, va fi vinovat gheenei, n-a vorbit numai de această insultă, ci de orice 
fel de insultă, tot astfel şi aici n-a legiuit să suferim cu curaj numai 
pălmuirile, ci să nu ne tulburăm orice rău am suferi. Pentru aceasta dincolo a 
dat ca pildă cea mai grea insultă, iar aici lovirea peste obraz, care pare cea 
mai insultătoare lovire. Prin porunca aceasta Hristos Se adresează şi celui 
care loveşte şi celui lovit. Cel lovit nu se socoteşte lovit, dacă e pregătit să 
filozofeze aşa - că nici nu va simţi lovitura, pentru că se vede mai mult un 
luptător decât un om lovit -, iar cel care loveşte, ruşinat de purtarea celui 
lovit, nu mai dă a doua lovitură chiar dacă ar fi mai sălbatic ca o fiară, ci se 
va osândi şi pentru lovitura de mai înainte. Că nimic nu opreşte de la rău pe 
cel ce face răul atât de mult cât îl opreşte cel care suferă în tăcere răul ce 1 se 
face; nu-l face numai să nu-şi prelungească mai mult răul, ci-l face să se şi 
căiască de faptele sale şi să se depărteze, admirându-i bunătatea. Îl face 
prieten; în loc de duşman şi vrăjmaş îl face rob nu numai prieten. Dacă, însă, 
răzbună răul ce i s-a făcut, se întâmplă tocmai contrariul; amândoi se fac de 
ruşine, se fac mai răi, aprind mai mult mânia; adeseori se ajunge chiar la 
crimă, dacă răul merge mai departe. De aceea Hristos a poruncit nu numai să 
nu te mânii de te pălmuieşte cineva, ci chiar să-i dai prilejul să-şi sature 
pofta de a te lovi, ca să nu-l faci să creadă că ai suferit prima lovitură, pentru 
că n-ai putut altfel. Aşa mai degrabă vei putea da neruşinatului aceluia o 
lovitură de moarte decât dacă l-ai lovi cu palma; şi vei face, dintr-un om 
pornit pe ceartă şi bătaie, un om blând şi potolit”. (Omilii la Matei, omilia 
XVIII, |, în col. PSB, vol. 23, pp. 233-234) 


„Celui care vrea să se judece cu tine şi să-ți ia haina, lasă-i lui şi 
cămaşa. Hristos vrea să ai aceeaşi răbdare nu numai când e vorba de lovituri, 
cl şi când e vorba de bani şi de averi. De aceea dă o pildă tot atât de 
convingătoare ca şi cea de mai înainte. După cum atunci ne poruncise să 
învingem prin suferirea răului, tot aşa şi acum ne porunceşte să învingem pe 
lacom şi hrăpăreț prin a-i da mai mult decât se aştepta să ia. Poruncii 

acesteia îi dă Hristos şi un adaos; că n-a spus: Dă-i haina ce ţi-o cerel!, ci: 
Celui care vrea să se judece cu tine, adică dacă vrea să te dea în judecată şi 
să-ți ia bunurile tale. (...) 

- Ce? Să umblu gol? 

- Nu vom umbla goi, dacă vom îndeplini cu scumpătate poruncile lui 
Hristos, ci vom fi îmbrăcați mai mult decât toţi oamenii! Mai întâi nimeni nu 
va tăbări asupra noastră dacă avem astfel de gânduri; în al doilea rând, chiar 
dacă ar fi cineva atât de sălbatic şi de neomenos încât să meargă până acolo 
să ne ia ceea ce-i dăm de bună voie, se vor găsi cu mult mai mulți oameni 
care ne vor îmbrăca pe noi, care filozofăm aşa, nu numai cu haine, dar, de-ar 
fi cu putinţă, chiar cu propriul lor trup”. (Omilii la Matei, omilia XVIII, II, în 
col. PSB, vol. 23, p. 234) 


„ȘI mai cu seamă acesta-i lucru minunat, că Hristos, convingându-ne 
să suferim răul, îi învaţă să filozofeze şi pe cei ce fac răul. Când hrăpăreţul 
socoteşte mare lucru că ia lucrurile tale, dar tu îi arăţi că-ți este uşor să-i dai 
şi ce nu-ți cere, când îi pui faţă în față sărăcia lui cu dărnicia ta, filozofia ta 
cu lăcomia lui, gândeşte-te ce mare dascăl îi eşti, învățându-l nu cu cuvântul, 
ci cu fapta, să disprețuiască viciul şi să îndrăgească virtutea. Dumnezeu vrea 
să nu ne fim de folos numai nouă, ci tuturor semenilor noştri. Dacă dai 
numai ca să nu mai ajungi în faţa judecății, a1 urmărit doar interesul tău; dar 
dacă dai mai mult decât vrea să-ți ia, urmăreşti şi interesul lui, că te desparți 
de el după ce l-ai făcut bun. 

Putere ca aceasta are sarea (Matei 5, 13) - iar Hristos vrea ca aceia ce- 
L urmează să fie ca sarea - că sarea se păstrează şi pe ea, dar păstrează şi 
alimentele peste care se presară. Aceeaşi putere o are şi lumina: se 
luminează şi pe ea şi luminează şi pe alții. Deci, pentru că Hristos te-a pus 
printre oameni sare şi lumină, fii de folos şi celui ce şade în întuneric; 
învață-l că nici mai înainte, când a luat de la tine, n-a luat cu forța; convinge- 
| că nu ţi-a făcut rău! Dacă îi arăţi că i-ai dăruit şi nu te-a jefuit, vei fi mai 
respectat, mai prețuit. Prefă, dar, cu blândeţea ta, păcatul lui în dărnicia ta”. 
(Omilii la Matei, omilia XVIII, III, în col. PSB, vol. 23, p. 235) 


„- Mă mai întrebi încă şi te mai îndoieşti cum e cu putinţă să ierți pe 
duşmanii tăi când vezi că pentru tine Dumnezeu S-a făcut om, S-a înjosit 
atât de mult şi a pătimit atâtea? Nu-L auzi spunând pe cruce: Jartă-le lor, că 
nu ştiu ce fac! (Luca 23, 34). Nu-l auzi pe Pavel spunând: Cel Care S-a suit 
şi şade în dreapta lui Dumnezeu şi Se roagă pentru noi? (Rom., 8, 34). Nu 
vezi că, după o răstignire şi înălţare, a trimis pe apostoli Săi la iudei care L- 
au omorât, spre a le aduce mii de bunătăţi, deşi apostolii aveau să sufere 

nenumărate rele de la e? Ţi-a făcut duşmanul tău un mare rău? Ce suferință 
e aceasta față de suferința Stăpânului tău, Care a fost legat, biciuit, pălmuit, 
scuipat de slugi, dat morții, şi morții celei mai ruşinoase din toate morțile, 
după ce făcuse iudeilor nenumărate binefaceri? Atunci mai cu seamă fă bine 
duşmanului tău când ţi-a făcut mai mare rău, ca să-ți împleteşti mai 
strălucitoare cunună, scăpându-l pe fratele tău de cea mai cumplită boală! 
Doctorii când sunt loviți şi insultaţi de bolnavii de nervi, atunci le e mai milă 
de ei şi se pregătesc să-i îngrijească, pentru că ştiu că insultele sunt urmări 
ale cumplitei lor boli! Şi tu, dar, gândeşte la fel la cel ce te urăşte, poartă-te 
la fel cu cel ce-ţi face rău! EI este cel bolnav, el suferă toată silnicia! Scapă-l, 
deci, de această asuprire, dă-i prilejul să-şi lase mânia, liberează-l de 
demonul cel cumplit, mânia! Când vedem pe îndrăciți, plângem şi nu ne 
silim să ne îndrăcim şi noi! Aşa să facem şi cu cei mânioşi! Mânioşii se 
aseamănă cu îndrăciţii; dar mai bine spus, mânioşii sunt mai de plâns decât 
îndrăciții pentru că sunt conştienţi de nebunia lor. De aceea le este şi de 
neiertat. 

Nu tăbări, dar, asupra celui căzut la pământ, ci ai milă de el! Dacă 
vedem pe cineva bolnav de fiere, cuprins de amețeli, silindu-se să verse 
sucul acela rău, îi întindem mâna, îl sprijinim pe cel zguduit de boală; chiar 
dacă ne murdărim hainele, nu ne îngreţoşăm, ci urmărim un singur lucru, să- 
| scăpăm pe bolnav de acest chin cumplit. Aşa să facem şi noi cu duşmanul 
nostru. Să-l sprijinim, deşi debordează şi se frământă; să nu-l părăsim până 
ce nu-şi varsă toată amărăciunea. Atunci acela va şti să-ţi aducă mari 
mulțumiri; când se va potoli îşi va da seama bine de ce grozavă tulburare l-ai 
scăpat. Dar pentru ce vorbesc de mulţumirea lui? Dumnezeu te va încununa 
îndată şi te va răsplăti cu nenumărate bunătăţi pentru că ai scăpat pe fratele 
tău de o boală cumplită; iar cel mântuit de boală te va cinsti ca pe stăpânul 
lui, respectându-te necontenit pentru bunătatea ta”. (Omilii la Matei, omila 
XVIII, IV, în col. PSB, vol. 23, pp. 238-239) 


„Apoi, vrând (...) să arate că-Şi întoarce spatele şi urăşte mai mult 
decât orice duşmăma dintre oameni şi că iubeşte mai mult decât orice 
virtutea potrivnică acestui păcat, îndată, după Rugăciunea Domnească, 
(Domnul) aminteşte iarăşi de această virtute, îndemnându-ne să ne supunem 
acestei porunci, fie de frica pedepsei ce ne aşteaptă, fie pentru cinstea ce ni-i 
hotărâtă. 

Că de veți ierta oamenilor greşelile lor, vi le va ierta şi vouă Tatăl 
vostru Cel ceresc; dar dacă nu veți ierta, nici EI nu vi le va ierta (Matei 6, 
14-15). 

Aminteşte iarăşi de ceruri şi de Tatăl, pentru ca să ne facă să ne 
ruşinăm, dacă, fiind copiii unui astfel de Tată, ne purtăm ca fiarele şi dacă, 
fiind chemaţi să fim locuitori ai cerului, avem gânduri pământeşti şi lumeşti. 
Că trebuie să fim copiu Lui nu numai prin har, ci şi prin fapte! Nimic nu ne 
face atât asemenea cu Dumnezeu cât iertarea celor ce ne-au făcut rău şi ne- 
au nedreptăţit, aşa precum ne-a învăţat mai înainte, când a spus că Tatăl 
răsare soarele şi peste răi şi peste buni (Matei 5, 45). Tot în acest scop, 
Domnul, în fiecare din cererile Rugăciunii Domneşti, ne porunceşte să 
facem în comun rugăciunile, spunând: Tatăl nostru, şi: facă-se voia Ta, 
precum în cer şi pe pământ; şi: Dă-ne nouă pâinea, şi: lartă-ne nouă 
greşelile noastre; şi: Și nu ne duce pe noi în ispită, şi: Și ne izbăveşte. Peste 
tot, poruncind acestea, Domnul foloseşte pluralul pentru ca rugându-ne să nu 
avem nici o urmă de ură împotriva fratelui nostru. 

De ce pedeapsă n-am fi vrednici dacă, după toate aceste îndemnuri, nu 
numai că nu iertăm pe duşmanii noştri, ci mai şi rugăm pe Dumnezeu să-i 
pedepsească? Şi călcăm această poruncă ca şi cum am vrea să facem în ciuda 
lui Dumnezeu, deşi Dumnezeu face totul şi nu precupeţeşte nimic numai şi 
numai să nu ne duşmănim unii cu alții. Şi pentru că rădăcina tuturor 
bunătăților este dragostea, Domnul stârpeşte tot ce o vatămă, ca să ne 
apropie şi să ne unească pe unii cu alții”. (Omilii la Matei, omilia XIX, VII, 
în col. PSB, vol. 23, p. 256) 


„Nu este, nu este nimeni, fie tată, fie mamă, fie prieten, oricine ar fi, 
care să ne iubească atât ca Dumnezeu, Cel ce ne-a făcut! Şi asta se vede şi 
din binefacerile pe care ni le face zilnic şi din poruncile pe care ni le dă”. 
(Omilii la Matei, omilia XIX, VII, în col. PSB, vol. 23, p. 256) 


„Într-adevăr, ce oboseală este să ierți pe cel ce te-a supărat? Oboseală 
este să nu ierți, ci să ţii mai departe ura şi duşmănia! Alungă din sufletul tău 
mânia ce o ai împotriva duşmanului tău şi vei vedea câtă linişte ţi se pogoară 
în suflet! Este foarte uşor; de ajuns numai să vrei”. (Omilii la Matei, omilia 
XIX, VII, în col. PSB, vol. 23, p. 257) 


„Oricât de mare rău ne-ar face nouă oamenii, noi să ne gândim la cele 
ale noastre şi la răsplata împlinirii acestei porunci; să punem capăt mâniei, să 
potolim valurile, ca să străbatem netulburaţi viața aceasta, pentru ca, 
ajungând dincolo, să dăm de un Stăpân Care să se poarte cu noi aşa cum ne- 
am purtat şi noi cu semenii noştri. Dacă drumul spre împărăţia cerurilor este 
greu şi înfricoşător, să-l facem uşor şi de dorit, deschizând uşile cele 
strălucitoare ale îndrăznirii către Dumnezeu. Şi ceea ce n-am putut reuşi din 

pricină că păcatele noastre ne ţineau departe, să o reuşim prin blândeţea ce o 
arătăm celor ce ne-au greşit, că nu-i nici greu, nici împovărător! Dacă facem 
bine duşmanilor noştri vom atrage asupra noastră multă milă! Aşa şi în viața 
aceasta ne vor iubi toți, dar, înainte de toți ceilalți, Dumnezeul universului ne 
va şi iubi şi ne va şi încununa şi ne va învrednici de toate bunătăţile cele 
viitoare”. (Omilii la Matei, omilha XIX, IX, în col. PSB, vol. 23, p. 260) 


„Cine iartă pe aproapele său se izbăveşte mai întâi pe el, fără oboseală, 
de păcatele lui; cine cercetează cu milă şi cu duh de iertare păcatele altora, 
atrage, prin hotărârea sa, asupra lui multă iertare”. (Omilii la Matei, omilha 
XXIII, II, în col. PSB, vol. 23, p. 294) 


„Aceeaşi poruncă a dat-o şi în cuvântarea de pe Munte. Atunci a dus 
pe cel care a supărat la cel pe care l-a supărat, spunând: Dacă îţi vei aduce 
darul tău la altar şi acolo îţi vei aduce aminte că fratele tău are ceva 
împotriva ta, du-te şi împacă-te cu fratele tău (Matei 5, 23); a mai poruncit 
ca acela care a suferit o nedreptate să ierte pe semenul său, zicând: Și ne 
iartă nouă greşelile noastre, precum şi noi iertăm greşiţilor noştri (Matei 6, 
12). Acum ne mai arată şi o altă cale. Nu mai porunceşte ca acela care a 
supărat să se ducă la cel pe care l-a supărat, ci cel care a fost supărat să se 
ducă la cel care l-a supărat. Îl pune pe acesta să se ducă la celălalt, pentru că 
aceluia care a făcut greşeala îi e mai greu să se ducă să-şi ceară iertare, îi e 
ruşine, roşeşte. Şi nu-i poruncește să se ducă aşa de ochii lumii, ci ca să 
îndrepte ce s-a făcut. Nu spune: Învinuieşte-l!, nici: Ceartă-l cu asprime!, 
nici: Cere-i socoteală, pedepseşte-l, ci: Mustră-l. Acela e cuprins de mânie 
ŞI de ruşine cum e cuprins de un somn adânc un om care s-a îmbătat; trebuie 
ca tu, care eşti sănătos, să te duci la cel bolnav, să te judeci cu el fără 
martori, pentru ca leacul să fie primit cu uşurinţă. Când Domnul spune: 
Mustră-l, nu spune altceva decât: Adu-i aminte de greşeala lui; spune-i ce ai 
pătimit din pricina lui. Cuvintele acestea, dacă sunt spuse cum trebuie, 
alcătuiesc o parte a apărării lui şi-l duc foarte repede la împăcare. 

- Ce să fac dacă nu mă ascultă şi este încăpăţinat? 

- Ia cu tine încă unul sau doi, ca prin gura a doi martori să stea tot 
cuvântul (Matei 18, 16). 

Cu cât este el mai obraznic şi mai încăpăținat, cu atât trebuie să ne 
dăm mai multă silință să-l vindecăm, nu să-l mâniem şi să-l înfuriem. Şi 
doctorul nu se opreşte, nici nu se necăjeşte, când vede că o boală se vindecă 
greu, ci atunci mai cu seamă îşi dă toată silința. Acelaşi lucru ne porunceşte 
şi Hristos să facem: Pentru că ai fost slab singur, mai ia încă doi, ca să fii 
mai puternic; sunt de ajuns cei doi ca să-l îndrepte pe cel ce a greşit. 

Vezi, dar, că Domnul nu caută numai folosul celui care a fost supărat, 
Cl şi al celui care a supărat? La drept vorbind, cel stăpânit de mânie este cel 
ce suferă. El boleşte, el este neputincios. De aceea de multe ori Hristos 
porunceşte să se ducă cel care a fost supărat la cel care l-a supărat, când 
singur, când împreună cu alții. Dacă stăruie în greşeala sa, să ia cu el şi 
Biserica: 

Spune-l Bisericii! (Matei 18, 17). 

Dacă Hristos ar fi urmărit numai folosul celui care a fost supărat, n-ar 
fi poruncit să iertăm de şaptezeci de ori câte şapte pe cel ce se pocăieşte 
(Matei 18, 22), n-ar fi poruncit să căutăm să îndreptăm de atâtea ori greşeala 
fratelui nostru, ci ar fi poruncit să-l lăsăm, dacă de la prima vorbire cu el 
rămâne neîndreptat; aşa însă ne porunceşte să încercăm o dată, de două ori şi 
de trei ori, ca să-l vindecăm: întâia oară singuri; a doua oară cu doi martori, 
iar a treia oară cu mai mulți”. (Omilii la Matei, omilia LX, I, în col. PSB, 
vol. 23, pp. 697-698) 


„Dar pentru ce porunceşte Hristos ca acela care a fost supărat să 
mustre pe cel care l-a supărat, şi nu altul? 

- Pentru că cel vinovat îl suferă mai uşor pe cel nedreptăţit, pe cel 
supărat, pe cel amărât. N-ar suferi cu aceeaşi inimă mustrarea altuia cum 
suferă mustrarea aceluia, mai cu seamă că îl mustră între patru ochi. Nu-l va 
pleca, oare, mai uşor spre împăcare decât oricare alt om, când cel care 
trebuia să-l pedepsească pentru ocara adusă tocmai el îi arată că se îngrijeşte 
de mântuirea lui? Vezi, dar, că Hristos a dat porunca aceasta nu ca să 
pedepsim pe cel care ne ocărăşte şi ne greşeşte, ci ca să-l îndreptăm?”. 
(Omilii la Matei, omilia LX, II, în col. PSB, vol. 23, p. 699) 


„Atunci apropiindu-se de EI Petru a zis: Doamne; de câte ori îmi va 
greşi fratele meu şi-l voi ierta? Până la şapte ori? Zisu-i-a lui lisus: Nu-ţi 
zic de şapte ori, ci de şaptezeci de ori câte şapte (Matei 18, 21-22). 

Petru a socotit că-l spune lui Hristos mare lucru; de aceea a adăugat cu 
încredere: Până la şapte ori? Cu alte cuvinte Petru îl întreabă pe lisus: De 
câte ori să fac ceea ce ai poruncit să fac? Dacă fratele meu îmi greşeşte 
mereu, dar se căieşte când îl mustru, de câte ori porunceşti să-l tot iert? Cu 
cel ce nu se căieşte de greşeala făcută şi nici nu se recunoaşte vinovat, mi-ai 
spus s-o curm cu el, zicând: Să-ţi fie ție ca un păgân şi vameş (Matei 18, 17). 
Cu acesta însă nu mi-ai dat o astfel de poruncă, ci mi-ai poruncit să mi-l 
apropii. De câte ori, dar, trebuie să-l iert dacă se pocăieşte, după ce îl 
mustru? E destul de şapte ori? 

- Ce-i răspunde lui Petru, Hristos, bunul şi iubitorul de oameni 
Dumnezeu? 

- Nu-ţi spun de şapte ori, ci de şaptezeci de ori câte şapte! Aceste 
cuvinte ale lui Hristos nu arată un număr precis, ci un număr nesfârşit; e 
vorba să 1ertăm pururea şi necontenit”. (Omilii la Matei, omilha LXI, I, în 
col. PSB, vol. 23, p. 704) 


„Punând față în față iubirea ta de oameni cu iubirea Lui, să cunoşti că 
chiar dacă ai ierta de şaptezeci de ori câte şapte, chiar dacă ai ierta 
necontenit pe toți cei ce-ţi greşesc, iubirea ta de oameni față de bunătatea lui 
Dumnezeu cea nemărginită - de care ai să ai atâta nevoie când ai să fii 
judecat şi ai să dai seamă de faptele tale - e ca o picătură de apă față de un 
ocean nemărginit; dar, mai bine spus, chiar cu mult mai mult. De aceea a şi 
adăugat zicând: 

Asemănatu-s-a împărăția cerurilor cu un împărat care a vrut Să se 
socotească cu slugile sale. Şi începând să se socotească cu ele, i s-a adus un 
datornic cu zece mii de talanţi. Neavând el cu ce să plătească, a poruncit să- 
I vândă pe el, pe femeia lui, pe copiii lui şi toate câte avea (Matei 18, 23- 
25). 

Acest datornic însă, după ce s-a bucurat de iubirea de oameni a 
stăpânului său, s-a dus şi a sugrumat pe tovarăşul lui care-i datora o sută de 
dinari. Stăpânul mâniat a poruncit să-l bage iarăşi la închisoare până ce va 
plăti tot. 

A1 văzut cât de mare este deosebirea dintre păcatele ce le facem față 
de oameni şi cele pe care le facem față de Dumnezeu? Este atâta deosebire 
câtă este între zece mii de talanți şi o sută de dinari; dar, mai bine spus, chiar 
cu mult mai mult”. (Omilii la Matei, omiha LXI, I. în col. PSB, vol. 23, pp. 
704-705) 


„Că toată datoria ce o avem noi față de Dumnezeu n-o putem plăti 
oricât ne-am strădui. De aceea Dumnezeu ne-a dat o cale uşoară şi 
lesnicioasă pentru plata datoriei, în stare să şteargă toate datoriile noastre, iar 
această cale este aceea a iertării greşelilor celor ce ne greşesc, a neținerii de 
minte a răului ce ni l-au făcut alţii”. (Omilii la Matei, omilia LXI, III, în col. 
PSB, vol. 23, p. 709) 


„Dacă-ţi este atât de greu să fu prieten cu cel ce te-a supărat, apoi cu 
mult mai greu este să caz în iad; iar dacă ai pune față în față una cu alta, ai 
vedea că e mult mai uşor să te împaci cu cel ce te-a supărat decât să cazi în 
ad”. (Omilii la Matei, omilia LXI, IV, în col. PSB, vol. 23, p. 711) 

„Să nu iertăm numai cu gura, ci din inimă, ca nu cumva, răzbunându- 
ne pe cei ce ne-au greşit, să împlântăm sabia în noi înşine. Te-a supărat, 
oare, atât de mult cel ce ţi-a greşit câtă supărare îţi pricinuieşti ție însuți când 
ți mereu viu în minte răul ce ţi l-a făcut acela şi mai atragi asupra ta şi 
pedeapsa lui Dumnezeu? Dar dacă eşti treaz şi filozofezi, răul se va întoarce 
pe capul aceluia şi el va suferi. Dacă te superi şi te necăjeşti, atunci tu te 
vatămi singur, nu celălalt. Nu spune dar: M-a ocărât, m-a calomniat, mi-a 
făcut numai rău! Cu cât vei spune că ţi-a făcut mai mult rău, cu atât arăţi mai 
mult că el este binefăcătorul tău. Îţi dă prilejul să-ți speli păcatele. Deci cu 
cât îți face mai mult rău, cu atât acela ajunge mai mare pricină de iertare a 
păcatelor tale. Dacă vrem, nimeni nu ne poate face vreun rău, ci chiar 
duşmanii ne pot fi de foarte mare folos. Dar pentru ce vorbesc eu de oameni? 
Este, oare, cineva mai rău decât diavolul? Ei bine şi diavolul poate să ne fie 
mare pricină de laude şi de cununi. O arată lov. Deci pentru ce te mai temi 
de omul care te duşmăneşte, când chiar diavolul îți este pricină de 
încununare? Vrei să-ți spun câte câştigi de înduri cu faţă senină relele ce ţi le 
fac duşmanii? Cel dintâi şi cel mai mare câştig este scăparea de păcate. Al 
doilea câştig, tăria sufletească şi răbdarea. Al treilea câştig, blândețea şi 
iubirea de oameni. Da, omul care ştie să nu se mânie pe cei care-l supără va 
fi cu mult mai blând cu prietenii. Al patrulea câştig, că nu se mânie 
niciodată; iar aceasta nu are egal. Că omul care nu se mânie scapă şi de 
tristețea pricinuită de mânie şi nici nu-şi cheltuieşte viaţa în supărări şi dureri 
zadarnice; omul care nu ştie ce-i ura nu ştie nici ce-i supărarea, ci se bucură 
de mulțumire sufletească şi nenumărate bunătăţi. 

Deci, dacă urâm pe alții ne pedepsim pe noi înşine, după cum dacă 
iubim pe alţii ne facem nouă înşine bine. În afară de aceasta eşti respectat de 
toți, chiar de duşmani, fie ei chiar demoni; dar, mai bine spus, dacă nu urăşti, 
nici nu vei avea duşmani. lar cel mai mare şi cel dintâi bine este că 
dobândeşti iubirea de oameni a lui Dumnezeu. Dacă ai făcut păcate, vei 
dobândi iertare; dacă ai făcut fapte bune, vei căpăta mai multă îndrăznire 
înaintea lui Dumnezeu. 

Să căutăm, dar, să nu urâm pe nimeni, ca şi Dumnezeu să ne iubească 
pe noi, să Se milostivească şi să ne miluiască, chiar dacă păcatele noastre ar 
fi de zece mii de talanți. 

Îmi spui că cineva ţi-a făcut rău? Miluieşte-l, nu-l urî! Plângi şi 
jeleşte-l, nu-i întoarce spatele! Că n-ai supărat tu pe Dumnezeu, ci el! Pe tine 
Dumnezeu te laudă dacă suferi fără gând de răzbunare răul ce ţi s-a făcut. 
Gândeşte-te că Hristos, când avea să fie răstignit pe cruce, Se bucura pentru 
EI, dar plângea pentru răstignitorii Săi. Tot aşa trebuie să facem şi noi. Cu 

cât ni se face mai mult rău, cu atât mai mult trebuie să plângem pe cei care 
ne fac rău. De aici, pentru noi mari bunătăți, pentru aceia, chinuri şi 
pedepse”. (Omilii la Matei, omiha LXI, V, în col. PSB, vol. 23, pp. 712-713) 


„Ti s-au răsplătit cu rău binefacerile? Plângi şi jeleşte mai ales pe cel 
ce ţi-a făcut rău, iar de tine bucură-te că ai ajuns asemenea lui Dumnezeu, 
Care răsare soarele peste răi şi peste buni (Matei 5, 45). Dar dacă imitarea 
lui Dumnezeu te depăşeşte - deşi nu-i greu pentru mintea trează -, dacă totuşi 
ți se pare asta peste puterile tale, haide să te duc la nişte oameni ca şi tine, la 
Iosif, care a suferit o mulțime de rele de la frații lui şi totuşi le-a făcut bine 
(Fac., 45, 1-15), la Moise, care s-a rugat pentru cei care uneltiseră de atâtea 
ori împotriva lui (leş., 32, 32), la Pavel, care se ruga să fie anatema pentru 
iudei (Rom., 9, 3), deşi nu putea să numere suferinţele îndurate de la ei, la 
Ştefan, care fiind bătut cu pietre, s-a rugat să li se ierte lor păcatul acela 
(Fapte 7, 60). 

Gândindu-ne la toate acestea, să scoatem din sufletul nostru toată 
mânia, ca şi Dumnezeu să ne ierte şi nouă toate păcatele”. (Omilii la Matei, 
omilia LXI, V, în col. PSB, vol. 23, pp. 713-714) 


„Gândeşte-te de cât de multe păcate eşti vinovat! De te gândeşti la ele, 
atunci nu numai că nu vei amâna să 1erți pe cei ce ți-au făcut rău, ci chiar vei 
alerga la cei ce te-au supărat, ca să ai prilej de a ţi se ierta păcatele. Păgânii 
nu aşteptau răsplată şi cu toate acestea de multe ori trăiau această filozofie, 
adică iertau pe cei ce le făceau rău; iar tu, care ai nădejdi atât de mari, tu 
amâni de pe o zi pe alta, pregeţi să ierți pe cei ce ţi-au făcut rău? Pentru ce 
nu vrei să faci înainte de timp, de dragul legii lui Dumnezeu, ceea ce va face 
timpul de la sine? Vrei să ţi se stingă duşmănia, fără de răsplată în loc să ai 
răsplată? Nu vei avea nici o răsplată dacă timpul îţi potoleşte duşmănia, ci, 
dimpotrivă, mare pedeapsă, pentru că legea lui Dumnezeu nu te-a înduplecat 
să faci ceea ce timpul a făcut. lar dacă spui că te apucă furiile când îţi aduci 
aminte de ce ţi-a făcut duşmanul tău, adu-ți aminte şi de binele ce ţi l-a făcut 
cândva, ca şi de relele pe care tu le-ai făcut altora. Te-a vorbit de rău şi te-a 
batjocorit? Gândeşte-te că şi tu ai vorbit de rău pe alţii. Cum vrei să fii iertat 
când tu nu ierţi pe alţii? Îmi spui că n-ai vorbit pe nimeni de rău? Dar ai 
auzit pe cei ce vorbeau de rău pe alții şi ai încuviințat. Nici fapta asta nu-i 
fără de păcat. 

Vrei să vezi ce mare bine este să nu te răzbuni pe cel ce ţi-a făcut rău 
şi că asta mai cu seamă bucură pe Dumnezeu? lată ce-ţi spun! Dumnezeu 
pedepseşte pe cei care se bucură când unii sunt pedepsiți pe bună dreptate. 
Da, sunt pedepsiţi pe bună dreptate, dar tu nu trebuia să te bucuri. Profetul 1- 

a ținut de rău pe aceştia şi-a adăugat zicând: N-au suferit deloc din pricina 
durerii adânci a lui Iosif (Amos 6, 6), şi iarăşi: N-a ieşit cel ce locuieşte în 
Enan Să plângă casa care este lipită de ea (Mih., 1, 11). Cu toate că şi Iosif, 
adică semințiile ieşite din el, şi vecinii lor au fost pedepsiţi cu voia lui 
Dumnezeu, totuşi Dumnezeu vrea ca noi să luăm parte la suferințele şi 
durerile acelora. Dacă noi, răi fiind, ne mâniem mai mult când vedem că o 
slugă râde atunci când pedepsim pe o altă slugă, şi o pedepsim şi pe aceea, 
cu mult mai mult Dumnezeu va pedepsi pe cel ce se bucură de pedeapsa 
altora”. (Omilii la Matei, omiha LXXIX, IV, în col. PSB, vol. 23, p. 902) 


„După cum în haina împărătească cele mai de preţ dintre flori şi culori 
sunt cele care slujesc la facerea hlamidei, tot aşa şi aici cele mai de preţ fapte 
bune sunt cele care întăresc şi ţin dragostea. Nimic nu păstrează dragostea ca 
uitarea greşelilor celor ce ne-au greşit. 

- Cum? Dumnezeu nu zice nimic de cel care ne greşeşte nouă şi ne 
face rău? 

- Cum să nu spună? Nu duce, oare, Dumnezeu pe cel ce face rău la 
cel căruia 1-a făcut rău? Nu-l trimite la el chiar în fața altarului şi-l cheamă la 
sfânta masă abia după ce s-a împăcat cu el (Matei 5, 23-24)? Dar pentru că 
Dumnezeu i-a dat o astfel de poruncă, nu înseamnă ca tu să aştepţi să vină el 
la tine, pentru că atunci ai pierdut totul. De aceea mai cu seamă Dumnezeu 
în hotărăşte răsplata nespusă, ca să o iei tu înaintea aceluia; că dacă te 
împaci la rugămintea lui, împăcarea nu s-a făcut de dragul poruncii lui 
Dumnezeu, ci datorită stăruinței celuilalt. De aceea şi pleci fără cunună; 
cununa o 1a el.” (Omilii la Matei, omilia LXXIX, V, în col. PSB, vol. 23, pp. 
902-903) 


„Precum vom fi noi faţă de frațu noştri, aşa va fi Domnul față de noi.” 
(Comentar la Evanghelia de la loan, omiha LX, 4, p. 301) 


„Să-i iertăm aproapelui nostru greşelile şi jignirile lui, sau mai bine să 
răspundem la aceste ofense prin binefaceri, ca să dobândim mila lui 
Dumnezeu.” (Comentar la Evanghelia de la loan, omiha LXXI, 3, p. 364) 


„Ruşinaţi-vă, rogu-vă, şi sfiiţi-vă de această sfântă masă, din care cu 
toții ne împărtăşim; sfiiţi-vă, zic, de Hristos cel jertfit pentru noi, de jertfa ce 
stă aici în fața noastră. Chiar tâlharii, când se împărtăşesc din aceeaşi pâine 
şi din aceeaşi sare, nu mai sunt tâlhari față de cei ce se împărtăşesc cu ei, 
căci acea masă schimbă înclinațiile lor, şi pe cei ce sunt mai sălbatici decât 

fiarele îi face mai blânzi.” (Omilii la Epistola către Romani a Sfântului 
Apostol Pavel, omilia VIII, p. 146) 


„Tocmai de aceea drept este ca tu să dai la o parte mânia, fiindcă el a 
primit o rană adâncă, căci diavolul l-a rănit. Deci nu-l mai lovi şi tu, ca să nu 
cazi împreună cu el. Pe cât timp tu te stăpâneşti, este cu putință încă a se 
mântui şi acela; însă dacă te arunci asupra lui ocărându-l la fel, apoi cine vă 
va mai ridica de jos? EI este cel rănit? Însă atunci nu va putea să stea, şi tu 
eşti care cazi o dată cu el. Cum? Nu-ţi ajunge ţie că ai ocazia de a întinde 
mâna în ajutor altuia? Deci stai bărbăteşte, şi tu cel dintâi azvârle arcul la o 
parte, şi trage de pe câmpul de luptă pe fratele tău, cel mort deja, prin 
îndelunga ta răbdare ce ai avut-o faţă de el. L-a rănit pe el mânia? Nu-l mai 
răni şi tu, ci scoate-i tu cel dintâi săgeata. Dacă noi ne purtăm astfel unii cu 
alții, de îndată vom fi cu toții sănătoşi, iar dacă ne înarmăm unu împotriva 
altora, atunci nu mai este nevoie nici de prezenţa diavolului, căci pierderea 
noastră este desăvârşită.” (Omilii la Epistola către Romani a Sfântului 
Apostol Pavel, omilia VIII, pp. 147-148) 


„Pe Dumnezeu mai cu seamă aceasta Îl slăveşte, ca noi să ne îngrădim 
unii pe alţii cu dragoste. Astfel, deci, când tu eşti învrăjbit cu fratele tău, 
chiar dacă te-a mâhnit cu ceva, şi dacă în sine-ți cugeti că alungând mânia, 
tu prin aceasta slăveşti pe Stăpânul nostru, apoi atunci te vei împăca blând 
cu El; şi dacă nu o faci aceasta pentru fratele tău, fă-o cel puţin pentru 
Dumnezeu, sau, mai bine zis, pentru EI să o faci mai întâi, căci şi Hristos a 
făcut totul pentru unirea şi buna înţelegere dintre noi.” (Omilii la Epistola 
către Romani a Sfântului Apostol Pavel, omilia XXVII, p. 494) 


„Soarele să nu apună întru mânia voastră. Voieşti a te lăsa să fii 
stăpânit de mânie? Fă-o, însă-ți ajunge un ceas, două sau trei; soarele să nu 
vă părăsească pe voi în duşmănie. A răsărit din bunătate, să nu plece de la 
voi strălucind şi luminând pe cei nevrednici. Căci dacă stăpânul l-a trimis pe 
dânsul din bunătatea cea mare, şi ţi-a iertat greşalele tale, iar tu nu ierţi pe 
ale aproapelui, gândeşte-te singur cât de mare este răul. Dar pe lângă aceasta 
mai este şi altceva. Fericitul Pavel s-a temut, ca nu cumva noaptea să 
găsească pe cel nedreptăţit încă cuprins de mânie, şi de aici să se reaprindă 
focul. Întrucât timp multe se petrec la lumină şi în timpul zilei, îţi este ore- 
cum scuzabil de a te lăsa sub stăpânirea mâniei; dar când vine seara împacă- 
te cu duşmanul, şi stinge răul din capul locului, căci de te va apuca noaptea 
aşa, nu va fi suficientă ziua următore de a stinge răul mărit deja în cursul 
nopţii, ci chiar de ai putea să tai o parte din el, totuşi nu vei putea să-l tai cu 

totul, iar în noaptea următoare, fiind încă cuprins de mânie, vei aprinde focul 
mai mare. Căci după cum se întâmplă cu soarele câteodată, când el neputând 
a dovedi că cerul cel des şi încărcat cu nori în timpul nopți să-l subțieze şi 
să poată împrăştia în timpul zilei căldura, iar în noaptea următoare aerul se 
mai îndeseşte încă prin alte neguri şi evaporaţiuni, ceea ce ne arată în mod 
cert stricarea timpului, - tot aşa se întâmplă şi cu mânia.” (Comentariile sau 
Explicarea Epistolei către Efeseni, omiha XIV, pp. 138-139) 


„Cel ce iartă datornicului datoria bănească ce o are la dânsul, face 
desigur un lucru frumos şi admirabil, însă darul acesta se mărgineşte numai 
în corp deşi el îşi atribuie o răsplată în cele duhovniceşti şi în acordarea 
darurilor spirituale; însă cel ce iartă greşalele altuia, foloseşte şi sufletul său, 
cum şi sufletului celui ce a primit iertarea. Cu modul acesta, el a făcut mai 
blând şi mai îngăduitor nu numai sufletul său, ci şi al aceluia. Nu aruncându- 
ne cu furie asupra celor ce ne-au nedreptăţit, noi vom putea vreodată a-i 
îmblânzi şi a-i umili atâta, pe cât le atingem sufletele lor iertându-i.” 
(Comentariile sau Explicarea Epistolei către Efeseni, omilia XVI, p. 158) 


„Când tu ierți fratelui tău, prin aceasta imiți pe Dumnezeu şi te 
asemeni Lui. Trebuie a ierta fratelui tău greşalele, mai mult decât i-ai ierta 
datoria bănească, pentru că dacă i-ai iertat datoria bănească nu ai urmat pe 
Dumnezeu, pe când dacă i-ai iertat greşalele, pe Dânsul L-ai imitat.” 
(Comentariile sau Explicarea Epistolei către Efeseni, omilia XVII, p. 163) 


„... să 1ertăm tuturor, căci nouă ne iertăm. Când noi în iertăm pe alţii şi 
Dumnezeu va ierta păcatele noastre şi astfel ne vom învrednici de bunurile 
viitoare.” (Omilii la Epistola către Filipeni, omiha a V-a, p. 91) 


„Este posibil a ierta, fără însă a şi iubi, trebuie a şi iubi.” 
(Comentariile sau Explicarea Epistolei către Coloseni, omilha VIII, p. 93) 


„Chiar dacă poate n-ai fi vinovat de multe păcate, dar dacă Dumnezeu 
Hi-ar porunci să ierți, oare nu ar trebui să ierți? Acum însă fiind şi atât de 
vinovat, tu nu-l ierți pe cel ce ţi-a greşit? 

Şi acestea ţi le cere el, din acelea pe care tu le ai. Dacă noi ne-am duce 
la un datornic al nostru, iar acela, aflând, ne primeşte, ne cinsteşte şi ne 
ospătează, ba încă ne arată toată dragostea cu prisosință — fără a se crede prin 
aceasta dezlegat de plata datoriei ce o are — apoi prin toate acestea el 
încearcă a ne face îngăduitori în privinţa cererii acelei datorii; iar tu, 
datorând atâtea lui Dumnezeu şi poruncindu-ţi-se a ierta, pentru ca iarăşi să 

iei, nu ierți? Şi cât de uşoară este virtutea! Aici nu este nevoie nici de 
puterea trupului, nici de avere, nici de bani, nici de stăpânire, nici de 
prietenie, nici de altceva de acest fel, ci este de ajuns numai a voi, şi totul se 
face, lucru ce are mare folosință. 

Te-a supărat poate cutare, te-a bârfit şi batjocorit? Gândeşte-te că şi tu 
multe de acestea faci altora, ba însuşi Stăpânului, şi deci iartă şi treci cu 
vederea. Gândeşte-te că zici: Și ne iartă nouă greşelile noastre, precum şi 
noi iertăm greşiților noştri (Matei 6, 12), gândeşte-te că, dacă nu ierţi, nu vei 
putea zice aceste cuvinte cu curaj, iar dacă ierți, apoi tu ceri un lucru ce ţi se 
datoreşte, nu prin natura lucrului, ci prin filantropia celui ce dă. Şi ce 
egalitate poate fi între cele ce ierți tu celor deopotrivă cu tine, şi cel ce ai 
păcătuit către Stăpânul şi pentru care ceri iertare? Şi cu toate acestea ne 
învrednicim de o astfel de filantropie, fiindcă bogat este El în milă şi 
îndurări! Şi ca să-ţi arăt că şi fără de acestea, şi fără de iertare, de la a ierta 
numai tu singur te foloseşti, gândeşte-te câți prieteni ai tu, câte laude de 
pretutindeni ţi se aduc, zicând toţi: Bun om, lesne de împăcat, nu ştie a se 
răzbuna, de îndată ce a fost rănit, s-a şi vindecat. Pe un astfel de om căzut în 
vreo împrejurare nenorocită, cine nu l-ar milui? Cine nu l-ar ierta greşind? 
Cine nu i-ar îndeplini cererea ce ar face-o pentru alţii? Cine n-ar voi să fie 
prieten şi rob unui astfel de suflet bun?” (Comentariile sau explicarea 
Epistolei către Filimon, omilha I, în vol. Comentariile sau explicarea 
Epistolei a doua către Timotei..., pp. 204-205) 


„Nu-ţi va face duşmanul atâta rău cât îți faci ție însuţi de nu te împaci 
cu el, călcând în picioare legile lui Dumnezeu! Te-a ocărât acela? De aceea 
dar Îl ocărăşti şi tu pe Dumnezeu? Spune-mi! Să nu te împaci cu cel care te-a 
ocărât nu înseamnă atât a te răzbuna pe el, cât a ocări pe Dumnezeu, Care a 
legiuit să te împaci cu duşmanul tău. Nu te uita dar la cel care-i rob ca şi 
tine, nici la mărimea nedreptăţilor pe care ţi le-a făcut! Uită-te la Dumnezeu, 
vârându-ți în minte frica de Dumnezeu! Gândeşte-te la aceea că, cu cât vei 
suferi mai mare silnicie sufletească atunci când te sileşti să te împaci 
duşmanul tău, după ce ţi-a făcut mii şi mii de rele cu atât te vei bucura de 
mai mare cinste de la Dumnezeu Care ţi-a poruncit să te împaci! După cum 
tu îl primeşti pe duşman cu multă cinste aici, tot aşa şi Dumnezeu te va primi 
cu multă slavă dincolo, dându-ți în schimbul acestei ascultări înmiite 
răsplăți”. (Cuvântări împotriva anomeilor, cuv. VI, în vol. Cuvântări 
împotriva anomeilor. Către iudei, p. 104) 


„Nici unul să nu-şi aducă aminte în inima lui de răutatea fratelui său 
(Zah., 7, 10) şi Nimeni să nu ție socoteală de răutatea aproapelui său (Zah., 

8, 17). Nu a zis numai: Jartă-l, ci: Nici să n-o ai în cuget, nici să ţii seama de 
ea (de greşeala aproapelui), înlătură-ți cu totul mânia, nimiceşte această 
rană. Vrând să-l pedepseşti pe acela, te chinueşti pe tine însuţi, de parcă ţi-ai 
pune mânia ca gâde şi ţi-ai sfâşia singur măruntaiele.” (Predicile despre 
statui, Partea a II-a, predica a XX-a, p. 182) 


„Nu-mi spune: Mi-a făcut cutare şi cutare neajuns. Chiar dacă s-ar fi 
dovedit față de tine vinovat de toate răutățile omeneşti, şi aşa Dumnezeu ți- 
ar fi poruncit să-i ierți totul.” (Predicile despre statui, Partea a II-a, predica a 
XX-a, pp. 189-190) 


„ȘI nu eu spun acestea, ci mai de grabă Stăpânul Care S-a răstignit 
pentru noi. Pentru a te împăca cu Tatăl tău, El n-a şovăit de a Se lăsa ucis, 
vărsându-şi sângele. Şi tu, ca să te împaci cu tovarăşul tău de robie, nu vrei 
să scoţi măcar o vorbă şi nici să alergi cel dintâi. Ascultă ce spune 
Evanghelia despre astfel de oameni: Dacă, aducând darul tău la altar, îţi 
aduci aminte că fratele tău are ceva împotriva ta (Mt., 5, 23); nu a zis: 
Aşteaptă ca acela să vină la tine, şi nici: Vorbeşte-i printr-un mijlocitor! 
Nici: Cheamă pe altcineva! Ci: Tu însuți du-te la acela: Du-te, zice, şi 
împacă-te mai întâi cu fratele tău (Mt., 5, 24). O, faptă de necrezut! El nu 
socoate că e o ruşine, ca să laşi darul acolo, şi tu socoţi că e o ruşine să alergi 
mai întâi şi să te împaci?! Şi cum poate fi o asemenea purtare vrednică de 
iertare? Dacă vezi un mădular de-al tău tăiat, nu faci totul ca să-l hpeşti iar 
de trup? Fă aşa şi cu frații tăi: când îi vezi tăiați de la prietenia cu tine, 
aleargă în grabă de-i îmbrățişează, neaşteptând să vină aceia mai întâi, ci tu 
zoreşte-te să iei mai întâi premiul.” (Predicile despre statui, Partea a II-a, 
predica a XX-a, p. 190) 


„Preîntâmpină-l pe fratele tău şi ţine-l, ca să nu dea înapoi, chiar de ar 
fi nevoie în ziua aceea să colinzi tot oraşul, chiar dacă ar trebui să ieşi afară 
din oraş, chiar de ar trebui să faci un drum foarte lung; lasă toate la o parte şi 
îngrijeşte-te de un singur lucru: să te împaci cu fratele tău. Dacă e un lucru 
greu, gândeşte-te că rabzi toate acestea pentru Dumnezeu şi vei avea o 
mângâiere deplină; aţâţă sufletul care caută să dea înapoi, care se teme, care 
roşeşte şi descântă-l mereu aşa: Ce zăboveşti? Ce te codeşti şi te dai 
îndărăt? Nu e vorba de alte lucruri trecătoare, nici de bani, ci de mântuirea 
noastră. Dumnezeu ne sfătueşte să facem aşa, prin urmare în faţa poruncilor 
Lui să lăsăm totul la o parte.” (Predicile despre statui, Partea a II-a, predica 
a XX-a, p. 192) 

„Chiar dacă ne-ar batjocori din nou, chiar de ne-ar bate sau ne-ar face 
ceva şi mai rău, să răbdăm totul bărbăteşte, întrucât facem aceasta, nu atât de 
hatârul lui, ci de al nostru; mai înainte de toate celelalte virtuţi, de aceasta ni 
se va ţine nouă socoteală în ziua aceea (a judecății). În multe am greşit, cu 
multe am păcătuit şi am întărâtat pe Stăpânul nostru Care, din îndurarea Sa, 
ne-a dat acest drum de împăcare; să nu părăsim, aşadar, această scumpă 
comoară. Crezi că n-a fost în puterea Lui ca doar să ne poruncească a ne 
împăca, fără să ne dea nici o răsplată? Nu e nimeni să-l stea împotrivă cu 
vorba sau să-l îndrepte poruncile Lui. Totuşi, din marea Lui bunătate, ne-a 
făgăduit răsplată mare şi nespusă, şi pe care mai mult dorim a o dobândi: 
iertarea păcatelor, dându-ne totodată putinţa ca să I ne supunem foarte uşor 
întru aceasta.” (Predicile despre statui, Partea a II-a, predica a XX-a, pp. 
192-193) 


„Atunci de ce iertare vom avea parte, dacă, fiind vorba să căpătăm aşa 
mare simbrie, nici chiar în acest fel nu ascultăm de Legiuitor, ci stăruim în 
disprețul nostru? Şi că aceasta înseamnă dispreţ, se vede de aici: dacă împă- 
ratul ar fi făcut o lege, ca toți duşmanii să se împace, căci altfel li se va tăia 
capul, nu s-ar grăbi toți să se împace între ei? Eu aşa cred. Atunci cum vom 
avea parte de iertare, când nici atât respect n-avem faţă de Dumnezeu cât 
avem faţă de tovarăşii noştri de robie? De aceea ni s-a poruncit să spunem: 
Iartă-ne nouă greşalele noastre precum şi noi iertăm greşiților noştri (Mt., 
6, 12). 

Ce poate fi mai blând, mai blajin ca această învățătură? Te-a făcut pe 
tine judecător, când e vorba de iertarea păcatelor tale; dacă ierți puţine, 
puţine ţi se iartă; dacă ierți multe, multe ţi se iartă; dacă ierți din inimă şi cu 
suflet curat, în acelaşi fel îţi iartă şi Dumnezeu ţie; dacă pe lângă iertarea 
dată, îl mai ai (pe vechiul duşman) şi ca prieten, aşa se va purta şi Dumnezeu 
cu tine: aşa că, cu cât va greşi cineva mai mult faţă de tine, cu atât trebuie să 
te grăbeşti mai mult să te împaci cu el, de vreme ce el e pricina care face să 
ni se ierte greşeli mai mari.” (Predicile despre statui, Partea a II-a, predica a 
XX-a, pp. 193-194) 


„Dacă iertaţi oamenilor greşelile lor şi Tatăl vostru Cel ceresc vă va 
ierta vouă greşelile voastre (Mt., 6, 14). Câtă depărtare e între o sută de 
dinari (lei) şi zece mii de talanţi (douăsprezece milioane lei aur), atâta este şi 
între datoriile acelora şi ale noastre față de Dumnezeu). De ce pedeapsă n- 
al fi vrednic, tu care, fiind vorba să primeşti zece mii de talanți în loc de o 
sută de dinari, nici aşa nu vrei să ierți această mică datorie şi întorci 
împotriva ta această rugăciune? Căci când spui: Iartă-ne nouă, precum şi 

noi iertăm, însă tu nu ierţi, tu nu te rogi pentru altceva lui Dumnezeu, decât 
să te lipsească de orice apărare şi iertare. O să-mi spui: eu nu cutez să zic: 
Iartă-mi mie, precum şi eu iert, ci numai: lartă-mi! - Şi ce e cu asta? Chiar 
dacă nu zici tu, Dumnezeu aşa face. Şi lucrul acesta ni l-a desluşit prin 
cuvintele ce urmează după aceea (după 7atăl/ nostru) - căci dacă - zice 
Evanghelistul - nu veți ierta oamenilor, nici Tatăl vostru Cel ceresc nu vă va 
ierta vouă. Să nu socoţi deci a fi o prevedere că nu spui toată rugăciunea, şi 
să nu faci rugăciunea pe jumătate, ci să te rogi aşa cum te-a învăţat EI, 
pentru ca şi nevoia de a spune zilnic această rugăciune umplându-te de 
teamă, să te silească a ierta pe aproapele tău. Nu-mi spune: L-am îmbiat 
adesea, l-am rugat, am stăruit şi tot nu s-a împăcat. Să nu te laşi, până nu se 
va împăca. Căci Domnul n-a spus: Lasă darul tău şi du-te de te roagă de 
fratele tău, ci: Du-te, împacă-te! Aşa că, chiar dacă îl rogi mult, nu te lăsa, 
până nu-l îndupleci.” (Predicile despre statui, Partea a II-a, predica a XX-a, 
pp. 195-196) 


„L-ai rugat adesea şi adesea ai fost respins? Dar vei primi cu atât mai 
mare răsplată. Căci cu cât acela se îndărătniceşte şi tu stărui în îndemnul tău, 
cu atât îţi va creşte simbria. Cu cât isprava aceasta întâmpină mai multe 
greutăți, iar împăcarea mai multă trudă, cu atâta şi păcatul aceluia e mai 
mare şi mai strălucite cununile răbdării tale. O astfel de putere nu numai s-o 
lăudăm, ci s-o arătăm şi în fapte, şi să nu dăm înapoi până nu ne vom 
întoarce iar la vechea prietenie. Căci nu e de ajuns să nu vătămăm, să nu 
asuprim şi să nu purtăm în cuget ură duşmanului, ci trebuie să-l facem să fie 
cu bunăvoință pentru noi. 

Aud pe mulți spunând: eu nu-l urăsc, nu sunt supărat, n-am nimic a 
împărți cu dânsul. Dar Dumnezeu n-a poruncit ca să n-ai nimic a împărți cu 
el, ci să ai multe laolaltă cu el. De aceea îţi e frate, de aceea nu a zis: Jartă 
fratelui tău ce ai împotriva lui, ci: Du-te, mai întâi împacă-te cu el, chiar 
dacă are ceva împotriva ta, şi să nu te laşi până nu uneşti acel mădular (cu 
restul trupului) spre bună înţelegere.” (Predicile despre statui, Partea a II-a, 
predica a XX-a, pp. 196-197) 


„Nici Hristos nu ne-a sfătuit să facem aceasta numai pentru binele 
duşmanilor, ci pentru binele nostru, al celor ce le iertăm lor păcatele. Când îl 
ierți pe duşmanul care s-a mâniat pe tine, primeşti mai mult decât dai. 

- Cum se poate să primesc mai mult? 

- Da, dacă ierți duşmanului tău greşelile, ţi se iartă şi ţie greşelile 
făcute față de Stăpân. Acestea sunt mari, de nevindecat şi de neiertat, acelea, 
uşoare, lesne de potolit şi de iertat. Ascultă ce spune Eli, preotul, fiilor lui: 

De păcătuieşte un om faţă de alt om, să se roage pentru el. Dar de va 
păcătui omul față de Dumnezeu, cine se va ruga pentru el? (| Regi 2, 25). 
Prin urmare, păcatul acesta nu se şterge uşor prin rugăciune. Prin rugăciune 
nu se şterge, dar se şterge prin iertarea păcatelor aproapelui. Din pricina 
aceasta, Hristos a numit păcatele săvârşite faţă de Dumnezeu zece mii de 
talanţi, iar pe cele făcute față de aproapele nostru, o sută de dinari (Matei 18, 
23-35). Iartă, dar, o sută de dinari, ca să ţi se ierte zece mii de talanți.” 
(Omilia I la Vânzarea lui luda, |, în vol. Predici la sărbători împărăteşti şi 
cuvântări de laudă la sfinți, pp. 46-47) 


„Hristos Şi-a dat sufletul Lui pentru cei care Îl urau, iar tu continui să 
duşmăneşti pe vecinul tău? Cum poţi păşi spre Masa păcii? Hristos nu S-a 
dat în lături ca să moară pentru tine, iar tu, pentru ambiția ta, nu vrei să pui 
capăt urii? Merită oare iertare o astfel de purtare? 

- M-a supărat, îmi spui, m-a păgubit mult! 

- E1, şi ce-i cu asta? Te-a păgubit negreşit cu bani, dar nu te-a omorât 
cum a omorât luda pe Hristos. Şi Hristos, chiar acest Sânge pe care l-a 
vărsat, l-a dat pentru mântuirea celor ce I-au vărsat Sângele. Poţi să-mi spui 
ceva la fel cu aceasta? Dacă nu ierți pe duşman, nu-i faci rău lui, ci ţie. 
Duşmanului i-ai făcut de multe ori rău, dar numai în viaţa aceasta; pe tine 
însă te-ai făcut prin asta de neiertat în ziua Judecăţii.” (Omilia I la Vânzarea 
lui luda, VL, în vol. Predici la sărbători împărăteşti şi cuvântări de laudă la 
sfinți, p. 57) 


„- Mi-a făcut rău mare, îmi spui, m-a nedreptăţit de mii de ori, a 
atârnat primejdie deasupra vieţii mele. 

- E1, şi ce-i cu asta? Dar nu te-a răstignit cum au răstignit iudeii pe 
Domnul. Dacă nu ierți aproapelui tău relele pe care ţi le-a făcut, nici Tatăl 
tău nu-ţi va ierta păcatele tale. Cu ce cuget spui: Tatăl nostru Care eşti în 
ceruri, Sfințească-se numele Tău şi celelalte? Hristos Şi-a dat Sângele, pe 
care Acela l-a vărsat, spre mântuirea celor ce I l-au vărsat. Poţi să faci ceva 
la fel cu acesta? Dacă nu-i ierți pe duşman, nu-i faci rău lui, ci ţie. 
Duşmanului i-a făcut de multe ori rău, dar numai în viaţa aceasta; ţie însă ţi- 
al făcut prin asta de neiertat pedeapsa în viața ce va să fie.” (Omilia a Il-a la 
Vânzarea lui luda (Cuvânt în Sfânta şi Marea Joi), VI, în vol. Predici la 
sărbători împărăteşti şi cuvântări de laudă la sfinţi, p. 12) 


„Dumnezeu a spus: Dacă îți aduci darul tău la altar şi acolo îți aduci 
aminte că fratele tău are ceva împotriva ta, lasă acolo darul tău, înaintea 

altarului, şi mergi mai întâi şi împacă-te cu fratele tău şi apoi vino şi adu-ți 
darul tău (Matei 5, 23-24). Noi însă ne apropiem de altare duşmănindu-ne 
cu alții, purtând în sufletul nostru ură împotriva fraților noştri. Dumnezeu 
atât de mult Se îngrijeşte ca noi să trăim în pace unu cu alți, încât rabdă să 
rămână nesăvârşită jertfa ce l-o aducem, să întrerupem slujba către 
Dumnezeu numai din dorinţa ce o are de-a pune capăt duşmăniei şi urii ce o 
avem unii faţă de alții. lar noi ţinem socoteală atât de puţin de această 
dorință a Lui, încât păstrăm zile întregi duşmănia, spre propria noastră 
pagubă.” (Despre căință (1), 3, în vol. Despre mărginita putere a diavolului. 
Despre căință..., pp. 61-62) 


„Hristos a poruncit ca acela ce face rău să se ducă şi să se împace cu 
cel căruia 1-a făcut rău, pentru că acela care a făcut răul poate fi mai cuprins 
de dorinţa de răzbunare, pe când cel ce a suferit răul poartă necontenit în 
sufletul lui dorința de răzbunare.” (Despre căință (|), 3, în vol. Despre 
mărginita putere a diavolului. Despre căinţă..., p. 62) 


„Hristos ne porunceşte să lăsăm darul la altar şi, mai întâi, să ne 
împăcăm cu fratele nostru, ca să cunoaştem că nu trebuie să amânăm 
împăcarea noastră nici atunci când Îi aducem închinăciune, cu atât mai mult 
trebuie să facem asta în alte timpuri, când ne ocupăm de lucruri pământeşti. 
Pe faţă purtăm masca împăcării, dar în lăuntrul sufletului nostru ținem cea 
mai neîmpăcată ură. Ne dăm bună ziua unii altora atunci când ne ducem la 
biserică, dar de obicei bună ziua o spunem numai cu buzele. Acest lucru însă 
nu îl vrea Domnul. Domnul vrea să iubim din suflet pe fratele nostru, să-i 
dăm, din inimă, bună ziua. Aceasta este într-adevăr salutare, cealaltă, mască 
şi făţărie; cel care dă în acest chip bună ziua şi nu iubeşte, mai mult îl supără 
pe Dumnezeu decât Îl potoleşte. Dumnezeu cere de la noi dragoste sinceră, 
dragoste înrădăcinată adânc în sufletul nostru, nu dragostea aceasta pocită pe 
care adeseori o arătăm oamenilor. Purtăm pe buze numele dragostei, dar am 
stins puterea ei, iar aceasta este încă o dovadă că fărădelegile noastre au pus 
stăpânire pe noi, căci spune Hristos: Din pricina înmulţirii fărădelegii, se va 
răci dragostea multora (Matei 24, 12). Şi acestea le facem noi creştinii, 
cărora ni s-a poruncit să nu ne mâniem, să nu avem duşmani, iar dacă avem 
duşmani, duşmănia noastră să ţină numai o zi, căci s-a spus: Soarele să nu 
apună peste mânia noastră (Eteseni 4, 26).” (Despre căință (I), 3, în vol. 
Despre mărginita putere a diavolului. Despre căinţă..., p. 63) 


„Hristos însă nu vrea ca noi să mărginim la atâta iertarea greşiților 
noştri, ci să ajungem să-i numărăm printre cei mai buni prieteni. Din această 


1395 


pricină, după cum am spus mai sus, ne-a poruncit să ne rugăm pentru ei. 
Chiar dacă nu te răzbuni pe cel ce ţi-a greşit, dar dacă îţi întorci faţa de la el, 
dacă te uiţi urât la el, dacă ţii deschisă în suflet rana, n-ai îndeplinit porunca 
ce ţi-a poruncit-o Hristos.” (Despre căință (1), 5, în vol. Despre mărginita 
putere a diavolului. Despre căinţă..., p. 68) 


„Pentru ce nu voieşti tu să ierţi? M-a mâhnit foarte adânc, zici tu, mi- 
a făcut o nedreptate înmiită, m-a adus chiar la primejdie de viaţă. Dar ce 
sunt toate acestea? EI, totuşi, nu te-a răstignit, ca jidovii pe Domnul ! Dacă 
tu nu ierți mâhnirea pricinuită ție de aproapele tău, nici Tatăl cel ceresc nu-ți 
va ierta ţie păcatele tale; şi cu ce conştiinţă vei putea tu să te rogi şi să zici: 
Tatăl nostru, care eşti în ceruri, Sfințească-se numele Tău, şi celelalte mai 
departe? 

Hristos tocmai pentru mântuirea oamenilor a dat însuşi sângele Său, 
pe care aceştia l-au vărsat. Ce poţi tu să faci, care să se asemene cu aceasta? 
Când tu nu ierți pe vrăjmaşul tău, strici nu atât lui, cât ție însuţi, gătindu-ți 
pentru ziua cea viitoare a Judecăţii o osândă veşnică. Căci Dumnezeu de 
nimenea nu se îngreţoşează aşa de tare şi pe nimenea nu osândeşte aşa de 
mult ca pe cel ce rămâne neîmpăcat, a cărui inimă este umflată de mânie şi 
aprinsă de izbândire.” (Cuvânt la Sfânta şi Marea Joi, în vol. Omilii la 
Postul Mare..., pp. 139-140) 


„„... dacă ne lipseşte împăcarea, atunci, de am avea mii de fapte bune, 
toate acelea vor fi deşarte şi zadarnice.” (Cuvânt la Sfânta şi Marea Joi, în 
vol. Omilii la Postul Mare..., p. 142) 


„Ascultă cu luare aminte: când tu ierţi vrăjmaşului greşalele pe care 
le-a făcut el împotriva ta, ţi se vor ierta şi ție păcatele pe care le-ai săvârşit 
împotriva lui Dumnezeu. Acestea din urmă sunt multe şi abia de iertat, iară 
cele dintâi sunt chiar uşor de iertat. Păcatele tale împotriva lui Dumnezeu 
sunt cei zece mii de talanți din Evanghelie; iară păcatele aproapelui 
împotriva ta numai cei o sută de dinari. Dacă tu ierți aproapelui tău cei o sută 
de dinari, se vor ierta şi ție cei zece mii de talanți.” (Cuvânt la Sfânta şi 
Marea Joi, în vol. Omilii la Postul Mare..., p. 163) 


„Petru deci s-a apropiat de Dascălul său, în vreme ce toți ceilalți 
ucenici tăceau, şi a zis: De câte ori va greşi fratele meu şi eu îl voi ierta? 
oare până de şapte ori? (Matei 18, 21). Întreabă şi dă totodată şi răspunsul. 
Înainte de a afla, o face pe darnicul. Petru ştia bine părerea Dascălului său, 
ştia că e aplecat spre iubirea de oameni şi că are să-l facă plăcere mai mult 

decât toţi dacă iartă păcatele semenilor şi nu le cercetează cu asprime; şi, de 
aceea, voind să fie pe placul Legiuitorului, a zis: oare până de şapte ori? 
Dar ca să afli ce este omul şi ce este Dumnezeu, ca să afli că dărnicia 
omului, oricât de mare ar fi ea, în comparaţie cu dărnicia lui Dumnezeu este 
mai săracă decât orice sărăcie, şi că ceea ce este o picătură faţă de oceanul 
nesfârşit aceea este bunătatea noastră față de nespusa iubire de oameni a lui 
Dumnezeu, după ce Petru a spus: oare până de şapte ori?, după ce a socotit 
că a fost tare, dar nu şi generos, ascultă ce răspunde Domnul: Nu-ţi zic ție 
până de şapte ori, ci până de şaptezeci de ori câte şapte! (Matei 18, 22). 
Unii socot că Domnul a zis să iertăm de şaptezeci de ori, dar nu-i aşa, ci 
aproape de cinci sute de ori, căci de şaptezeci de ori câte şapte fac patru sute 
nouăzeci. Să nu socoteşti că e grea porunca, iubite! De vei ierta o dată, de 
două ori sau de trei ori pe zi pe cel care-ţi greşeşte, de-ar fi cel ce te supără 
tare ca piatra, de-ar fi mai sălbatic chiar decât dracii, nu va fi atât de 
nesimţitor ca să cadă din nou în aceleaşi păcate, ci, înţelepțit de deasa 
iertare, va ajunge mai bun şi mai blând; iar tu, la rândul tău, dacă eşti 
pregătit să nu ţu seamă de atâtea ori greşelile ce-ţi fac alții, deprins de prima, 
de a doua şi de a treia iertare, nici n-ai să mai simți apăsarea unui astfel de 
lucru greu, iar odată îndeletnicit cu deasa iertare, nici n-ai să mai fu rănit de 
greşelile semenilor tăi.” (Cuvânt la pilda celui ce datora zece mii de talanți, 
în vol. Omilii la săracul Lazăr. Despre soartă şi Providenţă..., p.227) 


„„... de-ai 1erta pe fiece zi de şaptezeci de ori câte şapte fratelui tău 
păcatele lui, nici aşa n-ai făcut un lucru mare, ci eşti departe cu mult, nespus 
de mult, de bunătatea lui Dumnezeu; nu ierți atâta cât ţi se iartă.” (Cuvânt la 
pilda celui ce datora zece mii de talanți, în vol. Omilii la săracul Lazăr. 
Despre soartă şi Providenţă..., p. 229) 


„Dacă aduci darul tău la altar, spune EI, şi acolo îţi aduci aminte că 
fratele tău are ceva împotriva ta, du-te şi împacă-te mai întâi cu fratele tău, 
şi apoi vino şi adu-ţi darul (Matei 5, 23-24). Vezi că pretutindeni pune 
înainte pe cele ale noastre, că nu pune nimic mai presus de dragostea şi 
pacea cu aproapele?” (Cuvânt la pilda celui ce datora zece mii de talanți, în 
vol. Omilii la săracul Lazăr. Despre soartă şi Providenţă..., p. 240) 


„+... când ne gândim la cele ce am suferit de la semenii noştri, să ne 
gândim şi la cele pe care le-am făcut Stăpânului, şi atunci, de frica propriilor 
noastre păcate, vom putea alunga iute din suflet mânia ce-o avem împotriva 
celor ce ne-au greşit. Dacă trebuie să ne aducem aminte de greşeli, apoi 
trebuie să ne aducem aminte numai de greşelile noastre; iar dacă ne aducem 

aminte de greşelile noastre, niciodată nu ne vom mai gândi la greşelile pe 
care ni le-au făcut alţii; după cum, iarăşi, dacă le uităm pe ale noastre, îşi fac 
iute culcuş în gândurile noastre greşelile altora faţă de noi.” (Cuvânt la pilda 
celui ce datora zece mii de talanţi, în vol. Omilii la săracul Lazăr. Despre 
soartă şi Providenţă..., p. 242) 


„Dacă nu îl nedreptăţeşti pe vrăjmaşul tău, dar ţi în inima ta 
duşmănie şi ură faţă de el, încă nu ai împlinit porunca Domnului. Și cum 
vrei ca Dumnezeu să Se milostivească asupra ta, dacă tu nu arăţi prin fapte 
că îi iubeşti pe cei care ți-au greşit? 

Poate îmi vei spune: Vrăjmaşul meu este atât de rău, încât dacă îi 
arăt dragoste şi bunătate, nu numai că nu se îndreaptă, dar se umflă şi 
mai mult în pene. Tu ţine porunca Domnului, iar dacă duşmanul tău se 
va înrăi şi mai mult ca urmare a bunătății tale, Dumnezeu, în 
înţelepciunea Sa, nu îl va ierta.” (Din vol. Problemele vieţii, p.248) 


„Dacă tu ierţi păcatele aproapelui tău, şi păcatele tale vor fi iertate 
încă din această viaţă şi nu le vei mai purta cu tine spre veşnicie. 
Dumnezeu nu ţi le va mai socoti atunci când te va judeca. 

Aşa cum poate ai înțeles, când îl ierți pe vrăjmaşul tău, primeşti 
mult mai mult decât dai. De multe ori săvârşeşti păcate departe de ochii 
celorlalţi. Dar gândeşte-te că în ziua Judecăţii, toate acestea vor ieşi la 
lumină dinaintea întregii omeniri şi atunci, suferinţa ta va fi fără margini, 
căci conştiinţa te va arde. Dar dacă îl ierți pe aproapele tău, poți scăpa de 
această durere şi ruşine fără sfârşit. Ne încredinţează de aceasta Însuşi 
Dumnezeu: Că de veți ierta oamenilor greşalele lor, ierta-va şi vouă Tatăl 
vostru Cel ceresc. lar de nu veți ierta oamenilor greşalele lor, nici Tatăl 
vostru nu vă va ierta greşalele voastre (Matei 6, 14-15). (Din vol. 
Problemele vieții, p. 249) 


„Să ne împăcăm cu cei care au ceva împotriva noastră, pentru că 
nici rugăciunea, nici postul, nici milostenia, nici virtuțile nu ne vor putea 
izbăvi de iad în ziua Judecăţii, dacă sufletul nostru este pătat de această 
patimă.” (Din vol. Problemele vieții, p. 263) 


„Dar ca să ştii, din cele ce vom spune acum, că este cu putinţă să 
împăcăm pe orice om care se poartă cu vrăjmăşie cu noi, te întreb: ce este 
mai sălbatec decât leul? Dar însă şi pe acesta îl îmblânzesc oamenii, 
meşteşugul lor silindu-i firea şi cel mai sălbatec dintre fiare devine mai 
blând decât oaia, umblând prin târg şi nevătămând pe nimeni. Deci ce 

îndreptare vom avea şi ce iertare când pe fiare le îmblânzim, iar pe oameni 
zicem că nu putem să-i potolim niciodată, nici să-i facem să se întoarcă cu 
dragoste spre noi? Mai ales că la fiare blândeţea nu este firească, precum nu 
este sălbăticia la om. Ce răspuns vom avea când biruim firea şi zicem că nu 
putem îndrepta voinţa cea liberă?” (Cuvânt cum că este primejdios a merge 
la teatre imorale care provoacă la desfrânări; cum că David, în cele ce a 
făcut lui Saul, a covărşit întru totul virtutea iertării; şi cum că a suferit cu 
blândețe nedreptatea este la fel cu a da milostenie, în vol. Din ospățul 
stăpânului, p. 125) 


„Dacă tu mai întâi vei ierta şi Dumnezeu te va lăuda şi vei lua toată 
plata. lar de vei aştepta ca tu mai întâi să fii cinstit şi apoi să cinsteşti pe 
aproapele, nici un lucru mare n-ai făcut. Căci cel ce a făcut începătură 
cinstei, acela va lua toată plata. Deci să nu aşteptăm ca noi să fim cinstiți mai 
întâi decât alții, ci noi să alergăm cinstind pe aproapele şi totdeauna să 
facem începutul iertării. Să nu socotim că acest lucru este defăimător şi 
înjositor, deoarece iertarea a închegat multe prietenii, a tăiat multe certuri şi 
a potolit multe răutăţi. 

Deci să nu te leneveşti, o iubitule, de lucrarea aceasta, ci de va fi cu 
putinţă pe toți cei ce-i întâlneşti, oricare ar fi ei, să le dai tu mai întâi cinstea 
iertându-i. lar dacă aproapele va apuca mai înainte decât tine, arată-i şi mai 
mare cinste.” (Cuvânt cum că este primejdios a merge la teatre imorale care 
provoacă la desfrânări,; cum că David, în cele ce a făcut lui Saul, a covârşit 
întru totul virtutea iertării; şi cum că a suferit cu blândeţe nedreptatea este 
la fel cu a da milostenie, în vol. Din ospățul stăpânului, pp. 134-135) 


„Când vei vedea pe vrăjmaşul tău, sau îți va veni în minte chipul lui, 
uită toate cele de mâhnire pe care le-ai auzit. lar de nu vei putea să le uiţi, 
pune-le pe seama diavolului şi adună-ţi numai pe cele bune pe care ţi le-a 
grăit sau făcut cândva acela. Căci de vei înceta să pomeneşti acestea, degrab 
vei înceta vrajba.” (Cuvânt cum că este primejdios a merge la teatre imorale 
care provoacă la desfrânări; cum că David, în cele ce a făcut lui Saul, a 
Covârşit întru totul virtutea iertării; şi cum că a suferit cu blândețe 
nedreptatea este la fel cu a da milostenie, în vol. Din ospățul stăpânului, p. 
137) 


„Să nu avem în suflet dor de răzbunare, ca nu cumva rugându-ne când 


spunem: Jartă-ne nouă, precum şi noi iertăm greşiţilor noştri (Matei VI, 12), 
să ne rugăm împotriva noastră. Infricoşătoare sunt cuvintele acestea! Cel ce 

le rosteşte, aproape că strigă aşa lui Dumnezeu: Am iertat, Stăpâne, iartă- 
mă! Am dezlegat, dezleagă-mă! Le-am lăsat, lasă-mi-le! Dacă le-am ţinut, 
ține-mi-le! Dacă n-am iertat vecinului păcatele lui, nu mi le ierta nici Tu pe 
ale mele. Cu măsura cu care am măsurat, măsoară-mi şi Tu mie!” (Omilie 
despre pocăință şi despre cei ce pleacă de la Sfânta Liturghie... în vol. Din 
ospățul stăpânului, p. 188) 


„Chiar dacă cineva are vreun duşman, să se împace cu el, punând în 
mintea sa de ce fel de daruri va avea parte de la Stăpân el, cel cufundat în 
atâtea păcate, şi să-i ierte aproapelui pornirile contra sa. Căci zice: fiecare 
dintre voi să nu gândească rău faţă de aproapele în inima sa (Zah., 8, 17)” 
(Prima cateheză către cei ce urmează a fi luminaţi, în vol. Cateheze 
baptismale, p. 40) 


„De va merge cineva la un vrăjmaş al lui ca să se împace cu el şi a 
căzut la picioarele lui de l-a îmbrățișat, l-a sărutat, a lăcrimat, l-a rugat, acela 
de ar fi fost şi fiară sălbatică, pentru osârdia aceluia, adevărat se va îmblânzi. 
Deci făcând aşa, pe tine te mântuieşti de greşeli, iar pe acela îl întorci spre 
prietenie, şi atunci l-ai dobândit şi pe el şi pe tine.” (Din vol. Mărgăritarele 
Sfântului loan Gură de Aur, p. 54) 


„Ce fiară este mai sălbatică decât leul? Dar oamenii îl domesticesc şi 
se face domestic ca şi oaia şi umblă prin târg şi nimeni nu se teme de el. Ce 
dar, fiarele le domesticim şi pe oameni zicem că nu putem?” (Din vol. 
Mărgăritarele Sfântului loan Gură de Aur, p. 54) 

„Deci şi tu, când vei vedea pe vrăjmaşul tău sau îţi vei aduce aminte de 
dânsul, nu zice că atâtea şi atâtea a făcut şi te aprinde de mânie, ci le uită pe 
toate şi zi: diavolul le strică toate, iar nu el, şi-ţi adu aminte de-ți va fi zis 
vreodată vreun cuvânt bun şi curând vei potoli vrajba.” (Din vol. 
Mărgăritarele Sfântului loan Gură de Aur, p. 55) 

„Că de vom şi ierta noi pe cei ce ne-au făcut strâmbătate şi ne-au 
ocărât, dar Dumnezeu nu lasă pe drept să piară, şi ascultă să-ţi spun o :storie. 
Odinioară Mariam, sora proorocului Moise, a mustrat şi a hulit pe Moise 
pentru că şi-a luat soţie pe fata preotului lotor, care fusese mai înainte elin. 
Dar Dumnezeu ce a făcut? I-a dat stricăciune pe tot trupul ei şi a făcut-o 
necurată pentru hula aceea adusă fratelui ei, iar fericitul Moise se ruga să 
gonească acea boală Dumnezeu de pe trupul ei. Dar Dumnezeu nu-l ascultă, 
CI-l zice: Blândeţele şi nerăutatea o primesc, iar ea lasă să se pedepsească 

până la sfârşitul vieţii ei, dar nu şi în viaţa de sus. Pentru aceea, şi tu adu-ţi 
aminte de înfricoşătoarea zi a lui Dumnezeu şi socoteşte cu gândul tău că 
acolo sunt toate goale şi descoperite şi nici o taină nu se ascunde. Drept 
aceea, de vei ierta păcatele fratelui tău care se vor vedea, acolo mergi la 
judecată slobod. lată deci că mai multe iei decât dai.” (Din vol. 
Mărgăritarele Sfântului loan Gură de Aur, p. 56) 


„Pentru că ascultă ce zice Petru către Hristos: De câte ori să-mi 
greşească fratele meu şi să-l iert? Oare ajunge de şapte ori? Şi părându-i că 
va avea cinste mare pentru aceasta, lisus Hristos 1-a zis: Nu-ţi zic ție de şapte 
ori, ci până de şaptezeci de ori câte şapte, care se face numărul de 490 de 
ori. Adică aceasta arată să iertăm totdeauna pe cei ce ne greşesc, că nu se 
bucură de altceva Dumnezeu ca atunci când nu răsplăteşte cineva rău pentru 
rău.” (Din vol. Mărgăritarele Sfântului loan Gură de Aur, p. 59) 


„Și de fapt, cum ne vom ridica noi la acest grad de perfecțiune 
mai presus de morala înțelepţilor lumii acesteia, mai presus de morala 
evreilor? Vrem să fim noi pentru Dumnezeu copii supuşi şi evlavioşi? 
Să iertăm.” (Din vol. Bogăţiile oratorice, p. 577) 


„Cuvintele: Dacă flămânzeşte duşmanul tău, dă-i să mănânce şi dacă 
însetează, dă-i să bea, nu le-a rostit Pavel întâia oară, ci Solomon (Prov., 25, 
21). Pavel a folosit cuvintele lui Solomon ca să arate ascultătorilor săi că 
este cea mai mare ruşine să socotească grea şi împovărătoare, acum, când s-a 
dat o poruncă atât de mare, o lege veche, pe care adeseori au împlinit-o cei 
vechi.” (Către cei ce n-au venit la biserică; şi la cuvântul apostolic care 
zice: << Dacă flămânzeşte duşmanul tău, dă-i pâine...>>, 6, în vol. Despre 
schimbarea numelor. Despre răbdare. Despre milostenie..., p. 118) 


„Să nu vorbim de rău pe duşmani şi nici să le facem rău. Dimpotrivă, 
să le facem bine după putere. Că nouă ne facem bine mai mult decât lor. 
Dacă veți ierta greşalele duşmanilor voştri, spune Hristos, vi se vor ierta şi 
vouă greşalele voastre (Matei 6, 14). artă greşalele făcute de robi, ca să 
capeți de la Stăpân iertarea greşalelor tale. Spui că duşmanul ţi-a făcut rău 
mare? Să ştii: cu cât vei ierta mai mult, cu atât mai mult vei fi iertat! Pentru 
aceasta am fost învăţaţi să spunem: We iartă nouă ... precum şi noi iertăm, - 
ca să cunoaştem că noi hotărâm măsura iertării noastre. Prin urmare, cu cât 
mai mult rău ne face duşmanul, cu atât mai mult bine ne face. Să ne grăbim, 
dar, să ne zorim ca să ne împăcăm cu cei pe care suntem supăraţi, fie că s-au 
supărat pe noi pe drept, fie pe nedrept. Că dacă te-ai împăcat aici Jos, ai 

scăpat de judecata de dincolo.” (Către cei ce n-au venit la biserică, şi la 
cuvântul apostolic care zice: <<Dacă flămânzeşte duşmanul tău, dă-i 
pâine...>>, 7, în vol. Despre schimbarea numelor. Despre răbdare. Despre 
milostenie..., pp. 122-123) 


„Chiar dacă ni s-a făcut rău pe nedrept, noi suntem datori să iertăm pe 
cei ce ne-au făcut rău. Şi uită-te cum îi împinge şi-i zoreşte Domnul pe cei 
cărora li s-a făcut rău pe nedrept, să se împace cu duşmanii lor: Dacă-ţi 
aduci darul tău la altar, spune Domnul, şi acolo îți aduci aminte că fratele 
tău are ceva împotriva ta ..., împacă-te mai întâi cu fratele tău (Matei 5, 23- 
24). N-a spus: Du-te la biserică, adu jertfă, ci: împacă-te, şi apoi adu jertfă! 
Lasă jertfa jos, spune Hristos, pentru ca nevoia aducerii de jertfă să te 
silească, şi, fără să vrei, să te împaci cu cel cu care pe drept eşti supărat. 
lată că şi în altă parte îl îndeamnă iarăşi să se ducă la cel ce 1-a făcut rău, 
spunând: Iertaţi celor ce v-au greşit ca şi Tatăl vostru să vă ierte greşalele 
voastre. Nu-i mică răsplata ce-o dă, ci foarte mare, şi depăşeşte mărimea 
faptei noastre bune. 

Gândindu-ne dar la toate acestea, gândindu-ne şi la răsplata ce-o avem 
dacă iertăm, gândindu-ne că nu cu multă muncă şi osteneală ne putem şterge 
păcatele, să iertăm pe cei ce ne-au făcut rău. Ceea ce abia reuşesc alții cu 
post, cu plânsete, cu rugăciuni, cu sac şi cu cenuşă şi mărturisire deasă, 
aceea putem s-o facem noi uşor, fără sac, fără cenuşă şi fără post! Să 
ştergem numai din suflet mânia! Să iertăm din toată inima pe cei ce ne-au 
făcut rău! lar Dumnezeul păcii şi al dragostei, izgonind din sufletul nostru 
toată mânia, amărăciunea şi urgia, să ne învrednicească să trăim în unire unii 
cu alții, la fel de desăvârşit ca şi mădularele trupului nostru, şi într-un suflet, 
cu o gură şi cu o inimă să-l înălțăm necontenit cântările de mulţumire ce 1 le 
datorăm.” (Către cei ce n-au venit la biserică; şi la cuvântul apostolic care 
zice: << Dacă flămânzeşte duşmanul tău, dă-i pâine...>>, 7, în vol. Despre 
schimbarea numelor. Despre răbdare. Despre milostenie..., pp. 123-124) 


INIMA (curată) 


„Fericiți cei curaţi cu inima, că aceia vor vedea pe Dumnezeu (Matei 
5,8). 

lată şi aici tot o răsplată duhovnicească. Prin cei curați cu inima 
Domnul înţelege sau pe cei care săvârşesc toată virtutea şi nu au în cugetul 
lor nici un pic de răutate trupească şi sufletească”. (Omilii la Matei, omilha 
XV, IV, în col. PSB, vol. 23, p. 180) 

INIMA (înfrântă şi smerită) 


„Fariseul, adică, a numărat înaintea lui Dumnezeu dreptatea sa, postul 
său şi plata zeciuielilor, celălalt însă a grăit cuvintele smereniei, şi păcatele 
sale i s-au iertat. Cu toate acestea, Dumnezeu n-a ascultat numai cuvintele 
acelea, ci s-a uitat în inima din care 1eşeau, şi aflând-o smerită şi înfrântă, s-a 
îndurat de dânsul, în a Sa iubire de oameni.” (Cuvânt la Duminica 
Vameşului şi a Fariseului, în vol. Omilii la Postul Mare..., pp. 6-7) 

„lată semnul unei inimi zdrobite: a nu te mânia şi a nu te supăra 
pe cei care te nedreptățesc sau te jignesc, ci a răspunde cu blândeţe şi 
demnitate.” (Din vol. Problemele vieții, p. 194) 


INIMA (Lumina din inimi) 


„Noi însă să le arătăm prin fapte izbândele vieţii noastre şi să 
aprindem cu îmbelşugare focul virtuţii. Să străluciți, zice, în mijlocul lumii 
ca nişte luminător (Flp. 2, 15), căci Dumnezeu a încredinţat fiecăruia dintre 
noi o folosinţă mai mare şi decât a soarelui, mai mare decât a cerului, decât a 
pământului şi a mării, şi cu atât mai mare încă, cu cât mai mari sunt cele 
duhovniceşti decât cele trupeşti. Când noi privim cercul soarelui şi admirăm 
corpul, frumuseţea şi strălucirea astrului, să ne gândim iarăşi că mai mare şi 
mai frumoasă este lumina din noi, după cum şi întunericul este mai mare 
dacă nu suntem cu băgare de seamă; fiindcă o noapte adâncă stăpâneşte 
lumea întreagă.” (Comentariile sau Tâlcuirea Epistolei întâi către Corinteni, 
omilia IV, p. 41) 


INIMA (Dumnezeu mângâie inimile celor ce se încred în E1) 


„Cel ce a plăsmuit inimile noastre deosebi şi cunoaşte toate lucrurile 
noastre (Ps., 32, 15), numai Acela poate vindeca inima; El poate să intre în 
conştiinţa noastră, să ne atingă inima şi să ne mângâie sufletul. Dacă nu ne 
mângâie El inimile, mângâierile omeneşti sunt zadarnice şi fără de folos; 
după cum, iarăşi, când ne mângâie Dumnezeu nu ne poate vătăma nimeni, de 
ne-ar necăji mii şi mii de oameni. Când Dumnezeu întăreşte inima, nimeni 
n-o poate clătina.” (Omiliile despre pocăință, omilia a patra, p. 72) 


INSULTELE (aduse aproapelui) 


„Tu numeşti pe Dumnezeu 7ată, şi cu toate acestea insulți pe fratele 
tău? Judecă singur, din ce cauză şi de unde tu numeşti Tată pe Dumnezeu? 

Poate că de la natură? Dar nu o poţi zice aceasta ; poate că prin virtutea ta? 
Dar nici aceasta nu o poţi susține. Aşadar, de unde? De nicăteri decât numai 
din filantropia Lui, din iubirea Lui cea părintească, din mila Lui cea mare. 
Deci când tu numeşti Tată pe Dumnezeu, nu numai aceasta să o ai în vedere, 
că insultând tu comiți fapte nedemne de acea înrudire nobilă, ci încă şi aceea 
că înrudirea acea nobilă tu ai căpătat prin filantropia Lui. Deci dacă tu ai 
primit înrudirea din filantropia Lui, nu necinsti acea filantropie, purtându-te 
către fraţii tăi cu cruzime. Chemi pe Dumnezeu 7ază, şi tu insulți? Dar 
această purtare nu este demnă de fiii lui Dumnezeu, ci departe de dânşii 
astfel de necuviinți grave. Care e anume lucrul Fiului lui Dumnezeu? Acela 
de a ierta păcatele duşmanilor Lui, de a se ruga pentru cei ce L-au răstignit, 
a-şi vărsa sângele Lui pentru cei ce-L urau.” (Comentariile sau Explicarea 
Epistolei către Efeseni, omilia XIV, p. 144) 


„Pe noi înşine ne-am lovit, iar nu pe acela, pe noi ne-am rănit, iar nu 
pe el.” (Comentariile sau Explicarea Epistolei către Efeseni, omilia XIV, p. 
145) 


INSULTELE (nu este nimic mai greu de suferit ca insulta) 


„Da, nu este nimic, nu este nimic mai greu de suferit ca insulta; ea, 
mai cu seamă, poate sfâşia sufletul omului. lar când cuvintele insultei sunt 
mai insultătoare, atunci flacăra mâniei este de două ori mai mare. Să nu 
socoteşti că spui o vorbă întâmplătoare când numeșşti nebun pe fratele tău! 
Răpind fratelui tău ceea ce ne deosebeşte de animale, ceea ce mai ales ne 
arată că suntem oameni - mintea şi judecata -, îl lhpseşti de orice nobleţe. Să 
nu ne uităm numai la cuvinte, ci şi la faptele şi patimile la care ele dau 
naştere! Să ne gândim ce rană mare face cuvântul şi la ce rău duce! Din 
pricina aceasta Pavel n-a scos din împărăția cerurilor numai pe desfrânaţi, pe 
destrăbălaţi, ci şi pe cei ce insultă. Şi pe bună dreptate! Cel care insultă 
pângăreşte virtutea dragostei, aduce aproapelui mii de nenorociri, face ca 
duşmăniile să dăinuiască veşnic, desparte mădularele lui Hristos, alungă în 
fiecare zi pacea atât de dorită de Dumnezeu, dând, cu insultele, loc larg 
diavolului în lume şi făcându-l mai puternic”. (Omilii la Matei, omilia XVI, 
VIII, în col. PSB, vol. 23, p. 211) 


INSULTELE (despre cel ce-L insultă pe Dumnezeu) 


„Dar dacă cel ce insultă pe tatăl lui nu mai este fiu al aceluia, apoi cel 
ce insultă pe Tatăl nostru Cel ceresc cum va mai putea fi fiu? Singur s-a 

pogorât, singur a ieşit din nobleţe, pentru că a insultat pe Dumnezeu.” 
(Comentariile sau Explicarea Epistolei către Efeseni, omilha XXII, p. 224) 


INTERESUL (urmărirea interesului comun, nu doar numai a celui personal) 


„Precum şi eu întru toate tuturor plac, necăutând folosul meu, ci al 
celor mulți, ca să se mântuiască (| Cor. 10, 33). Fiţi mie următori, precum 
şi eu lui Hristos (1 Cor. Il, 1). Acesta este dreptarul Creştinului celui 
desăvârşit, aceasta este hotărnicirea cea cu amănunțime, aceasta este culmea 
cea mai înaltă de desăvârşire: a nu căuta folosul de obşte, ceea ce şi el 
arătând, a zis: precum şi eu lui Hristos.” (Comentariile sau Tâlcuirea 
Epistolei întâi către Corinteni, omilha XXV, p. 261) 


„Când tu nu împarți folosul cu alţii, nici o izbândă mare nu vei putea 
avea. Aceasta o dovedeşte cel ce a adus înapoi talantul întreg şi a fost tăiat în 
două fiindcă nu l-a înmulţit. Deci şi tu, frate, chiar de ai sta nemâncat, chiar 
de ai dormi pe pământ, chiar de ai mânca cenuşă şi ai plânge întruna, însă cu 
nimic nu vei folosi pe altul, nimic mare nu ai făcut. Fiindcă chiar şi pe 
bărbații aceia mari şi puternici din vechime aceasta mai cu seamă 1-a făcut 
însemnați. Cercetează cu amănunțime viaţa lor şi vei vedea lămurit că 
nimeni pe atunci nu se gândea la ale sale, ci fiecare la ale aproapelui, pentru 
care au şi strălucit atât de mult. Căci şi pe vremea lui Moisi multe şi mari 
minuni şi semne s-au făcut, însă nimic din acestea nu l-a făcut atât de mare 
şi slăvit ca acel fericit glas pe care l-a rostit către Dumnezeu, zicând: De vei 
ierta lor păcatul, iartă-i, iar de nu, apoi şterge-mă şi pre mine din cartea 
vieții (leş. 22, 32). Tot astfel a fost şi David, pentru care şi zicea: Eu, 
păstorul, am greşit, şi eu am făcut rău, dar aceştia ce au făcut? Fie mâna ta 
asupra mea şi asupra casei tatălui meu (2 Împ. 24, 17). Tot aşa şi Avraam 
nu căuta folosul său, ci al celor mulți. Pentru aceea se şi primejduia şi ruga 
pe Dumnezeu nu pentru ceea ce 1 se cuvenea lui. Aceştia au strălucit în acest 
chip, dară tu gândeşte-te şi cum s-au vătămat cei ce au căutat numai ale lor. 
Într-adevăr, nepotul acestuia, fiindcă a auzit: De vei merge tu spre dreapta, 
eu mă voi duce spre stânga (Fac. 13, 9), apoi alegându-şi partea, şi-a căutat 
numai folosul său, dar nu l-a găsit, fiindcă ţara lui a fost arsă cu foc din cer, 
iar cea a lui Avraam a rămas neatinsă. lona de asemenea, fiindcă nu căuta 
folosul celor mulți, ci numai al său, s-a primejduit chiar a se pierde; cetatea 
ninivitenilor a rămas pe loc, iar el se zbătea, se zbuciuma şi se afunda în 
valurile mării, şi numai când a căutat folosul celor mulți, a găsit şi pe al său. 
Tot aşa şi Iacov, necăutând în turmele de oi folosul său, s-a bucurat pentru 

aceasta de mare belşug. De asemenea şi Iosif, căutând folosul fraților săi a 
aflat pe al său. Căci fiind trimis de tatăl său, el nu a zis: De ce să mă duc? 
Nu ai auzit că din pricina vedeniei şi a visurilor, ei (fraţii) au uneltit a mă 
învinovăţi şi a mă pierde, şi mă găsesc vinovat pentru că tu mă iubeşti? Ce 
nu vor face cu mine avându-mă în mijlocul lor? Nimic din acestea nu a spus 
ŞI nici nu a gândit, ci a ales înainte de toate slujirea fraților săi. Pentru aceea 
s-a şi bucurat apoi de toate bunătăţile, care l-au şi făcut foarte slăvit şi 
strălucit. Tot aşa şi Moisi — căci nimic nu ne opreşte a vorbi de el şi a doua 
oară, şi a vedea cum el trecea cu vederea pe cele ale sale şi căuta numai pe 
ale altora. Acesta fiind crescut în palatele împărăteşti, fiindcă a socotit ca o 
bogăţie mai mare decât toate bogăţiile egiptenilor batjocora lui Hristos, apoi 
aruncând din mâinile sale totul, s-a făcut părtaş relelor ce le îndurau Iudeii, 
şi nu numai că el nu s-a robit, ci şi pe aceia i-a scăpat din robie. Mari cu 
adevărat sunt aceste fapte şi vrednice de o purtare îngerească, însă faptele lui 
Pavel au întrecut pe toate celelalte.” (Comentariile sau Tâlcuirea Epistolei 
întâi către Corinteni, omilia XXV, pp. 262-263) 


„În adevăr, iubiților, că toţi ceilalți de pe atunci părăsindu-şi 
bunătățile lor, voiau mai bine a se împărtăşi cu relele aproapelui, dar Pavel a 
făcut încă şi mai mari decât acestea. El nu a voit numai a se împărtăşi din 
nenorocirile altora, ci voia chiar a fi în cele mai de jos rele, numai alţii să se 
găsească în cele mai mari bunătăți. Nu este totuna a fi în dezmierdări, şi 
lepădând dezmierdănile, să fu în suferinţă, cu a te găsi tu însuţi în suferințe şi 
a-i face pe alții să se bucure de linişte şi cinste. Aici, deşi este mare lucru a 
schimba cele bune cu cele rele pentru binele fratelui, totuşi faptul are în sine 
şi oarecare mângâiere, fiindcă ai părtaşi în nenorociri — dar a voi numai tu să 
te găseşti în suferințe, pentru ca alții să se bucure de cele bune, aceasta 
fireşte că nu a putut ieşi decât dintr-un suflet întinerit şi din cugetul 
fericitului Pavel. Şi nu numai prin aceasta, ci şi prin altă măreție cu mult mai 
înaltă întrece Pavel pe toţi cei pomeniți mai sus. De pildă Avraam şi ceilalți 
toţi se aruncau în primejdii în viaţa aceasta, şi apoi toţi îndeobşte cereau 
moartea, pe când Pavel cerea să cadă chiar şi din slava vieți viitoare pentru 
mântuirea altora. Am a mai spune şi a treia măreție a lui Pavel. Şi care este 
aceasta? Că unii dintre ludei, deşi poate stăteau în fruntea celor ce 
meşteşugeau multe neajunsuri, dar le era încredinţată povăţuirea lor, răbdau 
cu toate acestea, căci se petrecea cu dânşii ceea ce s-ar petrece bunăoară cu 
un părinte al unui fiu rău, însă fiu. Dar iată că Pavel voia să fie anatema 
pentru dânşii, deşi nu-i era încredinţată lui privegherea şi îngrijirea de dânşii, 
fiindcă el a fost trimis apostol al neamurilor. 

Ai văzut măreție de suflet şi înălțime de cugetare, întrecând chiar 
înălţimea cerurilor? Pe acesta dar râvneşte-l, iar de nu poţi, apoi măcar pe cei 
ce au strălucit în legea veche. Că astfel vei găsi folosul tău, dacă vei căuta pe 
al aproapelui. Astfel că, dacă te leneveşti a te îngriji de fratele tău, cel puţin 
înțelegând că altfel nu te vei putea mântui, lhpeşte-te de dânsul şi de 
foloasele lui. Sunt de ajuns chiar şi cele spuse pentru a ne încredința că 
altminteri nu este cu putință a găsi folosul nostru.” (Comentariile sau 
Tâlcuirea Epistolei întâi către Corinteni, omilha XXV, pp. 263-264) 


„„... gândeşte-te că dacă, de pildă, ţi s-ar aprinde casa, iar cei ce 
locuiesc în apropiere, gândindu-se numai la folosul lor, nu ar sări în ajutor, 
ci încuindu-se în case ar sta ascunşi de teamă ca nu cumva intrând cineva să 
dosească ceva din casă — gândeşte-te, zic, câtă pedeapsă nu vor suferi? 
Fiindcă chiar focul aruncându-se asupra caselor lor, le va arde totul, şi 
fiindcă nu au înţeles folosul lor, au prăpădit, pe lângă cele ale aproapelui, şi 
pe cel ale lor. Căci Dumnezeu voind a lega pe oameni unii de alții, a pus o 
astfel de nevoie în împrejurările ce ne leagă, încât de folosul aproapelui se 
leagă şi folosul nostru, şi întreaga lume astfel este alcătuită. Pentru aceea şi 
în corabie, dacă căpitanul, lăsând în timp de furtună folosul celor mulţi, şi-ar 
căuta numai de ale sale, apoi degrab se va scufunda şi el împreună cu cei 
dinlăuntru. De asemenea, şi meşteşugurile, dacă şi-ar căuta fiecare folosul 
său, apoi viaţa nu ar putea sta, şi nici meşteşugul care caută aceasta. Pentru 
aceea şi lucrătorul de pământ nu seamănă numai atâta grâu pe cât i-ar ajunge 
lui, fiindcă degrab s-ar pierde pe sine, şi pe alții, ci caută folosul celor mulți. 
Tot aşa şi ostaşul nu înfruntă primejdiile ca să scape numai el, ci ca să pună 
în siguranţă şi cetăţile, şi cetăţenii din ele. Încă şi neguțătorul nu aduce atâta 
marfă câtă îi trebuie lui, ci câtă trebuie şi altora. Dar dacă ar zice cineva că 
fiecare face de acestea nu gândindu-se la folosul meu, ci la al său, căci şi 
banii sunt ai lui, şi câştigând siguranţă şi slavă, el toate acestea le face — 
încât căutând de folosul meu, caută de al său — apoi aceasta tocmai o zic şi 
cu, şi aş fi dorit s-o aud mai demult; pentru aceasta am făcut şi atâta vorbă, 
ca să arăt că atunci îşi caută aproapele de folosul său, când se gândeşte la 
folosul tău. Fiindcă altminteri oamenii nu ar fi suferit ca să caute şi să 
îngrijească de ale aproapelui, dacă nu s-ar afla în această nevoie, apoi pentru 
aceea Dumnezeu a legat şi împerecheat atâtea nevoi, încât nu a lăsat ca 
cineva să-şi caute mai întâi folosul său, dacă nu se călăuzeşte după foloase 
străine. Aceasta fireşte că nu este lucru omenesc, adică a alerga în folosul 
aproapelui, iar de aceasta trebuie a ne încredința dacă nu de aici, cel puţin 

din cele rânduite de Dumnezeu.” (Comentariile sau Tălcuirea Epistolei întâi 
către Corinteni, omilia XXV, p. 264) 


„..„ Zicea Pavel: Nimeni să nu caute al său, ci fiecare al altuia (1 Cor. 
10, 24), fundcă folosul său propriu zace în folosul aproapelui, şi al acestuia 
în al celuilalt. După cum cineva având ascuns sub casa megieşului aurul său, 
s-ar lepăda de a se duce şi a-l căuta şi dezgropa şi, prin urmare, nu ar mai 
vedea niciodată acel aur, tot aşa şi aici, căci cel ce nu voieşte a căuta în 
folosinţa aproapelui folosinţa sa, nu se va învrednici de cununile date pentru 
aceasta. Căci Dumnezeu pentru aceea a pus folosul nostru în aşa fel încât să 
fim legaţi unii de alții. După cum cineva deşteptând pe un copil somnoros, l- 
ar face a urma pe fratele său când nu ar voi de la sine, prin aceasta 
încredinţează fratelui ceea ce îi este plăcut şi iubit, ca astfel dorința acestuia 
de a-l avea sub stăpânirea sa să nu se împuţineze, ceea ce se şi întâmplă, tot 
aşa şi aicea Dumnezeu a dat folosul fiecăruia aproapelui său, ca astfel să 
alergăm unii în ajutorul altora şi să nu fim dezbinaţi. Şi dacă voieşti să ştii, 
apoi aceasta ar putea-o vedea cineva petrecându-se chiar şi cu noi cari vă 
vorbim acum, căci folosul meu în tine stă, şi folosinţa ta în mine. Pentru că 
în este trebuitor a învăţa cele ce sunt plăcute lui Dumnezeu, însă aceasta mi 
s-a încredinţat mie, ca astfel prin mine să o capeţi, şi pentru aceea te găseşti 
silit a alerga la mine. Dar şi mie îmi este folositor ca tu să te faci mai bun, 
fiindcă pentru aceasta eu voi lua o plată mare. Dar aceasta iarăşi stă în tine, 
şi din această pricină mă văd silit a te urmări pas cu pas, ca astfel tu să te 
facă mai bun, în acelaşi timp şi folosința mea să o iau de la tine, sau mai bine 
zis prin tine.” (Comentariile sau Tâlcuirea Epistolei întâi către Corinteni, 
omilia XXXIII, pp. 350-351) 


INVIDIA (definiția) 


„Căci invidia este un animal veninos, un animal necurat, o răutate 
voită, care nu merită iertare, o răutate care nu se poate scuza, rădăcina şi 
maica tuturor relelor.” (Comentar la Evanghelia de la loan, omilia LV, 3, p. 
273) 


INVIDIA (naşterea invidiei) 


„Căci de nicăieri nu vine invidia, decât din faptul de a te lipi cu trupul 
şi sufletul de cele de aici, sau mai bine zis, de toate relele. Pentru că dacă ai 

crede cu adevărat că averea, ca şi slava lumii acesteia nu-nseamnă nimic, nu 
1-a1 invidia pe cei care au. Dar, fuindcă priveşti acestea cu lăcomie, le admiri 
şi-ţi tremură inima gândindu-te la ele, de aceea te şi munceşte gândul de 
slavă deşartă, iar toate acestea vin din faptul că tu le admiri pe cele din viața 
de aici. Priveşti cu ochi răi că cineva s-a îmbogățit? Totuşi un astfel de om e 
vrednic mai mult de milă şi de lacrimi decât de invidiat. Tu însă răspunzi 
râzând: Eu sunt vrednic de plâns, iar nu el. Desigur că şi tu eşti vrednic de 
plâns, dar nu pentru că eşti sărac, ci pentru că te crezi pe tine însuţi vrednic 
de jale. Noi îi plângem pe aceia care, deşi nu pătimesc nici un rău, sunt 
totuşi veşnic nemulțumiți, şi îi plângem nu pentru că nu pătimesc nimic ci 
pentru că deşi nu suferă, ei cred totuşi că suferă.” (Omilii la Epistola către 
Filipeni, omilia a III-a, pp. 51-52) 


„Acest viciu este diabolic. Acest viciu este mai urât decât toate, 
acest viciu nu este de ajuns ca să ne scoată din împărăția cerurilor. Şi 
din ce cauză se naşte el în noi? Ce! Fiindcă noi vedem pe frații noştri 
ridicându-se la cinste, înălțându-se în soarta lor, îmbrăcând strălucirea 
celor mai înalte poziţii? Ce aberaţie, ce lipsă, nu numai de sens creştin, 
ci chiar de bun simţ! Căci în sfârşit ce sunt aceste onoruri, această 
soartă, această strălucire? Ce sunt ele dacă nu o vanitate, pentru că ele 
dispar atât de rapid? Un pericol grozav, pentru că ele sting orice viață 
naturală şi aprind jocul tuturor patimilor. Un sclavaj, pentru că ne 
înlănțuie în continuu, supraîncărcându-ne de datorii, ne înalţă în noi 
înşine, ne fac tributarii lumii şi greşelilor ei.” (Din vol. Bogăţiile 
oratorice, p. 190) 


INVIDIA (manifestarea) 


„Aşa e invidia! Invidiosul nu poate suferi în linişte fericirea altora; 
socoteşte fericirea altora propria-i nenorocire; îl macină binele vecinului”. 
(Omilii la Facere, omilia LII, ], în col. PSB, vol. 22, p. 186) 


„Ochiul invidiosului seacă de necaz, viaţa lui nu este decât o comoară 
continuă; el îi priveşte pe toţi oamenii ca pe duşmanii săi şi chiar pe aceia 
care nu i-au făcut nici un rău. El se întristează că Dumnezeu este cinstit; de 
ceea ce se bucură diavolul, el se bucură la fel.” (Comentar la Evanghelia de 
Ia loan, omila LV, 3, p. 273) 


„ȘI ce ar fi mai rău decât aceasta? Un astfel de om nu se luptă numai 
contra fratelui său, ci chiar contra voinței lui Dumnezeu. Inţelegând, scapă 


1409 


de această boală (...) scapă de miile de rele. De ce introduci un război în 
cugetul tău? De ce umpli sufletul tău de tulburare? De ce îţi faci singur rău? 
De ce răstorni totul pe dos? Şi cum vei putea cere iertarea păcatelor tale, 
dacă te comporţi aşa? Dacă Dumnezeu nu iartă păcatele celor ce nu le iartă 
pe ale altora, apoi cum va da iertare celor ce nedreptăţesc pe alţii, care cu 
nimic i-au nedreptăţit? Faptul acesta este dovada celei mai josnice răutăți. 
Unui ca aceştia luptă împotriva Bisericii împreună cu diavolul, şi poate chiar 
mai rău decât diavolul, fiindcă de diavol se poate păzi cineva, pe când de 
aceştia, care sub masca prieteniei aprind pe furiş focul, în care singuri ei mai 
întâi se bagă, şi pătimesc de o boală ce nu numai că nu merită mila şi 
compătimirea altora, ci are în sine chiar mult ridicol. 

De ce eşti galben? Spune-mi, de ce tremuri de necaz şi stai ca şi 
cuprins de frică? Ce rău ţi s-a întâmplat? Că fratele tău este strălucit, renumit 
şi binevăzut? Tocmai de aceea tu ar trebui să te încununezi, să te bucuri şi să 
slăveşti pe Dumnezeu, fiindcă aproapele tău a devenit strălucit şi renumit. 
Deci te revolți că Dumnezeu se slăveşte? Acum vezi spre ce latură se 
îndreaptă lupta mea? Dar — zici tu — eu nu mă revolt că Dumnezeu se 
slăveşte, ci fiindcă fratele meu este slăvit. 

Însă prin el se ridică slava lui Dumnezeu, şi tot atunci şi războiul pe 
care-l duci împotriva lui. Dar nu aceasta mă întristează — zici tu -, ci faptul 
că ai vrea ca şi prin tine să se slăvească Dumnezeu. Tocmai de aceea 
bucură-te că fratele tău progresează, şi Dumnezeu atunci se va slăvi şi prin 
tine, şi toți vor zice: binecuvântat este Dumnezeu care are astfel de slugi ce 
nu cunosc invidia, şi care se bucură de faptele cele bune ce se săvârşesc 
prin ei. 

Ce zic eu despre frate? Chiar de ţi-ar fi duşman sau te-ai război cu el, 
însă Dumnezeu prin el se slăveşte, iar trebuie pentru aceasta a-l face prieten, 
pe când tu pe prieten îl faci duşman pentru că Dumnezeu se slăveşte prin 
progresele lui.” (Omilii la Epistola către Romani a Sfântului Apostol Pavel, 
omilia VII, pp. 114-115) 


„„.„„ cel stăpânit de această patimă, de ale sale păcate nu se grijeşte 
defel, iar pentru binele străinilor el se topeşte de ciudă.” (Comentariile sau 
Tâlcuirea Epistolei întâi către Corinteni, omilia XXXI, p. 329) 


„Cu ce oare am putea asemui această patimă? Deopotrivă mi se pare a 
fi cu un măgar leneş şi îngreuiat de grăsimea trupului, care ar fi înhămat cu 
un cal ager şi zburător, şi care nici el nu ar voi să se mişte, în acelaşi timp şi 
pe tovarăşul lui l-ar trage în jos prin greutatea trupului său. Întocmai aşa şi 

zavistnicul, ca să se izbăvească de acest vierme primejdios şi adânc, nimic 
gândeşte şi nici încearcă a face, ci toate le face ca şi pe cel ce zboară către 
cer să-l împiedice şi să-l doboare, făcându-se prin aceasta un râvnitor 
neîntrecut al diavolului. Că şi acela văzând pe om în Rai, nu numai că nici el 
nu a încercat a se schimba din apucăturile sale, ci încă a făcut toate chipurile 
ca şi pe acela să-l scoată din Rai. Şi iarăşi văzând pe om şezând în cer şi pe 
alții grăbindu-se a ajunge acolo, el întrebuințează aceleaşi uneltiri, 
împiedicând pe cei ce se grăbesc a ajunge la cer, îngrămădindu-şi prin 
aceasta o mai mare văpaie asupra capului său.” (Comentariile sau Tălcuirea 
Epistolei întâi către Corinteni, omilia XXXI, p. 329) 


„eri şi alaltăieri îți era prieten, şi vorbeai cu el, şi stăteai la masă cu el; 
apoi fiindcă deodată l-ai văzut sporind, ai aruncat masca prieteniei şi ţi-ai pus- 
o pe cea a duşmăniei, sau mai bine zis, a nebuniei, fiindcă este o adevărată 
nebunie a te atinge de bunătățile aproapelui tău. Acest fapt este fapt de nebuni 
şi de câini turbați. Căci şi privirile lor sunt îndreptate cu furie asupra 
aproapelui, fund asmuţiţi, aşa zicând, de pizmă. 

Este mai bine a avea cineva înlăuntrul său un şarpe învârtindu-se decât 
a avea pizmă, fiindcă pe şarpe cel puţin îl poate vărsa dinlăuntru prin doctorii, 
sau că îl poate linişti prin mâncare, în vreme ce pizma nu se rostogoleşte 
numai înlăuntrul pântecelui, ci se cuibăreşte şi înlăuntrul sufletului, şi astfel 
patima este greu de scos de acolo. Şarpele fiind înlăuntru nu s-ar atinge cât de 
puţin de trupul omului dacă are mâncare - în vreme ce pizma, chiar de i-ai 
întinde mii de mese, roade chiar sufletul, muşcându-l din toate părțile, rănindu- 
|, sfâşiindu-l. Şi nici o mângâiere alta nu află, prin care să se poată opri de la 
această nebunie, fără numai una singură: neizbânda celui pizmuit. Numai aşa 
se linişteşte, sau mai drept vorbind nici aşa, fiindcă dacă vede pe acesta 
mergându-i rău, vede în acelaşi timp şi pe un altul mergându-i bine, şi atunci 
aceleaşi dureri le simte din nou, şi astfel pretutindeni rane, pretutindeni 
dureri, căci pentru unul ca acesta nu este nimeni pe pământ pe care să nu-l vadă 
că-1 merge bine. 

Dar covârşirea bolii acesteia merge atât de departe, că cel cuprins de 
ea chiar în casă de s-ar încuia pe sine, şi acolo ar pizmui pe bărbaţii cei 
cevhi, încetați din viaţă.” (Tâlcuiri la Epistola a doua către Corinteni, 
omilia XXVII, pp. 242-243) 


„Cel ce are invidie luptă împotriva propriului lui bine şi vrea mai 


degrabă să sufere nenumărate necazuri decât să-l vadă pe vecinul său fericit, 
chiar şi atunci când slava aceluia s-ar răsfrânge şi asupra lui. Poate fi o 

ticăloşie mai mare ca asta?” (Omilii la săracul Lazăr, cuvântul IV, în vol. 
Omilii la săracul Lazăr. Despre soartă şi Providenţă..., p. 104) 


„S-au schimbat cuvintele apostolului! În loc să spunem: Și dacă 
pătimeşte un mădular, pătimesc toate mădularele împreună cu el; iar dacă 
este slăvit un mădular, se bucură toate mădularele împreună cu el (| Cor., 
12, 26), ar trebui să spunem: Dacă pătimeşte un mădular, se bucură toate 
celelalte mădulare; iar dacă este slăvit un mădular, suferă toate celelalte 
mădulare.” (Tratatul despre preoție, cartea a treia, cap. 10, în vol. Despre 
preoție, p. 80) 


„Cel care invidiază nu se mulţumeşte decât atunci când semenul 
său nu dobândeşte nimic. Fericirea sa este nefericirea celuilalt. Există 
o nebunie mai mare ca aceasta? Omul invidios se topeşte ca o lumânare 
văzând că vecinului său îi merge bine. Astfel, el nu numai că se lipseşte de 
bunătăţile cereşti, dar nici în această viaţă nu are linişte. Molia nu roade 
lâna şi nici viermele carnea aşa cum invidia roade şi distruge inima şi 
măruntaiele omului invidios. 

Nu este nici o greşeală dacă îi numim pe invidioşi fiare şi 
demoni. Aşa sunt invidioşii sau chiar mai răi, pentru că fiarele se 
năpustesc asupra noastră numai când sunt flămânde sau când noi le 
stârnim, însă invidioşii, de multe ori chiar şi atunci când le facem 
bine, se poartă ca şi cum i-am fi nedreptăţit. Demonii simt duşmănie 
față de noi, dar nu şi față de ceilalți demoni, în vreme ce oamenii 
invidioşi nu ţin cont de nimic. Aceştia nu se îngrijesc de mântuire şi îşi 
dau sufletul la iad, umplându-şi inimile cu tristeţe şi tulburare fără 
nici un motiv.” (Din vol. Problemele vieţii, p. 233) 


„Aşa cum porcul este mulțumit când se tăvăleşte prin noroi, şi 
diavolul, când ne face rău, la fel se bucură omul invidios de răul 
semenului său. Se simte foarte bine când cineva din jurul său păţeşte 
o nenorocire. Nefericirea celuilalt este fericirea sa şi fericirea celuilalt 
este nefericirea sa. Aşa cum scarabeul se hrăneşte cu murdărie, la fel 
se hrăneşte şi omul invidios cu suferinţele altora. 

Oamenii văd cum este înjunghiat un animal şi le pare rău de el. 
Însă cel invidios vede că semenul său are parte de binefaceri, şi suferă, 
se face fiară sălbatică şi se îngălbeneşte de ciudă.” (Din vol. 
Problemele vieții, p. 234) 

„lar zavistnicul, când altul păgubeşte şi-şi pierde munca lui, atunci se 
bucură şi facere de bine socoteşte nenorocirile şi pagubele altora. Dar ce este 
alta mai rea decât aceasta? Că răutățile lui nu le cercetează iar de binele 
altora se topeşte şi se lipseşte pe sine de a merge în Rai şi nici în lumea 
aceasta n-are nici un bine.” (Din vol. Mărgăritarele Sfântului loan Gură de 
Aur, p. 5l) 


„În ce chip diavolul se bucură de pierzarea şi stricăciunea noastră, aşa 
şi cel ce zavistuieşte pe alţii, când li se întâmplă vecinilor câte o pagubă sau 
alt rău, atunci se veseleşte şi se odihneşte pentru primejdule altora şi binele 
altora îl are ca răul său, şi în ce chip râmele se hrănesc cu gunoaie, aşa şi 
zavistnicii aceştia, cu primejdiile altor oameni se îngraşă şi sunt împreună şi 
vrăjmaşi şi luptători firii omeneşti, pentru că ceilalți oameni, când văd o vită 
necuvântătoare întristându-se când e Jughiată, le pare rău, iar zavistnicii, 
când văd pe cineva că li se face bine, ei se fac fiare sălbatice şi de răutatea 
zavistiei lor, le piere firea şi li se îngălbenesc obrajii şi tremură ca şi Cain.” 
(Din vol. Mărgăritarele Sfântului loan Gură de Aur, pp. 51-52) 


„Acest fel de răutate este zavistia, că de multe ori face şi ucidere, nu 
pofteşte să vadă cu blândeţe binele şi sporul sau sănătatea vecinilor lui, că se 
arde de zavistie, văzând binele pe care-l au ceilalți frați.” (Din vol. 
Mărgăritarele Sfântului loan Gură de Aur, p. 53) 


„Una dintre cele mai dezastruoase patimi ale noastre este în mod 
sigur invidia. Invidiosul nu poate suferi împărţire; nimeni alături de el 
nu are dreptul de a poseda, de a triumfa, de a se bucura; nimeni nu 
poate după el nici să apară, nici să îndeplinească un rol. Nu este pe 
pământ loc decât pentru el.” (Din vol. Bogățiile oratorice, p. 29) 


INVIDIA (nu este păcat mai rău decât invidia) 


„Nu este păcat mai rău decât invidia. Desfrânatul chiar dacă simte 
oarecare plăcere, săvârşeşte păcatul în scurtă vreme; invidiosul însă se 
chinuie şi se pedepseşte pe sine însuşi înaintea celui invidiat, iar păcatul lui 
nu încetează niciodată, ci lucrează necontenit. 

După cum porcul se bucură de mocirlă, iar diavolul de vătămarea 
noastră, tot aşa şi invidiosul se bucură de răul semenului său. Atunci se 
linişteşte şi răsuflă uşurat, când peste semenul său a venit un necaz sau o 
ruşine; socoteşte nenorocirile altora propriile sale bucurii, iar fericirea şi 
bunăstarea altora, propria sa nenorocire. Nu urmăreşte să aibă el bucurie, ci 

semenul său să aibă necazuri şi scârbe. Nu merită, oare, să loveşti cu pietre 
ŞI să stâlceşti în bătăi pe aceşti oameni ca pe câinii turbaţi, ca pe diavolii 
afurisiţi şi ca pe iele?”* După cum unii gândaci se hrănesc cu murdărie 
omenească, tot aşa şi invidioşii se hrănesc cu nenorocirile altora: sunt 
duşmanii şi vrăjmaşii oamenilor. Celorlalți oameni le e milă când se junghie 
un animal; dar tu, invidiosule, devii fiară, tremuri, te îngălbeneşti la față 
când vezi că unui om îi merge bine”. (Omilii la Matei, omilia XL, III, în col. 
PSB, vol. 23, pp. 486-487) 


„Că invidia face din om diavol; face din om demon sălbatic. Invidia a 
săvârşit cel dintâi omor; invidia n-a mai cunoscut glasul sângelui (Fac., 4, 2- 
8); invidia a pângărit pământul; mai târziu invidia, deschizând gura 
pământului, a înghițit şi a omorât pe Datan, Core şi Abiron şi pe tot poporul 
acela (Num., 16, 1-35)”. (Omilii la Matei, omilia XL, III, în col. PSB, vol. 
23, p. 487) 


INVIDIA (gravitatea) 


„Omul invidios ajunge, ca să spun aşa, rob şi lucrează totul împotriva 
mântuirii lui.” (Omilii la Facere, omilia LXI, II „PSB, vol. 22, p. 274) 


„Nu este nimic mai rău decât invidia şi gelozia.” (Comentar la 
Evanghelia de la loan, omilia XXXV, 1, p. 166) 


„Dacă cineva ar vindeca trupul tău cel bolnav, chiar de ţi-ar fi 
duşman, totuşi după aceea îl vei considera întâiul între prietenii tăi; dar pe 
cel ce împodobeşte trupul lui Hristos, adică Biserica, şi care îţi e prieten, tu îl 
consideri ca duşman?! Cum ai putea să dovedeşti în alt mod războiul 
împotriva lui Hristos? 

De aceea, chiar de ar face cineva minuni, chiar de ar trăi în feciorie, 
chiar de ar posti, chiar de s-ar culca jos pe pământ, şi prin aceste virtuți ar 
ajunge la înălțimea îngerilor, totuşi pentru o asemenea faptă va fi mai 
pângărit decât curvarii şi preacurvarii, şi mai nelegiuit decât tâlhari şi 
profanatorii de morminte.” (Omilii la Epistola către Romani a Sfântului 
Apostol Pavel, omilia VII, p. 115) 





254 A = A = i ; i E 
Ielele erau considerate acele zâne rele, în număr de trei, care paralizează pe oameni; 


ele sunt stăpânele vânturilor şi joacă noaptea în vârtejul văzduhului, unde răpesc pe 
muritori; luat din iele, paralizat; cf. Lazăr Şăineanu, Dicţionar universal al limbei 
române, ediţia a VI-a, Editura Scrisul românesc, Craiova, 1929, p. 302 — n.n. 

„Cu ce ar putea compara cineva un astfel de suflet (pătruns de invidie 
— n.n.)? Cu care viperă? Cu ce şarpe? Cu ce vierme? Cu ce vietate? Nimic nu 
este mai spurcat, nimic mai rău ca un astfel de suflet. Aceasta a răsturnat 
bisericile, aceasta a zămislit ereziile, aceasta a înarmat mâna frățească şi a 
făcut ca să se mânjească dreapta lui în sângele dreptului, aceasta a pângărit 
legile naturii, acesta a deschis porțile morţii şi a prefăcut blestemul acela în 
fapt văzut de toți, nu l-a lăsat pe acel ticălos (Cain) ca să-şi amintească nici 
de durerile părinților şi nici de altceva, ci atât de mult l-a înfuriat şi l-a 
împins la o aşa mânie, încât chiar Dumnezeu îndemnându-l şi zicându-i: la 
tine se va întoarce, şi tu-l vei stăpâni pe acela (Facere 4, 7), totuşi nici aşa 
nu s-a muiat. Deşi Dumnezeu trecuse cu vederea păcatul lui, ba încă i-a 
supus şi pe fratele său, cu toate acestea boala lui era fără leac, chiar dacă s-ar 
fi întrebuințat mii de doctorii, ea totuşi şi-ar fi dat pe față putreziciunea şi 
puroiul din ea. De ce te scârbeşti tu, o, nenorocitule şi mai ticălos decât toți 
ticăloşii? Pentru că Dumnezeu a fost cinstit? Dar aceasta este cugetare 
satanică. Pentru că fratele tău a izbutit? Dar şi tu erai liber a izbuti în fapta 
bună, ba chiar a-l întrece; aşa că de voieşti a-l birui, nu-l sfâşia şi nici da 
pierzării, ci lasă-l în viaţă, ca să se păstreze pentru generaţiile viitoare ideea 
de luptă dreaptă; biruieşte-l cât timp este în viața aceasta, căci numai aşa şi 
cununa îți va fi mai strălucită, pe când ucigându-l, singur ţi-ai luat hotărârea 
de a fi un învins! 

Dar vai, ura şi invidia nu vor să ştie de nimic!” (Omilii la Epistola 
către Romani a Sfântului Apostol Pavel, omiha VII, pp. 116-117) 


„Nimic nu împarte şi nu învrăjbeşte atât de mult ca pizma şi zavistia, 
această boală cumplită, care este lpsită de orice iertare şi mai pustiitoare 
decât toate relele, fiind ca însăşi rădăcina tuturor relelor. lubitorul de argint 
atunci este mulțămit, când dânsul a sau răpeşte de la altul, pe când 
zavistnicul atunci este mulțumit când altul nu ia, iar când nu el aa. 
Nenorocirea altora el o crede binefacerea sa, şi nicidecum fericirea sa, 
făcându-se duşman de obşte al firii oamenilor şi vătămând mădularele lui 
Hristos; decât care ce ar putea fi mai nebunesc lucru? Dracul fireşte că 
zavistuieşte, însă pe oameni, şi nicidecum pe draci; iar tu om fiind, 
zavistuieşti pe oameni, şi te răscoli asupra celui de acelaşi neam cu tine, ceca 
ce nici dracul nu face? Şi de ce iertare te vei învrednici, de ce îndreptățire, 
când văzând pe fratele tău sporind, tu, în loc să te bucuri şi să te veseleşti şi 
să te încununezi de aceasta, tremuri de pizmă şi te îngălbeneşti?” 
(Comentariile sau Tâlcuirea Epistolei întâi către Corinteni, omiha XXXI, 
pp. 328-329) 

„... pretutindeni se întâmplă acest fapt: cel ce este zavistuit, dacă 
priveghează şi este treaz, se arată încă mai strălucit, iar cel ce zavistuieşte îşi 
adună singur mai mare rele. Aşa, de pildă, şi Iosif s-a făcut strălucit; aşa şi 
Aaron preotul, căci zavistia celor ce-l pizmuiau a făcut pe Dumnezeu de a-l 
încuviința şi o dată, şi de două ori, şi a făcut a-i înverzi toiagul. Astfel şi 
Iacov s-a bucurat de o mare îmbelşugare şi de toate celelalte. Astfel şi 
zavistnicii îşi adaogă mii de rele pe lângă dânşii.” (Comentariile sau 
Tâlcuirea Epistolei întâi către Corinteni, omilia XXXI, pp. 329-330) 


„Cerul este neajuns de cel ce are o astfel de patimă, dară mai nainte de 
cer chiar şi viața de acum este de nesuferit unui astfel de om. Nici un vierme 
sau molie nu ar putea să roadă lemnul sau lâna aşa de grozav după cum 
frigurile zavistiei rod chiar oasele zavistnicilor, pe lângă că vatămă şi 
înțelepciunea sufletului lor. Deci ca şi pe noi, şi pe alții să putem a izbăvi de 
mii de rele, să alungăm din sufletul nostru acest păcat care este mai 
vătămător decât orice oftică, ca astfel împuternicindu-ne, să putem a sfârşi 
cu bine şi lupta de față, în acelaşi timp şi de cununile viitoare să ne 
învrednicim.” (Comentariile sau Tâlcuirea Epistolei întâi către Corinteni, 
omilia XXXI, p. 330) 


„Nu vezi pe grădinari, pe truditorii pământului cum toți la aceeaşi 
aleargă? Că unul, de pildă, sapă, altul răsădeşte, un altul acoperă rădăcinile, 
un altul udă ceea ce a răsădit, un altul leagă răsadul şi un altul curăță 
pământul de tot viermele stricător, şi toți către una privesc: mântuirea 
sadului. 

Dar cu pizma nu se petrece aşa; căci ceea ce eu sădesc, un altul clatină 
şi dezrădăcinează. Lasă cel puţin ca aceea ce am sădit să se prindă bine, ca 
astfel să se facă mai puternică decât vrăjmăşia. Nu lucrul meu îl smulgi, ci 
pe al tău; cu am sădit, iar tu trebuie a uda. Iar dacă ai clătinat planta, ai scos- 
o din rădăcină şi nu mai ai pentru ce s-o uzi. Dar poate că vezi pe grădinar 
că-i merge bine? Nu te teme, căci nici eu nu sunt ceva, şi nici tu. Nici cel ce 
sădeşte şi nici cel ce udă este ceva (| Cor., 3, 7), căci al unuia singur este 
lucrul acesta: al lui Dumnezeu. Aşa că dacă tu smulgi cele sădite, apoi te 
lupi cu Dumnezeu.” (Tă/cuiri la Epistola a doua către Corinteni, omiha 
XXVII, p. 243) 

„Cine n-a invidiat vreodată pe semenul său? Şi, totuşi, şi această faptă 
ne face mai răi decât păgânii şi vameşii; şi este ştiut de toată lumea că cei 
care sunt mai răi decât păgânii şi vameşii nu pot scăpa de gheenă.” 
(Apologia vieţii monahale, 7, în vol. Despre Feciorie, Apologia vieţii 
monahale, Despre creşterea copiilor..., p. 204) 


„Nimic nu-i dezbină mai mult pe oameni decât invidia, care e o 
boală neînchipuit de grea şi mult mai primejdioasă decât iubirea de 
argint, căci ea este rădăcina tuturor relelor.” (Din vol. Problemele 
vieții, p. 233) 


„Rău mare este invidia. Există ceva mai rău decât ea? Poate 
preacurvia. Dar cel care săvârşeşte preacurvie măcar, pe de o parte, 
simte o anumită plăcere, iar pe de altă parte, păcătuieşte doar câteva 
minute, pe când cel care invidiază nu se odihneşte zi şi noapte, căci 
invidia este un vierme care îi roade inima fără încetare.” (Din vol. 
Problemele vieții, pp. 233-234) 


„lată de ce, chiar dacă ai face minuni sau ai fi curat cu trupul, 
dacă ai posti şi te-ai nevoi şi dacă ai ajunge la virtuțile îngerilor, nu 
eşti decât un păcătos, pentru că a pus stăpânire pe tine patima invidiei. 
Nu te deosebeşti cu nimic de închinătorii la idoli, dacă îi iubeşti pe 
cei care te iubesc. Gândeşte-te atunci care este starea ta dacă îi urăşti 
pe cei care te iubesc. Este mai rău să invidiezi decât să duşmăneşti, 
pentru că cel care duşmăneşte se potoleşte dacă dispare pricina 
duşmăniei lui şi chiar şi-l face prieten pe duşmanul său, pe când cu cel 
care invidiază aşa ceva nu se întâmplă niciodată. Cel care 
duşmăneşte îşi arată pe față patima, pe când invidiosul o ţine 
ascunsă. Cel care duşmăneşte are un anumit motiv pentru care se 
comportă astfel, pe când invidiosul nu are nici un motiv, în afară de 
patima sa şi de îndemnul satanei.” (Din vol. Problemele vieţii, p. 235) 


„De ce suferi, omule, pentru fericirea semenului tău? Dacă 
trebuie să suferi pentru ceva, să suferi pentru nefericirea ta, nu pentru 
bunăstarea celuilalt. Invidia ta este o nebunie, după cum vezi şi tu, de 
aceea eşti de neiertat. Desfrânatul poate aduce în apărarea sa faptul că l-a 
îndemnat dorinţa cărnii, criminalul aduce furia, hoţul, sărăcia. Dar tu 
ce motiv ai avut? Nici un alt motiv decât răutatea ta nemăsurată.” (Din 
vol. Problemele vieții, p. 237) 

„Nu este alt păcat mai rău care desparte pe om de Dumnezeu şi de 
oameni ca zavistia, adică pizma.” (Din vol. Mărgăritarele Sfântului loan 
Gură de Aur, p. 51) 


„Căci în ce chip mănâncă cariul lemnul şi molia lâna, aşa şi zavistia 
sufletul şi oasele oamenilor celor zavistnici, care mai răi sunt decât fiarele şi 
dracii, că fiarele sau pentru treaba hranei sau de noi fiind întărâtate se 
pornesc cu mânie, iar oamenii zavistnici, când le face cineva bine, ca şi când 
le-ar face vreo strâmbătate. Dracii spre noi oamenii sunt nemilostivi şi amar 
vrăjmaşi iar spre ceilalți draci, care sunt tovarăşii lor, au dragoste, dar 
oamenii zavistnici fug de adunarea şi de vorba cea firească şi nici mântuirea 
lor nu o poftesc, pentru că se zice că zavistia nu ştie a cinsti ceea ce este de 
folos. Unii ca aceştia pururea se află plini de tulburare şi de mâhnire şi 
sufletele lor merg la iad, că nu este păcat mai rău decât zavistia, adică decât 
pizma, pentru că preacurvarul se alege cu ceva dulceaţă şi apoi în scurtă 
vreme se curăţeşte de păcat, că îmbătrâneşte sau se îmbolnăveşte şi acelea-l 
opresc şi se pocăieşte şi se mântuieşte, iar zavistnicul, mai înainte de cel ce 
se zavistuieşte, el pe sine se munceşte şi se pedepseşte şi nu părăseşte 
păcatul niciodată, ci se face ca porcul care se tăvăleşte în gunoi şi se 
aseamănă cu diavolul.” (Din vol. Mărgăritarele Sfântului loan Gură de Aur, 


p. 51) 


„Că de ar face cineva măcar semne şi minuni, sau curăția fecioriei s-o 
aibă, sau postire sau mâinile să şi le întindă spre milostenie, sau jos pe 
pământ să doarmă, încât pentru aceste bunătăți să ajungă să fie întocmai cu 
îngerii şi să aibă patima zavistiei, unul ca acela este mai păcătos şi mai 
pângărit decât toţi păcătoşii. Că de vreme ce a-i iubi pe cei ce ne iubesc n- 
avem mai multă plată decât păgânii, dar cel ce-i urăşte pe cei ce-l iubesc pe 
el şi-i zavistuieşte, unde va sta ticălosul? Că şi decât războiul este mai rău 
zavistnicul. Pentru că cel ce dă război, dezlegându-se pricina certei a încetat 
războiul, iar zavistnicul niciodată nu se face prieten nimănui şi în ce chip cel 
ce năpăstuieşte nu năpăstuieşte ci se năpăstuieşte, aşa şi acela ce ponegreşte 
pe vecinul lui pe sine se dă şi se sinucide.” (Din vol. Mărgăritarele Sfântului 
Ioan Gură de Aur, p. 52) 


„Ce-ţi pare rău, frate, pentru binele fratelui tău? S-ar cădea să ne pară 
rău de cei ce pătimesc rău, dar nu de cei ce sunt la bine, pentru că curvarul 
are oarecare dulceaţă şi de aceea păcătuieşte; la fel şi hoţul, are ca motiv 
sărăcia. Dar tu, cel ce zavistuieşti, ce răspuns ai să dai? Nici un răspuns, 

numai pagubă şi răutate mai rea, că de vreme ce Hristos poruncește să iubim 
pe vrăjmaşii noştri şi noi urâm pe cei ce ne iubesc pe noi, ce seamă vom da 
lui Dumnezeu? Diavolul numai zavistuieşte pe oameni, iar nu pe diavoli, iar 
tu fiind om, zavistuieşti pe oameni? Mare păcat este zavistia, fraților, şi noi 
vedem pe acela ce-l bântuieşte un drac necurat ca acesta, că aşa îl face ca 
nici un bine să nu aibă la dânsul pentru că se zice că zavistia nu ştie a cinsti 
ceea ce este de folos.” (Din vol. Mărgăritarele Sfântului loan Gură de Aur, 


p. 53) 


„Însă mai ales către Dumnezeu se ridică sacrilega invidie, 
împotriva Lui. Ea-l combate pe Dumnezeu cu o îndrăzneală nedreaptă. 
Căci în sfârşit cui îi revine cinstea binelui împlinit dacă nu lui 
Dumnezeu? Şi fiindcă Dumnezeu este slăvit, noi ne mâniem?” (Din 
vol. Bogăţiile oratorice, p. 189) 


„Ce este mai criminal? Ce este mai de pedepsit la tribunalul lui 
Dumnezeu? Ce să spui despre un mizerabil care a dat foc unei biserici? 
Însă s-o ştim, mai devastatoare este invidia căci ea se leagă chiar de 
turma lui lisus Hristos, şi mai lung, mai învârtoşat, mai sângeros decât 
toate războaiele, ea distruge dumnezeiescul staul. Şi excesele invidiei 
nu numai că sunt necredincioase şi crude, ele sunt încă de râs.” (Din 
vol. Bogăţiile oratorice, p. 190) 


INVIDIA (este pierzătoare pentru cel ce o întreține şi pricinuitoare de har şi 
strălucire pentru cei invidiați) 


„După cum viermele născut de lemn mănâncă mai întâi lemnul care l- 
a născut, tot aşa şi invidia strică mai întâi sufletul celui care a născut-o şi 
aduce peste cei invidiat cu totul altceva decât doreşte. Nu mi te uita, iubite, 
ce se întâmplă celor invidiaţi la început, ci priveşte sfârşitul. Gândeşte-te că 
răutatea celor ce invidiază aduce mai mare strălucire celor invidiați. Cei 
invidiați atrag pe Dumnezeu în ajutor şi se bucură de harul Cel de sus, iar 
invidiosul, lipsit de acest har, cade uşor în mâna tuturora şi, înainte de a fi 
biruit de duşmani, e biruit de propria lui patimă, pentru că, mâncat ca de 
nişte fălci nevăzute, ajunge, ca să spun aşa, de se îneacă. Cunoscând, dar, 
acestea, să fugim, vă rog, de vătămarea acestei patimi, să o izgonim cu toată 
puterea din sufletul nostru. Este mai pierzătoare decât toate patimile; ne 
vatămă însăşi mântuirea noastră. Diavolul este izvoditorul ei ”. (Omilii la 
Facere, omilia XLVI, IV, în col. PSB, vol. 22, p. 144) 

„Cumplită patimă este invidia! Când pune stăpânire pe suflet, nu-l 
lasă până ce nu-l înnebuneşte desăvârşit pe om. Invidia vatămă chiar sufletul 
în care s-a născut pentru că invidiosul reuşeşte să facă celui invidiat tocmai 
contrariul decât ceea ce voieşte: îl face pe cel invidiat mai strălucit, mai 
slăvit, mai vestit; iar lucrul acesta este iarăşi altă rană şi mai adâncă în 
sufletul invidiosului.” (Omilii la Facere, omilia LXI, I, în col. PSB, vol. 22, 
p. 272) 


„Gândeşte-te şi la aceea că tu, cu invidia ta, nu faci rău celui pe care-l 
invidiezi, ci ție îți înfigi sabia în tine însuți”. (Omilii la Matei, omilha XL, 
IV, în col. PSB, vol. 23, p. 488) 


„Cu cât invidiezi mai mult, cu atât îi faci mai mare bine celui invidiat. 
Dumnezeu rânduieşte aşa lucrurile. Când vede pe cel nevinovat nedreptăţit, 
îl înalță şi mai mult, îl face şi mai strălucitor, iar pe tine te pedepseşte. Dacă 
Dumnezeu nu lasă nepedepsiţi pe cei care se bucură de nenorocirile 
duşmanilor - Nu te bucura de căderea duşmanilor tăi, zice Scriptura, ca nu 
cumva Să te vadă Dumnezeu şi să nu-l placi Lui (Prov., 24, 17-18) -, cu atât 
mai mult pe cei care invidiază pe cei care nu le-au făcut nici un rău. Să tăiem 
deci fiara cea cu multe capete. Că invidia are multe chipuri. Dacă cel care 
iubeşte pe cel care-l iubeşte nu face nimic mai mult decât vameşul, unde se 
va găsi cel care urăşte pe cel care nu 1-a făcut nici un rău? Cum va scăpa de 
iad când este mai rău decât păgânii? De aceea mă doare cumplit inima, că 
noi, care am primit poruncă să imităm pe îngeri, dar, mai bine spus, pe 
Stăpânul îngerilor, imităm pe diavol”. (Omilii la Matei, omila XL, IV, în 
col. PSB, vol. 23, p. 488) 


„Aşa e invidia! Unelteşte totdeauna împotriva propriului ei bine; roade 
pe cel invidios şi-l aruncă în nenumărate necazuri”. (Omilii la Matei, omilia 
LXII, V, în col. PSB, vol. 23, p. 724) 


„Invidia, fraților, este un lucru grozav şi urât; da, dar invidiosului şi 
nu celor ce li se poartă invidie. Ea îi întunecă pe primii, îi infectează, 
introducând în sufletul lor un pumnal ucigător; că dacă ea le face rău celor 
pe care îi atacă, acest rău este uşor şi fără de importanţă, şi câştigul care le 
revine întrece ofensa. Şi nu numai că este aşa cu invidia, ci şi cu celelalte 
patimi; şi răul care-l produce recade, nu asupra celui ce suferă, ci asupra 
celui ce a făcut răul.” (Comentar la Evanghelia de la loan, omilia XVI, |, p. 
76) 

„Nimic nu este mai rău, în sfârşit, decât invidia; voind să-l piardă pe 
altul, invidiosul se pierde pe sine însuşi.” (Comentar la Evanghelia de la 
Ioan, omilia LV, 3, p. 273) 


„Am mai multă grijă de cei ce invidiază decât de cei invidiaţi. 
Nu! Pentru că cei ce invidiază sunt mai ales cei mai păgubiţi şi ei se 
pierd pe ei înşişi, pe când cei invidiaţi pot fi chiar încununaţi, dacă vor. 
Să-ţi dau o pildă: Pavel cel drept este cântat şi lăudat în fiecare zi, iar 
uciderea lui a ajuns prilej de slavă.” (Omilia a Il-a la Rusalii, în vol. 
Predici la sărbători împărăteşti şi cuvântări de laudă la sfinți, p. 222) 


„Și pentru că ţi-am spus mai înainte că cel care invidiază şi 
vorbeşte de rău îşi face rău sieşi, nu celui căruia îi doreşte răul, trebuie 
să-ţi explic acum ce am vrut să spun. Îţi voi da mai multe exemple. 

Cu ce l-a vătămat Cain pe Abel atunci când l-a omorât din invidie? 
Fără să vrea, l-a trimis mai devreme în Împărăţia cerurilor. Pe când el, 
dimpotrivă, a fost aspru pedepsit pentru păcatul său. 

La fel Isav: cu ce l-a vătămat el pe lacov? lacov s-a îmbogățit, 
dobândind nenumărate bunătăţi materiale, pe când el a ajuns să rătăcească 
prin locuri străine. 

Preabunului losif, ce rău au reuşit să-i facă frații săi, care puţin a 
lpsit să nu-l omoare din pricina invidiei? Aceştia au ajuns să sufere de 
foame şi să fie în primejdie de a-şi pierde viețile, pe când lacov a ajuns 
stăpânitorul Egiptului, al doilea după Faraon. 

Toate aceste exemple ne arată că atunci când invidiem pe cineva, îi 
facem acestuia, fără voia noastră, un mare bine. Pentru că Dumnezeu există 
şi le vede pe toate. Şi dacă este nedreptăţit un om care nu nedreptăţeşte 
pe nimeni, cu atât mai mult este acesta binecuvântat şi slăvit, în 
acelaşi timp, tu care invidiezi, eşti pedepsit. Şi cum să nu fii pedepsit 
când invidiezi un om care nu ţi-a făcut nici un rău, dacă eşti pedepsit şi 
atunci când nu te bucuri pentru binele vrăjmaşului tău? Cum să fie iertată 
ura ta față de un om nevinovat, când Domnul ne spune în Evanghelie 
că oamenii care îi iubesc numai pe cei de care sunt iubiți nu fac mai 
mult decât ce fac vameşii (Mat., 5, 46).” (Din vol. Problemele vieții, pp. 
236-237) 


„Cu cât zavistuieşti, cu atât mai mari bunătăţi îi faci celui pe care îl 


zavistuieşti, iar pe tine te faci vrednic de atâtea munci împreună cu dascălul 
tău, diavolul, pentru că Dumnezeu este cunoscător de inimi şi toate acestea 

le vede, ori de vor fi bune, ori de vor fi rele şi când vede pe acela ce-i fac 
alții strâmbătate că rabdă cu mulțumire, atunci îl face pe acela mai bun decât 
ceilalți, iar pe cei ce fac strâmbătăți îi munceşte, că de munceşte pe cei 
scumpi şi nemilostivi, cu mult mai vârtos va munci pe cei zavistnici şi 
asupritori.” (Din vol. Mărgăritarele Sfântului loan Gură de Aur, p. 53) 


INVIDIA (urmările distrugătoare) 


„Invidia e rădăcina crimei. Aşa s-a întâmplat la început cu Cain şi cu 
Abel. Cain nu putea aduce fratelui său vreo vină, mare sau mică! Dar când a 
văzut că Stăpânul universului primeşte cu plăcere darurile aduse de fratele 
său ca jertfă, iar pe ale sale nu le primeşte din pricina trândăviei sale, îndată i 
s-a deşteptat invidia în suflet, iar în minte i-a încolțit rădăcina uciderii, 
invidia a dat rodul acela aducător de moarte; şi uciderea a fost înfăptuită”. 
(Omilii la Facere, omilia LIV, II, în col. PSB, vol. 22, p. 205) 


„Mare rău e invidia. Te aruncă în braţele nebuniei”. (Omilii la 
Facere, omilia LV, IV, în col. PSB, vol. 22, p. 227) 


„Invidia l-a ucis pe Abel, ea a căutat viaţa lui David, i-a făcut să 
sufere pe atâţia drepți; ea i-a îndemnat pe evrei să omoare pe lisus Hristos.” 
(Comentar la Evanghelia de la loan, omilia XLVIII, 1, p. 232) 


„... invidia, această patimă întunecată, care, după ce a orbit odată 
sufletul, nu-i mai permite să vadă binele, nici să se îndrepte să mai facă ceva 
cinstit.” (Comentar la Evanghelia de la loan, omiha LXIV, 3, p. 332) 


„Să luăm din inimile noastre invidia ucigătoare. Nici un pumnal 
nu este mai distrugător, nici un vierme rozător nu ne va mai umple de 
putreziciune!” (Din vol. Bogățiile oratorice, p. 183) 


„Ea împlineşte două fapte de disprețuit între toate: ea trădează 
iubirea, ea strică sufletul.” (Din vol. Bogăţiile oratorice, p. 183) 


„După ce a ucis prietenia, ea distruge sufletul care o lasă să intre. 
Ea produce în el dezastre de tot felul. Mai bună era o viperă în 
interiorul nostru decât invidia în inima noastră. Prin mușcătura ei, totul 
se strică în interiorul nostru: gândurile, sentimentele, voinţele, 
limbajul, acțiunile, purtarea, totul devine pumnal, totul se îmbracă sub 
aspectul diabolic.” (Din vol. Bogășiile oratorice, p. 189) 

INVIDIA (eliberarea din robia ei) 


+... Să izgonim invidia din sufletul nostru, ca să atragem asupră-ne 
bunăvoința lui Dumnezeu”. (Omilii la Facere, omilha XLVI, IV, în col. PSB, 
vol. 22, p. 145) 


„- Cum vom scăpa, dar, de acest păcat? Dacă ne vom gândi că, după 
cum desfrânatului nu-i este îngăduit să intre în biserică, tot aşa nici 
invidiosului; ba cu mult mai mult acestuia decât aceluia. Acum însă noi nici 
nu socotim invidia păcat. De aceea nici nu ne sinchisim. Dacă însă am 
ajunge să ne dăm seama bine că invidia e un mare păcat, ne-am dezbrăca 
uşor de el. Plângi deci şi suspină! Boceşte şi roagă pe Dumnezeu! Fii 
încredințat că eşti stăpânit de un greu păcat şi pocăieşte-te! Dacă gândeşti 
aşa, scapi repede de boală. 

- Dar cine nu ştie că invidia este un păcat? 

- Toată lumea o ştie! Dar nu toţi au despre invidie aceeaşi părere 
proastă ca despre desfrânare şi adulter. Pe cine l-a mustrat conştiinţa când a 
invidiat? Cine a rugat pe Dumnezeu pentru acest păcat, ca Dumnezeu să-i fie 
milostiv? Nimeni, niciodată! Dar dacă posteşte şi dă săracului câțiva bănuți 
şi e invidios, oricât de invidios ar fi, nu socoteşte că a făcut un mare păcat, 
deşi este stăpânit de cea mai grozavă patimă”. (Omilii la Matei, omiha XL, 
III, în col. PSB, vol. 23, p. 487) 


„Spune-mi, pentru ce invidiezi pe semenul tău? Pentru că-l vezi 
încărcat de onoruri şi vorbit de bine? Dar nu te gândeşti cât rău aduc 
onorurile celor care nu sunt cu luare aminte asupra lor? Îi împing spre slava 
deşartă, spre mândrie, spre îngâmfare, spre dispreţ; îi fac mai trândavi; pe 
lângă toate acestea, onorurile se veştejesc repede. Şi ceea, ce-i mai cumplit 
e că păcatele pe care le nasc onorurile rămân veşnice, pe când plăcerea apare 
şi dispare. Spune-mi: pentru acestea îl invidiezi?”. (Omilii la Matei, omiha 
XL, IV, în col. PSB, vol. 23, p. 488) 


„Căci dacă trebuie să ne necăjim cu cei ce se necăjesc, cu atât mai 
mult nu trebuie să le purtăm invidie celor ce sunt cinstiți.” (Comentar la 
Evanghelia de la Ioan, omilia LV, 3, p. 273) 


„Care este leacul acestui rău? Cu toţii să ne rugăm în comun lui 
Dumnezeu pentru ei (pentru cei cuprinşi de invidie — n.n.), şi un singur glas 
să înălțăm pentru ei, ca pentru nişte îndrăciți (demonizați), căci aceştia sunt 
mai de plâns decât aceia, fiindcă nebunia lor izvorăşte din intenţie. Deci, 

această boală are nevoie de rugăciuni şi cereri multe. Dacă cel ce nu iubeşte 
pe fratele său, chiar de şi-ar goli punga în folosul săracilor, şi chiar dacă ar 
face lucruri strălucite în Biserică, totuşi cu nimic nu se foloseşte mai mult, 
dar încă cel ce se luptă cu fratele său, care nu l-a nedreptăţit cu nimic, de 
câtă pedeapsă oare nu se face vinovat? Un asemenea om este mult mai rău 
decât păgânii.” (Omilii la Epistola către Romani a Sfântului Apostol Pavel, 
omilia VII, p. 116) 


„Să fugim, deci, de această boală urâcioasă, fiindcă în caz contrar nu 
vom putea fugi de focul acela care este gătit diavolului, dacă nu vom scăpa 
de această boală, şi vom scăpa doar atunci, când ne vom gândi cum ne-a 
iubit şi pe noi Hristos, şi cum tot El ne-a poruncit de a ne iubi unii pe alții. 

Cum ne-a iubit pe noi Hristos? Prin aceea că şi-a dat sângele Său 
pentru noi care eram duşmani şi-l nedreptăţisem foarte mult. Aceasta fă şi tu 
cu fratele tău, fiindcă de aceea a zis: Poruncă nouă dau vouă: Să vă iubiţi 
unul pe altul. Precum Eu v-am iubit pe voi, aşa şi voi să vă iubiți unul pe 
altul (loan 13, 34). 

Și încă mai mult, căci nu s-a mărginit aici, ci Însuşi Ela făcut aşa față 
de duşmanii Săi. Poate că nu voieşti să-ţi dai viaţa pentru fratele tău? Atunci 
de ce verşi sângele lui, şi faci cu totul contrar poruncii lui neascultând? Deşi 
EI ceea ce a făcut nu a făcut-o din datorie, pe când tu făcând aşa, îndeplineşti 
o datorie morală impusă de stăpân. De altfel chiar cel ce a primit iertare de la 
acel stăpân pentru o mie de talanți, şi la urmă cerea de la datornicul său 100 
de dinari, nu a fost pedepsit pentru aceasta numai, ci pentru că cu toată 
bunătatea arătată de stăpân către el, nu a devenit mai bun, nici nu a urmat pe 
stăpânul său, care a pus începutul bunătăţii şi binefacerii, şi a întors datoria, 
căci aceasta era şi obligația lui. Tot ceea ce facem, facem îndeplinindu-ne 
datoria. De aceea şi zicea: Aşa şi voi, când veți face toate cele poruncite 
vouă, să ziceți: Suntem slugi netrebnice, pentru că am făcut ceea ce eram 
datori să facem (Luca 17, 10).” (Omilii la Epistola către Romani a Sfântului 
Apostol Pavel, omilia VII, p. 118) 


„Între apostoli nu era nici o pizmă, ci cu toţii un singur lucru aveau în 
vedere: întemeierea Bisericii — şi de-ar fi fost lucrătorul cât de mic şi nebăgat 
în seamă, toți ceilalți îl aplaudau cu cea mai mare grabă.” (Comentariile sau 
Tâlcuirea Epistolei întâi către Corinteni, omilia XIV, p. 141) 


„... să nu facem cu totul dimpotrivă, adică să nu dispreţuim relele şi 
nenorocirile aproapelui, nici să pizmuim bunătățile lui, fiindcă unele ca 

acestea sunt fapte de-ale nebunilor şi ale smintiților. Fiindcă şi cel ce îşi 
scoate un ochi dă dovadă de cea mai mare nebunie, precum şi cel ce-şi taie 
mâna dă strălucită dovadă de smintire. Deci dacă aceasta se petrece cu 
mădularele trupului, apoi asemenea fapt şi când se petrece cu frații este semn 
de mare nebunie, şi nu puţină vătămare pricinuieşte. Deci întrucât străluceşte 
aproapele tău, şi frumuseţea ta se vede, şi întregul trup este împodobit, căci 
frumuseţea şi strălucirea lui nu-l înconjoară numai pe el, ci te face şi pe tine 
a te mândri de ea. Deci dacă tu îl vei umili pe dânsul, întregul trup îl vei face 
întunecat şi înjosit, şi nenorocirea ai întins-o atunci preste toate mădularele 
lui, precum şi dacă îl păstrezi în strălucire, păstrezi frumuseţea întregului 
trup. Nimeni de pildă nu zice că este frumos ochiul, ci că cutare este 
frumoasă sau ce frumoasă este cutare, şi dacă poate este lăudat şi admirat şi 
ochiul, apoi este lăudat după lauda adresată de obşte tuturor celorlalte. 


Aşa se întâmplă şi în Biserică, că adică dacă unii sunt lăudați şi 
aplaudaţi, apoi de lauda aceasta se bucură obştea întreagă. Că duşmanii nu 
împart niciodată laudele, ci încă le împreunează şi le unesc. Deci dacă 
cineva străluceşte în darul cuvântului, apoi nu numai pe acela îl laudă, ci pe 
întreaga Biserică, căci nu zic ce minunat bărbat este cutare, Ci iată ce 
minunat dascăl au creştinii, aşa că lauda aceasta ei o fac de obşte pentru cei 
din Biserică. Apoi dacă Elinii împreunează totdeauna laudele, adică le unesc 
şi nu le adresează numai unuia, ci la toţi îndeobşte, tu le împarți şi războieşti 
trupul tău, şi stai împotriva propriilor mădulare? Nu ştiu că acest fapt pe toate 
le răstoarnă pe dos? Căci toată împărăţia ce se împerechează între sine... şi 
loată cetatea sau casa ce se împerechează între sine, nu va sta (Mt. 12, 25).” 
(Comentariile sau Tâlcuirea Epistolei întâi către Corinteni, omila XXXI, p. 
328) 


„Dacă tu voieşti poate a fi râvnitor, eu nu te împiedic, numai în scop 
de a ajunge la aceeaşi înălțime cu el, iar nicidecum spre a-l pogor? pe dânsul 
de acolo; nu cu scop de a-l înjosi, ci spre a te ridica şi tu la aceeaşi înălțime 
şi să arăţi aceleaşi virtuţi ca el. Aceasta este pizmă sau râvnă frumoasă, a 
urma, iar nu a război; a nu te scârbi pentru binele altora, ci a te neliniști 
pentru relele tale — ceea ce pizma face cu totul dimpotrivă.” (Comentariile 
sau Tălcuirea Epistolei întâi către Corinteni, omilha XXXI, p. 329) 


„Vă rog ca, părăsind această cale rea şi primejdioasă, să ne întoarcem 
spre această pizmă nobilă numită râvnă, căci o asemenea pizmă este mai 
înflăcărată decât orice foc puternic şi din ea izvorăsc bunătățile cele mai 

mari. Astfel şi Pavel povăţuia spre credinţă pe cei dintre ludei, zicând: Că 
doară aş face trupul meu să râvnească, şi să mântuiesc pe vreunul dintr- 
înşii (Rom. 11, 14). Cel ce râvneşte sau pizmuieşte după cum voia Pavel, nu 
se scârbeşte când vede pe altul sporind, ci când se vede pe sine rămas în 
urma aceluia. Nu aşa însă face şi zavistnicul, ci când vede pe altul făcând 
bine, atunci se nelinişteşte şi se scârbeşte, şi întocmai ca un trântor, se 
dezmiardă la durerile şi nenorocirile străine, iar el nu încearcă a ridica 
niciodată pe aproapele, ci dimpotrivă, căci plânge de ciudă când vede pe 
altul ridicat, ba încă face totul spre a-l dobori cu desăvârşire.” (Comentariile 
sau Tâlcuirea Epistolei întâi către Corinteni, omiha XXXI, p. 329) 


„lubiţilor, să fugim de pizmă sau zavistie. Pentru ce pizmuieşti, 
spune-mi? că fratele tău a primit vreun har? Dar de la cine l-a primit, spune- 
mi, oare nu de la Dumnezeu? Aşadar, tu prin aceasta îți îndrepți supărarea şi 
necazul împotriva aceluia care a dat acel har. Ai văzut ce fel de rău trage 
după sine pizma, la ce înălțime de păcate duce pe cineva şi ce prăpastie sapă 
pizmaşului? Să fugim deci de dânsa, iubiţilor, şi nici să nu mai zavistuim pe 
nimenea, dară şi pentru cei ce zavistuiesc să ne rugăm lui Dumnezeu şi să 
facem totul spre a le stinge această patimă, iar nu ca acei proşti cari, voind a- 
i învinovăţi, fac totul ca încă mai mult să aprindă flacăra. Noi însă să nu 
facem aşa, ci să-i plângem şi să-i jelim, căci ei singuri sunt cei nedreptățiți, 
având cu dânşii acel vierme care întruna le roade inima, şi adăugându-şi într- 
înşii o otravă care este mult mai amară decât orice venin. 


Să rugăm deci pe iubitorul de oameni Dumnezeu, ca şi patima acelora 
să o prefacă, dar şi pe noi să ne ferească a cădea în acea boală.” 
(Comentariile sau Tâlcuirea Epistolei întâi către Corinteni, omilia XXXI, p. 
330) 


„Ce nebunie mai e şi asta? Spune-mi: de ce faci astfel? Ce te-a 
apucat? Te necăjeşte faptul că fratele tău este fericit, important şi 
faimos? Dimpotrivă, pentru acestea ar trebui să te bucuri şi să-l 
mulţumeşti lui Dumnezeu. Toţi creştinii suntem un trup, iar capul 
nostru este Hristos şi fiecare suntem mădulare unii altora (Rom., 12, 
5). De aceea, atunci când se întristează şi suferă un mădular, şi 
celelalte suferă cu el, iar când unul dintre mădulare se bucură şi este 
fericit, atunci şi celelalte sunt bucuroase (1. Cor., 12, 26), căci printr- 
un mădular se slăveşte întreg trupul, dar şi capul, adică Hristos. Cu 
toate acestea, tu, în loc să te bucuri, suferi. Suferi pentru că este slăvit 

Dumnezeu. lată până unde te duce patima ta!” (Din vol. Problemele 
vieții, p. 234) 


„Nefericiţi sunt şi au fost toţi oamenii invidioşi din toate timpurile 
şi din toate locurile, pentru că se chinuiesc din pricina răutăţii lor şi, mai 
mult decât atât, sunt izgoniți de Dumnezeu pentru acest păcat 
înfricoşător. Nu le rămâne altceva de făcut decât să se pocăiască şi să 
dobândească smerenie şi dragoste, ca să primească linişte sufletească şi 
bunăvoința lui Dumnezeu.” (Din vol. Problemele vieții, p. 240) 


„Ce alt rău va fi mai mare ca această ameţeală şi nebunie? Spune-mi 
frate, ce tremuri aşa şi te înroşeşti? Ce rău şi s-a făcut ţie, ticăloase? Că s-a 
făcut fratele slăvit şi strălucit ţi s-ar cădea să te bucuri şi să slăveşti pe 
Dumnezeu, căci vezi trupul cel asemenea ţie, parte luminoasă şi strălucită. 
Ce zici, că prin mine ar vrea Dumnezeu să se slăvească? Bucură-te dar 
îmbogățindu-se şi sporind fratele, că se slăveşte iarăşi Dumnezeu prin tine 
că, deşi a fost vrăjmaş şi potrivnic, Dumnezeu printr-însul S-a slăvit. S-ar 
cădea să faci pentru aceasta pe vrăjmaş prieten, iar tu faci pe prieten 
vrăjmaş. De vreme ce Dumnezeu se slăveşte prin norocul aceluia, dar tu în 
ce chip arăţi pe Dumnezeu ca împărat al aceluia pentru facerea de bine?” 
(Din vol. Mărgăritarele Sfântului loan Gură de Aur, p. 52) 


ISPITELE (atacul ispitelor) 


„Vrăjmaşul nostru este pirat - iar piratul nu vesteşte timpul când are să 
năvălească, ci de multe ori cade asupra noastră când dormim şi nu avem nici 
o grijă.” (Cele dintâi omilii la Facere, cuvântul al nouălea, p. 123) 


„Nu cei ce fac fapte mârşave, fie cât de mici, înfurie acea fiară 
sălbatică, ci cei ce fac cele bune. Așa că atunci când vezi vreun bărbat drept 
făcând fapte mari şi suferind mii de rele, tu să nu te minunezi, ci dimpotrivă, 
atunci să te minunezi, când diavolul primind multe răni, ar sta liniştit şi ar 
primi rănile cu nepăsare. Fiindcă nici atunci când şarpele ar fi întruna 
înțepat, şi s-ar înfuria şi repezi împotriva celui ce-l înțeapă, încă nu ar trebui 
a ne mira. Căci şi diavolul se repede împotriva tuturor mai grozav decât 
orice şarpe, şi întocmai ca o scorpie scoţându-şi acul, se ridică în sus. 


Dar nu aceasta să vă înfricoşeze pe voi, fiindcă pe cel ce se întoarce 
de la război în urma biruinţei, fireşte că-l vei vedea plin de sânge, şi de multe 
ori rănit. Deci şi tu când vezi pe cineva făcând milostenie şi celelalte mii de 

bunătăți, şi prin aceasta tăind puterea diavolului — să nu te minunezi la urmă 
dacă îl vei vedea căzut în ispite şi primejdii, şi nici să te sperii, fiindcă 
tocmai pentru aceea a căzut în ispite, pentru că a lovit cu putere pe diavolul. 
Dar, zici tu, cum de i-a îngăduit Dumnezeu una ca aceasta? Ca mai mult 
încă să se încununeze, şi diavolul să primească încă mai multe răni.” 


(Comentariile sau Tălcuirea Epistolei întâi către Corinteni, omilia XLIII, p. 
464) 


„... unul slab chiar Pavel poate să-i aducă vătămare, pe când pe cel 
tare nici Satana nu poate să-l vatăme vreodată.” (Cuvânt la Duminica întâi a 
Sfântului şi Marelui Post, în vol. Omilii la Postul Mare..., pp. 44-45) 


„Căci de ce preoţi s-a bucurat Avraam?, spune-mi! De ce învăţători? 
de ce cateheză? de ce îndemn? de ce sfat? acolo unde nu era nici scris, nici 
lege, nici prooroci, nici nimic altceva din unele ca acestea. Ci naviga pe o 
mare nenavigată, mergea pe un drum neumblat, şi aceasta deşi provenea 
dintr-o şi un tată necredincios. Și totuşi acestea nu l-au vătămat cu nimic, ci 
a strălucit atât de mult prin virtute încât a anticipat prin fapte pe Cel care 
după mult timp, după prooroci şi Lege şi după o atât de mare pedagogie, 
avea să-l educe pe oameni prin semne şi minuni, pe Hristos (...)” (Scrisori 
din exil, Către cei ce se scandalizează de fărădelegile şi persecuțiile comise 
şi despre Pronia lui Dumnezeu, XIII, 1-2, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., p. 304) 


„Vezi că aceia fără minte şi nepăsători nu câştigă nimic din cele ce le 
sunt de folos, dar cei cu minte teafără şi treji scot cel mai mare folos din cele 
pentru care alții se scandalizează? Acest lucru poate fi văzut şi în cazul lui 
Iuda şi al lui lov. Fiindcă luda n-a fost mântuit nici de Hristos Care a 
îndreptat lumea, dar lov n-a fost vătămat nici de diavolul care 1-a pierdut pe 
atâția. Unul deşi a pătimit mii de rele a fost încununat; dar acela care a văzut 
şi a făcut el însuşi semne, care a înviat morţi şi a izgonit demoni — căci şi el 
primise această putere — care a auzit zeci de mii de lucruri despre Împărăţie 
şi gheenă, care a luat parte la acea foarte înfricoşătoare Cină şi se bucurase şi 
se bucurase de tot atâta favoare şi purtare de griţă cât şi Petru, Iacob şi loan, 
sau mai bine zis de mult şi multă — căci pe lângă cealaltă purtare de grijă şi 
pogorământ de care a avut parte, căci 1 se încredințaseră şi banii pentru 
săraci —, acesta a fost cuprins atunci de un delir atât de mare şi, primindu-l 
pe satan prin iubirea de argint, a devenit în gândul său trădător şi a săvârşit 

răul de căpetenie vânzând un asemenea sânge pe treizeci de arginți şi 
trădând pe Stăpânul cu o sărutare. Câţi crezi că nu s-au lăsați scandalizați 
atunci de faptul că trădarea fusese făcută de un ucenic?” (Scrisori din exil, 
Către cei ce se scandalizează de fărădelegile şi persecuțiile comise şi despre 
Pronia lui Dumnezeu, XIV, 13-15, în vol. Scrisori din exil. Către Olimpiada 
şi cei rămaşi credincioşi. Despre deprimare, suferință şi Providenţă..., p. 
311) 


ISPITELE (cauzele ispitelor) 


„Cine însă este uşuratic la minte şi nu are un îndemn tare spre bine, 
acela cade în păcat şi se aruncă pe sine în pierzare, chiar de nu ar fi 
diavolul.” (Cuvânt la Duminica întâi a Sfântului şi Marelui Post, în vol. 
Omilii la Postul Mare..., p. 41) 


„Noi admitem că la foarte multe păcate Satana ne ademeneşte; însă la 
cele mai multe noi înşine ne dedăm, prin trândăvia şi lenevirea noastră. 
Nicăieri nu zice Sfânta Scriptură că, la fratricidul lui Cain Satana ar fi fost în 
Joc. Dar să presupunem că Satana a şoptit lui Cain gândul cel rău, totuşi 
vinovăția păcatului rămâne asupra aceluia care a primit şoptirea, a urmat ei 
şi i-a dat cel dintâi prilej de a se apropia de sufletul său. 

De asemenea, nici amăgirea Evei nu se poate în totul prescrie Satanei, 
ci femeia a fost înşelată şi de propria ei poftă. Aceasta o arată însăşi Sfânta 
Scriptură prin cuvintele: Și a văzut femeia că bun este pomul la mâncare, şi 
a plăcut ochilor la vedere, şi luând din rodul lui, a mâncat (Fac. 3, 6). 

Însă zicând eu acestea, nu voiesc să eliberez pe Satana de ocară, că el 
pândeşte pe fiii omeneşti, ci voiesc să zic numai că, dacă noi n-am păcătui 
cu propria noastră voinţă, nimeni n-ar putea să ne arunce în pierzare. Iară cel 
ce se lasă amăgit aşa lesne ca Eva, sau precum Cain, acela de dinainte 
trebuie să fi fost uşuratic la minte şi nu cu destulă pază asupra sa, căci 
Satana n-ar fi avut atâta putere dacă sufletul ar fi fost priveghetor şi cu 
îngrijire de mântuirea sa. ” (Cuvânt la Duminica întâi a Sfântului şi Marelui 
Post, în vol. Omilii la Postul Mare..., pp. 45-46) 


ISPITELE (ferirea de ispite) 


„Să nu mergem în întâmpinarea încercărilor, ci să fugim de ele şi să le 
evităm”. (Omilii la Matei, omila XIV, |, în col. PSB, vol. 23, p. 165) 

„Nu suntem aşa de uşor biruiţi când nu vedem cele ce ne ispitesc, 
ca atunci când ele stau înaintea ochilor. Mai uşor poţi înfrâna pofta de 
femei când nu vezi femeie frumoasă, decât când te uiţi mereu la ea.” 
(Cuvânt de laudă la Sfântul Mucenic Lucian, II, în vol. Predici la 
sărbători împărăteşti şi cuvântări de laudă la sfinţi, p. 290) 


ISPITELE (felurile ispitelor) 


„ - Dar care sunt săgețile diavolului? 
- Poftele cele rele, gândurile cele necurate, patimile cele pierzătoare, mânia, 
invidia, gelozia, urgia, ura, pofta de bani, şi la toate celelalte păcate. ” 
(Omilii la Facere, omilia III, V, în col. PSB, vol. 21, p. 54) 


„Atâtea şi atâtea căi de pierzare a croit diavolul celor ce vor să-i 
slujească!”. (Omilii la Facere, omilia XIII, II, în col. PSB, vol. 21, p. 149) 


„Pentru că primul om, prin ascultarea de diavol, a păcătuit față de 
Dumnezeu şi a călcat legea, Hristos te învaţă cu prisosinţă să nu asculți de 
diavol nici când îţi porunceşte să faci o faptă de poruncă. Dar pentru ce 
vorbesc de călcare de lege? Chiar dacă ți-ar spune demonii să faci ceva 
folositor, nu le da ascultare! De pildă Hristos a închis gura acelor demoni 
care-L predicau Fiu al lui Dumnezeu (Luca 4, 41). Pavel, iarăşi, la fel a 
certat pe demonii care strigau, deşi spusele lor erau cuvinte de folos; ci, 
mustrându-i cumplit şi oprind viclenia lor, i-a alungat, cu toate că predicau 
învățături mântuitoare, închizându-le gurile şi poruncindu-le să tacă (Fapte 
16, 16-18). 

Pentru aceasta nici în pustie Hristos n-a dat ascultare spuselor 
diavolului. 

- Ce 1-a spus? 

- Nu numai cu pâine va trăi omul! 

Cuvintele Sale au acest înțeles: Dumnezeu poate şi cu cuvântul hrăni 
pe cel flămând. Prin aceste cuvinte Hristos îi aduce mărturie din Vechiul 
Testament (Deut., 8, 3), iar pe noi ne învaţă să nu ne depărtăm niciodată de 
Stăpân, fie de flămânzim, fie de suferim un alt necaz”. (Omilii la Matei, 
omilia XIII, II, în col. PSB, vol. 23, p. 156) 


„Că duşman de moarte ne este diavolul şi, a pornit împotriva noastră 


război neîmpăcat. Nu ne sârguim noi atât pentru mântuirea noastră, cât se 
sârguieşte el pentru pierderea noastră. 

Să-l urâm, deci, de moarte, nu numai cu cuvintele, ci şi cu faptele; nu 
numai cu mintea, ci şi cu lucrurile şi să nu facem nimic din cele ce ne 
porunceşte el, că aşa vom face pe acelea ce ni le porunceşte Dumnezeu. 
Diavolul, da, făgăduieşte multe, nu ca să ne dea, ci ca să ne ia. Ne 
făgăduieşte bunuri din furtişaguri şi răpiri, ca să ne răpească împărăția şi 
dreptatea: pune înaintea noastră comorile cele de pe pământ ca nişte curse şi 
laţuri ca să ne lipsească şi de acestea şi de comorile cele din ceruri; voieşte 
să ne îmbogățim aici ca să nu ne îmbogățim dincolo. Dacă nu poate cu 
bogăţia să ne scoată din moştenirea cea cerească, atunci apucă altă cale, 
calea sărăciei. Cum a făcut cu lov. Când a văzut că bogăția cu nimic nu l-a 
vătămat, împleteşte cu sărăcia curse, nădăjduind să-l biruie prin ea. Poate fi, 
oare, ceva mai fără de judecată? Nu! Că cel ce poate îndura cu cuminţenie 
bogăţia, cu mult mai mult îndură cu bărbăţie sărăcia; cel ce nu doreşte 
averile când le are, nu le caută nici când îi lipsesc, aşa precum nici atunci 
fericitul acela, ci prin sărăcie a ajuns din nou mai strălucit”. (Omilii la Matei, 
omilia XIII, IV, în col. PSB, vol. 23, p. 160) 


„Pe lângă altele, diavolul a făcut-o şi pe aceasta că nu ne mai dăm 
seama de rele, că alungă ruşinea cu mulțimea celor ce săvârşesc răul”. 
(Omilii la Matei, omilia LXXXI, IV, în col. PSB, vol. 23, p. 921) 


„Cumplit lucru, cumplit lucru este când faci loc în suflet 
patimilor rele. De aceea trebuie să le îndepărtăm prin orice mijloc şi să nu le 
lăsăm intrare liberă; când ajung de pun stăpânire pe suflet şi-l biruie, dau 
naştere la mare vâlvătaie, ca şi focul ce cade pe lucruri care se aprind uşor. 
Vă rog deci să faceți totul ca să le opriţi intrarea. Să nu băgaţi în sufletul 
vostru orice păcat, mângâindu-vă cu acest gând fără de folos, spunând: Ce 
lucru mare e fapta aceasta, ce mare lucru cealaltă? De aici se nasc mii şi mii 
de rele. Că diavolul, ticălos fiind, pentru a pierde pe oameni se foloseşte de 
multă viclenie, de multă stăruință, de mult pogorământ. Îşi începe atacul cu 
lucruri mici”. (Omilii la Matei, omilia LXXXVI, III, în col. PSB, vol. 23, p. 
969) 


„la ascultă ce spune Solomon: Dă-ţi seama că mergi prin mijlocul 
curselor. N-a spus că mergi pe lângă curse, ci: prin mijlocul curselor. Din 
amândouă părțile ne pândesc prăpăstiile, vicleşugurile. S-a dus cineva în târg 
şi a văzut pe un duşman şi s-a şi aprins numai la vederea lui; a văzut un prie- 
ten căruia îi mergea bine şi l-a pizmuit; a văzut un sărac, l-a disprețuit şi nu 
s-a uitat la el; dacă a văzut un bogat, l-a pizmuit; a văzut pe unul asuprit şi s- 
a mâhnit; a văzut pe unul asuprind pe cineva şi s-a necăjit; a văzut o femeie 

frumoasă, şi s-a prins (în laț). Vezi, iubitule, ce de curse? De aceea spune 
Solomon: Dă-ţi seama, că mergi prin mijlocul curselor. Curse sunt şi acasă, 
şi la masă şi la întruniri. Adesea, unul cu nechibzuinţă, vorbind plin de 
încredere în mijlocul prietenilor, a rostit vreo vorbă ce nu trebuia spusă şi a 
dat de o primejdie aşa de mare, încât şi-a surpat toată casa. 

Prin urmare, trebuie totdeauna să cercetăm lucrurile cu luare aminte. 
Adesea, pentru cei ce n-au luat seama, şi soţia a ajuns o cursă, adesea copiii, 
prietenii, vecinii.” (Predicile despre statui, Partea a II-a, predica a XV-a, p. 
87) 


„Să ştii, spune Scriptura, că prin mijlocul lațurilor treci (Înţ. Is. 
Sir., 9, 13). Ispitele în valuri, grijile multe şi mari, războiul demonilor 
neîntrerupt, iar răvăşirile patimilor, continue.” (Cuvânt de laudă la cel 
întru Sfinţi, Părintele nostru Eustaţie, arhiepiscopul Antiohiei celei 
Mari, |, în vol. Predici la sărbători împărăteşti şi cuvântări de laudă la 
sfinți, p. 386) 


„+... acest duh rău, ca dintr-o cetăţuie, dă de acolo de sus tuturor 
oamenilor în fiecare zi porunci nelegiuite şi ticăloase, nu numai pentru 
desfacerea căsătoriilor, nici numai pentru împărțirea şi pentru confiscarea 
averilor, nici numai pentru uciderea pe nedrept a oamenilor, ci dă porunci cu 
mult mai cumplite decât acestea: porunceşte să fie smuls sufletul din 
legătura lui cu Dumnezeu, lângă care se simţea atât de bine, să fie dat 
slugilor lui necurate şi să fie silit să trăiască împreună cu ele. Slugile, o dată 
ce au pus mâna pe suflet, se poartă cu el cu neruşinare şi ocări, aşa cum e şi 
firesc să facă nişte demoni răi, care cu furie şi cu înverşunare doresc 
pierderea şi ruşinarea noastră. Dezbracă sufletul de toate hainele virtuţii şi-l 
îmbracă cu zdrenţele viciului, zdrenţe murdare, sfâşiate şi pline de miros 
urât; şi ajunge sufletul mai urât la înfăţişare decât dacă ar fi gol. lar după ce 
l-au umplut de toată necurăţenia lor, slugile duhului celui rău nu încetează de 
a se lăuda cu aceste umilinţe cu care au copleşit sufletul. Nu cunosc sațiu al 
acestei împreunări ticăloase şi nelegiuite, sunt ca beţivii: cu cât beau mai 
mult, cu atât le arde mai mult gura după băutură. Tot astfel şi slugile duhului 
celui rău, mai cu seamă atunci se înverşunează împotriva sufletului şi se 
năpustesc cu mai multă furie şi mai sălbatic asupra lui, când îl fac să 
păcătuiască mai mult, când îl săgetează din toate părțile cu ideile lor 
nelegiuite, când îl muşcă, când varsă în el otrava cugetării lor; şi nu lasă 
sufletul din mâini până ce nu ajunge să gândească şi să lucreze ca ei, sau 
până ce nu văd că sufletul a părăsit trupul.” (Apologia vieții monahale, 7, în 

vol. Despre Feciorie, Apologia vieții monahale, Despre creşterea copiilor..., 
pp. 201-202) 


„Poftele trupului apoi iau cu năvală mai cumplit pe cei ce trăiesc în 
lume; îi subjugă prin ochi şi chipul frumos şi trupul bine întocmit; iar un 
cuvânt de ruşine lăsat auzului ne tulbură mintea; de multe ori, şi un cântec de 
desfrâu înmoaie tăria sufletului nostru. Dar pentru ce vorbesc de aceste mari 
ispite? Adeseori, un lucru ce pare a fi cu totul neînsemnat, de pildă mirosul 
de parfum pe care îl lasă o curtezană în urma ei, robeşte sufletul prin simpla 
vedere.” (Omilii la săracul Lazăr, cuvântul III, în vol. Omilii la săracul 
Lazăr. Despre soartă şi Providenţă..., p. 70) 


„Diavolul reia cele trei şiretlicuri care i-au reuşit atât de bine la 
primii noştri părinţi, şi pe care le foloseşte atât de stăruitor cu fiecare 
din noi: ispita slavei deşarte şi a curiozităţii, ispita mândriei, ispita 
senzualităţii; acela este izvorul întreit de unde ies toate celelalte 
seducții.” (Din vol. Bogățiile oratorice, p. 289) 


„Privitor la armele duşmanului, care sunt ele? Care sunt săgețile 
aprinse, pe care le trage el asupra sufletului nostru? Pofta rea, 
gândurile necurate, afecțiunile stricate; mâniile nestăvilite, invidia, 
ura, cupiditatea, patimile ruşinoase şi tot ceea ce poate oferi răul în 
varietăți diferite” (Din vol. Bogățiile oratorice, p. 455) 


ISPITELE (folosul răbdăru ispitelor) 


„Omul tare, cu grijă de el şi treaz, ajunge prin aceste ispite mai 
puternic; şi cu cât se prelungesc necazurile, pe atât îi creşte şi bărbăția; pe 
când omul trândav şi nepăsător se clatină şi cade îndată, de-ar veni doar o 
boare trecătoare de ispită; cade, nu din pricina naturii ispitelor, ci din pricina 
slăbiciunii voinţei”. (Omilii la Facere, omiha II, V, în col. PSB, vol. 21, p. 
45) 


„Diavolul chiar când vede că n-o poate scoate la capăt cu noi ne 
părăseşte de teama ca nu cumva el însuşi să ne dea prilejul să dobândim mai 
multe cununi”. (Omilii la Matei, omilia XV, VIII, în col. PSB, vol. 23, p. 
189) 


„Acel demon viclean 1-a putut răpi (lui lov — n.n.) averile, dar nu 1-a 
putut răpi dragostea cea către Dumnezeu, ci chiar mai puternic l-a făcut; şi 

încercându-l cu tot felul de necazuri, l-a făcut să se împodobească cu şi mai 
multe bunuri. De aceea diavolul era în încurcătură mare; cu cât îi dădea mai 
multe lovituri, cu atât îl vedea că ajunge mai puternic.” (Omilii la Matei, 
omilia XIII, IV, în col. PSB, vol. 23, p. 160) 


„Să nu ne împuţinăm în ispite, căci nimeni nu poate să fie în tovărăşia 
lui Hristos dezmierdându-se, dormitând şi lenevindu-se, nimeni, zic, din cei 
ce viețuiesc o astfel de viață moleşită, ci numai cei ce trăiesc în ispite şi neca- 
zuri, cei ce călătoresc pe cărarea cea strâmtă, numai aceia vor sta aproape de 
Dânsul. Căci şi El pe aceeaşi cale a călătorit, pentru care şi zicea: Fiul Omului 
nu are unde să-şi plece capul (Mt., 8, 20). Deci nu te întrista fiind necăjit, 
gândindu-te cu cine te întovărăşeşti, cum te cureți prin ispite şi câte câştigi de 
aici.” (Tălcuiri la Epistola a doua către Corinteni, omilia |, p. 11) 


„Nu au fost dânşii ispitiți în zadar, ci prin acele ispite s-au făcut 
încercaţi prin răbdare; şi încă ceva mai mult, căci nu zice simplu răbdare, ci 
încă ceea ce era mai mult decât răbdarea: bucurie. Şi chiar nici bucuria 
aceasta nu o spune cum s-ar întâmpla, ci prisosința bucuriei lor - fiindcă multă 
şi negrăită bucurie le pricinuiseră lor acele ispite.” (7ălcuiri la Epistola a 
doua către Corinteni, omilha XVI, p. 155) 


ISPITELE (îngăduirea spitelor de către Dumnezeu) 


„Hristos a făcut şi a suferit totul pentru învăţarea noastră; a primit să 
fie dus în pustie şi să se lupte cu diavolul, ca fiecare om botezat să nu se 
tulbure dacă după botez suferă încercări şi ispite mai mari la care nu se 
aştepta, ci să îndure totul cu curaj, ştiind că tot ce 1 se întâmplă e firesc să i 
se întâmple. De aceea ai luat arme, nu să trândăveşti, ci să lupţi! De aceea 
nici Dumnezeu nu opreşte încercările care vin peste tine după ce te-ai 
botezat; în primul rând, ca să cunoşti că prin botez ai ajuns cu mult mai 
puternic; în al doilea rând, ca să rămâi smerit şi să nu te mândreşti cu 
măreția darurilor primite la botez, pentru că încercările pot să-ţi înfrângă 
cerbicia; în al treilea rând, ca vicleanul diavol, care pune încă la îndoială 
îndepărtarea ta de el, să se încredințeze, prin încercările la care te supune, că 
l-ai părăsit depărtându-te definitiv de el; în al patrulea rând, ca să ajungi, 
prin încercări, mai tare chiar decât fierul; în al cincilea rând, ca să capeţi o 
dovadă evidentă a vistieruilor încredințate ție. Nici nu s-ar năpusti diavolul 
asupra ta, dacă nu te-ar vedea într-o mai mare cinste. De aceea şi la început 
s-a năpustit asupra lui Adam, tocmai pentru că-l văzuse bucurându-se de 

mare slavă; De aceea a pornit războiul cu lov, pentru că-l văzuse încununat 
şi lăudat de Dumnezeul universului. 

- Atunci pentru ce Hristos spune: Rugaţi-vă ca să nu intrați în ispită? 
(Matei 26, 41) m-ar putea întreba cineva. 

- Tocmai pentru a ne arăta că lisus nu S-a dus în pustie că a vrut să Se 
ducă, ci că a fost dus de Duhul potrivit unei rânduieli dumnezeieşti, lăsându- 
ne să înțelegem să nu ne băgăm singuri în încercări, ci să le înfruntăm cu 
curaj atunci când suntem târâţi în ele”. (Omilii la Matei, omilha XIII, |, în col. 
PSB, vol. 23, pp. 153-154) 


„Un organizator de jocuri atletice publice, dacă ar avea un prieten 
printre atleți, n-ar voi să-l încununeze numai pentru că este prieten cu el, ci 
şi pentru ostenelile sale, pentru vrednicia lui; şi aceasta mai cu seamă pentru 
că îl iubeşte. Tot aşa şi Hristos; pe aceia pe care-i iubeşte, pe aceia mai ales 
vrea să-i vadă biruitori şi prin propriile lor puteri, nu numai prin ajutorul 
Lui”. (Omilii la Matei, omilha LV, I, în col. PSB, vol. 23, p. 634) 


„Spun (apostolii — n.n.) că toate acestea (ispitele, încercările şi 
necazurile — n.n.) au fost îngăduite de Dumnezeu şi pentru smerita cugetare a 
lor, şi pentru întărirea altora. Ca să nu mă înalț, zice, datu-s-a mie îmbolditor 
îngerul satanei, şi iarăşi: ca să nu cugete cineva de mine mai mult decât 
vede şi aude ceva de la mine Q Cor., 12, 7 şi 6); şi iarăşi: ca să nu fim 
nădăjduind spre noi - dară aici mai mult ca să arate puterea lui Dumnezeu. Ai 
văzut cât câştig este din ispite? Căci şi puterea lui Dumnezeu a arătat-o aici, în 
acelaşi timp şi harul Lui l-a descoperit încă mai mult.” (7ăâlcuiri la Epistola a 
doua către Corinteni, omilia LX, pp. 93-94) 


„Ispitele, prin firea lor, sunt făcute să ne trezească atunci când 
moțăim, să ne deştepte şi să ne facă mai cu băgare de seamă. Când vezi deci, 
iubitule, o ispită care acum se stinge, apoi iar se aprinde, să nu te 
descurajezi, nici să fii abătut, ci ai bune nădejdi, socotind în tine însuţi că 
Dumnezeu nu din ură, nici din scârbă ne dă pe mâinile duşmanilor, ci pentru 
că vrea să ne facă mai râvnitori şi să ne apropie mai mult de Sine. Drept 
aceea să nu ne descuraţăm, nici să nu deznădăjduim de schimbarea spre mai 
bine, ci să ne aşteptăm că foarte curând va veni seninul, şi, lăsând în seama 
lui Dumnezeu sfârşitul tuturor larmelor ce ne împresoară, iarăşi să ne vedem 
de ale noastre şi să punem iar la mijloc învăţătura obişnuită.” (Predicile 
despre statui, Partea a II-a, predica a XIV-a, pp. 59-60) 

„Însă cine zice luptă, zice adversari, şi cine zice adversari zice 
ispită. Pentru ca noi să triumfăm trebuie ca să se angajeze 
luptă, şi o luptă nu se poate angaja decât dacă suntem atacați. 
De acolo sunt mulțimea duşmanilor pe care ni-i prezintă 
Dumnezeu şi peste care trebuie să triumfăm.” (Din vol. Bogăţiile 
oratorice, p. 287) 


„Dumnezeu urmăreşte un întreit scop în ispitirile noastre. Prin 
ele noi ne dezvoltăm energia noastră şi noi înşelăm forţele noastre. 
Prin ele ni se oferă o ocazie strălucită de a arăta cerului şi pământului 
ruptura noastră cu diavolul şi unirea noastră de neatins cu Dumnezeu. 
Ele sunt în sfârşit cele care ne arată mărimea şi preţul cuceririi veşnice 
a cărei condiţie sunt ele.” (Din vol. Bogăţiile oratorice, p. 289) 


ISPITELE (Dumnezeu nu îngăduie să fim ispitiţi mai presus de puterile 
noastre) 


„Dumnezeu ne-a dat lupte pe măsura noastră şi nu a lăsat peste 
puterile noastre nici o durere sau osteneală.” (Omilii la Epistola către 
Filipeni, omiha a III-a, p. 51) 


„Dar iubirea lui Dumnezeu dă măsură intensității suferințelor, nu 
numai duratei lor. Aşa cum antrenorul nu-i antrenează pe toți tinerii în 
acelaşi fel pentru luptă, ci celor slabi le dă adversari slabi iar celor mai 
puternici adversari voinici. l afel şi Dumnezeu dă fiecăruia dintre noi ispite 
după măsura puterilor lui. După cum spun eApostolul, ispitele pe care le 
înfruntăm sunt pe măsura noastră. Şi Dumnezeu nu îngăduie să fin încercați 
mai presus de puteril enoastre, ci atunci când vine o ispită ne dă şi calea de 
ieşire din ea, ca s-o putem răbda (1 Corinteni 10, 13). Prin asemenea metode 
tămăduieşte şi mântuieşte Domnul sufletele nostre, şi de aceea trebuie să-l 
mulțumim şi să-L slăvim.” (Din vol. Problemele vieții, pp. 31-32) 


ISPITELE (biruirea lor) 


„Prin multă cugetare asupra dumnezeieştilor Scripturi, să oprim orice 
atac al vicleanului demon. Când ne cede că studiem mult cărțile 
duhovniceşti, nu numai că nu ne atacă, dar nici nu îndrăzneşte să cate la noi, 
pentru că ştie că încercarea lui e zadarnică şi că îndrăzneala se întoarce pe 
capul lui”. (Omilii la Facere, omilia XXXVII, I, în col. PSB, vol. 22, p. 41) 

„Când suntem tulburaţi de patimi sau de pofte rele sau de ură sau de 
mânie sau de invidie, să ne gândim la Cel ce locuieşte în noi şi să alungăm 
departe de noi nişte gânduri ca acestea. Să ne ruşinăm de covârşitorul har dat 
nouă de Dumnezeu. ” (Omilii la Facere, omilia VIII, VI, în col. PSB, vol. 
21, p. 106) 


„ȘI uită-te unde L-a dus Duhul! Nu L-a dus în oraş sau în piaţă, ci în 
pustie, pentru că Duhul voia ca diavolul să-L ispitească pe lisus nu numai 
prin foame, ci voia ca şi pustietatea locului să-i dea diavolului prilej de 
ispită. Că atunci mai cu seamă ne atacă diavolul când ne vede singuri, cu noi 
înşine. Aşa a 1spitit-o pe femeie la început, când era singură şi nu era cu ea 
bărbatul. Dimpotrivă, când diavolul vede că suntem cu alțiu şi adunați mai 
mulți la un loc nu are atâta cutezanţă şi nici nu ne atacă. Mai cu seamă 
pentru aceasta trebuie să venim cât mai des la biserică, ca să nu fim prinşi 
uşor de diavol”. (Omilii la Matei, omiha XIII, I, în col. PSB, vol. 23, p. 154) 


„... demonul nu găseşte odihnă, ca să arate că demonii cu uneltirile 
lor pun negreşit mâna pe omul care nu se cuminţeşte. Și ar trebui să se 
cuminţească pentru două pricini: prima, că a suferit mai înainte; a doua, 
pentru că a scăpat. Dar, mai bine spus, mai este şi o a treia pricină: 
amenințarea că are să sufere ceva şi mai rău”. (Omilii la Matei, omilia 
XLIII, IV, în col. PSB, vol. 23, p. 514) 


„Când în munte a fost ispitit de diavol Hristos l-a biruit şi l-a doborât 
la pământ, deşi încă nu ştia că era Hristos. Cu aceste cuvinte însă l-a prins în 
plasă: prin blândeţe l-a doborât, prin bunătate l-a biruit. Fă şi tu la fel! Dacă 
vezi că un om ajunge diavol şi se apropie de tine, biruie-l şi tu tot ca Hristos. 
Ţi-a dat Hristos putere să fii ca El după puterea ta. Nu te spăimânta când 
auzi aceste cuvinte. Atunci spăimântează-te că nu eşti ca EI”. (Omilii la 
Matei, omilia LXXVIII, IV, în col. PSB, vol. 23, p. 893) 


„Sunt şi ispite pe care cineva nu le poate suferi. Şi care sunt? Toate, 
cum s-ar zice, fiindcă putinţa de a le învinge stă în ajutorul lui Dumnezeu, pe 
care îl putem câştiga numai prin voia noastră. Pentru aceea, ca să afli şi să 
vezi că nu numai pe acele ispite care covârşesc puterile noastre, dar nici 
chiar pe cele omeneşti nu este cu putință a le răbda cu uşurinţă fără de 
ajutorul de sus, a adăogat: Ci împreună cu ispita va face şi sfârşitul, ca să o 
puteți suferi. (| Cor. 10, 13) Nici chiar ispitele cele cumpătate, zice, nu le 

putem împrăştia cu ale noastre puteri, ci şi aici avem trebuinţă de ajutorul 
lui, ca să putem scăpa, şi mai înainte de a scăpa să putem răbda. Căci 
numai el dă omului şi răbdare, în acelaşi timp adaogă și o grabnică 
scăpare, aşa că prin aceasta ispita se face uşoară de purtat. Aceasta o dă a 
se înţelege când zice: va face şi sfărşitul, ca să o puteți suferi, şi la sfârşit 
pune totul în seama lui Dumnezeu.” (Comentariile sau Tâlcuirea Epistolei 
întâi către Corinteni, omilia XXIV, pp. 248-249) 


„După cum soarele îşi sloboade razele sale asupra multor spurcăciuni 
ŞI apoi iarăşi şi le trage tot curate, tot aşa şi noi, ba încă chiar mai mult, 
învârtindu-ne în mijlocul lumu, vom rămânea curați dacă vom vo.” 
(Comentariile sau Tâlcuirea Epistolei întâi către Corinteni, omiha XXV, p. 
260) 


„Văzând cursele, să ne gândim cununa cerească.” (Din vol. Despre 
Rai şi Scriptură. Despre iubirea lui Dumnezeu pentru noi. Despre << Șezut- 
a Împărăteasa de-a dreapta Ta>>, p. 28) 


„Căci şi păsările, câtă vreme despică văzduhul înalt, nu sunt prinse; tot 
aşa şi tu, cât timp vei privi la cele de sus, nu vei fi prins cu uşurinţă, nici în 
laţ, nici în vreo cursă. Diavolul e păsărar; zboară deci mai presus de 
trestiile”*% lui. Cine zboară în sus, nu se va mai minuna de nici unul din 
lucrurile omeneşti, ci, după cum, când ne-am suit în vârful unui munte înalt, 
ni se par aşa de mici şi zidurile şi oraşul, iar oamenii în mersul lor pe pământ 
seamănă cu nişte furnici, tot astfel, când te-ai înălțat cu mintea pe culmea 
înaltă a înțelepciunii, nu te mai poate mişca nici unul din lucrurile omeneşti, 
ci toate ţi se vor părea mici: bogăţia, slava, puterea, acestea şi altele de acest 
fel, când te uiţi la cele cereşti.” (Predicile despre statui, Partea a II-a, predica 
a XV-a, pp. 87-88) 


„Nici sărăcia, nici nevoia, îndeobşte nimic din cele dinafară nu poate 
să ne împiedice, de a birui pe Satana îndeobşte. Este adevărat că Satana ne 
ispiteşte, dar nimeni să nu păşească pragul casei sale până ce nu va fi rostit 
cuvintele: Mă lepăd de tine, Satano, şi de toată desfătarea ta, şi de toată 
slujba ta, şi mă dau ţie Hristoase! Nu ieşi niciodată din casă fără să fi rostit 
cuvintele acestea. Ele trebuie să fie pentru tine toiag, o armă şi o tărie 





*55 Tâlcuirea D-lui Prof. Ştefan Bezdechi: Trestia din care a făcut laţul. (n.s. 1, p. 87) 

neînvinsă. Pe lângă aceste cuvinte mai fă şi semnul Sfintei Cruci pe fruntea 
ta, şi atunci nici un om, nici chiar Satana nu te va vătăma, când totdeauna te 
va vedea aşa înarmat. Atunci tu vei ridica semnul de biruință asupra Satanei, 
şi vei dobândi cununa dreptății” (Cuvânt la 7 Ianuarie, ziua Sfântului loan 
Botezătorul, în vol. Predici la duminici şi sărbători..., p. 266) 


„Cel care vede pe duşman gata de atac aleargă repede şi se alătură 
celui care poate să-l ajute. Tot aşa fac şi copiii: când văd ceva de care se 
tem, îşi găsesc scăparea la sânul mamei; se agaţă de hainele ei, se ţin cu tărie 
de ele şi nu se desprind oricât ar căuta cineva să-i smulgă.” (Despre necazuri 
şi biruirea tristeții (1). Către Staghirie, ascetul care era chinuit de demon. 
Cuvânt de sfătuire, în vol. Despre mărginita putere a diavolului. Despre 
căinţă..., pp. 128-129) 


„ȘI tu dar, când îţi vine vreo bântuială sau de la oameni sau de la 
diavoli, la Dumnezeu aleargă, pe Stăpânul tău Îl cheamă, că Dumnezeu 
pururea cu noi este, că zice în Scripturi: Încă grăind tu, îți voi zice iată-Mă, 
ca şi cum ți-ar zice Dumnezeu că tu încă nu sfârşeşti cuvântul tău şi iată-Mă 
că sunt lângă tine şi aud ce-Mi zici. Tu încă nu sfârşeşti rugăciunea ta şi El 
îți dă sănătatea sufletului şi a trupului tău.” (Din vol. Mărgăritarele Sfântului 
Ioan Gură de Aur, p. 155) 


IUBIREA DE ARGINȚŢI (definiţia) 


„Da, rădăcina tuturor relelor este iubirea de argint (| Tim., 6, 10) 
(...) Culmea păcatelor, acropola păcatelor, ca să spun aşa, este goana nebună 
după ban”. (Omilii la Facere, omila XX, V, în col. PSB, vol. 21, p. 242) 


„Llubirea de argint nu se numeşte doar faptul de a pofti multe, ci cu 
deosebire de a fi împătimit după bani. A pofti mai mult decât e necesar, 
aceasta este iubirea de argint cea mai grozavă.” (Omilii la Epistola către 
Filipeni, omilia a VII-a, p. 122) 


„lubirea de argint este rădăcina tuturor relelor.” (Omilii la Epistola 
către Filipeni, omiha a VII-a, p. 122) 


„Llubirea de arginți nu este o poftă firească, ca cele pe care le-a pus 


Dumnezeu în om atunci când l-a plăsmuit.Cum sunt, de pildă, poftele 
mâncării şi somnului, în anumite limite, fireşti şi necesare, pentru că dacă nu 

sunt satisfăcute omul moare. Pofta trupească este naturală, nu este însă şi 
necesară, întru-cât mulți au biruit-o şi o biruiesc fără să păţească vreun rău. 
Pofta banilor, dimpotrivă, nu este nici naturală, nici necesară. Este de prisos. 
De aceea faptul de a ne lăsa stăpâniți de ea depinde cu totul de voinţa 
noastră.” (Din vol. Problemele vieții, p. 45) 


IUBIREA DE ARGINŢI (- rădăcina tuturor relelor) 


„Că iubirea de argint este rădăcina tuturor relelor” (| Timotei 6, 10). 
De aici izvorăsc duşmăniile, certurile şi războaiele, de aici intrigile, 
batjocurile şi bănuielile, de aici omorurile, tâlhăriile şi profanarea 
mormintelor. Din cauza iubirii de argint, nu numai cetățile şi ţările, ci şi 
drumurile, şi locurile cele nelocuite, şi munţii, şi văile, şi dealurile, şi cu un 
cuvânt fiece palmă de pământ din lumea întreagă este plină de sânge şi de 
omoruri. Și nici marea n-a scăpat de acest rău, căci şi pe ea s-a aşezat cu cea 
mai mare furie, căci şi acolo se găsesc pirați care o hăituiesc în toate părțile 
şi îşi bat capul de a găsi vreun mijloc nou de hoţie. Din cauza iubirii de 
argint s-au răsturnat şi legile firii, s-au zguduit legăturile familiale şi s-au 
corupt înseşi legile dumnezeieşti. Tirania aceasta a iubirii de argint nu numai 
contra celor vii şi-a înarmat mâinile, ci chiar şi contra celor morţi, şi nu se dă 
în lături nici înaintea morții, ci spărgând sicriele îşi întinde mâinile spurcate 
asupra trupurilor celor morți, şi cel scăpat de viață nu poate scăpa din 
ghearele ei. Orişicâte rele ai vedea în lume, fie în casă, fie în târg, fie în 
tribunale, fie în palatele împărăteşti, fie oriunde, toate le vei vedea izvorând 
de aici. Acest rău a umplut totul de sânge şi omoruri, a aprins flacăra 
gheenei, acesta a făcut ca cetățile cu nimic să nu fie mai bune decât pustiul, 
ba încă cu mult mai rău.” (Omilii la Epistola către Romani a Sfântului 
Apostol Pavel, omilha XI, pp. 194-195) 


„Iubirea de arginţi este rădăcina relelor. Întunecă sufletele noastre, ne 
face să nesocotim chiar legile firii, ne scoate din minţi, nu ne lasă să mai 
ținem seamă nici de prietenie, nici de înrudire, de nimic. O dată ce ne-a 
betegit ochii minţii, ne face să mergem în întuneric. Şi ca să vezi bine că aşa 
este, uită-te cât de multe bunătăţi a alungat din sufletul lui Iuda iubirea de 
argint. Când iubirea de argint a intrat în sufletul lui, ea a învăluit cu vălul 
uitării totul: părtăşia cu Hristos, prietenia, împărțirea aceluiaşi trai, 
învățătura aceea minunată. Bine a spus Pavel că rădăcina tuturor relelor 
este iubirea de argint (| Tim., 6, 10).” (Omilia a Il-a la Vânzarea lui luda 
(Cuvânt în Sfânta şi Marea Joi), IL, în vol. Predici la sărbători împărăteşti 
şi cuvântări de laudă la sfinţi, p. 65) 

IUBIREA DE ARGINŢI (naşterea ei) 


„Nimic nu ne face să iubim atât de mult banii ca dragostea de slavă! 
Pentru dragostea de slavă oamenii au în jurul lor turme de robi, roiuri de 
eunuci, cai îmbrăcaţi în aur, mese de argint şi celelalte pe care le născocesc 
mai de batjocură decât acestea! Că nu le născocesc ca să împlinească o lipsă, 
nici ca să le facă plăcere, ci ca să le arate altora!”. (Omilii la Matei, omilia 
XX, II, în col. PSB, vol. 23, pp. 263-264) 


„Dacă nu poţi dispreţui averile, cum crezi că ai să poţi birui altă 
patimă? Cum ai să poţi birui pofta, dorinţa de slavă, mânia, furia? Nu te 
crede nimeni de-ai spune asta! Se spune că pofta trupului, mânia şi furia 1 se 
datoresc felului cum este alcătuit trupul fiecărui om; doctorii atribuie tot 
alcătuirii trupului patimile mari; ei susțin că oamenii mai focoşi sunt mai 
desfrânați, pe când cei cu temperament rece sunt înclinați spre mânie şi 
furie; dar nimeni n-a auzit vreodată pe cineva spunând că este cineva zgârcit 
din pricina alcătuirii trupului lui. Deci iubirea de argint se datoreşte numai 
trândăviei şi este o boală a unui suflet nesimţitor la durerea altuia”. (Omilii 
Ia Matei, omilha LXXXI, V, în col. PSB, vol. 23, p. 923) 


„Să nu considerăm că iubirea bogățiilor este un tiran; să nu imputăm 
această tiranie decât laşității noastre. Mulţi oameni zic că ei nu ştiu ceea ce 
este argintul. Această dorință nu ne este naturală; dorințele naturale sunt 
născute cu noi de la început şi multă vreme nu s-a ştiut ce este aurul şi 
argintul. De unde s-au produs în noi aceste dorinţe după bogății? Din slava 
deşartă şi din părerea noastră cea mare despre noi înşine. Printre dorinţele 
care se află în om, unele sunt necesare, altele sunt naturale şi sunt care nu 
sunt nici una nici alta. Spre exemplu: sunt dorințe care dacă nu sunt 
împlinite, fac să moară trupul, şi acelea sunt naturale şi necesare, ca dorința 
de a mânca, de a bea, de a dormi. Pofta trupului este naturală, dar nu este 
necesară; cei mai mulți au stăpânit-o şi nu au murit. lubirea bogățiilor nu 
este nici naturală, nici necesară, ci în plus. Dacă vrem, noi vom înlătura 
jugul acestei tiranii.” (Comentar la Evanghelia de la loan, omilia LXXIV, 3, 
p. 382) 


„Strămoşii noştri din vechime nici măcar nu ştiau ce-i banul, nu 
umblau după aur şi argint. Aşadar cum de a apărut atât de stăruitor iubirea de 
arginți la oamenii care au venit după ei? Din pricina slavei deşarte şi a 
plăcerilor trupeşti, dar şi din cauza trândăvirii şi a necredinţei în pronia lui 
Dumnezeu.” (Din vol. Problemele vieţii, p. 45) 


1441 


IUBIREA DE ARGINȚI (manifestarea ei) 


„Un iubitor de argint nu-i bun de nici o treabă, fie că e căpetenie de 
oşti, fie că stă în fruntea popoarelor; dar, mai bine spus, nu-i bun de nici o 
treabă nu numai în treburile cele de obşte, dar nici în treburile lui proprii. De 
vrea să se însoare, nu-şi ia femeie virtuoasă, ci pe cea mai rea din toate; de 
vrea să-şi cumpere casă, nu cumpără o casă pe măsura unui om liber ci una 
să-i aducă cât mai mult venit; de vrea să-şi ia o slugă, apoi o ia pe cea mai 
rea. Dar pentru ce vorbesc eu de comanda unei oşti, de conducerea unui 
popor, de chivernisirea casei? De este împărat, este mai ticălos decât toți 
ticăloşii, este o ciumă a omenirii, este mai sărac decât toți săracii 
pământului. Răpeşte averile tuturora, dar socoate că are mai puţin decât toți. 
Măsurând pe cele ce are cu dorinţa de a avea pe cele pe care nu le are încă, 
le socoate pe cele ce le are o nimica față de cele pe care vrea să le aibă. 

De aceea şi spune cineva: Nimic nu-i mai nelegiuit ca iubitorul de 
argint. lubitorul de argint este duşmanul lui însuşi şi duşman de obşte al 
întregii lumi. Se îndurerează că pământul nu face aur în loc de spice de grâu, 
că izvoarele nu izvorăsc aur în loc de apă şi că munţii nu sunt de aur în loc 
de piatră. Se necăjeşte când anul e îmbelşugat, e negru la față când lumea o 
duce bine; întoarce spatele oricărei trebi care nu poate să-i aducă bani; 
îndură orice, chiar când e vorba să câştige numai doi bănuţi. Urăşte pe toți; 
ŞI pe săraci şi pe bogaţi; pe săraci, ca nu cumva să vină să-i ceară; pe bogaţi, 
că nu are averile lor. Socoteşte că toți stăpânesc avuţiule lui şi se uită urât la 
toți, ca şi cum ar fi nedreptăţit de toți. De îndestulare nu ştie, saţ nu cunoaşte. 
Este mai nenorocit decât toți oamenii”. (Omilii la Matei, omiha LXXX, III, 
în col. PSB, vol. 23, pp. 911-912) 


„Pofta e aşa făcută, că nu se stinge când îi dai mai mult, ci, 
dimpotrivă, se prinde şi mai tare cu cât îi dai mai mult; întocmai ca focul: cu 
cât pui mai multe lemne pe el cu atât ajunge mai puternic şi mai sălbatic; şi 
pofta de bani atunci mai cu seamă creşte, când îi dai mai mult aur. Deci dacă 
dorința de mai mult e semn de sărăcie, iar dacă bogatul are această dorință, 
atunci el este cel sărac. Vezi că atunci sărăceşte sufletul când omul este 
bogat şi că atunci se îmbogăţeşte când omul este sărac? lar dacă vrei, să-ți 
dau un exemplu. Să ne închipuim doi oameni: unul care are o mie de talanţi, 
iar altul zece; să luăm şi unuia şi altuia talanții. Care din ei va suferi mai 
mult? Negreşit cel care a pierdut o mie de talanți. Şi n-ar fi suferit mai mult 
dacă nu i-ar fi iubit mai mult; iar dacă-i iubeşte mai mult înseamnă că-i 
doreşte mai mult, înseamnă că el este mai sărac. Dorim mai cu seamă ceea 
ce nu avem; că pofta se naşte din lipsă; unde-i sațiu nu-i poftă; că atunci mai 

cu seamă însetăm, când nu avem apă”. (Omilii la Matei, omiha LXXX, IV, 
în col. PSB, vol. 23, p. 913) 


„Dragostea de bani se aşează în mintea bogaților ca într-o cetățuie şi, 
de acolo de sus, le dă în fiecare zi porunci pline de toată fărădelegea; şi nici 
un bogat nu i se împotriveşte!” (Omilii la Matei, omilha XXI, |, în col. PSB, 
vol. 23, pp. 273-274) 


„Să-l întrebăm pe iubitorul de avuţii dacă nu-i trec prin minte nişte 
gânduri ca acestea, dacă nu omoară cu gândul pe toţi, pe prieteni, pe rude şi 
chiar pe părinți. Dar iarăşi, nici nu-i nevoie să-l întrebăm pe el! Că toți cei 
stăpâniți de boala aceasta ştiu că părinţii le sunt povară. Socoate împovărător 
ŞI greu ce e dulce şi plăcut tuturora, copiii.” (Omilii la Matei, omila 
XXVIII, V, în col. PSB, vol. 23, p. 360) 


„Dar, o, iubire de arginți! Prefaci totul în bani! Din pricina aceasta s- 
au întors toate pe dos. De fericeşti pe cineva, îl fericeşti pentru că are bani; 
de-l vaiţi pe cineva, îl vaiți pentru că n-are bani. Toţi nu vorbesc de altceva 
decât de bani: cum s-a îmbogățit cutare, cum a sărăcit cutare. Dacă pleacă 
cineva în armată, dacă se însoară, dacă învaţă vreo meserie, dacă se apucă de 
orice altceva, nu pune mâna pe lucru până nu află mai întâi dacă poate 
ajunge uşor bogat.” (Omilii la Matei, omiha XC, III, în col. PSB, vol. 23, p. 
1003) 


„Când cel ce se bolnăveşte de această poftă vede prin târg slugi care 
aleargă în toate părțile, când vede cai strălucind de aurul ce este pe hamurile 
de pe dânşii, când vede oamenii împodobiţi cu hainele cele mai scumpe, 
atunci întunericul cel mai mare îl cucereşte. Şi ce spun cu de case şi de 
turnătoriile de aur? Eu cred că nişte astfel de oameni, dacă ar vedea numai 
icoana bogăției, şi încă s-ar tulbura, s-ar sălbătici şi ar turba, aşa că 
întunericul de pretutindeni îi înconjoară. Când ei văd icoana împăratului, nu 
admiră frumuseţea pietrelor, nici aurul, nici haina cea de adevărată porfiră, 
ci chiar se şi topesc. După cum acel nenorocit îndrăgostit, chiar dacă ar 
vedea numai icoana femeii iubită de el, şi se pironeşte cu privirea la acel 
lucru neînsuflețit, tot aşa şi acesta, văzând icoana neînsuflețită a bogăției, 
pătimeşte de acelaşi dor nebun, fiindcă este stăpânit de cea mai tiranică 
patimă. El trebuie sau să stea în casă, sau dacă se duce în târg, să se întoarcă 
degrab acasă, fiindcă mult 1-au întristat ochii, şi a primit în suflet mii de răni. 
Și după cum acela nimic alta nu vede înaintea ochilor fără numai pe femeia 

iubită de el, tot asemenea trece cu vederea pe cei săraci şi toate celelalte 
dinaintea lui — ca nici măcar o mângâiere cât de mică să nu găsească — şi 
privirile îi sunt întoarse numai la cei bogaţi, aducând în sufletul lui focul cel 
mai grozav prin privirea acelora. Foc este cu adevărat această patimă 
nenorocită; foc care mistuie pe cel căzut în ea, şi chiar de nu ne-ar fi 
amenințat cu gheena şi cu osânda, totuşi cele de aici încă sunt o mare 
osândă; căci a fi cineva veşnic muncit de această boală grozavă şi a nu-i mai 
da de leac niciodată este o osândă din cele mai mari — şi deci numai aceasta 
ar fi de-ajuns ca să-l facă a fugi de această boală.” (Comentariile sau 
Tâlcuirea Epistolei întâi către Corinteni, omiha XI, p. 111) 


„+... strigă pe fiece zi neomenoasa, cruda şi tirana iubire de argint, 
celor robiți de dânsa? — Pună-se, zice, cele ale noastre înaintea tuturor 
mincinoşilor, tâlharilor şi şarlatanilor, spre îmbuibare, iar nicidecum înaintea 
celor flămânzi şi cari au trebuinţă de hrană!... Apoi atunci nu voi sunteți cei 
cari faceți pe oameni tâlhari? Nu voi sunteți cari dați hrană focului 
pizmăreţilor? Oare nu voi învățați pe alţii a fi vicleni şi dositori, punându-le 
înainte bogățiile voastre întocmai ca pe o momeală atrăgătoare? Ce nebunie 
este aceasta? Căci într-adevăr, este un fel de nebunie şi smintire văzută, de a 
păstra cuferele pline de haine, iar pe fratele tău, cel după chipul şi 
asemănarea lui Dumnezeu, a-l trece cu vederea gol, tremurând de frig, şi 
poate de-abia ținându-se drept în picioare.” (Comentariile sau Tâlcuirea 
Epistolei întâi către Corinteni, omiha XXI, p. 219) 


„Dânşii nu zic că Voiam a avea averea lui cutare, ci ar dori ca şi 
munţii să se prefacă în aur, şi casele, şi tot ce se vede, şi astfel ei cu poftele 
lor ajung într-o altă lume, fiindcă pătimesc la nesfârşit şi nicăieri nu se 
sfârşeşte pofta lor. 


Cine ar putea să înfățişeze prin cuvânt furtuna cea mare din cugetele 
acelora, valurile şi întunericul ce-i cuprind? Dar unde sunt valuri şi furtună, 
ce plăcere ar mai fi? Nu este nici una, ci vuiet şi scârbă, şi nouri întunecaţi în 
loc de ape, cari aduc o mare tristeţe.” (Comentariile sau Tâlcuirea Epistolei 
întâi către Corinteni, omilia XXXVII, p. 399) 


„lubitorul de argint niciodată nu se va depărta de această poftă, nu 
numai fiindcă nu poate să răpească avutul tuturor, ci şi pentru că oricâte ar 
avea, socoteşte că nimic nu are — pe când cel ce dispreţuieşte averile, totul va 

crede şi va socoti de prisos şi nu-şi va chinui în zadar sufletul cu pofte 
nesfârşite. Nimic nu este atât de chinuitor pentru un om, ca o dorință hpsită 
de împlinire, ceea ce dovedeşte mai cu seamă părerea cea stricată. Căci te 
gândeşte: cel ce doreşte averi şi-şi agoniseşte multe, el totuşi se găseşte ca şi 
cum n-ar avea nimic. Dar oare ce ar putea fi mai nesuferit ca această boală? 
Și nu numai acesta este răul cel mare, ci şi aceea că, având averi, el crede 
totuşi că nu are nimic, şi se zbuciumă ca şi cum n-ar avea nimic. Chiar de ar 
putea răpi avutul tuturor, el mai mult încă se mâhneşte. Chiar de ar câştiga o 
sută de talanți, el totuşi se tulbură că nu a câştigat o mie. De ar câştiga o mie, 
este mâhnit că nu a câştigat un milion şi, în sfârşit, orice câştig, fie cât de 
mare, pentru dânsul este un adaos la sărăcie, căci cu cât ar câştiga mai mult, 
cu atât mai mult va dori. Aşadar, cu cât cineva va câştiga mai mult, cu atât se 
face mai sărac, fiindcă cel ce doreşte mai mult este cel mai mare sărac. Când 
cineva are o sută de talanţi, nu este tocmai atât de sărac, când însă are o mie 
de talanți, atunci mai cu seamă este sărac, căci el nu se mai mulţumeşte cu 
mii ca la început, ci 1 se pare că are nevoie de milioane. Deci dacă a dori şi 
nu a izbuti în dorință o numeşti plăcere, apoi atunci mi se pare că tu nu 
cunoşti firea plăcerii adevărate. Cum că aceasta nu este plăcere, ci chin, să o 
cercetăm şi din altă parte. Când suntem însetaţi, nu oare pentru aceea suntem 
mulțumiți blând, că adică contenim setea şi, prin urmare, pentru aceea a bea 
este o plăcere, căci ne izbăveşte de nişte chinuri grozave? Fireşte că aşa este. 
Dar dacă am voi să stăm pururea în această poftă, apoi atunci nu vom avea 
nici un cuvânt de apărare de pedeapsa bogatului aceluia din Evanghelie, 
fiindcă şi dorința aceluia de a-şi astâmpăra setea cu o picătură de apă era 
osândă, câtă vreme nu se găsea nimeni care să 1-o împlinească. Şi tocmai 
acest rău mi se pare că-l suferă veşnic şi iubitorii de argint, căci şi sufletul 
lor arde după averi, mai mult decât al celor însetați. Bine a spus cineva că 
iubitorii de argint sunt idropicoşi, fiindcă precum cei idropicoşi purtând 
multă apă în trupul lor, ard încă mai mult, tot aşa şi iubitorii de argint, cu cât 
au averi mai multe, cu atât doresc mai mult. Pricina este că nici idropicoşii 
nu au apa în locurile cuvenite, şi nici iubitorii de argint nu au pofta lor în 
marginile judecății sănătoase.” (Comentariile sau Tălcuirea Epistolei întâi 
către Corinteni, omilia XIV, p. 147) 


„Deschide sufletul fiecăruia, şi al celui ce dispreţuieşte averile, şi al 
celui ce nu le dispreţuieşte, şi vei vedea că acesta din urmă se aseamănă cu 
cei nebuni, căci el nu voieşte nici a vedea, nici a auzi ceva, pe când cel dintâi 
se aseamănă cu un liman slobod de orice valuri şi el este prietenul tuturor, pe 
când celălalt este dușmanul tuturor. Acesta, chiar de i-ar lua cineva ceva, ele 

totuşi nu se supără, sau de i-ar da cineva ceva, el nu se mândreşte, ci are cu 
dânsul o slobozenie însoțită de toată siguranţa. Acela este silit de împrejurări 
a linguşi şi a se fățărnici înaintea tuturor, pe când acesta înaintea nimănui.” 
(Comentariile sau Tâlcuirea Epistolei întâi către Corinteni, omilia XIV, p. 
148) 


„Câteodată odrăsleşte această boală grozavă şi în sufletele săracilor, şi 
atunci încă mai mult le zădărăşte sărăcia lor. De se găseşte vreun sărac 
iubitor de argint, apoi atunci acela este iubitor de argint nu atâta în bani, pe 
cât în sărăcie şi în foamete, fiindcă el nu caută a se bucura în linişte de cele 
cu cumpătare, ci şi pântecele îl are îndreptat spre foamete, şi trupul şi-l 
pedepseşte cu golătatea şi cu frigul, şi pretutindeni se înfăţişează mai 
nenorocit decât cei legați de prin temnițe; pururea plânge şi se vaită, ca şi 
cum ar fi mai ticălos decât toţi oamenii, chiar de ar avea înaintea ochilor lui 
mii de săraci. Acesta dacă se duce în piață capătă mii de ghionturi, de se 
duce la baie sau la teatru, de asemenea, şi nu numai de la privitori, ci şi de la 
cei de pe scenă, când mai ales vede multe din acele femei pierdute strălucind 
de aurul de pe ele. Acesta, când călătoreşte pe mare, gândindu-se la acele 
corăbii încăpătoare de mii de oameni, la mărfurile din ele, cum şi la câştigul 
negustorilor, de supărare crede că nici nu trăieşte; de călătoreşte pe pământ, 
apoi gândindu-se la ţarinile dinaintea sa, la mahalalele târgurilor, la hanurile 
de acolo, la băile ce se văd, cum şi la veniturile acestora, se crede pe sine a fi 
mort; de-l vei privi când se găseşte acasă la dânsul, vei vedea cum singur el 
îşi deschide rănile ce a fost căpătat în oraş, care încă mai mult îi vatămă 
sufletul, şi o singură mângâiere vede la toate relele ce-l muncesc, adică 
moartea şi scăparea lui de aici. Aceasta nu o pătimeşte numai cel sărac, ci şi 
cel bogat care este tras de această boală, şi încă cu cât mai mult decât cel 
sărac, cu cât această asuprire la el se vede încă mai aprinsă şi beţia încă mai 
mare. Pentru aceea se şi crede pe sine mai sărac decât toţi săracii, şi chiar că 
este mai sărac, fiindcă sărăcia şi bogăţia nu se judecă după măsura lor, ci 
după aşezarea celui stăpânit de ele.” (Comentariile sau Tâlcuirea Epistolei 
întâi către Corinteni, omilia XXIII, p. 247) 


„Nici un stăpân — chiar de ar fi cel mai tiran — nu poruncește astfel de 
porunci crude şi barbare, ca cele ce urmează: necinsteşte-ți, zice, sufletul 
fără vreun folos; bate-ţi joc de Dumnezeu, disprețuiește însăşi natura, şi 
chiar tată de ţi-ar fi, sau mamă, tu nu avea nici o sfială, ridică-te asupra lor. 
Acestea sunt poruncile arghirofiliei, sau a iubirii de argint.” (Tâlcuiri la 
Epistola întâi către Timotei, omiha a XVIII-a, p. 200) 

„Sau oare nu despre acestea legiuieşte iubirea de argint? Fii obraznic 
şi fără de ruşine, zice, fii îndrăzneț fără margini, spurcat şi de nesuferit, 
fără milă, omorător de tată şi de mamă, mai mult fiară sălbatică decât om. 
Să întreci orice şarpe cu veninul ce iese din tine, pe orice lup cu răpirea, şi 
chiar de ar fi nevoie ca să ajungi la răutatea diavolului, nu te da în lături. 
Ienoră total pe binefăcătorul tău. Oare nu acestea le spune, şi nu de acestea 
se aud?” (Tălcuiri la Epistola întâi către Timotei, omiha a XVIII-a, p. 201) 


„Lacomii de averi sunt cu atât mai nesățioşi decât curvarii, cu cât sunt 
supăraţi de o poftă mai mică sau, mai drept vorbind, aceasta nici nu mai este 
poftă, ci trândăvie. Căci aici pofta este atât de naturală, încât, chiar de nu s- 
ar apropia cineva de femeie, totuşi natura îşi face treaba, pe când acolo nimic 
din acestea nu se întâmplă.” (Comentariile sau explicarea Epistolei către 
Tit, omilia V, în vol. Comentariile sau explicarea Epistolei a doua către 
Timotei..., p. 174) 


„Sunt tare nedumerit şi nu pot înţelege pentru ce tot neamul omenesc, 
ca să întrebuinţez acest cuvânt pentru ce tot neamul omenesc nu găseşte nici 
o plăcere acolo unde plăcerea i se oferă cu uşurinţă şi fără nici o piedică şi, 
dimpotrivă, caută plăcere tocmai în lucrurile însoțite de griji, de greutăți şi 
de necazuri. Pentru ce nu le face oamenilor atâta plăcere argintul expus în 
prăvăliile negustorilor câtă plăcere le face argintul pe care-l au în casa lor? 
Pentru ce, deşi argintul din prăvălia negustorilor e mai strălucitor şi nu aduce 
asupra sufletului nici grijă şi nici tulburare? 

- De ce? mi se răspunde; pentru că argintul din prăvălia negustorilor 
nu-i argintul meu, pe când cel din casă e al meu. 

- Prin urmare nu argintul iți produce plăcere, ci lăcomia ta dă naştere 
plăcerii! Dacă n-ar fi aşa, ar trebui să simţi aceeaşi plăcere când priveşti 
argintul din casa ta ca şi atunci când îl priveşti în prăvălia negustorilor.” 
(Despre Feciorie, 68, în vol. Despre Feciorie, Apologia vieții monahale, 
Despre creşterea copiilor..., p. 117) 


„Negreşit, poate fi numit om cu griji omul care se îngrijeşte de lucruri 
pe care nu le va putea folosi multa vreme, iar de multe ori nu se foloseşte de 
ele nici chiar puţină vreme ...”(Despre Feciorie, 74, în vol. Despre Feciorie, 
Apologia vieții monahale, Despre creşterea copiilor..., p. 124) 


„lubirea de arginți îl aruncă în nenumărate griji, nedreptăți, 
înşelăciuni, certuri şi alte păcate, care-l fac şi pe el victimă, şi pentru lume 

vrăjmaş. De aceea spune Apostolul: Cei ce vor să se îmbogăţească, aceia 
cad în ispită şi în cursă şi în multe pofte nebuneşti şi vătămătoare, care-i 
cufundă pe oameni în ruină şi-n pierzare (| Timotei 6, 9).” (Din vol. 
Problemele vieții, p. 44) 


„Această stăpână este mai sălbatică decât orice barbar şi mai cumplită 
decât orice fiară şi mai necruțătoare decât orice diavol, căci îi prinde pe cei 
robiţi ei şi îi poartă în ceasul de acum“ prin piaţă şi le dă însărcinări grele şi 
nu le îngăduie nici măcar un pic să răsufle din pricina chinuitoarei munci la 
care îi supune.” (Omilia aceluiaşi, rostită în biserica Sfintei Irina, despre 
râvna celor prezenți la biserică şi despre uşurătatea celor care lipsesc şi 
despre cântare; şi că firea nu este pricină s-o oprească pe femeie de a apuca 
pe calea virtuţii, în vol. Cateheze maritale, pp. 72-73) 


„Din sânul acestei nopți nefericitul nu ştie să mai zărească nimic, 
nici mustrările conştiinţei sale, nici crima vieţii sale, nici pericolul 
grozav pentru viitorul său, pretutindeni şi în toate el nu vede decât 
aurul. El are ochi numai pentru aur, şi inimă, şi gând şi o voință 
fierbinte; pentru privirile lui toate sunt moarte, inteligența lui este 
nemişcată, inima lui este de gheaţă. Asemenea desfrânatului care n-are 
priviri şi gânduri decât pentru obiectul lui necurat al patimii sale şi 
rămâne nesimţit la restul; tot aşa omul bogăției nu zăreşte nimic 
altceva în lume decât ceea ce-i este lucrul şi profitul.” (Din vol. 
Bogăţiile oratorice, p. 519) 


IUBIREA DE ARGINȚŢI (gravitatea) 


„După cum beţivii cu cât beau mai mult cu atât ard mai mult de sete şi 
aprind şi mai cumplit cuptorul, tot aşa şi cei robiţi de tirania poftei după bani 
nu-şi potolesc niciodată pofta, ci cu cât adună mai mult cu atât li se măreşte 
mai mult văpaia şi aprind şi mai cumplit cuptorul. Nu-i vede, oare, pe cei 
dinaintea noastră, că după ce cuprinseseră, ca să spun aşa, întreaga lume, au 
plecat de aici goi şi sărmani, câştigând de pe urma ostenelilor lor atâta numai 
cât să dea socoteală şi să fie osândiţi pentru toate cele făcute de ei? Averile 
rămase de la ei le-au împărțit unii şi alții, dar păcatele săvârşite cu strângerea 
averilor le-au luat cu ei, ca să sufere pedeapsa marii mâniei dumnezeieşti, 
negăsind de nicăieri nici o mângâiere”. (Omilii la Facere, omilia XXXI, VII, 





*5* Tâlcuirea Pr. Marcel Hancheş: ceasul rugăciunii în Biserică (n.s. 157, p.73) 

în col. PSB, vol. 21, pp. 406-407) 


„Nu vorbesc de aur, ci de pofta deşartă şi nebună după aur! Pofta 
aceasta scoate picătură cu picătură sângele din oameni, ucide şi-i mai 
cumplită ca o fiară, sfâşiind pe cei ce-i cad în ghiare; şi ceea ce-i mai rău e 
că nu-l lasă pe cei sfâşiaţi să simtă sfâşierea. Ar trebui ca aceia care îndură 
nişte suferinţe ca acestea să întindă mâna la cei ce trec pe lângă ei şi să-i 
cheme-n ajutor, dar ei dimpotrivă se bucură de aceste sfâşieri. Poate fi, oare, 
o ticăloşie mai mare ca aceasta?”. (Omilii la Matei, omilia IX, VI, în col. 
PSB, vol. 23, p. 119) 


„Dacă un bolnav cu mare temperatură ar răpi de la cineva un vas cu 
apă şi şi-ar potoli cu ea pofta lui vătămătoare, cui am putea spune că a făcut 
rău? Celui căruia 1 s-a răpit vasul cu apă sau celui care l-a răpit? Negreşit 
celui care a răpit vasul, că şi-a mărit febra şi şi-a înrăutățit boala. Tot aşa 
gândeşte şi de iubitorul de avuţii şi de iubitorul de argint. Că acesta este 
cuprins de nişte friguri cu mult mai cumplite decât acela; jefuind, îşi aprinde 
şi mai mult flacăra”. (Omilii la Matei, omila LI, VI, în col. PSB, vol. 23, p. 
597) 


„Nu este, nu este o mai mare nebunie decât nebunia celui robit de 
avuţii. Pare că stăpâneşte, dar e stăpânit; pare că este domn, dar e rob; are 
lanțuri împrejurul lui şi se bucură; face mai sălbatică fiara şi se veseleşte; 
ajunge rob şi se bucură şi saltă; vede cum câinele cel turbat se repede la 
sufletul lui - şi ar trebui să-l lege şi să-l lase să piară de foame -, dar el îi dă 
mâncare din belşug, ca să se repeadă şi mai mult la el şi să ajungă şi mai 
furios. 

Gândindu-ne, dar, la toate acestea să dezlegăm lanțurile, să ucidem 
fiara, să alungăm boala, să scoatem din sufletul nostru nebunia aceasta, ca să 
ne bucurăm de linişte, de sănătate înfloritoare (...) ” (Omilii la Matei, omilia 
LI, VI, în col. PSB, vol. 23, p. 598) 


„Llubirea de arginți l-a făcut pe luda şi vânzător şi Jefuitor de cele 
sfinte. 

Ascultaţi toți iubitorii de argint, toți câți sunteți bolnavi de boala lui 
Iuda! Ascultaţi şi feriți-vă de boala aceasta! Dacă Iuda, care a fost împreună 
cu Hristos, Care a săvârşit atâtea minuni, care s-a bucurat de atâtea 
învățături, s-a scufundat într-o prăpastie atâta de mare, pentru că nu s-a 
desprins de boala aceasta, cu mult mai mult voi, care nici nu ascultați 
Scripturile şi care sunteți şi mereu prinşi de grijile lumii acesteia, cu mult 

mai mult voi veți fi mai uşor doborâți de patima aceasta dacă nu veţi avea 
grijă necontenit de voi înşivă. În fiecare zi era Iuda cu Acela Care nu avea 
unde să-şi plece capul (Matei 8, 20), în fiecare zi îl învăţa, cu cuvântul şi cu 
fapta să nu aibă nici aur, nici argint, nici două haine (Matei 10, 9-10), şi 
totuşi nu s-a înțelepțit. Şi cum nădăjduieşti tu să scapi de boala iubirii de 
arginți, când nu te îngrijeşti deloc şi nici nu-ți dai multă silință?” (Omilii la 
Matei, omilia LXXX, III, în col. PSB, vol. 23, p. 910) 


„Tirania banilor este mare; dovada, tânărul acesta. De-am săvârşi 
toate virtuțile, dragostea de bani le prihăneşte pe toate. Pe bună dreptate a 
spus Pavel că este rădăcina tuturor relelor: Iubirea de argint este rădăcina 
tuturor relelor (| Tim. 6, 10)” (Omilii la Matei, omilia LXIII, I, în col. PSB, 
vol. 23, p. 726) 


„Ce este un mormânt? O piatră sub care stă un trup mort. Este, oare, 
vreo deosebire între trupurile iubitorilor de arginți şi pietrele mormintelor? 
Nu! Dar, mai bine spus, sunt chiar mai de plâns decât mormintele. Că trupul 
lor nu este o piatră, care are sub ea un trup mort, ci un trup mai nesimțitor 
decât pietrele, un trup care poartă de colo-colo un suflet mort.” (Omilii la 
Matei, omilia LXXXI, IV, în col. PSB, vol. 23, p. 922) 


„Lubitorul de argint nici de averile ce le are nu se va bucura, căci ceea 
ce are nu se îndură a cheltui, ci mai degrabă ar voi să 1 se taie carnea de pe 
trup, decât să cheltuiască banii, pe când cel ce dispreţuieşte averile a şi 
câştigat un bun mare, acela de a se bucura cu multă slobozenie de ceea ce 
are şi a se folosi de avutul său. Deci ce este mai plăcut? A se bucura cineva 
în limişte de averile sale, sau ca, trăind sub stăpân atât de aspru ca bogăția, să 
nu îngăduie nimănui a se atinge de ale sale?” (Comentariile sau Tâlcuirea 
Epistolei întâi către Corinteni, omilia XIV, pp. 146-147) 


„Să fugim de această străină boală, să fugim de rădăcina tuturor 
relelor, să fugim de gheena de aici, fiindcă pofta de averi este o adevărată 
gheenă.” (Comentariile sau Tâlcuirea Epistolei întâi către Corinteni, omilia 
XIV, pp. 147-148) 


„Nimic nu este aşa de războinic ca iubirea de argint, nimic nu face pe 
cineva mai sărac ca iubirea de argint, fie el bogat, fie sărac.” (Comentariile 
sau Tâlcuirea Epistolei întâi către Corinteni, omilha XXIII, p. 247) 

„Cum de numeşte Pavel păcatul acesta rădăcina relelor? Apoi aceasta o 
spun şi eu; însă numai nouă ni se pare că este rădăcina relelor, iar nu că ar fi de 
la firea lucrului. Şi dacă voiţi, să facem asemuire şi să vedem care anume 
poftă este mai tiranică: aceea a banilor sau a trupurilor? Și care se va găsi că 
vatămă pe oamenii mari, aceea negreşit că este cea mai tiranică. Aşadar, să 
vedem pe care bărbat mare a stăpânit pofta de bani? Nici pe unul, ci numai pe 
cei de jelit şi de disprețuit, ca Ghiezi, Ahaav, Iuda şi preoții iudeilor - pe când 
pofta trupurilor a cuprins pe marele Prooroc David. Şi aceasta o spun nu ca şi 
cum aş da iertare celor cuprinși de această poftă, ci pregătindu-i ca încă mai 
mult să fie cu trezvie. Când îți arăt că patima este mare, atunci mai cu seamă 
îți arăt că cei cuprinși de acea patimă sunt lipsiţi de toată iertarea. Că poate 
dacă nu ştiai de acea fiară sălbatică, ai fi putut să alergi la aceasta; iar acum 
când ştii, şi totuşi cazi în cursă, ce răspuns vei avea?” (Tălcuiri la Epistola a 
doua către Corinteni, omilia XXIII, p. 211) 


„Cumplită este această tirame a iubirii de argint şi totodată este de 
ajuns pentru a pierde sufletul. Nu se sminteşte cineva atât de tare din cauza 
beției, cât se sminteşte din cauza iubirii de argint! Nu devine nimeni atât de 
netrebnic din cauza nebuniei, cât devine din cauza iubirii de argint.” (Omilii 
la Epistola către Filipeni, omila a VII-a, p. 120) 


„Cât de mare este tirania banilor, sau, mai bine zis, vai de ticăloşia 
celor robiți banilor de bunăvoia lor! Nu au banu acea putere mare de a ne 
robi, ci noi suntem foarte demoralizaţi şi moleşiţi, înjosiţi şi pământeşti, noi, 
cei trupeşti, noi, cei tâmpiţi, şi nicidecum că ar avea banii acea putere mare. 
Căci ce poate face banul, spune-mi? Eşti surd şi nesimţitor. Dacă diavolul nu 
este nimic, demonul cel spurcat, el, cel atât de viclean, şi care pe toate le 
încurcă, apoi banii, ce putere au? Dacă vezi argint, închipuieşte-ţi că este 
cositor. Dar nu poţi? Atunci ceea ce este adevărat să crezi: că el este pământ 
fiindcă într-adevăr pământ este.” (Tâlcuiri la Epistola întâi către Timotei, 
omilia a VII-a, p. 81) 


„„..„ când odată iubirea de arginţi orbeşte ochiu duhului nostru, atunci 
noi umblăm cu totul în întuneric. Ca să te convingi desăvârşit despre aceasta, 
socoteşte numai cât de multe lucruri în sufletul lui Iuda iubirea de argint le-a 
dat uitării. Îndată ce ea a intrat în acest suflet, s-a uitat toată petrecerea cu 
Domnul, toată acea sfântă legătură şi societate, însăşi învăţătura cea 
admirabilă a lui Hristos, toate acestea au fost uitate. Pentru aceea, cu drept 
zice Pavel: Rădăcina tuturor răutăților este iubirea de argint (| Tim., 6, 

10).” (Cuvânt la Sfânta şi Marea Joi, în vol. Omilii la Postul Mare..., p. 
167) 


„... omul care-i preocupat de averi nu este numai robul banilor, ci şi al 
slavei şi al cinstei şi al vieţii prezente; într-un cuvânt, este rob tuturor 
lucrurilor trecătoare din lumea aceasta. De aceea Pavel a numit banii si 
averile rădăcină a tuturor relelor (1 Tim., 6, 10).”(Despre Feciorie, 81, în 
vol. Despre Feciorie, Apologia vieții monahale, Despre creşterea copiilor..., 
p. 138) 


„Sufletul care se va lipi de iubirea de argint nu va putea lesne să se 
izbăvească, că precum pasărea se prinde în vergelile care se pun cu vâsc nu 
mai are scăpare, aşa păţeşte şi iubitorul de arginți.” (Din vol. Mărgăritarele 
Sfântului loan Gură de Aur, p. 123) 


IUBIREA DE ARGINŢI (urmările păgubitoare) 


„Totuşi zidurile se dărâmă îndată şi cad; şi chiar dacă ar rămâne în 
picioare nu ne-ar fi de vreun folos, după cum nu ne sunt nici casele cele mari 
şi strălucitoare. Casele acestea nu pot primi pe cetăţeanul cerului; iar cel care 
are patria cea de sus nu suferă să stea în ele”. (Omilii la Matei, omilia XXIII, 
IX, în col. PSB, vol. 23, p. 307) 


„ȘI după cum copiii sunt aspru bătuți când nu-şi fac lecţiile şi se iau 
cu joaca, tot aşa şi noi vom primi cea mai cruntă pedeapsă dacă acum ne 
cheltuim toata râvna cu clădiri de case şi de acareturi, iar la înfricoşătoarea 
judecată nu vom putea să arătăm, prin fapte, lecţiile cele duhovniceşti. 
Nimeni nu va fi exceptat: tată, frate, oricine. Toate casele şi acareturile 
noastre vor pieri, dar osânda, strânsă de pe urma lor, rămâne veşnic, e 
nemuritoare. Aşa se întâmplă şi cu copiii: când tatăl le strică jucăriile, pentru 
că sunt leneşi şi nu-şi caută de carte, copiii plâng necontenit!”. (Omilii la 
Matei, omilia XXIII, IX, în col. PSB, vol. 23, pp. 307-308) 


„Îmi vorbeşti de atâtea şi atâtea hectare de pământ, de zece, de 
douăzeci sau chiar multe case, de tot atâtea băi, de mii de robi sau de două 
ori atâția, de trăsuri ferecate în aur şi argint! Eu îţi spun numai atât! Dacă 
fiecare dintre voi, bogaților, şi-ar părăsi sărăcia lui - că bogăţia voastră e 
sărăcie faţă de aceea de care vreau să vă vorbesc - şi ajunge proprietarul 
întregii lumi; dacă fiecare din voi ar avea în stăpânirea lui atâția oameni câți 
sunt acum peste tot pe pământ şi mare; dacă fiecare din voi ar stăpâni toate: 

lumea, pământul, marea, casele, oraşele şi neamurile; dacă pretutindeni toate 
izvoarele ar izvori aur în loc de apă, ei bine, eu voi spune că un om atât de 
bogat nu face trei parale dacă pierde împărăția cerurilor! Dacă se chinuiesc 
cumplit cei care iubesc aceste bogății trecătoare, atunci când nu le 
dobândesc, ce n-ar mângâia, oare, dacă şi-ar da seama cât de mari sunt 
bogăţiile cele negrăite de pe lumea cealaltă? Nimic. Nu-mi vorbi mie de 
bogăţia averilor, ci gândeşte-te la paguba mare ce o suferă îndrăgostiții de 
averi din pricina averilor lor! Pierd cerul de dragul bogăției lor; păţesc la fel 
ca unul care pierzând onorurile cele mari din palatele împărăteşti, are numai 
o grămadă de băligar şi se fuduleşte cu ea. Că întru nimic nu se deosebeşte 
mulțimea bogătaşilor de o grămadă de băligar. Dar, mai bine spus, băligarul 
e mai bun decât averile; e de folos şi pentru îngrăşarea pământului şi pentru 
încălzitul băilor şi pentru multe alte treburi de acest fel; dar aurul îngropat la 
nimic din acestea nu este de folos. Şi de-ar fi numai nefolositor! Dar așa, 
dacă nu este întrebuințat cum trebuie, aurul aprinde multe cuptoare în 
sufletul stăpânului lui, dă naştere la nenumărate rele. Din pricina asta 
scriitorii păgâni au numit iubirea de argint acropolă a răutăților, iar fericitul 
Pavel a numit-o, cu mult mai bine şi mai nimerit, rădăcină a tuturor relelor (1 
Tim., 7, 10)”. (Omilii la Matei, omiha LXIII, IV, în col. PSB, vol. 23, pp. 
733-734) 


„Domnul le-a grăit: 

Ce vi se pare? Un om avea doi feciori; şi a zis celui dintâi: Du-te 
astăzi şi lucrează în via mea! lar el răspunzând a zis: Nu vreau, dar mai pe 
urmă, căindu-se, s-a dus. Și mergând la al doilea i-a spus la fel; iar acela 
răspunzând, a zis: Eu, Doamne, voi merge şi n-a mers. Care din aceşti doi a 
făcut voia tatălui? lar ei au zis: Cel dintâi (Matei 21, 28-31). 

Îi mustră iarăşi prin pilde! Arată în chip ascuns nerecunoştinţa iudeilor 
şi ascultarea neamurilor, foarte mult osândite de ei. Cei doi feciori sunt 
aceste două popoare: iudeii şi neamurile; şi aşa s-a întâmplat şi cu neamurile 
şi cu iudeii. Neamurile, deşi n-au făgăduit să asculte, deşi n-au auzit legea, 
au arătat, cu fapta, că ascultă; iudeii, deşi au spus: Toate câte va spune 
Dumnezeu vom face şi vom asculta (leş., 19, 8), cu fapta n-au ascultat. Dar 
ca nu cumva iudeii să creadă că legea le va fi de folos, Hristos le arată că 
însăşi legea îi va osândi. Acelaşi lucru îl spune şi Pavel: Nu auzitorii legii 
sunt drepți înaintea lui Dumnezeu, ci făcătorii legii se vor îndreptăţi (Rom., 
2, 13). Şi pentru ca să-i facă pe iudei să se osândească singuri, îi pune pe ei 
să rostească hotărârea de osândire, aşa cum a făcut în pilda următoare, cu 
lucrătorii cei răi trimişi să lucreze în vie (Matei 21, 33-41)”. (Omilii la 
Matei, omilia LXVII, II, în col. PSB, vol. 23, pp. 773-774) 

„Din toate patimile, patima aceasta este cea mai cumplită. Din pricina 
el, jefuirea mormintelor, din pricina el, crimele, din 
pricina ei, războaiele şi luptele, din pricina ei, orice rău. Un iubitor de argint 
nu-i bun de nici o treabă, fie că e căpetenie de oști, fie că stă în fruntea 
popoarelor; dar, mai bine spus, nu-i bun de nici o treabă nu numai în 
treburile cele de obşte, dar nici în treburile lui proprii. De vrea să se însoare, 
nu-şi ia femeie virtuoasă, ci pe cea mai rea din toate; de vrea să-şi cumpere 
casă, nu cumpără o casă pe măsura unui om liber ci una să-i aducă cât mai 
mult venit; de vrea să-şi ia o slugă, apoi o ia pe cea mai rea. Dar pentru ce 
vorbesc eu de comanda unei oşti, de conducerea unui popor, de chivernisirea 
casei? De este împărat, este mai ticălos decât toți ticăloşii, este o ciumă a 
omenirii, este mai sărac decât toți săracii pământului. Răpeşte averile 
tuturora, dar socoate că are mai puțin decât toți. Măsurând pe cele ce are cu 
dorinţa de a avea pe cele pe care nu le are încă, le socoate pe cele ce le are o 
nimica față de cele pe care vrea să le aibă. 

De aceea şi spune cineva: Nimic nu-i mai nelegiuit ca iubitorul de 
argint. lubitorul de argint este duşmanul lui însuşi şi duşman de obşte al 
întregii lumi”. (Omilii la Matei, omilia LXXX, III, în col. PSB, vol. 23, pp. 
911-912) 


„Lacomii se tem să nu iasă pe drept din casa lor ceea ce a intrat pe 
nedrept; tremură de frică să nu vină peste ei cele mai cumplite necazuri; se 
mânie, se înfurie şi pe ai lor şi pe străini. Vin peste ei unele peste altele: când 
tristeţea, când frica şi mânia; şi, ca şi cum ar trece din prăpastie în prăpastie, 
întind capul în fiecare zi după averile care n-au intrat încă în stăpânirea lor. 
De aceea nici nu se bucură de averile pe care le au; asta şi pentru că se tem 
să nu li se ia, dar şi pentru că nu se gândesc la altceva decât la averile pe care 
încă n-au pus mâna. Şi după cum cel veşnic însetat, chiar dacă ar bea apa a 
Mii şi mii de izvoare, tot nu simte bucurie, pentru că nu se satură, tot aşa şi 
iubitorii de argint, nu că nu se bucură, dar se mai şi chinuie - oricât de multe 
averi ar în jurul lor - pentru că nu cunosc sfârşitul unei astfel de pofte. Aşa 
pătimesc iubitorii de argint aici pe pământ. Dar să vorbim şi de ziua viitoare. 
Chiar dacă ei nu vor lua aminte la ce spun, totuşi e de neapărată nevoie să o 
spunem. În ziua cea viitoare îi vei vedea pe unii ca aceştia osândiţi şi 
chinuiţi. Pe ei îi osândeşte Domnul când spune: Am flămânzit şi nu Mi-aţi 
dat să mănânc; am însetat şi nu Mi-aţi dat să beau (Matei 25, 42); iar când 
spune: Duceți-vă în focul cel veşnic, care a fost gătit diavolului (Matei 25, 
41); îi trimite acolo pe cei care s-au îmbogăţit în chip necinstit şi rău. Din 
ceata iubitorilor de argint face parte sluga cea rea, care n-a dat tovarăşilor săi 

averile stăpânului său (Matei 24, 48-51); din ceata lor face parte şi cel care a 
ascuns talantul în pământ (Matei 25, 24-30), ca şi cele cinci fecioare nebune 
(Matei 25, 8-12). Oriunde te-ai duce, vei vedea pedepsiți pe iubitorii de 
argint. Vor auzi când: Prăpastie între noi şi voi (Luca 16, 26), când: Duceți- 
vă de la Mine în focul care a fost gătit diavolului (Matei 25, 41); când vor fi 
tăiaţi în două vor pleca acolo unde este scrâşnirea dinţilor (Matei 24, 51). Îi 
vei vedea alungaţi de pretutindeni; nu-şi vor găsi loc nicăieri, ci numai în 
iad”. (Omilii la Matei, omilia LXXXI, IV, în col. PSB, vol. 23, pp. 922-923) 


„Să vedem acum şi cât de rău îşi fac loruşi iubitorii de argint. Merg 
goi prin oraş, că nu au pe ei haina virtuții. lar dacă nu li se pare ruşinos 
lucrul acesta, apoi şi asta se datorește cumplitei lor nebunii, că nici nu-şi dau 
seama de neruşinarea lor. Le este ruşine când sunt cu trupul gol, dar se laudă 
când umblă cu sufletul gol. lar dacă vreţi vă voi spune şi pricina nesimţirii 
lor. 

- Care-i pricina? 

- Pentru că sunt goi între mulți goi; de aceea nu se ruşinează, după 
cum nici noi, la baie nu ne ruşinăm unii de alții. Dacă ar fi mulți oameni 
îmbrăcaţi cu haina virtuțu, atunci ruşinea le-ar sări mai bine în ochi. Dar aşa, 
asta merită mai cu seamă multe lacrimi că, fund mulți răi, faptele rele nu mai 
sunt o ruşine.” (Omilii la Matei, omilia LXXXI, IV, în col. PSB, vol. 23, p. 
921) 


„... cel ce iubeşte argintul nu va putea să se hotărască niciodată să se 
folosească de el; el va fi păzitorul şi robul lui şi nu stăpânul. El se pune 
pentru a aduna în fiecare zi tot mai mult, şi se teme să sacrifice cea mai mică 
parte din sumă; el îşi va refuza cea mai mică risipă şi va fi mai sărac decât 
toți săracii; căci nimic nu va şti opri lăcomia lui. Dar argintul nu este făcut 
pentru a fi păzit într-un vas, el este făcut ca să te foloseşti de el. Dacă pentru 
a-l ascunde de alții, noi îl introducem în pământ, este cineva mai nenorocit 
ca ŞI noi, care alergăm dintr-o parte în alta ca să adunăm acest argint, ca să-l 
ascundem apoi şi să-l sustragem de la folosul comun?” (Comentar la 
Evanghelia de la loan, omilia LXXXVII, 3, p. 468) 


„lubiţilor, să fugim de iubirea de argint, care face pe om sărac, care 
strică sufletul, care este prietena gheenei, vrăjmaşa Împărăției Cerurilor, 
mama tuturor relelor la un loc, şi să dispreţuim banii, ca astfel să ne bucurăm 
de bunătățile vieţii veşnice.” (Comentariile sau Tâlcuirea Epistolei întâi 
către Corinteni, omilia XXIII, p. 247) 

„Nu e cu putinţă să vadă vreodată faţa lui Hristos omul iubitor de 
argint, acesta e un lucru cu neputinţă!” (Omilii la Epistola către Filipeni, 
omilia a VII-a, p. 122) 


„Cel ce este rob al banului nu poate fi în acelaşi timp şi rob adevărat 
al lui Dumnezeu. Însuşi Hristos a arătat acest lucru cu neputinţă: nu puteți să 
Slujiți lui Dumnezeu şi lui mamona (Mt., 6, 24) şi nimeni nu poate să 
slujească la doi domni (Mt., 6, 24), fiindcă dau porunci care se împotrivesc 
una alteia. Hristos, de exemplu, spune: fie-ți milă de cei care sunt flămânzi, 
pe când mamona spune: dezbracă-l pe cel sărac şi ia-i ceea ce are; Hristos 
spune: lipseşte-te de ceea ce ai, în timp ce mamona spune: ia şi ceea ce nu 
qi. Ai văzut contrarietatea? Ai văzut războiul? Ai văzut cum nu poate cineva 
asculta pe amândoi, ci pe unul trebuie să-l dispreţuiască? Dar despre acest 
lucru mai că nu e nevoie de vorbă. Mă întrebaţi cum aşa? Dar nu vedem oare 
acest lucru petrecându-se şi în realitate, adică nu-L vedem pe Hristos 
disprețuit şi pe mamona cinstit? Vedeţi că deşi cuvintele sunt grele, faptele 
sunt cu mult mai grele. Acum desigur că sufletul, dacă ar fi curat de patimă 
câtuşi de puţin, ar putea să judece cu dreptate, pentru că se află de partea 
aceasta (în slujba lui Dumnezeu), însă trecând el de cealaltă parte (în slujba 
lui mamona) şi fiind cuprins de pofta banilor ca de friguri, şi găsindu-se el în 
toiul plăcerii, nu are judecată curată, nici limpede, iar tribunalul lăuntric nu-i 
deloc imparţial. Hristos spune, de pildă: Aşadar, oricine dintre voi care nu 
se leapădă de tot ce are nu poate să fie ucenicul Meu (Lc., 14, 33), iar 
mamona zice: ia de la cel flămând până şi pâinea cea de toate zilele. Hristos 
zice: pe cei din sângele şi din neamul tău să nu-i treci cu vederea (Isaia, 58, 
7 — n.tr.), iar mamona zice: să nu miluieşti pe cei din sângele şi din neamul 
tău, ba disprețuieşte chiar şi pe mama şi pe tatăl tău. Dar ce spun eu de 
mamă şi de tată când el se leapădă până şi de sufletul său? Şi toate acestea 
sunt ascultate cu supunere! Vai! Cum cel care porunceşte să fie cineva 
barbar, neîmblânzit şi crud față de aproapele său este ascultat mai mult decât 
cel ce porunceşte blândeţea! De aceea suntem amenințați cu gheena, de 
aceea cu focul cel nestins, cu viermele cel neadormit ...” (Omilii la Epistola 
către Filipeni, omiha a VII-a, pp. 123-124) 


„Aceste pretinse bunuri nu pot nici să te scape de moarte, nici să te 
izbăvească de boală şi nici nu pot împiedica bătrâneţea sau orice altceva din 
cele necesare şi cerute de legea naturii. Şi cu toate acestea te mai laşi încă 
stăpânit de ele! Spune-mi, care-ţi e câştigul? Beţii, lăcomie în mâncăruri, 
dezmierdări absurde şi de tot felul, toate acestea ne chinuiesc mai rău decât 

cei mai tirani stăpâni, doar atât câştigăm din bogăție şi altceva nimic, fiindcă 
nici noi nu vrem să câştigăm altceva, pentru că dacă am vrea, am putea 
moşteni, cu această bogăție, chiar şi cerul!” (Omilii la Epistola către 
Filipeni, omilia a XI-a, p. 201) 


„Căci ce rău nu izvorăşte din bani, sau, mai bine zis, nu din bani, ci 
din reaua intenție a ceor ce nu ştiu să facă uz precum trebuie de bani?” 
(Tâlcuiri la Epistola întâi către Timotei, omilia a XVII-a, p. 191) 


„Llubitorul de bani nu are nici un prieten. Şi ce spun eu de prieten? 
Când el nu cunoştea nici chiar pe Dumnezeu, fiind stăpânit de acea poftă. Nu 
vedeți pe titani păşind cu sabia în mână? Deşi în acel mit este mai mult o 
reprezentare de nebunie; dar aceştia cu adevărat sunt nebuni, îndrăciți şi 
ieşiţi din minți. Dacă le-ai putea descoperi sufletul lor, l-ai găsi astfel 
alcătuit, încât nu o sabie, nici două, ci mii de săbii sunt într-însul, pe nimeni 
cunoscând, ci împotriva tuturor turbat, împotriva tuturor aruncându-se şi 
împungând pe toți, sfâşiind nu câini, ci suflete de oameni, aruncând blesteme 
grozave până şi asupra cerului. Toate sunt răsturnate şi nimicite de astfel de 
oameni, stăpâniți de mania banilor. Pe cine, deci să învinovăţesc mai mult? 
Eu nu ştiu; fiindcă molima aceasta pe toți stăpâneşte, pe unii mai mult, pe 
alții mai puţin, dar în fine pe toți. Precum un foc, căzând pe nişte materii 
arzătoare, totul strică şi pustieşte, tot aşa şi nebunia aceasta a răsturnat pe 
dos lumea întreagă. Regi, stăpânitori, oameni de rând, săraci, femei, bărbaţi, 
până şi copii, toţi în fine la fel sunt stăpâniți de acest rău. La fel ca atunci 
când se abate asupra pământului un întuneric grozav nimeni nu se simte 
liniştit, aşa se petrece şi cu această boală pustiitoare.” (7ă/cuiri la Epistola 
întâi către Timotei, omilia a XVII-a, p. 192) 


„Avarul hpseşte pe un altul de bani, dar se lipseşte şi pe dânsul de 
iubirea altora, sau mai bine zis de toți este învinovăţit.” (Comentariile sau 
Explicarea Epistolei către Evrei, omiha I, pp. 54-55) 


„Aşa este rădăcina acea rea a iubirii de argint. Înnebuneşte sufletele 
cuprinse de ea mai grozav ca dracii, le face să nu mai cunoască pe nimeni, 
Nici pe sine, nici pe vecini, nici legile firii, scoate pe om din minţi, îl face 
nebun. Uită-te câte bunătăţi a alungat din sufletul lui Iuda iubirea dea arginți. 
Legăturile cu Învățătorul, prietenia, statul la masă, minunile, învăţătura, 
îndemnurile, sfaturile. Pe toate acestea iubirea de argint le-a dat uitării. A 
avut dreptate Pavel să spună: Rădăcina tuturor relelor este iubirea de argint 

(| Tim., 6, 10).” (Omilia I la Vânzarea lui luda, III, în vol. Predici la 
sărbători împărăteşti şi cuvântări de laudă la sfinţi, p. 50) 


„Cine este pricina atâtor rele din lume? Iubirea de bani, pofta cea fără 
de minte a bogăției, această boală nelecuită, acest foc ce nu se stinge 
niciodată, acest despot care asupreşte pe toată lumea.” (Cuvânt la Ziua 
Sfinţilor patruzeci de Mucenici, în vol. Omilii la Postul Mare..., p. 63) 


„Nu există om mai lipsit de omenie decât iubitorul de arginți. Pe toți îi 
urăşte, şi pe cei săraci şi pe cei bogaţi; pe săraci de frică, nu cumva să-i ceară 
ajutor, pe cei bogați de invidie, pentru că nu are banii lor. Nu ştie ce 
înseamnă milostenie, iubire de oameni, compătimire. Este împotriva oricărei 
încercări de ajutor social. Orice lucrare, chiar şi cea mai importantă, dacă nu- 
1 aduce câştig ăl lasă indiferent. Din contră poate face orice ca să-şi 
mărească fie şi cu puţin bogăţia. Patima lui pentru bani nu-şi găseşte 
saturare, nu cunoaşte mulțimire. lar această patimă îl cufundă din ce în ce 
mai adânc în păcatul cel cu multe chipuri, în diverse răutăţi, în zădărnicia 
lumii. De aceea diavolul nu se osteneşte mult cu bogaţii. Îi încătuşează lesne 
cu bogății şi-i duce la pierzanie.” (Din vol. Problemele vieții, p. 45) 


„Că dacă dobândim copil nu ne sârguim să îl facem bun, ci să-i luăm 
nevastă bogată. Nu să-l facem cu bune deprinderi, ci să-l facem bogat. Dacă 
ne apucăm de oarecare îndeletnicire, nu căutăm una care să ne ferească de 
păcate, ci ca să aducă mare câştig. Şi toate se fac pentru bani. Pentru aceea 
se strică toate, că suntem robii patimii |spoc] acesteia de înavuţire.” (Omilia 
despre căsătorie. Din comentariul la Efeseni, în vol. Cateheze maritale, p. 
93) 


IUBIREA DE ARGINŢI (lupta împotriva ei) 


„Hristos, vorbind despre fecioare, a spus: Cine poate urma calea 
aceasta, s-o urmeze. Însă desăre bani şi averi a vorbit diferit: Oricine dintre 
voi care nu se leapădă de tot ce are nu poate fi ucenic al meu (Luca 14, 33). 
Astfel, fecioria, pe care puţini o pot păstra, a lăsat-o în voia fiecărui om, iar 
lepădarea de averi a poruncit-o pentru toți. 

Să izgonim, aşadar, departe de noi iubirea de arginți şi lăcomia. Căci 
cel ce este biruit de o patimă severă şi greu de războit nu va fi pedepsit rău, 
dar cel ce este biruit de una uşoară şi lesne de stăpânit nu va putea da 
răspuns la înfricoşătoarea Judecată a Domnului.” (Din vol. Problemele vieții, 
p. 46) 

IUBIREA DE ARGINȚI (remedii) 


„Dacă am voi să o biruim, nimic nu ne mai împiedică să scăpăm de 
această nebunie şi o dată cu ea să smulgem din suflet şi să tăiem toate 
patimile pierzătoare. Să nu socoți că este lucru greu şi împovărător să 
disprețuiți banii! Când mă gândesc că mulți oameni, pentru o ambiţie goală 
şi fără de folos, cheltuiesc mulți talanți de aur pe ceea ce nu trebuie, ci ca să 
culeagă laude de la oameni, de la nişte oameni care-şi pierd vremea în piață, 
de la oameni de trei parale, ca să culeagă laude care se sfârşesc înainte de 
lăsatul serii, iar de cele mai multe ori nu ţin nici până înserează, ba, chiar 
înainte de sfârşitul zilei, îi cuprind mii de amărăciuni de banu cheltuiţi; când 
mă gândesc iarăşi la alții, prinşi de rătăcirea filosofiei greceşti, dar 
îndrăgostiți şi ei de laudele oamenilor, pentru dobândirea cărora se 
străduiesc cât pot, se despart de toate averile lor, îşi păstrează pentru ei 
numai toiagul şi mantaua de filosof şi aşa o duc toată viaţa, preferând să 
îndure orice oboseală şi orice necaz numai ca să fie lăudaţi de oameni; deci, 
când mă gândesc la toți aceştia, nu ştiu de cuvânt de apărare sau ce iertare 
mai putem noi avea când nu vrem să ne despărțim nici de cea mai mică parte 
din averile noastre pentru porunca dată nouă de Dumnezeu şi pentru slava 
cea nemuritoare şi fără de sfârşit, ci suntem mai răi decât aceia şi nici nu ne 
gândim cât de mare este deosebirea între noi şi ei; nu ne gândim că aceia se 
despart de atâtea averi pentru laudele nefolositoare ale oamenilor, ale celor 
de aceeaşi fire cu ei, pe când noi de multe ori nu vrem să dăm celor din 
nevoi cât de puţin pentru Stăpânul nostru Care ne-a dat şi averile noastre şi 
ne-a făgăduit şi acele nespuse daruri”. (Omilii la Facere, omilia XX, V, în 
col. PSB, vol. 21, p. 242) 


„Nu căuta, dar, să faci totul dintr-o dată; ci, dacă ţi se pare greu să te 
lepezi dintr-o dată de averi, păşeşte pe scara aceasta, care te duce la cer, 
încetul cu încetul, treaptă cu treaptă. După cum celor bolnavi de friguri, 
cărora li se varsă fierea în ei, nu numai că nu li se stinge setea dacă mănâncă 
şi beau, ci li se aprinde şi mai mult arşiţa, tot aşa şi cu iubitorii de averi; 
aceştia aprind şi mai mult pofta aceasta rea — mai amară chiar decât fierea - 
dacă o hrănesc cu averi. Atunci o sting, când scot din sufletul lor pofta de 
câştig, după cum mâncarea puţină şi golirea stomacului scapă pe om de 
boala de fiere. 

- Dar cum ajungi să-ți scoţi din suflet pofta de câştig? 

- Dacă te gândeşti că nu-ţi va înceta pofta de câştig atâta vreme cât eşti 
bogat, atâta vreme cât te topeşti de dorinţa de a avea mai mult. O dată scăpat 
de averi, vei pune capăt şi acestei boli. Nu umbla, dar, după cât mai multe 

averi, ca să nu umbli după lucruri ce nu le poți atinge, ca să nu te 
îmbolnăveşti de o boală fără leac, ca să nu ajungi un om vrednic de milă, 
înnebunit după averi”. (Omilii la Matei, omiha LXIII, III, în col. PSB, vol. 
23,p. 731) 


„Aşadar, ca să nu ne chinuim zadarnic sufletul, să părăsim dragostea 
de averi, care ne supără necontenit şi niciodată nu poate să tacă, şi să ne 
îndreptăm spre o altă dragoste, care ne face fericiți şi are multă uşurinţă. Să 
dorim comorile cele de sus! Nici oboseala nu-i atât de mare, iar câştigul, 
nespus. E cu neputinţă să nu izbuteşti când priveghezi cât de cât, când eşti cu 
mintea trează, când disprețţuieşti averile, după cum neapărat trebuie să pierzi 
comorile cele de sus când eşti robit de averi şi înlănţuit de ele”. (Omilii Ja 
Matei, omilia LXIII, III, în col. PSB, vol. 23, p. 732) 


„- Cum se poate vindeca rana aceasta grea? 

- Dacă te gândeşti ce fac din sufletul tău bogăţiile; dacă te gândeşti 
cât îl întunecă, cât îl pustiesc, cât îl fac de neruşinat, cât îl urâţesc. Dacă te 
gândeşti câte rele ai săvârşit ca să aduni atâtea averi; dacă te gândeşti cu câte 
oboseli şi cu câte primejdii îţi păstrezi bogăţiile. Dar, mai bine spus, nici nu 
le poţi păstra până la sfârşit, ci tocmai când ai înlăturat toate primejdiile, 
atunci vine moartea şi de multe ori aruncă toate bogățiile tale mâinile 
duşmanilor tăi, iar pe tine te duce cu mâinile goale, fără poţi lua ceva din 
toate averile tale, ci numai rănile şi buboaiele ce le-ai căpătat din pricina lor. 
Aşa pleacă sufletul tău de pe lumea aceasta! 

Când vezi, dar, pe cineva strălucind pe dinafară din pricina hainelor şi 
din pricina suitei lui numeroase, cercetează-1 cu de-amănuntul conştiinţa lui 
ŞI vei găsi înăuntru numai pânză de păinjen, vei vedea mult praf”. (Omilii la 
Matei, omilia LXIII, IV, în col. PSB, vol. 23, pp. 732-733) 


„Pentru aceea vă rog a tăia boala chiar de la început. După cum 
frigurile la început, când lovesc pe cineva, nu-l înfierbântă mult cu setea pe 
bolnav, dar după aceea, sporind fierbinţeala, îl fac a suferi grozav de sete, şi 
chiar de i-ar da un altul oricât de multă băutură, tot nu i-ar stinge setea, ci 
încă mai mult se aprinde cuptorul, tot aşa se petrece şi cu această patimă. 
Dacă noi nu o vom împiedeca de la început ca să intre în sufletul nostru, şi 
nici nu vom închide uşile, apoi odată intrată, va face multă stricăciune celor 
ce o vor primi. 


Căci, iubiţilor, şi cele bune, precum şi cele rele, când vor dăinui în noi 
mai mult timp, se fac mai puternice. Acest fapt l-ar putea vedea cineva 

petrecându-se şi în toate celelalte împrejurări din fire. O plantă de pildă, 
când este sădită de curând, cu uşurinţă se poate smulge, dar cu trecerea 
timpului înrădăcinându-se tare, numai este aşa de uşor ca la început, ci este 
nevoie de o mai mare osteneală. Şi o clădire de curând făcută se poate 
răsturna uşor de cei ce nu sunt mulțămiți cu ea, pe când dacă va fi bine 
înțepenită, apoi multe greutăţi va aduce celor ce ar voi să o dărâme. Chiar şi 
fiara sălbatică dacă s-a cuibărit undeva pe un timp mai îndelungat, cu greu 
va fi alungată de acolo. Deci pe cei ce n-au fost cuceriți până acum de 
această patimă eu îi sfătuiesc să nu se lase a fi stăpâniţi, căci este mai uşor a 
se păzi cineva ca să nu cadă, decât ca după ce a căzut să se ridice; iar pe cei 
ce au fost de-acum cuceriți de această patimă şi sfâşiați îi vestesc că dacă se 
vor preda pe dânşii unui doftor cu cuvântul, le făgăduiesc nădejde de 
mântuire, cu harul lui Dumnezeu. Dacă vei cugeta la cei ce au pătimit de 
această boală, au căzut în ea şi s-au ridicat după aceea, vei avea nădejdi 
plăcute pentru izbăvirea de ea. 


Şi cine a căzut în această boală, iar după aceea s-a ridicat uşor? Zaheu 
acel pomenit de evanghelist. Cine ar putea fi mai biruitor de bani ca 
vameşul? Dar iată că fără de veste el s-a făcut filosof şi a stins toată văpaia 
poftei. Matei apostolul de asemenea, căci şi acesta a fost vameş, trăind într- 
una numai în răpire. Dar şi el degrabă s-a izbăvit de această patimă, a stins 
setea de bani şi s-a îndeletnicit cu nevoinţa duhovnicească. Deci pe aceştia şi 
pe alții ca dânşii avându-i în vedere, nici tu să nu te deznădăjduieşti, căci 
dacă voieşti, apoi degrabă vei putea să te ridici.” (Comentariile sau 
Tâlcuirea Epistolei întâi către Corinteni, omulia XI, pp. 111-112) 


„Și dacă voieşti, apoi îți vom prescrie, după rânduiala doftorilor, ce 
anume trebuie să facă cu cea mai mare amănunțime. Deci mai înainte de 
orice trebuie a izbuti să nu deznădăjduieşti şi nici să te împuţinezi pentru 
mântuirea ta, iar după aceea să nu ai în vedere numai pildele celor ce s-au 
izbăvit, ci şi suferinţele celor ce au stăruit în păcat. După cum noi trebuie a 
ne gândi la Zaheu şi la Matei, tot aşa trebuie a ne gândi şi la Iuda vânzătorul, 
şi la Ghiezi, şi la Ahar, şi la Ahav, şi la Anania şi Safira, ca astfel prin cei 
dintâi să scoatem din sufletul nostru deznădăjduirea, iar prin cei de-al doilea 
să tăiem lenevirea noastră, şi sufletul nostru să nu cadă jos față cu sfătuirile 
puse înaintea lui. Şi să ne dăscălim pe noi înşine a spune ceea ce ziceau şi 
Iudeii acei cari se apropiaseră de Petru şi-l întrebau: Ce trebuie să facem ca 
să ne mântuim? (Fap. 2, 37) şi vom auzi atunci ce trebuie să facem. ŞI ce 
trebuie să facem? Să cunoaştem nimicnicia lucrurilor omeneşti, şi cum că 
bogăţia este ca o slugă care fuge şi este nerecunoscătoare, şi că îi scufundă în 

mii de rele pe cei ce o au. Acestea şi altele de acestea să ni le spunem într- 
una. Și după cum doftorii mângâie pe bolnavii cari cer într-una apă rece, 
spunând că le vor da, însă mai întâi spun că izvorul este departe, că vasul 
lipseşte, sau că timpul nu îngăduie acuma, sau şi altele de acest fel — căci 
dacă s-ar învoi îndată la cererea lor, prin aceasta le-ar ațâța mai mult pofta — 
tot aşa să facem şi noi față de iubitorii de argint. Când, de pildă, ei spun: 
Voim să ne îmbogățim, noi nu de îndată să le spunem că bogăţia este un rău 
mare, ci să fim de aceeaşi părere cu dânşii, spunându-le că şi noi voim 
aceasta, însă la timpul potrivit, şi că noi voim adevărata bogăţie, care poartă 
cu sine plăcere nepieritoare pentru tine care ai strâns-o, iar nu pentru alții, 
ba încă de multe ori chiar pentru duşmani. Apoi să aducem la mijloc şi 
cuvinte despre adevărata filosofie, spunând că noi nu poruncim a nu se 
îmbogăţi cineva, ci numai a nu se îmbogăţi rău, fiindcă este cu putință a se 
îmbogăţi cineva şi fără lăcomie, şi fără răpire sau silnicirea aproapelui, şi 
fără ca să audă blesteme din partea tuturor. Cu nişte astfel de vorbe 
mângâindu-i mai dinainte, să nu le vorbim defel despre gheena, căci cel ce 
este împătimit de această boală nu ar suferi deodată nişte astfel de cuvinte. 
Pentru aceea, toate vorbele să le aducem numai la împrejurările din viaţa 
aceasta, şi să le zicem: Pentru ce voieşti a te îmbogăți prin lăcomie? Voieşti 
să strângi aurul şi argintul pentru alții, iar pentru tine mii de blesteme şi de 
învinuiri? Căci cel dezbrăcat de tine se zbuciumă, fiind lipsit de cele 
trebuitoare, se văicăreşte asupra ta şi-ţi atrage mii de clevetiri, şi venind 
seara, el se perindă prin piaţă în dreapta şi în Stânga, şi rătăceşte pe toate 
cărările, neştiind unde-şi va adăposti trupul în vremea nopții. Și cum se va 
culca oare muncit şi chinuit de stomac, împresurat de foame şi de lipsă, 
priveghind, de multe ori fiind frig, sau ploaia căzând asupra lui? Tu, după 
ce te-ai îmbăiat, te reintorci acasă, îimbrăcându-te cu haine moi, vesel şi 
încântat, şi alergând cu grăbire la cina cea aleasă ce ţi s-a pregătit, pe când 
acela rătăceşte prin târg, fiind alungat într-una de frig şi de foame, merge 
pe drum cu capul în pământ şi cu mâinile întinse înainte, şi nici nu 
îndrăzneşte măcar a rosti câteva cuvinte celui plin şi îmbuibat, pentru haina 
ce-i trebuie, ba încă de multe ori fiind batjocorit, el pleacă mai înainte de a 
deschide gura. Deci când te duci acasă şi te culci pe patul tău, când ai în 
casă o lumină strălucitoare, când masa îţi este gata şi încărcată cu de toate, 
atunci adu-ţi aminte de acel mişel şi nenorocit, care ca şi câinii se perindă 
pe străzi, prin glod şi întuneric, şi care de multe ori nu se duce de acolo la 
casa sa, nici la femeia sa, nici pe patul său, ci la un aşternut de paie, ca şi 
Câinii cei turbaşi pe care-i vedem pribegind în timpul nopții. Tu, dacă ai 
vedea chiar o mică picătură de apă străbătând prin acoperământul casei, 

răscoleşti toată casa, chemând slugile, şi toate mişcându-le, pe când acela 
stând în paie sau în glod, înfăşurat în zdrenţe, rabdă frigul cel mai aspru! 


Dar oare care fiară sălbatică nu s-ar înduioşa în asemenea împrejurări? 
Cine este atât de crud şi neomenos, încât să nu fie blând cu astfel de 
nenorociți? Şi cu toate acestea, sunt unii cari ajung la atâta sălbăticie, încât 
spun că aceşti nenorociți pătimesc cele vrednice de dânşii. Ar trebui ca ei să 
plângă şi să le fie milă de aceşti nenorociţi, căutând a le alina nenorocirile, 
iar nu să-i mai învinovățească cu cruzime şi neomenie. Pe aceştia eu 1-aş 
întreba: Pentru ce oare pătimesc aceia cele vrednice de pătimit? Că voiesc a 
se hrăni şi a nu pieri de foame? Nu, zic ei, ci pentru că sunt leneşi şi nu 
muncesc. Şi tu nu risipeşti oare fără să munceşti? Dar ce? Oare nu faci o 
treabă cu mult mai rea decât orice lenevire, răpind, siluind şi obijduind pe 
alții? Mai bine ar fi fost ca şi tu să te fi lenevit în acest chip, fiindcă este cu 
mult mai bună lenevirea decât a răpi avutul altuia. Acum însă te vâri şi în 
nenorociri străine, nu numai ca şi cum nu ai face nimic, ci încă şi învinuind 
pe acei nenorociţi. 


Să le mai povestim apoi şi de nenorocirile străine, de acei orfani 
rămaşi fără nici un sprijin, de cei ce stau prin temnițe, de cei ce se zbuciumă 
prin tribunale, de cei ce sunt cu frică în viaţă, de văduviile cele neaşteptate 
ale femeilor, de prefacerile şi schimbările cele fără de veste ale celor bogați, 
şi cu frica aceasta să le muiem cugetul. În povestirile despre alţii să îi facem 
a se teme, ca nu cumva lucruri de acestea să se petreacă şi cu dânşii. Căci 
când ei vor auzi că fiul cutărui lacom şi hrăpitor, că femeia cutăruia care a 
făcut multe fapte tiranice, după moartea soțului ei a pătimit mu de rele, că 
cei nedreptăţiți s-au răsculat asupra femeii şi asupra copiilor acelui hrăpitor 
şi cu toții au pornit război din toate părțile, chiar dacă ar fi dintre cei mai 
nesimţitori, până la urmă se vor teme a nu pătimi şi ei aşa, şi se vor face mai 
înţelepţi, temându-se ca nu cumva şi ai lor să pătimească astfel după moartea 
lor. Când noi spunem acestea, să nu le spunem ca şi cum i-am sfătui sau 1- 
am povăţui, ca nu cumva cuvintele noastre să le pară prea greoaie, ci să le ia 
ca în formă de istorisire. Chiar şi când vorbim altele, pururea să păşim spre o 
asemenea discuţie, şi necontenit să-i aducem la astfel de povestiri, 
neîngăduind a vorbi de altceva, fără numai de acestea: cum casa cea 
strălucită a cutărui hrăpitor a căzut, cum a rămas pustie, cum toate cele 
dinlăuntru au căzut pe mâini străine, câte judecăţi sunt în fiecare zi asupra 
averii aceluia, câte împrejurări nenorocite, câte dintre slugile aceluia au 
ajuns acuma să ceară de pomană şi câte au murit prin temnițe. Şi toate 
acestea noi să le spunem căinând pe răposat, în acelaşi timp şi dispreţuind 
cele de aici, ca astfel şi cu mila, şi cu frica să muiem cugetul lor cel 

împietrit. După ce, în sfârşit, îi vom vedea că s-au înfricoşat de acele 
povestiri, atunci vom putea să aducem vorba şi de gheena, însă nu ca şi cum 
i-am speria, ci ca fiindu-ne milă şi căinând pe acei nenorociţi cari au căzut în 
acest păcat. Să le spunem deci atunci: Și ce trebuie a vorbi de cele de aici? 
Căci ale noastre nu rămân numai aici, şi nişte astfel de oameni vor primi şi 
pedeapsa cea mai grozavă când se vor duce în cealaltă viaţă, unde vor găsi 
râuri de foc, viermele cel neadormit, întunericul cel nesfârşit şi pedepsele 
cele veşnice. 


Dacă noi le şoptim într-una astfel de povestiri, o dată cu dânşii ne vom 
îndrepta şi pe noi, izbăvindu-ne de o astfel de boală, iar în ziua aceea vom 
avea lăudător al nostru pe însuşi Dumnezeu, după cum şi Pavel zice: „Și 
atunci lauda va fi fiecăruia de la Dumnezeu.” (Comentariile sau Tâlcuirea 
Epistolei întâi către Corinteni, omilia XI, pp. 112-115) 


„Cum să stingem focul? Ei bine, se poate face aceasta, chiar dacă para 
lui s-ar ridica până la cer, numai de vom vrea; atunci vom putea stinge acea 
văpaie. Căci după ce s-a ridicat prin voinţă se va stinge tot prin voinţă. Oare 
nu voința noastră a aprins acest foc? Astfel, tot voința va putea să-l stingă, 
numai dacă vom vrea. Şi cum se va putea deșştepta în noi puterea de a vrea? 
Dacă vom cunoaşte deşertăciunea şi nimicnicia acestei pofte absurde: că 
ducându-ne de aici, averea nu ne va întovărăşi, şi chiar aici deseori ne 
părăseşte; că averea rămâne tot aici, dar rănile ce am căpătat dintr-însa, ne 
întovărăşesc şi dincolo. Dacă vom cunoaşte că acolo este multă bogăţie ; şi 
dacă o vom compara cu acea bogăţie, o vom găsi pe aceasta mai prejos de 
tina cea din mlaştină; dacă vom cunoaşte mule de primejdii ce le are cu sine, 
şi că plăcerea izvorâtă dintr-însa este momentană, şi totdeauna amestecată cu 
mâhnire. Dacă ne vom gândi bine la acea bogăţie a vieţii de veci, desigur că 
o vom putea cu uşurinţă să o disprețuim pe aceasta. Dacă vom şti că bogăţia 
aceasta cu nimic nu ne foloseşte, nici spre câştigarea slavei, nici spre 
sănătate, şi nici spre altceva, ci din contră, ne cufundăm în prăpastie şi 
pierzare. Aici te îmbogăţeşti şi ai mulți sub tine; acolo însă ducându-te, te 
vei vedea gol şi lipsit de orice. Dacă pe acestea le-am rumega necontenit în 
mintea noastră, şi le-am auzi şi de la alţii, poate că ar fi ceva nădejde de 
îndreptare, poate că ar fi vreo izbăvire de această osândă grozavă.” (Tălcuiri 
la Epistola întâi către Timotei, omilia a XVII-a, p. 193) 


„Cu cât este mai frumos şi mai strălucitor aurul decât cositorul şi 


plumbul, cu atât este mai frumos şi mai strălucitor cerul decât aurul şi 
argintul şi decât orice altă materie prețioasă. Privirea cerului este lipsită de 

grijă, pe când privirea aurului şi argintului este încărcată totdeauna de 
nenumărate griji, care pun în umbră toată plăcerea ce-o avem de pe urma 
aurului şi argintului, nu-ți place să priveşti cerul, şi-ţi place să priveşti 
argintul? Priveşte atunci argintul expus în prăvăliile negustorilor! 

Spre ruşinea voastră grăiesc aşa (| Cor., 6, 5), ca să întrebuinţez 
cuvintele fericitului Pavel. Grăiesc spre ruşinea voastră aşa, pentru că vă văd 
atât de înnebuniți de dragostea de bani.” (Despre Feciorie, 64, în vol. 
Despre Feciorie, Apologia vieţii monahale, Despre creşterea copiilor..., pp. 
116-117) 


„... fecioria este în stare să usuce această rădăcină şi să dea naştere 
altei rădăcini, o rădăcină foarte bună, care odrăsleşte toate bunătățile: 
libertatea, îndrăznirea, curajul, zelul înflăcărat, dragostea fierbinte de cele 
cereşti, disprețul tuturor celor pământeşti. În acest chip se realizează buna 
cuviință şi alipirea stăruitoare de Domnul”. (Despre Feciorie, 81, în vol. 
Despre Feciorie, Apologia vieţii monahale, Despre creşterea copiilor..., p. 
138) 


IUBIREA DE STRĂINI 


„Sărăcia nu este deloc piedică pentru iubirea de străini şi că nu este 
nevoie de bogății şi bunuri pentru a primi pe săraci, ci trebuinţă este în tot 
locul şi vreme de virtute şi de liberă voie |[npooupeoic], care să aleagă 
evlavia.” (Despre Aquila şi Priscilla; şi că nu se cuvine să grăim de rău pe 
preoții lui Dumnezeu. Cuvântul 2, în vol. Cateheze maritale, p. 159) 


IUBIREA (- culme a virtuţilor) 
„Cea mai mare virtute este dragostea, bunătatea, milostenia. Aceste 
virtuți depăşesc chiar virtutea fecioriei. Deci, dacă vrei să fii egal cu 
apostolii, nimic nu te împiedică! E de ajuns numai să săvârşeşti virtutea 


dragostei şi nu eşti întru nimic mai mic decât apostolii”. (Omilii la Matei, 
omilia XLVI, IV, în col. PSB, vol. 23, p. 543) 


„Dumnezeu pune dragostea mai presus de toate”. (Omilii la Matei, 
omilia LXXIX, IV, în col. PSB, vol. 23, p. 902) 


IUBIREA (- calea mântuirii) 

„lubirea este calea mântuirii. Pe această cale să umblăm, 


ca să moştenim viaţa veşnică.” (Din vol. Problemele vieții, p. 
146) 


IUBIREA (- rădăcina şi izvorul oricărui bine) 


„lubirea este un bine mare; este oare un lucru mai nestăpânit ca şi 
focul, care se ridică chiar până la cer şi a cărui furie nimic nu poate s-o 
oprească?” (Comentar la Evanghelia de la loan, omilia LXXIII, 1, p. 373) 


„... iubirea este rădăcina, izvorul şi maica oricărui bine şi că fără ea 
nimic din celelalte nu ne este de vreun folos.” (Despre necunoaşterea lui 
Dumnezeu, cuvântarea 1, p. 16) 


IUBIREA (datoria iubirii) 


„lubirea este o datorie care rămâne mereu neachitată. Cu cât 
lucrăm pentru a o achita, cu atât datoria creşte. Când e vorba de foloase 
băneşti, îi admirăm pe cei care nu au datorii, pe când, atunci când e vorba 
de foloasele iubirii, îi fericim pe cei care sunt foarte îndatorați. De aceea 
apostolul Pavel scrie: Nimănui cu nimic să nu-i fiți datori, decât cu iubirea 
unuia aţă de altul (Romani 13, 8). Prin aceste cuvinte vrea să ne arate că 
datoria dragostei trebuie totdeauna s-o achităm şi totodată să rămânem 
îndatorați. Niciodată să nu încetăm să fim îndatoraţi cu ea, câtă vreme ne 
aflăm în această viață. Căci pe cât de grav şi supărător este să datoreze 
cineva bani, tot atât de vrednic de osândire este să nu datoreze iubire. 
Iubirea este o datorie care rămâne, cum am spus, mereu neachitată. Fiindcă 
această datorie este cea care mai presus de orice ne alcătuieşte viaţa şi 
ne leagă mai strâns între noi.” (Din vol. Problemele vieții, p. 136) 


IUBIREA (măreţia iubirii) 
„Cel ce are iubire este mai vrednic de admirat decât cel care chiar 
şi pe morţi îi învie. Şi acest lucru e firesc. Pentru că învierea din morţi, 
ca minune, depinde cu totul de sfântul har, pe când iubirea depinde de 


buna intenție şi de râvna evlavioasă a fiecăruia.” (Din vol. 
Problemele vieţii, p. 142) 


IUBIREA (minunata lucrare a iubirii) 

„Căci precum focul moaie ceara, tot astfel şi căldura dragostei 
împrăştie orice îngâmfare şi uşurătate mai iute chiar ca focul.” (Comentariile 
sau Explicarea Epistolei către Galateni, p. 108) 


„Nimic nu poate convinge sufletul nostru de a persista în virtute, ca 
puterea cea mare a iubirii.” (Comentariile sau Explicarea Epistolei către 
Galateni, p. 109) 


IUBIREA (puterea iubirii) 


„Plini de iubire, plini de blândeţe, plini compătimire erau şi sfinții. 
Gândiţi-vă la Pavel care, deşi era în primejdie să fie dat flăcărilor, deşi 
rămânea neclintit la încercări, deşi nu se temea decât de Dumnezeu, 
deşi nu-i păsa de nimic, nici chiar de iad, când a văzut lacrimile 
persoanelor iubite, s-a înmuiat. Acest puternic, s-a emoționat şi a spus: 
Ce faceţi? Plângeţi şi-mi sfâşiați inima? (Fapte 21, 13). Şi veți întreba: Au 
putut lacrimile să zdrobească sufletul acela de diamant? Sigur că da. 
Pentru că, aşa cum el însuşi a spus, pe toate le biruia cu puterea dragostei, 
însă nu şi dragoste care-l sufoca şi biruia. lată ce i-a plăcut lui Dumnezeu! 
Omul pe care nu l-a putut zdrobi marea sălbatică, au putut să-l biruie 
câteva lacrimi de iubire. Atât de mare este puterea acesteia! 

Vreţi să-l vedeţi şi pe Pavel plângând? lată ce spune într-o altă 
împrejurare: Timp de trei ani, noaptea şi ziua n-am încetat să vă 
sfătuiesc, cu lacrimi, pe fiecare din voi (Fapte 20, 31). Marea lui 
dragoste l-a făcut să-i fie teamă ca nu cumva iubiții lui creştini să pățească 
vreun rău, şi cu lacrimi îi sfătuia.” (Din vol. Problemele vieții, p. 
140) 


IUBIREA (naşterea iubirii) 


„Virtutea izvorăşte din dragoste, şi dragostea din virtute. Cum este, vă 
spun eu. Cel virtuos nu preferă banii înaintea prieteniei, nici că este 
răzbunător, nici nu nedreptăţeşte pe aproapele, nici nu-l bârfeşte, ci toate le 
suferă cu curaj. Dragostea de acestea depinde; şi iarăşi, cel ce iubeşte, toate 
acestea le suferă. Astfel deci toate acestea la un loc sunt între dânsele legate, 
şi una pe alta se fortifică. Cum că iubirea izvorăşte din virtute se dovedeşte 
şi de aici; căci a zice: Când se vor înmulţi fărădelegile, se va răci dragostea 
tocmai aceasta a invederat; iar când zice: Cel ce iubeşte pe aproapele, a 
îndeplinit legea (Rom., 13, 8), arată că virtutea purcede din dragoste. Aşa că 

e absolut necesar a fi una din două: ori foarte iubitor, ori foarte virtuos. 
Pentru că cel ce are una din două, va avea şi pe cealaltă, şi viceversa: cel ce 
nu ştie a iubi, săvârşeşte şi multe viclenii, iar cel viclean nu ştie a iubi.” 
(Comentariile sau Explicarea Epistolei către Efeseni, omilia LX, p. 98) 


IUBIREA (manifestarea iubirii) 


„Iubirea, de asemenea, nu ştie ce înseamnă interesul. De aceea 
Pavel ne povăţuieşte: Nimeni să nu caute pe ale sale, ci fiecare pe ale 
celuilalt (| Corinteni 10, 24). Iubirea nu ştie ce înseamnă nici invidia, căci 
cine iubeşte cu adevărat consideră binele aproapelui ca pe al său. Astfel 
iubirea, încet-încet, îl preschimbă pe om în înger. După ce îl scapă de 
mânie, de invidie şi de oricare altă patimă tiranică, îl scoate din starea 
naturală omenească şi-l aşează în starea îngereştii eliberării de patimi.” 
(Din vol. Problemele vieții, pp. 132-133) 


„lubirea ţi-l arată pe aproapele ca pe un alt sine al tău, te 
învaţă să te bucuri pentru fericirea lui, ca şi cum ar fi fericirea ta, şi să 
te întristezi la necazurile lui, ca şi cum ar fi necazurile tale. Iubirea face 
din mulți un trup şi din sufletele lor vase ale Sfântului Duh. Căci Duhul 
păcii nu odihneşte acolo unde împărăteşte dezbinarea, ci acolo unde 
stăpâneşte unirea sufletelor. Iubirea, de asemenea, face ca toţi să se 
folosească de bunurile fiecăruia, după cum vedem în faptele 
Apostolilor: Jar inima şi sufletul mulțimii celor ce au crezut erau una: şi 
nici unul nu zicea că este al său ceva din averea, sa, ci toate le erau de 
obşte? (Fapte 4, 32). 

În afară de acestea, iubirea dăruieşte oamenilor putere mare. Nu 
există fortăreață atât de tare de greu de dărâmat şi necucerită de duşmani, 
cum este o mulțime de oameni care se iubesc şi care sunt strâns legaţi cu 
rodul dragostei, buna. înțelegere. Chiar şi atacurile diavolului pot fi 
respinse, pentru că, înfruntându-! împreună, devin nebiruiți, zădărnicesc 
uneltirile lui şi primesc cununile strălucitoare ale iubirii. Aşa cum 
coardele lirei, deşi sunt multe, scot un sunet dulce dacă conlucrează toate 
armonios mânuite de degetele muzicianului, la fel şi cei care au bună 
înţelegere, ca o altă liră de iubire, scot o melodie minunată. De aceea 
Pavel îi povăţuieşte pe credincioşi să caute să fie în orice împrejurare 
în acelaşi cuget, să-i considere pe ceilalți mai presus de ei. pentru ca 
dragostea să nu fie nimicită de slava deşartă, să fie uniţi, să se cinstească 
unul pe altul, să se slujească unul pe altul. 

Iubirea ne face blânzi, pentru că împiedică lăcomia, desfrâul, 
invidia şi alte patimi să ne stăpânească sufletele. În general nu există 
patimă, nu există păcat pe care să ne distrugă iubirea. Mai lesne este să scape 
de flăcările sobei o creangă uscată, decât păcatul de focul iubirii.” (Din 
vol. Problemele vieții, pp. 138-139) 


„Iubirea este însuşirea adevăratului creştin şi-l arată pe ucenicul 
răstignit al lui Hristos, care nu are nimic în comun cu lucrurile 
pământeşti.” (Din vol. Problemele vieții, p. 142) 


„Căci dragostea are marele avantaj că nu are legătură, precum alte 
virtuți, cu anumite răutăți. Lepădarea de cele materiale, de pildă, se leagă 
deseori de slava deşartă, uşurinţa de a învăţa cu ambiția, facerea de minuni 
cu mândria, milostenia cu desfrâul, smerita cugetarea cu înălţarea lăuntrică 
etc. Acestea nu există în iubire, în iubirea adevărată. Omul care iubeşte 
trăieşte pe pământ ca şi cum ar trăi în cer, cu linişte şi fericire neumbrite, 
cu sufletul curăţat de invidie, zavistie, mânie, mândrie, rea dorință. Aşa 
cum nimeni nu-şi face rău sieşi, la fel nici el nu-i face rău aproapelui său, 
pe care-l consideră ca pe un alt sine. lată omul iubirii- un înger 
pământesc!” (Din vol. Problemele vieții, p. 143) 


IUBIREA (de Dumnezeu) 


„Pavel nu s-a purtat aşa de nerecunoscător ca noi! Pavel ardea atât de 
tare cu duhul, era atât de înflăcărat de dragostea de Dumnezeu, încât a rostit, 
a strigat şi a grăit acele cuvinte vrednice de sufletul lui: Cine ne va despărți? 
Ce poate, oare să mă despartă, spune el, de dragostea lui Dumnezeu? Ceva 
din cele ce se văd? Ceva din cele nevăzute? Nu! 

Apoi voind să enumere amănunțit pe toate şi să ne arate tuturora 
dragostea lui puternică pentru Stăpânul său, a adăugat: Wecazul sau 
strâmtorarea, sau foametea, sau prigonirea, sau goliciunea, sau primejdia, 
sau sabia? (Rom., 8, 35). O, suflet înnebunit de o nebunie, care are maică 
înțelepciunea! Care din necazurile ce vin asupra mea, spune Pavel, va putea 
să mă despartă de dragostea de Dumnezeu? Necazurile cele din fiecare zi? 
Nicidecum! Strâmtorările? Nici astea! Poate prigoana? Deloc! Foametea? 
Nici ea! Primejdiile? Dar pentru ce vorbesc eu de foamete, de goliciune şi de 
primejdii? Poate sabia? Însăşi moartea, strigă Pavel nu va reuşi să mă 
despartă de dragostea lui Hristos! E cu neputinţă, cu totul cu neputinţă! 

Nimeni altul n-a fost învrednicit să iubească atâta pe Stăpân ca acest 
fericit suflet! Grăia ca şi cum ar fi fost fără de trup, ca şi cum ar fi trăit, ca să 

spun aşa, în sferele cele de sus, ca şi cum ar fi socotit că nici nu calcă pe 
pământ. Dorul lui de Dumnezeu, dragostea lui înflăcărată i-a mutat mintea 
de la cele materiale la cele spirituale, de la cele prezente la cele viitoare, de 
la cele ce se văd la cele ce nu se văd. Aşa e credinţa, aşa e dragostea de 
Dumnezeu! 

Şi ca să nu cunoşti sufletul mare a lui Pavel, iată că cel care iubea 
atâta pe Stăpânul, că cel care ardea de dorul Lui este prigonit, urmărit şi 
biciuit, iată că îndură nenumărate rele, spunând: În osteneli mai mult, în 
bătăi peste măsură, la moarte adeseori; de la iudei am primit de cinci ori 
câte patruzeci fără una, de trei ori am fost bătut cu toiege; o dată am fost 
bătut cu pietre; o noapte şi o zi am petrecut în adânc, în călătorii adeseori, 
în primejdii pe râuri, în primejdii între fraţii cei mincinoşi, în osteneală şi în 
trudă Ul Cor., 11, 23-27). A suferit atâtea şi totuşi se bucura şi se veselea. 
Ştia şi era încredințat că ostenelile de aici îi sunt pricină celor mai mari 
răsplăți, că primejdiile dau naştere cununilor.” (Omilii la Facere, omilha LV, 
I-III, în col. PSB, vol. 22, pp. 216-217) 


„Dai, oare, Stăpânului atât cât primeşti? Cât cheltuieşti tu pentru 
Dumnezeu? Şi totuşi şi pentru această sărmană cheltuială, care trece o dată 
cu lumea aceasta, primeşti răsplăți nemuritoare şi bunătăţi nespuse!” (Omilii 
la Facere, omilia LXV, IV, în col. PSB, vol. 22, p. 321) 


„Că de asta dragostea noastră de Hristos este mai slabă, pentru că ne 
irosim toată puterea dragostei noastre în dragostea de cele lumești; 
răpim, ne lăcomim, suntem robi slavei deşarte. Poate fi, oare, ceva mai 
de plâns?”. (Omilii la Matei, omilia IV, IX, în col. PSB, vol. 23, p. 61) 


„Și cine este atât de nebun să nu-l iubească pe Stăpânul său? Şi ceea 
ce zic, eu ştiu că nici unul din voi nu-l va minţi, nici cu inima, nici cu gura. 
A spune că-l iubeşti, şi a nu face ceea ce fac cei ce-şi iubesc prietenii, este 
un lucru ridicol şi înaintea lui Dumnezeu şi înaintea oamenilor. Apoi pentru 
că este nu numai util, şi foarte dăunător, de a-l mărturisi pe lisus Hristos 
numai cu gura, şi de a se lepăda de EI prin fapte, eu vă rog să-L mărturisiţi în 
mod egal prin faptele voastre, ca lisus Hristos să ne recunoască în acea zi, 
unde El va duce înaintea Tatălui pe aceia ce sunt vrednici de a fi primiţi de 
EI.” (Comentar la Evanghelia de la loan, Omilia XX, 3, p. 99) 


„Azi noi auzim spunându-se de mulți oameni, că ei se tem de Domnul 


ŞI-L iubesc şi vedem că dezmint cuvintele prin faptele lor. Ori, Dumnezeu 
vrea să fie iubit prin fapte. Pentru aceea le zicea EI ucenicilor Săi: Dacă Mă 

iubiți păziți poruncile Mele.” (Comentar la Evanghelia de la loan, omilia 
LXXV, 1,p. 383) 


„lisus Hristos ne-a împăcat cu Sine, atunci când noi eram duşmanii 
Lui; acum noi suntem prietenii Lui, să rămânem în iubirea Lui. EI a început 
să ne iubească primul, să-L iubim şi noi după ce ne-a iubit EI atâta. El nu ne 
iubeşte pentru propriul Lui interes, El n-are nevoie de nimic, să-L iubim deci 
noi pentru utilitatea şi folosul nostru. Atunci când noi eram vrăjmaşii Lui, El 
ne-a întâmpinat cu iubirea Sa, să-L iubim şi noi pe acest prieten care ne dă 
atâta mărturie despre iubirea Sa şi despre fineţea Sa.” (Comentar la 
Evanghelia de la Ioan, omilia LXXVI, 3, p. 394) 


„Vai! Dacă L-am iubi la fel pe lisus Hristos, totul ne va părea aici Jos 
o umbră, o închipuire şi un vis. Noi vom spune la fel cu apostolul: Cine ne 
va despărți pe noi de dragostea lui lisus Hristos? Oare necazul sau 
strâmtoarea? Sfântul Pavel n-a zis: argintul, sau bogăţiile, sau frumuseţea, 
căci aceste lucruri sunt foarte rele şi ridicole. Ci el propune ceea ce era mai 
minunat: foamea, prigonirile, moartea (Rom., 8, 35). Şi cu toate acestea 
apostolul a disprețuit toate lucrurile acestea ca un nimic; dar noi, pentru 
puțin argint ne despărțim de Viaţa şi de Lumina noastră.” (Comentar la 
Evanghelia de la loan, omilia LXXXVII, 3, p. 467) 


„Lubiţilor, să-L iubim după cum se cuvine a-L iubi, căci aceasta este 
plata cea mare, aceasta este împărăția şi plăcerea, aceasta mulţumirea, slava 
şi cinstea, aceasta lumina, aceasta fericirea cea mare, pe care cuvântul nu o 
poate exprima, pe care mintea nu o poate pricepe îndeajuns.” (Omilii la 
Epistola către Romani a Sfântului Apostol Pavel, omiha V, p. 83) 


„Ascultă pe Petru cum se înflăcărase de dragostea Lui, şi cum Îl punea 
mai presus de suflet, de viață, şi mai presus de orice, iar când s-a lepădat de 
EI nu se jelea atât de pedeapsă, pe cât că s-a lepădat de Cel iubit, ceea ce era 
pentru el mai amar ca orice pedeapsă. Şi toate acestea le arăta mai înainte de 
venirea Sfântului Duh, şi necontenit îi sta în cale şi îi zicea: Unde 7e duci 
(loan 13, 36); şi iarăşi: Doamne, la cine ne vom duce? (loan 6, 68), sau: 
Doamne, cu Tine sunt gata să merg şi în temniţă, şi la moarte (Luca 22, 33). 
Astfel, pentru ei Hristos era totul, şi înaintea iubitului lor nu ar fi preferat ei 
nici cerul, nici împărăţia cerurilor. Zic ei: Tu îmi eşti îndeajuns în locul 
tuturor acelora. Şi de ce te minunezi că Petru astfel se găsea față de Hristos? 
Ascultă şi pe profetul care spune: Că pe cine am eu în cer afară de Tine? Şi 
afară de Tine, ce am dorit pe pământ? (Psalm 72, 24), adică nu doresc nimic 

din cele de sus, nici din cele de jos, decât numai pe Tine. Aceasta este 
dragostea cea adevărată, aceasta iubire înflăcărată se numeşte. 

Dacă noi am iubi în acest mod, apoi nu numai cele prezente, dar chiar 
şi cele viitoare nu le vom băga de seamă față de această dragoste, şi 
dezmierdându-ne cu ea, vom scoate de aici împărăţia cerurilor.” (Omilii la 
Epistola către Romani a Sfântului Apostol Pavel, omiha V, pp. 83-84) 


„Nu este nimic pe care dragostea adevărată să nu-l poată birui; şi când 
mai ales e la mijloc dragostea de Dumnezeu, apoi cel ce are o asemenea 
dragoste este mai presus de orice. Nici focul, nici sabia, nici sărăcia, nici 
boala, nici moartea, nici nimic altceva de acest fel nu 1 se va părea greu unui 
asemenea om, ci râzând de orice, el va zbura la cer, şi nu va fi cu nimic mai 
prejos decât cei ce se găsesc acolo, şi numai spre o unică frumuseţe va avea 
el privirea aţintită: spre slava lui Dumnezeu. Deci nici cele dureroase ale 
vieţii acesteia nu vor putea înjosi viaţa lui, după cum nici cele bune şi 
plăcute nu-l vor putea mândri şi îngâmfa. 

Deci, iubiţilor, să avem o asemenea dragoste. Nimic nu poate fi 
deopotrivă cu această dragoste. Să avem, zic, asemenea dragoste atât în 
interesul celor prezente, cât şi al celor viitoare. Dacă aş putea zice astfel, o 
asemenea dragoste, prin însăşi firea ei, ar trebui să o avem cu întâietate față 
de toate, fiindcă numai aşa putem să scăpăm de torturile vieţii prezente şi ale 
celei viitoare, şi să ne bucurăm de împărăţia cerurilor. Însă nici izbăvirea de 
gheenă, nici câştigarea împărăției cerurilor nu ar putea fi ceva mai mult 
decât o asemenea dragoste de care vorbesc eu, adică decât dragostea pentru 
Hristos, fiindcă a iubi pe Hristos, şi în acelaşi timp a fi iubit de EI, este mai 
presus de orice. 

Dacă chiar şi între noi, oamenii, dragostea este resimțită ca fiind mai 
presus de orice altă plăcere, dar când acestea amândouă se petrec cu 
Dumnezeu, când Îl iubim şi când ne iubeşte, care minte omenească ar putea 
oare să ne reprezinte deplin şi întocmai fericirea unui astfel de suflet 
binecuvântat? Desigur că nici o minte, ci singură experienţa directă a acestei 
supreme fericiri. 

Deci pentru ca prin experiență să putem noi cunoaşte această 
mulțumire duhovnicească, acea viață fericită şi tezaurul nenumăratelor 
bunătăți dumnezeieşti, să lăsăm totul la o parte şi să câştigăm o asemenea 
dragoste, atât pentru mulțumirea noastră sufletească, cât şi pentru slava lui 
Dumnezeu, Cel iubit de către noi... "(Omilii la Epistola către Romani a 
Sfântului Apostol Pavel, omilia IX, pp. 162-163) 

„Cel ce iubeşte pe tată ori pe mamă mai mult decât pe Mine nu este 
vrednic de Mine (Matei 10, 37). De aceea şi sufletului nostru, care este cel 
mai apropiat fiecăruia dintre noi, poruncește a-L iubi pe El mai înainte decât 
chiar pe sine, fiindcă voieşte a fi iubit de noi mai mult decât orice altceva. 
Căci şi noi, când nu simţim o iubire mare către cineva, nu avem nevoie de 
iubire mare din partea aceluia, chiar de ar fi el cât de mare, sau cât de 
renumit, însă când iubim cu căldură pe cineva, atunci, cât de mic ar fi acela 
şi de nebăgat în seamă, totuşi punem mare preţ pe iubirea lui. De aceea şi El 
consideră ca slavă a Sa nu numai a fi iubit de noi, ci de a şi suferi pentru noi 
ceea ce a suferit. Însă pe cele pe care le-a suferit, şi care constituiau slava 
Lui, EI le-a suferit numai pentru dragoste, pe când ceea ce noi suferim 
pentru Dânsul nu suferim numai pentru dragoste, ci şi pentru măreția Celui 
dorit şi iubit de noi, ceea ce cu drept cuvânt s-ar putea numi slava noastră. 
Când noi suferim totul pentru Dânsul, atunci alergăm chiar şi în primejdiile 
cele mai mari, ca şi pentru o cunună neveştejită, şi nici boala, nici sărăcia, 
nici umilinţa, nici clevetirea, ba nici chiar moartea nu o considerăm atât de 
greoaie şi de insuportabilă. Dacă vom fi treji, prin toate acestea vom câştiga 
foarte mult, pe când dacă vom dormi, nici chiar de la cele contrare nu vom 
avea vreun folos.” (Omilii la Epistola către Romani a Sfântului Apostol 
Pavel, omilia X, pp. 177-178) 


„De un singur lucru, însă, este nevoie, adică de a-L iubi cu adevărat, şi 
apoi toate celelalte ni se vor adăuga.” (Omilii la Epistola către Romani a 
Sfântului Apostol Pavel, omiha XV, p. 289) 


„ȘI de ce am putea fi noi oare vrednici, dacă Pavel, pentru dragostea şi 
iubirea lui Hristos, nu admiră nici chiar pe cele din ceruri, pe când noi 
preferăm dragostei lui Hristos pe cele din noroi şi din țărână? De ce am 
putea fi vrednici, zic, când ei pentru dragostea lui Hristos ar fi primit a cădea 
şi în gheenă, şi din împărăția cerurilor, dacă ar fi fost vorba, pe când noi nu 
disprețuim nici chiar viața prezentă? Oare suntem noi vrednici măcar de 
încălțămintea lui, dacă suntem atât de departe de mintea lui cea mare? Deşi 
Dumnezeu, fiind iubitor de oameni şi foarte blând, a făcut cu noi ceea ce 
face un tată iubitor de copii, care, văzând că fiul său se îngreuiază în vorbire, 
născoceşte o altfel de pronunție a cuvintelor, fiindcă noi nu avem către El 
dragostea şi dorul cuvenit, ne pune înainte multe altele, numai ca să ne poată 
ține pe lângă EI; dar noi nici aşa nu-l stăm cu adevărat alături, ci alergăm 
iară şi iară la jocurile cele copilăreşti ale lipsei de înţelepciune. 
Nu aşa, însă, făcea Pavel, ci, ca un copil nobil, liber şi iubitor de tată, caută 
numai convieţuirea cu tatăl, iar de celelalte nici nu aducea vorba; sau, mai 

bine zis, el făcea mai mult chiar decât un asemenea copil. El nu preţuieşte pe 
Dumnezeu la fel cu cele ale sale, ci, când se uită la EI ca la tată, celelalte nu 
le consideră întru nimic, şi preferă de a fi bătut şi pedepsit împreună cu El 
decât, despărțindu-se de EI, să se dezmierde. 

Să ne cutremurăm deci, noi, câţi pentru dragostea lui Hristos nu 
disprețuim nici măcar banii, sau mai bine zis, câți nu disprețuim banu pentru 
noi înşine. Pavel pătimea totul pentru Hristos, nu pentru împărăţia cerurilor, 
nici pentru cinstea cea de la EI, ci pentru dragostea cea către EI, pe când pe 
noi nici Hristos, nici cele ale Lui nu ne pot trage din lucrurile pământeşti, ci 
întocmai ca nişte şerpi, sau vipere, sau porci, sau ca toate acestea la un loc, 
aşa ne tăvălim în ţărână.” (Omilii la Epistola către Romani a Sfântului 
Apostol Pavel, omilha XV, pp. 300-301) 


„... Să iubim pe Dumnezeu după cum se cuvine a-L iubi, ca astfel să 
ne bucurăm cu plăcere de această cinste. Dacă cineva având femeie iubită, şi 
încă nu simte nici unul din necazurile zilnice, dar încă cel ce are o astfel de 
dragoste sfântă şi dumnezeiască? Cugetă singur, de câtă plăcere se va bucura 
unul ca acesta. Aceasta este şi împărăția cerurilor, aceasta este dobândirea 
tuturor bunurilor, aceasta este adevărată mulţumire, adevărată bucurie şi 
fericire, sau, mai bine zis, orişice aş spune eu, niciodată nu voi putea să 
reprezint după cum se cuvine această virtute, ci numai experienţa singură 
poate să ne arate acest bun neprețuit. De aceea şi proorocul zicea: Desfată-te 
întru Domnul; şi în alt loc: Gustaţi şi vedeţi că bun este Domnul (Psalmi 36, 
4; 33,9). 

Aşadar, să ne convingem şi să ne desfătăm cu dragostea Lui, căci 
numai aşa vom vedea împărăția cerurilor şi vom trăi viaţă îngerească. Numai 
aşa vieţuind aici, pe pământ, întru nimic nu vom fi mai prejos de cei ce 
viețuiesc în ceruri, iar după mutarea noastră de aici ne vom prezenta înaintea 
tronului lui Hristos mai străluciți decât toți, şi ne vom bucura de slava Lui 
cea negrăită.” (Omilii la Epistola către Romani a Sfântului Apostol Pavel, 
omilia XXIII, pp. 445-446) 


„ȘI noi să iubim pe Hristos, căci ne este uşor, dacă vom voi; fundcă şi 
Pavel de la fire a fost ca şi noi. Pentru aceea s-au şi scris toate cele ale lui 
Pavel de mai înainte de întoarcerea lui la Creştinism, cu totul potrivnice 
celor petrecute după aceasta, ca astfel noi să aflăm că aceasta este din voință 
şi că celor ce voiesc toate le sunt uşoare.” (Comentariile sau Tâlcuirea 
Epistolei întâi către Corinteni, omiha XXII, p. 231) 


1474 


„ȘI dacă pentru dragostea aceasta ar trebui să dăm banii, sau trupurile, 
sau chiar sufletul nostru, să nu cruțăm nimic. Că nu este de ajuns a spune 
numai prin vorbe că-L iubim, ci trebuie a da dovadă şi prin fapte - fuindcă nici 
EI nu şi-a arătat dragostea către noi numai prin vorbe, ci şi prin fapte. Arată 
deci şi tu această dragoste prin fapte şi fă toate cele plăcute Lui, căci numai aşa 
te vei folosi însuţi de roadele acestei dragoste. El nu are trebuință de nimic de 
la noi, ceea ce mai cu seamă şi dovedeşte adevărul dragostei Sale, căci deşi nu 
are trebuință, şi nici că se găseşte în vreo trebuinţă de dragostea noastră, El to- 
tuşi întrebuințează toate mijloacele spre a fi iubit de noi. Pentru aceea şi Moise 
zicea: Că ce anume cere Domnul Dumnezeu de la tine, fără numai a-l iubi pe 
EI şi a fi gata să mergi după Dânsul? (A 2-a Lege 10, 12). Aşa că atunci 
când EI porunceşte de a-L iubi, tocmai atunci, zic, arată că te iubeşte. Că nimic 
nu unelteşte atât mântuirea noastră ca a-L iubi pe Dânsul..” (7ăl/cuiri la 
Epistola a doua către Corinteni, omilia XXX, p. 267) 


„Dacă tu bunăoară ai fi bolnav de friguri, şi chiar aproape de moarte, 
ŞI te-ar lua cineva şi ţi-ar da vreun medicament folositor, oare nu ai prefera 
pe binefăcătorul tău înaintea tuturor? Ba încă şi numele medicamentului 
binefăcător, nu l-ai avea veşnic în minte? Deci dacă noi păstrăm în sufletele 
noastre până şi timpurile, locurile şi împrejurările prin care ne-am folosit, 
apoi cu atât mai mult trebuie a păstra în sufletul nostru faptele petrecute cu 
mântuirea noastră. Fii aşadar ca amorezat după dragostea evanghelică. Prin 
dragoste tu te-ai mântuit, şi tot prin ea ai devenit fiu al lui Dumnezeu.” 
(Comentariile sau Explicarea Epistolei către Efeseni, omilha XVII, p. 163) 


„ȘI priveşte că nu numai credinţa este necesară, ci şi dragostea. 
Fundcă şi acum sunt mulți care cred că Hristos este Dumnezeu, însă nu-l 
iubesc pe EI, şi nici nu fac cele ale celor ce iubesc. Căci în ce fel Îl iubesc, 
dacă pe toate celelalte le preferă înaintea lui Hristos, ca de pildă: averi, 
naştere, noroc, observațiile semnelor, prezicere, ghicire în zborul păsărilor? 
Când noi vieţuim spre ocara Lui, apoi spune-mi: ce fel de dragoste avem 
către EI? Dacă cineva are un prieten sincer şi fierbinte, măcar aşa să 
iubească pe Hristos; măcar aşa să iubească pe Fiul lui Dumnezeu, Cel dat 
pentru mântuirea noastră, a duşmanilor Lui, pentru Care nici un bine n-am 
făcut. Şi ce spun eu, că nici un bine n-am făcut? Când, din contră, am făcut 
mari rele, am cutezat lucruri nepermise, după mule de binefaceri şi îngrijiri 
din partea Lui.” (7Zălcuiri la Epistola întâi către Timotei, omilia a III-a, p. 
43) 

„Să se cerceteze fiecare pe sine şi să vadă toate câte face pentru 
oameni. Am fi foarte fericiţi, dacă am face atâtea pentru Dumnezeu, pe câte 
facem pentru oameni, pentru slava din partea oamenilor, pentru frica sau 
cinstea ce le dăm lor.” (Comentariile sau explicarea Epistolei către Filimon, 
omilia I, în vol. Comentariile sau explicarea Epistolei a doua către 
Timotei..., pp. 203-204) 


„Să nu devenim atât de trândavi pentru mântuirea sufletelor noastre, ci 
să o iubim şi să ne interesăm după putere pentru câştigarea ei. Toate să le 
punem pentru iubirea Lui: şi suflet, şi bani, şi slavă, şi orice, să le punem, 
ZIC, pentru mântuirea noastră, cu bucurie, cu bunăvoință, cu veselie, nu ca şi 
cum i-am da Lui ceva, ci ca şi cum ne-am da nouă înşine. Aceasta este legea 
celor ce iubesc: îşi închipuie că întâmpină binele, când ei întâmpină numai 
rele pentru cei iubiți. Astfel deci să ne găsim şi noi față de Stăpânul nostru” 
(Comentariile sau explicarea Epistolei către Filimon, omilia II, în vol. 
Comentariile sau explicarea Epistolei a doua către Timotei..., p. 217) 


„Am venit, spune EI, să-l despart pe fiu de tatăl lui, pe noră de soacra 
ei, pe fiică de mama ei (Matei 10, 35). 

Te întreb: De unde a prezis acestea dacă era simplu om, un om ca toți 
oamenii? 

Spusele lui Hristos au acest înțeles. Avea să se întâmple ca într-o casă 
unul să fie credincios, iar altul necredincios. Hristos a prezis că tatăl are să-l 
tragă la necredință pe fiul lui, de aceea a spus: Arâr de mare va fi puterea 
predicii, încăt fiii îi vor disprețui pe taţi, fiicele pe mame, copiii pe părinţi. 
Vor voi nu numai Să-i dispreţuiască pe cei ai lor, ci chiar să-şi dea viaţa, să 
sufere şi să pătimescă totul numai să nu se lepede de credință. De unde I-a 
venit Lui gândul că are să fie copiilor mai cinstit decât părinții, părinților 
mai dulce decât copiii, bărbaţilor mai de dorit decât femeile? Şi asta nu 
numai într-o casă, nici în două sau trei sau zece, sau douăzeci sau o sută, ci 
pe întinsul întregii lumi, în toate oraşele şi ţările, pe pământ, pe mare, în 
tinuturile locuite şi nelocuite. Şi iarăşi, nu poţi spune că a spus aşa, şi nu s-a 
înfăptuit. Mulţi, la început, dar mai bine spus încă şi acum, sunt urâţi pentru 
credință, sunt alungaţi din casele părinteşti, şi pentru nimic nu se mai întorc 
în ele, căci le este îndestulătoare mângâiere să sufere acestea pentru 
Hristos”.(Către iudei, cuv. V, 3, în vol. Cuvântări împotriva anomeilor. Către iudei, p. 315) 


„Dacă dragostea trupească robeşte atât de mult sufletul, încât îl face 


pe îndrăgostit să se îndepărteze de toate cele din viaţă şi să stea țintuit numai 
sub tirania iubitei, câte nu va fi oare în stare să facă dragostea lui Hristos şi 

teama de a nu ne înstrăina de EI?” (Despre căință (1), 7, în vol. Despre 
mărginita putere a diavolului. Despre căinţă..., p. 75) 


„Şi să nu te minunezi; dacă dragostea pentru oameni a făcut adeseori 
ca oamenii să înfrunte moartea, ce nu poate face dragostea pentru Hristos? 
Ce greutate nu poate uşura? Astfel, Pavel pe toate le răbda cu uşurinţă, 
deoarece se uita numai la Hristos pe care-L dorea; toate suferințele ce le 
îndura de dragul lui Hristos le socotea superioare oricărei plăceri sau 
desfătări; şi într-adevăr, aşa era.” (Despre căință (1), 7, în vol. Despre 
mărginita putere a diavolului. Despre căinţă..., p. 76) 


„Până în ceasul de acum şi flămânzim şi însetăm şi suntem goi şi 
suntem pălmuiţi şi pribegim şi ne ostenim lucrând cu mâinile noastre; 
ocărâți fiind, binecuvântăm,; prigoniţi fiind, răbdăm; huliți fiind, mângâiem 
(| Corinteni 4, 11-13). Şi iarăşi: „Am ajuns ca un gunoi al lumii, lepădătura 
tuturor până acum (| Corinteni 4, 13). Căci odată ce şi-a întors privirile 
sufletului către cer şi a fost uimit de frumuseţea de acolo, nu mai suferea să- 
şi întoarcă din nou privirile spre pământ. Era în aceeaşi stare cu un om sărac 
şi nevoiaş care stă toată viața închis într-o colibă întunecoasă şi sărmană, dar 
care, după ce va fi văzut palatele împărăteşti strălucind de bogăţia aurului şi 
de scânteierile nestematelor, n-ar mai vrea nici cu mintea să se mai 
gândească la sărăcăcioasa lui colibă, ci va face totul spre a se muta, de i-ar fi 
cu putință, în locuinţa cea împărătească. Tot astfel şi Fericitul Pavel: o dată 
ce a privit frumuseţile cereşti, dispreţuia sărăcia de aici; trăia printre oameni, 
silit de legăturile trupului, dar nu-şi îndrepta privirile spre nimic din cele de 
pe pământ, ci-şi mutase întreaga ființă spre cetatea cerească.” (Despre căință 
(1), 7, în vol. Despre mărginita putere a diavolului. Despre căinţă..., p. 17) 


„Dragostea de Hristos atât de mult îl stăpânea pe Pavel, încât, dacă ar 
fi fost vorba să sufere pentru Hristos chinurile cele veşnice ale iadului, nu s- 
ar fi dat în lături. Pavel nu slujea lui Hristos aşa cum Îi slujim noi, năimiţii, 
care ne temem de iad şi dorim împărăția cerurilor; dimpotrivă, era cuprins de 
o dragoste cu mult mai bună şi mai fericită decât aceasta: suferea şi făcea 
totul nu pentru alt motiv, ci numai ca să-şi potolească dragostea ce-o avea 
pentru Hristos. Dragostea de Hristos a pus stăpânire pe gândirea lui atât de 
puternic, încât chiar ce era mai de preţ în ochii lui, adică a fi împreună cu 
Hristos, pentru care disprețuia şi iadul, şi împărăţia cerurilor, chiar şi de 
aceasta de bunăvoie s-ar fi înstrăinat, preferând de dragul lui Hristos să 
îmbrățişeze şi să primească cu multă râvnă căderea aceea nespusă din 
împărăția cerurilor ca pe unul dintre cele mai dorite lucruri.” (Despre căință 

(1), 7, în vol. Despre mărginita putere a diavolului. Despre căință..., pp. 
77-78) 


„Să iubim căci iubirea este uşoară. — Căci nu această frază: Cum 
să iubeşti pe Dumnezeu?, trebuie să se afle pe buzele noastre. Ci 
ceastălaltă: Cum să nu iubeşti pe Dumnezeu? (Din vol. Bogăţiile 
oratorice, p. 21) 


„Două obstacole vor opri întotdeauna în noi dezvoltarea inimii 
spre Dumnezeu: păcatul şi iubirea bunurilor pământeşti. — Când ne 
atrage ispita, când patima ne fascinează, să-i zicem: Mergi! Retrage-te, 
eu sunt al lui Dumnezeu pe care-L iubesc. Când lumea cu bunurile sale 
cele false ne cheamă s-o iubim, să ne gândim cât sunt de trecătoare, 
schimbătoare, nevrednice de noi, aceste bunuri grosolane. Precum 
doreşte cerbul izvoarele apelor, aşa te doreşte, însetează după Tine 
inima mea.” (Din vol. Bogățiile oratorice, p. 22) 


„El pretinde totul: inteligență, voinţă, viaţă privată, personală, 
inimă, viață publică, jertfă de sine, eroismul şi martiriul, El vrea să fie 
slujit până la moarte.” (Din vol. Bogățiile oratorice, p. 52) 


„Cu ce iubire transcendentă nu va trebui să iubim această iubire 
întrupată? Luând seamă de tot ce a făcut El pentru noi, cum s-a devotat 
EI, s-a dat pentru noi, cu câtă vehemenţă, cu cât devotament, cu cât 
eroism nu va trebui să răspundă iubirea noastră pentru EI?” (Din vol. 
Bogăţiile oratorice, p. 58) 


„Să iubim pe Dumnezeu noi care nu suntem decât mizerie şi 
țărână. Să-l iubim pe Dumnezeu dispreţuind pentru El toate lucrurile 
de pe pământ. Să-l iubim pe El pentru a avea în EI toate bunurile!” 
(Din vol. Bogățiile oratorice, p. 322) 


„Noi, când ne iubeşte Dumnezeu, facem din această iubire divină 
hrana inimii noastre, ținta vieții noastre. Să-L iubim pe Dumnezeu în 
Sine însuşi, să-L iubim în aproapele, să-L ajutăm în săracii Săi. lubirea 
divină să ne fie suprema noastră fericire şi suprema noastră măreție.” 
(Din vol. Bogățiile oratorice, p. 334) 


IUBIREA (de Dumnezeu — ce o împiedică?) 

„Voi nu puteți să slujiţi în acelaşi timp şi lui Dumnezeu şi argintului 
(Le., 16, 13); în mod necesar trebuie să-l iubeşti pe unul şi să-l urăşti pe 
celălalt. Iată ce ne strigă experienţa din înălțime şi destul de tare: cei ce n-au 
nici o dorinţă de a se îmbogăţi, care râd şi o disprețuiesc, iată pe cei ce-l 
iubesc pe Dumnezeu, cum trebuie să fie iubit; căci un suflet cuprins de 
iubirea bogățiilor nu se va abţine uşor de la fapte şi nici de la cuvintele care 
trezesc mânia lui Dumnezeu, pentru că el slujeşte un alt stăpân care-i 
porunceşte lui să facă ceea ce opreşte legea Domnului. 

Pentru aceasta întoarceţi-vă la voi, ieşiţi din somnul vostru; şi gândind 
la Cel care-i suntem slujitori, să nu iubim decât împărăția Lui; să plângem şi 
să gemem asupra vremurilor trecute, în care vreme noi am fost robii 
păcatului şi argintului; să ridicăm cu o credinţă tare acest jug greu şi să-l 
purtăm cu răbdare pe acela al lui lisus Hristos care este dulce şi uşor.” 
(Comentar la Evanghelia de la loan, omilia VIII, 2, p. 43) 


IUBIREA (de aproapele) 


„Vă rog, să nu fim fără inimă, ci să îmblânzim cugetul nostru şi mai 
întâi să ne învăţăm să întrecem în dragoste pe aproapele nostru; şi, după cum 
spune fericitul Pavel, să socotim pe ceilalți a fi mai de cinste decât noi 
(Filp., 2, 3); să nu suferim a-i iubi mai puţin decât ne iubesc ei, ci să-i 
întrecem în dragoste, să nu ne lăsăm întrecuţi, să le arătăm o dragoste mai 
mare şi mai fierbinte. Dragostea mai cu seamă ţine şi susține viața noastră şi 
prin asta ne deosebim de animale şi de fiare; prin putinţa noastră — şi asta 
atârnă de voinţa noastră — de a păstra rânduiala cuvenită nouă şi de a ne uni 
strâns cu semenii noştri”. (Omilii la Facere, omiha IV, VIII, în col. PSB, 
vol. 21, p. 66) 


„Stăpânul ne porunceşte ca nu numai să îndurăm cu curaj nedreptățile 
ce ni le fac alții, ci să-i şi miluim pe cei ce ne fac rău. Cel care vrea să se 
judece cu tine, spune EI, şi să-ți ia haina, lasă-i şi cămaşa (Matei, 5, 40). 
Noi, dimpotrivă, adeseori chiar încercăm să facem rău aproapelui sau chiar 
să ne răzbunăm pe cel ce ne-a făcut rău, deşi ni s-a poruncit să iubim nu 
numai pe cei ce ne iubesc, — că aceasta o fac şi vameşii (Matei, 5, 46) —, ci 
să iubim şi pe cei ce ne urăsc; noi, însă, nu iubim cu dragoste egală nici pe 
cei ce ne iubesc”. (Omilii la Facere, omilha XXIV, VIII, în col. PSB, vol. 21, 
p. 299) 


„Păcatul s-a întins acum atât de mult, că sunt rari chiar cei care iubesc 
pe cei care îi iubesc. De unde să mai avem nădejde de mântuire, când 

suntem mai răi ca vameşii, aşa precum spune Hristos: Dacă iubiți pe cei 
care vă iubesc pe voi, ce lucru mare faceți? Nu şi vameşii fac la fel? (Matei, 
5, 46). Hristos, vrând să ne ridice pe culmea virtuţii, vrea să fim mai buni 
decât vameşii; noi, însă, ne silim să fim mai prejos ca ei. Şi pentru ce 
vorbesc eu de vameşi? Suntem mai răi decât hoţii, decât jefuitorii de 
morminte, decât ucigaşii. Fiecare din aceştia iubeşte pe cel care îl iubeşte şi 
de multe ori îşi primejduieşte şi viaţa pentru prietenul lui. Pot fi oare oameni 
mai de plâns ca noi, care, după ce am fost învredniciţi de iubirea cea mare a 
lui Dumnezeu, suntem mai răi decât cei ce săvârşesc nenumărate 
fărădeleg1?”. (Omilii la Facere, omilia LII, V, în col. PSB, vol. 22, pp. 191- 
192) 


„Că pentru Hristos dragostea valorează totul. Ea este mama tuturor 
bunătăților, semnul de recunoaştere al ucenicilor Lui (loan 13, 35), ţine 
strâns legate pe toate cele ale noastre, este trebuincioasă tuturor. Pe bună 
dreptate, deci, Hristos taie cu multă tărie rădăcinile şi izvoarele urii, că ele 
vatămă dragostea. Nu socoti, deci, o exagerare cuvintele lui Hristos, ci 
gândeşte-te la faptele mari săvârşite prin îndeplinirea acestor porunci şi 
minunează-te de blândeţea acestor legi! Nimic nu-l este atât de drag lui 
Hristos ca unirea şi legătura în dragoste a unora cu alţii. De aceea şi EI însuşi 
şi prin ucenicii Lui - şi prin cei din Noul Testament şi prin cei din Vechiul 
Testament - vorbeşte foarte mult de porunca dragostei, răzbunând şi 
pedepsind aspru pe cei ce o dispreţuiesc. Desfiinţează dragostea şi ai adus şi 
înrădăcinat în lume păcatul. De aceea şi spunea Hristos: Când se va înmulți 
fărădelegea, se va răci dragostea multora (Matei 24, 12). Aşa a ajuns Cain 
ucigaş de frate, aşa Isav, aşa frații lui Iosif! Aşa au năvălit pe lume o 
mulțime de nenorociri! Pentru că s-a răcit dragostea! De aceea şi Hristos taie 
din rădăcină, cu foarte multă grijă, tot ce o vatămă”. (Omilii la Matei, omiha 
XVI, VIII, în col. PSB, vol. 23, pp. 211-212) 


„Majoritatea oamenilor au cu totul alte temeiuri de dragoste şi 
prietenie. Unul iubeşte pentru că e iubit; altul, pentru că este cinstit; altul, 
pentru că cutare 1-a fost de folos la o nevoie sau la o afacere oarecare; altul, 
pentru altă pricină asemănătoare. Cu greu vei găsi pe cineva care, pentru 
dragostea de Hristos, să iubească pe aproapele său cu adevărat şi aşa cum 
trebuie să-l iubească. Pe cei mai mulți dintre oameni îi leagă unii de alții 
afacerile şi treburile lumeşti. Pavel n-a iubit aşa, ci pentru Hristos. Din 
pricina aceasta la Pavel, chiar când nu era iubit aşa cum iubea el, dragostea 
lui nu se stingea, pentru că-i pusese rădăcină puternică dragostea de 
Hristos”. (Omilii la Matei, omilia LX, III, în col. PSB, vol. 23, p. 702) 

„Ce poţi să spui? Că te ocărăşte cel pe care l-ai cinstit? Că a vrut să te 
junghie cel căruia 1-ai făcut bine? Dar dacă-l iubeşti de dragul lui Hristos, 
atunci această dragoste te face să-l iubeşti şi mai mult. Pricinile care duc în 
celelalte feluri de dragoste la răcirea dragostei tocmai acelea duc aici la 
sporirea ei. Mai întâi, că un om care-ţi răspunde la dragoste cu ură este 
pentru tine pricină de răsplată; în al doilea rând, că omul acesta care-ţi 
răspunde la dragoste cu ură are nevoie de mai mult ajutor, de mai mare 
îngrijire. De aceea pe omul care iubeşte pe oameni de dragul lui Hristos nu-l 
interesează din ce familie e cutare, din ce ţară, dacă e bogat, dacă îi răspunde 
la dragoste cu dragoste sau altceva asemănător, ci fie că-l urăşte, fie că-l 
ocărăşte, fie că-l ucide, el continuă să-l iubească, pentru că are îndestulătoare 
pricină de iubire pe Hristos; de aceea şi stă neclintit, tare şi nemişcat în 
dragostea sa, că se uită la Hristos. Că şi Hristos tot aşa a iubit pe duşmani, pe 
cei nerecunoscători, pe ocărâtori, pe hulitori, pe cei ce-L urau, pe cei ce nici 
nu voiau să-L vadă, pe cei care preferau lemnele şi pietrele în locul Lui. I-a 
iubit cu cea mai înaltă dragoste, față de care alta la fel nu poţi găsi. Mai 
mare dragoste ca aceasta nu are nimeni, spune Hristos, ca să-şi pună cineva 
sufletul lui pentru prietenul lui (loan 15, 13). Uită-te cum continuă să-i 
iubească pe cei care L-au răstignit, pe cei care L-au batjocorit! Vorbeşte şi 
Tatălui despre ei, spunând: Jartă-le lor, că nu ştiu ce fac! (Luca 23, 34), iar 
după înviere a trimis şi pe ucenicii Lui la ei. 

Să căutăm, dar, şi noi această dragoste, să năzuim spre ea, ca să 
ajungem imitatorii lui Hristos”. (Omilii la Matei, omilia LX, III, în col. PSB, 
vol. 23, pp. 702-703) 


„Punând față în față iubirea ta de oameni cu iubirea Lui, să cunoşti că 
chiar dacă ai ierta de şaptezeci de ori câte şapte, chiar dacă ai ierta 
necontenit pe toți cei ce-ţi greşesc, iubirea ta de oameni față de bunătatea lui 
Dumnezeu cea nemărginită - de care ai să ai atâta nevoie când ai să fii 
judecat şi ai să dai seamă de faptele tale - e ca o picătură de apă față de un 
ocean nemărginit; dar, mai bine spus, chiar cu mult mai mult. De aceea a şi 
adăugat zicând: 

Asemănatu-s-a împărăția cerurilor cu un împărat care a vrut să se 
socotească cu slugile sale. Şi începând să se socotească cu ele, i s-a adus un 
datornic cu zece mii de talanţi. Neavând el cu ce să plătească, a poruncit să- 
I vândă pe el, pe femeia lui, pe copiii lui şi toate câte avea (Matei 18, 23- 
25%), 

Acest datornic însă, după ce s-a bucurat de iubirea de oameni a 
stăpânului său, s-a dus şi a sugrumat pe tovarăşul lui care-i datora o sută de 

dinari. Stăpânul mâniat a poruncit să-l bage iarăşi la închisoare până ce va 
plăti tot. 

Ai văzut cât de mare este deosebirea dintre păcatele ce le facem față 
de oameni şi cele pe care le facem față de Dumnezeu? Este atâta deosebire 
câtă este între zece mii de talanți şi o sută de dinari; dar, mai bine spus, chiar 
cu mult mai mult”. (Omilii la Matei, omiha LXI, I, în col. PSB, vol. 23, pp. 
704-705) 


„„Să iubeşti pe Domnul Dumnezeul tău. Aceasta este cea dintâi şi cea 
mai mare poruncă iar a doua, asemenea acesteia: Să iubeşti pe aproapele 
tău ca pe tine însuţi (Matei 29, 37-39). 

- Pentru ce a spus: Asemenea acesteia? 

- Pentru că porunca aceasta, a doua, deschide drum celei dintâi şi este 
şi ca la rândul ei întărită de aceasta”. (Omilii la Matei, omiha LXXI, L. în 
col. PSB, vol. 23,p. 811) 


„Noi nu trebuie să arătăm numai unii față de alții ataşamentul care ne 
leagă cu prietenul, ci pe acela care leagă pe un mădular cu alt mădular, voi 
nu veţi afla mai tare legătură a prieteniei şi a părinților, nici un nod aşa de 
puternic ca acesta. Precum un mădular din trup nu poate să spună despre un 
alt mădular: de unde îmi vine legătura strânsă pe care o am eu cu el?; la fel 
voi nu puteţi spune despre fratele vostru. Căci noi toți fiind botezați în 
acelaşi duh, pentru a nu fi decât un singur trup (| Cor., 12, 12) (...) şi ca 
prin această părintime şi această prietenie reciprocă, să facem toți împreună 
funcțiunile aceluiaşi trup. Să nu disprețuim dar pe aproapele nostru, dacă nu 
vrem să ne disprețuim pe noi înşine. Căci nimeni nu-și urăşte trupul său, ci 
îl hrăneşte şi îl spală (Efes., 5, 29).” (Comentar la Evanghelia de la loan, 
omilia XV, 3, p. 75) 


„Poruncă nouă vă dau vouă: Să vă iubiți unul pe altul. Precum v-am 
iubit Eu pe voi, aşa să vă iubiţi şi voi unul pe altul (34). Cum era adevărat că 
ucenicii auzind aceste cuvinte şi lucruri, vor fi cuprinşi de teamă şi de 
groază, aşa ca nişte oameni cu totul părăsiţi, Învățătorul lor îi mângâie, şi 
pentru a-i face mai siguri şi pentru a-i întări, El plantează în inima lor 
rădăcina tuturor felurilor de virtuți, adică iubirea; ca şi cum ar zice: fiindcă 
eu plec, voi sunteți trişti şi abătuţi; dar dacă vă iubiți unu pe alțu veţi fi mai 
tari şi mai curajoşi. Pentru ce nu le-a zis el cu aceste cuvinte? Fiindcă felul 
în care le-a zis era mult mai folositor şi mult mai avantajos. 

Întru aceasta vor cunoaşte mulți că sunteţi ucenicii Mei, dacă veți 
avea dragoste unii de alţii. (35). Prin aceste cuvinte, lisus Hristos le arată că 

întărindu-i în iubire şi însemnați cu acest semn, nimic nu-i va risipi pe cei ce 
s-au unit în acest fel. Apoi, Mântuitorul le-a făcut această prezicere după ce 
trădătorul a ieşit şi s-a despărțit de ei. Dar pentru ce numeşte El nouă o 
poruncă din legea veche? Aceasta fiindcă a făcut-o nouă prin felul în care a 
răspândit-o EI; întrucât zicând: Dacă veți avea dragoste unii față de alții, a 
adăugat: Precum v-am iubit Eu. Eu nu Mi-am achitat o datorie, Eu nu v-am 
iubit ca răsplată pentru meritele voastre din trecut, ci am început Eu primul 
să vă iubesc, zice EI, şi să vă fac bine; astfel trebuie ca voi, la fel, să faceţi 
bine prietenilor voştri, chiar fără a avea faţă de ei o obligație imediată. Şi 
fără a vorbi de minuni a căror putere trebuie să le dea EI să facă, EI îi 
deosebeşte prin iubire. Pentru ce? Fiindcă aceea face, aceea caracterizează 
caracterul sfinților; fiindcă iubirea este temelia oricărei virtuţi. Fiindcă mai 
întâi prin iubire ne câştigăm noi mântuirea noastră. Aşa, zice lisus Hristos, 
este ucenicul Meu, şi toți vă vor lăuda dacă vor vedea că imitați iubirea 
Mea.” (Comentar la Evanghelia de la Ioan, omilia LXXII, 3, pp. 370-371) 


„Cel ce are voinţa şi intenţia îndreptate spre iubirea de oameni şi 
milostenie, chiar de ar avea averi, el totuşi stă în fruntea celor nenorociţi, şi 
de ar vedea pe cineva plângând, va plânge şi el cu dânsul; de ar vedea pe 
cineva nedreptăţit, iute îi va lua apărarea; de ar vedea pe vreun om necăjit, el 
îi va întinde mâna. Căci având cu sine tezaurul tuturor bunătăților, adică 
suflet milostiv şi iubitor de oameni, de acolo vor izvori toate cele necesare 
fraților lui, şi se va bucura de toate recompensele acordate de Dumnezeu.” 
(Omilii la Epistola către Romani a Sfântului Apostol Pavel, omiha XIX, p. 
393) 


„Arată (Apostolul Pavel — n. n.) şi cauzele pentru care noi suntem 
datori a ne iubi unii pe alţii: În iubire frățească, unii pe alţii iubiți-vă (2, 
10), fiindcă sunteți frați, şi din aceleaşi nenorociri şi dureri aţi fost dezrobiţi; 
deci şi pentru aceasta este drept de a vă iubi unul pe altul.” (Omilii Ja 
Epistola către Romani a Sfântului Apostol Pavel, omiha XXI, pp. 411-412) 


„Dragostea să fie nefăţarnică, caldă, îndoită, sporită în cel mai înalt 
grad, cu alte cuvinte dragoste fierbinte. Ce folos dacă tu iubeşti fără 
vicleşug, însă nu iubeşti cu căldură? De aceea şi zice: Cu dragoste frățească 
unul pe altul iubind, adică, iubeşte; însă cu căldură, să iubeşti. Nu aştepta 
ca Să fii iubit de altul, ci tu aleargă spre acela, apucă tu mai înainte decât 
el, căci astfel vei culege tu mai întâi rodul dragostei aceluia.” (Omilii la 
Epistola către Romani a Sfântului Apostol Pavel, omiha XXI, p. 412) 

„Că cel ce iubeşte pe aproapele, legea a împlinit. Să nu-ţi închipui, 
deci, că a iubi este dintr-o favoare, căci aceasta încă este o datorie. Tu 
datorezi dragoste fratelui tău pentru înrudirea duhovnicească ce o ai cu el; şi 
nu numai pentru aceasta, ci pentru că suntem mădulare unul altuia, şi dacă ea 
lipseşte, atunci totul s-a nimicit. Deci iubeşte pe fratele tău, fundcă dacă din 
această iubire câştigi atâtea, că ai împlinit întreaga lege, apoi ca unul ce vei 
fi recompensat pentru aceasta, tu ai datoria să-l iubeşti. 

Pentru că (poruncile): Să nu săvârşeşti adulter; să nu ucizi, să nu 
furi; să nu mărturiseşti strâmb; să nu pofteşti... şi orice altă poruncă ar mai 
fi, se cuprind în acest cuvânt: Să iubeşti pe aproapele tău ca pe tine însuţi 
(13, 9). 

El nu zice simplu să împlineşti, ci se cuprind, adică arată că în 
dragoste se recapitulează pe scurt toate faptele prevăzute de lege.” (Omilii la 
Epistola către Romani a Sfântului Apostol Pavel, omiha XXIII, p. 440) 


„... punând şi măsură egală între amândouă felurile de dragoste, pentru 
cea dintâi (iubirea față de Dumnezeu — n. n.), zice: din toată inima ta, şi din 
tot sufletul tău, iar pentru dragostea cea către aproapele: ca pe tine însuți. 
Pavel însă vorbeşte numai de dragostea cea de-a doua, dragostea către 
aproapele, care dacă lipseşte, apoi cu nimic nu ne va folosi cea dintâi. După 
cum noi când iubim pe cineva zicem: Dacă iubeşti pe acela, pe mine mă 
iubeşti, tot aşa şi Hristos, arătând aceasta, zice: /a fel ca aceasta este, şi tot 
de aceea zicea şi lui Petru: De Mă iubeşti, paşte oile Mele (loan 21, 16).” 
(Omilii la Epistola către Romani a Sfântului Apostol Pavel, omilia XXIII, p. 
441) 


„Iubirea nu face rău aproapelui; iubirea este deci împlinirea legii 
(13, 10). 

Ai văzut cum dragostea către aproapele are amândouă însuşirile în 
sine? Pe de o parte depărtarea de rele, căci zice: nu face rău, iar pe de altă 
parte lucrează faptele bune, căci zice: iubirea este deci împlinirea legii, 
adică, nu ne inspiră numai învăţătura pe scurt a celor ce trebuie a face, ci şi 
îndeplinirea faptelor bune tot dragostea este care o face mai cu uşurinţă. Căci 
dragostea nu se încearcă numai ca să ne învețe a afla cele ce ne sunt de folos, 
ceea ce este de datoria legii, ci ne ajută chiar şi în săvârşirea acelora, şi cu un 
cuvânt ea ne pune în poziţie de a îndeplini fapta bună în totalitatea ei, iar nu 
numai în parte. 

Să ne iubim, deci, unii pe alţii, căci prin aceasta dăm dovadă că iubim 
pe Dumnezeu, Care ne iubeşte pe noi. Printre oameni se întâmplă, că dacă 
iubeşti pe cel iubit şi de altul, se răscoală acesta, pe când aici, el ne cere ca 

să luăm şi noi parte la această dragoste, iar pe cel ce nu ia parte îl urăşte. 
Dragostea omenească este plină de invidie şi zavistie, pe când cea 
dumnezeiască este scutită de orice patimă, şi de aceea caută tovarăşi în 
iubire, căci zice: Jubeşte şi tu împreună cu Mine, şi atunci te voi iubi şi Eu 
mai mult. Ai auzit cuvintele acestui înflăcărat iubitor? Dacă vei iubi — zice — 
pe cei ce-i iubesc Eu, atunci voi crede că şi Eu sunt iubit de tine cu 
înflăcărare.” (Omilii la Epistola către Romani a Sfântului Apostol Pavel, 
omilia XXIII, pp. 441-442) 


„Ci să râvniţi, zice, darurile cele mai bune, şi încă mai înaltă cale 
arăt vouă, vorbind aici de dragostea cea către aproapele. Apoi urmând a păşi 
cu vorba spre dragoste şi spre lauda acestei virtuţi, mai întâi el toate acele 
haruri le doboară, punându-le de faţă cu dragostea, arătând cu multă 
înțelepciune că fără dânsa nimic nu este. Dacă el deodată le-ar fi vorbit de 
dragoste, şi spunându-le: cale arăt vouă, ar fi adăogat după aceasta îndată 
iar calea aceasta este dragoste şi nu ar fi adus vorba prin asemuire, apoi 
chiar de ar fi râs unii de cele vorbite, totuşi cei mai mulți nu ar fi putut 
pricepe lămurit puterea dragostei, ci ar fi rămas în nedumerire. Pentru aceea 
nici nu o descoperă el de la început, ci mai întâi ridicând cugetul 
ascultătorilor prin vestea că mai înaltă cale le va arăta, şi prin aceste cuvinte 
insuflându-le aşa zicând dorinţa de a cunoaşte acea cale, ba încă sporindu-le 
acea dorință, el mai întâi prin asemuirile ce le face arată că fără dragoste 
toate acele haruri nu sunt nimic, aţâțându-i oarecum şi împingându-i spre 
trebuința cea mai mare de a se iubi unul pe altul, precum şi că lipsa dragostei 
este pricina tuturor relelor. Încât şi pentru aceasta dragostea s-ar putea arăta 
mare, de vreme ce harurile singure nu numai că nu i-au unit, ci încă şi fund 
uniți i-au învrăjbit, pe când dragostea pe toți cei învrăjbiți din pricina 
harurilor, prin sine însăşi îi va uni şi-i va face un trup. Însă nu spune aceasta 
de-a dreptul, ci pune tocmai aceea ce doreau ei, adică şi dragostea este har, şi 
încă cea mai înaltă cale spre a ajunge la toate celelalte haruri. Încât dacă nu 
voieşti, zice, a iubi pe fratele tău pentru că trebuie a-l iubi, cel puţin arată-i 
dragostea spre a-ți însuşi un har mai îmbelşugat.” (Comentariile sau 
Tâlcuirea Epistolei întâi către Corinteni, omila XXXII, p. 335) 


„... NIMIC nu arată mai bine pe ucenicul lui Hristos ca faptul de a iubi 
pe alţii.” (Comentariile sau Tâlcuirea Epistolei întâi către Corinteni, omulia 
XXXII, p. 339) 


1485 


„Precum şi Fiul Omului nu a venit ca să i se slujească, ci ca să 
slujească şi să dea sufletul său răscumpărare pentru mulți (Mt. 20, 28), 
arătând că astfel trebuie a iubi, încât a şi muri pentru cei iubiți, căci aceasta 
mai ales este al iubi pe dânsul.” (Comentariile sau Tălcuirea Epistolei întâi 
către Corinteni, omilia XXXII, p. 340) 


„Hristos a spus că semnul adevăratei iubiri față de dânsul este numai 
dragostea către aproapele. De mă iubeşti, Petre, zice, mai mult decât aceştia, 
paşte oile mele. Ai văzut cum şi aici a dat a înţelege că dragostea este mai 
mare chiar şi decât mucenicia? Dacă cineva ar avea un copil iubit, pentru 
care şi-ar da şi sufletul, şi dacă un altul ar iubi pe tată, însă față de fiu nu ar 
avea nici o grijă, fireşte că aceasta foarte ar mânia pe tată şi nu ar mai voi să 
ştie nimic de dragostea ce-i arată lui însuşi, din pricina dispreţului arătat 
fiului. Deci dacă acest lucru se petrece cu tatăl şi cu fiul său, apoi cu atât mai 
mult fiind vorba de Dumnezeu şi de oameni, fiindcă Dumnezeu este mai 
iubitor decât toți părinţii. Pentru aceea deci zicând: Întâia şi cea mai mare 
poruncă este să iubeşti pre Domnul Dumnezeul tău, a adăogat îndată: iar a 
doua — şi nu a tăcut, ci a adăogat: deopotrivă acesteia, să iubeşti pre 
aproapele tău ca însuţi pre tine (Mt. 22, 39). Şi priveşte cu câtă străşnicie 
cere şi această iubire, căci dacă pentru Dumnezeu cere ca dragostea să fie 
din toată inima şi din tot sufletul, pentru aproapele zice ca să-l iubească ca 
însuşi pre sine, ceea ce este egal cu din toată inima şi din tot sufletul. Dacă 
aceasta s-ar păzi cu toată străşnicia, apoi nu ar mai fi nici bogat, nici sărac, 
nici rob, nici slobod, nici mic, nici mare, nici diavolul nu ar mai fi cunoscut, 
şi nu zic numai de diavol, ci şi de altul ca dânsul, sau mai drept vorbind, 
chiar de ar fi sute şi mii de acest fel, totuşi nu ar putea face nimic dacă este 
dragoste.” (Comentariile sau Tălcuirea Epistolei întâi către Corinteni, 
omilia XXXII, pp. 340-341) 


„Când ne stă dinainte diadema dragostei, aceasta este de-ajuns spre a 
ne arăta pe adevăratul ucenic al lui Hristos, şi nu numai nouă, ci şi 
necredincioşilor. Întru aceasta, zice, va cunoaşte lumea că sunteți ucenici ai 
mei, de veţi avea dragoste între voi (In. 13, 35). Astfel că acesta este semnul 
cel mai mare decât toate semnele, dacă prin el se cunoaşte ucenicul lui 
Hristos. De ar face cineva mii de semne şi minuni, însă s-ar răscula 
împotriva altora, va fi luat în râs de necredincioşi, precum şi de nu ar face 
nici un semn, însă se arată cu dragoste şi iubeşte pe alţii, unul ca acela este şi 
cinstit, în acelaşi timp şi neînvins. Fiindcă şi pe Pavel pentru aceea îl 

admirăm, nu pentru că învia pe cei morţi, şi nici pentru că vindeca pe cei 
leproşi, ci pentru că zicea: Cine este neputincios, şi eu să nu fiu neputincios? 
Cine se sminteşte, şi eu să nu ard? Q Cor. 11, 29). Mu de semne de ai pune 
față cu acestea, totuşi nimic nu vei mai adăoga, fiindcă şi pentru dânsul zicea 
că îl aşteaptă o cunună mare, nu pentru că făcea semne şi minuni, ci pentru 
că cu cei neputincioşi se făcuse neputincios. Care dar îmi este plate? Ca 
binevestind, fără plată să pun eu Evanghelia lui Hristos? (| Cor. 9, 18), 
zice. Şi chiar când se asemuieşte pe sine cu ceilalți apostoli, nu spune că mai 
multe semne am făcut decât dânşii, ci mai mult decăt toți aceia m-am ostenit 
(1 Cor. 15, 10). Dar şi atunci când voia mai bine a muri, o cerea pentru 
mântuirea ucenicilor. Că mai bine îmi este a muri, zice, decât lauda mea să 
o facă cineva zadarnică (1 Cor. 9, 15), nu fiindcă se lăuda el, ci ca să nu se 
pară că-şi bate joc de dânşii. Nicăieri nu-l vedem lăudându-se de izbândele 
sale, dacă timpul şi împrejurările nu cereau, dar şi când era silit a face 
aceasta, atunci singur se numeşte pe sine fără de minte. Şi dacă vreodată se 
şi laudă, apoi se laudă întru neputinţe, întru batjocuri, întru suferințele ce şi 
dânsul le avea împreună cu cei bântuiţi, ceea ce şi aici zice: Cine este 
neputincios, şi eu să fiu neputincios? Aceste cuvinte sunt mai mari şi mai 
însemnate chiar şi decât primejdiile, pentru care şi pune acestea mai la urmă, 
înălțând vorba.” (Comentariile sau Tâlcuirea Epistolei întâi către Corinteni, 
omilia XXXII, pp. 344-345) 


„Mare păcat este, iubiților, şi de a nu iubi pe aproapele; dar încă şi fiind 
iubit cineva, să nu iubească, desigur că este cu mult mai mare. Că dacă cel 
ce iubeşte pe cel ce îl iubeşte nu este fapt mai mare ca al vameşilor, apoi cel 
ce nici aceasta nu o are este împreună cu fiarele cele sălbatice, sau mai bine 
ZIS, Chiar şi mai Jos decât acestea. Ce spui, omule? Nu iubeşti pe cel ce te 
iubeşte? Şi pentru ce trăieşti atunci? La ce eşti tu folositor atunci? În ce anume 
lucruri? În cele politice? În cele deosebi? În nimic, căci nimic în lumea 
aceasta nu poate fi mai netrebnic ca omul ce nu ştie a iubi. Legea aceasta a 
iubirii au cinstit-o de multe ori până şi tâlharii, ucigătorii şi spărgătorii de case; 
ba până şi cei ce se împărtăşesc numai din pâine şi din sare s-au schimbat, 
prefăcându-se cu totul, iar tu care nu numai din pâine şi sare te împărtăşeşti 
(...) nu iubeşti? Cei ce iubesc într-un chip necinstit, iată că-şi cheltuiesc 
întreaga lor avere cu muierile curve; iar tu, având o iubire curată şi cinstită, 
eşti atât de rece, atât de netrebnic şi neputincios, că chiar şi fără cheltuială nu 
primeşti a iubi? 

Dar cine, zici tu, este atât de ticălos, cine este atât de sălbatic incât să 
lepede şi să urască pe cel ce îl iubeşte? Bine faci că nu crezi că s-ar putea 

petrece un asemenea fapt necuviincios; dar dacă eu îți voi arăta pe mulţi de 
acest fel, cum vom mai suferi ruşinea? Când tu, de pildă, vorbeşti de rău pe 
cel iubit; când auzind pe un altul vorbindu-l de rău, şi nu-i iei apărarea; când 
sporind, tu îl pizmuieşti - apoi atunci ce fel de dragoste ai către el? Deşi nu 
este de ajuns a arăta dragoste către cineva numai prin faptul de a nu-l pizmui, 
sau a nu-l duşmăni sau război, ci de a-l ține strâns şi a-l înălța cu laude pe cel 
iubit: dar încă când tu totul faci şi grăieşti spre a-l dobori, apoi atunci ce ar 
putea fi mai ticălos ca un astfel de suflet?” (7âlcuiri la Epistola a doua către 
Corinteni, omilha XXVII, pp. 241-242) 


„Dumnezeu a înrădăcinat în natura noastră dragostea de a ne iubi unii 
pe alţii. Toată vita, zice, iubeşte pe cea asemenea ei şi omul pe aproapele lui 
(Sirah 13, 18). Vezi, deci, că de la natură avem în noi germenele virtuții.” 
(Comentariile sau Explicarea Epistolei către Efeseni, omilia II, p. 19) 


„Nimic nu vatămă atât de mult neamul omenesc, decât dispreţuirea 
prieteniei şi a dragostei şi necăutarea lor cu multă râvnă, spre a le stăpâni 
precum iarăşi nimic nu înalță pe cineva, decât urmarea lor cu toată puterea. 
Aceasta învederând-o şi Hristos, zice: că dacă doi dintre voi se vor învoi pe 
pământ în privința unui lucru pe care îl vor cere, se va da lor de către Tatăl 
Meu, Care este în ceruri, şi iarăşi: iar din pricina înmulţirii fărădelegii, 
iubirea multora se va răci (Matei 18, 19; 24, 12). Aceasta a născut toate 
eresurile şi toate dezbinările, căci din a nu iubi pe frați vine invidia celor ce 
propăşesc, din invidie apoi vine pofta de a astăpâni, iar pofta de a stăpâni 
naşte dezbinările.” (Tăâlcuiri la Epistola întâi către Timotei, omila a II-a, p. 
25) 


„lubirea aceea care stă în a iubi pentru Dumnezeu, nu are acest 
principiu de dragoste către unul numai, ci către toţi ca şi câtre frați. Unul ca 
acesta se va găsi cu milă şi înduioşare, către unii ca de aceeaşi credință, către 
alții ca şi către fraţi de sânge, către alţii fie dânşii eretici sau elini, sau iudei, 
ca către nişte frați după natură, fiind însă răi şi netrebnici; pentru toți însă el 
lăcrimează şi suferă. În aceasta vom fi deopotrivă cu Dumnezeu, dacă pe toți 
îi iubim, până şi pe duşmani, iar nu dacă facem minuni sau semne. Pentru că 
şi pe Dumnezeu Îl admirăm desigur şi când face minuni, însă cu atât mai 
mult încă, când îşi arată filantropia, când este iertător şi fără răzbunare. Deci, 
dacă acest lucru este vrednic de multă admirare fiind vorba de Dumnezeu, 
apoi cu atât mai mult fiind vorba de oameni; căci e mai presus de orice 
îndoială că aceasta ne face a fi admiraţi.” (Comentariile sau Explicarea 
Epistolei către Evrei, omiha III, p. 84) 

„Nu avem nevoie nici de osteneli, nici de sudori, ca să ne iubim unul 
pe altul. Dragostea este o cale automată, care duce la virtute. După cum se 
petrece cu drumul cel mare, că dacă cineva îi află începutul, se conduce 
chiar de el, şi nu are nevoie de conducător, tot aşa şi cu dragostea, căci de- 
ndată ce ai făcut începutul cu ea, de-ndată vei fi condus de dânsa şi povăţuit. 
Dragostea aproapelui rău nu lucrează (Rom., 13, 10). Dacă s-ar înţelege 
cineva pe sine singur, cum se găseşte față de dânsul, apoi aşa se va găsi şi 
față de aproapele. Nimeni nu se invidiază pe sine, toate cele bune şi le 
dovedeşte singur, pe sine se preferă înaintea tuturor, totul voieşte a face 
pentru sine. Deci, dacă noi ne găsim aşa şi față de alții, toate relele sunt 
îndepărtate, nu mai sunt duşmănii, nu mai este lăcomie, căci cine ar prefera 
să se lăcomească contra sa? Nimeni, ci cu totul din contră, căci toate le vom 
avea în comun, şi nu vom înceta de a ne aduna la un loc împreună. Dacă noi 
facem aşa, răutatea nu mai poate avea loc; căci cine s-ar putea urî singur pe 
sine? Cine s-ar mânia pe sine singur? Oare nu încă mai mult ne-am ierta unii 
altora? Dacă ne găsim astfel faţă de aproapele, niciodată nu va fi răutate. 

Dar, zici tu, cum este cu putință ca să iubească cineva pe aproapele, 
ca pe sine singur? Dacă n-ar fi făcut şi alţii aşa, poate că bine ai crede acest 
fapt ca peste putinţă, iar dacă au făcut aşa, apoi prin aceasta, se învederează 
că noi nu facem aşa din cauza trândăviei noastre. De altfel nimic cu 
neputinţă nu ne porunceşte Hristos, de vreme ce mulți chiar au covârşit 
poruncile Sale, şi cine oare a făcut aşa? Pavel, Petru, şi toată ceata sfinților. 
De voi spune însă că aceştia au iubit pe aproapele lor, nimic mare n-am 
grăit; dânşii însă au iubit pe duşmanii lor.” (Comentariile sau Explicarea 
Epistolei către Evrei, omilha XIX, p. 246) 


„Multe sunt în adevăr care caracterizează creştinismul, dar mai mult 
decât toate este dragostea şi pacea către alții.” (Comentariile sau Explicarea 
Epistolei către Evrei, omilia XXXI, p. 357) 


„Domnul a spus: Că unde sunt doi sau trei adunaţi întru numele 
Meu, acolo sunt şi Eu în mijlocul lor (Matei 18, 20). Se găsesc oare doi sau 
trei adunaţi întru numele Lui? Se găsesc, dar rareori. De altfel nu vorbeşte 
de o simplă adunare şi unire locală a oamenilor. Nu cere numai asta. 
Vrea ca, împreună cu unirea, să existe la cei adunaţi acolo şi alte virtuți. Prin 
aceste cuvinte, aşadar, vrea să spună: Dacă cineva Mă va avea pe Mine 
ca temelie a iubirii lui față de aproapele, şi împreună cu această iubire 
are şi celelalte virtuţi, atunci voi fi împreună cu el. Acum însă, cei mai 
mulți oameni au alte scopuri. Nu întemeiază pe Hristos iubirea lor. 

Cineva iubeşte pe altcineva, pentru că şi acela îi arată iubire; altul îl iubeşte 
pe cel care I-a cinstit; iar altul îl iubeşte pentru că i-a fost de folos la vreo 
treabă de-a lui. E greu să găseşti pe cineva care-l iubeşte pe aproapele doar 
din dragoste pentru Hristos, căci ceea ce-i leagă pe oameni sunt de obicei 
interesele materiale, însă o iubire cu atâtea lipsuri este batjocoritoare şi 
trecătoare. La cea mai mică problemă — vreun cuvânt jignitor, daune băneşti, 
invidie, ambiţie sau ceva asemănător — iubirea aceasta, care nu are temelie 
duhovnicească, se destramă. 

Dimpotrivă, iubirea care-L are ca pricină şi temelie pe Hristos, 
este statornică şi nepieritoare. Nimic n-o poate destrăma, nici calomnii, 
nici primejdii, nici Chiar amenințările cu moartea.” (Din vol. 
Problemele vieţii, p.131) 


„Trebuie să ştim că iubirea nu este ceva voluntar. Este obligatorie. 
Eşti dator să-l iubeşti pe fratele tău, atât pentru că eşti înrudit 
duhovniceşte cu el, cât şi pentru că vă sunteţi mădulare unul altuia. Dacă 
lipseşte dragostea, vine nimicirea. 

Eşti dator însă să-l iubeşti pe fratele tău şi dintr-un alt motiv: pentru 
că ai câştig şi folos, de vreme ce prin iubire plineşti toată legea lui 
Dumnezeu. Astfel, fratele pe care-l iubeşti devine binefăcătorul tău.” (Din 
vol. Problemele vieții, pp. 134-135) 


„Necesitatea iubirii n-o învăţăm numai din cuvintele lui 
Dumnezeu, ci şi din faptele Lui. O astfel de lecţie este felul în care ne-a zidit 
pe noi. Dumnezeu, creându-l pe primul om, a stabilit ca din el să se nască 
toți ceilalți oameni, ca să fim consideraţi toți ca un singur om şi să ne 
legăm prin dragoste. Legătura de iubire a tuturor oamenilor a impus-o 
cu înțelepciune prin schimburile pe care suntem nevoiţi să le avem între noi. 
Căci a dat mulțime de bunătăţi în lume, însă nu pe toate pretutindeni, ci în 
fiecare ţară anumite feluri. Astfel, suntem obligați să facem negoţ, dând 
cele care ne prisosesc şi primind pe cele de care avem nevoie, iubindu-i 
pe semenii noştri. 

La fel a făcut Dumnezeu şi cu fiecare om în parte. N-a îngăduit 
fiecăruia să aibă toate cunoştinţele, ci unuia să aibă cunoştinţe de 
medicină, altuia de zidărie, altuia de vreo altă ştiinţă sau meşteşug etc., ca să 
avem nevoie unul de altul şi în felul acesta să ne iubim unul pe altul. 

La fel se întâmplă şi cu harismele duhovniceşti, cum spune 
Apostolul; Unuia i se dă prin Duhul cuvânt de înțelepciune, iar altuia, 
cuvânt de cunoaştere, unuia, faceri de minuni, iar altuia profeție, unuia, 
deosebirea duhurilor, iar altuia, felurimea limbilor, iar altuia, tălmăcirea 

limbilor (| Corinteni 12, 8, 10).” (Din vol. Problemele vieții, pp. 
136-137) 


„Domnul, înainte de a fi predat în mâinile iudeilor şi de fi 
răstignit, a dat o poruncă pe care a numit-o nouă, porunca iubirii: Poruncă 
nouă dau vouă: Să vă iubiţi unii pe alții (loan 13, 34). Însă de ce a 
numit-o nouă, de vreme ce exista şi în Vechiul Testament? Pentru că a 
dat-o într-un fel nou, îmbunătăţit, superior. De aceea a adăugat: Aşa cum 
v-am iubit Eu pe voi, aşa şi voi să vă iubiţi unii pe alții. lubirea Mea 
pentru voi, voia să le spună, nu este ca răsplată la ceva pe care Mi l-aţi 
oferit, căci eu v-am iubit primul. În acelaşi fel şi voi trebuie să le faceţi 
bine semenilor voştri, nu ca răsplată, ci din iubire spontană.” (Din 
vol. Problemele vieții, p.141) 


„Hristos a aşezat iubirea de aproapele ca dovadă de iubire 
desăvârşită pentru El. Dacă Mă iubeşti, i-a spus apostolului Petru, 
păstoreşte oile Mele (Parafrază la loan 21, 16). Mare taină este şi aceasta, 
faptul că iubirea are mai mare valoare decât mucenicia.” (Din vol. 
Problemele vieţii, pp. 142-143) 


„Celor ce sunt într-o unire cu dragostea se veseleşte Dumnezeu în ei.” 
(Din vol. Mărgăritarele Sfântului loan Gură de Aur, p. 61) 


„Primul motiv care ne obligă să-i iubim pe fraţii noştri este că 
Dumnezeu o vrea aceasta. În El este o voinţă absolută neschimbată. 
Altădată lisus Hristos ne avertizează că legea şi profeții întregi sunt 
cuprinşi în iubire, şi că iubirea singură împlineşte legea în deplinătatea 
ei. 

La voinţa lui Dumnezeu să adăugăm exemplul lui Dumnezeu. 
Cum Dumnezeu ne-a iubit pe noi, noi trebuie să-i iubim pe frații 
noştri, şi iubirea Lui este deodată modelul şi măsura la a noastră.” (Din 
vol. Bogăţiile oratorice, p. 100) 


IUBIREA (de Dumnezeu şi iubirea de aproapele) 


„Aceasta-i capul virtuților, aceasta-i temelia tuturor poruncilor lui 
Dumnezeu. Dragostea de Dumnezeu merge mână-n în mână cu dragostea de 
aproapele. Cel ce iubeşte pe Dumnezeu nu va nesocoti pe aproapele său, nu 
va pune banii şi averile mai presus de semenii săi; dimpotrivă va fi larg la 
inimă şi la pungă, aducându-și aminte de Cel ce a spus: Cel ce a făcut unuia 

din aceşti frați mai mici ai Mei, Mie a făcut (Matei, 25, 40). Gândindu-se că 
prin ajutorul dat semenului său Însuşi Stăpânul universului este Cel Ce-şi 
împropriază ajutorul dat, va face pe toate cu multă tragere de inimă şi va da 
milostenie cu braţele deschise. Nu se va uita la nevrednicia celui din fața lui, 
ci la măreția Celui Care i-a făgăduit că-şi împropriază cele date săracilor.” 
(Omilii la Facere, omilia LV, III, în col. PSB, vol. 22, p. 217) 


„Voi vedeţi, frații mei, că iubirea lui Dumnezeu este amestecată şi 
confundată cu iubirea aproapelui; aceste două iubiri sunt legate împreună, ca 
şi o funie. lată de ce Mântuitorul dă deodată două porunci şi câteodată El nu 
dă decât una singură; căci aceste două iubiri sunt de nedespărțit. Nu se poate 
avea una fără cealaltă. (...) Mântuitorul nu ne dă numai porunca iubirii, ci ne 
prescrie şi măsura, zicând: Precum v-am iubit Eu. (...) Dar pentru ce 
Mântuitorul înalță peste tot iubirea? Fiindcă iubirea este semnul ucenicilor; 
fiindcă iubirea formează şi întreține virtutea. Pentru acest motiv Sfântul 
Pavel care era un adevărat ucenic al lui lisus Hristos, care a dovedit şi a 
simțit în el însuşi efectele iubirii, zice aşa de mari lucruri şi o numeşte 
împlinirea legii.” (Comentar la Evanghelia de la Ioan, omilia LXXVII, 1, p. 
397) 


„Însuşi Hristos ne-a încredinţat că toată legea şi învățătura 
proorocilor se cuprind în iubire (Matei 22, 40). Şi iată cât de sus a aşezat- 
o: a stabilit două porunci de iubire şi hotarele fiecăreia. Prima, zice, este 
să-L iubeşti pe Domnul Dumnezeul tău; iar a doua, la fel de importantă, 
este să-l iubeşte pe aproapele tău ca pe tine însuţi (Matei 22, 37-39). Cât de 
înaltă este iubirea de oameni şi bunătatea lui Hristos! Dragostea față de 
EI, deşi suntem cu mult inferiori Lui, o aşează pe o treaptă cu dragostea 
față de aproapele nostru. Tocmai de aceea hotarele acestor două porunci de 
iubire aproape că sunt identice. Despre prima, iubirea de Dumnezeu, a 
spus: din toată inima ta şi din tot sufletul tău (Matei 22, 37); iar pentru a 
doua, iubirea de aproapele, a grăit: a pe tine însuți (Matei 22, 39). Şi e de 
la sine înţeles că fără a doua, prima nu foloseşte la nimic.” (Din vol. 
Problemele vieţii, p. 135) 


„Căci în ce fel trupul fără de suflet nu se cheamă om, nici sufletul fără 
de trup, aşa nici dragostea către Dumnezeu, dacă nu avea dragostea celui de 
aproape şi de o credinţă cu el.” (Din vol. Mărgăritarele Sfântului loan Gură 
de Aur, p. 61) 

„Este imposibil să-l iubim pe Dumnezeu dacă nu-i iubim pe frații 
noştri care sunt ca şi noi fii ai lui Dumnezeu. Este imposibil pe de altă 
parte de a-i iubi pe frații noştri dacă noi nu-L iubim pe Dumnezeu. 
Pentru ce? Fiindcă singurele motive de a-i iubi pe semenii noştri se 
scot din Dumnezeu. Unde nu este Dumnezeu, iubirea nu poate fi. Atâta 
timp cât Dumnezeu n-a fost nici cunoscut, nici iubit, ura omului 
împărăţea pe pământ, şi printre caracterele pe care i le atribuie Sfântul 
Pavel societăţii păgâne, el semnalează pe acela de a fi fără 
compătimire, tără interior, fără bunăvoință.” (Din vol. Bogăţiile 
oratorice, p. 100) 


IUBIREA (reciprocă dintre oameni) 


„Dragoste cere de la noi Pavel, nu însă cum s-ar întâmpla, ci acea 
dragoste care ne uneşte la un loc şi ne face nedezlipiți unul de altul, şi care 
cu atâta preciziune ne leagă unul lângă altul, aşa cum sunt conlegate 
membrele corpului între ele.” (Comentariile sau Explicarea Epistolei către 
Efeseni, omilia XI, p. 107) 


IUBIREA (să iubim pe păcătos şi să urâm păcatul) 


„Să nu avem milă de păcat, ci de nenorocirea păcătosului.” (Comentar 
Ia Evanghelia de la loan, omilia LX, 6, p. 304) 


IUBIREA (jertfelnicia iubirii) 


„Și a Slujit Iacov pentru Rahila şapte ani; şi erau înaintea lui ca nişte 
zile puţine, pentru că o iubea (Fac., 29, 20). Când eşti rănit de dragoste nu 
mai ţii seamă de greutăți; înduri totul cu uşurinţă, oricât de multe ar fi 
primejdule, oricât de mari ar fi greutățile; un singur lucru urmăreşti: să-ți 
împlineşti dorul”. (Omilii la Facere, omilia LV, II, în col. PSB, vol. 22, p. 
215) 


IUBIREA (dovada iubirii) 


„Dar care e dovada iubirii? Aceea de a iubi pe cel ce te urăște. Voiesc 
a vă spune un exemplu, permiteți-mi, şi nu-l pot găsi în cele duhovniceşti, 
drept care vă voi spune unul din cele lumești. Nu vedeţi pe cei amorezaţi? În 
ce mod sunt batjocoriți de amantele lor, şi câte ele făuresc asupră-le, câţi 

bani păgubesc, şi cu toate acestea îi ard de dorul lor şi le iubesc mai mult 
decât sufletele lor? Nu vedeţi cum ei îşi petrec nopțile perindându-se pe la 
uşile lor? De acolo să luăm exemplu, nu adică să iubim astfel de femei 
stricate, ci în astfel de chip să iubim pe duşmani. Spune-mi deci, oare nu se 
poartă cu ei aceste femei mai batjocoritor decât cu toți ceilalți duşmani? Nu 
cheltuiesc cu ele toată averea? Nu sunt insultați în față, şi nu li se ordonă 
într-un mod mai înjositor decât chiar servitoarelor lor? Şi cu toate acestea ei 
nu se îndepărtează de ele.” (Comentariile sau Explicarea Epistolei către 
Efeseni, omilia VII, p. 68) 


IUBIREA (statornică) 


„Însă cum va fi iubirea statornică? Ne-o arată tot Apostolul, 
spunând: întreceți-vă cu cinstirea (Romani 12, 10). În felul acesta se 
şi plăsmuieşte dragostea, şi rămâne statornică. Căci, adevărat, nu există 
mijloc mai bun pentru păstrarea iubirii, cât să-l cinstim pe celălalt. Astfel şi 
iubirea devine mai vic, şi respectul reciproc mai adânc. 

Dincolo de cinstire, trebuie încă să arătăm că ne pasă de 
problemele celuilalt, pentru că îmbinarea cinstirii cu purtarea de grijă 
dă naştere celei mai arzătoare iubiri. Nu ajunge să iubim numai cu inima, 
ci sunt necesare şi acestea două, cinstirea şi interesul pentru celălalt, 
care sunt manifestările dragostei, şi totodată şi condițiile ei. Ele se nasc 
din iubire, dar şi nasc iubire.” (Din vol. Problemele vieții, p. 134) 


IUBIREA (trebuie să-i cuprindă pe toţi oamenii în braţele ei) 


„Iubirea noastră trebuie să-i cuprindă pe toți oamenii. Dacă pe unii îi 
iubim, iar pe alții nu, niciodată dragostea noastră nu va fi mai presus 
decât a oamenilor necredincioşi. Creştinii nu trebuie să iubească aşa 
cum iubesc necredincioşii.” (Din vol. Problemele vieții, p. 353) 


IUBIREA (vrăjmaşilor) 


„Să iubim pe duşmani şi să le facem bine. Dar pentru ce spun: Să le 
facem bine? Trebuie să ne rugăm pentru ei, să rugăm pe Stăpânul, să-l cerem 
să poarte de grijă de ei! Acest lucru, mai mult decât toate, ne va fi de ajutor 
în ziua cea înfricoşătoare şi vom şterge cu totul păcatele noastre, dacă ne 
purtăm aşa cu duşmanii noştri. 

Da, porunca este mare şi grea; dar dacă te gândeşti la răsplata ce se dă 
celor ce o îndeplinesc, nu ţi se pare deloc grea, oricât ar fi de grea. 
Care e răsplata? 
Dacă faceţi aceasta, spune Domnul, veți fi asemenea Tatălui 
vostru Celui din ceruri (Matei, 5, 45). 
Și ca să se facă mai lămurit cuvântul, a adăugat: Că răsare soarele Lui 
peste răi şi buni şi plouă peste drepți şi nedrepți (Matei, 5, 45). ” (Omilii la 
Facere, omilia IV, VII, în col. PSB, vol. 21, p. 65) 


„Imită, ît spune Domnul, pe Dumnezeu după puterile tale omeneşti! 
După cum Acela face să răsară soarele nu numai peste cei drepți, ci şi peste 
cei ce fac rele, şi după cum EI nu dă ploi numai peste cei buni, ci şi peste cei 
răi, tot aşa şi tu, dacă nu iubeşti numai pe cei ce te iubesc, ci şi pe cei ce te 
duşmănesc, imiţi, după puterea ta, pe Dumnezeu. 

Ai văzut cum Hristos a urcat pe cea mai înaltă culme pe cel ce poate 
săvârşi această virtute? Dar nu te gândi, iubite, numai la aceea că e grea 
porunca! Ci mai înainte de asta, gândeşte-te de ce mare cinste ai să fii 
învrednicit. Cinstea aceasta să-ți facă mai uşoară greutatea şi povara. N-ar 
trebui, oare, să mulțumeşti că, făcând bine duşmanului, găseşti prilej să ţi se 
deschidă uşile îndrăznirii către Dumnezeu şi să ţi se şteargă păcatele? 

Dar poate că doreşti să te răzbuni pe duşmanul tău, să-i plăteşti la fel, 
ba poate chiar mai mult celui ce ţi-a făcut rău. Şi ce folos ai de aici, când pe 
lângă că nu ai nici un câştig cu răzbunarea ta, mai ai să fii şi osândit pentru 
fapta asta înaintea înfricoşătorului județ pentru că ai falsificat legile date de 
EI? spune-mi, dacă un împărat de pe pământ ar da o lege ca supuşii săi sau 
să iubească pe duşmani, sau să fie osândit la moarte, spune-mi, n-ar alerga 
toți de frica morții acesteia trupeşti să împlinească legea? De câtă osândă nu 
eşti vrednic, dar, dacă de frica morţii trupeşti, pe care şi fără asta o aduce 
negreşit asupra noastră legea firii, primeşti să faci orice, iar de frica morții 
celei veşnice nici nu-şi pasă, disprețuind legea dată de Stăpânul tuturor? 

Dacă fără să-mi dau seama spun aceste lucruri unor oameni care nu 
iubesc la fel nici pe cei care îi iubesc pe ei. Cine ne va scăpa, oare, de osânda 
aceea, când nu numai că stăm departe de porunca iubirii de vrăjmaşi, dar nici 
nu facem ce fac vameşii? Dacă iubiți pe cei ce vă iubesc, spune Hristos, ce 
lucru mare faceți? Nu şi vameşii fac aşa? (Matei, 5, 46). Ce nădejde de 
mântuire mai avem, când nici asta nu o facem?”. (Omilii la Facere, omilia 
IV, VII-VIII, în col. PSB, vol. 21, pp. 65-66) 


„Gândeşte-te, iubite, cât e de mare virtutea aceasta a iubirii de 
duşmani din răsplățile pe care le-a făgăduit Dumnezeul universului celor 

care săvârşesc această virtute. După ce a spus: Jubiți pe dușmanii voştri, 
binecuvântaţi pe cei ce vă prigonesc, rugaţi-vă pentru cei ce vă supără 
(Matei, 5, 44), a adăugat, pentru că poruncile atingeau chiar cea mai înaltă 
culme a virtuţii: Ca să fiți asemenea Tatălui vostru celui din ceruri, că 
răsare soarele Lui peste răi şi buni şi plouă peste drepți şi nedrepţi (Matei, 
5, 45). Ai văzut cu cine se aseamănă, după puterile omeneşti, cel care nu 
numai că nu se răzbună pe duşmani, dar chiar se străduieşte să se roage 
pentru ei? Să nu ne lipsim, dar, din pricina trândăviei noastre, de nişte daruri 
ca acestea şi nişte răsplăţi care depăşesc orice cuvânt, ci în tot chipul să 
căutăm să săvârşim virtutea aceasta, silind şi învățând cugetul nostru să se 
plece poruncii lui Dumnezeu. De aceea şi eu am făcut acest îndemn, am 
vorbit de pilda aceasta, am arătat cât de mare e această virtute şi cât câştig 
avem de pe urma ei, tocmai pentru ca, atât cât mai este încă vreme, fiecare 
din noi să-şi dea toată silința, dacă are vreun duşman, să se împace cu el, 
arătându-i multă dragoste. Să nu-mi spui mie că l-ai rugat o dată şi de două 
ori şi n-a vrut să se împace. Dacă facem lucrul acesta din toată inima, apoi 
nu vom înceta până ce nu-l vom birui cu stăruința noastră mare, până nu-l 
vom atrage şi până ce nu-i vom face să lase ura ce ne-o poartă. Crezi că îi 
faci cu asta aceluia vreun bine? Nu! Nouă ne facem bine! Cu fapta aceasta 
atragem bunăvoința lui Dumnezeu asupra noastră, dobândim mai dinainte 
iertare de păcate şi dobândim multă îndrăznire înaintea lui Dumnezeu. Dacă 
ne vom împăca cu duşmanii noştri, vom putea să ne apropiem cu conştiinţă 
curată de această sfântă şi înfricoşătoare masă şi să rostim cu îndrăznire 
cuvintele acelea cuprinse în rugăciunea ce o spunem când ne împărtăşim”. 
(Omilii la Facere, omilia XXVII, VIII, în col. PSB, vol. 21, pp. 347-348) 


„Plecând, dar, de aici, fiecare să se împace cu duşmanii săi, să se 
grăbească tare ca spre o mare comoară, să nu zăbovească deloc. Dacă trebuie 
să se ostenească, dacă trebuie să-l caute pe duşmanul său, dacă trebuie să 
facă cale îndepărtată, dacă sunt greutăți, să caute să ridice din cale toate 
aceste obstacole. Un singur lucru să urmărim: cum putem împlini porunca 
aceasta a Stăpânului, ca să primim răsplata ascultării. Credeţi că nu ştiu ce 
greu şi anevoios este să te duci la duşmanul tău, să-i stai în faţă şi să-i 
vorbeşti? Dar dacă te gândeşti la vrednicia acestei porunci, la măreția 
răsplăţii, dacă te gândeşti că ţie-ţi faci bine, nu duşmanului, atunci toate îţi 
vor părea lesnicioase şi uşoare”. (Omilii la Facere, omilia XXVII, VIII, în 
col. PSB, vol. 21, p. 349) 


„Să nu ne supărăm pe cei care ne fac rău, chiar dacă aceştia sunt din 
cei cărora le-am făcut noi bine — aceasta este cea mai înaltă filosofie — nici să 

ne înfuriem pe cei care ne ocărăsc, chiar dacă sunt mai prejos de noi cei care 
ne insultă, ci cu bunătate şi blândeţe să le potolim mânia lor. Că nu este 
purtare mai frumoasă şi cu rezultate mai bune ca aceasta! O astfel de purtare 
aduce pace statornică în sufletul nostru, ne face să stăm ca într-un port, este 
temeiul liniştei noastre”. (Omilii la Facere, omilia XXXIV, I, în col. PSB, 
vol. 22, p. 5) 


„Gândindu-ne, dar, la pedeapsa grozavă ce ne aşteaptă dincolo şi la 
ruşinea cumplită de aici, să ne ducem odată, rogu-vă, cu mintea la noblețea 
firii omeneşti, să ascultăm de învățătura lui Hristos şi să iubim din inimă nu 
numai pe cei ce ne iubesc, ci, smulgând din sufletele noastre orice invidie şi 
ură, să ne străduim să iubim şi pe cei care ne duşmănesc. Nu-i cu putinţă să 
ne mântuim altfel decât mergând pe această cale. Să ne străduim să iubim 
mai mult pe cei care ne urăsc decât pe cei care ne iubesc, pentru că dragostea 
de vrăjmaşi ne aduce mii şi mii de bunătăți. Aşa vom putea afla iertarea 
păcatelor noastre şi ne vom putea ruga lui Dumnezeu cu inima înfrântă şi 
suflet zdrobit. Când sufletul nu urăşte pe nimeni, are cugetul cu întemeiere 
liniştit, atunci cheamă cu mintea trează pe Stăpân şi atrage asupra-i mare 
ajutor de sus...”. (Omilii la Facere, omilia LII, V, în col. PSB, vol. 22, p. 
192) 


„Dacă îndurăm cu blândeţe şi cu linişte nedreptăţile oricărui om, 
atunci ne bucurăm de mai mare şi bogat ajutor de sus. Să nu ne împotrivim, 
deci, celor ce vor să ne facă rău, ci să îndurăm răul cu curaj, ştiind că 
Stăpânul universului nu ne va trece cu vederea. Numai, să ne purtăm cu 
inima curată. Că spune Scriptura: A Mea este răzbunarea, Eu voi răsplăti, 
zice Domnul”. (Omilii la Facere, omilia LVII, III, în col. PSB, vol. 22, p. 
235) 


„Într-adevăr, este cea mai mare virtute, nu când căutăm să iubim şi să 
slujim cu orice chip pe cei ce se poartă bine cu noi, ci când atragem spre noi 
cu marea noastră blândeţe pe cei ce vor să ne facă rău”. (Omilii la Facere, 
omilia LVIII, V, în col. PSB, vol. 22, p. 254) 


„Hristos n-a poruncit numai să iubeşti pe duşmani, ci să te şi rogi 
pentru ei. Ai văzut pe câte trepte ne-a urcat şi că ne-a dus pe culmea virtuții? 
Uită-te, numărând treptele de Jos în sus! Prima treaptă: să nu începi să faci 
rău; a doua: după ce răul a fost săvârşit, să nu răsplăteşti răul cu rău; a treia: 
să nu faci celui ce te-a supărat ceea ce ai suferit tu, ci să fu liniştit; a patra: 
lasă să ți se facă rău; a cincea: lasă să ți se facă mai mult rău decât vrea cel 

ce-ţi face rău; a şasea: nu uri pe cel ce ţi-a făcut asta; a şaptea: iubeşte-l; a 
opta: fă-i chiar bine; a noua: roagă-te lui Dumnezeu pentru el. 

Ai văzut ce înaltă filozofie? De aceea are şi răsplată strălucită! Pentru 
că porunca aceasta este mare şi are nevoie de un suflet tânăr şi de multă 
străduință, de aceea îi pune şi o atât de strălucită răsplată, cum n-a pus nici 
unei alte porunci de mai înainte. Aici nu mai pomeneşte de pământ, ca 
acelora blânzi, nici de mângâiere, nici de milă, ca acelora ce plâng şi celor 
milostivi, nici de împărăția cerurilor, ci de ceva mai măreț decât toate 
acestea: de asemănarea cu Dumnezeu, atât cât este cu putință omului, că 
zice: Ca să fiți asemenea Tatălui vostru Celui din ceruri”. (Omilii la Matei, 
omilia XVIII, IV, în col. PSB, vol. 23, p. 237) 


„... Care răsare soarele Lui peste cei răi şi peste cei buni şi plouă 
peste cei drepți şi peste cei nedrepţi. Că şi Dumnezeu, ne spune Hristos, nu 
numai că nu urăşte, dar face şi bine celor care-L ocărăsc. Te face asemenea 
cu Dumnezeu, deşi nu este vreo egalitate între tine şi EI, nu numai din 
pricina covârşitoarei Lui bunătăţi, ci şi din pricina nespusei Lui vrednicii. 
Tu eşti disprețuit de un om ca şi tine; Dumnezeu este disprețuit de un rob, 
căruia i-a făcut nenumărate binefaceri; tu, când te rogi pentru duşmanul 
tău, nu dai decât cuvinte; Dumnezeu dă duşmanilor Lui lucruri foarte mari 
şi minunate: le dă tuturora soare şi ploaie la vreme; şi totuşi te face 
asemenea cu El, atât cât este cu putință unui om. 

Nu uri, deci, pe cel ce-ţi face rău, când el e pricinuitorul unor bunătăţi 
ca acestea şi te urcă la o atât de mare cinste! Nu blestema pe cel ce te 
prigoneşte! Altfel suferi şi prigoana şi eşti lipsit şi de rod; suferi şi paguba şi 
pierzi şi răsplata! Dar ar fi cea mai mare prostie să rabzi ce-i mai greu şi să 
nu înduri ce-i mai uşor! ”. (Omilii la Matei, omilia XVIII, IV, în col. PSB, 
vol. 23, pp. 237-238) 


„De socoteşti grele poruncile acestea, atunci gândeşte-te că pentru 
aceasta a venit Hristos, ca să le sădească în sufletul nostru, ca să ne facă 
folositori şi duşmanilor şi prietenilor noştri; pentru aceasta a poruncit să 
avem grijă şi de unii şi de alţii: de frați, când spune: De-ţi aduci darul tău 
(Matei 5, 23); de duşmani, când legiuieşte să-i iubim şi să ne rugăm pentru 
ei. Hristos caută să ne convingă să-i iubim şi să ne rugăm pentru duşmanii 
noştri, nu numai dându-ne ca pildă pe Dumnezeu, ci dându-ne ca pildă chiar 
pe păcătoşi. Că spune: 

Dacă iubiţi pe cei ce vă iubesc pe voi, ce plată aveți? Nu şi vameşii 
fac acelaşi lucru? (Matei 5, 46). 

Aceasta o spune şi Pavel: încă nu v-aţi împotrivit până la sânge 
luptând cu păcatul (Evr., |2, 4). 

Dacă iubeşti pe vrăjmaşi eşti alături de Dumnezeu; dacă părăseşti 
această poruncă eşti alături de vameşi. Ai văzut că nu este atât de mare 
deosebire între porunci cât de mare este deosebirea între persoane? Să nu ne 
gândim, dar, că este grea porunca, ci să ne gândim şi la răsplată, să ne 
gândim cu cine ne asemănăm dacă o îndeplinim şi cu cine suntem egali dacă 
o călcăm. Domnul ne porunceşte să ne împăcăm cu fratele nostru şi să nu 
încetăm până ce n-am stârpit duşmănia; dar când vorbeşte de toți nu ne 
supune la această nevoie, ci ne cere numai atât cât depinde de noi, făcându- 
ne şi prin aceasta uşoară legea. Pentru că Hristos spusese mai înainte 
ucenicilor: Au prigonit pe profeții cei mai dinainte de voi (Matei 5, 12), de 
aceea, ca nu cumva din pricina acestor cuvinte să se poarte duşmănos cu 
iudeii, le porunceşte nu numai să îndure pe prigonitori, dar să-i şi iubească”. 
(Omilii la Matei, omilia XVIII, V, în col. PSB, vol. 23, p. 239) 


„În sfârşit aduce şi cununa strălucitoare a acestor porunci, zicând: 
Rugaţi-vă pentru duşmanii voştri (Matei 5, 44). Ne urcă pe cea mai înaltă 
culme a filozofiei! Că după cum este mai mult să fii pălmuit decât să fii 
blând, să-ți dai şi cămaşa odată cu haina decât să fii milostiv, să fu 
nedreptăţit decât să fii drept, să urmezi pe cel ce te loveşte şi te sileşte decât 
să fii făcător de pace, tot aşa este mai bine să binecuvântezi pe cei ce te 
prigonesc decât să fii prigonit. Vezi că Domnul ne urcă încetul cu încetul 
până la bolțile cerului? 

De ce am fi vrednici, oare, noi, care am primit porunca să fim 
asemenea lui Dumnezeu, când nu suntem egali nici vameşilor? Că vameşii, 
păcătoşii şi păgânii iubesc pe cei ce-i iubesc; când nu facem nici aceasta - că 
n-o facem odată ce pizmuim bunul nume al fraților noştri! - ce pedeapsă nu 
vom suferi stând mai jos decât păgânii, deşi ni s-a poruncit să depăşim pe 
cărturari? Spune-mi, cum vom vedea împărăția cerurilor, cum vom păşi 
pragurile acelea sfinte, când nu suntem mai buni nici decât vameşii? Aceasta 
a vrut să spună Hristos prin cuvintele: Nu şi vameşii fac acelaşi lucru?” . 
(Omilii la Matei, omilia XVIII, VI, în col. PSB, vol. 23, pp. 240-241) 


„Că atunci veţi primi şi mai mare răsplată când veţi arăta o dragoste 
atât de mare chiar față de cei pe care-i socotiți nevrednici. Nu vă spun 
cuvintele mele; iar voi n-aveţi alt învăţător pe pământ; şi eu vă dau ceea ce 
am primit; dându-vă nu cer nimic mai mult de la voi decât numai dragostea 
voastră. lar dacă sunt nevrednic şi de aceasta, voi fi totuşi îndată vrednic de 
ea, pentru că vă iubesc; că mi s-a poruncit să iubesc nu numai pe cei ce mă 

iubesc, ci şi pe duşmani. Cine ar fi, dar, atât de crud, cine atât de sălbatic, 
încât, după ce a primit o lege ca aceasta, chiar de-ar fi plin de nenumărate 
păcate, ar mai putea să întoarcă spatele şi să urască pe cei care-l iubesc? Ne- 
am împărtăşit din masa cea duhovnicească, să ne împărtăşim şi din dragostea 
cea duhovnicească! Dacă tâlharii de drumul mare îşi uită sălbăticia când stau 
la masă unii cu alții, ce cuvânt de apărare mai putem avea noi, care ne 
împărtăşim mereu cu trupul Domnului, dar nici blândeţea acelora n-o 
imităm? Pentru mulți oameni îndestulătoare pricină de iubire a fost nu numai 
masa, cl şi oraşul în care locuiau. Noi, însă, care trăim despărțiți unu de alții, 
de ce iertare mai suntem vrednici când avem şi acelaşi oraş şi aceeaşi casă şi 
aceeaşi masă şi aceeaşi cale şi aceeaşi uşă şi aceeaşi rădăcină şi aceeaşi viață 
şi acelaşi Păstor şi acelaşi împărat şi acelaşi învăţător şi acelaşi Judecător şi 
acelaşi Creator şi acelaşi Tată şi când toate ne sunt comune?!”. (Omilii la 
Matei, omilia XXXII, VII, în col. PSB, vol. 23, pp. 403-404) 


„Nu vă spun să murim pentru duşmanii noştri, deşi ar trebui s-o 
facem; dar, pentru că suntem mai slabi, spun deocamdată numai atât: cel 
puţin să nu duşmănim pe prietenii noştri, să nu invidiem pe cei ce ne fac 
bine. Nu spun deocamdată să facem bine celor ce ne fac rău; doresc şi asta; 
dar pentru că sunteți legați mult de cele pământeşti, vă spun atât: căutați să 
nu vă răzbunaţi! Sunt, oare, credinţa şi învăţătura noastră teatru, sunt făţărie? 
Pentru ce atunci faceți lucruri cu totul potrivnice credinței şi învăţăturii 
noastre? Nu s-au scris în zadar toate câte a făcut Domnul în timpul răstignirii 
ŞI care puteau să-i întoarcă pe iudei la credință. Nu s-au scris în zadar, ci ca 
tu să imiți bunătatea lui Hristos, să râvneşti iubirea Lui de oameni. Pe cei 
care au venit la EI să-L prindă i-a făcut să se dea înapoi şi să cadă la pământ 
(loan 18, 6), a vindecat urechea slugii arhiereului (Luca 22, 51), şi celor ce 
au venit să-L prindă le-a vorbit cu blândeţe (loan 18, 1-8). Când era sus pe 
cruce a făcut mari minuni: a întunecat soarele, a despicat pietrele, a înviat 
morți (Matei 27, 51-52), a înfricoşat în vis femeia judecătorului (Matei 27, 
19). Chiar când era judecat, S-a purtat cu multă blândețe; iar blândeţea Lui, 
nu mai puţin ca minunile, putea să-i atragă pe iudei la credință; a făcut 
nenumărate profeţii în timpul judecății; iar când era pe cruce a strigat: 
Părinte, iartă-le lor păcatul! (Luca 23, 34). Când era în mormânt, câte n-a 
făcut pentru mântuirea iudeilor! Dar după înviere nu i-a chemat, oare, îndată 
pe iudei, nu le-a iertat păcatele, nu le-a pus înainte mii şi mii de bunătăți? 
Poate fi, oare, ceva mai minunat ca aceasta? Cei care L-au răstignit şi L-au 
ucis au ajuns după răstignire fii ai lui Dumnezeu. Ce purtare de grijă o poate 
egala pe aceasta? 

Când auzim acestea să ne acoperim feţele de ruşine că stăm atât de 
departe de Acela Care ne-a poruncit să-L imităm. Să căutăm să vedem cât de 
departe stăm de EI, ca să ne osândim pe noi înşine, pentru că ducem război 
acelora pentru care Hristos Și-a dat sufletul Său, pentru că nu voim să ne 
împăcăm cu aceia pentru care, pentru ca să-i împace cu Dumnezeu, Hristos 
nu S-a dat înapoi nici de la junghiere”. (Omilii la Matei, omilha LXXIX, III, 
în col. PSB, vol. 23, pp. 901-902) 


„Oamenii pe care EI i-a umplut de mii de bunătăţi, cărora le-a făcut 
bine, nu o dată sau de două ori, ci de mai multe ori, L-au numit demonizat şi 
nebun şi nu numai că nu s-a răzbunat, ci n-a încetat să le facă bine. Şi ce zic 
eu, de a le face bine? El îşi dă viaţa Sa pentru ei şi îl roagă pe Tatăl Său 
pentru cei ce L-au răstignit. Aceste exemple, pe care ni le dă dumnezeiescul 
Mântuitor, să le urmăm la fel şi noi înşine, căci aceasta înseamnă a fi 
adevărat ucenicul lui lisus Hristos, fiind blând şi răbdător.” (Comentar la 
Evanghelia de la Ioan, omilia LX, 4, p. 300) 


„Nimic nu este mai potrivit ca să potolească mânia lui Dumnezeu ca 
a-i iubi pe vrăjmaşii voştri şi de a le face bine celor ce ne fac rău. Atunci 
când cineva v-a făcut vreun necaz, nu asupra lui trebuie să vă aţintiți voi 
privirile voastre, ci asupra diavolului, care l-a împins şi l-a îndemnat. 
Vărsaţi-vă toată mânia voastră împotriva diavolului şi aveţi milă de cel ce v- 
a supărat şi care este sub stăpânirea lui. Dacă minciuna vine de la diavol, cu 
atât mai mult prin influenţa lui se mânie fără motiv; atunci când cineva râde 
de voi, gândiți-vă că diavolul este cel ce-l însufleţeşte; aceste cuvinte nu pot 
să iasă din gura unui creştin. Unui creştin căruia 1 s-a poruncit să plângă şi 
care a auzit aceste cuvinte: Vai vouă celor ce râdeți acum! (Lc., 6, 25), dacă 
râde, dacă face necazuri, dacă se mânie, sigur nu merită mustrările noastre, 
ci el este vrednic de lacrimile noastre. lisus Hristos însuşi s-a tulburat 
gândindu-se la Iuda.” (Comentar la Evanghelia de la loan, omilha LXXXIV, 
3, p. 445) 


„Și cum este cu putință, zici, de a fi cineva fiu al lui Dumnezeu? 
Dezbrăcându-te de toate patimile omeneşti şi arătând blândeţe către cei ce te 
batjocoresc şi te nedreptăţesc, căci şi Tatăl tău cel ceresc astfel Se arată către 
cei ce Îl defaimă. De aceea, de multe ori zicând această vorbă, El n-a 
pronunţat-o simplu: ca să fiți deopotrivă Tatălui vostru, ci numai după ce le- 
a zis: Iubiți pe vrăjmaşii voştri, binecuvântaţi pe cei ce vă blestemă, faceți 
bine celor ce vă urăsc şi rugați-vă pentru cei ce vă vatămă şi vă prigonesc 
(Matei 5, 44); numai după aceasta, zic, a adăugat şi acest premiu. Nimic nu 

ne poate apropia atât de mult de Dumnezeu, şi nu ne face deopotrivă cu EI, 
ca această virtute la care suntem chemaţi. De aceea şi Pavel când zice: Fiți 
următori ai lui Dumnezeu (Eteseni 5, 1), spune ca să ne facem imitatori ai 
lui Dumnezeu şi prin aceasta.” (Omilii la Epistola către Romani a Sfântului 
Apostol Pavel, omilha XIX, p. 391) 


„Chiar de ar voi cineva să te sfâşie, totuşi tu să nu-l sfâşii, şi nici să 
rosteşti acea vorbă aspră: Dacă mă iubeşte, îl iubesc şi eu, iar dacă nu mă 
iubeşte pe mine ochiul cel drept, atunci îl scot pe el, căci asemenea vorbe 
sunt ale lui Satan, vrednice de vameşi şi de micimea de suflet a celor ce 
necredincioşi. Tu însă, care eşti chemat spre o viaţă mai înaltă, şi care eşti 
înscris în ceruri, eşti răspunzător şi de legi mai înalte. Deci nu vorbi de 
acestea, ci chiar când el n-ar voi să te iubească, tu să-i arăţi mai mare 
dragoste, ca astfel să-l poţi atrage spre tine. Căci şi el este un mădular al 
trupului tău, iar când un mădular al trupului nostru se rupe prin vreo 
împrejurare oarecare, atunci noi facem tot ce ne stă în putință de a-l uni 
iarăşi cu restul trupului, şi atunci mai multă îngrijire avem de el. Chiar şi 
plata ne va fi mai mare, dacă nevoind el a ne iubi, noi îl vom atrage spre noi, 
fiindcă dacă Hristos ne porunceşte de a chema la ospăț pe cei ce nu pot să ne 
răsplătească, ca astfel să se mărească răsplata, apoi cu atât mai mult trebuie a 
face aceasta fiind vorba de dragoste. Dacă cel iubit de tine te iubeşte şi el, 
atunci el singur ţi-a întors plata, pe când dacă nu te iubeşte, el a făcut prin 
aceasta pe Dumnezeu datornic către tine. Şi afară de aceasta, când el te 
iubeşte, nici nu are nevoie de vreo mare grabă sau de vreo mare favoare din 
partea ta, pe când dacă nu te iubeşte, atunci tocmai are nevoie de ajutorul 
tău. Deci cauza ajutorului nu o schimbă în cauza trândăviei tale, şi nici nu 
zice: Deoarece este într-o stare rea, de aceea nu mă interesez de el, fiindcă 
starea lui cea rea nu este nimic altceva decât răcirea dragostei. Tu, însă, 
încălzeşte pe cel răcit! 

Dar dacă el nu se încălzeşte? Zici tu. Ei bine, atunci tu stăruie în a-ţi 
face datoria ta. Dar dacă el — zici — se strică şi mai mult? lată că şi atunci el 
ît pricinuieşte o mai mare răsplată, şi tu dai o vie dovadă ca eşti adevărat 
urmaş al lui Hristos. Căci dacă semnul de distincţie al ucenicilor Lui este de 
a se iubi unii pe alţii, după cum zice: Întru aceasta vor cunoaşte toți că 
sunteți ucenici ai Mei, dacă veţi avea dragoste unii faţă de alții (oan 13, 
35), apoi a iubi până şi pe cei ce ne urăsc, poţi înţelege cât de mare virtute 
este. Și stăpânul tău se ruga şi iubea pe cei ce-l urau, şi cu cât erau mai slabi 
şi neputincioşi, cu atât şi el se îngrijea de dânşii, şi strigă zicând: Nu cei 
sănătoşi au nevoie de doctor, ci cei bolnavi (Matei 9, 12), şi primea cu 
mulțumire de a sta la ospăț cu vameşii şi cu păcătoşii, şi pe cât de mare 

necinste 1-a făcut adunarea iudeilor, tot pe atât de mare cinste şi îngrijire a 
arătat el către ei, sau mai drept vorbind, chiar mai mult. 

Pe EI, deci, imită-l şi tu. A-L imita pe El nu este un lucru mic şi 
nebăgat în seamă, căci fără de aceasta nu poate plăcea lui Dumnezeu nici 
chiar cel ce-L mărturiseşte pe EI, după cum zice şi Pavel. Să nu zici că Sunt 
urât, şi de aceea nici eu nu iubesc, căci tocmai pentru aceasta eşti îndatorat a 
iubi. De altfel, nici nu este cu putință ca iubind pe cineva, să fii urât 
numaidecât de acela, ci chiar de ar fi cineva fiară sălbatică, tot iubeşte pe cei 
ce-l iubesc pe el. Aceasta, zice, o fac şi păgânii şi vameşii (Matei 5, 46). 
Deci dacă fiecare iubeşte pe cei ce-l iubesc, dar încă cel ce este iubit chiar şi 
după ce el a urât pe altul, cum să nu iubească? Aceasta deci arat-o, şi să nu 
încetezi niciodată de a zice aceste cuvinte: Cu cât tu mă vei uri mai mult, cu 
atâta eu am să te iubesc mai mult! şi atunci ai potolit orice ceartă şi ai 
împrăştiat orice răceală. Boala aceasta vine sau de la mândrie, sau de la 
răceală; însă puterea dragostei pe amândouă acestea le încălzeşte şi le 
vindecă. Nu vezi pe cei amorezaţi cum sunt pălmuiţi, scuipați, ocărâți şi mii 
de alte rele pătimind de la acele femei de moravuri uşoare? Dar ce? Oare 
batjocorile acelea au slăbit amorul lor? Nicidecum, ci încă mai mult l-au 
aprins. Deşi poate acele femei de moravuri uşoare sunt dintr-un neam prost 
şi de disprețuit, pe când cei ce pătimesc batjocori din partea lor sunt poate 
din părinți buni, străluciți şi cu multă cinste în lume, totuşi nimic din acestea 
nu-i poate slăbi în dragostea lor, nici nu-i poate depărta de amantele lor. 
Oare nu trebuie să ne fie ruşine, că noi nu putem arăta nici măcar atâta 
dragoste aproapelui nostru, pe cât o arată cei amorezaţi către acele femei 
pierdute? Dragostea cea după Dumnezeu nu are la noi oare nici atâta putere, 
pe cât are amorul acela drăcesc? Şi nu înţelegi tu, că dragostea cea după 
Dumnezeu este cea mai puternică armă, contra diavolului? Nu vezi că 
demonul acela a stat de față, că a atras spre sine pe cel urât de tine şi că 
voieşte a-l dobândi de partea sa? Şi tu treci pe lângă el trădând premiul 
luptei? Căci fratele tău stă atunci în mijloc ca premiu, şi dacă tu sari în 
ajutorul lui, atunci ai câştigat cununa, iar dacă te-ai lenevit, atunci ai plecat 
neîncununat.” (Omilii la Epistola către Romani a Sfântului Apostol Pavel, 
omilia XXVII, pp. 495-497) 


„Aşadar, încetează de a mai spune acea vorbă satanică: Dacă ochiul 
mă urăşte (adică, dacă cel mai de aproape al meu mă urăşte), nici eu nu pot 
să-l văd. Nimic nu este mai urâcios ca această vorbă, deşi cei mai mulți o ţin 
aceasta drept dovadă a unui suflet nobil; nimic nu este nai dobitocesc, nimic 
mai prostesc, nimic mai nebunesc. De ceea tocmai eu jelesc, căci cele ale 
răutăţii se cred ca virtute; că a fi înfumurat şi a dispreţui pe aproapele, se 

crede a fi ceva strălucit şi cinstit, ceea ce este cursa cea mai mare a 
diavolului, căci, atunci răutatea este îmbrăcată în haine de sărbătoare, şi de 
aceea cu greu dispare. Pe mulți am auzit chiar eu lăudându-se şi fălindu-se 
că ei nici nu se apropie măcar de cei ce i-au disprețuit odată, deşi Stăpânul 
nostru se şi mândreşte pentru aceasta. De câte ori oamenii nu L-au 
batjocorit? De câte ori nu L-au disprețuit? Şi cu toate acestea, EI n-a încetat 
de a alerga în ajutorul lor. Aşadar nu spune că Nu pot vedea în ochi pe cei ce 
mă urăsc, ci zi mai bine: Nu pot să disprețuiesc pe cei ce mă dispreţuiesc. 
Acest cuvânt este al ucenicului lui Hristos, iar celălalt este al diavolului. 
Acest cuvânt face pe oameni străluciți şi slăviți, pe când acela îi face 
spurcaţi şi neruşinați. De aceea admirăm noi pe Moise, căci Dumnezeu i-a 
zis: Lasă-Mă dar acum să se aprindă mânia Mea asupra lor, să-i pierd, 
totuşi el n-a putut să-i dispreţuiască, deşi de multe ori îl dispreţuiseră, ci a 
răspuns lui Dumnezeu, zicând: Rogu-mă acum, de vrei să le ierți păcatul 
acesta, iartă-i; iar de nu, şterge-mă şi pe mine din cartea Ta, în care m-ai 
scris (leşirea 32, 10, 32), căci el era prieten al lui Dumnezeu şi urmaş — 
adică imitator — al Său. 

Deci să nu ne mândrim de cele de care trebuie tocmai să ne acoperim 
obrazul de ruşine, şi nici să vorbim vorbe de-ale destrăbălaților şi oamenilor 
JOSNICI: Știu eu cum să disprețuiesc mii ca el! Ci chiar de ar vorbi cineva aşa, 
noi să facem haz de el şi să-i astupăm gura, fiindcă el se mândreşte de cele 
de care ar trebui să se ruşineze.” (Omilii la Epistola către Romani a 
Sfântului Apostol Pavel, omiha XXVII, pp. 497-498) 


„ȘI după ce a fost răstignit Hristos ce n-a făcut pentru ei? Nu le-a 
trimis apostoli? Nu a făcut minuni? Nu a pus în mişcare totul pentru dânşii? 
Astfel deci trebuie a iubi pe duşmani, astfel trebuia a imita pe Hristos. Astfel 
a făcut Pavel. Fiind bătut cu pietre şi suferind de la ei mii de rele, el toate le 
făcea pentru dânşii.” (Comentariile sau Explicarea Epistolei către Efeseni, 
omilia VII, p. 70) 


„Poate că te vorbeşte cineva de rău? Tu iubeşte-l pe el. Dar cum este 
cu putinţă? zici tu. Este cu putință numai dacă tu ai voi. Dacă tu îl iubeşti, 
vorbindu-te de bine, nu ai nici un folos, fiindcă ai făcut aceasta nu pentru 
Domnul, ci pentru laudă. 

Poate că te-a vătămat cineva? Fă-i bine, căci dacă îi faci bine în 
schimbul binelui pe care şi tu l-ai avut de la el, nu ai făcut vreun lucru mare. 
A1 fost poate nedreptăţit şi păgubit mult! Tu caută să răsplăteşti cu cele 
contrare. Da, vă rog; căci numai aşa vom fi în buna orânduială cu cele ale 
noastre. Să încetăm de a mai nedreptăţi şi urî pe duşmani. Dumnezeu ne 

poruncește de a iubi pe vrăjmaşi, dar noi chiar şi pe EI, Care ne iubeşte, Îl 
alungăm.” (Tâlcuiri la Epistola întâi către Timotei, omilia a III-a, p. 46) 


„După cum se întâmplă cu pruncii, care purtați în braţe lovesc cu 
palma faţa tatălui lor, iar acestuia cu nimic nu-i scade dragostea de tată, tot 
aşa şi noi, chiar de am fi bătuţi de necredincioşi, totuşi cu nimic nu trebuie să 
ni se împuţineze dragostea către ei.” (Tălcuiri la Epistola întâi către Timotei, 
omilia a VI-a, p. 68) 


„Iubiți pe vrăjmaşii voştri. (Mt., 5, 44). lubeşte pe vrăjmaşii tăi, căci cu 
aceasta nu lor le faci bine, ci ţie însuți. Cum aşa? Apoi te faci egal lui 
Dumnezeu. Acela dacă este iubit de tine, n-a câştigat nici un lucru mare, căci 
este iubit de un egal al său, iar tu dacă iubeşti pe egalul tău, te faci deopo- 
trivă cu Dumnezeu. Ai văzut dar că nu lui îi faci bine, ci ție singur? Că 
premiul nu aceluia se dă, ci ție. Dar dacă acela este rău?, zici tu. Apoi cu 
atât mai mare va fi şi răsplata, şi în locul răutăţii lui tu trebuie a face bine, 
chiar de i-ai face cât de mult bine, iar el ar fi rău. Dacă acela n-ar fi rău tare, 
desigur că nici plata ta nu s-ar putea mări. Aşa că cauza de a nu-l iubi sub 
cuvânt că este rău, tocmai ea este cauza de a-l iubi. Depărtează de la tine pe 
antagonist, şi vei îndepărta motivul cununilor. Nu vezi pe luptători cum um- 
plând saci cu nisip, se exercită la luptă? Tu însă nu ai nevoie de a face aşa, 
căci viaţa este încărcată de cele ce te pot exercita la luptă, şi care te pot 
întări. Nu vezi că şi copacii cu cât vor fi mai mult legănaţi de vânt, cu atât se 
fac mai puternici şi mai deşi? Şi noi, dar, dacă vom fi îndelung răbdători, ne 
vom face mai puternici.” (Comentariile sau Explicarea Epistolei către 
Evrei, omilia XIX, p. 247) 


„Celor de pe timpul legii vechi nu li se cerea altceva decât să-şi 
iubească prietenii, acum însă fapta aceasta mare şi minunată este atât de 
nedesăvârşită, încât chiar dacă o îndeplineşti nu eşti întru nimic mai presus 
decât vameşii (Matei 5, 47).” (Despre Feciorie, 83, în vol. Despre Feciorie, 
Apologia vieţii monahale, Despre creşterea copiilor..., p. 142) 


„Cel ce are dragoste creştină, oricâte neplăceri ar suferi de la un 
om, nu încetează să-l iubească; căci nu este influențat de patimile sale, 
ci este insuflat de Iubire, de Hristos. Tocmai de aceea iubirea creştină, 
cum spunea Pavel, nicicând nu va pieri. 

Şi, adevărat, ce pricină ai putea aduce, pentru care să încetezi să-l 
mai iubeşti pe aproapele tău? Faptul că, pe când tu îl cinsteai, acela te 
înjura? Sau faptul că, pe când tu săvârşeai fapte bune în folosul lui, acela 

voia să te vatăme? Dar dacă-l iubeşti întru Hristos, aceste cauze te vor face 
nu să-l urăşti, ci să-l iubeşti şi mai mult. Căci toate cele care distrug iubirea 
obişnuită, născută din interes, întăresc iubirea creştină. Cum? În primul 
rând, întrucât cel care se poartă în chip vrăjmaş cu tine, îți aduce răsplată 
de la Dumnezeu; şi în al doilea rând, fiindcă acela, fiind bolnav 
duhovniceşte, are nevoie de compătimirea şi de sprijinul tău. 

Prin urmare, cel care are iubire adevărată continuă să-l iubească pe 
aproapele, chiar dacă acesta îl urăşte sau îl înjură sau îl ameninţă, cu 
mulțumirea că iubeşte pentru Hristos şi deci ÎI şi urmează pe Hristos, Care, 
asemenea iubire a arătat vrăjmaşilor Săi. Nu numai că S-a jertfit pentru cei 
care L-au urât şi L-au răstignit, dar L-a şi rugat pe Tatăl Lui să-i ierte: 
Părinte, iartă-le lor, că nu ştiu ce fac! (Luca, 23, 34).” (Din vol. 
Problemele vieţii, pp. 131-132) 


„Apostolul Pavel, după ce ne spune să îi binecuvântăm pe vrăjmaşi, 
ne mai îndeamnă: Bucuraţi-vă cu cei ce se bucură; plângeţi cu cei ce plâng 
(Rom., 12, 15). Aşadar, pentru că se poate ca să binecuvântăm cu buzele, dar 
în inima noastră să nu avem dragoste față de vrăşmaşii noştri, Sfântul 
Apostol ne îndeamnă să fim părtaşi la bucuriile şi tristeţile lor. În felul 
acesta, dovedim cu adevărat că-i iubim.” (Din vol. Problemele vieții, p. 
320) 


„Vrăjmaşii tăi, care au primit de la tine faceri de bine, îţi vor fi mari 
apărători în ziua judecaţii şi tu te vei slobozi de multe păcate. Şi deşi ai făcut 
nenumărate greşale, dar împlinind porunca care zice: lertați vrăjmaşilor 
voştri, ca şi Tatăl vostru să vă ierte greşalele voastre, vei lua iertare de toate 
păcatele tale. Iar aici îţi vei petrece viaţa cu bună nădejde şi pe toți îi vei 
avea prieteni. Căci cei ce văd că iubeşti aşa de mult pe vrăjmaşii tăi şi pe fiii 
acelora, cum nu vor dori să fie prieteni ai tăi, dorind să facă şi să pătimească 
toate pentru tine? lar când vei dobândi de la Dumnezeu atâta dragoste, încât 
pe toți îi vei avea doritori ţie de toate cele bune, ce întristare vei mai simţi? 
Şi cine va petrece viață mai fericită decât tine?” (Cuvânt cum că este 
primejdios a merge la teatre imorale care provoacă la desfrânări; cum că 
David, în cele ce a făcut lui Saul, a covârşit întru totul virtutea iertării, şi 
cum că a suferit cu blândeţe nedreptatea este la fel cu a da milostenie, în 
vol. Din ospăţul stăpânului, pp. 143-144) 


„Când vezi că-ţi cade vrăjmaşul în mâinile tale, nu crede că este 


vremea muncii lui, ci este vremea mântuirii lui, pentru că atunci să-ți fie mai 
milă de vrăjmaşul tău, când poți să-i faci mai rău şi nu-i faci. Deci de vom 

face aşa vrăjmaşilor noştri şi-i vom ierta de greşelile lor, care lucru este mai 
mare decât toate bunătăţile, ne vom învrednici de vom dobândi binele cel 
viitor şi veşnic, întru lisus Hristos Domnul nostru.” (Din vol. Mărgăritarele 
Sfântului loan Gură de Aur, p. 59) 


„lar de nu va vrea el nicidecum să te iubească, tu tot să arăţi spre 
dânsul dragoste ca să-l întorci către tine, că toți creştinii sunt ale tale 
mădulare, că mădularul când se va despărți de la trupul omului pentru vreo 
nevoie sau pentru vreo primejdie, facem meşteşuguri în tot felul ca să-l 
aducem la loc. Aşa se cade să facem şi pentru fratele care nu are dragoste, 
pentru că atunci ai mai mare laudă de la Dumnezeu când îl tragi la dragostea 
ta, că ne poruncește Dumnezeu să chemăm spre prietenie pe cei ce nu pot să 
ne răscumpere, ca să se înmulțească plata răscumpărării; cu mult mai mult se 
cade să facem aceasta pentru prietenia şi dragostea fratelui nostru; de iubeşti 
pe cineva şi te iubeşte şi el pe tine, iată că-ți răsplăteşte datoria prieteniei, iar 
cela ce iubeşte şi nu este iubit Îl face pe Dumnezeu datornic în locul aceluia 
(...) Că rea neputinţă este dacă se răceşte dragostea, dar tu încălzeşte 
mădularul acela ce s-a răcit.” (Din vol. Mărgăritarele Sfântului loan Gură 
de Aur, pp. 60-61) 


IUBIREA (roadele iubirii) 


„... aşa este iubirea: ni-i face prezenți în continuu pe prietenii noştri 
care sunt absenţi.” (Comentar la Evanghelia de la loan, omiha LXXXVII, 
3, p. 467) 


„Dar deoarece nimic nu este mai presus de iubirea de 
Dumnezeu, a aşezat-o deasupra tuturor, spunând: De-aş grăi în 
limbile oamenilor şi ale ingerilor, dar dacă n-am iubire, făcutu-m-am 
aramă sunătoare şi chimval zăngănitor. Și de-aş avea darul profeţiei şi 
de-aş cunoaşte toate tainele şi toată ştiinţa şi de-aş avea credința toată 
să pot muta şi munţii, dar dacă n-am iubire, nimic nu sunt (| Corinteni 
13, 1-2). Şi nu s-a oprit aici, ci a adăugat că, chiar moartea pentru 
credinţă ar fi nefolositoare, dacă lipseşte iubirea (1 Corinteni 13, 3). De 
ce a pus atât de mult bază pe însemnătatea iubirii? Întrucât cunoştea, ca un 
cultivator înţelept al sufletelor noastre, că, atunci când dragostea se 
înrădăcinează bine înlăuntrul nostru, vor răsări din ea, toate virtuțile.” 
(Din vol. Problemele vieții, pp. 137-138) 

„Dacă în societatea noastră ar stăpâni dragostea, n-ar exista 
deosebiri, n-ar fi sclavi şi oameni liberi, stăpâniţi şi stăpâni, săraci şi 
bogați, mici şi mari. De asemenea, diavolul şi demonii săi ar fi cu totul 
necunoscuţi şi lipsiţi de putere. Căci dragostea este mai puternică decât toate 
zidurile şi mai tare decât toate metalele. Pe ea n-o cuceresc nici bogăția, 
nici sărăcia; sau mai bine-zis, acolo unde stăpâneşte ea, nu există bogăție 
ŞI sărăcie, ci doar bunătățile amândurora: de la bogăție sărăcia le ia pe cele 
necesare întreţinerii sale, iar de la sărăcie bogăţia ia lipsa de griji. În 
felul acesta dispar şi grijile bogăției şi temerile sărăciei.” (Din vol. 
Problemele vieţii, p. 144) 


„Însă de ce vorbesc doar de foloasele pe care iubirea le 
provoacă celorlalţi? Iubirea în sine e atât de frumoasă! Cu câtă 
bucurie şi pace umple sufletul care o deţine! Acesta este unul din marile 
ei privilegii. Celelalte virtuți, precum postul, privegherea, înfrânarea, sunt 
însoţite de o anumită osteneală, şi de multe ori provoacă celorlalți invidie. 
Iubirea însă, dincolo de alte foloase ale sale, provoacă o dispoziţie foarte 
plăcută şi niciodată trudă. Aşa cum albina adună sucul de nectar din 
diferite flori şi-l duce în stup, la fel şi iubirea adună de pretutindeni 
bunătăţile şi le aduce în suflet, unde locuieşte. Şi rob dacă este cel ce are 
iubire în suflet, robia lui i se pare mai plăcută ca libertatea, pentru că se 
bucură să 1 se dea porunci decât să dea porunci, să slujească decât să fie 
slujit, să ajute decât să fie ajutat. Iubirea schimbă natura lucrurilor şi, având 
mâinile pline de toate bunătăţile, se apropie de noi cu blândeţe mai mare 
decât cea maternă şi cu dărnicie mai presus de cea împărătească. Lucrările 
ostenitoare şi grele le face uşoare şi lesnicioase, descoperindu-ne 
dulceaţa virtuţii şi amărăciunea răutății. Vă voi aduce câteva exemple: 

Să dăruieşti altora pare lucru greu, iubirea însă îl face uşor. Să iei de 
la ceilalţi pare ceva plăcut, iubirea însă îl face respingător. Să-i vorbeşti 
de rău pe ceilalți pare îmbucurător, iubirea însă îl face amar. Pentru iubire 
cea mai mare bucurie este să-i vorbească de bine şi să-i laude pe toți. 

Mânia iarăşi, oferă o mulţumire sălbatică, însă nu omului iubirii, 
fiindcă el nu cunoaşte mânia. Dacă semenul său îl necăjeşte nu se înfurie, 
ci izbucneşte în lacrimi, rugăminți şi implorări. Dacă-l vede pe semenul lui 
păcătuind, jeleşte şi se îndurerează sufleteşte. Dar durerea aceasta este 
dulce, căci lacrimile şi întristarea dragostei sunt mai presus de orice 
râsete şi orice bucurie. Pacea şi odihna pe care le simt cei ce plâng 
pentru fiinţele iubite n-o simt cei care râd. 

Poate că mă veţi întreba: Nu oricare iubire, fie ea şi abstractă, aduce 
bucurie? Nu. Doar iubirea adevărată aduce bucurie curată şi sănătoasă. ȘI 
iubirea adevărată nu este cea lumească, cea josnică, care are în ea răutate 
ŞI VICIu, Ci cea creştină, cea duhovnicească, cea pe care ne-o cere Pavel, cea 
care urmăreşte interesul aproapelui. Această iubire o avea Apostolul, care 
spunea: Cine este slab şi eu să nu fiu slab? Cine se poticneşte şi eu să nu 
ard? (Ul Corinteni 11, 29). 

Nimic nu-l mânie pe Dumnezeu cât nepăsarea noastră față de 
aproapele. De aceea a poruncit să fie pedepsit sever robul care a arătat 
neîndurare față de semenii lui. De aceea a spus că ucenicii Săi trebuie să 
aibă ca însuşire iubirea. Pentru că iubirea, în mod normal, duce la 
interesul pentru aproapele.” (Din vol. Problemele vieții, pp. 144- 
146) 


„Nimic nu umple mai mult sufletul de desfătare decât faptul de a 
iubi şi de a fi iubit.” (Din vol. Problemele vieții, p. 352) 

„Din iubire ies toate darurile. - Din iubire se nasc toate virtuțile. 
- Din iubire curge nesecata milostenie.” (Din vol. Bogăâțiile oratorice, 
p. 174) 


„La cel care iubeşte nici o jertfă nu-i este imposibilă, nici un 
efort nu-l costă, nici un devotament nu-i este povară. Smerenie, iubire, 
răbdare, iertarea generoasă, milostenia largă, faptele multiple ale 
milosteniei, râvna pentru suflete, zidirea şi exemplele sfinte: totul se 
adună, totul se strânge în sufletul care posedă iubirea.” (Din vol. 
Bogăţiile oratorice, p. 177) 


„lubirea ştie să schimbe în virtuți cele mai stricate înclinări ale 
noastre. Acolo unde se iubeşte nu poate fi vorba de certuri, de 
animozități, de mânii; avariția este necunoscută, răpirile şi furturile nu 
vor şti să existe, nedreptățile şi tristele lor urmări nu se vor aclimatiza 
niciodată acolo unde împărățeşte iubirea.” (Din vol. Bogăţiile 
oratorice, p. 177) 


IUDA ISCARIOTEANUL 


„Pentru că, spune-mi, cum a fost cu putință ca pe tine, cel neluat în 
seamă şi necunoscut de nimeni, El te-a chemat şi te-a făcut unul din cei 
doisprezece apostoli, te-a făcut părtaş învățăturii Lui, ţi-a făgăduit mii de 
bunătăţi, te-a învrednicit să faci minuni, te-ai împărtăşit la masa Lui ca toți 

ceilalți, din cuvintele, din călătoriile şi din apropierea zilnică de El şi toate 
acestea nu au fost de ajuns pentru a te împiedica de la acea faptă plină de 
ruşine? Din ce cauză L-ai vândut? Cu ce L-ai găsit vinovat, o, nenorocitule? 
Ce bine nu ţi-a făcut? Cunoştea bine cugetul tău şi n-a încetat nicicând de a-l 
îmboldi şi de a-i insufla cele cu privire la El. De multe ori a spus înaintea ta: 
Adevărat grăiesc vouă, că unul dintre voi Mă va vinde (Mt., 26, 21). De 
multe ori a mustrat fapta pe care urma s-o săvârşeşti, ba chiar ştiindu-te 
stăpânit de asemenea gânduri necurate, El te-a curăţat şi nu te-a scos din 
ceata sfântă a apostolilor; încă te mai suferea, încă te mai socotea ce pe unul 
dintre cei doisprezece apostoli, atât de mult te cinstea, atât de mult te iubea! 
Iar la urmă, o, de trei ori, nenorocitule, luând ştergarul şi încingându-se, a 
spălat cu mâinile Sale cele preacurate picioarele tale cele murdare şi nici 
prin aceasta n-a putut să te împiedice? Furai din banu săracilor, dar a răbdat- 
O şi pe asta, din dorinţa de a nu se ajunge la un rău şi mai mare, însă nimic 
nu te-a convins. Fiară sălbatică să fi fost, piatră, oare n-ar fi trebuit să te 
schimbi în faţa binefacerilor Lui, în faţa minunilor şi a învățăturilor Lui? 
Însă EI te chema chiar aşa sălbăticit cum erai şi prin faptele Sale minunate te 
îndemna mereu pe tine, cel mai nesimţitor decât pietrele! Însă tu cu nici un 
chip nu te-ai făcut mai bun decât pietrele! 

Vă miraţi, poate, de atâta sminteală din partea trădătorului? Temeţi-vă 
mai degrabă de nenorocirea lui! A devenit atât de nesimțitor din cauza iubirii 
de argint, din cauza dragostei după bani (...) Pe cei stăpâniți de ea îi face 
necucernici şi îi aduce la atâta nesimţire încât să nu cunoască pe Dumnezeu, 
chiar dacă ar fi primit din partea Lui mii de binefaceri.” (Omilii la Epistola 
către Filipeni, omilia a VII-a, pp. 120-122) 


„Întristează-te şi plângi cu amar, dar nu pentru lisus Cel vândut, ci 
pentru vânzător. Cel vândut a mântuit lumea, vânzătorul, însă, şi-a pierdut 
sufletul. Cel vândut stă la dreapta Tatălui în ceruri, vânzătorul, însă, este 
acum în iad, suferind chinul cel cumplit. Pe el plânge-l, pe el jeleşte-l, pentru 
el suspină, pentru că şi Stăpânul nostru pentru el a lăcrimat. Văzându-l lisus, 
spune Scriptura, S-a tulburat şi a zis: Unul din voi Mă va vinde (loan 13, 
21). Cât e de mare milostivirea Stăpânului! Că cel vândut plânge pentru 
vânzător! Văzându-l, lisus S-a tulburat şi a zis: Unul din voi Mă va vinde. 

- Pentru ce S-a întristat Domnul? 

- Pentru ca să ne arate şi dragostea Lui, dar totodată să ne şi înveţe că 
totdeauna este drept să plângem nu pe cel ce suferă rău, ci pe cel ce face 
rău.” (Omilia 1 la Vânzarea lui luda, |, în vol. Predici la sărbători 
împărăteşti şi cuvântări de laudă la sfinţi, pp. 45-46) 

„- Ca să cunoşti că, peste tot, scriitorii Sfintelor Scripturi le scriu pe 
toate aşa cum s-au întâmplat, cu adevăr, că nu ascund nimic, nici chiar pe 
acelea ce par de ocară. Tocmai acestea, ce par de ocară, acestea arată iubirea 
de oameni a Stăpânului. Pe vânzător, pe tâlhar, pe hoţ l-a învrednicit de atât 
de mari bunătăţi şi a continuat să-l ţină lângă EI până în cel din urmă ceas; îl 
sfătuia, îl îndemna, purta grijă de el în tot chipul. Nu e de vină Domnul dacă 
el n-a luat aminte. Dovada, femeia cea păcătoasă. Ea s-a mântuit că a luat 
aminte de ea însăşi. Ca să nu te deznădăjduieşti, dar, uită-te la femeia cea 
păcătoasă. Ca să nu te încrezi în tine, uită-te la luda. Amândouă sunt 
pustiitoare: şi încrederea, şi deznădejdea. Încrederea face să cadă pe cel ce 
stă, iar deznădejdea nu-l lasă pe cel căzut să se ridice. Pentru asta Pavel 
îndemna, zicând: celui ce i se pare că stă, să ia aminte să nu cadă (| Cor., 
10, 12). Ai şi o pildă, şi alta. Ucenicului 1 s-a părut că stă, şi a căzut, femeia 
păcătoasă era la pământ, şi s-a ridicat.” (Omilia I la Vânzarea lui luda, II, în 
vol. Predici la sărbători împărăteşti şi cuvântări de laudă la sfinţi, p. 48) 


„- Ce voiţi să-mi dați, şi eu vi-L voi da vouă? 
pune-mi, ludo, pentru ce ÎL vinzi? Ce vină mică sau mare ai avut să-l aduci 
de ai vândut pe Învățătorul? Că ţi-a dat putere peste draci? Că ţi-a dat putere 
să vindeci bolile? Că ţi-a dat putere să cureţi leproşi? Că ţi-a dat putere să 
învii morţi? Că te-a întărit împotriva tiraniei morţii? Această răsplată Îi dai 
tu pentru aceste binefaceri? 

Ce voiţi să-mi dați, şi eu vi-L voi da vouă? Ce nebunie! Dar, mai bine 
spus, ce iubire de argint! Iubirea de argint a născut toate relele. Iuda a vândut 
pe Învățătorul pentru că a poftit argintul.” (Omilia 1 la Vânzarea lui Iuda, 
III, în vol. Predici la sărbători împărăteşti şi cuvântări de laudă la sfinţi, pp. 
49-50) 


„Aşa este rădăcina cea rea a iubirii de argint. Înnebuneşte sufletele 
cuprinse de ea mai grozav ca dracii, le face să nu mai cunoască pe nimeni, 
Nici pe sine, nici pe vecini, nici legile firii, scoate pe om din minţi, îl face 
nebun. Uită-te câte bunătăţi a alungat din sufletul lui Iuda iubirea dea arginți. 
Legăturile cu Învățătorul, prietema, statul la masă, minunile, învăţătura, 
îndemnurile, sfaturile. Pe toate acestea iubirea de argint le-a dat uitării. A 
avut dreptate Pavel să spună: Rădăcina tuturor relelor este iubirea de argint 
( Tim., 6, 10).” (Omilia 1 la Vânzarea lui Iuda, UI, în vol. Predici la 
sărbători împărăteşti şi cuvântări de laudă la sfinți, p. 50) 

„Ce voiți să-mi dați, şi eu vi-L voi da vouă? Câtă nebunie cuprind 
aceste cuvinte! 

Spune-mi, ludo, dai pe Cel ce ţine toate, pe Cel ce are putere peste 
demoni, pe Cel ce a poruncit mării, pe Stăpânul întregii firi? 

Domnul, ca să înfrângă mândria lui luda şi ca să arate că dacă n-ar fi 
voit, n-ar fi fost vândut, ascultă ce face: în timpul vânzării, când au năvălit 
asupra Lui, cu ciomege, făclii şi lumini, i-a întrebat: Pe cine căutați? (loan 
18, 4). Şi ei nu cunoşteau pe Cel pe Care aveau să-L prindă. Atât era de 
neputincios luda să-L vândă, că nici nu-L vedea în faţa lui pe Cel pe Care 
trebuia să-l vândă, cu toate că erau făclii şi atâta lumină. Asta a vrut 
Evanghelistul să spună prin cuvintele: Aveau făclii şi lumini, dar nu-L 
vedeau. 

În fiecare zi Domnul îi aducea aminte lui Iuda, şi prin fapte şi prin 
cuvinte, arătându-i că vânzarea Îi era cunoscută. Nu-l mustra pe faţă înaintea 
tuturor, ca să nu-l facă mai neruşinat, dar nici n-a trecut sub tăcere vânzarea 
Sa, ca să nu creadă luda că nu o cunoaşte şi să încerce fără teamă vânzarea, 
ci necontenit spunea: Unul dintre voi Mă va vinde, dar nu-l dădea de faţă pe 
vânzător. Și a grăit Domnul multe cuvinte şi despre iad, multe cuvinte şi 
despre Împărăţia cerurilor, a arătat puterea ce-o are peste amândouă: puterea 
de a osândi pe păcătoşi şi puterea de a cinsti pe cei de ispravă. luda însă a 
disprețuit toate aceste cuvinte. Dumnezeu nu l-a atras cu sila, pentru că 
Dumnezeu ne-a făcut stăpâni să alegem şi faptele rele şi faptele bune, pentru 
că vrea să fim buni de buna noastră voie. De asta, dacă nu vrem, nu ne 
sileşte, nici nu ne forţează. Că dacă eşti bun cu sila, pentru că Dumnezeu ne- 
a făcut stăpâni să alegem şi fapte bune şi fapte rele, pentru că vrea să fim 
buni cu buna noastră voie. De asta, dacă nu vrem, nu ne sileşte, nici nu ne 
forțează. Că dacă eşti bun nu cu sila, atunci nu eşti bun. Aşa şi luda. Era 
stăpân pe voia lui, era în puterea lui să nu asculte şi să nu se plece în fața 
iubirii de argint. Dar pentru că n-a vrut, 1 s-a întunecat mintea, şi-a vândut 
mântuirea sa şi a zis: Ce voiți să-mi dați, şi eu vi-L voi da vouă? 
Evanghelistul, ca să pună în lumină orbirea şi nebunia lui Iuda, zice: În 
timpul năvalei, luda, cel ce a zis: <<ce voiți să-mi daţi i eu vi-L voi da 
vouă?>>, stătea alături de ei (loan 18, 5).” (Omilia I la Vânzarea lui luda, 
III, în vol. Predici la sărbători împărăteşti şi cuvântări de laudă la sfinţi, pp. 
50-51) 


„Domnul nostru lisus Hristos a fost dat în mâinile arhiereilor de 
ucenicul Lui. Dar tu, iubitule, când auzi asta, nu te întrista, nici nu te mâhni 
că a fost vândut Stăpânul. Dar, mai bine spus, suspină chiar şi plângi, dar nu 
pentru lisus Cel vândut, ci pentru cel ce L-a vândut, pentru Iuda. lisus Cel 

vândut a mântuit lumea, iar luda, vânzătorul, şi-a pierdut sufletul. lisus Cel 
vândut stă la dreapta Tatălui în ceruri, iar luda, vânzătorul, este acum în iad, 
suferind chinul cel veşnic şi cumplit. Pentru asta suspină, pentru asta 
lăcrimează, pentru că şi Stăpânul nostru lisus Hristos, când l-a văzut pe Iuda, 
S-a tulburat şi a lăcrimat. Văzându-] Iisus, spune Scriptura, S-a tulburat şi a 
zis: << Unul dintre voi Mă va vinde>> (loan 13, 21). 

- Şi pentru ce S-a tulburat? 

- Pentru că S-a gândit că Iuda, după atâta învăţătură, după atâtea 
sfaturi n-a simțit în ce prăpastie s-a aruncat. 

Văzând, dar, Stăpânul nebunia ucenicului, i S-a făcut milă de el şi de 
asta S-a tulburat şi a lăcrimat. Evangheliştii vorbesc mereu despre tulburările 
şi lacrimile Domnului ca să ne încredințeze de adevărul întrupărui Sale.” 
(Omilia a Il-a la Vânzarea lui luda (Cuvânt în Sfânta şi Marea Joi), |, în 
vol. Predici la sărbători împărăteşti şi cuvântări de laudă la sfinţi, pp. 59- 
60) 


„Ce voiți să-mi daţi, şi eu vi-l voi da vouă? 

Spune-mi, Iudo, asta te-a învăţat Învățătorul în atâta vreme? Atât de 
repede ai uitat desele Lui îndemnuri? Oare nu spunea Domnul: Să nu aveți 
aur, nici argint (Matei 10, 9), tocmai ca să pună capăt de la început marii 
tale nebunii după bani? Nu te sfătuia, zicând: Dacă te va lovi cineva peste 
obrazul cel drept, întoarce-i lui şi pe celălalt (Matei 5, 39)? Spune-mi, 
pentru ce ai vândut pe Învățătorul? Că ţi-a dat putere peste demoni? Că ţi-a 
dat putere să vindeci bolile? Că ţi-a dat putere să cureți leproşii? Că ţi-a dat 
putere să faci alte minuni la fel cu acestea? Această răsplată îi dai pentru 
aceste binefaceri?” (Omilia a Il-a la Vânzarea lui luda (Cuvânt în Sfânta şi 
Marea Joi), |II, în vol. Predici la sărbători împărăteşti şi cuvântări de laudă 
la sfinți, p. 65) 


„Cât este de mare iubirea de oameni a lui Hristos! Cât este de mare 
nerecunoştința lui luda! Stăpânul îl hrănea, iar robul L-a vândut! Robul L-a 
vândut, luând treizeci de arginți, iar Hristos şi-a vărsat Sângele Lui pentru 
noi. Şi Şi-ar fi dat Sângele Lui chiar spre iertarea păcatelor vânzătorului, 
dacă vânzătorul ar fi voit.” (Omilia a Il-a la Vânzarea lui luda (Cuvânt în 
Sfânta şi Marea Joi), V, în vol. Predici la sărbători împărăteşti şi cuvântări 
de laudă la sfinţi, p. 70) 


„Ce a făcut atunci diavolul? L-a tulburat şi i-a întunecat mintea 


cu tristeţe. S-a ținut de el până ce l-a făcut să se spânzure şi să plece astfel 
din această lume înainte să apuce să se pocăiască. Dacă trăia, putea şi el 

să se mântuiască, la fel ca cei care L-au răstignit pe Hristos. Dacă pe aceia 
1-a mântuit, rugându-Se pe Cruce Tatălui ceresc pentru ei, nu există nici o 
îndoială că şi pe cel care l-a trădat, dacă se pocăsa, avea să-l primească cu 
dragoste. Dar, vai! luda s-a înecat în marea tristeții şi a deznădejdii.” 
(Din vol. Problemele vieții, p. 343) 


IUDA (Domnul Hristos i-a oferit lui luda multe căi de 
îndreptare) 


„Cei ce au venit să-L prindă s-au dat înapoi şi au căzut la pământ 
atunci când Domnul a rostit câteva cuvinte. Dar pentru că nici aşa ei n-au 
părăsit neruşinarea lor, Domnul S-a dat pe Sine, aproape ca şi cum le-ar fi 
ZIS: Eu am făcut tot ce a depins de Mine, Mi-am descoperit puterea Mea, v- 
am arătat că încercați lucruri cu neputinţă de săvârşit. Am voit să curm 
răutatea voastră. Dar pentru că voi n-aţi voit, ci, dimpotrivă, stăruiți în 
nebunia voastră, iată Mă predau singur vouă. 

Am spus acestea ca să nu învinuiți pe Hristos, zicând: 

- Pentru ce nu l-a schimbat pe luda? Pentru ce nu l-a făcut înţelept şi 
blând? 

- Cum trebuia să-l facă blând? Cu sila sau de bunăvoința lui? Dacă |- 
ar fi făcut bun cu sila, n-ar fi ajuns bun, căci nimeni nu ajunge bun cu sila. 
Dacă Domnul trebuia să-l facă bun de buna lui voie, cu libera alegere a lui 
Iuda, atunci Hristos a făcut tot ceea ce putea să-i îndrepte voinţa şi sufletul. 
Dacă luda n-a voit să primească leacul, nu-i vina doctorului, ci a celui care 
n-a vrut să fie vindecat. Vezi dar câte a făcut Hristos ca să-l facă mai bun şi 
să-l mântuie! L-a învăţat toată filosofia, cu fapta, cu cuvântul; l-a făcut mai 
puternic decât dracii; l-a făcut să săvârşească multe minuni; l-a înfricoşat cu 
chinurile iadului, l-a îndemnat cu făgăduinţa Împărăției; necontenit l-a 
mustrat pentru gândurile lui ascunse; l-a mustrat, dar nu l-a dat de față; a 
spălat picioarele lui o dată cu ale celorlalți ucenici; a stat cu el la masă; n-a 
lăsat nimic la o parte, nici mare, nici mic. Dar el, de buna lui voie, a rămas 
neîndreptat.” (Omilia I la Vânzarea lui luda, III, în vol. Predici la sărbători 
împărăteşti şi cuvântări de laudă la sfinți, pp. 51-52) 


„Cât este de mare iubirea de oameni a lui Hristos! Cât este de mare 
nebunia lui luda! Ce nebunie! luda L-a vândut cu treizeci de arginți; dar 
Hristos nici după asta n-a refuzat să-Şi dea Însuşi sângele Lui cel vândut 
spre iertarea păcatelor vânzătorului, dacă Iuda ar fi vrut. 

Şi era şi luda de față şi a luat parte la Sfânta Masă. După cum a fost 
spălat pe picioare de Domnul o dată cu ceilalți ucenici, tot aşa a luat parte 

Iuda şi la Sfânta Masă, ca să nu aibă nici un cuvânt de apărare dacă stăruie în 
răutatea lui. Domnul 1-a arătat toată dragostea Sa, dar Iuda a continuat să-şi 
păstreze gândul său cel rău.” (Omilia 1 la Vânzarea lui luda, V, în vol. 
Predici la sărbători împărăteşti şi cuvântări de laudă la sfinţi, p. 55) 


„Ce mare e mila Domnului, ce mare-i bunătatea Lui! Cel vândut 
suferă pentru vânzător! Când Domnul l-a văzut pe luda că stăruie în răutatea 
lui, S-a tulburat şi a spus: << Unul dintre voi Mă va vinde>>. Uită-te câtă 
îndelungă răbdare, câtă iubire de oameni! Cruţă pe nerecunoscător, nu vrea 
să-l facă de ruşine! Dimpotrivă, bagă spaima în toți ucenicii, îi nelinişteşte, 
numai ca să-i dea prilej acestuia să-şi revină din nebunia lui. Dar când 
sufletul ajunge nesimțitor şi nu mai primeşte sămânţa evlaviei, nu mai 
primeşte nici îndemn, nici sfat. Se întunecă de patimă şi se aruncă în 
prăpastie. De asta nici luda n-a câştigat nimic de pe urma unei atât de mari şi 
îndelungi răbdări.” (Omilia a Il-a la Vânzarea lui luda (Cuvânt în Sfânta şi 
Marea Joi), |, în vol. Predici la sărbători împărăteşti şi cuvântări de laudă 
la sfinți, pp. 60-61) 


„+... să nu învinuiți pe Hristos, zicând: 

- Pentru ce nu l-a schimbat pe Iuda? Pentru ce nu l-a făcut mai bun? 

- Și cum trebuia să-l facă înțelept şi bun? Cu sila sau cu bunăvoința 
lui? Dacă l-ar fi făcut mai bun cu sila, n-ar fi ajuns bun, căci nimeni nu 
ajunge bun cu sila. Dacă Domnul trebuia să-l facă bun de buna lui voie, cu 
libera alegere a lui Iuda, atunci Hristos a făcut pe toate cele ce puteau să-l 
facă bun pe luda. Dacă luda n-a voit să primească leacurile, nu-i vina 
doctorului, ci-1 vina aceluia care a vrut să fie vindecat. 

Vrei să afli câte a făcut Hristos ca să-l facă mai bun? I-a dăruit putere 
ca să facă multe minuni, 1-a spus mai înainte despre vânzare, n-a lăsat nimic 
la o parte din ceea ce trebuia să-i facă să fie ucenic.” (Omilia a l-a la 
Vânzarea lui luda (Cuvânt în Sfânta şi Marea Joi), III, în vol. Predici la 
sărbători împărăteşti şi cuvântări de laudă la sfinţi, p. 66) 


IUDEII 


„Pe bună dreptate i-a numit loan şi pui de viperă! Se spune că puiul de 
viperă iese la lumină omorând pe aceea care i-a dat naştere, mâncându-i 
pântecele. Aşa au făcut şi saducheii şi fariseii; şi-au ucis părinţii, iar dascălii 

lor i-au sfâşiat cu mâinile lor257.» (Omilii la Matei, omilia XI, II, în col. PSB, 
vol. 23, p. 133) 


„Adevărată rasă de vipere, adevăraţi şerpi şi ceva mai răi, dacă este 
posibil; neam rău, adulter, stricat ...” (Comentar la Evanghelia de la Ioan, 
omilia XVI, 1, p. 76) 


„Şi fiindcă ei n-au mers după Dânsul, atunci El Însuşi merge după ei, 
îndreptându-i şi împiedicându-i de a duce mai departe răutatea, purtându-se 
cu ei întocmai ca şi un părinte iubitor față de copilul său cel îndărătnic întru 
totul, pretutindeni însoţindu-i şi urmărindu-i. De aceea nu numai pe leremia 
îl trimitea în Egipt, ci şi pe lezechiel în Babilon, tot în acest scop. Iar profeţii 
nu se împotriveau, fiindcă vedeau pe Stăpânul lor iubindu-i atât de mult. 
Profeţii se purtau faţă de ei după cum s-ar purta un rob recunoscător, care ar 
milui pe un copil decăzut, în cinstea tatălui său care e amărât şi întristat de 
purtarea copilului. Şi ce nu au pătimit proorocii pentru ei? Erau tăiați cu 
fierăstrăul, alungați, batjocoriți, ucişi cu pietre, şi mii de rele sufereau, iar 
după toate acestea alergau iarăşi în ajutorul lor. Nici Samuel n-a lipsit a 
plânge pe Saul, deşi fusese batjocorit de acesta şi suferise rele nevindecate. 
Cu toate acestea, nu-şi mai amintea de acele rele, ci-l plângea întruna. 
leremia a compus pentru poporul iudeu şi plângeri scrise, şi când mai marele 
perşilor 1-a dat voie, acordându-i toată libertatea de a locui unde va voi, ela 
preferat să stea acolo şi să împărtăşească cu poporul său toate relele şi 
ticăloşiile în ţară străină. Tot aşa şi Moise, părăsind palatele împărăteşti, a 
alergat la nenorocirile lor. Daniel, timp de douăzeci şi mai bine de zile, a stat 
nemâncat, supunându-se singur la un astfel de post greu, numai ca să-i 
împace cu Dumnezeu. Şi cei trei tineri, pe când se aflau în cuptorul cu foc şi 
într-o aşa de mare văpaie, îi adresau rugăciuni pentru dânşii. Nu erau 
mâhniţi pentru ei înşişi, scăpaţi din acel cuptor în mod miraculos, ci fiindcă 
atunci mai ales simțeau a avea mai mult curaj, de aceea se rugau pentru ei. 
De aceea şi ziceau: Cu suflet zdrobit şi cu duh umilit să fim primiţi de Tine 
(Cântarea celor trei tineri, 15). Pentru ei şi lisus al lui Navi şi-a rupt hainele; 
pentru ei şi lezechiel plângea şi se văicărea, văzându-i în nenorociri. Pentru 
el şi Isaia zicea: Lăsaţi-mă să plâng amar (Isaia 22, 4), iar mai înainte de 
aceasta, fiindcă nu îndrăznea a se ruga pentru izbăvirea de toate relele, cerea 





*57 În cele din urmă, L-au ucis pe Hristos, Binefăcătorul lor şi al întregii lumi. Nici după 


ce a înviat nu au crezut în EL, ci au uneltit vicleşuguri pentru a ascunde adevărul Învierii, 
prigonindu-L pe El şi pe urmaşii Lui, izbind mai departe cu piciorul în ţepuşă, 
neînțelegând, în nebunia şi învârtoşarea inimii lor, că nu te poți împotrivi lui Dumnezeu 
fără să te răneşti. - n.n. 

un termen oarecare şi zicea: Până când, Doamne! (Isaia 6, 11).” (Omilii la 
Epistola către Romani a Sfântului Apostol Pavel, omiha XIV, pp. 277-278) 


„Să nu vă miraţi că i-am făcut ticăloşi pe iudei. Sunt într-adevăr 
ticăloşi şi nesăbuiţi. Le-au căzut în braţe din cer atâtea bunătăţi, şi ei cu mare 
grabă le-au zvârlit şi le-au aruncat. Le-a răsărit de cu vreme Soarele 
dreptăţii, dar au întors spatele razei şi stau în întuneric. Noi am trăit în 
întuneric, dar am fost atraşi spre lumină şi am scăpat de întunericul rătăcirii. 
Ei au fost ramurile rădăcinii celei sfinte, dar s-au rupt (Cf. Rom., 11,17). Noi 
n-am avut nici o părtăşie cu rădăcina, dar am dat rod de bună-credinţă. Ei 1- 
au citit pe profeți de mici copii, dar L-au răstignit pe Cel profeţit. Noi n-am 
auzit cuvintele cele dumnezeieşti, dar ne-am închinat Celui profețit. De 
aceea sunt iudeii ticăloşi, că aruncă bunătăţile trimise lor, în timp ce alți le 
răpesc şi le atrag spre ei. Ei au fost chemaţi la înfiere, dar au căzut în rândul 
câinilor. Noi am fost câini, dar datorită harului lui Dumnezeu am fost în 
stare să îndepărtăm de la noi starea de dobitocie de mai înainte şi să ne 
urcăm la cinstea de fu”. (Către iudei, cuv. I, 2, în vol. Cuvântări împotriva 
anomeilor. Către iudei, pp. 243-244) 


„Nu sunt oameni mai ticăloşi decât iudeii! Totdeauna aleargă 
împotriva mântuirii lor! Când trebuiau să păzească legea, o călcau în 
picioare, acum însă, când a încetat legea, se ambiţionează să o păzească. 
Poate fi oare om mai de plâns decât ei, care-L mânie pe Dumnezeu nu numai 
prin călcarea legii, ci chiar prin păzirea ei? De aceea se spune în Scriptură: 
Voi cei tari în cerbice şi netăiați împrejur la inimă, voi pururea staţi 
împotriva Duhului Sfânt (Fapte 7, 51). Nu numai pentru că voi călcaţi legea, 
CI şi pentru că voiţi să o păziţi atunci când nu mai e timpul s-o păziţi: tari în 
cerbice. Bine le-a spus: tari în cerbice! Că n-au luat asupra lor jugul lui 
Hristos, deşi era bun; căci jugul lui Hristos nu-i nici greu, nici povară!” 
(Către iudei, cuv. I, 2, în vol. Cuvântări împotriva anomeilor. Către iudei, p. 
244) 


„Este timpul să arăt că şi demonii locuiesc acolo, nu numai în 
sinagogă, ci chiar în sufletele iudeilor. Domnul spune: Când duhul cel 
necurat iese din om, umblă prin locuri fără de apă, căutând odihnă, dacă nu 
găseşte, spune: <<Mă voi întoarce în casa mea>>. Atunci merge şi ia cu el 
alte şapte duhuri mai rele decăt el şi intră în el; şi vor fi cele de pe urmă ale 
omului aceluia mai rele decât cele dintâi. Aşa va fi şi cu neamul acesta 
viclean. (Matei 12, 42-45, Luca 11, 24-26). Ai văzut că locuiesc draci în 
sufletele lor? Ai văzut că iudeii de acum sunt mai răi decât cei de mai 

înainte? Și pe bună dreptate! Atunci îi cinsteau pe profeţi, dar acum insultă 
pe Insuşi Stăpânul profeților”. (Cărre iudei, cuv. I, 6, în vol. Cuvântări 
împotriva anomeilor. Către iudei, p. 256) 


„Trebuie oare să le dăm bună ziua, să le adresăm cuvânt? Nu trebuie 
oare să fugim de ei ca de ciumă şi ca de o boală a întregii lumi? N-au 
săvârşit ei tot felul de răutăți? N-au cheltuit toți profeții multe şi lungi 
cuvinte pentru învinuirea lor? Ce grozăvie, ce chip de nelegiuire nu este 
întunecată de crimele lor? I-au jertfit pe fii şi pe fiicele lor demonilor; n-au 
vrut să ştie de odraslele lor, au uitat durerile naşterii, au călcat în picioare 
creşterea de copii, au răsturnat din temelii legile înrudirii, au ajuns mai răi 
decât fiarele. Fiarele de multe ori îşi dau viața şi disprețuiesc propria lor 
mântuire ca să-şi apere puii; iudeii, fără să-i silească cineva, i-au înjunghiat 
pe cei născuţi din ei, ca să slujească duşmanilor vieții noastre, blestemaţilor 
draci. De ce să ne cutremurăm mai întâi: de necredința lor sau de cruzimea şi 
de neomenia lor? Că şi-au jetfit fii sau că au jertfit demonilor? Dar prin 
destrăbălarea lor n-au lăsat oare în umbră cele mai desfrânate animale? 
Ascultă ce spune Profetul despre desfrânarea lor: 4u ajuns nişte cai 
înnebuniţi după iepe! Fiecare nechează după femeia aproapelui său (ler., 5, 
8). N-a spus: fiecare o dorea pe femeia apropelui, ci a arătat foarte bine 
nebuneasca lor desfrânare folosindu-se de cuvântul a necheza, care exprimă 
desfrânarea la cai. 

Despre ce altceva voiţi să vă mai vorbesc? Despre jafurile lor, despre 
lăcomia lor, despre trădarea sărăcilor, despre hoţiule lor, despre neguţătoriile 
lor? Dar o zi întreagă nu mi-ar ajunge ca să vorbesc despre toate!” (Către 
iudei, cuv. 1, 6-7, în vol. Cuvântări împotriva anomeilor. Către iudei, pp. 
256-257) 


„Păcatul acesta al uciderii lui Hristos este mai mare decât toate 
păcatele. Prin urmare, este de prisos cuvântul vostru că robia voastră de 
acum se datorează păcatelor voastre de fiecare zi. Nu din pricina vieții 
voastre deci, ci din pricina acelei îndrăzneli sunteţi în robia de azi. Pentru că 
dacă n-ar fi aceasta, Dumnezeu nu Şi-ar fi întors faţa de la voi atâta vreme, 
chiar de ați fi săvârşit mii de păcate”. (Către iudei, cuv. VI, 3, în vol. 
Cuvântări împotriva anomeilor. Către iudei, p. 348) 


„De aceea şi eu îi urăsc pe iudei, pentru că au Legea, dar ocărăsc 
Legea şi încearcă să-i amăgească pe cei simpli. Vina nu le-ar fi atât de mare 
dacă ar lupta împotriva lui Hristos fără să creadă în profeți. Aşa însă, sunt 
lipsiţi de orice iertare, pentru că spun că ei cred în profeție, dar ocărăsc pe 


1518 


Cel profețit de ei”. (Cărre iudei, cuv. VI, 6, în vol. Cuvântări împotriva 
anomeilor. Către iudei, p. 358) 


„Nimeni să nu osândească îndrăzneala cuvintelor mele! Cea mai mare 
îndrăzneală şi nelegiure este a nu gândi aşa despre iudei. Nu trebuie oare să-i 
judec astfel când se iau la harță cu Dumnezeu, când se împotrivesc Duhului 
Sfânt?” (Către iudei, cuv. VII, 1, în vol. Cuvântări împotriva anomeilor. 
Către iudei, p. 362) 


„Nu mai este nici preoția Vechiului Testament şi nici nu va mai fi!” 
(Către iudei, cuv. VII, 4, în vol. Cuvântări împotriva anomeilor. Către iudei, 
p. 372) 


„O, câtă nerecunoştință! O, câtă nesimţire! Acesta era pururea 
obiceiul lor: când se lasă în delăsare, se abat şi uită de Binefăcător; iar când 
sunt strâmtorați cât de puţin atunci se pleacă şi se smeresc. Pentru aceea şi 
fericitul David, arătând aceasta, a zis: Când îi ucidea pe ei, atunci Îl căutau 
(Ps., 77, 34).” (ndemnul aceluiaşi ca să ne depărtăm de desfătări, de lux şi 
de beţie mai mult decât orice, buna măsură. Cuvânt către neofiţi, în vol. 
Cateheze baptismale, p. 88) 


IUDEII (atitudinea unora dintre iudei faţă de Mântuitorul) 


„lar după ce a început minunile, câte calomnii? Unu ÎL numeau 
samaritean şi demonizat zicând: Eşti samaritean şi ai demon (In., 8, 48), alții 
Îl numeau înşelător zicând: Acesta nu e de la Dumnezeu, ci înşeală mulțimea 
(In., 7, 12); alţii Îl numeau vrăjitor zicând: Cu stăpânul demonilor scoate pe 
demoni (Mt., 9, 34), şi repetau necontenit acestea şi-L numeau potrivnic al 
lui Dumnezeu, mincinos şi bețiv şi prieten al celor ticăloşi şi stricaţi. Căci 
zice EL: A venit Fiul Omului mâncând şi bând, şi ei zic: lată om mâncăcios 
şi băutor de vin, prieten cu vameşii şi păcătoşii (Lc., 7, 21). iar când a vorbit 
cu desfrânata L-au numit prooroc mincinos zicând: Dacă ar fi prooroc, ar şti 
cine este femeia aceasta care vorbeşte cu el (Lc., 7, 39). Şi în fiecare zi îşi 
ascuţeau dinții împotriva Lui. Şi nu numai iudeii se războiau cu EI, dar nici 
chiar cei care păreau a fi fraţi nu se purtau sănătos față de EI, ci războiul s-a 
iscat chiar din casa Lui. Vezi, aşadar, cum chiar şi aceştia erau stricaţi, din 
cele pe care le-a adăugat evanghelistul zicând: Wici chiar frații Lui nu 
credeau în El (n., 7, 25). 

Dar pentru că mi-ai amintit de mulți oameni care s-au poticnit şi au 
rătăcit, gândeşte-te cât de mulți s-au poticnit în vremea răstignirii? Unul L-a 

vândut, alții au fugit, alții L-au tăgăduit şi părăsindu-L toţi a fost dus legat El 
Singur. Gândeşte-te câți L-au văzut mai înainte lucrând semnele, înviind 
morți, curățind leproşi, izgonind demoni, înmulţind pâini, lucrând şi celelalte 
lucruri uriaşe, şi în vremea aceea s-au poticnit văzându-L dus şi legat singur 
escortați de soldații de rând, urmat de preoți iudei care făceau gălăgie şi 
turbare, şi pe toți vrăjmaşii avându-L singur în mijlocul lor amenințat de ei, 
iar pe vânzătorul (Iuda) de faţă şi vesel în acest timp? Dar când L-au 
biciuit? Pe cât se pare era o mulțime nesfârşită. Fiindcă era un strălucit 
paznic care-i aduna pe toți şi o metropolă era cea care primea drama 
nelegiuirii în miezul zilei. 

Gândeşte-te câți erau de faţă atunci şi s-au poticnit văzându-L legat, 
biciuit, şiroind de sânge, anchetat de tribunalul guvernatorului şi nefiind de 
față nici un ucenic? Dar când au început să se facă împotriva Lui una după 
alta acele necontenite batjocuri şi când Îl încununau cu spini, când Îl 
îmbrăcau în mantie, când îi puneau în mână o trestie, când I se închinau 
căzându-l la picioare, când puneau în mişcare tot felul de batjocuri şi de râs? 
Câţi gândeşti că s-au scandalizat, câţi s-au tulburat, câţi s-au mâhnit când ÎI 
loveau peste obraz şi-l spuneau: Prooroceşte-ne, Hristoase, cine-i cel ce te-a 
lovit (Mt., 26, 62), când L-au dus şi L-au purtat de acolo până acolo, şi şi-au 
pierdut toată ziua în aceasta: în batjocuri, ocară şi râs în mijlocul unui teatru 
alcătuit din spectatori iudei? Dar când L-a pălmuit sluga arhiereului? Dar 
când soldaţii au împărțit hainele Lui? Dar când a fost urcat pe cruce gol 
purtând pe spate semnele bicelor şi L-au atârnat de ea? Fiindcă nici atunci 
fiarele sălbatice nu s-au înmuiat, ci s-au făcut şi mai înnebunite, au întins 
încă mai mult tragedia şi au sporit batjocura. 

Căci unii spuneau: Tu Care dărâmi templul şi în trei zile Îl înalți, iar 
alții ziceau: Pe alții i-a mântuit, dar pe Sine însuşi nu poate să Se 
mântuiască (Mt., 26, 40). Dar când L-au batjocorit dându-l să bea dintr-un 
burete fiere şi oţet? Dar când tâlharii Îl ocărau? Dar când — lucrul acela 
înfricoşător şi preanelegiuit, de care vorbeam şi mai sus — au spus că tâlharul 
şi spărgătorul acela, plin de mii de omoruri, e mai demn de a fi eliberat decât 
El şi L-au preferat împotriva alegerii judecătorului pe Baraba, vrând nu 
numai să-L răstignească, dar şi să-L îmbrace într-o reputație proastă? Căci 
socoteau că din acestea pot face astfel încât El să apară mai rău decât 
tâlharul şi atât de nelegiuit încât n-a putut fi scăpat nici de iubirea de oameni, 
nici de vrednicia sărbătorii. Fiindcă toate acestea le-au făcut ca să-l 
calomnieze reputația, căci de aceea au răstignit împreună cu El doi tâlhari. 
Dar adevărul n-a fost umbrit, ci a strălucit încă mai mult.” (Scrisori din exil, 
17 scrisori către Olimpiada, scrisoarea VII, 3e-4a,b,c, în vol. Scrisori din 

exil. Către Olimpiada şi cei rămaşi credincioşi. Despre deprimare, suferință 
şi Providenţă..., pp. 147-149) 


IUDEII (unii dintre iudei Îl tăgăduiesc pe Mântuitorul 
Hristos) 


„Ce cuvânt de dezvinovăţire ar mai putea găsi iudeii că n-au primit 
pe Hristos după ce au avut mărturiile atâtor profeți, după ce au văzut că 
magii L-au primit numai prin arătarea unei stele şi că s-au închinat 
Celui născut? Ceea ce au făcut cu ninivitenii, trimițând pe Iona (Iona 1, 
2), ceea ce au făcut cu samarineanca (loan 4, 7), cu cananeanca (Matei 15, 
22), aceea au făcut şi cu magiui. De asta le şi spunea Hristos: Bărbăţii 
niniviteni se vor scula şi-i vor osândi! Împărăteasa de la miazăzi se va 
scula şi va osândi neamul acesta (Matei 12, 41, 42). Îi vor osândi, că aceia 
au crezut în El pe temeiul unor mărturii foarte slabe, pe când iudeii n-au 
crezut, deşi au avut cele mai puternice mărturii”. (Omilii la Matei, omilia 
VI, III, în col. PSB, vol. 23, p. 80) 


„Tu, însă, uită-mi-te cât de precişi sunt profeţii! Profetul Isaia a vestit 
mai dinainte naşterea, zicând: Și ar fi dorit să fi fost arse cu foc, că Prunc s-a 
născut nouă, Fiul, şi ni s-a dat nouă (Isaia 9, 5-6). Dar iudeii tulburându-se 
n-au căutat să vadă ce s-a întâmplat, nici să meargă după magi, nici să-L 
afle. Aşa au fost iudeii! Mai certăreți şi mai nepăsători decât toţi oamenii. 
Ar fi trebuit ca chiar ei să se mândrească că printre ei s-a născut 
împăratul, că au atras la ei pe perşi, că au să aibă pe toți oamenii supuşi 
lor, că lucrurile mergeau spre mai bine şi că împărăția lor ajunsese chiar 
de la început aşa de strălucită. Dar ei nici aşa nu s-au făcut mai buni; şi 
doar nu de mult scăpaseră de robie. Dar chiar dacă iudeii n-ar fi ştiut 
nimic de aceste lucruri înalte şi nespuse, era firesc să se gândească, numai 
pe temeiul celor petrecute sub ochii lor, că dacă acum tremură atâta de 
împăratul nostru abia născut, cu mult mai mult se vor teme şi se vor 
supune Lui mai târziu, când Pruncul va creşte şi când cele ale noastre vor 
fi mai strălucite decât cele ale barbarilor. Dar nimic din acestea nu i-a 
trezit. Atât de mare le era prostia şi o dată cu asta şi invidia”. (Omilii 
la Matei, omiha VI, IV, în col. PSB, vol. 23, p. 83) 


„Dar uită-te la nespusa purtare de grijă a lui Dumnezeu faţă de idei! A 


sădit vie, a înzestrat-o cu tot ce-i trebuia, a desăvârşit-o. Când i-au ucis 
slugile, a trimis alte slugi; când le-au ucis şi pe acelea, a trimis pe Fiul Său; 

după ce şi Fiul a fost ucis, Tatăl îi cheamă la nuntă; dar n-au voit să vină; 
apoi a trimis alte slugi; dar ei le-au ucis şi pe acelea. Şi numai atunci îi ucide 
şi pe ei, când nu li se mai putea vindeca boala. Că boala lor era de 
nevindecat se vede de acolo că ei n-au crezut, în timp ce desfrânatele şi 
vameşii au crezut. Deci iudeii sunt osândiți nu numai pentru că au săvârşit 
acele nelegiuiri, ci şi pentru că alţii au putut săvârşi fapte bune”. (Omilii la 
Matei, omilia LXIX, I, în col. PSB, vol. 23, p. 794) 


„Căci ce iertare mai pot avea cei care au văzut puterea Lui strălucind 
pretutindeni şi cuprinzând în scurtă vreme întreaga lume, dar ei stăruiesc 
încă în încăpăţânarea lor? Că a fost propovăduită atunci Evanghelia 
pretutindeni, ascultă ce zice Pavel: Evanghelia fiind propovăduită la toată 
făptura cea de sub cer (Col. 1, 23). Aceasta este şi cel mai mare semn al 
puterii lui Hristos, că în douăzeci sau treizeci de ani cuvântul Evangheliei a 
ajuns până la marginile lumii.” (Omilii la Matei, omiha LXXV, II, în col. 
PSB, vol. 23, p. 852) 


„Luaţi, dar, un miel fără cusur, de parte bărbătească, de un an, 
şi jertfiți-l. Ungeţi cu sângele lui uşorii uşilor casei voastre (le spune 
Moise — n.n.) pentru ca, venind îngerul, să-i cruţe din pricina chipului 
sângelui de pe uşorii uşilor, dacă nu-i cruța de dragul lor. Acestea s-au 
făcut nu din pricina îngerului, ci din pricina sângelui, care i-a mântuit 
pe iudei. Nu putea, oare, îngerul să cunoască deosebirea dintre egipteni 
şi iudei? Nu putea să-i cunoască pe egipteni şi evrei, el, care cunoştea 
pe cei întâi născuți? Deci, când te ocărăşte iudeul şi-ţi spune: 
Nădăjduieşti în sânge?, spune-i şi tu lui: Nu îți este ruşine, 
neruşinatule? Tu ai fost mântuit cu sânge de oaie, şi eu să nu mă 
mântuiesc cu Sângele Stăpânului meu?” (Cuvânt la Fericitul Avraam, 
III, în vol. Predici la sărbători împărăteşti şi cuvântări de laudă la 
sfinți, p. 568) 


„Au auzit iudeii un glas din ceruri, nu glasul Fiului, ci glasul Tatălui, 
grăind despre Hristos la râul Iordanului: Acesta este Fiul Meu cel iubit 
(Matei 3, 17), şi iudeii au spus: Acesta este înşelătorul (Matei 27, 63). Ai 
văzut război pe faţă? Ai văzut luptă vădită? Ai văzut că în orice împrejurare 
este nevoie de simțăminte înalte, de suflet cinstit, care să nu fie cuprins mai 
înainte de patimă?” (Despre schimbarea numelor, cuv. III, în vol. Despre 
schimbarea numelor. Despre răbdare. Despre milostenie..., p. 53) 

„Dar pentru că nu era lămurit despre cine spune glasul cuvintele ce le 
spunea, a venit şi Duhul cel Sfânt în chip de porumbel, atrăgând glasul 
asupra capului lui Hristos. Dar cu toate că L-a predicat pe Hristos şi cu 
glasul, cu toate că L-a arătat şi cu Duhul, iar mai târziu şi loan striga: Nu 
sunt vrednic să-l dezleg cureaua încălțămintelor (Luca 3, 16), cu toate că au 
fost şi alte mii şi mii de mărturii, şi cu fapta şi cu cuvântul, iudeii au rămas 
față de toate orbi; dar, mai bine spus, le-au văzut pe toate, dar n-au dat 
ascultare nici celor spuse, nici celor săvârşite, pentru că sufletul lor era 
cuprins mai dinainte de nebunia de a dobândi slavă de la oameni. Aceasta o 
spune evanghelistul: că mulţi iudei au crezut în EI, dar nu-L mărturiseau din 
pricina căpeteniilor, ca să nu fie scoşi afară din sinagogă (loan 9, 22; 12, 42). 
Chiar Hristos spunea: Cum puteți crede voi care primiţi slavă unii de la alții, 
şi nu căutați slava cea de la singurul Dumnezeu? (loan 18, 4).” (Despre 
schimbarea numelor, cuv. III, în vol. Despre schimbarea numelor. Despre 
răbdare. Despre milostenie..., pp. 53-54) 


IUDEII (unii dintre iudei nu L-au mărturisit pe Hristos şi L- 
au trădat) 


„Acela (evreii — n.n.) l-au trădat din plăcere faţă de oameni. Ei ştiau că 
lisus Hristos este Fiul lui Dumnezeu cel unic, dar nu l-au mărturisit din 
teamă pentru mai marii lor, şi pentru a nu fi aruncaţi din sinagogă.” 
(Comentar la Evanghelia de la loan, omiha VIII, 1, pp. 40-41) 


IUDEII (despre iudeii ce se pretindeau a fi creştini şi loveau 
în credinţa noastră) 


„... se adresează apoi iudeilor de pretutindeni, care, pretinzându-se creştini, lovesc în credință 


IUDEII („căzut-au neamurile în groapa pe care au făcut- 


gi i) 


„Căzut-au neamurile în groapa pe care au făcut-o; în cursa aceasta 
pe care au ascuns-o, s-a prins piciorul lor (Ps., 9, 15). lată frați mei, iată ce 
li s-a întâmplat evreilor. Ei ziceau: trebuie să moară lisus, de teamă ca 
Romanii să vină să dărâme oraşul nostru şi neamul nostru. Ei L-au omorât 
şi imediat aceste necazuri au căzut peste ei; şi ceea ce au făcut ei pentru a le 





25% Ps, 9, 15. 

evita, pe drept este ceea ce le-a atras. Dar acest lisus pe care ei L-au jertfit 
fricii şi furiei lor, trăieşte în cer şi cei ce au urmat patima şi ura lor, au fost 
aruncaţi în iad.” (Comentar la Evanghelia de la Ioan, omilia LXV, 1, p. 333) 


IUDEII (cu privire la sinagoga evreiască) 


„Dar, negreşit, mi se va spune că şi iudeii se închină lui Dumnezeu. 
Doamne fereşte! Să nu se spună una ca asta! Nici un iudeu nu se închină lui 
Dumnezeu. 

-Cine spune asta? 

-Fiul lui Dumnezeu! Dacă ați şti pe Tatăl Meu, spune EI, M-ţi şti şi pe 
Mine; dar nici pe Mine nu mă ştiţi, nici pe Tatăl Meu nu-L ştiţi (loan 8, 19). 
Ce mărturie mai vrednică de credinţă decât aceasta să-ți aduc? 

Mai îndrăzneşte cineva dar să spună că sinagoga nu-i locaş de 
închinare la idoli, odată ce iudeii nu-L cunosc pe Tatăl, odată ce iudeii L-au 
răstignit pe Fiul, odată ce iudeii au respins ajutorul Duhului? În sinagoga lor 
nu 1 se slujeşte lui Dumnezeu, Doamne fereşte! Sinagoga lor e locaş de 
slujire idolească. 

Cu toate acestea, unii creştini privesc sinagogile ca pe nişte locuri 
vrednice de cinste. Şi asta n-o spun de la mine, ci o ştiu din experință. Acum 
trei zile am văzut o femeie liberă, o creştină, cu bună-cuviință în 
îmbrăcăminte şi purtări, era silită de un ticălos şi un nesimţitor, după 
înfăţişare creştin - n-aş spune că un om care a îndrăznit o astfel de faptă pote 
fi creştin adevărat -, să intre în sinagoga evreilor şi să jure acolo pentru o 
pricină pusă de la el la îndoială. Femeia, apropiindu-se de mine, m-a chemat 
în ajutor şi mi-a cerut să împiedic silnicia cea nelegiuită, căci nu-i era 
îngăduită ei, care se împărtăşise de Dumnezeieştile Taine, să intre în 
sinagogă. Aprins de mânie şi înflăcărat, n-am îngăduit să fie târâtă să 
săvârşească nelegiuirea aceea şi am smuls-o din mâinile lui. L-am întrebat 
pe siluitor dacă e creştin. Când mi-a mărturisit că e creştin, l-am mustrat cu 
asprime; l-am făcut smintit şi neghiob; i-am spus că nu-i cu nimic mai bun 
decât un dobitoc, dacă el, care spune că se închină lui Hristos, târăşte pe un 
altul în peşterile iudeilor, cei care L-au răstignit pe Hristos. I-am vorbit 
mult”. (Către iudei, cuv. I, 3, în vol. Cuvântări împotriva anomeilor. Către 
iudei, pp. 247-248) 


„Dar, mai bine spus, sinagoga este mai necinstită chiar decât crâşma! 
Sinagoga nu este numai locuinţă de tâlhari şi de crâşmari, ci locuinţă de 

demoni!” (Către iudei, cuv. I, 4, în vol. Cuvântări împotriva anomeilor. 
Către iudei, p. 250) 


„E drept, nu se află în ca idoli, dar locuiesc demoni. Şi asta o spun nu 
numai despre sinagoga de aici, din oraş, ci şi despre cea din Dafne. Prăpădul 
e mai mare acolo; de aceea 1-au şi dat sinagogii aceleia numele Matroana. 
Am auzit că mulți credincioşi se duc acolo şi dorm în locul acela. Dar, 
Doamne fereşte, n-am să-i numesc niciodată pe astfel de oameni credincioşi. 
Pentru mine este tot atât de spurcată şi sinagoga Matroanei, şi templul lui 
Apolo. lar dacă cineva îmi va osândi îndrăzneala cuvintelor, ei bine eu pe 
unul ca acesta îl voi osândi ca pe cel mai mare nebun. Spune-mi, nu-i oare 
loc de necredinţă, chiar dacă nu-s idoli acolo, locul în care locuiesc demoni? 
Nu-i oare mai mare vătămarea sufletească în locul acela unde se adună 
ucigaşii lui Hristos, unde este izgonită crucea, unde este hulit Dumnezeu, 
unde nu se cunoaşte Tatăl, unde se ocărăşte Fiul, unde se leapădă harul 
Sfântului Duh, dar, mai bine spus, unde sunt chiar demonii? În templul 
idolilor necredinţa e vădită şi descoperită; nu poate momi cu uşurinţă şi nici 
nu poate înşela pe un om cu minte şi înţelept; în sinagogă iudeii spun că se 
slujeşte lui Dumnezeu, că sunt urâţi idolu, că sunt cinstiți profeții; prin 
aceste cuvinte pregătesc momeala şi îi prind în laţurile lor pe creştinii simpli 
şi nepricepuţi. Prin urmare, sunt la fel de necredincioşi şi iudeii, şi păgânii, 
dar înşelăciunea săvârşită de iudei e mai cumplită. În sinagoga lor se află un 
Jertfelnic, jertfelnic nevăzut de înşelăciune! Pe el nu se jertfesc oi şi tauri, ci 
suflete de oameni”. (Către iudei, cuv. L., 6, în vol. Cuvântări împotriva 
anomeilor. Către iudei, p. 255) 


„Mai mare nelegiuire este să te duci la sinagogă decât la teatru. La 
teatru săvârşeşti un păcat, la sinagogă îţi pierzi credința! Nu spun asta ca să 
vă îndemn să vă duceți la teatru! Şi ăsta e un lucru rău! Ci ca să vă feriți mai 
mult de sinagogă decât de teatru”. (Către iudei, cuv. IV, 7, în vol. Cuvântări 
împotriva anomeilor. Către iudei, p. 304) 


„Spune-mi, la sinagogile lor alergi? Nu îți este teamă că are să te 
trăsnească Dumnezeu de sus? Nu ştii că şi dacă nu furi, dar dacă eşti văzut în 
peştera tâlharilor primeşti aceeaşi osândă? Dar pentru ce vorbesc eu de 
tâlhari? Ştiţi bine cu toţii şi vă aduceţi aminte de acei oameni blestemaţi, de 
şarlatanii aceia care au dat jos statuile împărăteşti din oraşul nostru. Vă 
aduceți aminte că nu numai cei care au îndrăznit să săvârşească această 
faptă, ci şi cei care au fost doar văzuţi că erau de față la cele întâmplate au 

fost duşi la tribunal, au fost târâți cu ceilalți şi au primit cea mai grea 
pedeapsă? 

Iar tu te sileşti să alergi acolo unde-i ocărât Tatăl, unde-i hulit Fiul, 
unde-i lepădat Duhul cel Sfânt şi de viaţă făcător? Spune-mi, nu îţi este 
teamă, nu te cutremuri când intri în locurile acelea spurcate şi necurate? 
Spune-mi, ce apărare, ce iertare vei avea când te împingi de bună voie spre 
prăpastie, când te arunci singur în adânc?” (Către iudei, cuv. VI, 6, în vol. 
Cuvântări împotriva anomeilor. Către iudei, p. 357) 


„Pe scurt, dacă socoteşti că sinagoga este sfântă pentru că se află în ea 
Legea şi cărțile profeților, ar fi cu cale să socoteşti sfinți şi idolii, şi templele 
idolilor. Odinioară au avut iudeii război şi au biruit filistenii; au luat chivotul 
şi l-au dus în templul lor (Cf. 1 Regi 5, 1-2). A fost oare sfânt templul acela 
pentru că a avut chivotul? Deloc! Dimpotrivă, şi spurcat şi necurat”. (Către 
iudei, cuv. VI, 7, în vol. Cuvântări împotriva anomeilor. Către iudei, p. 359) 


„Dacă Hristos spunea despre templu, atunci când erau în el Heruvimi, 
când era chivotul, când înflorea încă harul Duhului, că /-ași făcut peşteră de 
tâlhari (Matei 21, 13) şi casă de neguțătorie (loan 2, 16), din pricina 
fărădelegilor iudeilor şi a crimelor lor, ce nume vrednic putem găsi 
sinagogilor lor acum, când i-a părăsit harul Duhului, când au pierit toate cele 
sfinte, când ei săvârşesc această slujbă nelegiuită, luându-se la harță cu 
Dumnezeu? Dacă atunci când religia iudaică era în floare, templul era 
peşteră de tâlhari, acum, de-ai numi sinagoga casă de desfrâu, loc de 
nelegiuire, sălaş de draci, întăritură a diavolului, prăpăd de suflete, prăpastie 
şi adânc a toată pierzania, şi tot ai numi-o mai puţin decât merită!” (Către 
iudei, cuv. VI, 7, în vol. Cuvântări împotriva anomeilor. Către iudei, p. 360) 

ÎMBRĂCĂMINTEA 


„Noi trebuie să mâncăm atât cât ne este de-ajuns să trăim, şi să ne 
îmbrăcăm cu haine atât cât să ne acopere trupul, adică să ne acoperim 
goliciunea şi nimic mai mult; iar o astfel e haină o poate avea oricine.” 
(Tâlcuiri la Epistola întâi către Timotei, omilia a XVII-a, p. 188) 


ÎMBRĂCĂMINTEA (creştinul păstrează modestia îmbrăcămintei) 


„Veşmintele lui nu vor fi afectate de un lux scandalos. Ele nu vor 
avea formele lipsite de modestie. Ei (creştinii — n.n.) vor adăuga o 
eleganță dreaptă la o viață creştină serioasă. Grijile părului, pretenţiile 
toaletei nu vor absorbi nici sufletul, nici timpul adevăratului fiu al 
lui Dumnezeu.” (Din vol. Bogățiile oratorice, pp. 331-332) 


ÎMBRĂCĂMINTEA (să ne fie pricină de continuă aducere aminte de 
căderea din ra) 


„Hainele, deci, să ne fie continuă aducere aminte de pierderea 
bunătăților din rai, să ne fie învăţătură de pedeapsa pe care a primit-o 
neamul omenesc din pricina neascultării. Să ne spună nouă cei care se 
îmbracă cu haine luxoase, cei care nici nu vor să ştie de haine din lână de 
oale, ci se îmbracă în mătăsuri şi alunecă la atâta nebunie că ţes chiar aur în 
îmbrăcăminte — dar mai cu seamă femeile au această slăbiciune —, să ne 
spună nouă, pentru ce îşi împodobesc trupul cu aceste haine, pentru ce se 
bucură de ele şi nu se gândesc că îmbrăcămintea a fost dată ca o pedeapsă 
foarte mare pentru călcarea de poruncă. De ce nu ascultă pe Pavel, care 
spune: Dacă avem ce mânca şi cu ce ne îmbrăca, avem de toate (| Tim., 6, 
8)? Vedeţi, dar, că de un singur lucru trebuie să ne îngrijim, să nu ne fie 
trupul gol, atât; să ni-l acoperim şi să nu ne îngrijim deloc de felul 
îmbrăcăminte”. (Omilii la Facere, omilia XVIII, II, în col. PSB, vol. 21, pp. 
209-210) 


ÎMPĂRĂȚIA CERURILOR (a fost pregătită dintru început pentru noi) 


„Împărăţia cerurilor a fost pregătită pentru noi şi dintru început gătită 
nouă. Aceste două lucruri le-a înfățişat Domnul când spunea celor din 


1527 


dreapta: Veniţi, binecuvântaţii Părintelui Meu, de moşteniţi împărăţia care 
este gătită vouă de la întemeierea lumii (Matei, 25, 34).” (Cuvânt de sfătuire 
către Teodor cel căzut, 9, în vol. Despre Feciorie, Apologia vieții monahale, 
Despre creşterea copiilor..., pp. 337-338) 


ÎMPĂRĂȚIA CERURILOR („Căutaţi mai întâi Împărăția lui 
Dumnezeu şi dreptatea Lui şi toate celelalte se vor adăuga vouă”) 


„Să ascultăm de îndemnul acestui fericit şi minunat dascăl al lumii, de 
educatorul cel bun, de grădinarul sufletelor noastre, şi să cugetăm cele ce ne- 
a sfătuit. Căci astfel vom putea să ne bucurăm şi de cele de aici şi de cele din 
viaţa viitoare”. Dacă le căutăm pe acelea mai întâi, şi acestea ni se vor 
adăuga. Căci zice: Căutați Împărăţia lui Dumnezeu şi dreptatea Lui şi toate 
acestea se vor adăuga vouă (Mt., 6, 33). Dumnezeu ne-a făgăduit că ne dă 
cu spor cele de aici. Aşadar, să nu le căutăm pe acestea mai întâi, ca nu 
cumva făcând împotriva îndemnului Stăpânului, să ne lpsim de amândouă. 
Căci Stăpânul nu aşteaptă undeva sus, ca noi să-l aducem aminte şi doar 
atunci să ne dea darurile Lui. Ştie El de ce avem nevoie, mai înainte să-l 
cerem noi. Deci, dacă vede că sârguim pentru acelea, ne dăruieşte şi bucuria 
acelora şi ne oferă cu multă prisosință şi pe acestea de aici, pe care a 
făgăduit să ni le reverse cu adaos. Să căutăm dar, vă rog, mai întâi cele 
duhovniceşti şi să cugetăm la cele de sus, iar nu cele de pe pământ, ca să 
avem parte şi de acelea şi să ne bucurăm şi de acestea.” (Careheza aceluiaşi 
despre faptul că moaştele sfinților mucenici sunt un prilej de mare folos 
pentru noi, în vol. Cateheze baptismale, p. 111) 


ÎMPĂRĂȚIA CERURILOR (cugetarea la bunătăţile din Împărăţia 
cerurilor) 


„Hristos a zis: Unde este comoara omului, acolo este şi inima lui 
(Mt., 6, 21). Căci sufletul, când primeşte să cugete înlăuntrul minţii sale la 
acele negrăite bunătăţi, ca de nişte lanţuri se dezleagă de trup şi se înalță, în 
fiecare zi zugrăvindu-şi-“ bucuria acelora. Şi nu mai poate primi în gândul 





* Tâlcuirea Pr. Marcel Hancheş: Lumea de aici nu este rea, dar de ea ne putem împărtăşi 


cu folos doar prin harul lui Dumnezeu. (n.s. 17,p. 111) 


*%0 Tâlcuirea Pr. Marcel Hancheş: Literal: închipuindu-şi. (n.s. 16, p. 111) 

lui cele de pe pământ, ci pe toate ca pe vis şi umbră le trece cu vederea şi tot 
gândul lui tinde neîncetat într-acolo, numai pe acelea socotind să le vadă 
prin ochii credinței şi în fiecare clipă arzând de nerăbdare să se 
împărtăşească de ele.” (Cateheza aceluiaşi despre faptul că moaştele 
sfinților mucenici sunt un prilej de mare folos pentru noi, în vol. Cateheze 
baptismale, pp. 110-111) 


ÎMPĂRĂȚIA CERURILOR (Împărăţia Cerului este Hristos Domnul) 


„Împărăţia Cerului este Hristos singur.” (Din vol. Mărgăritarele Sfântului loan Gură de 


ÎMPĂRĂȚIA CERURILOR (dorirea €i) 


„Binele şi bunăstarea nădăjduită îi îndeamnă mai mult spre fapte 
bune, iar necazurile şi supărările ce le-ar avea de pe urma unei fapte rele, 
deoarece, atât bunăstarea, cât şi necazul le simt pe propria lor piele. Pentru 
aceste pricini le-a vorbit Pavel corintenilor aşa cum le-a vorbit, iar pe romani 
îi învață să sufere cu răbdare răutăţile oamenilor punându-le sub ochi 
foloasele materiale pe care le vor avea de pe urma unei astfel de purtări. Un 
suflet slab, un suflet nedreptăţit nu înlătură atât de uşor veninul mâniei şi al 
dorinței de răzbunare când te aude că-i vorbeşti de împărăția cerurilor şi 
când îi oferi nădejdi îndepărtate de răzbunare, ca atunci când îi spui să 
nădăjduiască că, chiar aici pe pământ, duşmanul lui va fi pedepsit. Cu 
intenția de a se smulge din rădăcini dorinţa celui nedreptăţit de a răsplăti răul 
cu rău şi, în acelaşi timp, de a scoate cu totul din sufletul lui mânia, Pavel îi 
pune în față cel mai convingător argument spre a-i satisface dorința de 
răzbunare; aceasta nu înseamnă că îl lipseşte de cinstea pregătită lui în 
împărăția cerurilor pentru o astfel de purtare, ci că-l sileşte în acelaşi timp să 
intre oricum pe drumul vieţuirii creştineşti, pe drumul filosofiei creştine, şi 
că-l deschide uşile împăcării cu duşmanul său.” (Despre Feciorie, 49, în vol. 
Despre Feciorie, Apologia vieţii monahale, Despre creşterea copiilor..., p. 
91) 


„Pe ucenici Săi, Hristos însă îi îndeamnă să se poarte cu dragoste faţă 
de duşmani, oferindu-le argumente cu mult mai înalte. Care sunt aceste 
argumente? Ca să fiți, spune el, asemenea Tatălui vostru cel din ceruri 
(Matei 5, 45). Vezi ce răsplată mare le dă? Cuvintele acestea le auzea Petru, 
Iacov şi loan şi ceata cealaltă a apostolilor. Din pricina aceasta le pune 

înainte răsplățile duhovniceşti când le dă aceste sfaturi. Pavel ar fi făcut tot 
aşa dacă ar fi vorbit şi ei tot către nişte oameni înduhovniciţi; dar pentru că 
le vorbeşte corintenilor, nişte oameni nedesăvârşiți cu duhul, le arată că 
răsplata ostenelilor lor aste chiar aici pe pământ, pentru că, în acest chip, să 
săvârşească virtutea cu mai multă tragere de inimă. Aşa a făcut şi Dumnezeu 
în Vechiul Testament; n-a făgăduit iudeilor împărăția cerurilor, ci le-a 
făgăduit şi le-a dăruit bunuri pământeşti; pentru faptele rele nu-i amenință cu 
chinurile iadului, ci cu nenorociri şi necazuri aici pe pământ: cu ciumă, cu 
foamete, cu boli, cu războaie, cu robie şi cu altele asemenea acestora. 
Oamenii legaţi de pământ şi de trup sunt determinaţi spre acțiune mai cu 
seamă de răsplățile de pe lumea aceasta şi se tem mai ales de nenorocirile de 
aici, de pe pământ, iar de cele care nu se văd, de cele pe care nu le au 
înaintea ochilor, nici nu se sinchisesc.” (Despre Feciorie, 49, în vol. Despre 
Feciorie, Apologia vieții monahale, Despre creşterea copiilor..., pp. 92-93) 


ÎMPĂRĂȚIA CERURILOR (nădejdea dobândirii ei) 


„Dar ce, zici tu, oare bunurile acelea stau în speranțe? Desigur că în 
speranţe, însă nu în speranţe omeneşti, care de multe ori se spulberă, şi îl 
ruşinează pe cel ce speră, deoarece a murit deja cel ce făgăduise, sau că fund 
viu şi-a schimbat părerea, însă ale noastre nu sunt aşa, căci speranţa noastră 
este sigură şi nemişcată. Cel ce a făgăduit acele bunuri ființează în veci, şi 
noi, care ne vom bucura de acele bunuri, chiar de murim, vom învia iarăşi, şi 
nimic nu este care să ne ruşineze în toate, ca şi cum am fi robiu unor speranţe 
deşarte.” (Omilii la Epistola către hRomani a Sfântului Apostol Pavel, 
omilia IX, pp. 154-155) 


„Nici un bine nu întinereşte sufletul şi nu-l face aşa de luminat ca 
nădejdea cea bună a celor viitoare bunătăţi.” (Din vol. Mărgăritarele 
Sfântului loan Gură de Aur, p. 124) 


ÎMPĂRĂȚIA CERURILOR (dobândirea ei) 


„Pricina care să ne facă să ne grăbim spre împărăția cerurilor nu 
trebuie să fie alta decât dorul de Dumnezeu, ca să ne bucurăm de ajutorul 
Lui. Că după cum bunăvoința lui Dumnezeu față de noi e mai de dorit decât 
împărăția cerurilor, tot aşa pierderea acestei bunăvoinţe e mai cumplită decât 
iadul”. (Omilii la Facere, omilia XXIII, V, în col. PSB, vol. 21, p. 281) 

„Cele nevăzute de dincolo sunt mai desluşite ca cele de aici, dacă 
avem ochii credinței: că deşi nu le-am văzut, Cel ce le-a făgăduit este 
Dumnezeu. Când Dumnezeu făgăduieşte, nici o schimbare nu se atinge de 
făgăduinţe, aşa încât ele mai vârtos dăinuie şi stau neclintite în mâna Lui: că 
din mâna Lui nimeni nu poate să răpească, precum spune Hristos: din mâna 
Tatălui Meu nimeni nu poate să răpească (In., 10, 29). Aşadar, întrucât 
nimeni nu poate răpi din mâna lui Dumnezeu, ele rămân pururea acolo ca 
într-o vistierie nefurată, întreprinderile noastre de aici sunt supuse la tot felul 
de schimbări şi de întorsături - drept care deseori osteneala lor o suferim, iar 
de împlinirea lor rămânem hpsiţi - iar în privinţa nădejdilor pe care le-am 
învistierit la Dumnezeu nu este cu putință asta, ci cel care s-a ostenit are 
parte, negreşit, şi de cununi: căci nădejdea nu ruşinează (Rom., 5, 5), 
fiindcă este făgăduință dumnezeiască, şi darurile sunt pe măsura Celui Ce a 
făgăduit.” (Cele dintâi omilii la Facere, cuvântul al nouălea, pp. 132-133) 


„Chiar de-ar trebui să dăm toată averea, chiar de-ar trebui să fim 
aruncaţi în foc, să fim tăiați de sabie, să înfruntăm cuţitele, chiar de-ar trebui 
să păţim orice altceva, pe toate să le suferim cu uşurinţă, ca să avem parte de 
haina împărăției cerurilor şi de slava aceea tainică, pe care facă Dumnezeu 
ca noi toți să o dobândim”. (Omilii la Matei, omilia LIV, VI, în col. PSB, 
vol. 23, p. 632) 


„Sufletul copilului este lipsit de orice patimă. Nu se răzbună pe cei 
care l-au supărat, ci se duce ca la nişte prieteni, ca şi cum nu s-ar fi întâmplat 
nimic. Oricât l-ar bate maică-sa, pe ea o caută, pe ea o preferă tuturora. De 1- 
al arăta o împărăteasă cu coroană pe cap, nu o va prefera mamei sale 
îmbrăcată în zdrenţe, ci doreşte s-o vadă mai degrabă pe maică-sa, aşa 
îmbrăcată cum e, decât pe împărăteasa gătită cu podoabe. Copilul nu judecă 
ce-l al său şi ce-i străin pe temeiul sărăciei şi bogăției, ci pe temeiul 
prieteniei. Nu caută mai mult decât îi este de neapărată trebuinţă; când s-a 
săturat de supt, lasă la o parte sânul mamei. Copilul nu se întristează de cele 
ce ne întristăm noi, de pildă de paguba de bani şi de altele ca acestea; şi 
iarăşi, nu se bucură de cele ce ne bucurăm noi, de aceste lucruri pieritoare, 
nici nu-l uimeşte frumusețea trupurilor. De aceea spunea Hristos: Că a 
unora ca aceştia este împărăţia cerurilor, ca să săvârşim cu voinţa acelea pe 
care copiii le fac din fire”. (Omilii la Matei, omiha LXII, IV, în col. PSB, 
vol. 23, pp. 722-723) 


1531 


„Pe pământ te osteneşti, în ceruri e cununa; eşti chinuit de oameni, dar 
cinstit de Dumnezeu; alergi două zile, dar răsplata e pentru veacuri 
nesfârşite; lupta o dai în trup stricăcios, iar cinstirile, în trup nestricăcios”. 
(Omilii la Matei, omilia LXXVI, IV, în col. PSB, vol. 23, pp. 867-868) 


„Să nu te întristezi dacă nu auzi dăruindu-se de fiecare fericire 
împărăția cerurilor. Chiar dacă răsplățile sunt diferite în împărăţia cerurilor, 
totuşi toate duc în împărăția cerurilor. Când Domnul spune: se vor mângâia 
cei ce plâng; se vor milui cei milostivi; vor vedea pe Dumnezeu cei curați cu 
inima; vor fi numiţi fii ai lui Dumnezeu făcătorii de pace, prin toate acestea 
nu arată altceva decât împărăţia cerurilor. Cei care se bucură de aceste 
răsplăți vor dobândi negreşit împărăția cerurilor. Nu socoti, dar, împărăția 
cerurilor numai răsplata celor săraci cu duhul, ci şi a celor ce flămânzesc 
pentru dreptate, a celor blânzi şi într-un cuvânt a tuturor celorlalți. Tocmai 
de aceea Domnul a spus la fiecare din aceştia fericiți, ca să nu te aştepţi la o 
răsplată materială. Că nici nu poate fi fericit cel răsplătit cu cele care pier 
odată cu viața aceasta, care trec mai iute decât umbra”. (Omilii la Matei, 
omilia XV, V, în col. PSB, vol. 23,p. 181) 


„Vom culege de aici de pe pământ bunătăţile cerurilor şi cununile cele 
de acolo dacă vom trăi ca îngerii printre oameni, dacă vom umbla pe pământ 
ca puterile cele cereşti şi dacă vom rămâne în afară de orice poftă şi 
tulburare. Odată cu toate acestea, vom primi şi bunătăţile cele nespuse, pe 
care facă Dumnezeu să le primim cu toţii.” (Omilii la Matei, omiha XVIII, 
VI, în col. PSB, vol. 23, p. 243) 


„Dar ne-a poruncit să nu cerem aşa de mântuială, ci cu multă stăruinţă 
şi tărie. Lucrul acesta a vrut să-l spună Hristos prin cuvintele Căutaţi (Matei 
7, 1 — n.n.). Căci cine caută îşi scoate totul din minte; se gândeşte numai la 
ceea ce caută; nu se uită la nimic din cele din jurul lui. Cei care-şi caută 
banii sau sclavii pierduţi ştiu ce vreau să spun. Asta însemnă: a căuta.” 
(Omilii la Matei, omilia XXIII, IV, în col. PSB, vol. 23, p. 298) 


„- ŞI pentru ce au fost învredniciţi de o atât de mare cinste? Care e 
pricina? 
- Pentru că am flămânzit şi Mi-aţi dat să mănânc; am însetat şi Mi- 
ați dat să beau şi celelalte. 
Câtă cinste cuprind aceste cuvinte, câtă fericire! N-a spus: Luaţi), 
CI: moşteniți, ca şi cum ar fi ceva de la părinți, ceva al nostru, ceva ce vi se 

cuvenea de mult. Înainte ca voi să fiţi, le spune Hristos, vi s-au pregătit şi vi 
s-au hotărât acestea, pentru că ştiam că aveți să fiți aşa! 

- Şi în schimbul căror lucruri primesc bunătăți aşa de mari? 

- În schimbul unui adăpost, al unei haine, al unei pâini, al unui 
pahar cu apă, al cercetării bolnavilor, al ducerii la cei întemnițați. 

Pretutindeni, dar, ne cere să dăm un ajutor de care un nevoiaş are 
neapărată nevoie. Sunt însă cazuri când ajutorul pe care ne cere să-l dăm nu 
umple toată nevoia celui nevoiaş. De pildă, după cum am mai spus, cel 
bolnav şi cel închis nu au nevoie numai de cercetare, ci unul are nevoie de 
lbertate, şi celălalt de vindecare; Hristos însă, blând fiind, ne cere să facem 
numai cât putem; dar, mai bine spus, ne cere chiar mai puţin decât putem, 
lăsându-ne nouă libertatea să facem mai mult decât ne cere.” (Omilii la 
Matei, omilia LXXIX, II, în col. PSB, vol. 23, p. 898) 


„Acum însă, în faţa întregii omeniri, la arătarea slavei aceleia nespuse, 
Domnul te va proclama şi te va încununa, te va numi hrănitorul Lui şi 
găzduitorul Lui. Nu Se ruşinează să grăiască aşa. Vrea să-ți facă mai 
strălucitoare cununa.” (Omilii la Matei, omiha LXXIX, II, în col. PSB, vol. 
23, p. 899) 


„ȘI cum se poate, vei zice voi, răpi această împărăție? Ceea ce aveţi în 
mâinile voastre, aruncaţi-l;, căci atâta vreme cât veţi avea mâinile ocupate, nu 
veți putea dobândi această comoară; închipuiți-vă un om care are mâinile 
pline de argint: atât cât va fi în mâinile sale, va putea lua aurul? Nu trebuie 
ca mai întâi să arunce argintul şi să aibe mâinile libere? În sfârşit, un hoţ 
trebuie să fie iute ca să nu fie prins. La fel, sunt pe lângă noi puteri vrăjmaşe 
care ne asaltează, totdeauna gata să se arunce asupra noastră pentru a ne răpi 
comoara. Dar să ne ferim de ei, să nu fugim de ei să nu le lăsăm nici o putere 
asupra noastră. Să tăiem, să rupem legăturile care ne opresc, să ne 
dezbrăcăm de bunurile acestei lumi.” (Comentar la Evanghelia de la loan, 
omilia LIV, 4, pp. 268-269) 


„Poate vă strigaţi vouă înşivă: Fericiţi cei ce erau atunci cu Domnul; 
fericiți încă cei ce vor fi cu EI la învierea cea de obşte generală! Să nu 
cruțăm nimic pentru a vedea într-o zi această față minunată. Dacă acum 
singura descriere a acestor semne aprinde în noi un aşa de mare foc, şi 
această dorință de a fi fost în lume, atunci când era El pe pământ, de-a auzi 
glasul Lui, de a vedea faţa Sa, de a ne apropia de EI, de a-L atinge, de a-L 
sluji; gândiţi-vă ce este aceea a-L vedea, nu într-un trup muritor şi făcând 
lucruri omeneşti, ci înconjurat de îngerii Săi, într-un trup nemuritor, 

nemuritori fiind noi înşine şi de a ne bucura de această fericire, de această 
slavă care întrece toate cuvintele noastre şi toată înțelegerea noastră. Pentru 
aceasta, eu vă îndemn, dragii mei frați, să nu uităm, să nu omitem nimic 
pentru această slavă. Nu este nimic greu în aceea, dacă binevoim; nu este 
nimic ostenitor, dacă suntem vigilenți şi activi. Dacă vom suferi noi 
împreună cu EI, zice apostolul, vom împărăți împreună cu EI (| Tum., 2, 12). 
Ce vrea să zică Sfântul Pavel: dacă suferim? Este ca şi cum ar zice: dacă 
suferim necazurile şi persecuțiile, dacă mergem pe calea cea strâmtă (...) 
bunăvoința, nădejdea bunurilor viitoare o vor face dulce şi mai uşoară. Căci 
necazul nostru de acum, uşor şi trecător, ne aduce nouă, mai presus de orice 
măsură, Slava veşnică covârșitoare, neprivind noi la cele ce se văd, ci la 
cele ce nu se văd, fiindcă cele ce se văd sunt trecătoare, iar cele ce nu se văd 
sunt veşnice (Il Cor., 4, 17-18). Să ridicăm deci ochiu noştri de la pământ la 
cer, şi să privim să contemplăm în continuu lucrurile cereşti.” (Comentar la 
Evanghelia de la Ioan, omilia LXXXVII, 3, pp. 466-467) 


„Pentru a câştiga împărăţia cerurilor, noi trebuie să-i iubim chiar şi pe 
vrăjmaşii noştri. Dacă deci pentru a intra în această împărăție, nu ne este de 
ajuns să păzim poruncile legii vechi, dacă dreptatea noastră trebuie să 
prisosească de cea a evreilor (Mt., 5, 20); noi care călcăm, şi poruncile 
noastre şi pe cele vechi, ce scuză vom avea, prin ce ne vom apăra noi?” 
(Comentar la Evanghelia de la loan, omiha LXXXVII, 3, pp. 467-468) 


„Dar poate va zice cineva că: Voiesc. Însă iubiţilor, nimeni nu este 
atât de tâmpit încât să nu voiască, ci nu este de ajuns numai a voi cineva. Ar 
fi de-ajuns dacă tu ai voi precum trebuie şi ai face cele ale celui ce voiește, 
însă acum tu nu voieşti după cât trebuie. Şi dacă credeţi, apoi să cercetăm 
aceasta şi în alte cazuri. Spune-mi, rogu-te: Oare cel ce voieşte a-şi lua 
femeie, este de-ajuns numai a voi, ca să izbândească? Nicidecum; ci caută 
mai întâi o peţitoare, caută prieteni cari să vegheze împreună cu dânsul, apoi 
strânge şi parale. Negustorul de asemenea nu s-ar mulțămi numai să voiască, 
stând acasă, ci năimeşte corabia, strânge corăbieri şi lopătari, împrumută 
bani, cutreieră țările şi caută să afle prețurile vânzătorilor. Deci cum să nu fie 
necuviincios a arăta atâta grijă pentru cele pământeşti, iar pentru câştigarea 
cerului mărginindu-ne numai la a voi? Şi chiar încă nici a voi precum se 
cade nu o dovedim îndeajuns. Căci cel ce voieşte precum trebuie, o dată cu 
voinţa el face şi faptele care îl duc la lucrul voit, şi fiindcă foamea te sileşte a 
te hrăni, apoi tu nu aştepţi ca de la sine să-ți vină mâncărurile, ci faci totul 
pentru a-ţi strânge hrana trebuitoare. Tot aşa faci şi când eşti însetat, sau 

când tremuri de frig, cum şi în toate cele de acest fel, unde singur eşti 
lucrător şi stăruitor în îngrijirea trupului tău. 


Acest lucru fă-l şi când este vorba de împărăția lui Dumnezeu, şi 
numai decât te vei învrednici de ea.” (Comentariile sau Tălcuirea Epistolei 
întâi către Corinteni, omilia XIV, pp. 143-144) 


„Dar poate că iarăşi veţi întreba: De ce calea virtuţii este strâmtă? În 
palatele împărăteşti cele de pe pământ nu ceri ca să intre cineva dintre 
curvari, sau beţivi, sau neînfrânaţi — iar în ceruri ceri ca să intre toţi oamenii, 
fie că sunt încărcaţi de dezmierdări, de beţii, de lăcomii şi de toată răutatea? 
Și cum vor fi acestea vrednice de iertare?” (Comentariile sau Tălcuirea 
Epistolei întâi către Corinteni, omilia XIV, p. 145) 


„Fie ca toți să ne învrednicim de odihnă! Să ne rugăm, însă şi să 
căutăm a fi vrednici de acea odihnă. Să ne luptăm, vă rog, pentru că dacă 
vom căuta aceasta, şi ne vom ruga, vom câştiga. Dacă ne rugăm îndelung, 
Dumnezeu ne va da biruinţa.” (Omilii la Epistola către Filipeni, omiha a 
XIV-a, p. 250) 


„Dacă voieşte cineva a fi slăvit, primească a fi necinstit. Dacă voieşte 
cineva a se bucura de linişte, primească a fi neliniștit şi tulburat. Dacă 
voieşte cineva a se desfăta veşnic şi a fi lăudat, dispreţuiască-le pe cele 
trecătoare.” (Comentariile sau explicarea Epistolei a doua către Timotei, 
omilia IV, p. 47) 


„Dacă ne lipim de El cugetul nostru, dacă însetăm de dorul Lui, totul 
ne va fi după voință şi ne vom învrednici de bunurile viitoare.” 
(Comentariile sau explicarea Epistolei a doua către Timotei, omilia IX, p. 
110) 


„Nu-i oare absurd ca în toate treburile din lume să punem 
ostenelile înaintea plăcerii şi primejdiile înaintea tihnei - cu toate că 
neînsemnată şi mică nădejde ne rămâne în urma acelor osteneli -, dar 
când e vorba de cer, de cinstea de la îngeri, viaţa cea fără de sfârşit, de 
petrecerea împreună cu îngerii şi de bunătăţi pe care nici cu putinţă nu-i 
să ni le închipuim şi să le descriem, să nădăjduim că le vom dobândi 
cu lene, cu tihnă şi viață stricată şi că nu cer aceeaşi râvnă ca şi cele 

lumeşti.” (Cuvânt de laudă la Mucenicii Egipteni, II, în vol. Predici la 
sărbători împărăteşti şi cuvântări de laudă la sfinţi, p. 514) 


„Hristos rânduieşte oile de-a dreapta (Matei 25, 33), le binecuvântează 
se le primeşte în Împărăţia cerurilor, nu pentru că n-au răpit bunurile altora, 
ci pentru că au împărțit bunurile lor altora (Matei 25, 35-36). Hristos 
primeşte în Împărăţia Sa pe cel căruia i-a dat cinci talanţi; îl primeşte nu 
pentru că n-a împuţinat talanţii daţi, ci pentru că i-a înmulțit, pentru că a 
adus de două ori mai mult decât i s-a dat (Matei 25, 15-16, 21-22).” (Despre 
Feciorie, |, în vol. Despre Feciorie, Apologia vieții monahale, Despre 
creşterea copiilor..., p. 7) 


„Hristos a rânduit mare răscoală şi pentru faptele mărunte de virtute. 
Ce este mai uşor decât cercetarea celor bolnavi? Şi totuşi, această faptă 
primeşte mare răsplată! (Matei 25, 36).” (Cuvânt de sfătuire către Teodor 
cel căzut, 18, în vol. Despre Feciorie, Apologia vieții monahale, Despre 
creşterea copiilor..., p. 374) 


„Locurile de odihnă ale cerurilor nu se moştenesc prin înrudire de 
sânge, ci prin asemănare de viaţă. Săracul Lazăr nu era înrudit cu Avraam, 
nu-i era nici cunoscut şi totuşi a moştenit aceleaşi sânuri ca şi cl. 
Asemănarea de trai, deci, face ca mulți de la răsărit şi de la apus să se 
odihnească împreună cu Avraam.” (Către o femeie rămasă văduvă de 
tânără, 3, în vol. Despre Feciorie, Apologia vieții monahale, Despre 
creşterea copiilor..., p. 153) 


„Vom putea fi în cer dacă vom săvârşi o virtute asemănătoare 
strălucirii stelelor. Chiar dacă nu putem să ajungem aur sau pietre prețioase, 
totuşi, dacă vom fi ca argintul, vom ajunge să fim puşi la temelie (| Cor., 3, 
11-15); cu o singură condiție, să nu ne întoarcem iarăşi la materialul acela pe 
care îl arde uşor focul, şi nici să nu oprim de a săvârşi nici fapte de virtute, 
când nu putem săvârşi mari virtuţi. Asta ar fi cea mai mare nesocotință, pe 
care să dea Dumnezeu să nu o săvârşim.” (Cuvânt de sfătuire către Teodor 
cel căzut, 18, în vol. Despre Feciorie, Apologia vieţii monahale, Despre 
creşterea copiilor..., p. 374) 


„Cine o va moşteni, cine se va desfăta în toate acestea? Doar aceia 
care au nesocotit şi s-au lepădat de bogăția sărăcăcioasă, de desfătările 
trecătoare şi de plăcerile vătămătoare de suflet ale lumii acesteia. Doar aceia 
care se nevoiesc zilnic pentru virtute, dragoste, iubire de frați, de străini şi 

săraci. Doar aceia care iartă din toată inima lor pe cei care i-au nedreptăţit.” 
(Din vol. Problemele vieţii, p. 66) 


„Aşadar, atunci când vezi vreun orn că trăieşte fără griji, în lux şi 
în desfătări, nu îl invidia. Dimpotrivă, să-ți pară rău de el, pentru că este pe 
drumul care duce spre pierzanie. Şi ce câştigă dacă, urmând un drum uşor, 
ajunge până la urmă la moarte şi la întristare? Ce pierzi tu, care urmezi 
celălalt drum, care oricât de greu ar fi, te duce spre viaţă şi bucurie? Spune- 
mi, dacă ai vedea un om care merge pe cărări strâmte şi greu de străbătut, 
îndreptându-se spre palat, ca să fie cinstit de către rege, şi un altul care 
merge pe drumul principal al oraşului, îndreptându-se spre locul unde va 
fi ucis de către oamenii regelui, pe cine ai ferici? Fără îndoială că pe 
primul. De cel de-al doilea ţi-ar părea rău, chiar dacă merge pe drum uşor 
de străbătut. La fel şi acum, să nu-i fericim pe cei care se bucură de plăceri 
materiale, ci pe cei care se feresc de ele. Aceştia se îndreaptă spre rai, pe 
când ceilalți, merg spre iad.” (Din vol. Problemele vieţii, p. 337) 


„După ce a spus: În credință au murit toți aceştia, neprimind 
făgăduinţele, a adăugat: Dumnezeu rânduise ceva mai bun pentru noi ca ei 
să nu ajungă fără noi la desăvârşire (Exyr., ll, 40). Obştească este 
prăznuirea, spune Pavel. Pentru că e mai mare bucuria când suntem cu toții, 
ŞI noi Şi ei, încununaţi! Aşa se întâmplă şi la jocurile olimpice. Cei care luptă 
fie cu pumnii, fie corp la corp, luptă în momente diferite, dar toți sunt 
încununaţi în acelaşi timp. Tot aşa se petrec lucrurile şi la ospeţe. Unii 
oaspeți vin mai devreme, alții mai întârzie. Gazdele, din respect pentru cei 
întârziaţi, îi poftesc pe cei sosiți înainte să-i aştepte şi pe aceştia. Aşa face şi 
Dumnezeu. Cheamă la un ospăț duhovnicesc şi de obşte pe toți oamenii 
virtuoşi, care au trăit în toată lumea în diferite timpuri; pe cei care au venit 
mai înainte, plecând din lume mai devreme, îi pofteşte să aştepte şi pe cei ce 
au să plece mai târziu din lume, pentru ca, fund toți de față, cinstea şi bucuria 
să le fie tuturor una. 

Gândeşte-te cât de mare este cinstea ca Pavel şi toţi cei ca el, ca 
Avraam şi toţi cei asemenea lui, ca, iarăşi, toţi cei din vechime, care au luptat 
şi au biruit înainte cu atâția ani, să stea şi să ne aştepte încununarea! Că Pavel 
încă n-a primit cununa, nici altul dintre cei bineplăcuţi din veac, şi nici n-o 
vor primi până ce nu vor sosi toți cei de la sfârşitul veacului, care au să fie 
încununaţi, o spune însuşi Pavel! Ascultă: Lupta cea bună m-am luptat, 
călătoria am săvârşit, credința am păzit; de acum mi S-a gătit cununa 
dreptății pe care mi-o va da Dreptul Judecător (| Tum., 4, 7-8). 

- Când? 

- ... în Ziua aceea; dar nu numai mie, ci şi tuturor celor ce au iubit 
arătarea Lui (| Tum., 4, 8). 

Și iarăşi, în alt loc, vrând să arate că desfătarea bunătăților se dă odată 
tuturor, spune în Epistola către Tesaloniceni: De vreme ce este drept la 
Dumnezeu să răsplătească celor ce vă necăjesc pe voi, cu necaz, iar vouă, 
celor necăjiţi, cu odihnă împreună cu noi Ul Tes., l, 6-7). Şi iarăşi: Că noi, 
cei vii, cei rămaşi până la venirea Domnului, nu vom lua înainte celor 
adormiţi (| Tes., 4, 15). În toate aceste locuri arată că cinstirile cele cereşti ni 
se vor da tuturor în acelaşi timp. Aceasta e pricină de mare bucurie şi pentru 
cei care vor fi ajuns mai înainte, pentru că se desfătează de bunătățile cele 
nespuse, împreună cu cei care le-au urmat credinţa şi viaţa. Un tată, care ia 
parte la o masă frumoasă şi bogată, atunci simte mai mare bucurie, când la 
ospăț şi veselie îi vede lângă el şi pe copiii lui. Tot aşa şi Pavel, şi toţi cei ca 
el simt mai mare bucurie când se bucură împreună cu următorii lor. Nu arată 
părinţii atâta dragoste copiilor lor, câtă grijă au ei față de cei care săvârşesc 
aceleaşi fapte ca şi ei. Deci, ca să avem atunci aceeaşi cinste cu ei, să ne 
străduim să mergem pe urmele lor.” (Jarâşi, la aceleaşi cuvinte: <<Dar 
având acelaşi duh al credinţei, precum este scris>>,; şi pentru ce primim toți 
îndeobşte cele bune ..., 9-10, în vol. Despre schimbarea numelor. Despre 
răbdare. Despre milostenie..., pp. 310-312) 


ÎMPĂRĂȚIA CERURILOR (este a celor ce se silesc şi numai aceştia o 
răpesc) 


„Într-adevăr că este nevoie de siluire; şi de ce oare? Căci multe sunt 
cele ce împiedică: femei, copii, griji, lucruri lumeşti, pe lângă acestea apoi 
demoni, ba chiar însuşi povăţuitorul demonilor, diavolul. Este nevoie deci de 
siluire, este nevoie de stăruință. Cel ce siluieşte este într-o muncă mare, căci 
câte nu suferă? La câte nu se împotriveşte? Şi câte nu încearcă el, chiar şi 
peste putință? Deci, dacă toţi cei ce se siluiesc, cei ce răpesc acestea de aici 
sunt astfel, apoi noi, care nu le încercăm nici pe cele dorite? Cei ce se silesc, 
ZICE, pun mâna pe ea. 

Este nevoie deci de siluire şi de răpire, căci nu ne stă de față 
întâmplător şi nici n-o avem de-a gata. Cel ce răpește, întruna este treaz, 
întruna priveghează, se îngrijeşte şi este cu mintea ațintită ca la timpul 
potrivit să răpească.” (Comentariile sau explicarea Epistolei a doua către 
Timotei, omilha X, p. 121) 

„Să nu răpeşti pământul, ci cerul. Împărăţia Cerurilor este a celor 
care se silesc, şi silitorii o răpesc. De ce să-l răpeşti pe săracul care strigă 
după tine? Răpeşte-L pe Hristos care te şi laudă. Ai văzut nerecunoştință şi 
nebunie, să răpeşti de la săracul care are aşa puțin?! Hristos îţi spune: Pe 
Mine răpeşte-Mă, Care Mă bucur de răpire, împărăția Mea răpeşte-o şi 
sileşte-te pentru aceasta! 

Dacă vrei să răpeşti împărăția de Jos, mai ales dacă vrei s-o stăpâneşti, vei 
fi pedepsit. Insă, dacă nu răpeşti împărăţia de sus, atunci vei primi pedeapsa!” 
(Din vol. Despre Rai şi Scriptură. Despre iubirea lui Dumnezeu pentru noi. 
Despre << Şezut-a Împărăteasa de-a dreapta Ta>>, pp. 34-35) 


ÎMPĂRĂȚIA CERURILOR (,„Veniţi ... de moşteniţi Împărăţia cea 
gătită vouă de la întemeierea lumii”) 


„Hristos în dumnezeieştile Evanghelii, grăind către cei din stânga: 
Duceţi-vă de la Mine, blestemaţilor, în focul cel veşnic, care este gătit 
diavolului şi îngerilor lui (Matei, 25, 41). De mult 1-a fost pregătită 
diavolului pedeapsa aceasta! Iar focul cel nestins pe el îl aşteaptă! Poate fi, 
oare, o nenorocire mai mare decât aceea de a fi pedepsit cu o pedeapsă gătită 
diavolului, din pricină că nu te-ai îngrijit de mântuirea ta? Că nouă ne este 
pregătită împărăția cerurilor, dacă voim să facem fapte de virtute şi să 
urmăm legile puse de Hristos, o spune tot Hristos. Ascultă! Venizi, 
binecuvântați Părintelui Meu de moşteniți împărăţia sgătită vouă de la 
întemeierea lumii (Matei, 25, 34). Ai văzut că diavolului îi este gătit focul 
cel nestins, iar nouă împărăţia, dacă nu ne trândăvim?”. (Omilii la Facere, 
omilia XVII, VI, în col. PSB, vol. 21, p. 198) 


„Odihniţi-vă în locaşurile cele luminate şi strălucite şi vă odihniţi de 
osteneli şi de supărări şi de batjocurile voastre pe care le-aţi răbdat pentru 
Mine, Stăpânul vostru. Odihniţi-vă cu Sfinţii Îngeri şi cu Apostolii şi cu 
proorocii şi cu toți sfinţii cei bineplăcuți din veac. Intraţi în curtea Mea, 
unde nu este durere, nici scârbă, nici suspinare, ci viaţă fără de sfârşit, nici 
lacrimi, nici moarte, ci bucurie veşnică şi viaţă fără de moarte. Aceste 
daruri le dăruiesc Eu acelora ce păzesc cuvântul Meu, aşa îi cinstesc Eu pe 
cei ce Mă cinstesc pe Mine, aşa îi slăvesc Eu pe cei ce Mă slăvesc pe Mine, 
aşa îi odihnesc Eu pe cei ce odihnesc mădularele Mele, adică pe săraci şi pe 
neputincioşi, aşa fericesc Eu pe cei ce se nevoiesc în bisericile Mele, aşa 





26 Matei, 25, 41. 

plătesc Eu cu bogăţie şi însutit în viaţa cea veşnică; Mi-aţi dat puțină pâine 
şi uscată, Iuaţi Împărăţia Cerurilor, datu-Mi-aţi haină veche, iată, vă 
îmbrac pe voi cu haina luminii cele nespuse. Mi-aţi dat un pahar de apă, 
primiți apa cea vie a odihnei; M-aţi dus în casele voastre, iată vă dăruiesc 
vouă să fiți cu sfinţii îngeri; Mi-aţi dat cele putrede, luaţi cele neputrede; 
Mi-aţi dat cele trecătoare, luaţi cele veşnice, pusu-M-aţi la masa voastră, 
luați desfătare veşnică; M-aţi scos din legături şi din închisoare, M-aţi 
cercetat fiind bolnav şi Mi-aţi potolit foamea şi Mi-aţi astâmpărat setea, 
picioarele Mi-aţi spălat şi M-aţi încălzit când Mi-a fost Jrig; iată că vă 
dăruiesc şi Eu vouă sânul lui Avraam; Mi-aţi dat lut şi, iată, Eu vă dau vouă 
mărgăritare; Mi-aţi dat iarbă, iată, vă dau vouă aur; că toate ale Mele sunt 
cereşti şi neputrede, iar ale voastre toate sunt lut şi iarbă veştejită, iar ale 
Mele sunt lumină, viaţă, bucurie şi odihnă; cunosc Eu toate câte Mi-aţi 
făcut, ştiu Eu câte aţi scos din gura voastră şi ați săturat sufletul Meu, ştiu şi 
nu uit Eu cât M-aţi sălăşluit şi pentru acestea toate, câte bunătăţi sunt în cer 
şi câte pe pământ, vouă, prietenilor Mei, vi le dăruiesc în vecii vecilor.” 
(Din vol. Mărgăritarele Sfântului loan Gură de Aur, pp. 162-163) 


ÎMPĂRĂȚIA CERURILOR („În casa Tatălui Meu multe locașuri 
sunt”) 


„Căci dacă nu vei avea întâietate printre oile ce vor sta de-a dreapta 
Lui, totuşi nu e puţin lucru şi acela de a te găsi printre dânsele şi a nu fi la un 
loc cu caprele cele de-a stânga.” (Omilii la Epistola către Romani a 
Sfântului Apostol Pavel, omiha XVIII, p. 368) 


„Chiar de ai covârşi cât de puţin pe aproapele, chiar de l-ai întrece cu 
o cirtă nebăgată în seamă, sau cu orice, nici pe aceea nu o va trece cu 
vederea Dumnezeu. Faptul acesta l-ar putea vedea cineva strălucind încă de 
la început. Şi Lot, de pildă, era drept, însă nu aşa ca Avraam; şi Ezechia a 
fost împărat, dar nu aşa ca David; şi proorocii au fost mari şi însemnați, însă 
nu aşa ca loan.” (Omilii la Epistola către Romani a Sfântului Apostol Pavel, 
omilia XXXI, p. 544) 


„Dar oare cine se va ruga lui Dumnezeu şi pentru noi, de vreme ce 
Pavel s-a dus de aici? Toţi cei ce imită pe Pavel, numai dacă ne vom arăta 
vrednici de această mijlocire, pentru ca astfel nu numai aici să auzim glasul 
lui Pavel, ci şi acolo ducându-ne, să ne învrednicim de a vedea pe acest atlet 
al lui Hristos. Sau, mai bine zis, dacă noi îl vom asculta aici, atunci şi acolo 

îl vom vedea negreşit;, deşi nu vom sta aproape de el, pentru mai mica 
noastră vrednicie, îl vom vedea însă aproape de tronul împărătesc, strălucind 
acolo unde heruvimii Îl slăvesc pe Dumnezeu, iar serafimii zboară roată 
împrejurul Lui. Acolo îl vom vedea pe Pavel împreună cu Petru, ca fruntaşi 
a1 cetei sfinților, şi ne vom bucura de dragostea lui cea adevărată. Căci dacă 
el, aici fiind, iubea atât de mult pe oameni, apoi cu atât mai mult acolo va 
arăta dragostea lui cea fierbinte.” (Omilii la Epistola către Romani a 
Sfântului Apostol Pavel, omilha XXXII, pp. 553-554) 


„Cum că trupurile înviază, a arătat-o cu grâul, dar cum că nu în 
aceeaşi slavă se vor găsi toate, o dovedeşte de aici. După cum a nu crede în 
înviere îi face trândavi şi îngâmfaţi, tot aşa şi a crede că toți se vor învrednici 
de aceleaşi bunătăți îi face leneşi şi nepăsători. Pentru aceea amândouă 
aceste rele sunt îndreptate; unele sunt amănunțite şi îndreptate în stihurile de 
dinainte, iar pe celelalte începe acum a le îndrepta. Deci făcând două cete 
din cei înviați — drepți şi păcătoşi — şi la urmă chiar acestea două împărțindu- 
le în multe alte cete, arată că nici drepți, şi nici păcătoşii nu se vor 
învrednici de aceleaşi, că nici drepții nu vor fi deopotrivă cu toţi drepți, şi 
nici păcătoşii la fel cu toţii. Aşadar, el face mai întâi o singură împărțire a 
drepţilor şi a păcătoşilor, zicând: Trupuri cereşti, şi trupuri pământeşti, prin 
trupuri pământeşti lăsând a se înţelege aceştia din urmă, iar prin trupuri 
cereşti cei dintâi. După aceea apoi aşează deosebirea dintre păcătoşi faţă de 
alți păcătoşi, zicând: Nu tot trupul este acelaşi trup, ci altul este trupul 
peştilor, altul al păsărilor, altul al dobitoacelor. Deşi toate sunt trupuri, însă 
unele sunt în mai mare înjosire, altele în mai mică. Tot aşa şi în viaţa lor, şi 
chiar în alcătuirea lor. 


Și după ce spune acestea, se ridică iarăşi la cer, zicând: Și alta este 
slava soarelui, şi alta a lunii. După cum între trupurile pământeşti este 
deosebire, tot aşa şi între cele cereşti, şi încă deosebire nu cum s-ar brodi, ci 
până la cele mai de pe urmă. Căci deosebirea nu este numai între soare şi 
lună, sau numai între lună şi stele, ci încă şi între stele față de alte stele, căci 
deşi sunt toate în cer, totuşi unele se împărtăşesc de o mai mare, altele de o 
mai mică slavă. Deci ce învăţăm noi de aici? Că deşi toți drepţii vor fi în 
împărăția lui Dumnezeu, nu toți însă se vor bucura de aceleaşi bunătăţi, 
precum şi dacă toți păcătoşii se vor găsi în gheena, nu însă cu toții vor suferi 
aceleaşi pedepse.” (Comentariile sau Tăâlcuirea Epistolei întâi către 
Corinteni, omilha XLI, pp. 447-448) 

„Aici desigur că cu toţii ne bucurăm de o mare asemănare; acolo însă 
mare va fi deosebirea, în acelaşi timp şi covârşirea unora va fi mai mare, căci 
drepții vor străluci mai mult decât soarele.” (7ăl/cuiri la Epistola a doua 
către Corinteni, omilia XVII, p. 163) 


„Fericitul Pavel va sta cu multă îndrăznire chiar lângă tronul 
Împăratului ceresc, strălucind în lumină, îmbrăcat cu o slavă atât de mare, 
încât nu este întru nimic mai mică decât slava îngerilor şi a arhanghelilor...” 
(Apologia vieţii monahale, 4, în vol. Despre Feciorie, Apologia vieții 
monahale, Despre creşterea copiilor..., p. 191) 


„ȘI nu numai în iad, ci şi în Împărăţia cerurilor sunt multe locuri: În 
casa Tatălui Meu multe locaşuri sunt (loan 14, 2); iar apostolul Pavel spune: 
Alta este strălucirea soarelui, şi alta este strălucirea lunii (| Cor., 15, 41). Şi 
ce e de mirare când vedem că a mers cu precizarea până acolo, încât a spus 
că este deosebire între stea şi stea?” (Cuvânt de sfătuire către Teodor cel 
căzut, 18, în vol. Despre Feciorie, Apologia vieții monahale, Despre 
creşterea copiilor..., pp. 373-374) 


ÎMPĂRĂȚIA CERURILOR (Raiul şi Împărăţia Cerurilor) 


„Nu îl auzi pe Pavel ce zice despre bunătăţile acelea? Cele ce ochiul 
n-a văzut, nici urechea n-a auzit, nici la inima omului nu s-au suit (| Cor., 2, 
9) - iar ochiul lui Adam a văzut raiul, şi urechea l-a auzit, şi inima omului l-a 
primit, că despre asta vorbim de atâtea zile. Şi atunci, cum a primit tâlharul 
bunătățile viitoare? Că Dumnezeu nu în rai ne-a făgăduit că ne va aduce, ci 
chiar în cer, nici nu a propovăduit împărăţia raiului, ci Împărăţia Cerurilor, 
după spusa Scripturii: A început a propovădui şi a zice: Pocăiți-vă, că s-a 
apropiat - cine? Împărăţia raiului? Nu, ci împărăția Cerurilor (Mt., 4,17). 

Ai pierdut raiul? Ţi-a dat Dumnezeu cerul, ca şi iubirea Sa de oameni 
s-o vădească, şi pe diavol să îl rănească, arătând că oricât ar unelti împotriva 
neamului omenesc, nici un spor nu va avea, Dumnezeu înălțându-ne spre tot 
mai mare cinstire. Aşadar, ai pierdut raiul, şi Dumnezeu ţi-a deschis cerul; la 
chin vremelnic ai fost osândit, şi cu viață veşnică ai fost cinstit. 

Stăpânul a poruncit pământului să răsară spini şi pălămidă, şi sufletul 
ti-a odrăslit ție roadă Duhului. Vezi cu cât este mai mare sporirea, cu cât este 
mai mare bogăția decât paguba? Eu zic aşa: Dumnezeu l-a făcut pe om din 
pământ şi apă, şi l-a pus în rai. Cel făcut nu a rămas de bună treabă, ci s-a 
stricat; ca atare, Dumnezeu nu îl reface din pământ şi apă, ci din apă şi din 

Duh, şi nu îi mai făgăduieşte raiul, ci îi făgăduieşte împărăția Cerurilor.” 
(Cele dintâi omilii la Facere, cuvântul al şaptelea, pp. 100-101) 


„Căzând în greşeală Nicodim, boier al iudeilor, gândind la naşterea de 
aici şi zicând că nu e cu putinţă pentru bătrân să se nască de sus, Hristos îi 
descoperă mai limpede - şi ia aminte - felul acestei naşteri: De nu se va naşte 
omul din apă şi din duh, nu va putea să intre întru împărăţia lui Dumnezeu 
(In., 3, 5). Aşadar, dacă a făgăduit Împărăţia Cerurilor, iar pe tâlhar l-a dus 
în rai, înseamnă că încă nu 1-a dat lui răsplata bunătăţilor făgăduite.” (Cele 
dintâi omilii la Facere, cuvântul al şaptelea, p. 101) 


ÎMPĂRĂȚIA CERURILOR (starea celor fericiţi în Împărăţia 
Cerurilor) 


„... ZICE: Și drepții vor străluci ca soarele în împărăţia Tatălui lor 
(Matei, 13, 43). Asta nu înseamnă că numai atât strălucire vor avea drepţii, 
ci cu mult mai multă; dar a spus atâta, pentru că între cele văzute nu putem 
găsi o comparație mai bună ca aceasta. Prin urmare, când auzim în Scriptură 
astfel de comparații, să nu rămânem la cele spuse, ci de la cele materiale şi 
văzute să ne ducem cu mintea la superioritatea celor duhovniceşti”. (Omilii 
la Facere, omila XIV, I, în col. PSB, vol. 21, p. 156) 


„Nici un cuvânt nu poate înfățişa nici binele, nici răul de atunci”. 
(Omilii la Facere, omilia XIX, VI, în col. PSB, vol. 21,p. 231) 


„Ascultă, deci, pe fericitul Pavel, care după atâtea şi atâtea necazuri, 
după anchetări, întemnițări şi zilnice primejdii de moarte, spunea: Pătimirile 
din vremea de acum nu sunt vrednice de slava ce ni se va descoperi (Rom., 
8, 18). Da, spune Pavel, în fiecare zi suntem în primejdie de moarte; firea se 
împotriveşte, dar voinţa, învingând cu bunătatea lui Dumnezeu firea, se 
încununează; nu îndurăm nişte suferințe vrednice de bunătățile ce le vom 
moşteni şi de slava ce ni se va descoperi. Vezi cât de mare e slava de care se 
bucură oamenii virtuoşi? Că întrece toate faptele pe care le poate face un 
om! Chiar dacă ar ajunge un om pe culmile virtuţii, virtutea lui tot păleşte în 
faţa slavei de care se va bucura. Într-adevăr, care om poate săvârşi fapte atât 
de mari încât faptele lui să se poată lua la întrecere cu dărnicia lui 
Dumnezeu?”. (Omilii la Facere, omila XXV, VII, în col. PSB, vol. 21, p. 
316) 


„Cum va putea, oare, limba omenească să enumere binefacerile pe 

care ni le-a făcut nouă Dumnezeu? Dacă binefacerile acestea sunt atât de 
multe şi aşa de mari, apoi cu mult mai mari şi cu mult mai cu neputinţă de 
rostit prin cuvânt sunt bunătăţile făgăduite celor ce au mers pe calea virtuții, 
după mutarea lor de aici în veacul viitor! Fericitul Pavel, ca să ne înfățişeze 
în câteva cuvinte măreția lor covârşitoare, spune: Acelea pe care ochiul nu 
le-a văzut şi urechea nu le-a auzit şi la inima omului nu s-au suit, pe acelea 
le-a gătit Dumnezeu celor ce-L iubesc pe EI (| Cor., 2, 9). Ai văzut ce daruri 
covârşitoare? Ai văzut că binefacerile Lui depăşesc orice înţelegere? Că 
spune Pavel: La inima omului nu s-au suit”. (Omilii la Facere, omilia 
XXVII, II, în col. PSB, vol. 21, p. 334) 


„În asta stă împărăţia cerurilor, în asta stă desfătarea bunătăților, în 
asta stau mii şi mii de bunătăţi, în a ajunge vrednici ca să-L iubim pe 
Dumnezeu în chipul în care trebuie iubit”. (Omilii la Facere, omilia LV, III, 
în col. PSB, vol. 22, p.217) 


„Atunci drepții vor străluci ca soarele în împărăția Tatălui lor. Prin 
aceste cuvinte Hristos nu vrea să spună că drepții vor străluci numai atâta, ci 
s-a folosit de această pildă cunoscută nouă pentru că nu ştim altceva mai 
strălucitor decât soarele”. (Omilii la Matei, omilha XLVII, |, în col. PSB, vol. 
23, pp. 546-547) 


„Atunci drepții vor străluci la soare (Matei 13, 43), dar, mai bine 
spus, mai mult decât soarele. A spus atâta, nu pentru că atâta va fi lumina 
lor, ci pentru că nu cunoaştem o lumină mai strălucitoare decât a acestui 
astru; a vrut să înfățişeze strălucirea viitoare a sfinților cu ajutorul unei 
străluciri cunoscute nouă. Pentru că şi pe munte, când evanghelistul a spus 
că a strălucit ca soarele, pentru aceeaşi pricină a grăit aşa. Că lumina de pe 
Tabor era mai mare decât lumina soarelui, au arătat-o ucenicii care au căzut 
cu feţele la pământ. Dacă n-ar fi fost o lumină neamestecată, ci una la fel cu 
a soarelui, n-ar fi căzut la pământ, ci ar fi putut-o suferi cu uşurinţă. 

Drepţii, dar, vor străluci atunci ca soarele; şi mai mult decât soarele.” 
(Omilii la Matei, omilia LVI, IV, în col. PSB, vol. 23, p. 654) 


„Priveşte pe Apostol când vorbeşte de cele viitoare, cum el nu poate 
să spună desluşit bunurile de acolo, ci spune numai despre slavă şi cinste. 
Fiindcă toate acele bunuri le covârşesc pe cele omeneşti, de aceea nu poate a 
arăta lămurit, neavând o icoană fidelă a acelor bunuri, ci din cele ce se cred 
de noi a fi strălucite, ca slava, cinstea şi viaţa, să încerce să ne prezinte pe 

acelea, pe cât posibil, deoarece sunt foarte dorite de noi oamenii.” (Omilii la 
Epistola către Romani a Sfântului Apostol Pavel, omilia V, p. 72) 


„Că de ar rămâne sufletul de mii de ori nemuritor, zice — după cum 
chiar şi este — totuşi fără de trup nu se va putea învrednici de acele bunătăţi 
negrăite, după cum nici nu va putea fi pedepsit.” (Comentariile sau 
Tâlcuirea Epistolei întâi către Corinteni, omilia XXXIX, p. 420) 


„Oricâte osteneli ai spune, şi oricâte pedepse ai pune înainte, toate 
acestea sunt nimic față cu bunătăţile viitoare.” (Tâlcuiri la Epistola a doua 
către Corinteni, omilia IX, p. 100) 


„Căci în adevăr, care cuvânt ar putea reprezenta acea slavă, de care 
atunci se vor împărtăşi sfinții? Care cuvânt? Nici unul, ci cu adevărat că spre 
a pricepe cugetul nostru, e nevoie de harul Său, ca astfel să primim măcar o 
mică rază de pricepere.” (Comentariile sau Explicarea Epistolei către 
Efeseni, omilia III, p. 26) 


„Unde este deşteptăciunea, unde este adevărul, unde toate sunt sigure 
şi statornice, unde toate sunt zidite pe piatră, unde bătrâneţe nu este, unde nu 
este nici trecător, unde totul înfloreşte, unde totul creşte şi sporeşte, unde 
nimic nu este învechit, nimic îmbătrânit, şi nici aproape de sfârşit. Să dorim, 
vă rog, pe Dumnezeu cu adevărat, iar nu de teama gheenei ci cu dorinţa de 
Împărăţia Lui. Căci ce poate fi egal, spune-mi, cu a vedea pe Hristos? Nimic. 
Ce poate fi egal cu a ne bucura de acele bunuri? Nimic. Cele ce ochiul n-a 
văzut, Zice, şi urechea n-a auzit, şi la inima omului nu s-a Suit, pe acestea le- 
a gătit Dumnezeu celor ce-L iubesc pe El. (| Corinteni 2, 9).” (Tâlcuiri la 
Epistola întâi către Timotei, omilha a XV-a, p. 174) 


„Cu adevărat că nimic nu poate fi mai fericit, nimic mai râvnit, şi nici 
nu se poate a fi reprezentată prin acest cuvânt, căci bunurile de atunci 
covârşesc mintea omenească.” (Comentariile sau explicarea Epistolei către 
Tit, omilia V, în vol. Comentariile sau explicarea Epistolei a doua către 
Timotei..., p. 174) 


„Totul e în pace, bucurie, plăcere, mulțumire, bunătate şi blândeţe. Nu 


este acolo pizmă nici viclenie, nu este boală, nu este moarte, nici aceea a 
trupului, nici aceea a sufletului, nu este întuneric, nu este noapte, ci toate 

sunt ziuă, toate lumină, toate strălucite. Nu este acolo osteneală, nici 
oboseală, ci pururea vom petrece în plăcerea celor bune şi plăcute. Voiţi 
poate vă dau şi icoana stării de acolo? Nu este cu putinţă; cu toate acestea 
însă, pe cât îmi este cu putinţă voi încerca să vă dau oarecare imagine, să ne 
uităm la ceruri, când nici un nor nu este în faţa sa, şi când se vede coroana 
sa; apoi după ce vom observa pe un timp îndelungat faţa sa, să ne gândim că 
şi teren vom avea acolo, nu ca cel pe care-l avem aici, ci fiind cu atât mai 
frumos, cu cât mai frumos este tavanul de aur, decât cel de lut. 

Gândeşte-te apoi şi la un alt tavan de deasupra acestuia; gândeşte-te 
încă la cei de acolo, la îngeri, arhangheli, la acele nemărginite cete ale 
netrupeştilor puteri, la însăşi împărăţia lui Dumnezeu, la tronul părintesc. 
Dar, precum am zis, nu poate cuvântul să reprezinte totul; este nevoie de 
experienţă, şi prin experiență de cunoştinţă. Cum crezi, spune-mi, că era 
Adam în paradis? Apoi petrecerea de aici este cu atât mai bună decât cea de 
acolo, pe cât mai bun este cerul decât pământul. 

Dar să ne închipuim şi o altă icoană. De s-ar întâmpla ca împăratul de 
acum să stăpânească întreaga lume, şi să nu fie supărat nici de războaie, şi 
nici de griji, ci să fie cinstit numai, şi să petreacă în plăceri, având multe 
venituri, şi aurul curgându-i de pretutindeni, şi fiind bine văzut şi admirat, 
apoi ce fel de suflet credeți că ar avea el, când ar vedea războaiele încetate 
pe toată fața pământului? Cam aşa fel va fi atunci, sau mai bine zis nici prin 
această imagine n-am reprezentat bine până acum, şi de aceea trebuie a căuta 
alta. Gândeşte-te deci; după cum copilul împărătesc nu simte nimic, pe cât 
timp se găseşte în mitra mamei sale, dar dacă s-ar întâmpla ca de deodată să 
iasă de acolo, şi să se urce pe tronul împărătesc, nu cu încetul, ci fără de 
veste ar pune stăpânire pe toate; tot aşa este şi starea aceasta, şi aceea; sau 
dacă un încarcerat oarecare, după ce a pătimit mii de rele, fără de veste ar fi 
răpit şi pus pe tronul împărătesc. Dar nici aşa încă n-am reprezentat bine 
imaginea. Căci aici, ori şi câte bunuri ar avea cineva, fie chiar şi împărăţia, 
întâia zi simte plăcere mare, poate şi a doua şi a treia, dar cu trecerea 
timpului deşi simte plăcere, totuşi nu atât de mare, căci se împuţinează prin 
obişnuinţa de toate zilele, oricare ar fi ea, pe când acolo nu numai că nu se 
împuținează, ci încă şi sporeşte. Căci gândeşte-te cât de fericit va fi sufletul 
ce se duce acolo, care nu se va lipsi niciodată de acele bunătăţi, şi nici că se 
va face vreo prefacere, ci viaţă ce nu va avea sfârşit, viaţă lipsită de orice 
primejdie, de orice grijă şi nemulţumire, plină de plăceri şi de mii de bunuri. 
Că dacă noi când ieşim la câmp, şi vedem corturile ostaşilor întinse, când 
vedem sulițele, coifurile, scuturile cele rotunde strălucind, deodată rămânem 
ca uimiți de acea privelişte; ba dacă am vedea şi pe împăratul trecând prin 
mijloc, călărind pe un cal şi ţinând în mâini arme aurite, ne închipuim că 

avem totul înaintea ochilor noştri, apoi ce crezi că va fi când vom vedea 
corturile cele veşnice întinse în ceruri? Ca să vă primească pe voi, Zice, întru 
corturile cele de veci? (Luca 16, 9); când vei vedea pe fiecare din acestea 
strălucind mai mult decât razele soarelui, nu doar ca fiind de fier sau aramă, 
ci din cauza slavei aceleia, ale cărei sclipiri nu poate a le vedea ochiul 
omenesc. Dar dacă acestea sunt zise cu privire la oameni, apoi ce ar putea 
spune cineva de acele miliarde de îngeri, şi de arhangheli, de heruvimi, de 
serafimi, de tronuri, de domnii, de stăpânii, de puteri, a căror frumuseţe 
întrece orice minte omenească? Dar oare până unde vom merge alungând 
ceea ce nu se poate pricepe ? Că nici ochiul n-a văzut, zice, nici urechea n-a 
auzit şi la inima omului nu s-a suit. (| Cor., 2, 9). Deci, nimic nu poate fi mai 
grozav pentru cei ce nu se vor învrednici de acele bunuri, şi mai fericit în 
acelaşi timp pentru cei ce se vor învrednici de ele.” (Comentariile sau 
Explicarea Epistolei către Evrei, omilha VI, pp. 120-121) 


„Cele ce ochiul nu a văzut, şi urechea nu a auzit, şi la inima omului 
nu S-a Suit (| Cor., 2, 9)? N-a spus în mod simplu că covârşeşte mintea 
omului, dar încă nici n-a cugetat vreodată cineva la acelea pe care le-a 
pregătit Dumnezeu celor ce-L iubesc pe Dânsul. Fiind deci Dumnezeu 
pregătitorul acelor bunuri, oare ce fel vor fi? Că dacă cel ce ne-a făcut de la 
început, nimic necontribuind noi cu ceva bun, şi încă ne-a hărăzit atâtea 
bunuri, ca de pildă raiul, convorbirea cu Dânsul, nemurirea ne-a făgăduit, 
viaţă fericită şi lipsită de griji, - apoi celor ce au făcut atâtea isprăvi, celor ce 
s-au luptat atâta şi au suferit atâtea necazuri pentru Dânsul, ce nu le va hărăzi 
oare? 

Pe Fiul Său Cel Unul născut nu L-a cruțat pentru noi; pe Fiul Său Cel 
adevărat L-a dat morții pentru noi, care îi eram duşmani. Dar dacă fundu-i 
duşmani, şi totuşi ne-a învrednicit devenind prietenii Săi, ce nu ne va da, 
după ce ne-am împăcat cu Dânsul?” (Comentariile sau Explicarea Epistolei 
către Evrei, omilia XXIII, p. 280) 


„Eu zic: aici îmbătrânesc, acolo nu îmbătrânesc, aici mor, acolo nu mă 
sfârşesc, aici mă întristez, acolo nu mă mâhnesc, aici sărăcie şi boală şi curse, 
acolo nimic din toate acestea; aici întuneric şi lumină, acolo doar lumină. Aici 
înşelăciune, acolo libertate, aici boală, acolo sănătate, aici viaţa are sfârşit, 
acolo este nesfârşită. Aici păcatul, acolo dreptatea, iar fărădelegea nicăieri. 
Aici invidia, acolo nimic din toate acestea.” (Din vol. Despre Rai şi 
Scriptură. Despre iubirea lui Dumnezeu pentru noi. Despre <<$Şezut-a 
Împărăteasa de-a dreapta Ta>>, p. 48) 

„Că sus este cetate şi Biserică şi adunare sărbătorească, ascultă-l pe 
Pavel, care spune: V-aţi apropiat de cetatea Dumnezeului celui viu, 
Ierusalimul cel ceresc, şi de Biserica celor mai întii-născuţi, înscrişi în 
ceruri, şi de zeci de mii de îngeri în adunare sărbătorească (Evr., 12, 22- 
23). Pavel le numeşte pe toate cele de sus adunare sărbătorească nu numai 
din pricina mulțimii puterilor celor de sus, ci şi din pricina belşugului de 
bunătăți şi din pricina bucuriei şi veseliei necontenite. De obicei, nimic 
altceva nu dă numele de adunare sărbătorească, de iarmaroc, decât mulțimea 
celor adunaţi şi belşugul de mărfuri, când se aduc grâu, orz şi tot felul de 
roade ale pământului, turme de oi, cirezi de vite, haine şi altele ca acestea, 
când unii vând şi alţii cumpără. 
uitat Ducatul dual - Cum, m-ar întreba cineva, sunt acestea în ceruri? 
- Nu, niciuna din acestea, ci altele cu mult mai de cinste. N-ai să vezi acolo roade de-ale păn 
ci duhurile drepţilor celor ce s-au săvârşit, virtuţi ale sufletelor; pretutindeni 
în ceruri , numai felurite fapte mari şi bune. N-ai să vezi haine şi aşternuturi, 
ci cununi mai de preţ decât aurul, premii şi răsplătiți şi mu şi mu de bunătăţi 
gătite celor ce-au săvârşit fapte bune. 

Apoi, mulțimea celor adunaţi acolo este cu mult mai de cinste şi cu 
mult mai mare; nu-i alcătuită din târgoveţi şi din ţărani, ci aici zeci de mii de 
îngeri, colo, mii de arhangheli, dincolo, ceata profeților, în altă parte, coruri 
de mucenici, cete de apostoli, adunare de drepţi, fel de fel de popoare ale 
tuturor celor plăcuți lui Dumnezeu. Cu adevărat este minunată adunare 
sărbătorească şi un minunat iarmaroc, mai mare decât toate, pentru că în 
mijlocul acestei adunări sărbătoreşti, în mijlocul acestui iarmaroc, se plimbă 
Împăratul tuturor”. (Cuvântări împotriva anomeilor, cuv. VI, în vol. 
Cuvântări împotriva anomeilor. Către iudei, pp. 93-94) 


„Toate bunătăţile nu au sfârşit, nu cunosc capăt, nu pot îmbătrâni, nici 
se veşteji, sunt fără de bătrâneţe şi fără de moarte. Acolo nu-i nici o 
tulburare, ca aici, nici un zgomot, ci multă este ordinea tuturor, cu cuvenită 
bună-rânduială; cu toţii înalță Stăpânului zidirii văzute şi nevăzute, ca dintr- 
o ţiteră, cu ritm, o cântare, prea bine întocmită, mai plăcută decât toată 
cântarea, iar sufletul săvârşeşte acolo Dumnezeiasca Liturghie ca în nişte 
altare sfinte şi în nişte taine dumnezeieşti”. (Cuvântări împotriva anomeilor, 
cuv. VI, în vol. Cuvântări împotriva anomeilor. Către iudei, p. 95) 


„+... locul cel lhpsit de tulburare, de unde au fugit durerea, 


întristarea şi suspinarea. Acolo nu-i nici schimbare, nici umbră de 
mutare. Acolo toate sunt statornice şi nemişcate; toate trainice şi 

întemeiate; toate nestricăcioase şi nemuritoare; toate nepieritoare şi 
veşnice.” (Cuvânt de laudă la cel întru Sfinţi, Părintele nostru Eustaţie, 
arhiepiscopul Antiohiei celei Mari, |, în vol. Predici la sărbători 
împărăteşti şi cuvântări de laudă la sfinţi, p. 386) 


„+... bunătăţile care depăşesc puterea de înțelegere a minţii.” (Despre 
Feciorie, 84, în vol. Despre Feciorie, Apologia vieții monahale, Despre 
creşterea copiilor..., p. 143) 


„Închipuie-ţi, te rog, starea vieţii veşnice atât cât este cu putinţă să ţi-o 
închipui! Că mintea noastră nu-i în stare să şi-o închipuie aşa cum e, ci ne 
facem în legătură cu ea o idee slabă, din cele ce auzim că se spun despre ea 
în cuvinte întunecate. Profetul spune: A fugit durerea, întristarea şi 
suspinarea (s., 35, 10). Care viaţă e mai fericită decât aceea în care nu-i nici 
o durere, nici întristare, nici suspin? Acolo nu mai este om aprins de pofte 
ruşinoase, nu mai este om neliniştit de grija agonisirii celor trebuincioase 
vieții, nu mai este om prigonit de ocârmuitori şi stăpânitori. Acolo s-a stins 
toată furtuna patimilor ce ne frământă sufletul. Acolo toate sunt paşnice, 
voioase şi vesele, toate senine şi liniştite; peste tot, zi, strălucire şi lumină. 
Nu o lumină ca aceasta de acum, ci alta, cu tot mai strălucitoare cu cât mai 
strălucitor este soarele faţă de opaiţ. Acolo nu e noapte; lumina nu se 
ascunde de adunarea norilor; nu arde şi nici nu aprinde corpurile. Acolo nu-i 
noapte, nici seară. Nu-i frig, nici arşiţă şi nici altă schimbare de vreme. 
Acolo este o altă stare, pe care o vor cunoaşte numai cei ce vor fi vrednici de 
ea. Acolo nu este bătrâneţe, nici relele bătrâneţii; acolo s-a dus toată 
nestricăciunea şi stăpâneşte peste tot slava nestricăcioasă. 

Dar mai mare decât toate aceste este bucuria că stai necontenit în 
preajma lui Hristos, Care stă cu îngerii, cu arhanghelu şi cu puterile de sus. 
Uită-te acum la cer şi urcă-te cu mintea la cele mai presus de cer! Gândeşte- 
te la schimbarea întregii creaţii! Că n-are să rămână creația aşa, ci va fi mult 
mai frumoasă, mult mai strălucitoare. Cu atât este mai strălucitor aurul față 
de argint, cu atât mai strălucitoare va fi înfăţişarea de-atunci a creației față 
de cea de acum, după cum spune şi fericitul Pavel: Că însăşi creația va fi 
izbăvită de robia stricăciunii (Rom., 8, 21). Acum, când sunt supuse 
stricăciunii, suferă ce e firesc să sufere nişte trupuri ca acestea; dar atunci, 
când creația va fi dezbrăcată de toată această stricăciune, ne va arăta 
frumuseţea ei nestricăcioasă; se va schimba şi ea într-o stare mai bună, când 
trupurile noastre vor ajunge nestricăcioase. Atunci nu va fi nerăzvrătire şi 
luptă; înțelegere mare va fi în ceata îngerilor; toți vor avea între ei mereu 
aceeaşi părere. Acolo nu mai este teamă de diavol şi de ispitele drăceşti, nu 

mai este frică de iad, nici frică de moarte, nici de aceasta de acum şi nici de 
alta mai cumplită decât ea orice frică de acest fel a dispărut. Atunci se va 
petrece cu toți sfinții ce se petrece cu un fiu de împărat. Câtă vreme e copil, 
este crescut fără de slavă; e supus fricii şi amenințărilor, ca nu cumva, printr- 
o viață tihnită şi lipsită de griji, să ajungă rău şi vrednic de a se urca pe tron 
împărătesc. Când însă vine vremea să se urce pe tronul împărătesc, le 
schimbă deodată pe toate acelea cu mantia de purpură, cu coroana, cu 
mulțimea de scutaşi şi stă cu multă îndrăznire în faţa tuturor. Atunci aruncă 
din sufletul lui tristețea şi umilinţa şi ia în locul lor altele. Tot aşa se va 
întâmpla atunci şi cu toți sfinții. ŞI, ca să nu socoteşti că vorbele mele sunt 
vorbe în vânt, să mergem cu mintea la Muntele unde Hristos s-a schimbat la 
față. Să-L vedem pe EI strălucitor, aşa cu strălucea, cu toate că nu ne-a arătat 
atunci toată strălucirea veacului viitor. Se observă doar din cuvintele 
Evanghelistului că ceea ce s-a văzut atunci a fost un pogorământ; nu o 
înfăţişare aidoma a strălucirii vieţii celei veşnice. Ce spune Evanghelistul? A 
strălucit ca soarele (Matei 17, 2). Da, slava corpurilor nestricăcioase nu 
sloboade acest corp ceresc, nici nu poate fi cuprinsă slava lor cu ochii 
muritori. Atunci, pe Muntele Taborului, atâta slavă s-a descoperit ucenicilor 
câtă puteau să vadă, aşa ca să nu se vatăme vederile celor care priveau. Dar 
nici atâta n-au putut îndura, ci au căzut cu faţa la pământ. Spune-mi, dacă te- 
ar ucide cineva într-un loc strălucitor, unde toți cei de acolo ar fi îmbrăcați în 
haine de aur, iar în mijlocul mulțimi de acolo ar fi un alt om cu coroană pe 
cap, iar hainele şi coroana, bătute numai în pietre prețioase, şi apoi ți-ar 
făgădui să te aşezi alături de acei oameni, spune-mi, n-ai face totul să ţi se 
îndeplinească voinţa asta? Înalţă-ţi ochii cu mintea şi uită-te la acea adunare 
strălucită a vieții veşnice, alcătuită nu din oameni precum cei zugrăviți mai 
sus, ci din oameni mai de preţ decât aurul, decât pietrele scumpe, decât 
razele de soare şi decât toată strălucirea pământească. Dar adunarea aceca 
nu-i alcătuită numai din oameni, ci şi din fiinţe mult mai de preţ, din îngeri, 
din arhangheli, din tronuri, din domnii, din începătorii, din stăpânii. Despre 
împărat nici nu putem spune cum e! Atât depăşesc şi graiul şi mintea, 
frumuseţea, strălucirea, slava, majestatea şi măreţia Lui. Spune-mi, ne vom 
lipsi de bunătăţi atât de mari, pentru că nu vrem să ne ferim puţină vreme? 
Chiar de-ar trebui să îndurăm în fiecare zi nenumărate primejdii de moarte, 
chiar de-ar trebui să suferim însăşi gheena, n-ar trebui oare să suferim totul 
ca să vedem pe Hristos venind în slava lui, ca să fim rânduiţi în ceata celor 
sfinți? Ascultă ce spune fericitul Petru: Bine este ca noi să fim aici (Matei 
17, 4). Dacă Petru, care a văzut o icoană palidă a celor viitoare, a aruncat 
dintr-o dată totul din suflet ca să pună în sufletul lui plăcerea pricinuită de 
acea vedere , ce vei spune însă când va veni adevărul lucrurilor, când se va 

deschide palatul împărătesc şi vei putea să vezi chir pe împărat, nu în 
ghicitură, nici în oglindă, ci faţă către faţă (| Cor., 13, 12), nu prin credință 
ci de-a dreptul?” (Cuvânt de sfătuire către Teodor cel căzut, ll, în vol. 
Despre Feciorie, Apologia vieţii monahale, Despre creşterea copiilor..., pp. 
344-347) 


„+... ce cuvânt putea-va înfățişa pe cele de după aceea: plăcerea, 
folosul, bucuria împreunei vieţuiri cu Hristos? Da! Nu-i cu putinţă să spui 
cât e de mare plăcerea, cât e de mare câştigul ce-l are un suflet întors la 
noblețea lui, care poate vedea cu îndrăznire pe Stăpânul. Nu se bucură numai 
de bunătăţile ce-i stau în faţă, ci şi de încredințarea că de acum, aceste 
bunătăți nu mai au sfârşit. Toată bucuria aceea prin cuvânt nu o poţi zugrăvi 
ŞI nici cu mintea nu o poţi cuprinde. Dar voi încerca să ţi-o arăt destul de 
slab, atât cât prin lucrurile mici pot fi arătate lucruri mari. Să ne uităm la cei 
care în viaţa de aici se bucură de bunurile acestei lumi, de bogăţie, de putere 
ŞI de slavă. Atâta sunt de mândri de buna lor stare, încât socotesc că nici nu 
calcă pe pământ, cu toate că bunurile de care se bucură nu sunt bunuri 
recunoscute de toți drept bunuri, nici nu rămân mereu la ei, ci zboară mai 
iute ca vântul. lar de se întâmplă (ca aceste bunuri) să rămână puţin, apoi 
numai în viaţa aceasta îşi arată dragostea; n-au putere să ne însoţească mai 
departe. Dacă aceste bunuri pământeşti pricinuiesc atâta bucurie celor ce le 
au, ce bucurii socoți că vor simţi acele suflete chemate la miile de bunătăți 
din ceruri! Nu numai atât! Ci ele sunt atât de bune faţă de cele de aici, ci ca 
mulțime, ci ca însuşiri, încât inima omului nu le poate bănui.” (Cuvânt de 
sfătuire către Teodor cel căzut, 13, în vol. Despre Feciorie, Apologia vieţii 
monahale, Despre creşterea copiilor..., pp. 351-352) 


„Acolo toate sunt liniştite şi netulburate, neclintite şi continue, 
netrecătoare şi nedescrise, veşnice şi nestricăcioase.” (Din vol. Problemele 
vieții, p. 66) 


„Starea viitoare a fericirii nu are sfârşit.” (Din vol. Problemele vieții, 
p. 67) 


„Apostolul Pavel, scriind către noi, cei care ne aflăm încă pe pământ, 
zice: Bucurați-vă întotdeauna (| Tesalonicieni, 5, 16). Dacă aici, unde există 
boli, răni, morți timpurii, calomnii, invidie, tristeţe, ură, dorinţe viclene, 
atacuri nenumărate, griji neîncetate şi răutăți repetate, care ne provoacă mii 
de necazuri, Apostolul a spus că putem să ne bucurăm întotdeauna, gândiţi- 
vă, care va fi bucuria celui ce a plecat pregătit, cum vrea Dumnezeu, spre 

viaţa de dincolo, acolo unde toate relele au fost desfiinţate, la fel ca şi bolile, 
patimile, păcatele, întristările, a/ meu, al tău, pricinile atâtor nenorociri şi 
atâtor războaie.” (Din vol. Problemele vieții, p. 67) 


„Când este sărbătoare aici pe pământ, se adună mulțime de oameni, 
care aduc nenumărate mărfuri - grâu, orz şi tot felul de roade, turme de oi şi 
cirezi de vite, haine, veşminte şi altele asemenea. Unii vând şi alții cumpără. 
Există asemenea lucruri în ceruri? Nu, există însă unele mai importante. 

Nu găsim acolo grâu, orz sau alte roade ale pământului prisosesc însă 
roadele Duhului, iubirea, bucuria, pacea, fericirea, bunătatea, blândețea. Nu 
se găsesc acolo turme de oi şi cirezi de vite, ci duhurile drepţilor, care au 
ajuns la desăvârşire şi sufletele împodobite cu virtuţi. Nu se află acolo haine 
frumoase şi bijuterii strălucitoare, ci cununi mai prețioase ca aurul şi 
decoraţii şi daruri nenumărate, care sunt hărăzite biruitorilor luptelor 
duhovniceşti. 

Dar şi mulțimea celor care participă la praznic este mai 
importantă şi mai vrednică. Nu este alcătuită din oameni simpli 
al oraşelor şi satelor, ci din îngeri, prooroci, mucenici, 
apostoli, drepţi, toţi cei care s-au făcut plăcuţi lui Dumnezeu. 
lar între ei se va afla Acela, împăratul tuturor.Îl vor vedea şi se 
vor lumina şi se vor înfrumuseţa de strălucirea Lui. 

Sărbătorile pământului uneori nu durează nici măcar o 
zi. La amiază se destramă. Însă sărbătoarea aceea va fi 
diferită. Nu se va sfârşi niciodată. lar bunătăţile ei nu vor 
seca, nu se vor învechi, nu se vor ofili, ci se vor păstra 
pururea nestricăcioase şi nepieritoare. 

La sărbătorile pământului există gălăgie, zgomote, 
tulburare, dezordine. La acea sărbătoare însă, va împărați 
buna-cuviinţă, ordinea şi cuminţenia. Îngeri şi oameni Li aduc 
neîncetat Domnului cântări de slavă şi imnuri minunate, care 
întrec orice muzică şi parcă 1es dintr-un instrument plin de 
armonie. 

David psalmodiază: În veac nu se va clinti cel ce locuieşte în 
Ierusalim (Psalmi 124, 1). Tâlcuind alegoric această frază, să privim spre 
Ierusalimul ceresc, acolo unde vor ajunge pentru a trăi veşnic creştinii 
evlavioşi. Aceştia nu vor cunoaşte stricăciune în vecii vecilor. Nu vor 
întâmpina greutăți şi probleme, scandaluri şi primejdii. Nu vor simţi regrete 
şi nelinişti, ispite păcătoase şi pofte viclene. Toate acestea vor dispărea 
acolo. Sufletele, ca în nişte sanctuare sfinte, în cereasca sfântă, a sfintelor, 

vor participa la taine negrăite şi la dumnezeiasca jertfă.” (Din vol. 
Problemele vieții, pp. 68-69) 


„Cetatea cerească, unde lumina nu este stinsă niciodată 
de întuneric, unde ziua nu este sugrumată nicicând de noapte, 
unde lumina izvorăşte pentru totdeauna şi ziua împărăteşte 
pururea.” (Din vol. Problemele vieţii, p. 71) 


„Cele ce ochiul n-a văzut şi urechea, n-a, auzit, şi la inima omului 
nu S-au suit, pe acestea le-a gătit Dumnezeu celor ce-L iubesc pe EI (| 
Cor., 2, 9). Cercetaţi cu atenţie ce spune Apostolul. El nu afirmă simplu că 
bunătăţile cereşti sunt mai mari decât cele pământeşti, ci că mintea 
omenească nu le poate cuprinde în înțelegerea ei. Şi cu adevărat: cum ar 
putea încăpea în creierul mic al omului tainele nesfârşite ale lui 
Dumnezeu? 

Dumnezeu ne-a creat din nimic, ne-a aşezat în Paradis, ne-a 
învrednicit să comunicăm cu EI şi ne-a făgăduit o viață fericită, cu toate 
că noi nu l-am dat nimic în schimb. Aşadar, ce nu va dărui celor care cu 
bună ştiinţă se nevoiesc şi se Jertfesc la tot pasul pentru numele Său? L-a 
dat la moarte pe singurul Său Fiu pentru mântuirea noastră, chiar dacă 
noi eram vrăşmaşii Săi. Atunci ce nu va face pentru noi dacă îi vom fi 
prieteni? Dar în mod straniu, în vreme ce El caută în orice chip să ne 
câştige prietenia, noi nu ne îngrijim cu râvnă să o dobândim, în vreme ce 
El ne cheamă să moştenim bunătăţile Sale, noi suntem leneşi şi 
indiferenți. 

Să răspundem, frații mei, la chemarea lui Dumnezeu, ca să ne 
bucurăm de roadele iubirii Sale.” (Din vol. Problemele vieții, pp. 322- 
323) 


„Chiar dacă Stăpânul Hristos S-a folosit de această icoană ca să arate 
strălucirea drepţilor în veacul ce va să fie, zicând: Atunci drepții vor străluci 
precum soarele (Mt., 13, 43), totuşi a spus-o nu fiindcă vor străluci numai 
atât, ci fiindcă nu a găsit altă pildă sensibilă mai grăitoare decât aceasta. Şi 
de aceea a asemănat cu această icoană moştenirea drepţilor.” (Cateheza 
aceluiaşi către neofiți şi tâlcuire la cuvântul Apostolului că „dacă cineva e 
în Hristos este zidire nouă. Cele vechi au trecut, iată, toate sunt noi” (I 
Cor., 5, 17), în vol. Cateheze baptismale, p. 69) 


„la spune-mi: de te-ar vedea cineva sărac şi flămând şi bătrân şi de ar putea să te facă tâ 
făgăduieşte ci şi mai mult decât acestea, pe care le are gătite pentru cei ce-L 

iubesc şi fac voia Lui. Iar de vreme ce nu este cu putinţă să vadă cineva cu 
ochii simțitori acele bunătăţi cereşti, înalță numai mintea ta şi stai deasupra 
cerului şi caută în sus şi vezi cerul cel mai înalt pe care l-a văzut marele 
Isaia, în lumina cea fără de margine şi necuprinsă în cetele arhanghellor şi 
ale îngerilor; şi iară coboară mintea din cer şi caută de vezi pe împărații 
pământului cu darurile lor, oameni îmbrăcați cu haine poleite, cai împodobiţi 
cu frâie de aur şi care cu acoperăminte frumoase şi pe îmbrăcămințile lor 
zugrăviți balauri şi aspide.” (Din vol. Mărgăritarele Sfântului loan Gură de 
Aur, p. 42) 


„În fericitul locaş al cerului să nu căutăm nimic din ceea ce 
întristează pământul nostru şi linguşeşte existenţa noastră. Nu mai este 
întuneric, nu mai este noapte, nu mai este suferință, nu mai sunt 
imperfecțiuni, nici greutăți: totul este frumuseţe, încântare, bucurie şi 
fericire. La noi adesea însoţirea cu semenii noştri ne devine prea 
adesea cauza suferinţei, în cer petrecerea celor aleşi şi a îngerilor nu va 
cuprinde pentru noi decât nespuse delicii, însă ce vom zice despre 
intimitatea plăcută de care ne va face să ne bucurăm lisus Hristos? 
Consoarta cu Hristos este bucuria cu îngerii, cu Arhanghelii, cu 
Puterile de sus.” (Din vol. Bogățiile oratorice, pp. 146-147) 


„Nici o grijă, nici o greutate, nici o dificultate, nici o 
împovărare, Dumnezeu se însărcinează cu totul; Dumnezeu ne 
deschide plăcerile şi frumuseţile. Acolo sunt reunite toate mărețiile, 
acolo strălucesc toate strălucirile, acolo se adună toate plăcerile. Şi pe 
când pământurile voastre de aici de jos vă expun la greutăţi fără sfârşit, 
domeniul vostru ceresc nu vă va aduce decât slavă, pace şi fericire. 
Societatea acolo va fi plăcută şi strălucitoare: Acolo o să-i aveți ca 
vecini pe Sfinţi, pe Pavel, pe Petru, pe toți profeţii, cetele îngerilor şi 
ale Arhanghelilor; bucuriile nespuse, siguranța profundă, pacea fără 
nelinişte, odihna fără de sfârşit.” (Din vol. Bogăţiile oratorice, p. 313) 


„Dumnezeul care pentru pământul nostru plin de păcate şi de exil 
a reunit atâtea măreţii, ce nu va face El pentru patria definitivă şi 
veşnică a celor aleşi! Să ne gândim la felul de viaţă, care se duce în 
cer. Totul este aici fermecător, bucurie, fericire, armonie, bucurii 
reciproce. Oh, nobila, oh, fermecătoarea şi delicioasa societate pe care 
Dumnezeu o reuneşte în locuinţa Sa! Însă minunea acestei societăţi, 
suavitatea infinită, frumuseţea nespusă, este Omul-Dumnezeu. Dacă El 
era încă din viaţa Sa muritoare o atracţie irezistibilă, dacă El era aşa de 

frumos pe Tabor, ce este El acum în cer? Şi noi înşine, sufletul nostru, 
trupul nostru, ființa noastră întreagă, vor străluci cu aceeaşi strălucire, 
vor fi transfigurate după modelul chiar al lui lisus Hristos în slavă.” 
(Din vol. Bogățiile oratorice, p. 373) 


ÎMPĂRĂȚIA CERURILOR (pierderea Împărăției cerurilor) 


„Nu este EI cel Care ne alungă, ci noi înşine ne excludem de la 


SI +99. 


această însoţire minunată.” (Comentar la Evanghelia de la Ioan, omilia X, 3, 
p. 52) 


„... Zice Sfântul Pavel: Pătimim împreună cu Hristos, ca împreună cu 
EI să ne şi preamărim (Rom., 8, 17). Deci ei sunt vrednici de toate lacrimile 
noastre, cei care, având în vedere o aşa de mare slavă, îşi întind lor înşişi 
curse prin laşitatea şi prin nepăsarea lor. Şi, dacă n-ar fi deloc iad, ei tot vor 
fi cei mai nenorociţi dintre toţi oamenii, pentru că putând să împărăţească cu 
Fiul lui Dumnezeu şi să se bucure de slava Lui, ei se lipsesc pe ei înşişi de 
un bine aşa de mare şi atât de strălucit.” (Comentar la Evanghelia de la 
Ioan, omilia LXXX, 3, p. 418) 


„... ar fi trebuit să cădem sub mii de morți, să dăm mii de trupuri şi 
mii de vieți în fiecare zi, - nu ar trebui să suferim noi toate lucrurile acestea 
pentru a dobândi o slavă atât de strălucită şi aşa de imensă?” (Comentar la 
Evanghelia de la Ioan, omilia LXXX, 3, p. 418) 


„Fiindcă ar fi absurd de a pretinde să ne ducem întru împărăția 
cerurilor şi să împărățim împreună cu Hristos, în timp ce noi avem păcatul 
drept stăpân, şi preferăm să fim robiţi de el. Aceasta ar fi ca şi cum cineva 
şi-ar arunca diadema împărătească de pe cap şi ar voi să slujească mai bine 
unei femei îndrăcite, cerşetoare şi îmbrăcate în zdrenţe.” (Omilii la Epistola 
către Romani a Sfântului Apostol Pavel, omilia XI, p. 185) 


„Să nu-mi vorbească cineva de gheena de aici, fiindcă a cădea din 
acea slavă este cu mult mai grozav decât toate pedepsele, şi e cu mult mai 
înfricoşat decât toate gheenele a fi alungat cineva de la acea soartă fericită.” 
(Omilii la Epistola către Romani a Sfântului Apostol Pavel, omilia XIV, p. 
283) 

„Este de nesuportat gheena şi poate chiar foarte mult, dar mai de 
nesuportat este căderea din împărăţia cerurilor.” (Omilii la Epistola către 
Filipeni, omiha a XIV-a, pp. 247-248) 


„Știu că mulți se gândesc la iad cu spaimă şi groază. Eu însă consider 
că lipsirea de la slava raiului este mult mai amară decât iadul. N-are 
importanţă că starea de acolo n poate fi exprimată în cuvinte. Nu cunoaştem, 
de altfel, ce fericire săruiesc acele bunătăţi, încât să înțelegem şi ce tristețe 
provoacă lipsa lor. Apostolul Pavel, însă, care s-a învrednicit să cunoască 
toate, ne încredințează că cea mai mare nenorocire pentru un om este 
căderea din slava lui Hristos. O vom pricepe şi noi, dar numai dacă o vom 
încerrca în faptă. Să nu pățim însă niciodată asemenea necaz, Doamne! Să 
nu gustăm nicicând înfricoşătorul iad!” (Din vol. Problemele vieţii, p. 54) 


„Gheena est e nesuferită. ladul este înfricoşător. Și totuşi, mii de 
iaduri luate împreună nu sunt egale cu pierderea acelei slave dumnezeieşti, 
cu despărțirea de Hristos, cu auzirea cumplitului Său cuvânt: Nu vă cunosc 
(Matei 25, 12). Mai bine ar fi să cadă peste noi nenumărate trăsnete, decât să 
vedem fața Celui preasfânt alungându-ne şi ochii Lui liniştiţi privindu-ne.” 
(Din vol. Problemele vieţii, p. 55) 


„Fraţii mei, nu există oameni mai fericiți decât cei care moştenesc 
împărăţia cerurilor. Şi nu există oameni mai nefericiţi decât cei care o 
pierd. Dacă cel care este surghiunit de pe pământul ţării sale are parte de 
compasiunea tuturor, iar cel care pierde moştenirea pământească este 
considerat vrednic de milă de toţi. Cu cât mai amar ar trebui să plângem 
pentru cel care este alungat din ţara cerească, pentru cel care pierde 
bunătățile nestricăcioase ale Raiului, pentru cel care se duce în gheena fără 
de sfârşit. Cu adevărat, nu există om mai vrednic de plâns decât acesta. Nn 
numai din cauză că va fi dat iadului pentru totdeauna, dar mai ales pentru 
că va fi dat iadului fiindcă aşa a voit el. Omul păcătos merge de bunăvoie 
pe drumul păcatului, iar necredinciosul se desparte de bunăvoie de 
Dumnezeu şi îl urmează pe diavol fără să fie silit de nimeni. Vai de cei 
care au soarta unui asemenea om! Este sau nu este acesta vrednic de 
plâns? Şi Domnul nostru lisus Hristos a plâns pentru Ierusalimul care 
era acoperit de necredință (Luca 13, 31-35).” (Din vol. Problemele 
vieții, p. 322) 


„Cunosc bine că mulţi dintre noi se tem de munca focului, iar eu mă 
tem să nu pierd Impărăția Cerului, care (această pierdere a Impărăţiei — n.n.) 

este mai amară decât para focului, pentru că nu ştim fericirea bunătăţii celei 
veşnice, nici n-am văzut lipsirea bunătăților, numai fericitul Pavel le-a văzut 
acestea aievea, când a mers în Rai şi a auzit graiuri nespuse.” (Din vol. 
Mărgăritarele Sfântului loan Gură de Aur, p. 42) 


„Mai bine este să răbdăm mii de întunerece şi fulgere, decât să nu 
vedem faţa cea preasfântă a lui Hristos, că de vreme ce noi Lui vrăjmaşi 
fiind, EI pentru noi s-a răstignit.” (Din vol. Mărgăritarele Sfântului loan 
Gură de Aur, p. 92) 


„lar mulţi din oamenii cei fără de minte zic că altceva nu ne trebuie, 
numai să nu mergem în muncă, iar mie îmi este mai rea decât munca, dacă 
nu mă voi afla la a doua venire a lui Hristos; şi cela ce nu se va învrednici 
slavei Domnului, (aceasta — n.n.) este mai groaznică decât toată munca cea 
amară, adică zic despărţire de Hristos. Pentru aceea plâng şi mă tânguiesc, că 
de ar fi om acela ce ne iubeşte, n-ar fi nimic, dar el este Împărat mare (...) El 
n-a cinstit alta nimic mai mult decât pe noi, că numai un Fiu, Unul Născut a 
avut şi nu 1-a fost milă de Dânsul de-L dădu de-L omorâră, pentru dragostea 
ce-o are pentru noi, iar noi nu numai cât nu-L iubim şi nu-l mulțumim, ci 
încă Îl şi ocărâm, făcând lucrurile diavolului, iar nu voia lui Dumnezeu; deci, 
dar oare nu ne vom munci pe dreptate?” (Din vol. Mărgăritarele Sfântului 
Ioan Gură de Aur, p. 43) 


„Pentru aceasta, dar, către toți păcătoşii zic: Duce-ţi-vă de la Mine, 
blestemaţilor, în focul cel veşnic!, că în curtea Mea om nemilostiv nu intră, 
nici nu se învredniceşte de Raiul Meu, nici în lăcaşurile cele cereşti; 
nemilostivul sau vicleanul sau hulitorul nu intră în cămara Mea, curvarul sau 
preacurvarul nu se va învrednici să şadă la masa Mea. Scumpul şi 
neînduratul nu se va sălăşlui în locaşurile cele veşnice, răpitorul şi lacomul 
nu va umbla în Împărăţia Mea, furul sau ocărâtorul nu se va apropia de 
Jertfelnicul cel de sus, mincinosul sau clevetitorul sau bețivul nu va intra în 
Casa Mea, iubitorul de argint sau prădătorul nu se va odihni în catapeteasma 
cea cerească, necuratul şi curvarul, pângăritul şi spurcatul nu va veni în 
odihna Mea cea veşnică, trândavul şi leneşul şi somnorosul sau ucigaşul nu 
va veni la Cina Mea, mâniosul sau răpitorul sau pizmaşul nu se va apropia 
de Cămara Mea, bârfitorul sau măscăriciul nicicum nu va sta în locaşurile 
cele veşnice, cel fără ruşine sau zavistnicul şi alții câți gândesc ca aceştia, n- 
au moştenire cu Mine.” (Din vol. Mărgăritarele Sfântului loan Gură de Aur, 
p. 164) 

ÎMPĂRĂȚIA CERURILOR (atitudinea drepţilor mântuiţi faţă de cei 
din iad, după Judecata universală) 


„Loate vor fi acolo neiertate; căci chiar Noe de ar fi, sau lov, sau 
Daniil, şi nu ar îndrăzni a spune ceva văzând pedepsiţi pe ai lor. Fiindcă chiar 
milostivirea cea de la fire atunci va fi cu totul nimicită, de vreme ce se va 
întâmpla a vedea oameni buni şi drepţi ca părinţi ai unor copii stricaţi şi răi, 
precum şi pe nişte copi buni ca fii ai unor părinți răi şi stricați. Aşa că 
plăcerea şi mulţumirea sufletească va fi curată atunci şi cei ce se vor bucura 
de bunătăuile cele nepieritoare nu vor fi întru nimic mişcaţi prin milostivire, ba 
încă zic că această milostivire va fi cu totul stinsă, şi împreună cu Stăpânul 
vor fi şi dânşii îngrețoşaţi şi smintiți de faptele celor mai de aproape ai lor. Că 
dacă nişte oameni cum s-ar întâmpla, şi încă dispreţuiesc pe copiii lor când îi 
văd răi, şi chiar se leapădă de înrudirea cu dânşii, apoi cu atât mai mult drepții 
atunci. 

Prin urmare, nimeni să nu nădăjduiască cele bune dacă nu a făcut ceva 
bine, măcar de ar avea mii de strămoşi drepţi şi buni.” (Tâlcuiri la Epistola a 
doua către Corinteni, omila X, p. 107) 


ÎMPREUNAREA TRUPEASCĂ (imboldul firesc pentru împreunarea 
trupească) 


„... pofta trupească a fost pusă în noi pentru păstrarea speciei noastre, 
fiindcă Dumnezeu a statornicit înmulțirea fără a ne împiedica să urmăm o 
cale mai înaltă şi mai minunată, aceea a înfrânării...” (Comentar la 
Evanghelia de la loan, omilia LXXXV, 2, p. 450) 


„Pofta spre viaţa conjugală şi facerea de copii ni s-a dat nu spre 
desfrânare şi curvie; s-a dat ca tu să devii tată, şi nu curvar.” (Comentariile 
sau Explicarea Epistolei către Galateni, p. 106) 


„Nu acuz pofta în sine; însă ea a fost dată pentru căsnicie, a fost 
acordată pentru facerea de copii, iar nu pentru preacurvie.” (Comentariile 
sau Explicarea Epistolei către Efeseni, omila II, pp. 19-20) 


„ȘI ambiția ca şi pofta este bună, una când are tendinţa de a imita 


binele, iar cealaltă când e întrebuințată în facerea copiilor.” (Comentariile 
sau Explicarea Epistolei către Evrei, omilia II, p. 67) 

ÎMPRUMUTUL (să iertăm pe datornicii noştri fără să le aducem 
învinuiri) 


„Să ne smerim şi să iertăm pe datornicii noştri; că ne vor fi nouă, dacă 
filozofăm, prilej de mare iertare. Dăm puţin şi vom primi mult. Pentru ce, 
dar, ceri datoria, întrebuinţând silnicia? Ar trebui, chiar dacă acela ar vrea să 
ţi-o plătească, să-l ierți, ca să primeşti totul de la Dumnezeu. Dar aşa, tu faci 
cu totul altceva; îl sileşti, te cerți cu el, ca nu cumva să rămână vreun bănuţ 
de-al tău la el. Crezi că ataci pe datornic, dar îți înfigi sabia în tine însuţi, 
sporindu-ți osânda cea din iad! Dacă ai filozofa puţin, aici pe pământ, ţi-ai 
îndulci mult osânda. Că şi Dumnezeu tocmai de aceea vrea; să punem noi 
început unei dărnicii ca aceasta, ca să aibă EI prilej să ne dea în schimb mai 
mult”. (Omilii la Matei, omilha XV, XI, în col. PSB, vol. 23, p. 194) 


„Dacă ar trece pe lângă tine un om şi te-ar vedea că ai pune mâna pe 
un datornic, apoi ţi-ar porunci să-i dai drumul, pentru că îți plăteşte el datoria 
lui, omul acela, luând asupra lui datoria, ți-ar fi recunoscător că la porunca 
lui ai iertat pe datornic, cum să nu dea Dumnezeu însutit şi înmiit, când vede 
că de dragul poruncii Lui, iertăm pe toţi datornici noştri, fără să le aducem 
nici cea mai mică vină?” (Omilii la Matei, omilia XV, XI, în col. PSB, vol. 
23, p. 194) 


ÎNCERCĂRILE (- urmare firească a îndeletnicirilor duhovniceşti) 


„+... al curaj, ştiind bine că urmarea firească a îndeletnicirilor duhovniceşti 
este a întâlni la tot pasul numai încercări”. (Omilii la Matei, omilia VIII, II, în col. 
PSB, vol. 23, p. 103) 


ÎNCERCĂRILE (îngăduirea încercărilor de către Dumnezeu) 


„Dar pricina tuturor bunătăților avute de Noe a fost credinţa lui în 
Dumnezeu. Ea I-a întărit ca să îndure cu bărbăţie totul. Hrănit de nădejde, nu 
simţea necazurile. Noe a făcut tot ce a depins de el: a fost răbdător, a avut 
credință mare şi a îndurat totul. Şi uită-te acum la marea iubire de oameni, 
pe care i-o arată Dumnezeu! Și şi-a adus aminte Dumnezeu de Noe. 

Scriptura n-a spus atât: Și şi-a adus aminte, ci, pentru că mai înainte 
Dumnezeiasca Scriptură ne făcuse cunoscută mărturia lui Dumnezeu despre 
dreptul Noe, spunând: Intră în corabie, că te-am văzut drept în neamul 
acesta (Fac., 7, 1), de aceea acum spune: Și şi-a adus aminte Dumnezeu de 
Noe, adică Dumnezeu şi-a adus aminte de mărturia pe care o dăduse despre 

el; nu l-a trecut cu vederea multă vreme pe drept, ci l-a ţinut în corabie atât 
cât Noe a putut răbda şi atunci i-a dăruit harul Său. Dumnezeu, cunoscând 
slăbiciunea firii noastre, ne lasă să îndurăm atât cât putem răbda, atunci când 
îngăduie să vină vreo încercare peste noi, ca şi nouă să ne dea răsplată pe 
măsura răbdării, iar El să-şi arate iubirea Sa de oameni, precum zice şi 
Pavel: Credincios este Dumnezeu, Care nu vă va lăsa să fiţi încercaţi peste 
puterile voastre, ci odată cu încercarea va aduce şi scăpare din ea, ca s-o 
puteți răbda (| Cor., 10, 13). Aşadar, pentru că şi dreptul acesta a fost 
stăruitor şi răbdător, pentru a îndura cu credință în Dumnezeu traiul în 
corabie, Dumnezeu, spune Scriptura, şi-a adus aminte de el. Apoi ca să 
cunoşti cât de adâncă e iubirea de oameni a lui Dumnezeu, Dumnezeiasca 
Scriptură adaugă: Și de toate fiarele şi de toate dobitoacele şi de toate 
păsările şi de toate târâtoarele câte erau cu el în corabie. Vezi că tot ce face 
Dumnezeu o face în cinstea omului?” (Omilii la Facere, omilia XXVI, III, în 
col. PSB, vol. 21, p. 323) 


„Al văzut bărbăţie sufletească? Ai văzut suflet deprins să filozofeze? 
Ai văzut că Stăpânul amână şi întârzie, tocmai pentru că vrea să-l facă mai 
strălucit pe Avram? Dumnezeu, pentru că poartă grijă de slugile Sale, nu 
vrea atât să le facă binefaceri, ci vrea să-i arate şi străluciți, vrea să facă să 
fie ştiută de toţi credinţa lor. Dacă îndată după făgăduință, Dumnezeu ar fi 
dat seminţiei lui Avram pământul, dacă ar fi deschis pântecele Sarei şi i-ar fi 
dăruit urmaşi, nici minunea n-ar fi fost atât de mare şi nici credinţa dreptului 
n-ar fi fost vădită tuturor. Negreşit puterea lui Dumnezeu s-ar fi arătat şi 
atunci, pentru că la porunca Lui ar fi dat viață unui pântece amorțit, 
neputincios pentru naşterea de copii, dar dreptul Avram n-ar mai fi împletit 
pe capul lui cunună, ca acum când atâta vreme 1-a fost pusă virtutea la 
încercare, când virtutea lui ajungea pe fiecare zi mai strălucită.” (Omilii la 
Facere, omilia XXXVIII, V, în col. PSB, vol. 22, p. 53) 


„Bunul Dumnezeu rânduieşte aşa viaţa lui (Avram — n.n.), că de 
fiecare dată pune la încercare pe slujitorul Său, ca să-i descopere sufletul lui 
iubitor de Dumnezeu. Dumnezeu ştia mai dinainte recunoştinţa slugii Sale, 
ştia frumuseţea sufletului său, cunoştea bine mărgăritarul; dar voia să-l facă 
cunoscut tuturor celor de pe vremea lui, pentru ca şi cei de mai târziu să 
râvnească şi să imite virtutea dreptului Avram.” (Omilii la Facere, omilia 
XXXIX, |, în col. PSB, vol. 22, p. 62) 


„Dumnezeu, ca un părinte iubitor, uneori ne iartă, alteori ne 
pedepseşte, ca oricum să găsească un mijloc pentru însănătoşirea sufletului 

nostru. Și un doctor, când îngrijeşte pe un bolnav, nu-l ţine nici mereu 
nemâncat, nici nu-l lasă să mănânce cât vrea ca nu cumva mâncarea prea 
multă să dea naştere la febră şi să-i mărească boala, iar nemâncarea să-l 
slăbească şi mai mult, ci face tot ce trebuie gândindu-se la puterea 
bolnavului şi-i dă cu grijă doctoriile. Tot aşa şi iubitorul de oameni 
Dumnezeu, cunoscând folosul fiecăruia dintre noi, uneori ne lasă să ne 
meargă bine, alteori ca să ne încerce aduce peste noi încercări. De suntem 
virtuoşi, prin năvala încercărilor ajungem mai străluciți şi atragem asupra 
noastră mai multă bunăvoință; de suntem păcătoşi şi primim cu mulțumire 
năvala încercărilor, aruncăm de pe noi sarcina cea grea a păcatelor şi 
dobândim multă iertare.” (Omilii la Facere, omilia XL, III, în col. PSB, vol. 
22, p. 76) 


„lar când vede că nu putem avea nici un câştig, de pe urma unei vieţi 
pline de mulțumire şi fericire, ca un doctor bun care-l pune de posteşte că să- 
1 redea sănătatea, pe cel care-l vede că se îngraşă de prea multă mâncare, tot 
aşa şi minunatul Doctor al sufletelor noastre dă drumul la încercări asupra 
noastră ca să ne dăm seama de vătămarea ce-am avut de pe urma traiului 
nostru bun şi fericit; iar când vede că ne-am însănătoşit deplin, atunci, cu 
ajutorul său ne scapă şi de necazuri şi-şi arătă cu multă îmbelşugare şi 
purtarea sa de grijă.” (Omilii la Facere, omilia XL, III, în col. PSB, vol. 22, 
p. 76) 


„Fără probleme, fără necazuri, fără boli, fără întristări, ce s-ar face 
omul? S-ar deda desfrâului şi beţiei, s-ar târî prin mocirlă ca porcul, ar uita 
cu desăvârşire de Dumnezeu şi de poruncile Lui Aşa însă, nevoinţele şi 
temerile, necazurile şi încercările îl menţin într-o oarecare stare de veghe, îi 
devin şcoli de filosofie, exerciții ale sufletului.” (Din vol. Problemele vieții, 
p. 30) 


„Nici un sportiv adevărat, atunci când se află pe stadion, nu cere 
odihnă, linişte, mâncăruri sau băuturi. Altfel, ar fi nu numai un sportiv 
prost, dar şi nebun. Atunci când concurează, îşi adună forțele, îndură 
praful, căldura, transpiraţia, chinul şi, câteodată, chiar şi durerea. 
Apostolul Pavel se compară pe sine, ca şi pe orice creştin care duce în 
mod conştient lupta pentru mântuire, cu un boxer. Aşa mă lupt, nu ca 
lovind în aer, ci îmi chinuiesc trupul meu şi îl supun robiei; ca nu cumva, 
altora propovăduind, eu însumi să mă fac netrebnic (| Cor., 9, 6-27). 
Dacă vrem să înțelegem odată că în viaţa noastră vom avea de 
întâmpinat probleme şi greutăţi, boli şi infirmităţi, lipsuri şi nedreptăţi, 

suferinţe şi chinuri, atunci niciodată nu vom fi luaţi prin surprindere şi nu 
ne vom mâhni, aşa cum nu se supără nici boxerul atunci când se află în 
ring. 

Va veni şi vremea odihnei. Acum este, însă, vremea încercărilor, a 
ispitelor, a supărărilor, ca prin ele să dobândim nădejdea mântuirii, aşa cum 
ne spun Sfinţii Apostoli lacov şi Pavel: Mare bucurie să socotiți, frații mei, 
când cădeţi în felurite ispite, ştiind că încercarea credinţei voastre lucrează 
răbdarea, iar răbdarea să-şi aibă lucrul ei desăvârşit, ca să fiii desăvârşiți 
şi întregi, nelipsiți fiind de nimic (lac., |, 2-4). Şi nu numai atât, ci ne 
lăudăm şi în suferinţe, bine ştiind că suferinţa aduce răbdare, şi răbdarea 
încercare, şi încercarea nădejde (Rom., 5, 3-4). Există, desigur, încercări 
mari şi încercări abia simţite, supărări grele şi supărări uşoare, ispite mari şi 
ispite mici. Să ştim, însă, că Dumnezeu nu îngăduie niciodată să fim 
ispitiți peste puterile noastre.” (Din vol. Problemele vieții, pp. 333-334) 


ÎNCERCĂRILE (cauza şi scopul lor) 


„lar dacă ai spune: De ce atât în Vechiul, cât şi în Noul Testament 
sunt atâtea primejdii, atâtea încercări, atâtea uneltiri?, află care e pricina. 
Deci care e cauza? Viaţa de faţă e un teren de antrenament, o întrecere, o 
luptă, o topitoare şi o vopsitorie a virtuţii. Deci aşa cum tăbăcarii luând 
pieile mai întâi le întind, le bat şi atârnă pe ziduri şi pietre, şi le aplică alte 
mii de tratamente ca să le facă în stare să primească vopseaua, şi astfel le 
aplică prețioasa culoare; aşa cum aurarii aruncând aurul în foc îl predau 
chinului focului ca să-l facă mai curat; aşa cum pe terenurile de sport 
antrenorii îi supun pe atleți la multe exerciții obositoare şi-i lovesc mai tare 
decât adversarii lor, pentru ca în întreceri să fie gata pentru încleştarea cu 
adversarii şi să se smulgă cu uşurinţă din ea, tot aşa face şi Dumnezeu în 
viaţa de față; vrând să facă sufletul destoinic prin virtute, îl strânge, îl 
topeşte, îl predă chinului încercărilor ca pe cei căzuți şi descurajaţi să-i facă 
să zvâcnească, pe cei încercaţi să-i facă mai încercaţi şi neatinşi de uneltirile 
demonilor şi de cursele diavolului, şi pe toţi foarte destoinici spre primirea 
bunătăților viitoare. Căci bărbatul neispitit, se spune, este neîncercat, iar 
Pavel zice: Necazul naşte răbdare, iar răbdarea naşte încercare (Rm., 5, 3- 
4). Vrând deci să-i facă rezistenți şi răbdători, Dumnezeu lasă banul să fie 
bătut în tot felul. 

Din această pricină l-a lăsat şi pe lov să pătimească câte a pătimit, ca 
să se arate mai încercat şi să astupe gura diavolului; de aceea i-a lăsat şi pe 
apostoli ca şi ei să ajungă mai încercaţi şi să-şi arate prin aceasta puterea lor. 
Și nu mică este această pricină. De aceea şi lui Pavel, care-l cerea uşurare şi 


1562 


eliberare de relele care-l ţineau, i-a zis: /fi e de ajuns harul Meu, căci 
puterea Mea se desăvârşeşte în slăbiciune (2 Cor., 12, 9).” (Scrisori din exil, 
Către cei ce se scandalizează de fărădelegile şi persecuțiile comise şi despre 
Pronia lui Dumnezeu, XXI, 1-5, în vol. Scrisori din exil. Către Olimpiada şi 
cei rămaşi credincioşi. Despre deprimare, suferinţă şi Providenţă..., p. 323) 


„Ci aşa cum în viaţa aceasta, piraţii, tâlhari şi spărgătorii se 
îngrămădesc şi uneltesc necontenit nu acolo unde sunt paie şi iarbă sau nisip, 
ci acolo unde este aur şi mărgăritare, tot aşa şi diavolul îşi ridică şi aduce 
maşinile de război acolo unde vede bogăție adunată în suflet şi belşug de 
evlavie în el. Dar dacă victimele acestor uneltiri sunt treze, nu numai că nu 
vor pierde de aici nimic, ci vor aduna o bogăţie încă mai mare a virtuţii, 
lucru care se face acum.” (Scrisori din exil, Către cei ce se scandalizează de 
fărădelegile şi persecuțiile comise şi despre Pronia lui Dumnezeu, XXII, 17, 
în vol. Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., p. 327) 


ÎNCERCĂRILE (Dumnezeu - nădejdea noastră în încercări) 


„... NIMIC din ce se întâmplă să nu te tulbure, ci încetând de a mai 
chema în ajutor pe cutare şi cutare, şi de a mai alerga după umbre — căci 
acesta este ajutorul omenesc — cheamă neîncetat pe Dumnezeu Căruia îi 
slujeşti, să facă doar un semn şi toate se vor rezolva într-o clipită. lar dacă L- 
al chemat şi nu s-au rezolvat, e pentru că acesta e obiceiul lui Dumnezeu: nu 
desfiinţează de la început cele cumplite — ca să repet cuvântul spus mai sus — 
„ci atunci când ele s-au ridicat şi au crescut şi celor ce se războiesc cu noi nu 
le-a rămas aproape nici o răutate de săvârşit, atunci preface dintr-o dată toate 
în senin şi dulce lucrurile la stări neaşteptate. Fiindcă EI ne poate face nu 
numai câte lucruri bune aşteptăm şi nădăjduim, ci mult mai multe şi nesfârşit 
de mari. De aceea şi Pavel vorbea despre EI ca despre Ce! care poate să facă 
mult mai mult decât cele pe care le cerem sau gândim (Etes., 3, 20). 

N-ar fi putut oare să împiedice de la început ca acei trei copii să cadă 
în aceea încercare (Dn., 3)? Dar aceea a lăsat să fie predați în mâinile 
barbarilor, a lăsat cuptorul să fie aprins şi focul să urce la o înălțime de 
nespus, iar furia împăratului să se aprindă mai grozav decât cuptorul, a lăsat 
ca mâinile şi picioarele lor să fie legate cu multă străşnicie şi să fie azvârliţi 
în foc. Şi când toţi care-i priveau au deznădăjduit de mântuirea lor, atunci 
dintr-o dată şi mai presus de orice nădejde s-a arătat facerea de minuni a 
marelui Artist Dumnezeu şi a strălucit cu multă covârşire. Căci focul a fost 
legat, iar cei legați au fost dezlegați; cuptorul s-a făcut loc de rugăciune, 

IZVor, rouă şi mai de cinste decât palatele împărăteşti, iar firea părului 
capetelor lor a biruit acea stihie (focul) care mistuie totul, şi fierul şi piatra şi 
e mai tare decât orice materie. Şi acolo stătea în picioare corul preaarmonios 
al celor sfinți chemând toată creatura la acea minunată melodie; căci cântau 
înălţând imne de mulțumire pentru că au fost legaţi, pentru că au fost arşi, 
pentru că şi-au pierdut patria, pentru că au fost făcuţi captivi, pentru că li s-a 
luat libertatea, pentru că au ajuns fără patrie, fără casă, nişte surghiuniţi, 
pentru că petreceau într-un pământ străin şi barbar; căci acest lucru e propriu 
sufletului recunoscător. 

Și după ce răutatea celor ce se războiau cu ci a mers până la capăt — 
căci ce le mai puteau face după moarte? —, după ce atleţii şi-au împlinit 
lupta, după ce le-a fost împletită cununa şi le-au fost date premiile şi n-a mai 
lipsit nimic pentru gloria lor, atunci i-au sfârşit şi lucrurile cumplite, şi cel 
care a aprins cuptorul şi i-a predat unei pedepse atât de mari, el însuşi devine 
lăudător şi admirator al acelor sfinți atleți şi crainic al lucrurilor uimitoare 
făcute de Dumnezeu şi trimite în toată lumea scrisori pline de multe elogii, 
povestind cele întâmplate şi făcându-se crainic al minunilor uimitoare ale lui 
Dumnezeu. Căci cele scrise nu puteau fi suspectate nici de duşmani pentru 
că el fusese duşman şi vrăjmaş al lor. 

A văzut iscusinţa lui Dumnezeu? ai văzut înțelepciunea Lui? Ai văzut 
lucrurile Lui paradoxale? Ai văzut iubirea de oameni şi purtarea Lui de 
grijă? Aşadar, să nu te mai tulburi, nici să nu te mai frămânți, că rămâi 
mulțumindu-l necontenit pentru toate, slăvindu-L, chemându-L, rugându-L, 
implorându-L, chiar dacă năvălesc asupra ta zeci de mii de obligaţii, zeci de 
mii de tulburări, chiar dacă-ți vin în faţă furtuni şi toate, nimic din ele să nu 
te tulbure. Căci Stăpânul nu se lasă întrecut de dificultatea lucrurilor, chiar 
dacă toate s-ar prăbuşi în distrugerea ultimă. Fiindcă poate să scoată pe cei 
căzuți, să întoarcă pe cei rătăciți şi să îndrepte pe cei smintiţi, poate să 
elibereze pe cei plini de zeci de mii de păcate şi să-i facă drepţi, poate să 
facă vii pe cei morți şi strălucitoare cele surpate şi să înnoiască cele 
învechite. Căci dacă face să existe cele ce nu sunt şi dăruie existenţa celor ce 
nu se văd nicicând şi nicicum, cu atât mai mult va îndrepta cele ce sunt şi 
devin.” (Scrisori din exil, 17 scrisori către Olimpiada, scrisoarea VII, 
2b,c,d-3a, în vol. Scrisori din exil. Către Olimpiada şi cei rămaşi 
credincioşi. Despre deprimare, suferință şi Providenţă..., pp. 144-146) 


ÎNCERCĂRILE (ajutorul lui Dumnezeu în încercări) 


„De-am fi de mu de ori înţelepţi, de-am fi mai puternici şi mai tari 
decât toţi, n-am putea rezista nici celei mai mici încercări dacă ne-ar lipsi 

ajutorul lui Dumnezeu. Dar pentru ce vorbesc eu de noi, nişte oameni de 
rând, nevrednici de luat în seamă? De-ai fi Pavel sau Petru, de-ai fi lacov sau 
loan, fără ajutorul de sus eşti biruit uşor, te împiedici, cazi!” (Omilie la 
vindecarea slăbănogului coborât prin acoperiş, în vol. Omilii la săracul 
Lazăr. Despre soartă şi Providenţă..., p. 276) 


„Dumnezeu nu numai că nu ne lasă să cădem în încercări mai mari 
decât puterile noastre, dar chiar în încercările care vin peste noi pe măsura 
puterilor noastre, chiar în acelea El este lângă noi ca să ne ajute şi să ne 
întărească, dacă noi mai întâi facem tot ce stă în puterea noastră, de pildă, 
dacă suntem râvnitori, dacă ne punem nădejdea în EI, dacă-l mulțumim, 
dacă primim totul cu îngăduință, dacă răbdăm. Nu numai în primejdiile mai 
mari decât puterile noastre, dar chiar în cele pe măsura puterilor noastre 
avem nevoie de ajutorul de sus dacă vrem să le înfruntăm curajos.” (Omilie 
la vindecarea slăbănogului coborât prin acoperiş, în vol. Omilii la săracul 
Lazăr. Despre soartă şi Providenţă..., pp. 276-277) 


ÎNCERCĂRILE (răbdarea încercărilor) 


„Căci, spune-mi: ce poate oare tulbura un suflet cucernic? Moartea? 
Dar asta e începutul unei vieţi cu mult mai bune. Poate sărăcia? Dar aceasta 
îl ajută în fapta cea bună. Poate boala? Dar nici că o consideră ca existând, şi 
nu numai boala, ci chiar de ar zace la pat, sau de ar fi scârbit, el pe toate, 
preîntâmpinându-le, le înlătură. Poate că necinstea? Dar în el e răstignită 
lumea întreagă. Poate pierderea copiilor? Dar el nu se înspăimântă, mai ales 
când este inițiat în dogma învierii celei de obşte. Aşadar, ce ar putea să 
clatine un astfel de suflet? Nimic din toate acestea. Poate că bogăția îl 
îngâmfă? Nicidecum, căci el ştie că averile sunt nimic înaintea sa. Poate îl 
îngâmfă slava? Dar a învăţat şi ştie că Toată slava omului este ca floarea 
câmpului (1s., 40, 6). Poate că desfătarea? Dar el a auzit deja pe Pavel, care 
zice: cea care trăieşte-n desfătări, deşi trăieşte, e moartă (| Tim., 5, 6). 
Aşadar, când un astfel de suflet nici nu se îngâmfă, nici nu se împuținează, 
ce ar putea egala o astfel de sănătate?” (Omilii la Epistola către Filipeni, 
omilia a XIII-a, p. 235) 


„A răbda şi a-l mulţumi lui Dumnezeu la vreme de încercare 


sunt cele mai minunate izbânzi ale creştinului.” (Din vol. 
Problemele vieţii, p. 370) 

„... aceasta e bogăţia mea, aceasta e cheltuiala păcatelor mele: să 
călătoresc necontenit prin asemenea încercări şi ele să-mi vină de la cei de 
la care mă aşteptam mai puţin.” (Scrisori din exil, 17 scrisori către 
Olimpiada, scrisoarea IX, la, în vol. Scrisori din exil. Către Olimpiada şi cei 
rămaşi credincioşi. Despre deprimare, suferință şi Providenţă..., pp. 174- 
175) 


ÎNCERCĂRILE (folosul dobândit din încercări) 


„Să nu ne întristăm niciodată şi să socotim venirea încercărilor drept 
dovadă că Dumnezeu ne-a părăsit sau că ne-a trecut cu vederea! Dimpotrivă, 
tocmai aceasta să fie dovada cea mai puternică pentru noi că Dumnezeu ne 
poartă de grijă. De avem poveri de păcate în spatele nostru, vom putea să le 
uşurăm, dacă arătăm răbdare în încercări şi dacă-l mulțumim lui Dumnezeu; 
iar dacă nu avem multe păcate, iarăşi şi aşa ne vom bucura de şi mai mare 
bunăvoință din partea lui Dumnezeu, dacă îndurăm încercările, mulțumind 
lui Dumnezeu. Darnic fiind Stăpânul nostru şi cu grijă mare de mântuirea 
noastră, pune adeseori înaintea noastră, ca o şcoală, valuri de încercări şi de 
lupte, pentru ca, făcând şi noi tot ce depinde de noi, să ne bucurăm din 
belşug de purtarea Sa de grijă. 

Știind acestea, să nu pierdem nădejdea când suntem încercaţi, nici să 
ne întristăm când vin necazuri peste noi; dimpotrivă, chiar să ne bucurăm, 
aşa cum spune fericitul Pavel: Acum mă bucur în suferințele mele (Col. 1, 
24). Ai văzut suflet plin de recunoştinţă? Dacă se bucura când suferea, când 
mai putea fi trist? Dacă pentru el era pricină de bucurie ceea ce întrista pe 
alții, gândeşte-te cum era sufletul său?” (Omilii la Facere, omilia XXXII, 
IX, în col. PSB, vol. 21, p. 425) 


„Cunoşti şi-ţi aminteşti cum trăiai mai înainte, înainte de încercarea 
aceasta. Cercetează bine felul tău de vieţuire din vremea aceia şi compară-l 
cu acesta, pe care-l duci după ce-a venit încercarea peste tine, şi vei vedea 
folosul pe care îl ai de pe urma acestei încleştări cu demonul. Acum postul 
tău e mai aspru, privegherile tale mai îndelungi, dragostea ta de citi mai 
mare şi rugăciunea mai stăruitoare; seriozitatea şi smerenia ta, cu totul 
deosebite.” (Despre necazuri şi biruirea tristeții (1). Către Staghirie, ascetul 
care era chinuit de demon. Cuvânt de sfătuire, în vol. Despre mărginita 
putere a diavolului. Despre căinţă..., p. 155) 

„Deoarece şi înainte de desfătarea raiului, încă din această viaţă, prin 
încercări căştigăm ceva foarte important: sufletul nostru devine mai 
nădăjduitor şi cugetul mai viteaz. 

Fiecare 1spită, fiecare necaz, fiecare atac al diavolului, dacă suntem 
atenți şi răbdători, ne poate aduce mare folos.Vrăjmaşul cel închipuit l-a 
atacat cu atâta furie pe lov. Dar cu ce l-a vătămat în cele din urmă? Cu 
nimic. Din contră, i-a adus o mai mare sfințenie şi o mai strălucitoare slavă.” 
(Din vol. Problemele vieții, p. 30) 


„Cu cât se întind peste mine încercările, cu atât ne sporeşte 
mângâierea şi avem mai bune nădejdi despre cele viitoare (...)” (Scrisori din 
exil, 17 scrisori către Olimpiada, scrisoarea I, la, în vol. Scrisori din exil. 
Către Olimpiada şi cei rămaşi credincioşi. Despre deprimare, suferinţă şi 
Providenţă..., p. 135) 


„ȘI aşa s-au ţesut lucrurile prin încercări, nu relaxări, şi cei care se 
poticniseră mai întâi, s-au îndreptat după acestea, şi cei care rătăciseră s-au 
întors înapoi iar cele dărâmate s-au zidit mai măreț. De aceea când Pavel a 
cerut ca predica lui să umble numai în tihnă, Dumnezeu Cel Atotînţelept şi 
Preaiscusit nu i-a îngăduit acest lucru ucenicului Său, ci deşi l-a rugat de 
multe ori, nu s-a lăsat înduplecat, ci i-a spus: Îți este de ajuns harul Meu, 
căci puterea Mea se desăvârşeşte în slăbiciune Q Cor., 12, 9). 

Deci dacă vrei să socoteşti şi acum cele bune împreună cu cele rele, 
vei vedea făcându-se multe, chiar dacă nu semne şi minuni, dar lucruri 
asemănătoare unor minuni, semne negrăite ale marii purtări de grijă şi 
marelui ajutor al lui Dumnezeu. Dar ca să nu auzi toate de la noi cu uşurinţă, 
îți las ție această parte, ca să le strângi cu exactitate pe toate şi să le compari 
cu cele care-ţi produc întristare, şi îndeletnicindu-te cu această frumoasă 
zăbavă, să te scoţi pe tine însăți din deprimare; căci multă mângâiere vei 
scoate de aici.” (Scrisori din exil, 17 scrisori către Olimpiada, scrisoarea 
VII, Sc-d, în vol. Scrisori din exil. Către Olimpiada şi cei rămaşi 
credincioşi. Despre deprimare, suferinţă şi Providenţă..., pp. 150-151) 


„Căci nimic nu ne face atât de străluciți şi invidiaţi şi nu ne umple de 
zeci de mii de lucruri bune ca mulţimea încercărilor, primejdule, ostenelile şi 
deprimările şi faptul de a suporta cu blândeţe toate uneltirile venite 
necontenit de la cei de la care n-ar fi trebuit nicidecum.” (Scrisori din exil, 
17 scrisori către Olimpiada, scrisoarea X, 10b, în vol. Scrisori din exil. 
Către Olimpiada şi cei rămaşi credincioşi. Despre deprimare, suferinţă şi 
Providenţă..., p. 197) 

„Fiindcă aşa cum un scorpion sau un şarpe, când primeşte o lovitură 
mai adâncă, se scoală ridicându-şi mai mult acul împotriva celui ce l-a lovit, 
oferindu-i drept dovadă a marii lui dureri violenţa atacului împotriva celui ce 
l-a lovit, aşa şi acea fiară neruşinată, diavolul, după ce a primit răni adânci 
de la minunatul şi înaltul tău suflet, a sărit încă mai tare şi a adus asupra ta 
mai multe încercări. Fiindcă el le-a adus, nu Dumnezeu; dar Dumnezeu le-a 
îngăduit ca să facă mai mare neguțătoria ta, să-ţi dea o răsplată mai mare şi o 
recompensă mai îmbelşugată. Nu te tulbura, deci nu te frământa!” (Scrisori 
din exil, 17 scrisori către Olimpiada, scrisoarea XIII, 1b, în vol. Scrisori din 
exil. Către Olimpiada şi cei rămaşi credincioşi. Despre deprimare, suferință 
şi Providenţă..., pp. 214-215) 


ÎNCHISOAREA (pedepsirea cu închisoarea a celor ce se fac vinovaţi 
de fapte rele) 


„S-ar mai putea oare trăi din pricina nebuniei şi furiei criminalilor 
dacă n-ar fi siliți să trăiască în închisori? Ar săvârşi grozăvii tot atât de mari 
ca şi cei stăpâniți de demoni. Şi nu mă gândesc la faptele săvârşite de 
îndrăciți în timpul când sunt stăpânii de demon, ci la faptele săvârşite de ei 
după ce furia drăcească încetează. Şi în acele clipe mănâncă cu mare 
lăcomie, fură, se îmbată şi fac şi alte fapte cu mult mai ruşinoase decât 
acestea.” (Despre necazuri şi biruirea tristeţii (1). Către Staghirie, ascetul 
care era chinuit de demon. Cuvânt de sfătuire, în vol. Despre mărginita 
putere a diavolului. Despre căinţă..., pp. 150-151) 


ÎNDEMNURILE (duhovniceşti) 


„Și ştiu că acestea le vorbesc în zadar, însă nu voi înceta a vă vorbi, că 
dacă poate nu veţi asculta cu toţii, apoi fireşte că nici cu toţii nu vă veţi 
împotrivi, sau mai bine zis, chiar dacă şi cu toții vă veți împotrivi şi nu veți 
asculta, apoi atunci şi plata mea va fi mai mare, în acelaşi timp şi osânda 
voastră va fi mai mare. Deci ca acestea să nu se întâmple, eu nu voi înceta a 
vă vorbi, că poate prin înşiruirea aceloraşi vorbe vă voi îmboldi cumva.” 
(Comentariile sau Tâlcuirea Epistolei întâi către Corinteni, omilha XXVII, 
p. 290) 


„Câtă vreme e caldă încă predica mea în sufletul vostru, când ieşiţi 
afară, îndemnați-vă unu pe alţii şi, precum vă despărțiți unul de altul cu un 

rămas bun, tot aşa fiecare să meargă acasă cu un sfat (pe buze) şi să zică 
aproapelui: Vezi şi adu-ți aminte ca să păzeşti porunca şi - oricum - vom 
birui.” (Predicile despre statui, Partea a II-a, predica a XII-a, pp. 41-42) 


ÎNDRĂGOSTIŢII 


„Cei îndrăgostiți poartă cu ei, oriunde s-ar duce, chipul cel dorit.” 
(Omiliile despre pocăință, omila întâi, p. 7) 


„E legea sufletească a celor ce iubesc, e obiceiul lor să strângă în 
braţe chiar numai numele celor pe care-i iubesc, să se înflăcăreze chiar 
numai la auzul numelui lor.” (Cuvânt de laudă la cel întru Sfinți 
Părintele nostru Meletie, arhiepiscopul Antiohiei celei Mari, şi despre 
râvna celor ce s-au adunat la această prăznuire, |, în vol. Predici la 
sărbători împărăteşti şi cuvântări de laudă la sfinţi, p. 281) 


„Aşa este starea sufletească a îndrăgostiţilor: nu rabdă să ţină ascunsă 
dragostea lor, ci vorbesc tuturor cunoscuților despre focul lor, cu gândul că 
îşi ostoiesc sufletul povestind altora despre puternica lor dragoste.” (Despre 
căință (1), în vol. Despre mărginita putere a diavolului. Despre căinţă..., p. 
79) 


ÎNDUMNEZEIREA 


„Căci pe cei pe care i-a cunoscut mai înainte, mai înainte i-a şi 
hotărât să fie asemenea chipului Fiului Său, ca EI să fie întâi născut între 
mulți frați (8, 29). 

Ai văzut câtă cinste? Ceea ce era Unul-Născut Fiu al lui Dumnezeu 
prin fire, aceea am devenit şi noi după har.” (Omilii la Epistola către 
Romani a Sfântului Apostol Pavel, omilia XV, p. 290) 


ÎNFRÂNAREA (de la alimente) 


„Noi trebuie să păzim regulă în întrebuinţarea băuturilor şi mâncărilor, netrecând niciod: 


„Nimic nu provoacă atâta mulţumire şi atâta sănătate, ca atunci 
când cineva mănâncă şi bea după măsura adevăratei nevoi a trupului său, 
astfel încât să nu aibă o greutate mai mare decât cea normală. Şi pentru a 
te convinge, observă-i mai întâi pe cei care mănâncă cu măsură şi apoi pe 
cei care mănâncă exagerat. Trupurile primilor sunt de obicei puternice, 

sănătoase, cu organe care funcționează armonios, pe când ale celorlalți sunt 
molâi, greoaie, anevoioase şi bolnăvicioase.” (Din vol. Problemele 
vieții, p. 147) 


„Nu spun să vă dedaţi nevoinţelor aspre, dacă nu vreţi. Dar să ne 
ferim de cele de prisos, să îndepărtăm ceea ce nu este absolut necesar. 
Adevărat, ce iertare vom primi, când alţii nu le au nici pe cele necesare, 
deşi sunt îndreptățiți să le aibă, iar noi ne bucurăm de mai mult decât ne 
este necesar? Dar ne-am putea întreba şi cine se bucură mai mult, cel ce se 
hrăneşte cu ierburi şi este sănătos sau cel care mănâncă din belşug şi suferă 
de diferite patimi? Fireşte că primul se bucură mai mult, pentru că-şi 
păstrează sănătatea. 

Să nu cerem, aşadar, nimic mai mult decât necesarul, îți este de 
ajuns fasolea pentru ca să trăieşti sănătos? Mănâncă fasole. Eşti 
bolnăvicios şi ai nevoie nimeni să le mănânci. Eşti chiar şi mai 
neputincios şi ai nevoie de carne? Nu te vom lipsi de ea. Scopul nostru nu 
este vătămarea oamenilor, ci tăierea celor prisositoare; şi prisositor este 
ceea ce depăşeşte necesarul, ceea ce este mai mult decât ne trebuie ca să 
trăim în sănătate şi cumpătare.” (Din vol. Problemele vieții, pp. 
148-149) 


„Să mâncăm şi să bem atât cât să ne mulțumim, dar şi cât 
să ne menţinem trupul într-o asemenea stare naturală, încît să 
nu vatăme sufletul.” (Din vol. Problemele vieţii, p. 149) 


„Domnul ne-a dat trup material, care nu se poate întreţine altfel, 
decât cu hrană. Dar când ne hrănim, trebuie s-o facem cu măsură, ca 
să rămânem sănătoşi şi ageri. 

Prin urmare, să avem grijă să mâncăm şi să bem doar atât cât 
şi plăcere adevărată să simţim, şi trupul să ni-l hrănim, încât să fie în 
stare să împlinească poruncile lui Hristos.” (Din vol. Problemele 
vieţii, p. 152) 


„Cât este de puternic, cât este de viu, cât este de zburător şi de 
eteric sufletul pe care nu-l îngreuiază excesele mâncării şi ale 
băuturii! El are aripi pentru a zbura neîncetat spre Dumnezeu, el este 
mai puternic decât flăcările, mai înalt decât pământul, el este apt 
pentru studiile serioase, el are zboruri măreţe spre înălțimile gândirii, 
spre eroismele sentimentului.” (Din vol. Bogăâțiile oratorice, pp. 632- 
633) 

ÎNFRÂNAREA (de la păcate) 


„Înfrânarea nu este grea, e de-ajuns să o doreşti şi să te ţii departe de 
cauzele păcatului. la spune-mi, există un lucru mai uşor decât mersul? Și 
totuşi, şi acesta devine greu, obositor şi dureros pentru unii oameni graşi, 
neantrenați şi comozi. Nimic nu este greu atunci când îl vrem. Nimic nu este 
uşor atunci când nu-l dorim. Toate depind de noi. De faptul dacă vrem sau 
nu să reuşim ceva.” (Din vol. Problemele vieţii, p. 40) 


ÎNFRÂNAREA (desăvârşită) 


„Să aibă legi şi îndreptar şi ochi, ca să nu se uite fără socoteală la tot 
ce văd. Şi limba să aibă îngrădire, pentru ca să nu o ia înaintea minții. De 
asta au fost făcuţi dinţii şi buzele, spre paza limbii, ca să nu se deschidă fără 
rost uşile şi să iasă, ci să iasă cu toată buna-cuviinţa, atunci când totul este 
bine rânduit; să rostească astfel de cuvinte încât să mulțumească pe cei ce le 
aud, să grăiască acele graiuri care duc la zidirea ascultătorilor. Trebuie 
îndepărtat şi râsul nelalocul lui. Mersul să fie liniştit şi potolit, haina 
cuviincioasă. Pe scurt, trebuie ca acela care a intrat în stadionul virtuții să-şi 
pună, prin orice mijloc, în bună rânduială purtările, căci buna rânduială a 
mădularelor este icoana stării noastre sufleteşti. 

Dacă, deci, chiar de la început, vom căuta să ne facem o astfel de 
obişnuinţă, ne vom urma drumul cu uşurinţă, vom săvârşi orice virtute, nu 
vom avea nevoie să ne ostenim mult şi vom aduce asupră-ne şi mult ajutor 
de sus. Aşa vom putea străbate fără primejdii şi valurile vieţii acesteia, căci 
vom fi mai presus de cursele diavolului şi vom dobândi bunătățile cele 
veşnice.” (Cuvânt la Sfintele Paşti, V, în vol. Predici la sărbători 
împărăteşti şi cuvântări de laudă la sfinţi, p. 156) 


ÎNFRÂNAREA (folosul) 
„Să iubim înfrânarea. Oare nu-i auziţi şi pe doctori zicând că lipsa 
este maică a sănătăţii? lar eu zic că lhpsa este maică nu numai a sănătăţii 
trupului, ci şi a sufletului. Acestea şi Pavel doctorul adevărat strigă, grăind: 


Având hrană şi îmbrăcăminte, cu acestea îndestulați vom fi”. (Din Cuvântul 
16 la Faptele Apostolilor, în vol. Puţul şi Impărțirea de grâu, p. 241) 


ÎNGĂDUINŢA (reciprocă a oamenilor) 

„Dacă tu nu vei îngădui pe aproapele tău, apoi cum te va îngădui şi pe 
tine Dumnezeu? Dacă tu nu poţi suferi pe cel împreună serv cu tine, apoi 
cum te va suferi oare şi pe tine Stăpânul a toate? Unde este iubire, acolo 
toate sunt suportabile.” (Comentariile sau Explicarea Epistolei către 
Efeseni, omilia IX, p. 95) 


ÎNGĂDUINŢA (- numai până la păcat) 


„Stai la masă. Bea vin cu cumpătare. Dacă vrei să mănânci carne, 
nimeni nu te împiedică. Înfruptă-te din toate, numai depărtează-te de păcat.” 
(Cuvânt la Înviere, |, în vol. Predici la sărbători împărăteşti şi cuvântări de 
laudă la sfinţi, p. 137) 


ÎNGERII (despre sfinţii îngeri) 


„+... aceste puteri sunt ființele cele mai înțelepte, care posedă cea mai 
mare cunoaştere, şi cele mai pure. 

De unde reiese limpede că puterile au aceste atribute? Din înseși 
numele lor. Aşa cum îngerului 1 se spune înger, întrucât vesteşte oamenilor 
cele ale lui Dumnezeu şi se spune arhanghel, pentru că acesta le porunceşte 
îngerilor, la fel şi aceste puteri poartă denumiri care ne arată înțelepciunea şi 
marea lor puritate. Cum aripile dezvăluie înălțimea naturii — căci şi Gabriel 
apare zburând, nu fiindcă îngerul se numără în rândul zburătoarelor, ci 
pentru ca tu să pricepi că el se apropie de natura omenească venind din 
tinuturile cele mai înalte şi de la un mod de viaţă superior —, urmează că 
aripile nu amintesc de nimic altceva decât de înălțimea naturii. Prin urmare, 
dacă aripile amintesc de înălțimea naturii; dacă tronul [închipuieşte] odihna 
lui Dumnezeu [întru puterile cereşti]; dacă ochii dezvăluie profunzimea 
văzului lor; iar dacă apropierea lor de tron şi intonarea neîncetată de imnuri 
către Dumnezeu arată vegherea lor necurmată vreodată de somn — în acelaşi 
chip, numele unora amintesc de înţelepciunea, iar al altora de marea lor 
puritate. Căci ce înseamnă heruvim? Cunoaştere îmbelşugată. Dar serafim? 
Gură de foc. Vezi cum numele au dezvăluit puritatea şi înţelepciunea?” 
(Despre necunoaşterea lui Dumnezeu, cuvântarea III, pp. 73-74) 


ÎNGERII (crearea îngerilor) 


„EI le-a creat pe toate aceste puteri cu o asemenea uşurinţă, astfel 
încât nici un cuvânt nu ar fi în stare să o înfățişeze. I-a fost îndeajuns să le 
voiască pe acestea toate şi, după cum voinţa nu ne solicită nici un efort, nici 

lui nu i-a solicitat vreun efort crearea unor puteri atât de mari şi atât de 
numeroase.” (Despre necunoaşterea lui Dumnezeu, cuvântarea II, p. 48) 


ÎNGERII (firea îngerilor) 


„Ascultă, de pildă, ce spune profetul despre cât de mică este 
deosebirea dintre natura îngerilor şi cea omenească. După ce a spus: Ce este 
omul că-ţi aminteşti de el? Sau fiul omului, că-l cercetezi pe el?, a adăugat: 
Micşoratu-l-ai pe el cu puţin față de îngeri (Ps. 8, 5-6). Dar, cu toate că 
distanţa este mică, câtă vreme este pe deplin o oarecare distanţă, noi nu 
cunoaştem cu precizie esența îngerilor şi chiar dacă am face mii de 
speculații, tot nu am putea-o afla. 

Dar ce vorbesc eu despre îngeri, când nici măcar esenţa sufletului 
nostru nu ne-o cunoaştem bine, ori, mai degrabă, nu o cunoaştem în nici un 
fel?” (Despre necunoaşterea lui Dumnezeu, cuvântarea V, p. 116) 


ÎNGERII (îngerul păzitor) 


„Hristos ne spune apoi şi o altă pricină pentru care trebuie să-i 
respectăm pe aceştia mici (Matei 18). Că îngerii lor văd pururea fața Tatălui 
Meu, Care este în ceruri. Aceste cuvinte arată lămurit că sfinți au îngeri şi 
că fiecare om are îngerul său”. (Omilii la Matei, omilia LIX, IV, în col. PSB, 
vol. 23, p. 689) 


„La început îngerii erau după numărul naţiunilor (Deut., 32, 8), astăzi 
însă, nu sunt după numărul naţiunilor, ci după numărul creştinilor. Şi de 
unde se învederează aceasta? Ascultă pe Hristos ce zice: Căutaţi să nu 
defăimaţi pe unul dintre aceştia mici, că zic vouă, că îngerii lor în ceruri 
pururea văd fața lui Tatălui Meu Care este în ceruri (Mat., 18, 10). Aşadar, 
fiecare om are un înger al său, după cum încă din început fiecare bărbat 
dintre cei meritabili avea un înger al său, după cum zice Iacob: îngerul care 
mă hrăneşte, şi mă apără din tinerețile mele (Fac., 48, 16). Deci dacă avem 
îngeri păzitori, să fim trezi, căci ei, întocmai ca şi un pedegog, sunt 
necontenit lângă noi. Este de față şi diavolul, şi de aceea tocmai ne rugăm şi 
cerem înger de pace, şi peste tot locul cerem pacea.” (Comentariile sau 
Explicarea Epistolei către Coloseni, omiha III, p. 39) 


„Pe lângă fiecare din noi stă îngerul păzitor.” (Comentariile sau 
Explicarea Epistolei către Evrei, omiha XIV, p. 207) 

ÎNGERII (ierarhia cerească) 


„Heruvimii, precum şi serafimii, şi toată puterea îngerească, 
stăpâniile, puterile, scaunele, domniile şi începătoriile.” (Tâlcuiri la Epistola 
întâi către Timotei, omilia a XV-a, p. 177) 


„... în înalt sunt zeci şi zeci de mii de îngeri, mii şi mii de arhangheli, 
tronuri, domnii, începătorii şi stăpânii, popoare nesfârşite de puteri fără de 
trup şi cete nenumărate.” (Despre necunoaşterea lui Dumnezeu, cuvântarea 
II, p. 48) 


„„... EXIStă şi alte puteri cărora noi nu le ştim nici măcar numele... 
Ştim că există îngeri, arhangheli, tronuri, domnii, începătorii şi stăpânu, dar 
[acestea] nu reprezintă singurele popoare care se află în ceruri, căci acolo 
este o infinitate de neamuri şi cete cărora nu li se poate ţine socoteala şi pe 
care nici un cuvânt nu le poate indica. De unde ştim că există puteri mai 
numeroase decât cele cunoscute, unele cărora nu le ştim nici măcar numele? 
Pavel este cel care aminteşte despre aceasta, când, vorbind despre Hristos, 
rosteşte următoarele cuvinte: L-a așezat mai presus decât toată începătoria 
şi stăpânia şi puterea şi domnia şi decăt tot numele ce se numeşte, nu numai 
în veacul acesta, ci şi în cel viitor (Ef. 1, 21). Vezi cum există acolo unele 
nume care vor fi cunoscute în viitor, dar care acum sunt nedezvăluite? De 
aceea a spus nu numai cele care sunt numite în veacul acesta, ci şi cele care 
vor fi numite în viitor.” (Despre necunoaşterea lui Dumnezeu, cuvântarea 
IV, pp. 86-87) 


„lerusalimul cel de sus, maica noastră a tuturor, care este liber, unde 
sunt serafimii, unde sunt heruvimii, unde sunt mule de arhangheli, unde sunt 
milioanele de îngeri, unde este Scaunul cel împărătesc.” (Cuvânt la Serafim, 
în vol. Din ospățul stăpânului, pp. 35-36) 


„Îngeri, Arhangheli, Scaune, Domni, Începătorii, Stăpânul, de toate 
acele Puteri nevăzute, de Heruvimi şi Serafimi-%2.” (Cateheza aceluiaşi 
despre faptul că moaştele sfinților mucenici sunt un prilej de mare folos 


pentru noi, în vol. Cateheze baptismale, p. 112) 





*%2 TTâlcuirea Pr. Marcel Hancheş: Demnă de remarcat este nota editorului francez, care 


observă că cele nouă cete îngereşti nu sunt o invenţie a Sfântului Dionisie Areopagitul, ci 
sunt un loc comun în Biserica veche. (n.s. 20, p. 112) 

ÎNGERII (Serafimii) 


„Serafimii îşi deschid gura numai la o singură trebuință, la a înălța 
doxologii lui Dumnezeu, la a-L glorifica.” (Comentariile sau Explicarea 
Epistolei către Efeseni, omilia XIV, p. 144) 


„Zice Proorocul: Șase aripi la unul şi şase aripi la altul (Is. 6, 2). Ce 
ne arată nouă aceste şase aripi? Înălţarea, ridicarea, uşurinţa şi repeziciunea 
acelor firi. Pentru aceasta şi Gavriil se pogoară înaripat, nu că are aripi, ci ca 
să arate că din locurile cele preaînalte s-a coborât şi lăsând petrecerea cea de 
sus, a venit jos. Dar numărul aripilor ce înseamnă? Aci nu este trebuință de 
tâlcuirea noastră, că însuşi cuvântul Scripturii s-a dezlegat pe sine, 
explicându-ne trebuinţa lor. Şi cu două îşi acopereau fețele. Şi cu cuviință 
este aşa, căci cu ele ca cu o îndoită apărare îşi întăresc vederea, pentru că nu 
pot suferi raza aceea ce se revarsă din acea slavă. Și cu două îşi acoperă 
picioarele, poate pentru înspăimântare. Că şi noi obişnuim, când suntem 
cuprinşi de vreo spaimă sau sperietură, să ne strângem trupul din toate 
părțile. Şi ce zic trupul, că şi sufletul la fel pătimeşte de frica ce covârşeşte 
măsura, şi strângându-şi lucrările sale, aleargă în adânc, acoperindu-se peste 
tot cu trupul, ca printr-un veşmânt. Dar nimeni auzind de spaimă, să nu 
socotească că se face lor vreo înfiorare nedorită. Căci împreună cu această 
înspăimântare este amestecată şi o oarecare dulceaţă negrăită: Și cu două 
zburau. lar aceasta este dovada că iubesc neîncetat cele înalte şi niciodată nu 
caută la cele de jos. Şi striga unul către altul şi zicea: Sfânt, Sfânt, Sfânt. Şi 
strigarea aceasta mult ne minunează pe noi. Că nu simplu laudă, ci cu 
strigare mare. Şi nu numai cu strigare, ci şi neîncetat fac aceasta.” (Cuvânt la 
Serafim, în vol. Din ospățul stăpânului, pp. 39-40) 


ÎNGERII (misiunea, lucrarea şi slujirea lor) 


„Sunt slugile Fiului lui Dumnezeu, şi de multe ori sunt trimişi pentru 
noi şi slujesc pentru mântuirea noastră; astfel sunt împreună slujitori cu noi.” 
(Comentariile sau Explicarea Epistolei către Evrei, omila III, p. 74) 


„Dar ce fac (îngerii — n.n.) atunci? Preamăresc, se închină, înalță 
neîncetat cânturi de laudă şi imnuri mistice cu o adâncă înfricoşare. ŞI unii 
rostesc: Slavă întru cei de sus lui Dumnezeu (Lc. 2, 14); iar serafimii: Sfânt, 
sfânt, sfânt Us. 6, 3) şi îşi pleacă ochii, neavând putere să îndure nici măcar 
coborârea lui Dumnezeu spre a fi laolaltă cu ei, iar heruvimii: Binecuvântată 
fie slava Domnului în locul unde sălăşluieşte EI (ez. 3, 12), nu în sensul că 

ar exista un loc în care Dumnezeu ar sălăşlui, nicidecum, ci în sensul în care 
noi folosim în plan omenesc expresiile oriunde ar fi sau oricum ar fi, pe cât 
este de chibzuit să vorbim în acest chip despre Dumnezeu. Totuşi, facem 
acest lucru doar fundcă limba de care noi ne folosim este numai 
omenească.” (Despre necunoaşterea lui Dumnezeu, cuvântarea I, pp. 28-29) 


ÎNGERII (desăvârşirea îngerilor) 


„... ŞI numai unul dintre îngeri egalează în demnitate întreaga creație 
văzută, ba încă o şi întrece cu mult. Câtă vreme lumea întreagă nu este 
vrednică de omul drept, după cum spune Pavel: ei, de care lumea aceasta nu 
era vrednică (Ev. 11, 38), cu atât mai mult nu ar putea deveni vreodată 
vrednică de un înger, fiindcă îngerii au o demnitate cu mult mai mare decât 
cea a drepţilor.” (Despre necunoaşterea lui Dumnezeu, cuvântarea II, p. 48) 


ÎNJURĂTURILE 


„Mă vei întreba: Dar ce e rău să înjur pe cineva care mi-a făcut rău? 
Este rău tocmai pentru faptul că nu este socotit un rău atât de mare. 
Dispreţuim cu uşurinţă ceea ce ni se pare mic. Şi cu cât disprețuim mai 
mult un lucru mic, cu atât el se face mai mare, până când nu mai are leac.” 
(Din vol. Problemele vieții, pp. 261-262) 


ÎNŞELĂCIUNEA 


„Totdeauna înşelăciunea se prinde în propriile ei lanţuri şi fără să vrea 
dă mână de ajutor adevărului.” (Omilii la Matei, omiha LXXXIX, |, în col. 
PSB, vol. 23, p. 990) 


ÎNŞELĂCIUNEA (despre înşelăciunea la timp potrivit şi cu gând bun) 


„Se poate să fie şi înşelăciune bună, sau de bună credinţă, cu care s-au 
înşelat mulți, şi pe care nici nu trebuie a o numi înşelăciune, despre care 
înşelăciune şi zice Ieremia (cap 20, 7): Amăgitu-m-am Doamne, şi m-ai 
amăgit. Eu însă nu o socot ca amăgire, sau înşelăciune, căci aceasta nu 
trebuie a se numi înşelăciune. De altfel şi Iacob a înşelat pe tatăl său, însă nu 
a fost înşelăciune, ci iconomie.” (Comentariile sau Explicarea Epistolei 
către Coloseni, omilia VI, p. 67) 

„Înşelăciunea nu este totdeauna păgubitoare, ci este bună sau rea, 
după gândul celor ce se folosesc de ea.” (7ratatul despre preoție, cartea 
întâi, cap. 6, în vol. Despre preoție, pp. 39-40) 


„Înşelăciunea, făcută la timp potrivit şi cu gând bun, aduce atât de 
mare câştig, încât mulți au fost pedepsiți că n-au folosit-o. Cercetează, de 
vrei, viața marilor generali de altă dată şi vei vedea că cele mai multe victorii 
ale lor sunt fapte de înşelăciune. Vei vedea că generalii care au biruit prin 
înşelăciune sunt mai lăudaţi decât cei care au câştigat biruinţele luptând pe 
față; aceştia au câştigat bătălule cu mai multe pierderi, şi de bani şi de 
oameni, încât biruința nu le-a adus vreun câştig. Pierderile lor sunt tot atât de 
mari ca şi ale învinşilor; şi unora şi altora le-au pierit trupe şi li s-au golit 
visteriile. În afară de asta, învinşii nu îngăduie învingătorilor să se bucure de 
toată gloria biruinţei; o parte din această glorie, şi nu una mică o culeg şi 
învinşii, că au fost învinşi numai cu trupurile, dar sunt biruitori cu sufletul. 
Dacă n-ar fi căzut, doborâți la pământ, dacă moartea nu i-ar fi făcut să 
înceteze lupta, dorința lor de luptă nu s-ar fi oprit. Alta este însă situația 
generalului care poate birui prin înşelăciune! Aruncă peste duşmani nu 
numai nenorocire, ci şi batjocoră. Într-o astfel de luptă nu mai dobândesc, ca 
dincolo, laude pentru vitejie şi învingătorii şi învinşii, ci laudele se cuvin 
numai celor care au biruit prin înşelăciune, prin istețime. Mai mult încă! O 
victorie câştigată prin istețime face ca patria să se bucure neştirbit de 
victorie. Isteţimea sufletului nu-i ca bogăția de bani şi mulțimea de oştiri. 
Banii se cheltuiesc şi părăsesc pe stăpânii lor, când sunt folosiți des în 
războaie; dar isteţimea, cu cât o foloseşti mai mult, cu atât creşte. 

Dar nu numai în vreme de război e bună şi de neapărată trebuință 
înşelăciunea, ci şi în timp de pace. Nu numai în treburile publice, ci şi în 
casa fiecăruia, când e întrebuințată cu gând bun de bărbat față de femeie, de 
femeie față de bărbat, de tată față de fiu, de prieten față de prieten şi chiar de 
copil față de tată. Fiica lui Saul n-a putut scăpa pe David, bărbatul ei, din 
mâinile lui Saul altfel decât înşelându-şi tatăl (| Regi 19, 9-17). La rândul 
său lonatan, fratele ei, vrând să mântuie pe cel salvat de sora lui, pe David, 
ajuns iarăşi în primejdie de moarte, s-a folosit de aceleaşi arme ca şi femeia. 
(| Regi 20, 4-42).” (Tratatul despre preoție, cartea întâi, cap. 6, în vol. 
Despre preoţie, pp. 40-41) 


„Întrebuinţarea înşelăciunii e bună nu numai în vreme de război, nici 
numai față de duşmani, ci chiar în vreme de pace şi față de cei mai dragi 
prieteni. Ca să vezi că înşelăciunea este de folos atât pentru cei ce înşeală, 
cât şi pentru cei înşelați, du-te şi întreabă pe doctori cum scapă de boli pe 

bolnavi! Vei auzi de la ei că nu le este îndestulătoare numai ştiinţa medicală 
singură, ci au nevoie uneori şi de înşelăciune; adaugă ştiinţei medicale şi 
înşelăciunea şi reuşesc aşa să facă sănătoşi pe cei bolnavi. Când bolnavii 
sunt îndărătnici, când boala este grea, iar sfaturile doctorilor nu mai au nici o 
putere, atunci trebuie neapărat ca doctorii să ia masca înşelăciunii, ca să 
poate ascunde, ca pe scenă, adevărul faptelor. Îţi voi povesti, de vrei, una din 
multele viclenii pe care am auzit că le întrebuințează doctorii. Odată l-a 
cuprins pe cineva o febră grozav de puternică. Temperatura s-a ridicat din ce 
în ce. Bolnavul nu voia să ia nici una din doctorii care puteau să-i scadă 
temperatura. Dar dorea, stăruia şi se ruga de toți cei ce veneau la patul lui să- 
1 dea vin mult, ca să-şi potolească pofta aceea pierzătoare. Dacă i-ar fi făcut 
cineva gustul, nu numai că temperatura i-ar fi crescut şi mai mult, dar 
nenorocitul ar fi damblagit. În o împrejurare ca aceasta, ştiinţa medicală este 
neputincioasă; nu avea nici un mijloc ca să vină în ajutorul bolnavului. A 
fost, deci, înlăturată cu totul ştiinţa medicală şi 1-a luat locul înşelăciunea. Ca 
să vezi cât de mare este puterea ei, ascultă! Doctorul a luat o oală nouă de 
lut, abia scoasă din cuptor, a cufundat-o în vin, apoi a scos-o goală şi a 
umplut-o cu apă. În urmă a poruncit să se acopere ferestrele camerei, în care 
zăcea bolnavul, cu perdele groase, ca nu cumva lumina să vădească viclenia. 
I-a dat bolnavului să bea din oală, spunându-i că este plină de vin. Bolnavul, 
înşelat îndată de mirosul puternic de vin, care-i izbea nările chiar înainte de a 
lua vasul în mâini, nu s-a mai uitat să vadă ce-i în oală, ci convins că-i vin, 
înşelat de întuneric şi îmboldit de poftă, a smuls cu grabă oala, şi a băut din 
ea până s-a săturat. Şi aşa i-a scăzut temperatura şi a îndepărtat primejdia ce- 
| ameninţa. Ai văzut ce folositoare poate fi înşelăciunea? Dacă aş vrea să 
înşir toate vicleniile folosite de doctori, ar trebui să-mi lungesc la nesfârșit 
cuvântul. 

Dar de acest leac, de înşelăciune, nu se folosesc numai cei ce îngrijesc 
bolile trupului, ci se folosesc des şi cei ce îngrijesc bolile sufletului. Astfel, 
prin înşelăciune, fericitul Pavel a adus la credință multe mii de iudei (Fapte 
21, 20). Cu acest gând a tăiat împrejur pe Timotei (Fapte 16, 1-3), el care îi 
amenința pe galateni că Hristos nu le va folosi la nimic dacă se vor tăia 
împrejur (Gal., 5, 2). Tot cu acest gând s-a supus legii (Fapte 21, 23-26), el, 
care socotea că este o pagubă să mai cauţi să te îndrepți prin lege, odată ce ai 
crezut în Hristos (Filip., 3,7). 

Mai este puterea înşelăciunii! Cu o singură condiție: să nu fie făcută 
cu gând viclean. Dar, mai bine spus, o astfel de înşelăciune nici nu trebuie 
numită înşelăciune, ci bună rânduială, înțelepciune şi meşteşug în stare să te 
ajute să găseşti multe ieşiri acolo unde nu-i ieşire şi să îndrepți un suflet cu 
păcate. Eu n-aş putea numi pe Finess ucigaş, cu toate că a omorât doi 

oameni cu o singură lovitură (Num., 25, 1-18); nici pe Ilie, cu toate că a ucis 
o sută de ostaşi cu căpitanii lor (4 Regi 1, 9-12), cu toate că a făcut să curgă 
râu de sânge, junghiind pe preoții idolilor (3 Regi 18, 40). Dacă am face 
asta, dacă am judeca faptele oamenilor în ele însele, independent de intenția 
cu care oamenii le-au săvârşit, atunci am putea osândi pe Avraam ca ucigaş 
al propriului său copil (Fac., 22, 1-10), iar pe Iacov, nepotul lui Avraam, şi 
pe Moise, strănepotul lui Avraam, i-am putea învinui de viclenie şi şiretenie. 
Că unul, lacov, a pus mâna pe dreptul de întâi născut (Fac., 27, 1-29), iar 
altul, Moise, a adus în tabăra israeliților bogăţiile egiptenilor (leş., 12, 35- 
36). Dar lucrurile nu stau aşa, nu stau aşa! Departe de noi această cutezanță! 
Nu numai că nu le aducem acestor bărbaţi nici o vină, dar îi mai şi admirăm 
pentru faptele lor, pentru că şi Dumnezeu i-a lăudat. Da, e drept să fie numit 
înşelător acela care se foloseşte cu gând rău de înşelăciune, dar nu acela 
care face aceasta cu gând curat. De multe ori trebuie să înşeli, ca, prin acest 
meşteşug, să poți fi de mare folos; că dacă lucrezi pe față, poți pricinui mare 
rău celui pe care n-ai vrut să-l înşeli. (Tratatul despre preoție, cartea întâi, 
cap. 7, în vol. Despre preoție, pp. 41-43) 


„Un om poate să se folosească de înşelăciune ca să facă bine; dar mai 
bine spus, o faptă ca aceasta nici n-ar trebui numită înşelăciune, ci minunată 
rânduială.” (Tratatul despre preoție, cartea a doua, cap. l, în vol. Despre 
preoție, p. 44) 


ÎNTÂMPLĂRILE 


„Nimic nu se întâmplă decât prin porunca Providenţei Sale divine.” 
(Comentar la Evanghelia de la loan, omiha XXXV, 3,p. 171) 


„Spune-mi, te rog, cine a putut da naştere doctrinei atât de mult 
răspândite că oamenii sunt supuşi destinului? Pentru care pricină mulți 
oameni atribuie mişcării oarbe a stelelor desfăşurarea evenimentelor din 
lume? Pentru care pricină unii oameni cred in soartă, în întâmplare? Din 
pricina cui unii oameni socotesc că totul în lume n-are nici un rost şi nici un 
scop? Oare din pricina celor care trăiesc în cumpătare şi cu măsură sau din 
pricina celorlalți care, după susținerea ta, menţin societatea, dar care, după 
cum ţi-am demonstrate, sunt pricina pierderii obşteşti a întregii lumi? 
Evident că din pricina acestora din urmă.” (4pologia vieții monahale, 10, în 
vol. Despre Feciorie, Apologia vieții monahale, Despre creşterea copiilor..., 
p. 274) 

„... lasă-te peste tot în seama necuprinsului Proniei lui Dumnezeu şi 
nu spune: Cum vor primi îndreptare atâtea rele?, nici nu 1scodi indiscret 
modul în care Dumnezeu face lucruri uluitoare.” (Scrisori din exil, Către cei 
ce se scandalizează de fărădelegile şi persecuțiile comise şi despre Pronia 
lui Dumnezeu, X, 44, în vol. Scrisori din exil. Către Olimpiada şi cei rămaşi 
credincioşi. Despre deprimare, suferinţă şi Providenţă..., p. 301) 


ÎNTÂMPLĂRILE (neprevăzute şi nefaste) 


„Nu întâmplările neprevăzute pricinuiesc frământare şi tulburare, ci 
noi în sufletul nostru. Când sufletul nostru e în bună rânduială, stăm liniştiţi 
ca într-un port, chiar de s-ar ridica de pretutindenea cu miile furtunile; dar 
când (sufletul) nu-i în bună rânduială, de ne-ar bate de pretutindeni vânt 
prielnic, nu stăm mai bine decât în mijlocul furtunii. Ceea ce se poate vedea 
ŞI în privinţa trupurilor. Un trup plin de vigoare nu suferă nici un rău de s-ar 
lupta cu el de mii de ori asprimea vremii; dimpotrivă, dobândeşte spor de 
putere prin deprinderea cu viforul şi prin statul în viforniță; dar dacă trupu-i 
slab şi bolnav, de-ar avea parte de cea mai bună climă, nu va avea nici un 
folos de pe urma acestei bune sorți, pentru că slăbiciunea trupului este 
vătămată tocmai de această bună împărțire a vremii.” (Despre soartă şi 
Providență, cuvântul I, în vol. Omilii la săracul Lazăr. Despre soartă şi 
Providenţă..., pp. 165-166) 


ÎNŢELEPCIUNEA („S-a făcut nouă înţelepciune”) 


„Şi de ce nu a zis: ne-a făcut înţelepţi, ci S-a făcut nouă înţelepciune? 
(| Cor. 1, 30). A arătat îmbelşugarea darului, ca şi cum ar fi zis: pe Sine 
Însuşi S-a dat nouă.” (Comentariile sau Tâlcuirea Epistolei întâi către 
Corinteni, omiha V, p. 47) 


ÎNŢELEPCIUNEA („Nu vă socotiți voi înşivă înţelepţi”) 


„Nu vă socotiți voi înşivă înţelepţi. Adică, să nu vă credeţi a fi întru 
totul destoinici, că nu aţi mai avea nici o lipsă. De altfel, tot Scriptura zice în 
altă parte: Vai de cei care sunt înţelepţi în ochii lor şi pricepuţi după 
gândurile lor! (Isaia 5, 21). Deci, şi prin aceste vorbe iarăşi surpă 
nesocotinţa lor, şi le înfrânează îngâmfarea şi mândria. Într-adevăr, nimic nu 
înfumurează şi nimic nu desparte pe cineva de alţii, ca ideea prostească de a 
se crede că el este desăvârşit şi nu are nevoie de nimeni. Însă Dumnezeu a 
ordonat ca noi să avem nevoie unii de alţii. Chiar de ai fi înțelept, tu ai 

nevoie şi de altul; iar de cumva crezi că nu ai nevoie, atunci singur te-ai 
făcut mai nesăbuit şi mai nedestoinic decât toți oamenii. Un astfel de om 
singur s-a izolat de ceilalți oameni; este lipsit de orice ajutor, şi în toate 
faptele lui păcătuieşte, fără să se bucure de vreo îndreptare sau iertare din 
partea cuiva. Prin necugetarea sa el a întărâtat şi pe Dumnezeu împotriva sa, 
şi de aceea multe greşeli va face. Este cu putință, de multe ori, ca chiar cel 
înțelept să nu prevadă ceea ce trebuie, şi, din contră, ca acela mai simplu şi 
mai naiv să prevadă ceva din cele necesare, după cum de pildă s-a petrecut 
cu Moise şi cu socrul său, cu Saul şi cu sluga sa, cu Isaac şi cu Rebeca. Să 
nu crezi că te înjoseşti având nevoie de altul, ci, dimpotrivă, faptul acesta te 
înalță şi te face mai puternic, te face mai strălucit şi mai în siguranţă.” 
(Omilii la Epistola către Romani a Sfântului Apostol Pavel, omilia XXII, pp. 
424-425) 


ÎNŢELEPCIUNEA (dobândirea înţelepciunii) 


„Ca să fii înţelept, e de ajuns să te temi de Dumnezeu şi să ao 
judecată conformă cu adevărul asupra lucrurilor omeneşti.” (Despre 
creşterea copiilor, 87, în vol. Despre Feciorie, Apologia vieții monahale, 
Despre creşterea copiilor..., p. 427) 


ÎNŢELEPCIUNEA (lumească) 


„Sub numele de boieri sau domni ai veacului acestuia el nu numeşte 
pe draci, după cum îşi închipuie unii, ci pe cei din dregătorii, pe cei din 
stăpânii, pe cei ce cred lucrul de disputat, pe filosofi, pe ritori, pe logografi, 
fiindcă aceştia stăpâneau, şi de multe ori ajungeau demagogii. l-a numit 
domni ai veacului acestuia fiindcă stăpânirea lor nu se întinde mai departe 
de veacul prezent. Pentru aceea a şi adăogat: care sunt pieritori, defăimând 
prin aceasta filosofia şi înțelepciunea lumească chiar de la cei ce se 
îndeletnicesc cu ea, adică de la nimicnicia lor, fiindcă după ce este şi 
mincinoasă, şi nebună, şi nu poate afla nimic folositor, căci este slabă, apoi 
este şi de o scurtă durată.” (Comentariile sau Tâlcuirea Epistolei întâi către 
Corinteni, omiha VII, p. 63) 


ÎNŢELEPCIUNEA (lumească şi cea duhovnicească) 


„Intunericul pare a fi mai prielnic decât lumina pentru cei bolnavi de 
ochi, şi pentru aceea aceşti bolnavi se refugiază într-o cameră întunecoasă. 
Tocmai aceasta s-a petrecut şi cu înțelepciunea cea duhovnicească. 

Înţelepciunea lui Dumnezeu li se părea aşa-zişilor filosofi că este nebunie, 
iar cea a lor — care cu adevărat era nebunie — se credea de dânşii ca 
înțelepciune. Dar s-a întâmplat cu dânşii ceea ce s-ar întâmpla cu acela care, 
crezând că are înțelepciune şi cunoştinţă de corăbier, s-ar hotărî ca să treacă 
pe marea cea nemărginită fără corabie şi fără pânze, şi încă ar încerca să 
dovedească prin silogisme şi raționamente că este cu putinţă — pe când un 
altul, crezut mai prost decât toți oamenii, s-ar lăsa în voia căpitanului, a 
corăbierilor şi a corabiei, şi astfel ar călători în toată siguranţa. Şi iată cum 
păruta prostie a acestuia s-a dovedit mai înțeleaptă decât înțelepciunea 
aceluia. Bun este meşteşugul de a cârmui o corabie, însă când căpitanul 
făgăduieşte mai mult decât poate, apoi atunci este o nebunie. La urma urmei, 
orişice meşteşug carele nu se mărgineşte numai în hotarele sale, nebunie nu 
s-ar putea numi. Tot aşa şi cu înțelepciunea lumească. Dacă ea ar avea 
prietenie cu duhul, ar fi înţelepciune, dar fiindcă totul îşi pune în seama ei şi 
crede că nu are nici o nevoie de ajutorul celeilalte înțelepciuni, apoi s-a făcut 
nebunie, deşi se părea a fi înţelepciune. 


Pentru aceea apostolul, înfruntând-o mai întâi prin fapte, la urmă a 
numit-o nebunie, precum şi pe înțelepciunea lui Dumnezeu, numind-o mai 
întâi — după părerea acelora — nebunie, la urmă iarăşi prin fapte o arată a fi 
adevărata înţelepciune. Deci după dovezile date, îi era lui foarte lesne a pune 
pe fugă pe potrivnici şi a zice: înțelepciune grăim între cei desăvârşiți. Când 
eu, zice, cel crezut nebun, şi cele nebune propovăduind, covârşesc pe cel 
înțelept, apoi nu l-am covârşit printr-o înțelepciune nebună, ci printr-o 
înțelepciune mai desăvârşită, şi încă cu atât mai mare şi mai desăvârşită, cu 
cât aceea se arată mai nebună. Pentru aceea mai întâi numind-o aşa, după 
cum o credeau atunci aceia, iar mai la urmă din fapte dovedind biruinţa ei, 
precum şi pe aceia dându-i pe față ca nebuni, la urmă 1-a dat adevăratul său 
nume, zicând: Ci grăim înțelepciunea lui Dumnezeu între cei desăvârşiţi. 
Înţelepciune numeşte propovăduirea şi chipul mântuirii prin cruce, iar 
înţelepţi numeşte pe cei ce au crezut. Fiindcă aceia sunt desăvârşiţi, cari ştiu 
că cele omeneşti sunt slabe foarte şi le trec cu vederea, ca cei ce sunt 
încredințați că nimic nu trebuie a se pune în seama lor, precum erau şi 
credincioşii. Însă înțelepciune nu a veacului acestuia. La ce este bună 
înţelepciunea lumii, dacă ea se nimiceşte aici, şi mai departe nu merge, ba 
chiar şi cât stă aici nu poate să folosească cu nimic pe cei ce o au?” 
(Comentariile sau Tâlcuirea Epistolei întâi către Corinteni, omilia VII, pp. 
62-63) 


1582 


ÎNŢELEPCIUNEA (omenească şi cea dumnezeiască) 


„Că scris este: cel ce prinde pe cei înţelepţi întru priceperea“ lor, 
adică cel ce biruieşte pe cei înţelepţi cu armele lor chiar. Fiindcă ei au 
folosit înţelepciunea spre a nu avea nevoie de Dumnezeu, apoi tocmai prin 
aceasta 1-a dovedit că încă mai mult au trebuință de Dumnezeu. Cum şi în ce 
fel? Pentru că făcându-se nebuni prin această înțelepciune, cu drept cuvânt 
au fost robiţi de ea. Cei ce credeau că nu au trebuinţă de Dumnezeu au ajuns 
la atâta nevoie de ajutorul lui, încât la urmă dovedindu-se că erau mai prejos 
decât pescarii şi necărturarii, au avut nevoie chiar şi de ajutorul acestora. 
Prin aceea a spus apostolul că Dumnezeu i-a doborât în vicleşugul lor, căci 
când spune: Pierde-voi înțelepciunea arată că ea nu este bună de nimic, iar 
când zice: Cel ce prinde pe cei înţelepţi întru vicleşugul lor arată puterea lui 
Dumnezeu. 


După aceea spune şi felul cum a doborât-o, adăogând o altă mărturie: 
Domnul cunoaşte, zice, gândurile înţelepţilor, că sunt deşarte (1 Cor. 3, 20). 
Când înţelepciunea cea nesfârşită îşi dă o asemenea părere despre dânşii şi-i 
arată astfel, apoi care altă dovadă mai cauţi pentru marea lor prostie? 
Judecăţile oamenilor de multe ori cad ca nedrepte, pe când judecata lui 
Dumnezeu pretutindeni este fără ponos şi nepărtinitoare. Deci după ce le 
pune înainte trofeul atât de strălucit al judecății celei de sus, la urmă 
întrebuințează cuvântul mai cu putere, întorcându-l de astă dată spre cei 
stăpâniți şi zicând: Drept aceea, nimenea să se laude întru oameni, că toate 
ale voastre sunt (| Cor. 3, 21). larăşi se întoarce la ideea de dinainte, arătând 
că nici în cele duhovniceşti nu trebuie a cugeta lucruri mari, ca unii ce nu au 
nimic printr-înşii. Când deci înțelepciunea lumească este vătămătoare, iar 
cele duhovniceşti nu sunt date de voi, zice, ce cuvânt ai pentru a te lăuda? 
Când este vorba de înțelepciunea lumească, el zice: Nimenea să nu se 
amăgească, fiindcă cugetau la lucruri vătămătoare, aici însă, fiindcă faptul 
are în sine un mare folos, el întrebuinţează cuvântul mai cu blândeţe, zicând: 
nimenea să se laude.” (Comentariile sau Tăâlcuirea Epistolei întâi către 
Corinteni, omilia X, pp. 98-99) 





*% Tâleuirea Arhim. Theodosie Athanasiu: Expresia novovpyia, după cum arată chiar 


etimologia cuvântului (no”v epyov= tot lucrul) nu este tradusă exact, ci ar trebui să se 
vicleşug, iar perioada aceasta să fie: cel ce prinde pre cei înţelepţi întru vicleşugul lor. 
(n.s. 1, p. 9%). 

ÎNŢELEPCIUNEA (se întovărăşeşte cu trăirea duhovnicească) 


„lar de zici: Dar oare el n-are minte? — apoi ascultă de la noi, că nu 
are, căci este beat de patimă. Chiar de-ar fi de o mie de ori înțelept, totuşi nu 
are minte deşteaptă. Cine era mai înțelept ca David, când grăia: Cele 
nearătate şi cele ascunse ale înțelepciunii tale ai arătat mie (Ps. 50, 8)? Dar 
când a văzut cu ochi nedrepți pe femeia ostaşului, atunci zicea ceea ce 
pătimesc cei ce plutesc pe mare furtunoasă: 7oată înțelepciunea lor s-a 
cufundat (Ps. 106, 27), căci avea nevoie de alţii cari să-l îndrepte, şi încă nici 
nu simțea în mijlocul căror rele se găsea. Pentru aceea, plângându-şi păcatele 
sale, zicea: Ca o sarcină grea s-a îngreuiat peste mine, împuţitu-s-au şi au 
putrezit ranele mele de către fața nebuniei mele (Ps. 37, 5-6). 


Deci cel ce păcătuieşte nu are minte, căci este beat şi orbit.” 
(Comentariile sau Tâlcuirea Epistolei întâi către Corinteni, omilia XLIV, 
p. 472) 


ÎNŢELEPCIUNEA (necesitatea dobândirii înţelepciunii) 


„De vei zice că fără de înţelepciune poate să petreacă cineva, nu spui 
adevărul, căci precum o corabie fără de cârmă şi fără de corăbier nu poate să 
treacă marea, aşa şi omul neînţelept. Corabia este fără de cârmă şi fără de 
corăbier în viața aceasta şi nu ştie ce va face. Pentru aceea zicea un înţelept: 
cel neispitit de carte, văzând nu vede, adică neînvăţatul, deşi vede, este orb, 
căci întreabă-l pe omul neînțelept de este sufletul lui muritor sau nemuritor, 
de se mişcă sau nu, de stă cerul sau se mută, de este Dumnezeu în trei Fiinţe, 
ce este Liturghia, preotul, şi dacă nu ştie acestea este orb. Căci sufletul şi 
mintea sunt care văd şi când mintea nu pricepe, orb este de tot.” (Din vol. 
Mărgăritarele Sfântului loan Gură de Aur, p. 6) 


ÎNŢELEPCIUNEA (şi evlavia) 


„Căci din vigoarea înţelepciunii se dă vigoare evlaviei.” (Despre 
necunoaşterea lui Dumnezeu, cuvântarea IV, p. 85) 
ÎNŢELEPCIUNEA (şi blândeţea) 
„Aceasta e pricina că Domnul nu ne-a poruncit să fim numai blânzi, 


dar nici numai înţelepţi, ci le-a unit pe acestea amândouă, ca ele să ajungă 
virtute, să ai înțelepciunea şarpelui, ca să te fereşti să nu fu lovit în ceea ce ai 


1584 


mai scump; dar să ai şi blândeţea porumbiţei, ca să nu te răzbuni pe cei ce te 
nedreptăţesc şi nici să pedepseşti pe cei ce uneltesc împotriva ta. Pentru că 
iarăşi nu-i de nici un folos înțelepciunea, dacă nu-i adaugi blândeţea. 

- Dar poate fi o poruncă mai grea ca aceasta? Nu-i de ajuns, oare că 
suferim răul ce ni se face? 

- Nu, răspunde Domnul. Mai mult; nu-ţi îngădui nici să te revolți! Aşa 
e porumbiţa! 

- Dar o astfel de poruncă este ca şi cum ai porunci unei trestii 
aruncate în cuptor să nu fie arsă de foc, ci să stingă focul. 

- Să nu ne tulburăm! Ucenicii Domnului au împlinit porunca, au dus-o 
la bun sfârşit şi au arătat prin faptele lor că au fost înţelepţi ca şerpii şi blânzi 
ca porumbeii. N-au avut altă fire, ci aceeaşi fire ca şi noi. Să nu socotească, 
dar, nimeni că sunt cu neputinţă de îndeplinit poruncile Domnului! Domnul 
cunoaşte mai bine decât toți firea lucrurilor; ştie că sălbăticia se stinge nu cu 
sălbăticie, ci cu blândeţea”. (Omilii la Matei, omilha XXXIII, II, în col. PSB, 
vol. 23, pp. 408-409) 


ÎNŢELEPCIUNEA (şi simplitatea) 


„După cum înţelepciunea unită cu răutatea nu ar mai fi înțelepciune, 
tot aşa şi simplitatea unită cu prostia nu ar mai fi simplitate, fiindcă unde 
este simplitatea, prostia trebuie să fugă, cum şi unde este înțelepciune trebuie 
să fugă răutatea. După cum nici doftoriile cele amare, şi nici cele dulci mai 
mult decât trebuie nu folosesc, tot aşa nici simplitatea prin sine singură, şi 
nici înţelepciunea nu folosesc.” (Comentariile sau Tâlcuirea Epistolei întâi 
către Corinteni, omilia XXXVI, p. 384) 


ÎNVĂȚĂTURA (adevărată şi mântuitoare) 


„Să preferăm divina învăţătură tuturor lucrurilor, şi să privim orice fel 
de vreme ca proprie pentru învăţătura noastră.” (Comentar la Evanghelia de 
la loan, omilha XVIII, 3, p. 91) 


„Banii au chipul împăratului, şi dacă nu au acest chip, nu sunt 
adevăraţi, ci se numesc mincinoşi. Tot aşa trebuie, ca fiecare învăţătură, pe 
care noi se cuvine să o credem, trebuie să poarte întru sine chipul lui Iisus 
Hristos.” (Cuvânt la Duminica a 16-a după cincizecime, în vol. Predici la 
duminici şi sărbători..., p. 134) 

ÎNVĂŢĂTURA (învăţăturile rele) 


„După cum învăţăturile rele aduc după ele viață stricată, tot aşa şi 
viaţa stricată naşte de multe ori învățături rele.” (La cuvântul apostolic: 
<< Nu vreau Să nu ştiţi, fraţilor, că părinţii noştri toți au fost sub nor şi toți 
prin mare au trecut>>, 6, în vol. Despre schimbarea numelor. Despre 
răbdare. Despre milostenie..., p. 233) 


ÎNVIEREA (trupurilor) 


„Scriptura spune: Și i-a pus numele Set, zicând: «Mi-a ridicat mie 
Dumnezeu altă sămânță în locul lui Abel, pe care l-a omorât Cain» (Fac., 4, 
25). Uită-te cât de precis este cuvântul ei. N-a spus: Mi-a dat Dumnezeu, ci: 
Mi-a ridicat mie. lată că aici, prin aceste cuvinte, ni se arată în chip obscur 
semnele care prevestesc învierea. Cu alte cuvinte Eva a grăit aşa: În locul 
celui mort, Dumnezeu mi l-a sculat pe acesta. Chiar dacă Abel a căzut la 
pământ de mâna fratelui său şi a murit, totuşi puterea lui Dumnezeu mi l-a 
ridicat pe acesta în locul celui căzut. Pentru că nu era încă timpul învierii, 
Dumnezeu n-a ridicat pe cel căzut, ci pe altul în locul aceluia. De aceea şi 
Eva a spus: Mi-a ridicat mie Dumnezeu altă sămânță în locul lui Abel, pe 
care l-a omorât Cain”. (Omilii la Facere, omiha XXI, III, în col. PSB, vol. 
21, p. 248) 


„Să dispreţuim, aşadar, moartea, chiar dacă nu ne-a sosit timpul moral, 
că ne vom muta la o viaţă cu mult mai bună. 

- Dar trupul se strică! 

- Tocmai pentru aceasta, mai cu seamă, trebuie să ne bucuram că 
trupul mort se strică, pentru că ceea ce e muritor piere, dar nu piere ființa 
trupului. Dacă ai vedea că o statuie este dată la topit, n-ai spune ca statuia 
piere, ci că se face din ea o statuie mai bună. Gândeşte tot aşa şi despre trup 
şi nu boci!”. (Omilii la Matei, omiha XXXIV, IV, în col. PSB, vol. 23, p. 
427) 


„Pentru aceasta sufletul nostru este nemuritor şi trupurile noastre vor 
fi nemuritoare, ca noi să ne bucurăm de bunurile veşnice.” (Comentar la 
Evanghelia de la loan, omilia XXXI, 2, p. 150) 


„Ce scuză vor avea deci cei ce nu cred în înviere, pentru că noi o 


putem vedea în toate zilele şi o putem admira în semințe, în plante şi chiar în 
răspândirea neamului nostru? Trebuie ca mai întâi sămânţa să se strice şi să 

putrezească în pământ, pentru ca apoi să se ridice şi să aducă roadă. Dar, în 
general, când Dumnezeu face vreun lucru, nu mai este nevoie de mintea 
omenească, ea trebuie să tacă; şi în sfârşit, cum ne-a scos pe noi Domnul din 
neființă? Eu creştinilor le vorbesc acum, creştinilor care mărturisesc că ei 
cred în Scripturi. Dar vreau să-i împrumut minţii omeneşti altă dovadă a 
învierii. Printre oameni sunt şi buni şi răi; cum oare cei ce sunt răi au trăit în 
bine până la adânci bătrâneţe şi, dimpotrivă, câți drepţi şi-au petrecut viața 
lor în mizerie şi în necazuri? Când deci şi în ce vreme va primi fiecare ceea 
ce 1 se va cuvine după meritul său, după faptele sale? (...) 

Pentru ce nu vreţi să fie o înviere a trupurilor? Oare Dumnezeu n-are 
puterea să le învieze? (...) Cei ce refuză adevărul învierii sunt cei ce nu vor 
să dea seamă de faptele lor. Trebuie ca învierea noastră să fie asemănătoare 
cu cea a lui isus Hristos (I Cor., 15, 20), căci EI este pârga şi Întâiul născut 
din morţi (Col., 1, 18).” (Comentar la Evanghelia de la Ioan, omiha LXVI, 
3, p. 340) 


„Toţi vor învia, desigur, însă nu toţi spre viaţă, ci unii spre osândă, iar 
alți spre viaţă. De aceea nici n-a zis Apostolul: va învia şi trupurile voastre, 
CI: va face vii şi trupurile voastre, ceea ce este mai mult decât învierea, şi 
care se acordă numai celor drepţi. Deci spunând şi pricina unei asemenea 
cinstiri, zice: prin Duhul Său, Care locuieşte în voi. Aşa că dacă vei pleca de 
aici fund hpsit de harul Duhului, şi neavându-L întreg, te vei pierde, chiar 
de-ai învia. Căci după cum EI nu va suferi a fi predat osândei, văzând atunci 
strălucind Duhul întru tine, tot aşa nu va primi ca tu să fii introdus în cămara 
cea de nuntă văzând că Duhul este stins în tine, după cum nu le-a lăsat să 
intre nici pe acele fecioare nebune din parabolă.” (Omilii la Epistola către 
Romani a Sfântului Apostol Pavel, omilia XIII, pp. 248-249) 


„Dacă trupul nostru este mădular al lui Hristos, şi dacă Hristos a 
înviat, apoi negreşit că şi trupul va urma Capului.” (Comentariile sau 
Tâlcuirea Epistolei întâi către Corinteni, omilha XVII, p. 174) 


„Deci nimeni să nu se îndoiască de înviere, iar dacă cineva se 
îndoieşte, apoi să se gândească la câte a făcut Dumnezeu din ceea ce nu 
erau, şi atunci va primi şi dovada învierii. Căci în adevăr cele făcute deja 
sunt cu mult mai preaslăvite decât învierea şi purtând cu ele minunea cea 
negrăită. În adevăr, gândeşte-te bine: luând pământ, l-a frământat şi a făcut 
pe om, pământ care nu exista mai înainte de aceasta. Deci cum de pământul 
s-a făcut om? Şi cum pământul care nu exista s-a făcut? Cum de au ieşit din 


1587 


pământ toate felurile cele nesfârşite de dobitoace, toate felurile de saduri, 
fără vreo durere, fără ca norii să toarnă apă din cer, fără ca agricultura să se 
fi arătat, fără ca boii sau plugul sau, în sfârşit, orice altceva să fi ajutat la 
facerea lor? Pentru aceea chiar din început el a făcut ca toate neamurile de 
dobitoace şi de saduri să aparțină pământului celui neînsuflețit şi fără 
simţire, pentru ca din capul locului să te înveţe pe tine despre înviere. Într- 
adevăr, toate acestea sunt mai minunate şi mai nepricepute decât învierea, 
fiindcă nu este acelaşi lucru a aprinde lumânarea stinsă şi a scoate la iveală 
foc care nu s-a arătat până atunci; nu este acelaşi lucru a ridica casa 
dărâmată şi a o scoate la lumină, nefiind până atunci. Aici, dacă nu altceva, 
cel puțin materia era la îndemână, pe când fiind vorba de înviere, nici măcar 
esenţa sau ființa ei nu se vede. Deci ceea ce pare mai greu a făcut la început, 
ca astfel tu să primeşti de aici ceea ce este mai uşor. Şi când eu zic mai greu, 
nu înțeleg această greutate cu privire la Dumnezeu, ci cu privire la 
raționamentele noastre omeneşti. Lui Dumnezeu nimic nu-i este cu greu, ci 
precum zugravul care a făcut o icoană, cu uşurinţă va face mii de acest fel, 
tot aşa şi lui Dumnezeu îi este cu uşurinţă a face mii şi nenumărate lumi. Şi 
mai bine zis, precum îţi este uşor a pricepe lumi nesfârşite, tot aşa îi este lui 
Dumnezeu a le face, sau mai drept vorbind, cu mult mai uşor. Pentru că tu îţi 
petreci un timp oarecare — fie chiar cât de scurt — în priceperea unui lucru, pe 
când Dumnezeu nici această greutate nu o simte, ci după cum pietrele sunt 
mai grele decât penele cele mai uşoare ale păsărilor, pe atât mintea noastră 
este în urmă în ceea ce priveşte graba cu care Dumnezeu plăzmuieşte 
zidirile. Ai admirat puterea lui la facerea pământului? Acum gândeşte-te 
iarăşi cum a făcut şi cerul din ceea ce nu era, cum a făcut stelele cele 
nenumărate, cum a făcut soarele şi luna, şi toate acestea au fost făcute din 
ceea ce nu erau. Și iarăşi spune-mi, rogu-te, cum de stau după ce au fost 
făcute şi pe ce anume stau? Ce temelie are cerul, şi pământul pe ce stă? Şi 
dedesubtul pământului ce este? Ai văzut în câtă nedumerire ajunge ochiul 
cugetului tău, dacă nu vei alerga degrab la credință şi la puterea cea 
nepricepută a celui ce le-a făcut? 


Dar dacă voieşti a te gândi şi la cele omeneşti, ai putea ca să 
întraripezi câte puţin cugetul tău. Nu vezi pe olari? Cum din lutul cel fără 
nici o formă ei fac un vas frumos? Nu vezi pe cei ce topesc pământul 
metalic, cum îţi scot pe faţă aurul, fierul şi arama? Nu vezi iarăşi pe alții care 
fabrică sticla, cum transformă nisipul într-un corp tare şi transparent? Să mai 
spun de cei ce argăsesc pieile, de cei ce văpsesc hainele în forma porfirei 
împărăteşti, cum în locul unei haine, prin văpsire îşi pun în față altă haină? 
Să mai spun de naşterea noastră? Oare mai întâi nu se varsă în mitra femeii 


1588 


puțină sămânță fără formă? Deci de unde şi cum se face acolo înlăuntru o 
astfel de închegare şi alcătuire deplină a omului? Dar cu grâul ce se petrece? 
Oare nu se aruncă în pământ grăuntele gol? Oare nu putrezeşte după ce a 
fost aruncat în pământ? Deci de unde spicul, paiul şi celelalte toate? Oare nu 
se vede de multe ori cum o mică sămânță de smochină căzută pe pământ, în 
scurt timp a făcut rădăcină şi ramuri şi a dat şi rod? Apoi dacă toate acestea 
le primeşti cu cugetul tău şi nu le mai cerni, cum de numai lui Dumnezeu îi 
ceri cuvânt şi pare că te îndoieşti că el va preface trupul nostru? Dar cum pot 
fi acestea vrednice de iertare?” (Comentariile sau Tălcuirea Epistolei întâi 
către Corinteni, omilia XVII, pp. 174-176) 


„Să nu vă îndoiţi de înviere, fiindcă atunci veți fi departe de nădejdea 
viitoare. Şi care este cuvântul cel înțelept al celor împotrivă-grăitori, sau mai 
drept vorbind, care este prostia lor? Și cum, zic ei, va mai învia trupul, după 
ce S-a amestecat cu pământul şi s-a făcut pământ, şi după ce sufletul s-a 
despărțit de el şi s-a strămutat în altă parte? ie ţi se pare acest lucru cu 
neputinţă, nu însă şi ochiului celui neadormit, căci aceluia toate sunt cu 
putință. Tu nu vezi legătura care este între trup şi suflet, pe când Dumnezeu 
toate le ştie. Tu nu ştii ce este în inima aproapelui tău, pe când Dumnezeu 
toate le cunoaşte. Deci dacă nu crezi că Dumnezeu toate le înviază, apoi nu 
vei crede nici că el cunoaşte cele din cugetul tău, căci acestea nu se văd — 
deşi fiind vorba de trup, apoi materia este văzută, cu toate că putrezeşte, pe 
când cele din cugetul omului nu se văd. Dar dacă el cunoaşte cele nevăzute 
cu toată amănunțimea, apoi nu va vedea pe cele văzute şi nu va despărți cu 
uşurinţă trupul? Negreşit că aşa este. 


Deci nu te îndoi de înviere, fiindcă credinţa aceasta îndoielnică este 
drăcească. Şi diavolul încearcă nu numai ca tu să nu crezi în înviere, dar încă 
ca să te înstrăinezi de faptele cele bune şi să te pierzi. Omul care nu crede în 
înviere, care nu o aşteaptă şi nici nu crede că are a da seamă de faptele sale, 
nu se va îndeletnici cu virtutea, şi neîndeletnicindu-se cu virtutea, nu va 
crede în înviere. Amândouă acestea se trag una din alta, răutatea din 
necredință şi necredința din răutate. Cugetul necredinciosului fiind încărcat 
cu multe răutăți şi temându-se de răsplata viitoare, apoi el nu voieşte a-şi 
câştiga mângâierea spre ceva mai bine prin schimbarea lui, ci voieşte mai 
bine a se odihni în linişte prin necredință. Dacă tu spui că nu este înviere, 
nici judecată, apoi şi acela va zice: Prin urmare, nici eu nu voi da seamă de 
cele ce am îndrăznit a face. Dar ce zice Hristos? Vă amăgiți, neştiind 
Scripturile, nici puterea lui Dumnezeu (Mt. 22, 29). Nici n-ar fi făcut 
Dumnezeu atâtea, dacă ar fi fost ca să nu mai înviem noi, ci să putrezim şi să 

pierim cu totul; nu ar mai fi făcut cerul acesta ce se întinde deasupra noastră, 
nu ar fi aşternut pământul sub picioarele noastre, şi nici celelalte toate nu le- 
ar mai fi făcut numai pentru viața aceasta atât de scurtă. Dar dacă toate 
acestea sunt pentru viaţa de acum, apoi ce nu va face pentru cea viitoare? Şi 
dacă nu va fi viaţa viitoare, apoi atunci noi suntem cu mult mai prejos şi mai 
necinstiți decât zidirile cele făcute pentru noi. Căci şi cerul, şi pământul, şi 
marea, şi râurile sunt mai statornice decât noi, ba chiar şi unele din 
necuvântătoare, ca de pildă vulturul şi elefantul şi altele multe, care se 
bucură de un timp mai îndelungat în viaţa aceasta. Viaţa noastră însă este şi 
scurtă şi dureroasă, nu ca a acelora, lungă şi lipsită de griji şi de supărări. 
Deci ce, spune-mi, oare pe robi i-a făcut mai buni decât pe stăpâni? Nu, 
rogu-vă, să nu gândiţi de acestea. Nu-ţi sărăci, omule, cugetul cu astfel de 
gânduri, nici să fii nebăgător de seamă de bogăţia lui Dumnezeu, având un 
astfel de Stăpân.” (Comentariile sau Tâlcuirea Epistolei întâi către 
Corinteni, omiha XVII, pp. 176-177) 


„Murind (Hristos — n.n.) pentru păcatele noastre, El s-a sculat din 
morți, că este pârgă (începătură) a celor adormiţi etc. Căci pârga (începătura) 
cui ar putea fi pârgă, dacă nu a celor sculați din morți? Deci cum nu se vor 
scula din morți? Şi dacă nu se vor scula, pentru ce atunci s-a sculat Hristos? 
Pentru ce a venit în lume? Pentru ce a mai luat trup omenesc dacă nu urma a 
învia acel trup? — Căci el nu avea nevoie de trup, ci l-a luat numai pentru 
noi.” (Comentariile sau Tâlcuirea Epistolei întâi către Corinteni, omilia 
XXXIX, p. 419) 


„Dacă trupul nu înviază, atunci sufletul rămâne neîncununat şi afară 
de fericirea cea din ceruri; iar dacă este aşa, apoi atunci nu ne vom bucura de 
NIMIC, Şi dacă nu ne vom bucura de nimic, atunci răsplata este în viața de 
acum.” (Comentariile sau Tălcuirea Epistolei întâi către Corinteni, omilia 
XXXIX, p. 421) 


„„... mai ticăloşi decât toți oamenii suntem. Adică dacă după atâtea 
munci şi necazuri, şi mii de suferințe, am ajunge să cădem din atâtea 
bunătăți făgăduite, şi cele ale noastre au stat numai în cele de aici, apoi 
suntem cei mai ticăloşi dintre oameni, căci toate cele ale învierii s-au 
răsturnat. Aşa că şi de aici se vădeşte că vorba lui nu este pentru păcate, ci 
pentru învierea trupurilor, pentru viaţa de acum şi cea viitoare. 

lar acum Hristos s-a sculat din morți, începătură (pârgă) celor 
adormiţi s-a făcut (| Cor. 15, 20). Arătând deci toate relele ce urmează din a 
nu crede în înviere, la urmă repetă iarăşi vorba, şi zice: Iar acum Hristos s- 
au sculat din morţi, necontenit adăogând cuvintele din morți, ca astfel să 
astupe gurile ereticilor, începătură (pârgă) celor adormiți s-au făcut. Deci 
dacă el este pârgă sau începătură, apoi va trebui să învieze şi aceştia. Dacă el 
ar fi vorbit aici de înviere ca de izbăvirea de păcate — şi fără de păcat 
nimenea este — apoi atunci cum vor fi unii după voi cari vor învia? Ai văzut 
că vorba lui este de învierea trupurilor? Şi ca aceasta să o facă vrednică de 
credinţă, întruna aduce pe Hristos la mijloc, ca pe cela ce a înviat cu trupul.” 
(Comentariile sau Tâlcuirea Epistolei întâi către Corinteni, omulia XXXIX, 
pp. 421-422) 


„Dar dacă cineva ar fi în nedumerire, că dacă apostolul vorbeşte de 
înviere, apoi pentru ce oare nu a adus la mijloc trupurile cele înviate pe 
timpul Domnului, am putea spune că acesta nu era o dovadă pentru înviere. 
Căci pe cei înviați a-i arăta iarăşi murind, aceasta nu ar fi putut fi dovadă 
celui ce vrea să dovedească că la urmă se va surpa şi moartea. Pentru aceca a 
ŞI spus că se va surpa la urmă, ca nicidecum să bănuieşti că ea va mai învia. 
Căci răul fiind doborât, apoi cu atât mai mult moartea va înceta să mai 
ființeze. De altminteri, nici nu mai poate fi vorba ca, dacă izvorul a secat, 
apoi râul ce curgea dintr-însul să mai funţeze, şi ca, dacă rădăcina a fost 
smulsă cu totul, rodul să rămână în fiinţă.” (Comentariile sau Tâlcuirea 
Epistolei întâi către Corinteni, omilia XXXIX, p. 429) 


„Apostolul îți arată că şi învierea trupurilor este vrednică de credință, 
căci dacă păcatul a adus moartea, apoi atunci când rădăcina a fost uscată, nu 
mai trebuie a te îndoi defel de pierderea fructului. Pentru aceea spunând mai 
întâi de iertarea păcatelor, la urmă mărturiseşti şi de învierea morților — de la 
aceea fiind adus la aceasta. Apoi fundcă numai numele învierii nu ajunge 
spre a arăta totul — căci mulți înviind din morți, s-au dus iarăşi (au murit 
iarăşi) ca şi cei din legea veche, ca şi Lazăr, ca şi cei din timpul când Hristos 
se găsea pe cruce — poruncește a spune că crezi în viaţa veşnică, ca astfel să 
nu bănuieşti defel că după acea înviere va mai fi moarte.” (Comentariile sau 
Tâlcuirea Epistolei întâi către Corinteni, omiha XL, p. 437) 


„Pentru ce dar ne primejduim şi noi în tot ceasul? Chiar de ar voi 
cineva să facă aceasta pentru slavă deşartă, totuşi o dată, poate şi de două 

ori ar face-o, însă nu în toată viaţa, ca noi; căci noi întreaga noastră viaţă 
am petrecut-o spre aceasta. 


În toate zilele mor; — mă jur pre lauda voastră, care am întru Hristos 
Iisus Domnul nostru, înțelegând prin zicerea laudă, procopseala lor, sporul 
ce-l făcuseră în credința Creştinească. Apoi fiindcă a arătat că sunt multe 
primejdii prin care dânşii trec, ca nu cumva să se creadă că el spune aceasta 
oftând, de parcă ar zice: Nu numai că nu mă întristez pentru aceasta, ci încă 
mă şi bucur că pătimesc de acestea pentru voi. Deci îndoit trebuie a mă 
mândri: şi că pentru voi mă primejduiesc, în acelaşi timp şi pentru că vă văd 
sporind. După aceca el face ceea ce obişnuieşte peste tot locul, adică după ce 
a vorbit lucruri mari, la urmă pe toate le pune în seama lui Hristos. 


Dar oare cum moare în fiecare zi? Cu buna lui voire şi fiindcă era 
pregătit spre aceasta. Şi pentru ce vorbeşte aşa? Urzind şi prin asemenea 
cuvinte ideea de înviere a morților. Cine ar prefera, zice, ca să îndure atâtea 
primejdii, nefiind înviere şi nici viaţa viitoare? Dacă cei ce cred în înviere, 
şi de-abia s-ar primejdui pentru dânsa dacă nu ar fi destul de viteji, apoi cu 
atât mai mult cel ce nu crede nu ar prefera să sufere atâtea primejdii, şi încă 
atât de cumplite. Dar tu priveşte cum câte puţin el a făcut întinderea şi 
sporirea ideii, căci după ce a spus ne primejduim, a adăogat îndată: în tot 
ceasul, apoi în toate zilele, apoi că nu numai ne primejduim, C1 ŞI mor. 


Mai departe apoi el arată şi ce fel de primejdii a îndurat, zicând astfel: 
De m-am luptat ca un om cu fiarele în Efes, ce folos îmi este? (1 Cor. 15, 
32). Dar oare ce va să zică: De m-am luptat ca un om? Adică cât mi s-a 
cuvenit ca om, m-am luptat cu fiarele; căci ce este dacă Dumnezeu m-a răpit 
din acele primejdii? Încât cel ce mai ales este dator a se îngriji de dânşii 
sunt eu, care am îndurat atâtea primejdii şi nu am primit nici o răsplată. 
Dar dacă nu va fi timp de plată, ci toate cele ale noastre sunt mărginite 
numai pentru timpul de faţă, apoi atunci noi suntem în mare pagubă. Căci 
voi a-ți crezut fără nici o primejdie, în vreme ce noi în fiecare zi suntem 
sfâşiați.” (Comentariile sau Tâlcuirea Epistolei întâi către Corinteni, omulia 
XL, pp. 438-439) 


„„A nu crede în înviere este a nu cunoaşte puterea cea nebiruită a lui 
Dumnezeu şi care este destoinică spre toate, fundcă dacă din cele ce nu sunt 
a făcut cele ce sunt, apoi cu atât mai mult pe cele putrezite va putea să le 
readucă la viaţă.” (Comentariile sau Tâlcuirea Epistolei întâi către 
Corinteni, omilha XL, p. 440) 


1592 


„Aceia ziceau: Nu va învia, fiindcă a murit, iar el întorcând vorba pe 
dos, zice: Și cu toate acestea, dacă nu ar muri, nu ar învia; şi deci pentru 
aceea înviază, fiindcă moare. După cum Hristos a arătat-o aceasta destul de 
lămurit, zicând: Grăunţul de grâu, căzând în pământ, dacă nu va muri, el 
singur rămâne; iar de va muri, multă roadă aduce (In. 12, 24, tot aşa şi 
Pavel luându-și pilda tot de acolo (...), arătând că nu firea pământului face 
această înviere, ci că singur Dumnezeu face totul.” (Comentariile sau 
Tâlcuirea Epistolei întâi către Corinteni, omilia XLI, p. 445) 


„Dacă a păcătui este pricina morţii, iar Hristos venind, a dezlegat 
păcatul, şi pe noi ne-a izbăvit de dânsul prin botez, şi că împreună cu păcatul 
a încetat şi legea — pentru ce te mai îndoieşti la urmă despre înviere? Cum şi 
de unde va mai avea putere moartea a stăpâni? De la lege? Dar aceasta a fost 
desfiinţată. De la păcat? Dar şi păcatul a fost desființat.” (Comentariile sau 
Tâlcuirea Epistolei întâi către Corinteni, omiha XLII, p. 456) 


„Cum apoi, ceea ce este stricăcios, ceea ce este muritor, va fi înghițit de 
viață? EI nu a zis doar: Pentru ca să fie înghiţit trupul cel muritor de trupul cel 
nemuritor, Ci pentru ca cel muritor (stricăciunea) să se înghită de viaţă. Dar 
aceasta numai atunci se petrece, când va învia acelaşi trup; dacă însă îl laşi pe 
acesta şi-ţi făureşti un altul, apoi atunci nu mai este înghițită stricăciunea, ci 
rămâne aceeaşi. Pentru aceea nu se petrec lucrurile aşa, ci trebuie ca 
stricăciosul acesta, adică trupul, să se îmbrace întru nestricăciune. Trupul este 
un mijloc, acum găsindu-se în aceasta, iar atunci în aceea; şi pentru aceasta în 
cel dintâi, sau mai bine zis în forma lui cea dintâi se va înfățişa atunci, fiindcă 
altminteri nestricăciunea nu-l poate slobozi din stricăciune. Nu poate 
stricăciunea pe nestricăciune a moşteni (| Cor., 15, 50), zice, fiindcă atunci 
cum ar putea fi nestricăciunea? Ci dimpotrivă, stricăciunea este înghițită de 
viață şi, prin urmare, viața biruieşte pe stricăciune, iar stricăciunea pe viaţă 
niciodată. Că după cum ceara se topeşte de foc, iar dânsa niciodată nu poate 
stăpâni sau nimici puterea focului, tot aşa şi stricăciunea se topeşte de 
nestricăciune şi piere, iară aceasta nu poate niciodată a o stăpâni pe aceea.” 
(Tâlcuiri la Epistola a doua către Corinteni, omilia X, pp. 105-106) 


„Căci cu acest trup va veni (Hristos — n.n.) să judece lumea, avându-l 
întreg, şi nepătimitor. Către care şi noi vom păşi, făcându-se trupurile noastre 
asemenea cu trupul slavei Lui.” (Tâlcuiri la Epistola a doua către Corinteni, 
omilia XI, p. 111) 

„lată că firul (bobul de grâu — n.n.) aruncat în sânul pământului 
putrezeşte, însă înviază. Acum tu priveşte minuni contrare şi una pe alta 
biruind: minunat lucru este de a nu putrezi bobul de grâu, însă mai minunat 
încă este de a putrezi, şi din putred să învieze. Unde sunt acum cei ce 
bârfesc, necrezând în înviere şi zic: cum se va putea lipi osul acesta de 
acela? Unde sunt cei ce iau aceste credințe drept mituri? Spune-mi, te rog: 
Cum s-a ridicat Ilie la cer pe o căruţă de foc? Căci focul are obiceiul să ardă, 
nu să se ridice la cer. Cum de trăieşte de atâta timp? În ce loc este el? De ce 
oare s-a petrecut faptul acesta aşa? Unde s-a mutat Enoh cu trupul? Şi acolo 
se bucură oare aceeaşi hrană ca şi noi? Şi ce-l împiedică de a fi aici pe 
pământ? Poate nu se bucură de hrană? Și de ce s-a mutat?” (Comentariile 
sau Explicarea Epistolei către Coloseni, omila V, p. 64) 


„Învierea se va petrece într-o cirtă şi în clipeala ochiului.” 
(Comentariile sau Explicarea Epistolei I către Tesaloniceni, omilia VIII, în 
vol. Comentariile sau Explicarea Epistolei către Coloseni, 1 şi II 
Tesaloniceni, p. 239) 


„Că învierea va fi pentru toţi deopotrivă, păcătoşi şi drepţi, şi pentru 
toți va sta Hristos de față judecând. Cugetă, deci, ce fel vor fi atunci cei 
trişti, cei scârbiţi, cei traşi în foc, când vor vedea pe ceilalți încununaţi.” 
(Comentariile sau Explicarea Epistolei către Evrei, omilia XXXI, p. 363) 


„Mulţi au înviat şi din nou au murit precum Lazăr, la fel şi trupurile 
sfinților. Dar acum nu este aşa, ci în înviere găseşti neputrejune, dănțuire 
împreună cu îngerii, întâmpinarea Fiului lui Dumnezeu pe nori şi aşa 
totdeauna cu Domnul vom fi, izbăvirea de moarte, libertatea față de păcat, 
omorârea morții.” (Din vol. Despre Rai şi Scriptură. Despre iubirea lui 
Dumnezeu pentru noi. Despre <<Şezut-a Împărăteasa de-a dreapta Ta>>, 
p.47) 


„Învierea va fi obştească, a tuturor oamenilor, şi a celor credincioşi şi 
a celor necredincioşi. De aceea, ca nu cumva, la auzul acestor cuvinte, să 
socoteşti că va fi o judecată nedreaptă şi să nu spui în sineţi: Ce înseamnă 
asta? Eu cel vrednic, cel ce am îndurat şi m-am chinuit atât înviez, şi înviază 
la fel şi se bucură de aceeaşi cinste şi elenul, şi necredinciosul, şi cel ce s-a 
închinat idolilor, şi cel ce n-a cunoscut pe Hristos? Deci, ca să nu te tulburi 
spunând acestea, ascultă ce spune Pavel: Numai de vom fi găsiți îmbrăcați, 
nu goi (l Cor., 5, 3). 

- Dar cum poate fi găsit gol cel îmbrăcat cu nestricăciunea şi cu 
nemurirea? 

- Cum? Dacă va fi lipsit de slavă şi de îndrăznirea cea către 
Dumnezeu. Şi trupurile păcătoşilor vor învia nestricăcioase, ca să ardă 
veşnic. Şi pentru că focul acela este nestins, el are nevoie de trupuri care nu 
sunt mistuite de foc niciodată.” (Cuvânt despre învierea morților, VIII, în 
vol. Predici la sărbători împărăteşti şi cuvântări de laudă la sfinţi, p. 133) 


„Domnul întru poruncă, cu glasul arhanghelului, se va pogori din cer 
(I Tes. 4, 15). Aşadar la înviere, îngerii vor aduna pe cei drepţi, şi adunaţi 
fiind, vor fi răpiți în nori, iar acest lucru se va face într-o clipă. 

Dar la ce slujesc trâmbiţele şi sunetele? Spre deşteptare, spre arătare 
de bucurie, dar şi spre arătarea durerii celor osândiţi. Vai nouă în acea zi 
înfricoşată !” (Cuvântare despre Evanghelia de la Matei, în vol. Omilii la 
Postul Mare..., pp. 114-115) 


„Soarele merge într-adevăr la o mare înălțime, dar este totuşi pieritor, 
pe când trupurile celor bineplăcuţi lui Dumnezeu se vor îmbrăca cu o slavă 
atât de mare, că ochii aceştia de carne nu pot căta la ea. Dumnezeu a avut 
grijă să ne dea şi în Vechiul Testament şi în Noul Testament unele semne 
slabe, unele urme slabe ale strălucirui trupurilor drepţilor. Astfel, în Vechiul 
Testament, faţa lui Moise, la coborârea de pe muntele Sinai, strălucea de o 
slavă atât de mare, încât ochii israilitenilor nu-l puteau privi (leş., 34, 29- 
30); iar în Noul Testament, fața lui Hristos strălucea pe Muntele Taborului 
mai mult decât a lui Moise (Luca 9, 32).” (Către o femeie rămasă văduvă de 
tânără, 3, în vol. Despre Feciorie, Apologia vieții monahale, Despre 
creşterea copiilor..., p. 153) 


„Pentru aceasta mai vârtos să te bucuri şi să nu-ţi faci voie rea, că şi 
cel ce vrea să înnoiască vreo casă veche, întâi scoate pe cei ce şed în ea, şi 
atunci începe a strica casa şi a o zidi a doua oară, făcând-o mai frumoasă ca 
înainte şi celor ce şedeau în ea nici un rău nu le-a făcut, ci încă mai bine le 
pare şi se bucură. Aşa face şi Dumnezeu, scoate întâi sufletul din trup ca 
dintr-o casă veche, ca să-i zideacă alta mai luminată sufletului şi cu mai 
multă cinste şi laudă îl bagă în cel mai luminat trup.” (Din vol. 
Mărgăritarele Sfântului loan Gură de Aur, p. 115) 


„Și Dumnezeu, în lucrurile zilnice, nu execută El precis chiar 


acest lucru al învierii? Cum se nasc, se răspândesc, se colorează 
plantele? Această floare atât de grațioasă atât de parfumată, de unde 

vine ea? Cum o produce Dumnezeu pe ea? Dintr-un germene de 
nepătruns. Un grăunte fără formă aruncat în pământ; acolo se 
elaborează învierea lui în cursul frigului iernii şi la soarele primăverii 
acesta va fi o plantă înverzită şi înflorită. Aşa face El cu cenuşa 
noastră, germene misterios, care la primele raze ale soarelui veşniciei 
va apărea într-un trup splendid şi nemuritor.” (Din vol. Bogăţiile 
oratorice, p. 140) 


„Înţelegem noi încolţirea unui grăunte de grâu? Apoi, ridicându- 
ne în ordinea supranaturală, înțelegem noi naşterea feciorească a 
Cuvântului întrupat? 

Aşa contemplând faptele divine care sunt sub ochii noştri şi care 
într-un sens, sunt mai admirabile încă decât învierea noastră, să 
încetăm de a vorbi despre imposibilitate. Dacă Dumnezeu a făcut mai 
mult, nu este nebunie a pretinde că El nu poate puţinul?” (Din vol. 
Bogăţiile oratorice, p. 140) 


„Obiecţia zice: cum să scot dintr-un germene imperceptibil un 
trup slăvit? Însă noi cum scoatem dintr-o cremene flacăra care rămâne 
nevăzută în ea? Noi atingem această piatră, o scânteie iese din ea şi din 
această scânteie facem să se nască un incendiu vast. Aceste flăcări 
uriaşe nu vin dintr-o cremene obscură? Acest incendiu n-are el ca 
punct de plecare un germene imperceptibil? Noi facem aceea şi 
Atotputernicul n-ar avea aceeaşi putere?” (Din vol. Bogăâțiile 
oratorice, p. 141) 


„Din legea veche a revelaţiei, învierea noastră viitoare este atât 
de explicită încât lov, în sânul greutăților lui de nesuferit, îşi pune în 
înviere toată puterea de a le îndura şi strigă cu triumf: În ziua cea din 
urmă eu voi învia! David cântă slăvile acestei reînnoiri viitoare. 
Ezechiel contemplă slava măreaţă. Lumea veche trăieşte în această 
nădejde sublimă. Când apărea lisus Hristos, vestea devine mai 
luminoasă, promisiunea mai explicită şi mai solemnă, învierea face 
fondul, temelia tuturor învățăturilor lui Hristos, şi de mai multe ori El 
a descris-o în mod măreț. 

Această dogmă mare este reculeasă de apostolii Săi care predică 
lumii întregi învierea trupului. Biserica face din ea un articol în 
Simbolul ei; martirii îşi sfârşesc în această nădejde curajul de a-şi da 
trupul lor la chinuri şi la moarte. Şi fără această asigurare cum să 
concepi în ceea ce păgânii numeau nebunia lor de nespus? Cine sunt de 

fapt Sfinții martiri? Cei ce au avut nădejdea sigură a învierii. Când 
această eroică mamă a Macabeilor îndemna pe fiecare din fiii ei să 
rămână tare în chinuri şi-i vedea murind de bucurie sub ochii ei, ce o 
susținea dacă nu dumnezeiasca promisiune a unei învieri slăvite? Şi în 
cursul veacurilor, ce i-a susținut pe sfinți şi pe eroii creştinismului, ce 
i-a făcut învingători ai iadului, ai lumii şi ai lor înşişi? Ce? Nădejdea 
unică în înviere.” (Din vol. Bogăţiile oratorice, p. 142) 


„Noi vom învia în mod sigur fiindcă lisus Hristos a înviat în mod 
sigur; învierea Lui o presupune pe a noastră, sau mai curând a noastră 
este cuprinsă în a Lui.” (Din vol. Bogăâțiile oratorice, p. 143) 


„Dacă Dumnezeu ne-a creat, aceasta n-a făcut-o pentru a ne 
distruge. Dacă EI ne-a dotat în mod măreț, aceasta n-a făcut-o pentru 
ca noi să sfârşim în mizeria veşnică şi în neființă. Dacă Cuvântul Lui 
S-a făcut trup şi a intrat în familia omenească, slăvind sângele nostru 
în contact cu al Său, aceasta a făcut-o nu pentru a da unei stricăciuni 
fără nădejde această umanitate al cărei membru s-a socotit El demn să 
devină. 

Însă să le dăm acestor consideraţii ultima lor forțaă. Acestea sunt 
adevărate arvune ale învierii, adevărate ancore ale slavei noastre 
viitoare, pe care Dumnezeu ne-a repartizat-o de pe acum. Ei ce! 
Dumnezeu va nimici această carne pe care harul şi tainele nu încetează 
acum s-o slăvească? Aceste trupuri peste care curge apa renăscătoare a 
botezului, pe care uleiul sfânt le sfințeşte şi le îndumnezeieşte; aceste 
trupuri din care Euharistia mai ales îşi face sanctuar, pe care carnea 
divină le umple cu ungerea ei, pe care-o pătrunde sângele divin, pe 
care le locuieşte Duhul Sfânt, pe care harul Lui le înnobilează şi le 
transformă, aceste trupuri pe care Dumnezeu le ia atât de măreț în 
posesiune, El le va lăsa apoi ca o pradă a unei morţi veşnice? EI n-ar fi 
construit palate atât de frumoase decât pentru a le distruge apoi şi a 
face din ele ruine mizerabile şi urâte? Nu! Să cunoaştem mai bine 
înțelepciunea divină, şi măreţiile prezente ale trupurilor noastre şi din 
ele să scoatem concluzia îndrăzneață despre slava lor viitoare.” (Din 
vol. Bogăţiile oratorice, p. 145) 


„ȘI dacă vrem în particular să ne facem o idee despre strălucirea 
cu care va îmbrăca trupurile învierea, să mergem pentru moment la 
Tabor să contemplăm aici transfigurarea trupului Omului-Dumnezeu. 
Încă această slavă era acomodată la slăbiciunea ochilor muritori; însă 

ce este ea în sine însăşi, ce este ea în cer, unde o contemplă ochi 
nemuritori? Ori noi o ştim, noi vom învia după modelul Omului- 
Dumnezeu înviat; vom reîmbrăca slava Lui şi vom străluci din propria 
lui Frumuseţe.” (Din vol. Bogățiile oratorice, p. 147) 


ÎNVIEREA (trupurilor - credinţa în învierea trupurilor) 


„Cel care crede însă în înviere, cu siguranță se va sili să trăiască în 
această viaţă cu bună luare-aminte, pentru a putea să se bucure de bunătăţile 
cele veşnice.” (Omilii la Epistola către Filipeni, omilia a VII-a, p. 126) 


„Dar sunt unii care se îndoiesc de acest fapt, fiindcă nu cunosc pe 
Dumnezeu. Însă, ce este mai uşor? Spune-mi: a aduce la viaţă din ceea ce nu 
este, sau a învia iarăşi ceea ce murise?” (Comentariile sau Explicarea 
Epistolei 1 către Tesaloniceni, omilia VII, în vol. Comentariile sau 
Explicarea Epistolei către Coloseni, 1 şi II Tesaloniceni, p. 232) 


„ȘI după cum atunci când nu credem în înviere ne irosim viaţa, ne-o 
umplem cu mii şi mii de rele şi ne-o întoarcem pe dos, tot astfel, când 
credem în înviere, credința aceasta ne dă temeiuri puternice despre purtarea 
de grijă a lui Dumnezeu, ne face să ne îngrijim mult de virtute, să fugim cu 
toată graba de păcat şi ne umplem toată viața de linişte şi pace.” (Cuvânt 
despre învierea morţilor, |, în vol. Predici la sărbători împărăteşti şi 
cuvântări de laudă la sfinți, p. 116) 


„Înrădăcinează în sufletul tău învăţătura spre înviere, pentru ca, dacă 
eşti bun, dar încercat de necazuri şi suferințe, să ajungi mai bun, dobândind 
mai multă râvnă prin nădejdile cele viitoare; dacă eşti rău, să te laşi de 
răutate, făcându-te mai înțelept prin frica pedepsei ce va să fie.” (Cuvânt 
despre învierea morţilor, |, în vol. Predici la sărbători împărăteşti şi 
cuvântări de laudă la sfinți, p. 118) 


„Să nu-mi spui: Cum poate să învie trupul şi să ajungă nestricăcios? 
Când lucrează puterea lui Dumnezeu, întrebarea: cum să nu se pună. Dar 
pentru ce vorbesc eu de Dumnezeu? Să vorbesc cu tine. Chiar pe tine te-a 
făcut Dumnezeu făcător al învierii. Faci şi tu să învie cele din jurul tău cu 
ajutorul seminţelor, al artelor şi meseriilor, al materiilor ce au metale. 
Semințele dacă n-ar muri mai întâi, dacă n-ar putrezi, dacă nu s-ar strica, n- 
ar naşte spicul. Deci, după cum atunci când vezi bobul putrezit şi 
descompus, nu te îndoieşti de învierea bobului, dimpotrivă tocmai asta-ți dă 

cea mai strălucită dovadă că va învia — căci dacă n-ar putrezi şi nu s-ar 
strica, nici n-ar învia -, tot aşa gândeşte şi despre trupul tău. Când vezi, dar, 
stricăciunea, atunci, mai cu seamă, filosofează despre înviere.” (Cuvânt 
despre învierea morților, VII, în vol. Predici la sărbători împărăteşti şi 
cuvântări de laudă la sfinți, pp. 131-132) 


„Meşterii în lucratul aurului iau pământul aurifer, îl aruncă în cuptorul 
topit şi scot aurul. La fel, alți meşteri, dacă amestecă nisip cu alte materii, 
fac sticlă. Te întreb: Nu va putea face harul lui Dumnezeu ce face puterea 
focului? Care om, din cei care au puţină minte, ar spune asta? Gândeşte-te 
cum te-a făcut pe tine la început şi n-o să te mai îndoieşti de înviere. N-a luat 
oare pământ şi te-a plăsmuit? Şi ce-i mai greu: să faci din pământ carne, 
vine, oase, piele, fibre, nervi, artere, măruntaie, mădularele cele gingaşe, 
ochi, urechi, nas, mâini, picioare, şi fiecăruia din aceste mădulare să-i dai şi 
o lucrare proprie lui, şi una comună cu celelalte mădulare, sau să faci 
nemuritoare pe cele ajunse stricăcioase? Nu vezi că pământul este de un 
singur fel, iar trupul este felurit şi cu multe înfățișări, şi în ce priveşte 
culoarea, şi în ce priveşte înfăţişarea, şi în ce priveşte ființa, cu un cuvânt în 
totul? Te întreb: cum te mai îndoieşti de cele viitoare? 

Dar pentru ce trebuie să vorbesc de trupuri? Te întreb: Cum a făcut 
Dumnezeu nenumărate puteri cereşti, popoare de îngeri, arhangheli, cetele 
cele mai de sus de aceştia? Eu nu pot spune cum le-a făcut, ci atât, că I-a fost 
de ajuns să voiască numai. Acum, dacă a făcut atât de multe oştiri de îngeri, 
te întreb: nu va putea înnoi trupul cel stricat, nu-l va putea ridica la o 
vrednicie mai mare? Cine-i atât de nesimțit să se îndoiască de asta şi să 
tăgăduiască învierea? Dacă nu învie trupul, nu învie omul, căci omul nu-i 
numai suflet, ci suflet şi trup. Aşadar, dacă înviază numai sufletul, înviază 
numai jumătate din om, nu omul în întregime. De astfel la suflet nici nu se 
poate vorbi propriu-zis de înviere, căci înviază numai ceea ce a căzut, şi s-a 
descompus, iar sufletul nu se descompune, ci trupul.” (Cuvânt despre 
învierea morților, VII, în vol. Predici la sărbători împărăteşti şi cuvântări 
de laudă la sfinţi, p. 132) 


„Dar dacă eşti mai slab şi vrei să ai şi o altă dovadă şi o garanţie 
despre învierea ce va să fie, apoi şi pe aceasta ne-a dat-o cu dărnicie 
Dumnezeu, trimiţându-ne din belşug harul Duhului. De aceea şi Pavel, 
pentru ca să facă vrednică de credință învățătura despre înviere, după ce a 
dovedit-o cu învierea lui Hristos şi cu aceea că Dumnezeu este Creator, a 
adăugat şi dovada aceasta, spunând că Dumnezeu ne-a dat şi arvună, nu de 
bani, nici de aur şi de argint, ci arvuna Duhului. Iar arvuna este o parte dintr- 

un întreg şi o încredințare pentru întreg. După cum în învoieli cel ce a primit 
arvuna are încredere pentru întreg, aşa şi tu, o dată ce ai luat arvuna Duhului, 
adică darurile Duhului, nu te mai îndoi de bunătățile gătite. Tu, care înviezi 
morții, care vindeci orbu, care cureți leproşiu, care tămăduieşti bolile, care 
pui capăt morții, care poţi face atâtea şi atâtea fapte mari în trupul acesta 
pieritor şi muritor, ce iertare vei avea de te îndoieşti de înviere? Dacă n-a 
venit încă timpul răsplătiru, ci ne aflăm încă în vremea luptelor, şi 
Dumnezeu ne-a răsplătit cu atâtea cununi, gândeşte-te câte bunătăţi îți va da 
în vremea răsplătirilor. 

lar dacă-mi va spune cineva: Dar nu vedem că se fac acum aceste 
minuni şi nici noi nu avem o atât de mare putere, îi voi răspunde: 

Nu interesează dacă aceste minuni s-au făcut acum sau s-au făcut 
înainte. Că aceste minuni s-au făcut de Apostoli, o mărturisesc Bisericile din 
toată lumea, popoarele, oraşele şi neamurile care aleargă la cei neînvăţați, la 
pescari. Că n-ar fi biruit lumea neînvăţaţii, săracii, sărmanii, pescarii, dacă 
nu le-ar fi stat în ajutor minunile. 

Dar nici tu nu eşti lipsit de harul Duhului, ci încă şi acum rămân multe 
semne ale darului aceluia, cu mult mai mari şi mai minunate chiar decât 
minunile înşirate mai sus. Nu-i acelaşi lucru a învia un trup mort şi a izbăvi 
din moarte un suflet omorât de păcate. Şi asta se face prin Botez. Nu-i 
acelaşi lucru a izgoni bolile din trup şi a lepăda povara păcatelor. Nu-i 
acelaşi lucru a da lumină unui ochi lipsit de lumină şi a lumina cu lumină un 
suflet întunecat. De n-ar fi şi acum arvuna Duhului, n-ar fi Botezul, n-ar fi 
iertarea păcatelor, n-ar fi dreptatea şi sfințenia, n-am fi primit înfierea, nu ne- 
am bucura de Taine.” (Cuvânt despre învierea morților, VIII, în vol. Predici 
la sărbători împărăteşti şi cuvântări de laudă la sfinţi, pp. 134-135) 


„Fără credinţa în înviere aceste lucruri nu au alt curs decât 
zădărnicia, altă limită decât suferinţa, alt efect asupra noastră decât 
deziluzia dureroasă. Cât se aseamănă viaţa noastră cu cea a 
lucrătorului şi a marinarului! După ce ţăranul a făcut să rodească 
pământul cu sudorile slabe, după ce a pus în el sămânţa sa, (...) 
deodată totul este pierdut; furtuna se dezlănțuie, grindina a zdrobit 
speranțele lui, el nu mai are decât să verse lacrimi peste ruine. Şi când 
revine marinarul din călătoriile îndelungate, raportând câştigul lui 
măreț, furtuna îl aşteaptă chiar în port şi nava lui se zdrobeşte chiar în 
momentul în care rada ospitalieră i se deschide lui. Imagini prea fidele 
a peripeţiilor unde ajunge soarta noastră şi fericirea noastră. În 
neguţătoriile veacului totul vine sub sfârşitul calamităţii. Pentru noi 
care nu aşteptăm decât de la înviere soarta noastră definitivă şi 

fericirea noastră asigurată, trecerea timpului nu devine decât un episod 
neânsemnat. Siguranţa noastră este mai sus şi moştenirea noastră este 
în altă parte. Ba mai mult, necazul adaugă soarta noastră adăugându-i 
meritul, şi slăvile noastre viitoare vor fi în proporție cu umilirile 
noastre prezente.” (Din vol. Bogățiile oratorice, pp. 147-148) 


ÎNVIEREA (trupurilor; învierea drepţilor şi învierea păcătoşilor) 


„Dacă învierea le este comună tuturor, celui rău ca şi celui bun, 
celor păcătoşi ca şi celor drepţi, forma în care va învia fiecare nu va fi 
identică. Condamnatul care învie nu îmbracă slava păstrată pentru cel 
ales. Numai dacă, zice apostolul, vom fi găsiți îmbrăcaţi şi nu goi. 
Nuditate ruşinoasă a păcătosului care nu învie decât pentru a face 
nemuritor chinul, pedeapsa. Trupul celui osândit este urât la vedere, 
întunecos şi greu, palid şi fără mişcare; la fel de întunecos ca acest 
întuneric mai dinafară unde este aruncat el (...) Cât de diferită este 
învierea drepţilor! Ei sunt de o strălucire incomparabilă şi de-o 
frumusețe supremă. Și cerul care este făcut pentru a-i primi îmbracă el 
însuşi toate strălucirile.” (Din vol. Bogăţiile oratorice, p. 146) 


ÎNVIEREA (trupurilor — starea trupurilor după Înviere) 


„„... ereticii sar în sus şi zic că alt trup cade în pământ, şi alt trup 
înviază. Dar cum ar fi atunci înviere? Căci învierea este a trupului căzut şi 
mort. Şi dacă alt trup cade şi altul înviază, apoi atunci unde este biruința 
aceea minunată şi preaslăvită împotriva morţii? Căci defel nu se va părea că 
moartea a înapoiat ceva din ceea ce luase în robie. Şi cum s-ar potrivi pilda 
cu cele vorbite? Căci nu altă esenţă se seamănă, şi alta înviază, ci aceeaşi 
sămânță mai bună. Dar şi Hristos acelaşi trup luând, s-a făcut pârgă 
(începătură) celor înviați; însă, după părerea voastră, el a lepădat acel trup, 
deşi cu nimic nu a păcătuit, şi a luat altul. Deci de unde este celălalt trup? 
Căci acesta este din fecioara Maria, dar acela de unde? Ai văzut în câtă 
necuviință se învârteşte vorba aceasta a lor? Pentru ce oare el a arătat 
ucenicului necredincios şi semnul cuielor? Nu oare voind ca să dovedească 
prin aceasta că este acelaşi trup răstignit, şi că acelaşi a şi înviat? Pentru ce 
voieşte a se asemăna cu semnul lui lona Prorocul? Nu cumva altul a fost 
Ilona care a fost înghiţit de chitul din mare, şi altul Iona aruncat pe pământ? 
Şi pentru ce oare zicea: Stricați Biserica aceasta, şi în trei zile o voi zidi pre 

ea (In. 2, 19)? Căci pe cea stricată, adică trupul său, aceea şi înviază. Pentru 
aceea a şi adăogat evanghelistul: Jar e/ grăia de Biserica trupului său. (n. 2, 
21). Deci ce va să zică graiul: Nu trupul care va să se facă sameni? Adică nu 
paiul de grâu, căci acesta este şi nu este; acesta, fiindcă este aceeaşi esenţă, 
şi nu este acesta, fiindcă este mai bun — rămânând aceeaşi esenţă, însă mai 
mare făcându-se în afară, şi din nou înviat din acelaşi — fiindcă dacă nu ar fi 
aşa, nici de înviere nu ar mai fi nevoie, de nu ar urma să fie mai bun după 
înviere, căci, în adevăr, pentru ce şi-ar dărâma cineva casa, dacă nu ar urma 
ca să clădească alta mai frumoasă şi mai bună? 


Acestea deci le-a spus apostolul către cei ce credeau că trupurile vor 
avea aceeaşi stricăciune. 


Apoi ca nu cumva să nu se bănuiască că s-a vorbit aici de vreun alt 
trup, desluşeşte ghicitoarea, şi însuşi el tâlcuieşte cele vorbite, neîngăduind 
ascultătorilor a scoate alt înțeles. Dar pentru ce adică mai este nevoie de 
vorbele noastre? Ascultă-l chiar pe dânsul vorbind şi desluşind ce va să zică: 
Nu trupul care va să se facă sameni, după care îndată a adăogat: ci numai 
grăunţul gol, de se întâmplă de grâu, sau de altceva din celelalte. Adică nu 
trupul care va să se facă îmbrăcat aşa precum se găseşte în pai, şi nici având 
cotor sau spic, ci numai grăunțul gol, de se întâmplă de grâu, sau de altceva 
din celelalte semințe. 


Iar Dumnezeu îi dă lui trup, precum voieşte (| Cor. 15, 38). Da, zici 
tu; însă acolo este treaba firii. Care fire, spune-mi, căci şi acolo totul face 
dumnezeu, nu firea, nici pământul, nici ploaia. Pentru aceea şi apostolul, 
învederând aceste stihii, lasă la o parte şi pământ, şi ploaie, şi aer, şi soare, şi 
mâinile lucrătorilor, şi adaogă îndată: lar Dumnezeu îi dă lui trup, precum 
voieşte. Deci nu cerne lucrurile în zadar, nici nu te trudi a afla cum şi în ce 
chip, când auzi de puterea şi de voia lui Dumnezeu. Deci unde este trupul cel 
străin? Căci el acelaşi trup îi dă. Aşa că atunci când zice: Nu trupul care va 
să se facă sameni, nu spune doar că în locul esenței de acum va învia altă 
esenţă, ci numai că va învia mai bună, mai frumoasă.” (Comentariile sau 
Tâlcuirea Epistolei întâi către Corinteni, omilia XLI, pp. 446-447) 


„„Samănă-se trup sufletesc, scula-se-va trup duhovnicesc (| Cor. 15, 
44). Ce spui? Acest trup dar nu este duhovnicesc? Duhovnicesc, fireşte, însă 
acela va fi încă mai mult. Acum de multe ori chiar cel mai înalt har al 
Sfântului Duh zboară de la cei ce păcătuiesc mult, iar cel lipsit de har este 
lipsit de totul — pe când atunci nu va fi aşa, ci va rămâne veşnic în trupurile 
drepţilor, şi a sa va fi stăpânirea, fiind de față şi sufletul. Deci prin zicerea 

duhovnicesc, sau aceasta a dat a se înţelege, sau că atunci trupul va fi mai 
sprinten şi mai uşor ca acum, încât să se poarte în văzduh. Dar dacă nu crezi 
această vorbă, apoi priveşte trupurile cereşti, cele atât de strălucite, care 
rămân întruna în locul scris lor fără să-şi piardă vreodată din frumuseţe, şi 
crede că poate Dumnezeu a face nestricăcioase şi aceste trupuri stricăcioase, 
ba încă chiar cu mult mai bune decât cele văzute.” (Comentariile sau 
Tâlcuirea Epistolei întâi către Corinteni, omilia XLI, pp. 448-449) 


„... cele înviate din cele putrede vor fi cu mult mai bune decât 
înainte.” (Comentariile sau Tâlcuirea Epistolei întâi către Corinteni, omilia 
XLII, p. 455) 


„„... trupul este stricăcios şi muritor, aşa că rămâne, căci el este care se 
îmbracă, pe când germenele morții şi stricăciunea pier, iar nemurirea şi 
nestricăciunea rămân cu el. Deci nu te îndoi că va viețui la nesfârşit, când 
auzi că se face nestricăcios. Jar când se va îmbrăca stricăciosul acesta întru 
nestricăciune, şi muritorul acesta se va îmbrăca întru nemurire, atunci va fi 
cuvântul cel ce este scris: Înghiţitu-s-a moartea întru biruinţă (1 Cor. 15, 
54). Fundcă a spus lucruri mari şi negrăite, el iarăşi le adevereşte cu prorocia 
care spune: Înghițitu-s-a moartea întru biruinţă, adică până în sfârşit, aşa că 
nu a rămas nici urmă de ea, nici nădejde de întoarcere, deoarece 
nestricăciunea a mistuit cu totul pe stricăciune. 


Unde îți este, moarte, boldul? Unde îți este, iadule, biruința? (| Cor. 
15, 55). Ai văzut suflet viteaz? Căci prăznuind biruinţa morţii, şi făcându-se 
bucuros de faptul petrecut, şi văzând ca şi întâmplate cele viitoare, saltă în 
sus de bucurie, şi călcând moartea cea căzută la pământ, îi strigă parcă cu 
glas mare la ureche, zicând: Unde îți este, moarte, boldul? Unde iţi este, 
iadule, biruința? Te-ai dus, zice, te-ai prăpădit, ai pierit cu totul, şi degeaba 
ai mai făcut toate cele dinainte. Căci nu numai că nu i-a luat armele ce le 
avea, nu numai că a biruit-o, ci încă a şi nimicit-o, şi a adus-o la aceea că nu 
mai înseamnă nimic.” (Comentariile sau Tălcuirea Epistolei întâi către 
Corinteni, omiha XLII, pp. 455-456) 


„Ca să fie, zice, asemenea trupului slavei Sale (Flp., 3, 21). Vai! 
Trupul nostru va deveni întocmai, adică la fel cu trupul Celui ce şade de-a 
dreapta Tatălui, al Celui înaintea Căruia stau puterile cele netrupeşti! Va fi la 
fel cu trupul Aceluia Care şade mai presus de toate stăpâniile şi puterile! 

Ce spui, Pavele? Va deveni egal cu trupul Aceluia? Da, răspunde. Şi 
apoi, pentru ca nu cumva să cazi în îndoială şi să nu crezi, aduce şi un 
argument puternic: lucrând cu puterea ce are de a-Și supune Sieşi toate 
(Flp., 3, 21). Are putere, zice, de a-Și supune toate, prin urmare şi 
stricăciunea şi moartea. Deci, dacă are această putere, e neîndoielnic că 
poate face aceasta, ca trupul nostru să devină la fel cu al Lui. Spune-mi, ce 
putere este mai mare? A supune demoni, îngeri, arhangheli, heruvimi şi 
serafimi, sau a face trupul nestricăcios şi nemuritor? Negreşit că aceasta din 
urmă e cu mult mai mare decât cea dintâi. EI a arătat încă şi mai mari fapte 
ale puterii Sale, pentru ca tu să crezi şi acestora. Aşa că, chiar dacă-i veţi 
vedea în slavă, voi staţi neclintiți, fiindcă nu sunteți cu nimic vătămaţi de ei 
şi de nimic nu trebuie să vă temeţi. Sunt de ajuns asemenea speranţe pentru a 
deştepta chiar şi pe cel mai trândav şi somnoros.” (Omilii la Epistola către 
Filipeni, omilia a XIV-a, pp. 243-244) 


„Deci aşa va fi şi cu trupurile noastre cele înviate, fiindcă noi avem 
aceeaşi fire omenească cu Hristos. Aceasta o arată Pavel şi mai lămurit în 
cuvintele: E/ va schimba trupul smereniei noastre, ca să se facă în chipul 
trupului slavei Lui (Filip., II, 21). lar dacă trupul nostru va fi asemenea 
trupului celui proslăvit al lui Hristos, va fi asemenea celui luat la cer şi 
înălţat pe nori. Aşadar toate acestea trebuie să le aştepţi tu la învierea ta. 

Și fiindcă învăţătura despre împărăția cerului îndelung a fost 
întunecată ucenicilor săi, de aceea s-a suit El cu dânşii pe un munte, şi S-a 
proslăvit înaintea ochilor lor. Prin aceasta Le-a arătat, ce fel va fi slava cea 
viitoare, şi Le-a arătat în icoană chipul cel viitor al trupului nostru.” (Cuvânt 
la Duminica a 14-a după cincizecime, în vol. Predici la duminici şi 
sărbători..., p. 125) 


„Acum avem nevoie şi de trup, şi de locuinţe, din pricina slăbiciunii 
trupului, dar atunci, la înviere, acelaşi trup ne va fi şi trup, şi locuinţă; nu va 
avea nevoie de acoperiş, nici de vreo îmbrăcăminte, în locul tuturor acestora 
îi e de ajuns trupului nestricăciunea.” (Cuvânt despre învierea morţilor, VI, 
în vol. Predici la sărbători împărăteşti şi cuvântări de laudă la sfinţi, p. 
129) 


„+... No1, la Inviere, vom primi trupuri ce nu putrezesc şi vom fi soţi ai 


împărăției şi măririi lui lisus Hristos.” (Cuvânt la Duminica Lăsatului sec de 
carne, în vol. Omilii la Postul Mare..., p. 24) 

„Dacă strălucirea trupului celui înviat aş asemăna-o cu razele soarelui, 
cu lumina fulgerului, totuşi aş zice prea puţin.” (Cuvânt la Duminica 
Lăsatului sec de carne, în vol. Omilii la Postul Mare..., p. 25) 


„Insă când va fi învierea de obşte, atunci sufletul se va 


afla într-un nou trup nesricăcios, şi nu în vechiul lui veşmânt de 
lut.” (Din vol. Problemele vieții, p. 93) 

JERTFELE (în Vechiul Testament) 


„„Și după zile, Cain a adus Domnului jertfă din rodurile pământului 
(Fac., 4, 3). 

Vezi cum Creatorul firu a pus în conştiinţa omului cunoştinţa de 
Dumnezeu! Spune-mi, cine l-a dus pe Cain la această idee? Nimeni altul 
decât cunoştinţa de Dumnezeu din conştiinţa lui. A adus Domnului jertfă din 
rodurile pământului. Ştia şi cunoştea că se cuvenea să-l aducă, ca unui 
Stăpân, ceva din cele ce avea. Nu pentru că Dumnezeu avea nevoie de ele, ci 
ca să-şi arate recunoştinţa sa pentru nişte binefaceri ca acelea de care se 
bucurase. Da, Dumnezeu n-are nevoie de nimic şi nu-l trebuie nici unul din 
lucrurile noastre; dar pentru nespusa Lui iubire de oameni, coborându-se 
până la noi, primeşte pentru mântuirea noastră să-l aducem jertfe, pentru ca 
să ne fie cunoaşterea lui Dumnezeu o şcoală de virtute”. (Omilii la Facere, 
omilia XVIII, III, în col. PSB, vol. 21, pp. 214-215) 


„Noe a zidit în grabă un jertfelnic; a luat dobitoace curate şi păsări 
curate şi a adus ardere de tot; şi, pe cât a putut, şi-a arătat recunoştinţa 
sufletului său. lubitorul de oameni Dumnezeu i-a primit jertfa, i-a încununat 
voinţa şi şi-a arătat din nou față de Noe dărnicia Lui. 

Că zice Scriptura: 

Și a mirosit Domnul mirosul cel cu bună mireasmă (Fac., 8, 20). 

Să nu te izbească cuvântul acesta nepotrivit a mirosit Domnul! Ci, 
pogorând aceste cuvinte la slăbiciunea noastră de înţelegere, înțelege din ele 
că Dumnezeu a primit jertfa dreptului Noe. Și Dumnezeu lasă să se mişte 
jertfa prin foc, pentru ca să putem şti, chiar din fapte, că Dumnezeu n-are 
nevoie de nimic şi că a îngăduit jertfele nu pentru altceva decât pentru a-i 
face pe oameni recunoscători; şi, în sfârşit, ca să afle din fapte şi cei care 
aduc jertfa, că pentru folosul lor aduc jertfele. Că te întreb: Pentru care 
pricină îngăduie Dumnezeu jertfele? Le îngăduie tot pentru că are în vedere 
slăbiciunea firii omeneşti. Dumnezeu ştia că oamenii aveau să cadă încetul 
cu încetul în trândăvie, că au să se pună sub ocrotirea zeilor şi că au să le 
aducă jertfe; de aceea, luând-o înainte, primeşte să 1 se aducă Lui jertfe, ca 
aşa să-i îndepărteze de rătăcirea aceea pierzătoare pe cei ce aveau să fie 
târât de ea. Că din pogorământ a îngăduit Dumnezeu toate acestea...”. 
(Omilii la Facere, omilia XXVII, II, în col. PSB, vol. 21, pp. 335-336) 


„Stăpânul cel iubitor de oameni a îngăduit să 1 se aducă jertfe şi pentru 
că firea noastră era încă nedesăvârşită şi pentru ca oamenii să-şi poată arăta 

recunoştinţa, dar şi ca să scape cu totul de vătămarea slujirii idoleşti. Dacă 
mulți oameni, cu tot acest pogorământ, n-au scăpat de alunecare, cum ar mai 
fi putut scăpa cineva de vătămarea slujirii idoleşti fără acest pogorământ?” 
(Omilii la Facere, omilia XXVII, III, în col. PSB, vol. 21, pp. 336-337) 


„Dar atunci, pentru ce iudeilor le-a fost îngăduit să jertfească? 

-Pentru că a făcut un pogorământ faţă de slăbiciunea voastră. După 
cum un doctor care are de îngrijit un om bolnav, dar nervos şi neliniștit, care 
vrea să bea apă rece şi ameninţă că dacă nu 1 se dă se spânzură sau se aruncă 
în prăpastie, deci, după cum doctorul acesta, voind să împiedice un rău mai 
mare, îngăduie un rău mai mic în dorința de a-l smulge (pe cel bolnav) de la 
o moarte silnică, tot astfel a făcut şi Dumnezeu. Le-a îngăduit jertfele pentru 
că i-a văzut pe iudei înnebuniţi, neliniştiți şi dornici de jertfe, pentru că 1-a 
văzut că erau gata să treacă la idoli dacă n-ar fi primit poruncă să jertfească, 
dar, mai bine spus, nu numai că erau gata să treacă, ci chiar trecuseră. 

Însăşi istoria face dovada că aceasta e pricina. Dumnezeu le-a îngăduit 
să aducă jertfe după sărbătoarea pe care o închinaseră demonilor. Aproape 
că le-a spus: Ați înnebunit? Vreți să jertfiți? Atunci bine, jetfiţi-Mi cel puțin 
Mie! Dar cu toate că le-a îngăduit să jertfească, totuşi nu 1-a lăsat să 
jJertfească până la sfârşit, ci printr-un mijloc foarte înţelept i-a îndepărtat din 
nou de jertfe. Şi după cum doctorul acela - căci nimic nu mă opreşte să mă 
folosesc de aceeaşi pildă -, după ce a făcut pe placul bolnavului, după ce i-a 
adus acasă o sticlă şi a hotărât ca bolnavul să bea apă rece numai din ca, 
înduplecându-l astfel şi pe bolnav, le-a poruncit celor ce-i dădeau să bea să 
crape pe ascuns sticla, pentru ca pe nesimţite şi pe nebăgate de seamă să-l 
dezbare de pofta aceea; deci, după cum a făcut doctorul acela, aşa a făcut şi 
Dumnezeu. A îngăduit iudeilor să jertfească, dar nu le-a îngăduit să facă 
acest lucru în altă parte din lume decât numai în lerusalim. Apoi, după ce au 
jertfit câtva vreme, Dumnezeu a dărâmat oraşul, aşa cum doctorul a spart 
sticla, pentru ca, prin dărâmarea oraşului, să-i dezbare de jertfe chiar fără 
voia lor. Dacă le-ar fi spus deschis: Încetați cu jertfele!, n-ar fi vrut să le lase 
cu uşurinţă de dorul lor nebun după jertfe; dar aşa, pentru că nu mai exista 
locul unde trebuiau să aducă jertfe, i-a depărtat pe nesimţite de nebunia 
aceasta. 

Să ne închipuim că Doctorul este Dumnezeu, sticla este Ierusalimul, 
bolnavul cel neliniştit este poporul iudeu, iar apa rece este îngăduinţa şi voia 
de a jertfi. După cum doctorul a stins dorinţa cea deşartă a bolnavului după 
apă spărgând sticla, tot astfel şi Dumnezeu a oprit jertfele dărâmând 
Ierusalimul şi făcându-l tuturor iudeilor de necălcat. Dacă n-ar fi voit să 
oprească jertfele, atunci pentru care pricină a mărginit numai la Ierusalim 

această aducere de jertfe, El, Care pretutindenea este şi toate le împlineşte? 
Dacă a redus slujirea lui Dumnezeu la jertfe, iar jertfele la loc, iar locul la 
timp, iar timpul la un singur oraş, atunci pentru ce a distrus acel oraş? Şi 
lucru minunat şi negrăit este acela că întreg pământul le este liber iudeilor, 
unde însă nu le este îngăduit să jertfească, şi numai în lerusalim nu pot păşi, 
unde trebuie să aducă jertfe. Nu este oare limpede, chiar celor mai puţin 
înzestrați oameni, pricina dărâmării Ierusalimului? După cum un arhitect, 
după ce a pus temeliile unei case, după ce a înălţat zidurile, după ce a boltit 
acoperişul şi după ce a încheiat bolta cu ajutorul unei pietre, surpă toată 
clădirea dacă scoate piatra aceea, tot aşa şi Dumnezeu. A făcut din Ierusalim 
cheia de boltă a cultului iudaic; dărâmând Ierusalimul, a dărâmat tot cultul 
iudaic”. (Către iudei, cuv. IV, 6, în vol. Cuvântări împotriva anomeilor. 
Către iudei, pp. 301-303) 


JERTFELE (aduse de noi lui Dumnezeu) 


„larăşi o spun, şi nu voi înceta de a o spune, că Dumnezeu primeşte 
jertfele nu pentru că are nevoie de ceva de la noi, ci pentru că vrea ca, şi prin 
acestea, să ne arătăm recunoştinţa faţă de El. Cel care aduce jertfă lui 
Dumnezeu ceva din cele ce are, cel care se gândeşte câtă deosebire este între 
el şi Dumnezeu şi că, om fiind, este învrednicit de o aşa de mare cinste, 
trebuie să-i aducă lui Dumnezeu, pe cât îi este cu putinţă, ceea ce are mai de 
preț”. (Omilii la Facere, omilia XVIII, V, în col. PSB, vol. 21, p. 216) 


„Stăpânul nu ne cere nici aducerea de animale, nici aducerea de roade 
ale pământului, ci numai dispoziția voinţei şi gândului nostru. Din pricina 
asta şi acum a primit aducerea lui Abel, deşi a fost dar, dar a respins-o pe a 
lui Cain, deşi a fost jertfă. Iar cuvintele: A căutat la Abel şi la darurile lui, 
iar la Cain şi la jertfele lui nu s-a uitat, trebuie înţelese într-un chip vrednic 
de Dumnezeu. Cuvintele acestea vor să spună că Dumnezeu le-a făcut 
cunoscut că a primit voința unuia şi că a respins nerecunoştinţa celuilalt”. 
(Omilii la Facere, omilia XVIII, V, în col. PSB, vol. 21, p. 217) 


„Pavel porunceşte aici a pune înainte trupurile ca jertfă vie. Și cum s- 
ar putea — zici tu — să se facă trupurile noastre jertță lui Dumnezeu? 
Ascultă: ochiul tău să nu vadă nimic rău, şi atunci s-a făcut jertfă lui 
Dumnezeu; limba ta să nu vorbească nimic necuviincios, şi atunci a devenit 
jertfă; mâna ta să nu facă nimic nelegiuit, şi atunci ea s-a făcut ardere de tot. 
Dar, mai bine zis, nu sunt de ajuns nici acestea, ci toate mădularele trupului 
nostru trebuie a conlucra spre săvârşirea faptelor bune, ca de pildă mâna să 

facă milostenii, gura să binecuvinteze pe cel ce ne blestemă, auzul să se 
îndeletnicească necontenit cu ascultarea sfintelor lui Dumnezeu Scripturi. 
Jertfa adevărată nu are nimic necurat în ea; jertfa este pârgă a tuturor 
celorlalte. Deci şi noi să aducem jertfa lui Dumnezeu, şi mâinile, şi 
picioarele, şi gura, şi toate celelalte mădulare ale trupului nostru. Astfel de 
jertfă este bineplăcută lui Dumnezeu, pe când jertfa iudeilor nu era plăcută, 
fiindcă era necurată. Ca o pâine de jale este pâinea lor (Osea 9, 4). Nu însă 
la fel este jertfa noastră. Aceea arată ca fiind mort pe cel jertfit, pe când 
aceasta îl face viu. Numai când vom omorî mădularele noastre, vom putea să 
fim vii. Legea jertfei este comună, şi pentru aceasta ca şi pentru aceea, însă 
modul focului este paradoxal şi minunat. Aici nu este nevoie nici de lemne şi 
nici de alte materii arzătoare, ci numai focul nostru viază şi lucrează prin 
sine însuşi, şi nici nu arde altarul de jertfă, ci încă mai mult îl întăreşte şi îl 
vivifică. O astfel de jertfă cerea Dumnezeu încă de la început, pentru care şi 
zicea proorocul: Jertfa lui Dumnezeu: duhul umilit (Psalmul 50, 18).” 
(Omilii la Epistola către Romani a Sfântului Apostol Pavel, omilha XX, p. 
395) 


„Deci, fundcă urmează a fi şi puse înaintea Lui, şi totodată a 1 se 
aduce şi jertfă, de aceea scoate dintru ele orice prihană, căci de vor avea în 
ele ceva întinat, nu vor putea deloc să fie jertfă. Căci nici ochiul nu poate a 
se aduce jertfă dacă vede cele murdare, nici mâna nu poate a sta în faţa Lui, 
dacă răpeşte avut străin, nici picioarele, dacă şchiopătează şi călătoresc prin 
teatre, nici pântecele ce slujeşte îmbuibărilor şi aprinde poftele plăcerilor, 
nici inima care are în ea amorul desfrânat, sau iuțime necumpătată, nici 
limba ce vorbeşte lucruri urâcioase. De aceea, trebuie a cerceta şi a examina 
din toate părțile trupul nostru. Fiindcă dacă celor din Legea veche, care 
aduceau jertfe, li se poruncea de a cerceta bine animalul destinat jertfei, şi nu 
era permis a jertfi animal cu urechile tăiate, sau cu coada ciuntă, sau suferind 
de râie, sau având pecingine pe trup, apoi cu atât mai mult nouă, care nu 
oferim ca jertfă oi sau alte animale necuvântătoare, ci ne oferim jertfă pe noi 
înşine; cu atât mai mult noi, Zic, trebuie a arăta o mai mare exactitate în 
oferirea ca jertfă a trupului nostru, şi din toate părțile să căutăm a fi curaţi, ca 
să putem şi noi grăi ca Pavel: Că eu de-acum mă jertfesc şi vremea 
despărțirii mele s-a apropiat (Ul Timotei 4, 6). El era mai curat decât orice 
jertfă, şi de aceea se numea pe sine jertfă. Aceasta va fi atunci când vom 
ucide pe omul cel vechi, când vom omori mădularele noastre cele 
pământeşti, şi când vom răstigni lumea nouă înşine.” (Omilii la Epistola 
către Romani a Sfântului Apostol Pavel, omilia XX, pp. 396-397) 

JOCURILE (de noroc) 


„Să nu se mai vadă nimeni, vă rog, în hipodrom şi nici să vă cheltuiţi 
vremea în adunări nefolositoare. Să nu mai pierdeţi vremea la jocul de 
zaruri, în gălăgia ce se face acolo şi la alte adunări vătămătoare. Spune-mi, 
te rog, care ţi-i norocul postului, de stai toată ziua nemâncat, dar te aşezi la 
jocul de zaruri, stai la pălăvrăgeli nefolositoare, iar adeseori îţi mai iroseşti 
ziua întreagă şi înjurând şi bârfind?” (Omilii la Facere, omilia VI, VI, în col. 
PSB, vol. 21, p. 86) 


JUDECAREA APROAPELUI (manifestarea) 


„Când un om vede paiul din ochiul aproapelui său şi-l osândeşte, 
sentinţa lui nu porneşte din purtarea de grijă, ci din ură; ia masca iubirii de 
oameni, dar fapta geme de răutate; acoperă pe semenii lui cu ocări şi acuzaţii 
neîntemeiate; o face pe dascălul, dar nici de ucenic nu-i vrednic. De aceea 
Domnul l-a numit făţarnic”. (Omilii la Matei, omilha XXIII, II, în col. PSB, 
vol. 23, p. 295) 


„Răutatea noastră nu o vedem şi de aceea nu ne pocăim pentru ea, nu 
ne îndreptăm şi nu ne sfințim. Vedem numai răutatea celorlalți, pe care îi 
judecăm şi îi vorbim de rău, neţinând cont de faptul că la Judecată nu vom 
da socoteală pentru faptele semenilor noştri, ci pentru ale noastre.” (Din 
vol. Problemele vieții, p. 306) 


JUDECAREA APROAPELUI (gravitatea) 


„Nu judecaţi ca să nu fiţi judecați (Matei, 7, 1). Pentru ce, ne întreabă 
Hristos, răpeşti înainte de vreme dregătoria Judecătorului? Pentru ce o iei 
înaintea zilei celei înfricoşătoare? Vrei să fu judecător? Fii judecătorul tău şi 
al păcatelor tale! Nu te opreşte nimeni! Aşa îți vei îndrepta păcatele tale şi 
nu vei avea nici o pagubă. Dar dacă te laşi pe tine şi judeci pe alții, îți aduni 
fără să bagi de seamă, mai mari sarcini de păcate. De aceea, vă rog, să ne 
ferim cât putem de a osândi pe semenii noştri. Chiar dacă n-ai puterea 
judecătorească, dar dacă osândeşti cu gândul, te-ai făcut vinovat de păcat, 
pentru că n-ai făcut asta întemeiat pe vreo dovadă, ci de multe ori pe 
bănuială şi pe simplă clevetire”. (Omilii la Facere, omila XLII, III, în col. 
PSB, vol. 22, p. 97) 

„Când judeci pe altul, fără cruţare, pentru păcatele lui, nu-l pedepseşti 
pe el cu cea mai grea pedeapsă, ci pe tine”. (Omilii la Matei, omiha XXIII, |, 
în col. PSB, vol. 23, p. 294) 


„lată că tu eşti vrednic de o mai mare pedeapsă, decât acela pe care |- 
al judecat şi condamnat, fiindcă nu este acelaşi lucru: a păcătui simplu, cu a 
pedepsi pe un altul păcătos, şi apoi a cădea şi tu în aceleaşi păcate pentru 
care l-ai pedepsit.” (Omilii la Epistola către Romani a Sfântului Apostol 
Pavel, omilia V, p. 70) 


„Împreună cu celelalte rele, eu nu ştiu cum în firea oamenilor s-a 
furişat boala curiozității şi a cercetării fără rost a faptelor străine, ceea ce şi 
Hristos a înfierat, zicând: Nu judecați, ca să nu fiți judecaţi (Mt. 7, 1), căci 
acest păcat, ca şi toate celelalte păcate, nu are cu sine nici o mulțămire, ci 
numai pedeapsă şi osândă. Căci noi fiind apăsaţi de o mulţime de rele şi 
purtând în ochii noştri bârne mari, deodată ne facem cercetători aspri al 
păcatelor celor de aproape, care cu nimic nu se deosebesc poate de firele de 
gunoi.” (Comentariile sau Tâlcuirea Epistolei întâi către Corinteni, omilia 
XI, p. 105) 


„+... în timp ce pentru greşelile altora — sau mai bine zis, pentru paiul 
din ochiul altuia — suntem atât de observatori, noi înşine purtăm în ochii 
noştri bârnele şi nici măcar nu ne dăm seama!” (Omilii la Epistola către 
Filipeni, omiha a X-a, p. 180) 


„Să nu cercetăm cele rele ale altora, ci să ne gândim la ale noastre. Să 
ne gândim mai degrabă la succesele altora şi să judecăm greşelile noastre, 
fiindcă aşa îl vom mulţumi pe Dumnezeu. Cel ce ia aminte la greşelile altuia 
şi totodată la succesele proprii, pe care-şi închipuie a le avea, îndoit se 
vatămă. Căci, privind la unele, el se încurajează şi privind la celelalte, cade 
în trândăvie. Când va înţelege că cineva a păcătuit, cu uşurinţă va păcătui şi 
el, iar când va pricepe că el însuşi a făcut oarece fapte bune, îşi va pierde cu 
uşurinţă mintea; dar mult va câştiga cel care dă uitării succesele sale proprii, 
vede doar păcatele pe care le are, iar pe cele străine nu le iscodeşte, ci se uită 
numai la succesele aproapelui. Cum aşa? Când el va vedea că cineva a făcut 
fapte bune se va ridica şi el la aceeaşi măsură a râvnei, iar când va şti că el 
însuşi a păcătuit, se va umili şi va deveni cumpătat şi măsurat.” (Omilii la 
Epistola către Filipeni, omiha a X-a, pp. 187-188) 

„Trebuind a jeli păcatele noastre, noi judecăm pe alţii, şi nici măcar că 
suntem curați de păcate, pentru ca să fim îndreptățițti de a face aşa.” 
(Comentariile sau Explicarea Epistolei către Evrei, omilia XXIII, p. 283) 


„Nu judecaţi, ca să nu fiţi judecați (Matei 7, 1). 

Socoteam că voi găsi oarecare mângâiere. Chiar dacă n-am păcătui 
față de nici o altă persoană, ci numai faţă de aceasta, călcarea acestei porunci 
e de ajuns ca să ne arunce în fundul iadului.” (Despre căință (1), 5, în vol. 
Despre mărginita putere a diavolului. Despre căinţă..., p. 70) 


„Căci diavolul pentru aceea ne-a împins la acest obicei rău, pentru ca 
noi să nu ne îngrijim de mântuirea sufletului nostru, iar ca răspunderea 
noastră să o facă mai mare. Şi defăimarea nu numai pentru aceea este ceva 
rău, pentru că noi avem să dăm seamă despre fiecare cuvânt, ci şi pentru 
aceea că defăimarea ne răpeşte orice dezvinovăţire pentru păcatele noastre, 
făcându-le mai grele şi mai de osândit. Cine critică cu amărăciune păcatele 
altora, acela nu are a aştepta nici o iertare pentru păcatele sale. Căci 
Dumnezeu ne va judeca nu numai după mărimea păcatelor noastre, ci şi 
după cum am judecat noi pe alţii. De aceea Hristos a zis: Nu judecați, ca să 
nu fiţi judecaţi (Mt. 7, 1). Aşadar, păcatul nostru în acea lume se va arăta nu 
numai aşa cum este el în sine, ci, prin judecata noastră cea aspră despre 
aproapele, el se va face mai grozav şi mai vrednic de osândă. Dimpotrivă, 
cel domol, cel iubitor de oameni, cel blând micşorează mărimea păcatelor 
sale.” (Cuvânt la Duminica a patra a Sfântului şi Marelui Post, în vol. 
Omilii la Postul Mare..., p. 89) 


„... dacă osândim pe cei ce săvârşesc o astfel de faptă, ne lipsim pe noi 
înşine de orice iertare, deoarece prin purtarea noastră faţă de semenii noştri 
facem ca Judecătorul să fie şi mai aspru faţă de noi.” (Despre căsătoria a 
doua a văduvelor, 1, în vol. Despre Feciorie, Apologia vieţii monahale, 
Despre creşterea copiilor..., p. 166) 


JUDECAREA APROAPELUI (urmările păgubitoare) 


„Mai vârtos vă rog să nu judecaţi amarnic păcatele aproapelui: că 
precum cel neîndurător, văzând rănile fratelui, nu va găsi cine să se îndure 
de el când va păcătui la rându-i, aşa şi cel ce judecă greşalele aproapelui cu 
milă, pe mulţi va vedea întinzându-i mâna când se va poticni.” (Cele dintâi 
omilii la Facere, cuvântul al nouălea, p. 118) 

„Să nu ne facem judecători aspri ai altora, ca nu cumva şi nouă să ni 
se ceară socoteală aspră pentru faptele noastre; căci avem păcate mai presus 
de orice iertare.” (Omilii la Epistola către Romani a Sfântului Apostol Pavel, 
omilia XIV, pp. 279-280) 


„„Nu judecaţi, zice, ca să nu vă judecaţi (Mt. 8, 1), fiindcă şi cel ce a 
învinovăţit pe Vameş (Fariseul) a fost osândit, deşi după dreptate l-a 
învinovăţit. Dar ce, zici tu, dacă cineva este spurcat şi obraznici, apoi nu ne 
este îngăduit a-l îndreptat sau a-l mustra? Să se îndrepte şi să se mustre, după 
cum am spus mai sus; iar dacă faci aceasta luându-i în bătaie de joc, bagă 
bine seamă, ca nu cumva urmând pe acel Fariscu, să pătimeşti cele ce a 
pătimit el. nici un folos nu iese de aici, nici pentru tine care vorbeşti, nici 
pentru cel ce le ascultă, şi nici pentru cel învinovăţit de tine; ci unul se face 
încă şi mai neruşinat în faptele sale, fiindcă întrucât făcea păcatul pe ascuns, 
el se mai sfia, iar când se face cunoscut şi arătat de toți, el a aruncat de la 
sine şi acest frâu; de asemenea şi cel ce ascultă va fi vătămat mult, căci de 
cumva va avea oarecare fapte bune cu dânsul, el se va îngâmfa auzind 
învinovăţirile aduse aceluia, iar de va fi şi el păcătos, se va face mai cu 
bunăvoință spre răutate. De asemenea şi cel ce vorbeşte îşi va atrage asupră- 
şi un gând rău din partea celui ce-l ascultă, şi pe Dumnezeu încă mai mult îl 
va întărâta asupra sa. 


Pentru aceea, rogu-vă, ca alungând de la noi orice cuvânt murdar, să 
vorbim numai ceea ce este bun spre zidire.” (Comentariile sau Tâlcuirea 
Epistolei întâi către Corinteni, omilia XLIV, pp. 475-476) 


„Să alungăm dar departe de buzele noastre orice fel de clevetire ştiind 
că chiar cenuşă de am mânca, la nimic nu va folosi să ducem această viață 
aspră, dacă nu ne abţinem de la clevetire, căci nu ceea ce intră în om îl 
spurcă, ci, mai curând, ceea ce iese din gura sa (Matei 15, 17). Dacă trecând, 
vezi un om răscolind necurăţenii, nu-l vei încărca de batjocuri şi blesteme? 
Lucrează tot astfel față de clevetitori! Aceste necurăţenii răscolite fac mai 
puțin rău prin mirosul lor urât fibrelor creierului ca această cercetare a 
păcatelor altuia, ca darea pe față a faptelor rele care întristează şi tulbură 
sufletul acelora care ascultă.” (Primele patru omilii despre statui, omilia a 
III-a, pp. 64-65) 


„După judecata cu care l-ai judecat pe altul, te va judeca şi Dumnezeu 
pe tine; căci doar nu eşti tu drept şi Dumnezeu nedrept. Dacă tu nu îngădui 

să se facă altuia nedreptate, cum crezi că Dumnezeu va îngădui? Dacă tu 
cerți pe alţii pentru greşelile lor, cum nu te va certa şi pe tine Dumnezeu 
pentru ale tale?” (Predicile despre statui, Partea a II-a, predica a XII-a, p. 
39) 


„Să zicem că cineva a păcătuit. lar apoi îl osândeşte foarte pe un altul, 
care a păcătuit în acelaşi fel. În Ziua Judecăţii nu-şi va atrage pedeapsa pe 
măsura păcatului săvârşit, ci dublă va fi aceasta sau triplă. Căci Dumnezeu îl 
va pedepsi nu numai că a păcătuit el, ci şi pentru că a osândit greu pe cel 
care a păcătuit la fel ca dânsul.” (Despre Aquila şi Priscilla; şi că nu se 
cuvine să grăim de rău pe preoții lui Dumnezeu. Cuvântul 2, în vol. 
Cateheze maritale, p. 175) 


JUDECAREA APROAPELUI („„Făţarnice, scoate mai întâi bârna din ochiul 
tău şi atunci vei vedea să scoţi paiul din ochiul fratelui tău'"%*) 


„Pentru ce vezi paiul din ochiul fratelui tău, iar bârna din ochiul tău 
n-o vezi? (Matei 7, 3). 

Mulţi fac astăzi aşa. Dacă văd pe un monah că are o haină mai bună pe 
el, îndată îi pun înainte legea lui Hristos, deşi ei răpesc bunurile altora şi îşi 
strâng, în fiecare zi, averi peste averi. Dacă văd pe un altul că gustă dintr-o 
mâncare mai aleasă, îndată îl critică cu asprime, deşi ei, în toate zilele, o duc 
numai în beţii, în chefuri şi ospeţe, nedându-şi seama că, odată cu păcatele 
lor, îşi adună cu asta şi mai mult foc şi se lipsesc de orice apărare. Când 
judeci cu atâta asprime greşelile semenilor tăi, ai pus tu cel dintâi legea că 
trebuie cercetate cu toată luarea aminte şi păcatele tale. Nu socoti, dar, aspră 
porunca lui Hristos, dacă şi ție ţi se va cere tot aşa socoteală!”. (Omilii la 
Matei, omilia XXIII, II, în col. PSB, vol. 23, p. 294) 


„Vezi, dar, că Hristos nu ne opreşte să judecăm pe alțu, ci ne 
porunceşte să scoatem mai întâi bârna din ochiul nostru şi apoi să îndreptăm 
păcatele celorlalți? Fiecare cunoaşte mai bine păcatele lui decât pe ale altora; 
fiecare vede mai bine păcatele cele mai mari decât pe cele mai mici; şi 
fiecare se iubeşte mai mult pe el decât pe altul. Deci, dacă o faci pe grijuliul, 
fui grijuliu mai întâi cu tine însuţi, unde păcatul este şi mai vădit şi mai mare. 
Iar dacă nu eşti grijuliu cu tine însuţi, apoi lămurit lucru este că şi pe fratele 
tău nu-l judeci pentru că te îngrijeşte soarta lui, ci pentru că-l urăşti şi vrei 
să-l faci de ocară. Dacă aproapele tău trebuie judecat, apoi s-o facă unul 





24 Matei 7.3, 

care nu are astfel de păcate, nu tu”. (Omilii la Matei, omilia XXIII, II, în col. 
PSB, vol. 23, p. 295) 


„Hristos ne spune: Nu trebuie să judeci pe alții atâta vreme cât şi tu 
eşti vinovat de aceleaşi păcate. 

Pentru ce te minunezi că Hristos a dat această lege, când chiar tâlharul 
a cunoscut-o pe cruce, spunând celuilalt tâlhar: Nu te temi de Dumnezeu, că 
în aceeaşi osândă suntem? (Luca 23, 40). A exprimat aceleaşi idei ca şi 
Hristos. Tu, însă, nu numai că nu-ţi scoţi bârna ta, dar nici nu o vezi; paiul 
altuia, însă, nu numai că-l vezi, dar îl şi judeci şi încerci să-l scoţi. Te 
asemeni cu un bolnav de dropică sau mai bine zis cu un altul, bolnav de o 
boală grea, care nu-şi vindecă boala, dar ţine de rău pe altul că nu-şi 
îngrijeşte o mică bubă. Dacă-i un păcat să nu-ți vezi păcatele, apoi e un 
îndoit, un întreit păcat, să le judeci pe ale altora, iar tu să te plimbi fără să 
simți că ochii îți sunt plini de bârne. Şi doar păcatul este mai greu decât 
bârna. 

Aşadar porunca dată de Hristos este aceasta: cel vinovat de 
nenumărate păcate nu trebuie să fie aspru judecător al păcatelor altora, mai 
ales când păcatele lor sunt mici. Hristos nu ne opreşte să mustrăm, nici să 
îndreptăm pe alţii; dar ne interzice să trecem cu vederea păcatele noastre şi 
să tăbărâm pe păcatele altora. Aceasta face ca păcatul să se întindă şi aduce 
un îndoit rău. Că acela care are obiceiul să-şi treacă cu vederea păcatele lui, 
deşi sunt mari, dar judecă cu asprime pe ale altora, deşi sunt mici şi 
neînsemnate, păcătuieşte de doua ori: o dată, că nu-şi vede propriile lui 
păcate; a doua oară, că-şi atrage ura şi duşmănia tuturor, şi, pe zi ce trece, 
ajunge mai crud şi mai fără milă”. (Omilii la Matei, omilia XXIII, II, în col. 
PSB, vol. 23, p. 295-296) 


JUDECAREA APROAPELUI („Nu judecaţi, ca să nu fiţi judecaţi”) 


„Nu judecaţi, ca să nu fiți judecați (Matei 7, |). 

Ce? Nu trebuie să mustrăm pe cei ce păcătuiesc? Acelaşi lucru îl 
spune şi Pavel, dar mai bine spus, Hristos prin Pavel, zicând: 7u de ce judeci 
pe fratele tău? Şi tu de ce defaimi pe fratele tău? (Rom., 14, 10) şi: Cine eşti 
tu cel ce judeci sluga străină? (Rom., 14, 4) şi iarăşi: Aşa, ca să nu judecați 
ceva înainte de timp, până ce va veni Domnul (| Cor., 4, 5). 

Dar pentru ce în alte locuri Pavel spune: Mustră, ceartă, îndeamnă! Ul 
Tim., 4, 2), şi: Pe cei care păcătuiesc, mustră-i înaintea tuturor (| 'Tim., 5, 





”%5 Matei 7,1. 

20); iar Hristos îi spune lui Petru: Mergi şi-l mustră între tine şi el singur; de 
nu te va asculta, mai ia împreună cu tine şi pe altul; dar dacă nici aşa nu te 
va asculta, spune-l Bisericii (Matei 18, 15-17). Dacă Domnul a poruncit să 
nu judecăm, pentru ce a rânduit aici atât de mulți oameni să judece; şi nu 
numai să judece, ci să şi pedepsească? Că a poruncit să fie socotit păgân şi 
vameş cel care nu ascultă de nici unul din ei (Matei 18, 17). Pentru ce le-a 
mai dat ucenicilor Lui şi cheile? Că dacă apostolii nu vor judeca, nu vor avea 
nici o autoritate; degeaba au primit puterea de a lega şi dezlega. Şi altfel 
spus: dacă in lume ar stăpâni această lege, de a nu fi judecat nimeni, atunci 
s-ar distruge toată ordinea şi în biserici şi în cetăți şi în case. Dacă n-ar 
judeca stăpânul pe slugă, stăpâna pe slujnică, tatăl pe fii, prietenul pe 
prieten, atunci s-ar întinde răutatea. Dar pentru ce spun prietenul pe prieten? 
Dacă n-am judeca pe duşmani, niciodată n-am putea pune capăt duşmăniei, 
ci toate s-ar întoarce pe dos. 

Deci ce înţeles au cuvintele: Nu judecați, ca să nu fiți judecați? 

(...) După părerea mea aici Hristos nu ne porunceşte să nu judecăm în 
general nici un păcat, nici nu ne opreşte să facem aşa ceva, ci opreşte pe cei 
care, plini de nenumărate păcate, tăbărăsc pe alții pentru păcate 
întâmplătoare. Cred că Hristos face aici aluzie şi la iudei, care erau straşnici 
acuzatori ai semenilor lor pentru greşeli mici şi neînsemnate, deşi ei 
săvârşeau, fără să se sinchisească, păcate mari”. (Omilii la Matei, omilia 
XXIII, ], în col. PSB, vol. 23, pp. 292-293) 


„Prin porunca aceasta: Nu judecaţi, ca să nu fiţi judecați Domnul pune 
o lege generală. Pavel n-a poruncit corintenilor să nu judece pe nimeni, ci să 
nu judece pe conducătorii lor; să nu judece nici faptele lor, ale căror pricini 
sunt cunoscute de toată lumea, dar nici celelalte fapte, ale căror pricini nu le 
cunosc şi nu le ştiu precis (| Cor., 4, 3-5). Totuşi Pavel n-a poruncit să nu 
îndreptăm pe cei care păcătuiesc, nici n-a ţinut de rău pe toți, fără deosebire, 
ci a mustrat numai pe ucenicii care se purtau aşa cu dascălii lor, care judecau 
şi huleau pe cei nevinovaţi, deşi ei erau vinovaţi de fel de fel de păcate. 
Aceasta a vrut şi Hristos să arate când a spus: Nu judecaţi, ca să nu fiţi 
judecați. Şi nu numai că a arătat, ci a şi înfricoşat şi a amenințat cu 
pedeapsa, zicând: 

Căci cu ce judecată judecați, veți fi judecaţi (Matei 7, 2). 

Nu-l judeci pe el, spune Hristos, ci pe tine însuți, îți înăspreşti 
judecata şi-ţi măreşti vinovăția”. (Omilii la Matei, omilha XXIII, I, în col. 
PSB, vol. 23, pp. 292-293) 

JUDECAREA APROAPELUI (să urmărim mai întâi timpul, pricina, 
intenția, deosebirea de persoane şi scopul unei fapte) 


„Crima, recunoscută de toți ca venind de la diavol, ei bine, chiar 
crima, săvârşită la timp potrivit, a făcut ca Finees, care a ucis, să fie înălţat la 
treapta de preot (Num., 25, 6-18). Că uciderea este o faptă a diavolului, 
ascultă ce spune Hristos: Voi vreți să faceți lucrurile tatălui vostru (loan 8, 
41); acela a fost dintru început ucigător de oameni (loan 8, 44). Finees a 
fost ucigaş de om şi totuşi i s-a socotit lui întru dreptate (Ps., 105, 32) spune 
Scriptura. Avraam apoi n-a fost numai ucigaş de om, ci şi ucigașul 
propriului său copil - cei cu mult mai rău - şi totuşi fapta lui l-a ridicat şi mai 
mult în ochii lui Dumnezeu (Fac., 22, 10). Iar apostolul Petru a făcut un 
îndoit omor (Fapte 5, 1-10); totuşi fapta lui a fost o faptă duhovnicească. 

Aşadar să nu cercetăm numai faptele, ci să cercetăm, cu deosebită 
luare-aminte, şi timpul şi pricina şi intenţia şi deosebirea de persoane şi tot 
ceea ce poate da unei fapte sensul adevărat. Că nu poți ajunge în alt chip la 
adevăr”. (Omilii la Matei, omilia XVIII, VI, în col. PSB, vol. 23, p. 228) 


„+... e primejdios să îndrăzneşti să te pronunţi asupra unor lucruri pe 
care nu le cunoşti, mai cu seamă atunci când ai de gând să învinuieşti”. 
(Omilii la Matei, omilia LXIII, I, în col. PSB, vol. 23, p. 726) 


„Dacă nu vom examina cauzele faptelor, atunci şi pe elen îl vom numi 
ucigător de oameni, şi pe Avraam, şi încă pe acesta nu numai ucigător de 
oameni, ci chiar ucigător de prunci, şi pe Finees (Judecătorii 20, 28), şi pe 
Petru îi vom considera astfel. Şi nu numai despre sfinții lui Dumnezeu vom 
bănui multe lucruri absurde dacă nu vom păzi regula aceasta, ci chiar despre 
Însuşi Dumnezeu. Deci, ca nu cumva să se întâmple una ca aceasta, să 
adunăm la un loc mai întâi tot ceea ce contribuie la justificarea faptelor 
petrecute, ca de pildă cauza, intenția, timpul, locul şi toate celelalte, şi numai 
după aceea să examinăm faptul.” (Omilii la Epistola către Romani a 
Sfântului Apostol Pavel, omiha XVI, p. 305) 


„Numai să nu mai aud deloc defăimându-se Cel iubit şi dorit de mine, 
şi aceasta ar fi pentru mine cea mai mare mângâiere.” (Omilii la Epistola 


către Romani a Sfântului Apostol Pavel, omilha XVI, p. 308) 


„Și David s-a desfrânat şi a ucis, însă, fuindcă n-a făcut această răutate 
cu intenție, ci mai mult dintr-o împrejurare oarecare şi fără prealabilă 

gândire, repede s-a curățit de păcat.” (Omilii la Epistola către Romani a 
Sfântului Apostol Pavel, omiha XVI, p. 321) 


JUDECAREA APROAPELUI (remedii) 


„Uită-te la iubirea de oameni a Stăpânului şi la covârşitoarea Lui 
răbdare! Ar fi putut, doar, să nu-l învrednicească nici de întrebare pe cel ce 
păcătuise atât de mult, pe primii oameni, ci să-i dea îndată pedeapsa ce o 
hotărâse mai înainte. Dar nu! Dumnezeu îndelung rabdă, îndură, întreabă, 
primeşte răspuns şi iarăşi întreabă, numai şi numai ca să-l îndemne să se 
apere, ca să aibă prilej, ca, şi după o călcare atât de mare de poruncă, să-şi 
arate iubirea Sa de oameni. Cu asta ne învaţă ca şi noi când avem de judecat 
pe cei vinovaţi să nu ne purtăm fără milă cu ei, să nu le arătăm cruzime de 
fiară, ci să fim cu milă şi cu îndelungă răbdare, să judecăm, doar, mădulare 
de-ale noastre; şi, gândindu-ne că şi ei sunt oameni, să unim pedeapsa cu 
mila. Nu fără rost se foloseşte dumnezeiasca Scriptură de atât de mare 
pogorământ, ci pentru ca prin aceste cuvinte grosolane, nepotrivite 
Dumnezeirii, să ne înveţe şi iubirea de oameni a lui Dumnezeu şi să ne facă 
şi râvnitori, ca să imităm, după puterea noastră, bunătatea Stăpânului”. 
(Omilii la Facere, omilia XVII, III, în col. PSB, vol. 21, pp. 192-193) 


„Dacă ai cerceta uşurel cele ce s-au săvârşit şi-ai căuta să afli scopul, 
atunci ar trebui să numeşti pe patriarhul Avraam ucigaş de copil (Fac., 22, 
10), iar pe Finees ucigaş (Num., 25, 7-13). Dar nici Avraam nu-i ucigaşul 
copilului său, ci un tată foarte iubitor — ca nimeni altul — şi nici Finees nu-i 
ucigaş, ci dimpotrivă un om plin de râvnă Dumnezeiască. Fiecare dintre ei a 
îndeplinit porunca lui Dumnezeu. Din pricina aceasta unul, pentru ascultarea 
lui, a fost învrednicit de răsplata cea multă de sus, iar celălalt a fost lăudat 
pentru râvna sa, că spune Scriptura: Și a stat Finees şi L-a îmblânzit (Ps., 
105, 31). Deci dacă Dumnezeu a privit cu plăcere la crima lui Finees şi la 
uciderea copilului, pentru că s-au săvârşit după voia Lui, dacă, deci, în 
aceste fapte nu judecăm faptele în sine, ci scopul şi gândul cu care s-au 
săvârşit...”. (Omilii la Facere, omilia LIII, II, în col. PSB, vol. 22, p. 196) 


„Nu trebuie să ocărâm, să tăbărâm cu gura, ci să sfătuim. Nu trebuie 
să vorbim de rău, ci să povăţuim. Nu trebuie să criticăm cu trufie, ci să 
îndreptăm cu dragoste.” (Omilii la Matei, omilia XXIII, I, în col. PSB, vol. 
23, p. 294) 

„- Ce? Dacă este cineva desfrânat, să nu-i spun că desfrânarea este un 
păcat, să nu-l îndrept pe cel ce trăieşte în desfrâu? 

- Îndreaptă-l, dar nu ca duşman, nici nu-l pedepsi ca vrăjmaş; ci ca 
doctor pregăteşte-i leacul! Hristos n-a spus: Să nu opreşti pe păcătos, ci: Să 
nu judeci!, adică să nu-i fu aspru judecător. De altfel, după cum am spus mai 
înainte, porunca aceasta nu priveşte păcatele mari, păcatele interzise cu 
desăvârşire, ci păcatele ce nici nu par a fi păcate”. (Omilii la Matei, omila 
XXIII, II, în col. PSB, vol. 23, p. 294) 


„Păcătosul are Judecătorul său. Nu răpi, dar, dreptul de judecată al 
Unuia-Născut! Lui îi este rezervat scaunul de judecată. Vrei să judeci şi tu? 
AI şi tu un scaun de judecată, care îți aduce mult câştig şi nici o pagubă. a-ţi 
conştiinţa ta judecător! Adu înaintea ei toate păcatele tale. Cercetează toate 
păcatele sufletului tău, cere-i amănunțită socoteală şi spune-i: Pentru ce ai 
îndrăznit să faci cutare şi cutare păcat? lar dacă nu vrea să-ți judece 
păcatele tale şi le judecă pe ale altora, grăieşte-i aşa: Nu te judec pentru 
păcatele altora! Nu pentru acelea te-am chemat să te dezvinovăţeşti! Ce te 
priveşte pe tine dacă altul este păcătos? Te intreb pe tine: Pentru ce ai 
săvârşit cutare şi cutare păcat? Apără-te pe tine, nu acuza pe altul! Uită-te 
la păcatele tale, nu la ale altora! Chinuie-ţi cu astfel de întrebări necontenit 
sufletul! lar dacă nu are nimic de spus, dacă îi este ruşine să le spună, 
snopeşte-l în bătăi, ca pe o slujnică mândră şi desfrânată. Aşază în fiecare zi 
înaintea ta acest scaun de judecată! Zugrăveşte în fața minţii tale râul cel de 
foc, viermele cel neadormit şi toate celelalte chinuri din iad”. (Omilii Ia 
Matei, omilia XLII, III, în col. PSB, vol. 23, pp. 504-505) 


„Dacă te vei uita la cei ce-au săvârşit virtutea, vei strânge lângă tine 
nenumărate fapte bune; vei ajunge smerit, silitor, cu inima zdrobită. la 
aminte la ce a păţit fariseul când a lăsat faptele lui bune şi s-a uitat la cel cu 
păcate. Ascultă şi teme-te!”. (Omilii la Matei, omiha LXIV, V, în col. PSB, 
vol. 23, p. 745) 


„Nu te face judecătorul greşelilor altora, nici cercetătorul păcatelor 
celorlalți! Nu ţi s-a poruncit să judeci pe alții, ci pe tine. Că dacă ne-am 
judeca pe noi înşine, spune Pavel, n-am mai fi judecaţi; dar fiind judecaţi de 
Domnul suntem pedepsiţi (| Cor., ll, 31-32). Tu însă ai răsturnat ordinea 
aceasta. Nu-ţi ceri socoteală de păcatele mari sau mici, dar iscodeşti cu de- 
amănuntul păcatele altora. Să nu mai facem lucrul acesta. Să lăsăm la o parte 
neorânduiala asta; să facem înăuntrul conştiinţei noastre scaun de judecată 
pentru toate păcatele săvârşite de noi. Să fim noi înşine şi acuzatorii şi 

judecătorii şi călău păcatelor noastre. lar dacă vrei să iscodeşti şi faptele 
altora, iscodeşte faptele lor bune, nu păcatele lor. Pentru ca amintirea 
păcatelor noastre, râvnirea faptelor bune ale altora, chipul acelui scaun 
înfricoşător de judecată pişcându-ne ca şi cu un ac în fiecare zi conştiinţa, să 
ajungem smeriţi şi mai râvnitori ca să dobândim bunătăţile cele viitoare”. 
(Omilii la Matei, omilia LXIV, V, în col. PSB, vol. 23, pp. 745-746) 


„Nu le faceţi altora mustrări prea aspre şi nu fiți judecători prea aspri, 
ci arătați-vă omenoşi şi blânzi. Noi înşine, cu toate că nu suntem adulteri, 
din cei ce sparg mormintele cu mâini necurate, nici hoţi, suntem totuşi 
vinovaţi de alte păcate care sunt vrednice de mii de chinuri: sau l-am numit 
nebun pe fratele nostru, şi prin aceia merităm pedeapsa gheenei (Mt., 5, 28), 
sau am privit o femeie cu ochi necuraţi, cu poftă rea şi acela este un adevărat 
adulter, sau, ceea ce este mai grav decât toate păcatele, noi am luat parte cu 
nevrednicie la Sfintele Taine şi ne-am făcut vinovaţi pentru trupul şi pentru 
sângele lui lisus Hristos (I Cor., 11, 27). Să nu judecăm cu asprime ceea ce 
fac alții, ci să ne gândim la ceea ce am făcut noi înşine; şi în acest fel vom 
alunga acest duh de neomenie şi de cruzime...” (Comentar la Evanghelia de 
Ia loan, omila LX, 5, pp. 302-303) 


„... mărind frica ascultătorilor, el n-a zis când va judeca Dumnezeu 
păcatele oamenilor, ci cele ascunse ale oamenilor, fiindcă, a zis mai sus: şi 
oare socoteşti aceasta o omule! Tu, cel ce judeci pe cei ce fac unele ca 
acestea, şi tu însuţi aceleaşi faci, crezi că vei scăpa de judecata lui 
Dumnezeu? — apoi ca nu cumva să îţi închipui o asemenea părere, pe care tu 
o ai față de alţii, ci să ştii că judecata lui Dumnezeu este cu mult mai dreaptă 
decât a ta, a adăugat cele ascunse ale oamenilor şi după Evanghelia mea 
prin lisus Hristos, fiindcă oamenii stau judecători numai ai faptelor săvârşite 
la vedere.” (Omilii la Epistola către Romani a Sfântului Apostol Pavel, 
omilia V, pp. 79-80) 


„Voieşti a judeca? Judecă cele ale tale. Nimeni nu te va învinovăţi, 
dacă te condamni singur. Te învinovăţeşte însă dacă nu te condamni, dacă nu 
te înfrunți pe sine-ți, dacă nu-ți condamni nesimțirea ta. Ai văzut pe cutare 
mâniat şi înfuriat, sau şi altceva făcând? Gândeşte-te îndată la cele ale talc, şi 
atunci nu-l vei condamna pe acela cu asprime, în acelaşi timp şi tu te vei 
uşura de greutatea păcatelor tale. Dacă în felul acesta vom rândui viaţa 
noastră, dacă în felul acesta vom căuta a vieţui, dacă ne condamnăm pe noi 
înşine, desigur că nu vom păcătui mult, ci încă vom face multe bunuri, fiind 
blajini şi cumpătaţi, şi ne vom bucura de toate bunurile făgăduite celor ce 

iubesc pe Dumnezeu.” (Comentariile sau Explicarea Epistolei către Evrei, 
omilia XXI, p. 264) 


„Îmi aduc aminte adeseori de oameni stricați şi de faptele lor; iar 
amintirea lor face să mi se răzvrătească inima; dar nu până în sfârşit, că 
îndată îi potolesc aprinderea şi o înduplec să se liniştească, spunându-i că nu 
se cade, că-i cea mai mare ticăloşie să laşi păcatele tale şi să le iscodeşti pe 
ale altora.” (Tratatul despre preoție, cartea a şasea, cap. 12, în vol. Despre 
preoţie, p. 149) 


„Fără să ne fie frică de Dumnezeu, îi judecăm pe frații noştri, 
deşi avem poruncă să ne rugăm chiar şi pentru vrăjmaşi.” (Din 
vol. Problemele vieţii, p. 200) 


„Și chiar dacă nu am face păcate şi am avea toate virtuțile şi dacă 
am fi mai presus de toţi oamenii, tot nu am avea dreptul să judecăm pe 
nimeni. Sfântul Apostol Pavel întreabă în prima Epistolă a sa către 
Corinteni: Cine te deosebeşte pe tine? Şi ce ai, pe care să nu-l fi primit? 
Iar dacă l-ai primit, de ce te făleşti, ca şi cum nu l-ai fi primit? Ul Cor., 
4, 7). Cu atât mai mult, de vreme ce săvârşim păcate în fiecare zi şi în orice 
chip, nu avem dreptul să scoatem din gura noastră nici un cuvânt rău la 
adresa fratelui nostru.” (Din vol. Problemele vieții, pp. 326-327) 


„Cei mai mulți oameni îi judecă pe ceilalţi pentru că nu s-au 
oprit asupra lor înşişi spre a-şi vedea propriile păcate. Cu toții trecem 
cu vederea păcatele noastre şi ne ocupăm de ale altora. Dacă, 
dimpotrivă, ne-am cerceta propriile păcate, am fi mai îngăduitori cu 
semenii noştri şi i-am ierta mai lesne.” (Din vol. Problemele vieții, p. 
363) 


„Lasă judecata Aceluia Care ştie cele ascunse ale minții. Şi deşi 
socoteşti că ştii cu de-amănuntul cele ale aproapelui, greşită este judecata ta, 
căci cine dintre oameni ştie cele ale omului, decât duhul omului, care este în 
el? (| Cor., 2, 11). Câţi din cei lepădaţi şi proşti vor străluci mai luminat 
decât soarele? Şi câți din cei vestiți şi mari se vor descoperi că sunt cenuşă şi 
morminte văruite?” (Cuvânt la neluminarea scripturii celei vechi, la iubirea 
de oameni a lui Dumnezeu şi cum că nu se cuvine a ne învinui unii pe alții, 
în vol. Din ospăţțul stăpânului, pp. 99-100) 

„Căci după cum cei ce iscodesc relele altora nu le judecă şi pe ale lor, 
aşa şi cei care se tem să tragă cu ochiul la vieţuirea altora vor avea multă 
grijă de greşelile lor. Iar cei care vor cugeta mereu la răutățile lor şi le vor 
osândi în fiecare zi, neîndreptăţindu-se pe ei înşişi, ÎL vor avea blând în Ziua 
Judecăţii pe Judecător.” (Despre Aquila şi Priscilla; şi că nu se cuvine să 
grăim de rău pe preoții lui Dumnezeu. Cuvântul 2, în vol. Cateheze 
maritale, p. 179) 


„Învierea viitoare opreşte pe toate buzele învinuirea hulitoare, şi 
în orice suflet deznădejdea şi dezolarea.” (Din vol. Bogățiile oratorice, 
p. 145) 


„Să considerăm mai întâi că noi nu avem nici un drept să 
judecăm pe aproapele, departe chiar de a-l osândi. Apoi să ne gândim 
la noi înşine. Să ne întoarcem ochii noştri de la defecţiunile fraților 
noştri pentru a le pune fără încetare peste ale noastre. Oh! Dacă noi ne 
examinăm loialitatea! Oh! Dacă ne chemăm pe noi înşine la tribunalul 
strictei dreptăţi! S-o facem, să aducem conştiinţa noastră la judecată, s- 
o forțăm să ne dea seama de faptele ei, s-o certăm cu duritate. Acest 
obicei de a ne judeca ne va face indulgenți pentru alţii, şi această 
indulgență din partea ei ne va face mai posibilă, mai uşoară şi blândă 
porunca iubirii frățeşti.” (Din vol. Bogățiile oratorice, p. 192) 


JUDECATA (particulară) 


„În ziua cea înfricoşătoare, la tribunalul acela ce nu poate fi cumpărat 
cu bani, fiecare ne vom căi de păcatele săvârşite, văzând înaintea ochilor 
chinurile acelea înfricoşătoare şi pedepsele cele de neînlăturat, dar nu vom 
avea nici un folos, că a trecut timpul, pentru că numai pocăinţa făcută înainte 
de venirea pedepsei are rost şi putere nespusă”. (Omilii la Facere, omilia 
XIX, III, în col. PSB, vol. 21,p. 227) 


„Da, vom da socoteală de păcatele săvârşite cu voie şi fără de voie. De 
cel care se va lepăda de Mine înainte oamenilor, spune Hristos, Mă voi 
lepăda şi Eu de el înaintea Tatălui Meu (Matei 10, 33). Chiar dacă lepădarea 
de Hristos este fără voia noastră, totuşi nu scăpăm de pedeapsă, ci vom da 
socoteală şi de ca. Vom da socoteală şi de cele pe care le ştim şi de cele pe 
care nu le ştim. Nu mă ştiu vinovat cu nimic, spune Pavel, dar nu cu aceasta 
m-am îndreptăţit (| Cor., 4, 4). 

Vom da socoteală de cele făcute cu ştiinţă şi de cele făcute cu 
neştiință. Le mărturisesc lor, spune Pavel, că au râvnă pentru Dumnezeu, 
dar nu cu ştiinţă (Rom., 10, 2); totuşi aceasta nu le e de ajuns pentru 
apărarea lor. Scriindu-le corintenilor, le spune: Dar mă tem ca nu cumva, 
precum şarpele a amăgit pe Eva cu vicleşugul său, tot aşa să abată 
gândurile voastre de la curăţia cea întru Hristos (Il Cor., 11, 3)”. (Omilii la 
Matei, omilia VI, VI, în col. PSB, vol. 23, pp. 85-86) 


„Văzând, dar, în lume o atât de mare armonie, deşi n-am spus nici a 
mia parte, mai îndrăzneşti să spui că Dumnezeu, Care a făcut pentru tine 
lucruri atât de mari şi de minunate, te va trece cu vederea în ce ai mai de preţ 
şi te va lăsa să zaci la un loc cu măgarii şi cu porcii după ce mori, mai 
îndrăzneşti să spui că Dumnezeu, Care te-a cinstit cu un dar atât de mare, 
darul credinţei, prin care te-a făcut egal cu îngerii chiar, te va trece, oare, cu 
vederea şi nu va ţine seamă de nenumăratele tale sudori şi osteneli? Poate, 
oare, mintea să gândească asta? Atât este de clar şi de evident, mai evident 
chiar decât razele soarelui”. (Omilii la Matei, omiha XIII, V, în col. PSB, 
vol. 23, p. 164) 


„Că spune Scriptura: Cei tari, cumplit se vor certa (Înţ. Sol., 6, 6); şi: 
Cel care a ştiut voia stăpânului său şi n-a făcut-o se va bate mult (Luca 12, 
47). Deci cu cât cunoşti mai mult, cu atât eşti mai mult pedepsit. De aceea 
preotul care face acelaşi păcat ca şi mireanul nu primeşte pedeapsa 
mireanului, ci o pedeapsă mult mai grea”. (Omilii la Matei, omilia XXVI, 
VI, în col. PSB, vol. 23, p. 339) 


„Atunci are să ne usture mai mult decât gheena faptul că am pierdut 
cerul bunătățile cele negrăite din pricină că n-am vru asudăm aici puţină 
vreme”. (Omilii la Matei, omilha LXXVI, IV, în col. PSB, vol. 23, p. 867) 


„ȘI doar ne vom înfăţişa înaintea scaunului de judecată al lui Hristos 
ŞI vor fi cercetate cu de-amănuntul toate faptele noastre! Iar dacă cineva nu 
crede în judecata viitoare, să se uite la cele ce se petrec pe pământ, la cei din 
închisoare, la cei din ocne, la cei ce dorm pe băligar, la cei îndrăciţi, la cei 
nebuni, la cei ce se luptă cu boli de nevindecat, la cei ce se zbat necontenit în 
sărăcie, la cei ce trăiesc flămânzi, la cei zdrobiți de dureri fără margini, la cei 
robiţi. N-ar suferi aceştia acestea acum, de nu 1-ar aştepta osândă şi chin şi 
pe ei şi pe toți ceilalți care ar săvârşi aceleaşi păcate. lar dacă unii n-au 
suferit aici pe pământ nici o pedeapsă, apoi aceasta să-ți fie semn că trebuie 
să fie ceva după plecare lor de aici. Că Dumnezeu, Acelaşi Dumnezeu 

pentru toţi, n-ar putea pe unii să-i pedepsească, iar pe alţii, care au săvârşit 
aceleaşi păcate sau chiar mai grele, să-i lase nepedepsiţi, dacă nu i-ar 
pedepsi pe lumea cealaltă”. (Omilii la Matei, omiha LXXVI, V, în col. PSB, 
vol. 23, p. 870) 


„Chiar de ai avea acolo tată, sau fiu, sau prieten, sau pe oricine care ar 
avea îndrăzneală înaintea lui Dumnezeu, totuşi nimeni nu te va putea scăpa 
din acele chinuri, fiind predat lor prin înseşi faptele tale. Astfel este acel 
divan înfricoşat; acolo se osândeşte cineva numai prin faptele sale, şi altfel a 
scăpa de acolo nu este cu putinţă. Şi acestea le spun nu ca să vă supăr, nici 
ca să vă aduc în deznădăjduire, ci ca nu cumva hrănindu-ne cu nădejdi 
deşarte, şi încurajându-ne în cutare sau în cutare, să nu purtăm grijă de 
faptele bune. Dacă noi ne vom lenevi, nu dreptul, nici prorocul, nici 
apostolul, nici nimeni nu ne va sta în ajutor — iar dacă ne vom osteni, având 
în apărare înseşi faptele noastre, atunci cu îndrăzneală ne vom înfățișa 
înaintea Dreptului Judecător şi ne vom învrednici de bunătățile făgăduite 
celor ce iubesc pe Dumnezeu.” (Comentariile sau Tălcuirea Epistolei întâi 
către Corinteni, omilia XLII, p. 458) 


„ȘI nu numai din pricina unei vieţi stricate, ci, de multe ori, chiar 
numai din pricina unui singur defect ne vom duce în gheena, dacă nu vom 
avea cu noi celelalte bunuri care să contrabalanseze.” (Comentariile sau 
explicarea Epistolei a doua către Timotei, omilia VI, p. 69) 


„Eu vă voi dovedi din prisos, că, dacă nu ne-ar cere nici o socoteală de 
faptele noastre, nu ar fi bun şi fiindcă ne cere, de aceea este bun. 

Spune-mi iubitule, dacă nu ne-ar cere socoteală, oare ar putea sta viaţa 
noastră omenească? Oare n-am cădea în starea fiarelor sălbatice? Dacă 
având frică de osândă şi judecată, şi totuşi noi îi întrecem pe peşti 
mâncându-ne unii pe alții, i-am covârşit pe lei şi pe lupi răpindu-ne unii 
altora averile, dar încă dacă nu ne-ar cere nici o socoteală, de câtă 
neorânduială n-ar fi plină viaţa noastră? Ce labirint fabulos ar mai fi această 
viață, față de neorânduiala din lume! Oare n-ai vedea mii de absurdități şi de 
nereguli? Cine s-ar mai sfiui de tatăl său? Cine ar mai cruța-o pe mama sa? 
Cine ar depărta de la sine orice plăcere, orice răutate?” (Comentariile sau 
explicarea Epistolei către Filimon, omila III, pp. 224-225) 


„Aubă, de pildă, cineva copii şi îngăduiască-le lor de a cuteza toate, şi 
să nu-i pedepsească; apoi, de care rele nu vor fi capabili, spune-mi? Apoi, 

dacă printre oameni a pedepsi este rezultatul bunătății, iar a nu pedepsi este 
din cruzime, când e vorba de Dumnezeu oare nu este tot aşa?” (Comentariile 
sau explicarea Epistolei către Filimon, omilia III, în vol. Comentariile sau 
explicarea Epistolei a doua către Timotei..., p. 225) 


„Cei nedrepţi, cei lacomi, cei răpitori, cei ce au făcut rău semenilor 
lor, când vor pleca acolo şi îi vor vedea pe cei cărora le-au făcut rău - 
Scriptura spune că îi vor vedea, şi se vede din cele petrecute cu bogatul şi 
Lazăr - nu vor putea să deschidă nici gura, nici să spună ceva ca să se apere, 
ci vor fi copleşiți de ruşine şi de osândă, şi vor fi duşi din fața acelora în 
râurile cele de foc”. (Către iudei, cuv. VII, 6, în vol. Cuvântări împotriva 
anomeilor. Către iudei, p. 379) 


„Aşa ne va judeca şi Stăpânul nostru! Va pune la judecată pe oameni 
în fața oamenilor şi nu va pronunţa sentința în urma unei judecăţi făcute de 
EI, ca să nu înceapă unul să zică iarăşi ca şi sluga aceea căreia 1 s-a 
încredințat talantul, şi, în loc de talant, 1-a adus învinuiri: ... că eşti om aspru 
(Matei 25, 24). Ar fi trebuit să suspine că nu şi-a înmulțit talantul; dar nu, el 
şi-a făcut păcatul şi mai greu, adăugând la trândăvia sa şi învinuirea adusă 
împotriva Stăpânului. Că ce spune? Am ştiut că eşti un om aspru. Ticălosule, 
nenorocitule, nerecunoscătorule, trândavule! Ar fi trebuit să te învinuieşti de 
trândăvie, ca să-ți ştergi păcatul săvârşit! Dar tu ai aruncat vina pe stăpân. 
Prin aceasta, în loc să-ți înmulţeşti talantul, ţi-ai înmulțit păcatul. 

De aceea Dumnezeu la judecată va pune pe oameni în fața oamenilor, 
ca unii să judece pe alții; şi ca aceia, fiind judecați de ceilalți, să nu mai 
poată învinui pe Stăpân.” (Despre mărginita putere a diavolului, omilha a 
III-a, 2-3, în vol. Despre mărginita putere a diavolului. Despre căință..., pp. 
43-44) 


„Dacă cei care au să se înfățişeze în fața unui tribunal de pe pământ 
pentru a da socoteală de greşelile lor, se îndepărtează, când este aproape ziua 
Judecăţii, nu numai de femeie, ci şi de mâncăruri, de băuturi, de orice altă 
treabă şi se ocupă numai cu apărarea, cu atât mai mult noi, care avem să ne 
înfățişăm, nu înaintea unui tribunal pământesc, ci înaintea scaunului ceresc 
de judecată spre a da socoteală de cuvintele, de faptele şi de gândurile 
noastre, trebuie să ne îndepărtăm de toate, şi de bucuria şi de întristarea ce le 
simțim pentru lucrurile din lumea aceasta, şi să ne îngrijim numai de ziua 
aceea înfricoşată.” (Despre Feciorie, 73, în vol. Despre Feciorie, Apologia 
vieții monahale, Despre creşterea copiilor..., p. 123) 

„Omul care pleacă pe lumea cealaltă cu fapte multe, şi bune, şi rele, 
va avea oarecare uşurare în muncile de acolo; nu este însă cu putință să spun 
câte chinuri va suferi cel hpsit de fapte bune, dar încărcat numai cu fapte 
rele, atunci când va fi trimis în chinul cel fără de sfârşit. Acolo se vor pune 
în balanță faptele rele cu cele bune. Dacă faptele bune vor înclina cumpăna 
balanței, faptele bune vor ajuta mult săvârşitorului lor, şi paguba de pe urma 
săvârşirii faptelor rele nu va avea atâta putere ca el să-şi piardă locul 
dobândit la început; dar dacă faptele rele sunt mai grele ca cele bune, ele îl 
duc în focul gheenei, pentru că nu este atât de grea mulțimea faptelor bune 
încât să poată opri grabnica pogorâre a cumpenei balanței în care sunt 
aşezate faptele cele rele. Şi acest lucru nu-l spune numai gândirea mea, ci şi 
faptele dumnezeieşti. Scriptura grăieşte aşa: Va da fiecăruia după faptele lui 
(Rom., 2, 6).” (Cuvânt de sfătuire către Teodor cel căzut, 18, în vol. Despre 
Feciorie, Apologia vieții monahale, Despre creşterea copiilor..., p. 373) 


„Dacă abia îndrăznim să ne uităm în ochii împăratului pământesc, deşi 
am luat parte la multe lupte, deşi am trecut prin multe primejdii, cum vom 
putea să ne uităm la Împăratul ceresc dacă toată viaţa am trăit-o în slujba 
altuia şi am luptat în oastea altuia?” (Către acelaşi Teodor, 4, în vol. Despre 
Feciorie, Apologia vieții monahale, Despre creşterea copiilor..., p. 385) 


„Să nu socotim dar că viaţa noastră se sfârşeşte o dată cu viaţa de aici, 
ci să credem că va fi negreşit şi judecată şi răsplată a tuturor faptelor făcute 
de noi aici. 

Într-atât este de lămurit şi de vădit lucrul acesta tuturora, că şi iudeii, 
ŞI €elinii, şi ereticii, şi orice om, oricare ar fi el, gândesc la fel în această 
privinţă. Deşi nu cugetă toți cum trebuie despre înviere, totuşi toți grăiesc la 
fel despre judecată, despre pedeapsă şi despre scaunele de judecată de 
dincolo, toți spun că este o răsplată dincolo pentru faptele săvârşite aici. 
Dacă n-ar fi, atunci pentru ce Dumnezeu a întins cerul acesta, pentru ce a 
întărit pământul , pentru ce a întins marea, pentru ce a răspândit aerul? 
Pentru ce a arătat faţă de noi atâta purtare de grijă dacă nu ne-ar ajuta până la 
sfârşit? 

Nu vezi câți oameni virtuoşi au suferit nenumărate nenorociri şi au 
plecat dincolo fără să fi primit vreun bine? Şi alții, iarăşi, au dus o viaţă plină 
de răutate, au răpit averile altora, au dezbrăcat orfani şi văduve, au oropsit, s- 
au bucurat de bogăție, de plăceri şi de mii şi mii de bunătăţi şi au plecat 
dincolo fără să fi suferit nici cea mai mică nenorocire? Când, dar, vor primi 
cei dintâi răsplata virtuţii lor, iar cei de pe urmă pedeapsa răutăţii lor, dacă 
viața noastră merge până la mormânt? Dacă este Dumnezeu, după cum şi 

este, atunci El este drept, nimeni nu va tăgădui; iar dacă este drept, va 
răsplăti după merit şi unora, şi altora; şi cu asta, iarăşi, toţi se învoiesc. lar 
dacă are să răsplătească şi acelora, şi acestora după merit, şi dacă n-a primit 
aici pe pământ nici unul din aceştia nimic, nici acela pedeapsă pentru 
răutatea lui, nici acesta răsplată pentru virtutea lui, este limpede că va veni 
un timp în care fiecare din ei va primi cuvenita răsplată.” (Omilii la săracul 
Lazăr, cuvântul IV, în vol. Omilii la săracul Lazăr. Despre soartă şi 
Providenţă..., pp. 100-101) 


„Oare nu ştii că precum noi încredințând nişte bani slugilor noastre, le 
cerem socoteala până la un ban, aşa şi Dumnezeu pentru zilele vieții noastre, 
ne va cere socoteală cum am cheltuit fiecare zi? Ce vom zice dar? Şi ce vom 
răspunde când ni se va cere socoteală?” (Cuvânt Către cei ce au lăsat 
biserica şi s-au dus la alergările de cai şi la teatre, în vol. Din ospățul 
stăpânului, pp. 109-110) 


JUDECATA UNIVERSALĂ 


„Fericitul Pavel, spune: 7oți câți au păcătuit fără lege, vor şi pieri 
fără lege; şi toți câți au păcătuit în lege, vor fi judecați prin lege (Rom., 2, 
12). Înţelesul acestor cuvinte este acesta: Nu vor primi aceeaşi pedeapsă cei 
dinainte de darea legii şi cei de după darea legii, ci vor suferi mai grea 
pedeapsă cei care au păcătuit după ce a fost dată legea. 7oți câți au păcătuit 
fără lege, vor şi pieri fără lege, adică mai uşoară le va fi pedeapsa acelora 
care n-au avut învățătura şi ajutorul legii. Și toți câți au păcătuit în lege, vor 
fi judecaţi prin lege, adică cei care au făcut aceleaşi păcate, dar nu s-au 
înţelepţit, cu toate că au avut legea dascăl, vor primi şi mai mare pedeapsă”. 
(Omilii la Facere, omilia XVIII, I, în col. PSB, vol. 21, pp. 207-208) 


„Toţi câți au păcătuit fără lege, fără lege vor şi pieri, — adică vor fi 
pedepsiţi mai uşor, pentru că n-au avut legea care să-i şi amenințe, să-l şi 
îndrepte — Și toți câți au păcătuit în timpul legii, vor fi judecați după lege 
(Rom., 2, 12); aceia, spune Pavel, care au săvârşit aceleaşi păcate după ce au 
primit ajutorul dat de lege, vor fi pedepsiți mai greu şi mai cumplit. Şi pe 
bună dreptate, pentru că nu i-a cuminţit şi nu i-a făcut mai buni, nici legea, 
nici pedeapsa dată altor păcătoşi”. (Omilii la Facere, omilia XIX, VI, în col. 
PSB, vol. 21, pp. 231-232) 

„Dacă nu-ţi poţi dovedi pe altă cale existenţa judecății viitoare, atunci 
gândeşte-te la cele ce se petrec în casa ta şi vei vedea cât de absurd este acest 
gând! De ai fi neomenos şi crud şi mai sălbatic decât fiarele, n-ai vrea la 
moartea ta să laşi nerăsplătit pe un rob credincios, ci îi vei da şi bani şi 
lhbertate. Şi pentru că atunci când pleci din lume, nu mai poți să-i faci vreun 
bine, îl recomanzi moştenitorilor tăi, îi rogi, faci totul ca să nu rămână robul 
nerăsplătit. Dacă tu, un rău, eşti atât de bun şi milostiv cu sluga ta, oare 
Dumnezeu, bunătatea nemărginită, iubirea nespusă de oameni, blândeţea cea 
nemăsurată, va lăsa neîncununaţi şi nerăsplătiți pe slujitorii Săi, pe Petru, pe 
Pavel, pe Iacov şi loan, pe cei care pentru El au flămânzit în fiecare zi, au 
fost întemnițați, biciuiți, înecaţi, dați fiarelor sălbatice, omorâţi, pe cei ce au 
suferit atâtea necazuri, pe care nu-i cu putinţă să le numeri? Preşedintele 
jocurilor olimpice laudă şi încununează pe luptătorii învingători, stăpânul 
sluga sa, împăratul pe ostaşi şi, într-un cuvânt, fiecare răsplăteşte pe cel care- 
1 slujeşte, cu darurile cu care poate; şi, oare, numai Dumnezeu să nu 
răsplătească cu nici un bine, mare sau mic, pe cei care au îndurat pentru El 
atâtea, sudori şi osteneli? Oare drepţii şi binecredincioşii, cei care au săvârşit 
toate virtuțile vor sta la un loc cu desfrânaţii, cu cei ce şi-au ucis părinţii, cu 
cei ce-au ucis oameni, cu jefuitori de morminte? Poate, oare, mintea să 
gândească aşa ceva? Dacă nu-i nimic după ce plecăm de aici, ci totul se 
mărgineşte la cele din lumea aceasta, atunci aceeaşi soartă o au şi unii şi 
alții; dar, mai bine spus, nu aceeaşi; că dacă, după cuvântul tău, toţi au 
aceeaşi soartă după ce mor, totuşi aici pe pământ unii trăiesc bine toată viaţa, 
iar alții se chinuie. Care tiran ar face aşa, care om ar fi atât de crud şi 
nemilos încât să nutrească astfel de gânduri faţă de slugile şi de supuşii săi? 

Ai văzut cât de absurdă este tăgăduirea existenţei judecății viitoare?”. 
(Omilii la Matei, omilia XIII, V, în col. PSB, vol. 23, pp. 162-163) 


„Atunci nu va mai fi nevoie nici de documente, nici de dovezi, nici de 
martori. Cel Care va judeca va fi totul: şi martor şi dovadă şi judecător. EI le 
ştie bine pe toate, că roate sunt goale şi descoperite înaintea ochilor Lui 
(Evr., 4, 13). Nu se va vedea atunci nici bogat, nici sărac, nici puternic, nici 
slab, nici înțelept, nici neînţelept, nici rob, nici liber, ci toate aceste măşti vor 
dispărea şi se vor cerceta numai faptele fiecăruia. Dacă la tribunalele acestea 
de pe pământ, când este judecat cineva pentru împilare sau crimă, oricine ar 
fi, fie el prefect, consul, orice, i se iau toate demnităţile şi vinovatul primeşte 
cea mai grea pedeapsă, cu mult mai mult va fi aceasta atunci”. (Omilii la 
Matei, omilia LVI, IV, în col. PSB, vol. 23, p. 654) 

„Mai întâi îi va despărţi şi-i va face cunoscuţi după locul în care stau: 
la dreapta şi la stânga; apoi şi după nume va arăta felul de vieţuire a 
fiecăruia, că pe unii îi numeşte ţapi, iar pe alţii oi. Îi numeşte pe unii ţapi, ca 
să arate că sunt fără de rod; că ţapii n-aduc nici un rod; pe alţii îi numeşte oi, 
din pricina câştigului mare adus de oi, că mult câştig aduc oile: şi lână şi 
lapte şi miei; ţapul n-aduce acest câştig. Animalele necuvântătoare sunt 
roditoare şi neroditoare prin firea lor. Oamenii sunt roditori şi neroditori prin 
voinţă; de aceea sunt unii osândiți, iar alţii încununați. Dar nu-i osândeşte 
până ce nu-i judecă mai întâi. De aceea îi şi aşază înaintea Lui şi le spune 
păcatele. Ei vor grăi cu blândețe, dar nu le e de nici un folos acum blândeţea. 
Și pe bună dreptate, că au trecut cu vederea milostenia, fapta aceea atât de 
mult iubită de Dumnezeu. Profeţii neîncetat spuneau aceasta: Milă voiesc, şi 
nu jertfă (Osea 6, 6), iar Legiuitorul, prin toate, spre milostenie i-a îndemnat 
şi cu cuvântul şi cu lucrul. Însăşi firea oamenilor tot asta îi învaţă. 

Uită-te la ei! Nu sunt lipsiți de o faptă bună sau două, ci de toate 
faptele bune. Nu numai că nu L-au hrănit pe Hristos, pe când era flămând, 
nici nu L-au îmbrăcat când era gol, dar n-au făcut nici ce era mai uşor: nu L- 
au cercetat când era bolnav. Şi uită-te ce uşoare porunci a dat! N-a spus: În 
temniță eram şi nu M-aţi elhberat! Bolnav eram şi nu M-aţi vindecat! Nu! Ci 
a spus: Nu M-aţi cercetat şi: N-aţi venit la Mine. Nici când le-a poruncit sa- 
L hrănească pe când era flămând, porunca Lui n-a fost împovărătoare. Nu le 
cerea masă bogată şi scumpă, ci atât cât era de trebuință, hrana cea de 
nevoie; şi le-o cerea în haină de cerşetor. Deci toate sunt în stare să-i 
pedepsească. Era puţin ce le cerea. O pâine. De plâns era cel ce cerea. Un 
sărac. Spre milă îi împingea firea celui ce cerea. Era om. De dorit era 
făgăduinţa. Făgăduise împărăția cerurilor, înfricoşătoare era pedeapsa. 
Amenințase cu gheena. Mare era vrednicia Celui Ce primea milostenia. 
Dumnezeu o primea prin mâinile săracilor. Covârşitoare era cinstea. Primise 
Dumnezeu să Se coboare atât de mult. Drept era datul. Primea din averile 
Sale”. (Omilii la Matei, omiha LXXIX, I, în col. PSB, vol. 23, p. 896) 


„Apoi, ca să vezi (...) cât e de dreaptă judecata, Domnul îi laudă mai 
întâi pe cei care au făcut fapte bune şi spune: Veniți, binecuvântaţii 
Părintelui Meu, de moşteniți împărăția cea pregătită vouă de la întemeierea 
lumii, că am flămânzit şi Mi-aţi dat să mănânc şi toate celelalte. Dar ca să nu 
spună cei osândiți: Nu aveam cu ce face milostenie, Hristos îi osândeşte, 
punându-le în față pe ceilalți oameni care au fost în aceeaşi stare ca şi el; aşa 
precum le osândeşte pe fecioarele cele nebune, punându-le în față pe 
fecioarele cele înțelepte, cum osândeşte pe sluga care se îmbăta şi se 
îmbuiba, punându-i în faţă sluga cea credincioasă, cum osândeşte pe cel ce a 

ascuns talantul în pământ, punându-i în față pe cel ce a adus încă doi talanți, 
Hristos osândeşte pe fiecare om păcătos punându-i în față pe cei ce au făcut 
fapte bune”. (Omilii la Matei, omila LXXIX, II, în col. PSB, vol. 23, p. 897) 


„Dacă nu cutezăm să ne uităm în ochii tatălui nostru, când ştim că 1- 
am greşit, cum vom putea să ne uităm atunci în ochiu lui Hristos, Care-i mai 
presus de blând decât un părinte?” (Omilii la Matei, omiha LXXVI, V, în 
col. PSB, vol. 23, pp. 869-870) 


„Cel care n-are grijă decât să nu fie disprețuit de oameni şi care nu 
roşeşte de a face răul înaintea lui Dumnezeu, dacă nu face pocăință, va fi 
hulit în ziua judecății, nu înaintea unui om, ci în faţa lumii întregi. În sfârşit, 
că acolo se va afla o adunătură mare, pentru ca să vadă faptele noastre bune 
şi rele, aceea vă învață pilda cu oile şi cu caprele, (Mt., 25, 31). Sfântul 
Pavel vă zice la fel: Pentru că noi toţi trebuie să ne înfățişăm înaintea 
judecății lui Hristos, ca să ia fiecare după cele ce a făcut prin trup, ori bine, 
ori rău (| Cor., 5, 10). Şi încă: EI va descoperi gânduri ascunse ale inimii (| 
Cor., 4, 5). 

(...) Gândiţi-vă deci că în această zi, nu vă va fi posibil să vă 
ascundeţi de oameni, şi atunci totul va fi în faţa ochilor voştri ca un tablou, 
ca fiecare să-şi pronunțe hotărârea împotriva sa însuşi. Exemplul bogatului 
nu ne îngăduie să ne îndoim de aceea. EI îl vede cu ochii săi pe săracul pe 
care l-a disprețuit, vreau să spun pe Lazăr, şi pe cel ce l-a respins cu ură; 
acum el îl roagă să-i răcorească puţin limba cu degetul lui (Lc., 16, 19).” 
(Comentar la Evanghelia de la loan, omiha XXXIV, 1, pp. 164-165) 


„Cel care acum ne iartă păcatele noastre acum, va fi Judecătorul 
nostru; Cel ce a murit aici pentru noi, va fi să ne judece aici pe întregul neam 
omenesc. lisus Hristos va apărea, zice Sfântul Pavel, nu pentru a ierta 
păcatele, ci pentru mântuirea celor ce-L aşteaptă (Evr., 9, 28).” (Comentar 
la Evanghelia de la Ioan, omilia XXXVIX, 1, p. 187) 


„Cine ne va apăra în cealaltă lume? Va fi aceasta prietenia, rudenia, 
vor fi acestea în favoarea noastră? Ce zic eu, favoare? Chiar când l-am avea 
ca Noe ca tată, sau pe lov, sau pe Daniel, toate acelea nu ne vor sluji la 
nimic dacă faptele noastre ne învinuiesc; pentru tot ajutorul şi asigurarea n- 
avem nevoie decât de virtute. Ea singură ne va putea apăra de orice pericol şi 
ne va scăpa de focul veşnic; ea ne va face să intrăm în împărăția cerurilor ...” 
(Comentar la Evanghelia de la loan, omilia XLIX, 2, p. 242) 

„Cel ce s-a bucurat de o mai mare învățătură, este vrednic a primi şi o 
mai mare pedeapsă pentru nelegiuiri. Aşadar cu cât vom fi mai înţelepţi şi 
mai puternici, cu atât mai mult vom fi pedepsiți păcătuind. De eşti bogat, ţi 
se cere mai mult ca celui sărac; de eşti înțelept, ţi se cere mai multă 
supunere; de eşti investit cu vreo putere, ţi se cer şi succese mai strălucite, şi, 
în fine, la toate trebuie să contribui în măsură cu puterea pe care o al.” 
(Omilii la Epistola către Romani a Sfântului Apostol Pavel, omilia V, p. 73) 


„Grozav este acel tribunal,  înfricoşat este tronul acela, 
responsabilitățile sunt încărcate de cutremur, râu de foc curge atunci. Nimeni 
însă nu poate să scape de la moarte, nici să plătească lui Dumnezeu preţ de 
răscumpărare (Psalmi 48, 7). Adu-ţi aminte de cele spuse în Evanghelie, de 
îngerii care trec în toate părțile, de cămara de nuntă închisă, de candelele 
cele stinse, de puterile care târăsc în cuptorul cel cu foc. Mai gândeşte-te 
apoi şi la aceea, că dacă astăzi s-ar aduce de faţă aici în Biserică vreo faptă 
ascunsă a unuia dintre noi, cât de mult nu ar dori acela ca mai degrabă să se 
deschidă pământul şi să-l înghită de viu, decât să aibă atâția martori ai 
răutății sale! Dar încă atunci ce nu vom suferi, când cele ascunse ale noastre 
vor fi aduse în mijlocul întregii lumi, ca într-un teatru strălucit şi vestit, şi 
când cei ce ne cunosc şi cei ce nu ne cunosc se vor uita curioşi la toate 
faptele noastre?” (Omilii la Epistola către Romani a Sfântului Apostol Pavel, 
omilia V, pp. 81-82) 


„Noi nu vom da seamă numai de propriile noastre rele, ci şi de acelea 
prin care i-am poticnit pe alţii.” (Omilii la Epistola către Romani a Sfântului 
Apostol Pavel, omilia XXV, pp. 467-468) 


„Vom da seamă până şi de cele mai mici dintre păcate, precum şi 
pentru meritele noastre, mari sau mici, va fi cea mai exactă cercetare. Vom 
da seamă şi de privirile cele desfrânate, şi de cuvintele cele zadarnice, şi de 
râsul cel prostesc, şi de beţia cea aiuritoare. Vom lua plată chiar şi pentru un 
pahar cu apă rece, ba şi numai pentru o picătură.” (Omilii la Epistola către 
Romani a Sfântului Apostol Pavel, omilia XXXI, p. 548) 


„,... cel împreună-robi cu noi, şi cari au izbutit în faptele cele bune, 
vor osândi atunci pe toți cei ce au rătăcit calea: cel milostiv pe cel crud şi 
nemilostiv, cel bun pe cel viclean, cel blând pe cel aspru, cel ce voiește 
binele altuia pe pizmuitor, iubitorul de înțelepciune pe iubitorul de slavă 
deşartă, cel harnic pe cel trândav, cel întreg-cugetător pe cel desfrânat. Aşa 

va face Dumnezeu la judecata noastră şi aşa va orândui pentru fiecare ceată, 
pe unii lăudându-i şi pe alţii pedepsindu-i. Însă să nu fie ca vreunul din cei 
de față să se găsească printre cei pedepsiți şi necinstiți, ci printre cei 
încununaţi şi care se bucură de Împărăţia Cerurilor.” (Comentariile sau 
Tâlcuirea Epistolei întâi către Corinteni, omiha II, p. 21) 


„Ce mulţumire ai tu, spune-mi, când, primind partea de moştenire de 
la tatăl tău, nu faci nimic şi cheltuieşti totul în zadar? Nu ştii că nu cu toţii 
vom avea aceeaşi răspundere, ci cei ce s-au bucurat aici de o mare 
slobozenie vor fi judecaţi mai aspru, iar cei ce au trăit în necazuri, 
strâmtorări, sărăcie, sau altceva de acest fel vor fi judecaţi mai cu blândeţe?” 
(Comentariile sau Tălcuirea Epistolei întâi către Corinteni, omilia V, p. 53) 


„Să ascultăm glasul lui Pavel, care zice că noi toți trebuie să ne arătăm 
înaintea divanului lui Hristos şi să zugrăvim acel divan, şi să ni-l închipuim 
că ne stă de faţă acum şi ni se cere răspuns. Eu vă voi spune aceasta mai pe 
larg, pe când Pavel, fiindcă vorba îi era despre necazuri şi nu voia ca iarăşi să-l 
mai întristeze şi cu aceasta, nu a mai stăruit cu vorba, ci spunând pe scurt că 
va lua fieştecare dupre cum a lucrat, iute a trecut mai departe. Deci să ne 
închipuim, zic, că acel divan ne stă de faţă şi fiecare să-şi întrebe conştiinţa 
lui, şi chiar să-şi închipuie pe judecător că este de față, şi că totul se descoperă 
şi se aduce la mijloc. Căci nu urmează ca noi să stăm de față cum s-ar întâm- 
pla, ci ni se vor şi descoperi faptele. Aşadar, nu v-a pălit obrazul de ruşine? 
Aşadar, nu v-aţi spăimântat? Deci dacă acum, când încă faptul nu se desfă- 
şoară înaintea noastră, ci numai ni l-am închipuit în cugetul nostru, şi încă ne 
prăpădim din pricina conştiinţei noastre - apoi ce vom face atunci, când acel 
divan va sta de faţă, când întreaga lume va fi de față, când vor sta acolo îngeri 
şi arhangheli, când şi celelalte stăpânii şi puteri, când vor fi răpirile acelea în 
nouri, când drumul tuturor va fi încărcat de groază şi cutremur? Ce vom face 
când vor suna trâmbițele cele neîntrerupte, glasurile acele nesfârşite ?” 
(Tâlcuiri la Epistola a doua către Corinteni, omilia X, p. 106) 


„Căci in iad, zice, ce se va mărturisi Ţie? (Ps., 6, 6). Acolo este 
tribunal, şi nu este atunci timp de pocăință. Cât nu s-a văicărit bogatul acela 
cătră Avraam? Dar nimic n-a folosit. Câte nu ziceau cei ce nu au hrănit pe 
Hristos? Şi cu toate acestea au fost aruncaţi în focul cel nestins şi veşnic. 
Câte nu au zis şi acei ce au făcut fărădelegi: Doamne, Doamne, au nu cu 
numele Tău am proorocit, şi nu cu numele Tău draci am scos? (Mt., 7, 22). 
Și cu toate acestea nu au fost cunoscuţi de El. Toate acestea se vor petrece 

atunci, şi nici un folos nu vom avea, dacă nu vom face acum binele. Să ne 
temem deci, ca nu cumva să zicem şi noi atunci: Doamne, când Te-am văzut 
flămând, şi nu Ti-am dat să mănânci? (lbid., 25, 37). Acum să-L hrănim, nu 
O Zi, Nici două, nici trei, căci zice Scriptura: Milostenia şi credința să nu-ți 
lipsească (Prov., 3, 3). Nu a zis: fă milostenie o dată, sau de două ori, pentru 
că şi fecioarele acelea aveau untdelemn în candelele lor, însă nu de-ajuns. 
Astfel că avem nevoie de mult untdelemn, şi ca un măslin roditor trebuie a 
sta noi în casa Domnului. Fiecare din noi să cugetăm la sarcinile de păcate 
pe care le avem, şi să aşezăm ca cotra-balanţă binefacerile noastre, şi încă 
mai multe chiar să punem în cumpănă, pentru ca nu numai păcatele să se 
stingă, dar încă ca dreptăţile noastre să se aibă în vedere la justificarea 
noastră. Dacă nu vor fi tot pe atâtea fapte bune, pe câte fapte rele sunt în 
sarcina noastră, ba încă chiar mai multe, ca astfel din cele prisoselnice să ni 
se calculeze la justificarea noastră, nimeni nu ne va putea sustrage de la 
pedeapsă.” (Comentariile sau Explicarea Epistolei către Efeseni, omilia 
XXIV, pp. 252-253) 


„+... întregul univers zguduindu-se, trâmbiţele răsunând, cele dintâi 
cete îngereşti trecând pe dinainte tuturor, apoi celelalte, cetele din al doilea 
rang, din al treilea, în sfârşit, miile de cete trecând pe dinaintea celor de pe 
pământ; trecând Heruvimii — şi multe, ba chiar nenumărate sunt aceste cete — 
apoi Serafimii; iar El, venind întru slava cea negrăită; în sfârşit, trecând toate 
acele cete spre a aduce pe cei vrednici înaintea Celui ce stă pe tronul slavei. 
Vor trece apoi şi cei de pe lângă Pavel, toţi care au fost cinstiți şi iubiți de el, 
toţi aceştia, zic, încununaţi, lăudaţi, cinstiţi de Împăratul cerurilor şi de toată 
oastea cea cerească. lar atunci unii vor fi cinstiți, iar alții necinstiți, şi ce 
poate fi mai înfricoşător?” (Omilii la Epistola către Filipeni, omilia a XIV-a, 
p. 247) 


„Când pe unii îi va primi pentru a-i duce la Părintele Său cel ceresc, 
iar pe alții îi va părăsi şi îngerii îi vor trage cu de-a sila în jos, când ei vor 
plânge, căutând cu privirea la focul gheenei, fiind dați pildă întregu lumi, 
credeți că puţină durere vor suferi?” (Omilii la Epistola către Filipeni, 
omilia a XIV-a, p. 249) 


„Căci dacă nu este nici judecată, nici recompense, nici tribunal, apoi 
din ce cauză am fost cinstiţi cu un astfel de dar, cu darul cuvântului, sau al 
rațiunii, şi toate le avem spuse nouă? De ce oare noi stăpânim şi animalele şi 
toate celelalte sunt stăpânite? Priveşte cum diavolul din toate părțile se 
grăbeşte a ne îndupleca să ignorăm darul lui Dumnezeu. Amestecă la un loc 

pe sclavi cu stăpânii lor, întocmai ca şi un neguţător de sclavi, sau slugă 
nerecunoscătoare, care se sileşte de a trage pe cel liber în aceeaţi înjosire ca 
şi dânsul. Dar apoi, mi se pare că cel ce distruge ideea de judecată, distruge 
totodată şi ideea de Dumnezeu. Diavolul este întodeauna acelaşi, căci el ne 
pune înainte, toate în mod metodic, şi nu deodată, ca astfel să ne păzim de el. 
Dacă nu este judecată, apoi Dumnezeu nu este drept, — acestea le vorbesc 
ca om, — dar dacă Dumnezeu nu este drept, apoi nu este Dumnezeu, şi dacă 
Dumnezeu nu există, apoi totul din lume se poartă la întâmplare, nu este prin 
urmare nici virtute nici realitate. Dar el nu spune nimic pe față din acestea. 
Ai văzut cum el voieşte a aduce pe om în rândul necuvântătoarelor, sau mai 
bine zis în rândul fiarelor sălbatice, în randul demonilor? Deci să nu-i 
credem lui. Este judecată omule!” (Comentariile sau Explicarea Epistolei 
către Coloseni, omiha II, p. 29) 


„Nu crede elinul în judecata cea mai de pe urmă? Aceleaşi suferă ca şi 
tine, fiindcă şi el are pe mulți din ai săi, care au filozofat asupra acestui 
punct, deşi spuneau că va suferi numai sufletul separat de corp, dar cu toate 
acestea au stabilit şi ei un tribunal oarecare. Însemnătatea acestui principiu 
este atât de învederată, încât nu este nimeni să o ignore, ci şi poeţii şi cu toții 
în fine concordă în aceea că va fi un tribunal, va fi judecată. Astfel că şi el 
mai intâi nu credea celor spuse de ai săi. 

Nici iudeul nu se îndoieşte despre aceasta, şi nici chiar cel mai simplu 
om. De ce dar să ne înşelăm pe noi înşine? lată, asemenea vorbe le spui mic, 
dar ce vei putea spune lui Dumnezeu Care a plăsmuit inima noastră, a 
fiecăruia în parte? Cei vei raspunde Lui, Care ştie toate cele din cugetul tău? 
Ce vei spune Celui ce există şi lucrează, şi este mai tăios decât orice sabie 
ascuţită pe amândouă părțile? 

Căci spune-mi cu sinceritate: tu nu te scârbeşti în sufletul tău când 
păcătuieşti? Dar, cum oare s-a putut infiltra în tine o astfel de înțelepciune? 
Tu singur te mâhneşti şi-ţi pare rău de păcatul făcut, dar oare Cel ce ţi-a dat 
o astfel de pricepere, lasă ca totul din lumea aceasta să se poarte încolo şi 
încoace fără nici o rațiune, fără nici un scop final? Regula generală este şi va 
fi: nici un muritor care viețuieşte în fapte bune nu se îndoieşte despre 
judecata cea mai de pe urmă, fie el elin, fie eretic, şi nimeni din cei ce trăiesc 
în fapte rele — afară poate de puţini — nu acceptă credinţa despre înviere.” 
(Comentariile sau Explicarea Epistolei către Coloseni, omila II, p. 31) 


„Singură prezenţa Lui (a lui Hristos — n.n.) va fi pentru unu lumină, 
iar pentru alții pedeapsă.” (Comentariile sau Explicarea Epistolei II către 

Tesaloniceni, omilia III, în vol. Comentariile sau Explicarea Epistolei către 
Coloseni, 1 şi Il Tesaloniceni, p. 307) 


„Veniţi, zice, binecuvântaţii Părintelui Meu, de moşteniţi Împărăţia 
cea gătită vouă de la întemeierea lumii, şi iarăşi: Duceți-vă de la mine 
blestemaţilor în focul cel veşnic, care este gătit diavolului şi îngerilor lui. Să 
nu ascultăm aceste vorbe cum s-ar întâmpla, ci să le scriem aşa zicând pe 
fruntea noastră, şi să ne închipuim că EI este de față acum, că ne grăieşte 
acestea, şi că ne trimite în focul acela. Ce fel de suflet vom avea atunci? Ce 
mângâiere? Ce vom suferi, când vom fi tăiați în două? Ce vom face, când 
vom fi acuzați pentru răpiri şi furtişaguri? Ce îndreptare vom avea atunci? 
Ce cuvânt blajin vom auzi atunci? Nici unul, ci legaţi cu privirile în jos, vom 
fi traşi spre gura cuptorului celui de foc, spre acea mare de foc, spre 
întunericul cel mai dinafară, spre veşnicele munci, şi nemaiputând face 
nimic pentru scăparea noastră. Și peste toate acestea, zice, între noi şi între 
voi prăpastie mare s-a întărit ca cei ce ar vrea să treacă de aici la voi să nu 
poată, nici de acolo la noi să treacă (Luca 16, 26), aşa că de nevoie că vom 
fi arşi de-a pururea, nimeni ajutându-ne, nici tată, nici mamă, şi nimeni, în 
fine, oricât de mare curaj ar avea către Dumnezeu.” (Comentariile sau 
Explicarea Epistolei către Evrei, omilha XXXI, pp. 363-364) 


„Încă puţin şi se va face cercetarea fiecăruia dintre noi, când toţi ne 
vom înfățişa înaintea înfricoşătorului scaun de judecată al lui Hristos, însoțiți 
de faptele noastre, când cu ochii noştri vom vedea aici, lacrimile orfanului, 
acolo desfrânările noastre neruşinate, cu care ne-am înnebunit sufletele; ici 
suspinele văduvelor, acolo purtarea nemiloasă faţă de săraci, jefuirea 
sărmanilor; şi nu numai acestea şi cele asemenea acestora, ci şi faptele 
noastre netrebnice, pe care le-am săvârşit cu mintea. Că Hristos a spus că 
este Judecătorul al gândurilor, Judecător al cugetelor; şi iarăşi că cercetează 
inimile şi rărunchii şi că răsplăteşte fiecăruia după faptele lui. (Omiliile 
despre pocăință, omilia a patra, pp. 69-70) 


„ȘI după cum celor din dreapta le-a dăruit împărăţia pentru milostenia 
lor, tot aşa şi pe cei din stânga i-a ameninţat cu pedeapsa, pentru asprimea 
lor. Duceţi-vă de la Mine, blestemaţilor, în întunericul cel mai din afară, 
care este gătit diavolului şi îngerilor lui (Matei 25, 41). 

- Pentru ce? Pentru care pricină? 

Pentru că am flămânzit, şi nu Mi-aţi dat să mănânc (Matei 25, 42). 

N-a spus: că ați făcut desfrânare, că ați făcut adulter, că ați furat, că 
ați dat mărturie mincinoasă, că aţi jurat fals. Toată lumea ştie că şi acestea 
sunt păcate, dar vin în urma neomeniei şi a nemilostenici. 

- Pentru ce, Doamne, nu pomeneşti şi de celelalte căi de păcat? 

- Nu judec păcatul, răspunde Domnul, ci neomenia! Nu judec pe 
păcătoşi, ci pe cei ce nu s-au pocăit. Pentru neomenie vă osândesc! Aţi avut 
un leac atât de bun pentru mântuire, milostenia, cu care puteaţi şterge orice 
păcat, şi aţi disprețuit o atât de mare binefacere. Ocărăsc neomenia, ca 
rădăcină a păcatului şi a toată necredinţa; laud omenia, ca rădăcină a tuturor 
bunătăților. Pe unu îi ameninţ cu focul cel veşnic, iar altora le făgăduiesc 
Împărăţia cerurilor.” (Omiliile despre pocăință, omilia a şaptea, pp. 151- 
152) 


„Aici, în tribunalele acestea de jos, drepți sunt osândiţi, nedrepții 
scapă, vinovaţii — eliberaţi, iar nevinovaţi pedepsiţi. Judecătorii, cu voie sau 
fără voie, de multe ori greşesc când judecă, sau se înşeală pentru că nu ştiu 
de partea cui e dreptatea, sau dau hotărâri nedrepte, cu bună ştiinţă, pentru că 
sunt cumpăraţi cu bani. La tribunalul de sus nu se întâmplă aşa, căci 
Dumnezeu este judecător drept, iar judecata Lui ca lumina iese şi nu-i 
umbrită nici de întuneric, nici de neştiinţă.” (Omilia 1 la Cruce şi la tâlhar, 
III, în vol. Predici la sărbători împărăteşti şi cuvântări de laudă la sfinţi, p. 
92) 


„Atunci se vor clătina puterile cerurilor (Matei 24, 29), adică Îngerii. 
Cutremur îi va cuprinde atunci şi frică mare. 

- De ce? Spune-mi, te rog. 

- Pentru că înfricoşătoare va fi Judecata aceea. Toată firea omenească 
va fi judecată şi va sta înaintea înfricoşătorului Judecător. 

- Dar pentru ce se tem şi se cutremură Îngerii? Că n-au să fie ei 
judecaţi. 

- Nu! Dar cum atunci când judecă un voievod se tem şi se cutremură 
de frica judecătorului nu numai cei vinovaţi, ci şi cei din jurul lui, cu toate că 
nu se ştiu cu nimic pe cuget, tot aşa şi atunci, când va fi judecată firea 
noastră, se vor teme şi Îngerii din pricina marii lor frici de judecător, cu toate 
că nu se ştiu cu nimic pe conştiinţă.” (Omilia I la Cruce şi la tâlhar, IV, în 
vol. Predici la sărbători împărăteşti şi cuvântări de laudă la sfinţi, p. 95) 


„Că Stăpânul nostru obştesc va veni şi nu va zăbovi. Va veni 


urmat de oştiri, de cete de îngeri, de mulțimi de arhangheli, de cete de 
mucenici, de coruri de drepţi, de cinuri de profeți şi de apostoli, şi în 

mijlocul acelor oştiri netrupeşti se va vedea împăratul într-o slavă 
nespusă şi negrăită.” (Omilia I la Rusalii, V, în vol. Predici la 
sărbători împărăteşti şi cuvântări de laudă la sfinţi, p. 212) 


„Atunci se vor deschide cărțile (Daniel 7, 10) şi va începe o 
judecată înfricoşătoare şi cutremurătoare. Ca într-un tribunal se vor citi 
toate faptele vieţii noastre.” (Omilia I la Rusalii, VI, în vol. Predici la 
sărbători împărăteşti şi cuvântări de laudă la sfinţi, p. 212) 


„Numai în viaţa de aici se arată îndelunga Mea răbdare. Va veni 
un timp când se va închide uşa acestei bunătăţi. Va veni un timp când 
nu vor folosi lacrimile picurate din ochii păcătoşilor. Va veni un timp 
când trâmbiţele vor suna pretutindeni şi vor vesti a doua Mea venire, 
când îngerii vor străbate tot pământul, aducând la judecată numărul 
nesfârşit de morţi, când Mi se va aşeza scaunul de judecată, când voi 
merge pe puterile cele de sus, când începătoriile şi stăpâniile îmi vor 
însoți venirea, când luminătorii împărăției Mele vor lumina tot 
pământul, când se vor deschide cărțile tuturor viețuitorilor de pe 
pământ, când legile vor fi respectate cu nestrămutare, şi demonii vor da 
pentru toate socoteală, când cel judecat va sta în fața judecății, având 
lângă el numai faptele sale, când gândurile îl vor învinui, cugetul îl va 
vădi, când duhurile cele rele vor fi cu luare-aminte la cuvintele 
Judecătorului, când cuptorul aşteaptă sentința Judecătorului, când 
cuvintele: Miluieşte-mă! sunt fără de folos celui ce le strigă.” (Cuvânt 
la Sfântul Mucenic Vasu, III, în vol. Predici la sărbători împărăteşti şi 
cuvântări de laudă la sfinţi, p. 543) 


„„Și va pune oile de-a dreapta, şi iezii de-a stânga (Matei 25, 33). Şi 
unii Şi alții, oameni. 

- Dar pentru ce unii sunt numiţi Oi, iar alții iezi? 

- Pentru ca să afli că-s numiţi aşa nu din pricina deosebiri de fire, ci 
din pricina deosebirii de voinţă. 

- Dar pentru ce-s numiţi iezi cei care n-au dat milostenie? 

- Pentru că iedul este un animal care nu dă nimic; nu dă stăpânilor lui 
nici lapte, nici pui, nici păr. Nu poate da nimic din pricina vârstei lui crude. 
De aceea Domnul a numit iezi pe cei care nu dau rod de milostenie, iar pe 
cei din dreapta, oi. Dărnicia oilor e mare. Ele dau lână, şi pui, şi lapte. 

Ce le spune Domnul celor din dreapta? M-aţi văzut flămând şi M-aţi 
hrănit; gol şi M-aţi îmbrăcat; străin şi M-aţi primit (Matei 25, 35-36). Celor 
din stânga însă le grăieşte cu totul dimpotrivă. Și doar şi unii şi alții sunt 

oameni. Au primit aceleaşi făgăduinţe şi unii şi alţii, aceleaşi răsplăți le 
stăteau în faţă şi unora şi altora pentru faptele lor bune. Acelaşi Hristos a 
venit şi la unii şi la alţii, cu aceeaşi goliciune şi la unii şi la alții, cu aceeaşi 
foame, la fel de străin. Toate au fost egale şi pentru unii şi pentru alții. 

- Dar atunci, pentru ce sfârşitul n-a fost egal? 

- Pentru că voinţa le-a fost deosebită. Ea singură a făcut deosebirea 
dintre ei. De aceea unii se sălăşluiesc în iad, alții în împărăţia cerurilor. Dacă 
diavolul ar fi fost de vină pentru păcatele lor, n-ar fi fost ei pedepsiți, căci 
altul a păcătuit şi 1-a împins la păcat.” (Despre mărginita putere a 
diavolului, omiha a III-a, 3, în vol. Despre mărginita putere a diavolului. 
Despre căință..., pp. 44-45) 


„Atunci, la ziua judecății, nu vor osândi numai popoare pe popoare, 
ci, în multe cazuri, un singur om va osândi un popor întreg, când se va vedea 
că au rămas neînşelaţi cei care puteau fi înşelați şi au fost biruiți cei care 
trebuia negreşit să biruie.” (Despre mărginita putere a diavolului, omilia a 
IIl-a, 3, în vol. Despre mărginita putere a diavolului. Despre căinţă..., p. 
46) 


„Să ne înfățişăm, rogu-vă, înaintea scaunului Judecăţii lui Dumnezeu, 
ca şi cum El ar sta înaintea noastră, ca şi cum Judecătorul ar fi aşezat pe 
dânsul şi ca şi cum toate faptele noastre ar fi descoperite. Aşa, noi trebuie nu 
numai să ne arătăm înaintea acestui scaun de judecată, ci vom fi înaintea lui 
cu totul dezveliți. Nu roşiți oare? Adeseori am voit noi mai bucuroşi să 
murim decât unele fapte de ruşine ale noastre să fie cunoscute prietenilor 
noştri celor vrednici de cinste. Dar ce vom simţi noi atunci când păcatele 
noastre vor fi descoperite îngerilor şi oamenilor, şi nouă înşine ne vor fi 
ținute înaintea ochilor? 

Dumnezeu chiar zice, prin Psalmistul: Mustrate-voi şi voi pune 
Înaintea feţei tale păcatele tale (Ps. 49, 22). Deci noi chiar acum, când Ziua 
Judecăţii este încă departe şi numai se vesteşte, murim de groaza conştiinţei, 
ce va fi cu noi atunci când toată lumea va fi adunată, când toți îngerii şi 
oştirile cereşti vor fi de faţă, când trâmbiţele vor suna, când drepți se vor 
Tăpi în nori şi se va înălța un grozav țipăt de tânguire al păcătoşilor? Ce 
groază ne va cuprinde atunci? Unul — zice Domnul — se va lua, altul se va 
lăsa (Mt. 24, 40). Ce vor simţi ei, când vor vedea că unii s-au luat cu cinste 
mare, iar ei, dimpotrivă, au fost respinşi cu multă ruşine? Această durere, eu 
ZIC şi mă Jur, că nu este cu putință a se descrie prin cuvinte. Văzut-aţi pe 
cineva care se duce la moarte? Ce socotiți voi că trebuie să simtă un astfel de 

biet păcătos când face această tristă cale de pe urmă? Ce n-ar face şi n-ar 
suferi el bucuros, numai să scape de această înfricoşată pedeapsă de moarte? 

Dar ce vorbesc eu despre cel osândit la moarte? La o execuţie se 
adună mulțime de popor, dintre care aproape nici unul nu cunoaşte bine pe 
nenorocitul acela. Însă dacă ar putea cineva să se uite în inimile acelor mii, 
ce stau împrejur, cu greu s-ar putea afla unul care să fie aşa de vârtos la 
inimă sau aşa de crud şi nesimţitor, încât duhul lui să nu fie cuprins de frică, 
mâhnit şi zdrobit. lară dacă noi ne tulburăm şi ne mişcăm atâta când se duc 
la moarte alţii, care nu sunt aproape de noi, ce vom simţi oare noi atunci 
când ne va ajunge pe noi înşine o soartă cu mult mai înfricoşată, când noi 
vom fi încuiați afară de bucuria cea negrăită şi osândiţi la munca cea 
veşnică?” (Cuvânt la Duminica Lăsatului sec de carne, în vol. Omilii la 
Postul Mare..., pp. 19-21) 


„O, închipuie-ţi în duhul tău cerul, această înălțime nesfârşită, această 
lumină strălucitoare, cetele îngerilor şi ale arhanghelilor, şi toate puterile 
cereşti şi stăpânirile, şi totodată gândeşte la Ziua Judecăţii; atunci vei socoti 
mică toată mărirea cea pământească şi vei vedea o privelişte care te va 
umple de fiori şi de groază! Tu vei vedea, cu duhul, cum cerul se deschide şi 
Unul Născut Fiul lui Dumnezeu, întru mărirea Sa pogoară la Judecată, 
înconjurat nu de sute, ci de multe mii de îngeri. Toate se vor umple de 
groază şi de frică, pământul se va despica şi toţi oamenii, de la Adam, vor 
ieşi şi vor învia. lar Hristos însuşi se va arăta cu o mărire care, prin 
strălucirea sa, va întuneca lumina soarelui şi a lunii. Ah, ce nepricepere ar fi, 
când pe noi ne aşteaptă astfel de bucurii şi mărire, să nu ne lipsim cu totul de 
acestea de acum şi să nu gândim la amăgirea Satanei, care ne abate de la 
nişte lucruri aşa de mari, dându-ne pulbere şi noroi pentru ca să ne răpească 
cerul, arătându-ne chipuri de umbre pentru ca să ne smulgă bunurile cele 
adevărate ! Iar chipuri de umbră sunt bucuriile şi bogăţiile cele pământeşti. 
Când va veni atunci lumina, se va arăta că cei ce adeseori păreau cei mai 
bogaţi, sunt într-adevăr cei mai săraci. Acum noi, iubiţilor, ştiind toate 
acestea, să fugim de înşelăciunea Satanei, ca să nu ne osândim împreună cu 
dânsul şi să nu ne zică Judecătorul: Duceţi-vă de la mine, blestemaților, în 
focul cel veşnic, care este gătit diavolului şi îngerilor lui (Mt. 25, 41).” 
(Cuvânt la Duminica Lăsatului sec de carne, în vol. Omilii la Postul 
Mare..., pp. 26-27) 


„Când va veni ziua cea mare a judecății, când se va pune scaunul de 


judecată, când se va aşeza pe scaun Judecătorul, când râul de foc va curge pe 
dinainte şi se vor cerceta toate faptele noastre (Dan., 7, 9-10), atunci nu ni se 

mai îngăduie să ne ştergem şi să ne spălăm păcatele; vrând-nevrând, vom 
primi pedeapsa cuvenită faptelor noastre; nimeni nu va putea mijloci atunci 
pentru noi, chiar dacă ar fi cineva care să aibă înaintea lui Dumnezeu aceeaşi 
îndrăznire ca şi bărbaţi mari şi minunaţi în credință; chiar dacă Noe, lov şi 
Daniel s-ar ruga pentru fiu şi fiicele lor, rugămintea lor nu va avea nici un 
folos; atunci, neapărat, cei care au păcătuit vor fi pedepsiţi veşnic, iar cei 
care au făcut fapte bune vor fi cinstiți veşnic.” (Despre Feciorie, 84, în vol. 
Despre Feciorie, Apologia vieţii monahale, Despre creşterea copiilor..., pp. 
144-145) 


„Chiar dacă eşti necredincios şi păgân, totuşi vei primi argumentul 
meu. Ai auzit negreşit de râurile Cocit şi Piriflegeton, de apa Stixului şi de 
Tartar, care sunt tot atât de departe de pământ pe cât este departe pământul 
de cer, şi ai auzit şi de multele feluri de munci de acolo. Cu toate că păgânii 
n-au putut să spună aceste lucruri aşa cum sunt ele în realitate, pentru că au 
formulat aceste idei prin propriile lor puteri de cugetare şi prin înţelegerea 
greşită a propriilor noastre învățături, totuşi şi-au făcut o oarecare idee 
despre judecata viitoare. Vei găsi printre păgâni, poeţi, filosofi, oratori şi alți 
mulți gânditori, care au cugetat şi au scris despre această învățătură.” 
(Apologia vieții monahale, 10, în vol. Despre Feciorie, Apologia vieții 
monahale, Despre creşterea copiilor..., p. 238) 


„Oare, cei care-şi îndreaptă toată grija spre plăcerile simţurilor, chiar 
dacă viaţa aceasta ar trece pentru ei fără să încerce vreo durere, ba cu multă 
plăcere, oare, nu vor fi alungați, ca de un bici, de glasul conştiinţei lor...” 
(Apologia vieții monahale, 10, în vol. Despre Feciorie, Apologia vieții 
monahale, Despre creşterea copiilor..., p. 239) 


„Neapărat cu toții ne vom înfățişa înaintea Judecătorului (| Tes., 4, l- 
16) şi vom vedea ziua aceea în care toate vor fi goale şi descoperite (Evr., 4, 
13), nu numai faptele, nici numai cuvintele, dar chiar şi gândurile. 

Chiar dacă acum unele dintre faptele noastre ni se par neînsemnate, 
atunci vom suferi pentru ele înfricoşătoare pedepse. Astfel, Judecătorul ne 
va cerceta atunci cu cea mai mare scumpătate dacă ne-am îngrijit atât de 
mântuirea noastră, cât şi de mântuirea aproapelui.” (Apologia vieții 
monahale, 1-2, în vol. Despre Feciorie, Apologia vieții monahale, Despre 
creşterea copiilor..., pp. 243-244) 


„...cei osândiţi nu numai că sunt făcuţi de ruşine, că-şi acoperă fețele 
şi caută în jos, dar sunt şi porniţi pe drumul ce duce la foc, sunt târâți la 

chinuri şi dați în stăpânirea puterilor celor neîndurătoare; şi suferă toate 
acestea în vreme ce toţi cei ce-au făcut bine şi au săvârşit în viață fapte 
vrednice de viaţa cea de veci sunt încununaţi, sunt strigați şi stau în faţa 
tronului împărătesc. 

Acestea se vor întâmpla în ziua judecății.” (Cuvânt de sfătuire către 
Teodor cel căzut, 12-13, în vol. Despre Feciorie, Apologia vieții monahale, 
Despre creşterea copiilor..., pp. 350-351) 


„Atunci nu va mai fi nevoie de martori, nici de pârâşi, nici de dovezi, 
nici de probe, ci înseşi faptele noastre, aşa cum le-am săvârşit, se vor înfățişa 
ochilor noştri.” (Omilii la săracul Lazăr, cuvântul II, în vol. Omilii la 
săracul Lazăr. Despre soartă şi Providenţă..., p. 61) 


„Să ne gândim ce vom face în ziua cea înfricoşată, când groaza nu va 
ține o clipă, ci veacuri nesfârşite, când vor fi râuri de foc, urgii 
amenințătoare, puteri care să ne târască la judecată, scaunul cel înfricoşător, 
tribunalul cel care nu se lasă înşelat, când ni se vor pune înaintea ochilor 
faptele fiecăruia şi nu va fi nimeni să sară-n ajutor, nici vecin, nici apărător, 
nici rudă, nici frate, nici tată, nici mamă, nici străin, nimeni! Spune-mi, ce 
vom face atunci?” (Omilii la săracul Lazăr, cuvântul VI, în vol. Omilii la 
săracul Lazăr. Despre soartă şi Providenţă..., p. 126) 


„Când va trece ziua şi va veni noaptea cea înfricoşată, dar, mai bine 
spus, ziua aceea, că este noapte şi pentru cei păcătoşi, dar şi pentru cei 
drepți; când va lua sfârşit spectacolul, când vor cădea măştile, când va fi 
cercetat fiecare şi faptele lui, nu fiecare şi bogăţia lui, nu fiecare şi dregătoria 
lui, nici fiecare şi onorurile lui, nu fiecare şi puterea lui, ci fiecare şi faptele 
lui, şi dregătorul, şi împăratul, şi femeia, şi bărbatul, când ni se va cere viața 
noastră şi faptele noastre bune, nu măreția funcției, nici netrebnicia sărăciei, 
ŞI nici tirania disprețului, când ni se va spune: Adu faptele tale, de eşti rob, 
fapte mai bune decăt ale celui liber, de eşti femeie, fapte mai pline de curaj 
decât ale bărbatului, deci când vor cădea măştile, atunci se va vedea cine 
este bogat şi cine este sărac.” (Omilii la săracul Lazăr, cuvântul VI, în vol. 
Omilii la săracul Lazăr. Despre soartă şi Providenţă..., pp. 136-137) 


„Asemănatu-s-a Împărăția cerurilor cu un împărat care a voit să se 
socotească cu slugile sale (Matei 18, 23). Să nu treci în grabă pe lângă 
cuvintele acestea, ci deschide-mi mie tribunalul acela propriu, intră 
înlăuntrul conştiinţei tale şi gândeşte-te la cele ce-ai făcut în toată viaţa ta. 
lar când auzi că se socoteşte cu slugile sale, gândeşte-te că cere socoteală 

tuturor oamenilor, şi împăraților, şi căpeteniilor, şi dregătorilor, şi bogaților, 
şi săracilor, şi robilor, şi celor liberi, că toți trebuie să ne înfățişăm înaintea 
scaunului de judecată al lui Hristos Ul Corinteni 5, 10). De eşti bogat, 
gândeşte-te că vei da socoteală câţi bani ai cheltuit cu desfrânatele şi câți cu 
săracii, câți ai cheltuit cu paraziţii şi linguşitorii şi câți cu nevoiaşii, câţi ai 
cheltuit în stricăciuni şi câţi în iubirea de oameni, câți ai cheltuit în desfătări, 
în cele nesăbuite, în beţii şi câți cu ajutorarea celor năpăstuiţi. Vei da 
socoteală nu numai de felul în care ţi-ai cheltuit banii, ci şi de felul în care ţi 
i-al dobândit, dacă ţi-ai adunat averea din drepte osteneli sau din răpiri şi 
lăcomii, dacă ai dobândit-o din moştenire părintească sau surpând casele 
orfanilor şi jefuind averile văduvelor. Şi după cum noi cerem socoteală 
slugilor noastre nu numai de banu cheltuiţi, ci şi de banii câştigaţi, şi-i 
întrebăm de unde au banii, de la cine i-au primit, în ce chip şi câţi, tot aşa şi 
Dumnezeu nu ne va cere socoteală numai de felul cum am cheltuit banii, ci 
şi de felul cum i-am dobândit. Nu va da socoteală numai bogatul de bogăția 
lui, ci şi săracul de sărăcia lui: dacă a îndurat sărăcia cu curaj şi mulțumind 
lui Dumnezeu; dacă nu s-a supărat, dacă n-a deznădăjduit, dacă n-a învinuit 
purtarea de grijă a lui Dumnezeu când vedea că altul cheltuieşte şi 
chefuieşte, iar el trăieşte în neagră sărăcie. După cum va cere socoteală 
bogatului de milostenie, tot aşa va cere socoteală săracului de răbdare. Dar, 
mai bine spus, nu numai de răbdare, ci chiar şi de milostenie, că sărăcia nu-i 
o piedică în calea milosteniei. Dovadă, văduva care a pus doi bănuţi în cutia 
bisericii; cu acei doi bănuţi ea a întrecut pe cei care puseseră mult (Marcu 
12, 42-44). Nu se va cere socoteală îndeaproape numai bogaților şi săracilor, 
ci şi stăpânitorilor lumii acesteia, şi judecătorilor, dacă n-au stricat dreptatea, 
dacă n-au judecat căutând la fața omului, dacă n-au dat sentință din ură față 
de cei judecaţi, dacă n-au pronunţat hotărârile lor pe nedrept plecându-se 
linguşelilor, dacă n-au năpăstuit, din dorință de răzbunare, pe oameni fără 
vină. Nu numai stăpânitorii lumii vor da socoteală, ci şi întâi-stătătorii 
Bisericilor vor da socoteală de dregătoria lor; şi mai cu seamă acestora li se 
va cere mai amănunțită şi mai straşnică socoteală. În ziua judecății se va cere 
îndeaproape socoteală şi celui căruia 1 s-a încredinţat predicare cuvântului 
lui Dumnezeu, dacă nu cumva din lene sau din invidie a trecut cu vederea 
ceva din cele ce se cuveneau spuse, dacă prin faptele sale a arătat că a 
tălmăcit bine toate şi n-a ascuns nimic din cele de folos.” (Cuvânt la pilda 
celui ce datora zece mii de talanți, în vol. Omilii la săracul Lazăr. Despre 
soartă şi Providenţă..., pp. 229-231) 

„Vom da seama atunci nu numai de fapte, ci şi de cuvinte.” (Cuvânt 
la pilda celui ce datora zece mii de talanți, în vol. Omilii la săracul Lazăr. 
Despre soartă şi Providenţă..., p. 231) 


„Că pentru tot cuvântul deşert pe care-l vor grăi oamenii vor da 
socoteală în ziua judecății. Că din cuvintele tale te vei îndreptăţi şi din 
cuvintele tale vei fi osândit (Matei 12, 36-37). Dar nu numai de cuvintele 
noastre vom da seama, ci şi de acelea pe care le auzim. De pildă, dacă ai 
ascultat învinuire mincinoasă adusă împotriva cuiva. Că spune Scriptura: Să 
nu-ți pleci urechea la zvon deşert! (Ieşire 23, 1). Dacă cei ce ascultă cuvinte 
deşarte nu capătă iertare, ce apărare mai pot avea cei ce hulesc şi învinuiesc? 

Dar pentru ce vorbesc eu de cuvintele rostite şi de cele auzite, când 
avem să dăm socoteală chiar de gândurile noastre?” (Cuvânt la pilda celui ce 
datora zece mii de talanți, în vol. Omilii la săracul Lazăr. Despre soartă şi 
Providenţă..., pp. 231-232) 


„Când auzi dar că Împăratul va cere socoteală slugilor Sale, să nu 
treci cu nepăsare pe lângă aceste cuvinte, ci gândeşte-te că va cere socoteală 
tuturor dregătorilor, tuturor vârstelor, şi bărbaţilor, şi femeilor! Gândeşte-te 
cum va fi tribunalul acela atunci! Gândeşte-te la toate păcatele săvârşite de 
tine! Chiar dacă tu îţi vei uita păcatele tale, află că Dumnezeu nu le va uita, 
ci le va pune pe toate înaintea ochilor noştri, dacă nu ni le vom şterge mai 
înainte, acum, prin pocăință şi mărturisire şi prin îndepărtarea urii şi dorinței 
de răzbunare din sufletul nostru.” (Cuvânt la pilda celui ce datora zece mii 


de talanți, în vol. Omilii la săracul Lazăr. Despre soartă şi Providenţă..., p. 
232) 


„ȘI în alt loc spunând proorocul Isaia despre Hristos, zice: Și va fi 
încins mijlocul Lui cu dreptate şi coastele Lui cu adevăr învelite (11, 5). Şi 
asta nu că Dumnezeu are coaste şi mijloc, căci El este fără trup, ci ne arată 
judecata cea nemitarnică şi neamăgită a Judecătorului. Căci nu vor mai fi 
năpăstuitori, învinuitori, sau cei ce dau mită, nici dreptul nu va fi hpsit de 
cunoştinţa acestora. La judecătoriile acestea de cele mai multe ori cel 
nevinovat se pedepseşte, iar cel vinovat scapă, pentru că se strică dreptatea. 
lar când va veni Judecătorul cel drept şi nemitarnic, Cel ce are mijlocul 
încins cu dreptate şi coastele înfăşurate cu adevăr, toți vor dobândi cu 
dreptate ale lor cu de-amănuntul.” (Cuvânt la neluminarea scripturii celei 
vechi, la iubirea de oameni a lui Dumnezeu şi cum că nu se cuvine a ne 
învinui unii pe alţii, în vol. Din ospățul stăpânului, pp. 89-90) 

„... aleargă la gândul acelei zile înfricoşătoare, şi socoteşte-te în faţa 
tribunalului celui înfricoşător, al Judecătorului cel nemitarnic, la râurile de 
foc care curg în faţa tribunalului Aceluia şi clocotesc din pricina intensității 
flăcării, la săbule ascuţite, la pedepsele cumplite, la chinul care n-are sfârşit, 
la întunecimea fără nici o lumină, la întunericul cel din afară, la viermele 
neadormit, la legăturile cele de nedezlegat, la scrâşnirea dinților, la 
plângerea cea fără de mângâiere, la spectacolul lumii, sau mai bine zis la 
spectacolul fiecărei creaţii, de sus şi de jos; căci spune Domnul: Și puterile 
de sus se vor clătina (Mt., 24, 29). Căci deşi nu se ştiu vinovate cu nimic, 
nici nu au să dea socoteală, dar văd tot neamul oamenilor şi nesfârşitele 
noroade judecate, nu vor sta fără teamă acolo, atât de mare va fi atunci frica. 
Aşadar, gândeşte-te la acestea şi la reproşurile inevitabile. 

Căci Judecătorul Acela n-are nevoie de acuzatori, nici de martori, nici 
de dovezi, nici de probe, ci aduce în mijloc şi înaintea ochilor celor care au 
greşit toate aşa cum s-au făcut. Atunci nu va fi nimeni care să scape de 
pedeapsă, nici tată, nici fiu, nici fucă, nici mamă, nici vreo altă rudă, nici 
vecin, nici prieten, nici avocat, nici darea de bani, nici mulțimea bogăției, 
nici mărimea puterii, ci toate vor pieri ca praful, iar cel judecat va fi singur 
aşteptând de la cele făcute de el fie verdictul care-l eliberează, fie cel care-l 
condamnă. Atunci nimeni nu va fi judecat pentru greşelile pe care le-a făcut 
altul, ci pentru păcatele pe care le-a făcut el însuşi.” (Scrisori din exil, 17 
scrisori către Olimpiada, scrisoarea VIII, 3b-c, în vol. Scrisori din exil. 
Către Olimpiada şi cei rămaşi credincioşi. Despre deprimare, suferinţă şi 
Providenţă..., p. 155) 


„Ce vor face, oare, în ziua cea înfricoşată, la judecata cea nemitarnică, 
în faţa neamăgitului Judecător, când cortinele cerurilor se vor strânge şi 
poporul îngerilor se va pogori cu Cel Drept, când toate vor fi goale şi în 
văzul tuturor? Atunci nici vorbăria împestrițată a ritorilor, nici mulțimea 
averii, nimic altceva nu va putea să-L înduplece pe Cel Drept. Fuindcă cel 
Nemitarnic, Care vede cu limpezime toate, va pune înaintea ochilor tăi“ 
toate păcatele, zugrăvite ca într-o icoană. Atunci nu va mai fi nici împărat, 
nici om simplu, nici sărac, nici bogat, nici înțelept, nici neînvăţat, ci se vor 
smulge toate aceste măşti, şi fiecare îşi va arăta înfăţişarea din cele făptuite. 
Nu se vor mai vedea atunci nici coroana, nici visonul. Atunci nu mai vezi pe 
vreunul plimbându-se în trăsuri şi înconjurat de mii de servitori, 





*% TTâlcuirea Pr. Marcel Hancheş: Poate fi tradus şi înaintea ochilor tuturor, căci textul 


original nu conţine decât ochilor, fără nici o referință pronominală. (n.s. 159, p. 73) 

preumblându-se cu semeţie prin piață. Ci, lepădând toate acestea, fiecare va 
veni gol şi îşi va avea din fapte pricina, fie de mântuire, fie de pierzanie. Şi 
precum vor fi fiecare din cele făptuite, aşa va fi şi judecata.” (Omilia 
aceluiaşi, rostită în biserica Sfintei Irina, despre râvna celor prezenți la 
biserică şi despre uşurătatea celor care lipsesc şi despre cântare, şi că firea 
nu este pricină s-o oprească pe femeie de a apuca pe calea virtuţii, în vol. 
Cateheze maritale, pp. 73-74) 


„Când vom merge acolo vom da seamă pentru vremea pe care am petrecut-o cu lene şi fi 
în poftele cele rele, dar noi cei ce stricăm darurile lui Dumnezeu ca fiul cel 
desfrânat, cu cât mai multă certare o să luăm noi? Adică am spurcat Sfântul 
Botez şi fecioria o am stricat şi am întinat-o, că de nu ne-ar învăţa şi 
înfricoşa munca, ce rău n-am face noi? Aşa cercetează Dumnezeu pe bogați 
şi pe săraci, de au strâns bogăția din osteneală dreaptă sau din lăcomie şi din 
răpire, şi, sau la mâncări şi la curvu am cheltuit banii noştri, sau la săraci şi 
la cei ce au avut strâmbătate le-am ajutat. Pe cel sărac îl cercetează de suferă 
vitejeşte şi nu mulţumeşte lui Dumnezeu de sărăcie, văzând pe alții că sunt 
în noroc şi au tot felul de bogăţie, şi nu bârfeşte pronia lui Dumnezeu. Şi să 
nu-ți pară că numai bogaţii şi săracii se cercetează, ci şi judecătorii şi 
împărații cu de-amănuntul, adică de judecă drept sau de fac fățărnicie şi nu 
strică dreptatea sau din pizmă fac strâmbătate cuiva sau de face sfat nedrept 
pentru rugămintea cuiva şi mai vârtos arhiereii şi patriarhii, că cu cât este 
omul mai mare în vrednicie şi în cinstea biruinţei şi a stăpânirii, cu atâta se 
va cerceta mai tare să dea răspuns lui Dumnezeu, că dregătoriile şi 
stăpânirile acestea cu nimic nu se deosebesc de umbră şi de vise, pentru că 
mai înainte de a se face păcatul se stinge dulceaţa poftei, iar munca lor nu 
are sfârşit şi dulceaţa este trecătoare iar amărăciunea veşnică.” (Din vol. 
Mărgăritarele Sfântului loan Gură de Aur, p. 39) 


„Înalţă-ţi gândul şi adu-ţi aminte de ziua cea înfricoşătoare în care va 
să vie Hristos cu multă slavă, nu cu mii sau sute de oşteni cu sulițe, ci cu mii 
de îngeri şi arhangheli şi atâta frică va fi în oameni care n-a fost de când este 
lumea, şi, de strălucirea slavei Lui, lumina soarelui şi a lunii se va ascunde şi 
atunci va da plata fiecăruia după faptele lui.” (Din vol. Mărgăritarele 
Sfântului loan Gură de Aur, p. 42) 


„Când vedeţi pe careva oameni răi ducându-i să-i spânzure, cum le 
este faţa lor pietrită şi sufletul la fel, că eu pe mulţi din aceia care scapă de 
moarte i-am auzit că în acel ceas nici pe oameni nu-i vedeau în chip de 
oameni, fiindu-le sufletul lor tulburat şi afară din minte. Deci de îngrozeşte 

atât de tare pe oameni moartea trupească, dar când va veni moartea cea 
veşnică, ce vom face atunci? Când vom vedea pământul cutremurându-se şi 
cerul ca o coală de hârtie strângându-se, când vom vedea pe Hristos venind 
cu mare şi înfricoşătoare slavă, oare ce frică va avea omul cel păcătos 
atuncea?” (Din vol. Mărgăritarele Sfântului loan Gură de Aur, p. 43) 


„Toate lăsându-le, goi precum ne-am născut, spre înfricoşătoarea 
judecată mergem şi toată avuţia lăsând, goi, ticăloşi, posomorâți şi 
întunecaţi, speriați, trudiți, despuiaţi, înspăimântați, împilaţi, chinuiţi, cu faţa 
la pământ şi aceasta cu ruşine acoperind-o, aşa ne sculăm şi aşa mergem şi 
aşa vom sta la judecata aceea nefățarnică şi groaznică, unde îngerii se 
cutremură, unde înfricoşătoarele scaune se pun, unde cărțile faptelor noastre 
se deschid, unde este râul focului celui nestins, unde este sălbaticul vierme, 
unde este tartarul cel neîncălzit, unde este neîncetata scrâşnire şi rânjire a 
dinţilor, unde este plângerea cea fără mângâiere, unde sunt lacrimile cele 
neîncetate, unde este suspinul cel necontenit, unde nu este râs ci tânguire, 
unde nu este lumină ci întuneric, unde nu este bucurie ci suspin, unde nu este 
desfătare ci judecată. Cu adevărat înfricoşător este a auzi, iar mai 
înfricoşător este a vedea toată zidirea totodată, sculându-se şi stând de faţă şi 
muncindu-se, dând seama de lucrurile ce a făcut cu fapta şi cu cuvântul şi 
pentru cele ce a păcătuit în zi şi în noapte. Mare frică va fi atunci, fraţilor, 
mare va fi ceasul acelei nevoi. Când trâmbiţele vor trâmbiţa, stelele vor 
cădea, soarele se va întuneca, cerurile se vor strânge, pământul se va 
cutremura, puterile îngerilor vor alerga înainte, Serafimii vor striga, 
Heruvimii vor grăbi cele de sus şi cele de jos, cele de pe pământ şi cele de 
sub pământ se vor tulbura. Mormintele se vor deschide, trupurile vor învia, 
judecăţile se vor grăbi, mare frică, nespus cutremur, şi nepovestită e nevoia 
care va fi atunci, mare va fi iarna aceea, mare furtună, rea primejdie, 
neîncetate țipete.” (Din vol. Mărgăritarele Sfântului loan Gură de Aur, p. 
125) 


„Unde-s atunci părinţii? Unde e tatăl care a născut? Unde e maica care 
s-a chinuit? Unde-s frații cei iubiți? Unde-s prietenii? Unde-s vecinii? Unde 
este puterea împăraților celor pământeşti? Unde este trufia judecătorilor? 
Unde este slava cea deşartă a bogaţilor? Unde-s atunci slugi şi slujnice? 
Unde e podoaba hainelor şi a încălțămintelor celor lucii? Unde-s cele de 
mătase, cele roşii, unde e strălucirea aurului? Unde e sunetul argintului? 
Unde e podoaba inelelor? Unde-s casele cele văruite? Unde-s grădinile? 
Unde-s livezile? Unde-s vistieriuile cele păzite? Unde-s cei ce nu văd săracii? 
Unde-s cei ce urăsc dumnezeiasca credinţă? Unde-s cei ce nu cred că este 

iad şi muncă, ca şi cum ar rămâne fără de moarte? (...) Unde-s cei ce cu 
timpane beau vinul? Unde-s cei ce zic: să mâncăm şi să bem că mâine vom 
muri? Unde-s cei ce zic: să dobândim cele de aici şi pentru cele de acolo 
vom vedea? Unde-s cei ce zic că iubitor de oameni este Dumnezeu şi nu 
munceşte pe cei păcătoşi? Cât se vor căi atunci cei ce zic acestea! Cât se vor 
ucide şi nimănui nu-i va fi milă de ei! Cât vor suspina şi nimeni nu-i va 
mângâia! Atunci vor grăi unii către alțiu zicând: o, cum ne-am greşit şi ne- 
am pierdut pe noi înşine! Ne învățau alții şi nu ascultam, nici nu băgam de 
seamă. Ne învățau şi noi ne băteam joc. Se mărturisea nouă şi nu credeam şi 
auzeam Scripturile şi tot ne rătăceam. Dreaptă e judecata lui Dumnezeu, cu 
adevărat pe drept pentru cele ce am făcut ne luăm plata. Vezi că pentru 
trecătoare şi necurată dulceaţă ne muncim în veci, puțină vreme ne-am 
lenevit şi veşnicului foc ne cufundăm. Pentru slavă mică şi de nimic ne-am 
scăpat din slava cea adevărată, pentru puţină desfătare ne-am lipsit de 
desfătarea Raiului, pentru bogăţie pierdută ne-am scăpat de bogăţia cerului, 
a Împărăției Cereşti. Noi am avut parte de veacul cel deşert, iar cei ce n-au 
avut parte acolo acum se bucură. Acum cei ce au crezut se află în desfătare, 
cei ce s-au păzit pe sine cu curăţie, la cereasca veselie joacă cei ce au plâns, 
acum se veselesc în veci cei ce au risipit bogăţiile lor. Acum seceră şi strâng 
cu veselie cei ce au lepădat cele pământeşti, acum au dobândit cele cereşti. 
Numai noi ticăloşii cu dreptate ne-am dat muncii şi acum strigăm şi nimănui 
nu i se face milă, oftăm şi n-are cine ne mântui.” (Din vol. Mărgăritarele 
Sfântului loan Gură de Aur, p. 126) 


JUDECATA UNIVERSALĂ (gândul la Judecata finală) 


„Nu se cuvine să ne pierdem vremea în zadar, ci în fiecare zi şi în 
fiecare ceas să avem înaintea ochilor scaunul de judecată a lui Hristos; să ne 
întrebăm care sunt acele fapte care ne pot da îndrăznire înaintea lui 
Dumnezeu şi care sunt acelea care ne măresc osânda. 

Frământând aşa acestea în gândurile noastre, vom birui patimile, vom 
potoli şi vom omori zburdările trupului nostru...”. (Omilii la Facere, omilha 
IV, VIII, în col. PSB, vol. 21, pp. 66-67) 


„Trebuie, frații mei iubiți, trebuie să ne folosim în toate lucrurile de o 
atenție foarte mare, căci noi vom da seamă exactă şi de cuvintele noastre şi 
de faptele noastre. Afacerile noastre nu sunt limitate la limitele strânse ale 
acestei vieţi, ci ne aşteaptă o altă viaţă şi vom apărea toţi la o altă judecată a 
Domnului. Zice Sfântul Pavel: Pentru că noi toți trebuie să ne înfățişăm 
înaintea lui Hristos, ca să ia fiecare după cele ce a făcut în trup, ori bine, 

ori rău Q Cor., 5, 10). Să ne gândim mereu la acest tribunal. Acesta este 
adevăratul mijloc de a ne apleca mereu la virtute. Precum cel ce înlătură din 
sufletul său amintirea acestei zile, asemenea unui cal care a prins frâul cu 
dinţii, se aruncă în prăpastie (Psalmistul zice Necurate sunt căile lui în toată 
vremea, şi arată motivul: Departe sunt judecățile Tale dinaintea lui - Ps., 9, 
26); la fel cel ce se teme de judecată, va merge cu modestie şi va fi reținut în 
toate faptele sale: Aminteşte-ţi de cele mai de pe urmă ale tale şi nu vei 
păcătui în veac (Eccl., 7, 40).” (Comentar la Evanghelia de la loan, omiha 
XXXVIX, 1, pp. 186-187) 


„Trebuie întotdeauna a avea înaintea ochilor acea zi înfricoşată, şi 
astfel de a ne îndeletnici cu virtutea, pentru ca, obosindu-ne puţin, să putem 
lua cununile cele nepieritoare.” (Comentariile sau Tălcuirea Epistolei întâi 
către Corinteni, omilia II, p. 20) 


„Nimeni nu ne va putea scoate din primejdie în vremea aceea, nici 
fratele, mă tatăl, nici fiul, nici prietenul, nici vecinul, nici altul, nimeni, ci de 
vom fi descoperiți din fapte, ne vom pierde cu totul. Cât de mult, de pildă, 
plângea bogatul acela din Evanghelie şi ruga pe Patriarh ca să trimită pe Lazăr? 
Ci ascultă ce spunea Avraam: Prăpastie s-a întărit între voi şi între noi, ca cei 
ce vor voi să treacă de aici către voi, să nu poată, nici cei de acolo la voi să 
treacă (Lc., 16, 26). Cât de mult fecioarele acelea au rugat pe celelalte ca să le 
împrumute puţin untdelemn pentru candelele lor? Însă ascultă şi pe acelea ce 
spun: Nu cumva Să nu vă ajungă nici vouă, nici nouă (Mt. 25, 9), aşa că 
nimeni nu a putut să le bage în cămara de nuntă.” (7âlcuiri la Epistola a 
doua către Corinteni, omila LX, p. 100) 


„Câte nu vom grăi atunci, învinovăţindu-ne pe noi înşine? Cât nu ne 
vom boci? Cât nu ne vom scânci? Dar cu nimic nu ne vom folosi, fiindcă 
nici corăbierii nu se vor mai putea folosi cu ceva după ce corabia s-a stricat şi 
s-a cufundat, şi nici doctorii după ce bolnavul a închis ochii, ci poate că de 
multe ori vor spune că trebuia să facem cutare sau cutare, însă toate vor fi 
în zadar. Noi trebuie a grăi toate şi a face numai cât sunt nădejdi de 
îndreptare, dar când nu mai suntem deloc stăpâni pe noi, totul fiind stricat, 
este de prisos a mai grăi. Căci şi iudeii vor zice atunci: Bine este cuvântat cel 
ce vine întru numele Domnului (Mt. 23, 39), însă cu nimic nu se vor folosi şi 
nici nu vor scăpa de osândă, fiindcă atunci când trebuia să grăiască aşa, nu au 


grăit. 

Deci ca nu cumva şi noi să pătimim aşa pentru petrecerea noastră, apoi 
aici să ne schimbăm, ca astfel înaintea divanului lui Hristos cu îndrăzneală să 
stăm.” (Tâlcuiri la Epistola a doua către Corinteni, omila IX, p. 100) 


„Adu-ţi aminte de râul de foc, de viermele veninos, de judeţul cel 
înfricoşat, la care toate vor fi goale şi răsturnate: gândeşte-te că ceea ce 
acum € acoperit, atunci se va descoperi.” (Predicile despre statui, Partea a 
II-a, predica a XX-a, p. 181) 


„Gândire mântuitoare între toate! De la ce rele, de la ce ispite, de 
la ce căderi ne va salva ea, dacă ne îngrijim să ne-o facem familiară? 

Ea este puternică împotriva viciilor noastre. 

Ea este puternică împotriva fascinaţiilor bunurilor pământeşti. 

Ea este puternică, ca să ne ridice spre cer şi spre dorinţele 
cerului. 

Ea este puternică să ne încurajeze la virtute. 

Este puternică împotriva viciilor noastre. Meditarea la judecată 
conţine antidoturi potrivite pentru fiecare din viciile noastre. Patima 
necurată ne umple ea de arderile ei ucigătoare? Să ne gândim la aceste 
flăcări, la aceste grozave braţe ale iadului, la care ne dă judecata fără 
de nădejde şi fără de ajutor. Dacă limba noastră se gândeşte la oarecare 
ucidere de om împotriva aproapelui, scrâşnirea dinţilor a celui 
pedepsit să ni se prezinte în mintea noastră. Sunt uri ucigaşe, certuri 
nestăpânite care ne umplu şi ne strică inima? Să ne gândim la 
fecioarele nebune osândite de Tribunalul cel minunat. Într-un cuvânt, 
să ne gândim că pentru plăceri de o zi, pentru bucurii fugare, noi ne 
pregătim rele de nereparat acolo unde totul este veşnic.” (Din vol. 
Bogăţiile oratorice, p. 277) 


JUDECATA UNIVERSALĂ („oare nu ştiţi că vom judeca pe îngeri?”) 


„Când mucenicii, cu toate că au fost în trup şi supuşi unor nevoi 
fireşti, cu toate că au fost împresuraţi de o mulțime de dureri şi 
suferințe, cu toate că au dus o viaţă trecătoare şi au trăit pe pământ, au 
arătat că dispreţuiesc viaţa aceasta din pricina dragostei de Dumnezeu, 
Creatorul lor, iar dracii se arată atât de batjocoritori şi de nere- 
cunoscători față de Binefăcătorul lor, cu toate că nu sunt în trup şi sunt 
scutiți de durerile şi suferințele trupului, ce cuvânt de apărare mai pot 
avea, ce iertare? Nici una, de nicăieri. Virtutea mucenicilor osândeşte 
cu prisosință răutatea lor. Oamenii nu-i osândesc numai pe oameni, nici 

numai cei vrednici, pe cei trândavi, ci sârguința mucenicilor osândeşte 
pe demoni. Pavel a arătat asta prin cuvintele: Oare nu ştiţi că vom 
judeca pe îngeri? Cu atât mai mult pe cele lumeşti! (| Cor., 6, 13). Prin 
îngeri Pavel înţelege pe îngerii diavolului, pe îngerii apostaţi. 

- Cum îi vom judeca pe ei?, mă poate întreba cineva. 

- Nu-i vom judeca stând pe scaunul de judecată şi cerându-le 
socoteală de faptele lor, ci prin sârguinţa noastră vom osândi trândăvia 
lor. Aşa cum a arătat tot Pavel, când spune: Dacă şi lumea se va judeca 
prin voi (| Cor., 6, 2). N-a spus: în fața voastră, ci prin voi. La fel şi 
atunci când Domnul spune: Bărbații niniviteni se vor scula din neamul 
acesta, nu înseamnă că ninivitenii vor cere socoteală iudeilor 
necredincioşi de atunci, ci că credința ninivitenilor va osândi necredinţa 
iudeilor.” (Cuvânt de laudă la Sfânta mare Muceniţă Drosida şi despre 
aducerea aminte de moarte, III, în vol. Predici la sărbători împărăteşti 
şi cuvântări de laudă la sfinţi, pp. 501-502) 


JUDECATA UNIVERSALĂ (criteriile judecății) 


„Dacă fecioarele, după atâta muncă şi atâtea sudori, n-au găsit nici o 
mângâiere, o protejare, unde va fi refugiul nostru, atunci când Judecătorul ne 
va zice cu un glas ameninţător aceste cuvinte grozave: Mi-a fost foame şi nu 
Mi-aţi dat să mănânc (Mt., 25, 45). Voi nu Mi-aţi făcut aceste servicii, de 
atâtea ori de câte ori nu Mi le-aţi făcut dându-le unuia din aceştia prea mici. 
Domnul nu zice aceea numai despre ucenicii Săi sau despre călugări, ci chiar 
despre toți credincioşii, oricine ar fi ei. Căci tot credinciosul dacă ar fi el rob 
sau cerşetor, de atunci de când crede în Dumnezeu, are dreptul să ia parte la 
toate bunurile noastre şi la întreagă bunăvoința noastră. Dacă, atunci când 
este gol sau când îi este foame, noi îl neglijăm, auzim aceste cuvinte 
îngrozitoare: Mergeţi în foc. Şi sigur aceasta va fi dreptatea. În sfârşit, oare 
ce cere de la noi Domnul greu şi împovărător? Sau este ceva mai uşor ca 
ceea ce cere EI de la noi? EI n-a zis: Eu eram bolnav şi nu M-aţi vindecat, ci: 
nu M-aţi cercetat. El n-a zis: Eu eram în închisoare şi voi nu M-aţi eliberat, 
ci: n-aţi venit să Mă vedeți. Cu cât sunt mai uşoare aceste porunci, cu atât 
vor fi mai mari chinurile celor care nu le-au păzit. În sfârşit eu vă rog, este 
ceva mai uşor de a merge să vezi un prizonier? Ce este mai uşor şi mai 
plăcut?” (Comentar la Evanghelia de la loan, omilia LX, 4, p. 301) 


„Cei ce fac binele se vor bucura de bunătăţile cele din ceruri, pe când 


acei ce deşi poate nu pot fi acuzaţi pentru vreun rău, dar totuşi fiincă au 
neglijat de a practica fie chiar una din faptele bune, vor fi târâți în focul 

gheenei împreună cu cei ce au făcut totă viața lor numai rele.” (Comentariile 
sau Explicarea Epistolei către Efeseni, omiha XVI, p. 156) 


„E mai bine ca să nu ne mai punem nişte astfel de întrebări 
necugetate, ca de exemplu: cel ce nu a făcut nici un rău în viaţa sa, dar în 
acelaşi timp nu a făcut şi nici un bine, în care anume loc va sta? Pentru că 
chestiunea e limpede. A nu face cineva binele, este acelaşi lucru cu a face 
răul. Căci spune-mi: de ar avea cineva un servitor, care nu ar fura, nu ar 
insulta, şi nici nu ar răspunde stăpânului, însă ar fi beţiv poate, şi ar sta toată 
ziua fără să facă vreo treabă, şi nu ar face nimic din cele ce ca servitor e 
dator a face, ei bine, oare pe unul ca acesta nu l-ar biciui stăpânul, nu l-ar 
bate? Spune-mi! Şi cu toate acestea el n-a făcut nici un rău. Însă chiar faptul 
că nu a făcut nimic, este în sine rău. Dar să întindem vorba mai departe, să 
ne raportăm şi la viaţa de toate zilele. Fie un agricultor, bunăoară, care întru 
nimic nu ne vatămă interesele nostre, nici nu ne huleşte, nici nu fură, ci 
numai că îşi leagă mâinele sale, şade acasă totă ziua, nici nu ară, nici nu 
seamănă, nici nu înjugă boii, nici vie nu lucrează, şi în fine nici nu se dedă la 
munca pământului; ei bine, oare nu pedepsim noi pe unul ca acesta? Deşi pe 
nimeni nu a nedreptăţit, totuşi el nedreptăţeşte, după vorba comună, prin 
faptul că cu nimic nu contribuie din parte-i la prosperitatea comunității în 
general.” (Comentariile sau Explicarea Epistolei către Efeseni, omilia XVI, 
p. 156) 


„De ce în acest caz, Domnul nu vorbeşte şi despre alte modalități de 
mântuire, în afară de milostenie? Pentru că El nu osândeşte păcatul, ci 
inima împietrită; nu-i osândeşte pe cei păcătoşi, ci pe cei care nu se 
pocăiesc pentru păcatele lor. îi va osândi pe cei cu inima împietrită, pentru 
că au un mijloc atât de bun pentru mântuire — vorbesc despre milostenie, 
prin care se iartă multe păcate —, iar ei nu se folosesc de el.” (Din vol. 
Problemele vieții, p. 285) 


„Dar precum a dăruit celor de-a dreapta împărăţia pentru iubirea de 
oameni: Veniţi binecuvântaţii Părintelui meu de moşteniți împărăţia ce vă 
este gata vouă de la întemeierea lumii, aşa şi celor din stânga, nerodirea şi 
nevoia şi necomenia lor îi înfricoşă cu muncă: Duceţi-vă blestemaților în 
întunericul cel mai dinafară, care este gătit diavolului şi îngerilor lui. 
Pentru ce? Pentru că am fost flămând şi nu Mi-aţi dat să mănânc, nu zice că 
ați curvit, că ați făcut preacurvie, că aţi furat sau ați mărturisit strâmb, şi ați 
jurat cu strâmbul, deşi sunt adevărate aceste rele şi pierzătoare, dar tot sunt 
mai jos decât neomenia şi nemilostivirea, dar pentru ce? O Doamne, nu-ți 

aduci aminte şi altceva? Pentru că zici, nu judec păcatul cu nemilostivirea, 
nu judec pe cei ce ce au păcătuit, ci pe cei care nu s-au pocăit, pentru 
ncomenia voastră vă osândesc, pentru ca având voi milostenia atâta doctorie 
de mântuire, v-aţi lepădat şi aţi lăsat atâta bine, deci neomenia voastră o cert, 
care este un izvor a toată răutatea şi a toată păgânătatea.” (Din vol. 
Mărgăritarele Sfântului loan Gură de Aur, p. 36) 


JUDECATA UNIVERSALĂ (iubirea şi dreptatea la judecata cea de pe 
urmă) 


„Să nu atribuie cineva lui Dumnezeu vreo cruzime, dacă pe cei ce 
greşesc chiar în cele mai mici, îi scoate din împărăția cerurilor. Căci dacă 
printre noi oamenii când face cineva vreo faptă contra legii îşi atrage urgie şi 
pedeapsă din partea Împăratului; chiar o singură lege de ar călca, chiar de ar 
batjocori, chiar de ar preacurvi şi s-ar dovedi de vinovat, s-a făcut nevrednic; 
şi chiar de ar fi făcut mii de fapte bune, e totuşi condamnat, chiar de ar fi 
plănuit vreun omor şi s-ar dovedi, e suficient de a-l pierde. Deci dacă legile 
omeneşti se bucură de atâta băgare de seamă, cu atât mai mult cele 
dumnezeieşti. Dar, zici poate, Dumnezeu este bun. Până când oare vom 
pronunţa această vorbă nebunească? Am zis nebunească nu că doar El nu 
este bun, ci pentru că ne închipuim că bunătatea Lui ne este de folosință 
când facem asemenea fapte, cu toate că de mii de ori v-am vorbit despre 
aceasta. Ascultă ce zice Scriptura: Să nu zici: mila Lui este mare, şi va curăți 
mulțimea păcatelor mele (Sirach. 5, 6). Nu ne împiedică de a zice că 
îndurarea lui este mare, nu ne îndeamnă la aceasta, ci voieşte mai ales ca 
necontenit să o zicem aceasta şi să o avem în mintea noastră. Pentru aceasta 
şi Pavel toate le pune în mişcare spre atingerea unui scop, însă pentru 
următoarele considerațiuni: Să nu te minunezi, zice, de iubirea de omeni a 
lui Dumnezeu, când tu păcătuieşti şi să zici: << Mulțimea păcatelor mele va 
şterge>>. Pentru aceasta şi noi Spunem atâtea despre bunătatea Lui, nu 
doară ca încurajându-ne să facem tote relele, fiindcă în asemenea caz 
bunătatea Lui va fi spre vătămarea mântuirii noastre, ci ca să nu ne 
descurajăm când ne găsim în păcate, şi ca să ne pocăim. << Bunătatea lui 
Dumnezeu te aduce la pocăință. >> (Rom., 2, 4), iar nu la mai mare răutate. 
Deci, dacă devii netrebnic din cauza bunătăţii Lui, tu mai cu seamă o 
defaimi înaintea omenilor. Văd pe mulţi că acuză îndelunga răbdare a lui 
Dumnezeu; însă vor da seamă, dacă nu o întrebuințează la timp şi cu 
rânduială. Este Dumnezeu iubitor de omeni? În acelaşi timp însă, este drept 
şi judecător. artă greşalele? În acelaşi timp însă răsplăteşte fiecăruia după 

faptele lui. Trece cu vederea nedreptatea, şterge fărădelegea? În acelaşi timp 
însă, face şi cercetarea acestor fapte. Deci, oare toate acestea nu sunt 
contrare şi nu se contrazic în persoana lui Dumnezeu? Nu sunt contrare 
deloc dacă noi le împărțim în timpuri. De exemplu: şterge fărădelegile nostre 
aici, atât prin baia renaşterii, cât şi prin pocăință, însă instruirea celor 
săvârşite şi examinarea lor o va face acolo prin foc şi munci.” (Comentariile 
sau Explicarea Epistolei către Efeseni, omilia IV, pp. 40-41) 


JUDECATA (la tribunal) 


„Celui care vrea să se judece cu tine şi să-ți ia haina, lasă-i lui şi 
cămaşa. Hristos vrea să ai aceeaşi răbdare nu numai când e vorba de lovituri, 
cl şi când e vorba de bani şi de averi. De aceea dă o pildă tot atât de 
convingătoare ca şi cea de mai înainte. După cum atunci ne poruncise să 
învingem prin suferirea răului, tot aşa şi acum ne porunceşte să învingem pe 
lacom şi hrăpăreț prin a-i da mai mult decât se aştepta să ia. Poruncii 
acesteia îi dă Hristos şi un adaos; că n-a spus: Dă-i haina ce ţi-o cere!, ci: 
Celui care vrea să se judece cu tine, adică dacă vrea să te dea în judecată şi 
să-ți ia bunurile tale. (...) 

- Ce? Să umblu gol? 

- Nu vom umbla goi, dacă vom îndeplini cu scumpătate poruncile lui 
Hristos, ci vom fi îmbrăcați mai mult decât toţi oamenii! Mai întâi nimeni nu 
va tăbări asupra noastră dacă avem astfel de gânduri; în al doilea rând, chiar 
dacă ar fi cineva atât de sălbatic şi de neomenos încât să meargă până acolo 
să ne ia ceea ce-i dăm de bună voie, se vor găsi cu mult mai mulți oameni 
care ne vor îmbrăca pe noi, care filozofăm aşa, nu numai cu haine, dar, de-ar 
fi cu putinţă, chiar cu propriul lor trup”. (Omilii la Matei, omila XVIII, II, în 
col. PSB, vol. 23, p. 234) 


„ȘI mai cu seamă acesta-i lucru minunat, că Hristos, convingându-ne 
să suferim răul, îi învaţă să filozofeze şi pe cei ce fac răul. Când hrăpăreţul 
socoteşte mare lucru că ia lucrurile tale, dar tu îi arăţi că-ți este uşor să-i dai 
ŞI ce nu-ți cere, când îi pui față în față sărăcia lui cu dărnicia ta, filozofia ta 
cu lăcomia lui, gândeşte-te ce mare dascăl îi eşti, învățându-l nu cu cuvântul, 
ci cu fapta, să disprețuiască viciul şi să îndrăgească virtutea. Dumnezeu vrea 
să nu ne fim de folos numai nouă, ci tuturor semenilor noştri. Dacă dai 
numai ca să nu mai ajungi în faţa judecății, ai urmărit doar interesul tău; dar 
dacă dai mai mult decât vrea să-ți ia, urmăreşti şi interesul lui, că te desparți 
de el după ce l-ai făcut bun. 

Putere ca aceasta are sarea (Matei 5, 13) - iar Hristos vrea ca aceia ce- 
L urmează să fie ca sarea - că sarea se păstrează şi pe ea, dar păstrează şi 
alimentele peste care se presară. Aceeaşi putere o are şi lumina: se 
luminează şi pe ea şi luminează şi pe alții. Deci, pentru că Hristos te-a pus 
printre oameni sare şi lumină, fii de folos şi celui ce şade în întuneric; 
învață-l că nici mai înainte, când a luat de la tine, n-a luat cu forța; convinge- 
| că nu ţi-a făcut rău! Dacă îi arăţi că i-ai dăruit şi nu te-a jefuit, vei fi mai 
respectat, mai prețuit. Prefă, dar, cu blândeţea ta, păcatul lui în dărnicia ta”. 
(Omilii la Matei, omilia XVIII, III, în col. PSB, vol. 23, p. 235) 


„Cum că cei care supără tribunalele lumeşti sunt oameni care se 
îndeletnicesc cu ale vieții pământeşti, aceasta nu este de mirare — însă ca să 
facă tot aşa şi mulţi dintre cei ce s-au despărțit de cele lumeşti, apoi aceasta 
este lipsită de orice iertare. Şi dacă voieşti să vezi câtă trebuinţă ai a sta 
departe de acest rău — vorbesc de răul tribunalelor şi a judecăților lumești — 
şi să ştii anume cărora este pusă lege, ascultă ce zice Pavel: Dreptului lege 
nu este pusă, ci celor fără de lege şi nesupuşi (| Tim. 1, 9). Deci dacă zice 
acestea pentru cei din legea iudaicească, cu atât mai mult pentru 
necredincioşi. Dacă tu nedreptăţeşti, se vădeşte că nu eşti drept, iar dacă eşti 
nedreptăţit şi suferi — căci aceasta mai cu seamă este a celui drept — apoi nici 
nu ai nevoie de legile celor de afară. Dar, zici tu, cum voiu putea să sufăr, 
fiind nedreptăţit? - deşi, de altfel, Hristos a poruncit şi mai mult decât 
aceasta. Într-adevăr, el a poruncit nu numai a suferi fiind nedreptăţit cineva, 
CI încă a şi covârşi dorinţa celui ce-ţi face rău cu bunăvoința ce ai de a suferi 
totul de la dânsul. El nu a zis: Celui ce voiește să se judece şi să-ți ia haina, 
lasă-i haina ca să scapi de el, ci împreună cu haina lasă-i şi cămaşa. 
Biruieşte-l pe dânsul, zice, prin a pătimi rele, iar nu prin a-i face rele, căci 
aceasta este biruinţa cea mai curată şi mai strălucită. Pentru aceca şi Pavel 
zice: Acum dară, toată scădenia este vouă, căci judecăţi aveți între voi. 
Pentru ce mai bine nu suferiţi strâmbătatea? Cum că cel nedreptăţit 
biruieşte mai mult decât cel ce nu poate suferi a fi nedreptăţit, aceasta vă voi 
face-o învederat. Cel ce nu poate suferi a fi nedreptăţit, chiar de ar pune în 
mişcare tribunalul, chiar de ar câştiga, totuşi atunci mai cu seamă este biruit. 
Ceea ce nu voia, aceea a pătimit, căci l-a silit împotrivnicul său de a se 
nelinişti. Şi ce este dacă tu ai biruit pe împotrivnicul tău? Ce este dacă ai luat 
de la dânsul toţi banii? Ceea ce nu voiai, acum ai suferit, fund silit a te 
judeca. Dacă tu însă suferi nedreptatea, atunci biruieşti, fuind în adevăr lipsit 
de bani, nu însă şi de biruinţa câştigată prin această filosofie, căci 
împotrivnicul tău nu a putut să te silească a face ceea ce nu voiai. Şi cum că 

aceasta este adevărat, apoi spune-mi cine a biruit şezând pe bălegar, şi cine a 
fost biruit? Oare lov, care s-a lipsit de toate averile sale, sau diavolul, care I- 
a lipsit? Se vădeşte că diavolul care îl lipsise şi-l sărăcise. Deci pe cine 
admirăm noi de biruinţă? Pe diavol care a lovit, sau pe lov cel lovit? Fireşte 
că pe lov, deşi nu a putut ca să mai stăpânească averile pierdute şi nici să 
scape pe fui săi. Şi ce spun cu de averi şi de fu? Când el nu a putut nici 
măcar să îngrijească de mântuirea trupului său. Cu toate acestea, el este care 
a biruit, el, care pierduse totul. Averile nu le-a mai putut stăpâni, însă buna- 
cinstirea şi frica lui Dumnezeu le-a stăpânit cu toată străşnicia. Dar, zici tu, 
nu a putut şi ocroti pe fiii săi, cari au pierit. Şi ce înseamnă aceasta? Căci 
acea întâmplare i-a făcut mai străluciți, iar el s-a apărat pe sine fiind ispitit. 
Dar dacă el n-ar fi pătimit rele şi n-ar fi fost nedreptăţit de diavol, fireşte că 
nu ar fi câştigat acea biruinţă strălucită. Dacă este rău lucru a fi nedreptăţit şi 
a suferi strâmbătate, nu ne-ar fi poruncit Dumnezeu aceasta, căci Dumnezeu 
nu porunceşte rele. Sau poate nu ştiţi că el este Dumnezeul slavei? Apoi 
fireşte că nu ar voi el ca să ne îmbrace cu ruşine, dispreţ şi pagubă, ci 
dimpotrivă, cu cele bune şi folositoare nouă. Pentru aceea porunceşte a 
suferi nedreptatea, şi face totul ca să ne depărteze de cele pământeşti, şi să 
ne încredinţeze care anume este slava şi care necinstea, care este paguba şi 
care câştigul. Dar zici că este greu lucru a suferi strâmbătatea şi a fi obijduit. 
Nu este greu, omule, nu este greu. Şi cât oare te vei mai înfricoşa de cele de 
aici? Dacă ar fi greu, nici nu ar fi poruncit Dumnezeu. Gândeşte-te bine: Cel 
ce a nedreptăţit a plecat având cu el banii răpiți, însă şi o conştiinţă rea — pe 
când cel nedreptăţit, deşi a fost lipsit de bani, totuşi a câştigat îndrăznire la 
Dumnezeu, avere care este mai de preţ decât toate comorile lumii. 


Acestea deci ştiindu-le, să filosofăm în noi înşine şi să nu pătimim ca 
cei proşti şi uşuratici, cari cred că sunt nedreptățiţi când pătimesc ceva prin 
judecăţi. Cu totul dimpotrivă însă, este o mare pagubă pentru noi când nu 
filosofăm asupra acestora de bunăvore, ci fund biruiţi prin judecăţi. Nici un 
câştig nu ai de a suferi fiind învins de judecată, căci la urmă faptul este silit. 
Deci care este biruinţa cea strălucită? Când tu disprețuieşti pe împotrivnicul 
tău, când nu te vei judeca cu el. Dar ce spui? Mi s-au răpit toate averile, 
zici, şi tu porunceşti ca să tac? Am fost obijduit, şi tu mă îndemni să sufăr în 
linişte? Și cum voi putea face aşa după cum spui? Ei bine, toate sunt uşoare 
de îndeplinit dacă tu ai privirea îndreptată spre cer, dacă priveşti această 
frumuseţe, unde te vei primi precum ţi-a făgăduit Dumnezeu, dacă vei răbda 
nedreptatea cu bărbăție. Deci fă aceasta şi, privind la cer, gândeşte-te că 
printr-o astfel de purtare te-ai făcut deopotrivă cu cel ce şade pe Heruvimi. 
Căci şi el a fost batjocorit şi a răbdat, a fost defăimat şi nu s-a apărat, a fost 

lovit, a fost scuipat, şi nu a căutat să se răzbune, ba încă bine făcea 
împotrivnicilor săi, şi încărca cu mii de binefaceri pe cei ce-i făceau de- 
acestea, iar nouă ne-a poruncit a fi următori ai lui. Gândeşte-te că ai ieşit gol 
din pântecele maicii tale şi tot gol te vei duce de aici, şi tu, şi cel ce te-a 
nedreptăţit, sau mai bine zis, acela purtând pe sine mii de răni încărcate cu 
viermi. Gândeşte-te că cele de aici sunt trecătoare, gândeşte-te la mormintele 
străbunilor, află în chip lămurit toate cele întâmplate, şi vei vedea că cel ce 
te-a nedreptăţit pe tine te-a făcut prin aceasta mai puternic. Patima lui — 
vorbesc de iubirea lui de argint — a făcut-o mai grozavă, pe când pe a ta a 
făcut-o mai slabă, luând hrana fiarei celei sălbatice. Pe lângă acestea, apoi 
te-a scăpat de multe griji, supărări, uneltiri, bârfeli, tulburări şi frică 
necontenită, iar sarcina cea grea a relelor a grămădit-o asupra capului lui. 
Dar ce, zi tu, dacă eu mă lupt cu foamea? Fi bine, pătimeşti aceasta 
împreună cu Pavel, care zicea: Până în ceasul de acum flămânzim, şi 
însetăm, şi suntem goli. Dar, zici tu, acela pătimea pentru Dumnezeu. Şi tu 
tot pentru Dumnezeu pătimeşti, căci când nu-ţi răzbuni, aceasta o faci pentru 
Dumnezeu. Dar poate că cel ce te-a nedreptăţit se dezmiardă cu cei bogaţi, 
sau mai bine zis, cu diavolul — tu însă vei fi încununat împreună cu Pavel.” 
(Comentariile sau Tălcuirea Epistolei întâi către Corinteni, omilia XVI, pp. 
168-170) 


„Nu l-a dat în judecată, ci l-a dat în judecata unui alt tribunal, în 
judecata cugetului lui.” (7âl/cuiri la Epistola a doua către Corinteni, omila 
XXVIII, p. 249) 


JURĂMÂNTUL (definiţia) 


„Că acest lucru este jurământul: chezăşuire a năravurilor celor ce nu 
au credință!” (Din Cuvântul 1 la Faptele Apostolilor, în vol. Puţul şi 
Impărțirea de grâu, p. 268) 


JURĂMÂNTUL (- chemarea lui Dumnezeu ca martor) 


„lată că iarăşi Laban cheamă pe Dumnezeu ca judecător între ei doi: 

Vază Dumnezeu între mine şi tine; că ne vom despărţi unul de altul 
(Fac., 31, 49). Acum ne vom despărți, a spus Laban. Tu te vei duce în 
pământul tău, iar eu mă voi întoarce la casa mea. 

De vei smeri fetele mele, de vei lua alte femei pe lângă fetele mele, nu- 
i nimeni cu voi care să vă vadă, dar Dumnezeu e martor (Fac., 31, 50). 

Vezi că Îl cheamă de mai multe ori pe Dumnezeu ca martor. Grija pe 
care Dumnezeu i-a purtat-o lui Iacov, l-a învăţat cât de mare e puterea 
Stăpânului şi că nu-i cu putință să rămână ceva ascuns ochiului celui 
neadormit. De aceea a spus: deşi ne despărțim, deşi nu-i nimeni altul care să 
poată mărturisi, totuşi să fie martor Cel Care-i de faţă pretutindeni”. (Omilii 
la Facere, omilia LVII, VIII, în col. PSB, vol. 22, pp. 244-245) 


JURĂMÂNTUL (pe numele lui Dumnezeu) 


„Oare nu trebuia să ne cutremurăm când se numeşte Dumnezeu? Ci la 
Iudei atâta era de cinstit Numele Lui, cât se scria pe table şi nimănui nu-i era 
slobod să poarte slovele acelea, ci numai Arhiereului. lar acum ca un lucru 
simplu aşa purtăm Numele Lui. Dacă simplu a numi pe Dumnezeu nu era 
slobod tuturor, oare a-L chema pe EI spre mărturie, de câtă îndrăzneală este, 
spune-mi? De câtă turbare?” (Din Cuvântul 9 la Faptele Apostolilor, în vol. 
Puţul şi Împărţirea de grâu, p. 210) 


„Ce! Pentru o bagatelă, pentru un nimic, adesea chiar pentru o 
explozie de mânie, o manevrare fără considerare a cuvintelor pentru un 
obol juri, pentru un lucru mic, pentru nedreptate, (...) Îl întrebi pe 
Dumnezeu, Îl desemnezi ca martor! Ce sclav va îndrăzni să-l trateze 
pe stăpânul său cu o asemenea dezinvoltură? 

Nefericitule! Ignori tu ceea ce e Dumnezeu, ceea ce este numele 
lui Dumnezeu? Nu iei tu în seamă cum din cer până la pământ acest 
nume este aclamat, venerat, închinat? Pătrunde în cele mai înalte ceruri 
şi ascultă concertele de laudă ale curţii cereşti: Sfânt, Sfânt, Sfânt, 
Domnul Savaot, plin este cerul şi pământul de slava Ta. Şi chiar 
această măreție prea înaltă şi foarte de temut tu îndrăzneşti s-o insulți 
prin somațiile tale sacrilege? O neruşinare!” (Din vol. Bogățiile 
oratorice, p. 602) 


JURĂMÂNTUL (în Vechiul Testament) 


„Ci să fie cuvântul vostru: da, da şi nu, nu; iar ceea ce este mai mut 
decât acestea, de la cel rău este (Matei 5, 37). 

- Dar ce este mai mult decât da şi decât nu? 

- Jurământul, nu jurământul strâmb. Că toată lumea ştie - şi nimeni nu 
mai are nevoie să o afle - că jurământul strâmb este de la diavolul şi că nu e 

numai de prisos, ci şi potrivnic. A fi de prisos înseamnă a fi mai mult, a fi 
din belşug, aşa cum este jurământul. 

- Cum? Jurământul este de la cel rău? Dacă-i de la cel rău, atunci 
pentru ce a fost legiuit de legea veche? Tot aşa cu lăsarea femeii; pentru ce 
este socotită acum adulter când era îngăduită mai înainte? 

- Ce putem răspunde acestor întrebări? Legiuirile Vechiului Testament 
erau legiuiri pe măsura slăbiciunilor celor ce primeau legile. Chiar cinstirea 
lui Dumnezeu, cu arderea de carne şi de grăsime, era cu totul nevrednică de 
Dumnezeu, după cum gângăvitul este nevrednic de un filozof. Dar acum, 
când Hristos ne-a ridicat la o vieţuire mai înaltă, lăsarea femeii este socotită 
adulter, iar jurământul, de la diavol. 

Dacă legile Vechiului Testament ar fi fost de la diavol, apoi n-ar fi 
făcut atâta bine. Că n-ar fi fost primite acum cu atâta uşurinţă legile Noului 
Testament, dacă n-ar fi fost mai înainte legile Vechiului Testament. Nu-mi 
cere, dar, să-şi arate tăria lor acum, când a trecut folosul lor, ci atunci, când 
timpul o cerea”. (Omilii la Matei, omilia XVIII, V, în col. PSB, vol. 23, pp. 
226-227) 


„... Jurământul, de care e vorba, a fost legiuit de legea veche, tocmai 
pentru ca iudeii să nu se jure pe idoli, ci pe Dumnezeu. Jurați-vă, spune 
profetul, pe Dumnezeul cel adevărat (ler., 4, 2)”. (Omilii la Matei, omilia 
XVIII, VI, în col. PSB, vol. 23, pp. 227-228) 


JURĂMÂNTUL (în general, jurământul este oprit) 


„... ascultând de hotărârea lui Hristos, care zice: S-a zis celor de 
demult: «Să nu juri strâmb», iar Eu vă zic vouă: «Să nu te juri deloc!» 
(Matei, 5, 33-34). Să nu-mi spui Mă jur pe drept! Nu ţi-i îngăduit să te juri, 
nici pe drept, nici pe nedrept! Să ne păzim, dar, gura curată de jurământ!”. 
(Omilii la Facere, omilia XV, V, în col. PSB, vol. 21, p. 175) 


„Iarăşi ați auzit că s-a zis celor de demult: Să nu juri strâmb, ci să dai 
Domnului jurămintele tale; iar Eu vă spun vouă: Să nu te juri deloc (Matei 
5, 33-34). 

- Pentru ce Domnul n-a vorbit îndată de furt, ci de jurământul strâmb, 
trecând peste porunca aceea? 

- Pentru că cel ce fură, acela se şi jură. Și dimpotrivă cel care nu ştie 
nici să se jure, nici să mintă, cu atât mai puţin va fura. Prin urmare oprind 
jurământul, a oprit şi celălalt păcat, furtul; iar prin furt, minciuna. 

- Ce înţeles au cuvintele: Să dai Domnului jurămintele tale? 

- Înseamnă să spui adevărul când juri. Dar Eu vă spun vouă: Să nu te 
juri deloc”. (Omilii la Matei, omilha XVIII, IV, în col. PSB, vol. 23, p. 225) 


„Dumnezeu a zis: Să nu juri. Nu mă mai întreba pe mine, de ce a zis 
Dummnezeu aşa. Este o poruncă a Domnului; El, Care a dat-o, a ştiut şi 
pricina, pentru care a dat-o. Dacă ea n-ar fi de folos, El n-ar fi oprit 
(jurământul), ci l-ar fi îngăduit, desigur. Împărații dau legi, şi adeseori 
acestea nu sunt întotdeauna de folos; căci ei sunt oameni şi nu pot nimeri 
întotdeauna, ca Dumnezeu, aşa cum trebue; cu toate acestea noi ne supunem 
acestor legi.” (Predicile despre statui, Partea a II-a, predica a XVI-a, p. 103) 


„Al auzit povestea cu Saul? Ai auzit de felul cum au fost duşi în robie 
iudeii? Pe lângă acestea toate ai auzit cuvântul lui Hristos Care spune, că nu 
numai a jura strâmb, ci chiar singurul fapt de a jura oricum este ceva 
diavolesc şi o uneltire pe de-a-ntregul a celui rău? Ai auzit că totdeauna după 
jurăminte urmează călcarea jurământului? Adunând aşadar, toate astea la un 
loc, scrie-le în cugetul tău.” (Predicile despre statui, Partea a II-a, predica a 
XIX-a, p. 173) 


„Și mai întâi de toate instruiți-vă limba să se curăţe de jurăminte. Nu 
vorbesc doar de jurămintele false, ci şi de cele formale şi uşuratice care sunt 
spre paguba celor ce le fac. Căci zice: S-a spus să nu juri strâmb. Eu însă vă 
spun să nu vă juraţi deloc (Mt., 5, 33-34). Ai auzit: să nu juri deloc?” 
(Prima cateheză către cei ce urmează a fi luminaţi, în vol. Cateheze 
baptismale, pp. 40-41) 


JURĂMÂNTUL (nu orice jurământ este oprit) 


„Nu orice jurământ este oprit, ci ceea ce este oprit este 
Jurământul fals, jurământul în deşert, jurământul emis cu uşurinţă, 
pentru nimicuri, aşa cum fac în orice moment persoanele care au 
obiceiul deplorabil, făcând să intervină în orice moment Dumnezeul 
măreției.” (Din vol. Bogățiile oratorice, p. 601) 


„Evanghelia nu opreşte orice fel de jurământ: însă ea se ridică ca 
o forţă de neînvins împotriva jurământului vinovat.” (Din vol. 


Bogăţiile oratorice, p. 604) 


JURĂMÂNTUL (ferirea de jurământ) 

„Spune-mi, te rog, ce oboseală este să fugi de jurământ? Îţi cere să 
cheltuieşti bani? Trebuie să asuzi şi să te nevoieşti? Nu! E de ajuns numai să 
voleşti şi totul s-a făcut! Dacă-mi spui că te juri din obişnuință, îti voi 
răspunde că tocmai obişnuinţa te va uşura să nu te mai Juri. Reuşeşti totul 
dacă, în locul vechiu obişnuințe, iei o altă obişnuință. Gândeşte-te că mulți 
eleni, care se bâlbâiau, şi-au îndreptat limba lor greoaie prin îndelungată 
stăruință; alții, care aveau umerii strâmbi şi-i mişcau necontenit, i-au 
îndreptat punând deasupra lor săbii. Am fost silit să vă dau aceste exemple, 
luate de la păgâni, ca să vă fac cu ele de ruşine, pentru că nu vă conving 
cuvintele Scripturilor”. (Omilii la Matei, omilia XVIII, VII, în col. PSB, vol. 
23, p. 228) 


„lar dacă şi după acestea spui ca obişnuinţa poate să-i fure chiar pe cei 
ce-şi dau toată silința să se lase de jurat, o mărturisesc şi eu; dar totodată îţi 
spun că, după cum este cu putinţă să te fure obişnuinţa, tot aşa de uşor este 
să te şi îndrepţi. Dacă-ţi pui în casa ta mulți paznici, de pildă: sluga, soția, 
prietenul, iute te vei dezbăra de deprinderea cea rea, fiind de toţi îndemnat şi 
încurajat. Fă asta zece zile numai: Nu-ţi trebuie mai mult! Totul se va întări, 
iar deprinderea cea bună va prinde rădăcină puternică. Când începi sa faci 
asta, nu te deznădăjdui de calci legea o dată, de două ori, de trei ori, de 
douăzeci de ori chiar! Ai căzut? Scoală-te din nou! la munca de la început, 
cu aceeaşi râvna, şi vei birui negreşit! Nici jurământul strâmb nu este un 
păcat întâmplător. Dacă jurământul este de la diavol, ce pedeapsă merită 
jurământul strâmb?”. (Omilii la Matei, omilha XVIII, VII, în col. PSB, vol. 
23, p. 230) 


„Căci precum, când nu jurăm deloc, îi astupăm diavolului toate 
drumurile, tot aşa, dacă facem măcar un singur jurământ, îi dăm putinţa de a 
pune la cale nenumărate călcări de acest fel (de jurământ — n.n.).” (Predicile 
despre statui, Partea a II-a, predica a XIV-a, p. 64) 


„E peste putinţă ca gura deprinsă să jure, să nu-şi calce jurământul.” 
(Predicile despre statui, Partea a II-a, predica a XIV-a, p. 78) 


„Căci spune-mi: Ce nădăjduieşti când îl tragi pe bărbat spre jurământ? 
Că va jura strâmb? Ci acest lucru este al nebuniei celei mai de pe urmă. 
Fiindcă osânda se va întoarce peste capul tău. Mai bine este să pierzi tu 
banii, decât să piară acela. Ce, faci aceasta cu paguba ta şi cu ocara lui 
Dumnezeu? Sufletul acesta este de fiară şi de om păgân! 

Dar nădăjduiesc că nu va Jura strâmb. 

Crede-l dar şi fără jurământ! 

Dar sunt mulţi — zice — care fără de jurământ aleg să lipsească pe alții, 
iar cu jurământ, nu. 

- Omule, te amăgeşti pe tine! Omul care s-a învăţat să fure şi să 
nedreptăţească pe aproapele, de multe ori va alege şi jurământul să calce. lar 
de se va sfii de a jura, cu mult mai vârtos de a nedreptăți se va sfu”. (Din 
Cuvântul 9 la Faptele Apostolilor, în vol. Puţul şi Împărţirea de grâu, p. 
268) 

„Sau doar pentru aceasta s-a făcut Biserica, ca să ne jurăm? Nu! Ci 
numai ca să ne rugăm. Sau Sfântul Altar pentru aceasta s-a pus, ca să ne 
jurăm pe el? Nu pentru aceasta, ci ca să dezlegăm păcatele noastre, dar să nu 
le legăm. Drept aceea, cutremură-te şi fugi de jurământ; deschide Sfânta 
Evanghelie să vezi ce-ţi zice Hristos: Eu vă zic ca nicidecum să nu vă 
jurați], iar tu pe legea care te opreşte să nu Juri, pe aceea îţi faci jurământul, 
o mare ocară, o mare nebunie să ucizi pe făcătorul de lege care opreşte 
jurământul, să îl iei de ajutor spre junghiere; nu plâng, nici nu suspin atâta 
pentru cei pe care-i junghie tâlharii, pe cât lăcrimez şi mă cutremur dacă văd 
pe cineva că vine lângă Sfântul Altar şi-şi pune mâinile pe Evanghelie să 
jure. lar tu zici către cel ce vrea să jure, ce vrei să-ți fac, că Dumnezeu 
porunceşte să ne jurăm; Acela mă opreşte acum să nu te las să faci jurământ 
ŞI ajunge numai aceasta în cinstea lui Dumnezeu şi spre paza ta şi spre frica 
celui ce vrea să jure.” (Din vol. Mărgăritarele Sfântului loan Gură de Aur, 
pp. 103-104) 


JURĂMÂNTUL (gravitatea) 


„Căci jurământul n-are numai această parte rea în sine, că, fie ţinut, fie 
călcat, el atrage pedeapsă pentru cei ce s-au legat prin el, (ceea ce nu se vede 
la nici un alt păcat) dar el cuprinde în sine şi alt rău. Care anume? Că, chiar 
dacă vrem să ne dăm osteneala, nu ne e cu putință să ne ținem adesea 
jurământul. Mai întâi, fiindcă cel ce jură des, fie de voie, fie de nevoie, cu 
bună ştiinţă sau în neştire, fie în glumă sau în serios şi adesea fiind rătăcit de 
mânie sau de multe altele, oricum, îşi va călca jurământul. La aceasta nimeni 
nu poate întâmpina nimic; atât e de recunoscut şi de limpede că cel care jură 
des trebuie să-şi calce jurământul. În al doilea rând, pentru că cel care jură, 
chiar dacă nu e târât de vreo patimă, şi n-o face fără voie, ori în neştire, va fi 
silit de însăşi firea lucrului, şi cu ştiinţă şi de bună voie, să-şi calce oricum 
jurământul. Adesea, când cinăm acasă la cineva şi s-a întâmplat ca o slugă să 
facă vreo greşeală, soția a jurat că o s-o biciuiască; bărbatul a jurat 

numaidecât tocmai dimpotrivă şi nu a îngăduit să fie biciuit. Acum, orice vor 
face aceştia doi, se va ivi neapărat o călcare de jurământ; căci chiar dacă ar 
vrea el şi s-ar strădui, nu pot să păstreze jurământul, ci orice s-ar întâmpla, 
unul din ei se va face vinovat de călcare de jurământ, şi mai de grabă 
amândoi, în felul în care vă voiu spune acum, căci tocmai aceasta e vrednică 
de mirare. Cel care a jurat că va biciui pe slugă sau pe slujnică şi pe urmă a 
fost împiedicat, şi el însuşi şi-a călcat jurământul nefăcând ce-a jurat, şi celui 
care l-a împiedecat să-şi țină vorba, i-a dat prilejul să pricinuiască o călcare 
de jurământ. Căci nu numai cei ce-şi calcă jurământul, dar şi cei care împing 
pe alții în această nevoie sunt răspunzători de acest păcat.” (Predicile 
despre statui, Partea a II-a, predica a XIV-a, pp. 61-62) 


„Cei care fac unul împotriva altuia jurăminte ce se bat cap în cap, 
când jurământul e rupt de sila împrejurărilor, amândoi cad în prăpastia 
călcăriui de jurământ, unui din pricina acestei fapte, iar ceilalți pentru că au 
dat prilej altora să facă aşa ceva.” (Predicile despre statui, Partea a II-a, 
predica a XIV-a, p. 63) 


„Oh, de aş putea dezbrăca inimile celor care jură aşa de uşor, să le pun 
sub ochi spre a vedea cât de pline-s de rănile şi vânătăile pe care le capătă în 
fiecare zi din pricina jurămintelor; atunci n-am avea nevoie de sfat şi 
îndrumare, căci vederea rănilor ar fi mai potrivită decât orice cuvântare să 
scoată din rătăcire pe cei ce-s dedaţi acestui nărav. Decât, chiar dacă n-ar fi 
cu putință să le pun înaintea privirii lor, măcar de aş putea să pun în fața 
judecății ruşinea şi ocara sufletului, ca să arăt cât e de putred şi stricat.” 
(Predicile despre statui, Partea a II-a, predica a XIV-a, p. 78) 


„Dintr-o pricină de bani, ia spune-mi, vrei să-ţi ucizi sufletul? Ce 
câştigi, când îți păgubeşti şi sufletul, şi pe aproapele? Dacă crezi că e iubitor 
de adevăr, nu-l sili să jure; dacă ştii că va minţi, nu-l sili să jure strâmb. Dar 
trebuia, zice, să stărui ca să-mi întăresc încrederea. Ba atunci ar fi fost 
încrederea ta întemeiată când nu l-ai fi silit să jure. Acum, când te întorci 
acasă, eşti mereu mustrat de cugetul tău, chibzuind cu tine însuţi: Oare nu I- 
am pus zadarnic să jure? Nu cumva a jurat strâmb? Nu cumva eu am fost 
pricina păcatului? Dacă însă nu l-ai pus să jure, întorcându-te acasă vei avea 
mare mângâiere, mulțumind lui Dumnezeu şi zicând: Binecuvântat să fie 
Dumnezeu, că m-am Stăpânit şi nu l-am pus Să jure fără rost şi zadarnic. 
Ducă-se în treaba lor şi aurul, şi banii, aşa că mai ales acest lucru să ne 
întărească încrederea noastră, anume că n-am călcat legea şi nici nu l-am 
silit pe altul să facă acelaşi lucru. Gândeşte-te la pricinile pentru care nu l-ai 

pus să Jure şi acestea îți vor fi de ajuns ca alinare şi mângâiere.” (Predicile 
despre statui, Partea a II-a, predica a XV-a, pp. 95-96) 


„Căci dacă în Vechiul Testament, când evreii nu erau supuşi la o 
disciplină prea aspră, ci li se îngăduiau muite, a fost o mânie aşa de mare 
pentru un singur jurământ, şi atâta prăpăd şi robie, ce e firesc să păţească 
acei care jură, acum, după ce s-a dat legea nouă care opreşte jurământul şi a 
sporit numărul poruncilor?” (Predicile despre statui, Partea a II-a, predica a 
XIX-a, pp. 170-171) 


JURĂMÂNTUL (nu au trebuinţă de jurământ cei ce au nume bun şi au 
îmbrăţişat virtuțile) 


„- Dar ce să fac dacă cineva îmi cere să jur, dacă mă sileşte? 

- Frica de Dumnezeu să fie mai puternică decât silnicia. Dacă ai de 
gând să-mi vii cu astfel de scuze, atunci nu vei păzi nici o poruncă! Aşa vei 
spune şi cu porunca de a nu-ţi lăsa femeia (Matei 5, 32): Ce? Să n-o las, 
când e certăreaţă şi cheltuitoare? Aşa vei spune şi cu porunca de a-ţi scoate 
ochiul drept (Matei 5, 29): Ce? Să rup orice legătură cu prietenul meu, când 
îl iubesc şi ard de dragul lui? Aşa vei spune şi cu porunca de a nu te uita cu 
poftă (Matei 5, 28): Ce să fac dacă nu pot să nu mă uit? Aşa vei spune şi cu 
porunca de a nu te mânia pe fratele tău (Matei 5, 22-23): Ce să fac, dacă nu 
pot să-mi stăpânesc limba? Şi aşa vei călca toate poruncile Domnului. 
Totuşi de legile omeneşti nici nu îndrăzneşti să-mi vii cu astfel de scuze, nici 
să spui: Ce să fac, dacă sunt aşa şi aşa?, ci, vrând-nevrând, te supui celor 
scrise. 

De altfel, nici nu vei ajunge vreodată sa fii silit să Juri. Cel ce a auzit 
fericirile şi şi-a format sufletul, aşa cum a poruncit Hristos, nu va fi silit 
niciodată de nimeni să se jure, fiind respectat şi prețuit de toată lumea”. 
(Omilii la Matei, omilia XVIII, V, în col. PSB, vol. 23, p. 226) 


„Noi ar trebui să fim crezuți mai cu seamă din purtare, decât din 
jurăminte. Pentru ce, spune-mi, pe unii care jură nu-i credem, iar pe alți în 
credem de fideli şi fără jurământ? Dacă cutare, zice, va spune faptul, eu îl 
cred şi fără jurământ, pe tine însă, chiar cu jurământ nu te cred. Aşadar 
jurământul este de prisos, ba încă chiar e o dovadă mai mult de necredinţă, 
decât de credință. Uşurinţa de a jura e o probă de nerespect cătră cele sfinte. 
Altfel dar cel ce în continuu uzează de jurământ nu are niciodată vreun folos 
din el, pe când din contră, cel ce niciodată nu întrebuinţează jurământul, 

acesta tocmai se foloseşte.” (Comentariile sau Explicarea Epistolei către 
Efeseni, omilia II, p. 20) 


JURĂMÂNTUL (strâmb) 


„Cel ce-a jurat strâmb, după ce moare, trebuie îngropat şi dat îndărăt 
sânului pământului, de aceea pentru ca odată cu trupul să nu dispară şi 
răutatea săvârşită, blestemul a făcut din casa lui o dărâmătură, pentru ca 
trecătorii toţi, văzând-o şi întrebând de pricina acestui lucru, să se ferească 
de a face la fel.” (Predicile despre statui, Partea a II-a, predica a XIX-a, p. 
162) 


„Dacă jurământul, chiar jurământ adevărat, este un păcat şi o călcare a 
poruncii, ce vom spune despre jurământul fals? Dacă ce este mai mult decât 
da şi nu este de la cel rău, de la diavolul, de la cine va fi cel fals?” (Despre 
căință (1), 4, în vol. Despre mărginita putere a diavolului. Despre căinţă..., 
p. 64) 


„Fiindcă nici nu este mic jurământul cel strâmb. Că dacă a jura este de 
la cel rău, oare a jura strâmb câtă muncă aduce? 

Cei din vremea Apostolilor — povesteşte Luca la Fapte — vindeau 
ţarini sau case şi aduceau preţul şi îl puneau la picioarele lor. Dar Anania nu 
aşa, ci ascunde din preţul ţarinii pe care o vânduse, ştiind (aceasta — n.n.) şi 
femeia lui. Pentru aceasta şi se pedepseşte cu moarte, fiindcă nu a iconomisit 
lucrul bine şi s-a prins furând ale sale. Asemenea pentru aceasta se 
cercetează şi femeia lui fiindcă a ştiut ceea ce s-a făcut. 

Deci dacă cei ce numai au minţit au pătimit unele ca acestea, oare cei 
ce şi se jură strâmb, ce nu vor pătimi? lar mai vârtos dacă femeia fiind 
întrebată de Apostolul, de aţi vândut întru atâta țarina, iar ea numai zicând, 
cu adevărat întru atâta, a luat astfel de pedeapsă şi nu a scăpat, puneţi în 
minte cei ce juraţi strâmb de care muncă sunteți vrednici?” (Din Cuvântul 12 
la Faptele Apostolilor, în vol. Puţul şi Împărţirea de grâu, pp. 272-273) 


JURĂMÂNTUL (lepădarea obiceiului de a jura) 


„Nu e greu a învinge acest obicei de a jura numai dacă punem pentru aceasta puţin zel, a 


„Cheamă-l pe feciorul tău şi sperie-l, ameninţându-l cu o bătaie 
grozavă dacă nu păzeşte această poruncă, şi vei vedea că de îndată se va lăsa 

de acest obicei. Dar atunci nu e ciudat lucru, ca băieţii cei mici, de teama 
noastră, să păzească porunca, şi noi să nu ne temem de Dumnezeu atât cât se 
tem copiii noştri de noi?” (Predicile despre statui, Partea a II-a, predica a 
XIX-a, p. 174) 


„Că precum sluga care adeseori se cercetează, multe bătăi ia, tot astfel 
ŞI cel ce jură. 

Vezi priceperea acestui înțelept? Nu a zis: A jura nu îţi învăța mintea 
ta, ci gura ta, fiindcă ştia că toată pricina este din gură, şi pentru că lesne se 
îndreptează”. (Din Cuvântul 10 la Faptele Apostolilor, în vol. Puţul şi 
Împărțirea de grâu, pp. 210-271) 


„Vrei să ştii că este cu putință să biruiască cineva această boală rea a 
jurământului? Eu să te învăţ şi nu poate fi să nu biruieşti, căci când vei vedea 
pe una din slugile tale sau pe tine sau pe unul dintre copiii tăi sau pe cineva 
din casa ta că se jură adesea, porunceşte-i să nu mănânce în acea zi şi nu 
numai pe aceia ci şi pe tine te canoneşte cu acest canon de te vei jura şi tu, că 
limba pedepsindu-se în acest fel, de acum nu va mai jura strâmb şi aşa te va 
înţelepţi nevoia foamei, deci de vom face aşa, altă învățătură nu ne va mai 
trebui, că în ce fel o slugă este bătută şi certată adesea, nu se poate curăţi de 
răni, aşa şi cel ce jură şi numeşte numele lui Dumnezeu, niciodată nu se mai 
curățeşte de păcate. Pentru aceea, să fugim de acest obicei al jurământului şi 
să ne facem mai buni după întoarcere şi îndreptare.” (Din vol. Mărgăritarele 
Sfântului loan Gură de Aur, p. 102) 


„Rogu-vă, dați-mi răspuns voi cei ce aţi mers şi aţi văzut obiceiul cel 
bun ce au cei din cetatea Antiohiei, pe care obicei nu-l are altă cetate, că acei 
oameni mai bine primesc să li se taie limba decât să iasă jurământul din gura 
lor.” (Din vol. Mărgăritarele Sfântului loan Gură de Aur, p. 104) 


„Că nu ştiu ce vom face pentru acest obicei rău pe care l-am învăţat şi 
zicem şi fără de voia noastră: Pe Dumnezeul meu, dar tu când te porneşti a 
zice acest cuvânt, muşcă-ți limba tare până te va durea, sau şi până a nu zice, 
că mai bine este să curgă acum sânge din ea, decât atunci, muncindu-se, să 
poftească o picătură de apă şi să nu poată afla nici o mângâiere.” (Din vol. 
Mărgăritarele Sfântului loan Gură de Aur, p. 104) 

LACRIMILE (de pocăință) 


„Da, nimic nu apropie şi nu uneşte atât de mult pe om de Dumnezeu 
ca astfel de lacrimi. Unul ca acesta nu se uită la cele din jurul lui fie de 
locuieşte în mijlocul oraşelor, fie de trăieşte în pustie, în munţi şi în vâlcele; 
ŞI nici nu se mai satură de lacrimi fie că-şi plânge păcatele lui, fie că le 
plânge pe ale altora. De aceea pe aceştia, înainte de alţii, i-a fericit 
Dumnezeu, zicând: Fericiți cei ce plâng (Matei 5, 4). Cum ar fi putut Pavel 
să spună: Bucuraţi-vă pururea în Domnul (Fihp., 4, 4), dacă aceste lacrimi 
n-ar naşte plăcere? După cum plăcerea lumească este unită cu durerea, tot 
aşa lacrimile vărsate după placul lui Dumnezeu odrăslesc bucurie neîncetată 
şi nevestejită”. (Omilii la Matei, omiha VI, V, în col. PSB, vol. 23, p. 84) 


„După cum văzduhul se curăţeşte după o ploaie bogată, tot aşa, după 
lacrimi îmbelşugate, se pogoară în suflet linişte şi alinare şi dispare 
întunecimea păcatelor. După cum ne curăţim de păcate prin apă şi prin Duh, 
tot aşa ne curățim iarăşi prin lacrimi şi mărturisire; cu o singură condiție, să nu 
lăcrimăm de ochii lumii şi spre laudă. Cel ce varsă lacrimi de ochii lumii şi 
spre laudă trebuie ținut de rău mai mult decât o femeie care se împopoţonează, 
care îşi încondeiază sprâncenele şi se sulemenește. Eu caut acele lacrimi care nu 
se varsă de ochii lumii, ci din zdrobirea inimii; lacrimile cele ascunse, vărsate 
în cămara ta de rugăciune, fără să fii văzut de cineva; lacrimile cele ce picură 
liniştit şi fără zgomot, cele izvorâte din adâncul inimu, cele pornite din 
zdrobirea şi durerea sufletului, cele vărsate numai de dragul lui Dumnezeu 
(ia) 

De vei lăcrima şi tu aşa, vei merge pe urmele Stăpânului. Şi El a 
lăcrimat; şi pentru Lazăr (loan, 11, 35), şi pentru Ierusalim (Matei, 23, 57), şi 
pentru luda (Matei, 26, 50)”. (Omilii la Matei, omilia VI, V, în col. PSB, vol. 
23, pp. 84-85) 


„Să stingem vâlvătaia păcatelor, nu cu apă multă, ci cu puţine lacrimi. 
Multul foc al păcatului e stins şi cu o picătură de lacrimi; că lacrimile sting 
vâlvătaia păcatelor şi spală mirosul greu al păcatului.” (Omiliile despre 
pocăință, omilia a şaptea, p.141) 


„Lacrimile sunt baie şi mijloc de curăţire de păcate.” (Omiliile despre 
pocăință, omila a şaptea, p. 141) 

„Pot şi lacrimile stinge focul cel aprins al păcatelor.” (Cuvânt Ia 
Sfinții Mucenici, Il, în vol. Predici la sărbători împărăteşti şi 
cuvântări de laudă la sfinți, p. 453) 


„Să ştergem murdăria păcatelor noastre cu lacrimile noastre. 
Mare este rodul acestor lacrimi! Mare mângâiere şi uşurare ne dau! Pe 
cât de mare este pedeapsa dată râsului şi petrecerii, pe atât de mare 
uşurare aduce plânsul necontenit. Fericiți cei ce plâng, că aceia se vor 
mângâia (Matei 5, 4), spune Domnul. Şi: Vai de cei ce râd, că aceia 
vor plânge (Luca 6, 25). De aceea şi Pavel îşi petrecea tot timpul în 
lacrimi şi plânset, cu toate că nu se ştia cu nici un păcat pe cuget. 

- Cine spune asta? 

- Chiar fericitul acela! Trei ani, ziua şi noaptea, spune el, n-am 
încetat de a sfătui cu lacrimi pe fiecare din voi (Fapte 20, 31). Pavel, 
trei ani! Noi, nici o lună! Pavel, ziua şi noaptea; Pavel, pentru păcatele 
altora! Noi, nici pentru păcatele noastre! Pavel nu se ştia cu nimic pe 
cuget, noi, nici din pricina poverii cugetului nostru!” (Cuvânt la Sfinții 
Mucenici, II, în vol. Predici la sărbători împărăteşti şi cuvântări de 
laudă la sfinţi, p. 454) 


„ȘI, spune-mi, ce putea fi mai frumos decât ochii aceia care erau 
împodobit de mulțimea lacrimilor ca de nişte mărgăritare?” (Cuvânt la 
cuvântul ce zice: <<Și era tot pământul o gură şi o limbă tuturor>> (Fac 
10, 1), în vol. Din ospățul stăpânului, p. 183) 


„Că sunt preţioase lacrimile pocăinţei! Ce bogăție cuprind ele! 
Ce calităţi îmbracă ele! Ele sunt mijlocitoare. Ele sunt dulci. Ele 
sunt roditoare. Ele sunt adevărate şi sincere. Ele sunt sfinte. 

Ele sunt dulci. Dulci, fiindcă nimic pe atâta cât lacrimile nu ne 
uneşte cu Dumnezeu. Dulci, fiindcă lisus Hristos afirmă că ele sunt 
fericite. Dulci, fiindcă lor Sfântul Pavel le promite adevăratele bucurii: 
Bucuraţi-vă pururea în Domnul! 

Ele sunt roditoare. Ele lucrează minuni ale harului. Priviţi la 
Magdalena în lacrimi, la picioarele lui lisus. Lacrimile ei o curăţesc, o 
împodobesc, o fac plină de toate măreţiile sfinţeniei, fac din ea mai 
mult decât o fecioară. 

Ele sunt loiale şi adevărate. Aceste lacrimi au groază de orice 
slavă deşartă; ele curg cu tăcere sub privirea singură a lui Dumnezeu. 

Ele sunt sfinte. Cum nu vor fi ele? Ele au roşit pleoapele divine; 
ele au primit sfinţirea lor de la lisus Hristos chiar, atunci când ele 
curgeau din belşug şi cu atâta căldură. Sfântul Pavel plângea; toţi 
sfinţii au plâns; lacrimile sunt apanajul celor aleşi ai lui Dumnezeu.” 
(Din vol. Bogățiile oratorice, p. 304) 


LACRIMILE („Fericiţi cei ce plâng, că aceia se vor mângâia””%7) 


„- Dar ce folos am, aş putea fi întrebat, dacă (...) plâng? 

- Foarte mare folos! Atât de mare, încât nici nu pot să ţi-l înfățişez 
prin cuvinte. La tribunalele acestea din lume, oricât ai lăcrima, nu scapi de 
osândă după ce sentinţa a fost pronunțată. Dar la tribunalul cel duhovnicesc, 
de suspini numai ai schimbat sentinţa, ai căpătat iertare. De aceea Hristos 
spune multe despre plâns, fericeşte pe cei ce plâng şi nefericeşte pe cei ce 
râd (Matei, 5, 4)”. (Omilii la Matei, omilia VI, VI, în col. PSB, vol. 23, p. 
86) 


LAUDA (constructivă) 


„Și David, iarăşi, s-a lăudat, dar s-a lăudat cu acele fapte ce 
puteau să îndrepte pe ascultătorii săi.” (Cuvântul al V-lea la Sfântul 
Apostol Pavel, în vol. Predici la sărbători împărăteşti şi cuvântări de 
laudă la sfinți, p. 263) 


LAUDELE (aduse aproapelui) 


„Ce folos aduce veşmântul din afară, când sufletul e îmbrăcat mai prost 
ca orice cerşetor? Pe un om trebuie să-l lauzi şi să-l admiri, nu după haine, 
nici chiar după trup, ci după sufletul lui.” (Predicile despre statui, Partea a 
II-a, predica a XIX-a, p. 161) 


LAUDELE (respingerea laudelor ce ni se aduc) 
„Noi trebuie a respinge laudele altora ca astfel să ne învrednicim de mai 


mari laude, şi mai mult să fim admiraţi.” (Comentariile sau Explicarea 
Epistolei către Evrei, omilia XXVII, p. 322) 





AI Matei, 5, 4. 

LĂCOMIA (definiţia) 


„... lăcomia care, fund prin ea însăşi o mare nebunie şi o boală grea, 
devine încă mai periculoasă în aceea că ea este rădăcina şi mama tuturor 
relelor.” (Comentar la Evanghelia de la loan, omiha LXIX, 1, p. 351) 


LĂCOMIA (gravitatea) 


„Dacă este ucigaş cel care nu dă săracilor din averile sale, cu mult mai 
mult cel care ia cele străine. Nu sunt, oare, lacomii şi zgârciții mai răi decât 
mulți tâlhari de drumul mare? Nu sunt răpitori mai răi decât mulți ucigaşi, 
decât mulți jefuitori de morminte?”. (Omilii la Matei, omilia XXXVI, IV, în 
col. PSB, vol. 23, p. 450) 


„De care nebun spuneam că e mai nebun între nebuni? De cel care se 
taie numai pe el sau de cel care se taie şi pe el, dar şi pe toți pe care-i 
întâlneşte? Negreşit că acesta din urmă. Nebunii se despoaie numai pe ei 
înşişi, lacomii, pe toţi pe care-i întâlnesc.” (Omilii la Matei, omilia LXXXI, 
III, în col. PSB, vol. 23, p. 920) 


„Lăcomia este un aluat vechi, şi oriunde ar cădea, în orice casă ar 
intra, o face necurată.” (Comentariile sau Tălcuirea Epistolei întâi către 
Corinteni, omiha XV, p. 156) 


„Nimic nu este mai putregăios ca lăcomia. Chiar de ai încuia acest 
aluat în casă, chiar de ai zăvori uşa sau ai face orice, totul vei face în zadar, 
căci ai încuiat înlăuntru lăcomia, hoţul cel primejdios, care poate a-ţi scoate 
de acolo totul. Dar ce, zici tu, nu cumva cei ce sunt lacomi suferă cu toții de 
acestea? Fără îndoială că vor suferi, dar poate încă nu suferă. Dacă acum 
scapă de suferință, apoi atunci mai mult încă să se teamă, căci sunt păstraţi 
pentru o pedeapsă mai mare.” (Comentariile sau Tălcuirea Epistolei întâi 
către Corinteni, omilia XV, p. 156) 


„Lacomul chiar şi după ce a pierdut banii, a rămas plin de păcate, căci 
în închipuirea sa gândindu-se numai la bogăție, nu vede şi relele ce izvorăsc 
din bogăție, ci le cunoaşte mai pe urmă în adevărul lucrurilor. Plăcerea de 
bogăție s-a preschimbat la el în visuri, pe când osânda din acea plăcere nu se 
mai preface în vis, ci o va simţi chiar în faptă, ba încă chiar şi mai înainte de 

acea osândă el primeşte şi aici cea mai mare osândă, prin mule de scârbe ce 
le întâmpină adunând acele bogății, prin grijile, prin învinuirile ce i se aduc, 
prin uneltirile şi tulburările de tot felul.” (Comentariile sau Tâlcuirea 
Epistolei întâi către Corinteni, omilia XXXVI, pp. 394-395) 


„Lăcomia este stricăciune, ba încă o stricăciune mai rea decât toate 
celelalte, căci ea duce la idolatrie. Să fugim de stricăciune, şi să preferăm 
nestricăciunea. Te-ai lăcomit la avutul altuia? Lucrul de care te-ai lăcomit se 
strică, pe când lăcomia rămâne, devenind obiect de stricăciune fără sfârşit. 
Mulţumirea trece, pe când păcatul rămâne intact. Este un rău mare de a nu se 
lepăda cineva de totul din această viață, şi mare nenorocire este ca ducându- 
se acolo să purtăm cu noi sarcini de păcate.” (Comentariile sau Explicarea 
Epistolei către Efeseni, omilia XXIV, p. 252) 


„Dacă împăratul ar scoate o lege prin care ne-ar obliga nu numai să 
nu răpim ceea ce este al altora, dar şi să dăm săracilor o parte din averea 
noastră, ne-am supune fără să zicem nimic. Dar dacă împăratul cerului şi 
al pământului ne spune să nu răpim lucruri care nu sunt ale noastre, noi 
încălcăm cu neruşinare porunca Sa. Pe împăratul pământesc, care este om, 
îl respectăm, pe când pe Împăratul Cel veşnic, Creatorul şi Domnul a 
toate, Îl dispreţuim. Nu este înfricoşător? Dacă atunci când ÎI cinstim pe 
Dumnezeu ca pe un om, săvârşim un păcat, cât de mare este păcatul nostru 
dacă îl cinstim pe Dumnezeu mai puţin decât pe un om.” (Din vol. 
Problemele vieţii, p. 227) 


LĂCOMIA (manifestarea ei) 


„Adesea lacomul respinge şi chiar dreptul naturii; părinţii, rudenia de 
sânge, el nu le mai cunoaşte; vârsta el n-o mai respectă; prieteni nu are 
deloc, ci el este duşmanul întregii lumi şi mai ales sieşi; nu numai fiindcă îşi 
pierde sufletul său, ci fiindcă el este propriul său călău, el se dă la mu de 
neliniști, la mu de osteneli, mii de necazuri. El va face călătorii lungi, se va 
expune la pericole, la curse, la totul, pentru a-şi înmulți răul lui, pentru a 
avea şi a număra mult aur şi argint. Este ceva mai rău, este o boală mai 
crudă? El se hpseşte să bea şi să mănânce, el se lipseşte de toate aceste 
plăceri şi pofte pentru care oamenii au obiceiul să facă atâtea excese şi atâtea 
păcate; el se lipseşte încă de slavă şi cinste. În sfârşit, lacomul îi consideră 
aproape pe toți oamenii suspecți, el este înconjurat de o mulțime de 

învinuitori, de invidioşi, de calomniatori şi de oameni care-i întind curse. Cei 
pe care-i maltratează el pe nedrept îl urăsc pentru răul şi necazul ce le-a 
făcut el lor; cei ce n-au să se plângă de el, se tem să devină victimele lui; şi 
cuprins de milă pentru cei pe care i-a ruinat el, ei intră în plânsetele şi în 
nenorocirile lor. Cei mari, care-i sunt superiori lui în putere şi fiindcă au 
milă de cei mici şi fiindcă ei îi poartă invidie, îl urăsc şi se luptă cu el. Şi 
pentru ce să vorbim despre oameni? Ce nădejde, ce mângâiere ce poate să-i 
mai rămână celui ce-şi atrage mânia lui Dumnezeu?” (Comentar la 
Evanghelia de la loan, omilia LXXXVII, 3, p. 468) 


„Pe cine voiți mai întâi să zugrăvim? Pe lacom şi pe răpitor? Dar ce 
poate fi mai neruşinat ca ochii acestora? Ce poate fi mai fără ruşine şi mai 
cinic ca aceştia? Nu atât de neruşinat este câinele ca unul din aceştia, când 
răpeşte cele ale altora. Ce poate fi mai spurcat ca mâinile acestora? Ce poate 
fi mai nesăţios ca gura lor, care toate le înghite şi niciodată nu se mai satură? 
Nu te uita la faţa şi la ochiu lor, că sunt de om, căci ochii omeneşti nu văd 
astfel de lucruri. Lacomul şi răpitorul nu vede pe oameni ca oameni, nu vede 
cerul ca cer, nu ridică capul în sus către stăpânul a toate, ci totul crede că 
este ban. Ochii omeneşti obişnuiesc a vedea pe săraci doborâţi de sărăcie, şi 
se mişcă spre milă, pe când ochii acestora, când văd pe săraci, se înfurie ca 
al fiarelor sălbatece. Ochii omeneşti nu văd cele străine ca ale lor, ci şi pe ale 
lor ca străine; nu poftesc pe cele ale altora, ci şi pe ale lor le dau altora, pe 
când ochii acestora nu pot suferi, dacă nu vor răpi şi pe cele ale altora, căci 
ei nu au ochi de om, ci de fiară sălbatică. Ochii omeneşti nu pot suferi să 
vadă trupul lor gol, căci este al lor, şi nici chiar pe al altora — pe când ochii 
acestora dacă nu vor vedea pe toți dezbrăcaţi şi dacă nu vor vedea toate cele 
străine strânse acasă la dânşii, niciodată nu vor fi mulțămiţi, şi mai bine zis, 
nici atunci nu sunt mulțămiți. Pentru aceea, mâinile lor nici cu labele fiarelor 
sălbatice nu le-ar putea asemăna cineva, căci sunt mult mai răpitoare şi mai 
grozave ca ale acelora. Urşii şi lupii după ce s-au săturat, se dezgustă pe 
urmă de prada lor şi se depărtează, pe când aceştia niciodată au saţ. 
Dumnezeu ne-a făcut mâinile ca să ajutăm pe alţii, iar nu ca să-i dezbrăcăm, 
şi dacă ar urma ca noi să le folosim la aceasta, apoi este mai bine a le tăia şi 
a rămâne fără ele. 


Tu, când o fiară sălbatică îţi sfâşie o oaie, te scârbeşti; şi când însuţi 
faci aşa cu fratele tău, nu crezi că ai făcut ceva rău? Şi cum te poţi numi om? 
Nu vezi că noi numim fapt omenesc mila cea plină de iubire de oameni, şi 
când cineva face ceva crud şi lipsit de milă, îl numim cu toţii neomenos? 
Deci felul omului îl osebim de al fiarelor sălbatice numai prin a milui, 

zicând pururea: Oare el nu este om? Oare este fiară sălbatică sau câine? 
Oamenii vindecă sărăcia şi nu o mai sporesc, pe când gurile acestora sunt 
guri de fiare sălbatice, sau mai drept vorbind, chiar mai rele, chiar mai 
sălbatice decât ale acelora, fiindcă ies din ele cuvinte mai veninoase decât 
dinţii acelora, cuvinte care adeseori pricinuiesc şi moartea aproapelui. Şi 
dacă le-ar cerceta pe toate cineva, atunci ar putea vedea bine cum neomenia 
şi lipsa de milă fac din oameni neoameni şi fiare sălbatice. Dacă încă ar 
cerceta şi cugetul unor astfel de oameni, încă i-ar numi nu numai fiare 
sălbatice, ci chiar draci, căci sunt plini de răutate şi de duşmănie asupra 
aproapelui. Acolo nu vei vedea nici dragoste de Împărăţia Cerurilor, nici 
frică de gheena, nici ruşine de oameni, nici milă, nici bunăvoire, ci 
neruşinare şi obrăznicie, şi disprețul tuturor celor viitoare, iar cuvintele lui 
Dumnezeu pentru osândă, ca şi ameninţarea cu gheena, lor li se par numai 
un basm. 


Astfel este cugetul lacomilor şi al răpitorilor. 


Deci când ei pe dinlăuntru sunt draci şi pe dinafară fiare sălbatice, ba 
chiar mai răi decât acelea, apoi atunci cu cine vom asemăna astfel de 
oameni? Cum că sunt mai răi decât fiarele sălbatice este învederat de acolo 
că acelea sunt de la fire aşa, pe când ei, ca oameni, având de la fire 
blândeţea, se silesc singuri a se pune în rândul fiarelor sălbatice. Dar şi dracii 
îi au pe aceştia împreună-lucrători cu dânşii împotriva celor bântuiţi, pe când 
dacă nu ar lucra cu dracii, apoi cele mai multe din meşteşugurile lor 
împotriva noastră s-ar sparge în capul lor — aceştia însă întrec şi pe draci, 
încercând să-i stăpânească pe cei bântuiţi. Şi iarăşi, dracul războieşte pe om, 
iar nu pe ceilalți draci, pe când lacomul se grăbeşte a face rău în orice chip 
celui de aproape şi nu se sfieşte nici din fire. 


Ştiu bine că mulți sunt nemulțămiţi de noi pentru aceste cuvinte, dar 
eu nu sunt defel supărat, ci mi-e milă şi plâng pe nişte astfel de oameni, şi 
chiar de ar voi să mă bată, cu plăcere aş suferi dacă s-ar depărta de această 
sălbăticie. Căci nu numai cu singur, ci şi Prorocul îi scoate pe aceştia din 
rândul oamenilor, zicând: Omul, în cinste fiind, nu a priceput, ci s-a 
asemănat dobitoacelor celor necuvântătoare (Ps. 48, 21). Deci să ne facem 
odată oameni, să privim spre cer şi să recâştigăm chipul şi asemănarea lui 
Dumnezeu, ca astfel să ne învrednicim şi de bunătățile viitoare.” 
(Comentariile sau Tăâlcuirea Epistolei întâi către Corinteni, omulia LX, pp. 
95-96) 

„„..„ se vede petrecându-se pe drumuri, pe mare, în cetăţi, în tribunale; 
fiindcă lăcomia a umplut marea de sânge, de multe ori a înroşit într-un chip 
nelegiuit până şi săbiile judecătorilor; tot se întrarmează pe cei ce pândesc 
noaptea şi ziua pe trecători la drumul mare, ea a făcut ca să nu se mai 
cunoască firea, căci a adus uciderea de tată, de mamă şi, în sfârşit, toate 
relele din viață ea le-a adus. Pentru aceea Pavel o numeşte rădăcina tuturor 
relelor. Lăcomia aduce pe îndrăgitorii ei într-o stare cu mult mai proastă 
decât a ocnaşilor din minele de metaluri. După cum aceia întruna muncesc 
din greu în întuneric, închişi şi legaţi, tot aşa şi lacomii săpând în peşterile 
iubirii de argint, şi neavând nici o silă de undeva, ei singuri îşi trag osânda, 
cetluindu-se pe sineşi cu legături nedezlegate. Cei osândiţi la ocnă, măcar 
când vine seara se odihnesc de dureri şi munci, pe când lacomii şi ziua şi 
noaptea sapă întruna şi scormonesc acele metaluri rele. Cei dintâi au o 
măsură hotărâtă în acea lucrare din greu, pe când aceştia din urmă nu cunosc 
nici O măsură, ci încă cu cât sapă mai mult, cu atât mai mult li se deschide 
pofta de a săpa înainte. Dar dacă aceia sunt siliți la muncă grozavă, apoi iată 
că aceştia din urmă de bunăvoia lor şi nesiliți de nimeni, nici măcar nu pot a 
se izbăvi de această boală rea, ba chiar nici nu pot a o uri, ci după cum 
porcul se tăvăleşte în mocirlă, aşa şi aceştia, tăvălindu-se în putoarea iubirii 
de argint, sunt mulțămiţi şi încântați, pătimind mai grozave munci decât 
osândiții aceia. Cum că ei sunt în rele, ascultă cele ale acelora şi vei şti şi 
cele ale acestora. Deci se spune că acel pământ aurit are crăpături şi găuri în 
acele peşteri întunecoase, astfel că criminalul osândit acolo la munci ia cu 
dânsul cazmaua, în acelaşi timp şi lampa, împreună cu ulcioraşul din care 
picură în lampă untdelemn, din pricina întunericului ce este acolo, şi numai 
aşa intră înlăuntru, după cum am spus. După aceea, fiindcă timpul îl cheamă 
la mâncare, iar el nu ştie timpul din pricina întunericului, apoi iată că 
temnicerul bate de sus cu putere în pereţii peşterii, şi astfel, prin troncănitura 
aceea şi prin glasul lui, dă de ştire celor ce lucrează în peşteră că s-a sfârşit 
ziua. Poate că vă cutremuraţi auzind acestea? 


Ei bine, să vedem dacă nu cumva filarghirii (iubitorii de argint) 
pătimesc încă şi mai grozave. Căci şi aceştia au un temnicer greoi, vreau să 
zic iubirea de argint — şi cu atât mai greoi, cu cât împreună cu trupul este 
legat şi sufletul. Şi întunericul de aici este încă şi mai înfricoşat, fiindcă nu 
este întuneric simțit, ci se zămisleşte înlăuntrul lor, şi ori încotro s-ar duce, ei 
îl poartă pretutindeni cu dânşii. Aşadar, ochiul lor cel sufletesc s-a stins cu 
desăvârşire. Pentru aceea şi Hristos îi jeleşte mai mult decât pe toți, zicând: 
Deci dacă lumina care este în tine este întuneric, dar întunericul cu atât mai 
mult (Mt. 6, 23)? Aceia cel puţin poartă cu dânşii o lampă care luminează, pe 

când aceştia sunt lipsiţi până şi de această lumină, din care pricină şi cad în 
fiecare zi în mii şi mii de prăpăstii. Cei osândiţi la muncile acelea, de îndată 
ce soseşte noaptea se odihnesc, intrând şi dânşii în liniştea obişnuită a celor 
nenorociţi — voiesc a spune noaptea — în vreme ce lăcomia aduce şi această 
nenorocire iubitorilor de argint, fiindcă ei noaptea se îngrijesc şi se frământă 
de muncile cele mai grozave, fără ca cineva să-i neliniştească.” 
(Comentariile sau Tâlcuirea Epistolei întâi către Corinteni, omilha XXIII, 
pp. 245-246) 


„Oamenii adevăraţi îi văd pe cei săraci că se chinuiesc şi li se 
moaie inima. Cei lacomi îi văd pe săraci şi se înfurie. Oamenii adevăraţi 
nu numai că nu răpesc nici măcar cu privirea lucrurile altora, dar dau 
celor care au nevoie din ce au ei. Lacomii nu se neliniştesc până nu răpesc 
avutul celorlalți şi îl fac al lor. Oamenii adevăraţi nu suportă să-l vadă 
despuiat pe semenul lor. Oamenii lacomi vor să-i despoaie pe toţi, altfel 
nu sunt mulţumiţi; sau mai bine zis, nici aşa nu sunt mulțumiți. De aceea 
putem spune că aceşti oameni transformă de bunăvoie firea din blândă, în 
sălbatică. Din gura lor scuipă otravă, la fel ca şerpii, mâinile lor nu află 
odihnă până când nu fac rău celorlalți, cât despre gând, dacă ar fi cu 
putință să le cunoaştem gândul, ne-am da seama că nu sunt ca fiarele 
sălbatice, ci mai răi decât acestea. Ei sunt adevăraţi demoni, în inimile 
lor ascund numai cruzime şi răutate faţă de fiecare dintre semenii lor. 
Diavolii nu pot să-i lovească pe oameni aproape niciodată fără voia şi 
împreună-lucrarea lor, pe când cei lacomi îi lovesc chiar şi atunci când ei 
se împotrivesc. Ei jertfesc totul, chiar şi sufletul lor, pe altarul câştigului. 
Nu se gândesc la nimic altceva şi nu îi interesează decât banul. Nu se tem 
de iad, nu doresc Împărăţia cerurilor, nu le este ruşine de oameni, nici 
frică de Dumnezeu. Legile le încalcă, cinstea o socotesc o prostie, 
dispreţuiesc Evanghelia, iar în viaţa de după moarte nu cred.” (Din vol. 
Problemele vieţii, pp. 229-230) 


LĂCOMIA (urmările pierzătoare) 


„... aceasta ne face să fim urâţi de către toți, toți sunt gata să ne blesteme, şi chiar cei nedrept 
de acest fel, care nu sunt decât rezultatul duşmăniei.” (Omilii la Epistola 
către Filipeni, omilia a XV-a, p. 258) 


„Cine este, dar, mai rău decât omul lacom, care îşi omoară sufletul 
cu nedreptăți, îşi pierde timpul vieţii acesteia cu griji deşarte şi se 

lipseşte de orice mulţumire, iar pe toţi oamenii îi face duşmanii săi? 
Poate vă veți mira de cuvintele Pe toți oamenii şi-i face duşmani. Da, pe 
toți, pentru că nu îl urăsc numai cei care au fost nedreptățiți de el, dar şi 
ceilalți, care compătimesc victimele şi se tem ei înşişi să nu ajungă 
vreodată în situaţia lor grea. Dar cel mai rău lucru nu este ca toți 
oamenii să fie duşmanii tăi, ci ca duşmanul tău să fie însuşi Dumnezeu. 
Dacă e aşa, ce nădejde şi ce mângâiere îţi mai rămâne? 

Spune-mi, ce bogăţie este să nedreptăţeşti? Tu, cel care 
nedreptăţeşti, eşti bogat sau eşti asemenea celor întemnițați? Eu zic că eşti 
într-o stare mai jalnică decât a acelora. Şi ştii de ce? Pentru că întemnițaţii 
şi-au pierdut libertatea trupului, pe când tu ai pierdut-o pe cea 
sufletească. Ei sunt înlănţuiți fără voia lor, pe când tu eşti înlănţuit în 
lanţurile păcatului cu voia ta.” (Din vol. Problemele vieții, pp. 226- 
227) 


LĂCOMIA (remedii şi eliberarea din tirania ei) 


„Să îndepărtăm din sufletul nostru toată lăcomia; să ne lăcomim după 
bunurile cele de sus răpind, cu toată râvna, împărăţia cerurilor (Matei Il, 
12)”. (Omilii la Matei, omiha LXIX, IV, în col. PSB, vol. 23, p. 800) 


„În zadar se aplică medicamente la tumori şi la fistule dacă nu se 
opreşte curgerea puroiului, care produce plaga şi o măreşte în toate zilele; 
noi la fel, dacă nu ne oprim mâinile noastre de la lăcomie, dacă nu oprim 
cursul acestei boli crude, chiar când vom face milostenie, toate eforturile 
noastre vor rămâne zadarnice, fiindcă lăcomia astupă şi sufocă orice bine pe 
care-l produce milostenia şi-i face sufletului o rană mai adâncă şi mai 
periculoasă decât prima.” (Comentar la Evanghelia de la loan, omilia 
LXXXVIII, 3, p. 474) 


„Dar ce zic eu? Uzează şi de băi, îngrijeşte-ţi corpul, du-te şi în târg, 
al şi casă şi servitorii servească-te, fă uz şi de mâncăruri şi de băuturi, însă 


de peste tot locul alungă lăcomia, căci aceea este care face păcatul.” 
(Comentariile sau Explicarea Epistolei către Efeseni, omilia XIII, p. 133) 


LĂCOMIA PÂNTECELUI (manifestarea ei) 

„Se consideră a fi cea mai grozavă osândă — numită de doctori foame 
câinească (bulimie) — când cineva, îndopându-se întruna, nu se izbăveşte 
totuşi de a fi înfometat.” (Comentariile sau explicarea Epistolei a doua către 
Timotei, omilia VII, p. 80) 


„Când animalul este sătul se opreşte. Şi aşa este atunci forţa 
instinctului său încât în ciuda oricărei solicitări care-i este făcută în 
faţa oricărei păşuni care i se prezintă, el se întoarce de la ea şi o 
refuză. Urâtul lacom va merge până la cea mai neruşinată deplinătate, 
până la vomitarea neruşinată! Şi coborârea va fi constatată chiar de 
oaspeţii acestui neruşinat şi nefericit. Va fi făcut să mănânce şi să bea 
chiar atunci când foamea lui a fost potolită de multă vreme şi devenind 
animal o va face aceasta într-un alt fel. Când se vede un animal sătul, 
se fereşte de a-i arunca noi mâncăruri. Pentru ce? De teamă, se 
răspunde, de a-l îmbolnăvi. Privitor la cel lacom nu se mai are grijă şi 
este făcut să bea până la îmbătare, până la îmbolnăvire, până la 
moarte!” (Din vol. Bogățiile oratorice, p. 634) 


LĂCOMIA PÂNTECELUI (gravitatea) 


„Beţia şi îmbuibarea (...) îngreunând mintea şi îngrăşând trupul, 
robesc sufletul; îl asediază din toate părțile, nu-i lasă sănătoasă puterea de 
judecată, îl fac să se arunce în prăpăstii şi să lucreze totul împotriva 
mântuirii lui”. (Omilii la Facere, omilia |, IV, în col. PSB, vol. 21, p. 36) 


„Robia asta a pântecelui este mai rea decât orice osândă şi-l 
pedepseşte destul pe cel robit, chiar înainte de osânda lui Dumnezeu”. 
(Omilii la Matei, omilia XXI, II, în col. PSB, vol. 23, p. 274) 


„Nimic nu este atât de plăcut diavolului, ca desfătarea şi beţia, pentru 
că ele sunt izvorul şi mama tuturor păcatelor. Cu beţia şi îmbuibarea i-a 
făcut odinioară diavolul pe iudei să se închine la idoli (leş., 32, 1-6). Cu ele a 
aprins în sodomeni pofte nelegiuite (Fac., 19, 4-8), că spune profetul: 
Aceasta este fărădelegea sodomenilor, se răsfățau întru mândrie, în 
îimbuibare cu pâine şi în desfătări (lez., 16, 49). Cu ele a pierdut diavolul pe 
nenumărați alții şi i-a aruncat în iad. Ce rău nu săvârşesc beţia şi desfătarea? 
Face din oameni porci şi mai răi decât porcii. Porcul se tăvăleşte în noroi şi 
se hrăneşte cu murdărie, dar omul care bea şi se îmbuibează mănâncă la o 
masă mai dezgustătoare decât masa porcului; că la o astfel de masă pune la 

cale împreunări neîngăduite şi iubiri nelegiuite”. (Omilii la Matei, omila 
LVII, IV, în col. PSB, vol. 23, pp. 667-668) 


„... unde-i îmbuibare, acolo dănțuiesc demonii”. (Omilii la Matei, 
omilia LXX, IV, în col. PSB, vol. 23, pp. 808-809) 


„Stăpân eşti a mânca; deci rămâi stăpân, şi gândeşte-te a nu te face 
rob acestei patimi. Căci cel ce întrebuințează mâncarea precum se cade, 
acela este stăpân de dânsa, pe când cel ce mănâncă fără cumpătare, acela nu 
mai este stăpân, ci rob al mâncării care-l tiraniseşte.” (Comentariile sau 
Tâlcuirea Epistolei întâi către Corinteni, omulia XVII, p. 172) 


„Ai mâncat şi ai băut fără nici un frâu; ei, şi care este sfârşitul? Nimic, 
ci numai stricăciune.” (Comentariile sau Tâlcuirea Epistolei întâi către 
Corinteni, omilha XVII, p. 174) 


„Dacă, de pildă, ar trebui să aprinzi focul în cuptor, şi unul ar arunca în 
cuptor haine de mătase, şi ar îngrămădi acolo multe şi nemărginite horbote?%% 
delicate, şi apoi ar da foc cuptorului, iar un altul ar pune lemne de stejar şi de 
brad; ei bine, ce ar putea avea acela mai mult decât acesta? Nimic, ba chiar 
mai puţin. Şi pentru ce oare? De altfel, nimic nu ne împiedică a întoarce 
altminteri aceeaşi pildă. Dacă, zic, unul ar pune pe foc lemne, iar celălalt ar 
azvârli hoituri de dobitoace, apoi lângă care cuptor ai sta tu cu plăcere? 
Lângă cel cu lemne sau lângă cel cu hoituri? Desigur că lângă cel cu lemne, 
fiindcă acesta arde după fire şi este o plăcută privelişte celor ce văd - pe când 
celălalt, prin fumul puturos, prin duhoarea împrăştiată din arderea sângelui şi a 
oaselor, te-ar alunga şi pe tine, şi pe toţi cei de pe lângă tine. 

Te-ai înfiorat auzind şi te-ai îngreţoşat de acel cuptor? Ei bine, astfel 
sunt pântecele celor bogați. Căci în asemenea pântece mai mult putregai ar găsi 
cineva decât în cuptorul acela, şi vânturi puturoase, şi scurgeri necurate, şi în fi- 
ecare părticică nemistuire multă, din pricina lăcomiei. Căci nefiind de ajuns 
căldura cea firească spre a le mistui pe toate, toate mâncărurile stau în pântece 
şi pricinuiesc multă greață. Cu ce ar putea cineva asemănă pântecele acelora? 
Insă nu vă îngreuiați faţă de aceste vorbe, ci dacă poate nu grăiesc adevărul, 
dovediți-mi. 

Aşadar, cu ce ar putea cineva asemui aceste pântece? Căci nici sunt de 
ajuns cele spuse spre a arăta ticăloşia unor astfel de oameni. Am găsit deci şi 





*% 'Tâlcuirea Arhim. Theodosie Athanasiu: Dantele. (n.s. 1, p. 126) 

o altă asemuire. După cum se întâmplă cu haznalele când, dacă arunci într-una 
gunoaie de bălegar, de iarbă, de trestie, bucăţi de pietre şi de noroi, o înfunzi, 
şi la urmă se scurge pe deasupra şiroiul de murdării, aceasta se petrece şi cu 
pântecele omului. Că fiind închis el dedesubt, apoi cele mai multe din aceste 
materii băloase şi vătămătoare dau în clocot deasupra. Nu însă tot aşa se pe- 
trece cu cei săraci; ci precum pâraiele cele curate şi cristaline, ieşind din 
matca lor, udă grădini şi raiuri, tot aşa şi pântecele săracilor sunt curate de pri- 
sosurile sau rămăşiţele din pântecele bogaţilor. 

Dar nu la fel sunt cele ale bogaţilor, sau bine zis ale celor ce se 
dezmiardă şi se îmbuibă, ci sunt încărcate de materii vântoase, de bale, de 
venin, de sânge stricat, de vânturi puturoase, şi de altele de acest fel. Pentru 
aceea nimeni trăind întruna în desfătări nu poate fi sănătos, ci veşnic va fi 
bântuit de boale. 

Pentru care cu plăcere 1-aş întreba: Pentru ce oare ni s-au dat 
mâncărurile? Pentru ca noi să ne vătămăm, sau să ne hrănim? Pentru ca să fim 
bolnavi, sau să fim sănătoşi şi în putere? Fireşte că pentru ca să ne hrănim, să 
fum sănătoşi şi puternici. Pentru ce dar rău le folosiți, pricinuindu-vă prin ele 
boli în trupul vostru?” (Tâlcuiri la Epistola a doua către Corinteni, omilia 
XII, pp. 126-127) 


„„Să mâncăm şi să bem, că mâine vom muri (sata 22, 13). Aşa grăiau 
mulți iudei pe vremea proorocilor. Dar nu e deloc de mirare ca iudei să 
grăiască aşa, căci dumnezeul lor este pântecele; iar slava lor, întru ruşinea 
lor (Filipeni 3, 19). Dar, ca după venirea harului, după darea învăţăturii care 
porunceşte dispreţuirii celor din lumea aceasta, după atâta desăvârşire şi 
atâta luare-aminte în viaţă, să mai fie încă şi acum unii care să strige aceleaşi 
cuvinte, dacă nu chiar în cuvintele lor, dar cu faptele, ei bine, o asemenea 
purtare câtă osândă nu merită? Da, sunt, sunt într-adevăr unii care socotesc 
că pentru asta au fost aduşi în lume, ca să se desfăteze, ca să mănânce până 
plesnesc de prea sătui, ca să se îngraşe, pentru ca astfel la plecarea din lumea 
aceasta să pregătească masă mai îmbelşugată viermilor cu trupurile lor.” 
(Despre soartă şi Providenţă, cuvântul VI, în vol. Omilii la săracul Lazăr. 
Despre soartă şi Providenţă..., p. 197) 


„Ce iertare mai avem când alții nu pot să aibă nici hrana cea de 
trebuință, iar noi mâncăm mai mult decât ne trebuia?” (Despre soartă şi 
providenţă, cuvântul VI, în vol. Omilii la săracul Lazăr. Despre soartă şi 
Providenţă..., p. 201) 

„Adevărat, nimic nu este mai îndrăgit de diavol ca îmbuibarea 
pântecelui cu multă mâncare şi băutură şi, în general, ca desfătările 
materiale, care-l preschimbă pe om în porc sau în ceva şi mai rău. Căci 
porcul, măgarul, câinele şi toate animalele necuvântătoare nu mănâncă şi 
nu beau niciodată mai mult decât au nevoie, iar omul cuvântător, cel 
cinstit cu chipul lui Dumnezeu, devine necuvântător, depăşind măsura. 
Tot el, desigur, dacă are animale, nu le sileşte niciodată să mănânce ori 
să bea mai mult decât vor. Şi dacă-l întrebi ele ce, îți va răspunde: Ca să 
nu pățească vreun rău şi să sufere. Pentru sine însuşi, însă, nu ia 
această măsură. Astfel suferă mereu. Căci urmările îmbuibării 
pântecelui şi beției — mai ales ale beției - durează mult. (Din vol. 
Problemele vieţii, pp. 149-150) 


„La ce degradare şi coborâre ne fac să coborâm excesele mesei! 
Noi coborâm la nivelul animalului. Ea nu are altă preocupare decât să- 
şi caute păşunea sa; ea nu are bucurie decât atunci când o devorează, 
strigăte scoate când este lipsită de ea, mânia şi-o arată când se luptă 
pentru ea. Întrebaţi-l pe omul rob al patimilor mesei şi al vinului unde 
merg gândurile spiritului său şi aspiraţiile inimii sale, unde-şi pune el 
bucuriile inimii sale, unde-şi pune el şi unde încep necazurile sale; 
totdeauna cuvântul dispreţuitor al sfântului Pavel ne va veni: 
dumnezeul lor este pântecele.” (Din vol. Bogăţiile oratorice, p. 633) 


LĂCOMIA PÂNTECELUI (urmările dăunătoare) 


„Nu vedeţi, oare, în fiecare zi nenumăratele boli pe care le aduc 
mesele îmbelşugate şi lăcomia cea fără de măsură? De unde durerile de 
picioare? De unde durerile de cap? De unde creşterea sucurilor stomacale 
vătămătoare? De unde celelalte nenumărate boli? Nu, oare, din pricina 
necumpătării şi din pricină că turnăm în noi mai mult vin decât trebuie? 
După cum o corabie în care intră apă se scufundă îndată şi se îneacă, tot aşa 
şi omul când se pune pe băut şi pe îmbuibare se aruncă în prăpastie, 1 se 
întunecă mintea, stă ca un cadavru însuflețit; rele poate face adeseori, dar 
când e vorba de făcut bine nu se deosebeşte întru nimic de un mort”. (Omilii 
la Facere, omilia X, II, în col. PSB, vol. 21, pp. 117-118) 


„... ŞI tulburările din trupurile noastre se datoresc lăcomiei la 


mâncare; când organele trupului nostru sunt silite să depăşească 
hotarele lor fireşti şi să lucreze peste măsură, atunci se nasc în trupul 

nostru nenumărate boli şi moarte chinuitoare”. (Omilii la Matei, omilia X, 
VII, în col. PSB, vol. 23, p. 129) 


„După cum spinii sângerează mâinile, ori din ce parte i-ai apuca, tot 
aşa şi îmbuibarea vatămă şi picioarele şi mâinile şi capul şi ochii şi, pe scurt, 
toate mădularele. Îmbuibarea este stearpă şi fără de rod, ca şi spinul, dar 
pricinuieşte mai cumplite dureri decât spinul şi vatămă părțile cele mai de 
seamă ale trupului: îl îmbătrâneşte înainte de vreme, îi slăbeşte simțurile, îi 
întunecă, judecata, îi betejeşte mintea sprintenă mai înainte, îi vlăguieşte 
trupul, face depozit plin de murdărie, adună în jurul lui roi de suferințe, 
îngreuiază cu mult povara şi face încărcătura mai mare decât puterile lui. De 
aici căderile lui dese şi nenumărate şi naufragiile lui repetate. Spune-mi, 
pentru ce-ţi îngraşi trupul? Crezi că vrem să te aducem jertfă? Crezi că vrem 
să te servim la masă? Păsările le îngrăşăm bine, dar mai bine spus nici pe 
acelea nu le îngrăşăm prea mult, că dacă sunt prea grase vatămă sănătatea. 
Atât de mare rău e îmbuibarea, încât vatămă şi pe animale. Într-adevăr, dacă 
îmbuibăm prea mult animalele, le facem să nu ne mai fie de folos nici nouă, 
nici lor. Din pricina grăsimii o parte din mâncăruri rămân nemistuite şi 
stomacul le aruncă afară; şi dimpotrivă, animalele pe care nu le îmbuibăm, 
dar pe care am putea spune că le ținem la post, cărora le dăm mâncare cu 
măsură, pe care le punem la treabă şi le muncim, acele animale ne sunt de 
mare folos şi nouă şi lor şi pentru hrană şi pentru alte treburi. Sunt mai 
sănătoşi oamenii care se hrănesc cu animale slabe. Şi dimpotrivă, oamenii 
care se hrănesc cu animale îngrăşate se aseamănă cu ele, ajung greoi, 
predispuşi la boli şi-şi fac mai cumplit lanţul care-i încercuie. Nu este un 
duşman mai mare pentru trup decât îmbuibarea. Nimic altceva nu-l vatămă 
atâta, nimic nu-l sfâşie, nu-l doboară şi nu-l strică mai mult. De aceea trebuie 
să ne mirăm mai ales de prostia acestor oameni, că n-au nici atâta milă de 
stomacurile lor câtă milă au alții de burdufurile de vin. Negustorii de vin nu 
pun prea mult vin în burdufuri de teamă să nu plesnească,; lacomii însă nu au 
nici atâta grijă de nenorocitul lor stomac; ci după ce-l îndoapă până să 
plesnească mai toarnă în el şi vin până ce dă afară pe urechi, pe nas şi pe gât. 
Îndoită vătămare îşi pricinuiesc cu asta: îşi vatămă şi duhul, dar şi puterea 
care rânduieşte viaţa trupului. Nu ţi-a fost dat de asta gâtlejul ca să ţi-l umpli 
până la gură cu vin stricat şi cu alte stricăciuni! Nu pentru asta, omule, ci ca 
să cânți mai cu seamă lui Dumnezeu, să înalți sfinte rugăciuni, să citeşti 
legile dumnezeieşti, să dai sfaturi folositoare semenilor tăi. Dar tu, ca şi cum 
l-ai fi primit pentru altceva, nu laşi gâtului nici o clipă de răgaz pentru o 
astfel de slujbă sfântă, ci îl supui toată viaţa acestei robii amare a pântecelui. 
Te asemeni cu un om care a primit o chitară cu corzile de aur, bine acordate, 

dar omul acela, în loc să cânte cu ea melodii încântătoare, o acoperă cu 
murdărie omenească şi noroi. N-am numit mâncarea murdărie omenească, ci 
îmbuibarea, neînfrânarea la mâncare şi băutură. Nu mai este mâncare 
mâncatul peste măsură, ci numai vătămare. Numai stomacul a fost dat să 
primească mâncărurile; gura, gâtlejul, limba au un alt rost, cu mult mai 
mare. Dar, mai bine spus, nici stomacul n-a fost dat numai pentru primirea 
mâncărurilor, ci pentru primirea cu măsură a mâncărurilor. Stomacul însuşi 
ne spune, strigând în fel şi fel de chipuri când îl încărcăm peste măsură din 
pricina lăcomiei noastre. Dar nu numai că ne strigă, ci se şi răzbună pentru 
nedreptatea ce-i facem, pedepsindu-ne cumplit. În primul rând ne pedepseşte 
picioarele, pentru că ele ne poartă şi ne duc la acele ospeţe rele; apoi ne 
leagă mâinile, care îi slujesc, pentru că ele bagă în el atât de multe şi atâtea 
feluri de mâncăruri. Multora din pricina îmbuibării li s-au strâmbat gura, 
ochii şi capul. Şi după cum o slugă, căreia 1 s-a poruncit să facă ceva peste 
puterile sale, de deznădejde, ocărăşte pe cel care i-a dat porunca, tot aşa şi 
stomacul, silit să primească mai mult decât poate ţine, îi ruinează şi 
îmbolnăveşte şi creierul odată cu celelalte mădulare. Bine a rânduit 
Dumnezeu ca să se nască o boală atât de grea din pricina necumpătării, 
pentru ca atunci când nu vrei să filozofezi să te înveţi să fii cumpătat fără de 
voie, de teama unei boli atât de cumplite. 

Știind toate acestea să fugim de îmbuibare, să căutăm să fim cumpătaţi 
la mâncare şi la băutură, ca să ne bucurăm şi de sănătatea trupului şi, 
scăpând sufletul de orice boală, să avem parte şi de bunătățile ce vor să fie”. 
(Omilii la Matei, omilia XLIV, IV, în col. PSB, vol. 23, pp. 527-528) 


„Spintecă, te rog, cu mintea, stomacul unui om care se îmbuibează cu 
atâtea mâncăruri şi băuturi! Vei vedea că e o ladă de gunoi, o hazna 
necurată, un mormânt văruit. Îmi este ruşine să spun ce se întâmplă cu el mai 
departe: ghiorăiturile cele dezgustătoare, vărsăturile, ieşirile pe jos şi pe 
sus”. (Omilii la Matei, omiha LXX, IV, în col. PSB, vol. 23, pp. 808-809) 


„De aceea a postit şi lisus, nu că avea nevoie de el, ci ca să ne înveţe 
pe noi. Pentru că păcatele săvârşite înainte de botez au adus robia pântecelui, 
lisus - ca un doctor priceput, care porunceşte unui bolnav pe care l-a făcut 
sănătos să nu mai săvârşească faptele din pricina cărora s-a îmbolnăvit - 
introduce după botez postul. Pe Adam neînfrânarea pântecelui l-a izgonit din 
rai, ea a adus potopul pe timpul lui Noe; ea a pogorât trăsnete peste 
sodomeni. Cu toate că păcatul sodomenilor era desfrâul, totuşi în 
neînfrânarea pântecelui îşi au originea şi o pedeapsă şi alta. Acest lucru l-a 
lăsat pe lezechiel să se înțeleagă, când a spus: Aceasta era fărădelegea 

sodomenilor: erau mândri, se îmbuibau cu pâine şi trăiau numai în chefuri 
şi în desfătări (lez., 16, 49). Aşa au ajuns şi iudeii să săvârşească cele mai 
mari păcate; de la beție şi de la trai bun au alunecat în fărădelegi”. (Omilii la 
Matei, omilia XIII, II, în col. PSB, vol. 23, p.154) 


„Căci Dumnezeu a pus în noi pântecele ca un fel de râşniță, dându-i o 
putere potrivită şi rânduindu-i o anumită măsură pe care el să-o râşnească în 
fiecare zi. Dar dacă cineva îi pune mai mult, apoi el atunci se face nelucrător 
şi trândav şi totul se vatămă. De aici vin bolile şi slăbiciunile, şi sluțeniule 
trupului, căci nu numai bolnăvicios face pe trup desfătarea, ci chiar pe cel 
mai frumos şi mai drăgălaş îl preface în slut şi pocit atunci când cineva 
sughiță şi râgâre întruna cu dezgust, când iese dintr-însul putoare de vin 
oțetit, când se înroşeşte la față mai mult decât trebuie, când strică rânduiala 
cea cuvenită femeii şi-şi pierde orice podoabă şi bună cuviință, când trupul 
se face moleşit şi fleşcăit din pricina multei băuturi, genele ochilor îi sunt 
roşii ca sângele şi umflate, când duce cu sine o grăsime mai mult decât 
trebuie, când trupul este cărnos peste măsură, apoi poți pricepe câtă 
îngrețoşare vine de aici. Eu am auzit chiar pe doftori spunând că desfătările 
şi îmbuibările trupului împiedică pe cineva a se ridica la o înălțime cât de 
mică, suflarea fiindu-i greoaie şi întreruptă prin mulțimea cărnurilor de pe 
trup. 


Ce ar putea spune cineva de durerile de picioare care izvorăsc de aici, 
de reumatismele ce se răspândesc în tot trupul şi de celelalte boli ce se nasc 
din îngrăşarea trupului? Nimic nu este atât de greţos ca un bărbat, şi mai cu 
seamă ca o femeie grasă! Pentru aceea la femeile cele sărace mai multă 
frumuseţe ar putea vedea cineva, căci ele mănâncă mâncăruri simple şi nu de 
cele greoaie. Căci nevoinţa zilnică, oboselile, necazurile lor, mâncarea lor 
cea cumpătată şi hrana cea simplă le aduc lor bunăstare şi chiar frumuseţea 
trupului. Dar dacă vei spune de plăcerea dezmierdărilor, apoi aceasta o vei 
găsi la oamenii cumpătaţi numai până la gâtlej, căci o dată cu limba care le 
vorbeşte va dispărea acea plăcere, lăsând în urmă-i multă greață. Nu te uita 
la cei ce se dezmiardă în mâncăruri şi băuturi numai când sunt culcați, ci mai 
cu seamă când sunt treji ia-te după dânşii, şi atunci vei vedea trupuri mai 
mult de fiare sălbatice şi de dobitoace decât de oameni. Vei vedea atunci pe 
unii cu durere de cap, pe alții căscând întruna şi întinzându-se, pe alții 
ținându-se de gât şi având nevoie de paturi, de aşternuturi şi de linişte mare. 
Găsindu-se tulburați ca şi în timp de mare furtună, şi având nevoie de 
ajutorul altora, doresc a ajunge iarăşi în starea în care erau mai înainte de a 
se îmbăta, întocmai ca şi femeile cele îngreunate, tot aşa şi dânşii de-abia 

poartă pântecele cel încărcat, şi de-abia se mişcă, de-abia zăresc câte ceva, 
de-abia bolborosesc câte ceva din gură — şi toate de-abia. De cumva s-ar 
întâmpla să doarmă, apoi prin somn văd o mulțime de visuri necuvioase şi 
încărcate de mu de năluciri. 


Dar cine ar putea încă spune de cealaltă nebunie a acestora, adică de 
nebunia curviei? Căci şi aceasta îşi are izvoarele tot în desfătare. Și după 
cum nechează armăsarii cei îmbuibaţi, tot aşa şi aceştia, ațâţaţi de beţie ca de 
o streche, sar peste toți şi zburdă mai grozav decât aceia, făcând multe alte 
necuviinţe, care nu este slobod nici a le grăi, căci la urmă nici nu mai ştiu ce 
fac. Nu însă tot aşa se întâmplă şi cu cel ce nu se desfătează, ci el şade ca 
într-un liman privind naufragiul altora şi se bucură de o plăcere curată şi 
necontenită, petrecându-şi viaţa în slobozenie. 


Acestea dar ştiindu-le, iubiţilor, să fugim de ospeţele cele necurate ale 
desfătării şi să ne hrănim cu mâncăruri simple, ca astfel găsindu-ne bine şi 
trupeşte, şi sufleteşte, să săvârşim toată virtutea şi să ne putem învrednici de 
bunătățile viitoare.” (Comentariile sau Tâlcuirea Epistolei întâi către 
Corinteni, omiha XXXIX, pp. 433-434) 


„Nu poate marea pricinui atâtea răutăți când iese din hotarele ei câte 
poate pricinui sufletului nostru şi chiar trupului un pântece neînfrânat. Marea 
se revarsă peste tot pământul, iar pântecele peste tot corpul. Pune însă hotar 
pântecelui precum Dumnezeu a pus nisipul hotar mării!” (Omilii la Epistola 
către Filipeni, omiha a XIV-a, pp. 241-242) 


„Corpul nostru nu se vatămă atât prin foame, cât prin saţiu peste 
măsură. Mai uşor îl voi moleşi şi slăbănogi prin îmbuibare, decât prin foame. 
Astfel deci foamea este mai suportabilă decat îmbuibarea, căci de foame 
poate răbda cineva şi douăzeci de zile, pe când dacă este deprins cu 
îmbuibarea, nici chiar două zile. Cu foamea luptându-se în continuu cei de 
pe câmp, sunt totdeauna sănătoşi şi nu au nevoie de doctori, pe când cei 
îmbuibaţi nu ar putea trăi dacă nu ar chema în continuu pe doctori, ba încă 
de multe ori nici nu ţin seama de poveţele lor.” (Comentariile sau 
Explicarea Epistolei către Coloseni, omilia |, p. 13) 


„Oare dezmierdarea în mâncări nu este împiedicată? Ba încă foarte 
tare. Şi de ce a fost împiedicată dacă a fost făcută de Dumnezeu spre 
împărtăşire? Pentru că şi pâinea a făcut-o, însă necumpătarea în mâncarea ei 
a împiedicat-o; şi vinul l-a făcut, însă necumpătarea în băutură a împiedicat- 

o. Apostolul nu porunceşte a se depărta de dezmierdare în bucate ca de ceva 
necurat, ci pentru că prin necumpătare moleşeşte sufletul.” (Tâlcuiri la 
Epistola întâi către Timotei, omilia a XII-a, p. 123) 


„De aici izvorăsc curviile, de aici preacurviile, fiindcă pântecele 
flămând nu poate zămisli amoruri, şi chiar nici cumpătarea bine 
întrebuințată, în timp ce îmbuibarea este aceea care naşte poftele cele 
absurde, aceea este care moleşeşte trupul cu dezmierdările.” (Comentariile 
sau Explicarea Epistolei către Evrei, omilia XXIX, p. 349) 


„De pe urma îmbuibării cu mâncare şi băutură se nasc durerile de cap, 
durerile de stomac,  întunecarea minții,  buimăcelile,  amețelile, 
împăienjenirea ochilor şi încă alte dureri mai grozave decât acestea. Şi dacă 
ruşinea şi paguba aceasta s-ar mărgini numai la supărări de o zi! Dar în astfel 
de mese îşi au, mai ales, cauza bolile cel mai greu de vindecat. Care plăcere, 
deci, ar putea fi tot atât de mare cât de mari sunt necazurile pricinuite de 
chefuri şi îmbuibări? N-ar prefera, oare, orice om o viață cumpătată şi 
austeră, numai ca să scape de aceste boli şi necazuri?” (Despre Feciorie, 69, 
în vol. Despre /Feciorie, Apologia vieţii monahale, Despre creşterea 
copiilor..., p. 119) 


„Aş putea arăta şi în alt chip câtă pagubă, câtă neplăcere şi câtă ruşine 
atrag, după sine îmbuibarea şi chefurile dacă aş înşira toate bolile pe care le 
întipăresc în suflet chefurile. Bolile sufletului sunt cu mult mal multe şi cu 
mult mal cumplite decât bolile trupeşti. Din pricina îmbuibării şi a chefurilor 
oamenii ajung molâi, laşi, obraznici, îngâmfați, desfrânaţi, insultători, 
destrăbălaţi, mânioşi, cruzi mojici, lacomi, slugarnici şi, ca să spun pe scurt, 
nu sunt buni de nici o treabă de folos şi necesară. Cumpătarea are 
dimpotrivă, cu totul alte urmări.” (Despre Feciorie, 70, în vol. Despre 
Feciorie, Apologia vieții monahale, Despre creşterea copiilor..., p. 120) 


„După cum o corabie încărcată cu mărfuri mai mult decât poate lua se 
îneacă, împovărată fiind de greutatea încărcăturii, tot aşa şi sufletul, sau 
trupul nostru, când primeşte mâncăruri peste puterea lui, se încarcă prea mult 
ŞI, neputând suporta greutatea celor pe care le are în el, îneacă în oceanul 
pierzării şi căpitanul şi corăbierii şi cârmacii, şi călătorii şi pierde o dată cu 
el şi încărcătura. După cum unor corăbii încărcate prea mult nu le este de 
nici un folos nici liniştea mării, nici ştiinţa căpitanului, nici mulțimea 
corăbierilor, nici măiestria construcției, nici anotimpul prielnic al anului —, 
nefiindu-i nimic de folos unei corăbii atât de primejduite —, tot aşa, şi cu cei 

cărora le place să se desfăteze cu mâncăruri şi băuturi; nimic nu poate scăpa 
un suflet atât de primejduit, nici mulțimea gândurilor, nici învățătura, nici 
sfatul, nici îndemnurile, nici mustrările; nimic, nici înlesnirea celor viitoare, 
NICI ruşinea, nici învinuirea celor prezente; ci necumpătarea le biruie pe toate 
şi-l îneacă, aducând peste lacom, cu voia sau fără voia lui, noian cumplit de 
ape; că nu 1-a fost uşor să fugă.” (Despre soartă şi providență, cuvântul VI, 
în vol. Omilii la săracul Lazăr. Despre soartă şi Providenţă..., p. 198) 


„Da, îmbuibarea este o fiară sălbatică şi neîmblânzită; nu ne sfâşie 
scorpia sau şarpele într-atâta sânul, dacă le-am băga în sân, cât ne duce la 
pieire şi la distrugere pofta de îmbuibare şi desfătare. Fiarele acelea fac rău 
numai trupului; pofta de îmbuibare, când pune stăpânire pe om, ne pierde şi 
sufletul o dată cu trupul. De aceea, să fugim de pofta aceasta! Ca unor 
înţelepţi vă grăiesc. Dacă îmbuibarea aduce vreun folos, să nu mă ascultați, 
să nu vă lăsați înduplecaţi de cuvintele mele! Dar dacă spusele mele sunt 
adevărate, dacă îmbuibarea vatămă totul, dacă-i cea mai mare ruşine, cruțaţi- 
vă atunci vigoarea trupului vostru şi sănătatea sufletului.” (Despre soartă şi 
providenţă, cuvântul VI, în vol. Omilii la săracul Lazăr. Despre soartă şi 
Providenţă..., pp. 200-201) 


„Și putem spune că cel ce-şi îmbuibează pântecele simte plăcere 
adevărată, îngurgitând mâncăruri multe şi variate? Dar când există plăcere 
adevărată? Când mai întâi există dorinţa şi apoi urmează satisfacerea ei. 
Dacă, însă, este urmărită, o desfătare fără să existe dorință sau dincolo de 
hotarele dorinţei, atunci mulţumirea pricinuită de plăcere dispare. 

Aşa cum o corabie, când este încărcată cu mai multe mărfuri decât 
poate rezista, se scufundă, la fel şi trupul nostru, atunci când primeşte 
mai multă hrană decât are nevoie, se scufundă în nenorocire. Corabia 
împovărată nu este ajutată nici de buna construcție, nici de vremea 
favorabilă, nici de îndemânarea căpitanului, nici de mulțimea marinarilor. 
Și celor ce se dedau desfătărilor materiale şi sunt lacomi la mâncare şi 
băutură, nu le sunt de folos sfaturile şi poveţele, nici prevestirile şi 
amenințările, nici frica de moarte şi de iad. Ai zice că nu mănâncă 
pentru a trăi, ci trăiesc pentru a mânca. Aşadar, după ce-şi 
îmbuibează pântecele şi îşi îngraşă trupul, pleacă din viaţa aceasta, 
nereuşind altceva decât să-şi pregătească trupul pentru un ospăț mai 
bogat al viermilor. Căci îngrăşarea, de vreme ce provoacă multe boli, duce 
deseori la o moarte timpurie. Am putea spune că mesele bogate sunt mai 
rele decât otrăvurile. Deoarece otrăvurile îi omoară iute şi fără dureri pe 
cei care le iau, pe când mesele bogate dau naştere unei vieți mai rele 

decât o mie ele morţi, pentru că ele îl omoară lent pe om. Şi cei care suferă 
de alte boli sunt compătimiţi de mulți, pe când cei ce suferă de boli 
provocate de multa mâncare şi băutură nu pot fi compătimiţi de oameni, 
chiar dacă ei ar vrea, întrucât ei singuri îşi provoacă bolile, se îndreaptă cu 
voia lor spre prăpastia relelor. 

O fiară sălbatică nu ne poate vătăma atât de mult precum dorinţa 
desfătărilor materiale. Căci fiara ne poate sfâşia doar trupul, pe când 
dorinţa desfătărilor materiale, când se sălăşluieşte în inima noastră, 
împreună cu trupul ne nimiceşte şi sufletul.” .” (Din vol. Problemele 
vieţii, pp. 147-148) 


„Ce se întâmplă când cineva se străduieşte să cânte la o liră ale 
cărei corzi nu sunt bine întinse? Oricâtă iscusinţă ar avea el, nimic nu 
izbuteşte. Corzile slabe nu-i vor lăsa degetele să-şi arate îndemânarea. 
La fel se întâmplă şi cu trupul. Când este slăbit şi moleşit de desfătările 
materiale, nu lasă sufletul să sporească duhovniceşte.” (Din vol. 
Problemele vieţii, p. 149) 


„Fiindcă pretutindeni, ce este măsurat este pofiit, iar ce este peste 
măsură, nu. Căci vezi: peste o scânteie mică pune sarcină mare de lemne şi 
nu vei vedea foc care să strălucească, ci fum foarte urât. Peste un bărbat 
foarte tare şi mare pune o sarcină care să covârşească puterea lui şi îl vei 
vedea împreună cu sarcina zăcând jos şi aruncat. Pune încărcătură multă 
într-o corabie şi cumplită ai făcut sfărâmarea er. (Din Cuvântul 35 la 
Faptele Apostolilor, în vol. Puţul şi Împărțirea de grâu, p. 240) 


„Ceea ce am spus adeseori spun şi acum. După cum folosirea cu 
măsură a hranei aduce multă sporire şi sănătăţii trupului şi bunei aşezări a 
sufletului, tot aşa abuzul îl vatămă pe om din ambele părți. Căci îmbuibarea 
şi beţia moleşesc vigoarea trupului şi vatămă sănătatea sufletului. De aceea 
să fugim de lipsa de măsură şi să ni fim uşuratici faţă de mântuirea noastră. 
Dar ştiind că rădăcină a tuturor relelor este lipsa de măsură, s-o ucidem fără 
înduplecare. Ca dintr-un izvor, aşa ţâşnesc din desfătare şi din beţie toate 
chipurile păcatului; şi ceea ce este pentru foc materia inflamabilă, sunt 
desfătarea şi beţia pentru alunecarea în păcat. Şi după cum abundența 
lemnelor aprinde mai tare focul şi ridică mai sus flacăra, tot aşa îmbrățişarea 
desfătării şi beţiei duce la sporirea focului păcatelor.” (Îndemnul aceluiaşi ca 
să ne depărtăm de desfătări, de lux şi de beţie mai mult decăt orice, buna 
măsură. Cuvânt către neofiţi, în vol. Cateheze baptismale, p. 83) 

„Dacă mâncatul, cât e de trebuinţă, este sănătate, e clar că îmbuibarea- 
1 maica bolii şi a slăbiciunilor şi naşte în noi patimi care întrec chiar şi 
meşteşugul doftoricesc. Fiindcă şi umflările de picioare, şi durerile de cap, şi 
slăbirea vederii, şi durerile de mâini, şi tremurăturile, şi slăbiciunile ori 
leşinurile, şi gălbenarea, şi frigurile îndelungate, şi fierbințelile, într-un 
cuvânt, toate celelalte nenumărate — că nu este timp a le înşirui pe toate — nu 
se ivesc din viețuirea cumpătată şi înţeleaptă, ci din plăcerea gâtlejului şi 
lăcomia pântecelui”“. Iar dacă vrei să vezi că şi bolile sufletului se nasc de 
aici, îţi vei da seama că lăcomiile, dezmierdările, tristeţea, moliciunea, 
desfrâul şi toată neştiința aici îşi au începutul. Căci cu nimic nu sunt mai 
bune decât măgarii sufletele care se desfată din astfel de mese, de vreme ce 
sunt hărțuite de asemenea fiare. Ca să nu mai spun câte întristări şi neplăceri 
au cei ce stăruie în desfătări. Dar pe toate nu este cu putinţă să le spun. 
Totuşi voi dezvălui una şi, din aceasta, care este de căpetenie, vă voi arăta 
totul. Niciodată nu au plăcere şi nu se bucură de mesele cele încărcate şi 
scumpe pe care le înfulecă. Fiuindcă după cum folosirea doar a hranei de 
trebuință este maica sănătăţii, tot aşa este şi a plăcerii. Pe când lăcomia, după 
cum e maica bolilor, la fel este şi izvorul şi rădăcina hpsei de plăcere. Dacă 
eşti sătul, nu mai poate fi nici o poftă. lar dacă nu mai ai nici o poftă, cum ar 
mai putea fi plăcere? Pentru aceea, să-i socotim pe săraci nu doar mai 
înţelepţi şi mai sănătoşi decât pe bogaţi, ci şi plini de mai multă veselie.” (Ce 
este Mie şi ţie femeie? Nu a venit încă ceasul Meu, în vol. Cateheze 
maritale, pp. 137-139) 


„Aşa este din experienţa zilnică, masa bogată ucide spiritul, şi 
niciodată omul plin de hrană nu se va ridica la strălucirea gândirii.” 
(Din vol. Bogățiile oratorice, p. 501) 


LĂCOMIA PÂNTECELUI (remedii) 





269 rar ua: i zi) et EC ă ich a 04 
Tâlcuirea Pr. Marcel Hancheş: Nu trebuie să mâncăm mult ca să fim moleşiţi lăuntric, 


ci este de ajuns, spre a ne pierde trezvia, şi numai să mâncăm alimente ce ne plac şi ne 
îndulcesc: fineţuri şi fantezii culinare de care, azi mai mult decât oricând, dăm la tot 
pasul. Acelaşi principiu al dorinţei de calitate (în cazul hranei, îndulcirea gâtlejului), cât 
şi de cantitate (în cazul hranei, lăcomia pântecelui) guvernează şi celelalte compartimente 
ale viețuirii noastre. Azi nu mai căutăm stricta necesitate, ci calitatea mărfii, fără a 
observa şi modificările inconştiente ce se produc în mentalul nostru din pricina acceptării 
modului lumesc de a fi şi a valorilor seculare. De aici ni se nasc toate bolile sufleteşti şi 
trupeşti. (n.s. 315, p. 138) 

„Că n-am fost aduşi pe lumea aceasta numai ca să bem şi să mâncăm. 
Nu trăim ca să bem şi să mâncăm, ci mâncăm şi bem ca să trăim. Să nu 
răsturnăm ordinea, nici să slujim stomacului şi plăcerilor trupeşti, ca şi cum 
pentru asta am fi fost făcuţi, ci, gândindu-ne la vătămarea ce-o avem de aici, 
să potolim mişcările trupului, să nu ne trândăvim şi să nu îngăduim trupului 
să se ridice împotriva sufletului”. (Omilii la Facere, omiha XXII, VII, în col. 
PSB, vol. 21, p. 271) 


„- Cum trebuie, dar, să-l biruim pe diavol? 

- Aşa cum ne-a învăţat Hristos, alergând la Dumnezeu. Nici în vreme 
de foamete să nu ne simțim zdrobiţi, având încredere în Cel Ce ne poate 
hrăni şi cu cuvântul; nici când primim bunătăţi să nu ispitim pe Cel Ce ni le- 
a dat, ci să ne mulţumim cu slava cea de sus, nepunând preţ pe slava 
omenească; în sfârşit, în toate împrejurările, să disprețuim tot ce depăşeşte 
trebuința. Că nimic nu ne face să ne supunem atât diavolului ca dorinţa de a 
avea mai mult, ca lăcomia”. (Omilii la Matei, omiha XIII, IV, în col. PSB, 
vol. 23, p. 159) 


„Cumpătarea la mâncare şi băutură nu are aceste urmări; alungă 
departe aceste neajunsuri; este pricinuitoare de sănătate şi de bunăstare 
trupească. lar dacă urmăreşti plăcerea, vei găsi mai multă plăcere în 
cumpătare decât în chefuri şi îmbuibări. În primul rând, ne înzdrăveneşte 
trupul şi nu îngăduie să vină peste trup nici una dintre, care prin ele însele, şi 
chiar numai una dintre ele, sunt în stare să stingă şi să taie din rădăcină orice 
plăcere. În al doilea rând, cumpătarea produce mai multă plăcere decât 
chefurile şi îmbuibările chiar cu ajutorul mâncărurilor de care se foloseşte. 

- În ce chip? 

Iată cum. Pofta este aceea care dă naştere plăcerii, iar pofta nu ne vine 
nici când suntem ghiftuiţi, nici când suntem sătui, ci când ne este foame şi 
când mâncăm puţin. La ospeţele bogaților pofta nu-şi face apariția; dar 
întotdeauna e de față la mesele săracilor; la mesele săracilor, pofta picură 
atât de multă miere în mâncăruri cât nu pot să toarne bucătarii şi oamenii 
care ştiu să pregătească şi să întindă mesele bogaților. Bogaţii mănâncă fără 
să le fie foame beau fără să le fie sete şi se bagă în așternuturi înainte de a 
simţi nevoia somnului. Oamenii cumpătați şi săracii mănâncă, beau şi se 
culcă după ce mai întâi simt nevoia de a mânca, de a bea şi de a dormi. 
Această nevoie le măreşte mal mult decât orice plăcerea.”(Despre Feciorie, 
70, în vol. Despre Feciorie, Apologia vieții monahale, Despre creşterea 
copiilor..., pp. 119-120) 

„... să suprimăm mâncărurile cele de prisos, să le tăiem pe acelea care 
sunt în afara trebuinţei.” (Despre soartă şi providenţă, cuvântul VI, în vol. 
Omilii la săracul Lazăr. Despre soartă şi Providenţă..., p. 201) 


„Hotar al desfătării noastre la mâncare să ne fie mâncarea care nu 
vatămă, mâncarea care ne poate potoli foamea fără să ne facă rău! Mai mult 
să nu căutăm! lar dacă trebuie să spun un lucru minunat, împotriva părerii 
oamenilor, totuşi şi adevărat, dacă urmărim plăcerea, apoi aceasta o găsim 
mai degrabă în cumpătare decât în îmbuibare. Ascultă c-am să-ţi spun cum 
că plăcerea pricinuită de cumpătare e mai mare şi mai uşor de dobândit decât 
cealaltă plăcere. Plăcerea pricinuită de îmbuibare nu poate dura mult, şi nici 
nu găseşte totdeauna mâncăruri potrivite ei; plăcerea pricinuită de cumpătare 
poate dura prin starea potrivnică îmbuibării. 

- Cine a spus asta? 

- Unul care s-a desfătat cel mai mult cu de toate! Sufletul sătul 
disprețuieşte fagurii, iar sufletului flămând chiar şi lucrurile amare i se par 
dulci (Proverbe 27, 7). Vezi cum plăcerea aceea se poate satisface uşor cu 
puţine şi cu de toate, pe când aceasta deloc? Dacă nici fagurii nu ne 
mulțumesc, atunci ce mâncare poate fi mai dulce? Dacă cea mai dulce dintre 
mâncăruri nu ne poate face plăcere, atunci care mâncare ne mai poate face 
plăcere? Deci, dacă urmărim plăcerea, să ştiţi că o găsim mai degrabă în 
cumpătare.” (Despre soartă şi providență, cuvântul VI, în vol. Omilii la 
săracul Lazăr. Despre soartă şi Providenţă..., pp. 201-202) 


„Ce dai viermelui masa strălucită? 

De ce înmulţeşti puroaiele? 

De ce aşezi izvoare de sudori şi de putoare? 

Ce te faci pe tine netrebnic spre toate?” (Din Cuvântul 27 la Faptele 
Apostolilor, în vol. Puţul şi Împărțirea de grâu, p. 228) 


LEGEA (civilă) 


„Avem (...) nevoie de legi care pe cetăţenii răi să-i surghiunească, iar 
pe cei buni să-i distingă şi să nu-i lase pe cei răi să se ridice împotriva celor 
buni. Dacă cineva ar pune într-o cetate legi care dau multă îngăduință 
hoților, totul s-ar răsturna, dacă soldaţii nu s-ar folosi de irascibilitatea spre 
ceea ce se cuvine, totul s-ar vătăma; şi dacă fiecare lăsându-și rangul său l-ar 
urmări pe al altuia prin lăcomie s-ar strica buna rânduială.” (Cuvânt despre 
cum se cade să-şi crească părinţii copiii, în vol. Sfaturi pentru o educație 
ortodoxă a copiilor de azi..., pp. 109-110) 

LEPĂDAREA DE SINE 


„Să te lepezi de tine însuţi!, adică: Să n-ai nimic comun cu tine însuţi, 
ci să te dai primejdiilor, muncilor; aşa suflet să ai, ca şi cum n-ai suferi tu 
acestea, ci altul! Şi n-a spus: Să se tăgăduiască, ci: Să se lepede. Iar a te 
lepăda e mai mult decât a te tăgădui. 

Și să-şi ia crucea lui. Luarea crucii este o urmare a lepădării de sine. 
Și ca să nu socoteşti că a te lepăda de tine înseamnă numai a suferi cuvintele 
rele, ocările şi insultele, Hristos spune până unde trebuie să meargă 
lepădarea de sine; adică până la moarte, chiar moartea ruşinoasă. De aceea 
n-a spus: Să se lepede de sine până la moarte, ci: Să-și ia crucea lui arătând 
moartea cea ruşinoasă - şi că nu trebuie făcută aceasta o dată, nici de două 
ori, ci toată viaţa”. (Omilii la Matei, omilia LV, I, în col. PSB, vol. 23, p. 
635) 


„Să se lepede de sine. Înseamnă a se pune în al doilea rând, cum 
se potriveşte; înseamnă a face să treacă Dumnezeu înaintea sa; 
înseamnă a-i da la tot ceea ce este supranatural şi dumnezeiesc 
întâietate față de tot ce este numai pământesc şi trecător.” (Din vol. 
Bogăţiile oratorice, p. 68) 


LIBERTATEA (- dar divin) 


„... Să nu învinovăţească nimeni pe Dumnezeu. Nu din partea celui ce 
cheamă se întâmplă a nu crede, ci din partea celor ce fug când sunt chemaţi. 
Dară, zici tu, trebuia ca şi fără voia lor să-i tragă la sine. Să nu fie ! El nu 
sileşte pe nimeni, căci cine oare, chemând la cinste, la cununi, ospeţe şi 
serbări, trage la sine pe cei chemaţi, legați şi fără voia lor? Nici unul nu face 
aşa, căci un asemenea fapt este al celui ce batjocoreşte. Dumnezeu trimite 
fără voie în gheena, însă în Împărăţia Cerurilor cheamă pe cei ce vor. În 
focul cel veşnic el trimite pe păcătoşi legaţi şi văicărindu-se, însă când este 
vorba de miile de bunătăţi, nu aşa; fiindcă dacă firea celor buni nu este aşa 
încât ei să alerge spre ele de bunăvoie şi să cunoască harul cel mare, apoi 
atunci sila întrebuințată cu oamenii defaimă înseşi acele bunătăţi, Dar pentru 
ce, zici tu, nu voiesc oamenii aceste bunătăţi şi nu aleargă după ele? Din 
pricina neputinței sau, mai bine zis, din pricina slăbiciunii lor. Și pentru ce 
atunci nu vindecă slăbiciunea lor? Dar cum şi în ce fel trebuia să vindece 
această slăbiciune? Oare n-a făcut el făptura întreagă, care învaţă pe om şi-i 
arată puterea şi iubirea de oameni a lui Dumnezeu? Cerurile, zice, spun 
slava lui Dumnezeu (Ps. 18, 2). Oare nu a trimis şi pe Proroci? Nu i-a 

cinstit? Nu a făcut cu dânşii minuni? Nu le-a dat lege scrisă şi lege firească? 
Nu a trimis şi pe Fiul său? Nu le-a trimis şi pe apostoli? Nu a făcut cu dânşii 
semne? Nu i-a ameninţat cu gheena? Nu le-a făgăduit Împărăţia Cerurilor? 
Nu în fiecare zi răsare soarele său peste cei buni şi peste cei răi? Oare cele ce 
a poruncit nu sunt atât de uşoare şi lesne de împlinit, încât mulți covârşesc 
poruncile lui prin prisosinţa filosofiei lor? Ce trebuia să facă viei sale, şi n-a 
făcut? (Is. 5, 4). Dară, zici tu, pentru ce nu ne-a insuflat în chip firesc 
cunoaşterea şi virtutea? Deci cine zice acestea, Elinul sau Creştinul? 
Amândoi o zic, însă nu pentru aceleaşi lucruri, ci unul se ceartă pentru 
cunoaştere, iar celălalt pentru viață. Aşadar, noi vom vorbi mai întâi către 
Creştin, căci nu atât îmi este vorba de mădularele dinafară, pe cât de ale 
noastre proprii. 

Deci ce zice creştinul? Trebuia, zice, ca să ne insufle însăşi 
cunoaşterea virtuţii. Dar ne-a insuflat această cunoaştere, căci de nu ne-ar fi 
insuflat-o, cum am putea cunoaşte cele vrednice de făcut, cum şi cele ce nu 
trebuia a le face? De unde atunci şi pentru ce sunt legile şi judecățile? Deci 
el ne-a insuflat această cunoaştere, sau mai bine zicând, nu atât cunoaşterea, 
pe cât însăşi fapta. Dar pentru ce atunci ar trebui ca să primeşti răsplata, dacă 
totul ar fi al lui Dumnezeu? Căci, spune-mi, rogu-te, oare Dumnezeu te 
pedepseşte la fel cu Elinul, păcătuind? Nicidecum, căci tu ai cu tine 
libertatea izvorâtă din cunoaştere. Dar ce? Dacă ţi-ar spune cineva acum că 
şi tu, şi Elinul vă veţi învrednici aceloraşi bunătăți pentru cunoaştere, oare 
nu te-ai nelinişti? Eu cred că da, căci ai zice că FElinul, putând afla 
cunoaşterea prin sine, n-a voit totuşi să o afle. Şi dacă şi el ar zice că 
Dumnezeu trebuia să insufle în noi cunoaşterea în chip firesc, oare nu ai râde 
şi nu ai spune Dar pentru ce n-ai căutat-o? Pentru ce nu te-ai silit ca să o 
afli, precum am aflat-o eu? - şi ai sta cu multă îndrăzneală împotriva lui, 
spunându-i că este cea mai de pe urmă prostie a învinovăţi pe Dumnezeu că 
nu ne-a insuflat şi cunoaşterea odată cu firea. Acestea le-ai zice fiindcă tu 
singur cercetând, ai căpătat cunoaşterea, şi tot aşa ai putea izbuti să capeți o 
viaţă curată, dacă nu ai ispiti şi nu ai cere totul; dar fiindcă te îngreuiezi spre 
fapta bună, pentru aceea şi pui înainte astfel de vorbe prosteşti. Cum ar fi 
putut să facă ca binele să fie silit, adică îndeplinit prin silă? Dar atunci ne-ar 
fi tăgăduit virtutea multe dintre dobitoacele necuvântătoare, fiindcă multe 
dintre ele sunt mai cumpătate în viață decât noi. Dară, zici tu, aş fi voit mai 
bine să fiu bun din silă şi să fiu lipsit de orice plată, decât să fiu rău prin 
dorirea şi voirea mea, şi apoi să mă osândesc şi să mă pedepsesc. Însă 
niciodată binele nu este silit, şi nici că s-a auzit vreodată că sila este mama 
binelui. Dacă nu ştii ce trebuie să faci, arată, şi atunci vom spune ce trebuie; 
dar dacă cunoşti singur că desfrânarea, de pildă, este un lucru rău, pentru ce 

atunci nu fugi de rău? Nu pot, zici tu. Însă te vor învinui şi-ţi vor închide 
gura alții cari au izbutit a face cele mai mari fapte. Tu poate având şi femeie 
nu te înfrânezi, pe când un altul şi fără femeie îşi păstrează întreaga- 
cugetare. Deci ce cuvânt de îndreptățire vei avea, nepăzind măsura 
cumpătării, pe când acela sare peste primejdie? Nu sunt aşa, zici tu, din 
pricina firii trupului, şi nu din pricina voirii. Nu eşti aşa fiindcă nu voieşti, 
şi nu că n-ai putea.” (Comentariile sau Tâlcuirea Epistolei întâi către 
Corinteni, omiha II, pp. 18-19) 


LIBERTATEA (Dumnezeu nu constrânge pe nimeni în urmarea binelui) 


„Dumnezeu n-are obiceiul să constrângă şi să forţeze pe nimeni ca să 
devină om bun. Alegerea şi chemarea Sa nu constrâng deloc, ci EI lucrează 
prin convingere.” (Comentar la Evanghelia de la loan, omiha XLVII, 4, p. 
231) 


LIBERTATEA (Dumnezeu doreşte să-L slujim în mod liber şi voit) 


„Dumnezeu, Care este milostiv, hber şi măreț în darurile Sale, 
Dumnezeu, frații mei, nu uită şi nu omite nimic din ceea ce trebuie pentru ca 
noi să strălucim prin lumina virtuților noastre, fundcă EI vrea să ne facem 
vrednici de aprobarea Sa; şi aceasta nu prin forță sau prin constrângere vrea 
să ne legăm cu EI; ci EI invită, atrage prin binefaceri pe toți cei ce vor să se 
lase convinşi. lată pentru ce, la venirea Sa, unii L-au primit, alți L-au 
respins; căci El nu vrea slujitori care să-l slujească în ciuda lor, ca fiind 
forţaţi; ci vrea ca toți să vină la El în mod liber şi voit, şi ca ei să-l 
mulțumească pentru acest fel de slujire. 

Oamenii au nevoie de ajutorul slujitorilor, iată, pentru ce ei îi supun în 
ciuda lor la legea ascultării; dar Dumnezeu neavând nevoie de nimeni (Fap., 
17, 25), nefund nicidecum supus nevoii care apasă peste noi, şi nefăcând 
nimic decât pentru mântuirea noastră, lasă totul la voința noastră liberă; 
pentru aceasta El nu forțează şi nu constrânge pe nimeni, şi din tot ceea ce 
face n-are în vedere decât mântuirea noastră şi folosul nostru. În sfârşit, a 
sluji pe Dumnezeu în ciuda sa şi forțat, aceasta ar fi a nu-l sluji deloc.” 
(Comentar la Evanghelia de la loan, omiha X, 1, p. 48) 


LIBERTATEA (duşmanul libertăţii) 

„Nimic nu distruge aşa de mult libertatea ca amestecul în afacerile 
lumești şi ca dorința de a fi înconjurat de lucruri ce par strălucitoare”. 
(Omilii la Matei, omilia LVIII, IV, în col. PSB, vol. 23, p. 678) 


LIBERTATEA (adevărata libertate) 


„... liber este cel ce are libertatea desăvârşită asupra patimilor şi este 
rob cel ce cade sub stăpânirea patimilor dobitoceşti.” (7ălcuiri la Epistola 
întâi către Timotei, omilia a XVIII-a, p. 200) 


„Omul nu este liber decât dacă trăieşte în Hristos. Atunci e mai presus 
de dureri şi de necazuri.” (Către acelaşi Teodor, 5, în vol. Despre Feciorie, 
Apologia vieţii monahale, Despre creşterea copiilor..., p. 386) 


„Cei care se nevoiesc pentru dobândirea virtuţilor şi pentru 
împlinirea voi lui Dumnezeu, chiar dacă ar fi săraci şi lipsiţi de 
importanță, se bucură de libertatea Duhului Sfânt, adică de adevărata 
lbertate pe care le-o dăruieşte Hristos, aceşti oameni fiind chipuri ale 
Preasfântului Dumnezeu. 

Vă voi dovedi deîndată, printr-un exemplu, cine este om liber şi cine 
este sclav: un rege rău îi cere unui supus de-al său, care este om bun, să 
facă o fărădelege. Cum va proceda omul acela? Nu numai că nu va săvârşi 
fapta aceea murdară, dar şi va încerca să-l îndemne pe rege să îşi schimbe 
gândul păcătos, chiar clacă în felul acesta îşi va primejdui viaţa. Cine este, 
aşadar, liber din aceştia doi? Cel care nu se teme nici de rege sau cel care 
este disprețuit de supuşii săi? Omul stăpânit de patimi, şi legat de păcat, 
care alege păcatul în loc de virtute, chiar şi coroană regească de ar purta, 
este în realitate un rob. Nu rob al omului, ci al diavolului. Iar pe cel pe care 
îl slujeşte în această viaţă, îl va sluji şi în cealaltă, împreună cu 
diavolul va fi dat pedepsei veşnice, pentru că deşi a avut toate condiţiile 
să se facă om bun, el a vrut să meargă pe drumul răutăţii.” (Din vol. 
Problemele vieții, pp. 302-303) 


„Nimeni nu este cu adevărat liber, decât acela care trăieşte 


pentru Hristos. Unul ca acesta s-a ridicat deasupra tuturor relelor 
şi nu se mai teme de nimic.” (Din vol. Problemele vieții, p. 370) 


LIBERUL ARBITRU 


„Dumnezeul universului a înzestrat firea noastră cu voință liberă şi-şi 

arată față de noi toată bunătatea Sa; cunoscând tainele noastre şi gândurile 
din adâncul sufletului nostru, ne îndeamnă, ne sfătuieşte şi înăbuşă pornirile 
noastre spre rău; nu ne constrânge; ne dă leacuri potrivite, dar lasă ca voința 
noastră să săvârşească totul”. (Omilii la Facere, omilia XIX, |, în col. PSB, 
vol. 21, p. 221) 


„Dacă n-ar sta asta în hbertatea voii noastre, nici în puterea gândului 
nostru, dacă iubitorul de oameni Dumnezeu n-ar fi creat pe oameni cu voință 
liberă, ar fi trebuit sau ca toți oamenii să fie răi şi supuşi aceloraşi patimi, ca 
având aceeaşi fire, sau ca toţi să fie virtuoşi. Dar când vedem că semeni de- 
al noştri, supuşi ca şi noi aceloraşi nevoi sufleteşti şi trupeşti, nu fac cele ce 
facem noi, ci îşi cârmuiesc firea cu dreapta judecată, când îi vedem că biruie 
săltările fără rânduială ale trupului, că pun frâu poftei, că îşi stăpânesc 
mânia, că fug de duşmănie, că alungă invidia, că disprețuiesc goana nebună 
după bani, că nesocotesc slava, că îşi bat joc de toată fericirea din lumea 
aceasta şi că sunt îndrăgostiți de slava cea adevărată, preferând în locul 
tuturor celor văzute lauda lui Dumnezeu, nu-i oare evident că ei pot săvârşi 
acestea prin propria lor râvnă pe lângă ajutorul cel de sus, iar noi, prin 
trândăvia noastră, ne pierdem mântuirea şi ajungem lipsiţi de bunăvoința cea 
de sus?”. (Omilii la Facere, omilha XXIII, V, în col. PSB, vol. 21, pp. 282- 
283) 


„„... ține de noi a face ceva sau a nu face. Şi atunci pentru ce să ne 
amăgim singuri cu pricini şi învinovățiri seci, care nu numai că nu ne aduc 
nici 0 iertare, ci chiar cea mai grozavă pedeapsă?” (Comentariile sau 
Tâlcuirea Epistolei întâi către Corinteni, omila II, p. 20) 


„Că pentru aceea Dumnezeu a pus în om voia slobodă, ca nu cumva la 
urmă omul să-l învinovăţească pe Dumnezeu că l-a legat cu sila şi că silit 
face faptele pe care le face. Dar tu în loc să fii mulțămit pentru cele cu care 
al fost cinstit, faci dimpotrivă, căci te răzvrăteşti şi cârteşti întruna asupra lui 
Dumnezeu — fiindcă pe mulți am auzit spunând: Pentru ce oare Dumnezeu 
m-a făcut stăpân pe virtute? Sau mai drept vorbind, pentru ce m-a lăsat de 
capul meu ca să aleg binele sau răul? Dar ce trebuia să facă? Trebuia poate 
ca dormind tu, sau îmbuibându-te şi tăvălindu-te în rele, să te ridice în 
Împărăţia Cerurilor? Dar atunci nu te-ai mai fi depărtat de rău. Dacă astăzi, 
când îți stă de față ameninţarea, şi încă nici aşa nu te depărtezi de rău, deşi 
chiar cerul ţi l-a pus ca răsplată, atunci când vei înceta a mai fi leneş şi cu 
mult mai rău încă decât până acum? Şi nu vei avea nici măcar aceea să spui, 

că mi-a arătat fireşte cele bune, însă nu m-a ajutat, căci mult ajutor ţi-a 
făgăduit.” (Comentariile sau Tâlcuirea Epistolei întâi către Corinteni, 
omilia XIV, p. 144) 


„În noi este înrădăcinată cunoaşterea a ceea ce trebuie să 
facem şi ce nu. Dumnezeu ne-a lăsat cu libertatea de a alege între 
virtute şi răutate. De aceea, de fiecare dată, fie suntem recompensaţi de 
Dumnezeu, fie suntem pedepsiţi, după alegerea pe care am făcut-o.” 
(Din vol. Problemele vieţii, p. 362) 


LIMBILE (amestecarea limbilor) 


„ȘI de aceea, pentru că oamenii nu folosiseră spre binele lor unirea 
limbilor, îi împarte spre binele lor prin despărțirea limbilor. Uită-te acum la 
iubirea de oameni a lui Dumnezeu. /ată, spune Domnul, toți au o singură 
limbă! Şi iată ce au început să facă! 

Dar aş pune întrebarea: 

- Pentru ce Dumnezeu n-a venit îndată să împartă limbile, ci mai întâi 
caută să se dezvinovăţească, să-şi ceară oarecum iertare, ca şi cum ar avea să 
fie judecat de un tribunal? Că nimeni nu L-a întrebat: Ce ai făcut? Că EI este 
doar stăpân să facă orice vrea! 

- Da, Dumnezeu îşi cere iertare ca şi cum ar avea de dat socoteală, 
pentru ca să ne înveţe să fim şi noi blânzi şi buni. Dacă Stăpânul nostru îşi 
cere iertare de la noi, robii Lui, şi doar noi am greşit înaintea Lui, cu atât mai 
mult trebuie să ne cerem iertare noi de la semenii noştri, chiar dacă ne-ar 
face cele mai mari rele şi nedreptăţi. 

Şi uită-te cum se dezvinovăţeşte Dumnezeu! Jată, toți au o singură 
limbă! Și iată ce au început să facă! Ca şi cum ar fi spus: Nimeni să nu-mi 
găsească vină că am împărțit limbile! Nimeni să nu creadă că dintru început 
au fost atâtea limbi între oameni! Jară, toți au o singură limbă. Dar n-au 
folosit oamenii spre binele lor acest dar! 

Şi ca să afli că Dumnezeu n-a căutat să pedepsească prin împărțirea 
limbilor atât păcatul lor de atunci, cât a căutat să poarte de grijă de viitorul 
oamenilor, ascultă ce adaugă Dumnezeu: Și acum nu va rămâne nimic 
nefăcut din cele ce şi-au pus în gând să facă (Facerea 11, 6). Cu alte cuvinte, 
spune aşa: Dacă nu-i pedepsesc acum, dacă nu sunt opriți acum, când 
păcatele n-au încolțit încă, atunci nu vor putea fi opriți deloc din răutatea 
lor. Aceasta înseamnă cuvintele: Nu va rămâne nimic nefăcut din cele ce şi- 

au pus în gând să facă; de parcă ar fi spus: Vor face păcate şi mai mari! Aşa 
e păcatul! Dacă nu-i oprit de la început, se ridică la mare înălțime, ca şi focul 
pe care pui lemne. Vezi, dar, că şi luarea darului unirii limbilor este semn al 
marii bunătăți a lui Dumnezeu? A împărțit limbile oamenilor ca să nu 
săvârşească păcate mai mari.” (Despre mărginita putere a diavolului, omilia 
I, 4, în vol. Despre mărginita putere a diavolului. Despre câinţă..., pp. 14- 
15) 


LINGUȘIREA (cea diabolică şi vătămătoare) 


„A diavolului este a linguşi pentru a vătăma; a lui Dumnezeu, a învăţa, 
pentru a fi de folos”. (Omilii la Matei, omilha XIII, V, în col. PSB, vol. 23, p. 
161) 


„Ce folos de vorbe plăcute, dacă nu ajută la treburi, ba te mai şi 
vatămă? Ce câştig să te bucur cu cuvântul, dar de fapt să te supăr? Ce câştig 
al să-ţi încânt auzul, dar să-ți chinuiesc sufletul ?” (Omilii la Matei, omiha 
LVI, V, în col. PSB, vol. 23, p. 655) 


„... dacă se spune despre el (despre omul rău — n.n.) că e un om bun, 
nu câştigă nimic din asta, ci dimpotrivă osânda i se măreşte, iar trândăvia îi 
creşte şi mai mult”. (Omilii la Matei, omilia LXXXVII, IV, în col. PSB, vol. 
23, pp. 979-980) 


„Dar noi pe toți îi linguşim, pe toți îi slujim, şi alergăm să cumpărăm 
cinstea şi lauda lor printr-o astfel de ploconire josnică şi umilitoare. De 
aceea s-au şi întors toate pe dos, de aceea toate faptele creştinismului sunt 
trădate şi totul este neglijat şi răstălmăcit, din pricina slavei deşarte a celor 
mai mulți.” (Omilii la Epistola către Romani a Sfântului Apostol Pavel, 
omilia XVII, p. 349) 


LINGUȘŞIREA (manifestarea ei) 


„... linguşire şi servilism este atunci când cineva îi slugărniceşte şi-i 
linguşeşte pe unii cu scopul de a dobândi vreun bun pământesc.” (Omilii la 
Epistola către Filipeni, omilia a VI-a, p. 104) 


„... paraziți şi linguşitori, adunătură rea a diavolului, lupi care duc în 
robie pe mulți din cei bogați, care, umplându-şi pântecele, lucrează la 

pierderea bogaţilor şi-i strică cu onorurile şi linguşirile lor. Nu greşeşti de 
numeşti lupi pe astfel de oameni, care înconjoară pe bogat ca pe o oaie, îl 
ridică în slăvi cu laudele lor, îl fac să se trufească prin urale şi nu-l lasă să-şi 
vadă buboaiele, îi orbesc judecata şi-i măresc putreziciunea.” (Omilii la 
săracul Lazăr, cuvântul VI, în vol. Omilii la săracul Lazăr. Despre soartă şi 
Providenţă..., pp. 133-134) 


„Aşadar tu, bogatule, nu te amăgi de linguşirile şi zâmbetele celorlalți. 
E1 se poartă aşa fie de teamă, fie din interes personal. Dacă ai putea să 
cercetezi adâncurile inimilor celor care te linguşesc, ai vedea că în 
lăuntrul lor te osândesc, te înjură, te urăsc mai mult chiar şi decât cei 
mai răi duşmani ai tăi. Şi dacă vreodată situaţia se va schimba, dacă- 
ți vei pierde bogăţia, atunci măştile vor cădea. Atunci se va întâmpla ca şi 
cu desfrânatele, când se demachiază. Atunci vei vedea limpede feţele 
acelora care mai înainte te linguşeau. Atunci vei înțelege că simțeau 
pentru tine nu prețuire ci nesocotire, nu admirație ci invidie, nu iubire ci 
ură.” (Din vol. Problemele vieții, p. 154) 


LINGUȘIREA (gravitatea acestei înjositoare patimi) 


„Dacă noi vom linguşi într-una apoi când vom mai îndrepta abaterile? 
Când vom putea folosi? ” (Comentariile sau Explicarea Epistolei către 
Coloseni, omilia VI, p. 86) 


„Când l-ai linguşi pe unul care are nevoie de asprime, l-ai corupe, şi 
nu l-ai lăsa să se ridice.” (Comentariile sau explicarea Epistolei către Tit, 
omilia III, în vol. Comentariile sau explicarea Epistolei a doua către 
Timotei..., p. 154) 


LINIȘTEA (sufletească) 


„Învăţaţi de la Mine că sunt blând şi smerit cu inima şi veţi afla 
odihna sufletelor voastre (Matei, 11, 29). Nimic nu aduce atâta odihnă şi 
linişte sufletului nostru, ca bunătatea şi smerenia. O purtare ca aceasta este 
mai de preţ pentru cel ce o are decât o coroană de împărat; este mai de folos 
decât strălucirea şi slava. Poate fi, oare, un om mai fericit decât cel care se 
vede scăpat de războiul ce se naşte înăuntru sufletului său? Chiar de ne-am 
bucura de mii şi mii de ori de pacea din afară şi de slujirile celor din jurul 
nostru, nu avem nici un folos de pe urma acestei păci, dacă din zbuciumul 

gândurilor noastre se nasc înăuntru nostru tulburări şi frământări; la fel nu 
poate fi cetate mai nefericită, chiar de ar avea nenumărate ziduri şi arme de 
apărare, dacă înăuntru ei locuitorii zămislesc trădarea!” (Omilii la Facere, 
omilia XXXIV, I, în col. PSB, vol. 22, p. 5) 


„Viaţa noastră este plină de tulburare şi nelinişte. Cu toții suntem 
îngrijorați, cu toţii suntem nemulțumiți, cu toții ne plângem, fie că suntem 
bogați sau săraci, stăpânitori sau oameni simpli. Dar tulburarea şi grija nu 
se datorează atât situațiilor exterioare şi condițiilor de viață, cât 
neorânduirii şi bolii noastre sufleteşti. Aşa cum ochiul bolnav vede 
întuneric şi în cea mai puternica lumină, la fel şi sufletul bolnav este 
tulburat chiar şi când este linişte. Să-l încredinţăm toate problemele 
noastre lui Dumnezeu şi să credem că nimic nu este al nostru, să rămânem 
indiferenți la slava oamenilor şi să dorim să-l plăcem numai Domnului, şi 
astfel vom fi liniştiţi chiar şi când asupra noastră se va abate cea mai 
îngrozitoare vijelie.” (Din vol. Problemele vieții, p. 356) 


LINIŞTEA (dobândirea liniştii lăuntrice) 


„Dar liniştea nu o dobândim nici de la bogăţie, nici de la sărăcie, nici 
de la slavă, nici de la necinste, nici de la boală, nici de la sănătate, ci numai 
de la sufletul nostru. Când el este puternic, bine învăţat şi pregătit în ştiinţa 
virtuții, toate i se vor părea uşoare. Încă de aici va vedea odihna de acolo şi 
limanul cel fericit (...)” (Omilii la Epistola către Filipeni, omilia a XIII-a, p. 
236) 


LITURGHIA (- centrul cultului ortodox) 


„De asemenea priviţi Biserica. Actul său prin excelenţă, centrul 
vieţii sale, acțiunii este Sfânta Jertfă a Liturghiei. Însă studiaţi-i 
organismul, urmăriţi-o în diversele părți, cercetaţi Sfânta Liturghie, 
acțiunea harului vă va apărea pretutindeni.” (Din vol. Bogăţiile 
oratorice, p. 19) 


LITURGHIA (Duhul Sfânt săvârşeşte toate în Liturghie împrumutând 
limba şi mâna preotului) 

„Dumnezeu le-a dat preoţilor darul cel desăvârşit să slujească 
preacuratele Taine ale Domnului nostru lisus Hristos, iar nu îngeri şi 
arhanghel să slujească, ci Preasfântul Duh le săvârşeşte toate, numai ce se 
împrumută cu mâinile şi cu limba preotului. Pentru aceasta se cade să fie 
curat şi cu sufletul şi cu trupul preotul şi să stea în scaunul cel ceresc al lui 
Dumnezeu.” (Din vol. Mărgăritarele Sfântului loan Gură de Aur, p. 251) 


LITURGHIA (aspecte din ritualul Sfintei Liturghii) 


„Când scoatem din biserici pe cei ce încă nu pot a se împărtăşi din 
masa cea sfântă, atunci trebuie a se face o altă rugăciune, şi cu toții stăm la fel 
Jos pe acelaşi loc, şi cu toţii la fel ne ridicăm în picioare. Când ar trebui iarăşi 
a ne împărtăşi de pace, noi şi atunci cu toţii ne sărutăm împreună.” (Tâlcuiri 
la Epistola a doua către Corinteni, omilha XVIII, p. 171) 


LITURGHIA (cântările din timpul Sfintei Liturghii) 


„Dar ce? Imnurile ce cântăm nu sunt oare cereşti? Oare nu şi noi cei de 
Jos cântăm ceea ce cântă dumnezeieştile coruri ale netrupeştilor puteri, şi nu 
grăim aceleaşi ca şi aceia?” (Comentariile sau Explicarea Epistolei către 
Evrei, omilia XIV, p. 199) 


LITURGHIA (ectenia mare) 


„+... ne rugăm în comun pentru catehumeni, pentru bolnavi, pentru 
rodirea ţărânii, pentru cei de pe uscat şi de pe mare.” (Comentar la 
Evanghelia de la Ioan, omilia LXXVIII, 4, p. 410) 


LITURGHIA (ecteniile) 


„Să rugăm pe sfinți a mulţumi lui Dumnezeu pentru noi; şi noi, de 
asemenea, a-i mulțumi unii pentru alții. Aceasta este mai cu seamă datoria 
preoților, fiindcă este cel mai mare bun. Aşadar, apropiindu-ne, noi mai întâi 
ne rugăm şi mulțumim lui Dumnezeu pentru întreaga lume şi pentru bunătățile 
obşteşti, fiindcă dacă binefacerile lui Dumnezeu sunt şi obşteşti, apoi şi tu 
te-ai mântuit fiind în acea obşte. Aşa că datorezi mulţumire şi pentru 
binefacerea cea către tine, şi în acelaşi timp este drept a-l înălța laudă şi pentru 
binefacerile cele obşteşti. Căci şi soarele îl răsare nu numai pentru tine, ci şi 

pentru obşte, aşa că tu ai în parte întregul obştii. Este adevărat că soarele a fost 
făcut pentru obşte, însă tu singur vezi pe atâta pe cât văd toți oamenii de pe 
pământ, încât tu datorezi atâta mulţumire câtă datorează toți oamenii. Pentru 
aceea este drept a-l mulțumi pentru obştea întreagă şi pentru bunăstarea 
tuturor, fiindcă noi primim multe bunătăţi şi pentru alții. Că dacă în Sodoma 
s-ar fi aflat măcar zece drepți, fireşte că acei sodomiteni n-ar fi pătimit ceea ce 
au pătimit. Astfel că noi trebuie a-l mulţumi şi pentru bunăstarea altora. 

De altfel, este şi o lege veche, încă de la început aşezată în Biserică. 
Tot aşa şi Pavel mulţumeşte lui Dumnezeu pentru romani, pentru corintheni şi 
pentru întreaga lume. Să nu-mi spui că nu este doar treaba mea, căci chiar de 
n-ar fi a ta, totuşi eşti dator a-l mulțămi, de vreme ce mădularul, fratele tău, este 
astfel. De altfel, chiar şi treaba ta este, căci prin lauda lui şi tu te împărtăşeşti 
aceloraşi cununi şi vei lua şi tu harul de care şi el se bucură. 

Pentru aceea şi poruncesc legile Bisericii ca rugăciunile să se facă aşa, 
adică nu numai pentru cei credincioşi, ci şi pentru catehumeni. Căci legea 
Bisericii îndeamnă pe cei credincioşi spre rugăciune pentru cei necredincioşi, 
sau mai bine zis, pentru cei ce nu sunt inițiați în tainele credinței. Când diaconul 
zice: Pentru cei chemaţi (catehumeni) să ne rugăm cu stăruință, nimic alta nu 
face fără numai că îndeamnă întreaga mulțime a credincioşilor la rugăciuni 
pentru aceştia - deşi până atunci catehumenii sunt străini, fundcă încă nu sunt 
trupul lui Hristos, încă nu s-au împărtăşit niciodată de tainele credinței şi încă 
sunt despărțiți de ceata cea duhovnicească. Deci dacă noi trebuie a ne ruga 
pentru aceştia, apoi cu atât mai mult pentru mădularele noastre, adică pentru 
frații noştri. Pentru aceea şi zice diaconul să ne rugăm cu stăruință, ca nu 
cumva să se lepede de dânşii ca de nişte străini, ca nu cumva să-i treacă cu 
vederea, ca pe unii de altă credință. Căci dânşii încă nu au binecuvântarea 
legiuită şi aşezată de Hristos, încă nu au dobândit îndrăznire, ci au trebuinţă de 
alții care să-1 inițieze în tainele creştinismului. Pentru aceea şi stau afară de 
curțile împărăteşti, departe de împrejmuirile cele sfinte. Pentru aceea şi sunt 
scoşi afară când se săvârşesc acele înfricoşate rugăciuni. Pentru aceea şi tu eşti 
îndemnat a te ruga pentru dânşii, ca astfel să se facă mădularele tale, ca să nu 
mai fie străini şi învrăjbiţi cu tine. Căci cuvintele să ne rugăm, nu se zic numai 
preoților, ci şi celor ce stau de față şi alcătuiesc adunarea credincioşilor. Când 
deci zice: Să stăm bine, să ne rugăm, pe toţi îi îndeamnă la rugăciune. 

După aceea, începând rugăciunea, zice: Ca întrutot-milostivul şi 
Înduratul Dumnezeu să asculte rugăciunile lor. Şi ca nu cumva să zici: De ce 
să ne rugăm? Căci iată că ei ne sunt vrăjmaşi şi niciodată n-au fost uniţi cu 
noi. Deci cum vom putea să îmblânzim pe Dumnezeu? Cum vom putea a-L 
îndupleca de a-i împărtăşi milei şi iertării Lui? Ca nu cumva deci să te găsești 
în nedumerire, priveşte cum îți dezleagă acea nedumerire, zicând: Ca întrutot- 

milostivul şi înduratul Dumnezeu. Ai auzit că Dumnezeu este întrutot-mi- 
lostiv? Nu te îndoi dară, fiindcă întrutot-milostivul pe toți îi miluieşte; şi păcă- 
toşi, şi prieteni. Aşadar, să nu zici: Cum să mă apropii pentru dânşii? Căci El 
va asculta rugăciunile lor. Rugăciunea catehumenilor, ce alta ar putea fi, fără 
numai ca dânşii să nu rămână catehumeni? 

După aceea apoi chiar şi arată felul rugăciunii. Şi care este acesta? Ca 
să deschidă urechile inimilor lor, căci au fost astupate şi cu totul înfundate. 
Când zice urechi, nu înţelege urechile acestea dinafară, ci cele ale cugetului. 
Ca să audă, zice, cele ce ochiul nu a văzut, urechea nu a auzit, şi la inima 
omului nu S-a Suit, fiindcă nu au auzit de tainele cele negrăite, ci au stat de- 
parte de acestea. Căci chiar de aud, totuşi nu ştiu cele ce se vorbesc, fundcă 
acelea au trebuinţă de înţelegere adâncă, şi nu numai de auzire.” (Tâlcuiri la 
Epistola a doua către Corinteni, omilia II, pp. 23-24) 


„Zice diaconul: Și să-i înveţe pe dânşii cuvântul adevărului, astfel că 
dinlăuntru li se însuflă, căci niciodată ei n-au ştiut cuvântul adevărului după 
cum trebuie a-l şti. Ca să insufle întru dânşii frica Lui, însă nu e de ajuns 
aceasta, căci unele din seminţe au căzut lângă drum, iar altele pe piatră. Noi 
însă nu aşa cerem, ci după cum plugul deschide brazdele într-un pământ 
gras, tot aşa ne rugăm a se face şi cu catehumenii, încât dânşii ca întineriți vor 
primi în adâncul cugetului lor cele semănate, şi toate cele ce au auzit cu 
scumpătate le vor păstra. 

Pentru aceea şi adaugă, zicând: Și să împuternicească credința Sa în 
cugetele lor, adică să nu fie numai pe deasupra, numai pe dinafară, ci să le 
arunce rădăcina credinţei chiar în adâncul cugetului lor. 

Ca să descopere lor evanghelia dreptăţii. Aici arată că acoperământul 
le este îndoit; pe de-o parte, că ochii cugetului le sunt întunecaţi, iar pe de alta, 
că nefiind inițiați în cele ale creştinismului, să le descopere Evanghelia. Pentru 
aceea mai sus zicea: ca să deschidă urechile cugetului lor, pe când aici zice: 
ca să descopere lor evanghelia dreptăţii, adică să-i tacă şi pe dânşii înţelepţi şi 
destoinici a o primi; ca să-i învețe, şi să arunce în inimile lor seminţele 
adevărului. Căci măcar de ar fi destoinici, totuşi nici un folos nu vor avea dacă 
Dumnezeu nu le va descoperi; precum şi dacă le va descoperi, iar ei nu vor pri- 
mi, iarăşi aceeaşi pagubă. Pentru aceea noi amândouă le cerem de la Dumne- 
zeu: şi ca să le deschidă inimile, în acelaşi timp şi să le descopere evanghelia. 
Căci nici podoaba împărătească ce stă acoperită pe deasupra nu va preţul nimic 
înaintea ochilor, după cum şi atunci când ar fi descoperită, iar ochii n-ar fi cu 
băgare de seamă. Dar acestea amândouă se petrec dacă ochii apucă mai 
înainte. Şi ce înseamnă Evanghelia dreptăţii? Adică aceea care-i face drepți. 

Prin aceste cuvinte îi atrage către dorinţa de botez, arătând că Evanghelia este 
pricinuitoare nu numai de iertarea păcatelor, ci şi aducătoare de dreptate. 

Ca să dea lor minte dumnezeiască, cuget curat şi viață fără prihană-”. 
Audă acestea credincioşii care sunt pironiţi în lucrurile pământeşti; că dacă ni 





20 Tâlcuirea Arhim. Theodosie Athanasiu : 


Iată ectenia ce o zicea diaconul înaintea catehumenilor: 

Diaconul zice: Pentru cei chemaţi, cu stăruință să ne rugăm: Ca întrutot-milostivul şi în- 
duratul Dumnezeu să asculte rugăciunile lor; ca să deschidă urechile inimilor lor şi să-i 
învețe pe dânşii cuvântul adevărului; ca să insufle întru dânşii frica Lui şi să 
împuternicească (întărească) credința Sa în cugetele lor; ca să descopere lor Evanghelia 
dreptăţii; ca să dea lor minte dumnezeiască, cuget curat şi viaţă fără de prihană, ca 
totdeauna să cugete la cele ale Sale, la ale Sale să gândească şi cu ale Sale să se 
îndeletnicească, şi în legea Lui să umble ziua şi noaptea, poruncile Lui amintindu-și şi 
dreptăţile Lui păzind. 

Încă mai cu Stăruinţă să ne rugăm pentru dânşii: Ca să-i izbăvească pe dânşii de tot lu- 
crul rău şi necuviincios, de tot păcatul diavolesc şi de toată împotrivirea celui protivnic; 
ca Să-i învrednicească pe dânşii la vreme potrivită băii naşterii din nou, iertării păcatelor, 
îmbrăcămintei nestricăciunii. Ca să binecuvinteze intrările şi ieşirile, întreaga lor viaţă, 
casele lor, şi slugile lor, pe copiii lor să-i binecuvinteze, şi întărindu-i în măsura vârstei lor 
să-i înțelepțească, ca să îndrepteze toate cele ce le stau înainte spre folosul lor. 

Ridicaţi-vă! Îngerul păcii cereți-l catehumenilor. Toate cele ce vă stau înainte să fie 
paşnice; paşnică (fie) ziua de astăzi, şi toate zilele vieţii voastre cereţi-le a fi cu pace. 
Sfârşitul vostru (să fie) creştinesc. (Cele bune şi de folos) Pe voi înşivă să vă încredinţaţi 
(predaţi) Dumnezeului Celui viu şi lui Hristos. 

Capetele voastre plecaţi-lel Toţi răspund cu glas mare: Amin. 

Iată şi o altă ectenie, care după cât se vede este o prescurtare a celei ce se găseşte în Aşe- 
zământul Apostolic, cartea a VIII-a, cap. 6, pag. 397 şi urm., ediția Coteler: 

Rugăciunea înaintea Catehumenilor: Rugaţi-vă Catehumenilor, şi toți credincioşii în cu- 
getele lor să se roage pentru dânşii, zicând: Doamne miluieşte. 

Deci (Diaconul) să slujească pentru dânşii, zicând: Pentru cei chemați toți să rugăm pre 
Dumnezeu, ca Bunul şi lubitorul de oameni cu bunăvoire să asculte rugăciunile şi 
cererile lor, şi primind rugămintea lor să le ajute şi să le dea cererile inimilor lor spre 
folos; să le descopere lor Evanghelia Hristosului Său, să-i lumineze şi înțeleptească, să-i 
înveţe pe dânşii cunoştinţa de Dumnezeu, dreptăţile şi poruncile Lui, să înrădăcineze întru 
dânşii frica Lui cea curată şi mântuitoare, să le deschidă urechile inimilor lor, spre a 
stărui în legea Lui ziua şi noaptea; să-i împuternicească în buna cinstire, să-i unească şi 
să-i prenumere pre dânşii cu sfânta Sa turmă, învrednicindu-i pe dânşii băii naşterii din 
nou, îmbrăcămintei nestricăciunii, vieţii celei adevărate, să-i izbăvească pe dânşii de 
toată necinstirea, şi să nu dea loc celui străin asupra lor; să-i curățească pe dânşii de 
toată necurăția trupului şi a sufletului, şi să locuiască întru dânşii şi să meargă împreună 
cu dânşii prin Hristosul Său, să binecuvinteze intrările lor şi ieşirile, şi să le îndrepteze 
toate cele ce le stau înainte spre folos. 

Încă mai cu stăruință să ne rugăm pentru dânşii; ca învrednicindu-se de iertarea 
păcatelor prin intrarea în Sfânta credinţă, să se învrednicească sfintelor taine şi petrecerii 
împreună cu Sfinţii. 

se porunceşte a cere acestea pentru cei ce încă nu sunt inițiați şi intrați în 
creştinism, apoi poţi pricepe în ce stare trebuie a ne găsi noi, care cerem astfel 
de lucruri pentru alții. Căci trebuie a avea viața deopotrivă sau, mai bine zis, 
asemenea cu cerinţele evangheliei. Pentru aceea şi felul rugăciunii este astfel, 
că de la dogme trece deodată la viață, căci zicând: ca să descopere lor 
Evanghelia dreptăţii, adaugă ca să dea lor minte dumnezeiască. 

Dar ce înseamnă oare: dumnezeiască? Adică Dumnezeu să se 
sălăşluiască întru dânşu, după cum zice: Că voi locui întru dânşii şi voi umbla 
(2 Cor., 6, 16). Căci când mintea se face dreaptă, când se dezbracă de păcate, 
atunci se face casă a lui Dumnezeu; şi când Dumnezeu locuieşte întru dânsul, 
nimic omenesc nu va mai fi la urmă. Și astfel mintea lui se face dumnezeiască, 
toate grăindu-le de acolo, precum se face şi casă a lui Dumnezeu care locuieşte 
în-tr-însul. Cel ce grăieşte lucruri urâcioase nu are deci într-însul minte 
dumnezeiască, precum nici cel ce iubeşte râsul şi mascările. 

Cuget curat, zice. Şi ce va să zică oare a avea cuget curat? A căpăta 
adică sănătatea cea sufletească, după cum cel ce este stăpânit de pofte 
urâcioase şi care este fricos faţă de cele de acum nu poate fi cu cuget curat, nu 
poate fi înțelept, nu poate fi sănătos. Şi după cum cel bolnav pofteşte până şi 
ce nu se cade, tot asemenea şi acesta. 

Și viață fără de prihană, zice, căci dogmele au trebuinţă de o viaţă 
curată. Auziţi acestea, voi care alergați la botez tocmai către sfârşitul vieţii. 
Noi ne rugăm ca după botez să aveţi şi o viaţă fără de prihană, pe când tu 
alergi şi totul faci ca să pleci de aici pustiu de viaţă curată. Şi ce este dacă te 
faci drept? Căci aceasta o câştigi numai din credință. Noi însă ne rugăm ca tu 
să câştigi îndrăzneală şi din fapte. 

Ca totdeauna să cugete la cele ale Sale, la ale Sale să gândească şi cu 
ale Sale să se indeletnicească. Să aibă, cu alte cuvinte, cuget curat şi viață fără 
de prihană, nu o zi numai, sau două, sau numai trei, ci noi cerem ca să le aibă 
în toată vremea vieţii sale. De asemenea, când ne rugăm ca acest catehumen să 
gândească la cele ale lui Dumnezeu, prin aceasta spunem pentru toate bunătă- 
ile. Că toți ale sale caută, zice, iară nu ale lui Hristos lisus (Flp., 2, 21). Dar 
cum s-ar putea face aceasta? Adică ca împreună cu rugăciunea, dânşii să 
aducă şi cele ale lor - dacă, bineînțeles, în legea Lui vor umbla ziua şi 
noaptea.” (Tâlcuiri la Epistola a doua către Corinteni, omilia II, pp. 24-26) 





Ridicați-vă, catehumenilor. Pacea lui Dumnezeu prin Hristosul Său să o cereți; zi cu 
pace şi fără de păcat, şi toată vremea vieţii voastre, sfârşit creştinesc vieţii voastre; blând 
şi îndurat (fie către voi) Dumnezeu, iertarea păcatelor (să vă dăruiască), pre voi înşivă să 
vă încredinţaţi (predați) Dumnezeului celui singur fără de început, prin Hristosul Său. 
Plecaţi-vă, şi să fiți binecuvântați. (n.s. 1, pp. 25-26) 

„Ai văzut şirul acesta strălucit al virtuţilor, şi cum fiecare din ele 
ținteşte pe aproapele cu mai multă siguranţă decât orice lanţ de aur? Căci, 
cerând minte dumnezeiască, spune, şi cum putea cineva să ajungă aşa. ŞI 
cum ar putea? Ca totdeauna să cugete la Dânsul. Şi aceasta cum s-ar putea 
face? Dacă este cu băgare de seamă necon- tenit la legea Lui. Cum însă s-ar 
îndupleca oamenii, la aceasta? Dacă ar păzi poruncile Lui, sau mai bine zis, 
dacă ar fi cu băgare de seamă la lege; de aici ar veni şi păzirea poruncilor 
Lui, după cum şi atunci când cineva cugetă totdeauna la ale lui, dacă are 
minte dumnezeiască şi dacă se gândeşte la cele ale lui. Fiecare din cele zise 
împreună-lucrează la binele aproapelui şi se împreună-lucrează de dânsul, 
cuprinzându-l în sine şi fund cuprins de dânsul. 

Încă mai cu stăruinţă să ne rugăm pentru dânşii. Fiindcă în timpul 
unei lungi cuvântări sufletul obişnuieşte a cădea în piroteală, iarăşi îl 
deşteaptă prin această cerere. În adevăr, că mari lucruri şi înalte voieşte a 
cere din nou, pen-tru care şi zice: încă mai eu stăruință să ne rugăm pentru 
dânşii. Şi pentru ce anume? Ca să-i izbăvească pe dânşii de tot lucrul rău şi 
necuviincios . Aici noi le cerem a nu cădea în ispită şi de a-i scăpa de toată 
cursa, şi trupească, şi sufletească. Pentru aceea şi adaugă, zicând: de tor 
păcatul diavolesc şi de toată împotrivirea celui protivnic, arătând prin acestea 
ispitele şi păcatele. Căci păcatul este la îndemână totdeauna, în tot locul se 
găseşte; înainte, în urmă, şi astfel ne stăpâneşte.” (T7ălcuiri la Epistola a 
doua către Corinteni, omilia II, p. 27) 


„Ca să-i învrednicească pe dânşii la vreme potrivită băii naşterii din 
nou, iertării păcatelor. Pe unele le cerem pentru acum, iar pe altele pentru 
viitor; şi filosofăm pentru baia naşterii din nou, şi în cererea noastră ne 
învăţăm pe noi înşine a cunoaşte puterea lui. De aici apoi cuvântul ne 
deprinde a cunoaşte că botezul este naştere din nou, căci ne naştem iarăşi din 
apă, ca din mitras, ca să nu zică cineva cu Nicodim: Și cum poate cineva să se 
nască, bătrân fiind? Au doară poate intra în pântecele maicii sale şi să se 
nască de sus? (In., 3, 4). După aceea, fiindcă a spus de iertarea păcatelor, 
apoi prin cele ce urmează adevereşte aceasta, zicând: îmbrăcămintei 
nestricăciunii, căci cel ce se îmbracă cu haina fiască este vădit că se face 
nestricăcios. Dar ce va să zică în vreme potrivită? Adică când el va fi bine 
aşezat, când se va apropia cu buna voire şi credință, căci vremea potrivită 
pentru credincios aceasta este. 

Ca să binecuvinteze intrările şi ieşirile lor, întreaga lor viaţă. Aici | se 
porunceşte credincioşilor a cere pentru catehumeni şi ceva trupesc, ca unii ce 
încă sunt mai slabi. Casele lor, şi slugile lor, adică măcar că ar avea slugi sau 

rudenii, sau pe alţii din cei de aproape, căci acestea erau răsplătirile ce le da 
Legământul cel Vechi, şi nimic nu era crezut atât de dureros ca văduvia, ca 
lipsa de copii, ca jelama pentru o moarte fără de vreme, ca a fi în sărăcie, ca a 
nu-i merge cuiva lucrurile după dorinţă. Pentru aceea tocmai lasă ca credin- 
cioşii să stăruiască şi în asemenea cereri trupeşti, înălțându-i câte puţin. 
Aceasta o face şi Hristos, aceasta şi Pavel, amintindu-le de binecuvântări din 
Vechiul Legământ. Hristos o face atunci când zice: Fericiți cei blânzi, că 
aceia vor moşteni pământul (Mt., 5, 5), iar Pavel când zice: Cinsteşte pe tatăl 
tău şi pe muma ta, ca Să trăieşti ani mulţi pre pământ (Etes., 6, 2-3). 

Pe copiii lor să-i binecuvinteze, şi întărindu-i în măsura vârstei să-i 
înțelepțească. Şi aici iarăşi le cere şi ceva trupesc, dar şi ceva duhovnicesc, 
ca unii ce se găsesc încă în stare de copilărie. După aceea apoi le cere numai 
lucruri duhovniceşti. Ca să le îndrepteze toate cele ce le stau înainte, zice, 
spre folosul lor. Nu zice simplu toate cele ce le stau înainte, ci adaugă, ca să 
le fie spre folosul lor. Căci de multe ori poate e vorba de o călătorie, dar nu 
este spre folos, sau altceva a face, care nu este spre folos. De la acestea dânşii 
sunt învățați a mulțumi lui Dumnezeu întru toate, ca unele ce se desfăşoară 
spre folosul lor. 

După toate acestea, la urmă diaconul le porunceşte a se ridica în 
picioare. Mai înainte poruncindu-le a se pune în genunchi spre a se ruga, şi 
după ce a cerut diaconul pentru dânşii cele spuse, după ce şi-au căpătat 
îndrăzneală, iată că la urmă le porunceşte a se ridica de Jos şi a lua şi dânşii 
parte la rugăciuni. Pe unele le spunem noi, pe altele le îngăduim lor a le 
spune, deschizându-le uşile spre a se ruga. Mai întâi îi învăţăm noi ca pe 
copii, iar după aceea le poruncim a grăi şi de la dânşii, zicând: îngerul păcii 
cereți, catehumenilor, fiindcă este şi înger care are cu sine tulburarea, înger 
vătămător, ca atunci când zice: trimitere de îngeri răi (Ps., 77, 54). Pentru 
aceea poruncim a cere îngerul păcii, învăţându-se de aici ca să ceară 
totdeauna pacea, care este legătura tuturor bunătăţilor, ca astfel să scape de 
toată lupta, de tot războiul, de toată cearta. Toate cele ce vă stau înainte să vă 
fie paşnice. Chiar de ar fi ceva greoi, totuşi, dacă este pace, se pare uşor. 
Pentru aceea Hristos zicea: Pacea Mea o dau vouă (In., 14, 27).” (Tâlcuiri la 
Epistola a doua către Corinteni, omilia II, pp. 28-29) 


„Paşnică (fie) ziua de astăzi, şi toate zilele vieţii voastre cereți-le a fi 
paşnice. A1 văzut cum iarăşi porunceşte a fi întreaga viață paşnică? 

Sfârşitul vostru să fie creştinesc, şi la urmă pune cel mai de căpetenie al 
tuturor bunătăților: Cele bune şi de folos, căci ce nu este bun, nu este nici de 
folos. Pentru aceea, printre noi, creştinii, alta este firea celor ce folosesc, şi nu 
după credinţa celor mulți. 

Pe voi înşivă să vă încredinţaţi (predaţi) Dumnezeului celui viu, şi Hris- 
tosului Lui. Încă nu le îngăduim lor a se ruga pentru alţii, ci pentru binele lor 
numai pot a se ruga. 

Ai văzut rugăciune deplină, şi în privința dogmelor, şi în privința 
vieţii? Căci când zicem evanghelie, îmbrăcăminte nestricăcioasă, când zicem 
baia naşterii din nou, prin acestea zicem toate dogmele; când zicem minte 
dumnezeiască, cuget curat, când zicem toate cele spuse mai sus, prin aceasta 
înțelegem viaţa noastră. 

După aceea poruncim de a-şi pleca capetele, cu care prilej dăm dovadă 
că Dumnezeu a auzit rugăciunile noastre ale tuturor şi că ne binecuvintează. 
Căci nu om este cel ce binecuvintează, ci prin mâna lui şi prin limba lui noi 
atragem de la Însuşi Împăratul binecuvântarea capetelor celor de faţă. Și toți 
zic cu glas puternic: Amin. 

Dar pentru ce oare vi s-au spus toate acestea? Ca să vă învăţ ce trebuie 
a cere în rugăciuni şi pentru alţii, ca să nu creadă credincioşii că atunci când se 
spun acestea n-au nici o legătură cu dânşii. Căci doară diaconul când zice: Să 
ne rugăm pentru catehumeni, nu spune aceste vorbe pereţilor. Însă unii sunt 
atât de proşti şi tâmpi, că nu numai în timpul rugăciunilor catehumenilor stau 
de vorbă în biserică, ci chiar şi în timpul rugăciunilor credincioşilor. De aici 
vine că totul s-a răsturnat pe dos, că totul s-a stricat, fiindcă în timpul când 
mai ales trebuie a împăca pe Dumnezeu, în acel timp, zic, mâniindu-L încă mai 
mult, plecăm la urmă din biserică. Căci în timpul rugăciunilor credincioşilor 
noi suntem îndemnați a ne ruga lubitorului de oameni Dumnezeu pentru 
episcopi, pentru preoți, pentru împărați, pentru stăpânitori, pentru pământ şi 
mare, pentru văzduhuri şi, în sfârşit, pentru întreaga lume. 

Deci când noi trebuie a avea o astfel de îndrăzneală încât să ne rugăm 
şi pentru cei străini, şi totuşi nu suntem cu trezvie spre a ne ruga nici chiar pen- 
tru noi, apoi care va fi răspunsul nostru? Ce iertare vom avea?” (Tâlcuiri la 
Epistola a doua către Corinteni, omilia II, pp. 29-30) 


LITURGHIA (îmbrățişarea şi sărutarea frățească) 


„Chiar pentru aceea ne îmbrăţişăm noi unii pe alții la săvârşirea 
Sfintelor Taine, ca să nu mai fim toți decât un singur trup, cu toate că suntem 
mai mulți.” (Comentar la Evanghelia de la Ioan, omilia LXXVIII, 4, p. 410) 


„Dar fiind vorba de sărutarea aceea sfântă, mai putem şi altceva 
spune. Şi ce putem spune? Noi suntem biserică a lui Hristos, aşa că, 
sărutându-ne unii pe alţii, noi sărutăm uşile bisericii şi intrarea în ea. Sau nu 
vedeți câți sărută uşile bisericii acesteia, unii plecându-se, iară alții 

atingându-le cu mâna, şi apoi ducând mâna la gură? Prin aceste uşi Hristos a 
intrat şi intră în noi, când ne împărtăşim. Ştiţi voi, cei ce vă împărtăşiţi din 
Sfintele Taine, ceea ce eu vorbesc acum. Căci nu cum s-ar întâmpla a fost 
cinstită gura noastră, primind trupul Stăpânului. Pentru aceea mai cu seamă 
de aici iubim. 

Audă cei ce grăiesc vorbe murdare, cei ce scot din gură batjocuri, şi 
înfricoşează-se când aud cât de mult poate să-i necinstească gura lor. Audă 
cei ce sărută într-un chip necinstit. Auzi câte ţi-a dat prin gura ta Dumnezeu, 
şi păzeşte-o nespurcată. Prin gura ta s-a vorbit pentru viaţa viitoare, pentru 
înviere, pentru nemurire, că moartea nu este moarte, şi celelalte multe şi 
negrăite.” (Tâlcuiri la Epistola a doua către Corinteni, omiha XXX, p. 265) 


„Să ne aducem aminte totdeauna de aceste cuvinte, iubiţilor! Să ne 
aducem aminte de sărutările sfinte şi de preaînfricoşătoarea îmbrățişare ce 
ne-am dat-o unul altuia. Aceasta împleteşte sufletele noastre şi facem ca noi 
toți să ajungem un trup, pentru că şi ne împărtăşim toți într-un singur Trup. 
Să ne topim la un loc într-un singur trup, nu amestecând sufletele unele cu 
altele, ci prin legătura dragostei. Numai aşa vom putea să ne bucurăm cu 
îndrăznire de masa ce ne stă înainte.” (Omilia 1 la Vânzarea lui luda, VI, în 
vol. Predici la sărbători împărăteşti şi cuvântări de laudă la sfinţi, p. 58) 


LITURGHIA (epicleza euharistică) 


„Și chiar în vremea când se săvârşesc înfricoşatele Taine preotul se 
roagă cu norodul, dar şi norodul se roagă cu preotul, fundcă cuvintele: şi cu 
duhul tău nimic alta nu este decât aceasta. 

Cele ale euharistiei iarăşi sunt de obşte, căci nici preotul nu mulţumeşte 
singur, ci şi întregul norod. Că mai întâi primind răspunsul lor, apoi unindu-se 
şi dânşii cu preotul şi zicând că cu vrednicie şi cu dreptate se face aceasta, la 
urmă începe şi preotul sfânta euharistie. Și pentru ce te minunezi că norodul 
grăieşte împreună cu preotul, când el înalță cântări de laudă lui Dumnezeu 
chiar şi împreună cu Heruvimii şi cu Puterile cele de Sus? Acestea toate le-am 
spus ca şi fiecare dintre voi să fie cu băgare de seamă; ca să cunoaştem că cu 
toții suntem un trup, având poate numai atâta osebire între noi pe câtă osebire 
au mădularele între dânsele, şi să nu aruncăm totul pe preoţi, ci şi voi să vă în- 
grijiți, ca unii ce sunteți din trupul obştesc, din Biserica întreagă. Că aceasta 
ne pregăteşte şi nouă o mai mare siguranţă, în acelaşi timp şi vouă propăşire 
în fapta bună.” (7ălcuiri la Epistola a doua către Corinteni, omilha XVIII, 
pp. 171-172) 

„Aici se află de față însuşi Hristos, spre a găti pentru noi această 
masă, căci nu omul a putu să prefacă pâinea şi vinul în trupul şi în sângele 
lui Hristos, ci preotul stă acolo numai a înfățişa pe Hristos şi a săvârşi 
rugăciunea; numai harul şi puterea lui Dumnezeu lucrează acea prefacere. 
Acesta este trupul Meu (Lc. 22, 19). Aşa se rosteşte cuvântul, care aduce 
acea prefacere. Precum glasul acela, care a zis: Creşteţi şi vă înmulțiți, şi 
umpleți pământul (Fac. 1, 28), deşi era numai un cuvânt, dar a trecut în 
faptă, şi a înmulțit omenirea, aşa şi la Cina cea Sfântă glasul acesta al lui 
Dumnezeu înmulţeşte harul la toţi cei ce se împărtăşesc din ea cu vrednici.” 
(Cuvânt la Sfânta şi Marea Joi, în vol. Omilii la Postul Mare..., pp. 137- 
138) 


LITURGHIA (participarea la Sfânta Liturghie şi atitudinea creştinilor 
în timpul dumnezeieştii slujbe) 


„Aceste cuvinte le spun celor ce pleacă de la dumnezeieştile slujbe şi 
celor care se pun la sfat şi pălăvrăgesc în timpul înfricoşătoarei şi Sfintei 
Liturghii. 

Ce faci, omule? N-ai făgăduit zicând: Avem către Domnul, când 
preotul a spus: Sus să avem mintea şi inimile? Nu ţi-e teamă, nu te ruşinezi 
să fii găsit mincinos în acel ceas înfricoşător? Vai, ce minune! Masa cea de 
taină este pregătită, Mielul lui Dumnezeu este junghiat pentru tine, preotul se 
nevoieşte pentru tine, foc duhovnicesc izvorăşte din preacurata Masă, 
Heruvimii stau împrejur, Serafimii, care cu şase aripi îşi acoperă fețele, 
zboară pe deasupra, toate Puterile cele netrupeşti împreună cu preotul se 
roagă pentru tine, focul cel duhovnicesc se pogoară, Sânge curge din 
preacurata coastă în potir spre curățirea ta, şi tu nu te înfricoşezi, nu roşeşti 
că eşti găsit mincinos în acest înfricoşător ceas? Ai o sută şaizeci şi opt de 
ore pe săptămână, şi din acestea Dumnezeu Și-a oprit pentru El numai o 
singură oră şi cheltuieşti în această oră în treburi lumeşti, în glume, în 
discuţii!” (Omiliile despre pocăință, omilia a noua, pp. 177-178) 


„Fraților, să nu plecăm din biserică în timpul Sfintei Liturghii; şi 
iarăşi, când suntem în biserică, să nu stăm de vorbă. Să stăm cu frică şi cu 
cutremur, cu ochii plecați în Jos, dar cu sufletul ridicat în sus. Să suspinăm, 
fără să ni se audă glasul, dar cu inima să ne bucurăm. Oare, nu vedeți cât de 
nemișcaţi stau cei ce sunt lângă împăratul acesta pământesc, trecător şi 
muritor? Nu scot o vorbă, nu se clintesc, nu aruncă ochii ici şi acolo, ci stau 
înfricoşaţi şi plini de cutremur. la pildă de la ei, omule, şi te rog să te 
înfățişezi înaintea lui Dumnezeu aşa cum te-ai duce înaintea împăratului 

celui pământesc. Dar trebuie să te înfățişezi cu mult mai multă frică înaintea 
Împăratului celui ceresc. Acestea vi le-am spus adeseori şi nu voi înceta a vi 
le spune, până ce nu voi vedea că v-aţi îndreptat”. (Omiliile despre pocăință, 
omilia a noua, p. 179) 


„Biserica, ea, care a dat naştere la atâţia fu, nu poate să se bucure de ei 
la fiecare Sfântă Liturghie, ci numai în sărbători. Cât de mare ar fi veselia 
duhovnicească, cât de mare bucuria, cât de mare slava lui Dumnezeu, cât de 
mare folosul sufletelor, dacă la fiecare Sfântă Liturghie aş vedea tot atât de 
pline sânurile bisericii!” (Cuvânt la Botezul Domnului, |, în vol. Predici la 
sărbători împărăteşti şi cuvântări de laudă la sfinţi, p. 33) 


„Vreţi să vă spun de unde vin zgomotul şi strigătul? Că nu stau uşile 
bisericii întotdeauna închise, că vă îngăduim să vă duceţi acasă înainte de 
cea din urmă rugăciune de mulţumire după Sfânta Împărtăşanie. Iar fapta 
este un mare dispreţ aruncat Domnului. Ce faci, omule? Pleci din biserică, te 
duci când Hristos este de față, când îngerii stau alături de EI, când este pusă 
înainte această Masă înfricoşătoare, când frații tăi încă se împărtăşesc? De 
eşti poftit la un ospăț, nu îndrăzneşti să te scoli de la masă şi să pleci înainte 
de prietenii tăi, care stau încă la masă, chiar dacă te-ai săturat, iar aici, unde 
se săvârşesc Tainele lui Hristos cele înfricoşătoare, când încă se săvârşeşte 
sfânta slujbă, tu părăseşti slujba la jumătatea ei şi pleci? Mai este vrednică 
de iertare o astfel de faptă? Mai are vreun cuvânt de apărare? Vrei să vă 
spun ce faptă săvârşesc cei ce pleacă înainte de terminarea slujbei şi nu cântă 
la sfârşitul Cinei cântările cele de mulțumire? Poate este greu de purtat ceea 
ce am să vă spun, totuşi trebuie să o spun neapărat din pricina trândăviei 
multora. luda a luat parte la cea din urmă Cină, aceea din cea din urmă 
noapte, dar s-a sculat şi a plecat în timp ce ceilalţi stăteau încă la masă. Ei 
bine, pe Iuda îl imită aceia care pleacă din biserică înainte de cea din urmă 
rugăciune de mulțumire. Dacă Iuda n-ar fi ieşit, n-ar fi ajuns vânzător; dacă 
n-ar fi părăsit pe ceilalți ucenici, nu ar fi pierit; dacă nu s-ar fi despărțit de 
Păstor, nu l-ar fi răpit fiara sălbatică. De asta luda era cu iudeii, iar ucenicii 
au ieşit cântând împreună cu Stăpânul. Vezi dar că cea din urmă rugăciune 
după Sfânta Jertfă se face aşa cum s-a făcut rugăciune după Cina cea de 
Taină?” (Cuvânt la Botezul Domnului, IV, în vol. Predici la sărbători 
împărăteşti şi cuvântări de laudă la sfinţi, pp. 43-44) 


„Aşadar, pentru că avem să vedem şi noi în seara aceasta pe Cel 


pironit pe Cruce, ca pe un miel junghiat şi jertfit, vă rog să ne apropiem cu 
cutremur, cu multă sfială şi evlavie. Ştiţi doar cum stăteau îngerii în jurul 

mormântului, care nu mai avea Trupul Stăpânului, în jurul mormântului gol. 
Dădeau multă cinstire şi locului aceluia tocmai pentru că a avut în el Trupul 
Stăpânului. Îngerii, care depăşesc firea noastră, stăteau cu atâta sfială şi 
evlavie la mormânt, iar noi, care n-aveam să stăm lângă un mormânt gol, ci 
chiar lângă Masa care are pe ea Mielul, ne apropiem cu zgomot şi gălăgie? 
Ce iertare mai putem avea? 

Nu grăiesc aceste cuvinte la întâmplare. Le grăiesc pentru că văd în 
seara asta pe mulți că fac gălăgie, strigă, se îmbrâncesc, sar, se ocărăsc, 
pentru că văd că-şi pricinuiesc osândă mai multă decât mântuire. Pentru asta 
vă sfătuiesc. Ce faci, omule? Când preotul stă înaintea Mesei, cu mâinile 
întinse la cer, chemând pe Duhul cel Sfânt ca să vină, şi să Se atingă de cele 
puse înainte, e multă linişte; e multă tăcere când Duhul dă harul, când Se 
pogoară, când Se atinge de cele puse înainte; dar când vezi Oaia jertfită şi 
desăvârşită, atunci faci zgomot, atunci faci gălăgie, atunci te cerți, atunci 
ocărăşti? Cum poţi să te bucuri de această jertfă când te apropii de această 
Masă cu gălăgie? Nu ne este de ajuns că ne apropiem cu păcate, mai trebuie 
să mai păcătuim şi în timpul când ne apropiem? Cum putem fi fără de păcat 
când ne certăm, când facem gălăgie, când ne muşcăm unul pe altul? Pentru 
ce te împingi când vezi că Oaia este jertfită? Dacă ar fi să te uiţi toată 
noaptea la jertfa aceasta, te întreb, te-ai sătura? Ai răbdat toată ziua, a trecut 
cea mai mare parte din noapte, pentru ce vrei să pierzi dintr-o clipită de 
vreme atâta osteneală?” (Cuvânt la Crucea Domnului, |, în vol. Predici la 
sărbători împărăteşti şi cuvântări de laudă la sfinţi, p. 85) 


„la aminte lângă cine stai, împreună cu cine îl vei chema pe 
Dumnezeu: împreună cu heruvimii! Asemuieşte-te cu cei care formează 
corul împreună cu tine şi îți va fi de ajuns spre a deveni vigilent să 
conştientizezi faptul că tu, înveşmântat într-un trup şi legat de carne, ai fost 
socotit vrednic de a înălța împreună cu puterile netrupeşti imnuri către 
Stăpânul comun tuturora. Aşadar, nimeni să ia parte la acele imnuri sfinte şi 
mistice cu o ardoare slăbită. Nimeni să nu aibă în acel moment gânduri 
lumești, ci să înlăture din cuget pe toate cele pământeşti, să se strămute pe el 
însuşi în întregime la cer şi, ca şi cum s-ar găsi stând în preajma tronului 
slavei însoțit de serafimi, să înalțe imnul întru totul sfânt închinat 
Dumnezeului slavei şi al măreției.” (Despre necunoaşterea lui Dumnezeu, 
cuvântarea IV, p. 99) 


„Al o sută şaizeci şi opt de ore pe săptămână; şi din acestea 


Dumnezeu şi-a oprit pentru El numai o singură oră; şi cheltuieşti şi această 
oră în treburi lumești, în glume, în discuţii.” (Omilie despre pocăință şi 

despre cei ce pleacă de la Sfânta Liturghie..., în vol. Din ospățul stăpânului, 
p. 187) 


„N-ai venit până acum la biserică? Vino de astăzi. Ai venit şi te-ai 
învrednicit să-L întâlneşti pe Hristos? Nu pleca până nu se termină 
slujba. Dacă pleci înainte de a se termina, eşti vinovat la fel ca un fugar. 
Atâtea zile, atâta timp cheltuieşti pentru satisfacerea dorințelor tale 
pământeşti, şi nu poți dedica un ceas-două nevoilor tale duhovniceşti şi lui 
Dumnezeu? Te duci la teatru şi, până nu se termină piesa, nu pleci. Intri în 
biserică, în casa Domnului, şi întorci spatele Preacuratelor Taine? Fie-ţi 
teamă măcar de cel care a spus: Cel ce-L nesocoteşte pe Dumnezeu, îl va 
nesocoti şi Acela pe el (Parafrază la Proverbe 13, 13). 

Dar şi cât stai în biserică purtarea ta este necuviincioasă. Dacă te 
prezinți în faţa unui stăpân lumesc pentru vreo treabă, nu cutezi nici să 
zâmbeşti. Şi când stai în faţa Stăpânului universului, râzi fără frică şi fără 
ruşine? În felul acesta Îl mânii mai mult decât prin alte păcate ale tale. 
Căci Dumnezeu nu se scârbeşte atât de cei care păcătuiesc, cât de cei care 
nu se ruşinează după săvârşirea păcatului. 

Ce faci acolo, omule? Te afli în biserică şi te uiţi la frumusețile 
femeieşti? Cum pângăreşti în asemenea fel templul lui Dumnezeu? Crezi 
că biserica este piaţă sau, ceva şi mai rău, bordel? În piaţă, desigur, ţi-e 
ruşine să priveşti viclean o femeie; şi în biserică, tocmai în ceasul în care 
Domnul îţi vorbeşte, îndemnându-te să te depărtezi de asemenea păcat - 
Căci oricine se uită la o femeie, zice, spre a o poti, a şi desfrânat cu ea 
în inima lui (Matei 5, 28) - îţi învârți privirile pe organele 
nelegiuirii şi cu inima vizitezi ateherul desfrâului? Mai bine să fi fost orb, 
decât să-ţi foloseşti în felul acesta ochii. Gândeşte-le, omule, în faţa cui stai 
în ceasul slujbei şi împreună cu cine - cu heruvimii, serafimii, cu toate 
puterile cereşti. Dă-ți seama cu cine psalmodiezi şi te rogi. Ca să-ţi revii 
e de-ajuns să-ţi aduci aminte că, în vreme ce ai trup material, te-ai 
învrednicit să-l aduci cântări Domnului împreună cu îngerii cei 
nemateriali. 

Aşadar, să nu participi cu nepăsare la acea cântare sfântă. Să nu ai 
în minte alte gânduri pătimaşe. Alungă orice cuget pământesc şi urcă cu 
mintea la cer, lângă tronul lui Dumnezeu. Zboară acolo împreună cu 
serafimii, dă din aripi împreună cu heruvimii, psalmodiază imnuri 
închinare Preasfintei Treimi.” (Din vol. Problemele vieții, pp. 166- 
168) 

„O omule, intrat-ai în biserică, învrednicitu-te-ai de vorba Scripturii şi 
mai vârtos a lui Hristos, păzeşte-te să nu ieşi mai înainte de otpustul 
(încheierea) preotului pentru că, ca şi un slujitor fugar, te vei judeca de către 
Dumnezeu. Toată ziua petreci în lucrurile cele trupești şi două ceasuri la cele 
duhovniceşti nu poţi îngădui? La jocuri mergi şi până nu se termină, nu ieşi, 
şi la biserică vii şi mai înainte de terminarea Sfintei Liturghii ieşi. Fie-ţi frică 
de cela ce zice: cel care necinsteşte Sfintele Taine, se va socoti şi necinsti de 
către Hristos! A sta înaintea unui împărat nici nu zâmbeşti sau a râde nu 
cutezi, iar înaintea Domnului Hristos şi Împăratului tuturor stând, şi nu stai 
cu frică şi cu cutremur, ci vorbeşti şi râzi fără de tocmeală în casa lui 
Dumnezeu. Cu aceasta îl îndemni să te urgisească şi nu iei iertarea păcatelor 
tale.” (Din vol. Mărgăritarele Sfântului loan Gură de Aur, p. 10) 


„Ce faci omule? Stai în biserică şi la frumuseţe străină priveşti şi nu te 
cutremuri şi nu te înspăimântezi a batjocori în acest fel pe Dumnezeu, şi mai 
cu necinste decât în târg, căci la târg ţi-e ruşine să te arăţi că priveşti la 
frumuseţea altcuiva, iar în casa lui Dumnezeu, unde te învaţă şi mai vârtos te 
înspăimântează pentru păcatele şi nelegiuirile tale şi mai mult auzind atunci 
ca să nu le faci, şi faci inima ta prăvălia diavolului şi cu ochii tăi faci lucruri 
diavoleşti. Mai bine ar fi fost ca ochii aceştia să fie orbi decât să privească 
fără de ruşine şi fără de lege. Socoteşte omule cu gândul tău lângă cine stai 
aproape când te apropii la Sfânta şi înfricoşătoarea Liturghie (...) te rogi, 
împreună cu heruvimii, cu serafimii şi cu celelalte cereşti puteri, cu îngerii şi 
cu arhanghelii, pe care îi ai împreună în horă şi împreună cântăreţi şi aceasta 
îti ajunge întru priveghere şi în pricepere. Când îţi vei aduce aminte că porți 
trup de pământ şi eşti de-a valma împreună cu sfinții îngeri, cu toate cereştile 
puteri cele fără de trupuri şi te-ai învrednicit împreună cu aceia să cânţi şi să 
lauzi pe Stăpânul Hristos şi Dumnezeul tuturor. Pentru aceea nu fi ca un 
slăbănog, ci fii gata cu poftă la cântarea Sfintei Liturghii. Nu avea gând 
lumesc la vremea aceea, ci către ceruri pune tot gândul tău ca şi cum ai sta 
lângă scaunul slavei şi ca şi cum ai zbura împreună cu serafimii, şi aşa lui 
Dumnezeu lauda cea sfântă adu-o, că pentru aceasta dăm învăţătură să stai 
bine la vremea Sfintei Liturghii, ca să ridicăm gândurile cele ce zac jos, că la 
vremea sfintei slujbe, fraților, nu numai oamenii strigă acea înfricoşătoare 
strigare, ci şi dumnezeieştii îngeri cad la Domnul Hristos şi arhanghelii se 
roagă având împreună vreme de Sfintele Taine. Că precum oamenii țin şi 
mişcă ramurile de măslin înaintea împăraților şi prin odrasla măslinului 1- 
aduc aminte să facă milă şi iubire de oameni faţă de poporul lui, aşa şi sfinții 
îngeri, la jertfa Sfintei Liturghii, în loc de stâlpările măslinului, acel 
Preasfânt şi Dumnezeiesc Trup îl arată către Domnul nostru lisus Hristos şi 

se roagă pentru firea omenească zicând către Mântuitorul Hristos: nu numai 
pentru neamul omenesc ne rugăm şi ne umilim Ţie, lubitorule de oameni şi 
Iubitorule de bunătăţi, Stăpâne, pe care Însuţi nu i-ai lăsat, ci mult iubindu-i 
până la atâta ai primit, cât şi pe sfântul Tău suflet l-ai dat pentru ei, pentru 
aceştia şi noi vărsăm rugăciunile, pentru care tu Însuţi ţi-ai vărsat 
Preascumpul Tău Sânge. Pentru aceştia ne rugăm pentru care Ţi-ai jertfit 
cinstitul Tău Trup şi Te-ai junghiat de evreii cei fărădelege.” (Din vol. 
Mărgăritarele Sfântului loan Gură de Aur, pp. 10-11) 


„Pentru că de va cerceta Dumnezeu greşelile, vorbele care se fac pe la 
biserici, lenevirile, pregetările de pe la slujbe, atunci ce vom face, cum îi 
vom răspunde? Să ştii că Dumnezeu Însuşi, grăind prin prooroci către noi 
toți, iar noi grăim multe şi lungi cuvinte unul către altul, care nu ne sunt de 
folos, ci numai bârfim în zadar; de va lăsa toate celelalte şi numai pe acesta 
să-l cerce şi să facă judecată la noi, care nădejde de mântuire ne va fi nouă? 
Nici una! Să nu te înşele gândul că este puţin păcatul acesta, ci de vei vrea să 
cunoşti mărimea păcatului acestuia şi necinstea ce 1-0 faci lui Dumnezeu, să 
urcăm la oamenii aceştia pământeşti şi atunci vei cunoaşte mărimea lucrului. 
Cutează tu la un boier mare sau şi la un prieten când vorbeşte înţelepciunea 
cu tine şi tu să laşi vorba lui şi să te întorci să vorbeşti cu sluga ta, şi atunci 
vei cunoaşte câtă necinste îi faci tu lui Dumnezeu prin aceasta. Pentru că de 
i-ar face cineva această necinste la un domn mare, la multă pedeapsă l-ar 
aduce pentru batjocorirea aceea sau şi capul şi l-ar tăia. lar Dumnezeu cu 
atâtea şi atâtea necinstindu-se, nu numai de unul sau de doi şi trei oameni, ci 
de mulţi.” (Din vol. Mărgăritarele Sfântului loan Gură de Aur, p. 11) 


„Că nefund nimenea să vă țină uşile şi să vă oprească, fugiţi şi vă duceţi unde vă este vo 
ŞI frații tăi cu multă smerenie zăbovesc, iar tu cutezi şi laşi toate acestea şi te 
duci; nu socoteşti că fund tu chemat cândva la masa unui boier mare, măcar 
de te-ai şi sătura mai înainte până a nu se săvârşi, dar nu poți să te duci de 
acolo până nu se ridică şi toți ceilalţi, iar aici, unde se săvârşesc Prea 
Curatele Taine ale lui Hristos, încă mai înainte până a nu se săvârşi această 
Dumnezeiască tăinuire, cutezi tu de te laşi şi te duci la grijile cele trupeşti. 
Dar oare ce iertare vei avea? Sau ce răspuns vei da? Să vă spun al cui lucru 
fac şi cui se aseamănă cei ce ies din sfânta biserică mai înainte până a nu se 
sfârşi Sfânta Liturghie împreună cu rugăciunile cele de mulțumită? Vă voi 
spune, măcar de este lucru cam greu, dar nevoie este să-l zicem, pentru lenea 
multora. Când s-a împărtăşit luda la Cina cea de Taină a Domnului în 
vremea Patimii, ceilalți Apostoli şedeau acolo cu linişte, iar numai el singur, 
sărind, ieşi mai înainte. Aceluia dar se aseamănă cei ce fug de aici mai 

înainte de sfârşitul Liturghiei, pentru că el, de nu s-ar fi depărtat de Hristos, 
nici vânzător nu s-ar fi făcut de nu s-ar fi despărțit de însoțirea celorlalți 
ucenici; nu şi-ar fi pierdut nici sufletul şi viaţa vrăjmaşul, de nu s-ar fi 
depărtat de acea turmă sfântă, nu l-ar fi aflat lupul cel mâncător de sânge să-l 
mănânce, de nu s-ar fi despărțit de păstor nu ar fi fost mâncat de fiară. Vezi 
dar că rugăciunea cea mai de apoi ce se face după Sfânta Liturghie în acel fel 
se face. Pentru aceea, ni se cade şi nouă acum să socotim, aceea să gândim, 
temându-ne de păcatul şi de osânda aceluia, de vreme ce stăpânul nostru, 
Hristos, ţi-a dat Sfântul lui Trup, iar tu nici cu cuvintele nu vrei să-i dai plata 
ce 1 se cade, nici nu-i mulțumeşti pentru darul ce l-ai luat.” (Din vol. 
Mărgăritarele Sfântului loan Gură de Aur, p. 86) 


„Sau n-ai făgăduit preotului când ai zis: Sus să avem inimile şi mintea 
noastră!, şi ai zis: Avem către Domnul!? Nu te temi, nu te cutremuri că şi la 
acest înfricoşător ceas te afli mincinos? O! Mare minune! Masa cea de taină 
este gata, Mielul lui Dumnezeu pentru tine se junghie, focul duhovnicesc 
radiază din Sfântul Altar, Heruvimii vorbesc şi Serafimii zboară, cei cu şase 
aripi îşi acoperă feţele, toate puterile cele fără de trup se roagă pentru tine cu 
preotul, focul cel sufletesc se pogoară, Sângele se deşartă în potir din 
Preacurata Coastă pentru curățirea ta, iar tu nu te temi, nici nu te cutremuri. 
O sută şaizeci şi opt de ceasuri sunt într-o săptămână şi Dumnezeu numai un 
singur ceas şi-a ales, iar tu şi pe acesta îl cheltuieşti în lucrurile lumeşti şi în 
vorbe şi în râsuri. Dar cu ce îndrăznire te apropii de Dumnezeieştile Taine? 
(...) de-ai ține în mâinile tale tină, oare ai cuteza să te atingi de haina 
împăratului?” (Din vol. Mărgăritarele Sfântului loan Gură de Aur, p. 105) 


„În aceea fraților, să nu hpsim de la rugăciunile Bisericii, nici să 
vorbim de Biserică cuvânt deşert, ci să stăm cu frică şi cu cutremur, plecând 
ochii jos iar sufletul ridicându-l sus, să suspinăm din inimă şi să strigăm fără 
glas. Sau nu vedeţi pe cei ce stau înaintea împăratului pământesc şi putred, 
cum stau şi nici nu se clătesc, nici nu vorbesc, nici nu caută încoace sau 
încolo, ci stau trişti, cu frică şi mâhniţi; de la aceştia ia pildă omule, în acest 
fel vă rog să petreceţi înaintea lui Dumnezeu, ca şi cînd ați sta înaintea 
împăratului celui pămîntesc, încă cu şi mai multă frică se cade să stăm 
înaintea Împăratului celui Ceresc. Acestea le voi zice de multe ori, până vă 
veți îndrepta.” (Din vol. Mărgăritarele Sfântului loan Gură de Aur, p. 106) 


„ȘI mai înainte, fraţilor, am dojenit pe frații cei care îşi lasă 


rugăciunea şi slujba şi umblă pe dinafară de Biserica lui Hristos şi acum 
iarăşi vreau să le aduc vină celor ce sunt înăuntru, în Biserică, şi mintea lor 

este afară, că aceştia mai răi sunt decât cei ce nu vin la biserică, că aceştia că 
măcar sunt în biserică, la vremea înfricoşătoarei Liturghu, iar din 
îndemnarea diavolului vorbesc unul cu altul de lucrurile cele lumești şi 
putrede şi alţii din zavistia lor ocărăsc pe cei ce citesc citania şi pe cântăreți 
şi cuvintele cele dumnezeieşti le hulesc. Ce faci omule? Preotul zice: Sus să 
avem inimile!, iar tu vorbeşti şi râzi în biserică? Dar nu te temi că vorbind tu 
şi neavând griţă va sări vreun drac cu mare putere şi va intra în sufletul tău 
cel fără de grijă, aflând uşa casei tale, adică nepăzind mintea şi sufletul tău?” 
(Din vol. Mărgăritarele Sfântului loan Gură de Aur, p. 107) 


„Mulţi dar vin la biserică să se roage şi citesc multe stihuri, iar dacă 
ies din biserică, de i-ar întreba cineva, nu ştiu să răspundă nici ce evanghelie 
s-a citit, căci urechile lor nu ascultă cele ce citesc; şi de vreme ce tu, care te 
Togi şi nu cânți sau citeşti şi nu înţelegi ce zici, dar Dumnezeu cum te va 
asculta? Plecat-am, zice, genunchii mei şi am căzut la Dumnezeu cu 
rugăciune, dar gândul ţi-a fost dat afară, trupul era în Biserică iar dragostea 
banilor socoteşte dobânda, gura zice rugăciunea iar gândul numără ospeţele 
prietenilor, că diavolul este o fiară viclenă şi ştie că la ceasul cel de 
rugăciune şi mai mult la Sfânta Liturghie avem mare folos sufletesc şi atunci 
vine neiertatul şi ne împiedică rugăciunea.” (Din vol. Mărgăritarele 
Sfântului loan Gură de Aur, pp. 152-153) 


LUCRURILE (firea lucrurilor omeneşti) 


„Cumpăneşte de-a pururea firea lucrurilor omeneşti, care sunt 
schimbătoare şi trecătoare ca undele unui pârâu ce curge repede; sunt iuți ca 
fumul ce se pierde în aer, sunt nimicuri ca umbra ce piere degrabă.” (Cuvânt 
la Ziua Sfinților patruzeci de Mucenici, în vol. Omilii la Postul Mare..., p. 
68) 


LUMEA (alipirea sufletului de lucrurile lumii) 


„Nimic nu ne pierde, nu ne aruncă aşa de uşor în prăpastie şi nu ne 
face să pierdem aşa de repede bunătățile cele viitoare ca lipirea sufletului 
nostru de lucrurile cele pieritoare; şi nimic nu ne face să ne bucurăm şi de 
unele şi de altele ca alegerea bunătăților celor viitoare înaintea tuturor celor 
pământeşti. Hristos a spus: Căutaţi împărăţia lui Dumnezeu şi toate acestea 
se vor adăuga vouă (Matei 6, 33). Dar chiar dacă nu ni s-ar adăuga acestea, 
n-ar trebui să dorim aşa bunurile cele trecătoare. Alegându-le, dar, pe cele 
nepieritoare, ni se adaugă şi cele pieritoare. Şi nici aşa unii nu se lasă 

CONVINȘI, C1 se aseamănă cu nişte pietre nesimţitoare; urmăresc umbre de 
plăcere”. (Omilii la Matei, omilia LXVIII, III, în col. PSB, vol. 23, p. 785) 


„Un atlet, care luptă să fie încununat, nu vrea să stea degeaba şi să 
trândăvească; un negustor, care câştigă de pe urma negoţului pe mare, nu 
doreşte să stea fără lucru. Aşadar şi noi, de vom gusta cum trebuie din 
roadele cele duhovniceşti, nu vom mai socoti că sunt ceva lucrurile de pe 
lumea aceasta, pentru că vom fi stăpânii, da, de o prea bună beţie, de dorința 
bunătăților celor viitoare. Să gustăm, dar, din rodurile cele duhovniceşti, ca 
să scăpăm şi de zgomotul celor din lumea aceasta şi să avem parte şi de 
bunătățile cele viitoare ...” (Omilii la Matei, omilia LXXIV, V, în col. PSB, 
vol. 23, p. 847) 


„Precum copiii mici n-au dorință decât după jucării, pentru animale, 
maimuțe şi nu sunt în stare să se gândească la nimic serios, la nimic mare; 
cel ce se dă adevăratei filosofii nu va face nici un caz de lucruri prezente. El 
nu va dori să le dobândească, sau să i le dea alţii.” (Comentar la Evanghelia 
de la loan, omilha LXXI, 2, p. 362) 


„ȘI cum spinii, ori din ce parte i-ai lua, înţeapă pe cel ce-i ia; la fel, 
lucrurile din această lume, în orice fel le-ai lua, întunecă şi fac rău celui ce le 
ia şi le ţine în mâinile sale. Dar nu este aşa cu bunurile duhovniceşti: 
asemenea unei pietre preţioase, în orice parte le-ai întoarce şi le-ai privi, ele 
bucură privirea.” (Comentar la Evanghelia de la Ioan, omilhia LXXXVIII, 3, 
p. 473) 


„Iar pricina tuturor acestor rele este alipirea celor de aici şi gândirea 
numai la viaţa aceasta, din care pricină şi se fac nişte astfel de oameni plini 
de nemulțămiri şi scârbe de tot felul. Chiar de le-ai spune ceva plăcut, totuşi 
frica ce o au este de ajuns spre a le răpi orice început de veselie, şi încă fiind 
în viață ei au şi murit. Dar dacă necredincioşii pătimesc de acestea, nu este 
nimic de mirare; când însă pătimesc cei ce s-au învrednicit de atâtea taine, şi 
au filosofat atâtea în cugetul lor pentru viaţa cea viitoare, şi încă totuşi se 
încântă cu cele de aici, apoi de ce iertare mai pot fi vrednici? 


Deci de unde oare vine că se încântă unii cu cele de aici? De la a se 
dezmierda, a-şi îngrăşa trupul, de la a-şi moleşi sufletul şi a face greoaie 
povara, de unde apoi şi întunericul se face mare înaintea ochilor lor, şi 
perdeaua groasă. În dezmierdare tot ce este mai bun este robit şi ce este mai 
rău stăpâneşte; căci sufletul este orbit şi tras din toate părțile ca schilodit aşa 

zicând, iar răul duce şi poartă trupul omului în toate părțile, silindu-l a sta în 
rândul dobitoacelor.” (Comentariile sau Tâlcuirea Epistolei întâi către 
Corinteni, omilha XXXIX, p. 432) 


„Căci, într-adevăr, nimic nu este mai fricos decât cel alipit de cele 
pământeşti. Un astfel de om trăieşte viaţa lui Cain, tremurând în fiece clipă. Şi 
ce spun eu de morți, şi pagube, şi piedici, şi ciocoinicii, şi măguliri? De 
vreme ce el şi fără de acestea se teme de mii de prefaceri. Lada poate geme de 
aurul din ea, dar sufletul nu s-a izbăvit de frica sărăciei. Și cu drept cuvânt, 
căci ca de nişte lucruri putrede şi nestatornice îşi prinde ancora, şi chiar dacă 
nu el însuşi suferă vreo prefacere, totuşi văzând la alții acea prefacere, el s-a 
şi pierdut, de vreme ce mare este frica ce-l stăpâneşte, mare este şi nebărbăția 
lui. 

Un asemenea om este lipsit de îndrăzneală nu numai în fața 
primejdiilor, ci şi față de toate celelalte. Când, de pildă, va cădea în pofta 
averilor, el nu leapădă năvala aceasta ca un bărbat slobod, ci ca şi un rob 
cumpărat cu bani toate le face, robind poftei urâcioase a iubirii de argint ca şi 
unei stăpâne. De ar vedea vreo fată frumoasă, de îndată se pitulează, fiind 
prins de dânsa, şi ca un câine turbat umblă după desfrânări, în vreme ce ar 
trebui să facă cu totul dimpotrivă.” (Tâlcuiri la Epistola a doua către 
Corinteni, omilha VII, pp. 81-82) 


„Dacă eşti creştin, cetatea ta nu e pe lumea aceasta. Meşterul şi 
clăditorul cetăţii noastre e Dumnezeu: chiar de am cuprinde tot pământul, nu 
suntem decât oaspeţi şi colindători ai întregului (pământ). În cer suntem 
trecuți la carte; acolo suntem cetățeni. Să nu facem ca pruncii care 
disprețuiesc cele mari şi se minunează de cele mici.” (Predicile despre 
statui, Partea a II-a, predica a XVII-a, p. 132) 


„Pe nimeni dintre noi, iubite, încă nu ne-a cuprins dorinţa bunătăților 
cereşti, aşa cum ar trebui să ne cuprindă. Dacă ne-ar fi cuprins această 
dorință, am socoti umbră şi fum toate cele ce par anevoioase. Cel care le 
admiră pe cele prezente, niciodată nu va fi învrednicit de contemplarea 
bunătăților cele viitoare; dar cel care le disprețuieşte şi socoteşte că toate nu 
au mai multă valoare decât umbra şi visul, va dobândi iute şi bunătățile cele 
mari şi duhovniceşti. Când binele acesta, adică disprețul celor prezente, 
cuprinde cu adevărat sufletele oamenilor, atunci el are tot atâta putere de 
distrugere asupra răutăților pe câtă putere are focul asupra spinilor; chiar 
dacă sufletul unui om ar fi înăbuşit de nenumărate răutăți, chiar dacă l-ar 

strânge păcatele cu multe legături, chiar dacă l-ar arde cumplit flacăra 
poftelor, chiar dacă l-ar împresura cumplit zgomotul celor trecătoare, totuşi, 
ca printr-un bici usturător, binele acesta va izgoni îndată şi cu desăvârşire 
toate aceste răutăţi şi le va îndepărta din suflet.” (Despre căință (1), 7, în vol. 
Despre mărginita putere a diavolului. Despre căinţă..., p. 75) 


„Cel care admiră lucrurile din lumea aceasta nu va fi învrednicit 
niciodată de contemplarea celor viitoare; pe când cel care le disprețuieşte pe 
cele din lume şi socoteşte că nu sunt întru nimic mai de preţ decât umbra şi 
visul, va dobândi îndată bunurile cele mari şi duhovniceşti. Noi nu arătă, 
copiilor noştri bogăția care se potriveşte bărbaţilor decât atunci când îi 
vedem că au ajuns bărbați şi disprețuiesc toate jocurile copilăreşti; atâta 
vreme cât mai preţuiesc jocurile copilăreşti, nu-i socotim vrednici de 
bogăţiile cuvenite bărbaților. Tot astfel şi sufletul: atâta vreme cât nu caută 
să dispreţuiască lucrurile mărunte şi vremelnice din viață, nu va putea să 
admire pe cele din ceruri; şi contrariul: atâta vreme cât le admiră pe acestea, 
nu va putea să nu-şi râdă de cele de pe pământ. Acest lucru îl spunea şi 
Fericitul Pavel; deşi cuvintele sale au fost spuse despre învățăturile de 
credință, totuşi pot fi privite ca fiind spuse şi despre învățăturile morale şi 
despre darurile Duhului Sfânt. Omul trupesc, spune Pavel, nu primeşte cele 
ale Duhului lui Dumnezeu (| Corinteni 2, 14). (Despre câință (11), în vol. 
Despre mărginita putere a diavolului. Despre căinţă..., p. 93) 


LUMEA („lumea întreagă zace sub puterea celui rău”) 


„Cea mai mare parte a lumii s-a dat pe sine sub stăpânirea diavolului.” 
(Comentariile sau explicarea Epistolei a doua către Timotei, omulia VIII, p. 
97) 


LUMEA („lumea s-a răstignit pentru mine şi eu pentru lume”) 


„Prin care lumea s-a răstignit pentru mine şi eu lumii. Prin cuvântul 
lume €l înţelege aici nu cerul, nici pământul, ci lucrurile pământeşti, lauda de 
la oameni, pompa, slava, bogăţia şi toate celelalte ce se cred strălucite. 
Acestea toate, zice, sunt moarte pentru mine. Astfel trebuie să fie creştinul şi 
o astfel de voce trebuie să pronunţe întotdeauna. Și încă nu se mulţumeşte cu 
modul de mortificare de mai înainte, ci adaugă şi un altul, zicând: și eu 
lumii, făcând aluzie la o îndoită mortificare, ca şi cum ar fi zis: şi acelea sunt 

pentru mine moarte şi eu pentru dânsele, şi nici că pot a mă birui sau a mă 
lua în stăpânire; şi ele sunt moarte, şi nici eu nu le doresc. Nimic nu este 
mai fericit ca această mortificare, şi numai ea este temelia vieții fericite.” 
(Comentariile sau Explicarea Epistolei către Galateni, p. 125) 


„Fericitul Pavel; deşi trăia în mijlocul oraşelor, era tot atât de departe 
de toate cele care-l înconjurau pe cât de departe stă, noi de trupurile morților. 
Prin cuvintele sale: Pentru mine lumea este răstignită (Galateni 6, 14), arată 
tocmai această îndepărtare față de toate cele din lume. Mai bine spus însă, nu 
vădeşte numai această negrijă, ci şi alta asemănătoare, încât lipsa de grija 
mai sus amintită este dublă. Pavel n-a spus numai: Pentru mine lumea este 
răstignită, şi apoi a tăcut, ci a continuat şi a arătat şi o altă îndepărtare, 
spunând: Și eu pentru lume (Galateni 6, 14). Adâncă este această filosofie de 
a socoti moartă lumea, dar mai adâncă şi cu mult mai adâncă filosofie este 
de a fi tu însuți mort față de lume! Ceea ce a arătat Pavel prin aceste cuvinte 
are acest înţeles: Pavel spune că îndepărtarea dintre el şi lucrurile 
înconjurătoare din lumea aceasta nu este cât depărtarea dintre vii şi morți, ci 
este atât de mare cât este depărtarea dintre morţi şi morți. Într-adevăr, omul 
viu, chiar dacă nu-l mai doreşte pe cel mort, totuşi simte ceva la vederea 
mortului, fie minunându-se de frumuseţea şi tinerețea lui, fie având milă de 
el şi lăcrimând. Un mort însă nu are nici această legătură şi dispoziţie 
sufletească față de alt mort.” (Despre căință (1), în vol. Despre mărginita 
putere a diavolului. Despre căinţă..., p. 91) 


LUMEA (este învinsă de ucenicii lui Hristos din toate timpurile) 


„In aparență lumea triumfă totdeauna peste ucenicii lui lisus 
Hristos, în realitate ea este cea veşnic învinsă.” (Din vol. Bogăţiile 
oratorice, p. 105) 


LUMEA („chipul acestei lumi trece”) 


„„Și să nu vă potriviți cu acest veac, ci să vă schimbaţi prin înnoirea 
minții, ca să deosebiți care este voia lui Dumnezeu, ce este bun şi plăcut şi 
desăvârşit (12, 2). 

Fiindcă, într-adevăr, chipul veacului acestuia este pironit la cele 
pământeşti, este înjosit şi trecător, nu are nimic înalt, nu este drept şi nici 
continuu, ci toate le are răsturnate pe dos. Deci, dacă voieşti a păşi drept, nu- 

ți conforma paşii tăi după chipul veacului acestuia, căci nimic din ale lui nu 
rămân, nimic nu durează. Pentru aceea a şi numit chip, după cum zice şi în 
altă parte: Căci chipul acestei lumi trece (| Corinteni 7, 31), fiindcă nu are 
nimic durabil, nimic statornic, ci toate trecătoare şi nestatornice. De aceca, 
zicând chipului acestui veac, prin aceasta arată nestatornicia, iar prin 
expresia chipului învederează ceva ce nu există în realitate. Căci de ai vorbi 
de avere, de slavă, de frumuseţea trupului, de desfătare, sau şi de altele ca 
acestea, ce sunt considerate a fi mari, toate nu sunt decât chip şi nicidecum 
adevărul lucrului, aparenţă şi mască ce nu rămâne în ființă. 7u însă nu te 
asemăna acestui chip — zice —, ci schimbă-te prin înnoirea minţii. Nu zice 
reformează-te, ci schimbă-te, arătând prin aceasta ca fiind vorba de lume; 
aici este numai chip, pe când vorbind de virtute, nu mai este chip, ci formă 
adevărată, ce are o frumuseţe naturală, care nu are nevoie de meşteşugiri ce 
sunt izvorâte din faptele apărute şi imediat dispărute. Fiindcă într-adevăr, 
toate cele ale lumii se nimicesc mai înainte chiar de a se arăta; căci dacă 
arunci la o parte chipul, iute vei vedea forma reală.” (Omilii la Epistola către 
Romani a Sfântului Apostol Pavel, omilia XX, p. 398) 


LUMEA („lumea aceasta este umbră şi vis”) 


„Să cercetăm, dacă vreţi, cele strălucitoare ale acestei vieți - bogăția, 
slava, stăpânirea, cinstirile cele de la oameni şi vei vedea că nimic nu este 
mai îndoielnic decât acestea - că ce e mai puţin credincios decât bogăţia, 
care de multe ori nu rămâne la noi nici măcar până seara?” (Cele dintâi 
omilii la Facere, cuvântul al nouălea, p. 131) 


„Deci, ce poate fi mai îndoielnic decât acestea, care se schimbă aşa de 
necurmat şi îşi iau zborul mai înainte de a se arăta, fug mai înainte de a fi de 
față? De aceea şi Prorocul, vorbind despre desfătare şi bogăție şi cele 
asemenea, şi batjocorind pe cei ce le socot dăinuitoare şi sunt leşinaţi după 
ele, zice: Ca şi cum ar sta au socotit acestea, şi nu ca şi cum ar fugi (Amos 
6, 5). Nu a zis: ca şi cum ar trece, ci - ceea ce este cu mult mai mult - ca şi 
Cum ar fugi: că nici nu trec încet, ci cu grăbire multă.” (Cele dintâi omilii la 
Facere, cuvântul al nouălea, p. 132) 


„Că lucrurile din lumea aceasta, fie vesele, fie triste, nu-s cu nimic 
mai bune decât visele. De aceea vă îndemn să vă deşteptați şi să priviți 
Soarele dreptăţii. Nimeni nu poate vedea soarele dacă doarme, şi nici nu-şi 
poate bucura privirile cu frumuseţea razei sale, ci pe cele ce le vede, le vede 
ca în vis”. (Omilii la Matei, omilha X, VI, în col. PSB, vol. 23, p. 128) 

LUMEA (perisabilitatea lucrurilor din lume) 


„Să mergem în morminte! Arată-mi pe tatăl tău! Arată-mi pe soția ta! 
Unde-i cel ce se îmbrăca cu haine de aur? Unde-i cel ce plimba cu trăsura? 
Unde-i cel ce era înconjurat de ostaşi, cel ce purta centură, cel strigat de 
crainici? Unde-i cel ce pe unii îi ucidea, iar pe alţii îi arunca la închisoare? 
Unde-i cel ce ucidea pe cine voia şi slobozea pe cine voia? Nu văd decât 
oase, viermi, păianjeni. Toate acelea pământ, toate acelea basm, toate umbră 
ŞI vis, o simplă povestire, o zugrăveală; dar, mai bine spus, nici zugrăveală. 
De-ar fi zugrăveală, am vedea-o într-un tablou. Dar nici tablou nu-i. Şi dacă 
nenorocirea s-ar mărgini la atâta! Dar nu! Onorurile, desfătarea, luxul, 
strălucirea sunt umbră şi cuvinte; odraslele lor însă nu mai sunt nici umbră, 
nici cuvinte, ci rămân şi trec cu noi dincolo şi vor fi cunoscute de toţi; 
răpirile, lăcomiile, desfrânările, adulterele, nenumăratele lor păcate; nu sunt 
zugrăvite într-un tablou, nici pe cenuşă, ci scrise sus; şi cuvintele şi faptele! 
Cu ce ochi ne vom uita la Hristos?”. (Omilii la Matei, omilha LXXVI, V, în 
col. PSB, vol. 23, p. 869) 


LUMEA (efemeritatea ei) 


„Aşa sunt toate cele omeneşti, toate cele trupeşti; nici n-au apucat să 
vină, că şi zboară. Aşa e desfătarea, aşa e slava omenească, aşa e puterea, aşa 
e bogăţia, aşa e fericirea acestei vieți! Nu au nimic trainic, nimic statornic, 
nimic nemișcat. Trec mai repede ca apa râurilor şi lasă pustii şi goi pe cei 
îndrăgostiți de ele. Cele duhovniceşti, însă, nu sunt aşa; sunt trainice, 
statornice, neschimbătoare, întinse cât toată veşnicia. Nu este, oare, o mare 
nebunie să schimbi pe cele statornice cu cele nestatornice, pe cele veşnice cu 
cele vremelnice, pe cele ce rămân necontenit cu cele ce zboară, pe cele ce ne 
aduc în veacul ce va să fie multă desfătare cu cele care ne pricinuiesc acolo 
mare osândă?” (Omilii la Facere, omila LI. IV, în col. PSB, vol. 21, pp. 36- 
37) 


„Suntem atât de trândavi, încât preferăm întotdeauna pe cele 
vremelnice în locul celor veşnice, preferăm pământul în locul cerului, pe 
cele care zboară înainte de a se ivi în locul celor care nu pot avea sfârşit 
niciodată”. (Omilii la Facere, omilia XXXI, VII, în col. PSB, vol. 21, p. 
406) 

„Când este vorba de lucruri prisoselnice, apoi rămâneți ca pironiţi de 
acestea şi, lăsând adevărul, voi alergaţi după umbre şi după visuri. Şi poate 
nu sunt umbre şi visuri toate cele de aici, ba şi mai rele decât umbra? Căci 
mai înainte de a se arăta, ele zboară, şi mai înainte de a zbura, fac mult vuict, 
ba încă mai mult vuiet decât plăcere. Chiar dacă ar aduna aici cineva mii de 
averi, totuşi trecând noaptea de acum, se va duce gol de aici, şi cu drept 
cuvânt, fiindcă şi cei ce se îmbogăţesc prin vis, sculându-se din aşternut, 
nimic nu mai au din cele ce credeau că au pe când dormeau.” (Comentariile 
sau Tâlcuirea Epistolei întâi către Corinteni, omilia XXXVI, p. 394) 


„Căci ce sunt oare toate lucrurile omeneşti? Ţărână şi cenuşă, şi ca 
praful ce-l spulberă vântul, fum şi umbră frunză purtată de vânt şi floare, vis, 
şi poveste, şi mit, vânt şi aer uşurel, pană ce zboară în vânt, zefir ce trece 
repede şi poate ceva încă mai mic de cât toate acestea.” (Comentariile sau 
Explicarea Epistolei către Evrei, omiha IX, pp. 154-155) 


„Spune-mi, te rog, ce lucru este statornic în lume? Bogăția adeseori nu 
dăruieşte nici până la lăsarea serii. Dar slava? Ascultă ce spune un drept: 
Viața mea trece mai repede decât iuțeala unui alergător (lov 9, 25). După 
cum alergătorii o iau din nou la fugă înainte de a se opri, tot astfel şi slava 
zboară înaite de a ajunge.” (Către acelaşi Teodor, 3, în vol. Despre Feciorie, 
Apologia vieţii monahale, Despre creşterea copiilor..., pp. 382-383) 


„Umbră şi mai puţin decât o umbră sunt toate cele din viaţă; sunt pline 
de multe temeri, de multe primejdu şi de cea mai cumplită robie. Să nu 
pierzi cumva şi viaţa aceasta, şi pe cealaltă, când poţi, dacă ai vrea, să le 
câştigi pe amândouă. Pavel ne învaţă că aceia care trăiesc în Hristos câştigă 
ŞI viaţa de aici.” (Către acelaşi Teodor, 5, în vol. Despre Feciorie, Apologia 
vieții monahale, Despre creşterea copiilor..., p. 387) 


„Ce ar putea fi mai nimicnic decât acestea care, mai înainte de a se 
arăta, pier, care niciodată nu sunt statornice, ci trec atât de repede pe lângă 
cei ce se agită pentru ele? Căci, după cum niciodată roata carului nu rămâne 
nemişcată în jurul axului, ci în continuu se învârte şi se mişcă, acelaşi punct 
fiind când sus, când jos, aşa este şi cu lucrurile. Uşor de schimbat sunt 
lucrurile omeneşti şi grabnică le este căderea şi nu au nimic statornic şi 
nemişcat, ci toate sunt lesne de abătut şi au multă tragere spre cele potrivnice 
firii. Aşadar, cine sunt mai de râs decât aceia care cască gura şi se pironesc 

de cele trecătoare şi le socotesc pe acestea mai de cinste decât cele ce 
fiinţează neîncetat şi rămân pururea? 

De aceea şi proorocul, osândindu-i foarte pe cei ce se agită pentru ele, 
zice: Le-au socotit ca statornice şi nu ca pe unele ce fug (Am., 6, 5). Vezi 
cum printr-un singur cuvânt a vrut să le înfățişeze nimicnicia lor? Nu a zis: 
ca pe unele ce se duc, nici ca pe unele ce se schimbă, nici ca pe unele ce 
trec. Dar cum? Ca pe unele ce fug, vrând să arate repeziciunea lor şi multa şi 
grabnica lor schimbare şi să ne înveţe pe noi ca niciodată să nu tindem către 
cele văzute, ci numai către cele pe care Dumnezeu le făgăduieşte să dorim şi 
să îndrăznim.” (Urările de bun venit ale aceluiaşi şi lauda celor care au 
venit din împrejurimile Antiohiei, în vol. Cateheze baptismale, pp. 124-125) 


LUMEA (sfârşitul lumii) 


„Cea mai mare parte din semnele sfârşitului lumii s-au împlinit: 
Evanghelia s-a propovăduit în întreaga lume, au fost războaie, cutremure, 
foamete; aşa că nu mai este mult până la sfârşit. Nu vezi semnele? Şi acesta 
este chiar cel mai mare semn. Nici cei de pe timpul lui Noe n-au văzut 
semnele prevestitoare ale prăpădului aceluia, ci continuau să joace, să 
mănânce, să se însoare şi să-şi facă treburile lor obişnuite; şi au fost surprinşi 
aşa de pedeapsa aceea înfricoşătoare. La fel şi cei din Sodoma; se desfătau şi 
nu se sinchiseau de cele ce se petreceau în jurul lor şi au fost făcuți scrum de 
fulgerele coborâte atunci din cer. 

Gândindu-ne, dar, la toate acestea, să ne pregătim pentru plecarea 
noastră din lumea aceasta. Chiar dacă nu va veni acum sfârşitul lumii, dar 
sfârşitul fiecăruia, bătrân sau tânăr, bate la uşă”. (Omilii la Matei, omilia 
XX, VI, în col. PSB, vol. 23, pp. 270-271) 


„Apoi iarăşi, pentru ca ucenicii să nu-L mai întrebe, a adăugat: 
Privegheaţi, deci, că nu ştiţi în care ceas vine Domnul vostru. N-a spus: Nu 
ştiu, ci: Nu ştiţi. Când era aproape să le spună ceasul venirii Sale, Hristos Se 
opreşte şi iarăşi îi depărtează de întrebare, pentru că vrea să-i facă să fie 
necontenit pregătiţi. Le spune: Privegheați!, arătându-le că nu le spune ziua 
şi ceasul venirii Sale, tocmai pentru a priveghea. 

Aceea să cunoaşteţi, că dacă ar şti stăpânul casei la ce strajă din 
noapte vine farul ar priveghea şi n-ar lăsa să-i spargă casa. De aceea şi voi 
fiți gata că în ceasul în care nu gândiţi Fiul Omului va veni (Matei 24, 43- 
44). 

De aceea le spune să privegheze, ca să fie totdeauna gata; de aceea le 
spune: Atunci va veni, când nu vă aşteptaţi, voieşte să fie totdeauna gata de 

luptă, să fie totdeauna virtuoşi. Cu alte cuvinte spune aşa: Dacă cei mai 
mulți oameni ar şti când mor, negreşit că s-ar strădui în ceasul acela. 

Dar pentru ca oamenii să nu se străduiască numai pentru ziua aceea, 
Domnul nu spune nici ziua cea de obşte a sfârşitului lumii, nici ziua morții 
fiecăruia, pentru că vrea ca oamenii să o aştepte totdeauna, pentru ca 
totdeauna să se străduiască. Aceasta e pricina că e necunoscut sfârşitul vieții 
fiecăruia din noi”. (Omilii la Matei, omilha LXXVII, II, în col. PSB, vol. 23, 
pp. 875-876) 


„Nu va trece neamul acesta până ce toate aceste se vor întâmpla. Ce 
înțelege EI prin toate acestea? Atât cele ce privesc Ierusalimul, războaiele, 
foametea, ciuma, cutremurele de pământ, hristoşii cei amăgitori, profeţii cei 
mincinoşi, răspândirea Evangheliei în toată lumea, cât şi celelalte numărate 
mai sus, care se vor săvârşi până la a doua venire a lui Hristos. Dar atunci, 
cum putea EI să zică: neamul acesta? EI prin aceasta nu înţelege pe cei ce 
trăiau atunci, ci neamul credincioşilor; căci Sfânta Scriptură întrebuinţează 
zicerea neam nu numai spre a arăta o ştiută perioadă de timp, ci spre a rosti 
felul şi chipul cucerniciei şi al purtării, ca Psalmistul când zice: Acesta este 
neamul celor ce-l caută pe Dumnezeu (Ps. 23, 6). Hristos voieşte să spună, 
că Ierusalimul va pieri şi o mare parte din iudei se vor prăpădi, dar neamul 
celor credincioşi va rămâne, nu se va birui de foamete şi de ciumă, de 
cutremure şi de războaie, de profeţii cei mincinoşi şi de amăgitori. În sfârşit, 
spre a-i întări şi mai mult în credinţă, El adaugă: Cerul şi Pământul vor 
trece, iar cuvintele Mele nu vor trece, adică mai degrabă se va nimici cerul 
şi pământul, cu toată tăria lor cea mare, decât să nu se împlinească ceva din 
cuvintele Sale. El cu aceasta voieşte să arate, totodată, că Biserica, pe care El 
a întemeiat-o, este mai înaltă şi mai trainică decât pământul, iar EL este 
Plăsmuitorul a toată lumea, Domnul şi Stăpânul cerului şi al pământului.” 
(Cuvântare despre Evanghelia de la Matei, în vol. Omilii la Postul Mare..., 
pp. 116-117) 


„Să presupunem că sfârşitul lumu va fi după douăzeci de ani, după 
treizeci, după o sută; ei, şi ce ne foloseşte? Sfârşitul vieţii fiecăruia din noi 
nu este oare sfârşit? Şi de ce mai ispiteşti, de ce te mai trudeşti în zadar, 
pentru ca să ştii despre sfârşitul obştesc?” (Comentariile sau Explicarea 
Epistolei 1 către Tesaloniceni, omilia IX, în vol. Comentariile sau 
Explicarea Epistolei către Coloseni, 1 şi II Tesaloniceni, p. 250) 


„Multe lucruri vrem să le aflăm şi să le înţelegem, dar mai 
ales vremea când va veni sfârşitul lumii.Apostolul Pavel pentru a 

potoli această nepotrivită preocupare a noastră, scrie într-o 
epistolă de-a lui: Jar despre ani şi despre vremi, fraţilor, nu aveți 
nevoie să vă scriem noi, căci voi înşivă ştiţi bine că precum, un 
fur noaptea, aşa vine ziua Domnului (| Tesaloniceni 5, 1-2). 

Adică ce vom câştiga dacă ştim când va fi a doua venire a 
Domnului? Spuneţi-mi. Să ne închipuim că va veni după 
douăzeci de ani, sau după treizeci, sau după o sută. Ce 
însemnătate poate avea asta pentru noi? Nu cumva pentru 
fiecare dintre noi sfârşitul nu vine odată cu moartea lui? Aşadar 
de ce-ţi faci dureri de cap şi te chinui să afli despre sfârşitul 
lumii? Din păcate, însă, aşa cum se întâmplă şi în multe alte 
împrejurări, când suntem nepăsători față de lucrurile care ne 
privesc direct şi ne  îndeletnicim cu treburile altora, 
nesocotind problemele noastre şi îngrijindu-ne de cele străine, 
la fel şi în cazul acesta; în loc ca fiecare să se intereseze de 
sfârşitul lui, vrem să aflăm în de-amănunt cum şi când va veni 
sfârşitul obştesc al tuturor?” (Din vol. Problemele vieții, p. 89) 


„lar când încep a vorbi, a grăi despre sfârşitul lumii, îmi vine frică şi 
mă cutremur, că toate minunile Domnului sunt mari şi înfricoşătoare şi 
slăvite, iar taina sfârşitului şi a doua Lui venire întrec cuvântul şi mintea şi 
gândul şi trece peste toată povestirea şi înspăimântează tot auzul.” (Din vol. 
Mărgăritarele Sfântului loan Gură de Aur, p. 180) 


„Că 1a spune-mi, ce câştig avem să ştim când va fi sfârşitul şi 
terminarea lumii acesteia? Oare fi-va după douăzeci sau cincizeci sau cinci 
sute de ani? Ce folos ne dă nouă aceasta? Nimic, că au doară nu este 
terminarea şi sfârşitul vieţii la tot omul, moartea?” (Din vol. Mărgăritarele 
Sfântului loan Gură de Aur, p. 114) 


LUPTA DUHOVNICEASCĂ 


„Lupta noastră nu este împotriva sângelui şi trupului, ci, împotriva 
începătoriilor, împotriva stăpâniilor, împotriva stăpânitorilor lumeşti ai 
întunericului veacului acestuia, împotriva duhurilor răutăților din văzduhuri 
(Efes., 6, 12). Să nu socotiți, ne spune Pavel cu alte cuvinte, că ne stă în față 
o luptă uşoară; nu avem de luptat cu semeni de-ai noştri şi nici armele de 
luptă nu ne sunt egale. Suntem îmbrăcaţi cu trup şi ni s-a poruncit să luptăm 
cu puteri fără de trup! Dar să nu vă temeţi! Da, e neegală lupta, dar puterea 

armelor noastre este mare! Aproape că a spus: Pentru că ştiţi cine sunt 
vrăjmaşii, nu vă pierdeţi curajul, nici nu şovăiţi în faţa luptei, ci luați armura 
lui Dumnezeu pentru a putea sta împotriva uneltirilor diavolului (Efes., 6, 
11).” (Omilii la Facere, omila III, V, în col. PSB, vol. 21, p. 53) 


„Multe sunt uneltirile lui, multe căile lui, prin care încearcă să pună 
piedică celor mai trândavi! De aceea trebuie să cunoaştem bine uneltirile lui 
ca să scăpăm de laţurile lui şi să nu-i lăsăm nici o portiță de intrare. Să ne 
păzim bine limba, să punem strajă ochilor, să ne curăţim mintea şi să fim 
totdeauna gata de luptă, ca şi cum ar năvăli asupra noastră o fiară sălbatică 
ce încearcă să ne vatăme. Pentru asta şi Pavel, sufletul acela care a ajuns 
până la cer, dascălul neamurilor, limba întregii lumi, cel care a făcut şi a 
gândit totul pentru mântuirea ucenicilor săi, după ce a spus luați armura lui 
Dumnezeu, a adăugat iarăşi, pentru a ne întări din toate părțile şi a ne face 
nebiruiți, grăind aşa: Stați, deci, tari, încingându-vă mijlocul cu adevărul şi 
îmbrăcându-vă cu platoşa credinţei şi încălțaţi-vă picioarele întru gătirea 
Evangheliei păcii, luând peste toate pavăza credinţei, cu care veţi putea 
stinge toate săgețile cele aprinse ale vicleanului; luaţi şi coiful mântuirii şi 
sabia Duhului, care este cuvântul lui Dumnezeu (Efes., 6, 14-17). Ai văzut 
că ne-a înarmat toate mădularele? Şi ca şi cum ar fi avut de gând să ne 
trimită la luptă, aşa, mai întâi ne-a încins cu cingătoarea, ca să ne fie uşor 
drumul, apoi ne-a dat platoşa, ca să nu fim răniți de săgeți; apoi ne-a asigurat 
picioarele şi în sfârşit ne-a întărit din toate părțile cu credința”. (Omilii la 
Facere, omilia III, V, în col. PSB, vol. 21, pp. 53-54) 


„Lupta aceasta nu este împotriva sângelui şi trupului, ci împotriva 
puterilor celor netrupeşti, de aceea nici nu ne-a dat arme trupeşti, ci toate 
duhovniceşti şi aşa de strălucitoare, ca demonul acela viclean să nu poată 
suferi nici strălucirea lor. 

Înarmaţi dar cu nişte arme ca acestea, să nu ne temem de luptă, nici să 
fugim de încăierare, dar nici să trândăvim! După cum dacă suntem treji, 
demonul acela viclean nu biruie nicicând puterea armelor noastre — şi dacă 
voiam puteam să-i facem netrebnice armele lui — tot aşa dacă ne trândăvim, 
armele nu ne sunt de nici un folos, pentru că duşmanul mântuirii noastre ne 
priveghează necontenit şi face orice împotriva mântuirii noastre. Să ne 
întrarmăm, dar, de pretutindeni! Să fim cu luare aminte la cuvintele pe care 
le rostim; să ne ferim de faptele care pot să ne vatăme, şi odată cu înfrânarea 
de la bucate şi cu celelalte fapte bune, să fim darnici şi cu cei săraci, 
cunoscând câtă răsplată ne stă înainte dacă ajutăm pe cei nevoiaşi.” (Omilii 
la Facere, omilia III, V, în col. PSB, vol. 21, p. 54) 

„Dar dacă suntem cu mintea trează, cu harul lui Dumnezeu, pe nimeni 
nu poate birui (duşmanul mântuirii noastre — n.n.) ”. (Omilii la Facere, 
omilia IV, ], în col. PSB, vol. 21,p. 57) 


„.... dacă ne întărim necontenit cu ele (armele noastre cele 
duhovniceşti — n.n.) toate mădularele, nici una din săgețile slobozite de 
vrăjmaş nu poate să ne-atingă, ci se întorc la el fără să ne fi făcut ceva; că 
harul lui Dumnezeu ne face mai tari decât oţelul; şi, dacă voim, ne face 
desăvârşit nebiruiți. După cum cel care izbeşte în oţel nu vatămă oţelul cu 
NIMIC, ci el îşi iroseşte propria-i putere, iar cel care loveşte cu picioarele în 
bolduri îşi umple de sânge picioarele lui, tot aşa va fi şi cu noi şi cu 
vrăjmaşul mântuirii noastre, dacă ne întărim necontenit cu armele date nouă 
de harul Sfântului Duh. Atât de mare e puterea lor, că vrăjmaşul nu poate 
înfrunta nici strălucirea lor, ci 1 se orbesc privirile din pricina strălucirii 
slobozită de ele. Cu aceste arme, vă rog, să ne întărim necontenit...”. (Omilii 
la Facere, omilia IV, II, în col. PSB, vol. 21, pp. 57-58) 


„Știind, dar, că trebuie să fim gata de luptă toată viaţa noastră, să ne 
înarmăm în aşa fel ca şi cum am avea pe vrăjmaş necontenit în fața noastră şi 
ne-ar pândi neîncetat, că doar-doar, ațipind puţin, i-am da prilej să ne atace”. 
(Omilii la Facere, omilia V, I, în col. PSB, vol. 21, pp. 68-69) 


„Că şi pe acesta (pe diavol — n.n.) smerindu-l l-a pogorât sub 
picioarele noastre şi a făcut să-i putem zdrobi capul. Oare nu o arată aceasta 
Hristos prin cuvintele: Veţi călca peste şerpi şi peste scorpii (Luca, 10, 19), 
a adăugat: şi peste toată puterea vrăjmaşului (Luca, 10, 19)”. (Omilii la 
Facere, omilia XVII, VII, în col. PSB, vol. 21, p. 200) 


„Încetează, oare, cândva lupta aceasta? Are, oare, vreme hotărâtă de 
atac? Nu! Totdeauna trebuie să fim treji, totdeauna cu luare aminte; răgaz n- 
avem niciodată, că nici nu este o vreme hotărâtă, când duşmanul ne atacă şi 
năvăleşte peste noi”. (Omilii la Facere, omilia XXII, VII, în col. PSB, vol. 
21, p. 271) 


„După cum ne vatămă şi lucrurile de nimic, dacă nu băgăm de seamă, 
tot aşa, dacă voim să fim cu luare aminte, nimic nu ne poate vătăma râvna, 
chiar de-ar fi mii cei care ne trag spre păcat, aşa precum nici pe dreptul 
acesta nimic nu l-a putut îndepărta de facerea virtuţii, deşi erau atâţia 
păcătoşi. Nimeni, dar, să nu dea vina pe altul, să nu spună că alţii sunt de 

vină, ci toată vina s-o pună pe seama trândăviei lui. Dar pentru ce spun eu să 
nu dea vina pe alții? Nici pe diavol să nu-l creadă nimeni că-i în stare să 
împiedice pe cineva a merge pe calea virtuţii! Da, diavolul poate înşela, 
poate pune piedici celor trândavi, dar nu poate opri, nu poate sili! Şi lucrul 
acesta însăşi viaţa ni-l arată! Când vrem să fim cu luare aminte asupra 
noastră înşine, suntem atât de tari, că, chiar de-ar fi mulţi care să ne îndemne 
pe calea păcatului, nu le luăm în seamă sfatul, ne astupăm urechile când ne 
învaţă rele şi ajungem mai tari decât diamantul; dar când suntem trândavi, ne 
îndreptăm spre rău noi singuri, fără să ne sfătuiască cineva”. (Omilii la 
Facere, omilia XXIII, V, în col. PSB, vol. 21, p. 282) 


„La luptele olimpice cel ce prezintă luptele este numai spectator al 
celor ce luptă; nu poate să-i ajute pe luptători cu nimic, ci aşteaptă victoria. 
Stăpânul nostru nu-i aşa, ci şi luptă alăturea de noi, ne întinde mâna, ne dă 
ajutor şi aproape că dă legat pe duşman în mâinile noastre; face totul ca să-l 
putem birui, să câştigăm victoria, pentru a pune pe capetele noastre cununa 
cea neveştejită. Cununa darurilor, spune Scriptura, vei primi pe creştetul 
capului tău (Prov., 1, 9).” (Omilii la Facere, omilha XLII, I, în col. PSB, vol. 
22, p. 93) 


„Diavolul nu ne biruie prin silă şi prin forță, ci numai prin înşelăciune. 
Noi suntem stăpâni să nu fim înşelați; numai să voim să fim puţin cu mintea 
trează şi cu ochii deschişi. Asta, nu pentru că am avea prin noi înşine o 
putere atât de mare, ci pentru că atunci când suntem cu mintea trează, 
suntem învredniciți şi de ajutorul cel de sus. Dacă facem tot ce stă în puterea 
noastră, atunci negreşit urmează şi ajutorul Stăpânului. 

Să fim, dar, vă rog, cu mintea trează. Știind uneltirile celui viclean, să 
fim necontenit cu ochii deschişi şi să rugăm pe Dumnezeu să fie alături de 
noi în războiul cu diavolul. Aşa vom fi noi nebiruiți, vom scăpa şi de 
uneltirile aceluia, ne vom bucura şi de ajutorul lui Dumnezeu şi vom 
dobândi şi veşnicile bunătăți...” (Omilii la Facere, omiha LX, IV, în col. 
PSB, vol. 22, p. 270) 


„Chiar dacă în timpul exerciţiului cazi o dată, de două ori, sau de mai 
multe ori, nu te descuraja, ci scoală-te şi luptă mai departe! Să nu încetezi 
până ce nu-ți încununezi fruntea cu cunună strălucită împotriva diavolului, 
până ce nu-ţi pui averea câştigată în vistieria cea nejefuită a virtuţii”. (Omilii 
Ia Matei, omiha XI, VIII, în col. PSB, vol. 23, pp. 143-144) 

„Lupta nu este numai contra diavolului, ci şi contra puterilor lui. Cum 
ne vom putea lupta contra întunericului? Când vom deveni lumină. Cum ne 
vom putea lupta contra duhurilor celor rele, decât numai atunci când vom 
deveni buni? Căci răutatea e totdeauna contra binelui, iar lumina alungă 
întunericul, şi dacă noi suntem întuneric, desigur că vom fi cuceriţi.” 
(Comentariile sau Explicarea Epistolei către Efeseni, omilha XXII, p. 229) 


„Noi avem de aliat al nostru harul Sfântului Duh.” (Comentariile sau 
Explicarea Epistolei către Efeseni, omilia XXII, p. 229) 


„Te-a lovit cineva? Ei bine, răzbună-ţi pe diavol, şi niciodată să nu 
conteneşti duşmănia contra lui. Dară poate nu te-a lovit? Ei bine, şi aşa tu 
răzbună-ţi pe duşmanul nostru al tuturor, pentru că a insultat pe Stăpânul a 
toate şi al tău, pentru că s-a învrăjbit cu EI, pentru că vatămă şi războieşte pe 
frații tăi. Veşnic să-i fii duşman, veşnic posomorât, veşnic nemblânzit față 
de el, căci numai aşa el va fi umilit, disprețuit şi uşor de supus. Dacă noi ne 
arătăm ca sălbatici cătră el, atunci el nu va fi sălbatic către noi; dacă noi vom 
fi blânzi cu dânsul, el va fi sălbatec față de noi. El este duşman şi războinic 
al vieții şi al mântuirii noastre, în acelaşi timp duşman şi al său chiar. Dacă 
el nu se iubeşte pe sine, apoi cum va putea ca să ne iubească pe noi? Deci să 
ne punem în rând de bătaie şi să-l atăcăm, având aliat mare şi puternic pe 
Domnul nostru lisus Hristos, Care va putea să ne facă a nimici cu uşurinţă 
cursele lui, şi să ne învrednicim de bucuriile viitoare.” (Comentariile sau 
Explicarea Epistolei către Efeseni, omilha XXII, p. 233) 


„Războiul contra diavolului aduce după sine încetarea războiului 
contra lui Dumnezeu, pentru că războind pe diavolul noi ne împăcăm cu 
Dumnezeu.” (Comentariile sau Explicarea Epistolei către Efeseni, omilia 
XXIV, p. 242) 


„Dar tu, chiar dacă ai căzut, ridică-te, pentru că şi atunci e posibil a 
birui. Nu te ocupa nicicând cu lucruri nestatornice şi nesigure şi nu vei 
cădea. Aleargă şi te ocupă cu lucrurile sigure. Sus să-ţi ţii capul, sus ochii! 
Acest lucru este poruncit de către învățători celor ce aleargă în stadion şi 
aceasta susține puterea. lar de vei căuta spre pământ, te vei moleşi, căzând 
apoi Jos, la pământ. Tu priveşte drept în sus, unde se află şi premiul, pentru 
că această vedere a premiului îţi va incita şi mai mult voinţa! Nădejdea 
câştigării premiului nu te va lăsa să simţi vreo oboseală şi distanţa aceea 
mare ţi se va părea scurtă. 

Și ce este premiul? Desigur, nu vreo ramură de finic, dar ce? 
Împărăţia cerurilor, neîncetata odihnă, slava cu Hristos, moştenirea 
bunurilor, frățietatea şi alte mu de bunuri, cu neputinţă de înşirat. Nu e cu 
putință a descrie frumuseţea acelui premiu. Ştie doar cel care-l are deja, iar 
cel care-l va dobândi va şti şi el la vremea lui. Nu este aur, nici vreun colier 
cu pietre preţioase, şi totuşi cu mult mai mult decât acestea! Aurul în 
comparaţie cu acel premiu este noroi rău mirositor, iar pietrele prețioase, în 
comparaţie cu frumuseţea acelui premiu, sunt ca tina drumurilor (...) 

Întru Hristos lisus, zice. Priveşte câtă recunoştinţă! În Hristos, afirmă 
el, sau mai bine zis, prin Hristos lisus fac aceasta. E cu neputinţă a parcurge 
o aşa de mare distanţă fără ajutorul Lui, pentru că e nevoie de o legătură 
strânsă cu EI şi de mult ajutor. El a vrut ca tu să lupţi aici Jos, iar încununat 
să fii acolo sus; ca lupta şi cununa să nu fie laolaltă aici, pe pământ. Nu 
vedeți chiar şi aici că pe luptătorii distinşi cu premii sau pe călăreți de la 
hipodrom împăratul îi încununează nu jos în stadion, ci sus? La fel şi în 
cazul nostru: premiul îl vei primi în ceruri.” (Omilii la Epistola către 
Filipeni, omilia a XIII-a, pp. 226-228) 


„Nimic nu este atât de nepotrivit şi de străin creștinului ca faptul de a 
căuta mereu numai linişte şi odihnă. Nimic nu este atât de străin de 
făgăduinţa dată nouă şi de recrutarea noastră (ca soldați ai lui Hristos), ca a 
ne lipi viața prezentă. Stăpânul tău a fost răstignit şi tu te dezmierzi? 
Stăpânul tău a fost pironit pe cruce şi tu umbli încă după linişte şi odihnă? 
Dar cum pot acestea să fie demne de un soldat viteaz?” (Omilii la Epistola 
către Filipeni, omilia a XIV-a, p. 237) 


„Toată viaţa noastră să o socotim ca timp de luptă, şi niciodată să nu 
căutăm repaos, niciodată pătimind scârbe să nu ne supărăm, fiindcă nici lup- 
tătorul nu se supără când este în toiul luptei. Altul este timpul repaosului, noi 
trebuie prin scârbe şi necazuri a ne desăvârşi. Deşi poate nu este persecuție, 
nici necazuri, dar sunt alte năcazuri, care ni vin pe fiecare zi, şi dacă acestea 
nu le suferim, cu anevoie le-am suferi pe acelea.” (Comentariile sau 
Explicarea Epistolei către Evrei, omilha V, pp. 106-107) 


„Avem cea mai mare mângâiere în lupte, nădejdea celor viitoare.” 
(Cuvânt despre învierea morților, Il, în vol. Predici la sărbători împărăteşti 


şi cuvântări de laudă la sfinţi, p. 121) 


„Dar chiar dacă omul nostru cel din afară se strică, totuşi cel 
dinlăuntru se înnoieşte din zi în zi (|| Cor., 4, 16). 

- Spune-mi cum se înnoieşte? 

- Se înnoieşte prin aceea că alungă din suflet laşitatea, stinge poftele 
cele ruşinoase, iubirea de avuţii, slava deşartă, pe scurt, omoară toate 
gândurile cele stricate. După cum sufletul care trăieşte în trândăvie şi tihnă 
este subjugat cu uşurinţă de aceste patimi, tot astfel şi sufletul care este 
ocupat mereu cu luptele cele pentru dreapta credinţă, nici n-are timp să se 
gândească la ele, pentru că grija ce-o are de lupte îl îndepărtează de toate 
aceste patimi.” (Cuvânt despre învierea morților, IV, în vol. Predici la 
sărbători împărăteşti şi cuvântări de laudă la sfinţi, p. 124) 


„Acum diavolul se năpusteşte cu mai multă sălbăticie asupra noastră. 
Cu cât e mai mare darul, cu atât e mai mare şi războiul. Diavolul n-a suferit 
să vadă în rai un singur om. Le întreb: Cum va suferi să vadă în cer atâția 
oameni? A1 înfuriat fiara. Dar nu te teme. Ai luat mai mare putere, sabie 
ascuţită. Străpunge cu ea şarpele. Dumnezeu I-a lăsat pe diavol să pornească 
cu sălbăticie împotriva ta tocmai ca să cunoşti cu fapta puterea tăriei tale. 
Hristos a făcut cu tine ceea ce ar face un instructor de atletism foarte 
priceput, care ar lua pe un atlet murdar, slab, neîngrijit, l-ar unge cu 
undelemn, l-ar antrena, i-ar întări muşchii şi nu l-ar lăsa să trândăvească, ci 
i-ar porunci să se coboare în arenă, să se lupte, ca să afle cu fapta cât de 
puternic l-a făcut. Tot aşa şi Hristos. Putea să alunge EI pe duşman. Dar ca 
să cunoşti tu puterea harului, ca să cunoşti tu măreția puterii duhovniceşti pe 
care ai primit-o prin botez, a îngăduit ca tu să te iei la luptă cu vrăjmaşul, ca 
să-ți dea multe prilejuri de a te încununa.” (Cuvânt la Înviere, V, în vol. 
Predici la sărbători împărăteşti şi cuvântări de laudă la sfinţi, pp. 146-147) 


„Când văd pârga mea, că a biruit aşa moartea, nu mă mai tem de 
război, nu mă mai înfricoşează lupta. Nu mă mai uit la slăbiciunea mea, ci 
caut la puterea nespusă a Aceluia ce are să lupte împreună cu mine. Oare Cel 
ce a biruit tirania morții şi i-a luat toată tăria, oare nu va lupta pentru cel de 
acelaşi neam, a cărui chip a voit să-l ia (Filip., 2, 7), pentru marea Lui iubire 
de oameni, şi a voit să lupte cu diavolul?” (Cuvânt la Sfintele Paşti, III, în 
vol. Predici la sărbători împărăteşti şi cuvântări de laudă la sfinţi, p. 151) 


„Viaţa noastră de aici este o luptă, o bătălie, iar cei ce o dată intrați în 
stadionul virtuţii trebuie să se înfrâneze de la toate. Oricine ce luptă, se 
înfrânează de la toate (| Cor., 9, 25). Nu vezi că la luptele atletice au foarte 
multă grijă de ei cei ce vor să lupte cu oamenii, nu vezi că-şi înfrânează mult 
trupul? Tot aşa şi aici. Pentru că lupta noastră nu e cu oamenii, ci cu duhurile 
răutății (Efes., 6, 12), duhovnicească să ne fie şi înfrânarea noastră. Dar 

duhovniceşti sunt şi armele noastre cu care ne-a înarmat Stăpânul.” (Cuvânt 
la Sfintele Paşti, V, în vol. Predici la sărbători împărăteşti şi cuvântări de 
laudă la sfinţi, pp. 155-156) 


„Să ne gândim la război în timp de pace, ca, atunci când va 
izbucni războiul, să avem şi noi o biruință strălucitoare.” (Cuvânt de 
laudă la Sfântul Mucenic Lucian, II, în vol. Predici la sărbători 
împărăteşti şi cuvântări de laudă la sfinţi, p. 292) 


„De ne vor ataca oamenii, demonii, chiar diavolul, nu vor putea 
câştiga nimic de la noi aceşti duşmani, dacă ne dăm toată silinţa şi dacă 
facem tot ce trebuie să facem. Aşa vom atrage asupra noastră şi ajutorul 
lui Dumnezeu aici pe pământ.” (Cuvânt de laudă la Sfântul Mucenic 
Roman, IV, în vol. Predici la sărbători împărăteşti şi cuvântări de 
laudă la sfinți, p. 404) 


„Când te miri că acest demon spurcat nu s-a năpustit asupra ta mai 
înainte, când erai în lume, când trăiai în desfătări şi erai înconjurat de tot 
luxul lumii, ci acum, când ai aruncat toate şi te-ai afierosit cu totul lui 
Dumnezeu, deci, când te miri de aceasta, faci acelaşi lucru ca şi cum te-ai 
mira că la un spectacol de lupte greco-romane, atletul nu ia la bătaie pe 
spectatori, ci, lăsându-i pe ei, se îndreaptă să-l lovească cu pumnii numai pe 
cel înscris în concurs, pe cel antrenat, coborât în arenă; numai pe acesta îl 
loveşte peste cap şi-i răneşte faţa. Nu trebuie nici să te miri, nici să te 
întristezi dacă diavolul ne munceşte, ne supără şi ne împovărează pe noi, 
care de bunăvoie am ales această luptă. Aşa e legea luptei. Atunci este 
îngrozitor, însă numai dacă ne trânteşte, dacă ne doboară şi dacă ne răpeşte 
cununa. Atâta vreme cât nu poate să facă aceasta, nu numai că nu ne-a 
vătămat cu nimic, Ci, dimpotrivă, lupta încleştată cu el ne este de un 
nepreţuit folos deoarece ne urcă şi mai mult spre desăvârşire. Cel mai viteaz 
soldat dintr-o armată este acela care poate să arate mai multe răni şi care a 
luptat corp la corp cu cei mai viteji duşmani. Dintre atleți, pe aceia îi 
admirăm mai mult care se iau la luptă cu rivali mai greu de învins. Vânătorul 
cel mai vestit este acela care a vânat fiarele cele mai greu de vânat. 

Este neruşinat şi neînfricoşat demonul care s-a năpustit asupra ta? 
Tocmai de aceea nu încetez să mă minunez şi să te admir, că n-ai căzut, nici 
nu te-ai dat bătut, deşi ţi s-a rânduit un astfel de rival, ba, dimpotrivă, ai 
rămas neclintit, fără să fu cumva istovit.” (Despre necazuri şi biruirea 
tristeţii (1). Către Staghirie, ascetul care era chinuit de demon. Cuvânt de 
sfătuire, pp. 154-155) 

„Dacă la concursurile atletice, unde luptătorii sunt oameni, nimeni nu 
primeşte cunună pe frunte fără oboseli şi sudoare, cum este cu putință ca în 
lupta pentru virtute, unde puterile cele rele se luptă cu noi, să biruim furia lor 
fără necazuri şi fără strâmtorări?” (Despre necazuri şi biruirea tristeții (11). 
Către Staghirie. Tristeţea este mai cumplită chiar decât demonul, în vol. 
Despre mărginita putere a diavolului. Despre căință..., pp. 167-168) 


„Însă dacă vrei să ştii, diavolul poate să ne fie nouă chiar folositor. 
Dacă noi vom şti să ne servim bine de dânsul, el ne foloseşte şi noi câştigăm 
printr-însul nu puţin. 

Dar cum putem noi trage folos de la diavol? 

a) El ne ține în priveghere şi ne înspăimântă de păcat. Diavolul ne 
foloseşte când noi ne temem de turbarea lui, de pândirile lui cele de-a 
pururea şi de răutățile lui, care totdeauna se repetă, când nu lăsăm sufletul 
nostru să dormiteze, ci suntem deştepţi şi totdeauna gândim la Dumnezeu. 
Dar ca să vedeți că această învăţătură nu este numai a mea, ci şi a 
Apostolului Pavel, ascultați-l pe dânsul cum, aproape cu aceleaşi cuvinte 
deşteaptă pe credincioşii care dormitează. Aşa, în Epistola sa către Efeseni, 
el zice: Lupta noastră nu este împotriva trupului şi a sângelui, ci împotriva 
începătoriilor şi a domniilor şi a stăpânitorilor întunericului veacului 
acestuia, împotriva duhurilor răutăţii (Efes. 6, 12). Zicând el acestea, n-a 
avut scopul de a descuraja duhurile ascultătorilor săi, ci a voit a le deştepta. 
Încă şi Sfântul Petru zice: Fiţi treji, privegheaţi, pentru că potrivnicul vostru 
diavolul, ca un leu răcnind umblă, căutând pe cine să înghită,; căruia stați-i 
împotrivă, întăriți fiind în credință (Pt. 5, 8). Aceasta a zis el, spre a ne 
aduce mai aproape de Dumnezeu. Căci cel ce vede pe vrăjmaş venind, 
aleargă mai tare la acela care poate să-l ajute şi se lhpeşte de dânsul. Aşa fac 
şi copiii. De văd ceva, de care se tem, aleargă în braţele mamei, se apucă de 
hainele ei, şi cu aceasta se apără. Şi adeseori se ţin aşa de tare, încât cineva 
nu poate să-i desprindă. Dimpotrivă, dacă ei nu se sperie de nimica, adeseori 
nu se duc la mama lor, chiar când îi strigă şi voieşte ca ei să vină la dânsa. 
Tocmai aşa se întâmplă şi cu noi. Când Satana ne înfricoşează şi ne 
înspăimântă, ne facem cuminţi, năzuim la Dumnezeu cu mai multă râvnă. 

b) Dumnezeu n-a nimicit pe Satana pentru ca să te facă pe tine mai 
tare, pentru ca mai mult să preamărească pe luptător şi să-i dea mai multe 
prilejuri de a arăta vitejia sa. Aşadar, când cineva întreabă pentru ce n-a 
stârpit Dumnezeu pe diavolul, răspunde-i că celor priveghetori şi păzitori de 
sine, Satana nu numai că nu le face vătămare, dar le foloseşte; nu pentru că 
aceasta ar fi propria lui voinţă, căci el este rău, ci folosul acesta decurge din 

vitejia celor priveghetori, care răutatea lui o întorc în folosul lor. Aşa s-a 
luptat cu cucernicul lov, deşi nu pentru a-l face mai mărit, ci pentru a-l 
răsturna. Acest scop şi acest plan l-a avut el, pentru că este rău şi voieşte a 
pierde pe oameni. Cu toate acestea el n-a putut să vateme pe cel drept; mai 
vârtos acesta a tras folos din luptă. Diavolul a arătat numai răutatea sa, iară 
cel cucernic vitejia sa. Dar totuşi Satana biruieşte pe mulţi, vei zice tu. 
Negreşit, însă nu tăria lui, ci slăbiciunea acelora este vinovată de aceasta. 

c) În sfârşit, Satana trebuie să ne chinuiască pentru ca să ne facem mai 
buni. Cum că Satana poate să folosească oamenilor, putem încă să învăţăm 
de la Apostolul Pavel, când el scrie aşa despre amestecătorul de sânge de la 
Corint: Daţi-l pre unul ca acela Satanei, spre chinuirea trupului, pentru ca 
duhul să se mântuiască (| Cor. 5, 5). lată, aici Satana este pricină de 
mântuire, negreşit nu după voia lui, ci prin înțelepciunea Apostolului. 
Precum adeseori doctorii fac leacuri din lucrurile cele vătămătoare, din 
plante otrăvitoare, aşa a făcut şi Apostolul. EI a luat de la Satana ceea ce este 
la el folositor, adică îndemânarea lui de a pedepsi pe cineva. El adeseori s-a 
slujit cu Satana ca un călău sau slugă la schingiuire. Însă călăii schingiuiesc 
pe făcătorii de rele nu cum voiesc ei, sau după propria lor părere, ci după 
cum poruncesc judecătorii. Căci călăul la îndeplinirea pedepsei trebuie să se 
conducă după voia celui ce a rostit hotărârea. Vezi cât de mare este vrednicia 
şi însemnătatea Apostolului? EI, o fiinţă trupească, se slujea de alta fără de 
trup ca de un rob. Şi precum Domnul Dumnezeu a poruncit diavolului pentru 
Iov: Atinge-te de trupul lui, iară de sufletul lui să te fereşti (lov 2, 6), ca să-i 
pună margine şi hotar, pe care Satana, această fiară sălbatică, să nu le poată 
trece, aşa urmează şi Apostolul. Când a dat Satanei pe amestecătorul de 
sânge, a zis: Spre pieirea trupului (| Cor. 5, 5), adică sufletul lui nu trebuie 
să-l piardă Satana. Vezi câtă putere are robul lui Dumnezeu? Aşadar, nu te 
teme de Satana, căci el este căzut şi slab. Dimpotrivă, nimeni nu este mai 
tare decât omul care are o îmbucurătoare încredere în Dumnezeu.” (Cuvânt 
la Duminica întâi a Sfântului şi Marelui Post, în vol. Omilii la Postul 
Mare..., pp. 46-49) 


„Dar cum de nu este nici unul, veţi zice voi, care să se îndulcească de 
repaus atât aici cât şi dincolo? Aceasta, iubiților, nu poate să fie, numărându- 
se lucrurile cele cu neputinţă. Căci, desigur, nu se poate ca pe acea lume să 
se îndulcească de cinste cel ce trăieşte aici fără grijă, în siguranță şi în 
desfătare, cu necumpătare şi cu uşurătate de minte. Cine voieşte a fi acolo 
părtaş la cinste, acela nu poate trăi aici fără cercare şi osteneală. Deşi nu l-ar 
apăsa sărăcia, totuşi el are a se lupta de-a pururea împotriva poftelor, iar 
aceasta nu este o mică muncă şi povară. Deşi nu l-ar chinui vreo boală, totuşi 

îl răneşte fierbințeala mâniei; şi înfrânarea mâniei pricinuieşte dureri nu 
MICI. Deşi n-ar veni asupra-i vreo nenorocire, totuşi el are a se lupta de-a 
pururea cu gândurile cele păcătoase; iară spre a înfrâna poftele cele 
nestăpânite, a birui ambiția, a smeri semeția, a se lepăda de dezmierdări şi a 
trăi cu o aspră înfrânare, se cere osteneală nu mică. Cine însă nu face aceste 
şi alte asemenea lucruri, acela nu se poate mântui. Prin urmare, cerul nu se 
poate dobândi fără osteneală, fără luptă şi încercări.” (Cuvânt la Duminica 
Floriilor, în vol. Omilii la Postul Mare..., p. 104) 


„.... trebuie să luptăm tot timpul vieţii noastre, iar lupta aceasta începe 
chiar din copilărie, de Ia vârsta de zece ani. (Într-adevăr, de la vârsta de zece 
ani începem să dăm socoteală pentru păcatele ce le săvârşim, şi asta o arată 
lămurit copiii mâncaţi de urşi, pedepsiți astfel pentru că şi-au bătut joc de 
profetul Elisei) (IV Regi 2, 24-24).” (Apologia vieții monahale, 17-18, în 
vol. Despre Feciorie, Apologia vieții monahale, Despre creşterea copiilor..., 
pp. 304-305) 


„... este o faptă a iubirii de oameni a lui Dumnezeu că luptele de aici 
nu ţin multă vreme, ci luptăm o clipă, puţin timp, cât ai clipi din ochi — că 
într-adevăr atât e viaţa de aici faţă de cea de dincolo -, dar suntem încununați 
veacuri nesfârşite.” (Cuvânt de sfătuire către Teodor cel căzut, 10, în vol. 
Despre Feciorie, Apologia vieţii monahale, Despre creşterea copiilor..., pp. 
343-344) 


„Aşa cum arcaşul, dacă vrea ca săgețile trimise să-şi atingă ţinta, se 
îngrijeşte mai întâi de poziția sa şi nu îşi lansează săgețile până ce nu se 
aşază cu precizie drept înaintea obiectului vizat, tot astfel se întâmplă şi cu 
tine: dacă vrei să-i săgetezi diavolului capul său cel rău, îngrijeşte-te mai 
întâi de starea gândurilor tale, pentru ca, stabilindu-te într-o stare dreaptă şi 
nestânjenită de nimic, săgețile lansate de tine să-şi atingă ţinta îndreptată 
împotriva aceluia.” (Despre necunoaşterea lui Dumnezeu, cuvântarea IV, p. 
100) 


„Orice lucrare care are ca scop mântuirea sufletelor este supusă de la 
început atacurilor. Îndată ce s-a născut Hristos a izbucnit furia lui Irod. Şi tu, 
dacă te vei învrednici vreodată să-L slujeşti în vreun fel pe Dumnezeu, vei 
suferi mult, te vei îndurera tare, te vei afla în mari primejdii. Să nu te miri. 
Să nu te tulburi. Să nu-ţi spui: Eu împlinesc voia lui Dumnezeu şi ar trebui 
Să fiu Slăvit şi încununat pentru asta. Aşadar de ce să sufăr? Să-ţi aduci 
aminte de Hristos, Care a fost prigonit până la moarte şi ne-a prevenit: Dacă 

M-au prigonit pe Mine, şi pe voi vă vor prigoni (loan 15, 20). Ne-a făcut 
însă şi o făgăduială: Cel ce va răbda până la sfârşit, acea se va mântui 
(Matei 10, 22). Dacă cineva se îngrijeşte de mântuirea lui este imposibil să 
piară. Dumnezeu nu îl va părăsi în greutăţi şi primejdii. Ce 1-a spus Domnul 
lui Petru? Simone, Simone, iată că satana v-a cerut să vă cearnă ca pe grâu, 
dar Eu M-am rugat pentru tine ca să nu-ți piară credinţa (Luca 22, 31-32). 

Când Dumnezeu vede că povara ispitelor depăşeşte puterile noastre, 
îşi întinde mâna şi ne uşurează de greutatea prisositoare. Însă dacă vede că 
suntem nepăsători pentru mântuirea noastră, ne pedepseşte lăsându-ne 
neajutorați.” (Din vol. Problemele vieții, pp. 21-22) 


„Să arătăm râvnă în viața duhovnicească. Pentru că toate eforturile şi 
toate pătimirile de pe pământ nu egalează bunătățile cerului.” (Din vol. 
Problemele vieţii, p. 58) 


„Și ce este mai dulce, spune-mi? Sau ce este mai minunat? A vedea 
luptându-se om cu om, sau războindu-se om cu diavolul şi împotrivindu-se 
trup cu putere netrupească şi biruind? La aceste lupte să privim, cărora a le 
urma este lucru cuvios şi folositor, şi cei ce le practică se pot încununa, iar 
nu la acelea, care aduc ruşine.” (Cuvânt că de folos este să fie neluminate 
proorociile cele pentru Hristos, pentru neamuri şi căderea iudeilor, în vol. 
Din ospăţul stăpânului, p. 71) 


„Dar cu cât e mai mare lupta, cu atât mai mare e şi cununa şi premiile 
mai strălucitoare.” (Scrisori din exil, 17 scrisori către Olimpiada, scrisoarea 
VIII, l2a, în vol. Scrisori din exil. Către Olimpiada şi cei rămaşi 
credincioşi. Despre deprimare, suferinţă şi Providenţă..., p. 170) 


„Căci luptele virtuţii nu stau în vârstă, nici în trup, ci doar în suflet şi 
în voință. Astfel femeile au fost încununate, şi bărbaţii s-au împiedicat şi au 
căzut; astfel copii au fost proclamaţi învingători, iar bătrânii au fost făcuți 
de ruşine.” (Scrisori din exil, 17 scrisori către Olimpiada, scrisoarea XII, ld, 
în vol. Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., p. 213) 


„Căci valurile nu clintesc stânca, ci cu cât se năpustesc asupra ei cu 


mai mult vânt, cu atât mai mult se fac pe ele însele să dispară. Lucru care în 
aceste condiţii a fost şi va fi, ba chiar cu mult mai mult. Aşa este răutatea, 

aşa este şi virtutea. Când duce război prima se desființează, iar când este 
războită cealaltă străluceşte încă mai mult. Aceasta din urmă îşi are premiile 
nu numai după lupte, ci şi în însuşi timpul lor şi întrecerea devine pentru ea 
şi premiul. Dar atunci când biruie prima, atunci e ruşinată mai mult, atunci e 
pedepsită, atunci se umple de necinste şi, înainte de pedeapsa care-i este 
rezervată dincolo, e pedepsită în însuşi momentul înfăptuiri ei, nu numai 
după făptuirea ei.” (Scrisori din exil, 17 scrisori către Olimpiada, scrisoarea 
XIII, 3a, în vol. Scrisori din exil. Către Olimpiada şi cei rămaşi credincioşi. 
Despre deprimare, suferinţă şi Providenţă..., pp. 217-218) 


„... nimeni nu va putea nedreptăţi pe cel care nu s-a neîndreptățit pe 
sine însuşi, chiar dacă toată lumea ar dezlănţui un război cumplit împotriva 
lui.” (Scrisori din exil, Către toți credincioşii, că nimeni nu va putea vătăma 
pe cel care nu se nedreptăţeşte pe sine însuşi, 12, în vol. Scrisori din exil. 
Către Olimpiada şi cei rămaşi credincioşi. Despre deprimare, suferință şi 
Providenţă..., p. 253) 


... NICI dificultatea lucrurilor, nici schimbarea vremurilor, nici 
insultele celor puternici, nici norii uneltirilor, nici mulțimea nenorocirilor, 
nici amestecul tuturor relelor dintre oameni nu-l vor putea clătina câtuşi de 
puţin pe omul nobil, treaz şi veghetor, cum nici pe cel nepăsător, care cade 
din nou şi se predă pe sine însuşi , nu l-ar putea face cu nimic mai bun, chiar 
dacă ar avea parte de mii de îngrijiri. 

Acest lucru deci ni l-a arătat mai dinainte şi parabola despre bărbaţii 
aceia dintre care unul şi-a zidit casa sa pe stâncă, iar altul pe nisip (Mt., 7, 
24): nu pentru ca să ne gândim la nişte nisip şi la o piatră, nici lao 
construcție de pietre şi trestii, nici la nişte râuri, la o ploaie şi la nişte vânturi 
sălbatice care cad peste nişte construcții, ci pentru ca din acestea să 
înţelegem virtutea şi răutatea şi să vedem şi de aici că nimeni nu 
nedreptăţeşte pe cel care nu se nedreptăţeşte pe sine însuşi. Prin urmare, nici 
ploaia oricât de năprasnică ar fi, nici râurile care cad cu vuiet mare, nici 
vânturile sălbatice care izbesc cu o forță intensă, n-au clintit casa aceea, ci ea 
a rămas neatinsă şi neclintită, ca să înveţi de aici că nici o ispită nu-l poate 
clătina pe cel care nu s-a predat pe sine însuşi. Dar casa celuilalt s-a surpat 
uşor nu din pricina atacului ispitelor — fiindcă atunci şi cealaltă ar fi păţit 
acelaşi lucru -, ci din pricina nebuniei proprii. Căci n-a căzut pentru că a 
suflat vântul, ci a păţit aceasta că era zidită pe nisip, adică pe nepăsare şi 
răutate. Fiindcă era slabă şi gata să cadă şi înainte de a se fi năpustit vijelia 
aceea; fiindcă asemenea case se prăbuşesc de la sine, chiar şi fără să le 
tulbure cineva, atunci când fundația lor alunecă şi curge. Şi aşa cum pânzele 

de păianjen se rup de la sine, şi fără să le tulbure cineva, iar diamantul 
rămâne nesfărâmat atunci când este lovit, tot aşa şi cei care nu se 
nedreptăţesc pe sine însuşi, chiar dacă sunt loviți de zece mii de ori, devin 
mai tari; iar cei care s-au predat pe ei înşişi sunt duşi, curg şi pier de la sine, 
chiar daca nu-i deranjează nimeni, ca luda care nu numai că n-a fost deranjat 
de o astfel de ispită, dar s-a bucurat de multă grijă.” (Scrisori din exil, Către 
toți credincioşii, că nimeni nu va putea vătăma pe cel care nu se 
nedreptățeşte pe sine însuşi, 12, în vol. Scrisori din exil. Către Olimpiada şi 
cei rămaşi credincioşi. Despre deprimare, suferință şi Providenţă..., pp. 
253-254) 


„La luptele olimpice arbitrul stă în mijlocul celor ce luptă, neînclinând 
nici spre unul, nici spre altul, ci aşteaptă sfârşitul. De aceea şi stă în mijloc, 
căci neutră îi este şi judecata. În cazul nostru şi al diavolului, Hristos nu este 
neutru, ci cu totul de partea noastră. lar că nu este neutru, ci pe deplin cu noi 
vezi din cele ce-ţi spun. Înainte de a intra noi în luptă ne-a uns?"!; pe diavol 
l-a legat. Pe noi ne-a uns cu untdelemnul veseliei; pe acela l-a legat cu 
lanțuri de nedesfăcut, ca să-l împiedice în vremea întrecerii. Mie, chiar dacă 
îmi este pusă piedică, îmi întinde mâna; dacă mă prăbuşesc mă scoală şi 
iarăşi face să-l calc în picioare pe potrivnic. Căci veți călca — zice — peste 
şerpi şi peste scorpii şi peste toată puterea vrăjmaşului (Lc., 10, 19). 

Aceluia, chiar dacă învinge, i-a pregătit deja gheena. Eu, dacă voi 
învinge, voi fi încununat. Acela, dacă va învinge, este osândit. Şi, ca să ştii 
că atunci mai cu seamă este pedepsit, când biruieşte, hai să-ți arăt chiar din 
fapte. L-a biruit pe Adam şi l-a trântit? Care a fost premiul victoriei? Pe 
piept şi pe pântece vei merge şi pământ vei mânca în toate zilele vieții tale 
(Fac., 3, 14). Dacă pe şarpele văzut aşa l-a pedepsit, de câtă osândă nu are 
parte şarpele cel înţelegător? Dacă asemenea pedeapsă a dat unelte, e clar că 
mult mai cumplită osândă stă asupra meşterului. Căci precum un tată iubitor 
care aflând pe cel ce i-a omorât fiul nu numai că îl pedepseşte pe ucigaș, ci îi 
sfarmă şi sabia, aşa şi Hristos, găsindu-l pe diavolul cel ucigaş de oameni, nu 
doar pe diavol l-a osândit, ci şi sabia 1-a frânt. 

Aşadar, luând îndrăzneală, să ne dezbrăcăm””? în vederea întrecerii. 
Căci ne-a încins cu arme mai lucitoare decât orice aur, mai tari decât orice 
diamant, mai fierbinți ca orice foc, mai uşoare decât orice aer. Felul acestor 
arme nu ne îngreuiază, ci întraripează mădularele şi ne saltă; chiar dacă ai 





*! Tâlcuirea Pr. Marcel Hancheş: Cele două ungeri de care se vorbeşte în cateheza a II-a. 


(n.s. 7, p. 60) 
"72 Tâlcuirea Pr. Marcel Hancheş: Luptătorii intrau dezbrăcaţi în arenă. (n.s. 8, p. 61) 

vrea să zbori la cer cu acestea, nimic nu te împiedică. Acesta este un nou fel 
de arme, căci nou este şi felul luptei. Om fiind, trebuie să mă bat cu 
demonii! Trup având, mă lupt cu puterile netrupeşti! De aceea mi-a şi făcut 
Dumnezeu o platoşă nu de fier, ci din dreptate. De aceea mi-a gătit un scut 
nu de aramă, ci al credinţei. Am şi sabie ascuţită: cuvântul Duhului. Aruncă 
acela săgeți împotriva mea? Eu am sabie. Acela e arcaş? Eu sunt hoplit'$. 
Învață şi de aici modul de gândire al aceluia, căci arcaşul nu îndrăzneşte să 
vină aproape, ci trage de departe. 

Dar ce? Oare numai arme ţi-a dat? Nu! Ci şi masă ţi-a pregătit, mai 
puternică decât orice armă, ca să lupţi cu vlagă şi fiind bine hrănit să-l birui 
pe cel rău. Căci numai ce te vede revenind de la Cina Stăpânului fuge mai 
aprig decât vântul, asemeni unui om ce vede un leu scoțând foc din gură. Şi 
dacă îi arăţi limba însângerată de scumpul sânge nu poate să rabde. De-i 
arăţi gura înroşită, ca un animal speriat, aşa fuge înapoi.” (Omilia a III-a a 
aceluiaşi rostită către neofiţi, în vol. Cateheze baptismale, pp. 60-62) 


„Şi ca nişte ostaşi duhovniceşti, de bună calitate şi neadormiţi, 
lustruiți-vă în fiecare zi armele cele duhovniceşti, ca privind potrivnicul 
lucirea lor, să stea departe şi să nu socotească că se poate apropia. Căci dacă 
vede nu numai armele fulgerând, ci şi pe voi îngrădiți din toate părțile şi 
avuţia minţii voastre păzită cu multă trezvie, precum un palat, se ruşinează şi 
pleacă, ştiind că nu va putea nimic mai mult, chiar de ar încerca de mii de 
ori. Căci şi dacă este temerar, şi dacă pare înfricoşător, şi dacă este mai 
sălbatic decât orice fiară, văzând armura voastră duhovnicească şi tăria dată 
de Duhul, îşi dă seama mai limpede de propria slăbiciune şi se depărtează cu 
multă ruşine, ocărându-se foarte şi ştiind că unelteşte în zadar.” (îndemnul 
aceluiaşi ca să ne depărtăm de desfătări, de lux şi de beţie mai mult decât 


orice, buna măsură. Cuvânt către neofiţi, în vol. Cateheze baptismale, pp. 
92-93) 


„Pentru că lupta aceasta, a trupului nostru, nu are repaos niciodată, 
drept aceea suntem pururea datori să ne trudim şi să veghem şi niciodată să 
nu fim fără de grijă.” (Din vol. Mărgăritarele Sfântului loan Gură de Aur, p. 
51) 





*7% Tâlcuirea Pr. Marcel Hancheş: Hopliţii erau luptătorii cu arme pentru distanţe scurte 


(sabie, scut, cuţit etc.). (n.s. 9, p. 61) 

„Pământul este câmpul de bătălie, viaţa prezentă durata ei.” (Din 
vol. Bogăţiile oratorice, p. 443) 


LUXUL ȘI ÎMPODOBIRILE 


„Nu umblăm toată vremea după haine scumpe şi luxoase, nici nu 
căutăm să ne împodobim trupul, ci toată grija pentru podoaba cea din afară o 
mutăm pentru împodobirea sufletului.” (Omilii la Facere, omilia XXXVII, 
IV, în col. PSB, vol. 22, p.47) 


„Ce iertare merită, oare, cei care umblă în haine luxoase şi scumpe, 
care țin să se îmbrace în haine de mătase — şi grozăvia mare e că se mai şi 
laudă cu ele — când ar trebui să-şi acopere feţele, să se teamă şi să tremure, 
că ei se îmbracă cu astfel de haine nu pentru vreo nevoie sau trebuință 
oarecare, ci numai pentru lux şi slavă deşartă şi ca să fie lăudaţi când ies în 
oraş — iar cei de aceeaşi fire cu ei umblă goi, nu au nici o haină proastă cu 
care să se îmbrace; nu-i mişcă nici firea, că adică sunt şi ei oameni, nici 
cugetul nu-i împinge să ajute pe semenii lor; nici gândul la ziua cea 
înfricoşătoare, nici frica de iad, nici măreția făgăduinţelor, nici gândul că 
cele pe care le dau semenii lor sunt socotite de Stăpânul nostru obştesc al 
tuturora ca date Lui, ci, ca şi cum ar avea inimă de piatră şi n-ar fi oameni, 
se socotesc din pricina hainelor nişte supra-oameni; nu se gândesc câtă 
osândă adună pe capetele lor că administrează rău cele încredințate lor de 
Stăpânul şi nu vor să dea semenilor lor o parte, ci cu plăcere le lasă să le 
mănânce viermii, pregătindu-şi cu asta mai dinainte şi mai grozav focul 
gheenii.” (Omilii la Facere, omilia XXXVII, V, în col. PSB, vol. 22, p. 48) 


„După cum nu-i putință ca marea să fie fără valuri şi nici nu-i cu 
putință să socoteşti numărul lor, că atât sunt de dese, tot aşa nu-i cu putință 
să numeri să numeri şi turburările pe care le naşte pofta de lux şi bogăţie.” 
(Omilii la Facere, omilia XXXVII, V, în col. PSB, vol. 22, p. 49) 


„Nu cu împletituri de păr sau cu aur sau cu mărgăritare sau cu haine 
scumpe (| Tim., 2, 9). Uită-te că acest suflet mare cât cerul n-a socotit un 
lucru de ruşine să meargă până acolo cu cuvântul, încât să dea sfaturi şi de 
împletiturile de păr! Şi bine a făcut! Că toată grija lui era pentru suflet! 
Pentru că ştia că mai cu seamă umbletul după găteală şi lux prăpădeşte 
sufletul, de aceea n-a lăsat nimic la o parte din cele cuvenite pentru 
învățătura celor bolnavi de această boală ci spune: Dacă vrei, femeie să te 

împodobeşti, împodobeşte-te cu adevărata podoabă ce se potriveşte femeilor 
evlavioase, împodobeşte-te cu faptele cele bune! Aceasta-i podoaba 
sufletului! Această podoabă nu poate fi osândită de cei ce te văd, această 
podoabă nu poate fi de nimeni furată, această podoabă rămâne veşnic în 
stăpânirea ta!” (Omilii la Facere, omila XLI, V, în col. PSB, vol. 22, p. 87) 


„Multe femei din pricina dragostei lor mari de lux se împodobesc, 
disprețuind porunca apostolică, prin care se spune: nu cu împletituri de păr 
Sau cu aur Sau cu mărgăritare sau cu veşminte scumpe (| Tum., 2, 9). Şi 
cheltuiesc mult pe astfel de găteli! Şi fac lucrul acesta nu numai femeile, ci 
şi bărbaţii iubitori de lux şi se coboară până la josnicia sufletească a multor 
femei; îşi pun în degete inele şi se împodobesc cu pietre preţioase, mari şi 
grele, de care ar trebui mai bine să roşească şi să se ruşineze. Dacă ar vrea să 
asculte cuvintele mele, bărbaţii aceştia şi femeile acelea ar preface în 
podoabă sufletească aurul acesta, care aduce, şi bărbaților şi femeilor, mare 
vătămare. Cu podoabele acestea să-și împodobească sufletul! După cum 
trupul împodobit cu podoabe se urâțeşte chiar când e frumos, tot aşa şi 
sufletul ajunge nespus de frumos, chiar de e urât, când e împodobit cu ele. 

Aş putea fi întrebat: 

— Dar cum îmi pot împodobi sufletul cu podoabe de aur? 

— Tot prin mâinile săracilor! Săracii, primind aurul, ne împodobesc 
sufletul. Încredinţează-le lor aurul, varsă-l în pântecele lor şi-ţi vor face 
sufletul atât de frumos încât va atrage cu frumuseţea lui pe Mirele cel 
adevărat, Care-ţi va da mii de bunătăţi. De vei atrage pe Stăpânul prin 
frumuseţea sufletului tău, ţi se vor da toate bunătăţile şi vei avea nespusă 
bogăţie. 

Aşadar, dacă vrem să ajungem plăcuți lui Dumnezeu să încetăm a mai 
umbla după podoabe trupeşti; să urmărim în fiecare zi împodobirea 
sufletului, ca să atragem asupra noastră bunăvoința iubitorului de oameni 
Dumnezeu, ca să dobândim bunătăţile nespuse, cu harul şi iubirea de oameni 
a Domnului nostru lisus Hristos...”. (Omilii la Facere, omilia XXI, VI, în 
col. PSB, vol. 21, p. 256) 


„Da, de câtă pedeapsă nu sunt vrednici cei care ţin cu orice chip să se 
îmbrace în mătăsuri, să se grozăvească cu ele în oraş, să aibă pe ei haine 
țesute cu fire de aur, haine cu fel de fel de flori, iar pe Hristos nici să nu-l 
vadă că umblă gol, că n-are nici pâinea cea de toate zilele? Cuvintele 
acestea, însă sunt potrivite mai ales femeilor. Lor mai cu seamă li-s dragi 
podoabele şi nebunia asta! Lor le place să se îmbrace cu haine cusute cu fire 
de aur, să-şi pună în jurul capului, a gâtului şi pe tot trupul aurării şi să se 

laude cu ele. Spune-mi te rog, câte pântece de săraci n-ar putea sătura şi câte 
trupuri goale n-ar putea acoperi numai cerceii atârnați de urechi în zadar, 
fără rost şi fără nici un câştig, ci numai spre paguba şi vătămarea sufletului?” 
(Omilii la Facere, omilia XXXVII, V, în col. PSB, vol. 22, p. 48) 


„Că râvna aceasta pentru împodobirea trupului vădeşte tocmai 
urâțenia sufletului; desfătarea trupului vădeşte tocmai foamea sufletului, iar 
îmbrăcămintea luxoasă, goliciunea lui. Că nici nu-i cu putinţă ca cineva care 
se îngrijeşte de suflet care se străduieşte mult pentru împodobirea şi 
înfrumusețarea lui, să se mai dea în vânt după podoaba din afară; după cum 
iarăşi nu-i cu putință ca cineva îndrăgostit de lux, de haine luxoase, de 
podoabe de aur, să se îngrijească de suflet. Cum va putea, oare, vedea un 
astfel de om cele ce trebuie făcute sau cum va putea să se gândească la 
lucrurile duhovniceşti, când este prins de cele lumeşti, şi, ca să spun așa, 
când se târâie pe jos şi niciodată nu poate răsufla, când e împovărat cu 
nenumărate sarcini de păcate? Nu pot înfățişa acum cu cuvântul câte rele se 
nasc de aici; e de ajuns, însă, să las pe seama cugetului celor ce se 
îndeletnicesc cu ele să ne spună ei câte necazuri au în fiecare zi de pe urma 
lor!” (Omilii la Facere, omila XXXVII, V, în col. PSB, vol. 22, p. 49) 


„Din podoaba cea din afară se nasc mii şi mii de rele, nu mai vorbesc 
de vătămarea sufletului, de mândria, care odrăsleşte din ea, de disprețul 
semenilor, de îngâmfarea minţii, de distrugerea sufletului, de roiul de plăceri 
ruşinoase, dar şi de aceea că podoaba aceasta este uşor de luat şi de răutatea 
slugilor şi de atacul hoţilor şi uneltirile hulitorilor. Şi poţi găsi că se nasc de 
aici mii şi mii de rele şi necontenite supărări”. (Omilii la Facere, omilha 
XLI, IV, în col. PSB, vol. 22, p. 87) 


„Pentru că femeile celelalte, care se împodobesc spre a atrage spre ele 
ochii celor cu care se întâlnesc, chiar dacă nu rănesc pe nimeni, îşi primesc 
osânda cuvenită lor. A făcut farmece, a pregătit otrava, deşi n-a dus paharul 
la gura nimănui; mai bine spus, paharul l-a dus, dar nu s-a găsit nimeni ca 
să-l bea”. (Omilii la Matei, omilha XVII, II, în col. PSB, vol. 23, p. 221) 


„Dar dacă vrei să auzi mustrări împotriva femeilor, ascultă pe Isaia 
care le spune multe, bătându-şi joc de îmbrăcămintea lor, de privirile lor, de 
mersul lor, de hainele lor care se târăsc până Jos, de picioarele lor jucăuşe şi 
de grumajii goi. Ascultă-l şi pe fericitul Pavel, care dă multe legi femeilor şi 
le mustră aspru pentru împletiturile părului, pentru podoabe şi pentru multe 

alte asemenea lucruri (Isaia 3, 15)”. (Omilii la Matei, omilia XVII, III, în 
col. PSB, vol. 23, p. 221) 


„Să ne închipuim o femeie, (iubitoare de podoabe — n.n.) iar bărbatul 
el să se străduiască să o îndrepte cu orice chip. 

- Cum o va îndrepta? 

- Să nu-i interzică totul dintr-o dată, ci mai întâi cele mai uşoare, pe 
cele la care nu ține prea mult. Dacă, însă, o vei sili să săvârşească totul de la 
început, ai pierdut totul. Nu-i lua, deci, de îndată bijuteriile de aur, ci lasă-i- 
le să le aibă şi să se împodobească cu ele; că acesta pare a fi un rău mai mare 
decât sulemenitul şi încondeiatul ochilor. Aşadar dezbar-o mai întâi de 
sulemenitul şi încondeiatul ochilor, dar nu cu frica şi ameninţarea, ci cu 
convingerea şi blândeţea, cu criticile altora şi cu părerea şi socotința ta. 
Spune-i neîncetat: Nu ți-i deloc frumoasă faţa când ţi-o vopseşti atâta, ci-i 
Chiar tare urâtă! Şi convinge-o, mai cu seamă, că asta te mâhneşte. După ce 
1-al spus părerea ta, vorbeşte-i şi de părerea altora şi spune-i că de obicei 
sulimanurile urâţesc, chiar pe femeile frumoase, ca să-i stârpeşti patima. Să 
nu-i spui încă nimic de iad, nici de împărăția cerurilor; i-o spui de pomană; 
ci convinge-o că simți mai multă plăcere să-ți arate nefalsificată opera lui 
Dumnezeu. O femeie care-şi chinuieşte fața, o întinde, o pudrează, nici 
oamenilor nu pare frumoasă şi plăcută la vedere. Scoate-i boala din suflet 
mai întâi cu argumente raţionale şi cu părerile celorlalți oameni; după ce i-ai 
muiat sufletul cu aceste cuvinte, adaugă şi pe cele despre iad şi împărăția 
cerurilor. Dacă-i vorbeşti o dată şi nu o îndupleci, nu obosi a-i repeta a doua 
oară, a treia oara şi de mai multe ori aceleaşi cuvinte; să n-o faci cu ură, ci cu 
fața veselă; uneori întoarce-i spatele, alteori linguşeşte-o, mângâi-o. Nu vezi 
pe pictori, de câte ori dau cu pensula, de câte ori şterg până ce fac un portret 
frumos? Să nu fii, dar, mai rău decât ei! Dacă cei care fac portretul unui trup 
îşi dau atâta silință cu mult mai mult noi, care formăm sufletul, trebuie să 
folosim toată măiestria. Dacă vei modela bine chipul sufletului femeii tale, 
nu vei mai vedea pocit chipul trupului ei, nici buzele însângerate, nici gura la 
fel ca gura înroşită de sânge a unui urs, nici sprâncenele negre ca funinginea 
de pe oale, nici obrajii văruiți ca pereţii mormintelor. Că toate acestea sunt 
funingine, cenuşă, praf, semne ale celei mai mari urâţenii. 

(...) Să suportăm toate cusururile femeilor noastre, ca să săvârşim ce 
voim. Nu vezi că suportăm plânsul copiilor când vrem să-i înțărcăm şi 
suferim orice numai ca să-i dezbărăm de laptele mamei? Tot aşa să facem şi 
cu femeile noastre. Să îndurăm toate celelalte cusururi, ca să reuşim să le 
dezbarăm de obiceiul sulimenitului şi a încondeierii ochilor. După ce 1-ai 
îndreptat acest cusur îndreaptă-te spre altul, spre podoabele de aur. 

Vorbeşte-i tot aşa, în acelaşi chip, şi despre acestea. Și astfel, încetul cu 
încetul, formându-ţi soția ta vei fi un pictor minunat, un rob credincios, un 
plugar priceput. Pe lângă acestea, adă-i aminte şi de femeile din vechime: de 
Sarra, de Rebeca, de femeile frumoase şi de cele urâte şi arată-i că toate au 
fost la fel de înțelepte. Lia, femeia patriarhului Iacov, nu era frumoasă, dar 
nu s-a gândit să-şi sulimenească chipul ci, chiar urâtă fiind şi nu destul de 
iubită de bărbatul ei, nu i-a trecut prin minte aşa ceva, nu şi-a stricat fața; a 
lăsat-o aşa cum era, păstrându-şi neschimbate trăsăturile feţei; şi doar Lia a 
fost crescută de păgâni. Tu, însă, femeie credincioasă, care ai cap pe Hristos, 
tocmai tu strecori printre noi meşteşuguri drăceşti? Nu-ţi aduci aminte oare 
de apa sfântului botez care ţi-a spălat fața, de Jertfa care îți împodobeşte 
buzele, de sângele care îţi înroşeşte limba? Dacă te-ai gândi la toate acestea, 
oricât de iubitoare de podoabe şi de găteli ai fi, n-ai îndrăzni, nici n-ai suferi 
să-ți pui pe față, praful şi cenuşa. Află că eşti unită cu Hristos şi aruncă 
urâțenia aceasta! Hristos nu Se bucură de vopselele acelea, ci caută o altă 
frumuseţe, de care este şi tare îndrăgostit, frumusețea sufletului adică. 
Această frumuseţe ţi-a poruncit şi profetul s-o îngrijeşti, spunând: Și va pofti 
împăratul frumuseţea ta (Ps., 44, 13). Să nu ne pocim, deci fără rost. Nici 
una din operele lui Dumnezeu nu-i nedesăvârşită şi nici nu are nevoie de 
îndreptarea ta. Nimeni n-ar încerca să adauge ceva statuii unui împărat, după 
ce statuia a fost înălţată. Încercarea-i primejdioasă şi atrage cea, mai mare 
pedeapsă. Statuia e făcută de un om şi nu-i adaugi nimic; faţa ţi-i făcută de 
Dumnezeu şi îndrepți? Nu te gândeşti la focul iadului? Nu te gândeşti la 
pustietatea sufletului? De dragul sulimenelilor îți neglijezi sufletul, că toata 
grija ţi-o cheltuieşti cu trupul! Dar pentru ce vorbesc de suflet? Chiar 
trupului 1 se întâmplă contrarul decât ceea ce te străduieşti. Uită-te numai! 
Vrei să fii frumoasă? Aceasta te face urâtă! Vrei să placi bărbatului? Aceasta 
mai mult îl întristează! Şi nu numai pe el, ci îi face şi pe străini să te 
bârfească. Vrei să pari tânără? Aceasta te îmbătrâneşte iute. Vrei să fii 
împodobită? Aceasta te face de ruşine! O femeie care umblă după găteli şi 
sulimanuri face de ruşine nu numai femeile de acelaşi rang cu ea, ci şi pe 
servitoarele care o ştiu cum este, şi pe casnicii care o cunosc; dar mai înainte 
de toți pe ea însăşi. Dar pentru ce trebuie să vorbesc de toate acestea? Am 
lăsat la o parte tocmai păcatul cel mai grozav, că superi pe Dumnezeu, că-ţi 
îngropi cinstea, aprinzi flacăra geloziei, te iei la întrecere cu femeile care bat 
străzile. 

Gândiţi-vă la toate acestea, bateţi-vă Joc de acest alai drăcesc şi de 
această meşteşugire diavolească! Depărtaţi de pe voi podoaba aceasta, dar 
mai bine spus această lipsă de podoabă! Îngrijiţi-vă de cealaltă frumuseţe, de 
frumuseţea din sufletele voastre, care este plăcută şi îngerilor, poftită de 

Dumnezeu şi dulce soților voştri, ca să aveți parte şi de slava aceasta 
pământească şi de aceca ce va să fie”. (Omilii la Matei, omilia XXX, V, în 
col. PSB, vol. 23, pp. 377-379) 


„Vai de cei care beau vin strecurat şi se parfumează cu cele mai de 
frunte parfumuri! (Amos 6, 6). Vezi, dar, că şi luxul este învinuit? Profetul 
învinuieşte aici nu numai lăcomia, ci şi viaţa luxoasă. 

Tu mănânci peste măsură, iar Hristos nu are nici cele de trebuinţă cu 
care să-şi ogoiască foamea! Tu mănânci felurite dulciuri, iar El nici pâine 
uscată! Tu bei vin de Tasos, iar Lui, Care însetează, nu I-ai dat nici un pahar 
cu apă rece! Tu te culci pe saltele moi şi înflorate, iar EI îngheață de frig”. 
(Omilii la Matei, omilia XLVIII, VI, în col. PSB, vol. 23, p. 562) 


„Atâta vreme cât ne împodobim trupul e greu să ne împodobim 
sufletul. Nu e cu putință ca în acelaşi timp să ne împodobim şi sufletul şi 
trupul. Nu e cu putinţă ca în acelaşi timp să slujim şi lui mamona şi să 
ascultăm şi de Hristos aşa cum trebuie! Să aruncăm deci pe noi această 
cumplită tiranie. N-ai îndura cu linişte să vezi pe unul că îți împodobeşte 
casa atârnându-i perdele de aur, dar pe tine te lasă să stai gol în zdrenţe. Şi 
iată, acum aceasta o faci tu cu tine însuţi. Îţi împodobeşti casa sufletului tău, 
adică trupul, cu fel de fel de stofe, iar sufletul îl laşi să stea îmbrăcat în 
zdrenţe. Nu ştii că trebuie să împodobeşti mai mult pe împărat decât pe 
ostaş? Pentru împodobirea ostaşului se fac stofe de in; pentru împărat, 
purpură şi coroană. Tot aşa şi tu. Îmbracă-ţi trupul cu o îmbrăcăminte mai 
proastă, dar sufletul îmbracă-ţi-l cu purpură. Pune-i coroană şi aşază-l în 
trăsură înaltă şi strălucitoare. Acum însă tu faci cu totul dimpotrivă. 
Împodobeşti ostaşul, trupul, cu fel de fel de podoabe, dar pe împărat, 
sufletul, îl laşi să se târâre legat în urma patimilor celor păcătoase”. (Omilii 
Ia Matei, omila LXIX, II, în col. PSB, vol. 23, pp. 796-797) 


„Spune-mi, ce folos ai de pe urma acestor pietre preţioase, de pe urma 
hainelor ţesute cu aur? 

- Mi se bucură şi mi se veseleşte sufletul de ele! 

- Eu te-am întrebat de folos, iar tu mi-ai vorbit de pagubă. Nimic nu 
este mai păgubitor ca a te interesa de bijuterii de aur, a te bucura de ele şi a- 
ți lipi inima de ele. Robia aceasta cumplită ajunge şi mai amară când îţi face 
plăcută robia. De care faptă duhovnicească se va îngriji vreodată cum 
trebuie, când va nesocoti grijile lumeşti cum se cuvine, o femeie care 
socoteşte că merită să se bucure când e legată cu aur? Cel care se bucură că 
stă în închisoare nu va voi niciodată să scape de închisoare. Tot aşa şi femeia 

aceasta; ca un prizonier de război, robită de această poftă rea, nu va suferi să 
audă cu dorul şi râvna cuvenită vorbindu-i-se de cele duhovniceşti şi nici nu 
va face vreo faptă bună. Care, dar, îți este folosul de pe urma podoabei 
acesteia, de pe urma acestei moliciuni? 

- Îmi fac plăcere bijuteriile! 

Iarăşi mi-ai vorbit de pagubă şi de pierzare! 

- Dar mă cinstesc mult cei ce mă văd. 

- Şi ce-i cu asta? O altă pricină de stricăciune, care te face când 
înfumurată, când obraznică. Haide dară, îngăduie-mi să-ți arăt eu pagubele, 
o dată ce tu nu mi-ai spus folosul. 

Care sunt, dar, pagubele ce ţi le aduc bijuteriile? Grija e mai mare 
decât plăcerea. Din pricina asta mulți din cei ce te văd - negreşit din cei 
legați de pământ - se bucură mai mult decât tine, care porți aurul şi 
bijuteriile. Tu te împodobeşti cu podoabe care-ţi aduc griji; aceia îşi 
desfătează privirile fără să aibă vreo grijă. O altă grijă apoi. Eşti umilită şi 
invidiată de toți. Vecinele şi prietenele, pişcate de invidie, se înarmează 
împotriva bărbaților lor şi dezlănțuie împotriva ta războaie cumplite. Pe 
lângă aceste pagube, altele: îţi cheltuieşti tot timpul liber şi toată grija cu 
gătelile; nu te lhpeşti cu toată inima de faptele cele duhovniceşti; eşti plină de 
înfumurare, de obrăznicie şi slavă deşartă; eşti legată strâns de pământ, ţi se 
taie aripile şi, în loc de vultur, ajungi câine şi porc. Încetând de a te mai uita 
şi a zbura la cer, cauţi în Jos ca porcii; şi, cotrobăind prin găurile pământului 
după aur, sufletul tău îşi pierde bărbăţia şi hbertatea. 

Spui că-şi întorc oamenii privirile spre tine când te arăţi în oraş? Dar 
tocmai pentru asta n-ar trebui să porți aur că să nu ajungi spectacol de teatru, 
ca să nu deschizi gura tuturor bârfitorilor. Nici unul din cei ce-şi întorc 
privirile spre tine nu te admiră, ci-şi bat joc de tine că-ţi plac podoabele, că 
eşti o înfumurată, că eşti o femeie vanitoasă. Dacă te duci la biserică, nu 
pleci de acolo fără vreun folos sufletesc, ci cu mii şi mii de cuvinte de 
batjocură, de ocări şi de blesteme, nu numai de la cei care te văd, ci şi de la 
profet. Isaia, cel cu mare glas, îndată ce te vede strigă: Acestea zice Domnul 
către fetele cele îngâmjate ale Sionului: Pentru că au umblat cu grumajii 
ridicați, pentru că au făcut cu ochiul, pentru că-şi târăsc hainele cu păşitul 
picioarelor, pentru că joacă din picioare, Domnul va dezveli podoaba lor şi 
în locul mirosului celui plăcut va fi praf şi în loc de brâu se vor încinge cu 
funie (Isaia 3, 15, 23). De acestea vei avea parte şi tu în loc de podoabă. Că 
aceste cuvinte n-au fost spuse numai pentru fetele Sionului, ci oricărei femei 
care face ca ele. Împreună cu profetul Isaia stă acuzator şi Pavel, spunând lui 
Timotei să poruncească femeilor să nu se împodobească cu împletituri de 
păr sau cu aur sau cu mărgăritare sau cu haine scumpe (| Tum., 2, 9). Deci, 

în orice împrejurare, îți este vătămătoare purtarea de bijuterii; dar mai cu 
seamă când te duci la biserică, când treci printre săraci. Dacă ai căuta să te 
învinuieşti amarnic pe tine însăți, n-ai putea-o face mai bine decât 
îmbrăcându-te cu astfel de haine şi podoabe, semn de cruzime şi neomenie. 

Gândeşte-te câte stomacuri flămânde laşi cu podoabele acestea, câte 
trupuri dezbrăcate, cu luxul acesta drăcesc! Cu mult mai bine ar fi să 
hrăneşti sufletele celor flămânzi decât să-ţi găureşti loburile urechilor şi să 
atârni de urechi, degeaba şi fără rost, hrana a mii şi mii de săraci. Este, oare, 
o slavă să fii bogat? Este, oare, o laudă să porţi pe tine bijuterii de aur? Chiar 
dacă podoabele acestea ar fi câştigate prin muncă cinstită, totuşi vina ta este 
nespus de mare; gândeşte-te însă cât de covârşitoare este atunci când sunt 
câştigate cu necinste şi nedreptate! Spui că-ţi sunt dragi laudele şi slava? 
Dezbracă aceasta podoabă plină de batjocură şi toţi te vor admira şi te vei 
bucura şi de slavă şi de plăcere curată; aşa însă eşti batjocorită şi-ţi pregăteşti 
cu ele multe prilejuri de supărări. Dacă pierzi vreuna din ele gândeşte-te câte 
necazuri îți pricinuieşti! Câte slujnice nu-s bătute, câți oameni nu sunt 
necăjiţi, câți nu sunt arestaţi, câți nu sunt întemnițați! Din pricina podoabelor 
acestora, judecăţi, anchete, mii şi mii de blesteme şi învinuiri; femeia este 
blestemată şi învinuită de bărbat, Bărbatul, de prieteni, iar sufletul, de el 
însuşi. 

- Dar bijuteriile nu se pierd! 

- Tocmai acest lucru nu este uşor! Dar chiar dacă le-ai feri totdeauna 
de pierdere şi aşa păstrate dau multă bătaie de cap, mult grija şi scârbă şi nici 
un câştig. Ce venit aduc ele în casă? Ce folos celei ce le poartă? Nici un 
folos, ci multă urîţenie şi învinuiri din toate părțile. Cum vei putea săruta şi 
cuprinde picioarele lui Hristos când eşti împopoţonată aşa? Hristos îşi 
întoarce faţa de la această podoabă. De aceea a primit să Se nască în casa 
teslarului; dar, mai bine spus, nici în casa aceea, ci într-o colibă şi într-o 
iesle. Cum vei putea să-L vezi pe el, când nu ai frumuseţea cea pofiită de EI, 
când nu porți podoaba plăcută Lui, ci una urâtă de EI? Când te apropii de EI, 
nu trebuie să fu împodobită cu astfel de haine ci îmbrăcată cu virtute. 
Gândeşte-te ce este în definitiv aurul? Nimic altceva decât pământ şi 
cenuşă”. (Omilii la Matei, omiha LXXXIX, III, în col. PSB, vol. 23, pp. 
995-997) 


„Din pricina aceasta miile şi miile de păcate, din pricina aceasta 
bărbații ajung nişte desfrânaţi, pentru că voi, femeile, nu-i faceți să trăiască 
creştineşte, nu-i faceți să filozofeze, ci-i învăţaţi să le placă podoabele cu 
care se împodobesc femeile stricate; din pricina aceasta şi cad repede în 
braţele desfrâului. Dar dacă i-aţi învaţa să dispreţuiască astfel de podoabe şi 

să le facă bucurie castitatea, evlavia şi smerenia, n-ar fi prinşi cu atâta 
uşurinţă în ghearele desfrâului. Poate să se împodobească aşa desfrânatele! 
Ba, chiar mai mult decât atâta, dar nu pentru bărbaţi voştri! 

Obişnuiţi, dar, pe bărbaţii voştri să le placă podoaba aceasta 
duhovnicească, pe care n-o pot vedea la desfrânate. Mă întrebi cum îl poţi 
face pe bărbatul tău să capete acest obicei? Îndepărtează de la tine gătelile şi 
giuvaericalele şi pune-ți podoaba cea duhovnicească. Aşa îţi vei feri bărbatul 
de orice pericol, iar tu vei fi prețuită. Dumnezeu te va milui, toţi oamenii te 
vor admira şi vei avea parte şi de bunătăţile cele viitoare”. (Omilii la Matei, 
omilia LXXXIX, IV, în col. PSB, vol. 23, p. 998) 


„Doresc să vă împodobiţi cu aceste veşminte adevărate pe care le 
prescrie Sfântul Pavel: Nu din păr împletit sau din aur sau din mărgăritare 
sau din veşminte de mult preţ, ci din fapte bune precum se cuvine unor femei 
care se fac mărturie de evlavie (| Tim., 2, 9-10). (...) Nici un om simţit, nici 
un om care ştie să-şi judece în mod sănătos lucrurile, nu va iubi şi nu va 
lăuda o femeie încărcată cu podoabe...” (Comentar la Evanghelia de la loan, 
omilia LXI, 4, p. 312) 


„Să împodobiţi interiorul vostru! Aceste coliere, faceţi-le pentru mai 
bun folos, ca ele să slujească la împodobirea sufletului vostru. Podoabele pe 
care le puneţi pe trupul vostru nu-i folosesc la nimic, nici pentru sănătate, 
nici pentru frumuseţe, dacă el este negru, ele nu-l vor albi, dacă este leneş, 
ele nu-l vor face frumos. Dar dacă veţi îmbrăca sufletul vostru, din negru 
cum era, el va deveni imediat alb; din greu şi urât, îl veți face frumos şi 
plăcut. Nu sunt cu acesta care vi le spun acestea, ci Domnul: Când păcatele 
voastre vor fi ca şi purpura, le voi albi ca zăpada (s., |, 18) şi încă: dați 
milostenie şi toate lucrurile vă vor fi curate (Lc., 11,41) 

Dacă voi sunteți în aceste dispoziţii bune, nu vă veţi face frumoşi 
numai pe voi înşivă, ci îl veți face frumos şi pe soțul vostru. Când veţi părăsi 
luxul, el nu se va mai gândi să facă cumpărături mari, atunci el va pierde 
această invidie pe care o avea de a aduna şi va fi mai îndemnat să facă 
milostenie şi îl veţi putea sfătui să facă ceea ce este plăcut. Dar acum nu 
aveţi puterea. Veţi avea râvna şi graba să-i îndemnați pe soţii voştri să facă 
milostenie, voi care vă consumaţi cea mai mare parte din bogății ca să vă 
împodobiţi trupul vostru? Părăsiţi acest fast, încetaţi de a mai purta haine 
împodobite cu aur şi atunci veţi putea vorbi cu îndrăzneală despre milostenie 
către soţul vostru. Şi chiar când nu veți câştiga nimic, veţi avea mângâiere că 
ați făcut tot ceea ce trebuia să faceţi din partea voastră. 

Dar, ce zic eu? Este imposibil ca să nu-l mişcaţi, atunci când îl veți 
constrânge cu exemplul: Căci, ce ştii tu femeie de-ţi vei mântui bărbatul 
tău? U Cor., 7, 16). Dacă veţi continua să trăiţi în acest fel veţi avea de dat 
seamă lui Dumnezeu, şi pentru voi şi pentru el; la fel, dacă renunţaţi la 
această împodobire zadarnică, veţi obține o cunună dublă, veți fi împodobit 
şi umplut de slavă cu soţul vostru, în veci nesfârşiți şi vă veţi bucura de 
bunurile veşnice.” (Comentar la Evanghelia de la loan, omila LXIX, 3, pp. 
354-355) 


„Află acum care este adevărata podoabă a unei femei: este acea 
podoabă care nu stă pe trup, nu înfăşoară trupul, ci împodobeşte sufletul; 
acea podoabă care nu se leapădă niciodată, care nu se strânge în ladă, ci este 
hotărâtă mai dinainte să stea în cer.” (Omilii la Epistola către Romani a 
Sfântului Apostol Pavel, omiha XXX, p. 530) 


„Calcă în picioare mândria de față, calcă şi podoabele hainelor, şi 
luxul aurăriilor, şi ungerea cu mirodenii, şi după ce pe toate acestea le vei 
rupe şi le vei fărâma, vei lăsa ca trupul să păşească cu rânduială, şi toată 
îngrijirea ce o ai acum de trup vei îndrepta-o spre suflet. Cu alte cuvinte, 
aprinde-te de dorul cerului, şi în acea parte îndreaptă-ți cugetul! Dacă vei 
prefera o astfel de dragoste, apoi singură vei vedea mocirla şi glodul în care 
al stat până atunci, şi vei râde de toate cele iubite şi admirate acum de cei 
mai mulți. Nici că se poate ca o femeie împodobită cu cele duhovniceşti să 
umble după astfel de lucruri de râs. Aşadar, aruncând de la tine toate acestea, 
care sunt ale femeilor de rând, ale acelor din orchestră, ale acelor ce cântă cu 
naiul şi cu fluierul, îmbrăcă-te cu înţelepciunea, cu ospitalitatea, cu protecția 
sfinților, cu evlavia şi cu rugăciunea cea neîncetată. Acestea sunt cu mult 
mai bune decât hainele aurite, sunt cu mult mai cinstite decât pietrele cele 
prețioase şi decât mărgelele de la gât; acestea te fac de a fi cinstită şi de 
oameni, iar de la Dumnezeu îți aduc o mare răsplată. Aceasta este podoaba 
Bisericii, pe când aceea este a teatrelor. Această podoabă este vrednică de 
ceruri, iar aceea este vrednică de cai şi catâri. Aceea se pune şi pe trupurile 
moarte, pe când aceasta străluceşte numai într-un suflet bun, în care 
locuieşte Hristos. Să ne agonisim deci această podoabă, ca astfel să cântăm 
şi noi şi să mulțumim lui Hristos.” (Omilii la Epistola către Romani a 
Sfântului Apostol Pavel, omiha XXX, pp. 532-533) 


„Pe muierile acelea ce se împodobesc pentru a curvi, oare nu le vei 
crede că se împreună cu diavolul? Şi cine va grăi împotriva acestui cuvânt? 

lar dacă cineva ar grăi împotrivă, apoi atunci să dezvelească sufletul unei 
astfel de muieri, şi va vedea numaidecât pe acel viclean drac cum o 
stăpâneşte. 


Greu este, iubiților, greu de tot, dacă nu cumva chiar cu neputinţă, ca 
fiind trupul împodobit astfel, să fie în acelaşi timp şi sufletul împodobit, ci 
trebuință este a fi unul defăimat, câtă vreme ce ne îngrijim de celălalt; 
fiindcă a ne îngriji de amândouă deodată şi a le împodobi, nu stă în firea 
acestora.” (Comentariile sau Tălcuirea Epistolei întâi către Corinteni, 
omilia XVIII, pp. 183-184) 


„Sexul femeiesc este iubitor de podoabe, şi tocmai aici este defectul 
cel mare al lor.” (Comentariile sau Explicarea Epistolei către Efeseni, 
omilia XIII, p. 136) 


„Nu condamn atâta pe femeia care se gândeşte numai la colanul ei cel 
aurit, pe cât condamn pe bărbatul, care se gândeşte cum să-şi îmbrace femeia 
cu haine aurite. Astfel că şi în această privinţă, voi bărbaților sunteți 
vinovaţii. Voi sunteți care puneţi scânteia, şi tot voi care aprindeţi focul. De 
altfel nici nu e atât de mare păcat pentru femei, pe cât e pentru bărbaţi. Tu ai 
fost orânduit de Dumnezeu ca să dirijezi şi să administrezi pe femeie, peste 
tot locul tău pretinzi a avea întâietatea; deci arată şi în aceasta, că nici un 
cuvânt nu-ţi iese din gură cu privire la luxul dorit de ea.” (Comentariile sau 
Explicarea Epistolei către Efeseni, omilia XIII, p. 136) 


„Spune-mi, când acele pietre prețioase cad Jos şi se pierd, oare nu-i 
aceasta o pagubă? Când ele atrag asupra stăpânei invidia, din partea unora, şi 
curse din partea altora, oare nu-i aceasta o pagubă? Când acele podoabe nu 
folosesc cu nimic pe cea care le are, ci, dimpotrivă, aţâţă privirile celor 
invidioşi şi le atrage atenția tâlharilor, atunci, nu spre pagubă îi sunt acele 
lucruri? Când bărbatul ar putea întreprinde ceva ce i-ar aduce folos cu banii 
pe care i-a cheltuit pe acele bijuterii, dar cu toate acestea, nu poate, din 
pricina luxului ce-o stăpâneşte pe femeia sa, ci de mai multe ori este silit să 
renunțe chiar la cele necesare numai şi numai pentru ca ea să se 
împodobească cu aur, oare acest fapt nu-i este spre pagubă?” (Omilii la 
Epistola către Filipeni, omilia a XI-a, p. 199) 


„Spune-mi, pentru ce într-o casă, fie ea şi cea mai bună, să se găsească 
o mulțime de coloane, statuete frumoase şi aur împrăştiat pe pereţi fără nici 

un rost. Aceasta nu e nimic altceva decât dovada prostiei şi a unei mândrii 
nejustificate. (...) 

Ai văzut aşadar că acest fapt nu-i decât pagubă? Ai văzut cât de prisos 
este şi fără nici o justificare? Dacă nu îndeplineşte vreo necesitate şi nici 
vreo mulţumire deosebită, deoarece, o dată cu trecerea timpului, devine 
foarte neplăcut, atunci nu e nimic altceva decât pagubă. Dar slava deşartă 
care te stăpâneşte nu te lasă să vezi toate aceste lucruri.” (Omilii la Epistola 
către Filipeni, omilia a XI-a, p. 200) 


„Totdeauna cele naturale sunt mai plăcute decât cele ce sunt 


nenaturale.” (Comentariile sau Explicarea Epistolei către Coloseni, omilha 
VI, p. 86) 


„Ei bine, când tu porţi pe trup aurării iar altul se prăpădeşte de sărăcie, 
când tu te înfăşori cu atâta aur ca să te bucuri de o slavă deşartă, iar un altul 
nu are nici ce mânca, oare prin aceasta nu strângi lanţul păcatelor? Înfăşoară- 
te cu Hristos, nu cu aur! Unde este Hristos acolo nu este mamona, iar unde 
este mamona, acolo Hristos nu are ce căuta. Nu voieşti a te înfăşura cu 
Împăratul a toate? Dacă ţi-ar da cineva purpură şi diademă împărătească, 
oare nu ai primi acestea înaintea aurului? Eu însă nu-ți dau ție diademe 
împărăteşti, ci pe Însuşi Împăratul. Şi cum este cu putinţă a se înfăşura 
cineva cu Hristos? Ascultă pe Pavel ce spune: Câţi în Hristos v-aţi botezat, 
în Hristos v-aţi îmbrăcat (Gal., 3, 27). Şi ascultă apoi sfătuire apostolică: 
Iar purtarea de grijă a trupului să nu o faceţi spre pofte (Rm., 13, 14). 
Astfel se îmbracă cineva cu Hristos, când el nu se îngrijeşte de poftele 
trupului. Dacă tu te îmbraci cu Hristos, şi demonii se vor teme de tine, iar 
dacă te îmbraci cu aur, şi oamenii te vor ridiculiza, pe când, dacă te îmbraci 
cu Hristos şi oamenii te vor cinsti şi se vor sfii de tine. Voieşti să te faci 
plăcută şi frumoasă? Mulţumeşte-te cu ceea ce ţi-a dat Creatorul! De ce 
introduci aurării ca şi cum ai îndrepta ceea ce a făcut Creatorul? Voieşti a 
părea frumoasă? Îmbracă-te cu milostenia, îmbracă-te cu filantropia, 
îmbracă-te cu înțelepciunea şi cu netrufia. Acestea sunt mai preţuite şi mai 
cinstite decât aurul. Acestea fac şi pe cea plăcută mai frumoasă, acestea fac 
şi pe cea urâtă mai frumoasă şi plăcută.” (Comentariile sau Explicarea 
Epistolei către Coloseni, omilia X, pp. 125-126) 


„Când tu femeie te împodobeşti mai mult, să ştii că ai devenit mai 
slută decât dacă ai fi goală, căci te-ai dezbrăcat de podoaba cea mai de 
seamă, care este prudențţa şi înțelepciunea. Şi Eva era goală, dar când s-a 
îmbrăcat atunci era mai slută. Când ea era goală de haine, era împodobită de 

slava lui Dumnezeu, iar când s-a îmbrăcat cu haina păcatului, atunci s-a 
făcut slută. Şi tu când îmbraci haină scumpă, dovedind prin aceasta iubirea 
ta de podoabe, te arăţi mult mai slută.” (Comentariile sau Explicarea 
Epistolei către Coloseni, omilia X, p. 126) 


„Voieşti poate a-ţi cârlonţa părul ca să pari frumoasă? Adu-ţi aminte 
de halul de necurăţenie în care se găsea Pavel prin temnițe, şi te vei aprinde 
de frumuseţea aceea, iar pe aceasta o vei considera de cea mai nesuferită 
putoare, şi atunci vei ofta din adâncul inimu tale dorind legăturile lui Pavel. 
Voieşti a-ți sulemeni faţa şi a-ţi vopsi sprâncenele şi altele de acest fel? 
Cugetă la lacrimile lui Pavel, cum el în timp de trei ani, zi şi noapte, n-a 
încetat de a plânge. Cu această podoabă înfrumuseţează-ţi obrajii, căci aceste 
lacrimi te vor face mai strălucită. Eu nu spun ca tu să verşi lacrimi pentru 
păcatele altora, ca Pavel — deşi aş dori şi aceasta -, căci poate e mai presus de 
tine; dar te îndemn ca să faci aceasta măcar pentru propriile tale păcate.” 
(Comentariile sau Explicarea Epistolei către Coloseni, omila XII, p. 145) 


„Femeia înţeleaptă este cu mult mai respectată pentru prudenţa şi 
demnitatea ei, decât pentru aurăriile de pe trup.” (Comentariile sau 
Explicarea Epistolei I către Tesaloniceni, omilia VI, în vol. Comentariile 
sau Explicarea Epistolei către Coloseni, I şi II Tesaloniceni, p. 227) 


„De ce miroşi a parfum, o, femeie, în timp ce trupul tău pe dinăuntru 
este plin de necurăţii?! De ce cheltuieşti pentru un lucru împuţit? E ca şi cum 
ar turna cineva mir în mlaştină, sau balsam într-o cărămidă găurită. Dacă 
voieşti mir, sunt aromate cu care ai putea să-ți ungi sufletul, nu din Arabia, 
nu din Etiopia, nici din Persia, ci chiar din cer coborâte, cumpărate nu cu 
aur, ci cu intenţie bună şi credință sinceră. 

Pe acest mir cumpără-l, al cărui miros poate umple lumea întreagă. 
Acest mir îl revărsau dintr-înşii apostolii, după cum zice: pentru că suntem 
lui Dumnezeu bună mireasmă a lui Hristos între cei care se mântuiesc şi 
între cei ce pier; unora, adică, mireasmă a morţii spre moarte, iar altora 
mireasmă a vieţii spre viaţă (Ul Corinteni 2, 15 — 16) Şi ce vrea să zică prin 
aceasta? Că şi porcul, se zice, se sufocă de mirosul cel plăcut al mirurilor. Şi 
nu numai trupul apostolilor, ci chiar şi hainele lor, slobozeau din ele miros 
duhovnicesc. Hainele lui Pavel, aşa de plăcut mir revărsau din ele, încât şi pe 
demoni îi alunga. Mirosul acesta, cu cât era mai folositor decât acela al 
florilor, decât acela scos din coaja scorțişoarei? Şi oare, nu era mai plăcut 
acesta decât acela al smirnei? Că dacă alungă până şi pe demoni, apoi ce n-ar 
fi făcut?” (Tălcuiri la Epistola întâi către Timotei, omiha a II-a, pp. 32-33) 

„Căci, spune-mi: de ce introduci de la tine în făptura lui Dumnezeu 
cea desăvârşită? Nu-ţi este de ajuns ceea ce a făcut Dumnezeu; ci ca un mai 
bun arhitect încerci să îndrepţi şi să dregi lucrul Său, te împopoţonezi şi 
batjocoreşti pe Creator, ca astfel să atragi la sine-ţi mulți admiratori. Dar ce 
să fac, zici tu, căci nici eu nu voiesc ci sunt silită a face acestea pentru 
bărbatul meu. Nu se poate să fu iubită de alții, dacă tu nu voieşti. Dumnezeu 
te-a făcut frumoasă, ca şi prin aceasta EI să fie admirat, iar nu batjocorit. 
Deci nu-L răsplăti cu astfel de daruri, ci cu înțelepciune şi cumpătare. 
Dumnezeu te-a făcut frumoasă ca astfel să-ți înmulțeşti şi sporeşti 
cumpătarea.” (Tălcuiri la Epistola întâi către Timotei, omilia a IV-a, p. 53) 


„Dumnezeu te-a făcut frumoasă? Apoi de ce atunci te sluțeşti pe tine? 
După cum o statuie de aur ar mânji-o cineva cu noroi din mocirlă, tot aşa fac 
şi femeile care întrebuinţează sulimanuri pe feţele lor. Presari singură pe tine 
însuţi pământ, femeie, uneori pământ de culoarea roşie, alteori alb. Dar, zici 
tu, cele slute, cu drept cuvânt că fac aşa. Dar oare de ce, spune-mi! Dacă 
pentru a-şi acoperi sluţenia, atunci fac ceva prostesc; când ceea ce este 
natural a fost biruit de ceea ce este artificial? Cu ce poate sluţenia să 
întristeze pe cineva când, acela nu are alt defect? Să nu lauzi pe om pentru 
frumuseţea lui şi să nu te scârbeşti de om pentru chipul (fața) lui 
(Înţelepciunea lui Isus Sirah 11, 2). Pe Dumnezeu să-L admiri şi să-L lauzi 
ca pe cel mai eminent meşteşugar, iar pe acela deloc, căci frumuseţea ce o 
are nu este proprietatea lui. 

De altfel, ce câştig ai de la frumuseţe? Nici unul, ci lupte mai multe, 
bârfe mai multe, bănuieli mai multe. Pe aceea care nu este frumoasă nici nu 
ar bănui-o cineva, pe când pentru aceea care mai întrebuințează şi 
sulimanuri, şi podoabe multe pe ca, imediat lumea îşi face o idee rea de ea, 
şi bărbatul ei convieţuieşte cu bănuială — ce poate fi mai grozav? EI nu se 
bucură de atâta plăcere din privirea frumuseţii ei pe câtă întristare are din 
pricina bănuielilor. Aceea în curând se ofileşte din pricina sulimanurilor, 
căpătându-şi o înfăţişare de moleşire, de deşănțare, de desfrânare, şi chiar 
sufletul ei devine grosolan, şi plin de cea mai mare şi mai totală lipsă de 
ruşine, fiindcă frumuseţea de felul acesta preferă aceste femei. Pe când pe 
cealaltă nu o vom găsi niciodată în halul acesta, şi nici nu va avea cine să se 
repeadă asupra ei, ca nişte câini, ci întocmai ca şi o mieluşea, ea paşte în 
linişte, nesupărând-o nici un lup şi nerepezindu-se asupra ei, căci lîngă ea stă 
păstorul. Nu este nici un avantaj mai mult dacă una este frumoasă, iar alta 
nu; avantajul este că aceea chiar frumoasă fiind să nu desfrâneze, iar cealaltă 

să nu fie rea.” (7ălcuiri la Epistola întâi către Timotei, omilia a IV-a, pp. 54- 
55) 


„Să nu ne împodobim trupul, fiindcă această grijă este de prisos şi 
prostească. Să nu învăţăm pe bărbaţi să iubească numai fața; căci dacă tu eşti 
împodobită în aşa fel, uitându-se la fața ta, iute va fi atras spre desfrânare; 
iar dacă tu îl vei învăţa să iubească purtarea femeii şi podoaba sufletului ei, 
el nu va desfrâna cu uşurinţă, căci nici nu va găsi unele ca acestea la o 
defrânată, ci din contră. Să nu-l deprinzi a se lăsa să fie stăpânit de râs sau de 
îmbrăcămintea sumară, ca nu cumva otrava să se îndrepte contra ta. Învaţă-l 
să se bucure totdeauna de cumpătare, şi vei putea face acest lucru, dacă şi 
înfăţişarea ta va fi la fel, fiindcă dacă tu eşti îngâmfată şi îmbrăcată sumar, 
cum vei putea scoate din gură vorbe demne şi cuviincioase? Și cine oare nu 
va râde de tine şi nu te va lua în bătaie de joc? ” (Tâlcuiri la Epistola întâi 
către Timotei, omilia a IV-a, pp. 56-57) 


„Nu câştigăm nimic de ne împodobim trupul cu haine de aur, ba, 
dimpotrivă, atragem asupra noastră o mulţime de bârfitori.” (Omilie de 
laudă la Sfânta Muceniţă Pelaghia cea din Antiohia, III, în vol. Predici 
la sărbători împărăteşti şi cuvântări de laudă la sfinţi, p. 367) 


„Totuşi, să presupunem că luxul acesta este îngăduit şi că nici Pavel, 
nici vreun alt profet n-au urât pe femeile luxoase. Spune-mi, ce folos aduce 
mulțimea bijuteriilor? Nici unul! N-aduce decât invidie, grijă şi cumplită 
frică. Femeile care au bijuterii nu sunt frământate de griji numai când le 
ascund în fundul scrinului, nici numai când se înnoptează, ci şi când le 
poartă, când e zi, şi atunci sunt cuprinse de aceleaşi neliniști, daca nu şi mai 
mari. În băi şi în biserici vin femei cu gândul de a fura astfel de podoabe. 
Adeseori însă, chiar fără aceste hoaţe, femeile împodobite cu multe bijuterii, 
împinse şi înghesuite de mulțime, nici nu simt când le cade una dintre ele. În 
acest chip multe femei şi-au pierdut bijuteriile lor; altele încă şi-au pierdut 
coliere bătute în pietre scumpe, cu mult mai de preţ decât simplele bijuterii, 
desfăcându-li-se de la gât şi căzând jos. 

Să presupunem însă că nu se tem că-şi vor pierde sau că li se vor fura 
bijuteriile. Să lăsăm la o parte şi această grijă. Te întreb iarăşi: Ce folos au 
de pe urma lor? 

- O vede lumea şi o admiră, mi s-ar putea răspunde. 

- Da, e drept, lumea admiră, dar n-o admiră pe ea, ci podoabele de pe 
ea: pe ea, dimpotrivă, adeseori o bârfeşte lumea că se împodobeşte cu ele 
fără să le merite. Dacă femeia e frumoasă, bijuteriile îi pun în umbră 

frumuseţea ei firească; prea multă podoabă nu îngăduie să i se vadă 
frumuseţea, deoarece îi acoperă cea mai mare parte a chipului. Dacă e urâtă 
şi neplăcută la chip, bijuterule o fac şi mai urâtă. Urâţenia lăsată singură 
apare aşa cum este, dacă însă pui lângă un chip urât strălucirea pietrelor 
scumpe şi frumuseţea unui alt obiect, atunci urâţenia se măreşte şi mai mult. 
Culoarea neagră a trupului pare şi mai neagră când este pusă alături de 
strălucirea mărgăritarului, care străluceşte şi în întuneric, iar înfloriturile 
hainelor fac şi mai vădită urâţenia chipului; aceasta pentru motivul că un 
chip urât nu mai este privit de cei din jur în el însuşi, ci prin comparație cu 
podoabele acelea nespus de frumoase, făcute de mână omenească. Din 
pricina aceasta şi urâţenia este mai mare. Aurul ţesut în haine şi multa 
împestriţare a unor astfel de podoabe. În sfârşit, toată împopoţonarea 
aceasta, pusă faţă în față cu urâţenia chipului, se aseamănă cu un atlet 
curajos, sănătos şi plin de vigoare în luptă cu un adversar râios, neputincios 
şi flămând. Astfel, găteala unei femei urâte atrage privirile tuturor 
trecătorilor; dar trecătorii nu admiră chipul femeii, dimpotrivă, îl hulesc şi 
admiră numai frumuseţea gătelii.” (Despre Feciorie, 60-61, în vol. Despre 
Feciorie, Apologia vieții monahale, Despre creşterea copiilor..., pp. 110- 
111) 


„Femeile să se abţină de la obiceiul vătămător al vopsirii feţei, ca să 
nu îl batjocorească pe Creatorul lor, încercând să ascundă, chipurile, 
defectele creației. Ce tot faci, femeie? Crezi că prin vopsele şi alifui poţi 
să adaugi ceva la frumusețea ta naturală sau poți schimba urâţenia chipului 
tău? Nu numai că nu vei reuşi nimic din acestea, dar îţi vei urâţi şi 
sufletul. Această ocupaţie nefolositoare este semnul superficialităţii tale. De 
altfel, prin sulimenirile tale, atragi privirile neînfrânaților, făcându-i să 
păcătuiască. Domnul a spus: Oricine se uită la femeie, poftind-o, a şi 
săvârşit adulter cu ea în inima lui (Matei 5, 28). În felul acesta, te faci 
vinovată în faţa lui Dumnezeu pentru căderea acelora în păcat. De aceea, 
este bine să renunți cu totul la înfrumusețare. Dar dacă acest obicei prost 
te-a luat cu totul în stăpânire şi nu vrei să renunţi la el, atunci măcar nu te 
vopsi când vii la biserică. Dacă nu faci astfel, este ca şi cum ai ajunge la 
port, dar ai naufragia, sau te-ai duce la doctor şi ai pleca de la el mai 
bolnavă ca înainte.” (Din vol. Problemele vieții, p. 372) 


„... nu numai în Noul Testament, ci şi în Vechiul, când Dumnezeu 
conducea neamul omenesc prin umbră şi prefigurări şi rânduia în chip mai 
trupesc viaţa lui şi nu se vorbea încă de cele cereşti, nici nu se amintea de 
cele viitoare, nici nu exista enigma iubirii de înţelepciune care domneşte 

acum, ci legile au fost scrise pentru evrei într-un mod mai grosolan şi 
trupesc, El a oprit cu multă asprime iubirea de podoabă în haine spunând 
prin proorocul acestea: Acestea le grâieşte Domnul fiicelor celor ce 
stăpânesc Sionul: pentru că fiicele lor s-au înălțat şi au umblat cu grumaz 
înalt şi făcând semne cu ochii, pentru că în mersul picioarelor lor îşi târâie 
hainele şi joacă cu picioarele, va smeri Domnul fiicele celor ce stăpânesc 
Sionul, va descoperi chipul lor şi va lua slava veşmintelor lor; şi-ţi va fi în 
loc de miros plăcut praf şi în loc de cingătoare te vei încinge cu funie, în loc 
de podoaba capului tău vei avea chelie din pricina faptelor tale, în loc de 
haină de purpură te vei înveli în sac (1s., 3, 16.18.24). Acestea îți vor fi drept 
găteală. Ai văzut ce osândă şi pedeapsă straşnică? Ai văzut ce captivitate 
aspră? Gândeşte-te de aici la mărimea păcatului. lubitorul de oameni n-ar fi 
adus vreodată o pedeapsă atât de straşnică, dacă păcatul care a atras-o n-ar fi 
fost cu mulți mai mare. 

lar dacă păcatul acesta este mare, e evident că şi virtutea contrară lui 
este foarte mare. De aceea şi Pavel, vorbind cu femeile din lume, le opreşte 
nu numai să poarte aur, dar nu le lasă să îmbrace nici haine scumpe (| Tim., 
2, 9). Căci ştie bine, ştie lămurit că grea este această boală a sufletului şi cu 
anevoie de combătut, că e dovada cea mai bună a unui cuget stricat şi că are 
nevoie de un suflet foarte iubitor de înțelepciune. Arată acest lucru nu numai 
femeile din lume şi care au bărbaţi, şi care nici una nu suportă uşor acest 
îndemn, dar şi cele care par că iubesc înţelepciunea şi că li s-a hărăzit să 
petreacă în corul fecioresc.” (Scrisori din exil, 17 scrisori către Olimpiada, 
scrisoarea VIII, 6b-c, în vol. Scrisori din exil. Către Olimpiada şi cei rămaşi 
credincioşi. Despre deprimare, suferință şi Providenţă..., pp. 159-160) 


„Dar nimeni să nu acuze de exces cuvântul meu, dacă am numit foarte 
greu acest păcat. Căci dacă pentru femeile evreilor din vremea Legii care 
trăiau în lume această greşeală aduceau o pedeapsă atât de mare, pentru cele 
care trebuie să aibă cetăţenia în cer (Flp., 3, 20) şi să imite viaţa îngerilor şi 
care viețuiesc în har, ce iertare ar mai putea avea ceea ce îndrăznesc să facă 
cu un exces încă mai mare? 

Căci atunci când vezi o fecioară moleşită de veşminte, târându-şi 
hainele — ceea ce proorocul (Is., 3, 16) a blamat —, efeminată la mers, iar prin 
glas, ochi şi veşmânt amestecând otrava pentru cei care privesc cu 
neînfrânare, săpând mai mult prăpăstii în calea trecătorilor şi punându-le aici 
curse, cum 0 vei mai numi pe această fecioară şi nu o vei număra mai 
degrabă cu femeile desfrânate? Fiindcă nu se fac şi acestea tot atât de 
ademenitoare ca şi acelea care-şi întind în toate părțile aripile plăcerii. De 
aceea te fericim pe tine, de aceea te admirăm pe tine, pentru că eliberându-te 

de toate acestea ai arătat omorârea ta şi în această parte, neînfrumuseţându- 
te, ci îndrăznind în chip tineresc, nepătimindu-te, ci înarmându-te.” (Scrisori 
din exil, 17 scrisori către Olimpiada, scrisoarea VIII, 9d,e, în vol. Scrisori 
din exil. Către Olimpiada şi cei rămaşi credincioşi. Despre deprimare, 
suferinţă şi Providenţă..., pp. 165-166) 


„Să nu mai am grija înfrumusețărilor exterioare, nici a hainelor 
scumpe, ci toată râvna să o întorc spre împodobirea sufletului, încât 
frumuseţea lui să fie din ce în ce mai strălucitoare. Să nu mai port haine de 
mătase — fire ale viermilor —, nici coliere de aur. Căci şi dascălul lumii, 
cunoscând mai ales moliciunea firii femeieşti şi grabnica alunecare a voinţei 
[yvooun], nu a ezitat să orânduiască şi în legătură cu acestea. Dar de ce spun 
că nu s-a dat în lături să înveţe despre acestea? Fiindcă îndemnând în 
privinţa coafurilor, strigă şi zice: nu cu coafuri sau cu aur sau cu perle sau 
cu haine scumpe să fie împodobită (1 Tim., 2, 9). Crezi că învățându-te 
acestea, femeie, vrea oare să te înfrumusețezi şi să fu lăudată de cei ce te 
privesc? Chiar dacă ei te laudă, îţi spun că aceia sunt oameni asemenea ţie, 
dar eu întreb şi pe Stăpânul tuturor. Să vedem pentru ce te va lăuda şi te va 
vorbi de bine? 

De vreme ce El a lepădat acea frumuseţe care se ițeşte din coafuri, din 
bijuterii, din perle şi din haine scumpe, să vedem ce fel de frumuseţe îi 
hărăzeşte femeii? Căci această frumuseţe produsă de bijuterii şi haine, şi 
dacă pentru puţin o încântă pe cea care le poartă, cu timpul se ofileşte. Dar 
ce spun că se ofileşte? Înainte de a se ofili datorită trecerii vremii, aţâţă ochii 
invidioşilor şi-i îndeamnă pe răufăcători la furt. Iar frumuseţea pe care Însuşi 
o hărăzeşte nu se poate pierde, nici ofili; este veşnică — şi aici în viața 
aceasta rămânând împreună cu noi, dar însoţindu-ne şi dincolo — şi pe 
deasupra ne aduce multă îndrăzneală.” (Prima cateheză către cei ce urmează 
a fi luminaţi, în vol. Cateheze baptismale, pp. 37-38) 


„Dar fiindcă acum vorbesc în special pentru femei, vreau să le fac 
îndeaproape cunoscute şi alte lucruri, încât, o dată cu celelalte neajunsuri de 
care am vorbit, să lepede şi obişnuința vătămătoare de a-şi farda faţa, ca să 
nu adauge ceva chipului, ca şi cum opera lui Dumnezeu ar suferi vreo lipsă, 
şi astfel păcatul să fie atribuit Creatorului. Oare ştii tu ce faci, femeie? Nu 
ştu că nu poţi să-ți sporeşti frumuseţea naturală prin pudre şi rimeluri, dar 
nici să-ți schimbi urâţenia firească? Nu vei adăuga câtuşi de puţin frumuseții 
fireşti şi-o vei strica şi pe cea a sufletului. Preocuparea aceasta pentru 

împodobire este semnul unei moliciuni lăuntrice. De altfel, multă osândă”* 


îti aduni prin aceasta, întraripând ochii celor tineri, captând privirile 
desfrânaților, provocând adulterele necuvenite, şi astfel atragi asupra capului 
tău responsabilitatea alunecării acelora. 

Un lucru cuveni şi de folos este să renunţi la împodobire! Iar dacă cele 
ce sunt robite de acest rău obicei nu vor, măcar când vin la Biserică să nu 
facă aceasta. Spune-mi pentru ce să stai în Biserică într-un asemenea hal? 
Oare această frumuseţe o caută Cel Căruia tu vii să 1 te închini şi înaintea 
Căruia îți mărturiseşti păcatele? El caută frumuseţea lăuntrică, lucrarea 
faptelor bune, milostenia, cumpătarea, străpungerea inimii, credința 
profundă. lar tu, renunțând la acestea (la virtuţi — n.n.), degrabă provoci 
poticnire în Biserică celor mai slabi. De câte fulgere nu eşti vrednică? Eşti în 
port şi naufragiezi. Vii la doctor să-ţi vindeci rănile şi pleci cu ele mai mari. 
Ce iertare vei mai avea după acestea? Însă chiar dacă mai înainte unele erau 
cuprinse de delăsare față de propria mântuire, de azi să fie încredințate că 
trebuie să renunţe la acest viciu. Căci dacă Dumnezeu nu a fost de acord să 
folosim hainele scumpe, cu mult mai mult nu admite fardurile şi rimelurile.” 
(Prima cateheză către cei ce urmează a fi luminaţi, în vol. Cateheze 
baptismale, pp. 38-39) 


„Ce te împodobeşti tu, femeie? Cui vrei să-i placi? Bărbatului tău vrei 
să-i placi? Rea socoteală este aceasta de vrei să placi bărbatului tău în acest 
chip şi de este să munceşti pe bărbatul tău să-i placi în acest fel. Dar cum aş 
plăcea bărbatului meu? Ştii cum îi vei plăcea? Cu înţelepciunea şi cu curăța, 
cu blândeţile şi cu bunătatea, cu smerenia şi cu dragostea, cu unirea şi cu 
înțelegerea. Acestea îţi sunt podoaba, aceste bunătăţi îți vor face unirea, iar 
celelalte podoabe nu te vor face ca să placi bărbatului tău, ci te vor face să te 
urască bărbatul tău. Când îi vei zice: ia şi-mi adu, puţină vreme îi vei plăcea, 
iar mai pe urmă îți va fi vrăjmaş.” (Din vol. Mărgăritarele Sfântului loan 
Gură de Aur, p. 22) 


„De ai fi ca să placi bărbatului tău, ai purta podoabele şi în casă, dar nu este aşa.” (Din v 


„Ce-ţi foloseşte aurul, femeie? ÎL pui ca să te arăţi frumoasă? Dar la 
frumuseţea sufletului aceasta nu-ţi foloseşte la nimic; fii la suflet frumoasă şi 
atunci vei fi drăgăstoasă şi la trup. Că bunătatea omului luminează fața lui, 
nu naşte alt lucru pofta ca dragostea. De te va iubi bărbatul tău şi de vei fi şi 
grozavă, tot îi vei părea plăcută, iar de te va urt şi de vei fi şi frumoasă, tot 





+ Tâlcuirea Pr. Marcel Hancheş: Literal: foc. (n.s. 48, p. 39) 

nu pofteşte să te vadă. Că vrăjmăşia şi urâciunea sufletului pe ceea ce nu o 
iubeşte nu lasă să-i placă frumuseţea obrazului. Căci atunci când vrei să-i 
ceri podoabe şi aur, el încă te va mai uri şi va fugi de tine, că de cela ce-l 
caută în târg poate fugi de el, iar de tine nu poate fugi, fiindcă e înăuntru în 
casă pururea cu tine şi ceri lucruri care n-au nici o socoteală. Să nu audă 
numai urechea cuvintele acestea, femeie, ci să se schimbe şi gândul tău!” 
(Din vol. Mărgăritarele Sfântului loan Gură de Aur, p. 23) 

MAICA DOMNULUI (Buna Vestire) 


„Dacă îngerul n-ar fi vestit-o mai dinainte, Fecioara ar fi căzut 
doborâtă de durere, gândindu-se la ruşinea de oameni; că nu nădăjduia să 
convingă pe cineva, orice ar fi spus, că sarcina nu se datoreşte adulterului. 
Deci, ca să nu se întâmple asta, îngerul a venit la ea înainte de zămislire.” 
(Omilii la Matei, omilia IV, V, în col. PSB, vol. 23, pp. 53-54) 


MAICA DOMNULUI (fecioară a născut pe Hristos) 


„... gândindu-ne la pântecele acestor femei sterpe ca atunci când vezi 
că harul lui Dumnezeu se deschide spre naştere de copii pântece mort şi 
legat, să nu te mai miri şi să te minunezi... dar să nu pui la îndoială 
minunea! Când te va întreba iudeul: Cum a născut Fecioara? Întreabă-l şi tu: 
Cum a născut cea stearpă şi bătrână? Două erau atunci piedicile: vârsta 
înaintată şi trupul de nici un folos. La Fecioară, o singură piedică: că nu era 
căsătorită. Stearpa, deci, deschide drum Fecioarei. Şi ca să afli că femeile 
acestea au fost sterpe tocmai atunci ca să crezi în naşterea Fecioarei, ascultă 
cuvintele lui Gavriil spuse Fecioarei. Când arhanghelul a venit la Ea şi i-a 
spus: Vei lua în pântece şi vei naşte Fiu şi vei chema numele lui lisus (Luca, 
1, 31), Fecioara s-a spăimântat, s-a minunat şi a zis: Cum va fi mie aceasta, 
de vreme ce eu nu ştiu de bărbat (Luca, 1, 34). Şi ce i-a răspuns îngerul? 
Duhul Sfânt se va pogori peste tine şi puterea Celui Prea Înalt te va umbri 
(Luca, 1, 35). Nu căuta, îi spune arhanghelul, rânduiala firii, când cele ce se 
fac sunt mai presus de fire. Nu căuta durerile legate de căsătorie, când felul 
naşterii e în afară de căsătorie. 

— Dar cum va fi mie aceasta, de vreme ce nu ştiu de bărbat? A 
întrebat Fecioara. 

— Va fi aceasta tocmai pentru că nu ştii de bărbat, îi răspunde 
arhanghelul. Dacă ai fi ştiut de bărbat n-ai fi fost învrednicită să slujeşti 
aceste slujiri. De aceea crede, tocmai pe temeiul faptului care te face să nu 
Crezi. 

Îngerul n-a grăit aşa pentru că e rea nunta, ci pentru că fecioria e mai 
bună. Și trebuia ca intrarea pe lume a Stăpânului de obşte a tuturora să mai 
cinstită decât a noastră. Era intrare împărătească. Trebuia să se asemene cu 
naşterea noastră, dar să se şi deosebească”. (Omilii la Facere, omiha XLIX, 
II, în col. PSB, vol. 22, p. 170) 

„Profetul Isaia n-a spus numai: Iată Fecioara va avea în pântece (Is., 7, 
13), ci mai înainte a spus: Jată însuşi Domnul va da vouă semn (1s., 7, 13) şi 
apoi a adăugat: Iată Fecioara va avea în pântece. Dacă aceea care avea să 
nască n-ar fi fost fecioară, dacă avea să nască pe temeiul legii căsătoriei, 
ce semn ar mai fi naşterea? Semn se dă numai atunci când trebuie să se 
întâmple ceva ce depăşeşte ceea ce se petrece de obicei, când se întâmplă 
ceva străin, ceva neobişnuit. Altfel cum ar mai putea fi semn?”. (Omilii la 
Matei, omila V, Il, în col. PSB, vol. 23, p. 69) 


„Totdeauna Dumnezeu, când vrea să facă printre oameni un lucru 
mare, o ia înainte şi zugrăveşte mai întâi umbra acelui lucru, pentru ca 
atunci când va veni adevărul să nu se mai îndoiască nimeni de el, 
pentru ca să se creadă adevărul o dată ce icoana a mers înainte; iată ce 
vreau să spun. Prea Sfânta avea să nască rămânând fecioară; asta era de 
necrezut. Cum să nască o fecioară împotriva legilor firii? Cel născut ar 
fi fost împotriva rânduielii firii. Cine a mai văzut din veac ca o fecioară 
să nască? Deci, pentru ca iudeii să nu se îndrepte spre necredinţă, Dum- 
nezeu o ia înainte şi preînchipuie în Sarra adevărul, pentru ca atunci 
când nedumeriți se vor întreba: Cum a născut Fecioara?, să-şi 
amintească iute de Sarra şi să spună: Dar Sarra cum a născut? Dar, mai 
bine spus, să-şi amintească de cuvântul Scripturii şi să-şi spună: Cum a 
născut pământul care era virgin? Sapă nu era, lucrător de pământ pe el 
nu era, ploaie nu se pogorâse, iarbă nu crescuse pe el, brazdă nu fusese 
tăiată în el, era sterp, seminţe nu primise, nu-l veseliseră boabele de 
ploaie. Spune-mi, dar, cum au răsărit atâtea mii şi mii de feluri de 
plante, când era virgin? Dar n-ai să-mi poți explica cum s-a făcut asta, 
ci ai să spui: Cum a voit Dumnezeu. Tot aşa şi cu Fecioara. Pentru că 
eşti nedumerit, învață să nu iscodeşti când Dumnezeu lucrează. Nu-mi 
vorbi mie de rânduiala firii, când lucrează Meşterul firii. Nu iscodi. A 
spus: Să răsară pământul iarbă verde! (Fac., 1, 11) şi îndată ce a intrat 
cuvântul lui Dumnezeu în sânurile pământului şi i-a trezit durerile 
naşterii, pământul cel feciorelnic a născut. Un cuvânt a fost rostit, şi au 
răsărit mii şi mii de neamuri de plante şi, prin cuvânt, pământul şi-a 
primit podoaba lui. Şi s-a văzut pământul plin de mişcare, de păsări, de 
animale de apă, de animale de uscat, de livezi, de flori, de copaci, de 
vii, de măslini, de mii şi mii de feluri de pomi, cu fructe timpurii, cu 
fructe târzii, în câmpii, la ţărmul mării, lângă lacuri, lângă râuri, lângă 
izvoare, în munți. Cuvântul era Cel care lucra, şi pământul a primit fru- 
museţea lui. Explică-mi, iudeule, cum s-a făcut asta! Dar nu poţi.” 

(Cuvânt la Fericitul Avraam, LII, în vol. Predici la sărbători 
împărăteşti şi cuvântări de laudă la sfinţi, p. 565) 


„lar cuvântul Eden înseamnă pământ virgin. Aşa era pământul acela în 
care Dumnezeu sădise raiul: A sădit Dumnezeu raiul în Eden, către răsărit 
(Fac., 2, 8), ca să cunoşti că raiul n-a fost lucrul mâinilor omeneşti. Pământul 
era virgin; nu intrase plugul în el, nu se deschisese în brazde, şi a odrăslit 
numai la poruncă pomii aceia, fără să cunoască mâinile plugarului. De asta |- 
a numit Eden, pentru că era pământ virgin. Pământul acesta virgin a fost o 
închipuire a slăvitei Fecioare. După cum acest pământ ne-a odrăslit nouă 
raiul, fără să primească seminţe în el, tot aşa şi Fecioara ne-a odrăslit pe 
Hristos, fără să primească sămânță de bărbat.” (Despre schimbarea numelor, 
cuv. II, în vol. Despre schimbarea numelor. Despre răbdare. Despre 
milostenie..., p. 31) 


„Când dar te va întreba iudeul: Cum a născut Fecioara?, întreabă-l şi 
tu: Cum a născut pământul cel virgin acei minunaţi pomi? Că pământ virgin 
se traduce Eden în limba evreiască! lar dacă cineva nu crede, să întrebe pe 
cel ce cunosc limba evreiască, şi vor vedea că aceasta-i tălmăcirea 
cuvântului Eden.” (Despre schimbarea numelor, cuv. II, în vol. Despre 
schimbarea numelor. Despre răbdare. Despre milostenie..., p. 31) 


MAICA DOMNULUI (pururea fecioria Maicii Domnului) 


„Și Iuându-o, n-a cunoscut-o până ce a născut pe Fiul ei Cel Întâi 
Născut (Matei 1, 25) cuvântul până nu l-a folosit aici evanghelistul ca să 
bănuieşti că a cunoscut-o după ce a născut pe Fiul ci, ci ca să afli că 
Fecioara era fecioară înainte de naştere. 

- Dar atunci pentru ce a mai pus cuvântul până? 

- Adeseori Scriptura obişnuieşte să facă asta, folosind cuvântul când 
e vorba de timpuri nedeterminate. De pildă: Când a fost vorba de corabia 
lui Noe de pe timpul potopului a spus: Corbul nu s-a mai întors până ce nu 
s-a uscat pământul (Fac., 8, 7). Cu toate că nici după aceea nu s-a mai întors. 
Vorbind despre Dumnezeu, Scriptura spune: Din veac şi până-n veac Tu 
eşti (Ps., 89, 2); dar prin aceste cuvinte Scriptura nu pune hotare 
existenţei lui Dumnezeu. În altă parte Scriptura binevesteşte şi spune: Va 
răsări în zilele lui dreptatea şi mulțimea păcii până ce va dispărea luna 
(Ps., 71, 7); asta nu înseamnă că pune capăt acestui frumos corp ceresc. 
Tot astfel şi în textul din Evanghelie, Matei a spus până ca să ne arate că 
Fecioara a fost fecioară înainte de naşterea Pruncului; cât priveşte timpul 

de după naştere, l-a lăsat pe seama gândirii tale. Matei ţi-a spus numai ceea 
ce era de neapărată trebuință să afli, anume că Fecioara a rămas fecioară 
până la naştere; iar ceea ce-i o consecinţă firească şi evidentă a spuselor 
sale, a lăsat-o pe seama conştiinţei tale. Că Iosif, care era un om drept, n- 
ar fi vrut cu nici un preţ să o cunoască nici după naşterea Fiului ei, când 
ştia că era o Mamă, care a fost învrednicită de o naştere nouă şi străină. 
Dacă ar fi cunoscut-o şi ar fi avut-o ca femeie, pentru ce Domnul o 
încredinţează ucenicului ca pe o femeie fără de apărare, care nu are pe 
nimeni, şi-i porunceşte s-o ia cu el (loan 19, 26-27)”. (Omilii la Matei, 
omilia V, III, în col. PSB, vol. 23, p. 70) 


„După cum a luat o coastă din Adam, şi pe Adam întru nimic nu l-a 
micşorat, tot aşa şi din Fecioară a plăsmuit templu însuflețit, şi nu s-a stricat 
fecioria. Nevătămat a rămas Adam şi după luarea coastei, nestricată a rămas 
şi Fecioara după naşterea pruncului.” (Cuvânt la Naşterea Mântuitorului 
nostru lisus Hristos, în vol. Predici la sărbători împărăteşti şi cuvântări de 
laudă la sfinţi, p. 28) 


MAMA (dragostea de mamă) 


„Mamele suferă mai mult din pricina suferințelor copiilor decât 
din pricina propriilor lor suferințe.” (Omilia 1 la Sfinții Macabei şi la 
maica lor, II, în vol. Predici la sărbători împărăteşti şi cuvântări de 
laudă la sfinţi, p. 415) 


MANA CEREASCĂ 


„Aceasta s-a petrecut cu mana din pustia Arabiei, când şi cei ce 
strângeau mai multă, ca şi cei ce strângeau mai puţină, cu toții se găseau având 
aceeaşi măsură, Dumnezeu pedepsind prin aceasta lăcomia.” (7ălcuiri la 
Epistola a doua către Corinteni, omilia XVII, p. 163) 


MARTIRIUL (- poartă a morţii şi începutul vieţii celei adevărate) 


„Nu era moarte aceea la care alerga, ci plecare într-o altă ţară, 
mutare şi urcare la cer.” (Cuvânt de laudă la Sfântul sfințit Mucenic 
Ignatie, Purtătorul de Dumnezeu, care a fost arhiepiscop al Antiohiei 
celei Mari; a fost dus la Roma şi a suferit acolo mucenicia şi de acolo 
a fost adus iarăşi în Antiohia, IV, în vol. Predici la sărbători 
împărăteşti şi cuvântări de laudă la sfinţi, p. 381) 

MARTIRIUL (- dovada iubirii de Dumnezeu) 


„Nici unul dintre oameni nu L-a iubit pe Hristos atât cât 
mucenicii.” (Cuvânt de laudă la toți Sfinţii din toată lumea care au 
suferit mucenicia, Il, în vol. Predici la sărbători împărăteşti şi 
cuvântări de laudă la sfinţi, p. 529) 


MARTIRIUL (cine sunt martirii?) 


„+... MUCENICI, mirurile cele duhovniceşti, livezile cele cereşti.” 
(Omilie la Mucenici, în vol. Predici la sărbători împărăteşti şi 
cuvântări de laudă la sfinți, p. 475) 


MARTIRIUL (martirii - exemplu de statornicie în credinţă) 


„Dar să nu ascultăm cu înfricoşare când auzim că sub trupurile 
scrijelite ale mucenicilor erau puşi cărbuni aprinşi, ci să ne gândim cum 
ne simțim când ne arde febra. Ni se pare viaţa cu neputinţă de trăit, 
suntem tulburaţi, ne necăjim, ne supărăm ca şi copiii mici şi socotim 
focul acela tot atât de puternic ca şi focul iadului. 

Pe mucenici însă nu-i ardea febra, ci îi înconjurau din toate 
părțile flăcările focului, scântei săreau pe răni, muşcând din răni mai cu 
cruzime decât o fiară sălbatică, dar ei, ca nişte oameni de oţel, care ar 
vedea acestea petrecându-se în trupuri străine, stăruiau cu bărbăţie şi cu 
curajul cuvenit lor în mărturisirea credinţei, rămâneau nezdruncinaţi 
de-a lungul tuturor muncilor şi arătau cu strălucire bărbăţia lor şi harul 
lui Dumnezeu.” (Cuvânt de laudă la toţi Sfinţii din toată lumea care au 
suferit mucenicia, II, în vol. Predici la sărbători împărăteşti şi 
cuvântări de laudă la sfinţi, p. 528) 


„Ce făceau tiranii vărsători de sânge în perioada prigoanelor? 
prindeau câte o fată tânără, fecioară şi cu trupul fraged, mai moale decât 
ceara. O răstigneau, îi sfâşiau coastele cu ghiare de fier. Sângele curgea râu 
din rănile e adânci. Însă preacurata mireasă a lui Hristos răbda chinurile 
nădăjduind în împărăția cerurilor. Astfel, în vreme ce mucenicia încă nu se 
sfârşise, înainte ca suferința să se fi încheiat, primea cununa biruinţei. 
Gândeşte-te cât de mult se ruşina tiranul. O fetişcană îl ruşina pe omul care 
era înconjurat de soldaţi voinici ce ţineau în mâini săbii tăioase. Vezi cum 
încercarea şi suferinţa devin de multe ori pricini de laudă?” (Din vol. 
Problemele vieții, pp. 27-28) 

„Vezi că se măresc suferinţele, pentru ca să ajungă şi mai strălucită 
răbdarea mucenicilor şi să fie cunoscută de toți puterea nespusă a lui 
Dumnezeu?” (La cuvântul Apostolului, care spune: <<Știm că celor ce-L 
iubesc pe Dumnezeu toate li se lucrează spre bine>>,; şi despre răbdare..., 
3, în vol. Despre schimbarea numelor. Despre răbdare. Despre 
milostenie..., pp. 96-97) 


MARTIRIUL (martirii - „buni, biruitori mucenici”) 


„lată un lucru şi mai minunat! Nu numai că n-au putut călăii, cu 
toate că s-au înfuriat atât, să le fure comorile ce se aflau în ei, dar i-au 
făcut să le păzească cu şi mai multă străşnicie şi i-au făcut şi mai 
străluciți şi mai înavuțiți, nu numai sufletul lor, ci şi trupul lor s-a 
împărtăşit de mai mult har. Nu numai că n-a pierdut harul ce-l aveau, ci 
a atras asupra lui chiar mai mult şi mai mare har după ce a fost adeseori 
tăiat şi îmbucătățit. Nu poate fi o biruință mai mare ca aceasta! Călăni 
n-au putut să biruie pe aceia pe care îi aveau în mână şi în puterea lor, 
pe aceia pe care, legându-i, îi strujeau atât cât voiau, ci, dimpotrivă, au 
fost biruiți de ei în modul cel mai jalnic. Că nu luptau cu ei, ci cu 
Dumnezeu, Care locuia în ei! Şi ştie orişicine că acela care se luptă cu 
Dumnezeu trebuie neapărat să fie desăvârşit înfrânt, ca să-şi primească 
plata acestei smintite încercări.” (Cuvânt de laudă la Mucenicii 
Egipteni, |, în vol. Predici la sărbători împărăteşti şi cuvântări de 
laudă la sfinţi, p. 512) 


„Ca într-un stat unde domneşte tirania, şi aici judecătorii au toată 
libertatea să facă rău, iar drepţilor mucenici nu le rămâne decât să 
sufere răul. Aşa se luptă tiranii cu sfinții! Şi nici aşa nu-i biruie, ci după 
această luptă neegală, pleacă biruiți. Se întâmplă la fel ca şi cu un 
luptător căruia i s-ar porunci să lupte cu trupul gol, după ce i s-ar rupe 
vârful lanciei, şi ar fi dezbrăcat de platoşă, dar el ar câştiga bătălia cu 
toate că e lovit, bătut şi plin peste tot de răni. Tiranii aduceau pe 
mucenici la luptă goi, le legau mâinile la spate, îi loveau şi-i scrijeleau 
pe tot trupul. Şi aşa, erau biruiţi. lar cei care primeau rănile, înălţau 
trofeu împotriva diavolului.” (Cuvânt de laudă la toți Sfinţii din toată 
lumea care au suferit mucenicia, |, în vol. Predici la sărbători 
împărăteşti şi cuvântări de laudă la sfinţi, p. 527) 

MARTIRIUL (chinurile la care au fost supuşi creştinii) 


„Spunea diavolul: Am aşternut cărbuni aprinşi, iar ei mergeau ca 
pe flori de trandafiri; am aprins foc, iar ei se aruncau în el ca în 
izvoare de ape; le-am scrijelit coastele, am tăiat brazde adânci în 
trupul lor, am făcut să curgă din ele pâraie de sânge, iar ei se lăudau 
cu ele ca şi cum i-aş fi îmbrăcat de jur-imprejur cu aur; i-am aruncat 
în prăpăstii, i-am înecat în mare, iar ei aşa săreau de veseli, ca şi cum 
i-aş fi urcat la cer, şi nu i-aş fi aruncat în adânc; alergau la chinuri ca 
şi cum i-aş fi poftit să se prindă într-o horă sfântă şi să joace pe o 
câmpie înverzită; nu păreau că aleargă la chinuri, ci ca să primească 
flori de mai, cu care să se încununeze. Prin râvna lor cea mare au pus 
în umbră toate pedepsele mele.” (Cuvânt de laudă la Sfântul Mucenic 
Roman, Il, în vol. Predici la sărbători împărăteşti şi cuvântări de 
laudă la sfinți, p. 400) 


„L-a fost tăiată limba trupului, dar limba harului a venit în gura 
fericitului. Trupul, silit fund de cuţit şi-a pierdut mădularul lui, dar 
harul n-a îngăduit ca trupul să piardă, o dată cu limba, şi vocea. De 
aceea, ucenicii se bucurau de acum înainte de o învățătură mai 
duhovnicească; nu auzeau ca mai înainte o voce omenească, cl o voce 
dumnezeiască, duhovnicească, superioară firii noastre. Toţi alergau sa o 
audă, de sus, îngerii, de jos, oamenii. Toţi doreau să vadă o gură fără 
limbă şi să o audă grăind aşa. Şi era într-adevăr minunat şi nemaivăzut 
şi nemaiauzit ca o gură să grăiască fără să aibă limbă. Asta a adus 
diavolului multă ruşine, mucenicului multă slavă, iar ucenicilor, mare 
mângâiere şi temei de răbdare.” (Cuvânt de laudă la Sfântul Mucenic 
Roman, III, în vol. Predici la sărbători împărăteşti şi cuvântări de 
laudă la sfinţi, p. 401) 


„Totul era cuprins de frică amară şi de înec. Împărații răvăşeau 
lumea mai cumplit ca viforul, tiranii aduceau peste oameni furtuni 
înfricoşătoare, scaunele conducătorilor erau mereu în mişcare, judecă- 
torii cereau să fie tăgăduit Hristos, legiuitorii amenințau cu pedepse 
amare. Bărbaţii erau târâți să jertfească demonilor, iar femeile erau 
duse cu sila la capiştile cele nelegiuite. Spre această nebunie erau târâte 
şi fecioarele; preoţii erau dați morţii şi surghiunului, iar credincioşii, 
izgoniți din curţile cele sfinte.” (Cuvântul al II-lea de laudă la Sfântul 
Mucenic Roman, |, în vol. Predici la sărbători împărăteşti şi cuvântări 
de laudă la sfinți, p. 405) 

„Vrei să spui că chinurile au fost dureroase şi groaznice? Da, e 
drept dar au ținut o clipă, pe când odihna de pe urma chinurilor ţine 
veacuri fără de moarte. Dar, mai bine spus, chinurile nu au fost 
dureroase nici chiar o clipită de vreme pentru mucenici, căci ei priveau 
la bunătăţile cele viitoare şi aveau ochii ațintiți la împărţitorul de 
răsplăți. lată, Fericitul Ştefan nu vedea ploaia de pietre, pentru că se 
uita la Hristos cu ochii credinţei (Fapte 7, 55-58); în loc de pietre, 
număra răsplățile şi cununile.” (Cuvânt la Sfinții Mucenici, |, în vol. 
Predici la sărbători împărăteşti şi cuvântări de laudă la sfinţi, p. 450) 


„Te rog să te uiţi la viclenia diavolului. Pe unii sfinți diavolul i-a 
pus în tingiri, pe alții i-a aruncat în căldări, care ardeau mai tare ca 
focul; unora le-a scrijelit coastele, pe alţii i-a înecat în mare; pe unii i-a 
dat fiarelor sălbatice, pe alții i-a băgat în cuptor; unora le-a desfăcut 
încheieturile oaselor, pe alţii i-a jupuit de vii; pe unii i-a pus pe jăratec 
cu trupurile pline de sânge, că scânteile ce săreau pe răni muşcau din 
răni mai crud decât o fiară sălbatică; pentru alţii născocea alte cazne 
mai grozave.” (Cuvânt de laudă la Sfântul Mucenic Varlaam, II, în vol. 
Predici la sărbători împărăteşti şi cuvântări de laudă la sfinți, p. 490) 


„Au fost băgaţi în ocne, unde trebuiau să sape ca să scoată arama, 
ei, care erau mai de preţ şi decât aurul cel material, şi decât cel 
nematerial, pe care-l sapă şi-l scot la iveală nu mâini de ocnaşi, ci îl 
află râvna unor bărbaţi credincioşi. Munceau în ocne ei, care erau plini 
de mii şi mii de bogății. Ce viață e mai amară şi mai plină de chin ca 
viaţa din ocnă? Dar mucenicii cei osândiți la ocnă vedeau că se 
împlinesc cu ei istorisirile despre acei mari bărbaţi, despre acei sfinți, 
despre care Pavel spune: Au pribegit în piei de oaie şi în piei de capră, 
lipsiți, strâmtorări, chinuiți, ei, de care lumea nu era vrednică,; 
rătăcind în pustii, în munți, în peşteri, în crăpăturile pământului (Evr., 
11, 37, 38). Acestea s-au petrecut şi în vremea noastră.” (Cuvânt de 
laudă la Mucenicii Egipteni, II, în vol. Predici la sărbători împărăteşti 
şi cuvântări de laudă la sfinţi, p. 514) 


„Și după cum oţelul lovit nu cedează, nici nu se înmoaie, ci fierul 
care îl loveşte se strică, tot aşa şi cu sufletele sfinților: erau muncite cu 
atâtea cazne, dar ele nu sufereau nimic, dimpotrivă, sfărâmau puterea 
celor ce le chinuiau şi-i făceau să plece biruiţi în mod ruşinos din lupte, 
după multe şi nesuferite răni. Îi legau pe mucenici la stâlp, le găureau 

coastele, tăiau brazde adânci în trupurile lor, ca şi cum n-ar fi spintecat 
trupuri, ci ar fi arat pământul. Puteai vedea pântece deschise, coaste 
desfăcute, piepturi sfâşiate. Şi fiarele acelea secetoase de sânge nu-şi 
opreau aici nebunia lor, ci-i coborau de pe stâlp şi-i întindeau deasupra 
cărbunilor aprinşi pe grătare de fier. Puteai vedea iarăşi privelişti mai 
crâncene decât cele dinainte: două feluri de picături curgeau din 
trupurile lor, unele din sângele ce curgea, altele din cărnurile ce se 
topeau; iar sfinţii se uitau cu plăcere la cele ce se întâmplau, ca şi cum 
ar fi stat pe trandafiri, nu pe cărbuni aprinşi.” (Cuvânt de laudă la toți 
Sfinții din toată lumea care au suferit mucenicia, |, în vol. Predici la 
sărbători împărăteşti şi cuvântări de laudă la sfinţi, p. 527) 


„Că n-au luptat pentru adevăr aşa de mântuială, ci au rezistat 
silniciei aprige şi de neîndurat a diavolului cu atâta statornicie şi cu atât 
curaj ca şi cum ar fi luptat în trupuri de piatră şi de fier, nu cu trupuri 
stricăcioase şi muritoare, ca şi cum de aici, de pe pământ, s-ar fi 
schimbat într-o fire nepătimitoare şi nemuritoare, care nu se pleacă 
nevoilor amare şi dureroase ale trupului. Ca nişte fiare sălbatice, crude 
şi nemiloase, călăii, înconjurându-le trupurile, le găureau coastele, le 
strujeau cărnurile, le descopereau şi le lăsău oasele goale! Nimic nu 
punea stavilă cruzimii şi neomeniei lor. lar când ajungeau la 
măruntaiele lor, când intrau până în adâncul trupurilor lor, şi nu găseau 
comoara credinței aflată în ei, ca să o jefuiască, atunci păţeau ce păţesc 
cei ce asediază capitala unui imperiu, plină de multe bogății şi cu 
destule comori în ea, care, după ce dărâmă zidurile ei şi intră în 
vistieriile cu bani, sparg uşile, sfărâmă zăvoarele, sapă duşumeaua şi 
caută peste tot, dar pentru că nu pot găsi bogăţia ei, pleacă cu mâinile 
goale. Aşa sunt avuţiile sufletului. Nu sunt trădate de suferințele 
trupului, când sufletul le ţine cu străşnicie. Chiar de i-ar săpa pieptul şi 
i-ar tăia în bucăţi inima, sufletul nu va da comoara ce 1-a fost 
încredințată odată de credință. Asta este fapta harului lui Dumnezeu 
Care chiverniseşte totul, Care poate săvârşi lucruri minunate şi în 
trupurile slabe.” (Cuvânt de laudă la Mucenicii Egipteni, |, în vol. 
Predici la sărbători împărăteşti şi cuvântări de laudă la sfinţi, pp. 511- 
512) 


„Dar luptele lor nu s-au mărginit numai la cazne, nici nu şi-au 
sfârşit aici drumul, ci au mers mai departe, pentru că demonul cel 
viclean nădăjduia că, prin adaos de pedepse, are să-i îngenuncheze pe 
atleți, iar iubitorul de oameni Dumnezeu îngăduia şi nu-l împiedica. 

Asta pentru ca să fie arătată tuturor mai lămurit şi nebunia 
necredincioşilor, şi să li se împletească şi mucenicilor cununi mai 
frumoase şi mai multe.” (Cuvânt de laudă la Mucenicii Egipteni, II, în 
vol. Predici la sărbători împărăteşti şi cuvântări de laudă la sfinți, p. 
512) 


MARTIRIUL (persecutorii) 


„Atât au câştigat împărații din lupta lor împotriva noastră, că au 
căpătat faima de sălbatici. Purtându-se, din pricina mâniei lor împotriva 
mucenicilor, cu cruzime faţă de neamul omenesc, nu şi-au mai dat 
seama că se acoperă de ocări! lar filosofi şi retori vestiți, care se 
bucurau de multă trecere între oameni, unii din pricina înţelepciunii lor, 
iar alții din pricina talentului lor oratoric, au ajuns de râs după ce s-au 
pornit la luptă împotriva noastră; s-a văzut că nu se deosebesc întru 
nimic de copiii care îndrugă poveşti şi minciuni. Dintre atâtea neamuri 
şi popoare, aceşti filosofi şi retori n-au putut convinge nu pe un 
înțelept, nu pe un neînţelept, nu pe un bărbat nu pe o femeie, dar nici pe 
un copilaş; dar atât de mare este batjocura celor scrise de ei, că demult 
au dispărut cărțile lor, iar cele mai multe au pierit de cum au apărut. lar 
dacă se mai găseşte păstrată ici-colo câte una, ai să vezi că acestea s-au 
păstrat tocmai de creştini. Atât de puţin ne temem ca ar putea să ne 
pricinuiască vreo pagubă atacurile lor. Aşa că noi râdem de strădania 
zadarnică a vicleşugurilor lor.” (Cuvânt la Fericitul Vavila, şi 
împotriva lui lulian, şi către elini, |, în vol. Predici la sărbători 
împărăteşti şi cuvântări de laudă la sfinţi, p. 304) 


MARTIRIUL (Hristos — tăria martirilor Săi) 


„N-a tulburat-o pe fericita aceea nici spaima de ostaşii ce stăteau 
la uşă, nici scurtimea timpului, nici singurătatea în care se găsea ea, cea 
atacată, nici că era numai ea în casă, nimic din acestea; ci, ca şi cum s- 
ar fi găsit între prieteni şi cunoscuţi, aşa le făcea pe toate, fără temere. 
Și pe bună dreptate. Că nu era singură înlăuntru, ci avea sfătuitor pe 
lisus. Acela era alături de ea, Acela Se atingea de inima ei, Acela îi 
întărea sufletul, numai Acela îi alunga frica. Dar pe acestea lisus nu le 
făcea fără pricină, ci pentru că mucenica se făcuse mai întâi vrednică de 
ajutorul Aceluia.” (Omilie de laudă la Sfânta Muceniţă Pelaghia cea 
din Antiohia, II, în vol. Predici la sărbători împărăteşti şi cuvântări de 
laudă la sfinți, p. 364) 

„Aşa sunt faptele de vitejie ale sufletului sfinţilor! Nu pot fi 
luate, nu pot fi biruite! Sunt aşezate în bărbăția sufletului lor, ca într-un 
loc ce nu poate fi jefuit; ochii tiranilor nu le văd, mâinile călăilor nu le 
pot răpi; de ar găuri inima sfinţilor, locul unde se află mai cu seamă 
bărbăția sufletului lor, de le-ar tăia-o în bucăţi, mii, nici atunci nu le 
pot lua bogăţia, dimpotrivă, o fac şi mai mare. Pricina este Dumnezeu, 
Care locuieşte în sufletele lor, în astfel de suflete. Iar pe Dumnezeu e 
cu neputinţă să-L învingă cel ce se luptă cu EI, ci trebuie neapărat să 
plece ruşinat şi să fie biruit cu ruşine.” (Cuvânt de laudă la Sfântul 
Mucenic Iulian, Ul, în vol. Predici la sărbători împărăteşti şi cuvântări 
de laudă Ia sfinţi, p. 481) 


„Harul lui Dumnezeu era alături de atlet, îl încuraja şi-i întărea 
slăbiciunea firii.” (Cuvânt de laudă la Sfântul Mucenic Varlaam, III, în 
vol. Predici la sărbători împărăteşti şi cuvântări de laudă la sfinţi, p. 
492) 


„Cu cât se veştejea mai mult mâna mucenicului, cu atât voinţa îi 
era mai înflăcărată, întrecea în strălucire chiar Jăratecul cărbunilor, 
scânteia mai tare decât cărbunii. Că ardea înlăuntrul lui focul cel 
duhovnicesc, care-i cu mult mai înflăcărat decât focul acesta material. 
De asta mucenicul nu simțea văpaia aceasta din afară, pentru că 
înlăuntrul lui ardea focul cel tare arzător şi cu vâlvătăi al dragostei de 
Hristos.” (Cuvânt de laudă la Sfântul Mucenic Varlaam, III, în vol. 
Predici la sărbători împărăteşti şi cuvântări de laudă la sfinți, p. 493) 


„Hristos, Care trăieşte şi lucrează în sufletele mucenicilor.” 
(Cuvânt de laudă la Sfânta mare Muceniţă Drosida şi despre aducerea 
aminte de moarte, II, în vol. Predici la sărbători împărăteşti şi 
cuvântări de laudă la sfinţi, p. 500) 


MARTIRIUL (atitudinea martirilor în faţa morţii) 


„Dar, zici tu, şi printre dânşii au fost mulți cari au disprețuit moartea. 
Şi cine sunt aceia, spune-mi? Poate cel ce a băut otrava”'*? Dar de voieşti, eu 
pot să-ţi arăt mu de aceştia în Biserica lui Hristos. Când prigoana se ridica 
asupra lor, dacă ar fi trebuit cu toții să bea otravă şi să moară pentru Hristos, 





215 Adică filosoful Socrate. 

cu toții ar fi făcut-o, şi toți ar fi fost mai strălucit decât acela. De altfel, acel 
| Socrat] nefiind stăpân pe sine ca să bea sau să nu bea, a băut; cu voie sau 
fără de vote el trebuia să pătimească acestea, ceea ce nu a fost faptul vreunei 
bărbățu, ci a silirui. Chiar şi tâlharii şi ucigătorii, în urma hotărârii 
judecătorilor au pătimit poate şi mai grozave decât acela. Printre noi este 
însă cu totul dimpotrivă, căci mucenici n-au suferit fără de voia lor, ci cu 
buna lor voire, stăpâni fiind a pătimi sau nu, şi deci au arătat o bărbăţie mai 
tare decât orice diamant. Aşadar nu este nimic de mirare că acela a băut 
otrava, când nici nu era stăpân pe sine de a nu bea şi când ajunsese la cea 
mai înaintată bătrâneţe — căci spunea că el era de şaptezeci de ani — când el 
disprețuia viaţa, dacă aceasta înseamnă a dispreţui, ceea ce eu n-aş zice, şi 
cred că nimeni altul n-ar zice-o. Tu însă arată-mi pe cineva stând vitejeşte în 
cazne şi munci pentru buna-cinstire, precum eu ţi-aş putea arăta mii şi mii de 
aceştia în lumea întreagă. Cine, fundu-i smulse unghiile de la mâini şi de la 
picioare, a suferit cu bărbăție? Cine a răbdat cu vitejie, fiindu-i dezrădăcinate 
arterele? Cine a suferit cu vitejie, fiindu-i despărțit trupul de cap? Cine, 
fiindu-i oasele sfărâmate? Cine, fund pus necontenit pe jăratic? Cine, fiind 
aruncat în căldarea cea de pe foc? Arată-mi de acestea. A muri cineva prin 
otravă este totuna cu cel ce doarme, căci această moarte se zice că este mai 
dulce decât somnul. Dacă însă au şi suferit oarecare munci, totuşi a pierit 
lauda lor, căci s-au prăpădit pentru nişte pricini urâcioase, unii pentru că 
vorbeau ascultătorilor de cele neîngăduite, alții fundcă erau prinşi în fapte 
necinstite, şi alții iarăşi, nefiind vreo pricină binecuvântată, se predau singuri 
în zadar şi fără scop. 


Nu însă tot aşa şi printre noi. Pentru aceea toate ale acelora au tăcut, 
pe când ale noastre înfloresc şi se împrăştie în fiecare zi. Ceea ce, cugetând 
Pavel, zicea că ceea ce este slab al lui Dumnezeu, mai tare decât oamenii 
este.” (Comentariile sau Tălcuirea Epistolei întâi către Corinteni, omiha 
IV, pp. 38-39) 


„Dacă nişte prinşi de război şi robi şi tineri, au arătat înainte de 
har atât de mare filosofie, spunea mucenicul, de ce iertare am fi noi 
vrednici, când nu putem să săvârşim nici virtutea lor? 

Gândindu-se la toate acestea, sfântul râdea de viclenia diavolului, 
dispreţuia şiretlicul lui şi nu se pleca înaintea celor pe care le vedea.” 
(Cuvânt de laudă la Sfântul Mucenic Lucian, II, în vol. Predici la 
sărbători împărăteşti şi cuvântări de laudă la sfinți, p. 291) 

„Mucenicii călcau pe jăratec ca pe ţărână, se uitau la mări şi la 
valuri ca la livezi înflorite, alergau spre tăişul săbiei ca la diademe şi 
cununi, şi-şi băteau joc de orice pedeapsă, nu numai prin aceea că o 
îndurau cu curaj, ci şi prin aceea că o primeau cu plăcere şi cu multă 
dragoste.” (Omilie de laudă la Sfinţii Mucenici luventin şi Maximin 
care au suferit mucenicia pe timpul lui Iulian Apostatul, |, în vol. 
Predici la sărbători împărăteşti şi cuvântări de laudă la sfinți, p. 356) 


„Cunoscut-aţi în ziua aceea câte s-au pornit asupra noastră, arme, 
mânie de ostaşi şi foc mai mare, şi noi pe la curțile împărăteşti mergem şi 
ne-am făcut de toată minunea în toată lumea. lar pentru darul lui Dumnezeu 
nici una din acelea nu ne-au îngrozit, pentru ce? Că nici una din răutățile 
acestea nu sunt amare, pentru că ce este rău în lume? Nimic; vei zice 
moartea, dar moartea nu este rău, căci curând mergem la adăpostirea cea 
fără de iarnă. Dar ce? Răpirea avuţiei? Gol am venit, gol mă voi duce. Dar 
ce? Scoaterea din pământul lui? Al Domnului este pământul şi plinirea lui. 
Dar ce este rău, necazul? Bucuraţi-vă şi vă veseliţi, că plata voastră multă 
este în ceruri, când vor zice tot cuvântul rău împotriva voastră. Pentru că, 
deşi mă duceam, nu era batjocorire aceea.” (Din vol. Mărgăritarele Sfântului 
Ioan Gură de Aur, p. 12) 


MARTIRIUL (ostenelile martirilor sunt uşurate de nădejdea 
bunătăţilor viitoare) 


„Dar ostenelile mucenicilor sunt uşurate nu numai de nădejdea 
celor viitoare, ci şi de rânduiala lor, anume că s-a rânduit ca necazul să 
fie înaintea tihnei pentru ca mucenici, căutând la bunătăţile viitoare, să 
nu sufere mult din pricina durerilor prezente. Tot aşa şi atleți, care se 
luptă cu pumnii, primesc loviturile cu dragă inimă, pentru că se uită la 
cunună, nu la dureri. La fel şi cei ce fac negoț pe mare: îndură mii şi 
mii de primejdii, lupte cumplite, făpturi sălbatice, se luptă cu hoţii de 
mare; dar nu se gândesc la nici una din aceste primejdii, ci se uită la 
porturile care-i aşteaptă şi la bogăția ce au să o câştige în urma 
negustoriei lor. Tot aşa şi mucenicii, au suferit mii şi mii de rele, li s-a 
chinuit trupul cu fel de fel de cazne; dar nu se uitau la nici una din 
aceste suferinţe, ci erau cu ochii ţintă la cer şi la bunătățile de acolo. 
Cele împovărătoare şi dureroase prin firea lor ajung uşoare şi 
lesnicioase prin nădejdea bunătăţilor celor viitoare.” (Cuvânt de laudă 

la Sfântul Mucenic Iulian, |, în vol. Predici la sărbători împărăteşti şi 
cuvântări de laudă la sfinţi, p. 478) 


MARTIRIUL (martiriul pentru Hristos este desfătare, odihnă şi 
arvună a comorilor cereşti) 


„Se desfăta sfântul cu bunele nădejdi şi se împodobea cu pricina 
nevoinţelor sale, având îndestulătoare mângâiere prilejul luptelor sale, 
mai cu seamă că auzea în fiecare zi pe Pavel spunând: În foame şi în 
sete, în frig şi în goliciune (II Cor., 11, 27) şi iarăşi: Până în ceasul de 
acum flămânzim şi însetăm; suntem goi şi suntem pălmuiți (| Cor., 4, 
11).” (Cuvânt de laudă la Sfântul Mucenic Lucian, II, în vol. Predici la 
sărbători împărăteşti şi cuvântări de laudă la sfinți, p. 290) 


„Aşa sunt cei îndrăgostiți! Primesc cu plăcere orice suferință 
pentru cei pe care îi iubesc; atunci par a-şi potoli pofta, când suferinţele 
sunt mai cumplite.” (Cuvânt de laudă la Sfântul sfințit Mucenic Ignatie, 
Purtătorul de Dumnezeu, care a fost arhiepiscop al Antiohiei celei 
Mari; a fost dus la Roma şi a suferit acolo mucenicia şi de acolo a fost 
adus iarăşi în Antiohia, V, în vol. Predici la sărbători împărăteşti şi 
cuvântări de laudă la sfinți, pp. 382-383) 


„Mucenicul se asemăna cu o chitară, care, sub loviturile 
chinurilor scotea dulce cântare. Călăii stăteau în jurul lui şi-i zdrobeau 
trupul, dar el, fiind lovit, slobozea ca un instrument de aramă de pe 
buzele sale cântarea credinţei; l-au atârnat pe lemn şi-l scrijeleau, dar el 
îmbrăţişa lemnul ca pe pomul vieţii; au sfârtecat obrajii dreptului cum 
îi sfârtecaseră şi coastele, dar el cuvânta cu măiestrie ca şi cum ar fi 
dobândit mai multe guri şi făcea de ruşine pe vrăjmaş prin această 
străină înfrângere.” (Cuvântul al II-lea de laudă la Sfântul Mucenic 
Roman, |, în vol. Predici la sărbători împărăteşti şi cuvântări de laudă 
la sfinţi, p. 406) 


MARTIRIUL (prigoana împotriva creştinilor a vădit cete întregi de 
mucenici) 


„Prigonitorii s-au aruncat cu furie oarbă împotriva creştinilor. Și 
totuşi, toată ura lor, toată uneltirea, toată sălbăticia au pierit mai uşor decât o 
pânză de păianjen, s-au destrămat mai repede decât fumul, s-au împrăștiat 
mai degrabă decât praful. Prigoana lor împotriva creştinilor a avut ca rezultat 

vădirea unei întregi cete de mucenici. Astfel Biserica s-a îmbogăţit cu aceste 
COMOrI VII şi nemuritoare care, nu numai în timpul vieții lor sfinte, ci şi după 
adormirea lor, ne-au dăruit tuturor din belşug atâtea binefaceri cereşti.” (Din 
vol. Problemele vieții, p. 14) 


MARTIRIUL („sângele martirilor — sămânţa creştinilor”) 


„După cum plantele cresc când sunt lovite de picăturile de ploaie, 
tot astfel şi credința noastră înflorea mai mult când era lovită, se lățea 
mai mult când era strâmtorată. De obicei, stropirea cu apă nu face atât 
de pline de verdeață grădinile, cât de pline de credincioşi au ajuns 
Bisericile stropite cu sângele mucenicilor.” (Omilie de laudă la Sfinţii 
Mucenici luventin şi Maximin care au suferit mucenicia pe timpul lui 
Iulian Apostatul, |, în vol. Predici la sărbători împărăteşti şi cuvântări 
de laudă Ia sfinţi, p. 356) 


„Cei mai mulți dintre împărații păgâni au aruncat pe creştini în 
adâncuri, în foc, în prăpăstii, în mare, i-au dat furiei fiarelor sălbatice, 
i-au supus la fel de fel de chinuri şi munci, căutau cu orice chip să 
nimicească credința din sufletul lor, dar n-au reuşit; dimpotrivă, au 
plecat ruşinaţi. Cu cât creştinii erau tăiaţi în număr mai mare, cu atât 
credinţa creştea.” (Cuvânt de laudă la Sfânta mare Muceniţă Drosida şi 
despre aducerea aminte de moarte, II, în vol. Predici la sărbători 
împărăteşti şi cuvântări de laudă la sfinţi, p. 500) 


MARTIRIUL (nu numai moartea mucenicească face pe mucenic, 
CI şi gândul şi voinţa) 


„Nu numai moartea mucenicească face pe mucenic, ci şi voinţa. 
Cununa de mucenic e împletită adeseori nu numai de felul sfârşitului 
vieții, ci şi de gând şi de voinţă. Definiţia aceasta a muceniciei n-o dau 
eu, ci Pavel, care grăieşte aşa: În fiecare zi mor (| Cor., 15, 31). 

- Cum mori, Pavele, în fiecare zi? Cum e cu putinţă ca un trup 
muritor să moară de nenumărate ori? 

- Prin voinţă, răspunde Pavel, şi prin aceea că eşti gata totdeauna 
de moarte! 

Dumnezeu a grăit la fel. Avraam nu şi-a mânjit cuțitul în sânge, 
n-a înroşit jertfelnicul, n-a jertfit pe Isaac; cu toate astea a adus jertfă 
desăvârşită. 

- Cine a spus asta? 

- Dumnezeu, Care i-a primit jertfa! N-ai cruțat pe fiul tău cel 
iubit, pentru Mine (Fac., 22, 12) 1-a spus Dumnezeu lui Avraam. 

- Cum spune că nu l-a cruțat, când l-a lăsat în viață pe fiul său şi 
l-a coborât nevătămat de pe munte? 

- Eu nu judec jertfele, spune Dumnezeu, după chipul cum se 
săvârşesc, ci după voinţa celor ce sunt gata să jJertfească sau să se 
jertfească! Mâna n-a junghiat, dar a junghiat voinţa!” (Cuvânt de laudă 
la cel întru Sfinți, Părintele nostru Eustaţie, arhiepiscopul Antiohiei 
celei Mari, II, în vol. Predici la sărbători împărăteşti şi cuvântări de 
laudă la sfinți, pp. 388-389) 


MARTIRIUL (măreţia martiriului) 


„Ce poate fi asemenea, spune-mi, cu a fi bătut pentru Hristos, cu a vorbi 
cu Dumnezeu şi a fi mai puternic decât toţi, a birui pe cei ce te prigonesc, a fi 
nebiruit de o lume întreagă, şi de aici a aştepta atâtea bunătăţi, pe care ochiul 
nu le-a văzut, urechea nu le-a auzit şi la inima omului nu s-au suit? Ce poate fi 
deopotrivă cu a fi necăjit pentru buna cinstire, a primi mii de mângâsieri de la 
Dumnezeu, a scăpa de atâtea păcate, a te învredmici de Duhul Sfânt, de 
sfinţenie şi dreptate, şi de nimeni a nu te teme şi înfricoşa, ba încă a te arăta 
mai strălucit decât toți în însuşi faptul că te primejduieşti?!” (Tâlcuiri la 
Epistola a doua către Corinteni, omilia |, pp. 10-11) 


MARTIRIUL (exortație la martiriu) 


„Viaţa creştinului trebuie a fi încărcată de sânge, de sânge însă, nu ca să 
se verse sângele străin, ci a fi cineva gata de a-şi vărsa sângele său. Cu atâta 
bunăvoință deci noi ne vărsăm sângele nostru, când aceasta o facem pentru 
Hristos, cu câtă bunăvoință ar vărsa cineva apă, (căci apă este sângele care 
circulă primprejurul trupului), şi cu atâta uşurinţă ne dezbrăcăm de trup, cu 
câtă uşurinţă ne dezbrăcăm de haine. Aceasta se întâmplă însă, dacă nu 
suntem legaţi cu averi, cu case; dacă nu atârnăm de dragostea celor de față.” 
(Comentariile sau Explicarea Epistolei către Evrei, omilia V, p. 109) 


„Oare nu doriţi acum mucenicia? Oare nu suferiţi acum că nu mai 
este vreme de mucenicie? Dar să ne exercităm ca pentru vreme de 
mucenicie. Au disprețuit aceia viața? Dispreţuieşte şi tu plăcerea! Au 
aruncat aceia trupurile în foc? Aruncă şi tu acum averile în mâinile 

săracilor! Au călcat aceia pe jăratec? Stinge şi tu flacăra poftei! Da, e 
greu, dar şi cu câştig! Nu te uita la greutățile din faţă, ci la bunătăţile 
viitoare! Nu la greutățile din faţă, ci la bunătăţile nădăjduite! Nu la 
suferinţe, ci la premii! Nu la osteneli, ci la cununi! Nu la sudori, ci la 
răsplăți! Nu la dureri, ci la răsplata durerilor! Nu la focul care arde, ci 
la împărăţia care stă înainte! Nu la călăii care stau în jur, ci la Hristos, 
Care încununează.” (Cuvânt de laudă la toţi Sfinţii din toată lumea 
care au suferit mucenicia, Il, în vol. Predici la sărbători împărăteşti şi 
cuvântări de laudă la sfinți, p. 530) 


MARTIRIUL (răsplata martirilor de la Hristos Domnul) 


„Dacă noi de la viaţă mergem la moarte, apoi şi EI de la moarte ne va 
duce pe noi la viață.” (7ălcuiri la Epistola a doua către Corinteni, omilia IX, 
p. 94) 


„Dacă murim pentru Împăratul îngerilor, vom lua înapoi trupurile 
cu mai multă slavă, vom fi cu mai multă strălucire şi vom primi cu mult 
mai multe răsplăți, cu mult mai multe cununi decât chinurile îndurate.” 
(Omilie de laudă la Sfinţii Mucenici luventin şi Maximin care au suferit 
mucenicia pe timpul lui lulian Apostatul, II, în vol. Predici la sărbători 
împărăteşti şi cuvântări de laudă la sfinţi, p. 359) 


„Îngerii o înconjurau, arhanghelii toţi o cinsteau, şi Hristos era de 
faţă. Dacă stăpânii petrec până la mormânt pe slugile lor vrednice 
răposate şi nu se ruşinează, cu mult mai mult Hristos nu S-a ruşinat să 
cinstească cu venirea Sa pe aceea care şi-a dat sufletul pentru El şi a 
înfruntat o primejdie atât de mare.” (Omilie de laudă la Sfânta 
Muceniţă Pelaghia cea din Antiohia, II, în vol. Predici la sărbători 
împărăteşti şi cuvântări de laudă la sfinţi, p. 366) 


„Dacă atât de mari sunt cinstirile date pe pământ mucenicilor, cât 
de frumoase sunt cununile ce se împletesc pe sfintele lor capete în cer, 
după plecarea lor de aici! Dacă înainte de înviere atât de mare le este 
slava, cât de mare le va fi strălucirea după înviere! Dacă de la cei 
împreună cu ei robi se bucură de atâtea slujbe de laude, câtă dragoste 
nu vor avea din partea Stăpânului! Dacă noi, care suntem răi, ştim să 
cinstim şi să ne minunăm atât de cei dimpreună cu noi robi, care au 
făcut fapte mari, pentru că au luptat pentru Hristos, cu cât mai mult 
Tatăl nostru Cel ceresc va da mii şi mii de bunătăţi celor ce-au pătimut 

pentru El! Că este darnic şi iubitor de oameni.” (Cuvânt de laudă la 
Sfântul Mucenic Iulian, |, în vol. Predici la sărbători împărăteşti şi 
cuvântări de laudă la sfinţi, p. 476) 


„Dacă S-a răstignit şi Şi-a vărsat sângele pentru cei ce L-au 
răstignit, ce nu va face pentru cei ce şi-au vărsat sângele lor pentru a-L 
mărturisi pe El? Dacă atât a iubit pe cei ce-L urau şi fugeau de EI, încât 
a murit pentru ei, cu ce dragoste, cu ce cinste nu va primi pe cei ce L- 
au iubit în cea mai mare măsură? Că dragoste mai mare decât aceasta, 
ca cineva să-şi pună sufletul său pentru prietenii lui, nimeni nu are 
(loan 15, 13). Atleţii de la luptele din stadion luptă, înving, sunt strigaţi 
ŞI încununați în acelaşi stadion; cu atleții credinţei nu-i aşa: ei au luptat 
în veacul de acum şi sunt încununaţi în veacul viitor; au luptat aici cu 
pumnii cu diavolul şi au învins, dar sunt strigați dincolo.” (Cuvânt de 
laudă la Sfântul Mucenic Iulian, |, în vol. Predici la sărbători 
împărăteşti şi cuvântări de laudă la sfinţi, pp. 476-477) 


„Ostenelile sunt partea veacului acestuia scurt şi trecător, iar 
cununile, păstrate pentru cei fără de bătrâneţe şi fără de moarte; pentru 
ca povara ostenelilor să fie scurtă, scurtându-se o dată cu scurtimea 
timpului, iar desfătarea şi bucuria cununilor să dăinuiască veşnic şi fără 
de sfârşit, prelungindu-se împreună cu veşnicia veacurilor acelora fără 
de număr. Deci Dumnezeu, voind să-i cinstească pe mucenici mai mult, 
a amânat darul. Dar nu numai pentru aceasta, ci ca să se şi bucure cuo 
bucurie deplină.” (Cuvânt de laudă la Sfântul Mucenic Iulian, |, în vol. 
Predici la sărbători împărăteşti şi cuvântări de laudă la sfinți, p. 477) 


„Măreţia bunătăților gătite mucenicilor depăşeşte mintea şi 
cuvântul. Ci, atât cât eu pot să spun şi voi să auziţi, voi încerca să 
înfățişez slab, slab de tot, fericirea pe care au dobândit-o acolo 
mucenicii. Bine o vor şti numai aceia care se vor bucura şi ei de acea 
fericire. 

Mucenicii suferă aceste cumplite şi de neîndurat munci într-o 
clipită, dar după ieşirea de aici se urcă la ceruri; îngerii merg înaintea 
lor, iar arhanghelii îi urmează. Nu se ruşinează de cei împreună-robi, ci 
voiesc să facă totul pentru ei, pentru că şi mucenicii au voit să facă 
totul pentru Stăpânul lor, Hristos. Când mucenicii se urcă la cer, toate 
acele sfinte puteri aleargă întru întâmpinarea lor. Dacă la venirea unor 
atleți străini în oraş se revarsă din toate părțile poporul şi-i înconjură ca 
să vadă robustețea mădularelor lor, cu mult mai mult la urcarea în 

ceruri a atleților credinței aleargă îngerii; toate puterile cele de sus se 
revarsă de pretutindeni, ca să vadă rănile mucenicilor, şi-i primesc pe 
toți şi-i îmbrăţişează cu plăcere ca pe nişte eroi care se întorc din război 
şi de la bătălie cu multe trofee şi victorii. Apoi îi duc, cu suită mare, la 
împăratul cerurilor, la tronul cel plin de multă slavă, unde sunt 
Heruvimii şi Serafimii. După ce ajung acolo şi se închină Celui ce stă 
pe tron (Isaia 6, 1), li se face de către Stăpânul o primire mai măreață 
decât le-o făcuseră cei asemenea cu ei robi. Stăpânul nu-i primeşte ca 
pe robi - deşi şi aceasta ar fi o nespusă cinste, căreia nu-i poți găsi egal 
-, cl ca pe prieteni ai Lui. Voi sunteți prietenii Mei (loan 15, 14), le 
spune El. Şi pe bună dreptate, că tot Ela spus: Mai mare dragoste ca 
aceasta nu are, ca să-şi pună cineva sufletul pentru prietenii lui. 
Aşadar, pentru că mucenicii au dat dovadă de cea mai mare dragoste, 
Stăpânul îi primeşte, iar ei se bucură de slava aceea, se prind în cetele 
de dănţuitori, iau parte la cântările cele tainice. Dacă, pe când erau în 
trup, se prindeau în ceata aceea de dănţuitori în timpul împărtăşirii cu 
Sfintele Taine, şi cântau împreună cu Heruvimii cântarea cea întreit 
sfântă, după cum voi cei inițiați ştiţi, cu mult mai mult acum, când sunt 
dănţuitori împreună cu îngerii, iau parte cu multă îndrăznire la bucuria 
aceea.” (Cuvânt de laudă la toți Sfinţii din toată lumea care au suferit 
mucenicia, Il, în vol. Predici la sărbători împărăteşti şi cuvântări de 
laudă la sfinţi, p. 530) 


„Nu este ceva mai fericit decât sufletul care a fost învrednicit să 
sufere pentru Hristos vreuna dintre suferințele ce ni se par groaznice şi 
cu neputinţă de îndurat. Sfinții mucenici credeau că s-au mutat în cer şi 
că dănţuiesc cu îngerii.” (Cuvânt de laudă la Mucenicii Egipteni, II, în 
vol. Predici la sărbători împărăteşti şi cuvântări de laudă la sfinți, p. 
513) 


„... pe tot cuprinsul Greciei sunt proslăviţi ca salvatori şi apărători ai 
patriei cei care n-au adus alt folos concetăţenilor lor decât că au murit în 
război luptând pentru apărarea patriei? Prin urmare, dacă nişte păgâni, care 
n-au avut deloc idei sănătoase, au putut să se gândească la aceasta, adică de 
a slăvi cu multă cinste pe cei care au murit pentru a-i apăra, fără să mai facă 
vreo altă faptă bună, cu atât mai mult va face Hristos asta, El care răsplăteşte 
cu daruri mult mai mari pe cei care-şi pun viața în primejdie pentru El. 
Hristos dă multă plată nu numai celor care au suferit persecuțiile, nu numai 
celor care au fost răniți, închişi, ucişi şi junghiați pentru numele Lui, ci chiar 

şi acelora care doar au suferit ocări şi cuvinte insultătoare. Hristos a spus: 
Fericiţi veţi fi când vă vor uri pe voi oamenii şi când vă vor alunga şi vă vor 
ocări şi vor lepăda numele vostru ca un rău din pricina Fiului Domnului; 
bucuraţi-vă în Ziua aceea şi săltaţi căci, iată, plata voastră multă este în 
ceruri (Luca 6, 22-23).” (Apologia vieții monahale, 4, în vol. Despre 
Feciorie, Apologia vieții monahale, Despre creşterea copiilor..., p. 192) 


MARTIRIUL (cinstirea martirilor) 


„Nu înceta de a sluji pe mucenici, nu numai prin zidiri de biserici 
strălucitoare, nici numai prin dese prăznuiri, ci şi într-un chip mai bun 
decât acestea. 

- În care chip? 

- A dus aceeaşi viaţă ca mucenicii, a râvnit vitejia lor, a 
păstrat în El, după putere, în toate faptele lui, icoana mucenicilor. 
lată! Şi-au dat aceia trupurile spre junghiere? Şi-a omorât şi el 
mădularele trupului, mădularele cele de pe pământ. Au stat aceia 
înaintea flăcării focului? A atins şi el flacăra faptei. Au luptat 
aceia cu dinţii fiarelor sălbatice? Dar şi el a adormit cea mai 
cumplită dintre patimile omeneşti, mânia.” (Cuvânt de laudă la Sfântul 
sfințit Mucenic Vavila, III, în vol. Predici la sărbători împărăteşti şi 
cuvântări de laudă la sfinți, p. 299) 


„Care cuvântător va putea împleti după vrednicie cununi virtuților 
tale? Ai primit de la fire limbă, dar tu ai crescut-o ca să ajungă 
muceniță! Ai primit gură ca să fie pavăză limbii, dar tu ai făcut din gură 
altar limbii. Ai primit pană pentru grai, dar când ţi s-a tăiat, ai arătat-o 
spic cu rod bogat. Ai primit limbă, slujitoare graiului, dar tu ai jertfit-o 
lui Hristos, oaie fără de prihană. Cu ce nume potrivit să-ţi cinstesc 
limba? Cu ce nume să ţi-o împodobesc?” (Cuvântul al II-lea de laudă 
la Sfântul Mucenic Roman, II, în vol. Predici la sărbători împărăteşti 
şi cuvântări de laudă Ia sfinţi, p. 407) 


„Nu fac cetele stelelor atât de strălucitor cerul cât de strălucitor 
făcea sângele rănilor trupul mucenicului. Şi ca să vedeți că rănile 
mucenicului sunt mai strălucitoare decât stelele aşezate pe cer, 
ascultați! 

La cer şi la stele privesc şi oamenii, şi demonii, dar la rănile 
sfântului acestuia, numai oamenii credincioşi; demonii nu îndrăznesc să 
se uite, şi chiar de încearcă să se uite, îndată li se orbesc privirile şi fug 

pentru că nu pot suferi strălucirea cea de acolo.” (Cuvânt de laudă la 
Sfântul Mucenic Iulian, |, în vol. Predici la sărbători împărăteşti şi 
cuvântări de laudă la sfinţi, p. 480) 


„Să nu ne mărginim numai să venim la mucenici, ci să-i şi imităm 
pe mucenici. Cinsteşti pe mucenici nu numai când te duci la raclele lor, 
ci, înainte de asta, când calci pe urma bărbăţiei lor.” (Cuvânt de laudă 
la Sfântul Mucenic Iulian, IV, în vol. Predici la sărbători împărăteşti şi 
cuvântări de laudă la sfinţi, p. 483) 


„În lucrurile cele pământeşti, oamenii urcați la mari demnități nu 
vor nicicând să vadă pe alți oameni părtaşi înaltei lor dregătorii, căci 
invidia le curmă dragostea; în lucrurile cele duhovniceşti însă, nu-i aşa, 
ci cu totul dimpotrivă: mucenicii, atunci mai cu seamă, simt cinstea ce 
o au, când văd că cei împreună cu ei robi, adică oamenii, ajung părtaşi 
bunătăților lor. Prin urmare, de vrei să lauzi pe mucenici, imită pe 
mucenici! De vrei să cinsteşti cu cuvinte de laudă pe atleţii credinţei, 
râvneşte osteneala lor! Asta le va face mucenicilor tot atâta bucurie cât 
şi faptele lor mari. Și ca să afli că mucenicii atunci mai cu seamă simt 
bunătățile lor, când ne văd pe noi întăriți în credinţă şi în fapte bune, şi 
că socot lucrul acesta cea mai mare cinste adusă lor, ascultă ce spune 
Pavel: Atunci trăim, când staţi tari în Domnul (| Tes., 3, 8). Înainte de 
Pavel, şi Moise spunea lui Dumnezeu: Dacă le ierți lor păcatul iartă-l! 
Dar dacă nu, şterge-mă şi pe mine din cartea pe care ai scris-o (leş., 
32, 32). Nu simt, spune el, cinstea cea de sus din pricina nenorocirii 
poporului meu! Obştea credincioşilor e un trup. Ce folos de cap căe 
încununat când picioarele sunt pedepsite?” (Cuvânt de laudă la Sfântul 
Mucenic Varlaam, |, în vol. Predici la sărbători împărăteşti şi 
cuvântări de laudă la sfinți, p. 488) 


„Oasele lor au fost mistuite, dar pomenirea lor ajunge în fiecare 
zi mai proaspătă. După cum e cu neputinţă ca soarele să se stingă, tot 
aşa şi pomenirea mucenicilor. (La Sfântul sfințitul Mucenic Foca şi 
împotriva ereticilor, şi la cuvintele din Psalmul 141: ,,Cu glasul meu 
către Domnul am strigat, cu glasul meu la Dumnezeu m-am rugat”, |, 
în vol. Predici la sărbători împărăteşti şi cuvântări de laudă la sfinţi, 
p. 515) 

„Mucenicului nu i se măreşte slava prin venirea multora, ci voi 
căpătați mai multă binecuvântare venind la mucenic. După cum cel ce 
se uită la soare nu face astrul mai strălucitor, ci-şi luminează privirile 
proprii, tot aşa şi cel ce cinsteşte pe mucenic, nu-l face mai strălucitor 
cu asta, ci el primeşte de la mucenic binecuvântarea luminii.” (La 
Sfântul sfințitul Mucenic Foca şi împotriva ereticilor, şi la cuvintele 
din Psalmul 141: „Cu glasul meu către Domnul am strigat, cu glasul 
meu la Dumnezeu m-am rugat”, |, în vol. Predici la sărbători 
împărăteşti şi cuvântări de laudă la sfinţi, p. 516) 


MARTIRIUL (despre lauda adusă sfinţilor mucenici) 


„Cu o singură limbă nu-i cu putință să lauzi pe toți sfinţii 
mucenici. Dar chiar dacă aş avea nenumărate guri şi tot atâtea limbi, tot 
nu i-aş putea lăuda după cuviinţă. Simţământul acesta îl încerc şi când 
am în faţă-mi faptele de vitejie ale acestor şapte mucenici. Mă simt 
întocmai ca un om căruia îi e drag aurul şi stă la un izvor din care curge 
aurul pe şapte guri; încearcă să ia tot aurul ce se scurge; dar după multă 
şi nespusă osteneală, pleacă şi lasă cea mai mare parte întrucât nu a 
putut-o lua. Oricât ai lua dintr-un izvor, cea mai mare parte din bogăţia 
lui o laşi acolo! Ce să fac, dar? Să tac, pentru că nu pot să-i laud pe 
mucenici după vrednicie? Deloc! Mucenicii primesc aceste daruri de 
laude. lar ei merg pe urmele Stăpânului lor când judecă pe cei ce le 
aduc daruri.” (Omilia a Il-a la Sfinţii Macabei, |, în vol. Predici la 
sărbători împărăteşti şi cuvântări de laudă la sfinţi, p. 419) 


MARTIRIUL (tabăra mucenicilor nu e cu nimic mai prejos decât 
tabăra de îngeri) 


„Tabără şi oaste de mucenici, cu nimic mai prejos decât tabăra de 
îngeri pe care a văzut-o patriarhul Iacov (Fac., 32, 1-2), ci în întrecere 
cu ea şi egală ei. Da, numai cu numele se deosebesc mucenicii de 
îngeri; în fapte sunt uniţi, în cer locuiesc îngerii, dar şi mucenicii. 
Neîmbătrâniţi şi nemuritori sunt îngerii, dar mucenicii vor fi la fel. Vrei 
să-mi spui că îngerii sunt fără de trup? Şi ce-i cu asta? Chiar dacă au 
trup mucenicii, totuşi trupul lor e nemuritor. Dar, mai bine spus, chiar 
înainte de nemurire, moartea lui Hristos împodobeşte mai bine decât 
nemurirea trupurile lor. Nu-i atât de frumos cerul împodobit cu cete de 
stele, cât de frumoase sunt trupurile mucenicilor împodobite cu strălucit 
buchet de răni. Mucenicii sunt mai străluciți tocmai pentru că au murit. 

Au luat răsplăţile înainte de nemurire, fiind încununați de moarte. 
Micşoratu-l-ai cu puțin față de îngeri, cu slavă şi cu cinste l-ai 
încununat pe el (Ps., 8,5; Evr., 2, 7), spune David despre firea 
obştească a oamenilor. Dar şi acest puțin l-a desfiinţat când a venit 
Hristos, osândind cu moartea Sa, moartea. Dar eu nu susţin numai asta, 
CI ŞI aceea că acest cusur al morţii a ajuns o însuşire. Că dacă n-ar fi 
fost muritori, n-ar fi ajuns mucenici. Deci, dacă nu era moarte, nu era 
nici cunună; dacă nu era săvârşire, nu era mucenicie.” (Cuvânt de laudă 
la toți Sfinţii din toată lumea care au suferit mucenicia, |, în vol. 
Predici la sărbători împărăteşti şi cuvântări de laudă la sfinți, p. 525) 


MARTIRIUL (martirii ne predică Evanghelia prin viaţa şi faptele 
lor) 


„Conving mai mult (mucenicii — n.n.) decât predicatorii. Dacă, de 
pildă, eu îți spun că mucenicia n-are în ea nimic dureros, n-ai să mă 
crezi pe cuvânt. Că nu-i greu să filosofezi despre mucenicie. Mucenicul 
însă, nu are împotrivitor, căci vorbeşte prin viaţa şi faptele sale. După 
cum într-o baie, când bazinul este umplut cu apă caldă, nu îndrăzneşte 
nimeni să intre atâta vreme cât cei care stau pe marginea bazinului se 
îndeamnă doar cu cuvântul unul pe altul; căci cuvântul nu înduplecă pe 
nimeni să se coboare; dar când unul din ei întinde mâna în apă sau pune 
piciorul şi apoi intră cu curaj cu tot trupul, atunci el, prin tăcerea lui, 
înduplecă, mai mult decât cei care vorbesc, pe cei de pe margine să 
intre în apă, tot aşa şi cu mucenicii. Aici, în loc de bazinul cu apă, stă 
rugul de foc. Cei ce stau în jurul rugului nu vor fi înduplecaţi să se 
arunce în foc de-ar fi îndemnați cu mii şi mii de vorbe; dar când unul 
dintre mucenici îşi bagă în foc nu numai piciorul, nici numai mâna, ci 
tot trupul, atunci fapta lui e mai puternică decât orice îndemn şi sfat şi 
izgoneşte din sufletul celor din jur neliniştea şi teama.” (Cuvânt la 
Sfinții Mucenici, II, în vol. Predici la sărbători împărăteşti şi cuvântări 
de laudă la sfinți, pp. 450-451) 


MARTIRIUL (amintirea chinurilor, luptelor şi biruinţelor 
mucenicilor este pentru noi izvor de virtute) 


„De multe ori noi, predicatorii, nu vă plecăm atâta spre 
rugăciune, nici nu vă deşteptăm sufletele voastre, când în predicile 
noastre vă atragem luarea aminte, vă grăim cu frumosul, vă înfricoşăm 

şi vă îndemnăm. Dar când vă duceţi la biserica mucenicului, numai la 
vederea mormântului mucenicului, fără să vă predice cineva, dați 
drumul la multe izvoare de lacrimi şi sunteți fierbinți în rugăciuni. Şi 
doar mucenicul stă fără glas şi în adâncă tăcere. Cine ne mişcă, oare, 
cugetul, de ne face să scoatem ca dintr-un izvor şiroaie de lacrimi? 
Cine? Numai privirea mucenicului şi amintirea tuturor faptelor de 
vitejie săvârşite de el.” (Cuvânt la Sfinții Mucenici, II, în vol. Predici 
la sărbători împărăteşti şi cuvântări de laudă la sfinţi, p. 451) 


„Când ajungem la raclele mucenicilor, după ce am trecut pe lângă 
celelalte sicrie, gândul nostru ajunge mai înalt, sufletul nostru mai 
puternic, râvna noastră mai mare, credința mai fierbinte. Când ne 
gândim apoi la chinurile, la luptele, la răsplățile şi la cununile sfinților 
acestora, găsim iarăşi alt temei de şi mai mare smerenie. De-ai fi făcut 
fapte mari de tot, vei socoti că n-ai făcut nimic mare când pui faţă-n 
faţă virtutea ta cu luptele acelora, iar dacă n-ai făcut nici o faptă mare 
şi bună, nu-ți vei pierde nădejdea mântuirii, pentru că iei îndemn de la 
vitejia lor ca să-ţi schimbi viața în viaţă de virtute, pentru că te gândeşti 
în tine însuţi că poate ţi se va întâmpla şi ţie, învrednicit fiind de 
bunătatea lui Dumnezeu, să faci aceste salturi, să te sui dintr-o dată în 
cer şi să dobândeşti acea îndrăznire mare de tot. Şi pleci de aici, de 
lângă raclele mucenicilor, după ce ai filosofat acestea şi chiar altele mai 
mari decât acestea. Că moartea mucenicilor e imbold pentru 
credincioşi,  îndrăznmire pentru Biserici, întărirea creştinismului, 
surparea morții, dovada învierii, batjocura dracilor, învinuirea 
diavolului, învăţătură de filosofie, îndemn pentru dispreţuirea lucrurilor 
din lumea aceasta, cale pentru dorirea bunătăților ce vor să fie, uşurare 
în nenorocirile ce vin peste noi, temei de răbdare, prilej de stăruință, 
rădăcină, izvor şi mamă a tuturor bunătăţilor.” (Cuvânt de laudă la 
Sfânta mare Muceniţă Drosida şi despre aducerea aminte de moarte, II, 
în vol. Predici la sărbători împărăteşti şi cuvântări de laudă la sfinți, 
p. 499) 


„Foloase foarte mari putem avea de la mucenici şi pentru facerea 
de fapte bune şi pentru dispreţuirea lucrurilor din lumea aceasta. Când 
vezi că mucenicii au disprețuit viaţa în întregimea ei, de-ai fi cel mai 
nesimțitor şi mai trândav om, gândul se înalţă, îţi baţi joc de petreceri 
şi de distracții, dispreţuieşti banii şi doreşti petrecerea cea din ceruri. 
De eşti bolnav, pătimurile mucenicilor îţi dau temei de mare răbdare. De 
te sugrumă sărăcia, de vine peste tine un alt necaz din cele mari, ai 

îndestulătoare uşurare a tuturor necazurilor care te-au cuprins dacă te 
uiţi la grozăvia chinurilor suferite de aceia.” (Cuvânt de laudă la Sfânta 
mare Muceniţă Drosida şi despre aducerea aminte de moarte, III, în 
vol. Predici la sărbători împărăteşti şi cuvântări de laudă la sfinţi, p. 
502) 


„După cum cei care vor să-şi facă frumoase casele, le împodobesc 
peste tot cu picturi strălucite, tot aşa şi noi să pictăm pe pereţii 
sufletului nostru muncile mucenicilor. Pictura aceea e fără folos, 
aceasta, însă, plină de câştig. Pictura asta n-are nevoie de bani, de 
cheltuieli, nici de meşteşugul artei! În locul tuturor acestora este de 
ajuns să ai tragere de inimă, cuget veghetor şi plin de vitejie! Cu astfel 
de cuget poţi zugrăvi în suflet muncile lor ca şi cum ai avea mâna cea 
mai îndemânatică. 

Să zugrăvim, dar, în suflet pe cei întinşi pe jăratec, pe cei 
aruncaţi în căldări, pe cei înecaţi în mare, pe cei strujiti, pe cei traşi pe 
roată, pe cei aruncaţi în prăpastie, pe cei ce s-au luptat cu fiarele 
sălbatice, pe cei azvârliţi în gropi, pe toți mucenicii, aşa cum fiecare şi- 
a sfârşit viaţa, ca, prin varietatea acestor picturi făcându-ne frumoasă 
casa sufletului nostru, să o facem locaş potrivit Împăratului cerurilor. 
De va vedea împăratul astfel de picturi în sufletul nostru, va veni cu 
Tatăl şi-Şi va face sălaş la noi împreună cu Sfântul Duh. Şi va fi atunci 
sufletul nostru casă împărătească! Nici un gând necugetat nu va mai 
putea călca în ea, pentru că amintirea mucenicilor, ca o pictură 
frumoasă, se va afla pururea în noi, slobozind multă strălucire, pentru 
că Dumnezeu, împăratul tuturora, va petrece necontenit în noi.” 
(Cuvânt de laudă la toţi Sfinţii din toată lumea care au suferit 
mucenicia, II, în vol. Predici la sărbători împărăteşti şi cuvântări de 
laudă la sfinți, pp. 531-532) 


MARTIRIUL (gravarea pe lespedea inimilor noastre amintirea 
chinurilor răbdate de mucenici — folosul) 


„Să punem în sufletele noastre pe toţi mucenicii, împreună cu 
tingirile în care au fost prăjiți, cu căldările în care au fiert, cu toate 
celelalte pedepse! După cum pictorii curăţă adeseori tablourile 
înnegrite de fum, de funingine şi de vreme, fă şi tu tot aşa, iubite, cu 
amintirea sfinților mucenici! Când griji lumeşti te năpădesc şi-ţi 
înnegresc sufletul, şterge-l cu amintirea mucenicilor. De ai această 
amintire în sufletul tău, nu vei mai admira bogăția, nu vei mai plânge 

sărăcia, nu vei lăuda slava şi puterea, nu vei mai socoti nimic mare din 
cele omeneşti, din cele pline de veselie, nici de nesuferit ceva din cele 
pline de tristeţe. Vei ajunge mai presus de toate acestea, având 
învățătură neîntreruptă de virtute contemplarea icoanei mucenicului.” 
(Cuvânt de laudă la Sfântul Mucenic Varlaam, IV, în vol. Predici la 
sărbători împărăteşti şi cuvântări de laudă la sfinţi, pp. 495-496) 


„Irod a tăiat un cap, loan a fost decapitat. Cine este însă fericit de 
către toți? Cine e invidiat? Cine e proclamat? Cine e încununat? Cine e 
lăudat? Cine e elogiat? Cine e admirat? Cine mustră până azi? Oare unul nu 
strigă în fiecare biserică: Nu-ţi este îngăduit să o ai pe femeia lui Filip, 
fratele tău (Mt., 14, 4), iar celălalt e înfierat şi după moarte pentru adulter, 
fărădelege şi îndrăzneală? Observă după cele spuse cât de mare e puterea 
celui legat şi cât de mare e neputinţa tiranului! 

Fiindcă unul n-a putut să pună frâu unei singure limbi, ci suprimând-o 
a deschis în locul ei şi împreună cu ea mii de guri; iar celălalt s-a înfricoşat 
şi atunci îndată după înjunghiere — căci frica îi zdruncina atât de mult 
conştiinţa, încât a crezut că a înviat din morţi şi făcea minuni —, şi acum şi în 
tot timpul şi toată lumea după aceea atât prin el însuşi, cât şi prin alţii. Căci 
oricine citeşte această Evanghelie spune: Nu-ţi este îngăduit să o ai pe 
femeia lui Filip, fratele tău, şi chiar fără Evanghelu, în adunări, tovărăşiui, 
case, în pieţe, peste tot, chiar şi dacă ai merge în ţara perşilor, în India, în cea 
a maurilor şi în oricare pământ îl vede soarele, până în părțile lui cele mai de 
pe urmă, şi aici vei auzi acest glas şi vei vedea pe acel drept strigând şi acum 
cu glas răsunător şi demascând răutatea tiranului, netăcând vreodată şi fără 
ca mustrarea lui să se veştejească din cauza mulțimii timpului scurs. 

Aşadar, cu ce a fost vătămat de sfârşitul său dreptul acela? Cu ce a 
fost vătămat de acea moarte violentă? Cu ce a fost vătămat de lanţuri? Cu ce 
a fost vătămat de închisoare? Pe câţi din cei care au minte nu i-a îndreptat 
prin cele ce a spus, prin cele ce a pătimit, prin cele pe care le vesteşte şi 
acum şi care sunt aceleaşi cu cele pe care le vestea pe când era viu? Să nu 
spui deci: De ce s-a îngăduit să moară? Căci ceea ce s-a făcut nu era 
moarte, ci cunună, nu un sfârşit, ci începutul unei vieți mai bune. Învață să 
iubeşti înţelepciunea şi nu numai nu te va vătăma nimic din unele ca acestea, 
dar vei şi câştiga cele foarte mari.” (Scrisori din exil, Către cei ce se 
scandalizează de fărădelegile şi persecuțiile comise şi despre Pronia lui 
Dumnezeu, XXII, 6-10, în vol. Scrisori din exil. Către Olimpiada şi cei 
rămaşi credincioşi. Despre deprimare, suferință şi Providenţă..., pp. 325- 
326) 

MARTIRIUL (astăzi) 


„Să-L urmăm pe lisus Hristos şi să purtăm crucea Lui. Încă astăzi 
când nu este nici o persecuție, totuşi avem în faţă o altfel de moarte. Faceţi 
să moară mădularele omului pământesc care este în voi (Col., 3, 5). Să 
ucidem dar pofta, mânia, invidia. Aceea este jertfa cea vie; este o jertfă care 
nu se reduce la cenușă, care nu se risipește în fum, care n-are nevoie nici de 
lemne, nici de foc, nici de secure; focul şi securea le are în sine şi Duhul 
Sfânt este acesta. Slujiţi-vă de această secure pentru a tăia, pentru a înlătura 
tot ceea ce este străin şi în plus în inima voastră şi pentru a deschide urechile 
voastre care sunt astupate.” (Comentar la Evanghelia de la loan, omilia 
LXXIV, 3, p. 381) 


„Dar ce să fac, zici tu, dacă astăzi nu mai este vreme de mucenicie? 
Ce spui? Nu este acum vreme de mucenicie? Dar niciodată vremea aceasta nu 
a lipsit, ci dacă suntem treji, pururea stă înaintea ochilor noştri. Nu numai 
spânzurarea pe cruce face pe cineva mucenic, că dacă ar fi aşa, apoi lov ar fi 
lhpsit de asemenea cununi, căci el n-a stat nici înaintea judecății, nici a auzit 
glasul judecătorului, nici a văzut pe călău, nici a fost spânzurat pe lemn, şi 
nici coastele i-au fost împunse. Și cu toate acestea, a pătimit cu mult mai grele 
patimi decât mulți dintre mucenici, căci şi glasurile acelor vestitori, ce 
veneau unul după altul, îl izbeau şi-l împungeau din toate părțile cu mult mai 
puternic decât gurile acelor viermi care-l rodeau din toate părțile. Aşadar, 
cum n-ar fi vrednic a fi numit mucenic acest sfânt bărbat? De o mie de ori, 
fireşte. Căci prin toate acestea el se şi lupta, se şi încununa, prin averile 
pierdute, prin fu, prin trup, prin femeie, prin prieteni, prin vrăjmaşi, prin 
casnici - căci şi aceştia îl defăimau în faţă - prin foame, prin visuri, prin 
scârbe de tot felul, prin putoarea ce ieşea dintr-însul. Pentru aceea tocmai am 
spus că el ar fi vrednic nu numai de un mucenic sau doi, ci şi de mii de 
mucenici. 

Dimpreună cu cele spuse, apoi şi vremea însăşi îi dă lui dreptul la un 
adaos nu mic de cununi, precum, de pildă, că a pătimit toate acestea mai 
înainte de lege, mai înainte de har, iar relele ce căzuseră asupra lui de 
năprasnă, şi cu asupra de măsură chiar, s-au prelungit vreme îndelungată, deşi 
fieştecare din acele rele era prin sine însăşi de nesuferit, şi ceea ce se părea 
mai de suferit din toate acestea era pierderea averilor. Căci mulţi au suferit 
rane, însă n-au putut suferi pierderea averilor, ci au voit mai bine a fi chiar şi 
bătuţi pentru dânsele şi a pătimi mii de rele, mai vârtos decât a pierde ceva din 
ele; astfel că rana aceasta - pierderea averilor - li s-a părut cu mult mai mare. 
încât şi acesta este un alt fel de mucenicie, a purta cu bărbăție pierderea 

averilor. Și cum am putea suferi cu bărbăţie?, zici tu. Când vei afla că vei 
câştiga mai mult decât ai pierdut, numai printr-o vorbă, prin vorba 
mulțumirii.” (Tâlcuiri la Epistola a doua către Corinteni, omilia I, pp. 12- 
13) 


„Dar noi nu mai suntem legaţi astăzi, şi nici că povăţuiesc la aceasta, 
fiindcă nu e timpul acum. Să nu-ţi legi mâinile, însă leagă-ţi cugetul. Sunt 
încă şi alte legături, şi cei ce nu le poartă pe acestea de aici le vor purta pe 
acelea.” (Comentariile sau Explicarea Epistolei către Efeseni, omilia LX, p. 
94) 


„Nu este acum prigonire sau persecuție contra creştinilor, - şi fie ca 
niciodată să nu se mai întâmple - ci un altfel de război este: acela al poftei de 
bani, al pizmelor şi al altor patimi. Un asemenea război povestind Pavel 
zice: Că nu ne este nouă lupta împotriva trupului şi sângelui (Efes., 6, 12). 
Războiul acesta pururea ne stă înainte, şi de aceea voieşte ca noi pururea să 
fim înarmaţi (...) Căci mare este războiul purtat de limbă, mare cel purtat de 
ochi. Acest război deci, să-l cucerim.” (Comentariile sau Explicarea 
Epistolei către Evrei, omilia V, p. 110) 


„- Dar cum e cu putinţă, m-ai putea întreba, să imiţi acum pe 
mucenici? Acum nu-i timp de prigoană! 

- Ştiu şi eu! Nu-i timp de prigoană, dar timp de mucenicie este! 
Nu-i timp de lupte muceniceşti, dar timp de cununi este! Nu te 
prigonesc oamenii, dar te prigonesc demonii! Nu te alungă tiranul, dar 
te alungă diavolul, un tiran mult mai cumplit ca toți tiranii. Nu vezi 
cărbuni aprinşi înaintea ta, ci vezi aprinsă văpaia poftei. Au călcat aceia 
pe cărbuni aprinşi, calcă şi tu văpaia trupului! Au luptat aceia cu 
fiarele, înfrânează şi tu mânia, fiara cea sălbatică şi neîmblânzită! Au 
stat aceia nedoborâţi în fața unor dureri de nesuferit, biruie şi tu 
gândurile cele păcătoase şi rele ce gâlgâie în inima ta! Aşa imiţi pe 
mucenici! Acum nu avem de luptat cu sângele şi trupul, ci cu 
începătoriile, cu stăpâniile, cu stăpânitorii întunericului acestui veac, 
cu duhurile răutăți. Foc este pofta trupului, foc nestins şi continuu; este 
câine furios şi turbat; de mii şi mii de ori îl alungi, şi tot de atâtea ori 
sare la tine şi nu se depărtează! Cumplit e jarul cărbunilor, dar mai 
grozav e jarul poftei! Niciodată nu încetează războiul acesta! Niciodată 
nu ne dă răgaz în viața aceasta! Lupta e continuă pentru ca şi cununa să 
fie strălucită. De asta Pavel ne înarmează totdeauna, pentru că 
totdeauna e timp de război, pentru că totdeauna duşmanul veghează.” 


1788 


(Cuvânt de laudă la Sfântul Mucenic Varlaam, |, în vol. Predici la 
sărbători împărăteşti şi cuvântări de laudă la sfinţi, pp. 488-489) 


„... n-ar putea fi martiri numai aceia care au fost târâți în tribunale, au 
primit porunca de a sacrifica şi neascultând-o au pătimit ce au pătimit, ci şi 
aceea ce au primit să sufere ceva pentru cele ce plac lui Dumnezeu; şi dacă 
cineva ar cerceta lucruri cu exactitate, ar găsi că aceştia din urmă sunt chiar 
mai mult martiri decât aceea. 

Pentru că nu este acelaşi lucru ca, atunci când ţi se pune în față ruina 
şi pierzania sufletului, să primeşti şi să pătimeşti ceva ca să nu-ți pierzi 
sufletul, sau să înduri aceeaşi pedeapsă pentru un lucru mai mic. Fiindcă nu 
numai cei care au fost înjunghiaţi, ci şi cei care s-au pregătit şi au ajuns gata 
pentru aceasta şi şi-au încins creștetul cu cununa martiriului...” (Scrisori din 
exil, Către cei ce se scandalizează de fărădelegile şi persecuțiile comise şi 
despre Pronia lui Dumnezeu, XIX, 3-4, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., p. 318) 


„Avem şi noi de dus o luptă! Lupta împotriva poftelor firii! Nu se 
scoală acum împotriva noastră oamenii, ci se scoală poftele trupului. Nu ne 
poartă război tiranii şi împărații, ci ne poartă război mânia, dragostea de 
slavă deşartă, invidia, pofta de a vorbi de rău pe altul, şi celelalte mi şi mii 
de patimi sufleteşti. Am scăpat de încercările celelalte, să căutăm acum să le 
biruim pe acestea. De aceea v-am amintit de necazurile vremurilor acelora, 
pentru ca cel care îndură un necaz acum să ia de acolo uşurare; iar cel care n- 
are nici un necaz, pentru că nu are de luptat împotriva primejdiilor acelora, să 
lupte, cu râvnă mare, împotriva gândurilor păcătoase.” (larăși, la aceleaşi 
cuvinte: <<Dar având acelaşi duh al credinței, precum este scris>>, şi 
pentru ce primim toți îndeobşte cele bune ..., 4, în vol. Despre schimbarea 
numelor. Despre răbdare. Despre milostenie..., p. 301) 


MASA (agapele frăţeşti) 


„După împărtăşirea cu Sfintele Taine, toţi se strângeau la un loc şi 
mâncau de obşte cu toţii, cei bogați aducând bucatele, iar cei flămânzi şi care 
nu aveau nimic fiind chemaţi de cei dintâi, şi astfel cu toții mâncau la un 
loc.” (Comentariile sau Tălcuirea Epistolei întâi către Corinteni, omila 
XXVII, p. 281) 

„Aşa judecau aceia (creştinii din epoca primară a creştinismului — 
n.n.)! Se despărțeau de toate averile lor, şi fapta lor bună era îndoită: ogoiau 
şi sărăcia celor nevoiaşi, şi îşi înmulţeau şi averile, punându-le la loc sigur, 
pentru că mutau comorile lor în cer. Din pricina acestei legi şi a acestui 
obicei s-a născut atunci în biserici o minunată obişnuință: după ascultarea 
predicii, după rugăciune şi după împărtăşirea cu Sfintele Taine, credincioşii 
erau cu toții la un loc; la terminarea slujbei nu plecau îndată acasă, ci cei 
bogaţi şi cu dare de mână aduceau de acasă mâncare, îi chemau pe săraci şi 
făceau mese comune, prânzuri comune, ospețe comune chiar în biserică. 
Astfel, datorită şi şederii împreună la masă, şi a evlaviei locului, dragostea 
dintre ei se întărea şi mai mult, şi mare le era bucuria, şi mare şi folosul. 
Săracii se bucurau de neasemuită uşurare, iar bogaţii, de dragoste şi din 
partea celor hrăniţi, şi din partea Domnului, de dragul Căruia dădeau aceste 
agape. După ce culegeau mult har şi mulţumire, se duceau acasă. De aici se 
năşteau nenumărate bunătăţi, şi aşa prietenia dintre credincioşi ajungea tot 
mai fierbinte cu fiecare slujbă, pentru că se uneau în atâta dragoste cei ce 
făceau binefaceri cu cei ce primeau binefacerile.” (La cuvântul apostolic ce 
spune: << Trebuie să fie şi erezii între voi, ca să se vădească între voi cei 
încercaţi> >, 4, în vol. Despre schimbarea numelor. Despre răbdare. Despre 
milostenie..., p. 241) 


MASA (cumpătarea la masă) 


„Ceea ce hrăneşte pe cineva este mulțumirea cu puţin, sau 
cumpătarea, care poate contribui şi la mistuirea grabnică a mâncărilor 
introduse, iar ceea ce este mai mult decât necesar, nu numai că nu hrăneşte, 
ci încă şi vatămă trupul (...) Voieşti a-ţi hrăni trupul? Dă la o parte ceea ce 
este de prisos, dă trupului strictul necesar, şi pe care poate a mistui; nu-l 
împovăra, ca să nu-l scufunzi. Strictul necesar este şi hrană şi plăcere, şi 
nimic nu face mai mare plăcere, ca atunci când mâncările sunt bine mistuite; 
nimic nu ajută mai mult la sănătate, nimic la agerimea simţămintelor, nimic 
la alungarea bolilor precum cumpătarea în mâncare. Cumpătarea este şi 
hrană şi plăcere şi sănătate, iar ce este mai mult, devine spre vătămare, spre 
dezgust şi boală.” (Comentariile sau Explicarea Epistolei către Evrei, omilia 
XXIX, pp. 348-349) 


„Căci nimic nu lucrează atât de multă plăcere şi sănătate ca faptul de a 
te atinge de cele puse înainte fiind flămând şi însetat şi de a cunoaşte drept 
săturare numai nevoia, de a nu depăşi marginile ei şi de a nu impune trupului 
o povară mai mare decât puterea lui. 

lar dacă nu crezi în cuvântul meu uită-te la trupurile şi al sufletul 
fiecăruia. Oare la cei care au regim moderat — şi să nu-mi vorbeşti de ceea ce 
se întâmplă arareori, în cazul în care unii ar fi neputincioşi dintr-o altă 
împrejurare, ci judecând după cele ce se întâmplă mereu şi necontenit — 
trupurile celor ce mănâncă cu moderație nu sunt oare sănătoase, iar simţurile 
limpezi, fiecare împlinindu-şi nevoia cu multă uşurinţă, în timp ce ale 
acelora sunt moleşite, mai moi decât ceara şi asediate de roi de boli? Fiindcă 
îi năpădesc de grabă podagrele, un tremur înainte de vreme, o bătrânețe 
prematură, dureri de cap, dilatări şi disfuncţii ale stomacului şi pierderea 
poftei de mâncare şi au nevoie necontenit de medici, de leacuri continui şi de 
îngrijire zilnică. Sunt deci acestea o plăcere?, spune-mi! ŞI cine dintre cei ce 
ştiu ce este plăcerea ar putea spune aceasta? Căci plăcerea are loc atunci 
când te desfeți pentru că dorinței îi premerge o dorință, căci dacă există 
desfătare dar dorinţa nu se arată nicăieri cele ale plăcerii trec şi dispar. De 
aceea bolnavii, chiar atunci când le sunt puse înainte mâncăruri căutate, 
făcându-li-se greață şi părând deranjaţi, sunt dezgustaţi de ele fundcă n-au 
dorință care face desfătarea mai plăcută. Fiindcă nu natura mâncărurilor, nici 
cea a băuturilor, ci pofta celor mâncate obişnuieşte să nască dorinţa şi 
lucrează în chip firesc plăcerea. 

De aceea un bărbat înţelept şi care ştia în mod exact cele privitoare la 
plăcere şi ştia să filosofeze spre acestea, spunea: Sufletul ghiftuit îşi bate joc 
de Jagurele de miere (Pr., 27, 7) arătând că plăcerea stă nu în natura mesei ci 
în dispoziția celor ce mănâncă.” (Scrisori din exil, Către toți credincioşii, că 
nimeni nu va putea vătăma pe cel care nu se nedreptăţeşte pe sine însuşi, 1- 
8, în vol. Scrisori din exil. Către Olimpiada şi cei rămaşi credincioşi. 
Despre deprimare, suferinţă şi Providenţă..., pp. 247-248) 


„O masă simplă şi uşoară este maica sănătății. Pentru aceea şi 
asistenții doctorilor aşa o numesc, spunând faptului de a nu te sătura, 
sănătate. Nesăturarea de hrană este sănătate. lar a mânca numai cât este de 
trebuință o numesc maica sănătăţii.” (Ce este Mie şi ţie femeie? Nu a venit 
încă ceasul Meu, în vol. Cateheze maritale, p. 137) 


MĂNĂSTIRILE (pelerinajul la mânăstiri) 


„(Mohahii — n.n.) sunt făclii ce luminează faţa întregului pământ; sunt 
ziduri de apărare pentru oraşe. De aceea s-au dus în pustie, ca să te învețe şi 
pe tine să dispreţuieşti zgomotul din lume. Ei, pentru că sunt puternici, pot 
avea linişte chiar în mijlocul furtunii; tu însă, care eşti izbit din toate părțile 
de valuri repetate, ai nevoie de linişte, ai nevoie să răsufli puţin. Du-te, dar, 

cât mai des la ei, (la monahi) pentru ca, prin rugăciunile şi sfaturile lor, să-ţi 
cureți petele sufletului”. (Omilii la Matei, omiha LXXII, IV, în col. PSB, 
vol. 23, p. 827) 


„Cu adevărat mănăstirile sunt case de plângere, unde se vede sac şi 
cenuşă, unde este singurătate, unde nu se vede nici un râs, nici o 
îngrămădeală de lucruri lumeşti, unde este post, unde se culcă pe pământul 
gol, unde toate sunt curate de fum şi fripturi de carne, de vuiete, de tulburări 
şi de multe supărări. Mănăstirile sunt limanuri liniştite, iar monahii sunt ca 
nişte luminători, care luminând din înălțime chiar şi pe cei ce vin din 
depărtare, şezând în liman şi atrăgând în liniştea lor pe toţi, nelăsând să se 
întâmple vreun naufragiu celor ce privesc spre ei, iar pe unii ca aceştia nu-i 
lasă să stăruie întru întuneric. Du-te la ei, ospătează-te, apropie-te, atinge 
picioarele sfinților, fundcă e cu mult mai cinstit a te atinge de picioarele 
acelora, decât de capul altora, căci picioarele sfinților mari lucruri au făcut, 
ba încă şi pedepseau când scuturau praful de pe picioarele lor. Când este 
vreun sfânt printre noi, de nimic nu ne ruşinăm."(Tâlcuiri la Epistola întâi 
către Timotei, omilia a XIV-a, p. 154) 


„Sfinți, însă, sunt toţi cei care au credință dreaptă împreună cu viaţa. 
Chiar dacă nu fac semne şi minuni, chiar dacă nu scot demoni, totuți sunt 
sfinți.” (Tâlcuiri la Epistola întâi către Timotei, omilia a XIV-a, p. 154) 


„După cum se petrece cu scăparea unui om din cele pământeşti spre 
cele cereşti, astfel se petrece şi cu scăparea în mănăstire a unui bărbat sfânt. 
Acolo nu vezi cele ce ai vedea în vreo casă, şi locul acela este mai curat 
decât orice. Tăcere şi linişte multă; acolo nu e vorba de a/ meu sau de a! tău. 
lar dacă vei rămâne acolo o zi sau două, atunci vei simţi plăcerea. Se face 
ziuă — sau mai bine zis chiar şi mai înainte de ziuă, cocoşul a cântat -, şi nu 
vei vedea petrecându-se ceea ce se petrece într-o casă, unde slugile dorm 
duse, uşile sunt încuiate, toți stau culcați ca nişte morți, iar îngrijitorul de 
catâri trage clopotele. Nimic din toate acestea nu vei vedea acolo, ci de 
îndată cu toții alungând de la ei somnul, se scoală cu evlavie, proestosul 
deşteptându-i pe ei, şi stau apoi la locul cel sfânt, şi întinzându-şi cu toţii 
mâinile spre cer, cântă sfintele şi dumnezeieştile imnuri.” (7ăâlcuiri la 
Epistola întâi către Timotei, omiha a XIV-a, p. 155) 


„Vrem adesea cel puţin să părăsim pământul pentru cer, timpul 
pentru veşnicie, să mergem să-i vizităm pe călugări în locuinţa lor 

tăcută şi, dacă putem, să stăm lângă ei măcar o zi.” (Din vol. Bogăţiile 
oratorice, p. 231) 


MĂRTURISIREA PĂCATELOR (îndemn la mărturisirea păcatelor) 


„Păcatul e mare ruşine. De facem păcate, nu numai că trebuie să ne 
ruşinăm, dar să ne şi acoperim fețele; şi ca şi cei ce se îneacă, aşa să ne 
nefericim. Dar, mai bine spus, nici atunci nu trebuie să ne descurajăm, ci să 
ne grăbim să ne mărturisim păcatele şi să fim recunoscători Stăpânului. 
Avem un astfel de Stăpân că nu ne cere nimic altceva după ce am săvârşit 
păcatul, dacă am fost prinşi vreodată de trândăvie, decât să ne mărturisim 
păcatele, să ne oprim la acestea şi să nu mai cădem în aceleaşi păcate”. 
(Omilii la Facere, omilia X, II, în col. PSB, vol. 21,p. 117) 


„... (Dumnezeu) îl întreabă pe Cain şi-i zice: Unde este Abel, fratele 
tău? lubitorul de oameni Dumnezeu se face că nu ştie, ca prin întrebare să-l 
facă pe cel ce a săvârşit păcatul să şi-l mărturisească, ca să poată căpăta 
iertare şi poate şi milă. 

Unde este Abel, fratele tău? 

Ce răspunde nerecunoscătorul, nesimțitul, obraznicul, neruşinatul? 

Ar fi trebuit să se gândească, că Dumnezeu nu-l întreabă pentru că nu 
ştia unde e fratele lui, ci pentru că-i cerea să mărturisească; pentru ca să ne 
înveţe pe noi că niciodată să nu osândim pe frații noştri înainte de a avea 
dovada faptelor lor, şi să avem în minte sfatul Stăpânului, Care a voit să 
înlăture fapta lui Cain, Care, ştiind înainte de săvârşirea ei ce gândea Cain, 1- 
a dat temeiuri care puteau să-l întoarcă de la gândul lui. Cain ar fi trebuit să 
se gândească la toate acestea şi să-şi oprească aici nebunia; ar fi trebuit să 
spune ce-a făcut, să-l arate Doctorului rana şi să primească leacuri de la el. 
Dar, nu! El măreşte rana şi o face şi mai adâncă. Și a zis: «Nu ştiu» (Fac., 4, 
9)”. (Omilii la Facere, omila XIX, II, în col. PSB, vol. 21, p. 224) 


„Cu cât ai vrea să ascunzi (...) păcatul, cu atât mai mult îl dezgoleşti. 
Păcatul nu se ascunde prin adaos de păcate, ci prin pocăință şi mărturisire”. 
(Omilii la Matei, omilia XLVIII, V, în col. PSB, vol. 23, p. 561) 


„Le-au împresurat poate mii de rele şi de păcate? Şi ce urmează de 
aici? Încă nu te-ai dus până acum în iad, unde nimeni nu se va mai putea 
mărturisi şi pocăi; încă nu s-a desfăşurat priveliştea aceea îngrozitoare, şi tu 
eşti în afară de primejdie, şi încă poți ca în lupta cea mai de pe urmă să te 
bucuri de biruință. Încă nu ai ajuns acolo, ca să auzi ceea ce i s-a spus 

bogatului: Între noi şi voi s-a întărit prăpastie mare (Luca 16, 26).” (Omilii 
la Epistola către Romani a Sfântului Apostol Pavel, omilia XVIII, pp. 365- 
366) 


„Deoarece ca oameni putem păcătui în fiecare zi, de aceea Apostolul 
mângâie pe auditori şi-i îndeamnă ca în fiecare zi să se înnoiască. Ceea ce 
noi facem cu casele cele vechi, că pe fiece zi şi necontenit le reparăm, 
aceasta fă şi tu cu tine însuţi. Ai păcătuit astăzi? Ţi-ai învechit sufletul? Nu 
deznădăjdui, şi nici să nu cazi din nou, ci înnoieşte-ţi sufletul cu pocăinţa, cu 
lacrimile, cu mărturisirea, şi cu săvârşirea celor bune, şi niciodată să nu 
încetezi şi să nu pregeți de a face aceasta.” (Omilii la Epistola către Romani 
a Sfântului Apostol Pavel, omilha XX, pp. 398-399) 


„Eşti păcătos? Nu deznădăjdui! Intră în biserică cu gând de pocăință! 
Ai păcătuit? Spune lui Dumnezeu: Am păcătuit! Ce oboseală, ce greutate, ce 
osteneală ca să spui acest cuvânt: am păcătuit? Nici una! Dacă spui tu însuţi 
că ai păcătuit, nu vei avea acuzator pe diavol. la-o înaintea diavolului! 
Răpeşte-i dregătoria lui! Că dregătoria lui este de a acuza. Pentru ce nu 1-0 
iei înainte? Pentru ce nu-ți spui păcatul? Pentru ce nu-ți ştergi păcatul, când 
ştii că ai un acuzator pe care nu-l poţi face să tacă? Ai păcătuit? Intră în 
biserică, spune lui Dumnezeu: am păcătuit! Nu-ţi cer nimic altceva decât 
numai aceasta. Dumnezeiasca Scriptură spune: Spune tu păcatele tale întâi, 
ca să te îndreptezi (Isaia 43, 26). Spune păcatul, ca să scapi de păcat! Nu-i 
nevoie pentru asta nici de oboseală, nici de şiruri de cuvinte, nici de 
cheltuială de bani, nici de altceva de acest fel. Spune un cuvânt, fii sincer 
față de păcat şi spune: am păcătuit! ” (Omiliile despre pocăință, omila întâi, 
p. 28) 


„Să ne dăm toată silința ca să ştergem aici pe pământ păcatele şi 
să fim izbăviți de ruşinea şi osânda de dincolo. Dacă voim, putem 
lepăda toate poverile păcatelor, de-am fi săvârşit mii şi mii de păcate. 
Să voim, dar! E cu mult mai bine să ne ostenim aici puţin, ca să scăpăm 
de o pedeapsă de neînlăturat, decât să ne trândăvim în această scurtă 
vreme, şi ca să cădem în pedepsele acelea nemuritoare.” (Omilia 1 la 
Rusalii, VI, în vol. Predici la sărbători împărăteşti şi cuvântări de 
laudă la sfinți, p. 214) 


„La tribunalele acestea din lume, după ce te mărturiseşti eşti 


pedepsit. De aceea şi psalmistul, gândindu-se ca nu cumva cineva, de 
teamă de pedeapsa ce urmează mărturisirii, să tăgăduiască păcatele, 

spune: Mărturisiți-vă Domnului, că este bun, că în veac este mila Lui 
(Ps., 105, 1). Nu ştie oare Dumnezeu păcatele tale, chiar dacă nu te 
mărturiseşti? Le ştie! Ce câştigi dacă nu le mărturiseşti? Poţi oare să le 
ascunzi de El? Nu! Chiar de nu le spui. EI ştie! Dar dacă le spui, EI le 
uită. Iată, Eu sunt Dumnezeu, Cel ce şterge nelegiuirile tale şi nu-Mi 
mai aduc aminte de ele (Isaia 43, 25). Aceasta-i dovada bunătăţii Lui. 
Tu, însă, adu-ți aminte de ele, ca să ai pricină de înțelepțire.” (£ 
primejdios lucru şi pentru predicator, şi pentru ascultători ca 
predicatorul să predice pe placul ascultătorilor. Folositor lucru şi 
semn de foarte mare dreptate e osândirea propriilor păcate, III, în vol. 
Predici la sărbători împărăteşti şi cuvântări de laudă la sfinți, p. 467) 


„Fiind atât de nesimţitori şi atât de molatici, pe de o parte, nici nu mai 
putem să ne mărturisim păcatele de mai înainte (cum putem să le mai 
mărturisim, o dată ce ne-am obişnuit să nu le suferim nici amintirea?), iar, pe 
de altă parte, suntem cu totul gata de a săvârşi pe viitor altele.” (Despre 
căință (11), în vol. Despre mărginita putere a diavolului. Despre căinţă..., p. 
109) 


„Pe sufletul cel ce s-a învechit de păcate, bagă-l în topitoarea 
mărturisiri”. (Din cuvântul 26 la Faptele Apostolilor, în vol. Puţul şi 
Impărțirea de grâu, p. 12) 


„Nu pofteşti tu aşa să ţi se ierte păcatele, precum pofteşte EI 
(Dumnezeu — n.n.) să ţi le ierte”. (Din cuvântul 36 la Faptele Apostolilor, în 
vol. Puţul şi Impărțirea de grâu, p. 73) 


„EI ca să ierte nouă păcatele pe Cel Unul născut nu L-a cruțat, pe Fiul 
cel adevărat, pe Cel de un scaun. Vezi că El mai vârtos pofteşte să-ți ierte 
păcatele? Să nu pregetăm dar de-a ne urni! lubitor de oameni este şi bun. 
Numai să-l dăm Lui pricină”. (Din cuvântul 36 la Faptele Apostolilor, în 
vol. Puţul şi Împărțirea de grâu, p. 13) 


„De ai cădea de mii de ori, de mii de ori să te spovedeşti, că nu este alt 
lucru mai rău decât deznădăjduirea.” (Din vol. Mărgăritarele Sfântului loan 


Gură de Aur, p. 140) 


„De mii de ori de vei greşi, tot aleargă la spovedanie. Şi aceasta o zic nu că dau voie oan 

„Pentru aceasta şi Hristos a venit şi a iertat păcatele cele mari, pe 
tâlharul l-a băgat în Rai, pe vameş l-a făcut evanghelist, pe ocărâtorul şi 
hulitorul Pavel l-a făcut Apostol a toată lumea, pentru ca să nu te 
deznădăjduieşti şi tu păcătuind, ci să-ți spovedeşti păcatul tău, să-l pierzi şi 
să dobândeşti sănătatea.” (Din vol. Mărgăritarele Sfântului loan Gură de 
Aur, p. 140) 


„Greşit-ai? Vino la biserică şi zi către Dumnezeu că ai greşit, că alta 
nimic nu mai cere de la tine numai atâta. Că aşa zice Sfânta Scriptură, 
spune-ți tu păcatele tale ca să te îndreptezi, spune-ți păcatul ca să-ți strici 
pâra, că n-are aceasta osteneală, nici cuvinte multe, nici cheltuială, nici alta 
NIMIC, numai ce te înțelepţeşte şi zi întru tine, că de-i voi spune eu lui 
Dumnezeu păcatul meu întâi îl voi pierde.” (Din vol. Mărgăritarele 
Sfântului loan Gură de Aur, p. 147) 


MĂRTURISIREA PĂCATELOR (să nu ne fie ruşine să ne 
mărturisim păcatele) 


„Al auzit cuvântul meu, ai plecat de la biserică şi l-ai călcat? N-ai 
făcut ce ţi-am spus? Să nu te ruşinezi să vii iarăşi la biserică! Ruşinează-te 
când păcătuieşti, nu te ruşina când te pocăieşti!” (Omiliile despre pocăință, 
omilia a opta, p. 160) 


„Eşti atent la cele ce spun? Satana a schimbat rânduiala asta şi a dar 
păcatului îndrăznire, iar pocăinţei, ruşine.” (Omiliile despre pocăință, omilia 
a opta, p. 160) 


„Satana, ştiind că păcatul e însoțit de ruşine, care e în stare să 
îndepărteze pe păcătos de păcat, iar pocăinţa este însoțită de îndrăznire, care 
e în stare să atragă pe cel care se pocăieşte, a schimbat rânduiala şi a dat 
pocăinţei ruşinea, iar păcatului, îndrăznirea 

- De unde aceasta? 

- Ți-o spun eu! Păcătosul este târât de poftă cumplită spre o femeie 
desfrânată;, merge în urma desfrânatei ca un rob; intră în locuinţa ei; nu se 
ruşinează, nu roşeşte când se împreunează cu desfrânata, când săvârşeşte 
păcatul; nici un pic de ruşine, nici un pic de roşeață pe obraz. Iese de acolo 
după săvârşirea păcatului. Dar, ca să se pocăiască se ruşinează. Nemernice! 
Când te împreunai cu desfrânata nu te ruşinai, dar când ai venit să te 
pocăieşti, te ruşinezi? Îmi spui că ţi-e ruşine? Pentru ce nu ţi-a fost ruşine 
când te desfrânai? Săvârşeşte fapta şi nu se ruşinează! O spune şi roşeşte! A 

diavolului este viclenia aceasta! Diavolul nu-l lasă pe păcătos să se ruşineze 
când face păcatul, ci-l împinge să-l săvârşească în văzul lumii. Ştie doar 
diavolul că dacă s-ar ruşina, ar fugi de păcat; dar îl face să se ruşineze când 
se pocăieşte; ştie, doar, diavolul că, dacă se ruşinează să-şi spună păcatul, nu 
se mai pocăieşte. Doar rele îi face diavolul: îl atrage spre păcat şi-l 
îndepărtează de pocăință. 

Pentru ce ţi-e ruşine să spui păcatul? 

Când ai făcut desfrânare nu ţi-a fost ruşine. Când ai făcut desfrânare 
nu ţi-a fost ruşine. Când iei doctoria te ruşinezi? Când te scapi de păcat te 
ruşinezi? Se cuvenea să te ruşinezi atunci când păcătuiai! Atunci trebuia să-ți 
fie ruşine! Când ai ajuns păcătos nu te-ai ruşinat, şi te ruşinezi acum, când ai 
să ajungi drept? 

Spune tu mai întâi fărădelegile tale, ca să te îndreptezi (Isaia 43, 26). 
Cât este de mare iubirea de oameni a stăpânului! N-a spus: Ca să nu fii 
pedepsit!, ci ca să te îndreptezi! 

- Nu îi este de-ajuns, Doamne, păcătosului că nu-l pedepseşti? Pentru 
ce îl mai faci încă şi drept? 

- Nu!, îţi răspunde Dumnezeu. 

Uită-te cu luare-aminte la cuvintele: // fac drept.” (Omiliile despre 
pocăință, omiha a opta, pp. 161-162) 


„Vrei să-mi spui că îţi este ruşine şi roşeşti să-ți spui păcatele? 
Chiar de-ar trebui să le spui şi să le vădeşti în auzul oamenilor, nici 
atunci n-ar trebui să te ruşinezi. Ruşine e să păcătuieşti, nu să-ți 
mărturiseşti păcatele (...) Dumnezeu, Cel care nu te ocărăşte pentru 
păcate, ci-ți iartă păcatele mărturisite! Dar şi aşa pregeţi şi şovăi? Ştiu 
şi cu că mintea ta nu vrea să-şi aducă aminte de păcatele tale! Că numai 
ce ne aducem aminte de păcatele noastre, şi mintea noastră şi sare ca un 
mânz nedomesticit şi greu de înfrânat. Dar ţine-o, înfrâneaz-o, mângâi- 
o cu mâna, îmblânzeşte-o, fă-o să înţeleagă că, dacă nu se va mărturisi 
aici, se va mărturisi dincolo, unde osânda e mai mare, unde ruşinea e 
mai mare. Aici tribunalul e fără martori! Aici, tu, care ai păcătuit, te 
judeci singur. Dincolo vor fi date toate păcatele noastre la lumină în 
faţa ochilor întregii lumi, dacă nu ni le ştergem mai dinainte aici. Îţi 
este ruşine să-ți mărturiseşti păcatele? Ruşine să-ţi fie atunci când faci 
păcatul! Noi, dimpotrivă, atunci când le săvârşim suntem îndrăzneți şi 
nu ne ruşinăm deloc; dar când trebuie să ni le mărturisim, atunci ne 
ruşinăm şi şovăim. Nu e o faptă de ruşine să ne osândim păcatele! 
Dimpotrivă, faptă de dreptate, de virtute. De n-ar fi mărturisirea 
păcatelor faptă de dreptate şi de virtute, nu ne-ar fi rânduit Dumnezeu 


1797 


răsplată pentru ea. Că mărturisirea păcatelor are răsplată, ascultă ce 
spune Dumnezeu: Spune tu mai întâi fărădelegile tale, ca să te 
îndreptezi (Isaia 43, 26). Cine se va ruşina de o faptă bună care te face 
drept? Cui îi va fi ruşine să-şi mărturisească păcatele, ca să i se ierte 
păcatele? Oare de asta ne porunceşte Dumnezeu să ne mărturisim, ca să 
ne osândească? Nu! Nu ca să ne pedepsească, ci ca să ne ierte! (£ 
primejdios lucru şi pentru predicator, şi pentru ascultători ca 
predicatorul să predice pe placul ascultătorilor. Folositor lucru şi 
semn de foarte mare dreptate e osândirea propriilor păcate, III, în vol. 
Predici la sărbători împărăteşti şi cuvântări de laudă la sfinți, p. 466) 


„Te pot întreba: pentru ce te ruşinezi şi te sfieşti să-ți spui păcatele? 
Nu le spui unui om, ca să te ocărască! Nu le spui unui împreună-rob, ca să-ţi 
râdă în față! Arăţi rănile tale Stăpânului, Purtătorului de grijă Celui iubitor 
de oameni, Doctorului. 

Crezi că, deşi tu nu le spui, Acela nu le ştie, EI, Care cunoaşte faptele 
înainte de a fi săvârşite? Pentru ce, dar, nu vrei să spui? Crezi că ajunge mai 
împovărător păcatul în urma învinuirii ce ţi-o aduci? Nu, mai mic, mai uşor! 
De asta vrea Dumnezeu să-ți spui păcatul, ca să te ierte, nu ca să te 
pedepsească! Nu ca să-ţi afle păcatul tău — pentru ce, când EI îl ştie? —, ci ca 
tu să afli câtă datorie îți iartă! Vrea ca tu să cunoşti măreția harului Său, ca 
să-i mulţumeşti mereu, ca să fii mai zăbavnic spre păcat şi mai grabnic spre 
virtute. De nu-i spui tu mărimea datoriei, nu vei cunoaşte covârşirea harului. 
Nu te silesc, îţi spune Dumnezeu, să vii în mijloc de sobor de oameni şi să ai 
împrejur mulți martori! Spune-mi, îndeosebi, numai Mie păcatul, ca să-ți 
vindec buboiul şi să te scap de dureri!” (Omilii la săracul Lazăr, cuvântul 
IV, în vol. Omilii la săracul Lazăr. Despre soartă şi Providenţă..., pp. 102- 
103) 


MĂRTURISIREA PĂCATELOR (cum să ne apropiem de scaunul de 
judecată a Domnului Hristos pentru a ne mărturisi păcatele) 


„Cel ce vrea (...) să se facă mai repede sănătos şi să-şi vindece mai 
repede rănile sufletului, să se apropie de Doctor cu inima zdrobită, 
îndepărtând de la el toate gândurile lumeşti! Să verse lacrimi fierbinţi, să 
arate stăruință mare, să mărturisească credința dreaptă şi aşa să aibă 
încredere în ştiinţa Doctorului şi va lua iute vindecare! Ai văzut că dărnicia 
Doctorului pune în umbră dragostea oricărui părinte? Cere El, oare, ceva 
greu şi împovărător de la noi? Nu! Cere zdrobire de inimă, cuget umilit, 
mărturisire de păcate, stăruinţă mare; şi ne dăruieşte nu numai vindecarea 

rănilor şi curățirea de păcate, ci face şi drept pe cel încărcat mai înainte cu 
mii şi mii de poveri de păcate”. (Omilii la Facere, omiha XX, III, în col. 
PSB, vol. 21, pp. 238-239) 


„Da! zici tu, am păcătuit. Da! îmi zici cu limba numai, însă zi-mi şi 
cu cugetul, şi o dată cu graiul suspină din inimă, pentru ca astfel să te 
veseleşti necontenit. Căci dacă ne-am întrista pentru păcatele făcute, dacă 
am suspina totdeauna pentru greşale, nimic alta nu ne-ar mai întrista, fiindcă 
durerea aceasta ar alunga de la noi orice altă supărare. Aşa că noi am câştiga 
şi altceva o dată cu mărturisirea păcatelor, aceea adică de a nu ne afunda în 
întristările vieți de aici şi nici a ne îngâmfa pentru cele plăcute, şi cu aceasta 
noi mai mult am îmblânzi pe Dumnezeu şi nu l-am întărâta, după cum facem 
astăzi.” (Comentariile sau Tâlcuirea Epistolei întâi către Corinteni, omilia 
VIII, p. 87) 


MĂRTURISIREA PĂCATELOR (şi cele mai mici păcate trebuie 
spovedite, căci altfel, acestea duc la păcatele cele mari) 


„Cei ce nu se spovedesc de păcatele cele mici şi să se oprească de la ele, se nasc în ci pă 
(Din vol. Mărgăritarele Sfântului loan Gură de Aur, p. 124) 


MĂRTURISIREA PĂCATELOR (necesitatea mărturisirii păcatelor) 


„Nici unul nu va scăpa din iad şi din muncă, de nu va dezlega aici, mai dinainte, păcate 
judecata cea înfricoşătoare a lui Dumnezeu.” (Din vol. Mărgăritarele 
Sfântului loan Gură de Aur, p. 39) 


MĂRTURISIREA PĂCATELOR (în faţa preoţilor) 


„Deci două sunt pricinile, sau mai bine zis trei, pentru care judecata 
noastră nu este dreaptă; întâi, că chiar de nu ne-am şti cu nimic vinovaţi, noi 
totuşi avem trebuință de un cercetător straşnic, care cu cea mai mare 
străşnicie să cerceteze păcatele noastre; al doilea, că multe din faptele 
petrecute ne scapă din minte şi rămân ascunse; şi al treilea, că multe din 
faptele săvârşite de alţii nouă ni se par bune, pe când poate de fapt nu sunt 
aşa; dar aceasta nu vine decât dintr-o judecată nedreaptă.” (Comentariile sau 
Tâlcuirea Epistolei întâi către Corinteni, omiha XI, p. 109) 

„Vă sfătuiesc şi vă rog ca mai întâi spălând păcatul cu privirea prin 
spovedanie, pocăință şi toate celelalte, să ascultați dumnezeieştile cuvinte.” 
(Cuvânt cum că este primejdios a merge la teatre imorale care provoacă la 
desfrânări,; cum că David, în cele ce a făcut lui Saul, a covârşit întru totul 
virtutea iertării; şi cum că a suferit cu blândeţe nedreptatea este la fel cu a 
da milostenie, în vol. Din ospățul stăpânului, p. 121) 


MĂRTURISIREA PĂCATELOR (mai ales în timpul postului) 


„Având, dar, iubiților, în ajutor postul de faţă, să ne grăbim cu toți să 
ne mărturisim păcatele, să ne depărtăm de orice rău şi să facem orice faptă 
bună. Aşa ne învaţă fericitul profet David, zicând: Fereşte-te de rău şi fă 
binele (Ps., 36, 27)”. (Omilii la Facere, omila IX, VI, în col. PSB, vol. 21, 
p. 114) 


„Cum vom mai putea noi avea parte de cuvânt de apărare, când nu 
arătăm în toată graba Stăpânului rănile noastre, ca să primim de la EI 
vindecarea lor? Dacă nu facem asta acum când e post, când gândurile ne 
sunt atât de liniştite, când petrecerile au fost puse pe fugă, apoi când vom 
mai putea să ne gândim la cele ce-am făcut? De aceea vă rog ca totdeauna să 
luăm seama de noi înşine, să priveghem; toată viaţa să ne-o cheltuim cu asta, 
ca, prin străduinţa noastră, să putem scăpa de chinul acela groaznic şi să fim 
în afara gheenei focului. Şi mai cu seamă acum, cu mai multă sârguință, 
trebuie făcut lucrul acesta, acum când, datorită timpului de post, vi se 
predică mai mult şi mai des”. (Omilii la Facere, omilia XX, IV, în col. PSB, 
vol. 21, pp. 239-240) 


MĂRTURISIREA PĂCATELOR (primirea iertării păcatelor) 


„lubiţilor, nu vă descurajaţi pentru aceasta, căci deşi rănile sunt 
adânci, totuşi nu sunt de nevindecat. Doftorul nostru este aşa fel că numai de 
am simţi durerile rănilor, sau chiar de am ajunge la răul cel mai de pe urmă, 
multe căi ne deschide pentru mântuirea noastră. De vei ierta bunăoară 
aproapelui greşalele lui, se vor ierta şi ție greşalele tale. De veți ierta 
oamenilor, zice, greşalele lor, ierta-va şi vouă Tatăl vostru cel ceresc (Mt. 6, 
14). De dai milostenie, ţi se vor ierta păcatele, după cum zice: Păcatele tale 
cu milostenie le răscumpără (Daniil 4, 24), şi de te vei ruga cu căldură, te 
vei bucura de iertare, iar aceasta ne-o arată acea văduvă din Evanghelie, care 
prin necontenita sa stăruinţă a înduplecat pe judecătorul nemilostiv. De vei 


1800 


spune în gura mare păcatele tale, vei avea mângâiere. Spune, zice, tu cel 
întâi păcatele tale, ca să te îndreptățeşti (Is. 43, 26). Dacă eşti mâhnit pentru 
că le-ai făcut, şi aceasta-ţi va fi ca o puternică doftorie, după cum zice: Și am 
întors faţa mea de la el, zice, şi s-a întristat şi a umblat supărat în căile lui. 
Căile lui am văzut, şi am vindecat pre el (Is. 57, 17-18). De ai pătimit vreun 
rău şi l-ai răbdat cu bărbăție, vei scăpa de toate cele supărăcioase. Aceasta o 
zicea şi Avraam către acel bogat, că Lazăr a primit de la dânsul cele rele, iar 
acolo se mângâie. De vei milui pe văduvă, se vor spăla păcatele tale, după 
cum zice: Judecați săracului şi faceţi dreptate văduvei,... şi de vor fi 
păcatele voastre ca mohorăciunea, ca zăpada le voi albi (Is. 1, 17-18), adică 
nu va lăsa să se mai vadă nici măcar semnele rănilor. Chiar de am ajunge la 
fundul răutăților, în care căzuse acel tânăr pierdut, care cheltuind averea 
părintească ajunsese a mânca roşcove la un loc cu porcii ce-i păştea, totuşi, 
dacă ne vom pocăi, ne vom mântui numaidecât. Chiar de am datora mii de 
talanţi, însă vom cădea înaintea lui şi nu vom fi cu pizmă şi răutate, toate ni 
se vor ierta. Chiar de am rătăci pe acolo pe unde se pierduse oaia cea 
rătăcită, şi de acolo ne vom întoarce, numai de vom voi, iubiților, fiindcă 
Dumnezeu este iubitor de oameni. Pentru aceea el s-a mulțămit şi când cel 
ce datora mii de talanți numai cât a căzut înaintea lui, după cum s-a mulțămit 
şi cu singură întoarcerea înapoi a fiului rătăcit care cheltuise averile 
părinteşti. Cugetând deci la mărimea iubirii lui de oameni, să-l facem a ne fi 
milostiv nouă şi să întâmpinăm fața lui întru mărturisire (Ps. 94, 2), ca nu 
cumva plecând de aici neîndreptățiți, să suferim pedeapsa cea mai de pe 
urmă.” (Comentariile sau Tălcuirea Epistolei întâi către Corinteni, omulia 
XXIII, pp. 243-244) 


„A ierta păcatele este numai a lui Dumnezeu, pe când împărații şi 
stăpânitorii numai de osânda de acum scapă pe curvari şi omorâtorii de 
oameni, iar păcatul lor nu-l pot curăţi, chiar de i-ar ridica la stăpâniile cele 
mai înalte, chiar de i-ar îmbrăca cu porfiră împărătească sau le-ar pune pe 
cap diademă. I-a făcut împărați, însă de păcat nu i-a slobozit, căci numai 
Dumnezeu face aceasta.” (Comentariile sau Tâlcuirea Epistolei întâi către 
Corinteni, omilha XL, p. 437) 


„Cel care-şi plânge păcatele sale şi le mărturiseşte se bucură.” (Omilii 
la Epistola către Filipeni, omiha a XV-a, p. 253) 

„Dacă noi iertăm greşelile aproapelui, dacă facem milosteniui, dacă 
suntem smeriți — căci şi aceasta iartă păcatele; că, dacă vameşul numai ce a 
ZIS: fii milostiv mie, păcătosului (Luca 18, 13) şi s-a întors la casa sa 
îndreptățit, cu atât mai mult noi vom putea a ne învrednici de o mare 
filantropie, dacă vom fi smeriți şi cu inima înfrântă, dacă vom mărturisi 
păcatele noastre, ne vom curăța de murdăria păcatului.” (Comentariile sau 
explicarea Epistolei către Filimon, omilha I, în vol. Comentariile sau 
explicarea Epistolei a doua către Timotei..., p. 205) 


„+... să omorâm păcatul prin mărturisire, prin lacrimi, prin învinuirea 
noastră înşine.” (Omilii la săracul Lazăr, cuvântul IV, în vol. Omilii la 
săracul Lazăr. Despre soartă şi Providenţă..., p. 102) 


„Aşadar prima cale a pocăinţei şi a iertării păcatelor este 
mărturisirea.” (Din vol. Problemele vieții, p. 73) 


„Dacă-ţi mărturiseşti păcatul şi devii smerit, vei fi iertat şi 
te vei împăca cu Dumnezeu.” (Din vol. Problemele vieții, p. 80) 


MĂRTURISIREA PĂCATELOR (canonul) 


„Nu e totdeauna bine să dai leacuri plăcute! Când buboiul nu dă 
înapoi, trebuie să întrebuințăm şi leacuri care ustură şi dor, pentru ca 
vindecarea să se facă degrabă. 

Să cunoască, dar, toți cei ce s-au făcut vinovaţi de păcate, că dacă şi 
după această sfătuire a mea, stăruie mai departe în trândăvia lor, n-am să mai 
rabd, ci am să mă folosesc de legile Bisericii, ca să-i dăscălesc cu multă 
asprime, ca să nu mai cadă în astfel de păcate şi nici să mai asculte cu atât 
dispreţ cuvintele dumnezeieşti”. (Omilii la Facere, omiha VI, II-III, în col. 
PSB, vol. 21, p. 80) 


„lar pedeapsa dată păcatului este felurită, după ştiinţa celui care 
săvârşeşte păcatul: Cel ce ştie voia Domnului lui şi nu o face va fi bătut mult 
(Luca 12, 47). Când păcatul este săvârşit în urma altor exemple, pedeapsa e 
mai grea. De aceea şi spune Domnul: Dar voi văzând nu v-aţi pocăit nici 
după aceea (Matei 21, 32), deşi aţi avut parte de o mare purtare de grijă. De 
aceea şi Hristos a şi mustrat Ierusalimul, zicând: De câte ori am vrut să adun 
pe fiii voştri şi nu ați vrut (Matei 23, 37). Alta este pedeapsa pentru cel care 
săvârşeşte păcatul trăind în desfătări. O arată pilda bogatului nemilostiv şi a 
lui Lazăr (Luca 16, 19-31). Măreşte apoi pedeapsa păcatului şi locul în care 

este săvârşit păcatul; aceasta a vrut să arate Domnul când a spus: Între 
templu şi altar (Matei 23, 35). Păcatul se pedepseşte apoi şi după felul 
păcatelor: Nu e de mirare dacă este prins cineva furând (Prov., 6, 30); şi 
iarăşi: Ai ucis pe fiii tăi şi pe fiicele tale; aceasta este mai mult decât toate 
desfrânările tale şi urâciunile tale (lez., 16, 20-22). Păcatul se mai 
pedepseşte şi după persoana față de care se săvârşeşte păcatul: Dacă va 
păcătui față de un om, se vor ruga pentru el; dar dacă va păcătui faţă de 
Dumnezeu, cine se va ruga pentru el? (| Regi 2, 26). Păcatul este pedepsit 
mai rău şi când cineva întrece în trândăvie pe cei ce sunt cu mult mai răi 
decât el, aşa cum mustra Dumnezeu prin profetul lezechiel, zicând: Nici 
după dreptățile neamurilor n-aţi făcut (lez., 5, 7). La fel şi când nu se 
înțelepţeşte cineva nici prin exemplele altora: A văzut pe sora ei şi s-a 
socotit dreaptă (lez., 16, 51-52). Tot aşa când cineva are parte de mai multă 
purtare de grijă: Dacă s-ar fi făcut în Tir şi în Sidon minunile acestea, de 
mult S-ar fi pocăit; dar mai uşor va fi Tirului şi Sidonului decât oraşului 
aceluia (Matei 11, 21-22). Ai văzut câtă precizie în darea pedepselor? Ai 
văzut că nu sunt pedepsite la fel aceleaşi păcate? Pedeapsa noastră însă ni se 
măreşte şi mai mult când ne bucurăm de îndelunga răbdare a lui Dumnezeu, 
dar nu ne folosim de ea. Asta o arată Pavel, când spune: Dar după 
împietrirea ta şi după inima ta cea nepocăită îți aduni mânie (Rom., 2, 5). 
(Omilii la Matei, omilia LXXV, V, în col. PSB, vol. 23, pp. 858-859) 


„Noi nu suntem pedepsiţi ca şi aceia (iudeii — n. n.) ucişi cu pietre, 
arşi şi mutilați de preoţi, ci ne ajunge ca să fim scoşi de la masa părintească, 
şi depărtați pe un timp hotărât de la fața Lui.” (Omilii la Epistola către 
Romani a Sfântului Apostol Pavel, omilia XIV, p. 261) 


„Pocăinţa celor ce păcătuiesc trebuie a o hotărî nu numai după firea 
păcatelor, ci şi după cugetul şi aplecarea celor ce păcătuiesc.” (7ălcuiri la 
Epistola a doua către Corinteni, omilia IV, p. 50) 


„Astfel trebuie a primi epitimule părinților, astfel trebuie a se întrista 
cei mai mari pentru cei ce păcătuiesc. Pentru că nu într-înşii, sau mai bine zis 
nu de dânşii numai atârnă totul, ci şi de voi.” (Tălcuiri la Epistola a doua 
către Corinteni, omila XIV, p. 140) 


„Să cunoaştem deci şi noi aceste legi ale iubirii de oameni. Căci şi pe 
un cal, dacă-l vezi că este la marginea prăpastiei, îi pui frâu şi zăbală şi-l 
împiedici cu putere, ba de multe ori îl şi baţi - deşi aceasta este pedeapsă, 
însă această pedeapsă este mama scăpării lui. Tot aşa fă şi cu păcătosul. 

Leagă-l bine, până ce va îmblânzi pe Dumnezeu. Nu-l lăsa dezlegat, ca nu 
cumva să se lege cu urgia lui Dumnezeu. Dacă eu îl voi lega, Dumnezeu nu-l 
va lega, iar dacă eu nu-l voi lega, atunci îl aşteaptă legăturile cele nedezlegate. 
Că dacă ne-am fi judecat pe noi înşine, zice, nu am mai fi judecaţi (1 Cor., 
11,31). 

Deci să nu crezi că aceasta vine de la cruzime şi ncomenie, ci încă de la 
cea mai înaltă blândeţe, şi de la cea mai bună vindecare, şi de la cea mai mare 
îngrijire. Dar, zici tu, i-au şi dat un timp destul de îndelungat ca pedeapsă. 
Cât timp, spune-mi? Un an, doi sau trei? Dar eu nu caut la mulțimea timpului 
sau a anilor, ci la îndreptarea sufletului. Aşadar, aceasta să mi-o arăţi: dacă 
acel păcătos s-a umilit, dacă s-a schimbat, şi atunci totul s-a făcut; iar dacă nu 
este aceasta, apoi nici de un folos nu-i este timpul cel îndelungat. Căci nici noi 
nu căutăm dacă rana a fost legată pe timp îndelungat, ci dacă legătura a folosit 
cu ceva. De cumva a folosit şi într-un timp scurt, să nu o mai pui; iar denua 
folosit cu nimic, apoi şi după zece ani pune-o, şi acesta să-ți fie hotar al dezle- 
gării rănii: câştigul sau vindecarea celui legat. 

Dacă aşa ne vom îngriji şi de noi înşine, şi de alţii, şi nu ne vom uita de 
fel la socotinţele oamenilor şi la ruşinea de dânşii, ci gândindu-ne la ruşinea şi 
pedeapsa de acolo — iar mai presus de toate, că întărâtăm pe Dumnezeu — şi 
vom pune doctoriile pocăinţei, atunci grabnic îi vom duce la sănătatea cea 
adevărată şi ne vom învrednici şi de bunătăuile viitoare.” (7â/cuiri la Epistola 
a doua către Corinteni, omilia XIV, pp. 140-141) 


„Păcatele se judecă şi după valoarea persoanelor. De pildă, eu zic că 
acela care-l batjocoreşte pe un cetăţean, a greşit desigur, însă nu la fel cu cel 
care-l batjocoreşte pe stăpânitor, şi mai mult decât acesta cel care-l 
batjocoreşte pe stăpânitorul cel mai mare, nu însă tot aşa cel care-l 
batjocoreşte pe cel mai mic; iar cel care-l batjocoreşte pe împărat cu atât mai 
mult, pentru că, deşi batjocura este aceeaşi, totuşi prin superioritatea 
persoanei devine încă mai mare. Deci, dacă cel care-l batjocoreşte pe 
împărat primeşte pedeapsa cea mai grea pentru demnitatea persoanei, apoi 
cel care-L batjocoreşte pe Dumnezeu de câți talanți va fi răspunzător? Aşa 
că, deşi aceleaşi greşeli le-am săvârşit şi către Dumnezeu, ca şi către oameni, 
totuşi nu este nici o asemănare, ci pe câtă deosebire este între Dumnezeu şi 
oameni, pe atâta este şi între greşelile unora şi ale altora. Dar acum eu găsesc 
că păcatele devin şi mai multe, şi mai mari, nu numai prin superioritatea 
persoanei, ci şi prin însăşi firea lor” (Comentariile sau explicarea Epistolei 
către Filimon, omilia I, în vol. Comentariile sau explicarea Epistolei a doua 
către Timotei..., pp. 201-202) 

„După cum rănile mai uşoare se vindecă prin doctorii mai dulci, dar 
rănile care au dat în putreziciune şi de nevindecat, care macină şi restul 
trupului, au nevoie de vârful cuţitului şi de foc, tot astfel şi cu păcatele: 
unele au nevoie de o sfătuire mai îndelungată, altele, de mustrări aspre. De 
aceea şi Pavel porunceşte să nu întrebuințăm sfatul pentru toate păcatele, ci 
pe unele să le mustrăm cu asprime, grăind aşa: Pentru care pricină, mustră-i 
cu asprime (Lit 1,13)”. (Către iudei, cuv. II, 3, în vol. Cuvântări împotriva 
anomeilor. Către iudei, p. 271) 


„+... cel râvnitor şi dispus la pocăință, în timp scurt poate face 
îndestulare pentru păcatele multor ani. Nu s-a lepădat oare Petru de Domnul 
de trei ori? Şi a treia oară n-a făcut el oare aceasta cu jurământ? Nu s-a temut 
el oare de vorbele unei slujnice nebăgate în seamă? Şi ce? Avut-a el oare 
trebuință de mulți ani spre a se pocăi? Nicidecum, ci într-o noapte a căzut şi 
iarăşi s-a ridicat, într-o noapte s-a îmbolnăvit şi iarăşi s-a însănătoşit. Dar 
cum s-a făcut aceasta? EI a plâns şi s-a văitat, şi nu în chip obişnuit, ci plin 
de râvnă şi de seriozitate. De aceea Evanghelistul nu zice numai: a plâns, ci: 
a plâns cu amar (Mt. 26, 75). Însă cât de mare a fost puterea acestor lacrimi, 
cuvintele nu o pot spune; dar urmarea lucrului arată aceasta. Adică, după 
acea cădere grea — şi ce cădere în păcat putea fi mai cumplită decât 
lepădarea de Domnul? — Hristos iarăşi a aşezat pe Petru în vrednicia sa cea 
de mai înainte şi iarăşi i-a dat dregătoria întâietăţii în Biserică, şi, ceea ce 
este mai mult, el ne spune că dragostea lui Petru este mai mare decât a 
tuturor celorlalți Apostoli, când îl întreabă: Petre, Mă iubeşti tu mai mult 
decât aceştia? (|n. 21, 15).” (Cuvânt la Duminica Lăsatului sec de brânză, 
în vol. Omilii la Postul Mare..., p. 30) 


„Pocăinţa nu se judecă după mulțimea anilor, ci după râvna sufletului. 
Ninivitenii n-au avut nevoie de zile multe ca să li se şteargă fapta, a fost de- 
ajuns vreme scurtă a unei zile ca să-şi spele toată fărădelegea lor (lona 3, 6- 
10). La fel şi cu tâlharul (Luca 23, 40-43); n-a dobândit intrarea în rai după o 
îndelungată pocăință, ci i s-au iertat toate păcatele săvârşite în întreaga viață 
în atâta timp cât îi trebuie cuiva ca să rostească un cuvânt, şi a primit, înainte 
de Apostoli, cununa biruinţei. Vedem apoi pe mucenici că au primit cununi 
strălucitoare în puţine zile, nu în mulți ani, iar adeseori n-au avut nevoie mai 
mult de o zi. 

Deci, în toate acum avem nevoie de râvnă, de mult zel. Dacă ne 
pregătim sufletul ca să urâm viaţa noastră păcătoasă de mai înainte şi să 
îmbrățişăm calea cealaltă, cu atâta tărie cu câtă o vrea şi o cere Dumnezeu, 

apoi timpul nu înseamnă nimic. Mulţi din urmă a depăşit pe cel dintâi.” 
(Cuvânt de sfătuire către Teodor cel căzut, 6-7, în vol. Despre Feciorie, 
Apologia vieţii monahale, Despre creşterea copiilor..., p. 334) 


„... nu sunt judecate păcatele prin ele însele, ci într-un fel este judecat 
bogatul, şi altfel săracul. Săracul, cu milă, bogatul, fără milă. Să ne 
închipuim, de pildă, că hoţ şi ambițios e şi bogatul, ca şi săracul; săracul are 
totuşi o îndreptățire, deşi fără tărie, nevoinţa sărăciei, pe când bogatul nu are 
nici o îndreptățire vrednică de crezare şi binecuvântată.” (Despre soartă şi 
Providenţă, cuvântul V, în vol. Omilii la săracul Lazăr. Despre soartă şi 
Providenţă..., p. 196) 


„Ce e de făcut? Dacă te porți mai blând cu un păcătos care are nevoie 
de mai multă asprime şi nu faci o tăietură adâncă în sufletul celui care are 
nevoie de o astfel de tăietură, atunci ai făcut tăietura, dar n-ai tăiat răul. 
Dimpotrivă, dacă tai fără cruţare răul, aşa cum trebuie, bolnavul din pricina 
durerilor, de multe ori se deznădăjduieşte, aruncă dintr-o dată totul, şi 
doctoriule şi pansamentul, sfărâmă jugul, rupe bandajele şi se pierde. Pot să- 
ți dau mai multe pilde de oameni care au căzut în păcate şi mai mari, tocmai 
pentru că li s-a dat un canon pe măsura păcatelor lor. De aceea canonul nu 
trebuie dat pe măsura păcatelor săvârşite, ci după starea sufletească a 
păcătosului, ca nu cumva, voind să coşi ce e rupt, să faci ruptura mai mare, 
ca nu cumva căutând să ridici pe cel căzut să-l faci să cadă şi mai Jos. 
Oamenii slabi sufleteşte, înclinați spre o viaţă uşuratică şi legați mult de 
plăcerile lumii, mândri încă şi de neamul lor şi de funcțiile lor înalte, dacă 
sunt întorși de la păcatele lor cu vorbă bună şi încetul cu încetul, pot fi 
scăpaţi, dacă nu desăvârşit, cel puţin în parte, de păcatele ce le au; dar dacă li 
se dă dintr-o dată un canon, oricât de mic ar fi, nu pot fi îndreptaţi. Pentru că 
un suflet, când a fost silit să-şi piardă orice ruşine, cade în nesimţire; nu-l 
mai înduplecă nici cuvintele blajine, nici amenințările şi nu-l mai mişcă nici 
binefacerile lui Dumnezeu, ci ajunge mult mai rău decât cetatea pe care o 
mustra profetul, zicând: Faţă de desfrânată a ajuns fața ta şi nu te-ai ruşinat 
de nimeni! (ler., 3, 3). De aceea păstorul de suflete are nevoie de mai multă 
pricepere şi de mii de ochi, ca să vadă din toate părțile starea sufletească a 
păcătosului. Şi după cum mulți oameni se amețesc şi-şi pierd nădejdea 
mântuirii, pentru că nu pot îndura canoanele prea aspre, tot aşa sunt unii 
care, pentru că nu li s-a dat un canon pe măsura păcatelor lor, ajung 
nepăsători, ajung cu mult mai răi decât înainte şi săvârşesc păcate şi mai 
mari. Trebuie, dar, ca preotul să nu lase nimic din acestea necercetat; ci să 
cerceteze bine şi să dea canonul potrivit pentru starea sufletească a fiecărui 

păcătos, ca să nu-i fie munca zadarnică. (7ratatul despre preoție, cartea a 
doua, cap. 4, în vol. Despre preoție, pp. 50-51) 


„Uită-te şi la doctori cum lucrează. Când în faţa lor se înfăţişează 
cineva grav rănit, aplică un tratament nu după numărul şi adâncimea rănilor, 
ci după rezistența organismului. Căci care este folosul dacă rănile se închid 
dar omul moare?” (Din vol. Problemele vieții, p. 21) 


„Nu numărăm de câte ori a fost legată o rană, ci ne uităm dacă s-a 
vindecat. Dacă s-a vindecat iute, nu-i nevoie să stea mult timp legată; 
însă dacă rămâne deschisă, trebuie ca pansamentul să fie schimbat de 
multe ori, până ce se va închide.” (Din vol. Problemele vieții, p. 
126) 


„Trebuie să fie duhovnicul crezător la păcătoşi, aducându-și aminte de 
boala şi slăbiciunea lui, ca să nu-i canonisească greu.” (Din vol. 
Mărgăritarele Sfântului loan Gură de Aur, p. 14) 


„Căci Dumnezeu nu numai miluieşte, ci şi pedepseşte. Adevărat este 
că Dumnezeu este bun şi iubitor de oameni şi muncile şi pedepsele Lui mare 
bine lucrează şi fac oamenilor, de vreme ce şi doctorul nu numai când scoate 
pe cei bolnavi la grădini şi la răcoare şi când îi duce la baie de-i spală le face 
bine, ci şi când îi opreşte de la tot felul de bucate şi îi pune să şi postească şi, 
altădată, taie carnea cea rea şi putredă şi, altădată, îi adapă cu ierburi ca să 
scoată veninul, în acest acest chip fac deci şi doctorii cei sufleteşti la 
păcatele oamenilor.” (Din vol. Mărgăritarele Sfântului loan Gură de Aur, p. 
41) 

„Să facem canonul ce ni-l dă duhovnicul când ne spovedim de păcatele 
noastre.” (Din vol. Mărgăritarele Sfântului loan Gură de Aur, p. 46) 


MĂRTURISIREA PĂCATELOR (folosul dobândit prin mărturisirea 
păcatelor) 


„Dacă în viaţa aceasta ne spălăm prin mărturisire păcatele şi căpătăm 
iertare de la Stăpânul, plecăm dincolo fără de păcate şi cu multă îndrăznire 
înaintea lui Dumnezeu. Căci cel care nu şi-a spălat păcatele în viaţa de aici 
nu va găsi dincolo nici o mângâiere. În iad, spune Scriptura, cine se va 
mărturisi ie? (Ps., 6, 5)”. (Omilii la Facere, omilia V, II, în col. PSB, vol. 
21, p. 69) 

„ ... mărturisindu-ne păcatele, vom pogori de sus asupra noastră mult 
har.” (Omilii la Facere, omiha LX, VI, în col. PSB, vol. 21, p. 113) 


„De foarte mare ajutor este mărturisirea pentru îndreptarea păcatelor, 
după cum tăgăduirea păcatului măreşte şi mai mult păcatul”. (Omilii la 
Facere, omilia XX, II, în col. PSB, vol. 21, p. 236) 


„Dacă păcătosul ar vrea să se folosească cum trebuie de ajutorul 
conştiinţei, dacă ar vrea să-şi mărturisească faptele şi să arate Doctorului 
rana, Doctorului care vindecă şi nu ocărăşte, dacă ar vrea să primească 
leacurile Lui, să vorbească numai cu El, fără să ştie cineva, dacă ar vrea să 
spună totul cu de-amănuntul, îşi va îndrepta iute greşelile făcute. Că 
mărturisirea păcatelor este o ştergere a păcatelor. Ce iertare mai putem avea 
noi, care nu voim să ne mărturisim păcatele Celui Care cunoaşte bine de tot 
greşelile noastre (...) Să ştiţi că Dumnezeu vrea să afle de la noi păcatele 
noastre, nu pentru că nu le-ar cunoaşte! Nu! Nu pentru că nu le-ar cunoaşte 
ne cere să le mărturisim Cel Ce cunoaşte pe toate înainte de facerea lor, ci 
pentru că vrea ca noi, odată cu simţirea păcatelor noastre, prin mărturisirea 
lor, să ne arătăm şi recunoştinţa noastră. Avem, oare, nevoie să cheltuim 
bani? Nu! Avem, oare, de făcut cale îndepărtată? Nu! Ne pricinuieşte, oare, 
dureri şi suferinţe tratamentul acesta? Nu! Ne vindecăm şi fără bani şi fără 
dureri şi iute! Stăpânul dăruieşte leacurile rănilor pe măsura tăriei râvnei 
celui care se apropie de EI”. (Omilii la Facere, omilia XX, III, în col. PSB, 
vol. 21, pp. 238-239) 


„Ce mare iubire de oameni! Ce covârşitoare bunătate! Declară dintr- 
odată drept pe păcătosul care şi-a mărturisit păcatele, care a cerut iertare şi 
arată tărie pe viitor. Şi ca să cunoşti lămurit asta, ascultă pe profetul care 
spune: Spune tu întâi fărădelegile tale, ca să te îndreptezi (Isaia, 43, 26). N-a 
spus numai Spune tu fărădelegile tale, ci a adăugat: întâi, adică: Nu aştepta 
pe cel ce te vădeşte, nu aştepta să te pârască cineva. la-o înaintea lui cu 
spusul, ca să închizi gura pârâşului”. (Omilii la Facere, omilia XX, III, în 
col. PSB, vol. 21, pp. 238-239) 


„Ai văzut iubirea de oameni a Judecătorului? La tribunalele omenești 
(...) când (cineva — n.n.) o 1a înaintea martorilor şi-şi mărturiseşte faptele, va 
putea poate scăpa de chinuri şi de desele biciuiri, şi asta dacă are noroc de un 
judecător milos, dar de osânda la moarte nu va scăpa nicidecum; la scaunul 
de judecată al iubitorului de oameni Dumnezeu, al Doctorului sufletelor 

noastre, bunătatea este nespusă, iar dărnicia depăşeşte orice cuvânt. Dacă o 
luăm înaintea vrăjmaşului nostru, adică a diavolului, care în ziua judecății va 
sta în faţa noastră, dacă chiar în viața aceasta de acum, înainte de a intra la 
scaunul de judecată, ne vom mărturisi păcatele, dacă vom fi noi cei dintâi 
care le vom spune, dacă vom fi pârâşii noştri, vom face pe Stăpân atât de 
bun, că nu numai că ne va da slobozire de păcate, dar ne va număra şi în 
catalogul drepţilor”. (Omilii la Facere, omiha XX, IV, în col. PSB, vol. 21, 
p. 239) 


„Nu preget, nu zăbovesc, când văd suflet simţitor! Un singur lucru 
cer: mărturisirea păcatelor! Atunci nu mai aduc pedeapsă peste cei ce au 
păcătuit. Cer, oare, ceva greu şi împovărător? Nici n-aş cere asta, dacă n-aş 
şti că ajung mai răi de nu-şi mărturisesc păcatele de mai înainte. Dar pentru 
că ştiu că neamul omenesc este lesne înclinat spre păcat, de aceea vreau să-şi 
mărturisească păcatele de mai înainte, pentru ca mărturisirea să le fie o 
piedică în a mai cădea în aceleaşi păcate”. (Omilii la Facere, omiha XLIV, 
II, în col. PSB, vol. 22, p. 121) 


„Căci cel ce-şi cunoaşte păcatele sale îndoit îmblânzeşte pe 
Dumnezeu: şi prin aceea că îşi cunoaşte greşalele, şi că pe viitor se face mai 
leneş în fapte rele.” (Comentariile sau Tălcuirea Epistolei întâi către 
Corinteni, omilha XXVIII, p. 293) 


„„Și noi pe dreptate, căci primim cele cuvenite pentru faptele noastre 
(Luca 23, 41). 

Ai văzut mărturisire desăvârşită (a tâlharului pocăit — n.n.)? Ai văzut 
că a dezbrăcat pe cruce păcatele? Că spune Scriptura: Spune tu mai întâi 
păcatele tale, ca să te îndrepți (Isaia 43, 26). Nimeni nu l-a silit, nimeni nu |- 
a forțat, ci el de bunăvote s-a vădit, zicând: Și noi pe dreptate, căci primim 
cele cuvenite pentru faptele noastre; dar Acesta nici un rău n-a făcut (Luca 
23, 41). lar după asta a zis: Pomeneşte-mă, Doamne, întru Împărăţia Ta 
(Luca 23, 42). N-a îndrăznit să spună: Pomeneşte-mă, Doamne, întru 
împărăția Ta, până când n-a lepădat mai întâi, prin mărturisire, povara 
păcatelor. 

Vezi ce putere mare are mărturisirea? S-a mărturisit şi a deschis raiul. 
S-a mărturisit şi a luat îndrăznire, că era tâlhar, şi a cerut Împărăţia 
cerurilor.” (Omilia I la Cruce şi la tâlhar, II, în vol. Predici la sărbători 
împărăteşti şi cuvântări de laudă la sfinți, p. 93) 

„Aşadar, ca să ne bucurăm şi noi de iubirea Lui de oameni, să nu ne 
ruşinăm să ne mărturisim păcatele noastre. Mare este tăria mărturisirii şi 
multă este puterea ei. Iată-l pe tâlhar! S-a mărturisit şi a găsit deschis raiul. 
S-a mărturisit şi a luat îndrăznire el, care este tâlhar, să ceară Împărăţia 
cerului.” (Omilia a Il-a la Cruce şi la tâlhar, în vol. Predici la sărbători 
împărăteşti şi cuvântări de laudă la sfinţi, p. 111) 


„Vă rog, vă îndemn şi vă conjur să mărturisiți totdeauna cu smerenie 
păcatele voastre înaintea Domnului! Aşa, deschide conştiinţa ta înaintea lui 
Dumnezeu, arată-i lui rănile tale, şi cere de la Dânsul doctoria cea 
vindecătoare. El nu te va pedepsi pentru acestea, ci le va vindeca; şi dacă tu 
al vrea să le taci către Dânsul, EI totuşi ştie totul. Spune-le dar pentru ca 
aceasta să-ți folosească, spune-i Lui păcatele tale, pentru ca tu să eliberezi de 
ele, să te duci de acolo curățit şi să scapi de scaunul cel înfricoşat al 
Judecăţii.” (Cuvânt la Duminica Vameşului şi a Fariseului, în vol. Omilii la 
Postul Mare..., p. 7) 


„Vă îndemn, păziți-vă chiar de la început, să nu zămisliți în voi o 
pofta rea; iară dacă am zămislit-o atunci să înăbuşim în noi sămânţa cea rea. 
Dacă însă şi la aceasta am fost leneși, atunci, îndată ce păcatul s-a arătat în 
faptă, să-l omorâm prin mărturisire şi lacrimi şi prin paza asupra noastră 
înşine. Căci nimic nu este pentru păcat aşa de omorâtor ca pâra asupra 
noastră înşine şi osândirea de noi înşine, unită cu pocăinţa şi cu lacrimile. De 
aceea osândeşte păcatul tău, şi te vei elibera de o grea povară.” (Cuvânt la 
Duminica a treia a Sfântului şi Marelui Post, în vol. Omilii la Postul 
Mare..., p. 74) 


„Dar poate că te ruşinezi a-ţi mărturisi păcatele tale? O, ce nebunie! 
Mai vârtos trebuie să te ruşinezi de a săvârşi păcatele! Noi însă facem 
dimpotrivă. Noi săvârşim păcatul fără nici o ruşine şi fără groază, dar când 
trebuie să ne mărturisim, atunci ne ruşinăm şi stăm pe gânduri, pe când ar 
trebui să fim voioşi şi gata la aceasta. Căci nu este ruşine a se pâri cineva pe 
sine pentru păcat, ci este o faptă dreaptă şi îmbunătățită. Dacă aceasta nu ar 
fi o faptă dreaptă şi bună, Dumnezeu n-ar fi îngăduit răsplătire pentru dânsa. 
Iară, cum că mărturisirea păcatelor se răsplăteşte de Dumnezeu, poți a te 
încredința de la Profet, când zice: Spune tu fărădelegile tale întâi, ca să te 
îndreptezi (1s., 43, 26). Şi cine poate să se ruşineze de mărturisirea păcatelor 
sale, prin care tocmai are să se libereze de păcate? Sau nu cumva Dumnezeu 
ne porunceşte a mărturisi păcatele noastre, pentru ca să ne poată pedepsi? 

Nici vorbă că El nu ne porunceşte aceasta pentru ca să ne poată pedepsi, ci 
pentru ca să ne poată ierta. 

La judecătoriile lumeşti, într-adevăr, se întâmplă că, după mărturisirea 
vinovăţiei, urmează pedeapsa. Pentru ca cineva să nu tăgăduiască de frica 
pedepsei păcatele sale şi înaintea lui Dumnezeu, de aceea Psalmistul a zis: 
Mărturisiţi-vă Domnului, că este bun, iar mila Lui este veşnică (Ps. 106, 1). 
Nu cumva El nu ştie păcatele tale, dacă tu nu I le mărturiseşti? Iară dacă EI 
le ştie, atunci ce-ţi foloseşte tăcerea? Sau poți tu oare să te ascunzi cumva de 
ochii Lui? Chiar de n-ai mărturisi tu păcatele tale, El totuşi le ştie. Iară dacă 
le mărturiseşti, El le uită. Jată, zice E], Eu sunt Dumnezeu, Cel ce şterg 
fărădelegile tale şi păcatele tale nu le voi mai pomeni (|s. 43, 25). Vezi? El 
zice: Nu le voi mai pomeni. Prin aceasta arată EI iertarea.” (Cuvânt la 
Duminica a doua a Sfântului şi Marelui Post, în vol. Omilii la Postul 
Mare..., pp. 55-56) 


MĂRTURISIREA PĂCATELOR (căderea în aceleaşi păcate pe care 
le-am mărturisit) 


„Voi aveţi de văzut că, cu toate că suntem pedepsiți în mod aspru 
pentru păcatele noastre dintâi, vom fi pedepsiţi încă şi mai aspru apoi, dacă 
noi cădem în aceiaşi păcate, şi aceea este foarte drept. Căci cel pe care nu-l 
corectează pedeapsa va fi sigur mai aspru pedepsit, ca un om incorigibil şi 
învârtoşat. Căci prima pedeapsă trebuie să fie de ajuns pentru a-l face mai 
bun şi să-l împiedice să recadă. Dacă această primă pedeapsă nu-l face mai 
moderat, nici mai înţelept, şi el nu se teme de a face aceleaşi păcate, merită 
chinul şi-l atrage el însuşi.” (Comentar la Evanghelia de la loan, omilha 
XXXVIII, 1, p. 179) 


„Căci o pasăre, care, după ce s-a prins în laţ, a scăpat, şi un cerb care, 
după ce a căzut în mreajă, a izbutit să fugă iar, cu greu se vor mai lăsa prinşi 
a doua oară; căci pentru oricine pățania e mama prevederii. Noi însă, chiar 
după ce am fost prinşi de mai multe ori, cădem în aceleaşi laţuri, şi noi, care 
suntem împodobiţi cu judecată, nu ne luăm după prevederea şi  băgarea 
de seamă a animalelor.” (Predicile despre statui, Partea a II-a, predica a 
XV-a, p. 89) 


„După ce ne-am curăţit de păcate, trebuie să păstrăm înaintea ochilor 
păcatele acestea. Dumnezeu, din iubirea Sa de oameni, îţi iartă păcatul, dar 
tu, pentru siguranţa sufletului tău, să ai înaintea ochilor păcatul. Amintirea 
păcatelor trecute este oprire a păcatelor viitoare. Cel care se întristează de 

păcatele trecute este mai hotărât să nu le mai repete. De asta şi David 
spunea: Și păcatul meu înaintea mea este pururea (Ps. 50, 4). Avea înaintea 
ochilor păcatele trecute, ca să nu cadă în altele viitoare.” (Omiliile despre 
pocăință, omilia a şaptea, p. 132) 


„Căci dacă după ce am păcătuit şi am osândit cele ce ni s-au întâmplat 
iarăşi ne apucăm de ele, nu vom avea nici un folos din curățire. Căci cel 
care, după ce se spală, se întoarce iar în acelaşi nămol, şi cel care, după ce s- 
a curățit, a zidit din nou, şi zidind, iarăşi dărâmă, nu are nici un câştig, decât 
numai se chinuie şi lucrează de prisos.” (Femeia este legată prin Lege câtă 
vreme îi trăieşte bărbatul; iar dacă moare, liberă este, dacă vrea, să se 
mărite, numai întru Domnul. Mai fericită este însă dacă rămâne aşa, în vol. 
Cateheze maritale, p. 37) 


MÂNDRIA (definiţia) 


„„Mândria, mama relelor, care şi pe diavol l-a făcut diavol, cu toate că 
nu era aşa mai înainte.” (Tălcuiri la Epistola a doua către Corinteni, omilia 
XIII, pp. 134-135) 


„Mândria nu este altceva decât pervertirea sufletului şi boală grea, 
care se naşte din prostie. Da, cel mai lipsit de mint eom din lume este cel 
mândru.” (Din vol. Problemele vieţii, p. 35) 


„Adevărat cu cale au numit dascălii cei bătrâni pe mândrie mărire 
deşartă.” (Din vol. Mărgăritarele Sfântului loan Gură de Aur, p. 31) 


MÂNDRIA (- rădăcina şi maica oricărui păcat) 
„Rădăcina, izvorul şi maica oricărui păcat este mândria. Din pricina ei 
omul a pierdut viaţa fericită a raiului. Din pricina ei şi diavolul, care l-a 
înşelat pe Adam, şi-a pierdut rangul ceresc de înger.” (Din vol. Problemele 
vieții, p. 34) 


MÂNDRIA (naşterea mândriei) 


„Un înţelept a spus-o foarte bine: Începutul mândriei este a nu 
cunoaşte pe Dumnezeu.” (Comentar la Evanghelia de la loan, omilia XVI, 
4, p. 80) 

„ȘI după cum în trupul omului, când vreun suc străin şi rău se 
împrăştie prin sânge, nu lasă să se împrăştie sucurile cele prielnice, iar din 
această pricină şi se face umflătura organului, tot aşa şi din pricina 
raționamentelor străine intrate în sufletul omului se naşte mândria.” 
(Comentariile sau Tâlcuirea Epistolei întâi către Corinteni, omilia XII, p. 
117) 


„... pe trufie o zămisleşte înțelepciunea cea din afară.” (Comentariile 
sau Tâlcuirea Epistolei întâi către Corinteni, omiha XLIV, p. 471) 


„Nimic nu zămisleşte atât de grabnic trufia, ca banii, în acelaşi timp şi 
lipsa de minte, şi fudulia.” (Tâlcuiri la Epistola întâi către Timotei, omilia a 
XVII-a, p. 197) 


„Orgoliul nu are altă origine ruşinoasă decât cunoaşterea rea şi 
disprețul faţă de Dumnezeu. Aceea este originea lui satanică.” (Din 
vol. Bogăţiile oratorice, p. 594) 


MÂNDRIA (felurile mândriei) 


„Dacă cineva, mândrindu-se pentru meritele sale, pierde totul, cu atât 
mai mult cel ce se mândreşte fiind încărcat de păcate, de ce pedeapsă nu este 
vrednic? Un astfel de om nici nu se mai poate căi în cele din urmă.” (Omilii 
la Epistola către Romani a Sfântului Apostol Pavel, omiha V, p. 67) 


MÂNDRIA (cea bună şi de dorit) 
„O singură mândrie trebuie să aibă cei ce Îi slujesc lui Hristos: să nu 
slujească nici unei fapte ruşinoase, ci să-şi păzească sufletul liber, să-l facă 


să ducă o viaţă curată.” (Despre rugăciune, cuvântul I, în vol. Omilii la 
săracul Lazăr. Despre soartă şi Providenţă..., p. 208) 


MÂNDRIA (manifestarea ei) 


„Pe alţii, dimpotrivă, diavolul îi face să se laude cu strălucirea 
strămoşilor lor. Poate fi, oare, o mai mare prostie decât aceea să te mândreşti 

cu lucruri cu totul potrivnice unele altora? Unii se mândresc pentru că 
părinții, bunicii şi străbunicii lor au fost nişte oameni de rând; alţii, pentru că 
au fost străluciți şi vestiți. Cum ai putea smeri mândria şi a unora şi a altora? 
Spunându-le unora: Urcă-te tu, care te făleşti cu strămoşii tăi, urcă-te mai 
sus de bunici şi de străbunici şi ai să găseşti printre străbunii tăi o mulțime 
de bucătari, de vizitii, de negustori!; altora, celor care se mândresc că se trag 
din nişte strămoşi de rând, spune-le dimpotrivă: Şi tu, dacă ai merge mai sus 
pe scara străbunilor tăi, vei afla mulți strămoşi cu mult mai străluciți decât 
tine!”. (Omilii la Matei, omiha LVIII, IV, în col. PSB, vol. 23, p. 677) 


„Cel mândru vrea să fie mai mare decât toţi oamenii; spune că nimeni 
nu-i egal cu el; şi oricâtă cinste 1 s-ar da, doreşte şi mai multă; şi stăruie şi 
socoteşte că nu are nici una; dispreţuieşte pe oameni, dar doreşte să fie 
cinstit de ei. Poate fi, oare, o lipsă mai mare de judecată? Un om mândru e o 
adevărată enigmă: vrea să fie slăvit de aceia pe care-i socoteşte o nimica. Ai 
văzut că acela care vrea să fie înalt a căzut Jos şi stă la pământ? Cel mândru 
socoteşte că toţi oamenii sunt o nimica pe lângă el; el însuşi o declară. Aşa e 
mândria. Pentru ce alergi atunci, mândrule, la cel ce e o nimica? Pentru ce 
ceri de la ei cinste? Pentru ce doreşti să fu înconjurat de atâta mulțime de 
oameni? lată omul mic, care stă pe un loc mic”. (Omilii la Matei, omilha 
LXV, V, în col. PSB, vol. 23, p. 756) 


„Care pasăre spunem că zboară mai sus? Aceea care zboară mai 
presus de mâinile şi lațurile vânătorului sau aceea pe care vânătorul poate să 
o prindă fără laţ, din pricină că zboară pe Jos şi niciodată nu poate să se 
înalțe? Ca această pasăre este şi îngâmfatul; orice laţ îl prinde cu uşurinţă, 
pentru că se târăşte pe jos”. (Omilii la Matei, omiha LXV, V, în col. PSB, 
vol. 23, p. 757) 


„Cel mândru pururea trăieşte în scârbe, pururea se frământă în sufletul 
său, pururea se tulbură, umblă încoace şi încolo fără să-şi găsească loc, şi 
nimic nu este în lumea aceasta care să poată astâmpăra pofta, mai bine zis, 
patima lui. Chiar pe împărat de l-ar vedea căzându-i la picioare şi 
închinându-i-se, nu se va sătura, ci va dori mai mult. După cum cei iubitori 
de argint orişicât ar strânge, tot mai mult doresc, tot aşa şi cu aceşti smintiţi, 
căci şi aceştia, ori de câtă cinste s-ar bucura, doresc mai multă, fundcă 
patima mândriei creşte şi sporeşte la ei pe fiecare zi. Patimă grozavă este 
mândria, patimă ce nu are margini, ci numai atunci stă pe loc, când deja a 
omorât pe cel ce o avea.” (Comentariile sau Explicarea Epistolei II către 

Tesaloniceni, omilia I, în vol. Comentariile sau Explicarea Epistolei către 
Coloseni, I şi II Tesaloniceni, p. 291) 


„Că zice Sfânta Scriptură: Necurat este tot cel cu inima înaltă, şi atâta 
este de rea trufia cât nu numai spre răutate şi în râpa pieirii împinge pe cei ce 
o au pe ea, ci încă îl păzeşte pe om şi în bunătăţi fund şi când nu poate să ne 
strice în alt chip, în bunătatea pe care o facem, ne face multă pagubă şi ne 
îndeamnă să răbdăm ostenelile iar de roade ne lipseşte. Că nu este cu putință 
să aibă cineva şi bunătatea smereniei şi să aibă şi mândria.” (Din vol. 
Mărgăritarele Sfântului loan Gură de Aur, p. 31) 


„La fel şi băşicile cele de apă prea lesne se fac şi iar prea lesne crapă 
şi se fac apă şi aşa se fac mândri şi prea lesne pier.” (Din vol. Mărgăritarele 
Sfântului loan Gură de Aur, p. 31) 


„Aceasta face şi cel măreț, că numai pe sine se face bun, înţelept şi 
cunoscător, iar pe ceilalți oameni nu-i are de nimic, numai ce-i batjocoreşte 
şi râde de ei şi de va cădea în păcat nu se pocăieşte, nu se smereşte că nu-l 
lasă necunoştinţa, ca şi pe diavolul.” (Din vol. Mărgăritarele Sfântului loan 
Gură de Aur, p. 119) 


„Cel mândru se consideră pe sine însuşi ca şi unic şi pentru a fi 
adorat. Cel mândru vrea pentru el însuşi omagiile, care nu-i sunt 
datorate decât lui Dumnezeu.” (Din vol. Bogăţiile oratorice, p. 594) 


„Aşa e mândria! Rupe legătura dragostei, îndepărtează pe vecin, face 
pe cel mândru să se uite numai la sine. După cum un zid care se burduşeşte 
surpă clădirea, tot aşa şi un suflet care se umflă de mândrie nu suferă 
prietenia cu altul.” (Despre schimbarea numelor, cuv. IV, în vol. Despre 
schimbarea numelor. Despre răbdare. Despre milostenie..., p. 10) 


MÂNDRIA (gravitatea) 


„Aşa sunt uneltirile vrăjmaşului. Ne urcă prin înşelăciune la mare 
înălţime, ca să ne coboare de acolo în adâncul prăpastiei”. (Omilii la Facere, 
omilia XVI, III, în col. PSB, vol. 21, p. 180) 


„De-ai face mii şi mii de fapte bune, de-ai săvârşi toată virtutea, dar 
dacă te lauzi cu faptele tale bune, ai ajuns cel mai nenorocit şi cel mai ticălos 

om. Şi aceasta se vede bine din cele ce a suferit fariseul acela, care s-a lăudat 
față de vameş şi a ajuns dintr-o dată mai prejos de vameş (Luca, 18, 9-14); 
cu limba şi-a pierdut toată bogăţia virtuții; a ajuns gol şi sărac, suferind un 
naufragiu nemaivăzut şi nemaiauzit; şi-a pierdut toată încărcătura, chiar când 
a ajuns în port. Să păţeşti ce-a pățit fariseul; din pricina unei rugăciuni, pe 
care n-a făcut-o cum trebuie, înseamnă să ţi se înece corabia în mijlocul 
portului. De aceea şi Hristos, poruncind ucenicilor Săi, spunea: Când veți 
face toate spuneţi: Slugi netrebnice suntem (Luca, 17, 10). Prin aceste 
cuvinte Hristos voia să-i întărească şi să-i țină departe tare de această patimă 
pierzătoare.” (Omilii la Facere, omilia XXXI, II, în col. PSB, vol. 21, p. 
396) 


„Nimic nu-i mai cumplit decât mânia şi mândria. Ne fac în acelaşi 
timp şi mândri şi slugarnici; prin una ajungem de batjocură, iar prin alta 
suntem urâţi de oameni, căzând în păcate potrivnice: în îngâmfare şi în 
linguşeală. Dar dacă tăiem ce-i prea mult din aceste două patimi, vom fi 
smeriți fără să fim umiliți şi mândri fără să fim încrezuţi”. (Omilii la Matei, 
omilia X, VI, în col. PSB, vol. 23, p. 129) 


„... cel mândru nu se cunoaşte deloc pe el însuşi. De aceea obişnuim 
să zicem de cel mândru: nu se cunoaşte pe sine, nu se ştie pe sine. lar cel 
care nu se cunoaşte pe sine, pe cine poate să cunoască? După cum cel ce se 
cunoaşte pe sine cunoaşte pe toate, tot aşa cel ce nu se cunoaşte pe sine nu 
cunoaşte nici pe cel din jurul lui. Unul ca acesta este cel ce spune: Deasupra 
cerurilor îmi voi pune scaunul meu (Isaia 14, 13). Pentru că nu s-a cunoscut 
pe sine, n-a cunoscut nici pe toate celelalte”. (Omilii la Matei, omilha XXV, 
IV, în col. PSB, vol. 23, p. 326) 


„Nimic nu-i mai rău decât mândria! Mândria scoate pe om din minţi şi 
face să 1 se ducă vestea de prost; dar, mai bine spus, mândria îl prosteşte de 
tot. După cum nu-i nevoie să cauţi un alt exemplu de prostie atunci când vezi 
că unul de trei coți se sileşte să fie mai înalt decât munţii sau chiar crede că e 
mai înalt şi se întinde să depăşească culmile munților, tot aşa nu căuta o altă 
dovadă de nebunie atunci când vezi un om mândru, care se socoteşte a fi mai 
bun decât toți, care socoate o insultă să trăiască la un loc cu toată lumea. 
Acesta este cu mult mai de râs decât un prost din naştere, cu cât el, de bună 
voie, îşi face această boală. Şi nu numai din pricina aceasta e un ticălos, ci şi 
pentru că, fără să-şi dea seama, cade în însăşi prăpastia păcatului. 

Când un om ca acesta îşi va cunoaşte păcatul cum trebuie? Când îşi va 
da seama că păcătuieşte? Diavolul pune mâna pe el ca pe un rob rău şi 


1816 


înlănțuit şi pleacă cu el; îl duce şi-l poartă lovindu-l peste tot trupul şi 
acoperindu-l cu mii de ocări. ŞI-l prosteşte atât de mult că-l face să se creadă 
mare şi faţă de copii şi de soție şi chiar față de proprii lui strămoşi”. (Omilii 
Ia Matei, omilha LVIII, IV, în col. PSB, vol. 23, p. 677) 


„Nu este mai mare duşman al dragostei ca mândria”. (Omilii la Matei, 
omilia LIX, V, în col. PSB, vol. 23, p. 691) 


„Nimic nu este mai puternic pentru a înlătura de la noi mila lui 
Dumnezeu, şi de a ne da flăcărilor iadului, ca tirania mândriei. Când ca 
stăpâneşte inima noastră, toată viața noastră devine necurată: Tot omul care 
are inimă înaltă, este vinovat înaintea Domnului (Pilde 16, 5).” (Comentar 
la Evanghelia de la Ioan, omilia IX, 2, p. 47) 


„„... ŞI băşica de apă se umflă, însă umflătura ei nu este ceva trainic şi 
sănătos. Pentru aceea noi şi numim pe astfel de oameni umflați de mândrie, 
după cum sunt şi unele trupuri umflate de dropică, după cum se umflă şi 
băşica de apă sau de săpun.” (Comentariile sau Tâlcuirea Epistolei întâi 
către Corinteni, omiha |, p. 13) 


„„... când un mădular al trupului se răscoală şi îşi iese din locul său, 
nimic alt nu este decât inflamație sau umflare, şi prin urmare boală. De 
altfel, un mădular al trupului nici nu se face mai ridicat decât celălalt, fără 
numai când se umflă. Tot aşa deci şi în trupul Bisericii cel ce se mândreşte 
este bolnav şi pătimeşte rău, căci s-a umflat mai mult decât măsura de obşte. 
Și aceasta deci este un fel de inflamație sau umflătură.” (Comentariile sau 
Tâlcuirea Epistolei întâi către Corinteni, omuiha XII, p. 117) 


„Că de chiar şi după ce am făcut totul, şi încă trebuie a ne numi robi 
netrebnici, apoi dacă nu este nici o pricină grabnică, de ce iertare ar putea fui 
vrednic cel ce se trufeşte şi se îngâmfă pe sine? Pentru aceea şi fariseul a 
pătimit ceea ce a pătimit şi a naufragiat tocmai la liman, căci s-a izbăvit de 

această stâncă.” (Tâlcuiri la Epistola a doua către Corinteni, omilha XXV, p. 
221) 


„Cea dintâi nerecunoştință este uşurătatea minții omului față de 


Dumnezeu, motiv pentru care se va lua de la el darul oferit prin har. Cel care 
se trufeşte se poartă ca şi cum ar fi reuşit prin propriile sale puteri, însă cel 

care gândeşte astfel e nerecunoscător față de Cel care a dat harul.” (Omilii la 
Epistola către Filipeni, omilha a VI-a, p. 98) 


„... Omul care săvârşeşte cu mândrie binele şi nu cade în nici un 
păcat, nu-şi va da seama niciodată de păcatul lui, ci, prin mândria sa, îşi 
înrăutățeşte şi mai mult starea sa şi, fără să bage de seamă, pleacă pe lumea 
cealaltă lhpsit de fapte bune. Aşa a pățit fariseul: s-a urcat la templu cu 
părerea că are bogăţie de fapte bune; s-a pogorât însă mai sărac decât 
vameşul (Luca 18, 10-14).” (Despre necazuri şi biruirea tristeții (1). Către 
Staghirie, ascetul care era chinuit de demon. Cuvânt de sfătuire, în vol. 
Despre mărginita putere a diavolului. Despre căinţă..., p. 153) 


„Fariseul postea, se ruga, nu nedreptăţea pe nimeni, ținea legea. Însă 
era mândru. Astfel a fost osândit de Domnul, căci mândria îl vătăma mai 
mult decât l-ar fi vătămat toate celelalte păcate la un loc.” (Din vol. 
Problemele vieţii, pp. 17-18) 


„Nimic nu ne înstrăinează atât de mult de iubirea de oameni a lui 
dumnezeu şi nimic nu ne dă atât de mult focul iadului, cât patima tiranică a 
mândriei şi slavei deşarte. Când aceasta există în noi suntem pângăriți, chiar 
dacă avem alte virtuţi, ca neprihănirea, postul, milostenia sau rugăciunea. 
Căci, cum spune Scriptura, tot cel ce are inima mândră e necurat în faţa lui 
Dumnezeu. (Proverbe, 16, 5)”. (Din vol. Problemele vieții, p. 34) 


„Fiecare cuget de desfrâu este, desigur, păcat de moarte, are însă ca 
pricină dorința. Când vorbim despre mândrie, dimpotrivă, nu poţi găsi vreo 
cauză sau fază de început, care s-o îndreptățească fie şi câtuşi de puţin.” (Din 
vol. Problemele vieții, p. 34-35) 


„Cel ce se supune mândriei, acestei stăpâne severe şi urâte la chip, 
suferă şi se întristează neîncetat. Da, este într-adevăr stăpână severă cu 
supuşii ei. Şi cu cât mai mult aceştia o linguşesc, cu atât îşi ridică capul şi îi 
chinuie. Din contră, oamenilor care o alungă şi o nesocotesc nu le poate face 
NIMIC. 

Pe scurt, mândria este mai rea decât toate fiarele şi decât orice tiran. 
Pentru că fiarele şi tiranii, cu vorbă bună şi cu grijă, de multe ori se 
îmblânzesc, pe când aceasta, cu cât îi cântăm în strună ci atât se sălbăticeşte. 
Și dacă găseşte pe cineva care să-i facă toate poftele, nu şovăie să-l împingă 
chiar şi la crimă.” (Din vol. Problemele vieții, p. 35) 

„Nimic altceva nu este care-l înstrăinează pe om de la mila lui 
Dumnezeu ca tirania mândriei şi-l dă la pedeapsa focului.” (Din vol. 
Mărgăritarele Sfântului loan Gură de Aur, p. 31) 


„Deci alt lucru nu este mai rău decât mândria şi mărirea deşartă pentru 
că şi diavolul întâi nu a fost aşa, ci mai înainte de ce s-a mândrit, era înger, 
iar dacă se mândri, se făcu diavol şi din lumină se făcu întuneric.” (Din vol. 
Mărgăritarele Sfântului loan Gură de Aur, pp. 31-32) 


„Omul cel măreț, fraților, este nebun şi mai vârtos fără de Dumnezeu 
şi seamănă nu numai fariseului aceluia, ci tocmai diavolului care, pentru 
mărirea şi nebunia lui, a vrut să se facă tocmai cu Dumnezeu; pentru aceea 
din lumină ce era s-a făcut întuneric şi din înger s-a făcut diavol întunecat.” 
(Din vol. Mărgăritarele Sfântului loan Gură de Aur, p. 119) 


„Nebunia mândriei este mai rea decât nebunia obişnuită; cel 
mândru este mai prejos decât cel nebun. Mai întâi trebuie să fii ceva 
nebun pentru a fi mândru, căci trebuie să fii lipsit de simţuri şi lipsit de 
rațiune. Mai mult, cel nebun nu-şi face rău decât luişi, pe când celălalt 
este un bici pentru cei care-l înconjoară şi care trebuie să 1 se supună. 
De altfel, Duhul Sfânt a pronunţat această profeție: Ai văzut om 
înțelept în ochii săi? Mai mare nădejde este pentru un nebun decât 
pentru acela.” (Din vol. Bogăţiile oratorice, p. 597) 


MÂNDRIA (urmările pierzătoare ale mândriei) 


„++. mândria, pricină a mii şi mii de păcate”. (Omilii la Matei, omiha 
XI, |, în col. PSB, vol. 23, p. 132) 


„Cele mai mari rele, care au pângărit toată lumea, au veni din pricina 
mândriei. Diavolul, înainte de a se mândri, nu era diavol; dar prin mândrie a 
ajuns diavol. Pavel, voind să arate aceasta, spunea: Pentru ca nu cumva, 
îngâmfându-se, să cadă în osânda diavolului (| Tim., 3, 6). Cel dintâi om, 
fiind ispitit de diavol cu nădejdea că va ajunge Dumnezeu, s-a mândrit; dar 
şi-a frânt gâtul şi a ajuns muritor; nădăjduind să ajungă Dumnezeu a pierdut 
şi ceea ce era. Dumnezeu l-a ocărât pe Adam şi a râs de nesocotinţa lui, 
spunând: Iată Adam a ajuns ca unul din Noi (Fac., 3, 22). Toţi oamenii de 
mai târziu, care au alunecat spre necredință, au ajuns aici, datorită mândriei, 
pentru că s-au închipuit egali cu Dumnezeu”. (Omilii la Matei, omiha XV, 
II, în col. PSB, vol. 23, p. 175) 

„Dar dacă vrei să vezi că mândria înjoseşte, gândeşte-te şi la căderea 
din cer a diavolului. Poate fi, oare, cineva mai jos decât diavolul, pentru că 
s-a mândrit? Poate fi oare, cineva mai înalt decât un om care voieşte să se 
smerească pe el însuşi? Diavolul se târâie pe Jos şi stă sub picioarele noastre 
- Veţi călca, spune Hristos, peste şerpi şi peste scorpii (Luca 10, 19). Omul 
smerit însă stă sus cu îngerii. (...) 

Dar ca să-ţi dai seama şi altfel de josnicia celor mândri, te întreb: Cine 
se înjoseşte? Cel ajutat de Dumnezeu sau cel căruia Dumnezeu îi stă 
împotrivă? Negreşit cel căruia Dumnezeu îi stă împotrivă. Ascultă, dar, ce 
spune Scriptura de fiecare din ei: Dumnezeu stă împotriva celor mândri, iar 
celor smeriţi le dă har (lacov 6, 8). Le voi întreba iarăşi altceva: Cine este 
mai înalt: Cel care slujeşte lui Dumnezeu şi-l aduce jertfă sau cel care stă 
departe şi nu are nici o îndrăznire către Dumnezeu”. (Omilii la Matei, omilha 
LXV, VI, în col. PSB, vol. 23, p. 757) 


„Nimic nu urăşte Dumnezeu atât de mult ca mândria. De aceea de la 
început Dumnezeu a făcut totul, ca să dezrădăcineze din sufletul omului 
acest păcat. De aceea am ajuns muritori, înconjurați de scârbe şi de dureri. 
De aceea suntem în osteneli, în sudori. De aceea muncim necontenit şi 
muncim din greu şi cu chin. Din pricina mândriei a păcătuit cel dintâi om, 
nădăjduind să ajungă egal cu Dumnezeu, de aceea n-a mai avut ceea ce avea. 
Aşa e mândria. Nu numai că nu adaugă nimic bun vieţii noastre, dar ne 1a şi 
ceea ce avem. Smerenia, dimpotrivă: nu numai că nu ne ia şi ceca ce avem, 
dar ne adaugă şi ceea ce nu avem. 

Pe aceasta, dar, să o căutăm, pe aceasta să o urmărim, ca să ne 
bucurăm şi de cinstea de pe lumea aceasta şi să avem parte şi de slava ce va 
să fie”. (Omilii la Matei, omiha LXV, VI, în col. PSB, vol. 23, pp. 758-759) 


„Cel ce a devenit diavol n-ar fi ajuns, n-ar fi fost scos din Paradis, 
dacă nu ar fi fost stăpânit de această boală. Aceca i-a produs căderea din har, 
aceea l-a aruncat in iad, ceea e a fost izvorul tuturor relelor. În sfârşit, acest 
viciu este de ajuns pentru a distruge tot ceea ce este bun în suflet: milostenia, 
postul, rugăciunea, ce mai ştiu eu? Ceea ce este înalt în ochii oamenilor este 
urâciunea înaintea lui Dumnezeu (Lc., 16, 15). Aceasta nu este deci numai 
desfrânarea, cu toate că ea este nevrednică de iertare, nici adulterul, care 
pătează pe om, ci şi tot felul de mândrie. Omul se poate să se scuze asupra 
poftei lui, dar mândria n-are nici cauză, nici scuze să aducă, care i-ar putea 
aduce o umbră de îndreptățire; ea nu este altceva decât o răsturnare a 
sufletului, o boală foarte grea şi crudă, care vine în mod unic din nebunie, 

căci nu este nimic mai nebun decât omul mândru (...) Dacă pe cel ce 
adevăratele bunuri îl fac să se mândrească este nefericit şi mizerabil, dacă 
pierde toată răsplata pe care o are în vedere cel ce se ridică pentru lucruri 
care n-au nimic real, care-şi umflă inima sa ca pe o umbră, pentru floare şi 
pentru iarbă, căci slava lumi nu este un lucru, nu este cel mai ridicol dintre 
toți oamenii? Asemenea unui sărac care, cerşind pâinea sa, suferind de 
foame mereu, s-ar mândri că a avut o dată în vremea nopții un vis plăcut.” 
(Comentar la Evanghelia de la loan, omiha XVI, 4, p. 80) 


„Cel ce se îngâmfă va lua aceeaşi osândă ca şi diavolul.” 
(Comentariile sau Explicarea Epistolei II către Tesaloniceni, omiha |, în 
vol. Comentariile sau Explicarea Epistolei către Coloseni, 1] şi II 
Tesaloniceni, p. 290) 


„Are şi o tovarăşă credincioasă, pe fuca ei, dezdnădejdea. Îi spun fiica 
ei pentrus ca aceasta o naşte, după ce creşte şi se înrădăcinează bine în om. 
lar deznădejdea, când se naşte, conduce sufletul la distrugere totală.” (Din 
vol. Problemele vieții, p. 35) 


„Nimic nu-l aruncă pe om mai repede în focul iadului 
decât slava deşartă, mândria, părerea de sine şi trufia.” (Din 
vol. Problemele vieții, p. 207) 


„Ori cine ne va spune relele care se nasc din mândrie? Mai întâi 
ea ne face nebuni în faţa lui Dumnezeu. Apoi ea ne face să pierdem tot 
rodul binelui pe care noi îl facem. Apoi ea ne expune la pedepse 
aspre.” (Din vol. Bogățiile oratorice, p. 360) 


„Ce naşte mândria? (Ce produce?) Toate viciile deodată. Nu 
numai mândria face să piară în noi orice virtute şi distruge orice merit, 
cum ne face s-o vedem într-o istorie atât de cuceritoare pilda 
Fariseului mândru, ci sub influenţa ei blestemată se nasc toate viciile şi 
se dezvoltă. Cel orgolios va avea el grijă vreodată de cel sărac? 
Cunoaşte el bunătatea? Visează el alt lucru decât onoruri şi distincţii? 
Mânia, ura, cearta, răzbunarea nu sunt ele în el însoţitoarele asidui ale 
mândriei sale? Nici un rău nu este aşa de mare ca mândria. Pe oameni 
îi face demoni, certăreți, hulitori, călcători de jurământ; îi face să 
cedeze la orice poftă. 

Ce mai naşte încă mândria? Durerea. N-ar fi putut să-l tortureze 
decât el însuşi şi propria şi nesăţioasa sa stricăciune, îi va fi de ajuns. 

Însă, mai mult, cel mândru înarmează împotriva sa întregul neam 
omenesc. Dumnezeu nu este singur Cel care se ridică împotriva 
mândriei, toţi se înarmează în mod egal împotriva celui a cărui 
mândrie s-a făcut un obiect de ură şi de repulsie.” (Din vol. Bogățiile 
oratorice, p. 595) 


„Da, nu este un om mai păcătos ca vameşul şi totuşi, pentru că şi-a 
zdrobit sufletul, pentru că s-a numit păcătos, precum şi era, a întrecut pe 
fariseu, pe omul care postea, dădea zeciuială, pe omul fără de păcat. 

- Pentru ce? Cum asta? 

- Pentru că avea înrădăcinat în sufletul său mândria şi slava deşartă, 
mama tuturor relelor, deşi în suflet nu avea urmă de jaf şi lăcomie. De aceea 
şi Pavel îndeamnă şi spune: Fiecare să-şi cerceteze fapta lui, şi atunci se va 
lăuda numai față de sine, iar nu faţă de altul (Gal., 6, 4). Fariseul a venit în 
templu şi a învinuit pe toată lumea! A spus că e mai bun decât toţi oamenii. 
Dar n-ar fi fost de îngăduit nici chiar dacă ar fi spus că este mai bun doar 
decât zece, sau decât cinci, sau decât doi, sau chiar numai decât unul! Aşa, 
însă, s-a pus pe el în fruntea lumii şi a învinuit pe toată lumea. De aceea carul 
lui a rămas în urma carului vameşului. Întocmai ca o corabie care, după ce 
străbate mii şi mii de valuri, după ce scapă din multe furtuni, se izbeşte chiar 
în gura portului de o stâncă, şi pierde toată averea din ea; tot aşa şi fariseul 
acesta a îndurat ostenelile postului şi ale celorlalte virtuți; dar, pentru că nu 
şi-a înfrânat limba, şi-a scufundat încărcătura chiar în port. Într-adevăr, să 
pierzi tot câştigul de pe urma rugăciunii, din care trebuia să câştigi totul, nu 
înseamnă, oare, să suferi naufragiu chiar în port?” (Împotriva celor care nu 
folosesc cum trebuie cuvântul Apostolului care spune: <<Fie din făţărie, fie 
întru adevăr, Hristos se propovăduieşte> >; şi despre smerenie, |, în vol. 
Despre schimbarea numelor. Despre răbdare. Despre milostenie..., pp. 331- 
332) 


MÂNDRIA (remedii pentru eliberarea de patima mândriei) 


„Pentru ce vorbeşti mereu de faptele tale cele bune şi mi le 
pui necontenit în fața ochilor? Nu ştii că dacă te lauzi, nu te mai laudă 
Dumnezeu? Și, dimpotrivă, dacă te smereşti, nu încetează a te lăuda 
înaintea tuturora”. (Omilii la Matei, omiha III, IV, în col. PSB, vol. 23, p. 42) 

- Spune-mi, pentru ce nu-l saluți tu mai întâi? 

- Pentru că aşteaptă să-l salut eu! 

- Dar tocmai pentru aceasta ar trebui să 1-0 iei înainte, ca să iei tu 
cununa! 

- N-o fac, pentru că urmăreşte el lucrul acesta! 

- Poate fi, oare, o prostie mai mare? Gândeşti cam aşa: Tocmai pentru 
că urmăreşte să fie pricinuitorul răsplătirii mele, nu vreau să-i dau prilejul s- 
o facă! Dacă te salută celălalt mai întâi, tu nu mai ai nici o răsplată, chiar 
dacă îi răspunzi la salut; dar dacă tu 1-0 iei înainte cu salutul, ai neguţătorit 
gestul şi ai cules rodul îmbelşugat al faptei lui. Nu este, oare, cea mai mare 
prostie să pierzi tot câştigul, când ai de câştigat atâta de pe urma unor simple 
cuvinte? Nu este, oare, cea mai mare prostie să-l ţii de rău că nu te salută, iar 
tu să cazi în aceeaşi greşeală? Dacă îl ţii de rău că nu te-a salutat el mai întâi, 
pentru ce faci ceea ce ţii de rău, pentru ce te sârguieşti să faci ceea ce spui că 
e rău? Nu este mai mare prostie decât aceea ca omul să trăiască în păcat! 
(...) Ce iertare mai merităm noi, care ne ambiţionăm pentru un simplu salut, 
când ni s-a poruncit să răbdăm să fim pălmuiţi, siliți şi lăsaţi goi de duşmanii 
noştri? 

- Dar dacă salutăm noi mai întâi, mi s-ar răspunde, vom fi disprețuiți 
şi batjocoriți! 

- Şi ca să nu te dispreţuiască un om, insulți pe Dumnezeu? Ca să nu te 
disprețuiască un om nesocotit, disprețuieşti pe Dumnezeu, Care ţi-a făcut 
atâta bine? Dacă este o nebunie să dispreţuieşti pe cel de o cinste cu tine, cu 
mult mai mare nebunie este să dispreţuieşti pe Dumnezeu, Creatorul tău! În 
afară de aceasta, mai gândeşte-te şi la aceea că atunci îţi prilejuieşti mai 
mare răsplată când eşti disprețuit. Pentru Dumnezeu suferi asta! Pentru că ai 
ascultat de legile Lui! De câtă cinste nu eşti vrednic, de câte diademe? În ce 
mă priveşte aş dori mai degrabă să fiu ocărit şi disprețuit pentru Dumnezeu 
decât să fiu cinstit de toți împărații! Nimic, nimic nu-i egal cu această slavă! 

Să urmărim, deci, această slavă, aşa cum ne-a poruncit Hristos!”. 
(Omilii la Matei, omilia XVIII, VI, în col. PSB, vol. 23, pp. 242-243) 


„Să aducem în faţa noastră pe un împărat, pe unul care dă tuturor 
porunci, investit cu cea mai mare funcție, care are crainic încins cu cingători 
strălucitoare, lictori şi o ceată numeroasă de oameni care îl slujesc. Nu pare 
un om ca acesta mare şi fericit? Haide, să punem şi în faţa acestuia un altul: 
un om fără de răutate, blând, smerit, îndelung răbdător; acesta să fie ocărit şi 
bătut; să îndure totul cu fața senină şi să binecuvânteze pe cei ce-i fac 
aceasta. Te rog să-mi spui pe care-l admiri: pe cel îngâmfat şi mândru sau pe 
cel smerit? Nu seamănă iarăşi unul cu puterile de sus cele nepătimitoare, iar 
celălalt cu o băşică umflată, cu un om bolnav de dropică sau cu un altul 
umflat de o altă boală? Nu se aseamănă unul cu un doctor duhovnicesc, iar 
celălalt cu un copil caraghios care-şi umflă obraji? 

- Pentru ce te făleşti, omule? Că eşti mare şi te plimbi în trăsură? Că 
trăsura ţii trasă de o pereche de catâri? Şi cei cu asta? Şi pietrele şi lemnele 
pot fi trase de o pereche de catâri! Te făleşti ca eşti îmbrăcat cu haine 
frumoase? Uită-te, însă, la cel îmbrăcat cu virtute în loc de haine şi vei vedea 
că tu te asemeni cu iarba putrezită, iar celălalt cu un pom care face rod 
minunat şi bucură pe toţi care se uită la el. Tu porți hrană pentru viermi şi 
molii, care, dacă ar tăbări pe tine, iute te-ar despuia de toată podoaba ta! - 
Căci ce sunt hainele de pe tine decât fire de viermi? Ce este aurul şi argintul 
decât pământ şi pulbere? Şi toate la un loc, tot pământ şi nimic mai mult! - 
Dar omul, îmbrăcat cu virtute, are o haină pe care n-o pot strica nici moliile 
ŞI nici chiar moartea. Că nu de pe pământ îşi au originea aceste virtuţi ale 
sufletului, ci sunt roadele Duhului; de aceea nici nu ajung în gura viermilor. 
Hainele omului virtuos sunt ţesute în cer, unde nu-s molii, nici viermi, nici 
altceva de acest fel”. (Omilii la Matei, omilia XXIII, X, în col. PSB, vol. 23, 
pp. 308-309) 


„De vezi că inima ţi se nunteşte, pecetluieşte-ţi pieptul făcând semnul 
crucii”. (Omilii la Matei, omilha LXXXVII, II, în col. PSB, vol. 23, p. 976) 


„Dar cum veţi evita voi acest rău? Voi îl veţi evita dacă veţi reflecta în 
voi înşivă asupra naturii voastre, asupra mulțimii păcatelor voastre, asupra 
mărimii chinurilor; dacă veţi considera cât este de slab şi de trecător ceea ce 
pare strălucitor lumii, şi că toate acelea vor pieri mai repede decât iarba şi 
decât florile primăverii. Nu, diavolul orice efort ar face, nu va putea să umfle 
uşor inimile noastre de mândrie, nici să ne ducă la trădare, dacă ne vom 
ocupa adesea de aceste gânduri şi dacă ne vom aduce aminte cât mai des de 
oamenii virtuoşi.” (Comentar la Evanghelia de la loan, omila IX, 2, p. 47) 


„Sufletul este infectat de o boală foarte urâtă, voi sunteți în cea mai 
cumplită sărăcie, şi vă mândriți că posedați atâția şi atâţia talanți de aur, că 
aveţi o mulțime de slugi la dispoziția voastră? Dar aceste lucruri nu sunt ale 
voastre; dacă voi nu mă credeţi, cercetaţi experienţa celor ce au fost bogați 
înainte de voi. Dar dacă sunteţi atât de beţi, ca exemplul altora să nu vă 
înveţe, aşteptaţi puţin şi propria voastră experiență vă va învăţa că nu veți 
scoate din aceste pretinse bogății nici un folos, atunci când pe patul morții 
neavând nici o oră, nici o clipă, veţi fi obligați să le lăsaţi în ciuda voastră 
celor ce vor fi acolo, şi adesea la persoane pe care voi n-aţi vrea să le dați. 
Cei mai mulți n-au avut vreme să dispună de ale lor; au murit dintr-odată, şi 
atunci când doreau să se bucure mai mult, n-au putut: lipsiţi de putere, ei au 

fost constrânşi să le lase altora, la care n-ar fi vrut.” (Comentar la 
Evanghelia de la loan, omilia XVI, 4, pp. 80-81) 


„O, omule, ce ai tu care să poată să te mândrească? Nu ştiu tu josnicia 
naturii tale? Nu ştii tu că voinţa ta este stăpânită de rău? Te gândeşti la 
moarte, te gândeşti la mulțimea păcatelor tale. 

Poate că faptele bune îţi insuflă sentimentele înalte şi-ţi umflă inima? 
Dar chiar aceea să vă facă să vă pierdeţi toată roada (...) Voi daţi milostenie 
săracilor? Dar aceasta nu este din bunul vostru; ci din cel ce-l aparține 
Domnului; aceasta vă este comun cu însoțitorii voştri. lată pentru ce trebuie 
să fiți şi mai smeriți şi mai modeşti; prevăzând prin necazurile fraţilor noştri 
pe acelea care stau spânzurate deasupra capului vostru şi vedeţi în ei propria 
voastră natură. 

Poate nu suntem noi ieşiţi din părinți mizerabili? Eu o văd; dar dacă 
au intrat bogăţiile în casele noastre, fără îndoială ele ne vor părăsi în curând. 
Și aceste bogății, ce sunt ele? O umbră zadarnică, un fum care se înalță, 
floarea ierbii, sau mai scurt, ele sunt mai slabe ca şi floarea ierbii. Pentru ce 
vă mândriți cu puţină iarbă? Bogăţiile nu ajung ele şi la hoţi, şi la necuraţi, şi 
la femei rele, şi la stricătorii de morminte? Oare de astfel de însoțitori ne 
mândrim noi?” (Comentar la Evanghelia de la loan, omiha XXXIII, 1, pp. 
159-160) 


„lisus Hristos mustră toate gândurile acestea de mândrie, zicând: 
oricât de mari aţi fi, nu trebuie să vă ridicați mai presus de frații voştri. 
Mântuitorul n-a zis, ceea ce era mai mare şi mai tare: dacă eu am spălat 
picioarele unui trădător (luda — n.n.), este oare ceva lucru minunat că voi 
veți spăla picioarele celor de o seamă cu voi? Dar, cum a spălat în mod real 
picioarele unui trădător, el lasă aceea la judecata celor ce au fost martori. 
Pentru acest motiv a mai zis: Cel ce va face şi va învăța, acesta mare se va 
chema în împărăția cerurilor (Mt., 5, 19). Căci a învăţa în mod adevărat 
înseamnă a învăţa prin fapte. În sfârşit, ce fast nu ar fi tăiat prin aceea ce 
făcea Mântuitorul, ce laudă nu ar fi atins acest fapt? 

Cel ce este aşezat pe heruvimi spală picioarele unui trădător; şi voi 
oamenilor, voi care nu sunteţi decât cenuşă, țărână, pulbere, vă înălțați de 
mândrie, şi voi aveţi o părere înaltă despre voi înşivă?” (Comentar la 
Evanghelia de la Ioan, omilia LXXI, 2, p. 361) 


„Căci spune-mi: de ce tu îţi întinzi gâtul când mergi? De ce păşeşti în 


vârful degetelor? De ce te făleşti? Nu poţi face nici un fir de păr fie alb, fie 
negru, Şi totuşi tu, ca şi cum stăpâneşti totul în lume, umbli astfel semeţit! 

Poate că ai voi a-ţi face şi aripi, ca să nu mai călătoreşti pe pământ; poate că 
pofteşti a fi un monstru. Acum, însă, oare nu te-ai făcut pe tine însuți 
monstru — deşi fiind om — în încercarea nebunească de a zbura? Cum te voi 
numi oare, spre a nimici uşurinţa şi lipsa ta de minte? Să-ţi zic că eşti țărână, 
cenuşă, fum şi praf? Am arătat desigur prin acestea micimea ta, însă nu am 
nimerit a arăta exact imaginea pe care o voiam; fiindcă eu voiam a 
reprezenta exact şi trufia, şi uşurătatea ta. Aşadar, ce imagine potrivită am 
putea găsi acestor oameni? Mie mi se pare că se aseamănă cu câlţii în foc. 
Căci şi aceştia, după aprindere, par că se umflă şi se ridică în sus, însă o 
mică atingere a mâinii şi e de ajuns a se împrăştia cu totul şi a se arăta mai 
prejos de orice cenuşă. Astfel sunt şi sufletele unor asemenea oameni, căci o 
singură suflare, sau un atac cât de mic, va putea să umilească şi să sfărâme 
uşurinţa lor.” (Omilii la Epistola către Romani a Sfântului Apostol Pavel, 
omilia XX, pp. 404-405) 


„Omul care cugetă cu măsură nu va cugeta niciodată lucruri mari 
despre sine, chiar de-ar avea cu dânsul fapte mari — căci el îşi simte 
neputința şi smerenia — pe când cel lipsit de minte îşi închipuie lucruri mari 
despre sine, chiar şi în cele mai mici lucruri ale lui. Să câştigăm deci 
înălţimea prin smerenia noastră.” (Comentariile sau Tâlcuirea Epistolei întâi 
către Corinteni, omila |, p. 13) 


„ŞI ce ai care nu ai luat? (1 Cor., 4, 7). (...) Ceea ce el (Pavel — n.n.), 
spune aici aceasta înseamnă: De unde se poate dovedi că tu eşti vrednic de a 
fi lăudat? Aşadar, s-a făcut vreo judecată? S-a făcut mai înainte vreo 
cercetare, vreo încercare sau vreo ispitire amănunţită? Dar nu ai ce spune. 
Că dacă oamenii îşi dau părerea câteodată, totuşi judecata lor nu este 
dreaptă. Dar să spunem chiar că eşti vrednic de laude, că ai într-adevăr cu 
tine darul de a fi plăcut tuturor, că judecata oamenilor nu este stricată. Ei 
bine, nici chiar atunci nu trebuie să cugeţi lucruri mari de tine, fiindcă ceea 
ce ai, nu de la sineţi ai, ci de la Dumnezeu ai primit. Deci ce ai a-ţi însuţi, 
nefiind nimic al tău? Dacă ai tu ceva, şi alții au împreună cu tine. Nu sunt 
ale tale izbânzile pe care le ai, ci ale harului lui Dumnezeu. De vei spune că 
qi credinţa, apoi şi aceasta ţi-a venit din chemare, sau de vei spune de 
haruri, sau de iertarea păcatelor, sau de puterile şi minunile ce săvârşeşti, 
sau de cuvântul învățător, sau de orice — toate de acolo le ai, toate de acolo 
le-ai primit. Aşadar, ce ai, spune-mi, pe care nu le-ai primit, ci le ai numai 
din isprăvile tale? Nu poți spune nimic. Deci dacă totul ai primit, pentru ce 
cugeți lucruri mari? Pentru aceea tocmai trebuie ca să te smereşti, căci ceea 

ce şi s-a dat nu este al tău, ci al dătătorului Dumnezeu. Dacă ai luat, de la 
dânsul ai luat; şi dacă ai luat de la dânsul, nu pe al tău ai luat, şi dacă nu ai 
luat pe al tău, pentru ce cugeți lucruri mari, ca şi cum ar fi al tău? 
(Comentariile sau Tâlcuirea Epistolei întâi către Corinteni, omiha XII, pp. 
117-118) 


„Să nu-mi spui că: Cutare este cârpitor de ciubote, sau că celălalt 
este boangiu, sau că acela este alămar, ci gândeşte-te că el este credincios şi 
frate. Fiindcă noi suntem ucenici ai pescarilor, ai vameşilor, ai făcătorilor de 
corturi, ai aceluia care a crescut în casa unui teslar, şi care s-a învrednicit a 
avea ca mumă pe logodnica acelui teslar, care din pruncie chiar a primit a sta 
în 1eslea dobitoacelor, iar după aceea nu avea unde să-şi plece capul, ai 
aceluia, zic, care atât de mult călătorea, încât nici nu se gândea ce va mânca, 
aşa că alţii îl hrăneau. La acestea te gândeşte, şi atunci vei socoti întru nimic 
trufia omenească.” (Comentariile sau Tâlcuirea Epistolei întâi către 
Corinteni, omilha XX, p. 209) 


„+... nimic să nu spui de tine, ci în toate laudă-te în Dumnezeu.” 
(Comentariile sau Tălcuirea Epistolei întâi către Corinteni, omilia V, p. 47) 


„Că ce ai, care nu ai luat? lar de ai şi luat, pentru ce te îngâmfi ca şi 
cum nu ai fi luat? (| Cor., 4, 7). Aceasta este cea mai mare virtute, a pune 
totul în seama lui Dumnezeu, a nu socoti nimic al tău, a face totul nu spre 
slava oamenilor, ci spre slava lui Dumnezeu, căci El este Cel ce va cere 
răspuns de faptele făcute.” (Tâlcuiri la Epistola a doua către Corinteni, 
omilia V, p. 61) 


„Măcar de te-ar lăuda vreun om, totuşi nu vei avea nici un folos dacă 
Dumnezeu nu te va lăuda.” (7ă/cuiri la Epistola a doua către Corinteni, 
omilia V, p. 62) 


„Să dispreţuim lauda oamenilor. Până când oare vom fi atât de mici de 
suflet, căutând numai Jos la pământ? Până când oare vom dăinui a ne târî aici 
jos pe pământ, în vreme ce Dumnezeu ne ridică până la cer?” (Tălcuiri la 
Epistola a doua către Corinteni, omilia V, p. 62) 


„Deci să nu-mi spui de frumuseţea feţei, nici de grumazul lui cel măreț, 
nici de hlamidă, sau de cal, şi de cei ce-l întovărăşesc, ci gândeşte-te unde se 

sfârşesc acestea. lar de-mi spui de cele ce se văd, apoi atunci şi eu îţi voi 
spune de cele din Scripturi şi cu mult mai strălucite decât acestea. Dar precum 
pe acelea nu le admirăm pentru faţa sau privirea lor, având în vedere că totul 
este ţărână, tot aşa nici pe acestea, fiindcă şi acestea sunt țărână. Sau mai bine 
ZIS, Chiar şi mai înainte de a se risipi şi a se face praf, arată-mi rogu-te pe un 
bolnav de friguri întins pe pat şi trăgând să moară, şi atunci îţi voi spune ţie: 
Ce s-a făcut acea podoabă măreață? Unde se duce oare marea linguşire de 
care era înconjurat, unde slujba robilor, prisosinţa averilor şi a moşiilor? Care 
vânt intrând, a împrăştiat toate acestea? Dar iată că şi pe pat când şade lungit, 
el poartă semnele bogăției şi ale trufiei, fiind îmbrăcat cu haină strălucită, 
săracii şi bogaţii petrecându-l la groapă, gloata aclamându-l. Mai cu seamă 
acestea sunt cu totul de râs, numai că îndată se dau pe față ca şi floarea ce se 
scutură.” (Tăâlcuiri la Epistola a doua către Corinteni, omilia XXIII, pp. 
209-210) 


„Până când oare ne vom îngâmfa cu acea îngâmfare vrednică de râs? 
Aşa cum ne apucă râsul, când îi vedem pe copi întinzând mâna şi 
amenințând, sau luând pietricele de pe jos şi aruncându-le, la fel e vrednică 
de râs şi prostia omenească, care e rezultatul unei cugetări copilăreşti, a unei 
judecăţi imperfecte. Pentru ce se trufeşte cel ce este pământ şi cenuşă? (Sir., 
10, 9). Cugeţi lucruri mari, omule? De ce? Spune-mi, care-i câştigul? De 
unde-ţi vine să cugeți lucruri mari împotriva fratelui tău? Oare nu ai şi tu 
aceeaşi fire? Oare nu acelaşi suflet? Oare nu aţi fost deopotrivă cinstiți de 
Dumnezeu? Dar poate eşti înțelept. Atunci eşti dator să-i mulțumeşti lui 
Dumnezeu, iar nu să te trufeşti.” (Omilii la Epistola către Filipeni, omilia a 
VI-a, p. 98) 


„Ascultă ce spune Iosif, ascultă ce spune şi Daniil. Împăratul 
Egiptului a trimis să-l aducă din temniţă pe Iosif pentru a-l întreba de visul 
pe care-l avusese, pentru că nici unul din învățații Egiptului — dintre cei care 
se pricepeau la asemenea lucruri — nu reuşise să-l tălmăcească. Ce a răspuns 
Iosif când a ajuns în faţa împăratului care urma să-l ridice în cinste peste toți 
şi să-l arate mai înţelept decât toți astrologii şi ghicitorii, magii şi vrăjitorii, 
într-un cuvânt mai presus decât toți înțelepţii de pe atunci, pe el, care era 
copil încă şi în robie (de altfel, atunci e slava mai mare, când vine fără de 
veste, fapt care şi pe Iosif l-a făcut mai demn de admiraţie)? A răspuns oare: 
Da, ştiu, împărate!? Nu, deşi nu a fost nimeni care să-l fi contrazis, ci cu 
multă modestie şi cu multa lui recunoştinţă a spus: Oare tălcuirile nu sunt 
ele de la Dumnezeu? (Fc., 40, 8). Priveşte cum L-a slăvit el numaidecât pe 
Stăpânul a toate, şi de aceea a fost şi este slăvit la rându-i; şi nu puţin lucru 

este să-l descoperi pe Dumnezeu şi să-L arăţi drept săvârşitorul unor astfel 
de fapte. Căci cele vorbite le-a arătat demne de credință şi în acelaşi timp şi 
dovadă a prieteniei lui cu Dumnezeu. Şi nici că poate exista vreun lucru mai 
mare decât cel de a fi prieten cu Dumnezeu.” (Omilii la Epistola către 
Filipeni, omilia a VI-a, pp. 98-99) 


„Iosif L-a slăvit pe Dumnezeu şi a fost slăvit de El. Eu preamăresc pe 
cei ce Mă preaslăvesc pe Mine (1 Rg., 2, 30). Ascultă acum şi despre 
strănepotul acestuia, Daniel, care a fost mai înțelept decât toți. /ază, tu îți 
închipui că eşti mai înțelept decât Daniel (lez., 28, 3). Acest Daniel, deşi a 
fost mai presus decât toți înțelepții, astrologii, ghicitori, magii, vrăjitorii şi 
mai presus decât toată înțelepciunea, totuşi, venind înaintea împăratului şi 
trebuind să dea răspuns la întrebare, nici el nu se îngâmfa, ci atribuie totul 
lui Dumnezeu, zicând: Și mie, nu prin înțelepciunea care ar fi în mine mai 
mult decât la toți cei vii, mi s-a descoperit taina aceasta (Dan., 2, 30). lar 
împăratul a căzut înaintea lui şi i s-a închinat, poruncind apoi să 1 se aducă 
daruri. Ai văzut smerenia? Ai văzut recunoştinţa? Ai văzut viața 
neîngâmfată?” (Omilii la Epistola către Filipeni, omiha a VI-a, pp. 99-100) 


„Ascultă acum şi pe apostolii Domnului cum au spus odată: Bărbaţi 
israeliți, de ce vă miraţi de acest lucru, sau de ce staţi cu ochii aţintiți la noi, 
ca şi cum cu a noastră putere sau cucernicie l-am fi făcut pe acesta să 
umble? (Fap., 3, 12); iar altă dată: Doar şi noi suntem oameni, asemenea 
pătimitori ca voi (Fap., 14, 15). Aşadar, dacă ei respingeau în această 
manieră onorurile ce li se aduceau, ei, care prin smerenia lor întru Hristos au 
făcut fapte cu mult mai mari chiar decât Hristos — desigur, cu puterea primită 
de la EI — căci cel ce crede în Mine va face şi el lucrările pe care le fac Eu şi 
mai mari decât acestea va face (In., 14, 12), atunci nu sunt cu adevărat 
vrednici de plâns şi de o mie de ori nenorociţi cei care nu pot speria nici 
măcar ţânţarii, necum pe demoni? Cei care nu pot fi folositori nici măcar 
unui singur om, iar nu lumii întregi, şi cu toate acestea cugetă lucruri atât de 
mari încât îl întrec până şi pe diavol? 

Nimic nu poate fi mai străin de sufletul creştinului ca uşurătatea 
minţii.” (Omilii la Epistola către Filipeni, omilia a VI-a, pp. 100-101) 


„Cum am putea stinge, de exemplu, patima mândriei şi a îngâmfării 
drăceşti? Cunoscând pe Dumnezeu, căci dacă ea vine de acolo că nu 
cunoaştem pe Dumnezeu, apoi cunoscându-L cum trebuie a-L cunoaşte, 
orice mândrie va fi alungată. 

Gândeşte-te la gheenă, gândeşte-te la cei mai buni decât tine, 
gândeşte-te la păcatele tale, gândeşte-te la cele ce ai a da seamă lui 
Dumnezeu, şi dacă te gândeşti la toate acestea, apoi iute vei domoli cugetul, 
iute îl vei încovoia.” (Comentariile sau Explicarea Epistolei II către 
Tesaloniceni, omilia I, în vol. Comentariile sau Explicarea Epistolei către 
Coloseni, 1 şi II Tesaloniceni, p. 292) 


„... Hristos S-a deşertat pe Sine. Cel ce ştie aceasta, deci, nu va cugeta 
despre dânsul lucruri mari niciodată. Căci omul nu are nimic care să nu fie 
de la Dumnezeu, şi deci să nu cugete lucruri mare despre dânsul. Căci ce ai, 
zice, pe care să nu-l fi primit? (| Corinteni 4, 7). El a spălat picioarele 
ucenicilor; şi cel ce ştie aceasta cum s-ar mândri? De aceea zice Hristos: 
Când veţi face toate cele ce s-au poruncit vouă, ziceți că slugi netrebnice 
suntem. Vameşul numai prin umilinţă s-a mântuit, pe când fariseul prin 
mândrie s-a pierdut.” (Tâlcuiri la Epistola întâi către Timotei, omiha a 
XVII-a, p. 186) 


„Dar cum oare vom putea să nu cugetăm lucruri mari având avere? 
Dacă vom cunoaşte că bogăţia este nestatornică şi nesigură, dacă vom 
cunoaşte că mai mare decât bogăţia este speranţa cea în Dumnezeu, dacă în 
fine, vom cunoaşte că şi bogăția este lucrul lui Dumnezeu.” (Tâl/cuiri la 
Epistola întâi către Timotei, omilia a XVIII-a, pp. 197-198) 


„Din ce pricină, omule, cugeţi lucruri mari de tine? Poate că din 
pricina celor pământeşti? Dar acestea dispar chiar mai înainte de a se arăta. 
Poate că din pricina celor duhovniceşti? Dar şi acesta este un succes 
duhovnicesc, la a nu cugeta lucruri mari de sine-ţi. Deci, de ce cugeti lucruri 
mari de tine? Că ai succese? Ascultă pe Hristos Care zice: Când veți face 
toate cele ce vi s-a poruncit vouă, ziceţi: că slugi netrebnice suntem; că ce 
am fost datori a face, am făcut (Luca, 17, 10). Dar poate că cugeți lucruri 
mari din pricina averii tale? De ce? Te rog; nu ai auzit că goi am intrat în 
lume, goi ne vom şi duce? Mai mult încă: n-ai văzut pe cei dinaintea ta cum 
au plecat goi de aici? Dar cine oare având lucru străin, cugetă pentru aceasta 
lucruri mari? Că cei ce voiesc a întrebuința averile numai pentru mulțumirea 
lor proprie, li se iau acestea şi fără voia lor mai înainte de moarte chiar, dar 
la moarte numaidecât.” (Comentariile sau Explicarea Epistolei către Evrei, 
omilia II, p. 66) 


„Să cugetăm la slăbiciunea naturii noastre, să ne aducem aminte de mulțimea greşelilor 1 

„Aducându-ne aminte necontenit de păcatele noastre, putem înfrânge 
iute mândria sufletului nostru.” (Despre căință (11), în vol. Despre mărginita 
putere a diavolului. Despre căinţă..., p. 108) 


„Cunoaşte bogăţia cea adevărată, şi coboară-te odată din îngâmfarea 
aceea înaltă şi deşartă! Gândeşte-te la nimicnicia firii tale! Pământ şi cenuşă 
eşti, praf şi pulbere, fum şi umbră, iarbă şi floare de iarbă. Spune-mi, cu o 
astfel de fire te mândreşti? Poate fi oare ceva mai de râs? Vrei să spui că eşti 
căpetenie peste mulți oameni? Dar ce folos că eşti căpetenie peste mulţi 
oameni, dar eşti rob şi prizonier patimilor tale! Eşti la fel cu cel umil acasă, 
bătut şi rănit de slugi, dar care în oraş umblă semețindu-se că domneşte peste 
alții! Te bate slava deşartă, te răneşte desfrânarea, te robesc toate patimile, 
iar tu te mai şi semeţeşti?” (Omilie împotriva celor care n-au venit la 
biserică, (La începutul Faptelor Apostolilor — 1), în vol. Omilii la săracul 
Lazăr. Despre soartă şi Providenţă..., p. 300) 


„„... omul este pulbere şi cenuşă (Fac. 18, 27), carne şi sânge (Mat. 16, 
17), iarbă şi floare a câmpului (Is. 40, 6), umbră (1 Cron. 29, 15), fum (Ps. 
101, 4) şi deşertăciune (Ps. 38, 5), dacă nu cumva există ceva mai slab şi mai 
lipsit de valoare decât aceste lucruri cu care este asemuit. Să nu socotiți că 
cele rostite reprezintă o acuzaţie împotriva naturii. De altfel, nu eu spun 
acestea, profeţii sunt cei care le-au cugetat fără să necinstească specia 
noastră, ci spre a domoli răbufnirea orgolioasă a celor lipsiţi de minte; fără 
să disprețuiască natura noastră, ci spre a cobori mândria celor cuprinşi de 
nebunie. Căci, în situaţia în care, în ciuda existenţei acelor cuvinte 
menționate, atât de numeroase şi atât de puternice, s-au arătat totuşi unii care 
au întrecut lăudăroşenia diavolului, dacă n-ar fi fost rostit nici un asemenea 
cuvânt, spre care culme a orgoliului nu s-ar fi năpustit? Îmi poţi spune? Au 
leacul la îndemână şi ei încă sunt cuprinşi de aprindere. Cât de tare s-ar fi 
aprins orgoliul lor, dacă aceia nu ar fi dezvăluit cuvinte atât de numeroase şi 
atât de puternice despre natura omenească? Ascultă, aşadar, ce spune despre 
el însuşi dreptul patriarh: iar eu sunt pulbere şi cenuşă (Gen. 18, 27). Vorbea 
cu Dumnezeu şi această libertate de a-i vorbi nu îi stârnea orgoliul, ba 
dimpotrivă, deținerea acestei lhbertăți îl determina să păstreze măsura.” 
(Despre necunoaşterea lui Dumnezeu, cuvântarea II, pp. 43-44) 


„Dacă vrei să cuminţeşti un om mândru, nu folosi cuvinte 
multe. Aminteşte-i doar de firea omenească de cuvintele înțeleptului 
Sirah: Pentru ce se trufeşte cel ce este pământ şi cenuşă? (Eccl., 10, 9) lar 
dacă el spune că pământ şi cenuşă va deveni după moartea sa, fă-l să 

înțeleagă faptul că şi acum, când trăieşte, nu este nimic mai mult. Să nu se 
lase înşelat văzând frumuseţea chipului său, simțind că este sănătos şi 
puternic şi că se poate bucura de bunătăţile de pe acest pământ. Pământ şi 
cenuşă este, iar stricarea frumuseţii sale începe încă de când el este în 
viață (Eccl., 10, 9). 

Cu toții putem vedea cât de neînsemnată este existența noastră. Nu 
trebuie să ajungem în clipa morţii ca să ne dăm seama că nu suntem 
nimic pe fața pământului. Să înţelegem lucrul acesta încă de pe acum, 
îndreptându-ne cu înțelepciune gândul spre noi înşine şi în jurul nostru, 
privindu-ne pe noi şi pe ceilalți. Dar să nu ne pierdem îndrăzneala văzând 
stricăciunea firii omeneşti. Dumnezeu nu a lăsat lucrurile să fie astfel 
pentru că ne-ar urî, ci, dimpotrivă, pentru că ne iubeşte şi se îngrijeşte de 
noi. În felul acesta, ne dă mereu prilejul să devenim oameni smeriţi. 
Gândiţi-vă dacă omul, cu toate că este făcut din pământ, a îndrăznit să 
spună: Ridica-mă-voi în ceruri şi mai presus de stelele Dumnezeului celui 
puternic voi aşeza jilțul meu! (Isaia, 14, 13), unde ar fi ajuns gândul său 
dacă nu l-ar fi strunit frâul firii sale neputincioase?” (Din vol. 
Problemele vieţii, p. 203) 


„De ce te mândreşti, dar, omule? Coboară din înălțimile 
trufiei tale şi vezi-ţi sărăcia. Eşti pământ şi cenuşă, umbră şi 
fum, iarbă şi floare a câmpului. Ce motiv este acesta de 
mândrie? Ai putere peste mulţi oameni? Şi la ce-ţi foloseşte să 
al putere peste mulți oameni, dacă patimile au putere asupra 
ta? Sau poate eşti din aceia care acasă la ei sunt călcaţi în 
picioare de slujitorii săi, iar când ies în piaţă, se arată mândri, 
pentru că sunt stăpâni asupra mai multor oameni. Bine ar fi să 
fii stăpân pe patimile tale, sau măcar asemenea celor pe care-i 
întâlneşti în piaţă. Dacă este vrednic de osândă cel care se 
laudă cu virtuțile sale, nu este, oare, ridicol cel care se laudă cu 
lucruri de nimic? 

Omule nefericit! Sufletul tău este măcinat de cea mai 
înfricoşătoare dintre boli, care este boala păcatului, iar tu te 
mândreşti cu banii tăi mulţi, cu casele şi cu pământurile. Cum 
de nu ştii că acestea nu sunt ale tale?” (Din vol. Problemele 
vieţii, p. 204) 


„Aşadar, să nu ne mândrim sub nici un motiv. Să avem mereu gând 


smerit, orice izbânzi şi virtuţi am avea. Dacă ne smerim ca vameşul din 
Evanghelie, drepți vom fi. Suntem drepţi? Atunci să credem cu smerenie că 

suntem păcătoşi şi ne facem de două ori mai drepţi. Pentru că Dumnezeu 
celor mândri le stă împotrivă, iar celor smeriţi le dă har (lacov 4, 6).” 
(Din vol. Problemele vieții, p. 216) 


„Și dacă omul fiind pământ şi cenușă a îndrăznit să zică că se va sui în 
cer (Is., 14, 14), unde nu ar fi căzut cu mintea de n-ar fi avut frâul firii? Deci 
când vei vedea pe cineva trufindu-se, întinzându-şi cerbicia, trăgându-şi 
sprâncenele, umblând în caretă, îngrozind, băgând în temniță, dând la moarte 
şi nedreptățind, zi-i către el: Ce se trufeşte pământul şi cenuşa, că în viața 
lui am lepădat cele dinlăuntrul lui? Şi acestea se pot zice nu numai pentru 
omul cel simplu, ci şi pentru cel ce stă pe scaunul cel împărătesc. Să nu 
priveşti la porfiră, nici la coroană sau la hainele cele de fir, ci cearcă firea şi 
vel vedea că nimic nu are mai mult decât oamenii cei de rând. Iar dacă vrei 
să priveşti porfira, coroana şi hainele cele de fir şi toată pompa priveşte-le, 
dar vei vedea că toate acestea au ca materie pământul. Căci zice: Și toată 
slava omului, ca floarea ierbii (1s., 40, 7). lată că toată podoaba aceea s-a 
arătat mai proastă şi decât pământul. 

Vezi cum aducerea aminte de fire smereşte trufia şi surpă toată 
mândria? De ajuns este să cugetăm cine suntem şi din ce lucruri suntem 
alcătuiți şi va pieri toată mândria gândurilor.” (Cuvânt la neluminarea 
scripturii celei vechi, la iubirea de oameni a lui Dumnezeu şi cum că nu se 
cuvine a ne învinui unii pe alții, în vol. Din ospățul stăpânului, pp. 91-92) 


„Oare tu ai făcut cerul? Pogoară-te din înălțimea râpei şi ia aminte la 
neputința firii cea trecătoare, că eşti pulbere şi umbră şi fum şi iarbă şi 
floarea ierbii, ce gândeşti lucruri mari şi te mândreşti în deşert? Ce este alta 
mai de râs decât aceasta?” (Din vol. Mărgăritarele Sfântului loan Gură de 
Aur, p. 30) 


„Să cunoască că nu cu a lor putere au făcut acele fapte bune, ci cu 
darul lui Dumnezeu.” (Din vol. Mărgăritarele Sfântului loan Gură de Aur, 
p. 121) 


„Dacă noi am consulta Scriptura, nu ne-ar trebui nici timp, nici 
reflexii lungi, pentru a face să se nască în noi groaza şi ura față de 
mândrie. Dacă am arunca ochii spre exemplele care ne sunt date de 
stricăciune şi de dezastrele orgoliului, ura noastră ar creşte fără de 
măsură.” (Din vol. Bogăţiile oratorice, p. 594) 

„Aşa e obiceiul sfinților! De fac vreo faptă rea, o dau în vileag, plâng 
în fiecare zi şi o fac cunoscută tuturor. De fac, însă, vreo faptă mare şi demnă 
de laudă, o ascund şi o dau uitării.” (La cuvântul apostolic: <<0O, de mi-ați 
îngădui puţină neințelepție!>>, 5, în vol. Despre schimbarea numelor. 
Despre răbdare. Despre milostenie..., p. 322) 


MÂNIA (definiţia) 


„Mânia este o fiară, şi o fiară furioasă şi crudă.” (Comentar la 
Evanghelia de la Ioan, omilia XLVIII, 3, p. 235) 


„... mânia nimic nu este, fără numai pornire fără de socoteală”. (Din 
Cuvântul 17 la Faptele Apostolilor, în vol. Puţul şi Impărțirea de grâu, p. 
397) 


MÂNIA (cea firească şi bună) 


„Hristos nu interzice cu totul mânia. Mai întâi, pentru că nu este om 
care să fie lipsit de patimi; poate să şi le înfrâneze, dar ca să scape cu totul 
de ele, cu neputinţă. Apoi, pentru că mânia este folositoare, dacă ştim să o 
folosim la timpul cuvenit. Uită-te numai câte lucruri bune a lucrat mânia lui 
Pavel, când s-a mâniat pe corinteni! I-a scăpat de mare prăpăd! Tot cu 
ajutorul mâniei, Pavel a câştigat din nou pentru Hristos pe galateni, care 
căzuseră de la credință, ca şi pe alţii, mai mulţi decât aceştia. 

- Dar care este timpul când se cuvine să ne mâniem? 

- Când nu ne mâniem pentru a ne răzbuna, ci pentru a ţine drepți pe 
cel ce cad, pentru a întoarce pe căile cele drepte pe cei păcătoşi”. (Omilii la 
Matei, omilia XVI, VII, în col. PSB, vol. 23, p. 209) 


„+... Mânia şi pofta - sunt înnăscute în firea omenească, deşi amândouă 
ne sunt folositoare: mânia ca să pedepsim pe cei răi şi să îndreptăm pe cei 
care se uită urât, iar pofta ca să dăm naştere la copii, pentru a continua 
neamul omenesc prin astfel de moştenitori”. (Omilii la Matei, omilia XVII, 
I, în col. PSB, vol. 23, p.219) 


„Este oare vreo necesitate sau vreo siluire de a insulta pe un altul? Da, 
Zice; din cauză că inima mi se înfuriază şi clocoteşte de mânie, şi nu-mi lasă 
sufletul în linişte. Dară nu e cauza inimii, omule, ci cauza micimii tale de 
suflet şi poftei de a insulta; pentru că dacă ar fi din cauza inimii, toţi oamenii 
s-ar înfuria şi ar insulta. Avem inimă nu ca să insultăm pe aproapele, ci ca să 

întoarcem la pocăință pe cei ce păcătuiesc; să fim treji, iar nu trândavi. Inima 
este în noi ca să servească de impuls pentru noi, spre a scrâşni cu dinţii 
contra diavolului, spre a fi grozavi contra lui, şi nicidecum contra oamenilor. 
Avem arme date de Dumnezeu, nu ca să ne războim pe noi înşine, ci ca să 
întrebuințăm întregul armament contra vicleanului diavol, care ne atacă. Te 
înfuriezi? Fie, însă contra păcatelor tale; îmboldeşte sufletul, biciuieşte-ţi 
conştiinţa, fii judecător grozav şi neînduplecat al propriilor tale greşeli. 
Acesta e câştigul ce-l vei avea din înfurierea ta, pe care tocmai pentru aceea 
ţi-a dat-o Dumnezeu.” (Comentariile sau Explicarea Epistolei către Efeseni, 
omilia II, pp. 20-21) 


„De aceea Dumnezeu ne-a înarmat pe noi cu mânia, nu ca să 
împlantăm sabia în propriul nostru corp, ci pentru ca întreagă să o afundăm 
în pieptul diavolului.” (Comentariile sau Explicarea Epistolei către Efeseni, 
omilia XIV, p. 140) 


„În toate privințele mâna este folositoare, dar numai atunci nu-i 
folositoare când căutăm să ne răzbunăm. Pentru aceea şi Pavel nu a făcut uz 
niciodată de mânie în folosul lui propriu, ci numai când a fost vorba de cei 
nedreptățiți. Moise, apoi, când a văzut că un frate este nedreptăţit, s-a mâniat 
(eş., 2, 11-12; 16-17) el, care era cu totul generos şi cel mai blând dintre toți 
oamenii (Num., 12, 3). Când a fost insultat, nu s-a răzbunat, ci a fugit (leş., 
2, 15).” (Despre creşterea copiilor, 69, în vol. Despre Feciorie, Apologia 
vieții monahale, Despre creşterea copiilor..., p. 419) 


„Uneori însă mânia este de folos. Când? Când o întoarcem împotriva 
vrăjmaşilor noştri închipuiți. Dacă poți stăpânia mânia, atunci n-o omori. 
Păstreaz-o vie, dar legată. Îţi va fi folositoare ca un câine, care nu latră la oi 
sau la stăpânul lui, ci la tâlhari, la străini, la hoţi.” (Din vol. Problemele 
vieții, p. 43) 


MÂNIA (despre mânia cea folositoare şi cea vătămătoare) 


„Mânia în sine nu-i un păcat; păcat e atunci când te mânii fără 
pricină şi pe nedrept. Căci spune Scriptura: Mânia nedreaptă nu va fi 
iertată (Înţ. Sir., 1, 21). Nu mânia în sine, ci mânia nedreaptă. Iar 
Hristos spune iarăşi: Cel ce se mânie pe fratele său în deşert (Matei 5, 
22). Nu cel ce se mânie, ci acela care se mânie în deşert. Profetul apoi 
spune: Mâniaţi-vă, şi nu păcătuiți (Etes., 4, 26). Dar dacă nu trebuie să 

ne folosim de mânie nici când împrejurarea o cere, atunci degeaba şi în 
deşert mai este înzestrat sufletul nostru cu mânie. Or, nu în deşert! De 
aceea a sădit-o Făcătorul în sufletul nostru, ca să îndreptăm pe cei 
păcătoşi, ca să trezim pe cei moi şi slăbănogi la suflet, ca să deşteptăm 
pe cei ce dorm, pe cei ce trândăvesc. Ca tăiş de sabie, aşa ni s-a pus în 
sufletul nostru tăişul mâniei, ca să ne folosim de ea când trebuie. Din 
pricina asta şi Pavel s-a folosit de multe ori de mânie. Iar Pavel, când se 
mânia, era mai plăcut decât cei care vorbesc cu blândeţe; căci orice 
făcea Pavel o făcea pentru Evanghelie la timpul potrivit.” (Cuvântul al 
VI-lea la Sfântul Apostol Pavel, în vol. Predici la sărbători împărăteşti 
şi cuvântări de laudă la sfinţi, p. 212) 


MÂNIA (cea vătămătoare) 


„„- ŞI care este timpul când nu se cuvine să ne mâniem? 

- Când ne mâniem pentru a ne răzbuna. Oprind această mânie, Pavel 
spunea: Nu vă răzbunați singuri, iubiților (Rom., 12, 19). Când ne mâniem 
din pricina banilor. Şi această mânie a interzis-o Pavel, spunând: Pentru ce 
nu suferiți mai bine strâmbătatea? Pentru ce nu răbdaţi mai bine paguba? (| 
Cor., 6, 7)”. (Omilii la Matei, omiha XVI, VII, în col. PSB, vol. 23, p. 209) 


MÂNIA (manifestarea acestei patimi) 


„Mânioşii nu mai văd bine, nici nu fac ce trebuie, ci ca şi cum li s-ar fi 
stricat simțurile şi şi-ar fi pierdut minţile aşa fac totul. Mânioşii nu mai 
cunosc pe cei din faţa lor, nu mai țin seama de rude, de prieteni, de 
cunoştinţe, de oameni cu funcţii înalte; nu se gândesc la nimic, ci striviți de 
mânie, se aruncă în prăpastie. Poate fi om mai de plâns ca un om ca acesta, 
care, atunci când e cuprins de patimă, ajunge rob mâniei şi e gata de omor? 
De aceea şi fericitul Pavel, vrând să smulgă rădăcina răului, ne îndeamnă în 
epistolele sale, grăind aşa: Orice furie şi mânie şi strigăt să fie îndepărtat 
dintre voi, împreună cu toată răutatea (Efes., 4, 31). Vreau, spune Pavel, ca 
nu numai să nu vă mâniaţi, nu numai să nu vă înfuriați, ci nici să nu strigați 
când vorbiți cu semenii voştri! Aici e vorba de strigătul pricinuit de mânie. 
Când mânia se naşte în suflet, când inima pocneşte, limba nu mai poate 
vorbi potolit, ci strigă aproapelui, vădind starea inimii. Aşadar fericitul 
Pavel, vrând ca ucenicii lui să trăiască totdeauna liniştiţi, le-a spus: Orice 
furie. Cu asta le-a vorbit de orice furie pricinuită de orice lucru. Și orice 
mânie şi orice strigăt să fie îndepărtat dintre voi. Apoi vrând să smulgă 
însăşi rădăcina răului, ca să facă răul fără rod, a spus: împreună cu toată 

răutatea. 

Un om care face lucrul acesta stă necontenit în port, scapă de valuri, 
nu se teme de furtună, nici de înec, ci, ca şi cum ar călători pe vreme 
frumoasă sau ca şi cum ar sta într-un port liniştit, aşa îşi duce viaţa aceasta, 
scăpat de orice turburare. Dar nu numai atât, ci are parte şi de desfătarea 
bunătăților celor nemuritoare şi nespuse...”. (Omilii la Facere, omilia LIII, 
V, în col. PSB, vol. 22, pp. 201-202) 


„Urla (împăratul apostat Iulian) ca şi câinii cei turbaţi care latră, 
fără să țină seama, şi la cei ce le dau de mâncare, şi la cei ce nu le dau.” 
(Cuvânt de laudă la Sfântul sfinţit Mucenic Vavila, |, în vol. Predici la 
sărbători împărăteşti şi cuvântări de laudă la sfinţi, p. 294) 


„Adevărat, beat şi demonizat la un loc este cel stăpânit de această 
patimă. Faţa i se umflă, limba îi tremură, vocea i se sălbăticeşte, ochii 1 se 
înroşesc, urechile îi aud alt elucruri, tâmplele e se zbat, mintea 1-0 ia razna, 
judecata îi piere (...) Ameţeală, tulburare şi întuneric pe dinăuntru; exaltare, 
violență şi ţipete pe dinafară.” (Din vol. Problemele vieții, p. 42) 


„Mânia aparține patimilor foarte iuți şi tăioase, de aceea poate pun 
efoarte repede stăpânire pe sufletele noastre. Trebui aşadar să-i închidem 
toate uşile. Trebuie să o înăbuşim cu orice chip. Pentru că nu este drept să 
îmblânzim fiarele sălbatice şi să ne lăcăm sufletele în stare de sălbăticie.” 
(Din vol. Problemele vieții, p. 42) 


„Vrei să afli cât de mare rău este mânia? Uită-te la cei care se ceartă 
în piață sau pe drum. La tine cu greutate poţi vedea urâciunea acestei 
patimi, pentru că atunci când te mânii, gândul tău se tulbură şi parcă eşti 
beat. Însă când eşti liniştit, poţi să te uiţi la semenii tăi care sunt înfuriaţi şi 
să înţelegi că aşa eşti şi tu. 

Ce se întâmplă, aşadar? Pieptul fierbe, gura răcneşte, pe ochi ies 
flăcări, faţa se umflă şi se înroşeşte, mâinile sunt scuturate, picioarele sar ca la 
circ - omul întreg seamănă cu un nebun, sau mai bine zis, cu un măgar 
sălbatic, care azvârle şi muşcă. lată cât de necuviincioasă şi de umilitoare este 
înfăţişarea celui care este stăpânit de mânie.” (Din vol. Problemele vieții, p. 
259) 


„Să considerăm omul împins de mânie. Nu ştii ce să spui la acest 


spectacol, dacă el este mai ridicol sau mai odios: gesturi nesăbuite, 
strigăte neînțelese, mişcări dezordonate. Braţele se agită ca şi cele ale 

unui nebun, tot corpul este cuprins de o mişcare de tremurare urâtă, 
ochii sunt umflați şi aprinşi, gura cu spume. Oare acesta este un om? 
Este aceasta o ființă înzestrată cu rațiune? Nu este mai curând o brută 
inconştientă care agită şi înfurie oarecare mânie oarbă?” (Din vol. 
Bogăţiile oratorice, p. 609) 


MÂNIA (gravitatea) 


„Un om ca acesta este mai cumplit ca o fiară. Că fiarele, deşi sălbatice 
prin firea lor, ajung de multe ori blânde dacă sunt dresate de oameni. Dar tu, 
care schimbi sălbăticia firească a fiarelor şi le faci blânde împotriva firii lor, ce 
cuvânt de apărare mai poţi avea când însuţi schimbi blândeţea ta firească într- 
o sălbăticie potrivnică firii tale? Îmblânzeşti fiara, care-i sălbatică prin firea ei, 
ŞI tu, împotriva firii tale te sălbăticeşti, deşi eşti blând prin fire. Domesticeşti 
pe leu, ţi-l faci ascultător, dar faci ca mânia să-ți fie mai sălbatică decât leul! 
Pentru îmblânzirea leului îți stau în față două piedici: lipsa de rațiune a fiarei şi 
sălbăticia lui mai cumplită decât a tuturor fiarelor; şi totuşi birui firea leului, 
datorită prisosului de înțelepciune dat ție de Dumnezeu. Pentru ce, omule, tu, 
care birui firea animalelor sălbatice, pentru ce-ţi trădezi odată cu firea şi 
frumusețea voinţei? Dacă ţi-aş porunci să îmblânzeşti pe un alt om, n-ai 
socoti porunca peste puterile tale, deşi ai putea să-mi spui că nu eşti stăpân pe 
voinţa altuia, nici nu-ţi stă în putere, totul; acum însă e vorba de fiara din tine, 
peste care eşti deplin stăpân”. (Omilii la Matei, omilia IV, VIII, în col. PSB, vol. 
23, p. 59) 


„Nimic nu-i mai cumplit decât mânia şi mândria. Ne fac în acelaşi 
timp şi mândri şi slugarnici; prin una ajungem de batjocură, iar prin alta 
suntem urâţi de oameni, căzând în păcate potrivnice: în îngâmfare şi în 
linguşeală. Dar dacă tăiem ce-i prea mult din aceste două patimi, vom fi 
smeriți fără să fim umiliți şi mândri fără să fim încrezuţi”. (Omilii la Matei, 
omilia X, VI, în col. PSB, vol. 23, p. 128) 


„Nimic nu este mai greu, nimic nu este mai înspăimântător ca omul 
mânios. Căci dacă aspectul lui este urât şi grozav, sufletul lui este cu atât 
mai mult. Căci precum se sparge o infecție şi iese un miros greu, la fel 
sufletul care este tulburat de mânie va fi deformat şi infectat.” (Comentar la 
Evanghelia de la Ioan, omilia XLVIII, 3, pp. 235-236) 


„Intre mânie şi nebunie, nu există nici o deosebire: mânia este un fel 
de demon trecător sau ea este mai rea decât un demonizat (...) omul mânios 

se face vrednic de mii de chinuri; în mod voluntar el aleargă la pierzarea sa 
şi se aruncă în iad; continuu tulburat de gânduri rele, noaptea şi ziua în 
tulburare şi în greutatea sufletului suferă aici Jos chiar chinurile mai înainte 
de a ajunge în iad. Pentru aceasta să lucrăm să ne elberăm şi de chinurile 
prezente, şi de pedeapsa viitoare.” (Comentar la Evanghelia de la Ioan, 
omilia XLVIII, 3, p. 236) 


„Foc nestăpânit este mânia, foc ce le arde pe toate. Şi pe trup îl 
vatămă, şi pe suflet îl distruge. Nimic nu este mai cumplit, nimic mai 
neomenesc, nimic mai mizerabil decât mânia şi furia. Dacă cel furios ar 
putea să se observe pe el în ceasul în care izbucneşte şi se poartă urât, nu i-ar 
mai trebui nicvi un sfat. Căci ce este mai respingător ca faţa lui mânioasă? 

Mânia este mai rea decât beţia şi mai mizerabilă decât diavolul.” (Din 
vol. Problemele vieții, pp. 41-42) 


„Mânia ne face să cădem mai jos decât animalul, ea face din noi 
nişte demonizaţi. Chiar exteriorul este îngrozitor, chiar dezordinile 
interioare sunt grozave, chiar şi teroarea insuflată în afară.” (Din vol. 
Bogăţiile oratorice, p. 608) 


MÂNIA (urmările dăunătoare ale mâniei) 


„Închipuie-ţi, dacă vrei, că şi mânia este tot o fiară. Arată şi tu față 
de tine atâta zel cât îl arată alții pentru îmblânzirea leilor; îmblânzeşte şi 
tu, domesticeşte şi tu mânia din sufletul tău. Şi mânia are dinți şi unghii 
groaznice; dacă nu-ți domesticeşti mânia, mânia omoară totul. Nu pot 
sfâşia leul şi vipera atât de cumplit măruntaiele ca mânia, sfâşiindu-le 
necontenit cu unghiile ei de fier. Nu vatămă numai trupul, ci strică şi 
sănătatea sufletului, mâncându-i, rupându-i, rozându-i toată puterea, 
făcându-l cu totul nefolositor. Dacă un om are viermi intestinali nu 
poate nici respira, căci viermii îi macină toate cele dinăuntrul lui; ei 
bine, cum vom putea da noi naştere la gânduri bune când avem în noi 
un şarpe ca acesta, adică mânia, care ne mistuie toate gândurile”. 
(Omilii la Matei, omulia IV, XI, în col. PSB, vol. 23, p. 60) 


„Că mânia este rădăcina uciderii; iar cel care taie radăcina, cu mult 
mai mult va tăia ramurile; dar, mai bine spus, nici nu va lăsa ca rădăcina să 
încolțească”. (Omilii la Matei, omilia XVI, V, în col. PSB, vol. 23, p. 205) 

„Mânia este un foc ce strică totul: ea strică trupul, ea ruinează sufletul, 
ea îl face pe om greu şi groaznic la vedere. Sigur că dacă un om mânios ar 
vrea să se privească în oglindă, lui nu i-ar mai trebui un avertisment, căci 
nimic nu este urât ca o față aprinsă la mânie. Mânia este un fel de beţie, sau, 
mai scurt, ea este mai rea decât diavolul...” (Comentar la Evanghelia de la 
Ioan, omilha XXVI, 3, p. 126) 


„Căci când vei aminti celui ce s-a mâniat graiurile pe care le-a rostit 
întru iuţimea sa, el îşi va acoperi fața de ruşine, va râde de sine şi va voia 
suferi mii de rele, decât a fi ale sale acele graiuri.” (Tâlcuiri la Epistola a 
doua către Corinteni, omilia V, p. 64) 


„Mâna este rădăcina omorului.” (Comentariile sau Explicarea 
Epistolei către Galateni, p. 112) 

„Cel furios pe dânsul se pedepseşte mai întâi, înfuriindu-se, şi numai 
după aceea este vătămat cel asupra căruia se înfurie.” (Comentariile sau 
Explicarea Epistolei către Evrei, omila I, p. 55) 


„... ŞI mânia, şi chiar simpla ocară poate azvârh pe un om în iad 
(Matei 5, 21-22).” (Despre Feciorie, 83, în vol. Despre Feciorie, Apologia 
vieții monahale, Despre creşterea copiilor..., p. 141) 


„„... patima aceasta e tiranică şi adeseori trage cu ea chiar pe cei cu 
mintea trează şi-i pogoară în adâncul pierzaniei.” (Cuvânt la pilda celui ce 
datora zece mii de talanţi, în vol. Omilii la săracul Lazăr. Despre soartă şi 
Providenţă..., p. 225) 


„Nimic nu tulbură atât de mult curăția minţi şi limpezimea judecății 
ca mânia fără socoteală, care izbucnește cu multă furie. Mânia, spune 
Scriptura, pierde şi pe cei înţelepţi (Pilde, 15, 1). Ochiul sufletului, întunecat 
de mânie, ca într-o luptă în toiul nopții, nu mai poate deosebi pe prieteni de 
duşmani, nici pe cei cinstiți de cei necinstiți, ci se poartă de-a valma cu toți 
la fel; chiar dacă ar avea de suferit de pe urma purtării sale, îndură totul cu 
uşurinţă, numai şi numai ca să-şi împlinească această plăcere a sufletului. Că 
plăcerea este aprinderea mâniei; o plăcere care munceşte sufletul mai 
cumplit decât plăcerea trupească, răvăşind toată sănătatea sufletului; duce cu 
uşurinţă la îngâmfare, la duşmănii nepotrivite, la ură fără pricină, pe scurt, la 
păcate; îl face pe om să păcătuiască mereu şi pe degeaba şi-l sileşte să spună 
şi să săvârşească şi alte multe păcate la fel ca acestea; că sufletul târât în 
vâltoarea patimii nu mai are pe ce să-şi reazeme puterea lui, ca să facă față 

unei astfel de porniri.” (Tratatul despre preoție, cartea a treia, cap. 10, în 
vol. Despre preoție, p. 77) 


„Nu locuieşte Duhul Sfânt unde este mânie. Blestemat este cel 
mânios. Nu este cu putinţă să iasă cineva sănătos, de unde este mânia”. (Din 
Cuvântul 17 la Faptele Apostolilor, în vol. Puţul şi Impărțirea de grâu, p. 
396) 


„Cine se va birui de mânie, a pierdut toate bunătăţile lui.” (Din vol. 
Mărgăritarele Sfântului loan Gură de Aur, p. 122) 


„Aşa este cu sufletul când mânia face în el erupții funeste. Actele 
lui se strică, virtuțile lui cad, facultăţile lui se întinează. Binele pe care 
putea să-l facă se întoarce în rău, şi acţiunile cele mai legitime şi cele 
mai naturale devin excese intolerabile şi urâte. Să luăm un exemplu. 
Este o datorie pentru o stăpână a casei de a o menţine pe slujnica ei în 
respect şi în supunere. Însă iată că mânia o împinge. Ea nu le mai oferă 
ochilor decât o furie ridicolă şi urâtă. Cuvintele, strigătele care ies din 
gura sa nu mai au nimic raţional; mâna ei se ridică furioasă şi loviturile 
pe care i le dă la un copil dezarmat vor striga împotriva ei, chemând 
răzbunarea cerului. 

Ea produce în noi tot felul de rele. 

1. Mai întâi ea ne face urâţi şi de nesuportat lumii întregi. Cum 
va avea omul mânios vreun prieten? Fără încetare el ofensează: el 
atacă fără încetare; tuturor el le este o povară prin izbucnirile cu care- 
şi acoperă limba sa şi actele sale. Cade el în nevoie? Nimeni nu aleargă 
să-l ajute, căci toți au învăţat să se teamă de el şi să fugă de el, 

2. Ea ne face periculoşi. Pe bună dreptate se compară omul 
care este împins de mânie cu demonii a căror viaţă întreagă este 
răufăcătoare. Ce fac diavolii? Ei dezbină, ei umplu de tristeţe, 
ei distrug peste tot iubirea şi unirea, ei îl înarmează pe copil 
împotriva părinţilor săi, pe frate împotriva fratelui său, pe 
slujitor împotriva stăpânului său. Şi ce alt lucru face mânia? 

3. Ea ne face distrugători. Ea străluceşte în noi şi în jurul 
nostru ca şi pulberea. În noi ea distruge întreaga noastră fiinţă: 
spiritul, inima, voința, virtuțile, calităţile, puterile. Alături de 
noi ea îşi înmulțeşte ruinele. Câte lucruri preţioase şi sfinte printr-o 
izbucnire a mâniei sunt răsturnate, pe care noi nu le vom mai putea 
rezidi niciodată! 

4. Ea ne separă de Dumnezeu şi de Hristosul Său. Priviţi la 
bunătatea lui Dumnezeu. Fără încetare ofensată, fără încetare 
batjocorit în măreţia Sa cea sfântă şi în binefacerile Sale, 
Dumnezeu este răbdător şi milostiv la inţuriile duşmanilor Săi, 
El răspunde făcând să lucească soarele Său şi răspândind roua 
Sa peste ei. Priviţi la Hristos, Fiul Lui Dumnezeu. La cea mai 
tare patimă a Sa, când duşmanii Săi Îl încearcă cu injurii şi cu 
lovituri şi-L împing spre Golgota, ce face El decât să sufere, să 
tacă, să ierte? (...) Deodată EI va întuneca soarele Său, El va acoperi 
pământul cu întunericul, El va despica stâncile, El va mişca întreaga 
natură (...) Însă pe Cruce EI ne învaţă să ne îmblânzim resentimentele 
noastre şi mânia noastră. 

5. Ea măreşte urile duşmanilor noştri. Un cuvânt dulce i-ar 
fi dezarmat, un procedeu binevoitor ar fi potolit natura lor 
stricată: dimpotrivă, izbucnirea noastră de mânie îi înarmează 
cu o furie nouă şi de acum de nestins.” (Din vol. Bogăţiile oratorice, 
pp. 606-607) 


MÂNIA (remedii) 


„Să silim, apoi, cugetul nostru să sfâşie fiara aceea sălbatică, mânia 
adică; să-i punem în faţa chinurilor înfricoşătorului judeţ; să-i arătăm că va 
avea parte de mari bunătăţi dacă se împacă cu vrăjmaşii, iar dacă se 
încăpăţânează, va fi pedepsit cumplit”. (Omilii la Facere, omilia IV, VIII, în 
col. PSB, vol. 21, p. 66) 


„ȘI doar la fiare sălbăticia este firească şi blândeţea nefirească; pe 
când la tine dimpotrivă, blândeţea este firească, şi nefirească sălbăticia şi 
cruzimea. Nu vei putea, oare, păstra ce e în tine firesc, tu, care scoţi din 
sufletul unei fiare ce e firesc şi pui în el ce e nefiresc? Ce osândă nu meriți 
oare? ŞI lucru mai minunat şi mai ciudat decât acesta este că atunci când e 
vorba de firea leilor mai este altă greutate pe lângă asta: animalul nu are 
rațiune; şi totuşi de multe ori vedem lei îmblânziți duşi prin piață şi mulți 
negustori răsplătesc adeseori cu bani pe cei ce pot, prin arta şi înțelepciunea 
lor, îmblânzi fiarele, pe când sufletul tău are şi rațiune, are în el şi frica de 
Dumnezeu şi mult ajutor în multe privinţe. Nu-mi veni, deci, mie cu scuze şi 
pretexte! Este cu putință dacă vrei, să fu şi liniştit şi bun şi blând.” (Omilii la 
Facere, omilia IX, III, în col. PSB, vol. 21, p. 110) 


„De ne mână mânia spre răzbunare, să potolim patima aceasta 

arzătoare cu rostirea sfaturilor celor duhovniceşti, arătând cât de pierzătoare 
e patima aceasta. Omul mânios, spune Scriptura, nu este cu bună cuviință 
(Prov., 11, 25). Şi iarăşi: Cel ce se mânie pe fratele său în deşert este vinovat 
gheenii focului (Matei, 5, 22)”. (Omilii la Facere, omilia XXVIII, VI, în col. 
PSB, vol. 21, p. 361) 


„Dar prin ce vom ajunge noi la această blândeţe? Amintindu-ne 
adesea în mintea noastră păcatele noastre, plângându-le cu amar. Sufletul 
care trăieşte în această tristeţe, care s-a pătruns de durerea păcatelor sale, nu 
se mânie şi nu se supără pentru nimic. Acolo unde este doliu nu poate fi 
mânie; unde este durere, acolo nu este nici o grabă; unde este înfrângerea 
inimii, nu mai este nici dezbinare, nici ceartă. O inimă tristă şi necăjită n-are 
timp şi putere de a se mânia, ci va scoate suspine adânci, ea va vărsa lacrimi 
amare.” (Comentar la Evanghelia de la loan, omiha LX, 4, p. 300) 


„Obişnuit sunt să fiu prigonit, nu să prigonesc; să fiu izgonit, nu 
să izgonesc. Aşa biruia Hristos, nu răstignind, ci fiind răstignit, nu 
pălmuind, ci fiind pălmuit. De am grăit de rău, dovedeşte că este rău, 
iar de am grăit bine, pentru ce Mă baţi? (loan 18, 23). Stăpânul lumii 
se dezvinovăţeşte în fața slugii arhiereului, fiind lovit peste gură. Gura 
din care a ieşit cuvântul, gura cu care a potolit marea (Matei 8, 23-27; 
Marcu 4, 36-41; Luca 8, 23-25), cu care a înviat din morţi pe Lazăr cel 
mort de patru zile (loan 11, 43-44), cu care a pus pe fugă răutatea, cu 
care a pus capăt bolilor şi păcatelor! Aceasta-i fapta minunată a Celui 
răstignit. Putea doar să sloboadă trăsnet, să cutremure pământul, să 
usuce mâna slugii arhiereului. Dar n-a făcut nimic din acestea, ci Se 
dezvinovăţeşte şi biruie prin blândeţe, învăţându-te şi pe tine, care eşti 
doar om, să nu te mânii niciodată. Chiar de-ai fi răstignit, chiar de-ai fi 
pălmuit, să spui şi tu aceleaşi cuvinte ca şi Stăpânul tău: Dacă am grăit 
rău, dovedeşte că este rău, iar de am grăit bine, pentru ce Mă baţi?” 
(La Sfântul sfințitul Mucenic Foca şi împotriva ereticilor, şi la 
cuvintele din Psalmul 141: „Cu glasul meu către Domnul am strigat, 
cu glasul meu la Dumnezeu m-am rugat”, II, în vol. Predici la 
sărbători împărăteşti şi cuvântări de laudă la sfinți, p. 517) 


„Şi să ştii că dacă vrem, cu toţii avem puterea să o împiedicăm să 
izbucnească. De ce nu ne supărăm sau nu arătăm că suntem supăraţi la 
lucru, atunci când cel care este mai mare peste noi ne ceartă? Pentru că ne 
temem ca nu cumva, dacă-i răspundem cu mânie, să ne dea afară. Aşadar, 
frica potoleşte mânia. De ce când îi certăm pe slujbaşii noştri, ei nu scot 

nici un cuvânt? Pentru că şi pe ei îi reține aceeaşi primejdie care atârnă 
deasupra capetelor lor. 

Aşadar, atunci când ne jignesc oameni puternici, adică cei care au 
puterea să ne facă rău, îndurăm mai mult decât am fi crezut. Dar dacă 
jignirea vine de la oameni care sunt mai prejos de noi sau lipsiţi de 
putere, de la oameni de care nu este nevoie să ne fie frică, nu îndurăm 
insulta. De ce nu ne gândim că şi într-un caz şi în celălalt, Dumnezeu este 
Cel care îngăduie să fim atacați? Dumnezeu este Cel care ne dă 
medicamentul amar, dar mântuitor, ca să ne vindece de egoismul 
nostru. Aşadar, să nu ne mâniem şi să nu ne îndreptăm nici împotriva 
înțeleptului Doctor, nici împotriva oamenilor, care sunt instrumentele 
prin care lucrează Dumnezeu. Să întâmpinăm orice vorbă rea şi orice 
nedreptate cu tăcere, îndelungă-răbdare şi smerenie.” (Din vol. 
Problemele vieții, pp. 259-260) 


„Cum să vindeci acest suflet? Cum să ucizi şarpele din el? Bând 
cu dispozițiile necesare sângele Mântuitorului, pe care ni-l varsă în 
valuri Euharistia.” (Din vol. Bogățiile oratorice, p. 607) 


„Uşor putem compara mânia cu flacăra unui incendiu. Ca şi ea, 
dacă n-o stingem când se naşte, ea creşte cu o rapiditate îngrozitoare. 
Ca şi ea, mânia devastează cele mai frumoase lucruri, zdrobeşte cele 
mai puternice prietenii, şi acolo unde se etalau bogăţiile, ea nu mai 
lasă decât durerea, deznădejdile şi ruinele.” (Din vol. Bogăţiile 
oratorice, p. 608) 


MÂNTUIREA (- unirea cu Hristos) 


„Mântuirea înseamnă a-l avea pe Dumnezeu; este unirea nespusă 
cu lisus Hristos. Mântuirea este încă frumoasa, dulcea, slăvita societate 
cu îngerii şi cu sfinţii.” (Din vol. Bogăţiile oratorice, p. 313) 


MÂNTUIREA (- fericirea veşnică cu Dumnezeu) 


„Mântuirea ta este fericirea veşnică cu El.” (Din vol. Bogăâţiile 
oratorice, p. 346) 

MÂNTUIREA (- rezultatul conlucrării omului cu harul lui 
Dumnezeu) 


„Mântuirea este rezultatul a două eforturi, al harului şi a 
lbertății omeneşti. Fără Dumnezeu, omul nu poate nimic. Dacă el nu 
este nimic şi nu poate nimic fără Dumnezeu în ordinea curat naturală, 
de mii de ori mai puţin lucru poate el să fie în ordinea supranaturală, în 
problema mântuirii. De altă parte, Dumnezeu a hotărât că el nu va face 
nimic fără de om. Pentru slava noastră, ca să respecte libertatea 
noastră, Dumnezeu nu ne ridică la slavă cum face să se ridice soarele 
Său (...) Dumnezeu cere adeziunea noastră şi pretinde colaborarea 
noastră. 

(...) Dacă pe de-o parte Dumnezeu ne cere puţin, de altă parte El 
lucrează Însuşi în mod măreț.” (Din vol. Bogăţiile oratorice, p. 314) 


MÂNTUIREA („a Domnului este mântuirea”) 


„Cel ce a cruțat pe duşmani într-atât încât n-a cruțat nici pe Fiul Său, 
oare acum, când am devenit prietenii Lui, nu se va alipi de noi? Pentru 
aceasta era nevoie să dea pe Fiul Său? Cineva nu poate scăpa pe un altul, fie 
că nu voieşte, fie că nu poate, chiar de ar vol. Însă nimic din acestea nu se 
pot atribui lui Dumnezeu. Cum că voieşte, aceasta a dovedit-o prin aceea că 
a dat pe Fiul Său, iar cum că poate face ceea ce voiește, aceasta a 
demonstrat-o prin faptul că ne-a îndreptat fiind păcătoşi. 

Aşadar, care poate fi piedica pusă nouă înaintea câştigării bunurilor 
viitoare? Nici una. Apoi ca nu cumva auzind de păcătoşi, de duşmani, de 
slabi şi necredincioşi, să roşeşti sau să te ruşinezi, ascultă ce mai spune el: 

Și nu numai atât, ci ne şi lăudăm în Dumnezeu prin Domnul nostru 
Iisus Hristos, prin care am primit împăcarea (5, ll). 

Dar ce vrea să zică această expresie: şi nu numai atât? Ce vrea să 
spună el? Nu numai că ne-a mântuit — zice -, ci chiar ne şi lăudăm pentru 
acest fapt, de care ar crede cineva că noi ar trebui să ne ascundem de 
ruşine. Căci a ne mântui pe noi care trăim în atâtea răutăți, a fi iubiți atât 
de mult de cel ce ne-a mântuit, aceasta este cea mai mare minune. Și nu ne-a 
mântuit nici prin îngeri şi nici prin arhangheli, ci prin Fiul Său cel Unul 
Născut. Încât faptul că ne-a mântuit, şi că chiar astfel fiind ne-a mântuit, şi 
că a făcut aceasta prin Fiul Său cel Unul Născut, şi nu numai prin Fiul Său, 
ci şi prin sângele Lui, faptul acesta, zic, ne împleteşte mii de cununi de 
laudă.” (Omilii la Epistola către Romani a Sfântului Apostol Pavel, omilia 
IX, pp. 157-158) 

„Căci în har sunteți mântuiţi zice (Vers. 8) Apoi ca nu cumva măreția 
binefacerilor să te îngâmfe, priveşte cum te mărgineşte: În har sunteți 
mântuiți, zice, prin credinţă. Şi ca nu cumva să se vatăme liberul arbitru, a 
pus şi ceea ce depinde de noi: apoi iarăşi a răsturnat şi aceasta, căci adaugă: 
şi aceasta nu de la noi, adică că nici credinţa nu depinde numai de noi, căci 
dacă nu ar fi venit şi nu ne-ar fi chemat, cum am fi putut crede? „Cum vor 
crede, zice, dacă nu vor auzi? Aşa că nici a crede nu este propriu al nostru. A 
lui Dumnezeu, Zice, este darul. A zis că credința mântuieşte; deci fiindcă a 
voit Dumnezeu, credinţa a mântuit. Fiindcă de altminterea cum mântuieşte 
credința, fără fapte? Spune-mi. Chiar aceasta este darul lui Dumnezeu. „Ca 
să nu se laude cineva (Vers. 9), pentru ca să ne facă a fi recunoscători 
harului.” (Comentariile sau Explicarea Epistolei către Efeseni, omilia IV, p. 
38) 


MÂNTUIREA (nu ne dorim noi atât de mult mântuirea, pe cât Se 
sileşte Dumnezeu să ne-o dăruiască) 


„La nimic nu ţine Dumnezeu atâta de mult ca la mântuirea sufletului. 
O strigă Pavel, spunând: Cel/ care voieşte ca toți oamenii să se mântuiască şi 
la cunoştinţa adevărului să vină (| Tim., 2, 4), şi iarăşi, Însuşi Dumnezeu o 
spune: Nu voiesc moartea păcătosului, ci să se întoarcă şi să fie viu (lez., 
18, 23). Cu acest scop a adus Dumnezeu la fiinţă toată această lume! Ne-a 
creat pe noi, nu ca să ne piardă, nici ca să ne trimită în iad, ci ca să ne 
mântuiască, ca să ne scape de înşelăciune şi să ne dăruiască desfătarea 
împărăției. Nouă ne-a pregătit această împărăție nu după ce ne-a făcut pe 
noi, ci înainte de întemeierea lumii, după cum Însuşi spune: Venizi 
binecuvântaţii Părintelui Meu de moşteniți împărăţia cea pregătită vouă de 
la întemeierea lumii (Matei, 25, 34). Vezi cât de iubitor de oameni este 
Dumnezeu, că înainte de facerea lumii, înainte de a aduce pe lume pe om, i-a 
pregătit omului mii şi mii de bunătăţi, ca să ne arate câtă purtare de grijă are 
de neamul nostru şi că vrea ca toți să ne mântuim”. (Omilii la Facere, omilia 
III, IV, în col. PSB, vol. 21, pp. 51-52) 


„Nu dorim noi atât să scăpăm de păcate, nu ne dorim noi atât 
mântuirea, cât se sileşte şi se grăbeşte Dumnezeu să ne scape de păcate şi să 
ne mântuiască”. (Omilii la Facere, omilia XXIV, VIII, în col. PSB, vol. 21, 
p. 300) 

„Nu ne cunoaştem noi aşa de bine folosul nostru cum ne cunoaşte EI; 
nu ne purtăm noi atâta de grijă, câtă grijă poartă El de mântuirea noastră, că 
el face totul şi iscodeşte totul ca să ne îndrume la virtute, şi să ne smulgă din 
mâinile diavolului.” (Omilii la Facere, omilia XL, IV, în col. PSB, vol. 22, 
p. 76) 


„Nimic nu doreşte atâta Dumnezeu ca mântuirea sufletelor noastre.” 
(Omilii la Facere, omilia XL, IV, în col. PSB, vol. 22, p. 78) 


„Dumnezeu se sileşte, se sârguieşte, face şi răsface totul, ca noi să 
ajungem vrednici de ce ne-a făgăduit”. (Omilii la Facere, omiha LV, IV, în 
col. PSB, vol. 22, p. 219) 


„Căci această dorinţă fierbinte pe care o avem noi pentru lucrurile 
vieţii, Dumnezeu o are pentru mântuirea noastră” (Comentar la Evanghelia 
de la loan, omilha XXXIV, 1, p. 162) 


„Mică e oboseala ce o vrea de la tine; iar EI îti dă bunătăţi mari; îţi 
cere să-l dai prilej ca să-ţi dea comoara mântuirii.” (Omiliile despre 
pocăință, omilia a treia, p. 60) 


„Jertfa plăcută Lui e sufletul care-şi ridică privirile spre EI, iar 
hrana Lui e una singură, mântuirea credincioşilor.” (Cuvântul al II-lea 
de laudă la Sfântul Mucenic Roman, III, în vol. Predici la sărbători 
împărăteşti şi cuvântări de laudă la sfinţi, p. 410) 


„Un singur lucru ÎI întristează: pieirea noastră. Un singur lucru ÎI 
bucură: mântuirea noastră. De asta nu se va da în lături de a face orice 
pentru mântuirea noastră!” (Cuvânt de laudă la Sfântul Mucenic Iulian, 
IV, în vol. Predici la sărbători împărăteşti şi cuvântări de laudă la 
sfinți, p. 486) 


„Nu doreşti tu atât binele tău, cât doreşte Dumnezeu mântuirea ta. Şi 
asta ne-o arată Dumnezeu prin fapte.” (Cuvânt la pilda celui ce datora zece 
mii de talanți, în vol. Omilii la săracul Lazăr. Despre soartă şi 
Providenţă..., p. 236) 


„Să nu ne împuţinăm la suflet, pentru că nu îngrijim doar 


noi de mântuirea noastră, ci cu mult mai mult Acela care ne-a 
creat; nu ne pasă doar nouă de viaţa noastră, cât li pasă Aceluia 


1847 


Care ne-a dăruit viaţa. Astfel, nici în necazuri nu-i lasă mereu pe 
oameni, Dumnezeu, ca să nu se împuţineze la suflet, nici în trai bun, 
ca să nu devină trândavi, ci prin alternarea diferitelor stări urmăreşte 
mereu mântuirea lor.” (Din vol. Problemele vieţii, p. 179) 


MÂNTUIREA (multe căi de mântuire a lăsat Dumnezeu 
oamenilor) 


„Deci, pentru că Stăpânul nostru a văzut că dacă o cale este tăiată, mulţi 
au să se lenevească, de aceea a lăsat felurite drumuri. Nu poți să intri prin 
feciorie? Intră prin nunta cu o singură femeie. Nu poţi prin nunta aceasta? 
Atunci prin nunta a doua. Nu poți să intri prin înţelepciune? Intră prin 
milostenie. Nu poţi prin milostenie? Intră prin postire. Nu poţi prin aceasta? 
Încearcă prin aceea. Nu poţi prin aceea? Ia-o pe aceasta. De aceea, n-a arătat 
veşmântul de aur, ci aurit. Este mătase, este porfiră, este aur. Nu poți să fii 
aur? Fă-te mătase! Te primesc doar în veșmânt. Pentru aceea, şi Pavel a zis: 
Dacă cineva zideşte pe temelia aceasta aur, argint, pietre prețioase.... Nu 
poți să fu piatră prețioasă? Fă-te aur! Nu poţi să fu aur? Fă-te argint, numai 
în temelie. Şi, din nou, în altă parte, zice: Alta este strălucirea soarelui, alta 
slava lumii şi alta a stelelor. Nu poţi să fii soare? Fă-te lună! Nu poţi să fii 
lună? Fă-te stea! Nu poţi să fii o stea mare? Fă-te ca una mică, doar în 
ceruri! Nu poți să fii fecioară? Căsătoreşte-te cu înțelepciune, doar în 
Biserică! Nu poți să te lpseşti de agoniseală? Fă milostenie, doar în Biserică, 
doar în veşmânt, doar împărătesei. Aurit este veşmântul, adică felurit. Nu te 
alung pe tine de pe cale, căci belşugul virtuților a împlinit uşor iconomia 
împăratului. 

(...) în haină aurită înveşmântată, felurit împodobită. Felurit este 
veşmântul acesteia, şi dacă vrei, cugetă la adâncimea cuvântului rostit, şi vezi 
veşmântul aurit. Căci aici sunt cei care viețuiesc singuri, cei care-şi trăiesc 
nunta smerit, nu cei care s-au despărțit demult, ci monogamii, văduvele 
îmbunătăţite. Veşmântul are flori felurite, copaci şi mulți palmieri. Multe sunt 
stelele, dar unul soarele; multe viețile, dar unul Paradisul, multe templele, dar 
unul Raiul, multe bisericile, dar o singură Maică (un singur baptisteriu). Pe de 
o parte trupul, ochii, degetul, dar toate sunt una. Căci acesta este mic, acela 
mare şi celălalt foarte mic. Fecioara are nevoie de cea căsătorită, căci şi 
fecioara este din nuntă, ca să nu dispreţuiască nunta. Fecioara este rădăcina 
nunții. Toate sunt legate, cele mari cu cele mici şi cele mici cu cele mari.” 
(Din vol. Despre Rai şi Scriptură. Despre iubirea lui Dumnezeu pentru noi. 
Despre <<Şezut-a Împărăteasa de-a dreapta Ta>>, pp. 51-52) 

„Dumnezeu, iubitor de oameni fiind, Care ne dă mii şi mii de 
prilejuri de mântuire...” (Cuvânt la Fericitul Vavila, şi împotriva lui 
Iulian, şi către elini, XI, în vol. Predici la sărbători împărăteşti şi 
cuvântări de laudă Ia sfinţi, p. 324) 


„Trebuie dar să ne lăsăm în toate împrejurările din viaţă în seama Lui, 
să-l mulțumim totdeauna, să le îndurăm cu recunoştinţă pe toate, fie 
binefacerile, fie pedepsele, pentru că şi acesta este un chip de binefacere. 
Doctorul este doctor nu numai când spală, hrăneşte şi scoate la aer, în 
grădini pe bolnav, ci şi când arde şi taie. La fel, tatăl este tată nu numai când 
îngrijeşte de fiul său, ci şi când îl alungă din casă, când îl ceartă, când îl bate; 
nu-i atunci mai puțin tată decât dacă îl laudă. Știind deci că Dumnezeu este 
mai iubitor decât toţi doctorii, nu iscodi, nu-l cere socoteală pentru felul în 
care te vindecă, ci să ne lăsăm deopotrivă în seama Lui, fie că vrea să ne dea 
tihnă, fie că vrea să ne pedepsească. Şi prin una, şi prin alta ne face sănătoşi 
ŞI prieteni ai Lui. Dumnezeu ştie ce nevoie avem fiecare dintre noi şi care e 
folosul fiecăruia; ştie cum şi în ce chip să ne mântuiască pe fiecare dintre 
noi, şi pe calea aceea ne duce. Să-L urmăm dar oriunde ne-ar porunci, să nu 
întrebăm deloc, fie că ne porunceşte să mergem pe o cale uşoară şi 
lesnicioasă, fie că ne porunceşte să mergem pe o cale anevoioasă şi aspră.” 
(Omilie la vindecarea slăbănogului coborât prin acoperiş, în vol. Omilii la 
săracul Lazăr. Despre soartă şi Providenţă..., p. 215) 


„Multe căi de mântuire ne-a dat nouă Dumnezeu, numai să nu ne 
lenevim!” (Din Cuvântul 21 la Faptele Apostolilor, în vol. Puţul şi 
Impărțirea de grâu, p. 523) 


MÂNTUIREA (îngrijirea de mântuirea noastră) 


„Acesta este timpul nevoințelor, al întrecerilor, al luptelor; celălalt, al 
cununilor, al răsplăților, al premiilor. Să ne luptăm, dar, aşa ca şi cum am fi 
în stadion, pentru ca atunci, când va trebui să se dea cununa şi să se 
răsplătească ostenelile, să nu fim făcuţi de ruşine, ci să primim cu îndrăznire 
cununa pe capetele noastre”. (Omilii la Facere, omiha V, II, în col. PSB, 
vol. 21, pp. 69-70) 


„Căci toate cele ale adevărului sunt mai strălucite decât lumina 


soarelui, şi în orice parte s-ar întoarce cineva, ar putea cu uşurinţă să 
priceapă şi să ia cunoştinţă de mântuirea sa, dacă ar voi să fie cu băgare de 

seamă, şi să nu creadă aceasta ca ceva întâmplător.” (Omilii la Epistola către 
Romani a Sfântului Apostol Pavel, omilia XXVI, p. 483) 


„Să nu facem aşa ca, pentru a ne dezmierda o clipă aici - căci aceasta 
este viața de față - să ne atragem osândă pe veacuri nemărginite, ci să ne 
ostenim o clpeală, spre a ne dezmierda şi a ne încununa într-una. Nu vedeți 
că chiar şi în lucrurile omeneşti aşa fac cei mai mulți dintre oameni, că adică 
aleg puţină osteneală pentru o linişte şi odihnă mai îndelungată, deşi poate li se 
întâmplă cu totul dimpotrivă? Că, de pildă, aici este de multe ori cumpănire 
între osteneli şi câştig, dar de multe ori şi dimpotrivă, căci, de pildă, ostenelile 
sunt nesfârşite, iar rodul este puţin, şi de multe ori nici puţin; dar fiind vorba 
de Împărăţia Cerurilor, cu totul altfel se întâmplă, căci mică de tot este 
osteneala, însă plăcerea şi mulţumirea este mare, este nesfârşită. Gândeşte-te 
bine. Plugarul munceşte tot anul şi tocmai pe la sfârşit de multe ori îşi pierde 
nădejdea de a culege rodul multelor sale osteneli. Căpetenia şi ostaşul iarăşi 
până la cea mai înaintată vârstă şi-au petrecut viața în războaie şi necazuri, şi 
la urmă fiecare dintre dânşii se duce; însă unul, de pildă, împreună cu biruinţa 
şi-a pierdut şi viaţa, iar celălalt este mai sărac decât toți săracii. 

Deci ce răspuns vom avea, spune-mi, dacă în cele trupeşti noi alegem 
mai bine cele grele şi ostenitoare, pentru ca apoi să ne odihnim puţin, sau nici 
puţin - fundcă nădejdea este cu îndoială - iar în cele duhovniceşti facem cu 
totul dimpotrivă, şi astfel ne atragem osândă negrăită pentru o scurtă 
desfătare? 

Pentru aceea vă rog pe voi toți a vă deştepta - deşi poate târziu - din 
această moliciune şi nesimţire.” (Tâlcuiri la Epistola a doua către Corinteni, 
omilia IX, p. 99) 


„Să ne obosim puţin pentru a ne odihni apoi pentru totdeauna.” 
(Omilii la Epistola către Filipeni, omiha a XIV-a, p. 250) 


„Ai fost chemat în Împărăţia Fiului lui Dumnezeu şi tu caşti încă a 
lene? Încă stai în amorţire? Dacă ar fi trebuit să calci peste mii de morţi în 
fiecare zi, oare nu ar fi trebuit ca toate să le suferi? Când e vorba de a caştiga 
vreo întâietate, voi să zic, vreo stăpânire oarecare, faci orice ca să reuşeşti, 
iar când e vorba de a te face părtaş Fiului lui Dummnezeu, Unul născut, oare 
nu trebuie să te arunci deasupra a mii de săbii, şi a te arunca chiar în foc?” 
(Comentariile sau Explicarea Epistolei către Coloseni, omilia II, p. 26) 


„Să nu fim, dar, nepăsători faţă de noi înşine, nici să ne depărtăm 
singuri de mântuirea noastră, când avem noianul cel mare de iubire de 

oameni a Stăpânului tuturor, Căruia îi pare rău de păcatele noastre.” 
(Omiliile despre pocăință, omilia a treia, p. 60) 


„lar altă răsplată datorată lui Dumnezeu din partea noastră nu poate fi 
decât numai mântuirea noastră, a sufletelor noastre şi râvna pentru virtute.” 
(Cuvânt la ziua Naşterii Mântuitorului nostru lisus Hristos, care era 
necunoscută atunci, dar a fost făcută cunoscută cu puţini ani înainte, de 
către unii care au venit din Apus şi au vestit-o, VI, în vol. Predici la 
sărbători împărăteşti şi cuvântări de laudă la sfinţi, p. 21) 


„Lucrează acum ogorul sufletului tău, smulge spinii şi pălămida, 
seamănă în locul lor cuvântul lui Dumnezeu, pune şi sădeşte plantele cele 
frumoase ale înţelepciunii, şi atunci tu vei un duhovnicesc lucrător de 
pământ.” (Cuvânt la Duminica a patra a Sfântului şi Marelui Post, în vol. 
Omilii la Postul Mare..., p. 82) 


„Creştinul îşi face veselie din totul. Asemenea acelor negustori 
pricepuţi şi activi care nu neglijează nici o sursă de câştig, însă ştiu să 
facă valoros totul din industria lor şi se fac beneficiari din orice 
afacere, creştinul adaugă fără încetare şi în orice chip soarta lui 
veşnică. El ridică piatră peste piatră clădirea lui de slavă viitoare. Nici 
o faptă, oricât de mică ar putea ea să fie nu este care să nu se întoarcă 
pentru el în belşug veşnic, divin. Ascultaţi apostolul: fie că mâncaţi, 
fie că beţi, toate spre slava lui Dumnezeu să le faceți. 

Şi Dumnezeu pe Care noi L-am slăvit prin faptele noastre, ne va 
slăvi în ale Sale.” (Din vol. Bogățiile oratorice, p. 332) 


MÂNTUIREA (ajutorul lui Dumnezeu pentru mântuirea noastră) 


„Stăpânul nu vrea ca ostenelile tale pentru săvârşirea faptelor 
bune să fie micşorate! Dar pentru ce spun să fie micşorate? Face totul 
ca să te încununeze chiar pentru fapte mici şi cercetează, căutând 
prilejuri, să te scape de gheenă”. (Omilii la Matei, omia III, IV, în col. 
PSB, vol. 23, p. 42) 


„Căci Cel ce consideră mântuirea noastră ca pe o bogăţie a Sa, Acela 
nu încetează de a ne îmbogăţi, fiindcă a revărsat darul Său peste toţi, şi 
aceasta este suprema bogăție.” (Omilii la Epistola către Romani a Sfântului 
Apostol Pavel, omilia XVII, p. 341) 

„Nimeni, nici un îndrăgostit de trupuri, oricât de înnebunit ar fi de 
dragul lor, nu arde atât de mult de dorul iubitei lui, cât de mult doreşte 
Dumnezeu mântuirea sufletelor noastre. Aceasta se poate vedea şi din viața 
de toate zilele, dar şi din dumnezeieştile Scripturi. De pildă, în primele 
capitole ale proorociei lui Ieremia şi în multe alte locuri din profeţii, 
Dumnezeu este disprețuit şi trecut cu vederea, dar EI nu încetează a alerga şi 
a căuta prietenia celor care Îi întorc spatele. Însuşi Domnul arată lămurit 
aceasta când spune: /erusalime, lerusalime, cel ce omori pe profeți şi ucizi 
cu printre pe cei trimişi la tine, de câte ori am voit să adun pe fii tăi, cum 
adună găina puii săi sub aripi, şi n-ai voit! (Matei 23, 37). iar Pavel, 
scriindu-le corintenilor, spune: Pentru că Dumnezeu era în Hristos, a 
împăcat lumea cu EL Însuşi, fără să țină seama de păcatele lor, punând în 
noi cuvântul împăcării. Aşadar, în numele lui Hristos, vă rugăm, ca şi cum 
Dumnezeu s-ar ruga prin noi, în numele lui Hristos vă rugăm, împăcaţi-vă 
cu Dumnezeu! (UI Cor. 5, 19-20).” (Cuvânt de sfătuire către Teodor cel 
căzut, 13, în vol. Despre Feciorie, Apologia vieții monahale, Despre 
creşterea copiilor..., pp. 354-355) 


„Căci bunul Dumnezeu, văzând sufletul cu bună dispoziţie, dar aflat 
în rătăcure din pricina neştiinţei, nu-l trece cu vederea, nici nu-l lasă îndelung 
fără purtarea Sa de grijă, ci face din partea Sa totul şi nu lasă la o parte nimic 
din cele ce au legătură” cu mântuirea noastră. Numai noi să ne pregătim în 
chip vrednic spre a atrage prisositorul har de sus.” (Cateheza aceluiaşi către 
neofiţi şi tâlcuire la cuvântul Apostolului că „dacă cineva e în Hristos este 
zidire nouă. Cele vechi au trecut, iată, toate sunt noi” (1 Cor., 5, 17), în vol. 
Cateheze baptismale, p. 71) 


MÂNTUIREA (dobândirea mântuirii) 


„Că aşa e natura acestor merinde; acele pe care voim să le trimitem 
mai dinainte, prin săvârşirea faptelor bune, ajung dinaintea noastră acolo; ne 
deschid uşile îndrăznirii celei către Stăpânul, ne pregătesc intrarea, ca să 
intrăm în toată voia şi să găsim multă bunăvoință la Judecător. 

Și ca să vezi, iubite, că aşa stau lucrurile, mai gândeşte-mi-te că acela 
care face cu dărnicie milostenie şi trăieşte aici cu cuget curat va găsi, la 





*7 Tâlcuirea Pr. Marcel Hancheş: Cele ce sunt conexe sau tind cumva spre viaţa lui 


Hristos. Unele dintre ele, chiar dacă aparent nu au legătură cu Hristos, ba Îi pot fi chiar 
potrivnice, conform judecăților noastre limitate, pot, prin iubitoarea Sa purtare de grijă, să 
ducă în cele din urmă la Intâlnirea cu Sine. (n.s. 5,p. 71) 

plecarea lui de pe lumea asta, multă milă la Judecător şi va auzi, pe lângă 
altele, şi acele fericite cuvinte: Veniţi, binecuvântaţii Părintelui Meu, de 
moşteniţi împărăţia gătită vouă, de la întemeierea lumii, că am flămânzit şi 
Mi-aţi dat să mănânc (Matei, 25, 34-35). Acelaşi lucru se petrece şi cu 
celelalte virtuţi. Aşa se întâmplă şi cu mărturisirea păcatelor şi cu 
rugăciunile stăruitoare.” (Omilii la Facere, omilha V, I-II, în col. PSB, vol. 
21, p. 69) 


„Atâtea căi ne-a deschis iubitorul de oameni Dumnezeu, câte nici nu 
putem spune, prin care ne este cu putinţă, dacă vrem, să dobândim cea mai 
înaltă îndrăznire către Dumnezeu”. (Omilii la Facere, omilia X, II, în col. 
PSB, vol. 21,p. 117) 


„... smerenia şi milostenia, fără de care nu ne putem mântur”. (Omilii 
la Matei, omilia XLVII, IV, în col. PSB, vol. 23, p. 551) 


„Vă rog să căutăm bunătățile cele veşnice şi nemuritoare, să căutăm 
viaţa care nu îmbătrâneşte niciodată. Poţi trăi şi în oraş şi să duci viaţa pe 
care o duc monahii în pustie, să pui în practică filozofia lor; poţi avea şi 
soție, poţi locui în casă şi în lume şi să te rogi, să povesteşti, să fii cu inima 
zdrobită. Cei de la început, care au fost învățați de apostoli învățătura 
creştină, locuiau în oraşe, dar aveau aceeaşi evlavie ca şi cei care locuiesc 
pustia; alți au avut ateliere, ca Priscila şi Acvila; toți profeții au avut femei 
ŞI case, ca Isaia, ca lezechiel, ca Moise; şi aceasta cu nimic nu le-a vătămat 
virtutea. Să-i imităm şi noi pe aceştia, să mulțumim necontenit lui 
Dumnezeu, să-l înălțăm necontenit cântări, să trăim în curăţenie sufletească 
şi trupească şi să ne îngrijim şi de celelalte virtuţi; să aducem în oraşe 
filozofia pustiei, ca să fim bine plăcuţi înaintea lui Dumnezeu şi prețuiți de 
oameni şi să avem parte şi de bunătăţile cele viitoare”. (Omilii la Matei, 
omilia LV, VI, în col. PSB, vol. 23, p. 643) 


„Copilul este străin de invidie, de slava deşartă, de dragostea de 
întâietate şi are cea mai mare virtute, nevinovăția, curăția, smerenia. Nu e 
nevoie numai de bărbăţie şi de pricepere, ci şi de această virtute, de smerenie 
şi de nevinovăție. De-am avea cele mai mari virtuţi, dacă ne lipsesc virtuțile 
acestea, mântuirea noastră şchioapătă. Un copil dacă e ocărât şi lovit nu se 
supără, nici nu prinde pică; iar dacă e prețuit şi slăvit, nu se îngâmfă.(...) 

După părerea mea Hristos a pus în mijloc un copil, un copil foarte 
Mic, lipsit de toate patimile cele rele. Un astfel de copil nu-i mândru, nu 
umblă după slavă, nu-i invidios, nu-i certăreţ;, este lipsit de toate patimile de 

acest fel şi are multe virtuți: nevinovăția, smerenia; nu-l interesează 
câştigurile băneşti, nu-i lăudăros. Este stăpânul unei îndoite filozofii: are 
aceste virtuţi şi nu se laudă cu ele. De aceea Domnul l-a dat ca pildă şi l-a 
aşezat în mijloc. 

Dar nu Și-a oprit cuvântul Său la atâta, ci duce mai departe sfatul 
acesta, zicând: 

Cine va primi pe un copil ca acesta în numele Meu, pe Mine Mă 
primeşte (Matei 17, 5). Nu veţi primi, le spune Hristos, numai mare răsplată 
dacă veţi fi ca nişte copii, ci şi dacă veţi cinsti, pentru Mine, pe alţii care se 
aseamănă cu copiii; vă dau ca răsplată împărăţia cerurilor pentru cinstea dată 
acestora. Dar, mai bine spus, le dă o răsplată cu mult mai mare, că Hristos 
spune: Pe Mine Mă primeşte. Atât de tare îmi este de dragă smerenia şi 
nevinovăția! 

Hristos numeşte aici copil pe oamenii curați la inimă şi smeriţi, pe cei 
neluați în seamă şi dispreţuiţi de mulțime”. (Omilii la Matei, omiha LVIII, 
II, în col. PSB, vol. 23, pp. 675-676) 


„După harul lui Dumnezeu, nu trebuie să se întemeieze mântuire pe 
nici un alt lucru, decât pe faptele bune.” (Comentar la Evanghelia de la 
Ioan, omilia XXI, 3, p. 103) 


„Spune-mi, vă rog: în această lume unde aţi vrea să aveți locuinţa 
voastră? Oare în pustie, sau într-un mic sătuc? Nu, ci cred că într-o capitală, 
acolo unde se face un negoţ foarte mare, unde este o strălucire mai mare. Şi 
vă duc într-un oraş al cărui arhitect este Dumnezeu şi lucrător este tot EL. Eu 
vă îndemn, dragii mei frați, să construim acolo; ceea ce se face în această 
lume nu ajunge decât să arate nebunia noastră cea mare.” (Comentar la 
Evanghelia de la loan, omilia LVI, 3, p. 279) 


„Mântuirea şi pierzarea depinde de hotărârea noastră liberă şi de 
voinţa noastră.” (Comentar la Evanghelia de la loan, omilha XLVII, 4, p. 
231) 


„Pentru mântuirea noastră nu este de ajuns numai de a ne abate de la 
rele, ci trebuie şi cele bune a le face. Dar aceasta numai atunci va fi, când 
vom da spiritul nostru Duhului, şi când vom sili trupul de a-şi cunoaşte 
rânduiala sa.” (Omilii la Epistola către Romani a Sfântului Apostol Pavel, 
omilia XIII, p. 243) 

„Lucrarea mântuirii nu este în a face rău, ci în a suferi răul.” (Tâlcuiri 
la Epistola a doua către Corinteni, omiha II, p. 16) 


„A cumpărat de la noi mântuirea noastră, şi pentru aceasta ne-a dat 
arvună. Pentru ce însă nu a dat întregul preț imediat? Fiindcă nici noi nu am 
lucrat totul, am crezut numai, dar acesta e începutul; de aceca şi El ne-a dat 
numai arvună. Numai când deci vom proba credința noastră prin fapte, 
atunci şi El va plăti preţul întreg. Mai ales încă că a dat şi un alt preţ, - 
propriul Lui sânge, - şi iarăşi a făgăduit alt preţ. Precum când este război 
între naţiuni se dau ostateci, tot aşa şi Dumnezeu a dat pe Fiul Său ca gaj de 
pace şi de armistițiu, cum şi pe Sfântul Duh. Cei ce cu adevărat se 
împărtăşesc de Sfântul Duh, ştiu că este arvună a clironomiei nostre.” 
(Comentariile sau Explicarea Epistolei către Efeseni, omiha II, p. 17) 


„Dar cum pot, mi se poate spune, să fiu în lume, înconjurat de treburi, 
să slujesc împăratului şi să mă mântuiesc? 

Ce spui omule? Vrei să-ţi spun pe scurt că nu locul te mântuie ci 
purtarea şi voința? Adam era în rai, ca într-un port, şi s-a înecat (Facere 3, 1- 
24); Lot era în Sodoma, ca pe mare şi s-a mântuit (Facere 19, 16); lov stătea 
pe gunoi şi s-a îndreptățit (lov 2, 8), iar Saul era în mijlocul bogățiilor şi şi-a 
pierdut împărăția şi pe cea de aici, şi pe cea de dincolo. Nu te poţi apăra 
spunând: nu pot să fiu şi în lume, înconjurat de treburi, şi să mă şi 
mântuiesc.” (Omiliile despre pocăință, omiha a noua, p. 177) 


„„... pentru ca noi să petrecem cu norocire viața aceasta de față, 
totodată să ne eliberăm de păcatele noastre şi să putem oricând cu bucurie a 
ne înfățişa la scaunul Judecăţii lui Hristos, de-a pururea să ne gătim nouă 
pentru acest scop locul cel mântuitor al rugăciunii amestecându-l cu lacrimi, 
cu râvnă, cu îndelungă răbdare. Atunci noi vom dobândi o îndestulare 
statornică şi îndulcirea de bunătăţile cele cereşti.” (Cuvânt la Duminica a 
cincea a Sfântului şi Marelui Post, în vol. Omilii la Postul Mare..., pp. 96- 
97) 


„Dar cum de nu este nici unul, veţi zice voi, care să se îndulcească de 
repaus atât aici cât şi dincolo? Aceasta, iubiților, nu poate să fie, numărându- 
se lucrurile cele cu neputinţă. Căci, desigur, nu se poate ca pe acea lume să 
se îndulcească de cinste cel ce trăieşte aici fără grijă, în siguranță şi în 
desfătare, cu necumpătare şi cu uşurătate de minte. Cine voieşte a fi acolo 
părtaş la cinste, acela nu poate trăi aici fără cercare şi osteneală. Deşi nu l-ar 
apăsa sărăcia, totuşi el are a se lupta de-a pururea împotriva poftelor, iar 

aceasta nu este o mică muncă şi povară. Deşi nu l-ar chinui vreo boală, totuşi 
îl răneşte fierbințeala mâniei; şi înfrânarea mâniei pricinuieşte dureri nu 
MICI. Deşi n-ar veni asupra-i vreo nenorocire, totuşi el are a se lupta de-a 
pururea cu gândurile cele păcătoase; iară spre a înfrâna poftele cele 
nestăpânite, a birui ambiția, a smeri semeția, a se lepăda de dezmierdări şi a 
trăi cu o aspră înfrânare, se cere osteneală nu mică. Cine însă nu face aceste 
şi alte asemenea lucruri, acela nu se poate mântui. Prin urmare, cerul nu se 
poate dobândi fără osteneală, fără luptă şi încercări.” (Cuvânt la Duminica 
Floriilor, în vol. Omilii la Postul Mare..., în vol. Omilii la Postul Mare..., p. 
104) 


„... Să lăudăm, şi să mărim pe Domnul, prin pocăință, înfrângere şi 
mărturisirea păcatelor. Să lepădăm toate greşelile, pe care le-am săvârşit în 
lumea aceasta, cu toată râvna să ştergem toate petele sufletului şi să rugăm 
pe Dumnezeu să ne ajute a ne despărți de lumea aceasta şi a intra în cealaltă 
curați şi pregătiți, ca acolo să nu ne însoțim cu bogatul cel îmbuibat, ci cu 
Lazăr în sânul lui Avraam, îndulcindu-le de bucuria cea nemuritoare. Căreia 
fie ca Dumnezeu să ne facă părtaşi.” (Cuvânt la Duminica Floriilor, în vol. 
Omilii la Postul Mare..., pp. 105-106) 


„Nu este o singură cale de mântuire, ci multe şi felurite. Hristos o 
spune într-un chip general, afirmând că la Tatăl multe locaşuri sunt (loan 14, 
2). Pavel o spune mai precis, scriind aşa: Alta este strălucirea soarelui, alta 
strălucirea lunii şi alta strălucirea stelelor, căci se deosebeşte stea de stea în 
strălucire (| Cor., 15, 14). Cuvintele Fericitului Pavel au acest sens: Unii 
oameni strălucesc ca soarele, alţii ca luna, iar alţii ca stelele. Deosebirea nu 
se mărgineşte numai la atât; Fericitul Pavel arată că şi între stele este mare 
deosebire; iar această deosebire este tot atât de mare pe cât de mare e şi 
numărul stelelor, căci spune el: se deosebeşte stea de stea în strălucire. Ca 
să-ți dai seama de deosebirea dintre stele, gândeşte-te câte trepte de 
strălucire poţi cobori de la marea strălucire a soarelui până la strălucirea 
celei din urmă stele.” (Apologia vieții monahale, 5, în vol. Despre Feciorie, 
Apologia vieţii monahale, Despre creşterea copiilor..., p. 256) 


„Aşadar, de vreme ce Domnul tuturor este atât de iubitor 
de oameni, să nu fim nepăsători faţă de mântuirea 
noastră. Ne aşteaptă împărăţia cerurilor, pe care ochiul n-a 
văzut-o şi urechea n-a auzit-o şi la inima omului nu s-a suit. 
Nu trebuie să facem tot ce ne stă în putinţă, ca să n-o 
pierdem? Nu trebuie să dăm ceva, fie şi cât de mic, pentru 

a le dobândi pe cele mari şi nepreţuite? Să ne pocăim, 
deci, să obişnuim mâinile noastre să dea milostenie, să ne 
smerim, să ne întristăm, să plângem. Toate acestea sunt mici. 
Mari, mai presus de puterile noastre, sunt cele pe care 
ni le va da Dumnezeu, raiul şi împărăţia cerurilor, în care 
fie să intrăm cu toţii, cu harul Lui.” (Din vol. Problemele 
vieţii, p. 88) 


„Pentru ca omul să poată mânca, el trebuie să fie viu. Dacă omul 
este mort, el nu mai poate primi mâncare. Tot aşa, pentru a trăi veşnic, 
omul are nevoie de credință în Hristos, credinţă care se hrăneşte şi cu 
fapte bune. Cine nu crede în Hristos, chiar de ar avea fapte bune, nu 
poate dobândi împărăţia cerurilor. Pe când fără fapte, omul poate dobândi 
viața veşnică, dacă are credință vie. O să vă dovedesc lucrul acesta în 
continuare. 

Tâlharul care a fost răstignit împreună cu Hristos a câştigat raiul 
numai prin credinţa lui. 

Sutaşul Corneliu a făcut multă milostenie şi s-a rugat mult, dar nu L-a 
cunoscut pe Hristos. Şi pentru că faptele fără credință sunt goale, preabunul 
şi dreptul Dumnezeu i-a trimis aceluia un înger, care i-a spus: Rugăciunile 
tale şi milosteniile tale s-au suit, spre pomenire, înaintea lui Dumnezeu 
(Fapte 10, 4). Poate că sutaşul Corneliu s-a întrebat: Dacă rugăciunile şi 
milosteniile mele au fost primite de Dumnezeu, de ce anume mai am nevoie 
acum ca să fiu drept? lar îngerul l-a lămurit: Trimite bărbați la lope şi 
cheamă să vină un oarecare Simon, care se numeşte şi Petru. El este 
găzduit la un om oarecare Simon, tăbăcar, a cărui casă este lângă mare. 
Acesta îți va spune ce să faci (Faptel 1, 13-14). Dacă sutaşul Corneliu s-a 
mântuit prin cele ce i-a spus Petru, înseamnă că nu i-au fost de ajuns 
faptele sale bune pentru mântuire. Mai avea nevoie şi de credinţă.” (Din 
vol. Problemele vieții, pp. 217-218) 


„Ca să primească mântuirea, creştinul trebuie să facă următoarele: 

I.Să-L iubească pe Dumnezeu din tot sufletul său şi să ţină poruncile sfinte. De as 
sunteţi ucenicii Mei, dacă veți avea dragoste unii față de alții (loan 13, 
35). 

2.Să-şi smerească sufletul dinaintea lui Dumnezeu, căci duhul umilit, inima înfrânte 
bucure atunci când aproapele său este fericit şi să nu-l invidieze pentru 
fericirea lui. Să aibă răbdare față de cei care îi sunt împotrivă şi să-i 
sfătuiască cu bunătate. Să săvârşească mereu fapte bune, care contribuie 
la păstrarea curăției sufletului său. 

3.Să fie milos cu cei nefericiţi. Să slujească pacea cu toate puterile sale, aşa cum 
numele dreptăţii lui Dumnezeu şi al credinţei Sale. 

Să lupte împotriva oricărei învățături eretice şi să primească 
învățătura dreaptă a Bisericii despre Dumnezeul Treimic. 

Să iubească adevărul şi să nu-şi murdărească nicicând limba cu 
minciuni. Să nu facă niciodată rău semenului său. 

Să nu judece pe nimeni. Să nu batjocorească pe nimeni niciodată. 
Să nu facă nimic din cele pe care legea lui Dumnezeu le interzice. 

Să facă milostenie, măcar din ce îi prisoseşte. 

Să se roage pentru cei care îl blestemă. Dacă cineva îl sileşte să 
meargă cu el o milă, el să meargă două (Matei 5, 41). Să nu se jure 
niciodată, ci să facă aşa cum spune Domnul: Ceea ce este da, da; şi ceea 
ce este nu, nu (Matei 5, 37). 

Să-L slăvească pe Dumnezeu şi să se roage Lui cu evlavie. 

Să se gândească mereu la moarte, la judecata viitoare şi la răspunsul 
pe care îl va da pentru faptele sale. Să se gândească tot timpul la păcatele 
sale, rugându-L pe Dumnezeu să 1 le ierte. 

Să săvârşească mereu fapte bune, fără să se laude cu ele, ca fariseul. 

Să se ferească de lăcomie, de beţie, de ajura, de a vorbi fără rost, 
de invidie, de neînţelegeri, de răutate, de câştigul necuvenit, de desfrânare 
ŞI, în general, de poftele necuviincioase. 

Să nu aibă nici o legătură cu magia, să nu facă vrăji şi să nu 
meargă niciodată la vrăjitori şi ghicitori. Să se păstreze curat, ca să fie 
vrednic de împărtăşirea cu Trupul lui Hristos. 

Să aibă grijă de orfani, de văduve şi de străini. Să dea ajutor 
celor care au nevoie. Să dea cu împrumut fără dobândă celor care îi cer, 
căci tot ce are este de la Dumnezeu şi aparține lui Dumnezeu. 

Să îi fie milă de duşmanii credinţei, ca de nişte orbi duhovniceşte 
şI să se lupte din toată puterea pentru luminarea lor, dar să fugă departe 
de cei care îl pot duce şi pe el la orbire. 

Să fie tot timpul bun, evlavios, curat la suflet şi dedicat lui 
Dumnezeu. Să facă totul după voia lui Dumnezeu, aşa cum spune 
psalmul: Văzut-am mai înainte pe Domnul înaintea mea pururi (Psalm 15, 
8). 

Să nu ţină răutate în sufletul său, ci să-l ierte imediat pe cel care 1-a 
greşit, căci Domnul a spus: De veți ierta oamenilor greşalele lor, 
ierta-va şi vouă Tatăl vostru Cel ceresc (Matei 6, 14). 

Să judece lucrurile cu dreptate şi cu frica lui Dumnezeu. Să nu 
judece pe nimeni şi să nu-şi dispreţuiască aproapele pentru păcatele sale, 

pentru că Domnul a spus: Nu judecați, ca să nu fiți judecaţi (Matei 7, 
Il); 

Să îl certe cu dragoste pe aproapele său, atunci când greşeşte. Să-l 
apere pe cel nedreptăţit şi pe cel slab. Să-l ajute pe cel neputincios. Să-l 
povăţuiască pe cel rătăcit. 

20.Să citească din cărți sfinte, să asculte cuvântul lui Dumnezeu şi să poarte discuţi 

Să-şi cinstească părinţii şi să nu vorbească niciodată rău despre ei. 

Să meargă la sfintele slujbe care se săvârşesc în biserică. Să nu se 
îndoiască de minunile pe care le face Dumnezeu în toate epocile. 

Dacă omul trăieşte astfel, avându-L mereu în inimă pe Hristos, va 
moşteni împărăţia cerurilor, care a fost pregătită pentru sfinţi de la 
începutul lumii şi pe care nădăjduiesc să o moştenim cu toții, cu harul şi 
cu iubirea de oameni a lui Hristos, Căruia 1 se cuvine slava şi cinstea şi 
închinăciunea în vecii vecilor. Amin.” (Din vol. Problemele vieții, pp. 376- 
379) 


„Dar cum pot, mi se poate spune, să fiu în lume, înconjurat de treburi, 
să slujesc împăratului şi să mă mântui? 

- Ce spui, omule? Vrei să-ti spun pe scurt că nu locul te mântuie, ci 
purtarea şi voința? Adam era în rai, ca într-un port, şi s-a înecat (Facere III, 
1-24); Lot era în Sodoma, ca pe mare, şi s-a mântuit (Facere XIX, 16); lov 
stătea pe gunoi şi s-a îndreptățit (lov II, 8), iar Saul era în mijlocul bogățiilor 
ŞI şi-a pierdut împărăția - şi pe cea de aicea şi pe cea de dincolo. Nu te poţi 
apăra spunând: Nu pot să fiu şi în lume, înconjurat de treburi şi să mă şi 
mântui.” (Omilie despre pocăință şi despre cei ce pleacă de la Sfânta 
Liturghie..., în vol. Din ospățul stăpânului, p. 186) 


„În nimic altceva — după harul lui Dumnezeu — nu trebuie să avem 
nădejdea mântuirii, decât numai în faptele proprii.” (Nunta din Cana 
Galileii, în vol. Cateheze maritale, p. 125) 


„Ce vrei să zici: cum pot să mă mântuiesc căci sunt în lume şi în 
valuri? Ce grăieşti omule, eu îţi voi arăta că nu mântuieşte pe om locul, ci 
fapta şi voia cea dreaptă. Adam s-a înecat pe limanul Raiului, iar Lot în 
Sodoma s-a mântuit ca din luciul mării. lov se îndreptă din gunoi, iar Saul în 
curțile cele împărăteşti căzu din cinstea acestei lumi şi din cea viitoare. Nu 
poți să te scuzi cu acestea să zici că eşti în lume şi în valuri şi să mă 
mântuiesc.” (Din vol. Mărgăritarele Sfântului loan Gură de Aur, p. 105) 

MÂNTUIREA (ajutorarea altora la mântuire) 


„Temei de mântuire ne este nouă când nu ne străduim numai pentru 
mântuirea noastră, ci şi când căutăm să fim de folos semenilor noştri, când îi 
povăţuim pe calea adevărului. Şi ca să vezi ce mare bine este să poți mântui 
şi pe altul odată cu tine, ascultă ce spune profetul ca din partea lui 
Dumnezeu: Cel care face om cinstit dintr-un om nevrednic, va fi ca gura 
Mea (ler., 15, 19). 

— Ce vor să spună cuvintele acestea? 

— Cel care duce pe un om de la înşelăciune la adevăr, spune 
Dumnezeu, cel care întoarce pe semenul său de la păcat la virtute, acela, 
atât cât omeneşte este cu putinţă, Mă imită pe Mine”. (Omilii la Facere, 
omilia III, IV, în col. PSB, vol. 21, p. 52) 


„Aşadar dacă EI, Dumnezeu fiind şi având fiinţa aceea care este mai 
presus de înţelegere, a primit, din pricina iubirii Lui nespuse de oameni, 
toate acestea pentru noi şi pentru mântuirea noastră, ce n-ar trebui să facem 
noi pentru semenii noştri, pentru mădularele noastre, ca să-i smulgem din 
gâtlejul diavolului şi să-i ducem pe calea virtuţii?” (Omilii la Facere, omilia 
III, IV, în col. PSB, vol. 21,p. 52) 


„Să ne străduim să îndreptăm, cu sfaturi şi îndemnuri, pe cei căzuţi în 
păcate, vorbindu-le despre măreţia iubirii de oameni a lui Dumnezeu, despre 
covârşitoarea Lui bunătate şi despre nemăsurata Lui milostivire, ca să ne 
bucurăm de mai mare binecuvântare decât ei de la Dumnezeul universului, 
Care vrea ca toți oamenii să se mântuiască şi la cunoştinţa adevărului să 
vină (| Tim, 2, 4), Care nu vrea moartea păcătosului, ci să se întoarcă şi să 
fie viu (ez., 18, 23)”. (Omilii la Facere, omilia XXIX, V, în col. PSB, vol. 
21,p. 371) 


„Să avem grijă, deci vă rog, şi de noi şi de semenii noştri. De noi, ca 
să ne rânduim viaţa aşa cum hotărăşte Dumnezeu; de semenii noştrii, ca să 
strălucească aşa virtutea noastră încât, chiar fără să vorbim să-i învăţăm din 
destul pe cei care ne văd.” (Omilii la Facere, omila XL, IV, în col. PSB, 
vol. 22, p. 78) 


„Acesta este căpătâiul petrecerii noastre creştineşti, acesta este semnul 
el - a nu căuta numai ale noastre, ci şi a îndrepta şi a aduce în bună stare 
mădularele noastre cele schiloade, aceasta e dovada cea mai mare a credinţei 
- că zice Domnul: întru aceasta vor cunoaşte toți că sunteţi ucenicii Mei (In. 

13, 35). Adevărată dragoste vădim nu prin tovărăşia la mese, nici prin numiri 
goale, nici prin cuvintele măgulitoare, ci îndreptând pe aproapele şi căutând 
folosul lui, sculând pe cel căzut, tinzând mână de ajutor celui ce zace fără să- 
1 pese de mântuirea lui şi căutând binele aproapelui înaintea binelui nostru.” 
(Cele dintâi omilii la Facere, cuvântul al nouălea, p. 125) 


„Să nu încetăm să facem totul pentru cei păcătoşi şi trândavi; să-i 
sfătuim, să-i învăţăm, să-i rugăm, să-i povăţuim, să-i îndemnăm, chiar dacă 
nu avem nici un folos. Ca şi Hristos ştia mai dinainte că n-are să se îndrepte 
vânzătorul, dar n-a încetat de a face totul, sfătuindu-l, ameninţându-l, 
văitându-l; nu pe faţă, nici arătat, ci îndeosebi”. (Omilii la Matei, omilia 
LXXX, III, în col. PSB, vol. 23, p. 910) 


„Pe Hristos să-L imităm şi noi şi să nu pregetăm a veni în ajutorul 
fraților noştri umiliți şi nenorociţi. Să-ţi fie toate uşoare când e vorba de 
mântuirea fratelui tău, fie că trebuie să-i slujeşti, fie că este mic, fie că este 
om de jos, fie că treaba aceasta e obositoare, fie că trebuie să străbați munți 
si prăpăstii.” (Omilii la Matei, omiha LIX, V, în col. PSB, vol. 23, p. 691) 


„Fiecare să pună în rânduială, dacă nu lumea întreagă, cetăți întregi 
sau neamuri, cel puţin casa sa, femeia, copiii, prietenii şi vecinii săi. Şi să 
nu-mi spună mie cineva: Sunt om simplu, neînvăţat şi fără experienţă; căci 
nimeni nu a fost mai neînvăţat ca Petru, nimeni mai simplu ca Pavel. Acesta 
din urmă mărturisea despre el însuşi şi nu-i era ruşine să spună că deşi sunt 
neiscusit în cuvânt, nu însă în cunoştinţă (UL Corinteni 11, 6). Şi cu toate 
acestea, iată că acest bărbat neînvăţat, acest om mai degrabă simplu, a învins 
mii de filosofi, a închis gurile a mii de oratori şi a făcut totul numai prin 
harul lui Dumnezeu şi prin buna lui voință. Dar noi, care nu suntem 
folositori nici măcar celor ce conviețuiesc alături de noi, care nu suntem în 
stare să învăţăm nici măcar o duzină de nume, ce îndreptăţire vom putea 
avea? Toate acestea nu sunt decât pretexte zadarnice, căci nu simplitatea sau 
neştiinţa ne împiedică de a-i învăţa pe ai noştri, ci somnul şi trândăvia cărora 
ne lăsăm pradă. 

Deci acest somn îndepărtându-l de la noi, cu toată osârdia să ne 
îngrijim de ai noştri, ca astfel să ne bucurăm chiar şi aici de linişte şi 
mulțumire sufletească, insuflându-le frica de Dumnezeu. lar acolo să ne 
putem face părtaşi miilor de bunătăţi, prin harul şi iubirea de oameni a 
Domnului nostru lisus Hristos.” (Omilii la Epistola către Romani a Sfântului 
Apostol Pavel, Prolog, p. 16 ) 

„În adevăr, iubiților, că toți ceilalți de pe atunci părăsindu-şi 
bunătăţile lor, voiau mai bine a se împărtăşi cu relele aproapelui, dar Pavel a 
făcut încă şi mai mari decât acestea. El nu a voit numai a se împărtăşi din 
nenorocirile altora, ci voia chiar a fi în cele mai de jos rele, numai alții să se 
găsească în cele mai mari bunătăţi. Nu este totuna a fi în dezmierdări, şi 
lepădând dezmierdănile, să fu în suferinţă, cu a te găsi tu însuţi în suferințe şi 
a-i face pe alţii să se bucure de linişte şi cinste. Aici, deşi este mare lucru a 
schimba cele bune cu cele rele pentru binele fratelui, totuşi faptul are în sine 
şi oarecare mângâiere, fiindcă ai părtaşi în nenorociri — dar a voi numai tu să 
te găseşti în suferinţe, pentru ca alții să se bucure de cele bune, aceasta 
fireşte că nu a putut ieşi decât dintr-un suflet întinerit şi din cugetul 
fericitului Pavel. Şi nu numai prin aceasta, ci şi prin altă măreție cu mult mai 
înaltă întrece Pavel pe toți cei pomeniți mai sus. De pildă Avraam şi ceilalți 
toți se aruncau în primejdiu în viața aceasta, şi apoi toți îndeobşte cereau 
moartea, pe când Pavel cerea să cadă chiar şi din slava vieţii viitoare pentru 
mântuirea altora. Am a mai spune şi a treia măreție a lui Pavel. Şi care este 
aceasta? Că unii dintre ludei, deşi poate stăteau în fruntea celor ce 
meşteşugeau multe neajunsuri, dar le era încredinţată povăţuirea lor, răbdau 
cu toate acestea, căci se petrecea cu dânşii ceea ce s-ar petrece bunăoară cu 
un părinte al unui fiu rău, însă fiu. Dar iată că Pavel voia să fie anatema 
pentru dânşii, deşi nu-i era încredinţată lui privegherea şi îngrijirea de dânşii, 
fiindcă el a fost trimis apostol al neamurilor. 


Ai văzut măreție de suflet şi înălțime de cugetare, întrecând chiar 
înălțimea cerurilor? Pe acesta dar râvneşte-l, iar de nu poţi, apoi măcar pe cei 
ce au strălucit în legea veche. Că astfel vei găsi folosul tău, dacă vei căuta pe 
al aproapelui. Astfel că, dacă te leneveşti a te îngriji de fratele tău, cel puţin 
înțelegând că altfel nu te vei putea mântui, lpeşte-te de dânsul şi de 
foloasele lui. Sunt de ajuns chiar şi cele spuse pentru a ne încredința că 
altminteri nu este cu putință a găsi folosul nostru.” (Comentariile sau 
Tâlcuirea Epistolei întâi către Corinteni, omilha XXV, pp. 263-264) 


„Nu este cu putință a te mântui în alt chip, iubitule; şi chiar de ai 
ajunge la cea mai înaltă filosofie, iar de cei pierduţi nu te îngrijeşti, nu vei 
câştiga înaintea lui Dumnezeu nici o îndrăzneală. Și de unde se învederează 
aceasta? Din cele ce a spus fericitul Pavel, zicând: De aș împărți averile 
mele şi de aş da trupul meu să-l ardă, iar dragoste nu am, nimic nu folosesc 
(| Cor. 13, 3). Ai văzut ce cere Pavel de la noi? — Deşi cel ce împarte averile 
nu caută ale sale, ci pe cele ale aproapelui. Dar nu este de ajuns numai 
aceasta, zice: ci eu voiesc ca să se facă acest lucru în chip nefățarnic ți 

multă milostivire. Pentru aceea a şi legiuit aşa Dumnezeu, ca astfel să ne 
ducă la legătura dragostei. 


Deci când Pavel cere o aşa măsură în dragoste, iar noi nu dovedim 
nici pe cea mai mică, apoi de ce iertare vom fi vrednici?” (Comentariile sau 
Tâlcuirea Epistolei întâi către Corinteni, omilia XXV, pp. 264-265) 


„... când un om trăieşte în răutate, atunci poruncesc a se îndrepta, şi 
de voieşti să o faci aceasta pentru aproapele, iar de nu, apoi cel puţin pentru 
folosul tău. Cel mai bun lucru este să o faci pentru folosul aproapelui, dar 
dacă poate încă nu ai ajuns la acea înălțime a virtuţii, cel puţin pentru tine fă- 
o. Nimeni deci să nu caute folosul său, ca să găsească acel folos, şi cugetând 
că nici lipsa averilor, nici mucenicia, şi nici altceva de acest fel nu ne va 
putea apăra dacă nu vom avea cu noi cea mai înaltă dragoste. Această 
dragoste deci să o avem înaintea tuturor celorlalte, ca astfel printr-însa să ne 
bucurăm şi de bunătăţile de aici ca şi de cele viitoare făgăduite nouă.” 
(Comentariile sau Tâlcuirea Epistolei întâi către Corinteni, omilha XXV, p. 
265) 


„În ceea ce priveşte averile acestea trecătoare, nu poate să se facă 
cineva bogat în alt chip, dacă mai întâi nu a sărăcit pe altul, pe când cu cele 
duhovniceşti nu este aşa, ci cu totul dimpotrivă: nimeni nu poate ajunge 
bogat dacă mai întâi nu a îmbogăţit pe altul. Dacă nu vei folosi pe nimeni, nu 
vei putea fi bogat. În cele trupeşti împărtăşirea sau darea lucrurilor aduce 
împuţinare, pe când în cele duhovniceşti o asemenea împărtăşire aduce încă 
sporire (risovacubdv) în lucrul dat, şi a nu da altora aduce chiar mare sărăcie 
ŞI cea mai de pe urmă pedeapsă. Acest fapt îl dovedeşte cel ce a ascuns 
talantul în pământ. Cel ce are cuvântul înțelepciunii şi-l dă sau îl 
împărtăşeşte şi altuia, acela îşi măreşte averea, făcând mulți înţelepţi, iar cel 
ce ascunde darul său se lipseşte singur pe sine de avere, necâştigând 
folosinţa celor mulți. Şi iarăşi, cel ce are alte haruri, făcând bine multora şi-a 
sporit darul, şi nici el nu s-a lipsit prin acea împărtăşire, în acelaşi timp şi pe 
alții 1-a umplut de darul duhovnicesc. Și, în sfârşit, în toate cele 
duhovniceşti, această rânduială rămâne neschimbată. Tot asemenea şi pentru 
Împărăţia Cerurilor; cel ce face mulţi tovarăşi cu dânsul pentru Împărăţia lui 
Dumnezeu, de această Împărăţie el se va bucura mai mult — pe când cel ce 
nu se sârguieşte de a-şi lua nici un tovarăş, chiar şi el va cădea din multe din 
acele bunătăți. Că dacă înţelepciunea omenească nu se consumă chiar de ar 
răpi-o cât de mulţi, şi nici meşteşugarul nu şi-a pierdut meşteşugul făcând 

mulți meşteri ca dânsul, apoi cu atât mai mult cel ce răpeşte împărăția lui 
Dumnezeu nu va face mai puţin, ci tocmai atunci vom fi mai bogaţi, când 
vom chema pe mulţi la aceasta. 


Deci iubiţilor, să răpim cele ce nu se mistuie, şi care încă se înmulţesc 
fiind răpite. Să răpim pe acelea care nu au nici un clevetitor, nici un 
pizmuitor. Că dacă ar fi o mină de aur, care ar avea un izvor din care ar 
curge întruna aur, şi încă cu atât mai mult ar curge cu cât ar fi mai mult scos, 
ŞI ar fi şi o altă mină ce ar avea aurul îngropat adânc — apoi de unde ai voi 
oare să te îmbogăţeşti? Oare nu de acolo de unde se scurge aur mult şi nu 
este nici o pizmă? Fireşte că de acolo. Şi ca să nu ne închipuim aceasta 
numai cu vorba, gândiți-vă că cele vorbite ar fi cu privire la aer şi la soare. 
Ei bine, iată că aceste două stihii sunt răpite de toţi şi de toate, şi pe toate le 
umplu. Acestea, fie că s-ar bucura de ele oamenii, fie că nu s-ar bucura, 
rămân aceleaşi neîmpuţinate, pe când ceea ce eu spun este cu mult mai mare 
şi mai însemnat, căci, de pildă, înțelepciunea duhovnicească nu rămâne 
aceeaşi fiind dată sau nedată altora, ci fund dată sau împărtăşită altora, ea 
încă mai mult sporeşte. Dar dacă cineva nu primeşte cele spuse, ci încă pe 
lângă sărăcia celor pământeşti şi-a mai adăogat răpind şi pe cele mici, cel 
puţin amintească-şi de hrana manei din pustie şi teamă-se de pilda pedepsei. 
Ceea ce s-a întâmplat atunci cu mana, aceasta se poate vedea şi cu cei ce 
caută a se folosi sau a avea mai mult decât trebuie. Aşadar, ce s-a întâmplat 
atunci? Viermi izvorau şi foşneau din pricina lăcomiei. Tocmai aşa se 
întâmplă şi astăzi cu lăcomia şi dezmierdarea multora, căci măsura hranei 
aceeaşi este pentru toţi, deoarece un singur pântece umplem — pe când 
murdăria sau scârna iese mai mult de la tine care te îmbuibi. Și după cum 
atunci cei ce strângeau prin casele lor mai multă mană decât cea legiuită nu 
strângeau mana, ci mai mult viermi, tot aşa şi cei ce viețuiesc în mâncăruri şi 
beții îşi agonisesc nu dezmierdări mai multe, ci stricăciune mai multă. Şi cu 
toate acestea, aceştia din urmă sunt cu atât mai răi decât cei dintâi, cu cât 
aceia, pătimind pedeapsa o singură dată, s-au cumințit la urmă, pe când 
aceştia în fiecare zi aducând în casele lor acel vierme cu mult mai primejdios 
ca viermele din mană, totuşi nu simt nimic şi nici nu se mai satură. 


Cum că faptele acestora se aseamănă cu ale Evreilor din pustie în ceea 
ce priveşte munca zadarnică, pe când în privinţa pedepselor faptele lor vor fi 
cu mult mai grozav pedepsite, tu gândeșşte-te la următoarele: Întru ce se 
deosebeşte oare bogatul de sărac? Oare nu un trup are şi el? Nu un singur 
pântece hrăneşte şi el? Cu ce dar prisoseşte pe cel sărac? Cu grijile, cu 
cheltuielile, cu ncascultarea de poruncile lui Dumnezeu, cu stricarea 
trupului, cu vătămarea sufletului. Deci cu acestea covârşeşte bogatul pe 

sărac; zbuciumându-se ca şi cum pare că ar avea de umplut mai multe 
pântece — de cumva ar spune că are mai multă trebuinţă, sau că trebuie a face 
mai mari cheltuieli.” (Comentariile sau Tâlcuirea Epistolei întâi către 
Corinteni, omiha XL, pp. 440-492) 


„... ŞI în sarcina ta ţi se va pune un mare păcat; acela adică că, văzând 
pe fratele tău rătăcit, tu nu l-ai îndreptat. Căci dacă după legea iudeilor, nu 
trebuie a trece cu vederea nici vita cea de sub jug a duşmanului, dar încă ce 
nu vita, şi chiar sufletul prietenului ţi a fratelui său îl trece cu vederea, ce 
iertare va avea? Nu este de ajuns spre îndreptățirea noastră faptul că acela 
are minte fiindcă şi noi de multe ori sfătuind pe alţii, totuşi deseori nu am 
fost destoinici nici pentru noi, şi nici că am fost mai folositori. Apoi aceasta 
cugetă şi pentru cel ce păcătuieşte, că poate este mai firesc a primi un sfat 
bun de la tine decât de la dânsul şi, prin urmare, nu zice: Ce mă priveşte pe 
mine?. 'Teme-te de păţania celui dintâi care a zis această vorbă, căci 
cuvintele: Nu cumva sunt păzitorul fratelui meu? (Fac. 4, 9) la aceasta 
tocmai duce, ca şi vorba Ce mă priveşte pe mine? 


De aici se nasc toate relele, că adică ale trupului nostru le credem 
străine de noi, ce spui? Nu-ţi pasă defel ceea ce face fratele tău? Dar atunci 
de cinei pasă? De necredincios, de cel ce se bucură, saltă şi-l ia în râs? De 
diavolul care-l împinge la rele şi-l trânteşte jos? Și de unde este învederat, 
zici tu, că eu îl ajut pe dânsul zicându-i şi sfătuindu-l cu cele trebuitoare? 
De unde se vădeşte că-l vei ajuta? Dar şi aceasta este cea mai de pe urmă 
prostie, ca sfârşitul fiind nesigur, tu să-ți iei asupră un păcat. lată că şi 
Dumnezeu, care vede viitorul, de multe ori a zis, şi acela nu a făcut, şi totuşi 
Nici aşa nu s-a depărtat de el, deşi ştia că nu-l va încredința. Deci dacă cel ce 
a văzut că nu va face nimic mai mult nu a contenit de a-l îndrepta, apoi tu, 
care nu ştii viitorul defel, ce îndreptățire vei avea moleşindu-te şi dormitând? 
De multe ori cei ce au încercat aceasta au izbutit, ba încă de multe ori după 
ce se deznădăjduiseră au izbutit. Şi chiar dacă nu ai făcut nimic mai mult, tu 
totuşi ţi-ai făcut datoria. 


Aşadar, nu fii neomenos şi fără milă, şi nici nepăsător față de fratele 
tău care păcătuieşte. Cum că vorbele acelea că nu-mi pasă, şi nu mă priveşte 
sunt izvorâte din cruzime şi lene, aceasta se învederează de acolo. Pentru ce, 
de pildă, când un modular al trupului tău este bolnav, tu nu zici: Ce-mi pasă 
— ci totul faci ca astfel, chiar dacă cu nimic nu te-ai folosi, totuşi să nu ai 
cuvânt a te învinovăți pe sineți că ai trecut cu vederea ceva din cele ce erai 
dator a face. Apoi dacă noi ne îngrijim atât de mult de mădularele trupului 

nostru, oare de ale lui Hristos să nu ne îngrijim? Dar de ce iertare sunt 
vrednice asemenea fapte? Că dacă nu te voi încredința pe tine, zicându-ți 
Îngrijeşte-te de mădularul tău, cel puţin de frică poate te vei face mai bun, 
amintindu-ți că şi tu eşti mădularul trupului lui Hristos. Şi atunci cum să nu 
fie vrednic de frică faptul că vezi trupul lui rănit şi-l treci cu vederea? Când 
sluga sau măgarul tău ar avea răni împuroiate pe trup, nu ai suferi ca să-l 
vezi Şi să-l treci cu vederea — şi trupul lui Hristos văzându-l plin de râre şi 
de răni, tu îl trecu cu vederea? Şi nu le crezi acestea vrednice de mii de 
trăsnete? Pentru aceea toate sunt anapoda, din pricina neomeniei noastre, din 
pricina lenevirii noastre.” (Comentariile sau Tâlcuirea Epistolei întâi către 
Corinteni, omilha XLIV, pp. 473-474) 


„Dacă toate le-am face, iar pe aproapele cu nimic nu l-am folosi, nu 
vom intra în împărăția cerurilor.” (Comentariile sau Explicarea Epistolei 
către Efeseni, omilia IV, p. 40) 


„Noi trebuie de a prezenta nişte astfel de daruri prietenilor noştri, ca 
prin ele să smulgem sufletele lor de sub mânia lui Dumnezeu, să-i ridicăm 
când îi vedem zăcând în cuptorul răutăţii. Dar nu se îndreaptă, zici tu. Nu 
face nimic, tu fă-ți datoria ce te priveşte, spre a te justifica înaintea lui 
Dumnezeu. Nu ascunde talantul în pământ. De aceea ai cuvântul, de aceea ai 
limbă şi gură, ca să îndrepţi pe aproapele. Singure animalele nu se îngrijesc 
de aproapele lor, iar tu, care chemi Tată pe Dumnezeu, şi frate pe aproapele 
tău, îl vezi pe acesta făcând o mulțime de rele, şi taci preferând mai mult 
dragostea decât folosinţa lui sufletească? Nu, vă rog, căci nu poate fi o altă 
probă mai mare de iubire adevărată, decât aceea de a nu trece cu vederea pe 
fraţii care greşesc. Ai văzut poate pe unii duşmănindu-se; ei bine, intervină 
între dânşii şi rupe duşmănia. Ai văzut pe alții răpind cu lăcomie averile 
străine; împiedică-i de la aceasta. Ai văzut poate nedreptățiți; ia-le apărarea, 
căci prin aceasta nu le-ai folosit lor atâta, pe cât ţie singur.” (Comentariile 
sau Explicarea Epistolei către Efeseni, omilha XVIII, p. 177) 


„Aşadar, pentru ca să putem folosi altora, şi să ne folosim şi pe noi în 
acelaşi timp, e necesar de a sta aşa, adică de a rămânea în lumină.” 
(Comentariile sau Explicarea Epistolei către Efeseni, omiha XVIII, p. 178) 


„Nu ne este de ajuns pentru mântuire numai propria nostre virtute, 


căci dacă cel ce a primit un talant l-a îngropat în pământ şi n-a câştigat 
NIMIC, şi totuşi a fost pedepsit, e cert că nu este de ajuns numai propria 

nostre virtute pentru mântuirea noastră, ci se cere de a face virtuoşi şi pe 


alții.” (Comentariile sau Explicarea Epistolei către Efeseni, omilia XXI, p. 
220) 


„Că, după cum cel ce le are în vedere pe ale aproapelui său, va 
orândui bine şi pe ale sale, tot aşa şi cel ce le dispreţuieşte pe ale aceluia, le 
va dispreţui şi pe ale sale. Căci, dacă suntem mădulare unul altuia, apoi 
mântuirea aproapelui nu este numai a lui, ci şi a celorlalte mădulare, precum 
şi vătămarea nu stă numai la acela, ci îşi întinde durerile la toate celelalte 
mădulare. Dacă suntem zidire, ceea ce ar suferi o parte va vătăma şi restul 
zidirii, iar dacă acea parte este puternică, ea le va putea purta şi pe celelalte. 

Întocmai ca şi în Biserică. L-ai trecut cu vederea sau l-ai disprețuit pe 
fratele tău? Pe tine singur te-ai nedreptăţit. Cum? Apoi, tu singur ai suferit o 
vătămare nu mică. Că acela care nu-l împărtăşeşte pe cel sărac cu câte ceva, 
se duce în gheena, dar oare cel ce-l vede pe fratele său primejduindu-se în 
cele necesare şi nu-i întinde mâna de ajutor, oare nu va pătimi mai mult 
decât acela, după cum paguba a fost în lucruri mai mari?” (Comentariile sau 
explicarea Epistolei a doua către Timotei, omilia VII, p. 76) 


„ȘI nu poate fi alt semn de recunoştere mai bună a celui credincios şi a 
celui ce-L iubeşte pe Hristos, ca îngrijirea de frați şi purtarea de grijă de 
mântuirea lor”. (Cuvântări împotriva anomeilor, cuv. VI, în vol. Cuvântări 
împotriva anomeilor. Către iudei, p. 98) 


„Când vedeţi că unul dintre frații voştri cade în astfel de nelegiuri ca 
acestea, socotiți că nenorocirea este a altuia, nu este a voastră. Dacă vă ţine 
cineva de rău, credeți că vă apărați spunând: ce mă priveşte!, ce legătură am 
eu cu el! Nu! Cel ce grăieşte aşa grăieşte cuvinte pline de cea mai cumplită 
ură de oameni, pline de cruzime diavolească. Ce spui? Eşti om, eşti şi tu de 
aceeaşi fire cu el, dar, mai bine spus, dacă trebuie să vorbesc de fire, ai un 
singur Cap, pe Hristos, şi mai îndrăzneşti să spui că n-ai nici o legătură cu 
mădularele tale? Cum mai mărturiseşti că Hristos e Capul Bisericii? Capul în 
chip firesc alătură toate mădularele, le adună şi le leagă bine unele de altele. 
lar dacă n-ai nici o legătură cu mădularul tău, atunci n-ai nici o legătură nici 
cu fratele tău şi nici nu-L ai de cap pe Hristos”. (Către iudei, cuv. ], 3, în vol. 
Cuvântări împotriva anomeilor. Către iudei, p. 249) 


„După cum suferă aceeaşi pedeapsă nu numai hoţii, ci şi cei care pot 
să-l împiedice, dar nu-i împiedică, tot aşa sunt pedepsiţi la fel nu numai cei 

necredincioşi, Ci şi cei care pot să-i întoarcă de la necredinţă, dar nu vor, fie 
din lene, fie din nepăsare”. (Către iudei, cuv. IV, 7, în vol. Cuvântări 
împotriva anomeilor. Către iudei, p. 305) 


„De-ai depune la zarafi nenumărați bani, n-ai să câştigi atât cât câştigi 
mântuind un suflet abătându-l de pe calea cea rătăcită şi povăţuindu-l spre 
buna credinţă. Cel ce dă săracului pune capăt foamei; dar cel ce îndreaptă pe 
unul care ţine obiceiurile şi sărbătorile iudaice, (acela) pune capăt 
necredinței. Unul uşurează sărăcia, celălalt opreşte nelegiuirea. Unul 
izbăveşte trupul de durere, celălalt smulge sufletul din gheenă. 

Ți-am arătat comoara! Nu pierde câştigul! Aici nu mai poţi da vina pe 
sărăcie, nu mai poţi spune că eşti sărac pentru a face o astfel de milostenie. 
Cheltuiala este numai la cuvinte, risipa, la vorbe. Să nu ne trândăvim dar, ci 
cu toată râvna şi cu toată tragerea de inimă să-i vânăm pe frați noştri”. 
(Către iudei, cuv. VI, 7, în vol. Cuvântări împotriva anomeilor. Către iudei, 
p. 361) 


„Dacă atunci când dăm doi bănuţi, când cheltuim puţin argint cu 
săracii, ne bucurăm, câtă plăcere n-am simți dacă am putea mântui suflete, 
câtă răsplată n-am primi în veacul ce va să fie! Aici, ori de câte ori ne 
întâlnim cu aceia cărora le-am făcut bine, simţim mare bucurie aducându-ne 
aminte de binefacerile făcute lor; iar la scaunul cel înfricăşător de judecată 
vom dobândi mare îndrăznire văzându-l şi pe ei acolo”. (Către iudei, cuv. 
VII, 6, în vol. Cuvântări împotriva anomeilor. Către iudei, p. 379) 


„Când vezi că nu-l poţi convinge după ce ai vorbit mult cu el şi ai 
făcut tot ce-ţi stă în putință, adu-l la preoți şi, negreşit, cu harul lui 
Dumnezeu, vor pune mâna pe vânat. Tot meritul va fi al tău, care l-ai adus la 
preoți. Acestea să le spună bărbați femeilor, femeile, bărbaților, părinții, 
copiilor, prietenii, prietenilor”. (Către iudei, cuv. VII, 6, în vol. Cuvântări 
împotriva anomeilor. Către iudei, pp. 380-381) 


„Gândeşte la fel şi când e vorba de fraţii cei căzuţi! Socoteşte purtarea 
de grijă pentru ei precum găsirea unei comori. Dacă îi picuri învățătura 
cuvântului ca pe untdelemn, dacă-l legi cu bunătatea ta, dacă-l îngrijeşti cu 
răbdarea ta, este pentru tine mai bogat decât o comoara. Cel care face cinstit 
din cel necinstit, va fi ca gura Mea (s., 50, 4), spune Scriptura. 

Ce poate egala cinstea aceasta? Ceea ce nu face nici postul, nici 
culcarea pe pământul gol, nici privegherile, aceea o face mântuirea fratelui. 
Gândeşte-te câte păcate n-a făcut gura ta, câte cuvinte de ruşine n-a rostit, 

câte hule şi câte ocări n-a scos! Gândeşte-te la toate acestea, şi atunci 
negreşit te vei îngriji şi de mântuirea celui căzut. O singură faptă ca aceasta 
va putea curăţi toată întinăciunea aceea. Dar pentru ce vorbesc eu de 
curățire? Vei face gura ta gură a lui Dumnezeu. Ce poate egala cinstea 
aceasta? Am făgăduit eu asta? Nu! Însuşi Dumnezeu a spus-o: Dacă scoţi pe 
cineva din păcat, spune Dumnezeu, gura ta va fi ca şi gura Mea, curată, 
sfântă”. (Către iudei, cuv. VIII, 4, în vol. Cuvântări împotriva anomeilor. 
Către iudei, pp. 390-391) 


„Eu vă făgăduiesc şi vă încredințez că dacă toți care sunteți de faţă, 
care e cea mai mică parte a cetății, dar cea mai pioasă, voiesc să fie părtaşi la 
mântuirea aproapelui lor, toată cetatea va fi îndreptată în curând de noi. Să 
săvârşim mântuirea fraților noştri; un singur om zelos este de ajuns a aduce 
pe calea dreaptă un popor întreg, dar când suntem nu unul, doi sau trei, ci un 
aşa mare număr, care pot să se îndeletnicească cu grija celor nepăsători care 
pier nu de aiurea, ci prin lâncezeala voastră, căci după cum într-o ceartă 
violentă a doi oameni lumea aleargă pentru a-i despărți; dar ce zic eu de 
ceartă? Când un asin prea împovărat cade, toţi pun mâinile; tot astfel să ne 
silim a ne îndrepta: căci n-avem nici o grijă de frații noştri care pier. Un om 
cade sub greutatea mâniei sale, el cade în blasfemie; apropie-te de el cu 
iubire, ridică-l prin dojeni folositoare, printr-o asprime mântuitoare, 
întrebuințează rând pe rând blândeţea şi asprimea.” (Primele patru omilii 
despre statui, omilia I, pp. 31-32) 


„Voieşti să îndreptezi pe fratele tău? Varsă lacrimi, roagă pe 
Dumnezeu, fă-i cunoscut greşeala tainic, dă-i sfaturi, mângâne-l, îndeamnă- 
|.” (Primele patru omilii despre statui, omia a III-a, p. 62) 


„Arată-te milos faţă de păcătos: fă-l să simtă că zelul şi iubirea singure te fac să lucrezi 
mângâie, îi roagă, pentru a-i face să ia o doctorie mântuitoare. Tot astfel 
trebuie să fie şi purtarea ta: arată rana servului lui Dumnezeu şi vei proba 
zelul, atențiunea, înțelepciunea ta.” (Primele patru omilii despre statui, 
omilia a III-a, p. 62) 


„De altfel voi trebue să fiți învăţătoru şi călăuzitorii altora: pe prieteni 
trebuie să-i ia, să-i învețe şi să-i sfătuiască prieteni de-ai lor; pe robi, 
tovarăşii de robie şi pe tineri, cei de o vârstă cu er. Nu-i aşa că dacă i-ar fi 
făgăduit cineva câte un ban de aur pentru fiecare om pe care l-ai îndreptat, ţi- 
al fi dat toată osteneala şi ţi-ai fi petrecut timpul lângă ei îndemnându-i şi 
căutând să-i îndupleci? Dar acum Dumnezeu, ca răsplată pentru această os- 

teneală a ta, nu-ți făgăduieşte un ban de aur, nici zece, nici douăzeci sau o 
sută, sau o mie, ci îți dă ceea ce e mai prețios decât tot pământul, adică 
împărăția cerurilor. Şi nu numai atât, dar şi altceva pe deasupra. Şi anume 
ce? Dacă desparţi ceea ce e de preț de ce este fără preț, vei fi ca gura Mea 
(ler., 15, 19). Ce ar putea să se măsoare cu aceasta, când e vorba de slavă şi 
izbăvire? Ce dezvinovăţire sau iertare ne va mai rămâne nouă acelora care, 
după o asemenea făgăduință, nesocotim mântuirea aproapelui nostru?” 
(Predicile despre statui, Partea a II-a, predica a XVI-a, pp. 116-117) 


„L-ai spus o dată şi nu te-a ascultat? Atunci spune-i şi a doua şi a treia 
oară, spune-i de atâtea ori până îi vei face să te asculte. În fiecare zi ne 
vorbeşte Dumnezeu şi nu-L ascultăm, şi El totuşi nu ne părăseşte; însuşeşte- 
ți dar şi tu această grijă pentru aproapele. De aceea suntem laolaltă, şi locuim 
împreună în cetăţi, şi ne adunăm în biserici, ca să purtăm laolaltă greutățile 
unii pe ale altora, şi ca să ne îndreptăm unii altora greşelile.” (Predicile 
despre statui, Partea a II-a, predica a XVI-a, p. 117) 


„Îndreptaţi pe unul ca acela cu duhul blândeților, zice Apostolul mai 
departe, adică, faceţi, ca el să nu fie silnicit de satan, să nu fie biruit în 
războiul cu dânsul, nici să fie învins în lupta împotriva aceluia. 

Iarăşi zice Apostolul: păzindu-te pe tine însuți, ca să nu cazi şi tu în 
ispită. Aceasta este cea mai pătrunzătoare sfătuire, cu care el a putut să-ți 
vorbească. De ai fi vârtos ca piatra, auzind aceste vorbe, ele ar trebui să te 
îngrozească şi să te îmboldească, a veni într-ajutorul fratelui tău celui căzut. 
Voieşti să te milostiveşti asupra lui, ca un frate? Nu voieşti să-l ierți, căci el 
este om, şi pentru aceea este supus beteşugului? Nu voieşti, ca fiu al duhului, 
să-l întinzi mâna? O, atunci, priveşte asupra ta însuţi, şi atunci nu mai ai 
trebuință de nimeni, ca să-ţi zică, o ajută pe cel călduţ, căci tu ai întru tine 
însuți îndemnul la aceasta. Pentru ce aceasta, şi cum? Păzeşte-te pe tine 
însuţi zice Apostolul, ca să nu cazi şi tu în ispită. Ca să nu te tulbure, el nu 
zice că şi tu însuţi eşti un păcătos, ci zice: ca să nu cazi şi tu în ispită. 
Aceasta vrea să zică: gândeşte-te şi tu însuţi poate vei cădea în păcat, poate 
nu vei cădea; dar fiindcă nimic nu este sigur, ce are să fie în viitor, de aceea 
adună-ți o comoară, prin compătimirea către aproapele tău, pentru ca, când 
tu însuţi te vei împiedica, să dobândeşti iertare îndestulătoare.” (Cuvânt la 
Duminica a 15-a după cincizecime, în vol. Predici la duminici şi 
sărbători..., p. 139) 


„Să ne îngrijim deci de mântuirea sufletească a fraților noştri; căci 
aceasta este una din cele mai de căpetenie datorii ale noastre, şi dintru aceea 

se va cunoaşte, că noi ne îngrijim nu numai pentru noi, ci ne ocupăm a 
îmbunătăți şi a mântui încă şi pe aproapele nostru, care este mădular al 
aceluiaşi trup.” (Cuvânt la Duminica a 15-a după cincizecime, în vol. 
Predici la duminici şi sărbători..., pp. 140-141) 


„Când bolnavul e pe moarte, de-ar plânge toată lumea, nu poate să-l 
mai scoale. Aşa că plânsul este plâns de jale, nu de îndreptare. Cu bolile 
sufleteşti însă, nu-i aşa; ci, dacă plângi, de multe ori scoli pe un om al cărui 
suflet este mort. 

Pentru ce? 

Pentru că trupul, odată mort, nu mai poate fi ridicat cu putere 
omenească; pe când un om, cu sufletul mort, poate fi ridicat prin îndreptare. 
Vezi un desfrânat? Plânge-l! Şi de multe ori îl ridici din păcat. De asta şi 
Pavel nu scria numai, nici nu îndemna numai, ci şi plângea cu lacrimi, 
sfătuind pe fiecare. 

- Fie! Sfătuieşti, Pavele, dar pentru ce şi plângi? 

- Pentru ca, dacă nu reuşeşte sfatul, să ajute lacrimile.” (Omiliile 
despre pocăință, omilia a opta, p. 170) 


„A nu se îngriji cineva de mântuirea celorlalți oameni nu este un păcat 
MIC, ci acesta merită o pedeapsă aspră şi neînlăturată, cum s-a întâmplat 
robului aceluia din Evanghelie, care a îngropat talantul său în pământ. El a 
fost dojenit nu pentru vreo purtare fără de orânduială în viaţa sa privată, nici 
pentru vreo necesitate, căci el a întors totul neatins. Dar vinovăția lui a stat 
în aceea că el n-a dobândit talantul, nu l-a îndoit, iar pentru aceasta a fost 
vrednic de osândit. Din aceasta vedem că, spre a se mântui cineva, nu este de 
ajuns ca noi înşine să fim aprinşi de râvnă pentru slujirea de Dumnezeu; 
cineva trebuie să îndoiască talantul său, iar aceasta se face când noi ne 
îngrijim nu numai de mântuirea sufletului nostru, ci şi de a confraților noştri. 
Sluga aceea, deşi a zis: Iată, ai ce-i al tău (Mt. 25, 25), totuşi aceasta n-a fost 
de-ajuns pentru apărarea sa, căci Domnul a zis către dânsul: Se cuvenea ţie 
să fi dat argintul meu schimbătorilor. Socoteşte acum cât de uşoare sunt 
poruncile Domnului! Adică omul cere de la sluga sa, care a împrumutat bani 
de la stăpânul său, ca ea să-i aducă iarăşi îndărăt; Dumnezeu însă nu face 
aşa; El cere numai ca talantul să fie dat cu împrumut, şi nu ne face 
răspunzători de înturnarea lui. Aceasta va să zică: îndeamnă pe aproapele 
tău, dă-1 sfatul tău, fă numai datoria ta, iar a-l îndupleca nu stă în puterea ta. 
Dumnezeu cere numai ca tu să pui talantul tău şi să-l dai la dobândă. Ce este 
mai lesne decât aceasta? Şi cu toate acestea, sluga aceea a numit pe Domnul 
său aspru şi nemilostiv. Aşa fac slugile cele rele şi leneşe, ele totdeauna 

aruncă greşalele lor asupra stăpânilor. De aceea a fost acela pedepsit şi 
aruncat în întunericul cel mai dinafară. Pentru aceea, ca să nu ne întâmpine 
şi pe noi acelaşi lucru, să îndemnăm şi să sfătuim pe frații noştri, fie că 
ascultă ei cuvintele noastre sau nu. Dacă ei ne vor urma, se vor ferici şi pe 
dânşii şi pe noi; iară dacă nu ne vor urma, vor atrage asupră-le cea mai grea 
osândă, fără ca noi, în ce ne priveşte, să suferim cea mai mică vătămare. Noi 
ne-am făcut datoria, le-am dat sfatul şi povăţuirea cea bună; neurmarea lor 
nu poate a ne aduce vreo vătămare. Nu atunci păcătuim noi, când nu 
câştigăm pe alții, ci numai atunci când neglijăm de a le da îndemn şi 
povăţuire. Iară dacă noi totdeauna i-am îndemnat şi i-am sfătuit bine, de 
acolo înainte, Dumnezeu nu pe noi, ci pe dânşii are să-i tragă la socoteală.” 
(Cuvânt la Sfânta şi Marea Marţi, în vol. Omilii la Postul Mare..., pp. 120- 
122) 


„Vai acelora care nu caută să mântuiască pe confrații lor, nu-i 
îndeamnă, nu le dau sfat ! Trebuie să vă pese vouă, celor ce nu-i siliți şi nu-i 
întoarceţi de la uşurătatea minţii şi de la lenea lor. Cum că noi nu trebuie să 
ne îngrijim numai de noi, ci şi pentru alţii, Hristos ne-a arătat-o lămurit, când 
ne-a numit sare, aluat şi lumină (Mt. 5, 13; 14 şi 13, 33). Căci anume aceste 
lucruri sunt folositoare şi avantajoase pentru alții. Lumina luminează şi nu se 
arată pentru dânsa însăşi, ci pentru aceia care şed în întuneric. ŞI tu eşti o 
lumină — nu pentru ca să ai lumină pentru tine singur, ci pentru ca să poţi 
întoarce şi pe cei rătăciți. Căci la ce foloseşte lumina, dacă ea nu poate sluji 
celor ce şed în întuneric? Și ce foloseşte un creştin, dacă el nu câştigă pe 
nimenea şi nu întoarce pe nimenea în fapta cea bună? Tot aşa sărează sarea, 
nu pe sine însăşi, ci împiedicând alte trupuri ca să nu treacă în putrejune şi 
nelăsându-le să se piardă. Asemenea trebuie să faci şi tu. Dacă Dumnezeu 
te-a făcut sare duhovnicească, tu eşti dator a săra şi a împrospăta membrele 
care trec în putrejune, adică pe confrații tăi, care sunt leneşi şi cugetă cele 
pământeşti, a-i depărta de lene ca de putrejune; şi iarăşi a-i lega cu trupul 
Bisericii. Tot pentru aceasta Dumnezeu te-a numit aluat. Încă şi aluatul nu se 
dospeşte pe sine însuşi, ci plămădeala, oricât de mare sau mică ar fi ea. Aşa 
trebuie să fiți şi voi. Chiar de a-ți fi puțini după număr, totuşi după credinţă 
şi după râvna cea cucernică trebuie să fiți puternici şi tari. Deci, precum 
aluatul nu este slab, cu toată micimea lui, ci prin puterea sa cea lăuntrică 
covârşeşte toată plămădeala, aşa şi voi puteţi întoarce la râvnă un număr 
mult mai mare, numai de veţi voi.” (Cuvânt la Sfânta şi Marea Marţi, în vol. 
Omilii la Postul Mare..., pp. 123-124) 

„+... Chiar dacă toate faptele vieții noastre ar fi cât se poate de bune, 
dacă nu ne îngrijim şi de mântuirea altora, nu avem nici un folos de pe urma 
lor. Căci acest păcat este îndestulător să ne arunce în adâncul iadului. Dacă 
nici 0 scuză nu poate scăpa de pedeapsă pe cei care n-au voit să-şi ajute 
aproapele cu cele materiale, chiar dacă ar fi trăit în feciorie (Matei 25, 1-13), 
atunci urmează că vor suferi cele mai cumplite chinuri cei care au neglijat să 
facă o faptă cu mult mai mare decât ajutorarea cu cele materiale — căci grija 
de suflet e cu mult mai mare. Dumnezeu n-a creat pe om ca să se ocupe 
numai de el, ci să fie de folos şi altora. Pentru asta şi Pavel îi numeşte pe 
credincioşi stele (Filip., 2, 15). 

Prin acest cuvânt arată că ei trebuie să fie folositori şi altora. Steaua, 
dacă s-ar lumina numai pe ea, n-ar mai fi stea. Pentru aceasta Pavel spune că 
cei care nu se îngrijesc de mântuirea aproapelui sunt mai răi decât păgânii. 
Și se exprimă astfel: Iar dacă cineva nu poartă grijă de ai săi şi mai cu 
seamă de cei ai casei s-a lepădat de credință şi este mai rău decât un 
necredincios (| Tim., 5, 8). Ce vrea să spună aici Pavel prin cuvântul purtare 
de grijă? Vorbeşte, oare, de ajutorul cu cele necesare traiului? Sunt de părere 
că s-a gândit la grija de suflet. lar dacă ai avea intenția să contrazici 
interpretarea mea, atunci se va vădi şi mai dreaptă. Dacă Pavel, prin acest 
cuvânt, s-ar fi gândit la grija de cele necesare traiului şi a dat o astfel de 
pedeapsă celui care nu oferă aproapelui hrană zilnică şi a spus că este mai 
rău decât un necredincios, ce pedeapsă va fi deci pentru cel care nu se 
îngrijeşte de ceea ce-i mai mare şi mai necesar, de mântuirea sufletului?” 
(Apologia vieţii monahale, 2, în vol. Despre Feciorie, Apologia vieții 
monahale, Despre creşterea copiilor..., pp. 245-246) 


„Noi trebuie să ne facem pe deplin datoria noastră, chiar dacă cei pe 
care-i ajutăm nu vor să tragă vreun folos de pe urma cuvintelor şi faptelor 
noastre. Pentru ce? Pentru că să nu dăm noi seama înaintea lui Dumnezeu, ci 
el.” (Apologia vieții monahale, 21, în vol. Despre Feciorie, Apologia vieții 
monahale, Despre creşterea copiilor..., pp. 319-320) 


„Cum să nu facem oare tot ce putem, de e bolnav sufletul cuiva, când 
arătăm atâta grabă şi atâta grijă pentru cei bolnavi cu trupul? Cum să nu 
suferim orice ca să câştigăm pe fratele nostru, care-i mădularul nostru, care 
face parte din pliroma trupului bisericesc? Să iscodim dar totul pentru el, să 
facem totul pentru el!” (Despre soartă şi Providenţă, cuvântul III, în vol. 
Omilii la săracul Lazăr. Despre soartă şi Providenţă..., p. 180) 

„Vasile: Socoteşti, oare, îndestulătoare puterea dragostei, m-a întrebat 
Vasile, pentru îndreptarea aproapelui? 

loan: Mai cu seamă dragostea, i-am răspuns eu, poate ajuta în cea mai 
mare măsură la îndreptarea aproapelui nostru.” (Tratatul despre preoție, 
cartea a doua, cap. 6, în vol. Despre preoție, p. 56) 


„Nu pot să cred că se poate mântui cel care nu munceşte pentru 
mântuirea aproapelui său. Nici sluga cea vicleană şi leneşă n-a avut vreun 
folos că şi-a păstrat întreg talantul, ci s-a pierdut tocmai pentru că nu l-a 
înmulțit şi nu l-a îndoit (Matei 25, 24-30).” (Tratatul despre preoție, cartea a 
şasea, cap. 10, în vol. Despre preoție, p. 147) 


„Chiar dacă ai duce o viață duhovnicească înaltă, nu vei avea 
îndrăzneală dinaintea lui Dumnezeu dacă vei fi indiferent față de frații 
tăi care merg pe calea pierzaniei.” (Din vol. Problemele vieții, p. 359) 


„Nu este cu putință ca omul să se  mântuiască dacă 
nu face nimic pentru mântuirea aproapelui.” (Din vol. Problemele vieții, p. 
359) 


„Cel care se îngrijeşte să ajute la mântuirea unui frate leneş şi să-l 
scoată din gheara diavolului se asemănă, atât cât îi este cu putință 
omului, cu Dumnezeu. Aceasta este cea mai mare dintre virtuţi şi dintre 
izbânzi.” (Din vol. Problemele vieții, p. 359) 


„Acestea să le înveţe şi femeia de la bărbat şi copilul de la tată şi sluga 
de la stăpân şi vecinul de la vecin şi prietenul de la prieten şi chiar către 
vrăjmaşi să le spunem, că suntem datori şi pentru mântuirea acelora. Dacă ni 
se porunceşte să sculăm dobitoacele lor de vor cădea şi să le întoarcem de se 
vor rătăci, cu mult mai mult trebuie să întoarcem sufletul lor de este rătăcit şi 
să-l ridicăm de va fi căzut. Dacă aşa vom iconomisi cele ale noastre şi cele 
ale vecinilor, vom putea sta cu îndrăzneală înaintea Judecaţii lui Hristos.” 
(Cuvânt la Serafim, în vol. Din ospățul stăpânului, pp. 46-47) 


gi A D0A a Ss > i 2 A 
„Dacă va vedea atâta grijă din parte-vă faţă de mădularele”” voastre şi 
preocupaţi de mântuirea celorlalţi, vă va învrednici pentru aceasta de o mare 





*7! Tâlcuirea Pr. Marcel Hancheş: Ceilalţi creştini, văzuţi ca mădulare ale Bisericii lui 


Hristos. (n.s. 36, p. 57) 

îndrăzneală înaintea Lui. Căci nimic nu-L bucură aşa de mult ca noi să fim 
împreună-pătimitori față de mădularele noastre şi să arătăm multă dragoste 
față de frați şi să ne îngrijim cu ardoare de mântuirea aproapelui.” (Omilia 
aceluiaşi către cei ce urmează a fi luminaţi şi lămurire clară a celor 
săvârşite în chip simbolic şi închipuite în dumnezeiescul botez, în vol. 
Cateheze baptismale, p. 57) 


„Cuvine-se să aveţi mare grijă, iubiţilor, ca să îndreptați şi să răpiți 
din furtuna aceasta pe aproapele vostru, încât nu numai pentru mântuirea 
voastră, ci şi pentru a celorlalți să dobândiţi multă plată.” (ndemnul 
aceluiaşi ca să ne depărtăm de desfătări, de lux şi de beție mai mult decât 
orice, buna măsură. Cuvânt către neofiţi, în vol. Cateheze baptismale, p. 87) 


„la aminte la câtă vrednicie se ridică pe sine cel ce se osteneşte mult 
pentru mântuirea aproapelui! Unul ca acesta, pe cât e cu putință omului, Îl 
imită pe Dumnezeu. Ascultă-l pe profetul, care zice: ce/ ce scoate dintr-un 
nevrednic un drept va fi precum gura Mea (ler., 15, 19). Cel ce râvneşte să-l 
mântuiască pe fratele fără de grijă — zice — şi să-l răpească din gâtlejul 
diavolului, Mă imită pe Mine, pe cât e omeneşte cu putință. Ce poate fi la fel 
cu această vrednicie? Aceasta este mai mare decât toate faptele bune, acesta 
este vârful tuturor virtuților. 

Și este mai mult decât firesc. Căci dacă Hristos Şi-a vărsat sângele 
pentru mântuirea noastră, iar Pavel strigă către cei care aduc sminteală şi 
lovesc conştiinţa celor ce-i privesc: piere fratele tău cel slab prin cunoştinţa 
ta; el, pentru care a murit Hristos! (1 Cor., 8, 11); deci, dacă Stăpânul tău şi-a 
vărsat sângele din cauza lui, cum nu este nedrept fiecare dintre noi, dacă nu 
îndeamnă prin cuvânt şi nu dă mâna celor căzuți din uşurătate în cursa 
diavolului? lar dacă veţi face aceasta, plini de dragoste fiind pentru 
mădularele voastre, şi veţi aduce pe fraţii voştri la Maica tuturor”, sunt pe 
deplin convins, ştiind eu că, înţelepțiți fiind de harul lui Dumnezeu, puteți şi 
pe alţii să-i faceți să priceapă.” (A aceluiaşi certare către cei ce pleacă de la 
slujbă şi se duc la hipodrom şi la spectacole. Asemenea şi cătă grijă se 
cuvine Să avem faţă de fraţii căsătoriți, în vol. Cateheze baptismale, pp. 
101-102) 


„De vrei să ştii cât bine este ca să poţi cu mântuirea şi cu fapta bună să 
dobândeşti şi să mântuieşti şi pe alt frate, ascultă ce grăieşte Dumnezeu prin 





*'5 Tâlcuirea Pr. Marcel Hancheş: Biserica. (n.s. 12, p. 102) 

proorocul: Cel ce scoate pe cel cinstit de la cel nevrednic ca gura mea va fi, 
cum ar zice, că cine scoate pe alt frate din răutate şi din necredinţă şi din 
păcat şi-l aduce la adevăr şi la fapta bună şi spre înțelepciune, Mie, lui 
Dumnezeu îi urmează, şi Mi se aseamănă. Că de vreme ce singur Hristos 
Dumnezeul nostru, Care este din cea nespusă şi nedescoperită Fiinţă a lui 
Dumnezeu a primit de a luat moarte necinstită pe cruce şi toate celelalte 
omeneşti le-a suferit, pentru noi nemulțumitorii şi pentru mântuirea noastră, 
dar noi cum să nu fim iertători şi milostivi către cei ce sunt de o credinţă cu 
noi, care sunt mădularele noastre şi să nu avem dragoste şi osârdie către 
dânşii? Aşa încât şi din gura dracului să-i răpim şi să-i izbăvim pe dânşii? Că 
de vreme ce din bucatele cele simțitoare şi neputrede ale mesei se aleg o 
parte de ţin şi pentru prieteni, prin aceasta arată marele semn al dragostei 
pentru dânşii. Dar cu cât mai vârtos se cade să facem aceasta la lucrurile cele 
sufleteşti, că mai multă laudă şi mulțumire ne este nouă, că cel ce învață pe 
vecinul lui nu face atâta bine numai acestuia, ci încă şi lui îşi agoniseşte 
plată de la Dumnezeu, aducându-şi aminte de cele ce a învăţat el pe vecinul 
lui.” (Din vol. Mărgăritarele Sfântului loan Gură de Aur, pp. 107-108) 


„Că de vreme ce fecioara cea cinstită ce se chema Tavita, care 
îmbrăca văduvele şi săracii şi făcea multă milostenie la săraci în toate zilele, 
a murit şi iarăşi a înviat, această minune cine a făcut-o? Lacrimile celor ce 
erau miluiţi de dânsa. Ce nu vor face lacrimile oamenilor celor ce se vor 
mântui de sfatul şi de nevoinţa şi de învățătura ta? Că în ce fel au stat 
văduvele şi s-au rugat şi săracele pentru acea fecioară şi au înviat-o fund 
moartă, aşa şi pentru tine vor sta atunci cei ce le-ai făcut bine şi s-au mântuit 
de la tine şi te vor face de vei dobândi multă milă de la Dreptul Judecător şi 
nu numai atâta, ci încă şi din focul cel veşnic te vor scoate.” (Din vol. 
Mărgăritarele Sfântului loan Gură de Aur, p. 108) 


„Fiecare dintre noi este dator să mântuiască şi pe alți frați, ca şi la 
judecata cea viitoare să întâmpinăm pe Hristos cu multă îndrăznire şi să-i 
aducem Dânsului închinare mai mult decât orice. Sufletele noastre şi ale 
oamenilor celor rătăciți să meargă la Dânsul. Şi pentru unii ca aceştia, măcar 
de ne-ar bate, de ne-ar omori, să răbdăm, numai pe ei să-i mântuim, pentru 
că şi cei bolnavi şi neputincioşi de multe înjură pe doctor, iar noi numai una 
poftim, să vedem sănătatea celui care ne înjură. Cum dar nu este aceasta 
mare nebunie, ca pentru trupurile oamenilor să facem atâta nevoinţă de mare 
şi multă chinuială, grijind mai înainte de sănătatea lor, iar pentru nevoința 
sufletelor oamenilor şi a fraților noştri celor pierduţi să ne lenevim?” (Din 
vol. Mărgăritarele Sfântului loan Gură de Aur, p. 109) 

„Dar ce creştini suntem de nu ne suferim unul pe altul? Vrei să 
îndreptezi şi pe vreun frate leneş pentru mântuirea lui, lăcrimează şi te roagă 
lui Dumnezeu pentru el, ia-l cu tine deosebi şi-l îndreptează şi-l sfătuieşte şi- 
| roagă, precum făcea Pavel: Nu când voi veni, zice, şi mă va smeri 
Dumnezeu şi voi plânge pe mulți din cei ce au păcătuit mai înainte şi nu s-au 
pocăit de necurăţia lor şi de curvie. Aşa şi tu arată dragoste către cel 
păcătos, mângâre-l pe el şi-l ajută şi trupeşte şi nu-l mustra că a păcătuit, ci-i 
fă metanii până la pământ, apucă-l şi-i sărută picioarele lui şi mâinile lui, nu- 
ui fie ruşine de vrei să-i mântuieşti sufletul, cum fac şi doftorii cei învăţaţi, 
când văd pe cei bolnavi că nu primesc nici o doftorie, îi roagă şi-i sărută pe 
ei să primească doftoriile sănătății lor. Deci aşa fă şi tu, măcar de ți-ar fi a 
osteni până la moarte, ca să înţelepțeşti pe fratele tău şi să nu osteneşti 
niciodată sfătuindu-l şi îndreptându-l, până când se va întoarce şi se va pocăi 
şi se va lăsa de rele şi aceasta ce o faci tu pentru cel păcătos o socoteşte 
Dumnezeu de mare mucenicie.” (Din vol. Mărgăritarele Sfântului loan 
Gură de Aur, p. 109) 

„Tu nevoieşte-te până la moarte pentru adevăr şi Dumnezeu îţi va 
ajuta, că ajunge un om aprins cu râvnă dumnezeiască să îndrepteze multă 
lume.” (Din vol. Mărgăritarele Sfântului loan Gură de Aur, p. 109) 


„Frate, nu părăsi niciodată de a învăţa şi a certa pe fratele tău, măcar de te şi înjură şi ; 
prieten şi ajutor, nu numai aici, în această lume, ci mai vârtos în ziua aceea a 
judecății, mare dar îţi va dărui. Însă a face cineva şi milostenie la săraci mare 
lucru este şi mântuire, iar mai mare lucru este a scoate cineva pe altcineva 
din rătăcirea necredinței şi a păcatului, pentru că sufletul nu are 
răscumpărare nici cu toată lumea (...) nu poți să faci nimic ca şi cum ai 
întoarce un suflet la credinţă. Şi oricine va putea să facă aceasta, va fi ca 
Petru şi ca Pavel, nu să păţească nevoi şi răutăți multe ca aceia, căci vremea 
aceasta este a păcii, dar numai să pună omul nevoinţă şi osârdie. Încă ce zic 
cu ca Pavel? Gura lui Hristos este cel ce va izbăvi un suflet din rătăcirea lui, 
a necredinței lui şi a păgânătăţii lui, pentru că zice: 7u cel ce scoţi pe cel 
cinstit de la cei puternici şi nevredhnici, ca gura Mea vei fi. lar încă se cade 
să zicem şi prin case cele ce zice Scriptura în Biserică, măcar prieten de este, 
măcar rudenie şi de nu-l vei pleca astăzi sau mâine să te asculte sau 
niciodată, tu tot ai plata gata de la Dumnezeu; de nu pe toți, măcar pe puţini 
din cei mulți tot îi vei mântui, că şi Apostolii, deşi nu i-au plecat pe toți să 
creadă în Hristos, dar de vreme ce s-au întrebat cu toții, de la toți au dobândit 
plată, la fel şi tu, de nu vei putea să întorci o sută, măcar pe cei cinci nu-i 

lăsa, iar de nu vei putea nici pe cei cinci, pe unul să nu-l laşi, că nu dă 
Dumnezeu cununile spre sfârşitul faptelor celor bune, ci după firea celor ce 
săvârşesc faptele bune. Pentru aceea, când vei vedea pe cineva rugându-se 
pentru vindecarea sufletească sau trupească, să nu zici în sine-ţi, că nu l-a 
tămăduit şi nu l-a spovedit cutare sau să zici că eu sunt mirean şi am copil şi 
femeie şi acestea se cade să le facă preoții şi călugării. la spune-mi, tu când 
al găsi o comoară plină de galbeni, oare vei zice în sine-ți că n-a luat această 
comoară cutare şi cutare, loan sau Dimitrie, de ce să o iau singur? Aceasta n- 
al zice-o niciodată, ci ai grăbi s-o apuci mai înainte tu decât toți. Aşa 
socoteşte şi fă, pentru frații cei căzuți şi să-ți pară în mintea ta că ai aflat 
comoară pentru nevoinţa acelora, că ce este mai bun decât aceasta în lume? 
Care nici postul, nici metaniile, nici îngenuncherea nu poate să o facă, nici 
altceva, fără numai mântuirea pe care o faci fratelui tău şi nu că doară le zic 
eu acestea, ci însuşi Dumnezeu a zis-o aceasta.” (Din vol. Mărgăritarele 
Sfântului loan Gură de Aur, p. 110) 


„Domnul nostru lisus Hristos a murit pentru noi, iar tu nici cu cuvântul nu vrei să-L mâ 
să-l scoţi din mâinile ucigaşilor, oare n-ai face în tot felul să-l mântuieşti de 
moarte? Dar pe fratele tău îl vezi trăgându-l ucigaşul de diavol la râpa 
pierzării Şi nici sfat nu-i dai măcar ca să-l scoţi de la acea fiară rea ?” (Din 
vol. Mărgăritarele Sfântului loan Gură de Aur, p. 111) 


„Nu se face fapta cea bună şi mare niciodată de nu vor avea şi alții 
folosul, că măcar de ai posti şi ai înseta, măcar de ai zăcea jos pe pământ şi 
să mănânci pământ în loc de pâine şi să-ți plângi păcatele în toată viaţa ta, şi 
ziua şi noaptea, şi altuia să nu-i foloseşti, în zadar te osteneşti, că nici un 
lucru mare nu faci. Că şi Moise mari şi multe minuni a făcut, dar nici una 
dintre acelea nu l-a făcut mare cum l-a făcut fericitul acela glas ce a zis către 
Dumnezeu: De vei lăsa păcatele lor, lasă-le, iar de nu, şterge şi numele meu 
din cartea Ta! La fel şi David, asemenea zicea către Dumnezeu: Eu păstorul 
am greşit, iar turma n-a greşit; întoarce urgia Ta asupra mea şi asupra 
casei tatălui meu.” (Din vol. Mărgăritarele Sfântului loan Gură de Aur, p. 
156) 


„Nu e de ajuns, pentru mântuire, nici dacă suntem ageri la minte, nici 
dacă suntem culți, nici dacă avem mare dragoste de ascultarea 
dumnezeieştilor Scripturi. Nu, pentru că trebuie să îndoim talantul ce ni s-a 
încredințat; şi-l îndoim când, odată cu mântuirea noastră, ne îngrijim şi de 
mântuirea celorlalţi.” (Cărre cei ce n-au venit la biserică; şi la cuvântul 
apostolic care zice: << Dacă flămânzeşte duşmanul tău, dă-i pâine...>>, |, 

în vol. Despre schimbarea numelor. Despre răbdare. Despre milostenie..., 
p. 103) 


MÂNTUIREA (Dumnezeu ne respectă libertatea şi nu sileşte pe 
nimeni la mântuire) 


„ȘI ca să vedeţi că Dumnezeu nu sileşte pe nimeni, ascultați! Dacă EI 
voieşte, dar noi nu voim, mântuirea noastră e pierdută. Nu pentru că voinţa 
Lui e slabă, ci pentru că nu vrea să ne silească.” (Despre schimbarea 
numelor, cuv. III, în vol. Despre schimbarea numelor. Despre răbdare. 
Despre milostenie..., p. 57) 


„Dumnezeu e gata să mântuiască nu pe omul care nu vrea, nu pe omul 
care se împotriveşte, ci pe omul care doreşte, care voieşte. Oamenii vor să 
stăpânească şi să domnească peste slugile lor, cu voia sau fără voia lor, 
pentru că-i stăpânesc urmărind folosul propriu, nu pe al slugilor lor. Dum- 
nezeu însă, cu toate că nu are nevoie de nimic, cu toate că nu are nevoie de 
nici una din faptele noastre, doreşte totuşi cu înfocare să-l slujim, însă nu 
spre folosul Său, ci spre folosul nostru. Dumnezeu le face pe toate spre 
folosul nostru, dacă noi de bunăvoie, cu dragă inimă şi cu mulţumire Îi 
slujim; dar dacă nu vrem, dacă ne împotrivim, nu ne sileşte, nu ne forţează. 
Prin aceasta arată că nu trebuie să ne mulțumească El nouă pentru că-l 
slujim, ci noi suntem datori să-l mulțumim că îl avem Stăpân. 

Cunoscând dar acestea şi gândindu-ne la iubirea de oameni a 
Stăpânului, să ducem după puterile noastre o viaţă vrednică de bunătatea 
Lui, ca să dobândim şi împărăția cerurilor.” (Despre schimbarea numelor, 
cuv. III, în vol. Despre schimbarea numelor. Despre răbdare. Despre 
milostenie..., p. 58) 


MÂNTUIREA (păcătoşii singuri sunt pricina pieirii lor) 


„Dumnezeu vrea să te mântuie, nu cu sila, nici cu forţa, ci cu buna ta 
voie. Dacă ai avea un slujitor care te-ar urî, ţi-ar întoarce spatele şi 
necontenit ar sări şi ar fugi, n-ai dori să-l mai ţii, oricâtă nevoie ai avea de 
serviciile lui. Cu atât mai mult Dumnezeu - Care face totul, nu pentru 
propria Lui trebuință, ci pentru mântuirea ta — nu va vrea să te țină cu sila 
lângă EL; şi dimpotrivă, dacă vrei să te apropii de Dumnezeu, Dumnezeu nu 
te părăseşte, orice-ar face diavolul. Deci noi suntem pricina pierii noastre”. 
(Omilii la Matei, omilia XXI, V, în col. PSB, vol. 23, p. 288) 

MILA (faţă de aproapele) 


„Consideraţi, cercetaţi cu seriozitate, de câte ori v-a dat Domnul 
ocazie ca să faceţi binele; ai milă de acesta, zice EL, care este de un sânge cu 
tine; fie-ţi milă de acela, ca de prietenul tău; de acela, ca de vecinul tău; de 
altul, ca de un concetăţean cu tine, de acesta fiindcă el este om.” (Comentar 
la Evanghelia de la loan, omilia LXXXII, 3, p. 430) 


MILOSTENIA (definiţia) 


„„... păşeşte deodată la capul tuturor bunătăților, făcând cuvânt pentru 
milostenie.” (Comentariile sau Tâlcuirea Epistolei întâi către Corinteni, 
omilia XLIII, p. 459) 


„... €l numeşte faptul şi binecuvântare şi împărtăşire, pe de-o parte, 
ca să nu se facă mai leneşi, iar pe de alta, ca să nu se îngâmfe; nicăieri însă 
nu a numit aceasta milostenie.” (Comentariile sau Tâlcuirea Epistolei întâi 
către Corinteni, omilia XLIII, p. 462) 


„Milostenia este o mare şi aleasă virtute, un mare dar şi mai mult 
decât atât, este începutul tuturor bunătăţilor.” (Omilii la Epistola către 
Filipeni, omilia I, p. 19) 


„Milostenia este mama dragostei, a dragostei care caracterizează 
creştinismul, care este mai mare decât toate semnele şi minunile, şi prin care 
ucenicii se aseamănă cu Hristos. Ea este doctoria păcatelor noastre, leacul 
curățirii murdăriei din sufletele noastre şi scara care duce la cer. Ea leagă la 
un loc trupul lui Hristos.” (Comentariile sau explicarea Epistolei către Tit, 
omilia VI, în vol. Comentariile sau explicarea Epistolei a doua către 
Timotei..., p. 188) 


„... milostenia prisositoare — capul bunătăților noastre şi mântuirea 
sufletelor noastre.” (Cateheza aceluiaşi despre faptul că moaştele sfinţilor 
mucenici sunt un prilej de mare folos pentru noi, în vol. Cateheze 
baptismale, p. 116) 


„Milostenia este un meşteşug, foarte bun şi ajutor celor ce o fac pe ea, 


pentru că este prietenă şi fiica cea mai mare şi întâia a lui Dumnezeu.” (Din 
vol. Mărgăritarele Sfântului loan Gură de Aur, p. 17) 

MILOSTENIA („Adevărat zic vouă, întrucât ați făcut unuia 
dintr-aceşti frați ai mei, prea mici, Mie Mi-aţi făcut”2"9) 


„Vrei să cinsteşti trupul lui Hristos? Nu-L trece cu vederea când este 
dezbrăcat! Nu-L cinsti aici în biserică cu haine de mătase, iar afară îl laşi să 
degere de frig, că n-are cu ce se îmbrăca! Cel care a spus: Acesta este trupul 
Meu (Matei 26, 26) şi prin cuvânt a întărit lucrul, Acelaşi a spus şi: Flămând 
M-ați văzut şi nu M-aţi hrânit (Matei 25, 45) şi: întrucât n-aţi făcut unuia 
dintre aceşti prea mici, nici Mie nu Mi-aţi făcut (Matei 25, 42). Trupul lui 
Hristos de pe altar n-are nevoie de acoperăminte preţioase, ci de suflet curat; 
dar cel gol, cel flămând are nevoie de multă îngrijire. Să învăţăm, dar, să 
filozofăm şi să cinstim pe Hristos, aşa cum El vrea. Cea mai plăcută cinste 
pentru Cel pe Care îl cinstim este să-L cinstim aşa cum vrea EI, nu cum 
socotim noi. Şi Petru socotea că-L cinsteşte, oprindu-L să-i spele picioarele 
(loan 13, 8). Dar ceea ce voia să facă nu era cinste, ci cu totul dimpotrivă. 
Tot aşa şi tu, cinsteşte-L pe Hristos cu cinstea pe care El ţi-a poruncit-o, 
cheltuind cu săracii avuţia ta. Dumnezeu n-are nevoie de vase de aur, ci de 
suflete de aur”. (Omilii la Matei, omilia L, III, în col. PSB, vol. 23, p. 584) 


„ȘI totuşi, dacă L-aţi vedea pe Hristos, fiecare s-ar goli de toate 
averile Lui. Dar şi acum tot El este. Că EI a spus Eu sunt cel sărac! Pentru 
ce, dar, nu vă goliți de toate averile voastre. Şi acum îl auzi, spunându-ți: 
Mie Mi-aţi făcut! (Matei 25, 40). Nu-i nici o deosebire dacă dai acestuia sau 
Aceluia. Nu vei avea o răsplată mai mică decât femeile care L-au hrănit 
atunci, ci cu mult mai mare. Dar nu fremătați! Chiar dacă L-ai hrăni pe 
Hristos, faci mai puţin lucru, pentru că vederea Lui este în stare să moaie şi o 
inimă de piatră, decât de a hrăni pe un sărac, pe un beteag, pe un gârbov, 
numai pentru că Hristos a spus că acela care dă săracului Lui îi dă. Dincolo 
vederea şi vrednicia Celui pe Care-L vezi împarte cu tine fapta ta; dincoace, 
întreaga faptă revine iubirii tale de oameni, bunătății tale. Dai mai mare 
dovadă de respect față de Hristos când, de dragul spuselor Lui, ai grijă de 
fratele tău şi-l ajuţi în toate nevoile lui. Ajută-l, dar, crezând în Cel Ce a 
primit şi a spus: Mie îmi dai! (Matei 25, 42). De nu I-ai fi dat Lui, nu te-ar fi 
învrednicit de împărăția cerurilor; de nu I-ai fi întors Lui spatele, nu te-ar fi 
trimis în iad! Dar pentru că El e Cel disprețuit, de aceea mare e şi păcatul. 
Tot aşa şi Pavel pe Hristos îl prigonea când prigonea pe ucenicii Lui; de 





279 Matei 25, 40. 

aceea 1-a şi spus: Pentru ce Mă prigoneşti? (Fapte 9, 4). Când dăm deci 
celor săraci, să avem o astfel de stare sufletească ca şi cum l-am da lui 
Hristos. Că mai vrednice de credință sunt cuvintele Lui decât văzul nostru. 
Când vezi un sărac, adu-ți aminte de cuvintele Lui care-ţi arătau că EI este 
cel hrănit şi miluit. Chiar dacă săracul pe care-l vezi nu este Hristos, totuşi 
sub chipul acestui sărac El primeşte, El cerşeşte. Spui că te ruşinezi când 
auzi că Hristos cerşeşte? Ruşinează-te mai degrabă când nu dai celui ce 
cerşeşte! Aceasta e ruşine, aceasta e pedeapsă şi osândă. Cerşitul Lui e 
semnul bunătăţii Lui. De aceea trebuie să ne şi lăudăm cu el. Dar nedatul tău 
este semnul neomeniei tale. Dacă nu crezi acum că, întorcând spatele unui 
sărac, întorci lui Hristos spatele, vei crede atunci când aducându-te în fața 
întregii lumi, îţi va spune: Întrucât n-aţi făcut acestora, nici Mie nu Mi-aţi 
făcut! (Matei 25, 45)”. (Omilii la Matei, omiha LXXXVIII, III, în col. PSB, 
vol. 23, pp. 986-987) 


„Când faci tu milostenie, tind şi Eu mâna cu săracul şi iau banul. Eu 
sunt îmbrăcat în lumină ca şi într-o haină, iar numai cât vei îmbrăca tu pe un 
gol, Eu îndată simt căldura şi Mă încălzesc. Mă ştii bine că şed în cer cu 
Tatăl Meu şi numai când vei porni tu către temniţă ca să vezi pe cei închişi, 
Mă vei afla acolo şezând împreună cu cei lipsiţi şi închişi. Şi de vei alerga 
către cel bolnav, nu lipsesc de la patul lui, că în locul şi în toată lumea sunt şi 
Mă aflu şi le ajut celor din nevoi şi din greutăţi. Orice vei da săracului vei 
vedea la Mine înmulţindu-se. De vei băga în casa ta pe cel străin şi fără de 
casă şi pe Mine mă vei lua prin el împreună locuitor. Aceste trei lucruri îţi 
Vol dărui şi casa îţi voi păzi şi avuţia ţi-o voi adăuga şi lăcaş în ceruri îţi voi 
găti.” (Din vol. Mărgăritarele Sfântului loan Gură de Aur, p. 171) 


MILOSTENIA („săracul întinde mâna şi Hristos primeşte”) 


„Când facem (...) milostenie să nu ne uităm numai la săracul care 
primeşte milostenia noastră, ci să ne gândim şi la cine este Cel Ce primeşte 
darul pe care-l dăm noi săracului şi a făgăduit răsplată pentru ceea ce dăm”. 
(Omilii la Facere, omilia XXXIV, III, în col. PSB, vol. 22, p. 9) 


„Când auzi vreun sărac strigând în stradă cu mare glas şi dai din cele 
puse pe masa ta celui nevoiaş, pe Stăpânul L-ai chemat prin rob la masa ta, 
al umplut-o toată de binecuvântări şi închinând Domnului pârga ei ai gătit 
cămărilor tale foarte mare temei de umplere cu toate bunătățile.” (Cefe dintâi 
omilii la Facere, cuvântul al şaptelea, pp. 104-105) 

„Pot să te încununez şi fără de acestea, voiesc însă a-ți fi dator, ca 
astfel cununa să-ți aducă oarecare curaj De aceea, deşi Eu pot a Mă 
hrăni singur, totuşi colind drumurile, cerând de pomană şi stând înaintea 
uşilor tale cu mâna întinsă. Doresc a fi hrănit de tine; te iubesc foarte mult 
şi de aceea doresc a sta la masa ta, după obiceiul celor ce iubesc; şi Mă 
mândresc că prin aceasta, ba încă în fața întregii lumi şi în auzul tuturor, te 
proclam cu glas tare şi mă arăt pe Mine Însumi drept trofeu al tău.” (Omilii 
la Epistola către Romani a Sfântului Apostol Pavel, omiha XV, p. 302) 


„Că pentru sărac întinde Hristos dreapta Sa şi primeşte ce dai. Cel ce 
plouă cere de la tine puţin. Cel ce tună şi fulgeră îţi zice să miluieşti, Cel ce 
acoperă cerul cu nori ia de la tine haină veche.” (Din vol. Mărgăritarele 
Sfântului loan Gură de Aur, p. 34) 


„Că săracul întinde mâna iar Dumnezeu este Cel ce primeşte.” (Din 
vol. Mărgăritarele Sfântului loan Gură de Aur, p. 72) 


„lisus îi iubea pe săraci cu patimă: în săraci îl aflăm pe lisus. 
Ajutând săracii, pe lisus îl ajutăm noi.” (Din vol. Bogăţiile oratorice, 
p. 172) 


MILOSTENIA („cine pe sărac ajută, pe Dumnezeu împrumută”) 


„Cel ce miluieşte pe sărac, spune Scriptura, împrumută pe Dumnezeu 
(Prov., 19, 17). Vezi ce împrumut neobişnuit şi nemaiauzit? Unul primeşte 
împrumutul şi altul este obligat să-l dea înapoi! Dar nu numai atât, ci şi 
aceea că acest împrumut nu aduce cu el nici nerecunoştință, nici vreo altă 
pagubă. Dumnezeu, apoi, nu făgăduieşte să dea, ca aici pe pământ, un 
procent de unu la sută, ci de o sută de ori mai mult decât împrumutul. Şi nu 
se mărgineşte la atâta, ci dă atâta de mult în viaţa de acum, iar în veacul ce 
va să fie dă viaţă veşnică. Aici pe pământ, dacă ne-ar făgădui cineva că ne dă 
numai de două ori cât l-am împrumuta, i-am da cu dragă inimă toată averea 
noastră, deşi de multe ori nerecunoştința e mare şi multe sunt poftele 
lacomilor”. (Omilii la Facere, omila III, VI, în col. PSB, vol. 21, p. 54) 





*%0 Sfântul loan Hrisostom pune în gura Domnului Hristos aceste cuvinte — n.n. 
281 A . A 2 săi . Si re aa: „d pai ea 
Proverb românesc inspirat din înţelepciunea biblică şi patristică — n.n. 

„Aici, pe pământ, mulţi oameni de foarte bună credință nu întorc 
împrumutul, fie din nerecunoştinţă, fie că sunt împiedicaţi de multe ori de 
sărăcie. Dar cu împrumutul pe care-l facem Stăpânului tuturor nu se petrece 
lucrul acesta; împrumutul rămâne întreg şi Dumnezeu ne făgăduieşte să ne 
dea aici înapoi de o sută de ori mai mult decât am dat, iar în veacul ce va să 
fie ne pregăteşte viață veşnică.” (Omilii la Facere, omilia III, VI, în col. 
PSB, vol. 21, p. 55) 


„Încredinţeaz-o lui Dumnezeu! Din mâna Lui nimeni n-o poate 
răpi! Nu da bani cu camătă, că nu ştii de-ai să câştigi! Ci împrumută-L pe 
Cel Ce-ţi dă o dobânda mai mare decât capitalul! Dă-ţi banii tăi cu 
împrumut acolo unde nu-i invidie, unde nu-s pârâşi, unde nu-i viclenie, 
unde nu-i teamă! Împrumută-L pe Cel Ce n-are nevoie de nimic, dar are 
nevoie de dragul tău! Împrumută-L pe Cel Ce hrănește pe toţi, dar suferă 
de foame, ca tu să nu flămânzeşti! Împrumută-L pe Cel Ce s-a făcut sărac, 
ca tu să te îmbogăţeşti! Dă-ţi banii tăi cu împrumut acolo unde nu-i 
moarte, ci culegi viaţă în loc de moarte! Dobânda aceasta îți dă împărăția 
cerurilor; cealaltă, iadul”. (Omilii la Matei, omiha V, V, în col. PSB, vol. 23, p. 
73-74) 


„+... împrumuţi pe Dumnezeu. Dumnezeu îţi iscăleşte o poliţă, 
spunându-ţi: Cel ce miluieşte pe sărac, împrumută pe Dumnezeu (Prov., 19, 
17). Dumnezeu îţi dă arvună şi garanţie, cu toate că este Dumnezeu. 

- Ce arvună? 

- Cele din viaţa aceasta, cele materiale, cele duhovniceşti, începătura 
celor viitoare. 

Pentru ce, dar, amâni, pentru ce pregeți să împrumuţi pe Dumnezeu, 
când ai luat de la EI atâtea daruri şi când mai aştepţi atâtea”. (Omilii la 
Matei, omilia LXVI, V, în col. PSB, vol. 23, p. 768) 


„Cel ce miluieşte pe sărac, împrumută pe Dumnezeu (Pilde 19, 17). Să 
împrumutăm lui Dumnezeu milostenia, ca să luăm de la EI, în schimb, ca 
răsplată, iubirea de oameni. Cât de înțelepte sunt aceste cuvinte: Cel ce 
miluieşte pe sărac, împrumută pe Dumnezeu! 

- Dar pentru ce Scriptura n-a spus: Cine miluieşte pe sărac, dă lui 
Dumnezeu, ci: împrumută pe Dumnezeu? 

- Scriptura cunoaşte lăcomia noastră. A văzut că nesaţul nostru caută 
să aibă cât mai mult. De asta n-a spus simplu: Ce/ ce miluieşte pe sărac, dă 
lui Dumnezeu, ca să nu socoteşti milostenia un simplu schimb de bani, ci: 
Cel ce miluieşte pe sărac, împrumută pe Dumnezeu. Dacă Dumnezeu Se 

împrumută de la noi, înseamnă că Dumnezeu este datornicul nostru. Cum 
vrei să-l ai pe Dumnezeu: Judecător sau datornic? Datornicul are respect de 
cel de la care s-a împrumutat; judecătorul însă nu se sfieşte de cel pe care l-a 
împrumutat. 

Trebuie însă să vedem neapărat şi în alt chip pentru ce Dumnezeu a 
spus: Pe Mine Mă împrumută cel ce dă săracului. 

Dumnezeu a văzut că lăcomia noastră tinde spre înmulțirea averilor şi 
că cel ce are bani nu vrea deloc să împrumute fără garanție. Cel ce să cu 
împrumut cere sau ipotecă, sau amanet, sau girant; cu aceste trei garanții 
încredințează banii săi; fie că primeşte amanet, fie potecă, fie girant. 
Dumnezeu a văzut, deci, că fără aceste trei garanţii nimeni nu dă cu 
împrumut, nici nu se pleacă spre milă, ci se uită numai la câştig; săracul este 
lipsit de toate acestea; nu are ce ipoteca, că nu posedă nimic; nu are ce 
amaneta, că este gol; nu are girant, că, din pricina sărăciei, nimeni n-are 
încredere în el. dumnezeu văzând, deci, că săracul se primejduieşte din 
pricina sărăciei, iar bogatul se primejduieşte din pricina neomeniei, s-a pus 
pe EI la mijloc girant pentru sărac, zălog pentru cel care dă împrumut. Şi-i 
spune bogatului: N-ai încredere în el, că-i sărac? Încrede-te în Mine, că-s 
bogat! Dumnezeu a văzut pe sărac şi a avut milă de el; a văzut pe sărac, şi 
nu l-a trecut cu vederea, ci S-a dat pe Sine chezaş pentru cel ce nu are nimic 
şi a stat alături de cel sărman pentru multa Lui bunătate. Despre această 
bunătate dă mărturie fericitul David când spune: A stat în dreapta săracului 
(Ps., 108, 30). 

Cel ce miluieşte pe sărac, împrumută pe Dumnezeu. Ai încredere, 
spune Dumnezeu, că pe Mine Mă împrumuţi! 

Dar ce câştig, atât de mare am dacă Te împrumut pe Tine? 

E cea mai mare nelegiuire să ceri socoteală lui Dumnezeu. Totuşi, Mă 
plec nelegiuirii tale şi cu iubirea de oameni voi pune capăt neomeniei tale. 
Să stăm, dar, de vorbă şi să ne socotim. Cât câştigi când împrumuţi pe 
ceilalți oameni? Ce dobândă le ceri? Nu-i aşa că unu la sută dacă ceri, e o 
dobândă legală? Dacă lăcomia ţi-e mare, iei o dobândă nedreaptă, de două 
sau de trei ori mai mare. Eu însă am să-ţi satur lăcomia ta. Îţi voi da mai 
mult decât ţi-e pofta nesațului tău. Acopăr cu dărnicia Mea nesaţul tău. 
Pretinzi o dobândă de unu la sută? Eu îți dau de o sută de ori mai mult. 

Dacă-i aşa, te împrumut Doamne! Te împrumut cu milostenia pe care 
o dau aici săracului! Dar când ai să-mi dai înapoi împrumutul? Vreau să 
hotărâm condiţiile. Vreau să întărim învoiala. Spune-mi timpul înapoierii 
banilor! Hotărăşte scadenţa! 

Întrebarea asta, mai ales, este de prisos! Că Dumnezeu este credincios 
în toate cuvintele Lui (Ps., 144, 13). Dar pentru că un bun platnic are 

obiceiul şi intenția de a măsura timpul şi de a hotărî ziua scadenței, ascultă 
când şi unde îţi va plăti datoria Cel ce S-a împrumutat de la tine prin mâna 
săracului: Când va şedea Fiul Omului pe tronul slavei Lui şi va pune oile de- 
a dreapta Lui, şi caprele de-a stânga Lui, va zice celor din dreapta...! Aici 
ia aminte cum grăieşte Datornicul cel recunoscător creditorului Său, cum îi 
mulţumeşte Datornicul: Veniți, binecuvântaţii Părintelui Meu, de moşteniţi 
Împărăţia gătită vouă de la întemeierea lumii. Şi pentru ce? Că am 
flămânzit, şi Mi-aţi dat să mănânc, am însetat, şi Mi-aţi dat să beau; gol am 
fost, şi M-aţi îmbrăcat, în temniţă şi aţi venit la Mine; bolnav am fost, şi M- 
ați cercetat, străin am fost, şi M-aţi primit (Matei 25, 31-36).” (Omiliile 
despre pocăință, omila a şaptea, pp. 146-149) 


„Câtă înţelepciune este cuprinsă în cuvintele lui Solomon: Ce! ce 
are milă de sărman împrumută Domnului (Sol., 19, 17)! lată ce împrumut 
nemaivăzut! Dar Cuiva şi primim înapoi de la altcineva. Mă vei întreba 
de ce nu a spus Solomon că cel care dă milostenie săracului dă lui 
Dumnezeu, ci că Îl împrumută pe Dumnezeu? Ca să nu crezi că ceea 
ce primeşti de la Domnul e un lucru lipsit de o mare importanţă. 
Dumnezeu ştie că suntem lacomi şi vrem să dobândim din ce în ce mai 
multe bunuri. Cel care are bani nu vrea în nici un chip să împrumute 
săracului fără să primească o asigurare că banii îi vor fi daţi înapoi. 
Aşadar, acestuia nu îi pasă de semenul său, ci urmăreşte numai câştigul. 
Săracul nu poate să pună chezăşie pământ sau altceva, pentru că nu are; 
nu poate găsi pe nimeni care să se pună zălog pentru el, deoarece nimeni 
nu are încredere în ei. Aşadar, văzând Dumnezeu pe de o parte că săracul 
este în primejdie din pricina sărăciei sale, şi pe de altă parte că bogatul 
este în primejdie din pricina lipsei sale de omenie. S-a pus EI însuşi chezăşie 
pentru sărac dinaintea bogatului. De aceea spune Sfânta Scriptură: Cel ce 
are milă de sărman împrumută Domnului. 

De asemenea, ca să dăm cu împrumut, căutăm un om de la care 
putem lua dobândă mare. În schimb, lui Dumnezeu, Care ne întoarce însutit 
ce I-am dat, nu Îi împrumutăm din ce avem, ci împrumutăm celor care nu 
ne dau nimic înapoi, adică patimilor noastre, care sunt lăcomia pântecelui, 
slava deşartă, lăcomia, iubirea de plăceri şi multe altele. Şi spune-mi: ce 
anume ne dă lăcomia pântecelui înapoi? Ne dă numai grăsime şi greutate 
în mişcare. Ce ne dă înapoi slava deşartă? Invidie şi îndreptare împotriva 
celuilalt. Ce ne dă înapoi iubirea de argint? Griji şi necazuri. Ce ne dă 
înapoi iubirea de plăceri? lad şi suferință. lată cine sunt cei care se 
folosesc de bogățiile noastre! lar dobânda ce o primim în schimb sunt 
nenorocirile din această viaţă şi iadul din cea de dincolo. 

Atunci, de ce nu dai cu împrumut Domnului, Care îţi întoarce 
sigur datoria, adăugând multă dobândă? Poate pentru că trebuie să aştepţi 
mult până să primeşti înapoi ce ai dat. Dar să ştii că Domnul nu ne dă 
bunătăţi numai în cer, ci şi pe pământ. Amintiţi-vă ce spune El însuşi: 
Căutaţi mai întâi împărăția lui Dumnezeu şi dreptatea Lui şi toate 
acestea (adică bunătăţile pământeşti) se vor adăuga, vouă (Mt., 6, 33). 
De altfel, cu cât trece mai mult timp de la momentul în care am dat, până 
când primim înapoi, cu atât mai mare este dobânda noastră. lată de ce 
oamenii care împrumută bani, îi preferă pe cei care vor ţine banii o 
perioadă mai lungă de timp, ca să primească dobândă mai mare 
Aşadar, atunci când este vorba de oameni, nu numai că nu dorim să ni se 
dea înapoi repede banii pe care i-am dat cu împrumut, dar suntem 
mulțumiți dacă aceia întârzie. De ce, dar, atunci când este vorba de 
Dumnezeu, suntem atât de mici la suflet?” (Din vol. Problemele vieții, pp. 
281-283) 


„Cel ce miluieşte săracul şi necăjitul, nu rupe numai zapisul păcatelor 
lui, ci ia şi alt zapis de mărturie care mărturiseşte şi zice: Cel ce miluieşte pe 
sărac, împrumută pe Dumnezeu. Să dăm dar milostenia lui Dumnezeu 
împrumut ca să luăm de la Dânsul răsplătirea cea de iubire de oameni, o, 
prea înțelept cuvânt, cel ce miluieşte pe sărac, zice, împrumută pe 
Dumnezeu, dar de ce nu zice că cel ce miluieşte săracul dă lui Dumnezeu, ci 
zice împrumută? Știind Scriptura lăcomia noastră, cunoscuse că nesațiul 
nostru pururea caută spre lăcomie şi cere adaos, deci pentru aceea nu zice 
numai cel ce miluieşte săracul dă lui Dumnezeu, ca să nu socoteşti numai 
singură darea ta şi răsplătirea dării, ci zice acela ce miluieşte săracul 
împrumută pe Dumnezeu, ca să audă iubitorul de dobândă numele 
împrumutării şi să se plece pe sine spre milostenie, cel ce miluieşte săracul 
împrumută pe Dumnezeu (...) trebuie să vedem pentru care pricină zice 
Dumnezeu că cel ce miluieşte pe sărac pe Mine Mă împrumută. Zice aşa 
pentru că ştie lăcomia noastră, că tot la adaos caută lăcomia noastră, precum 
am mai Zis, şi ştia că nimeni din cei ce au bani nu vrea să dea fără temei şi 
credință bună, pentru că cel ce împrumută cere rapid sau zălog sau chezaş şi 
cu aceste trei tocmeli se încrede şi dă banii, luând sau chezaş precum am zis 
sau zălog sau zapis; deci pentru aceasta, de vreme ce ştia Dumnezeu că fără 
de aceste trei lucruri nimeni pe nimeni nu împrumută, nici nu caută la 
iubirea de oameni, ci numai la dobândă caută iar săracul fiind pustiu de 
acestea toate, şi nici zălog n-are să dea pentru că este gol de tot, nici nu are 
pe nimeni să-i fie chezaş pentru dânsul, pentru că nu-l crede nimeni pentru 
multa sărăcie şi lipsă ce are şi aşa pentru neomenia celui ce are bani se pune 

Dumnezeu pe sine la mijloc şi se făcu săracului chezaş, iar celui ce 
împrumută zapis, şi zice către dânsul: Nu /] vezi pe acesta că este sărac? 
Crede-mă pe mine, care sunt prea bogat! A văzut Dumnezeu pe sărac şi 1 s- 
a făcut milă de dânsul, văzuse pe sărac şi nu s-a făcut a nu-l vedea şi s-a dat 
pe Sine zălog pentru cel ce nu avea nimic şi ajută celui lipsit pentru 
bunătatea Lui cea multă. Cel ce miluieşte pe sărac, împrumută pe 
Dumnezeu; ai nădejde şi nu te teme, că pe mine mă împrumuţi;, dar ce voi 
dobândi dacă te împrumut pe tine? Cu sutele îți dau şi-ţi dau şi viaţa de 
veci.” (Din vol. Mărgăritarele Sfântului loan Gură de Aur, p. 35) 


MILOSTENIA (măreția şi importanţa acestei virtuți) 


„Căci mare este în adevăr, şi chiar dintre faptele cele mai prielnice, de 
a milui, în acelaşi timp şi a stărui în virtute — însă cu atât mai mare este când 
chiar pătimind cineva, el totuşi nu se abate de la aceasta. Un astfel de om 
este în aşa fel că ceea ce face, face pentru Dumnezeu!” (Comentariile sau 
Tâlcuirea Epistolei întâi către Corinteni, omila XLIII, p. 464) 


„Mare şi cinstit lucru este omul milostiv (Pilde 20, 6). Darul acesta 
este mare cu adevărat, şi mai mare chiar decât acela de a învia morții. Că a 
hrăni pe Hristos Cel flămând este cu mult mai mare decât de a învia pe cei 
morți, pentru că aici faci bine tu lui Hristos, iar acolo îți face EI ţie. Şi apoi 
plata stă în a face bine, iar nu în a primi bine. Aici - vorbesc de facerea 
minunilor - tu datorezi lui Dumnezeu, iar dacă faci milostenii, ÎL ai pe Dânsul 
datornic.” (Tălcuiri la Epistola a doua către Corinteni, omilia XVI, p. 157) 


„Căci dacă ea L-a pogorât pe Dumnezeu pe pământ şi L-a înduplecat 
să se facă om, cu cât mai mult nu-l va putea ridica pe om la cer? Cu adevărat 
mare este puterea milosteniei! Dacă din mila şi din iubirea de oameni 
Dumnezeu S-a făcut om, ba încă s-a înduplecat a Se face chiar rob, cu cât 
mai mult nu-i va aşeza pe robi în cămara Lui?” (Omilii la Epistola către 
Filipeni, omilia I, p. 21) 


„Nimic nu-L mulţumeşte pe Dumnezeu atât de mult precum mila, 


precum virtutea milosteniei.” (Omilii la Epistola către Filipeni, omilia a V- 
a, p. 87) 

„Aceasta a mântuit neamul omenesc, căci dacă nu ne miluia pe noi, 

toți ne-am fi pierdut. Aceasta, fiind noi duşmani, ne-a împăcat. Aceasta a 

făcut mii de bunătăţi. Aceasta a făcut pe Fiul lui Dumnezeu de a se face rob. 

Aceasta să o râvnim, iubiților, căci printr-însa ne-am mântuit. Aceasta 

să iubim, pe aceasta să o preferăm averilor, şi să avem suflet milostiv şi fără 

averi. Nimic nu poate mai bine caracteriza pe creştin, ca milostenia; nimic 

nu admiră atât de mult până şi necredincioşii ca pe bărbatul milostiv.” 
(Comentariile sau Explicarea Epistolei către Evrei, omilia XXXII, p. 372) 


„Milostenia este cea mai mare şi cea mai bine plăcută lui 

Dumnezeu jertfă.” (Din vol. Problemele vieții, p. 290) 


„Cel care face milostenie este liman obştesc al celor înviforaţi, alungă 
sărăcia semenilor săi şi pune capăt şi celorlalte nevoi şi necazuri. Dumnezeu 
caută cu plăcere mai cu seamă la acele fapte care sunt făcute spre folosul 
altora. 

Și ca să vezi că lui Dumnezeu îi e dragă mai mult împlinirea 
poruncilor de milostenie decât împlinirea altor porunci, ascultă! Când 
vorbeşte de post şi de feciorie, pomeneşte numai de împărăția cerurilor; dar 
când vorbeşte de milostenie şi de iubirea de oameni, când ne poruncește să 
facem milostenie, ne făgăduieşte o răsplată cu mult mai mare decât Împărăţia 
cerurilor, spunând: Ca să fiți fiii Tatălui vostru Celui din ceruri (Matei 5, 
45). 

Într-adevăr, legile acelea care au în vedere folosul obştesc fac pe 
oameni asemenea lui Dumnezeu, atât cât omeneşte e cu putință să fie omul 
asemenea lui Dumnezeu. Şi ca să arate aceasta, Hristos spunea: Că răsare 
soarele Lui peste cei răi şi peste cei buni şi plouă peste cei drepți şi peste cei 
nedrepţi (Matei 5, 45). Tot aşa şi voi, dacă întrebuințaţi după putere averile 
voastre spre folosul de obşte al fraților voştri, imitaţi pe Cel care pune 
înaintea tuturor, fără deosebire, bunătățile Lui.” (La cuvântul apostolic ce 
spune: <<Dar având acelaşi duh al credinței, precum este scris>>; şi la 
<< Crezut-am, pentru aceea am grăit... >>, 6-7, în vol. Despre schimbarea 
numelor. Despre răbdare. Despre milostenie..., p. 275) 


MILOSTENIA (a fost legiuită de Dumnezeu) 


„„... ŞI milostenia a fost legiuită de Dumnezeu. Ar fi putut el hrăni pe 
cei săraci şi prin alte mijloace, fără de milostenia noastră, dar pentru ca 
dragostea să ne lege pe unul de altul şi să ne încălzească aşa zicând, a 

poruncit a fi hrăniţi de noi. Pentru aceea şi aiurea zice: Mai bun cuvântul 
decât darea, şi: Au nu este mai bun cuvântul decât darea cea bună? (Sirah 
18, 16. 17). Dar chiar Hristos zice: Milă voiesc, iar nu jertfă (Mt. 9, 13). 
Fundcă cei ce au fost miluiți trebuie a iubi pe binefăcători lor, iar aceştia a 
se găsi cu milosârdie când miluiesc pe alţii, pentru aceea Dumnezeu prin 
milostenie stabilind o legătură a dragostei, a legiuit aceasta.” (Comentariile 
sau Tălcuirea Epistolei întâi către Corinteni, omiha XXXII, p. 339) 


MILOSTENIA (în mare cinste este înaintea lui Dumnezeu milostenia) 


„Atât de mult Se interesează Dumnezeu de ajutorarea celor săraci, 
încât, chiar în timpul venirii Sale pe pământ, când a luat trup şi a trăit printre 
oameni, n-a refuzat, nici n-a socotit că este vrednic de ruşine să Se 
îngrijească de săraci. Cu toate că a înmulțit pâinile (Matei 14, 15-21; 15, 30- 
38); cu toate că făcea la poruncă tot ce voia, cu toate că putea să arate dintr-o 
dată mii şi mii de comori, n-a făcut-o; ci a poruncit ucenicilor să aibă pungă, 
să poarte cu ei banii puşi în ea şi să ajute cu ei pe cei nevoiaşi. Când vorbea 
acoperit lui luda despre vânzare, ucenicii n-au înţeles despre ce ce vorbeşte. 
Au socotit, spune Scriptura, că 1-a spus să dea la săraci: Că el avea punga şi 
lua ce se punea în ea (loan 12, 6). 

În mare cinste e înaintea lui Dumnezeu mila; nu numai mila Lui faţă 
de noi, ci şi aceea pe care o datorăm semenilor noştri. De aceea şi în Vechiul 
Testament, şi în Noul Testament pune mii şi mii de legi despre milostenie, 
poruncindu-ne prin toate să fim milostivi şi prin cuvânt, şi cu banii, şi cu 
fapta. Moise, de-a lungul întregii sale legiuiri, seamănă cuvinte despre 
milostenie; iar profeții strigă în numele lui Dumnezeu: Milă voiesc, iar nu 
jertfă (Os., 6, 6); în sfârşit, Apostolu sunt într-o unire cu ei şi în ceea ce fac.” 
(Despre milostenie. Cuvânt rostit după ce a trecut prin oraş la vreme de 
iarnă şi i-a văzut pe săraci şi pe cerşetori lăsaţi în părăsire şi aruncaţi în 
piață, 5, în vol. Despre schimbarea numelor. Despre răbdare. Despre 
milostenie..., pp. 260-261) 


MILOSTENIA (cui să facem milostenie ?) 


„Vom auzi din gura Lui: Veniţi, binecuvântaţii Părintelui Meu, de 
moşteniţi împărăţia gătită vouă de la întemeierea lumii (Matei, 25-34). 

— Pentru ce? 

— Pentru că am flămânzit şi Mi-aţi dat să mănânc; am însetat şi Mi-aţi 
dat să beau; străin am fost şi M-aţi primit, în temniță şi M-aţi cercetat 
(Matei, 25, 35-36). Ce poate fi mai uşor ca poruncile acestea? Hristos nu ne- 

a poruncit să iscodim şi să cercetăm pe cei pe care vrem să-i ajutăm. Tu fă-ţi 
datoria ta, ne spune Hristos, chiar dacă-i om de rând, chiar dacă după 
înfăţişare este un om de lepădat! Eu primesc tot ce faci pentru aceştia. De 
aceea Hristos a şi adăugat: Întrucât aţi făcut unuia dintre aceşti frați mai 
mici ai Mei, Mie aţi făcut (Matei, 25, 40)”. (Omilii la Facere, omilia XLI, 
VII, în col. PSB, vol. 22, p. 90) 


„... aducându-ți aminte de Cel ce a spus: Cel ce a făcut unuia din 
aceşti fraţi mai mici ai Mei, Mie a făcut (Matei, 25, 40). Gândindu-se că prin 
ajutorul dat semenului său Însuşi Stăpânul universului este Cel Ce-şi 
împropriază ajutorul dat, va face pe toate cu multă tragere de inimă şi va da 
milostenie cu braţele deschise. Nu se va uita la nevrednicia celui din fața lui, 
ci la măreţia Celui Care i-a făgăduit că-şi împropriază cele date săracilor.” 
(Omilii la Facere, omilia LV, III, în col. PSB, vol. 22, p. 217) 


„Dacă bate la uşa ta un om sărac, care-ţi cere o bucată de pâine, îl 
umpli de ocări şi de sudălmi şi-l învinuieşti că nu munceşte. Îl insulţi, îl 
batjocoreşti şi nu te gândeşti că şi tu nu munceşti, şi totuşi Dumnezeu îţi dă 
din cele ale Lui. Nu-mi spune mie că munceşti şi tu, ci arată-mi că faci ceva 
din cele de neapărată trebuinţă. Dacă-mi spui că te ocupi cu negoțul, că ţii 
crâşme şi hoteluri, că-ți administrezi averea şi ţi-o înmulțeşti, îți voi 
răspunde şi eu că aceasta nu e muncă! Muncă e milostenia, rugăciunile, 
ajutorarea celor nedreptățiți şi toate cele ca acestea; dar de acestea nu ne 
ocupăm deloc. Totuşi Dumnezeu niciodată nu ne-a spus: Pentru că nu 
munceşti, nu-ţi răsar soarele; pentru că nu faci nimic din cele de neapărată 
trebuință, sting luna, încui pântecele pământului, sec lacurile, izvoarele, 
râurile, fac să dispară aerul, încui cerurile ca să nu mai dea ploaie la vreme. 
Dumnezeu ni le dă pe toate acestea cu îmbelşugare. Şi le dăruieşte să se 
desfăteze cu ele chiar şi unora care nu numai că nu muncesc, dar mai fac şi 
fapte rele. 

Aşadar, când vezi un sărac bătând la uşa ta şi-i spui: Nu mai pot trăi 
din pricina voastră!; Eşti tânăr, sănătos, n-ai nici un beteşug şi vrei să 
trăieşti fără să munceşti!; Eşti poate sluga sau robul cuiva şi ai fugit, 
părăsindu-ți stăpânul!, ei bine, aceste cuvinte, pe care 1 le-ai spus, spune-ţi- 
le ție! Dar mai bine spus, lasă-l pe acela să ţi le spună cu curaj! Şi ţi le va 
spune cu mai mult drept (...) 

Nu spun acestea ca să legiuiesc lenea - Doamne fereşte! - ci pentru că 
vreau, din toată inima, ca toți să muncească. Că lenea e dascălul oricărui 
păcat. Dar în acelaşi timp, vă rog să nu fiți fără milă, nici cruzi. Şi Pavel de 
nenumărate ori a mustrat şi a spus: Dacă cineva nu vrea să lucreze, nici să 

nu mănânce (Il 'Tes., 3, 10); dar nu s-a mărginit la atâta, ci a adăugat: Voi, 
însă, să nu obosiţi a face bine (Il Tes., 3, 13). Poruncile acestea nu sunt 
potrivnice una alteia. 

- Dar dacă ai poruncit, Pavele, ca acela care nu munceşte nici să nu 
mănânce, pentru ce atunci ne mai îndemni să dăm de mâncare celor ce nu 
muncesc? 

- Da, răspunde Pavel, am poruncit să întoarceţi spatele celor ce nu 
muncesc şi să nu vă amestecați cu ei; dar am mai spus: Nu-i socotiți 
vrăjmaşi, ci povățuiți-i (Il 'Tes., 3, 15). Nu dau legi potrivnice, ci cu totul de 
acord unele cu altele. Dacă tu vei fi gata spre milă, atunci şi săracul va scăpa 
iute de trândăveală, iar tu de cruzime. 

- Dar săracul, s-ar mai putea spune, minte şi născoceşte o mulțime de 
nevoi şi de necazuri! 

- Dar tocmai pentru aceasta merită să fie miluit, că a ajuns într-o 
nevoie atât de mare că nu se mai ruşinează de nimic. 

Noi, însă, nu numai că nu-l miluim pe sărac, dar mai adăugăm şi 
cuvinte pline de cruzime, spunându-i: Nu fi-am dat o dată, de două ori? Ce 
spui omule? Nu trebuie să mai mănânce pentru că a mâncat o dată? De ce nu 
pui şi stomacului tău această lege? De ce nu-i spui: Te-am umplut ieri şi 
alaltăieri, nu-mi mai cere acum! Dar stomacului nu-i spui aşa, ci-l umpli 
până să crape, pe când săracului îi întorci spatele, deşi îți cere atât cât să-şi 
astâmpere foamea. Ar trebui să-l miluieşti tocmai pentru că se nevoieşte să 
vină în fiecare zi la tine. Dacă nu te înduplecă altă pricină, asta ar trebui să te 
înduplece şi să-l miluieşti. Nevoia sărăciei îl sileşte s-o facă şi tu nu-l 
miluieşti! Aude sudălmile şi batjocurile tale şi nu se ruşinează, pentru că 
nevoia e mai puternică. Cruzimea ta, însă, merge şi mai departe. Nu numai 
că nu-l miluieşti, dar îl mai faci şi de râs. Dumnezeu ţi-a poruncit să dai într- 
ascuns milostenie; tu, însă, îl spui la toată lumea pe nenorocitul care ţi-a 
bătut la uşă; îl ocărăşti, când ar trebui să-l miluieşti. Dacă nu vrei să-i dai, 
pentru ce îl mai cerți şi-i striveşti nenorocitul şi ticălosul lui suflet? A venit 
la tine ca la un liman, căutându-ţi mâinile. Pentru ce porneşti valurile şi-i 
faci şi mai cumplită furtuna? Pentru ce osândeşti pe cel lipsit de libertate? 
Crezi, oare, că ar mai fi venit la tine dacă ar fi ştiut că aude unele ca acestea? 
lar dacă a venit, deşi ştia mai dinainte asta, apoi tocmai de aceea merită să 
fie miluit, iar tu să te cutremuri de cruzimea ta, că nici aşa, văzându-i nevoia 
lui constrângătoare, n-ai ajuns mai blând; să te cutremuri că nu socoteşti 
teama lui de foame îndestulătoare apărare pentru lipsa lui de ruşine, ci-l cerți 
că-l un neruşinat, deşi tu de multe ori ai fost mai neruşinat ca el, chiar pentru 
lucruri mai grozave. Neruşinarea săracului are o scuză; noi n-avem nici una 
făcând de multe ori fapte de ruşine şi vrednice de pedeapsă. Ar trebui, 

gândindu-ne la acelea, să ne smerim. Dar nu; în loc să ne smerim, tăbărâm 
pe aceşti nenorociţi; ei ne cer leacuri, iar noi le înmulțim rănile. Dacă nu vrei 
să-l dai, pentru ce-l mai loveşti? Dacă nu vrei să-i dăruieşti, pentru ce-l mai 
ocărăşti? 

(...) Săracul nu ajunge atât de neruşinat pentru că o vrea. Nu există, 
nu există om care să se facă de râs fără temei. Oricât s-ar strădui unii, n-aş 
putea fi convins vreodată că un om care are toate ar prefera să ceară de 
pomană. Să nu-mi răstălmăcească nimeni cuvintele lui Pavel! Chiar dacă 
Pavel spune: Dacă cineva nu vrea să lucreze, nici să nu mănânce (Il Tes., 3, 
10), le spune acelora; nouă nu ne spune aceasta, ci cu totul dimpotrivă: Să nu 
obosiţi a face bine (Il Tes., 3, 13). Aşa facem şi noi în casa noastră! Când 
doi din familia noastră sunt certați, îi luăm pe fiecare în parte şi dăm 
fiecăruia alte sfaturi, potrivnice unele altora (...) De multe ori tatăl, 
îndeosebi, ţine de rău pe pedagogul care-i ocărăşte fiul, spunându-i: Nu fi 
aşa de aspru, aşa de nemilos!; fiului său, însă, îi spune cu totul altceva: 
rabdă, chiar dacă te ocărăşte pe nedrept!; din sfaturi potrivnice scoate ceva 
folositor. Tot aşa şi Pavel; oamenilor sănătoşi, care se apucau de cerșit, le 
spunea: Dacă cineva nu vrea să muncească, nici să nu mănânce! ca să-i facă 
să muncească; iar celor care puteau să miluiască le spunea: Jar voi să nu 
obosiţi a face bine!, ca să-i înduplece la milostenie (...) 

Să nu fim, dar, nemiloşi, ci să ascultăm de Pavel, care spune: Nu 
obosiţi a face bine! Să ascultăm pe Stăpân, Care spune: Celui ce cere dă-i! 
(Matei 5, 42), şi: Fiţi milostivi ca Tatăl vostru (Luca 6, 36). Deşi Hristos a 
spus multe, totuşi despre nici o faptă bună n-a spus asta, ci numai despre 
milostenie. Că nimic nu ne face egali cu Dumnezeu ca milostenia. 

S-ar putea, însă, să mi se spună: 

- Nu-i nimeni mai obraznic ca săracul! 

- De ce, mă rog? Că aleargă în urma ta, cerându-ți de pomană în gura 
mare? Vrei să-ți dovedesc că noi suntem mai obraznici şi mai neruşinați 
decât săracii? Aminteşte-ţi, ce faci acum în vreme de post, când de multe ori 
mănânci seara; de-l vezi pe servitorul, care te serveşte la masă, că merge 
încet, ai stricat tot folosul postului, izbind din picioare, ocărând şi suduind 
pentru o mică întârziere. Şi doar ştii prea bine că ai să-ți potoleşti foamea, 
dacă nu imediat, negreşit peste câteva clipe. Şi nu te numeşti neruşinat, că 
te-ai sălbăticit pentru nimica toată; dar pe săracul care se teme şi tremură 
pentru pricini mai mari - toată teama lui nu e că va aştepta puțin până să 
mănânce, ci că va pieri de foame - pe sărac îl numeşti îndrăzneţ, obraznic, 
neruşinat şi-i arunci în obraz cele mai insultătoare cuvinte. Nu-i asta, oare, 
cea mai mare neruşinare? Dar noi nu ne gândim la neruşinările pe care le 
săvârşim. De aceea îi socotim pe săraci o povară. Dacă, însă, am cerceta 

purtarea noastră şi am compara-o cu a lor, n-am socoti pe săraci o povară. 
Nu fi aspru judecător! Chiar dacă ai fi fără de păcat, nici aşa legea lui 
Dumnezeu nu-ți îngăduie să fii judecător aspru al faptelor altora. Dacă 
fariseul pentru asta a pierit (Luca 18, 10-14), ce apărare mai putem avea? 
Dacă Dumnezeu nu îngăduie nici oamenilor cu fapte bune să judece cu 
asprime faptele altora, cu mult mai mult păcătoşilor. Să nu fim, dar, cruzi, 
nici neomenoşi; să nu fim fără inimă, nici mai răi decât fiarele”. (Omilii la 
Matei, omilia XXXV, III, în col. PSB, vol. 23, pp. 436-440) 


„Să fie (...) oaspeţi ai tăi oamenii săraci şi liberi, nu cei care se jură pe 
drept, nu comedianţii! lar dacă vrei să ai răsplată pentru mâncarea ce le-o 
dai, porunceşte-le să mustre şi să îndrepte dacă văd că se face ceva nepotrivit 
în casa ta; porunceşte-le să-ţi ajute la purtarea de grijă a casei, la 
supravegherea slugilor. Ai copii? Fă-i şi pe ei tatăl copiilor tăi, să împartă cu 
tine purtarea de grijă de copu! Să-ţi aducă câştiguri bine plăcute lui 
Dumnezeu! Pune-i pe ei la o neguţătorie duhovnicească! Dacă vezi pe unii 
că au nevoie de sprijin, porunceşte-le să te ajute, porunceşte-le să te 
slujească. Prin ei culege pe străini de pe drumuri, prin ei îmbracă pe cei goi, 
prin ei trimite ajutoare celor întemnițați, prin ei scoate pe alții din nevoi! 
Aceasta să-ţi fie răsplata hranei pe care le-o dai; de folos şi ţie şi lor şi fără 
de osândă. Prin ei şi prietenia dintre tine şi ei se strânge mai mult. Altfel, 
chiar dacă par că te iubesc, totuşi se ruşinează de tine că sunt hrăniți de 
pomană. Dacă însă îţi fac astfel de servicii se simt mai la largul lor la masa 
ta, iar tu le dai de mâncare cu mai multă plăcere, la gândul că cheltuiala nu 
ît este zadarnică; ei îți calcă pragul casei tale cu curaj şi în toată voia, iar 
casa ta va ajunge biserică în loc de teatru; diavolul va fi alungat şi va intra în 
casa ta Hristos, va intra corul îngerilor. Că unde e Hristos, acolo sunt şi 
îngerii; iar unde sunt Hristos şi îngerii, acolo-i şi cerul, acolo-i lumină mai 
strălucitoare decât lumina soarelui acestuia pământesc. lar dacă vrei să 
culegi şi o altă mângâiere de pe urma acestora, pe care-i chemi la masa ta, 
porunceşte-le ca, atunci când au răgaz să ia Biblia în mâini şi să citească 
legea dumnezeiască. Astfel de ospeţe îţi vor fi mai plăcute decât celelalte; te 
fac şi pe tine şi pe oaspeții tăi mai vrednici; celelalte ospeţe acoperă de 
ruşine şi pe gazdă şi pe invitaţi; pe tine, gazda, pentru că insulți şi te îmbeţi, 
iar pe invitați, că ajung nişte ticăloşi şi nişte ghiftuiți”. (Omilii la Matei, 
omilia XLVIII, VII, în col. PSB, vol. 23, p. 564) 


„ȘI nu te înfricoşezi, omule, nu ţi-e ruşine să-l numeşti şarlatan fiindcă 


îți cere un colț de pâine? Dar dacă el dă năvală asupra ta, tocmai pentru 
aceasta este vrednic de a fi miluit, fiindcă este atât de flămând încât este silit 

a se îmbrăca cu o asemenea mască. Dar şi aceasta este tot vina cruzimii 
noastre, fiindcă dacă noi nu suferim a le da cu uşurinţă, atunci şi ei se văd 
siliți a inventa tot felul de metode ca să amăgească neomenia noastră, şi să 
înmoaie sălbăticia care ne stăpâneşte. De altfel, dacă i-ar cere argint şi aur 
poate că ai avea vreun cuvânt de îndoială. Dar când el se apropie spre a-ţi 
cere hrana de trebuinţă, de ce mai filosofezi degeaba, de ce-l mai descoşi în 
zadar, acuzându-l de lene şi trândăvie? Dacă ar trebui să se spună acestea, 
apoi nu altora, ci nouă înşine ar trebui să ne fie spuse. Când tu te apropii de 
Dumnezeu şi-l ceri iertarea păcatelor, adu-ţi aminte de aceste cuvinte, şi vei 
cunoaşte atunci că mai cu dreptate ar fi ca tu să auzi asemenea cuvinte din 
partea lui Dumnezeu, decât săracul din partea ta. Cu toate acestea, 
Dumnezeu n-a zis niciodată către tine astfel de vorbe, precum: Fugi, pleacă 
de aici, căci eşti un şarlatan de vreme ce, intrând mereu în biserică şi 
auzind poruncile Mele, totuşi când te duc în târg tu preferi înaintea 
poruncilor aurul, şi cârdăşia necurată, şi pofta, şi toate celelalte răutăți. 
Acum, când te găseşti înaintea Mea, eşti smerit, însă după rugăciune eşti 
insolent, crud şi neomenos. Scuteşte-Mă, deci, de aici şi să nu mai vii 
niciodată! De acestea, zic, şi de mai mari decât acestea am fi vrednici să 
auzim din partea lui Dumnezeu, şi totuşi pe nimeni n-a batjocorit în aşa fel, 
ba mai mult, îndelung rabdă şi toate cele ale Sale le împlineşte, şi ne dă chiar 
mai multe decât cerem. 

Acestea cugetându-le, iubiţilor, să potolim foamea săracilor, chiar de 
ar da năvală când cer, şi să nu-i mai descoasem, căci şi noi avem nevoie de 
mântuire, de iertare, de iubire şi de milă multă. Nu este posibil să ne 
mântuim în alt mod, dacă vom examina cu exigenţă faptele noastre, ci în 
mod necesar vom fi pedepsiţi şi ne vom pierde cu totul.” (Omilii la Epistola 
către Romani a Sfântului Apostol Pavel, omilia XIV, pp. 278-279) 


„Oricât ne-am trudi noi, niciodată nu vom putea să arătăm atâta iubire 
de oameni, pe câtă ne este de trebuinţă nouă a avea din partea lui Dumnezeu. 
Deci, cum nu este absurd ca noi, care avem atât de mare nevoie de iubirea 
Lui de oameni, să ne facem controlori aspri ai fraţilor noştri, şi să lucrăm 
totul împotriva lor? Prin asemenea fapt, tu nu doar l-ai declarat pe acela ca 
nevrednic de binefacerea ta, pe cât te-ai declarat singur ca nevrednic de 
iubirea de oameni a lui Dumnezeu. Cel ce controlează cu amănunțime pe 
fratele său, cu atât mai mult va fi el însuşi controlat şi cercetat de Dumnezeu. 
Deci, să nu grăim împotriva noastră prin asemenea vorbe, ci când săracii se 
apropie de noi, fie stăpâniți de lene sau trândăvie, noi să le dăm. Fiindcă şi 
noi păcătuim de multe ori din cauza lenevirii, ba chiar totdeauna, şi totuşi 
Dumnezeu nu ne pedepseşte imediat, ci ne acordă un termen de pocăință, 

hrănindu-ne în fiecare zi, certându-ne, învăţându-ne, şi toate înlesnindu-ni- 
le, ca astfel şi noi să imităm mila Lui cea mare. Să sfârşim deci cruzimea 
aceasta, să scoatem din noi sălbăticia, căci mai mult nouă înşine ne facem 
bine decât altora. Acestora le dăm poate argint, pâine şi haină, însă nouă ne 
strângem mai dinainte slava aceea, pe care nici nu e cu putinţă a o reprezenta 
prin cuvânt. Căci noi, primind trupuri nestricăcioase, împreună ne vom slăvi 
şi împreună vom împărați cu Hristos.” (Omilii la Epistola către Romani a 
Sfântului Apostol Pavel, omiha XIV, p. 280) 


„Nici tu să nu descoşi pe cel ce vine la tine, căci îl primeşti pentru 
Hristos. Dacă veşnic vei cerceta pe cel ce-ţi cere ospitalitate, de multe ori vei 
trece cu vederea chiar şi pe cel vrednic de îngrijire, şi din această cauză vei 
pierde plata. Deşi chiar cel ce primeşte pe unul care poate nu este bun, şi 
totuşi pentru aceasta nu este acuzat, ci are încă şi plată. Cine primeşte 
prooroc în nume de prooroc plată de prooroc va lua (Matei 10, 41), zice, pe 
când cel ce cercetează zadarnic va trece cu vederea chiar pe bărbatul vrednic 
şi minunat, şi va da seamă de aceasta. Deci nu cercetează viaţa şi faptele 
celui ce are nevoie de ajutorul tău, căci este cea mai de pe urmă mojicie, ca 
pentru o pâine ce-i dai să-i cercetezi întreaga lui viaţă. Dacă el este ucigaş de 
oameni, dacă este tâlhar sau altul asemenea, oare nu ţi se pare vrednic de o 
bucată de pâine sau de câţiva bănuţi? Dar iată că Stăpânul tău face ca soarele 
să răsară pentru el; şi tu îl crezi nevrednic chiar de hrana de toate zilele?! 

Dar eu pe lângă acestea voi mai adăuga şi altceva: chiar dacă ai şti 
foarte bine că omul acela este încărcat de mii de rele, şi nici atunci nu vei 
avea vreo îndreptare, lipsindu-l de hrana zilnică. Într-adevăr că şi tu eşti rob 
al celui ce zice: Nu ştiţi, oare, fiii cărui duh sunteți (Luca, 9, 55)? Eşti şi tu 
rob, zic, al Celui ce slujea pe cei ce aruncau cu pietre asupra Sa, şi Care mai 
ales S-a şi răstignit pentru ei. Să nu-mi spui că săracul care îţi cere 
milostenie a ucis pe un altul, căci chiar de ar urma ca să te omoare şi pe tine, 
totuşi nici atunci nu eşti îndreptățit de a-l trece cu vederea. Fiindcă şi tu eşti 
ucenic al Celui ce S-a răstignit şi a pătimit, al Celui ce dorea mântuirea celor 
ce-L răstigniseră, al Celui ce zicea chiar când se găsea răstignit pe cruce: 
Părinte, iartă-le lor, că nu ştiu ce fac (Luca, 23, 34). Eşti robul Aceluia Care 
S-a purtat cu blândeţe către cel ce-L lovise, a Aceluia Care a încununat pe 
cel ce-L batjocorise pe cruce. Şi ce ar putea fi deopotrivă cu această 
bunătate? Fiindcă la început amândoi tâlharii Îl batjocoreau, El cu toate 
acestea unuia dintre ei i-a deschis raiul. Şi lăcrimează pentru cei ce urmau a- 
L ucide, şi se tulbura şi neliniştea văzând pe cel ce urma să-L vândă, nu 
pentru că urma a fi răstignit, ci pentru că acela se pierdea. Se tulbură, deci, 
pentru că ştia mai dinainte că acela se va spânzura, şi se neliniştea de osânda 

lui după spânzurare. Şi deşi cunoştea răutatea şi viclenia lui, totuşi până în 
ceasul cel de pe urmă l-a răbdat, şi nu numai că nu l-a respins, ci încă l-a şi 
sărutat pe el, trădătorul. Stăpânul tău sărută pe trădător şi primeşte cu veselie 
pe buze pe cel ce urma a-i vărsa imediat cinstitul Său sânge, şi tu nu 
învredniceşti pe sărac nici cu o pâine? Şi nu te îngrijeşti de legea pe care a 
aşezat-o Hristos? Prin acestea EI a arătat că nu numai pe cei săraci, dar chiar 
ŞI pe cei ce ne duc la moarte nu trebuie a-i dispreţui. Să nu-mi spui că cutare 
mi-a pricinuit rele, ci gândeşte-te ce a făcut Hristos cu Iuda înainte de a fi 
răstignit, prin sărutarea prin care urma să fie vândut, voind prin aceasta a 
îndrepta pe vânzător. Şi priveşte cu câtă modestie îi vorbeşte: Iudo, cu 
sărutare pe Fiul Omului vinzi? (Luca 22, 48). Pe cine nu ar fi mişcat, pe cine 
nu ar fi înduioşat acest glas? Pe care fiară sălbatică nu ar fi îmblânzit? Pe 
care diamant nu l-ar fi sfărâmat asemenea voce? Dar pe ticălosul acela nu l-a 
mişcat deloc.” (Omilii la Epistola către Romani a Sfântului Apostol Pavel, 
omilia XXI, pp. 416-417) 


„Ascultă ce spune Hristos în Evanghelie: Când faci prânz sau cină, nu 
chema prietenii tăi, nici fraţii tăi, nici rudele tale, nici vecinii bogaţi ... ci 
cheamă săracii, neputincioşii şi orbii (Luca 14, 12, 13); şi cu drept cuvânt, 
căci mare plată vei avea pentru aceasta. Dar nu poți, sau îți este păgubitor de 
a cina cu şchiopii şi orbii, şi, în fine, îți vine greu acest lucru? Bine, nu face 
nimic, căci nici nu este nevoie de aceasta. Chiar dacă nu-i pui la masă lângă 
tine, trimite-le cel puţin bucate de la masa ta. 

Cel ce cheamă pe prieteni, nu face un lucru mare, şi plata şi-a primit-o 
aici; pe când cel ce cheamă pe infirm sau pe sărac, are datornic pe 
Dumnezeu. 

Să nu fim supăraţi dacă nu luăm răsplata aici, ci din contră, să fim 
supăraţi dacă o luăm. Când omul răsplăteşte, Dumnezeu nu răsplăteşte, ci 
numai când omul nu răsplăteşte, atunci Dumnezeu răsplăteşte. Aşadar, să nu 
căutăm de a face bine celor care sunt în stare de a ne răsplăti, şi nici să 
facem bine în scopul de avea răsplată de la dânşii, căci o astfel de judecată 
este uşoară. Pe prieten dacă îl chemi, plăcerea o ai până seara. De aceea o 
astfel de prietenie se sfârşeşte mai iute decât banii agonisiţi şi cheltuiţi cu 
acel ospăț, pe când dacă tu chemi pe infirm, şi pe sărac, plăcerea nu se 
pierde niciodată, pentru că ai datornic pe Dumnezeu, Care ştie şi nu uită 
niciodată.” (Comentariile sau Explicarea Epistolei către Coloseni, omiha |, 


pp. 10-11) 


„Să nu ne îngrijim numai de cei de aceeaşi credinţă cu noi, iar pe alții 
să-i neglijăm. Tot aşa şi tu, dacă vezi pe cineva pătimind rele, de nimic să nu 

te mai interesezi la urmă, căci cel ce pătimeşte rele are dreptul de ajutor. Că 
dacă tu când vezi poate vreun asin muncit, te mişti, şi nu mai întrebi al cui 
este, cu atât mai mult nu trebuie a întreba sau a cerceta pe un om, al cui este. 
Al lui Dumnezeu este, fie el elin sau iudeu, şi chiar de ar fi necredincios, 
totuşi are nevoie de ajutor.” (Comentariile sau Explicarea Epistolei către 
Evrei, omilia X, p. 164) 


„Nu ţi s-a poruncit să osândeşti tu lenea, ci să alini sărăcia. Nu ai fost 
pus să învinuieşti păcatul, cui să vindeci suferința! Nu să ocărăşti trândăvia, 
ci să întinzi mână de ajutor celor căzuţi! Nu să ţii de rău viaţa cerşetorului, ci 
să-l scapi de foame. Dar noi facem dimpotrivă. Nu uşurăm cu datul din averi 
sărăcia celor ce întind mâna, dar zgeândărim cu noianul învinuirilor rănile 
săracilor.” (Omilie la titlul Faptelor Apostolilor, (La începutul Faptelor 
apostolilor — Il), în vol. Omilii la săracul Lazăr. Despre soartă şi 
Providenţă..., pp. 325-326) 


„Nu suntem noi datori să miluim şi să cinstim numai pe cei ce sunt de 
o credință cu noi, iar pe cei necredincioşi să nu-i socotim, ci când îi vom 
vedea şi pe aceştia la nevoie şi pățind rău, nimic altceva să nu căutăm numai 
cum am putea să-i miluim că aşa vom dobândi plata milosteniei şi a 
ajutorului, că nu ştim de unde s-a luat acest obicei fățarnic, că de vedem un 
om plecat şi neputincios nimic nu întindem mâna să-i dăm, iar de vom vedea 
vreun călugăr venind de la pustie, noi ne nevoim şi silim să-l ospătăm şi să-l 
cinstim, adică, ca şi cum ar fi sfânt, dar tu măcar elin de ai vedea, sau evreu, 
sau alt om fărădelege, fiind în nevoie şi în primejdie, ţi se cade să-i faci 
bine.” (Din vol. Mărgăritarele Sfântului loan Gură de Aur, p. 76) 


„De vezi vreun călugăr înecându-se, tu îl scoţi şi nu mai întrebi al cui 
este, cu mult mai mult nu se cade să-l cercetezi pe om de unde este şi al cui 
este, a lui Dumnezeu zidire este, măcar elin de este, sau evreu, sau 
fărădelege, lui îi trebuie ajutor de la tine.” (Din vol. Mărgăritarele Sfântului 
Ioan Gură de Aur, p. 76) 


„Obiecţiile cele mai insidioase ni se prezintă, şi pentru a le da o 
rezolvare cu adevărat creştină, ne trebuie un spirit de credință şi o 
supunere generoasă la învăţăturile Scripturii. 

Și unde se naşte dificultatea? De la săracii pe care noi îi 
considerăm nevrednici, şi ca şi aceia, noi credem că e permis de a-i 
respinge şi de a-i lăsa fără de ajutor. Ori care este purtarea pe care ne-o 
porunceşte nouă Dumnezeu? l. A nu cerceta ce este nevoiaşul care ne 

cere. 2. Dacă el este nevrednic, a-l mustra, s-o facem însă fără a-i 
refuza ajutoarele noastre.” (Din vol. Bogăâțiile oratorice, p. 549) 


MILOSTENIA (împărțirea ei mai întâi celor de aceeaşi credință) 


„... în ordinea cuvenită, desigur, însă, a-i milui. Şi care e acea ordine? 
De a arăta o mai mare îngrijire pentru cei de aceeaşi credință.” (Comentariile 
sau Explicarea Epistolei către Galateni, p. 121) 


„Pentru iudei toate faptele rezultate din filantropie se mărgineau către 
cei de un neam cu dânşii; dar filosofia harului cheamă la ospăţul milosteniei 
pământul la un loc cu marea, deşi arată o mai mare îngrijire pentru cei de 
aceeaşi credinţă.” (Comentariile sau Explicarea Epistolei către Galateni, p. 
122) 


MILOSTENIA (să nu cercetăm cu minuțiozitate viaţa şi faptele celor 
ce ne cer milostenie) 


„Te porți cu sălbăticie către sărac, care deşi poate este vinovat de mii 
de rele, totuşi foamea şi goliciunea lui ar fi de ajuns a mişca chiar sufletul 
cel mai împietrit. Tu stai faţă de cel sărac ca o fiară sălbatică, imitând furia 
leilor; şi deşi leii niciodată n-ar gusta din trupurile moarte, tu însă văzând 
mutilat de multe rele trupul lui, te arunci asupra lui zăcând Jos la pământ, şi-l 
sfâşii prin batjocuri, şi adaugi necazuri peste necazuri, şi pe cel ce s-a 
refugiat la liman tu îl împingi şi-l izbeşti în stâncă, şi-i pregăteşti un 
naufragiu mai grozav decât celor de pe mare. Şi cum vei mai zice lui 
Dumnezeu: Miluieşte-mă? Cum vei mai cere iertarea păcatelor batjocorind 
pe cel ce cu nimic nu ţi-a greşit ţie, şi-i ceri socoteală de sărăcia şi de lipsa 
lui, întrecând fiarele cu sălbăticia ta? Acelea cel puţin, când sunt silite de 
pântece, se ating de hrana legiuită lor, pe când tu, deşi nimic nu te împinge şi 
nici nu te sileşte, sfâşii pe fratele tău, muşcându-l şi scuipându-l, deşi nu cu 
dinții, ci cu cuvintele, care de multe ori sunt mai groaznice decât toate 
muşcăturile. 

Cum, deci, vei mai primi tu Sfânta Jertfă, când îti mânjeşti limba cu 
sânge omenesc? Cum vei întâmpina pe altul cu Pace ție! Când gura îţi este 
încărcată de război asupra lui? Cum te vei bucura de hrana simțită, când gura 
ît este plină de atâta venin? Nu voieşti a alina sărăcia; de ce atunci o mai 
înjoseşti? Nu voieşti a ridica pe cel căzut; de ce atunci să-l mai dobori? Nu 
voieşti să împrăştii scârba; de ce încă să o mai întinzi? Nu voieşti să dai 

câțiva bani; de ce atunci să mai şi batjocoreşti cu cuvinte proaste? Nu ai 
auzit ce pedeapsă vor lua cei ce nu hrănesc pe săraci, la ce osândă sunt 
condamnați? Duceţi-vă de la Mine, blestemaţilor, în focul cel veşnic, care 
este gătit diavolului şi îngerilor lui (Matei 25, 41). Deci, dacă cei ce nu 
hrănesc pe săraci vor fi pedepsiţi atât de mult, dar încă cei ce pe lângă faptul 
că nu-i hrănesc îi mai şi batjocoresc? Ce osândă nu vor suferi, ce pedeapsă a 
gheenei nu vor simți atunci? 

Deci, iubiților, pentru ca nu cumva să aprindem asupra noastră atâtea 
rele, să îndreptăm această boală urâcioasă, pe cât timp suntem stăpâni pe noi 
înşine, şi să punem frâu limbu, ca nu numai să nu mai batjocorim pe cel 
sărac, ci încă să-l mângâiem şi cu vorbele, şi cu faptele, ca astfel să ne putem 
agonisi şi noi milă mare din partea lui Dumnezeu şi să putem nădăjdui la 
bunătățile cele făgăduite.” (Omilii la Epistola către Romani a Sfântului 
Apostol Pavel, omila XXI, pp. 418-420) 


MILOSTENIA (să nu judecăm pe cei cărora le oferim milostenie) 


„Însă, zici tu, se preface că este bolnav şi că tremură de frig. Apoi nu 
te temi că vorbind de acestea, va cădea trăsnetul de sus asupra ta? Sunt 
cuprins de mânie (...) lertați-mă, rogu-vă! (...) Tu îmbuibându-te şi 
îngrăşându-te, întinzând bețule până seara târziu, şi după aceea afundându-te 
în aşternuturi moi, nu te înjoseşti a da răspuns că risipeşti în aşa chip 
nelegiuit darurile lui Dumnezeu. Vinul nu ni s-a dat spre a ne îmbăta, nici 
mâncarea spre a ne îmbuiba şi a ne strica pântecele, pe când cel sărac, pe cel 
nenorocit şi care nu se găseşte mai bine decât cel mort, pe acesta îl 
învinovăţeşti şi nu te temi de judecata lui Dumnezeu cea înfricoşată şi 
groaznică? Dacă săracul se preface, apoi din pricina sărăciei şi a nevoii se 
preface, din pricina sălbăticiei şi a neomeniei tale, care are trebuință de nişte 
astfel de măşti şi fără de care nu se mişcă spre milă. Cine, în adevăr, este atât 
de ticălos şi mişel încât, neavând nici o trebuinţă, să se sluţească şi să se 
muncească atât de mult pentru o pâine, şi după aceea să 1 se aducă atâtea 
învinovăţiri? Astfel că prefăcătoria sau fățărnicia acelui sărac este un 
propovăduitor neîmblânzit al neomeniei tale. Fiindcă se perindă toată ziua în 
dreapta şi în stânga, rugându-se şi scoțând din gură cuvinte de milă, 
bocindu-se şi vărsând lacrămi, şi poate nici măcar nu şi-a câştigat hrana 
zilnică, apoi poate că a născocit şi el acest meşteşug care aduce nu atât lui, 
cât ție cinste şi învinovăţire. Acela este vrednic de milă, fiindcă a ajuns în 
astfel de stare, însă noi suntem vrednici de mii de pedepse, fiindcă silim pe 
săraci a face astfel de lucruri. Dacă noi ne-am înduioşa cu uşurinţă la nevoile 
lor, fireşte că nu ar ajunge nici ei să facă ceea ce fac. Şi ce zic de goliciune şi 

tremur, când eu am a vă spune că unii dintre dânşii s-au văzut siliți a ciunti 
până şi pe copiii lor din cea mai fragedă vârstă, numai ca să mişte nesimțirea 
noastră? Fiindcă văzându-i şi goli perindându-se prin oraş, noi nu ne-am 
înduplecat nici din pricina nenorocirii lor, şi nici măcar vârsta lor cea 
fragedă nu ne-a mişcat, apoi atunci au adăogat şi ei pe lângă relele dinainte 
şi această năpastă grozavă, şi ca să scape de sărăcie au găsit cu cale că este 
mult mai lesne a se lipsi de această lumină obştească şi de raza cea dată 
tuturor oamenilor, decât să se lupte întruna cu foamea şi să sufere o moarte 
vrednică de milă. 


Şi ca să aflați cum că pentru aceea se întâmplă asemenea grozăvenii, 
cum şi altele de acest fel, cu vă voi da o dovadă căreia nimeni nu se va putea 
împotrivi. Sunt unii săraci uşor de suflet, cari nu pot suferi foamea, ci mai 
degrabă suferă de toate decât să sufere de foame; ei bine, aceştia 
întâmpinându-ne de multe ori cu cuvinte şi cu chipuri vrednice de milă, nu 
au câştigat nimic, şi atunci văzând şi ei, s-au lăsat de acele rugăminți şi s-au 
apucat de altele, întrecând chiar pe scamatorii cei mai vestiți. Unu de pildă 
rod cu dinții pieile ciubotelor celor rupte, alţii îşi bortelesc pielea de pe cap 
cu cuie ascuţite, alți se azvârlu cu pieile goale în apă înghețată de ger, alţii de 
asemenea suferind altfel de grozăvenii, ca astfel să dea lumii o privelişte 
urâtă!... Şi tu la toate acestea ai stătut râzând, admirând şi fălindu-te de 
relele altora, în timp ce firea acelor nenorociţi se sluțeşte! Dar care diavol 
sălbatic ar fi putut născoci ceva mai grozav ca acestea? Celui ce se roagă de 
tine şi pe Dumnezeu îl cheamă, şi se apropie de tine cu blândeţe, nu găseşti 
că este vrednic nici de a-i răspunde, ba nici măcar a te uita la el, şi dacă te 
supără mult, îi vorbeşti acele cuvinte aspre. Apoi oare este vrednic unul ca 
acesta a mai trăi, a răsufla sau a mai vedea soarele de pe cer? Către ceilalți te 
arăţi vesel şi darnic, ca şi cum ai fi parcă un fel de judecător al acelei sluţenii 
de râs şi sataniceşti. Pentru aceea, cu drept cuvânt, se pot zice acele cuvinte 
către nişte astfel de oameni care fac haz de asemenea lupte, fie chiar de ar 
vedea pedepsiţi pe alţii: Oare mai sunt vrednici de a trăi aceştia, de a răsufla, 
sau de a mai vedea soarele de pe cer, ca cei ce necinstesc firea noastră 
obştească şi batjocoresc pe Dumnezeu?” (Comentariile sau Tălcuirea 
Epistolei întâi către Corinteni, omilha XXI, pp. 219-221) 


„Acea femeie (din Sarepta Sidonului — n.n.) era văduvă iar pe atunci 
era foamete, dar nimic n-a împiedicat-o. Avea copii, dar nici acest lucru n-a 
fost o piedică. S-a făcut şi ea asemenea văduvei care a pus în cutia milelor 
cei doi bănuţi. N-a zis întru sine: Ce voi primi de la acest om când el este cel 
ce are nevoie de mine? Dacă ar fi avut vreo putere, n-ar fi ajuns să sufere de 

foame, ar fi alungat seceta care ne bântuie şi n-ar suferi cu toți ceilalți. Sau 
poate că e vinovat înaintea lui Dumnezeu. N-a cugetat nimic din toate 
acestea. lar acum ia aminte: ce folositor este să faci binele cu întreaga inimă, 
iar nu din curiozitate să-l ispiteşti pe cel ce suferă! Dacă ea ar fi vrut, 
curioasă, să-l cerceteze, ar fi ezitat şi nu ar fi crezut. Tot aşa şi Avraam, dacă 
ar fi vrut să ispitească şi să cerceteze din curiozitate, nu i-ar fi primit pe 
îngeri. Cel ce ispiteşte şi descoase pe alții nu va reuşi niciodată în lucrurile 
mari, ci mai ales unul ca acesta devine un înşelător ordinar. Şi vă voi spune 
cum se întâmpla aceasta: omul evlavios nu voieşte să se arate lumii ca 
evlavios şi nu-şi schimbă purtarea din afară, chiar de ar urma să fie 
disprețuit; pe când înşelătorul, ca unul ce priveşte acest lucru ca pe-un 
meşteşug, oarecare, se îmbracă în haina unei evlavii prefăcute şi exagerate. 
Aşa încât unul, făcând bine chiar şi celor păruți evlavioşi, se pune alături cu 
cei evlavioşi, pe când cel care cercetează şi ispiteşte pe cei cu adevărat 
evlavioşi, de multe ori se află alături de cei neevlavioşi.” (Omilii la Epistola 
către Filipeni, omilia a II-a, pp. 37-38) 


„Dacă tu ai făcut milostenie şi apoi îl vorbeşti de rău pe cel căruia i-ai 
dat pentru ceea ce are, atunci ai pierdut plata pentru ce ţi se cuvenea. Pe 
scurt, dacă ai dat, pentru ce condamni? Nu trebuia să dai dacă aveai de gând 
să condamni! Dar poate-l învinovăţeşti pe altul care face milostenie? În acest 
caz faptul este şi mai murdar, pentru că nedând nimic, condamni binefacerea 
făcută de altul.” (Omilii la Epistola către Filipeni, omilha a X-a, p. 178) 


„Căci, spune-mi, te rog: Dumnezeu I-a lăsat ca să fie sărac pentru tine, 
ca să ai ocazia de a te vindeca pe tine însuţi, şi tu batjocoreşti pe cel ce este 
sărac pentru tine? Câtă nerecunoştință nu este aici? Să-/ învățați, zice 
(Pavel), ca pe un frate, adică suntem datori ca şi după ce i-am dat să-l 
sfătuim, dar încă atunci când nu i-am dat nimic şi-l batjocorim, atunci ce 
justificare avem?” (Comentariile sau Explicarea  Epistolei II către 
Tesaloniceni, omilia V, în vol. Comentariile sau Explicarea Epistolei către 
Coloseni, 1 şi Il Tesaloniceni, p. 336) 


„Dar, zici tu, este un şarlatan. Ce spui, omule ? Din pricina unei pani 
şi a unei haine, îl numeşti şarlatan? Apoi, imediat o vinde, zici. ŞI oare tu 
chiverniseşti bine toate ale tale? Dar ce? Nu cumva toţi sunt săraci din 
pricina trândăviei? Nici unul nu este sărac din pricina naufragiului? Nimeni 
din pricina judecăților? Nimeni din cauză că a fost prădat? Nimeni din cauza 
bolilor? Nimeni din pricina altor împrejurări? De-ndată însă ce auzim pe 
cineva căindu-se şi văitându-se cu glas mare, şi uitându-se la cer, dezbrăcat, 


1902 


nepieptănat şi înfăşurat cu petice, îl numim şarlatan, viclean şi prefăcut. Nu 
te ruşinezi oare? Pe cine numeșşti tu şarlatan? Nu ai dat nimic, nici nu 
batjocori pe om. Dar, zici, se preface că nu are. Această acuzaţie trebuie a ţi 
se aduce, ție şi nu aceluia. Ştie el că are de-a face cu oameni cruzi, cu fiare 
sălbatice mai ales, decât cu oameni şi că chiar de ar grăi cuvinte jalnice, pe 
nimeni nu va mişca, şi de aceea se vede silit de a-şi lua o formă mai jalnică, 
ca astfel să-ți moaie sufletul tău. De vedem pe cineva apropiindu-se de noi în 
îmbrăcăminte potrivită, îl numim şarlatan, şi ca să se pară că este dintre cei 
de bun neam, s-a apropiat aşa, - iar dacă îl vedem în îmbrăcăminte contrară, 
şi atunci îl batjocorim. Şi ce mai fac încă? O, cruzime şi barbarie 
omenească! De ce, zici, îşi dezgolesc părțile cele betejite? Pentru tine fac 
aceasta. Dacă am fi milostivi, nu ar avea nevoie dânşii de astfel de uneltiri; 
dacă de la cea dintâi apreciere ar îndupleca, nu ar unelti atâtea prefăcătorii. 
Cine poate fi atât de ticălos, încât să învoiască de a se jeli în gura mare, de a 
se preface şi a se sluţi, de a se boci în public împreună cu femeia lui 
dezbrăcată şi cu copiii? 

Dar oare de câtă pedeapsă nu sunt vrednice asemenea apucături? ŞI pe 
lângă toate acestea nu numai că sunt miluiţi, ba încă mai sunt şi acuzați de 
noi. Şi încă ne mai scârbim că după ce ne rugăm lui Dumnezeu nu ne 
ascultă? Şi încă ne mai neliniştim, că rugându-ne nu suntem ascultați? Şi nu 
ne este frică pentru toate acestea?" (Comentariile sau Explicarea Epistolei 
către Evrei, omilia XI, pp. 173-174) 


„Noi n-am fost puşi examinatori ai vieţii altora, fundcă atunci n-am 
mai milui pe nimeni. De ce, când tu rogi pe Dumnezeu, zici totdeauna: Nu 
pomeni, Doamne, păcatele mele? Aşa că oricât ar fi acela de păcătos, aceasta 
să o judeci şi pentru tine, şi nu mai pomeni păcatele lui. Timpul de față este 
timp de filantropie, iar nu de cercetare exactă a păcatelor; e timp de milă iar 
nu de judecată. EI voieşte numai de a fi hrănit, iar tu dacă vrei, dă-1 ceva, şi 
nu mai sta pe gânduri. De ce nici tu nu-l miluieşti, ba încă şi pe cei ce vor a-l 
milui îi îndepărtezi? Căci când altul va auzi de la tine că acesta este un 
înşelător, că este un fățarnic, că împrumută bani altora, desigur că nu va mai 
da nici acestuia, şi nici altora, căci el pe toţi îi va bănui că sunt de acest fel. 
Voi ştiţi bine, că cele rele mai cu uşurinţă le bănuim, pe când pe cela bune, 
niciodată. 

Să fim, deci, iubiţilor, milostivi, nu cum s-ar întâmpla, ci precum este 
Tatăl nostru cel ceresc. El hrăneşte şi pe curvari, şi pe preacurvari, şi pe 
fermecători, şi ce spun eu? Pe toţi, orice fel de păcate ar avea. În lumea 
aceasta de sigur că vor fi mulți şi de aceştia, şi cu toate acestea pe toţi ei îi 
hrăneşte, pe toți îi îmbracă, şi nimeni nu moare de foame vreodată, afară 

numai poate de bună voie. Astfel să fim şi noi milostivi. Dacă el se roagă, şi 
dacă are nevoie, ajută-l.” (Comentariile sau Explicarea Epistolei către 
Evrei, omilia XI, pp. 174-175) 


„Oare nu aceasta spuneam mai înainte, că dacă dăm tuturor fără 
excepție, noi suntem cu adevărat milostivi, iar dacă vom începe a cenzura 
viața oamenilor, niciodată nu vom fi milostivi? Dar ce spui, omule? Pentru 
că primeşte o pâine, este şarlatan? Dacă poate ar cere talanţi de aur, sau de 
argint, sau haine prețioase, sau slugi, sau altceva de acest fel, cu dreptul ar 
putea numi cineva pe unul ca acesta înşelător; dar dacă nimic din acestea nu 
cere, ci numai hrană şi îmbrăcăminte, câte sunt ale filosofiei, apoi acesta este 
înşelător? spune-mi. 

Să contenim deci cu acest obicei de a bârfi, cu această apucătură 
satanicească, şi mult vătămătoare.” (Comentariile sau Explicarea Epistolei 
către Evrei, omiha XI, p. 175) 


„Nu cumva poate că Dumnezeu răsplăteşte pentru vjaţa celor ce 
primesc milostenia? Nu! Ci pentru buna ta intenție, pentru dragostea ta cea 
mare, pentru filantropia ta, pentru bunătatea ta.” (Comentariile sau 
Explicarea Epistolei către Evrei, omiha XI, p. 176) 


„ȘI nu cerceta faptele sau viaţa celui care îți cere milostenie. Chiar 
ucigaş de ar fi sau hoţ sau înşelător, nu uita că mai presus de orice este om, 
făcut de Dumnezeu după chipul Său. Nu ţi se pare că măcar pentru aceasta 
merită nişte bani şi o bucată de pâine? Ce fel de om eşti tu să 
cercetezi întreaga sa viaţa pentru un bănuţ pe care vrei să i-L dai? 
Domnul arată faţă de el îndelungă-răbdare şi înţelegere. Tu de ce nu te 
porți cu el cu dragoste frățească, aşa după cum eşti dator să faci? 
Viaţa şi faptele sale Îl privesc numai pe Dumnezeu, Care este 
Judecătorul tuturor. Tu, atunci când vezi un om suferind, să nu te 
gândeşti la nimic altceva. Să îl ajuţi degrabă în numele lui Hristos şi 
de dragul Său. Altfel, nici EI, atunci când Îi vei cere să te izbăvească 
din vreo nenorocire prin care treci, nu îţi va răspunde. lată ce spune 
Solomon: Cine îşi astupă urechea la strigătul celui sărman şi el, 
când va striga, nu i se va răspunde (Pildele 21, 13).” (Din vol. 
Problemele vieții, pp. 289-290) 


„Mai bine este să nu dai săracului decât să-l ocărăşti şi să-l înfrunți. 


Dar această ocară nu este a lui ci este a ta, pentru că el, săracul, cunoaşte că 
va cere de la oameni nemilostivi şi de va grăi şi vreun cuvânt de umilință, pe 

nimeni nu poate să întoarcă spre milă şi îndurare, că pentru aceea se 
nevoieşte măcar cu chipul cel smerit să îmblânzească sufletul cel nemilositv. 
O! Mare nemilostivire şi neomenie, că de vedem vreun sărac să ne ceară 
milostenie cu față veselă, noi zicem: acesta este un adevărat fățarnic, că face 
acest meşteşug ca să se arate că este de rudă bună şi de vedem alt sărac gol şi 
ticălos ne mâniem pe dânsul, o, mare necunoştinţă şi neomenie! (...) nu-i 
ajunge că nu-l miluieşti, ci tu încă-l opreşti şi pe altul ce vrea să-l miluiască? 
Că de aude cineva zicându-i că este mincinos şi viclean, nici lui nu-i dă, nici 
altui sărac, gândind că toți sunt ca şi dânsul; dar pentru ce-şi dezgolesc 
mădularele lor cele frânte şi betege? Pentru noi, că nu suntem milostivi, că 
de am fi noi milostivi către ei, n-ar mai face ei aceste meşteşuguri. De am 
vrea noi să vedem că sunt săraci şi asupriți, n-ar face nici ei aşa; dar cine ar 
vrea să fie atât de nenorocit şi sărac, încât să-i fie drag a se tângui cu femeia 
ŞI cu copiii goi în mijlocul târgului între atâta popor? Ce lucru va fi mai rău 
decât sărăcia aceasta? Şi nu numai cât noi nu-i miluim, Ci şi-i ocărâm şi-i 
facem că sunt fără de omenie. Tu iei cele străine şi nu eşti obraznic, iar pe ci, 
pentru o fărâmă de pâine ce îţi cer, îi faci obraznici? N-ai auzit pe Hristos că 
zice: la tot cel ce-ţi cere dă-i şi de la cel ce vrea să se imprumute de la tine 
să nu-ți întorci fața?” (Din vol. Mărgăritarele Sfântului loan Gură de Aur, 
p. 74) 


„Să nu zicem că cutare sărac e viclean şi neghiob, dar tu nu căuta 
ocara săracului, ci numai caută că este în nevore şi-i trebuie mângârere, 
oricine ar fi, măcar de ar fi vrednic morţii şi l-ai vedea că-l duc să-l spânzure 
sau să-l înţepe; de-ți va cere milostenie, dă-i cu toată inima, pentru că 
Hristos aşa îți socoteşte plata, ca şi când ar fi luat EI singur acea milostenie 
pe care ai făcut-o cu cel osândit; o, omule sau pentru aceea iei învățătură de 
la Sfânta Scriptură, ca să-i ocărăşti pe cei săraci? Nu ţi s-a poruncit să-i 
ocărăşti, ci să-l miluieşti (...) nici să le cercetezi lenea lor şi viclenia lor, ci 
să îndreptezi lhpsa şi sărăcia lor şi să-i mângâi şi cu mâinile tale să slujeşti 
celor ce zac. Când vrei să faci cu unii ca aceştia milostenie nu căuta viață 
neocărâtă, nici nu cerceta să afli la dânşii lucruri bune, că şi aceasta este o 
nebunie mare la noi, că pentru o fărâmă de pâine ce vrem să dăm săracului, 
cercetăm toată viaţa lui cum o petrece sărmanul, că de este şi ucigaş sau fur 
sau altceva rău de ar fi făcut cel ce-ţi cere hrană, adică pâine sau bani, nu ţi 
se pare a fi vrednic de acestea şi el, ca o zidire a lui Dumnezeu ce este. Că 
Stăpânul tău, Hristos, răsare soarele şi pentru dânsul ca şi pentru tine, iar tu 
nu-i dai nici hrană pentru o zi.” (Din vol. Mărgăritarele Sfântului loan Gură 
de Aur, p. 75) 

„Căci dacă noi începem prin a mustra şi prin a-l respinge pe 
sărac, noi dăm să se creadă că din egoism şi din zgârcenie vrem 
să ne debarasăm de el. Mai mult, când milostenia precedă, ea 
împrospătează mai minunat drumul pentru corectare. Săracul 
zidit şi îmbucurat de milostenia voastră, va primi spre rodire 
mustrările voastre.” (Din vol. Bogățiile oratorice, p. 551) 


„Văd că mulți descos adeseori pe cei nevoiaşi, cercetând locul de 
naştere, viaţa, purtările, ocupaţia, starea trupurilor; le aduc învinuiri şi cer mii 
şi mii de amănunte despre sănătatea lor. Din pricina aceasta, mulți săraci se 
prefac betegi la trup, tocmai pentru ca să înduplece cruzimea şi neomenia 
noastră prin arătarea acestei suferințe cumplite; când îi descoasem astfel vara 
pe săraci, nu-i aşa de cumplit; dar dacă iarna eşti judecător crud şi nemilos şi 
nu dai nici o îndreptățire celor care nu au de lucru, atunci e culmea cruzimii! 

Dar mi s-ar putea pune întrebarea: 

- Pentru ce, atunci, Pavel a dat această poruncă tesalonicenilor: Cine nu 
vrea să lucreze, nici să nu mănânce (II Tes., 3, 10)? 

- Pentru ca să auzi şi tu porunca aceasta! Pentru ca să-ți spui şi ție, nu 
numai săracului, cuvintele lui Pavel. 

Poruncile date de Pavel nu-s numai pentru săraci, ci şi pentru noi. Am 
să vă spun un cuvânt care are să vă doară, are să vă usture. Ştiu că vă veţi 
supăra, totuşi am să-l spun. Nu-l spun ca să vă lovesc, ci ca să vă-ndrept. 
Învinuim pe cerşetori de trândăvie; şi adeseori trândăvia lor are o scuză. Dar 
noi de multe ori facem fapte care-s mai pline de păcat decât trândăvia. 

- Dar cu am averea mea, moştenită din strămoşi!, mi se poate spune. 

- Te întreb şi eu: Este oare drept să moară cel sărac pentru că-i sărac, 
pentru că-i născut din oameni săraci şi n-are strămoşi bogaţi? Dar tocmai 
pentru aceasta merită să fie miluit şi ajutat de cei avuţi! Tu adeseori îți 
petreci întreaga zi la teatru sau în adunări sau la taifasuri fără de folos şi spui 
acolo mii şi mii de răutăți, şi nu socoți că faci un lucru rău sau că 
trândăveşti; dar pe nenorocitul acesta, care-şi petrece toată ziua cerşind, 
lăcrimând şi zbătându-se în mii de nevoi, îl judeci, îl dai în judecată, îi ceri 
socoteală! Spune-mi, te rog, este aceasta socoteală omenească? 

Deci, când mă întrebi: Ce voi spune de cele spuse de Pavel?, spune-ţi: 
Nu numai săracilor le-a spus Pavel aceste cuvinte, ci şi mie! De altfel, să 
nu-ţi pui înainte numai amenințarea lui Pavel, ci şi îngăduinţa sa. După ce a 
spus: Cine nu lucrează, nici să nu mănânce (Il Tes., 3, 10), a adăugat: Voi 
însă, fraţilor, nu obosiţi să faceți binele (Il Tes., 3, 13). 

- Dar care e scuza cu aparență de adevăr a celor ce nu vor să-i 


1906 


miluiască pe cerşetori?” (Despre milostenie. Cuvânt rostit după ce a trecut 
prin oraş la vreme de iarnă şi i-a văzut pe săraci şi pe cerşetori lăsaţi în 
părăsire şi aruncaţi în piaţă, 6, în vol. Despre schimbarea numelor. Despre 
răbdare. Despre milostenie..., pp. 261-262) 


„De ce iertare mai putem fi oare noi vrednici, ce cuvânt de apărare mai 
putem avea, când strămoşii noştri au hrănit cu banii lor oameni care locuiau 
departe, când ei au alergat la aceia, iar noi îi izgonim pe cei ce vin la noi din 
altă parte, când îi descoasem cu de-amănuntul, cu toate că ştim bine că şi noi 
suntem vinovaţi de mii şi mii de rele? Dacă ne-ar cerceta şi Dumnezeu tot 
aşa de amănunțit viața noastră, cum o cercetăm noi pe a săracilor, n-am mai 
avea niciodată parte de milă, nici de iertare. Că spune Domnul: Cu ce 
judecată veţi judeca, cu aceea veţi fi judecaţi (Matei 7, 2). Fii dar omenos şi 
bun cu semenul tău, iartă-i lui multele lui greşale, miluieşte-l, ca să 
dobândeşti şi tu aceeaşi milă. Pentru ce-ţi urzeşti greutăţi? Pentru ce iscodeşti 
viaţa altora? Dacă Dumnezeu ne-ar fi poruncit să cercetăm viețile oamenilor, 
să-l descoasem, să le iscodim purtările, mulți s-ar fi supărat şi şi-ar fi spus: 
Ce înseamnă aceasta? Greu lucru ne-a pus Dumnezeu să facem! Putem 
cerceta noi viaţa altora? Știm noi ce a greşit cutare? N-ar fi grăit mulți aşa? 
Dar acum, când ne-a slobozit de această iscodire şi ne-a făgăduit că ne dă 
răsplata deplină, fie de sunt răi sau buni cei care primesc ajutorul nostru, 
acum, noi înşine ne facem greutăți. 

- Dar de unde ştim, aş putea fi întrebat, că vom primi răsplată, fie de sunt 
buni, fie de sunt răi cei cărora le dăm? 

- Din cuvintele spuse chiar de Domnul! 

Rugaţi-vă pentru cei ce vă vatămă şi vă prigonesc, ca să fiţi fiii Tatălui 
vostru Celui din ceruri, Care răsare soarele Lui peste cei răi şi peste cei 
buni, şi face să plouă peste cei drepți şi peste cei nedrepți (Matei 5, 44-45). 

Aşadar, după cum Stăpânul tău nu-Şi retrage binefacerile Sale de 
peste cei care-L defăimează, şi-L hulesc de nenumărate ori, de peste cei care 
fac mii de desfrânări, care fură, care tâlhăresc, care sparg mormintele şi fac 
Mil şi mii de rele, ci dă îndeobşte tuturor raza de soare, ploaia şi roadele 
pământului, arătându-Şi bunătatea Lui, fă şi tu tot aşa când ai prilej să 
miluieşti şi să fii bun! Ajută pe sărac, pune capăt foametei, scapă de nevoi pe 
cel strâmtorat, fără să-i iscodeşti viața şi faptele! Că dacă ar fi să iscodim 
viaţa oamenilor, atunci n-am milui niciodată pe vreun om! Împiedicaţi de 
această iscodire nepotrivită, am rămâne fără rod şi lipsiţi de orice ajutor şi 
am îndura osteneală multă în zadar şi fără rost. 

De aceea, vă rog, să îndepărtăm de noi iscodirea aceasta nepotrivită; să 
dăm tuturor celor în nevoi şi să facem aceasta din belşug, ca să avem parte şi 

noi în ziua judecății de multă milă şi de iubirea de oameni a lui Dumnezeu, 
pe care facă Dumnezeu ca noi toți să o dobândim, cu harul şi iubirea de 
oameni ale Domnului nostru lisus Hristos.” (Despre milostenie. Cuvânt rostit 
după ce a trecut prin oraş la vreme de iarnă şi i-a văzut pe săraci şi pe 
cerşetori lăsaţi în părăsire şi aruncaţi în piaţă, 6, în vol. Despre schimbarea 
numelor. Despre răbdare. Despre milostenie... pp. 263-264) 


„Vorbind Hristos despre milostenie şi despre dragostea de oameni, 
spunea: Ca să fiți asemenea Tatălui vostru Celui din ceruri Care răsare 
soarele Lui peste cei răi şi peste cei buni şi plouă peste cei drepți şi peste cei 
nedrepţi (Matei 5, 45). Tu nu poți răsări soarele, nici nu poţi slobozi ploaie, 
nici nu poţi face atâta bine omenirii! Foloseşte, însă, banii tăi în faceri de 
bine, şi ai ajuns asemenea Celui care răsare soarele, atât cât omeneşte e cu 
putinţă să fu asemenea lui Dumnezeu! 

Uită-te cu luare-aminte la cuvintele lui Hristos! EI a spus: Peste cei răi 
şi peste cei buni. Şi tu dar, când faci milostenie, nu iscodi viaţa celui ce-ţi 
cere, nu-i cere socoteală de purtări! Că de aceea se numeşte milostenie, ca să 
dăm chiar celor ce nu merită. Cel ce miluieşte, nu miluieşte (doar) pe un om 
bun, ci (şi) pe un păcătos. Omul bun merită laude şi cununi; păcătosul, însă, 
milă şi iertare. Prin urmare, în aceasta ne asemănăm lui Dumnezeu, dacă dăm 
şi celor răi. Gândeşte-te la toți hulitorii, ticăloşii, şarlatanii, la toți păcătoşii 
care umplu omenirea! Cu toate acestea, şi pe ei îi hrăneşte în fiecare zi, şi ne 
învaţă cu asta să întindem mila aceasta peste toți. Noi însă facem cu totul 
dimpotrivă! Întoarcem spatele nu numai oamenilor răi şi desfrânaţi, ci chiar 
oamenilor sănătoşi, care ne cer milă şi care au ajuns săraci fie din pricina 
bunătăţii lor, fie a dărniciei lor, fie poate chiar din pricina trândăviei lor (că 
voi adăuga şi pricina aceasta). Le întoarcem spatele şi-i acoperim cu ocări şi 
cu insulte şi cu mii de vorbe grele; îi lăsăm să plece cu mâinile goale, le 
ocărâm sănătatea, îi facem leneşi şi le cerem socoteală pentru viaţa şi 
purtările lor. 

Nu ţi s-a poruncit aceasta, omule, numai să-i mustri şi să-i cerți pe cei 
nevoiaşi! Dumnezeu ţi-a poruncit să-i miluieşti şi să-i scapi de sărăcie, nu să 
le ceri socoteală şi să-i ocărăşti! Vrei să le îndrepţi şi purtările, să-i scapi de 
lene şi să-i faci pe cei leneşi să muncească? Dă-le mai întâi, şi apoi mustră-i, 
ca să nu fu bănuit de cruzime şi să ţi se spună că eşti aspru, ci să fii lăudat 
pentru purtarea ta de grijă. Săracul urăşte, e scârbit şi nici nu vrea să vadă pe 
cel care nu-i dă, ci numai îl mustră. Şi pe bună dreptate, că socoteşte că-l 
mustră nu pentru că vrea să-l îndrepte, ci pentru că nu vrea să-i dea. Şi acesta 
e adevărul. Dar cel care mustră pe sărac după ce-i dă, face ca sfaturile lui să 
fie bine primite, căci nu mustră din pricina neomeniei lui, ci din pricina 

purtării de grijă ce-o are față de cel sărac. Tot aşa a făcut şi Pavel. După ce a 
spus: Dacă cineva nu vrea să lucreze, acela nici să nu mănânce (Il Tes., 3, 
10), a adăugat: Jar voi nu obosiţi să faceți binele (Ul Tes., 3, 13). Deşi par 
potrivnice aceste două porunci, - că dacă nu trebuie să mănânce cei ce nu 
muncesc, pentru ce mai poruncește să le faci bine? -, poruncile lui Pavel nu-s 
potrivnice! Doamne fereşte! Pavel ne spune: 

- Am poruncit: Dacă cineva nu vrea să lucreze, acela nici să nu 
mănânce, nu ca să-i opresc de la milostenie pe cei ce vor să dea, ci ca să 
alung lenea din cei leneşi. Când am spus: acela nici să nu mănânce, l-am 
împins pe cei leneşi la treabă de frica amenințării. lar când am spus: Jar voi 
nu obosiţi să faceți binele, i-am împins spre milostenie pe cei ce au, prin 
sfatul folositor ce-l dau. Deci, ca să nu-şi zgârcească mâinile unii când aud 
amenințarea pe care am făcut-o celor ce nu lucrează, spunându-le: Nu obosiţi 
să faceți binele. Prin urmare, faci bine, chiar când dai celui leneş!” (La 
cuvântul apostolic ce spune: << Dar având acelaşi duh al credinței, precum 
este scris>>; şi împotriva maniheilor..., 7-8, în vol. Despre schimbarea 
numelor. Despre răbdare. Despre milostenie..., pp.292-293) 


„Să nu spunem: Cutare e rău, şi nu merită să i se facă bine, cutare-i 
om de rând, cutare e o lepădătură! Să nu ne uităm la vrednicia celui ce are 
nevoie de ajutor, ci numai la nevoia lui. Chiar de e un om de rând, chiar de e 
o lepădătură, chiar de e un om care merită a fi disprețuit, Hristos te 
răsplăteşte ca şi cum Lui I-ai fi făcut bine făcând bine aceluia. Şi ca să nu 
căutăm la vrednicia celor cărora le facem bine, ascultă ce ne spune Hristos: 
Flămând am fost şi M-aţi hrănit (Matei 25, 35); iar la întrebarea celor ce 
spuneau: Când Te-am văzut flămând şi Te-am hrănit? (Matei 25, 37), Hristos 
a răspuns: Întrucât aţi făcut unuia din aceştia mici, Mie Mi-aţi făcut (Matei 
25, 40), ca să nu ne mai rămână nici o scuză. ŞI iarăşi, ca să nu spunem: 
Unde mai găsim acum un om ca Ilie sau un om ca Elisei? sau: dă-mi astfel 
de oameni, şi am să-i primesc cu toată tragerea de inimă şi nu voi refuza să 
le spăl picioarele şi să le slujesc!, deci, ca să nu grăim aşa, Hristos ne-a 
făgăduit un lucru şi mai mare, ne-a făgăduit ca EI, Stăpânul lui Ilie şi al lui 
Elisei şi al tuturor profeților, El să vină la noi prin săraci, spunându-ne: 
Întrucât aţi făcut unuia din aceştia mici, Mie Mi-aţi făcut.” (La cuvintele: 
<< Văduva să nu fie înscrisă dacă are mai puţin de şaizeci de ani>>; şi 
despre creşterea copiilor; şi despre milostenie, 16, în vol. Despre 
schimbarea numelor. Despre răbdare. Despre milostenie..., pp. 370-371) 


MILOSTENIA (să nu ne fie ruşine a milui pe cei săraci) 

„Dacă noi ne ruşinăm de acei de care Hristos nu se ruşinează, apoi de 
Hristos ne ruşinăm, căci aceia sunt prietenii Lui. 

Deci, masa ta să fie plină de ciungi şi de betegi, de gârbovi şi istoviţi, 
căci prin aceştia stă de faţă Hristos, şi nu prin cei bogați.” (Comentariile sau 
Explicarea Epistolei 1 către Tesaloniceni, omilia XI, în vol. Comentariile 
sau Explicarea Epistolei către Coloseni, I şi II Tesaloniceni, p. 284) 


„Chiar dacă dai milostenie săracului, să nu iei ca o înjosire dăruirea 
prin tine însuţi, căci nu dai săracului, ci lui Hristos. Dar atunci cine ar fi atât 
de ticălos încât să ia ca o înjosire întinderea mâinii (a da ajutor) lui Hristos? 
Aceasta este ospitalitatea adevărată, de a face aşa ca pentru Dumnezeu.” 
(Tâlcuiri la Epistola întâi către Timotei, omiha a XIV-a, p. 151) 


„De aceea, nu trece nepăsător pe lângă oamenii săraci, nu îi ocoli şi 
să nu-ți fie ruşine să-i ajuţi. Lui Hristos nu îi este ruşine să primească 
milostenia ta, pe care o faci prin oamenii săraci, iar ţie îți este ruşine să-ți 
întinzi mâna şi să dai câţiva bănuţi. Nu este aceasta o ruşine şi mai mare? 
Dacă şi pentru un pahar de apă rece pe care îl dai, Dumnezeu te va răsplăti 
(Mt., 10, 42), gândeşte-te ce răsplată vei primi dacă vei fi generos cu săraci.” 
(Din vol. Problemele vieții, pp. 285-286) 


„ȘI tu de ai fi boier măcar cât de mare nu-ţi fie ruşine să-ţi întinzi mâna să-i dai un ban ; 
nu este aceasta mai mare ruşine? Că de vreme ce dobândeșşti Împărăţia 
Cerurilor pentru un pahar de apă rece ce-l dai celui neputincios, dar când îl 
vei chema şi la masa ta şi să-l pui la o masă cu tine şi-l vei odihni, ia spune, 
câtă roadă bună vei dobândi? Pentru aceea, să nu ne fie ruşine a mângâia şi a 
sluji pe săraci, că făcând noi aceasta, ni se sfințesc mâinile noastre şi atunci, 
dacă le vom ridica la rugăciune, îndată le vede Dumnezeu, îndată se 
milostiveşte şi pofta noastră ne-o dă şi ne-o împlineşte, pentru că banu când 
se dau, sunt ai tuturor, iar să slujească cineva cu mâinile lui şi cu osârdie 
mare săracilor, aceasta este a unui suflet mare şi viteaz.” (Din vol. 
Mărgăritarele Sfântului loan Gură de Aur, pp. 67-68) 


MILOSTENIA („Faceţi-vă prieteni cu bogăţia nedreaptă!) 


„Când Domnul a spus: Faceți-vă prieteni, nu s-a oprit numai la 
aceste cuvinte, ci a adăugat: din mamona al nedreptăţii (Luca 16, 9), ca să 
ajungă iarăşi faptă bună a voastră. Că la nimic altceva n-a făcut aici aluzie 





*%2 Luca 16,9. 

Hristos decât la milostenie. Şi minunat lucru este că Dumnezeu nu ne mai 
ia la bani mărunți, dacă ne despărțim de bogăţia strânsă pe nedrept. Ţi-ai 
strâns bogăția în chip rău? Cheltuieşte-o bine! Ai adunat averi în chip 
nedrept? Împrăştii-le drept! 

- Dar ce virtute mai este aceea de a face milostenie din nişte bogății 
ca acestea? 

- Totuşi Dumnezeu, fiind iubitor de oameni, Se pogoară până la a 
socoti virtute o astfel de milostenie. De facem aşa, ne făgăduieşte multe 
bunătăți. Noi, însă, am ajuns la atâta nesimţire că nu dăm nici din averile 
strânse pe nedrept, ci răpim şi furăm cu nemiluita; iar dacă dăm câţiva 
bănuțţi, socotim că am făcut totul. N-ai auzit pe Pavel spunând că ce! care 
seamănă cu zgârcenie, cu zgârcenie va şi secera? (Il Cor., 9, 6). Pentru ce te 
zgârceşti? Nu cumva milostenia-i risipă? Nu cumva e cheltuială? Nu, ci 
câştig, afacere bună! lar unde-i afacere bună acolo-i şi câştig; unde-i 
sămânță, acolo-i şi seceriş. De ai avea de lucrat o țarină cu pământ bun şi 
gras, pe care trebuie să arunci multă sămânță, şi n-ai mai avea sămânță, ai 
mai şi împrumuta de la alţii; ei bine zgârcenia într-o treabă ca aceasta ai 
socoti-o pagubă; dar când e vorba să semeni în cer, unde nu te poţi 
aştepta la timpuri neprielnice, ci culegi rod îmbelşugat de pe urma 
semințelor aruncate, şovăi, pregeți şi nu te gândeşti că pierzi de te 
zgârceşti şi câştigi de nu te zgârceşti. Împrăştie-ţi, dar, bogăţia, ca să n-o 
pierzi! N-o ţine la tine, ca s-o ai! Aruncă-o, ca s-o păstrezi! Cheltuieşte-o, ca 
s-o câştigi! Chiar de-ar trebui s-o păstrezi, n-o păstra, că negreşit o 
pierzi!” (Omilii la Matei, omiha V, V, în col. PSB, vol. 23, pp. 73-74) 


„Să facem milostenii întrucât timp suntem stăpâni, căci aceasta va să 
zică de a ne face prieteni din mamona. Să deşertăm acel foc, ca să-l stingem, 
ca să avem curaj acolo, căci acolo nu vor fi aceştia care să ne primească, ci 
faptele noastre.” (Comentariile sau Explicarea Epistolei către Evrei, omilia 
I, p. 56) 


MILOSTENIA (exortaţie la milostenie) 


„Când ştii că pentru tine şi pentru folosul tău cel sărac se pierde, 
luptând cu sărăcia, caută, deci, de nu trece pe lângă el fără milă, ci fii 
econom credincios al celor ce ţi-au fost încredințate ție de Stăpân, pentru ca, 
uşurând nevoia aceluia, să-ți atragi de sus multă bunăvoință. Dă slavă 
Stăpânului tău, că pentru tine şi pentru mântuirea ta, a îngăduit ca acela să 
trăiască în sărăcie, ca tu să poţi găsi calea prin care să-ți poți spăla şi 

păcatele”. (Omilii la Facere, omilia XXXIV III, în col. PSB, vol. 22, p. 8) 


„Vă rog, să nu facem numai milostenie, ci să o facem aşa cum trebuie, 
pentru ca să primim bunătăți mari în locul celor mici, bunătăţi nestricăcioase 
în locul celor stricăcioase, bunătăți veşnice în locul celor vremelnice; şi pe 
lângă toate acestea să putem dobândi şi iertarea păcatelor şi acele nespuse 
bunătăți, pe care facă Dumnezeu ca noi toţi să le dobândim.” (Omilii la 
Facere, omilia XLII, VII, în col. PSB, vol. 22, p. 104) 


„E vremea Postului, atâta îndemn şi învăţătură de mântuire, rugăciuni 
fără contenire, adunări în fiecare zi - şi după atâta sârguinţă, care-i folosul? 
Nici unul: fundcă plecăm de aici văzând săracii cum stau în picioare înşiraţi 
de o parte şi de alta, şi trecem pe lângă dânşii aşa nemilostivi ca şi cum am 
vedea nişte câini, nu nişte trupuri omeneşti. 

Aşadar, ne grăbim spre casă ca şi cum am vedea nişte statui fără de 
suflet, nu nişte oameni care suflă, îmi dă zor foamea, zice unul. Tocmai 
foamea să te înduplece a rămâne ca să dai milostenie - că sătulul, vorba 
zicătorii, nu crede flămândului; iar burțile flămânde învaţă din nevoia lor să 
o priceapă şi pe cea străină - mai bine zis, nici aşa n-o pot cunoaşte pe de-a- 
ntregul. De ce? Păi tu alergi la masa gata pregătită şi nu rabzi să mai aştepţi 
nici un pic; iar săracul a stat în picioare până seara, năzuind şi căutând cu 
nerăbdare a-şi face rost de hrana cea de toate zilele - şi văzând că ziua s-a 
împlinit, iar banii de mâncare nicidecum, se întristează şi îl arde sufletul, şi e 
silit să îndrăznească mai mult decât puterea sa. De asta ne îmbulzesc mai 
tare seara, jurându-se, blestemându-se, jelindu-se, tânguindu-se, întinzând 
mâinile, siliți să facă nenumărate alte neruşinări: fiindcă se tem ca nu cumva, 
plecând acasă toți, ei să fie siliți a rătăci prin oraş ca printr-o pustie. Şi 
precum cei căzuţi ziua în sfărâmare de corabie, când se prind de o scândură, 
se străduiesc să ajungă la liman mai înainte de lăsarea serii, ca nu cumva, 
prinzându-i noaptea afară de liman, să păţească ceva mai rău: aşa şi săracii, 
temându-se de foame ca de sfărâmarea de corabie, grăbesc să strângă înainte 
de lăsarea serii banii pentru mâncare, ca nu cumva, plecând acasă toţi, ei să 
rămână afară de liman - fiindcă liman sunt lor mâinile celor ce-i ajută.” 
(Cele dintâi omilii la Facere, cuvântul al cincilea, pp. 69-70) 


„Poate că cineva mă va întreba: 


- Dar atunci pentru ce Hristos a spus: Pe săraci pururea îi aveți cu 
voi, dar pe Mine nu Mă veţi avea pururea? (Matei 26, 11). 

- Dar tocmai pentru aceasta trebuie să-L miluim, că nu-L avem pe EI 
pururea flămând, ci numai în viața aceasta”. (Omilii la Matei, omilia L, IV, 
în col. PSB, vol. 23, p. 585) 


„Socot că prin harul lui Dumnezeu suntem aici în Antiohia cam la o 
sută de mii de creştini; iar dacă fiecare ar da unui sărac o pâine, toţi săraci ar 
fi îndestulați; iar dacă fiecare ar da câte un obol, n-ar mai fi în oraş nici un 
sărac.” (Omilii la Matei, omiha LXXXV, IV, în col. PSB, vol. 23, p. 963) 


„Poate că cineva îmi va spune: 
- În fiecare zi ne vorbeşte de milostenie şi de iubirea de oameni! 
- Da! În fiecare zi! Şi nu voi înceta de a vă vorbi. Dar chiar dacă aţi 
face milostenie, nici atunci n-ar trebui să încetez, ca să nu vă trândăviți!” 
(Omilii la Matei, omilia LXXXVIII, III, în col. PSB, vol. 23, p. 987) 


„Căci chiar când vom face mii de fapte bune, este imposibil de a intra 
fără milostenie pe poarta împărăției cerurilor. Pentru aceasta să dăm cu mână 
largă milostenie săracilor, ca să ne bucurăm de aceste bunuri nespuse, pe 
care vi le doresc, prin harul şi mila Domnului nostru lisus Hristos.” 
(Comentar la Evanghelia de la loan, omiha XXIII, 3, p. 113) 


„Să aruncăm tot ceea ce este în plus la noi şi inutil; să ne mulţumim 
cu necesarul, şi să risipim bunurile noastre în sânul săracilor. lisus Hristos ne 
promite însuşi cerul ca răsplată, şi nu-i dăm nici măcar pâine; cum ne vom 
scuza noi? El face să răsară soarele peste voi, El pune toată creația în slujba 
voastră (Mt., 5, 45) şi nu-i dați nici măcar o haină; şi nu-i dați nici cel mai 
mic loc în casa voastră? Şi ce zic cu, soarele său şi creaturile? El v-a dat 
trupul şi sângele Său cel preţios, şi voi nu-i dați nici măcar un pahar de apă; 
poate chiar aceea vi s-a întâmplat o dată? Dar aceea nu înseamnă a face 
milostenie; dacă, atât cât aveţi voi ce da, nu daţi, nu împliniţi toată datoria 
milosteniei. Fecioarele, care aveau candelele, aveau la fel şi untdelemn, dar 
acela care-l aveau nu era de-ajuns. Chiar când ați da din al vostru nu trebuie 
să fiți chiar aşa de lacomi, dar precum voi nu daţi decât ceea ce-i aparține 
Domnului, pentru ce sunteți aşa de înfieraţi?” (Comentar la Evanghelia de la 
Ioan, omilia LXXVII, 5, p. 402) 


„... chiar de am făcut dovadă de dragoste către aproapele, chiar de am 
goli pungile şi am da banii săracilor, noi împlinim o datorie, nu numai 
fiindcă EI a făcut începutul binefacerilor cu noi, ci pentru că dăm din ale 
Lui, dacă dăm vreodată. De ce te lipseşti pe tine de cele asupra cărora el 

voieşte ca tu să fu stăpân? De aceea EI ţi-a poruncit ca să dai acestea şi 
altuia, ca tu însuţi să le ai. Atât timp cât le stăpâneşti singur, nu ai nici tu, dar 
dacă vei da şi altuia, atunci vei lua şi tu. Oare ce ar putea egala această 
dragoste, pe care a arătat-o față de noi? El Şi-a vărsat sângele pentru 
duşmani, iar noi nu dăm nici măcar banii care nici nu sunt ai noştri; El a 
făcut aceasta înaintea noastră, iar noi nu o facem chiar şi după ce Ela 
săvârşit-o; EI a făcut aceasta pentru mântuirea noastră, iar noi nu o facem 
nici măcar pentru folosința noastră. Nu Lui i se adaugă ceva prin iubirea 
noastră de semeni, ci totul se aşează pentru folosința noastră. De aceea ni s-a 
poruncit a da, ca nu cumva să ne lipsim pe noi înşine. După cum cineva ar 
da unui copil mic o monedă de argint, apoi i-ar porunci să o ţină bine în 
mână, sau să o dea slugii să o păstreze, ca să nu o poată răpi cel ce ar voi, tot 
aşa face şi Dumnezeu: Dă, zice, celui ce are nevoie, ca nu cumva să le 
răpească cineva de la tine, ca de pildă diavolul, tâlharul, sau cel viclean 
sau chiar după toate acestea moartea ce te aşteaptă. Pe cât timp le 
stăpâneşti tu, nu le stăpâneşti în siguranță, dar dacă mi le dai mie, prin 
săracii ce-ţi Stau în faţă, eu ţi le voi păstra toate cu mare cinste, şi la timpul 
potrivit le voi pune la loc de mare îmbelşugare. Le primesc de la tine nu ca 
să ţi le iau de tot, ci ca să fac ceva mai mult, ca să le păstrez bine, să le 
conserv pentru acel timp când nu mai sunt nici cel ce împrumută, nici cel ce 
miluieşte.” (Omilii la Epistola către Romani a Sfântului Apostol Pavel, 
omilia VII, pp. 118-119) 


„... Tubiţilor, să facem totul, ca să avem pe Hristos datornic. Timpul de 
astăzi e timpul împrumuturilor, fiindcă şi El acum se găseşte în nevoie. Dacă 
tu nu dai acum, apoi după trecerea din această lume nu mai are nevoie de 
tine. Aici este însetat, aici este flămând; şi este însetat şi flămând de 
mântuirea ta. De aceea şi cerşeşte, de aceea umblă peste tot locul dezbrăcat, 
îndeletnicindu-se a-ţi agonisi viaţa veşnică. Deci nu-L trece cu vederea, căci 
EI nu voieşte a Se hrăni, ci a hrăni, nu a Se îmbrăca, ci a îmbrăca, şi îţi va 
pregăti acea haină aurită, haina împărătească. 

Nu vezi pe doctorii cei mari, când îngrijesc de bolnavi, că dacă 
bolnavii se spală, atunci fac şi ei baie, deşi nu au nevoie? Tot aşa şi Hristos 
face totul pentru tine, care eşti bolnav, deşi nu are nevoie. De aceea nici nu-ţi 
cere El cu de-a sila, ca şi răsplata să fie mare, ca să afli tu că EI nu-ţi cere 
fiindcă are nevoie, ci pentru că este însetat de nevoia ta, vreau să zic de 
mântuirea ta. De aceea se şi apropie de tine într-un mod umil şi înjositor, 
întinzându-Și mâna dreaptă, şi chiar de ia-l da vreun cobol, El nu îl aruncă, 
chiar de L-ai necinsti; El nu se depărtează, ci iarăşi se apropie de tine, căci 
iubeşte, şi încă foarte mult, mântuirea noastră. 

Deci să disprețuim averile, ca să nu fim disprețuiți de Hristos. Să 
disprețuim averile, ca să ne învrednicim a avea comori cereşti. Dacă noi le 
păstrăm aici, le vom pierde desigur şi aici, şi dincolo, dar dacă le vom 
împrumuta cu cea mai mare mărinimie, în cealaltă viață ne vom bucura de 
cel mai mare belşug. 

Cheltuieşte-ţi averea ca să o aduni, împrăşti-o ca să o strângi. Şi dacă 
acestea-ți par curioase şi noi, atunci gândeşte-te la semănătorul ce seamănă 
ogorul, şi judecă singur că nici el n-ar putea să culeagă mai mult în alt mod 
decât împrăştiind mai întâi pe cele existente şi aruncând pe cele coapte deja. 

Deci să semănăm şi noi şi să cultivăm cerul, ca astfel să putem secera 
cu multă îmbelşugare.” (Omilii la Epistola către Romani a Sfântului Apostol 
Pavel, omilia VII, pp. 124-125) 


„EL nu s-a mulțumit numai cu moartea şi cu crucea, ci a primit de a fi 
şi sărac, străin, pribeag şi gol, de a cădea şi în închisoare, de a suferi şi boala, 
ca măcar aşa să te poată atrage. Dacă nu-Mi răsplăteşti — zice — ca unuia ce 
am pătimit pentru tine, cel puţin miluieşte-Mă pentru sărăcia în care Mă 
găsesc. Dacă nu voieşti a Mă milui pentru sărăcie, cel puţin îndură-te 
pentru boala în care Mă aflu, şi te osteneşte, pentru că Mă găsesc în 
închisoare. Dacă însă nimic din toate acestea nu te poate face iubitor de 
oameni, cel puţin pleacă-te la uşurinţa cererii Mele, că nimic nu-ţi cer de 
preț mare, ci numai pâine, acoperământ şi mângâiere de cuvinte. Dar dacă 
şi după aceasta rămâi surd, cel puţin fă-te mai bun, pentru împărăția 
cerurilor şi pentru răsplăţile pe care le-am făgăduit. Poate că nimic din 
acelea nu te mişcă? Cel puţin atunci pleacă-te naturii lucrurilor când Mă 
vezi gol, şi adu-ți aminte de acea goliciune, prin care M-am golit pe cruce 
pentru tine; dar dacă nici pentru aceea nu voieşti, cel puţin pentru aceasta, 
prin care sunt gol în persoana săracilor. Am fost legat atunci pentru tine, 
sunt şi acum legat tot pentru tine, ca astfel, fie de acolo, fie de aici, să 
progresezi şi să voieşti a face vreo milostenie. Am fost flămând pentru tine, 
şi iarăşi sunt flămând tot pentru tine; am însetat fiind spânzurat pe cruce, 
sunt şi acum însetat prin săraci, ca astfel, fie de acolo, fie de aici, să te pot 
atrage către Mine şi să te fac iubitor de oameni pentru mântuirea ta. De 
aceea, deşi tu îmi datorezi răsplată pentru miile de binefaceri ce ai primit de 
la Mine, acum nu-ți cer ca şi cum ai fi dator, ci te încununez ca pe un 
binefăcător şi-ţi hărăzesc împărăția cerurilor în schimbul acestor fapte mici. 
Nu-ţi spun: dezleagă-Mi sărăcia, sau dăruieşte-Mi bogăția ta, deşi am 
sărăcit pentru tine, ci numai pâine iţi cer, şi haină, şi o mică mângâiere în 
sărăcie.” (Omilii la Epistola către Romani a Sfântului Apostol Pavel, omilia 
XV, pp. 300-301) 

„Încă nu a venit mirele, ca să se teamă cineva a-ți da untdelemn pentru 
candela ta, ci încă mai poţi cumpăra şi aduna în magazie. Încă nu este până 
acum nimeni care să zică: Nu, ca nu cumva să nu ne ajungă nici nouă şi nici 
vouă (Matei 25, 9), ci sunt încă mulți cei care vând, cei goi, cei flămânzi, cei 
bolnavi, cei ce stau în temnițe. Hrăneşte pe aceia, îmbracă pe aceştia, 
cercetează pe cei bolnavi şi aflați în temniță, şi atunci vei dobândi untdelemn 
mai mult decât izvoarele de apă.” (Omilii la Epistola către Romani a 
Sfântului Apostol Pavel, omilia XVIII, p. 366) 


„Dar dacă ar fi unu atât de mici la suflet, încât să nu se înduplece a 
face astfel, cel puţin măcar de silă să devină iubitori de oameni.” (Omilii la 
Epistola către Romani a Sfântului Apostol Pavel, omilia XVIII, p. 369) 


„Cel ce dă milostenie nu slăbeşte niciodată cu facerea ei, căci el ştie 
că dă din ale lui Dumnezeu, că Dumnezeu este iubitor de oameni şi că va 
înapoia mai mari decât cele date. Dar toate aceste vorbe sunt izvorâte din cea 
mai înaltă filosofie; sunt cuvinte de îndemnare spre virtute. Prin aceste 
cuvinte el te îndeamnă a avea privirea îndreptată către stăpânul a toate şi 
şterge frica de sărăcia viitoare.” (Comentariile sau Tâlcuirea Epistolei întâi 
către Corinteni, omilia XIII, p. 138) 


„.... eu mă ruşinez foarte când văd mulți din cei bogaţi, având după 
dânşii slugi îmbrăcate în haine aurite, care au prin casele lor paturi aurite şi 
alte multe răsfăţuri, iar când este vorba de a da săracilor, deodată se fac mai 
săraci decât toți săracii. 


Și care este răspunsul cel grozav al acestora? Săracii, zic ei, au din 
casa de obşte a Bisericii. Şi ce are a face aceasta cu tine? Fiindcă chiar de 
voi da eu ceva, apoi atunci dacă preoţii se roagă lui Dumnezeu, tu nu trebuie 
să te mai rogi? Fiindcă postesc alţii, tu nu trebuie să posteşti, ci să te îmbeţi 
într-una?” (Comentariile sau Tăâlcuirea Epistolei întâi către Corinteni, 
omilia XXI, p. 222) 


„„... numai că nu zice (Pavel — n.n.) Stăpânul tău chiar şi pe sine s-a 
dat pentru tine, iar tu nici măcar mâncare nu dai fratelui tău pentru tine?” 
(Comentariile sau Tâlcuirea Epistolei întâi către Corinteni, omilha XXVII, 
p. 286) 

„Acela (Hristos — n.n.) şi-a dat trupul la toţi deopotrivă, şi tu, zice, nu 
dai deopotrivă nici măcar o pâine de obşte?” (Comentariile sau Tâlcuirea 
Epistolei întâi către Corinteni, omilha XXVII, p. 287) 


„De le dai vreun obol, ele mulțămesc şi se roagă lui Dumnezeu pentru 
cel ce le-a dat, iar dacă nu le dai nimic, ele nici atunci nu sunt nemulțămite, 
Cl şi aşa binecuvântează, şi nimic nu doresc mai mult decât să se bucure de 
hrana zilnică.” (Comentariile sau Tâlcuirea Epistolei întâi către Corinteni, 
omilia XXX, p. 319) 


„Duminică fiecare din voi să puie deoparte, strângând ce se va 
îndura. Priveşte cum el îi îndeamnă şi prin timpul pe care îl arată, fiindcă 
ziua arătată de dânsul era de ajuns prin sine însăşi pentru strângerea 
prinoaselor. Aduceţi-vă aminte, zice, de ce bunătăţi v-aţi învrednicit în 
această zi, căci bunătăţile cele nepovestite, rădăcina şi începutul vieții 
noastre, în această zi s-au aşezat. Şi nu numai prin aceasta ziua de Duminică 
era potrivită spre a-i ațâța în faptele iubirii de oameni, ci şi pentru că se 
găseau slobozi şi liniştiţi de orice necazuri. Căci un suflet scăpat de osteneli 
se face mai îndemnatec şi mai uşor a milui. Pe lângă acestea apoi, şi porunca 
Bisericii de a se împărtăşi în această zi cu sfintele, înfricoşatele şi 
nemuritoarele Taine, multă bunăvoință insuflă Creştinului spre milostenie. 


În această zi deci fiecare din voi — şi nu cutare, sau cutare, ci fiecare, 
adică, chiar sărac, sau bogat, chiar femeie, sau bărbat, rob, sau slobod, să 
pună deoparte, strângând ce se va indura.” (Comentariile sau Tâlcuirea 
Epistolei întâi către Corinteni, omiha XLIII, p. 460) 


„Deci nu mă voi ruşina, ci încă cu îndrăzneală voi zice cu glas şi mai 
puternic: dați celor săraci. Dar dacă poate are cineva de arătat şi de mustrat, 
că zicându-vă acestea vă tragem spre noi, şi sub cuvânt de săraci, noi înşine 
câştigăm, apoi acestea sunt vrednice nu numai de ruşine, ci chiar de mii de 
trăsnete, şi cei ce fac de acestea nu sunt vrednici de a trăi. Dar dacă cu harul 
lui Dumnezeu noi nu vă supărăm cu nimic pentru noi, ci v-am propovăduit 
Evanghelia fără nici o cheltuială, neobosindu-ne defel, după cum se obosea 
Pavel, şi mulțţămindu-ne cu cele ale noastre, apoi atunci vă vom zice cu toată 
îndrăzneala: Daţi celor săraci! Şi nu voi înceta zicând acestea: iar nedând, 
eu voi fi cel mai grozav pârâş al celor ce nu dau. Căci dacă aş fi general, şi 

aş avea ostaşi, nu m-aş ruşina a cere hrană pentru dânşii.” (Comentariile sau 
Tălcuirea Epistolei întâi către Corinteni, omilia XLIII, p. 461) 


„Să dăm ascultare fericitului Pavel şi să punem prin case cutii pentru 
săraci, care să stea în locul unde noi ne rugăm, şi de câte ori vei intra să te 
rogi, pune mai întâi milostenie în cutia, şi după aceea înalță-ți rugăciunea. Şi 
după cum nu ai dori niciodată ca să te rogi lui Dumnezeu cu mâini nespălate, 
tot aşa să nu te rogi fără milostenie. Milostenia a sta atârnată la patul tău nu 
este mai puţin ca Evanghelia ce tu o atârni acolo, căci de vei atârna 
Evanghelia numai, fără să faci şi faptele iubirii de oameni, nu te vei folosi 
atât de mult — pe când având această cutie, tu ai o armă puternică împotriva 
diavolului, rugăciunea ta o faci înaripată, casa ţi-o faci sfântă, având 
înlăuntrul ei hrana împăratului. Aşadar, lângă Evanghelie să stea la patul tău 
şi cutia săracilor, şi atunci noaptea o vei petrece fără visuri urâte, numai cât 
în acea cutie nimic din nedreptate să nu se pună. Căci aceasta se numeşte 
milostenie; însă milostenie nu este cu putinţă a încolți din cruzime. Voieşti 
poate a-ţi spune şi prilejurile cu care trebuie să pui milostenie în acea cutie, 
încât şi prin aceasta a-ți face mai uşoară şi mai nesimțită acea dăruire? 
Meşteşugarul de orice fel, ca ciubotarul, curelarul, alămarul, sau orice alt 
meseriaş, când vinde ceva din cele făcute de dânsul, să facă începutul cu 
Dumnezeu, să pună în cutie o mică parte din ceea ce a luat din vânzarea 
făcută, şi să dea lui Dumnezeu din acea parte mică. Nici nu cer un lucru atât 
de mare, ci voiesc ca noi, cari aşteptăm Împărăţia Cerurilor, să punem măcar 
atâta pe cât puneau Iudeii, cari erau încărcați de mii de rele.” (Comentariile 
sau Tăâlcuirea Epistolei întâi către Corinteni, omilia XLIII, p. 465) 


„Căci dacă noi vom căpăta o astfel de deprindere, la urmă vom fi 
mustraţi de cuget dacă ne depărtăm de această rânduială — şi, în sfârşit, nici 
nu vom mai socoti lucrul atât de greu, şi încetul cu încetul vom ajunge şi la 
mai mari milostenii. Însă deprinzându-ne a disprețui averile, vom smulge cu 
totul rădăcina tuturor relelor şi vom petrece viaţa de aici cu toată liniştea, iar 
în cea viitoare ne vom învrednici de veşnicele bunătăți.” (Comentariile sau 
Tâlcuirea Epistolei întâi către Corinteni, omila XLIII, p. 466) 


„Să ne ruşinăm, iubiților, de câte binefaceri ne-am învrednicit şi de câte 
încă ne vom învrednici. Când se va apropia de noi vreun sărac cerând milă, 
să-l primim cu toată bunăvoirea, mângâindu-l şi îmbărbătându-l cu cuvântul, 
ca astfel şi noi să ne învrednicim de aceeaşi bunăvoire şi din partea lui 

Dumnezeu, şi din partea oamenilor.” (7ăâlcuiri la Epistola a doua către 
Corinteni, omilha XVII, p. 165) 


„Căci mulţi se tem a da milostenie, zicând nu cumva să ajung sărac, nu 
cumva Să am şi eu trebuinţă de alții. Această frică deci răsturnând-o, adaugă 
rugăciunea, zicând: fot harul să prisosească întru voi. Nu a zis simplu să vă 
umpleți, ci să prisosească întru voi. Şi ce va să zică: să prisosească întru voi? 
Să vă umple pe voi într-atâta, zice, încât să puteți a prisosi în dărnicia 
aceasta. 

Ca întru toate pururea toată îndestularea având, să prisosiţi spre tot 
lucrul bun. Priveşte şi în rugăciunea lui marea sa filozofie. El nu se roagă 
pentru bogăție nici pentru prisosința averilor, ci întru toate pururea toată 
îndestularea având. Şi nu numai aceasta trebuie a admira la dânsul, că 
prisosința aceasta nu a mărit-o câtuşi de puţin, şi că nici nu-i sileşte a da din 
lipsa lor, făcând pogorământ în slăbiciunea lor, ci cere pentru dânşii toată 
îndestularea, şi arată în acelaşi timp că nu trebuie a abuza de darurile lui 
Dumnezeu. 

Să prisosiţi spre tot lucrul bun. Pentru aceea, zice, cer de la 
Dumnezeu asemenea lucru, ca să daţi şi altora. Şi nu a zis simplu să dați, ci 
să prisosiți. Căci dacă în lucrurile trupeşti el le cere îndestulare, în cele 
duhovniceşti le cere şi prisosinţă, nu numai în milostenie, ci şi în toate 
celelalte, sau după cum zice: spre tot lucrul bun.” (Tâlcuiri la Epistola a 
doua către Corinteni, omilia XIX, p. 178) 


„Lubiţilor, să nu cercetăm cu amănunţime când facem milostenii, ci să 
semănăm cu mâinile pline. Nu vezi câte dau unii mimilor din teatru şi muieri- 
lor curve? Măcar pe jumătate din ceea ce dau aceia jucătorilor din teatru dă şi 
tu lui Hristos; cât dau aceia din mândrie celor de pe scenă, dă şi tu pe atâta ce- 
lor flămânzi. Aceia îmbracă trupul celor cu care curvesc în aur scump, iar tu 
nu îmbraci trupul lui Hristos nici cu o haină proastă, deşi îl vezi gol. Deci de 
ce iertare poate fi vrednic faptul acesta, şi de câtă osândă nu te faci vinovat, că 
pe când acela dă atâtea lucruri unei femei care-l necinsteşte şi-l pierde, tu nu 
dai nici cel mai mic lucru celui ce te-a mântuit şi te-a făcut strălucit! Când 
cheltuieşti pentru pântece, beții şi desfrânări, nicidecum nu-ți aduci aminte de 
sărăcie; iar când este nevoie de a veni în ajutorul sărăciei, te faci mai sărac 
decât toți săracii. Când tu, hrănind la masa ta paraziți şi linguşitori, cheltuieşti 
ca din izvoare fără sfârşit, te bucuri, iar dacă cumva s-ar întâmpla să vezi 
vreun sărac, apoi te apucă deodată frica de sărăcie. 

Pentru aceea tocmai ne vom osândi atunci şi de noi înşine, şi de alții, şi 
de cei cu fapte bune, şi de cei cu fapte rele. Că va zice atunci către tine: De ce 


1919 


tu nu ai fost tot atât de mărinimos şi în cele cuvenite? Acesta dând unei curve, 
nu s-a gândit la nimic din cele la care te-ai gândit tu; iar tu, dacă trebuia a da 
Stăpânului tău, care a spus să nu ne îngrijim, tremurai de groază şi de frică! 
Şi de ce iertare vei putea fi vrednic? Că dacă şi un om nu trece cu vederea, 
primind vreo binefacere, ci va înapoia darul primit, apoi cu atât mai mult 
Hristos. Căci cel ce a dat şi fără să primească ceva, apoi cum nu ar da după ce 
a primit? Dar, zici tu, când unii cheltuiesc mult şi la urmă au nevoie de alții? 
Vorbeşti, fireşte, despre cei ce au cheltuit totul, iar tu nu ai dat nici un obol. 
Făgăduieşte a împrăştia totul, şi atunci întreabă şi despre acestea. Până când 
însă tu eşti zgârcit şi prea puţin dai din cele ce ai, pentru ce îmi pui înainte 
întâmpinări de acest fel? Noi doară nu te ducem la cea mai de pe urmă sărăcie 
şi la lipsă deplină de avere, ci îţi cerem ca pe cele prisoselnice să le tai şi să te 
mulțumeşti numai cu cele de neapărată trebuinţă.” (Tâlcuiri la Epistola a 
doua către Corinteni, omilha XIX, pp. 178-179) 


„ȘI ce ar putea zice cineva de acea femeie de pe timpul Proorocului Ilie? 
Căci dânsa nu era primejduită numai cu sărăcia, ci şi cu moartea, şi nu numai 
ea, CI şi Copiii €1; căci de la nimeni nu aştepta ca să primească ceva, ci ca să 
moară îndată. Dar, zici tu, a văzut pe Prorocul, şi de aceea s-a făcut darnică. 
Şi voi nu vedeţi mii de sfinţi? Şi ce zic eu sfinți? Vedeţi cerând chiar pe Stăpâ- 
nul Proorocilor, şi nici aşa nu sunteți iubitori de oameni, ci având averi care 
trec din una în alta şi se înmulțesc, nu daţi nici măcar din prisosul lor. Ce 
spui? Prooroc era acela, şi a înduplecat pe văduvă ca să fie atât de 
mărinimoasă? Apoi tocmai aceasta este minunat, că dânsa s-a înduplecat de a- 
| crede pe dânsul mare şi lucrător de minuni. 

Căci cum de nu a zis ea - după cum chiar era firesc să cugete, ca o 
femeie barbară şi de alt neam - că dacă ai fi Prooroc, nu ai avea trebuință de 
mine, şi dacă ai fi prietenul lui Dumnezeu, nu te-ar fi trecut EI cu vederea. 
Fie, iudeii, pentru păcatele lor, poartă cu dânşii această pedeapsă; dar acesta 
cum şi din ce pricină suferă? Nimic din acestea ea nu a cugetat, ci i-a deschis 
lui casa sa, iar mai nainte de casă cugetul şi inima, şi a pus la mijloc toate 
cele ce avea, şi lăsând la o parte firea, a disprețuit pe copiii săi şi a cinstit pe 
străin înaintea tuturor. Gândeşte-te deci câtă osândă vom avea noi dacă dăm 
mai puţin decât o femeie văduvă, săracă, de altă seminție, barbară, mamă de 
Copii, şi nimic ştiind din cele ce ştim noi, şi totuşi ne arătăm mai slabi şi mai 
prejos de dânsa.” (Tălcuiri la Epistola a doua către Corinteni, omiha XIX, 
p. 180) 


„Intr-adevăr, iubiţilor, ce ar putea fi mai bărbătesc decât această 
femeie, care şi faţă cu firea ei, față de groaza foametei, ba chiar faţă şi de 

amenințarea morții a stat cu bărbăție şi s-a arătat mai puternică decât toate 
ispitele? Ascultă cum însuşi Hristos a lăudat-o, zicând: Multe văduve au fost 
în zilele lui Ilie, şi către nici una nu a fost trimis Proorocul, fără numai către 
aceasta (Lc., 4, 25-26). Să spun încă ceva mare şi minunat? Această femeie 
văduvă a arătat în primirea străinilor ceva mai mult decât părintele nostru 
Avraam. Că dânsa nu a alergat la cireada vitelor, ca acela, ci din pumnul acela 
de făină a întrecut pe toți cei vestiți prin ospeţie. Acela o întrecea prin aceea că 
singur pe sine s-a rânduit la slujba străinilor, iar aceasta a covârşit prin aceea că 
nu a cruțat nici chiar pe copiii ei pentru străin şi nici nu nădăjduia în cele 
viitoare. Noi însă, având înaintea noastră şi Împărăţia Cerurilor, şi gheena 
amenințându-ne, şi ceea ce este mai mare decât toate, că Dumnezeu a făcut 
atâtea pentru noi, bucurându-Se şi veselindu-Se cu cele ce a făcut, şi totuşi am 
căzut cu totul. 

Nu aşa, rogu-vă; ci să împărțim, să dăm săracilor precum trebuie a 
da.” (Tălcuiri la Epistola a doua către Corinteni, omilia XIX, p. 181) 


„Să ne silim deci, iubiților, ca după ce ne-am învrednicit de atâta har 
de la Dumnezeu, să arătăm o viaţă vrednică de laudă şi să ne îngrijim a face 
multe milostenii. Şi vom putea face aşa dacă vom fugi de necumpătare, dacă 
vom fugi de beție şi de îmbuibarea pântecelui.” (7ă/cuiri la Epistola a doua 
către Corinteni, omilia XX, p. 184) 


„Nu a zis simplu: Nu faceți milostenia înaintea oamenilor (Mt., 6, 1), ci a 
adăugat îndată: spre a fi văzuţi de dânşii. Acest Jertfelnic este făcut din înseşi 
mădularele lui Hristos şi trupul Stăpânului se face Jertfelnic ție. 

Deci înfricoşează-te de el; tu jertfeşti cele sfinte în trupul Stăpânului. 
Acest Jertfelnic este mai înfricoşat chiar şi decât jertfelnicul de acum, iar nu 
numai decât cel din Legea Veche. Dar nu vă speriați. Jertfelnicul acesta numai 
pentru jertfa pusă pe dânsul este minunat, în vreme ce jertfelnicul celui milostiv 
este minunat nu numai pentru aceasta, ci şi pentru că este făcut din aceeaşi jertfă 
care-l face atât de minunat. Jertfelnicul acesta, după firea sa, este de piatră, însă 
se face sfânt fiindcă primeşte trupul lui Hristos, dar acela este sfânt pentru că este 
însuşi trupul lui Hristos. Astfel că jertfelnicul pe care tu, mireanul, l-ai înfățişat, 
este mai înfricoşat decât acela. Nu cumva oare ţi se arată Aaron, sau cununa, sau 
clopoţeii, sau sfânta sfintelor? Şi pentru ce ar mai trebui a face asemuire cu acel 
jertfelnic când, chiar asemuit cu jertfelnicul Noului Legământ, s-a arătat atât de 
strălucit? 

Tu cinsteşti jertfelnicul acesta fiindcă primeşte trupul lui Hristos - în 
vreme ce pe cel ce este însuşi trupul lui Hristos îl batjocoreşti şi-l treci cu 
vederea cu desăvârşire. Acest jertfelnic l-ai putea vedea pretutindeni, şi pe 

drumuri lăturalnice, şi prin târguri, ba ai putea vedea jertfindu-se pe el în fiecare 
minut - Căci şi aici se săvârşeşte jertfa. Şi după cum preotul cheamă în jertfa sa 
pe Duhul Sfânt, tot aşa şi tu chemi pe acel Duh, însă nu cu glas, ci prin fapte. 
Nimic nu poate aprinde atât de mult focul Duhului ca acest untdelemn vărsat cu 
îmbelşugare.” (Tâlcuiri la Epistola a doua către Corinteni, omilia XX, p. 
186) 


„Să nu ne lpsim de milostenie, ci prin ea sufletul nostru să se arate 
împodobit.” (Omilii la Epistola către Filipeni, omiha I, p.19) 


„Aşadar, fraților, să iubim milostenia, şi să o săvârşim după puterile 
noastre nu doar o zi, nici două, ci în toată vremea cât ne aflăm aici, ca şi ca 
să ne cunoască atunci când ne vom înfățişa înaintea Dreptului Judecător. 
Dacă ea ne cunoaşte pe noi, şi Domnul ne va cunoaşte, iar dacă ea nu ne 
cunoaşte, nici Domnul nu ne va cunoaște, ci va zice: Nu vă cunosc pe voi! Să 
nu se întâmple însă una ca aceasta!” (Omilii la Epistola către Filipeni, 
omilia I, p. 21) 


„Banul (xpnuo care vine de la verbul xp&oţor, - Ouou, înseamnă a 
întrebuința bine un lucru, a te folosi bine de el) de aceea are acest nume, 
pentru ca noi să-l întrebuințăm bine, să lucrăm cu el ceva bun şi folositor.” 
(Omilii la Epistola către Filipeni, omilia a XI-a, p. 199) 


„Noi putem a ne asemăna lui Dumnezeu, adică a-L milui şi a ne 
milostivi față de fratele nostru; iar dacă n-o avem, atunci suntem lipsiţi de tot 
binele. El n-a spus: dacă veți posti, deopotrivă (asemenea) vă veți face cu 
Tatăl vostru. N-a spus: dacă veți fi neprihăniți sau de vă veţi ruga, veți fi 
deopotrivă cu Tatăl vostru; nimic din toate acestea, zic, n-a spus, fiindcă nici 
Dumnezeu nu face ceva dintr-însele; însă ce a spus? Fiți milostivi, zice, 
precum şi tatăl vostru este milostiv (Luca 6, 36). Acesta este lucrul lui 
Dumnezeu. Şi dacă nu ai cu tine aceasta, apoi ce ai? Că milă voiesc zice, iar 
nu jertfă (Osea 6, 6).” (Comentariile sau explicarea Epistolei a doua către 
Timotei, omilia VI, p. 70) 


„Căci de multe ori avem şi noi ne voie de mila aceasta, şi de multe ori 
zicem câtre Dumnezeu: Milueşte-mă după mare mila Ta (Ps., 50 3). Mai 
întâi să începem noi a milui, sau mai bine zis, nu noi începem mai întâi, de 
vreme ce El mai întâi a arătat mila Sa spre noi, - dar cel puţin să fim al 
doilea. Că dacă oamenii miluiesc pe cel milostiv, chiar de ar fi făcut mii de 

păcate, apoi cu atât mai mult Dumnezeu.” (Comentariile sau Explicarea 
Epistolei către Evrei, omilha XXXII, p. 372) 


„Leapădă-te de cele care sunt, nu zic de toate, ci rupe-te doar de cele 
prisositoare.” (Din vol. Despre Rai şi Scriptură. Despre iubirea lui 
Dumnezeu pentru noi. Despre <<$Şezut-a Impărăteasa de-a dreapta Ta>>, 
p. 34) 


„Al un bănuț? Cumpără cerul cu el, nu că cerul e ieftin ci că Stăpânul 
e bun! Nu ai un bănuţ? Dă un pahar de apă rece. Cel ce va da un pahar de 
apă rece unuia dintre aceştia prea mici pentru Mine, nu-şi va pierde plata 
lui (Matei 10, 42). Cerul e neguțătorie şi afacere bună, iar noi o negliţăm. Dă 
o bucată de pâine şi ia raiul; dă lucruri mici şi ia lucruri mari; dă cele 
pieritoare şi ia pe cele nepieritoare; dă pe cele stricăcioase şi ia pe cele 
nestricăcioase. Dacă ar fi iarmaroc şi toate mărfurile din iarmaroc ar fi 
ieftine, de-ar fi acolo belşug de bucate şi toate la preţ de nimic, oare nu ai 
vinde tot ce ai, n-ai nesocoti toate celelalte treburi şi nu te-ai duce să faci în 
iarmaroc bune afaceri? Arătaţi atâta grabă pentru nişte lucruri pieritoare dar 
vă trândăviți atâta şi vă descurajaţi când e vorba să cumpăraţi lucruri 
nemuritoare?” (Omiliile despre pocăință, omilia a treia, p. 49) 


„Dă pâine, după puterea ta! N-ai pâine? Dă un bănuţ! N-ai nici un 
bănuț? Dă un pahar cu apă rece! N-ai nici atât? Plângi împreună cu cel 
îndurerat şi ţi-ai luat plata.” (Omiliile despre pocăință, omila a treia, p. 51) 


„Săracul să se uite la văduva care a aruncat în cutia bisericii doi 
bănuți (Luca 21, 2). Să nu socotească sărăcia o piedică pentru facerea 
milosteniei şi arătarea iubirii de oameni. Bogatul să se gândească la 
Iov; şi, după cum acolo, acesta nu stăpânea pentru el toate averile sale, 
ci pentru cei săraci, tot aşa şi cel bogat să facă la fel. lov a suferit cu 
curaj pierderea avuţiilor lui pentru că se deprinsese să şi le înstrăineze 
înainte de ispita diavolului. Şi tu, dar, înstrăinează-te de averi încă de 
aici, ca să nu suferi de le vei pierde vreodată! Cheltuieşte-le cum se 
cuvine când le ai, pentru ca atunci când ar fi să le pierzi să ai un îndoit 
câştig: plata ce-ţi este gătită fie pentru că le-ai cheltuit într-un chip 
minunat de frumos, şi filosofia dobândită prin înstrăinarea de averi, 
spre folos în vremea pierderii lor. De asta se numesc banii bani, pentru 

ca să ne folosim de ei cum trebuie” *; nu ca să-i îngropăm în pământ. 
Averile de asta se numesc averi pentru ca să le avem noi pe ele, nu ca 
să ne aibă ele pe noi.” (Cuvânt la Sfinții Mucenici, Ul, în vol. Predici 


la sărbători împărăteşti şi cuvântări de laudă la sfinți, pp. 457-458) 


„Ajungă-ţi că ţi se roagă săracii ca lui Dumnezeu şi zic dă, fie-ţi milă, 
miluieşte, acestea îți zic ca să te înduri să miluieşti, iar tu nici ochii nu ţi-i 
ridici ca să-i vezi, şi te roagă şi nu ţi se face milă. Dă-le cele ale lor mai 
înainte până a nu se face întrebare şi cercetare de Împăratul, dă-le cele ale lor 
şi ia de la Tatăl lor mângâiere. Care? Aceasta întrucât ați făcut unuia dintre 
aceşti frați mai mici ai Mei, Mie mi-aţi făcut.” (Din vol. Mărgăritarele 
Sfântului loan Gură de Aur, pp. 34-35) 


„Când vezi săracul, nu fugi de dânsul, nici nu-ţi întoarce ochii în altă 
parte, ci zi în mintea ta cuvântul prorocului David, care zice: Fericit cel ce 
socoteşte săracul şi nenorocitul! În ziua cea rea îl va izbăvi pe el Domnul, 
adică, ca şi cum ți-ar zice, că de aş fi ca acest orb sau şchiop sau ca cel ce are 
strâmbătate, ce ar fi de mine ticălosul, aşa aş cere şi eu şi m-ar mustra. Adu- 
ți aminte că într-un fel este şi el ca şi tine liber şi în unirea firii, că toate le-a 
dat Domnul de obşte, ori bogăţia ori sărăcia. Iar tu pe săraci nici ca pe câinii 
tăi nu-i dai, că pe câini îi saturi iar săracul de multe ori doarme flămând, dar 
iată că este mai fără de cinste liberul decât robii tăi. Ai să zici că acera fac 
treburile tale. lar eu să-ţi arăt că săracul îți face mai multă slujbă decât 
slugile tale, că te va pune în ziua cea groaznică a judecății Domnului fără de 
osândă şi te va izbăvi de râul cel straşnic de foc. Ce bine ca acesta pot să-ţi 
facă slugile tale?” (Din vol. Mărgăritarele Sfântului loan Gură de Aur, p. 
76) 


„... Miluieşte pe sărac pentru sărăcia lui, iar de nu-l miluieşti pentru 
sărăcie, măcar să-ți fie milă de boala lui sau pentru închisoare sau pentru 
legătura lui te fă milostiv, iar de nu te pot face nici acestea iubitor de 
oameni, măcar pentru cererea cea puțină îl miluieşte, că nu-ţi cere vreo masă 
bogată şi plină de bucate, ci numai pită seacă şi uscată şi acoperământ şi 
cuvinte de mângâiere, iar de rămâi sălbatic ca o fiară, măcar pentru 





“55 Tâlcuirea Pr. Prof. D. Fecioru: Un joc de cuvinte, cu neputinţă de redat în româneşte: 


(banii) vin de la cuvântul grecesc xpâopnou, care înseamnă: a se folosi de ceva. (n.s. 22, p. 
457) 

*5 Tâlcuirea Pr. Prof. D. Fecioru: Tot un joc de cuvinte, pe care cred că am reuşit în 
parte să-l redau şi în româneşte. (n.s. 23, p. 458) 

Împărăţia Cerului fii milostiv şi îndurător, iar de nu pofteşti nici aceea, fie-ţi 
milă măcar de firea omenească; fie-ţi milă de sărac când îl vezi despuiat şi-ţi 
adu aminte de Hristos că pentru tine S-a golit pe cruce. Nu-ţi zic scoate-mă 
din sărăcia pe care o am, nici nu zic dăruieşte-mi avuţie, ci numai pâine şi 
îmbrăcăminte şi mângâiere şi de mă aflu şi în temniţă şi în legături nu zic să 
mă dezlegi, sau să plăteşti datoria mea, ci numai să vii să mă vezi cum sunt 
legat pentru tine şi-mi ajunge să iau atâta dar de la tine, pentru că zice 
Dumnezeu că poţi şi fără de milostenie să te încununezi, însă vreau ca să-ți 
fiu şi dator ca să dobândeşti mai mare plată şi cu îndrăznire să fie 
încununarea ta, că stau la uşile tale şi întind mâna mea şi-mi este drag să iau 
hrană de la tine şi de aceasta mă bucur mult, pentru ca să te mărturisesc cu 
folos înaintea tuturor când se va aduna toată lumea la înfricoşătoarea 
judecată şi în vederea şi în auzul tuturor celor ce stau la judecată să le zic: 
acesta este cel ce mă miluia şi mă îmbrăca, că voi când vă ospătează şi vă 
cinsteşte cineva vă este ruşine să spuneţi cuiva, ci tăgăduiţi, iar eu pentru că 
vă iubesc tare deşi tăceți voi, dar eu vestesc mila voastră cu multă laudă şi 
nu-mi este ruşine a zice că am fost flămând şi m-aţi hrănit, că am fost însetat 
şi m-aţi adăpat, ci-mi pare bine pentru aceste bunătăţi, ca să fiți moştenitori 
ai Împărăției Cerurilor.” (Din vol. Mărsăritarele Sfântului loan Gură de 
Aur, p. 19) 


„Apoi cei mici sunt amicii speciali ai lui Dumnezeu: a-i primi 
înseamnă a cinsti pe Dumnezeu care-i iubeşte.” (Din vol. Bogăâțiile 
oratorice, p. 187) 


„Da, e cea mai mare nebunie să lăsăm să rămână aici pe pământ ceva 
din cele ale noastre, când tot trebuie să plecăm de aici puţin mai târziu. Ceea 
ce lăsăm ne este nouă pagubă! Să trimitem, dar, toate averile noastre acolo 
unde avem să trăim veşnic.” (La cuvântul apostolic ce spune: << Trebuie să 
fie şi erezii între voi, ca să se vădească între voi cei încercaţi> >, 4, în vol. 
Despre schimbarea numelor. Despre răbdare. Despre milostenie..., p. 241) 


„ȘI pretutindeni în epistolele sale Pavel vorbeşte de săraci, nu poţi găsi 
epistolă în care să nu fie îndemn la milostenie. Ştia, ştia Pavel ce putere are 
milostenia!” (Despre milostenie. Cuvânt rostit după ce a trecut prin oraş la 
vreme de iarnă şi i-a văzut pe săraci şi pe cerşetori lăsaţi în părăsire şi 
aruncaţi în piaţă, |, în vol. Despre schimbarea numelor. Despre răbdare. 
Despre milostenie..., p. 248) 

„Omul care poate cugeta la înviere şi s-a mutat cu totul în viaţa cea de 
dincolo, le socoteşte o nimica pe toate cele de aici: bogăția, belşugul, aurul, 
argintul, hainele, petrecerile, mesele bogate şi pe cele asemenea lor. lar odată 
ce le socoteşte pe acestea o nimica, îi vine mai uşor să aibă grijă de săraci. 
De aceea şi Pavel dă sfat de milostenie după ce mai întâi pregătise bine 
sufletul lor cu învățătura despre înviere.” (Despre milostenie. Cuvânt rostit 
după ce a trecut prin oraş la vreme de iarnă şi i-a văzut pe săraci şi pe 
cerşetori lăsaţi în părăsire şi aruncaţi în piaţă, |, în vol. Despre schimbarea 
numelor. Despre răbdare. Despre milostenie..., p. 249) 


„Gândindu-ne şi noi la acestea, fie că trebuie să dăm milostenii fie că 
trebuie să ne punem în slujba celor care dau, să nu pregetăm, nici să ne 
temem că ni s-ar împuţina averea. Nu-i oare nesăbuit ca plugarul să arunce 
seminţele, să-şi golească jitniţele, şi să nu se supere, să nu se amărască, nici 
să socotească risipă fapta sa, ci venit şi câştig, cu toate că n-are nădejde 
deplină de câştig, iar tu, care nu semeni în astfel de ogoare, ci într-un ogor cu 
mult mai bun, tu, care ai să încredinţezi argintul tău chiar lui Hristos, amâni, 
zăboveşti, spui că eşti sărac? N-ar fi putut, oare, porunci Dumnezeu 
pământului să scoată aur de la sine? Cel care a spus: Să răsară pământul 
verdeață, şi l-a arătat îndată plin de iarbă, ar fi putut porunci pământului să 
verse de pretutindeni izvoare şi râuri de aur. Dar n-a voit! Ci a lăsat în lume 
săraci mulți, şi pentru folosul lor, şi pentru folosul tău!” (Despre milostenie. 
Cuvânt rostit după ce a trecut prin oraş la vreme de iarnă şi i-a văzut pe 
săraci şi pe cerşetori lăsaţi în părăsire şi aruncaţi în piaţă, 5, în vol. Despre 
schimbarea numelor. Despre răbdare. Despre milostenie..., p. 260) 


„Nu te uita la săracul care primeşte, ci la Dumnezeu care-ţi întoarce. 
Nu te uita la cel ce primeşte banul, ci la Cel ce răspunde de banul dat! Iată 
pricina pentru care unul primeşte şi Altul întoarce! Pentru ca sărăcia şi 
nenorocirea celui care primeşte să te plece spre milostenie şi milă, iar bogăția 
Celui care îți întoarce şi Care chezăşuieşte ca datul tău să ţi se întoarcă având 
dobândă mare, să te facă să ai încredere şi în împrumut, şi în achitarea 
împrumutului, şi să te îndemne să faci milostenia cu şi mai multă dăruire. 
Spune-mi, te rog, care om nu va da tot ce are când ştie că are să primească 
însutit, când e încredinţat că are să 1 se întoarcă ce dă? 

Să nu cruţăm deci banii! Dar, mai bine spus, să-i cruțăm! Cel ce-şi 
cruță banu îi pune în mâinile săracilor, vistieria cea nejefuită, cea neatacată 
de hoți, de slugi, de răufăcători şi hulitori sau de altă primejdie. Dacă totuşi 
pregeți să dai săracilor ceva din averile tale, cu toate că ai auzit ce ţi-am spus, 
dacă nici nenorocirea săracului, nici altceva nu te poate îndupleca să dai, 


1926 


gândeşte-te atunci la păcatele tale! Intră în conştiinţa păcatelor tale, 
cercetează-ți toată viața ta, socoteşte-ți cu de-amănuntul greşalele tale! De-ai 
fi cel mai nesimțitor om, frica de păcatele săvârşite te va cuprinde în tot 
timpul şi-ţi vei da chiar trupul, nu numai averile, când ştii că prin milostenie 
capeți iertarea păcatelor tale. Dacă atunci când avem o rană sau când voim să 
scăpăm de o boală trupească, nu ne cruţăm deloc averile, ci ne dăm chiar 
haina, de e nevoie, ca să scăpăm de boala aceea, cu mult mai mult să facem 
aceasta, cu toată tragerea de inimă, când e vorba să scăpăm, prin milostenie, 
de boala sufletului şi de rănile cele cumplite ale păcatelor. Şi doar, când eşti 
bolnav de o boală trupească, nu scapi de ca îndată ce ai dat bani; adesea e 
nevoie să fii tăiat, să fii ars, să iei doctorii amare; e nevoie să stai flămând, să 
stai în frig şi să te supui altor porunci grele. Aici nu-i aşa! E de ajuns să pui 
bani în mâinile săracilor, şi ţi s-au spălat îndată toate păcatele, fără durere şi 
fără osteneală. Doctorul care vindecă sufletul n-are nevoie de metode şi de 
instrumente medicale, de cuţit şi de foc! E de-ajuns numai să vrea, şi şterge 
toate greşalele sufletului nostru şi le nimiceşte.” (La cuvântul apostolic ce 
spune: << Dar având acelaşi duh al credinței, precum este scris>>; şi la 
<< Crezut-am, pentru aceea am grăit... >>, 8, în vol. Despre schimbarea 
numelor. Despre răbdare. Despre milostenie..., pp. 276-277) 


„Când milostenia aduce atâtea cununi, atâtea răsplăti şi o iertare atât 
de mare de păcate, spune-mi, te rog, ce cuvânt de apărare vor avea cei care, 
cruțându-şi averile, îşi cufundă în păcate sufletul? Iar dacă nimic altceva nu 
te mişcă şi nu te îndeamnă la milă şi la milostenie, să te îndemne sfârşitu-ți 
nesigur! Gândeşte-te că, deşi nu dai săracilor averile tale, la venirea morții, 
vrând-nevrând, le vei da altora! Măcar acest lucru să te facă milostiv şi 
iubitor de oameni! E cea mai mare nebunie să nu dăm celor nevoiaşi de 
bunăvoie averile noastre, când şi aşa avem să le lăsăm, chiar fără voia 
noastră. ŞI aceasta, mai ales când avem de cules atâtea bunătăți de pe urma 
acestei faceri de bine.” (La cuvântul apostolic ce spune: <<Dar având 
acelaşi duh al credinţei, precum este scris>>; şi la <<Crezut-am, pentru 
aceea am grăit... >>, 9, în vol. Despre schimbarea numelor. Despre 
răbdare. Despre milostenie..., pp. 277-278) 


„Dar care-i apărarea zadarnică şi nefolositoare a multora? 

- Trebuie să-mi cresc copiii, spun ei, trebuie să-mi întrețin casa, am 
soție, şi alte multe cheltuieli. Deci, n-am de unde milui pe cei săraci. 

Ce spui? Nu-i miluieşti pe cei săraci pentru că ai copii de hrănit? Dar 
tocmai pentru acesta, pentru că ai copii, trebuie să-i miluieşti pe cei săraci şi 
să-i ocroteşti, ca să faci, cu câțiva bani, milostiv pe Dumnezeu, Care ţi-a dat 

copiii, ca să-L laşi pe Dumnezeu ocrotitorul lor şi după moartea ta, ca să 
atragi, cu acei bani, asupra lor bunăvoința cea de Sus, cheltuindu-i cu 
Dumnezeu. Nu vezi că mulți trec în testamente oameni bogaţi şi cu dregătorii 
înalte, fără vreo înrudire cu ei, şi-i fac împreună-moştenitori cu copiii lor, nu 
pentru altă pricină, ci ca să-i asigure, cu câţiva bani, pe copiii lor? Şi fac 
aceasta, cu toate că nu ştiu ce sentimente vor avea, după moartea lor, pentru 
copiii lor, cei făcuți părtaşi la moştenire. lar tu, când ştii că Stăpânul 
Dumnezeu este iubitor de oameni bun şi milostiv, nu-L vei pune moştenitor 
în testamentul tău? Nu-L vei face împreună-moştenitor cu copiii tăi? Spune- 
mi, aşa va face un tată care-şi iubeşte copiii? Dacă ai grijă de copiii pe care 1- 
ai născut, lasă-le lor un înscris în care-L faci pe Dumnezeu răspunzător de 
împlinirea lui. Aceasta este cea mai mare moştenire, aceasta-i podoabă, 
aceasta-i şi asigurarea copulor tăi. Dă-l lui Dumnezeu moştenirea ta cea de 
pe pământ, ca să-ţi dea în schimb, şi ție şi copiilor tăi, moştenirea cea din 
Ceruri. Moştenitorul Acesta e nobil, iubitor de oameni, bun, puternic, bogat, 
aşa că, în nici un chip, nu-l poţi pune la îndoială buna Lui credinţă.” (La 
cuvântul apostolic ce spune: << Dar având acelaşi duh al credinței, precum 
este scris>>; şi împotriva maniheilor..., 9, în vol. Despre schimbarea 
numelor. Despre răbdare. Despre milostenie... pp. 294-295) 


„Milostenia se şi numeşte sămânță tocmai pentru că fapta aceasta nu-i 
o cheltuială, ci un venit.” (La cuvântul apostolic ce spune: <<Dar având 
acelaşi duh al credinţei, precum este scris>>; şi împotriva maniheilor..., 9, 
în vol. Despre schimbarea numelor. Despre răbdare. Despre milostenie..., p. 
295) 


„De aceea au şi poruncit părinții noştri să stea săracii la uşile 
bisericilor, pentru ca vederea lor să îndemne la milostenie chiar pe omul cel 
mai nepăsător şi mai lipsit de inimă. În fata mulţimii de bătrâni, aduşi de 
spate, îmbrăcați în zdrențe, murdari, neputincioşi, sprijinindu-se chiar în 
toiegele din mâini, adesea fără vedere şi cu trupul întreg schilodit, cine-i oare 
atât de împietrit, atât de tare, încât să nu-l mişte vârsta lor, slăbiciunea, 
betegeala, sărăcia, îmbrăcămintea proastă, într-un cuvânt, totul? Cine poate 
rămâne stană de piatră în fața tuturor acestora? Mai convingători decât 
predica, săracii aceştia stau înaintea uşilor bisericii tocmai pentru ca să ne 
atragă prin înfăţişarea lor şi să ne îndemne spre milă la intrarea noastră în 
biserică.” (Iarăşi, la aceleaşi cuvinte: << Dar având acelaşi duh al credinţei, 
precum este scris>>,; şi pentru ce primim toți îndeobşte cele bune ..., ll, în 
vol. Despre schimbarea numelor. Despre răbdare. Despre milostenie..., p. 
313) 

„Cuvintele acestea: Flămând am fost şi M-aţi hrănit, cuprind în ele 
patru pricini care ne silesc să facem milostenie: prima, vrednicia de credinţă 
a Celui care cere: Cel care cere este însuşi Stăpânul; a doua, nevoia mare: 
foamea; a treia, uşurinţa milosteniei: cere să-L hrăneşti, cere numai pâine, 
nu desfătări; a patra, măreția răsplății: ţi se făgăduieşte împărăția cerurilor în 
locul acestor daruri mici. 

Eşti neomenos, crud şi nemilos? Ruşinează-te, îţi spune Hristos, de 
vrednicia Celui ce-ţi cere! Nu te face vrednmicia Lui să te ruşinezi? Să te 
înduplece nenorocirea celui ce-ţi cere! Nu te pleacă spre milă nici 
nenorocirea? Atunci dă, pentru că îți cere un lucru uşor! Nu poate să te 
înduplece nici vrednicia Celui ce-ţi cere, nici nevoia mare, nici uşurinţa 
datului? Atunci dă celui ce-ţi cere de dragul măreției bunătăților făgăduite! 
Iată patru pricini care pot trezi şi pe un om de piatră, pe un zgârcit, pe un orb, 
pe un om fără mulă, pe cel mai fără inimă! Mai poate fi, oare, vreo iertare 
celor care trec cu vederea pe săraci, după ce li s-a dat un sfat atât de bun şi 
un îndemn atât de puternic?” (La cuvintele: << Văduva să nu fie înscrisă 
dacă are mai puţin de şaizeci de ani>>; şi despre creşterea copiilor, şi 
despre milostenie, 16, în vol. Despre schimbarea numelor. Despre răbdare. 
Despre milostenie..., pp. 371-372) 


MILOSTENIA (înclinația spre milostenie este ontologică în noi) 


„... Du numai ca avem sădită în noi o oarecare sfială când facem fapta 
rea, ci mai mult, avem din fire multe bunuri, adică înclinații fireşti către 
fapta bună. Aşa de pildă toţi oamenii sunt din fire înclinați spre milostenie, 
spre iubirea de oameni şi nici un bun din natura noastră nu are importanța 
acestuia. (...) Nimeni nu e din fire hpsit de mânie, nimeni nu este din fire 
lipsit de oarecare vanitate, nimeni nu e din fire stăpân pe mânie, pe când a fi 
milostiv şi iubitor de oameni stă în firea omului, oricât de crud ar fi el, oricât 
de sălbatic. Şi ce e de mirare când ne este milă până şi de fiarele sălbatice? 
Aceasta e dovada că mila este sădită în noi chiar cu prisosinţă; chiar cu un 
pui de leu care este bolnav de l-am vedea şi tot am simți mila; cu atât mai 
mult când este vorba de cei de o fire cu noi. Priveşte câți oameni bolnavi 
sunt împrejurul nostru; ei bine, aceasta e de ajuns pentru a ne mişca 
sufletele.” (Omilii la Epistola către Filipeni, omiha a V-a, pp. 86-87) 


MILOSTENIA (nu contează atât milostenia bogată, cât intenţia curată) 

„Să-I dăm Lui să mănânce atunci când Îi este foame; să-l dăm să bea 
atunci când Îi este sete; când nu-l veţi da decât un pahar cu apă rece, EI îl va 
primi, căci El vă iubeşte; darurile prietenului, oricât de mici ar fi, îi par mai 
mari unui prieten. Numai să nu fiți îngâmfați, nici leneşi, în a-l da; când nu-l 
veți da decât doi bani, EI nu-i va refuza, ci EI îi va primi ca pe un lucru de 
mare preţ. În sfârşit, neavând nevoie de nimeni, şi aceste lucruri nefiindu-i 
Lui necesare nicidecum, este cu dreptate ca să nu privească la mărimea 
darurilor, ci la intenţia şi la voinţa celui ce dă.” (Comentar la Evanghelia de 
Ia loan, omilha XX, 3, p. 98) 


„Ce-i vom răspunde noi lui lisus Hristos când ne va întreba: M-aţi 
văzut flămând şi nu Mi-aţi dat să mănânc? (Mt., 25, 42). Ce scuză vom avea 
noi? Vom motiva sărăcia noastră? Dar nu suntem mai săraci ca această 
văduvă săracă din Evanghelie, care pentru că a dat doi dinari (Mc., 12, 42) a 
întrecut lumea întreagă. Dumnezeu nu cere de la noi jertfe mari nici 
milostenii mari; El nu măsoară decât bunăvoința noastră.” (Comentar la 
Evanghelia de la Ioan, omilia LXXIV, 3, p. 382) 


„Că dărnicia se judecă nu cu măsura celor date, ci cu voirea celor ce 
dau.” (Tâlcuiri la Epistola a doua către Corinteni, omilia XVI, p. 155) 


„... Dumnezeu nu se uită şi nici nu cântăreşte cele date ca milostenie, 
ci se uită la intenţia celui ce a dat.” (Omilii la Epistola către Filipeni, omiha 
a XI-a, p. 202) 


„Nu te descuraja iubitule, fiindcă cele cereşti nu sunt de vânzare şi 
nici nu se câştigă cu bani. Nu banii în sine cumpără, ci intenţia celui ce 
depune bani, cugetul lui, faptul de a se pune mai presus de cele pământeşti, 
iubirea lui de oameni, milostenia. Pentru că dacă argintul ar fi cel care 
cumpără, atunci acea văduvă din Evanghelie care şi-a dat ultimii bănuţi, cu 
siguranţă că n-ar fi putut cumpăra mare lucru. Dar pentru că nu argintul, ci 
intenția ei a avut putere, ocazia a scos la lumină cugetul cel bun al inimu ei 
şi ea a câştigat totul. Să nu spunem deci că împărăţia cerurilor se poate 
cumpăra cu bani; nu cu bani, ci cu buna intenţie dovedită sau arătată prin 
bani. Aşadar este nevoie de bani?, întrebi tu. Nu de bani, iubitule, ci de un 
cuget bun. Dacă-l ai pe acesta, vei putea cumpăra cerul chiar cu numai doi 
bănuţi. De ce? Pentru că atunci când tu ai bani mulți şi dai puţini, ai făcut 
desigur milostenie, însă nu atât cât a făcut acea văduvă, căci ea s-a lipsit pe 
sine, şi nu numai că s-a lipsit, ci a dat tot ce avea cu sine. N-a făgăduit 
Dumnezeu împărăția cerurilor în schimbul unui pahar cu apa rece, ci 

intenției celui ce s-a sacrificat.” (Omilii la Epistola către Filipeni, omiha a 
XVI-a, p. 273) 


„Chiar dacă din puţinul ce avem dăm puţin, nu-şi va întoarce 
Dumnezeu faţa de la aceasta, ci o va primi ca mare şi minunată, fiindcă EI ia 
seama la buna intenţie, iar nicidecum la cele date. Chiar de ar fi milostenia 
cât de mare, totuşi EI îşi dă votul pentru aceea făcută cu inimă bună, şi pe 
dătător îl face moştenitor veşnicelor bunătăţi.” (Comentariile sau Explicarea 
Epistolei către Evrei, omilia |, p. 57) 


„Și EI n-a dat răsplata doar a doi oboli văduvei care a aruncat în cutia 
templului numai doi obol. 


-De ce ? 

-Pentru că nu S-a uitat la bogăţia banilor, ci la bogăţia sufletului. Dacă 
te uiţi la banii aruncaţi de văduvă, foarte sărăcăcios e darul, dar dacă te uiţi 
la voința cu care e dat, vei vedea o nespusă visterie de măreție sufletească”. 
(Cuvântări împotriva anomeilor, cuv. VI, în vol. Cuvântări împotriva 
anomeilor. Către iudei, p. 95) 


„Când 1 se aduc daruri, Stăpânul nu măsoară răsplata cu bogăţia 
darului adus, ci cu dragostea celui care a adus darul.” (Omilia a II-a la 
Sfinții Macabei, |, în vol. Predici la sărbători împărăteşti şi cuvântări 
de laudă la sfinți, p. 419) 


„Că mărimea milosteniei nu se alege din mulțimea banilor, ci din 
osârdia celor ce o dau pe ea.” (Din vol. Mărgăritarele Sfântului loan Gură 
de Aur, p. 69) 


MILOSTENIA („cel care va da un pahar cu apă rece nu va pierde 
plata”) 


„Cel care va da un pahar cu apă rece, amin zic vouă, spune Dascălul 
neguțătoriei celei duhovniceşti, nu-și va pierde plata sa (Matei 10, 42). Să-şi 
aibă plata sa un pahar cu apă rece, iar hainele şi banii, dați ca să faci bine, să 
nu-şi aibă plata lor? Dimpotrivă, chiar multă plată! 

- Dar pentru ce Domnul a vorbit de un pahar cu apă rece? 

- Ca să-ţi arate că milostenia nu înseamnă cheltuială. Ca să dai un 
pahar cu apă rece, n-ai nevoie să-ți goleşti lada, nici să faci vreo altă 
cheltuială. 

Dacă acolo unde datul este fără cheltuială, harul binefacerii este atât 
de mare, cât de mare trebuie să fie plata primită de la Dreptul Judecător 
acolo unde datul stă în belşug de haine, de bani şi de alte bunuri? 

Deci atâta creme cât putem cumpăra virtuțile la un preţ atât de scăzut, 
să le luăm, să le răpim, să le cumpărăm de la marele Dăruitor.” (Omiliile 
despre pocăință, omila a şaptea, p. 145) 


MILOSTENIA (să oferim milostenie nu numai din cele prisositoare, ci 
ŞI din cele necesare) 


„Dar în ce constă mila cea mare? Să dăm nu numai din plusul nostru, 
CI şi din necesarul nostru.” (Comentar la Evanghelia de la loan, omilia LX, 
4,p. 301) 


MILOSTENIA (oferirea milosteniei în raport cu cât posedă fiecare) 


„Căci multul sau puţinul nu cu măsura celor date îl hotărăşte 
Dumnezeu, ci cu puterea averii celui ce dă. De multe ori tu, care ai poate sute 
de statiri de aur, ai dat mai puţin decât cel ce a dat numai un singur obol, 
fiindcă ai dat din prisosință. Dar fă chiar şi aşa, şi iute vei ajunge a da şi mai 
cu îmbelşugare. Împrăştie banii, ca să aduni dreptatea. Căci dreptatea nu 
voieşte a fi împreună cu banii, ci printr-înşii, şi nu cu dânşii ne va sta de 
față.” (Tâlcuiri la Epistola a doua către Corinteni, omilia XIX, p. 181) 


„E cu putinţă să fie cineva şi sărac şi cu toate acestea să câştige totul 
cu puținul pe care l-a dat, pentru că Dumnezeu cere de la noi doar ceea ce 
putem să facem.” (Omilii la Epistola către Filipeni, omiha a XI-a, p. 202) 


„Ceea ce se caută este de da mult sau puţin, ci ca să se dea nu mai 
puţin de propriile puteri.” (Comentariile sau Explicarea Epistolei către 
Coloseni, omilia |, p. 17) 


„Mulțimea milosteniei nu se judecă numai din cele ce se dau, ci şi din 
voință. Numai să nu dai mai puţin decât puterea, şi tot ai plătit!” (Din 
Cuvântul 21 la Faptele Apostolilor, în vol. Puţul şi Impărțirea de grâu, p. 
523) 

„Milostenia cea multă şi cea puţină nu se socoteşte la mărimea dării ci 
după bunăvoința şi după puterea avuţiei şi după stăpânirea celor ce o dau.” 
(Din vol. Mărgăritarele Sfântului loan Gură de Aur, p. 71) 


MILOSTENIA (nu se judecă după măsura celor date, ci după puterea 
averii celor care se îndură şi dau) 


„A da milostenie multă sau puţină, nu se judecă după măsura celor 
date, ci după puterea averii celor ce dau. Aşadar, nici tu, cel bogat, să nu 
cugeţi lucruri mari dacă ai dat mult, şi nici tu, cel sărac, să nu te descurajezi 
dacă ai dat puţin, căci de multe ori tu ai dat mai mult decât acela. Nici nu 
trebuie de a ne văita din cauza sărăciei, căci sărăcia tocmai face mai uşoară 
milostenia.” (Omilii la Epistola către Romani a Sfântului Apostol Pavel, 
omilia XIX, p. 392) 


„Văduva din Evanghehe cu doi bani a covârşit talanții cei mulți, 
fiindcă 1-a fost îmbelşugată intenția ei. Și cum se poate — zici tu — ca viețuind 
cineva în cea mai neagră sărăcie, să facă aceasta cu bunăvoinţă?, întreabă 
pe văduvă, şi de la ea vei auzi modul cum se poate; vei afla apoi că nu 
sărăcia aduce pe cineva în strâmtorare şi nemulţumire, ci intenția omului 
este care face şi pe aceea, ca şi pe aceasta. Este cu putinţă, ca fiind cineva în 
cea mai mare sărăcie, să fie şi mărinimos, după cum şi cel ce trăieşte în 
bogăţie să fie avar şi meschin.” (Omilii la Epistola către Romani a Sfântului 
Apostol Pavel, omilia XXI, p. 410) 


MILOSTENIA (şi cei săraci sunt datori a oferi milostenie) 


„ȘI cuvântul acesta al nostru pentru milostenie se potriveşte nu numai 
celor bogați, ci şi celor săraci. Chiar de-ar fi cineva care se hrăneşte din 
cerşit, cuvântul acesta se adresază şi lui, căci doar nu este cineva atât de 
sărac, încât să nu poată avea la îndemână doi bani. Este cu putinţă ca şi din 
puţin să dea cineva puțin, şi să întreacă chiar pe cei ce au dat mai mult, 
precum văduva cea din Evanghelie, fundcă măreția milosteniei nu se judecă 
pe măsura celor date.” (Comentariile sau Explicarea Epistolei către Evrei, 
omilia I, p. 57) 


„Dar dacă nu am de unde să dau milostenie? Zici tu. Un pahar de apă 


rece ai, orişicât de sărac ai fi; doi bani ai, orişicâtă sărăcie s-ar ţine de capul 
tău; picioare ai, spre a cerceta pe cei bolnavi, spre a te duce pe la cei de prin 

temniți; acoperământ de casă ai, spre a primi pre cei străini. Nu este iubiților, 
nu este nici o iertare pentru cel ce nu face milostenie. Acestea necontenit le 
grăim vouă, nu îngrijindu-ne de cei ce pătimesc, pe cât de voi. Acestea vi le 
spunem într-una, pentru ca din această repetare să putem avea un câştig cât 
de mic. Daţi, deci, celor de aici, care au nevoie, ca să puteţi lua în schimb 
cele cereşti.” (Comentariile sau Explicarea Epistolei către Evrei, omila 
XXXI, p. 364) 


„Voi ştiţi cele petrecute cu văduva din Evanghelie. Este bine, dar, de a 
pune înainte pururea acest exemplu, ca astfel nici săracul să nu se 
deznădăjduiască, văzând pe acea femeie punând în corvană cei doi bani ce-i 
avea. Unii au adus şi fire de păr la zidirea templului, şi totuşi nici aceştia n- 
au fost respinşi. Cei ce aveau însă aur, şi aduceau fire de păr, erau 
blestemaţi, - iar cei ce numai păr aveau, aceasta aduceau, şi erau primiţi. De 
aceea şi Cain a fost mustrat, nu pentru că a adus pe cele rele, ci pentru că din 
cele ce avea, a adus pe cele mai rele.” (Comentariile sau Explicarea 
Epistolei către Evrei, omilha XXXII, p. 373) 


„-Dar cum pot face milostenie, când şi cu sunt sărac?, mă întrebi. 

-Mai cu seamă când eşti sărac poți milui. Cel bogat, îmbătat de 
mulțimea banilor şi averilor lui, cu fierbinţeli din pricina unei boli cumplite 
de friguri, are o dragoste pe care nu şi-o poate sătura, vrea să-şi mărească tot 
mai mult averile. Cel sărac, izbăvit de această boală, dă mai cu uşurinţă din 
ceea ce are. Milostenia nu stă în măsura averii, ci în măsura voinţei”. 
(Cuvântări împotriva anomeilor, cuv. VIII, în vol. Cuvântări împotriva 
anomeilor. Către iudei, pp. 129-130) 


„Porunca milosteniei nu a fost dată numai pentru cei bogaţi, ci şi 
pentru cei care au puţin, ba chiar şi pentru cei care abia reuşesc să-şi 
câştige pâinea cea de toate zilele. Pentru că nimeni nu este atât de sărac, 
încât să nu aibă cei doi bani ai văduvei din Evanghelie (Marcu 12, 42). 
Celui care dă ceva din puținul pe care îl are, se poate să 1 se socotească mai 
mult decât celor care dau mult, din multele lor bogății. Valoarea 
milosteniei nu depinde de cât dăm, ci de gândul cu care dăm. De aceea, 
nu trebuie să ne uităm la văduvă, care a dat numai doi bani, ci la faptul 
că deşi nu i-a mai rămas nici un ban, nu i-a părut rău pentru jertfa ei. În 
felul acesta, ea şi-a dat toată averea. 

Pentru a face milostenie, nu avem nevoie de bani, ci de 
bunăvoință. Atunci când avem bunăvoință, nu contează că suntem săraci. 

Iar când ne lipseşte bunăvoința, nu ne ajută cu nimic faptul că suntem 
bogaţi.” (Din vol. Problemele vieții, p. 280) 


„... află lămurit că sărăcia nu e o piedică în calea milosteniei. Chiar 
dacă eşti de mii de ori mai sărac, nu eşti mai sărac decât cea care avea doar 
un pumn de făină (3 Rg., 17, 12) şi cea care avea doar doi bănuţi (Mc., 12, 
42), fiecare din ele fund admirată pentru că şi-a golit pentru cei în lhpsă toată 
averea lor; o atât de mare sărăcie n-a fost piedică în calea unei atât de mari 
iubiri de oameni, ci milostenia făcută de aceste două sărmane a fost atât de 
îmbelşugată şi generoasă încât i-a eclipsat pe toţi bogaţii şi i-a întrecut prin 
bogăţia intenției şi prisosul râvnei pe cei care dădeau mulți galbeni. Astfel că 
nu numai n-ai suferit de aici nici o nedreptate, dar ai câştigat şi mai mult, 
primind printr-o contribuție mică cununi mai strălucitoare decât ale celor ce 
şi-au dat cele mai multe din averile lor.” (Scrisori din exil, Către toți 
credincioşii, că nimeni nu va putea vătăma pe cel care nu se nedreptățeşte 
pe sine însuşi, 6, în vol. Scrisori din exil. Către Olimpiada şi cei rămaşi 
credincioşi. Despre deprimare, suferinţă şi Providenţă..., p. 243) 


„Nici unul nu este atât de sărac şi lipsit cât să n-aibă măcar cât de 
puţin, că poate cineva şi din puţin să facă puţină milostenie şi să întreacă pe 
cei ce dau mult, ca şi văduva aceea.” (Din vol. Mărgăritarele Sfântului loan 
Gură de Aur, p. 64) 


„Că de vom avea osârdie şi milă spre cei lipsiţi, nimic nu ne va 
împiedica sărăcia. La fel, când n-avem osârdie şi blândeţe spre săraci, nici 
un folos nu avem de binele şi de avuţia noastră.” (Din vol. Mărgăritarele 
Sfântului loan Gură de Aur, p. 64) 


„Nici sărăcia să nu fie piedică pentru o astfel de ajutorare. De-ai fi 
sărac, sărac de tot, nu eşti mai sărac decât văduva aceea care şi-a dat toată 
averea ei (Luca 21, 2-4)! De-ai fi sărac, sărac lipit, nu eşti mai sărac decât 
văduva cealaltă, din Sarepta Sidonului, care avea numai o mână de făină; dar 
aceasta n-a împiedicat-o să-l primească pe profet! Vedea în jurul ei ceata de 
Copii, vedea că foamea o ameninţă, că nu-i mai rămâne nimic pentru hrană, şi 
totuşi l-a primit pe prooroc cu multă tragere de inimă (III Regi, 17, 10-16).” 
(Despre milostenie. Cuvânt rostit după ce a trecut prin oraş la vreme de 
iarnă şi i-a văzut pe săraci şi pe cerşetori lăsaţi în părăsire şi aruncaţi în 
piață, 3, în vol. Despre schimbarea numelor. Despre răbdare. Despre 
milostenie..., pp. 254-255) 

„Totdeauna se caută nu cât de mare îţi este bogăţia, ci cât de mare ţi-e 
sufletul. Omul cu suflet mare şi bogat, de-ar fi mai sărac decât toți oamenii, 
îi poate întrece pe toți în ospitalitate, în milostenie şi în bunătate; pe când 
omul mic şi sărac la suflet, omul care se târăşte pe pământ, de-ar fi el mai 
avut ca toţi, este mai sărac şi mai lipsit decât toţi. De aceea pregetă şi şovăie 
în fata tuturor acestor fapte. Şi după cum pentru un nevoiaş sărăcia nu-l o 
piedică pentru milostenie, din pricina bogăției sufletului său, tot aşa şi pentru 
cel avut, bogăţia nu-l poate ajuta să facă bine din pricina sărăciei sufletului 
său. Pildele ne stau în față. Văduva a găzduit pe profet, deşi avea putină 
făină; regele Ahab avea atâta bogăţie, totuşi a poftit şi averile străine (III 
Regi, 21, 1-2). Aşa că nu bogăţia averilor, ci bogăţia sufletului ne dă uşurinţa 
de-a face milostenie. La fel şi altă văduvă: cu cei doi bănuţi ai ei a întrecut pe 
mulţi bogaţi; sărăcia nu i-a fost o piedică (Luca 21, 2-4)! Însăşi sărăcia a 
făcut ca milostenia să fie mai mare. Precum spune şi Pavel: Sărăcia lor cea 
adâncă a prisosit spre bogăția dărniciei lor (Ul Cor., 8, 2). Nu trebuie să ne 
uităm la aceea că a pus în cutia bisericii doi bănuţi, ci că îi avea numai pe 
aceştia, şi nu i-a cruțat! Şi-a dat tot avutul ei. De aceea trebuie s-o admirăm 
şi s-o încununăm. Ca să primim pe străini, nu ne trebuie bogăţie, ci 
bunăvoință. Când avem bunăvoință, sărăcia nu ne aduce pagubă; dar când 
bunăvoința ne lipseşte, bogăția nu ne e de nici un folos.” (La cuvintele: 
<< Văduva să nu fie înscrisă dacă are mai puţin de şaizeci de ani>>; şi 
despre creşterea copiilor; şi despre milostenie, 12, în vol. Despre 
schimbarea numelor. Despre răbdare. Despre milostenie..., pp. 363-364) 


MILOSTENIA (sufletească) 


„Cu cât sufletul e mai bun decât trupul, cu atât au dreptul la mai mare 
răsplată decât cei care ajută cu bani pe cei nevoiaşi, cei care prin sfaturi şi 
necontenită învăţătură aduc pe cei nepăsători şi pe cei căzuți pe calea cea 
dreaptă, arătându-le urâțenia păcatului şi marea frumuseţe a virtuţii celei 
după Dumnezeu”. (Omilii la Facere, omila III, IV, în col. PSB, vol. 21, p. 
52) 


„Dacă vedem în piață un om bătut şi nenorocit de soartă, de putem să- 
1 dăm bani s-o facem; de putem să-l mângâiem cu cuvântul, să nu pregetăm. 
Are răsplata sa şi cuvântul; dar mai bine spus, chiar şi suspinele. Asta o 
spunea şi fericitul lov: Jar eu am plâns pentru orice neputincios şi am 
suspinat când am văzut om în nevoie (lov 30, 25). lar dacă lacrimile şi 
suspinele au răsplată, gândeşte-te cât de mare va fi plata când adaugi şi 

cuvinte de mângâiere, ajutoare băneşti, orice alt fel de milostenie!”. (Omilii 
la Matei, omilia XV, X, în col. PSB, vol. 23,p. 191) 


„Chiar când nu le-am putea duce să mănânce nimic celor din 
închisoare, nici să răscumpărăm starea lor starea lor jalnică cu bani, îi vom 
putea mângâia prin cuvintele noastre, să ridicăm sufletul lor abătut de 
tristețe, să-i ajutăm în multe alte lucruri; fie vorbind pentru ei celor ce i-au 
închis; fie făcându-i pe gardieni mai blânzi şi mai compătimitori; pentru 
aceea nu vom fi lipsiți de câştig, mic sau mare.” (Comentar la Evanghelia de 
la loan, omilha LX, 5, p. 302) 


„Apoi fiindcă ştim că în închisoare se află o comoară ascunsă, să 
intrăm acolo adesea, acolo să ne facem comerțul nostru şi înclinarea care o 
avem pentru teatru s-o întoarcem acolo. Dacă voi n-aţi avea de adus decât 
propria voastră persoană prizonierilor, dați-le cuvinte de mângâiere. 
Dumnezeu nu răsplăteşte numai pe cel ce hrăneşte pe prizonieri, ci şi pe cel 
ce i-a vizitat. În sfârşit, dacă, intrând în închisoare, voi îi încurajați pe acești 
săraci nenorociţi, dacă întăriți sufletul lor abătut şi adâncit în teamă şi în 
tristeţe, făcându-le îndemnuri bune, ajutându-i şi făgăduindu-le siguranţă şi 
faptele voastre bune, învăţându-i, nu veți avea o plată prea mică. Cei mai 
mulți din cei ce plutesc în plăceri poate vor râde dacă mă vor auzi vorbind 
aşa; dar aceşti nenorociţi care sunt în mizerie, atinşi şi pătrunşi de starea lor, 
vor asculta cuvintele noastre cu multă blândeţe şi modestie; ei vă vor lăuda, 
se vor face mai buni. Adesea evreii s-au râs şi şi-au bătut joc de Sfântul 
Pavel auzindu-l predicând; dar prizonierii l-au ascultat cu multă atenție. 
Nimic nu dispune mai mult sufletul la filozofie ca nenorocirea, durerile şi 
năpastele. 

Să fim dar atenţi, dragii mei frați, la toate lucrurile acestea: să privim 
tot binele pe care-l vom dobândi noi şi-l vom da acestor săraci închişi şi cel 
pe care o să ni-l facem nouă, dacă mergem să-i vizităm, dacă timpul pe care- 
| folosim rău în piaţa publică şi la lucruri inutile îl vom da pentru ei pentru a- 
L câştiga pe lisus Hristos şi pentru a ne procura nouă o bucurie destul de 
mare. Să lucrăm astfel pentru slava lui Dumnezeu şi vom obţine bunurile 
veşnice.” (Comentar la Evanghelia de la loan, omila LX, 6, pp. 304-305) 


„Chiar dacă nu ai nimic, totuşi dacă ai sufletul compătimitor pentru 


nevoile altora, pentru aceasta ţi se va da răsplata cuvenită.” (Omilii la 
Epistola către Romani a Sfântului Apostol Pavel, omiha XIX, p. 392) 

„Apostolul cere ca tot cel ce dăruieşte ceva, să facă aceasta cu 
nevicleşug, cel ce miluieşte — să fie întru bunăvoință, cel ce cârmuieşte — să 
fie cu osârdie, căci el nu voieşte ca noi să ajutăm pe cei nevoiaşi numai cu 
bani, ci şi prin cuvinte, şi prin fapte, şi cu trupurile, şi cu toate celelalte.” 
(Omilii la Epistola către Romani a Sfântului Apostol Pavel, omilha XX, p. 
410) 


„Să împărtăşim fraților noştri orice gând bun pe care îl avem, să-l 
scoatem la iveală înaintea tuturor, să nu-l ascundem. Când îl dăm altora, 
atunci ne îmbogăţim mai mult. Când facem părtaşi pe mai mulți la câştigul 

nostru, atunci mărim avuţia noastră”. (Cuvântări împotriva anomeilor, cuv. 
X, în vol. Cuvântări împotriva anomeilor. Către iudei, p. 151) 


„Vezi, aşadar, că cel care este sărac de bani, poate oferi arte daruri. 
Şi noi, dacă nu avem bani, să dăm săracilor dragoste, mângâiere, 
rugăciune şi ce se mai află în inima noastră milostivă. Pentru că şi aceasta 
tot milostenie se cheamă.” (Din vol. Problemele vieții, p. 289) 


„N-ai putut după Botez să-ți păzeşti trupul curat? Poţi prin pocăință 
să-l faci pe el curat, poţi prin bani, prin milostenie. 

Dar n-ai ban? Poţi să cercetezi însă pe cel bolnav, să mergi la cel 
legat, să dai un pahar de apă rece, să primeşti pe cel străin în casă şi sub 
acelaşi acoperământ, să dai doi bănişori — văduva, şi să suspini pentru cei ce 
se muncesc; pentru că şi lucrul acesta este milostenie.” (Din Tăâlcuirea la 
Psalmul 127, în vol. Puţul şi Împărţirea de grâu, p. 118) 


„Un pahar de apă rece, o vizită, un cuvânt de mângâiere, o 
intervenție ajutătoare, un ajutor, un ajutor oricât de mic ar fi: iată ceea 
ce cere de la noi Dumnezeu şi ceea ce putem noi da totdeauna.” (Din 
vol. Bogăţiile oratorice, p. 182) 


MILOSTENIA (din furt) 


„+... Mă gândesc la milostenia aceea făcută din averi nepătate de jaf şi 
nedreptate. Dacă cel care se îngrijeşte numai de el din averile lui şi nu dă 
altuia nimic, nu-i milostiv, cum poate fi milostiv acela care ia averile şi 
drepturile altora, chiar dacă ar face cu ele mii de milostenii? Dacă e o 
neomenie să te foloseşti numai tu din averile tale, apoi cu mult mai mare 
neomenie este să le iei pe ale altora. Dacă Dumnezeu pedepseşte chiar pe cei 
care nu şi-au agonisit averile prin jaf şi nedreptate, pentru că n-au făcut 

milostenie, apoi cu mult mai mult pe cei care au luat averile altora. Să nu-mi 
spui că a nedreptăţit pe unul, dar a miluit pe altul! Asta e grozăvia. Ar trebui 
ca nedreptățitul să fie şi cel miluit. Aşa însă răneşti pe unii şi-i vindeci pe 
alții pe care nu i-ai rănit, când ar trebui să vindeci pe cei pe care i-ai rănit; 
dar, mai bine spus, nici n-ar fi trebuit să răneşti. Filantrop nu-i acela care 
răneşte întâi, şi apoi vindecă, ci cel care vindecă pe cei răniți. Vindecă, dar, 
mai întâi rănile făcute de tine şi apoi pe cele făcute de alții! Dar, mai bine 
spus, nici nu răni, nici nu dobori pe nimeni la pământ - asta este treaba 
jucătorilor de la întrecerile atletice -, ci ridică pe cei doborâți la pământ. Nu 
este cu putință să vindeci răul săvârşit de jaf şi nedreptate cu aceeaşi măsură 
de milostenie. Dacă ai răpit unuia un obol, nu trebuie să faci milostenie cu 
un obol ca să stârpeşti rana jafului, ci cu un talant. De aceea hoţul trebuie să 
dea împătrit de cât a luat; răpitorul însă e mai rău decât hoţul. Dacă hoţul 
trebuie să dea împătrit decât a luat, apoi răpitorul trebuie să dea înzecit şi 
chiar cu mult mai mult. Ce bine ar fi dacă chiar aşa ar putea căpăta iertare 
pentru nedreptatea săvârşită; dar nici atunci nu va primi plată pentru 
milostenia sa. De aceea Zaheu spunea: De am năpăstuit pe cineva, întorc 
împătrit şi voi da săracilor jumătate din averile mele (Luca 19, 8). Dacă în 
timpul legii vechi trebuia să întorci împătrit, apoi cu mult mai mult pe timpul 
harului; dacă hoţul trebuie să întoarcă, apoi cu mult mai mult răpitorul. 
Răpitorul în afară de pagubă mai aduce şi ocară celui jefuit. Deci dacă ai 
întoarce de o sută de ori cât ai răpit, tot n-ai întors tot. Vezi, dar, că nu în 
zadar spuneam: Dacă ai răpit unuia un obol şi-i întorci un talant, abia dacă 
poți tămădui rana făcută. Dacă aşa abia poţi tămădui rana, cum te vei apăra 
înaintea lui Dumnezeu când strici rânduiala, când răpeşti averi întregi şi dai 
puţin, şi nici acelora pe care i-ai jefuit, ci altora în locul acelora? Ce iertare 
mai poți avea? Ce nădejde de mântuire? Vrei să ştii cât de mare rău faci când 
miluieşti aşa? Ascultă ce spune Scriptura: Cel care aduce jertfă din averea 
săracilor este ca acela ce omoară pe fiu înaintea tatălui lui (Înţ. Sir., 34, 
22)”. (Omilii la Matei, omiha LII, V, în col. PSB, vol. 23, pp. 608-609) 


„Milostenia făcută din jaf e şi cruzime şi ocară. Mai bine să nu dai 
nimic decât să dai din munca şi sudoarea altora. Spune-mi, dacă ai vedea pe 
doi oameni, pe unul dezbrăcat, iar pe altul cu haină pe el, şi dacă ai dezbrăca 
pe cel cu haină şi l-ai îmbrăca pe cel gol, n-ai face, oare, o nedreptate? 
Negreşit! Dacă nu miluieşti, ci nedreptăţeşti, când dai altuia tot ce ai luat de 
la altul, ce pedeapsă nu vei primi când nu dai nici cea mai mică parte din ce- 
al jefuit şi când mai numeşti milostenie datul acesta? Dacă erau ţinuţi de răi 
oamenii care aduceau la jertfelnic animale betege, cum crezi că vei dobândi 
iertare făcând o faptă mai rea decât ei? Dacă un hoţ, chiar dacă dădea înapoi 


1939 


proprietarului ceea ce-i furase, făcea totuşi o nedreptate şi nedreptatea era 
atât de mare că păcatul nu i se ştergea decât dacă întorcea împătrit - şi asta în 
Vechiul Testament -, gândeşte-te acum cât jăratec nu adună pe capul lui nu 
cel ce fură, ci cel ce siluieşte şi nu dă înapoi celui jefuit, ci în locul aceluia îi 
dă altuia; şi nici nu dă împătrit, dar nici jumătate, şi face asta nu pe vremea 
Vechiului Testament, ci acum, pe vremea Noului Testament? Dacă unul ca 
acesta nu-i pedepsit aici pe pământ, plânge-l mai ales pentru aceasta, că-şi 
adună pe capul lui mai mare urgie, dacă nu se pocăieşte ”. (Omilii la Matei, 
omilia LXXXV, III, în col. PSB, vol. 23, pp. 961-962) 


„Dacă Cain, pentru că 1-a oferit lui Dumnezeu cea mai mică parte şi 
cea mai rea din bunurile sale (Fac., 4), fără să-i facă rău la nimeni a fost 
pedepsit, nu vor primi o pedeapsă mai grozavă cei ce-i vor aduce daruri din 
răpirile lor şi din lăcomia lor? Dacă Dumnezeu n-a dat această poruncă, 
aceasta este pentru ca să facem milostenie aproapelui, şi nu pentru ca noi să- 
| asuprim. Cel ce răpeşte bunul altuia şi-l dă altuia, acela nu este milostiv, ci 
nedrept şi cu totul păcătos. Precum nu se scoate ulei dintr-o piatră, cruzimea 
nu produce omenia. Nu se poate numi milostenie ceea ce iese din acest izvor 
necurat.” (Comentar la Evanghelia de la loan, omiha XIII, 4, p. 65) 


„Credinţa şi mila şterg păcatele (Ecl., 4, 33); eu zic milostenia care 
nu este făcută dintr-un bun rău câştigat, căci aceea nu este milostenie, ci o 
neomenie şi o cruzime. În sfârşit, ce se poate câştiga dezbrăcându-l pe unul 
şi îmbrăcându-l pe altul? (...) Chiar când vom da tot bunul altuia, nu vom 
câştiga nici un rod. Zaheu ne învaţă, el zice că îmblânzeşte mânia lui 
Dumnezeu restituindu-l împătrit tot bunul ce l-a luat (Lc., 19, 8). Dar noi 
comitem mii de răpiri şi credem că prin ceva milostenie potolim mânia lui 
Dumnezeu şi nu vedem că o pornim mai mult. 

Spuneţi-mi, vă rog, luând într-un car cu asin mort şi putrezit, voi l-aţi 
duce la altar pentru a-l aduce jertfă, oare nu vă va ucide cu pietre lumea 
întreagă ca pe un necredincios şi pe un stricător de cele sfinte? Ei bine! Dacă 
eu dovedesc că o jertfă făcută dintr-un bun furat este mai netrebnică, ce 
iertare vom avea noi?” (Comentar la Evanghelia de la loan, omilia LXXIII, 
3, pp. 376-377) 


„Dar dacă cu aceleaşi mâini cu care-i despuiem pe unii, noi îi 
îmbrăcăm pe alţii, chiar când pentru aceia ne vom folosi de bunurile pe care 
le-am jertfit nu vom evita pentru aceea chinurile.” (Comentar la Evanghelia 
de la Ioan, omiha LXXIII, 3, p. 377) 

„Sigur este mai bine a nu face nici o operă de milostenie, decât s-o 
facem în acest fel. l-ar fi fost mai folositor lui Cain să nu jertfească nimic 
din tot. Ori, dacă, Cain, pentru că a oferit ceia ce avea de mai puţin preţ, l-a 
jignit pe Dumnezeu, cel ce face milostenie dând bunul altuia, cum nu va 
porni el mânia Lui? Eu v-am oprit, zice Domnul, să răpiți bunul altuia, şi voi 
vreți să Mă cinstiți oferindu-Mi răpirile voastre? Ce sentiment aveți despre 
Mine? Credeţi că asemenea jertfe Îmi sunt plăcute?” (Comentar la 
Evanghelia de la Ioan, omilia LXXIII, 3, pp. 377-378) 


„Când cineva face milostenie din vreo obligaţie oarecare, sau din vreo 
nedreptate, sau din slavă deşartă, atunci este pierdută roadă acelei 
milostenii.” (Omilii la Epistola către Romani a Sfântului Apostol Pavel, 
omilia XXX, p. 525) 


„Trebuie să spunem că Dumnezeu nu este mulțumit cu 
milostenia noastră atunci când banii pe care îi dăm provin din furt, 
înşelăciune, cămătărie sau orice alt fel de mijloace murdare. Domnul 
primeşte numai ceea ce dăm din roadele muncii noastre cinstite. 
Orice altă jertfă este murdară dinaintea lui Dumnezeu. Pentru că nu 
poţi răpi de la unul ca să dai celuilalt, nu poţi unuia să-i faci rău ca 
altuia să-i faci bine. Milostenie înseamnă să facem bine, nu să-i 
distrugem pe semenii noştri. Cel care distruge un om ca să facă bine 
altui om nu face milostenie, ci săvârşeşte păcatul greu al 
nedreptăţirii.” (Din vol. Problemele vieții, p. 290) 


„Faceţi-vă, spune Hristos, prieteni din bogăția cea nedreaptă (Luca 
16,9). 

Vezi cât de mare e iubirea de oameni a Stăpânului, cât de mari sunt 
bunătatea şi bunăvoința Lui? N-a spus fără rost aceste cuvinte! Le-a spus 
pentru că mulți bogaţi adună bogăţie din jaf şi lăcomie. Rău faceți, le spune 
Hristos, nu trebuie să adunaţi aşa averea! Dar pentru că ați adunat-o, puneţi 
capăt jafului şi lăcomiei! Folosiți-vă cum trebuie averea! Nu spun cu asta să 
miluieşti jefuind, ci, după ce ai izgonit din tine lăcomia, să foloseşti averea 
miluind şi ajutând. De nu încetezi cu jaful, nici milostenie nu faci, chiar dacă 
s-ar părea că faci. De-ai arunca în mâinile săracilor bani cu nemiluita, dar 
dacă furi şi răpeşti mai departe averile altora, Dumnezeu te socoteşte la fel cu 
ucigaşii. De aceea, trebuie mai întâi să ne depărtăm de lăcomie, şi apoi să 
miluim pe cei din nevoi.” (arăşi, la aceleaşi cuvinte: << Dar având acelaşi 
duh al credinţei, precum este scris>>; şi pentru ce primim toţi îndeobşte 

cele bune ..., 10-11, în vol. Despre schimbarea numelor. Despre răbdare. 
Despre milostenie..., pp. 312-313) 


MILOSTENIA (din veniturile adunate în mod nedrept) 


„„... Către cei ce cer camătă la bani eu nu fac nici o vorbă, şi nici către 
ostaşii care clatină pe alţii şi se ocupă cu nenorociri străine, fiindcă 
Dumnezeu nu voieşte a primi nimic din asemenea bani — ci eu spun acestea 
numai către cei ce adună averile prin osteneli drepte.” (Comentariile sau 
Tâlcuirea Epistolei întâi către Corinteni, omila XLIII, p. 466) 


MILOSTENIA (săvârşită de dragul slavei deşarte — remedii) 


„Da, ştiu, ai şi clipe când miluieşti pe săraci! Dar şi atunci cât prăpăd 
sufletesc! Miluieşti sau din mândrie sau din dorinţa slavei deşarte, ca să nu 
ai vreun folos sufletesc nici atunci când faci bine. Ce poate fi mai îngrozitor 
decât să fii în port şi să te îneci! 

Ca să nu se întâmple asta când faci bine, nu căuta laudă de la nimeni, 
ca să-L ai pe Dumnezeu datornic. Împrumutați spune Domnul, pe cei de la 
care nu mai nădăjduiți să luaţi înapoi (Luca 6, 36). 

Ai datornic pe Dumnezeu! Pentru ce-L laşi pe EI şi ceri de la mine, un 
om sărac şi nenorocit? Datornicul acesta nu se supără de-l ceri înapoi 
împrumutul. Este, oare, sărac? Nu vrea să-ţi întoarcă banii? Nu! Nu vezi 
oare, nespusele lui visterii? Nu vezi nepovestita lui dărnicie? Pe EI apucă-L 
de haină! De la EI cere! Se bucură mult când îi ceri!”. (Omilii la Matei, 
omilia XV, IX, în col. PSB, vol. 23, p. 190) 


„Luaţi aminte, să nu faceți milostenia voastră înaintea oamenilor! Că 
milostenia de care a vorbit mai înainte era milostenia lui Dumnezeu. 

După ce a spus: Să n-o faceți înaintea oamenilor, a adăugat: Spre a fi 
văzuți de ei. S-ar părea că spune a doua oară ce spusese mai înainte. Dar 
dacă te uiţi cu luare aminte, nu spune acelaşi lucru, ci altceva întâia oară, şi 
altceva a doua oară. Și aceste cuvinte cuprind multă siguranță şi o nespusă 
purtare de grijă şi cruţare. Că poți face milostenie şi înaintea oamenilor şi să 
n-o faci spre a fi văzut de ei; şi poţi să n-o faci înaintea oamenilor şi totuşi s- 
o faci spre a fi văzut de ei. Pentru că nu-i pedepsită sau încununată simpla 
faptă, ci gândul e încununat. Dacă Hristos n-ar fi făcut această precizare, 
atunci mulți s-ar fi trândăvit de a mai face milostenie, pentru că negreşit nu-i 
cu putință ca, în orice împrejurare, milostenia să fie tăinuită. De aceea 
Domnul te dezleagă de această nevoie, nu în săvârşirea milosteniei, ci în 

gândul cu care o faci; şi, după gând, hotărăşte paguba sau răsplata. Şi ca să 
nu spui: Ce pot face, dacă mă vede altul?, Domnul îţi spune: Nu cer asta, ci 
gândul tău şi felul în care faci milostenia! Dumnezeu vrea să-ţi formeze 


sufletul şi să te scape de boală”. (Omilii la Matei, omilia XIX, I, în col. PSB, 
vol. 23, p. 245) 


„Dar e cea mai cumplită cruzime să cauţi lauda, şi nu stingerea 
suferinței, când altul piere de foame! Deci, ceea ce ne cere Domnul nu este 
datul milosteniei, ci felul datului”. (Omilii la Matei, omilha XIX, I, în col. 
PSB, vol. 23, p. 245) 


„= Și cum trebuie făcută milostenia? 

- Să nu ştie stânga ta ce face dreapta ta (Matei 6, 3). 

Nici aici nu vorbeşte de mâna, ci a spus-o figurat. Câr de dorit ar fi, 
pare a spune Domnul, de-ar fi cu putință ca tu însuţi Să nu ştii că faci 
milostenie; ca mâinile care slujesc milosteniei să rămână tăinuite! 

Aici nu e vorba, aşa cum interpretează unii, că trebuie să ascundem 
milostenia de oamenii răi. Nu! Domnul ne-a poruncit s-o ascundem de toți 
oamenii. 

Gândeşte-te, apoi, cât de mare e răsplata”. (Omilii la Matei, omiha 
XIX, II, în col. PSB, vol. 23, p. 246) 


„Vrei să vezi că milostenia făcută pentru slava deşartă nu face numai 
desfrânat pe un astfel de suflet, ci şi nebun? Uită-te cu luare aminte la el! 
Poate fi, oare, o nebunie mai mare ca aceea ca milostenia să lase cerul şi să 
fugă după sclavi fugari, după stricători de case, să alerge pe străzi şi ulițe 
după oameni care o urăsc, după nişte oameni hidoşi şi urâţi la chip, care nu 
Vor Nici s-o vadă, care o urăsc tocmai pentru că moare de dorul lor? Că pe 
nimeni nu urăsc oamenii atât de mult ca pe cei care au nevoie de slăvirea lor. 
Îi învinuiesc în fel şi fel de chipuri şi se petrece cu ei ce s-ar petrece cu o 
fiică de împărat, fecioară, pe care ai cobori-o de pe tronul ei împărătesc şi 1- 
ai porunci să trăiască cu nişte gladiatori care şi-ar bate joc de ea. Că oamenii 
atunci mai mult îţi întorc spatele cu cât umbli mai mult după ei. Dacă ceri 
însă de la Dumnezeu slavă, cu atât mai mult te atrage, te laudă şi-ţi dă mare 
răsplată. De vrei să vezi şi în alt chip paguba ce-o ai când dai milostenie de 
dragul slavei deşarte, de ochiu lumii şi spre fală, gândeşte-te la marea durere 
necontenita tristețe ce-ţi va pătrunde în suflet când vor suna în urechile tale 
cuvintele lui Hristos, spunându-ţi că ţi-ai pierdut toată răsplata (Matei 6, 1- 
4)”. (Omilii la Matei, omilia LXXI, III, în col. PSB, vol. 23, pp. 816-817) 

„Spune-mi, cine este dascălul milosteniei? Negreşit Dumnezeu, Care 
ne-a învăţat milostenia, Care o cunoaşte mai bine decât toţi, Care miluieşte 
la nesfârşit. Te întreb acum! Dacă ai învăţa luptele atletice, la cine te-ai uita 
sau cui ai vrea să-i arăţi exerciţiile tale? Celui care vinde zarzavaturi, 
pescarului sau instructorului tău? Ceilalți sunt mulți, dar instructorul este 
unul. Ce-ţi pasă de râd alții, dacă instructorul tău admiră? Nu râzi şi tu de ei 
împreună cu el? Sau ce? Dacă înveţi lupte atletice nu te uiţi, oare, la cel care 
ştie să te înveţe să lupți? Dacă înveți arta oratorică, nu-i aşa că doreşti 
laudele dascălului de retorică şi dispreţuieşti laudele celorlalți? Nu-i, oare, o 
prostie ca în celelalte mese să te uiţi numai la dascăl, iar când e vorba de 
milostenie să faci cu totul dimpotrivă? Şi doar paguba nu-i aceeaşi. Acolo, 
dacă lupți pentru părerea mulţimii şi nu pentru a dascălului, paguba priveşte 
numai lupta; aici însă paguba priveşte viaţa veşnică. Ai ajuns prin milostenie 
asemenea lui Dumnezeu? Fii asemenea Lui şi prin a nu-ți arăta milostenia. 
Hristos spunea celor pe care-i vindeca să nu spună nimănui. Îmi spui că vrei 
fii numit de oameni milostiv? Pentru care câştig? Pentru nici unul, dar pentru 
nesfârşită pagubă. Aceia pe care-i chemi să fie martori milosteniei tale ajung 
tâlhari ai comorilor celor din ceruri. Dar, mai bine spus nu ci, ci noi înşine 
ne furăm comorile noastre şi împrăştiem cele depuse sus. Ce nenorocire 
nemaiîntâlnită! Ce patimă nemaiauzită! Când n-o roade molia, nici n-o sapă 
tâlharul, o împrăştie slava deşartă. Aceasta-i molia comorilor tale de sus; 
acesta-i tâlharul bogățiilor tale din ceruri: Slava deşartă ne cară bogăţia cea 
nejefuită; ea pângăreşte şi strică totul. Diavolul a văzut că în ținutul acela de 
sus nu pot pătrunde tâlharii, molule, nici alte primejdii; de aceea diavolul a 
pus slava deşartă să ne care de acolo toată bogăția. 

Doreşti slavă? Nu îţi este de ajuns slava ce ţi-o dă cel ce a primit 
milostenia, adică slava pe care ţi-o dă Bunul Dumnezeu, ci doreşti şi slava 
de la oameni? Vezi să nu păţeşti cu totul dimpotrivă. Să fii osândit nu pentru 
că n-ai făcut milostenie, ci pentru că ţi-ai trâmbiţat milostenia, pentru că te- 
ai fălit cu ea, pentru că ai făcut pricină de laudă din nenorocirile altora”. 
(Omilii la Matei, omilia LXXI, III, în col. PSB, vol. 23, pp. 817-818) 


„Să ştie că miluieşti numai cel pe care-l miluieşti; şi, dacă se poate, 
nici acesta. Dar dacă laşi uşile deschise, trâmbiţezi taina. Gândeşte-te că te 
osândeşte chiar acela căruia îi ceri să te slăvească; de îţi este prieten, te 
osândeşte în cugetul lui; de îți este duşman, îşi bate joc de tine față de alți 
oameni. Capeţi cu totul altceva de ce dorea. Doreşti să-ți spună: Ce milostiv 
e!, dar el nu-ţi va spune asta, ci: Câr de dragă îi este slava deşartă! Cum 
caută să placă oamenilor! şi încă alte ocări cu mult mai grele ca acestea. Dar 
dacă ascunzi taina va spune despre tine cu totul alte cuvinte: Câr de mult 

iubeşte pe oameni! Cât e de milostiv! Fii încredinţat că Dumnezeu nu lasă ca 
milostenia ta să rămână ascunsă; dacă tu o ascunzi, o face cunoscută 
Dumnezeu; atunci mai mare e minunea, mai mare e câştigul. 

Milostenia deci făcută de ochii lumii nu ne aduce slavă. Cu cât ne 
sârguim şi ne silim să dobândim mai multă slavă, cu atât suntem mai lipsiţi 
de slavă. Nu numai că nu dobândim slavă de om milostiv, ci nume rău; şi pe 
lângă aceasta suferim şi mare pagubă. 

Pentru toate aceste pricini, să nu umblăm după slava lumii; să dorim 
numai slava lui Dumnezeu”. (Omilii la Matei, omilha LXXI, IV, în col. PSB, 
vol. 23, p. 818) 


„Acolo vom vedea această înălțime a smereniei. Acolo vom vedea 
cum se smeresc, şi în ce priveşte îmbrăcămintea şi în ce priveşte locuinţa şi 
în ce priveşte slugile, oamenii care străluceau în lume prin slujbele lor înalte, 
oameni care sclhpeau prin luxul şi bogăţia lor. Prin tot ce fac şi-i înconjoară 
scriu smerenia lor, ca şi cum ar scri-o cu literele. Şi cele ce hrănesc mândria: 
îmbrăcămintea frumoasă, locuinţele luxoase şi strălucitoare, mulțimea 
slugilor care de multe ori fac pe om de se mândreşte chiar fără voia lui, toate 
acelea sunt acolo stârpite. Ei singuri îşi aprind focul, ei îşi taie lemne, ei îşi 
fac de mâncare, ei slujesc pe cei care vin la ei. Acolo nu auzi om care să 
ocărască, nu vezi om ocărît, nu-i om căruia să 1 se poruncească, nici om care 
să poruncească, ci toți sunt slugi şi fiecare spală picioarele străinilor; şi în 
asta se iau la întrecere unii cu alții; şi fac asta fără să cerceteze cine e străinul 
venit la ei, nici dacă e rob, nici dacă e liber, ci tuturor le spală picioarele. 
Acolo nimeni nu-i mare, nimeni nu-l Mic. 

- Dar atunci ce-i acolo? Amestec? 

- Doamne fereşte! Ci cea mai bună rânduială. Chiar de-ar fi cineva 
MIC, cel mare nu se uită la asta, ci cel mare se socoteşte a fi mai mic decât 
cel mic şi prin aceasta ajunge mai mare. Toţi mănâncă aceeaşi mâncare: şi 
cei ce slujesc şi cei ce sunt slujiţi; toți se îmbracă cu acelaşi fel de haină; toţi 
locuiesc în acelaşi fel de locuinţe, toţi duc aceeaşi viaţă. Acolo este mare 
acela care sare să facă cea mai de jos slujbă; nu se aud acolo cuvintele: a/ 
meu şi al tău; cuvintele acestea, pricină a nenumărate lupte, sunt izgonite 
dintre ei. 

Pentru ce te minunezi că viața, masa şi îmbrăcămintea lor este una, 
când şi sufletul este unul în toţi, nu numai în ce priveşte ființa sufletului - că 
aceasta e una în toţi -, ci şi în ce priveşte dragostea? Cum ar fi, dar, cu 
putinţă ca sufletul să se mândrească faţă de el însuşi? Acolo nu-i nici sărăcie, 
nici bogăție; nu-i nici slavă, nici necinste! Cum ar fi, dar, cu putință să se 
strecoare printre ei mândria şi îngâmfarea? Sunt şi mici şi mari în ce priveşte 

virtutea. Dar, după cum am spus, nimeni nu se uită la asta. Cel mic nu suferă 
că are să fie disprețuit, că nici nu este cine să-l dispreţuiască. lar dacă-l 
disprețuieşte cineva, apoi acela a învăţat acolo mai cu seamă să fie 
disprețuit, să fie batjocorit, să fie socotit o nimica, şi prin cuvinte şi prin 
fapte. Monahii aceştia trăiesc numai printre săraci şi schilozi, iar mesele lor 
sunt pline cu astfel de oaspeți. De aceea şi sunt vrednici de ceruri. Unul 
tămăduieşte rănile celor bolnavi, altul călăuzeşte pe cel orb, iar altul sprijină 
pe cel schilod. Acolo nu vezi droaia de linguşitori, nici de paraziți; dar, mai 
bine spus, monahii aceştia nici nu ştiu ce-i linguşeala. Ce i-ar putea face, dar, 
să se mândrească? Toţi sunt egali; de aceea le e şi foarte uşor să alunge 
mândria din sufletul lor. Egalitatea aceasta dintre ei îi învaţă şi pe cei ce se 
duc la ei să fie smeriți mai mult decât dacă i-ar sili cineva să se smerească. 
După cum cel lovit şi cel ce se lasă a fi lovit îl instruieşte pe cel rău şi 
obraznic care loveşte, tot aşa şi cel care nu umblă după slavă, ci o 
disprețuieşte, îl instruieşte pe cel ambițios. lar aceasta o fac cu îndestulare 
monahii aceştia. Pe cât de mare e printre noi lupta după dobândirea locurilor 
din frunte, pe atât de mare e printre ei lupta de a nu le dobândi, de a fugi de 
ele; îşi dau multă silinţă să cinstească pe alții cu prisosinţă, şi nu să fie 
cinstiți de alții”. (Omilii la Matei, omilia LXXII, III, în col. PSB, vol. 23, pp. 
825-826) 


MILOSTENIA (săvârşirea ei din dragoste de semeni, necăutând slava 
lumească) 


„Dacă suntem oameni cu judecată ar trebui să facem această faptă 
bună numai pentru ea însăşi şi pentru dragostea de cei de o fire cu noi, nu 
pentru răsplățile făgăduite de Stăpânul. Dar pentru că nu ne putem urca cu 
mintea până la atâta înălțime, măcar pentru răsplata de la Dumnezeu să 
facem milostenie; să nu urmărim deloc slavă de la oameni, pentru ca nu 
cumva să facem şi cheltuieli şi să fim lipsiţi de răsplată”. (Omilii la Facere, 
omilia VIII, VI, în col. PSB, vol. 21, p. 105) 


MILOSTENIA (săvârşirea milosteniei cu gândul nu la cheltuiala 
banilor, ci la răsplata lui Hristos) 


„Când vrei să dai milostenie, nu te uita la cheltuiala banilor, ci la 
strângerea dreptăţii. A împărțit, a dat săracilor, dreptatea lui rămâne în 
veacul veacului (Ps., 111, 8). Nu te uita la bogăţia care se împuţinează, 
ci uită-te la comoara care creşte.” (Cuvânt de laudă la toți Sfinţii din 


1946 


toată lumea care au suferit mucenicia, III, în vol. Predici la sărbători 
împărăteşti şi cuvântări de laudă la sfinţi, p. 530) 


MILOSTENIA (modul săvârşirii milosteniei) 


„Vezi în piață un om aruncat jos şi sărac hpit pământului, dacă ţi-i 
milă de el, dacă îndreptându-te la cer mulțumeşti Stăpânului şi pentru cele 
date ție şi pentru răbdarea săracului, vei primi răsplată desăvârşită, datorită 
gândurilor tale, chiar dacă n-ai putut să-i dai ceva şi să-i pui capăt foamei 
lui. De aceea şi spunea Stăpânul: Cel care va da un pahar de apă rece în 
nume de ucenic, amin zic vouă, nu-şi va pierde plata sa (Matei, 10, 42). 
Este, oare, ceva de mai puţin preţ ca un pahar cu apă rece? Nu! Dar gândul 
cu care ai dat paharul, acela îţi aduce răsplata!” (Omilii la Facere, omilha 
XXVII, III, în col. PSB, vol. 21, p. 337) 


„... Să privim pe săraci ca nişte binefăcători, ca pe nişte oameni ce 
sunt pricină mântuirii noastre. Aşa să privim pe săraci! Să le dăm cu dărnicie 
şi cu faţa veselă; să nu le refuzăm niciodată datul, ci să le vorbim cu multă 
blândeţe şi să ne purtăm cu ei cu multă bunătate. Pleacă săracului urechea 
ta şi cu blândeţe răspunde-i lui cele de pace (Înţ.Sir., 18, 16), pentru ca şi 
înainte de a-i da ceva, cu blândețea cuvintelor tale, să-i ridici sufletul lui 
zdrobit de multa-i sărăcie. Că mai bun este cuvântul decât datul (Înţ.Sir., 18, 
16). Ştie şi cuvântul să întărească sufletul şi să dea mângâiere! 

Când facem, deci, milostenie să nu ne uităm numai la săracul care 
primeşte milostenia noastră, ci să ne gândim şi la cine este Cel Ce primeşte 
darul pe care-l dăm noi săracului şi a făgăduit răsplată pentru ceea ce dăm”. 
(Omilii la Facere, omilia XXXIV, III, în col. PSB, vol. 22, p. 9) 


„Să nu ne necăjim când bat la uşa noastră călători, ci dacă putem să le 
uşurăm sărăcia, s-o facem cu drag de inimă şi cu multă bucurie, gândindu-ne 
că mai mult câştigăm, iar dacă nu putem, să nu ne purtăm fără inimă cu ei ci 
să-i mângâiem cu cuvântul şi să le răspundem cu blândeţe.” (Omilii la 
Facere, omilia XLI, VII, în col. PSB, vol. 22, p. 90) 


„Stăpânul nostru nu se uită la cât dai, ci la sufletul cu care dai, la 
bogăția lui; şi datorită sufletului, cele mici ajung mari, iar cele mari adeseori 
MICI, când nu dai cu inima bună”. (Omilii la Facere, omiha XLII, VII, în 
col. PSB, vol. 22, p. 103) 

„Pentru aceea şi văduva din Evanghelie a aruncat în cutia bisericii 
numai doi bănuţi, dar a întrecut pe mulți care aruncaseră mult, nu pentru că a 
aruncat mai mult decât ceilalți, ci pentru că a făcut asta din toată inima. 
Ceilalţi, spune Hristos, au aruncat din prisosul lor; ea însă a aruncat tot ce 
avea. A aruncat tot ce-i trebuia ca să trăiască (Luca, 21, 4).” (Omilii la 
Facere, omilia XLII, VII, în col. PSB, vol. 22, p. 103) 


„Că şi plugarul când aruncă sămânța în pământ n-o aruncă cu 
zgârcenie, ci cu bucurie şi cu faţa veselă, socotind că-şi vede lanurile pline. 
Aşa aruncă în pământ seminţele. Şi tu, dar, iubite, ne te uita numai la cel ce 
primeşte, nici la cheltuiala ce o faci, ci gândeşte-te că unul este cel pe care-l 
vezi, cel care primeşte darul tău, dar altul este cel căruia îi dai, şi nu-i un 
orişicare, ci Stăpânul universului, Domnul întregii lumi, Făcătorul cerului şi 
al pământului.” (Omilii la Facere, omilia XLII, VII, în col. PSB, vol. 22, p. 
103) 


„Mărimea milosteniei nu stă în mulțimea banilor, ci în slobozenia 
inimii celor ce fac milostenie. De aceea este primit cel ce dă un pahar de apă 
(Matei, 10, 42) de aceea a fost primită văduva care a aruncat în cutia 
bisericii doi bănuţi (Luca., 21, 2-4), ca să cunoaştem că totdeauna Stăpânul 
universului cere cu inimă largă. Adeseori poți vedea oameni cu puține averi 
făcând milostenii îmbelşugate, pentru că fac din toată inima milostenie; şi 
iarăşi dimpotrivă poţi vedea oameni cu multe averi care fac milostenii mai 
puţine decât cei cu mici averi, din pricina sufletului lor chițibuşar” (Omilii la 
Facere, omilia LV, IV, în col. PSB, vol. 22, pp. 218-219) 


„Iatăl tău, Care vede întru ascuns, îţi va răsplăti ție la arătare (Matei 
6,4). 

Mare şi cinstit teatru îi oferă Domnul celui ce face milostenie într- 
ascuns! Şi ceea ce dorise - slava - i-o dă din belşug. Ce vrei? îi spune 
Hristos. Nu-i aşa că vrei să ai spectatori ai milosteniei tale? Ei bine, iată îi 
ai, nu pe îngeri, nici pe arhangheli, ci chiar pe Dumnezeul tuturor! 

De doreşti să ai şi oameni ca spectatori, Domnul îţi împlineşte, la 
timpul cuvenit, şi această dorință. Dacă vrei să arăţi acum faptele tale de 
milostenie, apoi le poţi arăta numai la zece, douăzeci sau o sută de oameni; 
dar de te străduieşti să le ascunzi acum, atunci însuşi Dumnezeu va striga 
numele tău şi milosteniile tale în faţa întregii lumi. Deci dacă mai ales vrei 
ca oamenii să-ți vadă milostenuile tale, ascunde-le acum, pentru ca atunci să 
le vadă toți oamenii, pline de mai multă cinste; că atunci Dumnezeu le face 
cunoscute, EI le strigă înaintea tuturor. Acum cei care te văd te vor şi osândi 

ca lăudăros; dar atunci, când te vor vedea încununat, nu numai că nu te vor 
osândi, ci toţi te vor admira. Când, deci, poţi primi şi plată şi poţi culege mai 
multă admirație, dacă aştepţi puţină vreme, gândeşte-te ce prostie mare faci 
să pierzi şi una şi alta, când vrei să chemi câţiva oameni să le arăţi 
milosteniile tale! Şi doar ai cerut plată de la Dumnezeu și ştiai că Dumnezeu 
ît vede milosteniile! Dacă trebuie să arăţi cuiva milosteniile tale, atunci 
arată-le Tatălui înainte de a le arăta tuturora; şi asta mai ales când Tatăl are 
puterea să te încununeze sau să te osândească. Dar chiar dacă n-ar fi vorba 
de osândă, n-ar trebui ca tu, care doreşti slava, să schimbi teatrul cel ceresc 
cu teatrul cel omenesc. Cine-i, oare, atât de ticălos încât atunci când 
împăratul se grăbeşte să vină să-i vadă faptele lui mari, el să-L lase pe 
împărat şi să se ducă să le arate săracilor şi cerşetorilor? Din pricina aceasta 
Hristos nu numai că ne porunceşte să nu ne arătăm milosteniile noastre, ci să 
ne dăm toate silințele să le ascundem. Că nu-i acelaşi lucru a nu te strădui să 
le arăţi cu a te strădui să le ascunzi”. (Omilii la Matei, omiha XIX, II, în col. 
PSB, vol. 23, pp. 246-247) 


„Când dai de pomană, primeşti răsplată numai pentru pomana dată; 
dar când mai şi mergi, primeşti răsplată şi pentru oboseală. Pentru asta îl 
admirăm pe patriarhul Avraam, că, deşi avea 318 slugi (Fac., 14, 14), a 
alergat el singur la cireada de vaci şi a luat viţelul cel tânăr (Fac., 18, 7). (...) 

- Îmi porunceşti, dar, să fac milostenie cu mâna mea? Dar nu las 
impresia că mă mândresc? 

- Aşa, însă nu dai de pomană cu mâna ta pentru o altă pricină de 
mândrie! Ţi-i ruşine să fu văzut stând de vorbă cu săracii! Dar să nu vorbim 
de asta! Dă numai de pomană, fie că vrei s-o faci cu mâna ta, fie cu mâna 
altuia! Numai nu-l mai ţine pe sărac de rău, nu-l mai răni, nu-l mai ocări! Cel 
ce-ţi cere are nevoie de leacuri, nu de răni; de milă, nu de sabie! Spune-mi, 
dacă cineva, lovit cu o piatră şi cu rană la cap, lăsând pe ceilalţi ar alerga, 
mânjit tot de sânge, la picioarele tale, spune-mi, l-ai lovi, oare, cu o altă 
piatră şi i-ai mai face încă o rană? Nu cred; ci ai căuta să-i vindeci rana. 
Pentru ce, dar, cu săracii te porți altfel? Nu ştii cât poate face un cuvânt? 
Poate ridica un om şi-l poate doborî. Un înţelept spune: Mai bun este 
cuvântul decât datul (Înţ. Sir., 18, 16). Nu te gândeşti că-ţi înfigi sabia în 
inima ta şi-ţi faci rană mai cumplită când săracul, care a bătut la uşa ta, 
pleacă ocărît, tăcut, suspinând şi cu obrajii plini de lacrimi? Dumnezeu l-a 
trimis la tine. Gândeşte-te către cine se îndreaptă ocara când tu îl ocărăşti pe 
sărac! Dumnezeu îl trimite la tine şi-ţi porunceşte să-i dai, dar tu nu numai 
că nu-i dai, ba îl mai şi ocărăşti! Dacă nu-ţi dai seama de grozăvia nebuniei 
tale, închipuieşte-ţi aceeaşi situație între oameni şi atunci vei cunoaşte bine 

cât de mare e păcatul tău. Dacă ai porunci slugii tale să se ducă la o altă 
slugă de-a ta ca să ia de la acela banii tăi şi sluga trimisă s-ar întoarce nu 
numai cu mâinile goale, ci şi insultată, spune-mi, ce n-ai face insultătorului? 
Ce pedeapsă nu i-ai da pentru că tu eşti cel insultat. Acelaşi lucru gândeşte-l 
şi despre Dumnezeu. Dumnezeu îi trimite pe săraci la noi; şi dacă le dăm, le 
dăm cele ce sunt ale lui Dumnezeu; iar dacă pe lângă faptul că nu le dăm, îi 
mai şi alungăm de la uşa noastră cu ocări, gândeşte-te de câte fulgere şi de 
câte trăsnete nu este vrednică fapta noastră! 

Gândindu-ne la toate acestea, să ne înfrânăm limba, să scoatem din 
sufletul nostru neomenia, să întindem mâna noastră spre milostenie, să 
mângâiem pe cei săraci nu numai cu bani, ci şi cu cuvântul, ca să scăpăm şi 
de pedeapsa cuvenită ocărilor şi să moştenim şi împărăția cerurilor pentru 
cuvintele noastre bune şi milosteniile noastre”. (Omilii la Matei, omilha 
XXXV, V, în col. PSB, vol. 23, pp. 440-441) 


„Dacă dai de mâncare unui sărac ca să-l insulți, apoi fapta ta e mai 
cumplită decât dacă l-ai omori; dar dacă-i dai de mâncare ca să-i vu în ajutor 
şi să-i fii de folos, atunci fapta ta este mai bună decât dacă ai scăpa de la 
moarte un osândit. Făcând altfel însă îl înjoseşti mai mult decât pe slugile 
tale; că slugile tale au mai mult curaj şi mai multă lhbertate decât el în gând 
şi mişcări. Dacă te vei purta aşa îl vei face egal cu îngerii. Liberează-te, dar, 
şi pe tine şi pe el! Nu-mi mai spune de săracul care-ţi cere de mâncare, că 
trăieşte pe spinarea ta, nu-l mai numi parazit! Numeşte-l oaspetele tău! Nu-i 
mai spune linguşitor, numeşte-l prieten! Pentru aceasta a lăsat Dumnezeu 
prietenia, nu spre răul celor iubiţi şi al celor ce iubesc, ci spre binele şi 
folosul lor”. (Omilii la Matei, omilia XLVIII, VII, în col. PSB, vol. 23, pp. 
564-565) 


„... aflăm de filozofia ucenicilor faţă de cele de neapărată trebuinţă 
vieţii; ne face să cunoaştem cât de puţin țineau ei la hrană. Erau doisprezece 
oameni şi aveau pentru hrana lor numai cinci pâini şi doi peşti (Matei 14). 
Atât de puţin preţ puneau ei pe cele trupeşti! Frau lipiţi numai de cele 
duhovniceşti! Şi nici pe acestea puţine nu le-au oprit pentru ei, ci le-au dat 
când li s-au cerut. De aici trebuie să învăţăm că chiar dacă avem puțin, şi 
acest puţin al nostru să-l dăm celor săraci. Când li s-a poruncit să aducă cele 
CINCI pâini, ucenicii n-au spus: De unde vom mai avea hrană? Cu ce ne vom 
potoli foamea noastră?, ci au ascultat îndată”. (Omilii la Matei, omilha 
XLIX, II, în col. PSB, vol. 23,p. 569) 

„Să nu-mi spui că bogaţii au făcut milostenie! Nu vor scăpa de 
pedeapsă dacă nu vor face milostenie pe măsura avuţiei lor. Milostenia nu 
trebuie judecată cu măsura datului, ci cu slobozenia inimii. Dacă sunt 
pedepsiţi chiar cei care n-au făcut milostenie pe măsura avuţiei lor, apoi cu 
mult mai mult vor fi pedepsiţi cei care se dau în vânt după cele de prisos, cei 
care-şi clădesc case cu trei şi patru etaje dar dispreţuiesc pe cei flămânzi, cei 
care se îngrijesc de adunatul banilor, dar nu se îngrijesc deloc de 
milostenie”. (Omilii la Matei, omilia LII, III, în col. PSB, vol. 23, pp. 604- 
605) 


„Milostenia însă n-are nevoie de nimic, ci numai de voință. Dacă-mi 
spui că are nevoie de bani, de case, de haine, de încălțăminte, îţi spun şi eu: 
citeşte cuvintele lui Hristos pe care le-a spus despre văduvă (Luca 21, 2-4) şi 
pune capăt neliniştii tale! Eşti foarte sărac? Dacă arunci doi bani ca şi 
văduva aceea, ai săvârşit totul! Dacă dai celui flămând o bucată de pâine 
neagră, singura pe care o ai, ai - împlinit scopul acestei meserii”. (Omilii la 
Matei, omilia LII, IV, în col. PSB, vol. 23, p. 606) 


„Dacă nu va prisosi dreptatea voastră, spune Hristos, mai mult decăt 
a cărturarilor şi fariseilor, nu veţi intra în împărăţia cerurilor (Matei 5, 20). 
Deci chiar dacă faci milostenie, dar dacă nu faci mai multă decât cărturarii şi 
fariseii, nu vei intra în împărăția cerurilor. 

- Câtă milostenie dădeau ei? m-ar întreba cineva. 

- Tocmai aceasta vreau s-o spun acum, pentru ca cei ce nu dau 
milostenie să dea, iar cei ce dau să nu se mândrească, ci să dea mai mult. 
Câtă milostenie dădeau ei, dar? Dădeau zece la sută din tot ce aveau; iarăşi 
încă o dată zece la sută şi după asta încă o dată, a treia oară. Dădeau 
milostenie cam a treia parte din averea lor. Căci cele de trei ori câte zece la 
sută, atâta fac. În afară de asta mai dădeau şi pârgă de fructe, primii născuţi 
şi altele mai multe, de pildă: pentru păcate, pentru curăţire, în sărbători, la 
anul jubiliar, la stingerea datoriilor, la liberarea robilor, la împrumuturile 
fără dobânzi. Deci dacă nu face mare lucru cel care dă milostenie a treia 
parte din averea sa, dar, mai bine spus, jumătate - că adunate toate acestea cu 
celelalte fac jumătate -, deci dacă nu face mare lucru cel care dă milostenie 
jumătate din averile sale, de ce nu va fi vrednic cel care nu dă nici a zecea 
parte? Pe bună dreptate, dar, a spus: Puțini sunt cei ce se mântuie (Luca 13, 
23)”. (Omilii la Matei, omiha LXIV, IV, în col. PSB, vol. 23, pp. 743-744) 


„Să facem şi noi ce au făcut mulțimile când a intrat lisus în Ierusalim; 
să-L lăudăm, să dăm hainele noastre celor care îl poartă pe Hristos, săracilor 

adică! Ce merităm noi, oare, când unii şi-au pus hainele pe asina pe care 
şedea Hristos, alții au aşternut hainele la picioarele Lui, iar noi nu suntem 
nici atât de darnici când îl vedem gol! Şi doar nu ni s-a poruncit să ne lăsăm 
dezbrăcați, ci să dăm din banii ce-i avem puşi deoparte. Aceia îl însoțeau, 
mergând înaintea şi în urma Lui, iar noi, când Se apropie de noi nu-L 
primim, îl alungăm şi-L ocărâm! Câtă osândă nu merită o astfel de faptă! 
Câtă pedeapsă! Vine la tine Stăpânul şi te roagă, dar tu nici nu vrei să-l 
asculţi rugămintea, ci îl ţii de rău, îl cerţi, cu toate că ai auzit cuvintele Lui. 
Dacă eşti atât de supărăcios, atât de zgârcit şi atât de târzielnic atunci când 
dai o bucăţică de pâine şi câţiva bănuţi, ce ai face dacă ar trebui să dai toată 
avuția ta? Nu vezi cât de darnici sunt cei ce întrețin teatrele, câți bani 
cheltuiesc cu curtezanele? Tu nu dai lui Hristos nici jumătate din ce dau 
aceia, ba adeseori nici cea mai mică parte. Diavolul îți porunceşte să dai 
oamenilor care nu merită; şi dând, aduci peste tine iadul; Hristos îţi 
porunceşte să dai celor săraci şi-ţi făgăduieşte împărăţia cerurilor şi nu 
numai că nu dai, dar mai şi ocărăşti. Vrei mai degrabă să asculți de diavol, 
ca să fii pedepsit, decât să asculți de Hristos şi să te mântui. Poate fi, oare, o 
nebunie mai mare ca aceasta?”. (Omilii la Matei, omilha LXVI, III, în col. 
PSB, vol. 23, p. 765) 


„Ca să vă convingeţi că semănăm cu zgârcenie, să cercetăm, dacă 
vreți, care sunt mai mulți în oraş: săracii, sau bogații, şi care nu sunt nici 
săraci, nici bogaţi, ci ocupă locul din mijloc. Zece la sută din populaţia 
oraşului e formată din bogaţi, iar zece la sută din săraci, care n-au nici un fel 
de avere; restul populației e formată din oameni de mijloc. Să împărțim 
acum numărul locuitorilor oraşului la numărul săracilor şi veţi vedea ce 
ruşine este pentru oraşul nostru. Cei foarte bogaţi sunt puţini, cei cu averi 
mijlocii sunt mulți; săracii sunt cu mult mai puțini decât aceştia. Cu toate 
acestea, deşi sunt atât de mulți oameni în oraş care pot să hrănească pe cei 
flămânzi, totuşi mulți se culcă fără să fi mâncat ceva. Şi se culcă flămânzi, 
nu pentru că cei care au nu pot să-i îndestuleze cu uşurinţă, ci pentru că mare 
e cruzimea şi neomenia lor. Dacă cei bogaţi şi cei cu averi mijlocii ar împărți 
între ei pe cei ce au nevoie de pâine şi îmbrăcăminte, abia dacă ar reveni un 
sărac la cincizeci sau la o sută de locuitori. Cu toate acestea, deşi sunt atât de 
mulți cei care pot hrăni pe cei nevoiaşi, totuşi săracii îşi plâng în fiecare zi 
sărăcia lor. Şi ca să cunoşti neomenia lor, gândeşte-te câte văduve şi câte 
fecioare ajută în fiecare zi Biserica! Şi Biserica are numai venitul unuia 
dintre cei mai mari bogătaşi din oraşul nostru. lar numărul celor ajutați de 
Biserică se urcă la trei mii. În afară de aceste trei mii de suflete, Biserica mai 
ajută zilnic pe cei din închisori, pe bolnavii din spitale, pe sănătoşi, pe 

străini, pe schilozi, pe cei care stau la uşa bisericii pentru hrană şi 
îmbrăcăminte, pe scurt pe toţi care cer ajutor în fiecare zi. Cu toate acestea 
averea Bisericii nu se împuţinează. Deci dacă numai zece bogaţi ar vrea să 
ajute pe săraci, aşa cum ajută Biserica, n-ar mai fi nici un sărac în oraşul 
nostru. 

Mi s-ar putea obiecta: 

- Dar atunci ce moştenire mai las copiilor mei? 

- Le rămâne capitalul; iar venitul averilor tale, depus pentru ei în 
ceruri, va fi şi mai mare. Nu vreţi să dați săracilor tot venitul averilor 
voastre? Atunci ajutați-i cu jumătate din venit, cu o treime, cu o pătrime, cu 
o zecime! Cu harul lui Dumnezeu, oraşul nostru ar putea hrăni săracii din 
zece oraşe”. (Omilii la Matei, omiha LXVI, III, în col. PSB, vol. 23, pp. 
765-766) 


„Ce iertare mai putem avea, ce umbră de răspuns mai putem da lui 
Dumnezeu, când din averile pe care avem să le părăsim negreşit când vom fi 
duşi de pe lumea aceasta, nu dăm săracilor cu atâta dărnicie cu câtă dărnicie 
dau alții celor ce joacă pe scenă, mai cu seamă că avem să câştigăm atâta de 
pe urma acestei dărnicii? Chiar dacă am trăi veşnic pe pământ n-ar trebui să 
ne zgeârcim când e vorba de această frumoasă cheltuială. Dar când ştim că 
după puţină vreme vom fi duşi de pe lumea aceasta, când ştim că avem să 
fim scoşi goi din lumea aceasta, fără să luăm ceva cu noi, ce apărare mai 
putem avea, când n-am dat celor flămânzi şi celor sugrumaţi de sărăcie 
nimic din veniturile noastre ?” (Omilii la Matei, omilia LXVI, IV, în col. 
PSB, vol. 23, p. 766) 


„Amândouă acestea — îmbelşugarea şi mulțumirea în milostenie — 
trebuie a întovărăşi pe cel milostiv. De ce tu plângi, sau te scârbeşti dând 
milostenie? De ce te întristezi miluind pe cel sărac, şi astfel trădezi fructul 
succesului unei asemenea fapte bune? Dacă te scârbeşti apoi nu miluieşti, ci 
şi cu această ocazie te arăţi crud şi neomenos. Dacă tu te scârbeşti atunci, 
cum vei putea ridica pe acela ce se găseşte în scârbă din cauza sărăciei lui? 
Când dai milostenie cu bucurie, acela nu vede nimic rău, şi nici nu bănuieşte 
măcar aşa ceva ci totul vede în bine. Fiindcă nimic nu se pare oamenilor mai 
urâcios ca a primi ceva de la alţii, de aceea dacă nu vei nimici această 
bănuială cu cea mai mare veselie atunci când faci milostenie, arătând prin 
aceasta că tu eşti cel ce ai luat mai mult decât ai dat, apoi mai mult ai umilit 
pe cel ce a primit milostenia ta, decât l-ai ridicat. De aceea zice: Cel ce 
miluieşte, să miluiască cu voie bună, adică cu mulţumire sufletească să facă 
aceasta. Căci cine primind împărăția este posomorât? Cine luând iertarea 

păcatelor, rămâne întristat? Deci nu te uita la cheltuiala banilor, ci la folosul 
ce-l ai prin acea cheltuială. Căci dacă cel ce seamănă pământul se bucură, 
deşi seamănă pentru nişte foloase nesigure şi trecătoare, apoi cu atât mai 
mult trebuie a se bucura cel ce cultivă cerul. 

Astfel făcând milostenia, chiar de a-i da puţin, tu ai dat mult, după 
cum şi cel ce dă mult cu supărare şi fiind posomorât, a transformat cele 
multe în puţine.” (Omilii la Epistola către Romani a Sfântului Apostol 
Pavel, omilia XXI, pp. 409-410) 


„Acum pentru vizitii buni voi aţi da până şi pe copiii voştri, iar pentru 
nişte dănțuitori sau dascăli de danţ, fireşte că v-aţi da sufletele voastre, pe 
când pentru Hristos care este flămând nu dați nici cea mai mică parte din 
averea voastră, şi de cumva dați ceva argint, apoi vă credeți că ați făcut totul, 
neştiind, se vede, că nu a da cum s-ar întâmpla, ci a da din belşug, aceasta va 
să zică milostenie. Pentru aceea şi Prorocul nu fericeşte şi nu laudă pe cei ce 
dau cum s-ar întâmpla, ci pe cei ce-şi varsă pungile cu îmbelşugare, fiindcă 
nu zice simplu Dat-a, ci Împărțit-a, dat-a săracilor (Ps. 111, 9). Ce folos îţi 
este când tu, fiind bogat, dai atât de puţin, ca şi cum ar da cineva bunăoară 
cineva o scoică din mare, şi nu râvneşti nici măcar măreţia sufletului acelei 
femei văduve din Evanghelie? Dar atunci cum vei îndrăzni a zice: Miluieşte- 
mă, Dumnezeule, după mare mila ta, şi după mulțimea îndurărilor tale 
şterge fărădelegea mea (Ps. 50, 1)? Oare nu ne miluieşte el după mila lui cea 
mare, sau că poate nici după cea mică?” (Comentariile sau Tâlcuirea 
Epistolei întâi către Corinteni, omilha XXI, p. 222) 


„„... cel ce împart averile săracilor nu doar să le împartă oricum s-ar 
întâmpla, ci încă să se alipească de cei ce le-au primit, să fie cu milă şi cu 
îndurare către dânşii, să simtă durerile lor.” (Comentariile sau Tâlcuirea 
Epistolei întâi către Corinteni, omilha XXXII, p. 339) 


„Acestea le zic nu legiuind, şi nici împiedicând a da şi mai mult, ci 
cerând ca în cutia de mile să nu puneţi mai puţin de a zecea parte, şi nu 
numai vânzând, ci şi cumpărând. Această rânduială s-o păzească şi cei ce au 
ţarini, în ceea ce priveşte veniturile ce le trag de acolo, şi în sfârşit toţi cei ce 
adună venituri drepte.” (Comentariile sau Tâlcuirea Epistolei întâi către 
Corinteni, omilha XLIII, pp. 465-466) 

„Când tu dai milostenie nu pentru a milui, ci spre a trâmbiţa facerea de 
bine, atunci nu numai că aceasta nu este milostenie, ci este încă chiar ocară, 
căci ai dat o pildă rea fratelui tău. Aşadar, milostenie nu va să zică a da bani, 
ci fiind milostiv, a da celui sărac. Fiindcă şi cei din teatru dau copiilor celor 
stricaţi, cum şi altora de pe scenă, însă aceasta nu este milostenie. Încă şi cei ce- 
şi bat Joc de trupurile femeilor curve dau, însă aceasta nu este iubire de 
oameni, ci obrăznicie. Cu aceştia seamănă şi iubitorul de slavă deşartă. Că 
după cum acela, bătându-şi joc de trupul curvei, la urmă îi dă plata bătăi de 
joc, tot aşa şi tu ceri plata de la cel ce a luat bătaia de joc de la tine, 
îmbrăcându-te astfel cu slavă deşartă şi pe tine şi pe acela. 

Dar împreună cu acestea şi paguba este negrăită, şi întocmai ca o fiară 
sălbatică sau ca un câine turbat ce se repede, tot aşa şi boala aceasta răpeşte de 
la noi bunătățile câştigate. Aceasta este neomenie şi cruzime, ba chiar şi mai 
grozavă decât acestea. Căci cel neomenos şi crud nu ar da celui ce are trebuin- 
ță; tu însă faci şi mai mult decât acela, fiindcă împiedici pe cei ce vor a da. 
Căci când tu trâmbiţezi ceea ce dai, pe de-o parte ai doborât credinţa celui ce 
a primit de la tine, iar pe de alta ai împiedicat şi pe cel ce ar fi voit să dea, 
dacă mai ales ar fi leneş şi trândav unul ca acela. Ce fel de milostenie este 
aceea când şi pe tine te necinsteşti, şi pe cel ce a luat de la tine, şi pe cel ce 
ţi-a poruncit încă îl necinsteşti îndoit, pe de-o parte că, avându-l pe dânsul de 
privitor al milosteniei, tu nu eşti mulțumit cu atâta, ci mai cauţi pe lângă 
dânsul şi privirile celor deopotrivă cu tine, iar pe de alta că încalci şi legea care 
a oprit o astfel de milostenie!” (Tâlcuiri la Epistola a doua către Corinteni, 
omilia XIII, pp. 133-134) 


„lar milostenie se cheamă aceea ce se face cu bunăvoire, când se face 
cu mâna largă, când nu-ţi închipui că dai, ci că iei, că primeşti, când te crezi tu 
cel ce ai primit binefacerea, când socoteşti ca un câştig, iar nu ca pagubă - 
fiindcă dacă nu este aşa, apoi nici har nu este. 

Cel ce face milostenii trebuie a se bucura, iar nu a se nemulțumi. Căci 
cum să nu fie necuviincios ca dezlegând întristarea altuia, tu singur să te faci 
trist? În asemenea caz nici nu mai este aceasta milostenie. Că dacă tu te 
scârbeşti şi te întristezi, în vreme ce pe altul l-ai scăpat de scârbă şi 
întristare, dai dovadă de cea mai mare cruzime şi neomenie. Mai bine este 
atunci a nu-l scăpa pe acela de scârbă, decât a-l scăpa scârbindu-te tu. 

Dar pentru ce te scârbeşti, omule? Nu cumva poate că prin facerea 
milosteniei ţi se împuţinează aurul? Apoi atunci dacă ai astfel de gând, nici să 
dai. Dacă tu nu ai încredere că acel aur ţi se va înmulţi în ceruri, să nu dai.” 
(Tâlcuiri la Epistola a doua către Corinteni, omilia XVI, p. 158) 

„Dacă voieşti, zice, a lua din prisosință, din prisosință dă; iar de voieşti 
a lua întreaga răsplată, atunci dă din lhpsă şi peste putere.” (7ăl/cuiri la 
Epistola a doua către Corinteni, omilha XVII, p. 162) 


„Dacă a da de voie este fapt al virtuţii, apoi tot ce vine din silă pierde 
toată răsplata.” (Tâlcuiri la Epistola a doua către Corinteni, omilha XIX, p. 
177) 


„Dacă cineva nu este încredinţat de aceasta - că va lua mai mult decât 
a dat, că va câştiga mai mult, că va fi răsplătit mai mult decât a dat - să nu 
mai dea! Sau poate crede că va face plăcere celui care primeşte. Ei, bine, în 
acest caz, mai bine este să nu mai dea. 

Nu acest lucru este important pentru mine, de a-i hrăni pe sfinţi, 
fiindcă chiar de nu vei da tu se va găsi un altul. Ceea ce eu voiesc este că 
prin milostenie voi înşivă să aveţi mângâiere pentru iertarea păcatelor, iar ce 
nu dai cu acest gând, nu va avea mângâiere. A face milostenie nu înseamnă a 
da pur şi simplu, ci a da cu bunăvoință, cu bucurie, nu cu părere de rău, sau 
de silă, căci Dumnezeu iubeşte pe cel care dă cu voie bună Q Cor., 9, 7). 
Dacă cineva nu dă aşa, să nu mai dea deloc, fiindcă aceasta nu mai însemnă 
milostenie, ci pagubă! Aşadar, dacă ştiţi că voi sunteţi cei care veţi câştiga şi 
nu aceia, ei bine, aflați că mult mai mare va fi câştigul vostru, decât ceea ce 
ați dat. Acelora prin milostenie li se asigură hrana trupului, iar voi câştigaţi 
liniştea sufletească. Acelora nu li se iartă nici unul din păcatele pe care le au, 
pe când vouă vi se înlătură şi sunteți feriți de mai multe ispite. (...) Cel ce îl 
înfiază pe rege, bunăoară, nu se gândeşte atât la cât are de dat, cât la ce are 
de primit. Înfiază-L deci şi tu pe Hristos şi vei avea mult folos. “ (Omilii la 
Epistola către Filipeni, omila a II-a, pp. 35-36) 


„Dumnezeu nu ar fi putut să facă în aşa fel încât să dăm chiar fără 
voia noastră? Ar fi putut, dar n-a vrut, căci El mai mult vă poartă vouă de 
grijă, decât celor ajutoraţi şi hrăniți de voi. De aceea nu vrea să dați în silă 
fiindcă pentru aceasta n-aţi primi nici o răsplată.” (Omilii la Epistola către 
Filipeni, omilia a X-a, p. 177) 


„Și fiindcă faptul de a cere milostenie este de aşa natură, încât cel ce 
are nevoie de ajutorul altora se poate ruşina, apoi tu prin marea îngrijire şi 
mângâiere ce-i vei da trebuie a-i alunga ruşinea, şi a-i arăta cu cuvântul şi cu 
fapta, că cel ce face bine nu eşti tu, ci că tu însuţi eşti cel care suferă, şi în 
cazul de față mai mult ție ţi se face bine, decât aceluia. Astfel că, prin buna 

intenție ce o ai către el, îi covârşeşti ruşinea ce o avea mai înainte.” (Tâl/cuiri 
la Epistola întâi către Timotei, omilia a XIV-a, pp. 151-152) 


„Dacă ar putea omul să scape şi de acest păcat, să nu umble adică 
după laudele lumii când face milostenie!; dar, fiind stăpânit de mândrie, cade 
iarăşi în acelaşi păcat, mai bine spus, în unul şi mai grozav: nu pierde numai 
bunurile date ca milostenie, ci pleacă pe lumea cealaltă încărcat şi cu alt 
păcat, păcatul mândriei.” (Despre căință (1), 4, în vol. Despre mărginita 
putere a diavolului. Despre căinţă..., p. 68) 


„Cel care face bine nu trebuie să cerceteze viaţa celui căruia îi face 
bine, ci să-i uşureze sărăcia şi să-i împlinească nevoia. O singură apărare are 
săracul: lipsa şi nevoia. Nu-l întreba de nimic altceva; de-ar fi cel mai ticălos 
dintre oameni, dar dacă-i lipseşte hrana cea de toate zilele, să-i potolim 
foamea! Aşa ne-a poruncit şi Hristos să facem, zicând: Fiţi fii Tatălui vostru 
Celui din ceruri, că răsare soarele Lui peste cei răi şi peste cei buni, şi 
plouă peste cei drepți şi peste cei nedrepți (Matei 5, 45). Cel ce miluieşte 
este un port pentru cei în nevoi; iar portul primeşte pe toţi cei naufragiați şi-i 
scapă de primejdu; răi sau buni, oricum ar fi cei ce sunt în primejdie, pe toţi 
îi adăposteşte în sânurile sale. Şi tu, dar, când vezi aici, pe pământ, un om 
naufragiat de foame, nu-l judeca, nu-l întreba de ce a ajuns aşa, ci scapă-l de 
necaz. Pentru ce-ţi îngreuiezi viața? Dumnezeu te-a slobozit de această 
iscodire şi cercetare. Câte n-ar fi spus oamenii, câtă supărare n-ar fi fost dacă 
Dumnezeu ar fi poruncit să miluim după ce am cercetat îndeaproape viaţa şi 
purtările celui ce ne cere ajutor, după ce am iscodi faptele fiecăruia! Dar aşa, 
ne-a eliberat de această greutate. Pentru ce să ne facem griji de prisos? Altul 
este judecătorul, şi altul miluitorul! De aceea se numeşte milostenie, pentru 
că dăm şi celor care nu sunt vrednici. Aşa ne îndeamnă şi Pavel să facem, 
zicând: Iar făcând binele, să nu slăbim să facem bine către toți, dar mai cu 
seamă către cei de o credință cu noi (Galateni 6, 9-10). Dacă iscodim şi 
cercetăm pe cei ce nu sunt vrednici să fie miluiţi, atunci nu vor veni uşor nici 
cei ce au această vrednicie, dar dacă miluim şi pe cei ce nu sunt vrednici, 
atunci negreşit vor veni spre noi şi cei ce sunt vrednici, care preţuiesc cât toți 
ceilalți.” (Omilii la săracul Lazăr, cuvântul II, în vol. Omilii la săracul 
Lazăr. Despre soartă şi Providenţă..., pp. 64-65) 


„Tot aşa, rogu-vă, să facem şi noi; să nu iscodim mai mult decât 
trebuie. Atâta numai trebuie să ştim despre un sărac: că are nevoie. De vine 
cineva la noi cu astfel de nevoie, să nu-l întrebăm mai mult, că nu facem 
milostenie felului de viață, ci omului, nici nu-l miluim pentru virtutea lui, ci 

pentru nevoia lui, ca să atragem şi noi asupra noastră de la Stăpân mila cea 
multă, ca şi noi, deşi suntem nevrednici, să dobândim iubirea Sa de oameni. 
Că dacă vom cerceta, vom 1scodi pe cei împreună robi cu noi, ca să vedem 
de sunt vrednici de milostenia noastră, atunci şi Dumnezeu va face la fel cu 
noi; şi dacă vom căuta să cerem socoteală celor împreună robi cu noi, atunci 
am pierdut mila cea de sus. Căci cu ce judecată veți judeca, veţi fi judecați 
(Matei 7, 2), spune Hristos.” (Omilii la săracul Lazăr, cuvântul II, în vol. 
Omilii la săracul Lazăr. Despre soartă şi Providenţă..., p. 65) 


„Ştii când milostenia este adevărată şi plăcută lui Dumnezeu? 
Când o faci cu blândeţe, nu cu asprime; când o faci cu inimă deschisă, 
nu bombănind în sinea ta; când nu îți pare rău că dai, ci te bucuri, căci 
Dumnezeu iubeşte pe cel care dă cu voie bună 0 Cor., 9, 7).” (Din vol. 
Problemele vieții, p. 288) 


„Adevărat mare om şi cinstit este milostivul când face milostenie cu 
toată inima şi fără de voie rea, precum zice Apostolul, că pe dătătorul de 
bunăvoie îl miluieşte Dumnezeu, căci când face milostenie şi socoteşte că nu 
dă ci ia, atunci este multă bogăţie şi fără de răpire, de vreme ce socoteşte 
acea milostenie ca o dobândă şi ca o facere de bine, ca şi când n-ar păgubi 
nimica, că cel ce socoteşte milostenia pagubă nu are nici un dar.” (Din vol. 
Mărgăritarele Sfântului loan Gură de Aur, p. 75) 


„Să dai fără mândrie, fără fală! Să dai ca şi cum ţi-ai face bine mai 
mult ție decât celui căruia i-ai dat. Dacă nu eşti însuflețit de astfel de 
gânduri, nici să nu dai! Dacă nu socoţi că iei mai mult decât dai, nu da! Asta 
o mărturiseşte şi Pavel, folosind alte cuvinte şi grăind aşa: Vă fac cunoscut 
fraților, harul lui Dumnezeu cel dat în Bisericile Macedoniei; că sărăcia lor 
cea mare a dat naştere cu prisosință unei bogății curate. Pentru că, 
mărturisesc eu însumi, au dat de bună voie, după puterea lor şi peste 
puterea lor, cu multă rugăminte cerând harul de a lua şi ei parte la 
ajutorarea sfinților Ul Cor., 8, l-4). Vezi că Pavel îi admiră pe macedoneni 
mai ales pentru aceasta, că ei, dându-și seama de harul ce-l primesc, l-au 
rugat pe Pavel şi i-au cerut să le îngăduie să dea ajutoare de bani atât de 
mari? 

De aceea îl admirăm şi pe Avraam, nu numai pentru că a junghiat 
viţelul, că a frământat făina, ci şi pentru că 1-a primit pe străini cu multă 
bucurie şi respect! A stat lângă ei, le-a slujit, i-a numit Domni (Fac., 18, I- 
8)! Când vedea că se apropie un străin de casa lui, socotea că a găsit o 
comoară cu mil şi mil de bunătăți. Aşa că milostenia este îndoită dacă dăm 

cu dragă inimă atunci când dăm. Căci pe cel ce dă cu voie bună îl iubeşte 
Dumnezeu Ul Cor., 9, 7). De-ai da milostenie mii şi mii de talanţi, îi pierzi 
pe toți dacă îi dai din mândrie, cu fală şi de dragul slavei deşarte! Ca fariseul 
acela care dădea zeciuială din tot ce avea! Pentru că se mândrea şi se fălea, a 
pierdut tot; şi aşa s-a pogorât de la templu (Luca 18, 10-14)!” (La cuvântul 
apostolic ce spune: << Trebuie să fie şi erezii între voi, ca să se vădească 
între voi cei încercaţi>>, 3-4, în vol. Despre schimbarea numelor. Despre 
răbdare. Despre milostenie..., p. 240) 


„Pavel însă nu urmăreşte numai să fie strânşi bani pentru săraci, ci şi 
să se strângă cu multă tragere de inimă. Că Dumnezeu n-a rânduit milostenia 
numai pentru a fi hrăniți cei lipsiţi; ci ca să li se facă bine şi celor ce dau 
milostenie; şi mai mult pentru aceştia, decât pentru aceia, a fost rânduită 
milostenia. Dacă Dumnezeu ar fi urmărit numai binele săracilor, ar fi 
poruncit doar să li se dea bani, şi n-ar fi cerut şi bunăvoință din partea celor 
ce dau. Dar aşa, vezi că mereu şi mereu mai cu seamă de asta se îngrijeşte 
Pavel, ca cei care dau milostenie să o dea cu bucurie, cu dragă inimă. Uneori 
spune: Nu cu părere de rău sau de silă Ul Cor., 9, 7), că Dumnezeu iubeşte 
pe cel care dă de bunăvoie; nu numai să dea, ci să dea de bucurie. ŞI iarăşi, în 
altă parte: Cel care împarte, să împartă cu mărinimie; cel ce stă în frunte, să 
stea cu râvnă, cel ce miluieşte, să miluiască cu voie bună (Rom., 12, 8). 
Pentru că atunci faci milostenie, când o faci cu bucurie! Şi aşa să dai 
milostenie, socotind că iei mai mult decât dai. De aceea, Pavel caută în tot 
chipul să facă uşoară porunca, pentru ca strângerea de ajutoare pentru săraci 
să fie făcută cu tragere de inimă.” (Despre milostenie. Cuvânt rostit după ce 
a trecut prin oraş la vreme de iarnă şi i-a văzut pe săraci şi pe cerşetori 
lăsați în părăsire şi aruncaţi în piaţă, 4, în vol. Despre schimbarea numelor. 
Despre răbdare. Despre milostenie..., pp. 256-257) 


MILOSTENIA (nu se împuţinează, ci se înmulțeşte avuția noastră 
când dăm milostenie) 


„Să nu ni se pară nouă că ni se împuţinează avuţia noastră când dăm milostenie, că nu se 
păzită se află. Că acela ce umblă cu corabia multă nevoie rabdă. La fel şi 
plugarul la semănătura lui, multă primejdie are, sau de secetă sau de vremi 
grele şi de ploi prea multe. lar avuţia ceea ce se pune în mâna lui lisus 
Hristos stă neclintită de toate vicleşugurile, că nimeni nu poate să o răpească 
din mâinile lui Hristos, ci stă în vecii vecilor şi ne face nouă multă roadă, că 
văzând Dumnezeu că aici nu rodeşte, o ţine şi o păzeşte ca după moartea 
noastră să o luăm cu mai multă dobândă. Şi de vreme ce, când un om ia de la 

altul ceva, nu se arată nemulțumitor, ci răsplăteşte celui ce i-a dat cu dar, cu 
mult mai mult va da Hristos celui ce i-a dat Lui, că de vreme ce Hristos şi 
neluând nimic tot dă, dar cum să ia şi să nu dea? Ascultă ce zice Solomon: 
Cel ce miluieşte sărac, împrumută pe Dumnezeu. Ai văzut împrumut 
minunat şi slăvit? Altul este cel ce împrumută şi altul se face datornic şi 
plăteşte datoria.” (Din vol. Mărgăritarele Sfântului loan Gură de Aur, pp. 
65-66) 


„Unde este dar binele şi milostenia, acolo este şi darul lui Dumnezeu 
şi niciodată nu se împuţinează şi nici nu scade.” (Din vol. Mărgăritarele 
Sfântului loan Gură de Aur, p. 68) 


MILOSTENIA (nevoinţele noastre sunt primite doar când sunt însoțite 
de milostenie) 


„lar una din cele mai importante fapte bune este milostenia, care 
ajută, întăreşte şi dă viață rugăciunii, postului şi oricărei altei virtuţi. La ce 
îți foloseşte postul dacă eşti un om fără milă? La ce-ţi foloseşte 
rugăciunea, dacă nu iubeşti? La ce îţi foloseşte să ai trupul curat, dacă 
inima ta este de piatră? De aceea, nevoințele noastre sunt primite de 
Dumnezeu atunci când sunt însoțite de milostenie.” (Din vol. Problemele 
vieții, p. 287) 


MILOSTENIA (săracii miluiţi ne dau îndrăzneală înaintea Judecăţii lui 
Dumnezeu) 


„Cei hrăniţi de tine, aici pe pământ, îţi vor deschide uşile îndrăznirii în 
ziua cea înfricoşătoare şi te vor primi în veşnicele lor corturi.” (Omilii la 
Facere, omilia XXXV, VIII, în col. PSB, vol. 22, p. 28) 


„Dacă ai îndepărtat pe săraci, ai îndepărtat marea nădejde a mântuirii 
noastre”. (Omilii la Matei, omilia LXXVIII, II, în col. PSB, vol. 23, p. 888) 


„Căci trupurile săracilor descompunându-se, vor învia negreşit, şi 
atunci adunându-i la Sine Dumnezeu, Cel ce a poruncit acestea, îi va lăuda 
pe cei ce au îngrijit de săraci, şi-i va răsplăti cu dragostea Lui, căci urmând a 
cădea acei necăţiți, fie din pricina foamei, fie din pricina goliciunii, fie din 
pricina altor felurite lipsuri, cei bogaţi nu i-au gonit, nici nu i-au ocolit, ci 1- 
au ajutorat în fel şi chip. Din păcate, deşi ne stau la îndemână astfel de laude, 

noi totuşi zăbovim în nepăsare şi în nedărnicie, şi ne lepădăm de o asemenea 
frumoasă îngrijire a celor năpăstuiți.” (Omilii la Epistola către Romani a 
Sfântului Apostol Pavel, omiha XIV, p. 286) 


„Roagă pe Cel ce singur este Domnul şi Stăpânul tău, pe Cel ce singur 
poate şterge zapisul tău şi stinge văpaia aceea, roagă-L, zic, şi îmblânzeşte- 
L, hrănind pe cei flămânzi şi îmbrăcând pe cei goi, ca astfel de aici să te duci 
însoțit de bune nădejdi, iar acolo fiind, să te bucuri de veşnicele bunătăți.” 
(Omilii la Epistola către Romani a Sfântului Apostol Pavel, omulia XVIII, p. 
369) 


„Contribui tu cu bani? Dar şi aceia contribuie prin curajul şi prin 
rugăciunile lor către Dumnezeu pentru tine.” (Omilii la Epistola către 
Romani a Sfântului Apostol Pavel, omilia XXI, p. 415) 


„Căci el (săracul — n.n.) va sta înaintea ta în ziua judecății, şi te va 
izbăvi de focul cel veşnic.” (Comentariile sau Explicarea Epistolei către 
Evrei, omilia XI, p. 172) 


„Mare lucru este dar milostenia, fraților! Să o îmbrățişăm că n-are 
seamăn pe lume. E în stare să şteargă păcatele şi să alunge de la noi osânda! 
Pe când tu taci, ea e de faţă şi te apără! Dar, mai bine spus, pe când tu taci, 
Mii şi mii de glasuri mulțumesc pentru tine.” (Omiliile despre pocăință, 
omilia a treia, p. 51) 


„Dă-le celor săraci şi, dacă tu taci în ceasul judecății, 
nenumărate guri te vor apăra; căci milostenia va fi acolo şi va 
depune mărturie pentru mântuirea ta.” (Din vol. Problemele vieţii, 
p.82) 


MILOSTENIA (folosul) 


„Această poruncă de a face milostenii, da, aceasta mai cu seamă, 
poate să ne şteargă toate păcatele, să ne smulgă din focul gheenii; numai să 
facem milostenia din belşug, şi nu de ochii oamenilor”. (Omilii la Facere, 
omilia VIII, VI, în col. PSB, vol. 21, p. 105) 


„Nimic, da, nimic altceva nu ne poate scăpa de focul gheenei ca 


milosteniile bogate”. (Omilii la Facere, omilha XXXI, VII, în col. PSB, vol. 
21, p. 407) 

„Spune-mi, te rog, este egal datul a câțiva bani de argint cu primirea 
iertării păcatelor, hrănirea unui flămând cu cinstea de a fi învrednicit în ziua 
cea înfricoşătoare să auzi acele cuvinte care preţuiesc atât cât o împărăție: 
am flămânzit şi Mi-aţi dat să mănânc (Matei, 25, 35)? 

Oare Dumnezeu, Care-ţi dă ție cu atâta dărnicie, n-ar fi putut acoperi 
şi nevoia aceluia? Da! Dar Dumnezeu anume lasă pe acela să sufere de 
sărăcie, ca el să primească răsplata mare a răbdării, iar tu să dobândeşti, prin 
milostenie, îndrăznire înaintea lui Dumnezeu”. (Omilii la Facere, omilia 
XXXIV, II, în col. PSB, vol. 22, p. 8) 


„Da, nici o altă faptă bună, nici una, nu va putea stinge aşa văpaia 
păcatelor noastre ca milostenia îmbelşugată. Aceasta ne şterge şi păcatele, ne 
dă şi îndrăznire şi ne pregăteşte mai dinainte şi desfătarea acelor bunătăţi 
nespuse”. (Omilii la Facere, omilia XXXIV, III, în col. PSB, vol. 22, p. 9) 


„„Gândeşte-te că cheltuiala aceea îţi este câştig; nu numai că nu-ţi 
împuţinează averea, dar ţi-o mai şi înmulţeşte, dacă dai cu credință şi cu 
dragă inimă. Dar să-ți spun şi capătul bunătăților! Pe lângă câştigul ce-l ai de 
pe urma acestei cheltuieli, cheltuiala aceasta îți mai aduce şi iertare de 
păcate! Cu ce poate fi egal un astfel de bine?” (Omilii la Facere, omilia 
XLII, VII, în col. PSB, vol. 22, p. 103) 


„De ai avea de lucrat o țarină cu pământ bun şi gras, pe care trebuie 
să arunci multă sămânță, şi n-ai mai avea sămânță, ai mai şi împrumuta de 
la alții; ei bine zgârcenia într-o treabă ca aceasta ai socoti-o pagubă; dar 
când e vorba să semeni în cer, unde nu te poţi aştepta la timpuri 
neprielnice, ci culegi rod îmbelşugat de pe urma semințelor aruncate, 
şovăi, pregeţi şi nu te gândeşti că pierzi de te zgârceşti şi câştigi de nu te 
zgârceşti. Împrăştie-ţi, dar, bogăţia, ca să n-o pierzi! N-o ţine la tine, ca s-o 
ai! Aruncă-o, ca s-o păstrezi! Cheltuieşte-o, ca s-o câştigi! Chiar de-ar trebui 
s-o păstrezi, n-o păstra, că negreşit o pierzi!” (Omilii la Matei, omiha V, V, 
în col. PSB, vol. 23, pp. 73-74) 


„Da, un om a primit banu tăi, dar Dumnezeu ţi-a poruncit să-i dai 
aceluia. Dumnezeu vrea să fie şi datornic şi garant; şi-ţi dă mii de prilejuri ca 
să-l ceri înapoi împrumutul”. (Omilii la Matei, omiha XV, IX, în col. PSB, 
vol. 23, p. 191) 

„Că milostenia ne curățeşte păcatele: Daţi milostenie, spune Domnul, 
şi toate vă vor fi curățate (Luca 11, 41). Milostemia e mai mare decât jertfa: 
Milă voiesc, iar nu jertfă (Osea 6, 6; Matei 9, 13). Milostenia deschide 
cerurile: Rugăciunile tale şi milosteniile tale s-au suit spre pomenire 
înaintea lui Dumnezeu (Fapte 10, 4). Milostenia este mai necesară decât 
fecioria. Fecioarele care n-au făcut milostenie au fost aruncate afară din 
cămara de nuntă şi au intrat numai cele ce făcuseră milostenie (Matei 25, 1- 
13). 

Pe acestea toate ştiindu-le, să semănăm cu dărnicie, ca să secerăm rod 
şi mai îmbelşugat şi să avem parte de bunătăţile cele viitoare”. (Omilii la 
Matei, omilia L, IV, în col. PSB, vol. 23, pp. 585-586) 


„Milostenia nu ne face încălțăminte, nu ne ţese haine, nu ne zideşte 
case de lut, ci ne prilejuieşte viață veşnică, ne smulge din mâinile morţii, ne 
face străluciți şi în viața aceasta şi în cealaltă, ne zideşte case în ceruri, acele 
locuinţe veşnice. Milostenia nu lasă să ni se stingă candelele (Matei 25, 1- 
12), nici nu ne lasă să ne arătăm la nuntă cu haine murdare (Matei 25, 11- 
13), ci le spală şi le face mai curate ca zăpada. De vor fi păcatele voastre 
roşii ca purpura, ca Zăpada le voi înălbi (sasa 1, 18). Milostenia nu ne lasă 
să cădem acolo unde a şezut bogatul cel nemilostiv, nici să auzim acele 
înfricoşătoare cuvinte (Luca 16, 19-31), ci ne călăuzeşte în sânul lui 
Avraam”. (Omilii la Matei, omilia LII, III, în col. PSB, vol. 23, p. 605) 


„E mai bine să ştim această meserie (milostenia) decât să fim 
împărați, decât să purtăm pe cap coroană. Meseria aceasta nu are numai 
însuşirea de a nu avea nevoie de alte meserii, ci mai are şi o altă calitate: 
săvârşeşte multe şi felurite lucruri: zideşte case, care rămân veşnic în ceruri; 
îi învață pe cei care o săvârşesc cum să scape de moartea cea nemuritoare; 
dăruieşte comori, care nu se termină niciodată, pe care nu le atinge nici o 
pagubă, nici furu, nici moliile, nici rugina, nici timpul. Dacă cineva te-ar 
învăța numai atâta, ca să-ți fereşti grâul de pagubă, ce n-ai da ca să-ți poți 
păstra grâul nevătămat ani îndelungați? Dar iată că meseria aceasta, 
milostenia, nu te învaţă numai despre păstrarea grâului, ci şi despre păstrarea 
tuturor avuțiilor tale. Te învaţă cum pot rămâne neluate şi averile tale şi 
sufletul tău şi trupul tău. Dar pentru ce e nevoie să-ți spun cu de-amănuntul 
toate faptele mari ale acestei meserii? Ea te învață cum să fii asemenea cu 
Dumnezeu, capul tuturor bunătăților. Vezi dar, că meseria aceasta nu 
săvârşeşte numai un singur lucru, ci multe? Fără să aibă nevoie de ajutorul 
altei meserii, ne zideşte case, ne ţese haine, ne adună comori nejefuite, ne 
face biruitori asupra morţii, ne face stăpâni pe diavoli, ne face asemenea lui 

Dumnezeu! Care meserie poate fi mai folositoare ca această meserie?”. 
(Omilii la Matei, omilia LII, IV, în col. PSB, vol. 23, p. 606) 


„Meseria aceasta (milostenia) te face mai puternic decât sofiştii şi 
retoril; cei care strălucesc în aceste meserii au o mulțime de oameni care îi 
invidiază; dar cei care strălucesc în meseria aceasta au o mulțime de oameni 
care se roagă pentru ei. Sofiştii şi retorii stau înaintea scaunului de judecată 
omenesc şi iau apărarea celor nedreptățiți, iar adeseori apără chiar pe 
făcătorii de rele; meseria aceasta însă stă înaintea scaunului de judecată al lui 
Hristos; şi nu face numai meseria de apărător, ci înduplecă chiar pe 
Judecător să fie de partea celui judecat şi să-l achite. Să fi făcut mii de 
păcate, te încununează şi te laudă. Că spune Hristos: Daţi milostenie şi toate 
vor fi curate (Luca ll, 41). Dar pentru ce vorbesc eu de cele de pe lumea 
cealaltă? Acum, pe lumea aceasta, dacă am întreba pe oameni ce preferă să 
fie pe pământ: mulți sofişti şi retori sau mulți oameni milostivi şi filantropi, 
am vedea că toți ar prefera să fie mulți oameni milostivi şi filantropi. Şi pe 
bună dreptate. Desfiinţează oratoria de pe pământ, şi viaţa nu se va vătăma 
cu nimic. Viaţa a existat multă vreme înainte de a fi oratoria; dar dacă 
desființezi milostenia, toate se duc şi pier. Şi după cum n-ar mai fi cu putință 
să meargă corăbule pe mare dacă s-ar dărâma porturile şi locurile de ancorat, 
tot aşa nici viața aceasta n-ar mai fi cu putinţă să se menţină dacă ai desființa 
milostenia, iertarea, iubirea de oameni. 

Din pricina aceasta Dumnezeu n-a lăsat milostenia numai pe seama 
rațiunii, ci multe părți ale ei le-a pus sub tirania legilor naturii. Potrivit 
acestor legi, părinții miluiesc pe copii, copiii, pe părinți. Legile acestea 
stăpânesc nu numai pe oameni, ci şi pe animalele necuvântătoare. Potrivit 
acestor legi se fac legăturile între fraţi, între rude, între necunoscuţi, în sfârşit 
legăturile de la om la om. Suntem înclinați din fire spre milostenie. Aceasta 
ne face să ne revoltăm când oamenilor li se face nedreptate, să ni se zbată 
inima când vedem că cineva este ucis; şi plângem când vedem pe cineva 
îndurerat. Pentru că Dumnezeu vrea tare mult să se facă lucrul acesta, a 
poruncit naturii să contribuie şi ea mult la săvârşirea milosteniei. Prin 
aceasta Dumnezeu ne arată că tine nespus de mult la milostenie. 

Gândindu-ne, dar, la toate acestea să ne ducem noi înşine la şcoala 
milosteniei şi să ducem şi pe copiii şi cunoscuţii noştri. Înainte de alte 
lucruri omul să înveţe să miluiască. Pentru că a milui înseamnă a fi om! 
Mare şi cinstit lucru este omul milostiv (Prov., 20, 6). Dacă nu eşti milostiv, 
ai încetat de a fi om! Milostenia ne face înţelepţi. Pentru ce te minunezi când 
spun că a milui înseamnă a fi om? Spun încă ceva mai mult: A milui 
înseamnă a fi Dumnezeu. Fiți milostivi, spune Hristos, ca și Tatăl vostru 

(Luca 9, 36). Să învăţăm, dar, să fim milostivi pentru toate aceste pricini, dar 
mai cu seamă pentru că şi noi avem nevoie de multă milă. Să nu socotim că 
trăim, atâta vreme cât nu facem milostenie”. (Omilii la Matei, omilia LII, IV, 
în col. PSB, vol. 23, pp. 607-608) 


„Dacă luăm aminte de noi înşine, putem să ne mântuim căutând 
leacurile  milosteniei, ca să ne vindecăm rănile. Nu însănătoşează 
untdelemnul atât de mult trupul cât însănătoşează milostenia sufletul; 
milostenia face sufletul de nebiruit, iar diavolul nu-l poate dobori; ori de 
unde l-ar apuca îi scapă din mâini, că untdelemnul acesta nu-i îngăduie 
diavolului să ne apuce de spate. Să ne ungem, dar, necontenit cu acest 
untdelemn. Este temei de sănătate, dătător de lumină, pricină de bucurie. 

- Dar cutare, îmi spui tu, are atâţia şi atâția talanți de aur şi nu face 
deloc milostenie. 

- Şi te priveşte? Vei fi şi mai admirat dacă, în sărăcia ta, eşti mai 
darnic decât el. Lucrul acesta l-a făcut pe Pavel să admire pe macedoneni; nu 
că au dat milostenie, ci că au dat deşi erau săraci (II Cor., 9, 2)”. (Omilii la 
Matei, omilia LXIV, V, în col. PSB, vol. 23, p. 744) 


„Când ei (săracii — n.n.) primesc milostenie din mâinile tale, se roagă 
lui Dumnezeu şi-L fac pe Dumnezeu milostiv cu tine; iar când îl fac milostiv 
pe Dumnezeu (...) resping uneltirile demonilor. Nu-l lasă pe cel rău să se 
înverşuneze împotriva ta, nici să te asalteze mereu, ci îi frâng puterea. 

Văzând, dar, pe aceşti ostaşi că luptă pentru tine în fiecare zi 
împotriva diavolului prin rugăciunile lor către Dumnezeu, plăteşte-ți şi tu 
acest frumos impozit, hrana celor săraci. Blândul nostru împărat n-a pus, 
nişte oameni anumiţi ca să strângă acest impozit pentru săraci, ci vrea ca tu 
să-l dai de bunăvoie”. (Omilii la Matei, omilia LXVI, IV, în col. PSB, vol. 
23, p. 767) 


„Te gândeşti negreşit la copii şi de dragul lor şovăi? Învaţă-i şI pe ei 
să urmărească nişte câştiguri ca acestea! Dacă ai avea bani dați cu împrumut 
şi aducători de dobânzi, iar cel pe care l-ai împrumutat ar fi bun platnic, ai 
prefera de mii de ori să laşi copilului tău în loc de bani poliţa de împrumut, 
ca să-i aducă multe venituri şi să nu mai fie silit să umble şi să caute alţii pe 
care să-i împrumute. Dă, dar, copiilor tăi poliţa pe care ţi-a iscălit-o 
Dumnezeu şi lasă-le lor pe Dumnezeu datornic”. (Omilii la Matei, omilia 
LĂXVI, V, în col. PSB, vol. 23, p. 768) 

„Este oare un lucru mai minunat ca a posti şi de a se culca pe Jos? Cu 
toate că aceea este prea greu şi ostenitor, totuşi milostenia este de un preţ 
mai mare şi de un câştig mai mare. Ea străluceşte, ea hrăneşte şi 
înfrumuseţează sufletul. Uleiul nu-i întăreşte atâta pe atleți, ca aceasta care 
dă forță şi vigoare celor ce se exersează în fapte de evlavie şi de milostenie. 
Să ne ungem deci mâinile noastre cu acest ulei, ca să le putem ridica cu curaj 
împotriva duşmanilor noştri. Cel ce ia hotărârea sigură să-l ajute pe sărac, va 
alunga de la sine lăcomia; cel ce stăruie în ajutorul celui în nevoi, va alunga 
sigur mânia şi nu se va mai umfla niciodată de mândrie. Precum medicul, 
obişnuit să trateze bolnavii, se supune uşor la un regim, învăţat prin vederea 
neputinţelor altora la care este supusă natura omenească; noi, la fel, dacă ne 
dedicăm în a ajutora pe cei săraci, ne vom exersa cu atât mai mult în lucrarea 
filosofiei, nu vom mai privi bogăţiile cu ochi de admiraţie, nu vom cinsti 
lucrurile prezente ca ceva mare. Dar, dispreţuind tot ceea ce este pământesc 
şi ridicându-ne la cer, vom obține uşor bunurile veşnice, prin harul şi 
bunătatea Domnului nostru lisus Hristos.” (Comentar la Evanghelia de la 
Ioan, omilha LXXXI, 2, p. 425) 


„Când noi miluim pe săraci, ne miluim mai cu seamă pe noi care am 
păcătuit în fapte neiertate, şi astfel vom strânge şi pentru noi o astfel de 
milă.” (Omilii la Epistola către Romani a Sfântului Apostol Pavel, omilia 
XIV, p. 280) 


„+... stau toată ziua cu mâna întinsă, pregătind ție doftorie de 
mântuirea sufletului tău. Nici un doftor nu ar putea să tare cu fierul ce-l ţine 
în mână putreziciunea rănilor cu atâta iscusinţă şi izbândă ca săracul care, 
întinzându-şi mâna şi primind milostenia, taie şi curăţă rănile sufleteşti. Şi 
ceea ce este minunat, că el face această vindecare fără să pricinuiască durere 
sau suferință. Acel sărac care şade înaintea uşilor bisericii, prin tăcerea şi 
privirea lui vă vorbeşte nu mai puţin decât noi, cari stăm în fruntea norodului 
şi cari vă sfătuim cele de folos vouă. Noi în fiecare zi vă spunem, zicând: Nu 
cugeta lucruri mari, omule, fiindcă firea omenească este foarte 
schimbăcioasă şi nestatornică; tinerețea merge cu paşi repezi spre 
bătrâneţe, frumuseţea spre sluţenie, puterea spre slăbiciune, sănătatea spre 
boală, slava spre necinste, bogăția spre sărăcie, cinstea spre dispreţ. 
Aşadar, toate ale noastre se aseamănă cu un puhoi furios, care nicidecum 
nu vrea să stea, ci se grăbeşte spre sfârşit. 


Dar şi săracii acelaşi lucru vă sfătuiesc prin vederea şi prin pilda lor — 
dacă nu chiar şi mai mult — care este mai lămurit decât orice sfat. Căci câți 

oare din cei ce stau afară nu au înflorit în tinereţe şi nu au săvârşit lucruri 
mari? Câţi oare din aceşti nenorociți desfigurați nu au întrecut odinioară cu 
puterea trupului şi cu frumuseţea pe mulți alții? Dar nu vă îndoiți de cele ce 
spun, şi nu râdeți, căci viața omenească este încărcată cu mii de pilde de 
acest fel. Că dacă dintre cei proşti şi smeriți de multe ori au ajuns mulți până 
şi împărați, apoi ce poate fi de mirare dacă din mari şi slăviți au ajuns mici şi 
disprețuiți? Căci faptul acela este mai minunat, pe când cel din urmă este 
dintre acele ce se petrec zilnic. Astfel că nu trebuie a ne îndoi, dacă unii 
dintr-aceştia au strălucit odinioară şi în meşteşuguri, şi în oaste, şi în bogăţie, 
ci încă trebuie a-i milui cu multă milosârdie şi a ne teme nu cumva şi noi să 
pătimim aceleaşi nenorociri, fiindcă şi noi suntem oameni şi stăm pe acelaşi 
povârniş alunecos şi nestatornic.” (Comentariile sau Tâlcuirea Epistolei 
întâi către Corinteni, omilia XXX, p. 319) 


„Milostenia face pe oameni încercaţi sau adeveriţi, după cum a zis 
apostolul; îi face a dispreţui banii, pregătindu-i a slăvi pe Dumnezeu şi a 
încălzi dragostea între dânşii, şi-i face mărinimoşi.” (Tălcuiri la Epistola a 
doua către Corinteni, omilha XX, p. 185) 


„ȘI de voieşti a vedea şi ce se petrece cu cele aduse ca jertfă, apoi şi 
aceea îţi voi arăta-o. Care este fumul, care este mirosul acestui jertfelnic? 
Slava şi mulţumirea. Şi până unde se duc acestea? Oare până la cer? 
Nicidecum, ci trec dincolo de cer, şi de cerul cerurilor, şi stau chiar în faţa 
scaunului împărătesc. Că rugăciunile tale, zice, şi milosteniile tale, s-au 
ridicat înaintea lui Dumnezeu (Fap., 10, 4). Mirosul jertfei celei simţite nici 
măcar nu se ridică la vreo înălțime mare a văzduhului, în vreme ce această 
jertfă - vreau să zic milostenia - deschide până şi porțile cerului. Tu desigur că 
taci, însă fapta ta strigă şi se face jertfă a laudei, nu junghiindu-se viţea sau 
arzându-se pielea ei, ci suflet duhovnicesc care aduce prinos cele ale sale. O 
astfel de jertfă este mai bineprimită decât toată altă iubire de oameni. Când tu 
vezi vreun sărac credincios, închipuieşte-ți că ai văzut un jertfelnic. Când vei 
vedea vreun sărac de felul acesta, nu numai să nu-l batjocoreşti, ci încă să te şi 
sfieşti de dânsul, iar dacă vei vedea pe altul batjocorindu-l, tu împiedică-l, 
apără-l. Că numai aşa vei putea şi tu să ai milostiv pe Dumnezeu şi te vei 
învrednici de bunătățile făgăduite.” (7ălcuiri la Epistola a doua către 
Corinteni, omilha XX, p. 186) 


„Căci iată câte bunătăţi se nasc de aici: cel ce face milostenie aşa cum 
se cade se învaţă să disprețuiască averile, iar cel care dispreţuieşte averile a 

tăiat deja rădăcina relelor. Şi el nu numai că face bine altora, ci şi suferă; nu 
doar că prin milostenie şi-a câştigat dreptul la răsplată, ci şi sufletul i-a 
devenit înțelept, înalt şi bogat. Cel ce face milostenie învață să nu fie 
admirator al averilor sau al aurului, iar dacă a învăţat aceasta, a pus deja 
începutul pentru călătoria lui către ceruri şi a tăiat toate pricinile de mânie, 
ceartă, invidie şi deznădejde. Căci ştiţi voi: toate relele apar din cauza 
averilor, şi de asemenea multe din războaie. Ei bine, cel care a învăţat să 
disprețuiască averile, iată că a ajuns să se bucure de linişte. EI nu se teme de 
lipsuri, nu invidiază pe cel bogat, căci aşa l-a învăţat pe el milostenia. Nu 
râvneşte la avutul aproapelui; cum ar face aceasta cel ce voieşte să devină 
sărac? Cum ar face aceasta cel ce se desparte de averea sa pentru a o da 
săracilor? Şi toate acestea pentru că ochiul sufletului său este luminat. Pe 
acestea le va avea aici; cât despre cele la care se va face părtaş în viața 
viitoare, nu-i cu putință a grăi. Nu va rămâne afară împreună cu fecioarele 
cele nebune, ci va intra împreună cu cele înțelepte în cămara de nuntă a 
Mirelui, având în mâini făclii strălucitoare. Într-un cuvânt, va deveni mai 
fericit chiar decât cei ce s-au ostenit şi şi-au petrecut viaţa în feciorie, cu 
toate că nimic din toate durerile şi amărăciunile acelora n-a gustat. 

Aceasta este puterea milosteniei! Şi cu multă îndrăzneală îi călăuzeşte 
spre ceruri pe cei care o cunosc.” (Omilii la Epistola către Filipeni, omila |, 
p. 20) 


„De multe ori am spus că milostenia n-a fost lăsată pentru cei ce 
primesc, ci pentru cei ce dăruiesc, nu pentru cei ce iau, ci pentru cei ce dau, 
fiindcă aceştia, în principal câştigă mai mult.” (Omilii la Epistola către 
Filipeni, omilia a XVI-a, p. 263) 


„Tu mai cu seamă datorezi mulţumiri săracului, prin faptul că vei lua 
plată. Dacă n-ar fi săraci, cele mai multe din păcate nu le-am putea tăia; aşa 
că săracii sunt doctorii rănilor tale, iar doctoriile ce ţi le prezintă, sunt chiar 
mâinile lor. Nu aduce atâta vindecare doctorul, când întinde mâna şi dă 
bolnavului doctoria, pe cât aduce săracul, căci el întinde mâna şi primeşte de 
la tine milostenia, este buretele care şterge păcatele tale. Ai dat argintul din 
punga ta, dar o dată cu el au ieşit şi păcatele ce le aveai (...) Aşa că tu mai 
mult iei decât dai, mai mult bine ţi se face ţie decât ai făcut tu. Împrumuţi pe 
Dumnezeu, iar nu pe oameni; îți sporeşti bogăția, iar nu o împuținezi, şi o 
vei împuţina atunci când tu nu vei da.” (7ălcuiri la Epistola întâi către 
Timotei, omilia a XIV-a, p. 152) 


1968 


„Priveşte-l încă şi pe proroc, când îl sfătuia pe Nabucodonosor şi-i 
dădea acea povață minunată, că el nu se îngrijea numai de săraci, căci n-a 
spus simplu: Dă săracilor, ci: Răscumpără păcatele tale prin faptele de 
dreptate şi nedreptăţile tale prin mila către cei săraci (Daniel 4, 24). 
Deşartă-ți punga, zice, nu numai ca alții să se hrănească, ci şi ca tu să te 
izbăveşti de pedeapsă.” (Comentariile sau explicarea Epistolei către Tit, 
omilia VI, în vol. Comentariile sau explicarea Epistolei a doua către 


Timotei..., p. 187) 


„Faptul acesta îl face pe om deopotrivă cu Dumnezeu. Deşi fecioria 
are cu sine o mai mare osteneală sau şi postul, sau culcarea pe pământ, însă 
nimic nu este atât de puternic spre a stinge focul păcatelor noastre, ca 
milostenia. Milostenia este mai presus de orice faptă bună şi cei ce o iubesc 
pe ea îi pune lângă Împăratul a toate. Şi aceasta cu drept cuvânt, fiindcă 
fecioria şi postul, şi culcarea pe pământ stau numai lângă cel ce le face, iar 
pe altul nu-l ajută cu nimic, pe când milostenia se întinde în toate părțile şi 
toate mădularele atinse se unesc cu Hristos.” (Comentariile sau explicarea 
Epistolei către Tit, omilia VI, în vol. Comentariile sau explicarea Epistolei a 
doua către Timotei..., pp. 187-188) 


„Voiţi poate a şti de cât bine este ea în stare a face? În timpul 
apostolilor toți vânzându-şi averile lor, dădeau fiecăruia în nevoia ce avea. 
Dar, spune-mi: fără a avea în vedere cele viitoare, căci noi nu vorbim acum 
de Împărăţia cerurilor, ci să vedem numai în timpul de faţă — cine câştigă: 
cel ce iau sau cei ce dau? — aceia (săracii) murmurau şi se sfădeau între 
dânşii, pe când aceştia (cei ce dau) aveau un suflet, după cum zice: Jar inima 
şi sufletul mulţimii celor ce au crezut erau una (Faptele Apostolilor 4, 32), şi 
harul era peste toţi, şi trăiau cu multă simplitate şi nevinovăție. Ai văzut cum 
şi de aici aceia câştigau? 

Acum, spune-mi: dintre cine ai voi să faci parte? Dintre cei ce aruncau 
averile lor şi nu mai aveau nimic sau dintre cei ce le luau până şi pe ale 
altora? Priveşte rodul milosteniei. Pereţii şi piedicile au fost răsturnate şi de 
îndată s-au unit sufletele între dânsele, după cum zice: inima şi sufletul 
mulțimii erau una. Aşa că acela care-şi deşartă punga sa, chiar şi fără 
milostenie, are un mare folos.” (Comentariile sau explicarea Epistolei către 
Tit, omilia VI, în vol. Comentariile sau explicarea Epistolei a doua către 
Timotei..., p. 188) 


„Cele adunate se pierd, iar cele împrăştiate rămân. Și pe bună 
dreptate! Că pe unele, pe cele împrăştiate, le primeşte Dumnezeu, iar 

din mâna lui Dumnezeu nu le poate lua nimeni; pe celelalte însă le 
îngrămădesc în vistierii omeneşti, iar acolo sunt supuse la multe 
uneltiri; acolo mare e invidia, mare e pizma!” (Cuvânt de laudă la 
Sfântul Mucenic Lucian, |, în vol. Predici la sărbători împărăteşti şi 
cuvântări de laudă Ia sfinţi, p. 287) 


„Mare lucru este milostenia, fraților. Şi păcatele le şterge 
şi osândirea o îndepărtează.” (Din vol. Problemele vieții, p. 83) 


„... milostenia, prin care pomul dragostei se hrăneşte. Că nimic nu 
obişnuieşte aşa a hrăni dragostea, precum dacă este cineva milostiv. Aceasta 
face a se sui întru înălțime ramurile. Izvorul acesta este mai bun decât cel din 
Rai, nu împărțindu-se în patru începuturi, ci ajungând până la însuşi Cerul. 
Acesta naşte pe Râul acela care saltă întru viaţa veşnică. Întru acesta de va 
cădea moarte, ca o scânteie se mistuie de izvor. Aşa oriunde va pica, mari 
bunătăți face. Acesta ca scânteie stinge pe râul cel de foc. Acesta pe vierme 
aşa îl îneacă, ca pe nimic. Cel ce îl are pe acesta, nu scrâşneşte dinţii. Din 
apa acestuia de va pica peste legături, le rupe pe ele. Măcar în cuptoare de va 
cădea pe toate le stinge. Nimic nu este întocmai cu izvorul acesta”. (Din 
Cuvântul 22 la Faptele Apostolilor, în vol. Puţul şi Împărțirea de grâu, p. 
388) 


„Că omul cel milostiv este ca un tată tuturor, ca o cârjă şi un toiag în 
care se reazimă cei slabi şi bătrâni, şi celui milostiv de i se va întâmpla să 
păţească vreun rău, toți se roagă lui Dumnezeu pentru dânsul şi zic: 
Dumnezeu să-l miluiască, Dumnezeu să-i dea bine, Dumnezeu să-l aducă iar 
la binele lui.” (Din vol. Mărgăritarele Sfântului loan Gură de Aur, p. 19) 


„Milostenia aceasta dezleagă legăturile şi alungă întunericul, stinge 
matca focului şi învredniceşte pe cei ce o fac pe ea de a se asemăna cu 
Dumnezeu. Pentru că zice Hristos: Fiți milostivi precum şi Tatăl vostru cel 
din ceruri milostiv este!” (Din vol. Mărgăritarele Sfântului loan Gură de 
Aur, pp. 77-78) 


„Milostenia biruieşte dreapta judecată a lui Dumnezeu şi-L face să 
miluiască pe păcătoşi.” (Din vol. Mărgăritarele Sfântului loan Gură de Aur, 


p. 168) 


„Nu spală apa aşa de bine murdăria trupului, cât poate milostenia 
şterge murdăria păcatului. După cum nu îndrăzneşti să vii să te rogi cu 


1970 


mâinile nespălate, deşi e mai mic păcatul acesta, tot aşa să nu vii niciodată la 
rugăciune fără milostenie. Şi doar adeseori, cu toate că avem mâinile curate, 
totuşi nu le înălțăm la rugăciune dacă nu ni le spălăm mai întâi cu apă. Atât 
de puternică e obişnuinţa! Să facem aşa şi cu milostenia. Chiar dacă nu ne 
ştim cugetul împovărat cu vreun păcat mare, totuşi să ne curățim cugetul cu 
milostenia.” (Iarăşi, la aceleaşi cuvinte: <<Dar având acelaşi duh al 
credinței, precum este scris>>, şi pentru ce primim toți îndeobşte cele bune 
...» 12, în vol. Despre schimbarea numelor. Despre răbdare. Despre 
milostenie..., p. 314) 


MILOSTENIA (răsplata celor milostivi) 


„Dar dacă doreşti cu orice chip să fii necontenit pomenit, îţi voi arăta 
o cale prin care vei putea să fii şi pomenit veşnic şi să-ţi aducă, în afară de 
multă laudă, şi multă îndrăznire în veacul ce va să fie. Dar cum vei putea fi 
şi pomenit în fiecare zi, şi încărcat de laude, şi după mutarea din această 
viaţă? Dacă pui banii aceştia în mâinile săracilor şi laşi şi pietrele şi casele 
mari şi moşiile şi băile. Această pomenire este nemuritoare; această 
pomenire îți aduce nenumărate comori; această pomenire te uşurează de 
povara păcatelor şi-ţi dă multă îndrăznire înaintea Stăpânului. Gândeşte-te şi 
la cuvintele pe care fiecare le va spune! Ce om milostiv, ce iubitor de 
oameni, ce bun, cu câtă dărnicie a împărțit averea! A împărţit, spune 
Scriptura, a dat săracilor, dreptatea lui rămâne în veac! (Ps., 111, 80) Aşa e 
bogăția de bani! Banii atunci rămân, când îi împarți;, când îi ţii strânşi şi 
închişi, pier împreună cu stăpânul lor. A împărțit, a dat săracilor. Dar 
ascultă şi cele ce urmează! Dreptatea lui rămâne în veac. Şi-a împărțit 
avuția lui într-o singură zi dar dreptatea lui rămâne pe toată întinderea 
veacurilor şi-i face nemuritoare pomenirea.” (Omilii la Facere, omila XXX, 
II, în col. PSB, vol. 21, p. 384) 


„Să nu ne pese că cheltuim banii pe care îi dăm la săraci, ci să ne 
gândim la câştigul ce-l avem de aici. De aceea Dumnezeiasca Scriptură a 
asemănat milostenia cu semănatul, tocmai pentru ca să facem milostenia cu 
bucurie şi cu multă tragere de inimă. Dacă cei care aruncă semințele pe 
pământ, împrăştie cu bucurie semințele adunate şi păstrate în hambare, 
pentru că au bune nădejdi şi văd cu mintea lor chiar de pe vremea 
semănatului snopii şi aria plină, apoi cu mult mai mult noi, care suntem 
învredniciți să semănăm sămânţa aceasta duhovnicească, se cuvine să ne 
bucurăm şi să ne veselim, că semănăm pe pământ, dar secerăm în cer, că 

semănăm argint, dar primim iertare de păcate, că dobândim prilej de 
îndrăznire, că ne pricinuim prin cele date aici odihnă veşnică şi petrecere 
împreună cu sfinții.” (Omilii la Facere, omilia XXXVI, VI, în col. PSB, vol. 
22, p. 38) 


„Aşa face Dumnezeu. În locul unor fapte mici ne dăruieşte daruri 
mari.” (Omilii la Facere, omiha XLII, VII, în col. PSB, vol. 22, p. 103) 


„Puterea milosteniei e atât de mare, încât poate curăța nu numai 
păcatele, ci poate alunga chiar moartea. Şi-ţi voi spune cum. 

— Dar care om milostiv, mă poate întreba cineva, a scăpat de moarte? 
Nu vedem că toți suntem sub tirania morţii! 

— Nu te tulbura, iubite! Faptele au să-ți spună că puterea milosteniei 
a biruit tirania morți. Era o femeie numită Tavita, care tâlcuită înseamnă 
Căprioara; lucrul ei de fiecare zi era a strânge sieşi bogăție sufletească din 
fapte de milostenie. Scriptura ne spune că îmbrăca văduve şi le dădea tot ce 
le trebuia. S-a întâmplat că s-a îmbolnăvit şi a murit. Și uită-mi-te acum, 
iubite, cum văduvele, care au fost ajutate de Tavita, cum trupurile îmbrăcate 
de ca, răsplătesc pe binefăcătoare la timp potrivit! S-au dus la apostol, ne 
spune Scriptura şi i-au arătat hainele şi toate câte a făcut Căprioara pe când 
era cu ele. I-au cerut pe hrănitoarea lor, au vărsat lacrimi şi au înduplecat pe 
apostol spre milă (Fapte , 9, 36-39). Ce a făcut fericitul Petru? P/ecându-şi 
genunchii, spune Scriptura, s-a rugat; şi întorcându-se către trup, a zis: 
Tavita scoală! lar ea şi-a deschis ochii şi văzând pe Petru a şezut. Petru 
dându-i mâna a ridicat-o; şi chemând pe sfinţi şi pe văduve le-a dat-o vie 
(Fapte, 9, 40-41). Ai văzut puterea apostolului, dar mai bine zis, puterea 
Stăpânului, Care lucra în apostol? Ai văzut ce răsplată mare au avut facerile 
de bine către văduve chiar pe lumea aceasta? Te întreb: A dat ea văduvelor 
cât a primit în schimb? Nu! Ea le-a dat haine şi hrană, iar ele au readus-o la 
viaţă, au alungat moartea din ea; dar mai bine zis, nu ele ci Stăpânul nostru 
ce iubitor de oameni, pentru grija ce-a avut-o Tavita de văduve. 

— Aţi văzut, iubiţilor, puterea leacului? Să ne procurăm cu toți leacul 
acesta. Nu e scump, deşi are atât de mare putere! E tare ieftin şi nici nu are 
nevoie de multă cheltuială”. (Omilii la Facere, omilia LV, IV, în col. PSB, 
vol. 22, p. 218) 


„Să vărsăm, dar, vă rog, cu inimă largă, în mâinile celor nevoiaşi din 
averile pe care ni le-a dăruit Stăpânul. Să-l dăm iarăşi cele ce ne-a dat, 
pentru ca aşa ele să ajungă iarăşi ale noastre cu mult adaos. Atât e de mare 
dărnicia Lui că, primind din cele ce ne-a dat, nu socoteşte că a primit pe cele 

ale Lui, ci ne făgăduieşte să ni le dea înapoi cu multă dărnicie; numai dacă 
noi am vrea să avem un astfel de suflet, ca atunci când dăm săracilor să 
socotim că punem darul nostru în mâna lui Dumnezeu, încredinţați fiind, că 
ne va da înapoi nu numai ceea ce a primit mâna Lui, ci cu mult mai mult 
decât ne-a dat, pentru că stăpânul Îşi arată în toate dărnicia Sa. Dar pentru ce 
spun că ne dă mai mult decât am dat? Mâna lui Dumnezeu nu ne dă numai 
atât, ci pe lângă asta ne dăruieşte şi împărăția cerurilor, ne strigă în auzul 
tuturora, ne încununează şi ne dă mii şi mii de bunătăţi. Atât numai, dacă 
vrem să dăm puţin din cele date nouă. Ne cere, oare, ceva greu, un lucru pe 
care să nu-l putem face? Nu!” (Omilii la Facere, omiha LV, IV, în col. PSB, 
vol. 22, pp. 218-219) 


„- Care este răsplata milosteniei? 

Că aceia se vor milui (Matei 5, 7). 

S-ar părea că răsplata aceasta nu-i decât o întoarcere a milosteniei 
făcute; dar nu-i aşa, pentru că răsplata e mai mare decât fapta. Cei milostivi 
miluiesc ca oameni, dar sunt miluiți de Dumnezeul tuturora; iar mila 
dumnezeiască nu este egală cu mila omenească; ci pe cât e de mare 
deosebirea între răutate şi bunătate, pe atât e de mare deosebirea între mila 
omenească şi mila dumnezeiască”. (Omilii la Matei, omiha XV, IV, în col. 
PSB, vol. 23, p. 179) 


„ȘI încă, dacă vi se pare greu să le faceţi parte săracilor din bogăţiile 
voastre, nu vă gândiţi numai la ceea ce vă costă, ci uitaţi semănatul şi vă 
întoarceţi cu totul gândul spre seceriş.” (Comentar la Evanghelia de la loan, 
omilia LXXVII, 4, p. 401) 


„Totuşi EL, ca şi cum ar primi un dar de la tine şi nu ca şi cum tu ai fi 
dator, primeşte cu dragoste şi te încununează, deşi ceea ce ar primi de la tine 
este al Său. Deci dă-l Lui averea care-ţi este, la urmă, nefolositoare; dă-l din 
acelea asupra cărora nu mai eşti stăpân, iar El îți va da ție împărăția 
cerurilor, care-ţi va fi de folos pentru totdeauna, şi pe lângă aceasta îți va 
hărăzi şi altceva, aceea că va purta de grijă celor din urma ta.” (Omilii la 
Epistola către Romani a Sfântului Apostol Pavel, omilia XVIII, p. 367) 


„... hrăneşte-l pe cel flămând ca să nu fu dat hrană focului gheenei. 
Când săracul mănâncă din masa ta, el sfinţeşte şi cele ce-ţi rămân. Gândeşte- 
te cum l-a hrănit acea văduvă pe Ilie; nu l-a hrănit atât pe el cât pe sine 
însuşi; nu a dat, pe cât a primit. La fel se petrece şi astăzi şi chiar cu mult 
mai mult. Nu o vadră de faina, nici un ulcior cu untdelemn. Dar ce? Răsplata 


1973 


acestora va fi aici de o sută de ori mai mare, iar în plus viaţa veşnică.” 
(Omilii la Epistola către Filipeni, omilia a II-a, p. 37) 


„Și după cum untdelemnul ne dăruieşte lumina, la fel şi milostenia ne 
dăruieşte lumina de acolo, cea mare şi minunată.” (Omilii la Epistola către 
Filipeni, omilia a V-a, p. 90) 


„Fericiți cei milostivi, zice, că aceia se vor milui (Matei 5, 7). Că, 
dacă oamenii îi miluiesc pe cei milostivi, cu atât mai mult Dumnezeu.” 
(Comentariile sau explicarea Epistolei către Filimon, omilha III, în vol. 
Comentariile sau explicarea Epistolei a doua către Timotei..., p. 223) 


„Ea (milostenia) sfărâmă legăturile, împrăştie întunericul, stinge focul, 
omoară viermele cel nestins, alungă scrâşnitul dinţilor. Înaintea ei cu multă 
uşurinţă se deschid porțile cerurilor, şi precum când intră împărăteasa nimeni 
dintre păzitori nu îndrăzneşte a cerceta cine şi de unde este, ci toţi de-ndată o 
primesc, tot aşa şi milostenia, căci împărăteasă este cu adevărat, iar pe 
oameni îi face deopotrivă cu Dumnezeu.” (Comentariile sau Explicarea 
Epistolei către Evrei, omilha XXXII, p. 371) 


„Când vom fi judecaţi, fără de veste milostenia va sta de față, şi ne va 
izbăvi de pedeapsă.” (Comentariile sau Explicarea Epistolei către Evrei, 
omilia XXXII, p. 372) 


„Să nu socoteşti milostenia risipă, ci venit! Nu cheltuială, ci câştig! 
Primeşti mai mult decât dai! Dai pâine, şi primeşti viața veşnică! Dai haină, 
şi primeşti împărăţia cerurilor! Dai cele ce pier, şi le primeşti pe cele ce 
veşnic rămân”. (Cuvântări împotriva anomeilor, cuv. VIII, în vol. Cuvântări 
împotriva anomeilor. Către iudei, p. 129) 


„Acel care nu e alipit de averile sale şi le aruncă în sânul săracilor, 
face din ele o întrebuințare folositoare; ele îl însoțesc la ieşirea din această 
viaţă şi, departe de a pierde proprietatea lor la moarte, atunci, din contră, le 
găseşte cu mult mai mari, când la ziua judecății el are cea mai mare nevoie 
de ajutorul lor, când vom da seama de toate faptele noastre.” (Primele patru 
omilii despre statui, omiha II-a, p. 45) 


„Dacă dai de pomană, nu-ți poate lua nimeni meritul tău; chiar dacă ar 
veni din toate părțile oşti şi regi, sau nenumărați pârâtori şi bârfitori, nu ar 

putea să-ți ia averea pusă la păstrare în cer, ci bucuria va rămâne veşnică.” 
(Predicile despre statui, Partea a II-a, predica a XVI-a, p. 116) 


„Dă săracului, pentru ca, chiar dacă tu vei tăcea, să vorbească pentru 
tine mii şi mii de guri; să stea de faţă milostenia şi să te apere! Răscumpărare 
de suflet este milostenia! De aceea, după cum înainte uşilor bisericii sunt 
vase pline cu apă, ca să vă spălați mâinile, tot aşa, în afara bisericii, stau 
săracii ca să vă spălați mâinile sufletului. Ţi-ai spălat mâinile trupului cu 
apă? Spală-ți şi mâinile sufletului cu milostenia! Nu spune că eşti sărac. O 
văduvă, săracă lipită pământului a găzduit pe Ilie; sărăcia nu 1-a fost piedică 
ci l-a primit cu multă bucurie, de aceea a şi primit în schimb roade frumoase 
şi a secerat spicul milosteniei.” (Omiliile despre pocăință, omilia a treia, p. 
50) 


„Dacă omul care primeşte ceva de la noi ne răsplăteşte 
binefacerea, cu atât mai mult va face lucrul aceasta Hristos, Care ne 
răsplăteşte chiar şi atunci când nu Îi dăm nimic.” (Din vol. Problemele 
vieții, p. 281) 


„Ceri, poate, răsplată în această viaţă? Dacă astfel ar sta lucrurile, 
milostenia ar fi un comerţ, nu o dovadă de dragoste şi de milă. Desigur, 
adesea, Dumnezeu îi răsplăteşte pe pământ pe cei care fac milostenii. 
Dar tu să nu ceri astfel de răsplată, pentru că împuţinezi comoara ta 

cerească.” (Din vol. Problemele vieții, p. 288) 


„Unde este dar binele şi milostenia, acolo este şi darul lui Dumnezeu 
şi niciodată nu se împuţinează şi nici nu scade, iar unde este şi dare de bani 
şi de haine multe şi de alte bunătăţi de toate, câtă plată va fi de la Dreptul 
Judecător?” (Din vol. Mărgăritarele Sfântului loan Gură de Aur, p. 68) 


„Bine este să zidim case în cer, de vreme ce acolo nu trebuie ziditor; că acolo mâinil 
împărăteasă ce vrea să intre în casele împărăteşti nici un portar nu o întreabă 
cine este sau unde vrea să meargă, ci toți boierii curții aceleia o primesc cu 
bucurie, aşa şi pe cei milostivi fără de nici o oprelişte îi duc la scaunul 
împărătesc, căci Dumnezeu iubeşte foarte tare milostenia şi lângă Dânsul se 
află.” (Din vol. Mărgăritarele Sfântului loan Gură de Aur, p. 68) 


„Orice ar cere de la Dumnezeu, pentru cei ce fac milostenie, îndată 
primesc darul cererii, atâta cinste şi îndrăznire are milostenia către 

Dumnezeu, că încă nu numai păcatele celui milostiv le spală, ci şi moartea o 
alungă şi se adevereşte că milostenia le stăpâneşte pe toate şi biruieşte şi 
moartea.” (Din vol. Mărgăritarele Sfântului loan Gură de Aur, p. 68) 


„lar creştinului celui milostiv nu numai cei ce au milă de la el îi 
mulțumesc şi se roagă pentru dânsul, ci încă şi cei ce n-au avut nici o milă îl 
iubesc şi se roagă pentru dânsul lui Dumnezeu să nu păţească vreun rău şi 
milostenia la cei ce le-au făcut le pare că le-a făcut lor, iar de se întâmplă să 
păţească vreun lucru fără cale sau pagubă, tuturor le pare rău şi se roagă lui 
Dumnezeu pentru el să-i ajute şi să-l izbăvească de toată răutatea. Deci de 
vezi că răutatea are vrăjmaşi pe cei ce n-au nici o strâmbătate de la cei 
făcători de rău, iar milostenia şi pe cei nemiluiţi îi are prieteni, izbăveşte-te 
pe tine omule întâi de răpire şi apoi fă milostenie.” (Din vol. Mărgăritarele 
Sfântului loan Gură de Aur, p. 17) 


„La fel, cu cât va face cineva mai multă cheltuială la săraci, cu atât are 
şi cununi mai multe de la Dumnezeu. Cât este cheltuiala atâta este şi plata şi 
folosul sufletului.” (Din vol. Mărgăritarele Sfântului loan Gură de Aur, p. 
108) 


„Ce vei pune acum în mâna săracului, o vei cunoaşte atunci în palma 
Judecătorului. Deci de ne vom nevoi să scăpăm de judecată, să ne rugăm şi 
să îmblânzim încă de aici pe Judecător cu săracii.” (Din vol. Mărgăritarele 
Sfântului loan Gură de Aur, p. 171) 


„Milostenia răscumpără păcatele noastre; săracii vindecă rănile 
pe care le facem noi în mod continuu sufletului nostru. Medicii 
sufletelor noastre sunt săracii, ei sunt binefăcătorii şi apărătorii. În 
sfârşit, milostenia răscumpără neputinţa şi nevrednicia rugăciunilor 
noastre. Vedeţi chemările şi înțelepciunea Providenţei. Ea plasează 
săracii, pe cei necăjiţi, pe cei infirmi la pragul Bisericilor noastre. 
Pentru ce? Pentru ca vederea lor să ne smulgă de la noi frivolitățile 
acestei lumi spre gravele realităţi ale vieții de pocăință, de ispăşire, de 
virtuţi. Cele mai curate şi purificatoare fântâni sunt cele ale săracilor.” 
(Din vol. Bogățiile oratorice, pp. 528-529) 


„La baza Bisericilor noastre sunt două feluri de curăţiri şi de 
mântuire: fântânile botezului şi cele ale săracilor. Primele ne varsă 
naşterea; din iubirea față de săraci curge peste noi din abundență, din 
belşug, harul iertării.” (Din vol. Bogățiile oratorice, p. 540) 

„Când va veni lisus Hristos în slava Sa şi cu puterea Sa, când se 
va organiza pompa triumfală a zilei din urmă, atunci vor străluci cei pe 
care i-a sfințit iubirea pe pământ; atunci în fața întregului univers 
milosteniile lor vor fi puse la lumină şi vor fi slăvite de către 
Dumnezeu.” (Din vol. Bogăţiile oratorice, p. 555) 


„Milostenia le mută pe toate în ceruri. Ea ne încredințează că sunt 
păzite bine cele puse acolo. Milostenia ne aduce îndoit câştig: mai întâi, nu 
ne mai temem pentru banu depuşi, căci nu-i atacă nici hoţii, nici spărgătorii, 
nici viclenia slugilor; în al doilea rând, nu rămân fără de rod, ci, după cum o 
rădăcină sădită în pământ bun dă roade în fiecare an, tot aşa şi argintul sădit 
în mâinile săracilor nu ne dă roduri duhovniceşti numai în fiecare an, ci în 
fiecare zi; ne dă îndrăznire către Dumnezeu, iertare de păcate, apropiere de 
îngeri, conştiinţă bună, veselie duhovnicească, nădejde, bunătățile cele 
minunate, pe care le-a gătit Dumnezeu celor ce-L iubesc pe EI şi celor ce 
caută cu suflet fierbinte şi râvnitor mila arătăriui Lui; pe care facă Dumnezeu 
ca noi toţi, după ce am trecut bineplăcând lui Dumnezeu viaţa aceasta, să 
dobândim bucuria veşnică a celor mântuiţi.” (La cuvântul apostolic ce 
spune: <<Trebuie să fie şi erezii între voi, ca să se vădească între voi cei 
încercaţi> >, 5, în vol. Despre schimbarea numelor. Despre răbdare. Despre 
milostenie..., p. 246) 


„Să nu fim nepăsători când e vorba de milostenie! Că nu săracii, ci noi 
avem cele mai mari foloase. Luăm mai mult decât dăm.” (Despre milostenie. 
Cuvânt rostit după ce a trecut prin oraş la vreme de iarnă şi i-a văzut pe 
săraci şi pe cerşetori lăsaţi în părăsire şi aruncaţi în piaţă, 5, în vol. Despre 
schimbarea numelor. Despre răbdare. Despre milostenie..., p. 261) 


„lei mai mult decât dai! Dai cele materiale, şi le primeşti pe cele 
spirituale şi duhovniceşti. Dai bani, şi primeşti iertare de păcate. Tu pui capăt 
foamei săracului, iar săracul pune capăt mâniei lui Dumnezeu! Este un 
schimb şi o afacere cu mult mai bună decât cheltuiala, cu un câştig mai 
folositor. Cheltuiala ta se mărginește la bani; câştigul, însă, nu se mărgineşte 
la bani, ci şi la iertarea păcatelor, şi la îndrăznirea cea către Dumnezeu, şi la 
împărăția cerurilor, şi la desfătarea bunătăților pe care nici ochiul nu le-a 
văzut, nici urechea nu le-a auzit, nici la inima omului nu s-au suit (1 Cor., 2, 
9).” (La cuvântul apostolic ce spune: << Dar având acelaşi duh al credinţei, 
precum este scris>>,; şi la <<Crezut-am, pentru aceea am grăit... >>, 9, în 

vol. Despre schimbarea numelor. Despre răbdare. Despre milostenie..., p. 
278) 


„De-ţi dă înapoi pământul cele aruncate, apoi cu mult mai mult mâna 
lui Dumnezeu îţi va da înapoi cu prisosinţă cele primite! 

Cunoscând dar acestea, să nu ne uităm la cheltuială când facem 
milostenie! Să ne uităm şi la câştigul ce-l nădăjduim în viitor, dar şi la 
câştigul de acum. Că milostenia nu prilejuieşte numai împărăţia cerurilor, ci 
şi siguranță şi belşug în viaţa aceasta. 

- Cine a spus asta? 

- Cel care o poate spune! Cel care dă averile lui săracilor, a spus 
Hristos, acela va lua însutit în veacul de acum şi va moşteni viața veşnică 
(Matei 19, 29). 

Vezi că se răsplătesc cu dobândă mare milostenule şi în viața aceasta, 
şi în viaţa cealaltă? Să nu pregetăm, deci, să nu amânăm, ci în fiecare zi să 
aducem rod de milostenie, ca să ne fie bine şi în lucrurile din lumea aceasta, 
şi să dobândim şi viaţa cea veşnică!” (La cuvântul apostolic ce spune: 
<< Dar având acelaşi duh al credinţei, precum este scris>>,; şi împotriva 
maniheilor..., 9-10, în vol. Despre schimbarea numelor. Despre răbdare. 
Despre milostenie..., pp. 295-296) 


„Săracii sunt doctorii sufletelor noastre; sunt binefăcătorii şi apărătorii 
noştri, nu dai atât cât iei! Dai argint, şi primeşti împărăţia cerurilor. Pui capăt 
sărăciei, şi te-ai împăcat cu Stăpânul! Vezi că răsplata nu-i egală? Datul e pă- 
mântesc, răsplata cerească! Datul piere, răsplata rămâne! Datul se strică, 
răsplata e mai presus de stricăciune.” (arâşi, la aceleaşi cuvinte: <<Dar 
având acelaşi duh al credinţei, precum este scris>>, şi pentru ce primim toți 
îndeobşte cele bune ..., ll, în vol. Despre schimbarea numelor. Despre 
răbdare. Despre milostenie... p. 313) 


„Hristos nu numai că păzeşte bine cele ce a primit, dar ni le înapoiază 
cu mai multă dobândă. Să nu socotim că ni se împuţinează averea când dăm 
milostenie. Nu se împuţinează, ci creşte; nu se cheltuieşte, ci prisoseşte. 
Milostenia este neguțătorie şi sămânță. Dar, mai bine spus, milostenia e mai 
bănoasă şi mai sigură decât acestea două. Neguţătoria poate fi ameninţată de 
vânturi, de valurile mării şi de multe naufragii, iar semințele, de secetă, de 
ploi prea multe şi de alte schimbări de vreme, pe când averile depuse în 
mâna lui Hristos sunt mai presus de orice primejdie. Nimeni nu poate răpi 
cele date din mâna celui ce le-a primit ci ne rămân novă şi ne aduc mult şi 
nespus rod şi seceriş bogat la timp: Ce/ ce seamănă cu zgârcenie, cu 

zgârcenie va şi secera, iar cel ce seamănă cu dărnicie, cu dărnicie va şi 
secera (Il Cor., 9, 6).” (La cuvintele: << Văduva să nu fie înscrisă dacă are 
mai puțin de şaizeci de ani>>,; şi despre creşterea copiilor; şi despre 
milostenie, 16, în vol. Despre schimbarea numelor. Despre răbdare. Despre 
milostenie..., pp. 372-373) 


MILOSTENIA (lipsa milosteniei - gravitatea) 


„Ce cuvânt de apărare mai putem, oare, avea dacă nu ne silim, dacă nu 
ne grăbim să primim însutit în locul celor puţine, cele viitoare în locul celor 
de acum, cele veşnice în locul celor vremelnice, ci încuiem cu plăcere banii 
CU uşi şi cu zăvoare şi nu vrem să dăm acum celor săraci banii, care stau 
încuiaţi fără rost şi în zadar, ca să nu bucurăm în veacul viitor de ajutorul pe 
care aceştia ni-l pot da?” (Omilii la Facere, omila III, VI, în col. PSB, vol. 
21, p. 55) 


„Pentru ce să le vorbim aspru? Ne silesc ei să le dăm? Ne bagă ei 
mâna-n buzunar? Ei ne roagă, ne cer! Merită oare să fie ocărât un om care 
face asta? Dar pentru ce spun eu că ne cer, că ne roagă? Ne urează mii şi mii 
de bunătăți! Şi toate acestea le fac pentru un singur bănuţ; şi noi nici pe 
acesta nu li-l dăm. Ce iertare mai merităm? Ce cuvânt de apărare mai putem 
avea când noi întindem în fiecare zi mese bogate, care de multe ori depăşesc 
măsura, iar celor nevoiaşi nu le dăm nici o fărâmă, cu toate că fapta asta ne- 
ar aduce mii şi mii de bunătăţi? Ce mare nepăsare! Cât de mari bunătăţi 
pierdem din pricina ei! Cât câştig lăsăm să ne scape din mâini! Izgonim din 
uşa noastră temeiul mântuirii noastre trimis nouă de Dumnezeu şi nu ne 
gândim nici la neînsemnatul dar pe care-l dăm, nici la covârşitoarea răsplată 
pentru astfel de daruri, ci încuiem totul în sipete şi lăsăm ca rugina să ne 
mănânce aurul; dar mai bine zis le punem în mâinile furilor.” (Omilii la 
Facere, omilia XLI, VII, în col. PSB, vol. 22, pp. 90-91) 


„lar noi nici în piaţă nu ne plecăm spre necazurile lor, nici plecând 
acasă: ci şi masa fiindu-ne pregătită, adeseori şi plină cu mii de bunătăţi 
(dacă se pot numi bunătăți cele pe care spre osânda neomeniei noastre le 
mâncăm), chiar şi cu masa pusă, zic, auzindu-i cum umblă prin ulicioare, şi 
strigă cu glas mare pe la răscruci, tânguindu-se în cea mai adâncă beznă, în 
mare pustietate, şi tot nu ne înduplecăm. Ba chiar şi după ce ne săturăm şi 
mergem spre somn, auzindu-i iar cum se tânguiesc în stradă răsunător, 
rămânem nepăsători de parcă auzim nişte câini turbaţi, nu voce omenească. 
Și nu luăm seama nici la vreme - că noaptea târziu, când toată lumea 

doarme, el plânge în singurătate; nici la puţinătatea cererii - că altceva nu 
cere decât pâine, sau niscaiva bănuţi; nici la mărimea necazului - că-i 
nemâncat de mult; nici la blândeţea cererii - că nu vine la uşă, nici nu 
cutează să se apropie, ci de jos, de departe îşi spune rugămintea. Dacă 
primeşte, dă în schimb mu de rugăciuni, de nu, nici aşa nu aruncă vorbă 
amară, nici nu ocărăşte şi nu huleşte pe cei ce pot să dea, însă nu dau; ci 
precum cineva, tras de un călău la o pedeapsă nesuferită, se roagă de toţi cei 
de faţă şi se milogeşte fără să afle nici o ocrotire, fiind dus cu multă 
necomenie la pedeapsă: aşa şi acesta, tras de foame ca de călău către noapte şi 
către privegherea cea nesuferită, întinde mâinile, cu mare glas se roagă de 
cei care şed sus prin case, dar n-are parte de nici o milă, ci e gonit fără 
îndurare şi cu cruzime multă, însă nimic dintre acestea nu ne pleacă, ci cu 
atâta neomenie cutezăm a tinde mâinile către cer şi a vorbi cu Dumnezeu 
despre milostivire şi a cere iertarea păcatelor noastre, şi nu ne temem că va 
cădea trăsnet asupra noastră după asemenea rugăciune, după asemenea 
cruzime şi lipsă de omenie. 

Spune-mi, cum mergem spre somn şi spre odihnă şi nu ne temem că 
acel sărac, sculându-se în vis asupra noastră murdar, jegos, îmbrăcat în 
zdrenţe, se va tângui şi se va jeli, învinuindu-ne de neomenie? De altfel, pe 
mulți i-am auzit adesea zicând că după ce ziua trecuseră cu vederea 
ajutorarea săracilor, noaptea se vedeau încinşi cu funie şi târâți de mâna 
săracilor, sfârtecați, pătimind chinuri fără număr, însă astea se întâmplă în 
somn Şi-n VIS, şi sunt pedeapsă vremelnică; dar nu ne temem, ia spune-mi, să 
nu vedem cumva pe acel sărac, care se tânguieşte şi strigă şi se jeleşte, în 
sânurile lui Avraam, ca oarecând pe Lazăr bogatul cel nemilostiv? Celelalte 
- chinurile acelea amare şi nemângâiate, cum cerea apă, cum n-a primit nici 
o picătură, cum 1 se prăjea limba, cum după multe rugăminţi nu s-a bucurat 
de nici o iertare şi cum suferea pedepse fără moarte - le las spre rumegare 
conştiinţei voastre. 

Dar ferească Dumnezeu să aflăm noi acestea prin cercare, ci fie ca 
prin auzire să fugim de păţire, şi vrednici arătându-ne de dragostea 
strămoşului Avraam să mergem în locul unde este el.” (Cele dintâi omilii la 
Facere, cuvântul al cincilea, pp. 70-73) 


„Hristos este fratele tău şi împreună-moştenitor. Fă-L şi aici pe 
pământ împreună-moştenitor. Tot ce-l dai Lui, ție-ți dai! Nu auzi ce spune 
profetul Isaia: Nu trece cu vederea pe cei din seminţia ta? (Isaia 58, 7). Dacă 
nu trebuie să treci cu vederea pe rudele tale, cu atât mai mult pe Stăpân, 
Care, în afară că ţi-i Stăpân, mai are cu tine şi dreptul de înrudire şi încă alte 
drepturi cu mult mai mari. Te-a făcut chiar părtaş la cele ale Lui fără să ia 

ceva de la tine. El a fost Acela Care a pus început acestei nespuse binefaceri. 
N-ar fi, oare, cea mai mare nechibzuinţă să nu fu iubitor de oameni când ai 
primit atâtea daruri, să nu răspunzi cu răsplătiri pentru harul primit, să nu dai 
cât de cât în locul unor bunătăţi mai mari? Hristos te-a făcut moştenitor al 
cerurilor; tu însă nu-l dai în schimb nici bunătăţile de pe pământ. Hristos S-a 
împăcat cu tine, deşi n-ai făcut nici o faptă bună, ba încă îi mai erai şi 
duşman; tu însă nu-L răsplăteşti deşi ți-i prieten şi binefăcător, deşi ar trebui 
să-l mulțumeşti chiar numai că-ți îngăduie să-l dai ceva, fără să mai socotim 
împărăția cerurilor şi toate celelalte bunătăți. Când slugile invită la o masă 
dată de ei pe stăpânii lor, nu socotesc că fac o favoare stăpânilor lor, ci că o 
primesc. Între noi şi Hristos însă lucrurile stau cu totul altfel. N-a chemat la 
masă mai întâi sluga pe stăpân, ci stăpânul a chemat mai întâi la masa lui 
sluga. Tu însă nu-L chemi la masă nici după ce te-a chemat EI! EI, cel dintâi, 
te-a adus sub acoperişul Lui; tu însă nu-L aduci sub acoperişul tău nici după 
ce te-a adus El. Gol fiind, te-a îmbrăcat; tu însă nici după aceasta nu-L 
găzduieşti când e străin. EI, cel dintâi, te-a adăpat din potirul Lui; tu însă nu- 
I dai în schimb nici puţină apă rece! Te-a adăpat cu Duhul Sfânt; tu însă nu-l 
mângâi nici setea trupului! Te-a adăpat cu Duhul când erai vrednic de 
osândă; tu însă îl treci cu vederea când este însetat, cu toate că milostenia ta 
o faci din cele ale Lui! 

Nu-mi socoteşti mare lucru în mâinile tale potirul din care Hristos are 
să bea şi are să-l ducă la gură? Nu vezi că numai preotului îi este îngăduit să 
ducă la gura altora potirul cu sângele Domnului? Dar Eu, spune Domnul, nu 
țin seama de asta! Îmi întinzi tu, preote, potirul, îl primesc! Mi-l întinzi tu, 
mireanule, nu te refuz! Nu întreb cine Mi-l întinde. Nu cer sânge, ci apă 
rece! Gândeşte-te cui dai de băut şi cutremură-te. Gândeşte-te că tu ajungi 
preot al lui Hristos dând cu mâna ta nu trup, ci pâine; nu sânge, ci un pahar 
cu apă rece. Hristos te-a îmbrăcat cu haina mântuirii; şi te-a îmbrăcat EL cu 
mâinile Lui! Îmbracă-L şi tu pe EI cu mâinile slugii tale. Te-a făcut slăvit în 
ceruri, scapă-L şi tu de frig, de goliciune, de ruşine. Te-a făcut să locuieşti 
cu îngerii, dă-l şi tu atât loc de găzduire în casa ta cât loc dai slugii tale! Nu 
Mă îngrețoşez, îţi spune Hristos, de o astfel de găzduire, deşi Eu ţi-am 
deschis tot cerul. Te-am scos din cea mai cumplită temniță; nu-ți cer asta, 
nici nu-ți spun: Scoate-Mă şi tul, dar Mi-i destulă mângâiere numai dacă vii 
să Mă vezi când sunt întemnițat. Te-am înviat când erai mort; nu-ți cer asta, 
dar îţi spun: Cercetează-Mă când sunt bolnav! 

De câte iaduri nu suntem vrednici când Hristos ne dă daruri atât de 
mari şi ne cere lucruri atât de uşoare, dar noi nici pe acestea nu 1 le dăm? Pe 
bună dreptate deci mergem în focul pregătit diavolului şi îngerilor lui (Matei 
25, 41), suntem mai nesimţitori decât pietrele. Spune-mi cât de mare ne 

poate fi nesimţirea noastră, când, după ce am primit atâtea daruri, când ştim 
că vom primi atâtea daruri, mai suntem robii averilor de care tot ne vom 
despărți după puţină vreme fără voia noastră? Alţii şi-au dat viaţa şi şi-au 
vărsat sângele; dar tu nici pe cele de prisos nu le dai pentru ceruri, pentru 
cununi atât de mari. Ce iertare meriţi, ce cuvânt de apărare, când arunci cu 
plăcere sămânţa în pământ, când dai cu dobândă oamenilor banii tăi fără să 
te sinchiseşti de ceva, dar eşti crud şi neomenos atunci când e vorba ca prin 
cei nevoiaşi să hrăneşti pe Stăpân?”. (Omilii la Matei, omilia XLV, II, în col. 
PSB, vol. 23, pp. 534-535) 


„Fără feciorie te poţi mântui; dar fără milostenie, cu neputinţă. 
Milostenia este de neapărată trebuinţă şi le ţine pe toate. Nu fără motiv am 
numit eu milostenia inima virtuții. Dar inima aceasta încetează iute de-a mai 
bate, dacă nu dă tuturor duhul ei. Întocmai ca o fântână: dacă ţine în ea apa 
izvoarelor sale, se strică; tot aşa şi cu bogaţii, când ţin averile lor numai 
pentru ei înşişi”. (Omilii la Matei, omilha XLVII, IV, în col. PSB, vol. 23, 
pp. 551-552) 


„Dacă cei care trăiesc în feciorie sunt aruncaţi afară pentru că n-au 
făcut milostenie cu dărnicia cuvenită, cine va putea dobândi iertare fără 
milostenie? Nimeni; ci va pieri neapărat cel ce nu are această virtute. Dacă 
în treburile cele pământeşti nimeni nu trăieşte pentru el însuşi, ci şi 
meşteşugarul şi ostaşul şi plugarul şi negustorul cu toții lucrează pentru 
binele obştesc şi pentru folosul aproapelui, cu mult mai mult trebuie să 
facem asta în treburile cele duhovniceşti. Că aceasta înseamnă mai cu seamă 
a trăi: dacă trăieşti numai pentru tine, fără să-ți pese de toți ceilalți, trăieşti 
de prisos, nu mai eşti nici om şi nici nu faci parte din neamul omenesc”. 
(Omilii la Matei, omilia LXXVII, VI, în col. PSB, vol. 23, p. 883) 


„... oamenii foarte bogaţi, în oraşele în care au de gând să locuiască, 
îşi adună averile lor: case, moşii şi tot ce au. Dar noi facem dimpotrivă; ne 
dăm în vânt să dobândim pământ, pe care-l vom părăsi după puţină vreme, 
să cumpărăm hectare de pământ şi case, nu numai cu bani, ci chiar cu 
sângele nostru; dar nu ne îndurăm să dăm nici ce ne prisoseşte trebuinţei 
noastre, ca să cumpărăm cerul, cu toate că cerul îl putem cumpăra la un preţ 
MIC, şi odată cumpărat rămâne în proprietate veşnică. De aceea vom primi 
cea mai cumplită pedeapsă dacă vom pleca acolo goi şi săraci; dar, mai bine 
spus, vom suferi cele mai groaznice chinuri, nu pentru sărăcia noastră, ci şi 
pentru cele prin care am sărăcit pe alţii.” (Omilii la Matei, omulia XII, V, în 
col. PSB, vol. 23, p. 152) 

„Le rog să te uiţi şi să vezi că, în toate pildele Sale, Hristos osândeşte 
pe cei care nu întrebuinţează averile lor pentru ajutorarea celor săraci. Nici 
fecioarele cele nebune n-au fost osândite pentru că au răpit averi străine, ci 
pentru că n-au dat săracilor averile lor (Matei 25, 1-12); nici cel ce a ascuns 
talantul în pământ n-a fost osândit pentru că a fost lacom, ci pentru că nu şi-a 
înmulțit talantul dat (Matei 25, 24-30); nici cei care au trecut cu vederea pe 
cei flămânzi nu au fost osândiţi pentru că au răpit averile străine, cu pentru 
că n-au împărțit la săraci averile lor (Matei 25, 41-46) ...” (Omilii la Matei, 
omilia LXXVII, V, în col. PSB, vol. 23, p. 880) 


„Aşa şi obişnuiesc oamenii să-i numească pe cei nemilostivi: negri la 
suflet.” (Omilii la Matei, omilha LXXVIII, II, în col. PSB, vol. 23, p. 889) 


„Voi nu-L trădaţi pe lisus Hristos? Dar atunci când îl disprețuiți pe 
sărac care se usucă de foame, sau care îngheață de frig, voi meritați soarta 
lui luda şi pedeapsa lui.” (Comentar la Evanghelia de la loan, omila 
XLVII, 4, p. 231) 


„Vedeţi dar: sunt hrăniţi câinii, cei mai mulți hrănesc asini sălbatici, 
urşi şi diferite animale; şi pe om pe care-l sfâşie foamea, noi îl părăsim. Noi 
facem mai mult caz de o natură care ne este străină decât de propria noastră 
natură.” (Comentar la Evanghelia de la loan, omilia XLVII, 4, p. 231) 


„Dar ferească Dumnezeu ca cineva dintre voi să audă aceste cuvinte 
îngrozitoare: Nu vă cunosc pe voi! (Mt., 25, 12). Şi ce provoacă acest cuvânt 
grozav, dacă nu că am văzut pe sărac şi n-am fost atenţi la el? Dacă L-am 
văzut pe Iisus Hristos disprețuit, nu ne va cunoaşte EI Însuşi pe noi, care am 
fost fără milă. ŞI sigur aceasta va fi drept. Căci cel ce-l disprețuieşte pe sărac 
şi nu-l ajută din bunurile sale, cum va nădăjdui să ia parte la bunurile care 
nu-i aparţin?” (Comentar la Evanghelia de la loan, omilia L, 3, p. 248) 


„Dar dacă nu vreţi să-i daţi nimic (săracului — n.n.), să nu-l disprețuiți 
măcar; dacă nu vreţi să-l scoateţi din necaz, nu-l alungaţi, şi nu-l îmbrânciți 
în prăpastie. Atunci când vine la voi şi-l alungați, gândiți-vă în sinea voastră 
la ceea ce vreţi să cereţi de la Dumnezeu, la ceea ce doriți să obţineţi de la 
el: E], zice, cu ce măsură ați măsurat cu aceea vi se va măsura (Mt., 7, 2). 
Gândiţi-vă cum se retrage acest sărac după ce l-aţi refuzat; el merge umilit, 
cu capul plecat, cu ochii plini de lacrimi, purtând în acelaşi timp şi rana 
sărăciei lui. Dacă a cerşi vouă vă pare un blestem; a nu primi nimic după ce 

al căzut în ruşine, a fi alungat cu injurii, gândiți-vă ce furtună grozavă 
trebuie să trezească aceea în sufletul lui. 

Până când vom fi ca şi animalele sălbatice? Până când va face lăcomia 
noastră să uităm de natură? Mulţi oameni gem că ne văd aşa de duri şi atât 
de necruțători; dar eu vreau să vă predic azi milostenia, şi nu numai azi, ci 
totdeauna.” (Comentar la Evanghelia de la loan, omilha LXXVII, 4, p. 401) 


„N-ai suferi în linişte să vezi pe cineva că-şi lasă soția să se îmbrace în 
zdrenţe şi să fie neîngrijită, iar pe slugile ei să le îmbrace cu haine strălucite, 
ci te-ai irita şi ai zice că fapta aceasta este cea mai de pe urmă batjocură. 
Aceasta, deci, să o judeci şi pentru suflet. Când tu împodobeşti pereţii casei, 
tavanul, pardoseala de pe jos şi mobilele, şi toate celelalte, iar milostivire nu 
dai îndeajuns, atunci să ştii că nu ai altă filosofie, şi nimic mai mult nu faci 
decât acela, sau mai la drept vorbind, chiar mai rău decât acela, fiindcă între 
stăpân şi slugă nu e nici o deosebire, pe când între suflet şi trup este mare 
deosebire; şi dacă e deosebire mare față de trup, apoi cu atât mai mare este 
deosebirea dintre suflet şi casă, pat sau taburetul de sub picioarele tale. Şi ce 
justificare demnă ai putea avea, când tu toate acestea nimicuri le îmbraci cu 
argint, iar sufletul îl laşi să stea îmbrăcat în zdrenţe, sluțit, flămând, plin de 
răni şi hărțuit de mii de câini, şi după toate acestea crezi încă că te găseşti în 
slavă prin împodobirea lucrurilor de dinafară? Şi ceea ce este mai de jelit 
încă, cel ce se face de râs şi de batjocură, cel ce se necinsteşte şi se sluţeşte, 
şi cel ce în fine cade singur în cea mai de pe urmă osândă, acela, zic, chiar se 
mândreşte cu lucruri dintre acestea!” (Omilii la Epistola către Romani a 
Sfântului Apostol Pavel, omila XI, pp. 199-200) 


„Hristos nu are unde să-Şi plece capul, umblă gol, străin şi flămând, 
iar tu îți faci case mari, cu băi şi terase, cu o mulţime de saloane zadarnice; 
şi lui Hristos nu-l acorzi nici măcar un mic acoperământ, pe când 
mansardele tu ţi le împodobeşti pentru ciori şi vulturi. Şi ce ar putea fi mai 
rău ca această nebunie? Căci este cea mai de pe urmă nebunie o astfel de 
purtare, ba încă chiar mai rea decât nebunia.” (Omilii la Epistola către 
Romani a Sfântului Apostol Pavel, omilia XIV, p. 286) 


„Dumnezeu a dat pentru tine chiar şi pe Fiul Său, iar tu nu dai nici 
măcar pâinea zilnică Celui predat pentru tine, Celui jertfit pentru tine. Tatăl 
nu L-a cruțat pentru tine, iar tu îl treci cu vederea topit de foame, deşi tu 
consumi din ale Lui, şi dacă dai săracilor milostenie, din ale Sale dai, şi 
pentru tine dai. Ce ar putea fi mai rău ca această nelegiuire? A fost predat 
pentru tine, S-a jertfit pentru tine, colindă drumurile flămând pentru tine, şi 

tu dacă-l dai pâinea zilnică, din ale Sale dai şi singur te foloseşti. Şi totuşi 
nici aşa nu-l dai! Oare nu sunt mai nesimțitori decât pietrele cei ce, deşi sunt 
mişcați de atâtea fapte măreţe, totuşi stăruie încă într-o asemenea 
învârtoşare?” (Omilii la Epistola către Romani a Sfântului Apostol Pavel, 
omilia XV, p. 301) 


„Noi, deşi ştim bine că vom primi pe Hristos, totuşi nici aşa nu ne 
facem mai blânzi, căci iată acela se roagă şi se închină înaintea noastră, iar 
noi batjocorim pe cel ce se apropie de noi.” (Omilii la Epistola către Romani 
a Sfântului Apostol Pavel, omilia XXI, p. 415) 


„Când tu, sluga, te îmbeţi, iară EI, Stăpânul, este flămând şi nu se 
bucură nici măcar de hrana trebuitoare, ce-ţi va putea adăuga ție numele de 
slugă? Dar tocmai aceasta te va apăsa mai mult, când tu stai în casă cu trei 
rânduri, iară acela nu se bucură nici măcar de un acoperământ bun, când tu te 
răsfeți în aşternuturi moi, iară acela nu are nici pernă. Dar am dat, zici tu. Şi 
totuşi, nu trebuie a conteni făcând aceasta. Numai atunci ai putea să fu iertat, 
când nu ai avea, când nimic nu s-ar ţine de tine. Întrucât însă ai, măcar de mii 
de ori de ai da, şi încă vor fi alții care sunt flămânzi, nici o îndreptare nu vei 
avea. Când tu încui în hambare grâul, şi când îi urci preţul, şi în sfârşit, când 
iscodeşti alte căi de câştig străine, apoi atunci ce nădejde de mântuire vei 
avea? Şi s-a poruncit a da celui flămând în dar, iar tu nu dai nici măcar cu un 
preţ cumpătat. El pentru tine şi-a deşertat atâta slavă, iar tu pentru dânsul nu 
socoteşti vrednic nici a da o pâine. Câinele tău este ghiftuit, iar Hristos se 
topeşte de foame. Sluga ta se sparge de îmbuibare, în vreme ce Stăpânul tău, 
ca şi al aceluia, este lipsit până şi de hrana trebuitoare. Dar cum pot fi acestea 
fapte de prieteni? Împăcaţi-vă cu Dumnezeu, căci o astfel de purtare este a 
unor vrăjmaşi şi războinici!” (Tălcuiri la Epistola a doua către Corinteni, 
omilia XVII, p. 165) 


„„Și de ce, zici tu, ameninţă pe cei ce nu fac milostenie, că se vor duce 
în focul cel nestins? Şi încă nu zice simplu: în foc, ci <<în focul cel nestins, 
care este gătit diavolului şi îngerilor lui>> ? De ce anume? Pentru ca să afli 
că nimic nu întărâtă pe Dumnezeu ca nemilostenia, şi că acest păcat îl pune 
înaintea tuturor celorlalte. În adevăr, dacă trebuie a iubi şi pe duşmani, apoi 
oare cel ce respinge pe cei săraci, care nici chiar duşmani nu-i sunt, de ce 
osândă nu va fi vrednic, când prin purtarea lui se face mai rău chiar decât 
barbarii? De aici deci se poate vedea mărimea păcatului, care şi contribuie ca 
să se ducă împreună cu diavolul în gheenă. Vai de cel ce nu face milostenie! 
(Sirach., 13, 3). Deci dacă era aşa în legea veche, cu atât mai mult trebuie a 

fi în legea nouă.” (Comentariile sau Explicarea Epistolei către Efeseni, 
omilia IV, p. 42) 


„Când tu omori, nu trupeşte, ci sufleteşte pe fratele tău, oare nu ai 
făcut acelaşi lucru? Când treci cu vederea pe cel flămând, şi când poți a-l 
ajuta, oare nu l-ai omorât, dacă nu cu sabia, apoi prin faptul că l-ai lăsat 
flămând?” (Comentariile sau Explicarea Epistolei I către Tesaloniceni, 
omilia VIII, în vol. Comentariile sau Explicarea Epistolei către Coloseni, 1 
şi II Tesaloniceni, p. 246) 


„Mulţi nedreptățiți urăsc mai mult pe cei care nu i-au ajutat decât pe 
cei care i-au nedreptăţit.” (Tratatul despre preoţie, cartea a treia, cap. 14, în 
vol. Despre preoție, p. 93) 


„+... vom fi pedepsiţi la fel cu cei ce despoaie pe alţii, dacă nu facem 
milostenie.” (Omilii la săracul Lazăr, cuvântul II, în vol. Omilii la săracul 
Lazăr. Despre soartă şi Providenţă..., p. 62) 


„... rogu-vă să vă amintiți necontenit, mai înainte de toate, că a nu da 
săracilor din averile tale înseamnă a jefui pe săraci, a-i lipsi de viaţă, şi, 
altfel, că nu stăpânim averile noastre, ci averile lor.” (Omilii la săracul 
Lazăr, cuvântul II, în vol. Omilii la săracul Lazăr. Despre soartă şi 
Providenţă..., p. 67) 


„Bogaţii nemilostivi vor primi o pedeapsă mai mare decât săracii 
nemilostivi, pentru că au bani mulți şi cu toate acestea, nu îşi înmoaie 
inima. Dar eu fac milostenii, îmi spui tu. Să ştii că dacă mărimea 
milosteniei lor nu este după mărimea averii pe care o au, nu vor scăpa de 
iad. Cu cât sunt mai bogaţi, cu atât sunt mai datori să-i ajute pe cei săraci, 
fără să se teamă că averea lor se va împuţina.” (Din vol. Problemele vieții, 
p. 280) 


„Bogaţii cei nemilostivi mai multă muncă vor avea decât săracii, 
pentru că nici binele avuţiei lor nu i-a îmblânzit ca să fie domestici şi 
îndurători către cei săraci.” (Din vol. Mărgăritarele Sfântului loan Gură de 
Aur, p. 64) 


„Că Hristos şi sufletul Lui l-a dat morții pentru noi şi cinstitul lui 


Sânge l-a vărsat pentru noi nemulțumitorii, iar noi nu voim să vărsăm banii 
noştri cei putrezi pentru Hristos, ci trecem pe lângă EI şi-L lăsăm gol şi 

străin şi flămând. Dar cine va putea să ne scoată din munca ce va să fie? 
Altul nimeni fără numai Dumnezeu. Noi înşine mergem la muncă, că de ne- 
am aduce aminte fiecare de cuvântul şi răspunsul cel ales al judecăţi, nu ne- 
am osândi pe noi să mergem în munca focului. Hristos S-a dat pe sine morţii 
pentru noi şi săracul moare de foame, iar noi ne facem a nu-L vedea şi fugim 
de Dânsul. Că precum banii sau arginţii de am avea să dăm, mii de suflete de 
am avea, se cade să le punem toate pentru Dumnezeu. Căci când trag pe 
cineva dintre noi vinovat şi-l duc să-l spânzure sau să-l înţepe, n-ar pofti mai 
bine să dea toată avuţia câtă are numai să scape de moarte? (...) să dăm 
măcar jumătate din avuţia noastră să ne izbăvim de muncă (munca focului 
nestins); noi ținem fără ispravă avuţie nedreaptă şi bani, care nici nu sunt ale 
noastre. Dar ce răspuns şi ce iertare vom avea în această lume şi în cealaltă?” 
(Din vol. Mărgăritarele Sfântului loan Gură de Aur, p. 72) 


„Dar noi numai ce cumpărăm robi şi cai şi catâri şi-i împodobim cu frâie de aur, iar pe 
Dumnezeu trimite săracii spre noi şi le zice: Duceţi-vă să vă dea frații voştri 
din avuţia Mea care le-am dat-o, dar noi nici nu le dăm nimica, ci încă îi 
batjocorim şi-i mustrăm şi-i alungăm. Socoteşte cu mintea ta de câte tunete 
şi fulgere sunt vrednice acestea pe care le facem noi, că de ai trimite tu o 
slugă la altă slugă aşa, să ia de la dânsul banu tăi, iar el nevrând să-i dea ci 
încă îl şi înţură, oare câtă răscumpărare i-ai face tu acelui înjurător pe care l- 
ai împrumutat? Deci de suferim cu greu acest lucru ce se întâmplă între noi 
oamenii, dar Dumnezeu cu cât se va mânia mai mult asupra noastră, dacă nu 
vrei să dai săracului ce-ţi cere milostenie ci încă-l şi mustri şi-i otrăveşti 
sufletul? Că de-ar şti săracul că vrei să-l batjocoreşti şi să-l mustri nici n-ar 
veni. lar bogatul răspunde şi zice: fără de obraz este săracul şi umblă 
încoace şi încolo şi strigă. Ce grăieşti tu, omule? Că tu de multe ori când 
şezi la masă porunceşti slugii tale să umble repede să-ți aducă bucatele, iar 
de umblă încet şi zăboveşte puţin tu vrei să îmborzi masa de mânie, deşi 
cunoşti bine că de va şi zăbovi, tot nu te va lipsi de dulceaţa bucatelor. Iar tu, 
pentru nimic, te faci ca o fiară sălbatică şi nu-ţi zici ţie fără de obraz, c1-i zici 
săracului că este fără de obraz, care se teme şi tremură de toţi, dar cum îşi va 
astâmpăra foamea? Sau nu este aceasta mare obrăznicie şi neomenie? Şi de- 
al vedea o picătură de ploaie picând în casa ta, îndată aduci meşteri de repară 
să nu te plouă. Dar pe sărac nu-l vezi că zace de multe ori în gunoare şi 
întinat?” (Din vol. Mărgăritarele Sfântului loan Gură de Aur, p. 73) 


„Noi le zicem: nu te-am hrănit o dată şi de două ori şi ai mâncat? Dar de ce nu zici şi tu 


alungi? Dar cum va vrea să te audă pe tine Dumnezeu, când îl rogi ca să-ți 
ierte păcatele tale, dacă treci pe cel ce este în nevoie şi nu dai din binele ce-l 

ai de la Dumnezeu? Oare acestea nu sunt vrednice de hulă?” (Din vol. 
Mărgăritarele Sfântului loan Gură de Aur, p. 73) 


„Dar tu cum te rogi lui Dumnezeu ca să te audă şi să-ți ajute când îți 
vine vreo pagubă sau primejdie, că de vreme ce tu te faci a nu vedea pe acela 
ce ţi-a greşit, nici nu te-a păgubit vreodată, care are osteneală şi durere şi se 
pedepseşte cu foame şi cu goliciune în gerul iernii, dar Dumnezeu, Căruia îi 
greşeşti în toate zilele, cum te va lăsa nemuncit şi nepedepsit? De vreme ce 
zice că cel ce-şi astupă urechea ca să nu audă rugăciunea săracului, nici 
Dumnezeu nu-l va auzi pe el. Deci, în ce fel vom fi noi spre săraci ori 
milostivi ori nemilostivi, aşa va fi şi Dumnezeu spre noi.” (Din vol. 
Mărgăritarele Sfântului loan Gură de Aur, pp. 76-77) 


„Auzi, dacă cei ce ştiu şi au învăţat taina că lui Hristos nu-i este milă 
de carnea Lui, când te vei cumineca, nici Sângele Lui nu l-a oprit, tu vrei să 
te adăpi, iar Lui nu-i dai nici un pahar de apă rece, dar ce iertare vei lua de la 
Dumnezeu? Tu iei cele neputrede de la Dumnezeu cu multă cinste şi de cele 
putrede îţi este milă să le dai? (...) Oare nu sunt acestea grele? Că 
Dumnezeu a dat pe Fiul Său spre moarte pentru tine, iar tu nu-i dai Lui nici o 
fărâmă de pâine, Celui ce S-a vândut pentru tine şi S-a junghiat şi S-a 
omorât şi nu i-a fost milă de Dânsul, nu numai fundu-i Fiu adevărat, ci şi 
Singur Născut, iar tu pe Dânsul îl vezi mort şi pierind de foame şi de 
goliciune şi-ţi cere să cheltuieşti din ale Lui şi nu-l dai, iar pentru tine le 
strici şi le risipeşti rău şi fără de folosință, dar ce lucru rău este mai mare 
decât această nemulțumire? Hristos S-a vândut şi S-a junghiat pentru tine şi 
umblă înconjurându-te flămând şi tu nici din ale Lui nu-i dai?” (Din vol. 
Mărgăritarele Sfântului loan Gură de Aur, p. 19) 


„N-aţi aflat că judecata este nemilostivă celor ce nu-i miluiesc pe 
săraci?” (Din vol. Mărgăritarele Sfântului loan Gură de Aur, p. 163) 


„Hristos, când are să te hrănească, nu-Și cruţă nici chiar Trupul Lui! 
Când are să-ți dea de băut, nu-Şi cruţă nici chiar Sângele, nici nu e invidios! 
Tu, însă, nu dai nici o bucată de pâine, nici un pahar de apă! Ce iertare vei 
avea, când primeşti daruri atât de mari şi atât de prețioase, şi te scumpeşti la 
nişte lucruri de nimic?” (La cuvintele: << Văduva să nu fie înscrisă dacă are 
mai puțin de şaizeci de ani>>,; şi despre creşterea copiilor; şi despre 
milostenie, 16, în vol. Despre schimbarea numelor. Despre răbdare. Despre 
milostenie..., p. 372) 

MINCIUNA (nimic nu este mai slab ca minciuna) 


„... nimic nu este de jos, nimic nu este mai slab decât minciuna; îi 
place să se ascundă, uşor se demască, uşor se risipeşte.” (Comentar la 
Evanghelia de la loan, omilia XXIX, 1, p. 134) 


MINCIUNA (are picioare scurte) 


„Minciuna este slabă şi uşor de descoperit, chiar când ca în afară se 
acoperă cu mii de culori. Precum cei ce zidesc pe ziduri ruinate nu le fac 
pentru aceea mai tari; la fel mincinoşii sunt uşor ruşinaţi.” (Comentar la 
Evanghelia de la loan, omilia LXVIII, 1, p. 347) 


„Nimic nu este mai slab decât minciuna, cu oricâte perdele ar 
fi ea acoperită. Aşa cum urcă, la fel de repede şi coboară.” (Din vol. 
Problemele vieţii, p. 374) 


MINTEA (ochii minţii) 


„Aşa sunt ochii minții; privesc necontenit la priveliştea celor veşnice; 
ŞI, luminaţi de strălucirea lor, dispreţuiesc pe toate cele din lumea aceasta ca 
pe umbră şi vis, fără să poată fi amăgiţi sau înşelați. De văd bogăția, îndată 
îşi bat joc de ea; ştiu că bogăţia fuge de la unul la altul mai fără recunoştinţă 
decât un rob fugar, ştiu că niciodată nu stă, ba dimpotrivă încarcă pe cei care 
o au cu mii şi mii de rele şi, ca să spun aşa, îi aruncă chiar în adâncul 
păcatului. De văd frumuseţe trupească, iarăşi, nu se întorc spre ea; ştiu că e 
trecătoare şi lesne schimbătoare; ştiu că boala distruge deodată toată 
frumuseţea aceea, iar înaintea boli bătrânețea urâțeşte şi poceşte chipul 
frumos de mai înainte, şi, în sfârşit, ştiu că moartea strică toată frumuseţea 
trupului. De văd pe cineva acoperit de slavă sau plin de putere sau ajuns în 
fruntea demnităților şi înconjurat de toate fericirile, şi pe acesta îl trec cu 
vederea ca pe unul ce nu are nimic sigur, nimic statornic, ca pe unul care se 
laudă cu nişte lucruri, care trec mai repede ca valurile râurilor. Este, oare, 
ceva mai şubred decât înşelăciunea slavei din viaţa aceasta, pe care profetul 
o asemuie cu floarea ierbii? Toată slava omului, spune profetul, ca floarea 
ierbii (Isaia, 40, 7; Petru, 1, 24)”. (Omilii la Facere, omiha XXVIII, III, în 
col. PSB, vol. 21, p. 356) 


„ȘI ochiul minţii noastre, până ce este sănătos, toate cele bune le vede, 
iar când este gândul nostru întunecat şi stricat tocmai şi la cer de-l vom sui la 

cele dumnezeieşti priviri, multă tulburare şi netocmeală 1 se va părea.” (Din 
vol. Mărgăritarele Sfântului loan Gură de Aur, p. 135) 


MINTEA (curată) 


„Când un om are cugetul curat, când n-are în el murdărie, atunci va 
putea locui în el Stăpânul universului”. (Omilii la Facere, omilha LX, III, în 
col. PSB, vol. 22, p. 269) 


MINTEA (vătămarea minţii) 


„Ceea ce este ochiul pentru trup, aceea este mintea pentru suflet. După 
cum n-ai prefera să porți bijuterii de aur, să te îmbraci cu haine de mătase, 
dar să ţi se scoată ochii, ci socoteşti sănătatea ochilor mai de preţ decât o 
bogăţie ca aceasta - că dacă-ţi pierzi vederea, nu-ți mai este de nici un folos 
viaţa - deci, după cum atunci când ochii sunt orbiți, cea mai mare parte a 
lucrării celorlalte mădulare este pierdută, pentru că li s-a stins lumina, tot aşa 
şi când mintea este stricată, sufletul se umple de nenumărate rele. Aşadar, 
după cum căutăm să avem în trup ochi sănătoşi, tot aşa şi în suflet mintea. 
Cum vom mai vedea, deci, dacă vom strica tocmai organul care dă lumină şi 
celorlalte mădulare? După cum cel care stârpeşte izvorul a secat şi râul, tot 
astfel cel care strică mintea a tulburat toată activitatea sufletului în viața 
aceasta. (...) Când căpitanul corăbiei se îneacă, când lumina se stinge, când 
împăratul cade prizonier, ce nădejde mai pot avea supuşii?”. (Omilii la 
Matei, omilia XX, III, în col. PSB, vol. 23, p. 266) 


„Cel ce nu este cumpătat în faptele lui nu poate fi nici întreg la minte, 
adică nu poate fi statornic şi sănătos cu mintea, ci un astfel de om se abate 
din calea cea dreaptă, şi este mai smintit decât un nebun.” (Omilii la Epistola 
către Romani a Sfântului Apostol Pavel, omiha XX, pp. 401-402) 


MINTEA (întunecarea minţii) 


„Nimic nu produce mai mult întuneric ca mintea omenească, care nu 
vorbeşte decât despre lucruri pământeşti şi nu este luminată de sus. Căci ca 
este robită cu totul de părerile pământeşti ale minții noastre. Pentru aceasta 
avem nevoie de aceste izvoare de apă care cad din cer, ca după ce am spălat 
tina cu care este întinat sufletul nostru, ceea ce va rămâne curat să se ridice 

sus şi să zboare să se unească cu învăţătura divină.” (Comentar la 
Evanghelia de la loan, omilia XXIV, 3, p. 117) 


„Tristeţea, neliniştea, mânia şi grijile multe întunecă mintea şi nu o 
lasă să gândească rațional.” (Din vol. Problemele vieții, p. 360) 


MINTEA (uşurătatea minții) 


„Nimic nu poate fi mai străin de sufletul creştinului ca uşurătatea 
minţii.” (Omilii la Epistola către Filipeni, omilia a VI-a, p. 101) 


„Inima noastră este foarte plecată spre păcat şi voinţa noastră este 
foarte schimbătoare; de aceea, noi trebuie să ne asigurăm şi să ne întărim din 
toate părțile. Unul din cei doisprezece s-a dus. Vezi din ce societate 
stimabilă el a pierit şi ce mare nenorocire este uşurătatea minții?” (Cuvânt la 
Sfânta şi Marea Joi, în vol. Omilii la Postul Mare..., p. 165) 


MINTEA (curățirea ei) 


„Ne curățim minţile noastre, repetând ca pe o incantaţie învățăturile 
= 285 F _ _ A _ y 5 FĂ, 
adevărate“ *.” (Prima cateheză către cei ce urmează a fi luminaţi, în vol. 

Cateheze baptismale, pp. 36-37) 


MINUNILE (despre minuni) 


„Dar ce spui de minunile din vremea noastră? N-a izbucnit foc 
din templu, din temeliile templului din Ierusalim, şi a alungat pe 
lucrătorii ce lucrau la zidirea templului şi astfel s-a pus capăt încercării 
aceleia nelegiuite? Cu toate acestea, cei ce încercaseră rezidirea 
templului nu s-au pocăit, nici n-au lepădat învârtoşarea inimii lor. Câte 
alte minuni nu s-au mai făcut apoi după acea minune, dar n-au câştigat 





*55 Tâlcuirea Pr. Marcel Hancheş: Acest procedeu nu are nimic cu magia. Este vorba de 


obiceiul anticilor de a citi cu voce tare şi de puterea pe care o are cuvântul Sfintei 
Scripturi. Acelaşi lucru se întâmplă şi în cazul rugăciunii isihaste, când ea este rostită cu 
gura. Amintim şi cuvintele Mântuitorului: Acum voi sunteți curați pentru cuvântul pe 
care vi l-am spus (|n., 15, 3). Citirea Scripturii, pentru cel ce se pregăteşte, are efect 
purificator. Rostirea ritmată, cu atenţie, a psalmilor, rugăciunilor, lecturilor duhovniceşti, 
are efect asupra voinței şi ne întăreşte prin obişnuință (nu în sens de rutină, ci de mod de 
a fi, dobândit prin asceza minţii şi a inimii) deschiderea față de harul lui Dumnezeu. (n.s. 
44, p. 37) 

nimic din ele. De pildă, trăsnetul care a căzut pe acoperişul templului 
lui Apolo. Templul acesta a fost trăsnit din pricină că oracolul acestui 
demon a silit pe împăratul de atunci să mute de lângă templu moaştele 
unui mucenic îngropat acolo; căci spunea oracolul că nu poate rosti 
oracole atâta vreme cât vede alături sicriul mucenicului. După minunea 
aceasta, o altă minune. Unchiul acestui împărat, pentru că a pângărit 
sfintele vase, a murit mâncat de viermi. Vistiernicul împărătesc apoi, 
pentru o altă nelegiuire adusă de el Bisericii, a pierit rupându-i-se 
trupul în două. Iarăşi, o altă minune. Izvoarele din ținutul nostru, care 
întreceau în apă apa râurilor, au pierit dintr-o dată şi au dispărut; asta 
nu s-a mai întâmplat niciodată mai înainte, ci atunci când împăratul a 
pângărit ținutul acesta cu jertfe idoleşti. Ce să mai spun de foametea 
din întreaga lume, care a căzut peste oraşe odată cu suirea acestui 
împărat pe tron? Ce să mai spun de moartea împăratului în ţara perşilor, 
de rătăcirea lui de dinaintea morţii, de armata prinsă la mijloc de 
barbari ca într-o mreajă, de întoarcerea ei minunată şi neaşteptată de 
acolo? Toate aceste nenorociri au încetat îndată ce a murit într-un chip 
vrednic de plâns împăratul cel necredincios şi i-a urmat un altul, 
credincios. Ostaşii care nu mai aveau din nici o parte nici o ieşire, că 
erau prinşi ca în nişte plase, la un semn al lui Dumnezeu au scăpat de 
barbari şi s-au întors teferi acasă. Nu sunt oare îndestulătoare aceste 
minuni ca să ne atragă spre credință?” (Cuvântul al IV-lea la Sfântul 
Apostol Pavel, în vol. Predici la sărbători împărăteşti şi cuvântări de 
laudă la sfinți, pp. 247-248) 


„Fapta este rezultatul propriei strădaniui; minunea, harismă a 
dumnezeiescului dar. Ai văzut cât de mare este deosebirea dintre faptă şi 
minune? Fapta este o urmare a sudorilor omeneşti; minunea este o dovadă a 
dărniciei dumnezeieşti. Fapta îşi are început în viața noastră, minunea îşi ia 
începutul de la harul lui Dumnezeu; una se datorează ajutorului de sus, alta, 
voinţei de jos. Fapta este ţesută din amândouă: şi din râvna noastră, şi din 
har dumnezeiesc; minunea nu este decât o manifestare a harului de sus, fără 
să aibă nevoie de sudorile noastre. Faptă înseamnă să fii blând, să fu curat la 
suflet şi la trup, să fii cumpătat, să-ți stăpâneşti mânia, să biruieşti pofta, să 
faci milostenii, să fu iubitor de oameni, să săvârşeşti orice virtute, asta este o 
fapt. Osteneala şi sudoarea noastră. Minune înseamnă să alungi demonii, să 
deschizi ochii orbilor, să curăţeşti trupurile leproşilor, să întăreşti mădulare 
slăbănogite, să înviezi morți, sau să faci altele la fel cu acestea. Ai văzut cât 
e de mare deosebirea între fapte şi minuni, între vieţuire şi semne, între 
râvna noastră şi harul lui Dumnezeu?” (Omilie la titlul Faptelor apostolilor, 

(La începutul Faptelor Apostolilor — 11), în vol. Omilii la săracul Lazăr. 
Despre soartă şi Providenţă..., pp. 317-318) 


MINUNILE (nu minunile, ci iubirea îi arată pe ucenicii lui lisus) 


„Ce oare? Nu sunt minunile cele care fac să se cunoască ucenicii lui 
lisus Hristos? Nicidecum. Căci mulți vor zice: Doamne, oare nu am alungat 
doi demoni în numele Tău? (Mt., 7, 22). Şi iarăşi: Ucenicii fiind în bucurie 
fiindcă diavolii li se supuneau lor, lisus le-a zis: Nu vă bucurați fiindcă 
diavolii vise supun, ci bucuraţi-vă pentru aceea fiindcă numele voastre sunt 
scrise în ceruri (Lc., 10, 20). Dacă minunile au convertit lumea, aceasta s-a 
întâmplat fiindcă preexista iubirea; fără iubire nu ar fi avut loc minuni. 
Aceasta este iubirea, unirea tuturor inimilor care 1-a făcut pe ucenici virtuoşi. 
Dacă ar fi fost dezbinare între ucenici totul ar fi fost pierdut. Şi Mântuitorul 
n-a zis aceea numai pentru ucenicii Săi, ci şi pentru toți cei ce vor crede în El 
apoi, căci azi nimic nu scandalizează aşa de mult neamurile ca a vedea că nu 
mai este iubire între noi; dar, veţi zice voi, ei ne reproşează că nu se mai fac 
minuni. Este adevărat, dar nu aşa de mult. 

În ce a făcut arătată apostolii iubirea lor? Nu vedeţi că Petru şi loan nu 
se despart niciodată atunci când merg la templu? Nu vedeţi câtă iubire avea 
Pavel pentru frați lui? Şi vă mai îndoiți încă? Dacă apostolii au fost 
împodobiţi cu alte virtuţi, ei au posedat cu atât mai mult pe aceea care este 
izvorul tuturor bunurilor; căci iubirea creşte în sufletul care este plin de 
virtute. Ea seacă şi piere în acela în care stăpâneşte nedreptatea. Arunci când 
va prisosi nedreptatea, zice lisus Hristos, iubirea multora se va răci (Mt., 
24, 12). Sigur neamurile nu sunt aşa de mult câştigate prin minuni ca prin 
viaţa pe care o ducem noi şi nimic nu desăvârşeşte viața ca iubirea. Ei i-au 
numit adesea înşelători pe cei ce făceau minuni; dar n-au putere asupra unei 
vieţi şi curate şi sfinte. Înainte ca propovăduirea Evangheliei să fi făcut prea 
mari progrese, cu dreptate se admirau minunile, dar acum viaţa trebuie să ne 
facă minunaţi. Nimic nu atinge şi convinge aşa de mult neamurile ca 
virtutea; nimic în sfârşit nu le este aşa de mare motiv de sminteală ca 
răutatea.” (Comentar la Evanghelia de la Ioan, omilia LXXII, 3, p. 371) 


MINUNILE (săvârşirea de minuni) 


„ ..„ s-au făcut multe minuni la început când lumea a părăsit rătăcirea 
idolească; dar mai târziu, după ce s-a sădit pretutindeni dreapta credinţă, 

minunile au încetat.” (Omilii la Matei, omiha IV, I, în col. PSB, vol. 23, p. 
47) 


„Minuni s-au făcut chiar şi în vremea noastră. În zilele noastre, pe 
timpul domniei lui Iulian, care i-a întrecut pe toţi cu necredința lui, s-au 
făcut multe şi neobişnuite minuni. Când iudeii au încercat să înalțe din nou 
templul din Ierusalim, a ieşit foc din temeliile templului şi i-a împiedicat, iar 
când lulian a murit mâncat de viermi, iar unchiul său, numit tot Iulian, a 
crăpat la mijloc. 

Minunea cea mai mare însă a fost că secau izvoarele în locurile în care 
Iulian voia să aducă jertfă idolilor şi că izbucnea foamete în oraşele în care 
intra împăratul. 

Aşa obişnuieşte Dumnezeu să facă. Când nenorocirile se înmulţeau şi 
vedea că poporul Său este chinuit şi împilat de tirania duşmanilor, atunci 
Dumnezeu Îşi arăta puterea Sa. Aşa a făcut cu iudeii, când erau în Babilon.” 
(Omilii la Matei, omulia IV, I-II, în col. PSB, vol. 23, pp. 47-48) 


„Să îndepărtăm mai întâi o înţelegere rea, şi să ne păzim de a 
crede că minunea ar fi semnul indispensabil şi însoţirea necesară a 
sfințeniei. Câţi sfinți sunt, pe care noi nu-i vedem nicidecum că au 
făcut vreo minune? Ce minune a făcut loan Botezătorul? Nici una, căci 
Evanghelia zice în mod expres despre el: Joan nu a făcut nici o 
minune. În Legea Veche cele mai măreţe şi cele mai venerate personaje 
sunt precis acelea care n-au făcut nici o minune. Cei ce s-au făcut 
străluciți nu şi-au întemeiat această strălucire decât pe sfinţenia vieţii 
lor, mulţumită căreia ei au devenit vindecători de boli.” (Din vol. 
Bogăţiile oratorice, p. 342) 


MINUNILE (scopul săvârşirii de minuni) 
„Care este scopul minunii? Pentru ce sunt minunile lui lisus 
Hristos şi ale sfinților Săi? Pentru a asigura credinţa, a converti pe cei 


necredincioşi, a întări pe credincioşi în practicarea virtuţilor 
evanghelice.” (Din vol. Bogățiile oratorice, p. 342) 


MINUNILE (cerute din dorinţa de a experimenta şi de a uimi) 


„Unde sunt cei care cer minuni? Să audă aceştia că e nevoie de inimă 
curată! Dacă n-ai inimă curată, minunile nu-ți sunt de nici un folos. lată 
ninivitenii au crezut fără minuni; iudeii însă au ajuns mai răi, după atâtea 

minuni; s-au făcut pe ei înşişi locaş pentru nenumărați demoni şi au atras 
asupra lor mii şi mii de nenorociri.” (Omilii la Matei, omilia XLIII, IV, în 
col. PSB, vol. 23, p. 514) 


„Pentru acest motiv le refuza evreilor să facă minunile pe care le 
cereau: EI ştia că ei nu le cereau decât pentru a-L ispiti (...) sunt astăzi 
oameni care pun întrebările următoare: Pentru ce nu face Dumnezeu şi acum 
minuni? Dacă sunteţi credincioşi, precum trebuie să fiți, dacă îl iubiți pe 
lisus Hristos, precum se cuvine să-L iubiți, voi nu mai aveţi nevoie de 
minuni; minunile sunt pentru necredincioşi. Pentru ce dar ziceţi voi, nu le-a 
făcut la evrei? Sigur că lor le-a făcut! Dar, de câte ori au fost respinşi, atunci 
când le cereau, au fost respinşi fiindcă nu le cereau pentru a se vindeca de 
orbirea lor şi de necredinţa lor, ci pentru a se înrăi şi mai mult şi a deveni şi 
mai răi.” (Comentar la Evanghelia de la loan, omilia XXIV, 1, p. 114) 


„Că noi nu trebuie să ne aşteptăm deloc la minuni, nici nu trebuie să-i 
cerem Domnului dovezi ale puterii Sale divine.” (Comentar la Evanghelia 
de la Ioan, omilia XXXV, 3, p. 170) 


MINUNILE (darul săvârșirii de minuni) 


„Harurile însă nu depind de voinţa celui care primeşte harul, ci de 
socotința Celui care dă harul. Aceasta este pricina pentru care Hristos nu 
laudă niciodată pe cei care săvârşesc minuni; chiar pe ucenicii Săi, care se 
lăudau cu minunile săvârşite de ei, Hristos îi hpseşte de această laudă 
spunându-le: Nu vă bucurați că dracii vi se supun vouă! (Luca 10, 20). Ci, 
dimpotrivă, în orice prilej Hristos fericeşte pe cei milostivi. Pe cei smeriţi, pe 
cei blânzi, pe cei curați cu inima, pe făcătorii de pace şi pe cei care fac 
aceste fapte şi altele asemenea acestora.” (Despre Feciorie, 36, în vol. 
Despre Feciorie, Apologia vieţii monahale, Despre creşterea copiilor..., p. 
60) 


MINUNILE (mai de folos ne este viaţa virtuoasă decât darul săvârşirii 
de minuni) 


„Să avem multă purtare de grijă de viața noastră. Să nu ne socotim 
mai mici pentru că nu facem minuni. N-am avea nici un câştig de-am face 
minuni, după cum nu pierdem nimic de nu facem, dacă ducem o viaţă 
virtuoasă. Dacă facem minuni, noi suntem datornicii lui Dumnezeu; dacă, 

însă, ducem o viaţă virtuoasă, plină de fapte bune, atunci Dumnezeu ni-i 
datornic”. (Omilii la Matei, omilia XXIV, II, în col. PSB, vol. 23, p. 313) 


„Pe bolnavi vindecați, pe leproşi curăţiți, demonii scoateţi; în dar aţi 
luat, în dar dați (Matei 10, 8). 

Aţi văzut că Domnul are tot atât de mare griţă de bunele purtări ale 
ucenicilor Săi ca şi de facerea de minuni, arătând că minunile nu sunt nimic 
fără de bune purtări? Le smereşte gândul, spunându-le: în dar ați luat, în dar 
dați! şi le curăţeşte sufletul de iubirea de argint. Apoi, ca să nu creadă că 
minunile sunt o faptă a lor şi să se mândrească cu minunile săvârşite, le 
spune: În dar aţi luat! nu dăruiţi nimic de la voi celor care vă primesc. 
Puterea aceasta, a facerii de minuni, n-aţi primit-o ca o plată a muncii 
voastre, nici nu v-aţi ostenit pentru ea. E harul Meu!”. (Omilii la Matei, 
omilia XXXIII, III, în col. PSB, vol. 23, p. 397) 


„Cereţi, oare, să fac minunile pe care le făceau apostolii când intrau în 
cetele credincioşilor, să curăţ leproşii, să alung demonii, să înviez morții? 
Dar cea mai mare dovadă a nobleței şi dragostei voastre este tocmai aceea că 
ați crezut în Dumnezeu fără aceste probe. Şi pentru această pricină şi pentru 
alta Dumnezeu a pus capăt minunilor. Dacă acum, când nu se mai fac 
minuni, oamenii înzestrați cu alte însuşiri, de pildă cu înţelepciunea sau cu 
cuvioşia, se laudă atâta, se mândresc şi se dezbină unii de alţii, ce prăpăstii 
nu s-ar face între oameni dacă ar mai săvârşi şi minuni? Că spusele mele nu 
sunt un simplu gând al meu o mărturisesc corintenii, care erau împărțiți în 
mai multe partide, tocmai din această pricină (1 Cor., 1, 10-13). Nu căuta, 
dar, minuni, ci sănătatea sufletului! Nu căuta să vezi un mort înviat; ai aflat 
doar că toată lumea va învia. Nu căuta să vezi orb tămăduit, ci uită-te că 
acum toți oamenii văd mai bine şi mai cu folos. Caută şi tu să vezi la fel cu 
ei şi îndreaptă-ți ochiul tău! Dacă toți am trăi cum trebuie, păgânii ne-ar 
admira mai mult decât pe făcătorii de minuni. Minunile sunt luate de multe 
ori drept năluciri şi mai au şi altă faimă rea, deşi minunile făcute de sfinți nu 
sunt ca acestea; viața curată însă, nu poate fi niciodată defăimată aşa; că 
virtutea închide gurile tuturora. 

Să ne îngrijim dar de virtute! Mare e bogăția ei şi e mare minune”. 
(Omilii la Matei, omilia XXXII, VII-VIII, în col. PSB, vol. 23, p. 404) 


„... dacă vrei să faci chiar minuni, scapă-te de păcate şi ai reuşit totul! 
Păcatul este mare demon, iubite! Dacă scoţi din tine păcatul, ai săvârşit o 
minune mai mare decât cei care au pus pe fugă nenumărați demoni. Ascultă 
ce spune Pavel! Pavel pune virtutea mai presus de minuni. Râvniți, spune el, 


1996 


darurile cele mai bune. Şi vă arăt o cale cu mult mai înaltă (| Cor., 12, 31). 
Și voind să le arate această cale, nu le-a vorbit de învierea de morţi, nici de 
curățirea leproşilor şi nici de alte minuni ca acestea, ci în locul tuturora a pus 
dragostea (| Cor., 13, 1-13). Ascultă-L şi pe Hristos că spune: Nu vă 
bucuraţi că demonii vi se pleacă, ci că numele vostru s-a scris în ceruri 
(Luca 10, 20). Şi înainte de aceasta, iarăşi: Mulți îmi vor zice în ziua aceea: 
Nu cu numele Tău am proorocit şi am scos demonii şi am făcut multe 
minuni? Și atunci le voi mărturisi: Nu vă ştiu pe voi! (Matei 7, 22-23). lar 
înainte de răstignire, chemând pe ucenicii Săi, le-a spus: întru aceasta vor 
cunoaşte toţi că sunteți ucenicii Mei, nu dacă veţi scoate demoni, ci dacă 
veți avea dragoste între voi (loan 13, 35); şi iarăşi: întru aceasta vor 
cunoaşte că Tu M-ai trimis, nu dacă vor învia morţi, ci dacă sunt una (loan 
17, 22-23). Adeseori minunile au fost de folos altora, dar au vătămat pe cel 
care le-a săvârşit, că l-au îngâmfat, l-au făcut să umble după slava deşartă 
sau l-au vătămat şi în alt chip. O vătămare ca aceasta n-o suferă cel virtuos, 
cel care face fapte bune; faptele bune sunt de folos şi lui şi altora mulți”. 
(Omilii la Matei, omilia XXXII, VIII, în col. PSB, vol. 23, pp. 404-405) 


„Dacă din om nemilos, ai ajuns milostiv, ţi-ai vindecat mâna uscată! 
Dacă în loc să te duci la teatru, te duci la biserică, ţi-ai vindecat piciorul, 
care şchiopăta! Dacă ochu tăi nu mai umblă după femei desfrânate şi nici 
după frumuseţe străină, ţi-ai deschis ochii tăi cei orbi! Dacă în loc de cântece 
drăceşti, înveţi cântece duhovniceşti, ai început să vorbeşti, mut fund! 
Acestea-s cele mai mari minuni! Acestea-s semne nemaiauzite! Dacă ne 
vom duce viața săvârşind aceste minuni, vom ajunge prin ele şi noi oameni 
mari şi minunaţi, vom atrage şi pe toți cei păcătoşi la virtute şi ne vom 
bucura şi de viaţa ce va să fie”. (Omilii la Matei, omilhia XXXII, VIII, în col. 
PSB, vol. 23, p. 405) 


„Totdeauna Hristos îl preferă pe Petru împreună cu Iacov şi cu loan 
înaintea tuturor celorlalți ucenici. Spune-mi, pentru ce îi preferă pe aceştia? 
Din pricina minunilor făcute de ei? Nu! Pentru că toţi apostolii la fel au 
curățit leproşi, au înviat morți şi tuturor la fel le-a dat aceeaşi putere. Din ce 
pricină, dar, aceşti trei apostoli erau mai presus de ceilalți? Din pricina 
virtuții sufletului lor! Vezi, dar, că totdeauna este nevoie de viață curată şi de 
arătarea ei prin fapte? Din roadele lor îi veţi cunoaşte pe ei (Matei 7, 16) 
spune Domnul”. (Omilii la Matei, omiha XLVI, III, în col. PSB, vol. 23, p. 
542) 

„Spune-mi, dacă ţi s-ar da să alegi între a învia morți în numele Lui şi 
a muri pentru numele Lui, ce ai alege? Nu-i aşa că ai alege moartea pentru 
numele Lui? Pentru ce? Pentru că învierea morților e minune, pe când 
moartea pentru Hristos, faptă. Dacă ţi s-ar da să alegi între puterea de a 
preface paiele în aur şi puterea de a dispreţui averile, cum disprețuieşti 
paiele, n-ai alege, oare, puterea de a dispreţui averile? Şi pe bună dreptate, că 
pe oameni puterea aceasta îi uimeşte mai mult. Dacă oamenii ar vedea că se 
pot preface paiele în aur, ar dori şi ei, ca Simon Magul, să aibă această 
putere şi ar creşte în ei şi mai mult dragostea de averi; dar dacă ar vedea că 
toți nesocotesc şi dispreţuiesc aurul ca pe paie, ar scăpa de această boală. 

Vezi, dar, că viaţa virtuoasă ne este de mai mult folos?”. (Omilii la 
Matei, omilia XLVI, IV, în col. PSB, vol. 23, pp. 542-543) 


„Când te-ar lăsa cineva să alegi: sau morți să înviezi în numele lui 
lisus, sau să mori pentru numele lui, ce ai alege tu? Negreşit aceasta din 
urmă, căci aceasta este o faptă mai mântuitoare, iar cealaltă este numai o 
minune. Şi dacă cineva te-ar lăsa să alegi între puterea de a preface fânul în 
aur şi între puterea de a nesocoti toate bogăţiile, ca pe fân; nu ai alege oare 
pe aceasta din urmă? Negreşit numai acesta ar câştiga pe oameni. Dacă ei te- 
ar vedea făcând aur din fân, ar creşte numai lăcomia lor de avere, şi toți ar 
vrea să înveţe acel meşteşug, ca Simon Magul (Fapt. VIII, 19); iar dacă ei te- 
ar vedea dispreţuind bogățiile, în curând s-ar slobozi şi ei de boala lăcomiei 
lor.” (Cuvânt la Duminica după Botezul Domnului, pp. 269-270) 


„Aşadar dacă tu vrei să te asemenea Apostolilor, nimic nu te opreşte. 
Nu ai nevoie de darul minunilor. Dacă ai nimicit păcatul în tine, dacă ai 
sfărâmat puterea Satanei, aici călcat pe capul lui, ai slăbit puterea lui, ai 
împrăştiat oastea lui, atunci tu ai săvârşit cea mai mare minune. Prin aceasta 
s-au făcut mari şi Apostoli, precum spune Petru: noi am lăsat toate, şi am 
urmat Ție (Mt., 19, 27). Întru aceasta să urmăm şi noi lor, să ne lepădăm de 
cele vremelnice, să ne dăruim lui Hristos, pentru ca noi împreună cu 
Apostolii să ne facem părtaşii vieții cea veşnice.” (Cuvânt la Duminica după 
Botezul Domnului, în vol. Predici la duminici şi sărbători..., p. 270) 


„Minunea este mai mare, mai înfricoşătoare, depăşeşte firea noastră. 
Fapta şi viețuirea sunt mai mici decât minunile, dar mai folositoare, cu mult 
mai mult câştig; sunt o răsplată a ostenelilor, plată a strădaniei. Şi ca să vezi 
că fapta este mai folositoare şi cu mai mult câştig decât minunea, află că 
fapta bună, chiar neînsoțită de minuni, duce în cer pe cei ce-o săvârşesc, dar 
minunea şi semnele, neînsoțite de fapte, n-au puterea să-i ducă pe săvârşitori 

nici în pridvorul cerului. Eu vă voi arăta cum, iar voi să observați că faptele 
au întâietatea potrivit răsplății date lor. Să vedeți că minunile singure nu 
mântuie pe cei ce le fac, dar fapta singură nu are nevoie de nimic altceva 
pentru mântuirea celui ce o face. Mulţi Îmi vor spune în ziua aceea, zice 
Hristos: Doamne, Doamne, au nu în numele Tău am proorocit? (Matei 7, 
22). Adică au făcut semne şi minuni! Au nu în numele Tău am scos mulți 
demoni şi am făcut multe minuni? (Matei 7, 22). Vedeţi? Peste tot semne şi 
minuni! Să vedem acum ce spune Dumnezeu. Pentru că aceştia au făcut 
numai minuni, şi nici o faptă, le spune: Depărtaţi-vă de la Mine, nu vă ştiu 
pe voi, lucrători ai fărădelegii (Matei 7, 23). 

- Dar dacă nu-i ştie, cum de ştie că a lucrat fărădelegea? 

- Ca să afli că aceste cuvinte: Nu vă ştiu pe voi, nu arată neştiinţa, ci 
dezgustul. 

Nu vă ştiu pe voi. 

- Spune-mi, pentru ce? Oare, nu în numele Tău am scos demoni? 

- Mi-e silă de voi, le spune Hristos, că n-aţi ajuns mai buni, cu toate 
darurile Mele, că ați rămas tot aşa de răi, cu toată cinstea ce v-am dat. 
Depărtaţi-vă de la Mine, nu vă ştiu pe voi! 

- Cum se poate asta? Cum s-a făcut că în vremea veche oameni 
nevrednici au primit harisma, oameni cu viaţa păcătoasă au făcut minuni şi 
s-au bucurat de daruri dumnezeieşti, fără să se îngrijească să ducă o viață 
îmbunătățită? 

- Da, s-au bucurat datorită iubirii de oameni a lui Dumnezeu, nu a 
vredniciei lor. Trebuia să se răspândească pretutindeni cuvântul bunei 
credinţe, că era la început şi în faşă credința. După cum un vrednic lucrător 
de pământ dă multă îngrijire unui puiet de curând sădit în sânurile 
pământului, pentru că-i plăpând, şi îl împrejmuieşte cu pietre şi cu spini, ca 
să nu fie smuls de vânturi, să nu fie stricat de vite sau să sufere vreo altă 
vătămare, iar când vede că s-a întărit şi a crescut mare, scoate gardul din 
jurul lui, pentru că pomul e destul de puternic să nu mai sufere vreo 
vătămare; tot aşa s-a întâmplat şi cu credința. Când era sădită de curând, 
când era plăpândă, când era proaspăt semănată în sufletele oamenilor, cerea 
de pretutindeni multă purtare de grijă; dar când s-a întărit, când a prins 
rădăcini şi a crescut în înălțime, când a umplut toată lumea, Hristos i-a luat 
apărătorile, a dat la o parte întăririle. De aceea la început se dădeau harisme 
şi celor nevrednici; era nevoie în vremea aceea veche de acest ajutor, din 
pricina credinţei; acum, însă, nici celor vrednici nu li se dau; tăria credinței 
nu mai are nevoie de acest ajutor. Şi ca să vezi că aceia nu minţeau când 
spuneau că au făcut minuni, ci cu adevărat au făcut minuni, şi ca să vezi că 
se dădeau harisme unor oameni nevrednici pentru ca să se săvârşească pe 

lângă cele spuse şi altceva, adică pentru ca aceia, ruşinați de darul lui 
Dumnezeu, să se depărteze de răutatea lor, iată-l de pildă pe Iuda, unul din 
cei doisprezece. Toţi dau mărturie că făcea minuni, scotea demoni, învia 
morţi, curăța leproşi. Cu toate acestea, a căzut din Împărăţia cerurilor. N-au 
putut minunile să-l mântuie, pentru că era tâlhar şi hoţ şi a vândut pe 
Stăpânul. Că minunile nu pot mântui fără o vieţuire bună, fără o viaţă curată 
şi desăvârşită, am dovedit-o cu cele ce am spus; dar că o vieţuire care nu are 
mângâierea faceri de minuni, care nu-şi ia minunile întru ajutor, ci rămâne 
singură ea, are puterea să ducă cu îndrăznire în Împărăţia cerurilor, ascultă 
că o spune Hristos: Veniţi, binecuvântații Părintelui Meu, de moşteniți 
Împărăţia cea pregătită vouă de la întemeierea lumii (Matei 25, 34). Pentru 
ce? Pentru că au înviat morți, pentru că au curăţit leproşi, pentru că au 
alungat demoni? Nu! Dar pentru ce? Pentru că M-aţi văzut flămând, zice 
Hristos, şi M-aţi hrănit; însetat, şi Mi-aţi dat să beau; gol, şi M-aţi 
îmbrăcat, străin, şi M-aţi primit! (Matei 25, 35-36). Nu-i vorba deloc de 
minuni, ci peste tot de fapte. După cum dincolo, peste tot minuni, şi îndată 
osânda, pentru că erau minuni fără de fapte, tot aşa şi aici, peste tot fapte şi 
deloc minuni, şi îndată mântuirea. Pentru că o viețuire desăvârşită poate 
mântui ea singură pe cei ce-o au.” (Omilie la titlul Faptelor Apostolilor, (La 
începutul Faptelor apostolilor — 11), în vol. Omilii la săracul Lazăr. Despre 
soartă şi Providenţă..., pp. 318-320) 


„„... să vedem cu ce se laudă Petru! Ce-a spus el? A spus că a făcut 
minuni? Că doar atunci, pe când se lăuda, făcuse minuni! Nu s-a lăudat însă 
cu minunile! Dar cu ce? Iată, noi am lăsat toate şi Ți-am urmat ie (Matei 
19, 27), spunea el. Ai văzut dar şi fapta lui Petru, şi minunea făcută de el! 
Încununată însă a fost numai fapta! Fapta a fost lăudată şi primită de Hristos! 
Vă spun vouă, zice Hristos, că voi, care ați lăsat case... şi celelalte (Matei 
19, 28-29). N-a spus: Voi, care ați înviat morții, ci: Voi, care aţi lăsat averile 
voastre, veți şedea pe cele douăsprezece tronuri (Matei 19, 28).” (Omilie la 
titlul Faptelor apostolilor, (La începutul Faptelor Apostolilor — II), în vol. 
Omilii la săracul Lazăr. Despre soartă şi Providenţă..., p. 326) 


„Nu poţi îndrepta o mână uscată? Dar poţi face ca mâna ta, ajunsă 
uscată din pricina neomeniei, să ţi-o îndrepți prin dragostea de oameni. Să 
nu fie mâna ta, spune Scriptura, întinsă la luat şi strânsă la dat (Sirah 4, 33). 
vezi că nu uscăciunea, ci neomenia zgârceşte mâna? Întinde-o dar cu 
milostenie şi iubire de oameni! Nu poţi izgoni duhurile rele? Izgoneşte 
păcatul, şi vei primi mai mare răsplată! Ai văzut că pretutindeni viaţa şi 
fapta au mai multă laudă decât minunea şi mai multă răsplătire?” (Omilie la 

titlul Faptelor apostolilor, (La începutul Faptelor Apostolilor — II), în vol. 
Omilii la săracul Lazăr. Despre soartă şi Providenţă..., pp. 326-327) 


„Căci şi astăzi, ceea ce-i ţine pe necredincioşi departe de Hristos nu 
este faptul că nu se fac minuni, aşa cum spun unii, ci faptul că iubirea 
lpseşte de la creştini. Pe necredincioşi nu-i atrag neapărat minunile, 
cât viaţa virtuoasă, pe care doar iubirea o poate naşte. Pe făcătoriu de 
minuni i-au acuzat de multe ori că amăgesc poporul, niciodată însă pe cei 
care aveau viaţă sfântă.” (Din vol. Problemele vieţii, p. 142) 


„Să ne gândim în sfârşit la nefericiții pe care minunile nu i-au 
putut salva de la pierzare, şi să concludem că singură virtutea este 
importantă, căci singură ea este condiția mântuirii.” (Din vol. Bogățiile 
oratorice, p. 342) 


MINUNILE (credinţa noastră ține loc de minuni) 


„Noi, deci, n-avem nevoie de înfăţişare văzută, deoarece credinţa 
noastră ține loc de minuni. Că n-au nevoie de minuni credincioşii, ci 
necredincioşii”. (Omilii la Matei, omila XII, III, în col. PSB, vol. 23, p. 
149) 


„Încetarea minunilor nu este o dovadă că Dumnezeu nu ne mai 
cinsteşte, ci, dimpotrivă, o dovadă că ne cinsteşte. A făcut asta pentru 
că voieşte să arate credinţa noastră, să arate că noi credem în El fără 
garanții, fără minuni. Cei de pe vremea Apostolilor, dacă n-ar fi primit 
mai întâi semn şi garanție, n-ar fi crezut în El despre cele nevăzute. Eu 
însă şi fără aceasta îmi arăt credinţa. Aceasta, dar, e pricina că nu se 
mai fac acum minuni.” (Omilia I la Rusalii, IV, în vol. Predici la 
sărbători împărăteşti şi cuvântări de laudă la sfinţi, p. 210) 


MINUNILE (minunea singură nu naşte credinţa) 


„Minunea singură nu dă credinţa (...) Israel la aceasta a rămas 
rebel: evreii din timpul lui lisus Hristos şi al apostolilor rămaseră 
învârtoşați în revolta lor. Câţi din zilele noastre, văd minuni, fără ca să 
revină pentru aceea la Dumnezeu?” (Din vol. Bogățiile oratorice, p. 
40) 

MINUNILE (puterea de a face minuni a fost dată câteodată şi 
păgânilor şi creştinilor nevrednici pentru propovăduirea Evangheliei şi pentru 
binele altora) 


„Când aceşti oameni, în ziua înfricoşătoarei judecăţi, vor vedea că au 
alt sfârşit decât acela la care se aşteptau; când vor vedea că acolo, pe lumea 
cealaltă, sunt pedepsiți, deşi aici pe pământ erau admirați de toți pentru 
minunile ce le făceau, atunci se vor adresa Domnului, oarecum mirați şi 
uimiţi: Cum, Doamne, nu cu numele Tău am proorocit? Pentru ce-Ți întorci 
acum fața de la noi? Ce înseamnă acest sfârşit străin şi neaşteptat? 

Aceia într-adevăr se minunează că sunt pedepsiţi, cu toate că au făcut 
minuni. Tu, însă, nu te minuna! Tot harul, pe care l-au avut aceia de a face 
minuni, a fost în întregime darul lui Hristos; de la ei n-au pus nimic; de 
aceea, pe bună dreptate, sunt şi pedepsiţi, pentru că au fost nişte 
nerecunoscători şi nişte nesocotiți faţă de Dumnezeu, Care i-a cinstit atât de 
mult încât le-a dat harul facerii de minuni, deşi erau nevrednici. 

- Ce? Făceau minuni cei ce lucrau fărădelegi? aş putea fi întrebat. 

- Unii comentatori ai Scripturii spun că nu făceau fărădelegi în timpul 
în care au săvârşit minunile, ci mai târziu şi-au schimbat viaţa şi au făcut 
fărădelegi. Dacă aceasta ar fi tălmăcirea dreaptă a cuvintelor 
Domnului, apoi prin o astfel de tălmăcire nu s-ar da răspuns la problema 
pusă de Hristos. Domnul a vrut să arate lucrul acesta: că nici credința, nici 
facerea de minuni n-au putere dacă nu sunt însoțite de viaţă curată; acelaşi 
lucru îl spune şi Pavel: Dacă aș avea credință, încât să mut şi munții, dacă 
aş şti toate tainele şi toată ştiinţa, iar dragoste nu am, nimica nu sunt (| 
Cor., 13,2). 

- Dar cine sunt aceştia? mă întrebi. 

- Mulţi credincioşi au primit harisme, de pildă harisma de a scoate 
demoni, deşi nu erau cu Hristos, cum a fost luda. luda era rău, dar avea 
harisma de a scoate demoni. Şi în Vechiul Testament găseşti multe cazuri de 
oameni nevrednici care au făcut minuni pentru ca să facă bine altora. 

Pentru că nu toți oamenii sunt destoinici în toate, ci unii au viaţa 
curată, dar nu au credinţă la fel, iar alţii, dimpotrivă, Domnul îi îndeamnă pe 
unii prin alții, ca aceia cu viața curată să aibă multă credinţă, iar cei cu 
credință să aibă şi viaţă curată, tocmai pentru că au marele dar al facerii de 
minuni. 

Dumnezeu le dăduse acelora har din belşug, tocmai ca să ajungă mai 
buni. Am făcut multe minuni, vor spune aceia; dar Eu le voi mărturisi şi 
atunci: Nu vă ştiu pe voi! Acum, când fac minuni, îi socotesc că-Mi sunt 


2002 


prieteni; dar atunci, la judecata viitoare, vor cunoaşte că nu le-am dat, ca 
prieten, harul facerii de minuni. 

De ce te minunezi că Domnul a dat harisme unor oameni care cred în 
EI, dar nu au viaţa la fel cu credinţa, când a dat asemenea har chiar unor 
oameni care nici nu credeau în EI şi nici nu aveau viaţă curată? Balaam era 
străin şi de credinţă şi de viaţă îmbunătățită; cu toate acestea prin el a lucrat 
harul lui Dumnezeu spre îndreptarea altora. Faraon la fel; cu toate acestea şi 
prin el Dumnezeu a arătat cele viitoare. Nabucodonosor apoi, marele 
călcător de lege, şi prin el Dumnezeu a descoperit cele ce aveau să se 
întâmple după multe generații. Baltazar, fiul acestuia, a întrecut pe tatăl lui 
în fărădelegi, dar şi prin el Dumnezeu a arătat cele viitoare, rânduind lucruri 
mari şi minunate. 

Și pe vremea lui Hristos, mulţi, chiar dintre cei nevrednici, au primit 
harul facerii de minuni, pentru că propovăduirea Evangheliei era la început 
şi pentru că era nevoie să se arate cu toată tăria puterea ei. Totuşi acei 
făcători de minuni n-au câştigat nimic de pe urma minunilor făcute de ei, ci 
au fost şi mai mult pedepsiţi. De aceea le-a şi spus acele înfricoşătoare 
cuvinte: Niciodată nu v-am cunoscut! Pe mulți din aceşti făcători de minuni 
Domnul îi urăşte chiar de aici de pe pământ, şi-Şi întoarce faţa de la ei 
înainte de judecata cea de obşte a lumii”. (Omilii la Matei, omiha XXIV, |, 
în col. PSB, vol. 23, pp. 311-312) 


„Caiafa, fiindcă a fot ridicat prin sorți la arhierie, cu toate că era 
nevrednic, a profețit fără ca să ştie ce zice. Harul se folosea numai de gura 
lui, dar el n-a atins nicidecum inima lui necurată. Mulţi alții au prezis ceea 
ce trebuia să se întâmple, cu toate că ei erau nevrednici, ca Nabucodonosor, 
Faraon, Varlaam; motivul este pentru toţi evident.” (Comentar la Evanghelia 
de la Ioan, omiha LXV, 1, p. 333) 


„„... se poate ca cineva să facă şi minuni şi să fie totodată şi trupesc. 
Dumnezeu a lucrat, de pildă, şi prin Valaam, şi lui Faraon i-a descoperit cele 
viitoare, şi lui Nabuhodonosor; şi Caiafa a prorocit neştiind ce spune, 
precum şi alții scoteau dracii în numele lui Hristos, deşi nu erau cu dânsul. 
Deci fiindcă asemenea minuni nu erau pentru cei ce le făceau, ci pentru alții, 
pentru aceea de multe ori se săvârşeau chiar prin cei nevrednici.” 


(Comentariile sau Tâlcuirea Epistolei întâi către Corinteni, omiha VIII, p. 
81) 

MINUNILE (nu trebuie să devină obiectul curiozităţii, ci se cuvine să 
fie primite cu credință) 


„Când Dumnezeu dezvăluie ceva, lucrul dezvăluit nu trebuie să 
devină obiectul curiozităţii, ci se cuvine să fie primit cu credință. Deoarece, 
în privința unor asemenea lucruri, numai un suflet tare nesăbuit şi aventuros 
stă să le iscodească cauzele, să pretindă descrieri amănunțite şi să caute 
aflarea modului în care se ivesc.” (Despre necunoaşterea lui Dumnezeu, 
cuvântarea II, p. 40) 


MINUNILE (săvârşirea de minuni în zilele noastre) 


„Pentru ce semnele şi minunile s-au oprit acum şi nu se mai arată? 
Pentru ce? Vorbeşti poate ca necredincioşii şi nu primeşti că s-ar fi făcut 
minuni nici chiar pe timpul apostolilor, sau că în adevăr cauţi ca să ştii? 
Dacă vorbeşti ca necredincioşii, apoi asupra acestei păreri mă voi ridica mai 
întâi. Dacă atunci nu s-au petrecut semne şi minuni, apoi acum, fiind 
alungaţi, prigoniţi, întru cutremur mare, legați şi socotiți duşmani obşteşti ai 
întregii lumi şi la îndemâna tuturor de a pătimi rele, neavând cu dânşii nimic 
atrăgător, nici cetate, nici seminţie, nici neam, nici îndeletnicire, nici slavă şi 
nici altceva de acest fel, ci toate cele potrivnice, simplitatea, prostia, sărăcia, 
ura, disprețul, şi găsindu-se împotriva întregii lumi — cum, zic, după atâtea 
potrivnicii apostolii Domnului încredințau pe oameni vestindu-le astfel de 
lucruri? Căci şi poruncile ce ei le dădeau întâmpinau mult necaz, şi dogmele 
ce le propovăduiau erau însoțite de multe primejdii; de asemenea, şi cei ce 
ascultau şi urmau a se încredința, trăiau în beții şi în răutate mare. Deci cum 
îi încredințau, spune-mi? De unde aveau ei puterea de a-i încredința? lar 
dacă ei şi fără minuni i-au încredinţat, apoi atunci, după cum am mai spus, 
minunea se arată încă şi mai mare. Deci dacă astăzi nu se mai fac minuni, 
apoi aceasta nu o lua ca dovadă că nici atunci nu s-au făcut, căci şi atunci 
spre folosință se făceau, precum şi astăzi tot spre folosință nu se fac. Atunci 
nu silea de a se încredința cineva numai cu cuvântul, precum nici astăzi 
propovăduirea nu se face numai întru înţelepciune. Că dacă cei ce au 
semănat cuvântul la început au fost simpli şi neînvăţaţi, şi nimic nu grăiau de 
la dânşii, ci numai ceea ce primiseră de la Dumnezeu au împrăștiat în lume, 
apoi şi noi cei de acum nimic nu aducem de la noi, ci numai ce am primit de 
la aceia, acelea, zic, le grăim către toţi. Nici astăzi nu căutăm a vă încredința 
prin silogisme şi sifisme, ci numai prin Sfintele Scripturi şi prin minunile de 
care vă vorbim vă arătăm credinţa. Chiar şi aceia nu se încredințau numai 
prin minuni, Ci şi vorbind, iar vorbele lor le făceau mai puternice, după cât se 

vede, nu atât tăria şi agerimea celor vorbite, cât minunile şi mărturiile trase 
din vechile Scripturi. 


Dar cum, ZICI, atunci erau folositoare minunile, şi astăzi nu mai sunt? 
Să ne închipuim o idee — căci lupta mea până acum este îndreptată împotriva 
elinului, şi prin această închipuire spun totul ce ar fi — să ne închipuim, zic, 
ideea — şi primească a crede necredinciosul măcar prin îngăduinţă faţă de 
cele spuse — că de pildă Hristos ar veni acum; şi când deci ar veni Hristos şi 
toți îngerii împreună cu dânsul, şi s-ar arăta că el este Dumnezeu, şi toate 
sunt supuse lui, oare n-ar crede şi Elinul? Dar se vădeşte că 1 s-ar închina şi 
l-ar numi Dumnezeu, chiar de ar fi el de o mie de ori încăpățânat. Că cine — 
privind cerurile deschise, şi pe dânsul venind pe nouri înconjurat de toată 
ceata puterilor de sus, şi râuri de foc trăgând după dânşii, şi pe toți cei de 
față tremurând de frică — nu 1 s-ar închina şi nu-l va numi Dumnezeu? Dar 
oare, spune-mi, i se va socoti elinului spre credință acea închinare şi 
cunoaştere? Nicidecum. Şi pentru ce? Fiindcă aceasta nu este credinţă, căci 
sila a făcut aceasta şi înfăţişarea celor văzute, aşa că faptul nu este izvorât 
din voinţă, ci el a fost atras spre această cugetare prin măreția celor văzute. 
Prin urmare, cu cât faptele petrecute (minunile) sunt mai învederate şi mai 
silnice, cu atât şi cele ale credinţei se împuţinează şi se micşorează. Pentru 
aceea astăzi nu mai sunt minuni. Și cum că aceasta este, ascultă-l ce-i spune 
lui Toma: Fericiţi cei ce n-au văzut şi au crezut (n. 20, 29). Aşadar, cu cât 
minunea se va arăta mai învederată, mai lămurită, mai pe faţă, cu atât şi plata 
credinţei se micşorează. Astfel că de s-ar face şi astăzi minuni, acelaşi lucru 
s-ar întâmpla. Cum că atunci nu-l vom mai şti prin credinţă a arătat-o Pavel 
zicând: Că prin credință umblă, iar nu prin vedere (2 Cor. 5, 7). Deci 
precum atunci nu ţi se va socoti ție, credinciosului, faptul pentru că este 
văzut, tot aşa şi acum, dacă s-ar face astfel de minuni ca în trecut.” 
(Comentariile sau Tălcuirea Epistolei întâi către Corinteni, omilia VI, pp. 
57-58) 


„Dacă ai cere minuni, şi astăzi chiar ai putea să le vezi — deşi nu ca 
acelea. De pildă, ai putea să vezi miile de prorociri împlinite în mu de 
împrejurări, întoarcerea lumii la credința creştinească, prefacerea 
obiceiurilor sălbatice, întinderea evlaviei şi celelalte de acest fel. 


Și care proorociri?, zici tu; că după acestea s-au scris toate cele 
prorocite. Dar când s-au scris? Şi cum s-au scris? Și de cine s-au scris, 
spune-mi, şi cu câți ani mai înainte? Voieşti cu cincizeci de ani mai înainte 
sau cu o sută? Prin urmare, atunci mai înainte de o sută de ani nu era nimic 

scris. Dar atunci cum de păstra dogmele lumea creştină, ca şi celelalte, 
nefiind de-ajuns ținerea de minte pe care omul o are? De unde au ştiut, de 
pildă, că Petru a fost răstignit cu capul în jos? Cum de le-a venit în minte 
celor după aceasta ca să prezică că Evanghelia se va propovădui în toată 
lumea, că cele ludaice vor înceta şi nu se vor mai întoarce iarăşi? Cum de s- 
au încrezut cei ce au scris, încetând minunile? Cum cele scrise au ajuns până 
şi în țările varvarilor, până şi în Indii, şi până chiar dincolo de marginile 
oceanului, dacă cele spuse nu ar fi fost vrednice de crezut? Cine au fost cei 
ce au scris? Unde au scris şi cum? Şi pentru ce au scris? Poate că au scris ca 
să câştige slavă? Cum deci au scris cărțile altora? Poate că voind a 
propovădui dogma creştină? Şi care dogmă? Cea adevărată, sau cea 
mincinoasă? Dacă omenirea ar fi luat-o de mincinoasă, era firesc ca nici să 
se apropie de Evanghelu; iar dacă a primit-o ca adevărată, apoi atunci nu 
avea nevoie de născociri, după cum zici tu. De altfel, şi prorocirile sunt în 
aşa fel încât şi până astăzi nu se pot contrazice prin vremea celor grăite. 
Dărâmarea Ierusalimului s-a petrecut cu mulți ani înainte. Dar mai sunt şi 
alte prorociri din acel timp, care se prelungesc până la a doua venire, şi pe 
care, dacă voieşti, cearcă-le, ca de pildă: Și eu cu voi sunt în toate zilele până 
la sfârşitul veacului (Mt. 28, 20), şi Pre această piatră voiu zidi Biserica 
mea, şi porțile iadului nu o vor birui pre dânsa (Mt. 16, 18), şi Se va 
propovădui evanghelia aceasta la toate neamurile (Mt. 24, 14), şi ceea ce a 
făcut femeia cea curvă, şi alte multe de acest fel. Deci de unde a ieşit 
adevărul acestor prorociri, dacă au fost născociri omeneşti? Cum de nu au 
biruit porțile iadului pe Biserică? Cum de pururea cu noi este Hristos? Că 
dacă el n-ar fi cu noi pururea, nici Biserica nu ar fi stăpânit. Cum de s-a 
întins Evanghelia în toată lumea? Sunt de ajuns a mărturisi vechimea 
Sfintelor Scripturi chiar şi cei ce au vorbit împotriva noastră, ca de pildă 
Chelsie şi Vataneotul acela” care a fost după dânsul, căci nu ar fi combătut 
ei nişte scrieri alcătuite în urma lor, ci nişte scrieri care existau în timpul lor. 
De altminteri, întreaga lume mărturiseşte într-un glas adevărul lor, fiindcă I- 
a primit. Dar dacă nu ar fi fost la mijloc harul Duhului, nici conglăsuirea 
aceasta de la margini până la marginile pământului n-ar fi fost, ci ar fi pierit 
de îndată scornitorii acelor minciuni, şi nu s-ar fi petrecut atâtea fapte 
minunate din scorniri şi minciuni. 





*5 Tâlcuirea Arhim. Theodosie Athanasiu: Desigur că aici se face vorbire despre vreunul 


din filosofii păgâni, cari războiau creştinismul, ca de pildă: Porfirie, Iamblih etc., 
împotriva, cărora au scris diferiți apologeți din cele dintâi secole. (n.s.1, p. 59) 

Sau nu vezi lumea întreagă închinându-se lui şi îndepărtând rătăcirea? 
Nu vezi filosofia monahilor, care străluceşte mai mult decât soarele? Nu vezi 
cetele fecioarelor, evlavia intrată printre varvari, şi pe toți în sfârşit slujind 
sub acelaşi jug? Acestea nu sunt vestite numai de noi, ci au fost vestite şi de 
Prorocii din început, şi deci nu te vei putea agăța de prevestirile lor, mai ales 
că şi cărțile lor sunt şi printre duşmanii Creştinismului şi sunt tălmăcite în 
limba Elină. Multe vestesc despre acestea şi prorocirile din început, arătând 
că cel va veni este Dumnezeu. 


Deci cum de nu cred astăzi toţi? Fiindcă lucrurile au ajuns spre mai 
rău, iar pricina tuturor acestora suntem noi, aşadar, cuvântul nostru va fi 
îndreptat de acum împotriva noastră. Chiar şi pe atunci nu numai prin semne 
şi minuni credeau, ci mulţi dintre cei ce se apropiau de dogmele creştine, 
erau atraşi de viaţa cea frumoasă a credincioşilor. Aşa să lumineze lumina 
voastră înaintea oamenilor, ca văzând, zice, lucrurile voastre cele bune, să 
proslăvească pre Tatăl vostru cel din ceruri (Mt. 5, 16), şi Inima şi sufletul 
mulțimii celor ce au crezut erau una, şi nici unul zicea că ceva din averile 
lui este al său, ci erau lor toate de obşte, şi se da la fiecare dupre cum 
cineva avea trebuință (Fap. 4, 32...35). Şi astfel trăiau viaţa îngerească. 
Dacă şi astăzi s-ar face aşa, apoi am întoarce la Creştinism lumea întreagă şi 
fără minuni. Dar acum cei ce voiesc să se mântuiască, să se uite la Scripturi, 
căci acolo vor găsi şi de acestea, ba încă şi mai mari decât acestea. Că pe 
atunci însuşi dascălii întreceau prin viaţa lor pe ceilalți, petrecându-şi viața 
în foame, şi în sete, şi în golătate, pe când noi cei de acum căutăm a ne 
bucura de multe dezmierdări, de linişte şi de odihnă. Nu însă aşa făceau 
aceia, ci strigau: Până în ceasul de acum şi flămânzim şi însetoşăm, şi 
suntem goli, şi suntem loviți, şi nestătători (| Cor. 4, 11). Unu alergau de la 
Ierusalim şi până la Iliric, altul până la Indu, altul până în țara Maurilor, altul 
în altă parte a lumii, iar noi nu îndrăznim a ieşi nici din hotarele patriei 
noastre, ci căutăm dezmierdări, case strălucite şi alte multe în îmbelşugare.” 
(Comentariile sau Tălcuirea Epistolei întâi către Corinteni, omilia VI, pp. 
58-60) 


„Chiar dacă ar fi astăzi şi minuni, cine ar crede? Sau cine dintre 
neamuri s-ar uita la noi, când răutatea s-a înmulțit aşa de tare? Fundcă mai 
vrednică de credinţă li se pare multora viaţa noastră cea curată decât semnele 
şi minunile, căci minunile înaintea oamenilor răi şi neruşinați vor deştepta 
bănuieli viclene, pe când viața curată va putea astupa chiar şi gura 
diavolului.” (Comentariile sau Tălcuirea Epistolei întâi către Corinteni, 
omilia VI, p. 61) 

„De ce nu sunt şi astăzi, zici, de acei ce vindecă bolile şi înviază 
morții? Însă te întreb şi eu: de ce nu mai sunt şi astăzi de acei ce dispreţuiesc 
viaţa prezentă? Ce? Oare noi slujim lui Dumnezeu cu leafă? Când natura 
omenească se găsea mai slabă şi mai neputincioasă, când trebuia de a sădi 
credința, erau mulți şi de aceştia; astăzi Dumnezeu nu mai voieşte ca noi să 
depindem de asemenea minuni, ci să fim gata spre moarte. De ce, deci, te 
încrezi în viața prezentă ? De ce cele viitoare nu le vezi? Pentru cele din 
viaţa prezentă primeşti chiar să faci idolatrie, iar pentru cele din viața 
viitoare nu poţi suferi măcar o întristare? De aceea nu mai sunt astăzi care să 
facă minuni pentru că viaţa viitoare nu mai are nici o valoare înaintea 
noastră, pentru ea nu facem nimic, pe când pentru viaţa de față nu ne dăm în 
lături de a suferi orice.” (Comentariile sau Explicarea Epistolei către 
Coloseni, omilia VIII, p. 102) 


MIRUIREA 


„Bogăţiile noastre cele mari aici se găsesc! Aici sunt toate nădejdile 
noastre. Ce nu este mare şi înfricoşător aici? Masa aceasta este cu mult mai 
de preţ şi mai dulce, iar candela mai de preț decât orice candelă. Şi ştiu asta 
toți câți au scăpat de boli, ungându-se, cu credinţă şi la vreme cuvenită, cu 
untdelemnul din candelă”. (Omilii la Matei, omilia XXXII, VI, în col. PSB, 
vol. 23, p. 401) 


„la untdelemn sfânt şi unge-ţi tot trupul, limba, buzele, gâtul, 
ochii, ca să nu mai cazi niciodată în vâltoarea beției! Că untdelemnul 
acesta, prin mirosul lui cel bun, îţi aduce aminte de luptele mucenicilor, 
pune frâu desfrânării, te face răbdător, biruie bolile sufletului.” (Omilie 
la Mucenici, în vol. Predici la sărbători împărăteşti şi cuvântări de 
laudă la sfinți, p. 474) 


MIRUNGEREA 


„... după aceste legăminte şi lepădări şi uniri — fiindcă ai mărturisit 
stăpânia Lui asupra ta şi te-ai unit cu Hristos prin cuvintele rostite — preotul 
te unge pe frunte cu mirul cel duhovnicesc”, ca pe un ostaş ales pentru 
arena duhovnicească şi, punându-ți pecetea, spune: Se unge cutare în numele 
Tatălui şi al Fiului şi al Sfântului Duh. 





*%7 Tâlcuirea Pr. Marcel Hancheş: Este vorba despre o ungere prebaptismală, nu de Taina 


Mirungerii. (n.s. 21, p. 53) 


2008 


Căci ştie că vrăjmaşul este scos din minţi, şi îşi arată colții, şi dă 
târcoale ca un leu, răcnind şi priveşte pe cei ce erau mai înainte sub tirania 
lui cum deodată au scăpat de el şi s-au lepădat şi au trecut de partea lui 
Hristos, unindu-se cu EI". De aceea, vă şi unge pe frunte şi vă pune 
pecetea”, ca diavolul să-şi întoarcă ochiu de la voi. Căci nu îndrăzneşte să 
vă privească în față când vede fulgerul ce porneşte de acolo şi îi orbeşte 
ochii. Fiindcă din acea clipă luptaţi şi vă împotriviţi lui şi de aceea preotul, 
prin ungere, vă introduce ca pe nişte luptători ai lui Hristos în arena 
duhovnicească.” (Omilia aceluiaşi către cei ce urmează a fi luminaţi şi 
lămurire clară a celor săvârşite în chip simbolic şi închipuite în 
dumnezeiescul botez, în vol. Cateheze baptismale, pp. 53-54) 


MISIUNEA (astăzi) 


„Nimic nu este de preţ ca sufletul omului, nici chiar lumea întreagă. 
Aşa că, chiar de ai da săracilor mii de averi, totuşi nimic n-ai făcut dacă n-ai 
întors la credință măcar un suflet omenesc.” (Comentariile sau Tâlcuirea 
Epistolei întâi către Corinteni, omilia III, pp. 30-31) 


„Fireşte că este un mare bun a milui pe cei săraci, însă nu atât de mare 
ca a izbăvi pe cineva de amăgire. Cel ce face aşa se aseamănă cu Pavel şi cu 





*55 Tâlcuirea Pr. Marcel Hancheş: Cel ce oficiază botezul trebuie să fie extrem de 


conştient de ce implicaţii ontologice au actele săvârşite în această taină a iniţierii creştine. 
Credem că nu este vorba de o cunoaştere dobândită intelectual (verbul folosit este oz6a, a 
cărui înțeles etimologic este de fapt a văzut), ci de o experienţă pe care însuşi a avut-o în 
prealabil. (n.s. 22, pp. 53-54) 

“5 TTâlcuirea Pr. Marcel Hancheş: Textul grec marchează limpede cele patru faze: 

e. ridicarea de sub tirania demonului 

f.  lepădarea de el 

g. trecerea de partea lui Hristos 

h. unireacu El. 

Conştientizarea maximă a întregului parcurs se face în fazele 2 şi 4. Azi nu mai facem 

atâta caz de aceste lepădări şi uniri tocmai din cauza moleşelii în care ne trăim credinţa şi 
a desconsiderării realității duhovniceşti: prezenţa şi acțiunea reală atât a lui Hristos, cât şi 
a diavolului. Aceste lepădări şi uniri de fapt se actualizează în fiecare clipă a vieții, căci 
permanent suntem puşi să alegem. (n.s. 23, p. 54) 
*% Tâlcuirea Pr. Marcel Hancheş: Editorul francez dă şi alte locuri paralele unde se 
comentează acest ritual: ungerea aceasta este făcută şi cu mir şi cu ulei. Mir pentru a-l 
unge (sufletul neofitului) ca mireasă, iar ulei ca luptător. Într-o altă cateheză se spune: 
Hristos îți pune pe frunte crucea. Deci această pecete avea forma crucii. (n.s. 24, p. 54) 


2009 


Petru. Chiar de nu ai încredința astăzi pe nimeni, mâine vei încredința; şi 
dacă n-ai încredința niciodată, totuşi vei avea plata întreagă. Chiar de nu ai 
încredința pe toți, totuşi din cei mulți vei încredința câțiva, fiindcă nici 
apostolii n-au încredinţat pe toți oamenii şi cu toate acestea, fiindcă vorbeau 
către toți, au luat plata întreagă. Dumnezeu a rânduit ca să dea cununile nu 
după suma izbânzilor săvârşite, ci după buna voire a celor ce le săvârşesc. 
De ai da numai doi oboli, el totuşi primeşte, şi ceca ce a făcut cu văduva cea 
din Evanghelie, aceea va face şi cu cei ce învaţă pe alţii. Deci dacă nu poţi 
izbăvi întreaga lume, nu dispreţui pe cei puţini, şi nici pentru dorinţa celor 
mari să te depărtezi de cei mici. De nu vei putea încredința o sută, îngrijeşte- 
te măcar de zece, şi dacă nici pe cei zece nu-i vei putea întoarce la credință, 
să nu disprețuieşti nici pe cei cinci; iar de nu vei putea nici pe aceştia cinci, 
nu trece cu vederea nici pe cel unul singur. Şi de cumva nu vei putea nici pe 
unul, nu te deznădăjdui nici atunci şi nici să conteneşti a-ți face datoria.” 
(Comentariile sau Tâlcuirea Epistolei întâi către Corinteni, omiha III, p. 
31) 


„Dar acestea se spun de noi de multe ori şi neîntrerupt, însă se fac cât 
se poate de puţin. Cu toate acestea, de se fac sau nu se fac, este drept a le 
aminti necontenit, căci dacă unii amăgesc prin vorbe frumoase, apoi cu atât 
mai mult este drept ca cei ce vor a întoarce pe alții la adevăr să nu înceteze 
niciodată a vorbi cele trebuitoare. Dacă cei ce amăgesc pe alții cu vorbele 
întrebuințează atâtea uneltiri şi momeli, ca de pildă cheltuiesc şi bani şi 
vorbe, suferă şi primejdii şi se dau de multe ori drept ocrotitori, apoi cu atât 
mai mult noi, cari depărtăm pe alţii de la înşelăciune, trebuie a suferi toate 
primejdiile şi toate necazurile, ca astfel câştigându-ne şi pe noi şi pe alţii, şi 
făcându-ne nebiruiți în faţa duşmanilor, să ne învrednicim bunătăților 
făgăduite în Hristos lisus Domnul nostru.” (Comentariile sau Tâlcuirea 
Epistolei întâi către Corinteni, omilia VI, p. 61) 


MOARTEA (ce este moartea?) 
„+... este mai mult somn, iar nu moarte, strămutare la altă viață, iar nu 
pierdere, ducerea de la cele mai mici la cele mai mari şi mai bune.” 


(Comentariile sau Tâlcuirea Epistolei întâi către Corinteni, omilia XLI, p. 
451) 


„Moartea este un port liniştit, este o eliberare din miile de rele 
ale vieţii noastre de dureri.” (Din vol. Bogățiile oratorice, p. 434) 

MOARTEA (- lege neschimbată a lui Dumnezeu, dată după păcatul 
primilor oameni) 


„Lot ce se naşte în lumea aceasta, trebuie să moară. Aceasta este legea 
lui Dumnezeu, şi hotărârea sa neschimbată, pe care EI a dat-o după păcatul 
cel dintâi asupra strămoşului neamului omenesc, prin cuvintele: Pământ eşti, 
şi în pământ te vei întoarce (Fac. III, 19). Ce este doar de mirare, când un 
om, care cu această condiție s-a născut, face împlinirea legii şi hotărârii 
dumnezeieşti? Ce este de mirare, când un născut din părinți muritori, merge 
pe calea firii sale, de la care nu se poate abate? Ceea ce este vechi nu este 
ceva neobişnuit; ceea ce se face în toate zilele nu este ceva neauzit; ceea ce 
se întâmplă cu toți nu este raritate. Dacă moşii şi strămoşii tăi au mers pe 
această cale a morţii, dacă încă de la Adam toți patriarhii şi proorocii au 
trebuit să se despartă de lumea aceasta, să înălțăm sufletul nostru dintru 
adâncul întristării. Acest om şi-a plătit datoria sa şi cum poate cineva să fie 
trist, când plăteşte datoria ce avea? Dar aceasta este o datorie care nu se 
poate stinge cu bani, şi de care nu ne poate slobozi nici fapta bună, nici 
înțelepciunea şi nici puterea, o datorie pe care şi împărații trebuie să o 
plătească. Fiindcă hotărârea şi legea lui Dumnezeu sunt neschimbate, 
întristarea noastră este zadarnică, zadarnică şi întrebarea: pentru ce a murit 
acest frate? Dimpotrivă, dacă noi socotim condiția cea obştească pentru tot 
ce vieţuieşte pe pământ, atunci ochiul nostru cel duhovnicesc, prin aplicarea 
acestei dintâi doctorii, va simţi uşurinţă.” (Cuvânt la Duminica a 20-a după 
cincizecime, în vol. Predici la duminici şi sărbători..., p. 148) 


MOARTEA (rațiunea pentru care Dumnezeu a îngăduit moartea) 


„Dintru început a făcut Dumnezeu pe om nu ca să-l piardă, ci ca să-l 
îndrume spre nestricăciune. Chiar când Dumnezeu a îngăduit moartea, a 
îngăduit-o cu gândul ca prin această pedeapsă să te înțelepțeşti şi, ajungând 
mai bun, să poți fi adus iarăşi către nemurire. Acest gând şi acest fapt a avut 
Dumnezeu de la început, cu această hotărâre l-a făcut pe cel dintâi om. lar 
gândul acesta ni l-a strecurat Dumnezeu chiar de la începutul neamului 
omenesc. Dacă Dumnezeu n-ar fi vrut de la început să se deschidă uşile 
învierii, n-ar fi lăsat să sufere ce a suferit Abel, care săvârşise toată virtutea 
ŞI ajunsese prietenul lui Dumnezeu. Aşa însă, Dumnezeu, pentru a ne arăta 
că mergem spre o altă viaţă şi că este gătit drepţilor un alt veac, care are 
pregătite răsplățile şi cununile, a îngăduit ca cel dintâi om drept să plece fără 

să fi primit aici pe pământ răsplata. De asta l-a mutat Dumnezeu pe Enoh 
(Facerea 5, 24) şi l-a răpit pe Ilie, ca să ne vorbească despre învățătura 
învierii.” (Cuvânt despre învierea morților, VIII, în vol. Predici la sărbători 
împărăteşti şi cuvântări de laudă la sfinţi, p. 134) 


MOARTEA (- pieirea stricăciunii trupului) 


„Căci moartea nu-i altceva decât pieirea stricăciunii, moartea nu 
mistuie trupul, ci stricăciunea trupului.” (Cuvânt despre învierea morților, 
VII, în vol. Predici la sărbători împărăteşti şi cuvântări de laudă la sfinţi, p. 
132) 


MOARTEA (- ieşirea sufletului din trup) 


„Nu ştiţi cum păcatele chinuie sufletul în ultima zi a vieţii, cum 
frământă inima? Atunci deci, când se întâmplă asta, venind amintirea 
faptelor bune, mângâie sufletul tulburat, ca seninul în mijlocul furtunii. Dacă 
suntem cu mintea trează, frica de păcat va fi lângă noi tot timpul vieţii 
noastre; dar dacă trăim nepăsători va veni negreşit peste noi frica aceasta, 
când vom fi scoşi din lumea aceasta. Că şi întemniţatul suferă mai mult când 
este scos din închisoare şi dus înaintea judecății; atunci mai cu seamă 
tremură, când este aproape de scaunul de judecată, când trebuie să dea 
socoteală de faptele sale. Aceasta e pricina poți auzi pe mulți spunând că 
oamenii pe patul de moarte sunt cuprinşi de frică şi au vedenii groaznice, a 
căror vedere n-o pot suferi; că se frământă multă furie în patul în care zac şi 
se uită cu ochi îngroziţi la cei de față, deoarece sufletul lor, îngrămădindu-se 
înăuntru, amână despărțirea de trup, neputând suferi vederea îngerilor care 
se apropie. Dacă ne speriem la vederea unor oameni înfricoşători, ce spaimă 
nu ne va cuprinde la vederea îngerilor amenințători şi a puterilor cereşti 
neîndurătoare, care se apropie în clipa când sufletul este scos din trupul 
nostru, când este dus departe şi plânge cu amar, dar în zadar şi de pomană? 
Că şi bogatul nemilostiv, după ce a plecat de pe lumea aceasta, a plâns mult, 
dar plânsul nu i-a folosit la nimic”. (Omilii la Matei, omiha LIII, V, în col. 
PSB, vol. 23, pp. 619-620) 


„ȘI după cum la luptele dintr-un stadion spectatorii care urmăresc 
întrecerile primesc cu multe urale şi-l duc acasă în aplauze, lăudându-l şi 
admirându-l, pe un atlet care a căpătat în lupte multe răni şi e plin de sânge, 
dar are în jurul capului cununa de biruinţă, tot aşa l-au dus atunci şi pe Lazăr 
îngerii. Sufletul bogatului din cealaltă parabolă a fost cerut, însă, de nişte 

puteri înfricoşătoare, poate în acest scop trimise; sufletul lui n-a plecat de la 
sine în viața cealaltă, pentru că nici nu era cu putință. Dacă avem nevoie de 
conducători când mergem dintr-un oraş în altul, cu mult mai mult are nevoie 
sufletul de conducători când este smuls din trup şi mutat în viaţa viitoare. De 
aceea, când sufletul are să plece din trup, adeseori iese afară, se coboară în 
adânc, se teme, tremură. Totdeauna ne mustră conştiinţa pentru păcatele 
săvârşite, dar ne mustră mai cu seamă atunci, în ceasul acela, când avem să 
fim duşi de aici la judecata de dincolo şi la înfricoşatul judeţ. Atunci, de-ai 
răpit, de-ai fost zgârcit şi-ai luat dreptul altuia, de-ai supărat, de-ai duşmănit 
pe cineva pe nedrept, de-ai făcut orice alt păcat, atunci tot roiul păcatelor 
vine din nou în amintire, stă înaintea ochilor şi chinuie sufletul. Și după cum 
cei care sunt închişi în temniță se află totdeauna trişti şi îndurerați, dar mai 
cu seamă în ziua aceea când sunt scoşi din închisoare ca să fie duşi înaintea 
judecătorului, când stau în spatele gratiilor şi când aud dinăuntru vocea 
judecătorului, mai cu seamă atunci îşi pierd răsuflarea de frică şi nu se 
deosebesc întru nimic de morţi; tot aşa şi sufletul suferă şi se zbuciumă şi în 
timpul săvârşirii păcatului, dar cu mult mai mult când are să fie smuls din 
trup şi dus pe lumea cealaltă.” (Omilii la săracul Lazăr, cuvântul II, în vol. 
Omilii la săracul Lazăr. Despre soartă şi Providenţă..., p. 57) 


„Fără veste vin asupra noastră îngeri nemilostivi de la Dumnezeu 
trimişi. Atunci noi, dacă ne vom afla negrijiți, cum nu ne vom cutremura şi 
vom încerca să fugim din pat, iar neputând, numai ce căutăm cu ochi 
îngroziți şi bătându-ne obrazul nostru, ne rugăm, ne cucerim zicând: 
Milostiviţi-vă asupra mea! Nu mă duceţi necurat şi fără de rod la judecată, 
nu mă despărțiți de trup păcătos fiind, lăsaţi-mă puţină vreme să mă 
pocăiesc, să suspin, să plâng, să fac milostenie, de vreme ce viaţa mea rău 
am cheluit-o şi am petrecut-o. Acestea auzind îngerii de la noi, zic către noi: 
O! Suflete proaste! O! Suflete ticăloase! Toate zilele tale le-ai trecut cu 
lenevire şi de acum înainte vrei să te pocăieşti? Soarele tău a apus, sfârşitul 
ţi-a venit, Dumnezeu te cheamă, sărace suflete! leşi şi te desparte şi te 
osândeşte în focul cel veşnic după faptele tale. Nu-ţi va mai fi ţie mântuire, 
nu-ți va mai fi de acum nădejde ci veşnică muncă şi acestea de la mine 
auzind, care nu-s basme, ci adevărate, să ne nevoim mai înainte de ceasul 
acela şi să năvălim spre pocăință.” (Din vol. Mărgăritarele Sfântului loan 
Gură de Aur, pp. 127-128) 


MOARTEA (- desfacerea trupului întru cele din care a fost alcătuit) 

„Dacă nu s-ar strica trupurile, în primul rând, majoritatea oamenilor ar 
fi stăpâniți de cel mai mare păcat, mândria. Dacă acum, când trupurile 
noastre ni se strică, când viermi izvorăsc din trupurile noastre moarte, mulți 
oameni au avut ambiția să se facă dumnezei, ce nu s-ar întâmpla dacă 
trupurile noastre ar rămâne aşa cum sunt? În al doilea rând, n-ar mai crede 
nimeni că trupul este făcut din pământ. Dacă acum, când sfârşitul trupului dă 
mărturie de originea sa, mulți încă se mai îndoiesc de asta, ce nu s-ar 
presupune dacă oamenii n-ar vedea descompunerea trupurilor? În al treilea 
rând, ar fi nespus de mult iubite trupurile şi cea mai mare parte din oameni 
nu s-ar mai ocupa cu altceva decât de trupuri. Dacă chiar acum unii oameni 
îmbrățişează mormintele şi sicriele, cu toate că trupurile au pierit, ce n-ar 
face dacă ar avea păstrat nevătămat trupul? În al patrulea rând, n-ar mai fi 
dorite tare bunătățile cele viitoare, în al cincilea rând, ar căpăta mai multă 
crezare cei care susțin că lumea este veşnică şi ar susţine că Dumnezeu nu 
este creatorul lumii. În al şaselea rând, nu s-ar mai cunoaşte valoarea 
sufletului, nici însemnătatea existenţei lui în trup. În al şaptelea rând, mulţi 
din cei care pierd pe cei scumpi ai lor ar părăsi oraşele, ar voi să locuiască 
lângă morminte şi, ca şi cum ar fi ieşiţi din minţi, ar vorbi necontenit cu 
morţii lor. Dacă şi acum oamenii pictează chipurile celor morţi, că nu pot 
avea trupurile lor - că nici nu e cu putinţă, pentru că trupurile morților, 
împotriva voinţei lor se descompun şi pier - şi stau lipiţi de tablourile celor 
morți, ce nerozii n-ar mai născoci oamenii, dacă trupurile nu s-ar 
descompune? După părerea mea mulți oameni ar înălța temple unor astfel de 
trupuri, iar cei care pot să facă vrăji cu trupurile morților, ar îndupleca pe 
demoni să vorbească prin trupurile celor morți, de vreme ce şi acum, cei care 
practică necromanția îndrăznesc să facă multe lucruri mai ciudate decât 
acestea. Câte slujiri idoleşti nu s-ar fi născut de aici, dacă şi acum unii 
oameni încă se străduiesc să facă aceasta cu praful şi cenuşa trupurilor 
moarte? Dar Dumnezeu, vrând să stârpească aceste nerozii şi să ne înveţe să 
ne depărtăm de toate cele pământeşti, a făcut să dispară dinaintea ochilor 
noştri trupurile celor morți. Omul îndrăgostit de trup, scos din minți de 
chipul frumos al unei fete, dacă nu va vrea cu rațiunea să cunoască urâţenia 
la care ajunge trupul, o va cunoaşte cu privirea. Că multe fete, de aceeaşi 
vârstă cu iubita lui, de multe ori mai frumoase decât ea, după ce au murit, la 
o zi sau două, încep să miroasă, să se topească, să putrezească şi să facă 
viermi. Gândeşte-te, dar, ce fel de frumuseţe iubeşti şi pentru ce frumusețe 
ţi-ai ieşit din minţi! Dacă trupurile nu s-ar strica, n-ai cunoaşte bine acestea; 
ci, după cum demonii se învârtesc pe lângă morminte, tot aşa şi mulţi 
îndrăgostiți ar sta necontenit lângă mormintele iubitelor lor, ar primi pe draci 
în sufletele lor şi ar muri iute de această cumplită nebunie. Aşa, însă, 


2014 


descompunerea trupului, în afară de toate celelalte mângâieri, aduce 
sufletului şi această mângâiere, că nu lasă să se mai vadă chipul celui mort şi 
cu asta dă uitării durerea. 

Dacă trupurile nu s-ar descompune, n-ar mai fi nici morminte, ci ai 
vedea oraşele pline de morți în loc de statui, că fiecare ar dori să-şi vadă 
morții lui. Mare amestec s-ar naşte de aici. Nimeni nu s-ar mai îngriji de 
suflet, nimeni n-ar mai îngădui să i se vorbească de nemurirea sufletului şi s- 
ar mai 1vi şi alte multe nerozii, mai mari decât acestea, de care nici nu-i bine 
să vorbim. 

Trupul putrezeşte îndată, tocmai ca să vezi, în toată splendoarea, 
frumuseţea sufletului”. (Omilii la Matei, omilia XXXIV, IV, în col. PSB, 
vol. 23, pp. 427-428) 


„Când cineva voieşte a reînnoi o casă povârnită şi veche, înainte de 
toate scoate pe locuitori din ea, o surpă apoi, şi zideşte în locul ei una mai 
frumoasă. Acela, care trebuie să iasă, nu se întristează pentru aceasta, ci mai 
vârtos se bucură; căci ei nu se uită la sfărâmarea casei, ce o au înaintea lor, 
ci gândesc la zidirea cea nouă, pe care încă nu o văd. Aşa face şi Dumnezeu; 
EI desface trupul nostru, şi porunceşte sufletului, ce locuieşte într-însul, să 
iasă afară, ca dintr-o casă, pentru ca pe aceasta să o zidească iarăşi mai 
măreață, şi apoi să-l introducă iarăşi în ea cu o mai mare slavă. De aceea noi 
să nu ne uităm la sfărâmarea cea de acum, ci la slăvita restabilire în viitor. 

Voi mai aduce încă o altă asemănare. Închipuiţi-vă, că cineva are o 
icoană de metal, care s-a ros de rugină şi de timp şi în multe locuri s-a 
vătămat, aşa stricată o aruncă în topitorie, spre a o topi cu totul, şi prin 
aceasta o face din nou mai frumoasă. Deci precum desfacerea icoanei în 
cuptor nu este nimicirea, ci mai vârtos înnoirea ei, aşa şi moartea trupului 
nostru nu este o nimicie, ci o înnoire. De aceea, când vezi trupul nostru 
topindu-se şi trecând ca metalul în cuptor, nu te opri la această privire, ci 
aşteaptă înnoirea. Dar încă nu este de ajuns această asemănare. Topitorul de 
metal, care topeşte în cuptor un trup de aramă, nu scoate în locul lui unul de 
aur şi viu, ci iarăşi tot unul de aramă. La Dumnezeu însă aceasta este 
altminteri; căci el nimiceşte un trup trecător din pământ, şi-ţi dă în locul lui 
un trup nemuritor, mai slăvit, ca şi de aur. Se pune în mormânt un trup 
muritor şi trecător şi se scoate unul nemuritor şi netrecător. 

Aşadar uitaţi-vă nu la acela, ai cărui ochi sunt închişi şi care zace fără 
grai, ci la acela, care iarăşi va învia şi va dobândi o slavă negrăită, înaltă şi 
vrednică de mirare. Întoarce gândurile tale de la privirea cea de faţă la 
nădejdea viitorului.” (Cuvânt la Duminica a 20-a după cincizecime, în vol. 
Predici la duminici şi sărbători..., p. 151) 

„Vrei să-mi spui că cel mort putrezeşte şi se strică, se face praf şi 
cenuşă? Şi ce-i cu asta, iubite? Tocmai pentru aceasta trebuie mai cu seamă 
să te bucuri! Şi un om care vrea să zidească o casă stricată şi veche, scoate 
mai întâi afară pe cei ce locuiesc în ca şi numai aşa dărâmă casa şi apoi o 
clădeşte din nou mai frumoasă. Pe cei scoşi afară nu-i întristează dărâmarea 
casei, dimpotrivă, chiar îi bucură mai mult; că nu se uită la dărâmătura care 
se vede, ci au în minte viitoarea clădire care nu se vede. Vrând şi Dumnezeu 
să facă tot aşa, dărâmă trupul nostru, după ce mai întâi a scos afară, ca dintr- 
o casă, sufletul care locuia în el, ca, zidind casa noastră mai strălucitoare, să 
aducă iarăşi în ea sufletul nostru cu mai multă strălucire. Să nu ne uităm dar 
la dărâmarea trupului, ci la viitoarea lui strălucire. 

Iarăşi, un altul are o statuie mâncată de rugină şi de vreme, cu multe 
părți din ea zdrobite; o sfărâmă, o bagă în cuptor, o topeşte bine, şi aşa o face 
mai strălucită. După cum topirea în cuptor a statuii nu înseamnă dispariţia ei, 
ci înnoirea ei, tot aşa şi moartea trupurilor noastre nu înseamnă pieire, ci 
înnoire. Când vezi dar că trupul nostru se topeşte, ca în cuptor, şi putrezeşte, 
nu-ţi opri gândul doar la priveliştea aceasta, ci aşteaptă turnarea lui din nou. 
Nu te mulțumi însă cu măsura acestei pilde, ci mergi mai departe cu gândul. 
Cel care face statui bagă în cuptor aramă, şi nu-ţi dă înapoi o statuie de aur şi 
nemuritoare, ci face tot una de aramă. Dumnezeu însă nu face aşa, ci bagă în 
pământ un trup de lut şi muritor, şi-ţi dă înapoi o statuie de aur şi 
nemuritoare. Că stricăcios şi pieritor e trupul pe care-l primeşte pământul, 
dar Dumnezeu îți dă înapoi acelaşi trup, nestricăcios şi nepieritor. Nu te uita 
dar la cel care stă cu ochii închişi, fără de glas, ci la cel înviat, la cel ce a 
primit slavă nespusă, înfricoşătoare şi minunată! De la priveliştea de acum 
du-te cu gândul la nădejdea viitoare.” (Omilii la săracul Lazăr, cuvântul V, 
în vol. Omilii la săracul Lazăr. Despre soartă şi Providenţă..., pp. 112-113) 


„Trupul nostru nu se distruge decât pentru a lua altă formă mai 
bună şi mai strălucită. Aurul se pune în cazan, în cuptorul mormântului 
pentru a ieşi mai strălucit. Dar pentru ce se întâmplă aşa de urâtă 
risipire, descompunerea lui? Pentru ce nu rămâne el nestricat şi întreg 
până în ziua învierii sale strălucite? Pentru mai multe şi mai strălucite 
motive. Rămânând nestricat ne dă nouă posibilitatea de ispită, pentru 
mândria omenească, care ar fi făcut imediat un idol, pentru 
senzualismul omenesc, care s-ar fi ataşat din nou cu o furie mai mare, 
pentru necredinciosul care ar fi afirmat veşnicia materiei, pentru 
simţirea bolnavă care n-ar fi vrut să se mai despartă de obiectul iubit, 
pentru stricăciunea care s-ar fi folosit în diferite feluri de aceste trupuri 

stricăcioase şi puturoase! Înţelegem noi înţelepciunea divină 
stricarea momentană a trupurilor noastre? Dacă o înțelegem, 
binecuvântăm pe Dumnezeu, să-l mulțumim lui Dumnezeu şi 
încetăm de a ne plânge. 

Dar mai este răspândită încă o lumină, aceea care ne arată 
diferenţa între materie şi spirit, trup şi suflet; în cursul vieţii cu câtă 
greutate facem noi această diferență! Sau mai sigur, câtă părtinire ne 
arătăm noi în favoarea trupului dispreţuind sufletul! Moartea vine şi 
pune punct la totul. Ea arată cum trupul fără de suflet nu este nimic, 
cum sufletul este principiul unic al forţei şi al frumuseţii trupului.” 
(Din vol. Bogățiile oratorice, pp. 264-265) 

MOARTEA (- odihnă şi bucurie pentru cei drepți) 


„Moartea este odihnă, scăpare de dureri, răsplată a ostenelilor şi a 
luptelor, cunună. De aceea, la început, morții se jeleau şi se plângeau, 
dar acum se cântă psalmi şi cântări. Au plâns pe Iacov patruzeci de zile 
(Fac., 50, 3), au plâns şi pe Moise iudeii tot atâtea zile şi s-au elit 
(Deut., 34, 8), pentru că atunci moartea era moarte, dar acum nu-i aşa, 
ci cântări, rugăciuni şi psalmi, toate arată că moartea este o bucurie. Că 
psalmii sunt un semn de bucurie. Că spunea cineva: Este vesel cineva 
dintre voi? Să cânte psalmi! (lac., 5, 13). De aceea cântăm psalmi la 
morţi, pentru că suntem plini de veselie. Psalmii ne îndeamnă să avem 
îndrăznire în faţa morţii. Întoarce-te, suflete al meu, întru odihna ta, 
grăiesc psalmii, că Domnul ţi-a făcut bine (Ps., 114, 7). Vezi că 
moartea este binefacere şi odihnă? Cel ce intră în odihna aceea se 
odihneşte de lucrurile lui, după cum S-a odihnit Dumnezeu de ale Sale 
(Fac., 2, 2).” (Cuvântul de laudă la Sfintele Muceniţe Veronica, 
Prosdoca şi Domnina, mama lor, LII, în vol. Predici la sărbători 
împărăteşti şi cuvântări de laudă la sfinţi, p. 433) 


MOARTEA (- trecere spre o viață nouă) 
„Moartea este o plecare. A muri înseamnă a părăsi această lume 
pentru a intra în alta, a schimba această existenţă cu alta. Şi unde ne 


duce pe noi moartea? În lumea definitivă şi veşnică.” (Din vol. 
Bogăţiile oratorice, p. 264) 

MOARTEA (- eliberare de chinurile pământeşti şi mutarea la răsplățile 
cereşti) 


„Pentru robii credincioşi ai lui Dumnezeu moartea nu este decât 
eliberarea de chinurile pământeşti şi mutarea în veşnicia preadulcei 
Impărăţii cereşti.” (Din vol. Problemele vieții, p. 254) 


MOARTEA (cugetarea la moarte) 


„Dacă vom avea mereu şi în fiecare zi înaintea ochilor 
necunoaşterea sfârşitului nostru, nu vom păcătui aşa uşor. Nu ne vor 
putea îngâmfa nici bucuriile vieții, nici dobori şi tulbura tristețile, căci 
şi unele şi altele au un sfârşit necunoscut.” (Cuvânt de laudă la Sfânta 
mare Muceniţă Drosida şi despre aducerea aminte de moarte, |, în vol. 
Predici la sărbători împărăteşti şi cuvântări de laudă la sfinţi, p. 499) 


„Moartea este odihnă, slobozire de truda şi grijile lumi. Când vezi dar 
pe unul dintre cunoscuţii tăi că pleacă de aici, nu te amări, ci zdrobeşte-ți 
inima, apleacă-te asupra vieţii tale, cercetează-ți conştiinţa, gândeşte-te că 
acest sfârşit te aşteaptă şi pe tine după puţină vreme. Fii mai înţelept, să te 
cuprindă frica de moartea altuia, curmă trândăvia, gândeşte-te la faptele 
săvârşite, îndreaptă-ți păcatele, schimbă-te în bine.” (Omilii la săracul 
Lazăr, cuvântul V, în vol. Omilii la săracul Lazăr. Despre soartă şi 
Providenţă..., p. 115) 


MOARTEA (aducerea aminte de moarte) 


„Moartea şi aducerea aminte de moarte şi de muncă este ca o iarbă amară care curățeşte 


MOARTEA (frica de moarte) 


„Moartea este un lucru însemnat şi îngrozitor, dar nu pentru un suflet 
hrănit cu filosofie cerească. Cel ce n-are nici o idee despre lucrurile viitoare 
şi care priveşte moartea ca pe o descompunere a funţei lui, sfârşitul şi 
terminarea vieţii sale, are motiv să se teamă şi să aibă groază de ea, crezând 
că va înceta să mai existe. Dar noi, cărora Dumnezeu ne dă darul de a ne 
descoperi tainele şi misterele înţelepciunii Sale (Ps., 50, 7), care privim 
moartea ca o trecere, noi n-avem nici un motiv ca să ne temem de ea; 
dimpotrivă, la apropierea ei trebuie să ne bucurăm şi să avem curaj, fiindcă 
din această viață stricăcioasă noi trecem la o viață mai bună şi mai strălucită, 

care nu va avea sfârşit. Aceasta ne învaţă lisus Hristos prin exemplul Său; El 
merge la patimă şi la moarte, nu forțat şi din necesitate, ci în mod voluntar şi 
de bunăvoie.” (Comentar la Evanghelia de la Ioan, omiha LXXXIII, 1, p. 
432) 


„Să nu ne temem dar de moarte; iubirea de viaţă s-a născut odată cu 
noi, ea este foarte legată cu viaţa noastră cu natura noastră, dar este în 
puterea noastră, sau să rupem această legătură şi să slăbim această dorinţă, 
sau să întărim această legătură şi s-o facem această iubire mai tare şi mai 
violentă.” (Comentar la Evanghelia de la Ioan, omilia LXXXV, 2, p. 450) 


„... nu trebuie să ne aruncăm noi înşine la moarte, chiar când am fi 
cuprinşi de rele; şi, de asemenea, nu trebuie s-o refuzăm, nici să ne temem 
de ea, atunci când în place lui Dumnezeu să ne ia viața pentru motive care-i 
sunt cunoscute Lui. Trebuie să mergem atunci înaintea morții cu încredere şi 
să ne preferăm viața viitoare în locul celei de acum.” (Comentar la 
Evanghelia de la loan, omilia LXXXV, 2, p. 450) 


„Nimic nu poate fi mai fericit şi totodată mai curajos ca sufletul lui 
Pavel. Toţi ne înfricoşăm de moarte: unii din cauza mulțimii păcatelor - şi 
aici mă număr şi eu - alții din cauza micimii sufletului şi a ticăloşiei lor - 
dintre care eu nu voi face niciodată parte, căci aceştia sunt oameni trupeşti 
care sunt laşi din cauza fricii. Deci moartea, de care ne îngrozim cu toţii, el o 
dorea şi se grăbea a se duce mai curând la Hristos, zicând că a se desparți de 
trup este cu mult mai bine.” (Omilii la Epistola către Filipeni, omilia a V-a, 


p. 75) 


„Nici să ne temem de moarte, ci de păcat. Nu moartea a născut 
păcatul, ci păcatul ne-a născut nouă moartea, iar moartea este plata 
păcatului. Că nu trebuie să ne temem de moarte, ci de păcat, o spune 
proorocul. Acultă: Cinstită este înaintea Domnului moartea cuvioşilor 
Lui (Ps., 115, 6), iar în altă parte: Moartea păcătoşilor este rea (Ps., 33, 
20). Vezi că cei ce sunt cu luare-aminte asupra lor pot culege chiar de 
pe urma morţii foloase foarte mari, pe când cei nepăsători şi trândavi 
primesc moartea ca pe o pedeapsă?” (Cuvânt de laudă la Sfânta mare 
Muceniţă Drosida şi despre aducerea aminte de moarte, V, în vol. 
Predici la sărbători împărăteşti şi cuvântări de laudă la sfinți, p. 507) 


„Dar, va răspunde cineva, tocmai de aceea suntem noi îngrijiţi de 
moarte, căci din pricina mulţimii păcatelor noastre, avem puţină nădejde la 

împărăția cerului. Dacă este aşa atunci încetează a te tângui împotriva morții, 
tânguieşte-te mai vârtos asupra păcatelor tale, spre a te curăți de dânsele. 
Grozăvia morții, aşadar, nu este însăşi moartea, ci conştiinţa cea rea; căci 
conştiinţa cea bună ridică chiar morții groaza ei. Şi aşa este şi cu orice 
nenorocire.” (Cuvânt la Duminica a treia a Sfântului şi Marelui Post, în vol. 
Omilii la Postul Mare..., p. 79) 


„Cel ce are cu adevărat cugetul înţelept şi este călăuzit 
de nădejdea bunătăţilor viitoare, nici moartea no consideră 
moarte. Adică dreptul, care umblă pe calcă lui Dumnezeu şi în 
fiecare zi aşteaptă să intre în împărăţia Lui, nu se tulbură, nu se 
cutremură, nu se necăjeşte atunci când se află față în față cu 
moartea, adică, de pildă, când îi moare vreo rudă sau vreun 
prieten. Căci ştie că moartea, pentru cei care au trăit în virtute pe 
pământ, nu este decât trecerea într-o viaţă mai bună, călătorie 
într-un ținut mai frumos, cale ce duce la încununare.” (Din vol. 
Problemele vieţii, pp. 90-91) 


„Nu e rău, aşadar, ca cineva să moară. Atunci de ce ne 
temem de moarte? Pentru că nu ne-a cuprins iubirea împărăției 
cereşti, pentru că nu ne-a înflăcărat dorul bunătăţilor viitoare. 
Dacă se întâmpla aşa, am fi nesocotit toate bunătăţile 
pământului. Cel ce se teme mereu de iad nu se va teme 
niciodată de moarte.” (Din vol. Problemele vieții, p. 98) 


„Vreţi să vă spun şi o altă cauză pentru care ne teme m 
de moarte? Pentru că nu trăim o viaţă virtuoasă şi MU avem 
conştiinţa curată. Altfel moartea nu ne-ar înspăimânta.” (Din vol. 
Problemele vieţii, p. 98) 


„Deci şi noi pentru aceea ne temem de moarte, pentru că nu avem 
inima curată, că de ar fi conştiinţa noastră curată nu ne-am teme.” (Din vol. 
Mărgăritarele Sfântului loan Gură de Aur, p. 118) 


„Pentru ce să ne mai temem de acum de moarte? Moartea 
eliberează, moartea încununează, moartea îmbogăţțeşte, moartea este 
pentru creştin intrarea în slavă, locul casei părintești, pământul sfânt al 
Patriei. Să nu ne mai temem de moarte, mai bine s-o dorim. Şi dacă ne 
temem din cauza păcatelor noastre, această teamă, nouă ne este un 

avertisment preţios de a înlătura cât mai repede pata.” (Din vol. 
Bogăţiile oratorice, p. 262) 


„În cer este bucurie, forţă, viaţă, bucurie, nemurire. 

Cerul este societatea celor fericiți, a sfinților, a îngerilor. Dacă 
vă este plăcut pe pământ de a fi admişi într-o societate princiară, 
gândiţi-vă la curtea cerească unde voi veţi fi unul din demnitari. 
Gândiţi-vă la această intimitate atât de nobilă şi atât de plăcută a celor 
mai frumoase creaturi slăvite ale lui Dumnezeu. 

Însă ce va fi aceasta de a vedea şi de a poseda pe lisus Hristos? 
Gândiţi-vă la această frumuseţe a Sa, la slava Sa, la încântările Lui 
infinite, din care Taborul nu ne-a oferit decât o urmă mică şi slabă.” 
(Din vol. Bogățiile oratorice, p. 263) 


MOARTEA (moartea în sine nu este un lucru rău) 


„În sine, moartea nu este un lucru rău, ci răul este faptul de a fi 
pedepsit după moarte. De asemenea, nici un lucru bun nu este moartea, ci 
bunătatea este faptul de a fi cu Hristos după moarte. Astfel că cele bune şi 
cele rele vin după moarte.” (Omilii la Epistola către Filipeni, omilia a IV-a, 
p. 69) 


MOARTEA (binefacerile morții) 


„Moartea este binefăcătoare. Multe sunt bunătăţile ei. Este 
bucuria şi libertatea, sfârşitul păcatului, pregătirea pentru înviere, este 
o ocazie şi un obiect de un eroism sublim, este intrarea în adevărata 
Patrie. 

Moartea este eliberarea de necazurile noastre, de relele noastre 
(...) Dar dacă, precum ne forţează experienţa, noi admitem că viața 
este plină de nemulțumiri şi de suferinţe, de unde vine groaza noastră 
faţă de moarte? (...) De unde vin lacrimile noastre, plânsurile noastre, 
lupta noastră împotriva morții celor ce ne părăsesc? Dacă noi credem 
cu adevărat în altă viață şi că acea viaţă ar fi cea adevărată, cum îl vom 
convinge noi pe necredincios de realitatea credinţei noastre? Şi cum ne 
vom pune noi de acord cu credinţa noastră? Sau mai bine ne place să 
suferim totdeauna aici Jos, sau mai bine să primim moartea ca o 
fericită eliberare; este evident sau una sau alta. 

Moartea în al doilea rând, este eliberare. Singurul om cu adevărat 
liber în lume este acela care trăieşte pentru Dumnezeu şi în Dumnezeu, 
scăpare de necazurile vieţii, eliberare din sânul robiei pe care o suferă 
toți ceilalți; eliberare din groaza care constrânge şi torturează pe cei 
lumeşti! Aceia luptă în mijlocul furtunii pe un ocean furios; creştinul 
fixat tare pe mal îi contemplă pe aceia în necazul lor şi în ruina lor. 

Viaţa care în realitate nu este decât o lungă şi continuă moarte, 
nu devine cu adevărat viață decât prin moartea care o eliberează. 
Atunci noi părăsim valea lacrimilor, pentru Patria fericirii. Noi lăsăm 
locul neliniştilor şi a pericolelor pentru siguranţa şi pacea veşnică. 

Un al treilea bine al morții este de nepreţuit între toate: moartea 
este sfârşitul păcatului. Şi această binefacere este multiplă. Moartea, 
pentru păcătosul nepocăit, opreşte cursul blestemat al păcatelor sale şi 
micşorează pe atâta suma chinurilor sale. Pe toţi ceilalți moartea îi 
eliberează de ocazii, de pericole, de înşelăciuni, de căderi şi prin aceea 
pune comoara virtuții lor într-o siguranță veşnică. Pentru câți 
spectacolul morţii nu este deja un avertisment mântuitor? Vederea 
acestor împotmoliri subite nu este pentru avar şi ambițios cea mai 
mare binefacere? 

Dar unde apărea pretutindeni binefacerea morții, aceasta era 
sfârşitul persecutorilor şi a celor răi. Ce binefacere pentru cei drepţi, 
când mureau persecutorii lor! Fără ea, fără moartea tiranilor care-i 
persecutau ce ar fi ajuns familia copiilor lui Dumnezeu? Dacă n-ar fi 
moarte n-ar mai pieri nedreptatea. 

În al patrulea rând să vedem cum în moarte ni se transformă în 
binefacere ceea ce nouă ni se părea de nesuportat şi ca o lovitură. Nu 
este oare subită nesimţirea, tăcerea, inerția morţii? Dar să ne gândim 
că somnul este lipsit de mişcare ca şi moartea pentru suflet. Şi apoi 
prin moarte sufletul este mai viu de mii de ori ca şi cum era în viaţă. 
Dacă glasul este stins, buzele mute, gândeşte că acolo unde este el, 
sufletul are mai mult glas şi mai mult cuvânt ca şi cum el n-a avut 
niciodată pe pământ. Oare această plecare departe vă înspăimântă şi vă 
face să plângeţi? Dar dacă, pentru un viitor strălucit, tânărul soţ o duce 
pe soția sa în regiuni depărtate, oare cine se gândeşte să plângă? Aici 
este Dumnezeu însuşi care pentru cea mai fericită soartă, ne duce la EI, 
şi noi ne punem pe plânsuri amare? Oare stricăciunea trupească ne 
emoționează şi ne înspăimântă? Dar chiar aceea este suprema 
binefacere! Dumnezeu are planul să refacă trupul acesta. Vechea 
pulbere cade în ţărână, este un palat care trebuie să fie înlocuit; acest 
palat se pregăteşte Dumnezeu să-l construiască. 

Să nu uităm să avem în vedere, în al cincilea rând, să nu uităm 
cea mai frumoasă binefacere a morţii. Din tot eroismul nostru, moartea 
ni-l procură pe cel mai frumos. Căci se poate spune acum după literă, 
după carte, că de la Răstignire noi suntem chemați să murim în mod 
dumnezeiesc. Moartea devine un act sfânt; ea este cea mai înaltă 
expresie a cultului, ea este suma celor mai sublime virtuți. Prin ea noi 
îi dăm lui Dumnezeu într-o singură clipă, mai multă slavă decât i-am fi 
putut da de-a lungul întregii noastre vieți cu ani plini de virtute. Priviţi 
martirii, priviţi sfinţii (...) 

3. Moartea este triumfătoare în lisus Hristos. Eu vreau să arăt 
slava morţii, şi folosul bogat al morții. Dar slava ei supremă, 
frumuseţea ei şi preţul ei strălucit noi nu le-am descoperit încă. 
Moartea nu este slăvită decât de la lisus Hristos şi de către lisus 
Hristos. Și nu numai că lisus Hristos a făcut moartea slăvită, ci Ela 
făcut slăvit chiar instrumentul acestei morţi, crucea. Biruinţa crucii, 
biruința morții.” (Din vol. Bogățiile oratorice, pp. 266-269) 


MOARTEA (pentru creştini moartea este somn şi odihnă) 


„Acum moartea nu mai este moarte; este numai un nume; dar, mai 
bine spus, chiar numele a pierit. Acum nu mai numim moarte moartea, ci 
adormire şi somn. De aceea însuşi Hristos spunea: Lazăr, prietenul nostru, a 
adormit (loan, ll, 11); iar Pavel, în epistola către Tesaloniceni, spune: 
despre cei ce au adormit, nu vreau să nu ştiţi voi, fraţilor (| Tes., 4, 13)”. 
(Omilii la Facere, omilia XXIX, VII, în col. PSB, vol. 21, p. 375) 


„Acum moartea nu mai este moarte, ci somn, călătorie, mutare dintr- 
un loc mai rău în unul mai bun. Că moartea Stăpânului ne-a dăruit nouă 
nemurirea; pogorându-Se la iad, i-a tăiat nervii şi 1-a surpat tăria. Şi moartea, 
care era înainte înfricoşătoare şi amară, a făcut-o Hristos să fie acum atâta de 
uşoară, încât unii chiar sar în braţele morţii şi se grăbesc să se mute pe lumea 
aceasta. De aceea şi Pavel striga zicând: Este cu mult mai bine să mă desfac 
şi să fiu împreună cu Hristos (Filip., 1, 23). Dar lucrul acesta acum, după 
venirea lui Hristos, după ce au fost sfărâmate porțile cele de aramă, după ce 
Soarele dreptăţii (Mal., 4, 2) a luminat întreaga lume, atunci însă, faţa morții 
era înfricoşătoare şi zeuduia sufletele drepţilor acelora. De aceea şi îndurau 
cu uşurinţă toate celelalte dureri, chiar când erau greu de suferit”. (Omilii la 
Facere, omilia XLV, II, în col. PSB, vol. 22, pp. 129-130) 


„Că drepţii vedeau cele viitoare cu ochii credinţei, ascultă pe Iacov că 

numeşte moartea adormire; el zice: ca să dorm cu părinții mei.” (Omilii la 
Facere, omilia LXVI, ], în col. PSB, vol. 22, p. 324) 


„Acum, datorită harului lui Dumnezeu, ne bucurăm şi ne veselim 
pentru că moartea este somn, sfârşitul vieţii adormire, pentru că suntem 
încredințați pe deplin de înviere, pentru că ne mutăm de la viaţă la viață. Dar 
pentru ce spun eu de la viaţă? De la o viață mai rea la una mai bună, de la o 
viață trecătoare la una veşnică, de la o viaţă pământească la una cerească.” 
(Omilii la Facere, omilia LXVII, III, în col. PSB, vol. 22, p. 339) 


„De fapt moartea nu este altceva, decât un somn lung.” (Cuvânt la 
Duminica a 20-a după cincizecime, în vol. Predici la duminici şi 
sărbători..., p. 150) 


„Înainte de venirea lui Hristos moartea se numea moarte. În ziua în 
care veţi mânca din pom, spune Scriptura, cu moarte veţi muri (Facerea 2, 
17); şi iarăşi: Sufletul care păcătuieşte va muri (lez., 18, 20), iar David zice: 
Moartea păcătoşilor este cumplită (Ps., 33, 20); şi iarăşi: Cinstită este 
înaintea Domnului moartea cuvioşilor Lui (Ps., 115, 6), iar lov spune: 
Moartea este odihnă bărbatului (lov 3, 23). Dar moartea nu se numea 
moarte, ci şi iad. Ascultă pe David, care spune: dar Domnul va izbăvi 
sufletul meu din mâna iadului când mă va apuca (Ps., 48, 16), iar lacov zice: 
Veţi pogori bătrâneţile mele cu întristare în iad (Facerea 42, 38). Înainte de 
venirea lui Hristos sfârşitul omului avea aceste nume. Dar când a venit 
Hristos şi a murit pentru viața lumii, moartea nu se mai chema moarte, ci 
somn sau adormire. Că se numeşte somn se vede din cele ce spune Hristos: 
Lazăr, prietenul nostru, a adormit (loan 11, 11). N-a spus: A murit, deşi 
murise. Dar ca să cunoşti că numele de adormire dat morților era 
neîntrebuințat pe vremea aceea, vezi că ucenicii s-au tulburat când L-au 
auzit şi au zis: Doamne, dacă doarme, se va scula (loan ll, 12). Aşa că nu 
ştiau ce înseamnă cuvântul. Şi iarăşi, Pavel, grăind unora, spunea: Oare cei 
ce au adormit au pierit? (| Cor., 15, 18). Şi iarăşi, în altă parte, vorbind 
despre morţi, spune: Noi cei vii nu vom lua înainte celor adormiţi (| Tes., 4, 
15). Iar în altă parte spune: Deşteaptă-te cel ce dormi. Şi ca să arate că 
vorbeşte de cel mort, adaugă: Și te scoală din morți (Efes., 5, 14).” (Cuvânt 
la Crucea Domnului, |, în vol. Predici la sărbători împărăteşti şi cuvântări 
de laudă la sfinți, pp. 80-81) 


„În multe locuri din Vechiul Testament vei găsi că mutarea de aici se 
numeşte moarte şi iad. Dar când Hristos Dumnezeul nostru S-a adus jertfă, 

când a înviat Stăpânul cel iubitor de oameni, a îndreptat aceste numiri şi a 
adus în viața noastră o vieţuire nouă şi străină, căci mutarea de aici nu se mai 
numeşte moarte, ci somn şi adormire. 

- De unde ştim asta? 

- Ascultă că însuşi Hristos a spus: Lazăr, prietenul nostru, a adormit, 
dar merg să-l deştept (loan 11,11). După cum nouă ne este uşor să 
deşteptăm şi să sculăm un om ce doarme, tot aşa de uşor 1-a fost şi 
stăpânului nostru, al tuturor, să învieze pe Lazăr. Şi pentru că spusele 
Domnului erau noi şi străine, iată că nici ucenicii Lui n-au înţeles cuvintele 
Lui până ce Domnul nu le-a grăit mai lămurit, coborându-se la puterea lor de 
înțelegere. lar dascălul omenirii, fericitul Pavel, spune în Epistola către 
Tesaloniceni: Nu voim să nu ştiţi despre cei ce au adormit, ca să nu vă 
întristați ca şi ceilalți care nu au nădejde (| 'Tes., 4, 13). Şi iarăşi, în altă 
parte: Oare cei ce au adormit în Hristos au pierit? (| Cor., 15, 18). Şi iarăşi: 
Noi, cei vii, cei rămaşi, nu o vom lua înaintea celor adormiţi (| 'Les., 4, 15). 
Iar în altă parte, iarăşi: Pentru că, de credem că lisus a murit şi a înviat, tot 
aşa credem că Dumnezeu va aduce împreună cu EI pe cei adormiți (| Tes., 
4, 14). 

A1 văzut deci că pretutindeni moartea este numită adormire şi somn? 
Ai văzut că chipul morţii, care, înainte de venirea Domnului, era 
înfricoşător, a ajuns uşor de disprețuit acum, după înviere? Ai văzut 
strălucitorul trofeu al învierii?” (Cuvânt la Sfintele Paşti, |, în vol. Predici la 
sărbători împărăteşti şi cuvântări de laudă la sfinți, p. 149) 


„Cel adormit va învia negreşit, iar moartea nu-i altceva decât un somn 
lung. Nu-mi spune mie că mortul nu aude, nu vede, nu vorbeşte, nu simte; 
acelaşi lucru îl spunem şi de cel ce adoarme. Dar dacă trebuie să spun ceva 
minunat, apoi află că sufletul celui ce doarme, doarme şi el oarecum, pe 
când sufletul celui ce a murit nu doarme, ci priveghează.” (Omilii la săracul 
Lazăr, cuvântul V, în vol. Omilii la săracul Lazăr. Despre soartă şi 
Providenţă..., p. 112) 


„Nu vreau să nu ştiţi voi, fraților, despre cei ce au adormit, ca să nu 
vă întristaţi ca şi ceilalți, ce n-au nădejde (1 Tesaloniceni 4, 13). N-a spus 
Despre cei ce au murit, ci Despre cei ce au adormit, pentru a arăta că 
moartea este somn. După cum nu ne frământăm nici nu ne tulburăm când 
vedem pe cineva că doarme, pentru că ne aşteptăm să se deştepte negreşit, 
tot aşa nu trebuie să ne tulburăm şi să ne pierdem când vedem pe cineva că 
moare. Și moartea e un somn mai lung, dar tot un somn e. prin numele de 
somn dat morții Pavel mângâie pe cei ce-s întristați şi surpă acuzaţia celor 

necredincioşi.” (Omilie la vindecarea slăbănogului coborât prin acoperiş, în 
vol. Omilii la săracul Lazăr. Despre soartă şi Providenţă..., p. 294) 


„Moartea este mutare şi cale către încununare.” (Din vol. 
Mărgăritarele Sfântului loan Gură de Aur, p. 115) 


„Pentru creştin moartea este un somn momentan, o dispariţie 
trecătoare, o călătorie în sferele înalte. Ei trăiesc, trăiesc, cei care au 
dispărut din faţa ochilor noştri. Ei trăiesc o viaţă mai completă şi mai 
intensă.” (Din vol. Bogățiile oratorice, p. 431) 


MOARTEA (dreptului şi moartea păcătosului) 


„Să nu-l plângi pe cel care-şi sfârşeşte viaţa în ţară străină, nici pe cel 
care trăind în pustie se mută din viața aceasta în viaţa cealaltă! Nu e vrednic 
de plâns unul ca acesta, ci cel care moare în păcate, fie de moare în pat, fie 
în casă, fie înconjurat de rude! Să nu-mi spui mie acele cuvinte goale, pline 
de batjocură şi de nebunie: Cutare a murit mai rău ca un câine! N-a fost nici 
un cunoscut la înmormântarea lui, nici n-a avut cu ce să-l înmormânteze! Au 
strâns mână de la mână; aşa l-au înmormântat. Nu omule, a fi înmormântat 
aşa, nu înseamnă a muri mai rău ca un câine! Cu ce a fost vătămat unul ca 
acesta? Cu nimic, afară numai dacă n-a fost înmormântat cu haina virtuțu, că 
pe omul virtuos nimic nu-l poate vătăma. Află că de cei mai mulți drepți, 
adică de profeți şi de apostoli, afară de câţiva, nici nu ştim unde au fost 
înmormântați. Unora li s-au tăiat capetele, alții s-au mutat din viața aceasta 
fiind ucişi cu pietre, alţii pentru credință şi-au dat sufletul în nenumărate şi 
felurite munci; toți au suferit mucenicia lui Hristos. Dar nimeni nu va 
îndrăzni să spună de unii ca aceştia că moartea lor a fost necinstită...”. 
(Omilii la Facere, omilia LXVI, I, în col. PSB, vol. 22, p. 324) 


„Cinstită este înaintea Domnului moartea cuvioşilor Lui (Ps., 115, 5). 
Și după cum Scriptura a numit cinstită moartea cuvioşilor, tot aşa a numit 
rea moartea păcătoşilor! Ascultă! Rea este moartea păcătoşilor (Ps., 33, 20). 
Deci dacă un om este lipsit de virtute, moartea lui este rea, fie că moare în 
casă, fie că stau la căpătâiul lui femeia, copiii, prietenii şi cunoscuţii; dar 
dacă este virtuos, moartea lui este cinstită, fie că moare în ţară străină, fie că 
moare pe pământul gol.” (Omilii la Facere, omilha LXVI, I, în col. PSB, vol. 
22, p. 324) 

„Chiar de-ar cădea între tâlhari, chiar de-ar fi mâncat fiarele sălbatice, 
dacă este virtuos, moartea lui este cinstită. Spune-mi, nu 1 s-a tăiat capul lui 
Zaharia? Ştefan, cel dintâi care a pus cununa de mucenic, nu şi-a sfârşit viața 
fiind ucis cu pietre? Lui Pavel nu 1 s-a tăiat capul? Petru n-a primit pedeapsa 
crucii, fund răstignit altfel decât Stăpânul, cu capul în jos? Şi nu sunt, oare, 
pentru asta toți cântați şi lăudaţi în toată lumea? 

Gândindu-ne la toate acestea, să nu plângem nici pe cei care mor în 
țări străine, dar nici să fericim pe cei care-şi sfârşesc viaţa în paturile lor; ci, 
urmând canonul Dumnezeieştii Scripturi, să fericim pe cei ce au murit 
ducând viaţă virtuoasă şi să plângem pe cei ce au murit în păcate. După cum 
cel virtuos se mută la o viață mai bună unde primeşte răsplata ostenelilor 
sale, tot aşa cel păcătos, după ce a primit chiar de aici de pe pământ arvuna 
pedepselor, dă socoteală dincolo de faptele sale şi este dat muncilor celor cu 
neputinţă de îndurat”. (Omilii la Facere, omilha LXVI, II, în col. PSB, vol. 
22, pp. 324-325) 


„Dreptul care a ieşit din această lume, chiar când nimeni nu ia parte la 
înmormântarea sa, va rămâne cu îngerii, dar păcătosul care a murit în păcatul 
său, să aibă tot oraşul în convoi, nu va avea nici un folos.” (Comentar la 
Evanghelia de la loan, omilia LXII, 5, p. 319) 


„Să ne bucurăm deci şi noi, iubiţilor, când vedem vreun drept plecând 
dintre noi şi cu atât mai mult să ne bucurăm când îl vedem plecând pe cel 
deznădăjduit. Unul pleacă pentru a primi plată pentru ostenelile sale, iar 
celălalt pentru că o dată cu plecarea lui a tăiat din păcatele pe care urma să le 
mai facă. Dar poate că s-ar fi schimbat în viața pe care ar mai fi trăit-o, spui 
tu. Dacă ar fi fost să se schimbe desigur că nu l-ar fi luat Dumnezeu dintre 
cei vii, El care în toate poartă de grijă pentru mântuirea noastră. Deci, dacă 
el urma să-L mulțumească pe Dumnezeu în viitor, de ce oare nu l-a lăsat? 
Deci, dacă EI îi lasă în viață pe cei ce nu se schimbă, atunci cu cât mai mult 
nu-l va lăsa pe cei care se schimbă? 

Aşadar, să piară dintre noi bocetele şi să contenească orice suspin. 
Pentru toate să-l mulțumim lui Dumnezeu şi să le facem pe toate fără cârtire. 
Să fum veseli, să-l mulțumim, ca astfel să ne bucurăm şi de veşnicele Lui 
bunătăți (...)” (Omilii la Epistola către Filipeni, omilia a IX-a, p. 164) 


„Chiar dacă-şi sfârşeşte viaţa în pustiu, fără să fie cineva care să-i 
închidă ochii, fără să-i stea cineva la căpătâi, el pleacă de aici având 
drept înmormântare frumoasă îndrăznirea lui înaintea lui Dumnezeu. 
Are convoi minunat de înmormântare; îngerii sunt lângă el şi-i însoțesc 

sufletul, aşa cum am arătat mai înainte dând pildă pe Lazăr (Luca 16, 
22), iar în urma lui lasă mii şi mii de oameni care-i laudă viaţa. De lasă 
după el copii, toți locuitorii oraşului vor fi sprijinitorii şi purtătorii lor 
de grijă, căci răsplătesc copiilor ceea ce datorau tatălui. Cel ce moare 
însă în păcate, cu fapte de lăcomie pe sufletul lui, de lasă copii la 
moartea lui, îi lasă moştenitorii urii celorlalți oameni, îi lasă printre 
duşmani. lar dacă moare fără de copii, lasă în urma sa veşnică acuzare 
cu casele sale, cu moşiile sale pe care le-a dobândit prin jaf şi lăcomie. 
Cu omul drept nu se întâmplă asta. Chiar moartea îi aduce mare câştig: 
amintirea virtuţii lui e de folos tuturor celor vii, că îi face mai buni. 
Omul rău, însă, este pedepsit şi pentru răul ce-l face după moarte. Că 
nu numai cât trăieşte, ci şi după moarte vătămă pe mulți, lăsând 
pretutindeni dovezi de lăcomia lui. 

Cunoscându-le dar pe toate acestea, să nu socotim nefericiţi pe 
cei care mor printre străini, ci pe cei care mor în păcate; şi nici să nu 
fericim pe cei care mor în casa lor, pe patul lor, ci pe cei care mor în 
virtute. Să ne îngrijim deci de virtute şi să fugim de păcat.” (Cuvânt de 
laudă la Sfânta mare Muceniţă Drosida şi despre aducerea aminte de 
moarte,V, în vol. Predici la sărbători împărăteşti şi cuvântări de laudă 
la sfinți, p. 509) 


„Moartea bogatului este moarte şi înmormântare, pe când moartea 
săracului, plecare, mutare spre o viaţă mai bună, drum de la lupte la premiu, 
de pe mare în port, de pe câmpul de luptă la trofee de biruinţă, de la osteneli 
la cununi. Au plecat amândoi acolo unde sunt cele ce cu adevărat sunt. A 
luat sfârşit spectacolul, au căzut măştile.” (Omilii la săracul Lazăr, cuvântul 
VI, în vol. Omilii la săracul Lazăr. Despre soartă şi Providenţă..., p. 136) 


„Moartea ni se oferă nouă sub trei forme diferite. Pentru cel 
lumesc legat de lucrurile pământeşti, ea se arată ca şi sfârşitul, 
întunericul, neantul a tot ce caută el cu atâta lăcomie. Pentru păcătos 
ea îşi arată groaza mântuitoare, care-l însoţeşte şi-l urmează. 
Creştinului credincios ea nu-i lasă să vadă decât pace, bucurie, 
libertate, fericire plăcută şi veşnică.” (Din vol. Bogăţiile oratorice, p. 
261) 


MOARTEA (vămile văzduhului) 


„După ieşirea noastră din viaţa aceasta vom întâlni 
vrăjmaşi. Il vom întâlni pe diavol şi puterile lui, care ameninţă 

şi lovesc şi vor să-i omoare pe cei care s-au izbăvit din Egiptul 
închipuit şi au trecut Marea Roşie a vieţii. 

Să nu ne temem însă. Călăuză pe calea noastră şi căpetenie 
în lupta pe care o ducem nu-l avem pe Moise, ci pe Hristos.” 
(Din vol. Problemele vieții, p. 70) 


„Căci, aşa cum soarele curat şi strălucitor urcă pe cer, la fel 
şi sufletul curat care părăseşte trupul urcă în strălucire, însoţit de 
îngeri, la împărăţia lui Dumnezeu.” (Din vol. Problemele vieţii, 
p.97) 


„... la cer unde ne vom sui şi câtă frică vom avea de duşmanii 
văzduhului.” (Din vol. Mărgăritarele Sfântului loan Gură de Aur, pp. 46- 
47) 


„Că fac dracii văzduhului cercetare mare pentru păcate şi mai vârtos 
de toate pentru curvie.” (Din vol. Mărgăritarele Sfântului loan Gură de Aur, 
p. 96) 


„Se teme şi sufletul când vrea să se despartă de trup că fiindu-i a 
merge la judecata cea înfricoşătoare şi negreşită a lui Hristos, pentru aceea îi 
este frică şi tremură şi se ispiteşte să fugă din mâinile îngerilor. De vreme ce 
atunci orice va fi luat de la cineva sau a lăcomit sau cuiva va fi fost vrăjmaş 
sau drept sau strâmb sau alt rău a făcut cuiva, înaintea lui stau toți pârâşi 
(diavolii — n.n.) şi cu amar îl pedepsesc.” (Din vol. Mărgăritarele Sfântului 
Ioan Gură de Aur, pp. 124-125) 


MOARTEA (sfinții în faţa morţii) 


„La sfinţi nimic nu este mai solemn şi mai măreț ca şi moartea; 
nimic mai salvator şi mai dulce.” (Din vol. Bogățiile oratorice, p. 10) 


MOARTEA (groaznicul sfârşit pământesc al 
persecutorilor) 


„Împărații dinainte, care îndrăzniseră împotriva creştinilor unele 
ca acestea, şi-au săvârşit viața după multe şi grele suferinţe, cu ruşine şi 
cu jale. De pildă unuia - Maximin a fost acesta - i-au sărit din orbite 
luminile ochilor pe când era viu, altul a înnebunit, iar pe altul l-a lovit 

o nenorocire asemănătoare, şi aşa s-au dus din lumea asta. Dintre cei 
care au trăit pe vremea lui, unchiul său după tată, care s-a purtat cu mai 
multă furie împotriva noastră, care a îndrăznit să atingă cu mâini 
spurcate sfintele vase, şi nu s-a mulțumit numai cu atât, ci a mers mai 
departe cu ocara - căci le-a întors, le-a pus pe pământ şi le-a întins şi a 
stat pe ele -, a primit îndată pedeapsa acestei şederi nelegiuite. I-au 
putrezit boaşele şi au făcut viermi. Şi s-a arătat că boala a fost trimisă 
de Dumnezeu. Căci doctorii au tăiat păsări grase şi străine şi le-au pus 
alături de mădularele putrezite ca să vină viermii la ele; dar viermii n- 
au vrut, ci stăteau lipiţi strâns de părțile putrede; şi astfel mâncându-l 
multe zile, a murit rău. Altuia, care era rânduit cu paza vistieriilor celor 
împărăteşti, i-a plesnit dintr-o dată mijlocul, când să păşească pragul 
palatului împărătesc, fiind pedepsit şi el tot pentru o nelegiuire 
asemănătoare.” (Cuvânt la Fericitul Vavila, şi împotriva lui Iulian, şi 
către elini, XVII, în vol. Predici la sărbători împărăteşti şi cuvântări 
de laudă la sfinți, pp. 336-337) 


MOARTEA (felurile morții) 


„Multe şi variate sunt felurile morţii, de exemplu: 1) moartea trupului, 
după care Avraam fiind mort, nu era mort, precum zice: Nu este Dumnezeul 
morţilor, ci al viilor (Matei 22, 32); 2) moartea sufletului, la care Hristos 
face aluzie zicând: /asă morții să-şi îngroape morții lor (Matei 8, 22); 3) 
moartea aceea devenită din filosofia omului, care este mult lăudată, şi la care 
făcând aluzie Pavel, zicea: Omorâți mădularele voastre cele de pe pământ 
(Coloseni 3, 5); 4) moartea aceea de la Taina Botezului, care este şi cauza 
acelei dinainte: Că omul nostru Cel vechi s-a răstignit (Romani 6, 6), adică a 
murit |păcatului].” (Omilii la Epistola către Romani a Sfântului Apostol 
Pavel, omilha XI, pp. 191-192) 


MOARTEA (sufletească) 


„Să fugim de moartea aceea prin care şi vieţuind murim...” (Omilii la 
Epistola către Romani a Sfântului Apostol Pavel, omiha XI, p. 192) 


„EL (Hristos — n.n.) mult se îngrijeşte de noi şi că viața noastră El o 
consideră ca pe o bogăţie a Sa, iar moartea ca pe o pagubă. Noi nu murim 
nouă numai, ci şi Stăpânului, dacă murim. Sub numele de moarte Apostolul 
înțelege aici nu moartea trupească, ci moartea duhovnicească, moartea cea 

din credință.” (Omilii la Epistola către Romani a Sfântului Apostol Pavel, 
omilia XXV, p. 464) 


„lar când auzi de moartea sufletului, să nu socoteşti că sufletul moare; 
nu moare, pentru că e nemuritor. Moartea sufletească e păcatul şi osânda 
veşnică. De asta şi Hristos spune: Nu vă temeți de cei ce omoară trupul, dar 
sufletul nu pot să-l omoare; ci temeți-vă mai degrabă de acela care poate să 
piardă şi sufletul şi trupul în gheenă (Matei 10, 28). Ceea ce s-a pierdut 
există, dar este în afara privirii celui ce l-a pierdut.” (Cuvânt la Înviere, IV, 
în vol. Predici la sărbători împărăteşti şi cuvântări de laudă la sfinți, p. 
144) 


MOARTEA (prin înfometare) 


„Moartea prin înfometare este cea mai cumplită moarte. Martori 
sunt cei ce au suferit de foame. Să dea Dumnezeu ca noi să n-o 
încercăm. Bine a fost că am fost învăţaţi să ne rugăm ca să nu fim duşi 
în ispită. Căci foamea, ca un călău care stă înlăuntrul pântecelui, sfâşie 
toate mădularele, mănâncă trupul din toate părțile mai grozav decât 
focul şi fiarele sălbatice şi pricinuieşte dureri nesuferite ce se 
prelungesc vreme îndelungată.” (Cuvânt de laudă la Sfântul Mucenic 
Lucian, II, în vol. Predici la sărbători împărăteşti şi cuvântări de laudă 
la sfinți, p. 289) 


MOARTEA (necunoaşterea ceasului morţii) 


„Că de asta a făcut Stăpânul necunoscută ziua sfârşitului nostru, ca să 
ne facă să fim necontenit treji şi cu ochii deschişi, ca să ne deştepte astfel şi 
mai mult la săvârşirea faptelor de virtute. Privegheați. Ne spune Hristos, că 
nu ştiţi nici ziua nici ceasul (Matei, 25, 13)”. (Omilii la Facere, omiha L, II, 
în col. PSB, vol. 22, p. 176) 


„Privegheaţi, dar, că nu ştiţi ziua, nici ceasul. Ai văzut cât de des 
sfârşeşte în acest chip Hristos cuvintele Sale, pentru a arăta că ne este de 
folos neştiinţa ceasului plecării noastre de pe lumea aceasta? 

Unde sunt acum cei care trândăvesc toată viaţa, iar când îi ținem de 
rău, spun: în ceasul sfârşitului am să las la săraci averile mele? Să audă 
aceste cuvinte şi să se îndrepte! Mulţi n-au mai putut face asta atunci, că au 
fost răpiți dintr-o dată şi n-au mai avut vreme să spună celor apropiați ce 

planuri aveau”. (Omilii la Matei, omilia LXXVIII, II, în col. PSB, vol. 23, p. 
889) 


„Dar dacă voiţi a afla cauza pentru care sfârşitul este ascuns nouă, şi 
de ce vine fără de veste, ca şi furul în timpul nopţii, vă voi spune. Nimeni nu 
s-ar mai sârgui în fapta bună niciodată în timpul vieţii sale, căci ştiindu-şi 
ziua sfârşitului său, ar face mii de rele şi tocmai în acea zi s-ar apropia de 
botez”, după care are pleca de aici. Dacă astăzi, când din cauza neştiinţei ne 
stăpâneşte frica de moarte, care zguduie sufletele noastre, şi noi cu toţii ne 
cheltuim timpul în rele, şi mulţi se apropie de Sfântul Botez tocmai la cele 
de pe urmă respirații ale vieţii lor, - deşi erau prea bine încredințați de 
aceasta, - dar încă dacă am şti ziua cea de pe urmă, ce ar fi? Cine s-ar mai 
sârgui cu fapta bună? (...) Dar apoi mai este şi altceva. Astăzi pe mulți 
stăpâneşte frica de moarte, şi dragostea de viață; apoi dacă ar şti fiecare că 
mâine sau poimâine va muri, nimeni nu s-ar da în lături de a face orice mai 
înainte de acea zi, ci ar sfâşia pe câţi ar voi, şi ar face mii de rele sub cuvânt 
că se apără de vrăjmaşi. Un om mişel, dezgustat şi deznădăjduit de viața 
aceasta, nu ţine seamă nici chiar de cel ce este îmbrăcat cu porfira 
împărătească. Deci cel ce ştie că numaidecât mâine va trebui să se ducă, se 
va răzbuna pe duşman şi numai după ce mai întâi îşi va răcori sufletul, va 
primi de a se duce. Să vă mai spun şi al treilea argument? Cei ce iubesc viața 
aceasta şi sunt dedați cu totul celor de aici, s-ar topi de supărare şi 
descurajare ştiindu-şi timpul în care vor muri. Dacă un tânăr, de exemplu, nu 
ar crede că el are să se sfârşească mai înainte de bătrâneţe, adică dacă ar şti 
că are să moară în floarea tinereţii, apoi întocmai ca şi fiarele cele mai 
trândave ar ajunge, căci şi acelea, după ce sunt prinse, se trândăvesc şi îşi 
aşteaptă sfârşitul. 

Pe lângă toate acestea, nici bărbaţii cei vrednici n-ar avea răsplată 
pentru vrednicia lor. Pentru că dacă ei au ştiut că după trei ani vor muri, şi 
nicidecum mai înainte, apoi ce plată vor putea avea pentru că au înfruntat 
relele? Fiecare ar putea să le zică: Fiindcă eraţi convinşi că veți trăi trei ani, 
de aceea v-aţi predat primejdiilor, ştiind foarte bine că nu aveţi să muriţi 
înainte de trei ani. Cel ce după fiecare primejdie îşi aşteaptă sfârşitul, şi ştie 
că va putea trăi numai ocolind primejdia, unul ca acela dă dovada cea mai 
mare de dispreţ către viaţa de față. Ceea ce eu grăiesc acum, vă voi învedera- 
o prin exemple. 

Spune-mi, te rog: Patriarhul Avraam, dacă ar fi ştiut mai dinainte că 
ridicând pe altar pe fiul său Isaac, nu-l va sacrifica, oare ar fi avut el plată? 





” Pentru că prin Botez se iartă toate păcatele — n.n. 

Dacă Pavel ştiind mai dinainte nesocotea primejdiile, atunci unde este 
minunea? Apoi atunci chiar şi cel mai trândav om ar putea să se ridice sau să 
se arunce în foc, dacă ar avea siguranţă că nu va pătimi nimic, adică dacă ar 
şti mai dinainte cum au să se petreacă împrejurările.” (Comentariile sau 
Explicarea Epistolei 1 către Tesaloniceni, omilia IX, în vol. Comentariile 
sau Explicarea Epistolei către Coloseni, I şi II Tesaloniceni, pp. 251-252) 


„Dumnezeu a lăsat nesigură ziua cea de pe urmă a sfârşitului nostru, 
căci nu ne-a lăsat putinţa de a şti dacă va fi astăzi, sau mâine, sau după un an 
întreg, sau după mai mulți ani, ca astfel fiind stăpâniți veşnic de aşteptarea 
acelui fapt nesigur, să ne găsim veşnic în fapta bună.” (Comentariile sau 
Explicarea Epistolei către Evrei, omiha IV, pp. 85-86) 


„Dacă vreţi să aflaţi de ce este necunoscut fiecăruia dintre 
noi sfârşitul vieţii sale şi de ce moartea vine pe neaşteptate, ca 
un fur noaptea, vă voi spune, considerând că e drept să se 
întâmple aşa. Aşadar dacă fiecare dintre noi şi-ar cunoaşte 
clipa morţii, nimeni nu s-ar îngriji să săvârşească, fapte 
virtuoase cât trăieşte, ci cunoscând care va fi ultima zi din viaţa 
sa, după ce mai întâi va face nenumărate rele, s-ar pocăi cu puţin 
înainte de a închide ochii şi ar pleca spre viaţa de dincolo 
izbăvit de păcatele lui. Dacă acum, când frica şi necunoaşterea 
ceasului morţii ne cutremură sufletele, după ce ne petrecem, 
întreaga viaţă în păcat, cei mai mulţi dintre noi abia în ultimele 
clipe ne hotărâm să ne pocăim, desigur dacă mai apucăm, care 
dintre noi s-ar mai îngriji de lucrarea virtuţii, dacă am şti cu 
precizie când vom muri? N-am şovăi să săvârşim tot felul de 
lucruri până în ziua aceea. Ne-am răzbuna pe duşmani, am 
ucide pe cine vrem, ne-am satisface patimile sălbatice ale 
sufletului pe spinarea semenilor noştri, şi după aceea, înainte de 
a muri... ne-am pocăi! 

În afară de asta, nici fapte de jertfire de sine adevărate n- 
ar exista, nici oamenii cu suflet viteaz n-ar avea vreun merit, 
deoarece, când ar înfrunta cu curaj şi neînfricare diferitele 
primejdii, şi-ar îndreptăţi curajul prin încredințarea că nu le-a 
sosit ceasul morţii, încă şi cei mai laşi s-ar arunca fără şovăială 
în foc, ştiind că nu sunt în primejdie de a păţi ceva rău. Căci cel 
care ştie că-şi poate pierde viaţa într-o primejdie şi cu toate 
acestea nu şovăie să se expună acestei primejdii, îşi dovedeşte 

fără putinţă de îndoială vitejia şi Jertfirea de sine.” (Din vol. 
Problemele vieţii, pp. 89-90) 


„De vreme ce vreţi să ştiţi pentru ce este nearătată moartea noastră de 
la Dumnezeu şi pentru ce vine moartea ca un fur fără de veste, cât mi se pare 
mie de bine este aceasta la noi oamenii, adică nu ştim moartea noastră, că de 
am şti când am muri nici unul din noi n-am face bine niciodată, ci şi-ar face 
omul lui mii de rele, şi atunci, în ceasul morții, ar vrea să se pocăiască şi aşa 
ar muri neîngrijit şi nepocăit, pentru că de vreme ce acum nu este arătată 
frica morții şi încă se cutremură sufletele tuturor, dar când ar cunoaşte 
fiecare că mâine va să moară, ce rău n-ar face? (...) omul cel drept se bucură 
fiind înfrumusețat cu faptele cele bune şi în tot ceasul aşteaptă Împărăţia 
Cerului.” (Din vol. Mărgăritarele Sfântului loan Gură de Aur, pp. 114-115) 


„Dacă Dumnezeu ne-ar fi făcut să cunoaştem ziua şi ora morții 
noastre, cine dintre noi nu s-ar fi pregătit? Cine dintre noi n-ar fi fost 
într-o aşteptare temută şi ostenitoare? Sau, mai sigur, cine dintre noi n- 
ar fi abuzat de această cunoaştere pentru a păcătui mai uşor şi a 
dispreţui pe Dumnezeu mai liber? Aceasta nu este numai singură 
nesiguranța morţii noastre, ci de asemenea şi pretutindeni nesiguranța 
zilei care ne ţine în aşteptare, smereşte mândria noastră, şi ne convinge 
de micimea noastră, în acest sens, această întunecime slăvită ne devine 
o lumină prețioasă.” (Din vol. Bogățiile oratorice, p. 266) 


MOARTEA (testamentul) 


„ȘI când faci testament la moartea ta, scrie pe hârtie împreună cu ale rudelor şi ale priete 
din scrisoarea testamentului tău. Fă moartea pricină de bucurie şi nu de 
întristare, socoteşte să nu ieşi la înfricoşătoarea judecată fără de împăcători, 
satură pântecele celor ce vor să-ţi părtinească. Să facem dator pe Ziditorul şi 
Judecătorul nostru ca să nu ne osândească, să cumpărăm cu bani acest bine 
mare.” (Din vol. Mărgăritarele Sfântului loan Gură de Aur, p. 171) 


MOARTEA (slujba înmormântării) 


„Căci spune-mi, ce se voieşte cu acele facle luminoase? Nu oare îi 
trimitem de la noi ca pe nişte luptători? Ce sunt acele imnuri? Oare nu 
slăvim pe Dumnezeu şi-l mulţumim că a încununat în fine pe cel plecat de la 
noi, că l-a izbăvit de necazuri, că scoțând din el frica îl are pe lângă Sine? 
Nu pentru aceea sunt imnurile? Nu pentru aceea cântările? Toate acestea 

sunt ale unora care se bucură, după cum zice: De este cineva cu inima bună 
să cânte (lacob 5, 13).” (Comentariile sau Explicarea Epistolei către Evrei, 
omilia IV, p. 94) 


„Cântările, rugăciunile, preoţii, atâta mulțime de frați! Toate acestea 
nu sunt pentru ca să plângi, să te tânguieşti şi să te zbuciumi, ci ca să 
mulțumeşti lui Dumnezeu Care l-a luat pe cel mort. După cum oamenii 
petrec cu urale pe cei chemaţi să ocupe o înaltă dregătorie, tot astfel şi aici, 
cu toții petrec pe cei plecaţi dintre sfinți, cu multe cântări şi laude, pentru că 
au fost chemaţi la o cinste mai mare.” (Omilii la săracul Lazăr, cuvântul V, 
în vol. Omilii la săracul Lazăr. Despre soartă şi Providenţă..., pp. 114-115) 


MOARTEA (necrologul la înmormântare) 


„Un bărbat înţelept şi filosof iscusit, cercetând cu de-amănuntul 
natura lucrurilor omeneşti şi văzând că lucrurile omeneşti sunt şubrede 
şi nesigure şi lipsite de trăinicie, îndeamnă îndeobşte pe toţi oamenii să 
nu fericească pe nimeni înainte moarte (Înţ. Sir., 11, 30). Fericitul 
Eustaţie a răposat. De aceea să-l lăudăm în toată voia. Dacă înainte de 
moarte nu trebuie să fericim pe nimeni, apoi după moarte putem lăuda 
pe cei vrednici, fără să ni se aducă vreo vină.” (Cuvânt de laudă la cel 
întru Sfinți, Părintele nostru Eustaţie, arhiepiscopul Antiohiei celei 
Mari, |, în vol. Predici la sărbători împărăteşti şi cuvântări de laudă la 
sfinți, p. 385) 


MOARTEA (înmormântarea în pământul natal) 


„Mulţi oameni se îngrijesc îndeaproape de propria lor 
înmormântare şi cer rudelor să fie aduşi şi îngropaţi acasă dacă s-ar 
întâmpla să moară în altă parte. 

Am râs de micimea aceasta de suflet a lor. Şi le-am spus că este 
tot una dacă te îngroapă în pământul natal sau în pământ străin.” 
(Cuvânt de laudă la Sfânta mare Muceniţă Drosida şi despre aducerea 
aminte de moarte, V, în vol. Predici la sărbători împărăteşti şi 
cuvântări de laudă la sfinţi, p. 505) 


MOARTEA (Jelirea celor chemaţi la Domnul) 


„Că a biruit (Hristos) moartea! Pentru ce jeleşti de prisos? Moartea a 
ajuns somn! Pentru ce te vaieți şi plângi? Ar fi de râs chiar dacă păgânii ar 

face-o! Dar când credinciosul se schimonoseşte aşa, ce apărare mai poate 
avea? Ce iertare vor avea aceia care se prostesc aşa, când de atâta vreme 
avem dovada clară a învierii? Tu însă, ca şi cum ţi-ai da toată silinţa să-ți 
măreşti păcatul, ne aduci la înmormântare bocitoare păgâne, ca să aprinzi 
jalea şi să aţâţi focul! Nu-l auzi pe Pavel spunând: Ce unire are Hristos cu 
Veliar? Sau ce parte are credinciosul cu necredinciosul? (Ul Cor., 6, 15). 

Păgânii, care nu ştiu nimic de înviere, găsesc totuşi cuvinte de 
mângâiere, spunând: Suferă cu curaj! Nu se mai poate îndrepta ce s-a făcut 
şi nici nu reuşeşti ceva cu lacrimile! Dar tu, care auzi cuvinte mai pline de 
filozofie şi mai folositoare decât acestea, tu nu te ruşinezi când te poceşti 
mai rău decât păgânii? Noi nu spunem: Suferă cu curaj, că nu se mai poate 
îndrepta ce s-a făcut!, ci spunem: Suferă cu curaj! Va învia negreşit! Se 
odihneşte, n-a pierit! Îl aşteaptă învierea, viața veşnică, nemurirea, soarta 
îngerească! Nu auzi ce spune psalmistul: Întoarce-te, suflete al meu, la 
odihna ta, că Domnul ţi-a făcut ţie bine (Ps., 114, 7). Dumnezeu numeşte 
moartea o binefacere şi tu te boceşti? Ce-ai putea face mai mult dacă ai fi 
duşmanul şi vrăjmaşul celui mort? Dacă trebuie să plângă cineva, apoi 
diavolul trebuie să plângă! Acela să bocească, acela să se bată cu pumnii în 
piept, că noi mergem spre bunătăți mai mari. Văicăreala aceasta este 
vrednică de răutatea lui, şi nu de tine, care ai să fu încununat şi ai să te 
odihneşti. Moartea e un port liniştit. Uită-te de câte răutăți e plină viața 
aceasta! Gândeşte-te de câte ori ţi-ai blestemat viața, şi asta se înrăutățeşte 
din ce în ce mai mult. Chiar de la început ai moştenit nu mică osândă! În 
dureri vei naşte fii (Fac., 3, 16), spune Dumnezeu; şi: În sudoarea feței tale 
vei mânca pâinea ta (Fac., 3, 19); şi: În lume necaz veți avea (loan 16, 33). 
Dar despre viaţa de dincolo aşa ceva nu s-a spus, ci cu totul dimpotrivă: A 
fugit durerea, întristarea şi suspinarea (Isaia 35, 10); şi: De la răsărit şi de 
la apus vor veni şi se vor odihni în sânurile lui Avraam şi ale lui Isaac şi ale 
lui Iacov (Matei 8, 11); căci cele de acolo sunt: cămară de nuntă 
duhovnicească, făclii strălucitoare şi mutare la cer. 

Pentru ce faci de ruşine pe cel plecat? Pentru ce faci pe alții să tremure 
şi să le fie frică de moarte? Pentru ce faci pe mulţi să învinuiască pe 
Dumnezeu că trimite mari nenorociri?”. (Omilii la Matei, omiha XXXI, III, 
în col. PSB, vol. 23, pp. 385-386) 


„Cum vom vorbi altuia de nemurire, cum îl vom convinge pe păgân, 
când noi tremurăm şi ne temem de moarte mai mult decât păgânul? Mulţi 
păgâni, deşi nu ştiau nimic de înviere, la moartea copiilor lor şi-au pus 
cununi pe cap şi s-au îmbrăcat în haine albe ca să cucerească slava şi laude 
de la lume. Tu, însă, nici pentru slava cea viitoare nu pui capăt tânguielilor 

muiereşti şi bocetelor”. (Omilii la Matei, omilia XXXI, IV, în col. PSB, vol. 
23, p. 387) 


„Domnul a murit şi trupul I-a fost înmormântat; dar l-au luat iarăşi 
înapoi cu mai mare slavă, dându-ți, şi prin asta, bune nădejdi. Dacă pentru 
tine învierea nu e basm, nu boci! Dacă crezi în înviere, nu lăcrima, iar dacă 
lăcrimezi, cum vei putea convinge pe păgân că tu crezi în înviere?”. (Omilii 
la Matei, omilia XXXI, IV, în col. PSB, vol. 23, pp. 387-388) 


„Dar azi, între alte defecte, femeile sunt stăpânite de boli străine: în 
doliu şi în necaz, ele fac o arătare zadarnică a necazurilor lor, ele îşi arată 
braţele, îşi smulg părul, îşi sfâşie fața; unele prin durere, altele din mândrie; 
altele îşi descoperă brațul lor prin neruşinare în fața oamenilor. O, femei, ce 
faceți? Voi vă dezbrăcaţi urât în viaţa publică, voi care sunteți un mădular al 
lui lisus Hristos, zic eu şi-n faţa oamenilor? Vă smulgeţi părul, vă sfâşiați 
veşmintele, scoateţi strigăte mari, voi imitaţi dansurile lui Menade, şi nu 
credeți că-l supăraţi pe Dumnezeu? Ce destrăbălare şi ce nebunie! Păgânii nu 
vor râde? Nu vor zice că religia voastră, că învățătura voastră nu este decât o 
poveste şi o fabulă? Da, fără îndoială, vor zice: nu mai este înviere; dar 
învățăturile creştinilor sunt de râs, ele nu sunt decât minciună şi închipuire. 
Căci printre ei, femeile, ca şi cum n-ar rămâne nimic după această viață, nu 
țin nici o seamă de Scripturile lor. Scripturile lor şi învățăturile lor nu sunt 
decât curate închipuiri, cum o dovedeşte purtarea acestor femei. În sfârşit, 
dacă ar crede că cel ce este mort, nu este cu adevărat mort, ci că a trecut la 
o viață mai bună, ele n-ar mai plânge ca şi cum ei nu ar mai fi; ele nu s-ar 
necăji atâta, n-ar mai spune astfel de cuvinte, care sunt dovada vizibilă a 
necredinţei lor: <<eu nu te voi mai vedea, eu nu te voi mai afla> >. Totul nu 
este decât o poveste şi închipuire printre creştini. Căci dacă învierea, care 
este temelia şi făgăduinţa tuturor bunurilor pe care le nădăjduiesc ei, nu 
obține nici o credință printre ei, cu atât nu vor crede ei nici în celelalte 
învățături ale lor. 

Nu, neamurile nu sunt aşa de slabe, nici aşa de laşe: mulți dintre ei au 
dat dovadă de înţelepciune. O femeie păgână, aflând că fiul ei era mort în 
război, a pus imediat această întrebare: în ce stare este patria noastră, cum 
sunt lucrurile noastre? Unul din filozofu lor, care avea pe cap o coroană de 
flori, primeşte noutatea că unul dintre fiii săi a murit pentru patrie; atunci îşi 
ia coroana sa, el întreabă care? (fiindcă avea doi) şi aflând, şi-a pus coroana 
din nou. Mulţi dintre păgâni au dat pe fiii lor şi pe fiicele lor ca să fie aduse 
ca jertfă zeilor lor. (...) Sigur, mi-e ruşine să văd neamurile filozofând aşa de 
frumos şi arătând aşa înţelepciune, pe când noi ne purtăm atât de urât. Cei 

care n-au nici o idee despre înviere, se poartă ca şi cum ar avea o cunoaştere 
adevărată; şi noi care suntem învăţaţi în mod desăvârşit, noi trăim ca şi cum 
n-am fi auzit vorbindu-se despre aceea. Cei mai mulți fac din respect 
omenesc, ceea ce n-ar face pentru Dumnezeu Însuşi. Căci femeile care sunt 
mai presus de alții prin bogăţiile lor, nu-şi smulg părul, ele nu-şi descoperă 
braţele lor şi în aceea ele sunt foarte hulite, nu pentru că nu-şi dezgolesc 
braţele, ci fiindcă n-o fac decât de teamă ca să nu necinstească şi nu din duh 
de evlavie. Respectul omenesc le reține, le împiedică să se necăjească, şi 
frica de Dumnezeu nu poate să oprească lacrimile şi să înlăture durerea lor? 
Oare asemenea purtare nu este destul de condamnabilă?” (Comentar Ia 
Evanghelia de la Ioan, omilia LXII, 4, pp. 317-318) 


„Ce oare? Veţi zice voi, nu este permis să plângem moartea unui om? 
Nu aceasta o opresc eu; eu disprețuiesc aceste lovituri, aceste răniri, aceste 
plânsuri nestăpânite şi excesive. Eu nu sunt dur, nici neuman; eu ştiu 
slăbiciunea naturii şi regretul pe care-l lasă în urmă o iubire mare. Noi nu 
ştim să ne oprim să plângem; lisus Hristos Însuşi o face să se vadă, Ela 
plâns pentru Lazăr. Faceţi la fel; plângeţi, dar cu blândeţe, cu modestie, cu 
frică de Dumnezeu. Dacă veţi plânge în acest fel, nu veți plânge ca nişte 
necredincioşi necrezând în înviere, ci ca neputând suporta despărțirea. 

În sfârşit, pe cei ce merg să facă o călătorie lungă, noi îi însoţim cu 
lacrimile noastre, dar nu plângem ca şi cum am deznădăjdui de a-i mai 
vedea. Voi la fel vărsaţi lacrimi pentru acest mort, ca şi cum l-aţi trimite să 
facă o călătorie lungă înaintea voastră. Aceasta nu este o poruncă pe care v-o 
dau eu, nu vorbesc aşa decât pentru a mă acomoda slăbiciunii voastre. Dacă 
cel ce a murit este un păcătos, dacă el L-a supărat adesea pe Dumnezeu, 
sigur că trebuie să-l plângem, sau mai bine nu trebuie să plângem deloc 
pentru el, ceea ce nu-i foloseşte la nimic, ci trebuie să facem ceea ce poate 
să-l fie folositor şi să-l ajute; spre exemplu, milostenii, jertfe şi încă să ne 
bucurăm pentru că nu mai are ocazia să păcătuiască; dar dacă era un drept, 
trebuie să ne bucurăm, fiindcă a sosit în port, că nu mai are să se teamă de 
NIMIC, nu mai are nici un risc în alergare. Dacă este tânăr trebuie să ne 
bucurăm că a scăpat aşa de repede de relele şi de necazurile acestei vieţi; 
dacă este bătrân, aceasta este pentru noi un subiect de mângâiere şi de 
bucurie că s-a bucurat aşa de mult de această viaţă de faţă care este privită ca 
bunul cel mai de preţ. Dar pentru voi, voi treceţi peste toate aceste 
considerări; voi îi chemaţi pe robu voştri şi-i îndemnați să plângă, pentru a-l 
cinsti mai mult pe mort, şi aceea este o ruşine şi o nebunie destul de mare. 
Cinstea pe care ar trebui să i-o daţi nu constă în vărsarea lacrimilor, în a 
scoate gemete şi strigăte, ci în a cânta imne şi psalmi, în a duce voi înşivă o 

viață foarte curată şi sfântă.” (Comentar la Evanghelia de la loan, omilha 
LXII, 4-5, pp. 318-319) 


„Ce mustrări, ce învinuiri le vom mai face neamurilor? Cum vom 
îndrăzni să le învăţăm învierea, să le vorbim despre virtuțile creştineşti? Este 
oare siguranță într-o viaţă aşa de periculoasă? Nu ştiţi că tristețea produce 
moarte? Durerea orbind sufletul, nu numai că nu permite să fie văzute 
lucrurile aşa cum trebuie, ci ea produce şi rele destul de mari. Prin aceste 
excese, noi îl supărăm pe Dumnezeu şi nu facem nici un bine nici morților, 
nici nouă înşine; dar, prin moderație ne facem plăcuţi lui Dumnezeu, şi 
oamenii ne umplu de laude, dacă nu ne lăsăm abătuţi de durere, noi suntem 
brusc scăpați de celelalte de către Domnul. Dacă ne lăsăm stăpâniți de 
acestea, El ne lasă într-un fel în puterea lor. Dacă îi mulțumim lui 
Dumnezeu, nu ne vom pierde curajul. 

Şi cum, veţi zice voi, cel care şi-a pierdut fiul, sau fiica sa, se poate 
opri să nu plângă? Eu nu zic că nu trebuie să plângă deloc, ci zic că nu 
trebuie să plângă în exces. În sfârşit, dacă ne gândim că Dumnezeu l-a luat 
pe cel pe care l-am pierdut noi şi că soțul nostru, fiica noastră, s-a născut 
muritoare, ne vom mângâia în mod sigur. Căci aceia se necăjesc care doresc 
un lucru mai presus de natură. Omul este născut ca să moară, pentru ce vă 
necăjiţi pentru ceea ce se întâmplă în mod natural? Vă plângeți că mâncaţi 
pentru a vă păstra viaţa? Vreţi să trăiţi fără să mâncaţi? Faceţi la fel cu 
privire la mort: v-aţi născut muritori (Evr., 9, 27), nu cereţi să fiți nemuritori 
aici Jos. Este rânduit ca oamenii să moară odată. Astfel nu vă întristați, nu vă 
tulburaţi, ci suferiți o lege care este fixă şi neschimbată pentru toți oamenii.” 
(Comentar la Evanghelia de la loan, omiha LXII, 5, pp. 319-320) 


„De cele ce pătimim să nu ne întristăm, nici pentru noi, nici pentru 
alții, ca de pildă, când se întâmplă morți năprasnice sau boli îndelungate, 
căci acestea sunt izbăvire de osândă, acestea sunt îndreptarea şi sfătuirea cea 
mai înaltă. Şi cine zice acestea? Cel ce are în el pe Hristos care vorbeşte. Şi 
cu toate acestea, multe dintre femei se găsesc în aşa nesimţire, încât în 
asemenea împrejurări întrec cu jelania chiar pe necredincioşi. Şi unele fac 
aşa fiind orbite de durere, iar unele de ochii lumii şi pentru ca să scape de 
învinovăţirea celor de afară (neamurilor), pe care eu le socotesc a fi lipsite 
de orice iertare. Pentru ca să nu mă învinovățească cutare, zice, 
învinovățească-se Dumnezeu; pentru ca nu cumva oamenii să fie cunoscuți 
ca mai proşti decât dobitoacele cele necuvântătoare, apoi calce-se în 
picioare legea împăratului a toate. Şi de câte trăsnete nu sunt vrednice 

aceste vorbe?” (Comentariile sau Tâlcuirea Epistolei întâi către Corinteni, 
omilia XXVIII, pp. 294-295) 


„Dumnezeu poruncind a nu jeli, iată că aici toți grăiesc împotrivă.” 
(Comentariile sau Tâlcuirea Epistolei întâi către Corinteni, omulia XXVIII, 
p. 295) 


„Nu te gândeşti la lov, femeie? Nu-ţi aduci aminte de vorbele lui când 
cu nenorocirea copiilor, care mai ales au încununat acel sfânt cap cu mii de 
cununi, şi l-au vestit mai strălucit decât toate trâmbiţele? Nu te gândeşti la 
mărimea nenorocirii, la nenorocirea aceea neauzită până atunci şi la acea 
tragedie străină cu totul şi uimitoare? Tu poate că ai pierdut un copil, sau 
doi, sau trei, pe când acela a pierdut atâţia şi atâtea, şi cel cu mulți copii, 
deodată s-a făcut fără de copii. Şi nici măcar nu-i zdrumicau inima câte puţin 
aceste nenorociri, ci se ţineau lanţ una după alta, şi deodată i s-a răpit 
întregul rod al ostenelilor şi al trecutului său. Şi nici măcar după legea de 
obşte a firii, nici când, de pildă, ajunsese la bătrânețe, ci fără de vreme, şi de 
moarte năprasnică, şi cu toţii împreună. Și nici fiind de faţă tatăl lor, ca 
măcar auzind cele de pe urmă cuvinte ale lor, să le aibă ca o mângâiere a 
acelui sfârşit amar, ci împotriva oricărei aşteptări, şi neştiind nimic din cele 
întâmplate, deodată cu toţii s-au prăbuşit sub dărâmături, şi casa li s-a făcut 
mormânt şi cursă a morţii! Şi nu numai moarte fără vreme, ci şi altele multe 
în legătură cu acea moarte, precum: că erau cu toţii în floarea vieţii, că erau 
cu toți virtuoşi, că erau cu toții iubiţi, că erau cu toţii împreună, că erau şi 
feciori şi fete, că nici unul nu a scăpat, că nu s-au pierdut după legea 
obştească a firii, că în sfârşit după atâtea pagube îndurate, deşi el n-avea 
nimic rău pe cuget, şi nici pe cugetul copiilor, ca să pătimească de acestea. 
Fiecare din aceste nenorociri este îndeajuns prin sine însăşi ca să îngrozească 
pe cineva — dar apoi când cu toatele la un loc dau năvală asupra omului, 
atunci poți singur cugeta la înălțimea valurilor, cum şi la mărimea şi furia 
furtunii. Dar ceea ce este încă mai grozav şi mai rău decât orice jelanie este 
că nici măcar nu ştia dreptul lov din ce pricină sunt acestea.” (Comentariile 
sau Tâlcuirea Epistolei întâi către Corinteni, omilha XXVIII, p. 295) 


„Dar dacă şi-a sfâşiat (lov — n.n.) hainele de pe el şi şi-a tuns părul, tu 
nu te minuna, căci doar era tată, şi încă tată iubitor de fii, şi pentru aceea 
trebuia să se arate cu acest prilej şi înclinarea firii, cum şi filosofia doririi şi 
voii lui. Dacă el nu ar fi făcut nici aceasta, apoi atunci poate că ar fi socotit 

cineva acea filosofie ca o adevărată nesimţire. Pentru aceea el şi-a arătat şi 
durerea sa părintească, în acelaşi timp şi străşnicia bunei cinstiri, însă fiind 
îndurerat nu s-a abătut.” (Comentariile sau Tâlcuirea Epistolei întâi către 
Corinteni, omilha XXVIII, p. 296) 


„Să nu plângem pe cei ce se duc de aici, ci pe cei ce-şi petrec viaţa în 
fapte rele. Fiindcă şi plugarul nu plânge când vede grâul putrezit, ci se teme 
numai când îl vede că stă tare şi vârtos în pământ, şi-i este frică; iar când îl 
vede putrezit, se bucură. Căci putrezirea este începutul seminţei viitoare. Tot 
aşa şi noi, atunci ne bucurăm, când cade şi se prăbuşeşte casa cea stricată — 
trupul — când omul putrezeşte. Şi să nu te minunezi dacă apostolul a numit 
înmormântarea semănare, fiindcă această semănare este mai bună decât cea 
a grâului, căci pe aceea o urmează necazuri, şi supărări, şi osteneli, şi 
primejdii, şi griji multe, pe când pe aceasta — dacă vieţuim cu dreptate — o 
urmează cununi şi răsplătiri; pe aceea o urmează stricăciunea şi moartea, iar 
pe aceasta nestricăciunea, nemurirea şi miile de bunătăți. La acea semănare 
sunt învălmăşeli, plăceri şi somn, pe când la aceasta numai un glas din cer 
pogorându-se, şi totul se sfârşeşte fără de veste. Şi cel ce înviază aici nu mai 
este dus la viață trudită şi ticăloasă, ci acolo de unde a fugit toată durerea, 
întristarea şi suspinarea. 


Dar dacă tu poate cauţi sprijin, şi pentru aceea plângi pe bărbatul tău, 
apoi aleargă la cel ce este sprijinul de obşte tuturor, la mântuitorul şi 
binefăcătorul tuturor, la Dumnezeu, la ajutorul cel nebiruit, la sprijinul cel 
fără sfârşit, care este pretutindeni de față şi din toate părțile ne îngrădeşte. 
Dar, zici, obiceiul este plăcut şi vrednic de iubit. Ştiu şi cu, însă dacă te vei 
lăsa în voia dreptei tale judecăţi şi te vei gândi cine este cel ce ţi-a luat 
bărbatul, şi dacă, suferind cu curaj jertfa, vei pune aceasta în seama voii lui 
Dumnezeu, apoi vei putea trece şi peste acest val, şi ceea ce timpul nu face, 
o va face filosofia ta; iar dacă te vei moleşi cu totul, durerea îşi va lua sfârşit 
cu timpul, însă nu-ți va aduce nici un folos. Împreună cu niște astfel de 
cugetări, mai adună-ți şi pilde, unele din viaţa de acum, iar altele din Sfintele 
Scripturi. Gândeşte-te că Avraam a jertfit pe fiul său şi nici nu a lăcrimat, 
Nici vreun cuvânt amar nu a scos din gura lui. Dar, zici tu, acela a fost 
Avraam. Şi cu toate acestea, tu eşti chemată spre mai mari lupte. Dar şi lov 
numai pe atâta s-a întristat cât se cuvenea unui tată iubitor de fii şi care se 
îngrijea foarte mult de nenorocirea lor — însă ceea ce facem noi acum este a 
unor duşmani şi războinici ai lui Dumnezeu. Că nici tu, dacă cineva ar fi dus 
în palatul împărătesc şi ar fi încununat, nu te-ai boci, sub cuvânt că ai fi 
prieten al celui încununat, fiindcă ai fi duşman al aceluia, iar nu prieten. Dar, 

zici tu, nici acum eu nu-l plâng pe dânsul, ci pe mine. Şi nici aceasta nu este 
fapta celui ce iubeşte; fiindcă a voi ca acela să fie în nesiguranță pentru tine, 
a fi stăpânit de nesiguranța viitorului, în vreme ce a sosit clipa de a fi 
încununat şi a intra la liman cu corabia — căci este mai drept a se găsi la 
liman decât a se zbuciuma în largul mării — acest fapt, zic, nu este nicidecum 
al celui ce iubeşte. 


Plâng, zici tu, fiindcă nu ştiu unde s-a dus. Pentru ce nu ştii, spune- 
mi, căci fie că a trăit în virtute, fie altminteri, este învederat unde anume se 
va duce. Apoi tocmai pentru aceea plâng, zici tu, fiindcă a plecat de aici 
păcătos. Acestea sunt numai vorbe şi pricini, căci dacă pentru aceea l-ai 
plânge, apoi ar fi trebuit ca pe când trăia să-l prefaci şi să-l pui pe calea cea 
dreaptă. Însă pretutindeni tu te gândeşti la ale tale, şi nu ale aceluia. Şi chiar 
păcătos dacă a plecat, totuşi tu şi de acestea trebuie a te bucura, de vreme ce 
a contenit cu păcatele şi nu a mai adăogat păcate pe lângă păcate.” 
(Comentariile sau Tâlcuirea Epistolei întâi către Corinteni, omiha XLI, pp. 
449-451) 


„„... poate că tu ai rămas singură şi ai pierdut pe sprijinitorul tău? 
Aceasta să n-o spui niciodată, fiindcă nu ai pierdut pe Dumnezeu. Întrucât 
deci îl ai pe Dumnezeu, el îți va fi mai bun decât orice bărbat, tată, fiu şi 
ocrotitor, căci chiar trăind acela, el a fost care a făcut totul. Acestea deci 
cugetă-le, şi zi după David: Domnul este luminarea mea şi mântuitorul meu, 
de cine mă voi teme? (Ps. 26, 1). Zi către dânsul: Tu eşti tatăl orfanilor şi 
judecătorul văduvelor, şi dobândeşte-ţi ajutorul lui, şi-l vei avea îngrijindu- 
se de tine mai mult ca înainte, şi mai vârtos cu cât şi tu te vei găsi în mai 
mare strâmtorare.” (Comentariile sau Tâlcuirea Epistolei întâi către 
Corinteni, omiha XLI, p. 451) 


„... nu mânia pe Dumnezeu, ci fă-L milostiv. Dacă tu suferi cu 
bărbăţie, poate că vei aduce prin aceasta vreo mângâiere sau vreun ajutor 
celui răposat, iar dacă faci dimpotrivă, mai mult încă vei întărâta mânia lui 
Dumnezeu. Că dacă sluga ar fi bătută de stăpânul său, iar tu fiind de faţă te- 
al întrista şi nemulțămi, prin aceasta încă mai mult ai întărâta pe stăpân 
împotriva ta. Deci nu face aşa, ci încă mulțămeşte-i, ca astfel prin acestea să 
se împrăştie de la tine norul mâhnirii. Zi-i şi tu ca acel fericit: Domnul a dat, 
Domnul a luat (lov 1, 21). Gândeşte-te câţi, mulțămind poate lui Dumnezeu 
mai mult decât tine, nu au avut nici copii, şi nici părinţi nu s-au numit. Nici 
eu, nici tu, n-aş fi voit, căci mai bine ar fi fost să nu fi încercat aceasta, 

decât să cad după ce odată am gustat din plăcere. Nu, rogu-mă, nu grăi 
acestea; nu întărâta pe stăpânul asupra ta; ci pentru câte ai primit 
mulțămeşte-i, iar pentru cele ce nu le-ai avut până la sfârşit slăveşte-l. Nici 
Iov nu a zis că mai bine ar fi fost dacă nu luam, fiindcă această vorbă este a 
unui nemulțămitor, ci încă mulțumea şi pentru acelea, zicând: „Domnul a 
dat, iar pentru acestea binecuvânta pe Dumnezeu, zicând: Domnul a luat; fie 
numele Domnului binecuvântat în veci. Ba încă şi femeii lui i-a închis gura, 
îndreptățindu-se şi zicând către dânsa acele minunate cuvinte: Dacă am 
primit cele bune de la Domnul, cele rele să nu le răbdăm? (lov 2, 10). Deşi 
după aceasta ispita lui s-a făcut şi mai cumplită, totuşi el nici aşa nu s-a 
împuținat, ci încă cu aceeaşi vitejie le-a suferit, mulțămind lui Dumnezeu. 


Aceasta fă şi tu. Gândeşte-te în sineți că nu un om ţi l-a luat, ci 
Dumnezeu. Dumnezeu care l-a făcut, care se îngrijeşte de tine mai mult 
decât oricine, care-ţi cunoaşte folosul, iar nu duşmanul sau prigonitorul tău. 
Gândeşte-te apoi câţi copii trăind nu au făcut poate de nesuferit viața 
părinților lor. Dar pe cei buni şi voinici nu-i vezi? zici tu. Da, îi văd şi pe 
aceştia, însă cele ale fiului tău sunt mai sigure decât ale acestora. Dacă poate 
şi sporesc acum, totuşi cele ale sfârşitului lor sunt nesigure, pe când pentru 
fiul tău cel răposat nu te mai temi, nu tremuri de frică să nu pățească ceva 
sau să nu-i se întâmple vreo prefacere sau vreo schimbare. 


Acestea cugetă-le şi pentru femeia bună şi gospodină, şi pentru toate 
mulţumeşte lui Dumnezeu. Chiar femeia, zic, de ai pierdut-o, slăveşte-l. 
Poate că Dumnezeu a vrut a te aduce la înfrânare, poate te cheamă la lupte 
mai mari, poate că a voit să te slobozească din legături. Dacă astfel vom 
filosofa, vom câştiga şi veselia cea de acum, şi ne vom învrednici şi 
cununilor viitoare.” (Comentariile sau Tâlcuirea Epistolei întâi către 
Corinteni, omilha XLI, pp. 451-452) 


„Aşadar, iubiților, să nu-i plângem la întâmplare pe cei răposaţi şi nici 
să ne bucurăm pentru cei ce trăiesc. Cum atunci? Să-i plângem pe cei 
păcătoşi nu numai când sunt morţi, ci chiar când sunt vii. Să ne bucurăm 
pentru cei buni şi drepți nu numai când trăiesc, ci chiar şi când nu mai sunt. 
Pentru că cei dintâi, chiar vii fiind, muriseră deja, iar aceştia din urmă, chiar 
murind, sunt vii. Aceia chiar şi aici trebuie să fie plânşi de toți pentru că sunt 
urâţi lui Dumnezeu, pe când aceştia, ducându-se de aici, şi acolo vor fi 
fericiți de către oameni, căci s-au dus la Hristos. Păcătoşii, oriunde ar fi, sunt 
departe de Împăratul slavei şi de aceea sunt vrednici de lacrimi, pe când cei 
drepţi, fie aici, fie acolo, sunt împreună cu Împăratul şi vor fi mai aproape 
mai cu seamă acolo, nu ca prin oglindă, nici prin credință, ci faţă către față. 

Să nu-i plângem deci la întâmplare pe cei morți, ci pe cei morți în păcate. Aceştia sunt vredn 
mai e cu putință? Cât timp se mai află aici, nădejdea schimbării în bine încă 

mai există, dar când, plecând de aici, se va duce în iad, unde nu se mai poate 

nimic câştiga prin pocăință - după cum se şi spune: și în iad cine Te va 

lăuda pe Tine? (Ps., 6, 5) - cum să nu fie atunci vrednic de plâns? 

Nu sunt împotriva ca să-i plângem pe cei care astfel s-au dus de la noi; să-i plângem însă n 
plânge cu amar şi fără un astfel de fast, şi fără a ne maimuţări. Pentru că într- 

adevăr, cele ce se petrec la înmormântări cu unii, nu se deosebesc cu nimic 

de maimuţăreli şi jocuri copilăreşti. Credeţi-mă că acele bocete, acele bătăi 

în piept prin piaţă, nu sunt deloc plăcute, ci se petrec mai mult pentru ochi, 

din mândrie şi din slavă deşartă. Se ştie că multe femei fac din aceasta o 

meserie. Plângi cu amar şi suspină în casă când nu te vede nimeni. Aşa e 

frumos, aşa e plăcut, aceasta te şi foloseşte. Cel ce în acest fel îl plânge pe 

mort, se va strădui cu atât mai mult să nu cadă niciodată în păcatele celui 

mort, căci înfricoşător va fi la urmă acel păcat.” (Omilii la Epistola către 

Filipeni, omilia a IV-a, pp. 70 - 71) 


„Plânge-i pe cei ce mor în bogății şi care nicicând nu s-au gândit să se 
folosească de ele pentru a-şi aduce mângâiere sufletelor lor, care s-au folosit 
de puterea şi de bogăția lor mai degrabă pentru a putea spăla şi astupa 
păcatele lor. Pe unii ca aceştia îi plângem cu toții, sau fiecare, sau în public, 
însă cu demnitate, cu înţelepciune, şi nu altfel; pentru a-i avea ca exemplu 
(negativ) pentru noi înşine. Pe unii ca ei îi plângem nu o zi, nici două, ci 
toată viața noastră. Un astfel de plâns nu este cauzat de vreo patimă 
iraţională, ci izvorăşte din dragostea părintească; cealaltă plângere izvorăşte 
dintr-o patimă iraţională şi de aceea grabnic se şi stinge, pe când dacă 
izvorăşte din frica de Dumnezeu rămâne pururea.” (Omilii la Epistola către 
Filipeni, omiha a IV-a, p. 72) 


„Dar poate veți spune: aşa-i obiceiul. Acesta e doar un pretext şi un 
motiv nejustificat. Priveşte ce porunceşte el: Bucuraţi-vă şi fericiţi-mă (Flp., 
2, 18). Aşa este obiceiul? Ce obicei? Dacă ar fi ca tu să rămâi aici, poate cu 
drept cuvânt ar vorbi aşa. Dar când la puţină vreme îl vei ajunge din urmă pe 
cel care a plecat, ce obicei mai împlineşti? Un astfel de obicei îl împlineşte 
acela care crede că totdeauna va fi despărțit de cel plecat dintre noi. Dar 
când şi tu vei călători pe aceeaşi cale, ce obicei împlineşti? Pe cei ce sunt în 
călătorii oare de ce nu-i plângem? După întâia sau cel mult a doua zi, oare 
nu încetăm de a mai fi trişti din pricina despărțirii de ei? Dacă împlineşti 
obiceiul, atunci să-l plângi doar atâta timp cât cere natura. Nimic nu sufăr, 
zice el, (Pavel — n.n.) ci mai mult mă bucur că mă voi duce la Hristos, iar 

voi nu vă bucuraţi? Bucuraţi-vă, aşadar!” (Omilii la Epistola către Filipeni, 
omilia a IX-a, pp. 163-164) 


„Când văd acele bocete prin piață, acele planşete petrecute cu ocazia 
celor mutaţi din viaţă, acele văicăreli şi toate acele sluțenii, să mă credeţi că 
mă ruşinez de elini, de iudei şi toţi ereticii care ne privesc şi în fine de toți 
cei ce-şi râd de noi pentru toate câte le spunem, filozofând în zadar despre 
înviere. Pentru ce oare? Fiindcă elinii sunt cu băgare de seamă nu la cele 
vorbite de mine, ci la cele ce se fac de voi, căci imediat zic: cum ar putea 
vreunul din aceştia a dispreţui moartea, când nu poate a privi nici pe unul 
mort dintr-ai lor?” (Comentariile sau Explicarea Epistolei către Evrei, 
omilia IV, p. 94) 


„Dar dacă - ceea ce să nu fie, nici să se întâmple — s-ar petrece vreo 
moarte amară (zic amară, nu prin natura ei, căci moartea nu este amară, 
deoarece cu nimic nu se deosebeşte de somn, ci o numesc amară în raport cu 
dispoziția voastră faţă de ea), dacă, zic, s-ar petrece o astfel de moarte, şi 
dacă unuia ar plăti nişte astfel de femei bocitoare (plângătoare) să mă credeţi 
când spun, - că nu spun altceva nimic decât ceea ce simt, supere-se cine 
voieşte - pentru mult timp, îi voi opri de a veni la biserică, ca pe nişte 
idololatri. Că dacă pe cel lacom şi zgârcit Pavel îl numeşte idololatru, apoi 
cu atât mai mult pe cel ce printre credincioşi introduce cele ale idololatrilor. 
De ce dar mai chemi pe preoți, spune-mi şi pe cântăreţi? Oare nu ca să te 
mângâi, oare nu ca să cinsteşti pe cel ce se duce de aici? De ce atunci îți baţi 
Joc de el? De ce îl dai în vileag lumii? De ce te joci ca pe scena teatrului? 
Noi venim filozofându-vă cele despre înviere, învăţându-vă pe toți, până şi 
pe cei ce poate nu sunt atinşi cu nimic, că pentru cinstea aceluia să suferiți 
cu bărbăţie, dacă s-ar întâmpla aşa ceva şi tu aduci de acei care răstoarnă 
cele ale noastre? 

Şi ce poate fi mai rău ca această batjocoră, ca acest vizilic? Ce poate fi 
mai grozav decât această anomalie? Ruşinaţi-vă dar şi sfuți-vă, iar de nu 
vVoiți, apoi atunci nici noi nu vom putea suferi a se introduce în biserică nişte 
astfel de obiceiuri vătămătoare. Pe cei ce greşesc, zice, înaintea tuturor 
mustră-i (| 'Tim., 5, 20). Deci pe acele femei nenorocite şi de jelit, care 
bocesc pe la înmormântările din familiile voastre, le opresc ca niciodată să 
numai însoțească cu bocete pe cei morţi, ca nu cumva să ne vedem siliți cu 
adevărat de a Jăli şi noi relele lor, şi să le certăm, ca nu cumva să mai facă de 
acestea cu cei străini, ci mai ales să-şi plângă nenorocirele lor proprii, - 
fiindcă şi un tată iubitor când are un fiu dezordonat, nu numai aceluia îi 
porunceşte de a nu se mai apropia de cei răi, ci chiar şi pe aceia îi 

înfricoşează. lată deci acum eu şi pe voi vă sfătuiesc şi pe acelea prin voi, ca 
Nici vol să nu mai chemaţi astfel de femei şi nici acelea să nu mai vină.” 
(Comentariile sau Explicarea Epistolei către Evrei, omila IV, pp. 96-97) 


„A se întrista cineva însă, şi a boci pe cei adormiţi, aceasta vine din 
împuţinare şi micime de suflet.” (Comentariile sau Explicarea Epistolei 
către Evrei, omilia XXV, p. 305) 


„O astfel de întristare peste măsură duce sau la îndoială, sau chiar la 
hulirea lui Dumnezeu” (Cuvânt la Duminica a 20-a după cincizecime, în vol. 
Predici la duminici şi sărbători..., p. 149) 


„Căci de cârteşti, jigneşti pe cel mort, mânii pe Dumnezeu, şi te 
vatămi pe tine însuți. lar dimpotrivă, dacă mulțumeşti lui Dumnezeu, atunci 
cinsteşti pe cel mort, lauzi şi slăveşti pe cel ce l-a luat, şi foloseşti ție însuţi. 
Plângi, cum a plâns pe Lazăr Hristos Domnul tău, care prin aceea ne-a 
însemnat măsura, scopul şi marginile întristării, pe care cineva nu trebuie să 
le păşească. 

Mai dintâi tu aminteşti de patriarhi şi de prooroci, dar adu-ţi aminte, 
că tu la aceasta ai mai puţin drept decât dânşii. Ei cu dreptate se tânguiau, 
căci Hristos nu venise încă din cer, El, care prin învierea Sa a secat izvorul 
lacrimilor pentru cei morți. Ei se văitau cu dreptate, căci învierea morților 
încă nu se vestise. Toţi sfinții din Vechiul Testament nădăjduiau întru 
venirea Domnului, dar de aceea ei tânguiau pe morți, căci ei nu puteau vedea 
pe acela, întru care au nădăjduit. 

Însă, de când cuvântul trup s-a făcut, şi a locuit între noi, de când noul 
Adam a ridicat hotărârea cea rostită asupra lui Adam cel dintâi, a nimicit 
moartea noastră prin moartea Sa şi a înviat a treia zi din morți, de atunci 
moartea nu mai este înfricoşată credincioşilor, şi ei nu se mai tem de apusul 
soarelui vieţii lor, căci răsăritul lor se arată iarăşi întru înălţime. Însuşi 
Domnul, care nu poate minţi, zice: Eu sunt învierea şi viața; cel ce crede în 
mine, de va şi muri, viu va fi. Şi tot cel ce este viu şi crede întru mine, nu va 
muri în veac (loan, XI, 25). Acest glas al lui Dumnezeu, iubiţilor, este 
lămurit: cine crede în Hristos şi păzeşte poruncile lui, va trăi, deşi a murit.” 
(Cuvânt la Duminica a 20-a după cincizecime, în vol. Predici la duminici şi 
sărbători..., pp. 149-150) 


„Când Apostolul Pavel, în cuvintele aduse mai sus, zice: nu voi să nu 


ştiţi fraților de cei ce au adormit adaugă îndată: ca să nu vă întristați ca şi 
ceilalți ce n-au nădejde. Intristează-te, zice el, însă nu ca un necredincios, 

care nu ştie nimic despre înviere şi se îndoieşte de viaţa cea viitoare. Aşa, 
noi ne ruşinăm, când nu arareori vedem la creştini cele mai puternice 
izbucniri de o întristare fără de minte. Ce vor zice necredincioşii, văzând 
aceasta? Ei vor zice: Aceştia sunt oare aceia, care ştiu a vorbi aşa de frumos 
despre înviere? Cu adevărat, purtarea lor nu se potriveşte cu vorbele lor. Prin 
cuvinte ei grăiesc cu multă înțelepciune despre înviere, iar prin faptă ei arată 
ca şi cum nu s-ar purta astfel. Dacă ar crede, că starea morților este mai 
bună, ei nu s-ar boci. Acestea şi încă şi mai multe zic cei necredincioşi, când 
observă la creştini o întristare peste măsură pentru cei morți. Pentru aceea să 
ne măsurăm întru aceasta şi să nu ruşinăm credinţa creştinească despre 
înviere. Moartea este repaosul şi slobozirea de trudele şi de grijile viețu.” 
(Cuvânt la Duminica a 20-a după cincizecime, în vol. Predici la duminici şi 
sărbători..., pp. 151-152) 


„Gândeşte mai departe, la cine s-a dus răposatul, şi vei afla 
mângâiere! El s-a dus acolo, unde se află Petru şi Pavel şi toată ceata 
Sfinţilor. Gândeşte, cum el va învia, cu ce strălucire şi cu ce slavă! Gândeşte, 
că tu cu întristarea şi cu bocetul tău nu vei putea schimba ce s-a făcut, ci 
numai a-ți vătăma ţie însuți. Gândeşte, cui te vei asemăna tu prin această 
întristare peste măsură, şi fugi de acea asemănare, căci tu vei fi asemenea cu 
cei necredincioşi, car nu au nădejde, precum a zis Pavel. Dimpotrivă 
creştinul fiindcă crede în înviere, ştie că nu trebuie a jeli şi a se tângui pentru 
cei ce au murit întru fapte bune, ci pentru cei ce viețuiesc întru păcate. Dacă 
cel lipsit de minte merită lacrimile noastre, cu cât mai vârtos cel lipsit de 
dreptate şi de nădejdea la Dumnezeu? Pentru aceştia, iubiţilor, să ne 
întristăm, şi o astfel de mâhnire este folositoare; căci mulți păcătoşi s-au 
îndreptat prin lacrimile celor aproape ai lor. Dimpotrivă, tânguirea pentru cei 
morți este nefolositoare. De aceea noi să nu ne stricăm orânduiala, ci numai 
pentru păcate să ne mâhnim; iar toate celelalte să le purtăm cu tărie de suflet, 
fie sărăcie, sau boală, sau moarte timpurie, sau pagubă, sau pâră, sau orice 
altă patimă omenească ne-ar lovi; căci, când noi suntem privighetori, toate 
aceste patimi ne aduc atât mai multe cununi de biruință.” (Cuvânt la 
Duminica a 20-a după cincizecime, în vol. Predici la duminici şi 
sărbători..., pp. 152-153) 


„Mai spui că te obişnuiseşi cu cel plecat de pe lumea aceasta, că-ți era 
drag şi că de aceea plângi şi boceşti? Dar nu-i oare nesocotit ca, atunci când 
îți dai fata după mire şi ea pleacă într-o ţară depărtată şi o duce bine acolo, să 
nu socoteşti despărțirea asta un lucru cumplit, din pricină că tristeţea plecării 
e uşurată de gândul că are s-o ducă bine în ţara aceea depărtată, iar aici, la 

plecarea pe lumea cealaltă, să te jeleşti şi să văicăreşti, când cel plecat nu-l ia 
un om, nici un rob ca tine, ci Însuşi Dumnezeu? 

- Dar cum e cu putinţă, m-ar putea întreba cineva, să nu te întristezi 
atunci când eşti om? 

- Nici eu nu spun să nu te întristezi. Nu opresc tristeţea, ci tristețea 
peste măsură. Tristeţea ţine de fire, dar a ajunge să faci asta fără măsură este 
o nerozie, o nebunie, arată că ai suflet de femeie. Fu trist, plângi, dar nu te 
descuraja, nu te mânia, nu te răzvrăti. Mulţumeşte lui Dumnezeu Care a luat 
pe cel plecat, ca astfel să-l împodobegşti pe cel plecat şi să-i faci prin aceasta 
şi mai strălucitoare înmormântarea. Dar dacă te superi şi te necăjeşti, aduci 
ocară şi celui mort, mânii şi pe Dumnezeu care l-a luat, şi te vatămi şi pe 
tine; dar dacă mulțumeşti lui Dumnezeu, l-ai împodobit şi pe cel mort, L-ai 
slăvit şi pe Cel ce l-a luat şi te-ai folosit şi tu prin aceasta. Plângi aşa cum a 
plâns Stăpânul tău pe Lazăr (loan Il, 35), Care ne-a pus nouă măsură, 
îndreptare şi hotar, pe care cuvine-se să nu le depăşeşti. Aşa a spus şi Pavel: 
Iar despre cei ce au adormit nu voim Să fiți în neştiinţă, ca să nu vă întristați 
ca şi ceilalți, care n-au nădejde (1 Tesaloniceni 4, 13). Întristează-te, spune 
Pavel, dar nu ca elinul, care n-are nădejde de înviere, care nu nădăjduieşte 
într-o viaţă viitoare. Credeţi-mă că mă ruşinez şi roşesc când văd prin piață 
cete de femei că se schimonosesc, îşi smulg părul, îşi frâng mâinile, îşi 
zgârie obrajii, şi astea toate sub ochii elinilor. Ce nu pot spune aceia despre 
noi? Ce nu pot grăi? Aceştia-s cei care filosofează despre înviere? Nu mai 
spune! Nu se aseamănă faptele lor cu învăţăturile lor. Cu cuvântul 
filosofează despre inviere, iar cu fapta, actele lor sunt de oameni 
deznădăjduiți. Dacă ar fi încredințaţi că este înviere, n-ar face toate 
acestea. De-ar fi convinşi că cel mort s-a dus la o viață mai bună, n-ar jeli! 
Acestea, şi mai multe decât acestea, o spun necredincioşii când aud bocetele 
acelora. Să ne ruşinăm dar, să ne cuminţim şi să nu aducem atâta vătămare şi 
nouă, şi celor care ne văd. 

Spune-mi, pentru ce plângi atâta pe cel mort? Pentru că a fost rău? 
Dar tocmai pentru aceasta să mulțumeşti lui Dumnezeu, că s-a pus capăt 
răutăţii lui. Pentru că a fost bun şi blând? Dar tocmai pentru aceasta trebuie 
să te bucuri, că a fost răpit grabnic, înainte de a schimba bunătatea cu 
răutatea, că a plecat într-un loc în care este în siguranță, unde nu este nici 
bănuială de schimbare. Pentru că a fost tânăr? Dar tocmai pentru aceasta 
slăveşte pe Dumnezeu Care l-a luat, că l-a chemat iute la o viață mai bună! 
Pentru că a fost bătrân? Dar tocmai pentru aceasta mulţumeşte lui Dumnezeu 
şi dă iarăşi slavă Celui care l-a luat. Ruşinează-te de slujba înmormântării!” 
(Omilii la săracul Lazăr, cuvântul V, în vol. Omilii la săracul Lazăr. Despre 
soartă şi Providenţă..., pp. 113-114) 

„Gândeşte-te unde s-a dus cel mort şi mângâie-te! S-a dus acolo unde- 
i Pavel, unde-i Petru, unde-i toată ceata sfinților! Gândeşte-te cum are să 
învieze, cu ce slavă şi strălucire! Gândeşte-te că, dacă te jeleşti şi te vaiţi, 
nici nu poţi îndrepta cu bocetele ceea ce s-a făcut şi te vatămi şi pe tine 
amarnic. Gândeşte-te pe cine urmezi când faci astfel, şi fugi de părtăşia cu 
păcatul. Pe cine urmezi? Pe necredincioşii care au nădejde, după cum a spus 
şi Pavel: (...) ca să nu vă întristaţi ca şi ceilalți, care n-au nădejde. la seama 
cât de clar e cuvântul lui Pavel! N-a spus: ca cei ce n-au nădejde în înviere, 
ci simplu: ca cei ce n-au nădejde. Într-adevăr, cel ce nu are nădejde în 
judecata de pe lumea cealaltă, n-are nici un fel de nădejde; acela nu ştie că 
există Dumnezeu, nici că Dumnezeu poartă de griță de lucrurile de pe lumea 
aceasta, nici că dreptatea dumnezeiască veghează asupra tuturor celor din 
lume. lar cel care nu ştie acestea, nici nu se gândeşte la ele, este mai lipsit de 
judecată decât o fiară, căci a alungat din sufletul lui şi legile şi judecata şi 
poruncile şi, într-un cuvânt, tot binele. Cel care nu se aşteaptă să dea 
socoteală de faptele sale, se îndepărtează de virtute şi se alipeşte păcatului. 
Gândindu-ne la toate acestea, gândindu-ne şi la nerozia şi sminteala elinilor, 
la care suntem şi noi părtaşi prin bocetele aduse celor morți, să fugim de 
asemănarea cu ei. De aceea şi Pavel ne-a amintit de ei, pentru ca, gândindu- 
te la ruşinea în care poţi cădea, să scapi de asemănarea cu ei şi să te întorci 
iarăşi la vrednicia ta.” (Omilii la săracul Lazăr, cuvântul V, în vol. Omilii la 
săracul Lazăr. Despre soartă şi Providenţă..., p. 116) 


„Că de trebuie să plângem şi să jelim, trebuie să-i plângem şi să-i 
jelim pe cei care trăiesc în păcate, nu pe cei care mor trăind în virtute. Aşa 
face şi Pavel; scriindu-le corintenilor, zice: Ca nu cumva, venind, să mă 
umilească Dumnezeul meu la voi şi să plâng pe mulţi (Ul Corinteni 12, 21).” 
(Omilii la săracul Lazăr, cuvântul IV, în vol. Omilii la săracul Lazăr. 
Despre soartă şi Providenţă..., p. 117) 


„Dar poate că ai vrea să mă întrebi: 

- Cum se poate ca, om fiind, să nu jeleşti? 

Eu însă îţi întorc întrebarea şi te întreb: 

- Dar cum se poate să jeleşti, om fiind, înzestrat cu minte, cu judecată 
şi cu nădejdea celor viitoare? 

- Dar care om, întrebi mai departe, n-a fost stăpânit de această nevoie? 
Mulţi, şi pe tot cuprinsul pământului, şi pe vremea noastră, şi pe vremea 
strămoşilor noştri. 

- Dar ascultă ce spune Iov, când i-au murit toți copiii lui: Domnul a 
dat, Domnul a luat; cum a hotărât Domnul, aşa s-a făcut (ov 1, 21). 
Minunate sunt cuvintele acestea chiar numai auzindu-le. dar dacă le 
cercetezi cu luare-aminte, atunci vei vedea că minunea e şi mai mare. 
Gândeşte-te că diavolul nu 1-a luat numai jumătate din copiii lui, şi jumătate 
i-a lăsat, nici nu i-a luat mai mulţi, şi i-a lăsat mai puţini, ci a cules tot rodul, 
dar n-a doborât pomul; a dezlănțuit marea cu valurile ei, dar n-a înecat 
corabia; şi-a pus toată puterea, dar n-a clintit turnul. Stătea în picioare, era 
asaltat din toate părțile, dar rămânea neclintit; nori de săgeți se porneau 
împotriva lui, dar nu-l atingeau; dar, mai bine spus, erau trimise împotriva 
lui, însă nu-l puteau răni. Gândeşte-te ce grozăvie este să-ți vezi atâția copii 
cum se prăpădesc.” (Omilii la săracul Lazăr, cuvântul V, în vol. Omilii la 
săracul Lazăr. Despre soartă şi Providenţă..., pp. 118-119) 


„Dacă jeleşti, ne spune Pavel, cu mari suspine pe cel plecat de aici, te 
asemeni cu cel necredincios, care nu are nădejdea învierii. Acela pe drept 
cuvânt jeleşte, pentru că nu poate cugeta nimic despre cele viitoare! Dar tu, 
care-ai primit atâtea mărturii despre cele de după viaţa de aici, pentru ce 
eşti cuprins de aceeaşi slăbiciune ca şi el? De aceea a spus Pavel: Nu vreau 
să nu ştiţi voi, fraţilor, despre cei ce au adormit, ca să nu vă întristaţi ca şi 
ceilalți, ce n-au nădejde.” (Omilie la vindecarea slăbănogului coborât prin 
acoperiş, în vol. Omilii la săracul Lazăr. Despre soartă şi Providenţă..., pp. 
294-295) 


„Spune-mi din ce motiv îl plângi cu atâta durere pe cel 
care a murit? Pentru că era rău? Atunci nu numai că nu trebuie 
plânşi, ci să-l şi mulţumeşti lui Dumnezeu, Care a oprit 
răutatea lui. Nu cumva, dimpotrivă, a fost bun? Şi în cazul 
acesta trebuie să te bucuri, pentru că a murit ca nu cumva 
răutatea să-i strâmbe înțelepciunea, ca nu cumva înşelarea, 
să-i amăgească sufletul (înţelepciunea lui Solomon 4, 11). 
Nu cumva era tânăr? Chiar şi pentru aceasta să-l mulţumeşti 
lui Dumnezeu şi să-L slăveşti, fiindcă l-a luat lângă Dânsul. 
Aşa cum pe cei care merg să primească vreun rang, îi 
conducem cu bucurie şi mulţumire, la fel trebuie să ne 
luăm rămas bun şi de la cei care pleacă din viaţa aceasta, 
pentru că se duc aproape de Dumnezeu, unde vor primi 
mare cinstire şi fericire. 

Nu spun, desigur, că nu trebuie să ne pară rău 
pentru despărţirea de persoanele dragi nouă, care mor, dar 

să nu ne întristăm mai mult decât trebuie. Căci ne vom 
mângâia destul dacă ne gândim că omul pe care l-am 
pierdut era muritor, ca noi toţi. Dacă ne revoltăm nu arătăm 
altceva decât faptul că cerem, lucruri care nu se potrivesc cu 
firea omenească. Te-ai născut om, prin urmare muritor. De ce 
suferi pentru ceva atât de firesc, cum este moartea? Nu 
cumva regreți fiindcă pentru a trăi trebuie să mănânci? Nu 
cumva ai vrea să trăieşti hrană? Atunci de ce-ţi doreşti să nu 
mori? Pe cât de firesc să mănânci, aşa şi să mori. De vreme ce 
eşti muritor nu cere să devii nemuritor; căci acest lucru a 
fost stabilit o dată pentru totdeauna. Să nu ne asemănăm tâlharilor 
care vor să-şi însuşească lucruri care aparțin. Astfel, când 
Dumnezeu ia de la noi bani sau cinstiri sau slavă, şi chiar 
trupul sau sufletul, ie ia cele ce-l aparţin. Şi chiar şi pe 
copilul tău dacă l-ar luade fapt nu-L ia pe copilul tău, ci o 
făptură de-a Lui.” (Din vol. Problemele vieții, pp. 93-94) 


„Ce dar, e cu putinţă om fund a nu plânge? Nici eu nu poruncesc 
aceasta, ci opresc a vă văita, a face aceasta peste măsură. Nu sunt cu nărav 
de fiară, nici aspru. Ştiu că firea se vădeşte, şi cere obişnuinţa şi vorba cea de 
toate zilele. Nu este cu putinţă a nu se mâhni, aceasta şi Hristos a arătat: 
fiindcă a lăcrimat pentru Lazăr. Aceasta fă şi tu: lăcrimează, dar încet, cu 
bună cuviinţă, cu frica lui Dumnezeu! Dacă aşa vei lăcrima, nu ca şi cum 
necrezând mântuirea faci aceasta, ci ca şi cum nesuferind despărțirea. 

De vreme ce şi pentru cei ce se întristează şi se despart de noi 
lăcrimăm, dar nu facem aceasta ca şi cum deznădăjduindu-ne. Aşa şi tu 
lăcrimează, ca şi cum petrecând pe unul ce se duce în străinătate”. (Din 
Cuvântul 21 la Faptele Apostolilor, în vol. Puţul şi Împărțirea de râu, p. 
524) 


„Să căutăm la Cer, să socotim cele duhovniceşti. Cum vom putea să 
mustrăm pe păgâni? Cum vom putea vorbi cu ei pentru înviere? Cum pentru 
cealaltă filozofie? (...) Nu ştii că din mâhnire se întâmplă moarte? Pentru că 
întunecând mâhnirea pe partea cea văzătoare a sufletului, nu numai nu îl lasă 
să vadă nimic din cele cuviincioase, ci şi multă vătămare face. Deci cu acel 
chip şi lui Dumnezeu greşim, nici pe noi înşine şi nici pe cel mort nu 
folosim!” (Din Cuvântul 21 la Faptele Apostolilor, în vol. Puţul şi 
Împărțirea de grâu, p. 525) 

„Spune-mi, pentru care lucru plângi atâta pe cel mort? Pentru că a fost 
bun şi iscusit? De aceasta trebuie să te bucuri că a murit degrabă, ca să nu 
strice răutatea bunătatea lui; dar că a fost tânăr şi frumos pentru aceasta mă 
jeluiesc şi plâng, însă pentru aceasta trebuie să mulțumeşti lui Dumnezeu, că 
l-a luat nepăcătos să cânte şi să laude pe Dumnezeu cu îngerii; nu zic să nu 
vă întristați pentru morți voştri, ci să nu fie peste măsură întristarea, ci 
numai cum a lăcrimat lisus Hristos pentru Lazăr, prietenul Său, iar nu cu 
glasuri şi cu vaiete fără cale, că de vom cerceta să cunoaştem cum că şi acela 
muritor a fost, Dumnezeu l-a luat la Împărăţia Sa ca să se bucure şi să se 
odihnească; mare mângâiere vom avea, om te-ai născut muritor, nu pofti să 
fii aici nemuritor.” (Din vol. Mărgăritarele Sfântului loan Gură de Aur, p. 
116) 


„Destul de sfântă şi destul de desăvârşită de altfel, Marta îl 
cheamă pe lisus nu cu strigăte şi cu plânsuri, cu lacrimi şi cu zgomote 
ca explozii de durere, ci cu cuvinte simple, calme şi delicate, unde 
străbate o abundență deplină de încredere şi de iubire. O Învăţătorule, 
o Prietenule ceresc dacă Tu ai fi fost aici, fratele meu n-ar fi murit.” 
(Din vol. Bogățiile oratorice, p. 88) 


MOARTEA (să nu-l numim „muritor” pe cel ce nu este 
mort decât pentru puţină vreme) 


„... eu nu-l voi numi muritor pe cel ce trebuie să învieze după moartea 
sa. Spuneţi-mi, vă rog, dacă cineva roşeşte o clipă, vom spune pentru aceea 
că el este totdeauna roşu? Nu, sigur, căci aceea nu este o roşeală obişnuită şi 
continuă. Dacă cineva este palid, vom zice noi pentru aceea că are boală? 
Nicidecum; căci boala lui este trecătoare. Nu numiţi deci muritor pe cel ce 
nu este mort decât pentru puțină vreme. Dacă-i numiţi morţi pe cei ce dorm, 
numiți-i la fel morți; ei sunt, pentru a zice aşa, morți, pentru că nu mai 
lucrează; dar moartea strică trupurile. Şi ce face aceea? Ei nu mor pentru a 
rămâne în stricăciune, ci pentru a deveni nemuritori.” (Comentar la 
Evanghelia de la Ioan, omilia LXXIX, 3, p. 414) 


MOARTEA (mângâiere la moartea unui prunc) 


„Dar poate îmi va zice cineva cum poți tu să opreşti de a jeli morții, 
când aceasta au făcut-o încă şi Patriarhii, şi acel mare slujitor al lui 
Dumnezeu, Moise, şi mulți prooroci, şi înainte de toţi lov cel drept, care 

pentru moartea fiilor săi şi-a rupt haina sa? Dar eu te întreb, când tu îţi măriți 
fata ta după un mire, cu care ea se duce într-o ţară depărtată; când ei acolo îi 
merge bine; tu nu socoteşti ducerea aceea ca ceva rău, şi îngrozitor, ci ştirea 
despre traiul ci cel bun depărtează supărarea pentru lipsa ei. Nu ar fi oare 
nebunie în cazul de față a te jeli şi a te tângui, când nu un om, ci însuşi 
Domnul a luat pe fiica ta, sau pe fiul tău la Sine întru un loc străin? Dar zici 
tu: cum se poate, ca să nu mă întristez, când eu sunt om? Eu nu cer aceasta 
de la tine, ci opreşte covârşirea întristării. Că noi ne întristăm, aceasta are 
temeiul său, în firea omenească, dar că facem aceasta peste măsură, pricina 
este în nebunia noastră, în lipsa de cugetare, şi în moliciune.” (Cuvânt la 
Duminica a 20-a după cincizecime, p. 149) 


„lată, au venit peste lov şi sărăcie, şi boală! Şi ai văzut că au venit 
amândouă cu cea mai mare covârşire. 

Vrei să-ţi arăt şi războiul dat de glasul sângelui împotriva acestui 
viteaz, cu tot atâta covârşire? Zece copii a pierdut, zece deodată, zece în 
floarea vârstei, zece plini de virtute. N-au murit de legea obştească a firii, ci 
de moarte silnică, jalnică. Cine poate descrie o astfel de nenorocire? Nimeni! 
Când, dar, pierzi şi fiul şi fiica deodată, aleargă la dreptul Iov şi-ţi va uşura 
mult durerea!” (Despre mărginita putere a diavolului, omilia a III-a, 6, în 
vol. Despre mărginita putere a diavolului. Despre căință..., p. 52) 


„Dar l-am pierdut pe scumpul meu copil, va spune 
poate cineva, în care mi- am pus atâta nădejde. Şi ce vrei să 
spui prin asta? Mulţumeşte-l lui Dumnezeu, Care ţi-a luat 
copilul, şi atunci nu vei fi mai prejos de Avraam, care l-a dus 
pe fiul său lsaac ca să-l  jertfească, după porunca 
dumnezeiască. Aşa cum acela 1 l-a oferit lui Dumnezeu fără 
murmur pe neprețuitul său fiu, aşa să-l oferi şi tu, şi nu vei lua 
răsplată mai mică. Nu plânge, nu suspina, nu cârti. Spune cea 
spus şi fericitul lov, când şi-a pierdut toţi copiii: Domnul a 
dat, Domnul a luat; cum I-a plăcut Domnului, aşa s-a făcut; fie 
numele Domnului binecuvântat! (lov |, 21). Aşa a zis şi către 
femeia lui, prin aceste cuvinte care ne stârnesc admiraţia: Dacă 
noi am primit din mâna Domnului pe cele bune, nu le vom 
primi şi pe cele rele? (lov 2, 10). Aşa să gândeşti şi tu, de 
vreme ce copilul tău n-a căzut, în mâinile vrăjmaşului şi 
uneltitorului, ci s-a dus aproape de Dumnezeu, Care-i poartă de 
grijă mai mult ca tine şi Care cunoaşte interesul lui mai bine 

ca tine. Priveşte câți copii care trăiesc acum au făcut din viaţa 
părinților lor un martiriu. 

Pe copiii buni nu-i vezi?, mă vei întreba. Şi-ţi răspund, îi 
văd şi pe ei, însă starea în care se află copilul tău este mai sigură 
decât a lor. Poate că acum sunt bine, însă sfârşitul lor este 
necunoscut. Ţie nu-ți mai e teamă pentru copilul tău, ca nu 
cumva, să păţțească ceva sau nu cumva s-o ia pe un drum greşit. 
De aceea, îți spun din nou, nu mai jeli. Să-L slăveşti doar pe 
Domnul, cum a făcut lov. 

Și cum Să nu plâng, vei spune, nu vezi că nu mai sunt 
tată? Ce cuvinte sunt acestea? Nu cumva ţi-ai pierdut copilul? 
Nu l-ai pierdut, ci poate că acum a devenit şi mai sigur al tău. 
N-ai încetat să fii tată. Acum eşti ceva mai mult — nu mai eşti 
tatăl unui copil muritor, ci al unei ființe nemuritoare! Să nu 
crezi că ţi-ai pierdut cu adevărat copilul pentru că nu mai este 
lângă tine. Aşa cum ar fi continuat să fie copilul tău dacă ar fi 
plecat într-o ţară îndepărtată, la fel şi acum, când a plecat spre 
cer. Văzând aşadar ochii lui închişi, gura amuţită şi trupul 
nemişcat, nu te gândi: Gura aceasta nu va mai vorbi, ochii 
aceştia nu vor mai vedea, picioarele acestea nu vor mai umbla. 
Ci să te gândeşti: Această gură va rosti cuvinte mai înțelepte, 
aceşti ochi vor vedea lucruri mai frumoase, aceste picioare vor 
umbla, prin ceruri, acest trup va învia nestricăcios şi-l voi lua 
înapoi pe copilul meu mai strălucitor de cum a fost.” (Din vol. 
Problemele vieţii, pp. 95-97) 


„Voieşti să cunoşti că vremea aceasta nu este de lacrimi? 

A înţelepciunii lui Dumnezeu prea mare taină este aceasta. Căci ca pe 
o casă lăsând sufletul, iese şi se duce la Stăpânul său. Iar tu plângi? Deci şi 
când se năştea copilul trebuia să faci aceasta. Că şi aceasta este naştere mai 
bună decât aceea. Că merge la altă lumină. Se slobozeşte ca dintr-o temniţă, 
iese ca dintr-un loc de luptă. 

Aşa este — zice — pentru cei ce sunt întru cele bune, bine zici acestea. 

Şi ce este aceasta către tine, o, omule? Că tu nici pentru cei ce sunt 
întru cele bune nu faci aceasta. Că spune-mi: cu ce poţi să prihăneşti pe 
copilul cel mic? Pentru ce îl plângi pe el? nu ştii că precum soarele curat se 
suie, tot astfel şi sufletul lăsând trupul cu ştiinţă curată străluceşte luminat? 
Nu aşa se poate a vedea împărat intrând în cetate cu atâta tăcere precum 
sufletul lăsând trupul şi împreună cu îngerii ducându-se. Socoteşte ce fel este 
sufletul, în ce fel de spăimântare este atunci, în ce fel de mirare, în ce fel de 

dulceaţă? De ce plângi, spune-mi?” (Din Cuvântul 21 la Faptele Apostolilor, 
în vol. Puţul şi Impărțirea de grâu, p. 521) 


„Căci când vrea Dumnezeu să ia de la noi sau avuţie sau cinste sau 
slavă sau trupul măcar şi sufletul, ale Lui a luat şi nu ale tale, măcar de ţi-a 
luat pe fiul tău, pe al Său rob l-a luat şi de vreme ce nu ne stăpânim pe noi 
înşine, dar cum vom stăpâni lucrurile lui Dumnezeu?” (Din vol. 
Mărgăritarele Sfântului loan Gură de Aur, p. 116) 


„Mulţumeşte lui Dumnezeu că ţi l-a luat, că pentru aceea vei fi asemenea cu Avraam; 
Dumnezeu că ţi l-a luat, ci i-ai mulțumit lui Dumnezeu. Vei avea plată chiar 
ca Avraam, care şi-a dus pe fiul său să-l junghie jertfă lui Dumnezeu; şi tu 
de vei lăsa plângerile şi tânguirile cele fără de cale, pe oameni îi vei face să 
slăvească pe Dumnezeu şi pe îngeri să te laude şi pe Dumnezeu să te 
încununeze şi daruri îţi va da pentru răbdarea ta; oare ţi-a murit copilul? Încă 
mai vârtos acum îţi este cu temei că este în mâna lui Dumnezeu; acum nu 
eşti tată de fiu muritor, ci de nemuritor, că gura mai bine va grăi şi ochii mai 
bine şi mai departe vor vedea şi picioarele lui vor umbla deasupra norilor şi 
trupul cel putred va fi îmbrăcat cu nemurirea şi va străluci ca soarele. Adu-ţi 
aminte de patriarhul Avraam, care nu şi-a văzut fiul mort, ci lui i-a poruncit 
Dumnezeu să-l înjunghie şi nu i-a părut rău de porunca lui Dumnezeu, nici 
n-a zis: Pentru aceea mi-ai dat copil? Ca să fiu ucigaș de copil?” (Din vol. 
Mărgăritarele Sfântului loan Gură de Aur, pp. 116-117) 


„Pentru aceasta ne rugăm când îngropi fiu sau rudă, omule, să nu 
plângi aşa fără de cale, nici de tot să te tânguieşti şi să te ucizi, ci-ți adu 
aminte de Avraam, cum voia să înjunghie pe fiul său pentru dragostea lui 
Dumnezeu şi nici n-a suspinat şi nici n-a lăcrimat. La fel şi lov, s-a întristat 
precum se cădea, ca un părinte iubitor de copii, dar nu cum facem noi acum 
fără de socoteală şi cum nu se cade, precum făceau elinii care nu aveau 
nădejde în Înviere.” (Din vol. Mărsăritarele Sfântului loan Gură de Aur, p. 
117) 


MOARTEA (mângâiere la moartea unui tânăr) 


„Spui că n-ai moştenitori, nici că n-ai cui lăsa averile tale? Ce-ai vrea 
mai degrabă pentru copilul tău: să fie moştenitorul averilor tale sau 
moştenitorul cerurilor? Ce-ai dori? Să moştenească averi sortite pierii, pe 
care, peste puţină vreme, are să le lase sau averile cele veşnice şi 

nepieritoare? Nu-l mai ai tu moştenitor, dar în locul tău îl are Dumnezeu! N- 
a ajuns împreună moştenitor cu fraţii lui, dar a ajuns împreună moştenitor cu 
Hristos”. (Omilii la Matei, omilia XXXI, IV, în col. PSB, vol. 23, p. 387) 


„Dacă a murit păcătos, Dumnezeu a oprit şirul păcatelor; că nici nu |- 
ar fi luat, înainte de a se pocăi, dacă Dumnezeu ştia că are să se pocăiască. 
Dacă a murit drept, a ajuns în stăpânirea bunătăţilor cereşti. Deci se vede că 
lacrimile tale nu-s lacrimi de dragoste, ci de patimă fără judecată. Pentru că 
dacă l-ai iubi pe cel mort, ar trebui să te veseleşti că a scăpat de valurile din 
lumea aceasta. Spune-mi, ce câştigăm dacă trăim? Ce e nou şi deosebit pe 
pământ? Nu vedem, oare, că aceleaşi lucruri se perindă zilnic pe dinaintea 
ochilor noştri? Zi şi noapte, noapte şi zi; iarnă şi vară, vară şi iarnă, şi nimic 
mai mult; şi acestea totdeauna la fel; dar nenorocirile, totdeauna altele şi tot 
mai no. AI fi vrut ca fiul tău să guste în fiecare zi din ele, să rămână aici, să 
se îmbolnăvească, să bocească, să se teamă, să tremure; pe unele nenorociri 
să le sufere, iar de altele să se teamă ca nu cumva să le sufere? Nici aceea nu 
poți spune, că ar fi fost cu putință ca fiul tău, călătorind pe acest mare ocean, 
să fie scutit de tristeţe, de griji şi de celelalte asemenea acestora. 

În afară de acestea, gândeşte-te şi la aceea că n-ai născut un copil 
nemuritor, şi că, dacă n-ar fi murit acum, ar fi suferit asta nu după multă 
vreme. Nu te-ai săturat de a privi chipul lui? Te vei desfăta de el negreşit 
dincolo! Dar doreşti să-l vezi şi aici? Ce te împiedică? Poţi să-l vezi şi aici, 
dacă duci o viaţă curată; pentru că nădejdea celor viitoare este mai limpede 
decât vederea. Dacă fiul tău ar locui în palatele împărăteşti, nici când n-ai 
căuta să-l vezi, odată ce auzi că-i fericit. Pentru ce, dar, îţi pierzi cumpătul, 
mamă, când vezi că fiul tău a plecat să locuiască în nişte palate împărăteşti 
cu mult mai frumoase decât cele de pe pământ, când te desparți de el numai 
pentru puţină vreme şi mai cu seamă când în locul fiului tău îl ai pe soţul 
tău? N-ai nici soţ? Dar ai mângâiere! Ai pe Tatăl orfanilor, pe Judecătorul 
văduvelor (Ps., 67, 5). Ascultă-l şi pe Pavel, care fericeşte această văduvie şi 
spune: Jar cea cu adevărat văduvă şi rămasă singură şi-a pus nădejdea în 
Domnul (| Tim., 5, 5). O văduvă ca aceasta este mai preţuită când arată mai 
multă răbdare. Nu plânge, dar, pentru ceea ce ai să fii încununată, pentru 
ceea ce ai să primeşti răsplată! N-ai făcut altceva decât că ai dat înapoi un 
bun ce ţi-a fost încredinţat. Nu te mai îngrijora deci; ai depus comoara ta 
într-o vistierie, în care furii nu pătrund. (...) Acum copilul tău a scăpat de 
orice schimbare. Dacă rămânea aici poate că era un om cumsecade, dar 
poate că nu. Nu vezi câţi părinți îşi dezmoştenesc copiii, câți părinți sunt 
siliți să ţină în casă copii mai răi decât cei dezmoşteniţi? 

Gândindu-ne la toate acestea, să filozofăm. Aşa vom face plăcere şi 
celui răposat şi ne vom bucura şi noi de multe laude de la oameni, iar de la 
Dumnezeu vom primi răsplățile cele mari ale răbdării şi vom dobândi şi 
bunătățile cele veşnice”. (Omilii la Matei, omilia XXXI, V, în col. PSB, vol. 
23, p. 388) 


„„Și cum este cu putinţă, zici tu, a nu jeli, om fiind eu? Dacă te vei gândi 
cum Patriarhul Avraam, şi cum lov, oameni fund amândoi, nimic n-au pătimit 
de acestea, şi acestea petrecându-se înainte de lege, înainte de har, şi înainte 
de filosofia amânduror acestora; dacă vei gândi bine că el (răposatul) s-a 
strămutat într-o ţară mai bună, şi s-a dus la un loc mai bun, şi că, în sfârşit, tu 
n-ai pierdut pe fiul tău, ci l-ai pus într-un adăpost sigur. Şi nu mai spune că 
de acum nu mă voi mai chema tată, fiindcă pentru ce nu te mai chemi tată, de 
vreme ce fiul tău trăieşte? Oare nu cumva ai lepădat pe fiul tău? Nu cumva l-ai 
pierdut? Ba mai cu seamă l-ai câştigat, şi mai cu întărire îl ai. Pentru aceea nu 
numai aici te vei chema tată, ci şi în ceruri. Aşa că nu ai pierdut dreptul de a 
te chema tată, ci încă ai câştigat pe acela de a te chema mai mult tată, fiindcă 
de acum nu te vei mai chema tată al unui copil mort, ci al unui copil 
nemuritor, al unui ostaş viteaz, care stă întruna în ceruri. Deci dacă copilul tău 
nu mai este de față, să nu-ţi închipui că s-a pierdut. Că nici dacă ar fi plecat în 
vreo călătorie, nu s-ar fi depărtat de tine împreună cu trupul său şi numele lui 
de fiu al tău. Deci nu lua seama numai la fața celui ce-ţi stă înainte, fiindcă îţi 
aţâţă dorul de tată, ci mută-ţi cugetul de la cel ce-ţi stă de față, la cel din ce- 
ruri. Nu acesta ce-ţi stă de faţă este copilul tău, ci acela ce a zburat şi s-a suit 
la înălțime nemărginită. 

Deci când vezi ochii lui închişi, şi gura închisă, şi trupul nemişcat, nu-ţi 
închipui că gura aceasta nu va mai vorbi, că ochii aceştia nu vor mai vedea, că 
picioarele acestea nu vor mai umbla şi că toate se vor face întru stricăciune - 
nu-ți închipui acestea, zic, ci cu totul dimpotrivă; că adică gura aceasta va grăi 
mai frumos, că ochii lucruri mai mari vor vedea, că picioarele pe nouri vor 
umbla, că trupul acesta stricăcios, întru nestricăciune se va îmbrăca, şi că vei 
vedea pe fiul tău mai strălucit decât a fost aici pe pământ. Dar dacă te mâh- 
nesc cele ce vezi, apoi zi către tine însuţi: Zrupul acesta i-a fost ca o haină şi 
acum a lepădat-o, spre a se bucura de o alta cu mult mai scumpă; trupul 
acesta este ca o casă ce s-a curăţit, spre a se face încă mai frumoasă. Că 
precum noi, când voim a curăți casele, nu lăsăm a sta înlăuntru pe cei ce 
locuiesc acolo, spre a-i scăpa de colb şi de vuiet, ci după ce le poruncim a se 
strămuta din ele pentru un timp scurt, spre a drege în linişte casa, la urmă îi 
băgăm înlăuntru cu slobozenie - tot aşa face şi Dumnezeu, căci dărâmându-i 
cortul cel putred, l-a luat acum în casa lui părintească, ca astfel, când se va zidi 

din nou şi curaţi, atuncea încă mai strălucit să fie. Deci nu zice că s-a pierdut 
şi nu va mai fi, căci ale necredincioşilor sunt aceste graiuri - ci zi că Doarme 
şi se va trezi. S-a dus pentru o clipă, însă va veni împreună cu împăratul. Şi 
cine oare zice aceasta? Cel ce avea întru sine pe Hristos Care grăia: Că de 
credem, zice, că lisus a murit şi a înviat, aşa şi Dumnezeu pe cei adormiţi 
întru lisus aduce-i-va împreună cu Dânsul (1 Thes., 4, 14; cf. Rom., 14,9). 
Dacă tu cauţi pe fiul tău, caută-l acolo unde este împăratul, unde este ceata 
îngerilor, iar nu în mormânt, nu în pământ, ca nu cumva el ridicându-se atât de 
mult, tu să rămâi târându-te jos pe pământ. 

Dacă vom filosofa astfel, toată scârba de felul acesteia cu uşurinţă o 
vom îndepărta de la noi. lar Dumnezeul îndurărilor şi Părintele oricărei 
mângâieri să mângâie inimile noastre ale tuturor, şi ale celor ce au dureri de 
felul acestora.” (7ăl/cuiri la Epistola a doua către Corinteni, omilia L. pp. 13- 
14) 


MOARTEA (mângâiere la moartea unuia dintre soţi) 


„Poate că Dumnezeu ţi-a luat soţia pentru că vrea să te 
conducă la înfrânare, pentru că te consideră în stare de nevoinţe 
mai mari, de o viaţă duhovnicească mai înaltă, şi de aceea te-a 
eliberat de legătura căsniciei. 

Şi tu, femeie care ţi-ai pierdut bărbatul, de ce plângi? 
Nu cumva pentru că ţi-ai pierdut ocrotitorul şi ai rămas singură 
pe lume? Niciodată să nu spui aşa ceva. Căci nu L-ai pierdut 
pe Dumnezeu, Care este ocrotitorul nostru, al tuturor. De vreme 
ce-L ai ca ajutor pe Dumnezeu, n-ai nevoie de nimeni altul. Nu 
cumva atunci când soţul tău trăia nu tot Dumnezeu era Cel care 
vi le dădea pe toate? Aşa să te gândeşti, şi să spui precum David: 
Domnul este luminare mea şi mântuirea mea; de cine mă voi 
teme? Domnul este ocrotitorul vieţii mele; de cine mă voi 
înfricoşa? (Psalmi 26, 1). De-acum Acesta, Părinte al orfanilor 
şi judecător al văduvelor (Psalmi 67, 5), îţi va purta de grijă 
mai mult decât ţi-a purtat mai înainte.” (Din vol. Problemele 
vieţii, pp. 91-92) 


MOARTEA (mângâiere pentru cei întristaţi de moartea 
cuiva drag) 


„De ce jeleşti pe copilul tău? De ce pe bărbatul tău? Pe cel dintâi, zici, 
fiindcă nu m-am bucurat de el, şi pe cel de-al doilea, fiindcă nădăjduiam a 

mă bucura mult prin convieţuirea cu el. Dar, dacă tu credeai că copilul sau 
bărbatul tău te-ar fi putut face fericită, şi nu Dumnezeu, nu vezi că prin 
aceasta arăţi necredință în Dumnezeu? Cum nu-l vei mânia prin purtarea ta? 
Apoi tocmai de aceea EI ia pe mulți dintre cei vii, ca astfel să nu mai fii 
legată cu dânşii într-atât, încât să-ți pui toată nădejdea în ei. Dumnezeu este 
oarecum gelos, El voieşte a fi iubit mai mult decât toate celelalte, şi aceasta 
din cauză că şi El ne iubeşte foarte mult. Voi ştiţi, că acesta e obiceiul celor 
ce iubesc cu patimă, că sunt foarte geloşi, şi ar prefera mai degrabă să-şi 
piardă sufletul, decât să nu poată izbuti cu cel iubit. Şi tocmai pentru aceste 
cuvinte l-a luat Dumnezeu. Fiindcă dacă n-ar fi aşa, apoi atunci din ce cauză, 
spune-mi, nu erau în vechime văduvii, nici copii morți prea de timpuriu? De 
ce a lăsat pe Avraam şi pe Isaac ca să trăiască atâta timp? Fiindcă chiar şi 
trăind ei preferau pe Dumnezeu, şi pe Dânsul ÎI cinsteau înaintea tuturor. I-a 
poruncit Dumnezeu: Jerțfeşte!, şi el nu s-a împotrivit. De ce a lăsat pe Sara 
ca să ajungă în bătrâneţe adâncă? Pentru că, chiar şi în viaţă fiind, ea asculta 
de Dumnezeu mai mult decât de sine.” (Comentariile sau Explicarea 
Epistolei 1 către Tesaloniceni, omilia VI, în vol. Comentariile sau 
Explicarea Epistolei către Coloseni, I şi II Tesaloniceni, pp. 224-225) 


„Deci şi acum, dacă tu iubeşti pe Dumnezeu mai mult decât pe bărbat, 
chiar dacă ţi l-ar lua pe acesta, nu vei simţi jalea. De aceea şi fericitul lov nu 
a pătimit aşa de tare, când a auzit că fără de veste au murit toți feciorii şi 
fetele sale, fiindcă el iubea pe Dumnezeu mai mult decât pe copiii săi. Când 
Cel iubit trăia, nu putea să-l întristeze pe el pierderea copiilor. Ce spui, 
femeie? Copilul şi bărbatul tău te protejau, şi Dumnezeu oare nu te va 
proteja şi apăra? Cine ţi-a dat ție şi pe unul ca şi pe celălalt? Oare nu tot EI? 
Şi pe tine cine te-a făcut? Oare nu tot El? Cel ce face din ceea ce nu este, Cel 
ce ţi-a dat sufletul şi a sădit în el cugetul, Cel ce te-a învrednicit de a-L 
cunoaşte, Cel ce pentru tine n-a cruțat nici chiar pe Fiul Său Cel Unul 
Născut, oare nu te va cruța şi nu te va apăra? Oare te-ar putea apăra şi cruța 
mai mult bărbatul tău? Şi de câtă urgie nu sunt vrednice aceste cuvinte?” 
(Comentariile sau Explicarea Epistolei 1 către Tesaloniceni, omilia VI, în 
vol. Comentariile sau Explicarea Epistolei către Coloseni, 1] şi II 
Tesaloniceni, p. 226) 


„Când aduci aici un mort, nu plânge. Nu-l duci la moarte, ci la somn. 
Îţi este de ajuns numele ca să-ţi aline durerea. Vezi unde-l duci? În cimitir, 
într-un loc unde se doarme. Vezi şi când îl duci? După moartea lui Hristos, 
când s-a tăiat puterea morții. Aşa că şi locul şi timpul îţi alină jalea şi 
durerea. Mai cu seamă femeilor li se potrivesc cuvintele acestea, pentru că 

ele sunt mai slabe de inimă, pentru că ele cad uşor doborâte de durere. Dar 
numele locului acestuia le este leac bun durerii lor.” (Cuvânt la Crucea 
Domnului, |, în vol. Predici la sărbători împărăteşti şi cuvântări de laudă la 


sfinți, p. 81) 


„Vezi cum o rudă de-a ta a plecat din această lume? Nu te 
înspăimânta, nu jeli, nu-ţi zdrobi inima. Adună-ţi mintea, 
cercetează-ţi conştiinţa şi gândeşte-te că peste puţină vreme te 
va aştepta şi pe tine acelaşi sfârşit. 

Dar mortul, îmi vei spune, putrezeşte, se face țărână. 
Tocmai de aceea trebuie să te bucuri mai mult. Când cineva 
vrea să rezidească o casă, care s-a învechit şi e gata să se 
prăbuşească, după ce mai întâi îi scoate afară pe cei ce 
locuiesc într-însa, o dărâmă din temelii şi construieşte alta mai 
bună. Şi când se întâmplă asta, locuitorii ei nu se întristează 
pentru că au ieşit din casa veche, ci sunt mai mulțumiți. Nu-i 
interesează, vezi bine, dărâmarea până la temelii, pe care o văd 
cu ochii lor, întrucât se gândesc la noua şi frumoasa clădire 
care se va rezidi, deşi încă n-o văd. 

La fel face şi Dumnezeu. Când vine vremea ca trupul 
nostru să fie nimicit mai întâi scoate sufletul, care locuieşte într- 
însul, ca şi cum l-ar scoate dintr-o ciis;i veche şi gata să se 
prăbuşească, pentru a-l aşeza iarăşi cu slavă şi mai mare în 
casa nouă care se va clădi.” (Din vol. Problemele vieții, pp. 92- 
93) 


„Dar trebuie şi pentru aceasta a te bucura: că s-a tăiat răutatea lui. lar 
de este drept trebuie mai mult a te veseli căci cele ale lui sunt întărire şi s-a 
izbăvit de nearătarea de ce era să fie. 

Şi de este tânăr, trebuie a te bucura fiindcă degrabă s-a izbăvit de 
răutățile acestei vieți. lar de este bătrân, fiindcă lucrul ce se pare că este 
poftit de ajuns şi cu saţiu luându-l s-a dus”. (Din Cuvântul 21 la Faptele 
Apostolilor, în vol. Puţul şi Împărțirea de grâu, p. 524) 


MOARTEA (rugăciunile şi milosteniile pentru cei 
chemaţi la Domnul) 


„Pentru ce după înmormântare chemi pe săraci la praznic? Pentru ce 
rogi pe preoţi să facă rugăciuni pentru cel mort? 

- Ca să se ducă răposatul la loc de odihnă, îmi răspunzi, ca să se 
milostivească de el dreptul Judecător”. (Omilii la Matei, omilha XXXI, IV, în 
col. PSB, vol. 23, p. 386) 


„- Dar cui voi lăsa hainele, mă poţi întreba, cui casele, cui robii şi 
moşiile? 

- Tot fiului tău! Şi le va stăpâni cu mai multă siguranţă decât dacă ar 
trăi! Nu-i nici o piedică. Dacă barbarii ard odată cu morții şi averile lor, cu 
mult mai mult este drept ca tu să trimiți odată cu cel răposat avuţiile lui, nu 
ca să ajungă cenuşă, ca averile barbarilor morţi, ci ca să-l îmbrace cu mai 
multă slavă. Dacă a plecat cu păcate, ca să 1 se ierte păcatele; dacă a plecat 
drept, ca să-i fie adaos de plată şi răsplată”. (Omilii la Matei, omilia XXXI, 
IV, în col. PSB, vol. 23, p. 387) 


„Vreți să cinstiți pe morți? Faceţi tocmai altceva ce n-aveţi obiceiul să 
faceți: împrăştiați milostenii, faceţi fapte bune, jertfe, aduceți darul Jertfei 
Sfântului nostru Altar al Bisericii.” (Comentar la Evanghelia de la Ioan, 
omilia LXII, 5, p. 319) 


„Dacă te-ar chema cineva la masa cea după jelanie, adică la praznic 
sau pomană”, nimeni nu s-ar împotrivi, fiindcă o lege omenească este care 
porunceşte aceasta.” (Comentariile sau Tâlcuirea Epistolei întâi către 
Corinteni, omilha XXVIII, p. 295) 


„... a-l ajuta trebuie, chiar de-ar fi aşa, iar nu a-l plânge; a face pentru 
dânsul rugăciuni, şi cereri, şi milostenii, şi prinoase. Căci nu degeaba s-au 
pus acestea, şi nici că în zadar facem pomenire la sfintele Taine pentru cei 
duşi de la noi, şi pentru dânşii ne apropiem de sfântul jertfelnic, rugându-ne 
Mielului celui de stă de faţă, celui ce a ridicat păcatul lumii — ci pentru ca 
prin aceasta să li se aducă vreo mângâiere. ŞI nici în zadar strigă cel ce stă 
înaintea jertfelnicului în vreme ce se săvârşesc înfricoşatele taine: Pentru toți 
cei adormiți întru Hristos şi pentru cei ce fac pomenire de dânşii. Că cele ale 





2 Tâleuirea Arhim. Theodosie Athanasiu: Expresia din original, ev nepidewvo'v ce 


Koison ueră 10 nevOoc, ne arată lămurit că obiceiul de a face praznic după 
înmormântarea celui adormit este tot aşa de vechi ca şi creştinismul. Acest obicei este 
creştinesc şi frumos, însă pe la oraşe aproape că a dispărut cu totul şi se mai păstrează 
numai pe la ţară. (n.s 1, p. 295) 

noastre nu sunt doar scenă de teatru — să nu fie una ca aceasta! — ci toate 
acestea se săvârşesc după porunca Duhului Sfânt. 


Deci iubiţilor, să îi ajutăm, şi pomenire să facem pentru dânşii. Căci 
dacă pe fiii lui lov îi curăța jertfa tatălui lor, pentru ce să te îndoieşti că, 
făcând şi noi jertfe pentru cei duşi de aici, nu li se va aduce vreo mângâiere? 
Dumnezeu obişnuieşte a acorda har şi celor pentru care ne rugăm, iar aceasta 
ne-o arată Pavel, zicând: Ajutorând şi voi pentru noi cu rugăciunea, ca 
pentru darul cel către noi din partea multor feţe, prin mulți să se 
înmulțească pentru noi 2 Cor. 1, 11). Să nu ne îngreuiem ajutând pe cei 
răposaţi, aducând pentru dânşii prinoase şi cerând a se săvârşi rugăciuni 
pentru dânşii, căci ne stă de faţă jertfa de curățirea obştească a lumii întregi. 
Pentru aceea tocmai îmbărbătându-ne atunci, ne rugăm pentru lumea 
întreagă şi-i chemăm împreună cu mucenicii, cu mărturisitorii, cu preoţii, 
fiindcă un trup suntem cu toţii, chiar dacă unele mădulare ar fi mai strălucite 
decât altele; şi este cu putință a le câştiga din toate părțile iertarea păcatelor 
lor, prin rugăciuni, prin darurile ce le aducem şi prin ajutorul celor ce-i 
chemăm pentru dânşii. Deci pentru ce eşti tristă, pentru ce plângi, când îţi 
este cu putință a câştiga pentru cel răposat atâta ajutor pentru iertarea 
păcatelor lui?” (Comentariile sau Tâlcuirea Epistolei întâi către Corinteni, 
omilha XLI, p. 451) 


„Pe unii ca aceştia (pe cei păcătoşi - n.n.) îi vom plânge şi îi vom ajuta 
după puterile noastre; vom găsi vreun ajutor fie cât de mic să le dăm. Deci îi 
ajutăm şi îi vom ajuta. Cum şi în ce fel? Rugându-ne pentru ei, punându-i şi 
pe alții să se roage, dându-le săracilor milostenie pentru sufletele lor. Faptul 
în sine are oarecare mângâiere sufletească, pentru că ascultă ce spune 
Dumnezeu: şi cetatea aceasta o voi apăra pentru Mine şi pentru David, 
robul Meu (4 Rg., 20, 6). Dar dacă numai amintirea unui drept a avut atâta 
putere, atunci, dacă se mai fac şi milostenii pentru cel răposat, cum să nu 
aibă nici o putere? Nu degeaba s-a orânduit de către apostoli să se facă 
pomenire la sfintele şi înfricoşătoarele Taine pentru cei mutaţi de la noi; au 
ştiut ei că mult folos vor avea şi mult ajutor vor căpăta cei morți. Pentru că, 
iubiților, când întregul popor stă cu mâinile ridicate către Dumnezeu, când 
tot clerul se roagă, când înfricoşătoarea Taină stă în față, atunci cum să nu se 
îmblânzească Dumnezeu când ne rugăm pentru ei? Însă acest lucru se face 
pentru cei care au murit în credință, pe când catehumenii nu se vor 
învrednici de o astfel de mângâtere, ci vor fi lipsiţi de orice ajutor de acest 
fel, în afară de unul singur. Despre care ajutor este vorba? Este îngăduit a se 

face milostenie săracilor pentru ei - şi prin aceasta li se va aduce oarecare 
mângâiere - fundcă Dumnezeu voieşte a ne folosi pe toți. 

De ce oare a poruncit să ne rugăm pentru pacea şi bunăstarea a toată 
lumea? De ce pentru toţi oamenii? Deşi printre aceia pe care-i pomenim sunt 
ŞI hoţi, sunt şi profanatori de morminte, sunt şi tâlhari, sunt şi alţii care gem 
sub povara a mii de rele; şi cu toate acestea ne rugăm pentru toți, căci poate 
va fi şi pentru ei vreo întoarcere, vreo uşurare a suferințelor lor (...)” (Omilii 
la Epistola către Filipeni, omiha a IV-a, pp. 72-73) 


„Chiar dacă Noe, lov şi Daniil ar vedea pe rudele lor în acest loc de 
pedeapsă, nu ar cuteza să mijlocească pentru dânşii (din iad — n.n.), nici n-ar 
putea să le întindă vreo mână de ajutor (lez. 14, 14). De aceea, nimeni, care 
nu este bun, nu poate nădăjdui după moarte o soartă bună, chiar de ar 
număra mii de sfinți între strămoşii săi, căci fiecare, zice Apostolul, va lua 
după cum a lucrat în viaţa cea trupească, ori bine, ori rău Ul Cor. 5, 10). 
Aceste cuvinte, iubiţilor, trebuie să străbată în auzul nostru şi să ne facă 
mintoşi.” (Cuvânt la Duminica Lăsatului sec de carne, în vol. Omilii la 
Postul Mare..., p. 22) 


„Dacă copilul era păcătos, să te bucuri că a încetat să 
mai păcătuiască şi n-a adăugat o mai mare povară de răutate în 
sufletul său. De vreme ce n-ai putut să-l ajuţi cât trăia, pentru 
că n-a ascultat de poveţele tale, acum îl poţi ajuta; ou cu 
lacrimi şi jale, ci cu rugăciuni şi milostenii şi prescuri. 
Acestea au fost stabilite de Sfinții Apostoli nu întâmplător, ci 
cu iluminarea Sfântului Duh. Preotul, în faţa sfântului 
jertfelnic, când săvârşeşte înfricoşătoarele Taine ale lui Hristos, îi 
pomeneşte nu numai pe cei vii, ci şi pe cei morţi, aşa încât 
sufletele lor se uşurează. Şi când noi aducem pentru ei prescuri la 
biserică sau dăm milostenie săracilor le oferim o mângâiere, 
oricât de păcătoşi ar fi fost.” (Din vol. Problemele vieții, p. 97) 


„Că putem, cu adevărat putem, de vom voi, să-i facem lui uşoară 
munca. Dacă vom face rugăciuni neîncetate pentru dânsul, dacă vom da 
milostenie, măcar de va fi acela nevrednic, pe noi ne va asculta Dumnezeu. 
Dacă pentru Pavel a mântuit pe alţii, şi prin alţii milostiveşte, cum nu va face 
aceasta şi pentru noi? Din banii aceluia, dintru ai tăi, de unde voieşti, ajută-i! 
toarnă untdelemn, iar mai vârtos, apă! Nu are milosteniile sale să arate? 
Măcar ale rudenuilor! 

Nu are milosteniile cele făcute de dânsul? Măcar cele pentru dânsul! 

Aşa cu îndrăzneală se va ruga pentru el atunci femeia, fiindcă a dat 
preț de izbăvire pentru el. 

Pe cât s-a făcut vinovat de mai multe păcate, pe atâta are trebuință de 
mai mare milostenie. Și nu numai pentru aceasta, ci fiindcă nici n-are 
milostenia puterea cea deopotrivă acum, ci mult mai de jos. Că nu este 
deopotrivă a face cineva el singur milostenie, şi altul pentru dânsul. Fiind 
dar că ea aşa este mai puțină, să o facem mai mare cu mulțimea. Nu la 
mormânturi, nu la cele de îngropare să ne îndeletnicim. Pune împrejur 
văduve. Aceasta este prea mare datorie de îngropare. Spune numele. Tuturor 
porunceşte să facă pentru dânsul rugăciuni şi cereri. Va îmblânzi aceasta pe 
Dumnezeu, deşi nu printr-însul, dar pentru dânsul altul se face pricinuitor de 
milostenie. Şi aceasta este dogmă a iubirii de oameni a lui Dumnezeu. 
Văduve stând împrejur şi plângând, nu numai din moartea cea de acum, ci şi 
din cea viitoare pot să răpească. 

Mulţi s-au folosit şi din milosteniile cele făcute de alții pentru dânşii. 
Că deşi nu desăvârşit s-au slobozit, însă oarecare mângâiere au aflat”. (Din 
Cuvântul 21 la Faptele Apostolilor, în vol. Puţul şi Împărțirea de grâu, p. 
522) 


„Nu în zadar se fac Liturghiile pentru cei ce se duc din viaţă! Nu în 
zadar rugăciunile! Nu în zadar milosteniile! Acestea toate Duhul le-a 
rânduit, voind să ne folosim noi unii prin alții. Căci vezi: se foloseşte acela 
prin tine, te foloseşti tu prin acela! Ai defăimat banii îndemnându-te a face 
ceva viteaz. Şi tu te-ai făcut lui pricinuitor de mântuire, şi el ție de 
milostenie. S nu te îndoieşti pentru aceasta că te vei folosi cu ceva bun. Nu 
simplu strigă diaconul pentru cei ce au adormit întru Hristos, şi pentru cei ce 
săvârşesc pomenirile pentru dânşii. Că nu este diaconul cel ce sloboade acest 
glas, ci Duhul, nu cel sfânt, ci Darul zic. 

Ce zici? În mâini este Jertfa şi toate sau înainte gata. De faţă sunt 
Îngerii, Arhanghelii. De faţă este Fiul lui Dumnezeu, cu atâta cutremur stau 
toți. Stau de față aceia strigând şi toți tac, şi socoteşti că în zadar se fac cele 
ce se fac. Prin urmare şi celelalte în zadar, şi cele ce pentru Biserică se aduc 
şi cele ce pentru preoţi, şi cele ce pentru plinirea ei? — Să nu fie! — ci toate cu 
credinţă se fac. 

Ce socoteşti a se aduce jertfă pentru mucenici, a se chema în ceasul 
acela? Măcar mucenici de vor fi, măcar pentru mucenici, mare cinste este a 
se numi Stăpânul fiind de față, moartea aceea săvârşindu-se Jertfa cea 
înfricoşată, Tainele cele nespuse! Că precum când şade împăratul, câte va 
voi cineva, săvârşeşte, iar după ce se va scula oricâte va zice, în zadar va 

grăi — tot astfel şi atunci, până când sunt puse înainte Tainele prea mare 
cinste este tuturor a se învrednici de pomenire. 

Căci vezi! Se vesteşte atunci Taina cea înfricoşată, cum că pentru 
lume S-a dat pe Sine Dumnezeu; împreună cu minunea aceea în bună vreme 
îi aduce Lui aminte de cei ce au greşit. Că precum când se prăznuiesc 
biruinţele împăraţilor, atunci se laudă şi câţi au fost părtaşi de biruință, şi se 
slobozesc şi câți sunt în legături pentru vremea prăznuirii. lar după ce va 
trece vremea cel ce nu s-s folosit, nu mai dobândeşte nimic — tot astfel şi 
aici: vremea aceasta este a laudelor celor de biruinţă. Că de câte ori veți 
mânca pâinea aceasta, moartea Domnului vestiți. Deci să nu ne apropiem 
aşa de simplu. Nici să socotim că acestea se fac cum s-ar întâmpla. 

Apoi şi alta: pomenim pe mucenici, şi aceasta este spre încredințare, 
cum că nu a murit Domnul. Ci acesta este semn că s-a omorât moartea, că El 
a fost mort! 

Acestea ştiindu-le, să aflăm câte mângâieri putem celor ce s-au dus 
din viaţă, în locul lacrimilor, în locul vaietelor, în locul mormânturilor: 
milosteniile, rugăciunile, Liturghiile — pentru ca şi aceia şi noi să dobândim 
bunătățile cele făgăduite”. (Din Cuvântul 21 la Faptele Apostolilor, în vol. 
Puţul şi Împărțirea de grâu, p. 524) 


„Că de este păcătos cel ce a murit şi multe a greşit lui Dumnezeu, (...) 
pentru el să facem pe cele ce pot să-i pricinuiască vreo mângârere lui, 
precum milostenii şi Liturghii”. (Din Cuvântul 21 la Faptele Apostolilor, în 
vol. Puţul şi Împărțirea de grâu, p. 524) 


„Voieşti să cinsteşti pe cel ce s-a dus din viaţă, în alt fel cinsteşte-l, 
adică făcând milostenii, faceri de bine, Liturghii”. (Din Cuvântul 21 la 
Faptele Apostolilor, în vol. Puţul şi Impărțirea de grâu, p. 525) 


„Să nu plângi, ci să te rogi lui Dumnezeu cu rugăciuni şi cu 
milostenii, să dai preoților să-i facă liturghii, că aşa a poruncit Apostolul să 
se facă pomeniri pentru cei morți, chiar drepți de sunt sau păcătoşi, de vreme 
ce pe copiii lui lov Jertfa tatălui lor îi curățea; (...) liturghiile sunt mare 
mângâiere celor ce se muncesc în iad; şi să nu plângem fără de socoteală pe 
toți morţii, ci numai pe aceia să-i plângem care au murit în avuţie şi n-au 
făcut nici o milostenie la săraci, să dea pentru suflet din avuţia lor ce au avut, 
pe aceştia să-i plângem deosebi şi cu toți frații noştri, nu numai o zi sau 
două, ci toată viaţa să le ajutăm cu cât ne este puterea şi încă şi altora să ne 
rugăm să facă rugăciuni şi liturghii pururea.” (Din vol. Mărgăritarele 
Sfântului loan Gură de Aur, p. 117) 

„În sfârşit, din toate ajutoarele pe care le dăm noi sufletelor 
morților noştri, nici unul nu se compară cu acela pe care li-l aduce 
Sfânta Jertfă a Altarului. O, scenă nepovestită! O, incomparabilă 
eficacitate! Ne strigă nouă diaconul: încă ne rugăm pentru cei adormiţi 
în Hristos... Nu vocea diaconului este aceasta, ci cea a Duhului Sfânt. 
În mâini este Trupul şi toate stau gata; aici sunt îngerii şi arhanghelii; 
de față este Fiul lui Dumnezeu, toate stau cu groază; stau acelea 
strigând, toate tac. Vai! Nu fără îndoială şi glasul sângelui şi această 
rugăciune divină şi meritul unei asemenea jertfe, cu care mii de lumi ar 
fi răscumpărate, nu vor fi în zadar prezentate la tronul Celui Prea 
Înalt.” (Din vol. Bogăţiile oratorice, p. 433) 


„Chiar noi înşine putem să intervenim în favoarea morţilor. 
Cum? Prin rugăciune, prin milostenie, prin sfânta jertfă a altarului.” 
(Din vol. Bogățiile oratorice, p. 547) 


MOAŞTELE (Dumnezeu ne-a lăsat spre mângâiere şi 
folos, moaştele sfinţilor) 


„Arătând Ilubitorul de oameni, Dumnezeu, întru tot deosebită purtare 
de grijă faţă de neamul omenesc, nu a plăsmuit numai toată zidirea, nici n-a 
întins doar cerul şi marea, ori a aprins soarele şi a făcut să strălucească luna, 
nici doar a dăruit pământul spre locuire şi ne-a pus la îndemână toate ale 
pământului spre hrănirea şi vierea trupurilor noastre, ci ne-a dăruit şi 
moaştele sfinților mucenici. lar EI, primindu-le sufletele — căci zice 
Scriptura: sufletele drepţilor sunt în mâna lui Dumnezeu (Înţ. Sol., 3, 1) — 
ne-a lăsat nouă până acum, ca mângâiere şi încurajare, trupurile lor, încât 
noi, venind la mormintele acestor sfinţi, să ne ridicăm spre râvna şi imitarea 
lor şi văzându-le, să ne aducem aminte de faptele lor şi de răsplătirile puse 
deoparte pentru aceste fapte. 

Mare folos avem de aici pentru sufletele noastre, dacă suntem treji-*. 
Căci nici un cuvânt nu poate să ne învețe, nici să ne ducă spre înțelepciune şi 
spre dispreţuirea celor din viaţa aceasta, cum pot pătimirile mucenicilor, 
vestind cu glas mai strălucitor decât al trâmbiţei şi arătând tuturor prin fapte 





*% Tâlcuirea Pr. Marcel Hancheş: Eficacitatea harului dumnezeiesc depinde de trezvia 


noastră, altfel ne putem împărtăşi şi frecventa Biserica de mii de ori, putem merge de zeci 
de ori în pelerinaje la moaştele sfinților, fără să realizăm nici un progres. (n.s. 3, p. 106) 

mărimea răsplătirii pentru ostenelile de aici şi covârşirea darurilor primite”. 
Pe cât păleşte cuvântul înaintea faptei, pe atât cele spuse de noi pălesc în fața 
învățăturii acestor sfinţi.” (Cateheza aceluiași despre faptul că moaştele 
sfinților mucenici sunt un prilej de mare folos pentru noi, în vol. Cateheze 
baptismale, pp. 105-106) 


MOAŞTELE (- comoară de mii de bunătăţi) 


„Aţi văzut cât de puternic e glasul mucenicilor chiar când 
mucenicii tac? De asta a lăsat Dumnezeu între noi trupurile lor. De asta 
cei care au biruit cândva nu s-au desfăcut în pământ nici acum; au 
îndurat muncile cu atâta vreme înainte, dar trupurile lor n-au putrezit; 
n-au putrezit încă, pentru tine şi pentru folosul tău, pentru ca gândindu- 
te la atletul acela să ţi se înflăcăreze sufletul spre a porni pe acelaşi 
drum. Mucenicii n-au nici o pagubă din această amânare; dar tu ai 
foarte mare folos de pe urma neputrezirii trupurilor mucenicilor. 
Mucenicii vor primi prefacerea aceasta mai târziu, chiar dacă n-au 
primit-o acum. 

Dacă Dumnezeu ar fi luat din mijlocul nostru trupurile 
mucenicilor, ne-ar fi lipsit pe noi de mult îndemn şi de mare mângâiere, 
într-adevăr, foarte mult îndemn şi foarte mare mângâiere primesc toți 
oamenii de la mormintele acestor sfinți. Voi sunteți martori spuselor 
mele.” (Cuvânt la Sfinții Mucenici, II, în vol. Predici la sărbători 
împărăteşti şi cuvântări de laudă la sfinţi, p. 451) 


„Raclele mucenicilor nu sunt altceva decât porturi sigure, izvoare 
cu ape duhovniceşti, comori pline de bogății ce nu pot fi jefuite, nici 
istovite vreodată. Şi după cum porturile dau multă siguranță corăbiilor 
izbite de valuri multe, când se adăpostesc în sânurile lor, tot aşa şi 
raclele mucenicilor dau multă linişte şi siguranță sufletelor noastre 
izbite de grijile lumeşti, când vin alături de ele. Şi după cum izvoarele 
de apă rece înviorează trupurile cele ostenite şi arse de sete, tot aşa şi 
raclele mucenicilor răcoresc sufletele cele aprinse de patimi ruşinoase; 
numai vederea lor stinge pofta cea ruşinoasă, invidia ce încolţeşte, 
mânia ce clocoteşte şi orice altă patimă care ar tulbura sufletul nostru.” 





4 Tâlcuirea Pr. Marcel Hancheş: În sfintele moaşte se vădesc realitatea şi adevărul 


cuvintelor lui Hristos. (n.s. 4, p. 106) 

(Cuvânt la Sfinţii Mucenici, II, în vol. Predici la sărbători împărăteşti 
şi cuvântări de laudă la sfinți, p. 452) 


„... chivotul acesta sfânt, trupul mucenicului, iar trupul acesta îl 
avem până în ziua de azi şi ne este comoară de mii de bunătăţi.” 
(Cuvânt de laudă la Sfântul Mucenic Iulian, IV, în vol. Predici la 
sărbători împărăteşti şi cuvântări de laudă la sfinţi, p. 483) 


„Vindecare de trupuri beteşugite, iertare de păcate, pieire de 
răutate, iertare de boli sufleteşti, rugăciune stăruitoare, îndrăznire către 
Dumnezeu, toate, roade duhovniceşti, pline de bunătăți cereşti. Roadele 
acestea se culeg mereu, şi mereu cresc la loc, niciodată nu părăsesc pe 
cei ce le cultivă. Pomii cei sădiți în pământ dau rod o dată pe an; iar 
dacă nu-s culeşi, când vine iarna, îşi pierd frumuseţea lor, iar roadele se 
strică şi cad. Moaştele sfinţilor, însă, nu ştiu nici de iarnă, nici de vară, 
nici de silnicia vremii şi nici n-ai să le vezi vreodată lipsite de roade, ci 
totdeauna, cu toată frumuseţea lor. Nu le atacă stricăciunea, nici 
schimbarea vremurilor. Câţi n-am cules mii şi mii de vindecări din 
această sfântă raclă (a sfântului mucenic Iulian - n.n.) de când s-a sădit 
trupul acesta în pământ, şi rodul n-a pierit! S-au secerat lanurile, dar 
spicele nu s-au terminat! S-a scos apa din izvoare, dar vanele de apă n- 
au secat; ci curg, curg mereu şi nu se opresc, şi, lucru de minune, apa 
ce izvorăşte e totdeauna mai multă decât cea luată. Moaştele sfântului 
nu fac numai minuni, ci ne îndeamnă să şi filosofăm. De eşti bogat, de 
te mândreşti şi dacă-ți este sufletul plin de îngâmfare, îndată-ţi potoleşti 
mândria şi-alungi îngâmfarea când vii aici, când vezi pe mucenic, când 
te gândeşti ce mare-i bogăția lui față de bogăția ta, şi pleci de-aici cu 
multă sănătate-n suflet. Dacă eşti sărac şi te socoţi disprețuit, îţi râzi de 
bani şi de averi când vii aici şi vezi averea mucenicului, şi, plin de 
multă înțelepciune, aşa te duci acasă! Şi dacă ar veni asupra ta 
necazuri, pagube, bătăi, vei căpăta de aici iarăşi destulă mângâiere când 
al să vezi că tu nicicând n-ai suferit atât cât a suferit acel sfânt 
mucenic. Văzut-ai cât de multe sunt roadele acestor rădăcini? Văzut-ai 
că sunt duhovniceşti? Că se ating chiar de suflet?” (Cuvânt de laudă la 
Sfântul Mucenic lulian, IV, în vol. Predici la sărbători împărăteşti şi 
cuvântări de laudă la sfinți, p. 485) 


„Bărbaţi care şi după moartea lor dau multă siguranță oraşelor 


care îi au! Da, trupurile acestor sfinţi ne apără oraşul mai bine ca un zid 
de diamant, care este un zid de nesfărâmat. Ca nişte stânci înalte, 

aşezate pretutindeni în fața oraşului, trupurile acestor sfinți nu zdrobesc 
numai atacurile duşmanilor văzuţi, ci şi uneltirile dracilor celor 
nevăzuţi, răstoarnă toată meşteşugirea diavolului şi o spulberă tot atât 
de uşor pe cât de uşor răstoarnă şi dărâmă un bărbat ceea ce zidesc 
copiii în joacă. Maşinile de război şi alte mijloace de luptă şi de apărare 
făcute de oameni, cum sunt zidurile, şanţurile, armele, mulțimea de 
ostaşi şi toate câte au fost născocite pentru siguranța locuitorilor 
oraşului, pot fi nimicite de duşmani cu alte maşini de război, mai multe 
şi mai bune. Dar când un oraş este întărit cu trupurile sfinților, de-ar 
cheltui duşmanii bani cu nemiluita, nu vor putea pune în fața oraşului 
maşini de război de aceeaşi putere. Averea aceasta, iubiţilor, nu ne e de 
folos numai împotriva atacurilor oamenilor, nici numai împotriva 
vicleniei dracilor, ci ne este de folos şi când Stăpânul nostru obştesc se 
mânie pe noi pentru mulțimea păcatelor noastre. Atunci, punând înainte 
trupurile sfinților, vom putea iute să-L facem milostiv spre oraşul 
nostru. Dacă oameni vestiți, pe vremea strămoşilor noştri, au fost 
mângâiați de Dumnezeu când au pus înainte numele unor sfinți bărbaţi, 
când au alergat la numele lui Avraam, Isaac şi lacov, şi au dobândit 
mare folos din pomenirea acestor nume, cu mult mai mult noi vom 
putea să ni-L avem pe Dumnezeu milostiv, blând şi îndurător, când 
vom pune înainte nu numai numele, ci şi trupurile celor ce-au luptat. Că 
nu sunt o lăudăroşenie cuvintele mele, o ştiu şi cei din oraş, şi cei veniţi 
din altă parte; cu toţii ştiu cât e de mare puterea sfinților acestora şi cu 
toții dau mărturie de spusele mele; cunosc, din proprie experienţă, 
trecerea pe care o au aceşti sfinţi înaintea lui Dumnezeu.” (Cuvânt de 
laudă la Mucenicii Egipteni, |, în vol. Predici la sărbători împărăteşti 
şi cuvântări de laudă la sfinţi, pp. 510-512) 


MOAŞTELE (în sfintele moaşte sălăşluieşte harul lui 
Dumnezeu) 


„Un om ca toţi oamenii nu poate săvârşi minuni după moarte; 
mucenicul însă poate săvârşi multe şi mari minuni; nu pentru ca să 
ajungă acela mai strălucit - că el n-are nevoie de slavă de la oameni, ci 
ca tu, necredinciosule, să afli că moartea mucenicilor nu este moarte, ci 
început de viaţă mai bună, începătură de vieţuire mai duhovnicească, 
mutare de la cele mai mici la cele mai bune. Nu te uita la aceea că 
trupul mucenicului stă gol, lipsit de lucrarea sufletească, ci uită-te la 
aceea că se află în el o altă putere mai mare chiar decât sufletul, harul 
Sfântului Duh, dând tuturor dovezi despre înviere prin minunile pe care 

le face. Dumnezeu a dăruit trupurilor moarte şi prefăcute în pulbere o 
putere mai mare decât tuturor trupurilor vii.” (Cuvânt de laudă la 
Sfântul sfințit Mucenic Vavila, |, în vol. Predici la sărbători 
împărăteşti şi cuvântări de laudă la sfinţi, p. 294) 


MOAŞTELE (sfinte - spaima demonilor) 


„Nu ne temem noi atât de tare când se sloboade trăsnet din cer, 
cât înfricoşa trupul muceniţei, mai grozav ca trăsnetul, falangele 
demonilor.” (Omilie de laudă la Sfânta Muceniţă Pelaghia cea din 
Antiohia, Il, în vol. Predici la sărbători împărăteşti şi cuvântări de 
laudă la sfinți, p. 366) 


„la un îndrăcit plin de furii şi du-l la mormântul acela sfânt, unde 
sunt moaştele mucenicului, şi-l vei vedea cum sare şi fuge. Ca şi cum ar 
călca pe jăratec, aşa o ia la fugă de îndată, chiar din pridvor, 
neîndrăznind să se uite la racla aceea.” (Cuvânt de laudă la Sfântul 
Mucenic Iulian, II, în vol. Predici la sărbători împărăteşti şi cuvântări 
de laudă la sfinți, p. 480) 


„Când vezi un demonizat zăcând cu fața la pământ lângă 
mormântul mucenicului şi sfâşiindu-se adeseori singur, să nu vezi în el 
altceva decât capul tăiat al diavolului, încă şi acum stau aceste arme 
lângă ostaşii lui Hristos. Şi după cum împărații îngroapă pe eroi cu 
armele lor, tot aşa şi Hristos i-a îngropat pe mucenici cu armele lor, 
pentru ca să arate, chiar înainte de înviere, toată slava şi toată puterea 
sfinților.” (Cuvânt de laudă la Sfântul Mucenic Varlaam, IV, în vol. 
Predici la sărbători împărăteşti şi cuvântări de laudă la sfinți, p. 494) 


„Şi-ai să vezi mulți îndrăciți locuind prin pustietăi şi în 
morminte; dar de locurile în care-s îngropate oasele mucenicilor fug ca 
de foc şi de osândă cumplită şi propovăduiesc cu voce tare puterea cea 
din lăuntru care-i biciuieşte.” (Cuvânt de laudă la Sfânta mare 
Muceniţă Drosida şi despre aducerea aminte de moarte, II, în vol. 
Predici la sărbători împărăteşti şi cuvântări de laudă la sfinți, p. 501) 


MOAŞTELE (cinstirea sfintelor moaşte) 


„Numesc trupurile sfinților şi izvoare, şi rădăcini, şi miruri 
duhovniceşti. 

-Pentru ce? 

-Pentru că izvorul, rădăcina şi mirul, adică parfumul, nu-şi 
îngrădesc însuşirile lor numai la ele, ci le răspândesc la mare depărtare 
în jurul lor. De pildă, izvoarele izvorăsc multă apă, dar nu ţin apele în 
sânul lor, ci dau naştere la râuri care curg mai departe şi se întâlnesc cu 
marea. Şi aşa, izvoarele, ca o mână întinsă, îmbrățişează prin 
prelungirile lor apele mărilor. La fel, rădăcinile plantelor şi ale 
arborilor stau ascunse în şanțurile pământului; dar puterea lor nu 
rămâne jos în pământ; mai ales aceasta e însuşirea viței de vie care se 
agaţă de copacii înconjurători. Când coardele viței de vie se agaţă de 
ramurile de sus ale copacilor, târându-se pe ele, se întind până la mare 
depărtare şi fac prin desişul frunzelor lor un acoperiş întins. Asta e şi 
însuşirea mirurilor, a parfumurilor. Parfumurile sunt păstrate în casă, 
dar adeseori mirosul lor plăcut se răspândeşte prin ferestre pe ulițe, pe 
străzi, în piaţă şi vesteşte trecătorilor calitatea parfumurilor din casă. 
Dacă izvorul şi rădăcina, dacă natura plantelor şi a aromatelor au atâta 
putere, apoi cu mult mai mult trupurile sfinților.” (Cuvânt de laudă la 
cel întru Sfinţi, Părintele nostru Eustaţie, arhiepiscopul Antiohiei celei 
Mari, II, în vol. Predici la sărbători împărăteşti şi cuvântări de laudă 
la sfinţi, p. 388) 


„Deschide ochii credinţei şi vezi puterea lui Dumnezeu care stă 
alături de ei, vezi harul Domnului care-i îmbracă, vezi slava luminii 
cereşti care-i acoperă.” (Omilia I la Sfinţii Macabei şi la maica lor, |, 
în vol. Predici la sărbători împărăteşti şi cuvântări de laudă la sfinţi, 
p. 412) 


„Stai lângă mormântul mucenicului, dă drumul acolo la izvoare 
de lacrimi, zdrobeşte-ţi inima, ia şi binecuvântare de la mormânt! la 
binecuvântarea aceasta apărătoare în rugăciunile tale! Ai în minte 
necontenit istoria pătimirilor mucenicului! Îmbrăţişează coşciugul 
mucenicului! Stai lipit de racla lui! Izvorăsc multă binecuvântare nu 
numai osemintele mucenicilor, ci şi mormintele lor, şi coşciugele lor!” 
(Omilie la Mucenici, în vol. Predici la sărbători împărăteşti şi 
cuvântări de laudă la sfinţi, p. 474) 


„Fiindcă şi aceşti sfinți mucenici — deoarece au cugetat cele de sus ţi 
au disprețuit cele de pe pământ şi le-au căutat pe acelea — au avut parte şi de 
acelea şi se bucură în fiecare zi şi de cinstea de aici, chiar dacă nu au nevoie 
de aceasta, o dată ce au disprețuit-o. dar pentru folosul nostru primesc ei 

cinstea din partea noastră, chiar neavând nevoie de ea, pentru ca noi să 
putem primi rodul binecuvântării lor.” (Cateheza aceluiaşi despre faptul că 
moaştele sfinților mucenici sunt un prilej de mare folos pentru noi, în vol. 
Cateheze baptismale, p. 111) 


MOAŞTELE (închinarea înaintea moaştelor sfinte - 
folosul) 


„ ...picioarele, să le îndeletnicim nu la teatru, hipodrom şi spectacole 
vătămătoare, ci la biserică, la mânăstiri, la raclele sfinților mucenici, pentru 
ca, dobândind de la ele binecuvântare, să nu cădem în cursele diavolului”. 
(Omilii la Facere, omilia XV, V, în col. PSB, vol. 21, p. 175) 


„Într-adevăr, de stai lângă racla unui sfânt, îţi dai seama bine cum 
lucrează îndată puterea sfântului. Vederea raclei îți izbeşte sufletul, ţi-l 
zguduie, ţi-l trezeşte şi te face să simți că cel ce se află în raclă stă 
lângă tine, te vede şi se roagă împreună cu tine. Apoi, după ce ai fost 
cuprins de astfel de simțăminte, te umpli de râvnă pentru credinţă şi 
pleci alt om de lângă racla sfântului.” (Cuvânt la Fericitul Vavila, şi 
împotriva lui Iulian, şi către elini, XI, în vol. Predici la sărbători 
împărăteşti şi cuvântări de laudă la sfinţi, p. 325) 


„Să venim, deci, necontenit la ei, să ne atingem de racla lor şi să 
îmbrățişăm cu credință moaştele lor, ca să luăm binecuvântare de la ei. 
După cum ostaşii, când îşi arată rănile ce le-au primit în războaie, 
vorbesc cu îndrăznire cu împăratul, tot astfel şi mucenicii aceştia, când 
țin în mâini capetele ce li s-au tăiat şi le înfăţişează, pot să dobândească 
îndată de la împăratul cerurilor tot ce voiesc. 

Aşadar, cu multă credinţă, cu multă râvnă să ne ducem acolo 
pentru ca, primind multe şi mari comori şi de la vederea mormintelor 
acestor sfinți şi de la auzirea luptelor lor pentru credinţă şi de 
pretutindenea, să putem termina după plăcerea lui Dumnezeu călătoria 
acestei vieți şi să ajungem cu multă încărcătură la limanul acela şi să 
dobândim împărăția cerurilor, cu harul şi iubirea de oameni a Domnului 
nostru lisus Hristos.” (Omilie de laudă la Sfinţii Mucenici luventin şi 
Maximin care au suferit mucenicia pe timpul lui lulian Apostatul, |, 
în vol. Predici la sărbători împărăteşti şi cuvântări de laudă la sfinţi, 
p. 361) 

„Moaştele sfinţilor sunt pline de har duhovnicesc. Dacă pe 
vremea lui Elisei s-a întâmplat aceasta, că un mort atins de oasele lui 
Elisei a sfărâmat legăturile morții şi s-a întors iarăşi la viață, cu atât 
mai mult acum, când harul este mai îmbelşugat, când lucrarea Duhului 
este mai multă, poţi dobândi de la moaştele sfinților multă putere dacă 
te atingi de ele cu credință. De asta Dumnezeu ne-a şi lăsat moaştele 
sfinților! A vrut să ne facă să avem aceeaşi râvnă ca şi ei, a vrut să ne 
dea un liman şi o mângâiere tare în necazurile ce se pogoară necontenit 
asupra noastră. 

De aceea vă rog pe voi toţi, fie de sunteţi supăraţi, fie de sunteți 
bolnavi, fie de sunteți în necazuri, fie de sunteți în vreo altă greutate 
lumească, fie de sunteţi în adâncul păcatelor, veniţi aici cu credință! 
Toate aceste greutăți şi necazuri vor fi lăsate aici şi veți pleca cu multă 
bucurie, uşurându-vă cugetul numai din privirea acestor sfinte moaşte. 
Dar, mai bine spus, nu este nevoie să vină aici numai cei necăjiţi şi 
amărâţi, ci şi cei fericiți, cei înconjurați de slavă, cei cu putere, cei ce 
au îndrăznire multă către Dumnezeu; nici aceştia să nu dispreţuiască 
folosul! Venind aici şi văzând pe Sfântul acesta, nemişcătoare le vor fi 
bunătățile; gândindu-se la faptele mari ale acestui Sfânt, îşi vor umili 
sufletul şi nu vor lăsa să li se îngâmfe cugetul din pricina faptelor mari 
săvârşite. Nu-i puţin lucru să nu te mândreşti cu faptele tale bune, când 
faci fapte bune! Nu-i puţin lucru să ştii să fii smerit când eşti plin de 
bunătăți. Este, deci, tuturor de folos comoara aceasta! Este un loc de 
scăpare cum nu se poate mai potrivit! Celor ce-au greşit, ca să scape de 
ispite; celor ce le merge bine, pentru ca bunătăţile să rămână trainice; 
celor bolnavi, ca să se facă sănătoşi; celor sănătoşi, ca să nu se 
îmbolnăvească. 

Gândindu-ne la toate acestea, să punem mai presus de toată 
desfătarea, de toată plăcerea, şederea aici lângă moaştele Sfântului; 
pentru ca totodată bucurându-ne şi folosindu-ne, să putem, cu 
rugăciunile sfinţilor, să fim şi dincolo împreună trăitori şi împreună 
vieţuitori cu aceşti sfinţi prin harul şi iubirea de oameni a Domnului 
nostru lisus Hristos.” (Cuvânt de laudă la Sfântul sfințit Mucenic 
Ignatie, Purtătorul de Dumnezeu, care a fost arhiepiscop al Antiohiei 
celei Mari; a fost dus la Roma şi a suferit acolo mucenicia şi de acolo 
a fost adus iarăşi în Antiohia, V, în vol. Predici la sărbători 
împărăteşti şi cuvântări de laudă la sfinţi, p. 384) 


„Cu această dragoste înflăcărată să îngenunchem înaintea 
moaştelor lor, să îmbrăţişăm raclele lor. Pot şi raclele muceniţelor să 

aibă mare putere, după cum au multă putere şi oasele muceniţelor. Să 
stăm lângă raclele muceniţelor nu numai în ziua acestei sărbători, ci şi 
în alte zile; să le rugăm, să le cerem să fie apărătoarele noastre. Ele au 
multă îndrăznire înaintea lui Dumnezeu nu numai când sunt în viaţă, ci 
şi după ce trec din viața aceasta, şi cu mult mai mult după aceea! Acum 
poartă urmele rănilor lui Hristos. Arătând împăratului aceste răni, pot 
îndupleca uşor pe împărat. 

Aşadar, pentru că atât de mare este puterea lor şi prietenia lor cu 
Dumnezeu, să ni le facem şi noi prietene, printr-o continuă şedere lângă 
raclele lor şi prin venirea neîntreruptă aici, ca să atragem prin ele 
bunătatea lui Dumnezeu asupra noastră.” (Cuvântul de laudă la Sfintele 
Muceniţe Veronica, Prosdoca şi Domnina, mama lor, III, în vol. 
Predici la sărbători împărăteşti şi cuvântări de laudă la sfinţi, pp. 441- 
442) 


„Când vii aici, iubite, şi cugeți cu mintea că tot poporul acesta se 
avântă să alerge cu atâta râvnă ca să sărute pulberea de pe mormânt şi să 
primească binecuvântarea” de aici, cum nu-ţi vei înălța mintea şi nu vei 
râvni să arăţi acelaşi zel cu al mucenicului, încât şi tu însuţi să fu învrednicit 
de aceleaşi răsplătiri? la gândeşte-te, dacă se bucură aici de atâta cinste din 
partea noastră, a celor împreună robi cu ei, de câtă îndrăzneală se vor bucura 
din partea Stăpânului în Ziua cea înfricoşată, când vor lumina mai strălucitor 
decât razele soarelui?! Căci atunci — zice — vor lumina drepții ca soarele 
(Mt., 13, 43). 

Știind marea lor îndrăzneală, către ei să alergăm pururea şi să le 
primim ajutorul. Căci dacă oamenii care au îndrăzneală la împăratul 
pământesc pot să-i folosească cu multe pe cei ce aleargă la ei, cu mult mai 
mult sfinţii aceştia care au dobândit îndrăzneală înaintea Împăratului ceresc, 
prin pătimirile lor, ne ajută nespus, numai să aducem şi noi ceva din partea 
noastră. Şi atunci poate să ne fie de folos mai cu seamă ajutorul lor, când nu 





*% 'Tâlcuirea Pr. Marcel Hancheş: Dăm un text paralel din Omilia despre mucenici, oferit 


de editorul francez, în legătură cu practicile de la mormintele martirilor. Acelaşi editor 
crede că această binecuvântare se referă la uleiul binemirositor ce ieşea din trupurile 
sfinte: nu numai osemintele mucenicilor, ci şi mormintele lor şi raclele revarsă multă 
binecuvântare. Ia ulei sfânt şi unge-ți tot trupul, limba, buzele, gâtul, ochii, şi niciodată 
nu vei cădea în pierzarea beţiei. Căci uleiul, prin buna lui mireasmă, îți aminteşte de 
luptele mucenicilor... şi este bine venit pentru bolile sufletului (P.G. 50, 664). Observăm 
că materia se poate personaliza, făcându-se mijlocitoare între credincios şi persoana 
sfântului. (n.s. 5, p. 106) 

suntem delăsători, ci ne preocupăm şi noi cu căldură, prin perseverenţă şi 
prin grija faţă de modul de viaţă, să atragem asupra-ne iubirea de oameni a 
Stăpânului.” (Cateheza aceluiaşi despre faptul că moaştele sfinţilor 
mucenici sunt un prilej de mare folos pentru noi, în vol. Cateheze 
baptismale, pp. 106-107) 


„ȘI că nu sunt doar vorbe cele spuse de noi, stă mărturie cercarea 
faptelor. Şi ştiu că înşivă le veţi spune şi le veţi mărturisi. Căci ce femeie, 
fiindu-i soţul plecat şi necăjind-o suferința despărțirii, dacă a venit aici şi a 
adus prin sfinții mucenici implorare Stăpânului tuturor, nu l-a întors mai 
repede din îndelungata călătorie? Iar alta, văzându-şi copilul în ghearele unei 
cumplite boli şi rupându-i-se inima, dacă a venit rugătoare aici şi, vărsând 
lacrimi fierbinţi, 1-a îmboldit pe sfinții aceştia, pe încununaţii lui Hristos, să 
mijlocească pentru ea, cum nu a încetat pe dată boala şi nu s-a însănătoşit cel 
aflat în neputinţă”? 

Și mulţi, încurcându-se în situaţii fără ieşire şi văzând primejdii grele 
atârnând asupra lor, au venit aici rugători, şi printr-o rugăciune încordată” 
au scăpat de ispita tuturor acelor grozăvii. Dar ce vorbesc eu de boli trupeşti 
şi de situaţii fără de ieşire? Mulţi posedaţi de diavol şi stăpâniți de patimi 
sufleteşti, venind la aceşti doctori duhovniceşti, aducându-și aminte de 
greşelile proprii şi dezvăluindu-şi prin cuvânt rămle lor, au primit de aici 
atâta mângâiere, că îndată şi-au venit în simţiri şi şi-au uşurat conştiinţa şi s- 
au întors acasă plini de totala încredințare a iertării lor. 

Ca pe nişte izvoare duhovniceşti ce pot revărsa bogăţie de ape, aşa ne- 
a dăruit Dumnezeu mormintele sfinților mucenici. Şi precum izvoarele 
naturale dau din belşug apă tuturor celor care vor să scoată, şi cât este de 
mare găleata celui ce vrea s-o umple, atâta şi scoate, la fel se întâmplă şi cu 
aceste izvoare duhovniceşti. Căci şi aceste izvoare sunt deschise tuturor şi nu 
fac nici o deosebire între persoane, ci fie de este bogat, fie sărac, fie rob, fie 





*% Tâlcuirea Pr. Marcel Hancheş: Sfântul Ioan transformă cazuri concrete, binecunoscute 


credincioşilor de atunci, în paradigme comportamentale (n. ed. fr.). Importante nu sunt 
persoanele care au avut parte de binecuvântarea mucenicilor, ci cum ne raportăm noi la 
sfinţi, având modelele acelor persoane. (n.s. 9, p. 108) 

* Tâlcuirea Pr. Marcel Hancheş: Nu crispată, ci tensionată; o rugăciune în care toate 
puterile sufletului şi toată atenția era îndreptată spre mucenic, fără a da loc vreunei alte 
preocupări. (n.s. 10, p. 108) 

lhber, fie bărbat, fie femeie, atât primeşte din aceste ape dumnezeieşti, câtă 
ardoare se preocupă să aducă”*. 

Ceea ce este acolo găleata pentru a scoate apă sunt aici mintea şi 
ardoarea aprinsă şi ruga cu trezvie. Cel ce se apropie astfel, îndată 
dobândeşte mii de bunătăți: harul lui Dumnezeu în chip nevăzut îi uşurează 
conştiinţa, îi dă multă încredințare”? şi îl pregăteşte să se desprindă de 
pământ şi să se avânte spre cer.” (Cateheza aceluiaşi despre faptul că 
moaştele sfinților mucenici sunt un prilej de mare folos pentru noi, în vol. 
Cateheze baptismale, pp. 108-109) 


„V-aţi împărtăşit de bogată binecuvântare de la moaştele sfinților 
mucenici.” (Urările de bun venit ale aceluiaşi şi lauda celor care au venit 
din împrejurimile Antiohiei, în vol. Cateheze baptismale, p. 119) 


MOAŞTELE (puterea vindecătoare a sfintelor moaşte) 


„Și după cum o rădăcină minunată nu se vede, căci e ascunsă în 
sânurile pământului, dar arată prin roade puterea soiului ei, tot astfel şi 
fericitul Meletie nu-i văzut de ochii trupului nostru, căci e ascuns în 
racla aceasta, dar îşi arată, prin voi, roadele, puterea harului lui.” 
(Cuvânt de laudă la cel întru Sfinţi Părintele nostru Meletie, 
arhiepiscopul Antiohiei celei Mari, şi despre râvna celor ce s-au 
adunat la această prăznuire, |, în vol. Predici la sărbători împărăteşti 
şi cuvântări de laudă la sfinţi, p. 280) 


„O, minunat rug! Ce comoară a avut pe el! Pulberea şi cenuşa 
muceniţei erau mai de preţ decât aurul, mai bine mirositoare decât 
mirurile, mai scumpe decât pietrele preţioase! Ce nu pot bogăţia şi 
aurul, aceea pot moaştele mucenicilor. Aurul n-a alungat niciodată 
boala, nici n-a pus pe fugă moartea! Dar oasele mucenicilor au făcut şi 
una, şi alta. Unele, pe vremea strămoşilor noştri, altele, chiar pe vremea 
noastră. Şi acestea ştim să le filosofăm nu numai noi, ci ştiau să le 
filosofeze bine şi drepții de dinainte de venirea lui Hristos. Când au 
ieşit toți iudeii din Egipt, unii au luat aur, alții au luat argint, Moise, 
însă, în loc de orice bogăţie, a luat oasele lui Iosif (leş., 13, 19) şi a dus 





*% Tâlcuirea Pr. Marcel Hancheş: Câtă credință, nădejde şi dragoste este dispus să 


investească în relaţia cu Dumnezeu. (n.s. 11, p. 109) 
*% Tâlcuirea Pr. Marcel Hancheş: O stare de încredere, de certitudine, de siguranță, stare 
simțită de un astfel de om, nu înțeleasă intelectual. (n.s. 12, p. 109) 

în patrie o comoară foarte mare, plină de mii şi mii de bunătăţți.” 
(Cuvânt de laudă la Sfânta mare Muceniţă Drosida şi despre aducerea 
aminte de moarte, IV, în vol. Predici la sărbători împărăteşti şi 
cuvântări de laudă la sfinți, pp. 504-505) 


„Mâine, deci, să ieşim înainte la porțile oraşului şi să ne aşezăm 
în drum; bărbații, să dăm jos de pe animalele de povară pe bărbaţi, iar 
femeile, pe femei, şi să-i aducem aici. Să nu ne ruşinăm! Când e vorba 
de mântuirea fratelui, ruşinea n-are ce căuta. Dacă aceia nu se ruşinează 
să meargă la Dafne, la alaiul acela nelegiuit, cu atât mai mult nu trebuie 
să ne ruşinăm noi când avem să-i aducem la această sfântă prăznuire. 
Când e vorba de mântuirea fratelui, să nu lăsăm nimic la o parte. 
Hristos a murit pentru noi, trebuie să suferim şi noi totul pentru frații 
noştri. Chiar de te lovesc, chiar de te ocărăsc, ţine-i bine şi nu te lăsa 
până ce nu-i aduci la sfântul mucenic. Chiar de-ar fi să cheme pe cei ce 
trec pe cale să judece fapta ta, tu spune: Vreau să mântuiesc pe fratele 
meu! Văd că-şi pierde sufletul! Nu sufăr să trec cu vederea pe fratele 
meu! Să te ţină de rău cine vrea! Să te învinuiască cine vrea! Dar, mai 
bine spus, nimeni nu te va ține de rău, ci chiar toţi te vor lăuda, toţi te 
vor încuviința. Spune-le: Nu lupt pentru bani, nici nu mă răzbun pentru 
o ură personală! Nu mă zbat, nici nu mă războiesc pentru vreun lucru 
pământesc, ci pentru mântuirea fratelui meu! Cine nu va lăuda 
cuvintele acestea? Cine nu se va minuna de ele? Înrudirea 
duhovnicească ne face să iubim mai mult decât pe părinţii noştri pe cei 
cu care n-avem nici o legătură de sânge.” (Cuvânt de laudă la Sfântul 
Mucenic Iulian, IV, în vol. Predici la sărbători împărăteşti şi cuvântări 
de laudă la sfinți, p. 486) 


„Să nu ne ruşinăm şi să nu socotim de prisos o astfel de faptă. 
Vânătorii străbat munți, prăpăstii, povârnişuri şi locuri nebătute ca să 
vâneze un iepure, un cerb sau alte lighioane, iar adeseori chiar păsări 
sălbatice. Tu, pentru ce pregeţi, pentru ce te ruşinezi când e vorba să 
vânezi nu un animal, ci un frate duhovnicesc, pentru care a murit 
Hristos, şi să-l scapi de la pieire? Şi n-ai nevoie să străbați dealuri şi 
munţi, ci doar să ieşi pe poarta cetății! Te întreb: Mai poţi avea oare 
iertare? N-auzi pe un înțelept că sfătuieşte şi spune: Este ruşine 
aducătoare de păcat (Înţ. Sir., 4, 23). Te temi să nu te ţină cineva de 
rău? Dă vina pe mine! Spune: Aşa mi-a poruncit dascălul! Sunt gata să 
mă judec cu cei ce te ţin de rău şi socoteală să le dau. Dar, mai bine 
spus, nimeni, oricât de neruşinat ar fi, nu vă va ţine de rău nici pe voi şi 

nici pe mine! Dimpotrivă, toți vor lăuda şi se vor minuna de purtarea 
noastră de grijă. Şi nu numai locuitorii oraşului nostru, ci şi locuitorii 
oraşelor vecine se vor minuna de marea noastră dragoste şi de râvna 
noastră cea plină de iubire. Dar pentru ce vorbesc de oameni? Însuşi 
Stăpânul îngerilor ne va lăuda. 

Știindu-ne, dar, plata, să nu nesocotim vânătoarea! Să nu ne 
întoarcem mâine singuri, ci fiecare să aducă cu el şi ce-a vânat! Dacă 
vei veni la poarta cetăţii în ceasul în care unul iese din casă şi apucă 
drumul spre Dafne şi dacă-l vei face să vină aici, nu vei mai avea nici o 
neplăcere cu trecerea timpului; chiar acela îți va aduce multe 
mulțumiri, iar ceilalți toți vă vor lăuda şi se vor minuna. Dar, ceea ce 
este mai mult decât orice, e că Stăpânul cerurilor vă va da pentru asta 
multe răsplăți şi va face să prisosească şi câştigul, şi lauda aceasta. 

Gândindu-ne, dar, la câştigul ce-l avem de aici, să ne ducem toți 
la porțile oraşului, să prindem pe frații noştri şi să-i aducem aici, ca să 
ne fie şi mâine plină biserica şi aşa să fie desăvârşită prăznuirea. Pentru 
ca, pentru râvna de aici, să ne primească sfântul mucenic în corturile 
cele veşnice cu multă îndrăznire, pe care facă Dumnezeu ca noi toți să 
o dobândim.” (Cuvânt de laudă la Sfântul Mucenic Iulian, IV, în vol. 
Predici la sărbători împărăteşti şi cuvântări de laudă la sfinţi, pp. 486- 
487) 


„Ca la nişte doctori duhovniceşti să alergăm fără încetare la aceştia. 
Căci pentru aceasta ne-a lăsat bunul Stăpân trupurile lor: ca, venind aici cu o 
bună dispoziţie a sufletului şi sărutându-le, să primim vindecarea deplină şi a 
neputinţelor sufleteşti şi a celor trupeşti. Căci dacă venim cu credinţă, fie de 
avem vreo patimă sufletească, fie trupească, ne întoarcem înapoi, după ce- 
am primit o vindecare pe măsură”%. 

În cazul pătimirilor trupeşti, adesea, poate că ne ducem departe ca să 
dăm de vreun medic şi cheltuim bani şi născocim multe altele care ar putea 
să-l convingă să-şi pună în joc toată ştiinţa şi să ne găsească alinare 
suferinţei. Aici, însă, nu avem nevoie de nimic din toate acestea: nu tu 
călători lungi, nu tu osteneală, nici consultații repetate, nici cheltuială a 
banilor, ci ajunge să aducem o credinţă sinceră, să vărsăm lacrimi fierbinți 





*% Tâlcuirea Pr. Marcel Hancheş: Gradul de tămăduire depinde de credință şi dispoziţia 


sufletească cu care venim. (n.s. 7, p. 107) 

împreunate cu trezvia sufletului“! şi pe dată găsim vindecare sufletului şi 
dobândim tămăduire trupului. 

Ai văzut putere a doctorilor? Ai văzut nobleţe? Ai văzut meşteşug 
neînvins de boli? Căci, adeseori, în cazul pătimirilor trupeşti, îndărătnicia 
boli a biruit meşteşugul doctorului. Aici, însă, nu se poate vedea vreodată 
aşa ceva, ci, dacă ne apropiem cu credinţă, îndată şi culegem folosul. Şi nu 
te minuna, iubite! Căci iubitorul de oameni Stăpân — fiindcă au răbdat toate 
pentru El şi pentru mărturisirea Lui, şi goi fiind, s-au împotrivit păcatului 
până la sânge — vrând şi prin aceasta să-i arate mai strălucitori şi să 
sporească mai mult cinstea lor, chiar în viața aceasta stricăcioasă, spre a lor 
cinste împarte daruri cu prisosință celor ce se apropie cu credință.” 
(Cateheza aceluiaşi despre faptul că moaştele sfinţilor mucenici sunt un 
prilej de mare folos pentru noi, în vol. Cateheze baptismale, pp. 107-108) 


MOAŞTELE (moaştele sfinte sunt pentru noi şi veşnică 
aducere aminte de virtute) 


„Dumnezeu ne-a împărţit nouă pe mucenici, a luat El sufletele, şi 
ne-a dat nouă trupurile, pentru ca sfintele oseminte ale mucenicilor să 
ne fie veşnică aducere-aminte de virtute. Vederea armelor pline de 
sânge ale unui războinic, a scutului, a lăncii şi a platoşei, atâta şi 
înflăcărează pe ostaşi, oricât de molatici ar fi, şi-i porneşte la război; 
vederea armelor îi îndeamnă să facă şi ei aceleaşi fapte de vitejie. Noi 
însă cum să nu ne umplem de râvnă, oricât de fricoşi am fi, când vedem 
nu armele însângerate ale unui războinic, ci trupul sfântului, trupul care 
a fost învrednicit să se acopere de sânge pentru mărturisirea credinţei în 
Hristos? Vederea trupului lui cade ca un foc în sufletul nostru şi ne 
îndeamnă la aceeaşi luptă. De aceea ne-a lăsat nouă Dumnezeu 
trupurile sfinților până la vremea învierii, ca să avem prin ele temei de 
înaltă filosofie.” (Cuvânt de laudă la Sfântul Mucenic Iulian, IV, în 
vol. Predici la sărbători împărăteşti şi cuvântări de laudă la sfinți, p. 
483) 


MOAŞTELE (când sunt împărțite la mai mulţi îşi arată şi 
mai mult bogăţia) 





*0! Tâlcuirea Pr. Marcel Hancheş: Condiţie esenţială a oricărui act creştinesc. (n.s. 8, p. 


107) 

„Raclele mucenicilor sunt cu mult mai de preţ decât orice 
comoară. Comorile de bani împresoară de primejdii pe cei ce o găsesc; 
dacă se împarte în mai multe părți, prin împărțire comoara se 
împuținează. Cu comorile raclelor mucenicilor nu-i aşa; găsirea lor nu-i 
aducătoare de primejdie, iar împărţirea lor nu le împuţinează. Cu totul 
contrar comorilor de bani. Acestea, după cum am spus mai înainte, se 
micşorează dacă se împart; moaştele mucenicilor, însă, atunci îşi arată 
mai mult bogăţia, când sunt împărţite la mai mulți. Aşa e natura 
lucrurilor celor duhovniceşti: cresc prin distribuire, se înmulțesc.” 
(Cuvânt la Sfinţii Mucenici, II, în vol. Predici la sărbători împărăteşti 
şi cuvântări de laudă la sfinți, pp. 452-453) 


MONAHISMUL (definiţia) 


„... s-au dezbrăcat pentru lupta împotriva tiraniei firii şi au străbătut 
curat cursa fecioriei, imitând în aceasta vieţuirea îngerilor şi arătând într-un 
trup muritor preludiul învierii — căci în veacul acela, zice Hristos, oamenii 
nici nu se însoară, nici nu se mărită (Lc., 20, 35) —, şi s-au luat la întrecere 
cu puterile netrupeşti ambiţionând nestricăciunea într-un trup stricăcios şi au 
realizat prin fapte ceea ce nu pentru mulți e insuportabil chiar şi să audă, 
îndepărtând patima ca pe un câine furios care latră necontenit şi potolind 
marea furioasă şi plutind senin în valuri sălbatice şi purtate de un vânt 
prielnic pe o mare dezlănţuită, stând în cuptorul poftei firii şi nefiind arse, ci 
călcând în picioare aceşti cărbuni aprinşi ca pe un lut ...” (Scrisori din exil, 
17 scrisori către Olimpiada, scrisoarea VIII, 6d, în vol. Scrisori din exil. 
Către Olimpiada şi cei rămaşi credincioşi. Despre deprimare, suferință şi 
Providenţă..., pp. 160-161) 


MONAHISMUL (cine sunt monahii?) 


„Monahul, omul afierosit lui Dumnezeu, omul care şi-a ales viața 
singuratică, este stăpân pe mânie, pe invidie, pe iubirea de arginţi, pe plăcere 
şi pe toate celelalte păcate. Se gândeşte şi se grijeşte necontenit să nu-şi lase 
sufletul stăpânit de patimi ruşinoase, să nu-i fie robită mintea de amara 
tiranie a pofielor. Are grijă ca mintea să-i fie totdeauna mai presus de cele 
trecătoare, punând împotriva patimilor frica de Dumnezeu.” (Comparație 
între împărat şi monah, |, în vol. Despre mărginita putere a diavolului. 
Despre căință..., p. 245) 


2080 


„.„. oameni care nu pot să facă cuiva vreun rău, ei fiind pregătiți 
sufleteşte numai să sufere.” (Apologia vieții monahale, 2, în vol. Despre 
Feciorie, Apologia vieții monahale, Despre creşterea copiilor..., p. 189) 


„Este armata Sa totdeauna gata de luptă, rezerva Lui totdeauna 
aptă la lucruri sfinte, cortegiul Lui de onoruri, corul de laude, familia 
Lui fără încetare, precum Maria îngenuncheată la picioarele Sale şi 
luând pentru ea partea cea bună.” (Din vol. Bogăţiile oratorice, p. 
229) 


MONAHISMUL (monahii — îngeri în trup ) 


„Du-te acum în pustiul Egiptului şi vei vedea că pustiul acesta a 
ajuns mai frumos decât o grădină; vei vedea nenumărate cete de îngeri în 
trup omenesc, popoare de mucenici, roiuri de fecioare; vei vedea că 
tirania diavolului a fost surpată şi că străluceşte împărăţia lui Hristos; vei 
vedea că Egiptul, mama poeţilor, înțelepților şi magilor, descoperitoarea a 
tot felul de vrăjitori, ţara care le-a răspândit şi altor ţări, se mândreşte acum 
cu pescarii, dispreţuieşte pe poeţi, pe înţelepţi şi magi şi pune în frunte 
pretutindeni crucea, pe vameş şi pe Pavel, făcătorul de corturi. Nu sunt 
numai oraşele pline de aceste bunătăţi, ci şi pustule; ba mai mult ele decât 
oraşele. Poţi vedea în tot locul în ţara aceea armata lui Hristos, turma cea 
împărătească, traiul şi vieţuirea puterilor celor de sus”. (Omilii la Matei, 
omilia VIII, IV, în col. PSB, vol. 23, p. 106) 


„Nu-i atât de frumos cerul cu puzderia lui de stele, cât e de frumos 
pustiul Egiptului, care ne arată la tot pasul chiliile monahilor”. (Omilii la 
Matei, omilha VIII, IV, în col. PSB, vol. 23, p. 107) 


„... monahii aceia sunt însă egali cu îngerii, străini de toate cele de 
aici şi trecători pe acest pământ”. (Omilii la Matei, omilia LXIX, IV, în col. 
PSB, vol. 23, p. 799) 


„Căci inima nu se scufundă în mâncăruri multe, şi deci nu este 
îngreuiată, nu are nevoie de mult timp spre a se ridica în sus, ci de-ndată este 
trează. Mâinile apoi sunt curate. Somnul este liniştit, căci nimeni nu aude 
acolo horcăind, nici suflând din greu, şi nici zvârcolindu-se prin somn în 
toate părțile, nici cu trupul gol, ci cu toţii stau culcaţi mai cu bunăcuviință 
chiar decât cei ce priveghează. Dar toate acestea vin din buna orânduială ce 
se găseşte în sufletul lor. Cu adevărat că aceştia sunt sfinţi, şi printre oameni 

sunt îngeri. Cel ce are cu sine multă frică de Dumnezeu, nu se lasă a fi 
adâncit în somnul cel mai profund, şi să-şi scufunde cugetul, ci în timp ce 
pare că doarme, el aproape că este treaz. Tot aşa sunt şi visurile lor, nu 
fantastice, nici ciudate, ci după cum am spus, îndată ce a cântat cocoşul, 
proestosul intrând, scutură puţin de picior pe cel ce doarme, şi aşa pe toți îi 
trezeşte. Acolo nu este slobod de a fi dezbrăcat când doarme. 

Apoi, sculându-se, de-ndată stau cu toții drepți şi cântă imnuri 
profetice cu multă simfonie, şi cu melodi armonioase. Nici chitara, nici 
naiul, nici alt organ muzical nu scot un glas atât de plăcut, ca acel ce se 
poate auzi pe când cântă acei sfinți în liniştea aceea a pustietății. Dar chiar şi 
cântările lor sunt potrivite şi pline de dragoste către Dumnezeu.” (Tâlcuiri la 
Epistola întâi către Timotei, omila a XIV-a, pp. 155-156) 


„Fecioara, însă, se pregăteşte pentru lucruri mai mari; râvneşte să 
trăiască cea mai înaltă filosofie, făgăduieşte să arate pe pământ viețuirea 
îngerilor, îşi pune în gând ca în acest trup să săvârşească faptele puterilor 
celor fără de trupuri.” (Tratatul despre preoţie, cartea a treia, cap. 13, în vol. 
Despre preoție, p. 90) 


MONAHISMUL (monahii - faruri călăuzitoare spre viața 
veşnică) 


„Călugărul este lumina noastră. Dumnezeu ni-l dă ca un far 
protector care este aşezat peste un râu inundat, ieşit din maluri. Noi 
călătorim în marea periculoasă a lumii; cursele sunt nenumărate, 
țărmurile rele, noaptea de nepătruns. Vederea cerului ne scapă, marile 
învățături ne rămân ascunse, adevărurile mântuirii ne apar într-o brumă 
de nepătruns. Fără o revelaţie vie noi ne-am rătăci. Această revelație 
vie, această personificare luminoasă a lucrurilor cereşti, este călugărul. 

(...) Furtunile vieţii, dezastrul de pe întinsul mării, care ne 
amenință au distrus deja chipul nostru. Păcatele noastre ne 
împovărează, stricăciunile lumii au denaturat virtutea noastră cea 
dintâi, necazurile ne constrâng şi ne atrag spre adâncul deznădejdii. Ne 
trebuie un ghid, ne trebuie un azil: iată chilia, iată călugărul. Portul 
este liniştit; în port şezând, cu liniştea sa atrage pe toţi, în afară de 
aceia care ei înşişi se dedau la naufragiu. Aceia numai fac excepție de 
la aceasta.” (Din vol. Bogăţiile oratorice, p. 236) 

MONAHISMUL (măreţia monahismului) 


„... Nici una dintre vorbele mele n-ar putea să înfățişeze frumuseţea 
viețuirii monahale, cum ne-o pot înfățişa înseşi viaţa şi faptele monahilor.” 
(Apologia vieții monahale, 18, în vol. Despre Feciorie, Apologia vieţii 
monahale, Despre creşterea copiilor..., p. 309) 


„Cel care slujeşte ca un ostaş al lui Hristos este departe de 
frământările şi valurile vieţii, stă pe un loc înalt şi sigur, este în situația unui 
om ridicat pe vârful unei stânci, care priveşte de sus marea şi pe cei ce 
călătoresc pe ea. Vede pe unii prinşi sub valuri, pe alţii, izbiţi de resturile 
corabiei scufundate în mare; pe unii, silindu-se să înoate într-o parte, iar pe 
alții, târâți de furia vântului de colo până colo ca şi cum ar avea mâinile şi 
picioarele legate; vede pe mulți înghițiți de apă, pe unii, că se folosesc numai 
de mâini, în loc de corabie şi de cârmă, iar pe mulți alții, că sunt purtați 
deasupra valurilor pe câte o scândură sau pe un rest de corabie; şi, în sfârşit, 
vede că unii plutesc morţi la suprafața apei. Astfel, vede că nenorocirea celor 
de pe mare este cumplită şi felurită. 

Pentru aceasta, spunem, te rog, nu-i mai bine şi mai de folos să ai în 
lumea aceasta o singură grijă, aceea de a te îngriji cum trebuie să placi lui 
Dumnezeu (| Tes., 4, 1)?” (Către acelaşi Teodor, 5, în vol. Despre Feciorie, 
Apologia vieţii monahale, Despre creşterea copiilor..., pp. 386-387) 


„Fiindcă fecioria e un lucru atât de mare şi are nevoie de atâta 
osteneală, încât Hristos, Care S-a coborât din cer să-i facă pe oameni îngeri 
şi să sădească aici viețuirea de sus, n-a îndrăznit nici atunci să poruncească 
aceasta, nici să o urce la rang de lege, ci a stabilit drept lege să murim — şi ce 
lucru mai greu decât acesta ar putea fi? —, să ne răstignim necontenit (Mt., 
10, 38) şi să facem bine duşmanilor (Mt., 5, 44), dar n-a stabilit drept lege să 
trăim în feciorie, ci a lăsat acest lucru la alegerea celor ce-L ascultă spunând: 
Cine poate să înțeleagă, să înțeleagă (Mt., 19, 12). Căci mare e povara 
acestui lucru, greutatea acestor lupte şi sudoarea lor, iar locul acestei virtuţi e 
foarte prăpăstios. 

Acest lucru îl arată şi cei care au făcut multe virtuți în Vechiul 
Testament. Fiindcă acel mare Moise, capul proorocilor, adevăratul prieten al 
lui Dumnezeu, care s-a bucurat de o atât de mare îndrăznire la El încât a 
smuls pedepsei rostite de Dumnezeu Însuşi (Nm., 1, 46; 14, 20) şase sute de 
mii de oameni vinovaţi de osândă, acest bărbat atât de mare şi atât de 
deosebit a poruncit mării şi noianul ei s-a deschis, a despicat piatra, a 
prefăcut aerul, a preschimbat în sânge apa Nilului, a ridicat asupra lui faraon 

o armată de broaşte şi lăcuste, a transformat întreaga creaţie şi a arătat mii de 
alte minuni şi multe izbânzi ale virtuții — căci a strălucit din amândouă 
acestea —, dar spre luptele acestea nici a putut măcar să privească, ci a avut 
nevoie de căsătorie şi de relația cu o femete şi de siguranţa care vine de aici 
şi n-a îndrăznit să se avânte pe oceanul fecioriei temându-se de valurile de 
acolo. 

lar patriarhul (Avraam), sacrificatorul copilului său, a putut să-şi 
biruie patima cea mai tiranică a firii şi a putut să-şi omoare copilul, pe Isaac, 
care era în floarea vârstei, în puterea tinereţii, unul născut, adevărat şi dat lui 
împotriva oricărei nădejdi, care se rezema doar pe el, singurul său sprijin la 
adânci bătrâneţi şi plin de multă virtute, şi a avut forța să-l ducă pe munte cu 
gândul de a face o astfel de faptă, şi a zidit un jertfelnic, a pus pe el lemne, a 
aşezat pe el victima, a luat cuțitul şi a împins lama lui ascuțită în gâtul 
copilului — căci l-a înfipt şi făcut să curgă sânge omul acela de diamant, sau 
mai bine zis mai tare ca diamantul, fiindcă diamantul are acest lucru prin 
fire, dar acesta a imitat tăria lui naturală prin iubirea lui de înţelepciune liber 
aleasă şi a arătat prin fapte tăria îngerilor —, şi totuşi un bărbat atât de mare şi 
de deosebit care a putut duce la bun sfârşit o întrecere atât de mare şi, ieşit 
din însăşi firea lui n-a îndrăznit să se dezbrace pentru luptele fecioriei, ci s-a 
speriat şi el de acest teren de luptă şi întrecere şi şi-a tras spre el mângâierea 
căsătoriei.” (Scrisori din exil, 17 scrisori către Olimpiada, scrisoarea VIII, 
7a,b,c, în vol. Scrisori din exil. Către Olimpiada şi cei rămaşi credincioşi. 
Despre deprimare, suferinţă şi Providenţă..., pp. 161-162) 


„... acest bărbat (lov) atât de mare şi atât de deosebit, care a călcat în 
picioare nevoile firii, n-a îndrăznit nici el să coboare în această luptă, ci s-a 
bucurat de o femeie şi s-a făcut părinte al atâtor copi. Atât de mare e 
dificultatea fecioriei, atât de înalte şi de mari sunt luptele şi de grele sudorile 
el şi au nevoie de multă încordare.” (Scrisori din exil, 17 scrisori către 
Olimpiada, scrisoarea VIII, 9a, în vol. Scrisori din exil. Către Olimpiada şi 
cei rămaşi credincioşi. Despre deprimare, suferinţă şi Providenţă..., p. 164) 


MONAHISMUL (vieţuirea duhovnicească a monahilor) 


„Acela iarăşi, sfârşindu-şi rugăciunile dimineţii şi imnurile, se apucă 
de citit Sfintele Scripturi. Sunt unii apoi care au învăţat a scrie şi cărți. 
Fiecare, apoi, luând câte o locuinţă anume rânduită, are acolo o linişte 
veşnică, nimeni nu flencăneşte (ov5evog Pivapo vvrog), nimeni nu spune 
nimic de prisos. Apoi săvârşesc rugăciunile din ceasul al treilea, din ceasul 
al şaselea şi din ceasul al nouălea, precum şi rugăciunile de seară. În fine, 

împărțind ziua în patru părţi, fiecare parte este plină de psalmodii (cântări ale 
psalmilor), şi cu imnuri laudă pe Dumnezeu. În timpul acesta, cei din lume 
ospătează, râd, joacă, sau li se sparge pântecele din cauza îmbuibărilor, iar 
aceştia stăruie în cântări şi imnuri închinate lui Dumnezeu. Niciodată nu au 
timp de masă lungă, şi nici de bucate multe. 

După masă iarăşi se îndeletnicesc de aceleaşi, fără a se da somnului. 
Cei din lume dorm şi ziua, pe când aceia şi noaptea priveghează. Cu 
adevărat că sunt fu ai luminii!” (Tâlcuiri la Epistola întâi către Timotei, 
omilia a XIV-a, p. 157) 


„Acolo nu este frică de stăpânitori, nu este uşurătatea stăpânilor, nu 
este frica slugilor, nu este vuietul femeilor, nu este tulburarea copiilor, nu 
este mulțimea cuferelor sau a lăzilor, nici depozit de haine prisoselnice, nu 
este aur, nu este argint; nu sunt santinele şi strajă şi parasantinele, fundcă nu 
este caserie de bani, sau altceva de acest fel, ci totul e plin aşa-zicând de 
rugăciuni, de imnuri; toate sunt pline de bune miresme duhovniceşti, şi 
nimic acolo nu este trupesc. Aceia nu se tem de vreun atac al tâlharilor, 
fiindcă nu au ce să piardă; bani nu sunt acolo, ci numai trupuri şi suflete, şi 
dacă le vor lua acestea, atunci nu i-au păgubit ci încă r-au folosit — Căci 
pentru mine viaţă este Hristos şi moartea un câştig (Fihpeni 1, 21) -, încă 1- 
au scăpat de legământuri. Cu adevărat că glas de bucurie este în corturile 
drepţilor (Psalmi 116, 15), precum zice psalmistul. Acolo nu se aude 
niciodată plângere sau suspin, căci acel locaş este curat de asemenea bocete, 
curat de asemenea strigăte.” (7ălcuiri la Epistola întâi către Timotei, omilia 
a XIV-a, p. 158) 


„Mor desigur şi cei de prin mănăstiri, căci nu sunt nemuritori cu 
trupul; însă ei nu cunosc moartea ca pe moarte. Cu imnuri petrec pe cei ce 
pleacă de aici, şi petrecerea aceasta ei o numesc pompă sau alai, iar 
nicidecum ducerea unui cadavru la groapă. De îndată ce se vesteşte că a 
murit cineva, mare le este bucuria, mare le este plăcerea, şi mai bine zis, nici 
nu îndrăzneşte cineva să spună că acel cineva a murit, ci că şi-a sfârșit 
călătoria din viaţa aceasta. Apoi mulțumiri din toate părțile, slavă multă, 
bucurie, şi fiecare rugându-se de a avea un astfel de sfârşit, de a termina în 
acest chip lupta aceasta, de a se odihni de osteneli şi de lupte, de a vedea pe 
Hristos. De cumva vreunul se îmbolnăveşte, nu vei vedea lacrimi, nici 
suspine, ci iarăşi rugăciuni. Nu vei vedea mâinile doctorilor, ci numai 
credința de multe ori a vindecat pe cel bolnav. lar de cumva ar fi nevoie şi de 
doctor, apoi şi atunci vei vedea multă filosofie, multă răbdare în suferință. 
Nu stă de față atunci nici femeia cu părul despletit, nici copiii bocindu-se că 

au rămas orfani, şi nici pe slugi rugând pe cel ce se zbate cu moartea ca să-i 
asigure cu ceva, ci sufletul este slobod de toate acestea şi la un singur lucru 
se gândeşte atunci: cum s-ar putea ca, ducându-se de aici, să fie iubit de 
Dumnezeu. De cum îi vine vreo boală nu din pricina îmbuibării îi vine sau 
din pricina bețiilor, ci chiar cauzele bolilor lor sunt încărcate de laude iar nu 
de hule, ca bolile celor din lume, precum, de pildă, din cauza priveghenilor, 
din cauza postului îndelungat, sau şi altele de acest fel, care le pricinuiesc 
boli pentru care şi lesne se izbăvesc de aceste boli, şi de multe ori scapă de 
ele chiar fără să fi suferit mult.” (7ăâlcuiri la Epistola întâi către Timotei, 
omilia a XIV-a, pp. 158-159) 


MONAHISMUL (intrarea în monahism) 


„Odinioară, când mă hotărâsem să părăsesc oraşul şi să îmbrățişez 
viața monahală, cercetam şi mă interesam mult de următorul lucru: De unde 
îmi voi procura cele trebuincioase traiului? Voi putea mânca pâine 
proaspătă, făcută chiar în acea zi? Nu cumva voi fi silit să întrebuințez 
acelaşi untdelemn şi pentru candelă, şi pentru hrană? Nu cumva voi fi împins 
să mănânc mâncare proastă de legume, să fiu silit la munci grele, de pildă să 
mi se poruncească să sap pământul, să car lemne, să aduc apă şi să slugăresc 
la toate celelalte munci tot atât de grele ca şi aceasta? Pe vremea aceca nu 
mă interesam de altceva decât dacă voi găsi odihnă la mănăstire. Cei care 
primesc slujbe de mari demnitari şi administrarea treburilor politice nu se 
mai interesează deloc dacă vor avea odihnă în slujbele lor, ci numai dacă 
slujbele lor le aduc vreun câştig, câştig de altfel trecător; în nădejdea că vor 
avea de câştigat de pe urma acestor slujbe, nu se gândesc nici la oboseli, nici 
la primejdii, nici la pierderea cinstei, nici la servicii înjositoare, nici la 
călătorii îndepărtate, nici la şederi în țări străine, nici la insulte, nici la 
chinuri, nici la schimbarea climatului, nici că la sfârşit adeseori pot să le fie 
înşelate nădejdile, nici la moarte înainte de vreme, nici la despărțirea de 
prieteni şi cunoscuţi, nici la absenţa soției şi a copiilor, nici la vreo altă 
greutate; dimpotrivă, îmbătați de dorința de bani, suferă totul, cu nădejdea 
că-şi vor împlini dorinţa, chiar cu astfel de primejdii. Noi însă, monahii, 
cărora nu ne stă în faţă nici câştigare de averi, nici dobândire de pământuri, 
ci cerurile şi bunurile cereşti, pe care ochiul nu le-a văzut, nici urechea nu 
le-a auzit, nici la inima omului nu s-au suit (| Corinteni 2, 9), noi umblăm 
după odihnă; din pricina aceasta suntem cu atât mai de plâns şi mai lipsiţi de 
voință decât aceia!” (Despre căință (1), 6, în vol. Despre mărginita putere a 
diavolului. Despre căinţă..., pp. 13-74) 

MONAHISMUL (intrarea în monahism - împotrivitorii) 


„Mama ei stăruia să o mărite, iar ea striga către Mirele cel ceresc: 
Către Tine, Cel ce locuieşti în cer, am ridicat ochii mei (Ps., 122, 1). 
Venea la ea logodnicul, măgulind-o şi îndemnând-o prin cuvinte să se 
căsătorească cu el, dar ea se alipea de Hristos, spunând: Lipitu-s-a 
sufletul meu de Tine (Ps., 62, 8). Rudele curgeau râuri linguşind-o, dar 
ea avea în minte pe Pavel, care-i spunea: Te-am logodit cu un bărbat ca 
să te înfățişez lui Hristos fecioară curată UI Cor., 11, 2). O rugau 
casnicii cu lacrimi, dar ea se uita cu dragoste la Mire: Cine ne va 
despărți de dragostea lui Hristos? (Rom., 8, 35). Judecătorii o 
înfricoşau cu pedepse, dar ea le călca în picioare pe toate, strigând cu 
gândul: Dregătorii nu sunt frică pentru faptele bune, ci pentru cele rele 
(Rom., 13, 3).” (Cuvânt de laudă la întâia Muceniţă şi întocmai cu 
Apostolii, Tecla, în vol. Predici la sărbători împărăteşti şi cuvântări de 
laudă la sfinți, p. 573) 


„Evreii, întorşi dintr-o lungă robie, au avut de gând să zidească 
templul din Ierusalim dărâmat la pământ de mulţi ani (| Ezdra 1-4), dar nişte 
oameni barbari şi cruzi, fără frică de Dumnezeul în cinstea Căruia iudeii 
voiau să înalte templul, fără milă de nenorocirea suferită de poporul iudeu, 
de care abia scăpase după îndelungată vreme, fără teamă de pedeapsa dată de 
Dumnezeu celor ce îndrăznesc să săvârşească astfel de fapte, fără sprijinul 
nimănui, au încercat la început să împiedice zidirea templului. Cum însă 
încercările lor au fost zadarnice, au trimis scrisori împăratului perşilor; în 
aceste scrisori acuzau pe locuitorii Ierusalimului că sunt răzvrătitori, doritori 
de noi orânduiri sociale, războinici; şi l-au convins pe împărat să le îngăduie 
ca, în numele lui, să împiedice zidirea templului. Luând de la împărat 
această împuternicire, au năvălit cu mulţi călăreți împotriva iudeilor şi au 
întrerupt lucrările de zidire a templului. Se făleau cu victoria lor, pentru care 
ar fi trebuit să plângă, şi socoteau că viclenia lor şi-a ajuns scopul (1 Ezdra 4, 
1-24). Şi totuşi această aşa-zisă victorie nu era să fie decât începutul şi 
pricina nenorocirilor ce aveau să cadă pe capul lor nu după multă vreme. 
Lucrările pentru zidirea templului au continuat şi au avut un sfârşit strălucit. 
Acei oameni vicleni şi cruzi au învăţat, şi, prin ei, toți, că orice om, fie 
Mitridate, cum a fost cazul atunci, fie oricare altul, care ar voi să lupte 
împotriva celor ce au de gând să facă un lucru bun, nu luptă împotriva 
oamenilor, ci împotriva Dumnezeului cinstit de săvârşitorii faptelor bune. 
Niciodată nu poate să aibă un sfârşit bun omul care se luptă cu Dumnezeu. 
Se poate întâmpla ca la începutul cutezanţei lui să nu păţească nimic. Dacă 

nu este pedepsit îndată, apoi aceasta se datorește faptului că Dumnezeu îl 
cheamă la pocăință şi-i dă răgaz să se deştepte, ca dintr-o beţie. Dacă însă 
stăruie în cutezanţa sa, el nu mai are nici un câştig dintr-o atât de îndelungată 
răbdare a lui Dumnezeu; vor folosi însă alții foarte mult, căci vor învăţa din 
pedeapsa dată lui că niciodată nu trebuie să declari război lui Dumnezeu, din 
a Cărui mână nebiruită nu poți scăpa. Şi într-adevăr, nu după multă vreme, 
au venit, peste cei care opriseră pe evrei să zidească templul, nenorociri aşa 
de mari, încât toate celelalte nenorociri păleau în fața grozăviei tragediei lor. 
Mâinile iudeilor împiedicaţi de a-şi îndeplini gândul lor au ucis şi au 
junghiat mulțime de duşmani; pământul se înmuiase până la o mare 
adâncime de sângele celor ucişi; de atâta sânge se prefăcuse pământul în 
noroi; trupurile cailor şi ale oamenilor stăteau grămadă unele peste altele; 
din trupurile şi rănile lor deschise ieşeau o mulțime de viermi; pământul era 
acoperit de cadavre, iar acestea, la rândul lor, acoperite de viermi. Puteai 
spune, uitându-te pe acel câmp de bătălie, că nu se găseau trupuri de oameni 
morți sub viermi, ci izvoare de viermi; izvoarele acestea de viermi scoteau 
din toate părțile la iveală neamul acela de vieţuitoare, aşa Că din 
putreziciunea aceea viermii creşteau mai repede decât stuful, nenorocirea 
aceasta n-a ţinut zece sau douăzeci de zile, ci vreme îndelungată. A fost 
pedeapsă dată aici pe pământ acelor oameni ce au luptat împotriva lui 
Dumnezeu, dar pedeapsa pe care o vor primi dincolo, pe lumea cealaltă, va 
fi cu mult mai cumplită decât aceasta.” (Apologia vieții monahale, |, în vol. 
Despre Feciorie, Apologia vieţii monahale, Despre creşterea copiilor..., pp. 
183-185) 


„Sunt unii oameni care au şi acum aceeaşi cutezanță ca şi barbarii 
despre care am vorbit mai sus; dar, mai bine spus, cutezanţa lor este mai 
nelegiuită decât a acelora. Este vorba de unii oameni care prin toate căile 
prigonesc pe cei care îndeamnă la îmbrățişarea vieţii monahale; oamenii 
aceştia interzic, sub cumplită ameninţare, să se vorbească cumva despre 
acest fel de vieţuire şi să se răspândească o astfel de învățătură. 

La auzul unei astfel de ştiri, îndată am ridicat glasul şi l-am întrebat de 
nenumărate ori pe prietenul care mi-a adus această veste dacă nu cumva 
glumeşte vorbind aşa. 

- Ferească Dumnezeu, mi-a răspuns el. N-aş putea să glumesc 
vreodată cu astfel de lucruri, nici să spun sau să născocesc prin cuvânt ceva 
împotriva unei idei, preţuite nespus de mult de mine, împotriva 
monahismului. Aş dori să nu aud de această prigoană nici acum, când s-a 
pornit atacul împotriva monahismului. 

La auzul acestei mărturisiri am suspinat cu mai multă amărăciune şi 
am Zis: 

- Asemenea gânduri sunt cu atât mai nelegiuite față de gândurile lui 
Mitridate şi ale celorlalți nelegiuiți cu cât şi templul pe care voim să-l zidim 
noi prin viața monahală, sufletul, este mai vrednic de cinste decât templul 
din Ierusalim. 

L-am întrebat din nou: 

- Spune-mi, te rog, cine-s aceştia, de unde sunt cei ce au această 
cutezanță? Pentru ce, pentru care pricină şi cu ce scop aruncă cu pietre în 
văzduh, aruncă săgeți spre cer şi pornesc război împotriva Dumnezeului 
păcii? Sameas, Forateii şi conducătorii asirienilor, ca şi toți ceilalți erau 
păgâni, cum se poate vedea şi după numele lor, duceau o viaţă cu totul 
deosebită de viaţa iudaică şi nu voiau, întrucât le erau vecini, ca numărul 
iudeilor să crească, fiindcă socoteau că, prin înmulțire, iudeilor le va creşte şi 
puterea şi vor întuneca propria lor putere. Dar acestora, care au cutezanța să 
atace viața monahală, ce libertate li se micşorează, ce privilegii li se iau, pe 
cine dintre puternicii pământului îi au alături ca sprijin? Duşmanii de atunci 
al iudeilor se sprijineau pe împărații perşilor, cărora le convenea fapta lor. 
Împărații noştri însă, după credința mea, au cu totul alte idei şi alte dorinţe 
decât duşmanii vieţii monahale.” (Apologia vieții monahale, 2, în vol. 
Despre Feciorie, Apologia vieţii monahale, Despre creşterea copiilor..., pp. 
185-186) 


„Aş dori tot atât de mult ca şi voi, ba încă mai mult, şi adeseori m-am 
rugat să nu mai fie nevoie de mănăstiri. Aş dori să fie în lume atât de mare 
înţelegere şi bună rânduială, încât nimeni să nu mai aibă nevoie să fugă în 
pustie. Dar pentru că toate s-au întors cu susul în jos, iar oraşele, deşi au 
tribunale şi legi, sunt pline de fărădelegi şi de nedreptăţi, iar pustia gâlgâie 
de roadele viețuirii creştine, oamenii care doresc liniştea părăsesc oraşele şi 
îmbrățişează pustia. De aceea nu este drept ca voi să căutați pricină celor 
care scot din lume pe cei ce vor să scape de această tulburare şi frământare; 
nu este drept să căutați pricină celor care îi duc pe aceştia într-un port 
liniştit; dimpotrivă, ar trebui să căutaţi pricină celor care fac ca oraşele să fie 
atât de neprielnice locuirii, atât de nepotrivite unei vieţuiri creştine, încât cei 
care vor să se mântuiască sunt siliţi să caute pustia. 

Să ne închipuim că cineva la miezul nopții ia o tortă şi dă foc unei 
case mari cu mulți locatari, punând în primejdie viata celor care dorm 
înăuntru. Spune-mi, te rog, acum pe cine l-am acuza de crimă: pe cel care i-a 
deşteptat din somn pe cei care dormeau şi i-a scos afară din casa aceea sau 
pe cel care dând foc casei pusese în pericol de moarte şi pe cei scoşi afară 

din casă şi pe cel care i-a scos? Un alt exemplu. Cineva vede că locuitorii 
unui oraş suferă sub guvernarea unui tiran, că sunt loviți de tot felul de 
neplăceri, că viata lor e ameninţată din pricina nenumăratelor răscoale. Acest 
om convinge pe cine poate dintre locuitorii oraşului să fugă în vârfurile 
munţilor şi, o dată cu înduplecarea lor, le dă şi o mână de ajutor ca să poată 
pleca. Spune-mi, te rog, pe cine ai osândi? Pe omul care a dus pe locuitorii 
amenințați de primejdu dintr-un loc plin de frământare într-un loc liniştit sau 
pe cel care a pricinuit toată tulburarea şi primejdia din oraş? Să nu socoteşti 
că starea de azi a societății este mai bună decât aceea a unui oraş condus de 
un tiran; nu, ci cu mult mai cumplită, îţi face impresia că a pus stăpânire pe 
întreaga lume nu un om, ci un duh rău, un tiran sălbatic şi crud, care a 
năvălit peste sufletele oamenilor cu toată falanga lui.” (Apologia vieții 
monahale, 7, în vol. Despre Feciorie, Apologia vieții monahale, Despre 
creşterea copiilor..., pp. 200- 201) 


„... Părinţii acestor tineri, cei care i-au crescut, cei care se roagă în 
fiecare zi ca să vadă pe copiii lor mai buni, cei care sacrifică totul şi suferă 
toate greutățile în vederea acestui scop, tocmai aceştia, schimbaţi pe 
neaşteptate, ca de beţie, să se întristeze când copiii lor sunt sfătuiți să 
trăiască cu înțelepciune, ei bine, acest lucru este mai ciudat decât orice şi 
afirm că aceasta este o dovadă îndestulătoare că societatea noastră merge 
spre prăbuşire."(Apologia vieții monahale, 1, în vol. Despre Feciorie, 
Apologia vieții monahale, Despre creşterea copiilor..., p. 207) 


„Spune-mi, ce-l mai uşor: a avea grija atâtor bogății, a fi înlănțuit într- 
o astfel de temniţă, a fi într-o astfel de robie, a te teme necontenit să pierzi 
ceva din averile tale sau a te scăpa de aceste lanţuri? Să admit că fiul tău n- 
are să dorească să-şi mai pună în spate şi alte sarcini. Dar nu este cu mult 
mai bine să dispreţuiască, să se scape şi de cele pe care le are în spate? Dacă 
toată lumea recunoaşte că cel mai mare bun este a nu avea trebuință de mai 
mult decât e necesar, n-ar fi oare o fericire şi mai mare a scăpa şi de 
trebuinţa celor pe care le ai? Omul care n-a pus un strop de băutură în gura 
lui şi cel care nu s-a îndrăgostit o dată în viaţa lui (nimic nu mă împiedică să 
revin la aceleaşi exemple) este mai fericit decât cei care beau necontenit şi 
decât cei ce sunt îndrăgostiți mereu; este mai fericit şi decât cei care-şi 
satisfac pofta îmbătându-se sau îndrăgostindu-se pentru putină vreme. Este 
mai fericit pentru că n-a încercat niciodată aceste patimi. 

Te voi întreba iarăşi: 

Dacă ar fi cu putinţă să alegi între a întrece pe toţi în bogăţie şi a scăpa 
de necazurile ce ți le pricinuieşte bogăția, n-ai alege oare scăparea de 

necazurile pricinuite de bogăție, ca să nu mai suferi nici invidia şi hula 
oamenilor, nici grija bogăției şi nici alte preocupări asemănătoare? Dacă-ţi 
voi arăta că fiul tău se găseşte chiar într-o astfel de situație şi că este mult 
mai bogat acum, negreşit că ai să încetezi să te mai jeleşti şi să plângi atât de 
amar. 

Nici tu nu tăgăduieşti că fiul tău a scăpat de toate grijile acestea şi de 
toate necazurile pe care le trage după sine bogăţia.” (4pologia vieții 
monahale, 3, în vol. Despre Feciorie, Apologia vieții monahale, Despre 
creşterea copiilor..., pp. 215-216) 


„Cred însă că pretinzi să afli cum poate fiul tău să fie mai bogat decât 
tine, care ai atâtea bogății. 

Îţi voi face cunoscut şi asta, îţi voi dovedi că eşti mai sărac decât fiul 
pe care-l socoteşti a fi acum în cea mai neagră sărăcie. 

Să nu socoteşti că-ţi voi vorbi despre bogăţiile din cer pe care le vom 
dobândi după ce ne vom muta din viaţa aceasta în cealaltă! Îţi voi face 
dovada că fiul tău are aceste bogății aici, pe pământ. Tu eşti stăpân numai 
peste averile tale, fiul tău însă este stăpân peste averile din întreaga lume. 
Dacă nu mă crezi, hai cu mine la el. Să-l convingem să se pogoare din 
munte. Dar nu, poate să rămână şi acolo, şi să poruncească fiul tău unui 
creştin foarte bogat să-i trimită aur mult de tot, cât va voi de mult. Dar, mai 
bine spus, fiul tău nici nu va primi să 1 se trimită lui banii, ci va porunci să se 
trimită această sumă mare de bani unui om sărac. Vei vedea că bogatul acela 
îl va asculta pe fiul tău şi va trimite banii. Bogatul acela va asculta de el cu 
mai multă grabă decât te ascultă pe tine unul dintre administratorii tăi. 
Administratorul tău când primeşte poruncă să cheltuiască ceva se întristează 
şi se posomorăşte, bogatul, căruia i-a poruncit fiul tău să dea banii, atunci se 
întristează, când nu i se cere să cheltuiască, temându-se să nu fi greşit cu 
ceva o dată ce nu i s-a dat o astfel de poruncă. Pot să-ți arăt mulți monahi 
care au o putere atât de mare, nu dintre cei cu vază, ci dintre cei mai de rând! 
Dacă administratorii tăi ar risipi averea încredinţată lor spre administrare, nu 
le-o poţi cere înapoi, căci n-au de unde să ţi-o dea, aşa că ai ajuns dintr-o 
dată un om sărac, din bogat ce erai, din pricina răutății şi vicleniei 
administratorilor tăi. Fiul tău nu se teme de aşa ceva. Dacă bogatul, care 
ascultase până atunci de porunca lui, va sărăci, va porunci altui bogat; dacă 
şi acesta va păţi la fel, îşi va muta porunca sa la un altul, şi mai degrabă pot 
seca izvoarele apelor decât să se termine bogații care să asculte de el. 

Dacă ai fi creştin, aş putea să-ti povestesc în această privință lucruri 
foarte multe şi instructive din cărțile noastre sfinte, dar pentru că eşti păgân 

şi prețuieşti literatura filosofilor păgâni, îți voi aduce în sprijinul afirmațiilor 
mele texte din această literatură. 

Ascultă ce spune Criton lui Socrate: 

Îți stau la dispoziție averile mele, care, după părerea mea, sunt 
îndestulătoare; dacă, îngrijindu-te de mine, ai socoti că nu trebuie să-mi 
cheltuieşti averile, străinii aceştia care sunt în jurul nostru sunt gata să le 
risipească. Pentru acest scop a adus bani destui Simias Tebeul, este gata să- 
ți aducă şi Cebes alți mulți. Astfel, după cum am spus, să nu neglijezi să te 
salvezi, de teamă că n-ai avea cu ce să trăieşti, nici ceea ce spuneai la 
tribunal să-ţi fie o piedică, anume că, dacă ai pleca din Atena, n-ai avea tot 
ce-ţi trebuie, căci în oricare parte te-ai duce, vor fi oameni care să te 
iubească. Dacă vrei să te duci în Tesalia, am acolo prieteni care să te 
îngrijească foarte bine, să-ți pună totul la dispoziție, încât să nu-ți lipsească 
nimic din cele ce se găsesc în Tesalia”. 

Poate fi o bogăţie mai plăcută decât aceasta? Cuvintele lui Criton au 
însă legătură cu un om care se îngrijeşte numai de lucrurile pământeşti. Dar, 
dacă aş voi să cercetez bogăţia fiului tău dintr-un punct de vedere mai înalt, 
poate că tu nu-mi vei urmări expunerea, mie însă îmi este necesară această 
expunere pentru arbitrii care judecă lupta noastră.” (Apologia vieții 
monahale, 3-4, în vol. Despre Feciorie, Apologia vieții monahale, Despre 
creşterea copiilor..., pp. 216-217) 


„Ce n-ar fi dat Alexandru cel Mare lui Diogene, dacă Diogene ar fi 
vrut să-i primească darurile! Diogene n-a vrut să primească nici un ban, nu 
dorea bogăția lui Alexandru. Alexandru însă dorea cu înfocare şi-şi dădea 
toată silinţa să poată avea bogăţia lui Diogene. 

Vrei să vezi şi în alt chip că tu eşti sărac, şi fiul tău bogat? 

Du-te la el, ia-i haina, singura pe care o are; scoate-l afară din chilie, 
dărâmă-i adăpostul! Nu-l vei vedea nici supărat, nici trist, ci-ți va mulțumi 
pentru toate acestea, căci l-ai făcut să pună în practică filosofia sa creştină 
despre vieţuire şi lume. Dar dacă fie ţi s-ar lua numai zece drahme“%, nu vei 
conteni niciodată să te jeleşti şi să te vaiți. Spune-mi, care dintre voi e bogat: 
tu, care jeleşti o mică pierdere, sau el, care nu pune nici un preţ pe tot ce are? 

Dar să nu-i faci numai atât, ci mai mult: alungă-l din ţară! Vei vedea 
că râde de porunca ta ca de jocul unui copil. Tu, dacă vei fi alungat din tară, 
vei socoti că a dat peste tine cea mai grozavă nenorocire şi nu vei putea 





302 Tâlcuirea Pr. Prof. D. Fecioru : Platon, Criton, 45 (n.s. 7, p. 217). 
*% Tâlcuirea Pr. Prof. D. Fecioru: Adică 9,30 franci de aur. (n.s. 8, p. 218). 

suferi nefericirea ta. Fiul tău însă, pentru că al lui este tot pământul şi toată 
întinderea mării, se va muta dintr-un loc în altul cu tot atâta uşurinţă şi 
plăcere, cu câtă uşurinţă şi plăcere ai tu să te muţi de la o moşie a ta la alta. 
Ba fiul tău poate face asta cu mai multă uşurinţă decât tine. Tu, chiar dacă 
poți să te duci de la o moşie la alta, eşti silit să treci şi peste moşiile altora. 
Fiul tău însă va putea să meargă pe întreg pământul, căci al lui este tot: 
lacurile, râurile şi izvoarele, orişiunde îi dau din belşug de băut, iar 
verdețurile, plantele şi pâinea le găseşte pretutindeni spre a se hrăni, nu-ți 
spun încă, deoarece acest argument n-ar avea valoare în ochii tăi, că fiul tău 
disprețuieşte tot pământul, căci patria lui e cerul. Chiar dacă ar trebui să 
moară, va fi pentru el moartea mai plăcută decât sunt pentru voi desfătările, 
luxul şi traiul cel bun, şi va dori moartea mai mult decât doriți voi patria şi 
patul. S-ar putea spune despre un om care rătăceşte de colo, despre un fugar 
şi despre un vagabond că are o patrie şi că locuieşte într-o casă, dar nu s-ar 
putea spune asta despre un om care este eliberat de toate aceste griji. Pe un 
astfel de om nu vei putea să-l surghiuneşti, atâta vreme cât nu vei putea să-l 
scoţi din întreg pământul. Deocamdată, îți voi vorbi în aceşti termeni din 
pricina concepției tale despre viață, deoarece, potrivit dreptei rațiuni, când îl 
vel scoate de pe pământ, mai cu seamă atunci îl vei trimite în patria lui. Asta 
însă nu ţi-o pot spune ție, care nu vezi în lume decât ceea ce vezi. 

Nu vei putea spune că fiul tău este gol, atâta vreme cât este îmbrăcat 
cu hainele virtuții, nici nu-l vei putea vedea mistuit de foame, atâta vreme 
cât cunoaşte adevărata mâncare. Bogaţii, dimpotrivă, sunt mistuiți de griji 
când vine peste ei foamea sau lipsa de haine. Prin urmare, şi din acest punct 
de vedere, n-ai păcătui deloc dacă i-ai numi pe bogaţi săraci, ba încă foarte 
săraci, iar pe monahi, într-adevăr bogaţi. Un om care poate să-şi îndestuleze 
viaţa, în orice loc şi cu hrană, şi cu băutură, şi cu adăpost şi cu bucurii, un 
om care nu numai că nu se supără, dar chiar găseşte mai multă bucurie în 
viaţa lui decât voi într-a voastră, este învederat că unul ca acesta e mai bogat 
decât voi, bogaţii, care numai în casele voastre puteți avea asigurate şi 
liniştea, şi hrana. Fiul tău nu ştie ce înseamnă plânsul din pricina sărăciei. 
Bogăția fiului tău este mai bună decât bogăția ta nu numai din pricină că e 
mai mare şi că dă mai multă satisfacție, ci şi din pricină că nu 1-0 poate lua 
nimeni, că niciodată nu se preface în sărăcie, nu este supusă nesiguranței 
viitorului, nu-i încărcată de griji, nu-i atacată de invidie. Bogăția lui este de 
admirat, de lăudat şi de slăvit. Despre bogăția voastră nu se poate spune asta. 
Oamenii nu numai că nu vă laudă din pricina bogăției voastre, dar vă şi 
urăsc, se scârbesc de voi, vă invidiază şi uneltesc împotriva voastră. Fiul tău 
însă este admirat de toată lumea pentru că e îmbogăţit cu adevărata bogăţie, 
şi de asta nici nu-i invidiat şi nici nu se unelteşte împotriva lui. 

Spune-mi acum, care bogăţie din cele două, despre care am vorbit mai 
sus, este mai potrivită sănătăţii? 

Nu este, oare, aceea pe care o are un om ca fiul tău, care are, ca şi 
vieţuitoarele sălbatice, un trup puternic şi robust tocmai pentru că respiră 
aerul curat al văzduhului, bea apa limpede a izvoarelor, miroase parfumul 
curat şi nefalsificat al florilor şi livezilor, şi nu bogăţia aceea din lume, pe 
care o aveți voi, bogaţii, care, pentru că vă aflați ca într-o mocirlă, sunteți 
mai molatici şi mai bolnăvicioşi? 

Dacă fiul tău are întâietatea în privința sănătății, apoi este învederat că 
şi în privința bucurulor! 

Cine crezi că duce o viață plină de mai multe bucurii: cel culcat pe o 
iarbă deasă, lângă un izvor limpede, sub umbra copacilor cu frunze dese, 
care-şi desfătează ochii cu frumuseţile naturii, care are sufletul mai curat 
decât aerul şi stă departe de învălmăşagul şi zgomotul acestei lumi, sau cel 
care stă închis într-o casă? Nu-i aşa că acela dintâi? Şi aşa este, căci nu e 
marmura mai curată decât acrul, umbra plafonului casei mai plăcută decât 
umbra copacilor şi nici mozaicul pardoseli mai plăcut decât pământul 
împodobit cu felurite flori. Despre adevărul celor spuse de mine, înşişi voi 
bogați îmi sunteți martori, căci dacă v-ar sta în putere să aveţi arbori 
deasupra caselor voastre şi să aveţi în casele voastre balsamul şi frumuseţea 
florilor din livezi, le-aţi prefera pe acestea în locul acoperişurilor de aur şi a 
pereților pictaţi cu măiestrie. Pentru asta, atunci când doriți să scăpați de 
greutăţile pe care vi le dă bogăţia şi să vă odihniţi, părăsiți palatele voastre şi 
vă duceți în mijlocul naturii.” (Apologia vieții monahale, 4-5, în vol. Despre 
Feciorie, Apologia vieții monahale, Despre creşterea copiilor..., pp. 218- 
221) 


„Dar poate că Jeleşti pe fiul tău din pricina slavei aceleia multe şi mari 
din lume dată de bogăţie, slavă ce nu se vede deloc în viaţa monahală? 

Ştiu că de compari palatele cu pustia, de compari nădejdile pe care le 
avea fiul tău pe când trăia în palatele tale cu nădejdile din mănăstire, 
socoteşti că fiul tău a căzut din cer pe pământ. 

Mai întâi trebuie să ştii asta, că nici pustia nu răpeşte slava şi cinstea 
cuiva şi nici palatele nu fac pe cineva strălucit şi slăvit. Şi mai înainte de a-ţi 
demonstra acest lucru, ca să te scap, prin nişte exemple, de greşita ta părere, 
nu-ţi voi da exemple creştine, ci exemple păgâne. 

Cred că ai auzit de Dionisie, tiranul Siciliei, după cum cred că ai auzit 
şi de Platon, fiul lui Ariston. Spune-mi, te rog, cine a ajuns încărcat de mai 
multă slavă, cine a ajuns mai strălucit? Cine este lăudat de toată lumea şi stă 
pe buzele tuturor? Nu, oare, filosoful mai mult decât tiranul? Cu toate 

acestea, tiranul era stăpânul întregii Sicilii, îşi ducea viaţa în desfătări, trăia 
în multă bogăţie, în lux şi era înconjurat de gardă şi suită, iar filosoful trăia 
în grădina Academiei, uda grădina, răsădea plante şi legume, mânca măsline; 
masa îi era alcătuită din mâncăruri foarte simple şi nu se vedea în casa sa şi 
în viaţa sa nici urmă din luxul tiranului Dionisie. Lucru minunat nu-i numai 
acesta, ci şi faptul că, deşi a ajuns rob şi a fost vândut din ordinul tiranului, 
totuşi Platon, prin asta, departe de a părea mai puţin slăvit decât tiranul, s-a 
arătat tocmai prin înrobirea lui vrednic de respect chiar în ochii tiranului. 

Aşa este virtutea: prin faptele ei şi prin suferinţele ei, virtutea nu se 
lasă ascunsă şi acoperită de vălul uitării nici pe ea şi nici pe cei ce o pun în 
practică. 

Ce vei spune apoi de Socrate, dascălul lui Platon? N-a fost el cu mult 
mai Slăvit şi mai strălucit decât Arhelau? Cu toate acestea, Arhelau era 
împărat şi foarte bogat, iar Socrate locuia într-o mahala din nord-estul 
Atenei, numită Liceu; n-avea mai mult decât o singură haină şi era văzut 
îmbrăcat numai cu aceasta şi iarna, şi vara, şi în toate anotimpurile anului; 
umbla tot timpul desculţ, stătea toată ziua nemâncat, mânca numai pâine, şi 
pâinea îi era şi fiertură, şi hrană; chiar această hrană simplă nu şi-o putea 
procura în casă, ci o primea de la alții; aşa că trăia în cea mai neagră sărăcie. 
Socrate era totuşi mai strălucit şi mai slăvit decât regele Arhelau; aceasta se 
vede de acolo, că adeseori regele îl chema pe Socrate să vină la el şi să 
locuiască în palatele lui, dar Socrate n-a vrut să părăsească Liceul. Slava ce 
însoţeşte acum numele lui Platon şi Socrate ne lasă să înţelegem care slavă 
are mai multă valoare. Toată lumea cunoaşte numele lui Platon şi Socrate, pe 
când numele unor oameni foarte bogați, cum au fost tiranul Dionisie şi 
regele Arhelau, nu-l cunoaşte nimeni. 

Un alt filosof, Diogene din Sinope, cu toate că era îmbrăcat în zdrențe, 
era mai bogat decât aceşti regi amintiți mai sus şi decât alți numeroşi 
împărați la fel de bogați. Că Diogene era mai bogat decât împărații se vede 
de acolo că Alexandru Macedon, fiul lui Filip, în timpul campaniei 
împotriva perşilor, a lăsat totul şi a venit să-l vadă pe Diogene. Împăratul l-a 
întrebat dacă are nevoie de ceva şi l-a rugat să-i ceară ce doreşte. Diogene 1-a 
răspuns că n-are nevoie de nimic şi n-are ce să-i ceară. 

Îţi sunt, oare, de ajuns exemplele acestea, sau să mai citez şi altele? 
Oamenii aceştia nu sunt doar mai străluciți şi mai slăviţi decât cei care 
locuiesc în palatele împărăteşti, ci chiar decât însuşi împăratul; preferând să 
ducă o viată de oameni simpli, nu se ocupă cu afacerile şi nici nu voiesc să ia 
parte la conducerea treburilor statului. 

Dar chiar la conducerea treburilor statului nu vei vedea în funcții mari 
numai oameni străluciți prin bogăția lor, prin luxul lor şi prin averile lor, ci 

vei vedea şi oameni săraci, care au dus o viață modestă. Printre înalții 
demnitari ai statului atenian a fost Aristide, pe care a trebuit să-l îngroape 
oraşul. Cu toate acestea, era cu atât mai strălucit şi mai slăvit decât 
Alcibiade, şi el mare demnitar pe acea vreme, pe cât este de mare deosebirea 
între un mare filosof şi un copil simplu, deşi Alcibiade îl întrecea pe Aristide 
şi prin bogăţie, şi prin neam, şi prin lux, şi prin elocventă, şi prin noblețe, şi, 
într-un cuvânt, prin toate. Printre demnitarii tebanilor era şi Epaminonda; era 
cel mai strălucit dintre toți generali tebanilor, deşi era un om atât de sărac, 
încât atunci când a fost chemat la adunare n-a putut să vină, căci din 
întâmplare îşi spăla haina şi nu avea alta pe care s-o îmbrace. 

Prin urmare, nici pustia nu răpeşte slava cuiva şi nici palatele 
împărăteşti nu fac pe cineva strălucit şi slăvit. Strălucirea cuiva, slava şi 
faima lui nu depind nici de locul în care trăieşte, nici de haine, nici de 
funcție, nici de putere, ci numai de virtute şi de înțelepciune. 

Dar pentru că exemplele n-au atâta putere de convingere, îţi voi 
demonstra slava fiului tău, servindu-mi chiar el ca dovadă a susținerii mele. 
Vom vedea că acum, când este în pustie, nu este doar mai strălucit decât 
înainte, dar este mai respectat de lume, tocmai datorită acelor fapte care, 
după părerea ta, îi răpesc orice cinste şi-l umilesc. 

Dacă vrei, să-l convingem să se pogoare din munte, apoi să-l 
înduplecăm să meargă în oraş. Vei vedea că tot oraşul îşi întoarce privirile 
spre el, că toată lumea îl arată, îl admiră şi se minunează de el ca şi cum s-ar 
fi pogorât un înger din cer. Ce este asta altceva decât slavă? Slava cuiva nu 
se manifestă în alt chip. Datorită acelor haine simple şi ponosite ale lui, va fi 
mai slăvit nu numai decât cei care locuiesc în palatele împărăteşti, dar mai 
slăvit chiar decât împăratul. N-ar fi provocat atâta admirație întregii lumi, 
chiar dacă ar fi purtat haine ţesute cu aur, dar, mai bine spus, chiar dacă ar fi 
fost îmbrăcat cu haină împărătească de purpură şi ar fi avut pe cap coroană 
împărătească, chiar dacă ar fi stat pe aşternuturi de mătase, chiar dacă ar fi 
fost tras de catâri şi însoțit de o suită îmbrăcată numai în aur, ca acum, când 
este neîngrijit, palid la fată, îmbrăcat cu o haină groasă, fără nici un însoțitor 
şi desculț. 

Este hotărât, prin legi şi prin obicei, ca împăratul să poarte o anumită 
îmbrăcăminte. Din această pricină, dacă cineva ar spune că admiră pe 
împărat pentru că este îmbrăcat cu o haină de aur, pe un om ca acesta nu 
numai că nu-l admirăm pentru vorbele lui, ci râdem de el, de cele spuse de 
el, căci nu e deloc de mirare ca împăratul să poarte o astfel de haină. Dar 
dacă va veni cineva să anunțe că fiul tău a părăsit toată bogăția părintească, a 
călcat în picioare toată slava lumească, are nădejdi mai mari decât cele pe 
care le dă lumea şi pământul, şi că s-a dus în pustie şi a îmbrăcat o haină 

ponosită şi proastă, toți vor alerga îndată să-l vadă, toți îl vor admira şi vor 
aplauda măreţia sufletului său. Când se aduc împotriva împăraților 
nenumărate acuzaţii, hainele lor de aur nu-i apără deloc de insulte.” 
(Apologia vieţii monahale, 5-6, în vol. Despre Feciorie, Apologia vieții 
monahale, Despre creşterea copiilor..., pp. 221-224) 


„Dar ce folos am eu de pe urma părerii şi laudelor celor mulți aduse 
fiului meu? 

- Dar tocmai asta e slava! 

- Nu-mi trebuie asta, ci caut pentru fiul meu putere şi cinste. 

- Dar, fără îndoială, cei care vor lăuda pe fiul tău îl vor şi cinsti. 

lar dacă vrei putere pentru fiul tău şi funcţie înaltă, îţi spun că pe 
acestea, ca şi pe acelea despre care am vorbit până acum, le vom găsi mai 
degrabă la monahi. Pot să-ţi dovedesc asta cu ajutorul unor exemple din 
viaţă şi din istorie, dar voi întrebuința o metodă care să-ți aducă, ție mai ales, 
oarecare, mângâiere. De aceea, pentru a demonstra afirmația mea, nu mă voi 
servi de alte dovezi, ci chiar de fiul tău. 

Care este proba cea mai bună că cineva are putere? Nu, oare, aceea de 
a putea să te răzbuni pe duşmani şi de a putea răsplăti pe binefăcători? Dar 
această putere, în întregime, nu poate s-o aibă nici chiar împăratul, împăratul 
are mulți duşmani, şi totuşi nu poate să-i pedepsească pe toți, are mulți 
oameni care fac binele, şi totuşi nu-i poate răsplăti pe toți. Chiar în războaie, 
duşmanii pricinuiesc mult rău împăratului şi-i fac nenumărate necazuri; ar 
dori să se răzbune pe ei, dar nu poate. Apoi, tot în timp de război, mulţi 
prieteni de-ai împăratului au făcut mari fapte de vitejie, dar împăratul n-a 
putut să-i răsplătească după vrednicie, căci au fost răpiți înainte să le dea 
răsplata, căzând pe câmpul de luptă. 

Ce-ai spune acum dacă-ți voi dovedi că fiul tău are o altă putere, cu 
mult mai mare, pe care, după cum ţi-am demonstrat mai sus, nici împărații 
nu o au? Să nu presupui cumva că-ți voi vorbi de bunătăţile din cer, în care 
nu crezi. Nu mi-am uitat făgăduiala dată. Îţi voi dovedi că fiul tău, aici, pe 
pământ, are mai multă putere decât împăratul. 

Dacă cea mai mare putere constă în a putea să te răzbuni pe duşmani, 
apoi cu mult mai multă putere decât aceasta este puterea de a avea în viață o 
poziție în care să nu te poată duşmăni nimeni, chiar dacă ar vrea. 

Voi face desluşită afirmația mea, că puterea aceasta este mai mare 
decât cea dintâi, dacă voi exemplifica spusele mele. 

Spune-mi, te rog, cum e mai bine: să fim atât de iscusiți în mânuirea 
armelor, încât nimeni din cei ce ne rănesc să nu scape nerănit, sau să avem 
un astfel de trup, încât nimeni, oricât s-ar strădui, să nu poată răni trupul 

nostru? E clar pentru oricine că cea de-a doua situație e mai puternică şi mai 
dumnezeiască; nu numai atât, ci şi superioară celei dintâi, în ce constă 
superioritatea ei? În cunoaşterea leacurilor cu ajutorul cărora pot fi 
tămăduite toate rănile pricinuite de duşmani. Sunt trei mijloace: primul, 
puterea de a te răzbuna pe duşmani; al doilea, superior celui dintâi, puterea 
de a-ți şi tămădui propriile răni; acesta nu este negreşit consecința celui 
dintâi; al treilea, puterea de a găsi o stare în care să nu te poată răni oamenii. 
Acest de-al treilea mijloc este superior pentru firea omenească. Şi-ţi voi 
dovedi că fiul tău este în stăpânirea acestui mijloc şi are această putere. 

Că spusele mele nu sunt vorbe în vânt se vede de acolo că, cercetând 
între timp mai adânc lucrurile, am găsit o altă putere mai mare decât această 
putere, şi anume: nu numai că nimeni nu poate vătăma pe monahi, dar nu 
este nimeni care să voiască să-i vatăme. Astfel fiul tău are o îndoită putere. 
Ce viață mai dumnezeiască ar putea duce fiul tău decât această viață 
monahală, în care nimeni nici să nu voiască, nici să nu poată să-i facă vreun 
rău, chiar dacă ar voi? Mai ales când a nu voi nu este o consecinţă a lipsei de 
putere, cum e cazul cu cei mai mulți, ci a faptului că fiul tău se găseşte într-o 
stare în care nimeni nu are nici o pricină să voiască a-i face rău. Pentru că, 
dacă ar fi numai aceasta, adică a nu putea, n-ar fi un lucru deosebit, căci ură 
înverşunată s-ar naşte în sufletele acelora care ar voi să facă rău, dar n-ar 
putea. Nu este mic nici acest chip de fericire. 

Dar să cercetăm, dacă vrei, ultima situaţie. 

Spune-mi, te rog, cine va voi să vatăme vreodată pe fiul tău, care n-are 
nici o legătură cu oamenii nici prin angajamente, nici prin stăpânire de 
pământ, nici prin bani, nici prin afaceri şi nici prin vreo altă înțelegere? 
Pentru ce pământ să se certe cu el? Pentru ce robi? Pentru ce mărire? De cine 
să se teamă? De cine să fie muşcat? Invidia, teama sau mânia sunt cele care 
ne împing să aducem vătămare altora, în privinţa acestora, fiul tău este mai 
mult decât un împărat, este mai presus de toți oamenii. Cine-l va invidia pe 
el, care a disprețuit toate bunurile acelea după care plâng oamenii şi pe care 
se silesc să le aibă? Cine se va mânia pe el, dacă el n-a nedreptăţit pe 
nimeni? De cine se va teme, dacă nu are nici o bănuială asupra nimănui? Din 
cele spuse mai sus rezultă deci că nimeni nu va voi să-i facă vreun rău fiului 
tău. 

Dar tot atât de clară este şi a doua situaţie, anume că oamenii nu vor 
putea să-l vatăme, chiar dacă ar voi. Nu dă nimănui nici un prilej de a fi 
atacat şi nici nu are vreo parte slabă de care să poată fi apucat. Este ca un 
vultur care zboară la mare înălțime, care n-ar putea fi prins niciodată într-un 
laţ de vrăbii. Pentru ce pricină va putea să-l vatăme vreun om? Bani n-are, 
aşa că nu-i este teamă de hoți. Patrie nu are, aşa că nu-i e teamă de surghiun. 

Slavă nu doreşte, aşa că nu-i este teamă că-şi va pierde slava. Mai rămâne un 
singur lucru: moartea; dar, în această privinţă mai ales, nimeni nu va putea 
să-l întristeze, căci, dacă îl ameninţă cu moartea, îi face cel mai mare bine, îl 
trimite spre cealaltă viaţă, dorită de el, spre care sunt îndreptate toate faptele 
şi toate gândurile lui. Astfel moartea, departe de a fi o pedeapsă, este o 
scăpare de dureri, un sfârşit al sudorilor, odihnă. 

Vrei să cunoşti un alt chip al puterii lui, cu mult mai înţelept decât 
acesta? 

Chiar dacă i-ai pricinui nenumărate necazuri, chiar dacă l-ai bate, 
chiar dacă l-ai pune în lanţuri, trupul lui este rănit din pricina firu sale 
omeneşti, sufletul însă rămâne fără răni datorită filosofiei lui. Nu este 
stăpânit de mânie, nu este supus urii, nu este biruit de duşmănie. 

Asta însă nu-i mare lucru; cu mult mai minunată decât aceasta este 
dragostea lui de vrăjmaşi. Fiul tău iubeşte pe cei care i-au pricinuit astfel de 
rele ca pe nişte binefăcători, ca pe nişte ocrotitori şi se roagă pentru ei să 
aibă parte numai de bine. 

Ai putea să-i dai tu o atât de mare putere, chiar dacă l-ai face de 
nenumărate ori împăratul lumii şi ai prelungi domnia lui timp de nenumărați 
ani? Nu este mai de preţ această putere decât multe mantii împărăteşti, decât 
multe mari demnități, decât multă slavă? Mi se pare că şi oamenii care-şi 
iubesc foarte mult trupul ar prefera viata aceasta în locul celei duse de ei.” 
(Apologia vieții monahale, 6-7, în vol. Despre Feciorie, Apologia vieții 
monahale, Despre creşterea copiilor..., pp. 225-228) 


„Cine va vorbi cu mai multă putere înaintea împăratului? Cine îl va 
ține de rău pentru greşelile lui cu mai mult curaj? Tu, care eşti stăpânul 
atâtor averi, care din pricina averilor tale eşti supus chiar funcționarilor 
împăratului, care tremuri pentru orice lucru, care ai înaintea împăratului 
atâtea slăbiciuni, tu, căruia împăratul sau funcționarii lui pot să-ţi facă rău 
oricând dacă se mânie, sau fiul tău, care nu poate încăpea niciodată nici în 
mâinile împăratului, nici în ale funcționarilor lui! Au vorbit cu mai multă 
putere împăraților acei oameni care n-au fost legați prin nimic de cele 
pământeşti, în faţa cui va ceda şi pe cine-l va asculta mai mult împăratul şi 
înalții lui funcţionari, pe tine, care eşti bogat şi pe care te bănuieşte că poţi să 
faci adeseori intervenții nu de dragul dreptăţii, ci de dragul banilor, sau pe 
fiul tău, care are o singură pricină a intervenției lui, dragostea de oameni? Pe 
cine va cinsti împăratul şi pe cine va admira, pe acela asupra căruia n-ar 
putea să aibă nici o bănuială urâtă, sau pe acela pe care-l socoteşte inferior 
chiar slugilor sale? După cum, atunci când este vorba să ajute pe cineva, 
împărații şi marii demnitari ascultă de sfaturile lui, tot astfel şi când este 

vorba de sprijinit pe cineva îşi întemeiază hotărârile lor pe intervenția unor 
oameni ca fiul tău. 

Dar, dacă vrei, să luăm un caz în care fiul tău ajută pe un om cuprins 
de necazuri, prin propriile sale mijloace, fără a se sluji de ajutorul altora. 

Să ducem pe acest om necăjit şi la fiul tău, şi la tine, dar mai degrabă 
nu la tine, ci chiar la împărat. Apoi să vedem care dintre aceştia toți îi va 
putea da mai mult ajutor. 

Mai întâi, să aducem pe un om care a suferit cea mai mare nenorocire 
cu putință. Să presupunem că cineva are un singur fiu şi că l-a pierdut în 
floarea vârstei. Pe acesta nu-l va putea ajuta nici un mare demnitar, nici 
împăratul, nici altcineva şi nici tu, nici unul nu-i va putea da ceca ce a 
pierdut. Dar dacă îl vei duce la fiul tău, chiar de la început, înfăţişarea, 
îmbrăcămintea, locuinţa lui îi vor uşura repede durerea şi-l vor convinge să 
socotească o nimica cele pământeşti, iar apoi, prin cuvinte potrivite, acesta 
va alunga cu uşurinţă norul de pe sufletul omului, în casa ta durerea i se va 
mări şi mai mult. 1 se va aprinde şi mai mult jalea când va vedea că viaţa în 
locuinţa ta este lipsită de necazuri, că e plină de mare fericire şi că are cine 
să te moştenească, în chila fiului tău însă îşi va potoli durerea şi va ajunge 
să privească cu mai multă înţelepciune lucrurile. Nu-l va mai durea atât de 
mult inima de moartea fiului lui, când va vedea că fiul tău a disprețuit şi a 
părăsit atât de multă bogăţie, atât de mare slavă şi strălucire. Va mai putea 
spune oare acest părinte nenorocit că nu mai are un moştenitor al averilor 
sale, când vede că fiul tău a disprețuit şi a părăsit toată averea tatălui său? 
Chiar cuvintele de mângâiere le va asculta cu mai mare uşurinţă de la fiul 
tău, care adevereşte prin fapte spusele sale. Tu, însă, numai dacă ai îndrăzni 
să deschizi gura îi vei umple sufletul de tristeţe, pentru că i-ai vorbi de dureri 
pe care niciodată nu le-ai suferit. Dar fiul tău, pentru că îl învaţă prin 
propriul său exemplu, îl va convinge cu uşurinţă că moartea nu-i decât un 
somn. N-are nevoie spre a-l mângâia să-i enumere o mulțime de părinți care 
au încercat aceeaşi durere ca şi el, ci se va arăta pe el însuşi, care în fiecare 
zi cugetă în timp la moarte, care este totdeauna pregătit de moarte. Şi, după 
ce-l va face să creadă mai mult în învățătura despre învierea morților, îşi vor 
lua rămas bun unul de la altul. Tatăl acela va pleca uşurat de marea povară a 
durerii ce-o avea pe suflet, iar cuvintele fiului tău, întărite prin fapte, îl vor 
face să-şi recapete mai lesne liniştea sufletească, cu mult mai lesne decât 
cuvintele celor pe care-i cheamă la mese şi la prăznuire. În acest chip va 
vindeca fiul tău durerea unui tată care şi-a pierdut copilul. Şi iată deci că are 
puterea de a ajuta pe alţii, fără ajutorul altora.” (Apologia vieții monahale, 7- 
8, în vol. Despre Feciorie, Apologia vieţii monahale, Despre creşterea 
copiilor..., pp. 229-230) 

„Să presupunem, apoi, dacă vrei, că se duce la fiul tău un alt om 
nenorocit, care are nevoie de ajutor, un om care a pierdut vederea în urma 
unei îndelungate boli. Ai putea tu să-l ajuţi cu ceva? Nu! Fiul tău însă îl va 
ajuta! Îi va arăta că nenorocirea lui nu-i atât de cumplită, deoarece el însuşi 
stă închis într-o mică chilie, că el însuşi se grăbeşte spre o altă lumină, că el 
însuşi socoteşte o nimica lumina zilei în comparaţie cu acea lumină. Astfel îl 
va învăţa să îndure cu mult curaj nenorocirea lui. 

Dar pe cei supăraţi de alți oameni îi vei putea tu, oare, îndupleca să 
caute cu mai multă judecată la necazurile lor? Deloc! Dimpotrivă, îi vei 
supăra mai mult, căci de obicei vedem mai bine propriile noastre necazuri 
când avem în față buna stare a semenilor noştri. Fiul tău însă îi face şi pe 
aceştia să-şi recapete mai uşor curajul. Nu-ţi vorbesc de ajutorul pe care-l va 
da lor prin rugăciunile lui! Nu-ţi vorbesc de ele, pentru că vorbesc cu tine, 
un păgân, care nu crezi în puterea rugăciunilor. 

Dar dacă vrei să fii cinstit de oameni din pricina fiului tău, şi nu 
disprețuit (căci poate asta ți-i dorinţa), nu ştiu cum ai putea să ai parte de mai 
multă cinstire din partea oamenilor în alt chip decât prin faptul că ai un fiu 
care, prin viaţa şi prin purtarea lui, depăşeşte firea omenească, un fiu care 
este atât de strălucitor în întreaga lume, care nu numai că este respectat de 
toți, dar nu are nici un duşman. Dacă fiul tău ar fi ajuns într-o mare 
dregătorie lumească, unui l-ar fi cinstit, alțu l-ar fi urât, acum însă toți îl 
cinstesc şi fac asta cu multă plăcere. Dacă oameni de joasă condiție socială, 
fii de ţărani şi de lucrători, care au îmbrăţişat viaţa monahală, au ajuns atât 
de cinstiți de toți oamenii, încât nici unul dintre cei mai mari demnitari nu se 
ruşinează să vină în chilia lor, să stea de vorbă cu ei şi să ia masa cu ei, ba 
Chiar simt în asta o atât de mare bucurie ca şi cum s-ar desfăta cu mari 
bunătăți, ceea ce-i şi adevărat, cu cât mai mult vor veni înalți demnitari ai 
lumii să vadă pe fiul tău, care a îmbrăţişat viaţa aceasta plină de virtute 
coborându-se dintr-un neam strălucit, care a părăsit o mare bogăţie şi în care 
toată lumea îşi punea atâtea nădejdi. Prin urmare, tocmai ceea ce jeleşti tu 
mai mult, adică îmbrățişarea vieții monahale şi părăsirea avuţiilor, aceea îl 
face înainte de toate să fie mai cu seamă respectat şi cinstit, aceea îi sileşte 
pe toţi să se uite la el ca la un înger, şi nu ca la un om. Fiul tău nu va cădea 
sub bănuiala, sub care cad mulţi oameni, că ar fi ales această cale pentru că 
iubea cinstea, pentru că-i erau dragi banii, pentru că dorea să ajungă de la o 
situație umilă la una strălucită. Chiar dacă s-ar spune aceste cuvinte despre 
ceilalți monahi, ele sunt false şi pornite din răutate, însă despre fiul tău 
nimeni nu va putea să aibă vreodată o astfel de bănuială. 

Să nu socoteşti că fiul tău este atât de prețuit şi de respectat pentru că 
în fruntea statului sunt împărați creştini. Chiar dacă ei ar cădea de la putere 
şi împărați păgâni ar ajunge la conducerea statului, viaţa şi faptele fiului tău 
vor fi atunci chiar mai strălucitoare.” (Apologia vieții monahale, 8-9, în vol. 
Despre Feciorie, Apologia vieţii monahale, Despre creşterea copiilor..., pp. 
231-232) 


„Vrei să-ţi spun acum şi cum are să se poarte cu tine fiul tău? Sau e de 
prisos să o mai fac? 

Cel care este atât de blând şi de bun cu alţii, încât nu dă nimănui prilej 
de supărare, va cinsti cu atât mai mult pe tatăl său şi-l va îngriji cu mult mai 
mult decât dacă ar avea o demnitate lumească. Dacă ar fi un mare demnitar, 
nu se ştie dacă n-ar disprețul pe tatăl său; acum însă, când fiul tău a ales 
această viaţă, din pricina căreia a ajuns să aibă o demnitate mai mare decât a 
împăratului, acum va fi față de tine mai smerit decât toți oamenii. Aşa este 
filosofia noastră, aşa este concepția noastră despre viață şi lume: uneşte într- 
un suflet cele care par contrarii, smerenia şi mândria. Dacă fiul tău ar fi un 
mare demnitar, s-ar bucura de moartea ta, pentru că ar dori să te 
moştenească; acum însă se roagă să ţi se prelungească viaţa. Prin urmare, va 
primi cununi strălucitoare şi pentru aceasta, căci credinţa noastră creştină ne 
spune că vom avea mare răsplată pentru respectul dat părinților noştri (Efes., 
6, 1-3), am primit poruncă să-i socotim ca stăpâni, să-i respectăm prin 
cuvânt şi cu fapta, dacă prin purtarea noastră nu vătămăm credinţa creştină 
(Matei 10, 37). 

Dar poate că aş fi întrebat: 

- Ce va da în schimb părinților pentru toate câte i-au dat lui? 

- Gândeşte-te că este firesc ca cel care a ajuns în toate privinţele la 
culmea virtuții să săvârşească, cu toată stăruința, şi această virtute. Nu se va 
da în lături, dacă ar trebui, să moară chiar pentru tine, pentru că fiul tău te va 
îngriji şi te va cinsti nu numai în virtutea legii firii, sădite în el, ci, înainte de 
toate, de dragul lui Dumnezeu pentru Care a disprețuit pe toate cele din 
lume. 

Spune-mi, deci, pentru ce-l jeleşti pe fiul tău, dacă acum, ca monah, 
este, după cum ţi-am arătat, mai respectat, mai bogat, mai puternic, mai liber 
şi-ţi slujeşte interesele tale cu mai multă însuflețire decât înainte? Pentru ce-l 
jeleşti dacă nu-ți mai tremură sufletul de frică în fiecare zi să nu moară 
cumva în luptă, să nu cadă în dizgrația împăratului, să nu fie victima invidiei 
camarazilor lui de arme? Oare nu sunt acestea şi altele mai mari decât 
acestea cele ce înfricoşează pe părinții care au copii ajunşi cu faimă? Părinţii 
care au pe fui lor ajunşi în vârful unor mari demnități se aseamănă cu cei 

care îşi urcă fiul pe un loc înalt, apoi tremură de frică să nu le cadă jos 
copilul. 

- Dar centura de demnitar, mi-ai putea obiecta, hlamida şi glasul 
crainicului ne fac o deosebită plăcere! 

- Spune-mi, câte zile ţine această plăcere? Treizeci de zile, o sută de 
zile, de două ori pe-atâta? Dar după asta, ce urmează? N-a fost totul ca un 
vis? N-a fost totul o poveste? N-au trecut toate acelea ca umbra? Însă cinstea 
şi numele bun al fiului tău rămân până la sfârşitul vieţii lui, dar, mai bine 
spus, şi după moartea lui, şi cu atât mai mult atunci. Această cinste şi această 
demnitate nimeni nu 1-0 va lua, pentru că nu i-a fost dată de oameni, ci de 
virtute. 

Ai fi vrut să-l vezi purtând haine scumpe, mergând călare pe cal, 
înconjurat de o mulțime de servitori, hrănind paraziți şi linguşitori? 

Pentru ce voiai toate acestea? Negreşit spre a-i face plăcere! Dar te 
întreb: Ce părere vei avea de toate aceste dorinţe ale tale cu privire la fiul 
tău, dacă l-ai auzi chiar pe el spunându-ți (căci poate pe mine nu mă crezi) 
că socoteşte viața monahală dusă acum de el mai plăcută decât viaţa celor 
care trăiesc în lux şi desfătare, în desfrânări, în cântece, între paraziți şi 
linguşitori, în tândăleală, şi-i este această viață atât de dragă, încât, dacă i-ar 
porunci cineva să părăsească dulceaţa acestei vieţi şi printr-o săritură să 
treacă în cealaltă, ar prefera de mai multe ori moartea? Nu ştii câtă plăcere 
ne dă viața liniştită şi depărtată de treburile publice. Poate că nu ştie asta nici 
unul dintre oameni, pentru că n-a gustat-o încă nimeni în toată curăţenia el. 
Care viață ar putea fi mai bună decât aceasta, care ne dă strălucire şi în care 
sunt unite siguranţa vieții şi renumele, două lucruri despărțite în viaţa 
oamenilor din lume? 

- Dar pentru ce-mi vorbeşti de acestea mie, care nu sunt nici creştin, 
nici monah? 

- Dar atunci, pentru ce-l împiedici pe fiul tău să fie monah? E de-ajuns 
că paguba se opreşte la tine!” (4pologia vieții monahale, 9, în vol. Despre 
Feciorie, Apologia vieții monahale, Despre creşterea copiilor..., pp. 232- 
235) 


„Satisfacţiile fiului tău, date de bogăţia lui, nu sunt de natura asta; ele 
rămân şi la bătrâneţe, şi însoțesc pe fiul tău şi după moarte. Pentru această 
pricină, când vedeţi că la bătrâneţe creşte bogăția voastră şi că v-ar putea 
oferi multe prilejuri de slavă şi de desfătare, vă supăraţi că vârsta voastră 
înaintată nu vă mai îngăduie să vă desfătați. Pentru această pricină vă şi 
înspăimântați la apropierea morţii şi spuneți că sunteţi cei mai nefericiți 
oameni tocmai atunci când aveţi cea mai mare bogăție, cea mai multă slavă 

şi cel mai bun nume. Fiul tău, dimpotrivă, atunci când va îmbătrâni va avea 
cea mai mare mulțumire, pentru că se sileşte să intre în port, pentru că are o 
tinereţe totdeauna înfloritoare, care nu îmbătrâneşte niciodată.” (Apologia 
vieții monahale, 9, în vol. Despre Feciorie, Apologia vieții monahale, 
Despre creşterea copiilor..., pp. 235- 236) 


„Să nu ţu de rău deci pe fiul tău că a trecut de la mişte bunătăți 
vremelnice, dar, mai bine-zis, inexistente, la nişte bunătăți reale şi 
permanente. Nu-l jeli pe cel ce merită să fie numit fericit! Atunci ar trebui să 
plângi, când n-ai avea un fiu ca acesta, ci unul care să fie aruncat de valurile 
acestei vieţi într-o parte şi în alta, ca într-o strâmtoare.” (Apologia vieții 
monahale, 10, în vol. Despre Feciorie, Apologia vieții monahale, Despre 
creşterea copiilor..., p. 238) 


„Spune-mi, te rog, n-ai crede că oamenii îşi bat joc de tine dacă te-ar 
lăuda, te-ar admira şi ar zice că eşti cel mai fericit muritor din pricină că fiul 
tău a îndrăgit nebuneşte meseria dansatorilor şi a conducătorilor de care de 
curse? ŞI, dimpotrivă, n-ai spune că sunt nişte nebuni dacă ar râde de tine şi 
te-ar ocări din pricină că fiul tău a făcut o faptă de bravură şi vrednică de 
laudă? Fă şi acum tot aşa! Să nu judeci faptele şi gândurile fiului tău 
întemeiat pe părerile oamenilor, ci pe cercetarea exactă a motivelor care l-au 
făcut să 1a o astfel de hotărâre. Vei vedea că cei care râd sunt părinții unor 
copii ce sunt mai degrabă robi decât liberi, când îi vor compara pe ei cu fiul 
tău. 

Acum sufletul ţi-i doborât de durere. De asta nici n-ai să poți privi cu 
ochi pătrunzători spusele mele. Dar după ce se va potoli puţin furtuna 
sufletului tău şi după ce vei cunoaşte marea virtute a fiului tău, nu vei mai 
avea nevore de cuvintele mele, ci tu însuţi vei vorbi altora, mai mult decât 
mine, despre frumuseţea vieții monahale. Cuvintele mele nu sunt o simplă 
presupunere, ci sunt întemeiate pe fapte. 

Am avut şi eu un prieten; era fiul unui păgân, om bogat, renumit şi 
strălucit în toate privinţele. Prietenul meu s-a călugărit. Tatăl său, la început, 
a pus în mişcare pe înalții demnitari ai imperiului, l-a ameninţat cu 
închisoarea, l-a dezbrăcat de toate hainele sale, l-a lăsat pe pământ străin, 
lipsit şi de hrana necesară, pentru ca să-l înduplece în acest chip să se 
reîntoarcă la o viaţă mai omenească, după părerea lui. Când însă a văzut că 
nu cedează în fața nici unei ameninţări, a fost învins şi şi-a schimbat părerea. 
Acum preţuieşte pe fiul lui şi-l respectă mai mult decât dacă 1-ar fi fost tată. 
Bărbatul acesta bogat, deşi mai are încă mulți copii, oameni cu vază şi 

renumiți, spune că aceştia nu merită să-i fie aceluia nici slugi. Și, datorită 
fiului său, el este cu mult mai strălucit. 

Vom vedea că tot aşa se va întâmpla şi cu fiul tău. Faptele îți vor 
dovedi că nu mint. Pentru aceasta, acum voi tăcea şi-ţi voi face această 
rugăminte: 

Aşteaptă numai un an, sau şi mai puţin, căci virtutea practicată de noi, 
creştinii, n-are nevoie de mult timp, ea odrăsleşte prin ajutorul lui 
Dumnezeu, şi vei vedea că spusele mele sunt adeverite de fapte. Atunci nu 
numai că vei lăuda cele petrecute, dar, dacă ai vrea să-ți înalți puţin mintea, 
vei ajunge să ai aceeaşi dorință ca şi el, având ca dascăl al virtuţii chiar pe 
fiul tău.” (Apologia vieții monahale, 10, în vol. Despre Feciorie, Apologia 
vieții monahale, Despre creşterea copiilor..., pp. 240-241) 


„Pentru ce nu te temi deci, pentru ce nu tremuri când duci pe fiul tău 
în lume şi printre oameni, unde va fi biruit iute de păcat şi de răutate? Oare ţi 
se pare puţin lucru să dai prilej fiului tău să slujească idolilor, adică 
păcatelor, să ajungă mai rău decât păgânii, să lepede prin faptele lui slujirea 
lui Dumnezeu? Ţi-am arătat doar că cei care trăiesc în lume cad mai uşor 
pradă acestor păcate decât monahii. Vezi dar că nu-i decât un pretext frica ta 
de a-ți trimite fiul la mănăstire. Dacă ar trebui să te temi, apoi ar trebui să te 
temi nu de cei care caută să scape de furtună, nici de cei care se grăbesc să 
ajungă în port, ci de cei învăluraţi de furtună şi de furia valurilor. În lume 
naufragiile sunt mai dese, pentru că mai multe sunt poftele ce chinuie pe cei 
ce trăiesc în lume şi pentru că cei care vor să se împotrivească acestor pofte 
nu Ii se împotrivesc cu toată tăria. În mănăstire insă valurile nu sunt atât de 
mari; în mănăstire liniştea e mare, iar cei care vor să lupte împotriva poftelor 
îşi dau mai multă silinţă decât cei din lume. Din această pricină îl atragem pe 
fiul tău în pustie, nu facem asta ca să se îmbrace cu sac, să-şi pună jug pe 
grumajii săi, să se culce pe pământul gol. Nu! Facem asta ca să scape, 
înainte de toate celelalte, de viciu şi să îmbrățişeze virtutea. 

- Ce vrei să spui cu aceste cuvinte? Toţi cei căsătoriți pier? Nu pot să 
se mântuiască? 

- Nu spun asta! Spun numai că vor trebui, din pricina greutăților 
legate de căsătorie, să-şi dea mai multă osteneală dacă vor să se mântuiască. 
Cel dezlegat aleargă mai iute decât cel cu picioarele legate. 

- Răsplata celui căsătorit însă va fi mai mare şi cununile mai 
strălucitoare! 

- Deloc! Singur îşi pune în spate greutățile legate de căsătorie, când ar 
putea să nu şi le pună.” (Apologia vieții monahale, 15, în vol. Despre 

Feciorie, Apologia vieții monahale, Despre creşterea copiilor..., pp. 298- 
299) 


„Poate că nu lăsaţi pe fiii voştri să se ducă la mănăstire pentru că 
doriți să-i căsătoriți şi să aveţi nepoți? Dar cum se poate sa doriți să fiţi 
bunici, când nu sunteţi nici părinţi adevăraţi? 

Nu faptul că ai dat naştere unui copil îţi dă dreptul să te numeşti tată. 
Chiar părinți pot da mărturie de adevărul spuselor mele, părinții care, atunci 
când văd că fiii lor ajung nişte răi şi nişte stricați, se leapădă de ei, îi 
dezmoştenesc, ii înstrăinează, ca şi cum n-ar fi copiii lor; nici firea, nici 
naşterea, nici altceva asemănător nu poate să-i împiedice de a-i tăgădui. Prin 
urmare, părinţii care nu dau copiilor lor o educaţie creştină să nu mai aibă 
pretenția să se mai numească părinți. Când însă vor naşte pe fiii lor în alt 
chip, adică atunci când îi vor învăţa să trăiască creştineşte, da, atunci să 
ceară şi nepoți; numai atunci au dreptul să vadă şi nepoți. Au copii, au copiii 
aceia pe care i-au născut nu din sângiuri, nici din voința trupului, nici din 
voința bărbatului, ci din însuşi Dumnezeu (loan 1, 13). Aceşti copii nu silesc 
pe părinții lor să se zbată pentru averi, pentru căsătorie, pentru altceva de 
acest fel; aceşti copii îi scutesc de orice grijă şi le dau prilej să se bucure de o 
mai mare plăcere decât plăcerea de a avea copii. Aceşti copii nu sunt născuţi, 
nici nu sunt crescuţi în vederea aceloraşi scopuri ca ceilalți copiii, sunt 
născuţi şi crescuți pentru scopuri cu mult mai înalte şi mai strălucite. De asta 
aduc şi mai multă bucurie părinților lor. 

În afară de acestea, aş mai spune şi următoarele: nu-i deloc de mirare 
ca părinții care nu cred în înviere să se plângă că n-au copii; pentru ei 
singura mângâiere că vor supraviețui, că li se va continua numele, sunt 
copiii. Noi insă, care socotim moartea ca un somn, care am fost învățați să 
disprețuim lucrurile din lumea aceasta, vom fi oare vrednici de iertare dacă 
ne plângem că n-avem copii, dacă înşine căutăm să avem copii, ca apoi să-i 
lăsăm în lumea aceasta din care noi înşine ne silim să ieşim şi în care 
suspinăm cât timp suntem în ca? (II Cor. 5, 2-4). Aceste cuvinte le spun 
către cei care duc o viaţă mai duhovnicească. 

Dacă însă ar fi unu iubitori de trup şi lipiţi puternic de viaţa de arci, 
lor le-aş grăi aşa: 

Mai întâi, nu se ştie bine dacă fiii voştri vor avea copii, de se 
căsătoresc; apoi: chiar dacă vor avea copii, nu cumva necazul lor va fi şi mai 
mare, nu vor culege oare, de pe urma copiilor, nu atât de multe bucurii câte 
necazuri din pricina grijilor zilnice, a neliniştilor, a temerilor prilejuite de ei? 

- Dar cui vom lăsa moştenire ogoarele, casele, robii şi aurul nostru, 
îmi vor spune aceşti părinţi, dacă fiii noştri nu se vor căsători, dacă nu vom 

avea nepoți, dacă fiii noştri se vor duce la mănăstire? Îi aud într-adevăr pe 
aceşti părinți plângându-se că nu ştiu ce să facă cu averile lor! 

- Lasă-ţi averea moştenire tot fiului tău! Aceluia care trebuia să te 
moştenească înainte de a îmbrățişa viața monahală! Fă asta cu atât mai mult 
acum decât înainte de a se duce la mănăstire. Acum va fi un paznic şi un 
stăpân mai bun al averilor tale. Înainte de a intra în mănăstire, multe pricini 
puteau pierde averea ce voiai să 1-0 laşi ca moştenire. Viermii, vremea 
îndelungată până să ajungă stăpân pe ea, hoţu, hulitorii, invidioşiu, 
nesiguranța viitorului, nestatornicia oamenilor şi, in sfârşit, moartea fiului 
tău, îl puteau lipsi şi de bani, şi de pământuri. Acum însă, când a intrat în 
mănăstire, a pus bogăția lăsată ca moştenire la adăpost de toate aceste pricini 
de pierdere, a găsit pentru ea un loc în care nu poate pătrunde nimeni, în care 
nu-i este îngăduit nimănui să păşească. lar acest loc este cerul, de care nici o 
uneltire nu se poate apropia, un loc mai roditor decât cel mai bun pământ, un 
loc care îngăduie celor care şi-au depus averile în el să culeagă roade bogate. 

Prin urmare, acum, când fiul tău îmbrățişează viaţa monahală, n-are 
nici un rost întrebarea: cui să las moştenire ogoarele, aurul şi toată averea 
mea? Întrebarea asta ar avea rost dacă fiul tău ar rămâne in lume. 

Eşti mai stăpân pe averea ta acum, când o laşi moştenire fiului tău 
care a intrat în mănăstire. Eşti atât de stăpân pe ea, încât n-o pierzi nici când 
pleci din lumea aceasta. Dimpotrivă, mai cu seamă atunci te bucuri de 
câştigul averilor tale.” (Apologia vieții monahale, 16, în vol. Despre 
Feciorie, Apologia vieții monahale, Despre creşterea copiilor..., pp. 299- 
301) 


„Vrei însă să fii încredinţat că şi fiul tău este stăpân pe averea ce i-o 
laşi ca moştenire? Ei bine, îţi voi dovedi că e mai stăpân pe ea când e monah 
decât daca ar fi laic. 

Spune-mi, cine este mai stăpân pe averea lui: cel care cheltuieşte şi 
împarte averea în dreapta şi în stânga, cum îi place, sau cel care, din pricina 
zgârceniei, nici nu îndrăzneşte să se atingă de ea, care o ascunde în pământ 
şi nu se atinge de bunurile lui ca şi cum ar fi ale altora? Cine-i mai stăpân: 
cel care şi-o cheltuieşte cum se cuvine sau cel care-şi cheltuieşte averea în 
vânt şi fără socoteală? Cel care seamănă în cer sau cel care seamănă pe 
pământ? Cel care nu-i supărat pe funcţionarii care strâng impozitele şi 
birurile sau cel care-i împiedicat să-şi dea averile cui vrea? Asupra plugarilor 
şi negustorilor se năpustesc toți, din toate părțile, şi-i silesc să-şi plătească 
impozitele, fiecare dintre aceşti funcționari îşi cere partea sa. Nimeni însă nu 
ridică aceste cereri amenințătoare faţă de cel ce doreşte să-şi cheltuiască 
averea sa cu cei nevoiaşi. 

Prin urmare, şi din acest punct de vedere fiul tău, dacă se face monah, 
este mai stăpân pe averea moştenită decât dacă ar fi laic. 

Să nu-mi spui cumva că atunci este un om stăpân pe averea lui, când 
şi-o cheltuieşte cu femeile stricate, cu stomacul, cu paraziții, cu linguşitorii, 
când îşi face de ruşine cu ea numele său cel bun, când îşi distruge mântuirea 
sufletului! Şi, dimpotrivă, să-mi spui că nu este stăpânul averii sale atunci 
când şi-o cheltuieşte cu multă înţelepciune spre a căpăta un nume cu 
adevărat mai bun, când şi-o cheltuieşte spre folosul sufletului său şi spre 
bună plăcerea lui Dumnezeu. Dacă ai grăi aşa, ar însemna să spui că este 
stăpân pe averea sa acela care şi-o aruncă la canal, şi că nu-i stăpân pe ea 
acela care şi-o cheltuieşte ajutând pe cei săraci. 

Dar e mai bine să nu-i comparăm pe aceştia cu cei care-şi cheltuiesc 
zadarnic averile, cu cei care şi-o cheltuiesc spre pierderea propriului lor 
suflet. Cheltuielile celor dintâi fac pe stăpânii averilor mai străluciți, mai 
bogaţi, mai siguri de ei înşişi, pe când cheltuielile celorlalți îi fac nu numai 
de ruşine şi de ocară, dar îi fac să-şi piardă şi sufletul. 

Ar putea însă un tată să mă întrebe: 

- Nu se poate, oare, ca fiul meu să se facă monah când va ajunge 
bătrân, după ce s-a căsătorit şi a avut copii? 

- Mai întâi, cine ne va garanta că fiul tău va ajunge bătrân? În al 
doilea rând, cine ne va garanta că va mai avea gândul călugăriei când va fi 
bătrân? Nu punem noi hotar vieţii noastre. Pavel ne-a învăţat acest adevăr 
prin cuvintele: Ziua Domnului vine ca un hoț noaptea (| Tes., 5, 2). De 
asemenea, nici gândurile noastre nu sunt mânate totdeauna de aceleaşi 
dorințe. Pentru asta un înţelept ne sfătuieşte, zicând: Nu întârzia a te 
întoarce la Domnul şi nu amâna din zi în zi. Că fără de veste va izbucni 
mânia Domnului şi în vremea răzbunării vei fi dat pieirii (Înţ. Sir., 5, 8-9). 

Dar, chiar dacă am fi stăpâni pe sorocul vieţii noastre şi chiar dacă nu 
ne-am schimba părerile niciodată, tot n-ar trebui ca fiul tău să amâne intrarea 
lui în monahism, tot n-ar trebui să fie nepăsător când e vorba sa 1 se 
pricinuiască o atât de mare pagubă. E cea mai mare nesocotinţă, ca atunci 
când fiul tău e tânăr, când are mai mult nevoie de ajutor, când duşman 
puternic îi stă în față, să-i poruncim să se arunce in vârtejul vieții, ca să fie 
cu uşurinţă învins, dar să-l înarmăm, să-l oţelim, când e bătrân, când e 
acoperit tot de răni, când nu mai are sănătoasă nici cea mai neînsemnată 
parte a fiinţei sale, când e doborât la pământ şi slăbănogit. 

- Dar la bătrâneţe, mi s-ar putea obiecta, lupta este mai lesnicioasă, 
războiul mai uşor, pentru că poftele s-au stins. 

- Ce fel de luptă este însă aceea când nu mai ridică nimeni mâna 
împotriva noastră? Din această pricină nici cununile nu vor fi strălucitoare. 


2108 


Fericit este cel ce şi-a luat jugul din tinerețea sa; va şedea singur şi va tăcea 
(Plâng. ler., 3, 27-28). Unul ca acesta este vrednic de laude, de fericiri, de 
aplauze, căci îşi înfrânează pornirile nebuneşti ale firii, îşi scapă corabia 
sufletului său de la înec chiar în timpul celei mai cumplite furtuni.” 
(Apologia vieții monahale, 16-17, în vol. Despre Feciorie, Apologia vieții 
monahale, Despre creşterea copiilor..., pp. 302-304) 


„E tânăr şi plăpând fiul tău? Dar tocmai pentru asta are nevoie de o 
pază mai bună. lar dacă are nevoie de o pază mai bună, are nevoie şi de o 
purtare de grijă mai mare. Trebuie să trăiască înconjurat necontenit de multă 
linişte, trebuie să ducă o viață potolită. Nu trebuie să fie aruncat în afaceri, 
nu trebuie să trăiască în mijlocul lumi acolo unde tulburarea şi zgomotul 
sunt mari. Tu însă procedezi pe dos: pe aceia pentru care războiul este mai 
greu din pricina tinereţii lor, a slăbiciunii lor, a hpsei lor de experienţă, din 
pricina mediului în care trăiesc, pe aceştia cauţi să-i atragi în vâltoarea lumii, 
ca şi cum ar fi nişte eroi care au săvârşit cine ştie ce fapte de vitejie, ca şi 
cum ar fi nişte oameni care pot ţine piept oricărui atac. Pe unii ca aceştia nu- 
1 laşi să se ducă în pustie şi să exerseze acolo. Faci la fel ca un general care 
ar porunci unui învingător în nenumărate lupte să studieze acasă în linişte 
tactica războiului, iar altuia, ncexperimentat în lupte, care nu s-a ocupat 
deloc cu războiul, i-ar porunci tocmai pentru asta să se ducă la bătălie; 
printr-o astfel de poruncă, i-ar pune şi mai mari piedici, pentru că sarcina 
dată lui este foarte greu de îndeplinit. 

În afară de asta, trebuie să se ştie şi aceea că, după ce fiul tău s-a 
căsătorit, nu mai poate fi stăpânul lui, trebuie să facă una din două: sau să 
trăiască necontenit cu femeia lui, dacă femeia lui vrea, sau, dacă ea vrea să 
se înfrâneze, să cadă în adulter. Mai trebuie să mai amintesc de celelalte 
trebuinţe ale copiilor, de grijile gospodăriei, care pot să slăbească râvna unei 
vieţuiri creştine şi să amorţească sufletul? 

Pentru aceea este mai bine să înarmezi pe fiul tău din copilărie, când 
este încă stăpân pe el însuşi şi-i dezlegat de toate grijile vieţii...” (Apologia 
vieții monahale, 17-18, în vol. Despre Feciorie, Apologia vieții monahale, 
Despre creşterea copiilor..., pp. 304-305) 


„Cel care a îmbrățişat viaţa monahală la bătrâneţe trebuie să-şi 
cheltuiască toată vremea cu spălarea păcatelor săvârşite până la intrarea sa în 
monahism. Toată grija lui trebuie să fie îndreptată în această direcţie. 
Adeseori nici atât nu-i de-ajuns, pleacă din lumea aceasta cu rămăşiţele 
rănilor primite în tinereţe. Cel care a îmbrățişat monahismul din copilărie 
nu-şi mai pierde timpul cu asta, nici nu mai stă să-şi vindece rănile, chiar de 

la început primeşte premiile vieţuirii sale desăvârşite. Cel dintâi să fie 
bucuros dacă-şi poate repara toate înfrângerile, cel de-al doilea este victorios 
chiar de la început şi adaugă victorii peste victorii, este întocmai ca un 
învingător la jocurile olimpice, care a mers din copilărie până la bătrâneţe 
din biruință in biruință şi care pleacă din lumea aceasta cu fruntea 
încununată de nenumărați lauri.” (Apologia vieții monahale, 18, în vol. 
Despre Feciorie, Apologia vieţii monahale, Despre creşterea copiilor..., pp. 
305-306) 


„Când trimitem pe fiii noştri în ţări străine, cu o însărcinare oarecare, 
nu voim să-i vedem întorşi decât când şi-au îndeplinit scopul călătoriei lor. 
Dacă s-ar întoarce înainte de asta, ne este mai mare întristarea că s-au întors 
fără nici un rezultat decât bucuria că-i vedem iarăşi lângă noi. N-ar fi oare 
cea mai mare nesocotinţă să nu arătăm acelaşi interes în cele duhovniceşti ca 
şi în treburile de toate zilele, ci, dimpotrivă, în acestea din urmă să indurăm 
cu atâta resemnare despărțirea de copii, încât chiar să dorim ca despărțirea să 
se prelungească, atunci când e făcută în vederea vreunui câştig, iar în cele 
duhovniceşti, să ne arătăm slabi şi să plângem când ne pleacă la mănăstire 
copiii? Nu-i oare cea mai mare nesocotință ca din pricina acestei micimi de 
suflet să păgubim pe copiii noştri de cel mai mare bun, educația sufletului 
lor şi dobândirea virtuților? Nu-i oare cea mai mare nesocotință să ne 
gândim numai la despărțirea noastră de copii, deşi avem mai mare 
mângâiere că ei, prin intrarea lor In mănăstire, intră în luptă pentru a câştiga 
mai mari biruinţe, că îşi vor atinge negreşit scopul pentru care au fost trimişi 
şi că nu este nimic care să le frângă nădejdile? 

Când ne trimitem copiii în ţări străine, ne este greu să ne ducem să-i 
vedem, mai ales dacă suntem bătrâni; când ii trimitem în mănăstiri însă, 
putem să ne ducem oricând la ei. Şi aşa trebuie să facem. Când nu pot veni 
la noi, să mergem noi la ei, să ne întâlnim cu ei, să stăm de vorbă cu ei. Vom 
avea mare câştig şi mare folos de pe urma întâlnirilor cu ei. Nu ne vom 
bucura numai că vedem chipul drag al copulor noştri, dar noi înşine ne vom 
întoarce acasă cu foarte mult folos sufletesc. De multe ori vom rămâne 
alături de ei, căci ne va cuprinde şi pe noi dragostea de a trăi aceeaşi 
filosofie, aceeaşi învățătură despre lume şi viață, ca şi copii noştri.” 
(Apologia vieții monahale, 18, în vol. Despre Feciorie, Apologia vieţii 
monahale, Despre creşterea copiilor..., pp. 308-309) 


„Pentru ce dar, când este vorba de aceste lucruri omeneşti, cu toate că 


nu-i cu putință ca fiii voştri să ajungă în cele mai înalte slujbe, vă frământați 
şi vă chinuiți chiar pentru cele mai mici posturi pentru fiii voştri, deşi nu 


2110 


aveți depline nădejdi nici în aceasta privinţă, iar dincolo, unde este vorba ca 
fiii voştri să trăiască o viaţă îngerească şi împreună cu îngerii, pregetați şi vă 
dați înapoi? Doriţi cu înfocare pentru fui voştri slujbe la curțile împărăteşti, 
dar nu doriți deloc ca fiii voştri să slujească împreună cu îngerii împăratului 
ceresc. Vă e ruşine să mărturisiți lipsa voastră de dorință. De asta născociți 
felurite pretexte, felurite scuze. Dacă aţi dori cu adevărat ca fiii voştri să 
slujească împăratului ceresc, nici unul dintre aceste pretexte şi scuze nu v-ar 
împiedica.” (Apologia vieții monahale, 19, în vol. Despre Feciorie, Apologia 
vieții monahale, Despre creşterea copiilor..., pp. 312) 


„Chiar în cazul când copiii noştri nu s-ar strica cu totul, dacă i-am ţine 
acasă şi ar avea parte să fie rânduiți în cea din urmă ceată a celor mântuiţi, 
nici atunci nu vom scăpa de pedeapsă, mai ales dacă punem piedici dorinţei 
lor arzătoare de a duce o viață mai apropiată de Hristos, dacă-i ţinem cu sila 
legați de bunurile acestei vieţi, atunci când ei doresc fierbinte să zboare către 
cer. Vom fi iertați, oare, vom avea vreun cuvânt de apărare când, ţinându-i 
lângă noi, nu vor putea fi rânduiți nici în cea din urmă ceată a celor mântuiţi, 
când îşi vor pierde fără speranţă mântuirea sufletului, când vor atârna 
deasupra lor cele mai grele pedepse? Vom fi iertaţi, deci, nu numai de 
păcatele noastre, dar şi de păcatele săvârşite de copiii noştri mai târziu, când 
atragem asupra noastră înşine cele mai cumplite răspunderi? Socotesc că nu 
vor fi pedepsiți atât de mult copiii voştri pentru păcatele săvârşite de ei mai 
târziu, după ce au fost târâți în învălurarea acestei vieți, cât veţi fi pedepsiți 
voi, care i-ați făcut să ajungă în această nevoie. Dacă este preferabil, pentru 
cel ce sminteşte pe un copil, să se înece în mare cu o piatră legată de gât 
(Matei 18, 6), ce pedeapsă, ce osândă vor fi destul de potrivite pentru cei 
care se poartă cu atâta cruzime, cu atâta neomenie față de propriii lui copii? 
Pentru aceasta, vă rog, lăsaţi la o parte cearta şi duşmănia. Căutaţi să 
ajungeţi părinţii unor filosofi.” (4pologia vieții monahale, 21, în vol. Despre 
Feciorie, Apologia vieții monahale, Despre creşterea copiilor..., pp. 318- 
319) 


„Dacă cel care nu şi-a dat argintul său la zarafi a fost pedepsit atât de 
mult, ce va păţi oare cel care opreşte pe cei care voiesc să şi-l dea? Chiar 
dacă fiii noştri, cu toate sfaturile noastre de a rămâne în lume, n-ar fi 
cuprinşi şi rostogoliți de grijile vieţii, ci ar înfrunta cu bărbăție ispita şi ar 
îmbrățişa pustia, totuşi vom primi aceeaşi pedeapsă pentru că am voit să-i 
împiedicăm din drumul lor. După cum cel care îndeamnă pe tineri să 
îmbrățişeze viața monahală, fie că-i convinge, fie că nu, îşi are plata lui 
deplină (căci a făcut tot ce i-a stat în putință), tot astfel si cel care vrea să-i 

strice, fie că reuşeşte, fie că nu, va suferi aceeaşi pedeapsă, căci şi acesta a 
făcut tot ce i-a stat în putință ca să-şi ajungă scopul. 

Prin urmare, chiar dacă nu veţi reuşi deloc să puneţi piedici copiilor 
voştri şi să-i abateţi de la gândurile lor nobile, numai pentru simplul fapt ca 
ați făcut această încercare veţi primi tot atât de mare pedeapsă cât ați fi 
primit-o dacă ei într-adevăr s-ar fi abătut de pe calea lor frumoasă.” 
(Apologia vieții monahale, 21, în vol. Despre Feciorie, Apologia vieții 
monahale, Despre creşterea copiilor..., p. 320) 


„Străină rătăcire a părinților orbi! Când o carieră strălucită, când 
o parte bună şi bogată li se oferă pentru copilul lor, ei nu-şi vor da nici 
odihnă, nici relaxare ca să facă să reuşească proiectul lor; când este 
vorba de o carieră divină, de o căsătorie divină, de o strălucită unire cu 
Regele Regilor, de o viață spirituală de delicii, ei nu mai arată decât 
mânie şi opoziție. 

Să reflecteze aceşti părinţi nebuni, să reflecteze la bunurile 
nenumărate, atât din ceasul de faţă, cât şi pentru veşnicia lor, cu care 
va umple viaţa călugărească pe copiii lor. Că această vedere triumfă 
din refuzurile lor denaturate şi din opoziția lor barbară.” (Din vol. 
Bogăţiile oratorice, p. 240) 


MONAHISMUL (lucrarea monahilor) 


„S-au despărțit de toate averile, s-au răstignit cu totul pentru lume şi 
merg încă şi mai departe că îşi agonisesc, cu lucrul mâinilor lor, hrana cea de 
trebuință. Nu pretind, pentru că postesc şi priveghează, să stea degeaba toată 
ziua, ci nopțile şi le petrec în sfinte cântări şi privegheri, iar zilele şi le 
cheltuiesc împletind rugăciunea cu lucrarea mâinilor, urmând râvna 
apostolului Pavel. Că îşi spun ei: Dacă Pavel, spre care sunt ațintiți ochii 
întregii lumi, lucra în atelier şi avea o meserie ca să hrănească pe cei lipsiţi, 
şi dacă nici nopțile nu da odihnă mâinilor sale, cu mult mai mult este drept 
ca noi, care am îmbrățișat pustia, care n-avem nimic comun cu zgomotul 
oraşului, să întrebuințăm răgazul liniştii în lucrarea cea duhovnicească!”. 
(Omilii la Matei, omilia VIII, V, în col. PSB, vol. 23, p. 107) 


„Semnele prevestitoare ale traiului liniştit şi tihnit al monahilor le vezi 
chiar din locurile în care şi-au găsit sălaş. Au fugit de târguri, de oraşe, de 
zgomotul din ele şi s-au dus să trăiască în munţi. Traiul lor n-are nimic 
comun cu cele din lume; nu suferă nimic din cele omeneşti: scârbe lumeşti, 

dureri, griji, primejdii, uneltiri, gelozie, invidie, dragoste trupească; nimic 
din cele de acest fel. Acolo, în munţi, cugetă de pe acum despre împărăția 
cerurilor. Vorbesc cu dumbrăvile, cu munții, cu izvoarele; dar înainte de 
toate acestea, cu Dumnezeu, înconjurați de tăcere şi linişte adâncă. În chiliile 
lor zgomot nu se aude. Sufletul lor, uşor şi curat, cu mult mai curat decât 
aerul cel mai proaspăt, nu-i bântuit de nici o patimă, de nici o boală. 
Lucrarea lor, lucrarea aceea pe care o făcea Adam la început şi înainte de 
păcat, când era îmbrăcat cu slavă, când vorbea cu îndrăznire cu Dumnezeu, 
când locuia ţinutul acela plin de multă fericire. Întrucât sunt mai prejos 
monahii de Adam cel de dinainte de călcarea poruncii, când a fost pus să 
lucreze în paradis? Adam n-avea nici o grijă lumească. Nici aceştia. Adam 
vorbea cu Dumnezeu cu conştiinţă curată. Tot aşa şi aceştia. Dar, mai bine 
spus, chiar cu mai multă îndrăznire decât Adam, cu cât se bucură şi de mai 
mare har prin dăruirea Duhului. Ar trebui să vedeţi cu proprii voştri ochi 
traiul acestor oameni. Dar pentru că nu vreţi, că vă place să trăiţi în oraş, în 
mijlocul zgomotelor, vă voi înfățişa măcar cu cuvântul o parte din traiul 
acelor oameni. Nici nu-i cu putință să vă vorbesc de întregul lor trai. Aceste 
stele ale lumii, când răsare soarele, dar, mai bine spus, cu mult înainte de 
Răsăritul soarelui, se scoală din pat sănătoşi, cu mintea limpede şi treji - că 
nu-i necăjeşte supărarea, grija, durerea de cap, oboseala, roiul de afaceri; 
nimic din acestea, ci trăiesc ca îngerii în cer -, se scoală, aşadar, îndată din 
pat, veseli şi voioşi; alcătuiesc un singur corp, şi cu cugetul plin de bucurie 
cântă cu toţii ca şi cum ar avea un singur glas, cântă imne Dumnezeului 
universului, lăudîndu-L atât pentru binefacerile făcute lor cât şi pentru 
binefacerile făcute întregii lumi. Încât, dacă vreți, lăsându-l pe Adam, să 
întrebăm: în ce se deosebeşte de îngeri corul acesta care cântă pe pământ şi 
spune. Slavă întru cei de sus lui Dumnezeu şi pe pământ pace, între oameni 
bunăvoire (Luca 2, 14)”. (Omilii la Matei, omiha LXVIII, III, în col. PSB, 
vol. 23, p. 786) 


„Monahiu nu cântă numai şi se roagă, ci şi citesc. Privelişte 
încântătoare pentru cei ce-i văd. După ce se termină slujba, unul ia în mâini 
pe Isaia şi stă de vorbă cu el; altul vorbeşte cu apostolii; altul citeşte cărțile 
alcătuite de alții, filozofează despre Dumnezeu, despre univers, despre cele 
văzute, despre cele nevăzute, despre cele materiale, despre cele spirituale, 
despre nimicnicia vieţii acesteia, despre măreția vieții viitoare. 

Se hrănesc cu o hrană minunată; nu pun pe masa lor carne de vită, 
fiartă sau friptă, ci cuvintele lui Dumnezeu mai dulci decât mierea şi 
fagurele (Ps., 18, 11), miere minunată şi cu mult mai bună decât mierea cea 
veche cu care se hrănea în pustie loan Botezătorul. Mierea aceasta n-o adună 

din flori nişte albine sălbatice, nici n-o depun în stupi după ce o fac bună la 
gust cu rouă, ci o pregăteşte harul Sfântului Duh, care în loc să o mai depună 
în căsuțe de ceară, în faguri şi în stupi, o depune în sufletele sfinților, ca, 
acela care voieşte, să o poată mânca necontenit şi în toată voia. Monahii, 
imitând şi ei aceste albine, zboară în jurul fagurilor cărților sfinte şi culeg 
din ele multă plăcere. lar dacă vrei să cunoşti dulceaţa mâncării lor, apropie- 
te de ei şi vei vedea ce lucruri plăcute şi bune la gust, ce lucruri de mireasmă 
duhovnicească ies din gurile lor”. (Omilii la Matei, omilia XLVIII, IV, în 
col. PSB, vol. 23, p. 789) 


„Dacă îngerii se bucură de un păcătos care se pocăieşte (Luca 15, 7), 
cum nu se vor bucura de atâţia drepţi care trăiesc ca e1? La ei nu-i nici 
stăpân, nici rob; toți sunt robi, toți sunt stăpâni. Să nu socoteşti o enigmă 
cuvintele mele; sunt robi unii altora, stăpâni unii altora. Cu lăsarea serii nu 
se lasă şi în sufletul lor tristeţea, aşa cum li se întâmplă multor oameni care 
se gândesc la grijile pricinuite de necazurile zilnice. După cină nu-i cuprinde 
teama de tâlhari, nu încuie uşile, nu trag zăvoarele, nici nu se tem de altele 
de care se tem oamenii: să stingă cu grijă luminile şi focurile, ca nu cumva o 
scânteie să le aprindă casa. Convorbirile lor sunt la fel de liniştite şi de 
potolite. Nu vorbesc ca noi de lucruri care nu-i privesc. Nu spun: Cutare a 
ajuns mare dregător; cutare şi-a pierdut slujba; cutare a murit; cutare a 
dobândit o moştenire şi altele de acest fel. Nu! Ei vorbesc totdeauna de cele 
viitoare şi filozofează. Şi, ca şi cum ar locui în altă lume, ca şi cum s-ar fi 
mutat în cer, ca şi cum ar trăi acolo, aşa vorbesc despre toate cele de acolo, 
despre sânurile lui Avraam, despre cununile sfinților, despre vieţuirea 
împreună cu Hristos; despre cele din lumea aceasta nici pomenire, nici 
cuvânt; ci, după cum pe noi nu ne interesează ce fac furnicile în muşuroaiele 
lor, tot aşa nici pe ei nu-i interesează ce facem noi, ci-1 interesează împăratul 
cel de sus, războiul ce-l au de dus, uneltirile diavolului, faptele mari pe care 
sfinți le-au săvârşit”. (Omilii la Matei, omiha LXIX, IV, în col. PSB, vol. 
23, p. 7199) 


„Monahii (...) cugetă şi trăiesc chiar pe pământ viaţa îngerilor. Nu se 
însoară, nu dorm mult, nu se îmbuibează; puţin le mai lipseşte ca să fie fără 
de trup. Nimeni nu poate învinge aşa de uşor pe duşmanii săi (duhurile rele — 
n.n.) ca monahul”. (Omilii la Matei, omiha LXX, IV, în col. PSB, vol. 23, p. 
809) 

„„„. care sapă pământul, care udă grădimile, care sădeşte legume şi 
pomi, care împleteşte coşuri cu nuiele, care ţese pânză de sac ...” (Omilii la 
Matei, omilia LXXII, IV, în col. PSB, vol. 23, p. 826) 


„Monahul are de jur împrejurul lui numai pustie; se uită cum zboară 
păsările, cum se clatină copacii, cum adie vântul, cum murmură pâraiele 
când cad din piatră în piatră.” (Omilii la Matei, omiha LXXII, IV, în col. 
PSB, vol. 23, p. 826) 


„... El (călugării — n.n.) se roagă pentru lumea întreagă: ceea ce este o 
dovadă destul de mare despre iubirea lor.” (Comentar la Evanghelia de la 
Ioan, omilha LXXVIII, 4, p. 410) 


„Dar să vedem cum îşi petrece noaptea monahul: 

Pe monah îl găsim că se împodobeşte cu slujirea lui Dumnezeu şi cu 
rugăciunile. Cântă cu mult mai de dimineaţă decât păsările. Trăieşte cu 
îngerii, vorbeşte cu Dumnezeu, se bucură de bunătățile cereşti.” 
(Comparaţie între împărat şi monah, |, în vol. Despre mărginita putere a 
diavolului. Despre căință..., p. 247) 


„+... un monah trăieşte mistuit cu totul de slujba lui Dumnezeu.” 
(Comparaţie între împărat şi monah, |, în vol. Despre mărginita putere a 
diavolului. Despre căinţă..., p. 252) 


„Dacă ai admira pe monah pentru că stă singur şi pentru că fuge de 
legăturile cu lumea, aş mărturisi şi eu că într-adevăr monahul prin asta dă 
dovadă de răbdare, dar nu dă dovadă îndestulătoare de bărbăția sufletului 
său. Cel care stă la cârma corăbiei în port nu ne face dovada că ştie să 
conducă bine corabia; dar nimeni nu poate spune că nu-i un minunat 
conducător de corabie cel care, în mijlocul furtunii, poate scăpa corabia de 
înec. 

Deci nici pe monah nu trebuie să-l admirăm mult şi peste măsură, că 
trăind singur nu se tulbură şi nici nu săvârşeşte păcate multe şi mari; că nici 
nu are prilejuri de ispite, care să-i aţâţe şi să-i îmboldească sufletul. Dar dacă 
un monah s-ar pune pe sine însuşi în slujba mulțimii şi ar fi silit să poarte 
păcatele celor mulți şi ar rămâne totuşi neclintit şi tare, ocârmuindu-şi 
sufletul pe timp de furtună, ca pe vreme bună, ei bine, un astfel de monah 
merită să fie lăudat şi admirat de toți; a dat dovadă îndestulătoare de bărbăţia 
sa (1 Tim., 3, 2-4).” (Tratatul despre preoție, cartea a şasea, cap. 6, în vol. 
Despre preoţie, p. 141) 

„Supuşi episcopilor, ajutători preoților din clerul laic, călugării, 
lpsiţi de lucrurile grele şi absorbitoare ale slujirii parohiale, pot cel 
mai uşor şi cel mai cu folos să se dea la citiri cereşti ale rugăciunii sau 
la apostolatul râvnitor. Privitor la suflete, ele află în viaţa 
călugărească, atunci când Dumnezeu le cheamă la o viață şi 
perfecțiune mai înaltă, ceea ce viața lumii n-ar şti să le dea: 
singurătatea, desprinderea, regula, jertfirea comună, puterea pe care le- 
o comunică voturile, minunatele uşurințe pe care le dau mijloacele 
multiple de sfințire.” (Din vol. Bogățiile oratorice, p. 229) 


„Prima lor ocupaţie este lauda divină. Sufletele lor se umplu de 
revelații cereşti, inima lor se revarsă de sentimente de închinare, de 
iubire, de teamă, ce le varsă pentru ei cuvintele sfinte; şi în aceste ore 
canonice gura lor face auzite marile obiecte ale revelației care se 
desfăşoară rând pe rând. 

După oficiul celebru al corului, călugării se retrag în tăcerea 
chiliei lor, şi acolo ei continuă cu citirea cărților sfinte zidirea 
duhovnicească din cântecele psalmodice. În curând ei se vor întoarce la 
cor pentru a termina ciclul rugăciunilor canonice. 

Nici o oră din zi nu-i află fără de lucru, după rugăciune urmează 
munca; munca diferită de aptitudini, tradiţiile ordinului, nevoile 
comunității; 

Căci numai după lungi rugăciuni şi lucrurile lor, călugării se mai 
gândesc şi la nevoile lor trupeşti.” (Din vol. Bogățiile oratorice, pp. 
231-232) 


„Intraţi în această mănăstire, studiați viaţa aspră, vedeţi la lucru 
pe aceşti călugări şi călugărițe. Ce predică puternică! Ce claritate 
irezistibilă! Cum Evanghelia ne-apare vie în cele mai înalte biruinţe 
ale sfințeniei! Mulţi din aceşti călugări au părăsit o viață îmbelşugată, 
poziţii înalte, soartă însemnată, viitor strălucit. lată-i în strâmte şi 
incomode chilii, unde instrumentele pocăinței agravează încă 
suferințele fiecărei zile.” (Din vol. Bogățiile oratorice, pp. 340-341) 

„Singură rugăciunea lor este abundentă şi continuă.” (Din vol. 
Bogăţiile oratorice, p. 341) 


MONAHISMUL (convorbirile monahilor) 

„Formaţi astfel prin înfrânare, prin calm, spre virtute, pentru 
gândurile cereşti, pentru aspirațiile divine, conversaţia călugărilor este 
sfântă ca şi sufletul lor, suavă ca şi pacea lor, încântătoare ca şi 
afabilitatea lor constantă. Nu-i întrebaţi despre lucrurile acestei lumi: 
ei nu le cunosc. Mai dinainte ei locuiesc în cer şi vorbesc ca şi în el, 
uniți cu Dumnezeu, despre Dumnezeu, despre lucrurile Lui, despre 
măreţiile Lui, despre milostivirile Lui, despre promisiunile Lui vă vor 
şti vorbi în mod minunat. Dacă ei revin să vorbească despre viața 
prezentă, o fac pentru a vă descoperi răutăţile şi pericolele, luptele 
împotriva iadului, războaiele cu lumea stricată: nu despre lucrurile 
noastre vorbesc, ci despre Regele suprem, despre războaiele Prezente, 
de maşinațiile diavolului. Minunat ştiu ei să înalțe şi farmecul 
sfinţeniei şi puterea ei.” (Din vol. Bogăţiile oratorice, p. 232) 


MONAHISMUL (purtarea monahilor) 


„Numai în mănăstiri monahii stau ca într-un port, au linişte şi sunt 
feriți de orice primejdie. Privesc ca din cer naufragiile celorlalți, pentru că 
şi-au ales o viață. Asemănătoare celei cereşti; se află într-o stare întru nimic 
inferioară stării îngerilor. După cum între îngeri nu există dezechilibru, nici 
nu sunt unii fericiți, iar alții încercaţi de cele mai grele nenorociri, ci toți au 
aceeaşi pace, bucurie şi slavă, tot astfel şi în mănăstiri. Nimeni nu plânge de 
sărăcie, nimeni nu se laudă cu bogăţia. Cuvintele a/ meu şi al tău, care 
distrug, şi pierd totul, nu se aud, sunt alungate dintre monahi, toată averea 
mănăstirii le este de obşte: şi masa, şi locuinţa, şi hainele. Dar ceea ce-i mai 
minunat e că în toți locuitorii mănăstirilor se află un singur şi acelaşi suflet. 
Toţi sunt nobili, bucurându-se de aceeaşi noblețe, toţi sunt robi, împărtăşind 
aceeaşi robie, toţi sunt liberi, bucurându-se de aceeaşi libertate. În mănăstiri 
există o singură bogăţie pentru toţi, bogăția cea adevărată; o singură slavă, 
slava cea adevărată; asta pentru motivul că în mănăstiri bogățiile nu stau în 
nume, ci în lucrurile însele, sunt bogății reale. În toţi monahii există o 
singură plăcere, o singură dorinţă, o singură nădejde; toate sunt cercetate cu 
scumpătate, ca printr-un canon sau cântar, nu se află inegalitate, ci ordine, 
rânduială, armonie, multă înțelegere şi continuu prilej de bucurie. Pentru 
aceea toți lucrează şi suferă, pentru ca toţi să se bucure şi să se veselească. 
Nicăieri în altă parte nu este cu putință să se vadă, în chip desăvârşit, nu 
numai disprețul faţă de lucrurile prezente, tăierea din rădăcini a oricărui 
prilej de revoltă şi luptă, nutrirea unor nădejdi strălucite despre bunurile 
viitoare, dar şi socotinţa ca cele ce se întâmplă fiecăruia, şi cele triste şi cele 
vesele, sunt comune tuturor. Mâhnirea, in adevăr, dispare mai repede când 

necazul unuia este împărtăşit îndeobşte de toţi. Au multe prilejuri de bucurie, 
pentru că se bucură nu numai de bunătăţile lor proprii, ci şi de ale celorlalți, 
tot aşa de mult ca şi de ale lor.” (Apologia vieții monahale, 11, în vol. 
Despre Feciorie, Apologia vieţii monahale, Despre creşterea copiilor..., pp. 
276-277) 


„Du-te în mănăstiri şi le vei cunoaşte din faptele locuitorilor pustiei. 
Cunoscându-le îndeaproape, îmi vei aduce multe mulțumiri, şi nu vei 
mulțumi atât mie, cât lui Dumnezeu. Vei vedea că odrăsleşte pe pământ 
vieţuirea cerească, vei vedea că învățăturile noastre despre bunătăţile 
viitoare şi despre învierea morților dobândesc crezământ chiar de pe acum, 
când suntem trăitori pe pământ, vei vedea că dobândesc crezământ chiar 
printre necredincioşi.” (Apologia vieții monahale, 18, în vol. Despre 
Feciorie, Apologia vieții monahale, Despre creşterea copiilor..., p. 310) 


MONAHISMUL (îndatoririle monahilor) 


„Aceste cuvinte să le audă şi toți monahii care locuiesc în vârfurile 
munţilor, care, prin toate, s-au răstignit pentru lume! Să audă ei aceste 
cuvinte, pentru ca să-i ajute după puterea lor pe înainte-stăpânitorii 
Bisericilor, întărindu-i cu rugăciunile lor, cu unirea lor, cu dragostea lor, 
ştiind că dacă nu-i ajută în orice chip, deşi stau departe, pe cei puşi de harul 
lui Dumenzeu în fruntea Bisericilor şi care sunt înconjurați de atâtea griji, 
întreaga lor viață s-a pierdut şi toată înţelepciunea lor s-a schimbat”. 
(Cuvântări împotriva anomeilor, cuv. VI, în vol. Cuvântări împotriva 
anomeilor. Către iudei, p. 98) 


MONAHISMUL (nevoinţele monahilor) 


„Fete care încă nu împlinise douăzeci de ani; fete care-şi petrecuseră 
timpul în saloane şi la umbră, saloane pline de mirodenii, care se culcaseră 
pe aşternuturi moi şi delicate, după cum şi ele erau delicate de la natură; fete 
care din cauza marii îngrijiri devenise cu totul bicisnice, care toată ziua nu 
aveau altă treabă, decât să se înfrumuseţeze, să se îmbrace cu haine aurite, şi 
să se bucure de cea mai mare dezmierdare; fete care nici măcar pe ele nu se 
serveau, ci aveau multe servitoare ce le stăteau de față; fete care aveau 
hainele cu mult mai fine şi mai moi chiar decât corpul, cu cămăşile lor cele 
fine, care în continuu se ocupau cu trandafirii şi cu celelalte flori 
mirositoare; ei bine, iată că deodată asemenea fecioare, aprinse de focul lui 

Hristos, lepădând de la ele toată trândăvia şi molăciunea de mai înainte, 
uitând de dezmierdările cum şi de vârsta lor cea fragedă, tocmai ca şi nişte 
luptători voinici, dezbrăcându-se de acele dezmierdări, s-au aruncat cu curaj 
în lupta contra diavolului. Poate s-ar părea că eu vorbesc lucruri de necrezut, 
ŞI cu toate acestea sunt adevărate. Eu însumi am auzit nişce astfel de fecioare 
delicate, că s-au dedat unei aşa vieți aspre, încât corpurile lor le-au îmbrăcat 
cu haine făcute din părul cel mai aspru, că umblă desculţe şi că se culcă pe 
aşternut făcut din crengi de copaci; dar încă ce este mai mult că priveghează 
nopțile, şi nu mai întrebuinţează nici mirodenii şi nici altceva din cele vechi, 
şi că chiar capul lor e aproape neglijat, împletindu-şi părul simplu şi fără 
pretenții, numai doar să nu cadă în sluțenie. Singura lor masă este seara, 
masă nu constând doară din verdeţuri sau pâine, ci turtă, bob, năut (nohot), 
măsline şi smochine; în fine o mizerie continuă şi ocupațiuni cu mult mai 
grele, decât ale servitoarelor de prin case. Şi de ce? Pentru că îngrijesc de 
cele bolnave, le poartă paturile lor, le spală picioarele, şi multe din ele 
pregătesc bucatele. Iată câte poate săvârşi focul şi dragostea lui Hristos! Iată 
cum buna voință se poate ridica mai presus de natură!” (Comentariile sau 
Explicarea Epistolei către Efeseni, omilia XIII, pp. 133-134) 


„Adu-ţi aminte de fericiţii călugări cum au şezut în munţi cei pustii, 
că au lăsat lumea şi cele din lume pentru Domnul şi s-au îmbrăcat în haine 
de păr şi aşternutul lor era țărână şi cenuşă şi purtau şi fier în jurul trupului 
lor şi locaşul lor era de pietre seci şi se închideau în ele pentru Împăratul 
Cerului; nu numai atâta, dar şi posturi şi rugăciuni de-a pururea făceau, cu 
foame şi cu sete şi frig mult şi se topea trupul la nevoie şi nu-mi zice că 
aceia au putut şi au făcut, că poţi şi tu, numai nu vrei, că şi aceia sunt oameni 
ca şi tine şi încă mai vârtos, că mulți din ei sunt şi mai slabi decât tine şi alții 
mai bogaţi şi mai dezmierdați şi au primit să umble în calea cea strâmtă. Ce 
mare şi înaltă este nevoinţa aceea şi vârful ei ajunge până la cer!” (Din vol. 
Mărgăritarele Sfântului loan Gură de Aur, p. 95) 


„Nu vezi ce viață aspră duc monahii, care poftesc viața singuratică şi 
se retrag în vârfurile munţilor? Se culcă în țărână, se îmbracă în sac, îşi 
încing tot trupul cu lanţ, se închid în chilie, luptă neîntrerupt cu foamea, îşi 
duc viaţa în lacrimi şi privegheri de neîndurat, ca să poată arunca o mică 
parte din păcatele lor.” (La cuvântul apostolic ce spune: <<Dar având 
acelaşi duh al credinţei, precum este scris>>; şi la <<Crezut-am, pentru 
aceea am grăit... >>, 9, în vol. Despre schimbarea numelor. Despre 
răbdare. Despre milostenie..., p. 277) 

MONAHISMUL (lupta duhovnicească a monahilor) 


„Fraților, hoţul nu vine acolo unde sunt paie, fân sau lemne, ci unde 
găseşte aur, argint sau mărgăritare. Cu alte cuvinte, diavolul nu intră acolo 
unde sunt desfrânații, pângăritorii şi prădătorii de cele sfinte, răpitorii sau 
lacomii, ci acolo unde viețuiesc monahii.” (Când a plecat în exil, PGB 33, 
404-406. PG 52, 437, în vol. Diavolul şi magia, p. 44) 


MONAHISMUL (biruinţe ale monahilor) 


„Nu şi-au ucis duşmanii, nici nu i-au şters de pe fața pământului, ci 
din demoni ce erau i-au făcut să se ia la întrecere cu îngerii; au liberat pe 
oameni de tirania cea rea a diavolului şi au alungat pe acei demoni 
blestemaţi, care tulburau totul, din pieţe şi din case; dar, mai bine spus, chiar 
şi din pustie. Martore sunt cetele de monahi pe care apostolii le-au sădit 
pretutindeni şi care curățesc nu numai ținuturile locuite, ci şi cele nelocuite”. 
(Omilii la Matei, omilia XXXIII, IV, în col. PSB, vol. 23, p. 413) 


MONAHISMUL (hrana monahilor) 


„În loc de mesele noastre servite bogat şi a miezurilor noastre 
suculente, pâinea, câteva legume, abia câteva fructe fac frumuseţea 
mâncării lor, când lungile şi asprele lor posturi nu-i reduc la ceea ce 
noi numim foame insuportabilă. La rândurile noastre dezordonate, la 
cumpărăturile noastre, la luxul nostru neînfrânat, călugării îi opun 
frugalitatea lor şi tăcerea lor. În timpul sărăcăcioasei şi scurtei lor 
refaceri trupeşti, sufletul lor este plin de idei sfinte; lectura îi ocupă şi 
imediat masa terminată, ei se reîntorec la rugăciune.” (Din vol. 
Bogăţiile oratorice, p. 232) 


„Hrana lor este frugală şi este de ajuns să-i împiedice să moară.” 
(Din vol. Bogățiile oratorice, p. 341) 


MONAHISMUL (îmbrăcămintea monahilor) 


„Îmbrăcămintea lor este vrednică de bărbăția lor. Nu se îmbracă cu 
haine care să se târâie după ei, cu haine moi, cu haine decoltate, ci 
îmbrăcămintea lor este îmbrăcămintea acelor fericiți îngeri: a lui Ile, a lui 
Elisei, a lui loan Botezătorul, a apostolilor”. (Omilii la Matei, omiha 
LĂVIII, III, în col. PSB, vol. 23, pp. 786-787) 

MONAHISMUL (chilia monahului) 


„Ceea ce ne izbeşte mai întâi este calmul, este tăcerea, este 
pacea. Abia am străbătut acest loc că zgomotele lumii nu mai vin nici 
la urechile noastre nici la sufletele noastre. Neliniştile din înălțimea 
mării se sfârşesc în aceste locuri fericite; acolo este un port liniştit şi 
sigur unde cei ce se refugiază aici scapă de furtuni şi de înnecuri. Cum 
se văd din loc în loc pe malurile oceanului farurile ce se aprind şi 
luminează şirul de stânci de pe faţa oceanului, aşa sunt strălucitoare de 
o lumină divină locuinţele călugărilor, aşa ne luminează ele asupra 
pericolelor lumii şi ele indică drumul care duce sigur la ceruri. 

Şi calmul chiliei nu face decât să-ţi închipui calmul sufletelor. 
Scăpaţi de ambițiile veacului, pretențiile vieţii, atracțiile moleşitoare 
ale bunăstării, totul pun pentru cucerirea cerului; călugărul este în 
mănăstirea sa ceea ce este soldatul sub cortul său; el nu cunoaşte 
locuință stabilă, el călătoreşte. El nu se fixează într-o reşedinţă 
definitivă, el îşi urmează alergarea lui războinică şi nu cunoaşte decât 
câmpurile de luptă. 

Vrem noi alte imagini? Chilia îi este călugărului ceea ce-i era 
Raiul pământesc omului în starea sa de nevinovăție.” (Din vol. 
Bogăţiile oratorice, pp. 230-231) 


MONAHISMUL (nealipirea monahului de cele 
pământeşti) 


„Mânăstirea va fi un azil mântuitor pentru lume, pentru sufletele 
din ea; însă cu condiţia ca acolo să stăpânească râvna, ca sărăcia să fie 
păstrată aici, ca rezerva şi înfrânarea să-şi aibă aici împărăţia lor, ca 
spiritul lumii să fie alungat de acolo, ca ambiția şi luxul să fie 
necunoscute aici, într-un cuvânt ca toate virtuțile să înflorească aici. 
De ce ajutor va fi călugărul care, sub haina sa, lasă să se vadă 
preocupările şi căutările după vanitatea lumii? A cărui limbaj se 
împrumută cu toate defectele din gurile lumeşti? A cărui inimă 
împărtăşeşte, sau mai curând stricată cu afecțiunile dinafară, îl 
trădează pe Hristos şi sfâşie cel mai sfânt dintre contracte?” (Din vol. 
Bogăţiile oratorice, p. 238) 

MONAHISMUL (locaţia potrivită pentru vieţuirea 
monahilor nevoitori) 


„Monahul are nevoie de sănătate trupească, de locuri potrivite pentru 
locuit, care să nu fie nici prea îndepărtate de locuinţele omeneşti, dar să aibă 
şi liniştea pustiei; să nu fie apoi aceste locuri hpsite de o climă dulce, în tot 
timpul anului, că nimic nu este atât de nesuferit celui care se nevoieşte cu 
posturile ca asprimea aerului. Câte necazuri sunt siliți să îndure monahii 
pentru facerea hainelor şi a mâncării - că pe toate trebuie să le facă cu 
mâinile lor -, nu mai e nevoite să ţi le spun acum.” (7ratatul despre preoție, 
cartea a şasea, cap. 6, în vol. Despre preoție, p. 140) 


MONAHISMUL (pustia) 


„Pustia este mama liniştii, port liniştit, care ne scapă de toate 
tulburările”. (Omilii la Matei, omilia L, I, în col. PSB, vol. 23, p. 578) 


„Pustia în care locuiesc aceşti ostaşi ai lui Hristos este tot atât de 
minunată şi frumoasă ca şi un pământ pe care ai întinde frumuseţea multor 
ceruri. Că locuințele lor nu sunt mai prejos de ceruri; îngerii şi Stăpânul 
îngerilor se pogoară la ei. Dacă au venit la Avraam, la un om care avea soție 
şi hrănea copii, pentru că era primitor de străini, cu atât mai mult vin aici şi 
dănţuiesc cu ei dansul cel cu cuviință, pentru că găsesc la ei cu mult mai 
multă virtute, pentru că găsesc oameni care s-au lepădat de trup, care 
disprețuiesc trupul, deşi sunt în trup”. (Omilii la Matei, omilia LXIX, III, în 
col. PSB, vol. 23, p. 798) 


„În oraşe ieşeau în fiecare zi porunci tiranice şi nelegiuite; pustia, 
însă, era lipsită de această slujbă neomenoasă, în oraşe, tribunalele erau 
pline de fapte nelegiuite şi de porunci nedrepte; pustia, însă, avea 
cetățeni care păzeau legile mai bine decât toți oamenii, avea cetățeni 
care ajunseseră din oameni, îngeri; pustiul se lua la întrecere cu cerul 
datorită virtuţii cetăţenilor care-l locuiau.” (Cuvânt de laudă la 
Mucenicii Egipteni, II, în vol. Predici la sărbători împărăteşti şi 
cuvântări de laudă la sfinţi, p. 513) 


MONAHISMUL (pustnicii) 

„Nu vedeţi pe cei de prin munţi? Aceia şi casele le-au părăsit şi 
femeile, şi copii, şi orice protecție; s-au sustras singuri din lume, şi 
îmbrăcându-se cu sac şi presărându-şi cenuşă pe cap şi-au atârnat lanţul de 
grumaz, s-au închis în nişte căsuțe mici, şi încă nu s-au mărginit aici, ci 
singuri s-au dat la posturi şi ajunări continue.” (Comentariile sau Explicarea 
Epistolei către Efeseni, omilia XIII, p. 133) 


MONAHISMUL (monahii au ales să trăiască în feciorie) 


„Dacă am ales să trăim în feciorie, să nu ne uităm că virtutea aceasta e 
însoțită de osteneală, nici că fecioria este plină de nevoinţă, ci să ne gândim 
la soarta pe care o vom moşteni; şi cu gândul la ea, să înfrânăm furia poftei 
cele rele, să biruim săltările trupului şi să curmăm greutatea ostenelilor cu 
cununa răsplăților.” (Omilii la Facere, omila XXXVI, VI, în col. PSB, vol. 
22, p. 38) 


„Când te gândeşti că lupţi numai puţină vreme, şi că dacă ai păstrat 
aprinsă candela fecioriei, dacă ai candelele aprinse şi destul untdelemn în 
ele, adică untdelemnul adunat cu săvârşirea faptelor bune, atunci ai să fii 
învrednicit de acea vieţuire fericită şi ai să te întâlneşti cu Mirele.” (Omilii la 
Facere, omilia XXXVI, VI, în col. PSB, vol. 22, p. 38) 


„Sunt eunuci, care din pântecele maicii lor s-au născut aşa, şi sunt 
eunuci, care au fost făcuţi eunuci de oameni; şi sunt eunuci, care s-au făcut 
pe ei înşişi eunuci pentru împărăția cerurilor (Matei 19, 12). 

Prin cuvintele acestea, Hristos îi face să aleagă fecioria fără să-şi dea 
seama. Le arată că este cu putinţă virtutea aceasta, ca şi cum le-ar fi spus: 
Gândeşte-te ce-ai fi făcut dacă ai fi fost eunuc din fire sau dacă alții te-ar fi 
făcut eunuc? Ai fi fost lipsit şi de plăcere şi n-ai fi avut nici plată! Dar aşa 
mulţumeşte lui Dumnezeu că suferi cu plată şi cu cununi ceea ce suferă aceia 
fără cununi! Dar, mai bine spus, nu suferi nici asta; îţi este cu mult mai uşor, 
pentru că viaţa ta este călăuzită de nădejde şi de conştiinţa faptei bune ce o 
săvârşeşti şi pentru că nici pofta nu e atât de puternică. Tăierea mădularului 
nu poate potoli aşa de uşor astfel de valuri şi nici nu poate face linişte, cât o 
poate frâul gândului, dar, mai bine spus, chiar nu numai gândul. 

Hristos a vorbit de eunuci ca să-i îndemne pe ucenici să trăiască în 
feciorie. Dacă Hristos n-ar fi avut de gând să spună lucrul acesta, ce rost ar 
mai fi avut să vorbească de ceilalți eunuci? Când spune: S-au făcut pe ei 

înşişi eunuci, nu vorbeşte de tăierea mădularelor - Doamne fereşte! -, ci de 
tăierea gândurilor celor rele. Că blestemat este cel ce-şi taie mădularul, după 
cum spune Pavel: O, de s-ar tăia de tot cei ce vă răzvrătesc! (Gal., 5, 12). Şi 
pe bună dreptate! Unul ca acesta este un ucigaș; dă prilej să fie hulită creația 
lui Dumnezeu, deschide gurile maniheilor şi săvârşeşte aceeaşi fărădelege ca 
şi păgânii care se ciuntesc. Tăierea mădularelor a fost dintru început fapta 
unei lucrări diavoleşti şi a unei uneltiri drăceşti, ca să defaime opera lui 
Dumnezeu şi să pocească pe om; ca să pună totul pe seama naturii 
mădularelor şi nu a voinţei libere; din pricina aceasta mulți păcătuiesc fără 
teamă, pentru că se socotesc fără vină; aceştia îşi pricinuiesc o îndoită 
vătămare: una, că-şi ciuntesc mădularele; a doua, că împiedică voinţa de a 
săvârşi fapte bune. Diavolul le-a legiuit pe acestea!”. (Omilii la Matei, 
omilia LXII, III, în col. PSB, vol. 23, pp. 720-721) 


„Aş putea fi însă întrebat: 

- Dacă vieţuirea în feciorie este o faptă de voinţă, pentru ce Hristos a 
spus la început: Nu toți înțeleg cuvântul acesta, ci cei cărora s-a dat? 

- Ca să afli că mare este lupta aceasta, nu ca să bănuieşti cumva că 
fecioria este un destin constrângător, s-a dat acelora care voiesc. A grăit aşa 
ca să arate că acela care intră în această luptă are nevoie de mult ajutor de 
sus; dar de acest ajutor se bucură numai cel care voieşte să trăiască în 
feciorie. Hristos Se foloseşte de obicei de aceste cuvinte când este vorba de 
o faptă deosebit de mare, de pildă când zice: Vouă vi s-a dat să cunoaşteţi 
tainele (Matei 13, 11). Şi că e adevărat că fecioria este o mare faptă de 
voință se vede din cuvintele spuse de Domnul cu acest prilej. Dacă fecioria 
ar fi numai un dar de sus şi dacă cei care trăiesc în feciorie n-ar contribui cu 
nimic, atunci de prisos le-a mai făgăduit Hristos împărăţia cerurilor şi de 
prisos i-a mai deosebit de ceilalți eunuci”. (Omilii la Matei, omilia LXII, IV, 
în col. PSB, vol. 23, pp. 721-722) 


„Hristos ştia că fecioria se bucură de mare vază, în ochii celor mai 
mulți semeni. Că fecioria este într-adevăr mare lucru, se vede de acolo că 
nici în Vechiul Testament n-a fost săvârşită de acei sfinți bărbaţi din 
vechime şi nici în Noul Testament nu este poruncă de lege. Hristos n-a 
poruncit fecioria, ci a lăsat-o la libera alegere a ascultătorilor. De aceea şi 
Pavel spune: Dar despre fecioare nu am poruncă a Domnului (| Cor., 7, 25). 
Laud pe cel ce trăieşte în feciorie, spune el, nu silesc pe cel ce nu vrea, nici 
nu fac din asta lege. Deci, pentru că fecioria era mare lucru şi se bucură de 
mare vază în ochii celor mai mulți oameni, Hristos spune pilda aceasta, 
pentru ca nu cumva cel care trăieşte în feciorie să socotească că a făcut totul 

şi să neglijeze celelalte virtuți. Pilda este în stare să convingă pe cel care 
trăieşte în feciorie că, chiar dacă are toate celelalte virtuţi, dar dacă-i lipsesc 
faptele bune ale milosteniei, este izgonit din împărăția cerurilor împreună cu 
desfrânații şi stă alături de cei neomenoşi şi fără de inimă”. (Omilii la Matei, 
omilia LXXVIII, ], în col. PSB, vol. 23, p. 887) 


MONAHISMUL (sărăcia de bunăvoie a monahilor) 


„Călugărul care nu posedă nimic este stăpân al totului: Nimic 
având şi toate stăpânindu-le. El este lipsit de suprapovara de bunuri. 
În realitate, el se desprinde de ce-i fals pentru a dobândi ceea ce-i 
adevărat.” (Din vol. Bogăţiile oratorice, pp. 514-515) 


MONAHISMUL (părăsirea mănăstirii şi lepădarea 
voturilor monahale) 


„Dacă lacrimile şi suspinele s-ar putea vădi prin scrisori, ți-aş fi trimis 
această scrisoare udată de lacrimi. Nu vărs lacrimile bucuriei că te îngrijeşti 
de rânduielile părinților, ci lacrimi de durere că te-ai şters din catalogul 
fraților, că ai călcat în picioare legământul făcut cu Hristos. Aceasta mă 
cutremură, pentru asta sufăr, pentru asta mă tem şi tremur, când ştiu de 
lepădarea de acest legământ va aduce osândă mare peste cei înscrişi în ceata 
cea bună a lui Hristos, dar care au părăsit din pricina trândăviei propria lor 
ceată. Din cele ce vor urma se va vedea că mai grea este osânda pentru unii 
ca aceştia. 

Nimeni nu acuză de dezertare pe un om care nu-i înrolat în armată, 
dar, o dată ajuns soldat, atârnă deasupra capului lui primejdia osândei la 
moarte dacă este prin că dezertează. Nu-i cumplit lucru, dragă Teodore, să 
cazi atunci când lupţi, ci-i cumplit lucru să nu te mai scoli din cădere. Nu-i 
cumplit lucru să fii rănit la război, ci-i cumplit lucru să-ţi pierzi nădejdea 
vindecării, după ce ai fost rănit, şi să nu-ți mai îngrijeşti rana. Nici un 
negustor care face comerţ pe mare nu se lasă de negustorie dacă i s-a 
întâmplat să i se scufunde o dată corabia şi şi-a pierdut toată marfa lui, 
dimpotrivă, străbate din nou mările şi îndepărtatele oceane, înfruntă valurile 
ŞI-şI dobândeşte iarăşi bogăţia pe care a pierdut-o. Pe mulți atleți îi vedem cu 
coroana pe cap, cu toate că au căzut de multe ori în timpul luptelor; ostașul, 
chiar dacă fuge uneori din faţa duşmanului, în cele din urmă luptă cu mare 
curaj şi-l biruie. Mulţi dintre cei care s-au lepădat de Hristos din pricina 


2125 


grozăviei chinurilor, au luptat din nou şi au plecat din luptă încununaţi de 
cununa muceniciei. Dacă fiecare dintre aceştia ar fi pierdut orice nădejde din 
pricina rănilor primite mai dinainte, nu s-ar mai fi bucurat de victoria 
dobândită mai pe urmă. 

Aşa şi tu, Teodore! Să nu te arunci cu bună ştiinţă în prăpastie numai 
pentru că duşmanul ţi-a zdruncinat puţin sufletul! Dimpotrivă, stai cu mai 
mult curaj! Întoarce-te iute acolo de unde ai fugit! Să nu socoteşti ruşine 
rana pe care ai primit-o! Nimeni nu batjocoreşte soldatul care se întoarce cu 
răni din război; ruşine-i să arunci armele şi să fugi din faţa duşmanilor. 
Nimeni nu-i atât de hpsit de judecată, mici atât de străin de treburile 
războiului, încât să ţină de rău pe un ostaş, atâta vreme cât acesta luptă, chiar 
dacă uneori este lovit, chiar dacă se retrage pentru puţin timp. Cel care nu 
luptă nu este rănit; dar cel care se năpusteşte cu mult curaj asupra 
dușmanului poate fi lovit uneori şi poate să şi cadă.” (Cărre acelaşi Teodor, 
1, în vol. Despre Feciorie, Apologia vieţii monahale, Despre creşterea 
copiilor..., pp. 376-377) 


„Tu însă nu te mai poţi căsători, ai fost căsătorit o dată. A părăsi 
căsătoria ce ai făcut-o cu Mirele cel ceresc şi a te căsători cu o femeie 
înseamnă a săvârşi preacurvie, oricât ai încerca tu să numeşti acest lucru 
căsătorie; şi este o preacurvie cu atât mai cumplită, cu cât Dumnezeu este 
superior oamenilor. Nimeni să nu te înşele cu aceste cuvinte: Dumnezeu n-a 
oprit căsătoria. Asta o ştiu şi eu; n-a oprit căsătoria, dar a oprit pracurvia şi 
tu tocmai aceasta ai de gând să săvârşeşti. Facă Dumnezeu să nu te 
căsătoreşti niciodată! Poţi să te mai minunezi oare că socotesc nunta 
preacurvie, când prin căsătoria ce vrei să faci calci în picioare legea lui 
Dumnezeu? Sunt cazuri când omorul aduce cu sine dreptate, iar iubirea de 
oameni este osândită mai mult decât omorul; asta pentru că omorul a fost 
săvârşit potrivit îngăduinţei lui Dumnezeu. Să-ţi exemplific cele spuse: fapta 
lui Finces, care a omorât împreună cu preacurvar şi pe femeia cu care a 
curvit, a fost socotită o faptă de dreptate, pe când Samuel, acel sfânt al lui 
Dumnezeu, cu toate că a lăcrimat, a plâns şi s-a rugat nopţi întregi, n-a putut 
să abată osânda trimisă de Dumnezeu asupra lui Saul, tocmai pentru că, 
împotriva voinţei lui Dumnezeu, a lăsat în viață pe împăratul celor de alt 
neam, pe care trebuia să-l omoare. Prin urmare, dacă iubirea de oameni 
făcută cu gândul de a nu asculta pe Dumnezeu a primit mai mare pedeapsă 
decât omorul, mai este oare de mirare că este osândă, mai mult decât 
preacurvia, căsătoria care calcă în picioare pe Hristos şi porunca sa? 

După cum spuneam la început, dacă ai fi un simplu om, şi nu ostaş, 
nimeni nu te-ar acuza de dezertare; acum, însă, când eşti înrolat în armata 

unui astfel de Împărat, nu mai eşti tu stăpânul tău. Dacă femeia nu mai este 
stăpână peste trupul ei, ci bărbatul (1 Cor., 7, 4), cu atât mai mult nu sunt 
stăpâni pe trupul lor monahii, cei care trăiesc în Hristos. Cel pe care-L 
disprețuieşti acum este Acela care te va judeca atunci. Să ai necontenit în 
minte pe Hristos şi râul cel de foc. Scriptura spune: Râu de foc curgea 
înaintea feţei Lui (Dan., 7, 10).” (Către acelaşi Teodor, 3, în vol. Despre 
Feciorie, Apologia vieții monahale, Despre creşterea copiilor..., pp. 381- 
382) 


MONAHISMUL (sfaturi pentru monahi) 


„Ce este arma pentru vânător, aceea este rugăciunea pentru monah. 
Nu este atât de înfricoşătoare arma pentru lupi, cât de înfricoşătoare sunt 
pentru diavoli rugăciunile drepţilor.” (Comparație între împărat şi monah, |, 
în vol. Despre mărginita putere a diavolului. Despre căință..., p. 249) 


„Fecioarele nu trebuie să călătorească mult şi de prisos; nu le este 
îngăduit să rostească vorbe deşarte şi fără rost; nu li se cade să cunoască 
ocara şi linguşeala nici măcar din nume. Din pricina asta au nevoie de o 
foarte mare pază şi de mai mult ajutor. Duşmanul sfințeniei, diavolul, 
totdeauna şi mai cu seamă pe ele le atacă şi stă lângă ele, gata să le înghită (| 
Petru 5, 8), dacă ar aluneca cumva şi ar cădea. În afară de diavol, oameni, 
oameni mulți, uneltesc împotriva lor; iar împreună cu toți aceştia le atacă 
furia firii. ȘI, ca să spun pe scurt, fecioarele au de dus o îndoită luptă: sunt 
atacate şi din afară, şi sunt necăjite şi dinăuntru.” (Tratatul despre preoție, 
cartea a treia, cap. 13, în vol. Despre preoție, pp. 90-91) 


MONAHISMUL (moartea îi eliberează pe monahi din 
această lume şi îi introduce în ceruri) 


„Dacă viaţa călugărilor este frumoasă şi nobilă, ce să mai zici 
despre moartea lor? Moartea lor este triumful lor; moartea lor este 
ceasul suprem al bucuriei lor supreme. Ei numesc moartea plecarea 
lor, căci moartea eliberându-i din această lume îi introduce în ceruri. 
Aşa cântă ei imne triumfătoare la înmormântarea fraţilor lor decedați, 
într-un aspect de sărbătoare. Puternic în fapte în cursul vieţii sale, 
călugărul este şi mai mult încă în moartea sa.” (Din vol. Bogăţiile 
oratorice, pp. 232-233) 

„Nici una din peripeţiile existenţei nu-i va putea atinge, nici să 
distrugă seninătatea lor. Moartea însăşi care ne îngrozeşte, nu obţine 
de la ei decât surâsul de pace şi de laudă biruitoare. Moartea ne 
înspăimântă, fiindcă întregul pământ dispreţuieşte cerul, şi păcătoşi, 
noi tremurăm în fața Judecătorului suprem. Ei care s-au dezbrăcat de 
bunurile pământeşti pentru a nu râvni decât la ceruri, ei a căror viaţă 
întreagă n-a fost decât o virtute continuă, nu văd în moarte decât o 
eliberare şi intrarea într-o fericire supremă.” (Din vol. Bogăţiile 
oratorice, p. 237) 


MULȚUMIREA (adusă lui Dumnezeu) 


„Noi, astfel, trebuie să-l mulţumim lui Dumnezeu nu numai când 
suntem bogați, ci şi când suntem săraci; nu numai când suntem sănătoşi, ci şi 
când suntem bolnavi; nu numai când prosperăm, ci şi când pătimim cele 
contrare. A mulțumi lui Dumnezeu când vântul este prielnic pe mare nu e 
ceva de mirare; însă a-l mulțumi când este furtună şi corabia se zbate în 
toate părțile, şi este în primejdie de a se scufunda, atunci este probă de o 
mare răbdare şi recunoştinţă. De aceea şi lov a fost încununat, de aceea a 
închis gura cea neruşinată a diavolului şi a arătat clar că mulțumea lui 
Dumnezeu nu pentru prosperitatea zilelor pe pământ, ci pentru dragostea lui 
cea mare către Dumnezeu. Priveşte, deci, pentru ce mulţumeşte şi el lui 
Dumnezeu: nu pentru cele pământeşti şi pieritoare, cum sunt slava, puterea, 
întâietatea, căci toate acestea nu sunt vrednice de vreun cuvânt, ci pentru 
adevăratele bunuri, credinţa şi libertatea cuvântului. Şi priveşte încă cu câtă 
dispoziție mulţumeşte, căci nu a zis simplu /ui Dumnezeu, ci Dumnezeului 
meu.” (Omilii la Epistola către Romani a Sfântului Apostol Pavel, omilia II, 
p. 28) 


„Căci atunci este mulţumirea deplină, când noi facem toate acelea prin 
care Dumnezeu urmează a fi slăvit, şi când fugim de acelea de care ne-am 
izbăvit.” (Omilii la Epistola către Romani a Sfântului Apostol Pavel, omilia 
XVIII, p. 363) 


„Mulțumind pururea, zice. Adică ce? Noi trebuie a-i mulțumi pentru 
tote cele ce se întâmplă? Da; chiar de am fi în vreo bolă, şi chiar de am fi în 
sărăcia cea mai mare; căci chiar dacă în legea veche un înțelept sfătuieşte şi 
zice: Tot ce se va întâmpla ţie, primeşte, şi întru schimbările smereniei tale 
depărtează de la tine mânia (Sir., 2, 4), adică rabdă îndelung, apoi cu atât 
mai mult noi cei din legea nouă trebuie a-i mulțumi pururea chiar în 

suferințele noastre. Chiar de nu ştii cuvântul pentru care suferi, tu, 
mulțumeşte-i Lui, căci aceasta este adevărata mulțumire. Dacă tu-i 
mulțumeşti când prosperi şi-ţi merg bine toate afacerile, nu e nimic de 
mirare; ceea ce se cere, este de a-i mulțumi când eşti în scârbe, în supărări şi 
în necazuri. Nu vorbi nimic mai mult, decât acest cuvânt scurt: mulțumescu- 
ți Ţie Stăpâne. Şi ce zic eu despre scârbele de aici? Noi trebuie a mulţumi lui 
Dumnezeu chiar pentru gheenă, pentru suferințele şi pedeapsa de acolo. 
Acest fapt ne va folosi mult, fiind cu băgare de seamă, căci vom avea, ca în 
loc de frâu, pusă în inimele noastre frica de gheenă. 

Deci, noi să mulțumim lui Dumnezeu nu numai pentru binefacerile 
cele arătate ce le primim de la Dânsul, ci şi pentru cele nearătate, şi chiar 
pentru acelea care ni le acordă fără voia noastră, pentru că de multe ori fără 
să voim noi şi fără să ştim, EI ne face bine.” (Comentariile sau Explicarea 
Epistolei către Efeseni, omilia XIX, pp. 182-183) 


„Chiar când suntem în sărăcie, când suntem în boli şi în strâmtorări, 
să-i adresăm mulțumiri lui Dumnezeu. Când zic mulțumire, nu înţeleg numai 
cu cuvintele şi cu limba, ci cu faptele, cu cugetul şi cu inima noastră.” 
(Comentariile sau Explicarea Epistolei către Efeseni, omilha XIX, p. 183) 


„Să-l mulţumim din tot sufletul nostru, pentru că El ne iubeşte mai 
mult decât născătorii noştri, şi pe cât de mare este deosebirea între bunătate 
şi răutate, pe atât de mare e deosebirea între iubirea lui Dumnezeu şi cea a 
născătorilor noştri.” (Comentariile sau Explicarea Epistolei către Efeseni, 
omilia XIX, p. 183) 


„Să mulţumim deci întru toate şi pentru toate, căci aceasta este 
adevărata mulțumire. A mulțumi lui Dumnezeu când prosperăm, nu este 
vreun lucru mare, pentru că înseşi firea lucrurilor ne împinge spre aceasta. 
Însă a-l mulţumi când suntem în cele mai mari primejdii, aceasta este de 
admirat. Când noi mulţumim lui Dumnezeu în împrejurări de acelea pentru 
care alții se deznădăjduiesc şi hulesc, priveşte la câtă filozofie am ajuns: 
întâi că prin aceasta am bucurat pe Dumnezeu, al doilea că am ruşinat pe 
diavol, al treilea, că nu am judecat întru nimic faptul petrecut, şi cu un 
cuvânt, că şi tu eşti mulțumit, şi Dumnezeu îţi taie scârba, şi diavolul se 
depărtează. Dar dacă tu te descurajezi şi huleşti, diavolul este de faţă şi face 
orice voieşte, iar Dumnezeu Care este hulit te părăseşte, şi în același timp 
necazul se prelungeşte; — pe când dacă Îi mulţumeşti, diavolul fuge de tine 
pentru că nu reuşeşte în planurile sale, iar Dumnezeu fund cinstit, te va cinsti 
în schimb mai mult. 

De altfel este ştiut de toți că omul care mulţumeşte lui Dumnezeu 
pentru relele ce s-au întâmplat, nu simte acele rele. Sufletul unui asemenea 
om se bucură de acestea ca de nişte succese câştigate, are conştiinţă veselă, 
şi în fine un astfel de suflet nu poate fi trist şi posomorât niciodată. Acolo, 
odată cu nenorocirea vine şi conştiinţa şi-l biciuieşte, pe când aici îl 
încununează şi-l laudă. Nimic nu poate fi mai scump ca limba aceea care 
mulţumeşte lui Dumnezeu pentru cele neplăcute. O astfel de limbă cu nimic 
nu este mai prejos de limba martirilor, şi de aceea şi aceasta ca şi aceea se 
încununează. Pentru că şi această limbă a fost silită de călău (diavol) ca să se 
lepede de Dumnezeu şi să-L hulească, pentru că şi aici s-a încercat diavolul 
cu raționamentele drăceşti ca să o momească şi să o întunece cu fel de fel de 
nemulțumiri, însă n-a folosit nimic. 

Deci dacă suferi durerile şi mulţumeşti lui Dumnezeu, te-ai învrednicit 
de cununa muceniciei.” (Comentariile sau Explicarea Epistolei către 
Coloseni, omilha VIII, pp. 99-100) 


„Să ne gândim la cei de jos, la cei ce sunt în nenorociri mai mari decât 
ale noastre, şi astfel vom putea mulțumi lui Dumnezeu.” (Comentariile sau 
Explicarea Epistolei I către Tesaloniceni, omilia XI, în vol. Comentariile 
sau Explicarea Epistolei către Coloseni, I şi II Tesaloniceni, p. 282) 


„Nu e cu putinţă de a sluji lui Dumnezeu cu mulțumire, dacă nu-l 
mulțumim pentru toate, şi pentru ispite, şi pentru viaţă liniştită, adică să nu 
grăim nimic necuviincios, nimic necinstit, ci să ne umilim, ca astfel să 
devenim vrednici de cinste.” (Comentariile sau Explicarea Epistolei către 
Evrei, omilia XXIII, p. 374) 


„Să ne silim de a-l aduce mulţumire pentru toate, şi pe toate să le 
răbdăm cu bărbăţie. Suntem poate săraci? Să-l mulțumim. Când pătimim 
rele să-l mulțumim. Suntem clevetiți? Să-l mulțumim. Suntem bolnavi? Să-l 
mulțumim. Aceasta numai ne face de a ne apropia de Dumnezeu, atunci şi 
noi vom avea pe Dumnezeu dator. Când întâmpinăm cele bune, atunci 
suntem datori lui Dumnezeu.” (Comentariile sau Explicarea Epistolei către 
Evrei, omilia XXIII, p. 381) 


„Însă lui Dumnezeu nu-i este plăcută altă mulţumire, decât aceea ca 
noi să ne mântuim sufletele noastre şi să ne silim a face fapte bune.” (Cuvânt 
la Naşterea Domnului, 25 decembrie, în vol. Predici la duminici şi 
sărbători..., p. 222) 

„Noi care ne arătăm sensibili la cea mai uşoară atenţie, care nu 
primim cel mai mic cadou fără mulţumirile noastre, noi ne lăsăm fără 
un cuvânt, fără un semn de recunoştinţă acoperiți de binefacerile lui 
Dumnezeu. Cine ne va explica nouă acest străin şi urât mister? Cine ne 
va spune cauzele acestei monstruoase nemulțumiri?” (Din vol. 
Bogăţiile oratorice, p. 18) 


„Suntem noi uitători şi nemulțumitori față de Providenţă? Să 
ascultăm cântecul de iubire şi de laudă pe care-l ridică creația întreagă 
fără întrerupere către Dumnezeu.” (Din vol. Bogățiile oratorice, p. 29) 


MULTȚUMIREA (sufletească cea după Dumnezeu) 


„Căci mai puternică decât toată arma este mulțumirea cea după 
Dumnezeu, şi pe un astfel de om nimic din acestea nu-l poate întrista sau 
posomori, ci toate le rabdă cu bărbăție. Că ce poate fi mai rău ca focul? Sau ce 
poate fi mai dureros ca muncile şi caznele cele necontenite? Măcar de ar pierde 
cineva mii de moşii, sau copiii, sau orice altceva, totuşi nu poate fi aşa de 
vătămător precât a pierde bucuria şi mulțumirea cea sufletească după 
Dumnezeu. Piele pentru piele, zice, toate câte are omul le va da pentru viața sa 
(lov, 2, 4). Nimic este mai grozav ca durerile ce le suferă cineva; şi cu toate 
acestea, chiar cele nesuferite auzului se fac suferite şi dorite pentru mulțumirea 
şi plăcerea cea după Dumnezeu. Chiar de ai pogori pe mucenic de pe cruce cu 
puțin suflet într-însul, sau l-ai scăpa din căldările unde era aruncat, vei găsi 
totuşi în el o astfel de bucurie şi mulțumire sufletească, încât nici este cu 
putință a spune.” (7ălcuiri la Epistola a doua către Corinteni, omiha I, p. 12) 


MUNCA (Dumnezeu a dat omului munca nu pentru a-l 
osândi, ci pentru a-l îndrepta şi a-l înălța) 


„Dumnezeu, de la început, a osândit pe om la muncă nu pentru a se răzbuna sau a-l ped 
însuşi, el lucra ziua şi noaptea fără odihnă şi fără preget, s-a văzut răpit la al 
treilea cer (II Cor., 2, 27). Aşadar, să nu disprețuim munca şi să nu învinuim 
lucrarea. Căci chiar înainte de a obţine împărăţia cerurilor, ne procură pe 
pământ cea mai mare răsplată, o plăcere curată: şi nu numai o plăcere curată, 
CI ceea ce este mai însemnat ca plăcerea, o sănătate neschimbăcioasă.” 
(Primele patru omilii despre statui, omila II-a, p. 49) 

„lar cuvintele auzite de Adam, în sudoarea feței tale vei mânca 
pâinea ta (Facere 3, 19), par a fi pedeapsă şi bătaie. Dar de fapt nu sunt 
decât o atenţionare şi o înțelepțire, un leac pentru rănile ivite de pe urma 
păcatului. de aceea şi Pavel a lucrat neîncetat nu numai ziua, ci şi noaptea. Și 
acest lucru îl spune în gura mare atunci când zice: Căci am lucrat ziua şi 
noaptea, ca să nu îngreunăm pe vreunul dintre voi Ul Tes., 3, 8). Şi nua 
muncit doar pentru hrană şi pentru sufletul lui, cum fac mulți dintre frați, ci 
atâta s-a ostenit, încât a putut să-i hrănească şi pe alţii.” (Îmbrăţişați pe 
Priscilla şi Aquila şi cele următoare, cuvântul I, în vol. Cateheze maritale, 
p. 156) 


MUNCA (- antidotul păcatelor) 


„A munci cineva ca să se hrănească este un fel de filosofie mare, căci 
şi sufletele acestora sunt mai curate, şi cugetele lor sunt mai harnice. Cel ce 
nu lucrează nimic, multe grăieşte degeaba, multe face fără rost, nu lucrează 
nimic bun în timpul zilei şi este stăpânit de o piroteală veşnică — pe când cel 
ce se găseşte în lucru, nimic nu primeşte cu grabă, nici cu cugetul, nici cu 
vorba, nici cu fapta, căci sufletul său este pironit necontenit către o viață 
lucrătoare. Deci să nu dispreţuim pe cei ce se hrănesc cu mâinile, ci încă să-i 
fericim pentru aceasta.” (Comentariile sau Tălcuirea Epistolei întâi către 
Corinteni, omila V, p. 53) 


MUNCA (gravitatea şederii în nelucrare) 


„Pentru aceea avem mâini, ca să ne fie nouă de ajutor. Iar celor 
neputincioşi cu trupul să le dăm după putere, din toate ale noastre. lar dacă 
cineva petrece în nelucrare, sănătos fund, este mai de plâns decât cei bolnavi 
de friguri. Căci aceia, din pricina neputinței, au iertare şi se bucură de mila 
altora. Dar aceştia, bătându-şi joc de sănătatea trupului lor, de bună seamă că 
sunt urâţi de toţi, ca unii care calcă legile lui Dumnezeu.” (Îmbrățişaţi pe 
Priscilla şi Aquila şi cele următoare, cuvântul I, în vol. Cateheze maritale, 
p. 158) 


MUSTRAREA (exortaţie la mustrarea cea bună şi 
folositoare) 


„larăşi mă văd silit să acuz lucrurile lumii de astăzi. Ce să fac? Nu voiam, dar mă văd silit. D 
învinovăţeşte pe cei ce păcătuiesc, chiar dacă nu are alt folos, cel puţin nu-i 
lasă de a înainta mai mult în păcate. Nici un suflet nu poate fi atât de 

neruşinat şi de necuvios încât, auzind mereu înfruntări pentru oarecare fapte 
rele, să nu se ruşineze şi să nu plece ochii în jos, din cauza mulțimii relelor. 
Desigur, chiar şi cei lipsiţi cu desăvârşire de ruşine au un dram de sfială, 
pentru că Dumnezeu a sădit în firea noastră ruşinarea de faptele rele. Deci, 
pentru că nu era de ajuns că numai frica să ne cuminţească, a mai pregătit şi 
alte căi spre a nu păcătui, ca de pildă: a înfrunta pe cei ce păcătuiesc, 
temerea de legile existente, iubirea de slavă, gândul la prieteni. 

Toate aceste căi sunt pregătite de Dumnezeu spre a nu păcătui. De 
multe ori ceea ce nu s-a făcut din frica lui Dumnezeu s-a făcut din frica de 
oameni. Ceea ce se caută este ca mai întâi de toate să nu păcătuim, iar a reuşi 
să facem aceasta din frica de Dumnezeu va veni după aceea.” (Omilii la 
Epistola către Filipeni, omilha a V-a, pp. 85-86) 


„Dacă vezi pe prieten curvind, spune-i: Rău lucru este ceea ce tu faci, 
nu ţi-e ruşine, nu te sfieşti? Ceea ce faci este rău. Dar el nu ştie că este rău? 
zici tu. Ba ştie, însă este atras de poftă. Şi cei bolnavi de friguri ştiu că 
băutura de apă rece este vătămătoare, şi totuşi au nevoie de alții ca să-i 
împiedece. Cel ce se găseşte în vreo patimă, nu va putea a se dezbăra cu 
uşurinţă de ea. De aceea deci trebuie ca tu cel sănătos să alergi spre 
vindecarea aceluia.” (Comentariile sau Explicarea Epistolei către Evrei, 
omilia XXX, p. 355) 


„Nu încerca de a îndrepta totul deodată, fiindcă nu vei putea, ci încetul 
şi câte puţin. Dacă îl vezi ducându-se la ospeţe şi beți, sfătuieşte-l, 
îndreaptă-l şi-l ajută, fie chiar că te-ar vedea şi pe tine având vreun defect. 
Că astfel va suferi certarea ta, când mai ales va vedea că şi tu ai nevoie de 
certare, şi că nu ai succese în totul, nici nu eşti dascăl, ci faţă de dânsul eşti 
ca un prieten şi frate ajutător.” (Comentariile sau Explicarea Epistolei către 
Evrei, omilia XXX, p. 355) 


„Pavel supune la chin şi la pedeapsă nu numai pe cei ce săvârşesc 
răul, ci şi pe cei care îl încuviinţează (Cf. Rom., 1, 32). lar profetul David dă 
aceeaşi pedeapsă nu numai celor ce fură, ci şi celor care aleargă cu ei (Cf. 
Ps., 48,13). Şi pe bună dreptate; căci cel care îl ştie pe cel care face răul şi-l 
doseşte şi-l ascunde, îi dă prilej să ajungă şi mai nepăsător şi-l face să 
săvârşească răul cu mai multă lhbertate”. (Către iudei, cuv. LI, 4, în vol. 
Cuvântări împotriva anomeilor. Către iudei, p. 252) 


„Spui că este greu şi supărător lucru să vesteşti astfel de cuvinte celor 
care săvârşesc aceste păcate? Greu şi supărător lucru este să taci! Tăcerea 

aceasta aduce pieire şi asupra voastră, a celor care îi ascundeți pe făptaşi, şi 
asupra acelora care stau tăinuiți, căci porneşte pe Dumnezeu cu război 
împotriva voastră. Cu mult mai bine este să fiți urâţi de semenii voştri 
lucrând pentru mântuirea lor, decât să Se mânie Dumnezeu pe voi. De se 
supără semenul tău pe tine acum, cu nimic nu te va putea vătăma; dar, mai 
bine spus, îți va mulţumi mai târziu că l-ai vindecat. Dumnezeu însă te va 
pedepsi cu cea mai grea pedeapsă dacă taci şi doseşti, făcând favor păgubitor 
semenului tău. Prin urmare, dacă taci, porneşti şi pe Dumnezeu cu război 
împotriva ta, şi-l vatămi şi pe fratele tău. Dacă însă îi spui şi-l dai de față, vei 
face ca şi Dumnezeu să pogoare mila Lui asupra ta, şi-l vei câştiga şi pe 
semenul tău; îți vei face din el un prieten devotat, căci a cunoscut prin 
propria lui viaţă binefacerea pe care i-ai făcut-o. 

Să nu socotiți dar că faceţi un bine fraților voştri dacă nu-i mustrați cu 
toată asprimea când vedeţi că săvârşesc vreo faptă necugetată. Când ţi se 
fură o haină, nu-l socoteşti oare duşman şi pe cel care a văzut pe hoţ, iar nu 
numai pe făptaş?” (Către iudei, cuv. I, 8, în vol. Cuvântări împotriva 
anomeilor. Către iudei, pp. 262-263) 


„Hristos Şi-a vărsat sângele pentru el! Tu nu vrei să spui nici un 
cuvânt petru el? Nu, vă rog! Dimpotrivă, îndată ce veţi pleca de aici, grăbiți- 
vă să vă duceţi la vânătoare! Fiecare dintre voi să-mi aducă un creştin 
cuprins de această boală! Dar, mai bine spus, să nu dea Dumnezeu să fie 
atâta bolnavi! Doi sau trei dintre voi, sau chiar zece sau douăzeci, să-mi 
aducă unul, pentru ca în ziua aceea, văzând vânatul înăuntrul plaselor, să vă 
întind mai bogată masa cuvântului. Dacă voi vedea că sfătuirea mea s-a 
prefăcut în faptă, cu mai multă râvnă voi vorbi pentru vindecarea lor şi mai 
mare va fi câştigul şi al vostru, şi al lor. Nu staţi dar nepăsători!” (Către 
iudei, cuv. I, 8, în vol. Cuvântări împotriva anomeilor. Către iudei, p. 263) 


„Tocmai dojanele acelea îmi arătau cât de tare mă iubiţi.” (Omiliile 
despre pocăință, omilia întâi, p. 9) 


„Dacă vezi pe sluga ta, sau pe prietenul tău, sau pe unul din cunoscuţii 
tăi că bea fără măsură, că fură, că merge la teatru, că nu se îngrijeşte de 
sufletul lui, că se jură strâmb, că minte, mustră-l pe el, pedepseşte-l, 
întoarce-l (de la fapta rea), îndreaptă-l. Și toate acestea le-ai făcut pentru 
Dumnezeu. Dar dacă-l vezi că greşeşte față de tine, că amână în a-ţi sluji, 
iartă-l, şi astfel, iertat a fost pentru Dumnezeu.” (Cuvânt la calende, în vol. 
Omilii la săracul Lazăr. Despre soartă şi Providenţă..., p. 16) 


2134 


„Să mustrăm pe cei ce-şi petrec toată ziua în beţii! Nu ca să-i ruşinăm, 
ci ca să-i scăpăm de ruşine! Nu ca să-i ocărâm, ci ca să-i îndreptăm! Nu ca 
să-l facem de râs înaintea oamenilor, ci ca să-i scoatem din alaiul cel hidos şi 
astfel să-i smulgem din mâinile diavolului.” (Omilii la săracul Lazăr, 
cuvântul I, în vol. Omilii la săracul Lazăr. Despre soartă şi Providenţă..., p. 
23) 


„Ce faci omule? Pe fratele tău vezi că se supără, aflându-se în toată 
viaţa lui în lene şi în curvie şi tu nu-i întinzi mâna ta să-l scoţi din surparea 
lui? Pentru ce nu-l dojeneşti şi nu-l cerți? Ci te temi să nu-l sminteşti şi-l 
cinsteşti mai mult pe dânsul decât mântuirea sufletului lui? Dar ce răspuns îi 
vei da lui Hristos în ziua judecății?” (Din vol. Mărgăritarele Sfântului loan 
Gură de Aur, p. 109) 


„Mare lucru este să poţi îndura mustrările! Mare lucru este să poţi 
mustra. Acesta este semn de mare purtare de grijă. Când vedem pe un om că 
are haina descusută într-o parte sau că o altă îmbrăcăminte îi stă rău, îl facem 
atent şi 1-o îndreptăm, dar când îl vedem cu viaţa stricată nu spunem un 
cuvânt! Trecem nepăsători pe lângă el când vedem că duce o viață 
păcătoasă. Deşi pentru haine îl aşteaptă numai râsul, pe când pentru suflet, 
primejdie şi pedeapsă. Spune-mi, te rog: Vezi pe fratele tău căzând în 
prăpastie, îl vezi că are o viață păcătoasă, că nu vede ce trebuia să facă, şi 
nu-i întinzi mâna, nu-l ridici de jos? Nu-l mustri, nu-l cerți? Pui înaintea 
mântuirii lui dorinţa de a nu-l supăra, de a nu-i deveni nesuferit? Ce iertare 
vei avea de la Dumnezeu? Ce cuvânt de apărare? N-ai auzit că Dumnezeu a 
poruncit iudeilor să nu treacă nepăsători pe lângă vitele rătăcite ale 
vrăjmaşilor lor, să nu le lase căzute sub poveri (leş., 23, 4-5)? Vom trece noi, 
oare, cu vederea sufletele fraților noştri, care cad în fiecare zi, când iudeii 
primiseră de la Dumnezeu poruncă să nu uite nici de vitele vrăjmaşilor? Nu-i 
oare cea mai mare cruzime şi sălbăticie să nu avem nici atâta purtare de grijă 
față de oameni cât aveau aceia pentru vite? Acest lucru a întors totul pe dos, 
aceasta ne-a stricat viaţa; aceasta, pentru că nu îndurăm cu curaj mustrările şi 
nici nu vrem să mustrăm pe alţii.” (Despre schimbarea numelor, cuv. II, în 
vol. Despre schimbarea numelor. Despre răbdare. Despre milostenie..., pp. 
39-40) 


MUSTRAREA (cum trebuie făcută mustrarea) 


„Imi dau seama că v-am mustrat cu asprime; iertați-mă, vă rog. Aşa e 
când doare sufletul. N-am grăit acestea din ură, ci din dragoste şi din purtare 

de grijă”. (Omilii la Facere, omila VI, II, în col. PSB, vol. 21, p. 79) 


„Mustrarea ce nu are iubire de oameni pare a fi zavistuire.” (Cele 
dintâi omilii la Facere, cuvântul al nouălea, p. 118) 


„Al de mustrat pe cineva? Fă aceasta fără mânie”. (Omilii la Matei, 
omilia LXXXVII, IV, în col. PSB, vol. 23, p. 979) 


„Domnul nu mustra, în auzul tuturora, pe cei care veneau la El cu 
gânduri rele; le răspundea după inima lor, ca să înţeleagă numai ei 
mustrarea, fiindu-le de un îndoit folos: întâi că le arată că ştie ce au pe cuget, 
apoi că le dădea putinţa să-şi îndrepte viaţa prin aceea că nu i-a dat de gol în 
fața mulțimii.” (Omilii la Matei, omiha XXVII, II, în col. PSB, vol. 23, p. 
346) 


„Aceasta este adevărată îndreptare şi nesupărătoare pentru nimeni, 
când îndreptându-ţi vorba către unul, tu în realitate mustri pe un altul. În 
acest fel, cel certat nu se poate supăra, deoarece nu te-ai adresat direct lui, 
dar în acelaşi timp, subtil, el va primi doctoria îndreptării, pe care I-ai 
aplicat-o.” (Omilii la Epistola către Romani a Sfântului Apostol Pavel, 
omilia XXV, p. 459) 


„Dacă de la început chiar ai certat aspru pe cineva, l-ai făcut singur 
neîmblânzit şi fără ruşine, iar dacă l-ai adus la smerenie prin vorbe blajine, 
apoi 1-a îndoit grumazul, i-ai tăiat îndrăzneala şi l-ai făcut să cate la 
pământ.” (Comentariile sau Tăâlcuirea Epistolei întâi către Corinteni, omiha 
III, p. 22) 


„„... DICI cel ce mustră să nu se iuțească — căci aceasta nu este spre 
îndreptare, ci mai mult o patimă.” (Comentariile sau Tâlcuirea Epistolei 
întâi către Corinteni, omilia XLIV, p. 472) 


„Noi care mustrăm, să ne apropiem de cei mustraţi cu toată blândeţea, 
cu toată înțelepciunea. Chiar de ai vedea pe fratele tău păcătuind, tu totuşi — 
după cum şi Hristos a poruncit — nu da în vileag mustrarea ce-i vei face-o, ci 
numai între tine şi dânsul mustră-l, nu luându-l în râs; nu călca pe cel ce zace 
Jos rănit, ci fund însuţi trist şi îndurerat; şi când poate tu păcătuieşti, arată-te 

gata a primi mustrarea.” (Comentariile sau Tâlcuirea Epistolei întâi către 
Corinteni, omilha XLIV, p. 472) 


„Căci atunci sfătuirea este vrednică şi bineprimită, când împreună cu 
învinuirile se adaogă şi vorbe aducătoare de sfială şi de ruşine: căci pentru a 
înfrâna un suflet neruşinat şi a-l lovi mai tare decât cu învinuirile aduse pe 
față, sunt de ajuns nişte astfel de vorbe muşcătoare, care îi vor şi vindeca 
rana şi ruşinea căpătate din învinuirile aduse. Ceea ce este mai cu seamă de 
admirat în vorbele pricinuitoare de ruşine şi de sfială, tocmai aceasta este, că 
două lucruri potrivnice se câştigă deodată: întâi, se dă o lovitură mai grea 
decât pâra învederată adusă persoanei, şi al doilea, că pregăteşte pe cel certat 
atât de greu spre a se oţeli mai mult în răbdare.” (Comentariile sau Tâlcuirea 
Epistolei întâi către Corinteni, omilia XII, p. 119) 


„+... cel ce întrebuinţează numai mânie îşi împlineşte numai patima 
sa.” (Comentariile sau Tălcuirea Epistolei întâi către Corinteni, omilia 
XLIV, pp. 471-472) 


„Apropie-te de acel ce viețuieşte cu fecioara şi mai întâi spune-i o 
mică laudă ca unui frate, ce 1-0 vei împleti din celelalte însuşiri bune pe care 
le are, şi aşa şi cu o apă caldă stropindu-l aşa-zicând cu laudele, slăbeşte-i şi- 
1 moaie umflătura rănii. Căinează-te şi pe tine, învinuieşte neamul omenesc, 
arătă-1 că toți suntem în păcate, cere-1 iertare, spunându-i că te încerci a face 
nişte lucruri mai presus de puterile tale, însă dragostea îndrăzneşte a 
încredința totul. Apoi sfătuindu-l, tu fă aceasta nu în chip poruncitor, ci 
frăţeşte. Iar prin toate acestea tu vei slăbi şi muia umflătura rănii sale, vei 
uşura durerea venită din tăierea făcută pentru viitoarea mustrare, şi de multe 
ori cerându-ți iertare, îl vei ruga să nu se supere. Când prin acestea îl vei lega 
vine din toate părțile, atunci fă-i rana cuvenită, nici legând-o, nici lăsând-o 
dezlegată, ca astfel nici să fugă, dar nici să disprețuiască faptul. Dacă tu nu-i 
vei pricinui rana de moarte, nu ai făcut nimic mai mult, precum şi dacă l-ai 
lovit cu putere mare, l-ai făcut să sară în sus şi să fugă. Pentru aceea, urmând 
a-l mustra din nou, amestecă iarăşi laudele cu mustrările, şi fiindcă acest fapt 
prin sine însuşi nu poate fi laudă — de vreme ce nu este vrednic de laudă 
faptul de a viețui cu o fată fecioară — apoi tu scoate această laudă din însăşi 
voia lui, şi zi-i: Știu foarte vine că tu faci aceasta pentru Dumnezeu; căci 
văzând pe această copilă fără sprijin şi singură, i-ai întins mână de ajutor 
spre a o scăpa din acea viaţă ticăloasă. Chiar de nu ar fi făcut-o cu această 

Voie, tu zi şi aşa, iar la urmă mai adaogă şi aceasta — iarăşi cerându-ți 
iertare — că Eu îți spun acestea nu poruncindu-ți, ci aducându-ți aminte. 
Pentru Dumnezeu o faci, ştiu şi eu, dar să vedem de nu cumva se naşte de 
qici vreun alt rău. De nu izvorăşte nici un rău, tu ţine-o în casa ta, şi 
îndeletniceşte-te cu această frumoasă îndeletnicire, că nimeni nu te 
împiedică, iar de cumva vine de aici vreo vătămare mai mare poate decăt 
câştigul, păzeşte-te, rogu-te, şi să nu te grăbeşti a aduce linişte unui suflet, 
însă să sminteşti în acelaşi timp pe multe altele. Şi nu-i adăuga pedepsele 
care aşteaptă pe cei ce smintesc, ci ia-ți în ajutor chiar mărturia lui, şi zi-1: Tu 
nu ai trebuință a afla acestea de la mine, căci singur ştii că dacă cineva va 
sminti pe unul dintre aceşti mici, va lua o mare pedeapsă, şi aşa fel fiind, tu 
al îndulcit vorba, după care liniştindu-i mânia, pune-i doftoria îndreptării. 


lar dacă cumva va pune înainte iarăşi singurătatea ei, nici atunci să 
nu-i mustri pricina lui — ci zii către dânsul: Nimic să nu te înspăimânte din 
toate acestea, căci tu ai o îndreptăţire destul de puternică: sminteala adusă 
altora; căci tu nu din lene, ci numai îngrijindu-te de dânşii, te-ai depărtat de 
la o astfel de îndeletnicire. Şi toate cele ce sunt ca sfaturi să fie făcute pe 
scurt, căci nici nu au trebuință de o mare învățătură, pe când cele cu privire 
la iertare să fie cât de multe, şi una după alta. După aceea, întruna aleargă la 
dragoste, întunecând oarecum greutatea celor vorbite şi dând lui dreptul de a 
face ce vrea, să-i zici: Eu numai cât te povățuiesc şi sfătuiesc a face aşa, 
însă a asculta sau nu, tu eşti deplin stăpân; căci eu nu te silesc, ci las totul 
la judecata ta. Dacă noi astfel facem mustrarea, vom putea cu uşurinţă a 
îndrepta pe cei ce greşesc; iar aşa cum ne facem acum, este mai mult a unor 
fiare sălbatice şi a unor dobitoace necuvântătoare decât a unor oameni. Dacă 
unii poate simt astfel de fapte, greşind un altul, iată că aceluia nu-i spun 
NIMIC, iar ei întocmai ca şi babele cele bete şoptesc între dânşii. 


Acestea deci cugetându-le, iubiților, să ne îngrijim de mădularele 
noastre, şi să nu ne ascuţim limba unii împotriva altora, şi nici să vorbim 
cuvinte grele, săpând slava aproapelui, şi întocmai ca la război aruncându-ne 
şi azvârlindu-ne unii împotriva altora.” (Comentariile sau Tâlcuirea 
Epistolei întâi către Corinteni, omilia XLIV, pp. 474-475) 


„Certarea lui (a lui Pavel — n.n.) este făcută cu multă iconomie - ceea ce 
este a celor ce iubesc mult.” (7ă/cuiri la Epistola a doua către Corinteni, 
omilia XIII, p. 129) 

„Căci nimeni nu ar voi să nu fie lăudat; şi apoi la un loc cu laudele 
aduse, şi mustrarea făcută lui este bine primită.” (Tăl/cuiri la Epistola a doua 
către Corinteni, omila XIII, p. 131) 


„Căci de aceea a amestecat el laudele cu mustrarea, ca nu cumva, tre- 
când deodată de la mustrare la sfătuire, să-şi facă cuvântul cu anevoie de pri- 
mit, ci îndulcindu-le mai întâi auzul, să le pregătească cu acest chip calea sfa- 
tului ce urma a le da.” (7âlcuiri la Epistola a doua către Corinteni, omilha 
XVI, p. 154) 


„Dojanele când nu sunt prea aspre şi grele, atunci mai ales sunt bine 
primite.” (Comentariile sau Explicarea Epistolei către Galateni, p. 56) 


„Peste tot locul el (Pavel — n.n.) amestecă acuzaţiile la un loc cu 
laudele.” (Comentariile sau Explicarea Epistolei către Galateni, p. 102) 


„Aceasta o face el (apostolul Pavel - n.n.) peste tot locul; când trebuie 
a scrie, de se întampla să aibă ceva de acuzat şi ceva de lăudat, mai întâi 
laudă şi după aceea trece la acuzaţii. Mai întâi el îşi familiarizează pe 
auditori, cu care ocazie acuzaţiile ce le aduce sunt apărate de orice bănuială, 
arătând prin aceasta că el ar fi dorit sa-i laude necontenit, dar că, silit de 
împrejurări numai, el s-a văzut nevoit de a-i acuza.” (Comentariile sau 
Explicarea Epistolei către Coloseni, omilia II, p. 20) 


„Certarea cea mai aspră, care mai cu seamă poate stârni pe cineva, 
este cea făcută cu blândeţe.” (Comentariile sau explicarea Epistolei a doua 
către Timotei, omilia VI, p. 66) 


„Cu toată îndelunga-răbdare, zice, şi învățătura. Şi cel ce ceartă are 
nevoie de îndelungă-răbdare, ca nu cumva cel certat să creadă oricum. Și cu 
învățătură, zice. Nu mâniindu-se, nici dezgustându-se, nu ca şi cum ar 
disprețui, să nu se găsească față de el ca duşman, toate acestea să le lase la o 
parte. Şi ce să facă? Să se poarte cu el ca şi cum l-ar jeli mai mult chiar decât 
dânsul, ca şi cum s-ar topi de supărare pentru el. Cu toată îndelunga- 
răbdare, zice, iar nu întâmplător.” (Comentariile sau explicarea Epistolei a 
doua către Timotei, omilia IX, p. 103) 


„Cel ce ceartă să nu o facă aceasta ca în bătaie de joc şi ca fală, ci ca 


un sfat al său propriu dat cu blândeţe. Cel ce ceartă are nevoie de o mai mare 
blândeţe ca astfel să convingă pe cel certat de a răbda lovitura dată. Nu 

vedeți pe doctori când ard, când taie rana, cu câtă blândeţe întreprind faptul 
vindecării? Apoi cu atât mai mult trebuie a face aceasta cei ce ceartă, fiindcă 
certarea este cu mult mai iute decât focul şi fierul, şi face pe cel certat de a 
sări în sus de durere. De aceea doctorii multe născocesc, ca bolnavii să rabde 
în linişte tăierea, cu multă blândeţe cum s-ar zice, şi câte puţin, după care 
apoi îl lasă să se odihnească. Tot aşa trebuie a face şi certările ca nu cumva 
cei certaţi să sară în sus de durere. De-ar trebui chiar să fim batjocoriţi, sau 
să fim şi răniţi, totuşi noi să nu ne dăm în lături. De altfel chiar şi cei operaţi, 
mii de hule aruncă asupra doctorilor, însă aceştia spre nimic altceva nu au 
îndreptată privirea lor, decât numai spre îndreptarea sănătății celor bolnavi. 
Tot aşa trebuie a face şi aici totul, spre a deveni folositoare certarea, şi totul 
să facem, având în vedere plata ce ne stă de față. Purtați, zice, sarcina unul 
altuia şi aşa veți plini legea lui Hristos (Gal., 6, 2).” (Comentariile sau 
Explicarea Epistolei către Evrei, omila XXX, p. 356) 


„Tu te-ai născut din acelaşi trup de mamă şi într-aceleaşi dureri, te-ai 
crescut cu aceeaşi hrană, ai acelaşi tată şi aceeaşi naştere duhovnicească, ca 
şi aproapele tău cel căzut în păcat. Arată-i acum înrudirea ta cu dânsul prin 
felul şi chipul cu care cerți greşelile lui.” (Cuvânt la Duminica a 15-a după 
cincizecime, în vol. Predici la duminici şi sărbători..., p. 138) 


„Sunt de părere că cel care are de gând să mustre pe cineva 
trebuie să alunge cât mai departe de sufletul lui obrăznicia şi semeția şi 
să-şi arate asprimea numai în cuvinte şi în fapte. Şi doctorii, când au de 
tăiat mădularele cele putrede sau au de spart un buboi, nu se încarcă 
mai întâi pe ei înşişi cu mânie şi apoi se duc să facă operaţia; ci atunci, 
mai cu seamă, se silesc să-şi păstreze mintea într-o stare potrivită cu 
lucrul pe care îl au de făcut pentru ca nu cumva tulburarea lor 
sufletească să le vatăme meseria. Dacă omul care are de vindecat 
trupurile are nevoie de atât de mare linişte sufletească, spune-mi, te 
rog, unde vom rândui pe cel ce are de tămăduit sufletele, spune-mi, te 
rog, câtă filosofie vom cere de la el?” (Cuvânt la Fericitul Vavila, şi 
împotriva lui Iulian, şi către elini, VII, în vol. Predici la sărbători 
împărăteşti şi cuvântări de laudă la sfinţi, p. 314) 


„... să mustri spre slava lui Dumnezeu. O astfel de mustrare este 
pentru cei ce stau alături de tine cuvânt de învăţătură şi de virtute, ca să nu 
mai rămână muţi de uimire în faţa lucrurilor din lumea aceasta.” (Cuvânt la 
calende, în vol. Omilii la săracul Lazăr. Despre soartă şi Providenţă..., p. 
14) 

„Poate că a fost prea aspră mustrarea; prea aspră cât priveşte 
dragostea ce v-o port, cât priveşte însă mărimea păcatului, nici pe departe.” 
(Omilii la săracul Lazăr, cuvântul VII, în vol. Omilii la săracul Lazăr. 
Despre soartă şi Providenţă..., p. 153) 


„Să mustrăm şi noi cu dragă inimă pe cei ce greşesc şi să-i 
îndreptăm.” (Despre schimbarea numelor, cuv. III, în vol. Despre 
schimbarea numelor. Despre răbdare. Despre milostenie..., p. 43) 


MUSTRAREA (primirea mustrării) 


„+... NICI cel mustrat să nu se nemulţumească, fiindcă ceea ce se face 
este spre vindecare, şi nu spre scârba sa. Dacă doftorii ard rana bolnavului, şi 
de multe ori fac greşale, şi totuşi cei bolnavi nu-i învinovăţesc, ci încă chiar 
când simt dureri, când sunt arşi şi tăiaţi, îi socotesc de binefăcători pe cei ce 
le-au pricinuit durerile, apoi cu atât mai mult trebuie să fie astfel cel ce 
primeşte mustrarea, şi a privi pe cel ce-l îndreaptă ca pe un doftor, iar nu ca 
pe un duşman.” (Comentariile sau Tâlcuirea Epistolei întâi către Corinteni, 
omilia XLIV, p. 472) 


„lar când te va mustra vrăjmaşul tău la vreo greşeală, deşi tu o ştii, tu 
nu-l ocărî, ci de vei suspina şi vei plânge cu amar, ca apostolul Petru şi pe 
Dumnezeu îl vei ruga să te ierte, îndată te-ai izbăvit de toate greşelile tale.” 
(Din vol. Mărgăritarele Sfântului loan Gură de Aur, p. 55) 


MUSTRAREA (să nu ne supărăm, nici să ne mâniem când 
suntem mustraţi, ci, dimpotrivă, să mulțumim pentru aceasta) 


„lar dacă se întâmplă să fii mustrat, mare lucru e să poţi îndura 
mustrările şi învinuirile, şi să nu te înfurii! Cel ce urăște certarea, spune 
Scriptura, este fără de minte (Prov., 12, 1). Nu spun: de se întâmplă să fu 
mustrat pe drept sau pe nedrept, ci atât: de se întâmplă să fu mustrat. Dacă 
prietenul te critică pe drept, îndreaptă-ți greşelile! Dacă nu-s îndreptățite 
criticile lui deocamdată laudă-i voinţa, încuviințează-i gândul, mulţumeşte-i 
pentru prietenie. Te mustră din pricina marii lui prietenii. Să nu ne supărăm 
când suntem certați. Mare folos aduce vieții noastre critica, dacă e primită de 
toți; şi când mustrăm pe cei ce greşesc, dar şi când îndurăm cu inimă uşoară 
mustrarea atunci când noi înşine greşim. Ce sunt leacurile pentru răni, 
acelaşi lucru sunt mustrările pentru greşeli. După cum este fără minte cel ce 

îndepărtează leacurile, tot aşa de fără de minte este cel ce nu primeşte critica. 
Însă mulţi adesea se înfurie, gândesc în ei şi-şi spun: Eu sunt înţelept, sunt 
priceput cum Să sufăr mustrarea cutăruia?, fără să-şi dea seama că tocmai 
cuvintele acestea sunt dovada nebuniei lor. Am văzut, spune Scriptura, om 
căruia i se părea că este înţelept dar mai multă nădejde de înţelepciune are 
nebunul decât el (Prov., 26, 12). Pentru acest motiv şi Pavel spune: Nu vă 
socotiți voi înşivă înţelepţi (Rom., 12, 16). De-ai fi de mii de ori înțelept, de- 
al şti ce ţi se cade să faci, totuşi eşti om şi ai nevoie de sfătuitor. Numai 
Dumnezeu n-are nevoie de nimic, numai El nu are nevoie de sfătuitor. De 
aceea se spune despre El: Cine a cunoscut gândul Domnului sau cine a fost 
Lui sfetnic? (Rom., 11, 34). Noi, oamenii, de-am fi de mu de ori înţelepţi, de 
mii de ori suntem vrednici de certare. Neputinţa firii noastre iese la iveală. 
Că nu poate desăvârşirea să fie întru oameni (Is. Sir., 17, 25) spune un 
înțelept.” (Despre schimbarea numelor, cuv. III, în vol. Despre schimbarea 
numelor. Despre răbdare. Despre milostenie..., pp. 38-39) 


MUSTRAREA (folosul mustrării) 


„Llubiţilor, nimeni să nu socoată împovărătoare certarea - că nu din 
ură, ci din grijă vă cert. Ştiţi doar că mai de nădejde sunt rănile făcute de 
prieteni decât sărutările primite de la vrăjmaşi.” (Cele dintâi omilii la 
Facere, cuvântul al patrulea, p. 53) 


„Toate sunt pentru mine basm, umbră şi vis! Nici unul din cei bogați 
pe pământ nu mă va putea apăra dincolo, când voi fi învinuit şi acuzat că n- 
am răzbunat, cu toată tăria cuvenită, legile lui Dumnezeu. Aceasta, aceasta a 
pierdut pe minunatul acela bătrân, pe Eli, deşi viaţa-i era nepătată! Totuşi 
pentru că a trecut cu vederea pe cei care călcaseră legile lui Dumnezeu a fost 
pedepsit împreună cu copii lui şi a primit cea mai cumplită pedeapsă (| Regi 
4, 1-19). Dacă Eli preotul a fost atât de cumplit pedepsit pentru că n-a 
întrebuințat față de copiii lui bărbăția cuvenită, deşi îl silea la asta dragostea 
firească de fii, ce iertare voi avea eu, care nu sunt silit nici de o astfel de 
dragoste şi mai stric şi totul datorită linguşelilor? Aşadar, ca să nu pier şi eu 
ŞI voi, lăsați-vă, vă rog, convinşi de cuvintele mele! Fiţi voi înşivă 
cercetătorii şi socotitorii vieţii voastre!”. (Omilii la Matei, omiha III, IV, în 
col. PSB, vol. 23, pp. 230-231) 


„Știu că mulți aud cu neplăcere cuvintele acestea. Dar care ar fi 


folosul tăcerii? Dacă aş tăcea şi nu v-aş supăra deloc cu spusele mele, ar fi 
cu neputinţă să vă scap de pedeapsă cu tăcerea, ba, dimpotrivă, tocmai 

tăcerea ar mări pedeapsa; şi nu numai vouă, Ci şi mie mi-ar pricinui pedeapsă 
o tăcere ca aceasta. Ce folos de vorbe plăcute, dacă nu ajută la treburi, ba te 
mai şi vatămă? Ce câştig să te bucur cu cuvântul, dar de fapt să te supăr? Ce 
câştig ai să-ți încânt auzul, dar să-ți chinuiesc sufletul? De aceea e de 
neapărată trebuință să vă supăr aici pe pământ, ca să nu fim osândiți 
dincolo”. (Omilii la Matei, omilia LVI, V, în col. PSB, vol. 23, p. 655) 


„Omul bun nu este vătămat cu nimic de este bănuit de fapte rele, dar 
cel ce bănuieşte în zadar şi fără temei, acela se vatămă cumplit; la fel şi cu 
omul rău; dacă se spune despre el că e un om bun, nu câştigă nimic din asta, 
ci dimpotrivă osânda i se măreşte, iar trândăvia îi creşte şi mai mult; dacă 
însă 1 se spune că e un rău, e cu putință să se umilească şi să-şi recunoască 
păcatele; dar dacă 1 se trec sub tăcere păcatele, atunci ajunge de nu mai simte 
că păcătuieşte. Dacă păcătoşii se pocăiesc cu greu, chiar când toată lumea îi 
ține de rău, când vor mai putea deschide ochii cei ce trăiesc în păcate, când 
nu numai că nu sunt ţinuţi de rău, dar mai sunt şi lăudaţi? N-ai auzit că şi 
Pavel a ţinut de rău pe corinteni, că prin încuviințările şi laudele lor nu 
numai că nu l-au făcut pe cel desfrânat să-şi recunoască păcatul, ci l-au făcut 
să şi stăruiască în păcat? (1 Cor., 1-2)”. (Omilii la Matei, omilia LXXXVII, 
IV, în col. PSB, vol. 23, pp. 979-980) 


„ubitor de oameni este cel ce se supără pe păcătos, iar mcidecum cel ce nai înainte de 
vrene se pleacă apucătunilor lu şi nici măcar mul lasă de a-şi sinți păcatul. Căci cine cu 
adevărat are milă de cel bolnav de friguri şi ieşit din minţi? Cel ce îl culcă pe pat şi-l opreşte de 
la mâncăruri şi băuturi ce nu se cad, sau cel ce îl lasă ca să-şi încarce pântecele peste măsură şi-l 
îngăduie de a fi în voia lu, şi a face tot ceea ce face un omsănătos? Qare nu cel dintâi este care-l 
îndreaptă, pe când celălalt, deşi se pare că se poartă cu dânsul cu iubire de oareni, totuși îi ațâțţă 
nai mult boala? 

Tot aşa deci vom zice şi aici. Căci este cu adevărat o faptă de iubire de 
oameni a nu le face pe plac totdeauna celor bolnavi şi nici a linguşi poftele lor 
cele necuviincioase. Nimeni nu iubea atât de mult pe acel curvar dintre 
corintheni ca Pavel, care a poruncit de a-l preda Satanei - precum şi de 
asemenea nimeni nu a urât atât de mult pe acela precum l-au urât cei ce se 
strânseseră împrejurul lui şi-i luaseră apărarea - după cum a arătat sfârşitul. 
Căci aceia l-au înfumurat, şi încă mai mult i-au aţâţat trufia - în vreme ce 
Pavel l-a contenit şi l-a cumințit, şi nu s-a depărtat de el până ce l-a adus la o 
sănătate curată. Aceia au mai adăugat încă la răul ce era, în vreme ce Pavel 
chiar şi pe cel de la început l-a smuls din rădăcină.” (7ălcuiri la Epistola a 
doua către Corinteni, omilia XIV, pp. 140-141) 

„Dacă nu v-am fi îmboldit, ca astfel prin acea îmboldire să vă 
îndreptați, v-am fi păgubit, şi încă nu numai pe voi, ci şi pe noi. Căci după 
cum cel ce nu dă neguţătorului cele ce urmează a fi cărate pe mare, el singur 
este care pricinuieşte paguba, tot aşa şi noi, dacă nu v-am fi dat vouă pricină 
de pocăință, v-am fi păgubit — (Apostolul Pavel — n.n.). Ai văzut deci că a nu 
certa pe cei ce greşesc este o pagubă şi pentru dascăl, şi pentru ucenic?” 
(Tâlcuiri la Epistola a doua către Corinteni, omilia XIV, p. 143) 


„Aş fi voit să tac; dar dacă prin tăcere s-ar putea astupa ruşinea 
izvorâtă din fapte, negreşit că tăcerea ar fi un câştig; dar dacă, chiar tăcând 
eu, lucrurile vor striga mai tare decât limba mea, atunci nici o vătămare nu 
poate fi din cuvintele mele, ci dimpotrivă, un folos şi un câştig din biciuirea 
relelor noastre.” (7ălcuiri la Epistola a doua către Corinteni, omiha XXVII, 
p. 243) 


„ȘI să nu te minunezi, că este aspră şi greoaie mustrarea, căci are 
roade plăcute; şi coaja pomilor este aproape fără nici un gust şi greoaie, pe 
când roadele sunt dulci.” (Comentariile sau Explicarea Epistolei către Evrei, 
omilia XXX, p. 351) 


„Nu te gonesc pe tine, ci patima iubirii de arginți pe care o ai o alung, 
îți pare că cu tine mă bat, nu cu tine, ci cu răutatea ta, iar tu nu mă ai făcător 
de bine. Nu mă socoteşti că sunt îngrijitorul tău, nu mă ţii că-ți sunt ție ajutor 
mai mult decât toţi; cine altul îţi va zice ce ţi-am zis eu?” (Din vol. 
Mărgăritarele Sfântului loan Gură de Aur, p. 20) 


„Hulesc patima pe care o ai. Eu îţi tai durerea ta şi tu strigi? Dar nu mi-e frică de strigare 
taie-mi durerea, iar eu voi aştepta vindecarea de la tăierea aceea! Dar eu, 
netăind nimic, pentru ce fugi de mine, că numai cu cuvântul îţi curăţesc 
cugetul tău. Măcar că şi doctorul ce face de multe ori răni prin tăieturi mai 
mari, iar eu nu o fac niciodată mai rea, ci mai bună. Pentru că acolo este fire 
care nu poate şi este ajutorul ierburilor neputincioase, iar aici este puterea 
cuvintelor. Doctorul nu se pune chezaş să te tămăduiască, iar cu mă 
chinuiesc să te tămăduiesc, că auzi-mă pe mine, pentru acesta S-a coborât 
Fiul lui Dumnezeu, cel Singur Născut, pentru ca să ne suie pe noi şi să ne 
facă mai înalți decât cerul.” (Din vol. Mărgăritarele Sfântului loan Gură de 
Aur, pp. 20-21) 


„Că acestea sunt ierburi care muşcă şi dor în puţină vreme şi apoi 
veselesc pururea, doctor sunt şi strâng rănile ca să nu se învechească şi să se 

facă şi mai rele, pentru că eu vindec dând sănătatea care se face cu cuvântul, 
iar ceilalți doctori tămăduiesc trupul, care este trecător şi greşit şi hulit.” 
(Din vol. Mărgăritarele Sfântului loan Gură de Aur, p. 23) 

NAȘTEREA (de prunci) 


„Nici unirea dintre bărbat şi femeie şi nici altceva n-ar putea face 
nimic pentru naşterea de copii, dacă n-ar fi ajutorul mâinii celei de sus, care 
deşteaptă firea spre naşterea de fii”. (Omilii la Facere, omiha XXXVIII, I, în 
col. PSB, vol. 22, p. 52) 


„Și a zis Eva: «Am dobândit om prin Dumnezeu» (Fac., 4, 1). 

Vezi că pedeapsa a făcut-o mai înțeleaptă pe femeie? Nu socotește 
copilul născut datorită firu, ci lui Dumnezeu, şi-şi arată față de EI 
recunoştinţa ei. Ai văzut că osânda a ajuns pentru Adam şi Eva temei de 
povăţuire? Am dobândit, spune femeia, om prin Dumnezeu. Nu firea mi-a 
dăruit copilul, spune ea, ci harul cel de sus. 

Și a mai născut pe Abel, fratele lui (Fac., 4,2). 

Pentru că Eva a mulțumit lui Dumnezeu pentru copilul cel dintâi şi a 
recunoscut cea dintâi binefacere, a dobândit şi pe a doua. Aşa e Stăpânul 
nostru! Înmulţeşte darurile Sale, când ne arătăm recunoscători pentru 
binefacerile primite mai înainte şi când cunoaştem pe Binefăcător. Şi Eva, 
deci, a primit şi alt copil, pentru că a socotit că pe cel dintâi l-a avut datorită 
lui Dumnezeu. Naşterea de moştenitori a fost pentru ei cea mai mare 
mângâiere pentru pierderea nemuririi. De aceea şi iubitorul de oameni 
Dumnezeu, îndată, chiar de la început, le-a uşurat greutatea pedepsei, a 
smuls masca înfricoşătoare a morții, dăruindu-le celor dintâi oameni urmaşi. 
S-ar putea spune că prin asta Dumnezeu a schițat o imagine a învierii, 
rânduind ca în locul celor morți să se ridice alții”. (Omilii la Facere, omilia 
XVIII, III, în col. PSB, vol. 21, p. 214) 


„Natura care era săracă (...) cu toate că a devenit muritoare, ea 
păstrează un fel de nemurire prin continua succesiune a unuia prin altul, de 
la unul la altul.” (Comentar la Evanghelia de la loan, omiha XIX, 1, p. 92) 


NAȘTEREA (obiceiuri păgâneşti la naşterea copilului) 
„Ce ar putea spune cineva apoi de celelalte datini sataniceşti din 
timpul durerilor de naştere, pe care le ţin moaşele spre răul capului lor?” 


(Comentariile sau Tâlcuirea Epistolei întâi către Corinteni, omilia XII, p. 
129) 

NAȘTEREA (neputinţa naşterii de prunci) 


„Să facem şi noi cu toţii ce a făcut Eva! Să socotim har de sus totul 
din viaţa noastră. Chiar dacă natura lucrează, totuşi nu cu puterea ei; natura 
ascultă de porunca Creatorului. Femeile niciodată să nu se plângă că n-au 
Copii, Ci, cu gând plin de înţelepciune, să alerge la Creatorul naturii şi la 
Stăpânul naturii şi să ceară copii! Să nu atribuie naşterea de copii traiului 
împreună al soților sau altui fapt, ci Creatorului tuturor, Care a adus pe om 
de la neființă la ființă; El poate îndrepta iarăşi şi natura betejită. Aşa a făcut 
Eva! A făcut din jale prilej de slavoslovie, a atribuit totul Stăpânului, zicând: 
Mi-a ridicat mie Dumnezeu altă sămânță în locul lui Abel, pe care l-a 
omorât Cain. Vezi că nu numai că nu s-a supărat, dar nici n-a rostit cuvânt 
supărător? — Dacă ar fi grăit, nu l-ar fi trecut sub tăcere dumnezeiasca 
Scriptură! — A îndurat cu bărbăție întâmplarea şi a căpătat iute mângâiere. Se 
arată şi mai înțeleaptă, lăudând binefacerea primită de la Stăpânul! Nu i-a 
dăruit numai un alt copil, dar prevesteşte că va fi şi virtuos”. (Omilii la 
Facere, omilia XXI, III, în col. PSB, vol. 21, pp. 248-249) 


„Când vezi un bărbat şi o femeie că duc viaţă plină de virtuţi, dar nu 
au copii; când vezi că sunt cinstitori de Dumnezeu şi evlavioşi, dar fără 
copii, să nu socoteşti că se întâmplă asta din pricina păcatelor lor. Multe sunt 
pricinile rânduielu lui Dumnezeu, necunoscute nouă şi pentru toate trebuie 
să-l mulțumim Lui. Să nefericim numai pe aceia care trăiesc în păcate, nu pe 
cei care n-au copil. Adeseori Dumnezeu rânduieşte multe spre folosul 
nostru, fără ca noi să ştim pricimile lor. De aceea trebuie ca totdeauna să ne 
minunăm de înţelepciunea Lui şi să-l slăvim nespusa Sa iubire de oameni. 
Cuvintele acestea vi le-am spus spre folosul vostru, ca să mulțumiți 
totdeauna lui Dumnezeu şi să nu iscodiţi rânduielile Lui”. (Omilii la Facere, 
omilia XLIX, II, în col. PSB, vol. 22, p. 169) 


„Dar, după cum spuneam, femeile acelea au fost sterpe tocmai pentru 
ca să fie crezută naşterea din Fecioară şi pentru ca ea însăşi Fecioara să fie 
povăţuită a crede în făgăduință. Ascultă ce-i spune îngerul: Duhul Sfânt se 
va pogori peste tine şi puterea Celui Prea Înalt te va umbri (Luca, 1, 35). 
Aşa vei naşte îi spune îngerul. Totul se va datora lucrării Duhului. Nu te uita, 
dar, la pământ, lucrarea vine din ceruri”. (Omilii la Facere, omiha XLIX, II, 
în col. PSB, vol. 22, p. 170) 


„lar Isaac, spune Scriptura, era de şaizeci de ani când a născut 
Rebeca (Fac., 25, 26). Deci, dacă avea patruzeci de ani când a luat-o pe 

Rebeca şi şaizeci de ani când femeia a născut, urmează că vreme de 
douăzeci de ani s-a rugat lui Dumnezeu şi aşa a dezlegat betejiciunea 
pântecelui Rebecăi spre naşterea de copii. Aţi văzut puterea rugăciunii? Aşi 
văzut că poate birui chiar firea? Să-l imităm şi noi pe Isaac. Să stăruim şi noi 
aşa în rugăciuni, cu suflet treaz şi cu gând smerit”. (Omilii la Facere, omilia 
XLIX, IV, în col. PSB, vol. 22, p. 171) 


„Ştiţi cu toți că lipsa de prunci este nesuferită de femei mai cu seamă 
din pricina bărbaților. Că mulți dintre bărbaţi sunt atât de lipsiţi de minte 
încât îşi învinovăţesc femeile că nu dau naştere la prunci, neştiind ei că a 
naşte îşi are începătura |apyxn] de sus, din pronia lui Dumnezeu, şi Că nici 
firea femeii, nici vieţuirea împreună, nici altceva nu o face destoinică de la 
sine pentru aceasta.” (Cinci cuvântări despre Ana şi Samuel, cuvântul I, în 
vol. Omilii şi cuvântări despre educaţia copiilor..., p. 18) 


„Naşterea de prunci nu o săvârşeşte deloc nunta, ci acel cuvânt al lui 
Dumnezeu: creşteţi şi vă înmulțiți şi umpleți pământul (Facere 1, 28). Şi dau 
mărturie de aceasta toți câți s-au împărtăşit de nuntă, dar nu au fost părinți.” 
(La cuvintele apostoleşti: <<Din pricina desfrâului fiecare să-şi aibă 
nevasta lui> >, în vol. Cateheze maritale, p. 14) 


NĂDEJDEA (definiţia) 


„Nu ne-ar fi suficient de a ne demonstra că nădejdea este marele 
bine al omului, în sânul exilului său şi al mizeriilor lui; că ea este 
mângâierea lui supremă şi supremul lui temei, mobilul tuturor actelor 
sale, sfârşitul tuturor dorințelor lui, viaţa vieții lui.” (Din vol. Bogățiile 
oratorice, p. 166) 


NĂDEIJDEA (în Dumnezeu) 
„Să stăm, dar, prinşi de nădejdea în Dumnezeu ca de o ancoră tare şi 


singură şi aşa să ne purtăm în toate împrejurările din viaţă...”. (Omilii la 
Facere, omilia XXV, VII, în col. PSB, vol. 21,p. 315) 


„Când îţi pierzi orice nădejde, atunci Dumnezeu îşi arată puterea Lui, 
nebiruită de nimic.” (Omilii la Facere, omilia XXXII, VII, în col. PSB, vol. 
21, p. 423) 

„Iscusit şi înțelept fund Dumnezeu, întoarce pe toate după voia Lui, 
găseşte ieşire în căi fără de ieşire şi aduce linişte slujitorilor Săi tocmai prin 
cei care par a fi potrivnici şi vrăjmaşi”. (Omilii la Facere, omilia LI, III, în 
col. PSB, vol. 22, p. 182) 


„Căci cine poate fi mai puternic ca acela care are alăturea de el pe 
Dumnezeu?” (Omilii la Facere, omilia LII, IV, în col. PSB, vol. 22, p. 190) 


„Nu-i, dar, o nebunie să umbli după ajutorul celor a căror soartă e atât 
de şubredă, care nu pot nici pe ei înşişi să se ajute? De aceea să nu căutăm 
ajutorul omenesc, aducându-ne aminte de profetul care spune: Blestemat este 
omul care nădăjduieşte în om (ler., 17, 5). Vezi că unul ca acesta nu este 
numai prost, ci şi blestemat, pentru că părăseşte pe Stăpânul universului şi 
aleargă la un om care nu-şi poate ajuta nici lui! 

Să fugim, dar, vă rog, de acest blestem şi să ne mutăm în Dumnezeu 
toată nădejdea. Ajutorul lui Dumnezeu e trainic, neclintit; nu e schimbător, 
precum e ajutorul omenesc! Aici moartea întrerupe ajutorul şi lasă goi şi 
sărmani pe cei ce-şi căutaseră în om scăparea sau chiar, înainte de moarte, 
schimbările din viaţă îi lipsesc de ajutor şi pe unii şi pe alții. Viaţa e plină de 
aceste pilde. De aceea nici nu merită iertare cei care după astfel de pilde tot 
îşi mai pun nădejdea în ajutorul omenesc. Adeseori îndură chiar nenumărate 
necazuri tocmai de la cei care păreau că le sunt sprijinitori. Mai mult, 
răutatea omenească este atât de mare că chiar binefăcătorii sunt răsplătiți cu 
rău”. (Omilii la Facere, omiha LVI, VI, în col. PSB, vol. 22, pp. 229-230) 


„Că nimic nu uşurează atâta greutăţile din viață ca nădejdea”. (Omilii 
la Facere, omilia LXVII, I, în col. PSB, vol. 22, p. 332) 


„Nu te tulbura! Dumnezeu totdeauna obişnuieşte să-şi împlinească 
planurile Sale prin contrarii şi tocmai prin asta ne dă cea mai mare dovadă a 
puterii Sale. Tot aşa îi povăţuia şi pe ucenicii Săi şi-i pregătea să săvârşească 
toate, rânduind contrariile prin contrarii, pentru ca să fie mai mare minunea. 
Apostolu au fost biciuiți, prigoniți, au suferit nenumărate rele, dar, deşi 
biciuiţi şi prigoniţi, au biruit pe cei ce-i biciuiau şi-i prigoneau.” (Omilii la 
Matei, omilia IX, III, în col. PSB, vol. 23, p. 113) 


„Deci ce este speranţa? A te încuraja cu cele viitoare. Ce lucru mare 


cere de la tine Dumnezeu, EI, Care de la Sine ţi-a dat toate bunurile? Un 
singur lucru îţi cere: speranţa, ca astfel să ai şi tu ceva pentru a contribui la 

mântuirea ta; ceea ce şi lăsând a se înţelege, Apostolul a adăugat: „lar dacă 
nădăjduim ceea ce nu vedem, aşteptăm prin răbdare. 

Precum Dumnezeu încununează pe cel ce se osteneşte, suferă şi se 
munceşte mult, tot aşa încununează şi pe cel ce nădăjduieşte, căci numele 
răbdare este sinonim cu sudori, osteneli şi stăruință multă. Cu toate acestea, 
însă, s-a hărăzit şi acest bun celui ce speră, ca să se mângâie şi încurajeze 
sufletul lui cel ostenit.” (Omilii la Epistola către Romani a Sfântului Apostol 
Pavel, omilha XIV, p. 273) 


„Nimic nu poate face sufletul omenesc atât de curajos şi de dârz, ca o 
speranţă bună.” (Omilii la Epistola către Romani a Sfântului Apostol Pavel, 
omilia XXI, p. 414) 


„Obârşia tuturor bunurilor este nădejdea, însă ea nu vine decât de la 
Duhul Sfânt, şi nu oricum, ci numai atunci vine când şi noi facem cele ce 
suntem datori a face” (Omilii la Epistola către Romani a Sfântului Apostol 
Pavel, omilha XVIII, p. 502) 


„Nu numai că veți găsi mângâiere în necazuri, dar veți avea chiar şi 
bucurie mare, prin prisosința credinței şi a bunei nădejdi.” (Omilii la 
Epistola către Romani a Sfântului Apostol Pavel, omiha XVIII, p. 502) 


„„... pentru ce îngăduie să se săvârşească în viață tocmai ceea ce-i 
contrar făgăduinţei Lui? 

Pentru a săvârşi două lucruri foarte mari. Unul, pentru a ne da nouă o 
dovadă neîndoielnică a puterii Lui, anume că poate duce la capăt împlinirea 
făgăduinţelor, chiar atunci când faptele par a fi cu totul potrivnice; al doilea, 
pentru a ne învăţa să credem în El în orice împrejurare, chiar când 
întâmplările par potrivnice spuselor Sale. Aşa este tăria nădejdii; nu 
ruşinează pe cel care nădăjduieşte din toată inima.” (Despre necazuri şi 
biruirea tristeții (1). Către Staghirie, ascetul care era chinuit de demon. 
Cuvânt de sfătuire, în vol. Despre mărginita putere a diavolului. Despre 
căinţă..., p. 139) 


„... Şi Pavel proclamă numele lui cu glas strălucitor spunând aşa: 
Avraam a crezut cu nădejde împotriva oricărei nădejdi că va deveni tatăl 
tuturor neamurilor (Rm., 4, 18). Ce înseamnă: cu nădejde împotriva oricărei 
nădejdi? împotriva oricărei nădejdi omeneşti cu nădejdea în Dumnezeu Care 
poate şi biruie toate.” (Scrisori din exil, Către cei ce se scandalizează de 
fărădelegile şi persecuțiile comise şi despre Pronia lui Dumnezeu, X, 5, în 

vol. Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., p. 292) 


„Diavolul însă ne strecoară în suflet gând de deznădejde, ca să ne taie 
nădejdea ce o avem în Dumnezeu, ancora cea tare, temeiul vieții noastre, 
călăuza căii ce duce la cer, mântuirea sufletelor pierdute. Că prin nădejde 
ne-am mântuit (Rom., 8, 24), spune apostolul Pavel. Da, nădejdea, ca un lanţ 
puternic agăţat de ceruri, ne ţine sufletele noastre, ne trage, încetul cu 
încetul, la înălțimea ceea, dacă ne ținem strâns de ea, şi ne ridicăm deasupra 
viforului răutăților din viaţă. Dar dacă dăm drumul acestei sfinte ancore, 
cădem îndată şi ne înecăm, ajungem în adâncuri de păcate.” (Cuvânt de 
sfătuire către Teodor cel căzut, 2, în vol. Despre Feciorie, Apologia vieții 
monahale, Despre creşterea copiilor..., pp. 324-325) 


„Prima temelie a nădejdii: puterea lui Dumnezeu. - Dacă 
Dumnezeu este pentru noi, cine este împotriva noastră? Este marele 
cuvânt al nădejdii: Dumnezeu! Totul este acolo pentru creştin: 
Dumnezeu! Este secretul forței ei, taina necuprinsei sale asigurări în 
mijlocul miilor de pericole ale vieții prezente. Dumnezeu! Este 
Dumnezeul creației, Dumnezeu Răscumpărătorul, Dumnezeul marilor 
lucrări şi al nenumăratelor minuni lucrate prin aleşii Săi. 

De ce să te temi cu un asemenea temei? Scriptura înmulţeşte 
imaginile pentru a ne zugrăvi forţa de neînvins pe care o are creştinul 
în nădejdea sa. - Imaginea râului. El este năvalnic, este furios, el 
distruge de-a lungul ţarinile. Cum să te opui valurilor lui? Cum să 
scapi de moarte? Pentru creştinul înconjurat din toate părțile, asaltat de 
toate lucrurile omeneşti, invadat de lume, împins de torentul răului, o 
minune îl salvează, Dumnezeu, care este nădejdea lui i se face lui 
scăpare. - Imaginea muntelui de nepătruns. A nădăjdui în Dumnezeu 
înseamnă a deveni tare ca stânca, solid ca muntele, de nepătruns de 
orice asalt care ar vrea să-l răstoarne. Precum muntele. Ce-l 
interesează pe muntele de granit de orice atac care ar vrea să-l 
răstoarne? Masa lui îşi râde de aceste încercări copilăreşti. Creştinul 
înrădăcinat în nădejdea sa, îşi râde de eforturile pe care şi le înmulţesc 
duşmanii săi în zadar pentru a-l răsturna. Adevăratul creştin nu se 
teme de nici unul din relele care se dezlănțuie asupra lumii, de nici un 
atac duşman, de nici o soartă potrivnică. Ba mai mult! Moartea în loc 
să-l înspăimânte, încununează nădejdile sale şi-l aduce în aceste 
destine veşnice după care suspină el atâta timp (...) 

A doua temelie a nădejdii: bunătatea, binefacerile, providenţa lui 
Dumnezeu. — (...) de această grijă părintească care ne conduce şi ne 
poartă, precum o face cea mai gingaşă dintre mame cu un copil, cum 
vom putea noi deznădăjdui vreodată? Sau mai curând cum nu se va 
întări nădejdea noastră, nu se va aprinde ea, ca egal pentru recunoştinţa 
noastră şi din iubirea noastră?” (Din vol. Bogățiile oratorice, pp. 167- 
168) 


NĂDEJDEA (adevărata nădejde) 


„Și lauda nădejdii. Bine a zis nădejdii fiindcă toate bunurile sunt în 
nădejde, pe care trebuie astfel a o avea, încât că deja să se şi laude ca pentru 
fapte împlinite.” (Comentariile sau Explicarea Epistolei către Evrei, omilia 
V, p. 102) 


NĂDEIJDEA (folosul nădejdii) 


„Nimic nu hrăneşte spiritual atât de bine, ca o speranță plăcută şi 
aşteptarea celor bune.” (Comentariile sau Explicarea Epistolei către 
Coloseni, omilia I, p. 14) 


NEBUNIA (întru Hristos) 


„Suntem nebuni din pricina lui Hristos (| Cor., 4, 10). 

Această nebunie este mai plină de chibzuinţă decât orice învățătură. 
Cele pe care înțelepciunea lumii nu a avut puterea să le descopere, au fost 
dobândite prin nebunia întru Hristos; aceasta a risipit întunericul lumi, 
aceasta a înălțat lumina cunoaşterii. Dar ce este nebunia întru Hristos? 
Nebunia întru Hristos se iveşte de fiecare dată când potolim turbarea 
propriilor noastre raționamente stânjenitoare, când ne despovărăm cugetul şi 
ni-l golim de educaţia primită în lume pentru ca, în vremea în care avem să 
primim învăţăturile lui Hristos, să ne găsim cugetul în tihnă şi în neîntinare, 
spre a ne fi astfel îngăduită ascultarea cuvintelor divine.” (Despre 
necunoaşterea lui Dumnezeu, cuvântarea II, pp. 39- 40) 


NECAZURILE (- cea mai mare dovadă a iubirii lui Dumnezeu faţă de noi) 


„Aşadar necazurile şi încercările sunt cea mai mare dovadă că 
iubitorul de oameni Dumnezeu ne poartă de grijă. De aceea să nu căutăm cu 
orice chip tihna şi desfătarea, ci fie de suntem veseli şi liniştiţi, fie de 

ajungem în necazuri, să mulțumim la fel Stăpânului, pentru ca Dumnezeu, 
văzând recunoştinţa noastră, să ne arate şi mai mare purtarea de grijă...”. 
(Omilii la Facere, omilia XLIV, VII, în col. PSB, vol. 22, p. 313) 


NECAZURILE (- floarea roadelor celor aşteptate) 


„Nu numai pentru izbăvirea noastră, dar şi pentru plăcerea şi 
mângâierea noastră, a pus mai înainte cele rele, pentru ca, încurajați de 
nădejdea celor viitoare, să nu mai simțim amarul celor de faţă. Tocmai 
aceasta vrea să arate şi Pavel când spune: Căci întristările noastre de acum, 
care sunt uşoare şi de o clipă, ne agonisesc nouă o slavă peste măsură de 
mare şi veşnică, pentru că noi nu ne uităm la lucrurile care se văd, ci la cele 
ce nu se văd (Il Cor., 4, 17. 18). A numit uşoară această întristare, nu 
căutând la propria fire a nenorocirilor, ci gândindu-se la aşteptarea bunurilor 
viitoare. Căci, precum negustorul nu simte necazurile călătoriei pe mare, din 
pricina nădejdu câştigului, iar luptătorul din circ rabdă bărbăteşte rănile 
capului, când se gândeşte la cunună; tot aşa şi noi, țintindu-ne ochii spre 
ceruri şi spre bunurile de acolo, oricâte nenorociri ar da peste noi, să le 
răbdăm vitejeşte, întăriți fiind de nădejdea bună în cele viitoare.” (Predicile 
despre statui, Partea a II-a, predica a XVI-a, pp. 112-113) 


NECAZURILE (îngăduirea lor de către Dumnezeu) 


„Atât de iscusit este Stăpânul nostru! Îngăduie să se îngrămădească 
necazurile pe capetele noastre; dar când s-au îngrămădit mai multe, atunci 
împrăştie furtuna, face vreme bună şi schimbă lucrurile cu totul, arătându-ne 
marea Lui putere”. (Omilii la Facere, omilia XXXII, VIII, în col. PSB, vol. 
21, p. 424) 


„Să nu ne descurajăm niciodată în necazuri, nici să ne necăjim 
urmând gândurile noastre, ci arătăm multă răbdare, hrăniți de nădejde, ştiind 
că Stăpânul nostru cel iscusit, chiar dacă ne lasă să încercăm necazurile, 
totuşi nu ne trece cu vederea, ci vrea să ne încununeze strălucit luptele 
noastre. Aşa au strălucit toți sfinții. De aceea şi apostolii ziceau: Prin multe 
necazuri trebuie să intrăm în împărăţia lui Dumnezeu (Fapte, 14, 22). Însuşi 
Hristos spunea ucenicilor Săi: Cei care vor să trăiască evlavios în Hristos, 
vor fi prigoniți Ul Tim., 3, 12). Să nu ne mirăm, nici să ne supărăm, ci cu 
toată bărbăţia şi răbdarea să suferim necazurile care vin peste noi! Să nu ne 
uităm la necazuri, ci la câştigul pe care-l culegem aici. Că neguțătoria 

duhovnicească este aceasta. Și după cum cei care vor să adune bani, cei care 
se îndeletnicesc cu neguțătoria, nu-şi pot mări astfel averea decât îndurând 
pe uscat şi pe mare multe primejdii — că trebuie neapărat să înfrunte atacurile 
tâlharilor şi ale piraţilor — şi totuşi sunt gata să înfrunte aceste primejdii cu 
dragă inimă, că nădejdea câştigului îi face să nu ţină seamă de primejdii — tot 
aşa şi noi, gândindu-ne la neguţătoria noastră cea duhovnicească şi la 
bogăţia pe care o strângem de pe urma necazurilor, se cuvine să ne bucurăm 
şi să ne veselim, să nu ne uităm la cele ce se văd, ci la cele ce nu se văd...” 
(Omilii la Facere, omilia XLIII, V, în col. PSB, vol. 22, pp. 297-298) 


„Nici un rău nu este atât de mare ca pofta cea smintită; şi când zic 
smintită, înţeleg şi dezmierdarea şi slava deşartă, şi stăpânirea, şi în fine 
toate câte sunt peste trebuinţa firească a omului. Şi într-adevăr, un om de 
felul acesta, cu o viaţă moleşită şi desfrânată, s-ar părea la prima vedere că 
este cel mai fericit dintre muritori, însă el este mai nefericit decât toţi, 
fiindcă a introdus în sufletul său nişte stăpâni răi şi tirani, care îl muncesc 
neîncetat şi-l duc la ruşinoasă şi sigură pierzanie. 

De aceea Dumnezeu a făcut viaţa noastră anevoioasă, ca să ne scape 
de acea sclavie şi să ne îndrepte spre o libertate curată. De aceea ne-a 
amenințat şi cu osânda, şi a dispus ca răstimpul vieţii noastre să fie 
întovărăşit de dureri şi de osteneli, strângând şi pecetluind bine uşurătatea 
minții noastre. Astfel şi iudeii, când erau legaţi cu lutul şi cu cărămizile, erau 
blânzi şi supuşi, şi chemau pe Dumnezeu necontenit în ajutorul lor, iar după 
ce au câştigat libertatea, veşnic cârteau şi întărâtau pe Stăpân, şi singuri şi-au 
provocat o mulțime de rele. Dar — zici fu — ce ai putea spune de cei ce de 
multe ori din cauza necazurilor se abat de la rele? Că abaterea aceea nu se 
desprinde din necazuri, ci din slăbiciunea lor. Dacă cineva are un stomac 
bolnav în aşa grad, că n-ar putea primi doctoria cea amară ce l-ar putea lecui, 
fiindcă l-ar putea îmbolnăvi şi mai tare, atunci noi nu învinovăţim doctoria, 
ci boala stomacului. Tot aşa şi aici învinovățim uşurătatea judecății unor 
asemenea oameni. 

Cel ce se abate la rele din cauza necazurilor, cu atât mai mult va cădea 
în ele din cauza liniştii pe care ar avea-o, fiindcă dacă el fiind legat — căci 
aşa este necazul — şi cade, cu atât mai mult va cădea fiind dezlegat; dacă 
strâmtorat din toate părțile şi încă se abate, apoi cu atât mai mult când nu 
este legat cu nimic şi slobod.” (Omilii la Epistola către Romani a Sfântului 
Apostol Pavel, omila IX, pp. 160-161) 


„Și ştim, zice, că celor ce iubesc pe Dumnezeu, toate li se lucrează 
spre bine. Când Apostolul zice toate, prin această expresie el numeşte şi pe 

cele ce se par cu anevoie de primit, şi pe cele ce ne întristează. Chiar necazul 
de ar veni, chiar sărăcia, chiar închisoarea, chiar foamea sau moartea, sau 
orice altceva, puternic este Dumnezeu de a le întoarce pe acestea în bine, 
fiindcă şi aceasta atârnă de puterea Lui cea negrăită, ca pe cele anevoioase 
să le facă uşoare şi să vină în ajutorul nostru. De aceea nici n-a zis el că 
celor ce iubesc pe Dumnezeu nu li se va întâmpla nici un rău, ci li se 
lucrează toate spre bine, adică EL va întrebuința chiar şi relele spre izbânda 
celor persecutați, ceea ce este cu mult mai însemnat decât de a împiedica 
relele ca să nu vină, sau de a le nimici când au venit deja. Aceasta a făcut-o 
El şi cu cei trei tineri aruncați în cuptorul din Babilon, căci nici n-a 
împiedicat de a cădea în el cei trei tineri, şi nici după ce au căzut n-a stins 
văpaia focului, ci a lăsat-o să ardă, iar tocmai prin aceasta i-a făcut mai 
minunaţi.” (Omilii la Epistola către Romani a Sfântului Apostol Pavel, 
omilia XV, p. 288) 


„Toate acestea sunt îngăduite de Dumnezeu pentru cercarea noastră, 
iar nu pentru biruirea noastră.” (7ălcuiri la Epistola a doua către Corinteni, 
omilia IX, p. 93) 


„Nenorocirea şi necazul sunt legături de nedezlegat, întărire a 
dragostei, dobândire a smereniei si evlaviei. Ascultă-l pe David când zice: 
Bine este mie că m-ai smerit, ca să învăţ îndreptările Tale (Ps., 118, 71); sau 
pe alt prooroc care spune : Bine este omului să poarte un jug din tinerețile 
lui (Plg., 3, 27); şi încă: Fericit este omul pe care îl vei certa, Doamne, şi din 
legea Ta îl vei învăţa pe el (Ps., 93, 12); sau pe altul care zice: Când vrei să 
te apropii să Slujeşti Domnului Dumnezeu, găteşte-ți sufletul spre ispită 
(Sir., 2, 1). 

Dar şi Hristos spunea ucenicilor Săi: În lume necazuri veți avea; dar îndrăzniţi (In., 12, 33); 

Ai văzut cum pretutindeni laudă El necazul şi suferința? Cum peste 
tot o arată ca fiind necesară nouă? Dacă în luptele exterioare nimeni nu ar 
putea dobândi cununa fără necaz, adică dacă nu va suferi oboselile şi 
lipsurile de mâncare, dacă nu va lăsa de-o parte legea dietei, şi, în sfârşit, 
dacă nu se va îngrădi pe sine cu privegherea şi cu mii de alte măsuri de 
apărare, atunci cu atât mai mult în luptele duhovniceşti.” (Omilii la Epistola 
către Filipeni, omilia a XVI-a, p. 279) 


„De aceea şi Dumnezeu îți trimite necazuri, pentru ca să te înveţi a 


răbda. Când deci de la început ne învăţăm a răbda şi nu ne împuţinăm, la 
urmă slăbeşte suferința, ca fiind totul izbândit.” (Comentariile sau 

explicarea Epistolei către Tit, omilia VI, în vol. Comentariile sau explicarea 
Epistolei a doua către Timotei..., p. 191) 


„De vreme ce ați pătimit atâtea rele, poate că credeți că v-a părăsit 
Dumnezeu, sau că vă urăşte? Dacă n-aţi fi pătimit, atunci ar fi trebuit să 
bănuiți. Că dacă bate pe tot fiul pe care îl primeşte, apoi desigur că cel ce nu 
este bătut, nu poate fi fiu.” (Comentariile sau Explicarea Epistolei către 
Evrei, omilia XXIX, p. 343) 


„Oricine se expune la luptă nu poate nădăjdui coroana fără rană. 
Aşadar, şi tu întreprinde lupta contra diavolului, nu căuta o viaţă liniştită şi 
plăcută. Dumnezeu ne-a făgăduit fericirea şi gloria nu în această lume, ci în 
viața viitoare. Când deci o faptă bună făcută de tine sau de altul, nu e 
săvârşită decât prin necazuri, bucură-te şi te veseleşte, pentru că aceste 
necazuri sunt amanetul unei răsplătiri mai îmbelşugate. Nu te descuraja, nu 
te înmuia, ardoarea ta, departe de a slăbi din cauza piedicilor, să crească şi să 
se însufleţească mai mult. Chinuiţi, ucişi cu pietre, bătuți cu vergi, totdeauna 
în închisori, Apostolii predicau cu cea mai mare căldură chiar în mijlocul 
pericolelor. Şi Sfântul Pavel este văzut predicând, învățând, botezând, în 
închisoare, în fiare, la judecată, în naufragii, în mijlocul furtunilor, în 
nenumărate pericole. Imită pe aceste persoane sfinte şi când ai întreprins 
lucruri bune, nu le părăsi, nu renunţa la ele, cu toate piedicile ce diavolul 
face să se ivească. Tu ai suferit poate un naufragiu ducând o sumă de bani 
pentru săraci; dar Sfântul Pavel, ducând la Roma Evanghelia, mai prețioasă 
decât tot aurul şi argintul lumii, n-au suferit însuşi un naufragiu, n-a suferit 
mii de nenorociri? ŞI însuşi a arătat acestea, zicând: (...) am voit să venim la 
voi şi ne-a împiedicat Satana (| Tesaloniceni 2, 18). Dumnezeu a îngăduit 
toate aceste piedici pentru a face să strălucească mai mult puterea Sa, pentru 
a arăta că, cu toate piedicile făcute de diavol, predica cuvântului său se 
răspândea pretutindeni şi făcea, fără încetare, noi progrese. Astfel, Sfântul 
Pavel mulțumea lui Dumnezeu în tot lucrul, pentru că ştia că nenorocirile îl 
făceau mai plăcut lui Dumnezeu; cu cât el vedea născându-se greutăţi, cu 
atât îndoia zelul. Aşadar, dacă am fost înşelați în pioasele noastre 
întreprinderi să nu fie decât un motiv pentru a întreprinde altele; şi să nu 
zicem, pentru ce Dumnezeu a îngăduit piedici? El le-a îngăduit ca să-ți 
procure o ocazie de a arăta iubirea ta pentru EI şi zelul tău. Cu cât cineva 
iubeşte, cu atât doreşte a face ceea ce place celui iubit.” (Primele patru 
omilii despre statui, omila I, pp. 29-30) 

„Căci aceste două ne-a vestit Hristos; suferință şi izbăvire, osteneli şi 
cununi, sudori şi răsplată, întristări şi bucurii; întristările le-a pus în viaţa de 
aci, iar bucuriile le-a amânat pentru viaţa viitoare, arătând în acelaşi timp că 
nu amăgeşte pe oameni, şi totodată voind să mai uşureze greutatea 
necazurilor (omeneşti) chiar prin rânduiala lor. Cel ce amăgeşte, îţi pune 
înainte mai întâi cele plăcute şi pe urmă aduce pe cele dureroase. Ce vreau să 
spun? Hoţii adesea când vor să răpească pe copiii mici, nu îi sperie în bătăi 
şi lovituri la început, ci îi momesc cu plăcinte, dulciuri şi alte lucruri, de care 
de obicei se bucură vârsta copilărească, pentru ca, fiind ademeniţi cu 
asemenea bunătăți şi pierzându-şi libertatea lor, să ajungă în cea mai mare 
primejdie. Păsărarii şi pescarii tot aşa ademenesc păsările şi peştii, întinzând 
înaintea lor hrana cu care se deprinseseră şi le era cea mai dragă, acoperind 
astfel laţul. Aşa că apucătura înşelătorilor e să-ți întindă mai înainte cele 
plăcute, apoi mai târziu să-ți dea cele întristătoare, pe când cei care te iubesc 
şi-ţi vor binele fac tocmai dimpotrivă. Cel puţin părinții fac de-a-ndoaselea 
decât hoţi de sclavi; când trimit copiii la şcoală, le pun supraveghetori, îi 
amenință cu bătaie, bagă spaima în ei, şi, după ce au trecut astfel vârsta 
crudă de au ajuns oameni în toată firea, le dau pe mână ranguri, stăpânire, 
desfătare şi toată bogăția lor. Aşa se poartă şi Dumnezeu: nu ca hoţii de 
sclavi, ci ca părinții iubitori.” (Predicile despre statui, Partea a II-a, predica 
a XVI-a, pp. 110-111) 


„Pentru ce îngăduieşte EI, ca noi să fim cercetaţi de necazuri, şi pentru 
ce nu se grăbeşte EI cu ajutorul său? Pentru ce se întâmplă aceasta? Pentru 
ca noi totdeauna să năzuim la dânsul, la EI să cerem ajutor, la El să ne 
adresăm, şi pururi să-l chemăm spre mântuire întru nevoile noastre. De aceea 
lasă el să vină asupra noastră durerile trupului, nerodirea, scumpetea şi tot 
felul de nevoi, pentru ca prin aceste necazuri mai strâns să ne legăm cu 
dânsul, şi aşa prin nenorocirea cea vremelnică să ajungem la fericirea cea 
veşnică. Pentru aceea şi pentru aceste necazuri trebuie să mulţumim lui 
Dumnezeu, care în felurite chipuri vindecă şi mântuieşte sufletele noastre.” 
(Cuvânt la 26 Decembrie, a doua zi de Crăciun, în vol. Predici la duminici 
şi sărbători..., p. 235) 


„N-ar putea oare Dumnezeu să ne dea cele bune înainte de a-L ruga? 
N-ar putea oare să ne dăruiască o viaţă hpsită de dureri şi fără necazuri? Da, 
dar n-o face din dragoste pentru noi. 

- Dar pentru ce îngăduie să avem necazuri şi nu ne scapă iute de 
necaz? 

- Pentru ca noi să stăruim, cerându-l sprijinul Lui, ca să alergăm la El 
şi să-L chemăm mereu în ajutor. Dumnezeu trimite peste noi dureri trupeşti, 
lipsă de roade, foamete, pentru ca, siliți de aceste strâmtori să stăm totdeauna 
cu ochii ațintiți spre EI şi aşa, datorită unor necazuri trecătoare, să moştenim 
viaţa cea netrecătoare.” (Omiliile despre pocăință, omilia a patra, p. 75) 


„De mare folos ne este chiar aici, în această viață pământească, 
necazul, pentru că ne face sufletul mai înţelept şi mai filosof; dar după 
această viață necazul ne pricinuieşte în viaţa viitoare mii şi mii de bunătăţi 
nu egale cu ostenelile şi durerile, ci cu mult mai mari, calitativ şi cantitativ, 
decât necazurile de aici.” (Cuvânt despre învierea morților, IV, în vol. 
Predici la sărbători împărăteşti şi cuvântări de laudă la sfinți, p. 125) 


„Dumnezeu ştia că oamenii nu preţuiesc bunătăţile ce le au în 
mâini şi nici nu le cinstesc după vrednicie, oricât de mari şi plăcute ar 
părea aceste bunătăți, dacă nu vin peste ei şi necazuri. Să vă dau o 
pildă, pentru ca să lămuresc mai bine spusele mele. Un om sănătos şi cu 
trup puternic nu simte, nici nu-şi da seama bine ce bun lucru e sănătatea 
dacă nu se îmbolnăveşte şi nu face cunoştinţă cu boala. La fel, cel care 
vede lumina zilei nu poate preţui lumina dacă nu cunoaşte şi întunericul 
nopţii. Cunoaşterea relelor este totdeauna un dascăl bun, care ne învață 
să preţuim bunurile de care ne bucuram mai înainte.” (Omilia a II-a la 
Rusalii, în vol. Predici la sărbători împărăteşti şi cuvântări de laudă la 
sfinți, pp. 219-220) 


„După cum giuvaergiul toarnă aurul în cuptorul de topit şi-l lasă să fie 
încercat la foc până vede că a ajuns cu totul curat, tot aşa şi dumnezeu lasă 
să fie încercate în necazuri şi suferinţe sufletele oamenilor până când ajung 
curate şi limpezi; şi culeg mult folos din această încercare. Deci şi acesta 
este un foarte însemnat chip de binefacere. 

Să nu ne tulburăm dar, să nu ne descurajăm când suntem supuşi 
încercărilor. Dacă giuvaergiul ştie cât timp trebuie să lase aurul în cuptor şi 
când să-l scoată, şi nu-l lasă să stea până se strică sau arde de tot în foc, cu 
mult mai mult Dumnezeu ştie aceasta; şi când vede că am ajuns curați, ne 
scoate din încercări, ca nu cumva, din pricina mărimi şi mulțimii relelor, să 
ne împiedicăm şi să cădem. Să nu ne necăjim deci, nici să fim mici la suflet 
de cădem în vreo nenorocire neaşteptată, ci să ne lăsăm în voia Celui ce 
cunoaşte bine necazul nostru, ca să ne curețe prin foc sufletul, cât timp va 
voi El. Face aceasta spre folosul şi câştigul celor încercaţi.” (Omilie la 

vindecarea slăbănogului coborât prin acoperiş, în vol. Omilii la săracul 
Lazăr. Despre soartă şi Providenţă..., pp. 274-275) 


„Mulţi oameni, care par că au suferit pentru virtute multe oboseli, şi 
care într-adevăr doar par că au suferit, pentru că au săvârşit toate faptele lor 
de virtute de dragul laudelor de la oameni, şi nu de dragul lui Dumnezeu, au 
fost lăsați să cadă în încercări şi necazuri pentru ca, lipsiţi de slava 
oamenilor, de dragul căreia au pierdut toate faptele lor bune, şi încredinţați 
că lauda oamenilor nu este întru nimic mai trainică decât floarea ierbii, pe 
viitor să urmărească numai lauda lui Dumnezeu şi pentru EI să săvârşească 
toate faptele lor bune. 

Dar, după cum am spus, în afară de aceste cauze, pentru care sunt 
încercaţi şi ispitiți cei virtuoşi, mai sunt încă multe altele necunoscute novă, 
dar cunoscute numai de Dumnezeu Care ne-a făcut.” (Despre necazuri şi 
biruirea tristeții (1). Către Staghirie, ascetul care era chinuit de demon. 
Cuvânt de sfătuire, în vol. Despre mărginita putere a diavolului. Despre 
căință..., pp. 153-154) 


„Necazurile şi încrcările nu sunt motive de întristare, ci de laudă şi 
bucurie.De altfel, necazurile sunt trimise de Dumnezeu cu înțelepciune.Aşa 
cum cobzarul nu întinde prea mult corzile cobzei ca să nu se rupă, însă nici 
nu le lasă prea slabe, ca să nu-şi piardă rezonanţa lor, la fel şi Dumnezeu nu 
ne lasă într-o stare de fericire continuă, însă nici într-o stare de suferință 
continuă. Ne dăruieşte perioade d elinişte şi pace, pentru a ne mângâsia şi 
odihni, dar din când în când, uneori mai des şi alteori mai rar, ne trimite şi 
ispite şi necazuri. În anumite cazuri, desigur, întârzie mult să ne scape de 
nenorociri. Din ce motiv? Ca să ne gândim la EI şi să ne apropiem de EI, ca 
să alergăm lângă EI şi să-l cerem ajutor. De aceea îngăduie durerile, bolile, 
nenorocirile, foametea şi alte rele.” (Din vol. Problemele vieții, p. 31) 


„Dumnezeu  retrăgându-ne aceste bunuri, Se arată încă 
binefăcător şi părinte. Căci în sfârşit la ce se gândeşte Sl când ne 
impune aceste lipsuri şi permite pentru noi ceva durere? Ce scop 
urmăreşte El decât binele nostru? Ce idee Îl călăuzeşte dacă nu cea a 
mântuirii noastre veşnice?” (Din vol. Bogățiile oratorice, p. 36) 


„Niciodată să nu ne descurajăm, ci să ne gândim la câştigul mare al 
răbdării, dar nici să nu urâm pe cei care aduc încercări asupra noastră. Aceia 
îşi urmăresc scopul lor, dar Stăpânul tuturor le îngăduie, voind ca noi şi din 
acestea să neguțătorim neguţătoria cea duhovnicească şi să luăm plată 

răbdării. Deci, dacă putem îndura cu mulțumire relele ce vin asupra noastră, 
nu mică va fi partea ştearsă din greşalele noastre. Dacă Stăpânul a îngăduit 
să-l vadă pe Pavel, comoara aceasta, dascălul lumii, dacă a îngăduit să-l vadă 
căzut în primejdu în fiecare zi - şi a îngăduit aceasta nu pentru că-l 
disprețuia pe atletul Lui, ci mărea mai mult luptele, ca să-i facă mai 
strălucite cununile -, ce putem spune noi, care suntem plini de mii şi mii de 
păcate, şi din pricina aceasta cădem adesea în încercări, ca să fim pedepsiți 
aici pentru ele, ca să fim învredniciţi de puţină iubire de oameni, dar în Ziua 
cea înfricoşată să ne bucurăm de acele bunătăți nespuse?” (La cuvântul 
Apostolului, care spune: << Știm că celor ce-L iubesc pe Dumnezeu toate li 
se lucrează spre bine>>; şi despre răbdare..., 4, în vol. Despre schimbarea 
numelor. Despre răbdare. Despre milostenie..., p. 101) 


NECAZURILE (Domnul îl ceartă pe cel care îl iubeşte*%) 


„Sufletul omenesc are nevoie de amândouă aceste leacuri: de asprime 
şi de bunătate. Pentru aceea Dumnezeu conduce lumea aşa; uneori o ceartă, 
alteori o cruţă şi nu lasă să fie singure pe pământ nici numai cele bune, nici 
numai cele rele. După cum uneori e noapte, alteori e zi; uneori e vară, alteori 
e iarnă, tot aşa şi în viața omenească uneori e durere, alteori e bucurie; 
uneori e boală, alteori e sănătate. Să nu ne minunăm, dar, când suntem 
bolnavi, pentru că ar trebui să ne minunăm şi când suntem sănătoşi; să nu ne 
tulburăm când suferim, pentru că ar trebui să ne tulburăm şi când ne 
bucurăm. Toate, şi unele şi altele, se întâmplă în chip firesc şi obişnuit. 

Pentru ce te minunezi că ţi se întâmplă ție acestea? Poţi vedea că şi 
sfinți au avut şi dureri şi bucurii. Şi ca să afli aceasta voi aduce în fața 
voastră pe sfântul despre care cred că a avut viaţa cea mai plină de bucurii, 
pe sfântul despre care crezi că a fost lipsit de griji. Vreţi să cercetăm viața lui 
Avraam? Ce poruncă a primit el îndată? /eşi din pământul tău şi din rudenia 
ta! (Fac., 12, 1). Ai văzut ce poruncă dureroasă a primit? Dar iată urmează o 
altă poruncă plină de bucurie: Și vino în pământul pe care ţi-l voi arăta şi te 
voi face pe tine neam mare (Fac., 12, 1-2). 

- Ce vrei să spui, m-ar putea întreba cineva, au încetat durerile şi 
necazurile lui după ce a ajuns în pământul dat lui, după ce a intrat în port? 

- Nicidecum! Vin iarăşi peste el alte necazuri şi mai cumplite decât 
cele de mai înainte: foametea, strămutarea în altă ţară, răpirea soției lui; dar 
după aceste necazuri urmează alte bucurii: pedepsirea lui Faraon, lberarea 





304 Prov., 3, 12; Evr., 12,6. 

soției sale, cinstea, daruri bogate, întoarcerea în patrie. întreaga lui viaţă a 
fost un lanţ împletit din bucurii şi din dureri. 

Acelaşi lucru s-a petrecut şi în viața apostolilor. De aceea şi Pavel 
spunea: Cel Ce ne mângâie pe noi în tot necazul nostru, ca să putem 
mângâia şi noi pe cei ce sunt în tot necazul (II Cor., |, 4)”. (Omilii la Matei, 
omilia XLIII, III, în col. PSB, vol. 23, pp. 616-617) 


„Scriptura spune: Domnul îl ceartă pe cel care îl iubeşte (Prov., 3, 12; 
Evr., 12, 6). 

Atunci mai cu seamă să ne întristăm când ne merg toate din plin, 
ducând o viaţă plină de păcate. Totdeauna trebuie să ne temem când 
păcătuim, dar mai cu seamă atunci când nu avem necazuri. Dacă Dumnezeu 
ne-ar pedepsi pentru fiecare păcat în parte, pedeapsa ne-ar fi uşoară; dar 
când rabdă îndelung pentru fiecare păcat ce săvârşim, ni se strânge mai mare 
osândă, de stăruim în astfel de păcate. Dacă cei ce fac fapte de virtute trebuie 
să sufere necazuri, apoi cu mult mai mult cei păcătoşi. De câtă îndelungă 
răbdare nu s-a bucurat Faraon! Dar la urmă pentru toate a primit cea mai 
grea pedeapsă (leş., 14, 27-28). Câte păcate n-a făcut şi Nabucodonosor; dar 
la sfârşit pe toate le-a plătit (Dan., 4. 28-30). Bogatul din Evanghelie, pentru 
că n-a suferit deloc pe pământ a fost un ticălos, tocmai pentru că a trăit în 
desfătări în viaţa de aici; şi a plecat să fie pedepsit pe lumea cealaltă, unde n- 
a mai putut găsi mângâiere suferinței sale (Luca 16, 24-25)”. (Omilii la 
Matei, omilia XIII, V, în col. PSB, vol. 23, p. 161) 


NECAZURILE (răbdarea necazurilor) 


„Și după cum cel care stă pe vârful unei stânci îşi râde de valuri, 
pentru că le vede că se sfărâmă de stâncă şi se prefac repede în spumă, tot 
aşa şi omul care face fapte de virtute, stând pe loc sigur, nu-l supără deloc 
tulburările aduse de viaţă; stă liniştit, bucurându-se de seninătatea gândurilor 
lui, gândindu-se că lucrurile din viața aceasta, care trec atât de uşor şi 
grabnic, nu se deosebesc întru nimic de valurile râurilor.” (Omilii la Facere, 
omilia XXIII, ], în col. PSB, vol. 21,p.272) 


„Dacă-mi vorbeşti de supărările, de durerile şi de necazurile pe care le 
al în viaţă, gândeşte-te de câte ori păcătuieşti faţă de EI în fiecare zi şi nu te 
mai mira Chiar dacă vin peste tine necazuri şi mai mari decât acestea; ci 
atunci miră-te, atunci minunează-te, când te bucuri de vreun bine! Aşa noi 
vedem numai necazurile ce vin peste noi, dar păcatele pe care le facem în 
fiecare zi, pe acelea nu le vedem. De aceea ne supărăm. Dar dacă am ţine 

socoteală precisă de toate păcatele noastre, pe care le facem într-o singură zi, 
atunci ne-am da bine seama de câte păcate suntem vinovaţi.” (Omilii la 
Matei, omilia XIX, VII, în col. PSB, vol. 23, p. 257) 


„Și cum aş putea — zici — să nu mă dau la rele necăjit fiind? Dacă vei 
înţelege că chiar de ai voi sau n-ai voi, totuşi necazul îl vei suferi. Dacă tu îl 
înduri cu mulțumire, vei câştiga mult, iar de vei fi scârbit şi zăpăctt, 
blestemând soarta, nenorocirea nu o vei putea alunga sau împuţina, ba chiar 
o vei face mai mare tu însuţi.” (Omilii la Epistola către Romani a Sfântului 
Apostol Pavel, omila IX, p. 161) 


„Adu-ţi aminte de apostoli, fundcă şi aceia, deşi bătuţi, alungaţi şi 
suferind mii de rele, totuşi se bucurau că s-au învrednicit a fi necinstiți 
pentru numele lui Hristos. Deci şi tu dacă te îmbolnăveşti sau eşti strâmtorat, 
suferă cu bărbăție şi mulţumeşte lui Dumnezeu, fiindcă numai aşa vei primi 
plata acelora. Şi cum fund bolnav sau strâmtorat vei putea mulțumi lui 
Dumnezeu, dacă tu Îl iubeşti cu adevărat. Cei trei tineri, deşi se găseau 
aruncaţi în cuptorul cel cu foc, sau şi alţii care prin închisori sufereau mii de 
rele, totuşi nu încetau a mulțumi lui Dumnezeu; apoi cu atât mai mult vor 
putea face aceasta cei ce sunt bolnavi sau în strâmtorări.” (Omilii la Epistola 
către Romani a Sfântului Apostol Pavel, omiha IX, p. 162) 


„Dacă am luat cele bune din mâna Domnului, să nu răbdăm şi cele 
rele? Adu-ţi aminte, zice, de cele de mai înainte şi gândeşte-te la pricina lor, 
sau mai bine zis, la cel ce a fost pricina acelor bunătăţi, şi atunci vei răbda 
şi acestea cu bărbăţie. 


Ai văzut cumpătare de bărbat? Căci el nu socoteşte că răbdarea este 
urmarea bărbăției lui, ci urmarea faptelor. De /a care anume fapte ne-a dat 
nouă Dumnezeu cele ce am avut? Ce anume faptă ne-a răsplătit-o? nici pe 
una, ci numai din bunătatea lui. Deci ceea ce am avut a fost dar, iar nu 
răsplată. Prin urmare, să le răbdăm şi pe acestea cu bărbăţie. Aceste vorbe 
ale fericitului lov, atât noi bărbaţii, cât şi femeile, să le avem întipărite în 
mintea noastră, şi acestea ca şi cele dinaintea acestora, şi istoria patimilor 
acestui fericit să o avem ca o icoană întipărită în cuget, adică pierderea 
averilor, pierderea fiilor, rănile trupului lui, batjocurile, primejduirile, 
uneltirile femeii şi, în sfârşit, toate patimile acelui drept să le clădim ca un 
liman mare şi puternic pentru ocrotirea noastră, ca astfel răbdându-le toate 
cu bărbăţie şi mulțămire, să putem a depărta de la noi orice tristeţe din viața 
aceasta, şi a ne bucura de plata unei astfel de veselii duhovniceşti, cu harul şi 

cu iubirea de oameni a Domnului nostru lisus Hristos.” (Comentariile sau 
Tâlcuirea Epistolei întâi către Corinteni, omilia XXVIII, pp. 298-299) 


„Nimic din viaţa de aici nu-l poate întrista pe un suflet mare şi 
înțelept: nici duşmănu, nici învinuiri, nici primejdu, nici intrigi sau vreo 
lucrare diavolească; pentru că un asemenea suflet, fiind retras ca pe un vârf 
de munte, este cu neputinţă să fie atins de cineva pe pământ, care ar vrea să 
se ridice spre el.” (Omilii la Epistola către Filipeni, omilia a IV-a, p. 59) 


„Nu eşti tu mai bun decât Pavel, nici decât Petru, care niciodată nu s- 
au bucurat de linişte, ci au trăit în foame, în sete şi în sărăcie. Dacă deci 
voieşti să te bucuri de bucuriile de care se bucură ei, pentru ce umbli pe căi 
opuse? Dacă voieşti să înaintezi spre acea cetate de care ei s-au învrednicit, 
atunci umblă pe drumul care duce într-acolo. Nu drumul odihnei şi al lipsei 
de necazuri ne duce acolo, ci drumul scârbelor şi al suferințelor. Primul este 
larg şi încăpător, dar acesta este strâmt. 
Aşadar iubiţilor, pe acest drum să călătorim, pentru a ne învrednici de viaţa veşnică (...)” (On 


„Să nu ne plângem de necazurile ce dau peste noi, ci în toate să 
aducem mulţumiri lui Dumnezeu.” (Predicile despre statui, Partea a II-a, 
predica a XVI-a, p. 114) 


„Nu atât firea lucrurilor, ci starea sufletească a omului face necazurile 
ce se abat peste noi mari sau mici.” (Predicile despre statui, Partea a II-a, 
predica a XVIII-a, pp. 141-142) 


„Multe din necazurile apărute par mari şi de nesuportat înainte de a fi 
cercetate bine. Dar, dacă le pui în cumpăna judecății, vei vedea că sunt cu 
mult mai uşoare decât bănuiai. Nădăjduiesc ca acest lucru să se întâmple şi 
acum. Sus inima, deci! Să nu apuci pe drumul greşit şi necugetat al 
majorității oamenilor, care cad zdrobiți de dureri şi astfel înverşunează pe 
vrăjmaş şi mai mult împotriva lor.” (Despre necazuri şi biruirea tristeţii (1). 
Către Staghirie, ascetul care era chinuit de demon. Cuvânt de sfătuire, în 
vol. Despre mărginita putere a diavolului. Despre căință..., p. 116) 


„Cel care bagă aurul în cuptor ştie până la ce temperatură trebuie să 
încălzească aurul şi ştie, de asemenea, când trebuie să-l scoată din foc. Din 
pricina aceasta, înțeleptul amintit mai sus spune: „Nu fe grăbi în timpul 
încercării, iar Solomon dă aceeaşi învățătură prin cuvintele: „Nu te descuraja 

când eşti mustrat de Domnul. Mare lucru este necazul. Este mare lucru 
pentru că-l face pe bărbat să ajungă încercat şi să înveţe virtutea răbdării.” 
(Despre necazuri şi biruirea tristeții (1). Către Staghirie, ascetul care era 
Chinuit de demon. Cuvânt de sfătuire, în vol. Despre mărginita putere a 
diavolului. Despre căinţă..., p. 141) 


„Dacă unii nu s-au înțelepțit prin aceste necazuri, aceasta nu se 
datorează lui Dumnezeu, Care 1-a mustrat, ci nepăsării lor. Dacă nu li s-ar fi 
dat leacul, ar fi părut că au pierit din pricină că au fost lăsaţi în părăsire; aşa 
însă, nu pot învinui deloc pe doctor, ci pe bolnavi şi nepăsarea lor.” (Despre 
necazuri şi biruirea tristeţii (1). Către Staghirie, ascetul care era chinuit de 
demon. Cuvânt de sfătuire, în vol. Despre mărginita putere a diavolului. 
Despre căință..., p. 143) 


„+... cei buni, chiar dacă ar suferi nenumărate necazuri în viaţă, oare, nu 
au, după spusele lui Pindar, o nădejde care-i hrăneşte şi nu-i lasă să simtă 
necazurile din viață? 

Este cu mult mai bine să suferi nişte necazuri trecătoare spre a începe 
după moarte o odihnă nesfârşită decât să guşti puțină vreme nişte plăceri 
aparente, iar după moarte să te aştepte chinurile cele mai amare şi mai 
împovărătoare.” (Apologia vieții monahale, 10, în vol. Despre Feciorie, 
Apologia vieţii monahale, Despre creşterea copiilor..., p. 239) 


„Sunt unii oameni care încep îndată să blesteme, dacă au vreo 
greutate, dacă sunt ocărâţi de cineva, dacă se îmbolnăvesc, dacă au podagră, 
dacă-i doare capul. Durerea adusă de boală nu îi lasă, dar cu aceasta şi-au 
pierdut câştigul. 

Ce faci, omule? Blestemi pe Binefăcătorul tău, pe Mântuitorul, pe 
Apărătorul şi Purtătorul tău de grijă? Nu simţi că te duci în prăpastie, că te 
arunci în prăpastia celei mai grozave pierzanii? Crezi că dacă blestemi îţi 
uşurezi durerea? Dimpotrivă, ţi-o sporeşti, ţi-o faci mai cumplită. Că pentru 
asta aduce diavolul nenumărate necazuri şi suferințe, ca să te afunde în 
prăpastia aceea. Când te vede că blestemi, îndată-ţi sporeşte durerea şi ţi-o 
face mai mare, pentru ca, durându-te, să-ncepi iar să te mânii, dar dacă te 
vede că suferi cu curaj şi că mulțumeşti lui Dumnezeu cu atât mai mult cu 
cât boala se înrăutățeşte, te părăseşte îndată, pentru că va sta lângă tine 
zadarnic şi fără de folos.” (Omilii la săracul Lazăr, cuvântul III, în vol. 
Omilii la săracul Lazăr. Despre soartă şi Providenţă..., p. 83) 


„E atât de mare durerea, că nu poţi să taci? 

— Nici eu nu te împiedic să vorbeşti! Dar în loc de blestem, mulţumiri 
lui Dumnezeu! În loc de cuvinte de mânie, laude! Mărturiseşte-te 
Stăpânului! Strigă cu glas mare când te rogi, strigă cu glas mare slăvind pe 
Dumnezeu! Aşa ţi se va uşura şi durerea; pentru că, prin aceste cuvinte de 
mulțumire, diavolul a fost îndepărtat, şi ajutorul lui Dumnezeu a venit. Dar 
dacă blestemi, ai îndepărtat şi ajutorul lui Dumnezeu, l-ai făcut mai puternic 
şi pe diavol împotriva ta şi ţi-ai mărit şi mai mult durerile; dar dacă dai 
mulțumire lui Dumnezeu, ai îndepărtat şi uneltirile diavolului celui viclean şi 
al atras asupra ta îngrijirea purtătorului de grijă Dumnezeu." (Omilii la 
săracul Lazăr, cuvântul III, în vol. Omilii la săracul Lazăr. Despre soartă şi 
Providenţă..., p. 84) 


„Chiar de suntem în dureri, chiar de ne necăjim, chiar de ni se pare că 
vreun rău este de nesuferit, să nu ne pierdem râvna, să nu ne neliniştim, ci să 
rămânem mereu în purtarea de grijă a lui Dumnezeu. Că Acela ştie limpede 
când trebuie să dezlege ceea ce ne întristează.” (Cinci cuvântări despre Ana 
şi Samuel, cuvântul 1, în vol. Omilii şi cuvântări despre educația copiilor..., 


p. 17) 


„Nu-s necazuri necazurile de aici. Când sufletul este cuprins cu 
adevărat de dor şi dragoste dumnezeiască, nu se înspăimântă de nimic din 
cele de aici. Ca şi nebunii care înfruntă focul sabia, fiarele, marea, orice, tot 
aşa şi ucenicii lui Pavel, înnebuniți de o nebunie duhovnicească şi prea 
frumoasă, nebunie născută din înţelepciune, îşi băteau joc de toate cele de 
aici.” (Împotriva celor care nu folosesc cum trebuie cuvântul Apostolului 
care spune: <<Fie din fățărie, fie întru adevăr, Hristos se 
propovăduieşte>>; şi despre smerenie, 8, în vol. Despre schimbarea 
numelor. Despre răbdare. Despre milostenie..., pp. 340-341) 


NECAZURILE (răbdarea lor - folosul) 


„Pentru ce te întristezi? Pentru ce te superi? Pentru ce te necăjeşti? 
Pentru ce eşti mic la suflet? Crezi, oare, că are să îngăduie Dumnezeu să ne 
lase în părăsire când facem tot ce trebuie şi stă în puterea noastră să facem, 
adică să răbdăm, să stăruim, să mulțumim lui Dumnezeu pentru toate? Crezi, 
oare, că nu biruie înțelepciunea Stăpânului nostru chiar atunci când lucrurile 
ar ajunge la deznădejde? Noi să facem tot ce depinde de noi şi să avem 
credință curată, încredințați fund că iscusit este Apărătorul sufletelor noastre. 
Și negreşit, Cel Care ştie mai bine decât noi folosul nostru va rândui 

lucrurile aşa cum se cuvine, după cum este şi Lui cu cuviință şi nouă de 
folos, ca să primim şi răsplata răbdării, şi să fim învredniciţi şi de iubirea Sa 
de oameni...”. (Omilii la Facere, omilia XXXII, IX, în col. PSB, vol. 21, p. 
426) 


„Dacă suntem cu mintea trează, necazurile pot să ne apropie mai mult 
de Dumnezeu; ştiind, dar, că atunci vom putea atrage asupră-ne ajutorul Lui, 
când ne apropiem de El cu sufletul îndurerat şi lacrimi fierbinţi, să nu ne 
întristăm când vin necazurile peste noi, ci să le îndurăm în linişte, gândindu- 
ne la câştigul ce-l avem de pe urma lor.” (Omilii la Facere, omilia 
XXXVIII, VII, în col. PSB, vol. 22, p. 61) 


„Deci de cad în încercări unii oameni virtuoşi, să nu se tulbure, ci mai 
degrabă asta să le dea bune nădejdi, că năvala încercărilor le este pricină de 
cununi şi premii; iar de vin necazurile peste noi, care suntem cu păcate, nici 
noi să nu ne necăjim, ştiind că dacă primim cu mulţumire toate necazurile ce 
vin peste noi, atunci năvala lor va fi în orice timp curăţire de păcate. Slugă 
recunoscătoare este aceea care mulţumeşte Stăpânului său nu numai când îi 
merge bine, ci îşi arată recunoştinţa sa şi în vremi potrivnice”. (Omilii la 
Facere, omilia XL, III, în col. PSB, vol. 22, p. 76) 


„Aşa sunt cele de la Dumnezeu! Nu numai că ne slobozesc de 
necazuri dacă ne străduim să îndurăm cu curaj încercările ce vin peste noi, 
dar ne dau chiar în mijlocul necazurilor, atât de mare bucurie, încât ne fac să 
le uităm şi ne umplu de bogate bunătăţi”. (Omilii la Facere, omiha XLV, IV, 
în col. PSB, vol. 22, p. 135) 


„Supărările mari pricinuiesc adesea şi bucurii mari”. (Omilii la 
Facere, omilia XLV, I, în col. PSB, vol. 22, p. 314) 


„Al văzut că răsplățile au fost mai mari decât suferințele, că 
bunătățile au fost nenumărate? Treisprezece ani a suferit (Iosif — n.n.) 
încercările, îndurând robia, învinuirea aceea nelegiuită şi zilele negre din 
închisoare, dar pentru că a îndurat toate acestea mulțumind lui Dumnezeu, a 
primit îmbelşugate răsplăți chiar în viaţa aceasta. Gândeşte-mi-te că pentru 
acel puţin timp, suferit în robie şi închisoare, a condus împărăția vreme de 
optzeci de ani!” (Omilii la Facere, omilia LĂXVII, V, în col. PSB, vol. 22, p. 
341) 

„Că pentru necazurile pe care le suferim pe nedrept sau căpătăm 
iertare de păcatele noastre, sau primim cununi mai strălucitoare, de nu avem 
prea multe păcate”. (Omilii la Matei, omilia LX, II, în col. PSB, vol. 23, p. 
111) 


„Și cu toate că Pavel s-a rugat să-l scape de această încercare, n-a 
reuşit, din pricina marelui folos pe care avea să-l aibă de pe urma acestei 
încercări. Dacă ne uităm la toată viața lui David, vom vedea că-i mai 
strălucitor în primejdii; şi el şi ceilalți asemenea lui. lov atunci a strălucit 
mai mult; Iosif tot pentru asta a fost mai vestit; la fel şi Iacov şi tatăl lui şi 
bunicul lui şi toţi câţi şi-au pus vreodată cununi strălucitoare pe capetele lor; 
datorită necazurilor şi încercărilor au fost încununaţi şi lăudați. 

Știind toate acestea, potrivit înţeleptului cuvânt, să nu ne tulburăm în 
timp de încercare (Înţ. Sir., 2, 2), ci numai un singur lucru să avem în minte: 
să îndurăm toate cu curaj, fără să ne întrebăm de ce şi fără să cercetăm 
pricinile necazurilor noastre. Nu-i al nostru a şti când necazurile vor lua 
sfârşit, ci al lui Dumnezeu, Care a îngăduit să vină peste noi; al nostru este 
de a le îndura cu mulțumită şi recunoştinţă. De vom face aşa, apoi toate 
bunătățile se vor revărsa asupra noastră. Dar ca să vină acestea, ca să fim 
aici pe pământ mai buni, iar dincolo, în Ceruri, mai străluciți, să primim tot 
ce vine peste noi, mulţumind pentru toate Celui ce ştie mai bine decât noi 
folosul, Celui ce ne iubeşte mai mult decât părinți noştri. 

Aceste două gânduri şoptindu-le la fiece necaz ce vine peste noi, să 
căutăm să potolim tristeţea şi să slăvim în toate pe Dumnezeu, Care face şi 
săvârşeşte totul spre binele nostru”. (Omilii la Matei, omilia X, VII, în col. 
PSB, vol. 23, pp. 129-130) 


„Dacă sunt cu putință de suferit şi uşoare valurile şi mările pentru 
marinari, luptele şi rănile pentru ostaşi, furtunile şi gerurile pentru plugari, 
loviturile cele dureroase pentru cei ce se luptă cu pumnii, din pricina 
nădejdu unor răsplăți trecătoare şi pieritoare, cu mult mai mult cel ce 
nădăjduieşte cerul, bunătățile cele nespuse şi răsplățile cele veşnice nu va 
simți nici unul din necazurile şi din oboselile de aici”. (Omilii la Matei, 
omilia XXIII, V, în col. PSB, vol. 23, p. 301) 


„Cu cât vei suferi mai multe necazuri ducând o viață îmbunătățită, cu 
atât vei ajunge mai puternic”. (Omilii la Matei, omilha XXIV, IV, în col. 
PSB, vol. 23, p. 317) 

„Fericitul acesta (Pavel), fund în multe primejdii şi nevoi, ruga 
adeseori pe Dumnezeu să depărteze de la el aceste încercări (II Cor., 12, 8); 
totuşi Dumnezeu nu S-a uitat la cererea lui, ci la folosul lui; şi i l-a arătat, 
spunându-i: Destul îți este harul Meu; că puterea Mea în slăbiciune se 
desăvârşeşte (II Cor., 12, 9). Deci Dumnezeu, înainte ca Pavel să-l spună 
pricina, îi face bine fără voia şi fără ştirea lui”. (Omilii la Matei, omilia 
XXV, IV, în col. PSB, vol. 23, pp. 325-326) 


„Când era bun David? Când se bucura sau când era strâmtorat? Când 
erau buni iudeii? Când suspinau şi chemau pe Dumnezeu sau când se 
bucurau în pustie şi se închinau viţelului? De aceea şi Solomon, cel care a 
ştiut mai bine decât toţi ce este bucuria, spune: Mai bine este să te duci într- 
0 casă în care se jeleşte, decât într-o casă în care se râde (Ecl., 7, 3). De 
aceea şi Hristos pe unii îi fericeşte, zicând: Fericiţi cei ce plâng (Matei 5, 4), 
iar pe ceilalți îi nefericeşte: Vai vouă celor ce râdeți, că veţi plânge! (Luca 6, 
25). Şi pe bună dreptate. Sufletul, când huzureşte, devine mai uşuratic, mai 
trândav; când însă e întristat, se smereşte, se cumințeşte, scapă de tot roiul de 
păcate, are gânduri mai înalte, ajunge mai puternic”. (Omilii la Matei, omilia 
XL, V, în col. PSB, vol. 23, p. 490) 


„Astfel a devenit Pavel strălucit, fundcă a suferit cu bărbăție din 
partea celor potrivnici, ce-l invidiau; în acelaşi fel şi lov a trecut prin multe 
necazuri, şi leremia prin aruncarea în groapa cu tină, în acelaşi chip şi Noe 
prin potop, la fel Abel din invidie, astfel şi Moise prin iudeii pângăriți cu 
sânge, astfel Elisei, şi fiecare dintre aceşti bărbaţi mari, nu de la linişte şi 
dezmierdări au căpătat cununile strălucitoare, ci de la scârbe şi ispite. 

Pentru care şi Domnul lisus Hristos, ştiind că numai necazul aduce 
laudă, le zicea ucenicilor Săi, spre înţelepţire şi îmbărbătare: În lume 
necazuri veți avea; dar îndrăzniţi, Eu am biruit lumea.” (Omilii la Epistola 
către Romani a Sfântului Apostol Pavel, omilia III, p. 55) 


„Într-adevăr, necazurile, prin ele însele, sunt un lucru bun. Şi de ce 
oare? Fiindcă pregătesc şi încurajează răbdarea. De aceea spunând: că ne şi 
lăudăm întru suferințe, pune şi cauza, zicând: ştiind că suferința aduce 
răbdare. Vezi iar înţelepciunea lui Pavel, cum el întoarce vorba la cele 
contrare. Fiindcă scârbele şi necazurile îi făceau pe ei a deznădăjdui chiar de 
cele viitoare, şi-i descurajau cu totul, iată că Apostolul zice că trebuie a 
căpăta curaj şi a nu deznădăjdui de cele viitoare: Bine ştiind că suferința 

aduce răbdare, şi răbdarea încercare, şi încercarea nădejde, iar nădejdea 
nu ruşinează (5, 3-5). 

Aşadar necazurile nu numai că nu distrug credinţa, ci chiar o clădesc. 
Necazul are, desigur, chiar mai înainte de câştigarea celor viitoare, cel mai 
mare fruct câştigat prin sine, are, vreau să spun răbdarea, adică are puterea 
de a face încercat pe cel ispitit, însă în acelaşi timp contribuie cu ceva şi la 
câştigarea celor viitoare, căci el este care face a ne creşte credința.” (Omilii 
la Epistola către Romani a Sfântului Apostol Pavel, omiha IX, p. 154) 


„Căci necazul nostru de acum, uşor şi trecător, ne aduce nouă, mai 
presus de orice măsură, slavă veşnică covârșitoare (Il Corinteni 4, 17). Aici 
însă nu spune că necazurile sunt uşoare, ci numai îi mângâie cu răsplata 
celor viitoare, zicând: Căci socotesc că pătimirile vremii de acum nu sunt 
vrednice, şi nu zice de liniştea viitoare, ci tocmai ceea ce este mai mare 
decât orice: de mărirea viitoare. Unde este linişte, nu este numaidecât şi 
slavă; însă unde este slavă, acolo numaidecât este şi linişte. Apoi, fiindcă a 
vorbit de slava viitoare, el arată că acea slavă şi este deja, fiindcă n-a zis de 
mărirea ce va fi, ci de mărirea care ni se va descoperi, adică faptul că acea 
slavă este şi acum, însă ascunsă, ceea ce încă mai clar învederează şi în altă 
parte, zicând: Viaţa voastră este ascunsă cu Hristos întru Dumnezeu 
(Coloseni 3, 3). Deci, încurajează-te pentru acea slavă, căci deja s-a orânduit 
a aştepta ostenelile şi necazurile tale. Şi dacă te întristează faptul că va fi în 
viitor, iar nu acum, tocmai aceasta să te bucure încă mai mult, căci fiind ceva 
mare şi negrăit, care covârşeşte starea de acum, s-a adunat acolo pentru tine! 
Și nici n-a zis simplu pătimirile vremii de acum, ci a voit să arate că slava 
aceea le covârşeşte pe toate nu numai în calitate, ci şi în cantitate. Pătimirile 
de aici, de orice fel ar fi ele, se mărginesc la viața prezentă, pe când bunurile 
viitoare se întind în veacuri nesfârşite. ŞI pe toate acele bunuri, de care nu ne 
este nouă dat a grăi, ba chiar nici măcar de a le reprezenta prin cuvânt, 
Apostolul le-a numit cu un singur cuvânt — mărirea —, ceea ce de noi este 
crezut a fi lucrul cel mai iubit şi mai dorit.” (Omilii la Epistola către Romani 
a Sfântului Apostol Pavel, omilia XIV, pp. 265-266) 


„„Știind, zice, că necazul răbdare lucrează, iară răbdarea curăţire, iar 
curățirea nădejde (Rom., 5, 4). Cei ce cădeau în mii de primejdu şi cu 
nădejdea în Dumnezeu le sufereau pe toate, negreşit că de aici se îndemnau a 
întinde această virtute încă mai mult în toate lucrările lor.” (7ăl/cuiri la 
Epistola a doua către Corinteni, omilia LX, p. 94) 

„Unde este supărare şi scârbă, acolo este şi mângâiere; unde este 
mângâiere, acolo este şi har. Când a căzut în temniță, atunci a făcut apostolul şi 
minunile cele mai mari. Când a naufragiat pe mare şi a fost aruncat de valuri 
într-o ţară de barbari, atunci mai ales s-a slăvit. Când a intrat legat înaintea 
judecății, atunci mai ales a covârşit pe judecător. Aşa se petrecea şi în legea 
veche, fiindcă în ispite străluceau drepţii. Aşa cei trei coconi, aşa Daniil, aşa 
Danuil, aşa Moise, aşa Iosif; toți prin ispite s-au făcut străluciți şi s-au 
învrednicit de cununi. Atunci şi sufletul se curăță, când pentru Dumnezeu se 
întristează. 

Atunci se bucură şi de un mai mare ajutor, având trebuinţă şi de un 
mai mare sprijin, atunci şi el este vrednic de un mai mare har. Dar chiar şi 
înainte de răsplata dată de Dumnezeu, un asemenea suflet se învredniceşte de 
mari bunătăți, făcându-se filosof. Căci şi trufia o smulge supărarea şi scârba, 
şi lenevirea o taie din rădăcină, şi îndeamnă pe cineva la răbdare; descoperă 
nimicnicia lucrurilor omeneşti şi aduce în sufletul lui multă filozofie.” 
(Tâlcuiri la Epistola a doua către Corinteni, omilia XXVI, p. 233) 


„Înaintea ei (a supărării, a scârbei — n.n.) toate patimile omeneşti se dau 
în lături: şi zavistia şi pofta, şi stăpânirea, şi dragostea banilor, şi dragostea 
trupurilor, şi mândria, şi trufia, şi mânia, şi în sfârşit întregul puhoi de patimi. 
Și de voieşti a vedea aceasta din înseşi faptele omeneşti, aş putea să-ţi arăt şi 
bărbat deosebi, cum şi un întreg norod îndeobşte găsindu-se şi în scârbe, şi 
în linişte, şi de aici a te învăţa în care anume parte este câştigul şi în care 
trândăvia. Poporul evreilor, de pildă, când era alungat şi necăjit, suspina şi 
ruga cu stăruință pe Dumnezeu, cu care prilej mult ajutor atrăgeau către 
dânşii de sus; iar când zburdau de bine, apucau peste câmpi. Ninevitenu, de 
asemenea, când se bucurau de linişte, atunci întărâtau pe Dumnezeu asupra lor 
şi-L făcuseră a ameninţa cu dărâmarea cetății lor din temelii, iară când s-au 
smerit în urma propovăduirii Proorocului Iona, atunci au arătat toată filosofia. 
Iar de voieşti a vedea şi un bărbat deosebi, ajuns în asemenea stare, gândeşte- 
te la Solomon, care în vreme ce se îndeletnicea cu grijile şi tulburările cele 
pentru stăpânirea norodului aceluia s-a învrednicit de acea vedere minunată; 
iar când a căzut în dezmierdări, s-a rostogolit chiar în prăpastia păcatului. Dar 
încă de părintele acestuia ce voi zice? Când a fost el minunat? Nu oare când se 
găsea în ispite? Dar Avesalom atela, nu oare era cuminte în vreme ce fugea de 
sfatul lui Ahitofel, iar când a îngăduit, nu s-a făcut tiran şi ucigaş de tată? Dar 
lov? Însă acesta strălucit a fost şi în linişte aflându-se, şi în scârbe încă mai 
strălucit. 

Și ce trebuie a vorbi de cele vechi şi de cele noi? Că dacă cineva ar 
cerceta cele de acum ale noastre, ar vedea cât folos avem noi din scârbe şi 

necazuri. Astăzi, de pildă, noi, bucurându-ne de pace, am căzut într-un fel de 
piroteală şi ne-am moleşit, şi am umplut Biserica de mii de rele - iar pe când 
eram alungaţi, eram şi mai înţelepţi, şi mai blânzi, şi mai destoinici, şi la 
adunările acestea eram mai cu bunăvoire, şi mai cu stăruință în ascultarea 
cuvântului lui Dumnezeu. Că după cum focul lămureşte aurul, tot aşa şi 
scârbele lămuresc sufletul de necurăţie, făcându-l curat, strălucit şi vesel. 

Scârba şi întristarea bagă pe om în împărăția Cerurilor, în vreme ce 
dezmierdarea şi trândăvia, în gheenă. Pentru aceea calea uneia este largă, pe 
când a celeilalte strâmtă. Pentru aceea şi Hristos zicea: în lume necazuri veți 
avea, ca şi cum ne-ar fi lăsat nouă un mare bun. Deci dacă ești ucenic al lui 
Hristos, mergi pe calea cea strâmtă şi nu te nelinişti, nici te împuţina cu 
sufletul. Că şi dacă nu ai avea necazuri de felul acesta, neapărat vei fi necăit 
fără doar şi poate din alte pricini nefolositoare. Căci şi pizmătareţul, şi cel ce 
iubeşte banii, şi cel ce se topeşte după muiere curvă, şi cel ce iubeşte slava 
deşartă, şi în sfârşit toţi cei ce slujesc relelor, multe scârbe şi necazuri suferă, 
ba încă de multe ori mai grozave ca ale celor ce jelesc pe vreun mort. lar dacă 
poate nu plâng, o fac pentru că le este ruşine - dacă însă ai putea să le cunoşti 
sufletul, l-ai vedea plin de mii de rele. 

Deci când şi unul şi altul, folosindu-se de viaţa aceasta, negreşit vor 
suferi necazuri, apoi pentru ce să nu alegem viața aceea, care cel puţin ne va 
aduce mii de cununi? Pentru că şi pe sfinți toți aşa i-a purtat Dumnezeu prin 
scârbe şi necazuri, pe de-o parte folosindu-i, iar pe de alta întărind şi pe alții, 
ca să nu aibă o mai mare slavă decât sunt cu adevărat vrednici.” (Tălcuiri la 
Epistola a doua către Corinteni, omilia XXVI, pp. 233-234) 


„Mare bun este scârba şi necazul, iubiţilor. Acest bun două lucruri 
săvârşeşte deodată: ne scapă şi de păcate şi în acelaşi timp ne face şi 
statornici şi puternici. Dar dacă îl va răsturna pe cineva scârba şi necazul, 
şi-l va pierde?, zici tu. Dar, iubiților, nu scârbele fac aceasta, ci trândăvia 
noastră. Cum aşa? Apoi dacă noi suntem treji, dacă rugăm pe Dumnezeu, ca 
să nu ne lase a fi ispitiți mai presus de puterile noastre, dacă pururea aţintim 
spre Dânsul, vom sta cu bărbăţie, şi ne vom pune în stare de apărare. Pe câtă 
vreme Îl avem pe Dânsul în ajutor, chiar de ar năvăli ispitele mai grozave 
decât vântul ce suflă cu putere, ni se vor părea toate ca un gunoi şi ca o 
frunză care se poartă cu uşurinţă încoace şi încolo.” (Comentariile sau 
Explicarea Epistolei către Evrei, omilia XXVIII, pp. 330-331) 


„ȘI după cum arborii puternici, departe de a fi smulşi de vânturile năprasnice, care-i cla 


suferi; după cum fericitul lov dobândi prin ele o nouă treaptă de strălucire şi 
mărire.” (Primele patru omilii despre statui, omilia a IV-a, pp. 73-74) 

„Deci suferințele şi necazurile ne sunt de folos fie că suntem drepți, 
fie că suntem păcătoşi. Dacă suntem drepţi, ca să ne facă mai străluciți; dacă 
suntem păcătoşi, ca să ne cuminţească şi să ne uşureze pedeapsa de dincolo.” 
(Despre mărginita putere a diavolului, omilia |, 8, în vol. Despre mărginita 
putere a diavolului. Despre căinţă..., p. 26) 


„Să ne fie, dar, suferințele aceluia leacuri suferințelor noastre, iar 
furtuna cumplită a aceluia, port necazurilor noastre. În fiecare necaz ce vine 
peste noi să ne gândim la sfântul acesta! Văzând strânse într-un singur trup, 
în lov, toate suferinţele din lume, vom putea lupta mai cu curaj şi noi 
împotriva câtorva suferințe răzlețe! Să alergăm totdeauna la cartea lui lov ca 
la o mamă iubitoare, care ne întinde din toate părțile mâinile, care-şi 
primeşte la sânul ei copiii cei înspăimântați şi le dă curaj. De-ar veni peste 
noi cele mai amare necazuri, cartea lui lov ni le va uşura pe toate. Şi vom 
lăsa din mână cartea uşurați. 

Iar de-mi vei spune: Acela a fost lov, şi de aceea a îndurat totul; eu nu 
sunt ca el!, pe tine te vei osândi mai mult, şi vei lăuda tot pe drept. Tu vei 
îndura mai uşor acele suferinţe decât le-a îndurat lov. 

- De ce? 

- Pentru că lov a trăit înainte de venirea harului, chiar înainte de darea 
Legii, când nu se cerea o vieţuire atât de curată, când harul Duhului nu era 
revărsat cu atâta îmbelşugare, când păcatul era greu de doborât, când 
blestemul stăpânea, când moartea era înfricoşătoare. Acum, după venirea lui 
Hristos, luptele sunt mai uşoare, toate aceste greutăți au dispărut. Prin 
urmare, n-avem nici un cuvânt de apărare dacă noi nu ne putem urca până la 
măsura lui lov, după trecere de atâta vreme, după atâta spor duhovnicesc şi 
după atâtea daruri date nouă de Dumnezeu. 

Gândindu-ne, dar, la toate acestea, că suferinţele lui lov erau mai mari 
decât puterile lui, că el a intrat în luptă şi a luptat într-o vreme când lupta era 
mai greu de dus, să îndurăm şi noi cu curaj şi cu multă mulţumire necazurile 
şi suferințele ce vin peste noi, ca să putem dobândi aceleaşi cununi ca şi el, 
cu harul şi cu iubirea de oameni a Domnului nostru lisus Hristos.” (Despre 
mărginita putere a diavolului, omiha a IIl-a, 7, în vol. Despre mărginita 
putere a diavolului. Despre căinţă..., pp. 53-54) 


„„..„ dată ce ne-a fost descoperită împărăția cerurilor şi o dată ce ne-a 
fost arătată răsplata viitoare, nu mai merită să ne mai punem întrebarea de ce 
drepții suferă necazuri şi încercări, iar cei răi trăiesc în huzur şi tihnă. Pentru 
ce să ne tulburăm de nenorocirile sau de fericirile petrecute pe pământ, o 

dată ce pe fiecare om îl aşteaptă dincolo ceea ce merită?” (Despre necazuri 
şi biruirea tristeții (1). Către Staghirie, ascetul care era chinuit de demon. 
Cuvânt de sfătuire, în vol. Despre mărginita putere a diavolului. Despre 
căinţă..., p. 147) 


„Cercetează pe fiecare dintre bărbaţii vestiți de altădată, şi vei vedea 
că toți au dobândit îndrăznire către Dumnezeu numai prin necazuri.” 
(Despre necazuri şi biruirea tristeții (11). Către Staghirie. Tristeţea este mai 
cumplită chiar decât demonul, în vol. Despre mărginita putere a diavolului. 
Despre căință..., p. 168) 


„... este mult mai bine a schimba un necaz scurt şi o durere scurtă pe 
nişte bunuri şi bucurii veşnice şi nepieritoare, decât a se desfăta cineva şi a fi 
uşuratic la minte în această viaţă scurtă şi trecătoare, iar apoi a cădea într-o 
pedeapsă veşnică." (Cuvânt la Duminica a doua a Sfântului şi Marelui Post, 
în vol. Omilii la Postul Mare..., p. 55) 


„Când vin dar peste tine necazuri dese şi unele după altele, nu te 
tulbura, nu te amări, aşteaptă să ia sfârşit! Va ieşi negreşit întru întâmpinarea 
ta un sfârşit vrednic de marea dărnicie a lui Dumnezeu, numai dacă înduri, 
mulțumind lui Dumnezeu, necazurile ce vin peste tine.” (Omilii la săracul 
Lazăr, cuvântul IV, în vol. Omilii la săracul Lazăr. Despre soartă şi 
Providenţă..., p. 106) 


„+... pe toate celelalte, sărăcia, boala, moartea timpurie, paguba, 
calomnia, orice necaz omenesc ce vine peste noi, pe toate să le suportăm cu 
curaj. Necazurile şi suferinţele acestea ne sunt pricină de mai multe cununi, 
dacă suntem cu mintea trează.” (Omilii la săracul Lazăr, cuvântul V, în vol. 
Omilii la săracul Lazăr. Despre soartă şi Providenţă..., p. 118) 


„Dar pentru ce vorbesc eu de credință şi de fapte bune, când chiar 
necazurile ni se socotesc pentru ştergerea păcatelor noastre? Şi aceasta o 
arată Hristos prin pilda lui Lazăr, unde îl pune pe Avraam să-i spună 
bogatului că Lazăr se mângâie acolo pentru că a luat în viaţa lui cele rele 
(Luca 16, 25). O spune şi Pavel, scriindu-le corintenilor despre cel ce căzuse 
în desfrânare: Pe unul ca acesta să-l daţi Satanei spre pieirea trupului, ca să 
se mântuiască duhul (| Corinteni 5, 5).” (Cuvânt la pilda celui ce datora 
zece mii de talanți, în vol. Omilii la săracul Lazăr. Despre soartă şi 
Providenţă..., p. 234) 

„... a purta cu mărinimie ocările este pricină de mai mare probare spre 
bine“ *.” (Cinci cuvântări despre Ana şi Samuel, cuvântul II, în vol. Omilii şi 
cuvântări despre educația copiilor..., p. 36) 


„„... dacă (diavolul — n.n.) ar vedea că tu nu numai că nu îl blestemi pe 
Dumnezeul care te-a creat, ba chiar îi şi aduci mulţumire o dată cu fiecare 
nenorocire care se abate asupra ta, va înceta să te supună încercărilor, 
văzând că încercarea nenorocirilor îți devine pricină de mulţumire, şi ajunge 
să-ți facă cununile de învingător mai strălucitoare şi să-ți sporească 
răsplătirile. De altminteri, aşa s-a întâmplat şi cu lov. După ce l-a lipsit de 
bunuri şi i-a lovit trupul, l-a văzut aducând mulțumiri şi nu a îndrăznit să 
meargă mai departe, ci, îndurând o înfrângere ruşinoasă şi necruțătoare, a 
renunțat, câtă vreme îi conferise atletului lui Dumnezeu o mai mare 
strălucire. 

Cunoscând, aşadar, toate acestea să ne temem numai de un singur 
lucru, de păcat, iar pe toate celelalte să le îndurăm cu seninătate, fie că este 
vorba de pierderea bunurilor, de vreo boală a trupurilor, de împrejurări grele, 
de insulte, de calomnii, ori de oricare altă nenorocire ce se abate asupra 
noastră. Căci, potrivit naturii lor, aceste nenorociri nu numai că nu ne vor 
face rău, dar chiar vor putea să ne aducă mari foloase şi ne vor procura mai 
multe răsplătiri, în cazul în care le îndurăm aducând mulţumiri. Ştii bine că 
Iov, după ce a primit cununile de învingător pentru răbdarea şi curajul său, a 
fost răsplătit cu lucruri îndoit de multe în comparaţie cu cele pierdute. Tu, 
însă, ai putinţa să primeşti nu de două sau de trei ori mai mult, ci de o sută 
de ori mai mult decât orice, dacă le înduri pe toate cu seninătate, şi vei 
moşteni viaţa veşnică.” (Despre necunoaşterea lui Dumnezeu, cuvântarea 
IV, pp. 101-102) 


„Copacii aflați în locuri neînsorite şi ferite de vânturi poate că par 
falnici sunt ănsă neputincioşi şi sensibili, nefiinde în stare să reziste 
înfuriatelor furtuni Dimpotrivă, copacii care sunt plantati în vârfuri de 
munte, cu toate că trăiesc în mijlocul vremurilor rele, a vijelulor şi zăpezilor, 
devin mai tari ca fierul.” (Din vol. Problemele vieții, p. 29) 





*%5 Tâlcuirea Pr. Marcel Hancheş: Necazul, dacă este asumat de bună voie de om, îl face 


mult mai încercat şi îi dă experienţă, deci şi putere asupra ispitelor. În acest caz, el (omul 
ispitit care rabdă) poate fi de folos şi altora. (n.s. 10, p. 36) 

„Necazurile şi pedepsele la care suntem supuşi în viaţa de aici 
micşorează mult chinurile vieţii de dincolo.” (Din vol. Problemele 
vieţii, p. 177) 


„Necazurile v-au sporit iarăşi şi terenurile de antrenament vi s-au 
făcut iarăşi mai largi, iar cursele alergărilor mai lungi, şi mânia uneltirilor se 
ridică ca o flacără mai mare. Dar nu trebuie să te frămânţi, nici să te tulburi, 
ci mai degrabă trebuie să salți, să-ți pui cununi pe cap şi să dănţuieşti pentru 
acestea. Căci dacă n-ai fi făcut mai înainte diavolului lovituri de moarte, 
fiara aceasta n-ar fi ajuns să fie atât de sălbatică încât să înainteze încă mai 
mult. Faptul că se năpusteşte şi sare pe tine mai mult şi-şi arată mai mult 
neruşinarea şi-şi varsă mai din belşug veninul e, aşadar, un indiciu atât al 
bărbăției şi biruinţei voastre, cât şi al marii înfrângeri a lui. Căci şi la 
fericitul lov, când a fost înfrânt la luarea averilor şi omorârea copiilor, ca un 
indiciu că a primit atunci răni grele s-a pornit spre capul celor rele: asediul 
trupului, izvorul viermilor, hora rănilor; căci acest lucru îl numesc horă, dar 
şi comună şi roi a mii de premii. Dar nu s-a oprit aici, ci pentru că nu-i mai 
rămăsese altă maşinațiune asemănătoare — fiindcă a adus asupra lui această 
boală ca pe hotarul ultim al nenorocirilor —, pune în mişcare şi alte 
maşinațiuni, înarmându-i soția, ațâțându-i prietenii, sculându-i slugile şi 
făcându-le sălbatice şi zgândărindu-i prin toate rănile.” (Scrisori din exil, 17 
scrisori către Olimpiada, scrisoarea XI, la, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., pp. 206-207) 


„Fiindcă aşa este firea necazului: pe cei care îl suportă cu blândețe şi 
nobleţe îi face mai presus decât cele cumplite, mai înalți decât săgețile 
diavolului, şi îi învaţă să dispreţuiască uneltirile. Pentru că şi pomii care 
cresc la umbră devin mai slabi şi mai puţin apți să producă roadele, dar cei 
care sunt expuşi anomaliilor aerului şi primesc atacurile vânturilor şi arşița 
razelor, se fac mai puternici, se umplu de frunze şi se rup de rod.” (Scrisori 
din exil, 17 scrisori către Olimpiada, scrisoarea XI, Ib, în vol. Scrisori din 
exil. Către Olimpiada şi cei rămaşi credincioşi. Despre deprimare, suferință 
şi Providenţă..., p. 207) 


„Amândouă ţin de negrăită iubire de oameni a lui Dumnezeu: atât 
faptul că îngăduie să vină peste tine atâtea încercări unele după altele ca să-ţi 
fie mai strălucitoare cununile, cât şi faptul că te scapă foarte repede de ele ca 
să nu te tortureze iarăşi prin persistența relelor venite asupra ta. Aşa a 


2175 


cârmuit Dumnezeu şi viaţa acelor nobili bărbați, vorbesc de prooroci şi 
apostoli:acum lăsând să se înalțe valurile, acum certând oceanul relelor şi 
făcând din furtună cumplită un senin strălucitor. Încetează deci a mai 
lăcrima şi a te lăsa torturată de întristare; nu mai privi doar la lucrurile 
cumplite care vin necontenit peste tine una după alta, ci şi la grabnica 
eliberare de ele şi la negrăita răsplătire şi recompensă născută de aici. 

Căci ca pânza de păianjen, umbra şi fumul şi altceva mai umil decât 
acestea, aşa cum sunt lucrurile cumplite care au fost aduse asupra ta față de 
premiile viitoare care ţi se vor da plecând de aici” (Scrisori din exil, 17 
scrisori către Olimpiada, scrisoarea XIV, la-b, în vol. Scrisori din exil. 
Către Olimpiada şi cei rămaşi credincioşi. Despre deprimare, suferinţă şi 
Providenţă..., p. 221) 


„Nimic străin nici neverosimil nu s-a întâmplat evlaviei tale, ci este 
foarte verosimil şi consecvent cu continuarea încercărilor tale care vin una 
după alta, ca astfel corzile sufletului tău să ajungă mai întinse, înflăcărarea ta 
spre lupte să devină mai mare şi de aici să culegi drept roadă multă bucurie. 
Fiindcă aşa este firea necazului: ca atunci când năpădeşte un suflet nobil şi 
îndrăzneţ să lucreze în chip firesc aceste lucruri. Şi aşa cum focul face mai 
lămurit aurul atunci când intră în contact cu el, aşa şi necazul care cade peste 
suflete de aur le face mai curate şi mai lămurite.” (Scrisori din exil, 17 
scrisori către Olimpiada, scrisoarea XVI, la, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., pp. 224-225) 


„Preavicleanul şi sălbaticul demon ştie acestea. Fiindcă de aceea l-a 
jefuit pe lov de averile lui, nu ca să-l facă sărac, ci ca să-l silească să 
rostească un cuvânt de blasfemie, şi 1-a tăiat în bucăţi trupul nu pentru ca să-l 
îmbrace într-o boală, ci pentru ca să-i ologească virtutea sufletului.” 
(Scrisori din exil, Către toți credincioşii, că nimeni nu va putea vătăma pe 
cel care nu se nedreptăţeşte pe sine însuşi, 3, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., p. 239) 


„Căci cu ce i-a vătămat — spune-mi! — acest lucru pe apostoli? Nu s-au 
luptat oare necontenit cu foamea, cu setea şi goliciunea? Dar tocmai din 
această pricină au fost foarte străluciți şi însemnați şi au dobândit mult ajutor 
de la Dumnezeu. Cu ce l-au vătămat pe Lazăr boala, rănile, sărăcia şi hpsa 
celor care să-l ocrotească? Oare nu de aici 1 s-au împletit cununi mai multe? 
Cu ce l-a vătămat pe Iosif faptul că şi-a câştigat un prost renume atât acasă, 

cât şi la străini? Pentru că a fost socotit că este adulter şi desfrânat. Cu ce l-a 
vătămat sclavia? Cu ce faptul de a fi fost izgonit din patrie? Oare nu pentru 
asta îl admirăm şi suntem uimiți mai mult de el? Şi ce vorbesc de 
strămutarea în exil, de sărăcie, de proasta reputaţie şi sclavie? Cu ce l-a 
vătămat însuşi moartea pe Abel care a suferit violenţa şi a căzut sub mâna 
fratelui încă înainte de a fi ajuns la maturitate? Oare nu din această pricină e 
cântat în toată lumea? Vezi cum cuvântul nostru a dovedit mai mult decât a 
făgăduit? Fiindcă a arătat nu numai că nimeni nu e nedreptăţit de nimeni, dar 
ŞI că aceia care iau seama la ei înşişi au un câştig mai mare.” (Scrisori din 
exil, Către toţi credincioşii, că nimeni nu va putea vătăma pe cel care nu se 
nedreptățeşte pe sine însuşi, 4, în vol. Scrisori din exil. Către Olimpiada şi 
cei rămaşi credincioşi. Despre deprimare, suferinţă şi Providenţă..., p. 240) 


„Oare necazurile continui şi care-şi urmează unele altora sunt un lucru 
rău? Dar atunci de unde au ajuns să fie vestiți apostolii? Care e calea care 
duce la viață? Oare nu cea strâmtă şi cu chinuri?” (Scrisori din exil, Către 
cei ce se scandalizează de fărădelegile şi persecuțiile comise şi despre 
Pronia lui Dumnezeu, IV, 17, în vol. Scrisori din exil. Către Olimpiada şi 
cei rămaşi credincioşi. Despre deprimare, suferinţă şi Providenţă..., p. 274) 


„Bine ştiind, spune el, că necazul aduce răbdare, iar răbdarea 
încercare, iar încercarea nădejde, iar nădejdea nu ruşinează (Rom., 5, 3-5). 

- Ce înseamnă cuvintele: Știind că necazul aduce răbdare? 

- Acest prea mare fruct îl are necazul. Face mai puternic pe cel 
necăjit. După cum copacii care cresc în locuri umbroase şi nebătute de 
vânturi, deşi la înfăţişare bine crescuţi, sunt totuşi mai şubrezi şi sunt 
vătămaţi mai uşor de orice suflare de vânt, pe când copacii de pe culmile 
înalte ale munților, care sunt bătuţi de vânturi multe şi puternice, care îndură 
necontenit schimbările vremii, care sunt clătinați de furtuni cumplite şi 
acoperiți de multă zăpadă, ajung mai tari ca fierul; tot aşa, după cum 
trupurile care se desfătează cu multe şi felurite plăceri, care se împodobesc 
cu haine noi, care fac băi dese şi se ung cu parfumuri, care se hrănesc peste 
trebuinţă cu fel de fel de mâncăruri, nu pot face faţă ostenelilor şi sudorilor 
pentru credinţă şi sunt vrednice de foarte mare pedeapsă, tot aşa şi sufletele! 
Cele care duc o viaţă lipsită de griji, care sunt înconjurate de tihnă, care se 
bucură de lucrurile din lumea aceasta şi aleg viața cea lipsită de dureri în 
locul celei pline de necazuri, dusă de toţi sfinţii, pentru Împărăţia cerurilor, 
sunt mai şubrede şi mai moi ca ceara şi gata să ajungă mâncare focului 
veşnic; pe când sufletele care se supun primejdiilor, oboselilor, suferințelor 
şi necazurilor celor pentru Dumnezeu, şi se hrănesc cu ele, sunt, din pricina 

necontenitei suferiri a răului, mai puternice şi mai tari decât fierul şi 
diamantul, ajung de nebiruit şi dobândesc o deprindere deosebită în răbdare 
şi vitejie.” (La cuvântul apostolic ce spune: <<Dar nu numai atât, ci ne şi 
lăudăm în necazuri, ştiind că necazul aduce răbdare...>>, 4, în vol. Despre 
schimbarea numelor. Despre răbdare. Despre milostenie..., pp. 90-91) 


„Înainte de dobândirea împărăției cerurilor şi a cununilor cereşti, do- 
bândim aici pe pământ foarte mare plată, prin aceea că, datorită 
necontenitelor necazuri, sufletul nostru ajunge mai răbdător, iar gândurile 
noastre, mai pline de tărie. Cunoscând dar, iubiților, toate acestea, să 
îndurăm cu curaj necazurile ce vin asupra noastră; şi pentru că Dumnezeu le 
vrea, şi pentru că sunt spre folosul nostru. Să nu ne tulburăm, nici să ne 
pierdem curajul la asaltul încercărilor. Dimpotrivă, să le înfruntăm cu toată 
bărbăția, să mulțumim lui Dumnezeu necontenit pentru toate binefacerile 
făcute nouă, ca să ne bucurăm şi de bunătățile de pe pământ şi să dobândim 
şi darurile cele viitoare.” (La cuvântul apostolic ce spune: << Dar nu numai 
atât, ci ne şi lăudăm în necazuri, ştiind că necazul aduce răbdare...>>, 4, în 
vol. Despre schimbarea numelor. Despre răbdare. Despre milostenie..., p. 
91) 


„Să nu ne amărâm niciodată când vin peste noi în viața aceasta 
supărări, necazuri, boli trupeşti sau alte lucruri pline de tristeţe, ci să ne fie 
sufletul plin de multă înţelepciune, ca să înfruntăm orice încercare, ştiind că, 
dacă suntem cu mintea trează, vom putea câştiga de pretutindeni, şi mai mult 
din încercări decât din traiul bun.” (La cuvântul Apostolului, care spune: 
<< Știm că celor ce-L iubesc pe Dumnezeu toate li se lucrează spre bine>>,; 
şi despre răbdare..., 4, în vol. Despre schimbarea numelor. Despre răbdare. 
Despre milostenie..., p. 101) 


„După cum se încearcă în foc aurul, aşa şi oamenii plăcuţi Domnului, 
în cuptorul smereniei (Is. Sir., 2, 5). Înţelesul cuvintelor este acesta: După 
cum aurul ajunge mai curat când e încercat în foc, tot aşa şi sufletul; se înalță 
mai frumos şi mai strălucitor, leapădă orice pată a păcatelor, când trece prin 
necazuri şi primejdii!” (arăşi, la aceleaşi cuvinte: << Dar având acelaşi duh 
al credinței, precum este scris>>; şi pentru ce primim toți îndeobşte cele 
bune ..., 7, în vol. Despre schimbarea numelor. Despre răbdare. Despre 
milostenie..., p. 306) 


„Pavel arată că încercarea de aici lucrează mântuire, iar primejdiile 
sunt cel mai bun mijloc de curăţire a sufletului pentru cei ce le suferă cu 

mulțumire.” (larăşi, la aceleaşi cuvinte: <<Dar având acelaşi duh al 
credinței, precum este scris>>, şi pentru ce primim toți îndeobşte cele bune 
.„ 7, în vol. Despre schimbarea numelor. Despre răbdare. Despre 
milostenie..., p. 306) 


NECAZURILE (îndemn la mângâierea celor în necazuri) 


„Cel ce nu mângâie pe cel scârbit de necazuri, îl face încă mai îndă- 


rătnic.” (Comentariile sau Explicarea Epistolei către Evrei, omiha VI, p. 
118) 


NECAZURILE (nădejdea dobândirii bunurilor viitoare uşurează şi 
îndulceşte necazurile prezente) 


„Atunci când ni se întâmplă necazuri mari, nu trebuie să privim numai 
greul şi ostenelile, ci trebuie să avem în vedere şi cununile şi răsplățile. 

Precum negustorii nu se gândesc numai la marea care trebuie s-o 
treacă, ci încă şi la veselia şi la câştigul care trebuie să le revină, noi trebuie 
la fel să ne gândim la cer şi la locul care ni se va da de către Dumnezeu.” 
(Comentar la Evanghelia de la loan, omilia LXXVII, 4, p. 401) 


NECAZURILE (Domnul Hristos — ajutor şi mângâiere în necazuri) 


„În ispite şi în necazuri trebuie să ne desprindem de totul şi să ne 
punem în Dumnezeu scăparea şi încrederea.” (Comentar la Evanghelia de la 
Ioan, omilha LXXX, 1, p. 415) 


„... Cel ce ne mângâie pre noi întru tot necazul. Nu zice: Cel ce nu ne 
lasă a fi necăjiţi, ci Cel ce ne mângâie când suntem necăjiţi. Aceasta arată şi 
puterea lui Dumnezeu, şi în acelaşi timp sporeşte şi răbdarea celor necăjiţi. Că 
necazul, zice, răbdare lucrează (Rom., 5, 3). Tot aceasta zicea şi Prorocul: 
întru necaz m-ai desfătat. Nu zice că nu m-ai lăsat a cădea în necazuri, Şi nici 
că m-ai scos îndată din necazuri, ci Că, dăinuind necazul, m-ai desfătat, adică 
mi-ai dat în necaz un loc larg şi multă îndemânare, ceea ce s-a petrecut şi cu 
cei trei coconi în cuptorul cel cu foc, căci nici nu i-a împiedicat de a cădea în 
cuptor, nici, după ce au căzut, a stins para focului, ci încă arzând cuptorul, El 
i-a scos la loc larg. Aceasta obişnuieşte Dumnezeu a face întotdeauna, ceea ce 
şi Pavel dând a înţelege, zicea: Cel ce ne mângăie pre noi întru tot necazul. 
Încă şi altceva mai arată prin aceasta. Şi ce anume? Că nu o dată, nici de două 

ori, Ci aceasta o face într-una. Nu că doară acum mângâie, iar altă dată 
părăseşte pe cineva, ci aceasta o face necontenit şi pentru totdeauna. Pentru 
aceea a zis: Cel ce ne mângâie, şi nu Cel ce ne-a mângâiat, şi întru tot 
necazul, adică nu numai în acela sau acesta, ci întru tot necazul. 

Ca să putem şi noi mângâia pe cei ce sunt întru tot necazul, prin 
mângâierea cu care ne mângâiem noi de la Dumnezeu. Ai văzut cum pe ne- 
simțite a adus îndreptățirea lui chiar în începutul Epistolei, şi cum dă a înţe- 
lege ascultătorilor bănuiala de o mare primejdie şi scârbă ce căzuse asupra sa? 
Dar şi după aceasta iarăşi îşi cumpăneşte cuvintele, zicând că chiar şi acea în- 
durare a venit nu de la vrednicia noastră, ci de la a acelora care se vor folosi 
de la noi şi prin noi. Pentru aceea, zice, ne-a mângâiat, ca şi noi să ne mân- 
gâiem unii pe alții.” (Tâlcuiri la Epistola a doua către Corinteni, omila |, p. 
9) 


„Aşa prin Hristos prisoseşte şi mângâierea noastră, prin care totul se 
pune în seama Lui, vestind şi de aici iubirea Lui de oameni. Nu suntem 
mângâiaţi, zice, numai pe atâta pe cât suntem necăjiţi, ci încă mai mult. EI n- 
a spus că mângâierea este deopotrivă cu patimile, ci că prisoseşte 
mângâierea.” (Tâlcuiri la Epistola a doua către Corinteni, omiha |, p. 10) 


„Să alergăm necontenit la Dumnezeu; în orice necaz să căutăm 
mângâierea Lui; în orice nenorocire, mila Lui, izbăvirea Lui; în orice 
încercare, ajutorul Lui. Oricât de mare ar fi răul, oricât de mari nenorocirile, 
Dumnezeu le poate pune capăt, le poate îndrepta. Nu numai atât, ci 
bunătatea Lui ne va da şi toată tăria, şi puterea, şi slava cea bună, şi 
sănătatea trupului, şi filosofia sufletului, şi bunele nădejdi, şi putinţa de a nu 
păcătui iute. Să nu murmurăm, dar, ca robii cei nerecunoscători, nici să 
învinuim pe Stăpân, ci în toate să-l mulțumim şi o singură faptă să o socotim 
rea: păcatul față de El. Dacă vom fi însuflețiți de astfel de gânduri față de 
Dumnezeu, nu vor veni peste noi nici boala, nici sărăcia, nici necinstea, nici 
lpsa de roade, nimic din cele ce par a fi pline de tristeţe, ci vom avea 
necontenit bucurii curate şi sfinte şi vom dobândi şi bunătățile cele viitoare.” 
(Omiliile despre pocăință, omilia a patra, p. 77) 


„Aşa sunt faptele cele mari ale lui Dumnezeu! Pe robii Lui îi 
scoate la loc larg din necazuri fără de ieşire, iar pe potrivnicii şi pe 
duşmanii Lui îi bagă în cele mai mari încurcături, chiar când par a fi în 
mare înlesnire.” (Omilie de laudă la Sfânta Muceniţă Pelaghia cea din 
Antiohia, Il, în vol. Predici la sărbători împărăteşti şi cuvântări de 
laudă la sfinţi, p. 365) 

NECAZURILE (suferite de dragul lui Hristos) 


„... necazurile suferite de dragul lui Hristos nu sunt necazuri. Aceasta 
nu din pricină că necazul a încetat de a mai fi necaz, ci din pricină că starea 
sufletească a celor care suferă cu plăcere necazurile este mai puternică decât 
necazurile. ” (Despre Feciorie, 74, în vol. Despre Feciorie, Apologia vieții 
monahale, Despre creşterea copiilor..., p. 124) 


NECAZURILE (mângâierea şi uşurarea noastră în necazuri) 


„Totdeauna nădejdea unui bine viitor ne face să îndurăm cu uşurinţă 
necazurile prezente. Şi poți vedea că şi cei care fac comerț pe mare îndură 
astfel de necazuri: străbat oceane întinse, înfruntă naufragii şi pirați şi de 
multe ori după acele multe primejdii nici nu-şi ajung scopul; cu toate 
acestea, nu se ostoiesc, ci o iau iarăşi de la capăt. Acelaşi lucru îl poţi vedea 
şi la plugari: şi ei taie brazdă adâncă, cultivă cu multă grijă pământul, aruncă 
din belşug seminţe; dar adeseori li se spulberă toate nădejdile fie din pricina 
secetei, fie din pricina ploii prea multe, fie că a venit rugina peste semănături 
chiar aproape de seceriş; cu toate acestea, nu se ostoiesc nici ei, ci încep 
iarăşi lucrul câmpului când vine vremea”. (Omilii la Facere, omiha XVII, 
VIII, în col. PSB, vol. 21, p. 201) 


„Gândeşte-te, iubite, că necazurile din viață sunt trecătoare, chiar dacă 
sunt dureroase; bunătăţile, însă, pe care le vom primi dincolo sunt veşnice şi 
nemuritoare” (Omilii la Facere, omilia XXV, VII, în col. PSB, vol. 21, p. 
317) 


„Să facem totul ca să atragem bunăvoința cea de sus. De-L avem 
binevoitor pe Dumnezeu, toate ne sunt lesnicioase şi uşoare şi nimic din cele 
din viață nu pot să ne-ntristeze, chiar dacă ni se par a fi pline de tristeţe. Aşa 
este puterea covârşitoare a lui Dumnezeu! Chiar pe cele ce sunt pline de 
tristeţe le face vesele. Tot aşa Pavel era în necazuri, dar se veselea şi se 
bucura, întraripat de nădejdea răsplăților gătite (Rom., 5, 2-5). De aceea şi 
profetul spunea: În caz m-ai desfătat (Ps., 4, 1), ca să ne înveţe că Dumnezeu 
face să ne bucurăm de tihnă şi de libertate chiar când suntem în necazuri”. 
(Omilii la Facere, omilia LVII, VIII, în col. PSB, vol. 22, p. 245) 


„Aşa obişnuieşte să facă Dumnezeu! Nu scapă de primejdii pe 


bărbații virtuoşi, nici nu-i izbăveşte de încercări, ci chiar în încercări le dă 
atât ajutor, încât încercările ajung pentru ei temei de sărbătoare. De aceea şi 

fericitul David spunea: Întru necaz m-ai desfătat (Ps., 4, 1). N-ai alungat, 
Doamne, necazul de la mine, spune David, nici nu l-ai depărtat, dar mi-ai 
adus în suflet tihnă; şi ceea ce-i minunat şi de mirare e că fiind în mijlocul 
necazurilor, ai făcut să am linişte şi tihnă”. (Omilii la Facere, omilia XLII, 
III, în col. PSB, vol. 22, p. 285) 


„Credeţi în Dumnezeu şi în Mine credeți (1); adică, toate necazurile 
voastre vor trece: căci, a crede în Mine şi în Tatăl Meu este un lucru mai 
puternic decât orice necaz şi această credință nu vă va lăsa să cădeți sub 
povară.” (Comentar la Evanghelia de la loan, omilia LXXIII, 1, p. 374) 


„Dacă ne stabilim acolo sus casa noastră, noi nu vom avea nici un gust 
pentru plăcerile acestei vieţi; vom suferi cu bucurie greutățile şi necazurile şi 
chiar vom râde, ca de toate lucrurile asemănătoare cu ele.” (Comentar la 
Evanghelia de la loan, omilia LXXXVII, 3, p. 467) 


„Imită evlavia lui lov. Ştiu câte bunătăți odrăsleşte sârguinţa. 
Gândeşte-te necontenit la cel încununat, şi vei avea îndestulătoare mângâiere 
pentru orice durere şi necaz. Fericitul şi viteazul acesta blând stă în lume ca 
într-un teatru obştesc; prin suferințele îndurate de el vorbeşte tuturor 
oamenilor, îndemnându-i să îndure cu curaj necazurile ce vin peste ei, să nu 
se plece deloc în fața relelor ce-i lovesc. Nu este, nu este suferință 
omenească ce nu poate dobândi mângâiere şi uşurare prin suferințele lui lov. 
Că toate suferințele ce sunt pe lume, toate s-au strâns la un loc şi au tăbărât 
asupra trupului lui lov.” (Despre mărginita putere a diavolului, omilia a III- 
a, 5, în vol. Despre mărginita putere a diavolului. Despre căinţă..., p. 49) 


„Necazul nostru trecător şi uşor ne aduce mărime veşnică de slavă 
mai presus de măsură (II Corinteni 4, 17). Cuvintele acestea sunt o enigmă. 
Dacă e necaz cum e uşor? Dacă e uşor, cum e necaz? Acestea sunt 
contradictorii! Dar Pavel a dezlegat enigma, arătând, prin cele ce adaugă, 
cum ajunge necazul uşor. 

- Cum? 

- Neprivind noi cele ce se văd (II Corinteni 4, 18). A pus înainte 
cununa, şi a făcut uşoară lupta. A arătat răsplata, şi a uşurat sudorile.” 
(Omiliile despre pocăință, omilia a şasea, p. 103) 


„Dacă ne-am dat silinţa, câtă o avem, atunci şi Dumnezeu ne va 
adăuga harul Său şi astfel vom fi biruitori în toate necazurile ce ar veni 

asupra noastră.” (Cuvântul al VI-lea la Sfântul Apostol Pavel, în vol. 
Predici la sărbători împărăteşti şi cuvântări de laudă la sfinți, p. 266) 


„Domnul a dat, Domnul a luat! Cum a hotărât Domnul, aşa s-a 
întâmplat. Fie numele Domnului în veci binecuvântat! (ov 1, 21). Aceste 
cuvinte să le rostim şi noi în fiecare necaz ce ni se întâmplă. De-avem 
pagubă de bani, de ni se îmbolnăveşte trupul, de ne necăjeşte şi ne huleşte 
lumea, de vine orice nenorocire dintre cele omeneşti, să spunem aşa: 
Domnul a dat, Domnul a luat! Cum a hotărât Domnul, aşa s-a întâmplat. 
Fie numele Domnului în veci binecuvântat! De vom cugeta aşa, niciodată nu 
vom suferi necaz, chiar de-ar năvăli nenorocirile cu miile. Va fi câştigul mai 
mare decât paguba, iar binele mai mare decât răul. Vei atrage prin cuvintele 
acestea mila lui Dumnezeu, și vei alunga tirania celui rău. Îndată ce limba-ţi 
va rosti cuvintele acestea, diavolul a şi fugit; iar cu fuga lui, se va risipi şi 
norul de tristeţe, vor fugi şi gândurile care ne chinuiesc. Dar, în afară de 
acestea toate, vom dobândi şi toate bunătățile de aici, şi pe cele din cer. 
Martori nedezmințiţi sunt lov şi apostolii! Au disprețuit pentru Dumnezeu 
necazurile cele de aici, şi au dobândit veşnicele bunătăți.” (Omilie la 
vindecarea slăbănogului coborât prin acoperiş, în vol. Omilii la săracul 
Lazăr. Despre soartă şi Providenţă..., pp. 295-296) 


„... întru toate Să mulțumim şi numai un Singur lucru Să socotim că 
este înfricoşat — păcatul şi numai unul bun — dreptatea. Dacă vom avea o 
astfel de aşezare a inimii, nu ne va muşca nici boala, nici necinstea, nici 
altceva din cele care par că sunt întristătoare, ci prin toate vom culege rodul 
bucuriei curate“ şi vom avea parte de bunătăţile cele viitoare.” (Cinci 
cuvântări despre Ana şi Samuel, cuvântul V, în vol. Omilii şi cuvântări 
despre educaţia copiilor..., p. 84) 





*% Tâlcuirea Pr. Marcel Hancheş: Sfântul nu vrea să spună că cel care are o astfel de 


dispoziţie a inimii (ca să socotească că dreptatea e singurul bine, iar păcatul singurul rău 
şi să acționeze în consecință) nu va avea boli sau necinstiri sau necazuri (în acest caz am 
alege să fim buni doar să scăpăm de rău, iar nu de dragul lui Hristos, atitudine cu care, s-a 
văzut mai sus, sfântul nu e de acord), ci că el nu le va mai resimţi ca prilejuri de întristare, 
ci, dimpotrivă, prilejuri de dobândire a unei bucurii curate şi netrecătoare. După cum se 
observă, modificarea urmărilor tuturor situațiilor externe asupra noastră ţine de reala şi 
adânca aşezare a inimii şi de trăinicia legăturii adâncului nostru cu Hristos Cel Care a 
biruit lumea aceasta. (n.s. 16, p. 84) 


2183 


„Dacă atunci când îți arăţi în faţa oamenilor propriile nenorociri şi te 
plângi de nefericirile care te încearcă, resimţi o oarecare alinare a durerilor, 
ca şi cum ai ajunge prin mijlocirea cuvântului să răsufli de uşurare, cu atât 
mai mult, când îl faci pe Domnul tău părtaş la suferințele sufletului tău, 
primeşti în schimb o anumită stare de bucurie şi mare alinare. Oamenii 
îndură deseori cu greutate pe cel care li se plânge şi li se tânguie, drept care 
se îndepărtează şi îl resping. Însă Dumnezeu nu face la fel; dimpotrivă, 
urmăreşte să i te afli în apropiere şi te atrage la sine, chiar dacă îi 
împărtăşeşti nefericirile tale de dimineață până seară, ba încă cu atât mai 
mult te iubeşte atunci şi se apleacă către rugămințile tale.” (Despre 
necunoaşterea lui Dumnezeu, cuvântarea V, p. 131) 


„Când ţi se întâmplă ceva pagubă, sau scârbă, sau boală, sau furt, sau 
strâmbătate, sau altă primejdie rea, dă milostenii şi mulţumeşte lui 
Dumnezeu, că ţi s-a întâmplat supărare ca aceea şi vei vedea că-ţi va veni 
mult dar de la Dumnezeu, că atâta este dobânda cea sufletească, că măcar că 
de este şi puţină, dar tot este de folos cât poate să acopere toată paguba 
trupească în toată viața.” (Din vol. Mărgăritarele Sfântului loan Gură de 
Aur, p. 12) 


„Necazul nostru de acum, trecător şi uşor (Ul Cor., 4, 17). Micşorează 
mulțimea necazurilor prin felul lor, uşurează greutatea lor prin scurta lor 
durată. Prin natura lor, cele ce se petreceau atunci erau grele şi 
împovărătoare, însă Pavel le uşurează greutatea prin însuşirea lor trecătoare, 
spunând: Necazul nostru de acum, trecător şi uşor, ne aduce nouă, mai pre- 
sus de orice măsură, slavă veşnică, covârşitoare,; că nu privim la cele ce se 
văd, ci la cele ce nu se văd; căci cele ce se văd sunt trecătoare, iar cele ce 
nu se văd sunt veşnice (II Cor., 4, 17-18).” (La cuvântul apostolic ce spune: 
<< Dar nu numai atât, ci ne şi lăudăm în necazuri, ştiind că necazul aduce 
răbdare...>>, 2, în vol. Despre schimbarea numelor. Despre răbdare. 
Despre milostenie..., pp. 82-83) 


NECAZURILE (să mulțumim lui Dumnezeu în necazuri) 


„Să mulţumim totdeauna lubitorului de oameni Dumnezeu, şi când ne 
scoate din primejdii, şi când ne trimite nenorociri, căci noi ştim atât din 
Sfintele Scripturi, cât şi din cele întâmplate nouă, că EI chiverniseşte toate 
spre folosul nostru cu harul Său cel întotdeauna ocrotitor.” (Predicile despre 
statui, Partea a II-a, predica a XXI-a, p. 227) 

„Viteaz şi iubitor de Dumnezeu e omul care îndură necazul şi suferă 
răul! Dar să suferi cu vitejie încercarea şi să mulţumeşti lui Dumnezeu, Care 
îngăduie necazul, ei bine, aceasta e cea mai mare vitejie şi aceasta o poate 
face numai un om cu suflet treaz şi dezbrăcat de tot ce-i omenesc!” (Jarăşi, 
la aceleaşi cuvinte: <<Dar având acelaşi duh al credinţei, precum este 
scris>>; şi pentru ce primim toți îndeobşte cele bune ..., 4, în vol. Despre 
schimbarea numelor. Despre răbdare. Despre milostenie..., pp. 302-303) 


NECAZURILE (noi ne lăudăm în necazuri) 


„Cei mai mulți când văd oameni plăcuţi lui Dumnezeu, căzuți în vreun 
necaz, sau boală, sărăcie, sau oarecare vreun alt accident, se tulbură, neştiind 
că aceea este starea care le pace cel mai mult prietenilor Domnului.” 
(Comentar la Evanghelia de la loan, omiha LXII, 1, p. 313) 


„Și nu numai atât, ci ne lăudăm şi în suferinţe, bine ştiind că suferinţa 
aduce răbdare (5, 3). 

De aici poţi înțelege ce fel sunt bunurile viitoare, dacă chiar şi în cele 
ce par spre întristare noi ne lăudăm şi cugetăm lucruri mari. Atât de mare 
este harul lui Dumnezeu încât, chiar în asemenea lucruri, noi nu găsim 
nimic neplăcut. În lucrurile pământeşti luptele sunt însoțite de osteneli, 
scârbe şi necazuri, şi premiile ca şi cununile ne aduc plăcere...” (Omilii la 
Epistola către Romani a Sfântului Apostol Pavel, omiha IX, p. 153) 


„A aflat (Sfântul Pavel — n. n.) mai pe urmă că tocmai cele contrare 
sunt de folos, şi aflând, era mulţumit şi se mândrea cu ele. Cel ce se ruga de 
Domnul ca să-l scape de primejdii, fiindcă a auzit spunându-i-se fi este de 
ajuns harul Meu, căci puterea Mea se desăvârşeşte în slăbiciune (Il 
Corinteni 12, 9), iată că după aceea sălta de bucurie fiind alungat şi 
persecutat, fiind batjocorit şi suferind primejdule cele mai mari, după cum 
însuşi spune: De aceea mă bucur în slăbiciuni, în defăimări, în nevoi, în 
prigoniri, în strâmtorări pentru [Hristos, căci când sunt slab, atunci sunt tare 
(UI Corinteni 12, 10). De aceea şi aici le zicea romanilor: noi nu ştim să ne 
rugăm cum trebuie, îndemnându-i pe toți de a lăsa totul în îngrijirea 
Duhului, fiindcă şi Duhul Sfânt se îngrijeşte foarte mult de noi, şi lui 
Dumnezeu îi este plăcut acest fapt.” (Omilii la Epistola către Romani a 
Sfântului Apostol Pavel, omilha XV, pp. 287-288) 


„De aceea Pavel, scriind unora din Corint care se semeţeau şi îi 
osândeau pe ceilalți, a înfățişat chipul apostoliei sale. A trebuit să întoc- 

mească icoana faptelor lui mari, dar n-a întocmit-o cu minunile şi semnele 
făcute, nu cu cinstea ce 1 se dădea, nici cu tihna sa! A întocmit-o cu 
închisorile sale, cu tribunalele în care a fost judecat, cu foametea, cu frigul, 
cu războaiele şi cu piedicile, grăindu-le aşa: Sunt ei slujitori ai lui Hristos? 
Ca un neinţelept grăiesc: eu, mai mult decât ei! Şi ca să arate în ce este mai 
mult decât ei, spune: În osteneli mai mult, în bătăi peste măsură, în temniță 
mai mult, la moarte adeseori (Il Cor., 11, 23); şi celelalte: Dacă trebuie să 
mă laud, mă voi lăuda cu slăbiciunile mele (Il Cor., 11, 30). 

Vezi că Pavel se laudă mai mult cu acestea decât cu acele cununi 
strălucitoare? De asta şi spune: Nu numai atât ci ne şi lăudăm în necazuri 
(Rom., 5, 3). 

- Ce înseamnă cuvintele nu numai? 

Nu numai că nu ne pierdem curajul când suntem strâmtorați şi 
necăjiţi, spune Pavel, dimpotrivă, ne lăudăm mai mult cu necazurile pe care 
le avem, pentru că ele ne duc la mai mare cinste şi slavă. Apoi, pentru că a 
spus că necazurile aduc slavă foarte mare, laudă şi frumuseţe - şi e vădit că 
slava are şi plăcere; că unde este plăcere, este negreşit şi slavă, iar acolo 
unde e o astfel de slavă, acolo este negreşit şi plăcere.” (La cuvântul 
apostolic ce spune: << Dar nu numai atât, ci ne şi lăudăm în necazuri, ştiind 
că necazul aduce răbdare...>>, 4, în vol. Despre schimbarea numelor. 
Despre răbdare. Despre milostenie..., pp. 89-90) 


NENOROCIRILE (îngăduirea lor de către Dumnezeu) 


„Căci Dumnezeu poate astăzi chiar să ne scape de toate nenorocirile, dar nu le va sfârşi, 
scoate din cuptor, tot astfel şi Dumnezeu nu va împrăştia aceşti nori decât 
după ce ne vom fi întors la virtute. Acela care a îngăduit nenorocirea ştie 
bine, de asemenea, timpul încetării acestei nenorociri. Și după cum 
cântărețul din chitară nu întinde prea mult corzile instrumentului său de 
teamă să nu le rupă şi nici nu le slăbeşte prea mult pentru a nu strica 
armonia, tot astfel lucrează şi Domnul, nelăsând sufletul nostru nici într-un 
repaus continuu, nici într-o nenorocire prea îndelungată, ci rânduind totul cu 
înţelepciune, căci prea mult repaos ne-ar moleşi, o nenorocire continuă ne-ar 
dobori şi ne-ar arunca în deznădejde. 
Să lăsăm în seama Lui dar grija de a hotărî sfârşitul nenorocirilor noastre, iar noi să con 
foc, dar EI aşteaptă ca să fu mântuit. După cum nenorocirea a urmat liniştei, 
tot astfel, după nenorocire vei vedea reîntorcându-se liniştea. larna nu 
domneşte totdeauna, nici vara; nu e totdeauna furtună, nici totdeauna linişte; 
nu e fără încetare noapte, nici fără încetare lumină; tot astfel, nenorocirea nu 
va ţine pentru totdeauna, timpul liniştei va veni, dacă la sânul nenorocirii 

ştim totdeauna să mulțumim lui Dumnezeu.” (Primele patru omilii despre 
statui, omilia a IV-a, pp. 74-75) 


NENOROCIRILE (răbdarea lor) 


„+... nimeni dintre noi nu are a arăta atâtea nenorociri ca acela (lov — 
n.n.). Dacă cineva şi-a pierdut averea, nu a pierdut însă şi atâţi feciori şi fete 
câte a pierdut el; iar dacă totuşi a pierdut, poate că a păcătuit, pe când acela a 
pierdut dintr-o dată totul fund în mijlocul jertfelor în timpul ce-l slujea lui 
Dumnezeu. Dacă totuşi ţi-ai pierdut la rândul tău averea şi la fel ca el, tot 
atâți feciori şi fete — lucru oarecum imposibil — nu te-ai târât însă pe pământ 
şi nici nu ai sfărâmat bulgării de țărână cu puroiul ieşit din bubele din trupul 
tău! lar dacă totuşi ai suferit şi aceasta, nu ţi-ai văzut însă prietenii 
batjocorindu-te, ceea ce este cu mult mai cumplit decât toate nenorocirile din 
lume! (...) dacă noi ne supărăm pe cei care ne mângâie în nenorociri şi ne 
îmbărbătează, ce nu suntem în stare să facem atunci cu cei care ne 
batjocoresc? Dar dacă ceea ce spune Psalmistul — şi am aşteptat pe cel ce m- 
ar milui şi nu era şi pe cei ce m-ar mângâia şi nu i-am aflat (Ps., 68, 24) — 
este cumplit şi de nesuferit, atunci cu cât mai cumplit nu este faptul de a 
avea parte de batjocoritori în loc de mângâietori? Sunteţi toți nişte jalnici 
mângâietori (lov 16, 2). Dacă neîncetat am avea în mintea noastră aceste 
lucruri, dacă ne-am gândi la ele, nu ne-ar întrista nimic din cele de aici, 
gândindu-ne la acel atlet, la acel suflet mai tare decât diamantul, la acea 
judecată vârtoasă şi tare ca oţelul. Ca şi cum ar fi avut un trup de oţel sau de 
piatră, aşa le răbda pe toate cu curaj şi cu răbdare.” (Omilii la Epistola către 
Filipeni, omilia a IX-a, pp. 160-161) 


„Căci după cum cel bogat poate să încerce o mare pierdere în bani, tot 
aşa şi cel ce se îmbogăţeşte în dogmele filozofiei creştineşti, poate să îndure 
nu numai foamea şi sărăcia, ci încă şi alte nenorociri cu mult mai uşor decât 
acela.” (Comentariile sau Explicarea Epistolei către Coloseni, omila IX, p. 
106) 


„... €l (ov — n.n.) cunoştea firea lucrurilor omeneşti şi gândea la 
nestatornicia lor. De aceea zicea el: Frica de care m-am temut, mi-a venit 
mie, şi de ce m-am speriat, aceea m-a întâmpinat (lov 3, 25). Aşadar, el de- 
a pururea aştepta nenorocirea, şi de aceea nu s-a tulburat, când ea a izbucnit. 
Pentru că el mai dinainte cumpănise în duhul său astfel de întâmplări rele şi 
de aceea când ele au năvălit în faptă, el le-a suportat cu nobleţe şi cu 
statornicie, iar fiindcă aceste lupte el mai dinainte le-a socotit şi le-a aşteptat, 

de aceea ele, când au sosit în faptă, n-au mai putut să-l zdruncine. lară cum 
că, pe câtă vreme a posedat el norocirea, inima lui n-a fost stăpânită de ea, 
poţi să te încredinţezi de la el însuşi, când zice: Pus-am eu puterea mea în 
aur? Sau nădăjduit-am eu în pietrele cele scumpe? (lov 31, 24-25). Ce zici 
tu, omule? Nu te-ai bucurat de bogăția care îţi curgea din toate părțile? 
Negreşit nu, răspunde el. Şi pentru ce? Pentru că cunoşteam deşertăciunea şi 
nestatornicia ei, ştiam că stăpânirea ei nu este trainică. De aceea el nu se 
bucura de bunurile pământeşti peste cuviinţă, iar la pierderea lor n-a fost cu 
totul zdrobit, căci el cunoştea firea şi însuşirea lor.” (Cuvânt la Ziua Sfinţilor 
patruzeci de Mucenici, în vol. Omilii la Postul Mare..., pp. 70-71) 


„Vei întreba: Ce răsplată voi avea eu pentru ce am pierdut, dacă 
hoțul mi-a luat banii fără voia şi fără ştirea mea? Aminteşte-ţi că şi lov a 
pierdut totul fără voia şi fără ştirea sa, dar a primit răsplată. De ce? Pentru 
a înfruntat răul după voia lui Dumnezeu. Aşa să înfrunți şi tu orice 
nenorocire şi nu vei avea răsplată mai mică.” (Din vol. Problemele vieții, 
p. 271) 


„Nu există nici o nenorocire care să nu primească mângâiere din 
pilda lui lov. Dacă omul acesta sfânt nu a îndrăznit să ridice cuvânt 
împotriva lui Dumnezeu când l-au lovit toate nenorocirile acestei lumi, 
cum vom îndrăzni noi, pe care ne loveşte doar câte una? Dacă nu a scăpat 
de necazuri cel nevinovat, cum vom scăpa noi, care suntem vinovaţi? Dacă 
cel nevinovat L-a binecuvântat pe Dumnezeu pentru chinurile sale, 
cum să nu-L bine cuvântăm noi, care cu toate că merităm mai multe rele 
pentru nebunia noastră, primim mai puţine? 

Să nu uităm, de altfel, că sfinţii, proorocii, drepţi, apostolii, 
mucenicii, Cuvioşii şi mărturisitorii nu au dus o viață liniştită şi fericită, 
plină de plăceri şi desfătări, de cinstire şi slavă omenească, ci de sărăcie şi 
lipsuri, de tristeţe şi supărare, de batjocură şi dispreţ, de chinuri, terminată 
prin moarte amară. În toate epocile, oamenii lui Dumnezeu, care au vrut 
să ţină poruncile Sale şi să trăiască după voia Sa, au primit săgețile 
invidiei şi răutății trimise de la diavol. 

Şi tu, dacă doreşti să-l urmezi Domnului, trebuie să înţelegi că vei 
avea de înfruntat primejdii şi prigoane şi că vei gusta din amărăciuni. 
lată ce ne spune înțeleptul Sirah: Fiule! Când vrei să te apropii să 
slujeşti Domnului Dumnezeu, găteşte-ți sufletul tău spre ispită (Înţ. Sirah 2, 
1). Tot la fel de limpede este şi atenţionarea Apostolului Pavel: 7oţi care 
voiesc să trăiască cucernic în Hristos lisus vor fi prigoniţi O Tim., 
3, 12).” (Din vol. Problemele vieţii, pp. 273-274) 

NENOROCIRILE (bunul creştin îndură cu mult curaj nenorocirile, susținut 
de ajutorul lui Dumnezeu şi nădejdea bunurilor viitoare) 


„Arătând acelaşi zel pe care l-am arătat întotdeauna, să lepădăm toate suferinţele noastr: 
timpurilor nu micşorează întru nimic silința noastră de a cugeta la cele 
dumnezeieşti, El se va grăbi de a ne primi sub a Sa ocrotire şi va face să vină 
după furtună linişte. Prin aceasta, creştinul să se deosebească de 
necredincioşi, ca să îndure cu curaj nenorocirea şi, susținut de nădejdea 
bunurilor viitoare, să se pună mai presus de toate nenorocirile acestei vieți. 
Sprijinit pe această piatră neclintită, creştinul este neînvins de loviturile 
valurilor. Căci la orice înălțime s-ar ridica valurile ispitei, nu vor putea sosi 
până la picioarele aceluia care este aşezat pe un loc ridicat la umbra tuturor 
năvălirilor lor. 
Să nu ne lăsăm dar doborâţi: noi nu ne îngrijim atât de mântuirea noastră cât Dumneze 
despre statui, omilia II-a, p. 37) 
„Pentru aceasta, mulţumiţi lui Dumnezeu, fiindcă nici o nenorocire n-a 
învins înţelepciunea voastră, nici teama n-a slăbit curajul vostru, nici 
mâhnirea nu a atins vioiciunea voastră, nici mărimea pericolului n-a 
micşorat zelul vostru, nici teama de oameni n-a învins teama de Dumnezeu, 
nici nenorocirea timpului n-a stins căldura voastră; şi nu numai că nu v-a 
doborât, dar v-a încurajat; departe de a vă fi slăbit, v-a întărit; departe de a se 
fi stins căldura voastră, ea s-a aprins mai mult.” (Primele patru omilii despre 
statui, omilia a IV-a, p. 70) 


NENOROCIRILE (să nu privim la nenorocirea prezentă ci la folosul ce-l 
aduce răbdarea ei) 


„Nenorocirea produce vigoare şi face a privi înăuntrul său sufletul 
ocupat a privi mii de lucruri în afară. Aşadar, să nu murmurăm dacă suntem 
în nenorocire ci, din contră, să mulțumim lui Dumnezeu, căci din nenorocire 
vom trage un mare folos. Agricultorul, după ce a răspândit seminţele pe care 
le-a adunat cu atâta muncă, doreşte să vină ploaia; acela care n-ar avea nici o 
idee despre agricultură s-ar mira şi ar zice: ce face acest om? El împrăştie 
seminţele pe care le-a cules! Şi nu numai le împrăştie, dar le amestecă atât 
de bine cu pământul, că îi va fi cu neputinţă de a le aduna din nou; mai mult 
încă, el doreşte ploaia, care va strica aceste seminţe şi le va schimba în 

noroi; acesta se va tulbura văzând râurile ieşind din pământ şi auzind 
zgomotul tunetului; agricultorul, din contră, se va bucura; el va tresări la 
vederea acestei furtuni, căci el nu priveşte prezentul, ci se gândeşte la viitor; 
puțin îl nelinişteşte zgomotul tunetului, el socoteşte snopii de grâu; sămânța 
se va strica, dar el va secera spice înverzite; ploaia nu e atât de rea şi va 
aduce o aerisire plăcută la arie. De asemenea şi noi, să nu ne gândim la 
nenorocirea prezentă, la aceste furtuni trecătoare, ci la foloasele ce vom avea 
din ele, la fructele ce ne vor produce. Să aşteptăm snopii ce ele trebuie să-i 
facă. Căci, dacă suntem atenţi, vom aduna în acest timp mult rod şi vom 
putea să umplem mintea noastră de hrană. Dacă suntem atenți, nu numai că 
nu va rezulta pentru noi nici o pagubă din această nenorocire, ci vom trage 
din ea foloase fără număr. Dacă trăim în nesimţire, liniştea însuşi ne va 
pierde. Fericirea şi nenorocirea sunt deopotrivă de triste pentru omul 
nepăsător, dar ele folosesc amândouă aceluia care se îngrijeşte de sine. Şi, 
după cum aurul păstrează strălucirea sa chiar în apă, aruncat în cuptor, el se 
arată mai strălucitor; pământul însă cufundat în apă se topeşte, iarba se 
veştejeşte; de cad în foc, pământul se întăreşte şi iarba se arde. Tot astfel 
desigur este dreptul şi păcătosul: dreptul chiar fără linişte păstrează 
strălucirea sa ca şi aurul cufundat în apă; şi dacă a căzut în ispită, se face mai 
strălucitor, ca şi aurul pe care focul l-a curățit. Dar păcătosul se topeşte, se 
veştejeşte la sânul fericirii ca şi noroiul şi iarba aruncate în apă; încercarea îl 
distruge şi-l pierde, după cum focul arde pământul şi iarba. 

Să nu ne lăsăm dar doborâți de nenorocirile de față, căci dacă eşti păcătos, focul nenorc 
este atât ispita, cât uşurinţa acelora care o suferă.” (Primele patru omilii 
despre statui, omilia a IV-a, pp. 71-72) 

„Aceasta ne-a poruncit lisus Hristos, zicând: Fiți dar înţelepţi ca şerpii 
(Mt., 10, 16). Căci, după cum acesta înfăţişează tot corpul pentru a scăpa 
capul, de asemenea şi tu, dacă trebuie să pierzi bogății, corpul, toate averile, 
viaţa chiar, pentru ca să păstrezi pietatea, nu te întrista. Dacă părăseşti 
această lume ducând cu tine pietatea, Dumnezeu îți va răsplăti cu mai mare 
dragoste toate. El va reînvia corpul tău îmbrăcându-l în mărire şi, în locul 
bogățiilor tale, vei primi bunuri pe care nici un cuvânt nu poate să le 
exprime. lov nu şedea cu totul gol pe gunoi, suferind o viață mai crudă ca 
mii de muritori? Dar el păstra pietatea sa şi tot ceea ce pierduse îi fu înapoiat 
cu îmbelşugare: sănătate, frumuseţe, copii numeroşi, averi, dar, ce e mai 
mult decât toate, coroana strălucitoare a răbdării. Căci, după cum se 
întâmplă cu arborii, dacă cineva le ia fructele şi frunzele, dacă le taie toate 
ramurile fără a atinge însă rădăcina, arborele capătă din nou mai multă 
podoabă; tot astfel se petrece şi cu noi dacă ne rămâne rădăcina pietății. 

Când averile ne-ar fi luate, când corpul nostru ar fi dat stricăciunii, noi vom 
dobândi iarăşi toate cu mai mare cinste.” (Primele patru omilii despre statui, 
omilia a IV-a, pp. 79-80) 


NENOROCIRILE (în nenorociri să mulțumim lui Dumnezeu pentru că ne-a 
găsit vrednici de încercare) 


„Pătrundeţi-vă de aceste adevăruri mântuitoare şi mulțumiți lui Dumnezeu, pentru că v- 
dacă nu i-ar fi iubit cu duioşie, pentru că, prin nenorocire, 1-a făcut mai mari 
şi mai strălucitori. Nimic nu-i este atât de plăcut ca mulțumirea, nimic nu-i 
displace mai mult ca blasfemiuile. Să nu fim înspăimântați de toate 
nenorocirile ce avem să suferim în cursul faptelor noastre spirituale. Căci 
după cum hoţii nu atacă casele unde nu găsesc decât fân şi paie, ci acelea de 
unde ar putea lua mult aur şi argint, tot astfel şi diavolul atacă mai ales pe 
acei care săvârşesc întreprinderi pioase. Unde este virtutea, acolo se strâng 
sforțările diavolului; unde este milostenie, acolo se arată ura. Dar noi avem o 
armă puternică în stare de a înlătura toate născocirile de acest fel, ca de toate 
acestea să mulțumim lui Dumnezeu.” (Primele patru omilii despre statui, 
omilia I, pp. 27-28) 


NENOROCIRILE (adevărata nenorocire) 


„Pentru creştini nu este decât o nenorocire: a păcătui față de 
Dumnezeu. Toate celelalte: pierderea averilor, surghiunul, ameninţarea cu 
moartea, nu pot fi socotite nenorociri, iar ceea ce înfricoşează pe toţi, 
plecarea din viaţa de aici dincolo, pentru un creştin este mai dorită decât 
viaţa.” (Către acelaşi Teodor, 5, în vol. Despre Feciorie, Apologia vieții 
monahale, Despre creşterea copiilor..., p. 386) 


NEVOINŢELE (exagerat de aspre) 


„După cum trupul istovit de post are nevoie de mică întărire, pentru ca 
aşa, cu râvnă înnoită, să înceapă iarăşi nevoinţele postului, tot aşa şi sufletul 
are nevoie de odihnă şi de întărire. Nu trebuie nici să-l istovim, dar nici să-l 
lăsăm slobod, ci să facem când una, când alta, ca aşa să diriguim şi starea 
sufletului şi zburdările trupului. După cum dacă te supui fără întrerupere la 
osteneli, slăbeşti şi cazi, tot aşa dacă stai necontenit degeaba te trândăveşti. 
Aceasta se întâmplă şi cu sufletul şi cu trupul. De asta totdeauna e bună 
măsura”. (Omilii la Facere, omilia XI, I, în col. PSB, vol. 21, p. 128) 

NEVOINŢELE (răsplata nevoinţelor) 


„Să nu căutăm aici dezmierdările, ca să le aflăm acolo. Să nu 
petrecem în desfătări aici, ca acolo să petrecem în adevărata desfătare, în 
adevărata dezmierdare, care nu naşte nici un rău, ci din contră, are mii de 
bunuri.” (Tâlcuiri la Epistola întâi către Timotei, omilia a XIII-a, p. 145) 


„Văd ostenite trupurile voastre, dar treaz sufletul. Vă curg pe trup 
şiroaie de sudori, dar ele vă curăță conştiinţa. Dacă atleţii îşi varsă 
chiar sângele pentru nişte frunze de dafin, pe care astăzi le primesc, şi 
care mâine se veştejesc, cu atât mai mult voi, cei care aţi intrat în lupta 
pentru faptele bune nu trebuie să vă moleşiţi, să dați înapoi în fața 
ostenelilor pentru virtute.” (Omilie după cutremur, în vol. Predici la 
sărbători împărăteşti şi cuvântări de laudă la sfinţi, p. 534) 


NOBLEŢEA 


„Nobleţea nu o dă strălucirea avuţiilor, nici prisosul bunurilor, ci 
blândeţea şi dragostea felului de a fi.” (mbrățişaţi pe Priscilla şi Aquila şi 
cele următoare, cuvântul I, în vol. Cateheze maritale, p. 148) 


NOROCUL 


„Multe obiceiuri şi de ale ginţilor se păstrează de către ai noştri; 
ghiciri şi preghiciri după zborul păsărilor, simboluri şi semnele zilelor, 
darurile de la naştere, şi acele hârtiuţe pline de toată impietatea, pe care la 
naşterea copiilor le compun imediat spre răul capului lor, învăţându-i de la 
început de a suprima ostenelile şi durerile spre câştigarea virtuții, şi 
punându-i astfel sub tirania rătăcită a norocului.” (Comentariile sau 
Explicarea Epistolei către Galateni, p. 22) 


„Crede că este pedeapsă şi Împărăţia cerurilor, şi nu vei mai crede că 
este noroc din naştere, pe de o parte răsturnând în noi bunul simţ, iar pe de 
alta supunându-ne unei necesități şi unei vieți silite.” (Tâlcuiri la Epistola 
întâi către Timotei, omila I, p. 21) 


NUMELE (punerea numelui pruncilor) 

„Prin numele pe care-l dădeau copiilor lor, părinții de altădată îi 
învățau pe copiii lor să-şi alipească sufletul de virtute; nu făceau ca părinții 
de acum care pun nume la întâmplare copiilor lor. Să punem copilului 
numele bunicului sau al străbunicului, spun aceştia de acum. Cei vechi nu 
făceau aşa! Îşi dădeau toată silinţa când puneau nume copiilor; iar numele 
dat copiilor nu era numai un îndreptar spre virtute pentru cei ce îl purtau, ci 
era şi învăţătură de mare înţelepciune şi pentru ceilalți şi pentru generațiile 
viitoare (...) Deci nici noi să nu dăm nume întâmplătoare copiilor noştri, să 
nu le dăm numele bunicilor, ale străbunicilor sau ale celor care au strălucit în 
neamul nostru, ci numele sfinților bărbaţi care au strălucit în virtute, al celor 
care au avut multă îndrăznire înaintea lui Dumnezeu. Dar mai bine spus, nu 
trebuie să se bizuie numai pe numele acestora nici părinţii, nici copii, care 
primesc acest nume! Numele nu foloseşte la nimic dacă cel ce poartă numele 
este lipsit de virtute; nu trebuie să se laude cu numele ce-l poartă, nici cu 
înrudirea cu sfinții bărbaţi, nici cu altceva, ci cu îndrăznirea ce le-o dau 
propriile lor fapte. Dar mai bine spus, nici cu acestea să nu ne lăudăm, ci mai 
cu seamă atunci să ne smerim şi să fim modeşti, când putem aduna mare 
bogăţie de virtute”. (Omilii la Facere, omila XXI, III, în col. PSB, vol. 21, 
p. 249) 


„Uită-te cât de mare era priceperea celor din vechime, dar mai bine 
spus, cât de mare e înțelepciunea lui Dumnezeu, Care a făcut ca femeile să 
nu pună la întâmplare nume copiilor lor, ci să le dea nume care să spună mai 
dinainte cele ce vor fi. Rar de vei găsi ca părinţii să dea copiilor numele lor — 
dar poate că niciodată — ci tatăl, când avea să-i pună nume copilului, îi punea 
un nume străin şi nou, ca prin el să vestească mai dinainte cele ce vor fi. 
Mama lui lacov a făcut la fel. Tot aşa a făcut şi Lameh, când a pus nume 
fiului său. L-a numit Noe şi a adăugat zicând: Acesta ne va odihni (Fac., 5, 
29). lar dacă ai ticlui exact fiecare nume, vei găsi că fiecare nume spune 
ceva, nu ca acum, când părinții pun la întâmplare nume copiilor. Pe vremea 
veche scopul părinților era ca numele dat copiilor să le amintească 
necontenit de ceva”. (Omilii la Facere, omilia LI, I, în col. PSB, vol. 22, p. 
178) 


„Numele lui Adam, de pildă, ne învaţă nu o mică înţelepciune; de 
asemenea numele fiului lui Adam, numele femeii sale, şi ale altora mulți. 
Toate numele acestea sunt amintiri ale multor fapte şi trăsături minunate. 
Sunt amintiri şi ale binefacerii lui Dumnezeu, în acelaşi timp amintiri şi ale 
mulțumirii femeilor care, zămislind în pântecele lor, îşi numeau ele însele 

copiii ca din darul lui Dumnezeu căpătaţi.” (Omilii la Epistola către Romani 
a Sfântului Apostol Pavel, omilha XXXI, p. 534) 


„Aţi dat copiilor voştri numele lui, socotind că prin acest nume 
aduceţi în casa voastră pe sfânt. Mamele au lăsat la o parte numele 
părinţilor, ale bunicilor şi ale rudelor şi au pus noilor născuți numele 
fericitului Meletie. Dragostea credinței a biruit dragostea firii. Şi astfel, 
copiii erau iubiți de părinții lor nu numai din pricina dragostei fireşti, ci 
şi din pricina dragostei față de numele acesta. Părinții socoteau chiar 
numele de Meletie podoabă a neamului, apărare casei, mântuire celor 
ce-l purtau, mângâiere dorului. Şi după cum cei care stau în întuneric 
aprind multe lumânări când se aprinde o făclie, şi fiecare duce lumină 
în casa lui, tot aşa şi cu numele acesta, a căzut în oraş ca o lumină; şi 
fiecare, ca şi cum şi-ar fi aprins o lumânare, a dus în casa lui numele 
acestui fericit, atrăgând în casa sa, cu acest nume, comoară de mii şi 
mii de bunătăţi. Şi numirea copiilor cu numele lui Meletie era învăţare 
de credinţă. Fiind siliți părinții să rostească necontenit numele acesta şi 
să aibă în suflet pe Sfântul acesta, aveau numele lui ca un liman de 
scăpare de toată patima şi de tot gândul necurat.” (Cuvânt de laudă la 
cel întru Sfinţi Părintele nostru Meletie, arhiepiscopul Antiohiei celei 
Mari, şi despre râvna celor ce s-au adunat la această prăznuire, |, în 
vol. Predici la sărbători împărăteşti şi cuvântări de laudă la sfinți, p. 
281) 


„Putem sădi râvna pentru virtute în copii chiar prin numele ce-l 
poartă. Nimeni să nu se grăbească să dea copiilor numele strămoşilor: al 
tatălui, al mamei, al bunicului, al străbunicului, ci să le dea lor numele 
drepţilor, al mucenicilor, al episcopilor, al Apostolilor. Să fie pentru copii şi 
numele ce-l poartă imbold spre cele bune. Unul să se numească Petru, altul 
loan, iar altul, alt nume al unuia dintre sfinți. 

Să nu-mi introduci obiceiuri păgâneşti! E mai mare ruşinea şi 
batjocura când într-o casă de creştini se practică obiceiuri păgâne, cum este 
obiceiul cu aprinsul lumânărilor, când toți aşteaptă să vadă care lumânare se 
stinge şi se topeşte mai întâi, şi alte obiceiuri asemenea acestora, care aduc 
celor ce le practică nu puţină pagubă sufletească. Să nu vă închipuiți că 
asemenea obiceiuri sunt mici şi fără nici o importanță. 

Aşadar, vă rog să dați copulor voştri nume purtate de drepți. Poate că 
în vechime avea un sens obiceiul de a se da copiilor numele strămoşilor; era 
o mângâiere în fața morții: se părea că cel plecat trăieşte prin cel care a 
primit numele lui. Acum acest sens nu mai are valoare. Vedem că cei drepți 

n-au procedat aşa când au pus nume copiilor lor. Căci Avraam a născut pe 
Isaac, iar lacov, Moise n-au fost numiţi cu numele strămoşilor lor şi nu vom 
găsi nici un drept care sa fie numit aşa. Ce îndemn şi exemplu de virtute 
cuprinde numele! Nu vom găsi altă pricină a schimbării numelui în Sfânta 
Scriptură decât că numele este un indiciu de virtute. lată ce se spune în 
Sfânta Scriptură: Tu te vei numi Chifa, care se tălmăceşte Petru (|n., 1, 42). 
Pentru ce? Pentru că ai mărturisit. Tu te vei numi Avraam (Fac., 17, 5). 
Pentru ce? Pentru că vei fi tatăl multor neamuri. Lacov a fost numit Israel 
(Fac., 32, 28) pentru că a văzut pe Dumnezeu. Întemeiaţi pe aceste exemple, 
să începem educaţia copiilor. 

Să intre, aşadar, în casă numele sfinților prin numele ce se dau 
copiilor. Prin asta se educă nu numai copilul, ci şi tatăl când vede că este 
tatăl lui loan, al lui Ilie sau al lui lacov. Dacă vom da cu evlavie copiilor 
noştri nume în cinstea drepţilor ce au plecat dintre noi, vom avea mai multă 
înrudire cu drepţii decât cu strămoşii, şi acest lucru ne va folosi mult atât 
nouă, cât şi copiilor. Să nu socoteşti că lucrul este de puţină importantă 
pentru că este mic; dimpotrivă, este temeiul unui mare folos.” (Despre 
creşterea copiilor, 41-50, în vol. Despre Feciorie, Apologia vieții monahale, 
Despre creşterea copiilor..., pp. 412-413) 


„Să insuflăm de devreme copulor emulaţia [ze/on] virtuţi plecând de 
la numele lor. Nimeni, aşadar, să nu se grăbească să-şi cheme copiii după 
numele strămoşilor, tatălui, mamei, bunicului şi străbunicului, ci după 
numele drepţilor, martirilor, episcopilor şi apostolilor. Şi acest lucru să fie 
pentru ei un imbold spre râvnă: unul să se numească Petru, altul loan, altul 
cu vreun alt nume al unui sfânt.” (Cuvânt despre cum se cade să-şi crească 
părinții copiii, în vol. Sfaturi pentru o educaţie ortodoxă a copiilor de azi..., 
p. 120) 


„... Vă rog şi eu să vă numiţi copiii după numele sfinților. Căci de la 
început pe drept cuvânt se făcea acest lucru şi părinții îşi numeau copiii cu 
numele strămoşilor, fiindcă acest lucru era o mângâiere pentru moarte, ca să 
pară că acela plecat dintre ei trăia prin numele lui; dar acum nu mai e așa. 
Căci îi vedem pe drepți că nu aşa au dat numele copiilor lor. Căci Avraam |- 
a născut pe Isaac; iar Iacob şi Moise n-au fost numiţi după strămoşii lor, şi 
pe nimeni dintre cei drepţi nu-l vom găsi că şi-a primit numele astfel. Ce 
exemplu de virtute şi îndemn e această denumire? Fiindcă nu vom găsi altă 
pricină a acestei schimbări de nume decât aducerea-aminte de virtute. Căci 
tu, zice [Hristos], te vei chema Chefa, ce se tâlcuieşte Petru [loan 1, 14; cf. 
Matei 16, 17-18]. De ce? Fiindcă a măăturisit. Și tu te vei chema Avraam. De 

ce? Fiindcă vei fi părinte al neamurilor |Facere 17, 4-5]. Şi Israel. De ce? 
Fiindcă a văzut pe Dumnezeu. De aici, aşadar, să începem şi noi grija 
noastră faţă de copii şi să-i punem în bună rânduială |rythmizomen]. 

Dar, cum spuneam, a văzut o scară care urca la cer şi ajungea până 
pe pământ. Să intre, aşadar, numele sfinților în casele voastre prin numele 
date de voi copiilor voştri, ca să pui în bună rânduială nu numai copilul, ci şi 
pe tatăl, când acesta se va gândi că este tată al unui loan, al unui Ilie, al unui 
Iacob. Căci dacă e pus cu evlavie şi cu cinstire față de cei plecaţi de aici şi 
dacă ne vom lua rudenia drepţilor mai degrabă decât cea a strămoşilor, acest 
lucru ne va fi foarte de folos atât nouă, cât şi copiilor. Să nu socoteşti că, 
dacă e mic, acest lucru şi este mic, fiindcă este o chezăşie a folosului.” 
(Cuvânt despre cum se cade să-şi crească părinții copiii, în vol. Sfaturi 
pentru o educaţie ortodoxă a copiilor de azi..., pp. 120-121) 


„Și lui Sit s-a născut fiu şi i-a pus numele Enos; acesta a nădăjduit în 
chemarea numelui Domnului Dumnezeu (Fac., 4, 26). Ai văzut numire mai 
strălucitoare decât coroana şi mai luminată decât porfira? Căci ce poate fi 
mai fericit decât unul ca acesta care se împodobește cu chemarea lui 
Dumnezeu, şi pe ea o are în loc de nume? Vezi şi cum cei vechi învățau pe 
Copiii cei ce se năşteau, prin numele ce le puneau, să se silească şi să se ție 
de fapta bună? Şi nu făceau precum cei de acum, care pun numele precum se 
întâmplă. Căci ei zic: Să se numească copilul cu numele moşului sau al 
strămoşului. Şi aceia puneau toată osârdia ca să numească pe cei ce se 
năşteau cu astfel de nume, care nu numai pe cei ce-l primeau îi îndemna la 
fapta bună, ci şi pe urmaşii lor, şi tuturor neamurilor de pe urmă pricinuia 
învățătură la toată virtutea. Deci nici noi să nu punem nume la copii la 
întâmplare, nici să le dăruim numele moşilor, ale strămoşilor sau ale 
rudeniilor, ci a sfinților bărbaţi care au strălucit în fapta bună şi care au avut 
multă îndrăzneală către Dumnezeu. Dar nici părinţii, nici copiii care primesc 
aceste nume să nu nădăjduiască mântuirea numai de la nume, căci numele 
lipsit de fapta bună nu foloseşte la nimic, ci nădejdea mântuirii trebuie s-o 
aibă lucrarea faptelor bune. Şi să nu se mândrească pentru nume, nici pentru 
rudenia cu sfinții bărbaţi, nici pentru altceva, ci numai pentru îndrăzneala 
faptelor lor bune. Dar nici pentru aceasta să nu cugete înalt, ci mai mult să 
se smerească şi să se plece. Că făcând aşa cu mai multă siguranță vom păstra 
bogăția cea strânsă şi vom trage la noi dragostea lui Dumnezeu.” (Cuvânt la 
cuvântul ce zice: <<Şi era tot pământul o gură şi o limbă tuturor>> (Fac 
10, 1), în vol. Din ospățul stăpânului, pp. 166-167) 

OBICEIUL (puterea obiceiului) 


„ȘI ca să afli cât de mare este puterea obiceiului, apoi iată că acea 
putere de multe ori a stăpânit până şi poruncile lui Dumnezeu. Şi ce spun eu 
de porunci, când a stăpânit chiar şi binefacerile lui Dumnezeu? Iudeii, de 
pildă, având mana în pustie, nu se mulțămeau şi cereau usturoi; bucurându- 
se de slobozenie, ei îşi aduceau aminte de robie, şi într-una râvneau şi căutau 
Egiptul, pentru obişnuinţa şi obiceiurile pe care le avuseseră acolo. Atât de 
tiranică este obişnuința la om! 


De voieşti apoi să afli şi despre tirania obiceiului chiar la filosofi, iată 
bunăoară că se zice de Platon, care ştia de altminteri prea bine că credința în 
zei era o amăgire, se spune, zic, că şi el se învoia cu serbările zeilor şi 
celelalte obiceiuri, fundcă nu avea puterea de a se lupta cu obiceiul, mai ales 
că văzuse ce pătimise dascălul lui, Socrat. Căci şi acesta, fiind bănuit numai 
că ar fi adus nişte înnoiri, a fost atât de departe de a izbuti în ceea ce voia, 
încât şi-a pierdut până şi viaţa, cu toată dezvinovăţirea lui. Dar câşi oameni 
nu vedem şi astăzi stăpâniţi de prejudecăţi şi trăind în necinstire, cari deşi n- 
au cu dânşii nimic bun şi vrednic, totuşi fiindcă sunt Elini, aduc înainte pe 
părinți, pe moşii şi strămoşii lor? Tocmai pentru aceea unii dintre filosofi au 
numit obişnuinţa a doua fire.” (Comentariile sau Tălcuirea Epistolei întâi 
către Corinteni, omila VII, p. 74) 


„N-auzi şi proverbul popular că spune: prin obişnuință voința 
ajunge o a doua natură?” (Cuvântul al VI-lea la Sfântul Apostol Pavel, 
în vol. Predici la sărbători împărăteşti şi cuvântări de laudă la sfinţi, 
p. 268) 


„Cumplit lucru este obişnuinţa. Este cumplit lucru pentru că ea ajunge 
să conducă şi să stăpânească sufletul, dar obişnuinţa este grozav lucru mai cu 
seamă atunci când are ca însoțitoare plăcerea. Obişnuinţa cealaltă, obişnuința 
în virtute, spre care noi alergăm şi pe care ne silim să o dobândim, o căpătăm 
cu multă oboseală.” (Apologia vieții monahale, 6, în vol. Despre Feciorie, 
Apologia vieţii monahale, Despre creşterea copiilor..., p. 260) 


OBRĂZNICIA (definiția) 

„... obrăznicie este aceea când cineva se înfurie şi insultă fără motiv, 
sau căutând răzbunare, sau trufindu-se.” (Omilii la Epistola către Filipeni, 
omilia a VI-a, p. 103) 


OCARA (gravitatea) 


„+... ŞI mânia, Şi chiar simpla ocară poate azvârh pe un om în iad 
(Matei 5, 21-22).” (Despre Feciorie, 83, în vol. Despre Feciorie, Apologia 
vieții monahale, Despre creşterea copiilor..., p. 141) 


„... dacă suferinţa şi ocara poartă în sine răsplată pentru cei ce suferă 
şi sunt ocărâţi, atunci urmează că acela care împiedică suferinţa şi ocara lor 
nu face un serviciu celor ocărâţi, ci celor care ocărăsc şi care pricinuiesc 
suferinţa. Celor ocărâți şi celor ce suferă le pricinuiesc pagubă, căci le curmă 
prilejul de a fi răsplătiți şi le răpesc ocazia de a se bucura şi a sălta de 
veselie.” (Apologia vieții monahale, 4, în vol. Despre Feciorie, Apologia 
vieții monahale, Despre creşterea copiilor..., p. 193) 


OCARA (urmările ocărilor aduse cuiva) 


„Da, nimic nu pişcă aşa sufletul ca ocara! Nimic nu moaie aşa sufletul 
şi mintea ca batjocura şi insulta! Adesea mulți oameni au căzut din pricina 
insultelor.” (arâși, la aceleaşi cuvinte: <<Dar având acelaşi duh al 
credinței, precum este scris>>, şi pentru ce primim toți îndeobşte cele bune 

.„ 4, în vol. Despre schimbarea numelor. Despre răbdare. Despre 
milostenie..., p. 302) 


OCARA (răbdarea ocărilor şi defăimărilor pentru Dumnezeu) 


„Hristos hotărăşte mare răsplată nu numai pentru prigoanele pe care le 
vor suferi, ci şi pentru cuvintele rele. De aceea n-a spus: Când vă vor prigoni 
şi când vă vor omori, ci: Când vă vor ocări şi vor zice tot cuvântul rău. Că 
mai cu seamă ocările şi vorbitul de rău îndurerează mai cumplit decât înseşi 
faptele. Multe sunt în adevăr cele care uşurează durerea în prigoane, de 
pildă: încurajările tuturora, aplauzele, cununile, laudele multora dar când eşti 
ocărât şi vorbit de rău ţi se ia şi această mângâiere. Că ocara şi vorbitul de 
rău nu par în ochii lumii mare lucru; şi tocmai de aceea muşcă mai adânc 
decât prigoana inima celui ocărât şi vorbit de rău. Mulţi şi-au pus laţul de gât 
pentru că n-au putut suferi defăimarea şi ocara. Pentru ce să te mai miri de 
ceilalți? Pe Iuda vânzătorul, neruşinatul, spurcatul, pe omul care nu se mai 

ruşina de nimic, vorbele rele l-au împins la spânzurătoare. O altă pildă: Iov, 
omul de oţel omul mai tare decât piatra, când şi-a pierdut averile, când au 
venit peste el nenorociri cumplite, când a ajuns dintr-o dată fără de copu, 
când şi-a văzut trupul izvor de viermi şi pe femeia sa împotriva lui, le-a 
îndurat pe toate cu uşurinţă; dar când a văzut că prietenii săi îl ocărăsc, îl 
atacă, că au o părere proastă despre el, că spun că suferă aceste nenorociri 
pentru păcatele lui şi că-i pedepsit pentru răutatea lui, atunci curajosul şi 
marele bărbat s-a tulburat şi i s-a răvăşit sufletul”. (Omilii la Matei, omilia 
XV, V, în col. PSB, vol. 23, p. 183) 


„Pentru ca nu cumva ucenicii din pricina cuvintelor: Când vă vor 
ocări şi vă vor prigoni şi vor zice tot cuvântul rău împotriva voastră să se 
teamă a porni la propovăduire, Hristos le spune: Dacă nu sunteţi destul de 
tari ca să înfruntați ocănile, prigonirile şi cuvintele rele, în zadar ați fost 
aleşi! Nu trebuie să vă temeți când sunteți vorbiți de rău, ci când sunteți 
fățarnici. Atunci vă veţi strica şi veți fi călcați în picioare! Dar dacă rămâneți 
la gust cum e sarea, şi sunteți vorbiţi de rău, bucuraţi-vă! Aşa e lucrarea 
sării: să muşte şi să pricinuiască dureri celor răi. Este deci neapărată 
trebuință să fiți vorbiți de rău; asta însă, nu vă vatămă cu nimic, ci dă 
mărturie de tăria voastră; dar dacă vă temeţi de ocări atunci aţi trădat şi tăria 
ce trebuie s-o aibă nişte apostoli şi veţi suferi şi necazuri cu mult mai mari; 
că veţi fi şi vorbiţi de rău şi veți fi şi disprețuiți de oameni. 

Acest înţeles au cuvintele: (sarea — n.n.) Căl/cată de oameni”. (Omilii 
la Matei, omilha XV, VII, în col. PSB, vol. 23, pp. 185-186) 


„Domnul îi mângâie mult pe ucenici, spunându-le: Chiar dacă veți 
suferi fiind huliți, totuşi vor fi mulți care, datorită vouă vor slăvi pe 
Dumnezeu. Veţi fi răsplătiți şi pentru una şi pentru alta; şi pentru că, 
datorită vouă, Dumnezeu este slăvit, şi pentru că, aţi fost defăimaţi pentru 
Dumnezeu. 

Dar ca să nu căutam cu orice preţ să fim vorbiți de rău, ştiind că 
defăimarea aduce răsplată, Domnul ne spune că nu răsplăteşte orice 
defăimare, ci numai aceea care îndeplineşte două condiții: prima să fii hulit 
pe nedrept, a doua să fii hulit pentru Dumnezeu. (...) Hristos dă bune 
nădejdi ucenicilor Săi spunându-le: Defăimarea celor răi nu are atâta putere 
încât să întunece mintea celorlalți ca să nu mai vadă lumina care este în voi. 
Numai atunci veţi fi călcaţi în picioare de oameni când vă veți strica, nu 
când veți fi defăimaţi, deşi faceți fapte bune. Atunci mulți vă vor admira, nu 
numai pe voi, ci, din pricina voastră, şi pe Tatăl vostru”. (Omilii la Matei, 
omilia XV, VIII, în col. PSB, vol. 23, p. 188) 

„Fericiţi veți fi când vă vor ocări şi vă vor prigoni şi vor zice tot 
cuvântul rău împotriva voastră, minţind pentru Mine. Bucuraţi-vă şi vă 
veseliți (Matei 5, 11-12). 

Hristos spune: Veţi fi fericiți dacă oamenii vă vor numi şarlatani, 
înşelători sau altfel. 

Dar ca să nu socoteşti că este fericit orice om ocărât, Hristos pune 
două condiţii fericirii: una, să fie ocărât pentru Hristos, a doua, să fie ocărât 
pe nedrept. Dacă ocara nu îndeplineşte aceste condiţii, cel ocărât nu numai 
că nu este fericit, ci şi ticălos.” (Omilii la Matei, omilha XV, IV-V, în col. 
PSB, vol. 23, pp. 180-181) 


„Că ocările pentru Hristos ne dau nouă adaos de cinste.” (Omilie 
de laudă la Sfânta Muceniţă Pelaghia cea din Antiohia, III, în vol. 
Predici la sărbători împărăteşti şi cuvântări de laudă la sfinți, p. 366) 


OCARA (răbdarea ocărilor) 


„Sunt victorii care vatămă şi sunt înfrângeri care folosesc. De pildă cei 
ce se mânie; se pare că biruie cel ce ocărăşte mai mult; dar nu; el este cel 
biruit de această patimă cumplită, el este cel vătămat. Şi dimpotrivă, cel ce 
suferă cu curaj ocările, acela biruie, acela învinge. Celălalt n-a fost în stare 
să-şi stingă boala lui; acesta a curmat-o şi pe a celuilalt; celălalt a fost biruit 
de propria lui patimă; acesta a biruit şi patima aceluia; nu numai că nu s-a 
ars, dar chiar a stins şi flacăra celuilalt, care se urca la înălțime”. (Omilii la 
Matei, omilia LXXXIV, III, în col. PSB, vol. 23, p. 953) 


„Oameni blestemaţi şi spurcaţi au pălmuit capul acela dumnezeiesc, 
L-au batjocorit cu cunună cu spini, L-au lovit cu trestie. Mai putem avea noi, 
oare, vreun temei să ne pornim împotriva celor ce ne ocărăsc după ce Hristos 
a suferit atâtea ocări?”. (Omilii la Matei, omilha LXXXVII, 1, în col. PSB, 
vol. 23, p. 973) 


„= Dar cum e cu putinţă să nu faci nici o mişcare de împotrivire când 
eşti ocărât? aş putea fi întrebat. 

- Te-a ocărât? Fă-ţi semnul cruci pe piept! Aminteşte-ţi de toate cele 
petrecute în timpul patimilor Domnului şi toată durerea ţi se stinge. Nu te 
gândi numai că te-a ocărât, ci gândeşte-te şi la binele ce ţi l-a făcut cel ce te- 
a ocărât, şi îndată te vei linişti. Dar, mai bine spus, gândeşte-te la frica de 
Dumnezeu şi îndată vei fi măsurat şi blând. 

(...) Gândeşte-te că acela care te ocărăşte e un ieşit din minţi, un 
nebun; şi gândind aşa, n-ai să te superi când te ocărăşte; că şi îndrăciţii ne 
lovesc, dar nu le răspundem cu lovituri, ci ne este milă de er. Fă şi tu aşa! Ai 
milă de cel ce te ocărăşte! Este stăpânit de o fiară cumplită, de mânie, de un 
demon grozav, de furie. Eliberează-l, că-i stăpânit de un demon cumplit şi 
în scurtă vreme se pierde. Aşa e boala aceasta; nici n-are nevoie de multă 
vreme ca să piardă pe cel stăpânit de ca”. (Omilii la Matei, omilia 
LXXXVII, III, în col. PSB, vol. 23, p. 978) 


„Spune-mi, dacă cineva ar socoti că soarele e întunecos, pe cine a 
făcut de ocară: pe soare sau pe el? Negreşit pe el, pentru că toată lumea l-ar 
socoti sau orb sau nebun. Tot aşa se fac de ocară pe ei înşişi şi cei care 
socotesc pe cei răi buni şi pe cei buni răi”. (Omilii la Matei, omilia 
LXXXVII, IV, în col. PSB, vol. 23, p. 979) 


„Să nu ţinem seamă de părerile oamenilor, nici când ne ocărăsc, nici 
când ne laudă. Să urmărim un singur lucru; nu ne ştim cu nici un păcat pe 
cuget şi nici să ne facem de ocară pe noi înşine. Făcând aşa, ne vom bucura 
şi în veacul de acum şi în cel ce va să fie de multă slavă ...” (Omilii la Matei, 
omilia LXXXVII, IV, în col. PSB, vol. 23, p. 980) 


„Dar, veţi zice voi, eu nu pot să sufăr injuriile pe care mi le spune 
duşmanul meu. Pentru ce vă rog? Dacă ce spune despre voi este adevărat, 
trebuie ca în prezența lui să arătați semne de remuşcare şi lui să-i fiți dator. 
Dar dacă ceea ce zice este fals, dispreţuițţi această vorbire. Spune că eşti 
sărac? Râde de el; că eşti din naştere smerită sau că ţi-ai pierdut mintea? 
Geme pentru el. Cel ce-i zice fratelui său nebunule, este vrednic de gheenă 
(Mt., 5, 22). Dacă vă batjocoreşte, gândiţi-vă la chinul care îl aşteaptă şi nu 
numai că vă veți reține de la mânie, ci veţi vărsa şi lacrimi. Nimeni nu se 
mânie împotriva unui om care are febră sau că o boală îl împinge să se 
mânie; dimpotrivă, are milă, se plânge asupra lui. Dar dacă vreți să vă 
răzbunați, păstraţi tăcerea; aceea îl va amorți foarte mult pe duşmanul vostru, 
mai mult decât tot ce ați putea să-i spuneţi. Dacă, dimpotrivă veți respinge 
injuria prin injurie veţi aprinde focul. Dar veţi zice încă, dacă nu răspundem, 
ne va învinui de slăbiciune. Nu, nu vă va învinui de slăbiciune, ci va admira 
înțelepciunea voastră, filosofia voastră. Căci dacă injuria care vi se zice 
aprinde mânia voastră, veţi da ocazie să se creadă că ceea ce se spune este 
adevărat. Pentru ce, vă rog, bogatul auzind că este numit sărac, se râde? Nu 
pentru că ştie bine că nu este sărac? Noi dacă râdem când suntem învinuiți 
vom da dovadă foarte mare că nu suntem vinovaţi. Dar mai mult, până când 

ne vom teme de învinuirile oamenilor? Până când îl vom dispreţui pe 
Învățătorul nostru comun şi vom fi legaţi de trup? Câtă vreme este între voi 
pizmă şi ceartă şi dezbinări, nu Sunteţi oare trupeşti? (| Cor., 3, 3).” 
(Comentar la Evanghelia de la loan, omila XLVIII, 3, p. 236) 


„Atunci când vă necinsteşte cineva, amintiţi-vă de Domnul vostru, pe 
care evreii Îl cinsteau cu râsuri, jucându-se cu EI; că ei Îl necinsteau prin 
faptele lor şi prin cuvintele lor şi pentru care ei îşi făceau mii de râsuri şi-şi 
băteau joc, atunci chiar când EI nu le făcea la fel, nici dădea rău pentru rău, 
ci dându-le dimpotrivă mărturii despre blândeţea Sa şi mila Sa. 

Să-L imităm deci pe acest dumnezeiesc Mântuitor.” (Comentar la 
Evanghelia de la loan, omilia LXXXIII, 5, pp. 439-440) 


„În iertarea păcatelor este o slavă mare. Ce slavă? Cea mai înaltă 
la care putem noi aspira, aceea de a ne îmbrăca cu asemănarea lui 
Dumnezeu. Când este atacat Dumnezeu în măreţia sfinţeniei Sale, când 
El primeşte injuria necredinţei, care-L neagă sau Îl huleşte, natura Lui 
este ea afectată? Neschimbabilitatea Sa, seninătatea Sa infinită este ea 
tulburată? Soarele divin este el întunecat prin trecerea norilor sau prin 
tulburarea furtunii? Nicidecum. Aşa va fi cu noi dacă ştim să ne facem 
nesimțiți în faţa injuriilor.” (Din vol. Bogăţiile oratorice, p. 579) 


OCARA (răbdarea ei - folosul) 


„lar pe cei treji ocările şi disprețul în fac şi mai cu luare-aminte. Deci, 
dacă suntem cu luare-aminte asupra noastră, cei ce ne ocărăsc ne sunt pricină 
de filozofie; ceilalţi, cei ce ne laudă şi ne cinstesc, dimpotrivă ne fac să ne 
mândrim, ne umplu de îngâmfare, de slavă deşartă şi de moliciune, ne 
slăbănogesc sufletul. Dovadă sunt părinți că îi ţin de rău pe copiii lor mai 
mult decât îi laudă, ca să nu ajungă nişte răi din pricina laudelor; tot aşa şi 
dascălii se slujesc de acelaşi leac. Deci, dacă trebuie să întoarcem cuiva 
spatele, apoi să-l întoarcem mai degrabă celor ce ne linguşesc decât celor ce 
ne ocărăsc. Celor ce nu iau aminte la ei înşişi le aduce mai mare vătămare 
linguşeala decât ocara şi e mai greu de stăpânit mândria pricinuită de 
linguşeală decât durerea pricinuită de ocară. Plata, apoi, e cu mult mai mare, 
iar admiraţia tot pe atât de mare. Într-adevăr, mai minunat lucru este să vezi 
un om ocărât, care nu face nici o mişcare de împotrivire, decât unul care nu 
lasă să fie doborât de lovituri şi de izbituri”. (Omilii la Matei, omiha 
LXXXVII, III, în col. PSB, vol. 23, p. 978) 

„Nebunii spun multe cuvinte de ocară, multe cuvinte urâte celor pe 
care-i întâlnesc, dar cei ce le aud nu se socotesc ocărâţi. Nici tu nu socoti o 
ruşine şi o ocară când îi auzi pe nesocotiții aceia, ca nu cumva, supărând pe 
Dumnezeu, să ajungi însuţi vrednic de ocară.” (Despre necazuri şi biruirea 
tristeții (II). Către Staghirie. Tristeţea este mai cumplită chiar decât 
demonul, în vol. Despre mărginita putere a diavolului. Despre căinţă..., p. 
162) 


„ȘI să nu zicem: cutare m-a Zădărăt, sau cutare m-a provocat să-i zic 
cuvinte de ocară. Nu ei, ci noi suntem pricinuitorii vrajbelor. Căci dacă vom 
voi să răbdăm, nici dracul nu ne va putea porni spre mânie.” (Cuvânt cum că 
este primejdios a merge la teatre imorale care provoacă la desfrânări,; cum 
că David, în cele ce a făcut lui Saul, a covârşit întru totul virtutea iertării; şi 
cum că a suferit cu blândeţe nedreptatea este la fel cu a da milostenie, în 
vol. Din ospățul stăpânului, p. 130) 


„Al auzit numai rele şi unii te-au umplut de mii de ocări? Adu-ţi 
aminte de vorba care zice: Vai vouă când vă vor vorbii toți oamenii de bine 
(Le., 6, 26) şi Bucurați-vă şi săltaţi când vor scoate un nume rău împotriva 
voastră (Mt., 5, 11).” (Scrisori din exil, Către toți credincioşii, că nimeni nu 
va putea vătăma pe cel care nu se nedreptățeşte pe sine însuşi, 4, în vol. 
Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., p. 241) 


OMUL (definiția) 


„Ce este omul, vom vedea. Cei din afară zic că omul este o fiinţă 
logică (cuvântătoare), muritor, primitor de ştiinţă şi de înţelepciune, dar noi 
nu vom rămâne numai la această definiție, ci vom întinde definiția mai 
departe, aducând mărturii din Sfânta Scriptură. Aşadar, unde anume a dat 
definiția omului? Ascultă ce spune ea: Era, zice, om. Cum? Fără prihană şi 
drept, se temea de Dumnezeu şi se ferea de ce este rău. (lov 1, 1). Acesta 
este omul. Şi iarăşi în altă parte zice: Omul drept umblă pe calea lui fără 
prihană (Pilde 20, 7). Pe cei ce nu sunt în acest chip, chiar de ar avea 
înţelepciune, chiar de ar fi primitori de ştiinţă cât de multă, totuşi Sfânta 
Scriptură nu obişnuieşte a-i numi oameni, Ci Câini, şi cai, ŞI vipere, şi şerpi, 
ŞI vulpi, şi lupi, şi, în fine, ceea ce este mai de disprețuit dintre fiare. Deci, 
dacă acesta este om, apoi cel ce petrece în dezmierdări nu este om.” 
(Tâlcuiri la Epistola întâi către Timotei, omiha a XIII-a, p. 141) 

„ȘI printre noi este obiceiul de a vorbi despre om, şi a grăi atât înalte 
cât şi de cele josnice, căci când de pildă zicem: omul nu este nimic, omul 
este pământ, omul este cenuşă, noi de la cele mai de jos numim totul. lar 
când zicem: omul este nemuritor, omul este ființa cuvântătoare şi că este 
înrudire cu cei de sus, atunci de la cele mai înalte şi mai bune plecând noi 
numim totul.” (Comentariile sau Explicarea Epistolei către Evrei, omilia |, 


p. 53) 


„Omul este biserica lui Dumnezeu.” (Din vol. Mărgăritarele Sfântului 
Ioan Gură de Aur, p. 155) 


„Fiinţa noastră însăşi, atât de minunată în elementul dublu din 
care se compune, ce este ea decît un ţesut de daruri de la Dumnezeu?” 
(Din vol. Bogățiile oratorice, p. 173) 


„Nu-i om cel care are trup şi glas de om, ci acela cu suflet de om, cel 
cu simțăminte omeneşti.” (Despre schimbarea numelor, cuv. I, în vol. 
Despre schimbarea numelor. Despre răbdare. Despre milostenie..., p. 7) 


„După cum nu-i putem numi oameni pe cei care fug de hrana 
omenească şi pasc cu dobitoacele iarbă şi ciulini, tot aşa nu putem numi om 
pe cel care urăşte hrana cea adevărată şi potrivită sufletului omenesc, hrana 
cuvintelor dumnezeieşti; nu putem numi om pe cel ce stă în adunări şi 
reuniuni lumeşti pline de ruşine şi paşte cuvinte nelegiuite. După mine, om 
nu-i numai acela care se hrăneşte cu pâine, ci acela care, înainte de pâine, se 
hrăneşte cu cuvintele cele dumnezeieşti şi duhovniceşti. Că aceasta face pe 
om o spune Hristos. Ascultă: Nu numai cu pâine va trăi omul ci cu tot 
cuvântul care iese din gura lui Dumnezeu.” (Despre schimbarea numelor, 
cuv. I, în vol. Despre schimbarea numelor. Despre răbdare. Despre 
milostenie..., pp. 9-10) 


OMUL (- ființă bipolară, alcătuită din trup şi suflet) 


„Că trupul şi sufletul alcătuiesc omul!”. (Omilii la Matei, omilia 
LVIII, V, în col. PSB, vol. 23, p. 680) 


„Omul este o ființă alcătuită din două componente: una 


duhovnicească (sufletul) şi una materială (trupul). De aceea, omul se 
înrudeşte şi cu cerul şi cu pământul. Prin suflet, comunicăm cu puterile 


2205 


cereşti, în vreme ce prin simțurile trupului venim în contact cu cele 
pământeşti. In felul acesta se realizează legătura desăvârşită între cele două 
zidiri.” (Din vol. Problemele vieții, p. 361) 


„Din această pricină ne-a făcut Dumnezeu din două firi. Că dacă te vei 
înălța cândva spre mândrie, să te smerească prostimea trupului, iar dacă vei 
lua în minte ceva nevrednic şi străin de cinstea ce ţi s-a dat de Dumnezeu, să 
te înalțe neamul cel bun al sufletului, spre râvna puterilor celor cereşti.” 
(Cuvânt la neluminarea scripturii celei vechi, la iubirea de oameni a lui 
Dumnezeu şi cum că nu se cuvine a ne învinui unii pe alții, în vol. Din 
ospățul stăpânului, p. 92) 


„Noi nu suntem nici suflet unic, nici trup unic, suntem un 
compus indisolubil din unul şi din altul. Dacă Dumnezeu ne-a deschis 
măreața asigurare a unei veşnicii, El n-a putut exclude ceea ce face 
parte esențială din ființa noastră, adică trupul. Noi nu putem fi în 
cealaltă viață decât cum ne face Dumnezeu să trăim în aceasta: trup şi 
suflet împreună.” (Din vol. Bogățiile oratorice, p. 144) 


OMUL (- părticică dumnezeiască) 


„Din două părți noi suntem ai lui: şi prin zidire, şi prin credință. 
Pentru aceea şi zice David: Și statul meu de la tine este (Ps. 38, 11), iar 
Pavel: Că întru dânsul şi viem, şi ne mişcăm, şi suntem (Fap. 17, 28), 
precum şi atunci când vorbeşte despre credinţă, zice: Nu sunteți ai voştri, 
căci v-aţi cumpărat cu preț (| Cor. 6, 19-20).” (Comentariile sau Tâlcuirea 
Epistolei întâi către Corinteni, omila X, p. 102) 


OMUL (- coroana şi regele creației) 


„Pentru tine a răsărit soarele şi luna a luminat noaptea şi a strălucit 
mulțimea cea felurită a stelelor. Pentru tine au suflat vânturile şi au curs 
râurile. Pentru tine au răsărit seminţele şi pomii au făcut rod. Ziua şi noaptea 
călătorind şi-au păzit rânduiala lor cea firească. Toate acestea s-au făcut 
pentru tine.” (Cuvânt Către cei ce au lăsat biserica şi s-au dus la alergările 
de cai şi la teatre, în vol. Din ospățul stăpânului, p. 110) 


OMUL (valoarea omului) 

„Din toate cele văzute nimic nu este egal înaintea lui Dumnezeu cu 
această creatură numită om. Fiindcă şi cerul, şi pământul, şi marea, pentru el 
le-a făcut; şi mai mult se veseleşte El locuind în om decât în cer.” (Omilii la 
Epistola către Romani a Sfântului Apostol Pavel, omiha XIV, p. 285) 


„Căci cu adevărat mare şi minunat şi plin de uimire este acest fapt, ca 
trupul cel luat de noi să şadă sus de-a dreapta lui Dumnezeu, şi să fie 
închinat de îngeri, de arhangheli, de Serafimi şi de Heruvimi. Aceasta de 
multe ori având-o eu în minte, rămân uimit şi mari lucruri îmi închipuiesc de 
neamul omenesc, căci mari şi strălucite văd începutul şi osârdia lui 
Dumnezeu pentru natura noastră.” (Comentariile sau Explicarea Epistolei 
către Evrei, omilia V, p. 100) 


„Omul este mai de preţ decât întreaga lume; căci pentru om s-a făcut 
şi cerul şi pământul, şi marea şi soarele şi stelele”. (Către iudei, cuv. VI, 7, 
în vol. Cuvântări împotriva anomeilor. Către iudei, p. 361) 


„lar fiecare dintre voi, care-mi ascultați predica, este în ochii mei 
tot aşa de scump ca şi oraşul.” (Omilie după cutremur, în vol. Predici 
la sărbători împărăteşti şi cuvântări de laudă la sfinţi, p. 534) 


„Cumplita pagubă s-a abătut asupră-mi! N-am pierdut mulțimea de 
talanţi de aur! N-am pierdut un mare număr de pietre prețioase! Nu! Am 
pierdut pe prietenul nostru, mai de preţ ca toate aceste bogății, în timp ce 
călătorea cu noi pe marea aceasta întinsă şi largă a vieţii. A alunecat, nu ştiu 
cum, şi a căzut în adâncul pierzării.” (Cuvânt de sfătuire către Teodor cel 
căzut, 2, în vol. Despre Feciorie, Apologia vieţii monahale, Despre 
creşterea copiilor..., p. 325) 


„Nu dispreţuiesc pe om; chiar de va fi fiind unul, este om, fiinţa cea 
mai iubită a lui Dumnezeu.” (Omilii la săracul Lazăr, cuvântul VI, în vol. 
Omilii la săracul Lazăr. Despre soartă şi Providenţă..., p. 127) 


„... pentru el s-a întins cerul, luminează soarele, aleargă luna, a fost 
răspândit aerul, izvorăsc izvoarele, a fost întinsă marea, au fost trimişi 
proorocii, s-a dat legea. Dar pentru ce-i nevoie să le spun pe toate? Pentru el 
S-a făcut om Unul-Născut Fiul lui Dumnezeu! Stăpânul meu a fost junghiat 
şi Şi-a vărsat Sângele Lui pentru om, şi eu să-l dispreţuiesc? Ce iertare aş 
mai avea?” (Omilii la săracul Lazăr, cuvântul VI, în vol. Omilii la săracul 
Lazăr. Despre soartă şi Providenţă..., p. 128) 

„Să nu zici că numai unul este cel ce s-a rătăcit. Ci gândeşte-te că şi el 
este un suflet pentru care s-au făcut toate cele ce se văd; pentru care s-au dat 
legile şi pedepsele şi s-au făcut minunile cele nenumărate şi lucrările lui 
Dumnezeu cele de multe feluri; pentru care n-a cruțat nici pe Unul-Născut 
Fiul Său. Gândeşte-te cât preţ s-a dat numai pentru unul şi nu defăima 
mântuirea lui.” (Cuvânt Către cei ce au lăsat biserica şi s-au dus la 
alergările de cai şi la teatre, în vol. Din ospățul stăpânului, p. 114) 


„Căci această minunată şi preaarmonioasă creație n-a făcut-o pentru 
nimeni altul decât pentru tine; pentru tine a făcut-o aşa de frumoasă, aşa de 
mare, felurită, bogată, suficientă, utilă şi un câştig în toate privinţele în stare 
atât de hrănire a trupului, cât şi de a întreține iubirea de înţelepciune a 
sufletului şi de a fi o cale spre cunoaşterea lui Dumnezeu. 

Fundcă îngerii nu aveau nevoie de ea; şi cum ar fi avut nevoie ei care 
erau înainte de a fi făcută ea? Că erau mult mai bătrâni decât ea, ascultă ce 
spune Dumnezeu vorbind cu lov: Când am făcut stelele, lăudatu-M-au toți 
îngerii Mei şi Mi-au cântat imne cu glas mare (lov, 38, 7), uimiţi fiind de 
mulțimea, frumusețea, poziția, utilitatea, strălucirea, claritatea, armonia şi 
toate celelalte pe care aceea le vedeau mai exact decât noi. 

Dar el n-a înfrumusețat cerul numai cu stele, ci l-a împodobit cu soare 
şi lună, oferindu-ți în orice timp multă plăcere şi mult folos. Căci ce e mai 
frumos decât cerul fie când e luminat de razele soarelui, fie când scânteiază 
pământul cu mulțimea nesfârşită a stelelor ca prin privirile unor ochi şi dă 
astfel marinarilor şi călătorilor nişte călăuze care-i iau şi duc ca de mână?” 
(Scrisori din exil, Către cei ce se scandalizează de fărădelegile şi 
persecuțiile comise şi despre Pronia lui Dumnezeu, VII, 2-4, în vol. Scrisori 
din exil. Către Olimpiada şi cei rămaşi credincioşi. Despre deprimare, 
suferinţă şi Providenţă..., p. 279) 


„Și toate acestea sunt pentru tine, omule! Pentru tine sunt şi 
meşteşugurile, îndeletnicirile, oraşele şi satele, pentru tine e somnul, pentru 
tine e moartea şi viața, pentru tine e creşterea, atât de multe lucruri ale 
naturii şi această lume de acum, şi tot pentru tine una mai bună mai apoi.” 
(Scrisori din exil, Către cei ce se scandalizează de fărădelegile şi 
persecuțiile comise şi despre Pronia lui Dumnezeu, VII, 33, în vol. Scrisori 
din exil. Către Olimpiada şi cei rămaşi credincioşi. Despre deprimare, 
suferință şi Providenţă..., p. 285) 

„Omul, fiinţa cea mai de preţ a lui Dumnezeu, pentru care Tatăl nu a 
cruțat nici chiar pe Fiul Său (loan 3, 16; Rom., 8, 32).” (Împotriva celor care 
nu folosesc cum trebuie cuvântul Apostolului care spune: << Fie din fățărie, 
fie întru adevăr, Hristos se propovăduieşte>> ; şi despre smerenie, 4, în vol. 
Despre schimbarea numelor. Despre răbdare. Despre milostenie..., p. 336) 


„Să nu-mi spui mie că e un rob fugar cutare, un tâlhar, un hoţ, plin de 
mii Şi mii de păcate, sau că este sărac, un om de lepădat, de rând şi de 
nimica. Ci gândeşte-te şi pentru el a murit Hristos, şi ţi-e de ajuns temeiul 
acesta ca să-i porți de grijă. Gândeşte-te ce valoare trebuie să aibă acela pe 
care Hristos l-a prețuit atât, încât nici sângele Său nu Şi l-a cruțat! După 
părerea mea, dacă un rege ar prefera să se jertfească pentru cineva, apoi n-am 
mai căuta altă dovadă pentru valoarea omului aceluia. Moartea regelui e 
dovadă îndestulătoare pentru dragostea ce-i poartă. Acum, însă, nu un om, 
nici un înger, nici un arhanghel, ci Însuşi Stăpânul Cerurilor, Însuşi Fiul 
Unul-Născut al lui Dumnezeu a luat trup şi S-a jertfit pentru noi. Nu vom 
face oare totul, nu vom iscodi totul, ca să se bucure de toată grija noastră 
omul, cel care a fost atât de mult cinstit de Dumnezeu? Ce iertare vom avea? 
Ce cuvânt de apărare? Asta a vrut să arate şi Pavel prin cuvintele: Nu pierde 
cu mâncarea ta pe acela pentru care a murit Hristos (Rom., 14, 15). Vrând 
Pavel să-i mişte, să-i facă râvnitori şi să-i înduplece să se îngrijească de 
semeni pe cei ce îi dispreţuiesc pe frați şi-i trec cu vederea ca pe nişte 
neputincioşi, a pus moartea Stăpânului în locul oricărei dovezi.” (Împotriva 
celor care nu folosesc cum trebuie cuvântul Apostolului care spune: <<Fie 
din fățărie, fie întru adevăr, Hristos se propovăduieşte>>; şi despre 
smerenie, $, în vol. Despre schimbarea numelor. Despre răbdare. Despre 
milostenie..., pp. 336-337) 


OMUL (vocaţia omului) 


„Până când ne vom ţine strânşi de pământ, şi întocmai ca viermii ne 
vom tăvăli în mocirlă? Dumnezeu ne-a dat trupul făcut din pământ, ca să-l 
ridicăm la cer, iar nu ca printr-însul să tragem sufletul la pământ. Pământesc 
este trupul meu, dar dacă vreau, va deveni ceresc. Şi de aici priveşte de câtă 
cinste ne-a învrednicit pe noi dacă ne-a acordat o astfel de favoare. Eu am 
făcut, zice, pământ şi cer; îți dau însă şi ție dreptul de a crea: fă pământul 
cer, că poți.” (Tâlcuiri la Epistola întâi către Timotei, omilia a XV-a, p. 
175) 

„Eu ţi-am făcut, zice (Dumnezeu — n.n.), trup frumos; fă şi tu sufletul 
frumos. ” (Tâlcuiri la Epistola întâi către Timotei, omilia a XV-a, p. 175) 


OMUL (măreția lui între creaturi) 


„Nu pentru că altcineva a adus pe toate acestea pe lume, ci numai 
pentru om, pe care avea să-l pună, nu după multă vreme, împărat şi domn 
peste toate cele create de EI”. (Omilii la Facere, omiha VI, V, în col. PSB, 
vol. 21, p. 84) 


„Gândeşte-te, deci, cât de mare este puterea acelei suflări a lui 
Dumnezeu şi cât de mare este înțelepciunea sufletului fără de trup, pe care 1- 
a dăruit-o Stăpânul când a alcătuit din două substanţe o fiinţă ca aceasta, 
omul, şi minunată şi cugetătoare, şi când a unit substanța netrupească a 
sufletului, meşter prea bun, cu trupul ca de un organ. Aşadar, când te 
gândeşti la înțelepciunea atât de mare a acestei fiinţe, să rămâi uimit de 
puterea Creatorului! Dacă frumuseţea cea văzută a cerului te face, pe tine 
spectator cu judecată sănătoasă, să înalți slavă Creatorului, apoi cu mult mai 
mult această ființă cugetătoare, omul, te va face să lauzi necontenit pe 
Creator şi să înalți, după putere, slavă Stăpânului, când te gândeşti la 
propria-ți făptură, la covârşitoarea cinste dată ție de Creator, la mărețele 
daruri şi la nespusele Lui binefaceri!” (Omilii la Facere, omilia XIV, V, în 
col. PSB, vol. 21, p. 164) 


„Dumnezeu a făcut totul şi a scos la iveală pe toate, ca această ființă 
cugetătoare, creată de EI, să aibă toată cinstea, să ducă o viaţă întru totul 
asemănătoare îngerilor şi să aibă chiar în trup nepătimirea acelora”. (Omilii 
la Facere, omilia XVII, I, în col. PSB, vol. 21, p. 188) 


„Mai înainte de viaţă îi dă cinstea, mai înainte de facere - cununa, şi 
mai înainte de a lua ființă omul, îl suie pe scaunul împărătesc. Oamenii îi 
cinstesc pe supuşii lor când ajung aceştia la adânci bătrâneţi, după multe 
osteneli în timp de pace şi nenumărate primejdii în vreme de război - iar 
Dumnezeu nu a făcut aşa, ci l-a adus la această cinste îndată ce a luatel 
ființă, arătând că ceea ce s-a făcut nu este plată pentru isprăvi, ci Har 
Dumnezeiesc, iar nu datorie.” (Cele dintâi omilii la Facere, cuvântul al 
patrulea, p. 44) 


„Hristos chiar a devenit Capul nostru, ceea ce este nu mult mai 
însemnat. Dacă îngerii se sfiesc de Dânsul, şi arhanghelii şi toate puterile 

cereşti, noi însă, fund şi corpul lui, nici pentru aceasta şi nici pentru aceca să 
nu ne sfiim? Şi care ni va fi oare speranţa de mântuire? Înţelege dar, ce fel 
este tronul împărătesc, pricepe apoi şi cinstea nemărginită de care te bucuri.” 
(Comentariile sau Explicarea Epistolei către Efeseni, omilia III, p. 29) 


„Corpul său, al omului, e cu mult mai mic decât al multora, ceea ce 
nimic nu învederează, decât că ni s-a înlesnit putinţa de a călători cu iuțime 
către o altă viaţă.” (Comentariile sau Explicarea Epistolei către Efeseni, 
omilia XIX, p. 181) 


„Omul este cea mai cinstită făptură dintre toate celelalte; pentru că 
toate acestea s-au făcut pentru dânsul, şi nu el a fost făcut pentru dânsele.” 
(Comentariile sau Explicarea Epistolei către Efeseni, omilha XIX, p. 185) 


„Sunt împrejurări în care animalele nu pot avea nimic în comun cu 
noi; care sunt acestea? Evlavia şi viața trăită în virtute. Printre oamenii care 
au dobândit aceste virtuţi nu vei găsi curvari, nici desfrânați, nici ucigași; 
însă noi ne-am depărtat de ele. Cum adică? Pe Dumnezeu Îl ştim, purtarea 
Lui de grijă o cunoaştem şi cugetăm la nemurirea sufletului. Aici 
necuvântătoarele rămân în urmă şi nu te vor putea contrazice. Cugetăm? 
Nimic de acest fel la animale. Însă în multe privinţe, deşi le suntem inferiori, 
le stăpânim totuşi. Aici ni se descoperă un mare adevăr: că nu tu eşti cauza 
acestor lucruri, ci Dumnezeu, cel care ţi-a dăruit rațiunea. Punem curse şi 
laţuri pentru a le prinde şi le stăpâni.” (Omilii la Epistola către Filipeni, 
omilia a VIII-a, p. 147) 


„Împărăţia cerurilor ne-a fost făgăduită şi la fel petrecerea împreună 
cu Hristos; omul biciuit de-ar fi poate să nu cadă; omul disprețuieşte 
moartea, nu se teme de ea, nu se înfricoşează şi nu pofteşte mai mult decât 
are.” (Omilii la Epistola către Filipeni, omiha a VIII-a, p. 147) 


„Nici un animal nu poate să subjuge pe altul pentru folosinţa sa, omul, 
însă, le atacă pe toate, şi prin felurite meşteşuguri, hărăzite lui de Dumnezeu, 
întrebuințează pe fiecare dobitoc la folosinţa sa cea mai potrivită. Dacă 
piciorul omului ar fi fost aşa de puternic ca al calului, ar fi fost nefolositor la 
alte întrebuinţări, precum la locurile grele de umblat, la suitul pe vârful 
munților şi în arbori, căci copita e netrebnică la astfel de mersuri. Aşa că, 
deşi picioarele omului sunt mai gingaşe, sunt potrivite pentru mai multe 
feluri de nevoi; ele nu-s împiedecate nici de slăbiciunea lor, căci se slujesc 
de puterea calului, şi întrec totodată chiar pe ale calului prin felurimea 

întrebuinţări lor. Şi iarăşi vulturul (de pildă) are pană uşoară, dar eu am 
judecată şi meşteşug, cu ajutorul căruia pot să dobor şi să pun stăpânire pe 
toate animalele zburătoare. lar dacă vrei să vezi şi aripa mea, am una şi mai 
uşoară decât a aceluia, care zboară, nu până la zece sau douăzeci de stadii, 
sau până la cer, ci şi peste cerul cerului, acolo unde Hristos şade la dreapta 
Tatălui. Apoi dobitoacele îşi au armele lor în trup, precum: boul, coarnele; 
mistrețul, colții; leul, ghearele. Dar mie Dumnezeu nu mi-a pus armele în 
firea trupului, ci afară din trup, ca un semn că omul e o ființă blajină şi că nu 
am mereu prilej să mă folosesc de ele; de aceea, adeseori le lapăd, alteori mă 
slujesc de ele. Aşadar, ca să fiu slobod şi scutit, şi ca să nu fiu nevoit a purta 
necurmat aceste arme, le-a făcut să fie despărțite de firea mea.” (Predicile 
despre statui, Partea a II-a, predica a XI-a, pp. 16-17) 


„După ce a umplut lumea cu nenumărate bunătăți, a pus pe om, 
această făptură firavă şi neînsemnată, stăpân peste toate lucrurile din lume şi 
a hotărât să fie pe pământ ceea ce este EI în ceruri.” (Despre necazuri şi 
biruirea tristeții (1). Către Staghirie, ascetul care era chinuit de demon. 
Cuvânt de sfătuire, în vol. Despre mărginita putere a diavolului. Despre 
căinţă..., p. 117) 


„Pentru ce-a făcut Dumnezeu ca ochii tuturor animalelor să caute în 
Jos, iar ţie ţi i-a pus sus, în cap, ca într-o acropolă? Nu oare pentru că 
animalele nu ţintesc cerul şi pentru că ție dintru început lege ţi s-a pus de 
Dumnezeu şi de natură, ca să priveşti mai ales la cele de sus? De ce-a făcut 
Dumnezeu drept trupul tău, iar cel al animalelor aplecat spre pământ? Nu tot 
oare pentru aceeaşi pricină, ca să te înveţe, din însăşi întocmirea ta, să nu te 
apleci spre pământ, nici să te lipeşti de lucrurile cele de aici? Să nu ne 
trădăm dar noblețea, nici să alunecăm la josnicia dobitoacelor, ca să nu se 
spună şi despre noi: Omul în cinste fiind, n-a priceput (Psalmi 48, 21).” 
(Despre soartă şi Providenţă, cuvântul I, în vol. Omilii la săracul Lazăr. 
Despre soartă şi Providenţă..., p. 169) 


„lar dacă omul se arată superior şi mai frumos decât lutul, diferența 
nu provine dintr-o deosebire de natură, ci din înțelepciunea meşteşugarului, 
fiindcă altminteri nu te deosebeşti cu nimic faţă de lut.” (Despre 
necunoaşterea lui Dumnezeu, cuvântarea II, pp. 50-51) 


„... şi Să descopăr care este oikonomia tainei celei ascunse în 


Dumnezeu, pentru ca înţelepciunea lui Dumnezeu cea de multe feluri să se 
facă cunoscută acum, prin Biserică, începătoriilor şi stăpâniilor din ceruri” 

(Efes., 3, 9-10). Ai auzit că acele puteri au cunoscut toate acestea acum, nu 
mai înainte de această vreme? Căci străjerul nu cunoaşte cele voite de rege, 
pentru ca înțelepciunea lui Dumnezeu cea de multe feluri să se facă 
cunoscută acum, prin Biserică, începătoriilor şi stăpâniilor. Vezi câtă cinste 
1 s-a acordat naturii umane, de vreme ce puterile de sus au ajuns să cunoască 
secretele Împăratului laolaltă cu noi şi chiar prin intermediul nostru?” 
(Despre necunoaşterea lui Dumnezeu, cuvântarea IV, p. 88) 


„Trăsătura caracteristică a omului adevărat, zidit după chipul 
lui Dumnezeu, este faptul că el seamănă cu Ziditorul său şi vrea să îi 
placă Lui. De aceea, cel care nu vrea nici să audă despre a fi pe 
plac Domnului nu poate fi numit om. O asemenea fiinţă s-ar putea 
numi fiară. Şi gândeşte-te cât de înfricoşător este ca, în timp ce 
Domnul vrea să ne facă asemănători îngerilor sau, mai mult 
asemănători cu Sine, noi nici măcar oameni să nu rămânem, ci să 
ne transformăm în fiare.” (Din vol. Problemele vieții, p. 295) 


„Oh! Cât de mari ni le-a făcut Dumnezeu! Oh! Cât de strălucit şi 
frumos este sufletul nostru! Noi suntem ființe cereşti, noi suntem 
creaturi divine. Sufletul nostru şi viaţa noastră sunt cereşti. Cerul 
suspendat peste capetele noastre este mai puţin înalt şi mai puţin 
frumos decât noi. Prin unirea noastră cu Dumnezeu noi suntem noi 
înşine cerul cerurilor.” (Din vol. Bogățiile oratorice, p. 367) 


OMUL (- chip al lui Dumnezeu) 


„Da, după ce Dumnezeu a spus: Să facem om după chipul nostru şi 
după asemănare, nu S-a oprit aici, ci, prin cuvintele ce le-a adăugat, ne arată 
ce înţeles trebuie să dăm cuvântului chip. 

Și să stăpânească peste peştii mării şi păsările cerului şi peste toate 
târâtoarele care se târăsc pe pământ (Fac., 1, 26). 

Deci prin cuvântul chip trebuie înțeles stăpânire şi nimic altceva, că 
Dumnezeu l-a creat pe om ca să fie stăpân peste toate cele de pe pământ; şi 
nimic nu este pe pământ mai mare decât el, ci toate sunt sub stăpânirea lui”. 
(Omilii la Facere, omilia VIII, IV, în col. PSB, vol. 21, p. 102) 


„Să facem om după chipul Nostru şi după asemănare (Fac., 1, 26). Aţi 
aflat atunci ce înţeles are cuvântul chip, că el nu înseamnă asemănarea 
omului cu Dumnezeu după ființă, ci asemănarea cu EI în ceea ce priveşte 
stăpânirea; de aceea a şi adăugat: Să stăpâneşti peştii mării şi păsările 

cerului şi fiarele şi târâtoarele pământului (Fac., 1, 26)..” (Omilii la Facere, 
omilia IX, II, în col. PSB, vol. 21, p. 109) 


„În ziua în care l-a făcut pe Adam; după chipul lui Dumnezeu l-a 
făcut pe el. Aceste cuvinte sunt în loc de: L-a pus stăpân pe toate cele 
văzute; că acest lucru înseamnă: după chipul lui Dumnezeu. După chipul lui 
Dumnezeu în ce priveşte conducerea, în ce priveşte stăpânirea. După cum 
Dumnezeul universului are stăpânire peste toate cele văzute şi cele nevăzute 
fiind Creatorul tuturora, tot aşa a voit Dumnezeu ca şi această ființă 
cugetătoare pe care a creat-o, să aibă stăpânire peste toate cele văzute.” 
(Omilii la Facere, omilia XXI, II, în col. PSB, vol. 21, p. 246) 


„Pentru ce bărbatul e numit chip al lui Dumnezeu, iar femeia nu? 

Pentru că nu e vorba de chipul înfățişării, ci de chipul cel după 
stăpânire - care este doar al bărbatului, dar nu şi al femeii: fundcă bărbatul 
nimănui nu este supus, iar femeia este sub bărbat, cum spune Dumnezeu: 
Spre bărbatul tău va fi întoarcerea ta, şi el te va stăpâni (Fac., 3, 16). Ca 
atare, bărbatul este chip al lui Dumnezeu fiindcă nu are pe nimeni mai 
presus, precum Dumnezeu nu are pe nimeni mai presus, căci stăpâneşte 
peste toți; iar femeia este slava bărbatului fiindcă este supusă lui.” (Cele 
dintâi omilii la Facere, cuvântul al doilea, p. 32) 


„Aţi auzit că după chipul lui Dumnezeu l-a făcut Dumnezeu pe om; şi 
ce înseamnă după chipul am spus: că nu arată aceeaşi fire la om ca la 


Dumnezeu, ci asemănarea de stăpânire.” (Cele dintâi omilii la Facere, 
cuvântul al treilea, p. 37) 


OMUL (dobândirea asemănării cu Dumnezeu) 
„Să auzim totuşi cele spuse de Scriptură: Să facem om după chipul nostru şi 
după asemănare!. După cum cuvântul chip înseamnă stăpânire, tot aşa 
cuvântul asemănare înseamnă ca noi să ajungem, atât cât ne stă în puterea 
noastră omenească, asemenea lui Dumnezeu; să ne asemănăm adică lui 


Dumnezeu în ceea ce priveşte bunătatea, blândeţea, virtutea, precum zice şi 


2214 


Hristos: Fiți asemenea Tatălui vostru Celui din ceruri (Matei, 5, 45) .” 


(Omilii la Facere, omilia IX, III, în col. PSB, vol. 21, pp. 109-110) 


„Fii şi tu asemenea lui Hristos după puterea ta. Când ai ajuns aşa, 
diavolul nici nu va mai putea să te privească; recunoaşte în tine chipul cel 
împărătesc; cunoaşte armele lui Hristos cu care a fost învins.” (Omilii la 
Matei, omilia LXXVIII, IV, în col. PSB, vol. 23, p. 893) 


„Dacă cei ce fac statuile împăraţilor, sau zugrăvesc chipurile lor, se 
bucură de multă cinste, apoi noi, care înfrumuseţăm chipul Împăratului 
ceresc, - pentru că omul e după chipul şi asemănarea lui Dumnezeu, - oare 
nu ne vom bucura de mii de bunătăţi, când îi vom înapoia chipul Său 
întocmai, adică după asemănarea Sa? Căci aceasta e de a fi după asemănarea 
Sa, adică de a fi virtuoşi.” (Comentariile sau Explicarea Epistolei către 
Efeseni, omilia XXI, p. 220) 


„Vrei să fii copil adevărat al lui Dumnezeu? Dacă da, trebuie să 
semeni cu El. Şi nimic nu te face să semeni mai mult cu Dumnezeu 
decât dacă îi ierți pe cei care te nedreptăţesc, dacă faci bine celor care îţi 
fac rău, dacă îi lauzi pe cei care te vorbesc de rău, dacă eşti blând cu 
cei care te batjocoresc.” (Din vol. Problemele vieții, p. 262) 


OMUL (micimea omului față de firea dumnezeiască) 


„... între Dumnezeu şi om deosebirea de substanță este atât de mare, 
încât nici un cuvânt nu o poate exprima şi nici un gând nu o poate cuprinde 
spre a-i socoti măsura.” (Despre necunoaşterea lui Dumnezeu, cuvântarea II, 


p. 51) 
OMUL (despre om) 


„Cel gata spre lăcomia averii şi nesăţios spre lăcomia pântecelui, cel isteţ întru necredi 
semeaţă, scânteia cea prea lesne stinsă, văpaia cea prea lesne potolită, 
lumina cea prea lesne stinsă, lemnul cel ce putrezeşte în curând, iarba cea ce 
se usucă în curând, verdeaţa cea ce se veştejeşte în grabă, firea care prea 
lesne se strică, care astăzi înfricoşează iar mâine moare. Astăzi este bogat, 
iar mâine se pune în groapă. Astăzi cu stemă, iar mâine în mormânt. Astăzi 

îmbrăcat în porfiră, iar mâine în putrejune. Astăzi în avuţie multă şi mâine în 
coşciug, adică în mormânt. Astăzi cu cei ce-l răsfață, iar mâine cu viermii. 
Omul care astăzi este iar mâine nu este, care acum se mândreşte, iar peste 
puţin se tânguieşte, cel ce este rău şi nebiruit în binele lui, iar în sărăcie şi 
nemângâliat, iar pe sine nu se cunoaşte şi caută cele ce sunt peste puterea lui, 
care cele ce sunt de față nu le ştie şi pentru cele viitoare 1 se năluceşte, care 
din fire este putred, iar cu mintea lui cea înaltă îi pare că va fi veşnic, lăcaşul 
a toată patima şi zăbava a toată boala, osteneala cea de toate zilele, războiul 
cel fără de dobândă al lingorii şi al frigurilor, lăcaş atotprimitor ce primeşte 
toată scârba, o, câtă răutate are nevrednicia noastră, o, cât de multă este 
pedeapsa ticăloşiei omului!” (Din vol. Mărgăritarele Sfântului loan Gură de 
Aur, p. 33) 


OMUL (duhul omului) 


„... duhul omului, adică sufletul lui.” (Comentariile sau Tâlcuirea 
Epistolei întâi către Corinteni, omilia XXIX, p. 307) 


OMUL (simţurile; creştinul îşi sfinţeşte fiecare din simţurile sale) 


„Ochilor săi pe care-i întoarce de la orice lucru periculos, el le 
impune aspra înfrânare a modestiei. Urechile sale, el şi le închide cu o 
asprime riguroasă la necumpătările destrăbălate, şi mai ales la 
ucigaşele confidenţe ale calomniei. Limba lui, la care-i impune frâul 
aspru al moderaţiei, mai ales el o va transforma în mesagera credinței 
şi a iubirii.” (Din vol. Bogățiile oratorice, p. 332) 


OMUL („omul lui Dumnezeu”) 
„Jar tu, zice, omule al lui Dumnezeu. (6, 11) Mare vrednicie pune el în 
toate! Toţi oamenii desigur că sunt ai lui Dumnezeu, dar cu deosebire cei 
drepți; nu numai în ceea ce priveşte creația lor, ci şi în ceea ce priveşte 


înfierea şi zidirea cea nouă.” (Tâlcuiri la Epistola întâi către Timotei, omilia 
a XVII-a, p. 189) 


OMUL (a fi OM) 


„Llubitorul de oameni, Dumnezeu, lăudându-l pe sfântul acesta chiar 


înainte de lupte şi de atâtea nevoinţe, zice diavolului: 4i luat aminte în 

sufletul tău la robul Meu lov, că nu este om ca el pe pământ, om nevinovat, 
drept, adevărat, cinstitor de Dumnezeu, ferindu-se de tot lucrul rău? (lov, |, 
8). Ai văzut că lauda a primit-o, mai întâi, de la numele de om? 4i luat 
aminte, spune Dumnezeu, la robul Meu lov, că nu este om asemenea lui. 
Toţi oamenii sunt la fel, în ce priveşte chipul, nu însă în ce priveşte virtutea. 
Atunci omul este om, când se fereşte de rău şi face fapte de virtute.” (Omilii 


la Facere, omilia XXIII, IV, în col. PSB, vol. 21, p. 280) 


„Nu-mi judeca după cele din afară pe om, ci după cele dinlăuntru. 
Când vezi un pom, la ce te uiţi mai întâi? La frunze sau la rod? Tot aşa şi cu 
omul. Nu-l judeca după cele din afară, ci după cele dinlăuntru. Uită-te la rod, 
şi nu la frunze. Nu cumva să fie măslin sălbatic, şi să-l socoteşti măslin bun. 
Nu cumva să fie lup, şi tu să-l socoteşti om. Nu-l judeca dar după fire, ci 
după voință; nu după înfăţişare, ci după gând, şi nu numai după gând, ci mai 
cercetează-i şi viaţa. Dacă-i iubitor de săraci, e om. Dacă se ocupă cu 
afacerile, este stejar. De este răpitor, e lup. De este viclean, e viperă.” 
(Omilii la săracul Lazăr, cuvântul VI, în vol. Omilii la săracul Lazăr. 
Despre soartă şi Providenţă..., p. 135) 

„Că atunci când vezi un om că-şi trăieşte viața lui ca un dobitoc 
necuvântător, cum să-l numeşti pe acela om şi nu bou? Când îl vei vedea că 
răpeşte, cum îl vei numi om şi nu lup? Când îl vei vedea că curveşte, cum îl 
vei numi om şi nu porc? Când îl vei vedea că este viclean, cum îl vei numi 
om şi nu şarpe? Când îl vei vedea că are otravă, cum îl vei numi om şi nu 
aspidă? Când îl vei vedea că este nepriceput, cum îi vei zice om şi nu 
măgar? Cum îl vei vedea că umblă după femei, cum îi vei zice om şi nu cal, 
care umblă după iepe? Când îl vei vedea că este neascultător şi 
necunoscător, cum îl vei numi om şi nu piatră? Luat-ai de la Dumnezeu, 
omule, bună rodirea, căci lepezi bunătarea firii pe care ai luat-o. Ia spune- 
mi?” (Din vol. Mărgăritarele Sfântului loan Gură de Aur, p. 16) 


„Cum dar îţi voi zice şi te voi numi om de vreme ce n-ai la tine 
semnul cel împărătesc, nici cununa împărătească, n-ai haina cea 
împărătească ? Pentru că Dumnezeu zice: Să facem om să fie după chipul şi 
după asemănarea Noastră şi tu te-ai lepădat pe sine-ţi la micşorarea 
dobitoacelor celor necuvântătoare. De vei vedea pe un împărat să-şi lepede 

haina lui cea împărătească şi stema lui, să umble cu ostașii şi să vândă 
stăpânirea lui, cum vei zice şi vei numi pe acela împărat? Eşti şi tu om? Nu- 
mi arăta că ai suflet omenesc, ci arată că eşti om la minte. Eşti stâpânitor 
dobitoacelor celor necuvântătoare şi apoi eşti rob dobitoacelor celor 
necuvântătoare şi patimilor tale? Îmi va zice fiecare din voi: cum mă voi 
face om? Atunci te vei face om când vei birui cu gândul patimile trupului 
cele necuvântătoare. De ai scos de la tine curvia, pofta banilor cea trecătoare, 
de ai scos munca cea rea, de ai curăţit țarina ta, adică sufletul tău. Întrebi 
cum te vei face om? De vei veni aici, la Biserică, unde se fac oamenii. De te 
voi apuca fiind dobitoc, te voi face om, de te voi apuca fund lup, te voi face 
om. Nu să-ți schimbi firea, ci îţi voi întoarce voia cea rea şi o voi schimba de 
o voi face bună.” (Din vol. Mărgăritarele Sfântului loan Gură de Aur, pp. 
16-17) 


OMUL (deosebirea dintre oameni) 


„Omul se deosebeşte de om nu prin natură, ci prin intenţia rezultată 
din hberul arbitru.” (Comentariile sau Explicarea Epistolei către Efeseni, 
omilia X, p. 102) 


OMUL (starea exterioară a omului descoperă starea interioară a lui şi o 
înrâureşte pe aceasta) 


„Vedeţi că starea exterioară este o dovadă a evlaviei care este în 
inimă?” (Comentar la Evanghelia de la loan, omilia LIII, 3, pp. 261-262) 


OMUL (Dumnezeu ne-a înzestrat cu multe daruri pe care trebuie să le 
folosim spre slava Lui şi mântuirea noastră) 


„Ti-a creat ochiul? Fă-l pe acesta folositor lui Dumnezeu şi nu 
diavolului. Cum să faci acest lucru? Privind făpturile Lui, lăudându-L şi 
slăvindu-L, şi, totodată, păzindu-l de vederea femeilor. Ţi-a dat mâinile? 
Foloseşte-le pentru a-L mulţumi pe EI şi nu pe diavol, adică nu în furturi şi 
înşelăciuni, ci în binefaceri şi în milostenii; ține-le întinse în rugăciuni 
neîncetate şi ridică-i pe cei căzuţi. Ţi-a făcut urechile? Nu le folosi pentru 
ascultarea versurilor celor întortocheate, nici în ascultarea vorbelor celor 
necuviincioase, ci: ot cuvântul tău să fie despre legea Celui Preainalt (Sir., 
9, 15), şi iarăşi: Stai în tovărăşia celor bătrâni şi cu cel înțelept te uneşte. 
Tot graiul dumnezeiesc pofteşte a-l auzi şi pildele înţelegerii să nu treacă de 
la tine (Sir., 6, 35-36). Ti-a făcut gură? Ei bine, aceasta să nu vorbească 

nimic din cele ce nu se cuvin, ci să cânte psalmodii, imnuri şi cântări 
duhovniceşti, sau cum e spus undeva: Din gura voastră să nu iasă nici un 
cuvânt rău, ci numai ce este bun, spre zidirea cea de trebuinţă, ca să dea 
har celor ce ascultă (Ef., 4, 29), adică să fie spre zidire şi nu spre sminteală, 
să fie spre laudă, iar nu spre hulirea aproapelui, să nu fie spre urzirea de 
viclenii, ci cu totul dimpotrivă. Ţi-a făcut picioare, nu pentru a alerga spre 
rele, ci spre lucruri bune. Ţi-a făcut stomac, nu ca să-l faci să pleznească de- 
atâtea mâncăruri, ci pentru a putea trăi şi cugeta. Ţi-a dat dorința trupească 
nu pentru a te tăvăli în curvii şi preacurvii, ci spre a naşte copii, pentru 
continuarea neamului omenesc. Ţi-a dăruit minte, nu pentru a-L blestema, 
nici pentru a fi bârfitor, ci serios.” (Omilii la Epistola către Filipeni, omila a 
XI-a, pp. 203-204) 


OMUL (psihic) 


„Dară omul cel sufletesc (psihic) nu primeşte cele ale Duhului. După 
cum cu ochii aceştia trupeşti nimeni n-ar putea afla cu siguranţă cele din 
ceruri, tot aşa şi psihicul singur nu primeşte cele ale Duhului. Şi ce spun eu 
că ochii trupeşti nu pot vedea cele din ceruri, când nici chiar cele de pe 
pământ nu le văd toate? Căci, de pildă, privind din depărtare un turn pătrat, 
ei îl iau ca rotund. Deci această părere nu este nimic altceva decât amăgirea 
ochilor. Tot aşa şi când cineva ar încerca să vadă cu cugetul lucrurile cele 
departe de noi, se va face de râs, fiindcă nu numai că nu le-ar vedea aşa cum 
sunt ele de fapt, ci încă 1 s-ar părea cu totul altfel decât sunt. 


Pentru aceea a şi adăogat apostolul: Că nebunie sunt lui. Aceasta nu 
din pricina firii lucrurilor, ci din slăbiciunea sufletului, care nu poate ajunge 
la mărimea lor prin privirile sale proprii. Apoi adaogă şi pricina pentru care 
nu poate, zicând: şi nu le poate cunoaşte, căci duhovniceşte se judecă, adecă 
cele vorbite au nevoie de credinţă, şi a le pricepe prin vorbe nu se poate, 
fiindcă mărimea lor covârşeşte cu desăvârşire micimea cugetului nostru.” 
(Comentariile sau Tâlcuirea Epistolei întâi către Corinteni, omulia VII, pp. 
70-71) 


„Omul sufletesc nu poate cunoaşte cele Dumnezeieşti, şi pentru aceea 
zicea: Că cine a cunoscut mintea Domnului?, spunând că gândul nostru 
despre aceste împrejurări este gândul lui. Dar şi cuvintele: care să învețe pre 
el nu le-a adăogat cum s-ar întâmpla, ci faţă de ceea ce a spus mai înainte, că 
cel duhovnicesc de nimenea se judecă. Dacă nimănui îi este cu putinţă a şti 
mintea lui Dumnezeu, cu atât mai mult încă a învăţa şi îndrepta, căci aceasta 

vor să zică cuvintele care să înveţe pre el. Ai văzut cum pretutindeni scoate 
afară înțelepciunea lumească şi cum pe cea duhovnicească o arată ca ştiind 
mai multe şi mai mari?” (Comentariile sau Tâlcuirea Epistolei întâi către 
Corinteni, omilia VII, pp. 71-72) 


OMUL (credincios) 


„Dar omul care vrea să-şi câştige mântuirea sa gustă alte plăceri; el nu 
este neliniştit de rivali. Toţi, dimpotrivă, toţi se bucură de fericirea lui; nu 
numai cei pe care-i îndatorează, ci şi cei ce-l văd. EI nu este tulburat de nici 
o patimă: nici de mânie, nici de tristeţe, nici ura nu vine să-i asalteze sufletul 
lui; mare este mulţumirea conştiinţei lui, mare nădejdea sa în bunurile 
viitoare; slava sa este strălucită şi mult mai mare bunăvoința pe care 1-a 
arătat-o Domnul. El nu se teme de nici o piedică, nici de prăpastie, el n-are 
nici o frică; ci este într-un port singur şi liniştit, unde respiră un aer dulce şi 
senin.” (Comentar la Evanghelia de la loan, omilia LXXXVII, 3, p. 469) 


OMUL (duhovnicesc) 


„Aşa sunt ochii cei duhovniceşti! Nici nu pot vedea aşa de bine cele 
văzute ochii aceştia trupeşti, cum văd cei duhovniceşti cele ce nu se văd, 
cele ce nu există încă.” (Omilii la Facere, omilia X, IV, în col. PSB, vol. 21, 
p. 120) 


„Al văzut, iubite, că ceea ce-ţi spuneam la început se vădeşte şi 
acum? Când cineva e înflăcărat de dorul de Dumnezeu nu mai vrea să vadă 
cele ce cad sub ochii aceştia trupeşti. Are alți ochi, adică ochii credinţei şi 
priveşte necontenit numai la cele de sus şi numai la acelea îşi are aţintită 
mintea; merge pe pământ ca şi cum ar trăi în ceruri; lucrează pe toate în aşa 
chip, că nimic din cele omeneşti nu-i pune piedică pe drumul virtuții. Unul 
ca acesta nu se uită la strălucirile vieţii acesteia, nici la cele grele şi 
potrivnice; pe toate le trece cu vederea şi se grăbeşte spre patria lui. Şi după 
cum un om care aleargă cu multă iuţeală pe un drum nu vede pe nici unul 
din cei pe care-i întâlneşte, chiar de s-ar izbi de mii de ori cu ei, ci îşi are 
gândul aţintit numai la drum, trece cu uşurinţă pe lângă toate şi se grăbeşte 
spre scopul urmărit de el, tot aşa şi cel care se sileşte să meargă pe drumul 
virtuții, cel care doreşte să se ridice de pe pământ la cer, lasă jos pe toate 
cele ce se văd, se face una cu drumul şi nu se opreşte, nici nu e ținut de ceva 
din cele ce se văd, până ce nu ajunge sus pe culme. Un om cu un astfel de 
suflet dispreţuieşte uşor toate cele ce par înfricoşătoare în lumea aceasta. 

Unul ca acesta nu se teme nici de sabie, nici de prăpastie, nici de dinții 
fiarelor, nici de chinuri, nici de mâinile călăilor, nici de cele pline de tristeţe 
din viață; de vede pe jos aşternuţi cărbuni aprinşi sare pe ei ca şi cum ar 
vedea livezi şi grădini cu flori; de vede că i se aduce alt chip de chinuri, nu- 
şi pierde răsuflarea la vederea lor, nici nu-şi întoarce faţa. Dorul de cele 
viitoare îi mută mintea de pe pământ la cer; şi, ca şi cum ar avea în zadar şi 
fără rost trup, aşa este mai presus de suferinţe; întrarmat cu harul cel de sus, 
nici nu simte durerile trupeşti”. (Omilii la Facere, omilia XXVIII, VI, în col. 
PSB, vol. 21, pp. 360-361) 


„Voi, cei duhovniceşti. Cel ce păcătuieşte este om, iar cei drepți sunt 
cei duhovniceşti. Pe cel dintâi îl numeşte după firea sa, iar pe cei din urmă — 
după virtutea lor: iar depărtarea dintre om şi cel duhovnicesc este mare. Voi, 
cei duhovniceşti. De eşti duhovnicesc, arată-mi tăria ta nu numai 
mântuindu-te pe tine, ci şi pe mine, ci şi dând ajutor celor căzuţi — că asta 
arată omul duhovnicesc: a nu trece cu vederea mădularele sale, lăsându-le 
în părăsire.” (Cele dintâi omilii la Facere, cuvântul al nouălea, pp. 121-122) 


„Dar când un suflet este cuprins de focul divin, nimic pământesc nu-l 
mai atinge, el este nesimțitor la faima bună sau rea, el merge unde-l mână 
flacăra din el.” (Comentar la Evanghelia de la loan, omilia XXXIV, 1, p. 
161) 


„Deşi, veţi zice voi, adesea oamenii duhovniceşti sunt în tristeţe, dar 
această tristeţe este mai dulce şi mai plăcută decât bucuria. Cain a fost trist, 
dar noblețea lui era cu totul lumească. Pavel la fel a fost întristat, dar 
întristarea pe care o avea el era după Dumnezeu. Tot ceea ce este 
duhovnicesc produce mare bine; tot ceea ce este pământesc produce mari 
rele.” (Comentar la Evanghelia de la loan, omilia LXXV, 5, p. 390) 


„Aceasta înseamnă a fi duhovnicesc, adică a depărta toate păcatele.” 
(Omilii la Epistola către Romani a Sfântului Apostol Pavel, omiha XIII, p. 
226) 


„ȘI trupul îl vom putea face duhovnicesc, precum şi dacă ne 
trândăvim, chiar şi sufletul îl vom face trupesc. Deci, fiindcă nu la voia 
naturii a lăsat acest dar, ci l-a încredinţat liberei tale voințe, îţi stă în putere 
de a deveni trupul duhovnicesc sau sufletul trupesc, căci totul depinde de 
tine. Păcatul nu se mai luptă acum cu legea minţii noastre, nici nu ne mai 
robeşte ca mai înainte, ci toate acelea au încetat şi au fost răpuse de harul 


2221 


Duhului, care a făcut ca patimile să se teamă şi să tremure.” (Omilii la 
Epistola către Romani a Sfântului Apostol Pavel, omiha XIII, p. 243) 


„După cum prin însoţirea focului cu fierul, foc devine şi fierul, 
rămânând totuşi în propria sa natură, tot aşa şi trupul credincioşilor, care au 
în ei Duhul, se preface în aceeaşi energie cu EI, adică devine duhovnicesc, şi 
deşi din toate părțile este răstignit, el totuşi este înaripat, împreună cu 
sufletul, cum de pildă era trupul celui ce grăia acestea. De aceea el îşi bătea 
Joc de orice desfătare şi plăcere, şi se simţea mulţumit şi încântat în foame şi 
bătăi, şi cât timp era întemnițat, nici că se supăra întru ceva pătimind 
acestea! De aceca şi zicea el: Căci necazul nostru de acum, uşor şi trecător, 
ne aduce nouă, mai presus de orice măsură, slava veşnică covârşitoare (II 
Corinteni 4, 17), fundcă atât de bine îşi dăscălise trupul său, încât să 
călătorească împreună cu Duhul.” (Omilii la Epistola către Romani a 
Sfântului Apostol Pavel, omilha XIII, p. 246) 


„Dar cel duhovnicesc judecă toate, ci el de nimenea se judecă (1 Cor. 
2, 15). Cel ce vede, fireşte că vede toate, până şi pe cele ale celui ce nu vede, 
pe când ale lui nu le vede nimeni dintre cei ce nu văd. Tocmai aşa se petrec 
lucrurile acum, când noi şi pe ale noastre, şi pe ale necredincioşilor le ştim 
pe toate, iar aceia nu ştiu nimic din ale noastre. Noi ştim care este firea 
lucrurilor de acum, care este preţul celor viitoare, ce va deveni lumea după 
aceasta, ştim ce vor suferi păcătoşii, şi pentru ce se vor bucura drepţii; ştim 
că cele de aici nu sunt vrednice de nimic şi înfruntăm micimea lor — căci a le 
judeca înseamnă şi a le înfrunta, a le dispreţui — ştim, de asemenea, că cele 
viitoare sunt nemuritoare şi în veci stătătoare. 


Toate acestea le ştie cel duhovnicesc, ştie şi ce va suferi şi cel 
sufletesc ducându-se de aici, ştie şi pentru ce se va bucura credinciosul, din 
care însă nimic nu ştie cel sufletesc (psihic). Pentru aceea, aducând şi o 
dovadă lămurită a celor spuse, zice: Că cine a cunoscut mintea Domnului, 
care să învețe pre el? lară noi mintea lui Hristos avem (1 Cor. 2, 10), adică 
cele ce sunt în mintea lui Hristos noi le ştim, şi ştim totodată şi ceea ce el 
voieşte şi ce a descoperit. Fiindcă mai înainte s-a zis că Duhul a descoperit, 
apoi, ca să nu dispreţuiască cineva pe Fiul, a adăogat că şi Hristos ne-a arătat 
acestea, şi nu spunând că noi ştim toate pe care le ştie el, ci că toate pe care 
le ştim nu sunt omeneşti, ca să poată fi bănuite, ci duhovniceşti şi ale minţii 
lui. Căci mintea ce noi o avem pentru acestea este a lui Hristos şi, prin 
urmare, avem mintea lui Hristos, adică cunoaşterea pe care o avem după 
credință pentru lucruri este cunoaştere duhovnicească, încât cu drept cuvânt 

nu suntem judecați de nimenea.” (Comentariile sau Tălcuirea Epistolei întâi 
către Corinteni, omila VII, p. 71) 


„Jar noi avem mintea Domnului, adică avem minte duhovnicească, 
Dumnezeiască, nimic omenesc având în ea. Nu Platon, şi nici Pitagora, ci 
însuşi Hristos a insuflat în mintea noastră cele ale sale.” (Comentariile sau 
Tălcuirea Epistolei întâi către Corinteni, omuha VII, p. 72) 


„„... unul ca acesta se face duh, deşi este îmbrăcat cu trup. Căci când el 
nu are nimic trupesc, nimic greoi, nimic pământesc pe lângă dânsul, este 
duhovnicesc, deşi este îmbrăcat cu trup, sau mai bine zis, este duhovnicesc 
când toată începătura este a sufletului şi a duhului, şi nicidecum a trupului. 
Astfel se proslăveşte Dumnezeu; pentru care şi în rugăciunea domnească ni 
se poruncește a zice: Sfințească-se numele Tău. lar Hristos zice: Aşa să 
lumineze lumina voastră înaintea oamenilor, ca văzând lucrurile voastre 
cele bune, să proslăvească pre Tatăl vostru cel din ceruri (Mt. 5, 16). Astfel 
îl proslăvesc pe dânsul şi cerurile, nu doar slobozind glas din ele, ci admirate 
fiind prin privirea lor, iar slava către Ziditorul aducând. 


Astfel îl proslăvim şi noi, sau mai bine zis, noi îl proslăvim mai mult 
decât toate celelalte făpturi, fiindcă putem dacă voim. Fiindcă cerul, ziua şi 
noaptea, nu slăveşte tot aşa pe Dumnezeu precum îl slăveşte sufletul cel 
sfânt. După cum cineva, uitându-se la frumuseţea cerului, zice: Slavă ţie 
Dumnezeule, carele ai zidit un lucru aşa de frumos, tot astfel zice şi când se 
uită la virtutea unui bărbat, ba încă şi mai mult. Fiindcă nu toţi uitându-se la 
acele zidiri slăvesc pe Dumnezeu, căci mulți zic că zidirile se fac de la sine, 
iar alții pun în seama dracilor zidirea lumii şi purtarea de grijă a ei, carii şi 
păcătuiesc foarte — pe când, fiind vorba de virtutea unui bărbat, nimenea va 
putea să grăiască astfel de prostii, ci fără vorbă el va slăvi pe Dumnezeu, şi 
va admira pe acel bărbat pe care-l vede slujind lui şi vieţuind în virtute. Căci 
cine nu se va minuna văzând pe un om ce se împărtăşeşte de aceeaşi fire 
omenească, trăind în mijlocul oamenilor, şi cu toate acestea, întocmai ca şi 
diamantul, el nu se încovoaie către mulțimea patimilor! Când el, găsindu-se 
între foc şi fier, şi între fiarele cele sălbatice, este totuşi mai tare ca 
diamantul şi-i biruieşte pe toți prin buna cinstire? Cine nu se va minuna 
văzându-l pe acela binecuvântând când este batjocorit, lăudând când este 
grăit de rău, rugându-se pentru cei ce-l nedreptăţesc, bine făcând celor ce-l 
zavistuiesc şi-l războiesc? Acestea şi altele ca acestea slăvesc pe Dumnezeu 
mai mult decât cerurile. Căci cerul văzându-l elinii, nu se ruşinează, dar 

văzând bărbat carele lucrează virtutea şi adevărata filosofie cu toată 
străşnicia, apoi îşi ascund faţa de ruşine şi se învinuiesc singuri. Fiindcă dacă 
cel ce se împărtăşeşte de aceeaşi fire cu dânşii se arată atât de înalt, şi încă 
mult mai înalt decât cerul de la pământ, apoi fără voia lor vor cugeta că tot 
ceea ce văd, numai puterea dumnezeiască o poate face. Pentru care şi zice 
Hristos: „Să slăvească pre Tatăl vostru cel din ceruri.” (Comentariile sau 
Tâlcuirea Epistolei întâi către Corinteni, omiha XVIII, pp. 184-185) 


„... de pildă, un om duhovnicesc, şi mii de rele să-l lovească deodată, 
de nici una din acestea nu este atins. Şi ce spun? Chiar să vină asupra lui 
sărăcia, boala, batjocuri, clevetiri, rizilicuri, răni, şi orice fel de pedeapsă, 
orice fel de batjocuri şi insulte, însă el fiind parecă afară de lume, şi slobod 
de patimile trupului, va râde şi-şi va bate joc de toate acestea.” „Nici un om 
trupesc nu va putea primi vreodată harul Duhului.” (Comentariile sau 
Explicarea Epistolei către Evrei, omilia XXXIV, p. 390) 


„Pe cel ce păcătuieşte, el (Pavel — n.n.) îl numeşte om, pe cel ce face 
cele bune, îl numeşte — duhovnicesc: fiu al Duhului; acolo a pus el numele 
firii, aici numele faptei celei bune.” (Cuvânt la Duminica a 15-a după 
cincizecime, în vol. Predici la duminici şi sărbători..., p. 139) 


„Când omul face ceva din cele plăcute lui Dumnezeu, se cheamă 
duhovnicesc, nu numindu-se aşa de la suflet, ci de la altă cinste mai mare, de 
la lucrarea Duhului. Căci sufletul nu ne este nouă de ajuns spre a face fapte 
de nu vom dobândi ajutorul Aceluia.” (Cuvânt la neluminarea scripturii 
celei vechi, la iubirea de oameni a lui Dumnezeu şi cum că nu se cuvine a ne 
învinui unii pe alții, în vol. Din ospățul stăpânului, p. 87) 


OMUL (trupesc) 


„... sufletul singur nu numai că nu poate face fapte bune, dar nici nu 
pricepe cele ce se grăiesc, ascultă: Omul firesc nu primeşte cele ale Duhului 
(| Cor., 2, 14). Şi precum numeşte trupesc pe cel ce slujeşte trupului, aşa 
numeşte sufletesc pe cel ce petrece întru toate după gândurile cereşti şi 
primeşte lucrarea Duhului. Şi precum am zis când facem fapte bune ne 
numim duhovniceşti, aşa şi când facem ceva nevrednic de neamul nostru cel 
bun şi ne împiedicăm, primim numirea de la firea cea proastă, adică cea 

pământească.” (Cuvânt la neluminarea scripturii celei vechi, la iubirea de 

oameni a lui Dumnezeu şi cum că nu se cuvine a ne învinui unii pe alții, în 
vol. Din ospățul stăpânului, pp. 87-88) 


OMUL (duhovnicesc şi omul trupesc) 


„După cum cei ce sunt înaripațţi cu duhul îl fac chiar şi pe trup 
duhovnicesc, tot aşa şi cei ce fug de duh, slujind pântecelui şi plăcerilor, îl 
fac şi pe suflet trup, fără însă de a-i schimba prin aceasta esenţa, ci numai că 
înjosesc şi necinstesc fireasca lui nobleţe. 

Acest mod de întrebuințare a cuvintelor se găseşte şi în Vechiul 
Testament în multe locuri, unde sub denumire de trup se înţelege viaţa aceea 
pământească şi josnică, încărcată de plăceri absurde. Şi lui Noe de pildă îi 
zice Dumnezeu: Nu va rămâne Duhul Meu pururi în oamenii aceştia, pentru 
că sunt numai trup (Facerea 6, 3), deşi însuşi Noe era îmbrăcat cu trup. Însă 
vina nu sta în aceea că erau îmbrăcaţi cu trup, căci aceasta era în ordinea 
firii, ci în aceea că ei preferaseră viața trupească. De aceea şi Pavel zice: Cei 
ce sunt în trup nu pot să placă lui Dumnezeu, după care imediat adaugă: Dar 
voi nu sunteți în trup, ci în Duh (8, 9), unde iarăşi nu vorbeşte de trupul 
obişnuit, ci de trup ca victimă târâtă şi ţinută sub robie de patimi.” (Omilii la 
Epistola către Romani a Sfântului Apostol Pavel, omilha XIII, p. 244) 


OMUL (păcătos) 


„Când ai de prisos în cele trupeşti, iar nu în cele duhovniceşti, când 
virtuțile sufletului îți lipsesc, cum nu eşti mai rău decât animalele 
necuvântătoare? Dă-mi un exemplu acum de cineva care a întrecut prin 
răutate pe cele necuvântătoare, pe cineva care trăieşte în desfătări şi în 
furturi, şi-ţi voi răspunde: iată că mai voinic decât el este calul, mai puternic 
este porcul sălbatic, mai iute este iepurele, mai frumos păunul, mai 
încântătoare voce are lebăda, cu mult mai mare este elefantul, nespus mai 
ageră este vederea vulturului şi mai bogate decât el sunt toate păsările. 
Atunci de unde reiese că eşti vrednic să stăpâneşti animalele cuvântătoare? 
Poate din cauză că ai rațiune? Dar nu-i aşa, pentru că cel ce nu se foloseşte 
de ea e cu mult mai rău decât animalele; iar pentru că are totuşi rațiune, dar 
se dovedeşte a fi mai prejos decât animalele, ar fi fost cu mult mai bine dacă 
n-ar fi fost ființă rațională de la bun început. Fiindcă nu-i tot una să ia cineva 
stăpânirea şi apoi s-o trădeze, cu a nu o lua deloc. lar dacă împăratul se 
dovedeşte a fi mai rău decât un om din garda sa, bine i-ar fi fost să nu-şi mai 
fi pus pe trupul său purpura împărătească. La fel şi în cazul de față. 

De aceea, ştiind noi că fără virtute suntem mai răi decât animalele cele necuvântătoare, să ne 


„ȘI sunt oameni atât de ticăloşi că-şi împodobesc casele de aici cu 
acoperişuri de aur, cu pardoseli lucrate în mozaic, cu picturi frumoase 
pe pereţi, cu coloane strălucitoare şi cu toate celelalte podoabe, dar n- 
au nici o grijă de suflet; îl lasă să stea mai pustiu decât un han, plin de 
gunoaie, de fum, de miros greu, de pustietate nespusă. Pricina tuturor 
acestora? Că nu arde în sufletul lor necontenit făclia învățăturii. De asta 
sunt neglijate cele de neapărată trebuință, iar cele de nici un preţ, 
cinstite cu râvnă mare. Nu spun aceste cuvinte numai pentru bogaţi, ci 
şi pentru săraci. Că şi săracii îşi împodobesc adeseori după puterea lor 
casele şi-şi neglijează sufletul.” (Cuvânt la Sfinții Mucenici, IV, în vol. 
Predici la sărbători împărăteşti şi cuvântări de laudă la sfinți, p. 457) 


„Lăudaţi pe Domnul din ceruri, lăudaţi-L pe EI întru cele înalte; 
lăudaţi-L pe EI toți îngerii Lui, lăudaţi-L pe EI toate puterile Lui (Ps., 148, 
1-2). Ai văzut că Îl laudă îngerii? Ai văzut că Îl laudă arhanghelii ? Ai văzut 
că Îl laudă heruvimii şi serafimii şi puterile cele de sus? Când David a spus: 
Toate puterile Lui, a cuprins în aceste cuvinte tot poporul cel de sus. Ai 
văzut, oare, undeva pe păcătos? 

- Dar cum e cu putinţă să-l vezi pe păcătos în cer?, m-ar putea întreba 
cineva. 

- Haide, însă, să te pogor şi pe pământ, să te duc şi la cealaltă parte a 
corului lăudătorilor lui Dumnezeu! Dar nici aici nu-l vei vedea pe păcătos! 
Lăudaţi pe Domnul toţi cei de pe pământ, balaurii şi toate adâncurile (Ps., 
148, 1-2), fiarele şi toate dobitoacele, târâtoarele şi păsările cele zburătoare 
(Ps., 148, 10). 

Nu în zadar şi nici la întâmplare am tăcut după ce am spus cuvintele 
acestea. Mi s-a tulburat gândul minţii mele şi mi-a venit să lăcrimez cu amar 
şi să mă vait tare. Spune-mi, te rog, poate fi, oare, ceva mai de plâns? 
Scorpionii, viperele, balauri sunt chemaţi să laude pe Făcătorul lor şi numai 
păcătosul lhpseşte de la acest sfânt cor! 

Şi pe bună dreptate! Păcatul este o fiară vicleană şi neîmblânzită; nu-şi 
arată răutatea sa numai împotriva trupurilor care sunt împreună slujitoare cu 
păcatul, ci-şi varsă veninul viclenie: sale şi împotriva slavei Stăpânului. Din 
pricina voastră, spune Scriptura, este hulit numele Meu între neamuri (Isaia 
52, 5; Rom., 2, 24). Asta e pricina că profetul David a alungat pe păcătos din 
întreaga lume, ca dintr-o patrie sfântă, şi l-a pus să locuiască în afara 
hotarelor ei. Aşa face un bun muzicant: înlătură de la chitara sa o coardă 
discordantă, pentru ca nu cumva să strice armonia celorlalte coarde; aşa face 

un doctor priceput: taie mădularul putred, ca nu cumva de la el să se întindă 
boala şi la celelalte mădulare sănătoase; tot aşa a făcut şi profetul David: a 
înlăturat, ca pe o coardă discordantă, ca pe un mădular bolnav, pe păcătos din 
tot corpul creaţiei.” (Omilia rostită când a fost hirotonit preot, către sine, 
către episcop şi către mulțimea de popor, în vol. Despre preoție, pp. 160- 
161) 

„Eu să-ţi spun ce lucru este omul. Omul este un dobitoc prost care se 
strică în puțină vreme.” (Din vol. Mărgăritarele Sfântului loan Gură de Aur, 


p. 17) 


OMUL (depărtarea omului păcătos de Dumnezeu) 


„E cu neputinţă însă să fugim de Dumnezeu în timp sau în spaţiu, 
pentru că El este pretutindeni şi veşnic; ascultați ce mărturiseşte şi 
proorocul: De la fața Ta unde voi fugi? (Ps., 138, 7). Cum e cu putinţă să 
fugi de Dumnezeu? Cum e cu putință să fii departe de Dumnezeu şi să te 
îndepărtezi de El? Căci iată cei ce se depărtează de Tine vor pieri (Ps., 72, 
26); şi la fel: Ci nelegiuirile voastre au pus despărțire între voi şi Dumnezeul 
vostru (1s., 59, 2). Aşadar, cum poate cineva să se îndepărteze de El? 
Desigur, nu altfel, decât numai cu sufletul şi cu voinţa, căci o depărtare 
spațială de EI nu e cu putință, pentru că EI e prezent pretutindeni.” (Omilii la 
Epistola către Filipeni, omilia a XII-a, p. 218) 


OMUL (pătimaş) 


„Ascultă-l pe profet strigând şi spunând în mijlocul mitropoliei 
ierusalimitenilor, unde erau mii de mii de oameni, unde erau mulțimi 
nenumărate: Am venit şi nu era alt om; am chemat şi nu era cine să Mă audă 
(Isaia, 50, 2) Nu pentru că nu era nimeni, ci întrucât cei ce erau nu erau cu 
nimic mai buni decât cei ce nu erau. Şi iarăşi în altă parte: A/ergați, spune 
profetul Ieremia, şi vedeţi de este cineva care să facă judecată şi dreptate şi 
voi fi milostiv (ler., 5, 1). Ai văzut că Sfânta Scriptură numeşte om numai pe 
cel virtuos, iar pe ceilalți nici nu-i socoteşte oameni, ci uneori îi numeşte 
trupuri, şi alteori pământ? [...] când Dumnezeiasca Scriptură vrea să facă 
genealogia dreptului Noe, spune: Noe fiind om. Numai acesta era om; ceilalți 
nu erau oameni; aveau chip de oameni; dar, prin răutatea voinței lor, 
trădaseră noblețea firii omeneşti şi în loc de oameni ajunseseră fiare 
necuvântătoare. Dumnezeiasca Scriptură dă oamenilor înzestrați cu rațiune 
nume de animale când înclină spre păcat şi ajung robi patimilor iraționale. 

Ascultă că uneori Scriptura spune: Cai nebuni spre partea femeiască s-au 
făcut (ler., 5, 8). 

Vezi că, din pricina nemăsuratei lor desfrânări, i-a numit cai! Alteori 
spune: Venin de aspidă sub buzele lor (Ps., 139, 3). Aici ne arată pe cei care 
imită şiretenia şi viclenia fiarei. Iarăşi pe alţii îi numeşte câini muţi (Isaia, 
56, 10). Şi iarăşi: Ca o aspidă surdă, care-şi astupă urechile ei (Ps., 57, 4), 
vrând să arate pe cei care-şi astupă urechile când li se dau învățături despre 
virtute. Şi vei găsi multe nume date de Dumnezeiasca Scriptură celor care, 
din pricina trândăviei, se pogoară până la patimile animalelor 
necuvântătoare. Şi nu numai în Vechiul Testament poţi vedea asta, ci şi în 
Noul Testament. Ascultă-l pe loan Botezătorul spunând iudeilor: Pui de 
viperă, cine v-a arătat să fugiți de mânia ce va să fie? (Matei, 3, 7). Ai văzut 
că ŞI aici, prin numele animalului, a lăsat să se înţeleagă cugetul lor viclean? 
Poate fi, oare, o stare mai nenorocită decât a păcătoşilor care sunt lipsiţi 
chiar de numele de om şi suferă din pricina asta pedeapsă şi mai mare? 
Natura le-a dat multe prilejuri de virtute, dar ei, de bunăvoie le-au trădat pe 
toate şi s-au îndreptat spre viciu.” (Omilii la Facere, omilia XXIII, IV, în 
col. PSB, vol. 21, pp. 278-279) 


„Nu făceau păcatul (păcătoşii din timpul lui Noe — n.n.) aşa de 
mântuială, la întâmplare, ci fiecare păcat îl săvârşeau cu multă tărie şi 
cugetat. Şi iată că nici nu-i învredniceşte să-i numească oameni, ca să arate 
cât de mare era şi răutatea lor şi mânia lui Dumnezeu. 

S-a stricat pământul înaintea lui Dumnezeu, adică toate faptele lor 
erau împotriva poruncilor lui Dumnezeu; călcau poruncile lui Dumnezeu, iar 
din pricina trândăviei lor nici nu mai voiau să ştie de dascălul pus de 
Dumnezeu în firea omenească. A1 văzut, iubite, cât de mare rău este păcatul? 
Face pe om nevrednic şi de numele de om. 

Ascultă iarăşi şi cele ce urmează mai departe! 

Și a văzut Domnul Dumnezeu pământul şi era stricat (Fac., 6, 12). 

lată îi numeşte pe oameni iarăşi pământ!” (Omilii la Facere, omilia 
XXVI, II, în col. PSB, vol. 21, p. 288) 


„Animalele necuvântătoare cel puţin iubesc pe cele de acelaşi neam şi 
se mulțumesc cu ceea ce le dă firea în raportul şi iubirea dintre ele, pe când 
tu, deşi ai mii de legături cu firea, care toate la un loc te apropie şi te strâng, 
aşa zicând, lângă membrele tale, tu, care ai fost cinstit prin Cuvântul, care te 
bucuri de evlavie, care te împărtăşeşti de mii de bunuri, tu, zic, te-ai făcut 
mai sălbatic decât acelea, fiindcă arăţi o mare îngrijire pentru lucruri 
zadarnice, pe când bisericile lui Dumnezeu le treci cu vederea, ca să se 

piardă de foame şi goliciune, ba încă de multe ori le târăşti în mii de rele! 
Dacă le faci acestea iubind slava, apoi cu atât mai mult ar trebui să te 
îngrijeşti de fratele tău decât de cal. Cu cât fratele tău va deveni mai bun, 
bucurându-se de binefacerile tale, cu atât şi ție ţi se împleteşte, printr-o astfel 
de îngrijire, o coronă mai strălucită. Pe când acum, căzând tu în cele 
contrare, îţi atragi asupra ta mii de acuzatori, fără ca să simţi. Într-adevăr, 
cine nu te va grăi de rău? Cine nu te va descrie pe tine pentru cruzimea şi ura 
față de semeni, văzându-te necinstind neamul omenesc şi preferând pe 
animale înaintea oamenilor, ba chiar şi mobilierul din casă?” (Omilii la 
Epistola către Romani a Sfântului Apostol Pavel, omiha XI, pp. 197-198) 


„Și după cum cei bolnavi de friguri spre toate şi de toate sunt 
nemulțumiți, tot asemenea şi cei stricați cu sufletul, din toate părțile sunt 
loviți şi biruiţi.” (Comentariile sau Tălcuirea Epistolei întâi către Corinteni, 
omilia XXXV, p. 380) 


„Cel ce nu are în sine nimic rău, nu se teme de nimic, pe când cel ce 
viețuieşte în răutăți, în nimeni nu se încrede, tremură chiar şi de frica celor 
din casa lui, şi priveşte totul cu ochi bănuitori. Dar ce spun cu că tremură 
înaintea casnicilor lui, când el poartă chiar în el însuşi tribunalul acela 
nepărtănitor al conştiinţei? Nu numai criticile din afară îl neliniştesc mereu, 
CI şi acelea din el îl tulbură şi nu-l lasă deloc să se liniştească.” (Omilii la 
Epistola către Filipeni, omilha a XV-a, p. 259) 


„„... poartă ură ca o cămilă, e lacom la mâncare ca un urs, răpește ca 
un lup, răneşte ca o scorpie, e viclean ca o vulpe, nechează după femei ca un 
cal înnebunit după iepe. Cum să-l numim pe un astfel de om? Fiară? Dar 
fiarele au numai câte unul din aceste năravuri; acesta însă are strânse în el 
toate năravurile tuturor fiarelor şi a ajuns mai lipsit de judecată decât cele 
fără de minte. Dar pentru ce vorbesc eu de fiară? Un astfel de om este mai 
groaznic decât o fiară. Fiarele, deşi sunt prin fire sălbatice, adeseori ajung 
blânde dacă omul se poartă cu ele cu deosebită dibăcie. Dar acesta, care-i 
om, care schimbă sălbăticia firească a fiarelor în blândețea potrivnică firii 
lor, ce cuvânt de apărare mai poate avea; când îşi schimbă bunătatea lui 
firească în sălbăticie potrivnică firii lui, care face blând pe cel sălbatic din 
fire, iar pe el din blând prin fire se face sălbatic? Îmblânzeşte pe leu şi-l face 
de 1 se supune, dar îşi sălbăticeşte mânia mai mult decât un leu? Şi doar, ca 
să îmblânzeşti un leu întâmpini două piedici: una, că fiara este lipsită de 
rațiune, a doua, că este cea mai sălbatică fiară dintre toate fiarele. Totuşi, 

prin înțelepciunea dată omului de Dumnezeu, ajunge de biruie sălbăticiunea. 
Și cel care biruie firea sălbăticiunilor pierde la rându-i bunătatea care e 
firească în el, pierde harul liberei voințe! Şi poate face omul din leu om, dar 
nu ia aminte la el însuşi şi se face din om leu; sălbăticiunii îi dă însuşiri mai 
presus de firea ei, iar lui nu-şi dă nici însuşirile fireşti.” (Cuvânt despre 
viețuirea după Dumnezeu, în vol. Omilii la săracul Lazăr. Despre soartă şi 
Providenţă..., pp. 266-267) 


„Deci omule, pe leu îl îmblânzeşti, iar pe tine te faci mai sălbatic 
decât o fiară? Şi măcar că fiarele numai o greşeală rea au, iar omul cel 
viclean are toate răutăţile tuturor fiarelor sălbatice, le strânge în sufletul său, 
că are mânia leului omul, lupului se ascamănă cu răpirea, vulpu cu 
vicleşugul, iar cu vrajba se aseamănă cămilei, cu strânsoarea se aseamănă 
gândacului, iar cu hrana şi cu îngrăşarea se aseamănă măgarilor şi alte rele 
ca acestea are. Dar unuia ca acestuia cum îi voi zice că are suflet omenesc? 
Că de este om cu mintea, este stăpân celorlalte patimi şi dobitoacelor 
necuvântătoare, iar de eşti slugă poftelor celor fără de cale, cum vrei să te 
numesc om? De vreme ce nu ai asemănare şi potrivire cu Împărăţia lui 
Dumnezeu, ia gândeşte cu a cui icoană te-ai făcut asemeni? Că zice 
Dumnezeu: Să facem om după chipul şi după asemănarea noastră. Pentru 
aceea, nu te cobori la micşorarea dobitoacelor celor necuvântătoare.” (Din 
vol. Mărgăritarele Sfântului loan Gură de Aur, pp. 95-96) 


OMUL (oamenii înrăiți) 


„Căci dacă cel care a trecut pe lângă un singur sărac, pe lângă Lazăr, a 
suferit o pedeapsă atât de mare şi n-a dobândit nici o mângâiere, ce vor 
pătimi aceştia ce au prigonit şi scandalizat pe atâția?” (Scrisori din exil, 
Către cei ce se scandalizează de fărădelegile şi persecuțiile comise şi despre 
Pronia lui Dumnezeu, XXIV, 6, în vol. Scrisori din exil. Către Olimpiada şi 
cei rămaşi credincioşi. Despre deprimare, suferinţă şi Providenţă..., p. 329) 


OMUL (decăderea morală a omului) 


„După cum este mare şi de preţ omul, fiinţa aceasta cuvântătoare, mai 
ales când este pornit spre săvârşirea virtuţii, tot aşa este crud ca animalele 
sălbatice, când înclină spre rău. lar când s-a sălbăticit ca animalele sălbatice, 
fiinţa aceasta, blândă şi cugetătoare, întrece cu mult în sălbăticie animalele 
sălbatice”. (Omilii la Facere, omila XIX, I, în col. PSB, vol. 21, p.221) 

OMUL (despre omul nesăbuit ce luptă împotriva lui Dumnezeu) 


„Cine se luptă împotriva lui Dumnezeu nu sfârşeşte niciodată bine. 
Poate că pentru multă vreme nu păţeşte nimic, căci milostivul Dumnezeu îi 
dă acestuia prilejul să îşi revină şi să se pocăiască. Dar dacă el nu se 
foloseşte din păsuirea lui Dumnezeu şi rămâne în răutatea sa, va fi 
pedepsit fără îndoială. Iar prin pedeapsa pe care o va primi, va fi pildă 
celorlalți, care vor vedea astfel că nu este bine să lupți împotriva lui 
Dumnezeu, pentru că nu este cu putință ca cineva să scape de 
atotputernica Sa mână.” (Din vol. Problemele vieții, p. 357) 


OMUL (posedat de diavol) 


„De vei vedea vreun om purtându-se ca diavolul, închină-te 
Stăpânului şi cunoaşte răutatea lor. Că amândouă acestea sunt cu putinţă să 
le vezi la acei îndrăciţi: iubirea de oameni a lui Dumnezeu şi răutatea 
diavolilor. Răutatea diavolilor, când tulbură şi înviforează sufletul celui 
îndrăcit, iar iubirea de oameni a lui Dumnezeu, când pe un aşa diavol de 
sălbatec, ce locuieşte în om şi doreşte să-l piardă, îl ține şi-l opreşte, 
nedându-i voie să-şi pună în lucrare toată puterea lui, ci numai atât ca şi pe 
om să-l înțelepțească şi răutatea lui s-o facă arătată.” (Cuvânt către cei ce 
cred că diavolii ocârmuiesc cele omeneşti şi se necăjesc pentru pedepsele lui 
Dumnezeu, şi se smintesc pentru îndestulările celor răi şi pentru suferinţele 
celor drepți, în vol. Din ospățul stăpânului, pp. 26-27) 


OMUL (virtuos) 


„Este mai bun unul care face voia Domnului decât mu de nelegiuiţi. 
Scriptura spune: 

lar Noe a aflat har înaintea lui Dumnezeu (Fac., 6, 8)”. (Omilii la 
Facere, omilia XXII, V, în col. PSB, vol. 21, p. 268) 


„Că atunci eşti om, când faci fapte de virtute. Nu arăţi pe om de ai 
chip de om, de ai ochi, nas, gură, obraji şi celelalte membre. Membrele 
acestea sunt membrele trupului! Om, însă, numim numai pe acela care 
păstrează chip de om! 

— Dar care-i chipul omului? 

— Rațiunea! 

— Cum? Ceilalţi nu sunt înzestrați cu rațiune? 

-Da! Dar nu numai atâta! A fi om înseamnă a fi virtuos, a fugi de 

păcate, a-ţi înfrâna patimile ruşinoase, a împlini poruncile Stăpânului. 

Și ca să vedeți că obiceiul Scripturii este de a nu învrednici cu numele 
de om pe cei care săvârşesc păcate şi neglijează virtutea, ascultă că o spune 
Dumnezeu, aşa precum vă spuneam ieri: Nu va rămâne Duhul Meu în 
oamenii aceştia pentru că sunt trupuri (Fac., 6, 3). Eu, spune Dumnezeu, i- 
am înzestrat cu trup şi suflet, dar ei, ca şi cum ar fi fost îmbrăcaţi numai în 
trup, atât au neglijat virtutea, încât au ajuns cu totul trup. Ai văzut că din 
pricina păcatului îi numeşte trupuri şi nu oameni?” (Omilii la Facere, omilia 
XXIII, III-IV, în col. PSB, vol. 21, p. 278) 


„ŞI ca să vezi că îndrăzmirea celor virtuoşi este pentru noi pricina 
îndelungii răbdări a lui Dumnezeu, ascultă din însăşi istoria aceasta, ce 
spune Dumnezeu patriarhului! Dacă voi găsi zece drepți, nu voi pierde 
cetatea. Dar pentru ce vorbesc eu de zece drepți? Dumnezeu n-a găsit acolo 
nici un om fără păcatul acela decât numai pe dreptul Lot şi pe cele două fete 
ale lui”. (Omilii la Facere, omila XLII, III, în col. PSB, vol. 22, p. 100) 


„Nu-ţi spun cuvinte grele de împlinit. Nu-ţi spun: Nu te căsători! Nu 
spun: Părăsește oraşele! Nu te mai ocupa cu treburile publice!. Dimpotrivă, 
îti spun: Stai în mijlocul oraşelor, ocupă-te cu treburile publice, dar fii 
virtuos! Vreau ca cei care trăiesc în lume să fie mai virtuoşi decât cei care 
populează munții. 

- Pentru ce? 

- Pentru că mai mult folos aduce un om virtuos care trăieşte în lume, 
decât unul care trăieşte în munți. Că nimeni nu aprinde făclie şi o pune sub 
obroc (Matei 5, 15). Pentru aceasta vreau ca toate lumânările să fie puse în 
sfeşnice, ca să facă lumină multă. Să aprindem deci această lumină, ca să 
scăpăm de rătăcire pe cei care stau în întuneric. Nu spune: Am femeie, am 
copii, trebuie să am grijă de casă! Nu pot să mai fac şi asta! De n-ai avea nici 
una din aceste griji, dar dacă eşti un trândav, nu eşti de nici o ispravă! De-ai 
avea toate aceste griji, dar dacă eşti om vrednic, vei fi şi virtuos! Un singur 
lucru se cere: să ai tragere de inimă! Nimic nu te va putea împiedica: nici 
vârsta, nici sărăcia, nici bogăția, nici împrejurările vieții, nici altceva. Au 
împlinit poruncile Domnului bătrâni, tineri, oameni căsătoriți, oameni cu 
copii, meseriaşi, ostaşi. Daniel era tânăr, Iosif era rob, Acvila, meşteşugar, 
Lidia, vânzătoare de purpură (Fapte 16, 14); era conducătoarea unui atelier; 
altul era paznic de temniţă, un altul era sutaş, de pildă Cornelie, altul era 
bolnav, ca Timotei, altul rob fugar, ca Onisim; dar nici unuia nimic din 
acestea nu le-a fost o piedică, ci toţi au strălucit prin virtute; şi bărbaţi şi 
femei şi tineri şi bătrâni şi robi şi liberi şi ostaşi şi oameni din popor. 

Să nu punem înainte fel de fel de pretexte netrebnice, ci să căutăm să 
avem tragere de inimă! Oricine am fi, vom putea fi virtuoşi şi vom dobândi 
şi bunătăţile viitoare, cu harul şi iubirea de oameni a Domnului nostru Iisus 
Hristos”. (Omilii la Matei, omilia XLIII, V în col. PSB, vol. 23, p. 518) 


„Omul virtuos, chiar dacă e slugă, chiar dacă e întemnițat, e mai fericit 
ca toți. Nimeni nu va putea să-i facă vreun rău, nici dacă s-ar aduna toată 
lumea împotriva lui, nici dacă s-ar pune în mişcare arme şi oştiri şi i-ar duce 
război. Dar omului ticălos şi rău, omului aceluia al cărui chip l-am făcut mai 
sus, de-ar fi împărat, de-ar purta mii şi mii de coroane, un oarecare poate să-i 
facă cele mai mari necazuri. Atât de neputincios e viciul, atât de puternică e 
virtutea !”. (Omilii la Matei, omilia LXXX, IV, în col. PSB, vol. 23, p. 912) 


„Nu atât este admirat Dumnezeu prin cer, pe cât e de admirat prin 
viaţa cea curată a omului.” (Omilii la Epistola către Romani a Sfântului 
Apostol Pavel, omilia XVIII, p. 364) 


„Nimic nu-i mai plăcut lui Dumnezeu ca omul drept.” (Omiliile 
despre pocăință, omila a şaptea, pp. 128-129) 


„„... chiar de este cineva drept, chiar de-ar fi de mii de ori drept, de ar 
ajunge până în culmea dreptăţii, încât să pară cu totul slobod de păcate, nu 
poate fi curat de întinăciune; chiar de-ar fi de mii de ori drept, el este om. 
Cine se poate lăuda că are inimă curată?, sau cine va cuteza a zice că este 
curat de păcate? (Proverbe 20, 9). De aceea ni s-a poruncit să spunem în 
rugăciune: Și ne iartă nouă greşalele noastre (Matei 6, 12), pentru ca, 
spunând adeseori această rugăciune, să ne amintim că merităm să fim 
pedepsiţi. Că şi Pavel apostolul, vas ales (Faptele Apostolilor 9, 15), biserica 
lui Dumnezeu, gura lui Hristos, lira Duhului, dascălul lumi, cel ce a 
înconjurat pământul şi marea, el, cel ce a smuls spinii păcatelor, cel ce a 
aruncat seminţele credinţei, acela mai bogat decât împărații, acela mai 
puternic decât bogaţii, acela mai tare decât ostaşii, acela mai filosof decât 
filosofii, acela mai bun vorbitor decât retorii, cel ce nu avea nimic şi 
stăpânea totul, cel ce alunga moartea cu umbra lui, cel ce izgonea bolile cu 
hainele lui (Faptele Apostolilor 19, 12), cel ce a înfipt trofeele de biruinţă în 
mare, cel ce a fost răpit până la al treilea cer şi a intrat în rai (II Corinteni 12, 
2-4), cel ce a propovăduit pe Hristos Dumnezeu, acela spune: Nu mă ştiu 
vinovat cu nimic, dar nu întru aceasta m-am îndreptat (| Corinteni 4, 4). Cel 
care avea într-atâta mulțime de virtuţi, spunea: Jar cel ce mă judecă pe mine 
este Domnul (| Corinteni 4, 4). Cine dar se poate lăuda că are inimă 

curată?, sau cine va cuteza a zice că este curat de păcat? E cu neputinţă să 
fie vreun om fără de păcat. Îmi spui de cineva că este drept, că este milostiv, 
că este iubitor de săraci? Aşa este, dar are şi câte o scădere: sau ocărăşte 
când nu trebuie, sau umblă după slava deşartă, sau face altceva asemănător, 
fapt pentru care nu trebuie a le înşira pe toate. Unul e milostiv, dar nu-i de 
multe ori cuminte; altul e cuminte, dar nu-i milostiv; unul este numit virtuos 
pentru o virtute, altul pentru o altă virtute. Să ne închipuim un om drept: să 
facă mai multe fapte de dreptate şi să aibă şi celelalte fapte bune; dar dacă se 
mândreşte cu dreptatea lui, mândria i-a pângărit dreptatea.” (Omilii la 
săracul Lazăr, cuvântul VI, în vol. Omilii la săracul Lazăr. Despre soartă şi 
Providenţă..., pp. 146-147) 


„Da, n-am de plâns ca Ieremia multe oraşe şi nici popoare întregi, ci 
doar un suflet tot atât de preţios, dar, mai bine spus, chiar mai preţios decât 
multe dintre astfel de popoare. Dacă cel ce împlineşte voia lui Dumnezeu 
este mai bun decât mii si mii de călcători de lege (Înţ. Sir., 16, 3), apoi şi tu, 
iubitul meu prieten, erai mai bun decât miile acelea de iudei.” (Cuvânt de 
sfătuire către Teodor cel căzut, |, în vol. Despre Feciorie, Apologia vieții 
monahale, Despre creşterea copiilor..., p. 322) 


OMUL (virtuos şi omul păcătos) 


„Cei cucernici trag de la cei păcătoşi folosul pomenit, şi asemenea 
copacilor care fiind clătiţi de vânturi puternice, se fac mai tari.” (Cuvânt la 8 
Noiembrie, în ziua Sfinţilor Arhangheli, în vol. Predici la duminici şi 
sărbători..., p. 210) 


OMUL (Dumnezeu îngăduie să existe în lume atât oameni buni cât şi 
oameni răl) 

„Pentru aceea, iubitorul de oameni Dumnezeu, a tocmit să fie în lume şi 
oameni buni şi oameni răi, ca celor vicleni să li se taie răutatea iar celor buni 
să li se arate bunătatea şi aşa se vor folosi şi cei leneşi prin unirea tuturor 
celor nevoitori şi buni. Că în ce chip se învrednicesc cei buni cu îndoită 
cinste de la Dumnezeu şi nu le strică cei răi nimic, aşa şi cei vicleni şi răi au 
muncă îndoită căci ar fi putut să se facă şi ei buni, şi nu numai că nu s-au 
făcut şi ei buni, ci au învăţat şi pe alţii răutatea lor şi pe cei buni toţi îi laudă 
şi se miră de bunătatea lor tocmai şi cei răi şi vicleni, pentru că zice: ştie 
vrăjmaşul a lăuda fapta cea bună, aşa şi cei răi nu-s urâţi numai celor buni, ci 

şi celor răi; mulți se miră de oamenii cei vicleni că sunt isteţi a face răutatea 
şi a păgubi pe alții, dar acei ce fac strâmbătate altora împotriva loru-şi ascut 
cuțitul şi când se înjunghie pe sine îi pare că face răutate altuia.” (Din vol. 
Mărgăritarele Sfântului loan Gură de Aur, p. 96) 


OMUL (apropierea omului de Dumnezeu) 


„Pentru ce sunt ochii noştri, dacă nu pentru a contempla minunea 
operelor divine? Pentru ce sunt mâinile noastre, dacă nu pentru a lucra 
la lucrurile lui Dumnezeu, să se închidă de la nedreptăți, să se deschidă 
spre milostenii? Pentru ce sunt urechile noastre, dacă nu pentru a auzi 
cuvintele sfinte şi să se închidă la glasurile necurate ale necuratei 
voluptăți sau la cruzimile calomniei? Pentru ce sunt picioarele noastre, 
dacă nu pentru a străbate drumurile binelui? Sufletul nostru, dacă nu 
pentru a învăţa adevărurile cereşti? Inima noastră, dacă nu pentru a se 
umplea de plăcerile iubirii divine? Toată fiinţa noastră, dacă nu pentru 
a poseda pe Dumnezeu? lată adevăratele noastre bunuri, iată 
moştenirea noastră îmbelşugată.” (Din vol. Bogățiile oratorice, pp. 
512-513) 


OMUL (unirea omului cu Dumnezeu) 


„Dacă împăratul nostru Hristos ar fi depărtat de noi prin spaţiu, ai 
avea dreptate să te întrebi cum poţi fi lângă EI; dar cum EI este de față în 
orice loc, atunci este alături de orice om care îl doreşte, de orice om cu viață 
curată. De aceea şi profetul spune: Nu mă voi teme de rele, că Tu cu mine 
eşti! (Ps., 22, 4). Şi însuşi Dumnezeu spune: Dumnezeu de aproape sunt Eu, 
şi nu Dumnezeu de departe (ler., 23, 23). După cum păcatele ne depărtează 
de EI, tot aşa faptele bune ne apropie de El. Tot Dumnezeu spune: Încă 
grăind tu, Eu voi zice: lată aici sunt (Isaia 58, 9). Care părinte răspunde aşa 
de repede copiilor săi? Care mamă este atât de cu grijă şi necontenit trează 
ca să nu plângă nicicând copilul ei? Nu-i nici unul; nici tatăl, nici mama”. 
(Omilii la Matei, omilia LIV, V în col. PSB, vol. 23, p. 630) 


„,... pe Dânsul să-L avem ca temelie, ca bucium al viței, şi între noi şi 
Hristos să nu fie nici o depărtare, căci de va fi vreo depărtare oarecare, 
îndată ne pierdem. Căci şi viţa-de-vie într-una îşi trage sucul din bucium, şi 
zidirea stă numai întrucât este bine înţepenită pe temelie, iar de se va face 
vreo crăpătură undeva, se va dărâma, fiindcă nu are pe ce sprijini. Aşadar, 
noi să avem pe Hristos nu cum s-ar întâmpla, ci să ne lipim de dânsul, căci 

de ne vom dezlipi, ne pierdem. Că cei ce se depărtează pre sineşi de la tine, 
zice, vor pieri. (Ps. 72, 27). Să ne hpim deci de dânsul, şi lipindu-ne să 
păzim poruncile lui, după cum zice: Ce/ ce păzeşte poruncile mele, acela 
rămâne întru mine (|n. 15, 10). Prin multe pilde ne uneşte el pe noi, căci tu 
te gândeşte: el este capul şi noi suntem trupul; deci nu cumva poate să fie 
vreun loc gol între cap şi trup? El este temelia, iară noi zidirea; el este 
buciumul, iară noi viţele; el este Mirele, iară noi mireasa; el este Păstorul, 
iară noi oile; el este calea, iară noi cei ce păşim pe dânsa; noi iarăşi suntem 
biserică, iară el ce locuieşte în ea; el este cel întâi născut, iară noi fraţii; el 
este moştenitorul, iară noi împreună moştenitori; el este viaţa, şi noi cei ce 
vieţuim; el este învierea, iară noi cei înviaţi; el este lumina, iară noi cei 
luminaţi. Dar toate acestea vădesc unire şi nu lasă a fi vreun loc gol la 
mijloc, fie chiar cât de mic. Fiindcă cea mai mică părticică dezlipindu-se, cu 
trecerea timpului se va dezlipi şi cea mai mare. Trupul, dacă va primi cea 
mai mică despărțire sau tăietură de sabie, se va nimici; de asemenea, şi 
zidirea se va prăbuşi dacă se va face vreo spărtură, precum şi butucul de vie 
se va face netrebnic dacă i se va tăia o parte din rădăcină, fie chiar cât de 
mică. Încât acel lucru crezut de noi mic, nu este de fapt mic, ci aproape 
totul.” (Comentariile sau Tâlcuirea Epistolei întâi către Corinteni, omilia 
VIII, pp. 85-86) 


ORACOLELE 


„Cuprinşi de nebunie îşi lasă viaţa în mâinile oracolelor şi, în afară de 
faptul că Îl supără pe Dumnezeu şi că se depărtează de EI, drept răsplată 
primesc şi mai multe întristări şi dureri, depărtându-se, totodată, şi de lupta 
pentru virtute. 

Diavolul îi convinge, cu meşteşugurile acestea, pe cei mai săraci la 
minte că nu de ei înşişi atârnă faptele lor bune sau rele, cele pline de virtute 
sau de stricăciune, făcându-i să creadă că n-au fost cinstiţi vreodată cu 
libertatea de-a alege. 

EI urmăreşte să câştige două lucruri, care sunt şi cele mai îngrozitoare: 
mai întâi să ne oprească de la stăruinţele şi de la ostenelile pe care le primim 
de bună voie, ca să dobândim virtutea şi apoi să ne răpească darul cel mare 
dat nouă de Dumnezeu, adică libertatea.” (Cuvânt la Isaia, cap. IL, PG 56, 
35, în vol. Diavolul şi magia, p. 105) 


OSPITALITATEA 

„Cel care va primi pe unul din aceştia prea mici în numele Meu, pe 
Mine Mă primeşte (Matei, 18, 5). Să nu te uiţi că drumeţul e un om de rând 
nici să-l disprețuieşti din pricina înfăţişării lui, ci să te gândeşti că prin el 
primeşti pe Stăpânul tău. Când găzduieşti pe acesta pentru numele lui 
Hristos, atunci primeşti ca plată ca şi cum ai fi primit pe însuşi Hristos. Să 
nu ţii socoteală că drumeţul, care se bucură de dragostea ta este un leneş, un 
om care nu se îngrijeşte pe el. Plata îți va fi desăvârşită pentru că faci fapta 
asta în cinstea Stăpânului tău.” (Omilii la Facere, omilia XLI, IV, în col. 
PSB, vol. 22, p. 84) 


„Domnul le dă şi o altă răsplată celor ce primesc în casele lor pe 
ucenici; le arată că are mai multă grijă de gazde decât de cei găzduiţi. Şi le 
dă prima cinstire, spunând: 

Cel ce vă primeşte pe voi, pe Mine Mă primeşte; şi cel ce Mă primeşte 
pe Mine, primeşte pe Cel Ce M-a trimis pe Mine (Matei 10, 40). 

Ce cinste poate egala cinstea de a primi în casa ta pe Tatăl şi pe 
Fiul?”. (Omilii la Matei, omilia XXXV, II în col. PSB, vol. 23, p. 435) 


„,... primea (Avraam — n.n.) în cortul său străini, şi nici atunci nu o 
făcea pentru slavă deşartă, ci el alerga mai întâi înaintea acelora şi li se 
închina, nu ca şi cum le-ar fi făcut vreun bine, ci ca şi cum lui i se aducea un 
bine prin venirea acelor străini, şi-i numea Domni, nici măcar ştiind cine 
erau acei veniți, şi punea şi pe femeia sa în rând cu slugile spre a le sluji.” 
(Comentariile sau Tâlcuirea Epistolei întâi către Corinteni, omiha XXXV, 
p. 379) 


„Dacă tu primeşti pe străin ca pe Hristos, de nimic nu te vei ruşina, ci 
încă mândreşte-te chiar pentru aceasta; iar dacă nu-l primeşti ca pe Hristos, 
nici nu-l primi. Cel ce vă primeşte pe voi, zice, pe Mine Mă primeşte. (Matei 
10, 40). Dacă nu primeşti astfel, nici plată nu vei avea.” (Tălcuiri la Epistola 
întâi către Timotei, omilia a XIV-a, p. 151) 


„la vezi ce făcea la amiază bătrânul Avraam, nu şedea în casă, ci la 
oameni străini şi călători pe care nu-i cunoştea de unde au venit, se scula şi 
se închina lor, cel ce era bogat şi de neam bun, care având atâta avuţie, 
lăsând casa lui, femeia lui, copii lui, slugile lui, că avea mii de slugi, 
lăsându-i pe toţi, a ieşit să vâneze peşte. Întins-a mreaja iubirii de străini, ca 
nu cumva să se afle vreun călător, nu cumva să treacă vreun străin şi să nu 
intre în casa lui. Vezi ce face bătrânul Avraam, nu porunceşte nici unei slugi, 

deşi avea mii, ca să păzească calea, pe cine va trece să-l aducă, că ştia că 
felul slugilor este lenevos spre bine, socotea ca nu cumva să doarmă sluga şi 
va trece străinul şi va pierde vânatul, vezi ce a făcut bogatul Avraam, vezi tu 
măcar să primeşti să vezi pe un sărac din cei proşti sau să-i răspunzi sau să-l 
grăieşti, că de vei da vreodată ceva, nu dai cu mâna ta însuţi, ci dai la sluga 
ta să-i dea, iar dreptul Avraam nu era aşa, ci şedea în soare la vremea 
amiezii, şi-l ardea soarele şi avea zăduful în loc de răcoreală, şi în loc de 
umbră avea pofta iubirii de străini, şedea şi culegea rodul iubirii de străini.” 
(Din vol. Mărgăritarele Sfântului loan Gură de Aur, p. 21) 


„Nu ştii că marele patriarh Avraam, pentru dragostea de oaspeţi îşi 
făcu numele vestit şi la Dumnezeu şi la oameni şi mai mult fiindcă n-a 
cunoscut cine erau cei ce veneau la el, că acei trei bărbați a fost Dumnezeu 
Cel în trei feţe, care numai ce îi văzu îndată alergă de-i întâmpină în faţă şi li 
se închină şi zise: Doamne, căci Sfânta Troiță este un Dumnezeu, Fiul, 
Duhul Sfânt şi Tatăl şi pentru aceea nu-i zise Stăpânilor, de am aflat har 
înaintea voastră, nu mă lepădaţi pe mine sluga voastră. Pentru aceea, nici tu 
nu cerceta mult, că pe străini îi primeşti pentru Hristos.” (Din vol. 
Mărgăritarele Sfântului loan Gură de Aur, p. 75) 

PACEA (- bun inestimabil) 


„... pacea este mai de preţ decât orice avere”. (Omilii la Facere, 
omilia XXXIII, IV, în col. PSB, vol. 21, p. 434) 


PACEA (cu Dumnezeu) 


„+... dacă vom fi războiţi de întreaga lume, iar cu Dumnezeu suntem în 
pace, nu vom avea nici o vătămare. Şi iarăşi: Nici un folos nu vom avea, 
chiar dacă am fi lăudați de întreaga lume, dacă suntem disprețuiți de 
Domnul; pe când dacă Dumnezeu ne încuviințează şi ne iubeşte, atunci nici 
o primejdie nu vom avea, chiar dacă ne-ar dispreţui şi urî toată lumea.” 
(Comentariile sau Tâlcuirea Epistolei întâi către Corinteni, omilia |, p. 10) 


„Dacă suntem în pace cu El — şi suntem în pace prin virtute - cu atât 
mai mult va fi şi EI în pace cu noi.” (Omilii la Epistola către Filipeni, omilia 
a XV-a, p. 257) 


PACEA („Nu socotiți că am venit să aduc pace pe pământ”) 


„Domnul (...) spune: N-am venit să aduc pace pe pământ. 

- Pentru ce atunci le-a poruncit ucenicilor să spună pace în fiecare 
casă în care vor intra (Matei 10, 12), pentru ce şi îngerii spuneau la naştere: 
Slavă întru cei de sus lui Dumnezeu şi pe pământ pace (Luca 2, 14), pentru 
ce toți profeţii au binevestit pacea? 

- Pentru că atunci mai cu seamă este pace, când se taie ce este bolnav, 
când e îndepărtat ceea ce dă naştere la răzvrătire. Că aşa e cu putinţă să se 
unească cerul cu pământul! Şi doctorul tot aşa salvează restul trupului, când 
taie partea care nu se poate vindeca, iar generalul când seamănă discordie 
între conspiratori. Tot aşa şi la Turnul Babel; o bună neînțelegere a pus capăt 
unei păci rele şi a făcut pace (Fac., 11, 1-9). La fel şi Pavel a împărțit în mai 
multe tabere pe cei ce se uniseră împotriva lui (Fapte 23, 6-10). Iar 
înțelegerea dintre Ahaav şi Izabela, împotriva lui Nabute, a fost mai 
cumplită decât orice război (III Regi 21, 1-15). Nu totdeauna înţelegerea este 
un lucru bun, pentru că şi hoţii se înţeleg între ei. Războiul, însă, nu este o 
urmare a voinței lui Hristos, ci a voinţei oamenilor. Hristos voieşte ca toți 





307 Matei 10, 34. 

oamenii să se unească în credință; dar, pentru că se despart unii de alți, ia 
naştere războiul. 

- Şi totuşi Domnul n-a grăit aşa! 

- Dar ce a spus? 

- N-am venit să aduc pace. 

Prin aceste cuvinte Domnul îi mângâie pe ucenicii Săi, spunându-le: 
Să nu socotiți că voi sunteţi pricina dezbinării dintre oameni; Eu sunt Cel Ce 
fac aceasta, pentru că sufletul oamenilor e aşa! Nu vă tulburaţi, dar, că 
lucrurile se întâmplă împotriva aşteptărilor voastre. Pentru aceasta am venit 
ca să aduc război. Aceasta-i voinţa Mea. Nu vă tulburaţi, dar, dacă pământul 
este plin de războate şi de intrigi. Când va fi dat la o parte ceea ce-i mai rău, 
atunci cerul se va uni cu ceea ce-i mai bun”. (Omilii la Matei, omilia XXXV, 
I, în col. PSB, vol. 23, pp. 430-431) 


PACEA (sălăşluieşte doar în cel ce practică virtutea) 


„Nu e cu putinţă de a exista pacea, dacă mai întâi nu se va practica 
virtutea.” (Comentariile sau Explicarea Epistolei către Efeseni, omiha IX, p. 
97) 


PACEA (lăuntrică) 


„Această pace (lăuntrică - n.n.), deci, trebuie să o avem şi not; şi când 
o avem, nimic din cele din afară nu va putea să ne vatăme.” (Tălcuiri la 
Epistola întâi către Timotei, omila a VII-a, p. 76) 


PACEA („Pacea Mea o dau vouă”) 


„Cum gândul atâtor necazuri, luptele şi plecarea Învăţătorului lor i-a 
agitat şi i-a tulburat, vedeți frații mei, vedeți cum îi mângâie din nou 
dumnezeiescul Mântuitor, zicând: Pace vă las vouă, pacea Mea o dau vouă. 
Și este ca şi cum le-ar zice: Ce pierdere, ce greutate pot să vă aducă 
războaiele şi tulburările acestei lumi, dacă aveţi pace Mea? Această pace 
este cu totul deosebită de celelalte. Pacea lumii este adesea inutilă şi 
fățarnică, ea nu ne aduce nici un bine. Dar eu, vă dau una care vă va face să 
trăiţi într-o înţelegere reciprocă, o pace care vă va face mai tari şi mai 
curajoşi. Şi încă cum această expresie: Pace că las vouă, arăta plecarea Sa, 
şi putea să-i tulbure, EI le zice din nou: Să nu se tulbure inima voastră şi nici 
să se înfricoşeze.” (Comentar la Evanghelia de la loan, omilia LXXV, 3, p. 
387) 

„Cum evreii trebuia să le facă un război continuu, Mântuitorul le 
repetă adesea: Pace vouă, dându-le prin aceea o mângâiere proporțională cu 
războiul şi cu luptele ce le vor avea de susținut. 

Acela este primul cuvânt pe care L-a zis Mântuitorul după învierea Sa. 
Iată pentru ce le face Pavel această urare credincioşilor în epistolele sale: Ca 
Dumnezeu Tatăl nostru şi Domnul nostru lisus Hristos, să vă dea vouă pace 
şi har. Dar femeilor, lisus Hristos le promite bucurie, fiindcă ele erau 
adâncite în tristeţe şi aşa ele au avut primele bucuria şi mângâierea ca să-L 
vadă.” (Comentar la Evanghelia de la loan, omilia LXXXVI, 2-3, p. 460) 


„... Zice Hristos : Pacea vă las vouă, pacea Mea dau vouă (In., 14, 
27) să vă păzească pe voi. Cu adevărat că pacea aceasta covârşeşte toată 
mintea omenească. Cum aşa? Când EI ne învaţă să fim în pace cu duşmanii, 
cu cei care ne nedreptăţesc, cu cei care ne războiesc şi sunt plini de ură față 
de noi, atunci nu este aceasta mai presus de mintea omenească?” (Omilii la 
Epistola către Filipeni, omila a XV-a, p. 255) 


„Dacă ai în sine-ți pacea omenească, aceasta lesne se dizolvă, pe când 
pacea lui Dumnezeu niciodată. (...) Dar oare, ce înseamnă pacea lui 
Dumnezeu să se dăruiască in inimile voastre? Dacă înăuntru tău, zice, se 
luptă două idei, să nu laşi a predomina ideea de răzbunare, ci ideea păcii. De 
exemplu, cineva este insultat pe nedrept; din această insultă nedreaptă s-a 
născut în cugetul său două idei: una care-i porunceşte a se răzbuna, şi 
cealaltă care-i spune de a suferi insulta, cu care ocazie ambele aceste idei se 
războiesc între dânsele. Dacă atunci predomină pacea lui Dumnezeu, iată că 
această idee face ca să triumfe, iar cealălaltă să se ruşineze. Şi cum aceasta? 
Convingând că Dumnezeu este pacea, şi că EI ne-a împăcat pe noi. De altfel 
apostolul nu arată că lupta aceasta ar fi un lucru simplu, ci chiar mare. Să nu 
predomine mânia, zice, nici cearta, şi nici pacea omenească, pentru că pacea 
omenească vine sau rezultă din luptă ; eu nu o voiesc aceasta, ci acea pace o 
voiesc, pe care mi-a lăsat-o EL. EI a pus în cugetul nostru această idee ca un 
fel de stadiu, ca un loc de luptă a celorlalte idei, şi această idee este şi lupta, 
şi biruinţa, în acelaşi timp tot ea acordă şi premiul.” (Comentariile sau 
Explicarea Epistolei către Coloseni, omiha VIII, p. 95) 


„Pacea Lui este trainică, statornică, tare, neschimbătoare, nemuritoare 
şi fără de sfârşit, cu toate că s-au dezlănțuit mii şi mii de războaie împotrivă- 
1, cu toate că s-a uneltit în fiecare zi de mii şi mii de ori”. (Către iudei, 2, în 
vol. Cuvântări împotriva anomeilor. Către iudei, p. 201) 

„Când Mântuitorul avea să Se înalțe la Tatăl, a lăsat în locul unei 
slave trecătoare şi al unei bogății mari această moştenire ucenicilor Săi, 
zicând: Pacea Mea dau vouă, pacea Mea las vouă (loan 14, 27). Ce bogăţie 
sau ce belşug de bani poate fi mai de preţ ca pacea lui Hristos, care 
depăşeşte orice cuvânt şi minte?” (Omilia a Il-a la Vânzarea lui luda 
(Cuvânt în Sfânta şi Marea Joi), VI, în vol. Predici la sărbători împărăteşti 
şi cuvântări de laudă la sfinţi, pp. 73-74) 


„Pace vouă! Să nu se răzvrătească sufletul vostru, să nu se tulbure 
mintea voastră, să nu fiți chinuiți de gânduri de frică: Pace vouă! Pacea pune 
capăt războiului, alungă frica, izgoneşte vrăjmăşia. Pace vouă! De multe ori 
a fost dată de Dumnezeu, oamenilor, pacea. Dar n-a fost dată cu mâna Sa de 
Stăpân, ci prin îngeri, prin profeți, prin drepți. Numai Mântuitorul, prin 
arătarea Sa, a dat pacea. A fost dată pace lui Daniel, dar prin îngeri. S-a 
arătat lui Daniel îngerul şi a zis: Pace ţie, bărbatul doririlor, întăreşte-te şi 
te îmbărbătează, Domnul este cu tine! (Daniel 10, 19). S-a arătat şi lui 
Ghedeon îngerul şi i-a spus: Pace fie! (Jud., 6, 23). Îngerii, deci, au dat 
pacea, dar niciodată Stăpânul îngerilor. Prin îngeri a trimis pacea, dar şi-a 
păstrat pentru El pacea evanghelică. Profeţii, deşi au primit adeseori de la 
îngeri pacea, totuşi însetau să primească pacea chiar din mâna Stăpânului. 
De aceea şi strigă Isaia: Doamne Dumnezeule, pace dă-ne nouă (Isaia 26, 
12). Nu prin alţii, ci prin Tine Însuţi, pace dă-ne nouă. 

lată acum răspunsul la rugăminte: Pacea Mea dau vouă (loan 14, 
27).” (Cuvânt la Înălțarea Domnului nostru Iisus Hristos, Ul, în vol. Predici 
la sărbători împărăteşti şi cuvântări de laudă la sfinţi, pp. 173-174) 


„Când Hristos S-a înălţat la Tatăl, în loc de bogăţie şi mărire, a lăsat 
ucenicilor Săi altă moştenire, prin cuvintele: Pacea Mea dau vouă, pacea 
Mea las vouă (In. 14, 27). Însă ce bogăţie şi ce comoară poate să fie mai 
mare şi mai scumpă decât pacea lui Hristos, care este un bine negrăit, pe 
care nu-l poate cuprinde cu desăvârşire nici o minte omenească? Fiindcă şi 
profetul Zaharia ştia acestea şi vedea ce mare nelegiuire este nepacea, de 
aceea a zis: Ascultă poporul meu, fiecare să grăiască adevăr cu aproapele 
său şi nimenea Să nu amintească întru inima sa jignirile suferite de la 
aproapele; fugiți de cuvintele cele mincinoase şi nu veți vedea moartea [cea 
sufletească], zice Domnul (Zah. 8, 16-17). El vrea să zică: De veți fi 
mincinoşi şi neimpăcaţi, de veţi jura jurăminte mincinoase şi veţi uita 
poruncile mele, veți muri (adică sufletele voastre se vor osândi).” (Cuvânt la 
Sfânta şi Marea Joi, în vol. Omilii la Postul Mare..., p. 142) 

PACEA (,,Pace tuturor !”) 


„Când proestosul intră în biserică, zice pace tuturor, când vorbeşte - 
pace tuturor, când binecuvintează - pace tuturor, când Jertfa se săvârşeşte - 
pace tuturor, când porunceşte a ne săruta unii pe alţii - pace tuturor, şi în 
fine, pe la mijlocul Liturghiei - har vouă şi pace, zice. Apoi cum să nu fie 
absurd, ca auzind de atâtea ori despre pace şi primind-o, noi totuşi să ne 
războim unii cu alții?” (Comentariile sau Explicarea Epistolei către 
Coloseni, omilia III, p. 41) 


PACEA (folosul păcii) 


„ȘI într-adevăr, nimic nu este egal păcii. De aceea în biserici cerem 
pace, în rugăciuni, în litanii, şi chiar în salutările noastre zilnice cerem pace. 
De acea proestosul bisericii şi o dată, şi de două ori şi de trei ori, şi în fine de 
mai multe ori ne recomandă şi ne dă pacea. Pace vouă, zice, pace tuturor! 
Pentru ce? Pentru că pacea este mama tuturor bunătăţilor, pentru că ea este 
obiectul bucuriei şi a veseliei sufleteşti. De aceea şi Hristos porunceşte 
apostolilor ca intrând în casele oamenilor, imediat să le anunţe pacea, ca un 
simbol al bunătăților. Intrând în casă să-i uraţi ei grăind: Pace casei 
acesteia (Mt., 10, 12), căci dacă nu este pace, toate celelalte sunt de prisos. 
De aceea şi zicea Hristos ucenicilor Săi: Pace vă las vouă, pacea Mea dau 
vouă (loan 14, 27). Pacea este care pregăteşte calea iubirii. Şi vedeţi că 
proestosul bisericii nu zice simplu Pace ci Pace tuturor, căci ce folos este 
dacă cu unul avem pace, iar cu unul luptă şi război? Nici în corpul nostru nu 
poate fi sănătate dacă numai unele din elementele nutritive sunt liniştite, pe 
când celelalte sunt răsculate, ci numai atunci este sănătate completă, când 
toate sunt în bună ordine şi în armonie, căci dacă nu sunt toate liniştite, ci 
răsculate, totul se răstoarnă pe dos. Dar apoi chiar în mintea noastră se 
petrece tot aşa, căci dacă nu vor fi în pace toate facultățile gândirii, nu va fi 
pace şi linişte. Atât de mare bun este pacea, încât chiar poeţii şi propagatorii 
ei se numeau fii lui Dumnezeu. Şi cu drept cuvânt, de vreme ce şi Fiul lui 
Dumnezeu în acest scop a venit pe pământ, ca să împace cele de pe pământ 
cu cele din ceruri.” (Comentariile sau Explicarea Epistolei către Coloseni, 
omilia III, p. 40) 


„Nimic nu este egal păcii şi unirii. Pentru aceasta episcopul, când intră 
în biserică, nu se urcă pe tronul acesta până ce mai întâi nu va urează: pace; 
iar când se scoală pentru a vă spune cuvântul de învăţătură, nu şi-l începe 
până ce mai întâi nu spune tuturor: pace. Preoții, când au să binecuvânteze, 

vă urează mai întâi: pace, apoi încep binecuvântarea. Diaconul, când 
porunceşte să ne rugăm împreună cu ceilalți, ne porunceşte în rugăciunea lui 
să cerem înger de pace, să cerem ca toate cele puse înainte să fie cu pace; iar 
când vă dă drumul de la această slujbă bisericească, vă urează spunându-vă: 
Mergeţi în pace! 

În general vorbind, nu e cu putință să spunem ceva sau să facem ceva 
fără de pace. Pacea este mama şi hrănitoarea noastră, aceea ce ne încălzeşte 
cu multă grijă. Când vorbesc de pace, nu mă gândesc la salutarea aceasta pe 
care o rostim cu buzele, nici la pacea ce o avem cu oamenii de pe urma 
invitării la mese şi ospeţe, ci mă gândesc la pacea cea după Dumnezeu, pace 
care izvorăşte din unirea cea duhovnicească”. (Către iudei, cuv. III, 5, în vol. 
Cuvântări împotriva anomeilor. Către iudei, p. 286) 


PAGUBELE (despre pierderea bunurilor proprii) 


„Aşadar când pierdem bogății şi bani, să nu ne tulburăm, ci să 
zicem: Slăvit să fie Dumnezeu, şi vom afla bogăție mult mai mare. Cât ne 
folosim din aceste cuvinte nu ne-am folosi nici dacă am cheltui tot ce avem 
pe binefaceri, nici dacă am umbla peste tot căutând săraci pentru a-i 
ajuta, nici dacă ne-am risipi banii pentru a oferi mâncare celor 
înfometați. Din această pricină nu-l admir atât de mult pe lov pentru că-şi 
ținea casa deschisă celor aflați în nevoi, ci pentru faptul că a îndurat 
pierderea bunurilor sale mulțumindu-l şi slăvindu-L pe Dumnezeu. Cel 
care poate, atunci când este încercat de necaz, să spună sincer şi fără 
cârteală ceea ce a spus lov, Domnul a dat, Domnul a luat (lov |, 21), 
fie doar din pricina asta va fi arătat drept împreună cu lov şi va sta în 
slavă alături de Avraam. Când diavolul îţi înşfacă bogăţia prin orice 
mijloc şi tu Îl slăveşti pe Domnul, îl răneșşti îndoit pe vrăjmaş, pe de o 
parte pentru că nu ţi-a părut rău pentru cele pe care le-ai pierdut, şi pe 
de altă parte pentru că primeşti chiar şi necazul mulţumindu-l lui 
Dumnezeu. Diavolul, dacă vede că te-ai necăjit din cauza pierderii 
banilor şi că te ridici împotriva lui Dumnezeu, atunci nu va înceta să-ți 
provoace ispite asemănătoare, însă dacă vede că întâmpini chiar şi cea mai 
mare nenorocire cu răbdarea lui lov, va înceta să te mai războiască, ca să 
nu-ți aducă, fără să vrea, cununi mai strălucitoare. Chiar lov, datorită 
atitudinii sale plăcute lui Dumnezeu, a primit înapoi îndoit cele pe care le 
pierduse. Tu, însă nu vei primi îndoit sau întreit, ci însutit le vei primi 
pe toate, dacă rabzi cu vitejie duhovnicească nenorocirile care ți se 
întâmplă şi, mai important, vei moşteni viaţa veşnică, de care doresc să ne 

bucurăm cu toții, cu harul Domnului.” (Din vol. Problemele vieții, 
pp. 163-164) 


PAGUBELE (suportarea cu uşurinţă a răpirii bunurilor proprii) 


„... dacă un nebun smulge din mâna cuiva sabia şi se omoară, cine-i 
cel care suferă răul? Cel care a smuls sabia sau cel căruia i s-a smuls sabia? 
Negreşit cel care a smuls sabia. Tot aşa să cugetăm şi de răpirea averilor”. 
(Omilii la Matei, omilia LI, VI, în col. PSB, vol. 23, p. 597) 


„Dar dacă cel jefuit, cel care pare învins, rabdă ca un filozof, el este 
biruitorul, el poartă cununa. În orice împrejurare e mai bine să fii înfrânt; şi 
acesta e cel mai bun chip de victorie. Dacă te jefuieşte cineva, dacă te bate, 
dacă te invidiază şi dacă nu mergi împotriva lui şi eşti biruit, atunci tu eşti 
biruitorul”. (Omilii la Matei, omilia LXXXIV, III, în col. PSB, vol. 23, pp. 
953-954) 


„Dacă noi, auzind de vreo pagubă, nu ne tulburăm, ci zicem: 
Binecuvântat fie Dumnezeu, atunci fireşte că am câştigat cu mult mai multe 
decât am pierdut. 

Nu atâta va câştiga cel ce îşi cheltuieşte averile cu cei săraci, cel ce 
cercetează şi caută pe cei săraci, cel ce împrăştie ceea ce are celor flămânzi, pe 
cât vei câştiga tu prin această vorbă. Fiindcă nici pe lov nu-l admir atât pentru 
că deschidea casa sa celor ce erau lipsiţi, pe cât mă minunez şi-l vestesc cu 
glas mare ca pe unul ce a suferit cu mulţumire pierderea averilor. Tot aceasta 
s-ar putea vedea şi în pierderea copiilor lui, căci nici aici nu a luat plată mai 
mică decât cel ce a ridicat pe jertfelnic pe fiul său, fiindcă văzându-i morţi sub 
dărâmăturile caselor, el a mulțămit iubitorului de oameni Dumnezeu.” 
(Tâlcuiri la Epistola a doua către Corinteni, omilia |, p. 13) 


„Încercaţi, dacă nu credeţi, încercaţi vă rog, şi veţi vedea slava lui 
Dumnezeu. Când ţi se întâmplă ceva supărător, dă imediat milostenie, 
mulţumeşte lui Dumnezeu că s-a întâmplat aşa, şi vei vedea câtă bucurie vei 
avea. Câştigul spiritual chiar de ar fi cât de mic, totuşi este atât de mare încât 
poate să astupe orice pagubă trupească. Cât timp ai să dai lui Hristos, te 
îmbogăţeşti. Spune-mi, te rog, dacă tu fiind prădat s-ar apropia de tine 
împăratul şi i-ar întinde mâna cerându-ţi să-i dai ceva, oare nu te-ai crede pe 
sine-ți mai bogat decât toți bogații pământului, când chiar nici după atâta 
sărăcie, nu se ruşinează de tine împăratul cerându-ți milostenie? Nu te răpi şi 
tu o dată cu răpirea averilor tale; stăpâneşte-te şi vei stăpâni viclenia 

diavolului. Ai putinţa de a câştiga lucruri mari. Să dispreţuim deci bogăţia, 
ca să nu disprețuim sufletul.” (Comentariile sau Explicarea Epistolei I către 
Tesaloniceni, omilia III, în vol. Comentariile sau Explicarea Epistolei către 
Coloseni, I şi Il Tesaloniceni, p. 197) 


„Curajul cu care suferim pierderea averilor ne aduce un mai mare 
fruct decât dacă facem milostenie. Aceasta o arată exemplul lui lov. Când 
era bogat, el deschidea casa sa săracilor şi împărțea averile sale cu ei; dar el 
nu era atât de mare pe cât timp deschidea casa sa săracilor ca atunci când le 
făcea cunoscută căderea sa fără a murmura. El nu era atât de mare cât timp 
îmbrăca pe săraci cu lâna oilor sale, ca atunci când, văzând că focul cerului 
nimicise toate turmele sale, mulțumea lui Dumnezeu. Bogat, el făcea 
milostenie; devenit sărac, el arăta înţelepciunea sa. În prima stare, el ajuta pe 
cei nenorociţi; în a doua, mulțumea lui Dumnezeu. EI n-a zis în sine însuşi: 
cât de mare este această pierdere! Au fost nimicite turmele cu care nutream 
mii de săraci. Dacă eu n-aş fi fost vrednic de a mă bucura de bogățiile mele, 
nu trebuiau cel puţin să fie cruţate pentru folosul acelora cărora le făceam 
bine. El n-a zis nimic şi nici n-a cugetat ceva de acest fel, căci ştia că 
Providența Divină rânduieşte totul pentru folosul nostru. Şi pentru ca să vă 
conving, că dădu o lovitură mai dureroasă diavolului, când, despoiat de tot, 
mulțumea lui Dumnezeu, decât când fiind încărcat de averi uşura suferințele 
semenilor săi, luaţi aminte că atunci când era bogat, diavolul putea să aibă 
vreo îndoială, deşi falsă, de virtutea sa, pentru ca să zică: Oare în zadar se 
teme lov de Dumnezeu? (lov I, 9). Dar când el îi luă totul şi când îl văzu 
pururea credincios față de Dumnezeu, acest rar exemplu de răbdare îi închise 
gura, el rămase mut, pentru că atunci, fără îndoială, dreptul se arată cu mult 
mai mare şi mai de admirat, căci a suporta cu curaj şi mulțumire pierderea 
tuturor averilor este cu mult mai lăudabil decât a face milostenie.” (Primele 
patru omilii despre statui, omilia |, pp. 26-27) 


„Dacă mulţumeşte lui Dumnezeu pentru această pierdere, va merita o 
mai bună bunăvoință din partea lui Dumnezeu: el nu va primi numai îndoit 
ca lov, dar însutit în viața veşnică. Dacă el suferă aici pe pământ, curajul de 
a suporta toate suferințele sale îi va reda în cealaltă lume un mai mare 
tezaur: Dumnezeu, chemându-l la lupte mai mari, a îngăduit ca să treacă de 
la bogăţie la cea mai din urmă sărăcie. Focul cerului a căzut peste casa ta, ea 
a ars toată, el a consumat toate averile tale; adu-ți aminte ce 1 s-a întâmplat 
lui lov, mulţumeşte lui Dumnezeu care n-a împiedicat această întâmplare, cu 
toate că ar fi avut putere, şi vei fi mai cu abundență răsplătit, decât dacă ai fi 

depus toate averile tale în mâinile celor săraci.” (Primele patru omilii despre 
statui, omila I, p. 27) 


„AI fost păgubit în avere? Mulţumeşte şi nu te uita numai la supărarea 
pricinuită de pagubă, ci şi la câştigul venit din această mulţumire. Dacă ne 
orânduim cugetul în felul acesta, nici una din nenorocirile întâmplate nu ne 
va întrista, ci vom avea folos de pe urma acelora ce par a fi triste.” (Predicile 
despre statui, Partea a II-a, predica a XV-a, p. 97) 


„Spune-mi, aşadar, cu ce anume te-a supărat vrăjmaşul tău? Ce ţi-a 
făcut de nu vrei să te împaci cu el? Ţi-a furat bani? Dar dacă tu înduri cu 
răbdare nedreptatea făcută, vei fi răsplătit de Dumnezeu foarte mult, ca 
şi cum ai fi împărțit acei bani la săraci. Pentru că fie dai milostenie 
săracilor, fie înduri nedreptatea, săvârşeşti aceeaşi faptă bună.” (Din 
vol. Problemele vieții, p. 242) 


„Ti-a furat hoţul banii? Nu fura şi tu de la tine mântuirea. Pentru că 
atunci când te mânii împotriva celui care ţi-a făcut rău, îţi faci ție cel mai 
mare rău, căci răul acesta nu este trupesc, ci sufletesc. Hoţul ţi-a furat 
lucruri materiale, bogăție trecătoare, pe care mai devreme sau mai 
târziu tot aveai să o pierzi, dar tu furi de la tine bogăţia veşnică şi 
bunătățile cereşti nestricăcioase. 

Te-a întristat diavolul prin paguba pe care ţi-a pricinuit-o? 
Întristează-l şi tu, bucurându-L pe Dumnezeu. Cel mai bine este să nu 
te întristezi deloc. În felul acesta, îl răneşti pe diavol. Iar el, văzând că îl 
dispreţuieşti, împreună cu vicleniile sale, va fugi ruşinat. Aşadar, este mai 
vrednic de laudă cel care îşi pierde averea şi Îi mulţumeşte lui 
Dumnezeu, decât acela care nu îşi pierde averea ci face milostenie, 
mulțumindu-l lui Dumnezeu. Pentru că cel de-al doilea, pe de o parte, se 
bucură de laudele celorlalți, de mulţumirea conştiinţei şi de nădejdea 
răsplății, iar pe de altă parte, împarte banii cu voia sa, după ce s-a pregătit 
sufleteşte pentru aceasta. Însă cel dintâi pierde totul dintr-odată, cu violenţă 
şi fără voia sa, fund nepregătit sufleteşte pentru această pierdere. Și aşa 
cum îți dai seama, oferirea de bunăvoie nu este amară şi grea ca pierderea 
fără voie. Şi nici nu este o aşa de mare izbândă să dispreţuieşti banul 
după ce te-ai pregătit vreme îndelungată pentru aceasta, cum este să suferi 
cu răbdare pierderea venită pe neaşteptate.” (Din vol. Problemele vieții, 
pp. 271-272) 

„Ti s-au luat banii? Spune: Gol am ieşit din pântecul mamei mele, gol 
voi pleca de aici (lov, 1, 21). Adaugă şi cuvântul Apostolului: Nimic n-am 
adus în lume, şi este vădit că nu putem nici scoate ceva din ea (| Tim., 6, 7). 
(Scrisori din exil, Către toţi credincioşii, că nimeni nu va putea vătăma pe 
cel care nu se nedreptățeşte pe sine însuşi, 4, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., p. 241) 


„Furatu-ţi-a banu sau hainele? Pentru răpirea averii tale, de vei răbda 
vitejeşte şi vei mulțumi lui Dumnezeu, atâta vei lua plată de la Dumnezeu, 
ca şi cum ai fi dat milostenie săracilor.” (Din vol. Mărgăritarele Sfântului 
Ioan Gură de Aur, p. 54) 


„Când vom pierde bani să nu ne întristăm, ci să zicem: binecuvântat 
fie Dumnezeu, că-i va socoti pe cei ce-i pierdem ca şi când i-am fi dat 
săracilor. De vreme ce de lov nu atâta ne mirăm că făcea multă milostenie, 
ca şi cum ne mirăm de răpirea avuţiilor lui, când a răbdat cu mulțumire, 
zicând: Domnul a dat, Domnul a luat, fie numele Domnului binecuvântat. 
Împreună cu Avraam va sta, cu Iacob se va propovădui cine va păzi cuvântul 
acesta. Deci când ţi se va întâmpla din lucrarea diavolului să pierzi aurul tău 
şi averea ta sau de la hoți sau din altă întâmplare, mulţumeşte lui Dumnezeu 
şi nu te du la vrăjitori, şi atunci îndoită rană vei da diavolului, căci n-ai grăit 
de rău şi va fugi de la tine şi nu te va mai necăji, căci cunoaşte că mulțimea 
şi răbdarea ta îți câştigă cununi mai luminate de la Dumnezeu. Şi aşa, lov, cu 
răbdarea îndoită, a luat cele ce a pierdut. lar tu, de vei răbda, nu numai 
îndoite vei lua, ci şi însutite, de nu vei cârti, şi viaţa de veci în Împărăţia 
Cerurilor.” (Din vol. Mărgăritarele Sfântului loan Gură de Aur, pp. 132- 
133) 


PARFUMURILE ȘI MIRESMELE 


„Ostaş eşti şi tu, ostaş duhovnicesc! Iar un astfel de ostaş nu doarme 
în pat de fildeş, ci pe pământ. Nu se unge cu miruri, cu parfumuri! După ele 
aleargă desfrânatele, stricații, cei ce joacă pe scenă, cei ce nu se îngrijesc de 
sufletul lor. Tu nu trebuie să miroşi a parfum, ci a virtute! Nimic nu-i mai 
curat decât un suflet care are un trup ce miroase a parfum. Parfumatul 
trupului şi al hainelor este semnul duhorii lăuntrice şi al necurăţiei. Când 
diavolul se năpusteşte ca să strice sufletul şi să-l moleşească, atunci 
întipăreşte şi în trup, cu ajutorul parfumurilor, murdăria stricăciunii lui. 

După cum cei care au necontenit guturai şi le curge nasul, îşi murdăresc şi 
hainele şi mâinile şi faţa pentru că îşi şterg mereu nasul, tot astfel şi sufletul 
întinde asupra trupului răutatea stricăciunii lui. Ce lucru mare şi bun îţi poţi 
închipui despre un om care miroase a parfum, care se aseamănă cu o femeie, 
dar, mai bine spus, cu o desfrânată, cu unul care şi-a ales ocupația de 
dansator? Să-ţi miroasă sufletul a parfum duhovnicesc, ca să-ţi fii de folos şi 
ție, şi celor din jurul tău!” (Omilii la săracul Lazăr, cuvântul |, în vol. Omilii 
la săracul Lazăr. Despre soartă şi Providenţă..., pp. 39-40) 


„Nimic nu nimiceşte atâta vigoarea sufletului, nimic nu-l moleşeşte 
atâta cât mirosirea parfumurilor plăcute. Dar mi-ar obiecta cineva: 

- Ce vrei să spui? Trebuie să-mi facă plăcere murdăria? 

- Nu spun asta, dar să nu fie nici una, nici alta. Îndată ce creierul a 
primit mirosul, a moleşit tot trupul. Prin parfum se aprind plăcerile şi se dă 
naştere păcatului. Prin urmare, astupă şi această poartă! Rostul mirosului 
este de a respira aerul, nu de a primi mirosurile plăcute.” (Despre creşterea 
copiilor, S$4, în vol. Despre Feciorie, Apologia vieţii monahale, Despre 
creşterea copiilor..., p. 415) 


„Căci nimic nu destinde atât de mult încordarea sufletului, nimic nu-l 
relaxează astfel cum face desfătarea de parfumuri şi miresme. Dar ce — se va 
spune — trebuie să ne bucurăm de noroi? Nu spun aceasta, dar nici de acesta, 
nici de acelea. Nimeni să nu-i aducă esențe de parfum, căci de îndată ce 
creierul le primeşte, tot trupul s-a relaxat. De aici se răscoală şi plăcerile şi 
mare e uneltirea lucrului. Aşadar, astupă şi această poartă; căci lucrarea ei e 
de a respira aerul, nu de a primi miresme bune. 

Poate că unii vor râde de noi ca de unii care ne-am ocupa de un lucru 
Mic, atunci când vorbim despre o asemenea conduită civilizată [politeias]; 
dar nu este un lucru mic, ci, dacă se fac acestea, e fundamentul, educația şi 
buna-rânduială a toată lumea.” (Cuvânt despre cum se cade să-şi crească 
părinţii copiii, în vol. Sfaturi pentru o educație ortodoxă a copiilor de azi..., 
pp. 122-123) 


PATIMILE (definiţia) 


„Păcatele şi patimile sunt lanţuri cu care diavolul ne încătuşează şi ne 
face robi ai lui.” (Din vol. Problemele vieții, p. 46) 


PATIMILE (- beţii ale sufletului) 

„Poate fi numit, pe bună dreptate, beat nu numai cel ce bea mult vin, 
CI şi cel care întreţine în suflet o altă patimă. 

Este beat şi cel care iubeşte o femeie străină, şi nu pe a lui, cel care se 
duce la femei desfrânate. După cum cel ce bea mult vin şi merge pe două 
cărări rosteşte cuvinte de ruşine şi vede lucrurile pe dos, tot astfel şi 
desfrânatul, plin de această poftă neînfrânată ca şi cum ar fi plin de vin, nu 
mai rosteşte nici un cuvânt sănătos, ci toate cuvintele lui sunt de ruşine, 
stricate, grosolane, pline de batjocură, vede lucrurile pe dos; este orb faţă de 
tot ce-i stă înaintea ochilor, dar o vede pretutindeni pe femeia pe care o 
doreşte; ca un ieşit din minţi, ca un nebun, şi în adunări şi la ospeţe, în orice 
timp Şi în orice loc, de i-ar vorbi mii de oameni, ți se pare că nici nu te aude; 
la femeia pe care o iubeşte, la aceea îi este gândul şi visează păcatul! Îi 
bănuieşte pe toţi, se teme de toţi; nu-i într-o stare mai bună decât un animal 
prins în cursă. 

Este beat, de asemenea, şi cel stăpânit de mânie. Şi acestuia 1 se umflă 
fața, 1 se înăspreşte glasul, se umplu ochii de sânge, 1 se întunecă mintea, 1 se 
îneacă sufletul, îi tremură limba, ochii i se mişcă de colo-colo, urechile aud 
pe dos cuvintele; mânia îi ameţeşte creierul mai grozav decât vinul; stârneşte 
furtună şi face tulburare cu greu de potolit. 

Dar dacă e beat omul stăpânit de pofta trupului sau de mânie, apoi cu 
mult mai mult e beat şi nebun omul necredincios, omul care huleşte pe 
Dumnezeu, omul care se împotriveşte legilor Lui, omul care niciodată nu 
vrea să se lase de încăpăţânarea lui deşartă. Omul acesta este mai ticălos 
decât chefliui şi decât cei ieşiţi din minţi, chiar dacă pare a nu-şi da seama de 
starea sa. Căci aceasta mai cu seamă trebuie observat la beție, că bețivul nu- 
şi dă seama că se poceşte; după cum şi la nebunie aceasta e grozăvia, că 
bolnavii de această boală nu ştiu că sunt bolnavi”. (Către iudei, cuv. VIII, 1], 
în vol. Cuvântări împotriva anomeilor. Către iudei, pp. 382-383) 


PATIMILE (manifestarea lor) 


„Invidiosul nu are în vedere decât să-şi astâmpere patima sa; aşa sunt 
şi neruşinaţii şi lacomii.” (Comentar la Evanghelia de la Ioan, omiha LV, 3, 
p. 273) 


PATIMILE (gravitatea patimilor) 


„Dumnezeiasca Scriptură dă nume de animale, iar uneori de fiare, 
oamenilor cinstiți cu rațiunea, dar stăpâniți de patimi. Uneori îi numeşte 
câini, din pricina neruşinării şi îndrăznelii lor: Câini muţi, care nu pot lătra 

(Isaia, 56, 10); alteori îi numeşte cai, din pricina desfrânării lor: Cai 
înnebuniți după femei s-au făcut; fiecare nechează după femeia aproapelui 
său (ler., 5, 8); alteori îi numeşte măgari, din pricina prostiei şi a hpsei lor de 
judecată: Alăturatu-s-au animalelor celor fără de minte şi s-au asemănat lor 
(Ps., 48, 12); alteori îi numeşte lei şi leoparzi, din pricina firii lor lacome şi 
răpitoare; alteori aspide, din pricina vicleniei lor: Venin de aspidă sub buzele 
lor (Ps., 139, 3); alteori şerpi şi vipere, din pricina veninului şi răutăţii lor, 
precum striga şi fericitul loan, spunând: Șerpi, pui de vipere, cine v-a arătat 
să fugiţi de mânia ce va să fie? (Matei, 3, 7). Şi le dă şi alte nume, potrivite 
cu patimile lor, doar se vor ruşina odată măcar aşa, ca să se întoarcă la 
noblețea firii lor, ca să se împace cu cei de aceeaşi fire cu ei şi să prefere 
legile lui dumnezeu în locul patimilor lor, cărora au ajuns robi din pricina 
trândăviei lor”. (Omilii la Facere, omilia XII, III, în col. PSB, vol. 21, pp. 
142-143) 


„Cumplit lucru, cumplit lucru este, iubite, să fu prins în cursele 
diavolului! Un suflet ca acesta este prins atunci ca în nişte laţuri. Şi după 
cum porcul se bucură când se tăvăleşte în mocirlă, tot aşa şi sufletul prins de 
obişnuinţa păcatului nu-şi mai dă seama de duhoarea păcatului. De aceea 
trebuie să priveghem, să fim cu mintea trează, ca de la început să nu lăsăm 
cale deschisă demonului; ca nu cumva demonul, întunecându-ne mintea şi 
orbindu-ne vederea sufletului, ca şi cum am fi lipsiţi de lumina soarelui, să 
ne facă să nu mai putem vedea razele Soarelui dreptății şi să cădem în 
prăpastie...”. (Omilii la Facere, omilia XXII, IV, în col. PSB, vol. 21, p. 
265) 


„Obişnuinţa cu păcatul pricinuieşte, cu trecerea timpului, atâta 
pagubă, încât nici un sfat nu mai are nici o putere asupra celui deprins cu 
păcatul; este dus ca un rob acolo unde porunceşte diavolul. Diavolul, deci, îi 
porunceşte; el dă acele porunci pierzătoare, pe care tinerii le împlinesc cu 
plăcere, uitându-se numai la plăcerea ce le stă în față, fără să se mai 
gândească la durerea de mai târziu”. (Omilii la Facere, omiha LVIII, V, în 
col. PSB, vol. 22, pp. 262-263) 


„Chiar bogat de ar fi cineva, sau de neam bun, sau orice ar fi, dacă 
este stăpânit de păcat, apoi este cel mai de rând dintre cei de rând. După cum 
ar fi cineva chiar împărat, ar fi socotit ca mai ticălos dintre toți ticăloşii dacă 
ar ajunge rob barbarilor, tot aşa şi cu cel ce ajunge rob păcatului. Fiindcă şi 
păcatul este barbar, şi el nu ştie a cruța sufletul odată luat în stăpânire, ci îl 

asupreşte în paguba celor ce l-au primit într-înşii.” (Comentariile sau 
Tâlcuirea Epistolei întâi către Corinteni, omilia IX, p. 94) 


„Dacă o fiară sălbatică ar intra în casa noastră, ce panică ar 
produce! Ce strigăte! Ce fugă! Iadul invadează sufletul nostru, şi noi 
rămânem într-o linişte nenorocită?” (Din vol. Bogățiile oratorice, p. 
318) 


PATIMILE (fiecare patimă are hrana sa) 


„După cum fiarele sălbatice când sunt grase şi pline de putere biruiesc 
pe cei care se luptă cu ele, mai ales când aceştia sunt neputincioşi şi 
neiscusiți, dar dacă le slăbeşti prin foame, potoleşti furia lor şi stingi cea mai 
mare parte din puterea lor, că poate lupta cu ele chiar un luptător nu prea 
viteaz, tot aşa şi cu patimile sufletului; dacă nu le dai de mâncare, le supui 
gândurilor celor bune; dar dacă le hrăneşti mereu, lupta cu ele ajunge mai 
grea; ţi le faci atât de înfricoşătoare, că trăieşti tot timpul robit şi îngrozit de 
ele. Care este hrana acestor fiare sălbatice? Slava deşartă se hrăneşte cu 
onoruri şi cu laude; îngâmfarea se hrăneşte cu puterea şi măreția funcției; 
invidia se hrăneşte cu succesele celor din jur; iubirea de arginți se hrăneşte cu 
dărnicia credincioşilor; desfrânarea se hrăneşte cu traiul bun, cu petrecerile şi 
cu statul necontenit de vorbă cu femeile. Fiecare patimă are hrana sa.” 
(Tratatul despre preoție, cartea a şasea, cap. 12, în vol. Despre preoție, p. 
150) 


PATIMILE (lupta cu patimile) 


„Creştinul trebuie să lupte totdeauna cu patimile trupului. Trebuie să 
ne răsune în urechi legile puse nouă de Stăpânul de obşte al tuturora şi să ne 
îngrădim cu ele. Să ne folosim cum trebuie de multa Lui îndelungă răbdare 
față de noi şi să nu aşteptăm să ne cuminţească viața, ca să nu se spună şi de 
noi: Când îi ucidea, atunci Îl căutau (Ps., 77, 38)”. (Omilii la Facere, omilia 
IX, VI, în col. PSB, vol. 21, pp. 113-114) 


PATIMILE (urmările pierzătoare ale patimilor) 


„După cum cel care îşi potoleşte patimile are multă linişte, tot aşa 
omul păcătos, omul trândav, care nu-şi poate înfrâna cum trebuie patimile ce 

se nasc în el, se frământă necontenit, are războiul în el însuşi, se tulbură fără 
să-l supere cineva şi îndură vifor cumplit.” (Omilii la Facere, omila IX, VI, 
în col. PSB, vol. 21,p. 113) 


„Că toţi cei asemenea paielor (cei nestatornici şi supuşi celor rele — 
n.n.), chiar înainte de a fi aruncaţi în cuptorul iadului, vor fi hrană patimilor 
necugetate, aşa cum paiele sunt hrană animalelor necuvântătoare; iar 
dincolo, iarăşi materie şi hrană pentru foc.” (Omilii la Matei, omilia XI, VI, 
în col. PSB, vol. 23, p. 140) 


„sufletul, pe care-l înconjoară o mulţime de patimi, devine c mort 
pentru virtute; arătați-i lui orice vă place, el nu simte nimic, amenințaţi-l cu 
chinul, cu orice alt lucru, el rămâne nesimţit.” (Comentar la Evanghelia de 
la loan, omilha LV, 2, pp. 272-273) 


„Bolile sufletului, patimile şi dorințele cele rele închid intrarea 
cuvântului dumnezeiesc. Dorinţa bogățiilor nu ne permite să auzim cuvântul 
care ne îndeamnă să facem milostenie, invidia sufocă cuvântul care ne 
îndeamnă la iubire; alte boli încă fac sufletul nostru laş şi mândru.” 
(Comentar la Evanghelia de la loan, omiha LXXIV, 3, pp. 381-382) 


„... patimile, care se poartă cu noi mai barbar decât orice barbar. Cel 
ce disprețuieşte patimile, îşi bate joc de barbari, pe când cel ce cade sub 
puterea patimilor, va suferi rele mai mari decât de la barbari. Barbarul, când 
are putere, torturează trupul, dar patimile muncesc sufletul şi-l rod din toate 
părțile. Barbarul, când are putere, predă trupul morţii temporale, în timp ce 
patimile îl predau morții viitoare şi veşnice.” (7ălcuiri la Epistola întâi către 
Timotei, omilia a XVIII-a, p. 200) 


„Nimic nu rămâne nevătămat de aceste patimi, ci, precum vânturile 
cele sălbatice, când cad pe marea liniştită, o răscolesc până la fund, încât 
nisipulil amestecă cu valurile, tot aşa şi aceste patimi, intrând în sufletul 
omului, toate le răstoarnă pe dos şi atrofiază agerimea minţii” (Comentariile 
sau explicarea Epistolei către Tit, omiha II, în vol. Comentariile sau 
explicarea Epistolei a doua către Timotei..., p. 144) 


„Patimile sunt cauzele tulburării lumii noastre lăuntrice. Patimile fac 


ca sufletele noastre să semene cu nişte cetăți care înfruntă asediile barbarilor. 
Patimile aduc în mintea şi în cugetele noastre tulburate, cum se întâmplă 

atunci când un şarpe intră într-un cuib plin de puişori şi aceştia ţopăie dintr- 
un colţ în altul ciripind cu groază.” (Din vol. Problemele vieții, pp. 33-34) 


„ȘI deschide-ţi urechile să auzi cuvântul lui Dumnezeu căci patimile şi 
dorințele păcătoase nu-l lasă să intre în noi şi să rodească. Iubirea de arginți 
nu ne îngăduie să ascultăm vreun cuvânt despre milostenie. Invidia ne 
împiedică să ascultăm învăţătura despre iubire. Şi fiecare patimă în general, 
naşte indispozoţie pentru învăţătură de folos.” (Din vol. Problemele vieții, p. 
47) 


„Și este acum vremea să vă îndemn să vă întoarceţi nu numai de la 
obişnuita beţie, ci şi de la cea fără vin, căci aceasta este mult mai cumplită. 
Și să nu vă mire ceea ce spun! Căci există şi beţie fără vin. lar că există o 
astfel de beţie, ascultă-l pe proorocul, care zice: Vai de cei ce se îmbată, însă 
nu cu vin (1s., 29, 6). Ce fel de beţie este aceasta fără vin? Multă şi felurită! 
Căci şi mâma provoacă beţie, şi slava deşartă, şi ieşirea din minţi, şi fiecare 
din pierzătoarele patimi ce se nasc în noi, fiindcă produc în noi o oarecare 
beție şi suficiență şi ne întunecă gândul. Căci nimic altceva nu este beţia 
decât împrăştierea puterilor fireşti şi rătăcirea gândurilor, şi pierderea 
înțelepciuniis%.” (Îndemnul aceluiaşi ca să ne depărtăm de desfătări, de lux 
şi de beţie mai mult decât orice, buna măsură. Cuvânt către neofiţi, în vol. 
Cateheze baptismale, pp. 83-84) 


„... patimile fără de rânduială ce ne întunecă gândurile.” (Îndemnul 
aceluiaşi ca să ne depărtăm de desfătări, de lux şi de beţie mai mult decât 
orice, buna măsură. Cuvânt către neofiţi, în vol. Cateheze baptismale, p. 84) 


PATIMILE (lupta împotriva patimilor) 


„Orice plăcere, în timpul învolburării patimilor, arde sufletul mai 
puternic decât focul dacă nu luptăm vitejeşte cu răbdare şi cu credință 
împotriva fiecărei patimi.” (Cuvânt de laudă la Sfântul Mucenic 





*% Tâlcuirea Pr. Marcel Hancheş: Orice ieşire din matca firii — gânduri, închipuiri, 


sentimente, dorinţe, necazuri etc — este beţie. Aceste ieşiri din fire sunt cele ce se abat în 
mod eronat, căci există o ieşire din fire atunci când omul Îl cunoaşte pe Dumnezeu față 
către față. Dar în acest ultim caz, extazul este unul conform firii, căci firea noastră a fost 
creată ca să se poată împărtăşi de Dumnezeu mai presus de puterile ei, prin har. (n.s. 1, p. 
84) 

Varlaam, |, în vol. Predici la sărbători împărăteşti şi cuvântări de 
laudă la sfinţi, p. 489) 


PATIMILE (remediile şi despătimirea) 


„Nu se cuvine să ne pierdem vremea în zadar, ci în fiecare zi şi în 
fiecare ceas să avem înaintea ochilor scaunul de judecată a lui Hristos; să ne 
întrebăm care sunt acele fapte care ne pot da îndrăznire înaintea lui 
Dumnezeu şi care sunt acelea care ne măresc osânda. 

Frământând aşa acestea în gândurile noastre, vom birui patimile, vom 
potoli şi vom omori zburdările trupului nostru...”. (Omilii la Facere, omilha 
IV, VIII, în col. PSB, vol. 21, pp. 66-67) 


„Ne-a dat Dumnezeu destulă minte, în stare, dacă vrem să deschidem 
puţin ochii, să ne facă biruitori asupra patimilor ce se nasc în noi. De asta 
harul Duhului ne-a lăsat în scris în dumnezeieştile Scripturi viața şi traiul 
tuturor sfinților, ca să vedem că ei, de aceeaşi fire cu noi, au săvârşit toate 
virtuțile şi ca să nu ne mai trândăvim în împlinirea lor”. (Omilii la Facere, 
omilia XI, IV, în col. PSB, vol. 21,p. 133) 


„lar dacă cineva, biruit de obişnuinţă, vede că stăruie în aceleaşi 
păcate, să-şi silească sufletul ca să pedepsească o astfel de trândăvie; să nu 
îngăduie să meargă mai departe: să-şi oprească aici răul obicei, să taie 
pornirea spre păcat, să pună frâu gândului. Să se gândească la ziua cea 
înfricoşătoare”. (Omilii la Facere, omilia XXIV, VIII, în col. PSB, vol. 21, 
p. 301) 


„Nimic nu-L bucură atâta pe Dumnezeu ca îndreptarea noastră, ca 
întoarcerea noastră de la viciu la virtute!” (Omilii la Facere, omilia XXV, 
III, în col. PSB, vol. 21, p. 307) 


„Dacă vrem să fim cu mintea trează şi cu ochii deschişi putem vindeca 
mai uşor bolile sufletului decât bolile trupului. Ne supără de pildă o patimă. 
Dacă vrem cu gând cucernic să ne ridicăm cu mintea la scaunul de judecată 
din ziua cea înfricoşătoare şi să ne gândim nu la plăcerea de aici, ci la 
durerea de acolo, apoi îndată vom alunga şi izgoni patima din sufletul 
nostru.” (Omilii la Facere, omila XLII, II, în col. PSB, vol. 22, p. 93) 


„- Cum să ne scăpăm de această vătămare? 

- Dacă bem băutura care poate ucide toţi viermii şi toți şerpii aceştia 
dinăuntru nostru! 

- Şi care-i băutura cu o putere aşa de mare? 

- Cinstitul Sânge al lui Hristos, dacă te împărtăşești cu îndrăznire. El 
poate stinge toată boala. Împreună cu cinstitul Sânge al lui Hristos, 
ascultarea cu atenţie a dumnezeieştilor Scripturi, apoi milostenia unită cu 
ascultarea predicii. Prin acestea toate vor putea fi omorâte patimile care ne 
vatămă sufletul. Numai atunci vom trăi cu adevărat; acum nu suntem întru 
nimic mai buni decât morții. Că nu-i cu putință să trăim când trăiesc în noi 
acele patimi; cu ele neapărat pierim”. (Omilii la Matei, omilia IV, LX, în col. 
PSB, vol. 23, p. 60) 


„Că atâta vreme cât patimile ne stăpânesc, socotim virtutea 
istovitoare, grea, cu urcuş anevoios, iar viciul, plăcut şi foarte dulce; dar 
dacă ne desprindem puţin de patimi, vedem că viciul este respingător şi urât, 
iar virtutea uşoară, lesnicioasă şi de dorit. Şi aceasta o poţi afla de la cei care 
au dus o viață virtuoasă”. (Omilii la Matei, omilia XVI, XI, în col. PSB, vol. 
23, p. 217) 


„Domnul a dat porunci mari şi minunate. A poruncit să fim mai presus 
de patimi; ne-a ridicat chiar la cer; ne-a poruncit să ne străduim să fim 
asemenea, nu îngerilor, nici arhanghelilor, ci, atât cât e îngăduit firii 
omeneşti, să fim asemenea chiar Stăpânului întregii lumi. Ucenicilor Lui nu 
le-a poruncit să facă numai atâta, ci le-a poruncit să îndrepte şi pe alți, să 
deosebească pe cei răi de cei care nu sunt răi, pe câini de cei care nu sunt 
câini - că multe ascunzişuri are omul! — ca nimeni să nu poată spune că 
poruncile Sale sunt grele şi aspre”. (Omilii la Matei, omiha XXIII, III, în 
col. PSB, vol. 23, pp. 297-298) 


„Să îndepărtăm din sufletul nostru aceste patimi, ca să nu fim 
pedepsiţi şi aici şi să fim munciţi fără de sfârşit şi dincolo. Să ne îndrăgostim 
de virtute. Aşa vom culege chiar înainte de a intra în împărăția cerurilor 
bunuri foarte mari aici pe pământ, iar când vom pleca acolo vom avea parte 
de bunătăţile cele veşnice”. (Omilii la Matei, omiha LXII, V, în col. PSB, 
vol. 23, p. 725) 


„Să veghem asupra noastră înşine, frații mei dragi, pentru că noi avem 
fericirea că am primit atât de mari bunuri, şi atunci când ne vine în suflet 
ceva gând rău, atunci când ne simțim îndemnați să spunem ceva cuvinte 
urâte, sau când observăm că se ridică mânia sau alt sentiment rău, să ne 

gândim atunci la noi înşine, la binefacerile cu care ne-a cinstit Mântuitorul, 
să ne amintim cât este de minunat Duhul pe care l-am primit. Acest gând va 
înlătura şi va potoli patimile noastre.” (Comentar la Evanghelia de la Ioan, 
omilia XLVI, 4, p. 224) 


„Să smulgem din inimile noastre dorinţele rele; este deajuns să vrei, şi 
totul se stinge.” (Comentar la Evanghelia de la Ioan, omilia LXXIV, 3, p. 
382) 


„Am putea foarte bine, dacă am voi cu adevărat, din tot cugetul şi din 
toată inima, să depărtăm de la noi o asemenea boală, de care nu numai că 
este cu putință a ne izbăvi, ci chiar este cu mult mai uşor decât în lecuirea 
bolilor trupeşti, fiindcă şi Doctorul este de data aceasta cu mult mai mare şi 
mai vestit. 

Deci să atragem spre noi pe acest Doctor, şi să-L rugăm a se atinge de 
noi; însă să contribuim şi noi, din partea noastră, cu ceea ce trebuie, anume 
cu bunăvoință şi intenție bună. Dacă noi vom contribui numai cu acestea, 
ZIC, de nimic altceva nu vom mai avea nevoie. Să contribuim dar cu cele ce 
se cer din partea noastră, ca şi aici să ne bucurăm de o sănătate curată, şi 
acolo să ne învrednicim bunurilor viitoare.” (Omilii la Epistola către 
Romani a Sfântului Apostol Pavel, omilia XIV, p. 286) 


„... potoleşti cu gândul cel binecredincios furia patimilor.” (Cuvânt la 
Inviere, ], în vol. Predici la sărbători împărăteşti şi cuvântări de laudă la 
sfinți, p. 137) 


„Este unul desfrânat? Arată-i pe altul cuminte! Este unul zgârcit şi 
răpitor? Arată-i pe altul care dă milostenie! Este unul invidios şi pizmăreţ? 
Arată-i pe altul hpsit de această patimă! Este unul stăpânit de mânie? Dă-i 
pildă pe unul care trăieşte filosofic! Nu trebuie să recurgem numai la istorii 
vechi, ci să luăm exemple şi din viaţa de azi. Că şi astăzi, cu ajutorul lui 
Dumnezeu, se fac fapte nu mai mici decât cele din trecut.” (Despre 
mărginita putere a diavolului, omilia a III-a, 2, în vol. Despre mărginita 
putere a diavolului. Despre căinţă..., p. 43) 


„Dacă prin faptele tale stărui să mânu pe Dumnezeu, te vei pierde pe 
tine însuţi; dar dacă vei astupa şanțurile păcatului înaite de a fi paguba prea 
mare şi înaite de a inunda tot ogorul, vei putea să dobândeşti din nou starea 
de curăție de mai înainte şi vei adăuga roadelor de altă dată alte roade 
bogate. 

Gândindu-te la toate acestea, scutură ţărâna de pe tine, scoală-te de la 
pământ şi vei fi înfricoşător duşmanului! Tre-a doborât la pământ ca să nu te 
mai scoli. Dar dacă te va vedea că, deşi rănit pe neaşteptate, ridici iarăşi 
mâna împotriva lui, se va teme să-ți mai pună piedică, iar tu vei fi mai 
puternic şi nu vei mai căpăta o astfel de rană. Dacă nenorocirile altora sunt 
îndestulătoare ca să ne înveţe minte, cu atât mai mult vor fi mai instructive 
propriile noastre nenorociri.” (Cuvânt de sfătuire către Teodor cel căzut, 18, 
în vol. Despre Feciorie, Apologia vieții monahale, Despre creşterea 
copiilor..., p. 375) 


„ȘI cum s-ar putea cineva elibera de sclavia patimilor? Mai întâi prin 
voia şi nevoinţa sa, şi apoi cu ajutorul lui Dumnezeu.” (Din vol. Problemele 
vieții, p. 46) 


„Să ucidem, aşadar, poftele viclene. Să ne eliberăm de patimi. Dacă 
vrem, ne vom lupta. Și dacă ne vom lupta, vom izbândi, cu harul 
Domnului.” (Din vol. Problemele vieții, p. 47) 


„Creatorul te-a făcut mai presus decât celelalte fiinţe ale Sale: te-a 
făcut om. De ce te faci atunci trădător ai bunătății cereşti şi dispreţuitor al 
demnității umane? De ce asemeni fiinţa ta cu animalul fără rațiune, tu, care 
al dat animalelor iraționale trăsături omeneşti? lată: papagalului, după ce 
îl dresezi, îi dai vorbire omenească, iar leului, îi dai blândeţe. Şi pe cele 
mai sălbatice animale le poţi îmblânzi. Iar tu cum te faci rob al patimilor 
iraționale care se află în tine?” (Din vol. Problemele vieţii, p. 293) 


PATIMILE (eliberarea de patimi — adevărata libertate) 


„Ce folos poate fi, spune-mi, în a stăpâni cineva popoare întregi, şi a fi 
în acelaşi timp rob al patimilor? Şi ce vătămare poate fi, de a nu stăpâni pe 
nimeni, dar, în acelaşi timp de a fi mai presus de tirania patimilor? Aceasta 
este libertate, aceasta este stăpânire, aceasta este adevărata împărăție, pe 
când acelea sunt sclavie, chiar dacă ar avea unul ca acela mii de diademe pe 
cap. Căci, când stăpânirea lui cea dinăuntru îl face sclav la o mulțime de 
stăpâni — vorbesc de iubirea de argint, iubirea de plăceri, mânia şi celelalte 
patimi -, ce folos are diadema? Mare este tirania patimilor, când nici cununa 
ce aşteaptă pe cei drepţi nu este în stare să scape pe cineva din acea supunere 
tiranică.” (Tâlcuiri la Epistola întâi către Timotei, omilia a XVIII-a, pp. 199- 
200) 

PĂCATELE (ce sunt păcatele?) 


„+... păcatul singur este un rău.” (Comentar la Evanghelia de la loan, 
omilia LVI, 1, p. 275) 


„+... păcatul este nedreptate, fiindcă dacă cineva păcătuind 
nedreptăţeşte fie pe el, fie pe un altul, desigur că mai mult pe sine s-a 
nedreptăţit, decât pe altul.” (Omilii la Epistola către Romani a Sfântului 
Apostol Pavel, omilia XI, p. 187) 


„Când auzi de păcat, să nu-ţi închipui că ar fi o putere oarecare în 
ființă, o putere existentă, ci o faptă rea, care pururea se naşte şi dispare, şi nu 
există mai înainte de naştere, precum şi după naştere iarăşi dispare.” (Omilii 
la Epistola către Romani a Sfântului Apostol Pavel, omiha XII, p. 217) 


„Păcatul este un demon al voinţei noastre, este o pornire nemăsurată 
spre rău.” (Omilii la Epistola către Romani a Sfântului Apostol Pavel, omilia 
XVIII, p. 503) 


„Rău drac este păcatul.” (Din vol. Mărgăritarele Sfântului loan Gură 
de Aur, p. 155) 


„Moartea sufletului este păcatul.” (Din vol. Mărgăritarele Sfântului 
Ioan Gură de Aur, p. 253) 


PĂCATELE (- zid puternic între noi şi Dumnezeu) 


„Cum doreşte să nască femeia pe care o apucă durerile naşterii, aşa 
doreşte şi Dumnezeu să-Şi reverse mila Lui. Păcatele noastre însă îi pun 
piedică. 

Să dărâmăm dar această piedică”. (Cuvântări împotriva anomeilor, 
cuv. VI, în vol. Cuvântări împotriva anomeilor. Către iudei, p. 102) 


PĂCATELE (cauzele lor) 


„Pricina tuturor relelor este voinţa cea rea”. (Omilii la Facere, omilha 
XXXIIL, V, în col. PSB, vol. 21,p. 418) 

„Voia cea rea este rădăcina tuturor relelor. Pentru ce oare pe Avel nu 
l-a nedreptăţit cu nimic trupul? Pentru ce pe draci nu 1-a folosit la nimic 
starea lor trupească? Voieşti poate a afla că trupul, făcându-se muritor, nu 
numai că nu a vătămat pe om, ci încă l-a şi folosit? Ascultă câte le câştigi 
dacă eşti treaz: te opreşte şi te împiedică de la scârbele, durerile şi celelalte 
de acest fel, venite de la răutate. Dar, zici tu, şi în curvii te duce. Nu trupul, 
iubitule, ci desfrâul. Toate cele despre care am vorbit negreşit că sunt ale 
trupului, fiindcă nu este om care să treacă prin viața aceasta şi să nu suferit, 
să nu fi fost bolnav sau să nu fi fost scârbit — pe când a nu curvi se poate. 
Deci dacă relele ar fi ale firii trupului, apoi ar trebui să fie de obşte, căci aşa 
sunt fireşti. Dar a curvi nu este de felul acestora, precum de pildă este a simţi 
durere, ci vine din voia omului. 


Deci nu învinovăţi trupul, şi diavolul să nu-ţi răpească cinstea pe care 
ţi-a dat-o Dumnezeu. Dacă noi am voi, apoi trupul nostru ne-ar fi un frâu 
minunat, stăpânind săltările sufletului, împiedicând lipsa de minte, 
împiedicând şi trufia cea proastă, şi slujindu-ne nouă în cele mai mărețe 
fapte. Deci nu-mi spune de cei smintiţi, fiindcă vedem şi pe mulşi dintre cai 
căzând în prăpastie, după ce au aruncat pe vizitiu împreună cu hățurile — însă 
noi nu învinovățim hățurile, căci nu ele au făcut aceasta, ci vizitiul care nu 
le-a ținut bine, acela este de vină, şi el a prăpădit totul. Tot aşa deci să judeci 
şi în acestea. Dacă vezi un tânăr viețuind în sărăcie şi făcând mii de rele, tu 
nu-i învinovățeşti trupul, ci pe vizitiul care-l târăşte în rele, vreau să zic 
cugetul lui. După cum hăţurile nu aduc vizitiului prin ele însele, ci vizitiul 
numai este pricina tuturor relelor, dacă nu le ţine bine în mâni, şi el numai 
este pedepsit, căci de multe ori acele hățuri îl încurcă, îl târăsc şi-l silesc şi 
pe dânsul a lua parte la încurcătura lor, tot aşa şi aici. Eu, zice hățul, am ținut 
strânsă gura calului, întrucât tu nu m-ai stăpânit bine — dar fiindcă m-ai 
aruncat, apoi cer pedeapsa dispreţului asupra ta, şi pentru aceea eu mă 
învălătucesc împrejurul tău şi te târăsc, ca să nu pătimesc şi eu ca tine. 


Deci nimeni să nu învinovăţească hățurile, ci pe sine singur şi voia lui 
cea stricată. Căci şi judecata noastră ne este ca un vizitiu, hăţurile sunt 
trupurile noastre care unesc caii cu vizitiul. Dacă acestea sunt ținute bine, 
nimic rău nu vei pătimi, iar de cumva le vei lăsa slobode, apoi totul ai 
pierdut. Să ne cuminţim deci şi să nu mai învinovăţim trupul, ci cugetele 
noastre cele rele. Căci a învinovăţi trupul, pe Dumnezeu, pe aproapele şi pe 
toţi, afară de voia noastră cea stricată, aceasta este lucru drăcesc, ca astfel, 
negăsind pricina adevărată, să nu căutăm a ne izbăvi de rădăcina relelor. Însă 
Voi, cunoscând înşelăciunea necuratului, întoarceţi asupra lui toată mânia 

voastră şi, punând pe vizitiu ca să păzească caii cei nărăvaşi, să ațintiți 
ochiul cugetului vostru către Dumnezeu.” (Comentariile sau Tălcuirea 
Epistolei întâi către Corinteni, omilha XVII, pp. 178-179) 


PĂCATELE (naşterea păcatelor) 


„... Nol nu cădem în păcate din neştiinţă, ci din trândăvia sufletului şi 
a nepăsării faţă de virtute”. (Omilii la Facere, omila V, II, în col. PSB, vol. 
21, p. 70) 


„Trebuie deci să facem totul ca să stârpim începuturile păcatelor. Să 
nu te uiţi la păcat că este mic, ci să te gândeşti că ajunge rădăcină de mare 
păcat dacă nu-l iei în seamă. lar dacă trebuie să vă spun ceva care să vă 
minuneze, este că păcatele mari nu au nevoie de atâta luare-aminte ca 
păcatele mici şi neînsemnate. Însăşi natura păcatelor mari face ca să ne 
îndepărtăm de ele; cele mici însă, pentru că sunt mici, ne fac să fim 
nebăgători de seamă şi nu ne îndeamnă să pornim cu hotărâre la stârpirea 
lor. De aceea şi ajung repede mari, pentru că dormim. Aceasta o poți vedea 
şi cu bolile trupului. Aşa s-a născut în luda acel mare păcat. Dacă furtul 
banilor săracilor nu 1 s-ar fi părut mic păcat, n-ar fi ajuns să vândă pe 
Hristos. Dacă tirania slavei deşarte nu li s-ar fi părut iudeilor un păcat mic, 
n-ar fi alunecat să ajungă ucigători de Hristos. Şi poţi vedea că toate păcatele 
se nasc aşa. Nimeni nu sare să săvârşească păcatul iute şi dintr-o dată. Arc, 
are sufletul nostru o ruşine înnăscută, un respect față de fapta bună. Nimeni 
nu-i atât de neruşinat ca să săvârşească dintr-o dată păcatul, ca să arunce 
toate pe una, ci se pierde pe nesimţite şi încetul cu încetul, când nu ia 
aminte. Aşa a intrat în lume închinarea la idoli. Pentru că oamenii au cinstit 
peste măsură şi pe vii şi pe morți au ajuns de s-au închinat la idoli. Aşa s-a 
întins şi desfrânarea şi toate celelalte păcate. Să-ţi dau o pildă! Ai râs când 
nu trebuia; unul te-a ţinut de rău; altul însă ţi-a îndepărtat din suflet frica, 
spunându-ți: Nu-i nimic! Ce-i dacă ai râs? Ce poate să se nască de aici? Dar 
din râsul acesta nelalocul lui s-a născut gluma, iar din glumă, cuvintele de 
ruşine; apoi fapte de ruşine. Iarăşi te ţine de rău unul că bârfeşti pe semenul 
tău, că-l ocărăşti, că-l vorbeşti de rău, dar dispreţuieşti cuvintele lui şi-i spui: 
Nu-i nimic dacă bârfesc! Dar de aici se naşte ură nespusă, dușmănie 
neîmpăcată, nenumărate sudalme; iar de la sudalme se ajunge la bătaie, iar 
de la bătaie adesea la omor. 

De la nişte păcate aşa de mici ne duce vicleanul diavol la păcate mari; 
iar de la păcatele cele mari ne duce la deznădejde; şi găseşte diavolul cu 

aceasta o altă cale de piere, nu mai mică decât cea de mai înainte”. (Omilii 
Ia Matei, omilha LXXXVI, III, în col. PSB, vol. 23, pp. 969-970) 


„Tu ai putea întreba: Și cum împărăţțeşte păcatul? Nu împărăţeşte prin 
propria sa putere, ci prin lenevia ta.” (Omilii la Epistola către Romani a 
Sfântului Apostol Pavel, omilha XI, p. 186) 


„EL (Pavel — n.n.) n-a zis: păcatele pe care le lucrau mădularele 
voastre, ci: lucrau în mădularele voastre, arătând prin aceasta că începutul 
răului era în altă parte, în raționamentele omului şi în libera lui voinţă, iar 
nicidecum în mădularele trupului. Nu chitara singură este în stare să producă 
sunete armonioase, ci sufletul muzicantului o sileşte să producă acele sunete. 
Prin urmare, şi aici, nu trupul este mădularul cel fals sau displăcut, ci propria 
noastră intenție şi liberul arbitru, care purced din sufletul nostru. "(Omilii la 
Epistola către Romani a Sfântului Apostol Pavel, omiha XII, p. 208) 


„„... mândria şi trândăvia, din care izvorăşte şi lăcomia pântecelui, 
sunt începuturile tuturor relelor.” (Comentariile sau Tălcuirea Epistolei întâi 
către Corinteni, omilha XXIII, p. 242) 


„... Du în firea lucrului stă păcatul, ci el se naşte din voia slobodă a 
celui ce-l face.” (Comentariile sau Tălcuirea Epistolei întâi către Corinteni, 
omilia XXXI, p. 324) 


„Nu felul ispitelor, ci uşurătatea şi lâncezeala aduc căderea.” (Primele 
patru omilii despre statui, omiha a IV-a, p. 73) 


„Să nu zicem că de la mâncare şi băutură se trag toate relele, căci nu 
de la ele, ci de la trândăvia şi nesăturarea noastră. Diavolul n-a mâncat şi n-a 
băut, dar totuşi a căzut; a băut şi a mâncat Pavel şi s-a suit la cer.” (Predicile 
despre statui, Partea a II-a, predica a XV-a, pp. 89-90) 


„Când iubirea de arginți şi iubirea de sine, şi hpsa de ruşine se 
întrunesc la un loc, atunci ce mai lipseşte pentru pierderea totală a 
individului? Totul s-a stricat şi din toate părțile curge mocirla cea puturoasă 
a păcatelor.” (Comentariile sau explicarea Epistolei a doua către Timotei, 
omilia VII, p. 78) 

„... dacă am cerceta cu de-amănuntul faptele, am vedea că nu toate 
faptele noastre rele se datorează ispitei diavolului; unele rele se săvârşesc 
sub înrâurirea lui, altele se săvârşesc din cauza trândăviei şi dispreţului ce ni- 
| arătăm nouă înşine.” (Despre necazuri şi biruirea tristeții (1). Către 
Staghirie, ascetul care era chinuit de demon. Cuvânt de sfătuire, în vol. 
Despre mărginita putere a diavolului. Despre căinţă..., p. 129) 


„... celui slab toate 1 se fac spre pagubă, celui tare toate spre folos, iar 
în păcatele noastre şi în pierderea noastră nu Satana, ci propria noastră 
voinţă este vinovată. Toate vin de la voie.” (Cuvânt la Duminica întâi a 
Sfântului şi Marelui Post, în vol. Omilii la Postul Mare..., p. 45) 


„Noi admitem că la foarte multe păcate Satana ne ademeneşte; însă la 
cele mai multe noi înşine ne dedăm, prin trândăvia şi lenevirea noastră. 
Nicăieri nu zice Sfânta Scriptură că, la fratricidul lui Cain, Satana ar fi fost 
în joc. Dar să presupunem că Satana a şoptit lui Cain gândul cel rău, totuşi 
vinovăția păcatului rămâne asupra aceluia care a primit şoptirea, a urmat ei 
şi i-a dat cel dintâi prilej de a se apropia de sufletul său. 

De asemenea, nici amăgirea Evei nu se poate în totul prescrie Satanei, 
ci femeia a fost înşelată şi de propria ei poftă. Aceasta o arată însăşi Sfânta 
Scriptură prin cuvintele: Și a văzut femeia că bun este pomul la mâncare, şi 
a plăcut ochilor la vedere, şi luând din rodul lui, a mâncat (Fac. 3, 6). 

Însă zicând eu acestea, nu voiesc să eliberez pe Satana de ocară, că el 
pândeşte pe fiii omeneşti, ci voiesc să zic numai că, dacă noi n-am păcătui 
cu propria noastră voinţă, nimeni n-ar putea să ne arunce în pierzare. Iară cel 
ce se lasă amăgit aşa lesne ca Eva, sau precum Cain, acela de dinainte 
trebuie să fi fost uşuratic la minte şi nu cu destulă pază asupra sa, căci 
Satana n-ar fi avut atâta putere dacă sufletul ar fi fost priveghetor şi cu 
îngrijire de mântuirea sa." (Cuvânt la Duminica întâi a Sfântului şi Marelui 
Post, în vol. Omilii la Postul Mare..., pp. 45-46) 


„Satana doreşte foarte ca noi să aruncăm asupra lui vinovăția 
păcatelor noastre, şi prin aceasta să ne amăgim şi să ne adormim pe noi 
înşine, să săvârşim tot felul de păcate şi necurmat să înmulțim şi să mărim 
pedeapsa noastră, pierzând toată iertarea. Noi, însă, să nu facem una ca 
aceasta, ci să ne venim întru cunoştinţa de noi înşine. Să învăţăm a cunoaşte 
rănile noastre, şi atunci vom nimeri şi leacul cel cuvenit; dimpotrivă, când 
cineva nu-şi cunoaşte boala sa, nu se îngrijeşte nici de vindecarea ei.” 
(Cuvânt la Duminica întâi a Sfântului şi Marelui Post, în vol. Omilii la 
Postul Mare..., pp. 49-50) 

„Păcatul nu este rezultatul firii noastre, nici nu este săvârşit prin 
constrângere. Păcatul este o chestiune de liberă alegere. La fel stau 
lucrurile şi cu virtutea. Totul depinde de voirea omului şi nu de firea 
sa. Tocmai de aceea este posibil ca cel mai păcătos om să ajungă, prin 
căinţă, pe culmile frumuseţii duhovniceşti, după cum este posibil ca cel 
mai curat suflet, dacă nu are grijă de el însuşi, să cadă în păcate 
murdare, ajungând astfel la urâţenie sufletească.” (Din vol. Problemele 
vieții, p. 369) 


„... să nu socotim că dificultatea timpurilor sau a lucrurilor ori 
constrângerea, violenţa şi puterea celor ce ne tiranizează ne sunt de ajuns ca 
apărare când greşim (...) dacă cineva ar fi vătămat şi nedreptăţit, el suferă 
aceasta de la el însuşi, nu de la alţii, chiar dacă l-ar nedreptăţi zeci de mu de 
persoane. Astfel că dacă n-ar suferi aceasta de la el însuşi, nici dacă ar veni 
peste el toți locuitorii pământului şi ai mării, nu-l vor putea vătăma câtuşi de 
puţin.” (Scrisori din exil, Către toți credincioşii, că nimeni nu va putea 
vătăma pe cel care nu se nedreptăţeşte pe sine însuşi, 17, în vol. Scrisori 
din exil. Către Olimpiada şi cei rămaşi credincioşi. Despre deprimare, 
suferință şi Providenţă..., p. 262) 


„Orice păcat este interzis. Şi acesta nu din altceva se naşte decât din 
desfătare şi din îmbuibare, şi din moleşeală.” (Îndemnul aceluiaşi ca să ne 
depărtăm de desfătări, de lux şi de beţie mai mult decât orice, buna măsură. 
Cuvânt către neofiţi, în vol. Cateheze baptismale, p. 83) 


„lar păcatul obişnuieşte să se nască din nelucrare. Şi doar un singur 
păcat sau două ori trei, ci deodată toată răutatea.” (Imbrățişaţi pe Priscilla şi 
Aquila şi cele următoare, cuvântul |, în vol. Cateheze maritale, p. 155) 


PĂCATELE (felurile lor) 


„Că toate păcatele sunt cuprinse în: slujirea pântecelui, dragostea de 
slavă deşartă şi patima după averi şi bani”. (Omilii la Matei, omilia XIII, IV, 
în col. PSB, vol. 23, p. 158) 


„Las la o parte pe celelalte care sunt vrednice de multă jale, ca de 
pildă ghicire în zborul sau cântatul păsărilor, observaţiile, naşterile, 
simbolurile, zgardele agăţate la gât pentru boli, ghicirile, farmecele, vrăjile. 
Cu adevărat, toate aceste păcate sunt destul de mari şi de ajuns spre a chema 

urgia lui Dumnezeu asupra noastră, că şi după ce ne-a trimis pe Fiul Său, noi 
tot cutezăm să facem astfel de fapte.” (7ălcuiri la Epistola întâi către 
Timotei, omilia a X-a, p. 108) 


„Cumplit lucru este să păcătuieşti, dar cu mult mai cumplit, să te lauzi 
cu păcatele. Dacă lăudându-te cu dreptatea pierzi dreptatea, apoi cu mult mai 
multă pagubă ai dacă te lauzi cu păcatele; păcatul acesta este mai mare decât 
păcatele cu care te lauzi.” (Omiliile despre pocăință, omilia întâi, p. 15) 


„„... două lucruri ne aruncă în pierzare, adică bizuirea noastră cea 
falsă, când ne semețim, şi deznădăjduirea, când am căzut.” (Cuvânt la 
Duminica Fiului Risipitor, în vol. Omilii la Postul Mare..., p. 16) 


„Caută iubitule de vezi de nu seamănă lucrurile omeneşti cu marea, de 
nu ca valurile ei se împleticeşte viaţa noastră, de nu petrecem mai multă 
nevoie decât pe mare, fiind pe uscat, de nu cădem unul peste altul mai rău 
decât valurile cele mari şi furtunile. De nu ne învârtim încoace şi încolo ca şi 
în întunericul mării, unul din noi a luat cutăruia plugul şi altul a răpit robii 
celuilalt, unul se sfădeşte cu vecinul pentru apă, iar altul se luptă pentru vânt 
cu cei ce locuiesc cu dânsul şi unii umblă la judecăți pentru măsurarea 
pământului, iar unii îi necăjesc pe alții pentru zidiri, şi unul pofteşte să ia ce 
n-a dat, iar altul umblă la judecăţi să nu dea ce a luat şi unul lăcomeşte la 
dobânzi şi camete, iar altul se sileşte să taie şi din capete. Acesta, fiind sărac, 
îi pare rău, iar celălalt, fiind bogat, se tulbură, cel ce nu are se mustră, iar cel 
ce are se vicleneşte. Cel are are stăpânirea se zavistuieşte şi cel ce are putere 
se urăşte şi cel ce este puternic se găteşte. Războaiele se înmulţesc şi 
zavistiile prisosesc, nesațiul biruieşte şi lăcomia silniceşte, minciuna se 
înalță şi credinţa unuia faţă de altul a fugit, adevărul lipseşte de tot de pe 
pământ, hotarul prieteniei este numai până unde se trece masa, deci nici 
pământul nu poate să sufere aceste răutăți, văzduhul se pângăreşte până în 
cer, stihiile cele slobode se vând pe bani, căile se vămuiesc, pământul se 
împarte, apele se stăpânesc, vântul se cumpără, zeciuitorii şi harapcii ţin 
oraşele, bogații se topesc de grijă multă, datornicii se vestejesc de grija 
datoriilor, răpitori tulbură lumea, iubitorii de argint adesea umblă la 
judecăţi, negustorii negustoresc primejdiile oamenilor, năpăstuitorii vând 
minciunile mințind unul către altul, sfârşit-am jurămintele şi nu mai ştim alta 
fără decât a ne Jura pe Dumnezeu.” (Din vol. Mărgăritarele Sfântului loan 
Gură de Aur, pp. 33-34) 

„Nu numai cei ce fac păcatele merg în iad, ci şi cei ce-i laudă pe aceia 
mai mult se muncesc.” (Din vol. Mărgăritarele Sfântului loan Gură de Aur, 
p. 48) 


PĂCATELE (sufleteşti) 


„După cum trupul se strică de desfrânare, tot aşa şi sufletul se 
pângăreşte de gânduri drăceşti, de învățături rele, de cugete netrebnice. Cel 
care spune: sunt curat la trup, dar poartă în suflet pizmă fratelui său, acela 
nu-i curat. Pizma 1-a stricat fecioria. Tot aşa nu-i curat nici cel care umblă 
după slavă deşartă. Dorinţa de slavă i-a stricat fecioria. Odată intrată această 
patimă în suflet, fecioria sufletului s-a dus. Cel care urăşte pe fratele său este 
mai degrabă ucigaş decât curat la trup şi suflet, decât fecior. Pe scurt îşi 
pierde fecioria orice om stăpânit de o patimă rea.” (Omiliile despre pocăință, 
omilia a patra, p. 71) 


PĂCATELE (despre cei ce se laudă cu păcatele lor) 


„Urât lucru este să facă cineva fapte murdare dar, dacă se ruşinează de cele făcute, răul este d 


PĂCATELE (manifestarea lor) 


„Aşa e păcatul! Îşi arată covârşitoarea lui nebunie atunci când se 
termină, după ce se săvârşeşte! Întocmai ca omul beat; când toarnă în el 
mereu vin, nu-şi dă seama câtă vătămare îi aduce vinul; dar mai târziu află, 
pe propria lui piele, marele rău ce i-a pricinuit vinul; tot aşa şi păcatul; în 
timp ce se săvârşeşte, întunecă cugetul şi orbeşte mintea ca şi cum ar 
învălui-o cu un nor des; dar mai târziu, conştiinţa revoltată chinuie mintea 
mai cumplit decât un acuzator şi-i arată nebunia faptei”. (Omilii la Facere, 
omilia XLIV, II, în col. PSB, vol. 22, p. 303) 


„Aşa e păcatul. După ce se naşte, umple de dureri sufletul care l-a 
născut; naşterea lui e cu totul altfel decât legea naşterii noastre. Noi, după ce 
ne naştem, punem capăt durerilor naşterii; păcatul însă, după ce se naşte, 
sfâşie de dureri gândurile celor ce l-au născut” (Omiliile despre pocăință, 
omilia a cincea, p. 87) 


„Un suflet care a gustat din păcat şi rămâne nesimțitor în faţa 
păcatului, face adăugire de păcate. E ca o scânteie ce cade pe o mulțime 

de lemne: arde îndată tot ce întâlneşte în cale; dar nu se opreşte numai 
la atât; ci mistuie tot ce mai e prin jur; şi cu cât flacăra are mai mult 
material de ars, cu atât capătă mai multă putere pentru pieirea celor ce- 
au rămas încă neatinse de foc; şi ajunge mulțimea lemnelor cuprinse de 
foc pricină de pieire a celor ce au să fie cuprinse de foc, pentru că 
flacăra se înarmează totdeauna cu lemnele cele arse împotriva celor ce 
au să fie arse. Aşa e şi păcatul: când pune stăpânire pe unul din 
gândurile sufletului şi nu-i nimeni care să stingă răul, merge mai 
departe şi ajunge mai cumplit şi mai greu de învins; din pricina asta 
păcatele de mai târziu sunt mai grele decât cele de la început, căci 
sufletul, datorită adaosului de păcate, ajunge mai obraznic şi mai 
dispreţuitor, iar cu asta slăbeşte puterea sufletului şi hrăneşte puterea 
păcatului. Aşa au căzut mulţi oameni, fără să-şi dea seama, în tot felul 
de păcate, pentru că n-au stins de la început flacăra.” (Cuvânt la 
Fericitul Vavila, şi împotriva lui Iulian, şi către elini, IX, în vol. 
Predici la sărbători împărăteşti şi cuvântări de laudă la sfinţi, p. 320) 

„Pentru că în ce chip cei ce sunt întunecaţi şi amețiţi de beție, umblând 
se poticnesc şi ori groapă ori râpă orice li s-ar întâmpla neluând aminte, se 
surpă şi cad. Aşa şi cei ce fac păcatul, fiind supuşi cu pofta facerii, ca la o 
beţie rea nu cunosc ce fac şi nu au nici ruşinea trecătoare a oamenilor, nici 
de muncile viitoare nu bagă seamă mai înainte, căci păcatul este orb ce nu 
vede, căci când face omul păcatul atunci naşte durere amară sufletului, că 
îndată după păcat stingându-se pofta, vine ca bold amărăciunea căinţei şi se 
face cuțit cu două ascuţişuri în inima omului ce păcătuieşte şi atunci stă tare 
pârâş conştiinţa noastră. Obicei ca acesta au păcătoşii, mai vârtos curvarii şi 
hoţii, se tem de toți şi de umbra lor şi de mai văd pe alții vorbind de alte 
trebi, ei gândesc că pentru dânşii vorbesc, în acest fel înspăimântă răutatea şi 
păcatul, căci de nimeni dovedindu-se ei înşişi se dovedesc, pentru că vinovat 
îl face păcatul pe cel păcătos.” (Din vol. Mărgăritarele Sfântului loan Gură 
de Aur, p. 47) 


PĂCATELE (poartă masca virtuţii) 


„De altfel, nici o răutate nu se arată cu adevărata ei faţă. De fiecare 
dată împrumută înfăţişarea vreunei virtuţi. Când mincinosul spune 
minciuni, zice că spune adevărul, când omul înşelător pune la cale 
lucruri murdare, se preface om cinstit şi sincer, iar când calomniatorul 
spune răutăţi.” (Din vol. Problemele vieţii, p. 296) 


2267 


PĂCATELE (,,dulceaţa” păcatului) 


„Răul numai numele îl are de plăcere, fiindcă de fapt este pustiu de 
dânsa. Mai înainte de săvârşirea păcatului este mai mult o nebunie decât o 
plăcere, iar după săvârşire, degrab s-a stins şi aceasta.” (Comentariile sau 
Tâlcuirea Epistolei întâi către Corinteni, omilia XXII, pp. 234-235) 


PĂCATELE (nerecunoaşterea păcatelor — gravitatea) 


„De aici apoi şi izvorăsc toate relele, când adică noi păcătuim şi nu 
credem că am păcătuit cu ceva.” (Tâlcuiri la Epistola a doua către Corinteni, 
omilia VI, p. 71) 


PĂCATELE (cel ce săvârşeşte păcatul este rob păcatului) 


„Căci cine este rob, dacă nu cel care face păcatul? Cealaltă robie se 
datorează împrejurărilor; robia asta, robia păcatului, vine de la voinţă.” 
(Omilii la săracul Lazăr, cuvântul VI, în vol. Omilii la săracul Lazăr. 
Despre soartă şi Providenţă..., p. 139) 


„Nu este rob iubitorul de arginţi şi lacomul? Nu este rob superstițiosul 
şi cel care merge la ghicitoare? Nu este rob cel furios şi iute la mânie? Nu 
este rob cel ce iubeşte plăcerile trupeşti şi desfrâul?” (Din vol. Problemele 
vieții, p. 46) 


PĂCATELE (gravitatea păcatelor) 


„Dacă Adam n-a fost iertat, cu toate că a dat vina pe femeie, ce cuvânt 
de apărare mai poți avea când spui că din pricina femeii am săvârşit cutare şi 
cutare păcat, că din pricina femeii am făcut cutare şi cutare faptă?” (Omilii 
la Facere, omilia XVII, IX, în col. PSB, vol. 21, p. 203) 


„De asta sunt trist, de asta mi-i necontenit inima îndurerată, că nu ne-a 
învățat minte nici viața, nici făgăduințele lui Dumnezeu şi nici măreția 
darurilor nu ne-a făcut să ne mutăm dorul spre împărăţia cerurilor, ci, 
târându-ne încă pe pământ, preferăm în locul celor cereşti pe cele 
pământeşti, în locul celor viitoare pe cele trecătoare, în locul celor veşnice 
pe cele ce pier înainte de a apărea, în locul bucuriei veşnice bucuria cea 
vremelnică, în locul acelor fericiri veşnice şi fără sfârşit fericirea aceasta 
scurtă din viaţa de aici. Ştiu că vă pişc auzul cu cuvintele acestea, dar iertaţi- 

mă! Vi le spun dorindu-vă mântuirea voastră. Vreau să vă pişc mai degrabă 
aici puţin, ca să fugiți de pedeapsa veşnică, decât să vă încânt puţin şi să 
suferiți osândă veşnică”. (Omilii la Facere, omilia XXIV, VIII, în col. PSB, 
vol. 21, p. 300) 


„Nu disprețui păcatul, pentru că nu simţi dureri când păcătuieşti, ci 
tocmai de aceea mai ales suspină, că nu simți dureri. Şi nu simți dureri, nu 
pentru că nu te muşcă păcatul, ci pentru că sufletul, fiind plin de păcate, nu 
simte muşcătura. Gândeşte-te la cei care au conştiinţa propriilor lor păcate, 
că se vaită mai cumplit decât cei tăiați şi arşi cu fierul înroşit; şi câte nu fac, 
câte nu suferă, cât nu plâng şi se tânguie, numai ca să scape de chinurile 
conştiinţei? N-ar face-o, dacă nu i-ar durea sufletul! 

Deci cel mai bun lucru este să nu păcătuieşti, iar dacă păcătuieşti, să 
simți păcatul şi să te îndrepți. Dacă nu simţim păcatele, dacă nu vorbim de 
ele, cum vom ruga pe Dumnezeu, cum Îi vom cere iertare de păcate?”. 
(Omilii la Matei, omilia XIV, III, în col. PSB, vol. 23, p. 170) 


„Mulţi dintre cei ce par vii nu se deosebesc întru nimic de morți, atâta 
vreme cât trăiesc în păcate; dar mai bine spus aceştia sunt mai răi decât 
morţii. Că cel care a murit nu mai păcătuieşte (Rom., 6, 7), pe când cel viu 
slujeşte păcatului. Să nu-mi spui că cel viu nu-i mâncat de viermi, că nu stă 
în coşciug, că n-a închis ochii, că nu-i înfăşurat în giulgiuri de 
înmormântare! Nu; dar este într-o stare mai rea decât un mort; nu-l mănâncă 
viermii, dar patimile îi sfâşie sufletul mai groaznic decât fiarele sălbatice. 
Chiar dacă are ochii deschişi, totuşi e mai rău decât cel cu ochii închişi. 
Ochu celui mort nu văd nimic rău; ochii celui viu, fundu-i deschişi, strânge 
în jurul său nenumărate păcate; unul stă în coşciug şi nu-l mai mişcă nimic; 
celălalt, însă este îngropat în groapa nenumăratelor sale păcate. 

- Dar trupul lui nu-l vezi putrezit! 

- Şi ce-i cu asta? Înainte de trup i-a putrezit sufletul; a pierit sufletul şi 
putreziciunea e mai mare. Mortul miroase, urât zece zile: celălalt împrăştie 
miros greu toată viața lui; gura îi este mai necurată decât canalele. 
Deosebirea între unul şi altul este că mortul este supus numai putreziciunii 
fireşti, pe când celălalt putrezeşte datorită nebuniei sale, scornind în fiecare 
ZI Nol şi noi prilejuri de putreziciune (...) Şi dacă ai putea vedea sufletul 
unui om, care trăieşte în desfătare şi păcat, ţi-ai da seama că ar fi mult mai 
bine să zacă legat în mormânt, decât să fie strâns de lanţurile păcatelor; ar fi 
mai bine să aibă peste el o piatră, decât povara grea a nesimţirii”. (Omilii la 
Matei, omilia XXVII, IV, în col. PSB, vol. 23, pp. 349-350) 

„Nu-mi vorbi mie numai de desfrânare, nici de adulter, nici de păcate 
recunoscute de toată lumea ca păcate, ci adună în mintea ta uneltirile tale 
ascunse, calomniile, grăirile de rău, deşertăciunile, pizmuirile tale şi toate 
păcatele la fel cu acestea! Că şi pentru aceste păcate nu vei suferi mică 
pedeapsă. Cel care ocărăşte se duce în iad (Matei 5, 22); beţivul nu are parte 
de împărăția cerurilor (1 Cor., 6, 10); cel care nu iubeşte pe aproapele său 
supără atât de mult pe Dumnezeu, că nici mucenicia nu-i este de vreun folos 
(| Cor., 13, 13); cel care nu poartă grijă de ai săi s-a lepădat de credinţă (| 
Tim., 5, 8); cel care disprețuieşte pe săraci este aruncat în foc (Luca 16, 22- 
31). Nu socoti, dar, mici aceste păcate, ci adună-le pe toate şi scrie-le ca într- 
o carte. Dacă le scrii tu, Dumnezeu ţi le şterge, după cum dacă tu nu le scrii, 
Dumnezeu ţi le şi scrie şi te şi pedepseşte. Este, dar, cu mult mai bine ca 
păcatele noastre să fie scrise de noi şi să ne fie şterse sus, decât, dimpotrivă, 
ca noi să le uităm, iar Dumnezeu să ni le pună înaintea ochilor noştri în ziua 
cea înfricoşătoare. Aşadar, ca să nu se întâmple asta, să trecem pe dinaintea 
conştiinţei noastre cu toată luarea aminte toate păcatele noastre şi vom vedea 
atunci că suntem vinovaţi de multe păcate”. (Omilii la Matei, omilia XLI, 
IV, în col. PSB, vol. 23, pp. 497-498) 


„Ce poate fi mai groaznic ca a lăsa să fie pângărit ceea ce este mai de 
preț în noi, sufletul, de atâtea păcate şi până întru atâta să se desfăteze de ele 
până ce se satură? Dar păcatele n-au niciodată saţiu! De aceea păcatele te 
părăsesc numai atunci când te ia somnul. Dar, mai bine spus, nici atunci, că 
şi visele şi vedeniile din somn îţi aduc înainte aceleaşi păcate! Din pricina 
asta şi când se face ziuă săvârşim de multe ori tocmai faptele pe care le-am 
trăit în vis. Nu laşi să-ţi intre un pic de praf în ochi, dar nici nu te uiţi că în 
suflet intră atâtea şi târăşte după el povara unor atât de mari păcate! Când 
vom mai putea scoate din sufletul nostru această murdărie pe care o 
depunem în fiecare zi? Când vom tăia spini? Când vom semăna semințele 
cele bune? Nu ştii că a venit timpul secerişului? Şi noi nici n-am desfundat 
pământul! Ce vom spune dacă vine Lucrătorul şi ne întreabă ce am făcut? 
Ce-l vom răspunde? Că nu ne-a dat nimeni seminţe? Dar eu în fiecare zi am 
aruncat seminţele! Că n-a tăiat nimeni spinii? Dar eu în fiecare zi am ascuţit 
cazmaua! Că nevoile vieţii ne-au copleşit? Dar pentru ce nu te-ai răstignit pe 
tine lumii? (Gal., 6, 14). Dacă cel care a dat talantul înapoi a fost numit 
slugă vicleană (Matei 25, 26), nu pentru că nu l-a dat înapoi, ci pentru că n-a 
adus doi în loc de unul, apoi gândeşte-te ce ne vor auzi urechile când noi am 
fi stricat talantul pe care l-am primit! Dacă acela a fost legat şi aruncat acolo 
unde este scrâşnetul dinților (Matei 25, 30), ce vom păţi noi, care amânăm 

de la o zi la alta, care pregetăm, deşi mii şi mii de fapte ne îndeamnă spre 
virtute”. (Omilii la Matei, omilia XLII, IV, în col. PSB, vol. 23, p. 506) 


„Când ne vede un om ne oprim de la păcat şi pregetăm a păcătui; dar 
când ne vede Dumnezeu în fiecare zi, nu ne oprim de la păcate, ci le 
săvârşim fără teamă pe toate, şi cu fapta şi cu cuvântul. Păcatele noastre 
ajung mai grele, nu numai pentru asta, ci şi pentru binefacerile pe care le 
primim de la Dumnezeu, ca şi pentru cinstea cu care ne cinsteşte EI”. (Omilii 
la Matei, omilia LXI, I, în col. PSB, vol. 23, p. 705) 


„Da, cumplită, cumplită paralizie este păcatul! Dar, mai bine spus, nu- 
1 numai paralizie, ci şi altceva mai cumplit”. (Omilii la Matei, omiha LXVII, 
IV, în col. PSB, vol. 23, p. 777) 


„De ce iertare mai suntem vrednici noi, cărora, deşi ni s-a poruncit să 
depăşim pe cei din Vechiul Testament (Matei 5, 20), suntem mai prejos de 
filosofii păgâni? Ce mai putem spune, când trebuind să fim îngeri şi fii ai lui 
Dumnezeu, nu suntem nici măcar oameni?” (Omilii la Matei, omilha XXI, 
IV, în col. PSB, vol. 23, pp. 278-279) 


„Că mânia şi păcatul scot pe om din minți mai grozav decât beţia şi-i 
înebunesc şi mai mult sufletul. Care om a fost mai priceput decât David? 
Totuşi, când a păcătuit nu şi-a mai dat seama ce face; pofta a pus stăpânire 
pe toate gândurile sale şi i-a umplut de fum sufletul. De aceea a avut nevoie 
de lumina profetului Natan, de cuvintele lui, ca să-i aducă aminte de cele 
săvârşite (II Regi 12, 1-14).” (Omilii la Matei, omiha LX, I, în col. PSB, vol. 
23, p. 699) 


„Unul vă dă iadul, Celălalt împărăţia cerurilor! Şi-L lăsaţi pe Acesta şi 
alergaţi la celălalt. Pe unul Îl alungaţi când se apropie, pe altul îl chemaţi, 
deşi e departe. E la fel ca şi cum n-ai asculta de un împărat îmbrăcat în 
purpură şi cu coroana pe cap, dar ai asculta de un tâlhar care-şi vântură sabia 
şi te ameninţă cu moartea. 

Gândindu-ne la toate acestea, iubiților, să deschidem odată ochii şi să 
ne venim în fire.” (Omilii la Matei, omilia LXVI, III, în col. PSB, vol. 23, p. 
765) 


„Să depărtăm de la noi păcatul, care e cu mult mai cumplit decât 


demonul; pentru că demonul nu ne poate lipsi de ceruri numaidecât, ci 
câteodată el chiar conlucrează cu cel ce este treaz, pe când păcatul ne duce 


2271 


de-a dreptul la pierzanie.” (Omilii la Epistola către Romani a Sfântului 
Apostol Pavel, omilia XVIII, p. 503) 


„Nimeni nu caută ale lui Hristos, ci toţii ale lor. Fiii lor aleargă după 
curvii, părinţii lor după răpiri şi furtişaguri, femeile lor după mândrii şi 
lucruri lumeşti, şi nu numai că nu împiedică pe bărbaţi, ci chiar îi şi aţâţă. 
Du-te de pildă în târg şi cercetează pe cei ce se duc ca şi pe cei ce se întorc, 
ŞI vei vedea că nimeni nu se sârguieşte pentru vreun lucru duhovnicesc, ci 
toți aleargă după cele trupeşti. 


Dar când oare ne vom deştepta? Până când oare vom zăcea în acest 
somn adânc? Oare nu ne-am săturat de rele? Deşi chiar şi fără vorbe ne este 
de-ajuns numai cercarea lucrurilor spre a ne învăţa despre nimicnicia celor 
de aici şi întreaga ticăloşie. Mulţi bărbaţi care s-au îndeletnicit numai cu 
înțelepciunea omenească şi cari n-au ştiut nimic despre cele viitoare, fundcă 
s-au încredinţat de nimicnicia celor de aici, apoi numai pentru aceasta s-au 
depărtat. Dar tu, de ce fel de iertare te vei învrednici, dacă te târăşti jos pe 
pământ? Tu, care nu dispreţuieşti nici pe cele mici şi trecătoare pentru cele 
mari Şi veşnice, tu, care ai auzit pe Dumnezeu spunându-ți, arătându-ţi şi 
descoperindu-ți, şi care ai luat de la dânsul atâtea făgăduinţe? Cum că cele 
de aici nu sunt în stare a ne putea stăpâni, aceasta ne-au dovedit-o toți cei ce 
chiar şi fără făgăduinţa celor mari s-au depărtat de cele de aici. ce bogăţie 
aşteptând ei, s-au dat pe sineşi sărăciei? Nici una! Ci fiindcă cunoşteau prea 
bine că o astfel de sărăcie este mult mai bună decât bogăţia pământească. Ce 
viaţă nădăjduiau ei a avea, părăsind dezmierdările şi dedându-se asprimii 
celei mai mari? Nici una! Ci numai pentru că au aflat ei înşişi din firea 
lucrurilor că o astfel de viață este mai potrivită şi pentru filosofia sufletului, 
în acelaşi timp şi pentru sănătatea trupului.” (Comentariile sau Tălcuirea 
Epistolei întâi către Corinteni, omilia VIII, p. 88) 


„Nimic nu este atât de dobitocesc lucru ca păcatul, nimic nu este atât 
de prostesc şi de primejdios. Păcatul toate le răstoarnă pe dos, toate le 
tulbură, le nimiceşte oriunde s-ar strecura. Scârbavnic este a-l vedea, greoi şi 
de nesuferit. Şi dacă vreun zugrav şi-ar închipui vreodată chipul păcatului, 
cred că nu ar greşi dacă şi l-ar închipui ca o pocitanie varvară, suflând foc pe 
nări, scârbavnică, neagră, întocmai aşa cum poeţii îşi închipuie pe Scila din 
mitologie. Păcatul se agaţă de cugetul nostru cu mii de mâini, şi pe 
neașteptate străbate în sufletul omului, şi toate le răstoarnă pe dos, ca şi 
câinii care muşcă pe furiş. Dar pentru ce mai trebuie să-l zugrăvim, şi să nu 

aducem aici la mijloc pe cei care-l fac şi sunt stăpâniți de dânsul?” 


(Comentariile sau Tălcuirea Epistolei întâi către Corinteni, omilia IX, pp. 
94-95) 


„Omul nu ar îndrăzni să curvească de l-ar vedea cineva, ci chiar de-ar 
arde de mii de ori de acest rău, totuşi asuprirea patimii este învinsă de 
ruşinea de oameni, pe când Dumnezeu văzând şi ştiind totul, oamenii nu 
numai că curvesc, ci îndrăznesc a face şi alte fapte cu mult mai grozave. 
Deci singur acest fapt oare nu este de ajuns spre a aduce asupra noastră mii 
de trăsnete din cer? Şi ce vorbesc eu de curvie şi de preacurvie? Chiar şi cele 
ce sunt cu mult mai mici decât acestea noi, ruşinându-ne de oameni, nu le 
facem, pe când de Dumnezeu nu ne sfiim a le face, deşi el le vede. Pentru 
aceea s-au şi zămislit atâtea rele în lume, fiindcă în faptele cele cu adevărat 
rele noi nu ne sfiim de Dumnezeu, ci de oameni. Pentru aceea şi de cele cu 
adevărat bune, noi — fiindcă nu se cred de cei mai mulți bune — fugim de ele, 
fără ca să cercetăm firea lucrurilor, ci având în vedere numai credinţa celor 
mulți. Tot aşa pătimim şi cu cele rele, care deşi nu sunt bune, ci rele, noi 
totuşi, purcezând de la această deprindere, le săvârşim, fiindcă celor mai 
mulți li se par bune, aşa că din amândouă părțile noi suntem cei vătămaţi." 
(Comentariile sau Tâlcuirea Epistolei întâi către Corinteni, omiha XII, pp. 
121-122) 


„Nu ştiţi că cele făgăduite sunt deasupra omului, adică în cer? Apoi 
nouă nu ne este cu putință ca să ne ridicăm nici chiar până la bolta cerului, 
păşind aşa de jos pe pământ, fiindcă nu trăim după cum se cade omului a 
trăi, ci ne-am făcut mai răi chiar decât dobitoacele. Nu ştiţi la ce judecată 
vom sta? Nu vă gândiţi că vom da seama şi de vorbe, şi de gânduri? — Şi noi 
nu ne îngrijim nici măcar de fapte. Că tot cel ce caută la femeie spre a o 
pojti pre ea, iată, a preacurvit cu dânsa întru inima sa (Mt. 5, 28), zice. Şi 
cu toate aceste, deşi vor da seamă şi de o privire zadarnică, totuşi mulți nu se 
dau în lături nici chiar a se afunda în adâncul păcatului. Cel ce va zice 
fratelui său nebune va cădea în gheena, iar noi nu ne dăm în lături a ne 
necinsti cu mii de lucruri necinstite şi a ne face rău în felurite chipuri. Cel ce 
iubeşte pe cel ce-l iubeşte nu are nimic mai mult decât păgânul, pe când noi 
chiar îi pizmuim pe cei ce ne iubesc. 


Deci de ce iertare ne vom învrednici, când poruncindu-ni-se a covârşi 
chiar luptele cele vechi, noi dăm la iveală purtarea noastră ca mai prejos de 
acea măsură? Ce cuvânt ne va scăpa? Cine va sta de față şi ne va ajuta, fiind 

noi pedepsiți? Nu va fi nimeni, ci cu toții vom suspina, vom plânge, vom 
scrâşni cu dinții, şi munciţi şi chinuiți fiind, vom fi târâți în întunericul cel 
mai dinafară, la acele dureri nesfârşite, la acele pedepse grozave.” 
(Comentariile sau Tâlcuirea Epistolei întâi către Corinteni, omilha XLII, pp. 
457-458) 


„ȘI după cum pe un ger aspru îngheaţă toate mădularele şi sunt ca 
moarte, tot aşa şi sufletul, tremurând în furtuna păcatelor, nimic nu mai face 
din cele ale sale, fiind îngheţat de gerul cugetului. După cum gerul îngheaţă 
trupul, tot aşa şi un cuget rău îngheaţă sufletul, din care pricină îi şi vine acea 

spaimă.” (Tălcuiri la Epistola a doua către Corinteni, omiha VII, p. 81) 


„Lubiţilor, să ne temem mai nainte de toate de păcat, căci acesta este 
gheena, acesta este osânda, acesta miile de rele ce le-ai spune.” (7ălcuiri la 
Epistola a doua către Corinteni, omilia XI, p. 116) 


„+... NIMIC nu este mai greţos ca păcatul. Priveşte cum îi descrie natura 
proorocul, zicând: împuțitu-s-au şi au putrezit rănile mele. (Psalmi, 37, 6) 
într-adevăr, păcatul este mai puturos decât orice putreziciune împuţită. Căci, 
ce este, de pildă, mai puturos decât desfrânarea? Dacă păcatul este puturos 
chiar şi fără a fi pus în lucrare, dar după săvârşirea lui? Şi atunci poţi pricepe 
cum este desfrânatul; atunci vei vedea putoare ce iese dintr-însul, atunci vei 
vedea necurăţia, scârba şi murdăria ce iese din el. Astfel este orice păcat.” 
(Tâlcuiri la Epistola întâi către Timotei, omilia a II-a, p. 34) 


„Căci cel ce grăieşte ceva nedemn, sau face, sau chiar numai cugetă 
ceva nedemn, nu poartă bine numele Lui, nu are pe Hristos întru el.” 
(Tâlcuiri la Epistola întâi către Timotei, omilia a II-a, p. 39) 


„Un singur lucru este vrednic de mâhnire: de a păcătui, iar altceva 
nimic.” (Comentariile sau Explicarea Epistolei către Evrei, omilia III, p. 80) 


„Este deosebire între furtul unui vas sfânt şi al unui vas din 
piaţă.” (Cuvânt de laudă la întâia Muceniţă şi întocmai cu Apostolii, 
Tecla, în vol. Predici la sărbători împărăteşti şi cuvântări de laudă la 


sfinți, p. 512) 

„Dacă ar veni la noi un om din altă parte, un om care ar cunoaşte bine 
şi poruncile lui Hristos, dar şi viaţa noastră amestecată, nu ştiu dacă nu-şi va 
închipui că nu există alţi duşmani mai mari ai lui Hristos decât noi. Într- 
adevăr, aşa ne ducem viaţa, ca şi cum ne-am da toată silința să mergem 
împotriva poruncilor lui Hristos.” (Despre căință (1), 1, în vol. Despre 
mărginita putere a diavolului. Despre căinţă..., p. 57) 


„+... nu-i vom ferici pe cei ce duc o viață desfătată, ținând masă 
scumpă, ci vom privi numai spre sfârşit. Aici ei îşi ung trupul cu mirodenii, 
dar acolo îi aşteaptă viermele şi focul. Tot aşa de nenorociţi sunt şi aceia 
care se îmbogăţesc prin răpire. Căci care este sfârşitul lor? Aici ei au truda şi 
primejdia, iar dincolo îi aşteaptă închisoarea cea veşnică şi întunericul cel 
mai dinafară. Dar nici cei ce caută mărirea nu sunt norociți. Aici ei trăiesc în 
prefăcătorie şi în zgârcenie, căci pururea caută la judecata altora, iară 
dincolo îi ajunge pedeapsa cea mare şi nenorocirea cea veşnică.” (Cuvânt la 
Duminica Lăsatului sec de carne, în vol. Omilii la Postul Mare..., pp. 23- 
24) 


„Căci nimic nu este aşa de greu şi apăsător ca păcatul; de aceea, 
profetul Zaharia l-a înfățişat sub icoana unui bulgăre de plumb (Zah. 5, 7); 
iară David descrie firea păcatului prin cuvintele: Păcatele mele au covârşit 
capul meu, ca o sarcină grea s-au îngreuiat peste mine (Ps. 37, 5). Şi 
Hristos a strigat către cei ce au trăit cu multe păcate: Veniţi către Mine toți 
cei osândiți şi împovărați, şi Eu vă voi odihni (Mt. 11, 28).” (Cuvânt la 
Duminica Lăsatului sec de brânză, în vol. Omilii la Postul Mare..., p. 33) 


„Dacă jurământul este o faptă drăcească, apoi ce pedeapsă vom primi 
dacă vom călca în picioare jurămintele şi vom jura fals? Dacă numai 
cuvântul nebun spus aproapelui nostru atrage cu sine pedeapsa gheenei, ce 
pedeapsă vom atrage asupra noastră când facem de ruşine pe aproapele 
nostru cu nenumărate ocări, adeseori fără să ne fi făcut vreun rău? Dacă 
numai ura merită pedepsită, cât de mare va fi chinul dacă mai şi prigonim?” 
(Apologia vieţii monahale, 7, în vol. Despre Feciorie, Apologia vieții 
monahale, Despre creşterea copiilor..., pp. 201-204) 


„... va arunca în chinul cel mai mare şi mai cumplit şi pe cel care s-a 
uitat cu ochi pofticioşi (Matei 5, 28), şi pe cel care a râs necuviincios (Luca 
6, 25); şi pe cel care a osândit pe aproapele fără să-l cerceteze, şi pe cel care 
a învinuit numai (Matei, 7, 1-5). Că vor fi pedepsiţi şi cei care osândesc pe 

nedrept pe aproapele se poate vedea din cuvintele Judecătorului, Care a 
rostit aceste sentințe, Care-i ameninţă că va duce peste ei chinuri.” (Apologia 
vieții monahale, 1, în vol. Despre Feciorie, Apologia vieții monahale, 
Despre creşterea copiilor..., p. 243) 


„Dumnezeu iartă mai uşor păcatele ce le facem față de EI decât cele 
pe care le facem față de aproapele nostru.” (Cuvânt la pilda celui ce datora 
zece mii de talanţi, în vol. Omilii la săracul Lazăr. Despre soartă şi 
Providenţă..., p. 240) 


„Aşadar, nu cădea, rogu-te! Căci un singur lucru este înfricoşător, 
Olimpiada, şi există o singură încercare, păcatul; şi n-am încetat să-ți cânt 
necontenit acest cuvânt. Toate celelalte sunt poveşti, chiar mi-ai vorbi de 
uneltiri, de ură, de viclenii, de calomnii, ocări, învinuiri, confiscări, exiluri, 
de săbii ascuțite, de ocean şi de războiul întregii lumi. Fiindcă oricare ar fi 
acestea, sunt vremelnice şi pieritoare, au loc într-un trup muritor şi nu 
vatămă cu nimic sufletul care veghează.” (Scrisori din exil, 17 scrisori către 
Olimpiada, scrisoarea VII, Ic, în vol. Scrisori din exil. Către Olimpiada şi 
cei rămaşi credincioşi. Despre deprimare, suferinţă şi Providenţă..., p. 144) 


„... un singur lucru e întristător: păcatul; toate celelalte sunt praf şi 
fum.” (Scrisori din exil, 17 scrisori către Olimpiada, scrisoarea LX, 4e, în 
vol. Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., p. 180) 


„Căci aşa e păcatul: înainte de săvârşirea lui îl îmbată pe cel stăpânit 
de el, dar după ce a fost împlinit şi săvârşit, atunci efectele plăcerii dispar şi 
se sting şi rămâne goală conştiinţa care acuză şi care ia locul unui călău 
sfâşiindu-l pe cel ce a greşit, cerând pentru el pedeapsa ultimă şi apăsându-l 
mai greu decât orice plumb.” (Scrisori din exil, 17 scrisori către Olimpiada, 
scrisoarea XIII, 2c, în vol. Scrisori din exil. Către Olimpiada şi cei rămaşi 
credincioşi. Despre deprimare, suferinţă şi Providenţă..., p. 217) 


„Ce scuză ne rămâne față de Dumnezeu, când ştiind să stăpânim 


ferocitatea animalului, noi nu ne ştim stăpâni pe noi înşine?” (Din vol. 
Bogăţiile oratorice, p. 297) 


PĂCATELE (gravitatea păcatelor, chiar şi a celor mici) 


„Să ne străduim ca să ne depărtăm, cu cuvântul şi cu fapta, chiar de 

păcatele care par mici şi neînsemnate. Dacă ne depărtăm de păcatele cele 
MICI, nu vom cădea niciodată în păcate mai mari; iar cu timpul vom putea, 
bucurându-ne şi de ajutorul cel de sus, să săvârşim şi cele mai mari virtuţi, 
să scăpăm de osânda ce ne ameninţă şi să dobândim bunătățile cele 
veşnice...”. (Omilii la Facere, omilia XIII, IV, în col. PSB, vol. 21, p. 154) 


„Vă rog, să ne păzim dintru început, şi să fugim de relele cele mici, 
fiindcă din cele mici se nasc cele mari. Cel ce se deprinde a spune despre 
fiecare păcat că aceasta nu e nimic, câte puţin totul va pierde. Vorba aceasta 
a introdus răul, a deschis tâlharului uşile, aceasta a dărâmat zidurile cetăţii, 
vorba aceasta, zic, că asta nu este nimic, a adus tot răul în lume. Tot aşa se 
înmulțesc şi bolile trupeşti, când cele mici, sau începutul bolii, este 
disprețuit. Dacă Isav nu ar fi dat mai dinainte drepturile sale de întâi născut, 
el nu s-ar fi făcut nevrednic de binecuvântările tatălui său, şi dacă nu s-ar fi 
făcut pe sine nevrednic de acele binecuvântări, nu ar fi poftit să ucidă pe 
fratele său Iacov. Şi Cain, dacă nu ar fi iubit primul loc, ci ar fi acordat lui 
Dumnezeu acest drept, nu ar fi avut pe cel de-al doilea; şi iarăşi dacă, având 
pe cel de-al doilea, ar fi ascultat de sfatul lui Dumnezeu, nu ar fi zămislit în 
el omorul fratelui său; şi iarăşi, dacă după ce l-a omorât ar fi venit la 
pocăință, şi n-ar fi răspuns cu neruşinare lui Dumnezeu, care-l chema, nu ar 
fi suferit după aceasta acele rele mari. Deci, dacă cei dinainte de lege, din 
cauza acestei leneviri, câte puțin şi pe nesimţite ajungeau chiar la capătul 
răului, atunci cugetă singur, ce vom pătimi noi care suntem chemaţi la mai 
mari lupte, dacă nu vom fi cu băgare de seamă, dacă nu vom preîntâmpina 
relele, şi dacă, mai înainte de a se aprinde focul, nu ne vom grăbi a stinge 
scânteia relelor.” (Omilii la Epistola către Romani a Sfântului Apostol 
Pavel, omilhia XII, pp. 221-222) 


„Când noi nu dispreţuim niciodată pe cele mici, atunci şi pe cele mari 
le vom câştiga; iar de vom trece cu vederea pe cele mici, apoi nici pe cele 
mari nu le vom avea uşor.” (Comentariile sau Tâlcuirea Epistolei întâi către 
Corinteni, omilia III, p.31) 


„Când noi păcătuim ceva mic şi nebăgat în seamă sau ne lenevim în 
lucruri părute mici, să nu trecem cu vederea acel lucru mic, fiindcă lucrul 
mic şi nebăgat în seamă curând se face mare. Tot aşa şi haina care a început 
a se rupe, dacă nu îngrijim de ea, ruptura se va întinde peste tot. tot aşa şi cu 
casa, căci dacă vor cădea puţine cărămizi de la acoperământ şi se vor trece 

cu vederea, curând se va dărâma întreaga casă.” (Comentariile sau Tâlcuirea 
Epistolei întâi către Corinteni, omiha VIII, p. 86) 


„Şi acele nenorocite fecioare s-au scos afară din cămara de nuntă, 
fiindcă după ce biruiseră de acum pe vrăjmaşul cel mare, la urmă s-au lăsat a 
fi scoase afară de cel slab şi de nimic.” (Tâlcuiri la Epistola a doua către 
Corinteni, omilha XXIII, p. 212) 


„ȘI cauza tuturor relelor este chiar aceasta, că noi nu ne indignăm 
pentru faptele cele mici (...) Întocmai ca şi la corp, când cei ce dispreţuiesc 
rănile lasă a se naşte friguri, putrezire şi moarte, tot aşa se întâmplă şi cu 
sufletele, când trecând cu vederea cele mici, lasă a se introduce cele mai 


mari păcate.” (Comentariile sau Explicarea Epistolei către Galateni, pp. 21- 
22) 


„Să nu mai primim nici o pată, ci să păstrăm podoaba şi frumuseţea pe 
care ne-a dat-o, şi astfel să ne silim de a le păstra curate şi nepătate ca să nu 
aibă nici o pată sau sbârcitură, sau altceva de acest fel. Căci pete sau 
sbârcituri sunt chiar şi cele mai mici păcate, ca de pildă: hula, clevetirea, 
batjocura, minciuna, sau mai bine zis nici nu sunt acestea aşa de mici, ci 
încă mari şi chiar foarte mari, aşa că lipsesc pe cineva până şi de împărăția 
cerurilor.” (Comentariile sau Explicarea Epistolei către Evrei, omilia |, p. 
54) 


„Să nu-mi spui că ai păcătuit în ceva mic, fiindcă păcatul are aceeaşi 
natură. Că precum de pildă criminal se numeşte deopotrivă şi cel ce ucide pe 
un bărbat, ca şi cel ce ucide pe un copil, tot aşa şi răpitorul, fie că a răpit 
mult sau puţin.” (Comentariile sau Explicarea Epistolei către Evrei, omilia 
XXVII, p. 321) 


„Al putea să vezi că se întâmplă la fel şi cu veşmintele; şi aici, o mică 
gaură, dacă n-a fost cusută, face o mare ruptură. Aşa se întâmplă adesea şi cu 
râurile repezi de munte: numai un mic drum să-şi deschidă şi apoi aduc cu 
ele un torent întreg. Şi tu, aşadar, dacă te-ai întărit din toate părțile şi rămâne 
numai o mică spărtură, astup-o şi pe aceasta diavolului, ca să fii sprijinit din 
toate părțile.” (Predicile despre statui, Partea a II-a, predica a XIX-a, p. 173) 


„Omul care nu disprețuieşte lucrurile mici îşi va da multă silință şi 
pentru cele mari, iar cel care trece cu vederea peste lucrurile mici nu va ţine 

seamă nici de cele mari.” (Cuvânt de sfătuire către Teodor cel căzut, 18, în 
vol. Despre Feciorie, Apologia vieții monahale, Despre creşterea copiilor..., 
p. 374) 


„Să fim foarte atenți până şi în lucrurile socotite mărunte, ca să putem 
fugi de păcatele mari. Căci dacă începem să le disprețuim pe unele, socotind 
că nu au importanţă, puţin câte puţin, mergând pe acest drum, vom ajunge în 
căderi mari.” (Cateheza aceluiași către neofiţi şi tâlcuire la cuvântul 
Apostolului că „dacă cineva e în Hristos este zidire nouă. Cele vechi au 
trecut, iată, toate sunt noi” (I Cor., 5, 17), în vol. Cateheze baptismale, p. 
81) 


PĂCATELE (gravitatea lor în funcţie de dregătoria fiecăruia) 


„Păcatul nostru, însă, e cu atât mai mare cu cât dregătoria noastră 
e mai mare. Altceva este să păcătuiască dascălul, şi altceva ucenicul.” 
(Cuvânt la Petru Apostolul şi Ilie Proorocul, |, în vol. Predici la 
sărbători împărăteşti şi cuvântări de laudă la sfinți, p. 546) 


„ȘI s-a făcut după rânduiala lui Dumnezeu căderea preoţilor în 
păcate. Şi ascultă cum. Dacă n-ar păcătui dascălii şi preoţii, dacă n-ar fi 
supuşi patimilor lumești, ar fi neomenoşi cu ceilalți oameni şi 
neiertători. Dar Dumnezeu a făcut ca să fie robi patimilor şi preoţii, şi 
conducătorii, pentru ca să fie iertători cu alții, de vreme ce şi ei 
păcătuiesc. Şi aşa a rânduit Dumnezeu totdeauna, nu numai acum, ci şi 
mai demult; a îngăduit să cadă în păcate cei cărora avea să le 
încredinţeze conducerea Bisericii şi a poporului, ca, datorită greşelilor 
lor, să fie buni cu alţii. Dacă ei n-ar păcătui, n-ar ierta deloc pe 
păcătoşi, ci, ajungând neomenoşi, ar smulge pe toți din Biserică. Că aşa 
stau lucrurile şi că nu spun asta întemeiat pe presupuneri, vă voi 
dovedi-o cu fapte. 

Domnul avea să-i încredinţeze lui Petru cheile Bisericii, dar, mai 
bine spus, i-a încredinţat chiar cheile cerurilor, şi avea să-i încredinţeze 
mulțimea poporului. Ce-i spune Stăpânul? Ceea ce vei lega pe pământ 
va fi legat şi în ceruri, şi ceea ce vei dezlega pe pământ va fi dezlegat 
şi în ceruri (Matei 16, 19). Petru era din fire cam neîndurător; dacă ar 
mai fi fost şi fără de păcat, ce iertare ar mai fi primit de la el ucenicii? 
Pentru aceasta, dar, harul dumnezeiesc rânduieşte ca să cadă într-un 
păcat, pentru ca, datorită păcatului său, să fie blând cu alţii.” (Cuvânt 

la Petru Apostolul şi Ilie Proorocul, |, în vol. Predici la sărbători 
împărăteşti şi cuvântări de laudă la sfinţi, p. 546) 


„Cela ce face păcat mare întru ascuns şi pe nimeni nu sminteşte, mai uşoară muncă are, 
va poticni şi va cădea la vreme de păcat, mare pagubă face şi pe mai mulți 
oameni fără de grijă îi face.” (Din vol. Mărgăritarele Sfântului loan Gură de 
Aur, p. 49) 


PĂCATELE (gravitatea păcatelor depinde de valoarea 
persoanelor împotriva cărora le săvârşim) 


„Știm, cu siguranţă, că gravitatea păcatelor noastre depinde de 
valoarea persoanelor împotriva cărora le săvârşim. Ce înseamnă aceasta? 
Cel care înjură un om simplu, păcătuieşte, dar nu atât cât păcătuieşte cel 
care înjură un om cu funcție mare în stat. Cel care înjură un om cu funcţie 
mare în stat nu păcătuieşte atât de mult cât cel care îl înjură pe omul care 
se află în fruntea ţării. Fapta este aceeaşi în toate cazurile, dar nedreptatea 
este mai mică sau mai mare, după persoana împotriva căreia este săvârşită, 
Aşadar, dacă cel care îl înjură stăpânitorul pământesc, muritor, este 
pedepsit, câtă pedeapsă se cuvine celui care îl înjură pe împăratul ceresc? 
Aşadar, păcatul îndreptat împotriva oamenilor nu este la fel de mare ca 
aceiaşi păcat îndreptat împotriva lui Dumnezeu. Cu cât este Dumnezeu 
mai presus față de oameni, cu atât mai mare este şi păcatul pe care îi 
săvârşim împotriva lui Dumnezeu. Și cu toate acestea, ne temem, 
respectăm şi ne este ruşine mai mult de oameni decât de Dumnezeu, îţi 
voi demonstra acest lucru prin exemple. 

Cel care se hotărăşte să săvârşească păcatul preacurviei, cu toate că 
ştie că este văzut de Dumnezeu, îl dispreţuieşte pe Creatorul său. Dar dacă 
ştie că îi vede un om, nu mai săvârşeşte păcatul. La fel şi hoțul — el ştie că 
răpind lucruri ce sunt ale altuia, este văzut de Dumnezeu. Cu toate 
acestea, nu îi pasă. Face însă tot ce poate ca fapta sa să nu fie văzută de 
oameni. La fel face şi cel care vorbeşte de râu, ucigașul sau orice alt om 
fără de lege. Vedeţi că îi cinstim mai mult pe oameni decât pe 
Dumnezeu? Vedeţi că ne temeni mai mult de oameni decât de Dumnezeu? 
Vedeţi că ne e ruşine mai mult de oameni decât de Dumnezeu?” (Din vol. 
Problemele vieții, pp. 328-329) 


PĂCATELE (stăruința în păcate - gravitatea) 


„Stăpânul nostru, fiind iubitor de oameni (...) nu-şi întoarce faţa de la 

noi atât de mult când păcătuim, cât atunci când stăruim în păcat”. (Omilii la 
Facere, omilia XVIII, V, în col. PSB, vol. 21,p. 218) 


„După cum rănile care nu se pot vindeca nu se vindecă nici cu doctorii 
usturătoare, nici cu doctorii ce pot aduce alinare, tot aşa şi sufletul, care a 
ajuns odată rob, care s-a dat cu totul păcatelor şi nu mai vrea să-şi vadă 
folosul lui, de i-ai da mii de sfaturi, nimic nu câştigă, ci, ca şi cum ar avea 
urechile moarte, nu primeşte nici un folos de pe urma povăţuirii, nu pentru 
că nu poate, ci pentru că nu vrea. Şi doar actele noastre de voinţă nu-s ca 
rănile trupului! Adeseori rănile trupului nu pot fi înlăturate, pe când cu actele 
noastre de voință nu-i aşa. De multe ori omul, care are o voinţă rea, poate să 
se schimbe şi să ajungă bun, iar cel bun să alunece spre păcat, dacă se 
trândăveşte”. (Omilii la Facere, omilia XIX, I, în col. PSB, vol. 21, p. 221) 


„Nu-i atât de cumplit să păcătuim; cumplit este când continuăm să 
păcătuim.” (Omilii la Facere, omilia XXIX, V, în col. PSB, vol. 21, p. 372) 


„Mai grozav decât păcatul este rămânerea în păcat, mai cumplită decât 
căderea este neridicarea din cădere.” (Omiliile despre pocăință, omilia a 
cincea, p. 84) 


„A păcătui este ceva omenesc, dar a stărui în păcate, asta nu mai e 
ceva omenesc, ci cu totul diavolesc.” (Cuvânt de sfătuire către Teodor cel 
căzut, 15, în vol. Despre Feciorie, Apologia vieții monahale, Despre 
creşterea copiilor..., p. 361) 


„Dumnezeu nu atâta pe cei păcătoşi îi urăşte, ca pe cei ce nu se opresc 
de la păcat. De la unii ca aceştia îşi întoarce Dumnezeu fața şi se 
depărtează.” (Din vol. Mărgăritarele Sfântului loan Gură de Aur, p. 10) 


„Vai sufletului păcătos, care trăieşte liniştit şi fericit în păcatul 
său! Mai mult decât păcatul, această nepăsare orgolioasă mânie pe 
Dumnezeu şi face orice mântuire imposibilă.” (Din vol. Bogăţiile 
oratorice, p. 311) 


PĂCATELE (obişnuinţa cu păcatul) 


„Când sufletul se obişnuieşte cu păcatul, care este nemilos, boala sa 
iese la suprafaţă şi este văzută de toți. Dar aşa cum porcul, atunci când se 
tăvăleşte în noroi, este mulțumit şi nu mai simte mirosul murdăriei, la fel 

şi omul, când este robit de obiceiul cel rău, nu-şi mai dă seama de mirosul 
greu al păcatelor sale, pentru că se obişnuieşte cu ele.” (Din vol. 
Problemele vieţii, p. 219) 


PĂCATELE (urmările pierzătoare ale păcatelor) 


„Atât de mare e înşelăciunea, că primesc cu plăcere în suflete 
momeala aceea şi nu se gândesc că plăcerea aceasta vătămătoare este scurtă 
şi trecătoare, pe când durerea e continuă, iar învinuirea conştiinţei cumplită”. 
(Omilii la Facere, omilia VI, II, în col. PSB, vol. 21, p. 80) 


„Atât de mare rău este păcatul! Nu numai că ne ia bunăvoința de sus, 
dar ne mai şi coboară la mare ruşine şi smerenie, ne lipseşte de bunătăţile pe 
care le avem şi ne răpeşte orice îndrăznire”. (Omilii la Facere, omilia XVI, 
VI, în col. PSB, vol. 21, p. 186) 


„Nu vom putea da vină pe neştiința noastră. Dacă acesta, Cain, care n- 
a avut înainte de el pe cineva care să fi făcut o astfel de faptă, a îndurat o 
pedeapsă atât de grozavă, cunoscută de cei de după el, ce vom îndura noi, 
care facem aceleaşi păcate, ba chiar şi mai grele, atunci când harul s-a 
revărsat din belşug asupra noastră? Nu ne va aştepta, oare, focul cel veşnic, 
viermele cel neadormit, scrâşnetul dinților, întunericul cel mai dinafară, 
gheena focului şi celelalte pedepse groaznice? Nu ne va rămâne nici un 
cuvânt de apărare, dacă suntem tot aşa de trândavi şi molateci. Putem spune, 
oare, că nu ştim ce trebuia să facem şi ce nu trebuia? Cei ce fac fapte bune 
vor avea întâile cununi, iar cei ce cad în păcate vor avea cele mai grozave 
chinuri”. (Omilii la Facere, omilia XVIII, VII, în col. PSB, vol. 21, p. 220) 


„Aşa e păcatul! Înainte de a fi săvârşit ne întunecă judecata şi ne 
înşală mintea; dar după ce a fost săvârşit ne apare lămurit înaintea ochilor 
grozăvia lui; plăcerea aceea scurtă şi ruşinoasă ne chinuie mereu şi ne umple 
de ruşine”. (Omilii la Facere, omilia XX, III, în col. PSB, vol. 21, p. 238) 


„Nimic nu e aşa de greu şi anevoie de purtat precum felul de a fi al 
păcatului; nimic nu ne aduce atâta chin şi osteneală ca răutatea şi ca 
greşalele. De asta şi Hristos le spune celor ce îşi duc viaţa în păcate: Veniri, 
toţi cei osteniţi şi îimpovărați, şi Eu vă voi odihni pe voi (Mt., 11, 28).” (Cele 
dintâi omilii la Facere, cuvântul al nouălea, pp. 139-141) 

„Toată lumea ştie doar că şi cei ce fac păcate se obosesc; şi răpitorul şi 
desfrânatul şi clevetitorul muncesc mult, se chinuiesc mult ca să-şi ducă la 
bun sfârşit păcatele lor; dar nu numai că nu au nici un câştig de pe urma 
acestor osteneli, ci suferă şi mare pagubă”. (Omilii la Matei, omilia XXIV, 
III, în col. PSB, vol. 23, p. 316) 


„Cel care duce o viață păcătoasă va trăi totdeauna împovărat de 
tristețe, de temeri, de griji, de neliniști. Lucrul acesta l-a lăsat să se înțeleagă 
un înțelept, când a spus: Fuge necredinciosul fără să-l gonească cineva 
(Prov., 28, 1). Nişte oameni ca aceştia se sperie de umbre, bănuiesc pe 
prieteni, pe duşmani, pe casnicii lor, pe cunoscuţi şi pe necunoscuţi; înainte 
de chinurile iadului, se chinuiesc cumplit aici”. (Omilii la Matei, omilha 
XXIV, IV, în col. PSB, vol. 23, p. 318) 


„Păcatul nu este decât întuneric, el este acoperit de nori negri, şi de 
aceea apare văzut, pentru că fără nici un motiv şi fără nici o dovadă se face; 
CăCI, oricine face păcatul urăşte lumina, şi nu vine la lumină (loan 3, 20). ŞI: 
cele ce se fac întru ascuns de către ei ruşine este a le grăi (Etes., 5, 12). La 
fel precum nici în întuneric nu cunoaştem nici pe prieten nici pe duşman, şi 
nu deosebim nici obiectele, aşa în păcat nu vedem nimic: lacomul nu-l 
deosebeşte pe prieten de duşman; invidiosul vede cu un ochi de neprietenie 
pe prietenul cel mai devotat; cel ce pune piedici declară război lumii întregi. 
Într-un cuvânt cel ce este supus păcatului nu se deosebeşte cu nimic de 
oamenii beți şi nebuni şi chiar a încetat de a deosebi lucrurile. Precum în 
noapte, trebuie lumină pentru a distinge obiectele lemnul, plumbul, argintul, 
pietrele preţioase, totul pare asemenea ochilor noştri şi la fel; la fel cel ce 
trăieşte în necurăţie nu cunoaşte minunata înțelepciune şi nici frumuseţea 
filosofiei. În sfârşit, în întuneric, cum am spus-o, pietrele preţioase nu-şi 
arată propria lor strălucire şi aceia nu vine din natura lor, ci din neştiința 
celor ce le privesc. 

Dar nu este acesta singurul rău care-l cuprinde pe cel ce trăieşte în 
păcat: el este într-o frică continuă şi la fel cu cei ce se află pe drum într-o 
noapte întunecoasă, când luna nu luminează deloc, tremură mereu, cu toate 
că nu este nimeni pentru a le stârni frica; aşa păcătoşii sunt într-o groază 
continuă chiar când nimeni nu le-ar face nici o mustrare. Dar mustrările 
conştiinţei lor fac ca toate să-i îngrozească, totul le este suspect, căci totul 
este plin pentru ei de groază şi de teamă, şi ei nu văd nimic care să nu-i 
neliniştească. 


2283 


Să fugim dar de o viaţă atât de tulbure, căci după aceste nelinişti va 
veni moartea, şi o moarte veşnică, unde chinurile nu vor avea sfârşit. Dar 
chiar în această lume, aceşti păcătoşi care-şi închipuie lucruri fără realitate, 
nu se deosebesc de nebuni; ei se cred bogaţi, şi nu sunt; lor li se pare că 
trăiesc în plăceri şi în delicii, şi n-au nici plăceri, nici delicii, şi nu recunosc 
şi nu simt cât de greşite sunt ideile lor.” (Comentar la Evanghelia de la loan, 
omilia V, 4, pp. 32-33) 


„Sfântul Pavel vrea ca să fim toţi sobri şi cu priveghere, şi lisus 
Hristos ne porunceşte la fel. Cel ce este sobru şi care veghează, dacă-l 
surprinde păcatul, imediat îl alungă; dar nebunul sau cel ce doarme nu ştie 
cum îl împresoară păcatul. Să nu dormim deloc, căci noaptea a trecut, noi 
suntem ziua. Să umblăm cuviincios, ca ziua (Rom., 13, 13).” (Comentar la 
Evanghelia de la loan, omilia V, 4, p. 33) 


„Plăcerea pe care o aduce păcatul este scurtă, dar durerea pe care-o 
produce este veşnică.” (Comentar la Evanghelia de la loan, omilia XXXVI, 
2, p. 175) 


„Păcatul, înainte de condamnarea la chinuri, îi tulbură pe cei ce-l fac, 
întărâtă conştiinţa prin mustrările ei, teama şi miile de nelinişti. Ori aceste 
greutăți nu sunt ele mai mari şi mai grele osteneli decât toate sudorile 
împreună?” (Comentar la Evanghelia de la loan, omiha XXXVI, 2, p. 175) 


„Vreţi să cunoaşteţi putreziciunea păcatului? Consideraţi-l după ce l- 
ați făcut. Atunci când pofta nu vă va ţine în lanţurile ei, atunci când focul nu 
va mai arde în vinele voastre, atunci veţi vedea ce este păcatul. Atunci când 
veți fi intrat la linişte, priviți mânia; considerați lăcomia, atunci când s-a 
stins în voi această patimă. Nimic nu este mai urât ca lăcomia şi ca 
plăcerea.” (Comentar la Evanghelia de la Ioan, omilia LII, 4, p. 257) 


„În sfârşit, nu numai că Dumnezeu nu lasă, ci chiar El nici nu 
părăseşte, dacă nu vrem noi înşine să fim părăsiţi, iată dovada; ascultați ceea 
ce zice El: Nu păcatele voastre s-au făcut zid de despărţire între Mine şi 
voi? (1s., 40, 2). Şi iarăşi: Cei ce se îndepărtează de Tine vor pieri (Ps., 72, 
26). Osea zice: Voi ați uitat legea lui Dumnezeu şi Dumnezeu vă va uita pe 
voi (Os., 4, 6). Şi lisus Hristos Însuşi zice în Evanghelia Sa: De câte ori am 
voit ca să adun pe fiii tăi şi tu n-ai vrut (Lc., 13, 34). Isaia zice încă: Eu am 
venit, şi n-am aflat pe nimeni; Eu am chemat şi nimeni nu M-a auzit (Is. 50, 
2). Scriptura spune aceste lucruri, pentru a ne arăta că noi înşine suntem 

primii autori şi ai părăsirii noastre şi ai pieirii noastre.” (Comentar la 
Evanghelia de la loan, omilia LXVIII, 2, p. 350) 


„Dacă, atunci când aţi păcătuit, vă gândiţi la viitor, încă atunci când 
nimeni nu pedepseşte fapta voastră, voi sunteți în nelinişte şi în îngrozire 
continuă; dacă vă gândiţi la prezent nu-i veţi vedea decât pe duşmanii voştri; 
mii de bănuieli vă agită, veți trăi în dispreţ şi nu veţi îndrăzni să-i priviţi în 
față pe cei ce v-au făcut rău. Ce zic eu? Chiar pe cei ce nu v-au făcut. (...) în 
interior, mustrările şi strigătele conştiinţei; în afară, oamenii care vă 
condamnă; mânia unui Dumnezeu un iad deschis, gata să vă înghită; aceste 
gânduri nu vă lasă nici o odihnă. 

Da, este oare o povară mai grea şi mai incomodă ca şi păcatul? 
Plumbul nu este aşa de greu ca şi el.” (Comentar la Evanghelia de la Ioan, 
omilia LXX XVIII, 3, p. 473) 


„... păcatului, care e mai tiranic decât toţi barbarii.” (Omilii la Epistola 
către Romani a Sfântului Apostol Pavel, omiha VI, p. 100) 


„Căci şi iubirea banilor, şi satisfacerea poftelor absurde, şi în fine, 
orice păcat obişnuieşte a îmbătrâni pe cel ce-l săvârşeşte, după cum zice 
Scriptura: Iar ce se învecheşte şi îmbătrâneşte, aproape este de pieire (Evrei 
8, 13). Nu este cu putință a vedea un trup atât de slăbănogit din cauza 
timpului, pe cât de slăbănogit devine sufletul, pe cât de putrezit şi căzut din 
cauza păcatelor. Un asemenea suflet ajunge la cea mai de jos demență, 
grăind lucruri murdare şi bârfind, precum bătrânii şi cei ce se împleticesc pe 
drum din cauza beţiei. Ca şi acestora îi curg balele şi lui din gură şi din nas, 
este uituc şi cu ceață în ochi, şi, cu un cuvânt, urât şi murdar înaintea 
oamenilor, iar diavolului cu uşurinţă de cucerit. Astfel sunt sufletele 
păcătoşilor.”(Omilii la Epistola către Romani a Sfântului Apostol Pavel, 
omilia X, p. 175) 


„Când tu faci ceea ce păcatul voieşte, atunci te lpseşti însuţi de orice 
libertate, pe când dacă îl împiedici, atunci mai ales îți păstrezi propria-ţi 
demnitate."(Omilii la Epistola către Romani a Sfântului Apostol Pavel, 
omilia XI, p. 186) 


„Păcatele sunt mai rele decât viermii, deoarece aceştia vatămă trupul, 


pe când păcatele murdăresc şi vatămă sufletul, pe care-l împuţesc mai 
grozav decât trupul cel mâncat de viermi. Dar noi nu simţim un astfel de 

miros îngrozitor, fiindcă nu ne silim de a o curăţi. Nici bețivul nu simte 
duhoarea vinului ce iese din el, pe când cel ce nu bea şi nu se îmbată, acela 
simte îndată duhoarea aceea grețoasă. Tot aşa este şi cu păcatul. Cel ce 
viețuieşte cu înțelepciune, ştie exact mocirla în care se cufundă păcătosul, şi 
cunoaşte bine pata cea urâcioasă ce este pe fruntea lui, pe când acesta, 
predându-se pe sine răutăţii, întocmai ca de o beție este amețit, şi nici măcar 
nu se cunoaşte pe sine că e bolnav. Şi tocmai aceasta e prăpastia răului, că 
nu lasă pe cei căzuţi în păcat ca să-şi cunoască ei înşişi mărimea ticăloşiei, ci 
deşi stau în mocirla aceea urât mirositoare, ei cred că emană din ei miresme 
alese. De aceea nici nu pot a scăpa de acolo, ci plini fiind de acei viermi, ei 
se fălesc ca şi cum ar fi împodobiţi cu pietre preţioase! De aceea nici că 
volesc de a ucide acei viermi, ci îi lasă să se hrănească şi să se înmulțească 
înlăuntrul lor, până ce îi vor trimite şi pe ei ca hrană viermilor celor 
neadormiţi din viaţa vutoare."(Omilii la Epistola către Romani a Sfântului 
Apostol Pavel, omilha XI, pp. 193-194) 


„Păcatul face pe oameni neruşinaţi.” (Comentariile sau Tâlcuirea 
Epistolei întâi către Corinteni, omilia III, p. 22) 


„Chiar de am spune mii de vorbe, totuşi nici un cuvânt nu ar putea 
înfățişa aşa de bine plăcerea ce o simţim după fapta bună, cum şi neplăcerea 
şi întristarea după fapta rea, până ce nu facem una din două. Numai atunci 
vom simțim veninul şi amărăciunea răului, când mai întâi vom gusta 
dulceața virtuții. Acea amărăciune este dezgustătoare, grețoasă şi de 
nesuferit, ceea ce nu pot tăgădui nici chiar cei ce se tăvălesc în rele, şi numai 
când ne depărtăm de răutate, simţim cu străşnicie veninul ei.” (Comentariile 
sau Tâlcuirea Epistolei întâi către Corinteni, omilia XXII, p. 234) 


„„... aşa este păcatul; întrucât este în lucrare, el îţi aduce oarecare 
plăcere — dar după ce s-a sfârşit, atunci mica plăcere zboară şi în locul ci 
intră nemulţumirea şi tristeţea.” (Comentariile sau Tâlcuirea Epistolei întâi 
către Corinteni, omilia XVI, p. 170) 


„Precum se întâmplă la semănături, că cel ce seamănă linte, nu poate 
să secere grâu, fiindcă e absolut necesar ca şi sămânţa să fie de aceeaşi 
specie ca şi planta secerată, tot aşa se întâmplă şi cu faptele omeneşti, încât 
cel ce introduce în corpul său mândrie, beție sau plăceri dobitoceşti, va 
secera consecinţele acestora. Şi care sunt? Osânda, pedeapsa, ruşinarea, râsul 

şi altele de acest fel.” (Comentariile sau Explicarea Epistolei către Galateni, 
p. 120) 


„Dacă în noi va stăpâni păcatul, atunci noi nu facem ceea ce voim, ci 
ceea ce păcatul porunceşte.” (Comentariile sau Explicarea Epistolei I către 
Tesaloniceni, omilia V, în vol. Comentariile sau Explicarea Epistolei către 
Coloseni, I şi Il Tesaloniceni, p. 213) 


„Păcatul de-ndată atinge judecata noastră, şi nu o lasă a fi liniştită, ci o 
tulbură şi o nelinişteşte. Se zice că şi boala molipsitoare corupe trupul şi-l 
prăpădeşte. Astfel este şi păcatul, căci cu nimic nu se deosebeşte de 
mortăciune, nu doar că conrupe mai întâi aerul, şi apoi trupurile, ci deodată 
pătrunzând în suflet. Nu vezi pe cei molipsiți de o boală molipsitoare, cum 
se umflă, cum se învârtesc în toate părțile, cum sunt plini de putoare, cum 
căutătura lor este schimbată, cum toţi sunt necuraţi? Astfel sunt şi păcătoşii, 
ca şi cum nu ar vedea. Căci spune-mi: oare cel stăpânit de pofta banilor sau a 
trupurilor, nu este mai bolnav decât cel cuprins de o boală molipsitoare? 
Oare nu este mai necurat de cât toți aceştia, făcând toate cele necinstite şi 
ruşinoase? Căci ce poate fi mai scârbos, decât un om iubitor de bani? Câte 
fac femeile curve, câte cele ce joacă pe scena teatrului, tot pe atâtea fac şi cei 
iubitori de bani. Sau mai dreptul vorbind mai degrabă se vor lăsa acelea de 
rele, decât aceştia de iubirea de argint. Sufăr deseori lucruri înjositoare, 
linguşind pe cei ce nu merită, se arată îndrăzneţi iarăşi unde nu trebuie, 
pretutindeni cu neorânduială. De multe ori apoi linguşesc pe cei vicleni şi în- 
şelători, care sunt poate şi inferiori lui, iar pe cei buni şi virtuoşi în toate, în 
batjocoresc. 

Ai văzut sluţenie şi neruşinare din toate părțile?” (Comentariile sau 
Explicarea Epistolei către Evrei, omiha XV, p. 213) 


„Nimic nu este mai amar ca păcatul, iar aceasta o ştiu cei ce sunt 
mustrați de cuget după săvârşirea lui, cei ce gustă o mare amărăciune. Căci 
păcatul fiind foarte amar, strică cu desăvârşire cugetul şi dreapta judecată a 
omului. Astfel este natura amărăciunii, este nefolositoare.” (Comentariile 
sau Explicarea Epistolei către Evrei, omilha XXXI, p. 357) 


„Că aşa e păcatul! Ne năuceşte sufletul. După cum cei cu mari dureri 
de cap sau cei beți merg împleticindu-se şi la întâmplare şi cad, stăpâniți de 
dorința păcatului, ca de o beţie, nu mai ştiu ce fac, nu văd nici ce-i în fața 
lor, nici ce are să li se întâmple.” (Omiliile despre pocăință, omilia a cincea, 
p. 85) 

„Odată păcatul născut, el pricinuieşte sufletului ce l-a născut 
nenumărate dureri. Se întâmplă cu totul altfel decât la naşterea cea firească. 
Odată ce femeia a născut, vaietele ei încetează. Dimpotrivă, păcatul tocmai 
după naşterea sa chinuieşte mai mult sufletul din care s-a născut.” (Cuvânt la 
Duminica Lăsatului sec de brânză, în vol. Omilii la Postul Mare..., pp. 33- 
34) 


„„... după ce am născut în lume copilul cel rău, adică păcatul, atunci 
cunoaştem urâciunea lui, atunci simțim durerile, atunci pățim chinuri mai 
mari decât femeile ce se află în durerile naşterii.” (Cuvânt la Duminica a 
treia a Sfântului şi Marelui Post, în vol. Omilii la Postul Mare..., p. 74) 


„Uită-te la cei ce şi-au sfârşit viaţa trăind în desfrânări, petreceri şi 
beție. Unde sunt acum cei ce treceau prin piaţă cu atâta îngâmfare, urmați de 
multe slugi? Unde sunt acum cei ce se îmbrăcau cu haine de mătase, cei ce 
răspândeau de departe mirosul de parfum, cei ce hrăneau pe trândavi, cei 
care nu se dezlipeau de teatru? Unde este acum pompa lor şi slava? S-a dus 
tot luxul meselor bogate, sau dus tarafurile de lăutari, tămâierile celor 
linguşitori, râsul cel fără hotar, dezmăţul sufletesc! S-au dus petrecerile, 
viața desfrânată, viața de prisos şi fără de folos! Unde zburat-au, oare, acum 
toate acelea? Ce s-a făcut cu trupul ce se bucura de atâta atenţie şi îngrijire? 
Du-te la sicriu! Priveşte praful, cenuşa şi viermii! Priveşte urâţema din 
groapă, suspină cu amar! O, dacă paguba ar merge numai până la cenuşă! 
Dar nu! Du-te acum cu mintea de la sicriu şi viermi, la viermele cel 
neadormit (Marcu 9, 44, 46, 48), la focul cel nestins (Marcu 9, 43, 44, 45, 
46, 48), la scrâşnetul dinţilor (Matei, 8, 12; 13, 42-50; 22, 13; 24, 51; 25, 30; 
Luca 13, 28), la întunericul cel mai din afară (Matei 8, 12; 22, 13; 25, 30), la 
jalea, la mâhnirea cea de dincolo, de pe celălalt tărâm. Du-te cu mintea la 
pilda bogatului nemilostiv şi a săracului Lazăr (Luca 16, 19-31). Bogatul a 
fost stăpânul multor avuţii; cu porfiră era îmbrăcat, şi dincolo n-a fost 
stăpânul nici unei picături de apă, când era într-o nevoie atât de mare.” 
(Cuvânt de sfătuire către Teodor cel căzut, 9, în vol. Despre Feciorie, 
Apologia vieții monahale, Despre creşterea copiilor..., pp. 339-340) 


„Da, izvor al relelor, rădăcină şi mamă a tuturor relelor este păcatul. 
Păcatul ne paralizează, ne slăbănogeşte trupul nostru!” (Omilie la 
vindecarea slăbănogului coborât prin acoperiş, în vol. Omilii la săracul 
Lazăr. Despre soartă şi Providenţă..., p. 287) 

„Păcatul este întuneric, putreziciune, moarte. Când ne învăluie, nu 
mai vedem dinaintea noastră. Astfel, deşi păşim pe un drum larg, care este 
drumul egoismului şi al desfătărilor, în cele din urmă ne prăbuşim în 
prăpastia pierzaniei.” (Din vol. Problemele vieții, p. 336) 


„Păcatele sunt rădăcina tuturor relelor. Din cauza păcatelor îndurăm 
supărări, tulburări, ispite şi boli.” (Din vol. Problemele vieţii, p. 360) 


„Înainte să fie săvârşit, păcatul întunecă mintea şi înşeală gândul. 
Abia după ce este săvârşit îşi arată adevărata față, pricinuind durere 
neîntreruptă şi distrugând îndrăzneala conştiinţei.” (Din vol. Problemele 
vieții, p. 360) 


„... păcatul îşi are comoştenitoare a lui pedeapsa încă înainte de 
pedeapsă, în însăşi făptuirea lui (...)” (Scrisori din exil, 17 scrisori către 
Olimpiada, scrisoarea XIII, 3b, în vol. Scrisori din exil. Către Olimpiada şi 
cei rămaşi credincioşi. Despre deprimare, suferinţă şi Providenţă..., p. 218) 


„ȘI ca să ştii că păcatul este mai istovitor decât toate, ascultă-l pe 
proorocul, care zice: Ca o sarcină grea apăsat-au asupra mea (Ps., 37, 5-6). 
Dar nu numai că este greu, ci şi urât mirositor. Căci adaugă: împuțitu-s-au şi 
au putrezit rănile mele. Ai văzut că păcatul nu este numai greu, ci şi urât 
mirositor? Învață acum din cele ce urmează şi de unde se naşte el, căci zice: 
de la faşa nebuniei mele. Prin urmare, nebunia ni se face pricină a toate 
relele.” (4 aceluiaşi certare către cei ce pleacă de la slujbă şi se duc la 
hipodrom şi la spectacole. Asemenea şi câtă grijă se cuvine să avem faţă de 
frații căsătoriți, în vol. Cateheze baptismale, pp. 102-103) 


„Care este deci starea păcatului? Este o stare de letargie şi de 
somn. Este o stare de moarte. Este o stare de ruşine. Este o stare de 
nebunie. 

Este o stare de somn funest. Mortal pentru două motive. 
Păcătosul adormit în viața lui vinovată suferă două pericole: cel al 
neprivegherii, cel al nesimțirii şi al nepăsării.” (Din vol. Bogăâțiile 
oratorice, p. 305) 


PĂCATELE (păcatele sunt pricina tuturor relelor) 


„Păcatele sunt pricina tuturor relelor. Din pricina păcatelor -— 
supărările, din pricina păcatelor — tulburările, din pricina păcatelor — 


2289 


războaiele, din pricina păcatelor — bolile şi toate suferințele greu de vindecat 
ce vin peste noi. După cum doctorii 1scusiți nu cercetează numai cele ce 
arată bolile pe dinafară, ci caută să afle şi cauza bolilor, tot aşa şi 
Mântuitorul, vrând să arate că păcatul este pricina tuturor relelor ce vin peste 
oameni, a spus celui slăbănogit cu trupul: Jază, te-ai făcut sănătos, de acum 
să nu mai greşeşti, ca să nu-ţi fie ţie ceva mai rău, pentru că Doctorul 
sufletelor a văzut că sufletul îi e slăbănogit, iar din pricina lui şi trupul. 
Aşadar, păcatul fusese pricina bolii de care zăcuse slăbănogul. Păcatul e 
pricina pagubei, păcatul e pricina supărării, păcatul e pricina oricărei 
suferinţe.” (Omiliile despre pocăință, omilia a şaptea, p.142) 


PĂCATELE (nimic nu e atât de greu şi împovărător ca 
păcatul) 


„Că nimic nu-i atât de greu şi de împovărător ca păcatul şi 
neascultarea! De aceea şi Zaharia a spus că păcatul e ca plumbul de greu 
(Zaharia 5, 7), iar David, descriind natura păcatului, spunea: Fărădelegile 
mele au covârşit capul meu, ca o sarcină grea s-au îngreuiat peste mine 
(Ps., 37, 4); iar Hristos striga celor ce trăiau în multe păcate: Veniţi la mine 
toţi cei osteniţi şi împovăraţi, şi Eu vă voi odihni (Matei 11, 28).” (Omiliile 
despre pocăință, omilia a cincea, p. 86) 


PĂCATELE (nu îi mai ruşinează pe cei care le săvârşesc) 


„Trebuie să plângem pentru că în zilele noastre oamenii răi s-au 
înmulțit, iar relele nu îi mai ruşinează pe cei care le săvârşesc.” (Din vol. 
Problemele vieţii, p. 361) 


PĂCATELE (ferirea de păcate) 


„Chiar dacă am putea să ne ascundem de toţi, de ochiul cel neadormit 
nu ne vom putea ascunde. Numai de el trebuie să ne temem, să ne neliniştim 
şi să tremurăm, ca să nu săvârşim vreo nelegiuire înaintea ochilor lui 
Dumnezeu”. (Omilii la Facere, omilha XLII, IV, în col. PSB, vol. 22, p. 287) 


„A cădea în adâncul păcatelor, este, dragii mei frați, sigur un rău 
grozav. Este destul de greu ca atunci să se întoarcă o inimă şi să se schimbe. 
lată pentru ce trebuie de la început, să facem toate eforturile pentru a nu ne 
lăsa să cădem în cursele păcatului. Vedeţi-l pe Iuda; odată ce s-a supus 
păcatului, toate ajutoarele pe care i le-a dat Învățătorul său au devenit fără 

folos şi el nu s-a ridicat.” (Comentar la Evanghelia de la loan, omilia LXX, 
1, p. 360) 


„Lemeţi-vă de puterea păcatului. Omul nu te vatămă, dacă tu însuţi nu 
te păgubeşti. Dacă păcatul nu este în tine, şi mii de săbii să te atace, Dumnezeu 
te scapă, iar dacă ai păcatul, şi în Paradis dacă trăieşti, eşti căzut. Adam a fost 
în Rai şi a căzut, în vreme ce lov s-a aflat pe gunoaie, şi s-a încununat. Cu ce 
l-a folosit pe acela Paradisul, sau cu ce l-a vătămat pe celălalt gunoiul?” 
(Din vol. Despre Rai şi Scriptură. Despre iubirea lui Dumnezeu pentru noi. 
Despre << Șezut-a Împărăteasa de-a dreapta Ta>>, p. 30) 


„Nu vom cădea niciodată în păcate de ne vom feri să săvârşim fapte 
indiferente, fapte care nu-s nici bune, nici rele. Astfel multora li se pare o 
faptă indiferentă uitatul la femei, dar din fapta asta se naşte pofta cea 
neruşinată iar din poftă, desfrânarea, iar din desfrânare, iarăşi pedeapsă şi 
osândă.” (Cuvânt la Înviere, V, în vol. Predici la sărbători împărăteşti şi 
cuvântări de laudă la sfinți, p. 146) 


„Leme-te de vătămarea păcatului, că omul niciodată nu-ţi va strica de 
nu-ți vei strica tu singur şi de nu vei greşi, măcar mii de săbii să fie, 
Dumnezeu te va izbăvi. lar de ai în tine păcat, chiar şi în Rai de vei fi şi de 
acolo vei cădea, că şi Adam în Rai a fost şi a căzut, lov încă a fost în gunoi 
şi s-a încununat prin răbdare. Ce i-a folosit lui Adam Raiul? Sau ce i-a stricat 
lui lov gunoiul? Pe acela nimeni nu l-a viclenit şi s-a poticnit, iar pe acesta I- 
a bântuit diavolul şi s-a încununat.” (Din vol. Mărgăritarele Sfântului loan 
Gură de Aur, p. 49) 


PĂCATELE (ferirea de tot ceea ce ne poate împinge spre 
păcate) 


„Va fi pentru noi cea mai bună temelie a izbăvirii noastre, să fugim nu 
numai de păcate, ci şi de lucrurile ce par nepăsătoare, dar care ne pot poticni 
spre păcate.” (Predicile despre statui, Partea a II-a, predica a XV-a, p. 91) 


„A merge la teatre, a privi la alergări de cai, a juca zaruri, nu pare 
pentru cei mulți o greşală recunoscută, dar aduce în viaţa noastră nenumărate 
rele. Căci zăbovirea la teatre a dat naştere la curvie, la orice desfrânare, 
dezmăţare, iar privirea întrecerilor de cai a adus după sine lupte, înjurături, 
loviri, ocări şi uri necurmate; iar râvna pentru zaruri a pricinuit blesteme, 

pagube, mânii, înjurături şi adesea alte rele mai grozave ca acestea. Să nu 
fugim, aşadar, numai de păcate, ci şi de cele ce par nevinovate, dar care 
încetul cu încetul ne duc la aceste greşeli. Căci şi acela care merge pe lângă 
prăpastie, chiar dacă nu cade în ea, tremură şi adesea, târât chiar de acest 
tremur, se rostogoleşte în ea. Tot aşa şi cel care nu fuge departe de păcate, ci 
merge pe lângă ele, va trăi cu frică şi adesea va cădea în ele.” (Predicile 
despre statui, Partea a II-a, predica a XV-a, p. 92) 


PĂCATELE (dacă voim, nu putem fi siliţi de nimeni şi de 
nimic să păcătuim) 


„Nu a creat Dumnezeu natura noastră în aşa mod, ca să fim siliți a păcătui, căci de ar fi aşa, n 


„Nici unul să nu-şi arunce prilejul şi pricina spre altul, zicând că-l 
opreşte de ostenelile şi de trudele faptelor celor bune, ci fiecare să zică că cu 
lenea mea am făcut cutare şi cutare păcat (...) diavolul singur nu poate să 
taie calea aceluia ce lucrează fapta bună, ci numai ce înşeală şi împiedică pe 
cei ce umblă cu lene şi fără de grijă, iar el nici nu poate să împiedice nici să 
îndemne pe nimeni, pentru că vrând noi să ne păzim, nu poate nimeni să ne 
strice nimic, nici sufleteşte, nici trupeşte.” (Din vol. Mărgăritarele Sfântului 
Ioan Gură de Aur, p. 98) 


PĂCATELE (lupta cu păcatul) 


„Îţi spun: nu te iubesc, nu-ţi mulțumesc, nu te îmbrăţişez pentru că ai 
reuşit să te dezbari de obişnuinţa cea rea în zece zile, în douăzeci de zile sau 
în treizeci de zile, ci te iubesc pentru că nu ai deznădăjduit; te iubesc pentru 
că te-ai ruşinat de păcat şi l-ai osândit!” (Omiliile despre pocăință, omilha a 
opta, pp. 159-160) 


PĂCATELE (nimeni nu se poate lăuda că este fără de păcat) 


„Nu este nimeni atât de bun, încât să nu aibă o cât de mică pată, nici 
nu este cineva atât de rău, încât să nu aibă o cât de mică faptă bună.” (Omilii 
la săracul Lazăr, cuvântul VI, în vol. Omilii la săracul Lazăr. Despre soartă 
şi Providenţă...,p. 148) 


„Cine se poate lăuda că are inima curată? Sau cine va cuteza să 
spună că e curat de păcate? (Pilde 20, 9). 

Nu există om fără de păcat. Și dacă-mi vei spune cum cutare este 
drept, este milostiv, este iubitor de oameni, sunt de acord. Nu se poate însă 
să nu fi făcut vreo greşeală. Ori va fi fost biruit de slava deşartă, ori de 
cârtire, ori de altceva. Unul face milostenii, dar nu este curat. Altul este 
curat, dar nu face milostenii. Unul are o virtute, altul altă virtute.” (Din vol. 
Problemele vieţii, p. 17) 


PĂCATELE (amintirea lor) 


„După atâtea fapte mari, după ce a primit de sus mărturia aceea atât de 
mare - Vas ales Îmi este Mie aceasta (Fapte, 9, 15) — Pavel tot n-a uitat 
propriile lui păcate, ci mereu vorbeşte de ele; nu vrea să le uite deşi era 
încredințat că prin botez îi fuseseră iertate toate. Nu le-a uitat, ci strigă şi 
spune: Sunt cel mai mic dintre apostoli şi nu sunt vrednic să mă numesc 
apostol (| Cor., 15, 9). Apoi, ca să cunoaştem covârşitoarea lui smerenie, a 
adăugat: Pentru că am prigonit Biserica lui Dumnezeu (| Cor., 15, 9). 

- Ce faci, Pavele? Stăpânul, cu dărnicia Lui, te-a iertat şi ţi-a şters 
toate păcatele tale, iar tu mereu vorbeşti de ele? 

- Da, ştiu, spune Pavel. Știu că Stăpânul m-a dezlegat de păcate! Dar 
când mă gândesc la cele făcute de mine şi când văd şi oceanul iubirii de 
oameni a lui Dumnezeu, atunci ştiu bine că prin harul şi iubirea Lui de 
oameni sunt ceea ce Sun. 

De aceea, după ce a spus: Nu sunt vrednic să mă numesc apostol, 
pentru că am prigonit Biserica lui Dumnezeu (1 Cor., 15, 9), a adăugat: Dar 
cu harul lui Dumnezeu sunt ceea ce sunt (| Cor., 15, 10). Eu, spune Pavel, 
am fost atâta de nebun, dar nespusa Lui bunătate şi harul Lui mi-a dăruit 
iertare. 

Ai văzut suflet zdrobit? Are necontenit în minte păcatele săvârşite 
înainte de botez! 

Să-l imităm, şi noi pe Pavel! Să ne aducem aminte în fiecare zi de 
păcatele ce le-am săvârşit după botez; să le purtăm necontenit în suflet şi să 
nu îngăduim cândva să se piardă în uitare. Acesta ne va fi un frâu în stare să 
ne facă să ne smerim şi să ne micşorăm.” (Omilii la Facere, omilia XXXI, 
II, în col. PSB, vol. 21, p. 397) 


„Dacă într-una ne gândim la păcatele noastre, nimic din cele 
pământeşti nu ne va putea îngâmfa, nici bogăție, nici stâpânia, nici cinstea, 
ci chiar de am sta în curtea împărătească, vom ofta din greu. Fiindcă şi 
fericitul David a fost împărat, şi totuşi zicea: Spăla-voi în toate nopțile patul 
meu şi cu lacrimile mele aşternutul meu voi uda. (Ps., 6, 7), şi cu toate 

acestea cu nimic n-a fost vătămat de porfira sau de diadema împărătească, şi 
nici nu s-a trufit, căci se ştia pe sine om, şi fiindcă era cu inima înfrântă, el 
suspina.” (Comentariile sau Explicarea Epistolei către Evrei, omilia IX, p. 
154) 


„Nu este un alt îndemn mai mare spre virtute, ca acela de a-ţi aduce 
aminte de propriile tale păcate.” (Comentariile sau Explicarea Epistolei 
către Evrei, omilia XXIII, pp. 283-284) 


„Mare bun este iubiților, de a-şi cunoaşte cineva păcatele sale şi a şi le 
aminti într-una. Nimic nu vindecă greşalele cuiva, sau căderea în păcate, atât 
de sigur, ca o amintire într-una de ele, precum şi viceversa, nimic nu face pe 
om mai trândav, şi aplecat spre păcat, ca uitarea lor.” (Comentariile sau 
Explicarea Epistolei către Evrei, omiha XXXI, p. 361) 


„Dacă pururea vei avea în cugetul tău păcatele făcute, niciodată nu vei 
cleveti pe aproapele tău. Dacă eşti convins cu adevărat că eşti păcătos, 
desigur că aşa vei face, fiindcă nimic nu poate umili pe suflet atât de mult ca 
păcatele prin ele înseşi, şi examinate după felul lor. Avându-le veşnic în 
minte, niciodată nu vei cleveti, nu te vei mânia, nu vei bârfi, nu vei cugeta 
lucruri mari de tine, nu vei cădea iarăşi în jele, iar spre cele bune vei fi încă 
mai aprig. 

Ai văzut câte bunuri se nasc din amintirea păcatelor? Să le scriem deci 
pe cugetele noastre. Ştiu bine că sufletul nu poate suferi o amintire atât de 
amară, însă noi să-l silim şi să-l constrângem a face aşa, fiindcă mai bine 
este de a fi acum muşcat de cuget, decât a fi pedepsit în acel timp.” 
(Comentariile sau Explicarea Epistolei către Evrei, omilia XXXI, p. 362) 


„Dacă ai păcătuit şi Dumnezeu ţi-a iertat păcatele, primeşte iertarea şi 
mulţumeşte, dar nu-ți uita păcatul, nu ca să te mistueşti cu gândul la el, ci ca 
să-ți înveţi sufletul să nu zburde şi să nu cazi iar în păcat. Aşa a făcut şi 
Pavel, căci, după ce a zis: M-a socotit credincios, punându-mă în slujbă, a 
adăugat: măcar că mai înainte fusesem un hulitor, un prigonitor şi batjocori- 
tor (| Tim., |, 12-13). Să fie cunoscută viaţa slugii, zice, ca să iasă la iveală 
bunătatea Stăpânului. Căci, deşi am primit iertarea păcatelor, totuşi nu alung 
amintirea lor.” (Predicile despre statui, Partea a II-a, predica a XII-a, p. 23) 


„Despre păcatele noastre noi nu vorbim niciodată, şi când alţii vorbesc 


despre ele noi ne supărăm, ne mâniem, socotim aceasta ca ceva neruşinat, 
ocărâm şi hulim pentru aceasta; dimpotrivă, când am făcut un bine cât de 

mic, necontenit îl arătăm, mulţumim celor ce vorbesc de el, şi îi declarăm 

prieteni ai noştri, măcar că Hristos ne-a poruncit dimpotrivă, adică, ca noi să 

uităm faptele noastre cele bune, iar păcatele noastre să le amintim cu 
99 


sârguinţă.” (Cuvânt la Duminica a 19-a după pogorârea Sf. Duh, în vol. 
Predici la duminici şi sărbători..., p. 144) 


„Pavel îşi aducea mereu aminte de păcatele acelea despre care 
auzise că Dumnezeu nu-Și mai aducea aminte, grăind aşa: Nu sunt 
vrednic să mă numesc apostol, pentru că am prigonit Biserica (| Cor., 
15, 9) şi: Hristos a venit în lume ca să mântuiască pe păcătoşi, dintre 
care cel dintâi sunt eu (| Tim., |, 15). N-a spus: Am fost, ci sunt. 
Păcatele i-au fost iertate de Dumnezeu, dar din mintea lui Pavel nu se 
ştergea amintirea păcatelor ce-i fuseseră iertate. Păcatele pe care 
Stăpânul le ştersese, pe acelea Pavel le striga în gura mare. Aţi auzit pe 
(Dumnezeu prin) profet zicând: Nu-Mi mai aduc aminte de ele; tu, însă 
adu-țţi aminte! Dumnezeu l-a numit pe Pavel vasul alegerii (Fapte 9, 
15), şi el se numeşte cel dintâi dintre păcătoşi. Dacă Pavel nu uita 
păcatele iertate lui de Dumnezeu, gândeşte-te ce bine ținea minte 
binefacerile lui Dumnezeu! 

Dar pentru ce spun cu că pomenirea păcatelor aduce peste noi 
ruşine? Nu ne face atât de străluciți pomenirea faptelor noastre bune, 
cât de străluciți ne face pomenirea păcatelor! Dar, mai bine spus, 
pomenirea faptelor bune nu numai că nu ne face străluciți, dar ne mai 
umple şi de ruşine şi de osândă, pe când pomenirea păcatelor ne umple 
de îndrăznire şi de dreptate multă; 

- Cine spune asta? 

- Fariseul şi vameşul (Luca 18, 10-14). Unul şi-a spus păcatele, 
ŞI s-a pogorât de la templu îndreptat; celălalt şi-a spus faptele bune, şi 
s-a pogorât mai păcătos decât se suise vameşul. Vezi câtă pagubă aduce 
pomenirea faptelor bune şi cât de folos este să nu-ti uiţi păcatele? Şi pe 
bună dreptate. Cel care vorbeşte mereu de faptele sale bune ajunge 
îngâmfat, dispreţuieşte pe ceilalți oameni, aşa cum a pățit fariseul. N-ar 
fi ajuns la atâta mândrie de n-ar fi spus: Nu sunt ca ceilalți oameni 
(Luca 18, 11), de n-ar fi vorbit de postul lui şi de zeciuiala ce o dădea. 
Pomenirea păcatelor, dimpotrivă, coboară sufletul, îl face să se 
smerească, iar prin smerenie atrage bunăvoința lui Dumnezeu. Ascultă 
cum ne porunceşte Hristos să dăm uitării faptele noastre bune: Când 
veți face toate acestea, să ziceți: «Slugi netrebnice suntem». Spune şi 
tu: Sunt slugă netrebnică! (Luca 17, 10) Eu nu te fac netrebnic. Dacă-ţi 
mărturiseşti nimicnicia ta, Eu te fac strălucit şi te încununez!” (E 

primejdios lucru şi pentru predicator, şi pentru ascultători ca 
predicatorul să predice pe placul ascultătorilor. Folositor lucru şi 
semn de foarte mare dreptate e osândirea propriilor păcate, IV, în vol. 
Predici la sărbători împărăteşti şi cuvântări de laudă la sfinţi, pp. 467- 
468) 


„Nu-i de ajuns numai să spui: Sunt păcătos, ci trebuie să ai în 
minte chiar şi felul păcatelor săvârşite. După cum focul când cade în 
spini stârpeşte uşor spinii, tot aşa şi mintea noastră, când cugetă mereu 
la păcatele noastre, le îneacă şi le stârpeşte cu uşurinţă. lar Dumnezeu, 
Care trece peste nelegiuiri şi şterge nedreptăţile, să ne scape de păcate 
şi să ne învrednicească de împărăţia cerurilor.” (E primejdios lucru şi 
pentru predicator, şi pentru ascultători ca predicatorul să predice pe 
placul ascultătorilor. Folositor lucru şi semn de foarte mare dreptate e 
osândirea propriilor păcate, V, în vol. Predici la sărbători împărăteşti 
şi cuvântări de laudă la sfinţi, p. 471) 


„Nimic nu poate face sufletul atât de plin de virtute, atât de blând şi 
binevoitor, ca necontenita aducere aminte de păcate. De aceea şi Pavel îşi 
aducea aminte de păcatele lui, nu numai de cele de după botez, ci şi de cele 
de dinainte de botez, deşi îi fuseseră şterse desăvârşit. Dacă Pavel îşi aducea 
aminte de păcatele sale de dinainte de botez, cu atât mai mult noi trebuie să 
ne aducem aminte de păcatele de după botez. Prin această aducere-aminte nu 
numai că le ştergem, dar ajungem mai îngăduitori cu toți oamenii, iar lui 
Dumnezeu Îi slujim cu mai multă bunăvoință, cunoscând bunătatea Lui 
nespusă datorită acestei aduceri-aminte de păcate.” (Cuvânt la pilda celui ce 
datora zece mii de talanți, în vol. Omilii la săracul Lazăr. Despre soartă şi 
Providenţă..., p. 238) 


„De îţi vei aduce aminte tu de păcatul tău, Dumnezeu nu-şi va aduce 
aminte de el, iar de-l vei uita tu, Dumnezeu îşi va aduce aminte de el. Făcut- 
al vreun rău? Ţine-l minte, ca Dumnezeul tău să-l uite pe el!” (Din vol. 
Mărgăritarele Sfântului loan Gură de Aur, p. 50) 


PĂCATELE (pomenirea necontenită a păcatelor proprii) 


„Tu însă trebuie să pomeneşti păcatele tale pentru ca să ai prilej de a 
te îndrepta. Sfântul Pavel, ştiind aceasta, totdeauna amintea păcatele sale 
deşi Dumnezeu nu le mai pomenea, şi zicea: Nu sunt vrednic a mă chema 
apostol, pentru că am prigonit Biserica lui Dumnezeu (| Cor. 15, 9); şi: 

Hristos a venit în lume pentru ca să mântuiască pe cei păcătoşi, dintre care 
cel dintâi sunt eu (| Tim. 1, 15). El nu zice am fost cel dintâi, ci sunt cel 
dintâi; deşi Dumnezeu îi iertase păcatele sale, totuşi la Pavel niciodată nu s-a 
stins pomenirea păcatelor sale celor iertate. Cele pe care Dumnezeu le 
ştersese, el însuşi le făcea cunoscute. Dumnezeu l-a numit pe Pavel vas ales 
(F. A. 9, 15). Iară el se numea pe sine cel dintâi între păcătoşi. Deci, fiindcă 
el însuşi necontenit pomenea păcatele sale, poţi tu să judeci cât de mult a 
pomenit Dumnezeu faptele cele îmbunătăţite. 

Dar ce zic cu, că nu este ruşine a-şi mărturisi cineva păcatele sale! 
Pomenirea păcatelor noastre este cu mult mai mărită decât pomenirea 
faptelor noastre celor bune. Pomenirea faptelor noastre celor bune nu numai 
că nu ne dă vreo strălucire, ba chiar aduce asupra noastră ruşine şi osândire; 
pe când pomenirea păcatelor noastre ne umple de o veselă asigurare şi 
îndreptare la Dumnezeu. Cine ne spune aceasta? Fariscul şi vameşul. Acesta 
din urmă şi-a mărturisit păcatele sale şi s-a dus îndreptat de dânsele; iară 
celălalt şi-a numărat faptele sale cele bune şi s-a pogorât mai jos decât 
vameşul. Vezi câtă vătămare se aduce când cineva pomeneşte faptele sale 
cele bune şi cât folos se pricinuieşte când cineva nu uită păcatele sale? Şi 
aceasta nu este de mirare. Căci cine pomeneşte faptele sale cele bune, cade 
în mândrie şi semeție, disprețuindu-i pe ceilalți oameni, ca fariseul acela. EI 
n-ar fi ajuns la o fală aşa de mare şi n-ar fi zis: nu ca ceilalți oameni (Lc. 17, 
11), dacă n-ar fi pomenit postul şi zeciuielile sale. Dimpotrivă, pomenirea 
păcatelor noastre smereşte duhul nostru, ne învaţă a fi cumpătaţi, şi prin 
cumpătare ne dobândeşte bunăvoința lui Dumnezeu. Ascultă numai, cum ne 
porunceşte Hristos să nu pomenim faptele noastre cele bune: Când ați făcut 
toate, ziceți: robi netrebnici suntem (Lc. 17, 10). EL vrea să zică: 
mărturiseşte tu numai că eşti un rob netrebnic, iar Eu nu te voi face aşa, dacă 
tu vei mărturisi înjosirea ta, ci te voi mări şi te voi încununa.” (Cuvânt la 
Duminica a doua a Sfântului şi Marelui Post, în vol. Omilii la Postul 
Mare..., pp. 56-58) 


PĂCATELE (remedii şi eliberarea de ele) 


„De-ţi cuprinde sufletul pofta trupească sau dragostea de bani sau altă 
plăcere ruşinoasă, gândeşte-te îndată că EI este Cel Ce ne judecă şi Lui nu-i 
putem ascunde gândurile minţii. Aşa vom scăpa negreşit şi de uneltirile 
Diavolului şi ne vom bucura şi de mult ajutor de sus”. (Omilii la Facere, 
omilia XLII, IV, în col. PSB, vol. 22, p. 289) 

„Deci când plăcuta obişnuință cu păcatele şi dragostea de bani te 
asaltează, atac-o şi tu cu gândul acela care spune că vom primi mare răsplată 
de vom călca în picioare plăcerea cea trecătoare şi spune sufletului tău: Ze 
întristezi cumplit că te lipsesc de plăcere? Nu te întrista! Bucură-te, că îţi 
pricinuieşte cerul! N-o faci pentru om, ci pentru Dumnezeu. Rabdă puţin şi 
vei vedea cât de mare e răsplata! Rabdă în viaţa aceasta pământească şi vei 
primi nespusă îndrăznire! 

De vom grăi unele ca acestea sufletului nostru şi nu ne vom gândi 
numai la oboselile virtuții, ci vom socoti şi cununile ei, ne vom depărta 
repede de orice păcat. Dacă diavolul ne arată ca trecător ceea ce este plăcut 
ŞI ca veşnic ceea ce este dureros, şi astfel are putere asupra noastră şi ne 
stăpâneşte, să facem şi noi contrariul: să arătăm ca trecător ceea ce este 
dureros şi ca nemuritor ceea ce este bun şi folositor”. (Omilii la Matei, 
omilia XVI, XI, în col. PSB, vol. 23, p. 216) 


„Păcatul pune pe suflet atâta necurăţie că nu o poate curăţi toată apa 
izvoarelor, ci numai lacrimile şi mărturisirea”. (Omilii la Matei, omilha 
XXXĂVII, VI, în col. PSB, vol. 23, p. 461) 


„Cum ne mai putem mântui? mă poţi întreba. 

- Dacă vei întrebuința pentru fiecare păcat doctoria potrivnică 
păcatului: milostenia, rugăciunile, căința, pocăinţa, smerenia, inima zdrobită, 
dispreţuirea averilor. Dumnezeu a pus nenumărate căi de mântuire dacă 
vrem să luăm aminte. 

Să luăm, dar, aminte şi cu toate doctoriile acestea să ne curățim rănile 
făcând milostenii, lăsând ura ce o purtăm celor ce ne-au supărat, mulţumind 
lui Dumnezeu pentru toate, postind după putere, rugându-ne cu inimă curată 
şi să nu ne facem prieteni cu bogăția cea nedreaptă”. (Omilii la Matei, omiha 
XLI, IV, în col. PSB, vol. 23, p. 499) 


„Demonul suferă când este izgonit din trup, dar cu mult mai mult 
suferă când vede sufletul scăpat de păcat. Că păcatul este marea lui putere. 
Pentru aceasta a murit Hristos, ca să-i sfărâme această putere. Păcatul a adus 
pe pământ moartea. Din pricina păcatului toate se întorc pe dos. Ai stârpit 
păcatul? Ai tăiat tăria diavolului, i-ai strivit capul, i-ai zdrobit toată puterea 
lui, i-ai împrăştiat oastea lui şi ai făcut o minune mai mare decât toate 
minunile”. (Omilii la Matei, omiha XLVI, IV, în col. PSB, vol. 23, p. 543) 


„Trebuie deci să facem totul ca să stârpim începuturile păcatelor. Să 
nu te uiţi la păcat că este mic, ci să te gândeşti că ajunge rădăcină de mare 

păcat dacă nu-l iei în seamă. lar dacă trebuie să vă spun ceva care să vă 
minuneze, este că păcatele mari nu au nevoie de atâta luare-aminte ca 
păcatele mici şi neînsemnate. Însăşi natura păcatelor mari face ca să ne 
îndepărtăm de ele; cele mici însă, pentru că sunt mici, ne fac să fim 
nebăgători de seamă şi nu ne îndeamnă să pornim cu hotărâre la stârpirea 
lor”. (Omilii la Matei, omilha LXXXVI, III, în col. PSB, vol. 23, pp. 969- 
970) 


„Dacă diavolul ar lupta împotriva noastră pe față şi deschis, victoria 
noastră ar fi uşoară şi lesnicioasă; dar, mai bine spus, dacă suntem cu luare- 
aminte chiar ne va fi uşoară, că Dumnezeu ne-a înarmat împotriva fiecăreia 
din aceste viclenii. Ascultă ce ne sfătuieşte Hristos, pentru a ne convinge să 
nu nesocotim nici cele mai mici păcate! Ne spune: Cel ce zice fratelui său: 
Nebune, vinovat va fi gheenei (Matei 5, 22) şi: Cel ce se uită cu ochi 
desfrânați, a şi săvârşit păcatul desfrânării (Matei 5, 28) şi vaită pe cei ce 
râd (Luca 6, 25). Pretutindeni stârpeşte începuturile şi semințele păcatelor ne 
spune că vom da socoteală de orice cuvânt deşert (Matei 12, 36). Pentru 
aceasta lov aducea jertfă lui Dumnezeu chiar pentru gândurile copulor lui 
(lov 1, 5)”. (Omilii la Matei, omiha LXXXVI, IV, în col. PSB, vol. 23, p. 
971) 


„Să ne ferim de păcate; şi mai ales de începuturile păcatelor”. (Omilii 
la Matei, omilia LXXXVI, IV, în col. PSB, vol. 23, p. 972) 


„Să rugăm pe Izbăvitorul sufletelor noastre, să sfărâme şi lanţurile, să 
îndepărteze de noi şi pe acest groaznic temnicer şi, hberându-ne de greutatea 
acelor lanţuri de fier, să ne facă mintea mai uşoară decât pasărea. Rugându-L 
acestea, să aducem şi pe cele ale noastre: râvnă, gând curat şi voinţă bună. 
Aşa vom putea, chiar în scurtă vreme, să scăpăm de păcatele care ne 
stăpânesc.” (Omilii la Matei, omilia XIV, IV, în col. PSB, vol. 23, p. 172) 


„Al văzut cum Hristos îndepărtează pe oameni de păcat şi-i îndreaptă 
spre virtute, tocmai prin acelea prin care ei doresc totdeauna păcatul? Pentru 
care pricină, întreabă Hristos, doreşti averi? Nu-i aşa că pentru plăcere şi 
desfătare? Dar tocmai acestea nu le ai de pe urma averilor, ci cu totul 
dimpotrivă! Când ochii ne sunt scoşi nu mai simțim nici o bucurie din 
pricina acestei nenorociri; cu atât mai mult nu vom simţi vreo bucurie când 
mintea ni-i stricată şi beteagă. 

- Pentru care pricină îţi îngropi în pământ averile? te întreabă 
Hristos. 

- Ca să le pun la loc sigur! 

- Dar, făcând aşa, ajungi la un alt rezultat decât cel aşteptat, îi 
răspunde Domnul. 

Pe cel care posteşte, care face milostenie, care se roagă de dragul 
slavei deşarte, Domnul îl îndepărtează de slava deşartă tocmai prin ceea ce-i 
satisface dorinţa de slavă şi-l întreabă: 

- Pentru ce te rogi şi faci milostenie aşa? 

- Pentru că mi-i dragă slava de oameni. 

- Nu te ruga aşa, îi răspunde Domnul, şi vei dobândi slava în ziua ce 
va să fie. 

La fel face Domnul şi cu iubitorul de argint. Îl îndepărtează de bani 
şi de averi tocmai prin ceea ce căuta mai mult iubitorul de argint. 

- Ce vrei? îl întreabă Domnul. Vrei să-ți păstrezi averile şi să te 
desfătezi de plăcere? Îţi voi satisface cu prisosinţă şi o dorinţă şi alta dacă 
vei îngropa aurul tău acolo unde-ţi poruncesc Eu.” (Omilii la Matei, omilia 
XX, IV, în col. PSB, vol. 23, pp. 267-268) 


„ ... să ne şi schimbăm cât mai este vreme şi să ne ridicăm din păcate. 
Putem, dacă voim. Dacă mulți din cei dinainte de venirea harului s-au ridicat 
din păcate, cu mult mai mult după ce harul a venit.” (Omilii la Matei, omila 
XC, II, în col. PSB, vol. 23, p. 1002) 


„În sfârşit, nimic nu este mai greu, nimic nu este mai urât decât 
păcatul. Căci ar fi un rău mai mic, luându-l ca ruşine şi ca mizerie, de a 
merge gol pe străzi, decât a fi acoperit şi împovărat cu păcate şi cu crime. A 
merge dezbrăcat, aceasta nu va fi un rău aşa de mare, pentru că adesea 
nebunia este cauza; dar nu este nimic aşa de disprețuit nici aşa de urât ca şi 
păcătosul.” (Comentar la Evanghelia de la loan, omilia V, 4, p. 33) 


„Medicamentul ne este comun, doctoriile ne sunt oferite în mod egal 
la toți, dar vindecarea depinde de voinţa noastră. Cel ce se foloseşte de 
medicament cum trebuie, câştigă sănătatea; cel ce nu aplică medicament pe 
rana sa, adaugă răul şi merge în ruină.” (Comentar la Evanghelia de la Ioan, 
omilia XIV, 4, p. 70) 


„Trebuie să ne reținem de la păcat, şi din faptă şi din inimă, şi să-l 
aplicăm fiecărui păcat leacul care îi este contrar. Spre exemplu aţi răpit voi 
bunul altuia? Aţi fost lacomi? Reţineţi-vă de a fura, şi aplicaţi la rana voastră 
leacul milosteniei. Voi aţi făcut păcatul desfrâului? Încetaţi a-l mai face şi 
puneţi pe această rană curăția. Voi ați surpat faima aproapelui vostru prin 

limbă? Încetaţi de a vorbi de rău şi puneţi leacul iubirii. Să facem aşa cu 
fiecare păcat de-al nostru în particular, şi să nu trecem nici peste nici unul.” 
(Comentar la Evanghelia de la loan, omiha XXXIV, 1, p. 165) 


„Făcând o cercetare exactă a păcatelor noastre şi a greşelilor noastre, 
să le îndreptăm puţin câte puţin; luna aceasta pe acela, luna următoare pe 
celălalt, şi apoi să ne propunem să-l corectăm pe al treilea. În acest fel, 
ridicându-ne ca pe nişte trepte, noi vom ajunge la cer prin scara lui Iacob. 
Căci mi se pare că această scară pe care o vede Iacob în somn (Gen., 28, 12), 
arată progresul în virtute, acest progres care ne ridică de la pământ la cer, nu 
prin trepte simţite, ci prin corectarea şi transformarea moravurilor şi prin 
creşterea virtuții.” (Comentar la Evanghelia de la loan, omiha LXXXIII, 5, 
p. 441) 


„Și cum să mă întorc?, zici tu. Fă început lucrului, şi atunci totul ai 
făcut. Conteneşte de a mai face răul, nu merge mai departe, şi atunci totul ai 
câştigat. Precum se întâmplă cu cei bolnavi, că dacă boala nu merge spre mai 
rău, e un început oarecum de îmbunătăţire a stării bolnavului, tot aşa se 
petrece şi cu răutatea. Nu merge mai departe cu răul, şi atunci vei stăpâni 
cele ale răului. De vei face aceasta chiar numai două zile, a treia zi mai cu 
uşurinţă îţi va fi de a te depărta de el, iar după trei zile vei adăuga şi zece, şi 
douăzeci, şi o sută, şi în fine toată viața. Cu cât vei înainta, cu atât mai 
uşoară de umblat ţi se va părea calea, şi te vei vedea la urmă la capătul ei, 
bucurându-te de bunurile cele multe şi negrăite. Fiindcă şi atunci, la 
întoarcerea acelui fiu rătăcitor, a fost ospăț, cântece de alăută şi de fluier, şi 
serbări încântătoare au fost date. Iar cel ce trebuia să ceară socoteală acelui 
fiu, pentru că şi-a pierdut averea în zadar şi a rătăcit vreme atât de 
îndelungată, nimic din acestea n-a făcut, ci l-a văzut ca şi pe cel ce se găsea 
în fapte bune. Şi nici nu l-a dojenit cu vreo vorbă grea, ba nici nu 1-a amintit 
măcar cât de puţin de faptele lui de dinainte, ci l-a şi îmbrățişat, l-a şi sărutat, 
a tăiat şi viţelul cel gras, l-a îmbrăcat cu haină novă şi l-a făcut strălucit prin 
podoabe multe. 

Toate aceste exemple avându-le înaintea noastră, iubiţilor, să ne 
încurajăm şi să nu ne deznădăjduim. El nu se bucură atât ca Stăpân al nostru, 
pe cât ca un Tată, Care nu are rob, ci fiu; fundcă El mai mult doreşte ca noi 
să devenim fu decât robi. De aceea a şi făcut tot ceea ce a făcut, căci n-a 
cruțat nici chiar pe Fiul Său Unul Născut, ca astfel şi noi să ne bucurăm de 
înfiere şi să-L iubim nu ca Stăpân, ci ca Tată al nostru.” (Omilii la Epistola 
către Romani a Sfântului Apostol Pavel, omilia X, pp. 174-177) 

„Eşti poate batjocoritor, defăimător şi bătăuş? Scrie-ţi singur lege de a 
nu te înfuria şi de a nu răcni deloc, şi atunci împreună cu rădăcina răului se 
va nimici şi fructul. Eşti poate afemeiat şi desfrânat? Pune-ţi iarăşi singur 
hotar, şi hotărăşte-te a nu te uita la femeie, nici a te duce la teatru, şi nici de a 
privi în piață la frumuseți străine. Este cu mult mai uşor a nu vedea de la 
început o femeie frumoasă, decât a o vedea şi a scoate din tine pofta după ca, 
în acelaşi timp a scoate şi tulburarea ce ţi-a pricinuit vederea ei. Luptele sunt 
mai uşoare la început, ba încă nu avem nevoie de luptă dacă nu deschidem 
uşa dușmanului, şi dacă nu vom primi nici chiar sămânţa răului. De aceea şi 
Hristos îl pedepseşte pe cel ce priveşte femeia cu nesaţ, ca astfel să ne apere 
de o mai mare durere; de aceea, zic, porunceşte a scoate din casă pe duşman 
înainte de a deveni puternic, că atunci e şi mai uşor a-l scoate. Care este 
necesitatea de lucruri prisositoare? Ce nevoie te sileşte a te apuca la ceartă 
cu cei potrivnici, când premiul îţi stă de față şi fără luptă, şi când poți a-l lua 
mai înainte chiar de luptă? Nu este atâta osteneală a vedea femei frumoase, 
pe cât este de a te stăpâni după ce le-ai văzut, ba chiar de a nu le vedea nu 
este nici o osteneală, pe când osteneala şi sudoarea cea multă vine după ce 
le-ai văzut. Aşadar, când şi osteneala este mai mică — deşi nici nu o poate 
numi cineva osteneală — şi când şi câştigul este mai mare, de ce atunci 
căutăm singuri a cădea în noianul nenumăratelor răutăți? Şi nu este numai 
mai uşor a nu vedea femeie, ci încă de a te găsi şi mai curat de această poftă; 
după cum şi pentru cel ce o vede este mai greu a se izbăvi de osteneală şi de 
pata ce o are, dacă se mai poate numi izbăvire. Cel ce nu vede o fată 
frumoasă, este curat de pofta izvorâtă de aici, pe când cel ce doreşte a vedea, 
mai întâi îşi înjoseşte cugetul cu astfel de gânduri, şi după ce îl întină de 
nenumărate ori, apoi îşi scoate pe faţă pata rezultată din poftă, dacă o mai 
scoate. De aceea tocmai şi Hristos, ca nu cumva să pătimim în acest fel, nu 
împiedică numai omorul, ci chiar şi mânia, nu numai desfrânarea, ci şi 
privirea nesăţioasă, nu numai călcarea jurământului, sau jurământul fals, ci 
chiar de a se jura cineva, fie pentru orice. Şi nu s-a mărginit numai aici, sau 
ca măsura virtuţii să rămână aici, ci, fiindcă el a legiferat acestea, apoi a 
mers mai departe. Oprind omorul şi poruncind a fi curat de mânie, 
porunceşte în acelaşi timp ca cineva să fie gata a pătimi şi rele, şi încă să se 
pregătească de a pătimi nu numai atât cât voieşte duşmanul, ci de a merge 
încă şi mai departe, şi astfel a birui furia aceluia prin prisosinţa dragostei şi a 
filosofiei sale.”(Omilii la Epistola către Romani a Sfântului Apostol Pavel, 
omilia XII, pp. 222-223) 

„Două lucruri sunt care ne pot depărta de păcat: când vom pricepe 
osânda ce zace în păcat, şi când ne vom da seama bine de vrednicia noastră.” 
(Comentariile sau Tălcuirea Epistolei întâi către Corinteni, omilia X, p. 97) 


„Chiar de ai avea o poftă cât de arzătoare, împotriveşte-te acelei pofie, 
şi de îndată vei izbuti a o stinge. Chiar de ai voi să grăeşti ceva urâcios, 
gândeşte-te la scrâşnirea dinților de atunci, şi frica aceea îţi va fi ca un frâu. 
Sau de ai voi să răpeşti avutul altuia, tu ascultă pe Judecătorul Care poruncește 
şi zice: Legați mâinile şi picioarele sale şi aruncaţi-l pre dânsul în întunericul 
cel mai dinafară (Mt., 12, 13) - şi atunci vei arunca de la tine şi această 
poftă.” (Tâlcuiri la Epistola a doua către Corinteni, omilia X, p. 107) 


„Să nu ne gândim la cei ce se dezmiardă în desfătări, ci la sfârşitul lor: 
aici adică îngrăşarea sau buhăiala trupului, iar acolo viermele neadormit şi focul 
cel veşnic. Nu te gândi, zic, la cei ce răpesc avutul altuia, ci la sfârşitul lor: aici 
adică frică şi spaimă, iar acolo legăturile cele nedezlegate. Nu te gândi la cei 
ce iubesc slava deşartă, ci la ceea ce se naşte de aici: aici adică robie şi 
prefăcătorii urâcioase, iar acolo pagubă de nesuferit şi ardere veşnică. Dacă 
deci vom vorbi între noi de acestea, dacă le vom şopti întruna poftelor noastre 
celor rele, grabnic vom scoate din noi dragostea de cele de acum, în acelaşi 
timp vom şi aprinde în noi dorul de cele viitoare.” (Tâlcuiri la Epistola a 
doua către Corinteni, omiha X, p. 108) 


„Ile mândreşti cu succesele ce le ai? Aminteşte-ţi de legăturile lui 
Pavel, că tu nu ai suferit nimic din ceea ce a suferit acela, şi totuşi el 
niciodată nu s-a îngâmfat de succesele lui. Ai poftit poate ceva din bunurile 
aproapelui? Aminteşte-ţi de legăturile lui Pavel, şi vei vedea cât de absurd 
este, ca aproapele tău să se primejduiască, iar tu să te dezmierzi. Doreşti încă 
a te îmbuiba în dezmierdări? la aminte la temniţa lui Pavel, căci eşti 
discipolul lui, eşti împreună ostaş cu el, şi atunci care-ţi este rațiunea ca 
tovarăşul tău să fie în legături, şi tu să te dezmierzi?” (Comentariile sau 
Explicarea Epistolei către Coloseni, omiha XII, p. 144) 


„Nu este, iubiţilor, nici un păcat pe care întocmai ca şi focul să nu-l 
consume puterea cea mare a dragostei. Mai uşor poate rezista focului o 
uscătură nebăgată în seamă, decât natura păcatului la puterea dragostei. O 
astfel de dragoste, deci, să plantăm în sufletul nostru, ca să stăm împreună cu 
toți sfinții, căci şi aceia au bineplăcut lui Dumnezeu prin dragostea cea către 
aproapele.” (Comentariile sau Explicarea Epistolei 1 către Tesaloniceni, 

omilia IV, în vol. Comentariile sau Explicarea Epistolei către Coloseni, 1 şi 
II Tesaloniceni, p. 207) 


„Căci este mult mai bine de a se murdări cineva în noroi, decât de a se 
murdări în păcate, fiindcă cel murdărit în noroi, se poate spăla în scurt timp, 
şi devine iarăşi la fel cu cel ce n-a căzut deloc în mlaștină, pe când cel căzut 
în prăpastia păcatului a căpătat o murdărie care nu se poate curăţi cu apă, ci 
având nevoie de un timp îndelungat, de o pocăință sinceră, de lacrimi şi 
oftări, de suspine îndelungate şi fierbinți, mai mari zic, decât când le avem 
acestea pentru cei mai iubiți ai noştri. Murdăria aceea ne vine dinafară, dar 
aceasta se zămisleşte înlăuntrul nostru, pentru care de-abia putem a ne curăța 
după multă spălare, după multă pocăință.” (Comentariile sau Explicarea 
Epistolei către Evrei, omilha XII, p. 184) 


„Pe cei care-s tineri îi ţin în frâu dascălii sau părinţii; pe cei mai în 
vârstă, legiuitorii şi domnitorii, luându-i în grija lor, îi cuminţesc; slugilor, 
care-s mai greoaie, când e vorba de aceasta (conştiinţă), le slujeşte spre 
îndreptare, pe lângă cele spuse mai sus, şi frica de stăpâni, iar femeilor, 
teama de bărbaţi. Astfel că multe ziduri împresoară neamul nostru (omenesc) 
spre a-l împiedica să cadă uşor în mrejele păcatului. Pe lângă toate acestea 
ne mai cumințesc şi bolile şi atâtea împrejurări ale vieții, căci şi sărăcia ne 
strânge în chinga ei, şi paguba ne mustră, şi multe altele de acelaşi fel. Nu te 
sperie tatăl? Nici dascălul? Nici dregătorul? Nici legiuitorul? Nici Ju- 
decătorul? Nu te îndreaptă ruşinea față de un prieten? Nu te doare mustrarea, 
pe care ţi-o face duşmanul? Nu te  cumințeşte stăpânul? Nu te învaţă 
bărbatul? Nu te îndreaptă conştiinţa? Atunci vine vreo boală trupească şi în- 
dreaptă totul şi paguba a izbutit să facă un om de treabă şi din cel mai 
cutezător. Dar ceea ce e şi mai mult, marile necazuri ce le pătimim noi nu ne 
sunt numai nouă spre ajutor şi folos, dar de obicei, şi altora. Căci şi noi 
înşine, chiar când nu pățim nimic, la vederea pedepselor ce cad pe capul 
altora, ne cumințim nu mai puţin decât aceia.” (Predicile despre statui, 
Partea a II-a, predica a XIII-a, pp. 54-55) 


„E cu mult mai mare să izbăveşti de păcate, decât să vezi un trup 
înviat. Trupul a căzut pentru că a păcătuit. Aşadar, dacă păcatul este 
începutul al căderii, atunci izbăvirea de păcat este început al învierii. Am 
înviat, deci, cu învierea cea mai mare, aruncând moartea cea cumplită a 
păcatului şi dezbrăcând haina cea veche.” (Cuvânt la Înviere, IV, în vol. 
Predici la sărbători împărăteşti şi cuvântări de laudă la sfinţi, p. 144) 

„Pot şi lacrimile stinge focul cel aprins al păcatelor.” (Cuvânt Ia 
Sfinții Mucenici, II, în vol. Predici la sărbători împărăteşti şi 
cuvântări de laudă Ia sfinţi, p. 453) 


„Să ştergem murdăria păcatelor noastre cu lacrimile noastre. 
Mare este rodul acestor lacrimi! Mare mângâiere şi uşurare ne dau! 
Pe cât de mare este pedeapsa dată râsului şi petrecerii, pe atât de mare 
uşurare aduce plânsul necontenit. Fericiți cei ce plâng, că aceia se vor 
mângâia, spune Domnul. Şi: Vai de cei ce râd, că aceia vor plânge. De 
aceea şi Pavel îşi petrecea tot timpul în lacrimi şi plânset, cu toate că nu 
se ştia cu nici un păcat pe cuget. 

- Cine spune asta? 

- Chiar fericitul acela! 7rei ani, ziua şi noaptea, spune el, n-am 
încetat de a sfătui cu lacrimi pe fiecare din voi. Pavel, trei ani! Noi, 
nici o lună! Pavel, ziua şi noaptea; Pavel, pentru păcatele altora! Noi, 
nici pentru păcatele noastre! Pavel nu se ştia cu nimic pe cuget, noi, 
nici din pricina poverii cugetului nostru!” (Cuvânt la Sfinţii Mucenici, 
III, în vol. Predici la sărbători împărăteşti şi cuvântări de laudă la 
sfinți, p. 454) 


„În locul cuvintelor celor rostite fără rost, să punem rugăciunea; 
în locul privirilor celor desfrânate, milostenii şi posturi.” (E primejdios 
lucru şi pentru predicator, şi pentru ascultători ca predicatorul să 
predice pe placul ascultătorilor. Folositor lucru şi semn de foarte mare 
dreptate e osândirea propriilor păcate, IV, în vol. Predici la sărbători 
împărăteşti şi cuvântări de laudă la sfinţi, p. 469) 


„De arde în tine focul poftelor cele păcătoase, gândeşte la focul acelei 
pedepse, şi focul cel dintâi se va stinge în tine. Gândeşti tu să spui vreun 
neadevăr? Adu-ţi aminte de scrâşnirea dinților cea din iad, şi frica de dânsa 
va fi frâu pentru gura ta. Plănuieşti tu să săvârşeşti o răpire? Ascultă glasul 
Judecătorului, care zice: Legați-i mâinile şi picioarele şi-l aruncați întru 
întunericul cel mai dinafară (Mat. 25, 40); dacă gândeşti la aceasta, îndată 
vei goni de la tine pofta cea rea. De eşti împietrit şi nemilostiv, adu-ţi aminte 
de cele cinci fete nebune, care nu aveau untdelemnul faptelor celor bune şi 
milostive, iar pentru aceea au fost încuiate în afara cămării mirelui; numai 
gândeşte-te la aceasta, şi tu îndată te vei face blând şi milostiv. Sau dacă tu 
eşti dedat la beție şi la îmbuibare, o, atunci gândeşte numai la îmbuibatul cel 
bogat, cum zicea el: Trimite pe Lazăr, să-şi întindă vârful degetului în apă şi 
să-mi răcorească limba mea cea învăpăiată (Lc. 16, 24). Gândeşte cum el 

nu şi-a ajuns dorinţa, şi curând te vei lăsa de această patimă. În acelaşi chip 
vei putea tu să împlineşti şi toate celelalte porunci ale lui Dumnezeu, căci 
Dumnezeu n-a poruncit nimica ce ar fi prea greu.” (Cuvânt la Duminica 
Lăsatului sec de carne, în vol. Omilii la Postul Mare..., pp. 22-23) 


„+... dacă suntem râvnitori şi priveghetori, putem iarăşi a ne ridica 
chiar din căderea în păcat.” (Cuvânt la Sfânta şi Marea Joi, în vol. Omilii la 
Postul Mare..., p. 168) 


„Să ne lăsăm de risipele cele netrebnice, iar ce am cheltuit cu fără 
socotinţă, să împlinim în alt chip. În locul cuvintelor celor nefolositoare, în 
viitor să facem rugăciune, în locul privirii cele necurate să punem postul şi 
milostenia. Dacă noi nu vom aduna comoară în chipul acesta şi nu vom 
depune în această comoară fapte bune, vom cădea în cea mai mare sărăcie a 
sufletului şi ne vom arunca în osânda focului celui veşnic.” (Cuvânt la 
Duminica a doua a Sfântului şi Marelui Post, în vol. Omilii la Postul 
Mare..., p. 59-60) 


„Dacă vedem că am păcătuit, să înfrânăm sufletele noastre, să 
pedepsim inima noastră, iar duhul nostru să-l umplem cu chinul pocăinţei, 
pentru ca după ce ne vom scula iarăşi, niciodată să nu mai cutezăm a ne 
arunca în aceeaşi prăpastie a păcatului, căci se vor simți încă urmele 
pedepsei din ziua trecută.” (Cuvânt la Duminica a doua a Sfântului şi 
Marelui Post, în vol. Omilii la Postul Mare..., p. 60) 


„+... vă îndemn, păziţi-vă chiar de la început, să nu zămisliți în voi o 
pofta rea; iară dacă am zămislit-o atunci să înăbuşim în noi sămânţa cea rea. 
Dacă însă şi la aceasta am fost leneşi, atunci, îndată ce păcatul s-a arătat în 
faptă, să-l omorâm prin mărturisire şi lacrimi şi prin paza asupra noastră 
înşine. Căci nimic nu este pentru păcat aşa de omorâtor ca pâra asupra 
noastră înşine şi osândirea de noi înşine, unită cu pocăinţa şi cu lacrimile. De 
aceea osândeşte păcatul tău, şi te vei elibera de o grea povară.” (Cuvânt la 
Duminica a treia a Sfântului şi Marelui Post, în vol. Omilii la Postul 
Mare..., în vol. Omilii la Postul Mare..., p. 74) 


„Cel mai bun mijloc pentru îndepărtarea păcatelor este de a da 
păcatelor numele lor adevărat şi propriu lor; numirea păcatelor cu propriul 
lor nume are puterea de a zgudui atât de tare conştiinţa celor ce păcătuiesc, 
încât adeseori mulți din cei care se împăunează cu faptele lor ruşinoase nu 
suferă cu linişte să fie numiţi ceea ce sunt, ci, la auzul acestor nume, se 

sălbăticesc şi se prefac în fiare, ca şi cum le-ai pricinui cea mai cumplită 
suferință. De pildă, dacă ai numi pe o femeie — stricată, sau pe un tânăr — 
desfrânat, aşa cum merită ei din pricina faptelor ruşinoase pe care le 
săvârşesc, dacă le-ai spune de-a dreptul curvari, ţi i-ai făcut duşmani de 
moarte, ca şi cum le-ai fi făcut cel mai mare rău. Şi asta se întâmplă nu 
numai cu curvarul, ci şi cu lacomul, şi cu bețivul, şi cu îngâmfatul, şi, în 
general, cu toţi care săvârşesc păcate mai mari chiar; nu i-ai vedea atât de 
supăraţi şi atât de necăjiţi din pricina faptelor ce le săvârşesc şi din pricina 
vorbelor ce le spune lumea pe socoteala lor, cât din pricină că le dai numele 
ce li se cuvine. Cunosc oameni care s-au înțelepțit când au fost numiţi cu 
adevăratul lor nume şi au ajuns mai buni când au văzut câtă ocară cuprinde 
numele ce li se dă.” (4pologia vieții monahale, 7, în vol. Despre Feciorie, 
Apologia vieții monahale, Despre creşterea copiilor..., p. 264) 


„+... chiar dacă nu fugim de păcat, dar dacă înfierăm păcatul, vom 
ajunge negreşit să şi fugim de el.” (Omilii la săracul Lazăr, cuvântul II, în 
vol. Omilii la săracul Lazăr. Despre soartă şi Providenţă..., p. 52) 


„+... TOgu-vă, mai cu seamă la început, să nu faceţi loc poftei celei 
păcătoase. lar dacă i-am făcut loc, să-i înăbuşim înlăuntru semințele.” 
(Omilii la săracul Lazăr, cuvântul IV, în vol. Omilii la săracul Lazăr. 
Despre soartă şi Providenţă..., p. 102) 


„Nimic nu pierde atât păcatul ca învinuirea şi osândirea noastră, unită 
cu pocăință şi lacrimi. Ţi-ai osândit păcatul? Ai lepădat povara! 

- Şi cine-a spus asta? 

- Însuşi Dumnezeu, Care ne judecă: Spune tu fărădelegile tale întâi, 
ca să te îndreptezi (Isaia 43, 26).” (Omilii la săracul Lazăr, cuvântul IV, în 
vol. Omilii la săracul Lazăr. Despre soartă şi Providenţă..., p. 102) 

„Arzi de flacăra poftei trupeşti? Bagă-te cu mintea în flacăra veşnică a 
iadului şi focul trupului se va stinge imediat. .........mnee nenea 

Vrei să spui ceva necuviincios? Adu-ţi aminte de scrâşnirea dinților, şi 
gura îți va rămâne închisă. 

Vrei să-ţi însuşeşti un lucru străin? Auzi-l în minte pe Judecătorul care 
spune: Legați-l de picioare şi de mâini, luaţi-l de aici şi aruncaţi-l în 
întunericul cel mai din afară! (Matei 22, 13) şi ţi se va potoli această 
dorință. 

Eşti sever şi nemilostiv? Adu-ţi aminte de acele fecioare ale căror 
candele s-au stins pentru că nu aveau untdelemn — untdelemnul simbolizează 

milostenia şi îndurarea — şi de aceea au rămas afară de la praznicul nunții, şi 
astfe vei deveni iubitor de oameni. 

Îţi plac distracţiile, chefurile şi beţiile? Adu-ţi aminte de bogatul care 
l-a rugat din focul iadului pe patriarhul Avraam să-l trimită pe Lazăr să-i 
răcorească limba uscată şi a cărui cerere n-a fost primită, şi te vei izbăvi 
degrabă de patima aceasta. 

Dacă înfruntăm în felul acesta dorinţele noastre păcătoase nu vom 
întârzia să scăpăm de răutate şi să dâbândim virtutea, să stingem din inimile 
noastre dragostea pentu cele de acum şi să aprindem iubirea pentru cele 
viitoare.” (Din vol. Problemele vieții, pp. 61-62) 


„Dar vă rog, să nu fim delăsători! Ai ieşit din Egipt, omule! Nu mai 
căuta iar Egiptul şi răutățile lui! Nu-ţi mai aminti de lut şi de facerea 
cărămizilor! Căci lut şi facere de cărămidă sunt lucrurile acestei vieți. Chiar 
şi aurul, înainte să fie aur*%, nu este nimic altceva decât pământ.” (Omilia a 
Ill-a a aceluiaşi rostită către neofiți, în vol. Cateheze baptismale, p. 65) 


„Un înţelept, arătând că nelucrarea s-a făcut dascăl a toată răutatea şi 
grăind despre slugi, zice: Pune-l la treabă, ca să nu fie nelucrător (...). Căci 
ceea ce este frâul pentru cal, aceasta este lucrarea pentru firea noastră"!9.” 
(Îmbrățişaţi pe Priscilla şi Aquila şi cele următoare, cuvântul LI, în vol. 


Cateheze maritale, p. 155) 


„Trei remedii ne sunt date împotriva muşcăturilor veninoase ale 
păcatului şi contra urmărilor lui grozave. Este mai întâi regretul sincer. 
Apoi este propunerea fermă, loială şi curajoasă, care ne apără 
împotriva întoarcerii răului. Este, în sfârşit, reparația care urmează în 
mod generos a relelor produse în noi şi în ceilalți. Părerea de rău, 
propunerea tare, reparația şi pocăinţa: iată ce ne salvează de la păcat.” 
(Din vol. Bogățiile oratorice, pp. 303-304) 


„Nu numai că noi nu trebuie să păcătuim, nu numai că trebuie să 
fugim de ocazii, ci noi trebuie să luăm măsurile necesare de apărare. 
Pentru a evita să cădem la stânga, să ne gândim la dreapta. Bucuriile 





309 Tâlcuirea Pr. Marcel Hancheş: Orice realizare a omului, de orice natură ar fi, fără 


Hristos tot zadarnică rămâne. (n.s. 26, p. 65) 

"10 Tâlcuirea Pr. Marcel Hancheş: Fapta modelează firea şi o înduhovniceşte prin 
omorârea patimilor. Acesta este sensul făptuirii (npa&ig) la părinții asceţi. (n.s. 346, p. 
155) 

dezordonate ne-au înlănțuit? Să devenim gravi (serioşi). Mânia ne-a 
împins? Să fim calmi, răbdători şi blânzi. Excesele de a mânca şi de a 
bea ne-au făcut să comitem păcatele grave? Fugi de la mese (...) Hula 
este atitudinea voastră deplorabilă, obiceiul vostru? Faceţi să înceteze 
toate cauzele care o aduc.” (Din vol. Bogăţiile oratorice, p. 304) 


PĂRINȚII SFINŢI 


„O! Ferice de acei bărbaţi, ale căror nume s-au scris în cartea vieţii, de 
care s-au înfricoşat dracii şi s-au cutremurat ereticii, pentru care s-au astupat 
toate gurile celor ce grăiesc strâmbătăţi. Îmi vine, dar, să zic şi eu asemenea 
cu David care zicea plângând: Unde sunt milele Tale cele din început, 
Doamne? Să zic şi eu lăcrimând: Unde este fericita aceea horă a episcopilor 
şi a învăţătorilor, care străluceau în lume ca nişte lumini ținând cuvântul 
vieții? Dar ce ne opreşte să aducem la mijiloc şi pe aceştia din cei mulți, de 
vreme ce pomenirea lor este sfințirea sufletelor? Unde este Evodie, 
mireasma Bisericii şi sârguitor şi următor Sfinților Apostoli? Unde este 
Ignatie, lăcaşul lui Dumnezeu? Unde este Dionisie, pasărea cerului? Unde 
este Ipolit cel preadulce şi cu multă dragoste, unde este marele Vasile, cel cu 
puţin întocmai cu Apostolii, unde este Atanasie cel lacom de eretici? Unde 
este Grigorie al doilea, teolog, ostaşul lui Hristos, cel nebiruit? Unde este 
celălalt, Efrem cu numele, mângâierea celor întristați, povaţa tinerilor, 
îndreptarea celor pocăiți, sabia cea cu două ascuţişuri asupra ereticilor şi 
vasul Duhului Sfânt şi al bunătăţilor? Vezi cât este mijlocul şi deosebirea 
fericiților şi a sfinților acelora bărbaţi faţă de cei ce sunt ai vremii de acum? 
Ştiu şi eu pe alţii, purtători de Dumnezeu învăţători, dar destul este de câți 
am zis, aceia, precum am spus, şi-au pus sufletul lor pentru oi.” (Din vol. 
Mărgăritarele Sfântului loan Gură de Aur, p. 178) 


PĂRINŢII SFINŢI (- apărători ai dreptei credinţe) 


„Mai mult de trei sute de Părinţi, adunaţi în ţara Bitiniei, au legiuit 
aceasta”!!. Îi necinsteşti pe toţi aceia? Una din două: sau îi acuzi de neştiință, 
că n-au cunoscut bine lucrurile, sau de laşitate, că le-au cunoscut, dar s-au 
fățărnicit şi au trădat adevărul. Când nu ţii ce-au legiuit Părinţii aceia, nu 
poți spune altceva despre ei. Dar faptele săvârşite de ei au arătat şi marea lor 





511 Tâlcuirea Pr. Prof. D. Fecioru: E vorba de Sinodul întâi ecumenic de la Niceea, din 


325. (n.s. 22, p. 277) 

înțelepciune, şi curajul lor. Credinţa arătată atunci vădeşte înţelepciunea lor; 
ea a închis gurile ereticilor şi a sfărâmat ca pe un zid puternic toate uneltirile 
lor. lar persecuțiile terminate de curând şi războiul dus împotriva Bisericii le 
arată curajul. 

Ca nişte eroi care au avut nenumărate victorii şi care au primit multe 
răni, aşa s-au reîntors atunci de pretutindeni apărătorii Bisericilor! Purtau pe 
ei semnele lui Hristos şi puteau să înşire multele pedepse pe care le-au 
suferit pentru mărturisirea credinţei. Unii puteau vorbi despre muncile din 
ocne, alții despre confiscarea tuturor bunurilor, alții despre înfometare, alții 
despre bătăi dese. Unu puteau să arate, pentru Hristos, coaste scrijelite, alţii, 
spate zdrobit, alții, ochi scoşi, alții, altă parte tăiată a trupului lor. Tot 
Sinodul acela din aceşti atleți era alcătuit”. (Către iudei, cuv. III, 3, în vol. 
Cuvântări împotriva anomeilor. Către iudei, pp. 277-278) 


„Nu L-ai auzit pe Hristos spunând că unde sunt doi sau trei adunați în 
numele Meu, acolo sunt şi Eu în mijlocul lor (Matei 18, 20)? Dacă acolo 
unde sunt doi sau trei este Hristos în mijlocul lor, apoi cu mult mai mult a 
fost în mijlocul acelora care au hotărât şi au legiuit toate, când au fost 
adunaţi în numele Lui, mai mult de trei sute!” (Cărre iudei, cuv. III, 3, în 
vol. Cuvântări împotriva anomeilor. Către iudei, p. 278) 


PĂRINȚII SFINŢI (urmarea învăţăturii şi sfaturilor acestora) 


„Având ca temei al unei astfel de purtări buna părere ce o avem 
despre puterea noastră de judecată şi dorinţa de a afla slavă deşartă de la cei 
ce se-ncred în noi, nu ne mai gândim că firea noastră e mărginită, nici nu 
mai urmăm dumnezeieştile Scripturi şi Părinților, ci târâţi, ca de un şuvoi de 
apă, de buna părere ce o avem despre noi, am căzut într-un păcat atât de 
mare*!7.” (Despre anatemă, în vol. Omilii la săracul Lazăr. Despre soartă şi 


Providenţă..., p. 368) 


PĂRINŢII TRUPEȘTI (nu firea, ci virtutea îi face pe oameni 
părinți) 





*12 Sfântul loan, din prea multa sa smerenie, se include şi el în ceata celor care se 
încredeau doar în slaba lor putere de judecată şi nu mai urmau învățătura Scripturii şi a 
Părinților — n.n. 

„Să audă mamele aceasta! Să imite vitejia acestei femei, să imite 
dragostea ei de copii. Să-şi crească copiii aşa cum I-a crescut şi mama 
aceasta! Nu naşterea de copil face pe o femeie mamă, că asta se 
datorează firii, ci creşterea copiilor o face pe femeie mamă! lar asta se 
datorează voinţei! Şi, ca să afli că nu naşterea de copii, ci creşterea bine 
a copiilor o face pe mamă, ascultă pe Pavel care încununează pe văduvă 
nu din pricina naşterii de copii, ci din pricina creşterii de copii! După 
ce a spus: văduva să nu fie înscrisă între văduve dacă are mai puţin de 
şaizeci de ani (| Tim., 5, 9), a adăugat capul bunătăților. 

- Care? 

- Dacă a crescut copii (| Tim., 5, 10). N-a spus: dacă a născut 
copii, ci dacă a crescut copii.” (Omilia I la Sfinţii Macabei şi la maica 
lor, III, în vol. Predici la sărbători împărăteşti şi cuvântări de laudă la 
sfinți, p. 416) 


„Căci pentru aceasta a rânduit Dumnezeu ca noi să fim iubiţi de 
părinții după trup, ca să-i avem ca învățători ai virtuţii |rro0evreg apersl*. 
Că tată adevărat nu este cineva prin actul sexual, ci dacă îi educă bine [pe 
copii]. nici a purta în pântece nu face pe cineva mamă, ci dacă îşi creşte bine 
[copiii]”"*. Iar că acesta este adevărul, anume că nu firea, ci virtutea îi face 





"15 Tâlcuirea Pr. Marcel Hancheş: Singura educaţie creştină este cea a virtuţii. Dacă 


părinții nu sunt virtuoşi, nu pot educa la fel pe copii. Adevărata iubire care este de la 
Dumnezeu, după cum spune sfântul, constă în a-i educa pe copii după Dumnezeu, nu 
după criteriile lumii. Altfel iubirea părinților este pătimaşă, oricât ar părea de Jertfelnică. 
Dacă un om este virtuos, adică dacă nu are adevărată dăruire de sine către Dumnezeu şi 
aproapele, are în sine în ascuns sau pe față egoismul, sau iubirea de sine [priovriu], 
izvorul tuturor răutăţilor, după Sfinţii Părinţi. În acest mod, felul său egoist de a fi se 
transmite şi copilului. Oare nu spunea Mântuitorul despre farisei că înconjură marea şi 
uscatul să facă un ucenic şi apoi îl fac fiu al gheenei de două ori mai mult decât ei (Mt. 
23, 15). ar această înconjurare a mării şi uscatului se face, desigur, la arătare, cu foarte 
multă osteneală, ostenitorul fiind convins că el se jertfeşte pentru cel în cauză şi că o face 
cu un scop bun. Însă rezultatul este pieirea împreună a celor doi. La fel este şi cu părinții 
care nu şi-au dat mai întâi inima şi fiinţa întru totul lui Hristos. Rezultatul este, în cel mai 
bun caz, o închidere în clanul familial aici pe pământ, dar a cărei consecință veşnică este 
cumplită. Totuşi există un element bun al legăturii jertfelnice dintre părinte şi copil, chiar 
la nivelul biologic, care, în cazurile de conştientizare târzie a deşertăciunii acestei lumi, 
poate deveni un ferment pentru pocăinţa familiei în întregul ei, dacă este exploatat 
duhovniceşte. (n.s. 14, p. 12) 

*14 Tâlcuirea Pr. Marcel Hancheş: Este limpede că sfântul nu acordă importanță faptului 
biologic de a fi părinte. Degeaba avem copii dacă nu îi creştem pentru şi împreună cu 
Hristos. Simpla paternitate sau maternitate biologică, deşi pare scandalos, nu este un 
lucru bun în sine. Doar paternitatea asumată creştineşte, adică dacă ea devine şi 


2311 


[pe oameni] părinți, înşişi părinții după trup mărturisesc împreună cu noi. 
Căci, adeseori, pe fiii lor, când văd că sunt neastâmpăraţi şi se abat la 
răutate, îi despart de înrudirea cu ei şi îi vestesc că pe alţii, care adesea nu 
au avut nimic de-a face cu ei, îi fac fii ai lor. Oare ce este mai ciudat decât 
aceasta, ca pe cei pe care i-a născut să-i azvârle afară şi să-i primească pe cei 
pe care nu i-au născut? 

Nu în zadar ne-au fost spuse acestea”!”, ci ca să înveţi că voia cea 
lberă |poampeo:g] este mai puternică decât firea | Bvorc] şi că aceasta [voia 
liberă], mai mult decât cealaltă [firea], obişnuieşte să facă şi părinți şi fii. Şi 
aceasta este lucrarea purtării de grijă, a lui Dumnezeu: nici copiii să nu fie 
lăsați goi de iubirea firească”'S, dar nici totul să fie raportat la aceea [la 
legătura firească]. Că dacă părinți nu i-ar fi iubit nicidecum pe copiii lor şi 
nu ar fi fost mişcaţi de necesitatea legăturii fireşti, ci numai de felul de a fi şi 
de virtuţi, ai fi văzut pe mulți daţi afară din casa părintească din pricina 
nimicniciei lor, şi [atunci] neamul nostru ar fi fost risipit. lar dacă totul s-ar 
raporta la tirania firii şi aceasta nu ar fi îngăduit să-i urască nici pe cei răi, ci 
chiar înjosiți şi pătimind mii de necazuri din partea copiilor, părinții ar fi 
răbdat din pricina silei firii, îngrijind pe fii ce îi înjoseau şi îi ocărau, 
neamul omenesc ar fi alunecat în cea de pe urmă răutate. Căci copiii nu au 
prin fire dreptul să îndrăznească orice, ştiind că mulți au fost daţi afară din 
casă şi lipsiţi de averea părintească, pentru că au devenit răi şi pentru că de 
multe ori, îndrăznind în dragostea părinților, s-au pornit împotriva lor. lar 





duhovnicească, are sens. Altfel, faptul de a avea copii, dar a-i creşte în patimi şi duh 
lumesc, devine un prilej de osândire veşnică. Desigur, pronia lui Dumnezeu, ținând cont 
de libertatea omului şi de potențialitatea reală a pocăinţei şi conlucrând cu omul, poate 
întoarce spre bine, deşi cu multe suferințe, orice situaţie nefavorabilă. Dar acestea sunt 
excepţii care nu ne îndreptățesc de la regulă (a se vedea pe aceeaşi temă şi Sf. Simeon 
Noul Teolog, Epistola 4, în Scrieri — partea III, Ed. Deisis, 2001, pp. 346-348). (n.s. 15, 
p. 13) 

"15 Tâlcuirea Pr. Marcel Hancheş: Scrierile Părinților şi Evanghelia nu au fost date pentru 
a face filosofie goală pe marginea lor, ci pentru a ne transforma în mod real vieţuirea pe 
baza lor. (n.s. 16, p. 13) 

*1€ Tâlcuirea Pr. Marcel Hancheş: Iubirea firească este potenţialul care poate fi direcționat 
bine sau rău prin voința părinților. Dacă ar lipsi elementul de afecțiune din relația părinte- 
copil, toată educaţia s-ar reduce la o seacă militărie şi un regim de cazarmă. Totuşi 
severitatea în anumite cazuri poate fi o componentă reală a adevăratei iubiri. Relaţia 
dintre copil şi părinte se regăseşte la nivel de preot şi credincios şi, uneori, chiar între 
credincioşi ori soț şi soție. Deşi acest fapt este aparent paradoxal, să nu uităm totuşi că 
Hristos ne este şi prieten şi mamă şi frate, dar şi copil (a se vedea predica Sf. Nicodim 
Aghioritul la praznicul Sf. Simeon Noul Teolog, în Slujba Sf. Simeon Noul Teolog, Ed. 
Deisis, 2002). Aceste realităţi, distincte şi de neconciliat pentru firea căzută, în Hristos 
devin perfect compatibile. (n.s. 17, pp. 13-14) 


2312 


dacă Dumnezeu nu le îngăduia părinților să se supere şi să-i alunge şi să-i 
dea afară pe copiii cei răi, unde s-ar mai fi oprit răutatea? Pentru aceea 
Dumnezeu a legat de dragostea părinților şi necesitatea firii şi felul de 
comportare al copiilor, ca şi părinții să ierte pe copiii care greşesc cu măsură 
— firea însăşi îndemnându-i spre aceasta — dar şi — ca nu cumva firea să-l 
mustre şi să aibă puterea a-i sili să se îngrijească şi de fiii răi — să nu îi mai 
crească pe cei răi şi care bolesc nevindecat, spre a nu le spori răutatea"!!. 
Câtă purtare de grijă [din partea lui Dumnezeu] nu se vede în acestea, spune- 
mi? Că El a poruncit şi ca părinții să iubească, dar a pus şi o măsură a 
dragosteis!* ŞI, iarăşi, a rânduit şi o răsplată pentru creşterea bună a copiilor.” 
(Cinci cuvântări despre Ana şi Samuel, cuvântul |, în vol. Omilii şi cuvântări 
despre educaţia copiilor..., pp. 12-14) 


„Și ca să vezi că nu simplul fapt de a da naştere face [pe o femeie] 
mamă, nici nu ia vreo plată pentru acest lucru, Pavel, în altă parte, vorbind 
despre văduvă, îi arată semnul |văduviei adevărate]: Dacă a crescut copii (| 
Tim. 5, 10). Nu a zis: Dacă a născut copii. Una [naşterea copiilor] ține de 
fire, cealaltă [creşterea lor] de voia liberă [npooupeoic]. Şi de aceea zicând 
aici se va mântui prin naştere de prunci, nu s-a oprit la aceasta, ci voind să 
arate că nu naşterea de prunci, ci a-i educa bine ne aduce răsplată, a adăugat: 
Dacă rămân în credinţă şi în dragoste şi în sfințenie împreună cu întreaga 
înțelepciune (| Tim. 2, 15). Ceea ce a zis aceasta înseamnă: atunci va lua 
mare plată dacă copiii ei rămân în credință şi în dragoste şi în sfinţenie”!?. 
Prin urmare, dacă îi conduci pe ei către acestea, dacă îi îndemni, dacă îi 
înveți, dacă îi sfătuieşti, vei avea pentru această purtare de grijă multă 
răsplătire din partea lui Dumnezeu'2.” (Cinci cuvântări despre Ana şi 





*17 Tâlcuirea Pr. Marcel Hancheş: Dumnezeu împreunează în dragostea părintească firea 


şi comportamentul copiilor. Cea dintâi îi face iertători pe părinți pentru greşelile uşoare 
ale fiilor. Cea din urmă îi scoate pe părinți de sub tirania firii şi le dă puterea ca voința să 
le fie mai puternică decât dragostea firească. (n.s. 18, p. 14) 

*15 Tâlcuirea Pr. Marcel Hancheş: Măsura e dată de comportamentul copiilor. Oare ce 
legătură mai au legile de azi, care împiedică pe părinte să-şi „urecheze” copilul dacă a 
făcut ceva rău, cu duhul creştin care urmăreşte sporirea duhovnicească şi nu social- 
psihologică a copilului? (n.s. 19, p. 14) 

"19 Tâlcuirea Pr. Marcel Hancheş: După cum se observă, traducerile româneşti nu redau 
sensul textului. În textul românesc, rămânerea în credință şi dragoste se referă la femeia, 
pe când textul grecesc şi comentariul sfântului loan Gură de Aur se referă la copiii 
femeii. (n.s. 21, p. 15) 

*0 TTâlcuirea Pr. Marcel Hancheş: Oare cum va fi în stare o mamă care nu are ea însăşi 
experienţa virtuţii şi a vieţii adevărate în Hristos să conducă pe copiii ei la Hristos şi să-i 
crească ca ostaşi ai lui Hristos. Cu adevărat pentru lumea aceasta, smintită pare atitudinea 

Samuel, cuvântul I, în vol. Omilii şi cuvântări despre educaţia copiilor..., p. 
15) 


PĂRINȚII TRUPEȘTI (rugăciunea părinţilor pentru copiii lor) 


„Rogu-vă şi vă poftesc dragii mei fraţi, multă osârdie şi nevoință să faceți la copiii voştri şi 
către Dumnezeu.” (Din vol. Mărgăritarele Sfântului loan Gură de Aur, p. 3) 


PĂRINŢII TRUPEȘTI (iubirea datorată şi arătată părinţilor 
trupeşti) 


„Spune Domnul la Luca: Dacă cineva vine la Mine şi nu urăşte pe 
tatăl său pe mama sa şi pe femeia sa şi pe copiii săi şi pe fraţii săi, ba încă 
şi Sufletul său, nu poate fi ucenic al Meu (Luca 14, 26). Nu ne porunceşte 
să-i urâm fără pricină - asta ar fi o mare nelegiuire! - ci: Când tatăl tău, 
pe Mine, atunci, tocmai pentru aceasta, urăşte-i; că o dragoste ca aceasta 
pierde şi pe cel iubit şi pe cel ce iubeşte. 

Hristos a spus acestea ca să-i facă mai curajoşi şi pe copii, dar mai 
blânzi şi pe părinții care ar avea de gând să împiedice pe copii să îmbrățişeze 
credinţa. Când părinţii vor vedea că Hristos are atâta putere şi tărie încât să-i 
despartă pe copii de ei, părinții vor ceda, pentru că văd că încearcă lucruri 
imposibile. De aceea Hristos îi lasă pe părinți şi se adresează copiilor, 
învățându-i pe părinți să nu încerce nimic, pentru că sunt zadarnice 
încercările lor”. (Omilii la Matei, omilia XXXV, I, în col. PSB, vol. 23, p. 
433) 


„... să-l preferăm în locul oricăror persoane, fiindcă ei ne-au dat viaţă, 
ei ne-au înălțat şi ei au suferit pentru noi multe greutăți şi osteneli.” 
(Comentar la Evanghelia de la loan, omiha LXXXV, 2, p. 450) 


PĂRINŢII TRUPEȘTI (recunoştinţa arătată de copii părinţilor 
lor) 





maicilor mucenicilor care îşi îndemnau copiii la moarte pentru Hristos. Dar aceea era 
adevărata dragoste de mamă, căci realiza că, prin martiraj, şi ea şi fiii ei vor fi împreună 
în veşnicie în împărăția lui Hristos. (n.s. 22, p. 15) 

„Copilul nerecunoscător către părinţii lui singur şi-a distrus noblețea 
sa, căci cel ce insultă pe tatăl său nu mai este fiu.” (Comentariile sau 
Explicarea Epistolei către Efeseni, omilha XXII, p. 224) 


PĂRINŢII TRUPEȘTI (cinstirea lor) 


„De nu va fi cineva supus şi respectuos către părinții săi, niciodată nu 
va fi blând şi îngăduitor către alți oameni.” (Comentariile sau Explicarea 
Epistolei către Efeseni, omilia XXI, p. 213) 


PĂRINŢII TRUPEȘŞTI (îngrijirea lor) 


„Dar Isus Hristos răstignit o încredințează pe mama Sa ucenicului 
Său, pentru a ne învăţa că, până la ultima suflare, noi trebuie să avem o grijă 
foarte mare de tata şi de mama noastră.” (Comentar la Evanghelia de la 
Ioan, omilia LXXXV, 2, p. 449) 


PĂRUL (aranjarea părului) 


„Dar pentru ce mai vorbesc eu de laude şi de mustrări, de supărări şi 
de bucurii, când chiar din faptele cele mai mici şi mai neînsemnate putem 
avea foarte mare câştig dacă le facem pentru Dumnezeu? 

Ce faptă este oare mai neînsemnată decât aranjatul părului? Şi totuşi, 
poţi face şi asta pentru Dumnezeu. Când nu-ţi aranjezi iscusit părul, nici nu- 
ui înfrumuseţezi chipul, nici nu te împodobeşti ca să ademeneşti şi să 
amăgeşti pe cei ce te văd, ci-ți aranjezi părul simplu, cum se întâmplă, şi 
numai atât cât se cuvine, atunci ai făcut aceasta pentru Dumnezeu; şi 
negreşit vei avea răsplată, pentru că ai înfrânat pofta cea rea şi ai pus capăt 
unei porniri deşarte.” (Cuvânt la calende, în vol. Omilii la săracul Lazăr. 
Despre soartă şi Providenţă..., p. 18) 


PĂRUL (pentru bărbat, dacă îşi lasă părul lung este ocară) 


„Alţii (bărbaţi, nu femei — n.n.) socotesc o evlavie să lase să le crească 
părul; dar aceasta este o faptă oprită, plină de multă ruşine (1 Cor., 11, 14)”. 
(Omilii la Matei, omilia LXXXVI, IV, în col. PSB, vol. 23, p. 971) 


„De-şi lasă părul, necinste lui este. Nu a zis dacă se acoperă, ci dacă- 
şi lasă părul. Pentru aceea, încă de la început zicea: Tot bărbatul, rugându- 

se sau prorocind cu capul acoperit, ruşinează capul lui. Nu a zis simplu 
acoperit, ci cu capul acoperit, arătând că chiar dacă se roagă cu capul gol, 
însă are părul lung, apoi este acelaşi lucru ca şi cum ar fi acoperit. Căci 
părul este dat în loc de învelitoare.” (Comentariile sau Tâlcuirea Epistolei 
întâi către Corinteni, omilia XXVI, p. 272) 


„ȘI mai laşi încă să-i atârne copilului părul pe spate ca unei fete! Prin 
asta, de la început chiar, slăbănogeşti pe copil şi moleşeşti tăria firii lui. De 
la început sădeşti în el dragostea zadarnică de bani şi-l convingi că trebuie să 
poftească lucruri nefolositoare. Pentru ce-i faci încă mai mare ispita? Pentru 
ce îl creşti în dragostea celor materiale? Scriptura spune: E o ruşine pentru 
un bărbat dacă lasă să-i crească părul (| Cor., ll, 14). Firea n-o vrea. 
Dumnezeu n-a îngăduit-o, este oprită, este un obicei păgânesc.” (Despre 
creşterea copiilor, 16, în vol. Despre Feciorie, Apologia vieții monahale, 
Despre creşterea copiilor..., p. 399) 


„Căci bărbatul, zice (Apostolul), dacă are părul lung, e o necinste 
pentru el (| Corinteni 11, 14). Nu vrea firea; n-a îngăduit aceasta Dumnezeu; 
lucrul e oprit, căci ţine de superstiția păgână.” (Cuvânt despre cum se cade 
să-şi crească părinţii copiii, în vol. Sfaturi pentru o educaţie ortodoxă a 
copiilor de azi..., p. 106) 


PĂTIMIRILE (răbdate pentru Hristos) 


„E cu putinţă şi de a fi biciuit şi a fi vesel în acelaşi timp, când de 
exemplu pătimeşte cineva pentru Hristos. Aceasta este bucuria Duhului; în 
locul celor părute de nesuferit, ea scoate plăcerea şi mulţumirea sufletească. 
V-au necăjit pe voi, zice, v-au alungat, însă nu v-a lăsat Duhul în acele 
suferințe, ci după cum cei trei tineri se răcoreau în cuptorul cel cu foc, tot 
aşa şi pe voi vă răcoreşte în suferințe. Dar după cum acolo a se răcori nu era 
rezultatul naturii focului, ci a Duhului Care sufla, tot aşa şi aici; căci a se 
naşte bucurie în necazuri nu este rezultatul naturii necazurilor, ci al faptului 
că pătimesc pentru Hristos, şi roua aceea răcoritoare vine de la Duhul, Care-i 
răcoreşte şi-i face să se simtă în siguranță, chiar şi când se găsesc în cuptorul 
ispitelor.” (Comentariile sau Explicarea Epistolei 1 către Tesaloniceni, 
omilia ], în vol. Comentariile sau Explicarea Epistolei către Coloseni, I şi II 
Tesaloniceni, pp. 164-165) 

„Dar, zici tu, cum pătimim pentru Hristos? te-a clevetit poate cineva 
fără cuvânt, nu pentru Hristos? Apoi, dacă vei răbda cu curaj, dacă vei 
mulțumi, dacă te vei ruga pentru acela, toate acestea le faci pentru Hristos, ci 
încă ai suferit pagubă şi te-ai hpsit de roadă, prin voinţa ta.” (Comentariile 
sau explicarea Epistolei a doua către Timotei, omilia LX, p. 109) 


„Deci, sufletul nostru trebuie să fie puternic, şi atunci nimic nu ni se 
va părea greu, după cum şi când el este slab, nimic nu este care să nu pară 
greu. În puterea noastră deci stă de a fi toate de suferit sau de nesuferit. Pe 
această putere sau, mai bine zis, pe această dispoziţie să o întărim, şi atunci 
totul vom suferi cu uşurinţă. Căci şi copacul când îşi înfige mai adânc 
rădăcina în pământ, nu-l va putea mişca din loc nici furtuna cea mai 
puternică, iar dacă rădăcina în este în faţă, de s-ar abate asupra lui chiar cea 
mai mică suflare de vânt, ameninţă a-l scoate din rădăcină. Tot aşa şi cu noi, 
dacă vom împuternici trupul nostru cu frica de Dumnezeu, nimic nu-l va 
putea urni din loc, iar dacă vom avea-o de mântuială, atunci cea mai mică 
mişcare îl va nimici. (Comentariile sau explicarea Epistolei a doua către 
Timotei, omilia LX, pp. 109-110) 


PEDEPSELE (- mari binefaceri ale lui Dumnezeu şi dovezi ale 
proniei Lui) 


„Merită sa ne dăm osteneala, ca totdeauna tare şi neclintit să ţinem 
minte şi niciodată să nu uităm, că Dumnezeu este bun şi plin de dragoste, nu 
numai când ne face bine, ci şi când ne pedepseşte. Cu adevărat, pedepsele şi 
certările sale se numără între cele mai mari binefaceri, şi sunt dovadă de 
pronia Lui cea îndurătoare. De aceea, când tu vezi, că s-au ivit foame şi 
molimă, secetă, sau vărsare de apă, sau vreme rea, sau altceva de felul acesta 
cercetează pe neamul omenesc, nu te supăra, nu cârti, ci închină-te 
pricinuitorului acestora, şi admiră-l pentru purtarea de grijă a Lui. EI este, 
care trimite toate acestea şi pedepseşte trupul, pentru ca să se îndrepte şi 
mântuiască sufletul. 

Cum, Dumnezeu trimite astfel de nenorociri? Poate că zici tu. Aşa, 
Dumnezeu le trimite, eu aş putea vesti aceasta înainte a toată lumea: 
Dumnezeu le trimite. Când eu zic aceasta, am în partea mea pe proorocul 
Amos, care strigă şi zice: Nu este nici un rău în lume, pe care să nu-l fi 
trimis Domnul (Amos III, 6). 

Cuvântul rău, este însă un cuvânt cu două înţelesuri, căci este un rău 
care este adevăratul rău, adică păcatul, de pildă desfrânarea curvia, lăcomia 
averii şi sute de alte păcate, care cu dreptate merită cele mai mari certări şi 

pedepse. Sunt însă şi rele, care propriu-zis , nu sunt rele, şi numai se numesc 
aşa, precum: foamea, molima, moartea, boala ş.a. Acestea în fapt nu sunt 
vreun rău, ele numai se numesc aşa. Eu nu zic aceasta în zadar; căci dacă ele 
ar fi adevărat rele, nu ar putea să fie pentru noi pricină de un bine aşa de 
mult, prin aceea de pildă că ele smeresc mândria noastră, alungă uşurătatea 
minții şi ne fac mai râvnitori şi mai băgători de seamă.” (Cuvânt la 26 
octombrie, ziua Sfântului marelui Mucenic Dimitrie, în vol. Predici la 
duminici şi sărbători..., pp. 205-206) 


„Pedepsele şi certurile ni le trimite Dumnezeu, tocmai prin aceasta 
arătându-ne purtarea sa de grijă pentru noi. Încă şi doctorul merită laudă nu 
numai atunci, când duce pe bolnav în grădini desfătate şi în livezi, în băi şi la 
apă proaspătă, sau la mese scumpe, ci încă şi atunci, când el lasă pe bolnav 
să sufere foame şi sete, îl închide în pat sau în odaie, ba încă îi răpeşte chiar 
lumina soarelui, astupând şi întunecând ferestrele; de asemenea, când îl taie 
şi-l arde, şi îi dă doctorii amare. Ori şi câte altele de felul acesta ar face el, 
totuşi pururi rămâne doctor vindecător. Deci nu este oare cea mai mare 
nebunie, pe acest doctor, după ce a născocit atât de multe rele, totuşi a-l 
lăuda; pe Dumnezeu dimpotrivă a-l huli şi a tăgădui ocârmuirea lumii prin 
EI, când aduce asupra noastră asemenea chinuri! Şi cu toate acestea EI este 
adevăratul doctor pentru trup şi pentru suflet! Pentru aceea, când el vede, că 
noi din pricina unei prea mari norociri ne-am făcut semeţi, şi ne-am cuprins 
de frigurile păcatului, ne scapă iarăşi de această boală prin lipsă, prin foame, 
prin moarte şi prin alte întâmplări nenorocite, ca prin nişte doctorii.” (Cuvânt 
la 26 octombrie, ziua Sfântului marelui Mucenic Dimitrie, în vol. Predici la 
duminici şi sărbători..., pp. 206-207) 


PEDEPSELE (Dumnezeu, în bunătatea Lui, prezice şi amână 
pedepsele) 


„Că n-a adus Dumnezeu neamul omenesc pe lume ca să-l 
pedepsească, ci cu totul dimpotrivă, ca să-i dăruiască desfătarea cu 
nenumărate bunătăţi. De asta Îl vezi mereu amânând, mereu amânând 
pedepsele”. (Omilii la Facere, omilha XXI, V, în col. PSB, vol. 21, p. 254) 


„Aşa are Dumnezeu totdeauna obiceiul! Pentru că are mare grijă de 
mântuirea noastră, ne prezice pedeapsa, pe care vrea să o aducă peste noi, 
tocmai ca să n-o aducă. Că dacă ar vrea s-o aducă, nici nu ne-ar mai spune-o; 
dar anume o spune, ca noi să aflăm de ea şi, cuminţiți de frica mâniei Lui, să 
ne schimbăm, ca să facem fără putere hotărârea Lui”. (Omilii la Facere, 

omilia XXV, III, în col. PSB, vol. 21, pp. 306-307) 


„Aşa lucrează Dumnezeu de obicei: când am păcătuit, nu se răzbună îndată, ci aşteaptă, 

Tot astfel, când după păcatul nostru n-am fost pedepsiţi, să nu ne încredem 
în noi, dacă n-am schimbat viaţa, ştiind că vom cădea atunci când nu ne vom 
gândi la aceasta. Aşadar, dacă ai păcătuit şi n-ai fost pedepsit, să nu te crezi 
la umbră de orice pericol, ci, din contră, să te temi mai mult de aceasta, 
ştiind bine că lui Dumnezeu îi e uşor să te pedepsească oricând va voi. Căci 
pentru aceea nu te-a pedepsit atunci, pentru ca să-ți dea timp de a te căi.” 
(Primele patru omilii despre statui, omilia a III-a, pp. 67-68) 


„lar dacă nu-ţi trimite pedeapsa îndată, nu te bizui pe aceasta, ci teme- 
te încă şi mai vârtos. Aşa a poruncit şi Pavel zicând: Oare nesocoteşti 
belşugul bunătăţii, răbdării şi îngăduința Lui, neştiind că bunătatea lui 
Dumnezeu te mână spre pocăință? (Rom., 2, 4). El rabdă, nu ca să te faci tu 
mai rău, ci ca să te pocăieşti; dar dacă te încăpăţânezi, răbdarea Lui ajunge 
pentru tine, când nu te pocăieşti, prilej de pedeapsă şi mai mare.” (Predicile 
despre statui, Partea a II-a, predica a XII-a, p. 39) 


„Încă trei zile, şi Ninive va fi nimicită (lona 3, 5). 

- Dar pentru ce, Doamne, spui mai dinainte nenorocirile pe care ai să 
le aduci asupra cetății? 

- Ca să nu fac ceea ce prezic. 

De aceea Dumnezeu ne-a ameninţat cu iadul, ca să nu ne ducă în iad. 
Vă înfricoşez cu cuvântul, ne spune Domnul, ca să nu vă întristez cu fapta!” 
(Omiliile despre pocăință, omilia a cincea, p. 82) 


„Dumnezeu rabdă îndelung pe păcătoşi, ca şi păcătosul să se 
mântuiască, dar şi ca să nu-i excludă de la mântuire pe urmaşii lui. Chiar 
dacă păcătosul nu se pocăieşte, Dumnezeu de multe ori cruţă rădăcina, ca să 
ferească roadele; adeseori schimbă chiar rădăcina, după cum am spus mai 
înainte; iar când rădăcina se înrăutățeşte desăvârşit, Dumnezeu întârzie cu 
folos pedeapsa, deşteptând mântuirea celor ce au să se pocăiască.” (Omiliile 
despre pocăință, omila a şaptea, p. 122) 


„Dacă judecata lui Dumnezeu ar fi luat-o înaintea îndreptării 
oamenilor, lumea ar fi pierit în întregime; dacă Dumnezeu ar fi fost grabnic 
la pedeapsă, Biserica n-ar fi avut pe Pavel, n-ar fi primit în sânul ei un om 
atât de mare, un om ca acesta. De aceea Dumnezeu a amânat pedepsirea 
celui ce a hulit, ca să arate pe cel ce s-a pocăit. Îndelunga răbdare a lui 

Dumnezeu a făcut din vameş evanghelist; îndelunga răbdare a lui Dumnezeu 
ne-a miluit pe toți, pe toți ne-a schimbat, pe toți ne-a întors la Dumnezeu. 
Dacă vezi pe vreunul, care era altădată bețiv, că posteşte; dacă vezi pe 
vreunul, care altădată hulea, că vorbeşte despre Dumnezeu; dacă vezi pe 
vreunul, care altădată îşi murdărea gura cu cântece ruşinoase, că acum îşi 
curăţă sufletul cu cântece dumnezeieşti, admiră îndelunga răbdare a lui 
Dumnezeu şi laudă pocăinţa; iar din schimbarea aceasta ia prilej ca să zici: 
Aceasta este schimbarea dreptei Celui Preainalt Dumnezeu este bun cu toţi, 
dar în chip deosebit îşi arată îndelunga lui răbdare cu păcătoşii” (Omiliile 
despre pocăință, omila a şaptea, pp. 123-124) 


„Noi, oamenii, avem nevoie de mulți ani ca să ridicăm nişte clădiri şi 
de multă vreme ca să zidim o casă; ca să zidim ne trebuie mult timp, dar ca 
să dărâmăm, puţin. La Dumnezeu lucrurile se petrec tocmai dimpotrivă; 
când zideşte Dumnezeu, zideşte degrabă; când dărâmă, dărâmă cu zăbavă. 
lute este Dumnezeu la zidit, zăbavnic la dărâmat! Pentru că acestea două 
sunt potrivite lui Dumnezeu: iuţeala, potrivit puterii Lui; zăbava, potrivit 
bunătățu Lui. Din pricina covârşitoarei Lui puteri este iute; din pricina marii 
Lui bunătăţi, este zăbavnic.” (Omiliile despre pocăință, omilia a şaptea, p. 
134) 


„Încă trei zile, şi Ninive va fi nimicită (lona 3, 4). 

- Dar pentru ce nu o nimiceşti? O ameninţi cu dărâmarea, şi de ce nu o 
dărâmi? 

- Pentru că nu vreau să o dărâm, tocmai de aceea o amenințţ. 

- Ce vrei să spui? 

- Ca să nu fac ce spun, să meargă înainte cuvântul Meu şi să împiedice 
fapta!” (Omilii la săracul Lazăr, cuvântul VI, în vol. Omilii la săracul 
Lazăr. Despre soartă şi Providenţă..., p. 126) 


„Dacă fiecare păcătos ar fi fost pedepsit îndată ce ar fi păcătuit, de 
mult ar fi pierit neamul omenesc!” (Despre soartă şi Providenţă, cuvântul 
IV, în vol. Omilii la săracul Lazăr. Despre soartă şi Providenţă..., p. 184) 


„Câtă bunătate, câtă iubire de oameni nu ne va arăta Dumnezeu, El, 
Care vrea să miluiască pururea şi să nu pedepsească niciodată, EI, Care din 
pricina marii Lui iubiri de oameni ne amenință cu pedepse şi ne 
învredniceşte de mari cinstiri, pentru ca nădejdea cinstirii să ne îndemne la 
virtute, iar frica să ne împiedice de la răutăți.” (Despre rugăciune, Cuvântul 
II, p.217) 


2320 


„Tocmai pentru aceea a ameninţat cu dărâmarea cetatea Ninive, ca să 
n-o dărâme.” (Omilie la vindecarea slăbănogului coborât prin acoperiş, în 
vol. Omilii la săracul Lazăr. Despre soartă şi Providenţă..., p. 273) 


„Este vorba de a pedepsi? Zilele se adaugă la zile, anii la ani, şi 
nesfârşite îngăduinţe sunt acordate păcătoşilor vinovaţi.” (Din vol. 
Bogăţiile oratorice, p. 18) 


PEDEPSELE (blestemarea smochinului neroditor de către 
Mântuitorul) 


„Ca să cunoască ucenicul (luda Iscarioteanul — n.n.) puterea Lui de a 
pedepsi. Căci dacă ar fi pedepsit pe un om, atunci s-ar fi contrazis Cel ce a 
zis: N-am venit ca să judec lumea, ci ca să mântuiesc lumea (loan 12, 47). 
Iarăşi, dacă n-ar fi pedepsit pe nimeni, ucenicul ar fi rămas nelămurit, căci n- 
ar fi învăţat prin fapte puterea Lui de a pedepsi. 

- Ce a făcut, dar, ca să se întâmple astfel? 

- Deci, ca să înfricoşeze şi pe ucenic, dar ca să nu ajungă mai rău 
nesocotind puterea Domnului, Hristos n-a lovit pe nimeni din oameni, nici n- 
a pedepsit sau osândit pe cineva, ci Şi-a arătat puterea aceasta asupra 
smochinului zicând: De acum să nu se mai facă din tine rod (Matei 21, 19). 
Și smochinul s-a uscat îndată numai la acest cuvânt. Astfel toți oamenii au 
rămas nevătămaţi, iar El Şi-a arătat puterea Sa, căci pedeapsa a primit-o 
pomul. Ucenicul, dacă ar fi luat aminte, ar fi cules mare folos din această 
pedeapsă.” (Omilii la săracul Lazăr, cuvântul |, în vol. Omilii la săracul 
Lazăr. Despre soartă şi Providenţă..., p. 31) 


PEDEPSELE (trimise de Dumnezeu oamenilor) 


„... pedepsele date de Dumnezeu sunt mai degrabă fapte de dragoste 
decât pedepse.” (Omilii la Facere, omilia XXVI, II, în col. PSB, vol. 21, p. 
322) 


„Aici pe pământ, Dumnezeu nici nu pedepseşte pe toţi păcătoşii, ca să 
nu pierzi credința în înviere şi în judecata viitoare, întemeiat pe faptul că toți 
dau socoteală aici pe pământ de faptele lor; nici nu-i lasă pe toți păcătoşii să 
plece nepedepsiţi aici, ca să nu socoteşti iarăşi că Dumnezeu nu poartă de 
grijă lumii, ci pedepseşte şi nu pedepseşte. Prin cei pe care-i pedepseşte, 
arată că dincolo va pedepsi pe cei nepedepsiţi aici, iar prin cei pe Care nu-i 

pedepseşte, te pregăteşte să crezi că este un scaun înfricoşător de judecată 
după plecarea de aici”. (Omilii la Matei, omilia XIII, V, în col. PSB, vol. 23, 
p. 164) 


„Pedepsele pe care ni le poate da Dumnezeu sunt nesfârşite, după cum 
nesfârşită este şi mila Lui şi tot aşa şi mânia Lui. Învinuirea aceasta a adus-o 
Dumnezeu şi Ierusalimului prin profetul lezechiel, când a spus: Te-am văzut 
pătată de sânge şi te-am spălat şi te-am uns şi ţi S-a dus vestea de 
frumuseţea ta! Dar iarăşi ai făcut desfrânare cu vecinii tăi (lez., 16, 6, 9, 14, 
26). Din pricina asta Dumnezeu te amenință şi mai cumplit când păcătuieşti 
din nou. Şi totuşi nu te gândi numai la pedeapsă! Gândeşte-te şi la nesfârşita 
răbdare a lui Dumnezeu! De câte ori nu săvârşim aceleaşi păcate, şi 
Dumnezeu încă ne rabdă! Dar să nu prindem curaj, ci să ne temem! Faraon, 
dacă s-ar fi învăţat minte de la cea dintâi pedeapsă, n-ar mai fi suferit pe 
celelalte, nu s-ar fi înecat cu toată oastea lui în Marea Roşie”. (Omilii la 
Matei, omilia XLIII, IV, în col. PSB, vol. 23, p. 515) 


„De obicei pe oameni îi înțelepțeşte nu atât darea bunătăților, cât 
amenințarea cu pedepse”. (Omilii la Matei, omilia LV, II, în col. PSB, vol. 
23, p. 636) 


„Acolo (în Vechiul Legământ — n.n.) însă se porunceşte mai aspru, 
aici mai blând. Pentru aceea, cu drept cuvânt ar putea cineva să se minuneze, 
de ce acolo îngăduia a se pedepsi cel păcătos şi chiar a se nimici cu totul, pe 
când aici nu, ci îl aduce la pocăință. Deci ce? Din ce pricină oare acolo se 
legiuia într-un fel, iar aici în alt fel? Pentru două pricini: întâi că aceştia erau 
duşi la o luptă mai mare, şi deci aveau trebuință şi de o mai mare 
bunăvoință; a doua apoi, care este şi cea mai adevărată, că aceştia prin 
nepedepsire mai uşor se îndreptau, venind la pocăință, pe când aceia prin 
nepedepsire ar fi fost traşi la o mai mare răutate. Pentru aceea acolo pentru 
curvar şi pentru omorâtor de oameni de îndată legiuieşte pedeapsa cu 
moarte, pe când aici, dacă se curăţă prin pocăință, scapă de osândă. Cu toate 
acestea chiar şi în Legământul Nou ar putea vedea cineva pedepse cu mult 
mai aspre, precum şi în Vechiul Legământ cu mult mai blânde, şi aceasta ca 
să se arate că amândouă Legămintele sunt apropiate şi că amândouă sunt ale 
unuia şi aceluiaşi legiuitor. Şi acolo, ca şi aici, pedepsele sunt grabnice, dar 
de asemenea în amândouă de multe ori după trecere de mult timp, ba de 
multe ori nici după trecere multă de timp, ci numai pocăinţa fiind de-ajuns 
lui Dumnezeu. De pildă, în Vechiul Legământ, David, care a preacurvit şi a 

ucis, s-a mântuit prin pocăință, iar în Noul Legământ vedem cum Anania a 
pierit împreună cu femeia lui Safira pentru că au dosit o mică parte din 
prețul țarinei vândute. Dacă însă în Vechiul Legământ se găsesc mai multe 
de acestea decât în Noul Legământ, apoi deosebirea persoanelor face 
deosebirea unei astfel de iconomii.” (Comentariile sau Tălcuirea Epistolei 
întâi către Corinteni, omilia XVI, p. 162) 


„„.... aici ne pedepseşte chiar cu pedeapsă trecătoare, aşa că 
mângâierea ne este mare, fiindcă pedeapsa primită este izbăvirea de păcate şi 
nădejde bună a celor viitoare, uşurând pe cele de aici. Acestea le spune 
apostolul mângâind şi pe cei slabi, în acelaşi timp şi pe ceilalți făcându-i mai 
cinstiți. Pentru aceea şi zice: Jar judecându-ne de la Domnul, ne certăm (1 
Cor. 11, 32). Nu zice: ne osândim, ne pedepsim, ci: ne certăm, fiindcă ceea 
ce facem este mai mult vrednic de certare decât de osândă, mai mult de 
vindecare decât de pedepsire, de îndreptare decât de muncă.” (Comentariile 
sau Tâlcuirea Epistolei întâi către Corinteni, omilha XXVIII, p. 293) 


„Deci dacă chiar credincioşii cei băgaţi în seamă de Dumnezeu, şi 
încă nu pot scăpa nepedepsiți de cele ce greşesc — şi aceasta se învederează 
din cele de aici — apoi cu atât mai mult necredincioşii cari fac păcatele cele 
mai grele şi mai nevindecate.” (Comentariile sau Tâlcuirea Epistolei întâi 
către Corinteni, omilia XXVIII, p. 293) 


„Dar din ce pricină, zici tu, nu pedepseşte aici? Ca să se arate 
îndelunga Lui răbdare; ca din pocăinţa noastră să ne înlesnească mântuirea şi 
ca să nu facă neamul nostru nemişcat, iar pe cei ce ar putea a se mântui în 
urma unei prefaceri de bună voie să-i silească spre mântuire. Că dacă îndată ar 
fi pedepsit pentru păcate, cum s-ar fi mântuit Pavel, cum Petru, dascălii cei 
mai mari ai lumii? Cum ar fi putut David ca prin pocăință să dobândească 
mântuirea? Cum galatenii? Cum alții mulți? Pentru aceea tocmai nici nu 
pedepseşte pe toţi aici, ci numai pe unii dintre toţi, şi nici acolo nu-i pedepseşte 
pe toți, ci pe unul aici, pe altul acolo; ca astfel să mişte şi să deştepte şi pe cei 
mai fără simțire prin cei pe care îi pedepseşte, şi prin cei pe care nu-i 
pedepseşte să-i îmboldească a dori cele viitoare. 

Sau nu vezi şi aici pedepsiţi pe mulți, precum, de pildă, pe cei ucişi sub 
dărâmăturile turnului, pe cei al căror sânge l-a amestecat Pilat cu cel al 
jertfelor, pe cei dintre corintheni care s-au sfârşit printr-o moarte fără de 
vreme, din pricină că s-au împărtăşit din Sfintele Taine cu nevrednicie, pe 

Faraon, sau pe cei dintre iudeii ucişi de barbari, şi pe mulți alții, şi atunci, şi 
acum, şi necontenit? Precum şi pe alţii, care au păcătuit mult, ducându-se de 
aici fără să fie pedepsiţi, precum bogatul acela de pe vremea lui Lazăr, precum 
alții mulți? Toate acestea fac ca şi pe cei ce sunt încredințați să-i deştepte spre 
cele viitoare, dar şi pe cei leneşi să-i facă mai sprinteni.” (Tălcuiri la Epistola 
a doua către Corinteni, omilia IX, pp. 98-99) 


„Să nu credem că este lucru grozav a fi pedepsiţi, ci a păcătui. Că dacă 
nu ne-ar pedepsi EI pe noi, fireşte că noi ar trebui să cerem pedepsirea, ca unii 
ce ne-am făcut atât de nerecunoscători față de Binefăcătorul nostru. Dacă chiar 
aici unii, având o femeie de care s-au îndrăgostit, de multe ori se omoară pe ei 
înşişi fundcă nu s-au învrednicit de dragostea ei, iar dacă s-au învrednicit, însă 
i-au greşit cu ceva, nu se mai cred vrednici de a trăi - apoi oare când noi 
batjocorim astfel pe Bunul şi lubitorul de oameni Dumnezeu, nu este drept a ne 
afunda singuri în focul gheenei? Să mai spun încă şi ceva minunat, şi poate 
multora de necrezut? Mai mare va fi mângâierea celui pedepsit după ce a 
întărâtat atât de mult pe iubitorul de oameni Dumnezeu, dacă are minte şi va 
iubi pe Stăpân după cum trebuie a-L iubi, mai mult chiar decât a celui ce nu va 
fi pedepsit. Şi aceasta o putem vedea şi din obişnuința de obşte că cel ce a 
nedreptăţit pe cel iubit de el, atunci nu mai este liniştit, când se învinovăţeşte pe 
sine şi ar pătimi ceva rău. După cum şi David zicea: Eu, păstorul, am păcătuilt, 
şi eu, păstorul, am făcut rău; iar aceştia, turma, ce a făcut? Facă-se mâna Ta 
întru mine şi întru casa tatălui meu (2 Împ., 24, 17). Şi când a pierdut pe 
Avesalom, cerea luişi cea mai de pe urmă osândă, deşi nu era el cel ce 
nedreptățise, ci cel nedreptăţit; dar fundcă foarte mult iubea pe cel pierdut, şi-a 
prelungit singur, sau mai bine zis s-a chinuit pe sine cu durerile sufleteşti, 
mângâindu-se prin acestea. 

Deci şi noi când greşim către cel ce nu trebuia a greşi, să ne învinovățim 
singuri pe noi. Nu vedeţi pe cei ce pierd pe copiii lor adevăraţi, că de aceasta se 
bat cu pumnii şi îşi smulg părul capului, pentru că au parcă o mângâiere de a se 
pedepsi pe dânşii pentru cei iubiţi? Deci dacă chiar nefăcând nici un rău celor 
iubiţi de noi, şi încă ne aduce o mângâiere faptul că pătimim rău pentru cele de 
care dânşii au fost scârbiți - dar încă când noi suntem cei ce aţâțăm si 
batjocorim, oare nu cu atât mai mult ne va linişti pe noi faptul de a ne învinovăţi 
şi a ne pedepsi singuri? Nu mai încape nici o îndoială. Dacă cineva iubeşte pe 
Hristos precum trebuie a-L iubi, ştie ceea ce eu spun acum, că şi dacă l-ar ierta 
Hristos, el nu va putea răbda de a nu fi pedepsit - căci va suferi cea mai mare 
pedeapsă întărâtându-l pe Dânsul.” (7ăl/cuiri la Epistola a doua către 
Corinteni, omiha XI, p. 115) 

„Dacă cineva ar vedea pedepsit la moarte pe un om rău şi tâlhar, iar el 
ar fi împărat, şi pe fiul său cel iubit şi unul-născut l-ar preda spre a fi jertfit, şi 
împreună cu moartea ar lua de la cel osândit şi pricina, strămutându-o la fiul 
său, pentru ca astfel nu numai să mântuiască pe cel osândit, ci încă să-l şi 
izbăvească şi de numele rău ce îl avea; apoi după aceasta ridicându-l la o 
vrednicie mare, iată că după scăparea lui şi slava câştigată, acel împărat a fost 
batjocorit de dânsul, apoi dacă acela ar avea minte, oare nu ar voi mai bine să 
moară de o mie de ori, decât să se arate răspunzător de o aşa de mare 
nerecunoştință? 

Aceasta deci să o cugetăm şi acum, şi să suspinăm cu amar pentru cele 
cu care am întărâtat pe Binefăcătorul, şi să nu ne îmbărbătăm că suferă cu 
îndelungă răbdare fiind batjocorit, ci tocmai pentru aceasta să ne întristăm 
mai mult.” (7ă/cuiri la Epistola a doua către Corinteni, omila XI, p. 116) 


„Dumnezeu pedepseşte pe unii, iar pe alții nu şi prin aceasta foloseşte 
atât pe cei care pedepseşte, cât şi pe cei pe care nu-i pedepseşte. Pe cei răi îi 
înspăimântează a se depărta de la răutatea lor, iar pe cei buni dimpotrivă prin 
pedeapsa unora îi face mai buni şi mai cucernici. Aceasta o arată însuşi 
Hristos, când 1 s-a spus că s-a surpat un turn şi au murit nişte oameni. Ela 
zis: Credeţi oare că aceşti galileeni au fost mai păcătoşi decât toți ceilalți? 
Nu zic vouă, dar de nu vă veți pocăi toți veţi pieri la fel (Luca XII 1, 4, 6). 
Tu vezi din aceasta că deşi aceştia au pierit că erau păcătoşi ceilalți însă s-au 
cruțat nu pentru că ei ar fi fost drepți, ci ca ei prin pedeapsa acelora să se 
îndrepteze. Dar tu îmi stai împotrivă şi zici că s-a făcut nedreptate celor 
pedepsiţi, pentru că se putea ca şi ei să se îndrepteze fără să fie pedepsiţi, 
prin pedeapsa altora. 

Însă dacă Dumnezeu ar fi prevăzut că ei se vor pocăi şi se vor îndrepta 
nu i-ar fi pedepsit cu moartea. 

Dacă el pe mulţi dintre aceia despre care prevedea că nu vor trage nici 
un folos în îndelunga lui răbdare totuşi îi suferă cu o mare răbdare şi mereu 
le dă timp şi prilej de îndreptare, cum ar fi putut El să răsplătească 
dobândirea pocăinţei acelora care s-ar fi îndreptat prin pedepsirea altora? 
Aşadar lor nu li s-a făcut nici o nedreptate pe de o parte că ei au fost 
împiedicaţi de la o răutate mai îndelungată, iar pe de alta pentru că pedeapsa 
lor în cealaltă lume va fi mai mică fiindcă au pătimit aici pe pământ. 

De asemenea nu s-a făcut nici o nedreptate şi cu aceia care nu s-au 
pedepsit. Era în puterea lor numai de voiau de a trage pentru îndreptarea lor 
cel mai mare folos din îndelunga răbdare a lui Dumnezeu, a se mira de 
răbdarea Lui cea mare, a se întoarce pe calea faptei celei bune, şi a se folosi 
de pedeapsa altora spre propria lor mântuire. Dimpotrivă dacă ci rămân în 

răutatea lor nu Dumnezeu este pricina pieirii lor, căci El de asta este 
îndelung răbdător pentru ei, spre a dobândi, însă ei nu sunt vrednici de 
iertare pentru că nu trag nici un folos din îndelunga răbdare a lui 
Dumnezeu.” (Cuvânt la 23 aprilie, la pomenirea Sfântului Marelui mucenic 
Gheorghe, în vol. Predici la duminici şi sărbători..., p. 284) 


„Am spus şi ieri că mare-i rodul ce-l avem de la cutremure. Aţi 
văzut iubirea Stăpânului? Zguduie oraşul dar întăreşte sufletul! Zguduie 
temeliile dar întăreşte gândurile! Face şubred oraşul, dar face tare 
voința. Gândeşte-te la iubirea Lui de oameni! A cutremurat pământul 
puţin, întărit pentru multă vreme. Cutremurul a ţinut două zile. Evlavia 
voastră însă, să rămână tot timpul. Pentru puțină vreme ați fost 
întristaţi, dar v-aţi înrădăcinați pentru totdeauna. Rodul va rămâne, 
chiar dacă va veni liniştea. Spinii nu vă vor mai înăbuşi, nici ploile 
mari nu vor mai mătura totul. Bine v-a lucrat frica! A venit în ajutorul 
predicii mele! Eu tac, şi temeliile oraşului grăiesc. Eu stau cu gura 
închisă, şi cutremurul scoate glas mai puternic decât trîmbiţa, grăind 
aşa: Îndurat şi milostiv este Domnul, îndelung-răbdător şi mult-milostiv 
(Ps., 102, 8). Am venit, spune cutremurul, nu ca să vă acopăr sub 
dărâmături, ci ca să vă întăresc! Aşa ne grăieşte cutremurul, aşa ne 
strigă: V-am înfricoşat nu ca să vă întristez, ci ca Să vă fac mai cu 
luare-aminte!” (Omilie după cutremur, în vol. Predici la sărbători 
împărăteşti şi cuvântări de laudă la sfinţi, p. 535) 


„... nenorocirile sau pedepsele aduse peste noi de Dumnezeu în viața 
aceasta taie o mare parte din chinurile de dincolo.” (Despre necazuri şi 
biruirea tristeții (1). Către Staghirie, ascetul care era chinuit de demon. 
Cuvânt de sfătuire, în vol. Despre mărginita putere a diavolului. Despre 
căinţă..., p. 125) 


„Dacă Dumnezeu aduce peste noi pedepse pentru ca să ne întoarcă 
spre pocăință când nu ne căim, apoi, atunci când arătă, pocăință, pedepsele 
sunt de prisos tocmai din pricina aceasta. Este departe de Dumnezeu gândul 
de a ne voi să ne pedepsească; dimpotrivă, chiar când săvârşim adeseori 
fapte vrednice de pedeapsă şi avem mare nevoie de căință şi de întoarcere la 
Dumnezeu, El caută să ne înţelepțească numai prin ameninţare şi ne 
înfricoşează numai cu cuvântul. Poţi vedea adevărul spuselor mele fie din 
istoria poporului Israel, fie din cele petrecute în cetatea ninivitenilor. 
Dumnezeu i-a amenințat numai şi nu i-a pedepsit pe niniviteni (Ilona 1, 2); 
iar când s-au pocăit, a îndepărtat îndată de la ei şi ameninţarea (lona 3, 5- 

10). Mult mai mult decât noi, chiar Dumnezeu vrea să nu suferim. Nimeni 
nu se cruță pe sine într-atât, cât ne cruță Dumnezeu pe noi toţi.” (Despre 
necazuri şi biruirea tristeții (III). Cuvânt către Staghirie, în vol. Despre 
mărginita putere a diavolului. Despre căință..., p. 241) 


„Dacă în viaţa aceasta nici un rău n-ar fi pedepsit, dacă nici un om 
virtuos n-ar fi răsplătit, mulți din cei care pun la îndoială învățătura despre 
înviere ar ocoli virtutea ca pe una ce atrage după sine numai nenorociri, şi ar 
urma viciul ca pe unul ce aduce cu el numai mulţumire, bine şi bunăstare. În 
afară de aceasta, dacă toți oamenii ar primi aici pe pământ pedeapsa sau 
răsplata pe care o merită, s-ar socoti de prisos şi chiar mincinoasă învățătura 
noastră creştină despre judecata viitoare. Prin urmare, ca să nu fie pusă la 
îndoială învățătura despre judecata viitoare şi pentru ca mulţimea să nu 
ajungă mai nepăsătoare față de această învățătură, dispreţuind-o, Dumnezeu 
pedepseşte chiar aici pe pământ pe mulți păcătoşi şi răsplăteşte pe unii 
drepți. Prin faptul că nu răsplăteşte pe toți drepţii aici, Dumnezeu face să fie 
crezută învățătura despre judecata viitoare, iar prin faptul că pedepseşte 
înainte de judecata obştească numai pe unii păcătoşi, îi trezeşte pe păcătoşii 
care dorm somn adânc. Prin pedepsirea celor răi, mulţi îşi vin în fire de frică 
să nu fie pedepsiţi şi ei; iar prin nerăsplătirea pe pământ, după merit, a 
tuturor celor virtuoşi, drepţii sunt siliți să înţeleagă că răsplata lor întreagă le 
este rezervată într-un alt timp.” (Despre necazuri şi biruirea tristeții (1). 
Către Staghirie, ascetul care era chinuit de demon. Cuvânt de sfătuire, în 
vol. Despre mărginita putere a diavolului. Despre căință..., pp. 148-149) 


„După cum un judecător lasă pe mulţi răufăcători să stea multă vreme 
în închisoare, ba uneori să-şi sfârşească acolo viaţa, totuşi, când vrea să bage 
frica în oasele unora dintre supuşii săi, ia pe unul sau doi dintre criminali, îi 
urcă pe un eşafod şi porunceşte să fie omorâţi în faţa mulțimii adunate, şi 
astfel nu mai are nevoie să-i omoare pe toți ca să-l înfricoşeze pe răii care 
trăiesc în hbertate, tot astfel şi Dumnezeu, când vrea să ne dea o pildă, n-are 
nevoie să pedepsească pe toți păcătoşii, ci ia numai pe unii dintre ei, pe care- 
1 ştie că n-au să se mai îndrepte, şi-Şi arată asupra lor puterea şi mânia Lui, 
iar prin aceasta pe mulți ne pune pe calea cea bună: pe cei răi îi îndeamnă să- 
şi schimbe, dacă vor, răutatea lor, pe cei buni îi face să-şi cerceteze cu mai 
multă grijă viața şi faptele şi, după cum spuneam mai sus, le arată tuturor 
îndelunga Lui răbdare şi-i încredinţează de adevărul învățăturii învierii 
morților.” (Despre necazuri şi biruirea tristeţii (1). Către Staghirie, ascetul 
care era chinuit de demon. Cuvânt de sfătuire, în vol. Despre mărginita 
putere a diavolului. Despre căinţă..., p. 151) 

„ȘI după cum legiuitorii publică pedepsele date celor nelegiuiţi, tot 
astfel şi Domnul nostru lisus Hristos pedepsind pe unul sau doi păcătoşi, 
scrie ca pe un stâlp de aramă sau ca într-o carte pedeapsa dată lor; prin 
pedepsele date acestora se adresează tuturor păcătoşilor şi le spune că, chiar 
dacă nu sunt pedepsiți pe lumea aceasta cei care săvârşesc aceleaşi păcate, 
totuşi vor suferi pe lumea cealaltă pedepse mai cumplite. 

Prin urmare, dacă nu vine peste noi nici o nenorocire când săvârşim 
păcate cu nemiluita, să nu prindem curaj! Dimpotrivă, tocmai pentru aceasta 
să ne temem mai mult. Dacă nu suntem judecați şi pedepsiți de Dumnezeu 
aici, pe pământ, apoi vom fi osândiţi dincolo împreună cu lumea. O afirm 
din nou, cuvintele acestea nu sunt ale mele, ci ale lui Hristos, Care vorbeşte 
prin Pavel. Pentru aceasta, spune el, sunt între voi mulți neputincioşi şi 
bolnavi şi mulţi au murit. Dacă ne-am fi judecat noi singuri, n-am mai fi 
judecaţi. Dar acum, fiind judecaţi de Domnul, suntem pedepsiți, ca să nu fim 
osândiţi împreună cu lumea (| Cor., 11, 30-32). Sunt unii oameni care au 
nevoie numai aici pe pământ de judecată, când păcatele lor sunt mai mici şi 
când, după ce au fost pedepsiţi, nu se mai întorc la vechile lor păcate, cum se 
întorc câinii la vărsătura lor (II Petru 2, 22). Sunt alți oameni care sunt 
pedepsiţi şi pe pământ, şi pe lumea cealaltă, din pricină că au săvârşit mari 
păcate. În sfârşit, sunt alţi oameni care vor fi pedepsiţi numai pe lumea 
cealaltă, pentru că au săvârşit păcate atât de mari, mai mari decât ale 
tuturora, încât nici nu sunt vrednici să fie bătuţi aici pe pământ cu ceilalți 
oameni. Scriptura spune: Și cu oamenii nu vor fi biciuiți (Ps., 72, 5). Ei sunt 
păstraţi ca să nu fie pedepsiți împreună cu dracii. Duce-ţi-vă de la Mine, 
spune Hristos, în întunericul cel mai dinafară pregătit diavolului şi îngerilor 
lui (Matei 25, 41).” (Despre Feciorie, 23-24, în vol. Despre Feciorie, 
Apologia vieţii monahale, Despre creşterea copiilor..., pp. 38-39) 


„Mulţi au îndrăznit să facă ce făcuse Core (Num., 16, 1-35), dar nu 1-a 
înghițit pământul ca pe el, pentru că vor suferi mai târziu o pedeapsă mai 
mare. Mulţi au arătat tot atâta necredinţă ca şi Faraon, dar nu au fost înecaţi 
ca el (leş., 14, 23-38), pentru că le rămâne oceanul iadului. Mulţi dintre cei 
care numesc nebuni pe semeni lor (Matei 5, 22) n-au fost pedepsiți pe 
pământ; dincolo, însă, le este hotărâtă şi lor pedeapsa. Nu socotiți simple 
vorbe hotărârile lei Dumnezeu! Pentru ca Dumnezeu să vă încredinţeze ca 
nu sunt simple vorbe, a adus pe unele din hotărârile Sale la îndeplinire chiar 
aici pe pământ, cum a fost cazul cu Safira (Fapte 5, 7-10), cu Carmi (losua 5, 
7-10), cu Aaron (Num., 20, 24) şi cu mulți alţii. A făcut aceasta ca să nu mai 
puneţi la îndoială cuvintele Lui; a făcut aceasta ca să vă încredințaţi că 

spusele Sale sunt întărite de fapte; a făcut aceasta ca să încetaţi de a vă înşela 
pe voi înşivă că nu veţi fi pedepsiţi. A făcut aceasta ca să cunoaşteţi că 
bunătatea lui Dumnezeu stă în a da păcătoşilor răgaz de pocăință, şi nu în a 
pedepsi deloc pe cei ce stăruiesc în păcate.” (Despre Feciorie, 24, în vol. 
Despre Feciorie, Apologia vieţii monahale, Despre creşterea copiilor..., pp. 
39-40) 


„Dar pentru ce nu sunt pedepsiţi toţi pe lumea asta? 

Pentru că Dumnezeu a hotărât o zi în care va judeca pe toată lumea. 
Această zi n-a venit încă. Dacă ar fi pedepsiți aici pe pământ toţi păcătoşii, 
ar însemna să piară şi să dispară de pe pământ tot neamul omenesc. Dar ca 
să nu se întâmple asta şi ca să nu se trândăvească oamenii mai mult 
Dumnezeu a luat pe câțiva păcătoşi, i-a pedepsit aici pe pământ, ca prin ei să 
înveţe pe ceilalți ce pedeapsă îi aşteaptă, ca să ştie că, dacă nu sunt pedepsiţi 
aici, vor primi dincolo, după moarte, pedepse şi mai mari. Faptul că 
Dumnezeu nu mai trimite acum profet ca să ne spună pedeapsa ce va veni pe 
capul nostru, aşa cum a fost pe timpul lui Eli, să nu ne facă să cădem în 
nesimţire. Acum nu mai este timpul profeților. Dar, mai bine spus. 
Dumnezeu ne trimite şi acum profeți. De unde putem şti asta? Scriptura 
spune: Au pe Moise şi pe profeți (Luca 16, 29). Cele spuse de profeţi celor 
de mai înainte de noi ne sunt spuse şi nouă. Prin cuvintele spuse lui Eli, 
Dumnezeu nu se adresează numai lui, ci, prin el şi prin pedeapsa dată lui, se 
adresează tuturor celor care săvârşesc aceleaşi păcate. Dumnezeu nu caută la 
fața omului (Rom., 2, 11), nici nu lasă nepedepsiţi pe cei care săvârşesc 
păcate aşa de cumplite. El care a nimicit toată casa lui Eli, deşi acesta făcuse 
păcate cu mult mai mici.” (Apologia vieții monahale, 3, în vol. Despre 
Feciorie, Apologia vieţii monahale, Despre creşterea copiilor..., pp. 
247,251,252) 


„Dumnezeu nu ne pedepseşte ca să se răzbune pe noi când păcătuim — 
păcatele noastre de astfel nici nu aduc vre-o vătămare firii lui Dumnezeu -, 
ci ne pedepseşte că ne caută folosul, pentru că nu vrea să ajungă mai rea 
voinţa noastră, a celor care-L dispreţuim şi-L trecem cu vederea. După cum 
cel ce se aşează dincolo de cercul de lumină nu vatămă lumina cu nimic, ci 
va vătăma pe el că stă în întuneric, tot aşa se întâmplă şi cu cel ce 
disprețuieşte puterea cea atotbiruitoare a lui Dumnezeu. Cu disprețul lui n-a 
vătămat-o deloc, ci lui îşi pricinuieşte cumplită vătămare. 

Dumnezeu, deci, ne amenință cu pedepse, iar adeseori chiar ne 
pedepseşte, nu ca să se răzbune, ci ca să ne atragă. La fel ca un doctor. 
Acesta nu ne supără, nici nu se necăjeşte când bolnavii, ieşiţi din minţi, îl 


2329 


umplu de ocară, ci face totul şi-şi dă toată silinţa să pună capăt bolu acelora 
care se poartă atât de rău cu el. Doctorul nu caută folosul lui, ci al 
bolnavilor, iar când bolnavii arată că se îndreaptă cât de cât şi îşi vin în fire, 
doctorul se bucură, se veseleşte şi le dă leacuri amare cu mai multă tragere 
de inimă nu ca să se răzbune pentru ocările de mai înainte, ci ca să le fie de 
mai mult folos şi să-i facă deplin sănătoşi. Aşa şi Dumnezeu. Când cădem în 
păcate grele, în cumplită nebunie, Dumnezeu spune şi face totul nu ca să se 
răzbune pentru viața păcătoasă dusă de noi mai înainte, ci ca să ne scape de 
boală şi păcate. Şi asta, după cum vede, se poate înţelege destul de bine 
dovezile dreptei raţiuni.” (Cuvânt de sfămire către Teodor cel căzut, 4, în 
vol. Despre Feciorie, Apologia vieții monahale, Despre creşterea copiilor..., 
pp. 328-329) 


„Unii oameni sunt pedepsiţi aici, pe pământ, alții nu suferă deloc aici, 
dar îşi iau toată pedeapsa dincolo; în sfârşit, mai mult, alții sunt pedepsiţi şi 
aici, Şi dincolo. Pe care dintre aceste trei categorii de oameni o fericiți? Ştiu 
bine că pe cei dintâi, pentru că fund pedepsiţi aici, şi-au ispăşit păcatele lor. 
După aceştia, pe cei ce vin la rând? Voi poate că îi fericiți pe aceştia, pentru 
că nu îndură aici nici o suferință, ci suferă dincolo toată pedeapsa. Eu însă 
nu-i fericesc pe aceştia, ci-i fericesc în al doilea rând pe cei care sunt 
pedepsiţi şi aici, şi dincolo. Că cel care a fost pedepsit şi aici, va simţi mai 
uşoară pedeapsa cea de dincolo; pe când cel care este silit să sufere acolo 
toată pedeapsa, va primi o pedeapsă de care nu mai poate scăpa.” (Omilii la 
săracul Lazăr, cuvântul III, în vol. Omilii la săracul Lazăr. Despre soartă şi 
Providenţă..., pp. 77-78) 


„Dumnezeu nu-i pedepseşte de obicei pe toți împreună, pe câţi 
sunt vrednici de aceeaşi pedeapsă, ci doar pe puţini dintre ei, încât ceilalți, 
văzând nenorocirile acelora, să se pocăiască şi să se îndrepteze. 
Uneori, însă, îi pedepseşte şi pe toți împreună, după cum s-a întâmplat la 
potopul lui Noe, pe de o parte pentru ca păcătoşii să fie împiedicaţi să 
facă şi mai multe păcate, şi pe de altă parte pentru ca urmaşii lor să se 
folosească, scăpând de pilda rea a dascălilor fărădelegii.” (Din vol. 
Problemele vieţii, p. 177) 


„ȘI de vei vedea pe vreun drept că se pedepseşte, adu-ţi aminte de Iov. 
Căci oricât de drept va fi cineva, nu va fi ca acela, nici chiar aproape ca el. 
Și oricâte rele ar pătimi, niciodată nu va putea zice că a pătimit ca acela. 
Deci acestea luându-le în minte, încetează a prihăni pe Stăpânul şi înţelege 
că Dumnezeu lăsând pe unul ca acesta să pătimească rău, nu-l părăseşte, ci 

vrea să-l încununeze şi să-l facă mai strălucit. lar de vei vedea pe vreun 
păcătos că se pedepseşte, adu-ţi aminte de slăbănogul care pătimea pe pat de 
treizeci şi opt de ani, că şi acela pentru păcate a pătimit atât de mult, după 
cum spune Hristos: Iată te-ai făcut sănătos. De acum să nu mai păcătuieşti, 
ca să nu-ţi fie ceva mai rău (In., 5,14). Noi suferim pentru păcate, când 
suntem pedepsiţi, sau pentru a ne pricinui cununi, dacă trăim în fapte bune. 
Pentru aceasta ori de trăim în dreptate, ori de trăim în păcate, de folos ne este 
pedeapsa, căci uneori ne lămureşte, iar alte ori ne înțelepțeşte, iar munca 
ceea ce va fi să fie, mai uşoară ne va fi. Şi cum că se poate ca cei ce sunt 
pedepsiţi aici şi suferă cu mulțumire, să li se facă acolo chinul mai blând, 
ascultă pe Pavel, zicând: De aceea mulți dintre voi sunt neputincioşi şi 
bolnavi şi mulţi au murit. Căci de ne-am fi judecat pe noi înşine, nu am mai 
fi judecaţi. Dar, fiind judecaţi de Domnul, suntem pedepsiţi, ca să nu fim 
osândiți împreună cu lumea (| Cor., 11, 30-32). 

Deci ştiind acestea şi toate cele asemenea, să lăudăm pronia lui 
Dumnezeu, iar acelor ce grăiesc împotrivă să le astupăm gura.” (Cuvânt 
către cei ce cred că diavolii ocârmuiesc cele omeneşti şi se necăjesc pentru 
pedepsele lui Dumnezeu, şi se smintesc pentru îndestulările celor răi şi 
pentru suferinţele celor drepți, în vol. Din ospățul stăpânului, pp. 32-33) 


„Fiindcă omul care face aici ceva rău, iar apoi în loc să fie pedepsit se 
bucură de cinste de la oameni, va pleca de aici avânt cinstirea drept cea mai 
mare chezăşie a pedepsei. De asemenea şi bogatul acela (Lc., 16, 23-24) se 
perpelea rău, fiind pedepsit nu numai din pricina cruzimii pe care a arătat-o 
față de Lazăr, ci şi pentru că traiul fericit de care se desfăta necontenit într-o 
atât de mare cruzime, n-a devenit mai bun.” (Scrisori din exil, 17 scrisori 
către Olimpiada, scrisoarea V, lb, în vol. Scrisori din exil. Către Olimpiada 
şi cei rămaşi credincioşi. Despre deprimare, suferință şi Providenţă..., p. 
140) 


„Este cineva desfrânat sau face altfel de păcate, iar Dumnezeu îi dă 
vreo boală grea şi taie acel păcat şi are acolo pedeapsă mai uşoară sau se 
pocăieşte şi se izbăveşte şi pentru muncă se face mai înţelept, pe alții iarăşi 
nu-i pedepseşte şi văzând ei îndelungata răbdare a lui Dumnezeu, se pleacă 
spre bine şi scapă şi aici şi acolo de muncă.” (Din vol. Mărgăritarele 
Sfântului loan Gură de Aur, p. 40) 

„De ar vrea Dumnezeu să pedepsească pe toți pentru greşelile lor câte 
fac, n-ar ajunge tot neamul omenesc, ci s-ar fi stins.” (Din vol. 
Mărgăritarele Sfântului loan Gură de Aur, p. 136) 


PEDEPSELE (trimise de Dumnezeu poporului iudeu) 


„Sângele Lui asupra noastră şi asupra copiilor noştri (Matei, 27, 25). 

Atunci deci, atunci când iudeii au pronunţat sentința asupra lor, 
atunci Pilat a îngăduit să se facă voia lor. Uită-te şi acum cât e de mare 
nebunia lor! Atât de mare e furia lor, atât de cumplită e pofta lor cea rea că 
nu-i lasă deloc să vadă ce trebuie să facă şi ce nu. Vreţi să vă blestemaţi pe 
voi înşivă? Blestemaţi-vă! Dar pentru ce mai aduceţi blestemul şi asupra 
copiilor voştri? Cu toate acestea iubitorul de oameni Dumnezeu n-a întărit 
sentinţa pronunţată de ei, nu numai peste copii, dar nici chiar peste ei, deşi s- 
au folosit de o atât de mare furie şi împotriva copiilor lor, ci i-a primit şi 1-a 
învrednicit de mii şi mii de bunătăţi pe aceia dintre ei şi dintre copiii lor care 
s-au pocăit. Dintre ei era Pavel; dintre ei, miile de credincioşi din Ierusalim: 
Vezi, frate, câte mii de iudei sunt care au crezut? (Fapte 21, 20). Dacă unii s- 
au îndărătnicit, apoi pedeapsa să şi-o socotească loruşi.” (Omilii la Matei, 
omilia LXXXVI, II, în col. PSB, vol. 23, p. 968) 


„Dumnezeu n-a adus îndată asupra lor osânda şi pedeapsa (cf. 
spuselor lor - Mt. 27, 35), ci a lăsat să treacă patruzeci de ani şi mai bine de 
la răstignire. Mântuitorul a fost răstignit în timpul lui Tiberiu; Ierusalimul a 
fost cucerit în timpul lui Vespasian şi Tit. 

- Dar pentru ce a lăsat să treacă atâta vreme? 

- A vrut să le dea timp de pocăință, ca să se dezbare de păcate, să 
îndepărteze de la ei nelegiuirile. Dar pentru că au rămas tot nevindecaţi, cu 
tot răgazul ce li s-a dat, a adus în sfârşit asupra lor osânda şi pedeapsa: le-a 
dărâmat oraşul, i-a scos din el şi i-a împrăştiat pe toată faţa pământului. Şi 
asta a făcut-o tot din pricina iubirii Lui de oameni. I-a împrăştiat, ca să vadă 
că în toată lumea oamenii se închină lui Hristos cel răstignit pentru ei; pentru 
ca, văzându-L slăvit de toți şi cunoscându-i puterea, să-şi cunoască grozava 
lor necredință; şi cunoscându-L, să se reîntoarcă la adevăr. Ducerea în robie 
le-a fost învăţătură, iar pedeapsa, sfătuire. Dacă ar fi rămas în pământul 
Iudeii, n-ar fi cunoscut adevărul spus de prooroci: Cere de la Mine, şi-Ţi voi 
da neamurile moştenirea Ta. Şi stăpânirea Ta, marginile pământului 
(Psalmi 2, 8). trebuia dar să-i ducă până la marginile pământului, ca să vadă 
cu ochii lor că Hristos stăpâneşte şi marginile pământului. Iarăşi, un alt 
prooroc spune: Și ] se vor închina Lui fiecare din locul său (Sotonie 2, 11). 

Trebuia dar ca ei să fie împrăştiaţi în toate locurile de pe pământ, ca să vadă 
cu ochii lor că fiecare 1 se închină Lui din locul său. Şi iarăşi, altul a spus: Se 
va umple pământul de cunoştinţa slavei Domnului, ca apa multă a mării îl 
va acoperi (Avacum 2, 14). Trebuia dar să se împrăştie iudeii în tot 
pământul, ca să vadă pământul plin de cunoştinţa slavei Domnului, şi să 
vadă mările, adică aceste Biserici duhovniceşti, mustind de cinstirea lui 
Dumnezeu. De aceea i-a împrăştiat Dumnezeu pretutindeni pe pământ. Dacă 
el ar fi rămas în ludeea, n-ar fi ştiut acestea dumnezeu voieşte ca iudeii să 
vadă cu ochii lor şi adevărul profeților, şi puterea Lui; pentru ca să fie 
povăţuiți de acestea la adevăr, dacă vin la simțăminte mai bune, iar dacă 
stăruie în necredința lor, să nu aibă nici un cuvânt de apărare în înfricoşata zi 
a judecății. De aceea i-a împrăştiat în toată lumea, ca să câştigăm ceva şi noi 
din aceasta.” (Cuvânt despre pricina pentru care se citesc Faptele 
Apostolilor în timpul Rusaliilor, (La începutul Faptelor apostolilor — IV), în 
vol. Omilii la săracul Lazăr. Despre soartă şi Providenţă..., pp. 365-367) 


PEDEPSELE (pedepsirea păcătoşilor) 


„Dacă ai avea să socoteşti toate pedepsele date de la început de 
Dumnezeu, vei găsi că toate au acelaşi scop, purtarea de grijă a lui 
Dumnezeu.” (Omilii la Facere, omilia XXVI, I, în col. PSB, vol. 21, p. 319) 


„Când Cain L-a ocărât pe Dumnezeu şi când L-a disprețuit tare vrând 
să-l aducă jertfă — că n-a făcut împărțeala dreaptă, ci l-a oferit ce s-a 
întâmplat — Dumnezeu nu i-a spus un cuvânt greu şi împovărător! Şi doar 
păcatul nu era mic, ci chiar foarte mare! Dacă noi oamenii, când vrem să 
cinstim pe semenii noştri, le oferim ce e mai de frunte şi mai deosebit şi ne 
străduim să le dăm ce li se pare lor a fi mai de preţ, oare, Cain, om fiind, n-ar 
trebui să-l aducă lui Dumnezeu ce era mai deosebit şi mai de preţ? Cain 
păcătuise, deci, atât de greu şi dispreţuise atâta pe Dumnezeu; totuşi 
Dumnezeu nu l-a pedepsit, ci-i grăieşte cu toată blândeţea ca de la prieten la 
prieten şi-i spune: Ai păcătuit, linişteşte-te! (Fac., 4, 7)” (Omilii la Facere, 
omilia XXVI, II, în col. PSB, vol. 21, p. 320) 


„Și ca să afli din chiar faptele petrecute, odată, de pildă, l-a pedepsit 
pe faraon, altă dată, prin potopul acela, a pricinuit pierderea generală, iar altă 
dată prin foc i-a pedepsit pe cei răi. Dar chiar şi astăzi îi vedem pe mulți răi 
pedepsiţi şi răspunzând de păcatele lor, ceea ce este o pildă a gheenei. Pentru 
ca nu cumva să dormităm sau să trândăvim, sau să ne înşelăm cu vorbele, 
apoi prin fapte ne aminteşte şi ne stârneşte, arătându-ne chiar aici judecata, 

răspunderea şi pedeapsa.” (Comentariile sau explicarea Epistolei a doua 
către Timotei, omila III, p. 36) 


„Dacă în fiecare zi ne-ar cere răspuns pentru cel ce Îi greşim, ar 
dispărea neamul nostru omenesc, căci nici o zi nu este curată de păcate, ci Îl 
supărăm întruna cu fapte, fie ele mari, fie mici. Aşa că, dacă îndelunga Lui 
răbdare şi bunătate nu ar fi mare către noi şi nu ne-ar da timp de pocăință, ca 
să ne dezbrăcăm de păcate, fiecare din noi nu ar putea ajunge nici la al 
douăzecilea an al vieții sale. Dacă fiecare dintre noi ar intra cu cunoştinţă 
dreaptă în cele făcute de el, şi punându-și la mijloc întreaga sa viaţă, ar 
observa-o cu băgare de seamă, ar vedea dacă nu cumva este vrednic de mii 
de pedepse şi de osânde. Și când el se nelinişteşte şi zice: de ce cutare nu 
este pedepsit, deşi are cu sine mii de păcate?, să se gândească la ale sale şi îi 
va conteni neliniştea. Acelea i se par mari, fiindcă s-au petrecut poate în 
lucruri mari şi văzute de toți, dar dacă şi le-ar cerceta pe ale sale, poate că va 
găsi mai multe şi mai mari” (Comentariile sau explicarea Epistolei a doua 
către Timotei, omiha III, pp. 37) 


„Deoarece gheena nu are puterea de a ne împiedica de la rele, 
Dumnezeu cruţându-ne, ne deşteaptă întruna. Dacă nici un rău n-ar fi 
pedepsit, nimeni n-ar mai crede că Dumnezeu se îngrijeşte de cele omeneşti, 
iar dacă toți ar fi pedepsiţi, nimeni n-ar mai aştepta învierea morților, de 
vreme ce toţi şi-au luat aici plata.” (Comentariile sau explicarea Epistolei a 
doua către Timotei, omilia VIII, p. 94) 


„Când un om păcătuieşte des şi Dumnezeu îi trece cu vederea păcatele 
lui, dar el nu câştigă nimic de pe urma îndurării lui Dumnezeu şi nu se 
depărtează de păcat, atunci atrage asupra lui cea mai mare nenorocire, care-l 
striveşte desăvârşit, că nu mai are vreme de pocăință. Aşa cum s-a întâmplat 
cu Faraon. Faraon s-a bucurat de îndelunga răbdare a lui Dumnezeu şi la 
întâia plagă, şi la a doua, şi la a treia, şi la a patra, şi la plăgile de mai târziu; 
dar pentru că n-a ajuns mai bun, a fost în sfârşit strivit şi a pierit cu toată 
oastea lui (Ieşire 14, 28).” (Omiliile despre pocăință, omilia a patra, p. 68) 


„Dar aud întrebând: pentru ce oare Dumnezeu pedepseşte pe unii încă 
în lumea aceasta, iară pe alţii în cealaltă? Dacă ar pedepsi pe toți încă din 
lumea aceasta, ar trebui să stârpească tot neamul omenesc, că toți suntem 
căzuți sub osânda judecății dumnezeieşti. lară dacă aici n-ar pedepsi pe 
nimenea, atunci cei mai mulți ar fi şi mai uşuratici la minte, ar tăgădui 
pronia şi cârmuirea dumnezeiască, şi la ce treaptă de răutate nu s-ar sui ci? 

De aceea Dumnezeu pedepseşte pe unii, pentru ca ei acum să se lase de 
păcat, iar în acea lume să primească o pedeapsă mai uşoară, sau cu totul să 
se libereze de ea. Totodată, Dumnezeu voieşte ca prin pedeapsa şi 
nenorocirea unora să facă pe alți păcătoşi mai înţelepţi. Iară pe alțu nu-i 
pedepseşte, nu le trimite nenorocirea cea meritată, pentru ca ei, gândind la 
mărimea răbdăriu şi milostiviriui celei dumnezeieşti, să se ruşineze şi să intre 
în sine şi să se libereze, atât de pedeapsa cea de acum, cât şi de cea viitoare. 
Dacă însă ei totuşi rămân în păcatele lor, şi nici măcar prin îndelung 
răbdarea lui Dumnezeu nu se îndreaptă, atunci pe dânşii îi aşteaptă o 
pedeapsă cu atât mai mare pentru îngrozitoarea lor uşurătate de minte.” 
(Cuvânt la Duminica Floriilor, în vol. Omilii la Postul Mare..., pp. 104- 
105) 


„Poate fi oare cineva aşa de bun şi blând ca Dumnezeu? Noi, când 
pedepsim, de multe ori nu spunem pricinile pentru care pedepsim. 
Dumnezeu însă, până ce nu-ţi arată mai întâi, până ce nu te convinge mai 
întâi, până ce nu are şi încredințarea ta că pe drept pedepseşte, nu pedepseşte 
pe cei care de mult meritau pedeapsă şi osândă. Dumnezeu e gata totdeauna 
să-ți dea socoteală de ceea ce face, caută să Se îndreptățească în faţa ta şi nu 
şovăie să fie judecat de tine. Uită-te la prooroci, că sunt plini de aceste 
cuvinte! Pretutindeni Dumnezeu Se lasă ca oamenii să-L judece şi să-l spună 
că are dreptate.” (Despre soartă şi Providenţă, cuvântul IV, în vol. Omilii la 
săracul Lazăr. Despre soartă şi Providenţă..., p. 189) 


„Noi suntem peste tot pricina chinurilor şi a pedepselor, înstrăinându- 
ne singuri de bunătățile cele făgăduite.” (Cuvânt către cei ce cred că diavolii 
ocârmuiesc cele omeneşti şi se necăjesc pentru pedepsele lui Dumnezeu, şi 
se smintesc pentru îndestulările celor răi şi pentru suferinţele celor drepți, 
în vol. Din ospățul stăpânului, p. 18) 


PEDEPSELE (sunt trimise de Dumnezeu în scopul povăţuirii şi 
îndreptării noastre şi a semenilor noştri) 


„Aşa este Stăpânul nostru! Ne poartă de grijă tot atât de mult şi când 
ne pedepseşte, ca şi atunci când ne face bine. Aduce peste noi pedeapsă, 
tocmai ca să ne povăţuiască. Dacă Dumnezeu n-ar şti că ajungem mai răi de 
rămânem nepedepsiți pentru păcatele noastre, nu ne-ar pedepsi niciodată. 
Dar ca să nu ajungem din răi în mai răi, ca să ne taie avântul spre păcat, 
Dumnezeu, mergând pe urmele iubirii Sale de oameni, ne pedepseşte. Aşa a 
făcut şi acum cu Adam. Purtând grijă de cel dintâi-zidit, a poruncit să fie 

scos din rar”. (Omilii la Facere, omilha XVIII, III, în col. PSB, vol. 21, p. 
211) 


„AI văzut că pedepsele date de EI sunt temeiuri ale iubirii Sale de 
oameni, că iubirea Sa de oameni nu se mărgineşte la cel pedepsit, ci dă leac 
folositor şi celorlalți, dacă vor să-i culeagă folosul?” (Omilii la Facere, 
omilia XX, II, în col. PSB, vol. 21, p. 236) 


„În tot ce face Dumnezeu ne arată cât de multă purtare de grijă are de 
neamul omenesc şi că dintru început a făcut totul pentru mântuirea noastră. 
Fie de mustră, fie de pedepseşte, apoi şi una şi alta o face cu aceeaşi 
bunătate. Nu pedepseşte cu patimă şi cu ură, ci numai pentru că vrea să 
curme răul, să nu-l lase să meargă mai departe”. (Omilii la Facere, omilia 
XXVI, |, în col. PSB, vol. 21,p. 318) 


„Dacă ne face bine când suntem nevrednici, dacă ne miluieşte când 
suntem păcătoşi, ce nu vom căpăta de la Dumnezeu, când ne vom depărta de 
păcat şi vom îmbrăţişa virtutea? Dumnezeu ne face bine mai dinainte, ne 
învredniceşte de iertare când greşim şi nu aduce pedepse peste noi, tocmai ca 
prin toate mijloacele să ne atragă la EI şi când ne face bine şi când ne rabdă 
îndelung. De multe ori Dumnezeu vrea să îndrumeze pe unii prin pedepsirea 
altora, pentru ca, înţelepțiți de frica pedepsei acelora, să fugă de pedeapsă. 
Ai văzut cu câtă măiestrie foloseşte iubirea Sa de oameni? Ai văzut că toate 
cele făcute de EI au un singur scop, mântuirea noastră?” (Omilii la Facere, 
omilia XXVIII, III, în col. PSB, vol. 21, p. 355) 


„Aşa obişnuieşte să facă Dumnezeu! Când vrea să pedepsească pe 
cineva îi arată arată mai întâi cât de mari îi sunt păcatele ca să-şi alcătuiască 
prin asta o apărare şi numai după aceea face îndreptarea.” (Omilii la Facere, 
omilia XXX, IV, în col. PSB, vol. 21, p. 386) 


„Pentru ce dar, ziceţi voi, pedepseşte pe cei ce nu voiesc să-l slujească 
şi să-L asculte? Şi pentru ce a ameninţat EI cu iadul pe cei ce nu păzesc 
poruncile Lui? Aceasta fiindcă fiind bun, El are o grijă mai mare pentru noi, 
cu toate că noi nu-l suntem supuşi Lui, şi că El nu se retrage şi nu se 
îndepărtează de noi, chiar atunci când fugim şi ne lepădăm. Ori, precum noi 
n-am vrut să intrăm prin această primă cale a darurilor şi a harurilor, nici să 
ne lăsăm convinşi de binefaceri, EI a ales alta, şi aceea este a chinurilor şi 
pedepselor, care într-adevăr este foarte aspră, dar totodată necesară. Căci 
prima fiind dispreţuită, a doua a devenit absolut indispensabilă. 

În sfârşit, legiuitorii stabilesc împotriva vinovaţilor pedepse multe şi 
aspre, şi cu toate acestea noi nu le urâm; nu facem decât să-i cinstim mai 
mult, căci fără a cere nimic de la noi, şi adesea chiar fără a cunoaşte ceca ce 
apărau legile lor, ele au vegheat asupra siguranţei noastre şi a ordinii bune a 
republicii şi ridicându-le în demnitate, fie pedepsind, fie mustrând pe 
răufăcătorii care tulburau liniştea publică. Căci dacă, zic eu, noi îi admirăm 
ŞI îi iubim, nu trebuie cu atât mai mult să-L admirăm şi să-L iubim pe 
Dumnezeu, care are o grijă aşa de mare pentru omenire? Căci este o 
diferenţă aşa de mare între grijile lor şi providenţa pe care o are Dumnezeu 
pentru noi; sigur, bogățule bunătății Sale sunt nespuse, şi întrec orice s-ar 
putea spune.” (Comentar la Evanghelia de la loan, omiha X, 1, pp. 48-49) 


„Păcatul este un mare rău, da, un rău mare, şi pierderea sufletului, dar 
mai mult, se poate şi acest rău să treacă şi la trup. Cum de obicei când 
sufletul este bolnav, noi nu simțim nici o durere, şi dimpotrivă, dacă trupul 
nostru este incomodat puţin punem toată grija noastră pentru a-l scăpa de 
incomoditatea lui. Dumnezeu pentru aceea pedepseşte şi trupul, pentru 
păcatele sufletului, pentru a-i da sănătate celei mai bune părți din om, prin 
pedepsirea celei mai puţin mobile. Aşa l-a îndreptat Apostolul Pavel pe 
incestuosul din Corint (| Cor., 5), el mortifica trupul lui pentru a vindeca 
sufletul lui; chinul pe care 1-l dă trupului îi vindecă păcatul. El imită pe 
medicul priceput, care văzând că hidropizia sau altă boală nu cedează la 
medicamente interioare, aplică în afară şi fierul şi focul.” (Comentar la 
Evanghelia de la loan, omilia XXXVIII, 1, p. 179) 


„Mai mare este câştigul decât pedeapsa, căci pedeapsa este 
vremelnică, iară câştigul veşnic.” (Comentariile sau Tâlcuirea Epistolei întâi 
către Corinteni, omilia XV, p. 152) 


„Drepţii sunt necăjiţi aici, iar dacă poate unii sunt fericiți, aceasta se 
petrece ca nu cumva virtutea să pară că este urâtă; că toți cei răi sunt fericiți 
aici, ca acolo să fie pedepsiţi, iar dacă poate unii sunt pedepsiţi aici, aceasta 
se petrece ca nu cumva răutatea s pară că este ceva bun şi nici ca faptele să 
rămână nepedepsite. lar dacă nu toţi sunt pedepsiţi aici, aceasta se face ca nu 
cumva timpul învierii să fie pus la îndoială. Că şi între cei buni se găsesc din 
aceia care au fapte urâte, pe care însă le părăsesc tot aici, precum se găsesc şi 
dintre cei răi care să aibă oarecare fapte bune, şi aici se bucură, ca acolo să 
se pedepsească. Că, în fine, lucrurile lui Dumnezeu sunt necuprinse de 
mintea omenească, că mare este deosebirea dintre El şi noi, şi atât de marc, 

încât nici n-o putem spune. Dacă deci toate acestea le calculăm în mintea 
noastră, nimic din cele de aici nu ne va putea tulbura.” (Comentariile sau 
explicarea Epistolei a doua către Timotei, omilia VIII, p. 96) 


„După cum focul pus pe o rană arde rana şi alungă boala, iar cuțitul 
înlătură putreziciunea, doare, dar e folositor, tot aşa şi foametea, ciuma şi 
toate câte par rele vin peste suflet în loc de cuţit şi de foc, ca să împiedice, ca 
şi în trupuri, întinderea bolilor şi să-l facă mai bun.” (Omilii la săracul 
Lazăr, cuvântul VI, în vol. Omilii la săracul Lazăr. Despre soartă şi 
Providenţă..., p. 130) 


„Prin pedeapsa pe care i-a dat-o pe pământ, Dumnezeu a trezit pe 
cei mai trândavi şi i-a făcut mai înţelepţi. Aşa este îndelunga-răbdare a 
lui Dumnezeu! Aduce la sfârşit mai mare osândă celor ce nu se folosesc 
de ea cum trebuie. Şi după cum este folositoare celor ce se pocăiesc, tot 
astfel este pricină de mai mare osândă celor încăpăţânați şi învârtoşaţi 
la inimă.” (Cuvânt la Fericitul Vavila, şi împotriva lui Iulian, şi către 
elini, XXIII, în vol. Predici la sărbători împărăteşti şi cuvântări de 
laudă la sfinți, p. 353) 


„Dacă noi n-am ajunge mai răi de nu ne-ar pedepsi Dumnezeu 
pentru păcatele noastre, El nici nu ne-ar pedepsi. Dar Dumnezeu ştie 
bine că pe noi ne vătăma mai mult lipsa pedepsirii păcatelor decât 
înseşi păcatele. De aceea ne pedepseşte, nu pentru a ne pedepsi pentru 
păcatele trecute, ci pentru a ne îndrepta pe viitor.” (E primejdios lucru 
şi pentru predicator, şi pentru ascultători ca predicatorul să predice pe 
placul ascultătorilor. Folositor lucru şi semn de foarte mare dreptate e 
osândirea propriilor păcate, V, în vol. Predici la sărbători împărăteşti 
şi cuvântări de laudă la sfinţi, p. 470) 


„Cu ce v-aţi păgubit că ați fost întristați pentru puţină vreme? Aţi 
ajuns îngeri în loc de oameni! V-aţi mutat la cer, dacă nu cu locul, cel 
puţin cu purtarea. Nu vă linguşesc când grăiesc aşa! Mărturie dau 
faptele, într-adevăr, ce a lipsit pocăinței voastre? Aţi alungat din suflet 
invidia, ați izgonit patimile ruşinoase, ați sădit temeinic virtutea, aţi 
avut puterea să petreceti toată noaptea în privegheri sfinte, în dragoste 
multă şi râvnă înflăcărată. Nimeni nu s-a mai gândit la dobânzi, nimeni 
nu a mai vorbit de lăcomie şi zgârcenie; nu numai mâinile au ajuns 
curate de păcate, dar şi limba a fost eliberată de fărădelegi şi ocări. 
Nimeni nu mai ocărăşte pe vecinul său. Nimeni nu se mai duce la 


2338 


ospeţe satanice. Casele sunt curate, piaţa curățită. Când se lasă seara nu 
se mai văd coruri de tineri cântând cântecele de teatru. Da, se văd 
coruri, dar nu coruri care cântă desfrâul, ci coruri care proslăvesc 
faptele bune.” (Omilie după cutremur, în vol. Predici la sărbători 
împărăteşti şi cuvântări de laudă la sfinţi, p. 536) 


„De asta ne-a cutremurat pământul, ca să ne înveţe ca un 
pedagog pe copii. Şi a arătat față de noi mila unei mame pline de 
dragoste, care, de multe ori, pentru că pruncul ei de sân plânge fără 
socoteală, clatină tare pătuțul lui voind să-l dezbare de obiceiul de a 
plânge; şi face asta nu pentru că vrea să-l rănească, ci ca să înfricoşeze 
pe copil. Tot aşa şi Stăpânul lumii, Care ţine în mâna Sa lumea, o 
cutremură nu ca să o piardă, ci ca să întoarcă la mântuire pe cei 
păcătoşi. 

Să nu mă ţină nimeni de rău dacă am comparat pe Dumnezeu cu o 
mamă plină de dragoste, pentru că însuşi Domnul S-a comparat pe Sine 
în Evanghelii cu o cloşcă, spunând: /erusalime, lerusalime, care omori 
pe prooroci şi ucizi cu pietre pe cei trimişi la tine; de câte ori am vrut 
să adun pe fiii tăi, precum adună cloşca puii ei, dar n-aţi voit! (Matei 
23, 37). lubitorul de oameni Dumnezeu a mişcat, dar, pământul cel 
neînsuflețit, ca să oprească mişcarea cea fără rânduială a sufletului, ne- 
a amenințat cu moartea trupului, ca să ne ferim de moartea sufletului. 
Ai văzut iubitorule de Hristos, cât este de mare mila Creatorului față de 
noi? A1 văzut ameninţarea ce străluceşte de bunătate? Ai văzut îndurări 
care o iau înaintea mâniei? Ai văzut sentință biruită de bunătate?” 
(Cuvânt la Sfântul Mucenic Vasu, I-II, în vol. Predici la sărbători 
împărăteşti şi cuvântări de laudă la sfinţi, p. 540) 


„„- Dar li s-a făcut o nedreptate celor ce au fost pedepsiţi!, ni s-ar putea 
spune. Ar fi putut şi ei, dacă n-ar fi fost pedepsiţi, să ajungă mai buni prin 
pedepsirea altora. 

- Dumnezeu nu i-ar fi pedepsit dacă ştia că au să ajungă mai buni prin 
pocăință; dar ştia că n-au să ajungă. Cum ar fi hpsit Dumnezeu de câştigul 
pocăinţei pe cei care aveau să ajungă mai buni prin pedepsirea altora, când 
EI, cu toate că ştie că mulți n-au să câştige nimic de pe urma îndelungii Lui 
răbdări, îi suferă cu multă răbdare, împlinindu-Şi bunătatea Lui şi dându-le 
putinţa să se trezească din nebunia lor? N-au fost, deci, cu nimic nedreptățiți. 
Prin pedepsirea lor a pus capăt răutăţii lor şi li s-a uşurat şi pedeapsa de pe 
lumea cealaltă, pentru că au suferit aici pe pământ nenorocirea acea.” 

(Despre mărginita putere a diavolului, omilia I, 7, în vol. Despre mărginita 
putere a diavolului. Despre căinţă..., p. 23) 


„Poate că cineva ar vrea să mă întrebe: 

— Cum dar? Ca să ajung eu mai bun, este pedepsit un altul? 

— Nu-i pedepsit pentru aceasta, ci pentru păcatele lui; dar ajunge cu 
prisosință pricină de mântuire pentru cei ce iau aminte, făcându-i mai 
râvnitori spre fapte bune, de teama celor întâmplate aceluia. Aşa fac şi 
stăpânii: adeseori biciuind o slugă, le este învățătură de minte şi celorlalte 
slugi.” (Omilii la săracul Lazăr, cuvântul III, în vol. Omilii la săracul Lazăr. 
Despre soartă şi Providenţă..., p.87) 


„Pedepsele, de altfel, împiedică păcatul şi conduc la virtute. Însă dacă 
e aşa, îmi veți spune, dacă într-adevăr pedepseşte Dumnezeu pentru fiecare 
păcat al nostru? Vă voi răspunde: Dacă Dumnezeu l-ar pedepsi pe fiecare 
om după fiecare păcat al lui, omenirea întreagă ar fi pierit şi posibilitatea 
mântuirii s-ar fi irosit. Priveşte, de exemplu, la cazul apostolului Pavel. Dacă 
Dumnezeu l-ar fi pedepsit pentru prigoana împotriva creştinilor, mai mult, 
dacă l-ar fi omorât, cum ar fi putut să se pocăiască, să săvârşească atâtea 
fapte plăcute lui Dumnezeu şi să călăuzească lumea întreagă de la rătăcire la 
adevăr?” (Din vol. Problemele vieții, pp. 20-21) 


„Dumnezeu nu-i pedepseşte nici pe toţi oamenii, nici după gravitatea 
păcatelor lor. Pedepsele Lui sunt treptate, metodice şi urmăresc un anumit 
scop. Deseori, pedepsind un om, îi cuminţeşti pe mulţi. În chip asemănător 
procedează şi doctorii, când taie un membru putred ca să asigure sănătatea 
trupului rămas. 

Când vezi cum un beţiv devine postitor sau un obraznic psalmodiază 
cântări sfinte, să te minunezi de îndelunga răbdare a lui Dumnezeu, să 
preamăreşti pocăința şi să rosteşti împreună cu psalmistul: Această 
schimbare e a dreptei Celui — Preainalt (Psalm 76, 11). Adică această 
minunată schimbare a fost făcută de mâna dreaptă a lui Dumnezeu, de 
intervenţia puternică şi lucrarea Sa.” (Din vol. Problemele vieții, p. 21) 


„Pe acest cuvânt să mi-l păziți şi să-l aveți pururea înfipt în mintea 
voastră că Dumnezeu nu numai când face bine este bun şi iubitor de oameni, 
ci şi când pedepseşte. Că pedepsele şi bătăile Lui, sunt dovada facerii de 
bine şi a proniei Sale. Deci când vei vedea că se întâmplă foamete, secetă, 
boli, ploaie neîncetată şi nepotrivire a vânturilor, sau altă pedeapsă de acest 
fel, care înțelepţeşte firea omenească, să nu te necăjeşti, nici să te scârbeşti, 

ci închină-te Celui ce le îngăduie, laudă-L pentru purtarea de grijă, căci El 
pedepseşte trupul ca să se înțelepţească sufletul. 

Dar oare Dumnezeu face acestea? Da, Dumnezeu le face. Şi întreg 
oraşul de va fi de faţă, şi întreaga lume, nu mă voi sfu a zice acestea. O, de 
aş fi avut glas mai puternic ca al trâmbiţei şi dacă ar fi fost cu putinţă să stau 
pe un loc înalt şi să strig tuturor, că Dumnezeu face acestea.” (Cuvânt către 
cei ce cred că diavolii ocârmuiesc cele omeneşti şi se necăjesc pentru 
pedepsele lui Dumnezeu, şi se smintesc pentru îndestulările celor răi şi 
pentru suferinţele celor drepți, în vol. Din ospățul stăpânului, p. 21) 


„... pedepsele, pe care le aduce Dumnezeu asupra noastră, arătând 
dovada purtării Lui de grijă faţă de noi. Doctorul nu numai atunci este 
minunat când scoate pe cel bolnav în grădină sau în livadă, sau îl trimite la 
băi, sau atunci când îi pune înainte masa bogată, ci şi atunci când îi 
porunceşte să petreacă nemâncat, când pedepseşte cu foamea şi chinuieşte cu 
setea, când îl pironeşte la pat, făcându-i casa temniţă şi lipsindu-l chiar de 
lumina zilei, întunecând camera peste tot cu perdele, când taie, când arde si 
când dă doctorii amare. Deci cum nu este cu necuviință a numi doctor pe cel 
ce face atâtea rele, cu atât mai puţin a-L huli pe Dumnezeu, când va face 
vreuna din acestea, adică când va aduce foamete sau moarte, spunând că nu 
poartă grijă de lume, cu toate că El este Doctorul cel adevărat al sufletelor şi 
al trupurilor noastre. Că de multe ori ia firea noastră, care zburdă din pricina 
îndestulării şi care se chinuieşte să nască friguri ale păcatelor şi o doctoreşte 
cu lipsă şi cu foamete, cu moarte şi cu alte doctorii pe care le ştie, izbăvind-o 
de boli.” (Cuvânt către cei ce cred că diavolii ocârmuiesc cele omeneşti şi se 
necăjesc pentru pedepsele lui Dumnezeu, şi se smintesc pentru indestulările 
celor răi şi pentru suferinţele celor drepți, în vol. Din ospățul stăpânului, 
pp. 22-23) 


„Vindecă sufletele noastre cu mai multă înţelepciune ca doctorul, cu 
mai multă iubire de fii decât tatăl, cu mai multă dreptate decât orice 
judecător şi cu mai multă silinţă decât orice lucrător de pământ...” (Cuvânt 
către cei ce cred că diavolii ocârmuiesc cele omeneşti şi se necăjesc pentru 
pedepsele lui Dumnezeu, şi se smintesc pentru îndestulările celor răi şi 
pentru suferinţele celor drepți, în vol. Din ospățul stăpânului, p. 25) 


PEDEPSELE (motivele pentru care nu toţi cei răi sunt 
pedepsiţi aici şi nu toți cei buni sunt cinstiţi) 

„ȘI nu numai dovada aceasta o putem zice, pentru ce nu sunt pedepsiți 
aici toţi cei răi, ci şi alta tot aşa de importantă. Şi care este aceasta? 

Dacă toţi cei ce au săvârşit păcate, îndată ar fi fost pedepsiţi, s-ar fi 
împuţinat aşa de mult neamul nostru, încât ar fi ajuns la sfârşit. Şi ca să te 
încredinţezi că aceasta este adevărat, ascultă pe Proorocul, care zice: De te 
vei uita la fărădelegi, Doamne, Doamne, cine va suferi? (Ps., 129, 3). Şi 
dacă vreţi să cercetăm cuvântul acesta, să lăsăm a cerceta viaţa fiecăruia cu 
de-amănuntul, că nu ne este nouă cu putinţă a şti cele lucrate de fiecare în 
viaţa aceasta, şi cele care toți le greşim, pe acestea să le aducem de faţă, şi 
din acestea ne va fi arătat luminat, că de am fi fost pedepsiţi imediat pentru 
fiecare păcat, demult ne-am fi prăpădit. Cel ce a numit pe fratele său, 
nebune, vinovat este gheenei focului (Mt., 5,22), zice Scriptura. Este vreunul 
din noi care nu a făcut păcatul acesta? Trebuia dar ca îndată să fi numit, pe 
acela ce a păcătuit şi nu numai pe el, ci toți ar fi trebuit să fim răpiți şi ne-am 
fi stins demult. Iarăşi cel ce se jură, măcar şi drept de se va Jura, face ceea ce 
este de la cel rău (Ibid., 33). Care este dar cel ce nu s-a jurat? Şi mai ales 
cine este cel ce nu s-a jurat strâmb niciodată? Cel ce priveşte la femeie cu 
ochi desfrânați, săvârşeşte desfrânarea în inima sa (Ibid., 28). Şi la acest 
păcat mulți se vor afla vinovaţi. Deci dacă acestea amintite de noi sunt aşa 
de grele, şi fiecare păcat este pricinuitor de mare pedeapsă, de vom cugeta la 
păcatele cele făcute de noi în ascuns, cu siguranță vom vedea pronia lui 
Dumnezeu, că nu ne pedepseşte pentru fiecare păcat.” (Cuvânt către cei ce 
cred că diavolii ocârmuiesc cele omeneşti şi se necăjesc pentru pedepsele lui 
Dumnezeu, şi se smintesc pentru îndestulările celor răi şi pentru suferinţele 
celor drepți, în vol. Din ospățul stăpânului, pp. 30-32) 


PEDEPSELE (de aici de pe pământ şi cele din viaţa viitoare) 


„Unii păcătoşi suferă pedepse şi aici pe pământ, dar nu scapă nici de 
pedeapsa de dincolo; dar pedeapsa de dincolo le este mai uşoară, pentru că 
pedepsele de aici micşorează pedeapsa de dincolo. Ascultă-L pe Hristos, că 
nefericeşte Betsaida, spunând: Vai ție, Horazime, vai ție Betsaida, că de s-ar 
fi făcut în Sodoma minunile care s-au făcut în voi, de mult cu sac şi cenuşă 
s-ar fi pocăit. De aceea vă spun vouă: Mai uşor va fi pământului Sodomei şi 
Gomorei în ziua judecății decât vouă (Matei, 11, 21-22). Vezi, iubite, că prin 
cuvântul mai ușor a arătat că vor fi pedepsiți şi pe lumea cealaltă şi aceştia 
care au fost pedepsiți aicea cu o pedeapsă atât de mare, suferind arderea 
aceea de vii nemaivăzută şi nemaiîntâlnită, dar vor fi pedepsiţi mai uşor, din 
pricină că s-a dezlănţuit şi aici pe pământ asupra lor mânia lui Dumnezeu!” 
(Omilii la Facere, omilia XXV, II, în col. PSB, vol. 21, p. 305) 


2342 


„Noi vedem mulți stricați a căror fel de a fi arată o sănătate 
desăvârşită şi care se bucură de o soartă fericită. Eu cred, dar să nu ne 
încredem în aceasta şi să-i plângem ca fiind cei mai nenorociţi dintre 
oameni. Dacă ei nu suferă nimic aici, este pentru ei o arvună şi o vedere a 
unui chin mai aspru care le este păstrat. Sfântul Pavel o arată prin aceste 
cuvinte: dar, fiind judecaţi de Domnul, suntem pedepsiți, ca să nu fim 
osândiți împreună cu lumea (| Cor., 11, 32).” (Comentar la Evanghelia de la 
Ioan, omilia XXXVIII, 1, p. 180) 


„Să nu judece Providența lui Dumnezeu numai după lucrurile acestei 
vieţi, ca cei ce nu se bucură de bunuri în această viaţă să nu se descurajeze, 
ci să se mângâie prin nădejdea în bunurile viitoare şi ca cei ce merită 
pedeapsa, dacă ei n-o primesc în această viață, să nu creadă că sunt viteji 
împotriva Providenţei, ci să ştie că-i aşteaptă o altă viaţă.” (Comentar la 
Evanghelia de la Ioan, omilia XLV, 3, p. 218) 


„Dar dacă râzi de cele spuse aici, şi dacă voieşti mai bine a-ţi trăi toate 
zilele întru răutăți, decât a fi pedepsit o singură zi, nu e nimic de mirare, 
fiindcă şi copiii cei mici, când văd pe doctor venind, dau să se ascundă şi 
prind a boci, preferând mai degrabă să piară cu puroiul în trup decât să 
sufere o durere trecătoare, ca apoi să se bucure de sănătate. Cei cu mintea 
limpede, însă, ştiu că a sta bolnav cineva timp îndelungat este cu mult mai 
grozav decât a i se tăia cuiva organul cel bolnav şi plin de puroi, precum şi a 
se găsi cineva în rele e cu mult mai rău decât a fi pedepsit. Unul are putinţa 
de a se vindeca şi a se însănătoşi, pe când celălalt se va pierde şi va rămâne 
în boală.” (Omilii la Epistola către Romani a Sfântului Apostol Pavel, omilia 
IX, p. 159) 


„Aşadar răul nu este de a fi pedepsit cel păcătos, ci de a nu fi pedepsit 
când păcătuieşte, după cum nu poate fi rău de a vindeca pe cel bolnav, ci de 
a-l părăsi nevindecat.” (Omilii la Epistola către Romani a Sfântului Apostol 
Pavel, omilia IX, p. 160) 


„Dar — zici tu — de ce oare EI nu pedepseşte aici pe fiecare? Pentru că 
le acordă un termen de pocăință. De ce nu sunt toți pedepsiţi aici? Pentru ca 
nu cumva cei mai mulți să se îndoiască de pronia Lui. Câţi tâlhari au fost 
aici pe pământ? Dintre ei numai unii au fost prinşi şi pedepsiţi, pe când cei 
mai mulți s-au dus de aici fără să dea seamă de faptele lor. Dar dacă aceştia 
rămân nepedepsiţi, apoi unde este iubirea de oameni a lui Dumnezeu? Mie 

mi se pare a te întreba acum pe tine: dacă nimeni nu ar fi fost pedepsit, ai fi 
avut atunci un cuvânt de îndreptare; dar când unii sunt pedepsiţi, iar alţii nu, 
deşi poate au păcătuit mai mult, apoi unde este rațiunea şi dreptatea, că fiind 
vinovaţi de aceleaşi păcate, să nu aibă şi aceeaşi pedeapsă ? Cum nu s-ar 
crede atunci că cei pedepsiți au fost nedreptățiți? De ce nu sunt pedepsiți toți 
aici pe pământ? Ascultă chiar pe Hristos ce spune despre acei optsprezece 
care au fost ucişi sub dărâmăturile turnului din Siloam, şi de care se mirau 
cei de pe lângă EI: Oare ei au fost mai păcătoşi decăt toți oamenii care 
locuiau în Ierusalim? Nu! Zic vouă: dar de nu vă veți pocăi, toţi veţi pieri la 
fel (Luca 13, 4-5), sfătuindu-ne prin aceasta de a nu ne amăgi că, în timp ce 
alții sunt pedepsiţi, noi, deşi am păcătuit mult, totuşi vom scăpa fără 
pedeapsă.” (Omilii la Epistola către Romani a Sfântului Apostol Pavel, 
omilia XXV, pp. 470-471) 


„Dacă ar pedepsi în lumea aceasta pe toți răii şi ar cinsti în lumea 
aceasta pe toți oamenii buni, ar fi de prisos ziua judecății. Și iarăşi, dacă n-ar 
pedepsi pe nici un rău şi n-ar cinsti pe nici unul din oamenii buni, atunci cei 
răi ar ajunge mai răi şi mai ticăloşi, după cum mulți dintre cei buni ar ajunge 
mai trândavi, iar cei care voiesc să hulească pe Dumnezeu L-ar huli şi mai 
mult şi ar spune, în toată libertatea, că lumea este lipsită de purtarea de grijă 
a lui Dumnezeu.” (Despre mărginita putere a diavolului, omilia |, 7, în vol. 
Despre mărginita putere a diavolului. Despre căinţă..., p. 22) 


„Că după cum, atunci când nu eşti pedepsit aici pentru păcatele tale, 
în faci dincolo mai grea pedeapsa, tot aşa, când cei păcătoşi se bucură de trai 
bun, de plăceri şi fericire, acestea toate le sunt merinde şi pricină de mai 
mare osândă şi pedeapsă dincolo.” (Omilii la săracul Lazăr, cuvântul III, în 
vol. Omilii la săracul Lazăr. Despre soartă şi Providenţă..., p. 78) 


„„... când vedem pe unii că se îmbogăţesc, că petrec şi benchetuiesc, 
că miros a parfum, că o ţin toată ziua în beţii, că sunt slujbaşi mari şi 
puternici, înconjurați de multă slavă, fast şi strălucire, dar că păcătuiesc fără 
să îndure vreun necaz, tocmai pentru aceea pe aceştia mai cu seamă să-l 
plângem şi să-i jelim, că, deşi tot păcătuiesc, nu primesc pedeapsă. După 
cum, dacă vezi pe unul bolnav de dropică sau de splină sau cu un mădular 
putred sau plin peste tot de bube, că, în pofida tuturor acestora, se îmbată, 
chefuieşte şi-şi înrăutățeşte boala, nu numai că nu-l lauzi, nici nu-l fericeşti 
pentru chefurile ce le face, ba, dimpotrivă, tocmai pentru aceea mai cu 
seamă îl plângi, tot aşa gândeşte-te şi despre suflet. Când vezi că un om 
trăieşte în păcat şi se bucură de multă fericire, fără să aibă vreo suferință, să- 


2344 


| plângem pe acesta tocmai pentru aceea că, fiind cuprins de boală şi de 
cumplită putreziciune, îşi măreşte boala, ajungând mai rău de pe urma 
desfătării şi a bunului său trai.” (Omilii la săracul Lazăr, cuvântul III, în vol. 
Omilii la săracul Lazăr. Despre soartă şi Providenţă..., pp. 78-79) 


„„... dacă dintre doi păcătoşi unul este pedepsit aici, iar altul nu, mai 
fericit este cel care a fost pedepsit decât cel care n-a fost pedepsit, tot aşa, 
dacă dintre doi drepți unul suferă mai mult pe lumea aceasta, iar altul mai 
puţin, mai fericit este cel ce a suferit mai mult, pentru că fiecăruia 1 se va da 
după faptele lui.” (Omilii la săracul Lazăr, cuvântul III, în vol. Omilii la 
săracul Lazăr. Despre soartă şi Providenţă..., p. 81) 


„„— Pentru ce unii sunt pedepsiţi aici, iar alțu dincolo, şi nu aici toți? 
Pentru ce? 

— Pentru că, dacă s-ar face aşa, toți am pieri; că toți suntem supuşi 
pedepselor. Iarăşi, dacă nimeni n-ar fi pedepsit aici, cei mai mulți nu s-ar 
mai îngriji de virtute şi destul de mulţi ar spune că nu este pronie. Dacă 
acum, când văd că mulţi dintre păcătoşi sunt pedepsiţi, cu toate acestea spun 
multe vorbe de hulă, ce n-ar spune dacă n-ar fi pedepsiţi? Unde n-ar fi ajuns 
răutatea? De aceea Dumnezeu îi pedepseşte pe unii aici, iar pe alții nu-i 
pedepseşte. Pe unii îi pedepseşte aici, ca să pună capăt răutăţii lor, ca să le 
facă mai uşoară pedeapsa de dincolo, sau chiar ca să-i scape cu totul de ea, şi 
ca să-i facă, prin pedepsirea lor, mai înţelepţi pe cei ce trăiesc în păcat. Pe 
alții, iarăşi, nu-i pedepseşte aici, pentru ca, luând aminte de ei înşişi, 
pocăindu-se şi ruşinându-se de îndelunga-răbdare a lui Dumnezeu, să scape 
şi de osânda de aici, şi de pedeapsa de dincolo; iar dacă stăruie în păcat, 
nefolosind nimic de pe urma îndelungii răbdări a lui Dumnezeu, să sufere o 
pedeapsă şi mai mare din pricina marelui lor dispreţ. 

Dacă cineva din cei care se pretind ştiutori ar spune că sunt 
nedreptăţiți cei ce sunt pedepsiţi dincolo pentru că, dacă ar mai fi trăit, ar fi 
putut să se pocăiască, unuia ca acesta i-aş răspunde aşa: Dumnezeu a ştiut 
mai dinainte că n-au să se pocăiască, de aceea 1-a pedepsit. Dacă pe cei pe 
care-i ştie că n-au să se îndrepte Dumnezeu totuşi îi lasă să trăiască, atunci 
cu mult mai mult pe cei pe care-i ştia că au să câştige de pe urma îndelungii 
Lui răbdări i-ar fi lăsat în viața aceasta, ca să folosească spre pocăință 
răgazul dat lor. Dar aşa, răpindu-i mai dinainte pe aceia din viața aceasta, le 
face şi lor dincolo mai uşoară pedeapsa şi-i face şi pe ceilalți mai înţelepţi 
prin pedepsirea lor. 

— Dar pentru ce nu face la fel cu toţi cei răi? 

— Pentru ca de pe urma fricii şi a pedepselor primite de ceilalți, cei ce 
rămân în viață să ajungă mai înţelepţi şi să se depărteze de răutate, lăudând 
îndelunga-răbdare a lui Dumnezeu şi ruşinându-se de bunătatea Lui.” 
(Omilii la săracul Lazăr, cuvântul III, în vol. Omilii la săracul Lazăr. 
Despre soartă şi Providenţă..., pp. 85-86) 


„Dumnezeu a hotărât o scadenţă păcatului: viaţa de aici şi veacul ce 
va să fie. Dacă un om drept face o faptă rea şi pătimeşte aici şi-i dat 
pedepsei, să nu te tulburi, ci gândeşte în tine şi spune: Dreptul acesta a făcut 
cândva o mică faptă rea şi ia aici pedeapsa, ca să nu fie pedepsit dincolo. Și 
iarăşi, dacă vezi un om păcătos care răpeşte, care e lacom şi care face 
nenumărate păcate, că o duce bine şi e fericit, gândeşte-te că poate a făcut 
vreo faptă bună şi ia aici cele bune, ca să nu mai ceară pe lumea cealaltă 
răsplată. Aşa că, dacă un om drept suferă aici, apoi pentru aceea suferă, ca 
să-şi ispăşească aici păcatul şi să plece pe lumea cealaltă curat; dacă un om 
păcătos, plin de păcate, cu nenumărate boli de nevindecat, răpitor, zgârcit, e 
fericit aici, apoi tocmai pentru aceea se bucură aici de fericire, ca să nu ceară 
pe lumea cealaltă răsplată. 

Aşadar, pentru că s-a întâmplat ca şi Lazăr să aibă unele păcate, iar 
bogatul să aibă vreo faptă bună, de aceea Avraam spune: Aici nu cere nimic! 
Ai luat cele bune ale tale în lume, şi Lazăr, cele rele ale lui!” (Omilii la 
săracul Lazăr, cuvântul VI, în vol. Omilii la săracul Lazăr. Despre soartă şi 
Providenţă..., p. 149) 


„Unii spun: De ce Dumnezeu nu-i pedepseşte aici pe păcătoşi? Le 
răspundem: Ca să arate întreaga Lui răbdare. Ca să dăruiască mântuire prin 
pocăință. Fiindcă, dacă pedepsea şi omora îndată ce se săvârşea păcatul, cum 
s-ar fi mântuit Pavel şi Petru, apostolii şi iluminatorii lumii? Cum s-ar fi 
izbăvit împăratul David? Dar galateni? Dar atâția alții? 

Aşadar, de aceea nici aici nu-i pedepseşte pe toţi, nici acolo. Pe unul îl 
pedepseşte aici, încât prin această pedeapsă să-i trezească pe cei nesimțitori, 
iar pe altul acolo, încât prin nepedepsire să ne facă să aşteptăm veşnica Sa 
împărăție. 

Astfel, vezi cum mulți sunt pedepiţi în viaţa aceasta, la fel ca cei care 
au fost zdrobiţi în turnul lui Siloam, la fel ca galileenii care i-a înjunghiat 
Pilat în vreme ce aduceau jertfă la templu, ca şi corintenii care au murit 
pentru că împărtăşeau cu nevrednicie, la fel ca Faraon care a fost înecat cu 
armatele sale în Marea Roşie, la fel ca atâția alții şi atunci, şi acum, şi 
pururea. 


2346 


Alţii iarăşi, care au făptuit multe păcate, au plecat din viața aceasta 
făsă să fie pedepsiţi, precum bogatul din parabola evanghelică. 

Toate acestea, desigur, sunt lucrări ale înțelepciunii lui Dumnezeu, 
care doreşte ca pe de o parte să-i trezească la credinţă pe cei care nu cred în 
cele viitoare iar pe de altă parte să-i facă pe credincioşi mai binevoitori în 
lupta pentru dobândirea virtuţii.” (Din vol. Problemele vieții, pp. 56-57) 


„Dumnezeu nu pedepseşte pe toţi ca să te încredinţeze pe tine că este 
înviere. Şi pedepseşte pe unii, ca prin pedepsirea acestora, ceilalți de frică să 
se facă mai osârduitori. Şi cinsteşte pe unii din cei buni, ca prin aceasta să 
tragă şi pe ceilalți la râvna faptei bune. Dar nu-i cinsteşte pe toţi, ca să te 
înveți că este altă vreme în care va răsplăti tuturor. Că de ar fi luat toți după 
cum au lucrat, nu ar fi crezut în înviere. Şi dacă nici unul n-ar fi fost 
răsplătit, cei mai mulți s-ar fi făcut mai trândavi. De aceea pe unii îi 
pedepseşte, iar pe alții nu, folosindu-i şi pe unii şi pe alţii. Că acelora le taie 
răutatea, iar pe aceştia, prin pedepsirea acelora, îi înțelepțeşte. Acestea se 
dovedesc şi din cele ce a spus Hristos, că spunându-l unii că surpându-se 
turnul din Siloam, a ucis optsprezece oameni, El le răspunde: ... gândizi 
oare, că ei au fost mai păcătoşi decât toți oamenii care locuiau în 
Ierusalim? Nu! Zic vouă: de nu vă veţi pocăi, toți veți pieri la fel (Lc., 13, 4- 
5). Ai văzut că aceia pentru păcate au murit, iar ceilalți au scăpat, dar nu 
pentru că erau drepți, ci ca prin moartea acelora să se îndrepte şi să se facă 
buni? Dar poate vei zice că cei ce au murit aşa au fost nedreptățiți, că s-ar fi 
îndreptat văzând pe alții că sunt pedepsiţi. Dacă cu adevărat s-ar fi făcut 
buni, prin pocăință, Dumnezeu nu i-ar fi pedepsit. Că dacă pe mulţi, ştiindu-i 
de mai înainte că nu se folosesc cu nimic de îndelunga Lui răbdare, îi sufere 
şi-l aşteaptă să se deştepte cândva din nebunia lor. Pentru aceasta cei ce au 
murit cu nimic nu au fost nedreptăţiți, ci cu această pedeapsă a tăiat răutatea 
lor, iar munca cea de acolo le va fi mai uşoară, pentru că încă fiind aici au 
pătimit ceva rău. ŞI cei ce nu au fost pedepsiţi, nu au fost nedreptățiți prin 
aceasta. Că le era cu putinţă, de ar fi vrut, să întrebuinţeze îndelunga răbdare 
a lui Dumnezeu spre schimbarea cea bună şi minunându-se şi cucerindu-se 
de ea, să se schimbe spre fapta cea bună, iar prin pedepsele altora să-şi 
dobândească mântuirea. lar de petrec în răutate, nu Dumnezeu este 
pricinuitorul, ci ei înşişi sunt nevrednici de iertare, căci nu întrebuințează 
precum se cuvine îndelunga răbdare a Lui, Care pentru aceasta îndelung 
rabdă, ca să-i câştige.” (Cuvânt către cei ce cred că diavolii ocârmuiesc cele 
omeneşti şi se necăjesc pentru pedepsele lui Dumnezeu, şi se smintesc 
pentru îndestulările celor răi şi pentru suferinţele celor drepți, în vol. Din 
ospățul stăpânului, pp. 29-30) 

PETRECERILE (păcătoase) 


„... te dezmierzi în petreceri cu cei de aici, ca unul ce eşti iubitor al 
321 aa , : ad - aaa 
trupului “ .” (Comentariile sau Explicarea Epistolei către Coloseni, omilia 


II, p. 26) 


„...nu te împiedic să petreci, ci te împiedic să păcătuieşti.” 
(Omilie la Mucenici, în vol. Predici la sărbători împărăteşti şi 
cuvântări de laudă Ia sfinţi, p. 473) 


„De multe ori v-am sfătuit să nu mergeţi la locurile de distracții 
neruşinate. M-aţi auzit, dar nu m-aţi ascultat. Cu toate acestea, nu vă fie 
ruşine să veniţi iarăşi să mă ascultați. Dar de vreme ce n-am ascultat, îmi 
va spune cineva, cum voi putea veni din nou? Întrucât n-ai ascultat de 
sfatul meu, ţi-e ruşine. Şi deşi nimeni nu te cercetează, singur îți pui ţie 
hotare. Nu mă aflu în faţa ta, dar cuvântul meu este înrădăcinat în 
sufletul tău şi învățătura mea îți preocupă mintea. Aşadar n-ai păzit 
povaţa mea? Vino s-o asculți iarăşi şi străduieşte-te acum s-o păzeşti. Dacă 
pui un leac pe rana ta şi n-o vindecă în prima zi, nu-l vei pune şi în ziua 
următoare? Dacă tăietorul de lemne, care vrea să taie un stejar, nu reuşeşte 
să-l taie din prima lovitură, nu va lovi şi a doua, şi a cincia, şi a zecea oară? 
Fă şi tu la fel!” (Din vol. Problemele vieții, p. 166) 


„Nu vă împiedic să petreceți, dar să o faceţi cu demnitate şi să nu 
săvârşiţi păcate.” (Din vol. Problemele vieții, p. 371) 


PETRECERILE (deşănţate de Revelion) 


„Petrecerile diavoleşti ce au luat în stăpânire noaptea şi care au fost şi 
în această zi, măscăriile, ocările, dănţuirile cele de noapte, comedia aceasta 
caraghioasă, toate au robit oraşul nostru mai cumplit decât orice vrăjmaş. Ar 
trebui să-şi frângă inima, să jelească şi să-şi acopere faţa de ruşine şi cei care 
au păcătuit, şi cei care n-au păcătuit; unii pentru păcatele ce le-au săvârşit, 
alții pentru frații lor pe care i-au văzut făcându-se de râs.” (Cuvânt la 
calende, în vol. Omilii la săracul Lazăr. Despre soartă şi Providenţă..., p. 
8) 





*1 În sensul de iubitor al vieţii trupeşti, păcătoase — n.n. 

„N-ai auzit pe Pavel spunând: Ț7ineţi zile şi luni şi timpuri şi ani? Mă 
tem Să nu mă fi ostenit în zadar la voi (Galateni 4, 10-11). De altfel, este cea 
mai mare nesăbuință să te aştepţi ca tot anul să-ți fie bun dacă petreci şi te 
veseleşti în ziua întâi a anului! Dar judecata aceasta, de a încredința viaţa 
noastră soroacelor zilelor, şi nu strădaniei şi voinţei noastre, nu este numai 
un lucru necumpătat, ci şi o lucrare diavolească. Îţi va fi bun tot anul nu dacă 
te îmbeţi în ziua întâi a anului, ci dacă faci cele plăcute lui Dumnezeu şi în 
ziua întâi, şi în fiecare zi. O zi este bună sau rea nu datorită zilei, căci o zi nu 
se deosebeşte de alta, ci datorită râvnei sau trândăviei noastre. Dacă faci 
bine, ziua îţi este bună; dacă păcătuieşti, e rea şi plină de chin. Dacă îţi 
rânduieşti viaţa în felul acesta, dacă eşti însuflețit de astfel de gânduri, îţi va 
fi bun tot anul, căci vei face în fiecare zi rugăciuni, milostenii. Dar dacă eşti 
cu nepăsare față de virtute, şi încredinţezi voioşia sufletului tău începuturilor 
de lună şi numărul zilelor, vei fi lipsit de toate bunătăţile ce ţi se cuvin. 
Diavolul ştie aceasta, şi în strădania sa de a ne îndepărta de ostenelile cele 
pentru virtute şi de a stinge râvna sufletului nostru, ne-a învăţat să punem pe 
seama zilelor izbânda sau lipsa de izbândă a muncii noastre.” (Cuvânt la 


calende, în vol. Omilii la săracul Lazăr. Despre soartă şi Providenţă..., pp. 
9-10) 


PETRECERILE (consecinţele petrecerilor necuviincioase) 


„.... că dacă petrecerea nu este trebuitoare nici unei vârste mai 
înaintate, nici unei firi slabe, ba încă pricinuitoarea morţii, şi a morții celei 
veşnice, apoi ce am putea zice despre bărbaţii care petrec?“ (Tâlcuiri la 
Epistola întâi către Timotei, omilha a XIII-a, p. 138) 


„Moare cineva trăind, când îşi petrece viaţa în desfătări. Cum? Un 
asemenea om trăieşte numai pentru pântece, şi cu pântecele, iar cu celelalte 
simțuri deloc. Cum? El nu vede ceea ce trebuie să vadă, nu aude ceea ce 
trebuie să audă, nu grăieşte ceea ce trebuie să grăiască, şi nici nu face ceea 
ce fac cel vii, ci după cum cel întins pe pat are ochii închişi, şi nu mai simte 
nimic din cele ce se petrec, tot aşa şi acesta, sau mai bine zis, chiar mai rău 
decât cel mort. Căci acela este deopotrivă de nesimțţitor şi în cele bune, şi în 
cele rele, pe când acesta simte numai pe cele rele, în timp ce pe cele bune nu 
le simte deloc şi rămâne nemişcat. Nimic din cele ale vieții viitoare nu-l 
mişcă, aşa că deja a murit şi se găseşte ca într-o groapă întunecată, sau ca 
într-o peşteră plină de toată necurăția, căci l-a primit în pântecele ei şi îl ţine 
veşnic în întuneric, ca pe cei morți. 

Când el îşi petrece întreaga viaţă mâncând şi îmbătându-se, oare nu 
este în întuneric? Oare nu este mort? Şi chiar dimineaţa când se pare că ar fi 
treaz, el totuşi nu are o privire curată, din cauză că nici seara nu se poate 
stăpâni de a nu bea vin, iar în viitor este stăpânit veşnic de pofta de a bea. Îl 
poate vedea cineva petrecând prin târguri şi înainte de prânz, şi la amiază, iar 
noaptea întreagă o petrece într-un somn adânc, şi mai cu seamă dimineaţa. 
Dar pe un asemenea om îl vom număra noi cu cei vii? Şi ce ar putea spune 
cineva de viforul cel mare de furtuni ce a pătruns în sufletul şi în trupul său 
din cauza dezmierdărilor? După cum întunericul cel într-una provocat de 
nori nu lasă raza soarelui să strălucească cum trebuie, aşa şi aburii ce se 
ridică din vin şi dezmierdări împiedicând creierul (encefalul) şi stând 
deasupra lui ca un nor gros, nu lasă cugetul să se întindă mai departe de el şi- 
| ţin prizonier ca într-o noapte întunecată. Câtă vijelie nu este oare înăuntrul 
acestui om?” (Tâlcuiri la Epistola întâi către Timotei, omilia a XIII-a, pp. 
139-140) 


„„... Viaţa de chef şi de petreceri te face să uiţi pe Dumnezeu.” (Omilii 
la săracul Lazăr, cuvântul I, în vol. Omilii la săracul Lazăr. Despre soartă 
şi Providenţă..., p. 40) 


PILDELE („Şi fără pilde nu le grăia nimic”*%) 


„După ce evanghelistul ne-a arătat care era gândul lui Hristos, anume 
că le grăia în pilde, nu pentru ca ascultătorii Săi să nu priceapă nimic, ci ca 
să-i facă să-L întrebe, evanghelistul a adăugat: Și fără de pilde nu le grăia 
nimic, cu toate că Hristos a grăit multe fără pilde”. (Omilii la Matei, omilia 
XLVII, I, în col. PSB, vol. 23, p. 545) 


„- Dar pentru care pricină Hristos le grăieşte apostolilor Săi mai 
departe tot în pilde, deşi cărturarii şi fariseii nu mai erau de față? 

- Le grăieşte în pilde pentru că în urma învățăturilor lui Hristos au 
ajuns mai pricepuţi, aşa că puteau înţelege pildele Sale. Într-adevăr, după ce 
le-a spus toate pildele a întrebat: Ași înțeles toate acestea? Iar ei l-au spus: 
Da, Doamne! (Matei 13, 51). Astfel pildele, pe lângă celelalte învățături, au 
săvârşit şi acest mare lucru: i-au făcut pe apostoli şi mai ascuțiți la minte”. 
(Omilii la Matei, omilia XLVII, II, în col. PSB, vol. 23, p. 547) 





3% Matei 13, 34. 

PIZMA (gravitatea) 


„Cumplit lucru este pizma, iubiților, cumplit, fiindcă ea înşală pe cineva 
a dispreţui însăşi a sa mântuire. Aşa s-a pierdut pe sine Cain, iar mai nainte 
de dânsul s-a pierdut şi diavolul, care a alungat pe Adam din Rai. Astfel şi 
Saul a chemat drac viclean împotriva sufletului său, şi chemându-l, iarăşi a 
pizmuit pe doctor, căci aşa este pizma. Ştia că s-a mântuit, şi voia mai degrabă 
a se pierde decât a vedea cinstit pe cel ce l-a mântuit. Şi ce ar putea fi mai 
grozav ca această patimă? Nu ar greşi cineva dacă ar numi-o născătură a 
diavolului. Într-însul se găseşte rodul slavei deşarte, sau mai bine zis rădăcina; 
căci pe amândouă aceste rele el le făureşte la un loc. Tot aşa pizmuia şi Saul 
atunci, fiindcă ziceau femeile cele ce jucau: Bărut-a Saul cu miile lui, şi David 
cu Zecile de mii (| Împ., 18, 7); decât care, ce ar putea fi mai dobitocesc? 

Și pentru ce pizmuieşti, spune-mi? Fiindcă cutare a lăudat pe acela? Şi 
totuşi trebuia a te bucura. De altfel, nici nu ştii bine dacă lauda aceea este 
adevărată. ŞI de aceea eşti trist, că acela a fost lăudat nefiind vrednic de laudă? 
Și totuşi trebuie a avea milă de el. Dacă el este bun, tu nu trebuie a-l pizmui 
fund lăudat, ci a-l lăuda şi tu împreună cu alții; iar de nu este aşa, pentru ce te 
tulburi? Pentru ce îți împingi singur sabia asupră-ți? Că este admirat de 
oameni? Este admirat de oamenii de astăzi, nu însă şi de cei de mâine. Că se 
bucură de slavă? Pentru care slavă se bucură, spune-mi? Pentru acea slavă 
pentru care zice Proorocul că este ca floarea câmpului? Și de aceea pizmuiești, 
că nu suferi necazuri şi nici nu porți cu tine greutăți de acestea care se aseamănă 
cu floarea câmpului?” (Tă/cuiri la Epistola a doua către Corinteni, omilia 
XXIV, p. 219) 


„Spune-mi, rogu-te, este cineva mai nenorocit decât cei ce pizmuiesc? 
Ar putea să se şi bucure, şi să şi câştige de pe urma bucuriei; cu toate 
acestea, aleg să se întristeze mai degrabă pentru izbânda altora şi, o dată cu 
întristarea, să atragă din partea lui Dumnezeu şi osândă, şi pedeapsă de 
nesuferit.” (Cuvânt la calende, în vol. Omilii la săracul Lazăr. Despre 
soartă şi Providenţă..., p. 18) 


PLATA (lucrătorilor) 
„Precum cei ce au primit vreun bine de la alţii, dacă nu răsplătesc pe 
binefăcători, apoi pe Insuşi Dumnezeu L-a făcut dator acelora, tot astfel şi 


stăpânii; dacă nu te răsplătesc pentru serviciul cel bun ce l-ai dat lor, prin 
aceasta încă mai mult ai fost răsplătit, căci ei prin aceasta a făcut pe 

Dumnezeu dator ţie.” (Comentariile sau Explicarea Epistolei către Efeseni, 
omilia XXI, p. 223) 


PLĂCERILE (definiţia plăcerii) 


„În adevăr, ce alta este plăcerea, fără numai a se izbăvi cineva de griji, 
de frică, de nemulțămire şi a fi nebiruit de nimeni? Cine, spune-mi, este în 
adevărata plăcere şi mulțămire? Cel ce se zbuciumă, se zvârcoleşte şi este 
îmboldit de o mulțime de pofte, şi nici nu mai este stăpân pe sine, sau cel ce 
este izbăvit de toate aceste valuri şi stă în filosofie ca într-un liman fericit? 
Nu se vădeşte că acesta din urmă?” (Comentariile sau Tălcuirea Epistolei 
întâi către Corinteni, omilia XXII, p. 234) 


PLĂCERILE (atacul plăcerilor) 


„Fecioria este mucenicie înainte de mucenicie. Da, pentru că 
plăcerile sunt nişte călăi cumpliţi ai trupului, dar, mai bine spus, 
plăcerile sunt chiar mai cumplite decât călăii; ne strâng cu lanţuri de 
mâini, ne rănesc sufletul cu privirile, duc, prin auz, voinţei satanice 
flacăra dorului după plăceri, biciuiesc cu bici usturător sufletul, ne 
tulbură cu atacuri pornite valuri, valuri asupra noastră. Dacă poruncim 
ochilor să rămână orbi în fața frumuseţilor trupurilor, atunci plăcerile 
întredeschid ce a fost închis şi fac loc în suflet, prin urechi, cântecelor 
desfrânate; dacă se întâmplă ca urechile să fie închise cântecelor 
desfrânate, atunci plăcerile împodobite desfrânat ne atacă gândurile; şi, 
ca să spun pe scurt, dacă biruim prin toate mijloacele plăcerile când 
suntem treji, apoi plăcerile pornesc luptă cu noi prin umbrele visurilor, 
când adormim. Această încercuire a luptei duse împotriva noastră de 
plăceri continui nu se ridică o dată cu soarele şi nu se linişteşte o dată 
cu noaptea. Dacă plăcerile mai au în ajutor şi tinereţea, atunci lupta este 
între foc şi foc; se ia la luptă cuptorul cu paiele. Tinereţea se aprinde 
uşor de plăceri; după cum tinereţea se aprinde mai uşor decât 
untdelemnul, tot aşa cuminţenia este mai tare în faţa ostenelilor. Toate 
acestea au făcut din fecioria fericitei fecioare o lungă mucenicie. A 
luptat cu plăcerile ca un mucenic cu fiarele; s-a războit cu gândurile, ca 
un mucenic cu chinurile; s-a luat la trântă cu gândurile doritoare de 
plăceri, ca un mucenic cu răutatea călăilor; dar a biruit în lupta care se 
dădea în sufletul şi în trupul ei. În ea focul voinţei a fost mai înflăcărat 
decât focul firii, a fost sfânt. Firea a fost biruită de această copilă; în 
alții firea e tiranică şi-i înfierbântă spre împreunare; în Tecla însă, firea 


2352 


practica fecioria.” (Cuvânt de laudă la întâia Muceniţă şi întocmai cu 
Apostolii, Tecla, în vol. Predici la sărbători împărăteşti şi cuvântări de 
laudă la sfinți, pp. 570-571) 


PLĂCERILE (despre simţirea plăcerii) 


„Plăcerea nu constă în a grăi lucruri zeflemitoare, ci în a grăi cele 
demne; în a se mulțumi, a-şi satisface pofta mâncării, iar nu în a-şi umfla 
pântecele prin îmbuibare. lar dacă tu crezi că aceasta este plăcere, atunci 
arată-mi această plăcere şi mai târziu; însă nu vei putea. ŞI încă nu mai 
vorbesc de vătămările ce izvorăsc de aici! Ci acum eu îți vorbesc de plăcerea 
aceasta, care atât de rapid se veştejeşte, că de îndată ce s-a ridicat ospăţul, a 
dispărut şi veselia.” (Omilii la Epistola către Romani a Sfântului Apostol 
Pavel, omilia XXIV, p. 453) 


„Plăcerea păcatului este ca o umbră şi ca un vis.Se stinge înainte ca 
omul să guste bine din ea. Însă pedepsele care o urmează nu au sfârşit. 
Puţină este dulceața pe care i-o dăruieşte omului, dar veşnică amărăciunea.” 
(Din vol. Problemele vieții, p. 48) 


PLĂCERILE (efemeritatea înşelătoarelor plăceri) 


„Căci ce este plăcerea? Nu este oare umplerea stomacului, întinderea 
de mese sibaritice, legăturile cu femei frumoase, cu care prilej oamenii se 
tăvălesc ca porcii în mocirlă? 

Dar să lăsăm asta la o parte! Să analizăm plăcerea şi să vedem dacă nu 
cumva este ceva zadarnic şi fără nici un preţ! 

Și, dacă vrei, să începem cu aceea care pare mai plăcută, adică 
plăcerea de a chefui, de a te îmbuiba cu mâncăruri şi băuturi. 

Arată-mi: cât durează această plăcere şi cât timp din zi poate să vă 
stăpânească? Durează atât cât nici nu se poate observa bine. Îndată ce te-ai 
săturat, plăcerea s-a stins; chiar înainte de a te sătura, plăcerea s-a dus mai 
iute ca un şuvoi. Plăcerea dispare când mâncarea şi băutura au ajuns în 
gâtlej, şi nu se coboară o dată cu ele în stomac; o dată ce a trecut de limbă, 
şi-a pierdut toată puterea. Voi trece sub tăcere celelalte neplăceri, nu voi mai 
vorbi de furtuna provocată de plăcerea de a te îmbuiba cu mâncăruri şi 
băuturi. Omul care nu s-a îmbuibat cu mâncăruri şi băuturi, nu numai că se 
află într-o stare mai plăcută, dar se simte şi mai uşor decât cel căruia 1 se 
sfâşie stomacul din pricina ghiftuielii. Proverbul spune: Somn sănătos are 
cel cumpătat la stomac (Înţ. Sir., 31, 22). Trebuie să-ţi mai vorbesc de boli, 

grețuri, nenorociri, cheltuieli zadarnice? Să-ţi mai spun cât de multe acuzaţii, 
cât de multe uneltiri, cât de multe defăimări odrăslesc pe buzele celor pe 
care 1-a1 ghiftuit? Mi s-ar putea obiecta: 

- Nu poţi spune însă că nu-i un lucru plăcut să ai legături cu femei! 

- Dar care plăcere este însoţită de atâta ruşine ca această legătură? 

Deocamdată, în analizarea acestei plăceri să nu menționăm celelalte 
necazuri care însoțesc în chip firesc legătura cu femeile: bătăile dintre 
îndrăgostiți, luptele dintre rivalii în dragoste, acuzaţiile, ci să presupunem un 
om care se bucură cu deplină putere de legătura sa, un om care n-are nici un 
rival în dragoste, care nu-i disprețuit de iubita sa şi care poate să cheltuiască 
cu ea bani ca dintr-un izvor, cu toate că este imposibil ca în legătura cu o 
femeie să stea împreună toate aceste condiții. Este absolut necesar ca acela 
care vrea să nu aibă nici un rival în dragoste să-şi cheltuiască toată averea lui 
spre a birui pe alți pretendenți prin dărnicia lui, iar dacă nu vrea să 
cheltuiască averea de teama sărăciei, atunci este disprețuit de amanta lui şi 
aruncat pe uşă afară. Să presupunem însă că nu se întâmplă nimic din toate 
acestea, că totul îi merge după pofta inimii. Poţi să-mi arăţi în ce constă 
plăcerea ce o ai de pe urma legăturii tale cu femeile? Nu, căci plăcerea nu 
iese la iveală nici chiar în timpul săvârșirii actului, iar după săvârşirea 
actului, s-a stins şi plăcerea. Aşa-numita plăcere ce o simţea în timpul 
actului nu este plăcere, ci frământare, tulburare, durere, furie, mare zguduire 
ŞI fierbere. 

Printre monahi o astfel de plăcere nu se vede. Să nu fie! Plăcerea pe 
care o avem noi şi o încercăm noi nu tulbură niciodată sufletul cu furtuni, nu 
aduce asupra sufletului frământare şi zguduire. Este o plăcere curată, fără 
umbră, plină de slavă, fără de sfârşit, cu mult mai puternică şi cu mult mai 
multe satisfacţii decât plăcerea voastră. 

Că e mai plăcută plăcerea noastră decât a voastră se vede de acolo că, 
dacă vă ameninţă cineva, vă îndepărtați de plăcere. Dacă, de pildă, împăratul 
ar da o poruncă prin care să amenințe cu moartea pe cei ce caută plăcerea, 
cei mai mulți oameni se vor depărta de ea, pe când noi, chiar dacă ne-ar 
ameninţa cineva cu nenumărate morți, nu vom dispreţui plăcerea noastră, ci 
mai degrabă vom râde de o astfel de poruncă. Prin urmare, plăcerea noastră 
este suverană, mai plăcută decât a voastră, nu se poate compara cu ea.” 
(Apologia vieții monahale, 9-10, în vol. Despre Feciorie, Apologia vieții 
monahale, Despre creşterea copiilor..., pp. 236- 238) 

PLĂCERILE (gustarea din cupa îmbietoare a plăcerii — 
urmările pierzătoare) 


„Nici plăcerile trupeşti nu sunt mai bune decât dragostea de bani şi de 
avere, ba chiar mai rele, pentru că pângăresc şi trupul împreună cu sufletul şi 
aduc, şi peste unul şi peste celălalt, nenumărate boli.” (Omilii la Matei, 
omilia XIV, IV, în col. PSB, vol. 23,p. 171) 


„Și nu mai spun că acela, măcar de ar fi muncit cu mii de cazne, totuşi 
are cu dânsul nădejdea cea bună care îl sprijină; iar acesta, măcar de s-ar 
tulbura de mii de dezmierdări, are totuşi în sine frica viitorului care îl 
încurcă şi-i tulbură plăcerile.” (Tâlcuiri la Epistola a doua către Corinteni, 
omilia IX, pp. 97-98) 


PLĂCERILE (robia plăcerilor trupeşti) 


„Poate există o robie mai amară decât robia plăcerilor trupului?” 
(Despre Feciorie, 32, în vol. Despre Feciorie, Apologia vieții monahale, 
Despre creşterea copiilor..., p. 50) 


PLĂCERILE (păcătoase — pregătesc hrana focului veşnic) 


„Cât de mare vrei să-ți fie desfătarea şi cât timp vrei să ţină ca să 
cumpănească pedeapsa şi chinul din iad? Vrei să ţină o sută de ani sau pe 
două ori pe-atât? Dar ce-nseamnă asta în faţa veacurilor celor fără de sfârşit? 
Ceea ce e visul unei zile în faţa unei vieţi întregi, aceea este desfătarea de 
aici în fața stării celei viitoare. Este oare vreun om care ar prefera să fie 
chinuit veşnic numai ca să vadă numai un singur vis frumos? Cine este oare 
atât de nebun ca să facă acest schimb? Nu hulesc plăcerea, nici nu descopăr 
acum câtă amărăciune este cuprinsă în ea. Nu-i acum timpul ca să-ți vorbesc 
despre aceasta; ci, atunci când vei putea, să fugi de ea. Acum, când patima-i 
stăpână, acum vei crede chiar că flecăresc de aş putea spune că plăcerea e 
amara. Dar când cu harul lui Dumnezeu vei putea scăpa de boală, atunci vei 
cunoaşte bine şi răutatea ei. De aceea, păstrând pentru acea vreme cuvintele 
acestea, acum îţi voi grăi aşa: 

Hai să presupunem că plăcerea este numai plăcere, şi că n-au în ele 
nimic dureros, nimic ruşinos! Ce vom spune de chinul ce ne aşteaptă? Ce 
vom face atunci, dacă acum ne bucurăm de cele de aici ca de umbră şi 
închipuire, dar dincolo vom fi chinuiți cu adevărat de un veşnic chin? Şi asta 
mai ales când este cu putinţă ca în scurtă vreme să scăpăm de chinurile de 

care ţi-am grăit şi să ne desfătăm de bunătăţile care ne aşteaptă!” (Cuvânt de 
sfătuire către Teodor cel căzut, 10, în vol. Despre Feciorie, Apologia vieţii 
monahale, Despre creşterea copiilor..., p. 343) 


„Nu-i nici o deosebire între plăcerile ruşinoase ale vieții şi umbră şi 
vis; plăcerea se stinge înainte de săvârşirea păcatului; dar chinurile pe care le 
primeşti pentru nişte plăceri atât de trecătoare n-au sfârşit. Plăcerea-i de 
scurtă durată, dar suferinţa veşnică.” (Către același Teodor, 3, în vol. 
Despre Feciorie, Apologia vieţii monahale, Despre creşterea copiilor..., p. 
383) 


PLĂCERILE (fuga de plăcerea care naşte mâhnire, vătămare şi 
chin) 


„... plăcerea aceasta trecătoare naşte de obicei durere necontenită, 
chin fără de sfârşit”. (Omilii la Facere, omilia XXII, VI, în col. PSB, vol. 
21, p. 269) 


PLĂCERILE (depărtarea de vecinătatea plăcerii trupeşti 
vătămătoare) 

„Ceea ce este un vis de o clipă în fața întregii vieți, la fel sunt şi 
desfătările pământeşti în faţa chinurilor iadului. Și adevărat, cine ar vrea să 
aibă un vis plăcut din cauza căruia ar urma să fie pedepsit toată viaţa?” (Din 
vol. Problemele vieții, p. 48) 


PLĂCERILE (eliberarea de tirania plăcerilor) 


„Da, plăcerea este scurtă şi trecătoare, pe când durerea adusă de 
desfătare e continuă şi fără de sfârşit.” (Omilii la Facere, omilia I, IV, în col. 
PSB, vol. 21, p. 36) 


„Să nu treci degrabă pe lângă acest bărbat (Solomon — n.n.)! Ci 
gândeşte-te cine era, cum a trăit, în câtă tihnă şi desfătare şi-a dus viaţa 
lui lipsită de griji şi plină de plăceri! A gustat tot felul de plăceri, a 
născocit toate chipurile de petreceri, a avut felurite şi variate feluri de 
desfătări. Vorbind de acestea spunea: Mi-am zidit case, mi-am sădit vii, 
mi-am făcut grădini şi livezi, mi-am făcut scăldători de ape, am avut 
slugi şi slujnice; robi mi s-au născut în casă, cirezi de vite şi turme de 

oi am avut; am adunat argint şi aur ca nisipul; am tocmit cântăreți şi 
cântărețe, paharnici şi paharnice (Eccl., 2, 4-8). Ei bine, ce spune 
omul acesta care a avut atâta bogăţie de bani şi de moşii, care s-a 
desfătat atât şi a avut atâta tihnă? lată ce spune: Am fericit pe cei morți 
mai mult decât pe cei vii şi mai fericit decât aceştia este cel ce încă nu 
s-a născut (Eccl., 4, 2-3). Cu adevărat vrednic de credință este acest 
judecător al desfătării, cu adevărat vrednic de credință este cel ce 
pronunţă o astfel de sentință asupra desfătării. Dacă ar fi rostit sentinţa 
aceasta împotriva desfătării un om care a trăit toată viaţa în sărăcie şi 
nevoie, osândirea aceasta n-ar fi părut adevărată; ar fi fost socotită ca 
pornită din neştiință. Dar când osândeşte un om care a gustat orice fel 
de plăcere, care a păşit pe toate cărările ei, atunci osândirea plăcerii nu 
mai poate fi pusă la îndoială.” (Cuvânt de laudă la cel întru Sfinţi, 
Părintele nostru Eustaţie, arhiepiscopul Antiohiei celei Mari, |, în vol. 
Predici la sărbători împărăteşti şi cuvântări de laudă la sfinţi, pp. 386- 
387) 


PLÂNSUL (pentru păcate) 


„Deşi toți oamenii socot că trebuie invidiați cei ce sunt necontenit 
veseli, totuşi Hristos, în loc să-i fericească pe aceştia, îi fericeşte pe cei 
mâhniţi, pe cei săraci, pe cei ce plâng, spunând aşa: 

Fericiţi cei ce plâng (Matei 5, 4), cu toate că toți oamenii îi nefericesc 
pe aceştia. De aceea Hristos, înainte de a da aceste învăţaturi, a făcut minuni, 
pentru ca să găsească crezământ cuvintele Sale. Şi iarăşi, în această fericire 
Hristos n-a vorbit îndeobşte de cei care plâng pentru fel de fel de pricini, ci 
de cei ce plâng pentru păcatele lor. Orice alt plâns este oprit cu străşnicie, 
cum plânsul pentru vreunul din bunurile acestei lumi. Aceasta a arătat-o şi 
Pavel zicând: Întristarea după lucrurile lumii aduce moarte; dar întristarea 
după Dumnezeu lucrează pocăință spre mântuire, fără părere de rău (Il 
Cor., 7, 10). 

Aici Hristos fericeşte pe cei întristați după Dumnezeu; şi nu vorbeşte 
de cei întristați puţin, ci de cei tare întristaţi. De aceea nici n-a spus: cei ce 
se întristează ci cei ce plâng”. (Omilii la Matei, omiha XV, II, în col. PSB, 
vol. 23, pp. 176-177) 


„Dacă cei care plâng moartea copiilor sau a soţiei sau a unei rude, nu 
mai iubesc, în timpul durerii lor, nici banii, nici trupurile, nu se mai dau în 
vânt după slavă, nu-i mai supără ocările altora, nu mai sunt măcinați de 
invidie şi nu mai sunt asaltaţi de nici o altă patimă, că Jalea şi plânsul pun 

stăpânire desăvârşită pe sufletul lor, apoi mai multă filozofie decât aceasta 
vor arăta cei ce-şi plâng păcatele lor, aşa cum trebuie să le plângă. 

- Şi care le e răsplata? 

Că aceia se vor mângâia (Matei 5, 4). 

- Unde se vor mângâia? 

- ŞI aici şi dincolo pentru că porunca aceasta este împovărătoare şi 
grea, Hristos a făgăduit să dea ceea ce o face mai cu seamă uşoară. 

Deci, dacă vrei să te mângâi, plângi! 

Să nu socoteşti enigmă cuvintele acestea! 

De-ar veni asupră-ţi volburi de supărări, vei fi deasupra tuturora, dacă 
Dumnezeu te mângâie. Că Dumnezeu dă totdeauna cu mult mai multe 
răsplăţi decât dureri. Aşa face şi aici: fericeşte pe cei ce plâng, nu după 
vrednicia plânsului lor, ci după iubirea Sa de oameni. Cei care plâng, îşi 
plâng păcatele; iar acestora le e îndestulător că au dobândit iertare şi 
dezvinovățire. Dar pentru că Dumnezeu este iubitor de oameni nu-Şi 
mărgineşte răsplata numai la izbăvirea de muncile iadului, nici numai la 
iertarea de păcate, ci îi fericeşte pe cei ce-şi plâng din inimă păcatele şi le dă 
multă mângâiere”. (Omilii la Matei, omilia XV, III, în col. PSB, vol. 23, p. 
177) 


„Să ne plângem păcatele noastre, iată un doliu mântuitor, iată o faptă 
filozofică. Să nu încercăm dar niciodată să le plângem, ca în cealaltă viață să 
ne putem bucura de bucuria şi de odihna veşnică, prin harul şi mila 
Domnului nostru lisus Hristos.” (Comentar la Evanghelia de la loan, omilia 
LXII, 5, p. 320) 


„Nu a plânge, iubiţilor, este ceva rău, ci răul este de a face lucruri 
vrednice de plâns.” (Comentariile sau Explicarea Epistolei către Evrei, 
omilia XXIII, p. 283) 


„Nu-ţi cer să călătoreşti în largul mării, să ajungi pe 
țărmuri îndepărtate, să mergi pe jos drum lung, să cheltuieşti 
bani, să te lupți cu valurile sălbatice. Dar ce? Să plângi pentru 
păcat.” (Din vol. Problemele vieții, pp. 75-76) 


„Ca să nu păţească, aşadar, Ilie ceea ce a păţit lona, 
Dumnezeu i-a arătat pricina pentru care l-a iertat pe Ahab: Ai 
văzut cum s-a pătruns Ahab de mâhnire în fața Mea?: Nu în 
zilele lui voi aduce necazurile, ci în zilele fiului său le voi 
aduce (III Regi 21, 29). 

E de mirare! Stăpânul se  îndreptăţeşte în faţa 
robului. Dumnezeu se apără în fața unui om pentru ce-a 
făcut cu alt om. Să nu crezi, îi spune, că l-am iertat fără 
motiv. Nu. întrucât şi-a schimbat felul de viaţă, rni-am 
schimbat şi eu hotărârea faţă de el şi mi-am alungat 
mânia. Asta nu înseamnă că tu vei fi considerat prooroc 
mincinos. Pentru că ai spus adevărul. Dacă acela nu-şi 
schimba felul de viaţă, l-aş fi pedepsit, aşa cum 
hotărâsem. Acum însă, după ce a plâns şi s-a cănt, l-am iertat. 

Vezi cum plângerea şterge păcatele?”(Din vol. Problemele 
vieții, pp. 78-79) 


„Cu lacrimile tale şterge şi tu toate păcatele pe care le-ai 
săvârşit. Plângi nu simplu, nu pe dinafară, ci amarnic, ca 
Petru. Din străfundul sufletului tău să-ţi izvorască lacrimile, ca 
să se milo şti vească de tine Stăpânul iubitor de oameni şi să te 
ierte. Căci El Însuşi a spus: Oare voiesc Eu cu tot dinadinsul 
moartea nelegiuitului, sau mai degrabă să se abată de la calea 
lui cea rea şi să fie viu? (lezechiel 18, 23). De la tine cere ceva 
mic, pe când El ţi le dă pe cele mari. Cere o pricină pentru a-ţi 
dărui comoara mântuirii, în schimbul câtorva lacrimi de 
pocăință îți dăruieşte iertarea păcatelor.” (Din vol. Problemele 
vieţii, p. 87) 


„Însă are Sfânta Scriptură şi altă cale de pocăință! Care? Să plângă 
omul pentru păcatele lui. Greşit-ai? Plânge şi-ţi vei dezlega păcatul, ce 
osteneală este aceasta? Că nimic alta nu-ți cere mai mult, fără numai să 
plângi păcatul tău, nici ape mari zic să treci, nici cale lungă să călătoreşti, 
nici bani să cheltuieşti, dar în ce fel? Plânge păcatul tău!” (Din vol. 
Mărgăritarele Sfântului loan Gură de Aur, p. 149) 


PLICTISEALA (remedii) 


„lar dacă suntem delăsători, numai acel lucru să ne înfricoşeze şi să ne 
strunească cugetul nostru: acea judecată nemitarnică şi venirea acelei zile 
înfricoşate şi că cele ale noastre sunt spre ocara lui Dumnezeu.” (4 aceluiaşi 
certare către cei ce pleacă de la slujbă şi se duc la hipodrom şi la 
spectacole. Asemenea şi câtă grijă se cuvine să avem față de fraţii 
căsătoriți, în vol. Cateheze baptismale, p. 98) 

POCĂINȚA (definiţia) 


„Pocăinţa este spital ce curăță păcate, este dar ceresc, putere minunată 
care biruie, cu harul ei, şir de legi. De aceea Hristos nu doboară pe desfrânat, 
nu alungă pe cel ce face adulter, nu întoarce spatele beţivului, nu Se 
îngreţoşează de închinătorul la idoli, nu izgoneşte pe hulitorul, nici pe 
îngâmfat, ci pe toți îi schimbă. Pocăinţa este un cuptor în care păcatul se 
topeşte.” (Omiliile despre pocăință, omilia a şaptea, p. 121) 


„Că pocăința, cumplită şi înfricoşătoare pentru păcătos, este leac 
păcatelor, istovire a fărădelegilor, secătuire a lacrimilor, îndrăznire către 
Dumnezeu, armă împotriva diavolului, sabie care-i taie capul, nădejdea 
mântuirii, pieirea deznădejdii.” (Omiliile despre pocăință, omiha a opta, p. 
156) 


„Este deodată întoarcerea la viaţă, întoarcerea la casa 
părintească, întoarcerea în inima lui Dumnezeu. 

Convertirea este întoarcerea la viață, la tinereţe, la sănătate.” 
(Din vol. Bogăâțiile oratorice, p. 322) 


POCĂINȚA (- „al doilea botez”) 


„Cu lacrimile ochilor lui, Petru s-a botezat a doua oară. Plângând aşa 
cu amar, şi-a şters păcatul său; iar după plânset 1 s-au încredinţat cheile 
Cerurilor. 

Dacă plânsul lui Petru a şters un păcat aşa de mare, cum nu-ţi vei 
şterge şi tu păcatul, de vei plânge? Nu era mic păcatul lepădării sale de 
Stăpânul, ci mare şi cumplit; totuşi lacrimile au şters păcatul.” (Omiliile 
despre pocăință, omila a treia, p. 59) 


POCĂINȚA (- izgonitoare şi biruitoare de demoni) 


„Văzut-aţi în duminica ce a trecut război şi biruinţă, însă războiul diavolului şi biruinţa 
zice, cu cale mă tânguiesc şi mă necăjesc şi mă cutremur, dar pentru ce, 
spune-mi, diavole? Că zici: mari vase mi-a răpit pocăinţa aceasta; dar care 
sunt acestea? Pe desfrânata şi pe vameş şi pe hulitorul Pavel şi pe tâlhar şi cu 
adevărat mari vase 1-a luat pocăinţa şi toată puterea lui a stins-o şi are rană 
de moarte de la aceştia.” (Din vol. Mărgăritarele Sfântului loan Gură de 
Aur, pp. 146-147) 

POCĂINȚA (Dumnezeu aşteaptă pocăinţa noastră) 


„... că Ela venit pentru folosul lor, pentru a le face bine, cei ce erau ai 
Săi nu l-au primit, ci dimpotrivă, L-au respins. Şi nu s-au mulţumit cu atâta; 
cu după ce l-au scos afară din vie, ei L-au omorât (Mt., 21, 39). Cu toate 
acestea, EI nu i-a exclus de la pocăință; ci le-a promis că dacă, după o faptă 
aşa de urâtă şi de neagră, ei ar fi vrut să-şi spele păcatele lor crezând în EI, 1- 
ar fi făcut egali cu cei ce n-au făcut nimic asemănător, şi chiar prietenilor săi 
celor mai devotați.” (Comentar la Evanghelia de la loan, omiha X, 1, p. 49) 


POCĂINŢA (Dumnezeu ne arată bogăţia bunătăţii Sale ca să 
scăpăm de păcate, nu să adăugăm altele) 


„După cum bogăţia bunătăţii Sale este motiv de mântuire pentru cei ce 
o întrebuințează bine, tot aşa şi pentru cei ce o dispreţuiesc este motiv de o 
mai mare pedeapsă. Trebuie să fim cu luare aminte, că Dumnezeu fiind bun 
şi îndelung-răbdător, nu te pedepseşte îndată, şi când afirmi acestea, nimic 
alta nu spui decât mărimea pedepsei ce ţi se va da. Bunătatea o arată 
Dumnezeu ca tu să scapi de păcate, iar nu să mai adaugi pe lângă cele 
existente, şi dacă nu faci acestea, pedeapsa va fi mai îngrozitoare. Tocmai de 
aceea nu trebuie să păcătuim, fiindcă Dumnezeu este îndelung-răbdător, şi 
nu trebuie luată această bunătate ca motiv de nerecunoştinţă, fiindcă dacă 
este Îndelung-răbdător, negreşit că şi pedepseşte.” (Omilii la Epistola către 
Romani a Sfântului Apostol Pavel, omilia V, p. 71) 


POCĂINȚA (,„,multă bucurie se face în cer pentru un păcătos 
care se pocălieşte”) 


„+... Fiul cel trecut prin o amară încercare (Luca 15 — n.n.), a învăţat să 
cunoască cât de rău este a pierde casa părintească, drept care el acum s-a 
întors îndărăt. lară tatăl n-a pomenit rătăcirea lui, ci l-a primit cu brațele 
deschise. Pentru ce a făcut el aceasta? Pentru că el era tată al lui, iară nu 
judecător. De aceea, el a poruncit să se facă sărbătoare de bucurie şi ospăț, şi 
toată casa să serbeze şi să se veselească. Ce gândeşti tu? Păcatul oare se 
răsplăteşte aşa? Nu, nu păcatul, ci reîntoarcerea; nu călcarea de lege, ci 
îndreptarea.” (Cuvânt la Duminica Fiului Risipitor, în vol. Omilii la Postul 
Mare..., p. 14) 


POCĂINȚA (necesitatea pocăinţei) 

„Dar pentru ca să ne putem deştepta, avem nevoie de pocăință adâncă 
şi de multe lacrimi, ca să dobândim iertare, pentru că am păcătuit — dar nu 
simțim păcatul — şi pentru că păcatele noastre-s mari, mai mari decât 
iertarea. Şi că nu mint îmi sunteți martori voi cei mai mulți din cei ce mă 
ascultă. Totuşi, chiar dacă păcatele noastre-s mai mari decât iertarea, dacă ne 
pocăim vom fi încununaţi.” (Omilii la Matei, omiha X, VI, în col. PSB, vol. 
23, p. 128) 


POCĂINȚA („Faceţi roade vrednice de pocăinţă!”"*) 


„lar prin pocăință nu înţeleg numai depărtarea de păcatele de mai 
înainte, ci şi săvârşirea de fapte bune, mai mari decât păcatele. Că spunea 
loan: Faceți roade vrednice de pocăință! (Matei 3, 8). 

- Cum să le facem? 

Dacă vom face fapte bune contrare păcatelor ce-am săvârşit. De pildă: 
Ai răpit averile altora? Dă-le şi pe ale tale! Te-ai desfrânat mult? 
Depărtează-te şi de femeia ta anumite zile, înfrânează-te! Ai ocărit şi ai bătut 
pe cei din jurul tău? Binecuvântează pe cei ce te ocărăsc şi fă bine celor ce te 
bat! Că nu-i de ajuns pentru însănătoşirea noastră să scoatem numai săgeata 
din trup, ci trebuie să punem şi leacuri pe rană. Ai chefuit şi te-ai îmbătat 
mai înainte? Posteşte şi bea numai apă, ca să speli vătămarea pricinuită de 
chefuri şi beție! Te-ai uitat cu ochi pofticioşi la frumuseţe străină? Nu le mai 
uita deloc la vreo femeie, ca să fii în mai mare siguranță!”. (Omilii la Matei, 
omilia X, VI, în col. PSB, vol. 23, p. 128) 


„Dacă din om nemilos, ai ajuns milostiv, ţi-ai vindecat mâna uscată! 
Dacă în loc să te duci la teatru, te duci la biserică, ţi-ai vindecat piciorul, 
care şchiopăta! Dacă ochu tăi nu mai umblă după femei desfrânate şi nici 
după frumuseţe străină, ţi-ai deschis ochii tăi cei orbi! Dacă în loc de cântece 
drăceşti, înveţi cântece duhovniceşti, ai început să vorbeşti, mut fund! 
Acestea-s cele mai mari minuni! Acestea-s semne nemaiauzite! Dacă ne 
vom duce viața săvârşind aceste minuni, vom ajunge prin ele şi noi oameni 
mari şi minunaţi, vom atrage şi pe toți cei păcătoşi la virtute şi ne vom 
bucura şi de viaţa ce va să fie”. (Omilii la Matei, omilia XXXII, VIII, în col. 
PSB, vol. 23, p. 405) 


POCĂINŢA (exortaţie la pocăință) 





323 Matei 3, 8. 


2362 


„De obicei Dumnezeu nu-Și întoarce atât de mult faţa de la cei ce 
păcătuiesc, cât de la cei ce nu se pocăiesc după ce-au păcătuit”. (Omilii la 
Matei, omilia VI, VI, în col. PSB, vol. 23, p. 86) 


„Cine nu-i lipsit de lăcomie? Să nu-mi vorbeşti mie de o lăcomie 
măsurată, ci gândeşte-te că şi pentru această mică lăcomie vom fi pedepsiţi. 
Și pocăieşte-te! Cine nu ocărăşte? Dar şi ocara te aruncă în iad (Matei 5, 22). 
Cine n-a vorbit de rău în ascuns pe semenul său? Dar şi vorbitul de rău te 
lipseşte de împărăţia cerurilor. Cine nu s-a mândrit? Dar şi omul mândru este 
mai necurat decât toţi. Cine nu s-a uitat cu ochi pofticioşi? Dar şi acesta a 
săvârşit adulter (Matei 5, 28). Cine nu s-a mâniat pe fratele său în zadar? Dar 
şi acesta este vinovat sinedriului (Matei 5, 22). Cine n-a jurat? Dar şi 
jurământul este de la cel rău (Matei 5, 34-37). Cine n-a jurat strâmb? Dar şi 
jurământul strâmb e mai mult decât de la cel rău. Cine n-a slujit lui 
mamona? Dar şi acesta a căzut din adevărata robie, cea întru Hristos (Matei 
6, 24). Pot să numesc şi alte păcate mai multe ca acestea; dar sunt de ajuns şi 
acestea şi îndestulătoare să ducă la pocăință pe un om care nu are inima de 
piatră şi nu-i cu totul nesimţit”. (Omilii la Matei, omiha XLI, IV, în col. 
PSB, vol. 23, pp. 498-499) 


„Rău este să nu alegi de la început binele; dar mai mare e răul când 
nici nu vrei să te schimbi. Aceasta mai cu seamă îi face răi pe mulți oameni. 
Eu văd că şi acum sunt unii care suferă de această nesimţire vrednică de 
osândă. Nimeni să nu mai fie aşa, ci chiar de-ar fi căzut în cel mai mare 
păcat, să nu deznădăjduiască de schimbarea lui în bine. Îi este uşor să se 
ridice chiar din adâncurile răutăţii”. (Omilii la Matei, omiha LXVII, III, în 
col. PSB, vol. 23, p. 775) 


„Dacă vrei să cobori la izvor, nimeni nu te împiedică. Harul nu se 
termină, nu se cheltuieşte, este un izvor care curge necontenit. Din plinătatea 
lui toţi ne vindecăm şi la suflet şi la trup (Evr., 11, 31; lacov 2, 25). Să ne 
apropiem, dar, şi acum. Rahav era o desfrânată şi s-a mântuit! Tâlharul era 
un ucigaş şi a ajuns cetăţean al raiului (Luca 23, 43)! Iuda a fost cu 
învățătorul şi a pierit! Tâlharul a fost pe cruce şi a ajuns ucenic! Acestea-s 
minunile lui Dumnezeu. Aşa au ajuns vestiți magii! Aşa a ajuns evanghelist 
vameşul! Aşa a ajuns apostol hulitorul!”. (Omilii la Matei, omiha LXVII, 
III, în col. PSB, vol. 23, pp. 777-778) 


„Când mergi pe drum drept şi nu te sileşte nimeni să alergi, n-ai 
nevoie de curaj şi nici nu-i nevoie să fii tânăr — că îţi ţine tovărăşie de drum 

nădejdea cea bună, care te îmboldeşte, te întăreşte şi-ţi pune aripi la picioare 
—, dar ai nevoie de putere tinerească şi de curaj ca să poți lua de la început 
acelaşi drum, după ce ai ajuns la capătul lui, după ce ai pierdut totul şi 
nenumăratele cununi şi multele trofee şi strălucitele victorii.” (Omilii la 
Matei, omilia XXVI, VII, în col. PSB, vol. 23, p. 340) 


„Dacă în viaţa aceasta vom arăta oarecare sârguință, fie chiar cât de 
mică, vom câştiga foarte mult, iar de nu vom avea nici o grijă şi vom pleca 
de aici fără să fim buni, apoi chiar de ne-am pocăi acolo cât de mult, totuşi 
cu nimic nu ne vom folosi. Căci trebuia a te lupta în vreme ce te găseai 
înlăuntrul valurilor, iar nu tocmai după ce s-a isprăvit priveliştea să plângi şi 
să boceşti fără nici un folos, după cum făcea bogatul din Evanghelie, 
plângând şi bocindu-se în zadar şi fără folos, fiindcă timpul în care trebuia să 
facă aceasta el îl trecuse cu vederea.” (Comentariile sau Tâlcuirea Epistolei 
întâi către Corinteni, omilia XXIII, p. 244) 


„+... Vă rog, ŞI chiar cad cu rugăciune la picioarele voastre, ca pe cât 
timp avem viaţă, să ne smerim (...) să ne întoarcem pe calea cea dreaptă, să 
ne facem mai buni, ca nu cumva să suferim acolo când ne vom duce, ca şi 
bogatul cel din Evanghelie.” (Comentariile sau Tălcuirea Epistolei întâi 
către Corinteni, omilia XLII, p. 458) 


„Că dacă Pavel îşi amintea de greşalele sale de dinaintea intrării lui în 
creştinism, deşi toate pieriseră prin baia naşterii din nou, apoi noi de ce iertare 
vom putea fi vrednici, când nu ne aducem aminte nici de cele de după botez? 
Ce spui, omule? Te-ai învrăjbit cu Dumnezeu şi uiţi de aceasta? Aceasta este 
învrăjbire de a doua oară, ură de a douaa oară.” (7ălcuiri la Epistola a doua 
către Corinteni, omilia XXII, p. 198) 


„Nici un lucru nu este atât de plăcut ca a fi cineva întristat şi mâhnit 
înaintea lui Dumnezeu.” (Comentariile sau Explicarea Epistolei către 
Efeseni, omilia XXIV, p. 249) 


„ŞI de ar fi ajuns cineva la porțile iadului şi la marginea râului, se va 
putea totuşi ridica, se va putea reculege şi însănătoşi, se va putea bucura de 
viaţa veşnică.” (Comentariile sau explicarea Epistolei a doua către Timotei, 
omilia V, p. 61) 


„Pocăinţa are şi o mare putere, şi de voieşti chiar şi pe cel mai 
scufundat în păcate putând a-l scăpa de greutatea lor, şi pe cel primejduit a-l 

pune în siguranță, chiar de ar fi ajuns în prăpastia răutăților.” (Comentariile 
sau Explicarea Epistolei către Evrei, omilia IX, p. 152) 


„Dacă noi ne aducem aminte de păcatele noastre, Dumnezeu le va 
uita. Noi înşine să ne condamnăm, noi înşine să ne acuzăm, că astfel vom 
îmblânzi pe Judecător.” (Comentariile sau Explicarea Epistolei către Evrei, 
omilia XXXI, p. 361) 


„Dacă Domnul a mântuit pe cei ce L-au ridicat pe cruce, dacă pe cruce 
fiind Îl ruga pe Tatăl şi-l cerea să le ierte fapta lor îndrăzneață, este lămurit 
că l-ar fi primit şi pe vânzător cu toată dragostea, dacă s-ar fi pocăit cum 
trebuie. luda însă, doborât de o tristeţe peste măsură de mare, n-a vrut să se 
folosească de leacul pocăinţei.” (Omiliile despre pocăință, omiha întâi, p. 
20) 


„Petru, după ce se împărtăşise cu sfintele Taine, s-a lepădat de trei ori 
de Domnul, dar, plângând şi-a şters tot păcatul. Pavel a prigonit, a hulit, a 
ocărât; şi nu numai pe Cel răstignit, ci a prigonit şi pe toți cei ai lui Hristos; 
dar, pocăindu-se a ajuns apostol. Dumnezeu ne cere să-l dăm numai puțin 
prilej şi ne iartă mulțime de păcate.” (Omiliile despre pocăință, omila întâi, 
pp. 20-21) 


„De această sabie, de pocăință, fuge totdeauna diavolul. Ai păcătuit? 
Intră în biserică şi şterge-ți păcatul! Nu-i aşa că de câte ori cazi când mergi 
pe drum de tot atâtea ori te şi ridici? Fă tot aşa de câte ori păcătuieşti, 
pocăieşte-te de păcat. Nu deznădăjdui! Ai păcătuit a doua oară, pocăieşte-te 
a doua oară, ca nu cumva, din pricina trândăviei, să cazi desăvârşit din 
nădejdea bunătăților ce-ţi stau în față. De eşti la adânci bătrâneți şi 
păcătuieşti, intră în biserică, pocăieşte-te! Biserica-i spital, nu tribunal! Nu-ţi 
dă pedeapsă pentru păcate, ci iertare de păcate!” (Omiliile despre pocăință, 
omilia a treia, p. 57) 


„Plânge-ţi dar păcatul, ca să nu jeleşti osânda! Apără-te înaintea 
judecătorului înainte de a te duce la scaunul de judecată. Nu ştii, oare, că toți 
cei care vor să roage pe judecător, nu fac aceasta atunci când are loc judecata 
ci înainte de a se duce la scaunul de judecată, fie prin prieteni, fie prin 
protectori, fie în vreun alt chip? Aşa şi cu Dumnezeu! În timpul judecății n- 
al să-L îndupleci pe Judecător; dar înainte de judecată, poţi să-L îndupleci.” 
(Omiliile despre pocăință, omilia a şaptea, p. 143) 

„De ai păcate, nu deznădăjdui! Şi n-am să încetez de a-ţi spune 
necontenit aceasta. De păcătuieşti în fiecare zi, în fiecare zi pocăieşte-te! Să 
facem cu noi ceea ce facem cu casele noastre, care se învechesc; când părți 
din ele putrezesc, scoatem părțile putrede şi punem în loc materiale noi; şi 
niciodată nu încetăm a face asta. Te-ai învechit azi din pricina păcatului? 
Înnoieşte-te prin pocăință!” (Omiliile despre pocăință, omilia a opta, pp. 
156-157) 


„Să ne aducem, dar fraților, nouă înşine leac de mântuire, pocăinţa! 
Dar mai bine spus, să primim de la Dumnezeu pocăinţa, care ne vindecă pe 
noi! Că nu noi 1-0 aducem Lui, ci El ne-a dat-o nouă!” (Omiliile despre 
pocăință, omila a şaptea, p. 131) 


„Veniți să stăm de vorbă, zice Domnul (Isaia 1, 18). Faceţi voi puţin, 
şi Eu adaug restul. Daţi-Mi voi puţin, şi Eu dăruiesc totul. Veniţi! 

- Unde să venim? 

- La Mine, la Cel pe Care L-aţi mâhnit, pe Care L-aţi mâniat, la 
Mine.” (Omiliile despre pocăință, omilia a opta, p. 175) 


„AI văzut cât de mare şi cât de grabnic e folosul pocăinţei? L-am 
pedepsit puțin pentru păcatele lui, spune Dumnezeu; dar pentru că I- 
am văzut că s-a întristat şi i-a părut rău de păcatele lui, i-am iertat şi 
această mică pedeapsă! Dumnezeu este deci totdeauna gata să Se 
împace cu noi. Caută numai un mic prilej. Să-i dăm, dar, prilej să ne 
iubească! Să încercăm să ne păzim curaţi de păcate! Dacă vreodată ne- 
am împiedicat şi am căzut, să ne sculăm degrabă, plângându-ne din 
toată inima păcatele noastre, ca să dobândim bucuria cea după 
Dumnezeu. Dacă acela a împăcat pe Dumnezeu pentru că s-a întristat şi 
a plecat amărât, ce nu vom face noi dacă mai adăugăm şi lacrimi şi-L 
chemăm cu multă stăruinţă?” (Cuvânt la Sfinții Mucenici, IV, în vol. 
Predici la sărbători împărăteşti şi cuvântări de laudă la sfinți, p. 455) 


„Trebuie neapărat să ne pară rău de păcatele noastre, sau acolo în 
faţa scaunului de judecată, sau aici pe pământ. Dar mai bine aici! Acolo 
nu-i bine deloc! 

- De unde ştim asta? 

- Din cuvintele profeților, din cuvintele Evangheliei. Profetul 
spune: În iad cine se va mărturisi Ţie? Nu vrea să spună că nu ne vom 
mărturisi în iad, că nu ne vom spune păcatele, ci că vom face asta în 
zadar. Hristos, prin pilda săracului Lazăr, ne învață acelaşi lucru.” (E 

primejdios lucru şi pentru predicator, şi pentru ascultători ca 
predicatorul să predice pe placul ascultătorilor. Folositor lucru şi 
semn de foarte mare dreptate e osândirea propriilor păcate, II, în vol. 
Predici la sărbători împărăteşti şi cuvântări de laudă la sfinți, p. 464) 


„Cu mult mai bine este să schimbăm o zdrobire de inimă 
trecătoare şi un plâns trecător cu bunătăți fără de moarte şi cu o veselie 
ce nu are sfârşit, decât să râdem aici, în timpul acestei vieți scurte şi 
trecătoare, şi să fim chinuiți dincolo veşnic.” (E primejdios lucru şi 
pentru predicator, şi pentru ascultători ca predicatorul să predice pe 
placul ascultătorilor. Folositor lucru şi semn de foarte mare dreptate e 
osândirea propriilor păcate, III, în vol. Predici la sărbători împărăteşti 
şi cuvântări de laudă la sfinţi, p. 466) 


„Eşti bătrân şi ai ajuns pe cea din urmă treaptă a ieşiri din viață? Să 
nu socoteşti că nu mai ai timp de pocăință, să nu te deznădăjduieşti de 
mântuirea ta! Gândeşte-te la tâlharul mântuit pe cruce! Nu poate fi un timp 
mai scurt ca acela în care a fost încununat! Şi totuşi timpul 1-a fost 
îndestulător pentru mântuire! Eşti tânăr? Nu te încrede în tinereţe! Nu te 
gândi că viaţa îţi stă deschisă în față! Că ziua Domnului, ca un fur noaptea, 
aşa vine (| Tesaloniceni 5, 2). De aceasta a lăsat Dumnezeu necunoscut 
sfârşitul vieţii noastre, pentru ca să ne facem noi înşine cunoscute şi râvna, şi 
purtarea noastră de grijă. Nu vedeţi câţi oameni tineri mor în fiecare zi? De 
aceea cineva ne sfătuieşte: Nu întârzia a te întoarce la Domnul, nici nu 
amâna din zi în zi (Ecclesiasticul 5, 8), ca nu cumva să pieri în timp ce 
amâni! Bătrânul să aibă mângâierea aceea! Tânărul, sfatul acesta! Eşti tare şi 
bogat? Eşti mândru de banii şi averile tale? N-ai nici un necaz? Ascultă ce 
spune Pavel: Când vor spune pace şi linişte, atunci va veni peste ei pieirea 
pe neaşteptate (| Tesaloniceni 5, 3). Viaţa se schimbă iute! Nu suntem 
stăpâni pe sfârşitul nostru. Să fim stăpâni pe virtute! Şi bun e Stăpânul 
nostru Hristos!” (Despre mărginita putere a diavolului, omiha a II-a, 5, în 
vol. Despre mărginita putere a diavolului. Despre căință..., pp. 36-37) 


„Când trupul ne este chinuit de o boală mică de tot, chemăm îndată 
doctori, cheltuim bani, luăm doctorii amare, suportăm operaţii şi nu ne 
oprim să facem tot ce putem până nu izgonim boala din trupul nostru. Când 
însă sufletul nostru ne este pişcat în fiecare zi de păcat, când ne este sfâşiat 
de patimile trupului, când ne este ars, când ne este aruncat în prăpastie şi 
este pe cale de a se pierde cu orice chip, nu spunem nici cel mai mic 

cuvânt.” (Despre căință (1), 1, în vol. Despre mărginita putere a diavolului. 
Despre căință..., p. 57) 


„Dumnezeu, însă, totdeauna este gata a ierta şi pe cel mai mare 
păcătos, dacă el dă prilej de a fi cruțat, adică dacă vine la pocăință.” (Cuvânt 
la Duminica Fiului Risipitor, în vol. Omilii la Postul Mare..., p. 13) 


„... că Dumnezeu pe păcătoşii ce se întorc la El nu numai că nu-i 
respinge, ci îi primeşte tot aşa de prietenos ca şi pe cei drepți, şi nu numai că 
nu-i pedepseşte, ci El însuşi umblă după dânşii şi-i caută, şi aflându-i se 
bucură de ei mai mult decât de cei drepți; ştiind noi acestea, de suntem 
păcătoşi, să nu deznădăjduim, iară, pe de altă parte, nici de faptele cele bune 
ale noastre să nu ne închipuim nimica. Să tremurăm pentru noi, ca nu cumva 
prin bizuință să cădem în păcat; iar dacă am căzut, să aducem pocăință.” 
(Cuvânt la Duminica Fiului Risipitor, în vol. Omilii la Postul Mare..., p. 16) 


„... să cunoşti fapta cea bună a ninivitenilor, care în aşa de puţine zile 
s-au pocăit de aşa de multe păcate şi le-au stârpit. Totodată, trebuie să te 
minunezi de îndurarea lui Dumnezeu, căreia i-a fost de ajuns o pocăință atât 
de scurtă pentru atât de multe păcate; de aceea tu nu trebuie să cazi în 
deznădăjduire, măcar de ai fi săvârşit mii de păcate.” (Cuvânt la Duminica 
Lăsatului sec de brânză, în vol. Omilii la Postul Mare..., p. 29) 


„Noi am săvârşit multe păcate, ştiu aceasta; noi toţi ne numărăm între 
cei vinovaţi. Însă noi totdeauna trebuie să nădăjduim iertarea şi totdeauna 
putem să ne pocăim. Tu eşti bătrân şi stai la capătul vieţii. Să nu crezi că 
pentru tine n-ar fi timp de pocăință, nici să te dezamăgeşti de mântuirea ta, ci 
gândeşte la tâlharul care chiar pe cruce s-a mântuit. Ce este mai scurt decât 
un minut, şi totuşi el a fost de ajuns spre a-i face mântuirea? De eşti tânăr, nu 
te bizui pe tinereţea ta şi nu-ți închipui că ai să trăieşti îndelung. Ziua 
Domnului vine ca furul noaptea (Les. 5, 2) şi Dumnezeu a ascuns ceasul 
morții noastre pentru ca noi să arătăm râvna şi îngrijirea noastră pentru 
mântuire. Nu vezi tu, oare, cum în toate zilele mulți sunt răpiți de moarte 
înainte de vreme. De aceea Sirah ne sfătuieşte: Nu întârzia a te întoarce la 
Domnul şi nu lăsa din zi în zi (Sir. 5, 8), ca nu cumva, în întârzierea ta, să fu 
smuls. Sfătuirea cea mai de sus trebuie să o bage de seamă bătrânul, pe 
aceasta din urmă tânărul. Dar poate că tu trăieşti în siguranţă, eşti bogat, ai 
toate cu prisosinţă şi nu te apasă nici o nenorocire. Dar ascultă pe Apostolul 
Pavel, care scrie: Când vor zice: pace şi linişte, atunci fără de veste va veni 
peste dânşii pieirea (| Tes. 5, 3). Soarta omenească totdeauna este supusă 

schimbării, iar ceasul morţii noastre nu stă în voia noastră. Dimpotrivă, în 
voia noastră este orice faptă bună, şi unde se află ea, diavolul nu poate avea 
nici o putere, nici moartea nu ne va găsi nepregătiți. Fie ca lisus Hristos să 
ne dăruiască aceasta, căci El, Domnul nostru, este bun şi plin de iubirea de 
oameni.” (Cuvânt la Duminica întâi a Sfântului şi Marelui Post, în vol. 
Omilii la Postul Mare..., pp. 50-51) 


„Atât este de mare dragostea de oameni a lui Dumnezeu. Niciodată 
Dumnezeu nu-Şi întoarce fața de la o pocăință făcută din inima curată. Chiar 
de-ai ajunge un mare păcătos, dar ai vrea să te întorci iar pe calea virtuţii, 
Hristos te primeşte, te trage lângă EI, şi face totul ca să te aducă la starea cea 
dintâi. 

Dar iubirea de oameni a lui Dumnezeu e încă şi mai mare. Chiar de n- 
ai arătat deplină pocăință, totuşi Hristos nu respinge nici o pocăință scurtă şi 
puţină, ci-i dă şi ei răsplată. Asta se vede din cele spuse de profetul Isaia 
poporului iudeu: Din pricina păcatului l-am întristat puţin; l-am bătut, Mi- 
am întors de la el faţa; iată că s-a întristat şi a umblat mâhnit; atunci l-am 
vindecat şi l-am mângâiat (Isaia 57, 17-18). 

Să ne dea mărturie Ahab, împăratul cel lipsit cu totul de credință, 
împins la păcat de femeia sa (III Regi 21, 1-15)! Numai pentru că a plâns, 
pentru că s-a îmbrăcat cu sac şi şi-a osândit păcatul, a atras atât de mult pe 
Dumnezeu spre milă, că a scăpat de toate nenorocirile ce-l amenințau. 
Dumnezeu îi spune lui Ile: Ai văzut cum s-a smerit Ahab în fa-a Mea? Nu 
voi aduce nenorocire în zilele lui, pentru că a plâns în fața Mea (Il Regi 21, 
29). 

Să-ţi mai dau o pildă: pe Manase. Pe toți i-a întrecut în nebunie şi în 
tramie. A înlăturat slujirea şi închinarea lui Dumnezeu făcută după lege, a 
închis templul, a făcut să înflorească rătăcirea idolească şi a ajuns mai 
nelegiuit decât toți împărații de dinaintea lui (II Par., 33, 1-9). Dar mai 
târziu, când s-a pocăit (II Par., 33, 12), Dumnezeu l-a aşezat între prietenii 
Săi (UI Par., 33, 13). Dar Manase s-ar fi uitat la mărirea nelegiuirii lui, dacă 
şi-ar fi pierdut nădejdea că se mai poate întoarce şi schimba, ar fi pierdut 
toate bunătățile dobândite mai târziu. Aşa însă, în loc să se uite la grozăvia 
păcatelor lui, s-a uitat la noianul milei lui Dumnezeu. Şi, rupând legăturile 
diavolului, s-a ridicat, a luptat şi a săvârşit drumul cel bun. 

Dar nu numai prin cele întâmplate acestor împărați Dumnezeu ne 
curmă gândul deznădejdii, ci şi prin cuvintele spuse de profet: Azi, de-Mi vei 
auzi glasul, să nu vă învârtoşați inimile voastre, ca în vremea răzvrătirii 
(Ps., 94, 8-9). Cuvântul azi se poate spune pentru toată viaţa, iar dacă vrei, 
chiar pentru bătrâneţe.” (Cuvânt de sfătuire către Teodor cel căzut, 6, în vol. 

Despre Feciorie, Apologia vieţii monahale, Despre creşterea copiilor..., pp. 
332-334) 


„Nu-i lucru cumplit să cazi, cumplit lucru e să rămâi Jos, să nu te mai 
ridici, să nu mai ai voinţă, să fii slăbănog şi să-ți ascunzi slăbiciunea voii cu 
gândul deznădejdu. Pe unii ca aceştia îi mustră şi profetul: Au doară cel care 
cade nu se mai ridică şi cel ce se abate nu se mai întoarce? (ler., 8, 4). Dacă 
m-ai întreba cine sunt oamenii care au căzut din nou după ce căzuseră, îți voi 
răspunde: toate cuvintele acestea despre ei s-au spus.” (Cuvânt de sfătuire 
către Teodor cel căzut, 6-7, în vol. Despre Feciorie, Apologia vieții 
monahale, Despre creşterea copiilor..., p. 334) 


„Oaia, care s-a despărțit de turmă, de cele nouăzeci şi nouă, şi a fot 
adusă iar în staul (Matei 18, 12-13), ne arată tocmai căderea şi întoarcerea 
celor credincioşi. Și oaia nu era din altă turmă, ci din numărul mioarelor 
turmei, mai înainte păstorul o păştea; şi s-a rătăcit cu rătăcire mare! S-a 
rătăcit în munţi, în văgăuni, adică pe o cale depărtată, depărtată mult de 
calea cea dreaptă. A lăsat-o oare păstorul rătăcită? Deloc! A adus-o în staul 
din nou! N-a izgonit-o, n-a bătut-o; dimpotrivă a adus-o pe umeri. După cum 
doctorii cei iscusiți îngrijesc cu luare-aminte pe cei ce zac de o boală veche, 
ŞI-I vindecă nu numai cu doctorii, ci uneori şi din purtarea lor frumoasă cu 
bolnavii. Tot aş aşi Dumnezeu nu-i aduce la virtute cu asprime mare pe cei 
căzuți în cumplită slăbiciune sufletească, ci cu blândeţe şi încetul cu încetul; 
îi sprijină necontenit, ca stricăciunea să nu li se mărească, şi rătăcirea să nu 
ajungă mai cumplită. 

Asta o vedem nu numai în pilda oii celei pierdute, ci şi în pilda fiului 
risipitor (Luca 15, 11-32). Acesta nu era un străin; era fiu şi fratele fiului 
care-şi îndeplinea cu grijă toate îndatoririle de fiu. N-a căzut într-un păcat 
obişnuit, ci, am putea spune, în adâncuri de păcate: din bogat, liber şi de bun 
neam a ajuns mai ticălos ca slugile, străinii şi năimiţii. Şi totuşi ş-a întors la 
starea cea dintâi şi şi-a căpătat slava cea mai înainte. Dacă şi-ar fi pierdut 
nădejdea că mai poate trăi, dacă şi-ar fi pierdut curajul din pricina celor 
întâmplate, dacă ar fi rămas în pământ străin, n-ar fi dobândit ce a şi 
dobândit, ci, sleit de foame, ar fi murit de cea mai ticăloasă moarte. Dar 
pentru că s-a pocăit şi n-a deznădăjduit, din o ticăloşie atât de mare ajunge 
din nou la strălucirea lui de altădată: cea mai frumoasă haină o pune pe el şi 
se bucură de daruri mai mari decât fratele care nu a căzut niciodată. Iată de 
atâția ani îţi slujesc, a zis fratele cel mare, şi niciodată n-am călcat porunca 
(a; şi mie niciodată nu mi-ai dat măcar un ied ca să mă veselesc cu prietenii 
mei. Dar când a venit acest fiu al tău, care şi-a mâncat averea cu 

desfrânatele, i-ai înjunghiat vițelul cel gras! (Luca 15, 29-30). Atât de mare 
este puterea pocăinței! 

Având dar atâtea pilde, să nu rămânem în păcate, nici să pierdem 
nădejdea putinţei unei împăcări cu Dumnezeu! Să facem şi noi ca fiul cel 
risipitor: Voi merge la Tatăl meu! (Luca, 15, 18), şi să ne apropiem de 
Dumnezeu! Dumnezeu niciodată nu ne îndepărtează; noi ne depărtăm de El. 
Eu sunt Dumnezeu Care este aproape, zice Domnul, şi nu Dumnezeu care 
este depărtat (ler., 23, 23). lar printr-un alt profet, ne ţine iarăşi de rău, 
zicându-ne: Oare nu păcatele voastre stau între voi şi mine? (s., 59, 2). 
Deci, dacă păcatele sunt acelea care ne depărtează de Dumnezeu, să ridicăm 
această stavilă cumplită! Atunci nimic nu ne va mai împiedica săi fim 
aproape de Dumnezeu.” (Cuvânt de sfătuire către Teodor cel căzut, 1-8, în 


vol. Despre Feciorie, Apologia vieții monahale, Despre creşterea copiilor..., 
pp. 334-336) 


„În Corint era un bărbat cu vază; acesta săvârşise un păcat atât de 
mare cât nici între păgâni nu se mai pomenea (| Cor., 5, 1). Era credincios, 
era de-ai lui Hristos; unii spun că era chiar cleric. Şi ce? L-a tăiat oare Pavel 
din numărul celor care aveau să se mântuiască? Deloc! Ba, tocmai Pavel 
învinuieşte cumplit pe corinteni că nu l-au adus la pocăință. Şi voind să ne 
arate că nu este păcat care să nu poată fi iertat, vorbeşte iarăşi despre cel ce 
păcătuise mai greu decât păgânii: Daţi pe unul ca acesta satanei, spre 
pieirea trupului său, ca duhul lui să i se mântuiască în ziua Domnului Iisus 
Hristos (| Cor., 5, 5). Aşa le grăia Pavel înainte de a se pocăi acela. Dar după 
ce s-a pocăit, Apostolul le spune: Destul este pentru unul ca acesta de la cei 
mai mulți (UL Cor., 2, 6). Şi le scria să mângâie din nou, să-i primească 
pocăinţa, ca să nu-i înghită satana cu lăcomia sa (II Cor., 2, 11). 

La fel, cu galatenii. Întreg poporul galatean, după ce crezuse, după ce 
făcuse minuni, după ce îndurase o mulțime de încercări pentru credinţa lui 
Hristos, a căzut, dar s-a sculat din nou.” (Cuvânt de sfătuire către Teodor cel 
căzut, 8, în vol. Despre Feciorie, Apologia vieții monahale, Despre 
creşterea copiilor..., pp. 336-337) 


„Atâta vreme cât suntem aici pe pământ, de-am săvârşit mii de păcate, 
putem pe toate să le ştergem, dacă ne căim de cele ce-am greşit. Dar când 
vom fi duşi, acolo nu vom avea nici un câştig, chiar dacă am arăta căința cea 
mai amară! Chiar de-am scrâşni din dinţi, chiar de ne-am bate în piept, chiar 
de ne-am ruga în mii şi mii de chipuri, nici cu un vârf de deget nu vom fi 
stropiți (Luca 16, 24). Şi vom fi cuprinşi de flăcări. Vom auzi atunci ce a 
auzit şi bogatul: Prăpastie mare s-a întărit între noi şi voi (Luca 16, 26) ... 

Nădejdea pocăinţei trebuie să ne-o pierdem numai atunci când vom fi 
în iad. Numai acolo acest leac este neputincios şi fără de folos. Dar, atâta 
vreme cât suntem aici pe pământ, chiar dacă am fi bătrâni de tot, pocăința îşi 
arată marea sa putere. De asta şi diavolul face tot ce poate ca să înrădăcineze 
în noi gând de deznădejde. Ştie că nu rămânem fără plată, chiar dacă 
pocăinţa ne este puţină. Da, după cum are gata plata cel ce dă un pahar de 
apă (Marcu 9, 41), tot aşa şi cel ce se căieşte de cele ce-a făcut, chiar de nu 
arată pocăință pe măsura păcatelor lui, îşi are răsplata aceste pocăințe. 
Dreptul Judecător nu trece cu vederea nici un bine, oricât de mic ar fi.” 
(Cuvânt de sfătuire către Teodor cel căzut, 9, în vol. Despre Feciorie, 
Apologia vieţii monahale, Despre creşterea copiilor..., pp. 338-339) 


„Înainte de a începe un lucru, chiar de-ar fi uşor şi lesnicios, lucrul 
acela pare greu şi anevoios. Dar când ne apucăm de el, când îndrăznim să-l 
săvârşim, cea mai mare parte de teamă ne dispare; încrederea ia locul fricii şi 
al deznădejdii; se micşorează teama, creşte uşurinţa, iar nădejdea izbânzii 
ajunge din ce în ce mai tare” (Cuvânt de sfătuire către Teodor cel căzut, 9, 
în vol. Despre Feciorie, Apologia vieții monahale, Despre creşterea 
copiilor..., p. 339) 


„De asta şi pe Iuda l-a luat aici vicleanul (Matei 27, 3-10; Fapte 1, 16- 
20), ca nu cumva, făcând începutul cuvenit, să se reîntoarcă, prin pocăință 
acolo de unde a căzut. Eu spun, chiar dacă spusa mea este ciudată, că nici 
păcatul lui luda nu este mai mare decât ajutorul dat de pocăință. 

Te rog deci stăruitor, alungă-ţi orice gând diavolesc din suflet şi vino 
la această mântuire.” (Cuvânt de sfătuire către Teodor cel căzut, 9, în vol. 
Despre Feciorie, Apologia vieţii monahale, Despre creşterea copiilor..., p. 
339) 


„Că şi Ierusalimul căzuse în desfrânare, şi într-o desfrânare nouă, 
nemaiîntâlmită până atunci, după cum spune şi lezechiel: 7uturor 
desfrânatelor li se plăteşte; tu, Ierusalim, ai plătit mai mult şi te-ai stricat 
mai mult decât celelalte (lez., 16, 33), şi, iarăşi, un alt profet: Ai star 
aşteptându-i ca o cioară singuratică (ler., 3, 2). Ei bine, pe această cetate, 
care a făcut atâtea desfrânări, o cheamă Dumnezeu din nou la El. Robia 
cetății lerusalimului n-a avut ca scop atât pedepsirea ei, ci întoarcerea şi 
îndreptarea ei. Dacă Dumnezeu ar fi voit să-i pedepsească desăvârşit, n-ar 
mai fi întors pe israeliteni în patria lor, n-ar mai fi zidit mai mare şi mai 
strălucit oraşul şi templul. Slava cea din urmă a casei acesteia, spune 
Domnul, va fi mai mare decât cea dintâi (Agheu 2, 9). Dacă Dumnezeu n-a 

îndepărtat de la pocăință Ierusalimul, care a făcut de atâtea ori desfrânare, cu 
atât mai mult nu va îndepărta sufletul tău, care-i la prima cădere.” (Cuvânt 
de sfătuire către Teodor cel căzut, 13, în vol. Despre Feciorie, Apologia 
vieții monahale, Despre creşterea copiilor..., p. 353-354) 


„De multe ori, unele boli ale trupului nu le putem lecui, dar nu ne 
descurajăm. Deşi auzim adesea pe doctori spunându-ne că o anumită boală 
nu poate fi tămăduită cu doctorii, totuşi stăruim rugândul să găsească o cât 
de mică lecuire. Bolile sufletului sunt cu totul altfel; nu este nici o boală 
sufletească nevindecabilă. Nu stau sub legile constrângătoare ale firu. Şi 
totuşi, sau nu le luăm în seamă, ca şi cum ar fi vorba de boli străine nouă, au 
pierdem nădejdea vindecării. Acolo unde natura bolilor trebuie să ne ducă la 
deznădejde, ne îngrijim ca şi cum am avea multe nădejdi de însănătoşire; dar 
aici, unde nu trebuie să avem vreun motiv de deznădejde, nu ne îngrijim 
deloc şi lăsăm boala să urmeze cursul ei, ca şi cum n-ar mai fi nici o nădejde 
de vindecare. Preţuim mai mult trupul decât sufletul! Pentru aceasta nu vom 
putea salva nici trupul!” (Cuvânt de sfătuire către Teodor cel căzut, 15, în 
vol. Despre Feciorie, Apologia vieții monahale, Despre creşterea copiilor..., 
p. 359) 


„Dacă Dumnezeu ne-ar fi creat cu scopul de a ne pedepsi, atunci ar fi 
cu cale şi drept să deznădăjduieşti şi să pui la îndoială mântuirea ta. Dar dacă 
ne-a creat nu din altă pricină decât din pricina bunătățu Lui, şi cu scopul de a 
ne desfăta de bunătăţile cele veşnice, şi face totul în vederea acestui scop, şi 
se ocupă de noi din prima zi a existenţei noastre până în cea din urmă, ce ne 
face să ne îndoim? L-am mâniat mult, cum nu L-a mâniat vreodată un om? 
Ei bine, tocmai pentru aceasta trebuie să ne depărtăm de păcatele ce le 
săvârşim, să ne căim de faptele săvârşite până acum, să căutăm să ne 
schimbăm cu totul. Nu este cu putinţă ca păcatele săvârşite de noi să nu-L fi 
întărit în aşa măsură, încât Dumnezeu să ajungă să nu mai voiască 
întoarcerea noastră spre virtute.” (Cuvânt de sfătuire către Teodor cel căzut, 
15, în vol. Despre Feciorie, Apologia vieţii monahale, Despre creşterea 
copiilor..., p. 361) 


„Dacă mărturisirea păcatelor dă atât de mare mângâiere, apoi cu mult 
mai multă mângâiere dă spălarea păcatelor cu ajutorul faptelor. Dacă 
Dumnezeu ar împiedica întoarcerea la viaţă de mai înainte a celor 
îndepărtați de la calea cea dreaptă, poate că nimeni, afară de câţiva, uşor de 
numărat, n-ar intra în Împărăţia cerurilor. Vedem însă că strălucesc în fapte 
bune tocmai cei care s-au ridicat din mari păcate. Şi e drept să fie aşa, 

deoarece cei care au trăit o viață plină de păcate, fiind conştienţi de păcatele 
care s-au făcut vinovaţi, arată o râvnă tot mai mare săvârşirea virtuţii pe cât 
de mare le-a fost râvna în săvârşirea păcatului. Acest lucru a vrut să-l arate 
Hristos când a vorbit cu Simon despre femeia cea păcătoasă: Vezi, spune 
Domnul, pe femeia aceasta? Am intrat în casa ta, apă pentru picioarele 
Mele nu Mi-ai dat; ea cu lacrimi Mi-a udat picioarele Mele şi cu părul 
capului ei le-a şters. Sărutare nu Mi-ai dat; ea, de când am intrat n-a încetat 
de a-Mi săruta picioarele. Cu untdelemn nu Mi-ai uns capul Meu; ea însă cu 
mir Mi-a uns picioarele Mele. Petru aceea îți spun: i se vor ierta păcatele ei 
cele multe, pentru că a iubit mult. Cel căruia i se iartă puţin, iubeşte puțin 
(Luca 7, 44-48). 

Pentru asta şi diavolul, ştiind că marii păcătoşi când încep să se 
pocăiască o fac cu toată tăria, ca unii ce cunosc păcatele lor, se teme şi 
tremură ca nu cumva păcătoşii să înceapă să se mântuiască. Într-adevăr, 
marii păcătoşi, după ce pun început pocăinţei, nu mai pot fi stăpâniți de 
diavol. Sub puterea pocăinţei fierb ca şi cum ar fi la foc şi-şi fac sufletul lor 
curat decât aurul mai curat, fiind mânaţi spre limanul virtuţii şi de puternicul 
duh al conştiinţei lor, şi de amintirea păcatelor mai dinainte. Superioritatea 
lor față de cei ce n-au căzut în păcate stă în aceea că folosesc un zel mai 
puternic, numai dacă vor pune, după cum am spus, început pocăinţei lor. 
Greutatea şi anevoinţa este în a putea să pui piciorul pe pragul pocăinţei şi să 
intri în pridvorul căinţei, căci aici vrăjmaşul bântuie cu furie şi atâta puternic 
ca să împingă îndărăt şi să doboare pe cel ce face acest bun început. Dar 
după ce ai trecut pragul şi pridvorul, diavolul, o dată biruit, nu mai arată 
atâta furie şi este doborât tocmai acolo unde se credea puternic, iar noi vom 
căpăta mai mare râvnă şi vom purta lupta aceasta cu mai multă uşurinţă. 

Să începem deci să ne reîntoarcem, să alergăm către cetatea cea din 
ceruri şi în care am şi fost înscrişi, în care ni s-a şi poruncit să viețuim.” 
(Cuvânt de sfătuire către Teodor cel căzut, 15-16, în vol. Despre Feciorie, 
Apologia vieții monahale, Despre creşterea copiilor..., pp. 362-364) 


„+... te rog, înainte de a fi cu totul năucit de această beţie, deşteaptă-te, 
scoală-te, ieşi din crâşma diavolului. lar dacă nu-i cu putință deodată, fă-o pe 
tăcute şi încetul cu încetul. În ce mă priveşte, mi se pare că e mai uşor să 
rupi deodată toate legăturile care te ţin strâns şi să intri dintr-odată în şcoala 
pocăinţei. Dar, dacă şi se pare greu asta, păşeşte pe calea care duce spre o 
vieţuire mai bună aşa cum vei voi. Numai depăşeşte o dată, şi dobândeşte 
viața veşnică! Da, te rog, mă cuceresc ţie în numele curăției tale de mai 
înainte, în numele încercării ce-o aveai în mântuirea sufletului tău, întoarce- 
te, ca să te vedem iarăşi pe culmi, să te vedem iarăşi păzitor al înfrânării. 

Fie-ţi milă de cei ce se smintesc din pricina ta, care din pricina ta nu mai au 
nici o nădejde în virtute. Întristare mare a cuprins acum ceata fraţilor; 
plăcere şi veselie a cuprins adunările necredincioşilor şi întovărăşirile 
tinerilor care trăiesc în păcat şi în desfrâu. Dacă te vei întoarce iarăşi la 
frumuseţea viețuirii dintâi, lucrurile se vor schimba: întreaga noastră ruşine 
va trece pe umerii lor, iar noi vom dobândi multă încredere văzându-te din 
nou încununat cu mai multă strălucire şi proclamat de toți biruitor. Biruinţele 
acestea dau naştere la mai multe aplauze şi pricinuiesc mai multă plăcere. 
Nu vei primi numai cunună pentru faptele tale bune, vei primi cunună şi 
pentru că ai încurajat şi mângâiat pe alții. Biruinţa ta va fi pentru ei cea mai 
grăitoare pildă de a se scula din nou şi a se regăsi pe ei înşişi, dacă ar cădea 
vreodată în aceleaşi păcate. Nu trece cu vederea un câştig atât de mare, nici 
nu cobori cu durerea în iad sufletele noastre! Fă-ne să răsuflăm uşuraţi, 
împrăştie norul tristeţii ce ne stăpâneşte din pricina ta. Acum nu ne mai 
gândim la propriile noastre necazuri, ci plângem nenorocirile tale. Dacă ai 
voii însă să-ţi vii în fire şi să priveşti cu ochii curaţi în jurul tău, ne vei 
slobozi de această jale şi vei îndepărta cea mai mare parte a păcatelor 
noastre. 

Ți-am povestit şi din dumnezeieştile Scripturi că mare şi nespusă 
poate fi strălucirea acelora care prin pocăință se întorc iarăşi pe calea virtuţii; 
adesea mai mare chiar decât a acelora care n-au căzut deloc în păcate. Aşa 
moştenesc vameşii şi păcătoasele Împărăţia cerurilor (Matei 21, 31), aşa 
mulți dintre cei din urmă sunt aşezaţi în fruntea celor dintâi (Matei 19, 30).” 
(Cuvânt de sfătuire către Teodor cel căzut, 16, în vol. Despre Feciorie, 
Apologia vieţii monahale, Despre creşterea copiilor..., pp. 364-365) 


„Veniţi la mine toți cei osteniți şi îimpovărați şi eu vă voi odihni pe voi 
(Mat., 11, 28). Ne cheamă, să nu refuzăm să-l ascultăm; ne trage la EI, să nu 
fugim; chiar de-am avea mii de păcate, să ştim că atunci cu atât mai mult 
trebuie să alergăm către El. Căci pe cei care se află în asemenea stare îi 
cheamă: Căci nu am venit să-i chem pe cei drepţi — spune El — ci pe cei 
păcătoşi, pentru ca ei să se pocăiască. lar aici este vorba despre cei 
împovăraţi, cei suferinzi, despre cei îngenunchiați din pricina mulțimi 
păcatelor lor. Acesta este şi motivul pentru care este numit Dumnezeul 
mângâierii şi Dumnezeul milostivirilor (cf. II Cor. 1, 8), fuindcă această 
lucrare a sa nu are sfârşit, neîncetat le dă mângâiere şi încurajare celor 
îndureraţi şi celor pătrunşi de strâmtorare, chiar dacă aceştia au mii de 
păcate.” (Despre necunoaşterea lui Dumnezeu, cuvântarea V, pp. 131-132) 


2375 


„Ai păcătuit? Vino în Biserică şi şterge păcatul tău. Ori de 
câte ori cazi pe un drum, tot de atâtea ori te şi ridici; astfel, ori 
de câte ori păcătuieşti, de atâtea ori să te şi pocăieşti. Nu 
deznădăjdui, nu fi nesârguincios, ca să nu-ţi pierzi nădejdea în 
bunătățile cereşti care s-au pregătit pentru noi. Şi chiar dacă şi 
la bătrâneţe ai păcătuit, pocăieşte-te şi vino în Biserică. Aici este 
spital, nu tribunal. Aici se dă iertare, nu ţi se cere a răspunde 
pentru păcate. Spune-l lui Dumnezeu, fie unuia am greşit şi rău 
în fața Ta l-am făcut (Psalmi 50, 4), şi te va ierta. Arată-l 
pocăință şi te va milui.” (Din vol. Problemele vieţii, p. 88) 


„Și pentru că îmi pare atât de rău de întunecimea gândului 
oamenilor şi de nebunia lor, aş vrea să am o voce atât de puternică, 
încât să ajungă până la marginile pământului, şi după ce m-aş urca 
pe cel mai înalt munte de pe pământ, să strig la toate popoarele şi 
neamurile, la fel ca proorocul David: Fiii oamenilor, până când grei 
la inimă? (Ps., 4, 2). Mă doare şi sufăr pentru ce-aţi ajuns. Da, 
plâng, pentru că ştiţi prea bine că Dumnezeu este îndelung răbdător 
şi vă aşteaptă să vă îndreptaţi, în loc să vă pedepsească după 
dreptate, şi cu toate acestea, nu vă îndreptaţi.” (Din vol. Problemele 
vieţii, p. 220) 


„EL voieşte mult mai mult decât noi ca să fim curaţi, dar aşteaptă de la 
noi să pornească, ca să ne încununeze. Cine a fost mai păcătos decât 
vameşul? Și numai pentru că a zis: Dumnezeule, milostiv fii mie, 
păcătosului, s-a pogorât mai îndreptat decăt fariseul (Lc., 18, 13, 14). Şi nu 
numai cuvântul acesta, care a avut mare putere, l-a curăţit, ci felul cum a zis 
acest cuvânt, forma a atras iubirea de oameni a lui Dumnezeu. 

Câtă pocăință, spune-mi, ce osteneală, câtă sudoare îi trebuie 
păcătosului să se recunoască că este păcătos, şi s-o arate şi lui Dumnezeu? 
Vezi că nu în zadar am zis, că Dumnezeu voieşte să pornească de la noi o 
mică dorință şi apoi EI singur face totul spre mântuirea noastră. 

Să ne pocăim dar, să plângem, să ne tânguim. Dacă ne va muri un fiu, 
cea mai multă vreme a vieții noastre o petrecem în plâns şi în tânguire, iar de 
ne vom pierde sufletul oare să nu plângem? Ne-am depărtat de mântuire şi să 
nu ne tânguim? Şi ce zic de suflet şi mântuire? Un Stăpân atât de blând şi 
milostiv e întristat şi să nu ne ascundem sub pământ?” (Cuvânt la Serafim, în 
vol. Din ospățul stăpânului, p. 44) 

„Căci este! Este ridicare, dacă vrem! Şi se poate să ne întoarcem la 
frumuseţea şi strălucirea de la început, numai să facem şi noi ceva din partea 
noastră. 

În cazul frumuseţii trupeşti, înfăţişarea o dată schimonosită şi 
frumuseţea o dată pierdută, fie din pricina bătrâneţii sau a bolii sau a altei 
dereglări, nu mai poate reveni prin nici un meşteşug la strălucirea avută. 
Căci acest lucru ţine de afectele firii şi de aceea nu se mai poate să revină la 
strălucirea frumuseții dintâi. Dar în cazul sufletului, dacă vrem, chiar şi acest 
fapt este posibil, din pricina negrăitei iubiri de oameni a lui Dumnezeu: 
frumuseţea, o dată pătată şi urâțită şi ruşinată prin mulțimea păcatelor, 
degrab poate reveni la buna alcătuire dintâi. Numai să arătăm pocăință 
sinceră şi deplină!” (Îndemnul aceluiaşi ca să ne depărtăm de desfătări, de 
lux şi de beţie mai mult decât orice, buna măsură. Cuvânt către neofiți, în 
vol. Cateheze baptismale, pp. 91-92) 


„Nu cunoşti că de ţi-ai vărsa şi sângele tău pentru Domnul, nici atunci nu plăteşti datoria 
vină moartea şi va pieri tămăduirea pocăinţei, iar în iad nu este pocăință; să 
căutăm pe Domnul până avem vreme.” (Din vol. Mărgăritarele Sfântului 
Ioan Gură de Aur, p. 107) 


„ȘI nu-mi zice că am furat, am ucis, am curvit, am preacurvit şi nu mă va pedepsi Dur 
Doamne, celor păcătoşi şi nevrednicii robii Tăi, că la tine scăpăm!” (Din 
vol. Mărgăritarele Sfântului loan Gură de Aur, p. 128) 


„Să deschidem Scripturile. Un dublu spectacol, de căderi şi de 
convertiri, ne-o va arăta cât este de uşoară; la cei mai sfinți de a cădea; 
la cei mai stricați de a reintra în har. Pe când Solomon cade, 
necredinciosul Manase se ridică. luda se pierde, Pavel îşi găseşte 
drumul său spre Dumnezeu. Petru îl tăgăduieşte pe Stăpânul său, Matei 
Îl slăveşte. Admiraţi vindecarea paralizatului din Evanghelie. După un 
rău de treizeci de ani, subit, dintr-o dată el revine la sănătate. 

Să nădăjduim deci totdeauna; mai mult să aspirăm.” (Din vol. 
Bogăţiile oratorice, p. 309) 


„Necesitatea ei. Cum s-a pierdut luda, dacă nu prin 
defectul lipsei de încredere? Fără îndoială crima lui era mare, 
însă cu mult mai mare era mila divină. lisus Hristos care a 
făcut atâta pentru a evita crima, ce n-ar fi făcut El în fața părerii 
de rău? Diavolul o ştia, de asemenea toate eforturile lui tind să-l 
arunce pe Iuda în deznădejde.” (Din vol. Bogăâțiile oratorice, p. 311) 

„Focul Duhului nu curăță numai murdăria, ci şi vopseaua. Că spune 
Dumnezeu: Dacă vor fi păcatele voastre roşii ca purpura, le voi Jace albe ca 
zăpada (1s., 1, 18). Cu alte cuvinte, Dumnezeu spune aşa: Chiar dacă 
murdăria păcatelor îţi năpădeşte sufletul cu o forță atât de mare încât (pare 
că) nu se mai poate şterge, cum nu se poate şterge vopseaua, şi aşa Eu pot 
să fac din roşu alb! E de ajuns numai să vrei, şi ti se şterg toate păcatele.” 
(Despre schimbarea numelor, cuv. IV, în vol. Despre schimbarea numelor. 
Despre răbdare. Despre milostenie..., p. 62) 


POCĂINȚŢA (nu există păcat care să poată birui generozitatea 
Stăpânului) 


„Nu este boală pe care să n-o fi vindecat bunătatea Sa, nici un păcat 
care să întreacă mila Lui.” (Comentar la Evanghelia de la loan, omilia LXII, 
1,p. 313) 


„Nu există un astfel de păcat, care să poată birui generozitatea 
Stăpânului. Ci şi dacă ar fi cineva desfrânat sau adulter sau muieratic, 
homosexual, prostituat, răpitor, lacom, beţiv, şi dacă ar fi idolatru, atât de 
mare este puterea darului şi iubirea de oameni a Stăpânului, încât EI face să 
dispară toate acestea şi-l dezvăluie mai strălucit decât înseşi razele soarelui 
pe cel care arată doar o bună dispoziţie a voinţei. 

Înţelegând covârşitorul dar al iubitorului de oameni Dumnezeu, să ne 
predispunem”” deja şi spre lepădarea relelor şi spre lucrarea faptelor bune. 
Căci aceasta ne îndeamnă şi profetul David, zicând: fereşte-te de rău şi fă 
binele (Ps., 36, 27).” (Prima cateheză către cei ce urmează a fi luminaţi, în 
vol. Cateheze baptismale, p. 33) 


POCĂINȚA (nu importă timpul ci intensitatea pocăinţei) 
„Stăpânul n-are nevoie de multe zile, nici de vreme îndelungată. Dacă 


ninivitenii au meritat atâta milă, pentru că s-au pocăit în trei zile, apoi cu 
mult mai mult noi nu vom fi trecuţi cu vederea! Numai să arătăm adevărata 





*+ Tâlcuirea Pr. Marcel Hancheş: înseamnă a ne îndemna mai întâi cu o bună dispoziţie 


despre ceva şi a sta cu faţa spre acel lucru, a tinde către el. (n.s. 35, p. 33) 

pocăință şi să pornim pe calea care duce la virtute, întorcându-ne de la 
păcate.” (Omilii la Facere, omilia XXVI, VIII, în col. PSB, vol. 21, p. 300) 


„Ninevitenii erau împovărați cu mulțime mare de păcate; dar pentru 
că au arătat adâncă şi mare căință, n-au avut nevoie mai mult de trei zile ca 
să atragă asupra lor bunătatea lui Dumnezeu şi să facă fără de putere 
hotărârea pronunţată asupra lor (Iona, 3, 10). Dar pentru ce vorbesc de 
nineviteni? Tâlharul cel de pe cruce n-a avut nevoie nici de o zi. Dar pentru 
ce spun o zi? N-a avut nevoie nici de un ceas! (Luca, 23, 40-43). Atât de 
mult ne iubeşte Dumnezeu! Nu întârzie, nu zăboveşte când vede tăria voinţei 
noastre, când vede că ne apropiem de EI cu dor clocotitor. Ne întinde largi 
braţele Sale darnice şi ne spune: Încă grăind tu îți voi spune: «lată sunt 
lângă tine» (Isaia, 58, 9)”. (Omilii la Facere, omilha XXVII, VI, în col. PSB, 
vol. 21, p. 343) 


„- Dar pentru ce ai dat ninivitenilor un răgaz aşa de scurt? (trei zile) 

- Ca să afli şi virtutea barbarilor, adică a ninivitenilor, care au putut, în 
trei zile, să pună capăt unei urgii atât de mari venite asupră-le din pricina 
păcatelor lor, dar ca să te şi minunezi de iubirea de oameni a lui Dumnezeu, 
Care s-a mulțumit cu o pocăință de trei zile pentru un noian atât de mare de 
păcate şi, în sfârşit, ca tu să nu cazi în deznădejde, chiar de-ai păcătuit de mii 
de ori. După cum cel cu suflet trândav şi nepăsător nu face mare lucru chiar 
dacă ar avea mult timp de pocăință şi nici nu se împacă cu Dumnezeu, din 
pricina trândăviei lui, tot aşa cel cu minte trează şi cu râvnă clocotitoare, cel 
ce se pocăreşte cu mult zel poate şterge într-o clipită păcatele a ani întregi. 
Nu s-a lepădat Petru de trei ori? Nu cu jurământ, a treia oară? Nu s-a temut 
el de cuvintele unei slujnice de rând? Şi ce s-a întâmplat? A avut nevoie de 
mulți ani pentru pocăință? Deloc, ci în aceeaşi noapte a şi alunecat şi s-a 
ridicat; a primit şi lovitura, şi primit şi leacul; s-a şi îmbolnăvit, şi s-a şi 
vindecat!” (Omiliile despre pocăință, omilia a cincea, p. 83) 


„Dumnezeu nu cere mult timp de pocăință! Ţi-ai spus păcatul, te-ai 
îndreptat! Te-ai pocăit, ai fost miluit! Nu timpul te îndreptăţeşte, ci chipul 
cum te pocăieşti îți stinge păcatul. Se poate ca timpul cât te pocăieşti să fie 
lung şi să nu capeți mântuire; şi se poate ca, în scurtă vreme mărturisindu-te 
din inimă, să lepezi păcatul.” (Omiliile despre pocăință, omiha a şaptea, pp. 
132-133) 


„Fericitul David, care a primit prin profetul Natan mustrarea pentru 
păcat, în faţa amenințării a arătat îndată întoarcere sinceră şi a spus: Am 

păcătuit Domnului UI Regi 12, 12), ei bine, acest singur cuvânt a adus 
fericitului David, care s-a pocăit din toată inima, într-o clipită, întraga 
mântuire. Pocăinţa a schimbat îndată hotărârea, că Natan 1-a spus: Și Domnul 
a iertat păcatul tău Ul Regi 12, 13).” (Omiliile despre pocăință, omiha a 
şaptea, p. 133) 


„Pocăinţa nu se judecă după mulțimea anilor, ci după râvna sufletului. 
Ninivitenii n-au avut nevoie de zile multe ca să li se şteargă fapta, a fost de- 
ajuns vreme scurtă a unei zile ca să-şi spele toată fărădelegea lor (lona 3, 6- 
10). La fel şi cu tâlharul (Luca 23, 40-43); n-a dobândit intrarea în rai după o 
îndelungată pocăință, ci i s-au iertat toate păcatele săvârşite în întreaga viață 
în atâta timp cât îi trebuie cuiva ca să rostească un cuvânt, şi a primit, înainte 
de Apostoli, cununa biruinţei. Vedem apoi pe mucenici că au primit cununi 
strălucitoare în puţine zile, nu în mulți ani, iar adeseori n-au avut nevoie mai 
mult de o zi. 

Deci, în toate acum avem nevoie de râvnă, de mult zel. Dacă ne 
pregătim sufletul ca să urâm viaţa noastră păcătoasă de mai înainte şi să 
îmbrățişăm calea cealaltă, cu atâta tărie cu câtă o vrea şi o cere Dumnezeu, 
apoi timpul nu înseamnă nimic. Mulţi din urmă a depăşit pe cel dintâi.” 
(Cuvânt de sfătuire către Teodor cel căzut, 6-7, în vol. Despre Feciorie, 
Apologia vieţii monahale, Despre creşterea copiilor..., p. 334) 


POCĂINȚŢA (ce o ajută ?) 


„ȘI care timp poate fi, oare, mai potrivit pentru pocăință decât timpul 
postului?” (Omiliile despre pocăință, omilia a cincea, p. 84) 


„Pocăinţa fără milostenie este moartă şi fără aripi. Pocăinţa nu poate 
zbura dacă nu are aripa milosteniei. De aceea lui Corneliu, cel ce s-a pocăit 
bine, milostenia 1-a fost aripa credinţei: Milosteniile tale, spune scriptura, şi 
rugăciunile tale s-au suit la cer (Fapte 10, 4). Dacă pocăinţa n-ar fi avut 
milostenia aripă, nu s-ar fi urcat la cer.” (Omiliile despre pocăință, omilia a 
şaptea, p. 144) 


POCĂINȚA (ce o împiedică ?) 
„După cum este greu, dar, mai bine spus, cu neputinţă, să amesteci 
apa cu focul, tot astfel socotesc este cu neputinţă să trăiască la un loc 


desfătarea şi zdrobirea inimii, căința. Ele sunt potrivnice şi se distrug una pe 
alta. Zdrobirea inimii, căința, este mama lacrimilor şi a cumpătării; 


2380 


desfătarea însă este mama râsului şi a nebuniei; una face sufletul uşor şi 
interiorizat, cealaltă îl face mai greu decât plumbul.” (Despre căință (II), 3, 
în vol. Despre mărginita putere a diavolului. Despre căinţă..., p. 95) 


„Zici să-mi petrec dulceaţa acestei vieți şi atunci dacă voi îmbătrâni 
mă voi pocăi şi mă voi nevoi şi pentru sufletul meu, care lucru nu poţi să-l 
faci, că zice marele Vasile, că la bătrâneţe nu este curăţenie, ci este 
neastâmpărare de poftele cele trupeşti şi grozăvii.” (Din vol. Mărgăritarele 
Sfântului loan Gură de Aur, p. 95) 


„Ceea ce face ruina pocăinței însăşi este tot ansamblul şi 
mulțimea de prezumţii şi ruşinoasa deznădejde.” (Din vol. Bogăâțiile 
oratorice, p. 463) 


POCĂINȚŢA (căile pocăinţei) 


Multe şi felurite sunt căile pocăinței, pentru ca să nu fie uşoară 
mântuirea. Dacă Dumnezeu ne-ar fi dat o singură cale de pocăință, n-am fi 
primit-o, ci am fi spus: Nu putem merge pe această cale, nu putem să ne 
mântuim | Dar aşa, Dumnezeu ţi-a tăiat cuvântul acesta, că nu ţi-a dat numai 
o cale de pocăință, nici două, nici trei, ci multe felurite, ca, prin mulțimea 
lor, să-ți facă lesnicioasă suirea la cer. Şi spunem că pocăinţa e lesnicioasă şi 
n-are nici o greutate. Eşti păcătos? Intră în biserică şi spune: Am păcătuit! şi 
al scăpat de păcat. V-am dat pildă pe David, care a păcătuit şi şi-a şters 
păcatul (II Regi 12, 1-14). V-am arătat apoi a doua cale de pocăință, aceea a 
plânsului pentru păcat şi spunem: Ce greutate are această cale? N-ai nevoie 
să cheltuieşti bani, n-ai nevoie să mergi cale lungă, nici altceva asemănător, 
ci numai să-ți plângi păcatul. Şi v-am dat, din Scriptură, pildă şi despre 
această cale; vă spunem că Dumnezeu a schimbat hotărârea pronunțată 
asupra lui Ahab pentru că Ahab a plâns şi s-a întristat; însuşi Dumnezeu i-a 
spus asta lui Ilie: Ai văzut cât a plâns Ahab şi cât de trist a plecat din fața 
Mea? Nu voi face după mânia Mea (Il Regi 21, 29). Apoi v-am dat şi a treia 
cale de pocăință şi v-am adus din Scriptură pildă pe fariseu şi vameş: 
fariseul, lăudându-se cu îngâmfare, a pierdut toate faptele lui de dreptate; iar 
vameşul, smerindu-se, s-a pogorât de la Templu cu rod de dreptate şi a ajuns 
drept fără nici o osteneală; a spus cuvinte şi a primit fapte (Luca 18, 10-14). 

Haide dar acum să mergem mai departe şi să vă pun în față a patra 
cale de pocăință. 

- Care e aceasta? 

- Milostenia, împărăteasa virtuţilor, aceea care duce iute pe oameni în 
bolțile cerurilor, apărătoarea noastră preabună. 

Mare lucru este milostenia. De aceea şi Solomon striga: Mare lucru 
este omul şi de preț bărbatul milostiv (Pilde 20, 6). Mari sunt aripile 
milosteniei; străbate văzduhul, lasă în urmă luna, depăşeşte razele soarelui, 
se urcă până în bolțile cerurilor. Dar nici acolo nu se opreşte, ci lasă în urmă 
ŞI cerul şi popoarele de îngeri şi cetele de arhangheli şi toate puterile cele de 
sus şi se înfăţişează chiar înaintea tronului celui împărătesc. Află asta chiar 
din Scriptură, care zice: Cornelie, rugăciunile tale şi milosteniile tale s-au 
suit înaintea lui Dumnezeu (Faptele Apostolilor 10, 4). Cuvintele: înaintea 
lui Dumnezeu înseamnă: De-ai avea multe păcate, nu te teme, că ai 
milostenia apărătoare! Nici una dintre puterile cele de sus nu-i va sta 
împotrivă. Milostenia îşi cere datoria, stând cu polița în mână. Însuşi 
Stăpânul ne-o spune: Cel care va face unuia dintre aceştia prea mici, Mie 
Mi-a făcut (Matei 25, 40). Milostenia deci îţi ușurează toate păcatele tale, 
oricâte ai avea.” (Omiliile despre pocăință, omila a treia, pp. 45-47) 


„Dumnezeu ne-a dat multe şi felurite căi de pocăință, ca să ne taie 
orice pricină de trândăvie. Dacă am fi avut numai o singură cale, n-am fi 
intrat pe ea.” (Omiliile despre pocăință, omilia a treia, p. 57) 


„Vreţi să vă spun şi căile pocăinţei? Sunt multe, felurite, deosebite! Şi 
toate duc la cer! Prima cale a pocăinţei e osândirea păcatelor: Spune tu mai 
întâi păcatele tale ca să te îndrepți (Isaia 43, 26). De aceea şi profetul spune: 
Zis-am: Mărturisi-voi împotriva mea fărădelegea mea Domnului; şi Tu ai 
iertat nelegiuirea păcatului meu (Psalmi 31, 6). Osândeşte-ţi, dar, şi tu 
păcatele! Ţi-e îndestulătoare apărarea aceasta înaintea Stăpânului! Cel ce-şi 
osândeşte păcatele cade mai greu în aceleaşi păcate. Pune conştiinţa ta să te 
osândească înlăuntrul tău, ca să nu ai dincolo acuzator înaintea scaunului de 
judecată a Domnului! Aceasta-i o cale de pocăință! Cea mai bună. 

Dar mai este şi altă cale, nu mai prejos de aceasta: să nu porți ură 
duşmanilor, să-ți stăpâneşti mânia, să ierți păcatele semenilor tăi. Aşa ni se 
vor ierta şi nouă cele greşite înaintea Domnului. Acesta-i al doilea mijloc de 
curățire de păcate. Dacă veți ierta celor ce vă greşesc, spune Domnul, şi 
Tatăl vostru cel ceresc vă va ierta vouă (Matei 6, 14). 

Vrei să afli şi a treia cale a pocăinţei? Este rugăciunea fierbinte, făcută 
cum trebuie, pornită din adâncul inimi. Nu-ţi aduci aminte oare de văduva 
aceea, cum a înduplecat pe Judecătorul cel nedrept (Luca 18, 2-8)? Tu însă 
ai Stăpân blând, bun, iubitor de oameni. Văduva aceea se ruga împotriva 

duşmanilor ei; tu însă nu te rogi împotriva duşmanilor tăi, ci pentru 
mântuirea lor. 

lar dacă vrei să afli şi a patra cale de pocăință, îţi voi vorbi de 
milostenie. Multă şi nespusă putere are milostenia! Nabucodonosor săvârşise 
tot felul de păcate, toate nelegiuirile. Daniel îi spune: Împărate, sfatul meu 
să-ți placă ție! Răscumpără păcatele tale cu milostenii, şi nelegiuirile tale 
cu milă faţă de săraci! (Daniel 4, 24). Nimic nu poate egala această iubire de 
oameni! După ce săvârşise mii şi mii de păcate, după ce săvârşise atâtea 
fărădelegi, i se făgăduieşte împăcare cu Cel pe Care l-a supărat dacă l-a 
supărat dacă are milă de semenii săi! 

Smerenia, apoi, este o altă cale care şterge la fel de bine păcatele ca şi 
toate căile amintite mai sus. Martor ne este vameşul; n-a putut spune nici o 
faptă bună; în locul tuturor acestora a arătat smerenia, şi 1-a fost îndepărtată 
sarcina cea grea a păcatelor. 

Iată, ţi-am arătat cinci căi de pocăință! Prima, osândirea păcatelor; a 
doua, iertarea păcatelor semenilor noştri; a treia, rugăciunea; a patra, 
milostenia; a cincea, smerenia. 

Nu te trândăvi! Mergi în fiece zi pe toate aceste căi! Căile sunt uşoare! 
Nu poți pretexta sărăcia! De-ai fi săracul săracilor chiar, poţi uita mânia, poți 
fi smerit, poți să te rogi cu stăruință, poți să-ți osândeşti păcatele; sărăcia nu- 
ți este deloc piedică. Dar pentru ce spun că sărăcia nu ţi-e piedică în acestea, 
când nici pe calea aceea a pocăinţei, unde trebuie să dai bani — adică a 
milosteniei —, nici acolo sărăcia nu ne este piedică pentru îndeplinirea 
poruncii! Ne-o spun cei doi bănuți dați de văduvă (Marcu 12, 42-44).” 
(Despre mărginita putere a diavolului, omiha a Il-a, $, în vol. Despre 
mărginita putere a diavolului. Despre câinţă..., pp. 37-38) 


„De aceca Dumnezeu ne-a dat multe şi diferite căi de 
pocăință, ca să taie în noi orice început de nesârguinţă.” (Din vol. 
Problemele vieţii, p. 87) 


POCĂINŢA (modul săvârşirii pocăinţei) 


„Spune-ţi păcatele tale unul câte unul, ca să ştii pentru care păcate iei 
iertare de la Dumnezeu şi ca astfel să-l fu recunoscător Binefăcătorului tău. 
Când superi pe vreun om, rogi pe prietenii lui, pe vecinii lui şi chiar pe 
slugile lui, cheltuieşti bani, pierzi zile întregi, ducându-te la uşa lui şi 
rugîndu-l de iertare; iar dacă cel supărat te respinge o dată, de două ori, 
chiar de mai multe ori, să nu te descurajezi, ci, fiind mai neliniştit, să îţi 
măreşti şi mai mult rugămintea; dar când supărăm pe Dumnezeu căscăm, ne 

lenevim, ne desfătăm, ne îmbătăm şi ne căutăm de treburile noastre. Când ÎL 
mai putem face milostiv? Şi cum să nu-L supărăm mai mult? Că îl facem să 
Se supere şi să Se mânie şi mai mult când nu ne doare sufletul că păcătuim. 
De aceea merităm să fim acoperiți de pământ, să nu mai vedem soarele, să 
nu mai respirăm, că având un Stăpân atât de uşor de împăcat, îl mâniem; şi 
mîniindu-L, nici nu ne pocăim. ŞI totuşi Dumnezeu când Se mânie pe noi, n- 
o face cu ură şi cu duşmănie, ci vrând să ne atragă şi mai mult la El. Dacă ţi- 
ar face mereu bine, deşi îl insulți, L-ai disprețui mai mult. Dar ca să nu faci 
asta, îşi întoarce câtva vreme fața de la tine, ca să te aibă necontenit alături 
de EI. 

Să avem, deci, încredere în iubirea Sa de oameni şi să ne pocăim cu 
toată purtarea de grijă, înainte de a sosi ziua în care pocăinţa nu mai este de 
folos. Acum totul stă în puterea noastră; atunci Judecătorul este stăpân pe 
hotărârea Lui: Să întâmpinăm faţa Lui întru mărturisire (Ps., 94, 2), să 
plângem, să ne tânguim. De-am putea ruga pe Judecătorul, înainte de ziua 
cea mare a judecății, să ne ierte de păcate, n-ar mai fi nevoie să venim la 
judecată; dar dacă n-o facem, vom spune păcatele în auzul întregii lumi şi nu 
vom mai avea nici o nădejde de iertare”. (Omilii la Matei, omilia XIV, III, în 
col. PSB, vol. 23, p. 170) 


„Înfricoşător este scaunul acela de judecată, osânda de neînlăturat, iar 
chinul de nesuferit. Dacă vrei să nu fii pedepsit nici aici, judecă-te singur, 
cere-ți singur socoteală de faptele tale! Ascultă ce spune Pavel: Dacă ne-am 
judeca pe noi înşine, n-am mai fi judecaţi (| Cor., 11, 31); Dacă faci asta şi 
mergi înainte pe acest drum, vei dobândi şi cununa. 

- Dar cum să mă pedepsesc pe mine însumi? m-ai putea întreba. 

- Plângi, suspină cu amar, smereşte-te, chinuieşte-te, adu-ți aminte de 
păcatele tale, unul câte unul. Nu mic mijloc de pedepsire a sufletului este 
acesta. Dacă ai ajuns la zdrobirea inimii, atunci ştii că prin aceasta mai cu 
seamă se pedepseşte sufletul. Dacă ţi-ai adus aminte de păcatele tale, atunci 
ştii câtă durere se naşte de aici. De aceea Dumnezeu dă unei astfel de 
pocăinţe ca răsplată îndreptățirea, spunând: Spune tu mai întâi păcatele tale, 
ca să te îndreptezi (Isaia 43, 26). Nu-i puţin lucru pentru îndreptarea ta 
adunarea în minte a tuturor păcatelor tale, întoarcerea lor şi pe o parte şi pe 
alta, după felul lor, şi trecerea lor pe dinaintea ochilor tăi. Cel care face 
lucrul acesta ajunge la o atât de mare zdrobire de inimă, că socoteşte că nici 
nu merită să mai trăiască. lar cel care a ajuns la această socoteală va fi mai 
moale ca ceara. Nu-mi vorbi mie numai de desfrânare, nici de adulter, nici 
de păcate recunoscute de toată lumea ca păcate, ci adună în mintea ta 
uneltirile tale ascunse, calomniile, grăirile de rău, deşertăciunile, pizmuirile 

tale şi toate păcatele la fel cu acestea! Că şi pentru aceste păcate nu vei suferi 
mică pedeapsă. Cel care ocărăşte se duce în iad (Matei 5, 22); beţivul nu are 
parte de împărăția cerurilor (1 Cor., 6, 10); cel care nu iubeşte pe aproapele 
său supără atât de mult pe Dumnezeu, că nici mucenicia nu-i este de vreun 
folos (I Cor., 13, 13); cel care nu poartă grijă de ai săi s-a lepădat de credință 
(| Tim., 5, 8); cel care dispreţuieşte pe săraci este aruncat în foc (Luca 16, 
22-31). Nu socoti, dar, mici aceste păcate, ci adună-le pe toate şi scrie-le ca 
într-o carte. Dacă le scrii tu, Dumnezeu ţi le şterge, după cum dacă tu nu le 
scrii, Dumnezeu ţi le şi scrie şi te şi pedepseşte. Este, dar, cu mult mai bine 
ca păcatele noastre să fie scrise de noi şi să ne fie şterse sus, decât, 
dimpotrivă, ca noi să le uităm, iar Dumnezeu să ni le pună înaintea ochilor 
noştri în ziua cea înfricoşătoare. Aşadar, ca să nu se întâmple asta, să trecem 
pe dinaintea conştiinţei noastre cu toată luarea aminte toate păcatele noastre 
şi vom vedea atunci că suntem vinovaţi de multe păcate”. (Omilii la Matei, 
omilia XLI, IV, în col. PSB, vol. 23, pp. 497-498) 


„Să ne depărtăm dar de această viață păcătoasă şi stricată. Că nu-i, nu- 
1 cu putință să te pocăieşti şi să te şi desfătezi. Să vă înveţe aceasta loan cu 
îmbrăcămintea sa, cu hrana sa, cu casa sa!” (Omilii la Matei, omilia X, V, în 
col. PSB, vol. 23, p. 127) 


„Dumnezeu a arătat cum iartă păcatele; deci pentru ce, lăsând acea 
cale, vă deschideţi o alta? Au păcătuit odinioară ninevitenii, şi au făcut de 
acestea pe care şi voi le faceți acum, însă să vedem cu ce s-au folosit. După 
cum se întâmplă cu cei bolnavi, că mulți doctori îi văd şi multe doctorii le 
scriu, însă cel înțelept nu se gândeşte ce anume a făcut cel bolnav, ci ce 
anume l-a folosit, tot asemenea trebuie a ne gândi şi în cea de față. Deci ce a 
folosit pe varvarii aceia? Şi-au rânduit post în păcatele lor, ba încă şi-au rânduit 
un post foarte aspru, şi-au rânduit îmbrăcare cu sac, cu cenuşă pe cap, cu 
bocete, cu culcarea pe pământ, dar şi-au rânduit şi schimbarea vieţii. Dar să 
vedem ce anume din acestea i-a făcut sănătoşi. Și de unde am putea şti?, zici 
tu. Dacă ne vom duce la doctor, dacă-l vom întreba pe dânsul. Nu va ascunde 
nimic de noi, ci totul ne va spune. Dar mai drept grăind, pentru ca nimeni să 
nu fie care să nu ştie, şi nici să aibă trebuinţă de a i se spune, ela şi scris 
doctoria ce i-a ridicat pe dânşii din boală. 

Deci care este acea doftorie? Și au văzut Dumnezeu, zice, că s-a intors 
fieştecare din calea sa cea vicleană, şi s-a pocăit de relele care grăise să le 
facă lor (lona 3, 10). Nu zice că a văzut postul lor cel îndelungat, nici sacul 
sau cenuşa ce-şi puseseră pe cap. Şi acestea nu le zic nu surpând postul - să nu 

fie una ca aceasta! - ci îndemnând ca o dată cu postul să se facă şi ceea ce 
este mai bun decât postul, aceea adică de a se depărta cineva de toată răutatea. 

A păcătuit şi David. Deci să vedem cum s-a pocăit şi acesta. Trei zile a 
şezut pe pământ, însă aceasta o făcea nu pentru păcatele sale, ci pentru fiul 
său care era ca beat de patimă; pe când păcatul în alt chip l-a curățit, prin 
smerita cugetare, prin zdrobirea inimu, prin umilinţa sufletului, prin faptul că 
nu a mai căzut în acele păcate, că-şi amintea într-una de ele, că suferea cu 
mulțumire toate cele ce veneau asupră-i, că îi cruța pe cei ce îl întristau, şi nu 
numai că nu se răzbuna împotriva celor ce meşteşugeau rele asupra sa, ci încă 
şi pe cei ce voiau să facă aceasta îi împiedica. Când, de pildă, Semei arunca 
asupra lui cuvintele cele mai batjocoritoare, David zicea către curtenii lui 
care se smintiseră de aceasta: Lăsați-l] să blesteme, că Domnul au zis lui: 
Blestemă pre David. Căci el avea inimă zdrobită şi smerită, ceea ce mai 
vârtos i-au şi curățit păcatele. Aceasta este adevărată mărturisire, aceasta este 
adevărata pocăință. Dar dacă noi, postind, vom fi îngâmfați, nu numai că cu 
nimic nu ne vom folosi, ci chiar ne vom şi vătăma mai mult. 

Deci, iubitule, smereşte-ţi şi tu inima, ca să tragi către tine pe 
Dumnezeu, căci aproape este Domnul de cei zdrobiţi cu inima (Ps., 33, 18). 
Oare nu vezi în casele cele mai strălucite cum cei necinstiți nu răspund nici 
chiar slugilor celor mai mici care-i batjocoresc, ci rabdă totul pentru 
disprețul în care i-a adus păcatul? Tot aşa fă şi tu. Chiar de te-ar bațjocori 
cineva, tu nu te înfuria, ci suspină din străfundul inimii, nu pentru batjocură, 
ci pentru păcatul care te-a adus în acea necinste. Suspină când păcătuieşti, iar 
nu când urmează a fi pedepsit, fiindcă aceasta dacă o faci, nu înseamnă nimic - 
ci suspină fiindcă ai disprețuit pe Stăpânul tău, Cel atât de blând, Cel atât de 
blajin, Cel ce atât de mult te-a iubit pe tine, şi a fost atât de legat de mântuirea 
ta, încât chiar şi pe Fiul Său l-a dat pentru tine. 

Pentru toate acestea deci suspină, şi să o faci necontenit, fiindcă 
aceasta este adevărată mărturisire. Nu te arăta astăzi vesel şi mâine posomorât, 
apoi iarăşi vesel, ci petreci totdeauna în plâns şi zdrobire de sineţi. Fericiți cei 
ce plâng, zice, că aceia se vor mângâia, adică cei ce plâng şi se jelesc 
necontenit. Rămâi deci făcând aceasta necontenit, şi fiind cu băgare de seamă 
la tine însuţi, şi zdrobindu-ți inima, întocmai celui care, pierzând pe fiul său 
cel adevărat, l-ar jeli întruna. Rupeți-vă, zice, inima, iară nu veşmintele 
voastre (loil 2, 13). Dar cel rupt nu se mai poate ridica în sus, cel zdrobit nu se 
scoală. Pentru aceea Prorocul Ioil zice: Rupefţi-vă inima, iar David: Inimă 
zdrobită şi smerită Dumnezeu nu va defăima (Ps., 50, 19). Măcar de ai fi şi 
înțelept, măcar şi bogat, măcar şi boier, rupe-ţi inima, nu o lăsa pe dânsa ca să 
cugete mari, nici să se îngâmfe. Căci ceea ce e rupt nu se îngâmfă. Tot aşa şi 
tu, smereşte-te cu cugetarea. Gândeşte-te că vameşul numai printr-un singur 

grai s-a îndreptăţit, deşi ceea ce-a spus nu era smerită cugetare, ci adevărată 
mărturisire. Deci dacă aceasta are o atât de mare putere, dar încă smerita 
cugetare? lartă păcatele celor ce greşesc ție, căci şi lucrul acesta iartă păcatele. 
Şi pentru cea dintâi, zice: L-am văzut că a umblat posomorât pe căile sale şi I- 
am tămăduit pre el (Is., 57, 17-18), şi aceasta a muiat mânia lui Dumnezeu în 
vremea lui Ahaav; iar pentru cea de-a doua zice: Jertați şi se va ierta vouă. Dar 
mai este încă şi altă cale care poartă această doctorie pentru noi, adică defăi- 
marea păcatelor celor săvârşite. Spune tu întâi fărădelegile tale, zice, ca să te 
îndreptăţeşti (s., 43, 26). Şi cel ce pătimeşte rele şi mulţumeşte, dezleagă pă- 
catele, precum şi milostenia, care este mai mare decât toate. 

Deci numără doctoriile care vindecă ranele tale, şi toate le pune 
necontenit: smerita cugetare, mărturisirea, nepomenirea de rău, a mulțumi lui 
Dumnezeu pătimind rele, a face milostenii cu bani şi cu lucruri şi a te ruga cu 
stăruință. Astfel văduva aceea a îmblânzit pe judecătorul nemilostiv şi crud. 
Deci dacă aceea a îmblânzit pe cel crud şi nemilostiv, cu atât mai mult tu vei 
îmblânzi pe cel blând şi milostiv. Dar apoi este şi o altă cale pe lângă cele de 
mai sus, aceea adică de a lua apărarea celor nedreptățiţi. Judecați, zice, pe cel 
orfan, şi dați dreptate văduvei, şi veniţi să ne întrebăm, zice Domnul; şi de 
vor fi păcatele voastre ca mohorăciunea, ca zăpada le voi albi (Is., 1, 17, 18). 
Deci de care răspuns am putea fi vrednici, având atâtea căi ce duc către cer, şi 
astfel de doctorii care vindecă ranele, şi dacă chiar şi după baia naşterii din nou 
rămânem în aceleaşi păcate? 

Aşadar, iubiţilor, să nu rămânem în păcate, ci acei ce încă nu au căzut, 
să rămână în frumuseţea lor de dinainte, sau mai bine zis, încă mai mult să se 
îndeletnicească în bine; că măcar de nu ar găsi la ei păcate, totuşi izbânzile lor 
acestea le vor face încă o mai mare frumuseţe - iară noi, cei ce mult păcătuim, 
să ținem seamă de cele vorbite spre îndreptarea păcatelor, ca astfel să stăm cu 
îndrăzneală înaintea scaunului lui Hristos şi să ne învrednicim de bunătățile 
cele făgăduite nouă!” (Tălcuiri la Epistola a doua către Corinteni, omiha IV, 
pp. 54-56) 


„Cel ce se pocăieşte nu trebuie a se înfuria, nici a se sălbătăci, ci a se 
umili ca un deznădăjduit, ca unul ce nu are curaj, ca un condamnat, ca unul 
ce numai prin milă poate fi mântuit, ca unul ce s-a arătat nerecunoscător 
către binefăcătorul său, ca un netrebnic şi vrednic de mii de pedepse.” 
(Comentariile sau Explicarea Epistolei către Evrei, omila XXXI, p. 361) 


„Pentru că femeia cea păcătoasă s-a apropiat cu inimă fierbinte, cu 


suflet înflăcărat şi cu credinţă clocotitoare, s-a atins de acele sfinte şi sfințite 
picioare, despletindu-şi părul, slobozind din ochi izvoare de lacrimi şi 

vărsând mirul. Cu ochii cu care 1-a ademenit pe bărbaţi, cu aceia a pregătit 
leacurile pocăinţei. Cu ochii cu care a întraripat privirile celor desfrânaţi, cu 
aceia a plâns. Cu buclele de păr cu care pe mulţi i-a înlănțuit spre păcat, cu 
acelea a şters picioarele lui Hristos. Cu parfumul cu care pe mulți 1-a omorât, 
cu acela a uns picioarele Domnului”. (Cuvântări împotriva anomeilor, cuv. 
VI, în vol. Cuvântări împotriva anomeilor. Către iudei, p. 101) 


„ȘI tu, dar, cu acelea cu care ai mâniat pe Dumnezeu, cu acelea fă-L 
iarăşi înduioşător. L-ai mâniat cu răpirea de averi? Cu ele împacă-L! Dă 
înapoi cele răpite, celor pe care i-ai nedreptăţit, şi mai dă şi altele pe 
deasupra, şi spune ca Zaheu: Întorc împătrit faţă de cât am răpit (Luca 19, 
8). L-ai mâniat pe Dumnezeu cu limba şi L-ai ocărât cu multe ocări? 
Potoleşte-L tot cu limba, înălțând rugăciuni curate, binecuvântând pe cei ce 
te ocărăsc, lăudând pe cei ce te grăiesc de rău, mulțumind celor ce te 
nedreptățesc. Acestea n-au nevoie de multe zile, de mulți ani, ci numai de 
voință! Se săvârşesc într-o singură zi! Depărtează-te de desfrânare, 
îmbrățişează virtutea, pune capăt păcatului, făgăduieşte să nu-l mai 
săvârşeşti, şi ţi-e de ajuns spre apărare!” (Cuvântări împotriva anomeilor, 
cuv. VI, în vol. Cuvântări împotriva anomeilor. Către iudei, pp. 101-102) 


„... doresc să te convingi că pocăinţa poate să te şi mântuiască. Chiar 
dacă te-ai acuza pe tine însuţi, dar, dacă nu faci să mărturisească aceasta să 
se prefacă în fapte, nu vei putea să te desparți pe viitor de păcate. Nu poţi să 
faci ceva cu râvnă şi cu tăria trebuitoare dacă mai întâi nu eşti convins tu 
însuţi că ceea ce faci, o faci spre folosul tău. Dacă plugarul n-ar aştepta 
secerişul după ce a aruncat semințele în pământ, n-ar mai lucra niciodată 
pământul. Care este omul care vrea să muncească degeaba, dacă de pe urma 
muncii lui nu nădăjduieşte nici un folos? Tot aşa e şi cu cel care seamănă 
cuvinte, varsă lacrimi şi-şi mărturiseşte păcatele: dacă nu face asta cu 
nădejdea că va avea vreun folos de pe urma lor, nici nu va putea să se 
dezlipească de păcat, pentru că este stăpânit de păcatul deznădejdu. După 
cum plugarul care-şi pierde orice nădejde de a mai culege roade de pe ogorul 
său lasă să crească pe viitor toate buruienile care vatămă semănătura, tot 
astfel şi cel care-şi seamănă mărturisirea cu lacrimi, dar nu nădăjduieşte nici 
un folos de pe urma mărturisirii lui, nu va putea să înlăture din calea lui tot 
ce păgubeşte pocăinţa. lar căderea în aceleaşi păcate păgubeşte pocăinţei.” 
(Cuvânt de sfătuire către Teodor cel căzut, 18, în vol. Despre Feciorie, 
Apologia vieţii monahale, Despre creşterea copiilor..., p. 371) 

„Chiar de păcătuim, să nu ne întristăm pentru că suntem pedepsiţi, ci 
pentru că L-am mâniat pe Stăpân.” (Cinci cuvântări despre Ana şi Samuel, 
cuvântul V, în vol. Omilii şi cuvântări despre educaţia copiilor..., p. 17) 


„Căci dacă murdărie trupească era, firesc e să te speli la baia publică. 
Dar dacă îţi pătezi sufletul şi îl faci necurat, caută o curăţire care să poată 
spăla petele lui. Care e baia care spală asemenea păcate? Izvoarele calde ale 
lacrimilor, suspinurile ce se ridică din adâncul inimii, străpungerea 
necontenită a inimii, rugăciunile încordate, milosteniile, şi milosteniile 
făcute cu mărinimie, a osândi cele săvârşite, a nu te mai apuca de aceleaşi 
lucruri. Aşa se spală firea de păcat, aşa se curăţă petele sufletului.” (Femeia 
este legată prin Lege câtă vreme îi trăieşte bărbatul, iar dacă moare, liberă 
este, dacă vrea, să se mărite, numai întru Domnul. Mai fericită este însă 
dacă rămâne aşa, în vol. Cateheze maritale, pp. 36-37) 


„Mai bine este a nu păcătui deloc. Însă nu este puţin lucru pentru 
mântuire ca cel ce a păcătuit să fie îndurerat şi să se osândească în sufletul 
său şi să-şi biciuiască conştiinţa cu multă amănunțime. Căci o asemenea 
osândire este o parte a dreptății şi într-adevăr duce la a nu mai păcătui.” 
(Laudă lui Maxim şi despre ce fel de soţie trebuie să ne luăm, în vol. 
Cateheze maritale, p. 40) 


„„Să pedepsim gândurile ce ne conving să păcătuim, să ne străpungem 
conştiinţa şi să ne cere, socoteală pentru cele făptuite de noi. Căci astfel 
vom putea şi să facem uşoară povara păcatelor noastre, şi să ne bucurăm de 
multă iertare, şi să petrecem viața aceasta cu bucurie, şi să avem parte de 
bunătățile ce au să fie.” (Despre Aquila şi Priscilla; şi că nu se cuvine să 
grăim de rău pe preoții lui Dumnezeu. Cuvântul 2, în vol. Cateheze 
maritale, p. 180) 


„Condiţia primă şi esenţială este încrederea. Apoi trebuie a 
recunoaşte starea sa nefericită şi a mărturisi în mod loial nevoia în care 
eşti având nevoie de iertarea lui Dumnezeu. Apoi vine sincera şi 
adevărata părere de rău. Începe smerenia, ce însoţeşte şi termină lucrul 
întreg al unei convertiri.” (Din vol. Bogăţiile oratorice, p. 310) 


„Prima condiţie a pocăinţei este deci de a nu ne îndoi. Însă care 
îi vor fi condiţiile pozitive? 

A doua condiție: rugăciunea. Tot îi este cu putință rugăciunii, 
însă la fel ce să aştepţi şi ce să nădăjduieşti fără de ea? Câţi zic că 

viaţa fără Dumnezeu îi apasă, că patimile lor le sunt un jug 
insuportabil, pe care ar voi să-l arunce; ei ridică spre fiii credincioşi ai 
lui Dumnezeu ochi invidioşi (...) însă ei nu se roagă! Fie din lipsă de 
încredere şi de credință, fie din lene, ei nu înalță spre Dumnezeu nici 
glasul lor, nici sufletul lor, şi nu cer nimic, ei nu ar şti obţine nimic. 
Voi vreţi iertarea trecutului şi forţa viitorului? Rugaţi-vă. Evanghelia 
nu este garantul absolut al acestei afirmații? Citiţi în ea parabola celui 
ce cere, care în miezul nopţii când îl respinge prietenul său, îi vine şi-i 
cere ajutor, bate, cheamă, roagă, forțează, şi sfârşeşte prin biruința 
celor mai dure refuzuri. Dacă aşa este rugăciunea față de noi care 
suntem răi, cu cât va fi ea mai puternică înaintea lui Dumnezeu, Care 
singur este bun? 

A treia condiţie: regretul sincer. În mod sigur, regretul, tristeţea 
păcatului comis va fi totdeauna cea mai esențială, cea mai 
indispensabilă dintre condițiile iertării. Cât este de puternică această 
tristeţe în fața lui Dumnezeu! Cât este de victorios acest regret! 
Scriptura, în cartea Regilor, ne desfăşoară un spectacol extraordinar: 
cel al tristeții regelui Ahab. Ahab cedând influenţei detestabile a 
femeii sale Izabela, se acoperă de crime, la care el i-a pus vârf cu 
uciderea lui Nabot. Dumnezeu îl condamnă şi se pune să-l lovească şi-l 
trimite pe profetul său Ilie, pentru a-i vesti condamnarea sa şi 
osândirea sa. Dumnezeu va da iertare; şi El se scuză față de profetul 
Său, ca şi cum se scuza lui Ilona cruţând Ninivele în lacrimi. Se pare că 
Dumnezeu nu poate contempla lacrimile noastre fără a fi emoționat. 

Vrem noi un alt rău şi o altă tristeţe? Petru de atâtea ori îl 
tăgăduieşte pe Stăpânul său, însă plânge cu amar. O singură noapte îl 
vede vinovat şi nevinovat, renegat şi apoi credincios. Cum? Prin 
regret, prin lacrimi. 

A patra condiție: mărturisirea păcatului. Dumnezeu însuşi a pus 
această condiție esențială, Dumnezeu însuşi a consacrat-o prin 
exemplul Său propriu. De la Adam EI cere mărturisire. Cain pentru că 
a refuzat-o, îşi închide orice putere de iertare. Pe de altă parte, David îi 
face în mod solemn lumii întregi, tuturor veacurilor, în formule 
nepieritoare, mărturisirea păcatului său dublu. Am păcătuit! Acela este 
glasul buzelor Sale, acela este strigătul intim al conştiinţei Sale, acela 
este punctul de plecare al iertării Sale. Şi pentru a putea obţine această 
mărturisire mântuitoare, Dumnezeu trimite la el pe profetul Natan! A 
cincea condiție: schimbarea vieţii. Nici o cursă a diavolului nu este 
atât de temută, ca cea în care ne atrage el prin pocăinţa falsă şi 
mincinoasă. Prin aceea, în acelaşi timp el linişteşte conştiinţa noastră, 

el ne păzeşte în viciu şi în pierzarea noastră. El ne pierde aşa în mod 
sigur, printr-o pocăință iluzorie, iar pe alții prin învârtoşare în păcat. 

Cum să scapi de această cursă? Renunţând mai întâi la viciile 
noastre; apoi, după aceea, practicând virtuţi opuse. Ninive nu-şi 
datorează mântuirea sa decât respingerii generoase a dezordinilor ei. 
David nu revine la sfinţenie decât prin practicarea virtuţilor.” (Din vol. 
Bogăţiile oratorice, pp. 463-465) 


POCĂINȚŢA (e periculoasă întristarea peste măsură pentru 
păcate) 


„Alţii socot iarăşi drept un mare câştig să se întristeze peste măsură 
pentru păcatele lor. Dar şi aceasta este o viclenie diavolească; dovadă Iuda; 
aceasta l-a făcut să se spânzure”. (Omilii la Matei, omilia LXXXVI, IV, în 
col. PSB, vol. 23, p. 971) 


„Că nu este să nu ştim cugetele (meşteşugirile) lui, fundcă de multe ori 
şi sub forma evlaviei el pierde pe cineva, căci el pierde pe om nu numai 
ducându-l în curvii, ci poate încă şi dimpotrivă, a-l strica prin întristarea cea 
peste măsură în timpul pocăinţei. Căci când împreună cu ai săi diavolul îi 1a şi 
pe ai noştri, când el şi poruncind a păcătui prăpădeşte şi nimiceşte, şi chiar 
când, poruncind noi a se pocăi, el pierde, apoi cum să nu se numească faptul 
acesta cuprindere sau ispitire din parte-i? Că lui nu-i este de ajuns a pierde pe 
cineva prin păcat, ci şi prin pocăință o face aceasta, dacă noi nu priveghem. 
Pentru aceea, cu drept cuvânt că a şi numit aceasta cuprindere sau ispitire, 
fiindcă necuratul ne stăpâneşte chiar şi prin cele ale noastre. A lua pe cineva 
în stăpânirea sa pentru păcat, aceasta e al său - dar a-l lua şi pentru pocăință, 
aceasta nu mai este a lui; arma aceasta este a noastră, şi nicidecum a lui. Când 
deci el şi aşa ne poate lua în stăpânirea sa, gândeşte-te cât de urâtă este 
această biruire a noastră, cum îşi va bate joc şi va râde de noi ca de nişte mişei 
şi ticăloşi, dacă ar fi ca el să ne învingă chiar cu armele noastre. Şi într-ade- 
văr, este lucru de râs şi încărcat de cea mai Josnică ruşine ca dânsul să fău- 
rească ranele prin chiar doctoriile noastre. Pentru aceea şi zicea apostolul: că 
nu este să nu ştim cugetele (meşteşugirile) lui, dând prin aceste cuvinte a se 
înțelege felurimea uneltirilor, viclenia lui, şi tot ceea ce poate vătăma sub 
forma evlaviei.” (7ălcuiri la Epistola a doua către Corinteni, omilia IV, p. 
53) 


POCĂINŢA (cu nădejde în mila lui Dumnezeu) 

„Dumnezeu îndeamnă cu milostivire pe păcătos la pocăință. 
Dumnezeu se apleacă şi iartă la prima apariție de părere de rău. 
Dumnezeu chiar atunci când păcătosul se abţine, nu opune crimelor 
sale decât o răbdare îndelungă.” (Din vol. Bogăţiile oratorice, p. 16) 


POCĂINȚA (tâlharul de pe cruce — pildă de pocăință) 


„Al văzut îndrăznirea tâlharului? Ai văzut îndrăznire pe cruce? Ai 
văzut câtă înțelepciune în timpul osândei şi câtă evlavie în timpul chinului? 
Nu e oare de mirare că mai era conştient, că mai era cu mintea întreagă când 
piroanele erau înfipte în el? Dar nu numai că era conştient, ci mai mult încă, 
nu se îngrijea de el, ci de alţii; a ajuns învățător pe cruce, l-a certat pe 
tovarășul său şi i-a zis: Nu te temi tu de Dumnezeu? Nu lua aminte, îi spune 
el celuilalt tâlhar, /a tribunalul cel de jos. Este un alt Judecător, nevăzut, 
este un alt tribunal, drept şi nepărtinitor. Nu te uita, dar, că a fost osândit 
jos. Sus nu este aşa. Aici, în tribunalele acestea de jos, drepții sunt osândiți, 
nedrepții scapă, vinovaţii — eliberaţi, iar nevinovaţii pedepsiţi. Judecătorii, 
Cu voie sau fără voie, de multe ori greşesc când judecă, sau se înşeală 
pentru că nu ştiu de partea cui e dreptatea, sau dau hotărâri nedrepte, cu 
bună ştiinţă, pentru că sunt cumpăraţi cu bani. La tribunalul de sus nu se 
întâmplă aşa, căci Dumnezeu este judecător drept, iar judecata Lui ca 
lumina iese şi nu-i umbrită nici de întuneric, nici de neştiință.” (Omilia I la 
Cruce şi la tâlhar, |, în vol. Predici la sărbători împărăteşti şi cuvântări de 
laudă la sfinţi, p. 92) 


„Nici să ne ruşinăm să-l luăm ca învăţător pe tâlhar, pe care nici 
Stăpânul nostru nu S-a ruşinat să-l bage întâi pe el în rai. Să nu ne ruşinăm 
să ne fie învățător un om care s-a arătat vrednic de vieţuirea cea din rai 
înainte de toți oamenii.” (Omilia a II-a la Cruce şi la tâlhar, în vol. Predici 
la sărbători împărăteşti şi cuvântări de laudă la sfinţi, p. 105) 


„Al văzut îndrăznire pe cruce? Ai văzut filosofie? Ai văzut evlavie? 
Nu merită oare să ne minunăm de bărbăția sufletului lui, că mai era încă 
conştient, că mai era cu mintea întreagă, cu toate că era străpuns de piroane, 
cu toate că suferea dureri nesuferite din pricina piroanelor? Eu aş merge mai 
departe şi aş spune că nu merită numai să ne minunăm de el, ci că este drept 
să-l fericim. Într-adevăr, nu numai că n-a ţinut seamă de suferinţele lui, dar 
s-a lăsat chiar pe el, şi se îngrijea de celălalt, se silea să-l smulgă din rătăcire, 
se silea să fie pe cruce învăţător.” (Omilia a II-a la Cruce şi la tâlhar, în vol. 
Predici la sărbători împărăteşti şi cuvântări de laudă la sfinţi, p. 106) 

„ȘI vezi-l apoi că împlineşte o lege apostolică. Nu se îngrijeşte numai 
de cele ale lui, ci face totul şi se străduieşte ca să-l izbăvească pe celălalt 
tâlhar de rătăcire şi să-l povăţuiască spre adevăr. După ce a spus: Nu fe temi 
de Dumnezeu, a adăugat: Că suntem în aceeaşi osândă (Luca 23, 40). Uită-te 
ce mărturisire desăvârşită!” (Omilia a Il-a la Cruce şi la tâlhar, în vol. 
Predici la sărbători împărăteşti şi cuvântări de laudă la sfinţi, p. 107) 


„Al văzut mărturisire desăvârşită pe cruce? Ai văzut cum şi-a şters cu 
cuvintele păcatele? Ai văzut cum a îndeplinit porunca aceea profetică ce 
zice: Spune tu întâi nelegiuirile tale, ca să te îndreptezi (Isaia 43, 26). 
Nimeni nu l-a silit. Nimeni nu l-a învinuit. Nimeni nu l-a atacat! EI s-a 
învinuit pe el însuşi. De asta n-a avut alt învinuitor. A luat-o înainte, s-a 
învinuit pe sine, s-a înfierat pe sine.” (Omilia a Il-a la Cruce şi la tâlhar, în 
vol. Predici la sărbători împărăteşti şi cuvântări de laudă la sfinţi, p. 107) 


POCĂINŢA (sfinţii — modele de pocăință) 


„Însă a recunoaşte starea noastră nu este decât primul act al unei 
pocăinţe adevărate şi fecunde. Al doilea şi mai indispensabil încă, este 
rugăciunea. Rugăciunea lui David se înalță neîncetat, este strigătul 
sfâşietor al sufletului în tristeţe, însă care-şi păstrează încrederea în 
mila divină. EI cere trei lucruri: ca Dumnezeu să socotească demn să-l 
primească, ca Dumnezeu să-l schimbe, şi să considere demn să-l 
mântuiască. 

La rugăciunea lui David se adaugă acțiunea. Actele lui de 
pocăință sunt strălucitoare şi fără de măsură. El respinge dulcețile 
vieţii sale regale; nopţile lui sunt date la înfrânări, zilele lui sunt 
pentru practicarea virtuților. Viaţa sa este cu totul din fapte bune şi 
sfinte, calea lui cu totul întoarsă de la ocaziile păcatului.” (Din vol. 
Bogăţiile oratorice, pp. 465-466) 


POCĂINȚA (deasa pomenire a păcatelor, însoţită de durerea 
pentru săvârşirea lor) 


„Ascultă cum şi Matei îşi prihăneşte petrecerea sa, numindu-se vameş, 
neruşinându-se a-şi vădi viața sa cea mai dinainte. Şi fiindcă nu aveau cu ce 
se prihăni după Botez, îşi aduceau aminte de cele mai dinainte, învăţându-ne 
ca să nu purtăm grijă de relele cele străine, ci de ale noastre şi adeseori să le 
cugetăm cu mintea. Căci nu este altă doctorie mai bună ca aceasta spre 

ştergerea păcatelor, precum este pomenirea lor cea deasă şi prihănirea lor 
neîncetată.” (Cuvânt la neluminarea scripturii celei vechi, la iubirea de 
oameni a lui Dumnezeu şi cum că nu se cuvine a ne învinui unii pe alții, în 


vol. Din ospăţul stăpânului, pp. 100-101) 


„Cel ce grăieşte de rău pe alții întărâtă pe Stăpânul. Iar cel ce se 
grăieşte de rău pe sine, Îl îmblânzeşte şi-L împacă cu el. Şi pe cel drept mai 
drept îl face, iar pe cel păcătos îl izbăveşte de vina greşelilor şi-l face vrednic 
de iertare.” (Cuvânt la neluminarea scripturii celei vechi, la iubirea de 
oameni a lui Dumnezeu şi cum că nu se cuvine a ne învinui unii pe alții, în 
vol. Din ospățul stăpânului, p. 102) 


POCĂINȚA (amânarea pocăinţei) 

„De am fi noi încărcați de mii de păcate, totuşi ne este cu putinţă a ne 
ridica, pe cât timp suntem aici. Să ne ridicăm deci, iubiţilor. Bătrânul 
gândească-se că peste puţin se va duce de aici, că s-a dezmierdat îndeajuns 
cu vârsta - deşi ce fel de dezmierdare este aceea de a-şi petrece timpul în 
rele? - dar eu o spun aceasta față cu credinţa acelora. Să se gândească pe 
lângă acestea că-i este lui cu putință ca în scurt timp tot păcatul să-l şteargă. 
Cel tânăr iarăşi să se gândească la nesiguranța sfârşitului său şi că, de multe 
ori, cei bătrâni rămânând aici, cei tineri s-au dus înaintea lor. Deci, pentru ca 
nu cumva să ne batem capul prea mult cu sfârşitul nostru, acel sfârşit se 
găseşte pentru noi cu îndoială. Pentru aceea şi un înţelept oarecare sfătuieşte 
zicând: Nu întârzia a te întoarce la ..Domnul şi nu lăsa din zi în zi, că nu ştii 
ce va aduce ziua de mâine (Sirah 5, 7) - Din a amâna de azi pe mâine iese 
totdeauna primejdie şi frică, iar din a nu amâna, mântuire învederată şi 
sigură.” (Tâlcuiri la Epistola a doua către Corinteni, omiha XXII, p. 199) 


„Nu zice: Este vreme până când va trebui să mă întorc, căci aceste 
cuvinte foarte mult mânie pe Dumnezeu. Și de ce? Fiindcă EI ţi-a vestit ție cu 
veacuri nesfârşite mai nainte, iar tu nu voieşti a te osteni nici măcar în viața 
aceasta scurtă şi trecătoare, ci eşti atât de uşuratic şi de fricos, încât umbli şi 
cauţi o viaţă şi mai scurtă decât aceasta. Oare nu aceleaşi ospeţe în fiecare zi? 
Nu aceleaşi mese? Nu aceleaşi curve? Nu aceleaşi teatre? Nu aceiaşi bani? 
Până când deci le vei iubi pe acestea ca şi cum ar fi aievea? Până când vei avea 
pofta nesățioasă de păcat? Gândeşte-te că de câte ori ai curvit, de atâtea ori te- 
al pârât pe tine însuţi, pentru că aşa este păcatul: de câte ori l-ai făcut, de 
atâtea ori şi Judecătorul şi-a dat hotărârea Sa. Te-ai îmbătat, ţi-ai îmbuibat 
pântecele, ai răpit avutul altuia? Stai pe loc, întoarce-te la cele dinainte, 

mărturiseşte harul lui Dumnezeu, că nu te-a răpit încă în mijlocul păcatelor; 
de aceea nu mai cere un alt răgaz spre a lucra iarăşi rău. Mulţi dintre cei 
lacomi au fost răpiți fără veste şi s-au dus la înfricoşata judecată. Teme-te deci 
ca nu cumva Şi tu să pătimeşti aşa, fără să te poți îndreptăți. 

Dar Dumnezeu a dat multora răgazul de a se mărturisi la adânci 
bătrâneţe, sau mai bine zis, de a-L lăuda pe Dânsul până la adânci bătrâneţe. 
Deci ce? Îţi va da şi ţie? Poate că nu-mi va da, zici tu. Dar ce spui tu? Poate 
şi câteodată, şi de multe ori? Dar ce va să zică aceasta? Gândeşte-te că tu 
hotărăşti pentru suflet, şi deci pune şi pe cea dimpotrivă. Gândeşte-te şi zi: Dar 
dacă nu-mi va da? Şi dacă va da? A dat EI, desigur, însă aceea este mai 
sigură şi cu mai mult folos decât aceasta. Că dacă tu vei începe cu virtutea, 
atunci ai câştigat totul, fie că ai avea, fie că nu ai avea răgaz. 

Tu, când pleci la război, nu zici: Nu este nevoie de a-mi face 
testamentul, că poate mă voi întoarce, şi iarăşi, când te gândeşti la 
însurătoare, nu zici: Voi lua femeie sărăcăcioasă, căci mulți s-au îmbogățit 
astfel, şi fără să se aştepte, şi fără să aibă vreo nădejde. Nici casă clădind, 
nu zici: Voi pune temelii putrede, fiindcă multe case au stat pe astfel de 
temelii. lară când judeci despre suflet, te agăți până şi de cele mai putrede, 
punându-ți înainte pe acel poate, sau de multe ori, sau câteodată, şi astfel te 
laşi la voia celor nesigure. Nu mă las, zici, la voia celor nesigure, ci la iubirea 
de oameni a lui Dumnezeu, fiindcă Dumnezeu este iubitor de oameni. Ştiu şi 
eu; dar Iubitorul de oameni Acesta a răpit pe mulţi fără de veste, după cum 
am spus. Dar dacă poate vei avea şi timp îndelungat şi vei rămânea acelaşi? - 
Fiindcă un astfel de om chiar şi la bătrâneţe va fi leneş. Nu, zici tu. Dar 
judecata aceasta o vei avea şi după cei optzeci de ani, căci atunci vei cere 
nouăzeci, şi după cei nouăzeci o sută, şi după cei o sută vei fi încă şi mai leneş. 
Și astfel întreaga ta viaţă o vei cheltui în zadar şi se vor petrece şi cu tine cele 
spuse iudeilor, că au trecut întru deşertăciune zilele lor (Ps., 127, 33). Şi fie ca 
numai întru deşertăciune, şi nu şi în rele. Căci când noi ne vom duce acolo 
purtând cu noi greutatea păcatelor, apoi negreşit că întru rele am trecut zilele 
noastre. Atunci vom duce o hrană sigură focului, o masă îmbelşugată 
viermilor.” (Tâlcuiri la Epistola a doua către Corinteni, omilia XXII, pp. 
199-200) 


„Voi ziceţi: Mai târziu îmi va fi un timp mai favorabil pentru 
convertirea mea. Şi pronunţând astfel, voi vă continuaţi viața voastră 
dezordonată: păcatele se adună, întinăciuni se adaugă la întinăciuni, 
revolte la revolte. Două urmări inevitabile. 1. Voi mâniaţi pe 
Dumnezeu, adunați asupra voastră asprimile dreptăţii Sale, voi 
închideți inima Lui, voi astupaţi izvoarele harului, 2. Voi vă faceți mai 

grea convertirea voastră, agravând fără încetare răul care deja vă strică 
şi vă extenuează. 

Voi ziceţi: Dumnezeu le acordă timp la destui păcătoşi. Ei bine? 
Pentru voi ce urmează? Cine vă dă dreptul de a conclude pentru 
asigurarea propriei voastre amânări? Şi dacă Dumnezeu vă refuză vouă 
timpul pe care-l place să-l acorde altora? De fapt, de câte ori nu vedeţi 
voi murind păcătoşi, fără ca ei să mai aibă timp de pocăință şi de 
îndreptare? Pretutindeni de altfel un astfel de raționament vi se va 
părea absurd. (...) Căsătoriți voi o fiică fără zestre, că la alții soarta le- 
a venit pe neaşteptate? Construiţi voi pe temelii ruinate, sub pretextul 
că alte case construite la fel cu toate acestea au rezistat?” (Din vol. 
Bogăţiile oratorice, pp. 307-308) 


POCĂINȚA (numai timpul de acum este timp de pocăință) 


„Cât suntem aici, pe pământ, avem nădejde de mântuire; dar după ce 
am plecat dincolo, nu ne mai putem pocăi, nici şterge păcatele. De aceca, 
trebuie să ne pregătim neîncetat pentru ieşirea din lumea aceasta. Dacă 
Stăpânul a hotărât să ne cheme diseară? Dacă a hotărât să ne cheme mâine?” 
(Omilii la săracul Lazăr, cuvântul II, în vol. Omilii la săracul Lazăr. Despre 
soartă şi Providenţă..., p. 58) 


POCĂINŢA (în faţa morţii) 


„Dar ca tu să dai averea ta când deja eşti în gura morții şi când nu mai 
eşti stăpân pe sine-ți, aceasta nu înseamnă că ai disprețuit averile. Atunci tu 
nu dai din ale tale cu propria ta voință, ci împins de necesitate; atunci 
mulțumirea se cuvine morţii, iar nu ţie; aceasta nu rezultă din afecțiunea ta 
către cei cărora le-ai lăsat averea, ci din siluirea morții. Dar cel puţin facă-se 
aceasta măcar, fă, zic, ca măcar atunci să te scapi de patimă. Aminteşte-ţi 
ceea ce ai răpit de la alţii, aminteşte-ţi de cele cu care ai înşelat pe alţii, toate 
înapoieşte-le împătrit, şi aşa te vei justifica înaintea lui Dumnezeu.” 
(Comentariile sau Explicarea Epistolei către Efeseni, omilha XVIII, p. 176) 


POCĂINȚA (pocăinţa cu nădejde în mila lui Dumnezeu) 


„Că nu este păcat, chiar foarte mare, care să biruie iubirea de oameni a 
lui Dumnezeu, dacă ne pocăim la timpul cuvenit, dacă ne cerem iertare”. 
(Omilii la Facere, omilia XIX, IV, în col. PSB, vol. 21, p. 228) 

„Păcatul tău are hotar; leacul însă nu are hotar. Păcatul tău, oricum ar 
fi, este păcat făcut de om; dar iubirea de oameni a lui Dumnezeu este 
negrăită. Ai curaj! Pocăinţa biruie păcatul! Închipuie-ţi o scânteie ce cade în 
ocean! Poate rămâne ea aprinsă? Poate să se vadă? Nu! Ei bine, ce e scânteia 
față de ocean, aceea e păcatul față de iubirea de oameni a lui Dumnezeu. 
Dar, mai bine spus, nici atâta. Oceanul, oricât de mare-ar fi, tot are margini. 
Bunătatea lui Dumnezeu însă e fără de margini. 

Nu vă spun aceasta ca să vă fac trândavi, ci ca să vă fac şi mai 
sârguitori.” (Omiliile despre pocăință, omila a opta, pp. 157-158) 


POCĂINȚA (recunoaşterea păcatelor) 


„Vă spun toate acestea acum nu ca să-l scap de vină pe diavol, ci ca să 
vă scap pe voi de trândăvie. Că tare doreşte diavolul să aruncăm pe el vina 
păcatelor noastre! Doreşte aceasta pentru ca, hrăniți cu această nădejde şi 
porniţi spre tot felul de păcate, să ne sporim mult osânda şi să nu mai avem 
parte de nici o iertare, prin aceea că am mutat de la el la noi vina păcatelor 
noastre. Eva a făcut aşa (Facerea 3, 13) şi n-a dobândit iertare! Noi să nu 
facem aşa! Să ne cunoaştem pe noi înşine, să ne recunoaştem rănile! Aşa 
vom putea şti şi ce doctorii să luăm! Cel care nu se ştie că-i bolnav, nici nu 
se îngrijeşte să se vindece.” (Despre mărginita putere a diavolului, omilia a 
II-a, 5, în vol. Despre mărginita putere a diavolului. Despre căinţă..., p. 36) 


POCĂINȚA (despre hotărârea de a nu mai păcătui şi de a-şi 
îndrepta viaţa) 


„... spune nu numai păcatului tău, învinuindu-te pe sineţi, ci spune că 
al să-ți îndrepți şi viaţa prin pocăință; astfel vei mişca sufletul pocăit spre a 
nu mai cădea în aceleaşi păcate. A ne acuza pe noi înşine şi a ne numi 
păcătoşi este, ca să spun aşa, un lucru obişnuit şi celor credincioşi. Mulţi 
oameni care joacă pe scenă, bărbaţi şi femei, dar mai cu seamă cei care au 
rolul celor stricaţi şi neruşinaţi, se fericesc pe ei înşişi, dar nu o fac cu scopul 
care trebuie. N-aş putea spune că asta-i mărturisirea, căci aceştia, nici prin 
robia sufletului lor, nici prin lacrimile lor amare, nici prin făgăduinţa că-şi 
vor schimba viața, nu încearcă să-şi mărturisească propriile lor păcate, ci, 
prin măiestria cuvintelor lor, caută să culeagă numai aplauzele spectatorilor. 
Păcatele nu par atât de grave când le spune altul ca atunci când le spune cel 
ce le-a săvârşit. Oamenii care în urma unor mari deznădejdi au ajuns să nu 
mai simtă că păcătuiesc şi nu le mai pasă de părerea oamenilor îşi povestesc 

propriile lor păcate cu atâta libertate de parcă ar vorbi despre păcatele altora. 
Nu voiesc să fii unul dintre aceştia, şi nici să-ţi mărturiseşti păcatul plin de 
deznădejde, ci, mânat de buna nădejde a iertării, să tai orice rădăcină de 
deznădejde a iertării, să tai orice rădăcină de deznădejde şi să arăţi altă râvnă 
decât oamenii amintiţi mai sus.” (Cuvânt de sfătuire către Teodor cel căzut, 
19, p. 372-) 


POCĂINȚA (folosul dobândit prin pocăință) 


„Cunoştinţa mărimii păcatelor micşorează calea întoarcerii la virtute”. 
(Omilii la Facere, omilia VI, II, în col. PSB, vol. 21, p. 79) 


„Fericitul Pavel, a ajuns prigonitor apostol; cel ce mai înainte pustia 
Biserica, a ajuns mai pe urmă. 

Ai văzut ce adâncă schimbare? Ai văzut ce nespusă prefacere? La fel 
şi cu tâlharul. Ucisese nenumărați oameni, dar într-o clipită de vreme şi-a 
şters toate păcatele cu câteva cuvinte aşa de desăvârşit, că a auzit pe Stăpân 
spunându-i: Astăzi vei fi cu Mine în rai (Luca., 23,43)! Tot aşa vameşul. S-a 
bătut peste piept, şi-a mărturisit păcatele şi s-a dus acasă mai îndreptat decât 
fariseul (Luca., 18,13). Dar fiecare dintre ei a dobândit după ce fiecare şi-a 
arătat însuşirile frumoase ale sufletului, după ce şi-au mărturisit păcatele cele 
de mai înainte”. (Omilii la Facere, omilia LV, IV, în col. PSB, vol. 22, pp. 
217-218) 


„Veniţi la Mine toți cei osteniţi şi împovăraţi şi Eu vă voi odihni pe 
voi (Matei 11, 28). 

Nu cutare şi cutare, ci toți veniţi la Mine, toți cei împovăraţi, toți cei 
întristați, toți cei cu păcate! Veniţi, nu ca să vă pedepsesc, ci ca să vă iert 
păcatele! Veniți, nu pentru că am nevoie să Mă slăviți ci pentru că doresc 
mântuirea voastră. Că Eu vă voi odihni pe voi! N-a spus numai: Vă voi 
mântui, Ci ceea ce-i cu mult mai mult: Vă voi da deplină odihnă !”. (Omilii la 
Matei, omilia XXXVIII, II, în col. PSB, vol. 23, p. 469) 


„- Pentru ce te sperii, diavole, când este lăudată pocăinţa? Pentru ce te 
jeleşti, pentru ce te cutremuri? 
- Da, pe dreptate mă jelesc şi mă tângui, răspunde diavolul, pentru că 
mari trofee mi-a răpit pocăinţa asta! 
- Care trofee? 
Cot Na ON - Pe desfrânată, pe vameş, pe tâlhar, pe hulitorul Pavel! 

Cu adevărat, mari trofee i-a răpit pocăinţa! I-a dărâmat cetăţuia. 
Lovitura pocăinţei a fost mortală.” (Omiliile despre pocăință, omilia a doua, 
p. 27) 


„Există deci rană şi doctorie, păcat şi pocăință. Păcatul este rana, 
pocăința — doctoria. În rană este puroi, în doctorie, curățire de puroi; în 
păcat, puroi, în păcat ocară, în păcat batjocură; în pocăință, îndrăznire, în 
pocăință, lhbertate, în pocăință, curățire de păcate. Ascultă-mă cu luare 
aminte! Păcatului îi urmează ruşinea, pocăinței, îndrăznirea.” (Omiliile 
despre pocăință, omilia a opta, p. 160) 


„Prin pocăință să ajungă (păcătosul) la fel cu cei ce n-au săvârşit 
nici un păcat.” (Cuvânt la Fericitul Vavila, şi împotriva lui Iulian, şi 
către elini, V, în vol. Predici la sărbători împărăteşti şi cuvântări de 
laudă la sfinţi, p. 310) 


„,... Nol încă de aici să lepădăm toate păcatele cele săvârşite, ca să ne 
putem înfățişa la scaunul judecății lui Hristos şi să dobândim împărăția cea 

cerească.” (Cuvânt la Duminica Fiului Risipitor, în vol. Omilii la Postul 
Mare..., p. 17) 


POCĂINȚA (primirea iertării păcatelor) 


„Să ne rănim inimile noastre, să ne plângem păcatele noastre, aşa cum 
ne porunceşte lisus Hristos; să fim cuprinşi de întristare la amintirea 
păcatelor noastre, şi să ne reamintim exact în sufletele noastre toate greşelile 
pe care le-am făcut până acum; să ne aplecăm cu toată durerea şi grija ca să 
ne spălăm în întregime. Căci Dumnezeu ne-a dăruit pentru aceea căi bune şi 
mijloace bune. Spune mai întâi, ne spune EI, păcatele tale tu, şi te vei 
îndrepta (1s., 43, 26). Şi încă: Eu am zis: Eu voi mărturisi Domnului 
împotriva mea nedreptatea mea, şi Tu ai iertat necredința inimii mele (Ps., 
31, 6). A-şi aminti adesea în inima şi în mintea sa păcatele sale, şi a se 
învinui, este ceea ce slujeşte nu puţin la reducerea grozăviei păcatului. 

Dar iată un al doilea mijloc de a-şi spăla păcatele sale încă mai 
eficace: nu vă mâniaţi deloc împotriva celui ce v-a supărat; iertaţi tot ce v-a 
greşit cineva împotriva voastră. Vreți să-l ştiţi şi pe al treilea? Daniel o să vi- 
| dea, ascultați-l: Răscumpărați păcatele voastre prin milostenie, şi 
nedreptăţile voastre prin fapte de milă spre cei săraci (Daniel 4, 24). Mai 
este încă unul: este rugăciunea deasă, şi stăruința către rugăciunile care se 

fac către Dumnezeu. Postul o egalează, dacă el e unit cu blândeţea şi cu 
iubirea față de aproapele, nu este o uşoară mângâiere, el contribuie la 
iertarea păcatelor, el stinge focul mâniei lui Dumnezeu: Căci apa stinge 
focul, atunci când este mai aprins şi milostenia spală păcatele (Eccl., 3, 33). 

Să mergem dar în aceste căi; dacă nu vom înceta să mergem, dacă 
vom folosi tot timpul nostru în toată grija noastră pentru aceste practici, nu 
numai că vom spăla păcatele noastre trecute, ci ne vom câştiga o comoară 
mare pentru cealaltă lume. Căci nu-i vom da nici o putere diavolului, nu ne 
vom lăsa purtați nici de mânie, nici de curiozitate nestăpânită.” (Comentar la 
Evanghelia de la Ioan, omilia VII, 2, p. 39) 


„... ŞI celelalte (păcate) vor fi şterse dacă facem pocăință. 
Dar, pocăința constă în a nu mai face păcatele acelea.” (Comentar la 
Evanghelia de la loan, omilia XXXIV, 1, p. 165) 


„Ahab, acest împărat necredincios (3 Regi 21, 27), pentru că a simțit 
amărăciunea şi acul păcatului, mergea cu capul plecat, foarte mâhnit şi 
întristat, iată pentru ce s-a îmbrăcat el în sac şi vărsa râuri de lacrimi. Dacă 
facem la fel, dacă plângem ca şi el, ca Zaheu vom risipi nedreptăţile şi 
păcatele noastre, noi vom obține iertarea.” (Comentar la Evanghelia de la 
Ioan, omilha LXXXVIII, 3, pp. 473-474) 


„EL suferă cu îndurare şi făgăduieşte iertare acelora care Îl supără 
numai dacă se căiesc şi promit de a nu-L mai supăra.” (Primele patru omilii 
despre statui, omilia a III-a, p. 66) 


POCĂINȚŢA (bucuria iertării) 


„Leacul acesta (pocăinţa — n.n.) da, mai cu seamă leacul acesta, ne va 
aduce atât de mare vindecare şi va tămădui aşa de bine rănile sufletelor 
noastre, încât nici urmă de ele nu va mai rămâne. Aşa ceva nu se poate vedea 
la rănile trupeşti. De-ai pune de nenumărate ori pe o rană trupească 
doctoriile făcute de doctor, neapărat tot va rămâne în trup urmă; şi pe bună 
dreptate pentru că e vorba de tămăduirea trupului; dar aici, pentru că e vorba 
de tămăduirea sufletului, sufletul se schimbă cu totul în bine când îşi arată 
însuşirile lui bine şi frumoase; pune pe fugă toate rănile cum fugăreşte un 
vânt puternic praful. Scripturile sunt pline de astfel de pilde.” (Omilii la 
Facere, omilia LV, III, în col. PSB, vol. 22, p. 2 17) 

„... avem un Tată atât de bun, Care doreşte mult întoarcerea noastră. 
Dacă ne vom întoarce, El nu ne va mai acuza pentru cele de mai înainte, 
numai să ne întoarcem, fiindcă aceasta este cea mai bună justificare. Nu 
numai că nu ne-ar acuza, dar dacă altcineva ar îndrăzni să ne acuze, EI l-ar 
face să tacă, oricât de priceput ar fi acuzatorul.” (Omilii la Epistola către 
Filipeni, omilia a XII-a, p. 221) 


„Mare, într-adevăr, a fost căderea lui Petru, că lepădarea de Hristos 
este un păcat fără asemănare; totuşi, după un păcat atât de mare, Hristos l-a 
pus din nou în cinstea de mai-mare şi i-a încredinţat conducerea Bisericii. ŞI, 
ceea ce-i mai mult decât orice, este că Petru ne-a arătat că are pentru Stăpân 
o dragoste mai mare decât toți apostolii.” (Omiliile despre pocăință, omiha a 
cincea, p. 83) 


„lertarea păcatelor este izvor al mântuirii şi răsplată a pocăinţei.” 
(Omiliile despre pocăință, omilia a şaptea, p. 121) 


„- Dar pot să mă mântuiesc dacă mă pocăiesc? 

- Da, poţi! 

- Am trăit toată viaţa în păcate! Dacă mă pocăiesc, mă mântuiesc? 

- Da! 

- De unde ştiu? 

- De la iubirea de oameni a Stăpânului tău! 

- Să am, oare, încredere numai în pocăinţa de care îmi vorbeşti? Este, 
oare, în stare pocăinţa să şteargă atâtea păcate? 

- Dacă ar fi numai pocăinţa, atunci, pe bună dreptate, teme-te! Dar 
când iubirea de oameni a lui Dumnezeu se alătură pocăinței, prinde curaj!” 
(Omiliile despre pocăință, omilia a opta, p. 157) 


„Am făcut multe păcate! Cum voi putea să mă mai mântuiesc? 

Tu nu poţi, Stăpânul tău poate! Şi într-atât, încât să-ți şteargă păcatele! 
Uită-te cu luare-aminte la ce spun! Aşa îți şterge Stăpânul păcatele, că nu 
mai rămâne nici urmă de păcat! Cu trupurile rănite nu-i cu putinţă asta; ci 
oricât de mult s-ar strădui doctorul, oricâte doctorii ar pune pe rană, rana nu 
dispare desăvârşit. Te loveşti la faţă; rana s-a tămăduit, dar rămâne urma, 
mărturia rănii, şi ea strică frumusețea chipului; şi se străduieşte mult 
doctorul să şteargă urma, dar nu poate; i se împotrivesc şi slăbiciunea firii 
omeneşti, şi neputința artei medicale, şi neputința doctorilor. Dar când 
Dumnezeu şterge păcatele, nu lasă nici urmă, nici nu îngăduie să rămână 
semn, Ci, o dată cu sănătatea, dăruieşte şi frumuseţea, o dată cu izbăvirea de 

pedeapsă dă şi dreptate şi-l face pe cel ce păcătuise asemenea cu unul care n- 
a păcătuit. Dumnezeu pierde păcatul şi-l face să nu mai fie, nici să mai 
revină, atât de desăvârşit îl pierde! Nu tu urmă, nu tu semn, nu tu mărturie, 
nu tu dovadă!” (Omiliile despre pocăință, omilia a opta, pp. 163-164) 


POCĂINȚA (roadele pocăinţei) 


„Pocăinţa deschide cerul, pocăinţa ne bagă în rai, pocăinţa biruie pe 
diavol, după cum încrederea în noi ne face să cădem.” (Omiliile despre 
pocăință, omila a opta, p. 156) 


„... după cum praful fin nu poate sta în fața furiei unui vânt puternic, 
tot astfel nici mulțimea poftelor nesăbuite nu va putea sta în fața puterii 
căinței; în momentul în care căința pătrunde adânc în sufletul omului, poftele 
pier şi se împrăştie mai iute decât praful şi fumul.” (Despre căință (1), 7, în 
vol. Despre mărginita putere a diavolului. Despre căință..., p. 15) 


„Când binele acesta, căința, cuprinde cu adevărat sufletul oamenilor, 
atunci el are tot atâta putere de distrugere a răutăților pe câtă putere are focul 
asupra spinilor.” (Despre căință (II), 3, în vol. Despre mărginita putere a 
diavolului. Despre căinţă..., p. 95) 


POCĂINȚŢA (lipsa pocăinţei — gravitatea) 


„EI, care înduioşează şi se milostiveşte chiar pentru micile noastre 
întristări, când nu vede din partea noastră nici măcar atâta (căință — n.n.) 
negreşit că este nemulțămit şi ne va pedepsi cu cea mai aspră pedeapsă, 
fiindcă o astfel de purtare din partea noastră este luată ca cea mai grozavă 
defăimare adusă lui. Cine s-a întristat vreodată pentru păcatele sale? Cine a 
suspinat? Cine şi-a bătut pieptul? Cine s-a neliniştit? Eu socotesc că nimeni! 
Ci oamenii plâng şi se bocesc nenumărate zile pentru cei morți din familia 
lor, pentru pierderea banilor, sau şi pentru altele de acest fel, în vreme ce 
sufletul pierzându-l în fiecare zi, noi nici măcar nu ne gândim. Deci cum vei 
putea îmblânzi pe Dumnezeu, când nici măcar nu simţi când ai păcătuit?” 
(Comentariile sau Tâlcuirea Epistolei întâi către Corinteni, omiha VIII, p. 
87) 


„Căci, spune-mi: Dacă tu ai avea o slugă care ar suferi multe rele din 
partea tovarăşilor săi, şi ea nu s-ar îngriji defel de altele, ci s-ar îngriji numai 
ca să nu mânie pe stăpân, oare nu ar fi de-ajuns numai acest fapt ca să-ți 

împrăştie mânia? Dar ce? Dacă acea slugă nu ar avea nici o grijă pentru 
greşalele sale faţă de tine, ci s-ar îngriji numai de cele ce a făcut tovarăşilor 
săi, oare nu o vei pedepsi mai mult? Tot aşa face şi Dumnezeu, căci când noi 
nu ne îngrijim de supărarea lui, mai mare încă i-o facem, iar când ne 
îngrijim, 1-0 îmblânzim, sau mai bine zis, nici nu se va mai supăra pe urmă. 
EI voieşte ca noi înşine să cerem pedeapsa păcatelor noastre şi după aceea el 
nu mai cere nimic. Pentru aceea ne şi ameninţă cu pedeapsa, pentru ca astfel 
cu frica să ne doboare disprețul, şi când noi ne înfricoşăm numai din 
amenințare, fireşte că acest fapt nu ne va lăsa a suferi pedeapsa.” 
(Comentariile sau Tâlcuirea Epistolei întâi către Corinteni, onmiulia VIII, pp. 
87-88) 


„Dacă cineva nu se întristează pentru păcatele altora şi este vrednic de 
învinovăţire; dar încă atunci când pentru păcatele sale proprii stă nepăsător, 
cum să nu fie vrednic de pedeapsă?” (Comentariile sau Explicarea Epistolei 
către Evrei, omilha XV, p. 215) 


„Nu sunt vrednici atâta de plâns cei ce păcătuiesc cât cei care nu se 
pocăiesc de păcatele lor.” (Omiliile despre pocăință, omiha întâia, p. 25) 


„Mai rău decât însuşi păcatul este împietrirea în păcat; şi încă şi mai 
rău este, la cădere, când cineva nu se scoală iarăşi. Aceasta o deplânge Pavel 
mai mult şi o socoteşte mai vrednică de tânguit, când scrie corintenilor: „Mă 
tem ca nu cumva, venind iarăşi, să mă smerească Dumnezeul meu la voi şi 
să plâng pe mulți care au păcătuit mai înainte şi nu S-au pocăit de 
necurăţia, de desfrânarea şi de necumpătarea pe care le-au făcut (| Cor. 
12, 21).” (Cuvânt la Duminica Lăsatului sec de brânză, în vol. Omilii la 
Postul Mare..., p. 31) 


„Vrednici de plâns nu sunt numai cei care păcătuiesc, cât mai ales 
cei care nu se pocăiesc pentru păcatele lor.” (Din vol. Problemele vieții, p. 
346) 


„Ceea ce pierde omul nu este pe atâta păcătui pe cât nepocăinţa 
în păcat.” (Din vol. Bogățiile oratorice, p. 463) 


POFTELE (pofta trupească este înnăscută în noi pentru 
naşterea de prunci) 

„+... Mânia şi pofta - sunt înnăscute în firea omenească, deşi amândouă 
ne sunt folositoare: mânia ca să pedepsim pe cei răi şi să îndreptăm pe cei 
care se uită urât, iar pofta ca să dăm naştere la copi, pentru a continua 
neamul omenesc prin astfel de moştenitori”. (Omilii la Matei, omilia XVII, 
I, în col. PSB, vol. 23, p.219) 


POFTELE (păcătoase — naşterea lor) 


„Satisfacerea poftelor lumeşti, de nicăieri nu vine decât că s-a răcit 
iubirea.” (Comentariile sau Explicarea Epistolei către Efeseni, omila 
XVIII, p. 175) 


POFTELE (satisfacerea poftelor păcătoase) 


„Pofta, de altfel, nici nu are în sine vreo plăcere. De multe ori poftele 
acestea nasc pe altele mai înfierbântate, şi niciodată nu vei fi pe deplin 
satisfăcut, ci singur îţi vei provoca torturile cele mai grozave. După cum cel 
ce necontenit este însetat, chiar de ar avea în faţa lui mii de izvoare, totuşi cu 
nimic nu-i va folosi, neputându-şi stinge setea, sau mai bine zis boala lui, tot 
aşa şi cel ce necontenit trăieşte în pofte.” (Omilii la Epistola către Romani a 
Sfântului Apostol Pavel, omiha XXIV, pp. 456-457) 


POFTELE (înfrânarea poftelor) 


„Să nu spui glume proste, nici măscărele, şi atunci tu ai strâns flacăra 
poftei.” (Comentariile sau Explicarea Epistolei către Efeseni, omilia XVII, 
p. 164) 


POFTELE (să nu poftim cele deşarte şi trecătoare, ci să ne 
îndreptăm dorinţa spre împlinirea binelui) 


„Ea apare şi dispare imediat, ea se linguşeşte; înainte ca s-o ţii, ea a 
fugit; pofta trupului, pofta mesei, pofta bogățiilor, în fiecare zi ea se uzează 
şi se strică. Şi cum la toate lucrurile acestea trebuie să se adauge chinul şi 
pedepsele, este ceva mai nefericit şi mai mizerabil ca cel ce caută plăcerile? 
Învăţaţi din aceste adevăruri, să suferim totul prin virtute; căci aşa ne vom 
bucura de adevărata poftă, prin harul şi mila Domnului nostru lisus Hristos 
...” (Comentar la Evanghelia de la loan, omiha XXXVI, 2, p. 175) 

POFTELE (rele — remedii) 


„... poftelor celor fără de rânduială să opunem cugetările cele sfinte.” 
(Cuvânt la Duminica a patra a Sfântului şi Marelui Post, în vol. Omilii la 
Postul Mare..., p. 81) 


„Pune în faţa focului poftele ce te stăpânesc acum focul cel nestins, şi 
scapă odată de cuptor! Cine stinge desăvârşit focul de aici nu va încerca nici 
focul de acolo! Dar cine se lasă biruit, după ce pleacă de aici, focul de acolo 
îl va chinui mult mai cumplit. 

Câţi ani crezi că are să ți se mai prelungească desfătarea de aici? După 
părerea mea nu-ți rămâne mai mult de cincizeci de ani ca să ajungi la adânci 
bătrâneți, dar mai bine spus, nu sunt sigur nici atâţia ani. Cum am putea 
nădăjdui în cincizeci de ani, când nu suntem siguri că ajungem până seara? 
Ne este necunoscut nu numai sfârşitul vieții, necunoscute sunt şi schimbările 
ce ni se pot întâmpla într-o viaţă. De multe ori viaţa ni se prelungeşte vreme 
îndelungată; desfătările însă nu se prelungesc tot atât de mult, ci apar şi 
dispar dintr-o dată. Să presupunem, dacă vrei, că vei trăi atâţi ani câți doreşti 
şi că viaţa ta n-ar suferi nici o schimbare. Ce însemnă aceşti ani față 
veacurile cele fără de sfârşit, faţă de pedepsele acelea mari şi cu neputinţă de 
îndurat? Aici pe pământ, sfârşit are şi chinul, sfârşit, şi desfătarea. Dar pe 
acea lume, şi drumul, şi desfătarea țin de veacurile nesfârşite şi nimeni nu 
poate spune cât se deosebesc cele de aici.” (Cuvânt de sfătuire către Teodor 
cel căzut, 9, în vol. Despre Feciorie, Apologia vieții monahale, Despre 
creşterea copiilor..., p. 341) 


PORUNCILE DIVINE (sublimitatea lor) 


„... poruncile, aceste daruri tainice şi care sunt mai mari şi mai 
sublime decât cerurile, legile, morala, credința, nădejdea, făgăduințele 
bunurilor viitoare, Patima...” (Comentar la Evanghelia de la loan, omilia 
XII, 3, p. 59) 


PORUNCILE DIVINE („Căutaţi mai întâi Împărăţia lui 
Dumnezeu ... şi toate celelalte se vor adăuga vouă!”) 


„Caută cele ale lui Dumnezeu, şi cele omeneşti vor veni cu multă 
te ki 


uşurinţă.” (Omilia despre căsătorie. Din comentariul la Efeseni, în vol. 
Cateheze maritale, p. 102) 

PORUNCILE DIVINE („Luaţi jugul Meu asupra voastră...”) 


„Luaţi jugul Meu asupra voastră. Veniţi sub jugul Meu! Însă nu vă 
speriați când auziţi de jug. Căci nici nu vă răneşte gâtul, nici nu vă face să vă 
plecaţi capul, ci ne învaţă să cugetăm la cele de sus şi ne arată” adevărata 
filosofie. Luaţi jugul Meu asupra voastră şi învățați. Învăţați înseamnă: 
plecaţi-vă auzul ca să puteți învăţa de la Mine. Căci nu voi cere de la voi 
ceva greu. Voi, robii, imitaţi-Mă pe Mine, Stăpânul; voi, care sunteți pământ 
şi cenuşă, râvniţi să fiți ca şi Plăsmuitorul vostru şi Făcătorul cerului şi al 
pământului. Învățați-vă de la Mine, că sunt blând şi smerit cu inima. 

Ai văzut pogorământul Stăpânului? Ai văzut iubirea Lui de oameni 
cea sinceră? Nu a cerut de la noi ceva greu sau de nesuportat. Fiindcă nu a 
zis: învăţați-vă de la Mine că am făcut semne, că am înviat morții, că am 
arătat minuni, căci toate acestea atârnă numai de puterea Lui. Dar ce? 
Învăţaţi-vă de la Mine, că sunt blând şi smerit cu inima şi veți găsi odihnă 
sufletelor voastre. Ai văzut cât este câştigul acestui jug, cât folos aduce?” 
(Prima cateheză către cei ce urmează a fi luminaţi, în vol. Cateheze 
baptismale, pp. 34-35) 


PORUNCILE DIVINE (împlinirea lor) 


„Că pe cei care au minte îi atrag spre ascultarea poruncilor mai mult 
binefacerile decât pedepsele”. (Omilii la Facere, omilha XXVIII, III, în col. 
PSB, vol. 21, p. 355) 


„Să aveţi aceeaşi voinţă şi acelaşi suflet ca şi dreptul Avram. Ar fi o 
nebunie să nu facem asta. Dreptul acesta a primit poruncă să se mute dintr- 
un pământ în altul şi a fost atât de supus, că nici bătrânețea, nici toate 
celelalte piedici pe care le-am enumerat, nici vitregia vremurilor, nici altceva 
din cele ce-l puteau opri, nu l-au făcut să nu asculte; dimpotrivă, rupând 
toate lanțurile, alerga şi se zorea bătrânul, ca un tânăr plin de vigoare, 
împreună cu femeia, cu nepotul şi slugile sale, să aducă la îndeplinire 
porunca lui Dumnezeu. Noi, însă, n-am primit poruncă să ne mutăm dintr-un 
pământ în alt pământ, ci de la pământ la cer, şi totuşi nu ne supunem acestei 
porunci cu graba cu care se supunea dreptul Avram, ci de multe ori punem 
înainte scuze zadarnice şi neîntemeiate; nu ne atrage nici măreția 





*5 Tâlcuirea Pr. Marcel Hancheş: Originalul grecesc (eknoi5evo) este mai complet: ne 


educă pe măsură ce creştem. (n.s. 37, p. 34) 

făgăduinţelor, nici lipsa de preţ al celor de pe pământ — că sunt pământeşti şi 
vremelnice — şi nici vrednicia Celui Ce ne poruncește!” (Omilii la Facere, 
omilia XXXI, VII, în col. PSB, vol. 21, p. 406) 


„Cu toţii avem aceleaşi legi de împlinit ca şi monahii, în afară de legea 
căsătoriei; dar mai bine spus, chiar şi în această privinţă Pavel ne porunceşte 
să fim în toate ca monahii, spunând: Chipul lumii acesteia trece (| Cor., 7, 
31), aşa că aceia care au femei să fie ca şi cum n-ar avea (1 Cor., 7, 29). Nu- 
ți poruncesc, deci, să locuieşti în creierii munţilor, deşi aş dori-o, pentru că 
oraşele noastre fac ce făceau sodomenii; dar nu silesc pe nimeni. Rămâi în 
casa ta, lângă copiii tăi, lângă soția ta, dar îţi cer: nu-ți insulta soția, nu-ți 
bate joc de copii”. (Omilii la Matei, omiha VII, VII, în col. PSB, vol. 23, p. 
100) 


„Hristos ne îndeamnă pe două căi să-l urmăm spusele: şi prin cele ce 
ne sunt de folos şi prin cele ce ne vatămă. Ca un doctor înţelept, ne arată că 
ne îmbolnăvim dacă nu-l ascultăm sfaturile şi că ne facem sănătoşi de 1 le 
ascultăm”. (Omilii la Matei, omilia XXI, I, în col. PSB, vol. 23, p. 272) 


„Nici una din poruncile Domnului nu-i nici împovărătoare, nici grea, 
ci toate atât de uşoare şi lesnicioase, încât numai dacă voim pe toate le 
putem săvârşi”. (Omilii la Matei, omilha XXI, IV, în col. PSB, vol. 23, p. 
288) 


„Jugul Meu este bun şi sarcina Mea uşoară (Matei 11, 30). (...) 

- Cum asta, când aici spune că strâmtă e uşa şi îngustă calea? 

- Dacă te uiţi bine la cuvintele Domnului, vezi că şi în ele arată că atât 
calea cât şi uşa este foarte uşoară, lesnicioasă şi lipsită de greutăți 

- Dar cum poate fi uşor ceea ce este strâmt şi îngust? 

- Tocmai pentru că e cale, pentru că e uşă; după cum cealaltă cale, 
cealaltă uşă, chiar dacă e lată, chiar dacă e largă, e tot cale, tot uşă. Pe ele nu 
poate rămâne nimic, ci toate trec: şi supărările şi bucuriile vieții. 

Și nu numai pentru aceasta este uşoară virtutea, ci şi pentru sfârşitul 
ei. Îndestulătoare mângâiere pentru cei ce se nevoiesc cu săvârşirea virtuţii 
este nu numai faptul că pe calea şi uşa care duc la virtute nu rămân nici 
oboselile, nici sudorile, ci şi faptul că şi calea şi uşa au un sfârşit bun: duc la 
viaţă. Deci şi vremelnicia oboselilor şi veşnicia cununilor; şi că oboselile 
sunt mai întâi, iar cununile mai târziu, uşurează nespus de mult oboselile. De 
aceea şi Pavel a numit necazul uşor, nu din pricina naturii necazului, ci din 
pricina voinţei celor care îndură necazurile şi din pricina nădejdu bunătăților 

celor viitoare”. (Omilii la Matei, omilia XXIII, V, în col. PSB, vol. 23, p. 
301) 


„Dar nu te uita că e strâmtă şi anevoioasă calea, ne spune Hristos, ci 
uită-te unde sfârşeşte; nici nu te uita că cealaltă este largă şi lată, ci unde 
duce”. (Omilii la Matei, omilia XXIII, VI, în col. PSB, vol. 23, p. 302) 


„Să nu ne uităm la traiul bun al celor mulţi, ci la ostenelile celor 
puţini. Mulțimea, ne spune Hristos, nu numai că nu merge pe calea aceasta, 
dar nici n-o alege; şi aceasta-i cea mai mare vinovăție. Noi, însă, nu trebuie 
să ne uităm la mulțime, nici să ne tulburăm din pricina asta, ci să imităm pe 
cei puțini; şi, fiind cu luare-aminte asupra noastră, aşa să mergem pe această 
cale. 

Calea aceasta este într-adevăr strâmtă; dar, pe lângă aceasta, mai, sunt 
şi mulți care ne împiedică să mergem pe ea. De aceea Domnul a adăugat: 

Păziţi-vă de profeţii mincinoşi, că vor veni la voi în haine de oi, dar 
pe dinăuntru sunt lupi răpitori (Matei 7, 15). 

Iată, în afară de câini şi porci, altfel de duşmani, mai cumpliți decât 
aceia. Pe câini şi pe porci îi recunoaşte şi-i vede toată lumea, dar pe aceştia 
nu. Sunt ascunşi. De aceea ne-a poruncit să ne ținem departe de câini şi de 
porci, dar pe profeţii mincinoşi să-i cercetăm cu deosebită grijă, pentru că 
nu-i cu putință să-i cunoaştem de la primul lor atac. De aceea a şi spus: 
Păziţi-vă, tocmai pentru a-i cunoaşte mai bine”. (Omilii la Matei, omilha 
XXIII, VI, în col. PSB, vol. 23, p. 302) 


„Când sufletul şi mintea îţi sunt curate primeşti cu uşurinţă cuvântul 
adevărului”. (Omilii la Matei, omilha XXV, I, în col. PSB, vol. 23, p. 319) 


„Luaţi jugul Meu pe voi şi învăţaţi de la Mine că sunt blând şi smerit 
cu inima şi veți afla odihna sufletelor voastre. Că jugul Meu este bun şi 
sarcina Mea uşoară (Matei 11, 29-30). 

Nu vă temeţi, spune Hristos, când auziţi de jug! Că este bun! Nu vă 
înfricoşaţi că v-am vorbit de sarcină! Că e uşoară! 

- Dar atunci pentru ce Hristos a spus mai înainte: Strâmtă este uşa şi 
îngustă calea? (Matei 7, 14). 

- E strâmtă uşa şi îngustă calea când eşti trândav, când îţi pierzi 
curajul. Dacă îndeplineşti poruncile lui Hristos, uşoară îți va fi sarcina! De 
aceea a şi numit-o acum sarcină! 

- Dacă eşti smerit, blând şi îngăduitor. Această virtute este mama 
întregii filozofii. De aceea când pe Munte a început să dea legile acelea 

dumnezeieşti, cu această virtute a început. Și acum face iarăşi acelaşi lucru 
şi dă cea mai mare răsplată, spunând: Nu vei fi numai altuia de folos, ci ţie 
înaintea tuturora; tu te vei odihni, că veţi afla odihnă sufletelor voastre. 
Înainte de bunătăţile cele viitoare îţi dă aici pe pământ răsplată; şi-ţi dă şi 
premiul. Dându-Se pe El însuşi ca pildă, Hristos face să fie bine primite 
cuvintele Sale”. (Omilii la Matei, omilia XXXVIII, II, în col. PSB, vol. 23, 
p. 469) 


„A vorbit de jug şi l-a numit bun; a vorbit de sarcină şi a adăugat: 
uşoară, ca să nu fugi de ele, că ar fi grele şi anevoioase, dar nici să le 
dispre jiueşti:ca ar [1 oare: LȘOATE: esa aia i a a i a a ti d 

Dacă şi după toate câte ţi-am spus, tot ţi se pare grea şi anevoioasă 
virtutea, gândeşte-te că mai greu, mai anevoios este păcatul. Pentru a ne 
arăta lucrul acesta Hristos n-a spus mai întâi: Luaţi jugul Meu, ci mai întâi a 
spus Veniţi toți cei osteniți şi împovăraţi, arătând că şi păcatul are osteneală 
ŞI povară, este greu şi cu anevoie de purtat. Nici n-a spus numai: Cei osteniți, 
CI ŞI: cei împovăraţi. Acelaşi lucru îl spunea şi profetul David, descriind 
natura păcatului: Ca o sarcină grea s-au îngreuiat peste mine (Ps., 37, 4); iar 
Zaharia, descriindu-l, zicea că păcatul e greu ca un talant (Zah., 5, 7) de 
plumb". (Omilii la Matei, omilia XXXVIII, III, în col. PSB, vol. 23, p. 
470) 


„Învăţaţi de la Mine, spune Domnul, că sunt blând şi smerit cu inima 
şi veți afla odihnă sufletelor voastre. Blândeţea este mama tuturor 
bunătăților. Aşadar nu te teme, nici nu fugi de un jug care-ţi uşurează toate 
greutăţile din viață, ci pune-l, cu dragă inimă, pe grumazul tău şi atunci îi vei 
cunoaşte bine dulceaţa lui. Nu-ţi striveşte grumazul, ci stă pe grumazul tău 
numai pentru buna rânduiala a vieţii tale: să te înduplece să păşeşti frumos, 
să te ducă pe calea cea împărătească, să te ferească de prăpăstiile din dreapta 
şi din stânga, să te facă să mergi cu uşurinţă pe calea cea strâmtă”. (Omilii la 
Matei, omilia XXXVIII, IV, în col. PSB, vol. 23, p. 473) 


„Acum îţi voi spune şi aceea că, dacă suntem cu mintea trează, nici 
poruncile lui Hristos nu vor fi grele. Că iată, moartea s-a călcat, diavolul a 
căzut, legea păcatului s-a stins, harul Duhului s-a dat, viaţa durează puțini 
ani, greutăţile vieții s-au împuţinat. Şi ca să cunoşti acestea şi din fapte, uită- 
te cât de mulți oameni au făcut fapte mai mari decât cele poruncite de 
Hristos; tu însă te temi şi de cele ce a poruncit. Ce cuvânt de apărare vei 

avea când pregeţi să îndeplineşti ceea ce ţi-a poruncit, iar alţii sar dincolo de 
semn? Pe tine te sfătuim să dai milostenie din averile tale; altul însă s-a 
despărțit de toate averile lui; pe tine te rugăm să trăieşti în castitate cu soţia 
ta; altul însă nici n-a cunoscut femeie; pe tine te îndemnăm să nu fii invidios; 
altul însă din dragostea de om şi-a jertfit propria lui viaţă; pe tine te sfătuim 
să fii iertător, să nu fii aspru cu cei ce-ţi greşesc; altul însă a fost pălmuit şi a 
întors şi celălalt obraz. Ce vom zice deci, spune-mi mie? Cum ne vom apăra 
când nu facem nici poruncile lui Hristos, iar alții ne întrec atât de mult? Şi 
nu ne-ar întrece, dacă poruncile lui Hristos n-ar fi fost uşoare. Spune-mi: 
Cine se topeşte: cel care pizmuieşte fericirea şi bunăstarea altora sau cel care 
se bucură şi se veseleşte împreună cu aceştia? Cine bănuiește totul şi tremură 
necontenit: cel cast sau desfrânatul? Cine se bucură cu bune nădejdi: cel care 
răpeşte averile altora sau cel care miluieşte şi dă celui nevoiaş din cele ale 
lui? 

Gândindu-ne dar la acestea, să nu ne trândăvim de a merge pe căile 
virtuții, ci să ne pregătim cu toată râvna pentru aceste lupte frumoase: să ne 
ostenim puţină vreme, ca să luăm cununile cele veşnice şi neveştejite”. 
(Omilii la Matei, omilia XXXIX, IV, în col. PSB, vol. 23, pp. 480-481) 


„Hristos, fiind iubitor de oameni, nu le-a deschis numai o singură cale 
ŞI nici nu le-a spus: Dacă nu dați rod însutit, vă arunc de la Mine!, ci a arătat 
că se mântuie şi cel ce face şaizeci; şi nu numai acesta, ci şi cel ce face 
treizeci. A făcut aceasta ca să facă uşoară mântuirea. 

Nu poţi trăi în feciorie? Însoară-te şi fii cast căsătorit! Nu poţi trăi în 
bogăţie? Dă săracilor din averile tale! Nu suferi povara bogăției? Împarte cu 
Hristos averile tale! Nu vrei să-l dai Lui toate averile tale? Dă-l jumătate, 
dă-l a treia parte”. (Omilii la Matei, omilia XLV, II, în col. PSB, vol. 23, pp. 
533-534) 


„Ce lucru greu ne-a poruncit Hristos? Ne-a poruncit să tăiem munţi? 
Să zburăm prin văzduh? Să trecem Marea Tireniană? Deloc! Ne-a poruncit 
să ducem o viață aşa de uşoară ca să nu avem nevoie de nici o unealtă, ci 
numai de suflet şi sârguință. Ce unelte au avut apostolii aceştia, care au 
săvârşit atâtea şi atâtea fapte mari? N-au mers în toată lumea cu o singură 
haină şi i-au biruit pe toți? Ce greutate au poruncile Lui? Să nu ai nici un 
duşman! Să nu vorbeşti pe nimeni de rău! Faptele potrivnice acestora sunt cu 
mult mai grele”. (Omilii la Matei, omilia XC, III, în col. PSB, vol. 23, p. 
1002) 

„Gândiţi-vă, zice, ce aţi fost, şi ce aţi devenit. Cine aţi fost? Morți şi 
pierduţi cu o pierdere ce de nicăieri nu se putea îndrepta, şi nici că era cine 
să vă poată ajuta. Şi ce ați devenit voi, din morți cum erați? Vieţuind viața 
nemuritoare. Şi prin cine aţi câştigat acest bun nepreţuit? Prin Dumnezeu, 
Care poate totul. Prin urmare, drept este de a vă pune sub ordinele Lui cu 
atâta bunăvoință cu câtă e demn din partea celor înviaţi din morți.” (Omilii 
la Epistola către Romani a Sfântului Apostol Pavel, omiha XI, p. 187) 


„Omul cel vechi, stăpânit de păcat, a murit şi s-a îngropat, ceea ce o şi 
învederează prin expresia următoare: murind aceluia în care eram ţinuţi 
robi, ca şi cum pare că ar zice: Legătura care ne ținea s-a rupt şi a murit, 
aşa că ceea ce ne ținea — adică păcatul — nu mai predomină acum. Însă ca să 
nu cazi din nou, sau să devii mai nepăsător, deşi te-ai eliberat, totuşi vei sluji 
din nou în alt mod, adică întru înnoirea Duhului, iar nu după slova cea 
veche. Însă ce vrea să însemne ceea ce el spune aici? Era necesar să 
descopere aceasta aici, ca atunci când vom ajunge la pasajul ce tratează 
despre această chestiune, să nu ne tulburam. După ce Adam a păcătuit — zice 
(Sfântul Pavel — n.n.) şi trupul lui a devenit muritor, şi a primit în el multe 
defecte naturale, după aceea şi calul a devenit mai puţin vioi şi mai nesupus. 
Însă Hristos, venind, ni l-a făcut mai sprinten prin botez, mişcându-l cu 
pintenul Duhului. De aceea nici nu ne mai stau acum în cale aceleaşi 
prăpăstii ca la cei vechi, din care cauză nici drumul nu era atât de uşor pe 
atunci. De aceea şi Hristos nu ne cere numai a fi curaţi de ucideri, după 
cum legea cerea celor vechi, ci şi a fi curaţi de mânie; nu ne porunceşte 
numai Să fugim de desfrânare, ci chiar şi de privirea neînfrânată; nu ne 
porunceşte numai a fugi de jurământul fals, ci chiar de a ne păzi şi de 
jurămintele drepte; şi ne mai porunceşte ca pe lângă prietenii şi rudele 
noastre să iubim şi pe duşmani chiar. Şi, cu un cuvânt, în toate celelalte ne-a 
deschis un cerc mai larg de activitate spirituală, iar dacă noi nu vom 
asculta, ne ameninţă cu gheena, arătând că cele cerute nu depind de ambiția 
celor ce se luptă pentru ele, ca de pildă fecioria şi sărăcia de bună voie, ci 
că sunt impuse şi numaidecât trebuie a le săvârşi. Toate aceste porunci sunt 
dintre cele absolut necesare şi urgente, iar cel ce nu le îndeplineşte va fi 
aspru pedepsit."(Omilii la Epistola către Romani a Sfântului Apostol Pavel, 
omilia XII, p. 209) 


„Hristos nu ne spune numai: Să nu ucizi], ci merge mai departe, 
zicând: ci nici să te mânii; nu zice numai Să nu desfrânezi!, ci nici să te uiţi 
cu lăcomie, ca astfel meritele noastre să nu fie rezultate din frica pedepsei 
prezente, ci din dorul după EI şi din dragostea şi înclinarea către fapta bună. 

EI nu ne făgăduieşte miere şi lapte, ci ne face împreună-moştenitori cu Unul 
Născut al Său, îndepărtându-ne de toate cele prezente, şi făgăduindu-ne a ne 
da mai ales acelea, pe care cei ce au devenit fii ai lui Dumnezeu trebuie a le 
primi. Nimic sensibil, nimic trupesc, ci totul duhovnicesc. 

Aşadar, deşi aceia se numeau fii, totuşi erau ca şi robi; noi însă, 
devenind liberi, am primit înfierea, şi aşteptăm împărăția cerurilor. Acelora 
le vorbea prin alţii, nouă însă prin Sine Însuşi. Aceia făceau totul mişcaţi de 
frica pedepsei, iar noi, cei duhovniceşti, mişcaţi de dorința şi pofta către 
bine, şi aceasta se vede din aceea că ne silim chiar de a covârşi cele 
poruncite nouă. Acela, întocmai ca şi argaţii şi nerecunoscătorii, niciodată nu 
lipseau a cârti, iar noi lăsăm totul la dorința Tatălui celui ceresc. Aceia 
primind binefaceri blestemau, pe când noi primejduindu-ne mulţumim.” 
(Omilii la Epistola către Romani a Sfântului Apostol Pavel, omilha XIV, p. 
261) 


„Când şi dragostea face lucrul uşor, şi duhul ajută, şi speranța 
uşurează, când necazul te face mai încercat şi mai destoinic de a suferi totul 
cu bărbăţie, şi când împreună cu acestea mai ai şi o altă armă, adică 
rugăciunea şi ajutorul căpătat prin ea, ce ar mai putea fi greu de îndeplinit 
din cele poruncite? Nimic.” (Omilii la Epistola către Romani a Sfântului 
Apostol Pavel, omilha XXI, p. 414) 


„Nu poţi posti şi nu poţi să vieţuieşti în feciorie? — deşi ai putea dacă 
al Voi, căci ne învinuiesc cei ce pot — cu toate acestea, nici nu ne-a cerut 
Dumnezeu asemenea lucru, nici a poruncit sau legiuit aşa ceva, ci a lăsat la 
voia şi alegerea ascultătorilor, însă a fi întreg-cugetător în căsătorie şi a nu te 
îmbăta, aceasta o poți face. Nu poţi goli punga dând săracilor? — Deşi ai 
putea, căci ne-o arată cei ce fac aşa. Însă el nu ne-a poruncit să facem aşa 
numaidecât; ci a poruncit să nu răpim, şi să ajutăm pe cei ce au trebuinţă. Şi 
dacă ar spune cineva că Eu nu mă mulțumesc numai cu femeia mea, apoi 
singur se amăgeşte pe sine şi aiurează, căci îl învinuiesc cei ce sunt întreg- 
cugetători şi fără femeie. Dar ce, spune-mi, a nu bârfi nu poi? A nu 
blestema pe alţii nu poţi? Şi cu toate acestea, nu este greu lucru a nu face 
aşa, ci a face. Ce îndreptăţire vom putea avea, când noi nu plinim pe cele 
atât de lesnicioase? Nici una.” (Comentariile sau Tâlcuirea Epistolei întâi 
către Corinteni, omilia LX, pp. 91-92) 


„Căci Stăpânul nostru iubitor de oameni fiind, cu multe din poruncile 
Lui El a amestecat cea mai mare blândețe, ca astfel nu numai din poruncă, ci 

şi din propriul nostru îndemn să facem binele sub orice formă. Fiindcă dacă 
nu ar fi voit aceasta, apoi putea să întindă poruncile mai departe şi să zică, de 
pildă: Cel ce nu posteşte defel să se pedepsească, cel ce nu păzeşte fecioria 
să se pedepsească; cel ce nu va lepăda de la sine tot ceea ce are, să fie 
pedepsit cu cea mai grea osândă. Dar el nu a făcut aşa, dându-ți prilej, dacă 
vel voi, ca să te târguieşti şi să faci din propriul tău îndemn binele. Pentru 
aceea, când vorbea despre feciorie, zicea: Cela ce poate cuprinde, cuprindă 
(Mt. 19, 12). Şi pentru bogat vorbind, el unele le-a poruncit, iar altele le-a 
lăsat la cugetele omului. Nu deodată a spus: Vinde-ţi tot ce ai, ci De voieşti a 
fi desăvârşit, vinde-ţi ceea ce ai (Mt. 19, 21).” (Comentariile sau Tâlcuirea 
Epistolei întâi către Corinteni, omilia XXI, pp. 218-219) 


„Că doară nu ni s-a poruncit nimic greu şi nici cu neputinţă a împlini. 
Deci cum de ni se par nouă grele cele poruncite? Negreşit că din pricina 
trândăviei noastre. După cum când suntem treji, până şi cele ce ni se par de 
nesuferit vor fi pentru noi uşoare şi cu înlesnire, tot aşa şi când suntem în 
trândăvie, chiar şi cele mai uşoare ni se vor părea grele şi de nesuferit.” 
(Tâlcuiri la Epistola a doua către Corinteni, omilha X, p. 108) 


„Câte veţi voi să vă facă vouă oamenii, faceți şi voi lor (Mt., 7, 12). 
Această poruncă nu are în sine nimic greu, nimic anevoios. Ceea ce voieşti a 
se face ie, aceasta fă-o tu aceluia, zice; răsplata este egală. Şi nu a zis: Ceea 
ce nu voiți a vi se face, nici voi să nu faceți, ci a spus ceva mai mult. Aceea 
desigur că ar fi depărtare de rele, pe când aceasta este lucrarea celor bune. 
Aşa că şi una şi alta se cuprind în acest grai. Şi nici nu a zis numai acestea şi 
voi să le voiţi, ci să faceţi lor. Şi care este folosul? Aceasta este legea, zice, şi 
prorocii. Voieşti a fi miluit? Miluieşte şi tu pe alţii. Voieşti a te învrednici de 
iertare? lartă şi tu altora. Voieşti a nu auzi vorbindu-te de rău? Nici tu nu 
vorbi. Pofteşti a fi lăudat? Laudă şi tu. Voieşti a nu se lacomi alții? Nici tu nu 
răpi lucrul altuia. Ai văzut cum a arătat că binele este după fire şi că noi nu 
avem trebuinţă nici de legi omeneşti şi nici de dascăli? În cele ce voim a primi 
de la alții, sau a nu primi, legiuim noi înşine.” (Tâl/cuiri la Epistola a doua 
către Corinteni, omilia XVII, pp. 165-166) 


„Lubiţilor, înțelegând dragostea pe care ne-a arătat-o prin toate şi ne-o 
arată, prin care a şi hotărât a se descoperi pe Sine nouă, care şi este cea mai de 
seamă dintre bunătățile date nouă, şi lumină a cugetului, cum şi învățătură a 
virtuţii; înțelegând apoi că EI ne-a legiuit o viață bună, şi că toate făcându-le 
pentru noi, ne-a trimis şi pe Fiul Său, Care ne-a făgăduit împărăția Cerurilor, 

pregătindu-ne şi chemându-ne la bunătăuile cele negrăite şi la o viaţă fericită - 
apoi toate să le facem şi grăim, ca şi de dragostea Lui să ne arătăm vrednici, şi 
de bunătăţile viitoare să ne învrednicim.” (Tâlcuiri la Epistola a doua către 
Corinteni, omilha XXX, p. 268) 


„Care e greutatea? Spune-mi. Faceţi totdeauna cele drepte, nu 
nedreptățiți pe nimeni, nici pe cel sărac, nici pe cel bogat, nici pe orăşan şi 
nici pe cel ce lucrează cu brațele, pentru că deseori se întâmplă ca 
nedreptatea să cuprindă şi pe cei săraci. Poate nu vedeţi câte lupte şi certuri 
se petrec printre cerşetori, şi cum toate le răstoarnă pe dos? Fă uz de 
căsătorie, al şi copii, căci şi Pavel unora ca acestora le ordona, unora ca 
acestora le scria. Lupta aceea este poate mare, stânca este poate prea înaltă şi 
vârful ei e aproape de cer, şi tu nu poţi ajunge până la o aşa înălțime? Apoi 
atunci fă pe cele mai mici, aibi privirea aţintită la cele mai de jos. Nu poţi ca 
să-ți goleşti pungile de bani? Cel puţin nu răpi averile altora, nu nedreptăţi 
pe alții. Nu poți posti poate? Cel puţin nu te da pe sine-ți îmbuibărilor.” 
(Comentariile sau Explicarea Epistolei către Efeseni, omiha XIII, p. 134) 


„ȘI care dintre poruncile lui lisus Hristos sunt cu anevoie de împlinit? 
Nu poţi trăi în feciorie? Ţi se îngăduie a te căsători. Nu te poţi lipsi de toate 
averile tale? Ţi se îngăduie să dai celor lipsiţi din averea ta. Prisosința 
voastră să împlinească lipsa altora (2 Cor., 8, 14). Iar cele greu de îndeplinit 
par a fi: dispreţuirea averilor şi înfrânarea poftelor trupeşti, însă celelalte n- 
au nevoie de osteneală. Într-adevăr, ce pricină te poate face să-l vorbeşti de 
rău pe fratele tău şi să-l defaimi? Ce te face să pizmuieşti bunurile altora? Ce 
te împinge să umbli după slavă? A-şi ţine cineva în frâu trupul său este 
rezultatul înfrânăru; a cugeta cu înțelepciune în toate lucrurile sale, e 
rezultatul înfrânării; a răbda cineva lipsa celor de trebuinţă, a se lupta cu 
foamea şi cu setea, e rezultatul înfrânării. Dar când nu suferi nimic din toate 
acestea şi-ţi este îngăduit să te bucuri de avutul tău, după cum se cuvine unui 
creştin, ce motiv te poate face să-i invidiezi pe alții?” (Omilii la Epistola 
către Filipeni, omiha a III-a, p. 51) 


„Cel ce împlineşte legea, nu de frică, ci din mai multă dragoste către 
virtute, acesta mai cu seamă împlineşte legea.” (Tâlcuiri la Epistola întâi 
către Timotei, omilia a II-a, p. 28) 


„Vă rog, să nu ne îngrijim de cele ale noastre, ci să ne îngrijim de cele 


ale lui Dumnezeu; să le dispreţuim pe cele ale noastre, ca să le câştigăm pe 
acelea. Dacă noi le vom dispreţui pe acestea, EI se va îngriji de noi, iar dacă 

noi ne vom îngriji de acestea, Dumnezeu ne va dispreţui. Dacă ne ostenim în 
cele ale lui Dumnezeu, să nu ne obosim în cele ale noastre, şi mai ales în 
acestea, de vreme ce ale lui Dumnezeu sunt şi ale noastre” (Comentariile sau 
explicarea Epistolei a doua către Timotei, omiha X, p. 120) 


„În adevăr că aceasta e cea mai mare virtute, de a face înaintea lui 
Dumnezeu, ceea ce este plăcut Lui.” (Comentariile sau Explicarea Epistolei 
către Evrei, omilia XXXIV, p. 387) 


„Vă îndemn, şi nu voi înceta de a vă îndemna, să îndepliniți fiecare 
poruncă una după alta şi să consfințiți fiecăreia două sau trei zile.” (Primele 
patru omilii despre statui, omiha a IV-a, p. 81) 


„Atunci când trebuie să împlinim o poruncă de-a lui Dumnezeu, nu e 
nevoie de timp, sau de un mare număr de zile ori de ani întregi, ci numai de 
teamă şi de un suflet plin de evlavie, şi atunci vom birui totul în scurtă 
vreme.” (Predicile despre statui, Partea a II-a, predica a XX-a, p. 199) 


„„... faptele pe care ne poruncește Hristos să le îndeplinim sunt uşoare 
şi lesnicioase celor care voiesc să le săvârşească, iar faptele oprite sunt şi 
mai grele şi cer şi mai multă osteneală, iar noi părăsim poruncile şi săvârşim 
cele oprite, când, deci, aşa stau lucrurile, nu vor spune oare duşmanii noştri 
că facem păcatele pentru că voim să ne războim cu Hristos? Că poruncile lui 
Hristos nu au nimic obositor în ele o spune EI însuşi prin cuvintele: Luaţi 
jugul Meu peste voi, că jugul Meu este bun şi sarcina Mea uşoară (Matei ||, 
29, 30).” (Despre căinţă (1), 5, în vol. Despre mărginita putere a diavolului. 
Despre căință..., p. 71) 


„Nimic, nimic nu este atât de uşor, pe care multa noastră lenevie să 
nu-l considere foarte greu şi obositor, după cum nimic nu este atât de 
obositor şi de greu, pe care râvna şi dragostea noastră să nu-l facă foarte 
uşor.” (Despre căință (1), 5, în vol. Despre mărginita putere a diavolului. 
Despre căință..., p. 71) 


„Pentru ce însă poruncile lui par a fi aşa grele? Aceasta provine de la 
lenevirea noastră şi de la uşurătatea minţii, adică, precum cele mai grele şi 
ostenitoare sunt uşoare când noi avem râvnă, aşa pe de altă parte, când noi 
ne lenevim, până şi cele uşoare ni se par de tot grele şi de neîndurat.” 
(Cuvânt la Duminica Lăsatului sec de carne, în vol. Omilii la Postul 
Mare..., p. 23) 

„Un lucru poate fi prin natura sa greu şi împovărător; ajunge însă 
uşor prin sentimentele şi prin bunele nădejdi ce le pui la temelia acelui lucru. 
Din pricina aceasta poţi vedea că merg cu mai multă bucurie pe calea cea 
îngustă şi strâmtă cei care au ales această cale, decât cei care merg pe calea 
cea largă şi lată, şi nu pentru că nu se chinuiesc, ci pentru că sunt mai presus 
de chinuri şi nu suferă nimic din cele ce le suferă ceilalți oameni.” (Despre 
Feciorie, 64, în vol. Despre Feciorie, Apologia vieții monahale, Despre 
creşterea copiilor..., p. 113) 


„Te înşeli amarnic, iubitule, şi greşeşti dacă socoteşti că laicului i se 
cere îndeplinirea unor porunci, iar monahului, a altora. Deosebirea dintre un 
laic şi un monah stă numai în aceea că unul este căsătorit, şi celălalt e 
necăsătorit. Pentru toate celelalte porunci, vor da socoteală la fel amândoi. 

Cel care se mânie pe fratele său (Matei 5, 22), fie că e laic, fie că e 
monah, săvârşeşte acelaşi păcat înaintea lui Dumnezeu. Cel care se uită la o 
femeie spre a o pofii, dacă o face laicul sau monahul, la fel este pedepsit 
pentru desfrânare (Matei 5, 28). Judecând drept, am mai putea adăuga în 
această privinţă şi următoarele: dacă un laic se uită cu poftă la o femeie, 
săvârşeşte un păcat mai mare decât monahul. Nu-i acelaşi lucru când un om 
căsătorit, un om care are femeie, un om care se bucură de o mângâiere atât 
de mare, se uită cu ochi pofticioşi după o altă femeie, ca atunci când 
monahul ajunge să fie stăpânit de această cumplită poftă, el, care este lipsit 
cu totul de ajutorul pe care femeia îl dă laicului. 

Iarăşi, cel care se jură, laic sau monah, este la fel pedepsit (Matei 5, 
33-37). Când Hristos a dat această poruncă şi a legiuit aşa, n-a făcut 
deosebire între oameni şi nici n-a spus: Dacă un monah se jură, apoi 
Jurământul lui este de Ia diavol, dar dacă nu-i monah, apoi jurământul nu 1 se 
socoteşte păcat. Hristos a dat această poruncă în general pentru toți oamenii 
şI o dată pentru toate timpurile: Jar Eu vă spun vouă să nu vă juraţi deloc! 
(Matei, 5, 34). La fel, când Hristos a spus: Vai de cei care râd (Luca 6, 25), 
n-a mai adăugat şi aceste cuvinte: Vai de monahii care râd, ci a dat această 
poruncă tuturor oamenilor: şi laicilor, şi monahilor. Aşa este cazul şi cu 
celelalte porunci mari şi minunate date de Hristos. Într-adevăr, când spune: 
Fericiţi cei săraci cu duhul, cei ce plâng, cei blânzi, cei flămânzi şi însetaţi 
de dreptate, cei milostivi, cei curați cu inima, făcătorii de pace, cei prigoniți 
pentru dreptate, cei care aud din gura necredincioşilor cuvinte de ocară, ce se 
pot rosti şi nu se pot rosti, din pricina lui Hristos (Matei 5, 3-11), Domnul n- 
a adăugat la aceste Fericiri nici numele laicului, nici numele monahului, ci a 
dat aceste porunci tuturor oamenilor, pornind de la noțiunea de om. 

Scripturile nu cunosc deosebiri între oameni. Scripturile vor ca toți oamenii 
să trăiască aşa cum trăiesc monahii, chiar dacă se întâmplă să fie căsătoriți.” 
(Apologia vieții monahale, 14, în vol. Despre Feciorie, Apologia vieţii 
monahale, Despre creşterea copiilor..., pp. 290-292) 


„Lăudând dragostea şi vorbind despre multe fapte de virtute săvârşite 
de ca (1 Cor., 13, 4-7), a arătat că laicii sunt datori să îndeplinească aceleaşi 
fapte de dragoste pe care şi Hristos le-a cerut de la ucenicii Lui. După cum 
Mântuitorul a spus că cea mai înaltă dovadă de dragoste este de a-şi pune 
cineva sufletul pentru prietenii lui (loan 51, 13), tot astfel şi Pavel a lăsat să 
se înțeleagă acelaşi lucru prin cuvintele: Dragostea nu caută ale sale (| Cor., 
13, 3), şi porunceşte să se înfăptuiască o astfel de dragoste. 

Prin urmare, dacă Pavel ar fi vorbit numai de datoria de a iubi pe toţi 
oamenii, numai atât ar fi o dovadă îndestulătoare că această poruncă este 
dată şi laicilor, şi monahilor. Într-adevăr, dragostea este legătura şi rădăcina 
întregii virtuți, deşi în textul acesta Pavel o priveşte numai în ea însăşi. 

Poţi cere oare de la monahi mai mult decât de la laici să pună în 
practică această filosofie? 

Când Pavel ne porunceşte să fim mai presus de mânie, de iuţeală, de 
strigăt, de dragostea de bani, de pântece, de lux, de slava deşartă. În sfârşit, 
să fim mai presus de tot ce este lumesc, când cere să nu avem nimic comun 
cu pământul, când Pavel ne porunceşte să ne omorâm mădularele, este 
recunoscut de toată lumea ca ne cere să avem aceeaşi viețuire desăvârşită 
cerută de Hristos şi ucenicilor Săi. Pavel vrea să fim tot aşa de morți faţă de 
păcate ca şi cum am fi murit şi am fi deja îngropați (Rom., 6, 2; 7, 10; Gal., 
6, 14). Pentru asta spune: Pentru că cel care a murit este dezvinovăţit de 
păcat (Rom., 6, 7). 

În unele cazuri, Pavel ne îndeamnă să imităm, pe Însuşi Hristos, nu 
numai pe ucenicii Lui. Când ne sfătuieşte să iubim pe toți oamenii, să fim 
cumpătați, să nu purtăm ranchiună nimănui, ne dă ca exemplu pe Hristos (| 
Cor., 11, 1; Efes., 5,1). 

Prin urmare, când ne poruncește să imităm chiar pe Hristos, şi nu 
numai pe ucenicii Lui, pe monahi, când spune că mare osândă îi aşteaptă pe 
cei care nu-L imită chiar pe Hristos, mai poți susține că monahii sunt datori 
să aibă o vieţuire creştină superioară laicilor? Toţi oamenii trebuie să se urce 
la această vieţuire creştină superioară. Decăderea morală a societății 
omeneşti îşi are pricina în faptul că socotim că numai monahii trebuie să 
aibă o viețuire creştină desăvârşită, pe când toţi ceilalți au îngăduința să 
trăiască în trândăvie, dispreţuind poruncile lui Hristos. Nu-i adevărat, nu-i 
adevărat, ne strigă Pavel. Tuturor, monahi şi laici, ni se cere aceeaşi viețuire 

creştină desăvârşită. Susțin asta cu toată tăria, dar, mai bine spus, n-o susțin 
eu, ci Hristos care va judeca faptele noastre.” (Apologia vieții monahale, 14, 
în vol. Despre Feciorie, Apologia vieții monahale, Despre creşterea 
copiilor..., pp. 293-294) 


„Bogatul din Evanghelie n-a primit o pedeapsă mai mare pentru că ar 
fi fost un monah nemilostiv, ci pentru că, fiind laic, trăia în bogăţie, se 
îmbrăca în porfiră şi vison şi dispreţuia pe săracul Lazăr, căzut în cea mai 
neagră nenorocire (Luca 16, 19-25). Nu voi spune că bogatul din Evanghelie 
se chinuia în foc şi a primit o pedeapsă mai mare, nici pentru că era laic şi 
nici pentru că era monah, ci pentru că a fost crud şi nemilostiv. Tot astfel, 
cele cinci fecioare neînţelepte au fost alungate de Mire pentru că n-au avut 
iubire de oameni, pentru că n-au făcut milostenie (Matei 25, 1-2). În privinţa 
pedepsei date lor, sunt de părere că fecioria lor n-a fost o pricină de a li se 
mări pedeapsa. Dimpotrivă, poate că li s-a micşorat tocmai pentru că au trăit 
în feciorie. Celor cinci fecioare neînţelepte nu li s-a spus: Duceţi-vă de la 
Mine în focul pregătit diavolului şi îngerilor lui (Matei 25, 41), ci numai 
atât: Nu vă ştiu pe voi (Matei 25, 12). Nu te contrazic dacă mi-ai obiecta că 
tot la pedeapsă duc şi cuvintele spuse fecioarelor neînțelepte, ca şi celelalte 
cuvinte amintite mai sus. Prin exemplul cu fecioarele am urmărit să 
dovedesc că viața monahilor nu atrage după sine pedepse mai grele din 
partea lui Dumnezeu, ci că şi laicii, dacă săvârşesc aceleaşi păcate ca şi 
monahii, sunt pedepsiţi la fel ca şi aceştia. Tot astfel, şi cel care a intrat la 
nuntă fără haină de nuntă (Matei 22, 11-13), şi cel care a cerut fără milă suta 
de dinari de la datornicul său (Matei 18, 28-34) au suferit cele ce-au suferit 
nu din pricină că ar fi fost monahi, ci unul a fost dat pieirii din pricina 
curviei, iar altul, din pricina răutății lui. Şi dacă vei cerceta pe toți cei despre 
care Scriptura spune că au fost pedepsiţi, vei vedea că au fost pedepsiţi 
numai din pricina păcatelor lor, şi nu din pricină că au fost laici sau monahi. 

Acelaşi lucru se vede nu numai când e vorba de pedepse, ci şi când 
este vorba de sfaturi. Astfel, când Hristos zice: Veniţi la Mine toți cei osteniți 
şi împovăraţi, şi Eu vă voi odihni. Luaţi jugul Meu asupra voastră şi 
învățați-vă de la Mine, că sunt blând şi smerit cu inima şi veți afla odihnă 
sufletelor voastre (Matei 11, 28-29), aceste cuvinte nu sunt adresate numai 
monahilor, ci tuturor oamenilor.” (Apologia vieții monahale, 14, în vol. 
Despre Feciorie, Apologia vieţii monahale, Despre creşterea copiilor..., pp. 
294-296) 


„Intr-adevăr, omul căsătorit va putea cu mai multă uşurinţă trăi în 
castitate, deoarece căsătoria îi uşurează mai mult lupta împotriva păcatului 

desfrânării. Cu toate acestea, sunt mai mulți oameni însurați decât monahi 
care cad în acest păcat, nu sunt atât de mulți monahii care ies din mănăstire 
şi se duc la femei, pe cât sunt de mulți oamenii căsătoriți care se scoală de 
lângă soțiile lor spre a se duce la alte femei. Prin urmare, dacă laicii cad atât 
de lesne şi în număr atât de mare în acest păcat, împotriva căruia pot lupta cu 
mai multă uşurinţă decât monahii, ce vor face în fața celorlalte păcate care îi 
atacă mai cumplit decât pe monahi? Pe monahi pofta trupului îi chinuie mai 
cumplit decât pe laici pentru că ei n-au legături cu femeile. Celelalte păcate 
însă îi subjugă mai greu pe monahi, pe când pe laici îi urmăresc cu toată 
tăria şi-i aruncă numaidecât în prăpastie. Dacă faţă de păcatul trupului, care 
porneşte cel mai cumplit război, monahii rezistă mai greu decât laicii, care 
nu sunt chinuiți de această patimă pentru că sunt căsătoriți, apoi este 
neîndoielnic că monahii se vor împotrivi cu mult mai uşor decât larcii 
celorlalte păcate, care nici nu-i chinuie. Dragostea de bani, pofta de trai bun 
şi de putere şi toate celelalte păcate sunt biruite mai uşor de monahi decât de 
laici. După cum pe un câmp de bătălie spunem că lupta este mai uşoară în 
acea parte a câmpului de bătălie unde morţii sunt mai puțini şi mai rari, şi nu 
unde morţii cad necontenit unul după altul, tot astfel trebuie să judecăm 
lucrurile şi când e vorba de lupta dusă în lume şi în mănăstire. Mai uşor 
biruie lăcomia monahul care locuieşte în munţi decât laicul care locuieşte în 
mijlocul lumii. Laicul este stăpânit cu uşurinţă de lăcomie, iar cel stăpânit de 
lăcomie trebuie, după cum hotărât spune Sfântul Apostol Pavel, să fie 
numărat printre închinătoriui la idoli (Efes., 5, 5). Monahul, dacă ar avea 
avere, nu va trece cu vederea pe ai lui, ci cu dragă inimă le va da toată 
averea sa laicul însă nu numai că nu se va sinchisi de ei, dar îi va nedreptăți 
tot atât de mult ca şi pe străini. lar nedreptățirea semenului este un alt chip 
de slujire la idoli, mai cumplit decât lăcomia. Trebuie oare să mai vorbim de 
celelalte păcate şi patimi, care sunt biruite cu uşurinţă de monahi, dar care 
doboară pe laici cu multă tărie?” (Apologia vieții monahale, 15, în vol. 
Despre Feciorie, Apologia vieţii monahale, Despre creşterea copiilor..., pp. 
297-298) 


„Dar pentru ce nu primim aceeaşi răsplată şi noi ca şi oamenii de pe 
timpul Vechiului Testament, când facem aceleaşi fapte de virtute ca şi ci? 
Pentru ce trebuie să facem mai mari fapte de virtute dacă vrem să primim 
aceeaşi răsplată ca şi ei? 

De ce? Pentru că acum harul Duhului curge mai cu îmbelşugare. 
Pentru că mare este darul venirii lui Hristos. Belşugul harului Duhului şi 
darul venirii lui Hristos ne-au făcut, din prunci cum era, bărbaţi desăvârşiți. 

Dumnezeu S-a purtat cu omenirea cum se poartă un tată cu copiii lui. 
Când copiii noştri ajung în floarea vârstei, le cerem să facă fapte mai mari 
decât cele săvârşite de ei în copilărie, şi pe aceste fapte ale lor le lăudăm; 
când ajung însă bărbați în toată puterea cuvântului şi săvârşesc aceleaşi fapte 
ca şi atunci când erau tineri, nu-i mai lăudăm deloc, ci, dimpotrivă, le 
poruncim să facă fapte cu mult mai mari decât acelea. Tot astfel şi 
Dumnezeu n-a cerut omenirii în primele timpuri fapte mari de virtute, pentru 
că omenirea se găsea în epoca sa de copilărie; dar după ce omenirea a 
ascultat cuvintele profeților, ale apostolilor, după ce a dobândit harul 
Duhului Sfânt, Dumnezeu i-a cerut să facă fapte mai mari de virtute. Şi pe 
bună dreptate Dumnezeu a făcut aceasta. Mai mult încă! Dumnezeu dă acum 
omenirii, ajunsă la vârsta bărbăției, răsplăți mai mari şi recompense mai 
strălucitoare. Acum Dumnezeu nu mai răsplăteşte pe oamenii virtuoşi cu 
pământul şi cu bunurile pământeşti, ci cu cerul...” (Despre Feciorie, 84, în 
vol. Despre Feciorie, Apologia vieții monahale, Despre creşterea copiilor..., 
pp. 142-143) 


„N-ar fi, oare, absurd ca oamenii ajunşi în epoca de bărbăție a 
omenirii să se îndeletnicească cu aceleaşi fapte de virtute pe care le săvârşea 
epoca de copilărie a omenirii? Pe vremea aceea, omul era într-o răzvrătire şi 
într-un război neîmpăcat cu el însuşi. Vorbind despre acest lucru, Pavel 
spunea astfel: Dar văd o altă lege în mădularele mele, luptându-se împotriva 
legii minţii mele şi făcându-mă rob legii păcatului, care este în mădularele 
mele (Rom., 7, 23). Acum însă, în epoca de bărbăţie a omenirii, nu mai este 
această luptă înlăuntrul omului: Pentru că ceea ce nu era cu putință legii, 
fiind slabă prin trup, a săvârşit Dumnezeu, trimițând pe Fiul Său întru 
asemănarea trupului păcatului şi pentru păcat a osândit păcatul în trup 
(Rom., 8, 3). Pavel mulţumeşte pentru această binefacere revărsată asupra 
omenirii de Dumnezeu prin Fiul Său, spunând: Om nenorocit ce sunt! Cine 
mă va izbăvi de trupul morții acesteia? Mulţumesc lui Dumnezeu, prin lisus 
Hristos! (Rom., 7, 24-25). 

Pentru aceea, pe bună dreptate suntem pedepsiţi, că noi, cei dezlegați 
de lanţurile copilăriei omenirii, nu vrem să alergăm nici atât cât puteau 
alerga cei cu picioarele legate; mai bine spus, nu scăpăm de pedeapsă nici 
chiar dacă am alerga la fel cu ei. 

- De ce? 

- Pentru că noi, care am ajuns să ne bucurăm de o adâncă pace 
sufletească, avem datoria să câştigăm victorii cu mult mai mari şi cu mult 
mai strălucite decât cei care erau împovărați cumplit de războiul lor 

sufletesc.” (Despre Feciorie, 84, în vol. Despre Feciorie, Apologia vieții 
monahale, Despre creşterea copiilor..., pp. 143-144) 


„Hristos a pătimit atâtea pentru tine. Chiar dacă era nevinovat şi 
fără de păcat, iar tu nu vrei să pătimeşti nimic de dragul Său, sau mai 
bine zis pentru mântuirea la. Cum te vei înfăţişa dinaintea Lui în ziua 
Judecăţii? 

Ce răspuns vei da pentru încălcarea poruncilor Sale? Nu te înşela 
pe tine însuți zicând: Acum mă bucur de plăcerile acestei lumi, îmi 
nedreptățesc semenii, mă răzbun pe duşmanii rnei, fac tot felul de păcate, 
iar la bătrânețe o să mă pocăiesc. Spune-mi: cine ţi-a spus ție că o să 
trăieşti atât de mult? Nu vezi câţi tineri sunt luaţi de moarte în fiecare zi? Şi 
chiar dacă ai trăi până la bătrâneţe, cum vei apărea dinaintea Domnului, 
după ce o viaţă întreagă ai nesocotit poruncile Sale şi l-ai slujit pe 
diavol?” (Din vol. Problemele vieții, pp. 292-293) 


PORUNCILE DIVINE (putinţa împlinirii lor) 


„ȘI tu, dar, vei râde în nas tuturor furtunilor vieții dacă vei voi să 
împlineşti, cu toată scumpătatea, poruncile lui Hristos. Dacă te vei întări cu 
filosofia îndemnurilor şi poruncilor lui Hristos, nimeni nu va putea să te 
întristeze.” (Omilii la Matei, omilia XXIV, III, în col. PSB, vol. 23, p. 314) 


„Nu învinui dar Stăpânul! Nu ţi-a dat porunci cu neputinţă de 
îndeplinit. Vrei să afli dacă nu ţi-a poruncit lucruri imposibile? lată, mulți au 
făcut mai mult decât li s-a poruncit; dacă poruncile ar fi fost cu neputinţă de 
îndeplinit, nu le-ar fi depăşit prin propria lor voinţă. Dumnezeu n-a poruncit 
sărăcia de bunăvoie şi totuşi mulți aruncă averile lor, mărturisind cu fapta cât 
de uşoare sunt poruncile. Nu le-ar fi depăşit dacă poruncile n-ar fi fost 
uşoare.” (Omiliile despre pocăință, omilia a şasea, p. 106) 


„Este cu putinţă, numai dacă am voi, să biruim orice slăbiciune a 
firii prin puterea voinţei, căci nici o poruncă a lui Hristos nu este mai 
presus de puterile omeneşti.” (Cuvântul al VI-lea la Sfântul Apostol 
Pavel, în vol. Predici la sărbători împărăteşti şi cuvântări de laudă la 
sfinți, p. 266) 

PORUNCILE DIVINE (ajutorul lui Dumnezeu pentru 
împlinirea lor) 


„Atunci când cineva voieşte să-şi rânduiască viaţa după voia lui 
Dumnezeu, se bucură de atâta ajutor de sus încât i se împlineşte tot ce 
voieşte”. (Omilii la Facere, omilia LIII, III, în col. PSB, vol. 22, p. 198) 


„Domnul pune acum şi coroana uşurinței îndeplinirii poruncilor, 
anume ajutorul pe care-l avem de pe urma rugăciunilor stăruitoare; El ne 
uşurează mult oboselile săvârşirii poruncilor. Nu trebuie să vă străduiți 
singuri, ne spune Domnul, ci cereți şi ajutorul de sus”. (Omilii la Matei, 
omilia XXIII, IV, în col. PSB, vol. 23, pp. 297-298) 


PORUNCILE DIVINE (împlinirea lor - folosul) 


„Dacă vom fi cu luare aminte asupra noastră şi ne vom îngriji de 
mântuirea noastră, vom putea să ne fim şi nouă de foarte mare folos, scăpând 
de chinurile cele viitoare şi să fim şi dascăli folositori celor ce privesc la 
viaţa noastră, pentru ca, sfârşind bine această viaţă să ne învrednicim în cea 
viitoare şi de iubirea de oameni a lui Dumnezeu...”. (Omilii la Facere, 
omilia IV, VIII, în col. PSB, vol. 21, p. 67) 


„Să ştim că Stăpânul nostru este larg la inimă şi darnic; pentru mici 
osteneli ne dă mari răsplăți şi ne pregăteşte nu numai în veacul ce va să fie 
bunătățile celor nemuritoare, ci şi în viața aceasta uşurează cu multe şi 
bogate daruri, slăbiciunile firii noastre.” (Omilii la Facere, omiha XL, III, în 
col. PSB, vol. 22, p. 75) 


„Cine va putea vorbi vrednic de înţelepciunea poruncilor, de virtutea 
şi forța legilor cereşti, de frumuseţea unei morale cu totul îngereşti? Căci, 
acela este felul pe care l-a introdus Iisus Hristos aici Jos, acelea sunt legile pe 
care le-a stabilit EI, şi morala pe care a întemeiat-o, încât cei ce-L urmează şi 
I se conformează devin imediat îngeri, şi asemănători cu Dumnezeu, atât cât 
îi este posibil omului, chiar când el ar fi cel mai rău dintre toţi oamenii.” 
(Comentar la Evanghelia de la loan, omilha XII, 2, p. 59) 


„Vezi că şi toate poruncile Lui au ca țintă şi ajută la odihna, mântuirea 


şi fericirea noastră. Că, de pildă, când zice: Fericiți cei milostivi, fericiți cei 
curați cu inima, fericiţi cei blânzi, fericiţi cei săraci cu duhul, fericiţi făcătorii 

de pace, El cu nimic nu se foloseşte de aici, ci ne porunceşte acestea 
împodobindu-ne şi orânduindu-ne viața noastră. Aşijderea şi când spune am 
flămânzit, nu o zice că ar avea trebuinţă de vreo slujbă din partea noastră, ci 
îndemnându-te spre iubire de oameni. Putea EI hrăni pe cel flămând şi fără 
tine, dar ţi-a poruncit aceasta pregătind ţie comoară mare. Că dacă soarele, 
zidire fiind a lui Dumnezeu, şi nu are nici o trebuinţă de ochii noştri - căci el 
rămâne a-şi avea strălucirea sa, chiar dacă nu s-ar uita nimeni la el, iar cei ce 
se folosesc noi suntem, când ne bucurăm de razele sale - apoi cu atât mai mult 
aceasta se petrece cu Dumnezeu. 

Poate că voieşti şi să afli ce depărtare este între Dumnezeu şi noi? Oare 
pe câtă este între noi şi țânțari? Sau poate mai multă? Este vădit că mult mai 
mare şi nemărginită. Deci dacă noi, cei iubitori de slavă deşartă, nu avem 
trebuință de vreo slujbă sau slavă din partea ţânţarilor, apoi cu atât mai mult 
Dumnezeirea, care este fără patimă şi nu are trebuinţă de nimic. Întru atâta se 
bucură de noi, întrucât şi noi facem bine unul altuia, întrucât EI se desfată cu 
mântuirea noastră. Pentru aceea de multe ori, lăsând la o parte cele ale Sale, EI 
caută numai pe ale tale. Dacă cineva, zice, are femeie necredincioasă, şi aceea 
ar voi Să viețuiască cu el, să nu o lase pe ea (| Cor., 7, 13). Cel ce-și va lăsa 
femeia sa, afară de cuvânt de curvie, o face pe ea să preacurvească (Mt., 5, 
32). Ai văzut bunătate negrăită? Dacă femeia, zice, este curvă, nu silesc a 
viețui împreună cu ea, iar dacă este necredincioasă, nu împiedic. Şi iarăşi: 
Dacă eşti supărat pe cineva, poruncesc a lăsa darul tău şi a alerga la cel ce 
te-a supărat. lar când tu aduci darul tău la altar, şi acolo îţi vei aduce 
aminte că fratele tău are ceva asupra ta, lasă acolo darul tău înaintea 
altarului şi mergi mai întâi de te împacă cu fratele tău, şi atunci venind adu 
darul tău (Mt., 5, 23-24). Dar încă pilda celui ce a mâncat stăpânului toată 
suma ce-i datora, oare nu tot aceasta arată? Căci când i-a mâncat mia de talanți 
împrumutată, l-a miluit pe dânsul şi l-a iertat - iar când l-a văzut cum acela 
cerea de la fratele său o sută de dinari ce-i împrumutase, l-a numit şi viclean, 
în acelaşi timp l-a şi dat pedepsei. Aşa că vorba Lui cea multă este numai 
pentru odihna ta. Barbarul acela era să păcătuiască cu femeia dreptului 
Avraam, şi Dumnezeu îi zice: Nu te-am lăsat să te atingi de dânsa (Fac., 20, 
6). Pavel prigoneşte pe Apostoli, iar Dumnezeu îi zice: Ce Mă prigoneșşti? 

Alţii flămânzesc, şi El spune că Dânsul flămânzeşte, şi că este gol şi 
străin, voind prin aceasta a te ruşina pe tine, şi cu chipul acesta a te aţâţa la 
milostenie.” (7ălcuiri la Epistola a doua către Corinteni, omilia XXX, pp. 
267-268) 


„Dacă noi ne îndeplinim cu sfințenie cele duhovniceşti, vor urma 
desigur şi cele ale vieții de față.” (Comentariile sau explicarea Epistolei 

către Tit, omilia IV, în vol. Comentariile sau explicarea Epistolei a doua 
către Timotei..., p. 167) 


„Căci după cum pe cei ce păcătuiesc degrab îi ia Dumnezeu, căci zice: 
vor fi fiii voştri orfani şi femeile voastre văduve, aşa şi celor ce se încred 
întru toate în EI le făgăduieşte că le va da şi bătrâneţe îmbelşugată şi toate 
bunătățile dimpreună cu acestea. 

Auzi-l şi pe Pavel, care zice la fel, că mulțimea păcatelor adesea 
cheamă moartea înainte de vreme. Căci zice: pentru aceea sunt între voi 
slabi şi neputincioşi şi mulți au adormit (| Cor., 11, 30).” (La cuvintele 
apostoleşti: << Din pricina desfrâului fiecare să-şi aibă nevasta lui>>, în 
vol. Cateheze maritale, p. 12) 


PORUNCILE DIVINE (împlinirea poruncilor — semnul iubirii 
de Dumnezeu) 


„Vindecarea sufletelor noastre, leacul rănilor noastre, calea cea mai 
bună pentru a bineplăcea lui Dumnezeu, semnul cel mai mare a unui suflet 
iubitor de Dumnezeu este să faci totul de dragul legii Stăpânului, să nu te 
laşi târât de slăbiciunea gândurilor, ci să fii mai presus de patimi, gândindu- 
te la binefacerile pe care în fiecare zi le face Dumnezeu cu nor”. (Omilii la 
Facere, omilia XXVII, VIII, în col. PSB, vol. 21, pp. 348-349) 


„Hristos nu-ţi cere altceva decât să-L iubeşti din toată inima ta şi să-l 
împlineşti poruncile Lui. Cel care iubeşte pe Hristos cum trebuie iubit, 
negreşit se şi sileşte să-l împlinească poruncile Lui. Când iubeşti pe cineva 
din inimă te străduieşti să faci tot ce poți ca să-ți atragi dragostea lui. ŞI noi, 
deci, dacă iubim pe Stăpân din inimă, vom putea să-l împlinim poruncile Lui 
şi să nu facem nimic din cele ce-ar putea să-L supere pe Cel Care ÎL iubim”. 
(Omilii la Facere, omilia LV, III, în col. PSB, vol. 22, p. 217) 


PORUNCILE DIVINE (împlinirea lor de dragul lui Hristos) 


„Să dăm, dar, ascultare poruncilor Domnului, să nu ne împotrivim lor 
şi nici să le discutăm! Că poruncile acestea, prin ele însele, ne pricinuiesc 
mai cu seamă plăcere şi folos, chiar înainte de primirea răsplăţilor. Dacă 
multora li se par împovărătoare şi cu anevoie de îndeplinit, tu gândeşte-te că 
le faci de dragul lui Hristos; şi atunci întristarea se va preface în bucurie. 
Dacă gândim totdeauna aşa, nu vom mai simţi povara poruncilor, ci vom 
culege pretutindeni numai bucurii; osteneala n-are să ni se mai pară 

osteneală, ci, cu cât ne ostenim mai mult, cu atât osteneala ajunge mai 
plăcută şi mai dulce”. (Omilii la Matei, omilia XVI, XI, în col. PSB, vol. 23, 
p. 216) 


PORUNCILE DIVINE (încălcarea unei singure porunci — 
gravitatea) 


„Dacă le facem pe unele, iar pe altele le lăsăm, nu avem nici un folos. 
Nu pierim din pricina celor pe care le facem, ci din pricina celor pe care le- 
am neglijat. Ce importanță are dacă nu pierim din pricina bogăției, dar 
pierim din pricina trândăviei; dacă nu pierim din pricina trândăviei, dar 
pierim din pricina lipsei de bărbăție? Că şi lucrătorul de pământ plânge la fel 
sămânţa fie că o pierde într-un chip, fie că o pierde în altul. Să nu ne 
mângâiem că nu pierim în toate chipurile, ci să plângem că pierim într-un 
chip oarecare! Să ardem spinii! Că ei înăbuşă cuvântul”. (Omilii la Matei, 
omilia XLIV, IV, în col. PSB, vol. 23, p. 527) 


PORUNCILE DIVINE (prin încălcarea lor Îl jignim şi ofensăm 
pe Dumnezeu) 


„N-ar fi, oare, un semn de mare nerecunoştinţă ca EI, fiind Dumnezeu 
şi nemuritor, să ia firea noastră muritoare, ca EI să nu se scârbească de trup 
pământesc, ca să slobozească firea noastră de vechea osândă, să o urce la 
cer, să-l dea cinstea de a şedea alături de Tatăl şi să o învrednicească de 
închinăciunea întregii oştiri cereşti, iar noi să nu ne sfiim a-L răsplăti cu 
fapte cu totul potrivnice, să lipim, cum ar spune cineva, sufletul nostru 
nemuritor de trup şi să-l facem să fie pământesc, mort şi neputincios? Nu, vă 
rog să nu fim atât de nerecunoscători față de Cel ce ne-a făcut atâta bine, ci 
să urmăm legile Lui, să facem cele poruncite de EI şi bineplăcute Lui, ca să 
ne arate vrednici şi de veşnicile bunătăți...”. (Omilii la Facere, omilia XVII, 
X, în col. PSB, vol. 21, p. 206) 


„Când e vorba de un câştig material, preferăm să îndurăm orice cu 
dragă inimă, fie oboseală, fie necaz, fie ruşine, fie chiar pedeapsă şi pe 
lumea aceasta şi pe lumea cealaltă; dar când e vorba de mântuirea noastră, 
când e vorba să atragem asupra-ne câştigul cel de sus, deodată ne cuprinde 
căscatul, lenea, plictiseala. Ce iertare mai putem avea noi, ce cuvânt de 
apărare când suntem atât de nepăsători, când nu vrem să iubim pe Dumnezeu 

nici măcar cât a iubit lacov pe Rahila? Şi ne purtăm aşa ştiind doar câte 
binefaceri ne-a făcut şi ne face Dumnezeu în fiecare zi!” (Omilii la Facere, 
omilia LV, II, în col. PSB, vol. 22, p. 216) 


PORUNCILE DIVINE (ascultarea părerilor lumii în 
detrimentul poruncilor lui Dumnezeu) 


„Cel ce are izbânzi în fapte bune, dacă judecă pe alţii că nu ar fi 
vrednici de a şti şi preţui faptele sale, ci se mulțămeşte numai cu hotărârea 
lui Dumnezeu, acela nici în cele potrivnice nu va mai aştepta părerea altora. 


Și cum se poate aceasta? zici tu. 


Dacă vei cugeta ce este omul şi cine este Dumnezeu, pe cine părăseşti 
şi la cine alergi, atunci degrabă vei îndrepta totul. Omul se găseşte sub 
acelaşi păcat ca şi tine, sub aceeaşi judecată şi sub aceeaşi osândă; omul în 
sine este deopotrivă cu deşertăciunea, ele este pământ şi cenuşă, şi chiar de 
te-ar lăuda, de multe ori te va lăuda la întâmplare, fie din hatâr, fie din 
disprețul ce are către tine, iar când te va defăima sau te va învinui, tot cu 
aceeaşi intenţie o va face. Nu tot aşa însă este şi Dumnezeu, ci hotărârea lui 
este nepătată, iar judecata îi este dreaptă. Pentru aceea trebuie a ne adăposti 
totdeauna la dânsul.” (Comentariile sau Tâlcuirea Epistolei întâi către 
Corinteni, omilia XII, pp. 122-123) 


PORUNCILE DIVINE (neîmplinirea lor - gravitatea) 


„Dacă primul om care a avut ca moştenire paradisul a suferit atâtea 
nenorociri din pricina unei singure neascultări săvârşite după ce primise 
cinstea, ce iertare vom avea noi, care am primit ca moştenire cerul, care am 
ajuns împreună-moştenitori cu Unul-Născut, dacă alergăm la şarpe, după ce 
S-a pogorât asupra noastră Porumbelul? Nu ni se va mai spune ca lui Adam: 
Pământ eşti şi în pământ te vei întoarce! (Fac. 3, 19) şi: Vei lucra pământul! 
(Fac. 4, 12), ci cuvinte cu mult mai cumplite: întunericul cel mai de afară, 
legăturile cele nedezlegate, viermele cel veninos, scrâşnirea dinților (Matei 
8, 12). Şi pe bună dreptate. Omul care n-a ajuns mai bun după ce i s-a făcut 
un atât de mare bine merită să primească cea mai mare şi cea mai cumplită 
pedeapsă.” (Omilii la Matei, omilia XII, IV, în col. PSB, vol. 23,p. 151) 


„Căci a face ceea ce este neplăcut lui Dumnezeu, este a trăi în mod 
inutil, sau nu este numai a trăi inutil, ci înseamnă a trăi şi pentru pierderea 
Sa.” (Comentar la Evanghelia de la loan, omilia XXXI, 2, p. 150) 

„Ce am putea spune, când noi preferăm poruncile lui Satana înaintea 
poruncilor lui Hristos, înaintea legilor Lui, şi ne batem joc de mântuirea 
noastră, căci preferăm lucrurile cele rele înaintea Celui ce a pătimit toate 
pentru noi? De ce iertare sunt oare vrednice toate acestea? De nici una.” 
(Omilii la Epistola către Romani a Sfântului Apostol Pavel, omilia V, p. 85) 


„Nici un cuvânt nu este mai vrednic de slava lui Dumnezeu decât a 
spune că am fost iubiți de Dumnezeu, şi că şi noi iubim pe Cel ce ne iubeşte. 
Aceasta este cea care-i face pe îngeri mai străluciți, aceasta şi pe domnii şi 
pe începătorii le arată mai luminate, aceasta este superioară împărăției 
cerurilor. De aceea şi Pavel o punea înaintea împărăției cerurilor, de aceea 
fericea puterile cele netrupeşti, că ÎL iubesc pe Dumnezeu şi se supun întru 
totul Lui. De aceea şi profetul se minuna, zicând: Binecuvântați pe Domnul 
toți îngerii Lui cei tari la virtute, care faceţi cuvântul Lui şi auziţi glasul 
cuvintelor Lui (Psalmii lui David 102, 20). De aici şi Isaia lăuda pe serafimi, 
arătând marea lor virtute, fiindcă stau lângă acea slavă, ceea ce este semnul 
celor mai iubiţi. 

Să imităm şi noi, iubiţilor, puterile cele de sus şi să ne silim nu numai 
de a sta alături de tronul celui Preaînalt, ci să şi avem în noi pe Cel ce stă pe 
acel tron. El ne-a iubit pe noi chiar când Îl uram, şi încă rămâne în această 
iubire, căci: ca să fiți fiii Tatălui vostru celui din ceruri, că EI face să răsară 
soarele peste cei răi şi peste cei buni şi trimite ploaie peste cei drepți şi 
peste cei nedrepți (Matei 5, 45). Deci şi tu iubeşti pe cel ce te iubeşte, căci 
iubeşte cu adevărat.” (Omilii la Epistola către Romani a Sfântului Apostol 
Pavel, omilia LX, p. 158) 


„Însă nu, zici, ci sunt silit de natură; eu iubesc în adevăr pe Hristos, 
însă de calc poruncile Lui, este că sunt silit de natura aceasta. Dacă cu 
adevărat că ai fost silit, desigur că vei avea iertare; iar de cazi din cauza 
lenevirii tale, nu vei avea câtuşi de puţin. Haide, deci să cercetăm şi să 
vedem care din două: se fac oare păcatele din cauza vreunei necesități? 
Suntem oare forţaţi de a le face, sau că le facem din prea mare trândăvie şi 
din dispreţ? Să nu ucizi!, zice. Care este necesitatea de a ucide? Care e sila 
ce te împinge? Nu este nici o silă care să împingă la omor. Cine dintre noi ar 
avea gustul ca să implanteze cuțitul în gâtul aproapelui şi să-şi moaie în 
sânge mâna lui? Nici unul. Aşadar, vezi că e cu totul din contra, adică că nu 
e necesitatea, nici sila care ne împinge la omor, ci pofta de a păcătui.” 
(Comentariile sau Explicarea Epistolei către Efeseni, omilia II, p. 19) 

„Ci cum nu este o neghiobie, ca atunci când porunceşte împăratul 
lucrurile cele mai grele, să ne supunem, iar când Dumnezeu porunceşte ceva, 
care nu e nici greu, nici anevoios, ci uşor şi foarte lesnicios, noi să-l 
nesocotim porunca, să o luăm în râs şi să punem înainte obişnuința? Să nu 
nesocotim, rogu-vă, până într-atâta mântuirea noastră, ci să ne temem de 
Dumnezeu, măcar tot atât cât ne temem de un om. Ştiu că v-aţi înspăimântat 
la auzul acestor vorbe, dar merită să vă înspăimântați că nu-l dați lui 
Dumnezeu nici măcar atâta cinste, ci păzind cu luare aminte legile 
împărăteşti, călcați în picioare pe cele ce se coboară din cer şi socotiți că 
osteneala cu acestea e zadarnică. De altfel, ce dezvinovățire veți mai putea 
avea? Ce iertare, când, după atâtea sfaturi, noi stăruim în aceleaşi greşeli?” 
(Predicile despre statui, Partea a II-a, predica a XIV-a, p. 77) 


„Dacă cel care calcă legile căpeteniilor de pe pământ suferă o 
pedeapsă de care nu poate scăpa, apoi cu mult mai mult va fi supus la 
chinuri de nesuportat cel care calcă poruncile Stăpânului ceresc.” (Cuvânt 
despre viețuirea după Dumnezeu, în vol. Omilii la săracul Lazăr. Despre 
soartă şi Providenţă...,p. 261) 


„+... nu trebuie ca faţă de Dumnezeu să avem o astfel de dispoziţie şi 
să socotim că este mai grozav decât orice gheenă să facem ceva din cele 
care Lui nu-l sunt pe plac?” (Cinci cuvântări despre Ana şi Samuel, în vol. 
Omilii şi cuvântări despre educaţia copiilor..., cuvântul V, p. 78) 


„Cine nesocoteşte poruncile lui Dumnezeu ajunge în timp să se 
nesocotească pe sine însuşi.” (Din vol. Problemele vieții, p. 362) 


POSTUL (ce este postul ?) 


„... mama tuturor bunătăților, dascălul cuminţeniei şi al întregii 
virtuți, adică postul.” (Omilii la Facere, omila I, I, în col. PSB, vol. 21, p. 
32) 


„Postul este seninătatea sufletelor noastre, podoaba bătrânilor, 
pedagogul tinerilor, învățătorul celor ce trăiesc în curăție trupească şi 
sufletească. Postul împodobeşte ca o diademă orice vârstă şi pe bărbaţi şi pe 
femetr”. (Omilii la Facere, omila II, |, în col. PSB, vol. 21, p. 39) 


„lubesc postirea, fiindcă este maica întregii înțelepciuni şi izvorul a 

toată filosofia.” (Cele dintâi omilii la Facere, cuvântul al şaselea, p. 75) 


„Postul este temelia acestei vieţi spirituale; este învățătorul nostru.” 
(Primele patru omilii despre statui, omiha a III-a, p. 58) 


POSTUL (- unealtă a desăvârşirii) 


„Avem Stăpân blând şi iubitor de oameni şi nu ne cere lucruri peste 
puterea noastră. Nici nu ne cere să ne abținem de la mâncări şi să postim aşa 
de dragul postului, nici pentru asta să stăm nemâncaţi, ci ca să ne 
desprindem de lucrurile cele lumeşti şi să folosim tot răgazul cu cele 
duhovniceşti. Că dacă ne-am rândui viața noastră cu mintea trează, dacă am 
întrebuința tot răgazul vieții noastre cu cele duhovniceşti şi am mânca atâta 
doar ca să plinim nevoia numai şi am cheltui toată viaţa noastră în fapte 
bune, nici n-am mai avea nevoie de ajutorul pe care ni-l dă postul. Dar 
pentru că firea omenească e trândavă şi se îndreaptă mai degrabă spre tihnă 
şi plăceri, de aceea Stăpânul cel iubitor de oameni, ca un tată iubitor, a 
izvodit leacul postului, ca să ne desprindă şi de plăceri şi să ne şi ducă de la 
grijile lumeşti la lucrarea celor duhovniceşti”. (Omilii la Facere, omilia X, |, 
în col. PSB, vol. 21, p. 116) 


POSTUL (- terapie a lăcomiei pântecelui) 


„De aceea a postit şi lisus, nu că avea nevoie de el, ci ca să ne înveţe 
pe noi. Pentru că păcatele săvârşite înainte de botez au adus robia pântecelui, 
lisus - ca un doctor priceput, care porunceşte unui bolnav pe care l-a făcut 
sănătos să nu mai săvârşească faptele din pricina cărora s-a îmbolnăvit - 
introduce după botez postul. Pe Adam neînfrânarea pântecelui l-a izgonit din 
rai, ea a adus potopul pe timpul lui Noe; ea a pogorât trăsnete peste 
sodomeni. Cu toate că păcatul sodomenilor era desfrâul, totuşi în 
neînfrânarea pântecelui îşi au originea şi o pedeapsă şi alta. Acest lucru l-a 
lăsat pe lezechiel să se înțeleagă, când a spus: Aceasta era fărădelegea 
sodomenilor: erau mândri, se îmbuibau cu pâine şi trăiau numai în chefuri 
şi în desfătări (lez., 16, 49). Aşa au ajuns şi iudeii să săvârşească cele mai 
mari păcate; de la beție şi de la trai bun au alunecat în fărădelegi”. (Omilii la 
Matei, omilia XIII, II, în col. PSB, vol. 23, p. 154) 


POSTUL (vechimea postului) 

„Vă amintesc că cei doi mari prooroci ai Vechiului 
Testament, Moise şi Ilie, cu toate că aveau mare îndrăzneală la 
Dumnezeu, prin virtuțile lor, posteau adesea, iar postul îi apropia 
de Dumnezeu. 

Chiar şi cu mult înainte de ei, la începuturile creaţiei, atunci 
când Dumnezeu l-a plăsmuit pe om, i-a dat deîndată porunca să 
postească. Dacă Adam împlinea această poruncă, avea să se 
mântuiască. Din toți pomii din rai poţi să mănânci, iar din pomul 
cunoştinței binelui şi răului să nu mănânci, căci, în ziua în care vei 
mânca din el, vei muri negreşit! (Facerea 2, 16-17). Aceasta nu era 
alta decât porunca de a posti.” (Din vol. Problemele vieții, pp. 348-349) 


POSTUL (necesitatea postirii) 


„Dacă şi în Paradis era nevoie de post, cu atât mai mult este nevoie în 
afara sa. Dacă înainte ca omul să fie rănit sufleteşte, postul era pentru el 
medicament, cu atât mai mult este medicament acum, când sufletul său este 
rănit de păcat. Dacă înainte să înceapă războiul poftelor, era absolută nevoie 
de post, cu atât mai multă nevoie este acum, când suntem în război cu 
diavolul. Dacă Adam se supunea acestei porunci, nu ar mai fi auzit 
cuvintele: pământ eşti şi în pământ te vei întoarce (Facerea 3, 19). Pentru că 
Adam nu s-a supus, au urmat moartea, grijile, suferinţele şi o viaţă mai grea 
decât orice moarte. 

Vedeţi cum Dumnezeu Se supără atunci când postul este disprețuit? Şi 
nu puteți să vă închipuiți cât Se bucură EI când ţinem post. Moartea a intrat 
în om pentru că a nesocotit postul şi este scoasă din el prin post.” (Din vol. 
Problemele vieţii, p. 349) 


POSTUL (însemnătatea postului) 


„Postul şi fecioria, în ele însele, nu sunt nici bune, nici rele; ajung 
bune sau rele prin voinţa celor care le practică, prin gândul pus la temelia 
postului sau a fecioriei.” (Despre Feciorie, 4, în vol. Despre Feciorie, 
Apologia vieţii monahale, Despre creşterea copiilor..., p. 10) 


POSTUL (îndemn la postire) 


„Rog dragostea voastră ca, odată ce cunoaşteţi folosul postului, să nu 
pierdeţi din pricina trândăviei folosul acesta, nici să vă întristaţi la venirea 
postului; dimpotrivă să vă bucuraţi şi să vă veseliți potrivit spuselor 

fericitului Pavel: cu cât se strică omul nostru din afară, pe atât se înnoieşte 
cel din lăuntru (Ul Cor., 4, 16). (Omilii la Facere, omilia I, IV, în col. PSB, 
vol. 21, p. 35) 


POSTUL (emulaţia dintre creştini în postire) 


„Sunt unii printre voi care se întrec în abţinerea de la mâncare, dedându-se la o luptă di 
nutriment.” (Primele patru omilii despre statui, omilia a IV-a, p. 82) 


POSTUL (de ce postim vinerea?)*! 


„... în ziua în care s-au săvârşit tainele mântuirii neamului nostru, în 
Vinerea în care Stăpânul tău se răstignea pentru lume, în care se aducea o 
jertfă ca aceasta, în care se deschidea raiul şi tâlharul se întorcea la patria cea 
veche, în care blestemul se dezlega şi se pierdea păcatul, în care a încetat 
vrajba cea de multă vreme şi s-a făcut împăcarea oamenilor cu Dumnezeu şi 
toate s-au prefăcut. În ziua aceea să posteşti, să te mărturiseşti şi să înalţi 
rugăciuni de mulțumire către Cel ce a făcut atâtea bunătăți lumi.” (Cuvânt 
Către cei ce au lăsat biserica şi s-au dus la alergările de cai şi la teatre, în 
vol. Din ospățul stăpânului, p. 108) 


POSTUL (Paştelui) 


„... Sfântul post de patruzeci de zile, leacul sufletelor noastre.” 
(Omilii la Facere, omilia I, |, în col. PSB, vol. 21,p. 31) 


„Timpul acestui post de patruzeci de zile a fost rânduit cu oarecare 
socoteală. După cum pe drumul mare sunt stații de oprire şi case de odihnă 
pentru ca drumeții osteniți să se odihnească şi să se întremeze, ca aşa să-şi 
poată continua iarăşi călătoria, iar pe mare sunt țărmuri, coaste de mare şi 
porturi, pentru ca să alerge acolo corăbierii după ce i-au lovit valurile şi s-au 
împotrivit furiei vânturilor, pentru a se odihni puţin, şi aşa să plece mai 
departe, tot aşa şi acum, în postul acesta de patruzeci de zile. Ne-a dăruit 
Stăpânul aceste două zile din săptămână ca pe nişte staţii de oprire, ca pe 
nişte case de odihnă, ca pe nişte coaste de mare, ţărmuri şi porturi, ca să ne 





“7 In ziua de miercuri din cursul săptămânii postim pentru că într-o zi de miercuri s-a 


făcut planul răstignirii şi uciderii Domnului. — n.n. 

odihnim puţin, ca să ne întremăm puțin trupul de ostenelile postului şi să ne 
mângâiem sufletul, pentru ca iarăşi, după trecerea acestor două zile (de 
întremare — n.n.), să pornim din nou la drum cu tragere de inimă noi, care am 
pornit pe această cale bună şi folositoare”. (Omilii la Facere, omilia XI, II, 
în col. PSB, vol. 21, p. 130) 


„Postul Paştilor este vindecarea relelor noastre spirituale. Este 
timpul în care noi cerem harul pentru stricăciunile noastre; este timpul 
de asemenea şi mai ales în care noi ne îndreptăm greşelile noastre şi 
defectele noastre. A se îndrepta, iată adevăratul post. Cei mai mulți 
zic: eu am postit, eu am făcut abstinenţă, eu am putut continua postul 
în atâtea săptămâni. Oare acesta este adevăratul post, aşa cum îl vrea 
Dumnezeu de la noi? Nu sigur, aceasta nu este decât jumătate. Postul 
va fi adevărat: dacă ne vom face studioşi, dacă ne vom corecta 
greşelile noastre; dacă înlăturăm crimele. Eu am avut un duşman, eu 
m-am împăcat cu el. Eu aveam obiceiul de a vorbi de rău, eu m-am 
corectat. Eu huleam, acest obicei detestabil este schimbat. Ce ar 
importa o lungă navigare, dacă nava va intra goală în port? Ce va 
importa postul parcurs cu râvnă, dacă el nu va schimba sufletul nostru 
spre fapte bune? Căci, dacă noi vrem adevăratul medicament al relelor 
noastre duhovniceşti, să-l cerem prin milostenie, care singură îi dă 
aurului nostru siguranţa sa şi rodirea sa. Vai, totul ne răpeşte acest aur: 
patimi, lume, fiscul, hoţii. Pentru ce să nu-l asigurăm încredinţându-l 
milosteniei, care este rodirea lui veşnică? Să ne gândim încă la iertarea 
injuriilor, altă milostenie, alt rod al postului adevărat. 

Postul Paştilor este revanşa sobrietăţii față de bunăstare.” (Din 
vol. Bogăţiile oratorice, pp. 467-468) 


„Timp binecuvântat! Căci atunci credincioşii vin la Biserică şi 
primesc cuvântul sfânt de care au fugit în restul anului. Timp 
binecuvântat, mai ales fiindcă ne foloseşte să recunoaştem, să 
plângem, să ştergem păcatele noastre.” (Din vol. Bogățiile oratorice, 
p. 468) 


POSTUL (Săptămâna mare) 


„lată am ajuns la sfârşitul sfântului post de patruzeci de zile; am 
terminat bogăția postului şi cu harul lui Dumnezeu am ajuns la liman. Asta 
însă să nu ne facă să ne trândăvim, ci să ne sârguim şi să priveghem încă şi 
mai mult. Pentru că şi corăbierii, după ce au străbătut nenumărate mări, cu 

pânzele întinse şi cu corabia plină până sus de mărfuri, îşi dau mai multă 
osteneală şi au mai multă grijă atunci mai cu seamă, când e vorba să intre în 
port, ca nu cumva să nu izbească corabia de vreo stâncă şi să facă 
nefolositoare toată munca lor de mai înainte. Tot aşa fac şi alergătorii în 
stadion; atunci aleargă mai iute când ajung la sfârşitul cursei, ca să ajungă la 
țintă şi să dobândească premiul. Atleţii apoi după nenumărate lupte şi 
victorii luptă mai cu îndârjire când se dă lupta pentru cunună ca să plece 
încununați din stadion. Aşadar după cum corăbierii, alergătorii şi atleți îşi 
măresc străduinţa şi luarea aminte atunci când ajung la sfârşit, tot aşa se cade 
să facem şi noi, pentru că am ajuns şi noi, cu ajutorul lui Dumnezeu în 
săptămâna mare. Acum mai cu seamă să postim mai mult, să ne rugăm cu 
mai multă tărie, să ne mărturisim din inimă păcatele, să facem fapte bune, să 
dăm bogate milostenii, să fim buni şi blânzi, să facem orice faptă de virtute 
pentru ca ajungând în ziua învierii, cu aceste fapte bune, să ne bucurăm de 
dărnicia Stăpânului.” (Omilii la Facere, omiha XXX, |, în col. PSB, vol. 21, 
p. 380) 


„Pentru ce numim săptămâna aceasta săptămâna mare? 

— Pentru că mari şi nespuse sunt bunătățile care ne stau în față în 
această săptămână. În săptămâna aceasta războiul cel de veacuri s-a sfârşit, 
moartea s-a stins, blestemul a pierit, tirania diavolului s-a surpat, armele lui 
s-au sfărâmat, Dumnezeu cu oamenii s-au împăcat, cerul s-a deschis, 
oamenii s-au amestecat cu îngerii, cele despărțite s-au unit, zidul s-a luat, 
încuietorile s-au zdrobit, Dumnezeul păcii a împăcat pe cele de sus cu cele 
de pe pământ. Aşadar pentru aceasta numim noi săptămâna de acum 
săptămâna mare, pentru că în ea ne-a dăruit Stăpânul daruri foarte bogate. 
Asta e pricina că mulți în săptămâna asta îşi înăspresc postul, prelungesc 
privegherile sfinte şi fac multe milostenii, arătând, prin cele ce fac, cinstea 
pe care o dau acestei săptămâni. Dacă Stăpânul ne-a dăruit în ea bunătăţi atât 
de mari, nu se cuvine, oare, ca şi noi să-l arătăm, cu ce putem, cinste şi 
respect? Chiar şi împărații, prin hotărârile ce le dau, îşi arată şi ei respectul 
pentru aceste zile sfinte: poruncesc să fie suspendate toate treburile publice, 
să se închidă tribunalele, să fie oprite pricinile şi procesele, pentru ca toată 
lumea să se poată grăbi, în linişte şi tihnă, spre săvârşirea faptelor 
duhovniceşti. Şi nu numai atât! Împărații mai fac şi un alt dar: liberează pe 
cei închişi în temnițe şi imită, după omeneasca lor putere, pe Stăpânul lor. 
Că spun ei: După cum Stăpânul nostru ne-a slobozit din temniţa cumplită a 
păcatelor şi ne-a dăruit nenumărate bunătăţi, tot aşa se cuvine ca şi noi să 
fi, pe cât putem, imitatorii iubirii de oameni a Stăpânului. Vedeţi că fiecare 
din noi îşi arată, prin tot ce face, cinstea şi respectul, pe care îl poartă zilelor 

acestea, care ne-au adus bunătăţi atât de mari?” (Omilii la Facere, omila 
XXX, |, în col. PSB, vol. 21, pp. 380-381) 


„Deci precum corăbierii, alergătorii şi luptătorii atunci înmulţesc 
osârdia şi privegherea când se apropie de sfârşit, aşa şi noi, care am ajuns cu 
darul lui Dumnezeu la această Săptămână Mare, trebuie să arătăm mai multă 
osârdie la post; să facem rugăciunile mai cu tărie; să ne mărturisim mai cu 
de-amănuntul şi mai des păcatele noastre; să lucrăm faptele cele bune, 
milostenie îndestulată, blândeţe, smerenie şi toate celelalte fapte bune, ca 
ajungând la Ziua cea domnească a Paştilor cu aceste isprăvi, să dobândim 
daruri de la Stăpânul. 

Săptămâna aceasta o numim mare nu pentru că are mai multe ceasuri, 
nici pentru că are mai multe zile, căci are acelaşi număr de ceasuri şi zile. 
Dar pentru care pricină o numim mare? Pentru că bunătățile ce ni s-au făcut 
în ea sunt mari. În aceasta s-a stricat vrajba cea veche, moartea a fost biruită, 
blestemul a fost ridicat, tirania diavolului s-a risipit, mrejele lui s-au pierdut, 
împăcarea oamenilor cu Dumnezeu s-a făcut, cerul s-a deschis, oamenii cu 
îngerii s-au amestecat, cele despărțite s-au unit, zidul cel din mijloc s-a 
ridicat, încuietorile s-au stricat, Dumnezeul păcii a împăcat cele de sus cu 
cele de pe pământ. De aceea numim mare această săptămână, pentru atâta 
mulțime de daruri ce ne-a dăruit Stăpânul în ea. Şi din pricina aceasta mulți 
aspresc postul, fac privegheri mai întinse şi dau milostenii mai bogate, 
arătând prin cele ce fac cinstea față de această Săptămână. Şi dacă Stăpânul 
nostru ne-a dat atâtea bunătăţi în ea, cum noi să nu ne arătăm recunoştinţa şi 
evlavia prin cele ce putem? 

Și împărații, arătând cât respectă aceste cinstite zile, poruncesc tuturor 
celor ce ocârmuiesc treburile statului să înceteze; să închidă uşile 
Judecătorulor; să se alunge orice fel de gâlceavă şi neînțelegere, ca toți să fie 
lberi să se silească în linişte şi pace la cele duhovniceşti. Și nu numai 
aceasta, ci şi altă dăruire arată, căci hberează din legături pe cei din temnițe, 
urmând Stăpânului după puterea omenească. Căci precum Stăpânul ne 
liberează din temnița cea cumplită a păcatelor şi ne dăruieşte desfătarea 
bunătăților celor nenumărate, în acest fel şi noi trebuie să ne facem următori 
iubirii Lui de oameni în cele ce putem. 

Ai văzut cum fiecare, prin ceea ce poate, îşi arată evlavia şi cinstea 
pentru zilele acestea ce ni s-au făcut nouă pricinuitoare de atâtea bunătăți?” 
(Cuvânt la cuvântul ce zice: <<Și era tot pământul o gură şi o limbă 
tuturor>> (Fac 10, 1), în vol. Din ospățul stăpânului, pp. 163-165) 

POSTUL (rostul postului) 


„Și de unde-i vine postului această putere extraordinară de 
sfințire? Din aceea că, deodată, el slăbeşte şi deprimă forțele trupului 
păcatului şi-i dă sufletului o nouă vigoare.” (Din vol. Bogăâțiile 
oratorice, p. 469) 


POSTUL (puterea postului) 


„Proorocul Daniel a fost aruncat în groapa leilor, dar pentru că 
postise, a ieşit nevătămat, ca şi cum ar fi fost aruncat între oi (Dan,., 
6, 16-23). Dar şi cei trei tineri, care au postit la rândul lor, au fost 
aruncaţi în foc şi au ieşit de acolo cu trupurile luminoase şi neatinse de 
flăcări (Dan., 3, 19-27). Dacă focul a fost adevărat, atunci cum de nu 
i-a ars pe aceşti oameni? Dacă trupurile lor erau adevărate, cum de nu au 
fost vătămate? Cum? Întreabă postul să-ţi spună. El o să te 
lămurească în legătură cu această taină, pentru că taină este, cu 
adevărat, ca trupurile să fie date fiarelor sălbatice sau focului şi să nu 
păţească nimic. Vezi ce luptă peste fire şi apoi ce biruință peste 
fire? Adu-ţi aminte mereu de puterea postului şi primeşte-l cu sufletul 
deschis, pentru că este nebunie curată să ne îndepărtăm de el, atunci 
când şi de colții leilor fereşte, şi de foc scapă, şi pe diavoli îi 
îndepărtează, potolind văpaia patimilor, liniştindu-ne gândul şi 
aducându-ne alte şi alte binefaceri.” (Din vol. Problemele vieții, p. 350) 


POSTUL (modul postirii) 


„Dacă doctorii, când au dat doctorii celor ce vor să-şi curețe stomacul 
de sucuri rele şi stricate, poruncesc bolnavilor să se înfrâneze de la mâncare, 
ca să nu fie mâncarea piedică puterii doctoriei, ci să lucreze şi să-şi 
împlinească lucrarea ei, apoi cu mult mai mult se cuvine ca noi, cei ce avem 
să primim leacul acesta duhovnicesc, adică postul, acest fel deosebit de 
mâncare, să ne curățim cugetul, să ne facem mintea mai uşoară, pentru ca 
întunecată de beţie, să nu ne fie postul zădarnic şi nefolositor”. (Omilii la 
Facere, omilia I, ], în col. PSB, vol. 21, p. 32) 


„Să nu aşteptăm numai să treacă săptămânile postului, ci să ne 
cercetăm cugetul, să ne examinăm gândurile, ca să vedem ce faptă bună am 
săvârşit în săptămâna asta, ce faptă bună în cealaltă, ce adaos am pus în 
următoarea şi ce patimă am îndreptat. De nu ne vom rândui aşa viața noastră 

şi de nu vom avea o grijă atât de mare de sufletul nostru, de nici un folos nu 
ne va fi postul şi nici nemâncarea pe care o suferim...”. (Omilii la Facere, 
omilia XI, II, în col. PSB, vol. 21, p. 130) 


„Să nu căutăm atâta numai, să venim la biserică în fiecare zi, să 
ascultăm mereu predicile şi să postim tot postul mare; că dacă nu vom 
câştiga nimic din venitul regulat la biserică şi din ascultarea predicii, dacă nu 
vom pune ceva folositor în sufletul nostru în acest post, nu numai că nu vom 
avea nici un folos de pe urma tuturor acestora, ci ne vor fi pricină şi de mai 
mare osândă, că am avut parte de atâta învățătură, dar am rămas aceiaşi, că 
cel nervos nu s-a potolit, că cel mânios n-a ajuns blând, că cel invidios nu s-a 
urcat până la prietenie, că cel înnebunit după bani nu s-a depărtat de această 
patimă ca să fie gata să facă milostenie şi să hrănească pe săraci, că cel 
desfrânat nu s-a cumințit, că cel îndrăgostit de slava deşartă n-a învăţat s-o 
disprețuiască şi să îndrăgească adevărata slavă, şi, în sfârşit, că cel ce nu 
iubeşte pe semenul său nu s-a trezit ca să se înveţe să nu fie numai mai 
prejos de vameşi — că spune Hristos: Dacă iubiți pe cei ce vă iubesc, ce 
faceți mai mult? Oare nu şi vameşii fac la fel? (Matei, 5, 46) —, ci să-şi 
pregătească cugetul să se uite cu drag la duşmani şi să le arate multă 
dragoste”. (Omilii la Facere, omila XI, III, în col. PSB, vol. 21, p. 131) 


„Iar când postiţi nu fiţi ca fățarnicii trişti, că îşi smolesc fețele lor ca 
să arate oamenilor că postesc (Matei 6, 16). 

Bine ar fi ca la auzul acestor cuvinte să suspinăm şi să plângem cu 
amar! Că nu numai că îi imităm pe fățarnici, dar îi şi întrecem. Cunosc, 
cunosc mulți oameni care nu postesc şi arată lumii că postesc; îşi pun mască 
de postitori deşi nu postesc; iar apărarea lor este mai rea chiar decât păcatul, 
că spun: Fac asta ca să nu smintesc mulțimea! Ce spui, omule? 
Dumnezeiască e legea care ţi-a poruncit să posteşti, şi tu vorbeşti de 
sminteală? Păzindu-o, socoteşti că sminteşti, iar călcându-o, nu sminteşti? 
Poate fi, oare, o prostie mai mare decât aceasta? Nu încetezi odată să fii mai 
rău ca fățarnicii şi de două ori fățarnic? Nu te ruşinezi de tăria cuvintelor 
Domnului la gândul cât de mare e păcatul ce-l săvârşeşti? Domnul nu S-a 
mărginit să spună numai atât că aceia care arată lumii că postesc sunt nişte 
fățarnici, ci, voind să-i mustre mai mult, le spune că-și smolesc fețele lor, 
adică şi le strică şi le pocesc”. (Omilii la Matei, omilia XX, LI. în col. PSB, 
vol. 23, p. 261) 


„ȘI după cum atunci când ne-a poruncit să intrăm în cămara noastră 
negreşit nu ne-a poruncit că neapărat numai acolo să ne rugăm, ci a arătat 

acelaşi lucru şi acum, când ne porunceşte să ne ungem capul, negreşit nu ne 
porunceşte să-l şi ungem; că atunci toți am fi călcătorii acestei legi şi, înainte 
de toți, mai cu seamă cei care se străduiesc să o păzească, popoarele de 
monahi care acoperă munţii. Hristos, deci, nu ne-a dat această poruncă; ci, 
pentru că cei vechi aveau obiceiul să-şi ungă capetele lor ori de câte ori erau 
veseli şi bucuroşi - şi asta o poţi vedea destul de bine la David şi la Daniil — 
a spus să ne ungem şi noi capetele, nu ca neapărat să o facem, ci ca să ne 
dăm silinţa să ascundem cu mare grijă, prin toate mijloacele, bunul acesta, 
postul. Dar ca să vezi că Hristos aceasta a vrut să spună, a îndeplinit El 
însuşi, cu fapta, ceea ce poruncise cu cuvântul, postind patruzeci de zile; şi 
postind, ascuns de lume, nu Şi-a uns capul, nici nu S-a spălat; deşi n-a făcut 
asta, totuşi a săvârşit totul fără să urmărească slava deşartă. Aceasta ne-o 
porunceşte şi nouă, dând ca pildă pe fățarnici şi îndemnându-ne prin o 
îndoită poruncă. Prin pilda făţarnicilor Domnul vrea să ne mai arate încă 
ceva. Vrea să îndepărteze de la noi această dorinţă rea de a posti de ochii 
lumii, nu numai pentru că un astfel de post este de râs şi de batjocură, nici 
numai pentru că nu aduce nici un folos, ci şi pentru a arăta că o astfel de 
înşelare este trecătoare. Actorul pare strălucitor atâta vreme cât ţine 
spectacolul; dar, mai bine spus, nici atunci nu-i socotit strălucitor de toţi 
spectatorii, că mulți dintre ei ştiu cine este cel ce joacă rolul. Când, însă, 
spectacolul s-a terminat, actorii apar în faţa lumii aşa cum sunt. Aşa păţesc şi 
cei care umblă după slava deşartă, cei care postesc numai de ochiu lumii. Pe 
aceştia mulți îi cunosc şi aici pe pământ şi ştiu că nu sunt ce vor să pară, 
pentru că postul lor este numai o mască; dar, după ce se va termina 
spectacolul lumii acesteia, când toate vor fi goale şi descoperite, atunci vor fi 
dați pe față, în faţa întregii lumi”. (Omilii la Matei, omilia XX, |, în col. 
PSB, vol. 23, p. 262) 


„Dacă vrei să arăţi oamenilor postul, aşteaptă puţin, şi-ţi voi da cu 
prisosință prilej să te vadă o mulțime de oameni. Şi cu mult folos! Dar, dacă 
vrei să arăţi oamenilor, aici pe pământ, postul tău, apoi pierzi slava ce vreau 
să ţi-o dau; şi, dimpotrivă, o câştigi dacă dispreţuieşti laudele oamenilor. 
Atunci, pe lumea cealaltă, te vei bucura în toată voia de slavă. Dar, înainte 
de slava aceasta culegi mult folos chiar aici pe pământ, pentru că supui sub 
picioarele tale toată slava omenească, scapi de robia amară a oamenilor şi 
ajungi un adevărat postitor. lar dacă posteşti ca să arăţi oamenilor că 
posteşti, atunci, pe lumea cealaltă, te vei găsi ca într-o pustie: nu va fi nimeni 
care să te privească, pentru că de nicăteri nu se va vedea că ai postit. Insulți 
postul, dacă nu posteşti de dragul postului, ci ca să te vadă împletitorii de 
frânghu, fierarii, oamenii din piață! Insulți postul, dacă vrei să te admire 

păcătoşii şi cei care nu postesc! Insulţi postul, dacă chemi pe duşmanii 
postului să le arăţi postul, să vadă postul”. (Omilii la Matei, omilha XX, II, în 
col. PSB, vol. 23, p. 263) 


„Este ştiut că nu foloseşte la nimic a posti, dacă cineva se mărginește 
la o simplă abţinere de la hrană.” (Primele patru omilii despre statui, omilha 
a III-a, pp. 58-59) 


„Postul este o doctorie: dar o doctorie, chiar dacă a săvârşit mii de vindecări, este adese 
de felul hranei şi de alte multe împrejurări: lăsând la o parte una singură, 
înseamnă a ne pune în pericol.” (Primele patru omilii despre statui, omilia a 
III-a, p. 59) 


„Cinstea postului nu este abţinerea de la mâncare, ci fuga de păcate. A nu vedea în po: 
pe duşmanul tău, împacă-te cu el; dacă amicul tău săvârşeşte o faptă 
vrednică de laudă, nu-l invidia; dacă ochii zăresc o femeie frumoasă, treci 
înainte. Nu numai gura noastră trebuie să postească, ci şi ochii, urechile, 
picioarele, mâinile, toate membrele noastre. Mâinile noastre să postească, 
adică să fie curate de orice răpire sau avariție lumească; picioarele să 
postească, adică să se abțină de a alerga la spectacole nepermise; ochii să 
postească, adică să se deprindă de a nu arunca niciodată priviri nemodeste, a 
nu privi cu curiozitate obiecte periculoase. Căci spectacolul este hrana 
ochilor; dar dacă ele sunt nedrepte şi oprite, vatămă postul şi mântuirea 
sufletului este în pericol; dacă sunt însă drepte şi permise, ele sunt o podoabă 
a postului. Şi n-ar fi contra bunului simţ de la a ne abţine de la o mâncare 
altădată îngăduită şi de a ne sătura totuşi ochiu cu un nutriment care le este 
oprit? Tu nu mănânci carne? Bine, dar nu te hrăni cu necurăţie prin ochiu tăi! 
Urechile, de asemenea, să postească şi postul lor este a nu asculta nici 
facerile de rău, nici clevetirile. Nu ridica strigare mincinoasă, zice Sfânta 
Scriptură (Exod 23, 1). Gura să postească, abţinându-se de la orice vorbire 
necinstită şi batjocoritoare. La ce foloseşte ca să ne abţinem de la carnea 
păsărilor şi peştilor, dacă noi sfâşiem şi mâncăm pe frații noştri? (Primele 
patru omilii despre statui, omilia a III-a, pp. 60-61) 


„„... dezbracă grijile cele vremelnice, căci timpul postului este un timp 
de luptă, armează-te cu armele duhului, căci nouă ne stă înainte un greu 
război împotriva Satanei şi a puterii lui.” (Cuvânt la Duminica a patra a 
Sfântului şi Marelui Post, în vol. Omilii la Postul Mare..., p. 82) 

„Eu însă înţeleg nu postul cel obişnuit, ci postul cel adevărat, adică nu 
numai înfrânarea de la mâncare, ci încă şi înfrânarea de la păcate; căci nu 
singur bucatelor în sine, ci numai postul cel adevărat poate mântui pe om. 
Aşadar, pentru ca noi să nu ne osândim în zadar şi să ni se răpească folosul 
postului, să cercetăm cum şi în ce chip trebuie să postim. Fariseul acela din 
Evanghelie încă postea (Lc., 18, 10 şi urm.), dar aceasta nu i-a folosit la 
NIMIC, ci s-a întors deşert în casa sa, pe când vameşul, care nu postise, l-a 
întrecut. Ninivitenii au postit şi iarăşi au dobândit harul lui Dumnezeu. Dar 
ŞI Jidovii posteau, fără ca aceasta să-i fi mântuit. Să vedem acum ce însuşiri 
a avut postul ninivitenilor şi prin ce au îmblânzit ei mânia cea mare a lui 
Dumnezeu. Era oare postul lor numai înfrânare de mâncare şi îmbrăcarea 
hainelor de jale? Nicidecum, ci era o schimbare a toată viaţa lor. De unde 
ştim aceasta? De la însuşi profetul. Când el vorbeşte despre mânia lui 
Dumnezeu şi despre postul ninivitenilor, şi despre iertarea dumnezeiască, 
cea dobândită, arată şi temeiul acestei iertări prin cuvintele: Căci Dumnezeu 
a văzut faptele lor (lona 3, 10). Care fapte? Oare înfrânarea lor şi purtarea 
hainelor de jale? Nu, ci tăcând despre aceasta, zice: Fiindcă fiecare a părăsit 
calea sa cea rea, Domnului i-a părut rău de nenorocirea ce voia a aduce 
asupra lor. Aşadar, vezi că ninivitenii nu prin înfrânarea de la mâncare, ci 
prin schimbarea viețuirii lor au scăpat de primejdia cea mare şi iarăşi au 
împăcat pe Dumnezeu. 

Dar eu zic aceasta nu pentru a înjosi postul, ci pentru a-l cinsti cu 
adevărat, căci cinstea postului stă nu întru înfrânarea de la mâncare, ci întru 
înfrânarea de la păcate, iar cine mărgineşte postul său numai de la a mânca, 
acela necinsteşte postul mai mult. Tu posteşti ! Bine, dar arată-mi aceasta 
prin fapte ! Prin ce fapte? — întrebi tu. lată: când vezi un sărac, fie-ţi milă de 
dânsul; când vezi un vrăjmaş, împacă-te cu dânsul. De vezi pe aproapele tău 
norocit, nu-l pizmui. Ţine ochii tăi în frâu, ca să nu arunce priviri poftitoare 
şi necurate. Nu numai gura ta trebuie să postească, ci încă şi ochii şi 
urechile, picioarele şi mâinile şi toate membrele trupului tău. Mâinile tale să 
postească rămânând curate de averea cea nedreaptă şi de lăcomia câştigului. 
Picioarele tale trebuie să postească nemergând la desfătările cele 
necuviincioase. Ochii trebuie să postească neuitându-se cu poftă şi cu 
aprindere. Privirea este mâncarea ochilor. Dacă privirea este neiertată, 
păcătoasă, vatămă postul, ducând tot sufletul la pierdere. Ar fi cea mai mare 
nebunie a opri gurii chiar mâncarea cea învoită, iară ochiului, dimpotrivă, a-i 
îngădui privirea cea păcătoasă. Tu te înfrânezi de carne. Bine. Dar nu-ţi lăsa 
nici ochii a căuta la pofta cărnii. Încă şi urechile tale trebuie să postească. 
Dar postul urechii stă în a nu asculta clevetirile şi vorbele cele rele asupra 
cuiva. Căci se zice în Sfânta Scriptură: Să nu asculți vorbele cele mincinoase 

(leş. 23, 1). Încă şi gura trebuie să postească, înfrânându-se de la vorbele 
cele de ruşine şi de înjurături sau sudalme; căci ce ar folosi, dacă noi nu 
mânăm carnea dobitoacelor, dar tot ca nişte fiare sălbatice sfâşiem numele 
cel bun al fraților noştri? Defăimătorul, într-adevăr, sfâşie şi mănâncă pe 
aproapele său. Despre aceasta vorbeşte Pavel, când zice: Jară de vă muşcați 
unul pe altul şi vă mâncaţi, căutați să nu vă mistuiţi unul de către altul (Gal. 
5, 15). Deşi nu ai înfipt dinți tăi în carnea, nici în trupul aproapelui tău, dar 
ai muşcat sufletul lui cu clevetirea ta, l-ai rănit cu bănuiala ta cea rea, ţi-ai 
pricinuit ţie însuţi, lui şi multor altora înmiite daune.” (Cuvânt la Duminica 
a patra a Sfântului şi Marelui Post, în vol. Omilii la Postul Mare..., pp. 82- 
85) 


„... în acest sfânt timp al postului să alungăm toată defăimarea din 
gura noastră, fund convinşi, că de am mânca numai cenuşă, această viață 
aspră nu va putea folosi, dacă nu ne vom înfrâna totodată de prihănire şi de 
defăimare. Să postim deci, iubiţilor, în aşa chip, ca noi să ne înfrânăm nu 
numai de la mâncare, ci şi de la păcate. Atunci noi încă din viaţa de acum 
vom avea bună nădejde de mântuire, iară în viața cea viitoare ne vom 
apropria de Hristos cu o veselă încredere şi vom putea gusta bunurile cele 
negrăite ale cerului, de care fie să ne împărtăşim cu toţi, prin harul şi prin 
iubirea de oameni a Domnului nostru lisus Hristos.” (Cuvânt la Duminica a 
patra a Sfântului şi Marelui Post, în vol. Omilii la Postul Mare..., pp. 89- 
90) 


POSTUL (însoţit de rugăciune şi de milostenie) 


„Postul sădeşte în sufletul omului filozofie, face din om înger, 
doboară puterile cele netrupeşti; dar nu postul singur, ci e nevoie şi de 
rugăciune; şi în primul rând de rugăciune”. (Omilii la Matei, omiha LVII, 
IV, în col. PSB, vol. 23, p. 667) 


„Dacă posteşti fără să faci milostenie, postul nu mai e socotit post; cel 
care posteşte, fără să facă milostenie, e mai rău decât unul care se 
îmbuibează, decât un beţiv; şi cu atât mai rău cu cât nemilostenia e mai mare 
păcat decât huzurul şi petrecerile”. (Omilii la Matei, omiha LXXVII, VI, în 
col. PSB, vol. 23, p. 883) 


POSTUL (trupesc şi postul sufletesc) 

„A trecut postul cel trupesc, dar n-a trecut postul cel duhovnicesc. 
Acesta e mai bun decât acela, iar acela pentru acesta s-a făcut. După cum, 
când posteați vă spuneam că puteți posti, dar să nu postiţi, tot aşa şi acum vă 
spun că puteți să nu postiți, şi totuşi să postiți. Poate că vi se par o enigmă 
cuvintele mele. Dar vă voi da dezlegarea enigmei. 

Cum puteți să nu postiți cu toate că postiți? Când vă abțineți de la 
mâncăruri, dar nu vă abţineţi de la păcate. Şi cum puteți să postiţi cu toate că 
nu postiți? Când vă înfruptaţi cu mâncăruri, dar nu gustaţi din păcat. 

Acest post e mai bun decât acela. Dar nu numai mai bun, ci şi mai 
uşor. Pe vremea postului mulţi spuneau că nu pot posti din pricina slăbiciunii 
trupului.” (Cuvânt la Înviere, |, în vol. Predici la sărbători împărăteşti şi 
cuvântări de laudă la sfinți, p. 136) 


POSTUL (sufletesc) 


„Toată grija noastră să ne fie pentru mântuirea sufletului, cum am 
putea înfrâna săltările trupului, ca să postim cu adevărat, adică să ne oprim 
de la rele. Acesta este postul. Că pentru aceasta ne oprim de la bucate, ca să 
înfrânăm tăria trupului, să facem calul uşor de strunit. Se cuvine ca acela 
care posteşte mai înainte de toate să-şi înfrâneze mânia, să fie învăţat să fie 
bun şi blând, să aibă inima zdrobită, să smulgă din minte gândurile poftelor 
celor rele, să aibă înaintea ochilor ochiul cel neadormit al lui Dumnezeu şi 
scaunul cel drept de judecată; să fie mai presus de bani, să fie darnic atunci 
când face milostenie şi să izgonească din sufletul său orice răutate față de 
semenul său. Acesta e adevăratul post, după cum spune şi Isaia, vorbind din 
partea lui Dumnezeu: Nu acest post am ales Eu, zice Domnul; de ţi-ai îndoi 
ca un cerc grumazul tău, de ai aşterne sub tine sac şi cenuşă, nici aşa nu 
veți chema post primit, Zice Domnul (Isaia, 58, 5). 

— Dar spune-mi, care post? 

— Dezleagă învoielile cele făcute cu sila (Isaia, 58, 6), frânge cu cel 
flămând pâinea ta, adu în casa ta pe săracul fără adăpost (Isaia, 58, 7). Și 
dacă vei face asta, spune mai departe Dumnezeu, atunci va ieşi dimineața 
lumina ta şi sănătatea ta va înflori (Isaia, 58, 8). 

Ai văzut, iubite, care este adevăratul post? Aşa să postim şi să nu 
gândim fără rost ca foarte mulţi, care mărginesc postul la atâta numai că stau 
nemâncați până seara. Nu ni se cere atâta nouă, ci ca împreună cu oprirea de 
la mâncăruri să ne oprim şi de la faptele care ne vatămă şi să ne dăm multă 
sârguință pentru săvârşirea faptelor celor duhovniceşti. Cel care posteşte 
trebuie să fie smerit, liniştit, blând, dispreţuitor al slavei vieţii de aici. Cum a 

disprețuit trupul, aşa se cuvine să dispreţuiască şi slava deşartă şi să se uite 
numai la Acela Care cercetează inimile şi rărunchii (Ps., 7, 10); să se roage 
cu toată sârguința, să se mărturisească lui Dumnezeu şi să se ajute după 
putere prin facerea de milostenii”. (Omilii la Facere, omilia VIII, V-VI, în 
col. PSB, vol. 21, pp. 104-105) 


„Ce folos ai de post şi de privigheri, când limba îţi este ca beată şi se 
hrăneşte la o masă mai necurată decât mâncarea câinilor, fiind mâncătoare 
de sânge, vărsând dintr-însa bale şi gura făcându-se jgheab de scurgere a 
murdăriilor sau poate cu mult mai spurcată? Acestea cu le spun nu 
îngrijindu-mă de cei ce aud vorbindu-se rele pe nedrept pe socoteala lor, căci 
aceia sunt vrednici şi de cununi când sugeră cu bărbăție cele vorbite 
împotriva lor — ci de voi cele ce le vorbiţi, căci Sfintele Scripturi îl fericesc 
pe cel ce aude vorbindu-se rele de dânsul pe nedrept, pe când pe cel ce 
grăieşte de rău pe alții îl scot afară, sau îl îndepărtează de la sfintele Taine, 
sau mai bine zis, îl depărtează chiar de la Biserică. Pe ce! ce clevetea întru 
ascuns pre vecinul său, zice, pe acela l-am gonit. (Ps. 100, 5), ba încă pe 
unul ca acesta îl făceau şi nevrednic a citi sfintele cărți, după cum zice: 
Pentru ce tu povesteşti dreptăţile mele şi iei așezământul de lege al meu în 
gura ta (Ps. 49, 15). Mai departe apoi punând şi pricina, zice: Șezând 
împotriva fratelui tău, ai clevetit (Ps. 49, 20). Aici el nu a hotărât dacă cele 
vorbite sunt adevărate sau mincinoase, pe când aiurea a oprit a vorbi chiar şi 
cele adevărate, arătând că chiar de ai spune adevărul, nu ţie se cade a le 
grăi.” (Comentariile sau Tâlcuirea Epistolei întâi către Corinteni, omilia 
XLIV, p. 475) 


„Dacă zelul nostru în timpul postului astfel este, dacă în această 
săptămână ne îndreptăm de obiceiul de a jura, dacă săptămâna următoare 
stingem în noi focul mâniei, dacă, în fine, distrugem din rădăcină patima de 
a vorbi de rău, dacă mai târziu facem să dispară alte greşeli, astfel 
progresând treptat, ne vom apropia puţin câte puţin de desăvârşire, vom 
scăpa de pericolul ce ne ameninţă şi ne vom face bine plăcuţi Domnului.” 
(Primele patru omilii despre statui, omilia a IV-a, p. 82) 


„La Păresimi toţi au obiceiul să se întrebe unii pe alţii, câte săptămâni 
au postit; şi poţi să auzi pe unii spunând că două, pe alții că trei, iar ceilalţi 
că au postit toate săptămânile. Şi ce folos, dacă am trecut postul fără fapte 
bune? Dacă unul spune: Am postit tot postul, tu spune: Aveam un duşman şi 
m-am împăcat cu el; aveam obiceiul să bârfesc, şi m-am lăsat de el; aveam 

năravul de a jura, acum m-am îndreptat. Nu e nici un folos pentru negustori 
că au făcut un lung drum pe mare, dacă nu duc cu ei o mare încărcătură şi 
multe mărfuri; nici noi n-avem nici un folos de pe urma postului, dacă îl 
trecem fără folos şi fără rost. Dacă postim numai de mâncare, după ce vor 
trece cele patruzeci de zile, va trece şi postul; dacă însă ne lăsăm de păcate, 
şi după trecerea postului de mâncare rămânem cu postul de păcate, atunci 
folosul pentru noi e necurmat şi, chiar înainte de împărăția cerurilor, 
Dumnezeu ne va da nouă aici multă răsplată.” (Predicile despre statui, 
Partea a II-a, predica a XVI-a, pp. 114-115) 


„Căci acest lucru e vrednic de plăcere, aceasta e ce căutăm şi din 
pricina căruia se fac toate: să ne îndreptăm greşelile, ca să nu ieşim din post, 
aşa cum am intrat în post, ci curăţindu-ne şi lepădându-ne de toate cele rele, 
apoi să prăznuim sfânta sărbătoare. Căci dacă nu se face aceasta, nu numai 
că nu vom avea nici un folos, ci ne vom alege cu cea mai mare pagubă după 
trecerea postului. Să nu ne bucurăm aşadar că am trecut lungimea postului 
(asta nu e mare ispravă), ci să ne bucurăm, când l-am trecut îndreptându-ne 
păcatele, pentru ca, după trecerea lui, să se vadă roada.” (Predicile despre 
statui, Partea a II-a, predica a XVIII-a, pp. 138-139) 


„Se poate să înduri osteneala postului şi să nu iei plata postului. 

- Cum? 

- Când ne abţinem de la mâncări, dar nu ne abținem de la păcate; când 
nu mâncăm carne, dar mâncăm casele săracilor; când nu ne îmbătăm cu vin, 
dar ne îmbătăm cu pofte rele; când stăm toată ziua nemâncaţi, dar ne 
petrecem toată ziua la spectacole pline de desfrânare. lată osteneală pentru 
post, dar fără plată pentru post!” (Omiliile despre pocăință, omilia a şasea, 
pp. 97-98) 


„Spune-mi, te rog, ce folos ai de pe urma postului, când posteşti cu 
trupul, dar te desfrânezi cu ochii? Că desfrânare nu-i numai împreunarea 
trupurilor, ci şi privirea desfrânată.” (Omiliile despre pocăință, omilia a 
şasea, p. 100) 


„Dar şi când postim, nu ajunge să ne abţinem de la diferite 
mâncăruri, ci trebuie să postim şi sufleteşte. Există primejdia ca 
ținând posturile rânduite de Biserică, să nu avem nici un folos. Din ce 
cauză? Pentru că ne ținem departe de mâncăruri, dar nu ne ținem 
departe de păcat; nu mâncăm carne, dar mâncăm sufletele celor 
săraci; nu ne îmbătăm cu vin, dar ne îmbătăm cu pofte trupeşti; 


2443 


petrecem ziua în post, dar ne uităm la lucruri ruşinoase. În felul acesta, 
pierdem folosul postului. De aceea, postul de mâncare trebuie însoțit de 
îndepărtarea de orice păcat, de rugăciune şi de luptă duhovnicească. 
Numai astfel vei aduce jertfă bine-plăcută Domnului şi vei avea mult 
folos.” (Din vol. Problemele vieții, p. 351) 


„Acesta este de fapt postul cel mai spornic (postul de păcate — n.n.) şi 
pentru el se renunță la mâncăruri, ca să alergăm mai sprinteni pe drumul 
virtuţii.” (Îndemnul aceluiaşi ca să ne depărtăm de desfătări, de lux şi de 
beție mai mult decât orice, buna măsură. Cuvânt către neofiți, în vol. 
Cateheze baptismale, p. 82) 


„Postul de alimente este fără îndoială preţios şi necesar, însă este 
un altul încă mai de lipsă: postul patimilor. Să facem să postească 
mândria noastră, avariţia noastră, voluptatea noastră, poftele arzătoare 
ale trupului nostru. Să facem să postească ochii noştri, urechile 
noastre, limba noastră, simţurile noastre, inima noastră.” (Din vol. 
Bogăţiile oratorice, p. 447) 


POSTUL (motivele pentru care poate fi întrerupt postul) 


„Căci cel ce nu posteşte se cuvine să aibă şi iertare din cauza bătrâneţilor, alții de boala trupu 


POSTUL (omului ce este bolnav) 


„Deci dacă sunt aici unii care, împiedicaţi de vreo boală trupească, nu 
pot sta nemişcaţi, pe aceştia îi sfătui să-şi aline şi boala trupului şi să nu se 
lipească nici de această învăţătură duhovnicească, ci acesteia să-i arate mai 
mare râvnă. 

Sunt, da, sunt căi cu mult mai bune decât calea postului, care ne pot 
deschide uşile îndrăznirii celei către Dumnezeu. Cel ce mănâncă şi nu poate 
posti să facă milostenii mai bogate, să se roage cu mai multă stăruinţă, să fie 
cu mai multă râvnă la ascultarea cuvintelor dumnezeieşti, la acestea boala 
trupului nu-i o piedică. Să se împace cu duşmanii, să alunge din sufletul său 
orice gând de răzbunare. De vrea să facă asta, a postit postul cel adevărat, 
acela care mai presus de toate îl cere de la noi Stăpânul. Că pentru aceasta 
porunceşte şi această abţinere de la mâncăruri, ca înfrânându-ne săltările 
trupului, să-l facem plecat pentru împlinirea poruncilor. Dar dacă din pricina 
unei boli trupeşti nu vrem să avem ajutorul ce ni-l dă postul şi arătăm şi mai 
multă trândăvie pentru împlinirea faptelor bune, atunci fără să ne dăm seama 

ne păgubim cumplit. Dacă postul nu ne e de nici un folos de ne lipsesc 
faptele bune de care am vorbit mai sus, apoi vom fi şi mai trândavi de nu 
putem folosi nici leacul postului”. (Omilii la Facere, omilia X, I-II, în col. 
PSB, vol. 21, pp. 116-117) 


„lar pe fraţii voştri, care din pricina unei slăbiciuni trupeşti nu pot să 
postească,  îndemnaţi-i să nu lipsească de la această învățătură 
duhovnicească; învăţați-i, spuneți-le cele grăite de mine, arătați-le că acela 
care mănâncă şi bea cu măsură nu-i nevrednic să vină la biserică şi să asculte 
predica; nevrednic e cel trândav, cel leneş. Spuneți-le cuvântul apostolic: Ce/ 
ce mănâncă pentru Domnul mănâncă; cel ce nu mănâncă pentru Domnul nu 
mănâncă; şi mulţumeşte lui Dumnezeu (Rom., 14, 6). Deci şi cel ce posteşte 
mulţumeşte lui Dumnezeu, că a avut putere să ducă osteneala postului; şi 
iarăşi şi cel ce mănâncă mulţumeşte lui Dumnezeu, pentru că aceasta cu 
nimic nu-i poate vătăma mântuirea sufletului, dacă vrea”. (Omilii la Facere, 
omilia X, II, în col. PSB, vol. 21,p. 117) 


„Dacă îţi este trupul neputincios şi nu poţi posti neîncetat, nu îţi este 
neputincios ca să te rogi, nici fără putere ca să disprețuieşti poftele 
pântecelui. Chiar dacă nu poţi să posteşti, totuşi poți să nu te îmbuibezi. Nu-i 
puțin lucru şi acesta, nici departe de post, ci în stare să pună capăt furiei 
diavolului”. (Omilii la Matei, omilha LVII, IV, în col. PSB, vol. 23, p. 667) 


„Cel care n-a postit, poate fi iertat, când a făcut-o din pricina prea 
marii slăbiciuni a trupului, acela însă care nu şi-a îndreptat greşelile, e peste 
putință să găsească vreun temei de iertare. 

N-ai postit din pricina slăbiciuni trupului. Dar - ia spune-mi - de ce 
nu te-ai împăcat cu duşmanii? Oare şi aici poţi să aduci ca temei slăbiciunea 
trupului? Şi iarăşi, dacă păstrezi ură şi pizmă, cu ce te poţi dezvinovăţi? Căci 
nimeni, când e vorba de asemenea greşeli, nu aleargă la slăbiciunea trupului. 
Și acesta e un semn al bunătăţii lui Hristos, că poruncile cele mai de seamă, 
ce cuprind în ele toată viața noastră, nu pot fi întru nimic vătămate de 
slăbiciunea trupului.” (Predicile despre statui, Partea a II-a, predica a XX-a, 
p. 177) 


„Căci cel care nu posteşte este firesc să fie iertat, aducând ca 
justificare boala sau slăbiciunea trupească, însă cel care nu şi-a 
îndreptat păcatele, e cu neputinţă să găsească justificare.” (Din vol. 
Problemele vieţii, p. 168) 

POSTUL (când postim, să nu privim la ostenelile postului, ci 
la folosul dobândit prin el) 


„De posteşti, nu te gândi la traiul rău pricinuit de post, ci la tihna 
ce ţi-o aduce traiul acesta rău.” (Cuvânt de laudă Ia toți Sfinţii din toată 
lumea care au suferit mucenicia, III, în vol. Predici la sărbători 
împărăteşti şi cuvântări de laudă la sfinţi, pp. 530-531) 


POSTUL (folosul postului) 


„Că după cum îmbuibarea cu mâncare este pricină şi prilej de 
nenumărate rele pentru oameni, tot aşa şi postul şi disprețul pântecelui ne 
este totdeauna pricină de nespuse bunătăți. La început, când Dumnezeu a 
făcut pe om, ştiind că postul trebuie să-i fie mai cu seamă leacul pentru 
mântuirea sufletului, îndată, chiar de la început, 1-a dat celui întâi-zidit 
această poruncă şi i-a zis: Din tot pomul cel din rai să mâncaţi, dar din 
pomul cunoștinței binelui şi răului să nu mâncaţi (| Cor., 6, 10). Icoană a 
postului a fost spusa: Din acesta mănâncă! şi: Din acesta nu mânca”. 
(Omilii la Facere, omilia 1, II, în col. PSB, vol. 21, p. 33) 


„Vezi-mi acum şi câte bunătăţi aduce postul! 

Moise a putut să ia plăcile legii după ce a postit patruzeci de zile. Dar 
când, la coborârea de pe munte, a văzut nelegiuirea poporului, a aruncat la 
pământ şi a sfărâmat plăcile pe care cu atâta înfrânare le dobândise, pentru 
că a socotit că este o nebunie ca un popor beat şi nelegiuit să primească 
legea Stăpânului. De aceea acest minunat prooroc a avut iarăşi nevoie de alte 
patruzeci de zile de post ca să poată primi şi aduce de sus alte plăci în locul 
celor sfărâmate din pricina fărădelegii poporului. Marele Ilie a postit atâtea 
şi atâtea zile; şi, pentru că a postit, a scăpat de tirania morții, s-a urcat în cer 
cu o căruță de foc şi nici până azi n-a ştiut ce-i moartea. lar Daniil, bărbatul 
doririlor, după ce a postit multe zile, a fost învrednicit de acea minunată 
vedenie; a pus frâu furiei leilor şi i-a făcut blânzi ca nişte oi, nu schimbându- 
le firea, ci schimbându-le voinţa, cu toate că le rămăsese cruzimea. 
Ninivitenii, apoi, folosindu-se de post, au schimbat hotărârea Stăpânului. Au 
pus la post nu numai pe oameni, ci şi pe animale; şi aşa, despărţindu-se 
fiecare de obiceiurile lui rele, au aplecat spre milostivire pe Stăpânul 
tuturora. Dar pentru ce să mai vorbesc de robi — cu toate că pot înşira şi pe 
alții mulți, atât din Vechiul cât şi din Noul Testament, care au strălucit prin 
post — când ar trebui să venim la Stăpânul nostru obştesc al tuturora? Că şi 
Domnul nostru lisus Hristos, şi El, după ce a postit patruzeci de zile, a 

început lupta cu diavolul, dându-ne tuturor pildă, ca să ne înarmăm cu 
postul; şi după ce ne-am întărit cu postul să pornim la lupta cu diavolul. 

Dar poate cineva din cei care au privirea pătrunzătoare şi sunt ascuțiți 
la minte mă va întreba: 

— Dar pentru ce Stăpânul a postit tot atâtea zile cât şi robu şi n-a 
depăşit numărul de zile? 

— Nu s-a petrecut asta fără rost şi la întâmplare, ci cu înţelepciune şi 
potrivit nespusei Lui iubiri de oameni. Ca să nu se creadă că a venit în 
aparență pe pământ, ca să nu se creadă că n-a luat trup sau că a fost în afară 
de firea omenească, de aceea a postit tot atâtea zile şi n-a mai adăugat zile, 
ca să închidă gura celor cu gând neruşinat de ceartă. Dacă aşa, că a postit 
patruzeci de zile, şi tot mai sunt unii încă şi acum care îndrăznesc să spună 
că n-a avut trup omenesc, ce n-ar fi îndrăznit să zică dacă prin preştiinţa Lui 
nu le-ar fi tăiat şi acest prilej? De asta n-a vrut să postească mai multe zile, ci 
tot atâtea cât şi robii, ca să ne învețe cu fapta că a avut şi El acelaşi trup ca şi 
noi, că nu era în afara firii omeneşti. Ne-au arătat, dar, şi robii, ne-a arătat-o 
şi Stăpânul, că mare e puterea postului şi mult e câştigul pe care postul îl 
aduce sufletului”. (Omilii la Facere, omilia I, III-IV, în col. PSB, vol. 21, 
pp. 34-35) 


„Postul este hrană sufletului; şi după cum hrana trupească îngraşă 
trupul, tot aşa şi postul face mai puternic sufletul, îl face mai uşor, îi dă aripi, 
îl face să stea la înălțime, să se gândească la cele de sus şi să se ridice mai 
presus de plăcerile şi dulcețile acestei vieţi. Şi după cum corăbiile uşoare 
străbat mai iute mările, iar dacă sunt încărcate peste măsură se scufundă, tot 
aşa şi postul face mai uşoară mintea şi o pregăteşte să străbată cu uşurinţă 
oceanul acestei vieţi; o face să se îndrăgostească de cer şi de cele din cer, să 
socotească o nimica pe cele din lumea aceasta şi să treacă pe lângă ele cu 
mai multă nepăsare decât pe lângă umbră şi vis.” (Omilii la Facere, omila |, 
IV, în col. PSB, vol. 21, pp. 35-36) 


„Nicăieri nu mai e astăzi turburare, nici strigăt, nici tăiere de vite, nici 
alergăturile bucătarilor. Toate s-au dus, iar oraşul nostru seamănă cu o 
femeie cuminte, cu bună-cuviință şi înțeleaptă. Când mă gândesc la 
schimbarea grabnică petrecută astăzi şi mă duc cu gândul la neorânduiala 
zilei de ieri, mă mir şi mă minunez de puterea postului; că a intrat în cugetul 
fiecăruia, 1-a schimbat gândul, 1-a curățit mintea, nu numai a conducătorilor, 
CI şi a conduşilor; nu numai a bărbaților, ci şi a femeilor; nu numai a celor 
liberi, ci şi a robilor; nu numai a bogaţilor, ci şi a săracilor; nu numai a celor 
ce şi-au făcut cultura în limba grecească, ci şi a celor barbari. Dar pentru ce 

vorbesc eu de conducători şi de supuşi? Chiar cugetul celui ce poartă pe cap 
diadema împărătească arată aceeaşi supunere ca şi ceilalți. Nu mai poți 
vedea astăzi deosebire între masa bogatului şi masa săracului. Pretutindeni 
mâncăruri simple: s-au dus mâncărurile scumpe şi gătite cu migală; astăzi ne 
apropiem de masa aceasta săracă cu mai multă plăcere decât atunci când ni 
se puneau în față mâncăruri pregătite cu fel de fel de dresuri şi mult vin”. 
(Omilii la Facere, omilia II, ], în col. PSB, vol. 21, p. 39) 


„Da, postul istoveşte trupul şi pune frâu zburdărilor celor fără de 
rânduială, dar face sufletul mai limpede, îl întraripează, îl face să se suie la 
înălțimi, îl face uşor”. (Omilii la Facere, omilia X, II, în col. PSB, vol. 21, p. 
117) 


„Nouă ne e dulce primăvara postului fiindcă obişnuieşte a domoli 
talazuri nu de ape, ci de pofte dobitoceşti şi ne pune cunună nu din flori, ci 
de haruri duhovniceşti - că zice Scriptura: Cunună a harurilor vei lua pe 
creştetul tău (Pilde |, 9). Rândunica, venind, nu goneşte iarna precum 
goneşte postul, venind, iarna patimilor cugetului nostru. Nu se mai luptă 
sufletul cu trupul, nici nu se mai răscoală robul împotriva stăpânului, ci tot 
acest război al trupului se curmă.” (Cele dintâi omilii la Facere, cuvântul 
întâi, p. 8) 


„Postul sădeşte în sufletul omului filozofie, face din om înger, 
doboară puterile cele netrupeşti; dar nu postul singur, ci e nevoie şi de 
rugăciune; şi în primul rând de rugăciune”. (Omilii la Matei, omiha LVII, 
IV, în col. PSB, vol. 23, p. 667) 


„Omul care se roagă cum trebuie şi posteşte nu are nevoie de multe 
lucruri; iar omul care nu are nevoie de multe lucruri nu poate îndrăgi banu şi 
averile, ci este înclinat spre milostenie. Cel care posteşte este uşor şi 
înaripat; se roagă cu mintea trează, postul stinge poftele cele rele, pogoară 
mila lui Dumnezeu, smereşte sufletul îngâmfat. De aceea şi apostolii posteau 
aproape totdeauna. Cel care se roagă şi posteşte are două aripi şi este mai 
uşor decât vântul. Când se roagă nu cască, nu se întinde, nu amorţeşte, cum 
păţesc cei mai mulți, ci este mai iute ca focul şi este mai presus de pământ. 
De aceea mai cu seamă unul ca acesta este duşman şi vrăjmaş demonilor. 
Nimic nu este mai puternic ca un om care se roagă cum trebuie. Dacă o 
femeie a avut puterea să înduplece pe un judecător crud care nici de 
Dumnezeu nu se temea şi nici de oameni nu se ruşina (Luca 18, 2-8), cu 
mult mai mult va atrage asupra sa mila lui Dumnezeu cel care se roagă 

neîncetat Lui, care-şi înfrânează pântecele şi alungă de la el desfătarea şi 
îmbuibarea”. (Omilii la Matei, omiha LVII, IV, în col. PSB, vol. 23, p. 667) 


„Nu vezi împotriva cui este îndreptată lupta noastră? Este îndreptată 
împotriva puterilor cele netrupeşti. Deci cum, dacă noi suntem trupuri, vom 
putea să ne apropiem de dânşii? Dacă cineva luptându-se cu un om, şi încă 
are nevoie de a se înfrâna în mâncări, dar mai vârtos când are a se lupta cu 
dracii!” (Comentariile sau Tăâlcuirea Epistolei întâi către Corinteni, omila 
XIII, pp. 136-137) 


„Beţia şi îmbuibarea, prin tirania patimii, ne leagă mâinile la spate şi 
ne dau patimui, ca unei cumplite stăpâne, prizonieri şi robi; postul, însă, 
găsindu-ne legaţi şi înrobiţi, ne dezleagă legăturile, ne scapă de tiranie şi ne 
readuce la libertatea de mai înainte. Aşadar, când postul luptă cu duşmanii 
noştri, când ne scapă de robie şi când ne aduce din nou la libertate, ce altă 
dovadă mai mare cauţi de prietenia postului, de prietenia lui pentru neamul 
omenesc? lar dovada cea mai mare de prietenia postului este că iubeşte pe 
cei ce îl iubesc şi urăşte pe cei ce îl urăsc. 

Vrei să afli câtă podoabă este pentru oameni postul, câtă pază şi câtă 
siguranță? Gândeşte-te la fericitul şi minunatul neam al monahilor! Aceştia 
au fugit de zgomotele lumii, s-au suit în vârfurile munților,şi-au făcut chilii 
în liniştea pustiei, ca într-un port liniştit, şi şi-au luat postul tovarăş şi 
împreună-locuitor pentru întreaga lor viață. Şi i-a făcut din oameni îngeri. 
Dar nu numai pe aceia! Nu, ci postul ridică la înălțime pe toți cei pe care-i 
găseşte cu dragoste de post. Moise şi Ilie, turnurile profeților din Vechiul 
Testament, deşi erau mari şi străluciți şi prin celelalte fapte ale lor şi aveau 
multă îndrăznire către Dumnezeu, totuşi, când voiau să se apropie de 
Dumnezeu şi să vorbească cu EI, atât cât omeneşte este cu putinţă, la post 
fugeau; şi prin mâinile postului, se apropiau de Dumnezeu. De asta şi 
Dumnezeu, la început, când a făcut pe om, l-a dat îndată în braţele postului, 
încredințând postului, ca unei mame pline de iubire şi unui preabun dascăl, 
mântuirea omului. 

Porunca dată omului: Din tot pomul din rai să mâncaţi, dar din pomul 
cunoştinței binelui şi răului să nu mâncaţi (Facerea 2, 16-17), este poruncă 
de post. Dacă în rai a fost neapărată trebuinţă postul, cu mult mai mult în 
afară de rai; dacă leacul a fost folositor înainte de rănire, apoi cu mult mai 
mult după rănire; dacă arma ne-a fost bună când încă nu se pornise împotriva 
noastră războiul dat de pofte, apoi cu mult mai mult ne este de neapărată 
trebuinţă ajutorul dat de post după ce a început lupta aceasta atât de mare, şi 

a poftelor, şi a dracilor. Dacă Adam ar fi ascultat de această poruncă, n-ar 
mai fi auzit a doua poruncă, care zice: Pământ eşti şi în pământ te vei 
întoarce! ; dar pentru că n-a ascultat de porunca postului, pentru aceasta: 
moarte, griji, osteneli, supărări şi o viață mai împovărătoare decât moartea; 
pentru aceasta spini şi ciulini; pentru aceasta, oboseli, dureri şi o viaţă plină 
de chin.” (Omiliile despre pocăință, omilia a cincea, pp. 79-81) 


„Admiră dar postul şi primeşte-l cu braţele deschise! Când şi în cuptor 
te ajută şi în groapa cu lei te păzeşte, când alungă demoni, când schimbă 
hotărârea lui Dumnezeu, când potoleşte furia patimilor, când ne aduce din 
nou libertatea, când face multă linişte în gândurile noastre, cum să nu fie, 
oare, cea mai mare nebunie să fugim şi să ne temem de post, care are în el 
atât de multe bunătăţi? 

Vrei să spui că ne slăbănogeşte trupul? Dar cu câr se strică omul 
nostru dinafară, cu atât se înnoieşte cel dinăuntru, zi de zi (Ul Corinteni 4, 
16). Dar, mai bine spus, dacă ai vrea să cercetezi cu de-amănuntul postul, vei 
vedea că este mama bună-stării trupului nostru. Dacă nu crezi cuvintelor 
mele, întreabă pe doctori şi te vor lămuri deplin. Doctorii numesc postul 
mama sănătăţii şi spun că guta, durerile grozave de cap, apoplexia, dropica, 
umflăturile, furunculele şi alte nenumărate boli vin din trai bun şi din 
îmbuibare; sunt ca nişte pârâiaşe rele dintr-un izvor foarte rău, care vatămă 
şi bunăstarea trupului, şi curăţenia sufletului.” (Omiliile despre pocăință, 
omilia a cincea, p. 92) 


„Dar vei zice, poate: postul slăbeşte trupul. Dar ascultă ce învaţă 
Sfânta Scriptură: Chiar dacă omul nostru cel din afară se trece, cel 
dinlăuntru însă se înnoieşte din zi de zi (|| Cor. 4, 16). Afară de aceasta, 
dacă vei cumpăni lucrul mai cu de-amănuntul, vei afla că postul este chiar 
folositor sănătății. Întreabă pe doctori, şi ei cumpătarea şi înfrânarea o vor 
numi mamă a sănătății, pe când din îmbuibare şi din viața cea desfătată 
provin mii de boli.” (Cuvânt la Duminica Lăsatului sec de brânză, în vol. 
Omilii la Postul Mare..., pp. 37-38) 


„Secera duhului tău, care se tocise prin necumpătare, prin post iarăşi 
se va ascuţi;, pregăteşte-te de călătorie la cer, păşeşte pe calea cea aspră şi 
îngustă, căci cel subțiat prin post poate mai uşor să treacă prin uşa cea 
strâmtă. Furtuna patimilor trebuie acum să o linişteşti, valurile poftelor celor 
fără rânduială să le domoleşti, corăbioara sufletului tău să o scapi, să 
întrebuințezi toată prevederea şi vei fi un cârmaci duhovnicesc. La toate 

acestea postul ne dă prilej şi învăţătură.” (Cuvânt la Duminica a patra a 
Sfântului şi Marelui Post, în vol. Omilii la Postul Mare..., p. 82) 


„Căci ce bunătate nu ne vine din post? Toate sunt pline de linişte şi 
pace curată. Oare nu şi casele sunt eliberate de tulburare şi alergătură şi de 
toată agitația? Dar mai înainte de case mintea celor ce postesc se bucură de 
această liniştire. Şi tot oraşul urmează [apoi] bunei rânduieli a munţii şi a 
caselor"“5. Căci nici seara nu se mai aud cântăreți, nici ziua agitatori şi beţivi, 
nici cei ce strigă ori bătăioşi, ci peste tot se poate vedea multă liniştire.” 
(Cinci cuvântări despre Ana şi Samuel, cuvântul |, în vol. Omilii şi cuvântări 
despre educaţia copiilor..., pp. 6-7) 


„Trebuie să primim postul cu bucurie, nu cu frică şi părere de 
rău, căci nu este înfricoşător pentru noi, ci pentru diavoli, în cazul 
demonizaților, mult poate face postul, mai ales când este însoţit, de 
sora sa bună, care este rugăciunea. De aceea, Hristos a spus: Acest 
neam de demoni nu iese decât numai cu rugăciune şi cu post (Mt., 17, 
21). 

Aşadar, dat fiind faptul că postul îi alungă departe pe 
vrăşmaşii mântuirii noastre, trebuie să îl iubim, nu să ne temem de 
el.” (Din vol. Problemele vieții, p. 348) 


„De ce dovadă a binefacerilor postului mai avem nevoie, atunci 
când ştim că el luptă împotriva diavolului şi ne izbăveşte de robia 
păcatului?” (Din vol. Problemele vieții, p. 348) 


„Mi-e frică de post pentru că strică şi slăbeşte trupul, poate că 
spui tu. Dar să ştii că că cât se strică materia omului, pe atât se înnoieşte 
sufletul său (vezi 2 Cor., 4, 16). Pe de altă parte, dacă vrei să cercetezi 
bine lucrurile, vei vedea că postul are grijă de sănătatea trupului. lar 
dacă nu crezi cuvintele mele, întreabă-î pe doctori, să-ţi zică ei mai bine. 
Aceştia spun că sănătatea este menţinută prin cumpătare la mâncare, 
pe când lăcomia duce la tot felul de boli, care distrug trupul.” (Din vol. 
Problemele vieţii, p. 350) 





308 Aaa i să : 
Tâlcuirea Pr. Marcel Hancheş: Toate problemele sociale nu se rezolvă din exterior. 


Niciodată societatea nu va fi în pace dacă nu se va începe de la pacea persoanei, pe care o 
dobândeşte doar prin nevoință şi dăruire către celălalt. Această pace adâncă se va 
răsfrânge asupra familiilor fiecăruia şi abia apoi familiile se vor pune în acord unele cu 
altele generând binele cetăţenesc. (n. s. 6, p. 6) 

„Nu aveaţi nevoie de atâta îndemn şi sfat în vremea sfântului post cât 
aveţi acum. Căci atunci postirea vă înțelepțea fără să vreţi. Acum însă mă 
tem şi mă înfricoşez de lipsa de atenţie“ şi de uşurătatea ce se nasc din ea.” 
(Îndemnul aceluiaşi ca să ne depărtăm de desfătări, de lux şi de beţie mai 
mult decât orice, buna măsură. Cuvânt către neofiți, în vol. Cateheze 
baptismale, p. 87) 


„Totul se înalţă, se curăţă, se sfințeşte prin post. Prin post Moise 
dă legea poporului lui Dumnezeu. Prin post Ilie merită apoteoza 
carului de foc, Daniel îmblânzeşte leii, cei trei tineri evrei ce postesc, 
îmblânzesc flăcările focului prin virtutea lor de cumpătare şi de post.” 
(Din vol. Bogățiile oratorice, p. 469) 


POSTUL (roadele postului) 


„... lară el (Ilona — n.n.) s-a dus apoi acolo şi a vestit hotărârea 
Domnului pentru pierderea cetăţii. Ninivitenii au auzit aceasta, au crezut 
cuvintele lui, nu le-au nesocotit, ci s-au grăbit îndată la post, bărbaţi şi femei, 
şi robi şi stăpâni, căpetenii şi supuşi, copii şi bătrâni; ba chiar nici animalele 
cele fără de minte n-au fost scutite de păzirea acestei datorii. Pretutindeni se 
vedeau haine de pocăință, pretutindeni cenuşă, pretutindeni lacrimi şi 
suspine. Însuşi împăratul s-a pogorât de pe tron, a depus coroana sa şi s-a 
îmbrăcat în vestmânt de pocăință; şi cu chipul acesta ei au mântuit cetatea de 
pieire. Aici s-a putut vedea ceva rar, adică porfira stând îndărăt, în dosul 
hainei celei de pocăință. Ceea ce n-a putut porfira, a isprăvit vestmântul cel 
de pocăință, iar ce n-a putut coroana, a putut cenuşa. 

Aşadar, vezi cât de adevărat este ceea ce zic eu, că cineva nu trebuie 
să se teamă de post, ci să se teamă de viaţa cea desfătată, de lăcomie şi de 
îmbuibare. Îndoparea şi îmbuibarea au zguduit cetatea Ninivei şi au dus-o 
aproape de pieire. Postul însă iarăşi a întărit cetatea. 

Cu postul a intrat Daniil în groapa leilor, umblând printre fiarele 
acelea grozave ca printre nişte oi. Cu postul au intrat cei trei tineri în 
cuptorul cel înfocat din Babilon, mult timp petrecând în flacără. lată rodurile 





*% Tâlcuirea Pr. Marcel Hancheş: Tensiunea postirii aduce o vigilență şi temere 


accentuată de a nu păcătui. Atmosfera generală a Bisericii ne ajută mult să progresăm 
duhovniceşte, mai ales dacă nu suntem destul de întăriți în harul dumnezeiesc. Acesta 
este unul din aspectele perioadelor de post în Biserică. (n.s. 6, p. 87) 

cele mărite ale postului !” (Cuvânt la Duminica Lăsatului sec de brânză, în 
vol. Omilii la Postul Mare..., pp. 36-37) 


„Când tu însă vei lua doctoria postului cu cumpătare trupească şi cu 
trezvie sufletească, ea va putea curăți multe din păcatele tale cele vechi.” 
(Cuvânt la Duminica Lăsatului sec de brânză, în vol. Omilii la Postul 
Mare..., p. 38) 


POSTUL (nepostirea - gravitatea) 


„Adam trebuia să păzească porunca şi n-a făcut-o. A fost biruit de 
neînfrângerea pântecelui; n-a ascultat şi a fost osândit la moarte. Vicleanul 
demon, vrăjmaşul acela cumplit a neamului nostru, a văzut traiul din paradis 
al celui dintâi-zidit, a văzut viața aceea lipsită de necazuri, a văzut că omul, 
îmbrăcat în trup, trăieşte ca un înger pe pământ; de aceea, vrând să-l 
împiedice şi să-l doboare, cu nădejdea unor mari făgăduinţe, i-a luat omului 
şi pe cele ce le avea în mâini. Atât de cumplit lucru este să nu rămâi în 
hotarele tale proprii, ci să doreşti mai mult! Asta o arată un înțelept care 
spune: Prin pizma diavolului moartea a intrat în lume (Înţ. Sol., 2, 24). Ai 
văzut, iubite, că de la început din pricina îmbuibării cu mâncare a venit 
moartea pe lume? lată, însă, că şi mai târziu dumnezeiasca Scriptură învinuie 
necontenit îmbuibarea cu mâncare şi băutură. Uneori spune: A șezut poporul 
de a mâncat şi a băut şi s-a îngrăşat şi s-a îngroşat şi a zvârlit din picioare 
cel iubit (Deut., 32, 15). Locuitorii Sodomei au atras asupra lor urgia cea 
mare a lui Dumnezeu şi din pricina asta, pe lângă celelalte păcate. Ascultă că 
o spune proorocul: Aceasta e fărădelegea Sodomei, că s-au desfătat cu 
săturare de pâine (lez., 16, 49). Îmbuibarea este, deci, un fel de izvor, un fel 
de rădăcină a tuturor relelor”. (Omilii la Facere, omiha I, II, în col. PSB, 
vol. 21, pp. 33-34) 


POTOPUL (din timpul lui Noe) 


„Lumea, spune Dumnezeu, are, deci, nevoie de o curăţire; dar asta să 
nu te turbure, să nu-ţi întunece mintea! Văzând că nu se vindecă ranele lor, 
vreau să opresc valurile răutăţii, ca să nu-i fac vinovaţi de o pedeapsă şi mai 
mare. De aceea şi acum, voi continua cu iubirea Mea de oameni; voi 
amesteca bunătatea cu mânia Mea şi aşa voi pedepsi, ca pedeapsa să n-o 
simtă, să fie fără durere. Nu mă gândesc la mărimea păcatelor lor, nici la 
meritele unora din ei, ci la viitor; vreau să le dau acestora o pedeapsă 
potrivită, ca să-i scap pe cei din viitor de orice vătămare. Nu te întrista, nici 

nu te tulbura, când auzi acestea”. (Omilii la Facere, omilha XXIV, IV, în col. 
PSB, vol. 21, p. 292) 


„Și voi şterge de pe fața pământului toată vieţuitoarea, pe care am 
făcut-o de la om până la dobitoc. 

Vezi că le spune de potop mai dinainte; o dată, de două ori, dar nu le 
pasă! Dumnezeu a făcut toate acestea, pentru ca să ne arate, că pe bună 
dreptate a adus peste ci o pedeapsă atât de mare şi pentru ca nici un om, din 
cei fără judecată, să nu poată huli şi să spună: Dacă Dumnezeu ar fi amânat 
pedeapsa, s-ar fi îndepărtat de păcate şi s-ar fi întors la virtute! Aceasta e 
pricina că ne face cunoscut numărul anilor şi poruncește facerea corăbiei. ȘI 
după toate acestea, le mai spune şi înainte cu şapte zile de potop, ca să lege 
limba cea neruşinată a celor ce ar fi voit să vorbească fără să gândească.” 
(Omilii la Facere, omilia XXVI, VII, în col. PSB, vol. 21, p. 298) 


„Da, vreme de cinci sute de ani, dreptul lui Noe n-a încetat, prin 
numele ce-l purta", a le aminti şi a-i îndemna; dacă ar fi voit să ia aminte s- 
ar fi depărtat de rău şi s-ar fi îndreptat spre virtute. Totuşi, spune Dumnezeu, 
iată făgăduiesc să mă mai îndur de ei încă o sută douăzeci de ani; să 
întrebuințeze timpul acesta cum trebuie, ca să fugă de păcat şi să 
îmbrăţişeze virtutea. Şi bunul Dumnezeu nu s-a mulțumit numai cu 
făgăduinţa celor o sută douăzeci de ani, ci a poruncit şi lui Noe să facă 
corabia, pentru ca vederea corăbiei să le trezească în chip îndestulător 
mintea, ca nimeni să nu uite pedeapsa grozavă ce avea să vină peste el. 
Însuşi faptul că dreptul acesta, care ajunsese pe culmile virtuţii, îşi dădea 
atâta silință să facă corabia, era îndestulător să bage frica şi spaima în toţi cei 
ce judecau cât de cât şi să-i convingă să îmblânzească pe Stăpânul cel atât de 
bun şi atât de iubitor de oameni.” (Omilii la Facere, omiha XXV, 1, în col. 
PSB, vol. 21, p. 303) 


„..„ Să vedeţi cât de mare era nesocotinţa oamenilor din timpul lui 
Noe şi cât de adâncă înţelepciunea celor din Ninevi. Ninevitenii erau în mare 
strâmtorare; aveau doar trei zile până să piară cetatea; şi nici aşa nu şi-au 
piedut nădejdea mântuirii lor! S-au grăbit să se pocăiască; şi-au spălat 
păcatele şi s-au făcut vrednici de iubirea de oameni a Stăpânului. Cei de pe 
timpul lui Noe au avut o sută douăzeci de ani vreme de pocăință şi nici aşa 
n-au câştigat ceva. De aceea şi Stăpânul, când a văzut răutatea lor 
covârşitoare, când a văzut că se tăvălesc în păcate mari, a adus peste ei 





330 dig SR Ei sli 
Noe, în limba ebraică înseamnă odihnă — n.n. 

grabnică îndreptare, nimicindu-i şi stârpindu-i şi pe ei şi răutatea lor.” 
(Omilii la Facere, omilia XXV, II, în col. PSB, vol. 21, pp. 304-305) 


„Noe era de cinci sute de ani când s-a mâniat Dumnezeu şi a prezis 
potopul; când a venit potopul, Noe era de şase sute de ani; deci un răgaz de o 
sută de ani. Și nici în această sută de ani ei n-au câştigat nimic, cu toate că 
Noe îi dăscălea mereu, trebăluind la facerea corăbiei. 

Dar poate că cineva ar vrea să ştie pentru ce Dumnezeu a spus: Zilele 
lor vor fi o sută douăzeci de ani? Pentru ce a adus prăpădul înainte de 
împlinirea acelor ani, dacă le-a făgăduit că are să-i mai rabde încă o sută 
douăzeci? 

— Şi asta e o dovadă a prea marei Lui iubiri de oameni. Când 
Dumnezeu a văzut că zi de zi ei păcătuiesc mai mult şi că nu numai că nu 
câştigă nimic de pe urma acestei nespuse îndelungi răbdări, ci îşi adâncesc şi 
mai mult rănile, a scurtat timpul, ca să nu-i facă vinovaţi de o pedeapsă şi 
mai mare”. (Omilii la Facere, omilia XXV, II, în col. PSB, vol. 21, p. 305) 

„Pentru ca nu cumva oamenii din vremea lui Noe să se facă vinovaţi 
de o pedeapsă şi mai mare, Stăpânul, ca un bun şi iubitor de oameni, văzând 
că nu se pocăiresc, le-a scurtat timpul pe care-l făgăduise din pricina 
îndelungii Lui răbdări. După cum Dumnezeu, pentru bunătatea Sa, revocă 
sentința pronunțată asupra unor păcătoşi, când îi vede că se îndreaptă, se 
apropie de cei care se pocăiesc şi îi scapă de pedeapsa care-i ameninţă, tot 
aşa îşi retrage şi făgăduinţa făcută, când vede că sunt nevrednici cei cărora 
le-a făgăduit să le facă vreun bine, fie să le dea vreme de pocăință. De aceea 
şi acum, iubitorul de oameni Dumnezeu, aproape justificându-se, arată 
pricina pentru care a adus potopul înainte de împlinirea termenului dat; 
pentru aceasta ne însemnează în Scriptură numărul anilor dreptului Noe, 
zicând: Noe era de şase sute de ani. Da, ce vor câştiga mai mult în douăzeci 
de ani cei care n-au voit să se schimbe în o sută de ani, decât doar să-şi facă 
adaos de păcate? Totuşi Dumnezeu îşi arată şi mai departe nespusa Sa iubire 
de oameni şi covârşitoarea-l bunătate şi nu refuză a le prezice că peste şapte 
zile are să vină peste ei potopul, doar-doar îşi vor veni în fire şi se vor 
schimba în timpul aceasta scurt. 

Uită-te la iubirea de oameni a Stăpânului! Ca un doctor minunat 
încearcă felurite lacuri, ca să le vindece boala! Boala oamenilor de pe 
vremea lui Noe era greu de vindecat; de aceea Dumnezeu le-a dat răgaz 
îndelungat, cu gândul de a-şi întoarce hotărârea mâniei Lui, dacă oamenii îşi 
vor veni în fire în acest mare răstimp.” (Omilii la Facere, omilia XXV, II- 
III, în col. PSB, vol. 21, pp. 305-306) 

„Mai întâi le dă vreme îndelungată pentru pocăință; apoi, pentru că a 
văzut că sunt nişte nesimţitori, că nu câştigă nimic de pe urma acestui timp 
îndelungat, le prezice că potopul este, ca să spun aşa, la uşă, peste şapte zile, 
nu peste trei zile ca la nineviteni. Cunoscând covârşitoarea iubire de oameni 
a Stăpânului nostru, am îndrăznirea să spun că oamenii de atunci ar fi putut 
scăpa de potop, dacă ar fi voit să arate desăvârşită pocăință numai în acele 
şapte zile. Dar pentru că nici anii îndelungați, nici cele câteva zile n-au putut 
pune capăt răutății lor, Dumnezeu a adus peste ei potopul în al şase sutelea 
an al vieţii lui Noe.” (Omilii la Facere, omilia XXV, III, în col. PSB, vol. 
21, p. 307) 

„O altă dovadă nespus de mare a iubirii Lui de oameni este şi aceea că 
a adus potopul pe pământ în patruzeci de zile şi patruzeci de nopţi. Din 
pricina marii Lui bunătăţi, voia ca măcar unii, dacă se înţelepţesc, să scape 
de pieire, văzând cu ochii lor pieirea semenilor lor şi prăpădul ce avea să-i 
cuprindă pe toți. Era firesc ca în ziua dintâi să piară o parte din oameni, în a 
doua zi altă parte, în a treia alta şi aşa mai departe. Şi aşa şi Dumnezeu a 
prelungit pieirea lor vreme de patruzeci de zile şi patruzeci de nopţi, ca să le 
taie orice cuvânt de apărare. Că dacă Dumnezeu voia şi poruncea, putea într- 
o clipită acoperi pământul cu apă; dar El, mergând pe urmele iubirii Sale de 
oameni, a făcut asta în atâtea zile.” (Omilii la Facere, omilia XXV, III, în 
col. PSB, vol. 21, p. 308) 


„Lumea avea nevoie, deci, de o completă curăţenie; trebuia să-i fie 
curățită murdăria, să-i fie stârpită toată frământătura răutății de mai înainte, 
ca să nu mai rămână nici urmă de răutate. Lumea trebuia primenită.” (Omilii 
la Facere, omilia XXV, VI, în col. PSB, vol. 21, p. 313) 


„ȘI după cum un mare meşter preface, schimbă şi aduce la vechea 
frumuseţe un vas învechit de vreme şi mâncat de rugină, ca să spun aşa, 
aruncându-l în foc şi dând jos după el toată rugina, tot aşa şi Stăpânul nostru 
a curăţit toată lumea prin potopul de atunci; şi după ce a scăpat pe oameni de 
răutate, de întinăciune şi de multă stricăciune, Stăpânul a făcut lumea mai 
strălucitoare, ne-a arătat chipul ei luminos de la început şi n-a îngăduit să 
rămână nici urmă din urâțenia de mai înainte”. (Omilii la Facere, omilha 
XXV, VI, în col. PSB, vol. 21,p. 313) 


„N-a adus (Dumnezeu) pe lume potopul pentru altă pricină, ci numai 
din grija ce-o purta celor care se dedaseră cu totul păcatului. 

— Dar ce purtare de grijă e aceea, aş putea fi întrebat, să-i ucizi pe toți 
prin înec? 

— Nu rosti, omule, cuvinte fără judecată, ci primeşte cu minte 
înţelegătoare cele făcute de Stăpân! Atunci vei cunoaşte cât e de mare — şi 
asta mai ales — purtarea de griţă a lui Dumnezeu! Nu-i, oare, cea mai mare 
purtare de grijă să scapi de răutate pe cei care săvârşesc păcate grele, pe cei 
care-şi măresc în fiecare zi rănile, pe cei care se umplu de bube de 
nevindecat? Acest fel de pedeapsă nu este plină de toată iubirea de oameni? 
Nu este, oare, dovadă de mare înţelepciune şi de bunătate, ca acei care şi fără 
de potop trebuiau să moară, să-şi termine, ca pedeapsă, aşa viața, fără să 
simtă, fără să-şi dea seama ce se petrece cu ei, iar pedeapsa să le fie fără 
durere şi fără chin? Şi iarăşi, dacă priveşti cu gând cucernic cele petrecute 
atunci, vei vedea că au avut parte de binefaceri nu numai cei care au fost 
pedepsiţi atunci, ci şi cei de mai târziu; şi ei au cules de pe urma potopului 
două mari foloase: unul, de a nu cădea în aceleaşi păcate ca oamenii de pe 
vremea potopului; al doilea, de a ajunge mai înţelepţi prin păţania celorlalți. 
Câtă mulțumire n-ar trebui să dea ei lui Dumnezeu că au ajuns mai înţelepţi 
şi prin pedepsirea acelora şi prin frica sădită în sufletul lor, de a nu păţi la fel 
cu ei! Câtă mulțumire n-ar trebui să dea lui Dumnezeu că a fost stârpit 
aluatul păcatului şi răutăţii, că n-a mai rămas pe pământ dascăl de păcate şi 
răutate! 

Ai văzut că mustrările şi pedepsele lui Dumnezeu sunt mai degrabă 
binefaceri? Ai văzut că ele arată mai cu seamă purtarea de grijă a lui 
Dumnezeu față de om?” (Omilii la Facere, omilia XXVI, I, în col. PSB, vol. 
21, pp. 318-319) 


„lar ca dovadă că nu trag de păr tâlcuirea, ascultați din Scriptura 
însăşi: A trăit Lameh ani o sută optzeci şi opt, şi a născut fiu şi a chemat 
numele lui Noe, zicând: Acesta va face să ne odihnim de ostenelile noastre şi 
de necazuri, şi de lucrurile mâinilor noastre, şi de pământul pe care l-a 
blestemat Dumnezeu (5, 28-29). De ce zici, Lameh, va face să ne odihnim ? 
De ce n-a zis, întreabă unii, acesta ne va omori, acesta va face să fie 
potopul, ci a zis: va face să ne odihnim? Toată zidirea a fost schimbată, de 
jos s-au despicat adâncurile, de sus s-au deschis viituri de apă, toate se 
făcuseră o mare nemaivăzută şi ciudată şi înfricoşătoare, şi în mormântul 
cel de obşte a noroiului piereau ascunse şi trupurile oamenilor, şi trupurile 
cailor, şi ale dobitoacelor. Și asemenea rele, şi asemenea necaz numeşti tu 
odihnă? - Da, zice Lameh: fiindcă de vreme ce oamenii trăiau în răutate, iar 
potopul a curmat răutatea, cei scăpați de răutate s-au odihnit. Dacă 
moartea, venind, ia un trup care-i cuprins de felurite boli şi nu găseşte 

vindecare, se cheamă că l-a odihnit: la fel şi pe neamul acelor oameni, ca pe 
un trup bolind fără chip de tămăduire şi aflat în gheara multor grozăvii 
neînsoțite de nici o mângâiere, venind potopul l-a răpit şi l-a odihnit. Că 
dacă moartea este odihnă omului (lov 3, 23), cu atât mai mult este ca odihnă 
celor ce viețuiesc în răutate fără de îndreptare, slobozindu-i de osteneli şi 
neîngăduindu-le a mai înainta în viclenie, nici a se îngreuna mai mult povara 
de păcate.” (Cele dintâi omilii la Facere, cuvântul al nouălea, pp. 139-141) 


„Nici nu este cu putinţă să spun cât este de mare câştigul sufletesc şi 
pentru cei care au murit atunci, şi pentru urmaşii lor. Cei morți atunci au fost 
împiedicaţi de a păcătui mai mult, iar urmaşii lor au câştigat mai mult decât 
el, căci o dată cu păcătoşii de dinainte de potop a dispărut, ca să spun aşa, 
atât aluatul, cât şi frământătura păcatelor. Dacă oamenii, fără să fie învăţaţi 
prin exemplul altora, pot descoperi cu uşurinţă căile păcatului, ce păcate n-ar 
fi săvârşit dacă aveau atâția învăţători care să-i îndemne spre săvârşirea 
păcatului? Ca să nu se întâmple asta, şi pentru ca oamenii de după potop să 
nu aibă atât de mulţi dascăli ai păcatului, i-a pierdut cu totul pe toți.” 
(Despre necazuri şi biruirea tristeții (1). Către Staghirie, ascetul care era 
Chinuit de demon. Cuvânt de sfătuire, în vol. Despre mărginita putere a 
diavolului. Despre căinţă..., p. 131) 


PRAZNICUL (pe cine se cuvine să învităm la praznic) 


„Și dacă vrei ca vreodată să oferi un prânz şi să faci un 
praznic, nu invita oameni necuvioşi şi imorali. Găseşte un sărac 
sfânt, care, intrând în casa ta, va aduce cu el toată 
binecuvântarea lui Dumnezeu, şi pe acesta invită-l.” (Din vol. 
Problemele vieţii, p.l117) 


PREDESTINAREA 


„Hristos a zis: Trebuie să vină smintelile, însă prin aceste vorbe nu a 
vătămat întru nimic hbertatea cugetării şi nici nu a adus vreo silnicie în 
viață, ci numai că a prevăzut ceea ce va urma numaidecât, din pricina relei 
voiri a oamenilor, ceea ce trebuia să se întâmple nu din pricină că el le-a 
prezis, ci din pricina celor ce aveau cugetarea şi voia de nevindecat. Nu 
fiindcă a prezis el s-au întâmplat acestea, ci fiindcă trebuiau negreşit a se 
întâmpla le-a prezis. Fiindcă dacă smintelile ar fi urmarea vreunei trebuințe 
sau vreunei siliri, iar nu a voii şi a cugetării celor ce le aduc, apoi atunci 
degeaba a zis: Vai omului aceluia prin care vine sminteala (Mt. 18, 7).” 

(Comentariile sau Tâlcuirea Epistolei întâi către Corinteni, omilha XXVII, 
p. 283) 


PREDICA (definiţia) 


„Predica este faptă şi vindecare a sufletului.” (Omilie după 
cutremur, în vol. Predici la sărbători împărăteşti şi cuvântări de laudă 
la sfinți, p. 533) 


PREDICA (necesitatea predici) 


„ȘI după cum trupul acesta are nevoie în fiecare zi de hrană trupească, 
ca nu cumva să nu mai poată lucra din pricina prea multei slăbiri, tot aşa şi 
sufletul are nevoie de hrană duhovnicească şi de vieţuire curată, pentru ca, 
obişnuindu-se să facă cele bune, să nu mai poată fi biruit de uneltirile 
vicleanului”. (Omilii la Facere, omilia IV, VI, în col. PSB, vol. 21, p. 64) 


„Omul este nepăsător şi înclină spre pierzare, nu prin însăşi starea 
naturii lui, ci printr-o nepăsare a voinţei. lată pentru ce are el nevoie de 
repetări nenumărate şi pentru aceasta Sfântul Pavel, scriindu-le filipenilor, le 
zicea: Nu-mi este greu, şi vouă să vă scriu aceleaşi lucruri (Filip., 3, 1). 
Când pământul a primit odată sămânţa, el aduce îndată rodul şi n-are nevoie 
de o nouă semănare; dar nu este aşa cu sufletul nostru: după ce s-a aruncat 
adesea sămânţa în el şi a fost cultivat cu mare grijă, este mare fericire, dacă 
el a primit o singură dată sămânţa. În sfârşit, ceea ce se spune nu se imprimă 
imediat în suflet, fiindcă solul este prea dur, umbrit de spini, şi sufletul este 
înconjurat de o mulțime de vrăjmaşi care nu încearcă decât să-i întindă 
piedici lui şi să smulgă sămânţa. În al doilea rând, după ce sămânţa a intrat şi 
a prins rădăcini, trebuie aceleaşi griji pentru ca să se întărească tulpina, ca ea 
să crească şi să aducă rodul său şi ca nimic să n-o împiedice. Privitor la 
seminţe, se poate spune că spinul odată format şi ajuns în vigoarea lui, nu 
mai este greu să se păstreze, de secetă, năpastă sau alte pericole; dar privitor 
la învățătură nu este la fel: chiar când lucrul s-a terminat, o furtună care vine, 
greutățile, tulburările care se nasc, bruscările celor răi, o mulțime de ispite 
pot dărâma tot edificiul. 

Căci nu fără motiv spunem noi toate acestea; ci, precum loan 
Botezătorul, repetă aceleaşi lucruri ca voi să nu le luaţi ca ceva nepotrivit şi 
greu.” (Comentar la Evanghelia de la Ioan, omilia XVIII, 1, pp. 86-87) 

PREDICA (scopul predicii) 


„Știu că multora nu numai că nu le plac cuvintele mele; dimpotrivă, 
când le aud le socotesc basme şi poveşti şi nu iau aminte la cele ce spun. Dar 
eu sufăr şi mă doare inima şi pentru aceea că nici viața cea de toate zilele, 
nici făgăduinţa asta mare a lui Dumnezeu, nici frica de cele viitoare, nici 
predicile mele din fiecare zi n-au putut mişca inima unora ca aceştia. Totuşi 
Nici aşa n-am să încetez a predica până ce, prin continua predicare am să pot 
birui, până ce am să-i fac să se trezească pe aceia şi să-i ridic din somnul lor 
adânc şi din beţia pe care a adus-o peste ei pofta de bani, întunecându-le 
mintea. Ştiu, ştiu că pe lângă harul lui Dumnezeu şi predicile mele continui 
şi râvna dată de post vor putea, în sfârşit, să-i scape de boala aceasta 
cumplită şi să-i facă deplin sănătoşi, ca să scape şi ei de pedeapsa gătită 
unora ca aceştia şi să scap şi eu de tristeţe şi să înalț pentru toate slavă 
Tatălui şi Fiului şi Sfântului Duh...”. (Omilii la Facere, omiha III, VI, în 
col. PSB, vol. 21, p. 55) 


„ ... Mă aştept şi eu, ca, pentru folosul vostru, să-mi dea şi mie mai 
bogat cuvântul învăţăturii spre zidirea dragostei noastre. Pentru voi şi pentru 
sporul vostru duhovnicesc îndur toată această osteneală; ca voi să urcați mai 
iute spre culmile virtuții şi să fiți tuturor celor ce se uită la voi dascăli ai 
viețuirii celei după Dumnezeu, iar eu să capăt şi mai multă îndrăznire, 
văzând că nu m-am ostenit în zadar şi fără de folos, ci că în fiecare zi a 
sporit sămânța aceasta duhovnicească şi că nu mi s-au întâmplat şi mie cele 
întâmplate semănătorului din pilda evanghelică. Acolo numai o parte din 
seminţe a scăpat; trei părți s-au pierdut. O parte din seminţe, căzută pe cale, 
a rămas fără rod; o altă parte a fost înăbuşită de spini; o altă parte căzută pe 
piatră, a rămas deasupra pietrei şi n-a putut să facă rod (Matei, 13, 3-8). Aici, 
însă, cu harul lui Dumnezeu, nădăjduiesc ca toate seminţele să cadă pe 
pământ bun şi unele să aducă o sută, altele şaizeci, iar altele treizeci. Asta 
îmi va spori râvna, asta îmi va deştepta mintea, că ştiu că nu vorbesc în zadar 
şi fără rost, ci că primiți cuvintele mele cu urechi deschise şi cu mintea 
încordată!”. (Omilii la Facere, omiha IV, I, în col. PSB, vol. 21, pp. 56-57) 


„Credeţi că mă sârguiesc să vă predic numai pentru a vă încânta auzul 
sau pentru că doresc laudele voastre? Dacă n-aţi câştiga nimic din predicile 
mele, atunci ar fi mai bine să tac. N-aş vrea să vă măresc osânda”. (Omilii la 


Facere, omilia VI, |, în col. PSB, vol. 21, p. 78) 


„E drept, cuvântul meu se adresează tuturora, dar fiecare din 

ascultători să ia leacul potrivit. Cel cu păcate să pună capăt trândăviei, să nu 
meargă mai departe, ci cu sârguinţa pe care o va arăta să se ridice şi să-şi 
îndrepte păcatele; cel fără de păcate să se întărească şi mai mult, ca să nu fie 
prins în laţul diavolului şi nici să mai păcătuiască vreodată”. (Omilii la 
Facere, omilia VI, III, în col. PSB, vol. 21, p. 80) 


„Mă silesc să predic după puterea mea cu şi mai mult zel şi tragere de 


inimă spre zidirea voastră, spre slava lui Dumnezeu şi lauda Bisericii”. 
(Omilii la Facere, omilia XIII, I, în col. PSB, vol. 21, p. 147) 


„Aş fi vrut să comentez şi cele spuse mai departe de Scriptură; dar 
trebuie să-mi opresc aici neapărat cuvântul de învățătură, ca să nu întunec 
amintirea celor ce-am spus până acum cu mulțimea celor ce aş mai spune. 
Ceea ce urmăresc nu este să vă spun multe lucruri. Nu! Ci vă vorbesc pentru 
ca să vă rămână înfipte necontenit în minte cele ce vă spun, pentru ca nu 
numai voi să ştiţi cele cuprinse în dumnezeieştile Scripturi, ci să fiți şi 
dascălu altora, să fiți în stare să-i învățați şi pe alții”. (Omilii la Facere, 
omilia XIV, V, în col. PSB, vol. 21, p. 164) 


„Să ştiţi că nu caut cu orice preţ să vă grăiesc mult, ci vreau să vă 
grăiesc atât cât puteți ține minte, ca să plecaţi cu un folos acasă. Ce folos am 
avea dacă eu aş vorbi mai mult decât trebuie, iar voi n-aţi culege nici o roadă 
din spusele mele? Știind, dar, că pentru folosul vostru îmi iau această 
osteneală, socot că primesc îndestulătoare răsplată, de văd propăşirea 
voastră, de văd că ţineţi bine minte spusele mele, că le strângeţi în sânurile 
minții voastre, ca să le frământaţi şi să le gândiţi mereu. Ţinerea de minte a 
celor spuse până acum vă va face să reţineţi cu mai multă uşurinţă şi cele ce 
vă vor mal fi spuse; şi aşa, cu trecerea vremii, să ajungeţi şi altora dascăli. 
Aceasta-i toată grija şi strădania mea, ca voi să ajungeţi desăvârşiți şi să nu 
vă fie nimic ascuns din cele scrise în Dumnezeieştile Scripturi”. (Omilii la 
Facere, omilia XXVIII, I, în col. PSB, vol. 21, p. 350) 


„... ŞI plugarul, când vede că lucratul pământului îi aduce mare belşug 
de roade, lucrează şi el pământul cu şi mai multă râvnă. Tot aşa şi eu, când 
văd că propăşiţi în viața cea după Dumnezeu, când vă văd că vă străduiți să 
împliniţi cu fapta spusele mele, apoi îmi dau şi mai multă osteneală să vă 
predic, pentru că ştiu că nu semăn pe piatră, ci arunc seminţele în pământ 
gras şi roditor. 

De aceea vă predic în fiecare zi, ca voi câştigând ceva, să plecaţi cu un 
folos acasă şi să vi se înmulțească faptele de virtute, dar şi eu să mă bucur 

văzând propăşirea voastră. Nu vreau să vă vorbesc la întâmplare şi în zadar, 
numai ca să culeg laudele voastre şi să plecaţi aplaudându-mă. Nu pentru 
aplauze vorbesc, Doamne fereşte, ci pentru folosul vostru. Pentru mine cea 
mai mare laudă — şi laudă îndestulătoare — este dacă se întoarce cineva de la 
păcat la virtute, dacă din trândav, cum era mai înainte, ajunge om vrednic în 
urma predicilor mele. Asta îmi aduce mângâiere şi cea mai mare laudă, iar 
vouă mult câştig şi bogăţie duhovnicească”. (Omilii la Facere, omilia LIV, 
I- II, în col. PSB, vol. 22, pp. 204-205) 


„Eu am fost mai aspru în predica mea de azi, pentru ca, tăind mai 
adânc, să vă scap de puroiul care vă ameţeşte mințile şi să vă redau sănătatea 
sufletului”. (Omilii la Matei, omilia VI, VIII, în col. PSB, vol. 23, p. 89) 


„Nu-mi trebuie aplauzele voastre, zgomotele voastre, nici aprobările 
voastre! Un singur lucru vreau numai: Să mă ascultați în linişte şi cu mintea 
trează şi să faceţi cele ce vă spun. Acestea-mi sunt aplauzele, aceasta-mi este 
lauda! Dar dacă-mi lauzi spusele şi nu faci ce lauzi, mai mare ţi-i osânda, 
mai multă vina, iar mie ruşine şi batjocură. Nu-i teatru aici; nu staţi aici ca să 
vedeţi tragedieni şi să aplaudaţi numai. Aici e şcoală duhovnicească! De 
aceea un singur scop am: să faceți ce vă spun şi prin fapte să-mi arătaţi ca 
mă ascultați. Atunci dobândesc totul”. (Omilii la Matei, omiha XVII, VII, în 
col. PSB, vol. 23, p. 230) 


„Ceea ce vă vom spune, noi o zicem pentru a înmulţi zelul vostru şi să 
vă facem să credeţi în virtute.” (Comentar la Evanghelia de la loan, omilia 
XII,1, p. 61) 


„„... deşi vI s-au spus poate mai lămurit decât trebuie, totuşi nimeni să 
nu mă învinovăţească, fiindcă eu nu caut a mă împodobi cu frumuseţea 
cuvintelor, ci să fac frumoşi şi cinstiți pe cei ce mă ascultă. Pentru aceea şi 
Prorocu nu cruţă nici unul din aceste cuvinte voind a tăia din rădăcină 
neînfrânarea iudeilor, ci încă îi atacă mai pe față decât noi în toate cele ce v- 
am vorbit. De altfel şi doftorul care voieşte a tăia rana cea putredă nu se 
gândeşte cum să-şi țină mâinile curate, ci cum bolnavul să scape de acea 
rană. De asemenea, şi cel ce voieşte a înălța pe cel smerit, el cel întâi se 
smereşte. Şi cel ce încearcă a sfâşia fiara ce-i gândeşte răul se va însângera şi 
pe sine o dată cu acela, dar aceasta îl face încă şi mai strălucit.” 
(Comentariile sau Tâlcuirea Epistolei întâi către Corinteni, omilia XXXVII, 
p. 401) 

„... nu vom înceta niciodată a vorbi de aceleaşi lucruri, până ce nu le 
veți îndeplini. Mai cu seamă noi facem aceasta din îngrijirea şi marea 
dragoste ce avem către voi, după aceea şi pentru primejdia ce ne stă nouă în 
față. Căci cel ce trâmbiţează, chiar dacă nimeni n-ar ieşi la război, trebuie 
totuşi să trâmbiţeze pentru a-şi face datoria sa. Noi facem aceasta nu cu 
scopul de a vă mări osânda, ci ca voi singuri să vă apărați.” (Tâlcuiri la 
Epistola întâi către Timotei, omiha a VI-a, pp. 73-74) 


„Poate se va părea că vorbirea mea a apucat pe alt drum, dar asta nu 
înseamnă a te abate din drum, căci eu nu stau aci să vă spun vouă poveţe 
goale, ci încerc să îndrept fiecare din păcatele ce vă bântuie. De aceea vă 
dojenim atâta, împletind felurite cuvântări, pentru că e firesc ca să fie 
felurite şi bolile aflătoare într-un norod aşa de mare. Şi ţinta noastră nu e să 
vindecăm doar o rană, ci multe şi felurite; de aceea şi leacul învățăturii 
trebuie să fie felurit.” (Predicile despre statui, Partea a II-a, predica a XIV-a, 


p.71l) 


„Nu spun aceste lucruri ca să mă lăudaţi, ca să mă aplaudaţi, ca să 
strigați, ci ca să vă aduceţi aminte la timp de aceste cuvinte şi să arătați 
rânduiala cuvenită.” (Cuvânt la Botezul Domnului, IV, în vol. Predici la 
sărbători împărăteşti şi cuvântări de laudă la sfinţi, p. 44) 


„Căci ce-mi foloseşte mie, când voi lăudaţi predicile mele, dar nu 
umblați după fapta cea bună; şi ce mă va vătăma pe mine, când voi îmi veți 
retrage lauda voastră, dar eu voi vedea că fapta bună şi cucernicia voastră 
cresc? Nu aplauzele ascultătorilor, ci îndreptarea lor este adevărata laudă 
pentru un predicator. Cuvintele care plac pier repede în aer, iară îndreptarea 
ascultătorilor este pentru predicator şi pentru ascultători un folos durabil şi 
netrecător. Lauda voastră poate numai aici jos, pe pământ, să dea 
predicatorului însemnătate, iară îndreptarea sufletelor voastre îi va da lui duh 
de veselie, când se va înfățişa la scaunul Judecăţii lui Hristos.” (Cuvânt la 
Sfânta şi Marea Marţi, în vol. Omilii la Postul Mare..., p. 120) 


„Infricoşez, ca să mântui. Fac predica mai tăioasă ca un cuţit, ca 
fiecare din voi să taie putregaiul din el.” (Omilii la săracul Lazăr, cuvântul 


VI, în vol. Omilii la săracul Lazăr. Despre soartă şi Providenţă...,p. 126) 


„Da, de aceea vă predicăm în fiecare zi, pentru ca tăind cu cuvântul, 
ca şi cu o seceră, patimile sălbatice ale sufletului, să ajungem pomi roditori, 

să facem fructe coapte care să fie puse în jitniţa cea împărătească, să aducă 
slava Stăpânului obştesc şi Plugarului sufletelor noastre, iar nouă, viață 
veşnică.” (Despre soartă şi Providenţă, cuvântul I, în vol. Omilii la săracul 
Lazăr. Despre soartă şi Providenţă..., p. 170) 


„Caut folosul vostru, nu lauda mea.” (Cuvânt despre folosul citirii 
Scripturii, (La începutul Faptelor apostolilor — III), în vol. Omilii la săracul 
Lazăr. Despre soartă şi Providenţă..., p. 334) 


„Nu vă spun aceste lucruri numai pentru a vă auzi aplaudând, ci 
pentru ca voi să vă dezvăluiţi încântarea prin fapte.” (Despre necunoaşterea 
lui Dumnezeu, cuvântarea V, p. 131) 


„Nu aplauzele sunt lauda predicatorului, ci râvna în evlavie a celor ce- 
1 ascultă, nu bătutul din palme în timpul cuvântăriui, ci râvna permanentă. 
Laudele, odată ieşite din gură, se împrăştie în văzduh şi pier, pe când 
îndreptarea vieţii ascultătorilor aduce răsplată nepieritoare şi nemuritoare şi 
predicatorului, şi ascultătorilor. Cuvintele voastre de laudă fac aici 
strălucitor pe predicator, pe când evlavia sufletelor voastre dă mare 
îndrăznire dascălului. Un predicator, deci, nu trebuie să iubească aplauzele, 
ci folosul ascultătorilor.” (Către cei ce n-au venit la biserică; şi la cuvântul 
apostolic care zice: <<Dacă flămânzeşte duşmanul tău, dă-i pâine...>>, |, 
în vol. Despre schimbarea numelor. Despre răbdare. Despre milostenie..., 
pp. 102-103) 


PREDICA (folosul predicării Cuvântului) 


„Mare este puterea predicii! Frământătura dospită ajunge pe viitor 
aluat. Şi după cum scânteia când cade pe lemne le aprinde şi pe acestea şi 
mai aprinde şi altele, tot aşa cu predicarea Evangheliei”. (Omilii la Matei, 
omilia XLVI, II, în col. PSB, vol. 23, p. 540) 


„Predica îl corectează pe păcătos şi îl depărtează de păcat pe omul de 
bine.” (Comentar la Evanghelia de la loan, omiha XIV, 4, p. 70) 


„Și am zis către mine însumi: Deci, se vor înţelepţi din acestea? Nu 
vor trece două zile, şi cele întâmplate vor fi date uitării? Căci învăţăturile erau 
rostite de curând. Din nou voi spune, din nou voi grăi. Ce folos? Mai da aşa 
folos! Căci chiar dacă nu vor auzi toți, cel puţin jumătate vor asculta, dacă nu 
jumătate, măcar un sfert, zece, cinci, chiar unul şi dacă nu este nici unul, am 

plată neîmpărțită.” (Din vol. Despre Rai şi Scriptură. Despre iubirea lui 
Dumnezeu pentru noi. Despre <<yŞezut-a Impărăteasa de-a dreapta Ta>>, 
pp. 28-29) 


„... acesta (cuvântul — n.n.) hrăneşte mai mult decât pâinea, îndreaptă 
mai mult decât un leac, arde mai intens decât un foc, neproducând nici o 
durere şi reținând scurgerile împuţite ale gândurilor rele, taie mai ascuţit 
decât fierul şi fără durere părțile infectate, şi făcând aceasta nu produce nici 
o cheltuială de bani, nici nu sporeşte sărăcia. Pregătind deci acest leac, îl 
trimitem tuturor şi ştiu că toți se vor bucura de tratamentul lui, dacă vor lua 
aminte cu exactitate şi cu minte teafără la cele spuse.” (Scrisori din exil, 
Către cei ce se scandalizează de fărădelegile şi persecuțiile comise şi despre 
Pronia lui Dumnezeu, 4, în vol. Scrisori din exil. Către Olimpiada şi cei 
rămaşi credincioşi. Despre deprimare, suferință şi Providenţă..., pp. 263- 
264) 


„Să ne închipuim că n-am convins pe nimeni cu cuvintele mele — cu 
toate că este cu neputinţă să ajungă neroditor un cuvânt răspândit în auzul 
atâtora —, dar să ne închipuim şi aceasta. Nici aşa nu îmi este fără câştig 
cuvântul meu. Da, au intrat în crâşmă, dar n-au mai intrat cu aceeaşi 
neruşinare! Adeseori, în timp ce şedeau la masă îşi aduceau aminte de 
cuvintele mele, de mustrările mele, de dojanele mele; aducându-și aminte de 
el, se ruşinau, roşeau în cugetul lor şi nu mai săvârşeau cu atâta neruşinare 
cele ce făceau de obicei. lar dacă cineva se ruşinează, dacă osândeşte faptele 
sale, atunci fapta aceasta este început de mântuire, de minunată schimbare. 
În afară de aceasta, am avut de pe urma predicii mele şi un alt câştig, şi nu 
mal MIC. 

- Care este acela? 

- l-am făcut pe cei cuminţi mai cumpătați şi i-am încredinţat că lucrul 
cel mai bun dintre toate este hotărârea lor de a nu se lăsa târâți de mulțime. 

N-am adus întremare celor bolnavi? Dar i-am făcut mai tari pe cei 
sănătoşi! N-a întors predica mea pe unii de la păcat? Dar 1-a făcut mai cu 
luare-aminte pe cei virtuoşi. 

Să-ţi mai spun, pe lângă celelalte, şi un al treilea câştig! Nu i-am 
convins astăzi? Dar pesemne îi voi putea convinge mâine! Nu-i voi putea 
convinge nici mâine? Îi voi convinge poimâine sau poate răspoimâine! Cel 
care a auzit astăzi cuvântul meu şi nu l-a primit, mâine poate îl va auzi şi-l 
va primi. lar cel care l-a nesocotit şi azi şi mâine, poate că după mai multe 
zile va lua aminte la spusele mele. Şi pescarul de multe ori scoate plasa 
goală ziua toată, iar seara, adeseori, când să plece acasă, se duce cu peştele 

pe care nu l-a prins toată ziua. Dacă din pricina nereuşitelor ce ni se întâmplă 
adesea n-am mai vrea să muncim şi să ne apucăm de treabă, ni s-ar distruge 
toată viaţa; ar pieri nu numai cele duhovniceşti, ci şi toate cele pământeşti.” 
(Omilii la săracul Lazăr, cuvântul |, în vol. Omilii la săracul Lazăr. Despre 
soartă şi Providenţă..., pp.25-26) 


„Dar mă vei putea întreba: 

- Ce folos aduci dacă vorbeşti? 

- Aduc folos dacă mă ascultă cineva. Eu îmi fac datoria mea. 
Semănătorul trebuie să semene. A ieşit semănătorul să semene. O parte din 
seminţe a căzut lângă cale, altă parte pe piatră, alta în spini, iar alta pe 
pământ bun. Trei părți au pierit, şi numai una a fost salvată, dar el n-a încetat 
de a lucra ogorul. N-a încetat de a-l lucra tocmai pentru că a salvat o parte 
din semințe. 

Dar acum, e cu neputinţă ca sămânța aruncată într-atâta mulțime de 
lume să nu-mi aducă rod? De nu vor asculta toți, va asculta jumătate; de nu 
va asculta jumătate, va asculta a treia parte; de nu va asculta a treia parte, vor 
asculta zece; de nu vor asculta zece, va asculta unul! Să asculte acela! Nu-i 
puţin lucru să fie mântuită chiar o singură oaie. Pentru că şi păstorul acela a 
lăsat cele nouăzeci şi nouă de oi şi a alergat la una, care era rătăcită (Matei 
18, 12).” (Omilii la săracul Lazăr, cuvântul VI, în vol. Omilii la săracul 
Lazăr. Despre soartă şi Providenţă..., p. 127) 


„„... DU VOI înceta de a predica, chiar de m-ar asculta numai unul. Sunt 
doctor, dau doctorii. Sunt învăţător, mi s-a poruncit să predic, să îndemn. Că 
spune Scriptura: Străjer te-am pus pe tine casei lui Israel (ezechiel 3, 17). 
Nu îndrept pe nimeni? Şi ce va fi? Eu îmi am plata mea. Și aceasta o spun 
exagerând, căci e cu neputinţă ca din mulțime de lume să nu se îndrepte 
cineva.” (Omilii la săracul Lazăr, cuvântul VI, în vol. Omilii la săracul 
Lazăr. Despre soartă şi Providenţă..., p. 128) 


PREDICA (condiţii ale unei predici bune) 


„Predicatorul trebuie să înlăture fastul care nu-i şade bine decât unui 
sofist ...” (Comentar la Evanghelia de la loan, omilia II, 3, p. 13) 


„Cel mai minunat mijloc de predicare nu-i numai mustrarea, ci şi 
sfatul şi mângâierea. Aşa a poruncit şi Pavel: Mustră, ceartă, mângâie. 
Dacă mângâi mereu, îi faci pe ascultători trândavi. Dacă cerți neîncetat, 
îi faci îndărătnici. Că, neputând îndura povara unor neîncetate mustrări, 

fug îndată. De aceea trebuie ca predica să fie aşa: când să mustre, când 
să mângâie.” (E primejdios lucru şi pentru predicator, şi pentru 
ascultători ca predicatorul să predice pe placul ascultătorilor. 
Folositor lucru şi semn de foarte mare dreptate e osândirea propriilor 
păcate, |, în vol. Predici la sărbători împărăteşti şi cuvântări de laudă 
la sfinți, p. 459) 


„Sunteţi în stare, prin darul şi dragostea voastră de predică, să 
întraripaţi chiar şi un suflet de piatră.” (Cuvânt despre folosul citirii 
Scripturii, (La începutul Faptelor apostolilor — II), p. 330) 


„Dacă un predicator dispreţuieşte laudele, dar nu face ca predica sa să 
fie plăcută şi dreasă cu sare (Col., 4, 6), credincioşii îi întorc spatele şi nu are 
nici un folos de pe urma acestei măreții sufleteşti; iar dacă vorbeşte plăcut şi 
cu gust, dar este subjugat de slava dată de aplauze, ajunge tot acolo: vorbeşte 
şi spre paguba lui sufletească şi spre paguba sufletească a ascultătorilor săi, 
pentru că, de dragul laudelor şi al aplauzelor, îşi dă silința să vorbească mai 
mult spre plăcerea ascultătorilor decât spre folosul lor. Și după cum 
predicatorul care nu umblă după laude şi aplauze, dar nu ştie nici să 
vorbească, nu se pleacă într-adevăr plăcerilor credincioşilor, dar nici nu le 
poate fi de mare folos, tocmai pentru că nu ştie să vorbească, tot aşa şi 
predicatorul care este atras de dorul aplauzelor şi al laudelor şi ştie să vor- 
bească, poate face într-adevăr pe credincioşi mai buni, dar el, în loc să-şi 
aleagă subiecte de zidire sufletească, alege mai mult subiecte care pot 
încânta pe credincioşi, pentru că prin acestea culege aplauze furtunoase.” 
(Tratatul despre preoție, cartea a cincea, cap. 2, în vol. Despre preoție, pp. 
123-124) 


„Dacă un predicator, suit pe amvon, rosteşte cuvinte care pot zgudui şi 
trezi sufletele celor care duc o viaţă stricată, dar dacă în timpul predici se 
poticneşte, se întrerupe şi, din pricina sărăciei cuvintelor sale, este silit să 
roşească, ei bine, un astfel de predicator pierde îndată tot câştigul spuselor 
sale. Ascultătorii săi, ale căror păcate au fost biciuite, suferă de pe urma 
cuvintelor lui; şi pentru că nu pot să se răzbune altfel, îl batjocoresc, 
spunându-i că-i un neînvăţat şi un prost, crezând că aşa îşi acoperă ocara. De 
aceea predicatorul, ca un vizitiu prea bun, trebuie să ţină bine în mâinile sale 
aceste două însuşiri, ca să le poată întrebuința pe amândouă, după nevoie. 
Când nu i se poate găsi nici un cusur, atunci poate mustra şi mângâia pe toți 
credincioşii săi cu câtă autoritate voieşte; înainte de asta, însă, nu-i este uşor 
s-o facă. Dar măreţia sufletească a conducătorului turmei nu trebuie să se 

arate numai în dispreţuirea laudelor şi a aplauzelor, ci trebuie să se întindă şi 
mai departe, pentru ca să nu-i fie nedesăvârşit câştigul.” (Tratatul despre 
preoție, cartea a cincea, cap. 3, în vol. Despre preoție, pp. 124-125) 


PREDICA (preotul predicator este dator să-şi pregătească cu 
sârguință cuvântul) 


„Preotul nu-i scutit de muncă sârguincioasă şi continuă nici când are 
un deosebit talent oratoric - şi sunt puţini de aceştia! -, pentru că nu te naşti 
cu talent oratoric, ci îl dobândeşti prin studiu. De-ai ajunge în vârful lui, chiar 
atunci te părăseşte, dacă nu-ţi cultivi talentul oratoric prin necontenit studiu şi 
prin neîntrerupt exercițiu. Prin urmare, predicatorii mari trebuie să mun- 
cească mai mult decât predicatori slabi. Dacă nu muncesc, pagubă îi aşteaptă 
ŞI pe unii şi pe alţii; dar nu aceeaşi pagubă; ci paguba suferită de predicatorii 
mari este tot atât de mare pe cât de mare este şi deosebirea dintre talentul 
oratoric al unora şi al altora. Pe predicatorii slabi nimeni nu-i ţine de rău dacă 
vorbesc prost; pe predicatorii mari, însă, toți îi critică dacă nu se întrec 
necontenit pe ei înşişi. Mai mult încă, predicatorii slabi sunt lăudați mult 
chiar pentru predicile bunicele; predicatori mari, dimpotrivă, nu numai că 
nu sunt lăudaţi, ba şi mult criticaţi, dacă predicile lor nu sunt excepţionale şi 
surprinzătoare. Că ascultătorii judecă predica, nu după cuvintele predicii, ci 
după faima predicatorului. 

Prin urmare, când un predicator mare întrece pe toți ceilalți predicatori 
în cuvânt, atunci mai cu seamă trebuie să muncească pentru pregătirea 
predicilor mai mult decât toți. Lui nu-i este îngăduit să țină o predică proastă, 
lucru care poate să 1 se întâmple în chip obişnuit oricărui om; dimpotrivă, 
dacă predica sa nu-i la înălțimea renumelui său, pleacă din faţa ascultătorilor 
încărcat de nenumăratele batjocuri şi critici. Nimeni nu se gândeşte că poate 
i-a fost întunecată limpezimea minți de tristețe, de nelinişte, de grijă, iar 
adeseori chiar de mânie, şi că din pricina aceasta gândurile sale n-au mai 
putut fi rostite aşa cum i s-au născut în minte. Nimeni nu se gândeşte că, în 
definitiv, este şi el om şi nu poate fi totdeauna la fel, nici nu poate fi 
excepțional în orice predică, că este firesc să greşească uneori şi să facă 
predici mai prejos de talentul său oratoric. Dar, după cum am spus, 
ascultătorii lui nu vor să se gândească la asta, ci îl critică, judecându-l ca şi 
cum ar fi înger. De altfel, omul trece de obicei cu vederea faptele bune ale 
aproapelui său chiar când sunt multe şi mari; dar dacă face vreo greşeală, 
oricât de mică ar fi şi oricât de veche, o vede îndată, o critică cu uşurinţă şi 
şi-o aduce aminte totdeauna. lar o greşeală de aceasta, mică şi neînsemnată, a 

micşorat de multe ori slava marilor predicatori.” (Tratatul despre preoție, 
cartea a cincea, cap. 5, în vol. Despre preoție, pp. 126-127) 


PREDICA (inspiraţia predicatorului) 


„Poate că am lungit prea mult cuvântul, dar fără voia mea, târât, cum 
s-ar putea spune, de înlănțuirea cuvintelor, ca de un şuvoi puternic. Dar voi 
sunteți de vină, voi care ascultați cu plăcere cuvintele mele. Că nimic nu 
poate însufleți atâta pe vorbitor, nimic nu-i poate da o bogăţie mai mare de 
gânduri ca atenția ascultătorilor. Şi după cum nişte auditori nepăsători şi 
neatenți îl fac mai trândav pe cel ce are darul vorbirii, tot aşa voi, cu harul 
lui Dumnezeu, chiar de-aş fi mai fără de glas decât pietrele, sunteţi în stare 
să mă treziți din amorțeala mea, să mă deşteptați din somn şi să mă siliți să 
spun ceva folositor, ceva care să ducă la zidirea voastră sufletească”. (Omilii 
la Facere, omilia IV, VI, în col. PSB, vol. 21, p. 64) 


„Fiecare dascăl când vede că şcolarii lui țin bine minte învăţăturile 
date şi că dau roadă prin fapte, le predă cu mai mult drag mai departe 
învățăturile. Aşa şi eu; cu cât vă văd cu mintea mai trează, cu dorul înmulțit 
şi cu mintea înaripată, cu atât sunt mai plin de râvnă în a vă pune înainte mai 
din belşug învățătura. Cu cât văd că cresc mai mult în voi apele acestea 
duhovniceşti, cu atât creşte şi în mine izvorul pentru zidirea voastră şi pentru 
folosul sufletesc. Aici nu se întâmplă ce se întâmplă de obicei cu banii. 
Acolo, cel care dă vecinului bani îşi micşorează averea şi cu cât dă mai mult 
cu atât îşi împuţinează mai mult avuţia; aici cu totul dimpotrivă; atunci mai 
cu seamă îmi creşte avuţia, atunci îmi sporeşte mai mult această bogăție 
duhovnicească, atunci când o revărs din belşug celor ce vor să se adape din 
această învățătură”. (Omilii la Facere, omilia VIII, |, în col. PSB, vol. 21, p. 
98) 


„Nu vă grăiesc gânduri ale minţii mele, ci învățăturile dăruite mie de 
Stăpânul prin dumnezeieştile Scripturi; pe acestea vi le pun în față şi cu ele 
vă adăp necontenit auzul”. (Omilii la Facere, omila XI, III, în col. PSB, vol. 
21p 132) 


„Poate, da, poate că bunul şi atotputernicul Stăpân, îmi va da, nu 
pentru mine, că eu sunt o nimic şi nevrednic, ci pentru voi şi pentru folosul 
vostru, cuvânt întru deschiderea gurii mele spre slava Lui şi spre zidirea 
voastră”. (Omilii la Facere, omilia XXIV, I, în col. PSB, vol. 21, p. 286) 

„N-am spus aşa ca să mă laud cu puterea minţii mele; că cele ce am 
spus nu-s ale mele, ci ale harului Duhului, care trezeşte pe cei trândavi din 
lenevia lor, ca să nu treacă nepăsători pe lângă nimic.” (Cuvânt despre 
folosul citirii Scripturii, (La începutul Faptelor apostolilor — III), în vol. 
Omilii la săracul Lazăr. Despre soartă şi Providenţă..., p. 339) 


PREDICA (conţinutul predicii) 


„Facă-se glasul meu ascultat de către voi toţi, vorbirea mea vă 
prezintă vindecări pentru toţi; dar este a fiecăruia din ascultătorii mei de a se 
vindeca şi de a alunga boala lui. Eu nu-i cunosc nici pe cei ce sunt bolnavi, 
nici pe cei ce sunt sănătoşi: iată pentru ce vorbesc despre toţi, eu spun ceea 
ce i se potriveşte fiecăruia pentru boala sufletului lui; eu vorbesc pe atâta 
despre lăcomie, pe atâta despre plăcerile mesei, pe atâta despre cumpătare; 
apoi laud milostenia, vă îndemn să o faceţi; de acolo eu trec la alte fapte 
bune. Căci ştiu că daca m-aş lega de un singur punct medicamentul propus 
nu va folosi rănilor voastre. Dacă n-aş avea aici decât o singură persoană 
care să mă asculte, eu nu m-aş crede obligat să îmbrăţişez atâtea subiecte 
odată; dar precum se află după toate aparențele printre atâția ascultători 
mulți bolnavi diferit, mie nu-mi este greu de a împărții subiectul şi de a trata 
o mulţime altele. În rest, nu se poate ca să nu se afle tot felul de boli într-o 
mulțime aşa mare, cu toate că ele nu se află toate în fiecare în particular.” 
(Comentar la Evanghelia de la loan, omiha XXIII, 1, pp. 108-109) 


„Știu, 1ubiţilor, că mulţi dintre voi, auzind aceste cuvinte, nu ne 
ascultă cu plăcere. Dar nici eu nu le spun cu plăcere, fiindcă de ce aş vorbi 
despre ele? Aş fi voit să vă povestesc pururea despre împărăţia cerurilor, 
despre repausul de acolo, despre acea apă a odihnei, despre locul cel 
înverzit. La loc de pășune, acolo m-a sălăşluit; la apa odihnei m-a hrănit 
(Ps., 22, 2). Aş fi dorit să vorbesc despre locul de unde a fugit toată durerea, 
întristarea şi suspinarea. Aş fi voit să vă povestesc despre dulceaţa petrecerii 
cu Hristos — deşi toate acestea sunt mai presus de judecata omenească — dar 
totuşi aş fi voit să vă spun numai despre acestea, după puterile mele. Dar ce 
mă voi face? Nu e cu putință a vorbi despre împărăţia cerurilor celui bolnav 
de friguri sau celui ce stă rău cu sănătatea; cu unul de acesta trebuie a vorbi 
despre sănătate. Nu trebuie să-i vorbeşti despre cinste celui acuzat de o faptă 
urâtă, ci trebuie să cauţi a-l scăpa de osândă şi de pedeapsă.” (Omilii la 
Epistola către Filipeni, omilia a VII-a, pp. 124-125) 

„Trebuie să ştiţi că nu-i mărginit nici de timp, nici de zile cuvântul lui 
Dumnezeu, ci în orice zi se poate vorbi şi despre Cruce, şi despre Patimi, şi 
despre Înviere, şi despre Înălţare, şi despre a doua Venire.” (Cuvânt la 
Înălțarea Domnului nostru lisus Hristos, II, în vol. Predici la sărbători 
împărăteşti şi cuvântări de laudă la sfinţi, p. 172) 


„Poate că unii dintre voi vor spune cu nemulțumire: Asta 
vorbeşte numai despre lacrimi şi suferinţă; pe toate le vede negre şi 
murdare. Nu aş vrea una ca asta, credeţi-mă. Aş vrea să simt numai 
bucurie şi desfătare şi să pot aduce numai cuvinte de laudă. Dar nu este 
vremea cuvintelor frumoase. Cum să nu plâng, dacă suntem vrednici de 
plâns? Cum să nu jelesc, dacă faptele noastre sunt înfricoşătoare? Va 
supără plânsul meu? Dar de ce nu vă supără păcatele voastre? 
Cuvintele mele sunt dureroase? Dar dureroasă nu este şi viața voastră 
hpsită de Dumnezeu? Dacă vreți să nu plâng, nu vă mai îndreptați spre 
iad. Dacă vreți să nu jelesc, nu vă mai distrugeți sufleteşte. Dar văzând 
cum vă pierdeţi, nu pot să nu jelesc. Sunt părintele vostru duhovnicesc, care 
vă iubeşte. Iată ce spune Pavel: O, copiii mei, pentru care sufăr iarăşi 
durerile naşterii, până ce Hristos va lua chip în voi! (Gal., 4, 19). Nici o 
femeie aflată în durerile naşterii nu strigă cuvinte mai pline de durere ca 
ale Apostolului. 

O, dacă aţi putea înţelege durerea mea, dacă ați vedea focul care-mi 
arde inima, v-aţi da seama că sufăr mai mult decât femeia proaspăt 
căsătorită, care îşi pierde bărbatul, şi decât tatăl care îşi pierde fiul. Sufăr 
pentru că nu sporiţi duhovniceşte.” (Din vol. Problemele vieții, p. 325) 


PREDICA („lumina rugăciunii să deschidă calea cuvântului”) 


„Mai întâi rugăciunea şi apoi cuvântul. La fel grăiesc şi apostolii: Jar 
noi vom stărui în rugăciune şi în Slujirea cuvântului (Fapt. 6, 7). La fel face 
şi Pavel când se roagă la începutul epistolelor, pentru ca, precum lumina 
unei făclu, lumina rugăciunii să deschidă calea cuvântului.” (Despre 
necunoaşterea lui Dumnezeu, cuvântarea III, p. 76) 


PREDICA (greutățile şi poverile predicii) 


„Predica are greutățile şi poverile ei; Sfântul Pavel o declară şi o arată 
prin aceste cuvinte: preoții, care-şi țin bine dregătoria, să se învrednicească 
de îndoită cinste, mai ales cei ce se ostenesc cu cuvântul şi cu învăţătura (| 

Tim., 5, 17) poporului. Dar depinde de voi de a face această osteneală dulce 
sau grea. Dacă respingeţi ceea ce vă zicem noi, sau chiar dacă, fără a 
respinge, nu faceţi să se vadă rod în faptele voastre, osteneala ne va fi grea şi 
penibilă. Fiindcă noi vom cunoaşte că lucrăm în zadar şi fără folos; dar dacă 
sunteți atenți, şi dacă practicaţi ceea ce ați auzit, noi nu vom privi la sudorile 
noastre; rodul muncii nu face să se simtă osteneala şi să se simtă greul. 
Pentru aceasta, dacă vreți să ne încurajați, şi să însuflețiți râvna noastră, 
faceți roade, eu vi le cer din har; ca văzând roade frumoase şi bogate, 
susținuți de cunoştinţa că am ostenit bine şi înmulţind bogățiile noastre, noi 
nu ne vom lenevi într-un comerţ atât de fericit şi de folositor.” (Comentar la 
Evanghelia de la Ioan, omilia XXII, 1, pp. 104-105) 


PREDICA (convingerea auditorilor) 


„Aceasta va să zică de a face vorba nesilnică, de a nu da peste tot locul 
concluzia, sau rezultatul ca de la dânsul, de a nu hotărî singur, ci a lăsa 
stăpân pe auditoriu, ca însuşi el să-şi dea părerea, ceea ce face auditoriul a fi 
cu mai multă bunăvoință. Lucrul acesta îl face şi în Vechiul Testament 
Prorocul Natan, şi în Noul Testament în Evanghelia lui Matei, Hristos, 
zicând: ce va face lucrătorilor viei aceleia (Mat., 21, 40)? - lăsându-i pe 
dânşii (auditorii) de a răspunde, căci aceasta este biruinţa cea mai mare.” 
(Comentariile sau Explicarea Epistolei către Evrei, omilia III, pp. 76-77) 


„Ce iertare vom avea, dar, preaiubiţilor, ce cuvânt de apărare, dacă, în 
timp ce diavolul se slujeşte de o atât de mare furie împotriva noastră, noi nu 
aducem nici cea mai mică parte din atâta râvnă pentru mântuirea fraților 
noştri, cu toate că Dumnezeu ne stă în ajutor? Deci, când îl vezi pe fratele 
tău învârtoşat la inimă şi neînduplecat şi că nu ia aminte, spune în tine însuți: 
Am să-l pot convinge cu timpul. Aşa ne-a poruncit şi Pavel să facem: Un 
slujitor al Domnului nu trebuie să se certe, ci să fie blând față cu toți, 
certând cu blândeţe pe cei ce stau împotrivă, că doar le va da Dumnezeu 
pocăință spre cunoaşterea adevărului (Ul Timotei 2, 24-25). Nu vezi 
adeseori că părinții, când copiii lor sunt bolnavi de moarte, se aşază lângă ei, 
plâng, se jelesc, îi sărută şi fac tot ce le stă în putință până la cea din urmă 
suflare? Aşa fă şi tu cu fratele tău! Şi totuşi părinții cu bocetele şi lacrimile 
lor nu pot alunga nici boala şi nu pot îndepărta nici moartea; dar tu vei putea 
de multe ori cu răbdare şi stăruință să întorci şi să ridici prin plânsete şi 
lacrimi un suflet bolnav de moarte. L-ai sfătuit, şi nu l-ai convins? 
Lăcrimează, ține-l adeseori de rău! Suspină cu amar, pentru ca ruşinat de 
purtarea ta de grijă, să se întoarcă spre mântuire. Dar ce voi putea să fac de 

unul singur? Nu pot singur să vă întâmpin în fiecare zi pe voi toţi, nici nu 
ajung să stau de vorbă numai eu singur cu o mulțime atât de mare. Dar voi, 
dacă aţi vrea să împărțiți între voi grija mântuirii celorlalți şi dacă fiecare ar 
lua în seama lui pe un frate care nu se îngrijeşte de sufletul său, atunci îndată 
va spori zidirea noastră sufletească.” (Omilii la săracul Lazăr, cuvântul |, în 
vol. Omilii la săracul Lazăr. Despre soartă şi Providenţă..., p. 29) 


„Nimic altceva nu contribuie atât de mult la a convinge 
un om de cuvintele noastre, cât dacă înţelege că i le-am spus 
cu dragoste şi din dragoste.” (Din vol. Problemele vieții, p. 
116) 


„Că nimic nu foloseşte aşa de mult ca să-l convingi pe ascultător să 
primească cele spuse decât faptul ca el să vadă că i se vorbeşte cu multă 
dragoste.” (Omilia despre căsătorie. Din comentariul la Efeseni, în vol. 
Cateheze maritale, p. 112) 


PREDICA (predicile Sfântului loan Gură de Aur trezeau în 
ascultători o neîncetată dorinţă de a le audia) 


„Socoteam că din pricina vorbirii neîncetate vă veţi fi săturat de 
cuvintele mele. Dar văd că s-a întâmplat dimpotrivă, că din neîncetarea ei nu 
s-a făcut saţiu, ci dorință mai mare; nu greață, ci dulceaţă mai mare. Şi s-a 
întâmplat aici precum se întâmplă cu iubitorii de vin la ospeţele cele lumești. 
Că aceia cu cât beau mai mult vin, cu atât mai mult îşi aprind setea. lar noi 
cu cât prelungim învăţătura, cu atât aprindem pofta, înmulțim dorinţa şi 
întărim dragostea. Şi cu toate că ştiu sărăcia mea, dar nu încetez a urma 
ospătătorilor dornici punându-vă deseori masa şi turnându-vă plin paharul 
învățăturii. Căci văd că după ce-l veţi bea tot, iarăşi veţi înseta. Aceasta s-a 
văzut în toată vremea...” (Cuvânt către cei ce cred că diavolii ocârmuiesc 
cele omeneşti şi se necăjesc pentru pedepsele lui Dumnezeu, şi se smintesc 
pentru îndestulările celor răi şi pentru suferințele celor drepți, în vol. Din 
ospățul stăpânului, p. 9) 


PREDICA (lungimea predici) 


„... lungimea unei predici nu se măsoară cu mulțimea cuvintelor, ci 
cu dispoziția ascultătorilor. Când ai auditori nepăsători, pare că-i plictiseşti 
chiar când predica ţi-e scurtă; dar când auditorii sunt aprinşi, treji şi numai 

urechi, nu le potoleşti dorinţa oricât de mult ai lungi predica. Dar pentru că 
se întâmplă ca într-un popor atât de numeros să fie şi unui mai slabi, 
neputincioşi să urmărească toată lungimea predicii, vreau să-i sfătuiesc pe 
aceştia să plece după ce au ascultat cât pot asculta şi au luat cât le e de ajuns. 
Nimeni nu-i împiedică, nimeni nu-i sileşte să stea mai mult decât pot. Să nu 
silească pe predicator să scurteze predica înainte de vreme. Tu te-ai săturat; 
dar fratele tău e încă flămând. Tu te-ai îmbătat de mulțimea celor spuse; dar 
fratele tău e încă însetat. Nici acela să nu-ți stânjenească slăbiciunea ta, 
silindu-te să asculți mai mult decât poţi asculta, nici tu nu pune stavilă 
dorinţei aceluia, împiedicându-l de a asculta predica atât cât o poate asculta.” 
(Despre mărginita putere a diavolului, omilia |, |, în vol. Despre mărginita 
putere a diavolului. Despre căinţă..., p. 7) 


PREDICA (cuvântările prea lungi) 


„Eu ştiu căci cuvântările lungi obosesc sufletele oamenilor, dar 
aceasta nu se întâmplă decât atunci când sufletul oamenilor este ocupat cu 
grijile veacului. Căci precum ochiul când este curat vede clar şi distinct 
obiectele, şi nu se oboseşte deloc, chiar atunci când priveşte lucrurile cele 
mai MICI şi cele mai fine, pe când, dimpotrivă, când 1 se ridică din cap 
oarecare vapori răi, sau când vine ceva ceaţă să 1 se aşeze pe ochi, el nu 
poate să vadă clar corpurile cele mai mari şi mai simțite; aşa, pe când 
sufletul rămâne curat şi sfânt şi nu este infectat de nici o boală, el priveşte 
fără greutate tot ceea ce trebuie să vadă, dar când este stăpânit de mii de 
patimi şi şi-a pierdut vechea sa vigoare, el nu poate să audă uşor lucrurile 
cereşti, ci se oboseşte imediat, el cade în griji, se lasă prins de somn şi de 
nepăsare, şi neglijează şi părăseşte astfel ceea ce l-ar conduce la virtute şi la 
o viață cinstită, pe când el nu se poartă decât moleşit şi slab.” (Comentar la 
Evanghelia de la Ioan, omilia II, 4, p. 15) 


„De aceea voi şi conteni aici cu vorba, nemaidiscutând cu voi nimic 
din partea morală, după cum îmi este obiceiul a face, ca nu cumva să vă 
întunec memoria cu mulțimea celor vorbite.” (Omilii la Epistola către 
Romani a Sfântului Apostol Pavel, omilia XVI, p. 334) 


„Ce-ar trebui să fac azi? Când văd că sunteţi atât de mulți, mă tem să 
vorbesc mult. Da, când predica se întinde mai mult, vă văd obosiţi, plictisiți, 
iar oboseala pricinuită de plictiseală vatămă ascultarea cu luare-aminte a 

predicii. Un ascultător care n-are sufletul liniştit nu poate urmări cu râvnă 
cele spuse. 


Văzând deci, după cum am spus, atâta mulțime de lume, mă tem să 
vorbesc mult; totuşi, gândindu-mă la dorul vostru, mi-e teamă să scurtez 
cuvântul. Cel însetat nu duce cu bucurie la buze sticla dacă n-o vede plină 
mai întâi. Chiar dacă n-are s-o bea toată, tot plină doreşte s-o vadă. De 
aceea, nu ştiu cum să-mi fac predica. Aş vrea să vorbesc scurt, ca să pun 
capăt oboselii voastre, dar aş vrea să vorbesc şi mult, ca să satur dorul 
vostru. Adeseori am făcut şi una şi alta, dar niciodată n-am scăpat de vină. 
Da, ştiu, adesea am căutat să vă cruţ terminând cuvântul înainte de sfârşit, 
dar au strigat împotriva mea cei cu sufletul nesăturat, cei care beau 
necontenit din apa cea dumnezeiască şi niciodată nu se satură: Fericiți aceia 
care flămânzesc şi însetează de dreptate (Matei 5, 6). Temându-mă de aceş- 
ta, am vorbit iarăşi mai departe, lungind mult predica; dar şi aşa mi-am găsit 
ponos. Într-adevăr, întâlnindu-mă cu cei cărora le plac predicile scurte, m-au 
rugat să țin seamă de neputinţa lor şi să scurtez predica. Deci, când vă văd 
obosiţi, zoresc cuvântul spre tăcere; dar când văd că nu plecaţi, cu toată 
oboseala voastră, ci sunteţi gata să mergeţi mai departe, mă cuprinde dorința 
să-mi țin treaz cuvântul.” (Despre schimbarea numelor, cuv. II, în vol. 


Despre schimbarea numelor. Despre răbdare. Despre milostenie... pp. 22- 
23) 


„Răsplata ascultării voastre, a ascultării predicii, nu-i o cunună de 
dafin, ci cununa dreptăţii! Eu nu vă ţin aici până la amiază! Nu, din pricina 
trândăviei voastre vă slobozesc chiar la începutul zilei. Aerul e încă rece, nu- 
1 încălzit de razele soarelui. Nu vă poruncesc să staţi cu capetele goale în 
arşiţa soarelui, ci vă aduc sub acest minunat acoperiş; mă gândesc să vă dau 
toată uşurarea şi tihna, şi sub acoperişul acesta, şi în alt chip, pentru ca să 
puteți asculta în linişte predica. Să nu fim mai molatici decât copiii noştri 
care merg la şcoală. Şcolarii nu îndrăznesc să se ducă acasă înainte de 
amiază; copui care abia au fost înțărcați, care abia au părăsit sânul mamei, 
care n-au împlinit încă cinci ani, dovedesc o minunată răbdare, cu tot trupul 
lor plăpând şi tânăr; de e zăduf, de le e sete, de-i supără orice altceva, rabdă 
până la amiază; se chinuie, dar rămân în şcoală. Dacă nu vrem să imităm pe 
un altul, atunci să-i imităm pe acei mici copii şi noi, bărbaţii care am ajuns la 
măsura vârstei. Dacă nu putem asculta cuvintele despre virtute, cine va putea 
să ne creadă că îndurăm ostenelile pentru virtute? Dacă stăm atât de 
nepăsători la predica, de unde să ştim că suntem treji la fapte? Dacă lăsăm 
nefăcut ce-i mai uşor, cum vom isprăvi ce-i mai greu? 

- Dar mare e strâmtorarea aici şi mare sila! 

- Ascultă, însă! Cei silnici răpesc împărăţia cerurilor (Matei 11, 12); 
ŞI: Strâmtă şi îngustă este calea care duce la viaţă (Matei 7, 14). Aşadar, 
pentru că mergem pe o cale strâmtă şi îngustă, trebuie să ne strâmtorăm şi 
noi şi să ne strângem, ca să putem merge pe calea cea strâmtă şi îngustă. Cel 
ce se lăbărțează nu poate merge cu uşurinţă pe calea cea strâmtă. Asta o 
poate face numai cel ce se strânge, cel ce se strâmtorează, cel ce se 
subțiază.” (Despre schimbarea numelor, cuv. II, în vol. Despre schimbarea 
numelor. Despre răbdare. Despre milostenie..., pp. 24-25) 


PREDICA (francheţea în predică) 


„Eu dacă vă vorbesc de lucruri pe care le faceți în realitate, vă 
supăraţi. Dar cum să nu fiu absurd? 

Fie ca toate cele vorbite de mine să nu fie adevărate. Aş voi ca cu 
singur să capăt batjocură în acea zi, ca unul ce în zadar şi fără dreptate v-am 
batjocorit, decât să vă văd pe voi învinovăţiți pentru astfel de păcate.” 
(Comentariile sau explicarea Epistolei către Filimon, omiha I, în vol. 
Comentariile sau explicarea Epistolei a doua către Timotei..., p. 203) 


„De aceea şi cu toate că vă voi mâhni, nu voi cruța nimic. Că este mai 
bine ca să ne mâhnim aici şi să ne izbăvim de judecata ce va să fie, decât 
îngăduindu-vă cu cuvinte blânde, să fim osândiţi atunci împreună cu vo.” 
(Cuvânt Către cei ce au lăsat biserica şi s-au dus la alergările de cai şi la 
teatre, în vol. Din ospățul stăpânului, pp. 116-117) 


„Nu voi înceta a zice şi a face totul, deşi va fi trebuință să mâhnesc. 
Cu toate că mă voi arăta aspru, dar o fac ca să pot sta înaintea acelui Divan 
înfricoşat, neavând întinăciune sau zbârcitură sau altceva de acest fel.” 
(Cuvânt Către cei ce au lăsat biserica şi s-au dus la alergările de cai şi la 
teatre, în vol. Din ospățul stăpânului, p. 117) 


PREDICA (asprimea predicii) 


„Să ne ferim de a murmura pentru tratare; dimpotrivă, trebuie să ne 
bucurăm, când predica ne va pricinui dureri amare, rodul nu va fi decât prea 
delicios.” (Comentar la Evanghelia de la Ioan, omilia XIV, 4, p. 70) 

PREDICA (auditoriul să nu se neliniştească de greutatea 
cuvintelor predicii) 


„Să nu vă neliniştiți deci de greutatea cuvintelor, căci greutatea 
cuvintelor face mai sprintene sufletele şi mai uşoare pentru a fugi de păcate. 
De altfel, şi fierul e greu, însă confecționează obiecte din aur şi din argint 
foarte folositoare, iar pe cele strâmbe le îndreaptă; dacă însă nu ar fi greu, nu 
ar putea îndrepta acele obiecte strâmbe. La fel şi cuvântul nostru cel greu va 
putea îndrepta sufletul. 

De aceea, iubiţilor, să nu fugim de greutatea cuvintelor şi nici de 
rănirile pe care, poate, ni le pricinuiesc. Rana nu este făcută cu scopul de a 
găuri sau de a face bucăţi sufletul, ci pentru a-l îndrepta. Ştim noi bine cum 
să lovim şi cum să deschidem rana cu harul lui Dumnezeu, pentru ca astfel 
să nu sfărâme vasul, ci să-l îndrepte, să-l netezească, pentru a fi de folos 
Stăpânului; în aşa fel încât bine lustruit, să-l aducă la o sănătate strălucitoare, 
pentru ca atunci când fluviul de foc îşi va înălța flacăra peste păcătoşi să nu 
aibă nevoie de vâlvătaia focului.” (Omilii la Epistola către Filipeni, omilia a 
VII-a, pp. 125-126) 


„E mult mai bine să fiți arşi prin cuvinte un timp scurt, decât să ardeți 
pentru vecie în acea flacără.” (Omilii la Epistola către Filipeni, omiha a VII- 
a, p. 126) 


PREDICA (biciuirea păcatelor în predică) 


„Poate că v-am atins prea tare, eu însă nu cred; căci dacă voi stăruiți 
în aceleaşi lucruri, de unde pot şti că cele vorbite v-au atins? Aşadar, este 
nevoie de a vă atinge iarăşi.” (Comentariile sau Tâlcuirea Epistolei întâi 
către Corinteni, omilia XXXVI, p. 393) 


„Chiar de ar fi de o mie de ori neliniştiţi de vorbele mele, eu totuşi nu 
voi înceta a vorbi. Dacă profeţii fiind împroşcaţi cu pietre, nu tăceau, cu atât 
mai mult trebuie noi a suferi dezgustul vostru, şi a nu vorbi numai ca să vă 
mulțumim, ca nu cumva înşelându-vă cu vorbele cele frumoase, noi înşine sî 
fim tăiați în două.” (Comentariile sau Explicarea Epistolei I către 
Tesaloniceni, omilia IX, în vol. Comentariile sau Explicarea Epistolei către 
Coloseni, I şi II Tesaloniceni, pp. 261-262) 

„După cum îi mustrăm pe aceia că sunt slabi în credință, tot astfel vă 
mustrăm şi pe voi că nu voiţi să-i îndreptați pe cei slabi”. (Către iudei, cuv. 
VIII, 8, în vol. Cuvântări împotriva anomeilor. Către iudei, p. 404) 


„Nu voi înceta să vă spun aceste lucruri, chiar de ele nu vă vor 
plăcea. Dacă proorocii nu încetau să strige chiar şi când oamenii aruncau cu 
pietre în ei, cu atât mai mult am eu datoria să nu iau în seamă 
nemulțumirea voastră şi să vă spun adevărul, ca să nu fiu pedepsit de 
Dumnezeu ca înşelător. Să dea bunul Dumnezeu să luaţi în sfârşit vorbele 
acestea ale mele în serios şi să mergeţi pe drumul dreptăţii, al iubirii şi al 
evlaviei — drumul binecuvântat al Domnului, care vă va duce spre noul, 
cerescul şi sfântul Ierusalim, la luminata cetate cugetătoare a lui 
Dumnezeu.” (Din vol. Problemele vieţii, p. 338) 


PREDICA (e primejdios lucru şi pentru predicator şi pentru 
ascultător ca predicatorul să predice pe placul ascultătorilor) 


„ŞI trebuie neapărat ca acela căruia 1 s-a încredințat slujba 
cuvântului, sau să spună credincioşilor cu îndrăznire toate cele scrise în 
lege, urmărind totdeauna folosul, nu plăcerea ascultătorilor, sau, de 
teama supărării ascultătorilor săi, să piardă şi mântuirea sa, şi 
mântuirea credincioşilor săi, din pricină că vrea să le fie pe plac, aşa 
cum nu trebuie. Este foarte primejdios şi pentru predicator, şi pentru 
ascultători să se ascundă vreuna din legile dumnezeieşti. Sunt vinovaţi 
de ucidere predicatorii care nu tălmăcesc fără teamă toate poruncile lui 
Dumnezeu.” (E primejdios lucru şi pentru predicator, şi pentru 
ascultători ca predicatorul să predice pe placul ascultătorilor. 
Folositor lucru şi semn de foarte mare dreptate e osândirea propriilor 
păcate, II, în vol. Predici la sărbători împărăteşti şi cuvântări de laudă 
la sfinți, p. 462) 


„Ucigaşul ucide numai trupul; pe când cel care predică spre a 
face plăcere ucide sufletul, căci îi împinge la păcat pe ascultătorii săi. 
Ucigaşul îi dă pe cei ucişi morții acesteia de aici; predicatorul însă, care 
predică spre a plăcea, ucide sufletul şi-l dă unei osânde şi pedepse fără 
de moarte.” (E primejdios lucru şi pentru predicator, şi pentru 
ascultători ca predicatorul să predice pe placul ascultătorilor. 
Folositor lucru şi semn de foarte mare dreptate e osândirea propriilor 

păcate, II, în vol. Predici la sărbători împărăteşti şi cuvântări de laudă 
la sfinți, pp. 462-463) 


„Din mâna ta, spune Domnul, voi cere sufletele celor ce vor pieri 
(lezechiel 3, 18). Care este, dar, omul acela atât de crud, atât de 
neomenos, atât de nemilos, care să învinuiască pe un predicator că 
vorbeşte de urgia lui Dumnezeu, când predicatorul, de-ar tăcea, şi-ar 
atrage asupra lui o pedeapsă atât de mare?” (E primejdios lucru şi 
pentru predicator, şi pentru ascultători ca predicatorul să predice pe 
placul ascultătorilor. Folositor lucru şi semn de foarte mare dreptate e 
osândirea propriilor păcate, II, în vol. Predici la sărbători împărăteşti 
şi cuvântări de laudă Ia sfinţi, p. 463) 


„Să ne întristeze aici cuvintele predicii, ca să nu ne înfricoşeze 
dincolo faptele, să ne muşte aici predica, pentru ca să nu ne roadă 
dincolo viermele cel veninos. Să ne ardă aici mustrarea, ca să nu ne 
ardă dincolo gheena focului. Cei care vor plânge aici, dincolo se vor 
mângâia; cei care se desfătează aici, care râd, care n-au simţit aici 
păcatele lor, dincolo neapărat vor plânge, se vor văita, vor scrâşni din 
dinţi.” (E primejdios lucru şi pentru predicator, şi pentru ascultători ca 
predicatorul să predice pe placul ascultătorilor. Folositor lucru şi 
semn de foarte mare dreptate e osândirea propriilor păcate, III, în vol. 
Predici la sărbători împărăteşti şi cuvântări de laudă la sfinți, p. 465) 


PREDICA (sfaturi pentru preotul predicator) 


„Dar nici predicatorul nu are nici un folos de la cuvântarea sa, dacă 
purtarea lui nu corespunde învăţăturii sale şi dacă nu pune în concordanță 
viaţa sa cu cuvântarea sa. Ascultă ce zice Psalmistul şi Apostolul. Psalmistul 
scrie: Păcătosului i-a zis Dumnezeu: pentru ce povesteşti dreptăţile mele, şi 
iei aşezământul de lege al Meu prin gura ta, iară tu ai urât învățătura (Ps. 
49, 17-18). lară Apostolul Pavel aşa grăieşte către cei ce se îngâmfează 
pentru învăţătura lor: 7u te bizuieşti a fi povățuitorul orbilor şi lumină celor 
din întunerec, îndreptător celor fără de minte, învăţător celor neştiutori; dar 
pentru ce înveţi numai pe alții, iară pe tine însuţi nu te înveţi? (Rom. 2, 19- 
21). Deci, fiindcă mie predicarea, iară vouă ascultarea nimic nu ne folosesc, 
dacă nu facem ceea ce se zice, ba încă prin aceea mai mult se măreşte 
osânda noastră, de aceea noi să nu ascultăm numai în linişte cuvântul lui 
Dumnezeu, ci să-l şi aplicăm în fapte.” (Cuvânt la Sfânta şi Marea Marţi, în 
vol. Omilii la Postul Mare..., pp. 132-133) 

„Aşa trebuie să se poarte preotul cu credincioşii săi, cum se poartă un 
părinte cu copiii lui mici de tot. După cum părinții nu se supără pe copilaşii 
lor când aceştia îi ocărăsc, îi lovesc sau când plâng, dar nici nu se îngâmfă 
când râd sau vorbesc cu drăgălăşenie, tot astfel nici preotul nu trebuie să se 
îngâmfe când credincioşii îi laudă predicile, dar nici să cadă abătut de durere 
când e criticat fără temei.” (7ratatul despre preoție, cartea a cincea, cap. 4, 
în vol. Despre preoție, p. 125) 


„Auditoriul este adesea nemulțumitor sub două raporturi: el 
judecă şi el îşi închipuie. Preotul să se înarmeze împotriva acestui 
duşman dublu şi să găsească în credința sa şi în râvna sa forța de a-i 
rezista în mod victorios. Aproape totdeauna credincioşii merg la 
predică precum la un spectacol, gata să aplaude pe cine le place şi 
pentru a-şi arăta de asemenea nemulţumirea lor pentru cine n-a ştiut să 
aibă puterea să-i farmece. Ca preot, să-şi păzească în mod nobil rangul 
său. El este rege, nu supus; judecător, nu acuzator. Însă, pentru a 
rămânea stăpân al împărăției sale preoţeşti, predicatorul n-are decât 
două resurse: disprețul față de laude, puterea cuvântului. Dacă el se 
află cuprins de favoruri şi de aplauze, el nu este decât un sclav rău al 
mulțimii, mai rău, încă el va supune doctrina la nişte satisfacţii 
mizerabile de iubire de sine, el nu va mai avea energiile apostolului, 
nici nobila independenţă care urmăreşte viciul şi care linguşeşte răul în 
care se află el. Pe de altă parte, cuvântul lui trebuie să fie sărat şi să nu 
fie lipsit de farmec şi de strălucire. Lipsit de această calitate, predica 
face să fugă ascultătorii şi să nu-i rețină decât în zadar. (...) Totul 
trebuie să fie respins de preot în criticile care-i sunt aduse? Nu. Dacă 
preotul trebuie să le dispreţuiască pe cele care sunt cu totul 
nejustificate, el poate scoate o parte foarte prețioasă din celelalte a 
căror justeţe el este forțat s-o recunoască.” (Din vol. Bogăţiile 
oratorice, pp. 207-208) 


„În rezumat, ce-i trebuie preotului în slujirea predicii? O singură 
virtute, un singur cuvânt în care tot restul este cuprins: puritatea 
intenţiei. Fără ea, el îşi pierde răsplata şi nu adună ca preţ al ostenelii 
sale decât disprețul lui Dumnezeu. Ba mai mult, fără independenţa pe 
care 1-0 dă lui această intenţie curată, el îşi va pierde chiar elocvenţa 
sa, înălțările sale, insuccesele, decepţiile, concurenţa cu alte talente, îl 
vor lovi cu descurajarea şi cu moartea. Însă mai ales, fără această 
intenție de a plăcea lui Dumnezeu şi de a-i plăcea Lui singur, el se va 

vedea împins la nenumărate greşeli pe care le va face din îndemnul 
mândriei şi invidiei.” (Din vol. Bogățiile oratorice, pp. 208-209) 


„Pavel era departe de a neglija studiul. Sigur, viaţa sa, virtuțile 
sale, martiriile sale, minunile sale, ajungeau în mod amplu la învăţarea 
sufletelor, cu toate acestea Pavel nu neglija nici una din condițiile 
umane impuse de slujirea cuvântului. Ce scuză îi mai rămâne 
oratorului creştin neglijent şi leneş, când îl vede pe apostolul 
neamurilor ocupat cu studiul şi cu regulile vorbirii bune? Oare nu prin 
elocvenţa lui irezistibilă, prin logica lui sfântă, prin antrenamentele 
cuvântului său îi convingea el pe unii, îi respingea pe alţii, le dădea 
tuturor lumina credinţei? Peste tot îl găsim înaintea auditoriului dornic 
să-l asculte şi subjugat de cuvântul său. Licaonienii vedeau în el zeul 
elocvenţei, Mercur, iar semnul lui Mercur poate fi motivul ce vine din 
cauza elocvenţei lui.” (Din vol. Bogățiile oratorice, p. 213) 


„Ascultătorul este prea frivol, totdeauna gata să ia biserica drept 
un teatru şi pe oratorul sfânt ca pe actorul pe care vine să-l aplaude sau 
să-l fluiere. Ascultătorul este mai incapabil de o ascultare mai 
îndelungată şi serioasă; întunecat, este gata să evadeze, şi plictisit, el 
este gata să devină dezertor. Ce va fi preotul în faţa acestei atitudini 
duble a ascultătorilor săi? Ce virtuţi îl vor salva de la un pericol dublu? 
Îi trebuie mai întâi uitarea de sine şi disprețul laudelor, ca să-i dea unui 
auditoriu frivol învățătura solidă şi serioasă, lipsită de orice 
împodobire profundă, de orice aliură de strălucire rea. Îi trebuie pe de 
altă parte puterea cuvântului, şi această forță magică care susţine 
interesul şi alungă somnolenţa şi plictiseala. Fără acest caracter dublu 
cuvântul preoţesc va acţiona fără succes. Când oratorul va fi laşul rob 
al laudelor poporului, el va jertfi asprimea şi adevărul gol dorinţei 
populare de a fi aplaudat de nimicuri şi de acele banalități pe care le 
spune. Însă de altă parte, el fiind slab şi nedemn în cuvântul său, în 
gândirea sa, incorect sau monoton în forma sa, ascultătorii cuprinşi de 
plictiseală vor părăsi în mod fatal amvonul creştin. Slăbiciunea 
oratorului devine triumful ascultătorilor săi care nu cer spre profitul 
viciilor decât să nu fie deloc convinşi.” (Din vol. Bogăţiile oratorice, 
pp. 213-214) 


„Să spunem în sfârşit care virtute generală va trebui să combată 


ŞI să învingă pe toţi aceşti duşmani deodată: această virtute este curăția 
intenţiei. Cu ea, cu singura şi cu continua dorinţă de a plăcea lui 

Dumnezeu, oratorul sfânt va respinge uşor pe fiecare din duşmanii săi. 
Fără ea, viața sa nu va mai fi decât o agitație, furtună dureroasă, 
decădere laşă, sau înălţare nebunească.” (Din vol. Bogățiile oratorice, 
D215) 


PREDICA (cel ce predică este dator să dispreţuiască laudele şi 
să nu aştepte slavă de la oameni) 


„Un scriitor mare trebuie să fie el însuşi criticul operelor sale; el însuşi, 
cu ajutorul minţii care le-a creat, să judece de sunt bune sau rele; să nu țină 
niciodată seama de părerea greşită şi necompetentă a altora. 

Tot aşa şi cel ce a primit sarcina să lupte pentru învăţătura creştină, să 
nu ia aminte la laudele credincioşilor săi, dar nici să cadă abătut când nu este 
lăudat, ci să-şi alcătuiască aşa predicile lui, ca ele să placă lui Dumnezeu. 
Dumnezeu să-i fie lui singurul îndreptar şi singura călăuză pentru alcătuirea 
desăvârşită a predicilor lui, nu aplauzele, nici laudele. Dacă e lăudat şi de as- 
cultători, să nu respingă laudele lor; dacă nu-l laudă, să nu le-o ceară, nici să 
se mâhnească. Îi este lui destulă mângâiere pentru ostenelile lui, mai mare 
decât toate, gândul că şi-a alcătuit şi şi-a întocmit predicile spre plăcerea lui 
Dumnezeu.” (Tratatul despre preoție, cartea a cincea, cap. 6, în vol. Despre 
preoţie, pp. 129-130) 


„Predicatorul care ajunge robit de dorinţa de a fi lăudat fără socoteală, 
nu mai are nici un folos nici de pe urma încordatei lui munci pentru 
alcătuirea predicii, nici de pe urma talentului său oratoric; că un suflet care 
nu poate suferi criticile nesocotite ale mulțimii, se descurajează şi pierde 
dragostea de a predica. De aceea predicatorul trebuie sa fie învăţat să 
disprețuiască, mai mult decât orice, laudele. Pentru a-ţi păstra talentul 
oratoric nu-i de ajuns numai să ştii să vorbeşti, mai trebuie să ai şi puterea să 
dispreţuieşti laudele. 

Dacă ai cerceta bine şi pe un predicator slab, ai vedea că are şi el tot 
atâta nevoie să disprețuiască laudele ca şi un predicator mare. Este silit să 
facă multe greşeli, dacă urmăreşte slavă de la ascultători. Și pentru că nu 
poate să se ridice la înălțimea marilor predicatori, nu se sfiieşte să-i 
clevetească, să-i pizmuiască, să-i critice pe nedrept şi să facă şi alte multe 
păcate la fel cu acestea; va îndrăzni orice, de-ar trebui să-şi piardă chiar 
sufletul, numai şi numai să pogoare numele şi slava lor la nivelul propriei 
sale josnicii. În afară de asta, nu va mai transpira muncind la alcătuirea 
predicilor lui; un fel de toropeală îi va cuprinde sufletul. Neputând trăi fără 
laude, se descurajează şi-l cuprinde somn adânc, când vede că adună puţine 

laude de pe urma îndelungatei sale munci. Că şi un plugar, care munceşte un 
pământ slab şi este silit să are un pământ pietros, se lasă repede de treabă 
dacă nu îi este dragă munca sau dacă nu-l sileşte teama că are să moară de 
foame.” (Tratatul despre preoție, cartea a cincea, cap. 8, în vol. Despre 
preoție, p. 130) 


„Dacă nu-i scăpat predicatorul de dragostea de slavă, atunci va aduce 
peste sufletul lui fel de fel de lupte, necontenite tulburări, necurmate supărări 
şi roiul celorlalte patimi. Pentru ce să-ţi mai înşir şi celelalte greutăți, pe care 
nici nu le poţi spune, nici nu le poți cunoaşte, dacă nu le-ai trăit ?” (7ratatul 
despre preoție, cartea a cincea, cap. 8, în vol. Despre preoție, p. 132) 


PREDICA („De te-or asculta, de nu te-or asculta, tu vorbeşte- 
le!”) 


„Noi nu vom conteni de a vă grăi aceleaşi, fie că veţi crede, fie că nu 
veți crede. Ne temem însă, ca nu cumva vorbindu-vă într-una aceleaşi, şi voi 
neascultând, prin aceasta să facem ca mai mare pedeapsă să se dea celor ne- 
ascultători.” (Comentariile sau Explicarea Epistolei către Evrei, omilia IX, 
p. 146) 


„Când păcătoşii şi după sfătuirile noastre rămân tot în păcatele lor, noi 
nu trebuie a înceta a sfătui în continuare. Fântânile curg chiar dacă nimenea 
nu scoate apă, izvoarele forfotesc şi când nimenea nu ia apă din ele şi 
pâraiele curg chiar când nimeni nu însetează. Aşadar şi învățătorul trebuie 
să-şi facă datoria sa cum se cuvine, chiar dacă nimeni nu l-ar asculta. Aşa 
dar Dumnezeu cel plin de dragoste a dat lege ca noi cei ce suntem puşi a 
propovădui cuvântul cel ceresc, să facem tot ce ne stă în putere, şi să nu 
tăcem niciodată, chiar dacă ne ascultă cineva sau nu. Când leremia primenea 
pe iudei şi le spunea nenorocirea ce avea să vie, el era batjocorit de 
ascultătorii săi şi în toate zilele era luat în râs de dânşii. EI se hotărâse să lase 
dregătoria cea proorocească, căci îl cuprinsese slăbiciunea omenească, şi nu 
mai voia să sufere batjocura şi râsul. Dar ascultați-l pe el ce zice: Eu în toată 
ziua sunt batjocorit şi fiecare îşi bate joc de mine. Și au zis: nu voi mai 
pomeni de EI şi nu voi mai grăi în numele Lui. Dar iată era în uimirea mea 
ceva, ca un fel de foc închis în oasele mele, şi eu mă sileam să-l înfrânez şi 
nu am putut (ler., 20, 7-9). EI vrea să zică: gândeam în mintea mea să mă las 
de dregătoria proorocească, căci Iudeii nu mă ascultau, dar îndată am gândit 
aceasta, puterea duhului s-a aprins în sufletul meu ca un foc, care o ardea tot 
lăuntrul meu şi aşa de tare îmi mistuia oasele încât eu nu puteam suferi acest 

pârjol. Deci dacă acel proroc care în toate zilele fusese luat în râs, batjocorit 
şi ocărât a trebuit să sufere o astfel de pedeapsă când s-a hotărât să tacă, cum 
vom fi iertați noi care suferim mult mai puțin, când ne împuţinăm cu duhul 
pentru uşurătatea minții unora dintre ascultători şi vrem să încetăm a-i învăța 
atunci când mai sunt încă care ne ascultă. 

Eu ştiu că unii vor zice în batjocură şi în derâdere disprețuitoare: dar 
ce tu ai întors pe toți cu predica ta. Ce zici omule? Am făgăduit noi oare ca 
într-o zi să dobândim pe toți? Dacă noi am mişcat numai zece, ori numai 
cinci, ba chiar numai pe unul nu este oare de ajuns spre a ne da mai mult 
curaj? Dar voi zice încă mai mult. Presupunem că noi prin predica noastră 
nu am dobândit pe nimeni, cu toate că nu se poate ca cuvântul semănat între 
atâta popor să rămână fără roadă, şi chiar dacă ar fi aşa şi atunci predica 
noastră nu ar rămânea nefolositoare. Atunci când ascultătorii noştri iarăşi au 
păcătuit, au făcut aceasta nu fără ruşine ca mai înainte, totuşi ci şi-au adus 
aminte după aceea în timpul unei beţii de mustrarea şi cearta noastră. lar 
această amintire negreşit a produs ruşine, ei au roşit înlăuntrul lor şi au făcut 
păcatul nu cu obrăznicia cea mai dinainte. lar acesta este începutul 
îndreptării şi al întoarcerii desăvârşite, când cineva se ruşinează de păcatul 
săvârşit şi singur osândeşte cele făcute. 

În afară de aceasta noi mai avem şi alt câştig poate şi mai mare. Care 
oare? Noi i-am făcut pe cei care deşi luaseră aminte mai îmbunătățiţi şi i-am 
convins că ceea ce gândeau ei era bine şi ei nu se lasă amăgiți de mulțimea 
cea mare. Aşadar deşi cu nu am vindecat pe cel bolnav, totuşi am făcut mai 
tari pe cei sănătoşi. Cuvântul meu negreşit pe mulți nu i-a oprit de la păcat, 
totuşi el a întărit pe cei îmbunătățuiți. 

Eu voi mai arăta încă şi al treilea folos. 

Eu astăzi nu am întors pe nimeni, dar poate voi întoarce mâine, dacă 
nu mâine poate poimâine sau încă mai târziu. Cine nu ne ascultă şi ne 
respinge astăzi, poate va asculta şi primi mâine, cine nu bagă în seamă astăzi 
şi mâine, poate după mai multe zile va asculta şi vorbele noastre. Că şi 
pescarul adeseori toată ziua aruncă mreaja sa în zadar şi seara vroia chiar să 
plece şi tocmai atunci a prins ceva. Dacă noi pentru neizbânda lucrului 
nostru am înceta îndată şi ne-am lăsa de lucru, atunci s-ar risipi toată viaţa 
noastră cea trupească şi cea sufletească. Dacă de pildă lucrătorul de pământ 
pentru vremea rea ce s-a întâmplat odată sau de mai multe ori ar părăsi 
lucrarea pământului, atunci toți ar trebui să pierim de foame. Şi dacă 
corăbierul pentru o furtună întâmplată odată, de două ori sau de mai multe 
ori ar fugi de mare, aceasta nu ar mai fi umblată şi ar fi mare pagubă la 
oameni. Deci dacă la toate meşteşugurile şi meseriile dacă ar lua cineva 
această hotărâre ar trebui ca totul să înceteze şi pământul s-ar pustii. 

Deoarece toţi oamenii ştiu aceasta, ei întotdeauna iarăşi cu bărbăţie se apucă 
de lucru şi de foarte multe ori nu au avut de pierdut. 

Pe lângă aceasta se mai adaugă că în caz de neizbutire aceştia au 
numai pagubă, la noi însă nu se întâmplă aşa când predicăm şi sfătuim. Când 
tu împarți sămânţa învăţăturii şi ascultătorii nu o primesc şi nu au adus rodul 
ascultării, totuşi tu primeşti de la Dumnezeu plata cuvenită pentru sfătuirea 
ta şi când ei nu vor să te asculte tu vei primi tot atât de mare plată precum ai 
primit când ei te-au ascultat căci tu ai făcut tot ce atârnă de tine.” (Cuvânt la 
30 Ianuarie, în ziua Sfinţilor trei Ierarhi, în vol. Predici la duminici şi 
sărbători..., pp. 271-273) 


„Că şi izvoarele curg, chiar dacă nimeni nu bea din apa lor, fântânile 
izvorăsc, chiar dacă nimeni nu scoate apa din ele, râurile aleargă la vale, 
chiar dacă nimeni nu se adapă din ele. Trebuie, dar, ca şi cel ce predică să-şi 
facă datoria lui, chiar dacă nimeni nu ia aminte. Lege ne-a fost rânduită de 
iubitorul de oameni Dumnezeu nouă, celor ce ni s-a încredinţat slujba 
cuvântului, ca niciodată să nu lăsăm neîndeplinită slujba noastră, nici să 
tăcem, fie de ne ascultă, fie de nu ne ascultă cineva. leremia, când îi 
amenința cumplit pe iudei şi le vestea mai dinainte nenorocirile ce aveau să 
vină, era luat în râs de cei ce auzeau, batjocorit fiind toată ziua; de aceea s-a 
hotărât să nu mai proorocească aceste cuvinte; căci om fiind, nu mai putea 
îndura batjocura şi ocările lor. Ascultă-l, cum că însuşi o spune prin 
cuvintele: Toată ziua am fost batjocorit şi am zis: Nu voi mai numi numele 
Domnului şi mai mult nu voi grăi întru numele Lui! Și s-a făcut în mine ca 
focul ce arde şi pârjol în oasele mele. Sunt doborât de pretutindenea şi nu 
mai pot îndura (leremia 20, 8-9). Cu alte cuvinte spune aşa: Mă hotărâsem 
să nu mai propovăduiesc, spune el, pentru că nu mă ascultau iudeii, dar cum 
am luat această hotărâre, ca un foc a căzut în sufletul meu puterea Duhului 
şi a aprins toate cele dinlăuntrul meu, mistuindu-mi şi topindu-mi oasele, 
aşa că n-am mai putut îndura focul acela. Dacă profetul acesta, pentru care 
s-a hotărât să tacă din pricină că era luat în râs, batjocorit şi ocărât în fiecare 
ZI, a îndurat o pedeapsă atât de mare, de ce iertare aş fi vrednic eu, care n-am 
pătimit încă aşa ceva, dacă, din pricina nepăsării unora, m-aş descuraja şi-aş 
înceta de a mai predica celorlalţi, mai cu seamă când sunt atâţia care ascultă 
cuvântul meu?” (Omilii la săracul Lazăr, cuvântul |, în vol. Omilii la 
săracul Lazăr. Despre soartă şi Providenţă..., p.24) 


„Nu spun aceste cuvinte spre mângâierea mea, nici ca să-mi fac curaj. 


Că am luat hotărârea ca atâta vreme cât voi avea suflare în mine şi cât va voi 
Dumnezeu să fiu în această viață, să împlinesc această slujbă şi să fac ce mi 


2485 


s-a poruncit, fie de mă ascultă, fie de nu mă ascultă cineva. Dar pentru că 
sunt unii care slăbănogesc mâinile celor mulți, care nu aduc nici un folos în 
viaţă, şi mai slăbesc şi râvna altora râzând, batjocorind şi zicând: Încetează 
cu predica! Nu mai cuvânta! Nu vor să te asculte! Nu te mai îngriji de ei! —, 
aşadar, pentru că sunt unii care grăiesc astfel, am să ţin un cuvânt mai lung, 
căci vreau să îndepărtez din sufletul multora acest gând viclean, lipsit de 
omenie, această uneltire diavolească.” (Omilii la săracul Lazăr, cuvântul |, 
în vol. Omilii la săracul Lazăr. Despre soartă şi Providenţă..., p. 25) 


„„... dacă arunci seminţele şi cel ce te aude nu le primeşte, nici nu 
aude rodul ascultării, tu ai de la Dumnezeu plată neştirbită pentru predica ta. 
Și vei primi atâta răsplată, chiar de nu te ascultă, câtă ai fi primit de te 
asculta. Că tu ţi-ai împlinit toată datoria ta. Nu ne sileşte nimeni să 
convingem pe cei ce ne ascultă, ci numai să-i sfătuim, să predicăm. A 
predica e datoria noastră; a se încredința de cuvântul nostru, datoria lor. Şi 
după cum, dacă ei săvârşesc mii de fapte bune, fără să le predicăm noi, toată 
răsplata li se cuvine numai lor, iar noi nu avem nici un câştig, pentru că n-am 
predicat; tot aşa şi dacă noi predicăm, fără să ne asculte, toată pedeapsa o 
primesc ei, iar noi n-avem nici o vină, ba, dimpotrivă, ne aşteaptă mare 
răsplată de la Dumnezeu, pentru că ne-am împlinit toată datoria noastră. Ni 
s-a poruncit atâta numai, să dăm argințu la zarafi (Matei 25, 27), să 
predicăm, să sfătuim.” (Omilii la săracul Lazăr, cuvântul |, în vol. Omilii la 
săracul Lazăr. Despre soartă şi Providenţă..., p. 27) 


„Ține cuvântul tău, dar şi sfătuieşte pe fratele tău! N-a ascultat!? Tu 
îți ai plată neştirbită, numai să predici mereu, să nu încetezi niciodată, până 
ce-i vei convinge, cât vei avea suflare în tine. Sfârşit predicii să-ţi fie 
ascultarea celui ce-ţi aude predica. Diavolul aleargă totdeauna împotriva 
mântuirii noastre, deşi nu câştigă nimic, ba, dimpotrivă, se vatămă foarte de 
pe urma sârguinţei lui. Cu toate acestea este atât de pornit, că uneori încearcă 
lucruri cu neputinţă şi se năpusteşte nu numai asupra acelora pe care 
nădăjduieşte să-i smintească şi să-i piardă, ci şi asupra acelora care vor fi 
fiind poate mai presus de uneltirile lui. Nădăjduia că-l va putea pierde chiar 
pe lov, deşi auzise că a fost lăudat de Dumnezeu, Cel ce ştie (din veac) toate 
cele ascunse (lov 1, 8). Şi nu s-a oprit cel viclean de a pune în mişcare totul 
şi a uneltit totul, ca să-l doboare pe om (lov 1, 13-19). Şi nu şi-a pierdut 
curajul acel spurcat drac şi preaviclean, deşi Dumnezeu vorbise atâta de 
virtutea dreptului. Cum, dar, te întreb, cum, dar, nu ne ruşinăm, cum nu 
roşim, când diavolul nu se deznădăjduieşte niciodată de pierderea noastră, ci 
mereu o aşteaptă, iar noi ne deznădăjduim de mântuirea fraţilor noştri?” 

(Omilii la săracul Lazăr, cuvântul |, în vol. Omilii la săracul Lazăr. Despre 
soartă şi Providenţă..., pp. 27-28) 


„Nu trebuie să ne îndepărtăm şi să lăsăm de o parte nici pe aceia care 
suferă de boli de nevindecat, chiar de-am şti bine mai dinainte că nu se vor 
îndrepta, cu toată sârguința şi sfătuirea ce le-am dat-o. lar dacă acest cuvânt 
al meu vi se pare de necrezut, e bine de a-l întări cu cele ce-a făcut şi-a spus 
Hristos. Noi oamenii nu cunoaştem cele ce vor fi, şi de aceea nu putem 
spune despre cei ce ne ascultă, dacă vor fi încredințați sau nu de cuvintele 
noastre. Hristos însă ştia bine şi una, şi alta; cu toate acestea, nu înceta până 
la sfârşit de a sfătui pe un om care n-avea să-L asculte. Ştia că Iuda n-are să 
stea departe de trădare; şi totuşi nu înceta de a-l abate de la trădare prin 
sfaturi, prin îndemnuri, prin binefaceri, prin ameninţări, prin orice fel de 
învățătură; neîncetat îl oprea cu cuvântul ca şi cu un frâu. A făcut aceasta 
spre a ne învăţa că, şi dacă ştim mai dinainte că fraţii noştri nu ne vor 
asculta, noi totuşi să facem tot ce ne stă în putință pentru ca plata sfătuirii 
noastre să fie neştirbită.” (Omilii la săracul Lazăr, cuvântul |, în vol. Omilii 
la săracul Lazăr. Despre soartă şi Providenţă..., pp. 29-30) 


„Vreţi să vă spun un lucru de mirare? Nu este vrednic de atâtea laude 
cel care ştie mai dinainte că va fi negreşit convins cel sfătuit, şi de asta 
sfătuieşte, cât cel care predică şi sfătuieşte de multe ori fără nici un rezultat, 
dar nici aşa nu încetează de a predica şi sfătui. Pe unul, de-ar fi mai trândav 
decât toți, îl îmboldeşte mai întâi spre predică nădejdea că are să ajungă să se 
convingă cel căruia îi predică; celălalt însă, care predică şi sfătuieşte 
necontenit şi nu-i ascultat, dar nu încetează, dă dovadă de o dragoste mai 
fierbinte şi mai curată; nu-i hrănit de nădejdea că are să convingă, dar, din 
pricina dragostei pentru cel căruia îi vorbeşte, nu încetează de a purta de 
grijă fratelui său.” (Omilii la săracul Lazăr, cuvântul I, în vol. Omilii la 
săracul Lazăr. Despre soartă şi Providenţă..., p. 33) 


„Chiar dacă ucenicii se îndărătnicesc în aceeaşi lipsă de interes, chiar 
dacă nici unul nu se foloseşte de cele spuse, dascălul nu se păgubeşte cu 
nimic din cele ce 1 se cuvin şi astfel îşi ia cu prisosință plata ostenelilor, 
fiindcă iubitorul de oameni, Dumnezeu, nu-i taie câştigul din pricina 
delăsării acelora, ci şi dacă ascultă şi dacă nu ascultă, EI tot îl răsplăteşte 
înmuit. 

Dar, fundcă nu urmărim doar să rămânem cu răsplătirile, ci ne 
îngrijim mult şi de câştigul şi folosul vostru, socotim delăsarea voastră ca o 
pagubă a noastră. De aceea şi cugetăm că ne-am ciopârțit bucuria; dar se 

rupe bucuria mai ales când ne gândim că acest lucru se face pricină de şi mai 
mare osândă pentru cei care, după atâta îndemn, stăruie în aceeaşi delăsare şi 
nu vor să câştige nimic din neîntrerupta învățătură.” (4 aceluiaşi certare 
către cei ce pleacă de la slujbă şi se duc la hipodrom şi la spectacole. 
Asemenea şi câtă grijă se cuvine să avem faţă de fraţii căsătoriţi, în vol. 
Cateheze baptismale, p. 95) 


„Predicatorul trebuie să vorbească, nu stă în puterea lui să înduplece. 
De aceea îi şi spune Dumnezeu: Te oblig numai să dai, nu să ceri înapoi ce 
al dat.” (Către cei ce n-au venit la biserică; şi la cuvântul apostolic care 
zice: << Dacă flămânzeşte duşmanul tău, dă-i pâine...>>, |, în vol. Despre 
schimbarea numelor. Despre răbdare. Despre milostenie..., p. 103) 


„Dau fraților învățătură, fie că-i conving, fie că nu. Dacă îi conving, 
au folos şi ei şi eu, iar dacă nu îi conving, ei îşi atrag asupra lor pedeapsă 
neîndurătoare, eu însă nu sunt vătămat cu nimic. Datoria mea mi-am făcut-o 
predicând. De nu se conving, nu sunt păgubit eu. Nu eşti vinovat dacă nu 
convingi, ci dacă nu predici. După ce am predicat, după ce am sfătuit mereu 
şi continuu, Dumnezeu nu mă va întreba pe mine, ci pe ei.” (Către cei ce n- 
au venit la biserică; şi la cuvântul apostolic care zice: << Dacă flămânzeşte 
duşmanul tău, dă-i pâine...>>, în vol. Despre schimbarea numelor. Despre 
răbdare. Despre milostenie..., p. 104) 


PREDICA (adresanţii €1) 


„Predica e şi pentru voi, şi pentru mine; rănile sunt şi ale voastre, 
şi ale mele; de aceea şi leacurile ce le dau sunt şi pentru voi, şi pentru 
mine. Este opera lui Dumnezeu ca şi predicatorul şi ascultătorii să stea 
sub aceleaşi legi, ca fiecare să fie vinovat în faţa legii, dacă o calcă. 

- Pentru ce? 
- Ca să mustre cu măsură, ca să fie îngăduitor cu păcătoşii, ca, 
amintindu-și de propria-i slăbiciune, să nu dea canon aspru. 

Asta a fost pricina că Dumnezeu n-a pogorât îngeri din cer ca să-i 
pună predicatori oamenilor, ca să nu ne dea nişte canoane cu neputinţă 
de îndeplinit, din pricină că îngerii depăşesc firea omenească şi din 
pricină că nu cunosc slăbiciunea omenească; ci a pus predicatori şi 
preoţi oameni muritori, oameni cu slăbiciuni, pentru ca, fiind supuşi 
aceloraşi legi şi predicatorul şi ascultătorii, predicatorul să nu dea frâu 
lber limbii, să nu-şi îngăduie să osândească depăşind măsura.” (£ 
primejdios lucru şi pentru predicator, şi pentru ascultători ca 

predicatorul să predice pe placul ascultătorilor. Folositor lucru şi 
semn de foarte mare dreptate e osândirea propriilor păcate, |, în vol. 
Predici la sărbători împărăteşti şi cuvântări de laudă la sfinți, p. 460) 


„Când e vorba de vindecarea trupurilor, cel care înfige cuțitul ca 
să vindece rana nu simte nici o durere, durerea o simte numai cel tăiat; 
cu vindecarea sufletelor nu-i aşa; ci, dacă nu greşesc judecând pe alții 
după cele ce sunt eu, predicatorul simte el, în primul rând, durerea când 
mustră pe alții. Nu sufăr atât când sunt mustrat de alții, cât sufăr când 
mustru pe alţii pentru păcatele de care sunt vinovat şi eu. Conştiinţa îl 
mustră îndată pe predicator, când acesta, cu toate că are însărcinarea de 
a învăța pe alții, cade în aceleaşi păcate ca şi ucenicii săi, când 
împreună au nevoie de aceleaşi mustrări. Asta face ca durerea 
predicatorului să fie mai mare decât a ascultătorilor.” (E primejdios 
lucru şi pentru predicator, şi pentru ascultători ca predicatorul să 
predice pe placul ascultătorilor. Folositor lucru şi semn de foarte mare 
dreptate e osândirea propriilor păcate, |, în vol. Predici la sărbători 
împărăteşti şi cuvântări de laudă la sfinţi, p. 461) 


PREDICA (ascultarea predicii) 


„Dacă vă veţi aduce aminte de cele spuse până acum şi dacă veţi primi 
cu şi mai multă tragere de inimă cele ce voi semăna mai târziu, apoi şi eu voi 
predica cu mai mult drag şi cu mai mult belşug cele date mie de harul lui 
Dumnezeu, când am să văd că au odrăslit seminţele pe care le-am aruncat. 
Pentru că şi plugarul cultivă cu mai multă tragere de inimă ogorul, când vede 
semințele răsărite; atunci e gata să semene cu sârg şi altele”. (Omilii Ja 
Facere, omilia II, IV, în col. PSB, vol. 21, p. 44) 


„Încordaţi-vă, vă rog, mintea şi ascultați cu luare aminte cele spuse. 
Alungaţi din sufletele voastre orice gând lumesc, ca să pot arunca sămânţa 
cea duhovnicească în sufletul vostru ca într-o țarină grasă şi adânc arată, 
curățită de spini şi buruieni.” (Omilii la Facere, omilia XXVI, I, în col. PSB, 
vol. 21, p. 286) 


„Trebuie ca cei ce vin să asculte cuvântul lui Dumnezeu şi care cred 
în El, să arate o aşa de mare fierbinţeală pentru el precum au pentru apă cei 
pe care-i constrânge o sete arzătoare; trebuie ca sufletul lor să fie cuprins de 
dorință şi de iubire. Numai aşa îl vor putea păzi cu credincioşie şi în mod 
sigur în inima lor. În sfârşit, cei ce sunt însetaţi, beau cu o extremă lăcomie 

paharul de apă care li se dă, şi prin aceea îşi potolesc setea. Deci cei ce beau 
din izvorul Scripturilor divine, dacă sunt stricaţi ca nişte oameni care au o 
sete prea arzătoare, nu vor înceta să bea până când nu vor consuma tot. 
Sfânta Scriptură zice, că trebuie să fim mereu însetați, că totdeauna trebuie 
să fim flămânzi, zice: Fericiţi cei ce flămânzesc şi însetează de dreptate 
(Mt., 5, 6). Şi aici lisus Hristos: Dacă cineva însetează să vină la Mine şi să 
bea, adică, Eu nu constrâng, nu forțez pe nimeni să vină la Mine ca să bea; 
dar dacă cineva are bunăvoință, dacă are râvnă şi iubire, chiar pe acela îl 
chem.” (Comentar la Evanghelia de la loan, omiha LI, 1, p. 248) 


„Toate zilele vă spun aceste lucruri şi nu voi înceta niciodată să vi le 
spun. Dacă le ascultă cineva, se va folosi, şi dacă nu le ascultați acum, sigur 
le veţi asculta în ziua judecății, atunci când nu vă veţi mai putea folosi, şi 
atunci când vă veţi condamna voi înşivă; dar noi, vom fi lipsiţi de orice hulă 
şi de orice mustrare. Dar, ferească Dumnezeu ca noi să nu aducem toți roadă 
pentru toată vorbirea mea ca o îndreptare a noastră! Facă cerul ca voi să fiți 
mărirea noastră şi cununa noastră înaintea tronului lui lisus Hristos, ca să ne 
bucurăm toţi împreună de bunurile veşnice.” (Comentar la Evanghelia de la 
Ioan, omilha LXXXII, 4, p. 431) 


„Ascultătorii mi-au arătat atâta dragoste, încât au plecat acasă luându- 
mi cuvânt cu cuvânt, şi n-au lăsat să se piardă nimic din cele ce-am spus”. 
(Cuvântări împotriva anomeilor, cuv. VIII, în vol. Cuvântări împotriva 
anomeilor. Către iudei, p. 126) 


„Binecuvântat fie Dumnezeu, Care a pus în sufletul vostru o dorință 
atât de mare pentru ascultarea cuvintelor duhovniceşti! Întocmai ca cei 
îndrăgostiți de vin şi băutură, care se scoală în fiecare zi şi caută să afle şi 
iscodesc unde este vin bun de băut, unde sunt ospeţe, mese, petreceri, beţii, 
sticle, clondire şi pahare, tot aşa şi voi: în fiecare zi vă sculați şi căutați să 
aflați unde sunt îndemn, sfat, încurajare, învățătură şi cuvânt îndreptat spre 
slava lui Hristos. De aceca şi eu cu mai multă râvnă vă voi vorbi şi cu toată 
dragostea voi depune în sufletele voastre ceea ce v-am făgăduit”. (Către 
iudei, cuv. V, 1, în vol. Cuvântări împotriva anomeilor. Către iudei, p. 307) 


„Către toți vorbesc, dar mai cu seamă către cei bolnavi, către cei ce nu 
iau aminte la cele ce grăiesc. Dar, mai altfel spus, cuvântul este folositor şi 
celui bolnav, şi celui sănătos: celui bolnav ca să se însănătoşească, celui 
sănătos ca să nu se îmbolnăvească.” (Omilii la săracul Lazăr, cuvântul VI, 
în vol. Omilii la săracul Lazăr. Despre soartă şi Providenţă..., pp. 126-127) 

„ȘI să auzim şi azi cele citite, cu mintea încordată şi adunată.” (Acest 
început al minunilor l-a făcut lisus în Cana Galileii, în vol. Cateheze 
maritale, p. 141) 


„Nimic nu arată mai bine că cineva are suflet de om ca dragostea de 
cuvintele dumnezeieşti; după cum nu-i altă dovadă şi alt semn că cineva are 
suflet dobitocesc, de animal, ca disprețul aruncat cuvintelor dumnezeieşti.” 
(Despre schimbarea numelor, cuv. I, în vol. Despre schimbarea numelor. 
Despre răbdare. Despre milostenie..., p. 7) 


„Dar e timpul să vă întind masa mea sărăcăcioasă şi sărmană; pe 
dânsa e numai sărăcie, dar am o mâncare minunată, pofta voastră, a celor ce 
mă ascultați. Nu numai mâncărurile scumpe fac plăcută masa, ci şi pofta 
celor de la masă. O masă îmbelşugată pare masă de rând dacă oaspeţii nu vin 
la ea flămânzi. Un înţelept, dându-și seama că o masă bogată nu se judecă 
după felul mâncărurilor, ci după pofta comesenilor, grăieşte aşa: Sufletul 
sătul batjiocoreşte fagurii iar sufletului celui flămând i se par dulci şi cele 
amare (Prov., 27, 7). Nu se schimbă mâncărurile puse pe masă, ci foamea 
înşală simţurile mesenilor. Dacă cele amare par dulci comesenilor din 
pricina poftei de mâncare, cu atât mai mult vor părea bogate mâncărurile 
cele sărăcăcioase. De aceca şi eu, cu toate că sunt aşa de sărac, totuşi imit pe 
cei ce dau mese bogate şi vă chem la masa mea la fiecare slujbă. Fac asta nu 
pentru că sunt încredinţat că sunt bogat, ci pentru că îmi dă curaj ascultarea 
voastră.” (Despre schimbarea numelor, cuv. |, în vol. Despre schimbarea 
numelor. Despre răbdare. Despre milostenie..., pp. 10-11) 


„Să fim, dar, cu mare luare-aminte. De veţi urmări cea mai mare parte 
din predică, dar veţi scăpa, din neatenţie, o mică parte, nu veţi mai cunoaşte 
frumuseţea întregului, căci ați întrerupt şirul ideilor. După cum călătorii care 
nu cunosc drumul au nevoie de conducători, iar dacă, din pricina neatenției 
lor, îşi pierd conducătorul, nu le mai este de nici un folos povăţuirea de mai 
înainte, cu toate că au fost însoțiți cale lungă, ci se opresc neştiind încotro să 
se îndrepte, tot aşa şi cei care urmăresc pe un predicator: dacă le fuge gândul 
puţin în altă parte, cu toate că au fost atenţi la toată predica, pierd şi şirul, şi 
nu mai pot urmări până la sfârşit ideile. Ca să nu pățiți aşa, urmăriți-mă cu 
aceeaşi atenţie tot timpul predicii, până ce vom ajunge la sfârşit!” (arăşi, la 
aceleaşi cuvinte: <<Dar având acelaşi duh al credinței, precum este 
scris>>; şi pentru ce primim toți îndeobşte cele bune ..., 2, în vol. Despre 
schimbarea numelor. Despre răbdare. Despre milostenie..., p. 299) 

PREDICA (ascultarea predicii - folosul) 


„„- Ascult în fiecare zi predica, mi-ar spune unul, dar nu fac ce-aud! 

- Ascultă, chiar dacă nu faci! Că din auzit vine făcutul! Chiar dacă nu 
faci, ajungi, de îţi este ruşine de păcat! Chiar dacă nu faci, ajungi, de îţi 
schimbi părerea! Chiar dacă nu faci, ajungi, de te osândeşti tocmai pentru 
ceea ce nu faci. lar această osândire a ta de unde vine? E rodul cuvintelor 
mele! Când spui: Vai, am auzit, şi n-am făcut, acest vai este începutul 
schimbării tale în bine. Ai păcătuit? Ai plâns? Ţi-ai şters păcatul! Spune tu 
mai întâi păcatele tale, ca să te îndreptezi (Isaia 43, 26). De te întristezi sau 
te amărăşti din pricina păcatului, tristețea aceasta este mântuitoare, nu din 
pricina tristeţii, ci din pricina iubirii de oameni a Stăpânului. Cel ce are 
păcate are mare uşurare dacă se întristează: Am văzut, spune Domnul, că s-a 
întristat şi s-a amărăât şi i-am vindecat durerile lui (Isaia 57, 17-18). O, 
iubire de oameni nespusă şi bunătate care nu poate fi tâlcuită! S-a întristat, şi 
l-a vindecat!” (Omilii la săracul Lazăr, cuvântul VI, în vol. Omilii la 
săracul Lazăr. Despre soartă şi Providenţă..., pp. 128-129) 


PREDICA (ascultarea predicii şi expunerea ideilor ei de către 
credincioşi şi altora) 


„lar la plecarea de aici, după ce aţi stat la masă, întindeți şi masa cea 
duhovnicească. Bărbatul să spună unele din cele grăite aici; să le audă soția, 
să le înveţe şi copiii, să le înveţe şi slugile! Să ajungă, deci, casa biserică, 
pentru ca să fie pus pe fugă diavolul, să fie alungat acel demon rău, 
vrăjmaşul mântuirii noastre şi să se sălăşluiască acolo harul Sfântului Duh şi 
toată pacea şi înțelegerea să întărească pe cei din casă”. (Omilii la Facere, 
omilia II, IV, în col. PSB, vol. 21, p. 44) 


„... Să fiți şi dascălii altora, să fiți în stare să-i învăţaţi şi pe alți. 

Vă rog, dar, ca fiecare din voi, după ieşirea de la biserică, să repetați 
cu semenii voştri cele auzite aici; fiecare să spună ce-a ţinut minte şi să 
primească de la celălalt cele ce el a reţinut. În acest chip să strângeţi în 
mintea voastră tot ce ați auzit şi aşa să plecaţi acasă; şi având vie în minte 
predica, să frământaţi în voi înşivă aceste dumnezeieşti învățături”. (Omilii 
la Facere, omilha XIV, V, în col. PSB, vol. 21, p. 164) 

„Aşadar, să păstrăm în noi cu osârdie, iubiților, toate aceste învățături, 
şi acasă plecând să aşternem îndoită masă — de mâncăruri şi de auzire — şi să 
grăiască bărbatul cele auzite aici, iar femeia să ia învățătură, să asculte şi 
Copii, şi nici slugile să nu rămână lipsite de auzirea aceasta. Fă casa ta 
biserică: căci eşti răspunzător şi pentru mântuirea copulor tăi, şi pentru cea a 
slugilor — şi precum mie mi se cere socoteală pentru voi, aşa şi fiecare dintre 
voi dă seama şi pentru slugă, şi pentru soție, şi pentru copil.” (Cele dintâi 
omilii la Facere, cuvântul al şaselea, p. 81) 


„Deci, ca să fie ceva mai mult şi mie şi vouă — mie din învăţătură, iar 
vouă din auzire — dimpreună cu masa trupului să aşterneţi şi masă 
duhovnicească: căci cuvintele de învățătură se vor face vouă şi pază şi 
podoabă şi cele ale vieţii de acum vi le va îndrepta Dumnezeu spre folos, şi 
mai uşoare şi lesnicioase vă vor fi toate — că zice: Căutați mai întâi 
Împărăția Cerurilor, şi toate acestea se vor adăuga vouă (Mt., 6, 33; Le., 
12, 31). Deci, pe aceasta să o căutăm, iubiţilor, ca să avem parte şi de 
bunătățile de aici, şi de cele de dincolo.” (Cele dintâi omilii la Facere, 
cuvântul al şaselea, p. 82) 


„Acestea să le ţineţi, şi să vi le amintiţi, şi să îi învăţaţi pe cei ce nu le- 
au auzit; cu acestea să se îndeletnicească fiecare şi în biserică, şi în oraş, şi 
acasă, fiindcă nimic nu e mai dulce ca ascultarea cuvintelor dumnezeieşti. 
Ascultă ce zice despre ea Prorocul: Câr de dulci sunt găâtlejului meu 
cuvintele Tale, mai mult decât mierea şi fagurul, gurii mele (Ps., 118, 103).” 
(Cele dintâi omilii la Facere, cuvântul al şaptelea, p. 103) 


„Voi să ascultați nu doar pentru voi înşivă, ci şi pentru alţii, ce vor 
primi povăţuire de la voi: căci după rânduiala mădularelor omului se 
hrăneşte şi trupul Bisericii. Mădularul, dacă ţine pentru sine mâncarea toată 
şi n-o împarte cu cel de lângă sine, şi pe sine însuşi se vatămă, şi restul 
trupului îl strică - de pildă, stomacul, de ţine numai pentru el mâncarea, şi pe 
restul trupului îl aduce în ruină prin înfometare, şi pe sine se strică prin hpsa 
de măsură; iar dacă, luând cât îi ajunge după rânduiala firească, trimite restul 
la celelalte mădulare, se păstrează sănătos pe sine şi păstrează sănătos şi 
restul trupului. Aşa şi tu acum, dacă auzind cuvintele mele le ţii doar pentru 
tine şi nu le împărtăşeşti altuia, şi pe acela îl păgubeşti, şi pe tine te-ai 
pierdut, atrăgând asupra ta foarte grele boli - lenevia şi zavistia. Că nu 
împărțim cu alți fie din răutate, fie din lenevie şi nepăsare; iar dintre aceste 
neputinţe oricare e îndeajuns pentru a-l pierde pe cel ce-o are. De vei da, 

însă, hrană din belşug şi altora, te vei folosi, şi totodată îl vei folosi şi pe cel 
miluit.” (Cele dintâi omilii la Facere, cuvântul al nouălea, pp. 125-126) 


„Este important de a vă face atenți să stăruiţi în acelaşi duh, şi nu 
numai de a aduce aici acest zel şi această iubire, ci de a vă întreține în casele 
voastre despre ceea ce aţi auzit în predică: soţul cu soţia sa, tată cu fiul său; 
ca fiecare să spună ceea ce a reținut şi să-i întrebe şi pe alţii; ca toţi din toate 
părțile să-şi aducă contribuția lor la comoara comună a lor.” (Comentar la 
Evanghelia de la Ioan, omilia II, 1, p. 16) 


„Biserica nu este un teatru în care să ascultăm cuvântări plăcute: 
trebuie să ieşim de aici luminaţi şi mişcaţi, trebuie să aducem semenilor 
noştri nu o mulţumire deşartă, ci foloase solide: în zadar venim să ascultăm, 
dacă ne retragem goi, fără a culege nici un fruct din cele ce ni s-au spus.” 
(Primele patru omilii despre statui, omila II-a, p. 39) 


„După ce plecăm de aici, să nu ne ducem îndată la adunări 
nepotrivite, să nu vorbim cuvinte prosteşti şi să nu facem lucruri fără de 
folos, ci să alergăm iute acasă cât avem proaspete în minte cele spuse; 
să luăm lângă noi pe soţie şi pe copii şi să vorbim cu de-amănuntul 
despre cele spuse aici. Dacă nu vreți să vă duceţi îndată acasă, atunci 
adunați pe prietenii voştri, cu care ați luat parte la predică, şi fiecare să 
spună ce a putut reține din cele spuse; să întruchipați din nou desăvârşit 
predica rostită, pentru ca să nu fie fără folos venirea voastră la biserică. 
Poruncile lui Dumnezeu sunt făclie: Porunca legii, spune Scriptura, 
este făclie, lumina, viață, mustrare şi învățătură. lar cel ce aprinde 
făclia nu zăboveşte în piaţă, ci aleargă acasă, ca nu cumva o suflare de 
vânt să-i stingă lumina şi nici să nu consume făclia din pricina unei 
zăboviri prelungite. Tot aşa să facem şi noi. A aprins în noi Duhul cel 
Sfânt învăţătura Lui. La ieşirea din biserică, când ne sunt încă vii în 
minte toate cuvintele predicii, să alergăm drept acasă, să ocolim pe 
oricine am întâlni pe cale, prieten, rudă sau cunoscut, pentru ca nu 
cumva, vorbind cu unul dintre aceştia vrute şi nevrute, să se stingă între 
timp lumina învățăturii, ci să rămână strălucitoare în mintea noastră, ca 
într-o casă, să ardă ca într-un sfeşnic pe înălţimea gândirii noastre şi să 
lumineze toate cele dinăuntru.” (Cuvânt la Sfinții Mucenici, IV, în vol. 
Predici la sărbători împărăteşti şi cuvântări de laudă la sfinți, p. 456) 


„Nu trebuie să ascultăm cu trândăvie cele ce se grăiesc. Că dacă 
leşi de aici şi te întreabă cineva: Despre ce a vorbit predicatorul?, şi-i 

spui: Despre eretici, şi dacă te întreabă mai departe: Ce a vorbit?, şi nu 
ştii ce să-i spui, foarte mare va fi ruşinea ta. Dar dacă ştii ce să-i spui, îl 
mişti. De e eretic, îl îndrepţi, de e un prieten trândav, îl atragi, de eo 
femeie cu purtări rele, o cumințeşti. Că trebuie să spui şi femeii cele ce 
s-au grăit în biserică. Femeile, spune Scriptura, să tacă în biserică U 
Cor., 14, 34), iar dacă voiesc să înveţe ceva, să întrebe pe bărbaţii lor 
(| Cor., 14, 35). Când te întorci dar acasă, şi te întreabă femeia: Ce mi- 
ai adus de la biserică?, spune-i: Nu ţi-am adus nici carne, nici vin, nici 
aur, nici podoabe care împodobesc trupul, ci învățătură, care 
înțelepțeşte sufletul. Când te duci acasă, întinde soţiei masa cea 
duhovnicească. Spune-i atunci când încă îți sună în minte cuvintele 
predicii: Să ne desfătăm întâi de mâncărurile duhovniceşti, şi apoi să 
ne desfătăm de mâncărurile de pe masă! Dacă ne vom rândui aşa 
treburile noastre, vom avea pe Dumnezeu în mijlocul nostru ca să ne 
binecuvinteze masa şi să ne încununeze.” (La Sfântul sfințitul Mucenic 
Foca şi împotriva ereticilor, şi la cuvintele din Psalmul 141: ,,Cu 
glasul meu către Domnul am strigat, cu glasul meu la Dumnezeu m-am 
rugat”, IV, în vol. Predici la sărbători împărăteşti şi cuvântări de 
laudă la sfinţi, pp. 523- 524) 


„Nu vă spun acestea ca să mă auziţi voi! Voi nu aveţi trebuință de 
aceste leacuri, căci arătați prin fapte sănătate şi ascultare, căci arătați 
dragoste prin râvna voastră. Vă spun acestea vouă, ca să audă prin voi cei ce 
nu-s de față. Să nu le spuneţi numai că am mustrat pe cei ce n-au venit aici, 
ci spuneţi-le totul, luând cuvântul de la început. Amintiţi-le de iudei; 
amintiţi-le de grijile cele lumești; spuneţi-le cu cât e mai bună slujba de aici, 
spuneţi-le de râvna ce o au pentru lucrurile din lume; spuneți-le câtă răsplată 
au cei care vin aici. Dacă le veţi spune numai că i-am mustrat, le-aţi 
deşteptat mânia, i-ați rănit, dar nu le-aţi dat leacul; dar dacă le veți spune că 
nu i-am mustrat ca duşman, ci ca un prieten care plânge, îi veţi îndupleca — 
pentru că mai vrednice de credință sunt rănile pricinuite de prieteni decât 
sărutările viclene date de duşmani (Proverbe 27, 6) — şi vor primi mustrarea 
cu multă plăcere. Că nu se vor uita la cuvintele predicatorului, ci la gândul 
lui. Tămăduiţi-i astfel pe frații voştri! Eu sunt răspunzător de mântuirea 
voastră, a celor de aici; voi însă, de mântuirea celor ce lipsesc. Nu pot să mă 
întâlnesc cu ei! Să mă întâlnesc atunci cu ei prin voi şi prin spusele voastre. 
Dragostea voastră să fie punte între ei şi mine. Faceţi ca prin limba voastră 
cuvintele mele să ajungă la urechile lor.” (Omilie împotriva celor care n-au 
venit la biserică, (La începutul Faptelor Apostolilor — 1), în vol. Omilii la 
săracul Lazăr. Despre soartă şi Providenţă..., pp. 302-303) 

„Are fiecare, dacă vrea, putere să înveţe. Nu poţi îndrepta o biserică 
întreagă? Dar poți să-ți sfătuieşti soția! Nu poţi vorbi înaintea unei mulțimi 
atât de mari? Dar îl poţi înţelepţi pe fiul tău! Nu poţi îndrepta prin cuvânt de 
învățătură un popor ca acesta? Dar o poţi face mai bună pe sluga ta! Nu-i 
peste puterile tale acest cerc de ucenici! Nu-i peste priceperea ta măsura 
învățăturii! Mai uşor chiar decât mine îi poți îndrepta pe toţi aceştia! Eu mă 
întâlnesc cu voi o dată-n săptămână sau de două ori adesea. Tu, însă, îi ai pe 
ucenici necontenit în casă, lângă tine, soția, copiii, slugile, şi-i poţi îndrepta 
ŞI seara şi la masă, ziua întreagă. Şi pentru altă pricină voi îi puteţi mai lesne 
vindeca. Eu, vorbind unei mulțimi aşa de mari, nu cunosc patimile ce 
necăjesc sufletele, de aceea sunt silit să dau toate leacurile în fiecare predică; 
Voi, însă, nu sunteţi siliți să faceți asta; ci puteţi culege mai mult rod cu mai 
puţină osteneală. Cunoaşteţi bine cusururile celor din casă; de asta îi şi puteți 
mai repede vindeca.” (Cuvânt despre pricina pentru care se citesc Faptele 
Apostolilor în timpul Rusaliilor, (La începutul Faptelor apostolilor — IV), în 
vol. Omilii la săracul Lazăr. Despre soartă şi Providenţă..., p. 349) 


„Aşa fac şi medicul. Căci doctorii, când îi cercetează pe cei 
neputincioşi, le vorbesc despre tămăduire nu numai acelora, ci şi celor care 
stau de față şi sunt sănătoşi. Ei rânduiesc şi tot ceea ce trebuie să facă cei din 
preajma suferindului. Lor le încredințează grija acestor lucruri şi nu pleacă 
până nu pun totul la punct. Aşadar şi noi, chiar dacă nu sunt de față cei 
suferinzi, vă încredințăm vouă, celor sănătoşi, instrucțiunile pentru 
vindecarea acelora şi vă dezvăluim durerea sufletului nostru ca voi să vă 
îngrijiţi mai departe de mântuirea mădularelor voastre şi să pliniți cu fapta 
îndemnul apostolului: fie de mâncaţi, fie de beţi, fie altceva de faceţi, toate 
spre slava lui Dumnezeu să le faceți. 

Și când pleci de aici, fă ceva pentru mântuirea fratelui! Nu-l acuza 
doar, nici nu-l certa, ci sfătuieşte-l, mângâie-l, arata-i vătămarea ce vine din 
priveliştile păgâne, dar şi folosul şi câştigul învăţăturii de aici. Lucrează spre 
slava lui Dumnezeu şi îți vei agonisi de două ori mai multă plată: pentru cele 
care le faci spre folosul mântuirii tale şi pentru cele prin care te zbați să 
vindeci mădularul tău. Căci aceasta este fala Bisericii, aceasta porunca 
Stăpânului: să nu te preocupi numai de cele ale tale, ci şi de cele ale 
aproapelui!” (A aceluiaşi certare către cei ce pleacă de la slujbă şi se duc la 
hipodrom şi la spectacole. Asemenea şi câtă grijă se cuvine să avem faţă de 
fraţii căsătoriţi, în vol. Cateheze baptismale, p. 101) 

„Pe cei care n-au fost la o masă îi facem să ia parte la ea nu numai 
când le lăudăm bucatele, ci şi când putem să le dăm ceva din bucatele de la 
masă. Aşa să faceţi şi voi. Şi din două, una se va întâmpla negreşit: sau îi 
veți convinge să vină la biserică, sau îi veți hrăni cu vorba voastră dacă 
stăruie în încăpăţânarea lor. Dar, mai bine spus, vor veni negreşit aici. Nu 
vor voi să se hrănească numai cu puţinele bucate aduse în dar, când pot să 
stea în toată voia la această masă părintească. Sunt încredinţat şi cred că veţi 
face aceasta! Aţi făcut-o, şi-o veţi face. Că eu n-am încetat să vă dau mereu 
acest sfat, iar voi sunteți plini de toată cunoştinţa, sunteți în stare să învățați 
pe alții.” (Despre schimbarea numelor, cuv. I, în vol. Despre schimbarea 
numelor. Despre răbdare. Despre milostenie..., p. 10) 


PREDICA (ascultarea cu atenţie a cuvintelor predicii şi 
împlinirea lor) 


„Știind, dar, iubiţilor, că nu ne e de vreun folos ascultarea predicii, 
dacă nu-i urmează împlinirea ei prin fapte, să nu fim numai auzitorii 
predicii, ci şi făcătorii ei, pentru ca faptele ce urmează cuvintelor să ne fie 
temei de multă îndrăznire către Dumnezeu”. (Omilii la Facere, omiha I, ], în 
col. PSB, vol. 21, p. 32) 


„Eu, însă, să ştiţi, îmi am săvârşită plata, fie de ascultați spusele mele, 
fie de nu le ascultați. Am făcut tot ce trebuia să fac: am dat argintul la zaraf, 
am predicat. Teamă mi-i şi mă neliniştesc numai de aceea, să nu vă fiu eu 
pricină de mai rea osândă. Că sluga aceea, spune Domnul, care a ştiut voia 
Domnului său, dar n-a făcut-o, se va bate mult (Luca, 12, 47). Nimeni din 
voi nu poate spune că n-a ştiut, că eu în fiecare zi am făcut să sune la 
urechile voastre aceleaşi învățături, în fiecare zi v-am arătat şi cursele 
diavoleşti şi uşurinţa mare a virtuții, dacă voim să fim cu mintea trează”. 
(Omilii la Facere, omilia VI, I, în col. PSB, vol. 21, p. 77) 


„Nu voi înceta de a-mi face lucrul meu, de a scrie pe inimile voastre 
cuvintele cele drepte şi adevărate. Dacă voi îmi veţi zădărnici strădania mea, 
apoi să ştiţi că plata mea e neştirbită, dar primejdia voastră nu mică. Nu 
vreau să vă spun, însă, nimic împovărător.” (Omilii la Matei, omilia XI, VII, 
în col. PSB, vol. 23, p. 142) 


„Dăscălirea necontenită este, pentru cei cu luare aminte, aducătoare de 


mântuire şi de folos, pentru cei nepăsători însă, vătămătoare şi primejdioasă. 
Căci, cu cât cineva aude (un sfat) şi nu face cele ce 1 se spun, cu atât îşi 

atrage o mai mare pedeapsă.” (Predicile despre statui, Partea a Il-a, predica 
a XII-a, p. 40) 


„Să ne gândim dar la acestea şi să ne trezim, deci; căci dacă voi înşivă 
nu veţi pune râvna trebuincioasă, tot ceea ce facem noi e zadarnic. De ce 
oare? Pentru că meşteşugul învățătorului nu e la fel cu celelalte meserii. 
Argintarul, cum va făuri vasul şi-l va pune bine, aşa îl va găsi a doua zi, când 
se va întoarce; şi arămarul şi pietrarul şi oricare alt meseriaş, cum va lăsa 
lucrul din mână aşa îl va găsi. La noi însă nu e tot aşa, ci tocmai dimpotrivă, 
căci noi nu făurim vase neînsuflețite, ci suflete cu judecată. De aceea noi nu 
v-am găsit aşa cum v-am lăsat, ci, după ce luându-vă, v-am prefăcut şi, 
încălzindu-vă, v-am dres cu multă trudă, pe voi împrejurările, după ce ați 
ieşit, înconjurându-vă din toate părțile, vă sucesc iarăşi şi ne dau şi mai mult 
de lucru ca înainte. De aceea vă rog din răsputeri să daţi şi voi o mână de 
ajutor, şi câtă osteneală îmi dau eu aici pentru îndreptarea voastră, tot atâta 
grijă să aveţi şi voi pentru mântuirea voastră, când plecaţi de aci. O, de ar fi 
cu putință să izbândesc eu pentru voi, şi voi să căpătaţi răsplată pentru 
ostenelile mele! Nu v-aş mai fi sâcâit atâta.” (Predicile despre statui, Partea 
a II-a, predica a XIII-a, pp. 56-57) 


„lată, o singură parabolă cât folos ne-a adus! Nu ne-a făcut oare mai 
bun sufletul nostru? Ştiu bine că mulți s-au întors încărcați cu mult folos de 
pe urma ascultării predici la această parabolă; iar dacă sunt unii care nu s-au 
folosit până într-atât, totuşi ziua în care mi-au ascultat predica au fost 
negreşit mai buni. Nu-i puțin lucru ca şi o singură zi să ţi-o petreci căindu-te 
de păcate, să cauţi spre înțelepciunea cea după Dumnezeu, să dai sufletului 
puțină odihnă de grijile cele lumeşti. lar dacă facem astfel la fiecare 
liturghie, şi nu lpsim de la nici una, ascultarea neîncetată a predicării 
cuvântului lui Dumnezeu va săvârşi un mare şi minunat bine în sufletul 
nostru.” (Omilii la săracul Lazăr, cuvântul III, în vol. Omilii la săracul 
Lazăr. Despre soartă şi Providenţă..., pp.74-75) 


„Dacă lepădaţi cele grăite — sau chiar dacă nu le lepădaţi, nu le arătați 
nici cu fapta —, pentru noi grea va fi osteneala, căci muncim în zadar. Dacă 
însă luați aminte şi arătaţi cele spuse prin fapte, nu vom simţi sudoarea 
ostenelii. Căci rodul ce se naşte din osteneală nu mai lasă să iasă la iveală 
greutatea muncii. 

Aşadar, dacă vreţi să se aţâţe sârgul [rpoOvuua] nostru şi să nu se 
stingă ori să slăbească, arătați-ne, vă rog, roada, ca văzând pe Cel Ce Se 
îngrijeşte de seceriş, şi noi să ne hrănim cu nădejdea unei recolte frumoase, 

şi gândindu-ne la bogăţia noastră, să nu facem doar de mântuială lucrarea 
aceasta frumoasă.” (Ce este Mie şi ție femeie? Nu a venit încă ceasul Meu, în 
vol. Cateheze maritale, p.128) 


„Cuvântul este spus pentru toţi şi leacul este de obşte pentru toţi cei ce 
au trebuință. Dar fiecare din cei ce aud să 1a ceea ce este potrivit pentru 
boala lui. Eu nu-i ştiu pe cei bolnavi. Nu-i ştiu nici pe cei sănătoşi.” (Aces 
început al minunilor l-a făcut lisus în Cana Galileii, în vol. Cateheze 
maritale, p. 141) 


PREDICA (cugetarea îndelungată la cuvintele auzite din 
predică) 


„De multe ori am rugat ieri dragostea voastră să-şi amintească de cele 
grăite aici şi seara să întindă îndoită masă, aşternând ospăț şi de mâncăruri, 
şi de cuvinte. Deci, cum e? Aţi făcut aceasta, şi aţi întins îndoită masă? Ştiu 
c-ați făcut-o, şi nu vă împărtăşiți numai de una, ci şi de cealaltă: că nu se 
poate să vă fi lenevit pentru ce e bun după ce aţi sârguit pentru ceea ce este 
mai mărunt — căci masa de cuvinte este mai bună decât aceea de mâncăruri, 
aceasta fiind alcătuită de mâinile bucătarilor, iar cea dintâi pregătită de 
limbile Prorocilor; şi una are roadele pământului, iar cealaltă roadă Duhului; 
şi bucatele uneia dintre mese grăbesc spre stricăciune, iar ale celeilalte spre 
nestricăciune; şi una ține viața noastră cea vremelnică, iar cealaltă ne 
călăuzeşte spre viaţa viitoare.” (Cele dintâi omilii la Facere, cuvântul al 
şaptelea, pp. 83-84) 


„N-ar trebui ca, după ce plecăm de la biserică, să ne ocupăm cu 
lucruri care n-au nici o legătură cu Biserica, ci îndată ce ajungem acasă să 
luăm Biblia, să chemăm în jurul nostru soția şi copiii şi să le împărtăşim 
şi lor cele spuse la biserică şi numai după aceea să ne apucăm de treabă. 
Dacă atunci când ieşim de la baie nu ne ducem în piață, ca nu cumva cele 
din piață să ne strice buna dispoziție ce-o avem în urma băii, cu mult mai 
mult trebuie să facem aşa când ieşim de la biserică. Dar noi facem 
tocmai dimpotrivă. De aceea pierdem totul. Nu s-a întărit încă bine în 
sufletul nostru folosul celor spuse la predică, că furia cea mare a treburilor 
lumeşti se năpusteşte peste noi şi târăşte cu ea toate cele auzite în biserică. 
Ca să nu se întâmple asta, după ce pleci de la biserică nu fă altă treabă 
mai de neapărată trebuinţă decât repetarea celor spuse în predică. Ar fi cu 
totul lipsit de judecată să dăm treburilor lumeşti cinci-şase zile pe 
săptămână, iar celor duhovniceşti nici măcar o zi, dar, mai bine spus, nici 

o mică parte din zi. Uitaţi-vă la copiii noştri! Nu citesc ei toată ziua lecţiile 
pe care le au de învăţat? Aşa să facem şi noi”. (Omilii la Matei, omilia V, |, în 
col. PSB, vol. 23, p. 66) 


„Și întocmai ca şi copiii cei tâmpi, care întruna învață buchiile, dar 
când sunt întrebaţi pe sărite, neţinând seamă de rânduiala lor, ei spun altele 
în locul celor adevărate, cu care prilej stârnesc râs — tot aşa şi voi, căci când 
noi vă înşirăm aici toate după rânduială, pare că aţi lua seama la cele ce vă 
spunem, iar când ieşiţi afară, dacă v-am întreba pe sărite care sunt vrednice a 
fi puse în rândul întâi şi care în rândul al doilea, şi, în sfârşit, care din aceste 
lucruri de care vă vorbim întruna trebuie a fi puse la urmă, voi, neştiind ce 
răspunde, vă faceţi de râs.” (Comentariile sau Tâlcuirea Epistolei întâi către 
Corinteni, omilia XXIX, p. 310) 


„Că măcar de ar fi cu putință să fiu pururea cu voi, dar de vreme ce 
aceasta nu se poate, în locul meu vă aduceți aminte de cuvintele mele şi la 
masă şezând să vă pară că sunt tot cu voi şi stau şi vă învăţ acestea. Însă 
dați-mi plata aducându-vă aminte de cele ce v-am spus.” (Din vol. 
Mărgăritarele Sfântului loan Gură de Aur, p. 113) 


PREOȚIA (- mare semn al dragostei de Hristos) 


„Hristos, vorbind cu Petru, verhovnicul apostolilor, l-a întrebat: Petre, 
Mă iubeşti? Petru 1-a mărturisit că da. Hristos atunci a adăugat: Dacă Mă 
iubeşti, păstoreşte oile Mele! (loan 21, 15-17). Învățătorul îl întreabă pe 
ucenic dacă Îl iubeşte. Nu-l întreabă ca să afle dacă este iubit de Petru — cum 
putea face asta Hristos, Care cunoaşte gândurile tuturora? -, ci ca să ne arate 
cât de mult Îi este la inimă purtarea de grijă de oile Sale cele cuvântătoare. 
Odată ce lucrul acesta este vădit, atunci vădit va fi şi celălalt, anume că 
Hristos dă mare şi nespusă plată celui care se osteneşte cu păzirea oilor Sale 
cele cuvântătoare, preţuite atât de mult de El. Dacă noi socotim râvna unor 
oameni, pe care îi vedem că poartă de grijă de slugile şi de vitele noastre, ca 
un semn al dragostei lor pentru noi, deşi pe toate acestea le avem cu bani, ce 
trebuie să spunem de răsplata mare pe care o va da Hristos păstorilor turmei 
Sale celei cuvântătoare, pe care a cumpărat-o nu cu bani, nici cu ceva 
asemănător, ci cu propria sa moarte şi Şi-a dat sângele Său ca preţ al turmei 
Sale? (1 Cor., 6, 20; 7,23). 

De aceea, după ce Petru I-a răspuns lui Hristos: 7u știi, Doamne că Te 
iubesc! (loan 21,15) — şi a luat ca martor al dragostei sale chiar pe Cel pe 

care-L iubea -, Mântuitorul nu S-a mulțumit cu atâta, ci a adăugat şi semnul 
dragostei de Hristos: păstorirea oilor Sale cuvântătoare (loan 21, 5, 16, 17). 
Hristos nu a vrut atunci să arate cât Îl iubea Petru pe Hristos — asta o ştim noi 
din atâtea alte fapte ale lui Petru -, ci a vrut să-i arate lui Petru şi nouă 
tuturora cât de mult îşi iubeşte El Biserica Sa, pentru ca şi noi să o iubim 
mult.” (Zratatul despre preoție, cartea a doua, cap. 1, în vol. Despre preoție, 
pp. 44-45) 


„Hristos l-a întrebat pe Petru doar atât: Petre, Mă iubeşti mai mult 
decât aceştia? (loan 21, 15). Cu toate că ar fi putut să-i spună: Petre, dacă 
Mă iubeşti, ține post, culcă-te pe pământul gol, priveghează îndelung, vino 
în ajutorul celor nedreptăţiți, fii tatăl orfanilor, sprijinitorul văduvelor! Aşa, 
însă, le-a lăsat la o parte pe toate acestea, şi ce i-a spus? Atât: Paște oile 
Mele (loan 21, 15, 16, 17).” (Tratatul despre preoţie, cartea a doua, cap. 1, 
în vol. Despre preoție, pp. 46-47) 


„Pe bună dreptate a spus Domnul că grija de turma Lui este un semn 
al iubirii de El.” (Tratatul despre preoție, cartea a doua, cap. 4, în vol. 
Despre preoție, p. 51) 


PREOȚIA (preoţii — iconomi ai tainelor lui Dumnezeu) 


„Aşa pe noi să socotească omul, ca pe nişte slugi ale lui Hristos, şi 
ispravnici (iconomi) tainelor lui Dumnezeu (| Cor. 4, 1). Fiindcă le-a smerit 
cugetul lor, priveşte cum la urmă iarăşi îndreptează, zicând: ca pe nişte slugi 
ale lui Hristos. Aşadar, zice, nu te numi cu numele slugilor care slujesc, 
lăsând pe stăpânul tău. Aici îi numeşte ispravnici sau iconomi, arătând că 
tainele nu trebuie a le da tuturor, ci numai celor cari trebuie şi cari pot a le 
IConomisi cu vrednicie. Jară ce este mai mult, caute-se aceasta între 
ispravnici, ca credincios să se afle cineva. (1 Cor. 4, 2), adică să nu 
sfitarisască”*! cele ale stăpânului, să nu şi le însuşească ca stăpân, ci ca 
iconom să le chivernisească, căci treaba iconomului este de a chivernisi bine 
cele încredințate lui; să nu zică că cele ale stăpânului sunt ale sale, ci 
dimpotrivă, încă să spună că şi cele ale sale sunt ale stăpânului.” 
(Comentariile sau Tălcuirea Epistolei întâi către Corinteni, omilha X, p. 
100) 





“1 A şterpeli. 

PREOȚIA (preoţii sunt slujitorii celor mai mari daruri ale lui 
Dumnezeu) 


„Dacă nu poţi intra în împărăţia cerurilor, de nu te naşti din nou din 
apă şi Duh (loan 3, 5), dacă pierzi viața veşnică, de nu mănânci trupul 
Domnului şi nu bei sângele Lui (loan 6, 54), iar dacă toate acestea nu se 
săvârşesc altfel decât numai prin mâinile acelea sfinte ale preoților, atunci 
cum vei putea, fără preoți să scapi de focul gheenei sau să dobândeşti 
cununile cele pregătite? 

Preoții sunt aceia cărora li s-a încredințat zămislirea noastră cea 
duhovnicească; ei sunt aceia cărora li s-a dat să ne nască prin botez. Prin 
preoți ne îmbrăcăm în Hristos (Gal., 3, 27); prin preoţi suntem îngropați 
împreună cu Fiul lui Dumnezeu (Rom., 6, 4; Cor., 2, 12); prin preoți 
ajungem mădularele fericitului cap al lui Hristos (Col., 3, 15). Prin urmare, e 
drept ca preoți sa fie pentru noi nu numai mai înfricoşători decât mai marii 
demnitari şi decât împărații, ci mai cinstiți şi mai iubiţi chiar decât părinții. 
Părinții ne-au născut din sânge şi din voinţa trupului (loan 1, 13); preoțu, 
însă, ne sunt pricinitorii naşterii noastre din Dumnezeu, ai acelei fericite 
naşteri din nou, ai libertății celei adevărate şi ai înfierii după har.” (Tratatul 
despre preoție, cartea a treia, cap. 6, în vol. Despre preoție, p. 66) 


„Dumnezeu a dat preoților o putere mai mare decât părinților noştri 
trupeşti, nu numai când ne pedepsesc, ci şi când ne fac bine. Deosebirea 
dintre unii şi alții este tot atât de mare pe cât de mare este deosebirea între 
viaţa de acum şi viaţa viitoare. Părinții noştri ne nasc pentru viața de acum; 
preoţii, pentru viața viitoare; unii nu ne pot apăra nici de moartea aceasta 
trupească şi nici nu pot îndepărta bolile ce vin peste noi; ceilalți, de multe 
ori, au mântuit chiar suflete bolnave şi pe cale de a pieri, pentru că le-au 
făcut unora mai uşoară pedeapsa, iar pe altele chiar de la început nu le-au 
lăsat să cadă în păcate, nu numai cu ajutorul învățăturilor şi al sfaturilor, ci şi 
cu ajutorul rugăciunilor. Preoţii au puterea să ne ierte păcatele nu numai 
când ne nasc din nou prin sfântul botez, ci şi după ce ne-au botezat. Este 
cineva bolnav dintre voi, spune Scriptura, să cheme preoții Bisericii şi să se 
roage pentru el, ungându-l cu untdelemn întru numele Domnului, şi 
rugăciunea credinţei va mântui pe cel bolnav şi-l va ridica pe el Domnul şi 
de va fi făcut păcate i se vor ierta lui (lacov 5, 14-15). În afară de asta, 
părinții nu pot fi de vreun folos copiilor nici dacă greşesc faţă de vreunul din 
mărimile şi puternicii pământului; preoţii, însă, au potolit de multe ori chiar 
mânia lui Dumnezeu, nu a unor dregători sau împărați.” (Tratatul despre 
preoție, cartea a treia, cap. 6, în vol. Despre preoție, p. 67) 

PREOȚIA (preoţii - mijlocitori la Dumnezeu pentru popor) 


„Ce fel de om trebuie să fie cel ce se roagă pentru tot oraşul - dar 
pentru ce spun tot oraşul, pentru toată lumea -, care se roagă să facă pe 
Dumnezeu îndurător faţă de păcatele tuturora, nu numai ale celor vii, dar şi 
ale celor morţi? Socot că nu-i de ajuns pentru o rugăciune atât de mare nici 
îndrăznirea lui Moise şi a lui Ile. Ca şi cum 1 s-ar fi încredinţat întreaga 
lume, ca şi cum ar fi tatăl tuturor oamenilor, aşa se aproprie preotul de 
Dumnezeu, rugându-se să se stingă războaiele de pretutindeni, să înceteze 
tulburările şi cerând, atât în rugăciunile din casă, cât şi în rugăciunile din 
biserică, pace, an îmbelşugat, izbăvire grabnică de toate necazurile ce supără 
pe fiecare. Preotul trebuie să se deosebească atât de mult în toate de toți cei 
pentru care se roagă cât se deosebeşte un conducător de supuşii săi.” 
(Tratatul despre preoție, cartea a şasea, cap. 4, în vol. Despre preoție, pp. 
137-138) 


PREOȚIA (preoţii — „sarea pământului şi lumina lumii”) 


„Minunat este că au ajuns atât de doriți şi atât de dragi tuturora 
(apostolii) nu prin linguşeli, nici prin slugărnicii ci prin asprime, aşa cum 
lucrează sarea. Să nu vă miraţi, le spune Hristos, dacă las la o parte pe 
ceilalți şi vă grăiesc vouă şi vă atrag spre primejdii atât de mari! Gândiţi-vă 
la câte oraşe, la câte popoare, la câte neamuri am Să vă trimit ca păstori! 
De aceea vreau să nu fiți numai voi înţelepţi, ci să faceți şi pe alții înţelepţi. 
Trebuie să fiţi foarte pricepuţi, pentru că în mâinile voastre stă mântuirea 
celorlalți. Trebuie să aveţi atâta belşug de virtute, pentru ca folosul ei să 
împrăştie şi la alții. Dacă nu veţi fi aşa, nu vă veți fi nici vouă îndestulători. 

Nu vă întristaţi, le spune Hristos mai departe că sunt împovărătoare 
cele ce vă spun. Dacă ceilalți oameni se strică, pot, prin voi, să se mai 
întoarcă la starea lor de mai înainte; dar dacă voi vă veţi strica, împreună cu 
voi veţi pierde şi pe ceilalți. Deci cu cât vi se încredințează lucruri mai mari 
cu atât aveţi nevoie de multă râvnă. Pentru aceea spune: 

Dacă sarea se va strica cu ce se va săra? De nimic nu mai este bună 
decât să fie aruncată afară şi călcată de oameni (Matei 5, 13). 

Ceilalţi oameni, de-ar păcătui de mii de ori, pot dobândi iertare. Dar 
dascălul, dacă păcătuieşte, e lhpsit de orice apărare şi va primi cea mai mare 
pedeapsă”. (Omilii la Matei, omiha XV, VII, în col. PSB, vol. 23, p. 185) 





352 Matei V, 13-14. 

„Aşa să lumineze lumina voastră. Înaintea oamenilor, ca să vadă 
faptele voastre cel bune să slăvească pe Tatăl vostru Cel din ceruri (Matei 
5, 15-16). 

Hristos le spune ucenicilor Săi: Eu am aprins lumina; grija voastră 
este ca lumina să rămână aprinsă nu numai pentru voi, ci şi pentru cei ce se 
vor bucura de strălucirea ei şi vor fi conduşi la adevăr. Bârjelile şi 
defăimările nu vor putea umbri strălucirea voastră, dacă veți duce o viaţă 
desăvârşită, ca unii ce veţi aduce la învățătura Mea întreaga lume. Arătați, 
deci, o viață vrednică de harul ce-ați primit; după cum harul se 
propovăduieşte pretutindeni, tot astfel şi vestea faptelor voastre bune merge 
împreună cu el. 

Apoi împreună cu mântuirea oamenilor Hristos le mai dă şi un alt 
câştig, îndestulător să-i facă să lupte şi să le insufle râvnă. Dacă veți trăi 
drept, le spune Hristos, nu numai că veți îndrepta lumea, dar veţi face ca şi 
Dumnezeu să fie slăvit. Dar dacă veţi avea o viață păcătoasă, veți duce şi pe 
oameni la pieire şi veţi face ca şi numele lui Dumnezeu să fie hulit”. (Omilii 
la Matei, omilia XV, VII, în col. PSB, vol. 23, p. 187) 


„Întru care, zice, să străluciți ca nişte luminători în lume (Filipeni 2, 
15). De aceea ne-a lăsat pe noi, ca să fim ca nişte luminători, ca să fim ca un 
aluat, ca să stăm ca dascăli ai altora, ca să ne învârtim ca nişte îngeri 
împrejurul oamenilor, ca să ne purtăm cu ei după cum se poartă bărbațu cu 
copiii, ca bărbaţi duhovniceşti către cei trupeşti, ca ei să se folosească, ca să 
fim sămânţa care să producă fruct mult şi bun. Nu ar fi nevoie de cuvinte 
multe, dacă viaţa noastră ar lumina aşa după cum ni se cere; nu ar fi nevoie 
de dascăli, dacă noi am arăta, din partea noastră, fapte bune. Nimeni n-ar 
mai fi elin (necredincios), dacă noi am fi creştini precum trebuie a fi, adică 
dacă am păzi cele poruncite de Hristos, dacă am suporta să fim asupriți, dacă 
batjoconiți fiind noi am binecuvânta, dacă pătimind rele noi am răsplăti cu 
bine; nimeni, zic, n-ar putea fi o aşa fiară sălbatică încât să nu se dea de 
partea cucerniciei, când mai cu seamă toți ceilalți fac astfel. 

Și ca să nu afli că lucrul este aşa, gândeşte-te singur că Pavel a fost 
unul singur şi totuşi pe atâția a atras de partea sa. Deci, dacă noi cu toţii am 
fi astfel, câte lumi întregi n-am putea atrage spre noi? lată, creştinii sunt mai 
mulți decât elinii, şi dacă în toate celelalte meşteşuguri unul singur poate 
învăța deodată o sută de copii, apoi aici, unde sunt mulți dascăli, şi ucenici 
cu mult mai mulți, totuşi nici unul nu se adaugă dintre elini.” (7ăl/cuiri la 
Epistola întâi către Timotei, omilha a X-a, p. 107) 

„„Să lumineze — zice — lumina voastră înaintea oamenilor. Bine a zis 
înaintea oamenilor. Atât de puternică să fie lumina voastră încât nu numai 
pe voi să vă lumineze, ci să strălucească şi înaintea oamenilor, care au 
nevoie de călăuzirea ei. După cum lumina aceasta sensibilă alungă 
întunericul şi îi ajută să umble drept pe cei ce călătoresc, aşa şi lumina 
înțelegătoare ce vine dintr-o vieţuire înaltă, celor ce au ochii minţii înceţoşați 
de întunericul înşelăciunii şi nu pot să vadă cu limpezime, le arată drumul 
virtuții şi le curăţă albeaţa ochilor minţii, apoi îi conduce pe drumul drept şi 
îi ajută să umble pe calea virtuţii.” (Cateheza aceluiaşi către neofiţi şi 
tâlcuire la cuvântul Apostolului că „„dacă cineva e în Hristos este zidire 
nouă. Cele vechi au trecut, iată, toate sunt noi” (1 Cor., 5, 17), în vol. 
Cateheze baptismale, p. 176) 


PREOȚŢIA (preotul - părinte duhovnicesc) 


„... trebuie a dori pe dascăli lor, astfel trebuie a-i căuta mai mult 
decât pe părinții lor. Prin părinții trupeşti căpătăm viața, însă prin cei 
sufleteşti căpătăm cunoştinţa de a viețui bine.” (7ălcuiri la Epistola a doua 
către Corinteni, omilia XIII, p. 135) 


„Nimic nu e mai de preţ, nimic mai dătător de bucurie ca părintele 
duhovnicesc, a cărui dragoste şi atenție către cel pe care-l iubeşte o întrece 
pe cea a oricărui părinte trupesc.” (Omilii la Epistola către Filipeni, omilia a 
VI-a, p. 93) 


„Când tu cunoşti pe cel ce mijloceşte pentru tine către un om oarecare, 
faci totul pentru dânsul, şi mărturiseşti în gura mare recunoştinţa către el; şi 
acesta (preotul — n.n.) care este mai marele tău întru Domnul, şi care 
mijloceşte pentru tine, să nu-i mărturiseşti nici o recunoştinţă? Şi cum este 
mai mare el? Pentru aceea că se roagă pentru tine, pentru că te serveşte cu 
darul duhovnicesc cel luat prin botez, că te cercetează, te sfătuieşte şi te 
învaţă, şi chiar la miezul nopții de-l vei chema, el vine.” (Comentariile sau 
Explicarea Epistolei I către Tesaloniceni, omilia X, în vol. Comentariile sau 
Explicarea Epistolei către Coloseni, 1 şi II Tesaloniceni, p. 264) 


„Dând botezul, preotul devine părinte, nu părintele trupurilor, ci 
al sufletelor, şi paternitatea lui spirituală este cu atât mai înaltă pe cât 
este sufletul faţă de trup şi viaţa veşnică faţă de viaţa temporară.” (Din 
vol. Bogăţiile oratorice, p. 206) 


2505 


PREOȚIA (preotul- doctor al sufletelor) 


„Pavel, călcând pe urmele Învăţătorului, îşi varia cuvântul după 
trebuinţa discipolilor; acum deci taie şi arde, iar altădată cu multă abilitate 
aplică medicamente cuvenite.” (Comentariile sau Explicarea Epistolei către 
Galateni, p. 4) 


PREOȚIA (măreţia preoţiei) 


„...în altă parte Dumnezeiasca Scriptură numeşte pe preot înger, 
pentru ca să arate că preotul grăieşte acele cuvinte pe care 1 le insuflă harul 
Duhului”. (Omilii la Facere, omilia L, |, în col. PSB, vol. 22, p. 174) 


„Că mult mai de cinste şi respect este preotul decât împăratul, pe cât a 
fost chemat la mai mare stăpânire.” (Cinci cuvântări despre Ana şi Samuel, 
cuvântul II, în vol. Omilii şi cuvântări despre educaţia copiilor..., p. 37) 


„Preoția este tot atât de superioară demnităţii împărăteşti, pe cât de 
superior este sufletul față de trup.” (Tratatul despre preoţie, cartea a treia, 
cap. ], în vol. Despre preoție, p. 60) 


„Preoția se săvârşeşte pe pământ, dar are rânduiala cetelor cereşti. Și 
pe foarte bună dreptate, că slujba aceasta n-a rânduit-o un om sau un înger 
sau un arhanghel sau altă putere creată de Dumnezeu, ci Însuşi 
Mângâietorul.” (Tratatul despre preoție, cartea a treia, cap. 4, în vol. Despre 
preoție, p. 63) 


„Mai socoteşti oare, că mai eşti printre oameni şi că mai stai pe 
pământ, când vezi că Domnul stă jertfă pe Sfânta Masă, iar pe preot stând 
lângă jertfă rugându-se, când vezi că toţi se înroşesc cu împărtăşirea cu 
cinstitul Sânge al lui Hristos? Mai socoteşti, oare, că mai eşti printre oameni 
şi că stai pe pământ? Nu socoteşti, oare, că te-ai mutat dintr-odată în cer, că 
al scos din suflet orice gând trupesc şi că priveşti numai cu sufletul gol şi cu 
mintea curată cele din ceruri? O, minune! O, iubire de oameni a lui 
Dumnezeu! Fiul, Care stă sus cu Tatăl, este ţinut în clipa aceea în mâini de 
toţi şi se dă pe Sineşi tuturor celor ce voiesc să-L sărute şi să-L primească. 
Toţi fac aceasta cu ochii credinţei. Ţi se par, oare, vrednice de disprețuit 
toate acestea sau sunt ele aşa, că poţi să o faci pe mândrul față de ele? 

Vrei să vezi şi dintr-o altă minune cât este de mare sfinţenia preoţiei? 

Închipuie-ţi că vezi pe Ilie proorocul şi că nenumărat popor stă 
împrejurul lui; jertfa este aşezată pe pietre şi toți ceilalți stau liniştiţi, în 
tăcere adâncă, numai proorocul Ilie se roagă; apoi dintr-odată vezi că se 
pogoară din cer peste jertfă flacăra (3 Regi 18, 18-36). Minunate sunt 
acestea şi pline de uimire! Dar mută-te acum cu mintea de la cele săvârşite 
de Ilie, la cele ce se săvârşesc de preot pe Sfânta Masă. Vei vedea nu numai 
fapte minunate, ci şi fapte care depăşesc orice uimire. Preotul stă în fața 
Sfintei Mese; nu pogoară foc din cer, ci pe Duhul cel Sfânt; se roagă vreme 
îndelungată, nu ca să se pogoare o flacără de sus, spre a mistui cele puse 
înainte, ci ca să se pogoare harul peste jertfă, spre a aprinde cu ea sufletele 
tuturora şi a le face mai strălucitoare decât argintul înroşit în foc. 

Cine poate deci disprețui această prea înfricoşătoare slujbă? Numai un 
nebun sau un ieşit din minți! Oare nu ştii că sufletul omenesc n-ar putea 
suporta focul acela al jertfei, ci toți am pieri până la unul, dacă n-ar sta în 
mijlocul nostru din belşug harul lui Dumnezeu?” (Tratatul despre preoție, 
cartea a treia, cap. 4, în vol. Despre preoție, pp. 63-64) 


„Preotul! Cum să vorbeşti în mod vrednic despre această ființă 
divină, despre această creaţie cerească, cea mai înaltă, cea mai măreață 
dintre toate creațiile lui Dumnezeu? Cum să înţelegi şi să exprimi 
sublimitea ei, mărețiile originii ei, puterile acţiunii ei? Cum să 
descoperi destul eroismul virtuţilor ei? Însă, de asemenea, cum să 
semnalezi destul de energic pericolele ei?” (Din vol. Bogășiile 
oratorice, p. 202) 


„Cea mai mare dintre faptele Sale, Preoţia.” (Din vol. Bogăţiile 
oratorice, p. 203) 


„Preoţia întrece în măreție, în putere, în sublimitate, tot ceea ce 
pot să dea cerul şi pământul mai strălucit.” (Din vol. Bogăâțiile 
oratorice, p. 203) 


„Unde trăieşte preotul? Desigur mai puţin pe pământ decât în 
ceruri. Care este societatea lui dacă nu cea a îngerilor, mai mult încă 
este cea a lui Dumnezeu, cea a Duhului Sfînt, de care el nu se separă în 
nici una din funcţiile lui? Unde este el, cu cine acţionează el când 
oferă Jertfa divină? Ce să mai zici încă de puterea cheilor? Ceea ce 
Dumnezeu n-a dat arhanghelilor, ceea ce n-au heruvimii şi serafimii, 
preotul o posedă: ceea ce nu pot nici cerul nici pământul, o poate 
preotul. Ce este puterea regească față de aceasta a preoților? Puterile 

pământeşti au putere peste viaţa trupească, preotul peste viaţa veşnică; 
aceia peste trupul care nu trăieşte decât o zi, acesta peste suflet, care 
trăieşte chiar anii lui Dumnezeu. Și chiar acest preot care face sufletul 
să se nască prin har, care-l renaşte, care-l înviază, care-l hrăneşte cu 
Dumnezeu în Împărtăşanie, este acelaşi chiar care-l pregăteşte pentru 
veşnicie prin ungerea sfântă, când el este gata să apară înaintea 
Judecătorului său: ungându-] cu ulei în numele Domnului. Ce să mai 
zici încă de puterea preoțească de a mjloci, a îmblânzi mânia divină, a 
înlătura pedepsele pregătite să cadă peste cei vinovaţi?” (Din vol. 
Bogăţiile oratorice, p. 205) 


PREOȚIA (mari sunt puterea şi cinstea preoţilor) 


„Dacă ai putea să te gândeşti ce lucru mare este ca, om fiind şi 
îmbrăcat încă în trup şi sânge, să te poți apropia de fericita şi nemuritoarea 
fire a Dumnezeirii, atunci ai putea înțelege bine cu câtă cinste a învrednicit 
pe preoți harul Sfântului Duh. Prin preoți se săvârşesc şi sfânta jertfă şi alte 
slujbe, întru nimic mai prejos de sfânta jertfă şi în ce priveşte vrednicia 
preoțească şi în ce priveşte mântuirea noastră. Oamenii, care trăiesc pe 
pământ şi locuiesc pe el, au primit îngăduinţa să administreze cele cereşti şi 
au o putere pe care Dumnezeu n-a dat-o nici îngerilor, nici arhanghelilor. Nu 
s-a spus îngerilor, ci oamenilor: Oricâte veți lega pe pământ, vor fi legate şi 
în cer şi oricăte veţi dezlega pe pământ, vor fi dezlegate şi în cer (Matei 18, 
18). Au şi stăpânitorii pământului puterea de a lega; dar leagă numai 
trupurile. Puterea de a lega a preoților, însă, leagă sufletele şi străbate 
cerurile; Dumnezeu întăreşte sus în ceruri cele făcute de preoți jos pe 
pământ; Stăpânul întăreşte hotărârea dată de robi. Ce oare altceva a dat 
Dumnezeu preoţilor decât toată puterea cerească? Domnul a spus: Cărora 
veți ierta păcatele, se vor ierta şi cărora le veţi ține, vor fi ținute (loan 20, 
23). Ce putere poate fi mai mare ca aceasta? Domnul a spus iarăşi: Zatăl a 
dat toată judecata Fiului (oan 5, 22). Văd, însă, că toată această putere a 
fost încredințată de Fiul preoților. Au fost înălțați la slujba aceasta atât de 
mare, ca şi cum de acum s-ar fi mutat în ceruri, ca şi cum ar fi depăşit firea 
omenească, ca şi cum ar fi scăpat de toate patimile omeneşti. Te întreb 
acum: Când un împărat dă unuia dintre supuşii săi cinstea aceasta de a băga 
şi de a scoate de la închisoare pe cine vrea, cinstea dată lui îl va face cu vază 
înaintea tuturor şi demn de invidiat; dar când Dumnezeu dă preotului o 
putere cu atât mai mare cu cât este mai de preţ cerul decât pământul şi 
sufletul decât trupul, cum poate să li se pară unora că preoția este o slujbă 
atât de neînsemnată, încât să poată să le treacă prin minte că un om, căruia i 

s-a încredințat preoția, ar disprețui darul? Doamne fereşte de o asemenea 
nebunie! Că e curată nebunie să disprețuieşti o slujbă atât de mare, fără de 
care nu putem dobândi nici mântuirea, nici bunătățile făgăduite.” (Tratatul 
despre preoție, cartea a treia, cap. 5, în vol. Despre preoție, pp. 64-65) 


PREOȚŢIA („Luaţi Duh Sfânt; cărora veţi ierta păcatele, le vor 
fi iertate şi cărora le veţi ține, vor fi ţinute”) 


„Și aceasta zicând, a suflat şi le-a zis: Luaţi Duh Sfânt (loan 20, 22) 

- Pentru ce a suflat Mântuitorul peste Apostoli chiar în ziua învierii? 
Oare nu putea să dea Duh Sfânt fără să sufle peste ei? 

- lată de ce: Când a făcut pe cel dintâi om, a suflat în fața lui şi s-a 
făcut om cu suflet viu (Facerea 2, 7); dar omul, din pricina poruncii, a pierdut 
harul dat prin suflarea în faţă; pierzând puterea cea făcătoare de viaţă, s-a 
desfăcut în pământ, şi trupul lui, făcut de Dumnezeu, s-a stins în mormânt. 
Domnul, dar, ca să reînnoiască plăsmuirea Sa şi să dea darul cel vechi, a 
suflat în faţa Apostolilor şi a dat plăsmuirii Sale puterea aceea veche şi de 
viaţă făcătoare. Totodată a împlinit şi cele spuse mai dinainte de profeți. 
Fericitul profet Naum, ştiind mai dinainte că Mântuitorul, după învierea Lui 
din morți, are să sufle peste Sfinții Apostoli şi are să-i umple de har 
dumnezeiesc, dă mărturie înaintea poporului, zicând: Serbează, Iuda, 
sărbătorile tale, plineşte înaintea lui Dumnezeu făgăduinţele tale, ca să nu 
se adauge, încă să vină la învechire. S-a terminat, a pierit. Căci a înviat din 
pământ cel ce suflă în faţa ta şi scoate din necaz (Naum 2, 1) 

Atunci a zis: Pace vouă! Și aceasta zicând, a suflat şi le-a zis lor: 
Luaţi Duh Sfânt (loan 20, 21-22). Domnul a văzut că firea omenească se 
înconvoaie în faţa durerilor, că din pricina slăbiciunii ei fuge de lupte; de 
aceea a împlinit ceea ce-i hpsea, prin puterea Duhului, pentru ca să 
întărească firea cea căzută prin slăbiciunea noastră. Prin harul cel 
dumnezeiesc a întărit-o ca şi cu un fier, ca să primească de la har ceea ce nu 
avea din fire şi ca să se apropie de lupte întărită cu puterea Duhului.” 
(Cuvânt la Înălțarea Domnului nostru lisus Hristos, IV, în vol. Predici la 
sărbători împărăteşti şi cuvântări de laudă la sfinți, p. 175) 


„Luaţi Duh Sfânt. Precum M-a trimis pe Mine Tatăl, vă trimit şi Eu pe 
voi (loan 20, 21-22). 

Dar tu, Doamne, ai mers ca un Stăpân. Ai văzut pe păcătoşi şi 1-ai 
miluit. Ai iertat păcatele noastre. Harul era mult mai mare. Noi cădem în 
adâncul păcatelor. Cei păcătoşi sunt mulţi; e nevoie de multă iubire de 

oameni, de mult har. Nu avem atâta putere! Cum putem fi trimişi aşa cum ai 
fost trimis Tu? 

De aceea, ca să se împlinească spusa Sa: După cum M-a trimis pe 
Mine Tatăl, şi Eu vă trimit pe voi, Domnul a zis Apostolilor: Cărora veți 
ierta păcatele, se vor ierta lor, cărora le veţi ține, vor fi ţinute (loan 20, 23). 
Mântuitorul a dat Apostolilor puterea pe care o avea El. După cum unei 
căpetenii nu i se poate încredința conducerea unui popor până ce nu ia de la 
împărat şi puterea de a pedepsi şi de a osândi la moarte, tot aşa şi 
Mântuitorul, când a fost să-i pună pe Apostoli căpetenii ale lumii, le-a dat 
puterea de a pedepsi şi ierta, prin cuvintele: Cărora veți ierta păcatele, se 
vor ierta, cărora le veţi ține, ținute vor fi. Este cu neputinţă să suferi cu 
bărbăție mucenicia, sau să predici cu râvnă, sau să faci o faptă mare şi greu 
de săvârşit, dacă puterea Duhului Sfânt nu întăreşte curajul mucenicului. 
Astfel nu poate fi cineva mucenic. lar mucenic numesc aici nu numai pe cel 
care a sfârşit prin suferinţe pentru Hristos, ci şi pe cel care mărturiseşte pe 
Hristos cu cuvântul harului. Orice predicator al adevărului este mucenic al 
lui Dumnezeu.” (Cuvânt la Înălțarea Domnului nostru lisus Hristos, IV, în 
vol. Predici la sărbători împărăteşti şi cuvântări de laudă la sfinţi, p. 176) 


PREOȚIA (harul dumnezeiesc lucrător prin preoţi) 


„Rebeca a luat în pântece, spune Scriptura, şi au săltat pruncii în ea; 
a cuprins-o mare durere şi a zis: De era să fie mie aşa, pentru ce mie 
aceasta? (Fac., 25, 21-22). Că Rebeca nu avea să nască un copil, ci doi; că 
purta în pântece doi copii în acelaşi timp; de aceea strâmtorarea îi pricinuia 
mari dureri. 

Dar uită-mi-te aici la dragostea de Dumnezeu a femeii! N-a făcut cum 
fac azi multe femei, care voiesc să ducă o viaţă fără Dumnezeu! N-a alergat 
la ajutor omenesc; nu s-a dus la cei care judecă lucrurile pe temeiul 
presupunerilor, observaţiilor şi judecăților lor; nu s-a lăsat pe mâna 
înşelătorilor şi a celor ce făgăduiesc lucrul peste puterile omeneşti. Nu, ci ea 
s-a dus să întrebe pe Domnul (Fac., 25, 22). 

Uită-te la priceperea femeii! Când a văzut că Cel Care i-a deschis 
pântecele, că Cel Care 1-a făcut dintr-o dată roditor pântecele cel neroditor 
este Stăpânul firii, când a văzut că pântecele ei se măreşte peste măsură s-a 
dus să întrebe pe Domnul. 

Ce înseamnă S-a dus să întrebe pe Domnul? 
- Înseamnă: a alergat la adevărata cunoştinţă, a alergat la preot, slujitorul 
lui Dumnezeu; s-a grăbit să afle de la el ce nu ştia. Şi povestindu-i totul, că 
iubitorul de oameni, Dumnezeu, i-a descoperit lămurit totul prin gura 

preotului. lar răspunsul primit a făcut-o şi mai râvnitoare. Și ca să vezi cât de 
mare era vrednicia preoţilor pe vremea aceea, Scriptura nu spune nicăieri că 
preotul i-a dat răspunsul, şi după ce a spus: s-a dus să întrebe pe Domnul! a 
adăugat: 


Și i-a zis Domnul prin preot: Două popoare ai în pântecele tău (Fac., 25, 
23).” (Omilii la Facere, omilia L, I, în col. PSB, vol. 22, pp. 173-174) 


„Dacă Dumnezeu nu lucrează nimic printr-însul, atunci nici botez nu 
al, nici de taine nu te împărtăşeşti, nici de binecuvântări nu te bucuri şi, prin 
urmare, nici nu eşti creştin.” (Comentariile sau explicarea Epistolei a doua 
către Timotei, omila II, p. 25) 


PREOȚŢIA (harul lucrează şi prin preoţii nevrednici) 


„Dacă Domnul a făcut să vorbească o asină, dacă El a dat 
binecuvântări duhovniceşti prin mâinile unui ghicitor; dacă prin gura unui 
animal şi prin limba necurată a lui Balaam, El a făcut o minune în folosul 
evreilor care erau răi, cu atât mai mult pentru voi, a căror viață şi purtare este 
bună, chiar când preoții ar fi răi şi stricaţi, îşi vor împlini ei toată dorirea lor, 
şi va trimite El Duhul Sfânt al Său. Nu, nu sufletul curat şi sfânt atrage şi 
face să se coboare Duhul Sfânt prin propria lui curăţie, ci harul lucrează 
totul. Căci toate sunt ale voastre, zice apostolul fie Pavel, fie Apolo, fie 
Cheja (| Cor., 3, 22). Şi, în sfârşit, tot ce are preotul în puterea sa este un dar 
care nu-i aparține decât lui Dumnezeu singur şi oricât de mare şi de înaltă ar 
fi înţelepciunea omului, ea va fi totdeauna mai prejos de har. În sfârşit, eu 
zic acestea, frații mei, nu pentru a vă întări să duceţi o viaţă leneşă şi 
mândră, ci ca, dacă este cineva dintre episcopii voştri sau preoți care-şi 
neglijează datoria lor, voi să nu vă faceţi rău şi vouă.” (Comentar la 
Evanghelia de la loan, omilia LXXXVI, 4, p. 462) 


„Se întâmplă câteodată ca cei ce stăpânesc să fie răi, netrebnici şi 
spurcați, iar cei stăpâniți să fie blânzi şi cumpătaţi;, mireni cari să viețuiască 
în buna-cinstire şi preoţi cari să se tăvălească în răutăți — şi nu ar fi mai fost 
nici un botez, nici trupul lui Hristos (euharistie) şi nici jertfă sau punere 
înainte prin aceia, dacă peste tot locul harul ar cere vrednicia celui pus în 
asemenea slujbe. Acum însă, Dumnezeu obişnuieşte a lucra şi prin cei 
nevrednici, şi cu aceasta întru nimic nu se va vătăma harul botezului prin 
viaţa preotului, fiindcă ar urma ca cel ce l-a primit să fie mai prejos de 
ceilalți. Astfel că, deşi foarte rar se întâmplă de acestea, totuşi se întâmplă. 

Acestea le zic ca nu cumva vreunul dintre cei de față, cercetând cu 
amănunțime viaţa preotului, să se smintească de sfintele slujbe săvârşite de 
el. Nu omul aduce ceva în sfintele slujbe, ci totul este lucrul puterii 
Dumnezeieşti, iar el (preotul) este numai cel ce vă aduce la tainele credinţei 
creştineşti.” (Comentariile sau Tăâlcuirea Epistolei întâi către Corinteni, 
omilia VIII, p. 61) 


„Dacă harul lui Dumnezeu a lucrat şi în asin şi în vrăjitor, pentru 
iconomia Şi folosința israeliților, este învederat că nici în noi nu va refuza a 
lucra, şi va îngădui şi aceasta pentru voi. 

Deci, nimeni să nu spună, că cu sunt de nimic şi nevrednic de vreo 
considerație, şi astfel să nu-mi dea atenție. Sunt în adevăr aşa, însă 
obişnuinţa lui Dumnezeu este de a îngădui şi pe unii ca aceştia pentru cei 
mulți. Şi ca să afli că aşa este, adu-ți aminte că însuşi EI a vorbit cu Cain 
pentru fratele său Abel, cu diavolul a vorbit pentru lov, lui Faraon 1-a vorbit 
pentru Iosif, lui Nabucodonosor 1-a vorbit pentru Daniel, lui Baltasar de 
asemenea. Apoi şi magii s-au învrednicit de revelație, şi Caiafa a profetizat, 
deşi a fost omorâtor a lui Hristos şi nevrednic, însă s-a învrednicit a profetiza 
din cauza demnităţii lui de arhiereu. Se zice apoi că şi Aaron, tot din această 
cauză nu a fost atins de lepră, căci de ce, spune-mi, dacă amândoi au clevetit 
pe fratele lor Moise, numai ca, Mariam, a fost lovită de lepră? 

Nu te minuna, căci dacă şi în demniățile lumeşti de ar fi cineva oricât 
de mult acuzat, şi totuşi nu este dat în judecată până ce mai întâi nu este scos 
din slujbă, ca astfel să nu se disprețuiască acea demnitate, - apoi cu atât mai 
mult în cele duhovniceşti unde orice s-ar întâmpla, lucrează harul lui 
Dumnezeu, care nimiceşte pe toţi care se împotrivesc. 

Numai când se desparte cineva de acea demnitate, fie că se duce de 
aici, fie că rămâne aici, numai atunci, zic, el va da seamă şi va primi 
pedeapsa meritată. Să nu credeți că acestea sunt vorbele noastre proprii, 
adică: harul lui Dumnezeu lucrează în cel nevrednic nu pentru noi, ci pentru 
voi.” (Comentariile sau Explicarea Epistolei către Coloseni, omiha III, p. 
42) 


„Harul lucrează şi prin cei nevrednici, nu pentru dânşii, ci pentru cei 
ce urmează a se folosi.” (Comentariile sau Explicarea Epistolei I către 
Tesaloniceni, omilia XI, în vol. Comentariile sau Explicarea Epistolei către 
Coloseni, 1 şi Il Tesaloniceni, p. 277) 

„Dar ce? zici tu; Dumnezeu îi hirotoneşte pe toţi, chiar şi pe cei 
nevrednici? Nu pe toţi îi hirotoneşte Dumnezeu, însă prin toți lucrează — 
chiar de ar fi şi nevrednici — pentru mântuirea poporului. Căci, dacă 
Dumnezeu a vorbit pentru popor printr-un măgar şi prin Valaam (a se vedea 
Numerii, cap. 22-24), printr-un om spurcat, cu atât mai mult prin preot. Căci 
ce nu face Dumnezeu pentru mântuirea noastră? Ce nu grăieşte EI? prin cine 
nu lucrează? Că, dacă EI a lucrat prin luda şi prin cei ce proroceau, cărora le 
va zice: Niciodată nu v-am cunoscut pe voi. Depărtaţi-vă de la Mine cei ce 
lucraţi Jărădelegea (Matei 7, 23), iar alţii încă şi alungau demoni, cu atât 
mai mult va lucra prin preoți.” (Comentariile sau explicarea Epistolei a 
doua către Timotei, omilia II, p. 25) 


„Dumnezeu continuă să lucreze printr-un preot nevrednic 
minunile operei Sale răscumpărătoare: A lucrat prin asină, prin 
Balaam, prin luda; mult mai mult lucrează prin preoți.” (Din vol. 
Bogăţiile oratorice, p. 221) 


PREOȚIA (preotul eliberează sufletele din păcat şi le deschide 
poarta cerului) 


„Ceea ce nu putea de la sine însăşi preoția veche, ceea ce nu 
putea nici o putere omenească, preotul, ca depozitar al puterilor lui 
Dumnezeu o împlineşte cu un singur cuvânt. Cu un cuvânt el 
eliberează sufletele, el le smulge din mâna iadului, el le deschide 
veşnica fericire a cerului. O semn! Ceea ce pronunţă preotul pe 
pământ, Dumnezeu o ratifică în cer: Precum face preotul asupra 
iadului în acelaşi fel sus o confirmă Dumnezeu.” (Din vol. Bogăţiile 
oratorice, p. 206) 


„Cât de mare şi puternică va fi reputaţia unui om la care 
împăratul îi va fi dat puterea de a condamna şi de a ierta pe toţi? Ori ce 
a făcut Dumnezeu, dacă nu să dea preoților săi o putere asemănătoare, 
sau mai curând de mii de ori mai prețioasă şi mai întinsă?” (Din vol. 
Bogăţiile oratorice, p. 206) 


PREOȚIA (despre stăpânirea cea duhovnicească a preotului) 


„... mai este şi o altă stăpânire mai presus de stăpânirea politică. Şi 
care este aceasta? Cea din Biserică, de care şi pomeneşte Pavel, zicând: As- 

cultaţi pre învățătorii voştri şi vă supuneţi lor, că ei priveghează pentru sufle- 
tele voastre, ca cei ce vor să dea seamă (Evr., 13, 17). Această stăpânire este 
cu atât mai bună şi mai înaltă decât cea lumească, pe cât mai bun şi mai pre- 
sus este cerul decât pământul, sau mai bine zis chiar şi mai înaltă. Mai întâi, 
că nu are ca scop din capul locului de a pedepsi păcatele ce s-ar face, ci scopul 
de căpetenie este ca să nu se facă începutul, ca să dobândească de partea sa pe 
cel bolnav, ca să piară de la el sămânţa răului. Această stăpânire nu face vorbă 
multă de cele pământeşti, ci se îndeletniceşte numai de lucrurile ce sunt în ce- 
ruri. Că petrecerea noastră în ceruri este (Flp., 3, 20), zice, deci şi viaţa 
noastră acolo este, după cum zice: că viața voastră este ascunsă cu Hristos 
întru Dumnezeu (Col., 3, 3). Şi deci şi răsplătirile sunt acolo, cum şi căile 
pentru cununile de acolo. Că această viață nici se sfârşeşte după încetarea 
noastră din viaţa de aici, ci după aceea încă străluceşte mai mult. 

Pentru aceea tocmai, cei ce au această stăpânire au încredinţată o cinste 
cu mult mai mare nu numai decât a ocârmuitorilor, ci chiar mai mare şi decât 
a celor ce poartă pe cap diademe împărăteşti, ca unii ce plăzmuiesc pe oameni 
întru mai mari şi pentru fapte mai mari. Dar nici cel ce se îndeletniceşte cu 
stăpânirea politică, nici cel ce se îndeletniceşte cu cea duhovnicească nu le vor 
putea întrebuința bine dacă mai întâi nu se vor stăpâni pe dânşii precum se 
cade şi dacă nu vor păzi cu toată băgarea de seamă amândouă legile acestea. 
Că după cum stăpânirea celor mulţi este îndoită, astfel îndoită este şi cea de a 
se stăpâni cineva pe sine. Şi iarăşi şi de aici se vede că stăpânirea cea 
duhovnicească este cu mult mai bună decât cea politică, după cum a dovedit 
vorba de mai înainte.” (Tâlcuiri la Epistola a doua către Corinteni, omilia 
XV, p. 148) 


„Pe câtă depărtare este între plante şi suflet, pe atâta depărtare este 
între stăpânirea cea lumească şi bisericească, şi pe atât este mai bună aceasta 
decât aceea. Stăpânitorii lumii acesteia iarăşi sunt cu atât mai prejos de cei ai 
Bisericii, pe cât este mai bine a stăpâni pe cel ce se supune de bunăvoie decât 
pe cel de nevoie, sau silit. Aceasta este stăpânirea cea de la fire. Acolo totul 
se face de frică şi de silă, iar aici izbânda este a bunei voiri şi a voii slobode. 

Dar stăpânirea bisericească nu numai prin aceasta este mai bună decât 
cea lumească, ci şi prin aceea că este şi părintească, cum s-ar zice, fiindcă are 
în sine blândețea tatălui care, poruncind a se face chiar lucruri mari, 
încredinţează. Stăpânitorul lumi de afară zice că dacă preacurveşti, ai murit; 
aceasta însă chiar numai de te-ai uitat la femeie cu căutătură desfrânată şi te 
amenință foarte tare. Căci tribunalul bisericesc este sfânt, şi îndreptător nu 
numai al trupului, ci şi al sufletului. Deci pe câtă depărtare este între suflet şi 

trup, pe atâta iarăşi se găseşte între stăpânirea aceasta şi aceea. Acela este 
stăpânitor şi judecător al celor văzute, sau mai bine zis, nici al tuturor celor 
văzute, ci al celor dovedite numai, şi de multe ori se face chiar pârâşul 
acestora - pe când tribunalul acesta învață pe cei ce sunt inițiați în Tainele 
Bisericii că cel ce ne judecă pe noi va pune la mijloc şi în priveliştea întregii 
lumi toate în golătatea lor, şi că este cu neputinţă a se ascunde ceva. 

Aşa încât creştinismul ține viaţa noastră cu mult mai bine decât legile 
din afară. Că dacă, tremurând omul până şi de cele ascunse, îl face a se teme, 
şi dacă chiar pentru lucrurile cele mici îi cere răspundere de fapte şi, prin 
urmare, îl ațâță către virtute, apoi este vădit că mai cu seamă această stăpânire 
ne încheagă viaţa.” (Tâlcuiri la Epistola a doua către Corinteni, omilha XV, 
pp. 149-150) 


„La stăpânirea lumească puterea ei se întinde până la a porunci cele ce 
trebuie să se facă - pe când la cea bisericească 1 se mai adaugă şi ajutorul 
rugăciunilor şi al harului. Mai mult încă, în cea dintâi nu este vorba de nici o 
filosofie, nici stă cineva să înveţe ce este sufletul, ce este lumea, ce vom fi 
după aceasta, şi pentru ce ne vom duce de aici, şi cum ne vom îmbrăca, sau 
mai bine zis cum vom dăinui în virtute; ci vorba este mai mult de poliţe şi de 
zapise, şi de bani, pe când de acestea nici o vorbă, nici o îngrijire. În Biserică 
însă pentru toate acestea ar putea vedea cineva facându-se vorbă, pentru care 
cu drept cuvânt ar putea numi cineva această stăpânire şi tribunal, şi loc de 
însănătoşire, şi şcoală de filosofie, precum şi dăscălie a sufletului, şi loc al 
alergărilor care duc către ceruri. Cum că această stăpânire este şi mai blândă 
decât toate - deşi cere mai mare străşnicie decât toate celelalte - aceasta se 
învederează de aici. Când stăpânitorul de afară prinde pe preacurvar, de îndată 
îl pedepseşte - deşi, de altfel, care este câştigul? - dar aceasta nu va să zică a 
dobori patima, ci trebuie a îndepărta rana din sufletul lui. Stăpânitorul 
bisericesc însă, aflând de preacurvar, nu se gândeşte cum să-l pedepsească, ci 
cum să-i dezrădăcineze patima din suflet. Tu faci acelaşi lucru ca şi cum, 
înfățişându-ți-se cineva cu o boală la cap, în loc să-i conteneşti boala, tu i-ai 
tăia capul. Eu însă nu fac aşa, ci tai boala din rădăcină. Pe bolnav îl închid 
înlăuntrul Tainelor şi îngrădirilor sfinte, după care, recâştigându-l izbăvit de 
toată răutatea şi făcându-se mai bun prin pocăință, îl primesc din nou în sânul 
Bisericii.” (Tâlcuiri la Epistola a doua către Corinteni, omilia XV, pp. 150- 
151) 


„Tu, dacă laşi pe vinovat nepedepsit, l-ai făcut mai rău, iară de l-ai 
pedepsit, l-ai lăsat totuşi nevindecat, în vreme ce eu nici nu-l las nepedepsit şi 

nici pedepsesc ca tine, ci îi cer şi răspundere de fapte, aşa după cum mi se cu- 
vine, în acelaşi timp şi îndrept ceea ce este stricat. 

Voieşti poate şi să afli cum tu, scoțând din teacă sabia goală şi arătându-i 
tăişul celor păcătoşi, prin aceasta nu ai făcut nici o îndreptare, iar eu fără de 
acestea duc pe bolnav la adevărata sănătate? Apoi pentru aceasta nu am 
trebuință de foarte multe, ci voi pune la mijloc pământul şi marea, şi pe însăşi 
firea omenească. Şi cercetează cu amănunțime cum se găseau lucrurile 
omeneşti mai înainte de a sta acest tribunal, cum din toate cele ce se văd astăzi 
NICI că se auzea vreodată de numele lor. Căci cine a disprețuit pe atunci moar- 
tea? Cine şi-a bătut joc de averi? Cine a disprețuit slava? Cine, părăsind vuie- 
tul din mijlocul lumii, a fugit în munţi şi prin pustietăți, îmbrățişând astfel pe 
maica filosofiei? Unde s-a auzit vreodată de numele fecioriei? Dar toate aces- 
tea, şi mai multe decât acestea, s-au făcut isprava acestui tribunal, lucruri ale 
acestei stăpâniri. 

Acestea ştiindu-le, iubiților, şi aflând noi că de aici izvorăşte tot folosul 
acestei vieți şi îndreptarea lumii, veniţi cât se poate de des spre a asculta 
sfintele cuvinte şi a lua parte la adunările de aici şi la rugăciuni. Căci dacă vă 
veţi pune astfel în rânduială, veţi putea arăta o viață vrednică de ceruri şi vă 
veți învrednici de bunătăţile cele făgăduite.” (Tâlcuiri la Epistola a doua 
către Corinteni, omilha XV, p. 151) 


PREOȚIA (duhovnicul şi ucenicul) 


„Căci este de datoria ucenicului să nu examineze cu prea multă 
curiozitate cuvintele învățătorului său, ci să asculte, să se supună şi să 
aştepte ocazia pentru a cere apoi explicarea a ceea ce n-a înţeles.” (Comentar 
la Evanghelia de la loan, omilia XLVI, 2, p. 221) 


PREOȚIA (iscusinţa duhovnicească a preotului) 


„Blândeţea şi iertarea nu sunt întotdeauna folositoare; adesea un 
dascăl are nevoia să se folosească de cuvinte tari şi amenințătoare. Spre 
exemplu, atunci când ucenicul său este moale şi mândru, el trebuie să se 
folosească de ac pentru a-l trezi din amorţeala lui.” (Comentar la Evanghelia 
de la loan, omiha XLIV, 1, p. 211) 


„Nici nu-i linguşeşte în totul, ca nu cumva să-i facă a se îngâmfa, dar 
nici nu-i ceartă într-una, ci câte puțin mustrându-i, multă vindecare le 
aduce.” (Comentariile sau Explicarea Epistolei către Evrei, omilia X, p. 
159) 

PREOȚŢIA (preotul ca liturghisitor) 


„Sufletul preotului trebuie să lumineze ca lumina, care luminează 
toată lumea.” (Tratatul despre preoţie, cartea a şasea, cap. 4, în vol. Despre 
preoție, p. 138) 


„Se cade să nu fie ocărâtor cel curat, drept, deşteptat, blând, întreg la 
minte, orânduitor bun, neînvrăjbitor, smerit, postitor, lin, nepizmuitor şi să 
aibă toate sfințirile cu cântare şi cu rugăciune de-a pururea. lar de nu va avea 
aceste fapte bune şi va sluji Liturghie, adună mare muncă în sufletul lui, 
fiindcă apucă cărbunele acela de care zice Isaia cum că nici serafimii n-au 
cutezat fără de cleşte să-l apuce iar tu, preotule, vezi pururea mântuirea lui 
Dumnezeu, adică pe Hristos şi Îl prinzi cu mâinile tale, pe care primitorul de 
Dumnezeu Simion numai o dată L-a văzut şi L-a ținut în braţe. Câtă sfințire 
trebuie să aibă preotul şi îndrăznire către Domnul, ca un împăciuitor al lui 
Dumnezeu şi al oamenilor, întru Sfânta şi Preacinstita Liturghie, ca nu 
cumva făcând Liturghie fără vrednicie să ia blestemul în loc de 
binecuvântare şi să dobândească întuneric în loc de lumină şi osândă şi 
muncă netrecută în loc de binecuvântare şi de fericire. Fiindcă am văzut cu 
pe mulți din cei slujesc nevrednici murind mai înainte de vreme, pentru că 
voiau să lase preoția şi aşa au fost trimişi în muncile Iadului cele de acolo. 
Un preot oarecare mândru avea cu înşelăciune sfințirea şi se arăta către toți 
cinstit şi se socotea că are fapte bune. lar odată cântând el Liturghie, la 
rugăciunea Heruvicului plecând capul lui după obicei pe Sfântul Prestol, 
cum îşi deschise gura ca să zică: Nimeni din cei legați, fără de veste ticălosul 
se arătă mort şi precum era plecat aşa, îl părăsi sufletul lui. Şi oarecare, la o 
mănăstire ce era aproape de Constantinopol, s-a întâmplat când voia să 
săvârşească laudele Utreniei, şi amândouă stranele cântând, se întâmplă că 
erau în strană mulțime de preoți care cântau şi când începu a se lumina de 
ziuă, fără de veste se făcu strigare şi tunet groaznic cu fulger şi arse doi 
preoți din mijlocul celorlalți preoți. La fel am văzut şi pe alții mulți, care cu 
amară moarte şi grabnică şi-au pierdut viaţa, a căror păcate le erau curvii şi 
beţii şi a unora preacurvii cu cumetrele lor. lar deşi aici mulți nu s-au 
pedepsit, nici în gând n-au pus ce au pățit ceilalți, dar îi aşteaptă acolo plata 
cea vrednică a nevredniciei lor, munca cea înfricoşătoare şi nesfârşită.” (Din 
vol. Mărgăritarele Sfântului loan Gură de Aur, p. 251) 


„Era măreț fără îndoială cultul vechi, măreață scena în care 


profetul Ilie ne apărea chemând peste victimă focul cerului, şi în faţa 
unui popor numeros oferind la rândul lui o jertfă uriaşă. Insă ce este 

aceasta în comparaţie cu jertfa divină, cu noua jertfă a Fiului lui 
Dumnezeu jertfindu-Se pe altar? lată preotul, el nu face să coboare din 
cer un foc material, ci Duhul Sfânt este Cel ce pluteşte peste jertfa cea 
mare. Rugăciunea lui este puternică ca rugăciunea unui Dumnezeu şi 
jertfa lui mântuieşte lumea.” (Din vol. Bogăţiile oratorice, p. 205) 


PREOȚIA (despre alegerea şi virtuțile păstorului duhovnicesc) 


„Să vedem şi hirotonia sau numirea stăpânitorilor acestora, vom vedea 
ŞI aici o mare deosebire între dânşii. Nu cei ce dau bani pot să ia această 
stăpânire, ci cei ce arată viața cea mai strălucită şi neprihănită - iar cel 
hirotonisit în această stăpânire nu este pus acolo pentru slavă omenească sau 
pentru liniştea sa, ci pentru osteneli şi sudori şi pentru folosul celor mulți. 
Pentru aceea se şi bucură de mult ajutor din partea Duhului Sfânt.” (7ălcuiri 
la Epistola a doua către Corinteni, omila XV, p. 150) 


„Se cade deci învățătorului de a fi şi neprihănit, şi iconomic, şi fără 
frică de primejdii şi didactic.” (Comentariile sau Explicarea Epistolei către 
Efeseni, omilia VI, p. 58) 


„Demnitatea învăţăturii şi a Preoției este mare şi minunată, având cu 
adevărat nevoie de alegerea lui Dumnezeu, încât pe cel vrednic să-l pună la 
mijloc. Aşa se făcea în vechime, aşa se face şi acum, când fără vreo patimă 
omenească facem alegerea, când nu avem în vedere nimic pământesc, nimic 
care ar avea vreo legătură cu prietenia sau cu duşmănia.” (Tâlcuiri la 
Epistola întâi către Timotei, omilha a V-a, p. 59) 


„Acelea (credinţa şi buna ştiinţă) te-au ales pe tine şi deci în ceea ce ai 
fost ales războieşte-te, folosind lupta cea bună.” (Tâ/cuiri la Epistola întâi 
către Timotei, omilia a V-a, p. 61) 


„Să fie fără de prihană, prin această expresie el a spus de toate 
virtuțile de-odată. Aşa că dacă cineva cunoaşte că poartă în sine oarecare 
păcate, nu face bine dorind acest lucru, de care prin fapte el s-a depărtat, s-a 
scos pe sine însuşi, căci un asemenea om nu trebuie a stăpâni, ci a fi stăpânit. 
Cel ce stăpâneşte trebuie să fie mai strălucit decât orice luminător, şi să aibă 
viață nepătată, încât toți să se uite la el, şi la viaţa lui. Aceasta o face 
apostolul, nu oricum, ci întrebuinţând mare sfat, fiindcă urma ca şi el să 
pună episcopi, ceea ce şi lui Tit scriindu-i, îl povăţuia, şi fiindcă era natural 
ca mulți să poftească episcopia, de aceea recomanda toate cele spuse. 

Veghetor, zice, adică prevăzător, având mii de ochi din toate părțile, 
cu privirea ageră. Căci sunt multe împrejurări care întunecă ochiul cugetului: 
ŞI supărări, şi griji, şi mulţimea afacerilor, şi, în fine multe năvălesc asupra 
lui în toate părțile. Deci, el trebuie să fie neadormit, să nu se îngrijească 
numai de ale sale ci şi de ale celorlalți. Trebuie să se găsească veşnic în 
picioare, să trăiască cu duhul şi să fie inimos, şi atât ziua, cât şi noaptea, mai 
mult decât un general trebuie să inspecteze tabăra, să muncească, să 
slujească şi să aibă griţă de toţi şi de toate. 

Destoinic să înveţe pe alții, iubitor de străini. Acestea le au şi mulți 
dintre cei stăpâniți, şi fiindcă episcopul trebuie să aibă şi cele ale 
stăpânitorilor, de aceea a adăugat: învățător. Această însuşire nu se cere 
câtuşi de puţin celui stăpânit, şi mai cu seamă trebuie să fie proprietatea 
celui căruia 1 s-a încredinţat stăpânirea. Nebețiv. Apostolul nu spune aici de 
cel beţiv de vin, ci de cel ce batjocoreşte şi de cel obraznic. Nedeprins să 
bată. Nu spune aici de cel ce bate cu mâinile. Deci, ce este nedeprins să 
bată? Fundcă sunt unii care rănesc, aşa-zicând, cugetul fraților fără vreme, 
pe aceştia mi se pare că-i are în vedere aici. Ci blând, paşnic, neiubitor de 
argint, bine chivernisind casa lui, având copii ascultători, cu toată buna 
cuviință. Dar dacă cel însurat se îngrijeşte de cele ale lumii, iar episcopul nu 
trebuie a se îngriji de cele ale lumii, cum de zice: bărbat al unei femei? Unii 
zic că aici apostolul a făcut aluzie la cel rămas văduv de femeie; iar de nu 
este aşa, apoi face aluzie la cel ce are femeie, ca şi cum n-ar avea-o. Pe 
atunci, desigur, că era bine că se permitea aceasta, față de lucrurile ce se 
petreceau în acel timp. Se permitea să aibă femeie, cel ce voia, dar spre 
folos.” (Tălcuiri la Epistola întâi către Timotei, omiha a X-a, pp. 102-103) 


„Deci, zice, se cuvine ca să aibă şi o bună mărturie unul ca acesta, 
fiindcă Hristos zice: să lumineze faptele voastre. După cum n-ar putea spune 
cineva că soarele este întunecat, şi nici chiar un orb — fiindcă se ruşinează a 
se pune în luptă cu credinţa tuturor -, tot aşa şi pe un om foarte virtuos nu |- 
ar huli cineva. Pentru credința religioasă de multe ori ar defăima elinii pe 
cineva; pentru o viaţă curată însă nu s-ar lega de el, ci încă împreună cu 
ceilalți îl vor admira şi respecta.” (Tălcuiri la Epistola întâi către Timotei, 
omilia a X-a, p. 106) 


„Ce folos dacă tu eşti credincios, iar altora nu eşti în stare a le 
împărtăşi învățătura Evangheliei? Ce folos vei avea, dacă tu poate că nu vei 
trăda credinţa, însă nici nu eşti în stare de a-i face şi pe alții credincioşi? De 
aceea dascălul trebuie a avea cu sine aceste două însuşiri: a fi şi credincios, a 
fi şi didactic, adică învățător. Pentru aceea şi zice apostolul: care vor fi 

destoinici să înveţe şi pe alții.” (Comentariile sau explicarea Epistolei a 
doua către Timotei, omilia IV, p. 43) 


„De este cineva, zice, fără de prihană, bărbat al unei femei, având fii 
credincioşi, nu sub învinuire de desfrâu sau neascultători. Dar oare, de ce-l 
pune la mijloc pe un astfel de episcop? Voind a închide gura ereticilor care 
defăimau căsătoria şi ca să arate că faptul acesta nu este pângărit sau 
necurat, ci încă este atât de cinstit, încât cineva poate să se ridice chiar şi pe 
tronul sfânt fiind căsătorit; în acelaşi timp, îi biciuieşte şi pe cei desfrânaţi, şi 
nu permite ca să se încredinţeze o astfel de stăpânire cuiva care are o a doua 
căsătorie. Căci cel ce nu mai păstrează nici o dragoste pentru memoria 
femeii celei dintâi, cum ar putea fi un sprijinitor bun? Ce acuzaţii nu va 
suferi? Voi ştiţi foarte bine că, deşi după legi nu este împiedicată căsătoria a 
doua, totuşi multe ponoase are faptul acesta în sine. De aceea apostolul pune 
faptul acesta înaintea tuturor, căci el voieşte ca să nu se dea celor stăpâniţi 
nici un motiv de hulă împotriva stăpânitorului. De este cineva fără de 
prihană, zice, adică dacă viaţa lui este liberă de orice hulă sau ponos, dacă 
nimeni nu are a-i arunca vreo hulă pentru viața sa. Căci ascultă ce spune 
Hristos: Deci, dacă lumina care e în tine este întuneric, zice, dar întunericul 
cu cât mai mult! (Matei 6, 23). 

Având fii credincioşi, zice, nu sub învinuire de desfrânare sau 
neascultători. Să ne gândim bine cum are el multă îngrijire şi pentru copii. 
Căci, dacă cineva nu poate fi bun dascăl copiilor săi, cum ar putea fi al 
altora? Dacă pe cei ce îi avea cu sine de la început şi îi hrănea, şi asupra 
cărora avea putere atât după legi cât şi după natură, şi nu i-a putut pune în 
regulă, cum va putea folosi celor din afară?” (Comentariile sau explicarea 
Epistolei către Tit, omila II, în vol. Comentariile sau explicarea Epistolei a 
doua către Timotei..., pp. 140-141) 


„Cuvântul episcopului trebuie a fi încărcat de multă evlavie faţă de cei 
păcătoşi, a avea în sine pomenirea judecății viitoare şi curat de orice 
batjocură, iar dacă ar fi poate din cei ce împiedică cele ce trebuie a se face, 
el e dator de a se atinge de fapt cu toată autoritatea. Paşnic, zice. Dascălul 
este doctor al sufletelor; însă doctorul nu bate pe nimeni, ba încă pe cel bătut 
şi rănit îl îngrijeşte şi-l vindecă. 

Nepofiitor de câştig urât, zice, ci iubitor de străini, iubitor de bine, 
înțelept, drept, cuvios, cumpătat, ținându-se de cuvântul cel credincios al 
învățăturii (1, 7-9). Ai văzut câtă atenție a cerut el în fapta bună? 
(Comentariile sau explicarea Epistolei către Tit, omilha II, în vol. 
Comentariile sau explicarea Epistolei a doua către Timotei..., p. 142) 

„De cuvântul cel credincios al învățăturii, ca să fie destoinic şi să 
îndemne la învățătura cea sănătoasă şi să mustre pe cei potrivnici (1, 9). 
Astfel că nu este nevoie de vorbe pompoase, ci ieşite din minte sănătoasă şi 
din experienţa Sfintelor Scripturi, şi din puterea cugetărilor. Nu-l vezi pe 
Pavel îndreptând lumea întreagă şi făcând mai mari lucruri decât Platon şi 
decât toţi ceilalți? Prin semne şi minuni, zici tu. Nu numai prin semne, căci, 
dacă vei citi Faptele Apostolilor, vei vedea că în multe împrejurări îl vei găsi 
stăpânind auditoriul şi prin învățătură, mai înainte de semne şi minuni, adică 
făcând întruna uz de învățătură. 

Drept, zice, aşa că acesta este om, anume cel drept. Ca să fie destoinic 
şi să îndemne la învăţătura cea sănătoasă, adică spre apărarea celor de pe 
lângă el, spre răsturnarea duşmanilor. Și să mustre pe cei potrivnici, Căci, 
dacă aceasta lipseşte, totul se răstoarnă pe dos. Cel ce nu ştie a se lupta cu 
duşmanii şi a robi orice cuget ascultării lui Hristos, precum şi a curăța 
raționamentele cuiva; cel ce nu ştie ceea ce trebuie a şti, ca să poată răspândi 
credința şi învăţătura cea adevărată, departe să stea de tronul episcopal. 
Toate celelalte le-ar putea găsi cineva şi printre cei stăpâniți, ca de pildă: 
fără de prihană, având fii supuşi, primitor de străini, drept, cuvios, dar ceea 
ce-l caracterizează mai cu seamă pe dascăl, aceasta este de a putea să înveţe 
pe cineva cuvântul adevărului, pentru care astăzi nu este nici o îngrijire.” 
(Comentariile sau explicarea Epistolei către Tit, omilha II, în vol. 
Comentariile sau explicarea Epistolei a doua către Timotei..., pp. 143-144) 


„Spunea deci Hristos: Cine este, oare sluga credincioasă şi ințeleaptă 
pe care o va pune domnul său peste casa lui? (Matei 24, 45). Şi aici, 
cuvintele acestea par a fi cuvintele unui om nedumerit. Dar Hristos, Care a 
rostit aceste cuvinte, nu le-a rostit pentru că ar fi fost nedumerit, ci, după 
cum atunci când l-a întrebat pe Petru dacă Îl iubeşte, nu i-a pus această 
întrebare pentru că avea nevoie să ştie de-L iubeşte ucenicul Său, ci pentru 
că voia să arate covârşitoarea Sa dragoste pentru oile turmei Sale celei 
cuvântătoare, tot aşa şi acum, când a spus: Cine este oare sluga credincioasă 
şi înțeleaptă?, n-a rostit aceste cuvinte pentru că nu ştia cine este credincios 
şi înţelept, ci pentru că a voit să arate cât de rari sunt cei credincioşi şi 
înţelepţi şi cât de măreaţă este această slujire a păstoririi turmei lui Hristos.” 
(Tratatul despre preoție, cartea a doua, cap. 1, în vol. Despre preoție, p. 46) 


„Postul, culcatul pe pământul gol, privegherile prelungite şi toate 


celelalte pot fi îndeplinite cu uşurinţă de mulţi credincioşi, nu numai de 
bărbaţi, ci şi de femei. Dar când e vorba de stat în fruntea Bisericii, când e 

vorba de încredinţat purtarea de grijă a atâtor suflete, femeile să se dea la o 
parte din faţa unei slujbe atât de înalte, şi chiar cea mai mare parte din 
bărbaţi! Să fie puşi în această slujbă înaltă numai bărbaţii aceia care întrec cu 
mult pe toți ceilalți oameni, în virtutea sufletului, pe cât era mai înalt Saul 
decât iudei în înălțimea trupului (| Regi 10, 23); şi chiar cu mult mai înalți! 
Nu-mi căuta pentru preoție oameni care întrec în înălțime pe ceilalți numai 
cu un cap! Ci pe cât e de mare deosebirea dintre ființele necuvântătoare şi 
oameni, tot pe atât de mare să fie şi deosebirea dintre păstor şi păcătoşi, ca să 
nu spun chiar ceva mai mult. E vorba de primejdu cu mult mai mari!” 
(Tratatul despre preoție, cartea a doua, cap. 2, în vol. Despre preoție, p. 47) 


„Dacă cei cărora li s-a încredinţat conducerea statelor au dus la pieire 
şi statele ce li s-au încredinţat spre conducere şi s-au pierdut şi pe ei, dacă n- 
au fost oameni pricepuţi şi cu mintea foarte ascuţită, câtă pricepere şi câtă 
putere, şi personală şi de sus, crezi oare că trebuie să aibă, ca să nu 
greşească, cel care a fost învrednicit să împodobească pe Mireasa lui 
Hristos?” (Tratatul despre preoție, cartea a treia, cap. 6, în vol. Despre 
preoție, p. 68) 


„Sunt multe alte însuşiri pe care trebuie să le aibă preotul (...) Şi, 
înainte de toate, aceasta: să nu-i fi fost sufletul cuprins de dorința de a 
dobândi această înaltă dregătorie. Dacă a dorit cu înfocare această 
dregătorie, apoi, atunci când a dobândit-o, îşi aprinde mai tare flacăra; şi, 
robit cu totul de dorinţă, îndură fel de fel de necazuri, numai şi numai ca să 
nu o piardă: linguşeşte, suferă umilințe şi înjosiri, cheltuieşte bani, bani grei. 
Unii, luptându-se pentru această înaltă dregătorie, au umplut Biserica de 
crime şi au lăsat oraşele pustii. Dar să le trec sub tăcere pe acestea, ca să nu 
pară unora că spun lucruri de necrezut. 

Ar trebui, socot, ca omul să aibă atât de mare respect de preoție, încât 
să fugă chiar de la început de marile răspunderi ale preoţiei.” (Tratatul 
despre preoție, cartea a treia, cap. 10, în vol. Despre preoție, p. 73) 


„Ce spune Pavel? De doreşte cineva episcopie, spune el, bun lucru 
doreşte (1 Tim., 3, 1). Nu spun că-i cumplit lucru să doreşti această cinste, 
ci-i cumplit lucru să o doreşti ca să ajungi stăpân şi puternic. Această 
dorință, socot eu, trebuie izgonită din suflet cu toată sârguinţa. De la început 
să n-o laşi să ţi se cuibărească în suflet, ca să poţi lucra în toată libertatea. 
Omul care n-a dorit să se împodobească cu această cinste, nici nu se teme că 
o va pierde; iar odată ce nu se teme, poate săvârşi orice faptă, cu libertatea ce 
se cuvine unor creştini. Dimpotrivă, dacă se teme şi tremură că are să fie 

coborât din dregătorie, atunci suferă o amară robie, plină de o mulțime de 
necazuri şi este silit de multe ori să păcătuiască şi faţă de oameni şi faţă de 
Dumnezeu.” (Tratatul despre preoție, cartea a treia, cap. 10, în vol. Despre 
preoție, p. 74) 


„Să nu te miri dacă eu caut cu atâta stăruinţă în altă parte decât în 
nevoinţele trupeşti şi în viața aspră a preotului, dovada bărbăției sufletului 
său. Nu e lucru greu să mănânci prost, să bei puţin şi să te culci pe un 
aşternut tare. Vedem că mulți oameni, mai cu seamă cei de la ţară, trăiesc 
aşa de când s-au născut, iar alții, tot mai mulți, o duc tot aşa de greu, pentru 
că şi alcătuirea trupului lor şi obişnuinţa le uşurează asprimea unui astfel de 
trai chinuit; dar nu pot mulţi, ci unul sau doi, îndura ocara, asuprirea, 
cuvintele grele, zeflemelele de la cei mai mici, unele făcute fără gând rău, 
altele pe bună dreptate, mustrările nedrepte şi nemeritate şi din partea 
superiorilor şi din partea inferiorilor. Poţi vedea oameni care indură cu multă 
tărie postul, privegherile, culcatul pe un aşternut prost, o viaţă oricât de 
aspră, dar îşi pierd atâta capul, că ajung mai sălbatici decât cele mai sălbatice 
fiare, când sunt ocărâți, luaţi în râs, mustraţi pe drept sau pe nedrept. Pe 
aceştia mai cu seamă nu-i vom lăsa să intre în curțile preoţiei. Obştea 
Bisericii nu-i vătămată cu nimic dacă întâistătătorul Bisericii nu se 
înfrânează de la mâncări, dacă nu umblă desculţ; dar pricinuieşte mari 
nenorociri şi lui şi credincioşilor dacă se mânie. Nu stă deasupra capului lui 
amenințarea lui Dumnezeu dacă nu posteşte, dacă nu se culcă pe pământul 
gol; dar îl amenință iadul şi focul iadului numai dacă se mânie pe cineva 
(Matei 5, 22). După cum cel care iubeşte slava deşartă, atunci când ajunge 
într-o slujbă înaltă, slujba aceasta îi aprinde şi mai mult focul, tot aşa şi cel 
care nu-şi poate stăpâni mânia, nici îndeseobi, nici în legăturile sale cu 
câțiva oameni, ci se mânie cu uşurinţă, ei bine, un astfel de om, când i se 
încredințează purtarea de grijă şi păstorirea unei întregi mulțimi, ca o fiară 
sălbatică, hăituită din toate părțile de mii de oameni, nu mai poate trăi în 
linişte nici el, şi aduce şi nenumărate rele peste cei încredințaţi păstoririi 
lui.” (Tratatul despre preoție, cartea a treia, cap. 10, în vol. Despre preoție, 
p. 76) 


„Deci pentru preoţie trebuie să se aleagă suflete aşa de tari pe cât de 
tari a arătat odinioară harul lui Dumnezeu, în cuptorul din Babilon, trupurile 
celor trei tineri (Dan., 3, 2-30).” (Tratatul despre preoție, cartea a treia, cap. 
10, în vol. Despre preoție, p. 79) 

„N-aş îndrăzni să propun îndată pentru această dregătorie nici chiar pe 
unul cu multă evlavie, însuşire de neapărată trebuinţă pentru preoţie, dacă în 
afară de evlavie nu are şi multă pricepere. Cunosc mulți oameni care au stat 
toată viaţa închişi în chila lor, oameni istoviţi de post, care, atâta vreme cât 
li s-a îngăduit să fie singuri şi să se îngrijească numai de mântuirea lor, 
bineplăceau lui Dumnezeu şi sporeau, nu puţin, în fiecare zi, filosofia lor. 
Dar când au venit între oameni şi au fost siliți să îndrepte neştiinţele 
credincioşilor, unii chiar de la început şi-au părăsit posturile, pentru că nu 
erau destul de pregătiți pentru o slujire atât de mare; alții, siliți să rămână 
mai departe în posturile lor, n-au mai dus viața îmbunătățită de mai înainte şi 
s-au prăbuşit şi pe ei foarte mult şi nici altora nu le-au fost de vreun folos. 

Mai mult. Nu voi ridica la dregătoria cea mai înaltă nici pe unul care 
toată viaţa şi-a cheltuit-o în cea mai de jos treaptă a slujirii bisericeşti şi a 
ajuns la adânci bătrâneţe, numai pentru că-i respect vârsta înaintată. Pentru 
ce să fac asta, dacă el, cu toată vârsta lui înaintată, este tot nepotrivit pentru 
dregătoria aceea înaltă? 

Nu spun acum aceste cuvinte cu gândul de a ocări bătrâneţile, nici cu 
gândul de a legiui să fie îndepărtați negreşit de la astfel de dregătorii cei ce 
provin din rândurile monahilor — că s-a întâmplat că mulți monahi au 
împodobit cu strălucire această dregătorie - , ci pentru că mă străduiesc să 
arăt că dacă nici evlavia singură, nici bătrânețile adânci nu sunt 
îndestulătoare spre a arăta pe cineva vrednic de preoție, apoi cu atât mai 
mult nu îndreptăţesc, pentru preoţie, pricinile amintite mai sus: familia 
strălucită, bogăţia, prietenia sau rudenia. 

Alţii adaugă şi alte pricini, şi mai nesăbuite decât acestea: unu sunt 
primiți în cler ca să nu treacă cumva în rândurile vrăjmaşilor Bisericii; alții, 
din pricina răutăților lor, ca nu cumva să nu facă mari rele Bisericii, de sunt 
trecuți cu vederea. 

Se poate închipui, oare, o mai mare nelegiuire? Când s-a pomenit ca 
oameni răi şi plini de nenumărate păcate să fie cinstiți tocmai pentru fapte 
pentru care ar trebui pedepsiţi şi să fie ridicaţi la vrednicia preoțească tocmai 
pentru fapte pentru care ar trebui să nu li se îngăduie nici pragul bisericii să-l 
treacă? 

Spune-mi, mai este nevoie să căutăm pricina mâniei lui Dumnezeu, 
când dăm unor oameni răi şi nevrednici să pângărească nişte lucruri atât de 
sfinte şi prea înfricoşătoare? Când păstorirea credincioşilor este încredinţată 
unor oameni cu totul nepotriviţi sau unor oameni pentru care preoţia este cu 
mult mai presus decât puterile lor, atunci Biserica nu se deosebeşte cu nimic 
de frământarea şi învălmăşeala apelor din strâmtoarea Eurip."(7ratatul 
despre preoție, cartea a treia, cap. 11, în vol. Despre preoție, pp. 81-83) 

„Dacă, însă, episcopul primeşte în cler pe cei care nu merită, ca să 
facă pe placul protectorilor în dauna mântuirii sale, atunci în locul lor şi-L 
face duşman pe Dumnezeu.” (Tratatul despre preoție, cartea a treia, cap. Il, 
în vol. Despre preoție, p. 85) 


„Precum atunci când pe mare vânturile sălbatice, izbindu-se unele de 
altele din direcţii potrivnice, înfurie şi umflă dintr-odată marea, liniştită până 
atunci, şi pierd pe călători, tot aşa se tulbură şi liniştea Bisericii şi pier o 
mulțime de credincioşi, când intră în cler oameni stricaţi.” (Tratatul despre 
preoție, cartea a treia, cap. 11, în vol. Despre preoție, p. 85) 


„Trebuie să fie cucernic, dar lipsit de mândrie; temut, dar iubit; 
autoritar, dar popular; drept, dar larg la suflet; smerit, dar nu slugarnic; 
aspru, dar înţelegător. Trebuie ca episcopul să înalțe, cu multă autoritate, la 
treapta preoţiei numai pe cel vrednic, chiar dacă i-ar sta toți împotrivă; şi 
iarăşi, cu aceeaşi autoritate, să nu primească în cler pe un nevrednic, chiar 
dacă ar fi toți uniți pentru numirea unuia ca acesta, ci să urmărească numai 
un singur scop: zidirea Bisericii şi să nu facă nimic cu ură şi părtinire.” 
(Tratatul despre preoție, cartea a treia, cap. 11, în vol. Despre preoție, p. 86) 


„Mulţi, când văd pe cineva că nu-i iubitor de arginţi, hotărăsc îndată 
că un astfel de om este nimerit pentru această slujire. Eu socot că nu-i de 
ajuns numai această măreție sufletească; dar e nevoie să o aibă şi pe aceasta 
înainte de celelalte însuşiri, că fără ea episcopul va fi mai degrabă pustiitor 
al Bisericii decât sprijinitor şi lup în loc de păstor. Pe lângă această însuşire 
sufletească trebuie căutat dacă are şi alta, răbdarea, care face bune 
raporturile dintre oameni, care duce şi ancorează sufletul ca într-un port 
liniştit.” (Tratatul despre preoție, cartea a treia, cap. 12, în vol. Despre 
preoție, pp. 87-88) 


„Nu numai atât de curat, ca unul care a fost învrednicit de o slujire 
atât de mare, trebuie să fie preotul, ci şi foarte priceput şi încercat în multe. 
Trebuie să cunoască viața în întregul ei tot atât de bine ca şi mirenii, dar să 
fie desfăcut de viaţă tot atât de mult ca şi monahii, care trăiesc în munți; 
pentru că preotul trebuie să aibă neapărat legături cu bărbaţi care au soţii şi 
cresc copii, care au slugi şi slujnice, cu bărbați foarte bogaţi, cu bărbați care 
fac politică, cu bărbaţi cu funcții înalte. Deci pentru că preotul trebuie să aibă 
legături cu oameni atât de feluriţi, felurită trebuie să fie şi purtarea lui față de 
el. lar când spun felurită, nu spun ca preotul să fie viclean, linguşitor, făţarnic, 

ci lhber la cuvânt şi plin de îndrăzneală. Să ştie să fie îngăduitor cu folos, 
când împrejurările o cer; să fie bun, dar şi aspru. Nu trebuie să se poarte la 
fel cu toţi credincioşii. Că nici doctorii nu se folosesc de un singur mijloc 
pentru vindecarea bolnavilor şi nici căpitanii corăbulor nu cunosc numai o 
singură cale în lupta cu vânturile. Dese vânturi şi dese furtuni înconjoară şi 
corabia Bisericii; iar furtunile acestea nu o lovesc numai din afară, ci se nasc 
şi înăuntru. Din pricina asta preotul trebuie să se poarte cu credincioşii săi cu 
multă îngăduință, dar şi cu deosebită luare-aminte. 

Toată această felurită purtare a preotului are un singur scop: slava lui 
Dumnezeu, zidirea Bisericii.” (Tratatul despre preoție, cartea a şasea, cap. 4, 
în vol. Despre preoție, p. 139) 


„Omul care intră în stadionul luptelor preoţeşti trebuie să dispreţuiască 
mai cu seamă slava, să nu se mânie şi să fie tare priceput.” (Tratatul despre 
preoție, cartea a şasea, cap. 7, în vol. Despre preoție, p. 143) 


„Mă gândesc la un om care să aibă şi legături cu oamenii, care să se 
descurce şi în toate treburile vieții, dar să-şi poată păstra, întregi şi 
nezdruncinate, mai bine decât monahii, curăția vieții, liniştea sufletească, 
sfințenia, răbdarea, înfrânarea şi celelalte virtuţi ale monahilor. Un om cu 
multe scăderi, dacă trăieşte în singurătate, poate să le ascundă şi să le facă 
nelucrătoare, pentru că nu are legături cu nici un om; dar dacă vine între oa- 
meni, nu va reuşi să facă altceva decât să se facă de râs şi să-şi 
primejduiască şi mai mult mântuirea.” (7ratatul despre preoţie, cartea a 
şasea, cap. 8, în vol. Despre preoție, pp. 143-144) 


„Când cel care e dator să comande şi să instruiască pe ceilalți este mai 
nepriceput şi mai neputincios decât toţi, iar din pricina nepriceperii lui îi dă 
pe mâna diavolului pe cei încredinţaţi lui, atunci acela luptă mai mult pentru 
diavol decât pentru Hristos.” (Tratatul despre preoție, cartea a şasea, cap. 13, 
în vol. Despre preoție, p. 156) 


„lubirea este condiția preoţiei. Oare nu este condiţia pe care 1-0 
pune lisus lui Petru: Petre, Mă iubeşti tu pe Mine? Pentru a fi preot 
trebuie să iubeşti. Trebuie să iubeşti pe lisus Hristos. Ce devine preotul 
sau mai curând cum să ajungă preot dacă nu iubeşte pe Cel prin care şi 
cu Care este preot? (...) Însă iubirea care îl face pe preot trebuie să se 
întindă mai departe şi până la trupul mistic a lui lisus Hristos, până la 
biserică. Cum să iubeşti în sfârşit pe lisus Hristos, dacă nu iubeşti 
familia lui lisus Hristos, oile staulului său, copiii casei sale, sufletele 

pe care le-a iubit El Însuşi mai mult decât viaţa Sa? Este sensul 
întrebărilor puse lui Petru: Mă iubeşti Tu? Dacă tu Mă iubeşti, eu Mă 
asigur, Eu pot să-ți încredinţez mieluşeii Mei, tu nu-Mi vei răni 
niciodată inima Mea parăsindu-le, neglijându-le, rănind pe cele pe care 
eu Mi le-am câştigat prin suferințele Mele şi prin moartea Mea.” (Din 
vol. Bogăţiile oratorice, p. 203) 


PREOȚŢIA (cercetarea candidaţilor la hirotonie de către 
episcop) 


„Nu-ţi pune mâinile degrabă pe nimeni, nici nu te face părtaş la 
păcatele altora. Şi ce vrea să zică prin degrabă (dinainte)? Aceea că nu din 
cea dintâi încercare, nici din a doua, nici din a treia, ci observând de multe 
Ori, ŞI cercetând cu amănunțime, fiindcă nu fără primejdii este acest fapt, 
Căci Şi tu care dai această stăpânire vei fi deopotrivă de vinovat pentru cele 
păcătuite de acela, atât pentru păcatele trecute, cât şi de cele ce le va face. 
Cel ce iartă pe cele dintâi fără de timp, vinovat va fi şi de cele ce se vor face 
în viitor; precum şi tu fund pricina celor trecute, vinovat vei fi pentru că nu 
al lăsat aceluia timp pentru a le plânge, şi nici pentru a se umili. Precum, 
deci, tu te împărtăşeşti sau iei parte la succesele lui, tot aşa şi la păcatele 
lui. ” (Tălcuiri la Epistola întâi către Timotei, omilia a XVI-a, p. 178) 


„ȘI chiar despre hirotonii îi scrise (episcopului Timotei — n.n.), zicând: 
Nici nu pune îndată mâinile peste nimeni, nici nu te face părtaş de păcate 
străine. Păstrează-te curat pe tine însuți (| Timotei V, 22). El (Apostolul 
Pavel — n.n.) a expus pericolul netolerat al unei astfel de călcări de lege, 
arătând că unii ca aceia se vor face răspunzători de pedeapsa relelor săvârşite 
de alții: fiindcă prin hirotonie rea predau puterea.” (Primele patru omilii 
despre statui, omilia 1, p. 7) 


„Nu trebuie să te mulţumeşti numai cu părerea mulțimii, când e vorba 
să alegi un om vrednic de preoţie, ci, odată cu aceasta, trebuie să-l cercetezi 
şi pe el mai mult decât orice şi, mai presus de toate, viaţa lui. Când fericitul 
Pavel a spus: Trebuie să aibă şi mărturie bună de la cei din afară (| Tim., 3, 
7), n-a înlăturat cercetarea amănunțită şi temeinică şi nici n-a spus că părerea 
mulțimii este o dovadă îndestulătoare a vredniciei lui. Că Pavel, după ce 
vorbise mai înainte multe despre însuşirile sufleteşti ale celui ce are să se 
facă preot (1 Tim., 3, 1-6), a adăugat mai pe urmă şi această condiţie, ca să 
ne arate că la astfel de alegeri nu trebuie să ne mulţumim numai cu părerea 
mulțimii, ci trebuie adăugate şi celelalte însuşiri. Se întâmplă de multe ori ca 

părerea mulțimii să fie greşită; dar dacă cercetezi mai înainte viaţa şi sufletul 
celui propus pentru preoție, nu mai poţi bănui nici o primejdie din partea 
părerii mulțimii. De aceea Pavel cere să vezi şi care este părerea mulțimii, 
după ce i-ai cercetat mai înainte viaţa şi sufletul. Nu s-a mărginit să spună 
atât doar: Trebuie să aibă o mărturie bună, ci a adăugat: şi de la cei din 
afară, dar voind să arate că înainte de părerea mulțimii este nevoie de o 
cercetare amănunțită a celui propus pentru preoţie.” (Tratatul despre preoție, 
cartea a doua, cap. 5, în vol. Despre preoție, pp. 53-54) 


„Nu-i de vină preoţia dacă noi suntem plini de păcatele de care am 
vorbit, ci noi suntem de vină, care o murdărim, atât cât atârnă de noi, cu 
atâtea întinăciuni, încredințând-o la întâmplare unor oameni care, fără să-şi 
cunoască bine mai dinainte propriul lor suflet şi fără să se uite ce lucru mare 
e preoția, primesc în grabă hirotonia, dar când vor să împlinească îndatoririle 
preoţiei, întunecați de nepriceperea lor, încarcă cu nenumărate păcate şi pe 
credincioşii încredințaţi lor spre păstorire.” (Tratatul despre preoție, cartea a 
treia, cap. 10, în vol. Despre preoție, p. 72) 


„Spune-mi, te rog, de unde socoteşti că se nasc în Biserică tulburări 
atât de mari? După părerea mea, nu vin din altă parte decât de acolo că 
alegerile şi numirile întâistătătorilor Bisericilor se fac fără chibzuială şi la 
întâmplare. Capul Bisericii trebuie să fie înainte de toate foarte puternic, ca 
să poată ocârmui şi să pună în bună rânduială duhurile cele rele, care se 
ridică de jos, din restul trupului; dacă se întâmplă să-i fie capul slab, atunci, 
neputând respinge atacurile acestea aducătoare de boală, ajunge mult mai 
slab decât este şi duce la pieire, o dată cu el, şi restul trupului.” (7razarul 
despre preoție, cartea a treia, cap. 10, în vol. Despre preoție, p. 73) 


„După cum celui hirotonit nu-i este îndestulător pentru apărare să 
spună: N-am venit de capul meu la hirotonie, tot aşa şi celor care l-au 
hirotonit nu le poate folosi la ceva spusa că n-au cunoscut pe cel hirotonit. 
Dimpotrivă, tocmai pentru asta păcatul lor e mai mare; că au hirotonit pe 
unul pe care nu-l cunoşteau, iar aparenta lor apărare le măreşte vina. Nu-i 
oare absurd ca atunci când vrei să cumperi un sclav să-l arăţi la doctori, să 
ceri garanţii la vânzarea lui, să te interesezi de el de la vecini şi, după toate 
acestea, încă să nu te încrezi, ci să mai ceri şi timp îndelungat ca să-l pui la 
încercare, iar când e vorba să numeşti pe cineva într-o slujire atât de mare, 
să-l hirotoneşti fără cercetare şi la întâmplare, după cum 1 se pare cutăruia să 
dea mărturie, spre plăcerea sau necazul altora, fără să mai faci vreo altă 

cercetare? Cine, oare, va mai mijloci pentru noi în ziua judecății, când cei ce 
trebuie să ne ajute au şi ei nevoie de sprijinitori? 

Prin urmare, şi cel ce hirotoneşte trebuie să facă multă cercetare; dar, 
cu mult mai mult, cel hirotonit. Deşi cel hirotonit are tovarăşi de pedeapsă 
pentru păcatele săvârşite pe cei care l-au ales, totuşi nici el nu scapă de 
pedeapsă, ci primeşte una şi mai mare, afară numai de cazul când cei ce l-au 
ales au făcut asta mânaţi de vreun calcul oarecare omenesc, deşi îşi dădeau 
bine seama că cel ales de ei nu-i bun. Dar dacă alegătorii au făcut o astfel de 
faptă şi au hirotonit pentru vreo pricină oarecare pe unul pe care îl ştiau 
nevrednic, sunt pedepsiți la fel şi ei şi cel hirotonit. Poate, însă, că o 
pedeapsă mai mare se dă celui care a hirotonit pe cel nevrednic. Și pe bună 
dreptate, că cel ce a dat puterea în mâna celui ce voieşte să strice Biserica, 
acela este vinovat de păcatele săvârşite de el. Dacă, însă, episcopul nu este 
vinovat de nici una din principule de mai sus, ci spune că a fost înşelat de 
părerea mulțimii, ei bine nici aşa nu rămâne nepedepsit; dar i se dă o 
pedeapsă mai mică decât celui hirotonit. Pentru ce? Pentru că e firesc ca 
alegătorii să fie înşelați de faima mincinoasă a cuiva; dar cel hirotonit nu 
poate să spună: Nu m-am cunoscut pe mine însumi, aşa cum pot spune 
ceilalți despre el. Prin urmare, pentru că are să fie pedepsit mai cumplit decât 
cei care l-au urcat pe această treaptă, de aceca trebuie să se cerceteze pe el 
mai cu de-amănuntul decât îl cercetează aceia. lar dacă aceia îl silesc, pentru 
că nu îi cunosc firea şi caracterul, el este dator să se ducă la ei, şi să le arate 
lămurit pricinele refuzului său. Aşa îi va face să nu se mai înșele; şi, 
dovedindu-le că este nevrednic de o astfel de slujire, va scăpa de povara 
unor îndatoriri atât de mari.” (Tratatul despre preoție, cartea a patra, cap. 2, 
în vol. Despre preoție, pp. 102-103) 


„Nu mi se pare să fie mulți din cei preoțiți să se mântuiască, ci cu mult 
mai mult merg în muncă şi pricina este că la lucrul preoţiei trebuie mare 
suflet; multe nevoi sunt care îl scot din obiceiurile lui şi trebuie să aibă mii 
de ochi ca să vadă în toate părțile şi să-mi zici că preotul a greşit sau 
diaconul, fiindcă toate răutățile şi vinile acestora asupra capului celui ce i-a 
hirotonit pe ei se aduc. Cel ce aduce pe cel nevrednic la episcopie şi-i 
porunceşte să grijească suflete, pentru toate câte lucrează acela el va da 
răspuns, fiindcă cel ce nu este smerit când este prost, cu mult mai vârtos e 
dacă ia stăpânirea, măcar de s-ar arăta unul ca acesta şi smerit mai pe urmă, 
pentru că mărirea deşartă şi dragostea banilor şi obrăznicia urmează 
stăpânirii.” (Din vol. Mărgăritarele Sfântului loan Gură de Aur, p. 250) 

PREOȚIA (vocaţia pentru preoţie) 


„... Dumnezeu te-a ales pe tine, EI ţi-a încredinţat acest har, şi nu ai 
fost ales cu vot omenesc. Deci să nu batjocoreşti şi să necinsteşti votul lui 
Dumnezeu.” (Tălcuiri la Epistola întâi către Timotei, omilia a V-a, p. 60) 


PREOȚIA (hirotonia) 


„Fără harul Duhului, niciodată n-ar fi Trupul şi Sângele cel de taină. 
N-am avea preoți. Căci nici nu s-ar putea face aceste hirotonii fără pogorârea 
harului.” (Cuvânt despre învierea morților, VIII, în vol. Predici la sărbători 
împărăteşti şi cuvântări de laudă la sfinți, p. 135) 


PREOȚIA (intrarea în preoţie) 


„Nimic nu supără pe Dumnezeu ca a fi preot fără să meriți”. (Omilii la 
Matei, omilia XL, IV, în col. PSB, vol. 23, p. 489) 


„Ascultă cum în vremea apostolilor în multe împrejurări credincioşii cu 
toţii era luaţi ca părtaşi la părerea şi hotărârea adunării, căci când, de pildă, au 
hirotonisit sau au ales pe cei şapte diaconi, mai întâi au împărtăşit aceasta 
obştii întregi; şi când Petru a adus în ceata sfinților apostoli pe Matia, a vestit 
mai întâi tuturor celor de față, atât bărbaţi, cât şi femei. Că aici nu este nici 
trufia stăpânilor, şi nici robia celor stăpâniți, ci stăpânie duhovnicească, 
prisosind mai cu seamă în aceea că îşi ia pe spatele său ceva mai mult decât 
toată osteneala, îşi ia îngrijirea de voi, iar nicidecum nu caută cinstiri multe.” 
(Tâlcuiri la Epistola a doua către Corinteni, omilha XVIII, p. 172) 


„Trebuie, dar, să te uiţi cu grijă în toate părțile, să cercetezi cu de- 
amănuntul, ca nu cumva să se aprindă pe ascuns în sufletul tău vreo scânteie 
a dorinţei de stăpânire şi putere. Ar fi de dorit ca, chiar cei care de la început 
au fost stăpâniți de această patimă, să poată scăpa de ea, când ajung preoţi. 
Dar de creşti în sufletul tău, chiar înainte de a ajunge preot, această fiară 
cumplită şi nemiloasă, atunci nu-ţi pot spune în ce vâlvătaie te aruncă 
dorința asta, după ce ai ajuns preot.” (Tratatul despre preoție, cartea a treia, 
cap. 10, în vol. Despre preoție, pp. 74-75) 


„Dacă tu însuţi ai fi umblat să dobândeşti această înaltă dregătorie, 
atunci teama ta ar fi fost îndreptățită. Intr-adevăr, cel ce umblă pe toate căile 

să o dobândească, mărturiseşte prin asta că e în stare să o şi îndeplinească; 
iar dacă face greşeli după ce 1 s-a încredinţat, nu mai poate spune că a făcut 
aceste greşeli din nepricepere. Şi-a tăiat mai dinainte orice cuvânt de 
apărare, că singur a alergat şi a răpit pentru el slujirea aceasta. Cel care de 
bună voie şi nesilit de nimeni a venit la această slujire nu mai poate spune: 
Fără să vreau am greşit cutare lucrul Fără să vreau am dus pe cutare pe 
calea pierzării! Domnul, Care va judeca viaţa lui, îl va întreba: Pentru ce ai 
umblat după această înaltă dregătorie, pentru ce ai îndrăznit să-ți iei 
asupra-ți îndatoriri mai mari decât puterile tale, dacă ştiai că eşti 
nepriceput şi n-ai destulă minte ca să întrebuințezi fără greşeală arta 
aceasta? Cine te-a silit? Cine te-a tras cu forța, când tu te zbăteai şi 
fugeai?” (Tratatul despre preoție, cartea a patra, cap. 1, în vol. Despre 
preoție, p. 96) 


„Sunt deci vrednici de cea mai mare pedeapsă oamenii care, după ce 
au dobândit preoția prin stăruința lor, au întrebuințat rău preoția, fie din 
trândăvia lor, fie din viclenia lor, fie din nepriceperea lor. Asta nu înseamnă 
că sunt iertați de păcate cei care s-au făcut preoți fără ca ei să fi umblat după 
preoție! Nu! Ci şi aceştia sunt lipsiţi de orice apărare. După părerea mea, 
aceştia nu trebuia să se uite la cei care-i chemau şi-i sileau, de-ar fi fost mii 
ŞI mii, ci mai întâi să-şi fi cercat sufletul lor, să fi cercetat cu de-amănuntul 
toate şi numai după aceea să fi dat ascultare celor care-i sileau. Că nimeni nu 
îndrăzneşte să spună că va zidi o casă, dacă nu-i arhitect; nimeni nu încearcă 
să se apropie de un bolnav, dacă nu cunoaşte medicina; chiar de i-ar împinge 
mulți cu sila, vor refuza şi nu se vor ruşina să-şi mărturisească neştiinţa lor. 
Dar cel căruia are a i se încredința purtarea de grijă a atâtor suflete, nu se va 
cerceta, oare, mai întâi pe sine însuşi? Va primi, oare, slujirea aceasta chiar 
dacă-i cel mai nepriceput om, numai pentru că-i porunceşte cutare, pentru 
că-l sileşte cutare, pentru ca să nu supere pe cutare? Nu se aruncă, oare, 
împreună cu cei ce l-au silit într-o mare primejdie? Înainte ar fi putut să se 
mântuie pe sine însuşi; dar aşa pierde şi pe alţii împreună cu el. De unde mai 
poate nădăjdui mântuirea? De unde mai poate dobândi iertare. 

Deci, cine va mijloci pentru mine la dreapta judecată? Poate cei ce mă 
silesc acum şi care mă trag cu sila? Dar pe aceştia cine-i va mântui în timpul 
înfricoşătoarei judecăţi? Că şi ei au nevoie de alți mijlocitori ca să scape de 
focul cel veşnic.” (Zratatul despre preoție, cartea a patra, cap. 1, în vol. 
Despre preoţie, pp. 101-102) 


„Saul, fiul lui Chiş, n-a ajuns împărat umblând el singur după 
împărăție, ci a plecat să-şi caute asinii. S-a dus să întrebe pe proorocul 

Samuel despre ei, iar proorocul i-a vorbit de împărăție (| Regi 9, 1-10, 16). 
Și nici aşa n-a alergat după tronul împărătesc, deşi auzise asta de la un 
prooroc, ci pregeta şi refuza zicând: Cine sunt eu şi ce este casa tatălui meu 
? (| Regi 9, 21). Şi ce ? Au putut aceste cuvinte să-l scape de mânia Celui ce 
l-a făcut împărat, odată ce a întrebuințat rău cinstea dată lui de Dumnezeu? Şi 
totuşi Saul ar fi putut să-i spună lui Samuel, când îl mustra: Am alergat, 
oare, eu după împărăție? N-am refuzat eu această putere? Eu voiam să duc o 
viață de om simplu, lipsită de griji şi liniştită, dar tu m-ai tras spre această 
dregătorie! De-aş fi rămas acolo jos, în smerenia mea, aş fi evitat cu 
uşurinţă aceste greşeli. De-aş fi fost un om din mulțime, un om de rând, nu 
mi s-ar fi dat această însărcinare şi Dumnezeu nu m-ar fi pus Să lupt cu 
amaleciții (Il Regi 15, 1 -35). lar dacă nu m-ar fi pus să lupt, n-aş fi săvârşit 
acest păcat. Dar toate aceste cuvinte ale lui Saul ar fi fost neputincioase 
pentru apărare; şi n-ar fi fost numai neputincioase, ci chiar primejdioase, că ar 
fi aprins şi mai mult mânia lui Dumnezeu. Că omul care a fost cinstit cu o 
funcție înaltă, nu trebuie să se servească de înălțimea funcției sale pentru a-şi 
scuza păcatele săvârşite în îndeplinirea acestei slujbe, ci trebuie să folosească 
dragostea mare a lui Dumnezeu faţă de el ca să-şi îmbunătăţească din ce în 
ce mai mult viaţa. lar omul care socoteşte că-i este îngăduit să păcătuiască 
tocmai pentru că a avut parte de o funcție mai mare, nu face altceva decât să 
arate că iubirea pe care 1-a arătat-o Dumnezeu e de vină că păcătuieşte. ŞI aşa 
au obiceiul să grăiască totdeauna oamenii necredincioşi şi cei care-şi duc viața 
cu nepăsare. Noi, însă, nu trebuie să ne purtăm aşa, nici să cădem în aceeaşi 
nebunie ca şi ei, ci să ne străduim să muncim cât ne stă în putere şi să avem 
pe limba şi în mintea noastră numai cuvinte de laudă pentru Dumnezeu. 

Nici Eli preotul (1 Regi 4, 13-19) - ca să las demnitatea de împărat şi să 
vin acum la preoţie, despre care ne este cuvântul -, nici El preotul n-a umblat 
după preoţie. Le ce 1-a folosit asta când a păcătuit ? Dar pentru ce spun că n- 
a umblat după preoție? Chiar dacă ar fi vrut să scape de ea, n-ar fi putut, 
pentru că Legea îl silea să se facă preot; era din seminția lui Levi, iar preoția 
se moştenea din tată în fiu. Cu toate acestea, şi el a fost pedepsit cumplit 
pentru nelegiuirea fiilor lui. 

Ce să spunem apoi de Aaron, cel dintâi preot al iudeilor, despre care 
Dumnezeu a vorbit atâta lui Moise? Nu era aproape să piară, pentru că nu 
fusese în stare să se împotrivească nebuniei poporului iudeu, dacă mijlocirea 
fratelui său n-ar fi potolit mânia lui Dumnezeu? (leş., 32, 1-14). 

Dar pentru că am pomenit de Moise, găsesc cu cale să arăt adevărul 
spuselor mele şi cu fapte din viaţa lui. Atât de departe era de acest mare şi 
fericit bărbat gândul de a lua asupră-şi conducerea poporului iudeu, încât, 
atunci când 1 s-a dat, a fugit (leş., 4, 10-13); când Dumnezeu 1-a poruncit, nu 


2532 


s-a plecat şi a mâniat pe Cel ce-i poruncea (Num., 11, 11-15). Nu numai atât; 
CI şi după ce a ajuns conducătorul iudeilor, Moise şi-ar fi dat cu plăcere viața 
numai să scape de această dregătorie: Omoară-mă, spune Moise, dacă vrei 
să-mi faci mie asta! (Num., ll, 15). Şi ce? Au putut oare neîncetatele lui 
refuzuri să-l apere când a păcătuit la apa pricirii? Au putut ele să-L 
înduplece pe Dumnezeu să-l ierte? Pentru care pricină Moise n-a intrat în 
pământul făgăduinţei? Nu pentru altă pricină, după cum toţi o ştim, ci numai 
din pricina acestui păcat (Num., 20, 12; Deut., 32, 48-52). Din pricina acestui 
păcat, acel minunat bărbat n-a putut să aibă parte de bunătăţile de care au 
avut parte cei de sub conducerea sa; şi după multe dureri, după multe 
suferinţe, după rătăcirea aceea negrăită din pustie, după atâtea războare şi 
biruinţe, a murit în afara pământului pentru care s-a ostenit atâta (Deut., 34, 1- 
6). A îndurat valurile şi furtunile mării şi n-a putut să se bucure de bunătățile 
portului. 

Vezi, deci, că sunt lipsiţi de apărare, dacă greşesc, nu numai cei care 
umblă pe toate căile să ajungă preoţi, ci şi cei care ajung preoţi prin 
străduințele altora. Dacă oamenii care au fugit de preoție, deşi 1-a hirotonit 
Dumnezeu, au fost pedepsiți atât de mult şi nimic nu i-a putut scăpa de 
primejdia asta, nici pe Aaron, nici pe Eli, nici pe Moise, fericitul acela 
bărbat, sfântul, proorocul, minunatul, omul cel mai bun dintre toţi oamenii 
de pe pământ (Num., 12, 3), omul care vorbea cu Dumnezeu ca şi cu un 
prieten (leş., 33, 11), deci, dacă astfel de oameni n-au scăpat de pedeapsă, cu 
atât mai puţin noi, care suntem departe de virtutea lui Moise, nu vom putea 
avea îndestulătoare apărare conştiinţa că n-am umblat noi după preoţie, mai 
cu seamă când multe din aceste hirotonii nu se fac cu harul lui Dumnezeu, ci 
cu sârguința oamenilor.” (Tratatul despre preoție, cartea a patra, cap. |, în 
vol. Despre preoție, pp. 97-100) 


„Spune-mi, pentru care pricină, când este vorba de oştire, de 
negustorie, de plugărie sau de altă îndeletnicire omenească, plugarul nu vrea 
să conducă corabia, ostaşul nu vrea să facă plugărie, iar căpitanul unei 
corăbu nu vrea să fie ostaş, chiar de i-ai ameninţa de mii de ori cu moartea? 
Nu, oare, pentru că fiecare vede mai dinainte primejdia ce-l aşteaptă dacă se 
apucă de o treabă pe care n-o cunoaşte ? 

Prin urmare, dacă ne folosim de o atât de mare purtare de grijă în 
treburile în care paguba este mică şi nu dăm ascultare celor ce ne silesc să 
facem o treabă pe care n-o cunoaştem, pentru ce primim, la întâmplare şi fără 
să ne cercetăm, să facem o treabă plină de atâtea primejdii, cum e preoția, 
unde e pedeapsă veşnică pentru cei ce nu ştiu să întrebuințeze cum trebuie 
preoția? Pentru ce căutăm să ne scuzăm păcatele spunând că ne-au silit alţii? 

Hristos, Care ne va judeca în ziua cea mare a judecății, nu ne va primi o 
astfel de apărare. Ar trebui să arătăm mai multă grijă de cele duhovniceşti 
decât de cele trupeşti. Aşa, însă, vedem că nu arătăm nici măcar aceeaşi 
purtare de grijă. 

Spune-mi, dacă am chema pe un om să ne facă o casă, crezând că-i 
arhitect, fără să fie, şi el ar veni; şi dacă, punând mâna pe materialul pregătit 
pentru construcție, ar strica lemnele, ar strica şi pietrele şi ar zidi în aşa fel 
casa încât să se dărâme îndată, spune-mi, ar putea un astfel de om să se apere 
spunând că a fost silit de alţii şi că n-a venit el de capul lui ? Deloc! Şi pe 
foarte bună dreptate, că ar fi trebuit să refuze când a fost chemat. Dacă cel 
care strică lemnele şi pietrele nu are unde fugi ca să scape de pedeapsă, cum 
crede că poate folosi drept scuză silnicia altora spre a scăpa de pedeapsă cel 
care a pierdut suflete, cel care zideşte de mântuială ? Ar trebui să fie prea 
prost să creadă aşa ceva. 

Nu mai spun că nimeni nu poate sili pe cine nu vrea. Dar să ne 
închipuim că 1 se face cuiva atât de mare silnicie şi se întrebuințează 
împotriva lui atâtea feluri de viclenii, încât este hirotonit. Această mare 
silnicie îl va scăpa oare de pedeapsă? Nu! Vă rog să nu ne înşelăm atât de 
mult, nici să ne facem că nu cunoaștem lucruri pe care le cunoaşte toată 
lumea! Această pretinsă neştiință nu ne va putea fi de nici un folos în ziua 
când vom da socoteală de faptele noastre. 

Cauţi să te aperi spunând că n-ai umblat tu singur după preoție, pentru 
că-ți ştiai slăbiciunea ? Bine ai făcut! Dar ar fi trebuit să fugi, mânat de 
acelaşi gând, şi când alţii te-au chemat să te preoțească. Sau poate că te 
credeai slab şi nepotrivit pentru preoție când nu te chema nimeni, dar când s- 
au găsit cei care să-ţi dea această cinste ai ajuns deodată vrednic ? Nu mai 
spune! Te faci de râs şi de basm cu astfel de cuvinte şi-s vrednice de cea mai 
cumplită pedeapsă.” (Tratatul despre preoție, cartea a patra, cap. 2, în vol. 
Despre preoţie, pp. 104-105) 


„Din ziua aceea în care mi-ai împărtăşit bănuiala că e vorba sa fiu 
hirotonit, am fost adeseori în primejdia de a-mi amorți desăvârşit trupul; atâta 
frică şi atâta tristețe mi-a cuprins sufletul. Când mă gândeam la slava, la 
sfințenia, la frumuseţea aceea duhovnicească, la înțelepciunea şi bună- 
cuviinţa Miresei lui Hristos şi mă gândeam şi la păcatele mele, nu conteneam 
să o plâng pe ea, iar pe mine să mă nefericesc, să suspin neîncetat şi să-mi 
spun plin de nedumerire aşa: Al cui a fost, oare, gândul să mă hirotonească 
pe mine? Cu ce a păcătuit aşa de greu Biserica lui Dumnezeu? Cu ce a 
mâniat aşa de cumplit pe Stăpânul ei, să-mi fie dată mie, celui mai netrebnic 
om dintre toți oamenii şi să sufere o atât de mare ruşine? Aceste gânduri îmi 

treceau adeseori prin minte; şi nemaiputând suferi aducerea aminte de o ne- 
cuviință atât de mare, zăceam cu gura deschisă, ca paralizaţii, fără să pot 
vedea sau auzi ceva. Când neputinţa asta aşa de cumplită mă lăsa - că uneori 
se depărta -, urmau lacrimi şi tristeţe. După ce mă săturam de lacrimi, venea 
în locul lor iarăşi frica, care-mi tulbura, îmi zăpăcea şi-mi zguduia mintea. 
Într-o aşa de mare tulburare şi frământare sufletească am trăit de când am 
auzit că e vorba să fiu hirotonit. Tu nu ştiai nimic, credeai că sunt tare 
liniştit. Acum voi încerca să-ți descopăr furtuna sufletului meu! Poate aşa mă 
vei ierta că am fugit de hirotonie şi nu mă vei mai învinui. Cum, cum să ţi-o 
descopăr ? De-ai voi s-o vezi bine, apoi n-ar fi altă cale decât să-mi scot inima 
din piept şi să ţi-o arăt. Dar pentru că asta e cu neputinţă, voi încerca, pe cât 
voi putea, cu ajutorul unei pilde destul de palide, să-ţi arăt negura tristeții 
mele; iar tu, din această pildă, culege numai tristeţea. 

Să ne închipuim că fata unui împărat, care stăpâneşte tot pământul de 
sub soare, este logodită cu un tânăr. Fata aceea este neînchipuit de frumoasă; 
aşa de frumoasă, că întrece orice frumuseţe omenească; cu frumuseţea ei bate 
pe toate femeile din lume, iar cu virtutea sufletului ei lasă în urmă cu mult pe 
toți bărbaţii, şi pe cei ce au fost şi pe cei ce vor fi. Cu bună-cuviinţa purtărilor 
ei depăşeşte toate hotarele filosofiei, iar față de frumuseţea chipului ei, 
frumuseţea celorlalte chipuri piere. Logodnicul ei nu-i mistuit de dragoste 
numai pentru însuşirile şi frumusețea fecioarei, ci, în afară de acestea, o 
iubeşte cu atâta patimă, că prin patima lui pune în umbră pe cei mai mari 
îndrăgostiți, care au trăit cândva. Şi pe când este îndrăgostit aşa de tare de 
fata de împărat, aude de undeva că minunata lui iubită se mărită cu un om de 
Jos, cu o lepădătură, cu un om de neam prost, cu o pocitanie, cu un stricat 
fără pereche. 

Ți-am înfățişat, oare, prin această pildă o mică parte din durerea mea ? 
E de ajuns, oare, să mă opresc aici cu pilda? Socot că e de ajuns, ca să 
cunoşti tristețea mea. Că numai pentru aceasta am întrebuinţat-o. 

Dar ca să-ți arăt şi mărimea fricii şi a spaimei mele, am să-ți dau iarăşi 
o altă pildă. Să ne închipuim o oştire, alcătuită din pedestraşi, călăreți şi 
marinari. Marea e acoperită de mulțimea corăbiilor de luptă cu trei rânduri de 
vâsle; iar câmpule şi vârfurile munţilor, pline cu trupe de pedestrași şi 
călăreţi. Arama armelor scânteiază în bătaia soarelui, iar strălucirea coifurilor 
şi a platoşelor se ia la întrecere cu razele trimise de arama armelor. 
Zăngănitul suliţelor şi nechezatul cailor se înalță până la cer. Nu se mai vede 
nici marea, nici pământul. Pretutindeni numai aramă şi fier. În faţa acestei 
oştiri stau şi duşmanii, oameni sălbatici şi cruzi. Timpul începerii luptei se 
apropie. Apoi deodată este adus pe câmpul de bătălie un tânăr crescut în 
mijlocul naturii, care nu cunoaşte altceva decât fluierul cel păstoresc şi 

toiagul. Îl înarmează cu arme de aramă, îl poartă printre toţi ostaşii, îi arată 
trupele şi pe mai-marii trupelor; pe arcaşi, pe aruncătorii cu praştia, pe 
căpetenii, pe generali, pe opliţi**, pe călăreţi, pe lăncieri; îi arată corăbiile 
cele cu trei rânduri de vâsle, pe comandanții acestor corăbii, pe ostaşii care 
se găsesc în corăbii, mulțimea maşinilor de război din corăbii; îi arată şi 
toată tabăra duşmanilor, chipurile lor groaznice, diferitele feluri de arme, 
mulțimea nenumărată de ostaşi, văgăunele, prăpăstuile adânci şi munţii greu 
de trecut; îi arată încă la duşmani şi cai care zboară cu ajutorul unei vrăjitorii, 
opliți care umblă prin văzduh şi tot felul de puteri vrăjitoreşti. Îi înşiră apoi 
şi nenorocirile războiului, norul de sulițe, ploaia de săgeți, ceața deasă, 
întunecimea şi noaptea aceea pe care o face mulțimea săgeţilor, care cu 
desimea lor opresc razele soarelui; colbul care întunecă vederea luptătorilor 
tot atât de mult ca şi întunericul; pâraiele de sânge, vaietele celor căzuţi, 
chiotele şi strigătele celor care luptă, grămezile de morţi, roțile carelor de 
luptă scăldate în sânge, caii, care, din pricina mulțimii morților, cad grămadă 
cu călăreți cu tot; pe pământ, cad de-a valma, la un loc, de toate: sânge, arcuri, 
săgeți, copite de cai, capete de oameni, brațe, gâturi, piepturi spintecate, 
creieri lpiţi de săbu, vârfuri rupte de săgeți cu câte un ochi în ele. Îi înşiră şi 
nenorocirile luptei de pe mare: unele dintre corăbule cu trei rânduri de vâsle 
aprinse în mijlocul apei, iar altele scufundate cu opliţi cu tot; vuietul apelor 
mării, zgomotul marinarilor, strigătele soldaților, spuma valurilor amestecată 
cu sânge, care năvăleşte în toate corăbiile, morții de pe puntea corăbiilor, cei 
înecaţi, unii plutind pe mare, alți aruncați la țărm, iar alțu, învălurați de 
valuri, încurcă drumul corăbiilor, îi arată cu de-amănuntul toate grozăviile 
războiului; apoi îi vorbeşte şi de grozăviile căderii în mâinile duşmanilor, 
robie mai cumplită ca moartea. Şi după ce îi spune toate acestea, îi porun- 
ceşte să încalece repede pe cal şi să ia comanda întregii oştiri. Crezi oare că 
tânărul acela va fi în stare să asculte tot ce 1 se spune ? Nu-şi va da, oare, 
sufletul chiar de la început ?” (7ratatul despre preoție, cartea a şasea, cap. 12, 
în vol. Despre preoție, pp. 151-153) 


„Când vei pofti preoţie, pune împotrivă gheena, pune împotrivă darea 
de seamă cea de acolo, pune împotrivă viața cea fără de grijă, pune 
împotrivă măsura muncii”. (Din Cuvântul 3 la Faptele Apostolilor, în vol. 
Puţul şi Împărţirea de grâu, p. 418) 





*55 Tâlcuirea Pr. D. Fecioru: Ostaş pedestru, greu înarmat, cu coif, platoşă, apărătoare 


pentru fluierele picioarelor, pavăză, sabie şi suliță. (n.s. 2, p. 152) 

PREOȚIA (impedimente la intrarea în preoţie) 


„Nu trebuie judecată priceperea după vârstă, că nu trebuie cunoscut 
bătrânul după părul alb şi că, negreşit, trebuie oprit nu tânărul, ci neofitul, de 
la o astfel de slujire. Mare e deosebirea între unul şi altul.” (Tratatul despre 
preoţie, cartea a doua, cap. 8, în vol. Despre preoție, p. 59) 


PREOȚIA (simonia) 


„Mulţi au răpit preoția cu bani, dar n-a fost cine să-i vădească, n-au 
auzit cuvintele spuse de Petru odinioară lui Simon Magul (Fapte 8, 20-23). 
Aceasta nu înseamnă că au scăpat de pedeapsă; vor primi o pedeapsă cu 
mult mai cumplită decât aceea pe care ar fi primit-o pe pământ, pentru că 
istoria lui Simon Magul nu i-a învăţat minte”. (Despre Feciorie, 24, în vol. 
Despre Feciorie, Apologia vieţii monahale, Despre creşterea copiilor..., p. 
39) 


„Mai înainte râdeam de înalții funcționari laici, pentru că la numirea 
în posturile înalte nu aveau în vedere virtutea sufletului, ci averea, mulțimea 
anilor şi intervenţiile altor oameni. Dar când am auzit că nesocotinţa asta a 
pătruns şi în treburile noastre bisericeşti, n-am mai socotit atât de ciudat 
lucrul acesta. Într-adevăr, pentru ce să ne mai mirăm că fac astfel de păcate 
oamenii din lume, care umblă după slava lumii, care fac totul de dragul 
banilor, când cei care se fățăresc că nu-i mai robesc nici banii, nici slava 
deşartă, fac acelaşi lucru şi nu sunt întru nimic mai buni decât aceştia; când 
cei care trebuie să lupte pentru cer se tocmesc la numirile în posturi 
clericale, ca şi cum s-ar tocmi la vânzarea moşiilor sau a altor lucruri.” 
(Tratatul despre preoție, cartea a treia, cap. 11, în vol. Despre preoție, p. 83) 


PREOȚIA (multe păcate săvârşeşte un om care se face preot, 
dacă nu-i foarte destoinic) 


„Să ne închipuim că e vorba de alegerea unui comandant de oşti, şi că 
cei care au puterea să facă numirea ar chema un fierar sau un cizmar sau un 
alt meseriaş şi 1-ar încredința lui conducerea oştirii. Ei bine, eu n-aş lăuda pe 
ticălosul acela care ar primi o astfel de slujbă şi care şi-ar da toate silinţele să 
se arunce de bună voie într-o primejdie sigură. Dacă pentru a fi preot este de 
ajuns numai să te numeşti păstor, să-ți îndeplineşti la întâmplare slujba şi nu- 
1 NICI O primejdie, atunci dau voie oricum să-mi aducă vina că am fugit de 

preoție pentru că umblu după slavă deşartă. Dar dacă pentru a fi preot e 
nevoie de multă pricepere, iar înainte de pricepere e nevoie de mult har de la 
Dumnezeu, de purtări bune, de viaţă curată, de virtute mai mare decât cea 
omenească, atunci nu mă lipsi de iertare pe mine, care n-am vrut să mă pierd 
în zadar şi fără rost. Dacă m-ar duce cineva la o corabie mare, cu mulți 
vâslaşi şi încărcată cu mărfuri de mare preţ, şi mi-ar porunci să mă sui la 
cârma vasului, ca să trec Marea Egee sau Marea Tireniană, l-aş refuza de la 
primul cuvânt. lar dacă cineva m-ar întreba pentru ce fac asta, i-aş răspunde: 
Ca să nu scufund corabia. Nimeni nu mă va învinovăți că am fost atât de 
prevăzător acolo unde e vorba de pierderea de averi şi unde moartea se 
mărgineşte numai la moartea trupului. Pentru ce atunci, dar, vă mâniaţi şi mă 
urâţi că nu m-am aruncat, fără să mă gândesc, într-o primejdie atât de mare, 
acolo unde credincioşii de sub conducerea mea n-aveau să se înece în marea 
aceasta, ci în adâncul cel de foc, unde n-avea să-i aştepte moartea aceasta, 
care desparte sufletul de trup, ci moartea cealaltă, care aruncă la chin veşnic 
şi sufletul împreună cu trupul?” (7ratatul despre preoție, cartea a treia, cap. 
8, în vol. Despre preoție, pp. 69-70) 


PREOȚIA (primirea preoţiei) 


„Căci după cum cel ce aleargă după o cinste care nu-i este dată de 
Dumnezeu, este vrednic de cea mai de pe urmă hulă, tot aşa şi celce a 
respins acea cinste şi a fugit, este răspunzător de alte păcate: de neascultare 
şi nesupunere.” (7ălcuiri la Epistola întâi către Timotei, omiha I, p. 13) 


„Căci nişte bărbaţi, oricât de mari ar fi ei, totuşi când primesc cârma şi 
guvernarea Bisericii, simt oarecare neplăcere şi îngreuiere, primejduindu-se 
din toate părțile în multele valuri ce le întâmpină.” (Comentariile sau 
explicarea Epistolei a doua către Timotei, omilia |. p. 7) 


„Nu trebuie să fie slab, nici lipsit de curaj cel căruia i s-a 
încredința slujirea aceasta, ci bărbătos şi hotărât; nici nu trebuie să se 
apropie de această frumoasă însărcinare dacă nu-i gata să-şi dea de mii 
şi mii de ori sufletul morţii şi primejdiilor, după cum spune Mristos: 
Dacă cineva vrea să vină după Mine, să se lepede de sine, să-şi ia 
crucea lui şi să-Mi urmeze Mie (Matei 16, 24). 

Cel care nu-i în stare să facă astfel de jertfe va pierde sufletul a 
nenumărați oameni şi e mai bine să stea liniştit, să se îngrijească de el 
însuşi decât să păşească în mijloc şi să primească însărcinări mai mari 
decât puterile lui; căci se pierde şi pe el, şi pierde şi pe cei încredinţați 

lui. Nici un om n-ar vrea, chiar dacă mii şi mii de oameni l-ar sili, să se 
aşeze la cârma corăbiei dacă nu ştie să o conducă şi dacă nu ştie să 
lupte cu valurile mării. Cum dar să nu fie o nebunie ca acela care va 
merge să propovăduiască Evanghelia să pornească la asta fără nici o 
pregătire şi la întâmplare şi să primească, fără să se gândească, o 
însărcinare pricinuitoare de mii şi mii de morți? Nimeni, nici 
corăbierul, nici cel care se luptă cu fiarele sălbatice, nici cel care luptă 
piept la piept şi nimeni altcineva nu trebuie să aibă sufletul atât de 
pregătit de moarte şi de junghiere ca acela care primeşte însărcinarea 
predicării Evangheliei. Primejdiile sunt mai mari, potrivnicii sunt 
cumpliți, iar o astfel de moarte nu este una dintre cele obişnuite. Pentru 
cei ce luptă bine, răsplata este cerul; pentru cei ce păcătuiesc, pedeapsa, 
gheena; este vorba de pierderea şi de mântuirea sufletului.” (Cuvântul 
al VI-lea la Sfântul Apostol Pavel, în vol. Predici la sărbători 
împărăteşti şi cuvântări de laudă la sfinţi, p. 271) 


PREOȚIA (responsabilitatea preotului) 


„Eu nu urmăresc atât ca să scap cu de pedeapsă, cât doresc ca voi să 
propăşiți! Chiar de-aş fi de mii de ori nevinovat, socot ştirbită fericirea mea 
dacă râvna voastră nu-i la înălțimea ostenelilor mele. Atunci mi-i deplină 
fericirea când vă văd propăşind în cele duhovniceşti”. (Omilii la Facere, 
omilia XXXII, I, în col. PSB, vol. 21, p. 409) 


„Noi nu vom înceta să vă repetăm adesea aceste adevăruri; poate că 
cei ce nu le ascultă azi, le vor asculta mâine. Căci dacă se află printre voi 
unii de necorectat, cu atât mai puţin nu va fi greşeala noastră şi noi nu vom 
mai fi răspunzători, pentru că ne-am împlinit slujba noastră. Facă cerul ca să 
nu mai fim umpluţi de ruşine cu privire la aceste cuvinte şi ca voi să nu fiți 
alungaţi, ci ca noi să putem apărea toţi cu încredere înaintea tribunalului lui 
lisus Hristos, în aşa fel ca noi înşine să ne putem slăvi prin voi şi să primim 
o mângâiere pentru osteneala noastră.” (Comentar la Evanghelia de la Ioan, 
omilia LXVII, 3, p. 346) 


„Voi n-aveţi grijă decât de voi înşivă şi dacă vă purtaţi bine, voi n- 
aveţi de dat seamă pentru alții. Dar un preot, un păstor, dacă se mulţumeşte 
să trăiască numai el bine, dacă n-are o grijă destul de mare de voi şi de toţi 
cei ce-i sunt încredințați lui, el va merge în iad cu cei răi; adesea el piere, nu 
pentru greşalele sale proprii şi pentru păcatele lui, ci pentru ale altora, dacă 
n-a făcut tot ceea ce-i stă în puterea sa ca să-i îndrepte. Văzând deci la ce 

pericole sunt expuşi păstorii voştri, să aveţi pentru ei iubire plină de sfială şi 
respectuoasă; Sfântul Pavel vă arată ce le datoraţi lor, zicând: Ei priveghează 
pentru sufletele voastre şi ei nu priveghează simplu, ci ca având să dea 
seamă, pentru aceasta trebuie cinstiți foarte mult şi respectaţi.” (Comentar la 
Evanghelia de la loan, omilia LXXXVI, 4, p. 461) 


„Aş fi voit poate şi eu, şi încă mai mult decât toţi, ca să nu fie gheenă. 
Pentru ce? Pentru că voi vă temeţi fiecare pentru sufletul vostru numai, eu 
însă pe lângă sufletul meu am a da seamă şi de sufletele voastre, aşa că mie 
mai mult ca tuturor îmi este cu neputinţă de a fugi de ea.” (Comentariile sau 
Explicarea Epistolei I către Tesaloniceni, omilia VIII, în vol. Comentariile 
sau Explicarea Epistolei către Coloseni, I şi II Tesaloniceni, p. 248) 


„Cel ce are încredinţată în sarcina sa stăpânirea Bisericii şi este cinstit 
cu demnitatea episcopală, dacă nu va propovădui poporului cele ce trebuie a 
face, nu va fi fără răspundere, în timp ce omul din lume nu are nici o 
răspundere pentru aceasta.” (Comentariile sau explicarea Epistolei către Tit, 
omilia I, în vol. Comentariile sau explicarea Epistolei a doua către 
Timotei..., p. 132) 


„Cu cât demnitatea este mai înaltă, cu atât şi primejdiile sunt mai mari 
pentru cel ce este îmbrăcat cu preoția. Este de ajuns ca un singur succes să 
ridice pe cineva de la episcopie la cer, precum şi un singur păcat să-l 
prăbuşească în gheena. Dar, lăsând la o parte multe altele ce se pot petrece în 
fiecare zi, de s-ar întâmpla vreodată cuiva sau pentru prietenie, sau pentru 
vreo altă cauză, ca să se arate nevrednic de episcopie, având stăpânirea unei 
mari cetăți, priveşte de câtă osândă se face vinovat. Căci, dacă el de pildă ar 
fi necucernic, nu numai de sufletele cele pierdute, ci şi de toate cele făcute 
va da seamă. Cel ce este necucernic ca mirean, cu atât mai mult va fi 
necucernic atunci când va avea stăpânire în Biserică; deci, e de dorit ca într- 
adevăr cel cucernic să rămână astfel, şi când are vreo demnitate în cler. Căci 
atunci şi slava deşartă îl ispiteşte mai mult, şi dragostea de bani, şi 
obrăznicia, şi disprețul, şi batjocurile, şi bârfele, precum şi altele multe pe 
care i le înlesneşte, aşa-zicând, autoritatea ce o are. 

Deci, dacă este necucernic cineva de mai înainte, atunci va fi încă şi 
mai necucernic după ce va avea vreo stăpânire în cler. Când unul ca acesta 
va deveni stăpân, se va face răspunzător de toate cele păcătuite de aceia. 
Dar, dacă acela care-l sminteşte pe un om «mai bine i-ar fi lui să 1 se atârne 
de gât o piatră de moară şi să fie afundat în adâncul mării» (Matei 18, 6), 
apoi cel ce sminteşte atâtea suflete, atâtea cetăți şi pe atâția oameni, bărbaţi, 

femei, copii, cetăţeni, muncitori de pământ, pe toţi cei din acea cetate, ca şi 
pe cei de prin alte cetăți, ce nu va suferi? De ai zice că de trei ori este 
răspunzător, totuşi n-ai spus nimic, de atâta pedeapsă făcându-se vinovat. 
Astfel că unul ca acesta mai ales are nevoie de harul şi pacea lui Dumnezeu, 
iar dacă el nu ocârmuieşte cu acestea pe popor, toate se pierd, toate se 
nimicesc, neavând el cârma cuvenită. Chiar de ar fi destoinic de ocârmuire 
totuşi dacă nu va avea, zic, aceste cârme — harul şi pacea lui Dumnezeu — va 
scufunda corabia şi pe cei din ea. Aşa că mie îmi vine a mă mira de cei ce 
doresc această greutate. Ticălosule şi nenorocitule om! Nu vezi ce doreşti 
tu? De ai fi tu cel mai prost şi nebăgat în seamă, şi de ai avea mii de păcate, 
totuşi vei da seamă numai de un suflet şi numai de acesta vei fi răspunzător; 
dar când te ridici în această demnitate, poţi pricepe de câte capete vei fi 
răspunzător de pedeapsă.” (Comentariile sau explicarea Epistolei către Tit, 
omilia I, în vol. Comentariile sau explicarea Epistolei a doua către 
Timotei..., pp. 134-135) 


„Pentru toți pe care îi stăpâneşti: femei, copii, bărbaţi, tu vei da 
seamă; atâta foc ţi-ai pus singur pe cap de bună voie! M-aş mira dacă este 
cineva dintre stăpânitori, care să scape de osândă, față de o aşa ameninţare şi 
față de lenevirea şi trândăvirea prezentă, văzând mai cu seamă pe unii 
alergând după aceste demnități, şi aruncându-se singuri într-o aşa de mare 
greutate a stăpânirii. Că dacă cei ce de nevoie atraşi la astfel de demnități, nu 
au nici 0 scuză şi nici o îndreptare, dacă neglijează şi conduc rău afacerile, - 
fiindcă şi Aaron de nevoie a fost atras, şi s-a primejduit, şi Moise iarăşi s-a 
primejduit, de multe ori lepădându-se, apoi cu atât mai mult cei ce se 
grăbesc de a lua astfel de demnități, expunându-se şi aruncându-se în 
primejdii, şi desigur că unul ca acesta este lipsit de orice iertare. Trebuia ca 
el să se teamă şi să se cutremure, atât pentru conştiinţă, cât şi pentru 
greutatea stăpânirii, şi nici atras fiind să nu se lepede, nici neatras, să nu 
alerge şi să se arunce pe sine în primejdii, ci mai bine să fugă prevăzând 
greutatea cea mare a demnităţii. Odată însă ce ai intrat, trebuie a arăta cea 
mai mare evlavie. Nimic fără măsură. Simţind aceasta mai înainte de a se 
împlini, pleacă, crezându-te nevrednic de aceasta, iar dacă vei fi luat cu sila, 
iarăşi fii bărbătos şi temător de Dumnezeu, pretutindeni arătând 
recunoştinţă.” (Comentariile sau Explicarea Epistolei către Evrei, omilia 
XXXIV, pp. 385-386) 


„Păstorul care pierde oile, sau pentru că 1 le-au răpit lupii sau pentru 


că 1 le-au furat hoţii sau pentru că a dat boala în ele sau pentru că a venit 
peste ele vreo altă nevoie, poate fi iertat de stăpânul turmei; iar dacă-i cere 

socoteală, paguba se mărgineşte la bani. Dar omul căruia 1 s-a încredinţat 
turma cea cuvântătoare a lui Hristos, suferă mai întâi nu pagubă la bani, ci 
pagubă în propriul lui suflet.” (Tratatul despre preoție, cartea a doua, cap. 2, 
în vol. Despre preoție, p. 47) 


„Cât prăpăd şi cât foc se adună pe ticălosul cap al acelui dascăl pentru 
fiecare suflet pierdut, nu-i nevoie s-o afli de la mine, că tu însuţi ştii destul 
de bine acestea.” (Tratatul despre preoție, cartea a patra, cap. 9, în vol. 
Despre preoţie, p. 120) 


„Greutățile de aici de pe pământ, pe care le-ai auzit, aşa sunt. Dar pe 
acelea de dincolo, cum le vom suferi, când vom fi siliți să dăm socoteală de 
fiecare credincios încredințat nouă? Paguba nu se mărgineşte la ruşine, ci ne 
aşteaptă chin veşnic. 

Nu voi trece sub tăcere nici acum cuvintele apostolului Pavel, deşi le- 
am spus mai înainte: Ascultaţi de mai-marii voştri şi Supuneți-vă lor, că ei 
priveghează pentru sufletele voastre, ca unii ce vor da seama de ele (Evr., 13, 
17). Teama de această ameninţare îmi zguduie necontenit sufletul. Dacă 
celui care sminteşte numai pe un singur om, şi încă pe cel mai mic îi este de 
folos să 1 se atârne o piatră de moară de gât şi să fie aruncat în mare (Matei 
18, 6) şi dacă toți cei care lovesc cugetul fraților lor păcătuiesc față de Hristos 
(| Cor., 8, 12), ce vor păţi oare preoţi, ce pedeapsă vor primi când pierd nu 
numai unul sau doi sau trei, ci un număr atât de mare de credincioşi? Nu pot 
da vina pe nepricepere, nu-şi pot găsi scăparea în neştiință, nici nu pot pune 
înainte silnicia sau forţa. Credincioşii ar putea întrebuința, dacă ar fi cu 
putință, această scuză pentru păcatele lor mai uşor decât întâistătătorii 
Bisericii pentru păcatele credincioşilor lor. Pentru ce? Pentru că cel rânduit 
să îndepărteze neştiința din sufletul păstoriților săi şi să vestească mai 
dinainte când se apropie războiul cel diavolesc, nu poate pune înainte ne- 
ştiinţa, nici nu poate spune: N-am auzit trâmbița, nu ştiam mai dinainte de 
război! Ci pentru asta a fost pus, după cum spune lezechiel, ca să trâmbiţeze 
şi celorlalți şi să vestească mai dinainte greutățile ce au să vină (lez., 33, 3). 
De aceea pedeapsa e de neînlăturat, chiar de-ar fi unul cel care are să se 
piardă. Că spune proorocul lezechiel: Dacă atunci când vine sabia, străjerul 
nu trâmbiţează poporului şi nici nu dă semn, iar sabia, la venirea ei, ia un 
suflet, sufletul acela a fost luat din pricina fărădelegii lui, dar sângele lui îl 
voi cere din mâna străjerului (ez., 33, 6).” (Tratatul despre preoție, cartea a 
şasea, cap. 1, în vol. Despre preoție, pp. 133-134) 

„ȘI eu aş vrea să nu existe iad. Eu mai mult decât toţi. Deoarece, în 
vreme ce fiecăruia dintre voi îi e teamă pentru sufletul lui, eu mă neliniştesc 
pentru voi toţi, pentru atâtea suflete pe care mi le-a înredințat Dumnezeu. 
Astfel, este mai greu pentru mine să mă izbăvesc de iad.” (Din vol. 
Problemele vieţii, p. 62) 


„Adevărat spunea fericitul Pavel: „„Ascultați de mai marii voştri şi 
supuneți-vă lor, că ei priveghează pentru sufletele voastre, ca unii ce au să 
dea seamă de ele (Evrei 13, 17), Tu ai grijă doar de treburile tale; şi după 
ce le aranjezi bine, nu te mai preocupă alt gând. Preotul însă, dacă dincolo 
de viaţa lui nu se va îngriji şi de a ta cu aceeaşi sârguință, se va afla cu 
păcătoşii în iad. Şi deseori, în vreme ce pentru păcatele sale nu este 
pedepsit, îşi pierde sufletul pentru păcatele altora, pe care nu s-a îngrijit 
să-i îndrepteze.” (Din vol. Problemele vieții, p. 172) 


„Căci fiecare din voi va da seama pentru sine, iar eu voi da seama 
pentru mântuirea tuturor.” (Cuvânt Către cei ce au lăsat biserica şi s-au dus 
la alergările de cai şi la teatre, în vol. Din ospățul stăpânului, p. 117) 


„Pentru aceea zice Apostolul: Supuneți-vă şi ascultați de mai marii 
voştri, pentru că ei se ostenesc pentru sufletele voastre, ca şi cum vor da 
seama, că tu de vei greşi pentru ale tale păcate şi de te vei nevoi bine, nu va 
fi ție să dai seama pentru altul. Iar preotul, de va griji bine numai de viaţa lui 
şi pentru a celorlalți frați nu va sta cu nevoință, împreună cu oamenii cei răi 
va merge în gheena focului. Pentru că de multe ori preotul, pentru ale lui 
greşeli nu se dă la muncă, iar pentru păcatele celor străini, se pierde, adică 
merge în iad.” (Din vol. Mărgăritarele Sfântului loan Gură de Aur, p. 15) 


„Vai de voi, povăţuitori orbi şi neînvăţaţi şi neîntăriți, care vă înfrumusețaţi cu hainele 
seamă la ziua judecății, în ce fel veţi scăpa, negrijind de atâta mântuire!” 
(Din vol. Mărgăritarele Sfântului loan Gură de Aur, p. 174) 


„Voi, păstorilor, veţi da seamă şi pentru voi şi pentru oi. Arhiereii şi 
preoții şi diaconii, fiecare precum s-a încredinţat, dar socotiți să nu uitaţi 
talanții, socotiți-vă pe voi şi pe toată turma, păziţi să nu lipsească vreo oaie 
din turmă, că bine să ştiţi că de va rămânea vreo oaie din turmă pentru lenea 
voastră şi o vor mânca fiarele, toată viaţa voastră o va pierde, că sângele ei 
din mâna voastră îl va cere Judecătorul.” (Din vol. Mărgăritarele Sfântului 
Ioan Gură de Aur, p. 179) 

„Preotul de va şi griji bine de viaţa lui, iar de a celor ce ascultă de el 
nu se va nevoi cu râvnă, cu curvarii va merge în matca focului.” (Din vol. 
Mărgăritarele Sfântului loan Gură de Aur, p. 250) 


„Preotul are responsabilitatea sufletelor, a sufletelor nemuritoare, 
a sufletelor a căror soartă nu este alta decât o fericire sau un chin 
veşnic; sufletele pentru care un Om-Dumnezeu a venit să sufere şi să 
moară. Aici jos, în gestiunea lucrurilor omeneşti, mândria, neglijenţa, 
greşelile pot aduce vaste şi grozave ruine. Însă ce este aceasta faţă de 
prețul catastrofelor veşnice? Ca urmare, ce este o responsabilitate 
obişnuită fată de preţul unei responsabilităţi preoţeşti?” (Din vol. 
Bogăţiile oratorice, p. 204) 


PREOȚIA (fuga de marile responsabilităţi ale preoţiei) 


„Mă tem ca nu cumva să iau în primire turma lui Hristos înfloritoare 
şi bine hrănită, iar eu, din pricina lhpsei mele de grijă, să o vatăm şi să 
pornesc împotriva mea mânia lui Dumnezeu, Care-Şi iubeşte atât de mult 
turma, încât S-a dat pe EI pentru mântuirea şi răscumpărarea ei.” (Tratatul 
despre preoție, cartea a doua, cap. 5, în vol. Despre preoție, p. 52) 


„Nimeni n-a iubit pe Hristos mai mult ca Pavel; nimeni n-a arătat o 
râvnă mai mare ca el; nimeni n-a fost învrednicit de mai mult har; totuşi, 
după atâtea daruri, se temea încă şi tremura de această dregătorie şi pentru 
credincioşii lui. Mă tem, spunea el, ca nu cumva, precum şarpele a amăgit 
pe Eva, aşa să strice gândurile voastre şi să le abată de la curăţia cea întru 
Hristos Q Cor., 2, 3). Aşa grăia un om care a fost răpit până la al treilea cer 
şi a luat parte la tainele lui Dumnezeu (2 Cor., 12, 2-4), care, după ce a 
crezut în Hristos, a fost tot în atâtea primejdii de moarte câte zile a trăit 2 
Cor., 4, 11; Rom., 8, 36). Aşa grăia un om, care n-a voit să se folosească nici 
de puterea dată lui de Hristos, ca să nu smintească pe vreunul din credincioşi 
(2 Tes., 3, 9). Aşadar, dacă Pavel, care a săvârşit fapte ce depăşesc poruncile 
lui Dumnezeu, care nu urmăresc deloc folosul său, ci folosul creştinilor (1 
Cor., 10, 24; Filip., 2, 4; Rom., 14, 19; 15, 2), dacă, deci, Pavel se temea 
totodată când se gândea la măreția apostoliei sale, ce vom păţi noi, oare, care 
urmărim în toate faptele noastre numai folosul nostru, noi, care nu numai că 
nu săvârşim fapte care să depăşească poruncile lui Hristos, ci chiar le călcăm 
în cea mai mare parte? Pavel spune: Cine este slab şi eu să nu fiu slab? Cine 
se sminteşte şi eu să nu ard? Q Cor., 11, 29). Aşa trebuie să fie preotul! Dar, 
mai bine spus, nu numai aşa! Mici sunt acestea şi o nimica faţă de cele ce 


2544 


vreau să le spun. Ce anume? Doream, spune Pavel, să fiu anatema de la 
Hristos pentru fraţii mei, rudele mele cele după trup (Rom., 9, 3). Dacă 
poate cineva să sloboadă acest glas, dacă are cineva un suflet atât de mare 
încât să se înalțe până la o astfel de dorinţă, ei bine, un astfel de om merită să 
fie învinuit dacă fuge de preoție. Dar dacă este lipsit de această virtute a lui 
Pavel, atât cât sunt eu, ei bine, un astfel de om merită să fie urât, nu atunci 
când fuge de preoţie, ci când primeşte preoția.” (7ratatul despre preoție, 
cartea a treia, cap. 7, în vol. Despre preoție, pp. 68-69) 


PREOȚIA (greutatea slujbei preoţiei) 


„Bolile oilor le cunoaştem uşor: de le e foame, de a intrat molima în 
ele, de sunt rănite sau de a venit vreo altă nevoie peste ele. Și nu-i puțin 
lucrul acesta pentru îndepărtarea pricinilor care le supără. Dar mai avem şi 
un alt mijloc, mai mare, care ne ajută să vindecăm grabnic bolile oilor. Care? 
Când oile nu vor să primească de bună voie leacurile, păstorii pot să le 
silească. Le e uşor să le lege, când trebuie să ardă sau să taie partea bolnavă; 
le e uşor să le ţină închise vreme îndelungată, când e spre folosul lor, să le 
dea altă hrană în locul celei obişnuite, să le oprească de la adăpat şi să facă, 
cu multă uşurinţă, tot ceea ce duce la însănătoşirea lor. Cu bolile sufleteşti 
ale oamenilor, lucrurile nu stau aşa. Mai întâi nu le poţi vedea uşor, că 
nimeni dintre oameni nu ştie cele ale omului, în afară de duhul omului, care 
este în el (| Cor., 2, 11). Ce doctorie să dea bolii când nu ştie felul ei, iar de 
cele mai multe ori nici nu poate bănui dacă e bolnav? Iar dacă ajunge să 
cunoască boala, atunci greutatea este şi mai mare, că preotul nu are atâta 
putere pentru vindecarea oamenilor, câtă putere are păstorul pentru 
vindecarea oilor. Şi aici trebuie să lege, să oprească de la mâncare, să ardă, 
să taie. Dar nu stă în puterea preotului ca bolnavul să primească leacurile, ci 
în puterea celui bolnav.” (7ratatul despre preoție, cartea a doua, cap. 3, în 
vol. Despre preoție, pp. 48-49) 


„Este nevoie de multă dibăcie ca bolnavii, de bună voie, să fie 
convinşi să se supună îngrijirilor preoţilor; şi nu numai atât, ci chiar să le 
mulțumească pentru îngrijire.” (Tratatul despre preoție, cartea a doua, cap. 
3, în vol. Despre preoție, p. 49) 


„Cunosc măreţia slujirii preoţeşti! Ştiu cât e de greu să fii preot!” 
(Tratatul despre preoție, cartea a treia, cap. 8, în vol. Despre preoție, p. 70). 

„Mai multe sunt valurile care tulbură sufletul preotului decât valurile 
care frământă marea.” (Tratatul despre preoție, cartea a treia, cap. 9, în vol. 
Despre preoție, p. 70) 


„Mare este lupta monahilor şi grea e truda lor! Dar dacă ai pune faţă 
în faţă sudorile unui călugăr cu sudorile unui preot care-şi îndeplineşte bine 
slujirea sa, ai vedea că este atâta deosebire între ei câtă este între un om de 
rând şi un împărat. Chiar dacă truda monahului e mare, totuşi la lupta aceasta 
iau parte deopotrivă şi sufletul şi trupul; dar, mai bine spus, cea mai mare 
parte din luptă e dusă de trup; că dacă trupul e slab, are numai râvnă pentru 
nevoințele călugăreşti, dar nu le poate săvârşi; că şi postul aspru şi culcatul pe 
pământul gol şi privegherile şi neîmbăiatul şi multa sudoare şi toate celelalte 
cu câte se îndeletnicesc monahii pentru chinuirea trupului lor, toate se lasă la 
o parte când nu-i puternic trupul care trebuie pedepsit. Preotul, însă, luptă 
numai cu sufletul; nu are nevoie de bunăstarea trupului, pentru ca sufletul să- 
şi afle virtutea lui. La ce ne ajută într-adevăr puterea trupului, ca să nu fim 
obraznici, certăreți, mânioşi, ci treji, cumpătaţi, cuviincioşi şi să avem şi toate 
celelalte însuşiri, cu care fericitul Pavel completează icoana preotului 
adevărat?” (Tratatul despre preoție, cartea a şasea, cap. 5, în vol. Despre 
preoţie, pp. 139-140) 


„Să înşir toate greutăţile preoţiei înseamnă să măsor marea. De-şi va 
curăți preotul sufletul de orice patimă, lucru cu neputinţă, chiar şi atunci va 
fi silit să înfrunte mii şi mii de greutăţi, ca să îndrepte păcatele celorlalți. 
Dacă mai este, însă, încărcat şi cu păcate proprii, vezi-i noianul ostenelilor şi 
grijilor lui! Câte trebuie să sufere de vrea să biruie şi păcatele lui şi pe ale 
păstoriţilor săi!” (Tratatul despre preoție, cartea a şasea, cap. 9, în vol. 
Despre preoție, p. 146) 


„Nimic nu se deosebeşte sufletul preotului de o corabie ce se bate de 
valuri. Despre toate părțile se împunge, de către prieteni, de către vrăjmaşi, 
de către ai săi, de către cei străini”. (Din Cuvântul 3 la Faptele Apostolilor, 
în vol. Puţul şi Împărțirea de grâu, p. 477) 


„Dacă ei (duşmanii - n.n.) se aruncă cu furie asupra oilor, cu atât 
mai mult caută ei să-l devoreze pe păstor. Ce să mai zici de mai multe 
greutăți şi de piedicile care-l aşteaptă pe preot în exercițiul Sfintelor 
Taine? Şi aceste dificultăți au cauze neîncetate: viciile de care sunt 
atacate sufletele, libertatea de care se bucură ele de a-l respinge pe cel 
care vrea să le vindece. Ce lucru, ce privire pătrunzătoare, ce atenție 

susținută, ce tact, ce pătrundere îi trebuie păstorului pentru a descoperi 
relele multiple şi variate care atacă şi pierd suflete! Ce energie, 
deodată tare şi gingaşă, îi este mai necesară încă pentru a vindeca 
aceste rele pe care investigația lui priveghetoare a ştiut să le 
descopere? Ce blândeţe! Ce răbdare! Ce dispreţ de sine însuşi! Ce 
mărinimie, să sufere revoltele nefericiților care irită grijile sale şi 
devotamentul său! 

La ce altceva decât la iubire poate fi încredinţată o asemenea 
misiune şi un martiriu atât de sigur?” (Din vol. Bogățiile oratorice, p. 
204) 


„Primejdiile se arată din leagănul preoţiei şi în cursul ei se 
înmulțesc şi se măresc. Unele vin chiar de la preot, altele reies din 
slujirea lui, toți cer de la el cele mai solide şi cele mai energice 
virtuți.” (Din vol. Bogățiile oratorice, p. 209) 


PREOȚIA (îndatoririle preotului) 


„Aceasta este datoria celui ce învaţă: nu numai a sfătui, ci a se şi ruga şi a ajuta prin rugăciun 


„Mare este cu adevărat, şi mai cu seamă mult contribuie spre 
edificarea Bisericii de a fi preoții didactici, sau învăţători a credincioşilor; 
iar dacă aceasta nu este, multe din cele ale Bisericii se pierd sau se răstoarnă 
pe dos.” (Tălcuiri la Epistola întâi către Timotei, omiha a XV-a, p. 168) 


„Dar tu grăieşte cele ce se cuvin învățăturii sănătoase (2, 1). Chiar de 
nu ar primi, tu însă fă cele ce se cuvin a face, chiar dacă nu se conving, tu 
însă îndeamnă şi sfătuieşte” (Comentariile sau explicarea Epistolei către Tit, 
omilia III, în vol. Comentariile sau explicarea Epistolei a doua către 
Timotei..., p. 157) 


„Preotul trebuie să fie înfrânat, veghetor, să aibă ochii în patru, pentru 
că el trăieşte nu numai pentru el, ci şi pentru o atât de mare mulțime de 
oameni.” (Tratatul despre preoție, cartea a treia, cap. 10, în vol. Despre 
preoție, p. 75) 


„Că Biserica lui Hristos este, după fericitul Pavel, trupul lui Hristos 
(Col., 1, 24). Şi trebuie ca acela căruia i s-a încredinţat trupul lui Hristos, să 
se nevoiască să-l ţină în bună stare şi într-o frumuseţe nemeşteşugită; să se 
uite în toate părțile, ca nu cumva vreo pată sau zbârcitură (Efes., 5, 27) sau 

vreun alt cusur asemănător să strice frumuseţea şi bună-cuviinţa lui. Ce altă 
îndatorire are, oare, preotul decât aceea de a arăta, după puterea lui 
omenească, trupul lui Hristos, Biserica, vrednică de Capul (Col., 1, 18) ei, 
Capul Acela nemuritor şi fericit? Dacă atleții, cei ce se străduiesc să-şi 
mențină trupurile lor în bune condiții fizice, au nevoie de doctori, de 
profesori, de o hrană aleasă şi bine chibzuită, de exercițiu neîntrerupt şi de 
multe supravegheri, iar cea mai mică neglijență strică şi dărâmă totul, ce grijă 
trebuie să aibă cei ce au primit însărcinarea să poarte grijă de trupul lui 
Hristos, preoţii, care n-au de luptat cu trupurile, ci cu puterile cele nevăzute? 
(Efes., 6, 12). Cum vor putea să-l păstreze întreg şi sănătos, dacă nu vor 
depăşi cu mult virtutea omenească şi dacă nu vor şti să dea fiecărui suflet 
leacul potrivit?” (Tratatul despre preoție, cartea a patra, cap. 2, în vol. 
Despre preoţie, pp. 105-106) 


„Negreşit, o viaţă îmbunătățită poate să ne ajute mult la săvârşirea 
poruncilor lui Dumnezeu, dar n-aş putea susține că ea săvârşeşte totul. Ce 
tărie va putea să-i dea cuiva viaţa sa îmbunătățită, când începe lupta pentru 
credință şi când toți luptă cu argumente din aceleaşi Scripturi? La ce-i va 
folosi mulțimea de sudori, când după acele osteneli cade, din pricina 
grozavei lui neştiinţe, în erezie şi se desparte de trupul Bisericii? Cunosc 
mulți oameni care au pățit aşa. Care-i câştigul strădaniei lui? Nici unul! Şi, la 
fel, nu-i de nici un folos o credință sănătoasă alături de o viață stricată. Din 
pricina asta, mai mult decât toţi, trebuie să fie iscusit în astfel de lupte cel 
care a primit sarcina de a învăţa pe ceilalți. Chiar dacă el rămâne 
nezdruncinat şi nu-i vătămat cu nimic de cei potrivnici, totuşi, credincioşii 
care nu sunt destul de întăriți în credință, dacă ar vedea că povăţuitorul lor 
este înfrânt şi că nu mai poate răspunde celor potrivnici, nu pun înfrângerea 
lui pe seama neştiinţei lui, ci pe seama şubrezeniei învățăturii. Şi astfel, din 
pricina neştiinţei unui singur om, este aruncat poporul cel mult în cea mai 
adâncă prăpastie a pierzării. Chiar dacă credincioşii nu trec cu totul de partea 
potrivnicilor, totuşi sunt siliți să pună la îndoială învăţăturile în care credeau 
până atunci; nu mai pot crede cu aceeaşi tărie în învăţăturile de care mai 
înainte se apropiau cu credință nezdruncinată. Înfrângerea dascălului 
strecoară atâta tulburare în sufletele credincioşilor, încât răul sfârşeşte prin a- 
i îneca.” (Tratatul despre preoție, cartea a patra, cap. 9, în vol. Despre 
preoție, p. 120) 


„Cea mai mare parte din cei rânduiţi sub supravegherea preotului sunt 


legați cu griji lumeşti şi asta îi face mai trândavi pentru lucrarea celor 
duhovniceşti. De aceea preotul trebuie neapărat să semene, ca să spun aşa, în 

fiecare zi, ca, prin continuă repetare, cuvântul său de învățătură să poată fi 
tinut minte de cei ce îl aud. Bogăția mare, măreția funcției, trândăvia 
înnăscută de pe urma luxului şi a plăcerilor şi altele multe pe lângă acestea 
înăbuşă seminţele aruncate; adeseori desimea spinilor nici nu lasă ca cele 
semănate să ajungă până la faţa pământului. Dar şi supărările mari, nevoia 
sărăciei, necontenitele necazuri şi altele asemenea acestora, cu totul contrarii 
celor amintite mai înainte, îndepărtează pe credincioşi de râvna celor 
dumnezeieşti. Cât despre păcatele credincioşilor, preotul nu le poate 
cunoaşte nici în cea mai mică parte. Şi cum să le cunoască, când pe cei mai 
mulți nu-i cunoaşte nici din vedere? 

Greutăţi aşa de mari întâmpină preotul în îndeplinirea îndatoririlor 
sale față de credincioşi. Dar dacă ai cerceta îndatoririle lui faţă de Dumnezeu, 
ai vedea că cele față de credincioşi sunt o nimica; cer şi mai mare râvnă şi 
mai multă purtare de grijă.” (Tratatul despre preoție, cartea a şasea, cap. 4, 
în vol. Despre preoție, p. 137) 


PREOȚŢIA (preotul este dator să predice cuvântul lui 
Dumnezeu spre slava Lui şi mântuirea oamenilor) 


„În afară de pilda prin faptă, preoţii n-au decât un singur mijloc, o 
singură cale de vindecare: învățătura cu cuvântul, predica. Acesta e 
instrumentul, aceasta e hrana, aceasta e cel mai bun aer; aceasta ţine loc de 
medicament, aceasta ține loc de cauterizare, ține loc de bisturiu. Dacă 
preotul trebuie să ardă sau să taie, trebuie neapărat săse folosească de 
predică. Dacă predica nu-i în stare să facă asta, zadarnice sunt toate celelalte. 
Prin predică ridicăm sufletul deznădăjduit; prin predică smerim sufletul 
îngâmfat; prin predică tăiem ce-i de prisos; prin predică împlinim cele de 
lipsă; prin predică lucrăm pe toate celelalte câte ne ajută la însănătoşirea 
sufletului. 

Viaţa îmbunătăţită a unuia poate să-l îndemne pe un altul la o viață 
îmbunătățită asemănătoare; dar când sufletul se îmbolnăveşte de învățăturile 
cele rele, atunci e mare trebuință de predică, nu numai pentru întărirea 
credincioşilor, dar şi pentru lupta cu duşmanii din afară. Dacă ai avea sabia 
duhului (Efes., 6, 17) şi pavăza credinţei (Efes., 6, 16), încât să poţi face 
minuni şi prin minuni să închizi gurile celor neruşinați, ei bine, atunci n-ai 
avea nevoie de ajutorul predicii. Dar, mai bine spus, nici atunci nu e fără de 
folos predica, ci e chiar de neapărată trebuințţă. Şi fericitul Pavel a 
întrebuințat-o, deşi uimea pretutindeni pe toți prin minunile sale. Şi altul, din 
aceeaşi ceată cu el, ne îndeamnă să ne îngrijim de această putere spunând: 
Fiți gata de răspuns oricui vă cere vouă cuvânt despre nădejdea voastră (| 

Petru 3, 15). Iar atunci, în Ierusalim, toţi apostolii, în deplină înţelegere, n-au 
încredinţat lui Ştefan şi celorlalți diaconi purtarea de grijă a văduvelor pentru 
altă pricină decât pentru aceea ca ei să se îndeletnicească cu slujba 
cuvântului (Fapte 6, 1-4). Dacă am avea puterea să facem minuni, nici n-am 
mai avea nevoie de predică; dar pentru că n-a mai rămas în noi nici urmă din 
puterea facerii de minuni şi pentru că din toate părțile ne atacă mulți şi 
nenumărați duşmani, este neapărată nevoie să ne întărim cu puterea 
cuvântului, cu puterea de a predica, pentru ca să nu fim loviți de săgețile 
duşmanilor, ci să-i lovim noi pe ei. 

De aceea trebuie să ne dăm toată silinţa să facem să locuiască din 
belşug în noi cuvântul lui Hristos (Col., 3, 16).” (Tratatul despre preoție, 
cartea a patra, cap. 2, în vol. Despre preoție, pp. 106-107) 


„Pentru a face față tuturor acestor greutăţi, nu 1 s-a dat preotului alt 
ajutor decât ajutorul cuvântului. Dacă este lipsit de puterea cuvântului, 
atunci sufletele credincioşilor săi - vorbesc de credincioşii mai slabi în 
credință şi mai iscoditori - nu vor avea o soartă mai bună decât corăbiile 
veşnic amenințate de furtună. De aceea preotul trebuie să facă totul ca să 
dobândească această putere, puterea de a predica.” (Tratatul despre preoție, 
cartea a patra, cap. 5, în vol. Despre preoție, pp. 112-113) 


„Dacă aş cere de la preot să aibă dulceaţa cuvântărilor lui Isocrate, 
majestatea lui Demostene, gravitatea lui Tucidide, înălțimea lui Platon, da, 
atunci ar trebui să mi se pună înainte această mărturie a lui Pavel (neiscusit 
în cuvânt, dar nu în ştiinţă - 2 Cor., 11, 6). Dar aşa nu cer de la preot nici una 
din aceste însuşiri. Nu cer nici podoaba căutată a cuvântărilor oratorilor 
păgâni şi nici nu mă interesează cum îi sunt fraza şi stilul. Să fie preotul 
sărac în cuvinte! Să-şi aranjeze simplu şi fără meşteşugire cuvintele în frază! 
Numai să nu fie neiscusit în ştiinţă, să nu fie neiscusit în precizia dogmelor; 
nici să răpească fericitului Pavel cea mai mare din bunătățile lui, capul 
laudelor lui, ştiinţa, ca să-şi acopere propria-i trândăvie!” (Tratatul despre 
preoţie, cartea a patra, cap. 6, în vol. Despre preoție, pp. 115-116) 


„Spune-mi cu ce putere a tulburat Pavel pe iudeii din Damasc (Fapte 9, 
22), când încă nici nu începuse să facă minuni? Cu ce putere a învins pe 
elenişti? (Fapte 9, 29). Pentru ce a fost trimis în Tars? (Fapte 9, 30). Nu 
pentru că îi biruia desăvârşit prin cuvânt şi-i încolţea atât de mult, încât 1-a 
aţâţat spre ucidere, nesuferind înfrângerea? Nu începuse încă să facă minuni, 
nici nu putea spune cineva că mulțimea îl socotea om minunat pentru slava 

minunilor săvârşite şi că cei ce luptau cu el erau geloşi de faima lui Pavel! 
Deocamdată, îi biruia numai prin cuvânt. 

Cu ce armă lupta şi discuta Pavel cu credincioşii din Antiohia, care 
încercau să trăiască la fel cu iudeii? (Gal., 2, 11-14). Iar vestitul Areopagit, cel 
din oraşul cel mai păgân, nu I-a urmat pe Pavel împreună cu soția lui, numai în 
urma unei singure cuvântări ținute în public? (Fapte 17, 34). Pentru ce a căzut 
Eutih de pe fereastră? (Fapte 20, 7-12). Nu pentru că Pavel se îndeletnicea cu 
cuvântul învățăturii lui până noaptea târziu? Ce-a făcut în Tesalonic şi în 
Corint? Ce a făcut, oare, în Efes şi în Roma? Nu-şi petrecea, oare, toate zilele şi 
toate nopțile de-a rândul cu tălmăcirea Scripturilor? Ce poţi spune de discuţiile 
(Fapte 17, 18-20) lui cu epicurienii şi cu stoicii. De aş vrea să înşir totul, s-ar 
lungi mult cuvântul.” (Tratatul despre preoție, cartea a patra, cap. 7, în vol. 
Despre preoție, p. 116) 


PREOȚIA (misiunea preotului) 


„... ne folosim de rugăciuni, de îndemnuri, de mustrări, de reproşuri, 
de laude, pentru a lucra mântuirea voastră.” (Comentar la Evanghelia de la 
Ioan, omilia XIV, 4, p. 70) 


„Ja aminte la tine însuţi şi la învăţătură; stăruie în aceasta (4, 16), 
adică ia aminte la tine însuţi, şi învaţă şi pe alții. Că acestea făcând şi pe 
tine te vei mântui, şi pe cei ce te vor asculta. Căci cel ce se obişnuieşte cu 
cuvintele învăţăturii, el mai întâi se foloseşte, fiindcă prin cele cu care 
sfătuieşte pe alți se va umili şi pe el. Nu s-au spus acestea numai către 
Timotei, ci către toţi.” (Tâlcuiri la Epistola întâi către Timotei, omiha a 
XIII-a, p. 135) 


„Propovăduieşte cuvântul, stăruieşte cu timp şi fără de timp, mustră, 
ceartă, îndeamnă, toată îndelunga-răbdare şi învăţătura (4, 2). Dar oare ce 
vrea să zică: cu timp şi fără de timp? Adică să nu ai un timp hotărât, ci 
pururea să ai timp; nu în timp de pace numai, nu în timp de linişte, nici 
numai şezând în Biserică, iar în timp de primejdii ascunzându-te. Chiar de 
vei fi în închisoare, chiar de vei fi legat cu lanţuri, chiar de ar fi să mergi la 
moarte, tu ceartă şi în acel timp, să nu te ascunzi certând.” (Comentariile sau 
explicarea Epistolei a doua către Timotei, omilia IX, p. 103) 


„Suferă răul, fă lucru de evanghelist, slujba ta fă-o deplin! Aşadar, 


acesta este lucrul evanghelistului: de a pătimi rău, şi prin sine, şi prin alții 
din afară. Slujba ta fă-o deplin, adică împlineşte-o. lată aici şi o altă nevoie 

de a pătimi răul.” (Comentariile sau explicarea Epistolei a doua către 
Timotei, omilia LX, p. 104) 


„Păstorul de oi duce turma lui unde vrea, că oile îl urmează. Dacă 
vreo oaie se abate de la calea cea dreaptă, dacă lasă păşunea cea bună şi se 
duce să pască în locuri sterpe şi prăpăstioase, este de ajuns ca păstorul să 
strige mai tare, ca să aducă turma la oaia răzlețită. Dar dacă un om se 
rătăceşte de la dreapta credință, păstorul sufletesc are nevoie de multă 
muncă, de multă stăruință, de multă răbdare. Nu-l pot aduce cu sila la 
credință, nici nu-l pot sili cu ameninţări, ci trebuie să-l convingă, ca să-l 
poată întoarce iarăşi la adevărul de la care mai înainte s-a depărtat. De aceea 
trebuie ca preotul să aibă un suflet mare şi curajos, ca să nu se descurajeze 
de mântuirea celor rătăciţi. Trebuie să gândească şi să spună necontenit aşa: 
Poate că le va da lor Dumnezeu pocăință spre cunoaşterea adevărului şi să 
scape de cursa diavolului Q Tim., 2, 25-26). 

De aceea a spus Domnul ucenicilor Săi: Cine este, oare, sluga 
credincioasă şi înțeleaptă? (Matei 24, 45). Omul care se îngrijeşte numai de 
mântuirea lui, mărgineşte numai la el folosul strădaniei sale; dar păstorul de 
suflete întinde folosul strădaniei sale la tot poporul. Omul care dă bani celor 
nevoiaşi sau omul care ajută în alt chip pe cei nedreptățiţi, este şi el cu ceva 
de folos celor din jurul lui, dar cu mult mai puţin decât preotul; deosebirea 
dintre unul şi altul este tot atât de mare pe cât e deosebirea dintre suflet şi 
trup.” (Tratatul despre preoţie, cartea a doua, cap. 4, în vol. Despre preoție, 


p. 51) 


„Cel care are de luptat cu toţi aceşti duşmani, trebuie să cunoască felul 
de luptă al fiecăruia. Acelaşi om trebuie să fie şi arcaş şi aruncător cu praştia 
şi căpetenie şi ostaş şi general şi pedestraş şi cavalerist; să ştie să lupte şi pe 
mare şi pe metereze. În bătăliile obşteşti, fiecare ostaş luptă cu arma pe care 
o are şi cu ea atacă şi se apără de duşmani; în lupta pe care o are de dus 
preotul, nu-i aşa. Dacă cel care vrea să învingă nu cunoaşte toate felurile de 
luptă, diavolul ştie să răpească oile, că bagă înăuntrul Bisericii pe tâlharii săi 
prin acea parte pe care preotul n-a păzit-o bine. Dar asta nu se întâmplă când 
diavolul simte că păstorul ştie toate ştiinţele şi cunoaşte bine toate vicleniile 
lui. 

De aceea preotul trebuie să se întărească din toate părțile. O cetate, 
atâta vreme cât este înconjurată de ziduri puternice, îşi râde de asediatori, că 
e întărită bine; dar dacă se face în zid o spărtură, numai de mărimea unei 
portiţe, nu mai este de nici un folos celălalt zid înconjurător, deşi stă în 
picioare. Tot aşa şi cu cetatea lui Dumnezeu. Când înţelepciunea, ştiinţa şi 

priceperea păstorului sufletesc o înconjoară din toate părțile, ca nişte ziduri 
puternice, toate meşteşugirile duşmanilor se termină cu ruşinea şi batjocura 
lor, iar locuitorii dinăuntrul cetății rămân nevătămaţi; dar dacă un duşman 
poate să dărâme o parte din zidul cetăţii, el, chiar dacă nu o cucereşte toată, 
totuşi prin acea parte vatămă, ca să spun aşa, tot restul. 

Ce folos are preotul dacă se luptă bine cu păgânii, dar iudeii îi jefuiesc 
turma? Ce folos are preotul dacă îi biruie şi pe păgâni şi pe iudei, dar 
maniheii îi răpesc oile? Ce folos are preotul dacă, după ce îi doboară la 
pământ pe manihei, îi sfâşie oile duşmanii dinăuntru, care strecoară în 
sufletele credincioşilor credinţa că oamenii sunt supuşi destinului? 

Dar pentru ce să înşir toate rătăcirile diavolului? Dacă păstorul nu ştie 
să combată bine toate aceste rătăciri diavoleşti, lupul poate mânca, cu o 
singură rătăcire, cele mai multe oi. 

În războaie, victoria sau înfrângerea se aşteaptă de la soldaţii care stau 
şi luptă pe câmpul de bătaie; în luptele duse de preot, lucrurile stau cu totul 
dimpotrivă. Adeseori în lupta dusă împotriva duşmanilor credinţei, victoria 
este de multe ori de partea acelora care n-au luat parte de la început la luptă, 
nici nu s-au ostenit, ci au stat liniştiţi. Cel care nu-i destul de dibaci în aceste 
lupte se poate răni cu propria lui sabie şi ajunge de râsul prietenilor şi 
duşmanilor.” (Tratatul despre preoție, cartea a patra, cap. 4, în vol. Despre 
preoţie, pp. 108-109) 


„Atunci eşti un învățător desăvârşit, când şi prin cele ce faci şi prin cele 
ce înveţi duci pe ucenicii tăi, pe credincioşi, la viaţa fericită, pe care a 
poruncit-o Hristos. Pentru a învăţa nu-i de ajuns numai să faci. Nu-i al meu 
cuvântul acesta, ci al Mântuitorului. El a spus: Ce/ ce va face şi va învăța, 
acela mare se va chema (Matei 5, 19). Dacă prin a învăța Hristos ar fi înţeles 
a face, n-ar mai fi trebuit să spună: și va învăța, ci ar fi fost de ajuns să spună 
atât: cel ce va face. Dar aşa, din pricină că a vorbit separat de amândouă, a 
arătat că una este a face, şi altceva este a învăţa cu cuvântul şi că e nevoie de 
amândouă pentru o desăvârşită zidire sufletească.” (Tratatul despre preoție, 
cartea patra, cap. 7, în vol. Despre preoție, p. 119) 


„A1 putea vedea în fiecare din cei care stau lângă Sfântul altar şi citesc 
legea dumnezeiască şi îi învaţă pe ascultători un ostenitor asemenea celui ce 
se îngrijeşte de pământ. Şi ceea ce face ţăranul când trage cu plugul şi 
despică brazdele pământului, şi aruncă semințele, şi le sădeşte în sânurile 
acestuia, aceasta face şi cel ce mânuie plugul învățăturii, sădind în sufletul 
ucenicilor sămânța dumnezeieştilor învățături.” (Urările de bun venit ale 

aceluiaşi şi lauda celor care au venit din împrejurimile Antiohiei, în vol. 
Cateheze baptismale, pp. 120-121) 


„Preoţia este formată deodată pentru Dumnezeu şi pentru 
oameni; pentru Dumnezeu pe care-L slăveşte prin Jertfă, pentru 
oameni pe care-i sfințeşte prin iertarea Lui.” (Din vol. Bogăţiile 
oratorice, p. 205) 


„Ceea ce-i sunt remediile numeroase medicinii, ceea ce-i sunt 
armele omului luptător, cuvântul îi este preotului, înlocuind totul, 
nefiind înlocuit de nimic. Dacă misiunea dublă a preotului este de a 
vindeca sufletele şi de a le apăra, singurul lui remediu, singura lui 
armă care le înlocuieşte pe toate celelalte, este cuvîntul său. La orice 
rău, la orice durere, la orice picire, la orice durere zdrobitoare, 
sufletelor păcătoase, sufletelor mai uşuratice, sufletelor pline, 
sufletelor sfinte însă ispitite, preotul trebuie să le aducă ajutorul 
cuvântului său. 

Însă sufletele nu sunt numai bolnave, ele sunt asaltate de 
duşmani numeroşi şi înspăimântători. Ar trebui pentru fiecare moment 
un medicament salvator care să se potrivească; trebuie acum o armă, 
armă unică, cuvântul, însă aşa de abil mânuit încât prin toate loviturile 
să înlăture orice fel de lupte.” (Din vol. Bogăţiile oratorice, p. 207) 


„Dacă preotul este sarea pamintului, misiunea lui este deci de a 
vindeca sufletele. Ori sufletele mai mult încă posedă remedii multiple 
şi medicamente variate, medicina sufletelor nu are decât un leac: este 
cuvântul sfânt. 

Și preotul nu este numai medicul sufletelor, ci el este şi 
apărătorul lor. Sufletele sunt înconjurate de rătăciri de tot felul, falsele 
profeții le asaltează, prejudecățile le falsifică, îndoielile le aprind, 
negările le tulbură. Ce va face preotul a cărui ştiinţă este scurtă şi 
limba mută? Biserica lui Dumnezeu este ca o fortăreață. Când are 
apărători din toate părțile îi lasă aici o spărtură deschisă, duşmanul 
pătrunde pe aici şi sufletele vor fi cucerite de rătăcire şi de viciu. ŞI 
cine va putea număra duşmanii, cine va şti număra rătăcirile? Oricărui 
preot îi trebuie o împotrivire slăvită.” (Din vol. Bogăţiile oratorice, p. 
212) 

PREOȚIA (să nu îngăduie preotul să se împărtăşească cineva 
stăpânit de vreun păcat) 


„Cuvintele acestea vi le spun şi vouă care vă împărtăşiți şi vouă celor 
ce împărtăşiți. Este de neapărată trebuință să vi se spună şi vouă, ca să 
împărțiți aceste daruri cu multă băgare de seamă. Nu mică vă va fi osânda 
dacă îngăduiţi să se împărtăşească de la această masă cineva pe care-l ştiţi cu 
vreun păcat. Sângele lui Hristos din mâinile voastre se va cere. De-ar fi 
general, de-ar fi mare dregător, de-ar fi chiar cel cu diadema pe cap, opreşte- 
| dacă se apropie cu nevrednicie! Tu ai mai multă putere decât el. Dacă ţi s- 
ar fi încredinţat să ai grijă de curăţenia apei unui izvor din care bea o turmă 
ŞI ai vedea că vine la apă o oaie plină toată de noroi la gură, n-ai lăsa-o să se 
aplece să bea, ca să nu tulbure izvorul; aici însă nu ţi s-a încredinţat izvorul 
unei ape, ci izvorul sângelui şi al Duhului”. (Omilii la Matei, omilia 
LXXXII, V, în col. PSB, vol. 23, pp. 935-936) 


„Când îi vezi pe unii că se apropie, deşi au păcate mai murdare decât 
pământul şi noroiul, nu te revolți şi nu-i opreşti? Ce iertare mai poţi avea? 
Pentru aceasta v-a cinstit Dumnezeu pe voi, preoţilor, cu această cinste, ca 
să-l deosebiți pe unii de alţii. Aceasta e vrednicia voastră; aceasta-i trăinicia 
voastră, aceasta-i toată cununa voastră, nu ca să umblaţi într-o haină albă şi 
strălucitoare. 

- Dar de unde ştiu eu pe cutare şi pe cutare? 

- Nu vorbesc de cei pe care nu-i cunoşti, ci de cei pe care-i cunoşti. 
Vrei să-ți spun ceva mai înfricoşător? Nu e atât de mare grozăvia să spunem 
că au călcat în picioare pe Hristos, că au socotit ceva de rând sângele 
Testamentului şi au batjocorit harul Duhului (Evr., 10, 29). Cel care 
păcătuieşte şi se apropie de sfintele Taine este mai rău decât un îndrăcit: 
îndrăciți, pentru că sunt stăpâniți de demoni, nu sunt pedepsiţi; aceştia însă 
pentru că se apropie cu nevrednicie sunt dați osândei veşnice. Aşadar nu 
numai pe aceştia să-i alungăm, ci pe toţi pe care-i vedem că se apropie cu 
nevrednicie. Nimeni să nu se împărtăşească, dacă nu-i ucenic! Nici un luda 
să nu se împărtăşească, ca să nu păţească ce-a păţit Iuda. Trup al lui Hristos 
este şi mulţimea aceasta. Vezi, dar, ca tu, care împărtăşeşti cu sfintele Taine, 
să nu mânii pe Stăpân dacă nu cureţi trupul acesta! Vezi să nu-i dai sabie în 
loc de hrană! Dacă un om nevrednic vine din neştiință să se împărtăşească, 
opreşte-l, nu te teme! Teme-te de Dumnezeu, nu de om! Dacă te temi de om, 
vei fi disprețuit de om. Dar dacă te temi de Dumnezeu, vei fi respectat şi de 
om. Dacă nu îndrăzneşti să opreşti de la sfânta Împărtăşanie pe unul 
nevrednic, adu-l la mine. Nu-i voi îngădui o astfel de îndrăzneală. Mai 

degrabă mă voi despărți de suflet decât să împărtăşesc cu sângele Stăpânului 
pe un nevrednic; mai degrabă îmi voi răspândi sângele meu decât să 
împărtăşesc cu sângele acesta atât de înfricoşător pe unul care nu merită. Nu 
al nici o vină dacă nu cunoşti pe cel nevrednic, deşi l-ai cercetat cu de- 
amănuntul. Cele ce ţi le-am spus, le-am spus de cei pe care-i cunoşti. Dacă 
vom îndrepta pe cei pe care-i cunoaştem, Dumnezeu ni-i va face cunoscuţi 
repede şi pe cei pe care nu-i cunoaştem. Dar dacă îngădui să se 
împărtăşească cei pe care-i cunoaştem că sunt păcătoşi, pentru ce să ne mai 
facă Dumnezeu cunoscuţi pe cei pe care nu-i cunoaştem? Nu spun cuvintele 
acestea ca să oprim de la împărtăşire pe oameni, nici să-i alungăm din 
biserică, ci ca să-1 aducem la Sfânta împărtăşire după ce s-au îndreptat, ca să 
ne dăm silinţa să-i îndreptăm. Aşa vom face îndurător şi pe Dumnezeu. Vom 
găsi mulți oameni care să se împărtăşească cu vrednicie şi vom primi şi mare 
răsplată şi pentru râvna noastră şi pentru grija ce o purtăm de alții”. (Omilii 
Ia Matei, omilha LXXXII, VI, în col. PSB, vol. 23, pp. 936-937) 


„Mulţi n-au putut să ridice nici povara uşoară a cercetărilor reținute 
pe care le-am făcut asupra celor care se împărtăşesc cu nevrednicie. 
Astfel, după slujbă, au apărut în faţa mea, ca să-mi spună cu neplăcere şi 
furie: Aşadar ne alungi din biserică? Ne lipseşti de Sfânta Împărtășanie? 
Nu, nu vă alung. Ba dimpotrivă, vă aduc mai aproape de ea. Căci teama 
de pedeapsă ne pătrunde în conştiinţă şi acţionează precum flacăra 
asupra cerii: topeşte şi nimiceşte păcatele noastre, pentru că rămâne 
neîncetat acolo, făcând astfel sufletul nostru mai strălucitor şi dăruindu-i 
mai mare îndrăzneală la Dumnezeu. Şi aşa cum doctorul care le dă 
bolnavilor leacuri amare îi scapă de microbii bolii, deschizându-le astfel 
pofta de mâncare şi făcându-i să-şi dorească mâncarea, la fel şi dascălul 
duhovnicesc, care spune cuvinte amare, îi dă conştiinţei prilejul de a 
respira cu uşurinţă şi-l pregăteşte pe om să guste cu mare bucurie 
Trupul Domnului.” (Din vol. Problemele vieții, pp. 171-172) 


„Voi, preoții, trebuie să dați aceste daruri sfinte cu multă luare- 
aminte, altfel veţi ajunge în iad. Dacă ştiţi că cineva a săvârşit păcat şi 
rămâne nepocăit, nu-i îngăduiți să ia parte la cina pascală. Chiar de-ar fi 
general, chiar de-ar fi domnitor, chiar de-ar fi însuşi împăratul. Dacă se 
apropie fără a fi vrednic, îndepărtați-l. Voi aveţi putere mai mare decât 
acela. Nu vă fie teamă de el, orice rang ar avea. De Dumnezeu să vă fie 
teamă, nu de om. Altfel, şi omul vă va lua în râs şi pe Dumnezeu ÎI veţi 
întrista. Oricum, în cazul în care nu îndrăzniți să faceţi acest lucru, nu 
şovăiți să mi-l încredințați mie. lar eu nu voi îngădui să se întâmple 

asemenea necuviințe. Voi prefera să mor, decât să împărtăşesc un 
nevrednic cu Trupul lui Hristos. E mai de folos să-şi piardă cineva viața 
pentru Hristos, decât să-şi salveze viaţa de aici şi să fie lipsit totdeauna de 
Dumnezeu.” (Din vol. Problemele vieții, p. 172) 


„Că de veţi cunoaşte pe cineva în răutate şi-l veţi ierta pe ela se 
împărtăşi cu Sângele lui Hristos, din mâinile voastre se va cere de la 
Dumnezeu, chiar de va fi domn sau boier mare, sau chiar împărat să fie, nu 
te teme de va veni nevrednic să se cuminece, opreşte-l, că mai multă putere 
ai tu decât împăratul, preotule! Nu îndemna spre urgie pe Domnul Tău lisus 
Hristos, să-L dai în trup necurat şi împuţit. Nu da la unii ca aceia în loc de 
hrană cuțit, ci de va veni acela pentru slăbiciune să se împărtășească şi fund 
nevrednic, opreşte-l, nu te teme! Teme-te de Dumnezeu, şi nu de oameni, şi 
aşa făcând vei fi cinstit de oameni şi iubit de Dumnezeu. Iar de ţi-i frică şi nu 
îndrăzneşti, adu-l la mine şi nu voi ierta eu să facă acestă fărădelege, mai 
bine poftesc să-mi scoată sufletul meu mai înainte de vreme, decât 
dumnezeiescul Trup şi Sânge să-L dau nevrednicilor. Mai bine sângele meu 
să-l vărs mai înainte, decât să dau înfricoşătorul Sânge unde nu se cade şi 
mai bine să mă lipsesc de viaţă pentru Dumnezeu sau pentru viața lui 
Dumnezeu, Căruia 1 se cuvine slava în veci. Amin.” (Din vol. Mărgăritarele 
Sfântului loan Gură de Aur, p. 15) 


„Vai lor dacă prin laşitatea lor sau delăsarea lor funestă Sfintele 
Taine sunt profanate!” (Din vol. Bogăţiile oratorice, p. 201) 


PREOȚIA (trăirea duhovnicească a preotului) 


„Încetează, dar, dragă prietene, de a mă împinge spre o pedeapsă de 
care n-aş putea scăpa. Nu e vorba aici de comanda unei oştiri, nici de 
ocârmuirea unei împărăţii, ci de o slujire care cere virtute de înger. 

Sufletul preotului trebuie să fie mai curat decât înseşi razele soarelui, 
pentru ca Duhul cel Sfânt să nu-l părăsească niciodată şi ca să poată spune: 
Iar de acum nu mai trăiesc eu, ci Hristos trăieşte în mine (Gal., 2, 20). 

Dacă cei ce locuiesc în pustie, care au scăpat de oraş, de piață şi de 
zgomotele din ele, care se bucură necontenit de adăpost şi linişte, nu vor să 
aibă încredere în paza ce le-o dă traiul lor departe de zgomotele lumii, ci 
adaugă şi alte nenumărate mijloace de pază: se îngrădesc din toate părțile şi 
se silesc să fie cu mare băgare de seamă în tot ce spun şi în tot ce fac, ca să se 
poată, atât cât omeneşte e cu putinţă, apropia de Dumnezeu cu îndrăznire şi 
curăție desăvârşită; deci, dacă monahii fac atât de mari sforțări ca să se 

păstreze curați, spune-mi, te rog, câtă putere, câtă tărie socoteşti că-i trebuie 
preotului, ca să-şi poată smulge sufletul din orice întinăciune şi să-şi 
păstreze nevătămată frumuseţea cea duhovnicească? Şi preotul are nevoie de 
mult mai mare curăție decât monahii. lar cel care are nevoie de mai mare 
curăție, acela este supus la mai mari ispite, care-l pot murdări, dacă nu-şi 
fereşte sufletul printr-o neîncetată priveghere şi dacă nu foloseşte mai multă 
tărie sufletească.” (Tratatul despre preoție, cartea a şasea, cap. 2, în vol. 
Despre preoţie, pp. 134-135) 


„Spune-mi, te rog, unde-l vom pune pe preot, când cheamă Duhul Cel 
Sfânt, când săvârşeşte prea înfricoşătoarea jertfă şi când atinge necontenit pe 
Stăpânul obştesc al tuturora? Cât de mare curăţie, cât de mare evlavie îi vom 
cere? Gândeşte-te ce fel trebuie să fie mâinile acelea care slujesc, ce fel 
trebuie să fie limba aceea care rosteşte acele cuvinte? Nu trebuie să fie oare 
mai curat şi mai sfânt decât oricine altul sufletul care a primit atâta Duh? 
Atunci şi îngerii stau împrejurul preotului. Tot altarul şi locul din jurul 
jertfelnicului se umple de puterile cereşti în cinstea Celui ce se află pe 
jertfelnic. Cele ce se săvârşesc atunci pe sfântul altar sunt îndestulătoare să 
ne încredinţeze de toate acestea. Am auzit odată pe cineva povestind că un 
bătrân, bărbat minunat, care avea adeseori descoperiri, i-a spus că a fost 
învrednicit odată de o vedenie ca aceasta: în timpul săvârşirii sfintei jertfe a 
văzut dintr-odată, atât cât 1-a fost cu putință, mulțime de îngeri, îmbrăcați în 
veşminte strălucitoare, stând în jurul altarului, cu ochii plecaţi în jos, aşa cum 
stau soldaţii când împăratul este de faţă. Şi eu o cred. Un altul mi-a spus - n-o 
aflase de la altul, ci el însuşi fusese învrednicit să vadă şi să audă - că dacă 
cei care pleacă de pe lumea aceasta s-au împărtăşit cu Sfintele Taine cu 
conştiinţa curată, când îşi dau sufletul, sunt însoțiți de aici de îngeri, din 
pricina sfintei Împărtăşanii pe care au luat-o.” (Zratatul despre preoție, 
cartea a şasea, cap. 4, în vol. Despre preoție, p. 138) 


PREOȚIA (sfinţenia preotului) 


„Sfântul Duh a rânduit ca preoţii, încă pe când sunt în trup, să aducă 
lui Dumnezeu aceeaşi slujbă pe care o aduc îngerii în ceruri. Pentru aceea 
preotul trebuie să fie atât de curat, ca şi cum ar sta chiar în cer, printre 
puterile cele îngereşti.” (Tratatul despre preoție, cartea a treia, cap. 4, în vol. 
Despre preoție, p. 63) 

„Preotul trebuie să fie sfânt pentru suflete. Şi cu atât este mai 
urgentă această sfințenie, cu cât sunt mai grave şi mai numeroase 
obstacolele pe care le întâlneşte. 

Ce este preotul fără sfințenie? În fiecare din funcţiile sale, în 
predica sa, în raporturile sale cu lumea, el este modelul, exemplarul 
viu al sfinţeniei: totul în el este ceresc, este divin. Să-l presupunem 
hpsit de orice sfințenie, ce va mai rămâne el dacă nu o fantomă fără 
realitate, sau mai curînd un comediant fără ruşine? 

Preotul va fi sfânt, însă câte piedici sunt pentru această 
sfinţenie!” (Din vol. Bogățiile oratorice, p. 211) 


„Preotul trebuie să fie sfânt pentru Dumnezeu. Preotul este 
mijlocitor, el este ajutor pentru oamenii vinovați; fără încetare el 
trebuie să se prezinte la picioarele tronului lui Dumnezeu pentru a cere 
har. Dacă el este respins însuşi ca urât, ce har va mai putea el obține? 

Și dacă noi îl contemplăm pe preot la altar, în timpul jertfei, când 
tine el în mână dumnezeiasca jertfă, încât cerul şi pământul sunt 
cuprinse de frică şi plecate sub închinare (...) Om ceresc, om sfânt, oh, 
da. Însă, dacă el este păcătos, ce urâtă profanare!” (Din vol. Bogăţiile 
oratorice, p. 211) 


PREOȚIA (viaţa preotului trebuie să fie model pentru 
credincioşi) 


„Îndeobşte, mulțimea păstoriţilor se uită la purtările conducătorilor lor 
ca la un model şi caută să se asemene în purtări cu ei. (Înţ. Sir., 10, 2). Cum 
ar putea, oare, un preot face pe credincioşii săi să nu se mânie, când el însuşi 
se mânie? Care dintre credincioşi ar dori să fie măsurat în purtări, când vede 
că preotul său se mânie?” (Tratatul despre preoție, cartea a treia, cap. 10, în 
vol. Despre preoție, p. 77) 


„După cum faptele lor (ale preoţilor — n.n.) cele bune au fost de folos 
multor credincioşi, pentru că faptele i-au îndemnat şi pe ei la fapte bune, tot 
aşa şi păcatele lor i-au făcut mai trândavi spre săvârşirea virtuții şi mai 
molatici pentru ostenelile faptelor bune. 

De aceea trebuie ca frumuseţea sufletului preotului să strălucească în 
toate împrejurările din viaţa lui, ca să poată în acelaşi timp, şi bucura, dar şi 
lumina sufletele celor ce-l privesc.” (Tratatul despre preoție, cartea a treia, 
cap. 10, în vol. Despre preoție, p. 78) 

PREOȚIA (purtarea preoţilor) 


„Un adevărat conducător de oameni trebuie să fie cu totul dimpotrivă: 
să fie neiertător cu el însuşi şi aspru judecător al faptelor lui, iar cu cei de 
sub conducerea lui, iertător şi blând. Dar cărturarii şi fariseii făceau 
dimpotrivă”. (Omilii la Matei, omilha LXXII, |, în col. PSB, vol. 23, p. 821) 


„Și după cum omul, oriunde s-ar arăta, trebuie să se vadă că se 
deosebeşte de animale, tot aşa şi învățătorul trebuie să arate că este învățător 
şi când grăieşte şi când tace şi când stă la masă şi când face orice altceva; 
trebuie să se vadă că este învățător şi din mers şi din privire şi din ținută, 
într-un cuvânt din totul”. (Omilii la Matei, omiha LXXII, II, în col. PSB, 
vol. 23, p. 823) 


„Preoții din legea veche, ca şi regii şi proorocii erau unşi cu 
untdelemn (£Acov) pentru că untdelemnul era simbolul iubirii de oameni a 
lui Dumnezeu. Din aceasta ei învățau că şi stăpânitorul poporului trebuia să 
aibă milă de supuşii săi şi că Duhul vine în om prin milă, fiindcă Dumnezeu 
se milostiveşte către oameni şi este iubitor de oameni. Și miluieşti pe toți, pe 
toate le poţi (Sol., 11, 23). De aceea erau unşi cu untdelemn (soov) pentru 
a arăta că preoţia a fost dăruită din milă (eAe06) lui Dumnezeu; la fel şi regii 
erau unşi cu untdelemn din aceeaşi pricină. Chiar dacă cineva ar lăuda un 
stăpânitor, nu i-ar putea spune nimic mai potrivit decât mila ta, milostivirea 
ta, pentru că e propriu stăpânirii să fie milostivă. 

E uşor de înţeles că şi lumea a fost făcută de Dumnezeu din milostivire, şi deci şi noi trebuie : 


„Cel preoțit se cade să fie cu adevărat curat de toate patimile, iar mai 
ales de curvie şi de vrajbă, nici cât de subţire cuget să nu aibă, de vrea să nu 
fie ca un stricat şi bubos la mâini şi la obraz, care se apropie să se atingă de 
Împăratul pentru că ştie ce va păţi acela.” (Din vol. Mărgăritarele Sfântului 
Ioan Gură de Aur, p. 250) 


„Dacă întâlneşte suflete învârtoşate, duşmănoase, nerăbdătoare, 
femei în vârstă, văduve arțăgoase, fiindcă viaţa le-a fost aşa de rea şi 
apăsătoare, îi este necesară o răbdare eroică, dacă nu vrea să 
zdrobească cu totul dintr-odată aceste flori deja atât de fragile.” (Din 
vol. Bogăţiile oratorice, p. 210) 


PREOȚIA (purtarea nedemnă şi necuviincioasă a unor preoţi) 

„Chiar dacă poate aţi avea dascăli stricaţi, şi cari răpesc totul, şi sunt 
lacomi, apoi nici aşa nu vă poate fi de îndreptățire răutatea acelora. Căci 
iubitorul de oameni şi întrutot-înţeleptul unul-născut Fiu al lui Dumnezeu, 
carele toate vede, şi care ştie că în trecerea timpului şi în lumea întreagă se 
vor găsi poate şi mulți preoți stricaţi, nu cumva prin lenevirea unor asemenea 
preoți să se prelungească încă mai mult lenevirea şi nepăsarea ucenicilor, 
răsturnând orice îndreptățire pentru o astfel de lenevire, iată ce zice: Pre 
scaunele lui Moisi au stătut Cărturarii şi Fariseii; deci toate câte vor zice 
vouă să faceţi, faceți, însă după lucrurile lor nu faceți (Mt. 23, 2), arătându- 
ți prin aceasta că, chiar dacă ai avea dascăl netrebnic, totuşi cu nimic te vei 
vătăma dacă vei asculta cuvintele lui. Nu din lucrurile ce a făcut dascălul, ci 
din vorbele ce le-ai auzit de la dânsul şi nu le-ai împlinit, din acestea, zic, 
Dumnezeu îţi va scoate vinovăția. Încât, dacă tu vei face cele poruncite, vei 
sta atunci cu toată încrederea înaintea dreptului judecător, iar dacă nu vei 
asculta de cele ce ţi-a spus dascălul, apoi chiar de ai avea de arătat mii de 
preoți stricați, totuşi aceasta cu nimic nu-ți va folosi. Fiindcă şi luda a fost 
apostol, şi totuşi aceasta nu ar putea îndreptăți pe iubitorii de arginţi sau şi pe 
furătoriui de cele sfinte, şi nici că ar putea cineva dintr-aceştia să zică, fiind 
învinuit, că şi apostolul Domnului a fost tâlhar, furător de cele sfinte şi 
vânzător al Mântuitorului, ci mai cu seamă aceasta ne va osândi şi pedepsi, 
că nici după relele pătimite de alţii noi nu ne-am cumințit. Dar tocmai pentru 
aceea sunt scrise asemenea fapte, ca astfel să fugim de dânsele. Pentru aceea, 
lăsând la o parte pe cutare şi pe cutare, noi să luăm seama la noi înşine şi la 
faptele noastre, căci fiecare din noi numai pentru dânsul va da seamă 
înaintea lui Dumnezeu.” (Comentariile sau Tâlcuirea Epistolei întâi către 
Corinteni, omilia XXI, pp. 223-224) 


PREOȚIA (preotul să nu caute foloase materiale sug steagul 
lui Hristos) 


„Este vrednic de observat aici şi aceea că fericitul Pavel peste tot locul 
păstrează măsura, căutând numai cele de neapărată trebuinţă, şi nicidecum 
de prisos. Căci nu a zis: Cine slujeşte în oaste şi nu se îmbogăţeşte?, ci Cine 
slujeşte în oaste cu leafa sa?; nici nu zice: Sau cine sădeşte vie şi nu strânge 
aur, sau nu culege întregul rod? - ci şi din rodul ei nu mănâncă; Şi nici nu a 
ZIS: Sau cine paşte turmă şi nu vinde mieii? - ci şi din laptele ei nu mănâncă; 
- nu zice din mieii turmei, ci din laptele ei, arătând prin aceasta că dascălul 
trebuie a se mulțumi cu o mică mângâiere şi numai cu hrana trebuitoare. 

Aceste cuvinte sunt îndreptate împotriva celor ce vor a mânca totul şi a 
culege întregul rod al viei. Aşa a legiuit şi Domnul, zicând: Vrednic este 
lucrătorul de hrana sa (Mt. 10, 10). Deci el nu aduce aici pildele cum s-ar 
întâmpla, ci arată încă prin ele şi ce fel trebuie a fi preotul. Fiindcă el trebuie 
a avea şi voinicia ostaşului, şi îngrijirea păstorului, şi sârguința lucrătorului 
de pământ, şi pe lângă toate acestea încă, de a nu căuta nimic mai mult decât 
neapărata trebuință. 


Arătând deci că şi după apostoli, şi după pildele din viață, dascălul nu 
este împiedecat a lua de la ucenici cele trebuitoare pentru hrana sa.” 
(Comentariile sau Tâlcuirea Epistolei întâi către Corinteni, omilia XXI, p. 
215) 


PREOȚIA (nu se cade ca preoţii să-şi agonisească averi) 


„Este (preotul — n.n.) îmbrăcat în haine de mătase? Are poate o 
mulţime de servitori când se duce la piaţă? Umblă poate călare? Îşi ridică 
oare case mari în care să locuiască? Dacă ar face aşa, eu însumi l-aş 
condamna şi nu l-aş cruța nicidecum, ci l-aş arăta chiar ca fiind nevrednic de 
preoție! Căci cum va putea el sfătui pe alţii să nu se ocupe cu acestea, dacă 
pe sine însuşi nu se poate sfătui?” (Omilii la Epistola către Filipeni, omiha a 
X-a, p. 179) 


PREOȚIA (preoţii să nu ia asupra lor purtări de griji lumești) 


„După ce Hristos 1-a lipsit pe ucenici de toate, le-a dat totul; le-a 
îngăduit să rămână în casele învățăceilor lor, dar să nu aducă nimic cu ei 
când intră în casele lor. I-a scăpat astfel pe apostoli de grija cea de toate 
zilele, iar pe învăţăcei i-a convins că apostolii intră în casele lor numai 
pentru mântuirea lor; şi pentru că nu aduc cu ei nimic şi pentru că nu cer 
nimic mai mult decât cele de neapărată trebuinţă şi pentru că nu intră în 
casele tuturora. Domnul vrea ca apostoli Lui să fie străluciți, nu numai 
datorită minunilor, ci, înainte de minuni, datorită virtuţii lor. Că nimic nu 
caracterizează atât filozofia ca simplitatea; şi, pe cât e cu putinţă, 
desăvârşirea”. (Omilii la Matei, omiha XXXII, V, în col. PSB, vol. 23, p. 
400) 


„Că nu-i cu putință să urmezi pe Hristos cum trebuie dacă nu te 
desfaci de toată grija cea lumească şi legată de pământ. Aşa însă preoţii lui 
Dumnezeu stau la culesul viilor, la seceratul griului şi la vânzarea recoltelor. 
Slujitorii umbrei, preoții Vechiului Testament, erau scutiți de astfel de griji, 

deşi li se încredinţase o slujire mai trupească; iar noi, ca suntem chemaţi să 
slujim la altarul cel ceresc, care intrăm în sfintele sfintei cele adevărate, ne 
îndeletnicim cu treburi de negustori şi de samsari. Din pricina aceasta nu mai 
citim deloc Scripturile, din pricina aceasta ne trândăvim la rugăciune, din 
pricina aceasta suntem nepăsători la toată fapta bună. Nici nu e cu putinţă să 
ne împărțim în amândouă părțile cu râvna cuvenită”. (Omilii la Matei, omilia 
LXXXV, IV, în col. PSB, vol. 23, p. 963) 


PREOȚIA (preoţii să transmită cele duhovniceşti 
credincioşilor, iar aceştia să-i ajute pe preoți în cele necesare 
trupului) 


„„... când el strigă ca să nu se lege gura boului ce treieră, nimic alta nu 
lasă a se înţelege, fără numai că dascălu ce se ostenesc trebuie a se bucura de 
răsplata ostenelilor.” (Comentariile sau Tâlcuirea Epistolei întâi către 
Corinteni, omiha XXI, p. 216) 


„Dacă am semănat noi vouă cele duhovniceşti, au mare lucru este de 
vom secera noi ale voastre cele trupeşti? Ai văzut pricină întru totul 
îndreptățită şi vrednică de cuvânt? Acolo, zice, sămânța este trupească, 
trupească este şi roada, pe când aici nu este aşa, ci sămânţa este 
duhovnicească, iar răsplata trupească. Ca nu cumva ei să cugete lucruri 
mai, ca unii ce ar da cele trebuitoare dascălilor, arată că dânşu iau mai mult 
decât dau. Lucrătorii de pământ ceea ce seamănă, aceea şi iau, pe când noi, 
zice, semănând în sufletele voastre cele duhovniceşti, secerăm cele trupeşti, 
căci aşa era hrana dată de dânşii apostolilor. 


Mai departe apoi spune ceva mai aducător de sfială, zicând: Dacă au 
parte alții de stăpânirea voastră, au nu mai vârtos noi? (1 Cor. 9, 12). lată 
aici şi alt gând, şi acesta tot din pilde, însă nu la fel ca cele dinainte. Căci nu 
pomeneşte aici nici de Petru, şi nici de ceilalți apostoli, ci de nişte vicleni, 
împotriva cărora se azvârle cu putere şi de care zice în altă parte: Că suferiți 
de vă robeşte cineva, de vă ia cineva, de se semețeşte cineva, de vă bate 
cineva peste obraz (2 Cor., 11, 20), şi deci prin cuvintele de mai sus el dă de 
veste deja despre lupta ce o va duce împotriva acelor înşelători. Pentru aceea 
nici nu a zis Dacă alții iau de la voi, ci arătând obrăznicia acelora, tirania şi 
neguţătoria lor, zice: Dacă au parte alții de stăpânirea voastră, adică vă 
stăpânesc, şi se poartă cu voi ca şi cu nişte Slugi, nu numai luând de la voi, 
ci încă cu multă obrăznicie. Pentru aceea a adăogat: au nu mai vârtos noi? — 
ceea ce nu ar fi spus el dacă îi era aici vorba de apostoli. De aici se vădeşte 

că el face vorbire prin aceste cuvinte la nişte şarlatani care îi asupreau. Așa 
că împreună cu legea lui Moisi, chiar şi voi ați pus prin aceasta lege, că 
trebuie a da dascălilor voştri hrana trebuitoare. Zicând însă: Au nu mai 
vârtos noi?, el nu mai întinde vorba de ce cu atât mai vârtos ei ca apostoli 
trebuia a lua, ci lasă aceasta la judecata cugetului lor, voind prin aceasta a-i 
şi înfricoşa şi mai mult a-1 ațâţa. 


Ci nu ne-am folosit de stăpânirea aceasta, adică n-am luat nimic de la 
voi. Ai văzut prin câte a pregătit el vorba că nu ar fi ceva nelegiuit dacă ar 
lua — şi cu toate acestea, nu a luat nimic — ca să nu se creadă că dacă nu a 
luat, apoi a fost împiedicat? Nu fiindcă nu mi-este slobod nu iau, zice, căci 
îmi este slobod a face aceasta, după cum am dovedit cu apostolii, cu 
împrejurările din viaţă, cu ostaşul, cu lucrătorul şi cu păstorul, cu legea lui 
Moisi, cu însăşi firea lucrului, cu faptul că am semănat vouă cele 
duhovniceşti, cu faptul că voi vă îngrijiţi şi daţi altora cari nu merită - 
totuşi, ca să nu se pară că el necinsteşte pe ceilalți apostoli cari luau, a pus 
toate acestea aici, spre a se sfii aceşti corinteni, dovedindu-le că nu pentru că 
ar fi fost împiedicat nu a luat.” (Comentariile sau Tâlcuirea Epistolei întâi 
către Corinteni, omilia XXI, pp. 216-217) 


„Căci dacă Dumnezeu făgăduieşte împărăţia cerurilor în schimbul 
unor lucruri mici şi neînsemnate, atunci şi slujitorii săi trebuie să transmită 
altora cele duhovniceşti în schimbul celor mici şi necesare trupului, pentru 
că, pe drept cuvânt, El este Cel Care le dăruieşte şi pe unele şi pe altele.” 
(Omilii la Epistola către Filipeni, omia a I-a, p. 28) 


„Fiindcă nu-i absurd să-i dăm împăratului pământesc şi armatei lui 
plecate la război toate cele necesare, haine şi hrană şi nu numai cât trebuie, 
ci chiar şi de prisos, iar Împăratului ceresc şi armatei Lui aflată în linie de 
bătaie în faţa unor duşmani cu mult mai cumpliți — Căci lupta noastră nu 
este împotriva trupului şi a sângelui (Et., 6, 12) — să nu le oferim nici măcar 
strictul necesar? Vai, câtă nerecunoştinţă şi ce poftă nesfârşită de câştiguri 
nedrepte!” (Omilii la Epistola către Filipeni, omilia a X-a, pp. 176-178) 


„ŞI cu toate acestea mulți dintre cei de față sunt mai prejos decât 
iudeii. la aminte, aşadar, la câte dări plăteau iudeii pentru preoții lor: 
zeciuieli, prinoase şi iarăşi zeciuieli, apoi zeciuială chiar şi a treia oară şi 
sicli, fără ca cineva să spună că preoţii lor consumă mult. Cu cât mai mult 
vor primi cei săraci, cu atât şi plata celor ce fac milostenie va fi mai mare. 
Nu spuneau: preoții primesc prea mult, îşi îmbuibă pântecele etc., vorbe ce 

se aud astăzi din partea multora. Cei care-şi înalță case măreţe şi-şi cumpără 
ogoare sunt considerați ca neavând mare lucru; dar dacă vreunul din preoţi 
ar îmbrăca vreo haină mai frumoasă sau şi-ar procura haina necesară, sau ar 
avea vreo slugă — ca să nu fie silit a se arăta în ochii lumii fără orânduială — 
atunci acest fapt este socotit a fi bogăție!... într-adevăr, suntem bogați, dar 
în acuzaţiile pe care ei ni le aduc, lucru pe care sunt siliți să-l recunoască. 
Noi, de-am avea oricât de puţin, suntem socotiți bogați, în timp ce aceia 
chiar de-ar trăi în belşug fără măsură, sunt socotiți săraci!” (Omilii la 
Epistola către Filipeni, omilha a X-a, pp. 177-178) 


„Al văzut înţelepciunea lui Dumnezeu şi iubirea Lui de oameni? Aşa 
cum n-a căutat la slava Sa şi nici n-a avut în vedere pe cele ale Sale, ci, în 
slavă fiind, a ales pentru tine necinstea, la fel e şi cu învățătorii, care deşi 
puteau să fie slăviţi, au preferat totuşi pentru tine să fie disprețuiți, pentru ca 
tu să te foloseşti, ca tu să te îmbogăţeşti. Pentru a te îmbogăți tu în cele 
duhovniceşti, de aceea e hpsit el de cele trupeşti. Aşadar, Dumnezeu ar fi 
putut să-i facă fără nici o lipsă, dar a arătat că pentru tine i-a lăsat să fie 
săraci!” (Omilii la Epistola către Filipeni, omilia a X-a, p. 187) 


„... trebuie să se acorde ajutoare cu îmbelşugare dascălilor pentru 
întreținerea lor ca nu cumva să sufere sau să se moleşească; ca nu cumva, 
ocupându-se cu cele mici, din această cauză ucenicii să fie hpsiţi de cele 
mari; ca astfel lucrând cele duhovniceşti să nu se ocupe deloc cu cele 
pământeşti.” (Tâlcuiri la Epistola întâi către Timotei, omilia a XV-a, p. 167) 


PREOȚIA („cel ce slujeşte la altar, de la altar să se 
hrănească”) 


„Cel învăţat în cuvânt să comunice celui ce învaţă toate cele bune. 
Aici e vorba de învăţători, că trebuie a se bucura de multă grijă din partea 
discipolilor. Şi din ce cauză oare a legiferat Hristos aşa? Căci şi în Noul 
Testament astfel e hotărât, ca cei ce predică Evanghelia, din aceasta să 
trăiască; şi în Vechiul Testament se găsesc de asemenea multe dispozițiuni, 
după care leviţii se bucurau de multe venituri din partea evreilor. Din ce 
cauză deci s-a ordonat acestea? Fiindcă aici este pusă mai înainte temelia 
umilinţei şi a iubirii. Demnitatea didactică de multe ori îngâmfă pe cei ce o 
posedă; de aceea el reprimând astfel de apucături, pune în poziție pe dascăl 
de a avea nevoie de ajutorul discipolilor, iar pe aceştia-i motivează de a se 
face mai sprinteni spre binefacere, exercitându-i astfel de a deveni blânzi 

către alţii, precum sunt blânzi şi îndatoritori către dascălu lor. Pentru că de 
nu ar fi aşa, cum am zis, de ce pe iudeii cei nerecunoscători îi hrăneşte cu 
mană în pustiu, iar pe apostoli 1-a lăsat ca cerşetori? Nu este invederat că de 
aici pregătind bunătățile cele mari, - umilința şi iubirea, - a învăţat pe 
discipoli de a nu se ruşina de dascălii lor, ce erau batjocoriți? A cere de la 
alții pentru hrana zilnică, se pare a fi ruşinos; însă nu se poate zice tot aşa şi 
pentru dascăli, când ei cer de la discipolii lor, cu toată sinceritatea; aşa că şi 
de aici nu puţin câştigă discipolii, învățându-se de a dispreţui orice slavă. De 
aceea şi zice: Cel învățat să împărtășească pe cel ce învaţă în toate cele 
bune, adică, să-şi arate toată dărnicia către el. Când el zice în toate cele 
bune, la aceasta face aluzie. Nimic să nu fie propriu al discipolului, ci toate 
să fie comune, pentru că mai mari va lua decât dă, şi încă cu atât mai mari, 
cu cât sunt mai bune cele cereşti decât cele pământeşti. Aceasta invederând- 
o şi în altă parte, zice: dacă noi am semăna vouă cele spirituale, au este 
mare lucru de vom secera de la voi cele corporale? (| Cor., 9, 11). Pentru 
aceasta şi numeşte faptul menționat împărtăşire, arătând că aici e un fel de 
schimb reciproc, cu care ocazie şi iubirea devine cu mult mai fierbinte şi mai 
statornică. Dacă dascălul caută sobrietatea, el rămâne statornic în acelaşi loc, 
primind ajutoare după demnitatea lui. A stărui în cuvânt, a se afla în sărăcie 
permanentă, a dispreţui toate cele pământeşti, ca la urmă să ai nevoie de 
alții, încă este laudă mare. Dacă, însă, dascălul întrece măsura cerută, apoi 
singur îşi vatămă demnitatea, nu pentru că primeşte ajutoare, ci pentru că 
primeşte fără măsură.” (Comentariile sau Explicarea Epistolei către 
Galateni, pp. 118-120) 


PREOȚIA (ispitele ce-l atacă pe preot) 


„Este necesar ca dascălul să sufere primejdii, şi chiar mai multe decât 
ucenicii. Bate-voi păstorul, zice, şi se vor risipi oile (Matei, 26, 31). Deci, 
fiindcă se petrece acest fapt, diavolul suflă cu mai multă putere asupra lor, ca 
cel ce în nimicirea unora trage cu sine şi risipirea altora, adică risipirea 
turmei. Căci dacă ucide oile, împuţinează turma; dar când pe păstor îl scoate 
din mijloc, desigur că va vătăma turma întreagă. Deci, dacă diavolul 
lucrează lucruri mari printr-o mică osteneală, şi dacă vatămă totul printr-un 
singur suflet, tocmai de aceea trebuie să ne îngrijim.” (Tâlcuiri la Epistola 
întâi către Timotei, omilia |, pp. 14-15) 


„Primul viciu de care trebuie să se teamă preotul este mândria. 
Demnitatea preoțească este atât de înaltă, împărăția ei atât de 

puternică, încât ispita inerentă la orice împărăție vine de la sine. Din 
această rădăcină înveninată se naşte slava deşartă, căutarea onorurilor, 
aviditatea după laude, revendicarea geloziei şi a puterii celei mai 
înalte. De acolo încă invidia care roade, disprețul care se sileşte să 
coboare pe altul care este mai sus decât el, demersurile necinstite 
pentru a ajunge concurentul dorit şi cel mai favorizat. De acolo încă 
amărăciunile, tristețile, abaterile urâte, când mândria nu mai are 
păşunea sa. 

Un rău mai periculos în preot este ambiția vinovată de a plăcea 
femeii, unde se exercită de obicei preoția. Dacă el cade în această 
slăbiciune, adio la orice independenţă şi orice energie; el nu va mai fi 
decât sclavul laş al acelora a căror ambiție caută favorurile lor. Dacă o 
mulțime de preoți nu cunosc această ruşine, sunt prea mulți, vai, care 
cad în aceasta! 

Un pericol de un alt gen, este pentru preot de a deveni lacom. 
Dacă-l munceşte avariţia, dacă ambiția îl împinge la onoruri, noi îl 
vom vedea înainte de sfinţirea sa asigurat pentru demersuri laşe ca să 
intre în cele Sfinte.” (Din vol. Bogăţiile oratorice, p. 209) 


„Preotul trăieşte în mijlocul laturilor întinse din toate părțile 
pentru virtutea sa. Ce prudenţă, ce privire atentă, ce fineţe de şarpe, ce 
măsură de limbaj, ce dibăcie şi ce abilitate îi sunt necesare în 
demersurile sale! 

Cel mai adesea preotul este persecutat. El este prada desemnată a 
oricărei răutăţi a celor răi. Calomnii, injurii, procedee nedrepte, adesea 
violenţe şi ocări de fapte; el trebuie să se aştepte la totul. Ce va face 
el? În loc de a rămîne miel, se va face el up, răpind în mijlocul lupilor 
răpitorii? Preotul răzbunător şi mânios pierde şi sufletele şi se pierde şi 
pe sine însuşi.” (Din vol. Bogățiile oratorice, p. 210) 


„Ce de duşmani pentru preotul ce stă în contact cu lumea, din 
spectacolele care se desfăşoară aici, continua imagine a viciului pe 
care-l are aici sub ochi! Că dacă la această primă piedică se mai 
adaugă a doua mai grozavă: laudele şi favorurile lumii, cum va scăpa 
el de o atât de îmbătătoare contagiere, infectare? Totodată lumea îi 
oferă lui doi duşmani de învins: atracția bogăției, sau contactul josnic 
cu plebea de jos, grosolană; aici este pumnalul ucigaș al laudei, cel mai 
tare dintre toate. Dacă preotul devine omul lumii, el este pierdut. 

Și el trebuie să trăiască în această lume de care trebuie să fugă! 
Este mult mai ameninţată sfinţenia lui şi mai grea decât a călugărului 
în siguranţa chiliei sale!” (Din vol. Bogăţiile oratorice, p. 211) 


PREOȚIA (neîncetata luptă duhovnicească a preotului) 


„Cei ce voiesc să vateme o turmă de oi nu se războiesc cu ciobanul, 
când îl văd că fuge; lasă lupta cu el şi se mulțumesc cu răpirea oilor. Arci, 
nu. Chiar dacă duşmanii răpesc toată turma, nici aşa nu lasă în pace pe 
păstor. Dimpotrivă, îl atacă mai cumplit, se înverşunează mai mult împotriva 
lui şi nu se opresc până ce nu îl înving sau cad ei învinşi.” (Tratatul despre 
preoţie, cartea a doua, cap. 3, în vol. Despre preoție, p. 48) 


PREOȚIA (chiar şi cele mai mici păcate ale preotului ies 
repede la iveală şi vatămă pe mulţi) 


„Nu-i cu putință să rămână ascunse păcatele preoților. Dimpotrivă, ies 
repede la iveală chiar cele mai mici păcate.” (Tratatul despre preoție, cartea 
a treia, cap. 10, în vol. Despre preoție, p. 78) 


„Păcatele credincioşilor de rând, ca şi cum ar fi săvârşite în întuneric, 
pierd numai pe săvârşitorii lor, pe când păcatul unui om de vază şi cunoscut 
de mulți, cum este preotul, vatămă îndeobşte pe toți; pe cei slabi îi face şi 
mai slabi pentru ostenelile cele spre virtute, iar pe cei ce vor să fie mai cu 
luare aminte asupra lor, pe cei care săvârşesc oarecari fapte de virtute, îi face 
de se mândresc. În afară de asta, păcatele credincioşilor de rând, chiar dacă 
sunt săvârşite în văzul lumii, nu zdruncină într-un chip deosebit sufletele 
oamenilor, pe când păcatele celor ce stau în fruntea acestei slujbe, mai întâi 
sunt cunoscute de toți, apoi, chiar de-s foarte mici, ele par mari faţă de 
păcatele mici ale celorlalți. Toţi măsoară păcatul nu cu mărimea păcatului 
săvârşit, ci cu dregătoria celui ce săvârşeşte păcatul. 

De aceea preotul trebuie să se întărească din toate părțile, ca şi cu 
nişte arme de oţel, cu zel mare şi neîntreruptă supraveghere a vieți sale. 
Trebuie să se uite mereu în jurul său, ca nu cumva să-i găsească cineva un 
loc descoperit şi nepăzit şi să-1 dea o lovitură de moarte. Toţi stau în jurul lui 
gata să-l rănească şi să-l doboare; nu numai vrăjmaşii şi inamicii lui, ci chiar 
mulți din cei ce-i arată pe față prietenie.” (Tratatul despre preoţie, cartea a 
treia, cap. 10, în vol. Despre preoție, p. 78) 

„Hrana focului care arde sufletul preotului, nu sunt smoala, câlții şi 
vreascurile, ci alte materii, cu mult mai complicate ca acestea; că pe suflet 
nu-l arde focul acela material, ci-l împresoară flacăra atotmistuitoare a 
invidiei, care se înalță împrejurul lui din toate părțile. Invidia iscodeşte viața 
preotului şi se năpusteşte asupra lui mai cu putere de cum se năpustea focul 
din cuptorul Babilonului asupra trupurilor celor trei tineri. De găseşte în 
viaţa lui numai o urmă de stuf, adică cel mai mic păcat, flacăra invidiei se 
lipeşte iute de el; arde, într-adevăr, partea putredă, dar odată cu ea îi pârleşte 
şi-i înnegreşte cu fumul ei toată viaţa, de-ar fi ea mai strălucitoare ca razele 
soarelui. Atâta vreme cât viaţa preotului este în toate privinţele fără cusur, 
clevetirile nu-l pot atinge; dar dacă se întâmplă să săvârşească un mic păcat, 
cum este şi firesc, că e om şi el şi călătoreşte pe oceanul cel mult înşelător al 
acestei vieți, nu-i mai sunt de folos celelalte fapte bune ca să-l poată scăpa 
de gurile acuzatorilor, ci acel mic păcat le pune în umbră pe toate. Toţi îl 
judecă pe preot, nu ca pe un om îmbrăcat cu trup şi el, cu fire omenească şi 
el, ci ca pe un înger, slobozit de orice slăbiciune omenească.” (Tratatul 
despre preoție, cartea a treia, cap. 10, în vol. Despre preoție, p. 79) 


PREOȚIA (căderile preotului) 


„Ceilalţi oameni, de-ar păcătui de mu de ori, pot dobândi iertare. Dar 
dascălul, dacă păcătuieşte, e hpsit de orice apărare şi va primi cea mai mare 
pedeapsă”. (Omilii la Matei, omilia XV, VII, în col. PSB, vol. 23, p. 185) 


„Că spune Scriptura: Cei tari, cumplit se vor certa (Înţ. Sol., 6, 6); şi: 
Cel care a ştiut voia stăpânului său şi n-a făcut-o se va bate mult (Luca 12, 
47). Deci cu cât cunoşti mai mult, cu atât eşti mai mult pedepsit. De aceea 
preotul care face acelaşi păcat ca şi mireanul nu primeşte pedeapsa 
mireanului, ci o pedeapsă mult mai grea”. (Omilii la Matei, omilia XXVI, 
VI, în col. PSB, vol. 23, p. 339) 


„Orice om care calcă legea merită să fie pedepsit, dar mai ales cel 
care-i pus să înveţe pe alții este drept să fie pedepsit îndoit şi întreit; o dată, 
pentru că el calcă legea; a doua oară, pentru că, fiind dator să îndrepte pe 
ceilalți, şchioapătă; de aceea este vrednic de o pedeapsă şi mai mare din 
pricina slujbei sale de cinste; a treia oară, pentru că îi strică pe ceilalți şi mai 
mult prin aceea că, fiind învățător, săvârşeşte astfel de călcări de lege”. 
(Omilii la Matei, omilia LXXII, I, în col. PSB, vol. 23, p. 821) 

„Când un om de rând cade, nu este un scandal pentru Biserică; dar 
când o persoană a cărei virtute înaltă e pusă ca pildă de urmat, care e 
cunoscut pretutindeni şi admirat în general, cedează ispitei, el cauzează o 
mare ruină şi o însemnată pagubă, nu numai pentru că el cade din înălțime, 
dar pentru că exemplul său pierde un mare număr care îl luase ca model. Și 
după cum, când capul sau ochii sunt bolnavi, tot restul corpului lâncezeşte şi 
rămâne fără acţiune, tot astfel când aceste mari lumini ale creştinismului se 
întunecă prin păcat şi-şi pun o oarecare pată, tot corpul Bisericii suferă.” 
(Primele patru omilii despre statui, omiha I, p. 13) 


„De asta s-a rânduit şi s-a îngăduit lui Petru să păcătuiască, 
pentru că avea să 1 se încredinţeze popor mult; pentru ca nu cumva, din 
pricina firii sale aspre şi a lipsei de păcat, să fie neiertător cu frații lui. 
A căzut în păcat pentru ca, gândindu-se la păcatul lui şi la iertarea 
Stăpânului, să ierte şi el pe alții după rânduiala dumnezeiască, potrivit 
lui Dumnezeu. 1 s-a îngăduit să păcătuiască celui căruia avea să i se 
încredințeze Biserica, stâlpului Bisericii, limanului credinței; i s-a 
îngăduit să păcătuiască lui Petru, dascălul lumii, pentru ca iertarea lui 
să ajungă pricină iertării altora. Dar pentru ce spun eu asta? Pentru că şi 
Noi, preoții, care stăm pe scaun şi învăţăm, suntem legaţi cu păcate. De 
aceea preoția n-a fost încredinţată nici îngerilor, nici arhanghelilor - că 
ei sunt fără de păcat -, ca nu cumva din pricina sfinţeniei lor, 
necruțătoare fată de păcat, să trăsnească pe păcătoşii din popor, ci a 
încredințat dregătoria aceasta unui om dintre oameni, legat şi el de 
plăceri şi de păcate, pentru ca, pe temeiul păcatelor sale, să fie bun cu 
păcătosul când prinde pe cineva în păcat. Dacă preotul ar fi înger şi ar 
prinde pe cineva făcând desfrânare, îndată l-ar ucide, de vreme ce el nu 
este încurcat cu aceste păcate. De aceea, dacă îngerul ar fi luat puterea 
preoţiei, îngerul n-ar fi predicat, ci îndată ar fi ucis; s-ar fi pornit cu 
urgie asupra unui păcătos, pentru că el nu este ca păcătosul. Acesta a 
fost motivul pentru care Dumnezeu a încredinţat preoţia oamenilor; 
omul, cunoscându-şi păcatele lui şi ştiind din experienţă ce e păcatul, 
iartă pe păcătoşi şi nu se porneşte cu mânie împotriva lor, iar Biserica 
îşi împlineşte astfel rostul ci.” (Cuvânt la Petru Apostolul şi Ilie 
Proorocul, |, în vol. Predici la sărbători împărăteşti şi cuvântări de 
laudă la sfinți, pp. 547-548) 


„După cum focul cearcă tăria metalelor, tot aşa şi preoția arată cum e 


sufletul oamenilor; de e supărăcios, mic la suflet, iubitor de slavă, îngâmfat, 
de are vreun alt cusur, pe toate le descoperă; dezgoleşte toate cusururile; dar 

nu le dezgoleşte numai, ci le face şi mai grozave şi mai mari. Rănile trupului, 
când sunt zgândărite, se vindecă mai greu; tot aşa şi patimile sufletului, când 
sunt aţâţate şi întărâtate, se sălbăticesc mai mult şi silesc pe cei ce le au să 
păcătuiască şi mai mult. Îl fac pe cel ce nu ia aminte de sine însuşi să 
îndrăgească slava, să ajungă mândru şi să-i placă banii, îl târăsc pe nesimţite 
spre desfătări, spre petreceri, spre tihnă şi trândăveală; şi încetul cu încetul îl 
împing la păcate mai mari decât acestea, la păcatele ce se nasc din acestea.” 
(Tratatul despre preoție, cartea a şasea, cap. 8, în vol. Despre preoție, p. 
144) 


„Înainte de vremea profeților, Dumnezeu, voind să arate că mult mai 
mare pedeapsă se cuvine păcatelor săvârşite de preoți decât celor săvârşite de 
oamenii de rând, a poruncit ca pentru păcatele preoților să se aducă o jertfă 
tot atât de mare cât se aducea pentru păcatele întregului popor (Lev., 4, 3, 
14). Asta nu arată altceva decât că păcatele preotului au nevoie de mai mare 
ajutor, tot atât de mare cât ajutorul dat întregului popor. Şi n-ar avea nevoie 
de un ajutor mai mare dacă păcatele lui n-ar fi mai grele; şi sunt mai grele, nu 
prin natura lor, ci prin dregătoria preotului care le săvârşeşte (Lev., 21, 9). 

Dar pentru ce vorbesc de preoți? Chiar fucele preoților, care nu aveau 
nici o legătură cu preoția, erau pedepsite pentru aceleaşi păcate cu mult mai 
aspru, tocmai din pricină că părinții lor erau preoţi. Păcatul săvârşit era 
acelaşi ca şi cel săvârşit de fetele oamenilor de rând - amândouă păcate de 
desfrânare -, totuşi fiicele preoților erau pedepsite cu mult mai aspru. 

Vezi cât de lămurit îţi arată Dumnezeu că pedepseşte pe preot cu mult 
mai mult decât pe credincioşi? Că Dumnezeu, Care pedepseşte pe fuca 
preotului mai mult decât pe fucele celorlalți oameni, din pricina tatălui ei, 
nici pe tatăl ei, care a fost pricina sporului ei de pedeapsă, nu-l va pedepsi la 
fel cu ceilalți oameni, ci cu mult mai mult. Şi pe bună dreptate, că prin 
păcatul său preotul nu mărgineşte paguba sufletească numai la el, ci vatămă 
şi sufletele credincioşilor mai slabi care îl văd. Asta vrea să spună şi 
lezechiel, când desparte la judecată berbecii de oi (lez., 34, 17).” (Tratatul 
despre preoție, cartea a şasea, cap. 11, în vol. Despre preoție, p. 148) 


„Că de vei greşi deosebi, nimic ca de acest fel nu vei pătimi, iar dacă 
preot fiind — te-ai prăpădit. Socoteşte câte a suferit, câte a filosofat Moise, 
câte lucruri bune a arătat. Şi pentru că a greşit numai o greşeală, se pedepsea 
cu amar. Cu cuviință! Că cu paguba celorlalți s-a făcut aceasta. Pentru 
aceasta mai amar se pedepsea, nu pentru că s-a făcut arătat, ci pentru că şi de 
preot era greşeala. Că nu cu aceeaşi muncă ne pedepsim şi pentru greşelile 
cele arătate şi pentru cele în taină făcute. Că păcatul este acelaşi, iar paguba 

nu este aceeaşi; iar mai ales nici păcatul. Că nu este aceeaşi în taină şi întru 
ascuns a greşi, şi arătat. lar episcopul nu este cu putință întru ascuns a greşi. 
Că iubit lucru este, ca negreşind să se izbăvească de vine, cu cât mai vârtos 
greşind. Ori de se va mânia, ori de va râde, ori de va pofti odihnă în vis, 
mulți sunt cei ce se ocărăsc, mulți cei ce se smintesc, mulți cei ce legiuiesc, 
mulți cei ce pomenesc de cei mai dinainte şi pe cel de acum îl prihănesc. Şi 
acestea fac nu vrând să-i laude pe aceia, ci ca să-l împungă pe acesta 
pomenesc de cei împreună episcopi, de preoți”. (Din Cuvântul 3 la Faptele 
Apostolilor, în vol. Puţul şi Împărțirea de grâu, pp. 478-479) 


PREOȚIA (căderea unor preoţi în păcate grele) 


„De 1 se întâmplă să săvârşească vreun păcat care-l face vrednic de 
caterisire, să nu aştepte să-l judece alții, ci s-o ia înaintea judecății lor şi să 
părăsească singur această înaltă slujire. Aşa, îşi va atrage negreşit asupra lui 
mila lui Dumnezeu, dar dacă se îndărătniceşte să rămână, deşi-i nevrednic, 
se lipseşte de iertare, şi aprinde şi mai mult urgia lui Dumnezeu, că adaugă 
un al doilea păcat, şi mai grozav.” (Tratatul despre preoție, cartea a treia, 
cap. 10, în vol. Despre preoție, p. 73) 


PREOȚII (slujitorii lui Hristos distrug cele ale Lui mai funest 
decât vrăjmaşii Săi declaraţi) 


„Cum să nu te minunezi de iubirea Lui de oameni? Cum să nu te 
uimească milostivirea Lui? Oamenii lui Hristos distrug pe cele ale lui 
Hristos mai cumplit decât vrăjmaşii şi inamicii lui Hristos, iar Hristos, tot 
bun, le face încă bine şi-i cheamă la pocăință. Slavă Ţie, Doamne, slavă Ţie! 
Cât de mare e adâncul iubirii Tale de oameni! Cât de mare e bogăţia răbdării 
Tale!” (Tratatul despre preoție, cartea a treia, cap. Il, în vol. Despre 
preoție, p. 84) 


PREOȚIA (iubirea preotului pentru păstoriţii săi) 


„Eu, îndrăgostit de frumuseţea sufletului vostru, am purtat mereu cu 
mine frumuseţea lui. Şi după cum pictorii, când fac tabloul cuiva, amestecă 
fel de fel de culori, tot aşa şi eu am zugrăvit chipul sufletului vostru, 
amestecând, ca pe nişte felurite culori de virtute, şi râvna voastră la slujbele 
din biserică, şi ascultarea cu dragoste a predici, şi bunăvoința voastră pentru 
predicator, şi toate celelalte fapte bune. Puneam înaintea ochilor minți mele 
tabloul acesta, şi el îmi uşura durerea despărțirii. Vă purtam mereu în suflet: 

şi când stăteam în casă, şi când mă ridicam din pat, şi când eram în călătorie, 
şi când mă odihneam, şi când ieşeam din casă, şi când intram. Visam mereu 
chipurile voastre dragi: nu numai ziua, ci şi noaptea mă hrăneam cu aceste 
chipuri. Trăiam aievea cuvintele lui Solomon: Eu dorm, dar inima mea 
veghează. Nevoia de somn îmi lipea pleoapele, dar tirania dragostei de voi 
îmi ţinea deschişi ochii minţii mele. De multe ori mi se părea că vorbesc cu 
voi în vis. Aşa e sufletul! Visează noaptea ce gândeşte ziua. Asta s-a 
întâmplat şi cu mine. Nevăzându-vă cu ochii trupului, vă vedeam cu ochii 
dragostei. Nefiind între voi cu trupul, eram printre voi cu dragostea şi-mi 
sunau mereu în urechi aclamațiile şi aplauzele voastre.” (Omiliile despre 
pocăință, omila întâi, pp. 7-8) 


„Pavel, fund înlănţuit, întemnițat, în faţă cu mu şi mu de primejdii — 
dar se simţea în temniţă ca într-o livadă — , îşi aducea aminte de fraţii lui şi 
scria: Precum îmi este drept să cuget aceasta despre voi, pentru că vă am în 
inima mea, în lanţurile mele, în apărarea mea şi în adeverirea Evangheliei? 
(Fihpeni 1, 7). Pe dinafară lanţul duşmanilor, pe dinăuntru lanţul dragostei 
de ucenici. Lanţul cel din afară, făurit din fier; lanţul cel dinăuntru, ţesut din 
dragoste. Pe acela Pavel îl lepăda adeseori, dar pe acesta niciodată nu l-a 
aruncat. Şi după cum femeile care au născut şi au ajuns mame sunt legate 
necontenit de copiii pe care i-au născut, oriunde ar fi ele, tot aşa şi Pavel; 
dar, mai bine spus, Pavel era mai puternic legat de ucenicii lui, cu atât mai 
mult cu cât naşterile duhovniceşti sunt mai puternice decât naşterile trupeşti. 
Și Pavel nu i-a născut numai o dată, ci chiar de două ori pe aceiaşi ucenici, 
că striga spunând: Copiii mei, pentru care sufăr iarăşi durerile naşterii 
(Galateni 4, 19). Cu o femeie nu se poate întâmpla niciodată asta, nici n-ar 
putea naşte din nou acelaşi copil.” (Omiliile despre pocăință, omilia întâi, p. 
9) 


„În naşterile trupeşti numai trupul suferă dureri; în naşterile cele 
duhovniceşti durerile nu muncesc pântecele, ci sfâşie însăşi tăria sufletului. 
Și ca să afli că naşterile cele duhovniceşti sunt mai chinuitoare, te întreb: 
Cine a dorit vreodată să sufere iadul pentru copiii pe care i-a născut? Pavel, 
însă, nu numai că preferă să sufere iadul, dar chiar se roagă să fie anatema de 
la Hristos numai ca să poată naşte pe iudei pentru Hristos (Romani 9, 3). 
Pentru ei suferea necontenit durerile naşterii; iar pentru că nu putea să-i 
nască se plângea, zicând: Mare îmi este întristarea şi necurmată durerea în 
inima mea (Romani 9, 2); iar în altă parte, iarăşi: Copiii mei, pentru care 
sufăr iarăşi durerile naşterii, până ce Hristos va lua chip în voi (Galateni 4, 
19).” (Omiliile despre pocăință, omila întâi, p. 10) 

PREOȚIA (grija preotului pentru păstoriţii săi) 


„După cum sporul vostru duhovnicesc îmi dă mai multă îndrăznire şi 
bogăţia mea duhovnicească este să vă văd propăşind în cele duhovniceşti, 
strălucind în virtute şi depărtându-vă de cele ce pot a vă vătăma, tot aşa mă 
umplu de tristeţe şi, ca să spun aşa, ruşinea-mi stăpâneşte sufletul, când vă 
văd împiedicaţi şi subjugaţi de înşelăciunile drăceşti”. (Omilii la Facere, 
omilia VII, I, în col. PSB, vol. 21,p. 87) 


„Ioate îmi sunt îngăduite, dar nu toate zidesc (| Cor., 10, 23). Ai 
văzut pricepere apostolică? Dacă îmi este îngăduit să fac ceva, spune Pavel, 
şi asta nu mă vatămă cu nimic, totuşi nu vreau să fac lucrul acela, dacă prin 
el nu zidesc pe semenul meu. Ai văzut ce suflet plin de iubire? Ai văzut că 
niciodată nu caută pe ale sale, ci prin tot ce face arată că cea mai mare 
virtute este a te îngriji mult de zidirea semenilor?” (Omilii la Facere, omilia 
VII, II, în col. PSB, vol. 21, p. 89) 


„Aşadar, dacă eu îmi dau toată silinţa, dacă sunt mereu cu luare 
aminte ca să vă povăţuiesc în fiecare zi pe calea virtuţii, dar voi stăruiți în 
aceleaşi păcate, gândiți-vă cât de mare îmi este durerea şi vouă cât de mare 
vI-l osânda, ca să nu spun ceva mai mult. Da, eu n-am nici o vină, pentru că 
n-am lăsat nimic la o parte din cele ce ţin de zidirea voastră sufletească; dar 
nu mi-i sufletul liniştit, pentru că eu port grija mântuirii voastre. Şi un 
învățător, când îşi dă seama că şcolarii săi nu câştigă nimic de pe urma 
strădaniei sale, se supără şi se amărăşte nu puţin când vede că munceşte în 
zadar”. (Omilii la Facere, omilia XI, III, în col. PSB, vol. 21,p. 132) 


„Un doctor, de-ar da de mii de ori doctorii unui bolnav, dacă bolnavul 
nu vrea să ia doctoriile, dacă de multe ori se împotriveşte să primească pe 
doctor, nimeni din cei cu judecată n-are să mustre pe doctor, pentru că 
doctorul a făcut tot ce I-a stat în putință. Tot aşa şi eu; v-am dat doctoria 
învățăturii duhovniceşti, dar datoria voastră este, deci, să îndurați durerile, să 
primiți îngrijirile, să scăpaţi de boale şi să vă faceți deplin sănătoşi. Aşa, 
făcând, veţi simţi şi voi folosul, iar eu voi avea nu puțină mângâiere, văzând 
că s-au făcut repede sănătoşi cei ce fuseseră bolnavi mai înainte.” (Omilii la 
Facere, omilia XI, IV, în col. PSB, vol. 21, p. 133) 


„Ce cuvânt de apărare mai pot avea cei cărora li s-au încredinţat 


păstorirea turmelor cuvântătoare, care din pricina trândăviei lor nu vor să 
aibă nici o grijă de oi şi, după cuvântul profetului (lez., 34, 3-6), în fiecare zi 

pe unele le junghie, pe altele le văd sfâşiate de fiare, iar pe altele furate de 
străini? Şi doar aici osteneala e mai mică, iar grija de turmă e uşoară; că 
numai sufletul trebuie instruit. 

lată ce spune lacov! Ziua mă ardea arşița, iar noaptea sufeream de 
frig; şi nu se prindea somnul de ochii mei. 

Cine ar putea spune că pentru mântuirea celor păstoriți păstorul de 
suflete înfruntă necazuri şi primejdii? Nici unul din cei de acum n-ar 
îndrăzni să spună. Numai lui Pavel, dascălul lumii, îi este îngăduit să spună 
cu îndrăznire acestea şi mai mari decât acestea. 

— Dar unde, aş putea fi întrebat, a îndurat Pavel acestea? 

— Ascultă-l, că însuşi o spune! Cine este slab şi eu să nu fiu slab? Cine 
se sminteşte şi eu să nu ard? (II Cor., 11, 29). Ce iubire de păstor! Căderile 
altora, spune Pavel, îmi măresc durerile mele. Smintelile altora îmi aprind 
cuptorul suferinței mele. Pe Pavel să-l imite toţi cei cărora li s-a încredinţat 
păstorirea oilor cuvântătoare! Să nu fie mai răi ca Iacov, care a vegheat cu 
mare grijă oile cele necuvântătoare atâta număr de ani! La păstorirea 
turmelor de oi de este cineva trândav nu-i vreo vătămare! Dincoace, însă, de 
se pierde o oaie cuvântătoare sau de e sfâşiată de fiare, paguba e multă, 
vătămarea e foarte mare, iar osânda nespusă. Dacă Stăpânul nu s-a ferit să-şi 
verse propriul Său sânge pentru noi, ce iertare mai merită cel care 
disprețuieşte pe cei cinstiți atâta de Stăpân, cel care nu face tot ce-i stă în 
putință pentru paza oilor?” (Omilii la Facere, omilia LVII, VI-VII, în col. 
PSB, vol. 22, pp. 242-243) 


„Când vezi un duşman al adevărului, vindecă-l, îngrijeşte-l, 
reîntoarce-l la virtute. Dă-te tu pildă de viață curată; caută să nu poată fi 
osândite cuvintele tale; apără-l, poartă-i de grijă; fă totul ca să-l îndrepți 
imitând pe marii doctori; aceia nu vindecă numai într-un singur chip, ci, 
când văd că o doctorie nu e de folos, se folosesc de o altă doctorie, apoi de 
alta; uneori taie rana, alteori o leagă. Și tu eşti un doctor al sufletelor; 
foloseşte tot felul de doctorii, după legile lui Hristos, ca să iei plata: şi a 
mântuirii tale şi a folosului altora. Făcând totul spre slava lui Dumnezeu, eşti 
şi tu slăvit, că a spus Domnul: Pe cei ce Mă slăvesc îi voi slăvi, iar cei ce Mă 
defaimă vor fi defăimaţi (| Regi 2, 31)”. (Omilii la Matei, omilia XXIX, III, 
în col. PSB, vol. 23, p. 367) 


„Hristos folosea orice mijloc pentru mântuirea sufletelor, nu numai 
când vorbea, nici numai când vindeca, nici numai când mustra pe duşmani, 
CI şi când stătea la masă, pe mulți păcătoşi îi îndrepta. Prin asta ne învaţă că 
orice timp şi orice faptă pot să ne fie de folos pentru a mântui. Deşi cele puse 

pe masă atunci de Matei erau fructul nedreptăţii şi lăcomiei, totuşi Hristos n- 
a refuzat să mănânce din ele, pentru că mare era câştigul pe care avea să-l 
scoată de acolo; de aceea a şi intrat în casă şi a şi stat la masă cu oameni care 
făcuseră nişte păcate ca acelea. Aşa e doctorul; dacă se îngrețoşează de 
puroiul bolnavilor nu-i scapă de boală”. (Omilii la Matei, omiha XXX, II, în 
col. PSB, vol. 23, p. 370) 


„Dacă doisprezece oameni au plămădit toată lumea, gândeşte-te cât de 
păcătoşi şi de răi suntem noi, când nu putem aduce la credință pe cei ce au 
rămas, deşi suntem atât de mulți, deşi suntem destul aluat pentru a plămădi 
mii de lumi. 

Mi s-ar putea însă spune: 

- Acera au fost apostoli! 

- Şi ce-i cu asta? N-au trăit şi ei cum trăieşti şi tu? N-au crescut şi ei în 
oraşe? Nu s-au bucurat de aceleaşi lucruri? N-au avut şi ei câte o meserie? 
Erau, oare, îngeri? S-au pogorât din cer? 

- Nu, dar au făcut minuni! 

- Nu minunile i-au făcut pe ei minunaţi! Până când vom întrebuința 
minunile făcute de apostoli ca scuză pentru trândăvia noastră? Uită-te la 
ceata sfinților. Nu strălucesc datorită minunilor. Mulţi au izgonit demoni, dar 
pentru că au săvârşit fărădelegi, n-au ajuns minunaţi, ci chiar au fost 
pedepsiţi. 

- Atunci, ce 1-a făcut mari pe apostoli? 

- Dispreţul averilor, disprețul slavei, despărțirea de toate grijile şi 
afacerile lumeşti. Dacă n-ar fi făcut asta, ci ar fi fost robi patimilor, chiar 
dacă ar fi înviat mii de morți, n-ar fi avut nici un folos, ci ar fi fost socotiți 
nişte şarlatani. Aşa că viața omului îl face pe om strălucit. Ea atrage harul 
Duhului. Ce minune a făcut loan Botezătorul, cel care a adus la pocăință 
atâtea oraşe? Că n-a făcut nici o minune, ascultă-l pe evanghelist: Ioan n-a 
făcut nici o minune (loan 10, 4). Prin ce a ajuns Ilie minunat? Nu prin 
îndrăznirea lui față de împărat? Nu prin râvna lui faţă de Dumnezeu? Nu 
prin sărăcia lui de bunăvoie? Nu datorită cojocului, peşterii şi munților? 
Minunile le-a făcut după toate acestea”. (Omilii la Matei, omilia XLVI, II, în 
col. PSB, vol. 23, pp. 540-541) 


„Aşadar, dacă Dumnezeu Se bucură atât de mântuirea unuia din 
aceştia mici, pentru ce să-i disprețuieşti pe cei ce sunt atât de dragi lui 
Dumnezeu, când ar trebui să-ţi dai chiar viaţa pentru unul din ei? Îmi spui că 
e un neputincios şi un om de rând? Dar tocmai pentru aceasta trebuie să faci 
totul ca să-l mântui. Că şi Hristos a lăsat cele nouăzeci şi nouă de oi; n-a 

avut putere mântuirea atâtor oi să acopere pierderea uneia singure. 
Evanghelistul Luca spune că a luat-o pe umeri (Luca 15, 5) şi că a spus: Mai 
mare bucurie se face pentru un păcătos care se pocăieşte, decât pentru 
nouăzeci şi nouă de drepţi (Luca 15, 7). A arătat marea Lui grijă de cel 
pierdut şi prin aceea că pentru el a lăsat pe cei mântuiţi şi prin aceea că Se 
bucură mai mult de mântuirea lui. 

Să nu disprețuim, dar, sufletele unor astfel de oameni! Pentru sufletele 
lor a spus Hristos toate cuvintele acestea.” (Omilii la Matei, omilha LIX, V, 
în col. PSB, vol. 23, pp. 690-691) 


„Este o încercare mare păzirea Bisericii, o primejdie mare care are 
nevoie de multă înțelepciune şi de un curaj ca cel despre care vorbeşte lisus 
Hristos, acela ca să-şi dea viaţa pentru oile sale, ca niciodată să nu le 
părăsească, ca să fie tare să stea în faţa lupului. În aceea se deosebeşte 
păstorul de mercenar. Acesta se îngrijeşte puţin de oile sale şi nu veghează 
decât pentru propriul său interes; dar celălalt se uită pe sine însuşi, şi 
veghează în mod unic numai la mântuirea turmei sale.” (Comentar la 
Evanghelia de la loan, omilia LXI, 1, p. 296) 


„lisus Hristos, voia să-l întărească pe Petru şi să-i arate că pata 
lepădării lui era deja ştearsă; pentru aceasta îi încredințează lui grija 
conducerii fraților săi şi nu-i aminteşte, nu-i reproşează lepădarea, ci zice: 
Dacă Mă iubeşti primeşte conducerea fraților mei; arată acum iubirea 
fierbinte pe care ai arătat-o totdeauna şi cu care te slăveşti; viața care ai vrut 
s-o dai pentru mine, dă-o pentru oile mele.” (Comentar la Evanghelia de la 
Ioan, omila LXXXVIII, 1, p. 470) 


„Domnul îl întreabă pe Petru de trei ori, de trei ori îi dă aceeaşi 
poruncă, pentru a arăta câtă grijă are el de oi şi că această grijă este cea mai 
mare dovadă a iubirii pe care poate să 1-o dea.” (Comentar la Evanghelia de 
la loan, omilha LXXXVIII, 1, p. 470) 


„Să ne gândim şi la păstorii oilor celor din Capadocia, câte suferinţe 
întâmpină în apărarea acelor dobitoace. De multe ori stau câte trei zile în şir 
îngropați în zăpadă. Se spune că şi cei din Libia nu îndură suferinţe mai mici 
ca aceia, căci în timp de luni întregi îşi păstoresc oile prin acele pustietăţi 
întinse şi pline de fiare sălbatice. Deci, dacă avem o astfel de îngrijire pentru 
animalele necuvântătoare, apoi ce îndreptare vom avea pentru sufletele 
încredințate nouă spre păstorire, când noi dormim somnul cel mai adânc? 
Avem oare timpul de a trândăvi? Avem timpul de a ne linişti? Oare nu este 

nevoie de multe ori de a ne învârti în jurul lor, şi a ne pune pe noi în pericol 
de moarte pentru aceste oi? Sau poate nu ştiţi care este însemnătatea şi 
vrednicia acestei turme? Oare nu pentru ea Stăpânul tău a săvârşit mii de 
fapte, şi la urmă şi-a vărsat şi sângele Său? Şi tu cauţi odihnă? Dar ce ar 
putea fi mai rău ca asemenea păstori? Nu înţelegi că în preajma acestor oi 
stau lupi cu mult mai sălbatici şi mai iuți decât cei de prin pustiuri? Nu te 
gândeşti în sinea ta ce fel de suflet trebuie să aibă cel ce voieşte să-şi ia 
asemenea stăpânire? Oamenii cei care conduc se sfătuiesc şi chibzuiesc 
pentru lucruri de puţină însemnătate, zi şi noapte la un loc priveghind, şi noi 
care purtăm lupta pentru cele cereşti, dormim chiar şi în timpul zilei? Dar 
atunci cine ne va scăpa de osânda pentru asemenea trândăvie? Dacă trebuie 
de a ne munci trupul şi a suferi mii de rele, apoi oare nu este nevoie de a 
priveghea neîncetat? Acestea să le audă nu numai păstorii, ci şi oile, ca astfel 
ŞI păstorii să se facă mai harnici, iar în acelaşi timp şi păstoriţii să arate toată 
supunerea şi ascultarea, căci numai acestea vor putea încă mai mult să-i 
încurajeze pe păstori şi să-i atragă la lucru. Tot aşa şi Pavel a poruncit, 
zicând: Ascultați pe mai marii voştri şi vă supuneţi lor, fiindcă ei 
priveghează pentru sufletele voastre, având să dea de ele seamă, ca să facă 
aceasta cu bucurie şi nu suspinând, căci aceasta nu v-ar fi de folos (Evrei 
13, 17). Când el zice: priveghează, prin această expresie arată şi miile de 
osteneli, precum şi grijile şi primejdiile prin care trec, căci păstorul cel bun 
trebuie a fi aşa, după cum şi Hristos îl voiește; adică să se întreacă cu miile 
de mucenici care au pătimit pentru El. Păstorul care o dată a murit pentru EI, 
pentru turmă va muri de mii de ori, dacă va fi păstor aşa după cum trebuie a 
fi. Un asemenea păstor poate să moară în fiecare zi.” (Omilii la Epistola 
către Romani a Sfântului Apostol Pavel, omiha XXIX, pp. 519-520) 


„De aceea şi corifeului Apostolilor, care Îl iubea mai mult decât 
ceilalţi, aceasta i-a încredinţat, după ce mai întâi a fost întrebat dacă ÎI 
iubeşte, ca tu să afli că înaintea tuturor celorlalte el a pus ca dovadă a 
dragostei îngrijirea de păstoriţi, căci această îngrijire are nevoie de un suflet 
tânăr şi sprinten în luptă.” (Omilii la Epistola către Romani a Sfântului 
Apostol Pavel, omilia XXIX, p. 520) 


„Aceasta este mai cu seamă însuşirea de căpătâi a dascălului plin de 
forță, ca el nu numai prin cuvânt, ci şi prin rugăciuni să folosească 
ucenicilor. De aceea şi zicea: Jar noi vom stărui în rugăciune şi în slujirea 
cuvântului (Faptele Apostolilor 6, 4).” (Omilii la Epistola către Romani a 
Sfântului Apostol Pavel, omilhia XXXII, p. 553) 

„„Și al cărui lucru va rămânea, carele a zidit plată va lua, iar al cărui 
lucru va arde, se va păgubi, deşi dacă ceea ce spune aici este cu privire la 
ucenici şi la dascăli, nu ar trebui ca să se păgubească, fiindcă a cui este vina 
dacă ucenicii n-au ascultat?” (Comentariile sau Tălcuirea Epistolei întâi 
către Corinteni, omilia IX, p. 93) 


„Fiecare va lua plata sa după osteneală, nu după sfârşitul sau 
rezultatul lucrului, ci după osteneală. Căci ce sunt eu vinovat dacă nu sunt cu 
băgare de seamă cei ce mă ascultă?” (Comentariile sau Tâlcuirea Epistolei 
întâi către Corinteni, omulia LX, p. 93) 


„Tuturor toate m-am făcut, ca oricum pre vreunii Să mântuiesc. Ai 
văzut exagerație la dânsul? Tuturor s-a făcut toate, nu aşteptând doar ca pe 
toți să mântuiască, ci măcar puțin din ei să-i mântuiesc — zice. Slujba şi 
râvna mea ce am pus-o a fost atât de mare, încât puteau şi toți să se 
mântuiască, şi cu toate acestea, eu nu am nădăjduit că se vor mântui toți. 
Vorba aceasta este foarte însemnată, căci este plină de buna lui voire, şi încă 
voire fierbinte. Fiindcă şi cel ce seamănă, seamănă peste tot locul, şi deşi nu 
a încolțit toată sămânţa, totuşi el a făcut ceea ce a trebuit să facă. Zicând deci 
de numărul cel mic al celor mântuiţi, iarăşi pune particula oricum sau cel 
puțin, prin care mângâie pe cei ce se întristează pentru cei nemântuiţi. Că 
dacă nu este cu putinţă a încolţi toată sămânța, cu toate acestea şi a se pierde 
toată este cu neputinţă. Pentru aceea zice ca oricum, că adică cel ce se 
osteneşte cu atâta râvnă şi căldură este mai presus de orice îndoială că va 
TeuşI. 


Și aceasta fac pentru Evanghelie, ca împreună-părtaş ei să mă fac (| 
Cor. 9, 23), adică să se vadă că am făcut ceva şi de la mine, şi astfel să mă 
împărtăşesc cununilor celor date credincioşilor (...) prin cuvintele ca 
îimpreună-părtaş Evangheliei să mă fac, adică să pot a mă împărtăşi şi eu cu 
cei ce cred în Evanghelie. Ai văzut smerenie? Cum el care a întrecut pe toți 
cu ostenelile, când este vorba de răsplată se pune pe sine ca pe unul din cei 
mulți? De aici însă este sigur că după cum cu ostenelile a întrecut pe toţi, tot 
asemenea şi cu răsplata covârşeşte pe mulţi. Și cu toate acestea el nu cere a 
se bucura de întâietate, ci îi place, dacă s-ar putea, ca să se împărtăşească şi 
el din cununile celorlalți. Acestea le spunea nu pentru că făcea aşa pentru 
plată, ci pentru ca să mişte pe aceia şi cu astfel de nădejdi să-i îndemne a 
face totul pentru frați.” (Comentariile sau Tălcuirea Epistolei întâi către 
Corinteni, omilha XXII, pp. 230-231) 

„ȘI ştiu că acestea le vorbesc în zadar, însă nu voi înceta a vă vorbi, că 
dacă poate nu veţi asculta cu toţii, apoi fireşte că nici cu toţii nu vă veţi 
împotrivi, sau mai bine zis, chiar dacă şi cu toții vă veți împotrivi şi nu veți 
asculta, apoi atunci şi plata mea va fi mai mare, în acelaşi timp şi osânda 
voastră va fi mai mare. Deci ca acestea să nu se întâmple, eu nu voi înceta a 
vă vorbi, că poate prin înşiruirea aceloraşi vorbe vă voi îmboldi cumva.” 
(Comentariile sau Tâlcuirea Epistolei întâi către Corinteni, omilha XXVII, 
p. 290) 

„Eu iubesc foarte mântuirea voastră.” (Comentariile sau Tălcuirea 
Epistolei întâi către Corinteni, omilia XLIII, p. 461) 


„+... ŞI în sarcina ta ţi se va pune un mare păcat; acela adică că, 
văzându-l pe fratele tău rătăcit, tu nu l-ai îndreptat. Căci după cum legea 
Iudeilor, nu trebuie a trece cu vederea nici vita cea de sub jug a duşmanului, 
dar încă cel ce nu vita, ci chiar sufletul prietenului şi a fratelui său îl trece cu 
vederea, ce iertare va avea? Nu este de ajuns spre îndreptățirea noastră faptul 
că acela are minte, fundcă şi noi de multe ori sfătuind pe alţii, totuşi deseori 
nu am fost destoinici nici pentru noi, şi nici că am fost mai folositori. Apoi 
aceasta cugetă şi pentru cel ce păcătuieşte, că poate este mai firesc a primi 
un sfat bun de la tine decât de la dânsul şi, prin urmare, nu zice: Ce mă 
priveşte pe mine? Teme-te de păţania celui dintâi care a zis această vorbă, 
căci cuvintele: Nu cumva sunt păzitorul fratelui meu? (Fac. 4, 9) la aceasta 
tocmai duce, ca şi vorba Ce mă priveşte pe mine? 


De aici se nasc toate relele, că adică cele ale trupului nostru le credem 
străine de noi. Ce spui? Nu-ţi pasă defel ceea ce face fratele tău? Dar atunci 
de cine-ți pasă? De necredincios, de cel ce se bucură, saltă şi-l ia în râs? De 
diavolul care-l împinge la rele şi-l trânteşte Jos? Și de unde este învederat, 
zici tu, că eu îl ajut pe dânsul zicându-i şi sfătuindu-l cu cele trebuitoare? 
De unde se vădeşte că-l vei ajuta? Dar şi aceasta este cea mai de pe urmă 
prostie, ca sfârşitul fiind nesigur, tu să-ți iei asupră un păcat. lată că şi 
Dumnezeu, care vede viitorul, de multe ori a zis, şi acela nu a făcut, şi totuşi 
nici aşa nu s-a depărtat de el, deşi ştia că nu-l va încredința. Deci dacă cel ce 
a văzut că nu va face nimic mai mult nu a contenit de a-l îndrepta, apoi tu, 
care nu ştii viitorul defel, ce îndreptățire vei avea moleşindu-te şi dormitând? 
De multe ori cei ce au încercat aceasta au izbutit, ba încă de multe ori după 

ce se deznădăjduiseră au izbutit. Şi chiar dacă nu ai făcut nimic mai mult, tu 
totuşi ţi-ai făcut datoria. 


Aşadar, nu fii neomenos şi fără milă, şi nici nepăsător față de fratele 
tău care păcătuieşte. Cum că vorbele acelea că nu-mi pasă, şi nu mă priveşte 
sunt izvorâte din cruzime şi lene, aceasta se învederează de acolo. Pentru ce, 
de pildă, când un mădular al trupului tău este bolnav, tu nu zici: Ce-mi pasă? 
— ci totul faci ca astfel, chiar dacă cu nimic nu te-ai folosi, totuşi să nu ai 
cuvânt a te învinovăți pe sineți că ai trecut cu vederea ceva din cele ce erai 
dator a face. Apoi dacă noi ne îngrijim atât de mult de mădularele trupului 
nostru, oare de ale lui Hristos să nu ne îngrijim? Dar de ce iertare sunt 
vrednice asemenea fapte? Că dacă nu te voi încredința pe tine, zicându-ți 
Îngrijeşte-te de mădularul tău, cel puţin de frică poate te vei face mai bun, 
amintindu-ți că şi tu eşti mădularul trupului lui Hristos. Şi atunci cum să nu 
fie vrednic de frică faptul că vezi trupul lui rănit şi-l treci cu vederea? Când 
sluga sau măgarul tău ar avea răni împuroiate pe trup, nu ai suferi ca să-l 
vezi Şi să-l treci cu vederea — şi trupul lui Hristos văzându-l plin de râte şi de 
răni, tu îl treci cu vederea? Şi nu le crezi acestea vrednice de mii de trăsnete? 
Pentru aceea toate sunt anapoda, din pricina neomeniei noastre, din pricina 
lenevirii noastre.” (Comentariile sau  Tălcuirea Epistolei întâi către 
Corinteni, omilha XLIII, pp. 473-474) 


„... ŞI în sarcina ta ţi se va pune un mare păcat; acela adică că, văzând 
pe fratele tău rătăcit, tu nu l-ai îndreptat. Căci dacă după legea iudeilor, nu 
trebuie a trece cu vederea nici vita cea de sub jug a duşmanului, dar încă ce 
nu vita, şi chiar sufletul prietenului ți a fratelui său îl trece cu vederea, ce 
iertare va avea? Nu este de ajuns spre îndreptățirea noastră faptul că acela 
are minte fiindcă şi noi de multe ori sfătuind pe alții, totuşi deseori nu am 
fost destoinici nici pentru noi, şi nici că am fost mai folositori. Apoi aceasta 
cugetă şi pentru cel ce păcătuieşte, că poate este mai firesc a primi un sfat 
bun de la tine decât de la dânsul şi, prin urmare, nu zice: Ce mă priveşte pe 
mine?. 'Teme-te de păţania celui dintâi care a zis această vorbă, căci 
cuvintele: Nu cumva sunt păzitorul fratelui meu (Fac. 4, 9) la aceasta tocmai 
duce, ca şi vorba Ce mă priveşte pe mine? 


De aici se nasc toate relele, că adică ale trupului nostru le credem 
străine de noi, ce spui? Nu-ţi pasă defel ceea ce face fratele tău? Dar atunci 
de cinei pasă? De necredincios, de cel ce se bucură, saltă şi-l ia în râs? De 
diavolul care-l împinge la rele şi-l trânteşte jos? Și de unde este învederat, 
zici tu, că eu îl ajut pe dânsul zicându-i şi sfătuindu-l cu cele trebuitoare? 

De unde se vădeşte că-l vei ajuta? Dar şi aceasta este cea mai de pe urmă 
prostie, ca sfârşitul fiind nesigur, tu să-ți iei asupră un păcat. lată că şi 
Dumnezeu, care vede viitorul, de multe ori a zis, şi acela nu a făcut, şi totuşi 
nici aşa nu s-a depărtat de el, deşi ştia că nu-l va încredința. Deci dacă cel ce 
a văzut că nu va face nimic mai mult nu a contenit de a-l îndrepta, apoi tu, 
care nu ştii viitorul defel, ce îndreptățire vei avea moleşindu-te şi dormitând? 
De multe ori cei ce au încercat aceasta au izbutit, ba încă de multe ori după 
ce se deznădăjduiseră au izbutit. Şi chiar dacă nu ai făcut nimic mai mult, tu 
totuşi ţi-ai făcut datoria. 


Aşadar, nu fii neomenos şi fără mulă, şi nici nepăsător față de fratele 
tău care păcătuieşte. Cum că vorbele acelea că nu-mi pasă, şi nu mă priveşte 
sunt izvorâte din cruzime şi lene, aceasta se învederează de acolo. Pentru ce, 
de pildă, când un modular al trupului tău este bolnav, tu nu zici: Ce-mi pasă 
— ci totul faci ca astfel, chiar dacă cu nimic nu te-ai folosi, totuşi să nu ai 
cuvânt a te învinovăți pe sineți că ai trecut cu vederea ceva din cele ce erai 
dator a face. Apoi dacă noi ne îngrijim atât de mult de mădularele trupului 
nostru, oare de ale lui Hristos să nu ne îngrijim? Dar de ce iertare sunt 
vrednice asemenea fapte? Că dacă nu te voi încredința pe tine, zicându-ți 
Îngrijeşte-te de mădularul tău, cel puţin de frică poate te vei face mai bun, 
amintindu-ți că şi tu eşti mădularul trupului lui Hristos. Şi atunci cum să nu 
fie vrednic de frică faptul că vezi trupul lui rănit şi-l treci cu vederea? Când 
sluga sau măgarul tău ar avea răni împuroiate pe trup, nu ai suferi ca să-l 
vezi şi să-l treci cu vederea — şi trupul lui Hristos văzându-l plin de râie şi 
de răni, tu îl trecu cu vederea? Şi nu le crezi acestea vrednice de mii de 
trăsnete? Pentru aceea toate sunt anapoda, din pricina neomeniei noastre, din 
pricina lenevirii noastre.” (Comentariile sau Tâlcuirea Epistolei întâi către 
Corinteni, omilia XLIV, pp. 473-474) 


„Căci noi toate facem spre bucuria voastră, şi pentru această bucurie ne 
silim, de vreme ce şi noi ne împărtăşim de dânsa.” (Tâlcuiri la Epistola a 
doua către Corinteni, omilia IV, p. 46) 


„Aceasta este viață, aceasta mângâiere, aceasta este bucuria dascălului 
care are minte: propăşirea spre bine a ucenicilor. 

Nimic nu arată atâta pe un stăpânitor ca iubirea de cei stăpâniți - fiindcă 
şi pe tată nu-l face numai faptul că a născut, ci că a şi iubi după ce a născut. 
Deci dacă unde este firea, şi încă este atâta trebuință de dragoste, apoi cu atât 
mai mult unde este harul. Astfel au strălucit toți cei vechi. Câţi dintre evrei au 
fost slăviţi, de aici s-au arătat aşa. Astfel s-a arătat Samuil mare, zicând: Să nu- 


2582 


mi fie mie a păcătui lui Dumnezeu, încetând a mă ruga pentru voi (l lmp., 
12, 23). Astfel s-a arătat David, astfel Avraam, astfel Ilie, astfel fieştecare 
dintre drepți din Legământul Nou şi din cel Vechi. Că şi Moisi, părăsind 
bogății şi comori nespuse pentru cei stăpâniți, a voit mai bine a suferi rele 
împreună cu norodul lui Dumnezeu, în vreme ce mai înainte de hirotonia sau 
alegerea lui la această vrednicie era căpetenie a norodului prin faptele sale. 
Pentru aceea cu multă nerozie zicea către dânsul acel evreu: Cine te-a pus pe 
tine stăpân şi judecător preste noi? (leş., 2, 14). Ce spui? Vezi faptele şi te 
îndoieşti de numirea aceasta? Ca şi cum cineva, văzând un doctor strălucit 
tăind şi legând un mădular bolnav al trupului, i-ar zice: Și cine te-a pus pe tine 
doctor şi ţi-a poruncit a tăia? Meşteşugul, prietene, cum şi boala ta, i-ar 
răspunde doctorul. Tot asemenea şi pe Moise ştiinţa sau meşteşugul de a 
stăpâni l-a făcut aşa precum este. 

Căci, iubiților, a stăpâni este un meşteşug - iar nu numai o vrednicie — 
şi încă un meşteşug mai înalt decât toate meşteşugurile din lume. Dar dacă 
stăpânirea celor din afară este meşteşug şi ştiinţă mai bună decât toate, apoi 
cu atât mai mult este stăpânirea celor duhovniceşti. Căci cu atât mai bună este 
stăpânirea aceasta decât aceea, cu cât şi aceea este mai bună decât altele, şi 
mai bine zis, cu mult mai bună.” (7ălcuiri la Epistola a doua către 
Corinteni, omilha XV, p. 146) 


„Aceasta este iubire părintească, ca înaintea laudelor noastre să 
protimisim (să preferăm) mântuirea ucenicilor, aceasta mai cu seamă ne scapă 
de legăturile trupului şi ne face a zbura de la pământ la cer.” (Tâl/cuiri la 
Epistola a doua către Corinteni, omilia XXIX, p. 260) 


„Am arătat (eu, Pavel — n.n.) către voi îndelungă-răbdare, am amânat 
pedeapsa, nu am tăiat pe nimeni de la Biserică, am rugat, am sfătuit, am 
înfricoşat, am ameninţat, ca astfel din toate părțile să vă adun şi să vă îndemn 
la pocăință.” (Tălcuiri la Epistola a doua către Corinteni, omilia XXX, p. 
264) 


„Meritul dascălilor nu e de a căuta onoare, nici slavă din partea celor 
mai MICI, ci mântuirea lor, şi pentru aceasta a face totul; iar acela care caută 
altfeliu de lucruri, nici că se poate numi dascăl, ci tiran. Nu doară pentru 
aceasta te-a pus Dumnezeu peste dânşii, pentru ca tu să te bucuri de o mai 
mare îngrijire, ci pentru ca cele ale tale să fie date la o parte toate, iar cele 
ale lor să fie bine îngrijite şi edificate. Aceasta e treaba dascălului.” 
(Comentariile sau Explicarea Epistolei către Efeseni, omiha VIII, p. 71) 

„Că dacă fericitul Iacov, ziua şi noaptea se trudea cu paza turmelor, cu 
atât mai mult trebuie a face cel ce i s-a încredinţat sufletele altora spre pază, 
care, chiar de ar fi lucrul cât de greu, sau oricât de înjosit, el trebuie a face 
totul, având înaintea ochilor un singur lucru: mântuirea discipolilor şi slava 
lui Dumnezeu ce va rezulta de aici.” (Comentariile sau Explicarea Epistolei 
I câtre Tesaloniceni, omiha III, în vol. Comentariile sau Explicarea 
Epistolei către Coloseni, I şi II Tesaloniceni, p. 182) 


„Eu nu numai în biserică, ci şi acasă, mai înainte de orice, fac către 
Dumnezeu rugăciunea mea pentru sănătatea voastră sufletească şi trupească. 
Altă rugăciune nici nu este mai bună pentru un preot, decât a se ruga lui 
Dumnezeu pentru câştigarea celor bune de către păstoriții săi, mai înainte de 
a se ruga pentru sine. Dacă lov, sculându-se în fiecare dimineaţă, de îndată 
făcea rugăciuni pentru fiii săi trupeşti, apoi cu cât mai mult oare nu suntem 
noi datori de a face aceasta pentru fiii cei duhovniceşti?” (Comentariile sau 
Explicarea Epistolei II către Tesaloniceni, omilia IV, în vol. Comentariile 
sau Explicarea Epistolei către Coloseni, I şi II Tesaloniceni, p. 326) 


„ŞI eu am născut pe mulţi dintre voi (duhovniceşte — n.n.), însă după 
aceasta am simţit durerile. Mamele trupeşti mai întâi simt durerile facerii, şi 
apoi vine facerea, dar aici, în naşterile duhovniceşti, durerile se ţin într-una 
până la suflarea cea mai de pe urmă, ca nu cumva cel născut să fie vreo 
stârpiciune, ceea ce doresc foarte mult să nu se întâmple.” (Comentariile sau 
Explicarea Epistolei II către Tesaloniceni, omilia IV, în vol. Comentariile 
sau Explicarea Epistolei către Coloseni, I şi II Tesaloniceni, p. 329) 


„Preotul este ca un părinte obştesc al întregii lumi. Se cuvine deci ca 
el să se îngrijească de toți fără excepţie, ca şi Dumnezeu, Căruia el li slujeşte 
în cele sfinte.” (Tâlcuiri la Epistola întâi către Timotei, omilia a VI-a, p. 67) 


„... aceasta înseamnă a ține dregătoria, adică a nu cruța nimic pentru 
îngrijirea părintească a păstoriților.” (Tâlcuiri la Epistola întâi către Timotei, 
omilia a XV-a, p. 168) 


„Astfel trebuie a se găsi dascălul; el să nu caute spre cinstea personală, 
ci să se gândească la interesul obştesc.” (Comentariile sau explicarea 
Epistolei către Tit, omila II, în vol. Comentariile sau explicarea Epistolei a 
doua către Timotei..., p. 140) 

„Când trupul unui mort stă de față, tu voieşti ca toți să jelească 
împreună cu tine, iar pe cei ce nu plâng îi crezi ca antipatici ţie, şi un suflet 
pierdut zici ca să nu-l plâng? Dar nu pot fi părinte fără să lăcrimez, căci sunt 
părinte ce are dragoste părintească.” (Comentariile sau Explicarea Epistolei 
către Evrei, omilia XXIII, p. 283) 


„ȘI pentru unul a murit Hristos. Şi tu nu te îngrijeşti de acela pentru 
care a murit Hristos?” (Comentariile sau Explicarea Epistolei către Evrei, 
omilia XXXI, p. 357) 


„Doar un lucru mă macină: propăşirea celor care mă ascultă.” (Din 
vol. Despre Rai şi Scriptură. Despre iubirea lui Dumnezeu pentru noi. 
Despre <<Șezut-a Impărăteasa de-a dreapta 1a>>, p. 30) 


„Nu vreau să se mântuiască puţini, ci toţi. Şi dacă un singur rătăcit se 
pierde, mă pierd şi eu, şi mă văd următor acelui păstor care avea nouăzeci şi 
nouă de oi, dar a alergat după cea pierdută.” (Din vol. Despre Rai şi 
Scriptură. Despre iubirea lui Dumnezeu pentru noi. Despre <<$Şezut-a 
Împărăteasa de-a dreapta Ta>>, p. 33) 


„Când Domnul l-a întrebat: Petre, Mă iubeşti? şi când Petru 1-a 
răspuns: Da, Doamne, Tu ştii că Te iubesc, Hristos nu 1-a spus: Azvărle 
averile, posteşte, du viață aspră, învie morți, izgoneşte demoni! Nu i-a spus 
nimic din acestea, nici nu i-a spus să facă alte minuni, nici alte fapte mari! 
Nu! A trecut peste toate astea şi 1-a spus: Dacă Mă iubeşti, paşte oile Mele 
(loan 21, 16). A grăit acestea nu numai pentru că voia să ne arate care-i cel 
mai mare semn al dragostei noastre pentru EI, ci a făcut din dragostea pe 
care Petru o arăta pentru oi, cea mai mare dovadă a dragostei lui pentru 
Hristos, ca şi cum ar fi zis : Cel ce iubeşte oile Mele, pe Mine Mă iubeşte. 
Uită-te câte a îndurat Hristos pentru turma aceasta! S-a făcut om, a luat chip 
de rob, a fost scuipat, a fost pălmuit, în urmă nu S-a ferit nici de moarte, şi 
încă o moarte plină de ocară, căci pe cruce Şi-a vărsat sângele. Prin urmare, 
dacă vrei să fii lăudat de Hristos, poartă grija de oile acestea, caută folosul 
cel de obşte, îngrijeşte-te de frații tăi! Nu este o faptă mai de preţ înaintea 
lui Dumnezeu decât aceasta! De aceea şi în altă parte Domnul spune: 
Simone, Simone, Satana a cerut să te cearnă ca pe un grâu; dar eu M-am 
rugat pentru tine, ca să nu piară credinţa ta (Luca 22, 31-32). Ce-mi dai, 
Petre în schimbul acestei purtări de grijă ce o am faţă de tine? Oare ce-i 
cere Domnul lui Petru în schimb? Și tu,îi spune Domnul, când te vei 

întoarce, întăreşte pe fraţii tăi (Luca 22, 32). Tot aşa spune şi Pavel : Fiţi 
următori ai mei, cum sunt şi eu al lui Hristos (| Cor., ll, 1). 


-Dar cum ai ajuns, Pavele, următor al lui Hristos? 


-Plăcând tuturor întru toate şi necăutând folosul meu, ci pe al celor mulți, 
ca să se mântuiască (| Cor., 10, 33)”. (Cuvântări împotriva anomeilor, cuv. 
VI, în vol. Cuvântări împotriva anomeilor. Către iudei, p. 97) 


„Căci dacă Hristos, zicea el (Episcopul Flavian al Antiohiei — n.n.) S-a dat Însuşi pentr 
încredințați? 
Căci dacă patriarhul Iacov, zicea el, însărcinat de a păzi turme, oi lipsite de rațiune şi o 
puşi peste oi, nu lipsite de rațiune, ci spirituale, şi având să dăm socoteală nu 
unui om, ci lui Dumnezeu Însuşi, trebuie să nu ne temem de nimic sau să nu 
întoarcem spatele acelora care pot să ajute turmei noastre; cu cât mai mult 
prețuieşte această turmă decât cea a lui Iacov, cât de mult preţuiesc oamenii 
față de animale şi cât de mult Domnul față de oameni: cu atât mai mare grijă 
şi căldură trebuie să arătăm.” (Primele patru omilii despre statui, omilia a 
III-a, p. 53) 


„Să nu mi se spună că mulţi s-au îndreptat; nu e vorba de asta, ci e 
vorba ca toți să se îndrepte. Cât timp nu voi izbuti aceasta, nu voi putea 
răsufla. Păstorul acela care avea o sută de oi şi pierduse doar una, n-a simțit 
nici o plăcere pentru cele nouăzeci şi nouă, până ce n-a găsit pe cea rătăcită 
şi a adus-o iar la turmă. Nu vezi că şi cu trupul se întâmplă la fel? Căci dacă, 
lovind, suceşti măcar numai o unghie, tot trupul simte dureri, din pricina 
acestui mădular. Să nu zici aşadar: Au rămas doar puțini care nu s-au 
îndreptat, ci mai de grabă vezi ca aceşti puţini să nu strice pe mulți alții. 
Căci şi la Corint numai unul se dedase destrăbălării şi totuşi Pavel aşa se 
vănta, de parcă s-ar fi prăpădit toată cetatea.” (Predicile despre statui, Partea 
a II-a, predica a XIII-a, pp. 55-56) 


„Dacă nu vrea, nu-i din pricina mea, ci din pricina învârtoşării 
lui. Şi Hristos a avut doisprezece ucenici, şi unul a ajuns vânzător 
(Luca 6, 16), dar nu din pricina lui Hristos, ci din pricina voinţei lui 
stricate. Şi Elisei a avut un ucenic iubitor de arginți (IV Regi 5, 20-27); 
dar nu din pricina slăbiciunii dascălului, ci din pricina trândăviei 
ucenicului. Eu arunc semințele. Dacă pământul care primeşte e gras, dă 
şI rod; dar dacă e piatră neroditoare, eu n-am nici o vină. Fie că mă 
asculți, fie că nu mă asculți, eu nu voi conteni să-ți cânt cântarea 
duhovnicească şi să-ţi oblojesc cu învăţătura rănile, ca să nu aud în ziua 

aceea: Slugă vicleană, trebuia să dai argintul meu la zarafi (Matei 25, 
26-27).” (La Sfântul sfințitul Mucenic Foca şi împotriva ereticilor, şi la 
cuvintele din Psalmul 141: „Cu glasul meu către Domnul am strigat, 
cu glasul meu la Dumnezeu m-am rugat”, II, în vol. Predici la 
sărbători împărăteşti şi cuvântări de laudă la sfinţi, pp. 519-520) 


„lar dacă s-ar întâmpla să nu-mi ajung scopul, voi avea cel puţin 
câştigul că n-am să mă pot acuza că am tăcut. Nu voi fi mai rău decât cei ce 
călătoresc pe mare. Aceştia, când văd pe alți călători în primejdie de moarte, 
purtați pe scânduri în voia valurilor din pricină că le-a fost sfărâmată corabia 
de furtună, caută să salveze de la înec nişte oameni necunoscuţi, dar 
cunoscuţi numai după nenorocirea în care se zbat; coboară frânghii, dau 
drumul ancorei şi îi iau în bărci. Dacă însă cei naufragiaţi nu vor să 
primească ajutorul dat, nimeni n-ar putea să-i învinuiască de pierderea lor pe 
cei care au încercat să-i scape de la înec.” (Către acelaşi Teodor, 5, în vol. 
Despre Feciorie, Apologia vieţii monahale, Despre creşterea copiilor..., p. 
388) 


„O, omule, tu când cazi în boală pofteşti să te mângâte toţi şi să le fie milă de tine, iar pi 
măcar de aţi putea să vedeți para din inima mea şi văzând-o aţi cunoaşte 
durerea ce-o am pentru voi şi ca o văduvă când îşi pierde copilul mai multă 
durere am eu pentru voi, care sunteți poporul şi turma lui Hristos, văzându- 
vă pe toţi în zavistie şi ocărându-vă unul pe altul şi petrecând toată vremea 
voastră în răutate, iar nu în bunătate.” (Din vol. Mărgăritarele Sfântului loan 
Gură de Aur, p. 43) 


„Dacă păstorul (Matei 18, 12) pentru o singură oaie rătăcită străbate 
munți şi locuri neumblate, cum să nu arate râvnă multă când e vorba să 
scoată oi multe din trândăvie şi să le întoarcă de la rătăcire? Hristos nu 
dispreţuieşte nici pe cei puţini. Ascultă că Însuşi o spune: Nu este voia 
Tatălui Meu ca să piară vreunul dintre aceştia mici (Matei 18, 14). Nici 
numărul mic, nici starea noastră umilă nu-L fac să dispreţuiască mântuirea 
noastră.” (La cuvântul apostolic ce spune: <<Dar având acelaşi duh al 
credinţei, precum este scris>>; şi la << Crezut-am, pentru aceea am grăit... 
>>, 1, în vol. Despre schimbarea numelor. Despre răbdare. Despre 
milostenie..., pp. 266-267) 


„Nu vreau Să nu ştiţi voi, fraţilor, că de multe ori m-am gândit să vin 


la voi, dar am fost împiedicat până acum, ca să am puţin rod şi între voi, ca 
şi între celelalte neamuri. Dator sunt şi elinilor şi barbarilor, şi înțelepților 

şi neînțelepţilor (Rom., 1, 13-14). În fiecare zi se îngrijea de ceea ce fac 
macedonienii, de ceea ce fac corintenii, filipenii, capadocienii, galatenii, 
atenienii, locuitorii Pontului, toţi oamenii! Dar cu toate că i se încredinţase 
tot pământul, nu se îngrijea numai de neamuri, ca un tot, ci şi de fiecare om. 
Scria când o Epistolă pentru Onisim, când o alta pentru desfrânatul din 
Corint. Nu se uita că păcătosul sau cel ce avea nevoie de ajutor era un singur 
om. Nu! Se uita că este om; om, fiinţa cea mai de preţ a lui Dumnezeu, 
pentru care Tatăl nu a cruțat nici chiar pe Fiul Său (loan 3, 16; Rom., 8, 32).” 
(Împotriva celor care nu folosesc cum trebuie cuvântul Apostolului care 
spune: <<Fie din fățărie, fie întru adevăr, Hristos se propovăduieşte>>; şi 
despre smerenie, 4, în vol. Despre schimbarea numelor. Despre răbdare. 
Despre milostenie..., p. 336) 


„Să nu-mi spui mie că e un rob fugar cutare, un tâlhar, un hoţ, plin de 
Mii şi mii de păcate, sau că este sărac, un om de lepădat, de rând şi de 
nimica. Ci gândeşte-te şi pentru el a murit Hristos, şi ţi-e de ajuns temeiul 
acesta ca să-i porți de grijă. Gândeşte-te ce valoare trebuie să aibă acela pe 
care Hristos l-a prețuit atât, încât nici sângele Său nu Şi l-a cruțat! După 
părerea mea, dacă un rege ar prefera să se jertfească pentru cineva, apoi n-am 
mai căuta altă dovadă pentru valoarea omului aceluia. Moartea regelui e 
dovadă îndestulătoare pentru dragostea ce-i poartă. Acum, însă, nu un om, 
nici un înger, nici un arhanghel, ci Însuşi Stăpânul Cerurilor, Însuşi Fiul 
Unul-Născut al lui Dumnezeu a luat trup şi S-a jertfit pentru noi. Nu vom 
face oare totul, nu vom iscodi totul, ca să se bucure de toată grija noastră 
omul, cel care a fost atât de mult cinstit de Dumnezeu? Ce iertare vom avea? 
Ce cuvânt de apărare? Asta a vrut să arate şi Pavel prin cuvintele: Nu pierde 
cu mâncarea ta pe acela pentru care a murit Hristos (Rom., 14, 15). Vrând 
Pavel să-i mişte, să-i facă râvnitori şi să-i înduplece să se îngrijească de 
semeni pe cei ce îi dispreţuiesc pe frați şi-i trec cu vederea ca pe nişte 
neputincioşi, a pus moartea Stăpânului în locul oricărei dovezi.” (Împotriva 
celor care nu folosesc cum trebuie cuvântul Apostolului care spune: <<Fie 
din fățărie, fie întru adevăr, Hristos se propovăduieşte>>; şi despre 
smerenie, $, în vol. Despre schimbarea numelor. Despre răbdare. Despre 
milostenie..., pp. 336-337) 


„Că Pavel era unit cu ucenicii săi nu mai e nevoie nici de dovadă, nici 
de cuvânt, o dată ce se îngrijea de ei chiar când era în lanţuri şi murea pentru 
ei în fiecare zi, arzând de dor.” (Împotriva celor care nu folosesc cum trebuie 
cuvântul Apostolului care spune: <<Fie din fățărie, fie întru adevăr, Hristos 

se propovăduieşte> >, şi despre smerenie, 5, în vol. Despre schimbarea 
numelor. Despre răbdare. Despre milostenie..., p. 337) 


PREOȚIA („voi sunteţi lauda apostoliei mele”) 


„Virtutea voastră este atât de importantă, încât nu doar pe voi vă salvează, ci mă face şi pe m 

PREOȚIA (ascultarea față de cei din clerul bisericesc) 


„ȘI voi, cunoscând necazul şi oboseala păstorului, ajutați-l cu 
rugăciunile voastre, cu sârguinţa, cu bunăvoința, cu dragostea, ca astfel şi 
noi să fim lauda voastră, iar în acelaşi timp şi voi să fiți lauda şi mândria 
noastră.” (Omilii la Epistola către Romani a Sfântului Apostol Pavel, omilia 


XXIX, p. 520) 


PREOȚIA (cinstea datorată celor din cler) 


„Și le-a pus lor Iosif legea aceasta, ca să dea a cincea parte lui 
Faraon, afară de pământul preoților (Fac., 47, 26). 

Să audă ce grijă aveau cei din vechime de preoţii idolilor! Să se înveţe 
să dea măcar o cinste asemănătoare celor ce li s-a încredinţat săvârşirea 
liturghiei Dumnezeului universului. Dacă aceea, nişte rătăciți şi nişte 
închinători de idoli, cinsteau atâta preoţii lor, pentru că socoteau că prin asta 
idolii îi vor răsplăti, de ce osândă nu sunt vrednici cei care nu dau preoților 
cinstea cuvenită? Sau nu ştiţi că cinstea trece la Stăpânul universului? Nu te 
uita la preotul care primeşte cinstea! Nu din pricina preotului trebuie să 
cinstiţi pe preot, ci din pricina Aceluia Căruia preotul Îi slujeşte, pentru ca şi 
de la Acela să primeşti răsplată cu îmbelşugare. De aceea şi Hristos a zis: 
Cel ce a făcut unuia din aceştia Mie Mi-a făcut (Matei, 25, 40) şi: Cel ce 
primeşte pe prooroc în nume de prooroc, plată de la prooroc va primi 
(Matei, 10, 41). Crezi, oare, că Stăpânul îţi ascultă cererile şi te răsplăteşte 
pentru vredmicia sau nevrednicia preotului? Nu! Pentru râvna ta te 
încununează sau te osândeşte! Şi după cum cinstea pe care o dai preoților îți 
dă multă îndrăznire — că Dumnezeu socoteşte ca dată Lui cinstea pe care o 
dai preotului — tot aşa şi disprețul pe care-l dai preoţilor îţi aduce de sus mare 
osândă. Că după cum Dumnezeu socoteşte că-l cinsteşti pe El când cinsteşti 
pe preot, tot aşa şi cu disprețul. Cunoscând acestea să nu dispreţuim 
niciodată slujirea preoților lui Dumnezeu. Nu spun asta pentru a-i susține 
atât pe ei cât pentru voi, pentru că vreau ca voi să aveţi câştig în tot ce 
faceți”. (Omilii la Facere, omilia LXV, IV, în col. PSB, vol. 22, pp. 320- 
321) 


„Dacă Dumnezeu făgăduieşte împărăţia cerurilor celor care ajută şi au 


milă de cei săraci şi de cei aruncaţi pe stradă şi dacă socoteşti ajutorul dat 
acelora ca dat Lui, că spune: Veniţi binecuvântaţii Părintelui Meu, că am 

flămânzit şi Mi-aţi dat să mănânc (Matei, 25, 34), apoi cu mult mai mult va 
răsplăti, nu numai cu atâta răsplată, ci cu mai multă, pe cei care suferă pentru 
Dumnezeu şi cinstesc pe preoți, că iubitorul de oameni Dumnezeu e mult 
mai darnic decât noi. Să nu fim, dar, mai răi decât păgânii, care, de dragul 
religiei lor, dau atâta cinste preoţilor lor, ci, pe cât de mare deosebirea între 
rătăcirea lor şi adevărul nostru, între preoții lor şi preoţii lui Dumnezeu, tot 
atât de mare trebuie să fie şi cinstea pe care le-o dăm, pentru ca să putem 
primi bogate răsplătiri de sus”. (Omilii la Facere, omiha LXV, V, în col. 
PSB, vol. 22, pp. 321-322) 


„Preotul ține locul lui Hristos şi trebuie să-l primim cu toată dragostea 
în inima noastră”. (Omilii la Matei, omilia XXXII, VI, în col. PSB, vol. 23, 
p. 401) 


„Dumnezeu adaugă răsplățile cele mari celor ce-i primesc pe slujitorii 
Săi şi care le fac bine şi câştigul pe care-l avem noi dintr-o asemenea purtare 
este imediat. Căci lisus Hristos zice: Cel ce vă primeşte pe voi, pe Mine Mă 
primeşte; şi cine Mă primeşte pe Mine, primeşte pe Cel ce M-a trimis pe 
Mine. A-L primi pe lisus Hristos, a-L primi pe Tatăl Său, oare cu ce se poate 
asemăna această fericire?” (Comentar la Evanghelia de la loan, omila 
LXXII, 1, p. 365) 


„Să facem tot efortul nostru şi să nu cruțăm nimic pentru a-L avea cu 
noi pe Duhul Sfânt şi să-i cinstim mult pe cei ce au fost însărcinaţi cu 
lucrarea Lui, căci demnitatea preoţiei este mare. Păcatele vor fi iertate, zice 
lisus Hristos, cărora le veți ierta; pentru aceasta, zice Sfântul Pavel: 
Ascultaţi pe conducătorii voştri şi vă supuneţi lor, fiindcă ei priveghează 
pentru sufletele voastre (Evr., 13, 17).” (Comentar la Evanghelia de la Ioan, 
omilia LXXXVI, 4, p. 461) 


„Să ne temem de Dumnezeu, să-i respectăm pe preoţii Săi, să le dăm 
tot felul de datorii, ca faptele noastre cele bune şi cinstea şi respectul pe 
care-l dăm lor, să ne facă să obţinem de la Dumnezeu o răsplată mare, prin 
harul şi bunătatea Domnului nostru lisus Hristos.” (Comentar la Evanghelia 
de la loan, omilha LXXXVI, 4, p. 462) 


„Dacă Mântuitorul, vorbind despre învățătorii iudeilor, zice că de 
vreme ce stau pe scaunul lui Moise, e drept de a fi ascultați de învăţăcei, deşi 
aveau fapte viclene, pe care ordonă de a nu le imita învăţăceii, de ce iertare 
pot fi vrednici cei ce necinstesc şi dispreţuiesc pe mai marii Bisericii, care 

viețuiesc cu blândețe şi după harul lui Dumnezeu? Deci dacă nu e permis de 
a ne judeca unii pe alții, cu atât mai mult pe învățătorii noştri.” 
(Comentariile sau Explicarea Epistolei către Galateni, p. 23) 


„Cel ce-l cinsteşte pe preot, şi pe Dumnezeu ÎL va cinsti; iar cel ce se 
învaţă a-l dispreţui pe preot, cu timpul ÎL va dispreţui şi pe Dumnezeu. Cine 
primeşte proroc în nume de proroc plată de proroc va lua şi: Cine vă 
primeşte pe voi pe Mine Mă primeşte (Matei 10, 41, 40), şi: Cinsteşte pe 
preot şi dă-i partea lui (Înţelepciunea lui Isus Sirah 7, 32). De aici s-au 
învăţat iudeii a-l dispreţui pe Dumnezeu, fundcă l-au disprețuit pe Moise, 
fiindcă l-au alungat cu pietre. Când cineva se poartă cu evlavie faţă de preot, 
cu atât mai mult se va purta faţă de Dumnezeu. Chiar de ar fi preotul rău, 
totuşi Dumnezeu, văzând că pentru cinstea Sa tu te porți cuviincios faţă de 
cel ce nu este vrednic de cinste, îți va răsplăti ție după dreptate. Căci dacă 
cine primeşte proroc în nume de proroc plată de proroc va lua, la fel şi cel 
ce se pleacă şi este supus preotului. Că, dacă fiind vorba de ospitalitate şi 
primeşti răsplată, deşi nu ştii cine este cel ospătat, apoi cu atât mai mult vei 
primi dacă te supui celui ce ţi se porunceşte a te supune. Cărturarii şi 
fariseii, zice, au şezut în scaunul lui Moise; deci toate câte vă vor zice vouă, 
faceți-le şi păziți-le; dar după faptele lor nu faceți (Matei 23, 2-3). Nu ştii ce 
este preotul? Nu ştii că este îngerul Domnului? Nu cumva spune poate cele 
ale sale? Dacă îl dispreţuieşti, nu pe el îl dispreţuieşti, ci pe Dumnezeu, Care 
l-a hirotonit pe el.” (Comentariile sau explicarea Epistolei a doua către 
Timotei, omila II, pp. 24-25) 


„Dacă cel care vorbeşte de rău pe tatăl lui sau pe mama lui, cu moarte 
trebuie să moară, se înțelege de la sine că cel ce-i binecuvântează trebuie să 
se bucure negreşit de de viaţă; şi dacă se cade ca părinţii cei trupeşti să se 
bucure de atâta dragoste din partea noastră, apoi cu mult mai mult cei 
duhovniceşti”. (Cuvântări împotriva anomeilor, cuv. VI, în vol. Cuvântări 
împotriva anomeilor. Către iudei, p. 92) 


„Preoţi iudeilor aveau numai puterea să vindece trupul de lepră (Lev., 
14, 2-32); dar, mai bine spus, nici nu aveau puterea să vindece, ci numai să 
vadă dacă cineva a fost sau nu vindecat de lepră (Lev., 14, 2-3). Şi ştii doar 
cât de dorită era slujba preoţilor Vechiului Testament! Preoţii Noului 
Testament, însă, au luat puterea să vindece, nu lepra trupului, ci necurăţia 
sufletului; n-au luat numai puterea de a vedea dacă cineva a fost sau nu 
vindecat, ci puterea deplină de a vindeca. Deci cei care dispreţuiesc pe preoți 
sunt cu mult mai nelegiuiți decât Datan şi cei dimpreună cu el (Num., 16, l- 

35) şi vrednici de mai mare pedeapsă. Aceia, deşi pretindeau o slujbă ce nu 
li se cuvenea, totuşi aveau o foarte bună părere despre preoţie şi au arătat 
asta prin râvna ce-o aveau ca să ajungă preoţi. Aceştia, însă, care privesc cu 
dispreţ preoția acum, când a fost cu mult mai împodobită, când a fost 
ridicată la o atât de mare înălțime, săvârşesc un păcat cu mult mai mare 
decât aceia, pentru că pornesc de la un gând cu totul contrar gândului ce 
însufleţea atunci pe Datan şi pe cei împreună cu el. Că nici nu este egal 
disprețul de a dori o slujbă care nu ţi se cuvine, cu disprețul de a nesocoti o 
slujbă cu atât de mari bunătăţi; deosebirea dintre un dispreţ şi altul este tot 
atât de mare pe cât de mare este şi deosebirea dintre admiraţie şi dispreţ. 

Care este, deci, sufletul acela atât de ticălos, încât să disprețuiască 
bunătățile atât de mari? Eu aş spune că nu-i nici unul, afară numai dacă ar 
suferi de streche drăcească.” (Tratatul despre preoție, cartea a treia, cap. 6, 
în vol. Despre preoție, pp. 66-67) 


„Zice oarecare dintre sfinţi că se aseamănă preotul păcătos cu un om 
oarecare ce ar avea bube la mâini şi să împartă aur şi bubele stau pe mâinile 
lui, iar cei ce iau aurul cu nimic nu se vatămă. Cine cinsteşte pe cel vrednic 
preoţiei şi-i zice sfânt, pe om îl cinsteşte şi-l slăveşte; iar cele ce cinsteşte şi 
pe cel nevrednic, pe preoție o cinsteşte.” (Din vol. Mărgăritarele Sfântului 
Ioan Gură de Aur, p. 251) 


„A cinsti pe preot este o obligaţie de drept natural, căci este o 
obligație de dreptate şi de recunoştinţă. Ne gândim la obligația de 
dreptate şi de recunoştinţă. Ne gândim la obligaţiile preoţeşti, atât de 
grave, atât de periculoase, atât de grele, antrenând atât de grozave 
responsabilități? Ei sunt şefii noştri, însă ce seamă vor avea de dat ei 
înşişi de administrarea lor? Ce judecată formidabilă îi aşteaptă! Ce 
pericole îşi asumă ei pentru noi pe capul lor! Ce cinste le-am putea noi 
da, care să echivaleze cu pericolele lor pentru mântuirea noastră?” 
(Din vol. Bogățiile oratorice, p. 220) 


„Dacă noi ştim să înţelegem bine ce este un preot, niciodată nu 
vom avea curajul de a face ceva împotriva cinstei lui. Dacă refuzăm să 
vedem în el colaboratorul lui Dumnezeu în mulțimea tainelor 
răscumpărării noastre, dacă în el nu recunoaştem o slavă divină, puteri 
dumnezeieşti, fapte cereşti, haruri supraomeneşti, renunțăm la 
mântuirea noastră veşnică, căci această mântuire nu ne vine decât prin 
intermediul preotului.” (Din vol. Bogățiile oratorice, p. 221) 

PREOȚIA (credincioşii sunt datori să-şi iubească păstorul 
duhovnicesc) 


„Printr-înşii (prin preoţi — n.n.) câştigaţi Împărăţia cerurilor, prin 
mâinile lor s-a făcut totul, printr-înşii vi se deschid porțile cerului. Deci, 
nimeni să nu se răscoale asupra lor, nimeni să nu se certe cu ei. Cel ce 
iubeşte pe Hristos iubeşte şi pe preot — oricine ar fi el -, pentru că printr-însul 
s-a învrednicit de înfricoşatele Taine. Spune-mi, te rog dacă tu ai voi să vezi 
palatul cel împărătesc strălucind de aurul cel mult şi răsfrângând raze 
strălucitoare prin pietrele cele nepreţuite ce le are în el, şi pentru aceasta ai 
găsi pe cel ce poartă cheile şi l-ai ruga ca să-ţi deschidă, iar el deschizându-ţi 
cu mulțumire te-ar introduce în palat imediat, oare nu l-ai cinsti pe acesta, şi 
nu l-ai prefera înaintea tuturor? Nu l-ai iubi ca şi pe ochii tăi? Nu l-ai săruta? 
Ei bine, preotul ţi-a deschis cerul, şi pentru aceasta, nu-l iubeşti, nu-l 
cinsteşti?” (Comentariile sau Explicarea Epistolei I către Tesaloniceni, 
omilia X, în vol. Comentariile sau Explicarea Epistolei către Coloseni, 1 şi 
II Tesaloniceni, p. 265) 


„Să-l iubim pe preot. Să-l iubim ca trimis al lui Dumnezeu; să-l 
iubim pentru bunurile imense pe care ni le procură.” (Din vol. 
Bogăţiile oratorice, p. 223) 


„Dar că şi ucenicii erau strâns legați de Pavel, şi nu numai bărbaţii, ci 
şi femeile, o spune însuşi Pavel. Ascultă ce spune despre Febe. Vă dau în 
grijă pe Febe, sora noastră, care este diaconiță în biserica din Chenhrea, ca 
să o primiţi în Domnul, cu vrednicia cuvenită sfinţilor, şi să-i fiți de ajutor în 
orice ar avea nevoie de ajutorul vostru. Că şi ea a fost de ajutor multora, şi 
mie însumi (Rom., 16, 1-2). În aceste cuvinte, Pavel dă mărturie de purtarea 
de grijă a Febei. Priscila şi Acvila, însă, au mers, în dragostea lor pentru 
Pavel, până la moarte. Despre ei, Pavel scrie aşa: Vă îmbrățișează Acvila şi 
Priscila, care şi-au pus grumazul lor pentru viața mea (Rom., 16, 3-4), adică 
şi-au oferit viața. Şi iarăşi, despre altul le scrie tot filipenilor, zicând: Pentru 
că a fost până aproape de moarte, punându-și viața în primejdie ca să mă 
slujească, împlinind lipsa voastră (Filip., 2, 30). Ai văzut cum îl iubeau pe 
dascăl? Cu prețul vieţii lor căutau binele lui! De aceea nu-i biruia nimeni 
atunci pe ucenici. Spun acestea nu numai ca să le auzim, ci ca să le şi urmăm. 
Cuvântul meu nu se îndreaptă numai către credincioşi, ci şi către 
conducători, pentru ca şi credincioşii să aibă multă grijă de învățători lor, 
dar şi învățătorii să-i iubească tot cu aceeaşi dragoste pe cei de sub 
conducerea lor, ca şi Pavel, nu numai când sunt de față, ci şi când sunt 

departe.” (Împotriva celor care nu folosesc cum trebuie cuvântul Apostolului 
care spune: <<Fie din  fățărie, fie întru adevăr, Hristos se 
propovăduieşte>>; şi despre smerenie, 6, în vol. Despre schimbarea 
numelor. Despre răbdare. Despre milostenie..., pp. 337-338) 


PREOȚIA (clevetirea şi judecarea preoţilor de către mireni — 
gravitatea) 


„Căci dacă vă uniți cu cei ce-i batjocoresc şi-i disprețuiesc, vouă 
înşivă vă faceți rău în acelaşi timp. Atâta vreme cât pilotul este în linişte şi 
bucuros, mateloții şi tot echipajul sunt în siguranță, dar dacă, prin injuriile 
lor şi prin tratamentul lor, ei îi fac o viaţă dură şi nenorocită, dacă ei îl 
împiedică să-şi exercite meseria lui, el va merge în ciuda sa să-i arunce în 
pericole; aşa păstorii voştri, dacă le daţi cinstea pe care le-o datoraţi, vor 
putea, veghind asupra voastră şi veghind asupra lor înşişi, să vă ajute în 


mântuirea voastră.” (Comentar la Evanghelia de la loan, omilia LXXXVI, 
4,p.461) 


„Nouă cărora ne este oprit să-i judecăm pe frații noştri, noi ascuțim 
limba noastră împotriva preoților. Şi de ce iertare vom mai fi noi vrednici, 
noi care, nevăzând bârna din ochiul nostru, căutăm cu duritate şi cu asprime 
să descoperim un pai în ochiul altuia? Nu ştiţi voi că atunci când judecaţi aşa 
vă pregătiți o judecată mai aspră? 

Eu nu zic acestea, frații mei, pentru a-i scuza pe preoţii răi, nici pentru 
a-i huli pe cei ce slujesc cu nevrednicie slujba lor; departe de aceea, eu îi 
deplâng, eu gem pentru soarta lor; dar chiar când ar fi răi şi nevrednici de 
caracterul lor, nu le este îngăduit celor ce sunt sub purtarea de grijă a lor, şi 
mai ales poporului şi celor mai simpli să-i judece. Oricât de rea ar fi viața 
lor, dacă sunteți atenți la datoriile voastre, voi nu veţi primi nici un rău în 
ceea ce i-a încredințat Dumnezeu ca să slujească.” (Comentar la Evanghelia 
de la loan, omilhia LXXXVI, 4, p. 462) 


„Chiar dacă poate aţi avea dascăli stricaţi, şi care răpesc totul, şi sunt 
lacomi, apoi nici aşa nu vă poate fi de îndreptățire răutatea acelora. Căci 
iubitorul de oameni şi întrutot-înţeleptul unul-născut Fiu al lui Dumnezeu, 
carele toate vede, şi care ştie că în trecerea timpului şi în lumea întreagă se 
vor găsi poate şi mulți preoți stricaţi, nu cumva prin lenevirea unor asemenea 
preoți să se prelungească încă mai mult lenevirea şi nepăsarea ucenicilor, 
răsturnând orice îndreptăţire pentru o astfel de lenevire, iată ce zice: Pre 

scaunele lui Moisi au stătut cărturarii şi fariseii; deci toate câte vor zice 
vouă să faceţi, faceți, însă după lucrurile lor să nu faceți (Mt. 23, 2), 
arătându-ți prin aceasta că, chiar dacă ai avea dascăl netrebnic, totuşi cu 
nimic te vei vătăma dacă vei asculta cuvintele lui. Nu din lucrurile ce a făcut 
dascălul, ci din vorbele ce le-ai auzit de la dânsul şi nu le-ai împlinit, din 
acestea, zic, Dumnezeu îţi va scoate vinovăția. Încât, dacă tu vei face cele 
poruncite, vei sta atunci cu toată încrederea înaintea dreptului judecător, iar 
dacă nu vei asculta de cele ce ţi-a spus dascălul, apoi chiar de ai avea de 
arătat mii de preoţi stricați, totuşi aceasta cu nimic nu-ţi va folosi. Fiindcă şi 
Iuda a fost apostol, şi totuşi aceasta nu ar putea îndreptăți pe iubitorii de 
arginţi sau şi pe furătorii de cele sfinte, şi nici că ar putea cineva dintr- 
aceştia să zică, fiind învinuit, că şi apostolul Domnului a fost tâlhar, furător 
de cele sfinte şi vânzător al Mântuitorului, ci mai cu seamă aceasta ne va 
osândi şi pedepsi, că nici după relele pătimite de alții noi nu ne-am cuminţit. 
Dar tocmai pentru aceea sunt scrise asemenea fapte, ca astfel să fugim de 
dânsele. Pentru aceea, lăsând la o parte pe cutare şi pe cutare, noi să luăm 
seama la noi înşine şi la faptele noastre, căci fiecare din noi numai pentru 
dânsul va da seamă înaintea lui Dumnezeu.” (Comentariile sau Tâlcuirea 
Epistolei întâi către Corinteni, omilha XXI, pp. 223-224) 


„Preoţii chiar dacă îndreptăţit aud asemenea critici la adresa lor, adică 
dacă strâng într-adevăr bogăţu, nu pot fi cu nimic vătămaţi de voi; însă fie că 
i-ați judecat sau nu, vorbele voastre cu nimic nu-i vor vătăma, dar ei oricum 
vor da răspuns înaintea Dreptului Judecător. Nu tot aşa se petrec însă 
lucrurile cu voi pentru că chiar de-ar fi adevărate sau neadevărate cele pe 
care le spuneţi despre ei, vă vătămați pe voi înşivă. Şi oare de ce? Pentru că, 
dacă de exemplu, ar fi adevărat ce spuneți, atunci vă faceţi rău prin faptul că 
îi criticați pe învățătorii voştri şi răsturnați rânduiala stabilită în Biserică, 
fiindcă dacă nu trebuie să-l judeci pe fratele tău, cu atât mai mult nu trebuie 
să-i judeci pe învățătorii tăi. Dacă cele pe care le spui sunt neadevărate, 
atunci pedeapsa ta va fi nespusă, pentru că acolo vom da seamă de orice 
cuvânt rostit în zadar. Aşadar ceea ce vă spun acum e mai mult în interesul 
vostru.” (Omilii la Epistola către Filipeni, omilia a X-a, p. 182) 


„Cum să nu fie absurd, ca după ce am primit pacea, de la preot în 
biserică, şi după ce şi noi i-am înapoiat-o, la urmă să-l războim pe preot 
afară din biserică? Când el îţi spune pace tuturor şi tu îi răspunzi și duhului 
tău, de ce, afară din biserică, îl defaimi? Vai, cum formele cele mai 
importante din biserică au devenit nişte forme seci, care numai adevăr nu 

sunt. Vai, cum simbolurile taberei ostaşilor lui Hristos au ajuns a fi numai 
vorbe goale ! ” (Comentariile sau Explicarea Epistolei către Coloseni, 
omilia III, p. 41) 


„Dar tu, de ce judeci pe fratele tău? (Romani 14, 10). Deci, dacă nu se 
cuvine a judeca pe frate, cu atât mai mult pe învățător.” (Comentariile sau 
explicarea Epistolei a doua către Timotei, omiha II, p. 26) 


„Dacă preotul are o credinţă stricată (greşită), chiar înger din cer de ar 
fi, tu nu te supune; iar dacă învaţă drept, nu uita la viaţă, ci la cuvintele lui.” 
(Comentariile sau explicarea Epistolei a doua către Timotei, omilia II, p. 
26) 


„Multe se judecă numai din bănuială. Imită pe Stăpân, căci ascultă ce 
spune: Pogori-Mă-voi deci să văd dacă faptele lor sunt cu adevărat aşa cum 
s-a suit până la Mine strigarea împotriva lor, iar de nu, să ştiu (Facere 18, 
21). lar dacă tu ai cercetat bine, te-ai convins sau ai văzut aşa, aşteaptă-l pe 
judecător; nu răpi mai dinainte locul lui Hristos; al Său este dreptul de a 
cerceta, şi nu al tău. Tu eşti cea de pe urmă slugă, iar nu stăpân. Tu eşti oaie, 
deci nu cerceta cu amănunțime pe păstor, ca nu cumva să ai răspundere şi tu 
pentru cele ce-l învinovăţeşti pe dânsul. Dar, zici tu, cum de îmi spune mie 
să fac, el care nu face? Nu el îți spune — iar de îl vei crede că este aşa, plată 
nu vei avea — , ci Hristos este Cel care te îndeamnă la aceasta. Dar ce spun 
cu? Chiar lui Pavel nu trebuie a-i crede, dacă spune ceva de la sine, dacă 
spune ceva omenesc, ci Tu să-L crezi pe Hristos, Care vorbeşte prin 
apostol.” (Comentariile sau explicarea Epistolei a doua către Timotei, 
omilia II, p. 26) 


„Sfieşte-te, căci în fiecare zi el te slujeşte, citeşte Scripturile, pentru 
tine împodobeşte casa, pentru tine priveghează, pentru tine se roagă lui 
Dumnezeu, pentru tine face rugăciuni şi toată credinţa lui în Dumnezeu este 
pentru tine. De aceea te sfieşte, pe acestea le cugetă, pe acestea ţi le însuşeşte 
cu toată evlavia.” (Comentariile sau explicarea Epistolei a doua către 
Timotei, omilia II, p. 29) 


„Știu ce spun mulţi în sinea lor: Dar ce, voi, clericii, care ne 
vorbiți mereu de virtute, sunteţi cu toţii plini de virtuţi? Bineînţeles că 
nu. Există clerici nevrednici - ştiu lucrul acesta -, aşa cum există clerici 
vrednici de veşmântul lor. Dar pe tine, omule, nici păcatul celor dintâi 
nu te poale vătăma cu nimic, dacă mergi pe drumul lui Dumnezeu, nici 

virtutea celor din urmă nu-ţi foloseşte la nimic, dacă te afli pe drumul 
celui viclean. Oamenii care duc lupta cea bună, fie că sunt clerici sau 
mireni, vor moşteni împărăția cerurilor, pe care a pregătit-o Dumnezeu de 
la începutul lumii. lar cei care păcătuiesc fără să se pocăiască până la 
sfârşitul vieţii lor se vor duce la osânda veşnică, ce s-a pregătit pentru 
diavol şi pentru cei care se învoiesc cu el. Fără nici o îndoială, osânda 
clericilor nevrednici va fi foarte grea. Dar nevrednicia anumitor clerici nu 
este o scuză pentru lenea ta şi nu îţi va uşura cu nimic pedeapsa atunci 
când te vei afla la Judecată. 

De altfel, acuzaţiile şi răutăţile pe care le spunem împotriva clericilor 
sunt ele însele un mare păcat, pentru că nu lovesc numai în acei oameni, ci 
mai ales în sfânta taină a preoţiei. Cu toţii cunoaştem porunca: Nu 
judecați, ca să nu fiii judecaţi. Căci cu judecata cu care judecați, veți fi 
judecați, şi cit măsura cu care măsuraţi, vi se va măsura (Matei 7, 1-2). 
Dacă nu trebuie să ne judecăm semenii, în general, cu atât mai mult nu 
trebuie să-i judecăm pe preoţi, care oricât de păcătoşi ar fi, ne dăruiesc 
iertarea păcatelor şi harul lui Dumnezeu prin Sfintele Taine. Dar cu toate 
acestea, cât de uşor cădem în păcatul judecării! Uităm că vom fi judecaţi la 
fel cum judecăm şi că ni se va măsura cu aceeaşi măsură cu care măsurăm. 

Vei spune: Unii clerici pricinuiesc sminteli, vătămând astfel 
suflete. Aşa este. Ce spune Evanghelia? Smintelile trebuie să vină, dar 
vai omului aceluia prin care vine sminteala (Matei 18, 7). lar eu adaug: 
vai de cel care se sminteşte, pentru că sminteala sa arată cât de căldicele îi 
sunt credinţa şi evlavia. lar pe cei căldicei, Domnul îi va vărsa din gura 
Sa, aşa cum este scris în Apocalipsă (Apoc., 3, 16). Oamenii care sunt 
cu adevărat credincioşi şi evlavioşi se feresc de sminteală. Ei tac şi se 
roagă pentru liniştirea celor care s-au smintit şi pentru întoarcerea lor în 
sânul Bisericii. Numai cei cu puţină credință sau cu credință falsă şi cei 
lipsiţi de evlavie se smintesc atunci când văd păcatele clericilor. Ei nu fac 
decât să sporească sminteala prin bârfele şi răutățile pe care le scot pe gura 
lor. De ce se poartă aşa? Fie ca să facă rău Bisericii (lucru zadarnic), fie să 
justifice (tot zadarnic) propria lor ticăloşie.” (Din vol. Problemele vieții, 
pp. 303-305) 


„Chiar dacă preoţii ar fi vinovaţi de cele mai grele păcate, tot 
nu ai dreptul în fața lui Dumnezeu să-i judeci.” (Din vol. Problemele 


vieții, p. 363) 


„Căci dacă cei care grăiesc de rău pe tată sau mamă se prăpădesc cu 
moarte, de ce pedeapsă nu va fi vrednic cel ce îndrăzneşte să-l vorbească de 

rău pe cel care cu mult mai mult şi mai puternic decât acei născători trupeşti 
îi este părinte? 

Și nu te temi că se va căsca pământul şi vei pieri cu totul în el? Nici că 
fulger din cer vei atrage, care să-ți ardă limba cea care osândeşte? Nu ai 
auzit ce a pătimit sora lui Moise când s-a împotrivit în cuvânt 
conducătorului, cum a devenit necurată şi a cuprins-o lepra şi a răbdat astfel 
cea mai de pe urmă necinste? Şi chiar rugându-se fratele ei pentru ea şi 
căzând el la picioarele lui Dumnezeu, nu a avut nici o iertare, ci a fost scoasă 
din locul acela sfânt. Şi gândeşte-te că doar ea a conlucrat la creşterea lui şi a 
adus-o pe mama lui să-i fie doică şi că a făcut toate ca să nu fie crescut 
dintru început, copilul Moise, de mână barbară; iar după acestea, şi mai mare 
peste femeile evreilor a fost, după cum Moise peste bărbaţi. Şi ca una ce a 
fost alături de el în toate acele lucruri înfricoşate, ba fundu-i pe deasupra şi 
soră, nimic din toate acestea nu i-a folosit să scape de mânia lui Dumnezeu, 
pentru grăirea de rău ce a făcut-o. Şi nici chiar Moise, care a izbăvit prin 
rugăciune atâta popor de vina acelei negrăite nelegiuiri, nici măcar acesta nu 
a putut să mijlocească şi să ceară iertare pentru sora sa şi nu a fost în stare să 
facă milostiv pe Dumnezeu pentru ea. Ba a fost certat aspru. 

Prin urmare, să învăţăm şi noi cât de mare năpastă este a grăi de rău 
pe cei ce conduc şi a judeca viețuirea celorlalți. Căci în acea Zi a Judecăţii, 
Dumnezeu ne va judeca cu amănunțime nu numai pentru cele pe care le-am 
păcătuit noi înşine, ci şi pentru judecăţile pe care le-am făcut față de alții.” 
(Despre Aquila şi Priscilla; şi că nu se cuvine să grăim de rău pe preoții lui 
Dumnezeu. Cuvântul 2, în vol. Cateheze maritale, pp. 174-175) 


„Vă îndemn şi vă rog să ne îndepărtăm de acest rău obicei. Căci pe 
de-o parte nu vătămăm cu nimic pe preoţii care aud că-i vorbim de rău, nu 
numai dacă sunt minciuni, ci chiar de ar fi adevărate (fundcă şi fariseul nu l- 
a rănit cu nimic pe vameş, ba i-a fost şi de folos, deşi adevărate erau cele 
spuse despre acela); iar pe de altă parte ne aruncăm pe noi înşine în cele mai 
cumplite rele. Căci şi fariseul, împotriva lui a folosit sabia şi, făcându-i o 
rană de moarte, singur s-a îndepărtat. Prin urmare, ca să nu pătimim şi noi 
aceleaşi necazuri, să ne ţinem cu tărie înfrânarea limbu căci dacă grăindu-l 
de rău pe un vameş oarecare, nu a scăpat fariseul de pedeapsă, noi, 
vorbindu-i de rău pe părinții noştri duhovniceşti, ce apărare vom mai avea? 
Dacă Mania numai o dată l-a vorbit de rău pe fratele ei Moise şi a luat atâta 
pedeapsă, ce nădejde de mântuire mai avem noi, când împroşcăm cu mii de 
batjocoriri, în fiecare zi, pe mai-marii noştri? Să nu-mi spună cineva că acela 
era Moise. Căci voi putea să-i spun şi eu că aceea era Maria.” (Despre 

Aquila şi Priscilla; şi că nu se cuvine să grăim de rău pe preoții lui 
Dumnezeu. Cuvântul 2, în vol. Cateheze maritale, p.176) 


„Pentru aceea şi Pavel, ocărând pe arhiereul iudeilor şi zicându-i: Te 
va bate Dumnezeu pe tine, perete văruit; tu şezi şi mă judeci (Fapte 23, 3), 
când a auzit pe aceia că îi sar împotrivă, spunându-i pe arhiereul lui 
Dumnezeu îl faci tu de ocară?, voind să arate câtă cinste şi respect se cuvine 
a se da conducătorilor, a răspuns: Nu am ştiut că era arhiereul lui 
Dumnezeu.” (Despre Aquila şi Priscilla; şi că nu se cuvine să grăim de rău 
pe preoții lui Dumnezeu. Cuvântul 2, în vol. Cateheze maritale, p. 177) 


„Căci dacă fiecare, pentru orice pricină, şi-ar băga nasul în cele ale 
preoţiei, ca să îndrepte relele ce se întâmplă, nici pricina nu ar primi 
îndreptare cândva şi nu am deosebi cu limpezime, nici cine cârmuieşte, nici 
cine este cârmuit, fundcă toți ar fi amestecați unii cu alţii.” (Despre Aquila şi 
Priscilla; şi că nu se cuvine să grăim de rău pe preoții lui Dumnezeu. 
Cuvântul 2, în vol. Cateheze maritale, p. 177) 


„Și dacă aţi fi vrut părinți duhovniceşti perverşi şi dascăli cumpliţi, 
nici aşa nu v-ar fi fost fără de primejdie şi fără urmări să-i vorbiţi de rău şi 
să-i batjocoriți. Dacă despre părinții trupeşti un înţelept zice: Chiar dacă îi 
lipseşte priceperea are iertare. Căci ce le-ai dat tu asemenea cu ce ți-au dat 
ei?, cu atât mai mult trebuie să păzim această lege față de cei duhovniceşti şi 
fiecare să se îngrijească de propria vieţuire, ca nu cumva să auzim în acea Zi 
a Judecăţii: Fățarnicule, pentru ce vezi paiul în ochiul fratelui, iar bârna din 
ochiul tău nu o iei în seamă? (Mt., 7, 3)” (Despre Aquila şi Priscilla; şi că 
nu se cuvine să grăim de rău pe preoții lui Dumnezeu. Cuvântul 2, în vol. 
Cateheze maritale, p. 178) 


„Dacă vezi pe vreun preot nevrednic, nu huli preoția, ci pe cel ce face răul. De vreme ce 
nu defăimăm meşteşugul doftoriei, ci pe cei ce lucrează rău meşteşugul 
doftoriei. La fel şi corăbieru: mulți îneacă multe corăbu, dar corăbieria n-are 
Nici O vină, ci mintea cea rea şi pizma corăbierilor acelora, însă de nevoie 
este să vină sminteală, zice Hristos, dar vai şi amar de omul acela care 
scorneşte şi prin care vine sminteala.” (Din vol. Mărgăritarele Sfântului 
Ioan Gură de Aur, pp. 100-101) 


„Ce-i zice Dumnezeu lui Samuel când poporul murmură 


împotriva Profetului şi se dă în insultător? Nu pe tine te disprețuiesc, 
ci pe Mine. Aşa ia Dumnezeu pentru Sine procedeele rele de care se 

folosesc credincioşii față de preoți; Dumnezeu se declară batjocorit în 
persoana lor, şi cine va putea insulta pe Dumnezeu, nepedepsit? La fel, 
zice lisus Hristos: 

Oricine vă primeşte pe voi, pe Mine Mă primeşte, şi oricine vă 
disprețuieşte pe voi, pe Mine Mă dispreţuieşte. Istoria lui Moise 
încheie în a ne lămuri despre acest punct. Când evreii se ridicau 
împotriva lui, îl înconjurau şi voiau să-l ucidă cu pietre, cui dăunau ei, 
dacă nu lor înşişi atrăgând asupra lor mânia lui Dumnezeu? Oare nu 
ştii cine e preotul? Îngerul Domnului este. Căci despre el s-a zis aşa: 
Dacă aceia vă disprețuiesc, Dumnezeu este însă Cel ce i-a sfinţit, o, 
netrebnicilor! Şi dacă voi refuzaţi să credeţi în această origine divină a 
preoţiei, unde este credința voastră şi cum vă puteţi numi creştini? 
Creştini nu sunteţi.” (Din vol. Bogățiile oratorice, pp. 220-221) 

„Apoi să nu uităm şi să nu dispreţuim niciodată demnitatea cu 
care este el îmbrăcat, purpura care-l acoperă, sceptrul care este în 
mâna sa. Este un cuvânt uşuratic, respins de Dumnezeu de a zice: Eu 
sunt mai bun decât acest preot, aceste cuvinte sunt aroganță. Dacă 
este adevărat că tu ai fi mai bun decât preotul, geme şi fii în tristeţe 
pentru el. Aminteşte-ţi de cuvântul fariseului şi de al vameşului, 
aminteşte-ți de judecata pe care vom suferi toți. 

Apoi ce te interesează starea în care se găseşte înaintea lui 
Dumnezeu preotul? Dacă un bolnav merge să-l găsească pe un medic, 
se interesează el cu curiozitate de istoria intimă a medicului? Ce-i cere 
el lui dacă nu remediile lui, sfaturile lui, o vindecare? Nu este de altfel 
o purtare denaturată şi criminală de a căuta în smerenia unui tată 
subiecte de bucurie rea şi de mândrie dispreţuită? Ascultă Scriptura: 
Nu te mări în neruşinările tatălui tău. 

În sfîrşit, să facem o ultimă şi destul de gravă reflexie. Când judecăm un preot, când 
divin.” (Din vol. Bogățiile oratorice, p. 222) 


PREOȚIA (despre veşmintele preoţeşti) 


„... (preotul — n.n.) se îmbracă cu o haină lungă de sus până jos, are 
pe ea clopoței, şi îşi pune pe cap cunună, veşmântul sfințit al preotului.” 
(Tâlcuiri la Epistola a doua către Corinteni, omilia XX, p. 185) 


PREOȚIA (mântuirea preoților) 

„Nu socotesc că sunt mulţi între preoţi cei ce se mântuiesc, ci mult 
mai mulți cei ce pier. Iar pricina este, că lucrul acesta are trebuință de mare 
suflet. Că multe nevoi are care îl scoate din năravul său, şi îi trebuie lui 
nenumărați ochi din toate părțile”. (Din Cuvântul 3 la Faptele Apostolilor, în 
vol. Puţul şi Împărțirea de grâu, p. 478) 


PREOȚIA (sfaturi pentru preoţi) 


„Că nu se cade doar a certa, nici doar a mângâia, ci, îmbinând certarea 
cu mângâierea, desăvârşit să lucrăm folosul: că dacă totdeauna voi certa, mai 
neruşinați îi voi face; iar dacă totdeauna voi mângâia, îi voi face mai leneşi. 
De aceea şi doctorii nu taie doar, ci şi leagă rănile; nu pun întotdeauna 
leacuri aspre, ci adeseori şi plăcute, prin cele dintâi curățind de putreziciune, 
iar prin acestea de pe urmă alinând durerea pricinuită de cele dinainte.” 
(Cele dintâi omilii la Facere, cuvântul al nouălea, p. 119) 


„Că dacă noi suntem lumină, şi aluat, şi luminători, şi sarea 
pământului, apoi atunci trebuie a lumina pe alții, iar nu a-i întuneca, a-l ţine 
strânşi, iar nu a-i dezlega, a trage către noi pe necredincioşi, iar nu a-i lua la 
goană.” (Comentariile sau Tâlcuirea Epistolei întâi către Corinteni, omila 
XXV, p. 261) 


„Dascălii mai ales au nevoie de o mai mare milă.” (7âlcuiri la 
Epistola întâi către Timotei, omilia |, p. 17) 


„+... Să nu luăm ca nedemne sfătuirile celor mai mari decât noi, chiar de 
am fi şi dascăli, căci dacă Timotei — de care noi toți nu suntem vrednici de 
asemănare — primeşte porunci, şi învățături, fiind şi el în rândul dascălilor, 
apoi cu atât mai mult noi.” (Tâlcuiri la Epistola întâi către Timotei, omilia a 
V-a, p. 61) 


„Mai rău decât egiptenii şi decât Faraon s-au purtat cu el tot timpul 
cei conduşi de el, poporul care primise nenumărate bunătăți. Mai întâi, l-au 
atacat pricinuindu-i mari supărări; au cerut să le dea carnea pe care o mâncau 
în Egipt (Ieşirea 16, 3); nu erau mulţumiţi cu cele pe care le aveau, ci le 
doreau pe cele din timpul robiei. lar acest lucru îl copleşea pe Moise. Ar fi 
avut oare Moise o situaţie mai fericită dacă ar fi primit poruncă să conducă o 
armată de nebuni şi de smintiți? Cu toate acestea, acel fericit bărbat le 

suporta pe toate cu bărbăție; dacă nu i-ar fi iubit, ar fi suportat cu uşurinţă 
purtarea lor. S-ar fi supărat numai de cele ce-i făceau lui personal; dar pentru 
că-l iubea mai mult decât îi iubiseră părinții lor, a avut din pricina acestei 
purtări de grijă şi o altă supărare, pricinuită de păcătoşenia şi răutatea lor. 
Nu-l amăra atât de mult ocara, cât stricăciunea şi răutatea lor. Înainte chiar 
de a primi iudeii mana, hrana aceea minunată (Ieşirea 16, 4), pe Moise l-a 
amărât mult nerecunoştința lor; după ce au primit mana, după ce au fost 
înconjurați de noi minuni, ei continuau să-şi arate răutatea fărădelegea şi 
lăcomia în ce priveşte strângerea hranei”5. Nu trecea multă vreme, şi iarăşi 
murmurau, iarăşi criticau binefacerile lui Dumnezeu. Acel fericit bărbat 
plângea şi se întrista pentru fiecare dintre ei, mai mult decât cei ce păcătuiau. 
Când au făcut viţelul de aur, ei jucau şi chefuiau (Ieşirea 32, 1-6), iar el jelea 
şi se întrista; şi s-a blestemat cu acel cumplit blestem (Ieşirea 32, 32). Cu 
toate acestea, nimic nu l-a făcut să îndepărteze din sufletul lui în întregime 
dragostea ce le-o purta. Câtă durere, câte lacrimi nu va fi vărsat Moise când 
vedea că cei atât de dragi lui ajung din ce în ce mai răi! Ţi-e viaţa cu 
neputinţă de trăit când ai un singur copil şi-l vezi că alunecă spre rău, chiar 
dacă tu însuţi eşti mai stricat decât toţi. Ce va fi simţit oare Moise, care avea 
de îngrijit ca pe nişte copii zeci de mii, dar, mai bine spus, pe care-i iubea 
mai mult decât pe copii. Nici un tată, dacă n-ar fi făcut nici un păcat, nu s-ar 
fi rugat să moară împreună cu copilul lui, cum a făcut Moise. Cât crezi deci 
că a suferit Moise, care avea atât de mulți copii, omul care ura răul şi iubea 
binele, când a văzut pe toţi că se îndreaptă ca o turmă de oi spre prăpastia 
răutăţii?” (Despre necazuri şi biruirea tristeții (111). Cuvânt către Staghirie, 
în vol. Despre mărginita putere a diavolului. Despre căință..., pp. 207-208) 


„lată, cu îmi împlinesc slujba mea! lată, rogu-vă, hirotomia nu dă 
putere de stăpân, nu înalță, nu duce la tiranie.” (Despre anatemă, în vol. 
Omilii la săracul Lazăr. Despre soartă şi Providenţă..., p.375) 


„Vasile: Socoteşti, oare, îndestulătoare puterea dragostei, m-a întrebat 
Vasile, pentru îndreptarea aproapelui? 

loan: Mai cu seamă dragostea, i-am răspuns eu, poate ajuta în cea mai 
mare măsură la îndreptarea aproapelui nostru.” (Tratatul despre preoție, 
cartea a doua, cap. 6, în vol. Despre preoție, p. 56) 


„Să nu-ți pui, după harul lui Dumnezeu, în nimic altceva nădejdea 
mântuirii decât în aceea să nu faci vreo faptă nevrednică de darul preoţiei şi 

de Dumnezeu, Care ţi l-a dat.” (Tratatul despre preoție, cartea a patra, cap. 
1, în vol. Despre preoție, p. 101) 


„Vicleanul diavol găseşte o mulțime de prilejuri ca să strecoare în 
sufletul preotului veninul ispitei sale. Ochiul oricărei femei aruncă săgeți şi 
tulbură sufletul; nu numai ochiul femeii desfrânate, ci şi ochiul femeii 
cuminţi; linguşelile lor îl moaie, iar cinstea ce i-o dau îl robeşte. Şi astfel, 
dragostea clocotitoare de aproapele - această pricină a tuturor bunătăților - 
ajunge pricină a mii şi mii de păcate pentru cei care nu ştiu să o întrebuinţeze 
bine. 

În afară de asta, necontenitele griji ale preotului îi întunecă ascuţimea 
minţii şi, din înaripată cum era, o fac mai grea decât plumbul. Mânia, apoi, 
când se năpusteşte asupra lui, învăluie ca fumul tot sufletul.” (Tratatul despre 
preoţie, cartea a şasea, cap. 8, în vol. Despre preoție, pp. 144-145) 


„Dacă iubirea singură a putut face să se nască preoția, iubirea 
singură poate s-o călăuzească şi s-o susțină în cariera ei cea grea.” 
(Din vol. Bogățiile oratorice, p. 204) 


PREOȚIA (sfaturi pentru duhovnici) 


„Hristos vorbea de lucruri prezente, dar vesteşte mai dinainte viitorul; 
de pildă, că ucenicii Lui vor fi noi mai târziu; până atunci însă nu trebuie să 
li se dea porunci grele şi aspre. Cel care caută, spune Hristos, să pună 
înainte de vreme pe ucenici la îndatoriri prea mari, nu-i va avea destoinici 
la timpul cuvenit, pentru că i-a făcut dintr-o dată nefolositori. Asta nu se 
întâmpla nici din pricina vinului, nici din pricina burdufurilor, ci din pricina 
acelora care nu toarnă vinul la timp”. (Omilii la Matei, omilia XXX, IV, în 
col. PSB, vol. 23, pp. 375-376) 


PREOȚIA (episcopul este mai cinstit decât împăratul) 


„EL, de asemenea, este împărat şi chiar mai cinstit decât împăratul: căci legile dumneze 
dreptăţii; are încingătoarea adevărului; încălțăminte cu mult mai cinstite, ale 
păcii evanghelice; el are o sabie nu de oțel, ci sabia spiritului şi pe capul său 
el poartă o măreaţă coroană. Această armură este mai strălucitoare, armele 
mai prețioase, încrederea mai mare, puterea mai mare.” (Primele patru 
omilii despre statui, omiha a III-a, p. 57) 

PREOŢIA („de pofteşte cineva episcopie, bun lucru doreşte”) 


„Dacă pofteşte cineva episcopie, nu-l învinovăţesc, zice; căci este aici 
mai mult un fapt de îngrijire, de protecție; şi dacă cineva are această poftă de 
a se bucura nu numai de întâietate şi de stăpânire, ci şi de protecție, eu nu-l 
învinovăţesc căci bun lucru doreşte, zice. Fiindcă şi Moise a poftit acest 
lucru, însă nu numai întâietatea, şi astfel a dorit încât a auzit de-ndată: cine 
te-a pus căpetenie şi judecător peste noi? (leşirea 2, 14). Dacă cineva 
doreşte în felul acesta, să dorească, deoarece episcopia vine de la a 
episcopisi, a pândi pe toţi.” (Tâlcuiri la Epistola întâi către Timotei, 
omilia a X-a, pp. 101- 102) 


PREOȚIA (episcopii - purtarea lor) 


„Chiar numai salutările, pe care le dă unuia sau altuia, aduc asupra 
episcopului o povară atât de mare de învinuiri, încât adeseori este scârbit şi 
doborât de supărare. 1 se cere socoteală şi de felul cum caută cu ochi. 
Mulțimea îi cercetează cu de-amănuntul faptele şi gesturile cele mai 
obişnuite: tonul glasului, expresia feţei, tăria râsului. Şi spun: Cu cutare a 
râs mai mult, era cu faţa veselă şi l-a salutat în gura mare; pe mine mai 
puțin şi de mântuială. Dacă episcopul este în vreun loc unde sunt adunaţi 
mulți oameni şi dacă nu-şi plimbă ochii pe la toți când vorbeşte, mulțimea 
socoteşte lucrul acesta o ocară. 

Cum poate face față unor atât de mulți acuzatori, dacă nu este foarte 
tare de fire, fie pentru a nu 1 se aduce astfel de învinuiri, fie pentru a scăpa de 
ele, după ce 1 s-au adus. 

Ar trebui ca episcopul nici să nu aibă acuzatori; dar dacă asta nu-i cu 
putință, atunci să caute să spulbere învinuirile lor; iar dacă nici acest lucru 
nu-i uşor, că unora le place să învinuiască pe degeaba şi la întâmplare, atunci 
să stea cu curaj în faţa tristeții pricinuite de aceste învinuiri.” (Tratatul 
despre preoție, cartea a treia, cap. 14, în vol. Despre preoție, p. 94) 


„Episcopul trebuie să fie al tuturor, purtând sarcinile tuturor, cum că 
celorlalți de se vor mânia li se dă iertare, iar lui, nicidecum; cum că celorlalți 
de vor greşi este dezvinovăţire şi lăsare multă, iar lui una”. (Din Cuvântul 3 
la Faptele Apostolilor, în vol. Puţul şi Împărțirea de grâu, p. 477) 





*4 Tâlcuirea Pr. Prof. Vasile Gordon: Expresia ('Eniokonoc) = pândaci, inspector, 


privighetor, derivă din verbul ('Eniokonto o ) = a pândi de pe un loc înalt, şi este în 
legătură cu verbul ('Enioxenrouar)= a inspecta, a priveghea necontenit. (n. s. 1, p. 107). 

PREOȚIA (episcopul; - „Mâinile degrabă pe nimeni să nu-ţi 
pui, nici nu te face părtaş la păcate străine”) 


„Mâinile degrabă pe nimeni să nu-ţi pui, nici nu te face părtaş la 
păcate străine. 

- Ce spui. Pavele? Altul a păcătuit, şi cu mă fac părtaş şi la 
păcatele lui şi la osânda lui? 

- Da, răspunde Pavel! Pentru ce ai dat puterea în mâna răutăţii? 
După cum dacă pui în mâna unui nebun şi a unui smintit o sabie 
ascuţită, tu care ai dat sabia eşti vinovat de uciderea săvârşită de nebun, 
tot astfel şi cel care dă unui om ce trăieşte în păcat puterea acestei 
dregătorii, atrage asupra capului lui tot focul păcatelor şi nelegiuirilor 
săvârşite de acela. Cel ce pune rădăcina este totdeauna pricina 
vlăstarelor odrăslite din rădăcină.” (Cuvânt de laudă la Sfântul sfințit 
Mucenic Ignatie, Purtătorul de Dumnezeu, care a fost arhiepiscop al 
Antiohiei celei Mari, a fost dus la Roma şi a suferit acolo mucenicia şi 
de acolo a fost adus iarăşi în Antiohia, II, în vol. Predici la sărbători 
împărăteşti şi cuvântări de laudă la sfinţi, pp. 376-377) 


PREOȚIA (episcopul — greutatea misiunii sale) 


„Robul cel cumpărat cu bani are de făcut o treabă ce i s-a poruncit şi, 
după ce o sfârşeşte, devine la urmă stăpân pe sine, pe când episcopul este 
încurcat cu multe şi multe i se cer chiar peste puterile sale. Dacă nu-l vede 
cineva vorbind, mare este murmurul între credincioşi, iar de vorbeşte, iarăşi 
acuzații, că este iubitor de slavă deşartă. Dacă nu învie morţii, nu este bun de 
nimic, Zice; cutare este evlavios, pe când acesta nu este. Dacă se bucură de o 
hrană cumpătată, iarăşi acuzaţii. Ar trebui ca el să-şi înăbuşe poftele, zice. 
De cumva îl vede cineva spălându-se sau îmbăindu-se, iarăşi multe acuzaţii, 
ba unii zic că el nu trebuie să vadă nici soarele. Apoi, zice, dacă el face ceea 
ce fac eu, dacă se îmbâiază, dacă mănâncă şi bea ca mine, dacă se îmbracă, 
dacă se ingrijeşte de casă şi de cei de pe lângă el, de ce să mai stea în 
fruntea altora? Are slugi, zice, şi din cei care îngrijesc de el, este purtat de 
cai; de ce atunci să stea înaintea altora? 

Dar ce? Spune-mi: oare nu trebuie a avea pe cineva care să-l slujească, 
ci el să-şi facă focul, să aducă apă, să taie lemne şi să se ducă în piaţă? Şi 
oare aceasta n-ar fi spre necinstea ta? Acei sfinți bărbați — apostolii — nu 
voiau să-l împiedice pe cel ce stăruia în propovăduirea Evangheliei, nici 
chiar cu slujba văduvelor, ci credeau că lucrul este nevrednic de dânsul, iar 
tu voieşti ca să-l atragi până şi în treburile slugilor? De ce, când ţi se 

poruncesc acestea tu nu le împlineşti, spune-mi? Oare nu-ți aduce el mai 
mari slujbe, decât cele trupeşti, pe care i le-ai aduce tu? De ce nu trimiţi 
sluga ta ca să-l slujească pe el? Hristos a spălat picioarele ucenicilor, şi tu 
dacă ai face oarecare slujbă dascălului tău, ar fi mare lucru? Dar nici tu nu 
voieşti a-l sluji, ba îl împiedici şi pe el.” (Comentariile sau explicarea 
Epistolei către Tit, omila I, în vol. Comentariile sau explicarea Epistolei a 
doua către Timotei..., pp. 136-137) 


PREOȚIA (episcopul — „întâistătătorul Bisericii nu trebuie să 
poarte grijă numai de Biserica încredinţată lui de Duhul, ci şi 
de Biserica din întreaga lume”) 


„Era bine învăţat (Sfântul Eustaţie — n.n.) de harul Domnului, că 
Întâistătătorul Bisericii nu trebuie să poarte de grijă numai de Biserica 
încredințată lui de Duhul, ci şi de Biserica din întreaga lume. Şi aceasta 
a învățat-o din sfintele rugăciuni de la sfintele slujbe. Dacă trebuie să 
facem rugăciuni, îşi spunea el, pentru toată Biserica, cea de la o 
margine a lumii până la cealaltă, apoi cu mult mai mult trebuie să şi 
purtăm grijă de ea, trebuie să ne îngrijim de toate bisericile, să purtăm 
grijă de toate.” (Cuvânt de laudă la cel întru Sfinţi, Părintele nostru 
Eustaţie, arhiepiscopul Antiohiei celei Mari, Il, în vol. Predici la 
sărbători împărăteşti şi cuvântări de laudă la sfinţi, p. 390) 


PREOȚIA (ascultarea de episcop) 


„Deci dacă vă poruncim vouă aceasta, apoi nu o facem noi, ci 
demnitatea episcopală cu care suntem învestiţi, nu cutare persoană, ci 
episcopul. Nimeni să nu mă asculte pe mine personal, ci să asculte de 
demnitatea ce o am.” (Comentariile sau Explicarea Epistolei către Coloseni, 
omilia III, pp. 43-44) 


PREOȚIA (episcopul - responsabilitatea acestuia) 


„Episcopul, la fel, va avea să dea cu atât mai mare socoteală cu cât el 
stă pe o treaptă şi mai înaltă; va da socoteală nu numai pentru predicarea 
cuvântului lui Dumnezeu şi pentru ajutorarea săracilor, dar şi pentru 
hirotoniile ce le-a făcut şi pentru altele nenumărate. Arătându-le pe acestea, 
Pavel scria lui Timotei: Mâinile degrab pe nimeni să nu-ți pui, nici nu te 
face părtaş la păcatele altora (| Timotei 5, 22). lar pe evrei sfătuindu-i cu 

privire la mai-marii lor, îi înfricoşa în alt chip, grăindu-le aşa: Ascultaţi de 
mai-marii voştri şi supuneţi-vă lor; că ei priveghează pentru sufletele 
voastre, ca unii ce au să dea seama de ele (Evrei 13, 17).” (Cuvânt la pilda 
celui ce datora zece mii de talanţi, în vol. Omilii la săracul Lazăr. Despre 
soartă şi Providenţă..., p. 231) 


„La câte pedepse, dar, nu trebuie să se aştepte episcopul, când are de 
dat socoteală nu numai pentru păcatele săvârşite de el, ci este în cea mai 
mare primejdie şi pentru păcatele săvârşite de alții? Dacă noi tremurăm când 
ne gândim că avem de dat socoteală pentru păcatele noastre, că nu vom 
putea scăpa de focul iadului, ce trebuie să sufere acela care se aşteaptă să dea 
cuvânt înaintea lui Dumnezeu pentru atâția şi atâția? Că lucrul acesta e 
adevărat, ascultă-l pe fericitul Pavel, care spune: Ascultați de mai marii 
voştri şi supuneţi-vă lor, că ei priveghează pentru sufletele voastre, ca unii 
ce vor da seamă de ele (Evr., 13, 17). Oare este mică frica de această 
amenințare? Nu pot spune!” (Tratatul despre preoție, cartea a treia, cap. 14, 
în vol. Despre preoție, p. 95) 


„Nu vezi câte trebuie să aibă episcopul? Să fie învăţător, suferitor de 
rele, ținându-se de cuvântul cel credincios al învățăturii. Câtă greutate are 
aceasta? Și pricinile greşalelor ce se fac de ceilalți, el le are. Nu zic din 
celelalte nimic. Dacă numai unul va muri nebotezat, oare nu a răsturnat toată 
mântuirea lui? Pentru că pierzarea unui suflet are atâta pagubă, câtă nici un 
cuvânt nu poate să o arate. Că dacă mântuirea lui este atât de vrednică, cât 
Fiul lui Dumnezeu S-a făcut om şi atâtea a pătimit, pierzarea socoteşte câtă 
muncă va aduce. Că dacă acela pentru care se prăpădeşte cineva în viața 
aceasta este vrednic de moarte, cu mult mai vârtos acolo. Ca să nu-mi zici că 
preotul a greşit; nici că diaconul, fiindcă pricinile tuturor acestora se aduc 
peste capul celui ce i-a hirotonisit! 

larăşi alta voi zice: se întâmplă din bărbaţii cei răi să primească 
vreunul clir (cleric). Nu se dumireşte ce trebuie să facă pentru păcatele ce a 
apucat de s-au făcut. Fiindcă două sunt prăpăstiile: şi trebuie nici pe acela 
să-l lase, şi pe ceilalți să nu-i smintească; oare să-l oprească trebuie întâi? 

Dar nu este pricina de față. 

Să-l lase dar? 

Aşa, zice, că a celui ce l-a hirotonisit este pricina. Ce face dar? Nu 
trebuie să-l hirotonisească, nici la ală treaptă să-l suie? Dar aceasta tuturor va 
fi arătată că acela este rău. Iarăşi dar în alt chip 1-a smintit. Dar a-l sui la mai 
mare treaptă? Aceasta este cu mult mai cumplită! Pentru aceasta de ar fi 
alergat cineva la arhierie ca la o purtarea de grijă, ca la o osteneală şi 

priveghere, nimeni nu ar fi primit-o degrabă. Iar acum, precum alergăm la 
datoriile cele de afară, aşa şi la aceasta. Deoarece ca să ne slăvim, ca să ne 
cinstim de oameni, pierim la Dumnezeu! Care este folosul cinstei? Cum s-a 
vădit că nimic nu este?” (Din Cuvântul 3 la Faptele Apostolilor, în vol. 
Puţul şi Împărţirea de grâu, p. 418) 


PREOȚIA (sfaturi pentru episcopi) 


„Episcopul trebuie să fie foarte chibzuit, ca să lucreze în aşa fel, încât 
nici să înmulțească averea Bisericii, dar nici s-o micşoreze, ci să împartă 
îndată la cei nevoiaşi tot ce strânge, iar averile Bisericii să le adune în 
inimile credincioşilor săi, în voia lor cea bună.” (Tratatul despre preoție, 
cartea a treia, cap. 12, în vol. Despre preoție, p. 89) 


PRIETENIA (naşterea prieteniei) 


„Cu cinstea unul pe altul mai mare făcând. Numai astfel vine 
prietenia şi dragostea, şi odată venită în acest mod, rămâne pentru totdeauna. 
Nimic nu face prietenia mai uşoară, ca a căuta cineva să biruiască cu cinstea 
pe aproapele său. De aici se naşte nu numai dragostea, ci şi o cinste mai 
mare. Cele vorbite mai înainte vin din dragoste, însă dragostea vine din 
cinstea şi valoarea acordată aproapelui, precum şi cinstea vine din dragoste.” 
(Omilii la Epistola către Romani a Sfântului Apostol Pavel, omiha XXI, p. 
412) 


PRIETENIA (necesitatea prietenilor) 


„A făcut (Dumnezeu — n.n) astfel încât să avem trebuinţă unii de 
alții.” (Comentariile sau Tălcuirea Epistolei întâi către Corinteni, omilia 
XXXIV, p. 364) 


„ȘI în ce fel crinii şi trandafirii dau mirosul cel frumos în tot locul cu 
floarea frumuseţii lor, aşa şi prietenii măcar în orice loc ar merge dăruiesc 
darul dragostei; mai bine este să umble omul în întuneric decât să nu aibă 
prieteni, că nu arde fierbințeala frigului trupurile, precum aprinde darul 
prietenilor sufletele prietenilor când se desparte unul de altul, că aşa este 
pofta dragostei celei adevărate nu numai la cei de față, ci şi la cei ce lipsesc 

de mai multă vreme, de multe ori şi în visuri îi vedem şi-i auzim şi vorbim 
cu dânşii şi ne sărutăm cu dragoste fără de sațiu şi numai cu pomenirea 
prietenului se bucură şi se veseleşte cineva.” (Din vol. Mărgăritarele 
Sfântului loan Gură de Aur, p. 62) 


PRIETENIA (cu Dumnezeu) 


„Că după cum dacă El ne este duşman, chiar de ne-ar fi toți oamenii 
prieteni, nu avem nici un folos, tot aşa şi dacă EI ne este prieten, chiar de am 
avea pe toți oamenii duşmani, nici o pagubă nu vom avea. Nu mă voi teme, 
ZICE, ce-mi va face mie omul?” (Comentariile sau Explicarea Epistolei către 
Evrei, omilia XXXIII, p. 378) 


PRIETENIA (criteriul alegerii prietenilor) 


„Prieteniile de la ospeţele la care se bea şi se mănâncă peste măsură 
sunt mai groaznice decât duşmăniile; că de pe urma duşmanilor, dacă voim, 
putem chiar să câştigăm, să ne folosim; dar de pe urma prietenilor de la 
chefuri şi beții nu putem avea decât pagubă. Nu ține, dar, lângă tine prieteni 
care sunt dascălii pagubei tale! Nu ţine lângă tine prieteni care îndrăgesc mai 
mult masa ta decât prietenia ta! Că toţi aceştia termină şi cu prietenia odată 
ce au terminat masa şi petrecerea; ceilalți însă, prietenii de dragul virtuții, 
rămân veşnic lângă tine, îndură alături de tine toate durerile şi toate 
necazurile tale. Prietenii de masă şi de bețiu, neamul paraziţilor, de multe ori 
se răzbună pe tine şi-ţi fac nume prost. Cunosc mulți oameni vrednici care 
au căpătat o faimă proastă, făcută tocmai de prietenii lor de chefuri şi beţii; 
au spus despre dânşii că sunt nişte şarlatani, nişte desfrânaţi care strică 
casele altora, nişte corupători de copii. Şi lumea le dă crezare, crede că 
trăiesc cu copiii, odată ce nu se ocupă cu nimic şi-şi irosesc viața fără rost”. 
(Omilii la Matei, omilia XLVIII, VII, în col. PSB, vol. 23, p. 565) 


„... NICI nu ne întărim cu dragostea cea după Dumnezeu, ci căutăm 
alte pricini de prietenie: unii neamurile, alţii obişnuinţa, alții tovarăşii de 
slujbă, alții vecinii; orice altă pricină, afară de credinţa în Dumnezeu; şi ar 
trebui ca numai credința în Dumnezeu să lege pe prieteni. Lucrurile însă se 
petrec cu totul dimpotrivă; suntem prieteni cu iudeii şi cu păgânii, şi nu 
suntem prieteni cu fiii Bisericii”. (Omilii la Matei, omilia LIX, V, în col. 
PSB, vol. 23, p. 692) 

„... nu umblăm după acele prietenii de pe urma cărora putem să 
tragem folos, de pe urma cărora suntem poftiți la masă, de pe urma cărora 
dobândim sprijin, ci căutăm a ne face prieteni pe aceia care pot să ne pună în 
bună rânduială totdeauna sufletele noastre, să ne dea sfaturi bune, să ne 
mustre când păcătuim, să ne arate când greşim, să ne ridice când cădem, să 
ne îndrepte spre Dumnezeu, ajutându-ne cu sfatul şi cu rugăciunile.” 
(Cuvânt la calende, în vol. Omilii la săracul Lazăr. Despre soartă şi 
Providenţă..., p. 16) 


„Nimic nu te ajută mai mult să dobândeşti prieteni decât vorbirea 
frumoasă sufletul smerit.” (Din vol. Problemele vieții, p. 374) 


PRIETENIA (cu bărbaţii paşnici, frații duhovniceşti şi cu 
părinții sfinți) 


„După cum întovărăşirea cu cei răi vatămă de obicei pe cei ce se 
amestecă cu ei, precum spune şi preafericitul Pavel: Vorbele rele strică 
obiceiurile bune (| Cor., 15, 33), tot aşa şi întovărăşirea cu cei buni foloseşte 
nespus de mult celor care se apropie de ei. Asta e pricina că Stăpânul nostru 
cel iubitor de oameni a îngăduit să se amestece cei buni cu cei răi, ca să 
câştige cei răi ceva din această întovărăşire şi să nu rămână mereu în răutatea 
lor, ci, având mereu sub ochi pilda acelora, să culeagă ceva din această 
întovărăşire”. (Omilii la Facere, omilia V, II, în col. PSB, vol. 21, p. 70) 


PRIETENIA (duhovnicească) 


„Pentru că oamenii se unesc între ei pe temeiul acestor pricini 
trecătoare, de aceea nici prieteniile dintre ei nu sunt nici călduroase, nici nu 
dăinuiesc. Se întrerupe dragostea de se iscă între ei insulte, pagube de bani, 
invidie, dragoste de slavă deşartă şi altele la fel cu acestea. Se întrerupe 
dragostea, că nu are rădăcină duhovnicească. Dacă ar fi avut o astfel de 
rădăcină, nici o pricină lumească n-ar fi stricat dragostea duhovnicească. 
Dragostea de aproapele întemeiată pe dragostea de Hristos este trainică, 
nestricată, nebiruită, nesfărâmată. N-o pot sfărâma nici calomniuile, nici 
primejdiile, nici moartea, nici altceva asemănător. Orice ar pătimi un om 
care iubeşte aşa pe aproapele său nu va înceta niciodată a-l iubi, pentru că se 
uită la pricina dragostei sale, la Hristos. Dar cel care iubeşte pentru că e iubit 
şi el la rândul său, o termină repede cu dragostea dacă prietenul său îl supără 
cu ceva; dimpotrivă, cel legat de semenul său cu lanţul dragostei de Hristos 

niciodată nu va pune capăt prieteniei”. (Omilii la Matei, omilia LX, III, în 
col. PSB, vol. 23, p. 702) 


„Prietenii adevăraţi covârşesc pe părinți şi pe fii, vorbesc de prietenii 
cei după Hristos.” (Comentariile sau Explicarea Epistolei 1 către 
Tesaloniceni, omilia II, în vol. Comentariile sau Explicarea Epistolei către 
Coloseni, 1 şi Il Tesaloniceni, p. 179) 


PRIETENIA (îndatoririle unui bun prieten) 


„Din ziua în care am îndrăgit prietenia ta, mi-am pus această lege: să 
nu te silesc niciodată să te dezvinovăţeşti de supărările ce mi-ai face. (Vasile 
— n.n.). (Tratatul despre preoție, cartea întâi, cap. 4, în vol. Despre preoție, 


p. 37) 


„Când un prieten al nostru a fost calomniat că e un îngâmfat, că 
ocărăşte pe toată lumea şi era în mare primejdie, atunci tu, fără să te fi 
chemat cineva şi fără să te fi rugat cel primejduit, te-ai aruncat în mijlocul 
primejdiilor. Asta a fost fapta (...) Când unii te ţineau de rău pentru purtarea 
ta, iar alţii te lăudau şi te admirau, tu le-ai spus celor ce te țineau de rău: Ce 
să fac? Nu ştiu să iubesc altfel, decât să-mi dau sufletul când trebuie să scap 
pe un prieten de primejdie! Ai rostit, cu alte cuvinte, dar cu acelaşi înţeles, 
cele spuse de Hristos ucenicilor Săi, când a definit dragostea desăvârşită: 
Nimeni nu are o dragoste mai mare decât aceasta, ca să-şi pună cineva 
sufletul pentru prietenii săi (loan 15, 13). Aşadar, dacă o dragoste mai mare 
decât aceasta nu se poate găsi, atunci tu ai ajuns la capătul ei; iar prin cele ce 
al făcut şi prin cele ce-ai spus, te-ai suit pe culmile ei.” (7Zratatul despre 
preoţie, cartea a doua, cap. 6, în vol. Despre preoție, p. 56) 


„Nu este în lume nimic vrednic prietenului credincios; că de vede pe 
prietenul său se bucură şi se veseleşte şi se roagă pentru dânsul ca şi pentru 
el. Eu ştiu pe cineva care se ruga lui Dumnezeu şi sfinţilor să-l ajute pe 
prietenul său şi apoi se ruga pentru sine, dar ştiu şi pe fericitul Pavel că, cu 
multă poftă şi făgăduinţă voia să fie în iad pentru prietenii săi; pentru aceea, 
cel ce iubeşte nu trebuie să stăpânească, ci alții să-l stăpânească pe el.” (Din 
vol. Mărgăritarele Sfântului loan Gură de Aur, p. 63) 


PRIETENIA („Când mă laudă vreun vrăjmaş al meu, nici nu 
primesc, iar pe prieten când mă ceartă, îl iubesc”) 

„Că şi eu îl iubesc pe cel ce mă iubeşte, iar când mă mustră şi mă huleşte pentru îndrepi 

pe cel ce face lucruri bune sau îl mustră pe cel ce face cele rele, şi-l mustră 
în taină, adică să fie numai ei amândoi, atunci este lucru de prieten 
credincios şi iubit; şi când mă laudă vreun vrăjmaş al meu, nici nu primesc, 
iar pe prieten când mă ceartă, îl iubesc şi dragi îmi sunt rănile lui, precum 
zice cuvântul filosofic. Mai credincioase sunt rănile prietenului, decât 
sărutarea cea de bună voie a vrăjmaşului, pentru că vrăjmaşul, ori cu 
dreptate ori cu strâmbătate de ocărăşte şi mustră pe om, nu spre folosul lui o 
face, ci ca să-i facă ruşine.” (Din vol. Mărgăritarele Sfântului loan Gură de 
Aur, p. 62) 


PRIETENIA („De dorit sunt rănile prietenului, iar de la 
duşmani sunt rele şi săruturile”) 


„Despre un prieten spun că mă iubeşte nu doar când mă laudă, ci şi 
când mă critică şi caută să mă îndrepte. Nu-ţi este prieten acela care te laudă 
mereu, şi când faci bine şi când faci rău! Acela nu-ți este prieten, ci 
înşelător, prieten fals. Prietenul, omul care caută să-ți fie de folos, te laudă 
când ai făcut o faptă bună, şi te critică atunci când ai greşit ceva. Şi ca să 
vedeți că nu-i faptă de prieten, ci de înşelător, să lauzi şi să proslăveşti orice, 
ascultă ce spune Scriptura: Poporul Meu, cei ce vă spun cuvinte de laudă vă 
înşală şi cărarea picioarelor voastre o strică (1s., 3, 12). Nu-l ascult pe 
duşman nici când mă laudă, dar stau lângă prieten chiar şi când mă 
învinuieşte. Acela îmi este nesuferit chiar când mă iubeşte; acesta îmi este 
drag şi când mă răneşte. Sărutarea aceluia geme de bănuială, rana acestuia e 
binefăcătoare. De aceea un înțelept spune: Mai vrednice de credință sunt 
rănile pricinuite de prieten decât sărutările viclene date de duşman (Prov., 
27, 6). 

- Ce spui, înțelepte? 

- Da, sunt mai bune rănile decât sărutările, răspunde înțeleptul. Nu mă 
uit la cele ce se fac, ci la gândul celor care le fac. Vrei să vezi că mai 
vrednice de credință sunt rănile pricinuite de prieten decât sărutările date de 
duşman? Pe Domnul L-a sărutat luda (Matei 26, 49; Luca 22, 47-48), dar 
sărutarea lui era plină de trădare; venin avea în gura lui, iar limba îi era plină 
de răutate. Pe desfrânatul din Corint l-a rănit Pavel, însă l-a mântuit. 

- Cum l-a rănit? 

- L-a dat Satanei. Daţi pe unul ca acesta Satanei a spus Pavel, spre 
pieirea trupului (| Cor., 5, 5). 

- Pentru ce? 

- Ca să se mântuiască duhul lui în ziua Domnului lisus (| Cor., 5, 5). 

Ai văzut răni ce aduc mântuire? Ai văzut sărutare plină de trădare? 
Aşa că mai vrednice de credință sunt rănile pricinuite de prieten decât 
sărutările viclene date de duşman. Dar să cercetăm acest lucru nu numai la 
om, Ci şi la Dumnezeu, şi la diavol. Unul mi-e prieten, celălalt duşman; Unul 
mântuitor şi purtător de grijă, celălalt vrăjmaş şi înşelător. Odinioară 
diavolul a sărutat, iar Domnul a rănit. 

- Cum a sărutat unul şi cum a rănit altul? 

- Diavolul a spus: Veţi fi ca nişte dumnezei (Fac., 3, 5); Dumnezeu a 
spus: Pământ eşti şi în pământ te vei întoarce (Fac., 3, 19). Cine a fost de 
mai mare folos? Cel care a spus: Veţi fi ca nişte dumnezei, sau Dumnezeu 
Care a spus: Pământ eşti şi în pământ te vei întoarce? Dumnezeu a 
amenințat cu moartea, diavolul făgăduia nemurirea. Cel care făgăduise 
nemurirea l-a scos pe om din rai, iar Cel care ameninţase cu moartea l-a suit 
pe om în cer. Ai văzut că mai vrednice de credință sunt rănile pricinuite de 
prieten decât sărutările viclene date de duşman (Prov., 27, 6)?” (Despre 
schimbarea numelor, cuv. III, în vol. Despre schimbarea numelor. Despre 
răbdare. Despre milostenie..., p. 36-38) 


„Când te critică prietenii, pe drept sau pe nedrept, nu o fac cu gând de 
ocară, ci ca să te îndrepte. Duşmanii, însă, chiar când te critică pe drept nu te 
critică pentru a te îndrepta, ci încearcă să te facă de ocară. Prietenii când te 
laudă caută să te facă mai bun; duşmanii, însă, chiar când te laudă se 
străduiesc să te doboare.” (Despre schimbarea numelor, cuv. III, în vol. 
Despre schimbarea numelor. Despre răbdare. Despre milostenie..., p. 38) 


PRIETENIA (întărirea prieteniei) 
„Nimic nu face şi nu întăreşte prietenia atât de mult precât a spune de 


cineva lucruri potrivite şi sănătoase.” (7âlcuiri la Epistola a doua către 
Corinteni, omiha XIII, p. 135) 


PRIETENIA (dovada prieteniei) 
„... ŞI noi când ne facem prieteni, aceasta o numim ca dovadă de 
prietenie câtre dânşii, să nu spunem tainele nimănui mai înainte de dânşii.” 


(Comentariile sau Tâlcuirea Epistolei întâi către Corinteni, omiha VII, p. 
63) 

PRIETENIA (folosul adevăratei prietenii) 


„Nimic nu este egal cu unirea şi buna înţelegere; prin ea un om izolat 
devine partea unui mare întreg. Dacă două sau zece persoane sunt unite 
împreună din inimă, fiecare din ele nu mai este decât una singură; în acestea 
zece voi nu veți afla decât una şi în una veţi afla zece. Dacă ei au un duşman, 
precum atunci nu este atacată numai una, ci cele zece, trebuie ca duşmanul 
să cedeze, pentru că el nu este respins de una singură, ci de zece. Dacă unul 
ar fi hpsă, el nu este pentru aceea în pericol; el este bogat prin partea cea 
mare, prin ceilalți nouă; şi partea care cade este astfel susținută, cea mai 
slabă, prin cel mai puternic. Fiecare din ei are douăzeci de mâini, douăzeci 
de ochi şi la fel douăzeci de picioare; el nu mai merge singur prin picioarele 
sale, ci şi prin cele ale celorlalți; el nu lucrează numai prin mâinile sale, ci şi 
prin ale celorlalți. Fiecare din ei are zece suflete; fundcă nu are numai el 
unul singur grijă de lucrurile sale, ceilalți au la fel. Şi dacă ar fi aşa o sută 
uniți împreună, va fi la fel şi puterea se va adăuga în proporție cu numărul. 

Nu vedeți frații mei frumuseţea iubirii? Ea îl face pe om de neînvins, 
ea îl multiplică, dintr-unul singur ea face mai mulți. Cum va putea un singur 
om să fie şi în Persia şi în Roma? Ceea ce nu poate natura, iubirea o poate; o 
parte din el este aici şi cealaltă este acolo şi totul întreg aici. Dar dacă el are 
o mie sau zece mii de prieteni, gândiţi-vă care va fi puterea lui, care va fi 
tăria lui. Vedeţi ce putere de multiplicare are iubirea? În sfârşit, ca unul să 
devină o mie, este un lucru uimitor şi admirabil. Pentru ce nu ne câştigăm o 
aşa de mare iubire şi putere şi nu ne punem în siguranță? Aceea valorează 
mai mult decât orice demnitate şi bogății şi sănătate şi chiar mai mult decât 
lumina. Este izvorul bucuriei. Până când vom limita noi iubirea noastră la 
unul sau la doi?” (Comentar la Evanghelia de la loan, omiha LXXVIII, 4, 
pp. 408-409) 


„Nu 1 se poate întâmpla nimic rău celui ce este înconjurat de atâția; 
gărzile chiar, care veghează la siguranța împăratului, nu au nici atâta 
vigilență, nici atâta atenție. Aceştia îl păzesc pe regele lor din nevoie, aceia îl 
păzesc pe prietenul lor din iubire şi din afecţiune. Ori, iubirea are mai multă 
putere şi forță decât frica. Regele este în teamă față de gărzile sale, prietenul 
se încrede prietenului mai mult decât în sine însuşi şi cu acest ajutor el nu se 
teme de cursele nimănui.” (Comentar la Evanghelia de la loan, omilia 
LXXVIII, 4, p. 409) 

„Pentru mine, cu adevărat, eu aş vrea aceasta, ca să putem trăi toți 
împreună şi ca iubirea să se păstreze în toată forța şi puterea ei.” (Comentar 
la Evanghelia de la loan, omilia LXXVIII, 4, p. 410) 


„Chiar de ai spune de mii de tezaure, totuşi nimic nu ar fi mai de preţ 
ca un prieten adevărat. Și mai întâi să spunem despre prietenie, câtă plăcere 
şi mulțumire are în sine. Te bucuri văzând pe prietenul tău, te înveseleşti, şi 
sufletul tău având o mulțumire nespusă se contopeşte cu dânsul, şi chiar de 
ti-ai aminti numai de el, cugetul tău tresare şi se înaripează. Vorbesc aici 
despre prietenii adevărați, despre prietenii de un suflet şi de un cuget, despre 
prietenii care preferă să şi moară, despre prietenii care iubesc cu căldură, şi 
nu înțelegem pe prietenii simpli, pe cei ce iau parte pe la mesele noastre şi-i 
credem de prieteni în urma laudelor ce ne aduc, să nu credeţi, zic, că vorbesc 
despre aceştia. Dacă cineva are vreun prieten aşa precum spun eu, va 
înţelege desigur cuvintele mele. Chiar de l-ar vedea în fiecare zi, el totuşi nu 
se satură; aceasta o doreşte atât pentru sine, cât şi pentru acela. Am cunoscut 
eu pe cineva, care se ruga de sfinți pentru prietenul său şi le zicea, ca mai 
întâi să facă rugăciuni lui Dumnezeu pentru dânsul (prietenul lui — n.n.) şi 
apoi pentru sine. Astfel este prietenul adevărat, încât nici timpul, nici locul 
nu-l pot împiedica de a iubi şi a fi iubit.” (Comentariile sau Explicarea 
Epistolei 1 către Tesaloniceni, omilia II, în vol. Comentariile sau Explicarea 
Epistolei către Coloseni, I şi II Tesaloniceni, p. 178) 


„Cu adevărat că prietenul sincer este cu mult mai dorit decât chiar 
lumina. Şi să nu miri că zic aceasta, pentru că mai bine ne-ar fi dacă s-ar 
stinge soarele, decât a fi lipsiţi de prieteni adevăraţi; mai bine ne-ar fi de a 
trăi în întuneric decât de a fi fără prieteni. Şi cum este aceasta, eu vă voi 
spune. Mulţi văzând soarele, sunt în întuneric, pe când dacă sunt înconjurați 
de prieteni, nu ar suferi nici o scârbă. Eu vorbesc de prietema cea 
duhovnicească şi de prietenii duhovniceşti, care nimic nu preferă înaintea 
prieteniei.” (Comentariile sau Explicarea Epistolei I către Tesaloniceni, 
omilia II, în vol. Comentariile sau Explicarea Epistolei către Coloseni, 1 şi 
II Tesaloniceni, p. 179) 


„Prietenul adevărat este mai plăcut decât chiar viața prezentă, căci 
mulți după încetarea din viață a unor asemenea prieteni, nu mai doresc să 
trăiască. Cu un asemenea prieten cineva poate suferi şi exilul, iar fără prieten 
nu poate trăi nici în propria sa ţară. Cu un asemenea prieten chiar şi sărăcia 
este suportabilă, iar fără dânsul şi sănătatea şi bogăţia sunt de nesuferit. În 
persoana unui asemenea prieten el are pe un al doilea eu.” (Comentariile sau 

Explicarea Epistolei I către Tesaloniceni, omilia II, în vol. Comentariile sau 
Explicarea Epistolei către Coloseni, 1 şi II Tesaloniceni, p. 181) 


„Nu ne apără atât nici venitul averilor, nici armele, nici zidurile, nici 
şanțurile, nici alte nenumărate maşini de război, cât o prietenie adevarată. 
Aceasta-i zid, aceasta-i tărie, aceasta-i avere, aceasta-i desfătare, aceasta ne 
face să petrecem şi viața de aici cu voioşie, şi ne dăruieşte şi viaţa ce va să 
fie”. (Cuvântări împotriva anomeilor, cuv. X, în vol. Cuvântări împotriva 
anomeilor. Către iudei, p. 168) 


„Ce este altceva mai dulce şi mai fericit în toată lumea, ca prietenii 
buni şi iubiți?” (Din vol. Mărgăritarele Sfântului loan Gură de Aur, p. 7) 


„Nu este în lumea toată mai bună tocmire decât dragostea şi unirea, 
pentru că unul singur este înmulțit, adică arată pe mulți prin dragoste, că de 
sunt doi într-un suflet şi iubiţi, între zece nu este unul ci fiecare din ei, ca şi 
când s-ar lupta cu cei zece, că fiecare are câte douăzeci de mâini şi douăzeci 
de ochi şi câte douăzeci de picioare, iar suflete are zece, iar de ar fi şi o sută, 
tot în acest fel ar fi. Şi singur cel ce ar fi în Persia poate să fie şi la Roma şi 
ce nu poate să facă firea omenească, dragostea poate să facă. De va avea 
cineva o sută ori două de prieteni, socoteşte ce ajutor are şi aceasta este mai 
minunat să se facă dintr-unul o mie. lar de vreme ce este atât de bună 
dragostea, de ce nu câştigăm şi noi ajutorul dragostei?” (Din vol. 
Mărgăritarele Sfântului loan Gură de Aur, p. 62) 


„Decât această viață trecătoare mai dulce este prietenul, că mulți 
oameni după moartea prietenilor nu mai vor nici ei să vieţuiască în lumea 
aceasta, că mai bun îi este prietenul decât lumina soarelui şi a ochilor; mai 
bine ne este nouă să nu ne lumineze soarele, decât să ne lipsim de prieteni, 
că dacă are omul prieteni nici o voie rea nu are.” (Din vol. Mărgăritarele 
Sfântului loan Gură de Aur, pp. 63-64) 


PRIETENIA (lipsa prietenilor) 


„Aşa printre animale, cele ce nu se unesc cu turma sunt cele mai crude 
şi mai sălbatice. lată pentru ce locuim noi în oraşe. Noi avem pieţe publice; 
aceasta ca să ne vedem şi ca să trăim împreună. Sfântul Pavel porunceşte 
această societate, când zice: Să nu ieşim din adunarea credincioşilor (Evr., 
10, 25). Nu este nimic mai rău ca a fi singur şi lipsit de societate.” 
(Comentar la Evanghelia de la loan, omilia LXXVIII, 4, p. 409) 

PRIETENIA („Dacă ochiul tău cel drept te sminteşte pe tine, 
scoate-l şi aruncă-l de la tine ... dacă mâna ta cea dreaptă te 
sminteşte, tai-o şi arunc-o de la tine”*%5) 


„- Pentru ce deci, Hristos a vorbit de ochiul drept şi a mai adăugat şi 
mâna? (Matei 5, 30). 

- Ca să afli că nu e vorba de mădularele trupului, ci de cei care sunt în 
strânsă legătura cu noi, cu prietenii noştri. Hristos îţi spune: Dacă iubeşti pe 
cineva atât cât îți iubeşti ochiul cel drept sau socoteşti că-ţi este tot atât de 
folositor cât de folositoare ţi-i mâna, tai-o, dacă-ți vatămă sufletul! Uită-te 
la tăria cuvintelor Lui. N-a spus: Îndepărtează-te, ci vrea o despărţire totală. 
De aceea spune: Scoate-l şi-l aruncă de la tine! Apoi, pentru că porunca Sa 
este neîndurătoare, arată folosul pentru amândouă părțile: şi pentru cei buni 
şi pentru cei răi, întărind comparaţia: 

Că mai de folos iţi este să piară unul din mădularele tale şi nu tot 
trupul să fie aruncat în gheenă (Matei 5, 30). 

Când prietenul tău nu se mântuie, ba te mai duce şi pe tine la picire, ce 
fel de dragoste de prieten este aceea să pieriți amândoi, când e cu putință să 
se mântuie unul dacă sunteţi despărțiți? 

- Atunci pentru ce Pavel dorea să fie anatema? (Rom., 9, 3). 

- Nu dorea să fie anatema pentru ca să nu câştige nimic, ci ca să 
mântuie pe alții. Aici, însă, paguba este pentru amândoi. De aceea n-a spus: 
Scoate-l, ci şi: Aruncă-l de la tine!, pentru ca să nu-l mai poţi lua înapoi 
dacă rămâne aşa. Făcând aceasta îl scapi şi pe el de păcat mai mare şi te 
scapi şi pe tine de picire. 

Dar ca să vezi mai bine folosul acestei porunci, să cercetăm, dacă vrei, 
spusele Domnului, aplicându-le chiar la mădularele trupului. Dacă ar fi 
vorba de ales şi ai fi silit sau să rămâi cu ochii teferi, dar să te arunce într-o 
groapă şi să pieri, sau să ţi se scoată ochii şi să-ți mântui sufletul, oare n-ai 
alege a doua cale? Negreşit! N-ai făcut asta pentru că ţi-ai urât ochiu, ci 
pentru că ţi-ai iubit întregul trup. Tot aşa trebuie să gândeşti şi de bărbaţii şi 
de femeile care-ţi sunt prieteni. Dacă tai orice legătură de prietenie cu acela 
care te vatămă sufleteşte cu prietenia lui, dar nu şi tămăduieşte boala, atunci 
te scapi şi pe tine de orice vătămare, dar şi pe el de un mare păcat, că nu va 
mai da socoteală, în afară de păcatele lui, şi de pierderea ta. Ai văzut de câta 
blândeţe şi de câta purtare de grija este plină această poruncă? Ai văzut câta 





355 Matei 5, 29-30. 

iubire de oameni arată chiar aşa păruta multora asprime?”. (Omilii la Matei, 
omilia XVII, III, în col. PSB, vol. 23, pp. 222-223) 


„Dacă mâna ta sau piciorul tău te sminteşte, taie-le şi aruncă-le de la 
tine. Că mai bine îţi este să intri în viaţă şchiop sau ciung, decăt să ai 
amândouă mâinile sau picioarele şi să fii aruncat în foc. Și dacă ochiul tău 
cel drept te sminteşte, scoate-l. Că mai bine îți este să intri în viață cu un 
singur Ochi, decât să ai doi ochi şi să fii aruncat în gheena focului (Matei 
18, 8-9). 

Hristos nu vorbeşte aici de mădularele trupului - Doamne fereşte! -, ci 
de prieteni, de cunoscuţi, de cei pe care-i socotim nişte mădulare de 
neapărată trebuință. Aceasta a spus-o şi mai înainte şi o spune şi acum. Că 
nimic nu este atât de vătămător ca prietenuile rele. Ce nu poate 
constrângerea, poate de multe ori prietenia, fie spre paguba, fie spre folosul 
nostru. De aceea Domnul ne poruncește, cu toată asprimea, să îndepărtăm de 
lângă noi pe cei ce ne vatămă, lăsând să se înțeleagă că aceştia sunt cei care 
ne smintesc”. (Omilii la Matei, omilia LIX, IV, în col. PSB, vol. 23, p. 688) 


„Curmă, spune Hristos, prietenia cu cei răi, chiar dacă ţi-ar fi cei mai 
buni prieteni! Şi dă şi un argument ce nu poate fi combătut: Dacă ţi-i 
păstrezi ca prieteni, nici pe ei nu-i câştigi şi te pierzi şi pe tine; dar de curmi 
prietenia cu ei, îți câştigi mântuirea. Prin urmare, dacă cineva te vatămă cu 
prietenia lui, rupe orice legătură cu el. Dacă ne tăiem de multe ori unele din 
mădularele noastre, când nu mai pot fi vindecate şi mai îmbolnăvesc şi pe 
celelalte, apoi cu mult mai mult trebuie să facem aceasta cu prietenii”. 
(Omilii la Matei, omilia LIX, IV, în col. PSB, vol. 23, p. 689) 


„Dacă te sminteşte ochiul tău, scoate-l şi dacă piciorul tău te 
sminteşte, taie-l (Mt., 5, 29; 18, 9). Dacă trebuie să tăiem membrele rele de 
la trupul din care fac parte, cu atât mai mult trebuie să ne ferim de prietenii a 
căror însoţire ne pierde sufletul.” (Comentar la Evanghelia de la Ioan, 
omilia LVII, 2, p. 283) 


„Dacă tăiem membrele cu cangrenă care sunt de nevindecat, de teamă 
ca să nu strice şi restul trupului, dacă tăiem una din membrele noastre, nu 
din dispreţ, ci în interesul celorlalte, cu cât mai mult trebuie să facem noi la 
fel privitor la cei a căror însoţire ne este dăunătore? Că dacă putem să-i 
vindecăm fără nici un risc, trebuie să facem tot efortul nostru pentru aceea. 
Dar dacă sunt de necorectat şi dacă ne sunt o ocazie de cădere, trebuie să-i 
tăiem şi să-i aruncăm de la noi. Adesea aceasta va fi un mare câştig. Pentru 

aceasta le dă acest aviz Pavel corintenilor: Ridicați răul din mijlocul vostru 
(| Cor., 5, 13). Şi iarăşi: ... pentru a-l scoate din mijlocul vostru pe cel care 
a făcut o asemenea faptă atât de urâtă (bid. 2). Căci însoţirea cu cei răi 
este periculoasă şi fatală. Ciuma nu face aşa de mari ravagii şi boala nu-i 
strică aşa de repede pe cei ce sunt infectați, ca nedreptatea prietenilor; în 
sfârşit, însoțirile rele strică obiceiurile bune (| Cor., 15, 33). Un prooroc zice 
iarăşi: Fugi din mijlocul lor şi te depărtează de ei (ler., 51, 6). Deci nimeni 
să nu-şi facă prieten din cel ce este rău. Dacă, atunci când copii noştri sunt 
răi îi dezmoştenim, fără a privi atunci nici la natură, nici la legile ei, nici la 
legăturile pe care o formează ea, noi trebuie cu atât mai mult, să fugim de 
cunoştinţele noastre şi de prietenii noştri, dacă sunt răi; căci, când nu ne-ar 
face nici un rău, cu toate acestea, nu ne putem feri ca ei să nu ne producă o 
faimă rea, fiindcă străinii nu cercetează viața noastră, ci judecă despre noi 
prin cei ce ne cercetează.” (Comentar la Evanghelia de la Ioan, omiha LVII, 
2, p. 284) 


„Ce să mai spunem despre porunca ce o dă (...) despre prietenia 
necugetată şi păgubitoare de suflet (Matei 5, 29-30)? Prin ochiul drept şi prin 
mâna dreaptă, Hristos n-a lăsat să se înţeleagă altceva decât pe cei ce ne 
iubesc spre paguba noastră sufletească.” (Despre căință (1), 3, în vol. Despre 
mărginita putere a diavolului. Despre căinţă..., p. 64) 


„Dacă ochiul tău cel drept te sminteşte pe tine, scoate-l şi aruncă-l de 
la tine (Matei 5, 29); deci porunca este ca şi acei prieteni, care ne sunt la fel 
de scumpi ca lumina ochilor şi de mare trebuinţă pentru nevoile vieții, să-i 
îndepărtăm de la noi, să-i alungăm dacă ne primejduiesc mântuirea sufletului 
nostru.” (Cuvânt la calende, în vol. Omilii la săracul Lazăr. Despre soartă 
şi Providenţă..., p. 16) 


„Dacă prietema unora te-ar vătăma şi te-ar atrage către împărtăşirea 
lipsei de evlavie, îndepărtează-te de aceştia, chiar de ţi-ar fi prieteni. lar de- 
ar fi unul din ochii tăi, scoate-l. Căci este scris: dacă ochiul tău te sminteşte, 
scoate-l (Mat. 5, 29), fără să se aibă în vedere corpul. Cum altfel? Căci dacă 
se referea la natura corpului, am fi avut de-a face cu o acuzaţie care îl privea 
în cele din urmă pe creatorul acestei naturi. De altminteri, nu se impune 
scoaterea unui ochi, indiferent care dintre ei, căci dacă cineva s-ar fi lipsit de 
ochiul stâng, tot s-ar fi găsit în sminteală. Dar tocmai pentru a pricepe că nu 
despre ochi este cuvântul, a adăugat că-i vorba de ochiul drept, spre a arăta 
că de ţi-ar fi cineva un prieten atât de apropiat pe cât de apropiată ţi-e 
folosirea ochiului drept, să-l alungi chiar şi pe acesta şi să-l desprinzi din 


2620 


legătura de prietenie pe care o are cu tine, dacă s-ar întâmpla să te 
smintească. Într-adevăr, la ce foloseşte să ai un ochi care duce la ruinarea 
restului corpului? 

Aşadar, dacă, aşa cum spuneam, prieteniile avute ne-ar dăuna, să 
fugim de acestea şi să ne lipsim de ele. În situaţia în care pe oricare dintre 
asemenea prieteni nici nu-l ajuţi şi capeți în schimb din partea lui numai 
pagubă, câştigă putinţa de a rămâne fără pierdere în urma destrămării 
prieteniei; să fugi de prieteniile acestora, dacă îţi sunt dăunătoare. Doar fugi, 
nu te certa, nici nu purta război. La fel îndeamnă şi Pavel când spune: dacă 
se poate, pe cât stă în puterea voastră, trăiţi în pace cu toți oamenii (Rom. 
12, 18).” (Despre necunoaşterea lui Dumnezeu, cuvântarea LI. pp. 30-31) 


„Dacă ai vreun prieten şi cunoşti vreo vătămare sufletească de la el, 
lipseşte-te de prietenul acela, că dacă ne doare vreun mădular noi îl tăiem ca 
să nu le strice şi pe celelalte; deci cu mult mai vârtos se cade să facem pentru 
sufletele noastre, că nu este alt lucru mai rău decât dragostea şi unirea cea 
vicleană, că rele ce nu poate să le facă nevoia poate să le strice prietenia.” 
(Din vol. Mărgăritarele Sfântului loan Gură de Aur, p. 64) 


PRIETENIA (prieteniile rele) 


„Unde domneşte invidia şi dragostea de slavă nu există prietenie 
sinceră.” (Omilii la Matei, omilha LVIII, IV, în col. PSB, vol. 23, p. 679) 


PRIETENIA (întreruperea unei prietenii) 


„Nimic nu poate destrăma prietenia, ca frica şi teama de trădare.” 
(Comentariile sau explicarea Epistolei a doua către Timotei, omiha I, p. 12) 


PRIMEJDIILE (aruncarea cu bună ştiinţă în diferite primejdii) 


„Dânşii (cei trei tineri — Daniel, cap. 3 - n.n.) au intrat în cuptor nu ca 
izbăviţi, ci ca morți cu desăvârşire, căci ascultă ce spun ei. Dacă, într- 
adevăr, Dumnezeul nostru Căruia Îi slujim poate să ne scape, El ne va 
scăpa din cuptorul cel cu foc arzător şi din inima ta, o, rege! Şi chiar dacă 
nu ne va scăpa, ştiut să fie de tine, o, rege, că noi nu vom sluji dumnezeilor 
(ăi şi înaintea chipului de aur pe care tu l-ai aşezat nu vom cădea la 
pământ! (Daniel 3, 17-18). Noi însă, ca şi cum pare că am da lecţii lui 
Dumnezeu, hotărâm până şi timpul, zicând: dacă până în cutare timp nu 
vom fi izbăviţi, şi de aceea nici că suntem izbăviţi. Fiindcă şi Avraam nu ca 

izbăvit l-a luat pe fiul său şi l-a adus ca pârgă lui Dumnezeu, ci ca jertfit, dar 
pe care contra aşteptări sale l-a luat, mântuit şi izbăvit.” (Comentariile sau 
explicarea Epistolei către Tit, omilia VI, în vol. Comentariile sau explicarea 
Epistolei a doua către Timotei..., pp. 190-191) 


„A nu se arunca cineva în primejdii fără folos, este al bărbaţilor 
înţelepţi (...) Deci, nici să ne azvârlim în primejdu cum s-ar întâmpla,— 
căci aceasta este cutezanță — nici luptându-ne şi împrejurările cerând 
aceasta, noi să ne împuținăm — căci aceasta este frică — ci dacă 
propovăduirea Evangheliei o cere noi să nu ne dăm la o parte; — iar dacă nu 
este nici o pricină, nici o necesitate cerută de buna cinstire de Dumnezeu, să 
nu alergăm, căci lucrul e mai mult un fel de fanfaronadă şi ambiţie 
zădarnică.” (Comentariile sau Explicarea Epistolei către Evrei, omiha V, 
pp. 108-109) 


„Părinte, dacă este cu putinţă, treacă de la Mine paharul acesta 
(Matei 26, 39). Prin asta a învăţat pe toți sfinții să nu înfrunte primejdiile, 
nici să se arunce în ele, ci să aştepte ca primejdiile să vină la ei, şi să-şi arate 
atunci tot curajul lor. Să nu sară mai înainte în ele şi nici să meargă ei mai 
întâi să le caute.” (Cuvânt la ceea ce s-a spus: „Părinte, dacă este cu 
putință...”, în vol. Omilii la săracul Lazăr. Despre soartă şi Providenţă..., p. 
259) 


„... prin rugăciunea Sa din grădină (Ghetsimani) Hristos ne-a învăţat 
două lucruri: întâi, să nu înfruntăm primejdule, ci să ne rugăm să nu cădem 
în ele, al doilea, să le îndurăm cu curaj, dacă vin peste noi, punând înaintea 
voinţei noastre voinţa lui Dumnezeu.” (Cuvânt la ceea ce s-a spus: „Părinte, 
dacă este cu putință...”, în vol. Omilii la săracul Lazăr. Despre soartă şi 
Providenţă..., p. 260) 


„Ceea ce trebuie să facem noi este să-L rugăm pe Dumnezeu să 
alunge ispita de la noi, aşa cum ne-a învăţat EI însuşi în Rugăciunea 
domnească: Și nu ne duce pe noi în ispită (Mat., 6, 13). Dar dacă, prin 
îngăduinţa lui Dumnezeu, suntem încercați de ispite, să luptăm cu ele cu 
bărbăţie. Mai întâi, trebuie să nu ne supunem primejdiilor - aşa cum fac 
oamenii înţelepţi; apoi trebuie să răbdăm nenorocirile cu mult curaj - aşa 
cum fac oamenii viteji şi înţelepţi. Aşadar, nu trebuie nici să ne 
avântăm, nici să dăm înapoi. Atunci când situația o cere, adică fie sufletul 
nostru este în primejdie din pricina păcatului, fie Biserica, din pricina 
ereziilor, suntem datori să ne luptăm cu bărbăţie; însă când nu avem de-a 

face cu o asemenea situație, nu trebuie să ne punem în primejdie 
degeaba. Un asemenea război ar avea drept unic motiv ambiția şi. ca 
scop, slăvirea noastră deşartă.” (Din vol. Problemele vieții, pp. 334-335) 


PROFEȚII 


„Să nu te uimească, iubite, cuvântul meu. Acesta este obiceiul tuturor 
profeților: vorbesc de cele ce nu s-au întâmplat ca şi cum s-ar fi întâmplat. 
Profeții vedeau cu ochii cei duhovniceşti cele ce aveau să se întâmple după 
un mare număr de ani; de aceea priveau acele fapte ca şi cum s-ar afla 
înaintea ochilor lor; şi aşa vorbeau de toate. Şi ca să vezi lămurit lucrul 
acesta, ascultă ce spune fericitul David, profeţind înainte cu atâtea generații 
de crucea lui Hristos, strigând: Străpuns-au mâinile Mele şi picioarele Mele 
(Ps., 21, 18); şi iarăşi: Împărțit-au hainele Mele loruşi (Ps., 21, 20). Vezi că 
vorbeşte mai dinainte de nişte fapte viitoare, care aveau să se întâmple după 
multă vreme ca şi cum s-ar fi şi întâmplat?” (Omilii la Facere, omilia X, IV, 
în col. PSB, vol. 21, p. 119) 


„... auzim pe Dumnezeu vorbindu-ne prin gura profeților”. (Omilii la 
Facere, omilia XV, I, în col. PSB, vol. 21,p. 167) 


„De aceea, harul lui Dumnezeu a rânduit ca sfinţii profeți să stea 
pe locul înalt al profeţiei, ca să ne vestească mai dinainte când e vorba 
să vină asupra noastră urgia lui Dumnezeu, pentru ca noi, deşteptându- 
ne prin pocăință şi îndreptându-ne sufletul căzut, să îndepărtăm cu mult 
înainte de la noi pedeapsa trimisă de Dumnezeu.” (£ primejdios lucru şi 
pentru predicator, şi pentru ascultători ca predicatorul să predice pe 
placul ascultătorilor. Folositor lucru şi semn de foarte mare dreptate e 
osândirea propriilor păcate, II, în vol. Predici la sărbători împărăteşti 
şi cuvântări de laudă la sfinţi, p. 463) 


PROFEȚII (lucrarea Duhului Sfânt în profeţi) 


„Uită-mi-te iarăşi la priceperea acestui minunat profet, dar mai bune 
spus, la învățătura Sfântului Duh!” (Omilii la Facere, omilha XII, I, în col. 
PSB, vol. 21, p. 139) 


PROFEȚII (cărţile profeților) 

„Multe din cărțile profeților au dispărut. Poţi vedea asta în istoria 
Paralipomenelor. Iudeii fiind nepăsători şi adesea abătându-se de la credința 
în Dumnezeu, au lăsat ca unele cărți să se piardă, iar pe altele le-au ars şi le- 
au rupt. Ieremia istoriseşte că iudeii au ars unele cărți profetice (ler., 36, 23), 
iar autorul cărții a patra a Regilor spune că abia după multă vreme a fost 
găsit Deuteronomul, îngropat undeva şi pierdut acolo (IV Regi 22, 8). Dacă 
pe vremea când nu era nici un barbar în ţara lor au aruncat cărțile, apoi cu 
mult mai mult când au venit peste ei barbarii”. (Omilii la Matei, omilia IX, 
IV, în col. PSB, vol. 23, p. 115) 


PROFEȚIILE (falsele profeţii) 


„Căci dacă uneori au făcut şi diavolii preziceri, ei n-au făcut decât a-i 
înşela pe nebuni; de aceea totdeauna profeţiile lor s-au dovedit false.” 
(Comentar la Evanghelia de la loan, omiha XIX, 2, p. 93) 


PROOROCIILE 


„Dumnezeu este înțelept şi iscusit şi îngăduie adeseori ca oameni 
nevrednici să prezică lucruri mari şi minunate. Şi lucrul acesta se vede nu 
numai în Vechiul Testament, ci şi în Noul Testament. Ascultă ce spune 
Evanghelistul despre Caiafa, arhiereul iudeilor: Jar aceasta a spus-o nu de la 
sine; ci, fiind arhiereu în anul acela, a proorocit că lisus avea să moară, nu 
numai pentru popor, ci ca să adune într-una şi neamurile cele risipite (loan, 
11, 51-52). Un lucru asemănător vei găsi iarăşi şi la Balaam. A fost chemat 
să blesteme pe poporul iudeu; dar el nu numai că l-a blestemat, ci a prezis 
chiar lucruri mari şi minunate; şi nu numai despre popor, ci şi despre venirea 
Mântuitorului (Num., 24, 1-9). (...) Atribuie totul lui Dumnezeu, Care 
rânduieşte pe toate prin înțelepciunea Lui cea mare”. (Omilii la Facere, 
omilia XXI, V, în col. PSB, vol. 21, pp. 252-253) 


„După cum ochiu trupului nu pot vedea altceva decât cele ce se văd, 
tot aşa şi ochii credinţei, văd pe cele ce vor fi mai târziu, după multe 
generaţii”. (Omilii la Facere, omilia LXVI, III, în col. PSB, vol. 22, p. 328) 


„Dumnezeu însă nu-i împingea cu sila la proorocit, ci îi sfătuia, îi 
îndemna, îi ameninţa, însă nu le întuneca cugetul. Firea dracului este de a 
face vuiet şi tulburare, şi multă întunecime, pe când a lui Dumnezeu este a 

lumina şi a învăţa cu înţelepciune cele cuvenite.” (Comentariile sau 
Tâlcuirea Epistolei întâi către Corinteni, omilia XXIX, p. 303) 


„Este obiceiul proorocilor să prezică totdeauna viitorul ca pe un fapt 
întâmplat mai înainte. Şi după cum este cu neputinţă ca cele întâmplate să nu 
se fi întâmplat, tot aşa e cu neputinţă ca acestea să nu se întâmple, deşi 
aparțin viitorului. De aceea deci proorocii ne vestesc viitorul sub chip de 
trecut, tocmai pentru a ne arăta că faptele vestite mai dinainte de ei sunt fără 
greş şi se vor întâmpla negreşit.” (Cuvânt la ceea ce s-a spus: „„Părinte, dacă 
este cu putinţă...”, în vol. Omilii la săracul Lazăr. Despre soartă şi 
Providenţă..., p. 247) 


PROOROCIILE (Dumnezeu a proorocit chiar şi prin 
intermediul unor păgâni) 


„... (lucrarea înţelepciunii lui Dumnezeu — n.n.) şi pe Valaam l-a silit 
oarecând a grăi cele viitoare, vădindu-şi puterea ei, şi arătând că poate 
stăpâni nu numai într-ai săi, ci şi în cei străini.” (Cele dintâi omilii la Facere, 
cuvântul al nouălea, p. 138) 


PROOROCIILE (proorocia şi glosolalia) 


„„... proorocia este potrivită şi folositoare nu numai ca semn, ci şi spre 
credinţa şi folosinţa amândurora. Ideea aceasta, deşi nu de-a dreptul, totuşi 
prin cele ce urmează a desluşit-o, zicând: se vădeşte de toți, se judecă de toți. 
Dacă ar proroci toţi, zice, şi în timpul acela ar intra în biserică vreun 
necredincios şi neinvăţat sau prost, se vădeşte de toţi, se judecă de toți. Şi 
aşa cele ascunse ale inimii lui arătate se fac, şi aşa căzând pe faţă se va 
închina lui Dumnezeu, zicând că: Cu adevărat Dumnezeu întru voi este. Aşa 
că proorocia nu numai în aceasta este mai mare, că are putere asupra 
amândurora, ci că chiar şi pe cei mai neruşinați dintre necredincioşi îi trage 
spre credință. Nu era tot aceeaşi minune când, de pildă, Petru certa pe Safira 
— ceea ce era prorocie — şi când vorbea în limbi — căci atunci cu toții s-au 
înfricoşat” 5 iar când grăia în limbi, chiar dacă nu lovea de-a dreptul, totuşi 
căpăta oarecare socotință.” (Comentariile sau Tâlcuirea Epistolei întâi către 
Corinteni, omilia XXXVI, p. 386) 





356 A se vedea cap. 5 din Fapt. Apost. 

PROPOVĂDUIREA 


„Nu dați cele sfinte câinilor, nici nu aruncați mărgăritarele voastre 
înaintea porcilor, ca nu cumva să le calce în picioare şi întorcându-se să vă 
sfâşie (Matei 7, 6). 

Deşi mai târziu Hristos a poruncit: Ceea ce auziți la ureche 
propovăduiți de pe case! (Matei 10, 27), totuşi porunca aceasta nu-i 
potrivnică celeilalte. Nu ne-a poruncit să spunem tuturora, fără deosebire, ci 
să spunem cu îndrăznire acelora cărora trebuie să le spunem. 

Prin câini Hristos a arătat aici pe cei ce duc o viaţă nelegiuită, care nu 
mai au nici o nădejde de o schimbare în mai bine; prin porci a arătat pe aceia 
care duc necontenit o viață desfrânată. Şi despre unii şi despre alții, Domnul 
a spus că nu sunt vrednici să audă învăţătura Sa. Acelaşi lucru l-a arătat şi 
Pavel, spunând: Omul sufletesc nu primeşte pe cele ale Duhului, că pentru el 
sunt nebunie (| Cor., 2, 14). Şi în alte locuri Pavel spune că viaţa stricată este 
de vină că nu sunt primite învățăturile cele desăvârşite. De aceea Domnul ne 
porunceşte să nu deschidem uşile unor astfel de oameni, că ajung mai 
obraznici după ce ne cunosc învăţăturile. Pentru cei înţelepţi şi cu judecată 
sunt sfinte când le descoperim lor; dar pentru cei fără de minte, atunci sunt 
de preţ, când nu le cunosc. Pentru că oamenii aceştia fără de minte, spune 
Hristos, nu pot cuprinde cu mintea lor învăţăturile Mele, să nu le fie 
descoperite, ca să le prețuiască şi să le respecte tocmai pentru că nu le 
cunosc. Nici porcul nu ştie ce-i mărgăritarul; şi pentru că nu ştie, nici să nu- 
I vadă, ca să nu calce în picioare ceea ce nu ştie. Nişte oameni ca aceştia 
nici nu au vreun câştig dacă aud învățăturile Mele, ci mai multă pagubă. 
Cele sfinte sunt batjocorite de ei pentru că nu ştiu ce sunt; şi aceştia, mai cu 
seamă, se ridică şi se înarmează împotriva noastră. Asta vrea să spună 
Domnul prin cuvintele: Ca nu cumva să le calce în picioare şi întorcându-se 
să vă sfăşie. 

- Dar învățăturile acestea, m-ar întreba cineva, ar trebui să fie atât de 
puternice încât să rămână nebiruite după ce sunt cunoscute şi să nu dea prilej 
altora să le atace. 

- Aceasta, însă, nu din pricină că învăţăturile noastre sunt slabe, ci din 
pricină că aceia sunt porci. La fel cu mărgăritarul călcat în picioare; nu-i 
călcat pentru că e de disprețuit, ci pentru că a căzut între porci. 

Şi bine a spus Domnul: Întorcându-se să vă sfâşie. Aceştia iau chip de 
blândeţe ca să cunoască învăţăturile noastre; apoi după ce le-au cunoscut 
ajung cu totul alţii: îşi bat joc de noi, ne batjocoresc, râd de noi spunând că 
suntem nişte înşelători. De aceea Pavel spunea lui Timotei: Fereşte-te şi tu 
de el, pentru că s-a împotrivit foarte mult cuvintelor noastre (Ul Tim., 4, 15); 

ŞI iarăşi: Fereşte-te de unii ca aceştia (Ul Tim., 3, 5); şi: De omul eretic, după 
întâia şi a doua povățuire, fereşte-te! (Tit., 3, 10). Deci nu învățăturile 
noastre îi înarmează, ci ei, plini de îngâmfare, nu mai înţeleg nimic. De 
aceea nu e mic câştigul dacă nu le cunosc, pentru că aşa nu pot să le 
disprețuiască; dacă le cunosc, paguba e dublă: nu au nici ei vreun folos din 
ele, ci mai mult se vatămă, şi-ţi pricinuiesc şi ție o mulțime de necazuri”. 
(Omilii la Matei, omilia XXIII, III, în col. PSB, vol. 23, pp. 296-297) 


„Nu atât de mult se ruşinează elinii când sunt biruiţi prin cei înţelepţi, 
ci atunci îşi acoperă fața de ruşine când văd filosofând pe meşteşugar şi pe 
cel din piaţă mai mult decât dânşii. Pentru aceea şi zice Pavel: Ca pre cei 
înţelepţi să ruşineze. Şi nu numai pe înţelepţi a făcut aşa, ci şi celelalte 
însuşiri ale vieţii de aici. Că pre cele nebune a ales Dumnezeu, ca pre cei 
înţelepţi să ruşineze, şi cele slabe ale lumii a ales Dumnezeu, ca să ruşineze 
pre cei tari. El nu a chemat numai pe cei simpli şi neînvățaţi, ci şi pe 
cerşetori şi pe cei disprețuiți şi nebăgaţi în seamă, ca astfel să smerească pe 
puternicii zilei. 

Și cele de neam prost ale lumii şi defăimate a ales Dumnezeu, şi cele 
ce nu Sunt, ca pre cele ce sunt să strice (| Cor. 1, 28). Dar care sunt cele ce 
nu sunt, despre care spune apostolul aici? Adică cei ce se socotesc că n-ar 
însemna nimic în această lume, pentru marea lor nimicnicie. Astfel că 
Dumnezeu a arătat marea lui putere, smerind pe cei mari prin cei păruţi mici 
ŞI crezuţi ca şi cum n-ar însemna nimic, ceea ce şi aiurea se vede a fi zis lui 
Pavel: Că puterea mea întru neputinţă se săvârşeşte (2 Cor. 12, 9). Într- 
adevăr, mare putere este aceea de a face pe cei disprețuiți şi care nici măcar 
nu s-au atins de vreo învățătură oarecare ca deodată să filosofeze şi să înveţe 
şi pe alţii cele mai presus de ceruri — fiindcă şi pe doftori, şi pe ritori, şi pe 
toți ceilalți atunci mai cu seamă îi admirăm când învaţă şi încredințează până 
şi pe cei mai proşti. Deci dacă este mare minune a învăţa pe cel prost şi a-i 
insufla gândiri de meşteşuguri omeneşti, apoi cu atât mai mare este a-l învăţa 
şi a-i insufla gândiri de o atât de înaltă filosofie. 


Dar Dumnezeu nu a făcut aceasta numai ca să arate minunea, ci şi 
pentru ca să smerească pe cei mândri. Pentru aceea şi în urmă zicea: Ca să 
ruşineze pre cei înţelepţi, şi pre cele slabe, ca pre cele ce sunt să strice, şi 
aici iarăşi: Ca să nu se laude tot trupul înaintea lui Dumnezeu (| Cor. 1, 
29).” (Comentariile sau Tăâlcuirea Epistolei întâi către Corinteni, omilia V, 
pp. 44-45) 

„Meritul vestitorului este de a spune întru totul faptul aşa precum este, 
iar nu de a adăuga sau de a ciunti ceva. Deci, dacă trebuie a propovădui, 
atunci trebuie a face aceasta cu curaj, căci altfel nu mai înseamnă a 
propovădui.” (Comentariile sau explicarea Epistolei către Tit, omulia I, în 
vol. Comentariile sau explicarea Epistolei a doua către Timotei..., p. 131) 


PROPOVĂDUIREA (măreţia propovăduirii) 


„Căci ce este asemenea cu a propovădui? Acest fapt face pe cineva a 
se întrece cu îngerii.” (Comentariile sau Tâlcuirea Epistolei întâi către 
Corinteni, omilha XXII, p. 227) 

RAIUL (Hristos — Raiul nostru) 


„EL este postul şi ospăţul credincioşilor. EI este hrănitorul şi hrana. El 
este Păstorul şi Mielul.” (Cuvânt la vânzarea lui luda, în vol. Predici la 
sărbători împărăteşti şi cuvântări de laudă la sfinți, p. 78) 


RAIUL (tâlharul pocăit a furat Raiul) 


„Cu toate că nici un împărat n-ar vrea să intre în oraş alături de un 
tâlhar, sau chiar de un om de rând, totuşi Hristos a făcut asta şi, când a intrat 
în patria cea sfântă, a avut alături de EI şi pe tâlhar. N-a disprețuit cu asta 
raiul, nici nu l-a făcut de râs cu picioarele tâlharului. Dimpotrivă, a cinstit 
mai mult raiul. A fost o cinste pentru rai că are un astfel de Stăpân, Care-l 
face vrednic chiar pe un tâlhar de desfătarea în rai. Când a băgat pe vameşi 
şi pe desfrânate în Împărăţia cerurilor, dimpotrivă, a cinstit-o mai mult şi 
arăta că Domnul Împărăției cerurilor este atât de puternic, încât făcea chiar 
pe desfrânate şi pe vameşi aşa de aleşi, încât erau vrednici de cinstea şi darul 
de acolo. După cum pe un doctor îl admirăm mai mult atunci când îl vedem 
că vindecă şi face sănătoşi oameni cu boli de nevindecat, tot astfel este drept 
să-L admirăm şi pe Hristos, când Îl vedem că tămăduieşte răni netămăduite, 
că face aşa de sănătoşi pe vameş şi pe desfrânată, încât îi arată vrednici de 
ceruri. 

- Dar ce lucru mare a făcut tâlharul, ca după ce a fost răstignit pe 
Cruce să dobândească raiul? 

- Vrei să-ţi spun pe scurt bărbăţia lui? Ascultă. Când Petru ÎL tăgăduia 
jos, atunci tâlharul Îl mărturisea sus. Nu spun asta ca să învinuiesc pe Petru, 
Doamne fereşte! Ci pentru că vreau să arăt marele suflet al tâlharului. 
Ucenicul n-a îndurat ameninţarea unei fețe de rând, iar tâlharul, deşi vedea 
oameni mulți stând împrejur, strigând, hulind şi batjocorind, totuşi nu 1-a 
luat în seamă, şi nici nu s-a uitat la păruta nimicnicie a Celui răstignit; cu 
ochii credinţei a trecut peste toate, a lăsat la o parte pierderile cele pline de 
umilință, a recunoscut pe Stăpânul cerurilor şi, căzând înaintea Lui, I-a spus: 
Pomeneşte-mă, Doamne, când vei veni întru Împărăția Ta (Luca 23, 42). 

Să nu trecem cu uşurinţă pe lângă tâlharul acesta. Nici să ne ruşinăm 
să ne fie învăţător, de care nici Stăpânul nostru nu S-a ruşinat să-l ia pe el în 
rai. Să nu ne ruşinăm să ne fie învăţător un om care s-a arătat vrednic de 
viețuirea cea din ceruri înainte de toți oamenii. Dimpotrivă, că cercetăm cu 
de-amănuntul fiecare faptă a lui, ca să cunoaştem puterea Crucii. 

Domnul n-a spus tâlharului, ca lui Petru: Vino după Mine şi te voi face 
pescar de oameni (Matei 4, 19), nici nu i-a spus precum celor doisprezece: 
Veţi şedea pe douăsprezece tronuri, judecând pe cele douăsprezece seminţii 
ale lui Israel (Matei 19, 28), dar, mai bine spus, nu l-a învrednicit deloc cu 
vreun cuvânt; nu i-a arătat o minune; nu i-a grăit un cuvânt despre Împărăţia 
cerurilor, nici despre iad; tâlharul nu L-a văzut înviind morţi, nici izgonind 
draci şi n-a văzut cum marea ascultă de El. Cu toate acestea L-a mărturisit. 
L-a mărturisit, cu toate că celălalt tâlhar, Îl hulea (Luca 23, 39). Căci celălalt 
tâlhar Îl hulea. Mai era răstignit cu EI un alt tâlhar, ca să se împlinească 
cuvântul acela: Cu cei fără de lege s-a socotit (Isaia 53, 12). Voiau iudeii să- 
I întunece slava Lui şi-L defăimau pe cât puteau, dar adevărul strălucea de 
pretutindeni şi creştea tocmai prin piedicile ce 1 se puneau. Aşadar, celălalt 
tâlhar Îl hulea. 

A1 văzut tâlhar şi tâlhar? Amândoi pe cruce, amândoi dintr-o viaţă de 
tâlhar, amândoi dintr-o viață plină de răutăţi, dar nu amândoi cu acelaşi 
sfârşit. Unul a moştenit Împărăţia, celălalt a fost trimis în iad.” (Omilia 1 la 
Cruce şi la tâlhar, II, în vol. Predici la sărbători împărăteşti şi cuvântări de 
laudă la sfinţi, pp. 90-91) 


„Al văzut filosofia tâlharului? Ai văzut priceperea şi învățătura lui? 
Dintr-o dată a sărit de pe cruce în cer.” (Omilia I la Cruce şi la tâlhar, |, în 
vol. Predici la sărbători împărăteşti şi cuvântări de laudă la sfinţi, p. 92) 


„Al văzut îndrăznirea tâlharului? Ai văzut că nu-şi uită meseria nici pe 
cruce? Ai văzut că fură Împărăţia cerurilor chiar prin mărturisirea lui?” 
(Omilia a Il-a la Cruce şi la tâlhar, în vol. Predici la sărbători împărăteşti 
şi cuvântări de laudă la sfinţi, p. 106) 


RAIUL (starea fericiților drepți din Rai) 


„După cum nu poți prinde umbra, tot aşa nici lucrurile din viaţa 
aceasta. Pe unele le scapi din mâini la moarte, iar altele se scurg chiar înainte 
de moarte, mai iute ca şuvoiul. Cele viitoare nu sunt aşa. Nu cunosc 
schimbare, nici prefacere, nu le atacă bătrâneţea, nu se împuţinează, ci 
înfloresc mereu şi-şi păstrează frumuseţea lor.” (Cuvânt despre învierea 
morţilor, V, în vol. Predici la sărbători împărăteşti şi cuvântări de laudă la 
sfinţi, p. 127) 

„AI auzit de asemenea de câmpiile elisee, de insulele celor fericiți, de 
livezi, de cununile de mirt, de adierea lină de vânt, de văzduhul parfumat, de 
cetele celor care locuiesc acolo, îmbrăcați în haine albe, care dănțuiesc şi 
cântă şi, ca să spun pe scurt, ai auzit de răsplata care se dă atât celor buni, cât 
şi celor răi după plecarea din lumea aceasta.” (Apologia vieții monahale, 10, 
în vol. Despre Feciorie, Apologia vieții monahale, Despre creşterea 
copiilor..., p. 238) 


RĂBDAREA (definiţia) 


„Răbdarea este o virtute minunată, care scapă sufletul de aceste valuri 
ale mării furtunoase a duhurilor rele.” (Comentar la Evanghelia de la Ioan, 
omilia LXXXIV, 1, p.441) 


„+... Ştil bine că nimic nu egalează răbdarea, care este regina virtuţilor, 
temelia faptelor bune, portul cel neînviforat, pacea în războaie, seninul în 
vijelie, siguranţa în uneltiri, care-l face pe cel pe care o realizează mai tare 
decât diamantul şi pe care nu o vor putea vătăma nici armele puse în 
mişcare, nici armatele puse în linie de bătaie, nici maşinile de război aduse, 
nici săgețile, nici lăncile, nici însăți armatele demonilor, nici falangele 
întunecoase ale puterilor potrivnice...” (Scrisori din exil, 17 scrisori către 
Olimpiada, scrisoarea XIII, 4d, în vol. Scrisori din exil. Către Olimpiada şi 
cei rămaşi credincioşi. Despre deprimare, suferință şi Providenţă..., pp. 
220-221) 


RĂBDAREA (dobândirea ei) 


„Noi avem nevoie de răbdare foarte mare, dragii mei frați, această 
virtute se formează şi creşte în noi, atunci când cuvântul lui Dumnezeu şi-a 
înfipt rădăcinile în inima noastră; şi, la fel ca şi vântul care cu toată violența 
şi furia sa, nu poate să dezrădăcineze un copac care are rădăcinile adânc 
înfipte în pământ, aşa nimeni nu va putea răsturna un suflet pe care frica l-a 
legat strâns de Dumnezeu. Căci, a fi țintuit, este mult mai tare ca a fi 
înrădăcinat.” (Comentar la Evanghelia de la loan, omiha LIV, 1, p. 263) 


„Căci luptele noastre sunt multe şi variate: sunt lupte lăuntrice, sunt şi 
lupte din afară; însă noi întărindu-ne şi mângâindu-ne din Scripturi, dăm 
dovadă de răbdare; şi când viețuim în răbdare, atunci stăm în nădejde. 
Amândouă acestea — răbdarea şi nădejdea — se sprijină una pe alta şi la un 

loc vin din Scripturi.” (Omilii la Epistola către Romani a Sfântului Apostol 
Pavel, omilia XXVII, pp. 493-494) 


RĂBDAREA (ce o ajută?) 


„Pavel a mai adăugat şi alte izbânzi ale dragostei, zicând: Se 
milostiveşte. Fundcă sunt unii cari nu întrebuințează îndelunga-răbdare 
pentru propria lor filosofie, ci pentru răzbunare împotriva celor ce i-au 
întărâtat, sfâşiindu-se pe ei înşişi, apoi apostolul zice că dragostea nu are 
nici acest cusur. Pentru aceea a şi adăogat: Se milostiveşte, căci nu este 
moral a aprinde flacăra celor ce ard de mânie, ci a o stinge, şi nu numai a 
răbda cu bărbăție, ci încă şi a se îngriji şi a vindeca rana acestora. Nu 
pizmuieşte, zice. Aşadar, este cu putinţă ca cineva să fie şi îndelung-răbdător 
şi pizmătareţ, aşa că reuşita sau calitatea îndelungii sale răbdări este stricată 
prin pizma ce o are în inimă. Dar dragostea şi aceasta o înconţură.” 
(Comentariile sau Tâlcuirea Epistolei întâi către Corinteni, omulia XXXIII, 
p. 347) 


„Gândeşte-te bine: cel îndelung-răbdător nu este numaidecât şi 
milostiv, iar dacă nu este milostiv, îndelunga lui răbdare se face o viclenie şi 
este primejduit a cădea în păcatul răzbunării. Pentru aceea milostivirea, dând 
doftoria cuvenită, păstrează virtutea curată.” (Comentariile sau Tălcuirea 
Epistolei întâi către Corinteni, omilia XXXIII, p. 347) 


„Cel îndelung-răbdător şi milostiv de multe ori se şi mândreşte, însă 
dragostea doboară şi această răutate.” (Comentariile sau Tâlcuirea Epistolei 
întâi către Corinteni, omilia XXXIII, p. 347) 


RĂBDAREA (însoţită de mulțumirea către Dumnezeu) 


„Lubiţilor, toate să le răbdăm cu mulţumire; şi sărăcie, şi boală, şi orice 
de acest fel, căci adevăratele noastre interese numai El le ştie.” 
(Comentariile sau Explicarea Epistolei către Evrei, omilha XXXIII, p. 380) 


RĂBDAREA (răbdarea dreptului Iov) 


2632 


„Dacă am luat cele bune din mâna Domnului, să nu răbdăm şi cele 
rele? Adu-ţi aminte, zice, de cele de mai înainte şi gândeşte-te la pricina lor, 
sau mai bine zis, la cel ce a fost pricina acelor bunătăți, şi atunci vei răbda 
şi acestea cu bărbăţie. 


Ai văzut cumpătare de bărbat (lov — n.n.)? Căci el nu socoteşte că 
răbdarea este urmarea bărbăției lui, ci urmarea faptelor. De /a care anume 
fapte ne-a dat nouă Dumnezeu cele ce am avut? Ce anume faptă ne-a 
răsplătit-o? Nici pe una, ci numai din bunătatea lui. Deci ceea ce am avut a 
fost dar, iar nu răsplată. Prin urmare, să le răbdăm şi pe acestea cu 
bărbăţie. Aceste vorbe ale fericitului lov, atât noi bărbații, cât şi femeile, să 
le avem întipărite în mintea noastră, şi acestea ca şi cele dinaintea acestora, 
adică pierderea averilor, pierderea fulor, rănile trupului lui, batjocurile, 
primejduirile, uneltirile femeii şi, în sfârşit, toate patimile acelui drept să le 
clădim ca un liman mare şi puternic pentru ocrotirea noastră, ca astfel 
răbdându-le toate cu bărbăție şi mulțămire, să putem a depărta de la noi orice 
tristețe din viața aceasta, şi a ne bucura de plata unei astfel de veselii 
duhovniceşti, cu harul şi cu iubirea de oameni a Domnului nostru lisus 
Hristos.” (Comentariile sau Tâlcuirea Epistolei întâi către Corinteni, omulia 
XXVIII, pp. 298-299) 


RĂBDAREA (îndelunga răbdare) 


„Nimic nu este egal cu îndelunga răbdare. Cel ce îndelung rabdă, 
niciodată nu poate fi disprețuit, ci după cum trupurile cele vânjoase nu pot fi 
lovite, tot aşa şi astfel de suflete, care sunt mai presus de săgeți. Cel ce 
îndelung rabdă este atât de înalt, încât nu-l poate ajunge săgeata ca să-l 
rănească.” (Comentariile sau Explicarea Epistolei către Evrei, omilia XXII, 
p. 273) 


RĂBDAREA (folosul răbdării) 


„Căci în adevăr că îndelunga-răbdare este o armă neînvinsă, şi turn 
care nu se poate strica, şi cu multă uşurinţă ea leapădă toate cele 
supărăcioase. Și după cum scânteia ce cade în mare nu a vătămat pe mare cu 
NIMIC, iar dânsa s-a stins uşor, tot aşa şi în sufletul cel îndelung-răbdător de 
s-ar întâmpla să cadă ceva din cele neaşteptate, aceasta piere cu uşurinţă, iar 
el (sufletul) nu se tulbură defel. Fiindcă îndelunga-răbdare este mai puternică 
ca orice; şi de ai spune de oştiri, sau de averi, sau de cai, sau de ziduri, sau 
de orice, nimic nu vei spune la fel cu îndelunga-răbdare. Cel ce stăpâneşte pe 

cele arătate mai sus, de multe ori este stăpânit de mânie, şi întocmai ca şi un 
băieţandru prost se amețeşte, şi toate le umple de vuiet şi zăpăceală, pe când 
cel stăpânit de îndelunga-răbdare, ca şi într-un liman se bucură de o adâncă 
linişte. De-l vei atinge cu vreo pagubă oarecare, nu ai mişcat defel piatra, de 
l-ai batjocori, nu ai clătit defel turnul, de i-ai pricinui niscaiva răni, nu ai 
sfărâmat diamantul. Căci îndelung-răbdător (uakpSOvpuog) pentru aceea se 
numeşte, fiindcă are sufletul mare şi îndelung, căci tot ce este îndelung 
(uakpOv) este ţi mare. Dar acest mare bine numai din dragoste izvorăşte, şi 
atât celor ce au îndelunga-răbdare, cât şi celor ce se bucură de dânsa le aduce 
mare folos. Să nu-mi spui de cei deznădăjduiți, cari făcând rău şi nepătimind 
rău, se fac încă şi mai răi, căci aici faptul nu se petrece din pricina 
îndelungii-răbdări, ci din pricina acelora care întrebuințează rău îndelunga- 
răbdare. Deci să nu-mi spui de aceştia, ci de cei blânzi, cari mult câştigă de 
aici. Când, de pildă, cei ce fac rău altora nu pătimesc şi ei rău din partea 
acelora, atunci noi, admirând blândeţea celui ce a suferit răul, de aici tragem 
cea mai mare învățătură de filosofie.” (Comentariile sau Tâlcuirea Epistolei 
întâi către Corinteni, omilia XXXIII, pp. 346-347) 


RĂPIREA (bunurilor celor săraci de către cei bogaţi) 


„Când vezi pe un bogat răpind avutul celui sărac, lăsând la o parte pe 
cel nedreptăţit, tu plângi pe cel ce a nedreptăţit, pe cel ce a răpit avutul celui 
sărac. Unul leapădă de la sine murdăria, iar celălalt se îmbracă cu dânsa. Tot 
aşa a pătimit şi sluga lui Elisei în vremea lui Neeman, căci dacă nu a răpit, 
totuşi a nedreptăţit - fundcă a lua cu înşelăciune este nedreptățire. Deci ce a 
pătimit el? Împreună cu nedreptatea a luat şi lepra. Aşadar, cel nedreptăţit s-a 
folosit, iar cel ce a nedreptăţit s-a vătămat foarte tare. Întocmai așa se petrec 
lucrurile şi cu sufletul. Şi atât de adevărat este, încât de multe ori numai faptul 
acesta a făcut pe Dumnezeu îndurat şi milostiv - deşi poate cel ce pătimeşte 
rele este nevrednic de ajutor (...) Nimic nu este care mânie pe Dumnezeu atât 
de mult precât a răpi, a nedreptăţi şi a silui pe cineva. Şi pentru ce oare? Pentru 
că este foarte uşor, iubiţilor, de a se depărta cineva de acest păcat. Păcatul 
acesta nu este doar o poftă firească, care supără pe om, ci vine numai de la 
trândăvie.” (Tălcuiri la Epistola a doua către Corinteni, omiha XXIII, p. 
211) 


RĂPIREA (cea bună) 

„... este şi răpire bună, răpirea cerurilor, zic, care cu nimic nu 
d XI 


vatămă.” (Comentariile sau Tâlcuirea Epistolei întâi către Corinteni, omulia 
XL, p. 440) 


RĂUL (definiţia) 


„Răul este de a fi sclav, rău este de a fi osândit la munci fără de 
câştig, fără cinste, fără nădejde.” (Din vol. Bogățiile oratorice, p. 319) 


RĂUL (existenţa răului) 


„Tot răul este în reaua intenţie a celui ce o săvârşeşte...” (Omilii la 
Epistola către Romani a Sfântului Apostol Pavel, omiha XIII, p. 230) 


RĂUL (îngăduinţa lui Dumnezeu pentru existenţa şi lucrarea răului) 


„... omul nobil şi fixat solid (în Dumnezeu) nu numai că nu e vătămat 
cu nimic, chiar dacă l-ar năpădi zeci de mii de valuri şi furtuni, ci devine 
încă şi mai tare; iar cel slab, oscilant şi puţin la suflet cade de multe ori chiar 
dacă nu-l tulbură nimic. lar de cauţi să afli şi motivul, ascultă-l pe cel 
cunoscut de noi; căci pentru Cel Care rânduieşte în chip diferit şi variat cele 
ale noastre sunt şi multe altele, dar cel pe care-l ştim noi este acesta. Spunem 
deci că aceste scandaluri au fost lăsate pentru ca să nu se micşoreze premiile 
celor viteji; ceea ce a arătat şi Dumnezeu vorbind cu lov şi spunând: Crezi 
că am făcut cu tine altfel decât ca să te arați drept? (lov, 40, 8). lar Pavel 
spune: Trebuie să fie între voi şi erezii, ca să iasă la lumină cei încercați (| 
Cor., 11, 19). Tu însă când auzi: Zrebuie să fie şi erezii, să nu socoteşti că 
spune acestea poruncind sau legiuind acest lucru. Să nu fie! Ci el face acest 
lucru spunând mai dinainte viitorul şi vestind anticipat câştigul care vine de 
aici pentru cei treji;, căci atunci se va face mai limpede virtutea celor ce nu s- 
au lăsat amăgiţi. 

Pe lângă acestea, cei răi au mai fost lăsați dintr-un alt motiv: ca nu 
cumva fiind răpiți (de aici) mai înainte, să fie excluşi şi de la folosul care le 
vine din pocăință. Fiindcă aşa s-a mântuit şi Pavel, aşa şi tâlharul, aşa şi 
desfrânata, aşa şi vameşul, aşa şi mulți alții. Căci dacă ar fi fost răpiți de aici 
înainte de a se fi schimbat, nimeni din ei nu s-ar fi mântuit.” (Scrisori din 
exil, Către cei ce se scandalizează de fărădelegile şi persecuțiile comise şi 
despre Pronia lui Dumnezeu, XII, 2-5, în vol. Scrisori din exil. Către 

Olimpiada şi cei rămaşi credincioşi. Despre deprimare, suferință şi 
Providenţă..., pp. 302-303) 


„... aceia care pot să fie treji şi să vegheze şi să împletească de aici mii 
de cununi n-ar trebui să slăbească în ce priveşte primirea răsplătirilor din 
pricina nebăgării în seamă şi a nepăsării celorlalți. Căci aceştia s-ar simții 
jigniți dacă n-ar avea prilejul acestor lupte, iar cei care vor fi vătămaţi de aici 
n-ar trebui să atribuie căderile lor nimănui altuia decât lor înşişi, căci i-ar 
putea învinui nu numai cei care nu s-au lăsat scandalizaţi, ci şi cei care au 
devenit prin aceasta mai strălucitori şi mai tari.” (Scrisori din exil, Către cei 
ce se scandalizează de fărădelegile şi persecuțiile comise şi despre Pronia 
lui Dumnezeu, XII, 7, în vol. Scrisori din exil. Către Olimpiada şi cei rămaşi 
credincioşi. Despre deprimare, suferinţă şi Providenţă..., p. 304) 


RĂUL (complicii lui) 


„Da, răul îl face altul, dar iau parte şi ei la săvârşirea lui, nu numai 
prin aceea că încuviințează lucrul acesta şi că socot că prin asta le creşte 
averea şi li se înmulţeşte bogăţia, ci şi prin aceea că nu împiedică răul pus la 
cale. Cel care poate împiedica pe cineva să săvârşească un rău, dar n-o face, 
nu-i pedepsit mai puţin decât cel care săvârşeşte răul”. (Omilii la Facere, 
omilia XXXIII, III, în col. PSB, vol. 21, p. 432) 


RĂUL (originea răului) 


„Voința noastră este pricina tuturor relelor.” (Omilii la Facere, omilha 
XXVI, VII, în col. PSB, vol. 21, p. 298) 


„Răutatea nu stă în firea omului, ci în gândul lui, în voinţa lui, în 
lbera sa voie.” (Omilii la Facere, omilia XXIX, IV, în col. PSB, vol. 21, p. 
369) 


„Dacă noi alungăm răutatea şi în locul ei introducem virtutea, prin 
aceasta vom învăţa şi pe alții lămurit că răul nu din natură este rău; ar celor 
ce întreabă de unde provine răul, le vom putea cu uşurinţă închide gura nu 
numai cu vorbe, ci şi cu fapte, deoarece împărtăşindu-ne de aceeaşi natură ca 
ŞI €1, noi totuşi ne-am izbăvit de răutatea lor. "(Omilii la Epistola către 
Romani a Sfântului Apostol Pavel, omilia XII, p. 218) 

„Dar dacă cei mai mulți aleargă spre răutate, nimic nu este de mirat, 
fiindcă şi copiii de multe ori aleg pe cele mai puţin plăcute în locul celor cu 
adevărat plăcute şi pe care le disprețuiesc. Încă şi cei bolnavi, pentru o 
plăcere trecătoare, au pierdut vesela cea neîntreruptă şi sigură. Dar aceasta 
vine numai din prostia şi slăbiciunea celor ce iubesc asemenea lucruri, şi 
nicidecum din firea lucrurilor.” (Comentariile sau Tâlcuirea Epistolei întâi 
către Corinteni, omilia XXII, p. 234) 


RĂUL (manifestarea răului) 


„Răul rămâne rău în orice împrejurare, dar mai cu seamă atunci este 
rău când socoteşti că nici n-ai nevoie de îndreptare; şi este încă şi mai 
cumplit răul când, rău fiind, socoti că mai poţi îndrepta şi pe alţii”. (Omilii la 
Matei, omilia LXXIII, II, în col. PSB, vol. 23,p. 831) 


„ De unde vine răul? Mă întrebaţi. 

- Din a voi şi din a nu vol. 

- Dar acest a voi şi a nu voi de unde vine? 

- De la noi. Când îmi pui aceste întrebări faci la fel ca şi cum m-ai 
întreba de unde vine a vedea şi a nu vedea, iar eu răspunzându-ți: de la aceea 
a închide şi a nu închide ochii, m-ai întreba iarăşi: Dar a închide şi a nu 
închide ochii de unde? Apoi, auzindu-mi răspunsul, că lucrul acesta depinde 
de noi şi de voinţa noastră, m-ai întreba iarăşi de altă pricină. Că răul nu este 
nimic altceva decât neascultarea de Dumnezeu. 

- Dar de unde a descoperit omul neascultarea de Dumnezeu? mă 
întrebi. 

- Spune-mi, îi era greu s-o descopere? 

- Nici eu nu spun că-i era greu; dar de unde a voit să nu asculte de 
Dumnezeu? 

- Din pricina trândăviei lui. Era stăpân să se îndrepte şi spre bine şi 
spre rău, să asculte şi să nu asculte de Dumnezeu; dar a înclinat mai mult 
spre rău, spre neascultarea de Dumnezeu. 

lar dacă încă mai eşti nedumerit şi te apucă ameţelile când auzi 
acestea, nu-ţi voi spune cuvinte grele de priceput şi încurcate, ci simple şi 
desluşite. 

Nu-i aşa că ai fost uneori rău iar alteori bun? Da! Ceea ce vreau să 
spun este aceasta: Ţi-ai înfrânat vreodată poftele şi apoi ai fost iarăşi biruit 
de pofte? Te-ai îmbătat şi apoi te-ai înfrânat de la beţie? Te-ai mâniat 
vreodată şi apoi nu te-ai mâniat? Ai trecut vreodată cu vederea pe cel sărac 
ŞI apoi iarăşi nu l-ai trecut? Ai făcut vreodată desfrânare şi te-ai cumințit 

iarăşi? Spune-mi, de unde toate acestea? De unde? Chiar dacă nu-mi spui tu, 
ţi-o spun eu! Pentru că într-un caz ţi-ai dat toată silinţa, iar în celălalt caz ţi 
s-a slăbit râvna şi te-ai trândăvit”. (Omilii la Matei, omiha LIX, III, în col. 
PSB, vol. 23, pp. 686-687) 


„Dacă voim, răul este nu un nume. Nu cerceta, dar, de unde vine răul, 
nici nu te mai îndoi, ci, ştiind că răul vine numai din trândăvie, fugi de rău”. 
(Omilii la Matei, omilia LIX, III, în col. PSB, vol. 23, p. 687) 


„lar dacă după toate cele ce ţi-am spus încă mai întrebi: De unde vine 
răul?, îţi voi spune: din trândăvie, din însoțirile cu cei răi, din disprețuirea 
virtuţii. De aici vine şi răul şi întrebarea ce şi-o pun unii: De unde vine răul? 
Nici un om care săvârşeşte fapte bune, care alege o viață cinstită şi curată 
nu-şi pune această întrebare. Şi-o pun cei care săvârşesc păcate; ei împletesc 
pânză de păianjen, voind ca prin aceste învățături greşite să izvodească o 
mângâiere neroadă purtării lor stricate”. (Omilii la Matei, omila LIX, III, în 
col. PSB, vol. 23, p. 687) 


RĂUL (săvârşirea lui - gravitatea) 


„Să nu fugim de cei ce ne fac rău, ci mai degrabă să ne ferim de a face 
noi altora rău. Pentru că numai cel ce voieşte să facă rău semenului său, 
numai acela suferă cu adevărat. Și ca să vezi că spusele mele sunt adevărate 
uită-mi-te aici: Cine a suferit în chip rău? Cel ce a ucis sau cel ucis? Cain 
sau Abel? Negreşit, cel ce a ucis! 

— De ce? 

— Pentru că cel ucis este şi până acum cântat din gurile tuturora, este 
lăudat, este încununat ca cel dintâi mucenic al adevărului, precum spune şi 
fericitul Pavel: Deşi a murit, Abel grăieşte încă (Evr., 11, 4). Cel ce a ucis, 
dimpotrivă, a dus şi atunci o viață mai nenorocită decât toţi oamenii, iar mai 
târziu continuă să fie învinuit de toată lumea. Dumnezeiasca Scriptură apoi îl 
dă ca pildă de om blestemat şi urât de Dumnezeu. Şi acestea în viaţa aceasta 
trecătoare de aici! Dar ce cuvânt va putea înfățişa binele sau răul, pe care 
trebuie să-l primească fiecare din cei doi, în veacul viitor, când dreptul 
Judecător va răsplăti fiecăruia după faptele sale?”. (Omilii la Facere, omilia 
XIX, VI, în col. PSB, vol. 21,p.231) 


„Ştie toată lumea că aceia care fac rău sunt mai ticăloşi decât toţi 


ticăloşii, pentru că poartă război propriului lor suflet”. (Omilii la Matei, 
omilia XLII, III, în col. PSB, vol. 23, p. 504) 

„Când vrei să faci rău cuiva, gândeşte-te că ție îţi faci rău, nu aceluia; 
îi legi păcatele tale, nu pe ale aproapelui. Orice rău ai face unui om îl faci ca 
un om şi numai pe lumea aceasta; Dumnezeu însă, nu aşa, ci te va pedepsi 
mai cumplit cu pedeapsa cea de pe lumea cealaltă”. (Omilii la Matei, omilia 
LXI, IV, în col. PSB, vol. 23,p. 711) 


„Nici un rău nu este care să stea numai la cel ce pătimeșşte, ci 
cuprinde şi pe cel ce face răul.” (Comentariile sau Explicarea Epistolei către 
Evrei, omilia I, p. 54) 


„Căci, după cum cel ce lucrează virtutea capătă răsplată nu numai 
pentru osteneala lui, ci şi pentru folosul adus celorlalți, aducându-i pe mulți 
la râvna şi imitarea virtuții sale, în acelaşi mod şi cei ce lucrează răutatea 
primesc pedepse mai mari prin aceea că dau prilej de uşurătate pentru alții.” 
(A aceluiaşi certare către cei ce pleacă de la slujbă şi se duc la hipodrom şi 
la spectacole. Asemenea şi câtă grijă se cuvine să avem față de frații 
căsătoriți, în vol. Cateheze baptismale, p. 96) 


„Uită-te la albină. Toată viaţa ei face bine, lucrând cu bucurie ca să 
strângă mierea cea bună şi folositoare. Dar îndată ce face răul, moare. 
Învață de la albină să nu faci rău semenului tău, căci tu vei pieri înaintea 
aceluia. Pe aproapele tăi îl vei răni şi îl vei face să sufere o vreme, însă tu 
vei muri pentru totdeauna.” (Din vol. Problemele vieţii, p. 230) 


RAUL (săvârşirea răului şi suferirea răului) 


„Este mai rău a face răul decât a suferi răul, dar, mai bine spus nu este 
rău a suferi răul, ci este rău a face răul. Suferirea răului te duce spre 
Împărăţia cerurilor, dar facerea răului aduce asupră-ne iadul şi pedeapsa. 
Fericiţi cei prigoniţi pentru dreptate, că a lor este Împărăţia cerurilor, 
spune Domnul. Vezi dar că suferirea răului are ca răsplată Împărăţia 
cerurilor? Ascultă acum, şi ai să vezi că facerea răului aduce chin şi 
pedeapsă. După ce Pavel a spus despre iudei că pe Domnul a omorât şi pe 
prooroci au prigonit (| Tes., 2, 15), a adăugat: Al căror sfârşit va fi după 
faptele lor UI Cor., 11, 15). Ai văzut că cei prigoniţi primesc Împărăţia 
cerurilor, iar prigonitorii moştenesc mânia lui Dumnezeu? Cuvintele acestea 
nu le-am spus acum ca să fie spuse acum, ci ca să nu mâniem pe duşmanii 
noştri, dimpotrivă, să-i miluim, să-i plângem şi să ne fie milă de ei. Ei, 
duşmanii noştri, ei sunt cei care suferă răul.” (Omilia 1 la Vânzarea lui Iuda, 

I, în vol. Predici la sărbători împărăteşti şi cuvântări de laudă la sfinți, p. 
46) 


„Totdeauna este drept să jelim nu pe cel ce suferă răul, ci pe cel ce 
face răul. Suferirea răului ne pricinuieşte Împărăţia cerurilor, iar facerea 
răului ne este pricină de iad şi chin. Fericiți cei prigoniți pentru dreptate, 
spune Domnul. Vezi, dar, că suferirea răului are răsplată Împărăţia cerurilor? 
Ascultă că facerea răului aduce chin şi pedeapsă. După ce Pavel a spus 
despre iudei că au omorât pe Domnul şi au prigonit pe prooroci, a adăugat: 
Al căror sfârşit este după fapta lor Ul Cor., 11, 15). Ai văzut că aceia care 
sunt prigoniţi primesc Împărăţia cerurilor, iar prigonitorii moştenesc mânia 
lui Dumnezeu?” (Omilia a Il-a la Vânzarea lui luda (Cuvânt în Sfânta şi 
Marea Joi), I, în vol. Predici la sărbători împărăteşti şi cuvântări de laudă 
la sfinţi, p. 61) 


RĂUL (suferirea răului) 


„Să nu căutăm să fugim de suferirea răului, ci de facerea răului. Când 
faci rău, atunci suferi răul. Omul care caută să facă rău aproapelui său nu-l 
vatămă deloc pe aproapele său; iar dacă îl vatămă puţin, l-a vătămat în 
veacul de acum; lui, însă, îşi adună osândă veşnică şi pedeapsă cumplită de 
care nu putem scăpa altfel decât pregătindu-ne să fim gata să suferim răul; 
ŞI, după învăţătura Stăpânului, să ne rugăm pentru cei ce ne fac rău”. (Omilii 
la Facere, omilia XLI, V, în col. PSB, vol. 22, p. 279) 


„Nu săvârşirea răului te face mai puternic, ci suferirea răului”. (Omilii 
Ia Matei, omilha XLII, II, în col. PSB, vol. 23, p. 503) 


„- Cutare m-a ocărât, m-a jefuit, m-a înconjurat cu primejdii! 

- Acestea însă nu-ți pot face nici un rău! Dimpotrivă, dacă suntem 
treji la minte putem avea foarte mari foloase de pe urma lor. Cel care 
săvârşeşte aceste fapte, acela este cel ce-şi face luişi rău, nu cel care suferă 
răul ce 1 se face. Aceasta este mai cu seamă pricina tuturor relelor, că nu ştim 
cine este cel căruia 1 se face răul şi cine este cel ce face răul. Dacă am şti 
bine lucrul acesta nu ne-am mai face rău nouă înşine, nu ne-am mai ruga 
împotriva altuia, ştiind că este cu neputinţă ca altul să ne facă vreun rău. Nu 
este rău a fi jefuit, ci a jefui. Deci, dacă ai jefuit, acuză-te! Dacă ai fost jefuit, 
roagă-te pentru cel ce te-a jefuit, pentru că ţi-a adus foarte mari foloase! 
Chiar dacă n-a fost aceasta intenția jefuitorului, tu însă, dacă suferi cu curaj 
răul, vei avea mult de câştigat. Pe jefuitor şi oamenii şi legile lui Dumnezeu 

îl numesc un ticălos şi un nemernic; pe tine însă, cel jefuit, te încununează şi 
te laudă”. (Omilii la Matei, omiha LI, VI, în col. PSB, vol. 23, p. 597) 


„Ce spui? A1 duşmani şi nu îţi este ruşine? Nu ne este de ajuns că ne 
este duşman diavolul? Pentru ce ne mai facem duşmani şi pe cei de aceeaşi 
fire cu noi, pe oameni? O, dacă nici diavolul n-ar voi să ne ducă război, 
atunci nici el n-ar mai fi diavol! Nu ştii, oare, cât de mare e plăcerea după 
împăcare? N-are importanță că nu-ţi dai seama de ea când eşti cuprins de 
duşmănie. Atunci vei putea cunoaşte bine că e mai plăcut să iubeşti pe cel ce 
ţi-a făcut rău decât să-l urăşti, când ai pus capăt duşmăniei. 

Pentru ce imităm pe cei nebuni, sfâşiindu-ne unii pe alţii, războindu- 
ne cu propriul nostru trup? Ascultă ce cuvinte grele se spun în legea veche 
despre unii ca aceştia! Căile celor ce țin minte răul duc la moarte (Prov., 12, 
29); Omul ține mânie asupra omului şi de la Dumnezeu cere vindecare (Înţ. 
Sir., 28, 3). Scriptura grăieşte aşa, deşi a îngăduit ochi pentru ochi şi dinte 
pentru dinte (leş., 21, 24). 

- Atunci pentru ce mai ţine de rău? 

- Pentru că legea veche a îngăduit asta nu ca să ne scoatem unii altora 
ochii şi dinții, ci pentru ca să ne abţinem de la rău de frica de a nu ni se 
scoate ochiul sau dintele. De altfel cuvintele acestea vorbesc de o mânie 
trecătoare, pe când ţinerea de minte a răului arată că sufletul cugetă numai la 
rău. 

Spui că duşmanul tău ţi-a făcut rău. Dar nu ţi-a făcut atâta rău cât rău 
ît faci ție însuți ținând minte răul! De altfel nici nu-i cu putinţă ca un om 
bun să sufere ceva rău”. (Omilii la Matei, omilia LXXIX, IV, în col. PSB, 
vol. 23, pp. 903-904) 


„Să nu căutăm să punem la inimă relele ce ni le fac alţii, că de le 
punem la inimă ne facem nouă înşine rău şi ne slăbănogim sufletul. Nu ne 
este atât de mare durerea pricinuită de răutatea semenului nostru cât durerea 
pricinuită de chinul nostru sufletesc. De aceea plângem şi suntem abătuți 
când ne ocărăşte cineva; de aceea când ne răpeşte cineva ceva păţim ce 
păţesc copiii cei mici, pe care îi zădărăsc cei mai în vârstă şi mai şugubeți 
supărându-i pentru nişte lucruri de nimic, nu pentru cine ştie ce mare lucru; 
aceia, dacă îi văd pe cei mici că se supără, continuă să-i necăjească; dar, 
dacă îi văd că râd, în lasă în pace. Noi însă suntem şi mai nepricepuţi decât 
copiii; plângem tocmai pentru acele lucruri pentru care ar trebui să râdem. 
De aceea, vă rog să lăsăm această judecată copilărească şi să îmbrățişăm 
cerurile. Hristos vrea să fim bărbaţi, bărbați desăvârşiţi. Aşa a poruncit şi 
Pavel, zicând: Fraților, nu fiți copii cu mintea, ci cu răutatea fiţi prunci (| 

Cor., 14, 20)”. (Omilii la Matei, omilia LXXIX, V, în col. PSB, vol. 23, p. 
904) 


„Te-a bătut cutare? Ei, şi ce-i cu asta? Te-a făcut mai răbdător! Ţi-a 
răpit averile? Ţi-a luat cea mai mare parte din povară! Ţi-a ciuntit slava? Îmi 
vorbeşti iarăşi de un alt chip de libertate! Ascultă ce spun şi filozofu păgâni! 
Ei spun: Nu suferi răul, dacă nu ţi-l însuşeşti. Ţi-a luat casa, casa aceea mare 
cu curte şi grădină? Dar iată, înaintea ta e tot pământul, clădirile publice, pe 
care le poţi avea după cum vrei, fie spre desfătarea ta, fie spre folosul tău. Şi 
ce este mai încântător sau mai frumos decât bolta cerului? Până când sunteți 
sărmani şi săraci? Nu poți fi bogat dacă nu îţi este bogat sufletul, după cum 
nu-i cu putință să fii sărac, dacă n-ai sărăcia în sufletul tău. Dacă sufletul 
este mai de preţ decât trupul, atunci cele fără de preţ nu pot atrage sufletul, ci 
sufletul, care e mai de preţ, atrage spre el pe cele fără de preţ şi le schimbă”. 
(Omilii la Matei, omilia LXXX, IV, în col. PSB, vol. 23, p. 912) 


„Niciodată nu învingem când facem rău! Dar totdeauna învingem 
când suferim răul. Aşa ajunge şi victoria mai strălucitoare când, prin 
răbdare, învingem pe cei ce ne fac rău. De aici se vede că victoria vine de la 
Dumnezeu”. (Omilii la Matei, omilia LXXXIV, IV, în col. PSB, vol. 23, p. 
954) 


„Spui că te-a supărat rău cutare? E1, şi ce-i cu asta? Atunci trebuie să- 
ți arăţi filozofia! Şi animalele sălbatice stau liniştite când nu-i nimeni care să 
le supere; că nici ele nu se sălbăticesc totdeauna, ci când le zădărăşte cineva. 
Și noi, deci, ce câştig avem dacă suntem liniştiți numai atunci când nu ne 
supără nimeni? Fiarele sălbatice adeseori se înfurie şi au dreptate; că se 
înfurie când sunt mişcate şi împunse; ele, însă, sunt lipsite de rațiune şi 
sălbatice prin firea lor. Dar tu, care ai rațiune, spune-mi, ce iertare poţi avea 
când te sălbăticeşti şi te înfurii? Îmi spui că ai suferit o nedreptate, că ai fost 
jefuit? Dar tocmai pentru aceea trebuie să înduri, ca să câştigi mai mult. Îmi 
spui că ţi s-a luat slava? Şi ce-i cu asta? Cu nimic nu s-au micşorat prin 
aceasta cele ale tale dacă filozofezi. lar dacă nu suferi nici un rău, pentru ce 
te mânii pe un om care nu ţi-a făcut rău, ci, dimpotrivă, bine?”. (Omilii la 
Matei, omilia LXXXVII, III, în col. PSB, vol. 23, pp. 977-978) 


„... dacă nu ne facem nouă înşine rău, nimeni nu poate să ne facă 
rău”. (Omilii la Matei, omilia LXXXVII, IV, în col. PSB, vol. 23, p. 979) 

„După cum atunci suferi pe bună dreptate şi înduri răul fără să 
murmuri, lumea te crede că suferi pe nedrept, tot aşa când suferi pe nedrept, 
dar te răzvrăteşti, lumea te bănuieşte că suferi pe bună dreptate şi ajungi de 
ocară, ca un prins de război care-şi pierde noblețea de se lasă târât de 
mânie.” (Omilii la Matei, omiha LXXXVII, III, în col. PSB, vol. 23, p. 977) 


„Să nu stăm înaintea celor răi, frații mei dragi, ci să le lăsăm câmp 
liber atacurilor împotriva noastră, pe atât pe cât putem să nu ne 
compromitem virtutea noastră; aşa se opreşte şi se face inutilă toată furia lor. 
Și precum un tăietor, dacă dă împotriva unui corp dur şi tare, revine cu mare 
izbitură asupra celui ce a dat şi l-a despicat; şi, precum el îşi pierde imediat 
violența şi toată puterea, dacă, cu toate că a dat cu tărie, el nu întâlneşte 
nimic din ceea ce ar fi fost tare şi rezistent; la fel, oamenii mânioşi şi 
nestatornici devin mai furioși atunci când ne opunem lor; şi dacă cedăm, 
imediat se potoleşte mânia lor.” (Comentar la Evanghelia de la Ioan, omilia 
XLII, 1, p. 203) 


„Însă nu în a suferi, ci în a face răul altuia stă adevărata suferință. 
Gândeşte-te bine: Cain a ucis, iar Abel a fost cel ucis; cine crezi tu că era cel 
mort? Oare cel ce şi după moarte striga, după cum zice: Glasul sângelui 
fratelui tău strigă către Mine (Facere 4, 10), sau poate cel ce trăia, însă 
tremura şi era înspăimântat? Acesta desigur, acesta a fost cel mai de plâns 
decât cel mort. Ai văzut că este cu mult mai bine a suferi cineva nedreptatea, 
chiar de ar ajunge până la moarte? Află deci cât de rău este a nedreptăți pe 
altul, şi fii cu băgare de seamă la cele ce voi spune: Cain a doborât şi a ucis 
pe fratele său Abel, însă acesta s-a încununat, iară acela a fost pedepsit; 
acesta şi după moarte acuza şi ţinea în stăpânirea sa pe fratele său, iar acela 
trăind tăcea, se ruşina şi se topea, aşa că el a făcut totul contrar a ceea ce 
voise să facă. L-a ucis fiindcă l-a văzut mai iubit decât el, şi a nădăjduit ca 
prin moarte să-l scoată din iubirea lui Dumnezeu, însă prin aceasta a ațâţat şi 
mai mult dragostea Lui, fiindcă, chiar mort, Dumnezeu îl căuta încă mai 
mult. Unde este Abel, fratele tău?, zicea. Nu mi-ai stins dorul prin moartea 
lui, ci încă mai mult l-ai ațățat, nu ai împuţinat valoarea lui prin ucidere, ci 
încă mai mult ai mărit-o. Cu puţin mai înainte de aceasta Eu l-am pus sub 
stăpânirea ta, însă fiindcă tu l-ai ucis, atunci şi mort el te va pedepsi, atât de 
mare-Mi este dragostea față de el. Aşadar, care este cel condamnat? Cel ce 
împilează şi chinuieşte, sau cel chinuit? Cel ce a primit atâta cinste de la 
Dumnezeu, sau cel ce singur s-a predat unei pedepse noi şi atât de curioase? 
Nu te-ai temut de el — zice — fiind în viață; prin urmare te vei teme fiind 
mort. Nu ai tremurat când ai înfipt în el cuțitul, te va apuca însă tremur 

încontinuu după vărsarea sângelui. Trăind, era robul tău, şi nu tu erai supus 
lui; de aceea, fiindcă l-ai ucis, el a devenit stăpânul tău cel grozav!” (Omilii 
la Epistola către Romani a Sfântului Apostol Pavel, omilha VIII, pp. 147- 
148) 


„Căci Hristos, ceea ce a legiuit, în folosul nostru a legiuit, învăţându- 
ne care anume fapte ne fac slăviţi, şi care iarăşi ne fac necinstiţi. Dacă faptul 
acesta ar fi fost înjositor şi i-ar fi făcut de râs pe ucenicii Lui, nu ar fi 
poruncit aşa ceva; însă, fiindcă tocmai aceasta ne face mai străluciți decât 
toți, anume că auzind că suntem vorbiți de rău, nu vorbim şi noi rău, că 
făcându-ni-se rău de către alţii, nu le facem şi noi rău, — de aceea a poruncit 
astfel. Deci, dacă a nu răsplăti răul cu rău este o mare virtute, cu atât mai 
mare este a vorbi de bine pe cei ce ne defaimă, a lăuda fiind batjocoriţi, a 
face bine celor ce ne urăsc. De aceea, El a orânduit şi acestea. EI cruţă pe 
ucenicii Săi şi ştie bine ce anume poate face pe cineva mare sau mic. Deci, 
dacă EI şi cruţă, şi ştie în acelaşi timp, de ce atunci te cerți cu Dânsul, voind 
a păşi pe altă cale? Căci a birui prin faptul că ai făcut rău, aceasta este una 
din legile diavoleşti. De aceea în luptele olimpice, ce sunt consfințite 
diavolului, astfel biruiesc toţi cei ce se luptă. Însă nu la fel se întâmplă în 
competiția lui Hristos; nu aceasta este legea cununilor acordate, ci cu totul 
din contră, căci Hristos a legiuit să fie încununat nu cel ce loveşte, ci cel 
lovit, nu cel ce atacă, ci cel atacat. Astfel este competiţia lui Hristos; aici 
totul este rânduit invers, aşa că nu numai în biruinţa propriu-zisă, ci şi în 
modul biruinței minunea se arată mai mare. Când armele biruinței sunt 
venite din altă parte, atunci se învederează că în acea parte este cauza 
biruinţei. Aceasta este puterea lui Dumnezeu, acesta este competiția cerului, 
aceasta este priveliştea îngerilor.” (Omilii la Epistola către Romani a 
Sfântului Apostol Pavel, omiha XXII, pp. 429-430) 


„Lubiţilor, să nu ne sperim când pătimim rele, ci când facem rele — 
căci aceea este biruință, iar aceasta înfrângere. Pentru care şi Pavel zicea: 
Pentru ce mai bine nu răbdaţi paguba? Pentru ce mai bine nu suferiţi 
strâmbătatea? Ci voi înşivă faceți strâmbătate şi aduceţi pagubă, şi mai 
vârtos fraților (| Cor., 6, 7-8) — fiindcă în a pătimi rele stau premiul, 
cununile şi vestirea în lumea întreagă.” (Tâlcuiri la Epistola a doua către 
Corinteni, omilia XXVIII, p. 251) 


„Aceasta este voia lui Dumnezeu, ca noi pururea să mulțumim pentru 


cele ce întâmpinăm în viaţă; aceasta este datoria unui suflet filosof. Ai 
pătimit vreun rău? Dacă voieşti, nu este nici un rău; mulţumeşte lui 

Dumnezeu, şi vei vedea cum acel rău s-a prefăcut în bine. Zii şi tu ca şi 
dreptul lov: Fie numele Domnului binecuvântat în veci (lov 1, 21). Ce ai 
pătimit tu din ale aceluia? Ai căzut poate în vreo boală? Dar nu e nimic 
străin, căci trupul este supus stricăciunii şi muritor. Poate că eşti sărac? Dar 
averea este ceva care se pierde tot aşa cum o câştigi, şi tot aici rămâne. Poate 
că ai suferit intrigi şi clevetiri din partea duşmanilor? Dar nu noi suntem cei 
nedreptățiți, ci acei care au făcut nedreptatea.” (Comentariile sau Explicarea 
Epistolei I către Tesaloniceni, omilia X, în vol. Comentariile sau Explicarea 
Epistolei către Coloseni, I şi II Tesaloniceni, p. 267) 


„Hristos a făcut puternici pe ucenicii Săi, zicând: Iată vă trimit pe 
voi ca oile în mijlocul lupilor; fiți deci înţelepţi ca șerpii şi blânzi ca 
porumbeii (Mt., 10, 16). Ce spui? Suntem în mijlocul lupilor, şi Tu ne 
porunceşti de a fi ca oile şi ca porumbeii? Da, zice EI; nimic nu ruşinează 
atât de mult pe cel ce face rău, ca a suferi noi cu bărbăţie cele întâmpinate, 
şi a nu ne apăra nici cu vorba, nici cu fapta. Aceasta ne face şi pe noi mai 
filosofi, mai mare ne face şi plata, şi chiar şi pe aceia îi foloseşte. Te-a 
batjocorit cutare? Tu, binecuvintează-l. Priveşte câte câştigi de aici: răul l-ai 
stins, plată prin aceasta ţi-ai câştigat, pe acela l-ai ruşinat, şi n-ai suferit nici 
un rău.” (Comentariile sau Explicarea Epistolei către Evrei, omilia XXX, p. 
352) 


„Poate că ai păgubit bani? Aceasta ţi-a uşurat mult intrarea pe calea 
cea strâmtă. A1 căzut poate din slavă? Altă uşurare. Ai fost poate clevetit? 
Au fost crezute cele vorbite contra ta, de care tu nu te ştii vinovat? Bucură-te 
ŞI te veseleşte, după cum zice: Fericiți veți fi, când vă vor uri pe voi oamenii, 
şi vor grăi cuvânt rău împotriva voastră mințind pentru Mine. Bucuraţi-vă 
şi vă veseliți, zice, că plata voastră multă este în ceruri (Mt., |l, 12).” „Să 
ne silim de a-l aduce mulțumire pentru toate, şi pe toate să le răbdăm cu 
bărbăție. Suntem poate săraci? Să-l mulțumim. Când pătimim rele să-l 
mulțumim. Suntem clevetiți? Să-l mulțumim. Suntem bolnavi? Să-l 
mulțumim. Aceasta numai ne face de a ne apropia de Dumnezeu, atunci şi 
noi vom avea pe Dumnezeu dator. Când întâmpinăm cele bune, atunci 
suntem datori lui Dumnezeu.” (Comentariile sau Explicarea Epistolei către 
Evrei, omila XXXIII, pp. 381-382) 


„Să jelim mai cu seamă pe aceia care fac răul, nu pe aceia care suferă 
răul. Cei care suferă răul şi nedreptățile, aceia sunt mai vrednici de fericire. 
De aceea a şi spus Hristos: Fericiți cei prigoniți pentru dreptate, că a lor 
este Împărăţia cerurilor (Matei 5, 10). Ai văzut cât de mare câştig le dă 

celor ce suferă răul?” (Omilia a II-a la Vânzarea lui luda (Cuvânt în Sfânta 
şi Marea Joi), I, în vol. Predici la sărbători împărăteşti şi cuvântări de 
laudă la sfinţi, p. 60) 


„... să ne învăţăm să nu ne mâniem pe vrăjmaşii noştri, ci mai mult, 
să-i miluim, să-i plângem şi să ne întristăm pentru ei. Cei ce ne duşmănesc 
în zadar, aceia sunt cei ce suferă răul. De ne vom pregăti în aşa fel sufletul 
nostru încât să nu ne mâniem pe duşmanii noştri, ci, dimpotrivă, să ne 
întristăm pentru ei, atunci vom putea, după cuvântul Domnului, să ne şi 
rugăm pentru ei, şi cu asta vom atrage asupra noastră mare ajutor de Sus.” 
(Omilia a Il-a la Vânzarea lui luda (Cuvânt în Sfânta şi Marea Joi), |, în 
vol. Predici la sărbători împărăteşti şi cuvântări de laudă la sfinţi, p. 61) 


„A încercat, oare, să te omoare? Dacă tu te vei ruga pentru acel 
om ca Dumnezeu să-i ierte păcatele şi îl socoteşti binefăcătorul tău pentru 
păcatele pe care tu însuţi le-ai săvârşit, atunci vei fi socotit de Dumnezeu 
NIUE IC 20 aia aaa a Gai a Al id 0 ai Bi ai ae AR a a 

Ca şi în cazul tău, nici pe David nu a îngăduit Dumnezeu ca Saul 
să-l omoare. Astfel, pe capul său au fost puse mai multe cununi 
muceniceşti, pentru că deşi era urmărit de cel care voia să-i ia viaţa, el l-a 
salvat. Şi pe cine a salvat? Pe cel care atâta vreme cât a trăit, nu a încetat să- 
1 prigonească şi să încerce să îi ia viața. Este vădit că în ceea ce priveşte 
intenția de a fi ucis, David a fost ucis de mii de ori. Şi pentru că a fost 
omorât pentru Dumnezeu de mii de ori, 1 se cuvin mii de cununi 
muceniceşti.” (Din vol. Problemele vieţii, p. 242) 


„Nu cel ce pătimeşte nedreptate este vrednic de lacrimi şi de plâns, ci 
cel ce o face, pentru că se vatămă pe sine.” (Cuvânt cum că este primejdios a 
merge la teatre imorale care provoacă la desfrânări; cum că David, în cele 
ce a făcut lui Saul, a covârşit întru totul virtutea iertării; şi cum că a suferit 
cu blândeţe nedreptatea este la fel cu a da milostenie, în vol. Din ospățul 
stăpânului, p. 138) 


„Când vei vedea vreun om bun făcând multe bunătăţi şi îngăduind mii 
de supărări şi nevoi, să-i râvneşti lui şi să-l fericeşti şi să te asemeni bunătăţii 
lui, căci acestora li se iartă aici toate păcatele şi acolo agonisesc multă plată, 
fiind gata la răbdare.” (Din vol. Mărgăritarele Sfântului loan Gură de Aur, 


p. 41) 

RĂUL (ţinerea de minte a răului) 


„A ține minte răul înseamnă a fi biruit de rău.” (Omilii la Epistola 
către Romani a Sfântului Apostol Pavel, omiha XXII, p. 427) 


RĂUL („„progresul” în rău) 


„Priveşte cum progresează răul. Amărăciunea naşte mânia, mânia 
naşte iuțimea, iuțimea naşte strigarea, şi din strigare se naşte hula, adică 
vorbele cele proaste, hula naşte bătăile, bătăile aduc răni, iar rănile cauzează 
moartea.” (Comentariile sau Explicarea Epistolei către Efeseni, omilia XV, 
p. 153) 


RĂUL (răsplătirea răului cu rău) 


„Să facem bine celor care ne fac rău, chiar dacă aceştia rămân 
neîndreptați. Astfel, păcatele noastre vor fi iertate şi vom dobândi 
smerenie. Atunci când alungăm din sufletul nostru orice duşmănie, avem 
multă îndrăzneală în rugăciunea noastră către Domnul.” (Din vol. 
Problemele vieţii, p. 353) 


RAUL (cel ce doreşte a pricinui rău aproapelui se vatămă doar pe sine, 
iar pe acela îl încununează) 


„Răul o să recadă asupra celui ce l-a făcut şi nu asupra celui ce l-a 
primit.” (Comentar la Evanghelia de la loan, omilia XVI, 1, p. 76) 


„Dacă noi am fi blânzi şi îngăduitori, am putea fi neînvinşi de nimeni, 
ŞI Nici un Om, fie mare sau mic, n-ar putea să ne vatăme vreodată. Dacă 
cineva te-ar vorbi de rău, pe tine nu te vatămă întru nimic, în timp ce prin 
acest fapt pe sine însuşi s-a vătămat; dacă te-ar nedreptăţi, iarăşi vătămarea 
cade asupra lui. Nu vezi tu oare şi în tribunale, cum cei nedreptățiți sunt 
luminoşi la față şi vorbesc în toată libertatea, cu mult zel şi curaj, pe când cei 
ce au nedreptăţit stau de regulă cu ochii în pământ şi sunt cuprinşi în inima 
lor de ruşine şi de frică? 

Şi ce spun eu de acuzare şi nedreptate? Chiar de ar ridica cuțitul 
asupra ta, chiar de l-ar înfige în gâtul tău şi şi-ar mânji mâna lui dreaptă, 
totuşi pe tine cu nimic nu te va vătăma, ci pe el însuşi se sfâşie. Pentru 
aceasta ar putea mărturisi cel care a fost dintâi ucis de mână frăţească. Acela 

s-a dus către limanul cel liniştit şi a câştigat slava nemuritoare, pe când 
fratele său, Cain, a trăit o viață mai ticăloasă decât orice moarte, gemând şi 
tremurând întruna, şi purtând în trupul lui vinovăția faptului săvârşit. 

Deci să nu râvnim viaţa acestuia, ci pe a aceluia. Cel ce pătimeşte rău 
din partea altuia, acel rău nu are loc să stea întru el, fiindcă nu el l-a născut, 
ci, primindu-l din altă parte, el a făcut binele prin răbdarea avută, pe când cel 
ce a făcut răul are în sine izvorul răului. Oare nu era Iosif în temniță, iar 
desfrânata aceea, care-l dorea trupeşte, nu stătea ea în casă strălucită şi 
vestită? Deci cine ai fi voit tu să fii, dintre aceştia doi? Și să nu-mi spui de 
răsplată, ci cercetează faptele prin sine, şi atunci desigur că ai prefera să stai 
în temniţă cu Iosif decât în casa cea strălucită a acelei desfrânate. Dacă ai voi 
să te uiţi drept în sufletul amândurora, ai putea vedea atunci sufletul aceluia 
în toată libertatea şi plin de curaj, pe când pe al egiptencei l-ai vedea în mare 
strâmtorare, în frică şi neliniște, ruşinat şi umilit, căci deşi părea că ea 
biruise, totuşi aceea numai biruință nu fusese. 

Știind acestea, iubiţilor, să ne pregătim de a pătimi rele, pentru ca 
astfel să scăpăm de a pătimi rele, şi să ne învrednicim de bunurile viitoare.” 
(Omilii la Epistola către Romani a Sfântului Apostol Pavel, omilia XXII, pp. 
430-431) 


RAUL (nimeni nu poate fi vătămat de cineva dacă nu se vatămă mai 
întâi el însuşi pe sine) 


„Omul nu este liber decât dacă trăieşte în Hristos. Atunci e mai presus 
de dureri şi de necazuri. Dacă (omul — n.n.) nu vrea singur să-şi facă rău, nu 
va suferi nici un rău, căci nici un alt om nu va fi în stare să-i facă vre-unul.” 
(Către acelaşi Teodor, 5, în vol. Despre Feciorie, Apologia vieții monahale, 
Despre creşterea copiilor..., p. 386) 


„Dacă tu nu te vei vătăma, o omule, nici prietenul, nici vrăjmaşul, nici 
diavolul nu te va putea vătăma.” (Cuvânt cum că este primejdios a merge la 
teatre imorale care provoacă la desfrânări; cum că David, în cele ce a făcut 
lui Saul, a covârşit întru totul virtutea iertării; şi cum că a suferit cu 
blândețe nedreptatea este la fel cu a da milostenie, în vol. Din ospățul 
stăpânului, p. 128) 


RĂUL (lupta împotriva răului) 

„Nimic nu este mai slab decât răutatea, şi nimic nu este mai uşor de a 
război, decât răul.” (Omilii la Epistola către Romani a Sfântului Apostol 
Pavel, omilia XX, p. 398) 


RĂUL (ferirea de rău şi săvârşirea binelui) 


„Laudă şi admiraţie se cuvin numai celor ce săvârşesc binele, nu celor 
ce se feresc de a face răul. Acestora le e de-ajuns cinstea că scapă de 
pedeapsă şi de suferință.” (Despre Feciorie, 1, în vol. Despre Feciorie, 
Apologia vieții monahale, Despre creşterea copiilor..., p. 6) 


RĂUL (biruirea lui) 


„Să ne fie, dar, ruşine nouă (...) care ca lupii ne năpustim asupra 
duşmanilor noştri! Dacă ne purtăm ca oile, învingem; învingem, biruim, 
chiar dacă ne-ar înconjura haite de lupi; dar dacă ne facem lupi, suntem 
biruiți, că se depărtează de la noi ajutorul Păstorului. Că Păstorul nu 
păstoreşte lupi, ci oi; iar Păstorul te părăseşte şi pleacă de la tine că tu nu-i 
îngădui să-Şi arate puterea Sa. Dacă suferind răul, îţi arăţi blândeţea şi birui, 
atribuie-l Păstorului întreaga biruinţă; dar dacă răspunzi cu lovituri şi pumni, 
îi întuneci biruinţa”. (Omilii la Matei, omilia XXXIII, |, în col. PSB, vol. 23, 
p. 407) 


„Nimeni nu ne poate face vreun rău dacă avem grijă de noi înşine”. 
(Omilii la Matei, omilia LXXX, IV, în col. PSB, vol. 23, p. 913) 


„Biruieşte răul cu binele, fuindcă şi aceasta este o biruinţă. Şi cel ce se 
luptă fizic, atunci mai cu seamă biruieşte, când nu se aruncă asupra 
adversarului, spre a căpăta răni, ci când apărându-se îşi face adversarul să-şi 
consume puterile în aer. Şi astfel nici el nu va fi rănit în acea luptă, totodată 
şi puterea adversarului va fi cu totul doborâtă.” (Omilii la Epistola către 
Romani a Sfântului Apostol Pavel, omilia XXII, p. 427) 


RĂUTATEA (definiţia) 


„„... Tăutatea este un lucru ce destramă şi nimiceşte neamul nostru 
omenesc.” (Comentariile sau Tâlcuirea Epistolei întâi către Corinteni, 
omilia XXXIV, p. 365) 

RĂUTATEA (- boală gravă a sufletului) 


„ŞI ceea ce este pentru trup boala, febra, hidropizia sau altceva de 
unele ca acestea, şi ceea ce este rugina pentru fier, molia pentru lâna şi cariul 
pentru lemn, aceasta este răutatea pentru suflet. Căci îl face sclav şi neliber; 
şi ce spun sclav şi neliber? Îl face un suflet de animal necuvântător, făcându- 
| suflet de lup, de câine, de şarpe, de viperă sau de altă fiară.” (Scrisori din 
exil, 17 scrisori către Olimpiada, scrisoarea XIII, 3b, în vol. Scrisori din 
exil. Către Olimpiada şi cei rămaşi credincioşi. Despre deprimare, suferință 
şi Providenţă..., pp. 218-219) 


RĂUTATEA (manifestarea ei) 


„Aşa e răutatea! Nu poate îndura în linişte fericirea altora”. (Omilii la 
Facere, omilia XXII, II, în col. PSB, vol. 21, p. 261) 

„E firesc ca atunci când răutatea nu mai poate fi stăpânită înăuntrul 
sufletului să izbucnească în afară prin cuvintele rostite cu gura. Deci când 
auzi pe un om spunând cuvinte rele, nu socoti că numai atâta răutate are în el 
cât o arată cuvintele, ci gândeşte-te că izvorul e cu mult mai mare. Răutatea 
rostită cu cuvântul numai prisosul răutății dinăuntru. 

(...) limba, de multe ori, se ruşinează şi nu varsă toată răutatea; inima 
însă, neavând nici un martor, zămisleşte fără teamă oricâte rele vrea; că de 
Dumnezeu nu se sinchiseşte. Aşadar, întrucât cuvintele sunt rostite înaintea 
tuturora şi cercetate de oameni, iar gândurile inimii ascunse, de aceea 
răutatea limbii e mai mică, iar a inimii mai mare. Când mulțimea gândurilor 
interioare ajunge nespus de mare, atunci tainele inimii ies afară cu mult 
zgomot. După cum cei ce varsă la început se silesc să-şi țină înlăuntru 
sucurile care le dau asalt, dar când sunt biruiți scot pe gură multă murdărie, 
tot aşa şi oamenii care au în inimile lor gânduri rele şi vorbesc de rău pe 
semenii lor. 

Omul cel bun din comoara cea bună scoate pe cele bune, iar omul rău 
din comoara cea rea scoate pe cele rele (Matei 12, 35). 

Să nu socotiți, spune Hristos, că lucrul acesta se întâmplă numai când 
e vorba de răutate, ci şi când e vorba de bunătate. Bunătatea dinăuntrul unui 
om e mai mare decât o arată cuvintele”. (Omilii la Matei, omiha XLII, I, în 
col. PSB, vol. 23, pp. 501-502) 


„Aşa este în sfârşit răutatea: orice se zice şi orice se face, ea nu se 
schimbă deloc, ca îşi păstrează întotdeauna veninul ei.” (Comentar la 
Evanghelia de la loan, omilia XLI, 2, p. 203) 

„De multe ori mulți din cei ce par buni sunt mai răi decât toți 
oamenii.” (Despre necazuri şi biruirea tristeții (1). Către Staghirie, ascetul 
care era chinuit de demon. Cuvânt de sfătuire, în vol. Despre mărginita 
putere a diavolului. Despre căinţă..., p. 152) 


RĂUTATEA (nu este ontologică) 


„Răutatea e contra legilor naturii, după cum sunt boala şi sănătatea.” (Comentariile sau Expli 


„Într-adevăr, nimic nu este atât de vrăjmaş naturii noastre ca şi 
răutatea.” (Omilii la Epistola către Filipeni, omilia a XV-a, p. 257) 


RĂUTATEA (este pricină de pieire pentru cei cuprinşi de ea) 


„După cum virtutea este temei de mântuire pentru cei ce săvârşesc 
virtutea, tot aşa răutatea este pricină de picire”. (Omilii la Facere, omilha 
XLII, III, în col. PSB, vol. 22, p. 96) 


„Aşa e răutatea! Cade în groapa săpată de ea însăşi”. (Omilii la Matei, 
omilia VII, III, în col. PSB, vol. 23, p. 93) 


„+... duşmanii nu vatămă cu nimic pe cei duşmăniţi, ci îi fac mai 
străluciți”. (Omilii la Matei, omilia XXIV, III, în col. PSB, vol. 23, p. 315) 


„Cine loveşte în diamant se răneşte; cine dă cu pumnul în bold se 
înțeapă şi-şi face rană mai mare; iar cel care prigoneşte pe cei virtuoşi se 
primejduieşte singur. Cu cât păcatul se luptă mai mult cu virtutea, cu atât 
ajunge mai slab. Şi după cum cel care bagă focul sub haină nu reuşeşte să 
stingă flacăra, ci îşi arde haina, tot aşa şi cel care persecută pe cei virtuoşi, 
pe cei care-i prinde şi-i leagă, pe aceia îi face mai străluciți, dar pe el se 
distruge”. (Omilii la Matei, omilia XXIV, IV, în col. PSB, vol. 23, p. 316) 


„Răutatea îl transformă pe om în animal, răutatea înfometează 
sufletul.” (Omilii la Epistola către Filipeni, omiha a XII-a, p. 222) 


„Întuneric este răutatea, iubitule, moarte şi noapte adâncă, în care nu 
vedem nimic din cele ce trebuie a vedea, şi nu facem nimic din cele ce 
trebuie a face. După cum trupurile celor morți sunt desfigurate şi împuţite, 
tot aşa sunt şi sufletele celor ce trăiesc în răutate, şi sunt pline de murdării. 


2651 


Ochii lor sunt închişi, gura strânsă şi stau veşnic pe patul răutăţii, ba chiar 
sunt cu mult mai de jelit decât cei morți, căci cel puţin aceştia sunt morți şi 
către fapta bună, ca şi către fapta rea, pe când aceia trăind pentru răutate, 
sunt nesimţitori spre fapta bună.” (Comentariile sau Explicarea Epistolei 1 
către Tesaloniceni, omilia LX, în vol. Comentariile sau Explicarea Epistolei 
către Coloseni, 1 şi II Tesaloniceni, p. 258) 


RĂUTATEA (lepădarea răutăţii) 


Rp A A A a „Nimic nu este atât de vrăjmaş sufletului nostru ca răutatea. 

Nimic nu iubeşte mai mult Dumnezeu ca faptul de a fi cineva fără răutate în inima sa. Ace: 
duşmănii ajungem să fim răzbunători. Scoate, deci, răul din rădăcină şi 

atunci nu va mai fi nici rodul.” (Omilii la Epistola către Filipeni, omilia a 

XV-a, pp. 260-261) 


RĂZBOIUL ŞI PACEA 


„Poate să fie o pace rea şi un război bun.” (Comentar la Evanghelia 
de la Ioan, omiha LVII, 2, p. 283) 


RĂZBUNAREA (cauzele răzbunării) 


„Faptul răzbunării nu este rezultatul mâniei, sau al unei iuțimi 
necumpătate, ci al răutății inimii cu premeditare.” (Comentariile sau 
Explicarea Epistolei către Efeseni, omilha XVI, p. 160) 


RĂZBUNAREA (gravitatea) 


„Pentru ce cauţi masa, sau mai bine zis ospăţul dracilor răzbunători?” 
(Tâlcuiri la Epistola a doua către Corinteni, omilia XXVIII, p. 250) 


„Răzbunarea e un rău atât de mare pentru că ea a respins iubirea de 
oameni a lui Dumnezeu şi a invalidat iertarea deja dată a nesfârşite păcate. 
Căci cel care a primit iertarea datoriei de zece mii de talanți (Mt., 18, 24) şi 
s-a bucurat de un atât de mare dar plecând de la o simplă cerere, atunci când 
a cerut de la tovarăşul său de sclavie o sută de dinari, adică atunci pentru că 
a cerut socoteală pentru cele greşite față de el, prin asprimea sa față de 
tovarăşul său de robie şi-a pronunţat condamnarea împotriva lui înşişi. Şi 
pentru nimic altceva, ci doar pentru aceasta a fost predat chinurilor şi torturat 
ŞI 1 s-a poruncit să dea înapoi cei zece mii de talanţi şi nu s-a mai bucurat de 

nici O iertare şi de nici o apărare, ci a suferit cele insuportabile poruncindu-i- 
se să achite toată datoria pe care iubirea de oameni a lui Dumnezeu 1-0 
iertase mai înainte.” (Scrisori din exil, Către toți credincioşii, că nimeni nu 
va putea vătăma pe cel care nu se nedreptățeşte pe sine însuşi, 10, în vol. 
Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., pp. 249-250) 


RĂZBUNAREA (nu este permisă creştinilor) 


„Eşti slujitorul Dumnezeului păcii: al aceluia care, în timp ce alunga 
demonii şi înfăptuia mii de binefaceri, când îl numiră posedat de diavol nu a 
trimis foc din cer asupra defăimătorilor lui, nu i-a spulberat, nu le-a mistuit 
limba lor atât de neruşinată şi de neştiutoare, deşi toate acestea îi stăteau în 
putere, ci doar a răspuns acuzației, spunând: Eu nu am demon, ci îl cinstesc 
pe cel ce m-a trimis (|n. 8, 49). lar când slujitorul arhiereului l-a lovit, ce 
spune? Dacă am vorbit rău, dovedeşte că este rău, iar dacă am vorbit bine, 
de ce mă baţi? (In. 18, 23). 

Stăpânul îngerilor se apără şi dă socoteală unei slugi. Nu e nevoie de 
cuvântări care să cuprindă o mulțime de cuvinte. Zăboveşte numai asupra 
acestor vorbe în cugetul tău, meditează la ele fără întrerupere şi rosteşte: 
dacă am vorbit rău, dovedeşte că este rău, iar dacă am vorbit bine, de ce mă 
baţi? Şi ia seama la cel care vorbeşte, în faţa cui vorbeşte şi pricina pentru 
care vorbeşte, iar vorbele acestea îți vor deveni un descântec divin nesfârşit, 
care va putea potoli orice răbufnire a spiritului tău. la seama la înălțimea 
celui jignit, la cât de joasă e condiţia celui care îl jigneşte şi la neasemuirea 
jigniri. Căci nu numai că l-a insultat, ba încă l-a şi lovit. Şi nu doar l-a lovit, 
l-a plesnit peste față, lovitură mai umilitoare decât oricare alta. Dar, cu toate 
acestea, le-a suportat pe toate pentru ca tu să ai din belşug de unde învăţa să 
fii cumpătat. Să nu cugetăm la acele cuvinte numai în clipa de faţă, ci şi de 
fiecare dată când ne amintim de ele.” (Despre necunoaşterea lui Dumnezeu, 
cuvântarea I, pp. 31-32) 


RĂZBUNAREA (remedii) 


„Nu vă răzbunați Singuri vouă, iubiţilor, ci lăsați loc mâniei (lui 
Dumnezeu), căci scris este: «A Mea este răzbunarea; Eu voi răsplăti, zice 
Domnul (12, 19). 

Cărei mânii să lase loc? Mâniei lui Dumnezeu. Fiindcă cel nedreptăţit 
mai cu seamă aceasta doreşte să vadă cu ochii: răzbunarea nedreptății lui. 

Doreşte, cu alte cuvinte, să se vadă răzbunat; atunci tocmai aceasta i se dă 
din belşug. Dacă tu nu te răzbuni singur, zice, Dumnezeu va fi Acela care te 
va răzbuna, El va pedepsi după cum trebuie. Dă-i voie, deci, Lui, să vină în 
apărarea ta; căci aceasta înseamnă: ci lăsați loc mâniei. 

Apoi, fiindcă a îndemnat îndeajuns, la urmă adaugă şi mărturia extrasă 
din Sfânta Scriptură, în puterea căreia atrăgând mai mult pe auditori, le cere 
totodată şi o mai înaltă filozofie, zicând: Deci, dacă vrăjmaşul tău este 
flămând, dă-i de mâncare; dacă îi este sete, dă-i să bea, căci, făcând 
aceasta, vei grămădi cărbuni de foc pe capul lui (12, 20). lar după acestea 
imediat adaugă: Nu te lăsa biruit de rău, ci biruieşte răul cu binele (12, 21). 

Și ce spun eu — zice — că trebuie a păstra pacea? lată că poruncesc 
încă mai mult: poruncesc chiar de a face bine vrăjmaşului. Hrăneşte-l, zic, 
şi adapă-l. Apoi, fiindcă a poruncit un lucru foarte mare şi greu de 
îndeplinit, a adăugat: căci, făcând aceasta, vei grămădi cărbuni de foc pe 
capul lui. Aceasta o zice Apostolul pentru ca şi pe acela să-l înfrâneze cu 
groaza, şi pe aceasta să-l facă mai binevoitor în fapta bună, prin nădejdea 
răsplăţii ce o va avea. Când cel nedreptăţit este slab cu duhul, nu se gândeşte 
atât de mult la propriile sale bunuri, pe cât se gândeşte la pedeapsa celui ce I- 
a îndurerat pe el; iar pentru el nimic nu este atât de plăcut, ca a vedea pe 
duşmanul său pedepsit. Deci, ceea ce el doreşte, aceasta îi şi oferă de la 
început. lar după ce crede că furia l-a părăsit, îl îndeamnă spre lucruri mai 
înalte, zicând: Nu te lăsa biruit de rău, ci biruieşte răul cu binele. Ştia bine 
Apostolul că de ar fi duşmanul chiar fiară sălbatică, nu va mai rămâne în 
dușmănie când vede că 1 se dă pâine fiind flămând; în acelaşi timp şi cel 
nedreptăţit, chiar de ar fi de mii de ori nesăbuit şi mic la suflet, totuşi 
hrănind şi potolind setea duşmanului, la urmă el însuşi nu va mai dori 
pedeapsa aceluia. De aceea la urmă încurajându-se, nu mai ameninţă pur şi 
simplu, ci vorbeşte de pedeapsa cea mai mare pe care o va lua acela; căci n-a 
zis: îl vei pedepsi, ci vei grămădi cărbuni de foc pe capul lui. Apoi, 
lăudându-l pentru acest fapt, zice: Nu te lăsa biruit de rău, ci biruieşte răul 
cu binele, dându-ne de înțeles că nu trebuie a fi stăpâniți de ideea 
răzbunării...” (Omilii la Epistola către Romani a Sfântului Apostol Pavel, 
omilia XXII, pp. 426-427) 


„Tu crezi că dărâmi pe cele ale aproapelui, fără să te gândeşti că, mai 
înainte de cele ale aproapelui, dărâmi pe ale tale?” (Tâlcuiri la Epistola a 


doua către Corinteni, omiha XXVII, p. 243) 


„Cu adevărat că e culmea răutăţii, a hulei şi a dispreţului de a te 
arunca asupra celui ce pătimeşte, în loc să-l ajuţi şi să-i faci bine; pe când 

purtându-te aşa, adică dacă nu te vei porni cu răutatea asupra-i, vei avea 
laudă şi aprobare din partea tuturor. Deşi de voieşti a-ţi răzbuna, răzbună-ţi 
în acest mod: răsplăteşte cu bine pe cei răi, pentru ca astfel să-i faci datornici 
ție, şi să câştigi o biruinţă strălucită. Ai suferit vreun reu? Răsplăteşte-i cu 
binele, pentru că astfel îți vei răzbuna pe duşman. Dacă tu te arunci asupra 
lui, toţi te vor disprețui tot aşa ca şi pe dânsul, iar dacă tu ai răbdat, se va 
întâmpla din contra, căci pe tine toți te vor aproba şi te vor admira, iar pe 
acela toți îl vor acuza. Ce suferință mai mare ar putea fi pentru un duşman, 
de cât de a vedea cu ochii lui pe victimă, cum este aprobată şi admirată de 
toți ceilalți? Ce poate fi mai amar pentru un duşman, decât de a se vedea 
hulit de toată lumea în faţa victimii lui? Dacă tu te aperi şi îl şi pârăşti poate, 
atunci şi tu singur ţi-ai răzbunat, pe când dacă îl ierți, în locul tău, toți te vor 
apăra contra lui. Aceasta este mai grozav de cât orice suferință, adică de a 
vedea pe contrariul său că are atâția apărători. De vei deschide tu gura contra 
lui, aceia vor tăcea, pe când dacă tu taci, nu numai gura ta, ci cu a multora îl 
vei acuza şi astfel mai mult îți vei răzbuna. Mulţi te vor acuza, dacă tu îl 
insulți, pentru că vor lua cuvintele tale ca izvorâte din patimă, pe când dacă 
tu cel nedreptăţit nu îl vei vorbi de rău, apoi mai cu seamă atunci răzbunarea 
ta va fi scutită de orice bănuială şi va fi curată. Când cei ce nu au pătimit nici 
un rău sufăr totuşi şi compătimesc şi ei ca nedreptăţiți, aşa zicând, din cauza 
blândeţii tale cele exagerate, o asemenea răzbunare pentru tine e curată de 
orice bănuială. 

Dar ce? zici tu, dacă nimeni nu mă va apăra? Află însă, că nu sunt 
atât de petrificați omenii, încât văzându-te înzestrat de atâta filozofie, să nu 
te admire. Chiar de nu ți-ar lua apărarea atunci, o vor face aceasta mai în 
urmă, când ei vor judeca mai amănunțit împrejurările; atunci ei formându-şi 
convingerea nevinovăţiei tale, vor critica aspru şi vor acuza pe acela. Şi 
chiar dacă nimeni nu te-ar admira, tu singur te vei admira de răbdarea ta, de 
ŞI nu ai spune poate nimănui. Judecata binelui, care este sădită în noi, - chiar 
de am ajunge la răutatea cea mai mare, - este nepărtinitore şi nu se abate din 
calea cea dreaptă.” (Comentariile sau Explicarea Epistolei către Efeseni, 
omilia XVI, pp. 159-160) 


„Bine a făcut apostolul că a adăugat: şi mulțumitori vă faceți, căci 
aceasta înseamnă de a fi mulțumitor cineva, când el se poartă deopotrivă cu 
ceilalți, după cum s-a arătat şi Dumnezeu față de el; a urma, cu alte cuvinte, 
Stăpânului, a se supune Lui, a mărturisi harul căpătat, chiar de l-ar insulta 
cineva, chiar de l-ar lovi. Această expresie în fine este foarte ațâțătoare de 
sfială, pentru cel ce mărturiseşte harul lui Dumnezeu, orişice ar pătimi din 
partea altuia, nu caută a se răzbuna, iar dacă se răzbună, apoi nu mărturiseşte 

acel har. Dar să nu fim ca şi acel ce avea de luat de la altul o sută de dinari, 
ca să nu auzim şi noi: slugă vicleană (Mt., 18, 32) pentru că nimic nu este 
mai rău ca nemulțumirea. Aşadar cei ce se răzbună, sunt nemulțumitori 
harului lui Dumnezeu.” (Comentariile sau Explicarea Epistolei către 
Coloseni, omila VIII, p. 96) 


„Lubiţilor, să jelim şi să plângem pe cei ce ne nedreptăţesc. Să nu ne 
înfuriem asupra lor, căci cu adevărat că sunt vrednici de lacrimi, iar noi 
căutând a ne răzbuna, ne facem singuri răspunzători de pedeapsa şi osânda 
ce se cuvenea lor.” (Comentariile sau Explicarea Epistolei 1 către 
Tesaloniceni, omilha IV, în vol. Comentariile sau Explicarea Epistolei către 
Coloseni, 1 şi II Tesaloniceni, p. 209) 


„Aceasta este filosofia cea mai înaltă, nu numai de a nu-ți răzbuna 
răul cu rău, ci de a răspunde cu bine la răul ce l-ai primit. Aceasta este cu 
adevărat răzbunare demnă, care aceluia aduce vătămare, iar ţie folos, şi chiar 
aceluia-i poate aduce folos, dacă va voi.” (Comentariile sau Explicarea 
Epistolei I către Tesaloniceni, omilia X, în vol. Comentariile sau Explicarea 
Epistolei către Coloseni, I şi II Tesaloniceni, p. 267) 


„Nu vedeţi pe albină, cum moare de îndată ce te-a înţepat cu acul ei? 
Prin acea vietate ne învaţă pe noi Dumnezeu, ca să nu ne scârbim de cei de 
aproape ai noştri, care ne nedreptățesc, căci ei mai întâi vor muri.” 
(Comentariile sau Explicarea Epistolei I către Tesaloniceni, omilia X, în 
vol. Comentariile sau Explicarea Epistolei către Coloseni, 1 şi II 
Tesaloniceni, p. 268) 


„Voieşti a lovi pe duşman? Roagă-te pentru el, însă nu cu gândul de a 
te răzbuna sau a lovi.” (Tâlcuiri la Epistola întâi către Timotei, omiha a VI- 
a, p. 71) 


„Căci dacă vrei să te răzbuni tu însuţi şi faci aceasta fie prin vorbe, fie 
prin fapte, fie rugându-te împotriva lui, atunci Dumnezeu nu îl va mai 
pedepsi, de vreme ce faci tu acest lucru; şi nu numai nu-l va pedepsi pentru 
nedreptățile ce ţi-a făcut, dar te va mustra pe tine, pentru că l-ai nesocotit. 

Şi dacă la oameni se întâmplă acest lucru, că dacă am bătut sluga 
cuiva, stăpânul ei se supără şi spune că l-am jignit; şi noi, dacă suntem 
năpăstuiţi sau de slugi, sau de oameni slobozi, trebuie să aşteptăm hotărîrea 
stăpânilor sau a judecătorilor: dacă, prin urmare, în cele omeneşti nimeni nu 

dă singur pedeapsa, cu cât mai mult trebuie să păzim acest lucru în acele 
lucruri, în care Dumnezeu a fost pus judecător? 

Te-a asuprit - zici - te-a vătămat şi ţi-a făcut nespus de multe rele; 
fereşte-te de a da tu singur pedeapsa ca să nu jigneşti pe Stăpânul tău 
(Dumnezeu); lasă aceasta în grija Domnului; El va face lucrul acesta mult 
mai bine decât doreşti tu. 

Ţie ţi s-a poruncit doar atât: să faci rugăciuni pentru acel ce te-a 
vătămat,; ce hotărâre trebuie să ia în privinţa acestuia, Dumnezeu şi-a lăsat-o 
pe seama Lui. Niciodată nu vei putea tu să te răzbuni cum te va răzbuna EI, 
numai dacă laşi aceasta pe seama Lui şi nu blestemi pe cel vinovat, ci-l laşi 
pe Dumnezeu să hotărască. Căci chiar dacă iertăm celor ce ne-au greşit, şi ne 
împăcăm cu ei şi ne rugăm pentru dânşii, Dumnezeu nu-i iartă, dacă nu se 
schimbă şi dânşii şi nu se fac mai buni. Și nu-i lasă, pentru că are în vedere 
folosul lor. Pe tine te laudă şi înțelepciunea ta o primeşte, pe acela însă îl 
pedepseşte, pentru ca să nu se facă prin iertarea (dată de înţelepciunea) ta 
mai rău.” (Predicile despre statui, Partea a II-a, predica a XX-a, pp. 186- 
187) 


„+... când vezi pe vrăjmaşul tău întristându-se, nu-i arunca nici o vorbă 
amară, nici nu te ruga împotriva lui chiar dacă el te duşmăneşte. Ci intră în 
[cămara ta] şi pleacă genunchii; varsă lacrimi şi roagă-l pe Dumnezeu să 
dezlege mâhnirea şi să stingă întristarea.” (Cinci cuvântări despre Ana şi 
Samuel, cuvântul |, în vol. Omilii şi cuvântări despre educaţia copiilor..., p. 
23) 


„Poate că îmi vei spune acum: Nu îl vorbesc de rău degeaba. 
Mi-a făcut nedreptate. Ţi-a făcut nedreptate? Atunci de ce te 
nedreptățeşti şi tu acum, judecându-l pe omul care ţi-a făcut 
nedreptate? Astfel, semeni cu cel care, încercând să se apere, 
întoarce cuțitul înspre sine. Dacă vrei şi ție să-ți faci bine şi pe 
acela să-l cuminţeşti, spune despre el cuvinte bune. Dacă spui cuvinte 
rele, nu vei fi crezut de ceilalţi, care se vor gândi că vorbele tale izvorăsc 
din duşmănia pe care o ai față de el. 

Nu-ţi murdări, dar, sufletul cu răutate, ci împodobeşte-l cu virtuți. 
Nu arunca în semenul tău cu noroi, ci împleteşte-i cununi prin cuvinte de 
laudă. Nu scoate din gura ta necurăţii, căci tu vei fi primul care le va simţi 
duhoarea, ci oferă bunătate şi dragoste, ca să fii tu primul care le simte 
mirosul plăcut. Nimeni nu-l iubeşte pe omul invidios, pe când pe omul 
bun, care ştie să spună cuvinte frumoase despre orice, cu toţii îl iubesc ca 
pe un frate adevărat.” (Din vol. Problemele vieții, pp. 235-236) 

„lată virtutea lui David: deşi i s-a dat în repetate rânduri ocazia să 
scape de urmăritorul său, nu a vrut să-şi mânjească mâinile de sânge. A 
preferat să înfrunte în fiecare zi primejdie de moarte, decât să facă ceva 
împotriva voii lui Dumnezeu. Ce înțelegem, aşadar, din pilda lui David? Că 
nu trebuie să ne răzbunăm nici măcar pe cei care voiesc să ne ia viaţa, cu 
atât mai puţin pe cei care ne pricinuiesc alte supărări. 

Dar pentru că socoteşti că nu este cu putinţă ca vrăjmaşul tău să-şi 
schimbe gândul rău ce îl are asupra ta, îţi voi spune doar atât: există 
vreun animal mai sălbatic decât leul? Cu toate acestea, şi pe el îl 
îmblânzesc oamenii. Dacă folosesc mijloacele potrivite, ei pot schimba 
chiar şi firea leului, transformându-l într-un animal liniştit şi blând ca o 
oaie. Crezi că tu, care ai puternicele arme ale iubirii şi smereniei, nu vei 
putea îmblânzi un om care, oricât de rău ar fi, este totuşi o ființă 
rațională, făcută de Dumnezeu după chipul Său? 

Ce răspuns vom da atunci când vom îmblânzi animale, dar nu şi 
oameni, chiar dacă blândeţea este împotriva firii animalului, iar sălbăticia 
împotriva firii omului? Dacă putem transforma firea, cum de nu putem 
schimba un gând rău? Cu cât duşmanul tău este mai sălbatic, cu atât mai 
mare va fi răsplata cuvenită ţie, dacă vei reuşi, cu răbdare şi insistență, să-l 
vindeci de răutatea sa. 

Dar a spus atâtea despre mine, te plângi tu. Şi ce e cu asta? Dacă 
are dreptate, să te îndreptezi. lar dacă nu are dreptate, să râzi şi să priveşti 
spusele lui cu dispreţ.” (Din vol. Problemele vieții, p. 243) 


„lată de ce atunci când îl vezi pe vrăjmaşul tău sau îţi aduci 
aminte de el, nu trebuie să spui: Mi-a făcut asta şi asta sau: A spus 
despre mine cutare şi cutare lucru. Pentru că în felul acesta, aprinzi şi 
mai tare în tine flacăra mâniei. Uită orice lucru urât pe care acela l-a 
făcut sau l-a zis. Iar atunci când relele îţi vin în minte fără să vrei, supără- 
te pe diavol, nu pe semenul tău. Să-ţi aduci aminte numai de binele pe 
care ţi l-a făcut sau ţi l-a spus vreodată. În felul acesta, vei scăpa repede de 
mânia pe care o ai împotriva lui. lar dacă este nevoie să-l chemi ca să-i 
vorbeşti, înainte de aceasta, alungă din inima ta toată mânia, şi abia după 
aceea să discuţi cu el. Pentru că dacă vei fi mânios, nu vei putea nici spune, 
nici asculta vreun lucru drept. Dar dacă eşti liniştit, nici tu nu vei scoate 
din gura ta vreun cuvânt rău, nici pe ceilalți nu îi vei auzi spunându-ţi 
asemenea cuvinte. De obicei, nu ne înfurie atât cuvintele pe care le auzim 
de la celălalt, cât duşmănia pe care o simţim faţă de el. În timpul 
nopții, nu putem să recunoaştem un prieten de-al nostru din cauza 

întunericului, pe când în timpul zilei, îl recunoaştem de departe. În acelaşi 
fel, din cauza mâniei, nu recunoaştem în semenul nostru chipul lui Hristos, 
şi ne purtăm cu el cu răutate, pe când dacă alungăm mânia, atunci chipul 
său ne pare prietenos şi cuvintele sale plăcute. 

Să vedem acum cazul cel mai des întâlnit, când duşmanul tău te 
provoacă pentru un neajuns adevărat pe care îl ai sau pentru un păcat pe 
care l-ai săvârşit cu adevărat. Dacă în loc să-l înjuri şi să-l provoci şi tu, 
oftezi cu amărăciune şi Îl rogi pe Dumnezeu să te ierte, scapi de păcatul 
tău.” (Din vol. Problemele vieții, pp. 246-247) 


„Dar chiar dacă vrei să pedepseşti pe cineva care ţi-a făcut rău, nu- 
1 răspunde cu rău. Fă-i bine şi l-ai pedepsit! Pentru că dacă te răzbuni pe el, 
vei fi judecat cu acela. Pe când dacă arăţi bunătate, tu vei fi lăudat şi 
numai acela va fi judecat. Şi nu există pentru duşmanul tău o pedeapsă 
mai mare decât să vadă că tu eşti lăudat, iar el este judecat. Nu uita nici că 
Dumnezeu, Care este dreptul Judecător, îl va pedepsi pentru răul pe 
care ţi l-a făcut, în afară de cazul în care se va pocăi la timp. Şi cum se va 
pocăi? Văzându-ţi îndelunga-răbdare.” (Din vol. Problemele vieții, pp. 
262-263) 


„Căci, cu adevărat, nimic nu este mai bineplăcut lui Dumnezeu, mas 
minunat şi mai înțelept decât, să-ți ierți duşmanii. ŞI nimic nu este mai 
nebunesc decât să te răzbuni pe duşmani şi să le faci rău. Cel care 
plăteşte la rău cu rău este pentru totdeauna mustrat de conştiinţa sa. 
Dimpotrivă, cel care nu se răzbună suferă pentru o vreme răutatea 
vrăşmaşului său, însă conştiinţa îi rămâne liniştită, avându-L pe Domnul 
alături de el. Nerăutatea îl face pe om să aibă îndrăzneală în 
rugăciune, atrăgând, ajutorul lui Dumnezeu asupra sa. în orice situație, 
ca un om care urmează pilda Creatorului său şi a sfinţilor. Dacă omul care 
nu nedreptăţeşte este virtuos, cel care nu se răzbună atunci când i se face 
un rău este de-a dreptul un sfânt.” (Din vol. Problemele vieții, p. 317) 


„Adu-ţi aminte cum S-a purtat Domnul atunci când a fost trădat 
de luda. Cu toate că ştia răutatea şi intenţiile sale necurate, nu l-a 
îndepărtat până la sfârşit de lângă EI, ci 1-a arătat tot timpul dragoste 
părintească. Chiar şi în ceasul trădării, atunci când nerecunoscătorul ucenic 
L-a predat pe Învățătorul său în mâna iudeilor, trădându-L cu un sărut, 
preabunul lisus nu a făcut altceva decât să Se întoarcă înspre Iuda şi să-i 
spună cu durere: /uda, cu sărutare vinzi pe Fiul Omului? (Luca 2-2, 48). 
Vocea aceea sfântă ar fi putut mişca şi pietrele din loc, ar fi putut muia şi 

cea mai nesimţitoare inimă. Însă sufletul lui Iuda a rămas de piatră, la 
acele cuvinte. Dacă Domnul ar fi fost mâniat - şi cu dreptate ar fi fost să 
fie mâniat —, i-ar fi strigat ucenicului Său: Zrădătorule! Ticălosule! 
Nelegiuitule! Astfel Mă răsplăteşti pentru binele pe care ţi I-am făcut? Cu 
toate acestea, chiar şi în momentele în care era prins şi legat. Domnului îi 
părea rău nu pentru răstignirea Sa, ci pentru pierzania ucenicului Său, El i-a 
spus acele cuvinte lui luda tocmai ca să-l facă să-şi vină în fire şi să se 
pocăiască. L-a întrebat cu dragoste: Iuda, cu sărutare vinzi pe Fiul Omului? 
Nu a zis pe învățătorul tău, nici pe Domnul tău, nici pe binefăcătorul tău, 
ci pe Fiul Omului. Cu alte cuvinte, a spus: Dai morții pe Cel care, chiar 
dacă n-ar fi fost Învățătorul, Domnul şi Binefăcătorul tău, a fost şi este 
atât de bun, încât te iubeşte şi în ceasul în care tu Îl trădezi. 

Astfel S-a purtat lisus cu trădătorul Său, Şi cum credeți că S-a purtat 
cu cei care veniseră înarmați să-L prindă? Chiar dacă, fiind Dumnezeu, 
putea să-i distrugă într-o clipită, i-a lăsat să-L târască ca pe un răufăcător 
până la casa arhiereului Caiafa şi le-a spus cu linişte în glas numai: Ca /a 
un tâlhar ați ieşit, cu săbii şi cu toiege (Luca 22, 52). 

Să fim şi noi, fraţilor, buni şi blânzi, la fel ca Hristos. EI însuşi ne 
îndeamnă: învățaţi-vă de la Mine, că sunt blând şi smerit cu inima şi veți 
găsi odihnă sufletelor voastre (Mt., 11, 29). De asemenea, Sfântul Apostol 
Pavel ne porunceşte: Binecuvântaţi pe cei ce vă prigonesc, binecuvântaţi-i 
şi nu-i blestemaţi (Rom., 12, 14). Nu a zis: să nu ţineţi răul în inima 
voastră, sau să nu vă răzbunaţi pe ei, ci a cerut mai mult; a cerut un fapt 
pozitiv, şi anume să ne rugăm pentru cei care ne fac rău şi să le dorim 
binele. A nu ține minte răul şi a nu te răzbuna sunt trăsături ale oamenilor 
virtuoşi, dar a te ruga pentru cei care îţi fac rău este trăsătura îngerilor. Şi 
să nu uităm că cei care ne fac rău şi ne nedreptăţesc, fără să vrea, ne fac, 
de fapt, un bine; căci cu cât aceia ne întristează mai mult, cu atât mila lui 
Dumnezeu şi bunătatea Sa sunt mai aproape de noi. lar dacă vede că vrem 
binele duşmanilor noştri şi că în loc de a-i blestema, ne rugăm pentru ei, 
atunci Dumnezeu ne binecuvintează şi ne iubeşte de două ori mai mult. 
Totuşi, suntem datori să dovedim gândurile bune pe care le avem față de 
duşmanii noştri prin fapte.” (Din vol. Problemele vieții, pp. 318-320) 


„Blestemă dar pe diavolul, care ne face tuturor strâmbătate, 
învrăjbitorul oamenilor, pentru că omul oricât ar face, tot prieten este şi 
frate. Pentru ce dar laşi pe alesul diavol şi-ţi muşti mădularele tale?” (Din 
vol. Mărgăritarele Sfântului loan Gură de Aur, p. 158) 

„Nu te lăsa biruit de rău (Rom., 12, 21). Cu alte cuvinte Pavel spune 
aşa: De continui să-ți aduci aminte de răul pe care l-ai suferit şi să porți în 
suflet dor de răzbunare, pari că birui pe duşman; de fapt, însă, eşti biruit de 
rău, adică de mânie. Prin urmare, dacă vrei să birui, împacă-te, nu căuta să te 
răzbuni. Atunci biruinţa e plină de strălucire, când birui răul cu binele, adică 
prin blândeţe, când scoţi din suflet mânia şi aducerea aminte de rău.” (Cărre 
cei ce n-au venit la biserică; şi la cuvântul apostolic care zice: <<Dacă 
flămânzeşte duşmanul tău, dă-i pâine...>>, 6, în vol. Despre schimbarea 
numelor. Despre răbdare. Despre milostenie..., p. 117) 


RÂNDUIALA (buna rânduială) 


„„... nu zideşte atât de mult ca buna rânduială, ca pacea, ca dragostea, 
după cum şi cele potrivnice totul dărâmă. Şi aceasta ar putea-o vedea cineva 
nu numai în cele duhovniceşti, ci şi în toate celelalte. Dacă vei tulbura 
rânduiala, fie în cor, fie în corabie, fie în oaste, fie în hipodrom, şi scoțând 
pe cele mari din locul lor, vei pune pe cele mici în locul acelora, toate le-ai 
stricat şi toate sunt răsturnate pe dos.” (Comentariile sau Tălcuirea Epistolei 
întâi către Corinteni, omilia XXXVII, p. 398) 


RÂSUL (râsul în sine nu este rău) 


„Nu este rău râsul la sine, ci răul este când e fără măsură, şi fără timp. 
Râsul stă în noi, ca astfel când după trecere de un timp îndelungat vedem pe 
nişte prieteni, facem aceasta; când vedem pe unii uimiţi şi înspăimântați, îi 
încurajăm pe dânşii cu surâsul, nu doar ca să râdem cu hohot şi într-una. 
Râsul stă în sufletul nostru, ca astfel sufletul să se înalte, iar nu să se 
moleşească.” (Comentariile sau Explicarea Epistolei către Evrei, omilia 
XV, p. 216) 


RÂSUL (râsul în sine nu este păcat dar poate da naştere la un roi de 
păcate) 


„A râde şi a spune vorbe glumeţe, nu pare a fi un păcat recunoscut, dar 
ne duce la greşală recunoscută: anume, din râs ies adesea vorbe ruşinoase şi 
din vorbe ruşinoase se ivesc fapte şi mai ruşinoase. Adesea din vorbe şi râs 
răsar ocări şi batjocuri; deci ocări şi batjocuri, răni şi loviri, din răni şi loviri, 
măceluri şi omoruri. Dacă, deci, ai grijă de tine, te vei feri nu numai de 
vorbe ruşinoase, nu numai de fapte ruşinoase, nu numai de răni, loviri şi 
omoruri, ci şi de râsul fără rost şi de vorbele de glumă, căci ele sunt de 

obicei rădăcina unor astfel de nenorociri. De aceea spune Pavel: Nici cuvinte 
nechibzuite, nici glume proaste să nu iasă din gura voastră (Etes., 5, 3). 
Căci chiar dacă lucrul în sine pare mic, el ajunge pricina a mari rele pentru 
noi.” (Predicile despre statui, Partea a II-a, predica a XV-a, p. 91) 


„Râsul în sine nu este un păcat, dar ajunge un păcat când râdem peste 
măsură. Căci râsul duce la glumă, gluma la cuvinte de ruşine, cuvintele de 
ruşine la fapte de ruşine, iar faptele de ruşine, la pedeapsă şi osândă. 
Stârpeşte de la început rădăcina, ca să stârpeşti toată boala.” (Cuvânt la 
Înviere, V, în vol. Predici la sărbători împărăteşti şi cuvântări de laudă la 
sfinţi, p. 146) 


„Râsul, de pildă, el în sine nu constituie păcat, atunci când este reţinut 
ŞI firesc, însă poate conduce la păcat. Adică râsetele care de obicei provin în 
urma unei glume, care pot duce la glume şi mai înțepate. Acestea, iarăşi pot 
da naştere vorbelor porcoase şi acestea, la rândul lor, la fapte ruşinoase. lată 
cum ajungem la păcat.” (Din vol. Problemele vieții, pp. 46-47) 


RÂSUL (batjocoritor şi fără frâu) 


„Să nu căutăm să vedem dacă îşi bat joc de noi, ci să căutăm să vedem 
dacă râd de noi pe drept. Dacă râsul lor e pe bună dreptate, noi ar trebui să 
plângem, chiar dacă nimeni n-ar râde de noi, dar dacă râd pe nedrept, chiar 
dacă toată lumea ar râde de noi, noi ar trebui să ne fericim pe noi înşine, iar 
pe ei să-i plângem, pentru că sunt cei mai nenorociţi oameni şi nu se 
deosebesc întru nimic de nebuni.” (Apologia vieții monahale, 10, în vol. 
Despre Feciorie, Apologia vieţii monahale, Despre creşterea copiilor..., p. 
239) 


„Râsul fără de frâu ne moleşeşte şi desface orice resort al 
sufletului; el ne face risipiţi, împiedică orice vigilenţă, stinge orice 
evlavie şi ne dă fără apărare în mâinile duşmanului. Prea adesea el îl 
răneşte pe prieten. Nepotrivirea ne va izbi dacă reflectăm cui îi 
împrumutăm aceste glume şi aceste râsuri. Cui! Mimilor şi istrionilor, 
paraziţilor şi la cei ce nu lucrează.” (Din vol. Bogăţiile oratorice, p. 
636) 


RÂSUL (sacrileg) 

„Dacă credinţa şi raţiunea osândesc atât de drept râsul nestăpânit 
şi glumele nepotrivite, cum vom linguşi noi atâta râsul şi plăcerile care 
sunt acceptate în biserică şi chiar în timpul Sfintelor Taine? Da, sunt 
credincioşi destul de nedevotaţi, sunt femei ce uită orice rezervă şi 
orice pudoare pentru a-şi permite izbucniri ale unui râs sacrileg. Da, 
sacrileg!” (Din vol. Bogățiile oratorice, p. 637) 


RÂSUL (luarea în râs) 


„Odinioară, Mariam a râs de Moise; a râs puţin şi mai cu măsură. Nu 
şi-a bătut joc de Moise, n-a luat în râs virtutea acelui fericit bărbat; 
dimpotrivă, îl admira. Mariam, sora lui Moise, a spus numai atât, că şi ea are 
acelaşi har, că şi ea a vorbit cu Dumnezeu. Atât a zis; cu toate acestea, a 
venit peste ea o urgie atât de mare din partea lui Dumnezeu, încât nici 
rugăciunile lui Moise, cel insultat, n-au avut nici o putere, ba, dimpotrivă, 
pedeapsa dată ei s-a prelungit mai mult decât credea însuşi Moise.” (Despre 
Feciorie, 21, în vol. Despre Feciorie, Apologia vieții monahale, Despre 
creşterea copiilor..., p. 36) 


„Dar, pentru ce vorbesc de Mariam? Copiii aceia, care se jucau în 
jurul Betelelui, au spus numai atât profetului Elisei: Hai, pleşuvule, hai!. 
Vorbele acestea au mâniat atât de mult pe Dumnezeu, încât, la cuvintele 
spuse de profet, a trimis ursoaice împotriva mulţimii aceleia de copii — erau 
patruzeci şi doi de copii — şi toţi au fost atunci îndată sfâşiați de fiare. Nu 1-a 
apărat pe acei copii nici vârsta lor, nici numărul mare şi nici scuza că în 
glumă au spus lui Elisei acele cuvinte.” (Despre Feciorie, 22, în vol. Despre 
Feciorie, Apologia vieții monahale, Despre creşterea copiilor..., p. 36) 


RÂSUL (curmarea râsului dezmăţat) 


„ȘI vei vedea că de multe ori Domnul lăcrimează; dar niciodată nu-L 
vei vedea râzând, nici zâmbind măcar. Nici unul din evanghelişti n-a spus-o. 
La fel şi Pavel; a lăcrimat şi el; şi a făcut asta trei ani, ziua şi noaptea; a 
spus-o şi el şi au spus-o şi alții despre el; dar că a râs, n-a spus-o nici el, nici 
altul; nici unul din sfinți n-a râs; şi n-au spus-o nici ei, nici despre alţii. 
Numai despre Sarra s-a spus că a râs (Fac., 18, 22), când a fost ținută de rău, 
şi despre fiul lui Noe, când a ajuns din liber sclav (Fac., 9, 22-23). 

Nu spun asta ca să opresc râsul, ci ca să curm râsul dezmăţat. Spune- 
mi, te rog, pentru ce te strici de râs, pentru ce trăieşti nepăsător, când eşti 
vinovat de atâtea păcate, când trebuie să te înfățişezi înaintea înfricoşătoarei 

judecăţi şi să dai amănunțită socoteală de toate faptele săvârşite pe pământ?” 
(Omilii la Matei, omilia VI, VI, în col. PSB, vol. 23, p. 85) 

„... să nu râdem cu râsul din care se va ivi scrâşnirea dinților (...)” 
(Omilii la Epistola către Filipeni, omiha a XVI-a, p. 283) 


„Ce a fost Hristos în cursul vieţii Sale muritoare? Unde Îl vedem 
noi dedat la râsuri şi la bucurie nestăpânită? Cu totul dimpotrivă, viața 
Sa este o viață de tristeţe şi de lacrimi şi de câte ori nu-L vedem noi cu 
ochii în lacrimi şi cu tristeţea cea amară în inimă? Acela a fost Hristos, 
acesta trebuie să fie creştinul, dacă nu în aceleaşi lacrimi, cel puţin nu 
de bucurie false, de râsuri zgomotoase, de glume deplasate. (...) 
Care-i sunt ideile divine ale Sale despre râs şi despre lacrimi? Vai 
celor ce râd, zice EI, că vor plânge! Şi râsul nestăpânit 1 se potriveşte 
cu atât mai puţin creştinului, cu cât este el chiar prin profesiunea sa, 
prin mărturisirea sa un ispăşitor. 

Râsul nu se potriveşte pentru timpul prezent. Care este timpul 
vieţii noastre de aici de jos? Un timp de lacrimi, un timp de ispășire, 
un timp de luptă. Aşa l-au înţeles toţi sfinţii. Toţi după exemplul 
Sfântului Pavel, au trecut prin tristeţe şi prin lacrimi: nu am încetat cu 
lacrimi. Şi acelaşi Pavel, nu ne face să auzim de la un capăt la altul al 
creației vocea de suspin a ființelor: toată făptura suspină? Un timp de 
ispăşire, a ispăşi, a suferi o încercare, a lucra la mântuirea sa cu frică 
şi cu cutremur: aceea este preocuparea noastră supremă.” (Din vol. 
Bogăţiile oratorice, pp. 636-637) 


RÂSUL (permis şi binefăcător) 


„Pentru ce ne-a dat Dumnezeu râsul? Pentru ce ni l-a lăsat în 
viaţa noastră de decădere şi de ispăşire? Ne este uşor să dăm cele trei 
motive ce urmează. Râsul dulce, spiritual, iubitor şi inofensiv este 
oaspetele natural al unei întâlniri şi al unei reuniuni a prietenilor. 
Acest râs va înveseli mesele noastre şi va aduce contribuția sa la 
sărbătorile noastre. Moderat şi iubitor, el ne va rămâne ca un dar al 
celei mai grațioase bunătăţi a lui Dumnezeu. Poate avea o folosire mai 
sfântă şi mai prețioasă? Adesea noi întâlnim tristeți, deznădejdi 
sumbre, suflete pe care pedepsele le-au zdrobit, sau pe care ceva 
catastrofă bruscă le aruncă într-o stare întunecată. Dacă în eforturile pe 
care le încercăm noi pentru a le smulge aceste suflete din starea lor de 


2664 


dezolare, o veselie sfântă, un râs oportun poate să lucreze o diversiune 
fericită, noi facem folosindu-l la o operă binecuvântată de Dumnezeu. 

În sfârşit, dacă ne folosim de veselie şi de râs care este expresia 
primară şi naturală ca remediu al tristeţii altuia, de aici urmează că 
folosirea sa cea mai continuă priveşte viaţa noastră proprie şi nevoile 
noastre personale. Un serios fără relaxare va- obosi sufletul nostru şi 
va putea chiar să strice sănătatea noastră. Râsul este o detentă necesară 
şi ca un remediu lăsat de Dumnezeu în sânul unei existenţe adesea 
întunecată de durere şi totdeauna îngenunchiată de pretenţiile şi de 
poverile muncii.” (Din vol. Bogățiile oratorice, pp. 635-636) 


RÂSUL (nevinovat şi cel deşănţat) 


„Nu totul este de osândit în râs; însă, pe de altă parte, 
mărturisirea creştină, care se potriveşte mai bine cu melancolia exilului 
şi cu lacrimile ispăşirii, nu va şti tolera nestăpânirea râsului.” (Din vol. 
Bogăţiile oratorice, p. 635) 


RÂVNA (în cele bune) 


„Cel ce a dus stăpânului încă doi talanţi, n-a adus mai puţin decât cel 
care a adăugat cinci (Matei 25, 14-23). Pentru ce? Pentru că şi unul şi altul 
au arătat aceeaşi râvnă, chiar dacă n-au adus acelaşi câştig; din pricina 
aceasta şi unul şi altul s-au învrednicit de aceeaşi cinste, căci fiecare dintre ei 
a auzit: Intră întru bucuria Domnului tău (Matei 25, 23).” (Despre necazuri 
şi biruirea tristeții (II). Către Staghirie. Tristeţea este mai cumplită chiar 
decât demonul, în vol. Despre mărginita putere a diavolului. Despre 
căinţă..., p. 186) 


RECUNOȘTINŢA (noastră către Dumnezeu) 


„Nimic altceva nu cere de la om Dumnezeul universului, după 
nenumăratele şi nespusele Lui binefaceri, decât sufletul recunoscător, care să 
ştie să-l mulțumească pentru binefacerile primite.” (Omilii la Facere, omilia 
XXXII, III, în col. PSB, vol. 21, p. 413) 


„Deci dacă ai avea chiar mii de suflete, oare nu le-ai da pe toate 
pentru Hristos? Dacă ar trebui să intri în foc, oare nu ai primi să suferi de 
bună voie? Însuşi el (Sfântul pavel — n.n.) zice iarăşi: Și unde voi fi eu, acolo 
şi Sluga mea va fi. (loan 12, 26). Deci dacă ar trebui ca să fii tăiat şi 

îmbucăţit pe fiece zi, nu ar trebui oare a primi cu mulțumire pentru aceste 
bunătăți? Pricepe, deci, unde a şezut El. A şezut în cer sus, şi mai presus de 
orice începătorie şi stăpânie. Pricepe, cu cine vei sta împreună? Cu EL. Cine 
fiind tu? Mort şi fiu al urgiei. Şi ce fapte ai săvârşit? Nimic! Cu adevărat că 
aici e timpul potrivit de a striga cu acelaşi apostol: O adâncul bogăției, al 
înțelepciunii şi al cunoştinței de Dumnezeu! (Rom., 11, 33).” (Comentariile 
sau Explicarea Epistolei către Efeseni, omilia IV, p. 38) 


„Nimic nu înveseleşte atât pe om, ca atunci când el este 
recunoscător.” (Comentariile sau Explicarea Epistolei către Efeseni, omulia 
XIX, p. 182) 


„lar cea mai bună răsplată este o viaţă curată şi un suflet treaz.” 
(Cuvânt la Inviere, III, în vol. Predici la sărbători împărăteşti şi cuvântări 
de laudă la sfinţi, p. 143) 


RELELE (cauza lor) 


„Fiindcă toate relele de aici vin (...) de acolo că nu iubim cu putere şi 
nici nu cruțăm pe aproapele.” (Comentariile sau Tâlcuirea Epistolei întâi 
către Corinteni, omilia XX, p. 201) 


RELELE (folosul rezultat din suferirea relelor) 


„... cel ce suferă nefiind vinovat, acela mai vârtos este de fericit. 
Pentru aceea a zis Hristos: Fericiţi cei prigoniți pentru dreptate, că a lor este 
împărăţia cerului (Mt. 5, 10). Aşadar, vedeți ce folos aduce suferința 
relelor.” (Cuvânt la Sfânta şi Marea Joi, în vol. Omilii la Postul Mare..., p. 
162) 


ROBII (cine sunt acei „robi ai lui Hristos Iisus”?) 


„Pavel şi Timotei, robi ai lui Hristos lisus, tuturor sfinților întru 
Hristos lisus, celor ce sunt în Filipi, împreună cu episcopii şi diaconii: har 
vouă şi pace, de la Dumnezeu, Tatăl Nostru, şi de la Domnul lisus Hristos. 
(Flp., 1, 1-2). 

Asci, fiindcă le scrie celor egali în cinste cu el, nu aduce vorba despre 
demnitatea lui de învăţător, ci despre o alta la fel de mare. Care e aceasta? 
Nu cea de apostol, ci aceea de a fi rob al lui lisus Hristos. Dar cu adevărat 
mare este şi aceasta! A fi rob al lui lisus Hristos cu adevărat - iar nu doara 

purta acest nume - este întâiul dintre toate bunurile. Robul lui lisus Hristos e 
cu adevărat liber de păcat, este slujitor adevărat al lui Hristos şi în afară de 
El nu mai slujeşte pe nimeni, pentru că altminteri n-ar fi robul lui decât pe 
jumătate. La fel le scria şi romanilor: Pavel, robul lui lisus Hristos (Rm., |, 
1).” (Omilii la Epistola către Filipeni, omilia a II-a, p. 23) 


RUGĂCIUNEA (definiţia) 


„Rugăciunea este un mare bun şi un păzitor mântuitor al sufletelor 
noastre. Dar este un mare bun numai atunci când facem lucruri vrednice de 
rugăciune, şi nu ne arătăm nevrednici de dânsa.” (Comentariile sau 
explicarea Epistolei către Filimon, omilha III, în vol. Comentariile sau 
explicarea Epistolei a doua către Timotei..., p. 222) 


„Rugăciunea este doctorie mântuitoare, împiedecătoare a păcatelor şi 
vindecătoare a nelegiuirilor.” (Comentariile sau Explicarea Epistolei către 
Evrei, omilia XXVII, p. 321) 


„Rugăciunea este liman celor înviforați, ancoră celor prinşi de 
vâltoare, tpioag celor neputincioşi, comoară celor săraci, linişte celor bogaţi, 
pieirea bolilor, paza sănătăţii”. (Cuvântări împotriva anomeilor, cuv. VII, în 
vol. Cuvântări împotriva anomeilor. Către iudei, p. 124) 


„Rugăciunea este izgonitoare a toată întristarea, temei de bucurie, 
pricină de necontenită desfătare, mamă a înţeleptei cugetări”. (Cuvântări 
împotriva anomeilor, cuv. VII, în vol. Cuvântări împotriva anomeilor. Către 
iudei, p. 125) 


„Rugăciunea este un liman pentru cei zbuciumaţi de furtună, o ancoră 
pentru cei goniți de valuri, un toiag pentru cel ce se clatină, o comoară 
pentru cei săraci, o siguranţă pentru cei bogaţi, un ajutor împotriva bolilor şi 
o ocrotire pentru sănătate. Rugăciunea face nepieritoare bunurile ce le 
posedăm şi cu toată graba preface relele ce ne bântuiesc. De vine o ispită, ea 
uşor se alungă, de se întâmplă pierderea averii, sau altceva ce tulbură 
sufletul, rugăciunea vindecă şi aceasta curând. Rugăciunea este scăpare 
contra tristeții, temelia veseliei, pricină de bucurie statornică, muma 
adevăratei înțelepciuni.” (Cuvânt la Duminica a cincea a Sfântului şi 
Marelui Post, în vol. Omilii la Postul Mare..., pp. 92-93) 

„Rugăciunea este arma cea mai tare, vistierie care niciodată nu se 
deşartă, bogăție nesecată, liman fără valuri, temelia a tot repausul, rădăcina, 
izvorul, mama tuturor bunătăţilor, mai puternică decât o împărăție.” (Cuvânt 
Ia Duminica a cincea a Sfântului şi Marelui Post, în vol. Omilii la Postul 
Mare..., pp. 93-94) 


„ȘI totuşi, cine nu s-ar mira, cine nu s-ar minuna de iubirea de oameni 
a lui Dumnezeu, pe care ne-o arată nouă oamenilor când ne dăruieşte atâta 
cinste, când ne învredniceşte să ne rugăm Lui şi să stăm de vorbă cu EI? Da, 
în timpul rugăciunii, vorbim în adevăr cu Dumnezeu.” (Despre rugăciune, 
cuvântul I, în vol. Omilii la săracul Lazăr. Despre soartă şi Providenţă..., 
p. 205) 


„„... rugăciunea este armă de nebiruit, pavăză sigură, care pune pe 
fugă nu numai pe un duşman, ci multe zeci de mii de duşmani.” (Despre 
rugăciune, cuvântul I, în vol. Omilii la săracul Lazăr. Despre soartă şi 
Providenţă..., p. 209) 


„Toată lumea ştie că rugăciunea este începutul oricărui bine şi pricina 
mântuirii şi a vieţii veşnice.” (Despre rugăciune, cuvântul II, în vol. Omilii 
la săracul Lazăr. Despre soartă şi Providenţă..., p. 212) 


„Mi se pare că, dacă cineva ar spune că rugăciunile sunt nervii 
sufletului, ar grăi adevărul. După cum datorită nervilor trupul se menţine, 
aleargă, stă drept, trăieşte şi stă strâns unit, iar dacă tai nervii strici toată 
armonia trupului, tot aşa şi sufletele, datorită sfintelor rugăciuni îşi păstrează 
armonia lor, se mențin şi aleargă cu uşurinţă pe calea bunei credinţe.” 
(Despre rugăciune, cuvântul II, în vol. Omilii la săracul Lazăr. Despre 
soartă şi Providenţă..., p. 214) 


„Rugăciunea este pricină de mântuire, pricină pentru nemurirea 
sufletului; este zid tare al Bisericii, pavăză neclintită, înfricoşătoare 
demonilor, iar nouă, celor drept credincioşi, mântuitoare.” (Despre 
rugăciune, cuvântul II, în vol. Omilii la săracul Lazăr. Despre soartă şi 
Providenţă..., p. 220) 


„„... rugăciunea este armă puternică, comoară fără fund, bogăţie care 


nicicând nu se risipeşte, liman ferit de furtună, pricină a liniştii, este 
rădăcină, izvor şi mamă a mii de lucruri bune şi întrece în putere chiar şi 

stăpânirea împărătească.” (Despre necunoaşterea lui Dumnezeu, cuvântarea 
V, pp. 124-125) 


„Rugăciunea este armă puternică, întărire neclătită, vistierie nejefuită, 
liman neînviforat, loc liniştit, numai de ne vom apropia de Stăpânul cu 
trezvie, strângându-ne mintea din toate părțile şi nedând nici o intrare 
vrăjmaşului mântuirii noastre.” (Cuvânt la cuvântul ce zice: <<Și era tot 
pământul o gură şi o limbă tuturor>> (Fac 10, 1), în vol. Din ospățul 
stăpânului, p. 178) 


„Rugăciunea este vorbire cu Dumnezeu. Şi ca să te încredințezi de 
aceasta ascultă pe Proorocul ce zice: îndulcească-se Lui vorba mea (Ps., 
103, 35). Adică vorba mea să se arate dulce înaintea lui Dumnezeu.” 
(Cuvânt la cuvântul ce zice: <<Și era tot pământul o gură şi o limbă 
tuturor>> (Fac 10, 1), în vol. Din ospățul stăpânului, p. 179) 


„Aceasta este mântuirea noastră, acesta, leacul sufletelor noastre, 
aceasta, tămăduirea patimilor ce se nasc în suflet. Rugăciunea este zidul 
credincioşilor, rugăciunea e arma noastră cea nebiruită, rugăciunea e 
curățirea sufletelor noastre, rugăciunea e răscumpărarea păcatelor noastre, 
rugăciunea este pricina a mii de bunătăți. Căci rugăciunea nu este nimic 
altceva decât convorbire cu Dumnezeu şi intimitate cu Stăpânul tuturor. Cine 
ar putea deci să fie mai fericit decât cel ce se învredniceşte neîncetat de 
vorbirea tainică cu Stăpânul?” (Cateheza aceluiaşi despre faptul că moaştele 
sfinților mucenici sunt un prilej de mare folos pentru noi, în vol. Cateheze 
baptismale, p. 115) 


„Rugăciunea, care este hrana sufletului.” (Din vol. Mărgăritarele 
Sfântului loan Gură de Aur, p. 86) 

„Cum că rugăciunea este cap a toată bunătatea şi folosinţă şi mântuire 
VIEeţiI veşnice, nimeni nu este să nu o ştie şi să nu o cunoască.” (Din vol. 
Mărgăritarele Sfântului loan Gură de Aur, p. 87) 


„Rugăciunea este un lucru mare pentru că fiecare ce face rugăciune 
vorbeşte cu Dumnezeu.” (Din vol. Mărgăritarele Sfântului loan Gură de 


Aur, p. 87) 


„De ar zice cineva că rugăciunile sunt vinele sufletului, nimic n-ar 
greşi, că socotesc cu mintea mea că în ce chip se ţine trupul cu vinele şi 

aleargă şi stă şi este viu şi se stinge şi de nu va tăia cineva vinele este tot cu 
bună tocmeală înşirat, iar dacă le va tăia cineva îndată strică toată tocmirea 
trupului, în acest fel şi sufletele cu sfintele rugăciuni se tocmesc şi se țin şi 
aleargă pe calea bunei credinţe cu multă uşurinţă.” (Din vol. Mărgăritarele 
Sfântului loan Gură de Aur, p. 88) 


„Rugăciunea este pricină şi a mântuirii şi a nemuririi sufletului, este 
zidul Bisericii, care zid de nici o putere nu se poate strica; aceasta este mai 
mare decât toate armele. Groaznică dracilor, iar creştinilor ajutor şi 
mântuire.” (Din vol. Mărgăritarele Sfântului loan Gură de Aur, p. 92) 


„Rugăciunea este cap tuturor faptelor celor bune şi întărire şi 
rădăcină.” (Din vol. Mărgăritarele Sfântului loan Gură de Aur, p. 93) 


„Rugăciunea este mare bunătate, că prin ea vorbin cu Dumnezeu.” 
(Din vol. Mărgăritarele Sfântului loan Gură de Aur, p. 153) 


„Ce este rugăciunea dacă nu înălțarea sufletului nostru spre 
Dumnezeu? A se ruga înseamnă a părăsi pământul, pentru moment 
înseamnă a urca la cer, înseamnă a merge la Tatăl, înseamnă a ne uni 
cu Dumnezeu, suflet cu suflet, inimă către inimă. A se ruga înseamnă a 
trăi în intimitatea lui lisus Hristos.” (Din vol. Bogățiile oratorice, p. 
94) 

„Cât de drept a fost definită rugăciunea ca şi o înălțare a 
sufletului.” Prin rugăciune sufletul se uneşte în mod măreț cu 
Dumnezeu.” (Din vol. Bogăţiile oratorice, p. 477) 


RUGĂCIUNEA (- nervii sufletului) 


„Rugăciunea devine forţa noastră. Precum le este viața îngerilor, 
ea devine viața noastră. Ea îi este sufletului nostru ceea ce sunt nervii 
pentru trupul nostru, căci nervilor întinşi puternic le datorăm noi forța 
şi supleţea mişcărilor noastre. Prin rugăciune ne mişcăm noi puternic 
în bine.” (Din vol. Bogățiile oratorice, pp. 479-480) 


RUGĂCIUNEA (- armă asupra diavolului) 

„Arma cea mai puternică este rugăciunea.” (Comentariile sau 
Explicarea Epistolei către Evrei, omiha XIV, p. 206) 


RUGĂCIUNEA (- maică a virtuţilor) 


„Socot ca fiind lămurit pentru toată lumea că e cu totul cu neputinţă să 
trăieşti virtuos fără rugăciune. Cum ar putea săvârşi virtutea un om care nu 
se apropie şi nu cade mereu înaintea Celui ce dă virtutea? Cum ar putea dori 
cineva să fie curat şi drept dacă nu stă de vorbă cu Cel care cere de la noi 
acestea, şi mai multe decât acestea?” (Despre rugăciune, cuvântul I, în vol. 
Omilii la săracul Lazăr. Despre soartă şi Providenţă..., p.208) 


„„... rugăciunea este temeiul bunătăților, temelia şi rădăcina unei vieți 
îmbunătățite! Nici curăția nu poate mântui fără celelalte fapte bune, nici 
grija față de săraci, nici bunătatea, nici altă faptă bună! Ci trebuie să-şi dea 
mâna toate în sufletele noastre. Dedesubtul lor însă stă rugăciunea ca o 
temelie, ca o rădăcină. După cum temeliile fac puternice casele şi corăbiile 
menținându-le trăinicia, tot aşa şi rugăciunile mențin trăinicia vieţii noastre.” 
(Despre rugăciune, cuvântul I, în vol. Omilii la săracul Lazăr. Despre 
soartă şi Providenţă..., pp. 210-211) 


„După cum când intră în oraş o împărăteasă trebuie neapărat să o 
însoţească toată bogăţia, tot aşa şi când intră într-un suflet rugăciunea, intră 
o dată cu ca toată virtutea. Ceea ce-i temelie pentru o casă, aceca-i 
rugăciunea pentru suflet. Toţi trebuie să punem întâi în suflete rugăciunea ca 
pe o rădăcină, ca pe o temelie, pe care să o zidim apoi, cu râvnă, şi curăția şi 
blândețea, şi grija de săraci, şi toate legile lui Hristos.” (Despre rugăciune, 
cuvântul II, în vol. Omilii la săracul Lazăr. Despre soartă şi Providenţă..., 
p. 221) 


„De va zice cineva că este rugăciunea pricina tuturor faptelor celor 
bune şi a dreptăţii, nimic nu va greşi.” (Din vol. Mărgăritarele Sfântului 
Ioan Gură de Aur, p. 88) 


„Că în ce chip vrea să intre o împărăteasă în cetate, trebuie să vină cu 
ea toată avuţia ei, tot în acest fel şi rugăciunea când intră în vreun suflet, 
toate faptele cele bune urmează după ea. Că în ce chip este temelia la casă, 
aşa este şi la suflet rugăciunea. Deci se cade pretutindeni să o punem 
rugăciunea aceasta în sufletele noastre ca o rădăcină şi temei şi apoi să zidim 

şi curăţie şi bunătate şi blândeţe şi dreptate şi grijă de săraci şi toată legea lui 
Hristos.” (Din vol. Mărgăritarele Sfântului loan Gură de Aur, p. 92) 


„Rugăciunea este, precum am zis, rădăcina şi întărirea tuturor 
celorlalte, precum ține temelia casa, aşa şi rugăciunea chiverniseşte toată 
viața noastră şi, fără de rugăciune, nici un lucru bun şi mântuitor nu se va 
face la noi.” (Din vol. Mărgăritarele Sfântului loan Gură de Aur, p. 93) 


„Rugăciunea este pentru sufletul nostru ceea ce este temelia 
pentru clădire. Prin ea totul se ține, totul devine solid şi de nepătruns! 
Să-i dăm această bază edificiului mântuirii noastre şi imediat toate 
virtuțile se vor găsi aici începute şi tari.” (Din vol. Bogățiile oratorice, 
p. 485) 


RUGĂCIUNEA (măreţia şi importanţa rugăciunii) 


„Câtă cinste are cineva a fi om şi a vorbi cu Dumnezeu o cunosc şi o ştiu toţi, iar s-o d 
Dumnezeu şi laudele la Stăpân cu multă frică, având obrazele şi picioarele 
lor acoperite cu multă smerenie, iar cu cei ce zboară şi nu pot să se aşeze, 
arată frica ce o au şi aceasta mi se pare că o fac în acest fel, ca să ne înveţe 
pe noi la vremea rugăciunii să uităm firea cea omenească cu nevoinţa şi cu 
frica pe care o avem atunci să nu vedem, nici să ni se nălucească vreun lucru 
de ale lumii acesteia, ci să ni se pară că suntem în mijlocul îngerilor şi facem 
închinăciunea ce o fac ei, că celelalte ale noastre au multă despărțire şi firea 
şi umblarea şi înțelepciunea şi mintea şi toate celelalte, iar rugăciunea este 
un lucru de obşte şi îngerilor şi oamenilor şi nu este nimic între dânşii ca să 
despartă aceste două firi la rugăciune. Această rugăciune te deosebeşte de 
dobitoacele cele necuvântătoare, rugăciunea aceasta te face soț cu îngerii, 
aceasta poate curând să te înalțe în viaţă şi purtarea şi cinstea şi norocul şi în 
înțelepciunea şi în înțelegerea ta cea bună. Şi te face să te nevoieşti în toată 
viaţa ta să fii în rugăciune şi la slujba lui Dumnezeu, pentru că ce lucru este 
atunci mai cinstit la om decât acesta? Adică să vorbească cu Dumnezeu, ce 
este mai drept şi mai înfrumusețat şi mai înţelept decât aceasta? Că în vreme 
ce cei ce vorbesc cu oamenii cei înţelepţi se înţelepțesc curând şi ei ca şi 
aceia din vorba multă şi deasă ce o fac, dar de se cade să tăcem pentru cei ce 
vorbesc cu Dumnezeu şi se roagă, câtă înțelepciune şi câte fapte bune dă 
molitva şi rugăciunea?” (Din vol. Mărgăritarele Sfântului loan Gură de Aur, 
pp. 87-88) 

RUGĂCIUNEA (necesitatea rugăciunii) 


„Nu mai puţină nevoie au semenii de rugăciune decât pomii de apă. 
Nici pomii nu pot da roade dacă nu sug apa prin rădăcini, nici noi nu vom 
putea da fructele de mult preţ ale dreptei credinţe dacă nu adăpăm sufletul 
nostru cu rugăciunile.” (Despre rugăciune, cuvântul I, în vol. Omilii la 
săracul Lazăr. Despre soartă şi Providenţă..., p. 211) 


„Că fără de aceasta, nici o faptă bună nu este la om să-l îndrepteze la 
buna credință, ci este ca o cetate ce n-are zid împrejur şi se ia prea lesne de 
cei ce o bat, nefiind opriţi de nimeni. În acest fel şi sufletul care nu este 
împrejmuit cu molitve şi dezlegări şi rugăciuni: nu cutează a se apropia de 
dânsul, că se teme de puterea şi de tăria rugăciunii. Sufletul neînconjurat de 
rugăciune este biruit uşor de diavoli. Că mai mult întăreşte rugăciunea 
sufletul decât pâinea trupul.” (Din vol. Mărgăritarele Sfântului loan Gură 
de Aur, p. 88) 


„De te vei lăsa pe tine de rugăciune, faci ca şi când ai scoate peşte din 
mare, că în ce chip este peştele viu în apă, aşa şi tu cu rugăciunea, şi cum 
înoată el în apă prea lesne şi merge unde-i este voia, aşa şi tu, cu rugăciunea, 
vei merge peste ceruri şi te vei apropia de Dumnezeu.” (Din vol. 
Mărgăritarele Sfântului loan Gură de Aur, p. 88) 


„Trebuie să se roage totdeauna şi neîntrerupt şi cel necăţit, şi cel vesel, 
ŞI cel ce o duce rău, şi cel ce o duce bine. Cel vesel şi cel ce o duce bine, ca 
să rămână neschimbată veselia şi bunăstarea lor, şi să nu le piardă, iar cel 
necăjit şi cel ce o duce rău, ca să vadă şi ei o schimbare fericită şi să aibă 
linişte şi mângâiere. Ai o viaţă liniştită? Roagă-te lui Dumnezeu ca să nu ţi se 
tulbure liniştea. Vezi că se ridică furtună? Roagă stăruitor pe Dumnezeu să 
abată de la tine viforul şi să facă din furtună linişte.” (Împotriva celor care 
nu folosesc cum trebuie cuvântul Apostolului care spune: <<Fie din făţărie, 
fie întru adevăr, Hristos se propovăduieşte>>; şi despre smerenie, ll, în 
vol. Despre schimbarea numelor. Despre răbdare. Despre milostenie..., p. 
343) 


RUGĂCIUNEA (ce ajută rugăciunea?) 


„Totdeauna trebuie să fie rugăciunea unită cu postul. Că acesta e 
adevărul, ascultă-L pe Hristos că spune: Acest neam de draci nu iese decăt 
cu rugăciune şi post iar despre apostoli se spune: Rugându-se şi postind, i-au 

încredințat pe ei Domnului, în care crezuseră; şi iarăşi, apostolul spune: Să 
nu vă lipsiți unul de altul decât numai pentru rugăciune şi post. Ai văzut că 
postul are nevoie de ajutorul dat de rugăciune? Când rugăciunile se fac cu 
mintea trează atunci mai ales sufletul este mai uşor, pentru că nu-l 
îngreunează nimic, nici nu-i strivit de povara cea rea a desfătării.” (Omilii la 
Facere, omilia XXX, V, în col. PSB, vol. 21, p. 389) 


„Hristos ne-a arătat că rugăciunea noastră este nefolositoare dacă nu 
însoțim rugăciunea cu fapte; ne-a mai arătat apoi că nu trebuie să ne 
întemeiem numai pe puterile noastre, ci să cerem şi ajutorul lui Dumnezeu, 
aducând, însă, şi faptele noastre. Şi Domnul ne-a învăţat necontenit şi una şi 
alta”. (Omilii la Matei, omilia XXIII, V, în col. PSB, vol. 23, p. 300) 


„Rugăciunea ajunge prin milostenie puternică şi înaripată. Că spune 
Scriptura: Rugăciunile tale şi milosteniile tale s-au suit spre pomenire 
înaintea lui Dumnezeu (Fapte 10, 4)”. (Omilii la Matei, omilia LXXVII, VI, 
în col. PSB, vol. 23, p. 883) 


„De asemenea şi Duhul vine în ajutorul slăbiciunii noastre (8, 26). 

Cel dintâi fapt, adică răbdarea, este al tău, iar cel de-al doilea, adică 
ajutorul, este al Duhului, care te încurajează în speranţă, şi tot prin aceasta 
uşurează durerile. Apoi, pentru ca tu să afli că acest har nu este prezent 
numai în necazuri şi primejdii, ci că el conlucrează chiar şi în cele ce par mai 
uşoare, şi că in orice îţi dă ajutor, a adăugat, zicând: căci noi nu ştim să ne 
rugăm cum trebuie. Acestea le-a spus spre a învedera marea îngrijire a 
Duhului față de noi, şi totodată ne învaţă să nu credem că toate cele ieşite 
din judecata noastră omenească sunt prin aceasta şi în interesul nostru. Căci 
spre exemplu e posibil să fim bătuţi, alungaţi, sau să suferim mii de alte rele, 
ŞI noi să cerem din partea harului lui Dumnezeu linişte, crezând că aceasta 
ne este de folos. De aceea el ne şi zice: să nu credeți că toate cele ce vi se 
par vouă că vă sunt de folos, sunt într-adevăr aşa. Tocmai de aceea şi avem 
nevoie de ajutorul Duhului, fiindcă omul este slab, şi prin sine singur nu 
este nimic. De aceea a zis Apostolul: căci noi nu ştim să ne rugăm cum 
trebuie. Şi, ca nu cumva discipolul să se ruşineze de această neştiință, a 
arătat că şi dascălii sunt la fel, căci nu a zis nu știți, ci nu ştim. Cum că pe 
acestea nu le spune din moderație, a dovedit-o şi în alte împrejurări. Căci, de 
pildă, el se ruga necontenit ca să vadă Roma, dar nu a reuşit aceasta pe când 
se ruga; de asemenea se rugase de multe ori şi pentru boldul dat trupului său 
— adică primejdiile — şi nu a reuşit întru totul. De asemenea, vedem şi în 
Legea veche pe Moise rugându-se să vadă Palestina, şi pe leremia rugându- 

se pentru iudei, şi pe Avraam stăruind pentru sodomiteni; însă fără succes. 
Ci Insuşi Duhul Se roagă pentru noi, zice, cu suspine negrăite.” (Omilii la 
Epistola către Romani a Sfântului Apostol Pavel, omiha XIV, pp. 273-274) 


„Este cu neputinţă omului să stea de vorbă cu Dumnezeu fără lucrarea 
Duhului; harul trebuie să fie de față, să ne ajute în sfintele noastre nevoințe; 
şi aşa, să intre, să ne plece genunchii noştri ca să ne rugăm şi să cerem. 
Pentru că a sta de vorbă cu Dumnezeu e mai mult decât a sta de vorbă cu 
oamenii, de aceea trebuie să vină harul Duhului ca să ne întărească, să ne 
dea îndrăznire şi să ne arate cât e de mare cinstea de a sta de vorbă cu 
Dumnezeu.” (Despre rugăciune, cuvântul II, în vol. Omilii la săracul Lazăr. 
Despre soartă şi Providenţă..., p. 214) 


„„... pentru a ne petrece viaţa prezentă cu bine, pentru a reuşi să fugim 
din calea tuturor păcatelor care ne încearcă, şi pentru a păşi cu încredere 
înaintea scaunului de judecată a lui Hristos, să ne pregătim neîncetat acest 
leac, (rugăciunea — n.n.) la prepararea căruia sunt folosite deopotrivă 
lacrimile, străduinţa, grija şi tăria sufletească.” (Despre necunoaşterea lui 
Dumnezeu, cuvântarea V, p. 132) 


„Că şi rugăciunile se fac atunci (când sunt împreunate cu postul — 
n.n.) mai uşor şi mai cu trezvie, fiindcă mintea este mai uşoară şi neîngrădită 
de nimic, nici strâmtorată de sarcina cea grea a desfătării.” (Cuvânt la 
cuvântul ce zice: <<Și era tot pământul o gură şi o limbă tuturor>> (Fac 
10, 1), în vol. Din ospățul stăpânului, p. 178) 


„Nu spală apa aşa de bine murdăria trupului, cât poate milostenia 
şterge murdăria păcatului. După cum nu îndrăzneşti să vii să te rogi cu 
mâinile nespălate, deşi e mai mic păcatul acesta, tot aşa să nu vii niciodată la 
rugăciune fără milostenie. Şi doar adeseori, cu toate că avem mâinile curate, 
totuşi nu le înălțăm la rugăciune dacă nu ni le spălăm mai întâi cu apă. Atât 
de puternică e obişnuinţa! Să facem aşa şi cu milostenia. Chiar dacă nu ne 
ştim cugetul împovărat cu vreun păcat mare, totuşi să ne curățim cugetul cu 
milostenia.” (Iarăşi, la aceleaşi cuvinte: <<Dar având acelaşi duh al 
credinței, precum este scris>>, şi pentru ce primim toți îndeobşte cele bune 
..„ 2, în vol. Despre schimbarea numelor. Despre răbdare. Despre 
milostenie..., p. 314) 


„Flacără este rugăciunea, mai ales când porneşte dintr-un suflet 
cuminte şi treaz. Flacăra aceasta însă are nevoie şi de untdelemn, ca să se 

înalțe chiar până în înaltul cerului. lar untdelemnul flăcării acesteia nu-i altul 
decât milostenia. Toarnă dar untdelemn din belşug pentru ca, bucuros de 
fapta ta, să-ți faci rugăciunea cu mai multă îndrăznire, cu mai multă tragere 
de inimă. După cum cei ce se ştiu că n-au făcut vreun bine nici nu pot să se 
roage cu îndrăznire, tot aşa şi cei ce au făcut vreo faptă bună, iar după fapta 
aceea de dreptate vin la rugăciune, îşi fac rugăciunea cu mai multă tragere de 
inimă, bucuroşi la amintirea faptei lor. 

Deci, ca să ne fie şi prin aceasta rugăciunea mai puternică, fiindu-ne 
treaz sufletul în vremea rugăciunii datorită amintirii faptelor noastre bune, să 
venim la biserică însoțiți de milostenie şi să ne aducem aminte bine de toate 
cele spuse.” (larăşi, la aceleaşi cuvinte: <<Dar având acelaşi duh al 
credinței, precum este scris>>, şi pentru ce primim toți îndeobşte cele bune 
...» 12, în vol. Despre schimbarea numelor. Despre răbdare. Despre 
milostenie..., p. 315) 


RUGĂCIUNEA („Însuşi Duhul Se roagă pentru noi cu suspine 
negrăite”) 


„Noi, neştiind multe din cele ce ne sunt de folos, de multe ori cerem 
tocmai ceea ce nu ne foloseşte, pentru aceasta venea harul rugăciunii în 
vreunul din cei de atunci, şi acesta stătea şi se ruga pentru interesul obştesc 
al tuturor şi al întregii Biserici, şi învăţa şi pe alții. Deci aici, prin expresia: 
ci Însuşi Duhul Se roagă pentru noi cu suspine negrăite, el numeşte un astfel 
de har, cum şi sufletul care primeşte harul se roagă lui Dumnezeu şi suspină. 
Cel ce s-a învrednicit de un astfel de har, stând în rugăciune cu multă 
zdrobire de inimă şi umilință, şi căzând înaintea lui Dumnezeu cu multe 
suspine, cere în cugetul său cele folositoare tuturor. Simbol al acestuia este 
şi astăzi diaconul, care înalță rugăciuni pentru obştea credincioşilor. Aceasta 
învederând-o Pavel, zicea: Ci Însuşi Duhul Se roagă pentru noi cu suspine 
negrăite.” (Omilii la Epistola către Romani a Sfântului Apostol Pavel, 
omilia XIV, pp. 274-275) 


RUGĂCIUNEA (ce împiedică rugăciunea?) 


„Aceasta este cursa pe care a născocit-o diavolul. Știind că la ceasul 
rugăciunii putem primi iertarea păcatelor noastre şi voind să ne închidă acest 
liman, se întărâtă şi ne depărtează gândul de la cuvintele rugăciunii, ca să 
plecăm păgubiţi mai degrabă decât câştigaţi.” (Cuvânt la Săptămâna Mare, 
PGB 35, 550. PG 55, 527-528, în vol. Diavolul şi magia, p. 46) 

„ȘI fiindcă el (diavolul — n. n.) ştie că în vremea rugăciunii vorbim 
despre cele ce privesc mântuirea noastră, ne mărturisim păcatele şi arătăm 
Doctorului rănile noastre, ca să dobândim vindecare, pentru aceasta atunci 
mai ales se sileşte şi face totul ca să ne abată de la ea şi să ne arunce în 
lenevire.” (Cuvânt la cuvântul ce zice: <<Și era tot pământul o gură şi o 
limbă tuturor>> (Fac 10, 1), în vol. Din ospățul stăpânului, p. 178) 


„Când vrem să ne facem canonul, mii de gânduri rele ne aduce şi ne 
întunecă rugăciunea noastră şi nu ştim ce am zis. Când pățim aşa, să ne 
întoarcem a doua oară şi a treia oară, că dacă vede el (diavolul — n.n.) aşa, 
fuge cu ruşine văzând că nu foloseşte la nimic cu vicleşugul lui, căci ne 
rugăm cu grijă şi cu frică.” (Din vol. Mărgăritarele Sfântului loan Gură de 
Aur, p. 153) 


„Că pe omul cu mintea trează, pe omul cu luare-aminte, pe omul 
cuprins de dor de Dumnezeu, pe acela nimic nu-l poate împiedica să stea de 
vorbă cu Dumnezeu.” (La cuvântul Apostolului, care spune: <<Știm că 
celor ce-L iubesc pe Dumnezeu toate li se lucrează spre bine>>,; şi despre 
răbdare..., 3, în vol. Despre schimbarea numelor. Despre răbdare. Despre 
milostenie..., p. 97) 


RUGĂCIUNEA (cum trebuie să ne rugăm?) 


„Știindu-i viclenule lui, să ne străduim ca mai ales în timpul 
rugăciunii, ca şi cum diavolul ar fi de față şi l-am vedea stând înaintea 
ochilor noştri, să-l punem pe fugă, ca să alungăm orice gând care ne turbură 
mintea, să ne adunăm gândurile şi să ne facem rugăciunea aşa cum trebuie 
făcută, ca nu numai limba să grăiască, ci ca şi mintea să însoțească 
gândurile. Că dacă limba noastră rosteşte cuvintele rugăciunii, dar mintea 
colindă pe afară, dacă se duce să vadă ce e pe acasă sau se gândeşte ce se 
petrece în târg, apoi nu vom avea nici un folos, ba poate chiar mai multă 
osândă. Dacă atunci când ne apropiem de un om, pentru a-l ruga ceva, 
suntem atât de concentrați, că de multe ori nu vedem nici pe cei ce stau 
alături; dacă atunci mintea noastră ne este atât de încordată încât vede numai 
pe acela de care ne apropiem, apoi cu mult mai mult se cuvine să facem asta, 
când ne apropiem de Dumnezeu, cu mult mai mult se cuvine să stăruim 
neîntrerupt şi adeseori în rugăciune. De aceea spunea şi Pavel în epistolele 
sale: Rugându-vă în toată vremea, rugaţi-vă şi în Duhul (Efes., 6, 18). Nu 
numai cu limba, spune Pavel, nici numai chiar cu priveghere continuă, ci şi 
cu tot sufletul, în Duhul. Cererile voastre să fie duhovniceşti, spune Pavel, 

gândul vostru să vă fie treaz, mintea voastră să însoțească spusele voastre. 
Cereți acele lucruri, pe care e firesc să le cereţi de la Dumnezeu, pentru ca 
să şi dobândiţi cele ce cereți. Privegheați în rugăciune cu mintea trează, fiți 
treji, fiți concentrați, nu staţi cu gurile căscate, scărpinându-vă, şi cu 
gândurile ici şi acolo, ci cu frică şi cu cutremur lucraţi la mântuirea 
voastră!” (Omilii la Facere, omilia XXX, V, în col. PSB, vol. 21, pp. 389- 
390) 


„Atunci ne ascultă mai mult Stăpânul când Îl chemăm cu sufletul 
smerit şi cu inima zdrobită şi când facem rugăciuni cu multă stăruință.” 
(Omilii la Facere, omilia XXXVIII, VI, în col. PSB, vol. 22, p. 60) 


„Să ne străduim ca întotdeauna să scăpăm de turburări şi să avem 
gânduri lmiştite, mai cu seamă în vreme de rugăciune, când avem multă 
trebuinţă de iubirea de oameni a lui Dumnezeu. Dacă Dumnezeu ne va vedea 
că ne rugăm aşa cum ne-a poruncit El, ne va dărui grabnic belşugul Său de 
daruri...”. (Omilii la Facere, omilia XLIX, IV, în col. PSB, vol. 22, p. 172) 


„Dacă noi nu ne auzim rugăciunile şi cererile noastre, cum putem cere 
ca Dumnezeu să ni le audă? Totuşi sunt unii oameni care, după atâtea şi 
astfel de porunci, se schimonosesc când se roagă; îşi ascund trupul, dar ştie 
toată lumea că se roagă, pentru că strigă cât îi ține gura, făcându-se de râs şi 
cu trupul şi cu vocea. Nu vezi că chiar în piață, dacă s-ar apropia de tine, pe 
furiş, un cerşetor şi ţi-ar cere de pomană, strigând în gura mare, te-ar speria; 
dar dacă-i cere cu voce liniştită şi cu înfăţişare cuviincioasă, îl miluieşti cu 
dragă inimă? Să nu ne facem, dar, rugăciunile cu înfăţişarea trupului, nici cu 
strigătul vocii, ci cu râvna sufletului. Să nu ni le facem cu zgomot, cu 
strigăte şi cu gândul de a atrage asupra noastră luarea aminte a celor din Jur, 
ci cu toată măsura, cu zdrobire de inimă şi cu lacrimile cele dinăuntru”. 
(Omilii la Matei, omilia XIX, III, în col. PSB, vol. 23, p. 248) 


„Cheamă pe Dumnezeu dintru adâncuri, aşa cum a spus psalmistul: 
Dintru adâncuri am strigat către Tine, Doamne (Ps., 129, 1). Scoate-ţi vocea 
din adâncul inimii! Fă taină din rugăciunea ta! Nu vezi că şi în palatele 
împărăteşti este alungat departe zgomotul şi pretutindeni e mare linişte? Şi 
tu, dar, când te rogi arată multă bună-cuviinţă, că intri în nişte palate 
împărăteşti, dar nu în cele de pe pământ, ci în unele cu mult mai 
înfricoşătoare decât acestea, în cele din ceruri. Dănţuieşti împreună cu 
îngerii, eşti la un loc cu arhanghelii, cânți împreună cu serafimii! Toate 
aceste popoare de îngeri cântă în bună rânduială, cu mult cutremur 

împăratului, Dumnezeului universului, acea cântare tainică şi acele sfinte 
imne! Amestecă-te dar cu ele, când te rogi, şi imită tainica lor frumuseţe! Nu 
te rogi oamenilor, te rogi lui Dumnezeu Care-i de față pretutindeni, Care te 
aude înainte de a deschide gura, Care cunoaşte tainele inimii tale. Dacă te 
rogi aşa, vei primi mare plată! Și Tatăl tău, Cel ce vede întru ascuns, îți va 
răsplăti ţie la arătare (Matei 6, 6). Domnul n-a spus: îţi va dărui, ci va 
răsplăti, adică îţi va da înapoi. Tatăl a ajuns datornicul tău şi te cinsteşte şi 
de astă dată cu mare cinste. Şi pentru că este Dumnezeu nevăzut, vrea ca şi 
rugăciunea ta să fie nevăzută”. (Omilii la Matei, omilia XIX, III, în col. PSB, 
vol. 23, pp. 248-249) 


„Rugăciunii, însă, Domnul îi mai adaugă încă ceva: să nu grăim 
multe. După cum atunci când a vorbit de milostenie a batjocorit pe fățarnici, 
tot aşa acum pe păgâni, căutând totdeauna să ruşineze pe ascultătorii Săi, 
prin josnicia persoanelor pe care le dă ca pildă. Într-adevăr, nimic nu pişcă şi 
nu îndurerează atâta pe cineva, ca a-i spune că se aseamănă cu oamenii de 
nimic. Cu această pildă Domnul îndreaptă pe ascultătorii Săi spre rugăciunea 
cea plăcută Lui. Prin grăire multă Domnul înţelege flecăreala; de pildă când 
cerem de la Dumnezeu cele ce nu se cad: putere, slavă, biruinţă asupra 
duşmanilor, belşug de bani, bogăţie, pe scurt lucruri care nu ne sunt de folos. 

Că ştie Tatăl vostru, spune Domnul, de ce aveți trebuință (Matei 6, 8). 

După părerea mea, odată cu acestea, Domnul ne porunceşte aici să nu 
facem rugăciuni lungi; lungi, nu în ce priveşte timpul, ci în ce priveşte 
mulțimea şi lungimea celor spuse. Trebuie, însă, să stăruim în a cere de la 
Dumnezeu aceleaşi lucruri. Sfăruind în rugăciune (Rom., 12, 12), după cum 
zice Pavel. Însuşi Domnul, prin pilda cu văduva, care, prin stăruința 
rugăciunii ei, a înduplecat pe judecătorul cel crud şi nemilos (Luca 18, 2-8), 
ŞI prin pilda cu prietenul, care a venit la miezul nopții şi l-a sculat din pat pe 
cel ce dormea, nu din pricina prieteniei, ci din pricina rugămințu lui 
stăruitoare (Luca 11, 5-8), n-a legiuit altceva decât ca noi toţi să ne rugăm 
Lui stăruitor şi ne-a poruncit să ne apropiem de EI şi să-l grăim simplu, nu 
alcătuind rugăciuni cu mii de stihuri (Matei 6, 9)”. (Omilii la Matei, omiha 
XIX, III, în col. PSB, vol. 23, pp. 249-250) 


„+... Că ştie de ce aveţi trebuinţă. 

- Dar dacă ştie de ce avem trebuință, pentru ce mai e nevoie să ne 
rugăm? 

- Nu ca să-L înveţi, ci ca să-L îndupleci, ca să i-L apropu cu 
rugăciunea ta continuă, ca să te smereşti, ca să-ți aduci aminte de păcatele 
tale”. (Omilii la Matei, omilia XIX, IV, în col. PSB, vol. 23, p. 250) 


2679 


„Hristos Se retrage des în pustie şi-Şi petrece de multe ori întreaga 
noapte în rugăciune, ca să ne înveţe să căutăm timp potrivit şi loc potrivit în 
care să ne facem netulburați rugăciunea”. (Omilii la Matei, omilia L, I, în 
col. PSB, vol. 23, p. 578) 


„Să ne apropiem de împărat, să cădem la picioarele Lui nu numai cu 
trupul, ci şi cu mintea. Să ne gândim de Cine ne apropiem, pentru ce ne 
apropiem şi ce voim să dobândim. Ne apropiem de Dumnezeu, pe Care 
văzîndu-L serafimii îşi feresc privirile neputând suferi strălucirea; ne 
apropiem de Dumnezeu, de Care pământul se cutremură văzîndu-L; ne 
apropiem de Dumnezeu, Care locuieşte în lumina cea neapropiată; ne 
apropiem de Dumnezeu, ca să scăpăm de iad, ca să ni se ierte păcatele, ca să 
ne izbăvim de muncile acelea grozave, ca să dobândim cerurile şi bunătățile 
cele din ceruri! 

Să cădem, dar, înaintea Lui şi cu trupul şi cu sufletul, ca EI să ne 
ridice pe noi cei de jos. Să-l grăim cu blândeţe şi cu toată bunătatea”. (Omilii 
Ia Matei, omiha LI, V, în col. PSB, vol. 23, p. 596) 


„Pentru că aceşti ucenici (Petru, Iacov şi loan — n.n.) erau nedespărțiți 
de Hristos, Hristos 1-a luat cu EI şi le-a spus: Rămâneți aici până ce voi 
merge să Mă rog (Matei 26, 36-38). Că Hristos avea obiceiul să Se roage 
singur, fără ei. A făcut aceasta ca să ne înveţe să ne rugăm în linişte şi 
înconjurați de multă tăcere.” (Omilii la Matei, omilha LXXXIII, I, în col. 
PSB, vol. 23, p. 938) 


„Adesea lisus se retrăgea pe munte şi-şi petrecea acolo toată noaptea 
în rugăciune (Lc., 6, 12), pentru a învăţa că cel ce vrea să se apropie de 
Dumnezeu, trebuie să aibă sufletul liber, hpsit de orice tulburare şi de orice 
risipire; şi să caute un loc plăcut şi liniştit.” (Comentar la Evanghelia de la 
Ioan, omilia XLII, 1, p. 204) 


„Căci dacă altădată (Hristos — n.n.) vorbeşte despre rugăciune, dacă îl 
arată pe Domnul pe atât în genunchi, pe atâta ridică ochii săi la cer, nu vă 
tulburați deloc: aceasta o face pentru a ne învăţa că trebuie să stăruim în 
rugăciune, că, noi stând jos trebuie să privim cerul, nu numai cu ochii 
trupului, ci şi cu ochii duhului; şi la fel trebuie să ne putem în genunchi şi să 
ne frângem inimile noastre. Căci lisus Hristos n-a venit numai pentru a ni se 
arăta nouă, ci la fel pentru a ne învăţa virtutea nespusă.” (Comentar la 
Evanghelia de la loan, omilia LXXX, 1, pp. 415-416) 

„Să ştim când este timpul de rugăciune, să ne înălțăm mintea sus, să ne 
dezbrăcăm de cele pământeşti şi să ne atingem de înseşi bolțile cerului, ca 
astfel să putem face pe Dumnezeu îndurat şi să ne putem învrednici de 
bunătățile făgăduite.” (7ălcuiri la Epistola a doua către Corinteni, omulia II, 
p. 30) 


„Once rugăciune a nostră să aibă în sine şi mulțumire către 
Dumnezeu.” (Tâlcuiri la Epistola întâi către Timotei, omilia a VI-a, p. 69) 


„Dacă noi ne rugăm cu umilinţă, dacă ne batem pieptul ca şi vameşul, 
şi dacă grăim aceleaşi ca şi el: Dumnezeule, milostiv fii mie păcătosului şi 
mă miluieşte (Luca 8, 13), pe toate le vom câştiga.” (Comentariile sau 
Explicarea Epistolei către Evrei, omilha XXVII, p. 321) 


„Dacă ar cerceta nepăsarea noastră în timpul rugăciunilor, şi 
nesocotința noastră, şi că, stând înaintea lui Dumnezeu şi chemându-L în 
ajutor, nici măcar atâta cinste şi ruşine față de El nu arătăm, cât arată robii 
pentru stăpân, ostaşii pentru căpeteniile lor şi prietenii față de prieteni? Căci 
când vorbeşti cu prietenul, eşti cu luare aminte față de el, însă când ai de a 
face cu Dumnezeu, cerându-l iertare pentru atâtea păcate şi greşeli, adesea te 
leneveşti, şi, pe când genunchii ţi-s plecaţi jos la pământ, tu-ţi laşi cugetul să 
rătăcească în târg şi acasă, pe când limba ta aiurează vorbe fățarnice şi fără 
rost; şi lucrul acesta îl facem nu o dată sau de două ori, ci adesea. Dacă ar 
vrea Dumnezeu să cerceteze numai asta, oare ne va ierta, vom putea să ne 
dezvinovăţim în faţa Lui ? - Eu nu cred.” (Predicile despre statui, Partea a 
II-a, predica a XX-a, p. 179) 


„Dumnezeu caută rugăciunea din cuget bun, nu din strigăt 
puternic.” (Cuvânt la Fericitul Avraam, III, în vol. Predici la sărbători 
împărăteşti şi cuvântări de laudă la sfinţi, p. 567) 


„Căci, precum copacii cei înrădăcinați adânc nu se răstoarnă şi nu se 
smulg nici de înmiitele năvăliri ale vijeliei, tocmai pentru că rădăcinile cele 
înfipte adânc în pământ sunt tari, aşa şi rugăciunea care se naşte din adâncul 
sufletului se suie cu siguranţă la înălțime, pentru că rădăcina sa e tare şi nu 
poate fi răsturnată de nici o furtună a gândurilor. De aceea zice şi profetul: 
Dintr-un adânc am strigat către Tine, Doamne (Ps. 129, 1). 

Dar mai sus se înalță către cer rugăciunea când iese dintr-o inimă 
strâmtorată şi evlavioasă. Precum apa când curge pe un câmp şes şi se poate 

lăți pe o mai mare întindere, nu se suie la înălțime, dar când se strânge şi se 
apasă, ţâşneşte la înălțime mai iute decât săgeata, tot aşa şi duhul omenesc, 
când se îndulceşte de o liberare mare, se împrăştie oricum; dar când se 
strânge sau se apasă prin vreo nenorocire, atunci transmite la înălțime o 
rugăciune curată şi binesunătoare. Şi, ca să ştii că rugăciunea care se 
săvârşeşte în nevoie mai întâi decât toată ascultarea, ascultă pe profetul ce 
zice: În necazul meu l-am chemat pe Domnul, şi m-a auzit (Ps. 119, 1). 
(Cuvânt la Duminica a cincea a Sfântului şi Marelui Post, în vol. Omilii la 
Postul Mare..., pp. 94-95) 


„Cei care se duc la împărat — dar pentru ce spun la împărat? ci chiar la 
cei mai mici funcționari -, robii care se înfăţişează stăpânilor lor, fie pentru a 
se plânge pentru o nedreptate făcută de alţii, fie că au nevoie să li se facă un 
bine, fie că se grăbesc să potolească o mânie pornită împotriva lor, îşi fac 
rugămințile cu ochiu ațintiți şi toată inima îndreptată spre ei; iar dacă îşi fac 
rugămințile cu trândăveală, nu numai că nu li se satisfac cererile, dar pleacă 
încărcaţi şi cu vreo pedeapsă. Prin urmare, dacă noi, atunci când vrem să 
potolim mânia oamenilor, ne purtăm cu atâta grijă şi atenţie față de ei, ce 
vom păţi noi, ticăloşii, când ne înfățişăm înaintea Stăpânului tuturor cu atâta 
trândăvie, mai cu seama când mâniem pe Dumnezeu cu mult mai mult decât 
pe oameni. Nu poate mânia o slugă pe stăpân şi un supus pe împărat atât de 
mult cât Îl mâniem noi pe Dumnezeu în fiecare zi. Hristos ne-a arătat cât de 
mult Îl mâniem noi pe Dumnezeu, prin pilda datornicului nemilostiv (Matei 
18, 23-34): a prețuit greşelile pe care le facem față de aproapele la o sută de 
dinari”, pe când greşelile noastre față de Dumnezeu, la zece mii de 
talanţi”“5. Când ne apropiem de Dumnezeu prin rugăciunile noastre, facem 
aceasta pentru a potoli o aşa de mare mânie a lui şi a ne plăti o atât de mare 
datorie; facem aceasta pentru a ni-L face prietene EI, împotriva căruia 
ducem război în fiecare zi. Din pricina aceasta, pe bună dreptate Pavel ne 
cere să îndepărtăm de la noi orice legătură trupească dacă vrem să potolim 
mânia lui Dumnezeu. Aproape că ne spune: Este vorba de sufletul nostru! 
Suntem în primejdie de moarte! Trebuie să tremurăm, să ne temem, să ne 
smerim! Când ne rugăm, ne apropiem de un Stăpân înfricoşător, insultat de 
nenumărate ori de noi, Care poate să ne învinuiască de multe şi mari păcate, 
timpul acesta de mari şi amare suspine, de mătănii şi mărturisirea tuturor 





*57 Tâlcuirea Pr. Prof. D. Fecioru : O sută de dinari valorau aproximativ 43 grame de aur 


(n.s. 122, p. 49) 
*% Tâlcuirea Pr. Prof. D. Fecioru: Zece mii de talanţi valorau aproximativ 25,800 kg aur, 
sau mai mult de două vagoane şi jumătate de aur. (n.s. 123, p. 50) 

păcatelor, de litanii stăruitoare şi îndelungate rugăciuni. Fericit este omul 
care cade în genunchi în faţa lui Dumnezeu cu o râvnă atât de mare, spre a 
putea, prin această atât de mare apropiere, să potolească mânia lui. Nu vreau 
să spun prin aceste cuvinte că Stăpânul nostru este aspru şi crud - căci este 
foarte blând şi iubitor de oameni — ci că păcatele noastre sunt atât de mari, 
încât ele nu-l îngăduie bunului, blândului şi mult-milostivului Dumnezeu să 
ne ierte degrabă. Din pricina aceasta Pavel spune: Ca să vă îndeletmniciţi cu 
postul şi cu rugăciunea (| Cor., 7, 5).” (Despre Feciorie, 32, în vol. Despre 
Feciorie, Apologia vieții monahale, Despre creşterea copiilor..., pp. 49-50) 


„„... se cuvine ca atunci când ne apropiem de Dumnezeu să o facem cu 
bucurie şi cu frică: cu frică, de teamă să nu părem nevrednici de rugăciune; 
cu bucurie, pentru că ne umplem de mulțumire pentru marea cinstire ce ni se 
face, că neamul nostru cel muritor a fost învrednicit de o atât de mare purtare 
de grijă, că ne desfătăm de bucuria de a sta de vorbă cu Dumnezeu." (Despre 
rugăciune, cuvântul I, în vol. Omilii la săracul Lazăr. Despre soartă şi 
Providenţă..., p. 206) 


„Că atunci când trupul zace la pământ şi gura bodogăneşte în zadar, 
iar mintea umblă peste tot prin casă şi în piață, cum mai poate zice unul ca 
acesta că s-a rugat înaintea lui Dumnezeu? Înaintea Domnului se roagă cel 
ce îşi adună sufletul din toate cele şi nu are nimic comun cu pământul, ci se 
mută cu totul către cer şi scoate din sufletul său tot gândul [/oyrouoş] 
omenesc.” (Cinci cuvântări despre Ana şi Samuel, cuvântul II, în vol. Omilii 
şi cuvântări despre educaţia copiilor..., p. 33) 


„Că spunând ucenicilor să nu se roage precum păgânii şi să nu spună 
multe în zadar, ne-a învăţat şi măsura rugăciunii. Şi ne-a arătat că nu în 
mulțimea cuvintelor, ci în trezvia minții stă faptul de a fi ascultați.” (Cinci 
cuvântări despre Ana şi Samuel, cuvântul II, în vol. Omilii şi cuvântări 
despre educaţia copiilor..., p. 33) 


„Că dacă nu trebuie să ne întindem la multe cuvinte, dar [în acelaşi 
timp] să ne rugăm necontenit şi concentrat, una este potrivnică alteia. Dar nu 
sunt potrivnice, să nu fie, ci se potrivesc foarte. Că şi Hristos şi Pavel au 
poruncit să facem rugăciuni scurte şi dese la răstimpuri scurte. Dacă întinzi 
mult cuvântul [rugăciunii] şi adesea îţi pierzi atenția, dai multă îndrăznire 
[siguranță] diavolului să intre şi să te împiedice şi să-ţi abată mintea de la 
cele ce le zici. Dar dacă faci rugăciuni concentrate şi dese, împărțind toată 
vremea |pe care o ai] în dese [clipe de rugăciune], vei putea cu uşurinţă să 

dobândeşti întreaga înţelepciune [ooppooovvy] şi să-ţi faci rugăciunile cu 
multă trezvie.” (Cinci cuvântări despre Ana şi Samuel, cuvântul II, în vol. 
Omilii şi cuvântări despre educaţia copiilor..., p. 34) 


„Iubesc ochii care lăcrimează şi pururea stăruie în rugăciuni şi buzele 
ŞI gura care nu se face de ruşine rostind ocări şi înjurături, ci este împodobită 
cu mulțumirea cea către Dumnezeu.” (Cinci cuvântări despre Ana şi Samuel, 
cuvântul IV, în vol. Omilii şi cuvântări despre educaţia copiilor..., p. 62) 


„Căci rugăciunea nu are trebuință atât de glas cât de minte, nici de 
întinderea mâinilor cât de un suflet încordat şi adunat, nici de poziţie 
exterioară cât de cuget de rugăciune.” (Cinci cuvântări despre Ana şi 
Samuel, cuvântul IV, în vol. Omilii şi cuvântări despre educaţia copiilor... 
p. 68) 


„Care este îndemnul obişnuit pe care vi-l adresăm? Să vă dedicați 
stăruitor rugăciunii cu un cuget treaz şi cu un suflet care stă de veghe.” 
(Despre necunoaşterea lui Dumnezeu, cuvântarea IV, p. 96) 


„Când vorbesc de rugăciune, nu mă refer la simpla bolborosire plină 
de neglijență, mă refer la rugăciunea făcută cu atenție, însoțită de îndurarea 
sufletului şi de freamătul cugetului. Aceasta din urmă este rugăciunea care 
se înalță la cer. Întocmai cum şuvoiul apelor, câtă vreme este lăsat să se 
scurgă pe un câmp neted se răspândeşte pe o suprafaţă întinsă şi nu se înalță 
spre cer, în schimb, când nişte mâini pricepute o supun făcând-o să se scurgă 
în jos prin nişte şanţuri, atunci se îndreaptă în sus mai repede decât orice 
săgeată, tocmai în acest mod, cugetul omenesc, când se bucură de multă 
uşurătate, se răspândeşte şi se pierde; însă, când este silit să se adune din 
pricina împrejurărilor grele, o dată ajuns în reculegere deplină, înalță către 
cer rugăciuni adevărate şi pline de tărie.” (Despre necunoaşterea lui 
Dumnezeu, cuvântarea V, pp. 125-126) 


„Mulţi oameni intră în biserică, spun câteva rugăciuni şi apoi ies. 
les din biserică fără să ştie ce au spus. Buzele lor se mişcă, dar urechile 
lor nu ascultă. Dacă tu însuţi nu asculți rugăciunea pe care o rosteşti, cum 
vrei să o asculte Dumnezeu? Zici: Am îngenuncheat. Da, ai 
îngenuncheat, dar numai cu trupul, căci gândul tău zbura prin alte părți. 
Cu gura rosteai rugăciunea, iar cu mintea socoteai dobânzi, încheiai 
contracte, vindeai mărfuri, cumpărai proprietăţi, te întâlneai cu prietenii tăi. 
Lucrul acesta se întâmplă pentru că diavolul, care ştie că prin rugăciune 

multe putem să dobândim, tocmai atunci vine şi ne seamănă gânduri în 
minte. De multe ori, stăm în patul nostru şi nu ne gândim la nimic; ne 
ducem la biserică să ne rugăm şi atunci mii de gânduri ne trec prin 
minte. În felul acesta, pierdem roadele rugăciunii noastre, plecând din locul 
de unde ne-am rugat cu mâna goală. 

De aceea, în ceasul rugăciunii noastre, de fiecare dată când ne dăm 
seama că gândul nostru s-a îndepărtat de Dumnezeu şi s-a apropiat de 
problemele ele zi cu zi, să-l aducem înapoi şi să-l silim să rămână atent şi 
nedezlipit de înțelesurile rugăciunii. Dacă ne-am pierdut atenția, să spunem 
rugăciunea din nou, de la capăt, şi dacă iarăşi gândul nostru se 
îndepărtează, să spunem rugăciunea şi a treia oară, şi a patra oară. Să nu ne 
oprim din rugăciune până când nu am reuşit să o spunem toată, de la un 
capăt la celălalt, având cuget treaz şi netulburat. lar când diavolul va 
înţelege că nu depunem armele, atunci va renunţa şi el să mai lupte cu noi. 

Atunci când ne înfățişăm cu vreo problemă dinaintea unui stăpân 
lumesc, suntem atât de atenţi şi de concentrați, încât nu-i vedem nici pe 
cei din jur. În mintea noastră nu se mai află decât omul dinaintea căruia 
ne înfățişăm şi problema despre care vrem să-i vorbim. Cu atât mai mult ar 
trebui să ne purtăm la fel atunci când ne aflăm dinaintea Preaînaltului 
Dumnezeu, ținând gândul lipit de rugăciune şi nelăsându-l să colinde 
pe unde vrea. Dacă limba noastră rosteşte cuvinte de rugăciune, iar în 
acelaşi timp mintea visează, nu avem nici un folos. Dimpotrivă, vom fi 
judecaţi pentru fapta noastră, pentru că ne-am purtat mai multă răbdare 
şi am vorbit mai limpede cu oamenii decât cu Domnul nostru.” (Din 
vol. Problemele vieţii, p. 190) 


„Apele curgătoare nu dăruiesc plantelor atâta răcoare câtă 
dăruiesc lacrimile pomului rugăciunii, făcându-l să crească până la tronul 
lui Dumnezeu. lar atunci cerescul Părinte ascultă rugăciunile noastre. Şi 
cum să nu asculte rugăciunea unui om care stă dinaintea Sa cu gândul 
neîmprăştiat, cu evlavie şi smerenie, care a ajuns cu mintea la cer, care 
a alungat orice gând omenesc, orice grijă pământească şi orice pornire 
pătimaşă, venind în tainică comuniune cu El? 

Da, în felul acesta trebuie să se roage creştinul. Mai întâi să-şi 
adune toate gândurile şi apoi să se roage cu insistenţă lui Dumnezeu. 
Nu este nevoie să spună vorbe fără număr. Ajung cuvintele puține şi 
simple. Răspunsul lui Dumnezeu la rugăciunile noastre nu depinde de 
mulțimea cuvintelor pe care le rostim, ci de curăţia gândului şi a inimii 
noastre.” (Din vol. Problemele vieții, pp. 191-192) 

„Aşadar, cel care se roagă, să nu spună cuvinte fără rost. De 
altfel, atât Hristos, cât şi Apostolul Pavel ne îndeamnă să ne rugăm des, 
cu rugăciune scurtă şi cu mici pauze, pentru că lungind rugăciunea, ne 
putem pierde atenția, dând astfel ocazia diavolului să se apropie de 
noi Şi să ne umple mintea cu gânduri de la el. Dacă ne rugăm cu rugăciuni 
scurte şi dese, este mai uşor să ne concentrăm atenţia şi să ne îndreptăm 
gândul spre Dumnezeu.” (Din vol. Problemele vieții, p. 192) 


„În faţa evreilor era marea, iar din spate veneau ameninţător 
egiptenii. Atunci, Moise a fost cuprins de o aşa de mare spaimă, încât 
a cerut ajutor lui Dumnezeu fără să spună nici un cuvânt. Şi chiar 
dacă vocea lui Moise nu se auzea, Domnul l-a întrebat: Ce strigi către 
Mine? (leş., 14, 15). Aşadar, Dumnezeu l-a auzit chiar dacă nu 
spusese nimic. Aşa şi tu, atunci când eşti ispitit, să ceri tainic ajutor de 
la Dumnezeu. El este tot timpul alături de tine, de aceea nu trebuie să 
I te adresezi într-un fel anume, aşa cum faci cu oamenii. Vei striga, 
Domnul te va auzi, la strigătul tău EI va zice: <<Ilată-mă!>> (Isaia 58, 
9). Dacă ai mereu inima curată, Dumnezeu te va auzi oriunde şi 
oricând.” (Din vol. Problemele vieții, p. 196) 


„... numai de ne vom apropia de Stăpânul cu trezvie, strângându-ne 
mintea din toate părțile şi nedând nici o intrare vrăjmaşului mântuirii 
noastre.” (Cuvânt la cuvântul ce zice: <<Și era tot pământul o gură şi o 
limbă tuturor>> (Fac 10, 1), în vol. Din ospățul stăpânului, p. 178) 


„ȘI dacă pe Pavel rugăciunea mulţimii l-a izbăvit de primejdii, cum să 
nu nădăjduim şi noi că vom dobândi foloase mari de la această apărare? 
Când ne rugăm singuri suntem slabi, dar când ne adunăm, ne facem mai tari, 
îmblânzind pe Dumnezeu cu rugăciunea. De multe ori împăratul, trimițând 
pe cineva la moarte, nu se pleacă la unul ce se roagă pentru cel osândit, dar 
pentru o cetate întreagă ce se roagă se milostiveşte, şi, pe cel ce-l ducea la 
locul osândirii, pentru mulțimea celor ce l-a rugat, îl răpeşte de la osândă şi-l 
întoarce la viață. Aşa de mare este puterea rugăciunii mulțimii. De aceea ne 
adunăm toţi aici, ca mai mult să plecăm spre milostivire pe Dumnezeu. Căci 
singuri rugându-ne, suntem slabi, precum am zis, dar prin legătura dragostei 
înduplecăm pe Dumnezeu să ne dea ceea ce cerem.” (Cuvânt la neluminarea 
scripturii celei vechi, la iubirea de oameni a lui Dumnezeu şi cum că nu se 
cuvine a ne învinui unii pe alții, în vol. Din ospăţul stăpânului, p. 85) 

„Totdeauna să vă sârguiţi la slujbele bisericeşti. Şi poate vei zice: Ce, 
oare nu pot să mă rog acasă? Poţi cu adevărat să te rogi, dar rugăciunea 
aceea nu are atâta putere, precum când se face cu toate mădularele sale, 
adică când întreg trupul Bisericii înalță rugăciune cu un cuget şi cu un glas. 
Vrei să ştii câtă putere are rugăciunea ce se face în Biserică? Petru era legat 
oarecând în temniţă şi înfăşurat cu multe lanţuri iar rugăciunea se făcea 
neincetat de la Biserică pentru el (F. Ap., 12, 5) şi îndată l-a izbăvit pe el din 
temniţă. Ce poate fi mai tare decât rugăciunea aceasta, care a folosit pe 
stâlpii şi turnurile Bisericii? Fiindcă Pavel şi Petru sunt stâlpu şi turnurile 
Bisericii. Unuia i-au dezlegat legăturile, iar celuilalt i-au deschis gura. 

Şi pentru ca să vă arat îndoita putere a rugăciunii, lăsând pe cele ce s- 
au întâmplat atunci, să vă aduc aminte de cele ce se fac în fiecare zi şi anume 
de rugăciunea ce se face de popor. Dacă cuiva dintre voi cei mulți i se va 
porunci să se roage singur pentru mântuirea episcopului, s-ar fi lepădat, 
zicând că această sarcină este mai presus de puterea sa, dar când auziţi toți 
pe diacon poruncind şi zicând: Să ne rugăm pentru Episcopul, pentru 
bătrânețele, ajutorul şi pentru ca drept să înveţe cuvântul adevărului; apoi 
şi pentru toți cei ce sunt aici şi pentru cei de pretutindeni, nu vă lepădaţi a 
împlini porunca, ci cu osârdie înălțați rugăciune, ştiind puterea adunării 
voastre. Şi cele ce se zic le ştiu cei ce au învăţat tainele, iar celor chemaţi nu 
li s-a dat voie să facă astfel de rugăciune, pentru că încă nu au ajuns la 
îndrăzneala aceasta. Vouă vi se porunceşte să faceți rugăciune pentru lume, 
pentru Biserica cea întinsă până la marginile pământului şi pentru toți 
episcopii ce o ocârmuiesc, şi asculți cu osârdie, mărturisind cu lucru că mare 
este puterea rugăciunii care se înalță într-un glas de popor în Biserică.” 
(Cuvânt la neluminarea scripturii celei vechi, la iubirea de oameni a lui 
Dumnezeu şi cum că nu se cuvine a ne învinui unii pe alții, în vol. Din 
ospățul stăpânului, pp. 85-87) 


„Să lepădăm tot gândul care tulbură mintea noastră şi să ne rugăm cu 
dinadinsul, ca nu numai limba să grăiască, ci şi mintea să se unească cu cele 
ce se grăiesc. Căci dacă limba va zice cuvintele, iar mintea se risipeşte în 
cele dinafară, socotind cele din casă, sau închipuindu-ne cele din târg, nici 
un folos nu ne va aduce, ci poate mai multă osândă. Şi dacă apropiindu-ne 
de oameni arătăm atâta atenție, încât şi pe cei ce stau aproape de ei nu-i 
vedem, ci ne fixăm mintea numai asupra aceluia de care ne apropiem, cu 
mult mai mult trebuie să facem aceasta când ne apropiem de Dumnezeu. Și 
deseori şi neîncetat să petreceţi în rugăciuni. Căci zice Pavel: Faceți în toată 
vremea, întru Duhul, tot telul de rugăciuni şi de cereri (Etes., 6, 18). Nu 
numai cu limba, ci şi cu sufletul întru Duhul. Şi cererile noastre să fie 

duhovniceşti, trezvindu-se gândul şi înțelegând cu mintea cele ce se grăiesc. 
Aşa să cereți, cum se cuvine să cereţi de la Dumnezeu, ca să dobândiţi cele 
ce cereți. Şi vă nevoiţi la aceasta scurtând somnul, trezvindu-vă cu mintea, 
iar nu căscând, moleşindu-vă şi învârtindu-vă cu gândul încoace şi încolo, ci 
să lucraţi cu frică şi cu cutremur mântuirea voastră. Căci fericit este omul 
care se teme de toate pentru evlavie (Pilde 28, 14).” (Cuvânt la cuvântul ce 
zice: <<Și era tot pământul o gură şi o limbă tuturor>> (Fac 10, 1), în vol. 
Din ospăţul stăpânului, pp. 178-179) 


„Că în ce chip cei ce se împrietenesc cu împăratul şi vorbesc cu dânsul şi au multă cins 
viclean.” (Din vol. Mărgăritarele Sfântului loan Gură de Aur, p. 88) 


„Că de se va întâmpla vreo nevoie pentru un lucru precum am mai zis 
să cerem de la un boier, ne strângem mintea noastră să ştim cum ne vom 
ruga şi numai la el căutăm, iar de şed alţii cu el nu ne uităm la ei, cu mult dar 
mai vârtos se cade să facem aceasta la Dumnezeu, când ne rugăm şi cerem 
iertarea păcatelor noastre, să nu ne umble gândul încolo şi încoace, că pentru 
aceea nu luăm cele ce cerem şi nu numai cât nu luăm, ci ne şi osândim.” 
(Din vol. Mărgăritarele Sfântului loan Gură de Aur, p. 153) 


„Cel ce se roagă înaintea lui Dumnezeu trebuie să-şi strângă toate cele 
dinăuntrul lui, împreună cu sufletul, precum zice Scriptura: Binecuvintează 
suflete al meu pe Domnul şi toate cele dinăuntrul meu şi să se desprindă de 
la pământ mintea lui şi gândul lui; atunci ajunge nu numai la cer, ci tocmai şi 
la scaunul lui Dumnezeu, căci cel ce se roagă aşa se cade să se roage cu 
suflet duios, iar nu cu multe cuvinte ştiutoare, ci cu puţine şi simple şi cu 
minte deşteaptă vrea Dumnezeu să ne rugăm.” (Din vol. Mărgăritarele 
Sfântului loan Gură de Aur, p. 154) 


„Dar ce va zice păcătosul când se roagă? Ceea ce zicea şi cananeanca 
aceea: Miluieşte-mă, Doamne, că fata mea rău se îndrăceşte; aşa zi şi tu: 
Miluieşte-mă, că sufletul meu rău se îndrăceşte.” (Din vol. Mărgăritarele 
Sfântului loan Gură de Aur, p. 155) 


„Nimic, nimic nu este mai puternic decât rugăciunea înflăcărată, făcută 
cu inimă curată.” (Împotriva celor care nu folosesc cum trebuie cuvântul 
Apostolului care spune: <<Fie din fățărie, fie întru adevăr, Hristos se 
propovăduieşte>>; şi despre smerenie, 13, în vol. Despre schimbarea 


numelor. Despre răbdare. Despre milostenie..., p. 346) 

RUGĂCIUNEA (însoţită de lacrimi) 


„Spune-mi, sunt, oare, ochi mai frumoşi decât aceia plini necontenit 
de lacrimi, împodobiţi ca de nişte mărgăritare?” (Omilii la Facere, omila 
XXX, VI, în col. PSB, vol. 21, pp. 392-393) 


RUGĂCIUNEA („În numele Tatălui şi al Fiului şi al Sfântului Duh”) 


„Dacă tu zici: În numele Tatălui şi al Fiului şi al Duhului Sfânt cu 
credință, totul ai făcut.” (Comentariile sau Explicarea Epistolei către 
Coloseni, omilia IX, p. 113) 


RUGĂCIUNEA („Tatăl Nostru”) 


„Deci aşa vă rugați: Tatăl nostru, Care eşti in ceruri (Matei 6, 9). 

Vezi că îndată a deşteptat luarea aminte a ascultătorilor, amintind, 
chiar, prin cel dintâi cuvânt al rugăciunii, de toate binefacerile lui 
Dumnezeu. Cel care numeşte Tată pe Dumnezeu, prin această singură 
numire, a mărturisit: iertarea păcatelor, ridicarea pedepsei, dreptatea, 
sfințenia, răscumpărarea, înfierea, moştenirea, însuşirea de frate cu Unul- 
Născut, dăruirea Duhului. Că nu-i cu putinţă să numeşti Tată pe Dumnezeu, 
dacă n-ai dobândit toate aceste bunătăți. Hristos, deci, deşteaptă luarea 
aminte a ascultătorilor Lui prin două lucruri: şi prin vrednicia Celui pe Care 
îl numesc Tată, şi prin măreţia bunătăţilor de care se bucură. Când spune: 
Care eşti în ceruri, nu o spune ca să închidă pe Dumnezeu în cer, ci ca să 
îndepărteze de pământ pe cel ce roagă şi să-l ridice la locurile cele înalte şi la 
locaşurile cele de sus. Tot prin aceste cuvinte, ne mai învaţă să facem 
rugăciune de obşte pentru toţi frații. Că n-a spus: 7ată/ meu care eşti în 
ceruri, ci: Tatăl nostru, poruncindu-ne să înălțăm rugăciuni pentru toți 
oamenii şi să nu urmărim niciodată folosul nostru, ci totdeauna folosul 
aproapelui. Prin asta stârpeşte duşmănia, doboară mândria, alungă invidia, 
aduce dragostea, mama tuturor bunătăților, izgoneşte inegalitatea dintre 
oameni, arată că este de aceeaşi cinste şi împăratul şi săracul, pentru că 
participăm cu toții, în comun, la cele mai mari şi la cele mai necesare bunuri. 
Ce pagubă avem de pe urma obârşiei noastre de jos, când, de pe urma 
obârşiei noastre de sus, toți suntem la fel, nimeni nu are ceva mai mult decât 
altul, nici bogatul mai mult decât săracul, nici stăpânul mai mult decât sluga, 
nici domnul mai mult decât supusul, nici împăratul mai mult decât ostaşul, 
nici filozoful mai mult decât barbarul, nici înțeleptul mai mult decât prostul? 
Tuturor ni s-a dăruit aceeaşi nobleţe, învrednicindu-ne pe toți la fel să-l 

zicem lui Dumnezeu: Tată”. (Omilii la Matei, omilia XIX, IV, în col. PSB, 
vol. 23, p. 250) 


„Sfințească-se numele Tău (Matei 6, 9). 

Rugăciunea, vrednică de cel ce-L numeşte pe Dumnezeu Tată, este a 
nu cere nimic înainte de a slăvi pe Tatăl, ci de a socoti pe toate în urma 
laudei aduse Tatălui. 

Sfinţească-se înseamnă: Slăvească-se. 

Dumnezeu are deplină slava Sa şi este totdeauna aceeaşi; totuşi 
Hristos porunceşte ca acela ce se roagă să-L slăvească pe Tatăl, ca Tatăl să 
fie slăvit şi prin viaţa noastră. Acelaşi lucru îl spunea Domnul şi mai înainte: 
Aşa să lumineze lumina voastră înaintea oamenilor, ca să vadă faptele 
voastre cele bune şi să slăvească pe Tatăl vostru cel din ceruri (Matei 5, 
16); că şi serafimii, când slăvesc pe Dumnezeu, spun la fel: Sfânt, Sfânt, 
Sfânt. Prin urmare, Sfințească-se înseamnă: Slăvească-se. Cu alte cuvinte, 
Hristos spune aşa: Învredniceşte-ne să ducem o viaţă aşa de curată, încât 
prin noi să Te slăvească toți oamenii”. (Omilii la Matei, omilha XIX, IV, în 
col. PSB, vol. 23, p. 251) 


„Vie împărăţia Ta! (Matei 6, 10). 

Și aceste cuvinte sunt iarăşi cuvintele unui copil recunoscător, care 
nu-şi lhpeşte sufletul de cele ce se văd, nici nu socoteşte mare lucru pe cele 
din lumea aceasta, ci se grăbeşte către Tatăl şi doreşte cu înfocare pe cele 
viitoare. Toate acestea se nasc dintr-o conştiinţă curată şi dintr-un suflet 
desprins de lucrurile de pe pământ”. (Omilii la Matei, omiha XIX, IV, în col. 
PSB, vol. 23, p. 251) 


„Facă-se voia Ta, precum în cer şi pe pământ (Matei 6, 10). 

Ai văzut ce urmare minunată! Ne poruncise să dorim bunătățile 
viitoare şi să ne grăbim pentru plecarea noastră dincolo; dar atâta vreme cât 
nu se întâmplă asta şi locuim aici, ne porunceşte să ne dăm toată silinţa ca să 
viețuim ca îngerii din cer. Hristos ne-a spus: Trebuie să doriți cerurile şi 
cele din ceruri!;, dar a poruncit ca, înainte de a ajunge în cer, să prefacem 
pământul în cer; să trăim pe pământ, ca şi cum am trăi în cer; să ne grăbim 
să facem aşa totul. Şi pentru acestea să-L rugăm pe Stăpânul nostru. Nimic 
nu ne împiedică să ajungem la viaţa desăvârşită a puterilor celor de sus, 
chiar dacă locuim pe pământ; că e cu putință ca acela care trăieşte aici să 
facă totul ca şi cum ar şi fi acolo. 

Cererea aceasta vrea să spună: După cum acolo sus în cer toate se 
petrec fără de nici o piedică, iar îngerii nu împlinesc numai unele porunci, 

iar pe altele le calcă, ci pe toate le fac şi cu toții se supun - că sunt puternici 
în virtute, spune psalmistul făcând cuvântul Lui (Ps., 102, 21) -, tot aşa 
învredniceşte-ne şi pe noi oamenii Să nu facem pe jumătate voinţa Ta, ci să o 
împlinim în întregime, aşa cum Tu voieşti! 

Ai văzut că ne-a învăţat să fim modeşti, arătându-ne că virtutea nu se 
datoreşte numai râvnei noastre, ci şi harului de sus? Şi iarăşi, ne-a poruncit 
ca fiecare din noi, când ne rugăm, să ne rugăm şi pentru binele întregii lumi. 
Că Domnul n-a spus: Facă-se voia Ta în mine sau în noi, CI: Facă-se voia 
Ta pretutindeni pe pământ, ca să dispară înşelăciunea, să se sădească 
adevărul, să se stârpească orice păcat, să se întoarcă din nou virtutea, să nu 
mai fie nici o deosebire între pământ şi cer. Dacă s-ar face asta, spune 
Domnul, nu s-ar mai deosebi cele de jos de cele de sus - deşi prin firea lor 
sunt deosebite unele de altele -, pentru că pământul ne-ar arăta alți îngeri”. 
(Omilii la Matei, omilia XIX, V, în col. PSB, vol. 23, p. 252) 


„Pâinea noastră cea de toate zilele dă-ne-o nouă astăzi (Matei 6, 11). 

Ce înseamnă cuvintele: Pâinea noastră cea de toate zilele? Înseamnă: 
pâinea noastră cea din fiecare zi. 

(...) prin cererea aceasta, face pogorământ slăbiciuni firii omeneşti, 
pentru că grăieşte oamenilor îmbrăcați cu trup, supuşi nevoilor firii 
omeneşti, care nu pot avea aceeaşi nepătimire ca îngerii. Vă cer şi vouă, 
oamenilor, spune Domnul, să-Mi îndepliniți poruncile Mele în chip 
desăvârşit ca şi îngerii, dar nu vă cer nepătimirea îngerilor, pentru că nu vă 
îngăduie tirania firii omeneşti, pentru că aveţi nevoie de hrana cea de toate 
zilele! 

Uită-mi-te câtă duhovnicie este şi în cele trupeşti! Nu ne-a poruncit să 
ne rugăm nici pentru averi, nici pentru desfătări, nici pentru haine luxoase, 
pentru nimic din unele ca acestea, ci numai pentru pâine, anume pentru 
pâinea cea de astăzi, ca să nu ne îngrijim de ziua cea de mâine! De aceea a şi 
adăugat: Pâinea cea de toate zilele, adică pâinea care ne trebuie astăzi pentru 
hrana noastră. Şi nu S-a mulțumit numai cu acest cuvânt, ci a adăugat şi un 
altul după acesta, spunând: Dă-ne-o nouă astăzi, pentru ca să nu ne mai 
zdrobim capul mai dinainte cu grija zilei de mâine. Pentru ce să te îngrijeşti 
de ea, odată ce nu ştii de vei vedea ziua de mâine? Porunca aceasta a dat-o şi 
mai târziu, spunând: Nu vă îngrijiţi de ziua de mâine (Matei 6, 34). Hristos 
vrea ca noi să fim sprinteni şi într-aripați şi să-i dăm atâta firu cât nevoia firii 
o cere de la noi”. (Omilii la Matei, omiha XIX, V, în col. PSB, vol. 23, pp. 
252-253) 

„Și ne iartă nouă greşelile noastre, precum şi noi iertăm greşiţilor 
noştri (Matei 6, 12). 

Ai văzut ce covârşitoare iubire de oameni? După ce prin botez ne-a 
şters atât de multe păcate şi ne-a dat nespusa măreție a darului Său, ne 
învredniceşte iarăşi de iertare după ce păcătuim! Că rugăciunea aceasta se 
cuvine să o spună numai cei botezați, o arată şi legile Bisericii, dar şi 
cuvintele de la începutul rugăciunii - că cel nebotezat nu poate să numească 
pe Dumnezeu Tată! Aşadar, dacă rugăciunea aceasta se cuvine să fie rostită 
numai de cei botezați, iar ei se roagă pentru că au nevoie să li se ierte 
păcatele, urmează că nici după botez n-a pierit câştigul pocăinţei. Dacă 
Domnul n-ar fi vrut să arate asta, nu ne-ar fi poruncit să ne rugăm aşa. (...) 
Astfel, pentru că ne pomeneşte de păcate, ne învaţă să fim smeriţi; pentru că 
ne porunceşte să iertăm altora greşelile, îndepărtează din sufletul nostru 
duşmănia; pentru că ne făgăduieşte şi nouă iertarea greşelilor dacă iertăm pe 
cei ce ne greşesc, ne dă bune nădejdi şi ne învaţă să filozofăm despre 
nespusa iubire de oameni a lui Dumnezeu. 

Dar ceea ce trebuie mai cu seamă observat este că, în fiecare din 
cererile de până acum, Domnul a amintit întreaga virtute, cuprinzând în ea şi 
porunca de a nu purta duşmănie - că a sfinţi numele lui Dumnezeu înseamnă 
a duce o viață desăvârşită în toate privințele; a se face voia Lui arată iarăşi 
acelaşi lucru; a putea să-l spui lui Dumnezeu: Tată înseamnă a arăta o 
viețuire fără pată; în toate acestea este cuprinsă negreşit şi îndatorirea de a 
îndepărta din sufletul nostru orice ură faţă de cei ce ne-au greşit -, totuşi 
Hristos nu S-a mulțumit cu atâta, ci, vrând să arate cât de mult ține la 
iertarea duşmanilor, o aminteşte în chip special; iar după ce termină 
rugăciunea, nu mai revine asupra nici unei alte porunci decât asupra acesteia, 
spunând aşa: Că de veți ierta oamenilor greşelile lor, vă va ierta şi vouă 
Tatăl vostru cel ceresc (Matei 6, 14). Prin urmare, noi facem începutul 
iertării noastre, noi suntem stăpânii judecăriui noastre. Şi pentru că nici unul 
din cei nesocotiți, când este judecat, să nu-l poată aduce lui Dumnezeu nici o 
învinuire, mare sau mică, Dumnezeu te face pe tine stăpân, răspunzător al 
sentinţei şi-ţi spune: După cum ai judecat, aşa te judec şi Eu! Dacă ierţi pe 
aproapele tău, te voi ierta şi Eu! Cu toate că nu se potriveşte o iertare cu 
alta! Tu ierți pentru că ai nevoie de iertare; Dumnezeu, însă, n-are nevoie de 
nimic; tu ierți pe un om de aceeaşi fire cu tine; Dumnezeu, însă, iartă un rob; 
tu eşti vinovat de nenumărate păcate; Dumnezeu, însă, este fără de păcat. ȘI 
cu toate acestea, şi aşa Dumnezeu îşi arată iubirea Lui de oameni. Ar putea, 
chiar fără asta, să-ți ierte toate păcatele tale, dar vrea, şi pe această cale, să-ți 
facă bine, dându-ţi nenumărate prilejuri să fu blând şi iubitor de oameni, să 
scoată din tine fiara, să stingă mânia şi prin toate să te înfrățească cu 


2692 


mădularul tău. Ce ai putea să spui? Că ţi-a făcut rău pe nedrept semenul tău? 
Dar tocmai aceasta înseamnă greşeală! Dacă ţi-ar fi făcut rău pe bună 
dreptate, fapta lui n-ar mai fi socotită greşeală”. (Omilii la Matei, omiha 
XIX, V, în col. PSB, vol. 23, pp. 253-254) 


„„Și nu ne duce pe noi în ispită, ci ne izbăveşte de cel rău. Că a Ta este 
împărăția şi puterea şi slava în veci. Amin. (Matei 6, 13). 

În aceste cuvinte Domnul ne arată lămurit nimicnicia noastră şi ne 
potoleşte trufia, învățându-ne să fugim de lupte şi să nu le căutăm. Aşa 
victoria ne va fi mai strălucită, iar înfrângerea diavolului mai ruşinoasă. 
Când suntem târâți în lupte, da, atunci trebuie să le înfruntăm cu curaj; dar 
dacă nu suntem chemaţi, să stăm liniştiţi şi să aşteptăm timpul luptelor, ca să 
arătăm şi că nu umblăm după slavă deşartă şi că suntem curajoşi. 

Cel rău este numit aici diavolul. Domnul ne poruncește să purtăm cu 
el război neîmpăcat şi ne arată că diavolul nu-i prin fire aşa. Că răutatea nu 
vine de la fire, ci de la voință. Diavolul este numit prin excelenţă aşa din 
pricina covârşitoarei lui răutăţi şi din pricină că duce cu noi război 
neîmpăcat, fără ca noi să-l fi nedreptăţit cu ceva. De aceea Domnul nici n-a 
spus: Izbăveşte-ne de cei răi, ci: de cel rău, învăţându-ne să nu purtăm ură 
semenilor noştri pentru relele pe care le suferim de la ei, ci să mutăm ura 
noastră de la ei la diavol, pentru că el este pricina tuturor relelor. 

Aşadar, după ce prin amintirea duşmanului nostru ne-a pregătit de 
luptă şi ne-a stârpit toată trândăvia, ne dă iarăşi curaj şi ne ridică gândurile, 
amintindu-ne de Împăratul sub Care suntem rânduiţi şi arătând că EI este 
mai puternic decât toți, spunând: Că a Ta este împărăţia şi puterea şi slava. 
Deci dacă a Lui este împărăția, nu trebuie să ne temem de nimeni, pentru că 
nu este nimeni care să 1 se împotrivească şi cu care să împartă stăpânirea. 

Când spune: A 7a este împărăția, Hristos arată că şi diavolul, care se 
luptă cu noi, este supus lui Dumnezeu, chiar dacă pare că I se împotriveşte, 
Dumnezeu îngăduindu-i deocamdată aceasta. Că şi diavolul face parte din 
robu Lui, din cei cărora li s-a luat cinstea şi au fost izgoniți. De altfel 
diavolul n-ar îndrăzni să atace pe vreun om dacă n-ar lua mai întâi putere de 
la Dumnezeu. Dar pentru ce vorbesc de oameni? Nici împotriva porcilor n-a 
putut îndrăzni ceva până ce nu i-a îngăduit Domnul, nici împotriva turmelor 
eu oi, nici împotriva cirezilor cu vite, până ce n-a luat îngăduință de sus. 

Și puterea. Chiar de-ai fi slab de tot, drept este să ai curaj, pentru că ai 
un Împărat ca Acesta, Care poate săvârşi, şi prin tine, cu uşurinţă totul. 

Și slava în veci. Amin. 

Dumnezeu nu te scapă numai de necazurile care vin peste tine, dar 
poate să te facă şi slăvit şi strălucitor. După cum puterea Lui e multă, tot aşa 
şi slava Lui e nespusă; toate ale Lui sunt fără de hotar şi fără de sfârşit. 

Ai văzut cum Domnul a pregătit de luptă pe atletul Său şi l-a făcut să 
aibă curaj?” (Omilii la Matei, omila XIX, VI, în col. PSB, vol. 23, pp. 255- 
256) 


„De aceea când ne rugăm Îl numim Tată, amintindu-ne nu numai de 
harul Lui dat nouă, ci şi de virtutea Lui, ca astfel să nu facem nimic 
nevrednic de o astfel de înrudire.” (Omilii la Epistola către Romani a 
Sfântului Apostol Pavel, omilia XIX, p. 391) 


„Când cel ce stă în față şi se roagă zicând: facă-se voia Ta, precum în 
cer, aşa şi pe pământ, nimic altceva nu lasă a se înţelege decât aceasta. 
Cum? În cer nu este nici un necredincios. Dacă era vorba numai de cei 
credincioşi, desigur că cele spuse nu aveau rațiune. Căci dacă numai 
credincioşii urmau a face voia Lui, iar cei necredincioşi deloc, atunci voia 
Lui nu ar mai fi ca în cer. Însă ce? Precum în cer, zice, nu este nici un rău, 
nici pe pământ să nu fie, ci pe toți îi atrage spre frica Ta, pe toți oamenii fă- 
i îngeri, fie că ar fi duşmani, fie că ar fi persecutorii noştri.” (Tălcuiri la 
Epistola întâi către Timotei, omilia a VI-a, p. 73) 


„Din pământ am fost făcuţi, şi în pământ ne vom desface iarăşi după 
moarte! Gândind dar la acestea, spărmântează-te de bogăţia a cărei urmă nu 
o poţi găsi, a bunătății lui Dumnezeu faţă de noi, că a poruncit să-L 
numească Tată cel pământesc pe Cel ceresc, cel muritor pe Cel nemuritor, 
cel stricăcios pe Cel nestricăcios, cel vremelnic pe Cel veşnic, cel care mai 
deunăzi era pământ pe Cel ce este înainte de veci Dumnezeu. Dar nu în 
zadar ai fost învăţat să spui acest cuvânt, ci pentru ca, înfricoşat de numele 
de Tată, rostit de limba ta, să-l imiți bunătatea Lui, aşa precum altundeva 
spune: Fiți asemenea Tatălui vostru Celui din ceruri, Care răsare soarele 
Lui şi peste răi şi peste buni şi plouă şi peste drepți şi peste nedrepți (Matei 
5, 45). Nu poate să numească Tată pe Bunul Dumnezeu cel cu gând sălbatic, 
cel neomenos; că nu are în el însuşirile bunătăţiu care sunt în Tatăl cel ceresc, 
ci s-a prefăcut în chip de fiară, a pierdut noblețea dumnezeiască, aşa precum 
spune David: Omul, în cinste fiind, n-a priceput; alăturatu-s-a dobitoacelor 
celor fără de minte şi s-a asemănat lor (Psalmi 48, 21).” (Cuvânt despre 
viețuirea după Dumnezeu, în vol. Omilii la săracul Lazăr. Despre soartă şi 
Providenţă..., pp. 265-266) 

„Omul care e blând şi bun cu semenii săi şi nu se răzbună pe cei care 
i-au greşit, ci răsplăteşte răul cu bine, acela nu-i osândit de numeşte Tată pe 
Dumnezeu. Uită-te cu luare-aminte la temeinicia cuvintelor! Prin aceste 
cuvinte ne dă lege să ne iubim unii pe alţii, să cuprindem cu dragostea 
noastră pe toți oamenii. Că n-a poruncit să spunem Tatăl meu, carele eşti în 
ceruri, Ci: Tatăl nostru Carele eşti în ceruri, pentru ca, o dată ce suntem 
învăţaţi că avem cu toţii un Tată, să arătăm dragoste frățească unu faţă de 
alții. Apoi, pentru ca să ne înveţe să lăsăm pământul şi cele de pe pământ şi 
să nu rămânem muţi de admiraţie în fața celor de jos, ci să luăm aripile 
credinţei şi să zburăm prin văzduh, să trecem dincolo de văzduh şi să căutăm 
pe Cel numit Tată, a poruncit să spunem: 7atăl nostru Carele eşti în ceruri, 
nu pentru că Dumnezeu este numai în ceruri, ci ca să ne facă pe noi, care 
peregrinăm jos pe pământ, să ne ridicăm capetele spre ceruri şi, luminaţi de 
frumuseţea bunătăților cereşti, să ne mutăm acolo toată dorința noastră. 

Apoi a adăugat al doilea cuvânt, zicând: Sfințească-se numele Tău 
(Matei 6, 9). Dar nimeni să nu se gândească prosteşte că noi dăruim lui 
Dumnezeu adaos de sfinţenie când spunem: Sfințească-se numele Tău. EL 
este sfânt, prea sfânt, şi cel mai sfânt dintre sfinţi. Această cântare I-o aduc 
serafimii strigând cu netăcute strigări: Sfânt, Sfânt, Sfânt Domnul Savaot, 
plin este cerul şi pământul de slava Lui (Isaia 6, 3). Şi după cum cei care 
aclamă pe împărați şi-i numesc împărați şi atotstăpânitori, nu le dăruiesc ce 
nu au, ci aclamă ce au, tot aşa şi noi, nu-l dăm lui Dumnezeu o sfințenie pe 
care n-o are atunci când spunem: Sfințească-se numele Tău, cr-l slăvim 
sfințenia pe care o are, căci sfințească-se s-a spus pentru slăvească-se. 
Aşadar prin cuvintele acestea am fost învăţaţi să ducem viață virtuoasă, 
pentru ca oamenii văzând viața noastră să slăvească pe Tatăl nostru cel 
ceresc.” (Cuvânt despre viețuirea după Dumnezeu, în vol. Omilii la săracul 
Lazăr. Despre soartă şi Providenţă..., pp. 267-268) 


„După acestea, am fost învăţaţi să spunem: Vie împărăția Ta (Matei 6, 
10). Tiranizaţi fund de patimile sufletului şi loviți de mii de încercări, avem 
nevoie de împărăția lui Dumnezeu, ca să nu împărăţească păcatul în trupul 
nostru muritor spre a asculta de el în poftele lui (Romani 6, 12), nici să nu 
facem mădularele noastre arme de nedreptate pentru păcat (Romani 6, 13), ci 
să le facem arme de dreptate pentru Dumnezeu şi să luptăm în oștirea 
Împăratului veacurilor. Pe lângă acestea, am mai fost învăţaţi să nu ne 
zbatem mult pentru viaţa de aici, ci să dispreţuim cele prezente şi să dorim 
cele viitoare, ca unele ce rămân, şi să căutăm Împărăţia cea cerească şi 
veşnică. Să nu ne lăsăm prinşi de lucrurile cele încântătoare din lumea asta: 

nici de frumusețea trupurilor, nici de mulțimea avuţiilor, nici de cea a 
moşiilor, nici de strălucirea pietrelor prețioase, nici de măreţia caselor, nici 
de dregătoriile politice şi militare, nici de purpură şi de diademă, nici de 
mâncărurile pregătite cu ară şi sosuri alese, nici de luxul de tot felul şi nici 
de altceva din cele ce ne ademenesc simţurile noastre, ci să punem capăt 
tuturor acestora şi să dorim necontenit Împărăţia lui Dumnezeu. 

După ce ne-a învăţat astfel şi această virtute, a poruncit să spunem: 
Facă-se voia Ta, precum în cer şi pe pământ (Matei 6, 10). Deci, după ce a 
pus în noi dragostea de cele viitoare şi dorința după Împărăţia cerurilor şi ne- 
a rănit cu dorul acela, ne pregăteşte să spunem: Facă-se voia Ta, precum în 
cer aşa şi pe pământ. Cu alte cuvinte, să spunem aşa: Dă-ne, Stăpâne, să fim 
următori viețuirii celei din ceruri, ca să voim şi noi ce voieşti Tu. Vino dar 
în ajutorul voinței noastre slabe, care doreşte să facă cele ale Tale, dar e 
împiedicată de slăbiciunea trupului. Întinde-ne mână de ajutor nouă, carte 
ne grăbim să alergăm la Tine, dar suntem siliți să şchiopătăm. Într-aripat ne 
e sufletul, dar îl îngreunează trupul. Sufletul se grăbeşte spre cele cereşti, 
dar trupul îl trage în jos, spre cele pământeşti. Dacă am ajutorul Tău, vor fi 
cu putinţă şi cele tare cu neputinţă. «Facă-se», dar, «voia Ta, precum în cer 
şi pe pământ». 

Și pentru că a amintit de pământ şi pentru că cei făcuți din pământ şi 
care trăiesc pe pământ şi sunt îmbrăcaţi cu trup ieşit din pământ au nevoie de 
o hrană potrivită, a adăugat neapărat: Pâinea noastră cea de toate zilele dă- 
ne-o nouă astăzi (Matei 6, 11). Ne-a poruncit să cerem pâinea cea de toate 
zilele; nu desfătare, ci hrană, care să împlinească ce lipseşte trupului nostru 
ŞI să împiedice moartea pricinuită de foame. Nu mese pline, nici născocirile 
brutarilor, nici buchetul vinului, nici celelalte toate câte plac gâtlejului, 
împovărează stomacul, întunecă mintea şi fac să salte trupul împotriva 
sufletului, ia calul să nu mai poată fi strunit de călăreț. Cuvântul nu ne-a 
poruncit să cerem acestea, ci pâinea cea de toate zilele; adică aceea care 
duce la fiinţarea trupului nostru, care-l poate face să se păstreze. ŞI nu ne-a 
poruncit să cerem pâinea aceasta pentru un număr mare de ani, ci pe aceea 
care ne e de ajuns numai astăzi. Nu vă îngrijiţi, spune Domnul, de ziua de 
mâine (Matei 6, 34). Pentru ce să ne îngrijim de ziua de mâine, când nu 
suntem siguri de vom vedea negreşit ziua de mâine, ci îndurăm numai 
osteneala, dar nu secerăm rodul? Încrede-te în Dumnezeu Care dă hrană la 
tot trupul (Ps., 103, 28). Cum te va lăsa în părăsire Cel care ţi-a dat trup, a 
suflat asupra ta suflare de viaţă (Facere 2, 7), te-a făcut fiinţă cuvântătoare, 
Care înainte de a te crea ţi-a pregătit toate bunătăţile, cum te va lăsa în 
părăsire pe tine, făptura Lui, El, Care răsare soarele Lui peste răi şi buni şi 
plouă peste drepţi şi nedrepți (Matei 5, 45)? încrezându-te dar în EL, cere-l 

numai hrana de azi şi lasă în seama Lui grija zilei de mâine, aşa cum spune 
şi fericitul David: Aruncă spre Domnul grija ta, şi EI te va hrăni (Psalmi 54, 
25). Astfel, prin aceste cuvinte ne-a învăţat să cugetăm cele înalte. Domnul 
însă ştia că este cu neputinţă să nu greşim, fiind oameni şi îmbrăcaţi în trup 
muritor. De aceea, ne-a învăţat zicând: Și ne iartă nouă greşalele noastre, 
precum şi noi iertăm greşiţilor noştri (Matei 6, 12). Prin aceste cuvinte ni se 
mijlocesc dintr-o dată trei lucruri bune: cel dintâi, învaţă pe cei virtuoşi să 
fie smeriți şi le porunceşte să nu se încreadă în faptele lor bune pe care le 
săvârşesc, ci să se teamă, să tremure şi să-şi aducă aminte de păcatele lor de 
mai înainte.” (Cuvânt despre viețuirea după Dumnezeu, în vol. Omilii la 
săracul Lazăr. Despre soartă şi Providenţă..., pp. 268-270) 


„Deci celor mult virtuoşi Hristos le aduce cu temei prin aceste cuvinte 
trăinicia ce le-o dă smerenia, al doilea, pe cei ce au păcătuit după ce au 
primit harul botezului nu-i lasă să se deznădăjduiască de mântuirea lor, ci îi 
învață să ceară de la Tămăduitorul sufletelor leacurile iertării. Al treilea, pe 
lângă cele două, cuvintele acestea ne dau învățătură despre iubirea de 
oameni a lui Dumnezeu. Dumnezeu vrea să fim blânzi cu cei ce-s vinovați 
față de noi, să nu purtăm ură celor ce ne greşesc, ca prin iertarea ce le-o dăm 
acelora să ni se dăruiască şi nouă iertare şi să aducem asupra noastră mai 
dinainte măsurile iubirii Sale de oameni. Că atâta cerem să luăm, cât dăm şi 
noi semenilor noştri, şi cerem să dobândim tot atâta iertare câtă dăruim celor 
ce ne-au greşit. 

Pe lângă acestea, ni s-a poruncit să spunem: Și nu ne duce pe noi în 
ispită, ci ne izbăveşte de cel viclean (Matei 6, 13). Multe necazuri vin peste 
noi din lucrarea diavolului, multe şi de la oameni, care sau ne fac rău pe faţă, 
sau uneltesc pe ascuns împotriva noastră. Uneori trupul se răzvrăteşte 
împotriva sufletului şi-i face mare pagubă; alteori este cuprins de felurite 
boli şi ne aduce dureri şi chinuri. Deci, pentru că multe şi felurite sunt 
necazurile care vin peste noi din multe părți, de aceea am fost învăţaţi de 
Dumnezeul tuturor să cerem să scăpăm de ele. Când ne vine Dumnezeu în 
ajutor, toată tulburarea se stinge, furtuna se preface în vreme bună, cel 
viclean se dă îndărăt, aşa precum odinioară a ieşit din oameni şi a intrat în 
porci (Matei 8, 28-32); dar nici asta n-a îndrăznit să o facă fără poruncă. 
Dacă n-a avut putere asupra porcilor, cum va putea birui pe oamenii care 
priveghează şi sunt cu mintea trează, care sunt păziți de Dumnezeu şi-L 
socot pe Dumnezeu Împăratul lor? De aceea şi la sfârşitul rugăciunii a arătat 
împărăția şi puterea şi slava lui Dumnezeu, spunând: Că a Ta este împărăția 
şi puterea şi slava în veci. Amin (Matei 6, 13). Cu alte cuvinte, spunem așa: 

Pe acestea le cer de la Tine, pentru că te ştiu Împăratul tuturor; ştiu că ai 
putere veşnică, ştim că poţi face tot ce voieşti şi ai slavă, care nu se poate 
lua. Pentru toate acestea Îi mulţumim lui Dumnezeu, care ne-a învrednicit cu 
atâtea bunătăți, că Lui se cuvinte slavă, cinste şi putere, Tatălui şi Fiului şi 
Sfântului Duh, acum şi pururi şi în vecii vecilor. Amin.” (Cuvânt despre 
viețuirea după Dumnezeu, în vol. Omilii la săracul Lazăr. Despre soartă şi 
Providență..., pp. 270-271) 


„Nu putem spune 7ată până ce mai întâi nu ne spălăm păcatele în 
colimvitra apelor celor sfinte. Când ieşim din ele, lepădând povara aceea rea, 
atunci spunem: Tatăl nostru Care eşti în ceruri (Matei 6, 9).” (Omilie la 
vindecarea slăbănogului coborât prin acoperiş, în vol. Omilii la săracul 
Lazăr. Despre soartă şi Providenţă..., p. 288) 


„Când zici, Tatăl nostru, nostru înseamnă mai multe persoane. 
Aşadar, Domnul este Părintele tuturor. Iar noi, pentru că avem acelaşi 
Părinte, suntem frați. De aceea, nu-l poţi vedea pe fratele tău ca vrăjmaş, şi, 
în acelaşi timp, să-L numeşti Părinte pe preabunul şi iubitorul de oameni 
Dumnezeu, Care te-a făcut după chipul şi după asemănarea Sa.” (Din vol. 
Problemele vieții, p. 262) 


RUGĂCIUNEA (ridicarea mâinilor către cer în timpul rugăciunii) 


„lar a întinde mâinile înseamnă a chema, a trage spre tine, a ruga în 
fine pe Acela.” (Omilii la Epistola către Romani a Sfântului Apostol Pavel, 
omilia XVIII, p. 356) 


„Ridicarea mâinilor mele jertță de seară (Ps., 140, 2), zice. Odată cu 
mâinile să ridicăm şi mintea în sus.” (Comentariile sau Explicarea Epistolei 
către Evrei, omilia XXII, p. 272) 


„De altfel, deoarece cu mâinile săvârşim multe fapte viclene, 
trebuie să le ridicăm la cer atunci când ne rugăm, astfel încât gestul 
nostru să le îndepărteze de păcat. Acestea să-ţi aduci aminte atunci 
când vrei să răpeşti ceva sau să loveşti pe cineva cu mâinile tale; 
aceleaşi mâini le vei ridica mai apoi spre Dumnezeu, ele îți vor fi 
mijlocitoare dinaintea Celui Preaînalt, cu ele vei aduce jertfa 
duhovnicească a rugăciunii. De aceea, nu le spurca, nu pune pe ele 
semnul ruşinii, nu le fă nevrednice de a le arăta Domnului prin 

săvârşirea de păcate. Curăţă-le prin milostenie şi prin tot felul de fapte 
bune şi numai după aceea să le ridici spre cer în rugăciune. Dacă nu 
te rogi niciodată cu mâinile pline de noroi, cu atât mai mult să nu te 
rogi cu mâinile murdărite de păcat. Nu este bine să ridici spre 
Dumnezeu mâinile murdare de noroi, însă a le ridica murdare de 
păcate fără număr este un lucru înfricoşător, care abate asupra 
noastră mânia lui Dumnezeu.” (Din vol. Problemele vieții, p. 200) 


„Dar ce arată când întindem mâinile noastre spre cer şi ne rugăm? Că 
multe lucruri rele fac mâinile, acestea lăcomesc şi iau cele străine şi bat pe 
altul şi fură şi apucă pe altul sau de mădularele lor şi se pângăresc, căci nu 
poate fi alt păcat mai rău. Pentru acestea zice Apostolul: zor păcatul este în 
afară de trup, iar cel ce cade în desfrânare păcătuieşte în trupul lui, Şi iar 
zice: cele ce se fac în ascuns, grozav este a le şi grăi; pentru aceasta îți aduc 
aminte şi mai mult te teme, căci cu mâinile aceastea vrei să aduci lui 
Dumnezeu jertfa cea sufletească. Deci nu le mai ruşina prin fapte urâte, ci le 
curățeşte pe ele cu milostenie, cu slujba fraților celor bolnavi spre ajutorul 
celor lipsiţi şi atunci le ridică la rugăciune şi la smerenie, că de vreme ce 
nespălându-ţi mâinile nu se cade să faci rugăciune, cu atât mai mult când 
păcătuieşti şi le pângăreşti pe ele.” (Din vol. Mărgăritarele Sfântului loan 
Gură de Aur, p. 155) 


RUGĂCIUNEA (Îl supără pe Dumnezeu cei ce se roagă pentru a fi 
pedepsiți vrăjmaşii lor) 


„Ce nădejde de mântuire mai poţi avea când tu nu numai că nu ierți pe 
duşmanul tău, dar mai rogi şi pe Dumnezeu să-l pedepsească, când îl superi 
pe Dumnezeu tocmai atunci când cauţi să ţi-L faci îndurător, când iei chip de 
rugător, dar din gura ta ies urlete de fiară sălbatică şi ascuţi împotriva ta 
însuți săgețile celui rău? De aceea şi Pavel, vorbind de rugăciune, n-a cerut 
nimic altceva decât paza acestei porunci, spunând: Ridicând mâini cuvioase 
fără mânie şi fără şovaire (| Tim., 2, 8). Dacă nu-ţi laşi ura şi mânia 
împotriva dușmanului tău nici atunci când ai nevoie de mila lui Dumnezeu, 
ci atunci mai ales o pomeneşti, deşi ştii bine că prin asta îţi împlânţi sabia în 
inima ta, când vei putea ajunge iubitor de oameni, când vei putea scoate din 
tine veninul acestei răutăţi? Dacă nu-ţi dai încă seama de grozăvia faptei 
tale, închipuie-ți că te rogi de un om, aşa cum te rogi de Dumnezeu, şi atunci 
vei vedea cât de mare este insulta ce I-o aduci lui Dumnezeu! Închipuie-ţi că 
s-ar apropia de tine, care eşti om, cineva şi ţi-ar cere să-l miluieşti; apoi, pe 
când stă Jos la pământ şi te roagă aceasta, văzând pe duşmanul său, ar înceta 

să te mai roage şi ar începe să-l bată. Oare nu ţi-ar spori şi mai mult mânia? 
Gândeşte-te, deci, că acelaşi lucru îl faci şi tu când te rogi aşa lui Dumnezeu. 
Că şi tu, în timp ce te rogi, îți întrerupi rugăciunea şi începi să loveşti cu 
cuvintele pe duşmanul tău şi să insulți legile lui Dumnezeu, chemând în 
ajutor tocmai pe Acela Care a poruncit să nu urâm pe cei ce ne-au făcut rău 
şi cerîndu-l Lui să lucreze El împotriva poruncilor Lui. Nu este, oare, destul 
motiv de pedeapsă că tu calci legea lui Dumnezeu, ci îl mai şi rogi să facă 
asta? Oare Dumnezeu a uitat ce-a poruncit? Oare este om cel ce a dat această 
poruncă? Este Dumnezeu, ştie totul, vrea să I se păzească cu toată 
scumpătatea legile Lui. Departe de EI de a-ţi împlini cererea! Dimpotrivă, îţi 
întoarce spatele, te urăşte şi-ţi dă cea mai mare pedeapsă numai pentru că 
îndrăzneşti să-L rogi să pedepsească pe duşmanul tău. Cum îi poți cere să-ți 
facă tocmai ceea ce ţi-a interzis cu străşnicie să faci? Dar sunt unii oameni 
atât de nejudecaţi, care nu blestemă numai pe duşmanii lor, ci chiar şi pe 
copiii lor şi, dacă ar putea, le-ar mânca chiar trupurile. Dar, mai bine spus, 
chiar le mănâncă. Să nu-mi spui că nu-ți înfigi dinții în trupul duşmanului 
tău! Ai făcut un lucru şi mai grozav, atât cât ţi-a stat în putere, cerând lui 
Dumnezeu să pogoare asupra lui mânia cea de sus, să fie pedepsit veşnic, să 
se aleagă praful de casa lui! Blestemele acestea nu-s, oare, mai grozave 
decât muşcăturile? Nu-s, oare, mai dureroase decât săgețile? Hristos nu te-a 
învățat acestea, nu ţi-a poruncit să-ţi umpli aşa gura de sânge! Limbile 
acestea sunt mai groaznice decât gurile mânjite de sânge omenesc. Cum poţi 
să mai săruţi pe fratele tău când te duci să te împărtăşeşti, cum te mai poţi 
atinge de sfânta jertfă, cum mai poţi bea sângele Stăpânului Hristos când ai 
atâta otravă în suflet? Nu te deosebeşti de un ucigaş, dar, mai bine spus, de o 
fiară care mănâncă oameni când spui: Zdrobeşte-], Doamne, fă praf din casa 
lui, prăpădeşte-i tot ce are!, când te rogi să vină peste el mii de nenorociri!”. 
(Omilii la Matei, omilia XIX, VIII, în col. PSB, vol. 23, pp. 257-258) 


„- Dar cine-i atât de ticălos şi de nemernic, mi s-ar putea spune, încât 
nici la rugăciune să nu fie blând? 

- Cine? Cel care se roagă blestemând, cel plin de mânie împotriva 
semenilor săi, cel care strigă împotriva duşmanilor săi. Dacă vrei să 
învinuieşti, învinuieşte-te pe tine însuți! Dacă vrei să-ți ascuţi limba ca să 
muşti, ascute-o împotriva păcatelor tale! Să nu-l spui lui Dumnezeu ce rău 
ţi-a făcut altul, ci ce rău ţi-ai făcut tu! Acesta este propriu-zis rău”. (Omilii la 
Matei, omilia LI, V, în col. PSB, vol. 23, p. 596) 


„Când suntem atât de nepăsători şi în lucrurile mici şi în cele mari şi 
în ascultarea cuvintelor lui Dumnezeu şi în fapte şi în afară de biserică şi în 

biserică şi când, pe lângă toate acestea, ne mai rugăm şi împotriva 
duşmanilor noştri, de unde mai putem avea, oare, vreo nădejde de mântuire, 
când pe lângă toate aceste păcate atât de mari adăugăm şi celălalt păcat 
groaznic, tot atât de mare cât toate la un loc, rugăciunea aceea nelegiuită, 
prin care rugăm pe Dumnezeu să pedepsească pe duşmanii noştri? Mai este 
drept, dar, să ne mirăm că vin peste noi necazuri neaşteptate? Dimpotrivă, ar 
trebui să ne mirăm atunci când nu vin. Una este o urmare firească a faptelor 
noastre; cealaltă, mai presus de cuvânt şi aşteptare. Este mai presus de 
cuvânt că mai avem parte de soare, de ploi şi de toate celelalte binefaceri ale 
lui Dumnezeu, când suntem duşmani ai lui Dumnezeu, când Îl supărăm şi 
întrecem în sălbăticie fiarele sălbatice — deşi suntem oameni — şi ne luptăm 
unii cu alții, având limba mânjită de sânge de pe urma muşcăturilor făcute 
semenilor noştri! Şi aceasta după ce ne-am împărtăşit de la această masă 
duhovnicească, după ce am primit atâtea binefaceri, după ce am primit atâtea 
porunci! 

Gândindu-ne la toate acestea, să vărsăm afară din noi veninul, să 
punem capăt duşmăniilor dintre noi şi să ne rugăm lui Dumnezeu aşa cum se 
cuvine! În locul sălbăticiei demonilor să luăm blândeţea îngerilor!” (Omilii 
Ia Matei, omilha XIX, IX, în col. PSB, vol. 23, p. 260) 


„Căci cel ce se roagă cu căldură, se aprinde, însă nu se arde cu totul, 
nu se mistuieşte, ci încă mai strălucit se face, după cum mai strălucit se face şi 
aurul purtat şi muncit în foc. lar lângă toate acestea, şi aceea păzeşte, adică 
rugându-te, să nu zici nimic din cele ce ar putea mânia pe Stăpânul tău, nici 
să te apropii blestemând pe vrăjmaşii tăi. Că dacă a avea vrăjmaşi este ocară, 
apoi a-1 şi blestema, pricepe cât rău poate să fie. Căci trebuind tu a da răspuns 
pentru ce ai vrăjmaşi, tu îi mai şi prihăneşti. Şi de care iertare te vei 
învrednici, şi prihănindu-i, şi încă întru o vreme ca aceea când ai trebuință 
de mila Lui cea mare? Că tu te-ai apropiat de Dumnezeu rugându-te pentru 
ale tale păcate; deci nu pomeni pe cele străine, ca nu cumva să aduci aminte 
de cele ale tale. Că de vei zice: Bate pe vrăjmașul, prin aceasta singur ţi-ai 
închis gura, nemaidând limbii îndrăzneală; întâi, fundcă ai mânat pe 
Judecătorul încă din capul locului, şi al doilea, pentru că ceri împotriva 
chipului rugăciunii. Căci dacă te rogi pentru iertarea păcatelor, cum oare 
pentru pedepsire vorbeşti? Cu totul dimpotrivă trebuia a face, a te ruga adică 
pentru păcatele lor, ca aceeaşi şi pentru noi cu îndrăzneală să o cerem. Acum 
însă, înaintea hotărârii judecătorului apucând cu a ta, ceri a-i pedepsi pe cei 
ce păcătuiesc, care lucru te şi lipseşte de toată iertarea. lar dacă pentru ale lor 
păcate te vei ruga, măcar deşi nimic vei zice de ale tale, toată treaba ai 
săvârşit. Gândeşte-te câte jertfe sunt în legea veche: jertfa laudei, jertfa 

mărturisirii, jertfa mântuirii, jertfa curățirilor şi altele multe, dară nici una nu 
este împotriva vrăjmaşilor, ci pentru ale sale păcate este fieştecare, sau şi 
pentru isprăvi. Au doară nu cumva la alt Dumnezeu te apropii? Ci la Acela te 
apropii, Carele a zis: Ruga-ți-vă pentru vrăjmaşii voştri. Deci cum de strigi 
împotriva lor? Cum de rogi pe Dumnezeu a strica legea Sa? Nu acesta este 
chipul celui ce se roagă; nimenea se roagă ca altul să piară, ci ca el să se 
mântuiască. Pentru ce dar porți numai chipul celui ce se roagă, iar graiuri ai 
de prihănitor? lar când pentru noi înşine ne rugăm, atunci şi ne scărpinam, şi 
căscăm, şi în mii de gânduri cădem; dar când ne rugăm pentru vrăjmaşi, cu 
trezvire facem aceasta. Căci fundcă ştie diavolul cum că asupra noastră 
împingem sabia, pentru aceasta nu ne trage înapoi, nici ne împiedică atunci, 
ca astfel mai mult să ne vătămăm. 

Dar, zici tu, am fost nedreptăţit şi mă necăjesc. Apoi atunci roagă-te 
împotriva diavolului, care mai vârtos ne nedreptăţeşte pe noi toți. Aceasta 
chiar ţi s-a poruncit a zice: Ci ne izbăveşte de cel viclean. Acela este 
vrăjmaşul nostru cel neîmpăcat, pe când omul, oricâte ne-ar face, prieten ne 
este şi frate. Deci împotriva diavolului să ne mâniem, împotriva lui să 
chemăm pe Dumnezeu şi să zicem: Zdrobeşte pe Satana sub picioarele 
noastre. (Rom., 16, 20), căci el naşte şi pe vrăjmaşi. lar dacă împotriva 
vrăjmaşilor te vei ruga, rugăciunea pe care acela o voieşte o faci; precum 
dacă te vei ruga pentru vrăjmaşi, împotriva lui te rogi. Pentru ce dar, lăsând 
pe adevăratul vrăjmaş, muşti din mădularele tale, mai rău decât fiarele 
sălbatice prin aceasta făcându-te?” (Tâlcuiri la Epistola a doua către 
Corinteni, omilia V, pp. 63-64) 


„Adu-ți aminte pentru ce te-am îndemnat, zice Dumnezeu: Să ierți şi să 
laşi. Dară tu acum şi pe Mine Mă rogi ca să Mă fac părtaş răsturnării şi 
călcării poruncilor Mele şi te încerci a mânca, aşa zicând, pe fratele tău, şi-ţi 
însângerezi limba, precum cei nebuni îşi însângerează dinţii cu ale lor 
mădulări. Cum să nu se bucure diavolul şi să nu râdă când aude o astfel de 
rugăciune? Cum să nu se întărâte Dumnezeu, să se întoarcă şi să urască, când 
Îl rogi pentru astfel de lucruri? Şi ce ar putea fi mai cumplit decât aceasta? Că 
dacă nu trebuie a te apropia de Sfintele Taine având vrăjmaşi - dar încă cel ce 
nu numai că are, dar se şi roagă împotriva lor, cum nu ar trebui să fie scos 
afară chiar şi din ograda bisericii? 

Acestea dar cugetându-le, iubiților, şi pricina jertfei Lui ştiind, cum că 
pentru vrăjmaşi S-a jertfit (Dumnezeu), apoi nici vrăjmaş să avem; sau de 
vom avea, să ne rugăm pentru dânsul, ca astfel şi noi, iertarea celor păcătuite 
luând,cu îndrăzneală să stăm înaintea Divanului lui Hristos.” (7ăâl/cuiri la 
Epistola a doua către Corinteni, omilia V, p. 65) 

„Atunci când cerem să se împlinească un lucru rău 
duşmanilor noştri, nu numai că nu suntem ascultați, dar Il şi 
mâniem pe Dumnezeu.” (Din vol. Problemele vieții, p. 187) 


„Uită de păcatele altora, ca şi Dumnezeu să le uite pe ale tale. 
Dacă ai spus: Pedepseşte-l pe vrăjmaşul meu, nu mai ai dreptul să 
deschizi gura dinaintea lui Dumnezeu, în primul rând, pentru că L-ai 
mâniat şi în al doilea rând, pentru că ceri lucruri care sunt împotriva 
esenței rugăciunii. Dacă te rogi pentru iertarea păcatelor, cum de 
îndrăzneşti să mai rosteşti cuvântul pedeapsă?” (Din vol. Problemele 
vieţii, pp. 201-202) 


„Dumnezeu ţi-a poruncit să ierți, iar tu Îi ceri să nu țină seama de 
porunca Sa? Nu te gândeşti că diavolul se bucură şi râde când aude o 
asemenea rugăciune, iar Dumnezeu, Care este Creatorul, 
Binefăcătorul, şi Mântuitorul tău, se întristează? 

Dar mi s-a făcut o nedreptate, vei spune, şi sunt supărat. Dacă-i 
aşa, roagă-te împotriva diavolului, care te nedreptățeşte mai mult decât 
oricine. El este cel care naşte duşmănia. El este singurul tău mare duşman, 
cu care nu te vei putea împăca niciodată. Pe când semenul tău, oricâte 
ți-ar face, îţi este frate. De aceea eşti dator să te rogi pentru binele, 
pentru fericirea, pocăinţa şi mântuirea sa.” (Din vol. Problemele 
vieții, p. 202) 


„Adu-ţi aminte ce ţi-a zis Dumnezeu să laşi şi să ierți pe cei ce-ţi 
greşesc ţie, iar tu şi pe Mine, Dumnezeul cel blând, mă îndemni să-ți fiu şi 
Eu părtaş cu tine la sângele vrăjmaşului tău? Şi să-mi stric poruncile Mele? 
Și mănânci pe fratele tău şi-ţi întinzi limba ta în sângele lui ca cei îndrăciţi? 
Şi faci pe diavolul de se bucură şi râde de tine când aude rugăciune ca 
aceasta, de te rogi lui Dumnezeu să-L îndemni să Se mânie şi să te urască, ci 
când zici acestea, socoteşte cu mintea ta, la cine mergi? La om asemenea ţie 
sau la Dumnezeu mergi, Care zice: Rugaţi-vă pentru vrăjmaşii voştri! În ce 
chip dar strigi către El? Cum te rogi lui Dumnezeu să strice legea pe care a 
făcut-o?” (Din vol. Mărgăritarele Sfântului loan Gură de Aur, p. 158) 


RUGĂCIUNEA (pentru iertarea şi bunăstarea vrăjmaşilor) 


2703 


„Roagă-te lui Dumnezeu pentru duşmani, căci numai aşa vei fi 
deopotrivă Tatălui tău Celui ceresc... “ (Tâlcuiri la Epistola întâi către 
Timotei, omilha a VI-a, p. 73) 


„Aceasta pururea să o judecăm în mintea noastră, că cel ce 
binecuvântează pe duşman, pe el singur se binecuvântează; că cel ce 
blestemă, pe el singur se blestemă, iar cel ce se roagă pentru duşman, pentru 
sine se roagă, şi nicidecum pentru acela. Şi cu chipul acesta vom putea 
ajunge de la vorbă la faptă, şi ne vom învrednici la bunurile făgăduite nouă.” 
(Tâlcuiri la Epistola întâi către Timotei, omilia a VI-a, p. 74) 


„Să ne rugăm şi pentru noi dar şi pentru duşmanii noştri. Dacă vrei să 
îndupleci pe Judecătorul ca să vină în ajutorul sufletului tău şi să-l faci să fie 
de partea ta, nu-L ruga niciodată împotriva duşmanului tău. Aşa este felul de 
judecată al Judecătorului nostru. Face dreptate şi împlineşte cererile acelor 
care se roagă pentru duşmani, care nu poartă în suflet dor de răzbunare, care 
nu se ridică împotriva duşmanilor lor. Şi cu cât se roagă mai mult lui 
Dumnezeu aşa, cu atât Dumnezeu îi pedepseşte mai cumplit pe duşmanii lor, 
dacă ei nu se lasă de răutățile lor, dacă nu se pocăiesc.” (Omiliile despre 
pocăință, omila a patra, p. 74) 


„De sunt unii împietriţi la inimă, mânioşi, greu de înduplecat, şi dacă 
nu dau ascultare cuvintelor mele despre rugăciunea pentru vrăjmaşi, să se 
ruşineze cel puțin de numărul zilelor de când vorbesc şi să arunce o dată de 
pe ei duşmănia şi ura. 

Fă ce-a făcut Stăpânul tău. Era răstignit şi Se ruga Tatălui pentru cei 
ce-L răstigneau. Dacă vrei, poţi. Cum i-ar fi spus: Învăţaţi de la Mine că 
sunt blând şi smerit cu inima (Matei 11, 29), dacă n-ai putea face ce-a făcut 
EI? De n-ai putea face, Pavel n-ar fi spus: Fiți următori mie, precum şi eu 
sunt lui Hristos (| Cor. 11, 1). 

Nu vrei să faci ce-a făcut Stăpânul? Fă atunci ce-a făcut robul, adică 
Ştefan, Apostolul. Că şi acela a făcut ce a făcut Stăpânul. După cum Hristos, 
când era între cei care Îl răstigneau, nu S-a suit că era pe Cruce, nu S-a suit 
la EI, ci S-a rugat Tatălui pentru cei ce L-au răstignit, tot aşa a făcut şi robul 
când era între cei ce aruncau cu pietre în el, era lovit de toți, primea 
loviturile pietrelor, dar nu se uita la durerile pricinuite de pietre, ci zicea: 
Doamne, nu le socoti lor păcatul acesta! (Fapte 7, 60). Ai văzut cum a grăit 
Fiul? Ai văzut cum a grăit robul? Acela a zis: Zată. Jartă-le lor păcatul 
acesta! Şi ca să afli că Ştefan se ruga din toată inima, uită-te că nu se ruga 

aşa, de mântuială, nici în picioare, ci în genunchi, cu zdrobire de inimă şi cu 
multă durere sufletească. 

Vrei să-ți arăt şi un alt rob care a suferit cu mult mai mult decât 
Ştefan? Pavel. El a spus: Am fost bătut de iudei de trei ori cu toiege, o dată 
am fost bătut cu pietre şi o zi şi o noapte am petrecut-o în adânc (Il Cor., ll, 
25). Ce-a făcut însă Pavel după atâtea suferințe? Spunea: Aş dori să fiu eu 
însumi anatema pentru fraţii mei şi rudele mele după trup (Rom., 9, 3). 

Vrei să vezi şi un alt rob, nu din Noul Testament, ci din Vechiul 
Testament? Acesta este, mai cu seamă, lucru de mirare, că cei cărora nu li s- 
a poruncit să iubească pe vrăjmaşi, ci, dimpotrivă, să scoată ochi pentru ochi 
şi dinte pentru dinte şi să răsplătească răul cu rău, aceia au ajuns la filosofia 
apostolică. Ascultă ce zice Moise, cel ce a fost deseori lovit cu pietre de 
iudei şi disprețuit de ei: Dacă le ierți lor păcatul, iartă-l; dar dacă nu-l ierţi, 
şterge-mă şi pe mine din cartea pe care ai scris-o! (leş., 32, 32). 

Ai văzut că fiecare pune mântuirea celorlalți mai presus de propria lui 
mântuire? 

- N-ai păcătuit, Moise, cu nimic. Pentru ce vrei să suferi aceeaşi 
pedeapsă ca şi ei? 

- Pentru că nu-mi face nici o bucurie fericirea, când alții suferă.” 
(Omilia 1 la Cruce şi la tâlhar, V, în vol. Predici la sărbători împărăteşti şi 
cuvântări de laudă la sfinţi, pp. 96-98) 


„Te întreb din nou acum: Mai putem fi noi iertați, când Stăpânul, 
robii, atât din Noul, cât şi din Vechiul Testament, cu toţii ne îndeamnă să ne 
rugăm pentru duşmani, dar noi facem împotrivă şi ne rugăm împotriva 
duşmanilor? 

Vă rog, fraților, să nu faceţi aşa! 

Cu cât sunt mai multe pilde, cu atât mai mare ne e şi pedeapsa de nu 
le vom urma. Mai mare faptă este rugăciunea pentru duşmani decât 
rugăciunea pentru prieteni. Nici nu te foloseşte aceasta precum aceea. Dacă 
iubiți pe cei ce vă iubesc, spune Domnul, nu faceți lucru mare. Că şi 
vameşii fac la fel (Matei 5, 46). Prin urmare, dacă ne rugăm pentru prieteni 
nu suntem mai buni decât păgânii sau vameşii. Dar dacă iubim pe duşmani, 
ajungem asemenea lui Dumnezeu Care răsare soarele Lui peste răi şi buni, 
şi plouă peste drepți şi nedrepţi (Matei 5, 45). Să fim asemenea Tatălui: Fifi, 
dar, spune Domnul, asemenea Tatălui vostru celui din ceruri, ca să merităm 
şi Împărăţia cerurilor.” (Omilia 1 la Cruce şi la tâlhar, V, în vol. Predici la 
sărbători împărăteşti şi cuvântări de laudă la sfinţi, p. 99) 

„A poruncit Dumnezeu să ne rugăm pentru vrăjmaşii noştri şi nu 
numai să laşi datoriile lor şi răutățile ce ţi le-au făcut, ci să-i ai prieteni mai 
mult decât alţii.” (Din vol. Mărgăritarele Sfântului loan Gură de Aur, pp. 
55-56) 


RUGĂCIUNEA (de mijlocire pentru aproapele) 


„Nu ni se îndeplinesc atâta cererile când se roagă alţii pentru noi, cât 
atunci când ne rugăm noi înşine şi când ne apropiem de Dumnezeu, cu 
căldură şi cu suflet treaz. lată femeia acesta! S-au rugat pentru ea (Matei, 15) 
ucenicii; şi n-a putut face nimic, până ce nu ea, prin rugăciunea ei stăruitoare 
a atras pe Stăpân.” (Omilii la Facere, omilia XLIV, IV, în col. PSB, vol. 22, 
p. 123) 


„Hristos vrea ca pentru nevoile noastre să ne rugăm mai degrabă noi 
înşine decât alții pentru noi”. (Omilii la Matei, omiha LII, III, în col. PSB, 
vol. 23, p. 604) 


„La slujba noastră din biserică cea dintâi cerere către Dumnezeu este o 
cerere după mila lui Dumnezeu, rugându-ne să miluiască Dumnezeu pe cei 
stăpâniți de duhurile necurate; a doua cerere, tot o cerere după mila lui 
Dumnezeu: ne rugăm să miluiască Dumnezeu pe cei ce fac pocăință; a treia 
cerere iarăşi este pentru noi înşine; iar această cerere o rostesc copiii cei 
neprihăniţi ai poporului, care se roagă lui Dumnezeu pentru milă. Pentru cei 
ce au săvârşit păcate multe şi care au nevoie de mustrare ne rugăm lui 
Dumnezeu noi preoții după ce noi înşine ne-am osândit păcatele noastre. 
Pentru noi însă se roagă copiii, pentru că împărăția cerurilor este a acelora 
care sunt nevinovaţi ca ei. Aceasta arată că mai cu seamă aceia care sunt 
nevinovaţi şi smeriţi ca şi copiii, aceia pot să se roage lui Dumnezeu pentru 
cei păcătoşi”. (Omilii la Matei, omilha LXXI, IV, în col. PSB, vol. 23, p. 
818) 


„Deci, imită pe Dumnezeu. Că dacă voieşte ca toţi oamenii să se 
mântuiască, apoi cu drept cuvânt că trebuie să ne rugăm pentru toți. Dacă EL 
voieşte ca toţi să se mântuiască, voieşte şi tu, iar dacă voieşti, roagă-te, 
fiindcă pentru unii ca aceştia trebuie să te rogi.” (Tălcuiri la Epistola întâi 
către Timotei, omilia a VII-a, p. 77) 


„Haide să vă spun la câți din cei drepţi le-a dat să mântuiască prin 
rugăciunile lor şi neamuri, şi oraşe, şi lumea toată. lar când vorbesc de 

rugăciune, primul vrednic de pomenire este Pavel. Pavel, care nu se mai 
sătura de a-l sluji lui Dumnezeu, Pavel, slujitorul obştesc, Pavel, strămoşul 
robilor lui Hristos. Aşadar, păzitorul acesta al lumii a mântuit toate 
neamurile prin rugăciunea lui şi prin rugămințile lui către Dumnezeu, 
spunându-ne mereu: Pentru aceea îmi plec genunchii înaintea Tatălui 
Domnului nostru lisus Hristos, din Care îşi trage numele orice neam în cer 
şi pe pământ, ca să vă dea, după bogăţia slavei Sale, să fiți puternic întăriți, 
prin Duhul Lui, în omul cel lăuntric, ca să locuiască Hristos prin credinţă în 
inimile voastre (Efeseni 3, 14-17). Vezi câtă putere are rugăciunea, cererea?” 
(Despre rugăciune, cuvântul II, în vol. Omilii la săracul Lazăr. Despre 
soartă şi Providenţă..., pp. 217-218) 


„„- ŞI are atâta putere rugăciunea, încât poate scăpa de chinuri şi 
pedeapsă pe unul care a supărat pe Stăpânul prin atâtea şi atâtea fapte? 

- Da, are atâta putere, omule! Dar nu ea singură săvârşeşte totul, ci are 
aliat şi ajutor foarte puternic iubirea de oameni a lui Dumnezeu, Care 
primeşte rugăciunea; iubirea Lui de oameni, care a săvârşit aici totul şi a 
făcut puternică rugăciunea.” (Cuvânt la pilda celui ce datora zece mii de 
talanți, în vol. Omilii la săracul Lazăr. Despre soartă şi Providenţă..., p. 
238) 


„... Noi dorim să fie chemat Dumnezeu în ajutorul celor bolnavi, al 
celor care muncesc în mine, al celor care îndură un regim crunt de sclavie şi 
în ajutorul celor posedaţi.” (Despre necunoaşterea lui Dumnezeu, cuvântarea 
III, p. 74) 


„Dacă te rogi pentru ceilalți, dobândeşti şi ceea ce voieşti tu, chiar 
dacă nici nu ai deschide gura să spui în rugăciune ceva despre problemele 
tale.” (Din vol. Problemele vieții, p. 202) 


„Ce vei zice dar: ce-mi trebuie mie rugăciunea altora, dacă fac eu 
voia lui Dumnezeu? Ce zici, omule? Pavel n-a zis: Ce mi-e bună rugăciunea 
altora?, măcar că cei ce se rugau nu erau atât de vrednici ca şi el. Petru încă 
n-a zis că nu-i trebuie lui rugăciunea, că rugă neîncetată se făcea către 
Dumnezeu pentru el şi îndată scăpă din legături, iar tu zici că nu-ți trebuie 
rugăciunea.” (Din vol. Mărgăritarele Sfântului loan Gură de Aur, p. 157) 


RUGĂCIUNEA (pentru conducătorii ţării) 

„Pentru împărați (să faceți rugăciuni — n.n.) şi pentru toți cari sunt în 
dregătorii — cum că aceştia erau necinstitori şi nelegiuiți, iarăşi nu mai 
încape vorbă: dar mai departe pune şi pricina rugăciunii, zicând: Că acesta 
lucru bun şi primit înaintea lui Dumnezeu, Mântuitorul nostru, carele 
voieşte ca toți oamenii să se mântuiască şi să vină la cunoaşterea 
adevărului (1 Tim. 2, 1-4).” (Comentariile sau Tâlcuirea Epistolei întâi 
către Corinteni, omilia XX XIII, pp. 353-354) 


RUGĂCIUNEA (de laudă) 


„Lauda cea mai mare este mai cu seamă atunci când Îl slăvim prin mii 
şi mii de guri. Fiecare om virtuos face pe toți cei din jurul lui care îl văd să-L 
laude pe Stăpânul său; iar lauda adusă de aceia aduce pricinuitorului laudei 
multă şi nespusă bunăvoință din partea Stăpânului. Nu suntem, oare, cei mai 
fericiți oameni când nu numai că slăvim noi cu limba noastră pe bunul 
Dumnezeu, dar mai facem şi pe alţii să-L laude din pricina noastră? Puterea 
virtuții este atât de mare că poate face ca să fie lăudat de mii de guri 
Creatorul. Nimic nu este, iubite, la înălțimea vieții virtuoase. De asta şi 
Domnul spunea: Aşa să lumineze lumina voastră înaintea oamenilor ca să 
vadă faptele voastre cele bune şi să slăvească pe Tatăl vostru cel din ceruri 
(Matei, 5, 16). Ai văzut că după cum ivirea luminii alungă întunericul, tot 
aşa şi ivirea virtuţii alungă şi păcatul, iar după izgonirea întunericului 
rătăcirii mişcă spre slavoslovie sufletele celor ce văd, virtutea?” (Omilii la 
Facere, omilia XXVI, VI, în col. PSB, vol. 21,p. 331) 


RUGĂCIUNEA (de mulţumire) 


„Aşa obişnuieşte Dumnezeu: de facem o faptă cât de mică şi de 
neînsemnată, dar numai să o facem, Dumnezeu ne dă daruri cu mare 
dărnicie. Şi ca să vezi cât de covârşitoare e nimicnicia noastră omenească şi 
cât de mare dărnicia lui Dumnezeu, uită-te la cele ce am să-ţi spun. Dacă am 
vrea să-l dăm ceva lui Dumnezeu, ce-l putem da altceva mai mult decât să-l 
arătăm prin cuvinte mulțumirea noastră? Dumnezeu, însă, ne dă prin fapte 
darurile Sale! Şi poate fi, oare, egalat cuvântul cu fapta? Fiind desăvârşit, 
Stăpânul nostru nu are nevoie de nimic de la noi decât numai de cuvinte; şi 
cere ca noi să-l mulțumim prin cuvinte; şi iarăşi, nu pentru că are nevoie de 
această mulțumire, ci ca să ne înveţe să fim recunoscători şi să-L cunoaştem 
pe El, dătătorul bunătăților. De aceea şi Pavel spunea în epistola sa: 
Mulţumiţi (Col., 3, 15). Nimic nu cere Stăpânul nostru de la noi decât 

această faptă. Să nu fim nerecunoscători şi nici să ne trândăvim a mulțumi 
Stăpânului cu cuvântul, pentru binefacerile ce cu fapta ni le face nouă. 
Câştigul tot al nostru este. Dacă vom mulţumi lui Dumnezeu pentru 
bunătățile date, apoi în afară de alte bunătăți mai mari, pe care le vom 
căpăta, vom dobândi şi multă îndrăznire înaintea lui Dumnezeu”. (Omilii la 
Facere, omilia XXVI, V, în col. PSB, vol. 21, pp. 329-330) 


„Dumnezeu ne face bine chiar fără să ştim. Şi pentru aceste binefaceri 
trebuie să-l mulțumim. Dumnezeu se îngrijeşte de mântuirea noastră; de 
aceea ne face multe binefaceri fără ştirea noastră; ne scoate adeseori din 
primejdii şi ne dă alte daruri. Este izvor de bunătate şi niciodată nu-şi 
opreşte curgerile bunătăţii Sale, care se revarsă asupra firii omeneşti. Dacă, 
deci, ne gândim la toate acestea, dacă ne străduim să mulțumim Stăpânului 
şi pentru binefacerile date şi să-l fim mulţumitori şi pentru cele ce ni le va 
da, ca să nu ne arătăm nevrednici de binefacerile Lui, vom putea avea şi 
viață îmbunătățită şi vom scăpa şi de căderea în păcat. Pomenirea 
binefacerilor Lui ne va fi dascăl îndestulător pentru o vieţuire plină de 
virtute. Pomenirea acestor binefaceri nu ne va lăsa să cădem vreodată în 
trândăvie şi uitare, nici să apucăm drumul păcatului. Un suflet veghetor şi 
treaz îşi arată recunoştinţa faţă de Dumnezeu nu numai atunci când totul îi 
merge din plin, ci şi când se abat asupra lui împrejurări potrivnice. Şi atunci 
mulţumeşte la fel ca şi mai înainte; schimbarea soartei nu-l slăbeşte, ci mai 
mult îl întăreşte; gândindu-se la nespusa purtare de grijă a lui Dumnezeu, 
este încredinţat că Dumnezeu, fiind bogat şi puternic, poate să-şi arate 
purtarea Sa de grijă chiar în împrejurările potrivnice nouă şi chiar dacă noi 
nu suntem în stare să le înţelegem bine. 

Să lăsăm, dar, toate treburile noastre în grija lui Dumnezeu, în aşa fel 
încât oricum ar fi împrejurările din viața noastră, noi să facem un singur 
lucru, să mulțumim pentru toate necontenit lui Dumnezeu. Că de asta suntem 
înzestrați cu grai şi ne deosebim de cele necuvântătoare, ca să înălțăm 
necontenit Creatorului universului laude, cântări şi necontenite slavoslovii. 
De aceea ne-a insuflat suflet şi ne-a dăruit limbă, pentru ca, având vii în 
minte binefacerile date de EI, să-l recunoaştem stăpânirea, să ne arătăm 
recunoscători şi să-l înălțăm Stăpânului mulțumiri după putere. Dacă 
oamenii, care sunt de aceeaşi fire cu noi, cer ca să le mulțumim când ne fac 
vreun bine, adeseori mic şi neînsemnat, nu pentru că au nevoie de 
recunoştinţa noastră, ci ca să ajungă prin asta mai slăviţi, apoi cu mult mai 
mult trebuie să mulțumim noi iubitorului de oameni Dumnezeu, Care vrea să 
facem lucrul acesta numai şi numai spre folosul nostru. Când mulțumim 
oamenilor pentru binefacerile ce ni le-au făcut, mulțumirea noastră îi face 

mai Slăviţi, dar când mulțumim lui Dumnezeu pentru binefacerile Lui, noi 
ajungem mai slăviţi. Dumnezeu nu vrea să-l mulţumim pentru că are nevoie 
de lauda noastră, ci pentru ca să avem noi câştig, pentru ca noi să ajungem 
vrednici de şi mai mare ajutor. 

— Dar dacă nu putem să-l mulțumim după vrednicie? 

— Cum am putea-o face, când firea noastră e atât de slabă? Dar pentru 
ce vorbesc cu de firea omenească? Nici chiar puterile cele netrupeşti şi 
nevăzute, începătoriile şi stăpâniile, heruvimii şi serafimii nu vor putea, 
mulțumindu-l, să-l înalțe doxologie după vrednicie. Totuşi este drept să-l 
aducem lui Dumnezeu mulțumiri după putere, să slăvim necontenit pe 
Stăpânul nostru şi prin cuvinte de laudă şi prin viaţă curată”. (Omilii la 
Facere, omilia XXVI, V-VI, în col. PSB, vol. 21, pp. 330-331) 


„Aşa e Dumnezeu! Când vede că suntem recunoscători pentru 
binefacerile primite, ne dă daruri şi mai bogate. Să ne silim, dar, şi noi să 
mulțumim după puterile Stăpânului pentru bunătăţile date până acum, ca să 
fim vrednici de altele şi mai mari! Să nu uităm niciodată binefacerile făcute 
nouă de Dumnezeu, ci să le avem necontenit în minte, ca mânaţi de 
amintirea lor să-l mulțumim pururi, chiar dacă sunt atât de multe încât 
mintea noastră nici nu poate socoti darurile făcute de Dumnezeu nouă. Da, 
cine ar putea socoti binefacerile făcute nouă până acum, pe cele pe care ni 
le-a făgăduit şi pe cele pe care le primim în fiecare zi?” (Omilii la Facere, 
omilia XXVII, ], în col. PSB, vol. 21, p. 332) 


„Dacă am voi să ne gândim la aceste binefaceri, dacă am mulţumi 
pentru ele lui Dumnezeu după puterea noastră, am putea atrage asupra 
noastră şi mai mult bunăvoința Lui şi am putea face şi mai multe fapte de 
virtute” (Omilii la Facere, omilia XXVII, II, în col. PSB, vol. 21, p. 334) 


„Când Dumnezeu este binecuvântat de oameni şi 1 se aduc mulţumiri, 
atunci Dumnezeu revarsă mai din belşug binecuvântarea Sa peste cei de care 
e binecuvântat.” (Omilii la Facere, omilia XXIX, VII, în col. PSB, vol. 21, 
p. 376) 


„Nimic nu-i atât de plăcut lui Dumnezeu ca sufletul plin de 
recunoştinţă, ca sufletul care-l mulţumeşte Lui pentru toate. Dumnezeu ne 
face nouă tuturora mii şi mii de binefaceri, cu voia şi fără voia noastră cu 
ştiinţa şi fără ştiinţa noastră, şi EI nu cere nimic altceva de la noi decât să-l 
mulțumim pentru ceea ce ne face, ca şi pentru aceasta să ne dea în schimb 
mare răsplată”. (Omilii la Facere, omilia LII, III, în col. PSB, vol. 22, p. 

188) 


„Ar fi nechibzuit ca să ne bucurăm în fiecare zi de binefacerile Lui, 
dar să nu-l mulțumim nici cu cuvântul, mai ales când şi această mulțumire 
ne este tot nouă de folos. Nu Dumnezeu are nevoie de cele ale noastre, ci noi 
avem nevoie de toate cele ale Lui. Mulţumirea ce I-o dăm nu-l adaugă 
nimic; dar pe noi ne apropie mult de Dumnezeu. Dacă aducându-ne aminte 
de binefacerile primite de la oameni ni se aprinde şi mai mult dragostea de 
ei, cu mult mai mult dacă ne aducem aminte necontenit de binefacerile 
săvârşite de Dumnezeu asupra noastră suntem mai râvnitori în împlinirea 
poruncilor Lui. De aceea şi Pavel spunea: Fiți mulțumitori! (Col., 3, 15). Cea 
mai bună pază a binefacerii este aducerea aminte de binefacere şi 
necontenita mulțumire pentru binefacere”. (Omilii la Matei, omilia XXV, 
III, în col. PSB, vol. 23, p. 324) 


„Să-l mulţumim, deci, necontenit! Mulţumirea noastră să facă 
începutul cuvintelor şi faptelor noastre! Să-l mulțumim nu numai pentru 
binefacerile făcute nouă, ci şi pentru binefacerile făcute de Dumnezeu altora. 
Făcând aşa, vom putea stârpi invidia, vom întări dragostea şi o vom face mai 
curată. Nici nu poți invidia pe aceia pentru care mulțumeşti Stăpânului. Din 
pricina aceasta, când jertfa cea înfricoşătoare stă înainte, preotul ne 
porunceşte şi mulţumim pentru întreaga lume, pentru cei ce au trăit înainte 
de noi, pentru cei din viaţă, pentru cele ce au fost mai înainte şi pentru cele 
ce vor fi după acestea. Mulţumirea aceasta ne dezlipeşte de pământ, ne mută 
în cer şi ne face din oameni îngeri. ŞI îngerii, stând în cor, mulţumesc lui 
Dumnezeu pentru bunătăţile date nouă, spunând: Slavă întru cei de sus lui 
Dumnezeu şi pe pământ pace şi între oameni bunăvoire (Luca 2, 14)”. 
(Omilii la Matei, omilia XXV, III, în col. PSB, vol. 23, pp. 324-325) 


„Să mulţumim necontenit lui Dumnezeu şi pentru binefacerile date 
nouă şi pentru cele date semenilor noştri, şi pentru cele mici şi pentru cele 
mari. Chiar dacă este mic darul, ajunge mare, pentru că-i dat de Dumnezeu; 
dar, mai bine spus, nici un dar al lui Dumnezeu nu este mic, nu numai pentru 
că e dat de Dumnezeu, dar şi pentru că e aşa prin însăşi natura lui”. (Omilii 
la Matei, omilha XXV, IV, în col. PSB, vol. 23, p. 325) 


„Dar pentru că de obicei omul nu mulţumeşte pentru binefacerile 
primite, de aceea însuşi Dumnezeu Se îngrijeşte de noi şi ne dă prilejuri să-l 
mulțumim. Şi ceea ce a făcut cu iudeii, amintindu-le de binefacerile date lor 
cu ajutorul locurilor, timpurilor şi sărbătorilor, o face şi acum; prin felul în 

care se desfăşoară jertfa cea fără de sânge, ne aduce necontenit aminte de 
binefacerile revărsate de Dumnezeu asupra noastră. Nimeni nu s-a străduit 
atâta să ne facă vrednici, cu vază şi recunoscători în toate, ca Dumnezeu, 
Creatorul nostru. De aceea, de multe ori, ne face bine chiar fără voia noastră; 
iar cele mai multe binefaceri ale Lui nici nu le ştim”. (Omilii la Matei, 
omilia XXV, IV, în col. PSB, vol. 23, p. 325) 


„Ce lucru mare ne cere Dumnezeu? Ne porunceşte să-l mulțumim 
pentru marea Sa purtare de grijă. Să ascultăm, dar, şi să-l mulţumim pururea. 
Că pe iudei nu i-a pierdut altceva decât aceea că n-au mulțumit lui 
Dumnezeu pentru binefacerile primite; aceasta, şi nu altceva, a adus peste ei 
acele multe şi repetate nenorociri; dar, mai bine spus, chiar înainte de a veni 
peste ei nenorocirile, aceasta le-a stricat sufletul şi i-a pierdut. Nădejdea 
celui nemulțumitor, spune Scriptura, este ca gheaţa de iarnă (Înţ. Sol., 16, 
29). După cum gerul iernii amorțeşte şi omoară trupurile, tot aşa şi 
nemulțumirea pentru binefacerile primite amorțeşte şi omoară sufletele. 
Aceasta vine din mândrie şi din socotința că suntem cineva. Omul smerit 
însă mulţumeşte lui Dumnezeu nu numai pentru binefacerile primite, ci chiar 
şi pentru aparentele necazuri şi nenorociri venite asupra lui; şi orice suferinţe 
ar avea nu socoteşte că le suferă pe nedrept”. (Omilii la Matei, omilia XXV, 
IV, în col. PSB, vol. 23, p. 326) 


„Mulţumesc Dumnezeului meu pururea pentru voi, pentru harul lui 
Dumnezeu ce s-a dat vouă întru EHristos lisus, că întru toate v-aţi îmbogăţit 
întru Dânsul (| Cor., 1, 4-5). 

Ceea ce face cu alţii, când îi sfătuieşte zicând: Întru toate prin 
rugăciune cu mulțumită cererilor voastre să se cunoască la Dumnezeu (Flp. 
4, 6), tot aceea a făcut şi cu sine, învățându-ne ca de aici să începem vorba 
pururea, şi înainte de toate să mulțămim lui Dumnezeu. Nimic nu este atât de 
plăcut lui Dumnezeu, precât a ne arăta mulțămitori către dânsul, şi pentru 
noi înşine, şi pentru alții. Pentru aceea apostolul în toate Epistolele sale o 
trece pe aceasta înaintea tuturor, şi dacă în celelalte Epistole a făcut aşa, apoi 
aici cu atât mai mult era nevoie să o facă. Cel ce mulțămeşte lui Dumnezeu, 
îi mulțămeşte şi pentru cele ce pătimeşte, şi îi mulțămeşte şi pentru har; iar 
harul nu este nici datorie, nici plată şi nici răsplată. Dacă aceasta era nevoie 
să o spună peste tot locul, cu atât mai mult era nevoie a o spune corintenilor, 
care se uitau cu gura căscată la cei ce tăiau şi dezbinau Biserica. 


Dumnezeului meu. Din preaplinul stăru sale sufleteşti, el răpește şi-şi 
însuşeşte ceea ce este de obşte, obicei pe care îl aveau şi prorocii, pururea 

zicând: Dumnezeul meu, Dumnezeul meu — cu care prilej îi îndeamnă şi pe 
dânşii ca să facă aşa. Cel ce grăieşte aşa, se desparte de cele toate omeneşti 
şi păşeşte către Acela pe care-l cheamă cu multă însuflețire. Aceasta o poate 
zice cu adevărat numai cel ce se ridică pururea de la cele pământeşti spre 
cele cereşti, spre Dumnezeu, pe carele mai mult decât toate îl voieşte, căruia 
îi mulțămeşte necontenit nu numai pentru harul dat lui, ci chiar şi pentru cel 
mai mic bine ce a avut după aceasta şi pentru care îi înalță tot aceeaşi laudă 
şi mulțămire. Pentru aceea şi apostolul n-a zis simplu: Mulfumesc lui 
Dumnezeu, Ci a mai adaos: pururea pentru voi, învăţându-ne a cunoaşte 
pururea harul lui Dumnezeu şi nimănui altuia a mulțămi, fără numai lui 
Dumnezeu. 


Pentru harul lui Dumnezeu. Ai văzut cum el îi îndreptează peste tot 
locul? Unde este Harul, acolo nu sunt fapte, iar unde sunt fapte, acolo nu 
este har. Deci dacă este harul, zice, pentru ce cugetați lucruri mari? Pentru 
ce sunteţi îngâmjfaţi? Ce s-a dat vouă, zice, şi prin cine s-a dat? Poate prin 
mine, sau printr-un alt apostol? Nicidecum, zice; ci prin Hristos lisus, Căci, 
întru Hristos lisus aceea înseamnă. Priveşte cum în multe locuri acel întru 
este pus în loc de prin. Aşadar întru nu este de mai mică însemnătate decât 
prin. 


Că întru toate v-aţi îmbogăţit întru Dânsul. Iarăşi, prin cine v-aţi 
îmbogăţit? Întru Dânsul, zice, adică printr-Însul. Şi nu zice simplu v-aţi 
îmbogăţit, ci şi întru toate. Deci când este şi bogăţie, şi a lui Dumnezeu 
bogăţie, şi întru toate, şi prin Unul-Născut al său Fiu, apoi cugetă singur ce 
negrăită comoară.” (Comentariile sau Tâlcuirea Epistolei întâi către 
Corinteni, omila II, pp. 14-15) 


„+... el, Apostolul Pavel, nu voieşte ca rugăciunile noastre să fie numai 
de cerere, ci şi de mulțumire pentru toate câte avem şi primim. Căci cum va 
cere cineva cele viitoare dacă nu ştie a da mulțumire pentru cele deja 
căpătate? 


Ci întru toate, prin închinăciune şi prin rugă cu mulțumire (Flp., 4, 6), 
spune el. De aceea noi trebuie să mulțumim pentru toate, chiar şi pentru cele 
ce par a fi batjocoritoare, fiindcă aceasta înseamnă cu adevărat a mulțumi. A 
mulțumi pentru lucrurile plăcute pe care le-ai primit este un lucru firesc; însă 
a-i mulțumi pentru scârbele şi durerile pe care le întâmpini în calea vieţii, 
aceasta este fapta unui suflet recunoscător şi foarte devotat lui Dumnezeu, în 
timp ce pe celelalte nu le cunoaşte. Deci astfel de rugăciuni trebuie să-l 
aducem şi noi, pentru a fi cunoscute şi primite de El. Căci EI de toate are 

grijă pentru sufletul nostru, chiar dacă noi nu ştim. Şi chiar aceasta este 
dovada cea mai mare că sunt spre folosul nostru: că noi nu ştim.” (Omilii la 
Epistola către Filipeni, omilha a XV-a, p. 254) 


„Aceasta să fie treaba voastră, zice, ca întru rugăciuni să mulțumiți lui 
Dumnezeu şi pentru cele văzute, şi pentru cele nevăzute, şi pentru cele ce am 
făcut bine, fie de voie, fie de nevoie, şi pentru Împărăţia cerurilor şi pentru 
gheenă şi pentru necazuri şi pentru liniştea ce o avem. Căci acesta este 
obiceiul sfinților, a se ruga şi a mulţumi pentru binefacerile comune. Eu 
cunosc un bărbat sfânt care se ruga în aşa fel. Nimic nu zicea, decât acestea: 

Mulţumesc Ţie Doamne pentru binefacerile pe care din ziua întâi şi 
până astăzi le-ai făcut cu noi nevrednicii. Îţi mulțumim pentru cele pe care le 
ştim şi pentru cele pe care nu le ştim, pentru cele arătate şi pentru cele 
ncarătate, pentru cele cu fapta şi cu cuvantul, pentru cele de voie şi cele fără 
de voie şi pentru toate cele făcute cu noi nevrednicii. Îţi mulţumim pentru 
necazuri şi pentru linişte, pentru gheenă şi pentru pedeapsa de acolo, pentru 
Împărăţia cerurilor. Te rugăm, păzeşte sufletul nostru ca să fie sfânt, având 
cugetul curat şi vrednic de dragostea Ta. Tu Care ne-ai iubit pe noi până într- 
atât, încât ai dat şi pe Fiul Tău cel Unul Născut pentru noi.” (Comentariile 
sau Explicarea Epistolei către Coloseni, omilia X, p. 119) 


„... cu atât mai mult (trebuie să mulțumim lui Dumnezeu — n.n.) 
pentru cele întâmplate nouă în ascuns, fie de voie, fie de nevoie, precum şi 
pentru cele ce ni se par a fi supărătoare, fundcă Dumnezeu toate le lucrează 
spre binele nostru.” (Tălcuiri la Epistola întâi către Timotei, omilia a VI-a, 
p. 69) 


„Nu numai dacă dobândim cele ce cerem de la Dumnezeu, ci şi când 
nu putem dobândi cele ce cerem, tot să-i mulțumim, că de multe ori se 
întâmplă când nu dobândim, că este mai de folos nedobândirea, pentru aceea 
nu se cade să ne pară rău că nu ne-a dat, în pripă, Dumnezeu. Că şi mai 
înainte până a nu cere, oare n-ar putea Dumnezeu să ne dea? Adevărat, 
poate, dar aşteaptă ca să aibă motiv de la noi, ca rugându-ne Lui cu dreptate, 
să dobândim dreapta Lui chivernisire. Deci de am dobândi, de n-am 
dobândi, se cade să mulţumim, că Dumnezeu când nu vrea să ne dea mai 
mult bine ne face, decât dacă ne-ar fi dat. De vreme ce noi folosul nostru nu- 
| cunoaştem cum îl cunoaşte El, că Dumnezeu pururea iubeşte şi vrea să-l 
tragă pe om spre El. Că şi un tată iubitor de fiu, din multe ce-i cere copilul 

lui, nu-i dă, nu doar că nu vrea să-i dea, ci fundcă iubeşte rugăciunea de-a 
pururea a copilului lui.” (Din vol. Mărgăritarele Sfântului loan Gură de 
Aur, pp. 151-152) 


RUGĂCIUNEA (de cerere) 


„Aşa e totdeauna obiceiul lui Dumnezeu: să întreacă şi să depăşească 
cererile noastre. Datornicul se rugase să-l păsuiască şi-i făgăduise că-i va 
plăti toată datoria; dar Cel Care cu bunătatea Sa depăşeşte păcatele noastre, 
milostivindu-se l-a slobozit şi i-a iertat lui toată datoria. Ai văzut ce-a cerut 
sluga şi cât i-a dăruit Stăpânul?” (Omilii la Facere, omilia XXVII, VI, în 
col. PSB, vol. 21, p. 344) 


„— Oare Dumnezeu nu poate să-mi dea înainte de a-l cere? 

— Poate, dar aşteaptă ca noi să-l dăm prilej, ca pe bună dreptate să fim 
vrednici de purtarea Sa de grijă. Să stăruim, deci, în rugăciune, fie de 
dobândim ce cerem, fie de nu dobândim. Să-l mulțumim lui Dumnezeu nu 
numai când dobândim cererile, ci şi când nu le dobândim. A nu dobândi ce 
cerem, când Dumnezeu o vrea, nu-i mai puţin decât a dobândi. Nu ştim noi 
atât ce ne este de folos, cât ştie Dumnezeu. Deci se cuvine să-l mulțumim fie 
de dobândim ce cerem, fie de nu dobândim. Și pentru ce te minunezi dacă 
noi nu ştim ce ne este de folos? Pavel, omul acela atât de mare şi de 
înzestrat, care a fost învrednicit cu acele taine nespuse, nu ştia şi cerea ceca 
ce nu-i era de folos. Se vedea înconjurat de necazuri şi de încercări 
nenumărate şi se ruga să scape de ele; şi s-a rugat nu o dată, nici de două ori, 
ci de nenumărate ori: De trei ori L-am rugat pe Domnul Ul Cor., 12, 8), 
spune el. Cuvântul de trei ori înseamnă că L-a rugat pe Dumnezeu de mai 
multe ori, dar n-a dobândit ceca ce cerea. Să vedem, însă, cum s-a purtat 
Pavel! S-a supărat oare? S-a trândăvit oare? I-a amorțit sufletul oare? Nu! 

— Dar ce 1-a spus Dumnezeu? 

— Dumnezeu i-a spus: De ajuns îţi este harul Meu, că puterea Mea în 
slăbiciune se desăvârşeşte (II Cor., 12, 9). Nu numai că Dumnezeu nu l-a 
slobozit de necazurile ce-l apăsau, dar l-a lăsat să le îndure mai departe. 

— Bine! Dar de unde ştim că Pavel nu s-a supărat? 

— Ascultă ce spune Pavel după ce a aflat cele hotărâte de Dumnezeu: 
Deci cu mare plăcere mă voi lăuda cu slăbiciunile mele (Il Cor., 12, 9). Nu 
numai că nu caut, spune Pavel, să scap de necazuri, dar cu şi mai multă 
bucurie mă voi lăuda cu ele! 

A văzut ce suflet înţelept? Ai văzut ce dor de Dumnezeu? Ascultă ce 
spune Pavel! Nu ştim cum trebuie să ne rugăm (Rom., 8, 26). Nu-i cu 

putință, spune el, ca noi, care suntem oameni, să le ştim bine pe toate! Se 
cuvine, deci, să lăsăm aceasta pe seama Creatorului firii noastre şi să primim 
cu bucurie şi cu multă plăcere pe acelea pe care le vrea EI; să nu ne uităm la 
înfăţişarea celor ce ni se întâmplă, ci la cele hotărâte de Stăpânul. 
Dumnezeu, ştiind mai bine decât noi ce ne este de folos, ştie cum trebuie să 
lucreze mântuirea noastră”. (Omilii la Facere, omilia XXX, V, în col. PSB, 
vol. 21, pp. 390-391) 


„Grija noastră să ne fie, deci, una singură: să stăruim necontenit în 
rugăciune şi să nu ne supărăm dacă Dumnezeu întârzie cu împlinirea 
cererilor noastre; dimpotrivă, să arătăm şi mai multă răbdare. Dumnezeu nu 
amână împlinirea cererilor ca să ne refuze, ci o face pentru că vrea să ne 
înveţe să stăruim în rugăciune, pentru că vrea să ne atragă necontenit la EL. 
La fel face şi un tată, care-şi iubeşte copiii; de multe ori nu împlineşte 
cererea copilului lui, nu pentru că nu vrea să-i dea, ci pentru că vrea să-l aibă 
prin asta pe copil necontenit lângă el. 

Cunoscând, deci, acestea, niciodată să nu ne descurajăm, nici să 
încetăm a ne apropia de Dumnezeu pentru a ne ruga. Dacă pe judecătorul cel 
crud şi fără de milă, care nici de Dumnezeu nu se temea, stăruința femeii l-a 
silit şi l-a făcut să o ajute (Luca, 18, 2-8), apoi cu mult mai mult noi, dacă 
am voi să facem ce a făcut femeia, vom îndupleca spre ajutorul nostru pe 
Stăpânul nostru cel blând şi iubitor de oameni, pe Stăpânul nostru cel 
milostiv, Care aleargă spre mântuirea noastră!” (Omilii la Facere, omiha 
XXX, VI, în col. PSB, vol. 21, pp. 391-392) 


„Să nu pregetăm a ne ruga, dacă nu suntem ascultați îndată. Poate că 
Dumnezeu amână împlinirea rugăciunilor noastre tocmai pentru că vrea să 
primim plata răbdării şi pentru că ştie timpul când ne va fi de folos 
împlinirea dorințelor noastre. Nu ne cunoaştem noi folosul nostru aşa de 
bine cât ni-l cunoaşte Cel Care cunoaşte ascunsurile inimii fiecăruia. De 
aceea se cuvine să nu cercetăm, să nu iscodim cele făcute de Dumnezeu, ci 
să-l mulţumim...”. (Omilii la Facere, omilia XLIX, I, în col. PSB, vol. 22, 
p. 168) 


„Aşa obişnuieşte Stăpânul universului să facă cu drepţii. Le 
făgăduieşte dar nu le împlineşte îndată făgăduințele, ci îi deprinde mai întâi 
pe drepți cu răbdarea şi cu ascultarea şi aşa le împlineşte cu prisosință cele 
făgăduite”. (Omilii la Facere, omilia LIV, IV, în col. PSB, vol. 22, p. 209) 


„...Să imităm cu toţii pe dreptul Iacov! Noi cei din har să imităm pe 

cei de dinainte de lege! Să nu cerem de la Stăpân lucruri pământeşti. De 
altfel nici Dumnezeu nu aşteaptă să-l aducem noi aminte, ci chiar dacă nu-l 
cerem, ne dăruieşte cele de trebuință. Că Dumnezeu răsare soarele peste răi 
şi buni şi plouă peste drepți şi nedrepți (Matei, 5, 45). Să avem încredere în 
Cel Ce ne îndeamnă şi ne spune: Căutați mai întâi împărăția lui Dumnezeu 
şi toate acestea se vor adăuga vouă (Matei, 6, 33). Vezi că este gata să ni le 
dea pe acelea ca adaos? Nu cere, dar, în primul loc pe acestea pe care ai să le 
1e1 ca adaos, nici nu strica rânduiala, ci să căutăm pe acelea, aşa cum ne-a 
poruncit Domnul în rugăciunea domnească, ne-a dat canoane şi hotare până 
unde se cuvine să mergem cu cererile noastre după cele pământeşti şi ne-a 
poruncit să rostim acele cuvinte, pline de multă filosofie: Pâinea noastră cea 
de toate zilele dă-ne-o nouă astăzi (Matei, 6, 11), în loc de: Hrana zilnică. 
Aşa s-a rugat dreptul Iacov, fără să fi auzit aceste cuvinte, şi a spus: Dacă-mi 
va da Domnul pâine să mănânc şi haină să mă îmbrac. Să nu cerem dar, de 
la Dumnezeu altceva din cele pământeşti decât hrana cea de toate zilele. Este 
nevrednic să cerem de la un Stăpân aşa de darnic, de la un Stăpân Care are 
atâta bogăție de putere, acelea care ţin atât cât ţine viaţa aceasta, acelea care 
se schimbă şi se prefac. Aşa sunt toate cele omeneşti, fie bogăția, fie puterea, 
fie slava omenească! Dimpotrivă, să cerem acelea ce dăinuiesc veşnic, 
acelea ce rămân, acelea care nu cunosc schimbare. Știindu-l bunătatea 
Stăpânului, nici să nu-l vorbim de cele de aici, ci toată râvna noastră să o 
prefacem în dor de cele din ceruri. Dacă EI răsare soarele Lui peste răi şi 
buni şi plouă peste drepți şi nedrepţi, apoi cu atât mai mult nu va trece cu 
vederea pe cei care se depărtează de răutate şi fug de nedreptate, ci-i va 
învrednici de marea Lui purtare de grijă şi-i va ajuta în toate. 

Cunoscând, dar, pe acestea, iubiților, să nu punem la îndoială 
făgăduinţele lui Dumnezeu, nici să facem fapte potrivnice poruncilor Lu”. 
(Omilii la Facere, omilia LIV, V, în col. PSB, vol. 22,p. 211) 


„Dacă nu ni se împlinesc rugăciunile, să stăruim să ni se împlinească; 
dacă ni s-au împlinit, să stăruim tocmai pentru că ni s-au împlinit. Nici 
Dumnezeu nu vrea să amâne datul, dar prin întârzierea datului meşteşugeşte 
stăruința în rugăciune. De aceea şi amână împlinirea cererilor, iar adesea 
chiar îngăduie să vină încercări, ca să alergăm mereu la EI; şi, alergând, să 
stăruim în rugăciune”. (Omilii la Matei, omilia X, VII, în col. PSB, vol. 23, 
p. 129) 


„Căutaţi împărăţia cerurilor şi toate acestea se vor adăuga vouă. 


N-a spus: se vor da vouă, ci: se vor adăuga vouă ca să afli că darurile 
date de Dumnezeu pe lumea aceasta sunt o nimica în comparație cu măreția 

celor viitoare. De aceea ne şi porunceşte să nu le cerem pe acestea când ne 
rugăm, ci pe celelalte, fiind încredințați că ni se vor adăuga şi acestea la 
celelalte. Caută, dar, pe cele viitoare şi vei primi şi pe cele de acum! Nu 
căuta pe cele văzute, şi le vei dobândi negreşit! Este nevrednic de tine să te 
apropii de Stăpân cu nişte cereri ca acestea! Te faci de râs pe tine însuţi de-ţi 
cheltuieşti toata râvna cu dorul de cele trecătoare, când eşti dator ca toată 
râvna şi grija ta să-ți fie pentru bunătăţile cele nespuse. 

- Cum? m-ar întreba cineva. Nu ne-a poruncit Hristos să cerem 
pâine? 

- Da! Dar pâinea cea de toate zilele. Şi a mai adăugat: Dă-ne-o nouă 
astăzi (Matei 6, 11). Tot aşa facem şi acum. Că n-a spus Nu vă îngrijiţi, ci: 

Nu vă îngrijiţi de ziua de mâine (Matei 6, 34). 

Prin această poruncă ne-a dat în acelaşi timp şi libertatea şi ne-a alipit 
şi sufletul de cele mai de neapărată trebuinţă. Tot acum ne porunceşte să-l 
cerem lui Dumnezeu şi cele de neapărată trebuinţă, nu pentru că Dumnezeu 
are nevoie să 1 le amintim, ci ca să cunoaștem că orice faptă bună ce 
săvârşim, o săvârşim cu ajutorul Lui şi ca să ne obişnuim să 1 le cerem 
necontenit. 

Ai văzut că şi prin aceste cuvinte Domnul ne-a încredinţat că vom 
primi negreşit şi bunătăţile din lumea aceasta? Cel ce dă cele mai mari, cu 
atât mai mult va da cele mai mici”. (Omilii la Matei, omiha XXI, III, în col. 
PSB, vol. 23, p. 285) 


„ȘI totuşi Dumnezeu vrea să fie rugat de noi; ba încă îți mai şi 
mulţumeşte când Îl rogi. El e singurul datornic care-şi mulţumeşte când Îi 
ceri şi-ţi dă ceea ce nu I-ai împrumutat. Dacă te vede cerând cu stăruință, îţi 
dă şi ce n-a luat de la tine; dar dacă te vede trândav, amână şi EL, nu pentru 
că nu vrea să dea, ci pentru că-l place să fie rugat de noi”. (Omilii la Matei, 
omilia XXI, V, în col. PSB, vol. 23, p. 288) 


„Să nu spui: Sunt nevrednic! Nu mă rog! Şi cananeanca era 
nevrednică! Să nu spui: Am multe păcate! Nu pot Să-L rog că e mâniat pe 
mine! Dumnezeu nu se uită la nevrednicia ta, ci la sufletul tău. Dacă văduva 
a înduplecat pe judecătorul care de Dumnezeu nu se temea şi de oameni nu 
se ruşina, cu mult mai mult rugăciunea ta continuă va îndupleca pe bunul 
Dumnezeu. Să te apropii de EI chiar dacă nu-l eşti prieten, iar dacă-i ceri 
cele ce n-ai dreptul, chiar dacă ai risipit toată averea părintească şi de multă 
vreme nu te-ai mai arătat în faţa Lui (Luca 15, 11-32), chiar dacă eşti fără de 
cinste, chiar dacă eşti în urma tuturor, chiar dacă e mâniat şi supărat pe tine! 

Arată-l că vrei să 1 te rogi şi să te reîntorci la EI; vei primi totul şi vei stinge 
îndată şi mânia şi osânda. 

dd Baita d nd a del ala E - Dar iată, mă rog şi n-am nici un câştig. 

- Da, pentru că nu te rogi cum se rugau aceia, aşa cum se ruga 
cananeanca de pildă (Matei 15, 22-28), ca prietenul care s-a dus la prietenul 
său la miezul nopţii (Luca 11, 5-8), ca văduva care supăra necurmat pe 
judecător, (Luca 18, 2-8) ca fiul care a risipit toată averea tatălui său (Luca 
15, 11-32). Dacă te-ai ruga ca ei, ai căpăta îndată. 

- Este Tată! 

- Chiar dacă S-a mâniat? 

- Îşi iubeşte copilul! Un singur lucru caută Dumnezeu: nu să te 
pedepsească pentru insulte, ci să te vadă că te pocăieşti, că te rogi!”. (Omilii 
la Matei, omilha XXII, V, în col. PSB, vol. 23, pp. 289-290) 


„Să ne apropiem de Dumnezeu cu timp şi fără timp; dar, mai bine 
spus, niciodată nu te apropii fără timp; fără timp este când nu te apropii de 
EI mereu. Totdeauna este cu timp să ceri de la Cel Ce doreşte să-ţi dea. După 
cum niciodată nu-i fără timp să respiri, tot aşa nu-i fără timp să ceri de la 
Dumnezeu; să nu ceri este fără timp. Și după cum avem totdeauna trebuință 
de respirație, tot aşa avem totdeauna trebuință de ajutorul Lui. Dacă vrem, îl 
atragem cu uşurinţă lângă noi. Profetul, vrând să ne arate că Dumnezeu este 
totdeauna gata să ne facă bine, spune: Gata ca zorile îl vom găsi (Osea 6, 3). 
Ori de câte ori ne apropiem de EI, Îl vedem că aşteaptă cererile noastre. lar 
dacă nu scoatem nimic din izvorul cel pururea curgător al binefacerilor Sale, 
a noastră e întreaga vina. Învinuirea aceasta o aducea şi iudeilor, spunându- 
le: Iar mila Mea ca norul cel de dimineaţă şi ca roua din zori se trece (Osea 
6, 4). Cu alte cuvinte Dumnezeu spune aşa: V-am dat toate bunătăţile Mele! 
Dar voi, prin marea voastră răutate, aţi pus stavilă nespusei Mele dărnicii, 
aşa precum căldura soarelui risipeşte şi norul cel de dimineaţă şi roua cea 
din zori. Şi acesta-i iarăşi un semn al purtării Sale de grijă. Când vede că 
suntem nevrednici de binefacerile Lui, nu ne mai face bine, ca să nu 
ajungem trândavi. Dacă, însă, ne schimbăm puţin, atât cât să recunoaştem că 
am păcătuit, îşi revarsă peste noi binefacerile Sale cu mai multă bogăţie 
decât izvoarele apele lor şi ne scaldă cu darurile Sale cu mai multă dărnicie 
decât scaldă marea țărmurile sale. Cu cât primim mai mult cu atât se bucură 
mai mult. Aceasta îl face să dea şi mai mult. Că Dumnezeu socoteşte 
mântuirea noastră propria Sa bogăţie şi o dă din belşug celor ce o cer. Acest 
lucru l-a arătat Pavel prin cuvintele: Îmbogățeşte pe toți cei ce-L cheamă 
(Rom., 10, 12). Se mânie atunci când nu-l cerem; ne întoarce spatele atunci 

când nu-l rugăm. Pentru asta a sărăcit, ca să îmbogăţească (II Cor., 8, 9); 
pentru asta a suferit patimile, ca să ne îndemne să-l cerem. 

Să nu ne pierdem, dar, nădejdea, ci, pentru că avem atâtea prilejuri şi 
atât de bune nădejdi, chiar dacă am păcătui în fiecare zi, să ne apropiem de 
el, rugându-L, implorându-L, cerându-l iertare de păcate. Aşa vom pune 
capăt păcatelor, vom pune pe fugă pe diavol, vom atrage asupra noastră 
iubirea de oameni a lui Dumnezeu şi vom dobândi bunătăţile ce vor să fie”. 
(Omilii la Matei, omilia XXII, VI, în col. PSB, vol. 23, p. 290) 


„Oamenilor le pari plicticos şi supărător dacă le ceri necontenit; pe 
Dumnezeu îl superi mai mult când nu-l ceri necontenit. Dacă stărui în 
cererea ta, se poate să nu primeşti îndată, dar negreşit primeşti. De aceea a 
închis uşa, ca să te facă să baţi; de aceea nu-ţi face îndată pe voie, ca să ceri. 
Nu înceta, deci, de a cere şi vei primi negreşit!”. (Omilii la Matei, omilia 
XXIII, IV, în col. PSB, vol. 23, p. 298) 


„Care este omul acela dintre voi, de la care de va cere fiul său pâine, 
îi va da piatră? Deci dacă nu primeşti, nu primeşti pentru că ai cerut piatră. 
Chiar dacă eşti fiu, nu-i de ajuns atâta ca să primeşti, ci tocmai faptul că eşti 
fiu te împiedică să primeşti. Nu cere, deci, nimic lumesc, ci pe cele 
duhovniceşti şi negreşit vei primi! Ca şi Solomon, pentru că a cerut ce 
trebuia să ceară, iată că a primit îndată! (II Regi 3, 5-14). Două lucruri 
trebuie să îndeplinească cel ce se roagă: unul, să ceară cu stăruință; altul, să 
ceară ce trebuie. Pentru că şi voi, ne spune Domnul, deşi sunteți părinți, 
aşteptaţi ca fiii voştri să vă ceară; de vă cer ceva nefolositor, nu le dați; 
după cum dacă vă cer ceva folositor, le faceţi voia şi le dați. 

Gândindu-te şi tu la acestea, nu te depărta până nu primeşti; nu pleca, 
până nu găseşti; nu-ți potoli râvna, până nu se deschide uşa! Dacă te apropii 
de Dumnezeu cu acest gând şi spui: N-am să plec până nu iau, vei lua 
negreşit, dacă ceri acele lucruri pe care se cade să le dea şi Cel rugat şi care 
ît sunt de folos şi ție, celui ce ceri. 

- Ce să cer? 

- Cere cele duhovniceşti! lartă pe cei ce ţi-au greşit şi aşa vino să ceri 
iertare! Înalță mâini sfinte, fără mânie şi fără şovăire (| Tim., 2, 8). 

Dacă cerem astfel, vom primi. (...) 

- Ce să fac dacă cer cele duhovniceşti şi nu le capăt? 

- Negreşit, pentru că sau n-ai bătut cu stăruință sau ai fost nevrednic să 
primeşti sau ai plecat îndată”. (Omilii la Matei, omilha XXIII, IV, în col. 
PSB, vol. 23, p. 299) 

„Niciodată să nu-ţi treacă prin minte să ceri bogăţie de la Dumnezeu”. 
(Omilii la Matei, omilia XXIV, III, în col. PSB, vol. 23, p. 315) 


„Dumnezeu stă totdeauna şi aşteaptă, doar - doar îl va chema una din 
slugile Sale; şi niciodată nu-Şi întoarce urechea dacă îl cheamă cum trebuie. 
De aceea ne spune: încă grăind tu, nu aştept să termini şi îndată te ascult”. 
(Omilii la Matei, omilia LII, V, în col. PSB, vol. 23, p. 630) 


„- Pentru ce atunci nu dobândesc tot ce cer? 

- Pentru că multe sunt pricinile care fac să nu dobândească ce cer; sau 
cer de multe ori cele ce nu le sunt de folos. Şi pentru ce te minunezi că se 
întâmplă aceasta unora, când şi Pavel a păţit la fel când a auzit: Destul își 
este harul Meu! Că puterea Mea în slăbiciune se desăvârşeşte Ul Cor., 12, 
9); sau sunt nevrednici cei ce cer şi nu aduc lui Dumnezeu şi din partea lor 
ceea ce sunt datori să aducă; pentru că Hristos vrea ca aceia care cer să fie ca 
apostolii; de aceea a şi spus: dintre voi, adică virtuoşi, cu o viaţă îngerească; 
sau se roagă împotriva duşmanilor lor, cerând lui Dumnezeu să-i răzbune şi 
să-i pedepsească pe duşmani; iar aceasta nu-i îngăduit, că spune Domnul: 
rugați-vă pentru duşmanii voştri (Matei S5, 44); sau cer milă de la 
Dumnezeu, deşi păcătuiesc şi nu se pocăiesc; şi e cu neputinţă ca aceştia să 
primească, nu numai dacă se roagă ei, dar chiar dacă s-ar ruga pentru ei alții 
care au mare îndrăznire înaintea lui Dumnezeu; de pildă s-a rugat şi leremia 
pentru ludei, dar a auzit: Nu te ruga pentru poporul acesta, că nu te voi 
asculta (ler., 11, 14). Dacă ai toate acestea, adică dacă ceri cele de folos, 
dacă aduci lui Dumnezeu şi tu din partea ta ceea ce eşti dator să aduci, dacă 
al o viață apostolică, dacă ai dragoste de aproapele şi trăieşti cu el în bună 
înțelegere, roagă-te şi vei dobândi ce ceri, că iubitor de oameni e Stăpânul”. 
(Omilii la Matei, omilia LX, II, în col. PSB, vol. 23, p. 701) 


„Să nu-l cerem nimic pământesc, ci iertare de păcate!” (Omilii la 
Matei, omilia XIV, III, în col. PSB, vol. 23, p. 169) 


„ „.. Să-L rugăm să ne întărească slăbănogitul nostru suflet; şi, lăsând 
la o parte toate cele trupeşti, să-l vorbim numai de cele duhovniceşti. lar 
dacă le vrei neapărat şi pe cele trupeşti, îngrijeşte-te de ele după cele 
duhovniceşti.” (Omilii la Matei, omilha XIV, III, în col. PSB, vol. 23, p. 170) 


„De aceea îți poruncesc să nu le ceri (pe cele pământeşti — n.n.), cum 


spune Domnul, nu pentru ca să nu le primeşti, ci ca să le primeşti din belşug, 
să le primeşti într-un chip cuvenit ție, să le primeşti însoțite de un câştig 

potrivit ţie. Îţi poruncesc să nu ceri hrană, băutură şi îmbrăcăminte, pentru ca 
nu cumva îngrijindu-te de ele şi risipindu-te în atâtea şi atâtea griji să ajungi 
nevrednic şi de aceste daruri pământeşti şi de darurile cele duhovniceşti, să 
te chinui în zadar şi să pierzi tocmai ceea ce ceri!” (Omilii la Matei, omilia 
XXII, III, în col. PSB, vol. 23, pp. 285-286) 


„Rugând (Pavel — n. n.) de trei ori pe Domnul, nu numai că nu a 
primit ceea ce a cerut, ci încă din contră neprimind, el a mulțumit cu totul 
pentru acest refuz de a fi ascultat, căci în toate întreprinderile sale el avea 
înaintea ochilor numai pe Dumnezeu. Aici, însă, a primit ceea ce a cerut nu 
chiar atunci, ci mai târziu, şi totuşi nu s-a neliniştit. Acestea le zic ca noi să 
nu ne tulburăm dacă nu suntem ascultați în rugăciunile noastre, sau suntem 
ascultați mai târziu. Fiindcă nu suntem noi mai buni decât Pavel, care în 
ambele împrejurări îşi mărturisea recunoştinţa. Şi cu drept cuvânt. Fiindcă, o 
dată ce s-a dat pe sine în mâna celui ce guvernează totul, şi cu atâta 
supunere, ca şi lutul în mâna olarului, el făcea ceea ce-i poruncea 
Dumnezeu.” (Omilii la Epistola către Romani a Sfântului Apostol Pavel, 
omilia II, p. 33) 


„Dumnezeu pentru aceea ne-a orânduit rugăciunea, ca să nu cerem de 
la El nimic pământesc, nimic omenesc.” (Tâlcuiri la Epistola întâi către 
Timotei, omilia a VI-a, p. 72) 


„„Și cum voi putea crede că mi se va îndeplini cererea?, zici tu. Dacă 
tu nu ceri de la EI alte lucruri afară de cele cu care eşti gata a te mulțumi; 
dacă nu vei cere nimic nedemn de Împăratul a toate; nimic din cele 
pământeşti ; ci toate cele duhovniceşti; dacă te vei apropia fără mânie; dacă 
al mâinile curate şi neîntinate. Mâinile curate şi neîntinate sunt acelea ce fac 
milostenie. Dacă în felul acesta te apropii, nu mai încape nici o îndoială că ţi 
se va îndeplini cererea: Dacă voi, răi fiind, ştiţi să dați daruri bune fiilor 
voştri, cu cât mai mult Tatăl vostru Cel din ceruri va da cele bune celor care 
cer de la EI (Matei 7, 11) Prin expresia cu cât mai mult, el înţelege a nu 
cerceta cineva în amănunt sau a nu avea îndoială.” (Tălcuiri la Epistola întâi 
către Timotei, omiha a VIII-a, p. 87) 


„Fă-ţi mai întâi datornic pe Dumnezeu, şi după aceea cere şi tu; 
împrumută-L, şi după aceea cere, ca să iei înapoi împrumutul cu procente. 
Dumnezeu o voieşte aceasta şi nu se dă în lături. Dacă tu ceri împreună cu 
milostenia, vei dobândi; dacă vei cere, zic, astfel, vei primi şi procente.” 

(Comentariile sau explicarea Epistolei a doua către Timotei, omilia |, pp. 
16-17) 


„Rugăciunile tale şi milosteniile tale s-au suit întru pomenire înaintea 
lui Dumnezeu (Fp., 10, 4). Ai văzut conlegare eminentă? Ai văzut cum 
rugăciunile sunt unite cu milosteniile? Atunci suntem auziţi, când şi noi 
auzim pe săracii ce se apropie.” (Comentariile sau Explicarea Epistolei 
către Evrei, omilia XI, p. 171) 


„Dacă noi chiar şi avocaţilor şi judecătorilor pământeşti numai le 
povestim afacerile noastre, dar nu le prescriem chipul cum trebuie să ne 
apere, ci trebuie să lăsăm aceasta lor, apoi cu cât mai vârtos trebuie să facem 
noi aceasta cu Dumnezeu? Dacă te-ai jeluit lui pentru afacerea ta şi i-ai spus 
suferinţa ta, nu-i prescrie lui cum trebuie să te ajute, el ştie mai bine ce ţi-e 
de folos. Unui doctor nu-i ordonă bolnavii ce doctorii să întrebuinţeze el, ci 
se dedau în cura lui, oricât de neplăcută li s-ar părea ea lor. Tocmai aşa şi cei 
ce se află pe corabie, nu prescriu căpitanului cum trebuie să țină cârma şi să 
conducă corabia, ci rămân la locurile lor şi se lasă la dibăcaa lui, nu numai 
când vântul este favorabil, ci şi în primejdia cea mai mare. Numai lui 
Dumnezeu, care totuşi mai bine ştie, ce este bine şi folositor pentru noi, 
numai Lui nu voiesc a se încredința oamenii cei nepricepuţi, ci îi prescriu ce 
trebuie EI să le dea.” (Cuvânt la 26 Decembrie, a doua zi de Crăciun, în vol. 
Predici la duminici şi sărbători..., p. 233) 


„Nu pregeta a te ruga, nici nu cere cu trândăveală iubirea de oameni a 
lui Dumnezeu! Dumnezeu nu-ți întoarce spatele de-L rogi cu stăruință, ci-ți 
iartă păcatele şi-ţi îndeplineşte cererea. De-ţi împlineşte cererea, când Îl rogi, 
continuă să-i mulțumeşti, rugându-te! De nu ţi-o împlineşte, stăruie, 
rugându-te, ca să ţi se împlinească. Să nu spui: M-am rugat mult şi nu mi-a 
dat ce l-am cerut! Şi asta, de multe ori, se întâmplă în folosul tău. Dumnezeu 
ştie că eşti trândav şi nepăsător, ştie că dacă ţi se împlineşte cererea pleci şi 
nu ] te mai rogi; te amână, tocmai pentru că ştie că ai nevoie să vorbeşti mai 
des cu EI şi să zăboveşti la rugăciune. Dacă atunci când eşti în atâta nevoie 
ŞI ai atâta trebuință, te trândăveşti şi nu stărui în rugăciune, ce ai face dacă n- 
al avea nevoie de nimic? Deci şi Dumnezeu face asta tot pentru folosul tău: 
vrea să nu te depărteze de rugăciune. Continuă dar să te rogi şi nu te 
trândăvi! Multe poate săvârşi, iubitule, rugăciunea!” (Omiliile despre 
pocăință, omila a treia, p. 56) 

„Să alergăm totdeauna la Dumnezeu, Care vrea şi poate să ne scape de 
necazuri şi nenorociri. Când e vorba să rugăm pe oameni, trebuie neapărat să 
dăm mai întâi ochii cu portarii lor, să rugăm pe favoriţii şi pe linguşitorii lor, 
să batem cale lungă, dar când e vorba să rugăm pe Dumnezeu, nimic din 
toate acestea; pe Dumnezeu ÎL rugăm fără mijlocitori, fără bani; el ne ascultă 
rugămintea fără cheltuieli. E de-ajuns numai să strigăm din inimă şi să 
vărsăm lacrimi, ca să intrăm îndată la Dumnezeu şi să-L atragem spre milă. 
Când rugăm pe un om, de multe ori ne temem ca nu cumva să fie de față un 
dușman sau unul dintre potrivnicii noştri, să audă cererea noastră şi să 
înfățişeze spusele noastre altfel şi să strice dreptatea. Când însă rogi pe 
Dumnezeu nu poţi bănui nimic din acestea.” (Omiliile despre pocăință, 
omilia a patra, pp. 72-73) 


„Să nu ne rugăm de ochii lumii, nici împotriva duşmanilor noştri şi 
nici să-L învăţăm pe Dumnezeu cum să ne ajute. Dacă apărătorilor şi 
avocaţilor le spunem numai pricina pentru care ne judecăm şi lăsăm pe 
seama lor chipul apărării, să rânduiască ei lucrurile noastre cum vor, apoi cu 
mult mai mult trebuie să facem asta cu Dumnezeu. l-ai spus Lui pricina ta? 
I-ai spus ce ai pățit? Nu-i mai spune cum să te ajute! Dumnezeu ştie bine 
folosul tău. Sunt mulți oameni care pun în rugăciunile lor mii de cereri, 
spunând: Doamne, dă-mi sănătate trupului, îndoieşte-mi averile, pedepseşte 
pe duşmanul meu!, cereri pline de multă nesocotință. Trebuie să laşi la o 
parte toate aceste cereri şi să te rogi lui Dumnezeu aşa cum s-a rugat 
vameşul: Dumnezeule, milostiv fi mie, păcătosului!, şi Dumnezeu ştie cum 
să te ajute. Căutați, spune Domnul, mai întâi împărăția lui Dumnezeu şi 
toate acestea se vor adăuga vouă. Aşadar, iubiţilor, aşa să filosofăm: să ne 
rugăm cu durere în suflet şi cu smerenie, bătându-ne pieptul ca şi vameşul şi 
vom dobândi ceea ce cerem; dar dacă ne rugăm plini de mânie şi de furie, 
Dumnezeu se va scârbi de noi şi ne va uri.” (Omiliile despre pocăință, 
omilia a patra, pp. 73-74) 


„În aceasta stă mai cu seamă puterea lui Dumnezeu, că El găseşte 
ieşire acolo unde noi nu găsim ieşire.” (Despre necazuri şi biruirea tristeții 
(1). Către Staghirie, ascetul care era chinuit de demon. Cuvânt de sfătuire, 
în vol. Despre mărginita putere a diavolului. Despre căință..., p. 138) 


„Nu se poate, nu se poate să nu li se împlinească rugăciunea celor care 
cer de la Dumnezeu cumințenie, dreptate, blândeţe, bunătate! Cereţi, spune 
Domnul, şi vi se va da; căutați, şi veți afla; bateţi, şi vi se va deschide! Că 
tot cel ce cere primeşte, cel ce caută găseşte şi celui ce bate i se va deschide 

(Matei 7, 7-8).” (Despre rugăciune, cuvântul I, în vol. Omilii la săracul 
Lazăr. Despre soartă şi Providenţă..., p. 206) 


„Nu îndrăzneşti? Dar tocmai de aceea poți îndrăzni, pentru că ţi-e 
sufletul încărcat de păcate. Cea mai mare îndrăznire este să socoți că nu ai 
îndrăznire, după cum cea mai mare neruşinare este să te socoteşti drept 
înaintea lui Dumnezeu.” (Cuvânt la pilda celui ce datora zece mii de talanți, 
în vol. Omilii la săracul Lazăr. Despre soartă şi Providenţă..., p.236) 


„Pentru că mulţi suntem nedesăvârşiţi, aplecaţi mai mult spre cele 
lumeşti şi încântați de gânduri iubitoare de plăceri lumeşti, şi nu ne facem 
cererile cum trebuie, de aceea Stăpânul cel obştesc ne-a învăţat cum să ne 
rugăm, zicând: Când vă rugați, nu grăiți multe ca păgânii, că lor li se pare 
că în multa lor vorbărie vor fi auziți (Matei 6, 7). A numit vorbărie multă 
flecăreala care are multe cuvinte, dar e lipsită de orice folos. Domnul, oprind 
multa vorbărie ne dă a înţelege că nu trebuie să cerem în rugăciunile noastre 
cele trecătoare şi pieritoare; să nu cerem frumusețe trupului, care se 
veştejeşte devreme, se macină de boală şi se nimiceşte de moarte.” (Cuvânt 
despre viețuirea după Dumnezeu, în vol. Omilii la săracul Lazăr. Despre 
soartă şi Providenţă..., p.263) 


„Dar numai lui Dumnezeu, Celui ce cunoaşte bine de tot folosul 
tuturor, nu vor să 1 se supună cei ce nu judecă bine, ce-l cer cele vătămătoare 
ca şi cum ar fi folositoare; fac la fel cu un bolnav care l-ar ruga pe doctor să- 
1 dea nu doctoriile care să-l scape de boală, ci pe acelea care hrănesc materia, 
mama bolii. Dar doctorul nu se va pleca rugăminţii bolnavului; ci, chiar de |- 
ar vedea lăcrimând şi plângând, urmează mai bine rânduiala meseriei lui 
decât să se supună lacrimilor bolnavului. lar noi nu numim neînduplecarea 
doctorului neomenie, ci iubire de oameni. Că dacă ar asculta de bolnav şi 1- 
ar face pe plac, s-ar purta cu el ca un duşman; împotrivindu-i-se lui şi 
luptând cu voia lui, se poartă cu el cu milă şi iubire de oameni. Tot aşa şi 
Doctorul sufletelor noastre nu vrea să dea celor care cer cele ce sunt spre 
vătămarea lor. Nici părinţii care-şi iubesc copiii nu fac gustul copiilor prea 
cruzi care cer cuțite sau cărbuni aprinşi; că ştiu bine că i-ar vătăma de le-ar 
face gustul.” (Cuvânt despre viețuirea după Dumnezeu, în vol. Omilii la 
săracul Lazăr. Despre soartă şi Providenţă..., pp. 264-265) 


„Rugăciunea este un lucru foarte bun atunci când se face cu gând 


curat, adică atunci când îi mulțumim lui Dumnezeu nu numai pentru că ne 
dă, dar şi pentru că nu ne dă ceea ce li cerem, pentru că şi binele şi răul 


2725 


sunt spre folosul nostru. Aşadar, chiar şi atunci când nu primim, primim prin 
faptul că n-am primit ceea ce nu este bine pentru noi. Există cazuri în care 
neîmplinirea unei cereri este mai folositoare. Şi atunci, ceea ce socotim 
că este un eşec e de fapt o izbândă. 

De aceea, să nu ne întristăm când Dumnezeu întârzie să ne 
împlinească rugăciunile. Să nu ne pierdem răbdarea. Oare nu are prea 
bunul Dumnezeu puterea să ne dea ceea ce cerem, chiar înainte ca noi să 
formulăm cererea? Fireşte că are putere, dar aşteaptă de la noi un pretext să 
ne ajute cu dreaptă socotință. De aceea, prin rugăciunea noastră, să-l oferim 
lui Dumnezeu pretext să ne ajute şi să aşteptăm cu credinţă şi nădejde ca EI 
să ne dăruiască bunătatea Sa cu înţelepciune. Ne-a dat ceea ce am cerut? 
Atunci să-l mulţumim. Nu ne-a dat? Să-l mulțumim şi în acest caz, pentru 
că noi nu cunoaştem, ca El, ce este bine pentru noi. 

Trebuie să mai spunem, că de multe ori, Dumnezeu nu refuză o 
anumită cerere, ci doar întârzie împlinirea ei. De ce? Pentru că folosindu-Se 
de lipirea inimii noastre de acea dorinţă, ne trage mai aproape de El. De 
multe ori, părințu nu împlinesc dorințele copulor lor, dar nu pentru că nu 
i-ar iubi, ci pentru a-i ține aproape de ei. 

Cu alte cuvinte, rugăciunea noastră este eficientă dacă: 

- suntem vrednici să primim ceea ce cerem; 

- cererea noastră este potrivită cu voia lui Dumnezeu; 

- ne rugăm neîncetat; 

- alergăm mereu la Dumnezeu; 

- cerem ceea ce este de folos pentru noi. 

Nici chiar drepții care se roagă lui Dumnezeu nu sunt ascultați dacă 
nu trebuie să fie ascultați. Cine este mai drept decât Apostolul Pavel? Şi 
totuşi, pentru că a cerut ceva ce nu îi era de folos, nu a fost ascultat. De 
trei ori am rugat pe Domnul, scrie acesta. lar răspunsul lui Dumnezeu a 
fost: Își este de ajuns harul Meu (2 Cor., 12; 8-9). Oare Moise nu era drept? 
Ajunge! De acum să nu-Mi mai grăieşti de aceasta!, 1-a răspuns lui Domnul 
(Deut., 3, 26) atunci când îi cerea să intre în Pământul Făgăduinţei. 

Dincolo de aceasta, mai există un lucru care face ca rugăciunea 
noastră să fie zadarnică, şi anume lipsa pocăinţei. Ne rugăm, dar de la 
păcat nu ne înfrânăm.” (Din vol. Problemele vieții, pp. 186-187) 


„Dar dacă abia ne rugăm, întârzie împlinirea cererii noastre, nu 


pentru că ne-ar dispreţui, ci pentru că, aşa cum am mai spus, amânându- 
ne, ne ţine aproape de EI. 

Aşadar, dacă cererea ţi-a fost împlinită, mulţumeşte-l lui 
Dumnezeu. Dacă nu ţi-a fost împlinită, nu te îndepărta de EI, ca să fii auzit.” 
(Din vol. Problemele vieții, p. 188) 


„Nu înceta să te rogi până ce nu primeşti ceea ce doreşti, sau mai 
degrabă, nici când primeşti răspuns la cererea ta să nu încetezi să te rogi. 
Înainte să primeşti răspuns, să te rogi, iar după aceea, să mulțumeşti.” 
(Din vol. Problemele vieții, p. 189) 


„De ce nu primim de la El ceea ce cerem? Vă mai spun încă o dată: 
pentru că, de obicei, Îi cerem lucruri vătămătoare pentru noi, crezând că 
sunt bune şi că ne sunt de folos. Nu ştii, tu, omule, care ţi-e interesul. Dar 
Cel Care ştie nu îți ascultă rugăciunea pentru că are mai multă grijă decât 
tine de mântuirea ta. Părinţii, uneori. nu dau copiilor lor ceea ce ei le cer, 
nu pentru că nu-i iubesc, ci pentru că-i iubesc foarte mult. Cu atât mai 
mult la fel va proceda şi Dumnezeu, Care ne iubeşte mult mai mult decât 
părinţii noştri şi ştie mai bine decât oricine ce este spre binele nostru. 

De aceea, atunci când te osteneşti rugându-te, iar Dumnezeu nu te 
ascultă, să nu te plângi. Pe de altă parte, adu-ţi aminte de câte ori nu ai 
auzit pe câte un sărac cerându-ți ajutor, şi nu l-ai băgat în seamă. Iu ai 
făcut aşa din neînduplecarea inimii tale, pe când Dumnezeu face din 
iubire de oameni. Tu nu vrei să fii judecat, deşi din pricina neînduplecării 
inimii nu ai ascultat cererea semenului tău. Atunci de ce-L judeci pe 
Dumnezeu, Care din iubire de oameni nu te ascultă?” (Din vol. 
Problemele vieţii, pp. 190-191) 


„Ori de vom dobândi cele cerute ori de nu, să petrecem în rugăciune şi 
să mulțumim nu numai când dobândim, ci şi când nu. Că a nu dobândi ceea 
ce cerem, când nu voieşte Dumnezeu, nu este mai prejos decât a dobândi, 
fiindcă noi nu ştim aşa de bine cele ce ne folosesc precum ştie El. De aceea 
ori de dobândim, ori de nu, suntem datori să mulțumim. 

Şi ce te miri când îți spun că noi nu ştim cele ce ne sunt de folos? 
Pavel cel atât de mare, care s-a învrednicit de darurile cele negrăite, nici el 
nu ştia, căci cerea cele care nu-i foloseau. Pentru că văzându-se înconjurat 
de nevoie şi de ispitele cele dese, s-a rugat să se izbăvească de ele, şi nu o 
dată sau de două ori, ci de multe ori, căci zice: De trei ori am rugat pe 
Domnul (Cor., 12, 8), iar cuvintele de trei ori înseamnă de multe ori, dar n-a 
dobândit cererea. Şi să vedem dar ce a pătimit. Oare s-a scârbit? Oare s-a 
făcut mai trândav? Nicidecum. Dar ce zice? Zice răspunsul pe care l-a 
primit: îți este de ajuns harul Meu, căci puterea Mea se desăvârşeşte în 

slăbiciune. Şi nu numai că nu l-a izbăvit de cele întristăcioase care-l 
asupreau, ci l-a lăsat să petreacă în ele. Aşa este, dar de unde se arată că nu 
s-a scârbit? De acolo că Pavel învăţându-se cele ce plac Stăpânului, a zis: 
Deci foarte bucuros mă voi lăuda mai ales întru slăbiciunile mele. Şi nu 
numai că nu mai cer să mă izbăvesc de ele, ci mai ales cu multă bucurie mă 
voi lăuda cu ele. Ai văzut suflet mulțumitor? Ai văzut dragoste către 
Dumnezeu?” (Cuvânt la cuvântul ce zice: <<Și era tot pământul o gură şi o 
limbă tuturor>> (Fac 10, 1), în vol. Din ospățul stăpânului, pp. 179-180) 


„Oameni fiind nu este cu putinţă să le ştim pe toate cu de-amănuntul, 
ci trebuie să le lăsăm la purtarea de griţă a Ziditorului nostru. Și pe cele pe 
care le va voi EI, să le primim cu bucurie multă, necăutând la cele ce se 
întâmplă, ci la faptul că ele sunt dorite de Stăpânul, Care ştie cum trebuie să 
iconomisească mântuirea noastră, ca Cel ce ştie mult mai bine decât noi cele 
ce ne sunt de folos. 

Deci nouă ni se cere un singur lucru, să petrecem totdeauna în 
rugăciuni, netulburându-ne pentru întârzierea răspunsului, şi să arătăm multă 
îndelungată răbdare. Căci nu ne împlineşte cererile degrabă, nu lepădându-le 
pe ele, ci vânează stăruința noastră, vrând să ne tragă la EI totdeauna. Pentru 
că şi un părinte iubitor de fu, deşi rugat de multe ori de fiul său nu se pleacă 
la rugămintea lui, nu pentru că nu vrea să-i dea, ci voieşte să-i vadă stăruința 
lui. 

Știind toate acestea, niciodată să nu ne deznădăjduim, nici să ne 
lepădăm a ne apropia de EI prin rugăciuni. Căci dacă pe judecătorul cel 
aspru, care nici de Dumnezeu nu se temea, stăruirea femeii l-a silit şi l-a 
înduplecat s-o apere şi s-o ajute, cu mult mai mult noi, de vom voi să urmăm 
acelei femei, vom îndupleca spre apărarea şi ajutorul nostru pe Stăpânul 
nostru cel blând, iubitor de oameni şi milostiv, Care aleargă spre mântuirea 
noastră.” (Cuvânt la cuvântul ce zice: <<Şi era tot pământul o gură şi o 
limbă tuturor>> (Fac 10, 1), în vol. Din ospățul stăpânului, pp. 180-181) 


„De ai mintea curată de patimile cele necuvioase, chiar de eşti în târg, 
în casă, pe drum, sau la judecată, pe mare, sau la case de oaspeţi, în prăvălie, 
sau ori unde vei fi, vei putea dobândi cererea, chemând pe Dumnezeu.” 
(Cuvânt la cuvântul ce zice: <<Și era tot pământul o gură şi o limbă 
tuturor>> (Fac 10, 1), în vol. Din ospățul stăpânului, p. 184) 


„Cine aduce aminte unui părinte de fiul său şi-l roagă să poarte grijă 


de el?, sau unui meşteşugar ori artist să nu lase să cadă lucrul său? La 
oameni vă mulțumiți ca dovadă a purtării de grijă cu firea şi meşteşugul, dar 

credeți că am nevoie de cineva să mă cheme să-mi ajut copiii şi lucrurile 
mele? A spus însă acestea nu ca oamenii să nu-l mai cheme, ci ca să poată 
ştii că Dumnezeu face cele ale Sale înainte de a fi chemat, dar vrea să fie 
chemat fiindcă ştie că de aici vine un mare câştig celor ce-L cheamă.” 
(Scrisori din exil, Către cei ce se scandalizează de fărădelegile şi 
persecuțiile comise şi despre Pronia lui Dumnezeu, VI, 20-21, în vol. 
Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., p. 278) 


„De acest fel sunt rugăciunile bărbaților adevăraţi. Mai înainte de a se 
împlini, ei sunt încredinţaţi că Dumnezeu le acordă cele cerute.” (Laudă lui 
Maxim şi despre ce fel de soţie trebuie să ne luăm, în vol. Cateheze maritale, 


p. 59) 


„Cei ce vor să-i asculte Dumnezeu când se roagă, trebuie întâi să fie 
vrednici darului aceluia pe care-l cer, iar nu nevrednici. A doua, să se roage 
după legile lui Dumnezeu. A treia, să se roage pururea şi adesea şi în toată 
vremea. A patra, să nu ceară vreun lucru putred şi pământesc. A cincea, când 
cere să nu fie numai pentru folosul lui, ci pentru toți frați ortodocşi creştini; 
şi dacă se roagă aşa, cu aceste cinci cereri, 1 se ascultă rugăciunea, iar de 
cere în alt fel nu i se ascultă, măcar de ar fi şi drept cel ce cere. Că cine a fost 
altul mai sfânt şi mai drept decât Pavel? lar că n-a cerut cele de folos, nu l-a 
ascultat Dumnezeu, pentru aceasta zice singur: Pentru aceasta de trei ori m- 
am rugat lui Dumnezeu şi mi-a zis: <<Ajunge-ţi darul Meu>>; adică, 
ajunge-ţi darul ce ţi-am dat de eşti tare şi rabzi toate supărările, că puterea 
Mea în neputinţă se desăvârşeşte. La fel şi Moise, care era mai drept decât 
Proorocii; nici pe el nu l-a ascultat Dumnezeu când se ruga să aducă pe 
poporul evreilor în Ierusalim, că nu era de folos. La fel nu ascultă Dumnezeu 
nici pe cel ce stă în păcate şi se roagă să-l asculte. Pentru aceasta îi zicea 
Dumnezeu proorocului leremia: Nu te ruga pentru poporul evreilor, că nu te 
voi asculta! Şi iarăşi nu ne ascultă Dumnezeu când Îl rugăm să facă rău 
vrăjmaşilor noştri, atunci cu adevărat nu ne ascultă, ci încă Se mânie pe noi 
că-L rugăm să fie şi El vrăjmaş vrăjmaşilor noştri.” (Din vol. Mărgăritarele 
Sfântului loan Gură de Aur, p. 152) 


„Tu singur nu cunoşti ce-ţi este de folos, că de multe ori ceri de la 
Dumnezeu cele ce-ţi sunt de stricăciunea sufletului tău, iar Dumnezeu care 
grijeşte mai mult de mântuirea sufletului tău, nu se uită la cererea ta, ci mai 
înainte până a nu cere tu cunoaşte ce-ţi este de folos.” (Din vol. 
Mărgăritarele Sfântului loan Gură de Aur, p. 153) 

„lar când osteneşti rugându-te şi cerând, nu te ascultă Dumnezeu, adu-ţi aminte şi tu de 
tine cel nemilostiv dacă te faci milostiv.” (Din vol. Mărgăritarele Sfântului 
Ioan Gură de Aur, p. 153) 


„Dumnezeu nu încetează să ne trateze ca mama cea mai gingaşă 
şi cea mai avidă de iubirea cu care-şi tratează fiul său. Cel mai adesea 
El ne atrage la El prin binefaceri fără număr, semne multiple ale 
gingăşiei Sale. Şi când EI pare surd la rugăciunile noastre şi pare că ne 
ține departe de inima Sa, El nu are alt scop decât de a face mai 
stăruitor şi mai rapid elanul inimii noastre spre El. Cu cât mai mult se 
lasă o mamă rugată, cu atât mai mult savurează insistenţele fiului său; 
şi Dumnezeu ne face adesea să vărsăm lacrimi, aceasta pentru a ne face 
să cădem în braţele Sale şi la inima Sa...” (Din vol. Bogăţiile 
oratorice, p. 38) 


„Ai fost auzit? Mulţumeşte pentru că ai fost auzit! N-ai fost auzit? 
Stăruie în rugăciune ca să fu auzit. Dacă Dumnezeu amână uneori datul, 
apoi n-o face pentru că te urăşte, nici pentru că îi eşti neplăcut, ci pentru că 
vrea, prin amânatul datului, să te aibă mereu lângă EI, aşa cum fac şi părinții 
care-şi iubesc copiii: aceştia, ca să îi poată ține mereu lângă ei pe copiii 
zburdalnici, nu le dau îndată ce cer. N-ai nevoie de mijlocitori înaintea lui 
Dumnezeu, n-ai nevoie să mergi cale lungă, şi nici să linguşeşti pe alţii. De- 
al fi singur, fără nici un protector, roagă tu singur pe Dumnezeu, şi 
Dumnezeu îți va împlini negreşit cererea. De obicei, Dumnezeu nu-Şi pleacă 
aşa de uşor urechea atunci când se roagă alții pentru noi, cât atunci când ne 
rugăm noi pentru noi înşine, chiar de-am fi plini de mii de păcate. Dacă pe 
oamenii pe care i-am supărat mult îi rugăm şi dimineaţa, şi la amiază, şi 
seara, reuşim să le stingem ura ce ne-o poartă, datorită acestei necontenite 
stăruințe şi întâlniri, apoi, cu mult mai mult vom reuşi aceasta rugând 
neîncetat pe Dumnezeu. 

Eşti nevrednic? Fii vrednic prin stăruință! Că şi cel nevrednic poate 
ajunge vrednic prin stăruință, că Dumnezeu ne împlineşte cererile mai 
degrabă când e rugat de noi, decât când punem pe alţii să-L roage pentru noi, 
şi că adeseori amână împlinirea cererilor noastre nu pentru că vrea să ne 
refuze, nici să ne trimită cu mâinile goale, ci ca să ne dea şi mai mari 
bunătăţi.” (Împotriva celor care nu folosesc cum trebuie cuvântul 
Apostolului care spune: <<Fie din făţărie, fie întru adevăr, Hristos se 
propovăduieşte>>; şi despre smerenie, 11-12, în vol. Despre schimbarea 
numelor. Despre răbdare. Despre milostenie..., pp. 343-344) 

„Să nu ne descuraţăm, chiar de suntem păcătoşi şi nevrednici de a ni se 
împlini cererea, ştiind că, prin stăruința sufletului nostru, vom putea ajunge 
vrednici să primim ce cerem; chiar de suntem lipsiţi de sprijinitori şi singuri, 
ştiind că mare sprijin ne este tocmai apropierea noastră de Dumnezeu, cu 
multă râvnă a inimii. De zăboveşte Dumnezeu şi ne amână datul, să nu ne 
pierdem nădejdea, pentru că zăbovirea şi amânarea este semn de purtare de 
grijă şi iubire de oameni. Dacă suntem convinşi de aceste lucruri, dacă ne 
apropiem şi noi de Hristos cu sufletul plin de durere şi cald şi cu voință 
trează, aşa cum s-a apropiat şi canaaneanca, de-am fi câini, de-am fi săvârşit 
orice păcat, vom scăpa de păcatele noastre şi vom dobândi atâta îndrăznire, 
încât să putem ajuta şi pe alţii.” (Împotriva celor care nu folosesc cum 
trebuie cuvântul Apostolului care spune: << Fie din făţărie, fie întru adevăr, 
Hristos se propovăduieşte>>,; şi despre smerenie, 13, în vol. Despre 
schimbarea numelor. Despre răbdare. Despre milostenie..., p. 346) 


RUGĂCIUNEA (de dimineaţă) 


„Spune-mi, cum vei privi soarele dacă nu te-ai închinat Celui ce a 
trimis ochilor tăi prea dulcea lumină?” (Despre rugăciune, cuvântul I, în vol. 
Omilii la săracul Lazăr. Despre soartă şi Providenţă..., p.211) 


RUGĂCIUNEA (la vremea mesei) 


„Când (Domnul Hristos) a înmulţit pâinile (Matei 14), atunci Îşi ridică 
ochii la cer. Pentru ce? Pentru ca să ne arate, după cum am spus mai sus, 
dumnezeirea şi omenirea Sa, dar în acelaşi timp să ne şi înveţe să nu ne 
aşezăm la masă până nu mulțumim Celui Ce ne-a dat hrana”. (Omilii la 
Matei, omilia XLVIX, II, în col. PSB, vol. 23, p. 569) 


„lar după ce au cântat laude, au ieşit la Muntele Măslinilor (Matei 
26, 30). 

Să audă aceste cuvinte toți cei care mănâncă aşa cum mănâncă porcii, 
care izbesc cu picioarele când stau la masă şi se scoală de la masă beți. Să 
audă aceştia că trebuie să se scoale de la masă mulțumind şi cântând lui 
Dumnezeu laude”. (Omilii la Matei, omilia LXXXII, II, în col. PSB, vol. 23, 
p. 929) 


„Când a binecuvântat pâinile, S-a rugat căutând la cer (Cf. Marcu 6, 
41) ca să ne înveţe să nu ne apucăm de mâncat până ce mai întâi nu-i 

mulțumim lui Dumnezeu, Cel ce a făcut roadele”. (Cuvântări împotriva 
anomeilor, cuv. X, în vol. Cuvântări împotriva anomeilor. Către iudei, p. 
155) 


„Lubitule, când şezi la masă, adu-ţi aminte că după mâncare trebuie să 
mulțumeşti lui Dumnezeu, şi pentru aceasta satură-te cu cumpătare, ca să fii 
în stare a pleca genunchii şi a striga către Dumnezeu. Nu vedeţi cum 
dobitoacele, care poartă poveri, îndată ce ies de la iesle, unde şi-au luat 
ospățul, numaidecât apucă iarăşi drumul şi fac iarăşi slujba lor? Dar tu oare 
după ospăț trebuie să fu nedestoinic de lucru? Dar atunci tu ai fi mai 
disprețuit decât dobitocul, care poartă sarcinile. Pentru ce? Pentru că trebuie 
să fim mult mai treji decât acestea, pentru că timpul de după masă este un 
timp de rugăciune. După cină trebuie să ne întoarcem nu la pat, ci la 
rugăciune.” (Cuvânt la Duminica a 22-a după cincizecime, în vol. Predici la 
duminici şi sărbători..., p. 161) 


„Şi tu, dar, iubite, când stai la masă, adu-ţi aminte că trebuie să te rogi 
după ce mănânci. Umpleţi cu măsură stomacul, ca nu cumva, îngreunându- 
te, să nu-ți mai poţi pleca genunchii ca să te rogi lui Dumnezeu.” (Omilii la 
săracul Lazăr, cuvântul I, în vol. Omilii la săracul Lazăr. Despre soartă şi 
Providenţă..., p.40) 


„... după ce mănânci, mai cu seamă trebuie să fii treaz şi să 
priveghezi. Timpul de după masă e timp de mulţumire lui Dumnezeu; iar cel 
care mulţumeşte lui Dumnezeu nu trebuie să se îmbete, ci să fie treaz şi să 
privegheze. După ce mâncăm, să nu ne îndreptăm spre pat, ci spre 
rugăciune, ca să nu fim mai fără judecată decât animalele.” (Omilii la 
săracul Lazăr, cuvântul I, în vol. Omilii la săracul Lazăr. Despre soartă şi 
Providenţă..., pp. 40-41) 


„Cum te vei bucura de masă dacă nu te-ai închinat Dătătorului şi 
Impărțitorului atâtor bunătăţi?” (Despre rugăciune, cuvântul |, în vol. Omilii 
la săracul Lazăr. Despre soartă şi Providenţă..., p. 211) 


„+... să ne rugăm după ce am stat la masă şi la ospăț. Cel ce se 
pregăteşte pentru acest lucru, niciodată nu va cădea în beție sau în vorbirea 
A : „339 ._. SI . Su, A A Ș . 
în doi peri , niciodată nu va fi sfâşiat de plăcerea gâtlejului, ci cu aşteptarea 





“9 Tâlcuirea Pr. Marcel Hancheş: Adică să avem dinainte gândul că după masă trebuie să 


ne rugăm. (n.s. 16, p. 40) 

rugăciunii îşi pune frâu gândurilor şi gustă din toate cele puse înainte cu 
cuvenita măsură şi îşi umple şi sufletul şi trupul de multă binecuvântare". 
Căci masa care începe de la rugăciune şi se sfârşeşte la rugăciune, niciodată 
nu va fi cu vreo lipsă, ci ne va aduce toate bunătățile mai bogat decât un 
izvor. Să nu trecem cu vederea un atât de mare câştig.” (Cinci cuvântări 
despre Ana şi Samuel, cuvântul II, în vol. Omilii şi cuvântări despre 


educaţia copiilor..., p. 40) 


„Cel ce urmează să se întoarcă la rugăciune nu va îndrăzni să grăiască 
nimic necuvenit nici chiar în vremea mesei. Și chiar dacă grăieşte îşi dă 
seama şi se căieşte degrabă. Pentru aceea trebuie ca şi la începutul şi la 
sfârşitul mesei să mulțumim lui Dumnezeu. Că, după cum am zis, atunci mai 
ales nu vom cădea cu uşurinţă în beţie, când ne vom statornici în această 
obişnuinţă. Şi chiar dacă te-ai ridica vreodată de la masă ameţit şi cu chef, 
nici aşa să nu laşi obiceiul. Ci chiar dacă ne-am îmbătat, chiar dacă ne 
împleticim şi cădem la pământ, chiar şi aşa să ne rugăm şi să nu dezlegăm 
obişnuinţa. Căci dacă în prima zi te rogi chiar dacă eşti în halul acesta, a 
doua zi vei îndrepta necuviința din prima zi.” (Cinci cuvântări despre Ana şi 
Samuel, cuvântul II, în vol. Omilii şi cuvântări despre educația copiilor..., 
p. 40) 


„Atât înainte, cât şi după masă, avem datoria să îl slăvim pe 
Dumnezeu şi să Îi mulţumim. Cine are sufletul îndreptat spre mulţumire 
şi slăvire nici nu va mânca prea mult, nici nu se va îmbăta vreodată. Dacă se 
va gândi că va urma să se roage, va gusta din toate cu măsură şi, astfel, va 
avea multă binecuvântare trupească şi sufletească. Aşadar, fiecare masă a 
noastră trebuie să înceapă şi să se sfârşească cu rugăciune.” (Din vol. 
Problemele vieţii, p. 194) 


„La fel, suntem datori, când mergem la masă să prânzim, şi întâi 
(înainte masă — n.n.) şi apoi (după masă — n.n.) să mulţumim lui Dumnezeu 
şi nu vom cădea niciodată în beție şi în lăcomie, ci cu măsura aceea ce se 
cuvine, gustând din toate, se veseleşte şi trupul şi sufletul, că masa ce se 
începe cu rugăciune şi binecuvântare şi se sfârşeşte tot cu rugăciunea, 





**0 Tâlcuirea Pr. Marcel Hancheş: Măsura în hrană şi lipsa de pofte aduce bucurie nu doar 


trupului, ci şi sufletului. Căci există o bucurie firească pusă de Dumnezeu în hrană şi 
atunci o sesizăm când socotim hrana dar al lui Dumnezeu şi o folosim după scopul dat ei 
de Făcător. (n.s. 17, p. 40) 


2733 


niciodată nu se va lipsi de tot binele.” (Din vol. Mărgăritarele Sfântului loan 
Gură de Aur, p. 154) 


RUGĂCIUNEA (de seară) 


„Cu ce nădejde vei întâmpina vremea nopţii? Ce vise te aştepţi să ai 
dacă nu te îngrădeşti cu rugăciuni, ci te laşi fără pază în voia somnului? Vei 
ajunge uşor batjocura duhurilor celor rele, vei fi uşor biruit de demonii care 
ne dau târcoale mereu, pândindu-ne ca să răpească iute pe cel pe care-l 
găsesc fără rugăciune. Dacă însă ne văd întăriţi cu rugăciuni, fug îndată, ca 
nişte tâlhari şi răufăcători; că văd atârnată deasupra lor sabia ostaşului. Dacă 
se întâmplă ca cineva să nu-şi fi făcut rugăciunea, acela e luat cu forța de 
duhurile rele şi împins la păcate, necazuri şi răutăți. Temându-ne de toate 
acestea, să ne îngrădim totdeauna cu rugăciuni şi cu cântări duhovniceşti.” 
(Despre rugăciune, cuvântul I, în vol. Omilii la săracul Lazăr. Despre 
soartă şi Providenţă..., pp. 211-212) 


RUGĂCIUNEA (din timpul nopţii) 


„„..să nu ne desprindem de Dumnezeu; să stăm necontenit țintuiți în 
rugăciune; şi ziua şi noaptea, dar mai cu seamă noaptea, când nu ne turbură 
nimeni, când gândurile ne sunt potolite, când este multă linişte, când 
zgomotul e alungat din cameră, când nimeni nu ne poate bate al uşă, când 
nimeni nu se apropie de casa noastră, când mintea ne e trează şi poate spune 
cum trebuie totul Doctorului sufletelor noastre. Dacă fericitul David, care 
era şi împărat şi profet, care era înconjurat de atâtea griji, care purta purpură 
şi diademă, dacă fericitul David spunea: La miezul nopții m-am sculat, ca să 
Te laud pe Tine pentru judecățile dreptăţii Tale (Ps., 118, 62), ce putem face 
noi, nişte oameni de rând şi fără atâtea griji, când nu facem ce făcea David? 
David în timpul zilei era hărțuit de multe griji; mulțimea treburilor era mare, 
turburarea multă, aşa că nu găsea timp potrivit pentru rugăciune; de aceea 
împăratul, care era prins de atâtea griji, prefăcea în timp de rugăciune timpul 
de odihnă, timpul pe care alţii îl dau somnului, întinzându-se pe aşternuturi 
moi şi întorcându-se pe o parte şi pe alta; atunci împăratul, cel prins de 
atâtea eriji, prefăcea noaptea în timp de rugăciune şi sta de vorbă îndeosebi 
cu Dumnezeu; şi făcând rugăciuni curate şi stăruitoare, dobândea ce voia”. 
(Omilii la Facere, omilia XXX, VI, în col. PSB, vol. 21, p. 392) 

„Crede-mi mie, nu aşa obişnuieşte focul să curețe rugina, precum 
rugăciunea cea de noapte rugina păcatelor noastre”. (Din cuvântul 26 la 
Faptele Apostolilor, în vol. Puţul şi Impărțirea de grâu, p. 72) 


„Mai înainte am vorbit către voi; şi acum voi grăi: să ne sculăm 
noaptea. ŞI chiar de nu vei face multe rugăciuni, una fă cu trezvie şi este de 
ajuns. Nimic mai mult nu cer! De nu în miezul nopții, măcar la însăşi zorile. 
Arată că noaptea nu este numai a trupului, ci şi a sufletului”. (Din cuvântul 
36 la Faptele Apostolilor, în vol. Puţul şi Împărțirea de grâu, p. 13) 


„Să ne deprindem totdeauna cu rugăciuni, ziua şi noaptea, dar mai 
ales noaptea, când nu ne supără nimeni, când gândul ne este în multă alinare, 
când este linişte multă şi în casă nu este tulburare, nefund nimeni să facă 
zgomot care să te abată de la rugăciune, când mintea fiind adunată poate să 
le aducă şi să le pună pe toate cu de-amănuntul înaintea Doctorului 
sufletelor. Şi dacă fericitul David, care era împărat şi prooroc, fund supărat 
de atâtea necazuri, dar deşi îmbrăcat cu coroana şi cu porfira zicea: în miezul 
nopții m-am sculat ca să Te laud pe Tine, pentru judecăţile dreptății 
Tale (Ps., 118, 62), ce vom zice noi cei ce trăim o viață obişnuită, fără 
pricini de tulburare şi nu facem nici cele ce făcea el? Și fuindcă ziua multe îl 
răspândeau, pricinile, tulburarea şi nu avea vreme cuviincioasă spre 
rugăciune, vremea odihnei, pe care alţii o petrec toată în somn culcaţi pe 
aşternuturi moi şi întorcându-se pe o parte şi pe alta, împăratul, asupra căruia 
zăcea atâta grijă, o făcea vreme de rugăciune, vorbind deosebicu 
Dumnezeu şi săvârşea cele ce voia prin rugăciunile cele curate şi întinse 
către El.” (Cuvânt la cuvântul ce zice: <<Și era tot pământul o gură şi o 
limbă tuturor>> (Fac 10, 1), în vol. Din ospățul stăpânului, pp. 181-182) 


RUGĂCIUNEA (privegherea) 


„Când zic să priveghezi, nu înţeleg ca numai noaptea să te scoli, ci ca 
şi ziua să fii treaz în rugăciunile ce le faci, căci unul ca acesta se numeşte că 
priveghează. Se poate ca şi noaptea rugându-se cineva să doarmă, sau şi ziua 
nerugându-se să privegheze, când sufletul îi este îndreptat spre Dumnezeu, 
când se gândeşte cu Cine stă de vorbă, către Cine îi este îndreptat cuvântul, 
când îşi vine în minte şi se gândeşte că îngerii stau înaintea lui Dumnezeu cu 
frică şi cu cutremur.” (Comentariile sau Explicarea Epistolei către Evrei, 
omilia XXVII, p. 320) 

„Aţi făcut din noapte zi cu privegherile cele sfinte!” (Omilie la 
Mucenici, în vol. Predici la sărbători împărăteşti şi cuvântări de laudă 
la sfinți, p. 473) 


„De priveghezi rugându-te, nu te uita la oboseala privegherii, ci 
la îndrăznirea ce ţi-o dă rugăciunea. Aşa fac şi ostaşii. Nu se uită la 
răni, ci la răsplăti, nu la junghieri, ci la victorii, nu la morţii căzuţi, ci 
la eroii încununați. Aşa şi căpitanii de corăbii: înainte de valuri văd 
porturile, înainte de naufragii, neguţătoriile, înainte de greutățile 
călătoriei pe mare, bunătățile de după călătoria pe mare. Tot aşa fă şi 
tu! Gândeşte ce lucru bun este ca în adâncul nopții, când toți oamenii, 
fiarele şi dobitoacele dorm, când domneşte liniştea adâncă, numai tu să 
fii treaz şi să vorbeşti cu îndrăznire cu Stăpânul obştesc al tuturor! Vrei 
să spui că somnul e dulce? Da, dar nimic nu-i mai dulce decât 
rugăciunea! Dacă-l vorbeşti lui Dumnezeu îndeosebi, vei putea dobândi 
multe, că nu-i nimeni ca să te tulbure, nimeni care să te răpească de la 
rugăciune. Şi timpul îţi stă în ajutor, ca să dobândeşti ce vrei.” (Cuvânt 
de laudă la toţi Sfinţii din toată lumea care au suferit mucenicia, II, în 
vol. Predici la sărbători împărăteşti şi cuvântări de laudă la sfinți, p. 
531) 


„N-aţi mai ştiut că e zi sau noapte, ci aţi făcut din amândouă zi! 
N-aţi schimbat văzduhul, ci ați luminat nopţile cu privegherile voastre! 
Nopțile v-au ajuns fără somn şi tirania somnului s-a dus. Da, dorul de 
Hristos biruie scăderile firii. Aţi făcut ca trupurile voastre să nu mai fie 
trupuri omeneşti, imitând puterile cereşti; atâta osteneală pentru trup, 
dar tihnă pentru suflet.” (Omilie după cutremur, în vol. Predici la 
sărbători împărăteşti şi cuvântări de laudă la sfinți, pp. 533-534) 


„Unii îşi umpleau paharele, alții se adunau la ospeţe satanice, iar 
alții pregăteau mese bogate. Voi, însă, ați petrecut timpul în priveghere 
şi ați curățit întreg oraşul cu călcătura sfintelor voastre picioare, 
călcând cu paşii voştri ţărâna, sfințind văzduhul. Da, s-a sfințit şi 
văzduhul cu cântările voastre de psalmi, după cum aţi auzit astăzi pe 
Dumnezeu spunând lui Moise: Locul pe care stai pământ sfânt este 
(leş., 3, 5). Aţi sfințit caldarâmul, piața, mi-aţi făcut din oraş biserică.” 
(Omilie după cutremur, în vol. Predici la sărbători împărăteşti şi 
cuvântări de laudă la sfinți, p. 535). 

„Credeam că după o zi sau două privegherea va istovi trupurile 
voastre! Văd însă că, cu cât se prelungeşte privegherea, cu atât va 
creşte şi râvna. Cântăreţii au ostenit; dar voi sunteți cu puteri de tânăr. 
Cântăreţii au slăbit, dar voi sunteți tari.” (Omilie după cutremur, în vol. 
Predici la sărbători împărăteşti şi cuvântări de laudă la sfinţi, p. 536) 


„Fiindcă aşa cum pentru alţii e ceva firesc să doarmă, aşa e pentru tine 
să veghezi.” (Scrisori din exil, 17 scrisori către Olimpiada, scrisoarea VIII, 
Sc, în vol. Scrisori din exil. Către Olimpiada şi cei rămaşi credincioşi. 
Despre deprimare, suferinţă şi Providenţă..., p. 158) 


RUGĂCIUNEA (folosul rugăciunii) 


„Mare armă e rugăciunea, mare întărire, mare comoară, mare liman, 
loc fără de primejdii; cu o singură condiţie, să ne apropiem de Stăpân cu 
mintea trează, să ne strângem de pretutindeni gândurile! Să ne apropiem de 
Stăpân în aşa chip, ca să nu-i lăsăm duşmanului mântuirii noastre nici o 
portiță de intrare. Duşmanul mântuirii noastre ştie că în timpul rugăciunii 
putem vorbi cu Dumnezeu de cele ce ţin de mântuirea noastră, că în timpul 
rugăciunii ne răscumpărăm păcatele, că în timpul rugăciunii arătăm 
doctorului rănile, că ne tămăduim; de aceea mai cu seamă atunci diavolul ne 
atacă, face şi unelteşte totul, ca să ne pună piedică să ne trândăvim. Pentru 
aceasta, vă rog, să fim cu mintea trează!” (Omilii la Facere, omilha XXX, V, 
în col. PSB, vol. 21, p. 389) 


„Mare bun e rugăciunea! Dacă te foloseşti mult când vorbeşti cu un 
om virtuos, câte bunătăţi nu vei dobândi când eşti învrednicit să vorbeşti cu 
Dumnezeu? Că rugăciunea este vorbire cu Dumnezeu. Şi ca să afli, ascultă 
pe proorocul ce spune: Dulce să-I fie lui Dumnezeu vorba mea (Ps., 103, 
35), adică vorbirea mea să fie plăcută lui Dumnezeu”. (Omilii la Facere, 
omilia XXX, V, în col. PSB, vol. 21, p. 390) 


„Deşi Dumnezeu vine în ajutorul nostru prin îndurările şi mila Sa de 
noi, totuşi, mult fac şi rugăciunile noastre spre aceasta.” (Tâlcuiri la Epistola 
a doua către Corinteni, omilia II, p. 20) 


„Diavolul ştie cât de mare folos aduce rugăciunea. Ştia şi Pavel cum 


se îngreuiau mulți la rugăciune, şi de aceea şi zice: Stăruiți la rugăciune!” 
(Comentariile sau Explicarea Epistolei către Coloseni, omila X, p. 119) 

„Nu este atât de strălucitor împăratul îmbrăcat cu purpură, cât este de 
strălucitor cel ce se roagă, împodobit cu vorbirea cea cu Dumnezeu. După 
cum, atunci când este toată oastea de față, când sunt de față generalii, 
căpeteniile şi voievozi mulți şi se apropie cineva, şi stă de vorbă în deosebi 
cu împăratul, privirile tuturor se îndreaptă spre el, şi prin asta ajunge mai de 
cinste tot astfel se întâmplă şi cu cel ce se roagă. Gândeşte-te ce mare lucru 
este ca, atunci când îngeri stau de față, când se găsesc acolo arhangheli, 
Serafimi, Heruvimi şi toate celelalte puteri, tu, om fiind, să poţi să te apropii 
cu multă îndrăznire şi să vorbeşti cu Împăratul puterilor acelora! Ce cinste 
poate fi la fel cu aceasta? Nu numai de cinste avem parte de pe urma 
rugăciunii, ci şi de foarte mare folos, chiar înainte de a primi ceea ce cerem. 
Căci în clipa în care ai înălțat mâinile la cer şi ai chemat pe Dumnezeu, te-ai 
îndepărtat îndată de toate grijile cele omeneşti; te-ai mutat cu mintea în 
viaţa ce va să fie şi trăieşti deci cu mintea cele din ceruri; în timpul 
rugăciunii, dacă te rogi cum trebuie, nu mai ai nici o legătură cu viaţa de 
aici. De-ţi clocoteşte în suflet mânia, adoarme lesne; de te arde pofta, se 
stinge; de te mistuie invidia, cu multă uşurinţă e izgonită”. (Cuvântări 
împotriva anomeilor, cuv. VII, în vol. Cuvântări împotriva anomeilor. Către 
iudei, pp. 123-124) 


„După cum când răsare soarele sunt alungate toate fiarele, care se 
ascund în culcuşurile lor, tot astfel şi când rugăciunea răsare ca un soare din 
gura şi de pe limba noastră, mintea ni se luminează şi toate patimile 
păcătoase şi sălbatice sunt alungate şi puse pe fugă şi se ascund în 
culcuşurile lor; numai dacă ne rugăm cum trebuie, cu suflet deştept şi minte 
trează. Atunci, de-ar fi diavol lângă tine, fuge; de-ar fi drac, pleacă! Dacă 
atunci când vorbeşte un stăpân cu o slugă, nimeni dintre slugi, nici din cei cu 
îndrăznire, nu cutează să se apropie şi să-i tulbure, cu mult mai mult diavolul 
ŞI al lui, alungați fiind şi fără îndrăznire, nu pot să ne tulbure când vorbim cu 
Dumnezeu cu râvna cuvenită”. (Cuvântări impotriva anomeilor, cuv. VII, în 
vol. Cuvântări împotriva anomeilor. Către iudei, p. 124) 


„Rugăciunea păstrează neştirbit bunul nostru trai şi preface îndată 
necazurile. De-ar veni ispite, îndată le alungă! De-ar veni pagubă de bani şi 
altceva din cele ce ne amărăsc sufletul, pe toate îndată le pune pe fugă”. 
(Cuvântări împotriva anomeilor, cuv. VII, în vol. Cuvântări împotriva 
anomeilor. Către iudei, p. 124) 

„Nu te îndrepta spre rugăciune ca spre un lucru de mic preţ! 
Rugăciunea ne iartă păcatele. Dumnezeieştile Evanghelii ne dau învățătura 
asta.” (Omiliile despre pocăință, omilia a treia, p. 56) 


„„... îndată ce ridică cineva mâinile sale la cer şi cheamă pe 
Dumnezeu, deodată retrage inima sa de la toate lucrurile cele pământeşti şi 
se strămută cu duhul în viața cea viitoare. EI atunci gândeşte numai la cele 
cereşti şi în timpul rugăciunii nu are nimic în comun cu viața cea 
pământească, dacă însă se roagă bine. Dacă cumva se aţâță mânia lui, ea 
uşor se potoleşte prin rugăciune; dacă poftele lui se aprind, focul lor lesne se 
stinge; de l-ar chinui însă şi pizma, el lesne o va alunga, întâmplându-se ceea 
ce zice profetul despre răsăritul soarelui. Dar ce zice el? Pus-ai întuneric şi 
s-a făcut noapte, când se mişcă toate fiarele pădurii; puii leilor pă după 
pradă şi cer de la Dumnezeu hrana lor; când însă răsare soarele, ele fug şi se 
târăsc în culcuşurile lor (Ps. 103, 20-22). Deci, precum la ivirea razelor 
soarelui toate fiarele o au la fugă şi se ascund în culcuşurile lor, tot aşa, 
când rugăciunea, ca raza soarelui, iese din gura noastră şi se luminează 
sufletul nostru, fug toate patimile cele fără de minte şi dobitoceşti, 
ascunzându-se în cotloanele lor, însă numai dacă ne rugăm cu râvnă şi cu 
trezvie. De ar veni atunci şi Satana, el va trebui să se îndepărteze. Adică, 
precum stăpânul când vorbeşte cu o slugă a sa, nu cuteză vreo altă slugă a se 
apropia şi a-l stingheri, aşa cu atât mai puţin cutează duhurile cele rele a ne 
stingheri când noi vorbim cu Dumnezeu cu râvnă cuviincioasă.” (Cuvânt la 
Duminica a cincea a Sfântului şi Marelui Post, în vol. Omilii la Postul 
Mare..., pp. 91-92) 


„Rugăciunea, totodată, uşurează însuşi sufletul cel necăjit. Căci dacă 
cel necăjit capătă oarecare alinare când el poate povesti altor oameni 
patimile lui şi a se jelui de nenorocirea lui şi a o descrie, fiindcă prin această 
grăire el depărtează oarecum patimile, apoi nu oare cu atât mai vârtos vei 
afla mare mângâiere şi alinare, când vei spune Domnului patimile sufletului 
tău? Unui om adeseori îi este împovărător cel ce se jeluieşte de suferințele 
sale şi voieşte a plânge pe sânul său; se fereşte de el şi îl împinge de la sine; 
la Dumnezeu însă nu este aşa, EI lasă la Sine pe oricine, ba încă îl atrage; şi 
cu cât mai îndelungat îi vei povesti suferințele tale, cu atât mai mult te 
iubeşte şi se pleacă la rugăciunea ta. Aceasta ne-o spune însuşi Hristos, când 
zice: Veniţi la mine toți cei osteniți şi însărcinaţi, şi eu vă voi odihni (Mt. 1], 
28). Aşadar, El ne cheamă la Sine, pentru aceea nu ne lasă neascultaţi; ne 
atrage la Sine, nu ne respinge; şi de am avea asupră-ne întunerice de păcate, 
cu atât mai grabnic să alergăm la Dânsul, căci El a venit nu ca să-i cheme pe 

cei drepţi, ci pe cei păcătoşi.” (Cuvânt la Duminica a cincea a Sfântului şi 
Marelui Post, în vol. Omilii la Postul Mare..., pp. 95-96) 


„Numai noi înşine să ne predăm Lui, numai noi să alergăm la Dânsul 
şi să nu ne mai lăsăm de EI şi ne vom încredința cât de adevărat este graiul: 
că nimica în lume nu ne poate în adevăr tulbura, când noi ne rugăm cu râvnă 
şi cu sinceritate. Întâmplă-se orice, totul se va depărta uşor prin rugăciune. 

Și ce este de mirat că rugăciunea poate depărta necazurile omeneşti, 
când ea aşa de uşor stârpeşte şi dezrădăcinează păcatul?” (Cuvânt la 
Duminica a cincea a Sfântului şi Marelui Post, în vol. Omilii la Postul 
Mare..., p. 96) 


„„... pentru ca noi să petrecem cu norocire viața aceasta de față, 
totodată să ne eliberăm de păcatele noastre şi să putem oricând cu bucurie a 
ne înfățişa la scaunul Judecăţii lui Hristos, de-a pururea să ne gătim nouă 
pentru acest scop locul cel mântuitor al rugăciunii amestecându-l cu lacrimi, 
cu râvnă, cu îndelungă răbdare. Atunci noi vom dobândi o îndestulare 
statornică şi îndulcirea de bunătăţile cele cereşti.” (Cuvânt la Duminica a 
cincea a Sfântului şi Marelui Post, în vol. Omilii la Postul Mare..., pp. 96- 
97) 


„După cum soarele e lumină pentru trup, tot aşa rugăciunea e lumină 
pentru suflet.” (Despre rugăciune, cuvântul I, în vol. Omilii la săracul 
Lazăr. Despre soartă şi Providenţă..., p.205) 


„Prin rugăciune ne apropiem de îngeri şi ne depărtăm de tovărăşia 
celor necuvântătoare. Că rugăciunea este lucrul îngerilor, înălțându-i chiar 
mai presus de vrednicia lor, pentru că a sta de vorbă cu Dumnezeu, adică 
rugăciunea, este mai presus de vrednicia îngerilor.” (Despre rugăciune, 
cuvântul I, în vol. Omilii la săracul Lazăr. Despre soartă şi Providenţă..., p. 
205) 


„Prin rugăciune încetăm de a mai fi muritori şi vremelnici — că prin 
fire suntem muritori —, ne mutăm prin vorbirea aceasta cu Dumnezeu în viața 
cea nemuritoare. Trebuie deci neapărat ca cel care stă de vorbă cu 
Dumnezeu să ajungă mai presus de moarte şi de orice stricăciune. Şi după 
cum cel ce stă în soare scapă neapărat de întuneric, tot aşa şi cel ce stă de 
vorbă cu Dumnezeu ajunge neapărat nemuritor. Da, cinstea aceasta mare ne 
face nemuritori! Şi după cum nu-i cu putinţă să fie săraci cei ce se bucură de 
cinstirea împăratului, tot aşa, cu mult mai mult, nu-i cu putință să aibă 

suflete muritoare cei ce se roagă lui dumnezeu, cei ce stau de vorbă cu EI. 
Că moartea sufletului sunt necredinţa şi viața nelegiuită; iar viața sufletului 
este slujirea lui Dumnezeu şi viață potrivită cu această slujire. Da, 
rugăciunea ne face viața sfântă şi potrivită slujirii lui Dumnezeu; ea adună 
comori minunate în sufletele noastre. De eşti îndrăgostit de feciorie, de te 
străduieşti să cinsteşti curăția în căsnicie, de te străduieşti să-ţi înfrânezi 
mânia şi să fii blând, de doreşti să scapi de invidie sau să faci altceva din 
cele ce se cuvin, ei bine, spre toate acestea te povăţuieşte rugăciunea; ea îţi 
netezeşte drumul vieții, şi calea credinței îţi va fi uşoară şi lesnicioasă.” 
(Despre rugăciune, cuvântul I, în vol. Omilii la săracul Lazăr. Despre 
soartă şi Providenţă..., p. 206) 


„... Slujirea lui Dumnezeu este semn de toată dreptatea; fiind o 
îmbrăcăminte duhovnicească şi dumnezeiască, revarsă multă podoabă şi 
frumuseţe în sufletele noastre, îndreaptă viața fiecăruia, nu lasă să pună 
stăpânire pe sufletul nostru vreun gând rău şi nelalocul lui, ne convinge să ne 
temem de Dumnezeu şi de cinstea dată nouă; ne învaţă să fugim de orice 
momeală a celui viclean, alungă gândurile ruşinoase şi stricate, face ca 
sufletul nostru să dispreţuiască plăcerea.” (Despre rugăciune, cuvântul I, în 
vol. Omilii la săracul Lazăr. Despre soartă şi Providenţă..., p. 208) 


„Aş vrea să vă arăt pe scurt cum rugăciunea ne curăţeşte iute, chiar de 
am fi plini de păcate. Ce poate fi mai mare şi mai dumnezeiesc decât 
rugăciunea, când ea este un leac aşa de bun pentru sufletele bolnave? 
Ninivitenii sunt aceia care şi-au şters prin rugăciune multele lor păcate (Ilona 
3, 10). Îndată ce au început să se roage, rugăciunea i-a făcut drepţi; 
rugăciunea a îndreptat îndată un oraş obişnuit să trăiască în desfrâu, în 
păcate şi fărădelegi; rugăciunea a fost mai puternică decât vechea 
obişnuinţă; a umplut oraşul de legi cereşti, a adus o dată cu ea şi curăția şi 
iubirea de oameni şi blândeţea şi grija de săraci. Fără aceste virtuţi nu poate 
trăi rugăciunea în suflet; rugăciunea umple sufletul de toată dreptatea, îl 
îndreaptă spre virtute şi alungă din el păcatul. Într-adevăr, de-ar fi intrat 
atunci în Ninive un om care cunoştea oraşul mai dinainte, nu l-ar mai fi 
cunoscut; atât de iute trecuse de la o viaţă ticăloasă la una plină de dreapta 
credință! După cum n-ai mai cunoaşte pe o femeie săracă şi îmbrăcată în 
zdrenţe de-ai vedea-o mai târziu împodobită cu haine de aur, tot aşa şi cel 
care ştia de mai înainte oraşul acela sărac în fapte bune şi lipsit de comori 
duhovniceşti, nu l-ar mai fi cunoscut! Atâta îl schimbase rugăciunea! Atâta 
virtute adusese în obiceiurile şi viaţa lui! O femeie care a trăit toată viaţa în 

stricăciune şi desfrâu dobândeşte mântuire îndată ce cade la picioarele lui 
Hristos (Luca 7, 37-50). 

Rugăciunea nu curăță numai păcatele, ci îndepărtează pe om de la 
mari primejdii. Minunatul David, care a fost şi împărat şi prooroc, a fost 
biruitor în multe şi grele războaie numai prin rugăciune! Numai această armă 
o punea înaintea oştirii sale, şi dădea prilej ostaşilor săi să biruie în linişte şi 
tihnă. Ceilalți împărați aveau nădejdea mântuirii lor în destoinicia 
căpeteniilor, în meşteşugul războiului, în arcaşi, în hopliţi, în călăreți. Marele 
David însă îşi întărea oştirea lui cu sfintele rugăciuni; nu se uita la semeţia 
comandanților săi, la semeţia căpeteniilor pedeştrilor şi călăreților; nu aduna 
bani, nici nu-şi făurea arme, ci din cer pogora armură dumnezeiască. Armură 
cu adevărat cerească este dumnezeiasca rugăciune; numai ea poate păzi cu 
tărie pe cei ce se tem de Dumnezeu.” (Despre rugăciune, Cuvântul |, în vol. 
Omilii la săracul Lazăr. Despre soartă şi Providenţă..., pp. 208-209) 


„„... puternică armă este pentru împărați rugăciunea în lupte; dar 
puternică este şi pentru noi rugăciunea în lupta cu demonii. Tot aşa şi 
împăratul lezechia a fost biruitor în războiul cu perşii; nu a înarmat oştire, ci 
punând numai oştirile în faşa vrăjmaşului (IV Regi 19, 1-37); la fel a scăpat 
(regele) şi de moarte când a căzut înaintea lui Dumnezeu cu evlavia cuvenită 
şi numai rugăciunea 1-a lungit viaţa (Isaia 38, 1-5). 

Vameşul ne învață apoi că rugăciunea curăță uşor sufletul care a 
păcătuit; s-a rugat lui Dumnezeu să capete iertare, şi a căpătat (Luca 18, 13- 
14). Ne învaţă şi leprosul, care s-a curățit îndată ce a căzut înaintea lui 
Dumnezeu (Matei 8, 2-3). Dacă Dumnezeu a curățit iute un trup stricat de 
boală, cu mult mai mult va vindeca prin iubire de oameni un suflet bolnav. 
Cu cât e mai de preţ sufletul decât trupul, cu atât mai multă grijă va avea şi 
Dumnezeu de el. Ţi-aş putea da nenumărate exemple şi din Vechiul, şi din 
Noul Testament, dacă aş vrea să înşir pe toți cei mântuiți prin rugăciune.” 
(Despre rugăciune, cuvântul I, în vol. Omilii la săracul Lazăr. Despre 
soartă şi Providenţă..., p. 210) 


„Vrei să vezi ce mare armă e rugăciunea? Apostolii au lăsat în seama 
altora grija pentru săraci numai ca să aibă mai mult răgaz pentru rugăciune: 
Rânduiți dintre voi, spune Scriptura, şapte bărbaţi cu nume bun; iar noi vom 
stărui în rugăciune şi în slujirea cuvântului (Faptele Apostolilor 6, 3-4).” 
(Omilie la titlul Faptelor Apostolilor, (La începutul Faptelor apostolilor — 
11), în vol. Omilii la săracul Lazăr. Despre soartă şi Providenţă..., pp. 324- 
325) 

„Că unde este rugăciune este şi mulțumire [evyaproza], unde harul 
Duhului Sfânt este de față şi demonii fug şi toată puterea potrivnică se 
alungă şi se surpă.” (Cinci cuvântări despre Ana şi Samuel, cuvântul II, în 
vol. Omilii şi cuvântări despre educaţia copiilor..., p. 40) 


„Cu neputinţă este, cu neputinţă, ca un om care se roagă cu cuvenita 
sârguință [npodvmuo] şi Îl cheamă necontenit pe Dumnezeu, [cu neputinţă] 
este să păcătuiască vreodată. Cum? Îţi spun eu! Cel ce îşi încălzeşte mintea 
şi îşi scoală sufletul şi se mută pe sine la cer şi astfel Îl cheamă pe Stăpân, 
[apoi] îşi aduce aminte de păcatele sale şi Îi vorbeşte despre iertarea lor şi Îl 
roagă ca să fie milostiv şi blând, [unul ca acesta] în timp ce grăieşte aceste 
cuvinte, leapădă orice grijă lumească şi se întraripează şi este mai presus de 
patimile omeneşti. Şi chiar dacă vede după rugăciune vreun duşman, nu îl 
mai priveşte ca duşman. Chiar dacă vede vreo femeie frumoasă, nu se 
prăbuşeşte la vederea ei, căci focul de după rugăciune rămâne înlăuntrul 
lui şi alungă cu totul orice gând necuviincios. Însă pentru că suntem 
oameni şi este cu putință să cădem în uşurătate şi slăbiciune, după ce trece 
0 oră sau două sau trei după rugăciune, când vezi căldura care este în tine 
că vrea să se scurgă câte puţin, aleargă degrabă iarăşi la rugăciune şi 
încălzeşte cugetul tău cel răcit. Și dacă vei face aceasta de-a lungul întregii 
zile, încălzindu-ți intervalele de timp prin desimea rugăciunii, nu vei da 
diavolului prilej şi intrare împotriva cugetelor tale.” (Cinci cuvântări despre 
Ana şi Samuel, cuvântul IV, în vol. Omilii şi cuvântări despre educația 
copiilor..., pp. 67-68) 


„Înfochează sufletul prin rugăciune”. (Din cuvântul 26 la Faptele 
Apostolilor, în vol. Puţul şi Impărțirea de grâu, p. 72) 


„Căci nimic nu este întocmai cu rugăciunea. 

Rugăciunea pe cele ce sunt cu neputinţă le face cu putinţă; pe cele 
dificile le face lesnicioase.” (Cuvânt către cei ce lasă slujbele bisericeşti şi 
se duc la petreceri. Cum că mult mai folositoare este petrecerea în biserică 
decât zăbava la teatre şi mult mai dulce. Despre al doilea cuvânt la 
rugăciunea Anei; şi cum că trebuie a ne ruga adeseori în tot locul, chiar de 
vom fi în târg, pe cale, sau în pat, în vol. Din ospățul stăpânului, p. 157) 


„Căci cu neputinţă este ca omul ce se roagă cu osârdie şi face cereri 
dese către Dumnezeu să cadă vreodată în păcat.” (Cuvânt către cei ce lasă 
slujbele bisericeşti şi se duc la petreceri. Cum că mult mai folositoare este 
petrecerea în biserică decât zăbava la teatre şi mult mai dulce. Despre al 

doilea cuvânt la rugăciunea Anei; şi cum că trebuie a ne ruga adeseori în 
tot locul, chiar de vom fi în târg, pe cale, sau în pat, în vol. Din ospățul 
stăpânului, p. 158) 


„Cel ce şi-a concentrat mintea şi şi-a ridicat sufletul la cer, acela 
cheamă pe Stăpânul său şi vorbeşte cu EI pentru iertarea păcatelor sale. Îl 
roagă să-i fie milostiv şi blând. Petrecând în cuvintele acestea, leapădă toată 
grija acestei vieți, se întraripează şi se face mai înalt decât patimile cele 
omeneşti. Şi dacă va avea vreun vrăjmaş, după rugăciune nu-l mai vede ca 
pe un vrăjmaş. Sau de va vedea vreo femeie frumoasă, după rugăciune, nu 
va mai fi atras cu ochii la faţa ei, căci focul rugăciunii petrece înăuntrul lui şi 
alungă de acolo orice gând nebunesc. Dar, de vreme ce oameni fiind, cădem 
cu lesnire în lenevire, după un ceas, două sau trei de la rugăciune, 
fierbinţeala aceea ce s-a făcut în tine de la rugăciune puţin câte puţin se va 
stinge. De aceea aleargă iarăşi degrabă la rugăciune şi înfierbântă iarăşi 
mintea ta care s-a răcit. lar de vei face aceasta toată ziua în răstimpuri, 
înfierbântându-te cu desimea rugăciunilor, nu vei da diavolului pricină şi 
intrare în gândurile tale. Şi dacă apa care s-a răcit o punem iarăşi la foc, ca 
să se înfierbânte degrabă, ca să putem prânzi, aşa să facem şi aici.” (Cuvânt 
către cei ce lasă slujbele bisericeşti şi se duc la petreceri. Cum că mult mai 
folositoare este petrecerea în biserică decât zăbava la teatre şi mult mai 
dulce. Despre al doilea cuvânt la rugăciunea Anei; şi cum că trebuie a ne 
ruga adeseori în tot locul, chiar de vom fi în târg, pe cale, sau în pat, în vol. 
Din ospățul stăpânului, pp. 158-159) 


„Toate faptele tale din viaţa aceasta să le țeşi cu desimea rugăciunilor, 
ca cu nişte legături şi aşa să-ţi întăreşti din toate părțile viaţa ta. Şi dacă vei 
face aşa, cu toate că vor sufla nenumărate vânturi ale ispitelor, scârbelor sau 
a oricăror gânduri urâte, sau va veni orice rău asupră-te, nu vor putea să-ţi 
surpe casa, fiind legată cu aşa dese rugăciuni.” (Cuvânt către cei ce lasă 
slujbele bisericeşti şi se duc la petreceri. Cum că mult mai folositoare este 
petrecerea în biserică decât zăbava la teatre şi mult mai dulce. Despre al 
doilea cuvânt la rugăciunea Anei; şi cum că trebuie a ne ruga adeseori în 
tot locul, chiar de vom fi în târg, pe cale, sau în pat, în vol. Din ospățul 
stăpânului, p. 159) 


„Lucru mare şi îmbunătăţit este rugăciunea. Căci dacă vorbeşte cineva 
cu un om îmbunătățit dobândeşte mare folos de la el, oare cel ce s-a 
învrednicit a vorbi cu Dumnezeu câte bunătăţi nu va dobândi?” (Cuvânt la 

cuvântul ce zice: <<Și era tot pământul o gură şi o limbă tuturor>> (Fac 
10, 1), în vol. Din ospățul stăpânului, p. 179) 


„Şi ca să înveţi cât de mare bunătate este rugăciunea, ia gândeşte-mi- 
te la cei ce se agită pentru lucrurile vieţii de acum şi care nu se deosebesc cu 
nimic de nişte umbre. Aceştia, când văd pe cineva că este foarte apropiat 
împăratului pământesc, oare nu-l socotesc un om de seamă şi-l preafericesc 
şi îl măgulesc, admirându-l ca pe unul ce s-a învrednicit de cea mai înaltă 
cinste? lar dacă unul ca acesta, când discută cu împăratul — care este şi el om 
— deşi se întreține în chestiuni lumegşti şi în lucruri trecătoare, este socotit atât 
de important, ce s-ar putea spune despre cel ce este învrednicit să discute cu 
Dumnezeu nu despre lucruri pământeşti, ci despre lăsarea păcatelor, despre 
iertarea greşelilor, despre paza celor deja încredințate“, despre cele ce vor 
fi primite în veacul viitor, despre bunătăţile veşnice? Unul ca acesta este mai 
fericit decât cel ce poartă coroană, dacă prin rugăciunea sa atrage bunăvoința 
de sus.” (Cateheza aceluiaşi despre faptul că moaştele sfinților mucenici 
sunt un prilej de mare folos pentru noi, în vol. Cateheze baptismale, pp. 
115-116) 


„Precum şi aurul şi pietrele scumpe cele frumoase şi marmura fac 
casele împărăteşti, în acest fel face şi rugăciunea pe om casă lui Hristos, să 
locuiască Hristos în inimile noastre. Dar cum şi cu ce poți să lauzi 
rugăciunea, care te face pe tine biserică şi casă lui Dumnezeu? Cel pe care 
nu-L pot încăpea nici cerurile, vine şi intră în sufletul cel ce petrece în 
rugăciune.” (Din vol. Mărgăritarele Sfântului loan Gură de Aur, p. 90) 


„Cel ce se umileşte adesea şi se roagă lui Dumnezeu cu neputinţă este 
să greşească, că în ce chip adapă apa grădinile şi livezile şi le face desfătate 
şi frumoase, aşa şi sadul răgăciunii, adăpându-se cu izvorul lacrimilor, creşte 
şi se face mare şi se află înaintea lui Dumnezeu şi orice cere se ascultă.” 
(Din vol. Mărgăritarele Sfântului loan Gură de Aur, pp. 153-154) 


„Rugăciunea ne deschide comorile harului Său.” (Din vol. 
Bogăţiile oratorice, p. 98) 





“1 Tâlcuirea Pr. Marcel Hancheş: Încredinţate omului de Dumnezeu, prin botez şi prin 


virtuțile făptuite după botez. (n.s. 27, p. 115) 

„Prin rugăciune se face între noi şi lisus Hristos cea mai dulce şi 
cea mai slăvită legătură. Prin rugăciune intrăm în corurile îngerilor, 
luând parte la adorările lor şi la laudele lor. Prin rugăciune noi încetăm 
să mai fim oameni muritori şi pătimitori şi ne îmbrăcăm deja mai 
dinainte cu strălucirile nemuririi noastre.” (Din vol. Bogăţiile 
oratorice, p. 477) 


„Când ne rugăm devenim sanctuare în care lisus Hristos îşi face 
locuința Sa: rugăciunea îi face pe oameni temple ale Lui lisus Hristos. 
Și nu numai că rugăciunea construieşte templul şi-l înalță la măreția 
Celui Prea înalt, ci mai mult îl împodobeşte. Palatul regilor nu este atât 
de strălucitor în aur, în argint şi pietre prețioase, pe cât este sufletul de 
strălucitor sub podoabele cu care-l îmbracă rugăciunea. Şi când prin 
rugăciune, sufletul a devenit sanctuar, când mii de gânduri, mii de 
sentimente curate şi sfinte îi fac podoaba, lisus Hristos îşi găseşte 
plăcerea aici şi-şi face locuinţa Sa: ca să locuiască Hristos în inimile 
voastre. Ce oaspete! Ce slavă! Cel pe Care măreţia cerurilor nu-L 
poate cuprinde. Cel ce este Dumnezeul cel Prea înalt intră în sufletul 
care e în rugăciune, şi intră aici cu toate energiile şi cu toate puterile 
Sale. Apostolului Pavel mărturisitor în darurile sale, în faptele sale, în 
cuceririle sale, în martiriile sale: oare de unde-i vin Lui aceste minuni? 
Fără încetare noi îl vedem în rugăciune. Acolo şi numai acolo este 
secretul victoriilor sale. Cine l-a eliberat pe Petru din închisoarea sa, 
dacă nu rugăciunea stăruitoare a credincioşilor? Şi cum va fi altfel, 
pentru că rugăciunea dă ca oaspete şi apărător al sufletului nostru pe 
Iisus Hristos însuşi? Dacă Dumnezeu este pentru noi, cine este 
împotriva noastră? 

Rugăciunea ne amestecă cu corurile îngereşti.” (Din vol. 
Bogăţiile oratorice, pp. 478-479) 


„Rugăciunea ne scapă şi de necazurile din lumea aceasta, şi ne scoate 
şi din chinurile cele viitoare. Ca să străbatem, dar, cu uşurinţă şi viaţa 
aceasta, şi să plecăm şi dincolo cu îndrăznire, să ne rugăm necontenit cu 
râvnă şi cu tragere de inimă. Aşa vom putea dobândi şi bunătăţile cele gătite 
nouă şi ne vom desfăta şi de nădejdile cele bune.” (Împotriva celor care nu 
folosesc cum trebuie cuvântul Apostolului care spune: <<Fie din făţărie, fie 
întru adevăr, Hristos se propovăduieşte> >; şi despre smerenie, 13, în vol. 
Despre schimbarea numelor. Despre răbdare. Despre milostenie... p. 346) 

RUGĂCIUNEA (puterea rugăciunii) 


„Puternică armă este, iubiților, rugăciunea, dacă se face cu cuvenita 
băgare de seamă. Și ca să afli câtă putere are, gândeşte-te la acestea: 
necontenita rugăciune are putere de a stăpâni neruşinarea, nedreptatea, 
sălbăticia şi cruzimea. (...) Dar apoi, rugăciunea chiar şi pe trândăvie o 
stăpâneşte.” (Comentariile sau Explicarea Epistolei către Evrei, omilia 
XXVII, p. 320) 


„Să fim deci, iubiților, cu băgare de seamă la rugăciune. Puternică 
armă este rugăciunea, dacă se face într-una, dacă se face lipsită de slavă 
deşartă, dacă se face cu suflet sincer şi nevinovat. Rugăciunea a pus pe fugă 
pe duşmani. Rugăciunea a făcut bine unui neam întreg şi nevrednic, după 
cum zice: Când am văzut necazul poporului meu în Egipt, M-am pogorât să- 
I scot din mâna egiptenilor (Exod 3, 7. 8).” (Comentariile sau Explicarea 
Epistolei către Evrei, omilia XXVII, p. 321) 


„Nu este, nu este nimic mai puternic decât rugăciunea şi nici la fel ca 
ea”. (Cuvântări împotriva anomeilor, cuv. VII, în vol. Cuvântări împotriva 
anomeilor. Către iudei, p. 123) 


„Desigur, nimic nu este mai puternic decât rugăciunea. Un împărat în 
haină de profiră nu este mai mărit decât rugătorul pe care îl împodobeşte 
vorbirea sa cu Dumnezeu. Precum un om, vorbind cu împăratul în prezența 
întregii oştiri, a Comandanțţilor şi a Domnilor, prin aceasta atrage asupra-şi 
ochii tuturor şi capătă însemnătate, aşa se întâmplă şi cu cel ce se roagă. 
Socoteşte numai ce înseamnă când un om, în prezenţa tuturor Îngerilor, 
Arhanghelilor, Serafimilor, Heruvimilor şi a tuturor puterilor cereşti, cu 
toată bucuria şi siguranţa, se apropie de împăratul împăraților şi cutează a 
vorbi către Dânsul? Care cinste s-ar putea asemăna cu aceasta? Dar nu 
numai cinste, ci şi un mare folos urmează pentru noi din rugăciune, chiar 
înainte de a fi primit lucrul pentru care ne rugăm.” (Cuvânt la Duminica a 
cincea a Sfântului şi Marelui Post, în vol. Omilii la Postul Mare..., p. 91) 


„Adeseori domnitori împodobiţi cu coroană au zăcut doborâţți de 
friguri, chinuiți de arşiţa cea arzătoare; doctorii, soțule, slugile şi generalii 
stăteau împrejurul lor, dar nici meşteşugul doctorilor, nici altceva de 
asemenea, n-a putut să aducă vreo ameliorare bolnavului. Atunci venea un 
om, care şi-a pus încrederea sa în Dumnezeu, numai se atingea de trupul 
celui bolnav, săvârşind o rugăciune curată, şi toată boala se depărta. Ceea ce 

nu putuse nici bogăția, nici mulțimea slujitorilor, nici meşteşugul şi cercarea 
doctorilor, nici mărimea puterii împărăteşti, foarte adeseori a săvârşit 
rugăciunea unui singur sărac şi nevoiaş. Aşa puterea rugăciunii a stins şi 
puterea focului, precum la cei trei tineri în cuptorul cel înfocat; a domolit 
turbarea leilor, precum la Daniil, a pus capăt războaielor, a curmat bătăliile, 
a alungat furtunile, a izgonit duhurile cele rele, a deschis porțile cerului, a 
spart cătuşele morţii, a alungat bolile, a abătut paguba şi nenorocirea, a 
întărit cetățile cele zguduite, a înlăturat şi ridicat pedepsele cele 
dumnezeieşti şi pânditurile cele omeneşti. Eu însă vorbesc de rugăciunea 
care nu zace numai pe buze, ci se suie în sus din adâncul inimii.” (Cuvânt la 
Duminica a cincea a Sfântului şi Marelui Post, în vol. Omilii la Postul 
Mare..., p. 94) 


„Hristos vrând să ne facă să ne rugăm şi vrând să ne înfățişeze folosul 
ce-l aduce rugăciunea în sufletele noastre, vorbeşte de un judecător rău şi 
îndărătnic, căruia îi dispăruse din ochi toată ruşinea, iar din suflet izgonise 
teama de Dumnezeu. Şi doar ar fi fost de-ajuns să ne fi înfățişat chipul unui 
judecător drept şi milostiv, şi să fi fost asemănată dreptatea aceluia cu 
iubirea de oameni a lui Dumnezeu, ca să arate puterea rugăciunii. Că dacă un 
om bun şi blând primeşte cu bunăvoință pe cei care 1 se roagă, cu mult mai 
mult Dumnezeu, a Cărui mare bunătate depăşeşte nu numai mintea noastră, 
ci chiar pe cea a îngerilor! Ar fi fost de ajuns, după cum am spus, să ne fi 
înfățişat chipul unui judecător drept; dar aşa, ne dă ca pildă un Judecător 
crud, necredincios şi dispreţuitor al oamenilor; acesta, nemilos faţă de 
ceilalți oameni, dar bun şi blând faţă de cei ce se roagă de el cu stăruinţă, ca 
să cunoşti că orice rugăminte atrage uşor spre milă şi îndurare chiar pe 
oamenii răi. De ce a făcut asta Hristos? Ca să cunoască toți puterea 
rugăciunii! De aceea, după ce duce pe văduvă înaintea celui mai rău dintre 
judecători şi după ce-l arată iubitor de oameni împotriva firii sale, mută 
cuvântul de la judecătorul cel rău la Tatăl Său, la Cel bun, Cel blând, Cel 
binevoitor, Cel iubitor de oameni, Cel ce trece cu vederea fărădelegile, Cel 
ce iartă multe păcate, Cel ce-i hulit în fiecare zi şi rabdă, Cel care suferă să 
vadă pe demoni cinstiţi, iar pe El ocărât, pe Fiul Său hulit cu mi şi mii de 
hule, spuse şi nespuse. Deci, nu ne va milui EI degrabă, cu toate că-i hulit, şi 
rabdă cu blândeţe dacă ne vede că ne închinăm Lui în cuvenita frică?” 
(Despre rugăciune, cuvântul II, în vol. Omilii la săracul Lazăr. Despre 
soartă şi Providenţă..., p. 216) 


„Poţi vedea puterea sfintelor rugăciuni şi din aceea că Pavel, care a 
străbătut întreaga lume ca un întraripat, care a stat la închisoare, care a fost 

bătut, care a purtat lanţuri, care a trăit vărsând sânge şi în primejdii, care a 
izgonit demoni, care a înviat morţi, care a pus capăt bolilor, nu se încredea în 
nici nuna din aceste fapte mari pentru mântuirea oamenilor, ci în rugăciuni; 
cu ele întărea pământul. După ce făcea minuni, după ce învia morți, alerga la 
rugăciune, ca un atlet care aleargă, după ce primeşte cununa, la locul de 
exercițiu. Că rugăciunea este dătătoarea puterii de a învia morţi şi de a face 
toate celelalte minuni. Puterea pe care apa o dă pomilor, pe aceea o dă 
rugăciunea vieţii sfinţilor. În noaptea în care rugăciunea uda sufletul lui 
Pavel, el îndura cu uşurinţă chinurile, lăsând să fie lovit, ca o stâncă. Prin 
rugăciune a zguduit în Macedonia temniţa; prin rugăciune a sfărâmat 
lanţurile ca un leu; prin rugăciune a smuls din rătăcire pe paznicul temniţei; 
prin rugăciune a zdrobit tirania demonilor (Faptele Apostolilor 16, 22-34). 
Știm apoi şi cuvintele pe care le-a scris tuturor oamenilor: Stăruiți în 
rugăciune, priveghind în ea cu mulțumire, rugându-vă totodată şi pentru 
noi, ca Dumnezeu să-i deschidă cuvântului nostru o uşă spre a grăi taina lui 
Hristos... (Coloseni 4, 2-3; Efeseni 6, 19). Ce spui, Pavele? Atâta îndrăznire 
ne dau rugăciunile, că putem îndrăzni să-L rugăm pe Dumnezeu pentru tine? 
Care soldat îndrăzneşte să roage pe împărat pentru comandantul său? Şi doar 
nici un comandant nu-i aşa de prieten cu împăratul cât de prieten e Pavel cu 
Dumnezeu! Cu toate acestea, la atâta cinste ne ridică rugăciunile, că putem 
îndrăzni să-L rugăm pe Dumnezeu pentru Pavel. Tot aşa şi marele Petru, cel 
mai strălucit decât cerul, a scăpat din închisoare, pentru mântuirea de obşte a 
oamenilor, mai întâi prin virtutea lui, apoi prin rugăciunea Bisericii care a 
deschis degrabă porțile încuiate ale temniţei. Nu fără rost Luca a scris că se 
făceau de către toată Biserica rugăciuni stăruitoare pentru Petru (Faptele 
Apostolilor 12, 5), s-a scris, ca să cunoaştem câtă putere au în cer 
rugăciunile, ca să cunoaştem că pot scăpa de primejdii chiar pe Pavel şi 
Petru, stâlpii Bisericii, verhovnicii apostolilor, pe cei străluciți în cer, zidul 
lumii, pavăza de obşte a întregului pământ şi a mării. 

Spune-mi, cum a scăpat Moise pe Israel în războaie? N-a dat 
ucenicului său arme şi oştire, ci el însuşi a pus rugăciunile lui înaintea 
mulțimii duşmanilor! Aceasta ne învață că rugăciunile drepţilor au cu mult 
mai mare putere decât armele, caii, bou şi oştirile. Din pricina asta toată 
oştirea şi multe zeci de mii de oameni aveau nădejdea mântuirii lor în 
rugăciunile proorocului. Când se ruga Moise, biruiau iudeii, când înceta 
rugăciunea, biruiau vrăjmaşii (Ieşire 17, 11). Aşa şi noi: când ne rugăm, 
biruim cu uşurinţă pe diavol.” (Despre rugăciune, cuvântul II, în vol. Omilii 
la săracul Lazăr. Despre soartă şi Providenţă..., pp. 218-219) 

„Da, numai prin rugăciune a mântuit Moise pe poporul cel 
necredincios; numai prin rugăciune a avut parte de vederea cea 
dumnezeiască şi a dobândit mii şi mu de bunătăți. Rugăciunea l-a ajutat să 
ducă o viaţă asemănătoare celor ce locuiesc în cer. 

Rugăciunea a biruit puterea focului şi a îmblânzit lei; cei trei tineri, 
cu rugăciunea, au biruit puterea focului (Daniel 3, 8-28), Daniel, cu 
rugăciunea, a îmblânzit leii (Daniel 6, 16-23). 

Prin faptele acestea, socot eu, Dumnezeu a făcut cunoscut tuturora că 
pe toți care se roagă când sunt în primejdii, rugăciunea îi scapă din 
primejdiile ce-i ameninţă.” (Despre rugăciune, cuvântul II, în vol. Omilli la 
săracul Lazăr. Despre soartă şi Providenţă..., p. 220) 


„Cu ajutorul rugăciunii a biruit David în atâtea şi atâtea războaie, nu 
mânuind arme, nici agitând lancea, nici scoțând sabia, ci încingându-se cu 
rugăciunile. 

Cu ajutorul rugăciunii lezechia a pus iute pe fugă mulțimea perşilor. 
Aceştia aduseseră la ziduri maşini de război; lezechia a întărit zidul cu 
rugăciunile. Şi s-a terminat războiul fără arme, numai cu ajutorul rugăciunii! 
Trâmbiţa n-a sunat, oştirea a stat liniştită, armele nu s-au mişcat şi pământul 
nu s-a înroşit de sânge. A fost de ajuns rugăciunea ca să-i înspăimânte pe 
duşmani (IV Regi 19, 1-37). 

Rugăciunea a mântuit şi pe niniviteni; a îndepărtat iute mânia venită 
din cer şi a îndreptat repede viaţa lor stricată. Atâta putere şi tărie are 
rugăciunea, încât ninivitenii, care trăiseră toată viaţa lor în fapte rele şi de 
ruşine, s-au schimbat îndată când a intrat în oraş rugăciunea; şi a adus o dată 
cu ea curăția, dreptatea, prietenia, unirea, grija de săraci şi toate bunătățile 
(lona 3, 6-10).” (Despre rugăciune, Cuvântul II, în vol. Omilli la săracul 
Lazăr. Despre soartă şi Providenţă..., pp. 220-221) 


„Să nu ne pierdem deci curajul, să nu ne trândăvim a ne ruga. De am 
fi căzut chiar în adâncul păcatului, chiar de acolo rugăciunea poate iute să ne 
scoată.” (Cuvânt la pilda celui ce datora zece mii de talanți, în vol. Omilli la 
săracul Lazăr. Despre soartă şi Providenţă..., p. 237) 


„Nimic nu este deopotrivă cu rugăciunea.” (Cinci cuvântări despre 
Ana şi Samuel, cuvântul II, în vol. Omilii şi cuvântări despre educația 


copiilor..., p. 29) 


„Nimic nu este deopotrivă cu rugăciunea. Căci ea şi pe cele 
imposibile le face posibile, pe cele anevoioase uşoare şi pe cele greu de 

ajuns le pune la îndemână.” (Cinci cuvântări despre Ana şi Samuel, cuvântul 
IV, în vol. Omilii şi cuvântări despre educaţia copiilor..., p. 67) 


„Deseori s-a văzut că atunci când purtătorul coroanei împărăteşti este 
cuprins de febră şi zace în pat arzând, îi vin spre ajutor medici, paji, 
vindecători şi generali, însă nici arta medicinii, nici prezenţa prietenilor, nici 
îngrijirea slugilor, nici mulțimea leacurilor, nici luxul tratamentelor, nici 
abundența bunurilor şi nimic altceva dintre cele omeneşti nu are putere să 
uşureze în vreun fel povara bolii. Însă, dacă ar intra cineva care este înzestrat 
cu dreptul de a-i vorbi lui Dumnezeu, numai să se atingă de trupul acestuia şi 
să facă o rugăciune curată pentru el şi va pune pe fugă întreaga boală. Şi 
exact acolo unde bogăția, mulțimea îngrijirilor, ştiinţa medicilor şi măreţia 
împărătească au fost lhpsite de putere, a avut această putere rugăciunea unuia 
care deseori se întâmplă să fie sărac şi să se hrănească din pomană.” (Despre 
necunoaşterea lui Dumnezeu, cuvântarea V, p. 125) 


„Puterea rugăciunii a întrecut puterea focului, a ținut în frâu furia 
leilor, a destrămat războaie, a oprit lupte, a făcut să dispară furtuni, a alungat 
demoni, a deschis porțile cerului, a tăiat legăturile morți, a risipit defărmări, 
a ținut în loc tulburarea cetăților, a făcut să dispară nenorocirile venite de sus 
şi cele provocate de om, într-un cuvânt, rugăciunea a risipit tot ceea ce ne 
poate înspăimânta. lar când vorbesc de rugăciune, nu mă refer la simpla 
rostire a rugăciunii, ci la acea rugăciune care izvorăşte din adâncul cugetului. 
Aşa cum, chiar de se vor abate asupră-le mii de vânturi potrivnice, copacii 
ale căror rădăcini sunt întinse în adâncime nu se frâng, nici nu sunt doborâți, 
fiindcă rădăcinile le sunt înfipte cu străşnicie în adâncul pământului, 
întocmai în acelaşi chip se întâmplă şi cu rugăciunile care se înalță de jos, 
din adâncul cugetului: înrădăcinate temeinic, se vor înălța către cer şi nici o 
judecată potrivnică nu le abate din drum.” (Despre necunoaşterea lui 
Dumnezeu, cuvântarea V, pp. 130-131) 


„ŞI ce-1 de mirare în faptul că puterea rugăciunii înlătură nenorocirile 
care se abat asupra omului, câtă vreme se vede cum rugăciunea destramă cu 
uşurinţă natura păcatului şi o face să dispară?” (Despre necunoaşterea lui 
Dumnezeu, cuvântarea V, p. 132) 


„Însă fiecare va cunoaşte puterea şi tăria sfintelor rugăciuni, când va socoti şi va cunoaşi 
de tot felul de hrane şi bogăţie şi viaţa şi mii de bunătăți, toate acestea sunt 
date de Dumnezeu tuturor oamenilor într-un fel, şi drepţilor şi nedrepților, 
credincioşilor şi necredincioşilor, pentru multa Sa iubire de oameni. Deci, de 

vreme ce în acest chip miluieşte şi mângâie în toate zilele pe cei ce nu i se 
roagă, nici nu-i cer, dar câte bunătăți se cade să ia şi să câştige cei ce se află 
şi duc toată viaţa lor în milostenie şi în rugăciune.” (Din vol. Mărgăritarele 
Sfântului loan Gură de Aur, p. 90) 


„Însă şi în aceasta poate să cunoască iarăşi cineva puterea rugăciunilor, că Pavel care al 
morți îi scula şi bolnavi tămăduia şi nici la unele din acestea nu avea nădejde 
la ajutorul lumii ci numai cu rugăciunile străbătea pământul şi după ce făcea 
minuni şi scula morții, iarăşi alerga la rugăciune, ca un luptător ce aleargă de 
la luptă la încununare, pentru că şi învierea morților şi altele câte la făcea, tot 
cu rugăciunile le săvârşea, în ce chip se adapă copacii cu apa şi cresc, în 
acest fel şi viaţa sfinților se adapă şi se adaugă cu rugăciunile.” (Din vol. 
Mărgăritarele Sfântului loan Gură de Aur, p. 91) 

„Sfântul Pavel, în noaptea acestei vieți, adăpându-şi sufletul lui cu 
rugăciunile, câte întâmplări în veneau asupra şi răutăți, toate prea uşor le 
suferea şi-şi dădea trupul lui spre răni şi spre bătăi, ca un turn neclintit. Cu 
rugăciunea aceasta a cutremurat temința cea din Macedonia, cu aceasta a 
sfărâmat legăturile ca un leu, cu rugăciunea aceasta a scos pe temnicer de la 
înşelăciune, cu rugăciunea a stricat şi a risipit tirania dracilor.” (Din vol. 
Mărgăritarele Sfântului loan Gură de Aur, p. 91) 


„ŞI Petru, mai marele apostolilor, cel mai luminat decât cerul, cu rugăciunea aceasta scă 
deschiseră uşile temniţei. Că nu scrie Luca în deşert, zicând că şi rugăciunea 
a toată Biserica era întinsă pentru Petru, ci ca să cunoaştem noi câtă putere 
au rugăciunile în cer, atâta cât să scoată din nevoie şi pe Petru şi pe Pavel, pe 
stâlpu Bisericii, pe verhovnicii Apostolilor, pe cei vestiți în cer, care sunt zid 
a toată lumea şi de obşte păzitori a tot pământul şi a mării.” (Din vol. 
Mărgăritarele Sfântului loan Gură de Aur, p. 91) 


„Moise oare cum a mântuit pe evrei la război? Oare nu a dat armele şi războiul pe mâna 

şi decât caii şi decât banii şi decât alte oşti multe, mai mult biruiesc 
rugăciunile drepţilor; pentru aceea şi mii de războinici şi toată oastea, toată 
nădejdea mântuirii lor era la proorocul, căci făcând Moise rugăciuni biruiau 
ŞI câştigau evreii, iar când părăsea rugăciunea, atunci biruiau vrăjmaşii lui. 
Deci aşa facem şi noi când ne rugăm, prea lesne îl biruim pe diavol şi 
scăpăm de faptele şi de meşteşugirile lui. lar când ne lenevim şi nu ne 
rugăm, atunci îl facem să se îmbărbăteze asupra noastră.” (Din vol. 
Mărgăritarele Sfântului loan Gură de Aur, pp. 91-92) 

„Cu rugăciunea să nu ne temem nici de una din cele mai mari 
mizerii ale noastre, nici de tristeţile noastre, nici de pericolele noastre, 
nici de forța şi de răcnetul duşmanilor noştri. O singură condiţie este 
de trebuinţă: ca rugăciunea să nu fie din vârful buzelor, ci ca ea să iasă 
profund şi adânc dintr-un suflet atent şi dintr-o inimă înfrântă şi 
rugătoare.” (Din vol. Bogățiile oratorice, p. 483) 


„Cum a triumfat Moise peste duşmanii puternici şi atât de 
numeroşi care-i tăiau drumul spre Ţara Făgăduită? Oare prin forţa 
armelor, mulțimea luptătorilor, ştiinţa războiului? Nicidecum, Moise se 
ruga. Înceta el să se roage? Israeliţii pierdeau în luptă. Se făceau 
rugăciunile lui fierbinți şi continui? Poporul lui câştiga victoria. 
Rugăciunea îl făcea să învingă mai mult încă decât triburile cananeene, 
eu vreau să spun propriul său popor în revoltă fără încetare împotriva 
lui Dumnezeu, fără încetare gata de a fi devorat de fulgerele mâniei 
divine. În aceste ceasuri solemne şi teribile, Moise se ruga și 
rugăciunea sa făcea să cadă răzbunarea din mâinile lui Dumnezeu. 

Rugăciunea l-a salvat pe Daniel în groapa cu lei. Rugăciunea a 
stins pentru cei trei evrei flăcările cuptorului. 

Rugăciunea l-a născut pe profetul Samuel. Mama lui era stearpă, 
rugăciunea a făcut minunea naşterii sale. Şi acest copil din minune nu 
devine el însuşi profetul mare şi sfânt decât prin asiduitatea şi 
fierbințeala rugăciunilor sale.” (Din vol. Bogășiile oratorice, pp. 484- 
485) 


RUGĂCIUNEA (roadele rugăciunii) 


„... chiar de la început, putem spune că cel mai mare bun al rugăciunii 
este acela că tot omul care se roagă stă de vorbă cu Dumnezeu; şi ştie bine 
orice om ce lucru mare este ca, om fiind, să vorbeşti cu Dumnezeu; dar ca să 
înfățişeze prin cuvânt cinstea aceasta, nimeni nu poate. Cinstea aceasta 
depăşeşte chiar strălucita dregătorie a îngerilor; îngerii ştiu asta bine, că, 
după se spune în prooroci, toţi îngerii aduc cu multă frică Stăpânului cântări 
şi slujbe; îşi acoperă feţele şi picioarele cu multă evlavie, iar prin bătaia 
aripilor şi prin nestăvilitul lor freamăt îşi arată frica lor cea mare. Socot că în 
acest fel ne învaţă să uităm în vremea rugăciunii că suntem oameni; prinşi de 
râvnă şi de frică să nu mai vedem nimic din cele de pe pământ, să socotim că 
stăm în mijlocul îngerilor şi săvârşim aceeaşi slujbă ca şi ei. În celelalte 
privinţe ne deosebim mult de îngeri; ne deosebim în ce priveşte firea, felul 
de viaţă, înțelepciunea, priceperea şi în multe altele dintre acestea; în 

rugăciune, însă, facem o împreună-lucrare, şi îngerii şi oamenii. Când e 
vorba de rugăciune, nu este deosebire între firea îngerească şi firea 
omenească. Rugăciunea te deosebeşte de animale, rugăciunea te alătură 
îngerilor. Dacă te străduieşti să-ţi petreci toată viața în rugăciune şi în 
slujirea lui Dumnezeu, ai trecut îndată la o vieţuire îngerească, ai trecut la 
viața, cinstea, noblețea, înțelepciunea şi priceperea îngerească. Poate fi oare 
sfințenie mai mare decât a acelora ce stau de vorbă cu Dumnezeu? Poate fi 
oare cineva mai drept, mai bun şi mai înțelept? Dacă cei care vorbesc cu 
oamenii înţelepţi ajung iute de se aseamănă în înțelepciune cu aceia, în urma 
deselor convorbiri cu ei, ce se cuvine să spunem despre cei care vorbesc cu 
Dumnezeu şi se roagă Lui? De câtă înţelepciune, de câtă virtute, de câtă 
pricepere, de câtă frumuseţe morală, de câtă cumințenie, de câtă bună- 
cuviință în deprinderi nu li se umple sufletul în urma rugăciuni şi rugăminții 
lor! Deci nu păcătuieşti de spui că rugăciunea este pricina oricărei virtuți şi 
dreptăţi. Nici un gând sau faptă care duce la dreapta credinţă nu poate intra 
în suflet fără ajutorul rugăciunii şi slujirii lui Dumnezeu. După cum un oraş 
care nu-i înconjurat cu ziduri cade uşor în mâna duşmanilor, pentru că-i 
lipseşte zidul care să-i împiedice, tot aşa şi sufletul care nu-i îngrădit cu 
rugăciuni este supus uşor de diavol şi umplut lesne cu orice păcat. Mai întâi, 
diavolul nu îndrăzneşte să se apropie când vede că sufletul e întărit cu 
rugăciuni, se teme de tăria şi puterea pe care 1-0 dau rugăciunile, care-l 
hrănesc mai bine de cum hrănesc mâncărurile trupul; apoi, cei care se roagă 
cu râvnă nu pot să facă o faptă nevrednică de rugăciune, ci, ruşinându-se de 
Dumnezeu, cu Care nu de mult vorbiseră, îndepărtează iute toate uneltirea 
vicleanului; ei singuri se gândesc ce rău mare este ca, după ce ai vorbit nu de 
mult cu Dumnezeu şi L-ai rugat să-ți dea viaţă curată şi sfântă, să te îndrepți 
îndată spre diavol, să primeşti în suflet plăcerile ruşinoase, să laşi pe diavol 
să intre în sufletul pe care de curând l-a cercetat Dumnezeu şi să îngădui 
duhurilor rele să pătrundă în sufletele faţă de care harul Duhului şi-a arătat 
marea sa iubire de oameni şi purtarea sa de grijă.” (Despre rugăciune, 
cuvântul II, în vol. Omilii la săracul Lazăr. Despre soartă şi Providenţă..., 
pp. 212-214) 


„Cu ajutorul rugăciunii poți să te înalți la Dumnezeu, poţi să te urci la 
ceruri şi să te apropii de Dumnezeu.” (Despre rugăciune, cuvântul II, în vol. 
Omilii la săracul Lazăr. Despre soartă şi Providenţă..., p. 215) 


„Poţi cunoaşte tăria şi puterea sfintelor rugăciuni dacă te uiţi şi vezi 


mulțimea de bunătăți primite în fiecare zi şi ceas de cei ce se roagă lui 
Dumnezeu pururea. Cine nu ştie că Dumnezeu dăruieşte tuturor oamenilor, 

fără deosebire, şi drepţilor şi păcătoşilor, din pricina marii Lui iubiri de 
oameni ce-o are pentru noi, şi lumina soarelui şi a stelelor şi a lunii, buna 
întocmire a văzduhului, hrană de tot felul, bogăție, viaţă şi mu şi mii de 
bunătăți? (Matei 5, 45). Dacă pe cei care nu-L roagă, nici nu-l cer, aşa îi 
miluieşte şi-i mângâie în fiecare zi, câte bunătăți nu va dărui celor ce-şi 
petrec toată viaţa în rugăciuni şi cereri?” (Despre rugăciune, cuvântul II, în 
vol. Omilii la săracul Lazăr. Despre soartă şi Providenţă..., p. 217) 


„Face pe oameni temple ale lui Hristos. Şi după cum palatele 
împărăteşti sunt făcute cu aur, pietre prețioase şi marmură, tot aşa şi 
templele lui Hristos sunt făcute cu rugăciuni: Ca să locuiască Hristos, spune 
Pavel, în inimile voastre. Poate fi oare o laudă mai mare a rugăciunii decât 
aceea că face temple ale lui Dumnezeu? Cel care e necuprins în cer, Acela 
intră în sufletul celui care trăieşte în rugăciune.” (Despre rugăciune, 
cuvântul II, în vol. Omilii la săracul Lazăr. Despre soartă şi Providenţă..., 
p. 218) 


„Rugăciunea a născut pe sfântul prooroc Samuel (1 Regi 1, 10-20); 
fiindcă firea trupului mamei era neputincioasă pentru naştere, a venit iute 
rugăciunea acesteia şi a îndreptat cusurul firii. De aşa fel este rodul 
rugăciunii! Rugăciunea a zămislit un prooroc precum acela. Tot prin 
rugăciune a ajuns Samuel vestit în ceruri, râvnitor îngerilor, fund mai mult 
decât era în puterea omului. Socot că aşa trebuia să fie Samuel, spicul 
rugăciunii mamei! Să învingă pe ceilalți prin frumuseţea sa morală, prin 
purtările lui pline de virtute; trebuia să-i întreacă pe sfinţii de dinainte de el, 
cum în holde spicele binecrescute le întrec pe celelalte.” (Despre rugăciune, 
cuvântul II, în vol. Omilii la săracul Lazăr. Despre soartă şi Providenţă..., 
p. 220) 


„Cel care, astfel strâmtorat, prinde a se ruga ajunge ca, în urma 
rugăciunii, să resimtă în sufletul său o mare desfătare. ŞI, aşa cum năvala 
norilor întunecă aerul la început, iar apoi, după ce îşi risipesc unul altuia 
cristalele de gheață şi fac să se reverse ploaia în întregime, dau aerului 
seninătate şi strălucire, în acelaşi chip, cât timp ni se adună deznădejdea în 
interior, ni se întunecă judecata, însă, după ce ne despovărăm de acest 
zbucium prin cuvintele rugăciunii şi prin lacrimile care le însoțesc, 
revărsându-se, astfel, în afara noastră, ne pătrunde în suflet o mare strălucire, 
răsplata lui Dumnezeu pătrunzând în cugetul celui care se roagă precum o 
rază de soare.” (Despre necunoaşterea lui Dumnezeu, cuvântarea V, p. 126) 


2755 


„Aceasta l-a născut pe Sfântul Prooroc Samuil, că de vreme ce firea 1 se 
împotrivea maicii lui şi nu o lăsa să nască, iar dacă se arată rugăciunea, 
îndată se îndreaptă sminteala firii. Acest fel de roadă a făcut rugăciunea, 
pentru aceea Samuil a fost vestit în cer, atâta cât nu se află altul pe pământ 
ca dânsul să râvnească să urmeze viaţa îngerilor.” (Din vol. Mărgăritarele 
Sfântului loan Gură de Aur, p. 92) 


RUGĂCIUNEA (stăruința în rugăciune) 


„Și ca să vezi că Dumnezeu nu vrea numai să facă bine şi să dea 
darurile Sale, ci are obiceiul să vrea să facă şi mai străluciți pe cei care le 
primesc, vezi-L că face asta cu femeia hananiancă (Matei, 15, 22-28). 
Amână şi întârzie cu răspunsul, nu numai ca s-o facă pe aceea să stăruie în 
cererea sa, ci s-o facă cunoscută în întreaga lume. Când hananianca s-a 
apropiat de EI, rugându-L şi spunându-l: Miluieşte-mă, Doamne, că fiica 
mea rău se îndrăceşte (Matei, 15, 22), nici nu o învredniceşte cu răspuns 
mult îndurătorul, lubitorul de oameni, Cel Care totdeauna o ia înaintea 
cererilor noastre. Şi ucenicii, care nu ştiau ce avea să fie, care nu ştiau că nu- 
1 răspunde tocmai pentru că avea grijă de femeie şi nu voia să lase ascunsă 
comoara sufletului ei, ucenicii deci, ca mai milostivi, se apropie de EI şi-L 
roagă, zicându-l: Slobozeşte-o că strigă în urma noastră (Matei, 15, 23). 
Aproape că Îi arată că n-o mai pot suferi. Slobozeşte-o, spun ei, nu pentru că 
suferă, nici pentru că cererea ei este binecuvântată, ci pentru că strigă în 
Urma noastră. 

- Dar Stăpânul ce face? 

- Hristos vrând să descopere încetul cu încetul comoara sufletului ei şi să le 
arate ucenicilor cât de departe sunt de iubirea Sa de oameni, dă un răspuns în 
stare să-i amorţească cugetul femeii, dacă n-ar fi avut sufletul treaz, dorul 
clocotitor şi dorinţa vie, iar apostolilor să le taie pofta de a-L mai ruga pentru 
ea. N-am fost trimis, spune EL, decât la oile cele pierdute ale casei lui Israil 
(Matei, 15, 24). Acest răspuns 1-a oprit pe apostoli să-L mai roage pentru 
femeie; pe femeie, însă, răspunsul n-a descurajat-o, ci a făcut să stăruie şi 
mai mult. Aşa este sufletul îndurerat, care se apropie cu râvnă fierbinte; n-o 
abate din drum nici una din vorbele celor din Jur, ci urmăreşte un singur 
lucru: să capete ce caută. Aşa a făcut hananeanca. Auzind acest răspuns, s-a 
închinat Lui, zicând: Miluieşte-mă Doamne! (Matei, 15, 25). Ştia cât de 
milostiv e Stăpânul, de aceea stăruie şi mai mult. Dar vezi-L iarăşi pe Cel 
înțelept şi iscusit! Nici aşa nu-i face voia, şi-i dă un răspuns mai aspru, mai 
crud. Stăpânul cunoştea curajul femeii şi voia să-i facă binele dezvăluindu-i 
şi curajul, voia să le arate şi ucenicilor din desfăşurarea faptelor pricina 

îndelungii Sale întârzieri şi în sfârşit să-i înveţe pe toţi ceilalți câtă tărie are 
stăruința şi cât de mare este virtutea femeii. De aceea spune: Nu este bine să 
iei pâinea fiilor şi să o arunci câinilor (Matei, 15, 26). Arici, uită-mi-te la 
stăruința femeii! Înflăcărată de căldura râvnei, întraripată de credința în 
Dumnezeu, cu inima sfâşiată de durere, ca să spun aşa, şi cu multă milă de 
fiica ei, nici nu s-a uitat la insulta cuvântului lui Hristos; dimpotrivă, când a 
auzit că o numeşte câine, mărturiseşte că este câine, ca să scape de lipsa de 
judecată a câinilor şi să fie numărată dintr-o dată în rândul fiilor. Ascultă 
acum şi răspunsul femeii, ca să afli cât de mare e câştigul, când Dumnezeu 
întârzie cu darea binefacerilor Sale. Nu numai că n-a alungat-o pe femeie 
asprimea cuvintelor Sale, ci a făcut-o să fie şi mai râvnitoare. Când a auzit 
aceste cuvinte a zis: Da, Doamne, dar şi câinii mănâncă din firimiturile care 
cad de la masa stăpânilor lor (Matei, 15, 27). Ai înţeles pentru ce Stăpânul a 
tot zăbovit cu împlinirea cererii? Ca să aflăm din cuvintele femeii 
covârşitoarea ei credință! Uită-te că îndată Stăpânul o laudă şi o 
încununează, zicând: O femeie, mare este credința ta! (Matei, 15, 28). 
Domnul o slobozeşte cu laude şi cu cuvinte de admiraţie pe aceea pe care l-a 
început n-o învrednicise nici de cuvânt! Mare este credința ta! îi spune EL. 
Da, cu adevărat mare 1-a fost credinţa, că n-a încetat, n-a plecat; deşi a văzut 
că o dată, de două ori şi de mai multe ori s-a rugat şi nu i s-a împlinit 
cererea, totuşi a stăruit mai departe până ce a dobândit tot ce cerea: Fie 
precum voieşti (Matei, 15, 28) îi spune mai departe Domnul. Ai văzut că o 
încarcă de daruri Cel Care mai înainte n-o învrednicise de răspuns? Nu i-a 
împlinit numai cererea ci şi a lăudat-o, a şi încununat-o! Prin cuvintele: O 
femeie!, a arătat că s-a minunat de credinţa ei, iar prin cuvintele: Mare este 
credinţa!, ne-a făcut cunoscută bogăția femeii. Apoi 1-a spus: Fie ție precum 
voieşti! Cât vrei atâta îţi dau! Atâta stăruință te face vrednică să ţi se 
împlinească cererea. Aţi văzut marea stăruinţă a femeii? Aţi văzut pricina 
zăbavei lui Dumnezeu? Aţi văzut că pentru asta a amânat împlinirea cererii, 
ca s-o facă mai strălucită!” (Omilii la Facere, omilia XXXVIII, III, în col. 
PSB, vol. 22, pp. 53-55) 


„Și se ruga Isaac pentru Rebeca, femeia lui, că era stearpă; şi l-a 
ascultat pe el Dumnezeu (Fac., 25, 21). 

Să nu socoteşti că a dobândit îndată ce a cerut, pentru că în Scriptură, 
cuvintele vin unele după altele. Nu! Isaac s-a rugat lui Dumnezeu, vreme de 
douăzeci de ani şi numai după aceea a dobândit ceea ce dorea.” (Omilii la 
Facere, omilia XLIX, IV, în col. PSB, vol. 22, p. 171) 

„Să nu spui: Dumnezeu mi-i duşman, nu mă ascultă! Îţi răspunde 
îndată dacă-L rogi des! Dacă nu pentru prietenie, pentru stăruință! Nici 
duşmănia, nici timpul nepotrivit şi nici altceva nu-ţi sunt piedică!” (Omilii la 
Matei, omilia XXII, V, în col. PSB, vol. 23, p. 289) 


„..„. adesea prin stăruință ne facem vrednici să primim haruri şi 
binefaceri, oricât de nevrednici s-ar părea că suntem noi.” (Comentar la 
Evanghelia de la loan, omilia XXII, 2, p. 106) 


„Să roşim, frați mei dragi, să roşim şi să vărsăm lacrimi peste 
laşitatea noastră. Acest om (paraliticul — n.n.) a stăruit treizeci şi opt de ani, 
fără a obține vindecarea pe care o dorea, el n-o obţine şi totodată nu renunță, 
şi dacă nu obţine acest har, aceasta nu se datora lipsei de grijă sau a 
buneivoinţe, ci, fiindcă alţii îl împiedicau şi se foloseau de forță faţă de el, pe 
când el nu s-a descurajat deloc. Noi, dimpotrivă, dacă stăruim să ne rugăm 
zece zile ca să obţinem vreun har, nu mai avem nici aceeaşi râvnă, nici 
acelaşi zel. Noi care petrecem atâția ani pentru a obţine o favoare de la un 
om, care nu ne temem pentru aceea de a merge chiar la război, de a ne pune 
în pericol viața noastră, de a petrece zilele noastre în necaz şi în mizerie, să 
ne punem la lucruri josnice şi urâte, şi care la sfârşit suntem lipsiţi de 
frumoasele noastre speranţe, noi n-avem nici putere, nici curajul de a stărui 
lângă Domnul nostru cu zelul şi cu toată râvna pe care ar trebui s-o avem; cu 
toate că răsplata noastră este mult mai mare decât nu sunt chiar ostenelile; 
Căci această nădejde, zice Scriptura, nu înşeală (Rom., 5, 5). Şi de ce chin 
nu ne vom face noi vrednici purtându-ne aşa? În sfârşit, dacă n-avem nimic 
de aşteptat, nici răsplată de primit, cinstea de a se întreține adesea cu 
Dumnezeu nu este ea una care egalează, care întrece toate bunurile 
închipuite?” (Comentar la Evanghelia de la Ioan, omilia XXXVI, 2, p. 173) 


„Să te rogi mereu, să nu te descurajezi nicicând; chiar de nu primeşti, 
să stărui până ce primeşti.” (Omiliile despre pocăință, omiha a treia, p. 57) 


„Dacă te ascultă, mulţumeşte-l şi continuă să te rogi. Dacă 
iarăşi nu te ascultă, nu numai că nu trebuie să deznădăjduieşti, ci 
trebuie să te rogi şi mai stăruitor. Nu spune: Am făcut multe 
rugăciuni şi nu s-a întâmplat nimic, căci şi asta spre binele 
tău se face. Adică, deoarece Dumnezeu ştie că eşti 
nesârguincios şi nepăsător şi că, dacă vei dobândi prin rugăciune 
cele cir care ai nevoile, vei înceta să te mai rogi, amână să-ţi clc;i 
ceea ce-l ceri, pentru a te face stăruitor în rugăciune şi pentru a 

comunica mai des cu El. întrucât dacă nu te rogi atunci când 
te afli într-o situaţie grea, ce vei face când toate-ţi vor merge 
bine? Aşadar Dumnezeu se preface că nu te aude, spre binele 
tău, ca să te facă să nu părăseşti rugăciunea. De aceea, continuă 
să te rogi, nu fi nesârguincios. Nu subaprecia puterea rugăciunii, 
care poate izbândi multe.” (Din vol. Problemele vieții, pp. 84-85) 


„Și dacă suntem nevrednici, adeseori, tocmai prin stăruință ne facem 
vrednici de a primi.” (Ce este Mie şi ție femeie? Nu a venit încă ceasul Meu, 
în vol. Cateheze maritale, p. 131) 

„Îţi voi zice să te rogi lui Dumnezeu o dată şi de două ori şi de trei ori şi 
de zece şi de douăzeci de ori. Nu te lăsa până vei lua, tot cere ca să iei; iar 
când vei lua, mulţumeşte lui Dumnezeu că ţi-a dat.” (Din vol. Mărgăritarele 
Sfântului loan Gură de Aur, p. 152) 


RUGĂCIUNEA (,„„Totdeauna lucrul tău să-l începi cu Dumnezeu”) 


„Și orice aţi face cu cuvântul sau cu lucrul, toate întru numele 
Domnului lisus, mulțumind lui Dumnezeu şi Tatăl prin EI (Col., 3, 17). Dacă 
noi facem aşa, dacă numele lui Hristos este invocat în faptele noastre, nimic 
necuviincios nu vom face, nimic necurat. Dacă mănânci, dacă bei, dacă te 
însori, dacă călătoreşti, toate în numele lui Dumnezeu să le faci, adică 
invocându-l pe EI de ajutor. Mai înainte de orice, Lui să te rogi, şi după 
aceea să începi lucrul. Voieşti să-ţi spun ceva? Ei bine, numele Lui pune-l 
înaintea oricărei întreprinderi. 

De aceea şi noi în epistolele noastre punem la început numele 
Domnului nostru. Unde va fi numele lui Dumnezeu, toate sunt bune şi 
fericite. Dacă numele consulilor inspiră încredere în diferite acte publice, cu 
atât mai mult numele lui Hristos. (...) Mănânci, mulțumeşte-l lui Dumnezeu 
şi atunci, şi după aceasta. Te culci? Mulţumeşte lui Dumnezeu şi atunci, şi 
după sculare. Te duci în târg? Tot aşa fă. Nimic lumesc, nimic pământesc. 
Toate fă-le întru numele Domnului, şi totul va progresa. Dacă numele Lui 
scoate draci, alungă boli, atunci cu atât mai mult va putea să-ți fie de ajutor 
în întreprinderi. Prin faptul că L-ai invocat, l-ai cinstit, şi deci îți va înlesni 
lucrul tău cel din lume.” (Comentariile sau Explicarea Epistolei către 
Coloseni, omilia IX, p. 112) 


RUGĂCIUNEA (neîncetată) 

„Cu rugăciuni neîncetate să ne întărim viaţa! Să nu ne stea în cale nici 
o piedică! Nimic nu ne poate împiedica de suntem cu mintea trează! Avem, 
oare, nevoie de loc sau de timp? Orice loc şi orice timp ne este potrivit 
pentru o astfel de faptă. Ascultă-l iarăşi pe dascălul lumii spunând: În orice 
loc, ridicând mâini cuvioase, fără mânie şi fără şovăire | Tim., 2, 8). De ţi-i 
inima curată de patimi ruşinoase, vei putea, de ai fi în piaţă, în casă, pe cale, 
la tribunal, pe mare, în han, în atelier, oriunde ai fi, vei putea, rugând pe 
Dumnezeu, să capeți ce ceri”. (Omilii la Facere, omilia XXX, VI, în col. 
PSB, vol. 21, p. 393) 


„Rugăciunea! Roagă-te în fiecare clipă!” (Omiliile despre pocăință, 
omilia a treia, p. 55) 


„,... se cuvine să trăim tot timpul în rugăciuni, să slujim lui Dumnezeu 
şi să cugetăm la Dumnezeu; se cuvine, deci, să socotim că viața noastră, 
sănătatea noastră, bogăția noastră, cununa bunătăților noastre este 
rugăciunea către Dumnezeu, rugăciuni făcute cu suflet curat şi nestricat.” 
(Despre rugăciune, cuvântul I, în vol. Omilii la săracul Lazăr. Despre 
soartă şi Providenţă..., p. 205) 


„Dacă-i o pagubă pentru un orb că nu vede soarele, apoi câtă pagubă 
nu-i pentru creştin că nu se roagă neîncetat, că nu aduce în suflet, prin 
rugăciune, lumina lui Hristos?” (Despre rugăciune, cuvântul |, în vol. Omilii 
la săracul Lazăr. Despre soartă şi Providenţă..., p. 205) 


„Când văd, pe un altul că nu se mai satură de slujbele (aduse) lui 
Dumnezeu, că socoteşte cea mai mare pagubă să nu se roage mereu, 
mărturisesc din toată inima că un astfel de om împlineşte negreşit toată 
virtutea, că este biserică a lui Dumnezeu.” (Despre rugăciune, cuvântul |, în 
Vol. Omilii la săracul Lazăr. Despre soartă şi Providenţă..., p. 208) 


„... trebuie să ne închinăm lui Dumnezeu când ne sculăm din pat, 
luându-o totdeauna înaintea răsăritului soarelui, când ne aşezăm la masă, 
când ne ducem la culcare; dar, mai bine spus, trebuie să ne rugăm lui 
Dumnezeu în fiecare ceas, făcând aceasta în tot timpul zilei. În vreme de 
iarnă să cheltuim cea mai mare parte din noapte în rugăciune, plecându-ne 
cu multă frică genunchii noştri, cu luare-aminte la rugăciune, fericindu-ne pe 
noi prin slujirea lui Dumnezeu.” (Despre rugăciune, cuvântul I, în vol. 
Omilii la săracul Lazăr. Despre soartă şi Providenţă..., p. 211) 

„+... ŞI umblând prin piață şi prin oraş, în acelaşi timp să ne rugăm în 
minte cu multă adunare şi încordare şi stăruință; şi să ne întâlnim cu 
prietenii, şi, [simplu spus], orice am face putem să-L chemăm pe Dumnezeu 
cu glas stăruitor şi pătrunzător — vorbesc de glasul dinăuntru — şi nimănui din 
cei de față să nu 1 se facă cunoscut acest glas.” (Cinci cuvântări despre Ana 
şi Samuel, cuvântul II, în vol. Omilii şi cuvântări despre educația copiilor..., 
p. 34) 


„De şapte ori pe zi Te-am lăudat pentru judecățile dreptăţii Tale (Ps. 
118, 164). Dacă un împărat, cufundat în mii de griji şi tras din toate părțile, 
de atâtea ori Îl ruga pe Dumnezeu într-o zi, ce iertare sau apărare mai putea 
avea noi, care, având atâta timp liber, nu Îl rugăm necontenit, deşi am putea 
avea atâta câştig?” (Cinci cuvântări despre Ana şi Samuel, cuvântul IV, în 
vol. Omilii şi cuvântări despre educaţia copiilor..., p. 67) 


„Aşadar, să nu căutăm pretexte zicând că nu este aproape casa de 
rugăciune, căci, dacă suntem treji, harul Duhului ne-a şi făcut biserici ale lui 
Dumnezeu, aşa încât mare este uşurinţa |de a ne ruga] în tot [locul şi 
vremea ].” (Cinci cuvântări despre Ana şi Samuel, cuvântul IV, în vol. Omilii 
şi cuvântări despre educaţia copiilor..., p. 69) 


„Oriunde ai fi, poţi sta înaintea altarului, numai să arăţi o voință trează 
[7zpoarpeo:s vnpovoal; şi nu te împiedică nici locul, nici timpul, ci chiar dacă 
nu pleci genunchii, chiar dacă nu-ţi baţi pieptul şi nu-ţi întinzi mâinile la cer, 
fă însă doar dovada unei minți calde şi ai săvârşit tot ceea ce ţine de 
rugăciune.” (Cinci cuvântări despre Ana şi Samuel, cuvântul IV, în vol. 
Omilii şi cuvântări despre educaţia copiilor..., p. 69) 


„Să te rogi în fiecare ceas. N-o întrerupe. Nu fi 
nesârguincios. Nu înceta să chemi iubirea de oameni a lui 
Dumnezeu.” (Din vol. Problemele vieții, p. 84) 


„ȘI cum se poate, vei zice, ca un om având atâtea griji şi cu dregătorie 
să se roage la fiecare trei ceasuri ale zilei şi să alerge la Biserică? 

Se poate şi este foarte lesnicios. Că deşi a merge la Biserică nu se 
poate, dar stând acolo la slujba ta poți să te rogi. Şi nu este trebuinţă de glas, 
ci de minte; nici de întinderea mâinilor, ci de suflet osârduitor;, nici de 
poziția trupului, ci de cugetarea minţii. Căci şi Ana a fost ascultată nu pentru 
că a slobozit glas tare, ci pentru că striga tare înăuntrul inimii, precum zice 
Scriptura: Și glasul ei nu se auzea (| Împ., 1, 13). Şi mulţi de multe ori au 

făcut aşa, căci stând afară la uşile stăpânilor care înăuntru strigau, se iuțeau, 
îngrozeau şi se turbau, ei însemnându-se cu semnul cel sfânt şi rugându-se 
cu mintea puţin, intrau la acela şi-l schimbau potolindu-l, făcându-l din 
sălbatec blând. Pe această rugăciune n-a oprit-o nici locul, nici vremea, nici 
faptul că n-a fost rostită în auz. 

Fă şi tu aşa.” (Cuvânt către cei ce lasă slujbele bisericeşti şi se duc la 
petreceri. Cum că mult mai folositoare este petrecerea în biserică decăt 
zăbava la teatre şi mult mai dulce. Despre al doilea cuvânt la rugăciunea 
Anei; şi cum că trebuie a ne ruga adeseori în tot locul, chiar de vom fi în 
târg, pe cale, sau în pat, în vol. Din ospățul stăpânului, pp. 159-160) 


„ȘI femeia care ţine în mâini suveica şi țese poate să caute cu mintea 
la cer şi să cheme pe Dumnezeu cu fierbinţeală. Şi omul mergând la târg 
poate face rugăciuni întinse. Şi cel ce şade la atelierul lui şi coase piei, poate 
să afierosească sufletul său Stăpânului. Şi slujitorul care aleargă şi vine, face 
cumpărături, sau şade la bucătărie, poate să facă rugăciuni întinse cu mintea 
trează, când nu-i este cu putință să vină la Biserică. Dumnezeu nu se 
ruşinează de loc, ci numai un lucru cere, minte fierbinte şi suflet înfrânat şi 
curat. Și ca să cunoşti că nu este trebuință de locuri şi de vremi, ci de 
cugetare a minţii vitează şi trează, caută la Pavel care zăcea întins în temniță, 
nu în picioare, căci butucul în care îi erau băgate picioarele nu-l lăsa. Dar 
fiindcă s-a rugat cu osârdie, a cutremurat temniţa, a clătinat temeliile ei, iar 
pe temnicer l-a înfricoşat, pe care apoi l-a povăţuit la Sfânta Taină.” (Cuvânt 
către cei ce lasă slujbele bisericeşti şi se duc la petreceri. Cum că mult mai 
folositoare este petrecerea în biserică decât zăbava la teatre şi mult mai 
dulce. Despre al doilea cuvânt la rugăciunea Anei; şi cum că trebuie a ne 
ruga adeseori în tot locul, chiar de vom fi în târg, pe cale, sau în pat, în vol. 
Din ospăţul stăpânului, p. 161) 


„Vă sfătuiesc să mergeţi adeseori la Biserică, iar dacă nu puteţi şi 
acasă să vă rugaţi în multă linişte, plecându-vă genunchii fără tulburare şi 
întinzându-vă mâinile. lar dacă vă veţi întâmpla să fiți între mulți, nu se 
cuvine ca pentru aceasta să lăsați rugăciunile cele obişnuite, ci să vă rugați 
chemând pe Dumnezeu în felul în care v-am arătat. Şi nu veţi avea mai puţin 
folos de la acest fel de rugăciune. Și am zis acestea nu pentru ca să le lăudaţi 
şi să vă minunaţi de ele, ci să le împliniți cu lucru, cheltuind vremea zilei, a 
nopții şi a lucrării în rugăciuni şi în cereri. Dacă vom iconomisi aşa lucrurile 
noastre şi viața aceasta de acum o vom petrece întăriți şi împărăţia cerurilor 
o vom câştiga.” (Cuvânt către cei ce lasă slujbele bisericeşti şi se duc la 
petreceri. Cum că mult mai folositoare este petrecerea în biserică decăt 

zăbava la teatre şi mult mai dulce. Despre al doilea cuvânt la rugăciunea 
Anei; şi cum că trebuie a ne ruga adeseori în tot locul, chiar de vom fi în 
târg, pe cale, sau în pat, în vol. Din ospățul stăpânului, p. 162) 


„Pururea să vieţuim şi să petrecem cu laude şi cu rugăciuni şi mai 
mult să ne fie mintea şi trupul nostru spre credinţa şi lauda lui Dumnezeu 
decât spre alte griji lumeşti.” (Din vol. Mărgăritarele Sfântului loan Gură de 
Aur, p. 93) 


„Pururea să se roage şi să zică: Doamne Iisuse Hristoase, miluieşte-mă 
pe mine păcătosul.” (Din vol. Mărgăritarele Sfântului loan Gură de Aur, p. 
154) 


RUGĂCIUNEA (orice loc poate fi loc de rugăciune) 


„Pentru noi, creştinii, însă orice loc a ajuns loc de rugăciune, pentru că 
Hristos, prin venirea Lui, a curăţat tot universul. De asta şi Pavel, cu 
îndrăznire, ne îndeamnă să ne rugăm fără teamă pretutindeni, grăind aşa: 
Voiesc, dar, ca bărbaţii să se roage în orice loc, ridicând mâinile cuvioase 
(| Tim., 2, 8). Ai văzut că a fost curăţit universul? Putem ridica mâinile 
cuvioase pretutindeni, în orice loc, pentru că tot pământul a ajuns sfânt.” 
(Omilia I la Cruce şi la tâlhar, |. în vol. Predici la sărbători împărăteşti şi 
cuvântări de laudă la sfinţi, p. 89) 


„Când nu te afli în biserică, să spui tainic în sinea ta Miluieşte- 
mă, Doamne! Strigă la Dumnezeu cu gândul tău, fără să-ți mişti 
buzele. Dumnezeu ne aude şi atunci când tăcem. Nu este atât de 
important unde, ci cum ne rugăm. Chiar şi când te afli în bare să te 
rogi. Să te rogi oriunde ai fi. Întreaga zidire este biserica lui 
Dumnezeu. Tu însuţi eşti biserica lui Dumnezeu şi cauţi loc unde să te 
rogi?” (Din vol. Problemele vieții, p. 196) 


„Să nu afli motiv, să zicem că este greu fiind cineva cu griji domneşti, 
sau este departe de biserică şi pentru aceea nu se poate ruga, că locul nu 
împiedică, nici vremea nu opreşte, ci oriunde vei fi, poți să pui jertfelnic, 
măcar de n-ai îngenunchea şi să te baţi în piept, nici spre cer să-ți ridici 
mâinile; acestea toate de le-ai face numai cu mintea ta şi gândul să-l ai cu 
râvnă, plineşti toată rugăciunea, măcar în târg de eşti sau de umbli singur sau 
lucrezi la prăvălie şi alt lucru ai face, poţi să te uneşti cu Hristos cu gândul 
numai rugându-te. Încă şi cel ce slujeşte la bucătărie şi robul cel cumpărat 


2763 


care slujeşte şi n-are vreme să meargă la biserică, poate să facă rugăciune 
bineplăcută lui Dumnezeu, că Dumnezeu de loc nu Se scârbeşte, ci numai 
una cere de la noi: gând fierbinte şi întreg şi suflet curat, pentru că şi Pavel 
nu în biserică, nici în casă, ci fiind închis în temniță, cu mâinile şi cu 
picioarele legate şi cu fața în sus zăcând făcea rugăciune aşa şi cutremura 
temniţa din temelie şi pe temnicer îl legă şi spre cunoştinţă dumnezeiască îl 
îndreptă; şi împăratul lezechia, zăcând în pat, numai cât se întoarse spre 
perete şi se rugă lui Dumnezeu cu lacrimi, a venit în sănătatea cea mai 
dinainte; iar şi tâlharul fiind întins pe cruce şi răstignit, cu puţine cuvinte 
numai a moştenit Împărăţia Cerurilor. Şi proorocul Ieremia, în groapa cea cu 
noroi şi proorocul Iona, în pântecele chitului, la fel şi Danul în groapa cu lei, 
aceştia toți rugând pe Dumnezeu s-au izbăvit de multe răutăți cu rugăciunea 
cea fierbinte spre Dumnezeu.” (Din vol. Mărgăritarele Sfântului loan Gură 
de Aur, pp. 154-155) 


„Nu trebuie să-i căutăm loc rugăciunii, ci firii celei bune. Pe Ieremia l-au aruncat evreii 
zicem, oriunde vei fi, roagă-te de ai fi chiar şi în bare; nu alege loc de 
rugăciune, că omul este biserica lui Dumnezeu.” (Din vol. Mărgăritarele 
Sfântului loan Gură de Aur, p. 155) 


RUGĂCIUNEA (şi citirea cărţilor sfinte) 


„Când te rogi, oare nu vorbeşti cu Dumnezeu? Când citeşti ÎI ai pe 
Dânsul Care-ţi răspunde.” (Comentariile sau Explicarea Epistolei 1 către 
Tesaloniceni, omilia VI, în vol. Comentariile sau Explicarea Epistolei către 
Coloseni, 1 şi Il Tesaloniceni, p. 229) 


RUGĂCIUNEA (lipsa ei - gravitatea) 


„Cine poate a se ruga din toată puterea, fie cel mai sărac dintre toţi, el 
totuşi va fi mai bogat decât toţi; aceluia însă, căruia îi lipseşte rugăciunea, de 
ar şedea chiar pe tron, totuşi este cel mai sărac dintre toţi. Achav nu era oare 
împărat, nu avea el oare aur şi argint cu prisosință? Dar fiindcă era lipsit de 
rugăciune, nu s-a dus el oare să-l caute pe Ilie, pe un om care nu avea 
locuință, nici altă haină decât un cojoc prost? Ce inseamnă aceasta?, am 
putea noi întreba; fu, care posezi atât de multe, cauţi pe acela care nu are 
nimic? Aşa, ar răspunde el, căci ce-mi folosesc mie visteriile mele, când 
acesta a încuiat cerul şi pe toate le-a făcut nefolositoare. (Vezi că Ie era 
mai bogat decât Ahav? Căci până ce el a vorbit şi a rugat ploaia de la 
Dumnezeu, împăratul şi cu toată oastea sa se aflau în mare nevoie). Aceasta 

este puterea rugăciunii !” (Cuvânt la Duminica a cincea a Sfântului şi 
Marelui Post, în vol. Omilii la Postul Mare..., p. 93) 


„Omul care nu se roagă lui Dumnezeu şi nu doreşte să stea de vorbă 
cu Dumnezeu este mort, fără suflet şi fără minte. Cel mai mare semn de 
smintire este acela să nu ştii ce mare cinste îți face Dumnezeu; cel mai mare 
semn de nebunie este să nu iubeşti rugăciunea, să nu socoteşti că ai murit 
sufleteşte când nu te mai rogi lui Dumnezeu. După cum trupul acesta al 
nostru este mort şi plin de miros urât când lipseşte din el sufletul, tot aşa şi 
sufletul este mort, ticălos şi plin de miros urât când nu se îndreaptă spre 
rugăciune. Daniel, marele prooroc, ne învaţă că se cuvine să socotim mai 
amară ca moartea lipsa rugăciunii; dar, mai bine spus, el voia mai bine să 
moară decât să fie lipsit treizeci de zile de rugăciune. Şi împăratul perşilor 
nu i-a dat această poruncă pentru ca Daniel să se lepede de legea lui, ci ca 
să-l facă pe Daniel să se gândească treizeci de zile la el (Daniel 6, 1-10). 
Fără ajutorul lui Dumnezeu nu ne poate veni în suflet nici un bine; iar 
ajutorul lui Dumnezeu stă alături de ostenelile noastre şi le uşurează mult, 
când dumnezeu vede că iubim rugăciunea, că ne rugăm mereu Lui şi că 
aşteptăm să se pogoare de la EI toate bunătăţile. Când văd că un om nu 
iubeşte rugăciunea, nici nu are dragoste fierbinte şi puternică de rugăciune, 
ştiu bine că omul acela nu are nimic de seamă în sufletul său.” (Despre 
rugăciune, cuvântul I, în vol. Omilii la săracul Lazăr. Despre soartă şi 
Providenţă..., p. 207) 


„Fără rugăciune nu avem nici un bine, nici nu ne mântuim.” (Despre 
rugăciune, cuvântul I, în vol. Omilii la săracul Lazăr. Despre soartă şi 
Providenţă..., p. 211) 


„Dacă te hpseşti de rugăciune, faci la fel ca şi cum ai scoate un peşte 
din apă. După cum pentru peşte apa este viaţa lui, tot aşa pentru tine, 
rugăciunea.” (Despre rugăciune, cuvântul II, în vol. Omilii la săracul Lazăr. 
Despre soartă şi Providenţă..., p. 215) 


„Cel ce nu se roagă lui Dumnezeu, nici nu doreşte să vorbească cu 
Dumnezeu adesea, este mort şi fără suflet şi nu are nimic în minte (...) să-i 
pară când nu se roagă că este mort, că în ce fel trupul nostru fără de suflet 
este mort, în acelaşi fel, şi sufletul care nu se roagă este mort şi ticălos şi 
împuţit.” (Din vol. Mărgăritarele Sfântului loan Gură de Aur, p. 93) 

„Fericitul David avea multe griji ale împărăției şi tot se ruga lui 
Dumnezeu de şapte ori pe zi şi nu numai pentru dânsul, ci pentru toţi cei ce 
erau sub ascultarea lui şi sub împărăţia lui, dar noi ce răspuns vom da 
înaintea lui Dumnezeu căci neglijăm rugăciunea? Că pentru aceea află 
diavolul vreme şi ne trage la păcate.” (Din vol. Mărgăritarele Sfântului loan 
Gură de Aur, p. 153) 


„Trebuie să mărturisim că a nu se ruga înseamnă a muri. Este 
mort sufletul care nu se mai roagă. La fel precum trupul fără de 
sufletul său nu mai este decât un cadavru în descompunere, la fel 
sufletul fără de rugăciune nu mai este decât un fel de cadavru: cadavru 
dat viciilor ca şi putrezirii şi viermilor. Şi de fapt sfinții nu judecau 
altfel, ei care preferau să moară decât să rămână fără de rugăciune.” 
(Din vol. Bogățiile oratorice, p. 480) 

SADUCHEII 


„„- Cine sunt saducheii? 

- Altă sectă la iudei în afară de aceea a fariseilor şi cu mult inferioară 
acesteia. Saducheii susțineau c nu există nici înviere, nici suflet. Erau 
oameni necredincioşi, îndrăgostiți de cele materiale. Erau multe secte la 
iudei. De aceea şi Pavel spune: Sunt fariseu, din secta cea mai riguroasă a 
legii noastre (Fapte 26, 5)”. (Omilii la Matei, omilia LXX, II, în col. PSB, 
vol. 23, p. 804) 


SALUTUL 


„Har vouă şi pace! O! Ce salutare frumoasă, şi care poartă cu sine 
mii de bunătăți! Aceasta este salutarea pe care Hristos a poruncit Apostolilor 
a o adresa la început în casele în care vor intra. Și de aceea şi Pavel, 
pretutindeni, aşa îşi începe cuvântarea, de la har şi pace. Nici Hristos nu a 
desfiinţat un război mic şi neînsemnat, ci variat, şi în multe feluri, şi de un 
timp îndelungat, iar aceasta nu a provenit deloc din ostenelile noastre, ci 
numai prin harul Lui. Fundcă dragostea a hărăzit harul, iar harul a hărăzat 
pacea, de aceea Apostolul punându-le în ordinea lor în salutarea pe care le-o 
trimite, doreşte ca acestea să rămână în continuu printre ei înrădăcinate, ca 
nu cumva să reînceapă alt război. Pentru aceasta şi roagă pe Dătătorul lor de 
a le păstra printre ei, neclintite, zicând: Har vouă şi pace de la Tatăl nostru 
şi de la Domnul lisus Hristos!” (Omilii la Epistola către Romani a Sfântului 
Apostol Pavel, omilia I, p. 26) 


SĂRĂCIA (definiţia) 


„Căci sărac nu este cel care nu are nimic, ci acela care la multe 
râvneşte (...)”. (Omilii la Epistola către Filipeni, omilia a III-a, p. 55) 


„Acela este mai sărac decât toţi, care doreşte mai mult şi care 
niciodată nu poate stinge această poftă rea.” (Comentariile sau Tâlcuirea 
Epistolei întâi către Corinteni, omilia XXIII, p. 247) 


„„... (sărăcia — n.n.) este un loc sigur de scăpare, un liman liniştit, o 
siguranță nedezmințită, o bucurie fără primejdie, o plăcere curată, o viață 

fără nelinişte, muma înţelepciunii, frâu contra semeției, mijloc de mântuire 
de pedeapsă şi rădăcină a smereniei. Dar spune-mi, pentru ce tocmai de 
dânsa fugiți voi aşa de tare şi pentru ce o socotiți voi inferioară bogăției?” 
(Cuvânt la Ziua Sfinților patruzeci de Mucenici, în vol. Omilii la Postul 
Mare..., p. 64) 


„,... Nu-l sărac cel care n-are nimic, ci cel care doreşte multe.” (Omilii 
Ia săracul Lazăr, cuvântul II, în vol. Omilii la săracul Lazăr. Despre soartă 
şi Providenţă..., p. 53) 


SĂRĂCIA (cauza pentru care Dumnezeu a îngăduit să existe săraci) 


„Nu vedeți fraţii mei, că Dumnezeu ne-a dat toate lucrurile în comun? 
Dacă El a îngăduit să fie săraci, El a permis-o din iubire faţă de bogaţi, ca ei 
să-şi poată curăţi păcatele lor prin milostenie.” (Comentar la Evanghelia de 
la loan, omilhia LXXVII, 5, pp. 402-403) 


SĂRĂCIA (teama de sărăcie) 


„Într-adevăr, sărăcia vi se pare grozavă şi înfricoşată, şi chiar numai 
auzind de ea. Apoi tocmai pentru aceea suntem săraci, fiindcă ne temem de 
sărăcie, chiar dacă am avea mii de talanţi. Nu este sărac cel ce n-are nimic, 
ci cel ce se teme de sărăcie, pentru că în nenorociri noi nu plângem pe cei ce 
suferă rele mari, ci credem vrednici de plâns pe cei ce nu ştiu a suferi acele 
rele, chiar de ar fi cât de mici, iar pe cei ce ştiu a le suferi noi îi credem 
vrednici de laude şi de cununi. Şi cum că aşa este lucrul, apoi spune-mi: pe 
cine lăudăm noi în luptele Olimpice? Pe cei ce sunt loviți grozav şi nu simt 
dureri, ci țin capul sus, sau pe cei care fug de la cele dintâi răni căpătate? 
Oare nu pe cei dintâi îi şi încununăm ca voinici şi bărbătoşi, iar pe ceşti din 
urmă îi râdem ca pe nişte fricoşi şi fără vlagă în ei? Apoi tot aşa facem şi în 
privința faptelor vieţii, căci pe cel ce suferă toate cu uşurinţă, noi îl 
încununăm, după cum încununăm pe atletul din luptele Olimpice, pe când pe 
celălalt noi îl plângem fiindcă îi este frică şi tremură de cele rele, ba încă 
este cuprins de frică chiar şi mai înainte de a primi vreo rană. Căci şi în 
luptele Olimpice, când luptătorul fuge chiar mai înainte de a ridica mâna 
potrivnicul lui şi mai înainte de a căpăta vreo rană, atunci el se face de râs ca 
fricos, molatic şi neînstare de nişte astfel de osteneli. Întocmai aşa se 
întâmplă şi cu cei ce se tem de sărăcie şi nu pot să sufere nici măcar a se 
gândi la ea. 

Deci nu noi vă facem pe voi săraci, ci voi înşivă. Dar atunci, cum să 
nu-şi bată joc diavolul de tine, văzându-te înfricoşat şi tremurând chiar mai 
înainte de a te ataca? Și când tu o iei aceasta ca un fel de spaimă de dânsul, 
apoi la urmă nici nu mai este nevoie a te ataca, ci lăsându-te să ai avere, el 
prin frica de pagubă a acelei averi te face mai moale decât ceara. Fiindcă, 
după cum am mai spus, după ce am pătimit un rău oarecare, noi nu-l mai 
credem atât de grozav — dacă s-ar întoarce — după cum îl credeam mai 
înainte. Deci ca nu cumva să câştige cineva o astfel de virtute, apoi el 
(diavolul) îl ţine într-o frică neîncetată, şi mai înainte de orice ispită îl ține 
într-o frică mare, muindu-l astfel mai tare decât ceara. Căci un astfel de om 
este mai moale decât ceara şi cu o viaţă mai ticăloasă decât a lui Cain, 
temându-se pentru cele ce are cu prisosinţă şi scârbindu-se pentru cele ce nu 
are, şi iarăşi pentru cele ce are tremurând şi stăpânind averea ca un rob 
nemulțumitor, fund înconjurat de o mulțime de patimi, care de care mai 
necuviincioase, fiindcă şi pofta dobitocească, şi frica cea de multe feluri, şi 
groaza îi stăpâneşte pe aceşti nenorociţi, care seamănă cu o corabie purtată 
de vânturi în toate părțile şi trece prin multe furtuni.” (Comentariile sau 
Tâlcuirea Epistolei întâi către Corinteni, omiha XXX, pp. 320-321) 


„Pentru ce tremuri şi te înfricoşezi de sărăcie? Pentru ce alergi după 
bogăție? Mă tem, zici tu, ca să nu fiu silit a ajunge să cer pe la uşile altora şi 
să mă rog de aproapele. Aud pe mulți zicând şi rugându-se: Nu mă lăsa, 
Doamne, niciodată în starea de a avea trebuință de oameni! Dar auzind 
acestea, eu râd foarte mult, căci teama aceasta este copilărească. Într-adevăr, 
iubiților, că noi în fiecare zi, şi chiar în toate mişcările noastre, cum s-ar zice, 
ne găsim în nevoie unii de alții. Aşa că cuvintele acestea sunt ale unui suflet 
înfumurat şi fără judecată, şi care nu cunoaşte lămurit firea lucrurilor. Dar nu 
vezi că noi cu toții avem trebuinţă unul de altul? Nu vezi bunăoară cum ostaşul 
are trebuință de meşteşugar, meşteşugarul de neguțător, neguțătorul de 
lucrătorul de pământ, robul de cel slobod, stăpânul de slugă, săracul de cel 
bogat, bogatul de cel sărac, cel ce nu lucrează nimic de cel ce dă milostenie, 
cel ce dă de cel ce primeşte? - fiindcă chiar şi cel ce primeşte milostenia 
împlineşte o mare nevoie, şi mai mare încă decât toate. Că dacă nu ar fi 
săraci, toate cele ale mântuirii noastre s-ar răsturna pe dos, neavând unde să ne 
învistierim banii. Aşa că chiar şi săracul, care pare a fi mai netrebuitor, tocmai 
acesta este mai trebuitor decât toți oamenii. Dar dacă este ruşinos a avea 
trebuință de altul, apoi nu-i rămâne decât să moară, căci nu poate trăi temându- 
se de sărăcie. Dar, zici tu, nu pot suferi căutătura înfumurată. Şi de ce, 
defăimând pe altul pentru mândrie, te necinsteşti singur cu o astfel de 

învinuire? - Pentru că este lucru de mândrie a nu suferi trufia unui suflet 
îngâmfat. Pentru ce te temi de lucruri ce nu sunt vrednice de nici un cuvânt, te 
temi, Zic, şi tremuri şi de acestea, şi de sărăcie? Că chiar dacă vei fi bogat, 
totuşi prin aceasta te vei găsi în nevoie de mai mulți şi de mai multe, ba încă 
chiar şi de mai de rând lucruri. 

Cu cât te îmbogăţeşti mai mult, cu atât mai mult te supui pe sineți acestui 
blestem. Întocmai așa te rogi tu, cerând să ai bani şi să nu ai trebuinţă de ni- 
meni, ca acela care, găsindu-se în mijlocul mării, unde are trebuinţă şi de 
corăbieri, şi de corabie, şi de mii de alte împrejurări, s-ar ruga totuşi ca să nu 
aibă trebuință de ajutorul nimănui. Apoi dacă voieşti cu orice preţ a nu avea 
trebuință de nimeni, cere şi doreşte-ți sărăcia; iar dacă ar trebui a te ruga 
pentru ceva, să te rogi şi să ai grijă numai pentru pâine şi haină - iar dacă eşti 
bogat, ai grijă şi pentru țarină, şi pentru slugi, şi pentru dăjdu, şi pentru lefile 
slugilor, şi pentru cinstea slujbei ce o ai, şi pentru siguranţa vieţii şi a persoa- 
nei tale, şi pentru slavă, şi vei avea trebuinţă şi de stăpânitori, şi de cei supuşi 
acelora, şi de cei din cetate, ca şi de cei din sate, şi de neguțători, şi chiar şi de 
cârciumari. 

Acum vezi că vorbele acestea sunt ieşite din cea mai mare prostie? Că 
cu cât mai mult te înfricoşezi şi voieşti a nu avea nevoie de nimeni, cu atâta 
nu-ți va fi cu putință de a scăpa de acea nevoie. lară de voieşti a scăpa de 
mulţime - şi-ţi este cu putință, dacă te vei refugia la limanul sărăciei - tare şi 
aruncă de la tine mulţimea lucrurilor, şi întru nimic să nu crezi că ar fi ruşine 
a avea trebuinţă de altul, fiindcă acest lucru este şi al înțelepciunii celei 
negrăite a lui Dumnezeu.” (7ălcuiri la Epistola a doua către Corinteni, 
omilia XVII, pp. 163-164) 


„Nici să ne rugăm zicând nu ne da pe noi a ne găsi în nevoia altora, ci 
dimpotrivă să ne rugăm, zicând nu ne lăsa pe noi, găsindu-ne în nevoie, a nu 
primi pe cei ce pot să ne folosească. Greoi este nu a se găsi cineva în nevoie 
de a fi ajutat de alţii, ci de a răpi cele ale altora. Însă pentru unele ca acestea nu 
ne rugăm vreodată şi nici nu zicem: Nu-mi da, Doamne, gândul de a pofti cele 
străine, iar a ne găsi în nevoie, aceasta ni se pare a fi de nesuferit. Deşi Pavel 
de multe ori s-a găsit în nevoie şi nu se ruşina pentru aceasta, ci încă se şi 
mândrea şi lăuda pe cei ce-l ajutaseră, zicând: Că şi o dată, şi de două ori aţi 
trimis cele spre trebuința mea (Flp., 4, 16), şi iarăşi: Alte biserici am jefuit, 
luând de cheltuială spre a sluji vouă Q Cor., 11, 8). 

Deci a se ruşina cineva de acestea nu este fapt al unui suflet slobod, ci 
al unui suflet molatic, tâmp şi îndobitocit, fundcă aceasta este hotărârea lui 
Dumnezeu, a ne găsi în nevoie unul de altul. Prin urmare, nu mai filosofa peste 

măsura îngăduită.” (7ălcuiri la Epistola a doua către Corinteni, omila 
XVII, pp. 164-165) 


„Spune-mi, te rog, de ce te înspăimânţi de sărăcie? De ce tremuri? Nu 
de teama foamei? Nu de teama setei, a frigului? Oare nu pentru toate 
acestea? Dar nimeni nu e lipsit cu desăvârşire de ele. Uitaţi-vă la neamurile 
cele de început şi vedeţi cine a nădăjduit spre Domnul şi s-a ruşinat? (Sir., 2, 
10); şi iarăşi: Priviţi la păsările cerului, că nu seamănă, nici nu seceră, nici 
nu adună în jitnițe, şi Tatăl vostru Cel ceresc le hrăneşte (Mt., 6, 26). 
Nimeni nu poate arăta pe cineva care ar fi murit de foame sau de frig. Şi 
atunci de ce tremuri şi de ce te temi de sărăcie? Nu poţi răspunde la nimic. 
Dacă ai cele de trebuință, pentru ce această teamă? Că nu ai la îndemână 
acea mulțime de servitori? Aceasta înseamnă că ai scăpat de stăpâni, aceasta 
înseamnă fericirea neîncetată şi eliberarea de griji. Poate duci lipsa mobilei, 
a paturilor şi a vaselor de argint? Dar cel ce le are, prin ce e mai mare decât 
tine? Prin nimic, căci toate acestea sunt egale în modul de întrebuințare, fie 
că sunt făcute dintr-un material sau din altul. Dar poate nu eşti considerat 
destul de grozav în ochii oamenilor? Nici să nu fi vreodată! Pentru că ce 
plăcere poate fi faptul că alţii se vor sfii de tine? Să nu fie nici aceasta! Sau 
poate că-ți închipui că, bogat fiind, nu te vei mai teme de legile țării şi de 
stăpânire? Ei bine, ascultă ce spune Apostolul în altă parte: Voiești, deci, să 
nu-ți fie frică de stăpânire? Fă binele şi vei avea laudă de la ea (Rom., 13, 
3). Poate că suntem nebăgaţi în seamă şi de aceea prada multor necazuri şi 
multor rele, după cum judecă cei mai mulți? Da, însă nu sărăcia aduce 
aceasta, ci răutatea. Fiundcă mulți săraci şi-au petrecut întreaga viață fără 
griji sau supărări, şi, dimpotrivă, mulți bogaţi, stăpânitori şi puternici, au 
avut întreaga lor viață plină de necazuri şi de suferinţe, mai grozave chiar 
decât ale tâlharilor şi făcătorilor de rele.” (Omilii la Epistola către Filipeni, 
omilia a III-a, pp. 56 - 57) 


SĂRĂCIA (să nu ne temem de sărăcia materială ci de cea spirituală) 


„Nu te teme de cuptorul sărăciei, ci de cuptorul păcatului. Acesta-i 
flacără şi chin; celălalt, rouă şi odihnă. Lângă cuptorul păcatului stă diavolul, 
lângă cuptorul sărăciei stau îngerii, care alungă flacăra”. (Omilii la Matei, 
omilia IV, XI, în col. PSB, vol. 23, p. 64) 


SĂRĂCIA (adevărata sărăcie) 

„Nimeni nu-i mai sărac decât păcătosul şi nimeni nu-i mai bogat decât 
făcătorul de dreptate. De aceea Pavel spune despre cei ce trăiesc în credință 
şi în bogăție de fapte bune: Mu/țumesc lui Dumnezeu că în toate v-aţi 
îmbogăţit în EI, în tot cuvântul şi în toată cunoştinţa (| Cor., 1, 4-5). lar 
despre cei necredincioşi fericitul Ieremia spune: Poate că sunt săraci, de 
aceea n-au putut să asculte cuvântul domnului (ler., 5, 4). Vezi că numeşte 
săraci pe cei ce stau departe de dreapta credință?” (Omiliile despre pocăință, 
omilia a şaptea, p. 128) 


SĂRĂCIA (răbdarea ei cu nobleţe şi cu mulţumire) 


„De multe ori am arătat că cei ce nu au nimic sunt cu mult mai bogaţi 
decât aceştia şi întru o mai mare mulțumire sufletească şi neprimejduire.” 
(Tâlcuiri la Epistola a doua către Corinteni, omilia LX, p. 97) 


SĂRĂCIA (elogiu sărăciei) 


„Nu te minuna că fug mulți de sărăcie! Nechibzuiţii fug şi de celelalte 
virtuți. 

- Dar săracul e ocărât şi disprețuit de bogat, mi se spune. 

- Când îmi vorbeşti aşa, îmi vorbeşti tot de lauda sărăciei. Spune-mi, 
cine-i fericit: Cel ce ocărăşte sau cel ocărât? Negreşit cel ocărât. Deci iubirea 
de argint porunceşte să ocărăşti, pe când sărăcia te îndeamnă să suferi ocara. 

- Săracul rabdă de foame, mi se spune. 

- Şi Pavel a răbdat de foame şi a fost flămând. 

- Săracul n-are odihnă. 

- Nici Fiul Omului n-a avut unde să-Și plece capul (Matei 8, 20). Ai 
văzut până unde urcă laudele sărăciei? Ai văzut unde te aşază? Lângă ce 
bărbați te pune? Ai văzut că te face imitator al Stăpânului? Dacă ar fi fost 
bine să avem aur, Hristos le-ar fi dat aur ucenicilor Săi, El, Care le-a dat 
acele bunătăți nespuse. Dar aşa nu numai că nu le-a dat, ci 1-a şi oprit să aibă 
aur. Din pricina aceasta şi Petru, nu numai că nu se ruşinează de sărăcie, ci 
se şi laudă cu ea, zicând: Argint şi aur nu am, dar ce am aceea îți dau (Fapte 
3, 6). Cine n-ar voi să rostească aceste cuvinte? 

- Negreşit că toți, mi-ai răspunde, poate. 

- Atunci aruncă argintul, aruncă aurul! 

- Şi dacă-l arunc, voi dobândi puterea lui Petru? 

- Spune-mi, ce l-a făcut fericit pe Petru? Că a înzdrăvenit un olog? 
Nu! Nicidecum! Ci că n-a avut averi! Lucrul acesta 1-a pricinuit cerul. Mulţi 
din cei ce au făcut averi au ajuns în iad, dar cei care au aruncat aurul şi 

argintul au dobândit împărăția. Şi aceasta afl-o chiar de la Petru. Două 
lucruri a spus el. Unul: Aur şi argint n-am, al doilea: în numele lui Iisus 
Hristos scoală-te şi umblă (Fapte 3, 6). Ce l-a făcut pe Petru strălucitor şi 
fericit? Însănătoşirea ologului sau aruncarea banilor? Răspunsul caută-l chiar 
din gura Celui Ce răsplăteşte, din gura lui Hristos! Ce-a spus EI bogatului 
care căuta viața veşnică? Nu i-a spus: însănătoşează ologi!, ci: Vinde-ţi 
averile tale şi le dă săracilor şi vino şi urmează Mie şi vei avea comoară în 
ceruri (Luca 18, 22)”. (Omilii la Matei, omiha XC, IV, în col. PSB, vol. 23, 
p. 1005) 


„Sărăcia este un folos însemnat pentru cel ce o îndură cu curaj; ea este un tezaur pe car 
omilia II-a, p. 50) 


„Unde se întâlnesc eroii? Unde va afla Biserica cei mai 
mărinimoşi apărători ai săi? Unde se arată o virtute mai curată, o forță 
mai generoasă? Unde au virtuțile o ieşire şi o maturitate mai 
îmbelşugată? Oare la bogat? Bogăția aduce chemări exclusive, un 
egoism de nevindecat, teroarea pericolului, voința fierbinte de a 
continua să se bucure (...) 

Săracul dimpotrivă, lipsit de bunuri este liber de griji. El se 
devotează uşor; el se prinde de nişte cauze nobile; el este făcut pentru 
greutate şi suferința pentru oarecare întreprindere generoasă nu-l costă. 

Vedeţi de asemenea care au fost întemeietorii şi primii eroi al 
Bisericii: săracii. Şi în cursul veacurilor cine munceşte şi se devotează 
mai continuu la lucrurile sfinte? Cei smeriţi, cei mici, săracii.” (Din 
vol. Bogăţiile oratorice, p. 530) 


SĂRĂCIA (care îmbogăţeşte) 


„Dacă nu crezi poate că sărăcia este făcătoare de bogăţie, gândeşte-te la 
Stăpânul tău, şi atunci nu te vei mai îndoi. Că dacă Acela nu se făcea sărac, tu 
nu te-ai fi făcut bogat. Că minunea aceasta este: că sărăcia a îmbogățit pe 
bogăţie. Însă bogăţie aici el numeşte cunoaşterea bunei-cinstiri, curățirea 
păcatelor, dreptatea, sfinţirea şi toate celelalte bunătăți nenumărate pe care ni 
le-a dat şi ni le va da. 

Și toate acestea prin sărăcie le-am câştigat. Prin care sărăcie? Prin faptul 
că a luat trup omenesc, s-a făcut om şi a pătimit ceea ce a pătimit - deşi pentru 
toate acestea el nu a fost dator cu nimic ţie, ci tu îi datorezi Lui.” (Tăâlcuiri la 
Epistola a doua către Corinteni, omilia XVII, p. 161) 

SĂRĂCIA („a moştenit înţelepciune”) 


„- Dar ce folos are săracul de pe urma priceperii lui? 

- Poate că n-o ştii! Nici orbul nu ştie care-i folosul luminii. Ascultă 
pe Solomon, care spune: Pe cât este deosebirea între întuneric şi lumină, pe 
atât este mai presus înțeleptul de nebun (EcL. 2, 13). Cum să-l învăţăm pe cel 
din întuneric? Că întuneric este dragostea de avuţii şi nu lasă să se vadă cum 
sunt ele în realitate, ci le arată altfel. După cum cel care este în întuneric 
socoteşte o nimica vasele de aur, pietrele prețioase sau hainele de purpură, 
pentru că nu vede frumuseţea lor, tot aşa şi cel stăpânit de iubirea de argint 
nu vede cum trebuie frumuseţile celor ce merită să fie dorite. Împrăştie, te 
rog, întunericul pricinuit de patima aceasta şi vei vedea ce sunt avuţiile! 
Nicăieri nu se vede aceasta aşa de bine ca în sărăcie; nicăieri nu se vădesc 
bogățiile a fi o nimica, ca în filosofie! 

O, oameni nebuni, care blestemaţi pe săraci şi spuneţi că sărăcia 
face de ruşine şi viața oamenilor şi casele lor! Din pricina aceasta amestecați 
totul pe lume. Spune-mi, care e ruşinea casei unui sărac? Că nu are pat de 
fildeş, că nu are vase de argint? Că toate lucrurile din casa lui sunt de lut şi 
de lemn? Dar tocmai aceasta dă unei case cea mai mare slavă şi strălucire. 
Când nu te ocupi de cele lumeşti poți să-ți întrebuinţezi timpul cu grija de 
suflet. Când vezi că te îngrijeşti numai de cele lumeşti, ruşinează-te de 
marea ta necuviinţă. Și mai ales casele bogaților sunt lipsite de cuviință. 
Poate fi, oare, o mai mare necuviință decât aceea de a îmbrăca lemnele cu 
covoare, de a fereca paturile cu argint ca la teatru şi ca pe scenă? Care casă 
seamănă mai mult cu scena şi cu cele de pe scenă? Casa bogatului sau casa 
săracului? Nu-i aşa că a bogatului? Deci ea este plină de necuviinţă. Care 
casă seamănă cu casa lui Pavel, cu a lui Avraam? Nu-i aşa că a săracului? 
Deci ea este plină de podoabe şi de bună-cuviinţă. Şi ca să cunoşti că mai cu 
seamă aceasta este podoaba unei case, mergi în casa lui Zaheu şi află cum şi- 
a împodobit el casa când Hristos a vrut să intre în ea! Zaheu n-a alergat la 
vecini ca să ceară scaune şi paturi de fildeş, nici n-a scos din lăzi covoare 
țesute în Lacedemonia, ci şi-a împodobit casa cu podoaba potrivită lui 
Hristos. 

- Care-i podoaba aceasta? 

- Voi da, spune el, jumătate din averile mele săracilor şi celui de la 
care am răpit îi voi întoarce împătrit! (Luca 19, 8) 

Aşa să ne împodobim şi noi casele noastre, ca să intre şi în casa 
noastră Hristos.” (Omilii la Matei, omilha LXXXIII, III-IV, în col. PSB, vol. 
23, pp. 944-945) 


2714 


SĂRĂCIA (- urzitoarea, ajutătoarea şi sprijinitoarea virtuţilor) 


„Să nu dorim laude, să nu căutăm nici arginți, nici bogății şi să nu 
privim sărăcia ca pe un rău. Sărăcia este o stăpână mare care ne face 
prudenți şi răbdători, care ne ridică la cea mai înaltă şi la cea mai sublimă 
filosofie. Lazăr a trăit în sărăcie şi el a fost răsplătit cu o cunună; Iacob nu 
dorea decât să aibă pâine; Iosif s-a aflat în aceeaşi nevoie; el s-a văzut nu 
numai rob, ci încă şi prizonier; şi pentru aceea îi dăm noi cele mai multe 
laude. Da, noi nu-l admirăm pe atâta pe Iosif ca împărțitor al grâului din 
Egipt, pe cât pe Iosif cel închis în închisoare; noi nu-l admiră atâta pe Iosif, 
încoronat cu o diademă, pe cât pe Iosif legat în lanţuri; noi nu-l admirăm atât 
atunci când este aşezat pe un tron, ca atunci când 1 se întind curse ca să fie 
vândut. 

Să luăm în seamă toate lucrurile acestea şi cununile care sunt pregătite 
acestor lupte, să nu lăudăm nici bogăţiile, nici cinstea, nici demnităţile, nici 
plăcerile, nici puterea, ci, dimpotrivă, să lăudăm sărăcia, lanţurile, legăturile 
şi ostenelile şi necazurile care se suferă pentru virtute. Acelea se sfârşesc 
prin tumult şi tulburare şi se termină în această viață; dar acestea ne procură 
împărăția cerurilor şi bunurile cereşti pe care ochiul nu le-a văzut şi urechea 
nu le-a auzit (| Cor., 2, 9).” (Comentar la Evanghelia de la loan, omilia 
LXXVI, 3, pp. 395-396) 


„Creştinul se arată mult mai încercat în sărăcie, decât în bogăție. Cum 
aceasta? Apoi când el cade în sărăcie, desigur că va fi şi mai umilit, mai 
înțelept, mai serios, mai îngăduitor, mai cinstit, pe când dacă se găseşte în 
bogăţie, are multe piedici spre aceasta.” (Comentariile sau Explicarea 
Epistolei către Evrei, omilia II, p. 68) 


„Sărăcia, dacă ar voi cineva, ar găsi că ne procură multe pricini de 
mulțumire. Cum aceasta? Apoi ne scapă de griji, de ură, de lupte, de certe, 
de împerecheri (nepermise) şi de mii de rele.” (Comentariile sau Explicarea 
Epistolei către Evrei, omilha II, p. 69) 


„Căci astfel de bun este sărăcia: ea este un conducător sigur care 
conduce pe om pe cărarea ce duce spre cer, alifie pentru luptători, 
gimnastică bună şi minunată, liman prielnic şi liniştit.” (Comentariile sau 
Explicarea Epistolei către Evrei, omiha XVIII, p. 240) 


SĂRĂCIA (urgisirea săracilor) 

„Lemeţi-vă cei ce urgisiți pe cei săraci şi le faceţi strâmbătate. Voi, bogaţii, aveți bogăție 

de tot s-au prăpădit, atâta de mare este ajutorul lui Dumnezeu celor supăraţi. 
Mare armă este suspinul săracilor şi al necăjiţilor, pentru că lui Dumnezeu îi 
este milă de firea lor cea bună şi îngăduitoare când suferă răutățile şi nu 
hulesc sau blestemă, ci numai suspină plângându-şi răul lor şi se arată 
Dumnezeu blând celor ce păţesc strâmbătăţi, iar pe cei ce-i supără pe dânşii 
îi pedepseşte. Deci, pentru aceasta să fugim fraţilor de facerea strâmbătăţii, 
ca să avem pe Dumnezeu blând şi iertător cu darul şi cu iubirea de oameni a 
Domnului nostru lisus Hristos, a Căruia este slava şi puterea, în vecii 
vecilor. Amin!” (Din vol. Mărgăritarele Sfântului loan Gură de Aur, p. 29) 


SĂRĂCIA (mângâiere pentru săraci) 


„Este loc nejefuit şi sigur (sărăcia — n.n.), liman neînviforat, loc de 
exercițiu şi şcoală a filosofiei, imagine a vieții îngereşti. Auziţi acestea toți 
câți sunteți săraci, dar, mai bine spus, toți câți doriţi să vă îmbogățiţi! Nu e o 
nenorocire să fu sărac, ci să nu voieşti să fii sărac. Nu socotiți sărăcia o 
nenorocire şi nu va fi o nenorocire. Nenorocirea nu stă în natura sărăciei, ci 
în judecata oamenilor cu suflet slab. Dar, mai bine spus, chiar m-aş ruşina 
de-aş spune numai atâta despre sărăcie, să spun atât numai că nu-i o 
nenorocire. Dacă filosofezi, sărăcia îţi va fi izvor de mii şi mii de bunătăți. 
Dacă cineva ţi-ar oferi o mare dregătorie, demnități politice, bogăţie, 
desfătare, apoi ţi-ar oferi şi sărăcia şi ţi-ar da libertatea să alegi ce vrei, 
negreşit, dacă i-ai cunoaşte frumuseţea, ai pune îndată mâna pe sărăcie.” 
(Omilii la Matei, omilia XC, III, în col. PSB, vol. 23, p. 1004) 


„Mi se pare că sărăcia seamănă cu o fecioară cu bună-cuviinţă, 
frumoasă şi dulce la chip; iar iubirea de argint, cu o femeie cu chip de fiară, 
cu Scila şi Hidra şi cu alte fiare ca acestea, născocite de poeţi. 

Nu-mi da pildă pe oamenii care grăiesc de rău sărăcia, ci pe cei care 
au strălucit prin ea! Cu sărăcia Ile crescut fiind, a fost răpit cu acea fericită 
răpire; cu sărăcia Elisei a strălucit; cu sărăcia, loan Botezătorul, cu sărăcia, 
toți apostolii; dar din pricina iubirii de arginți au fost osândiți Ahaav, 
Izabela, Ghiezi, luda, Neron, Caiafa. Dar dacă vrei, să nu privim numai la 
cei care au strălucit în sărăcie, ci să cercetăm însăşi frumuseţea acestei 
fecioare. Ochiul este curat şi limpede; nu e tulbure, cum e ochiul iubirii de 
argint, când plin de mânie, când plin de poftă, când răvăşit de neînfrânare. 
Ochiul sărăciei nu-i aşa, ci potolit, liniştit; se uită dulce la toţi; e dulce ca 
mierea, plin de bunătate; nu urăşte pe nimeni, nu şi-l întoarce de la nimeni. 
Dincolo, unde-s bani, pricină de vrajbă şi de mii şi mii de lupte. Gura iubirii 

de argint e plină de ocări, de îngâmfare, de multă mândrie, de blestem, de 
viclenie; gura şi limba sărăciei sunt sănătoase, pline de necontenite 
mulțumiri, de binecuvântări, de cuvinte dulci şi iubitoare, de cuvinte de 
mângâiere, de laude, de cuvinte bune.” (Omilii la Matei, omiha XC, IV, în 
col. PSB, vol. 23, p. 1004) 


„Nu te scârbi pentru sărăcia ta, căci sărăcia face mai uşoară călătoria 
la ceruri.” (Omilii la Epistola către Romani a Sfântului Apostol Pavel, 
omilia XIX, p. 392) 


„Nimeni, deci, să nu mai considere sărăcia ca o cauză de necinste. Că 
dacă virtutea este de faţă, toată bogăţia lumii faţă de dânsa nu preţuieşte nici 
cât un gunoi, sau o bucată de lut.” (Comentariile sau Explicarea Epistolei 
către Evrei, omilia XVIII, p. 240) 


„Când cineva este lipsit de ajutorul lui Dumnezeu, de ar fi îmbrăcat cu 
toate bogățiile pământului, totuşi este mai sărac decât toți săracii, precum şi 
cel ce este sărac de toate, dacă are dragostea şi ajutorul lui Dumnezeu, mai 
bogat decât toți este. Domnul mă va paşte zice, şi nimic nu-mi va lipsi (PSs., 
22, 1). Spune-mi, te rog; dacă ai avea un bărbat mare şi minunat, iubindu-te 
foarte mult şi îngrijindu-se de tine, şi dacă ai şti că el va trăi într-una şi nu se 
va sfârşi înaintea ta, şi ţi-ar da totul cu cea mai mare plăcere, ca să te bucuri 
de ele ca de ale tale, oare ai voi să mai stăpâneşti ceva? Și dacă ai pierde 
totul chiar, el însâ ar trăi, oare nu te-ai crede mai bogată decât toți pentru 
aceasta? De ce dar te jeleşti?” (Comentariile sau Explicarea Epistolei către 
Evrei, omilia XX, p. 253) 


„Dacă tu trăieşti în sărăcie, chinuit de foame, expus la mii de pericole, 
adu-ţi aminte de Lazăr care, fund părăsit de toţi, lupta contra sărăciei, bolii, 
contra tuturor relelor şi, cu toate acestea, rămase credincios în practica 
virtuții; adu-ți aminte de Apostoli, care luptau contra foamei, setei şi 
goliciunii; adu-ţi aminte de profeţi, de patriarhi şi de atâţia drepți: toți n-au 
trăit în bogăţie şi plăceri, ci în cumpătare, în suferință şi în lipsă.” (Primele 
patru omilii despre statui, omilia I, p. 27) 


„Altă demnitate a săracului: el este un alt lisus Hristos, el este 
Iisus Hristos însuşi continuat şi eternizat. Cuvântul lui lisus Hristos 
este: Cine vă primeşte pe voi, pe Mine Mă primeşte. A primi un sărac, 
înseamnă a-l primi pe lisus Hristos. Săracul este îmbrăcat cu slujirile 

regale, el este mandatarul lui Dumnezeu şi marele demnitar al 
împărăției Sale.” (Din vol. Bogăţiile oratorice, p. 530) 


SĂRĂCIA (suportarea ei cu nobleţe şi cu mulțumire) 


„Nici să ne pierdem curajul de suntem săraci, ci cealaltă bogăţie să o 
căutăm, bogăţia în fapte bune!” (Omilii la Matei, omilia IX, V, în col. PSB, 
vol. 23, p. 117) 


„... sărăcia va fi pentru noi o creştere a odihnei şi a desfătărilor; căci 
ea şterge păcatele noastre, dacă o suferim cu mulțumire şi ştiind că noi ne 
vom câştiga o mare credință lângă Dumnezeu.” (Comentar la Evanghelia de 
la loan, omilia LXXVII, 4, p. 402) 


„... trebuie a fi liniştit şi a nu se împuţina cu Duhul, de ce unul este 
bogat şi altul sărac, mai ales că nu fiecare este îmbogățit de Dumnezeu, ci 
mulți din nedreptate, din răpiri şi lăcomii. Căci cel care a poruncit ca să nu 
ne îmbogăţim, cum ar putea da ceea ce ne-a împiedicat a lua? 


Dar pentru ca mai mult să pot astupa gura celor ce grăiesc împotriva 
acestora, haide să întoarcem cuvântul chiar de la început, pe când averea se 
da omului chiar de Dumnezeu, şi răspunde-mi: Pentru ce Avraam era bogat, 
iar lacov avea lipsă şi de pâinea zilnică? Oare nu şi acesta era drept ca şi 
celălalt? Oare nu deopotrivă pentru câteştrei: Eu sunt Dumnezeul lui 
Avraam, şi al lui Isaac, şi al lui Iacov? Deci pentru ce unul era bogat, iar 
celălalt muncea pe plată la altul? Dar încă ceva mai mult: Pentru ce Isav era 
bogat, deşi era nedrept şi prigonitor de frate, pe când Iacov a fost în slujbă la 
străini atâta timp? Pentru ce iarăşi Isaac a trăit în linişte în toată vremea, pe 
când lacov a trăit numai în scârbe şi necazuri, pentru care şi zicea: Mici şi 
cumplite sunt zilele mele (Fac. 47, 9)? Pentru ce oare David, proroc şi 
împărat fiind, a trăit toată viaţa în necazuri, în vreme ce Solomon, fiul său, 
vreme de patruzeci de ani a petrecut viaţa cea mai liniştită, bucurându-se de 
cea mai adâncă pace, de slavă, cinste, şi de toate dezmierdările omeneşti? 
Deci cum? Oare nu şi între proroci, unul era necăjit mai mult, iar altul mai 
puțin? Şi pentru ce aşa? Pentru că fiecăruia îi era spre folos. 


Pentru aceea, iubiţilor, fiecare din noi este dator să zică: Judecăţile 
tale sunt adânc nemărginit (Ps. 35, 7). Că dacă pe acei mari şi minunaţi 
bărbați Dumnezeu nu i-a încercat la fel, ci pe unul prin sărăcie, pe altul prin 
bogăţie, pe unul prin linişte, pe altul prin zbucium şi scârbe, apoi cu atât mai 
mult trebuie a face aşa cu noi. Împreună cu acestea gândeşte-te şi la faptul că 

multe din cele petrecute nu sunt după voia lui, ci după răutatea noastră. Deci 
nu zice: Pentru ce acela este bogat, deşi este om rău, iar celălalt este sărac, 
deşi este drept? Căci şi la acestea se poate răspunde şi zice că nici dreptul nu 
are vreo vătămare din sărăcie, ci încă îşi adaogă mai multă laudă, şi nici cel 
rău nu are vreun câştig din bogăţie, dacă nu se schimbă, ba încă chiar şi mai 
înainte de pedeapsa de acolo bogăţia de multe ori i-a fost pricină de multe 
rele şi l-a băgat în mii de necazuri. Dumnezeu însă lasă şi pe unul şi pe altul, 
ca pe de-o parte să arate că omul este înzestrat cu voie slobodă, iar pe de altă 
parte, ca să înveţe pe alții a nu-şi ieşi din minţi pentru averi.” (Comentariile 
sau Tâlcuirea Epistolei întâi către Corinteni, omilia XXIX, pp. 308-309) 


„Chiar de ai fi sărac, totuşi vei putea să trăieşti cu mulțămire 
filosofând, şi dimpotrivă, de ai fi bogat, vei fi cu toate acestea cel mai de 
jelit dintre toți oamenii dacă vei fugi de virtute. Căci cele mai însemnate 
pentru noi sunt cele ce ţin de virtute; iar dacă aceasta n-o ai, apoi de celelalte 
nu ai nici un folos.” (Comentariile sau Tâlcuirea Epistolei întâi către 
Corinteni, omilia XXIX, p. 310) 


„Dar poate că vezi pe alţii dezmierdându-se în bogății, iar tu găsindu- 
te în sărăcie, pe alţii îmbrăcaţi în haine strălucite şi cu vază în lume? Însă nu 
te gândi numai la acestea, ci şi la supărările izvorâte din ele. De asemenea, şi 
fiind vorba de sărăcie, gândeşte-te nu numai la lipsurile ce le îndură cineva, 
ci şi la plăcerea ce izvorăşte de aici. Bogăția are fața veselă, pe când cele 
dinlăuntru sunt cuprinse de întuneric, în vreme ce sărăcia cu totul 
dimpotrivă. Dacă vei voi a deschide şi a cerceta fiecăruia din aceştia doi, vei 
găsi în sufletul săracului multă linişte şi slobozenie, pe când în al bogatului 
mult vuiet, multă tulburare şi neliniște. Dacă tu te întristezi văzându-l pe 
acela bogat, apoi şi acela mai mult încă decât tine se întristează văzând pe un 
altul mai bogat decât dânsul; şi după cum tu te temi de acela, aşa şi el se 
teme de celălalt, aşa că prin acest fapt cu nimic nu te întrece. Dar poate că te 
întristezi văzându-l pe acela stăpân, pe când tu eşti dintre cei stăpâniţi de 
dânsul şi un om simplu. Dar gândeşte-te la ziua moştenirii lui, adică când 
altul îi va lua locul; gândeşte-te încă şi la tulburările ce le are chiar şi mai 
înainte de acea zi, la primejdiile şi ostenelile ce le are, la linguşirile ce le 
întrebuințează față de cei mai mari decât dânsul, la nesomnul lui şi la toate 
celelalte ticăloşii pe care le îndură. 


Acestea toate le grăim către cei ce nu voiesc a filosofa, pe când dacă 
ar şti, am putea să-i mângâiem prin alte cuvinte; acum însă este nevoie a le 

grăi cu cuvinte mai aspre. Deci când tu vezi pe unul îmbogăţit, gândeşte la 
cel mai bogat decât acela, şi atunci îl vei vedea şi pe acesta în aceleaşi 
nemulțămiri ca şi tine. După acesta, gândeşte-te apoi şi la cel mai sărac decât 
tine, şi câți poate s-au culcat flămânzi, câți au pierdut averile părintești, iar 
acum locuiesc prin temnițe şi-şi doresc moartea în fiecare zi. 


Aşadar nici sărăcia nu poate fi pricină de tristeţe şi nici bogăția nu 
zămisleşte plăcerea şi mulțămirea sufletească, ci numai cugetul nostru este 
care 1scă şi pe una, şi pe alta.” (Comentariile sau Tălcuirea Epistolei întâi 
către Corinteni, omilia XXXVIII, pp. 413-414) 


„Cel ce curăță umblătorile altora este trist şi amărât că nu poate scăpa 
de această breaslă socotită cea mai ruşinoasă — dar dacă l-ai scăpa de dânsa 
ŞI l-ai face ca el să sporească în cele trebuitoare, iarăşi va fi scârbit că nu 
poate să-şi agonisească mai mult decât îi trebuie. De i-ai da apoi mai mult, el 
iarăşi va voi a fi acestea îndoite, şi pentru aceea se va întrista încă mai mult 
ca la început. De i-ai da îndoit şi întreit, el iarăşi se va scârbi, că nu este într- 
o dregătorie. Dacă i-ai da şi aceasta, el se va crede cel mai ticălos, căci nu 
este cel dintâi dregător. Dar chiar şi această dorință de i-ai împlini-o, el se va 
văicări că nu stăpâneşte, iar când va stăpâni, va fi trist că nu stăpâneşte 
întregul neam. De va stăpâni întregul neam, va fi nemulțămit că nu 
stăpâneşte mai multe neamuri: iar când îl vei pune stăpân şi al mai multor 
neamuri, el va fi scârbit că nu este stăpânul tuturor neamurilor. Când ajunge 
ocârmuitor, el este amărât că nu este împărat, şi când se vede împărat, este 
trist că nu este singurul. Dar chiar singurul de ar fi, el este totuşi plin de 
scârbă şi amărăciune că nu este împărat şi asupra varvarilor, şi tot 
nemulțămit va fi, că nu este împărat al întregii lumi. Şi de ar fi împăratul 
întregii lumi, pentru ce nu ar fi adică şi al altei lumi? Şi tot aşa mergând cu 
cugetul înainte, nu-l lasă niciodată a fi mulțămit. 


Ai văzut că chiar de vei face împărat pe cel mai nemernic sărac, tot nu 
al nimicit nemulțămirea şi întristarea din sufletul lui dacă mai întâi nu ai 
îndreptat gândul lui cel iubitor de lăcomie?” (Comentariile sau Tâlcuirea 
Epistolei întâi către Corinteni, omilia XXX VIII, pp. 414-415) 


„Nu bogăţia este pricină de plăcere sau mulţumire sufletească, şi nici 
sărăcia pricină de nemulțămire şi tristețe, ci numai părerea sau credința 
noastră, căci nu avem ochii cugetului curaţi îndeajuns, nici nu stau pe loc, ci 
se abat şi joacă în toate părțile. Şi după cum trupurile cele sănătoase, dacă le 
vei hrăni chiar numai cu pâine goală, ele tot sunt zdravene şi pline de viaţă, 

iar cele bolnăvicioase de le-ai îndopa cu toate mâncărurile, cu atât mai mult 
încă se vor face mai şubrede şi fără nici o vlagă în ele, întocmai aşa se 
petrece şi cu sufletul. Cei mici cu sufletul nu vor fi veseli şi mulțămiți 
sufleteşte chiar de ar avea pe cap diadema împărătească şi cinstirile cele 
nespuse, pe când cei filosofi, chiar în temniță de s-ar găsi, chiar în lanţuri şi 
în cea mai neagră sărăcie, ei totuşi se vor bucura de cea mai nevinovată 
plăcere şi mulțămire sufletească.” (Comentariile sau Tâlcuirea Epistolei 
întâi către Corinteni, omilia XXXVIII, p. 415) 


„Este şi o altă mângârere cu mult mai mare, aceea adică de a ne gândi 
la relele şi la bunătăţile viitoare, rele şi bunătăți cu adevărat simţite de 
fiecare din noi, şi de la acelea a ne mângâia.” (Comentariile sau Tălcuirea 
Epistolei întâi către Corinteni, omilha XXXVIII, p. 415) 


„Săracul de multe ori s-a văzut mergând înainte şi dăinuind în sărăcia 
lui şi până la o sută de ani, pe când bogatul, neputând a se dezmierda cu 
bogăţiile sale nici chiar vreme de un an, de multe ori s-a văzut deodată sărac 
şi golit de toate bogăţiile.” (Comentariile sau Tălcuirea Epistolei întâi către 
Corinteni, omilha XXXVIII, p. 416) 


„Căci pe păcătoşi trebuie întruna a-i jeli, mai vârtos când se bucură de 
bogăţie şi multă îmbelşugare, ca şi pe cei bolnavi care se îmbuibă cu 
mâncărurile şi se îmbată.” (Comentariile sau Tâlcuirea Epistolei întâi către 
Corinteni, omilia XXXIX, p. 429) 


„Vrednic de lacrimi sunt eu, care nimic nu am. Bine ai spus că nu ai 
Nimic, nu pentru că nu ai ceea ce are acela, ci fiindcă crezi faptul bogăției lui 
a fi un lucru fericit, pentru care dacă ai fi aşa, apoi ai fi vrednic de mii de 
jelanii. Căci şi cel sănătos, dacă fericeşte pe cel bolnav şi culcat în plapumă 
moale, este cu mult mai ticălos decât acel bolnav, pentru că nu are nici o 
simţire de bunătăţile sale. Aceasta se petrece şi cu cei ce se plâng că sunt 
nenorociți din pricină că nu au bogății, pentru care şi viaţa lor întreagă este 
zbuciumată şi tulburată. Nişte astfel de graiuri au pierdut pe mulți, i-au jertfit 
diavolului şi i-au făcut mai nenorociți decât cei topiți de foame.” 
(Comentariile sau Tâlcuirea Epistolei întâi către Corinteni, omilha XXXIX, 
pp. 429-430) 

„Nu bogăţia este aceea care aduce omului plăcere şi mulţumire, ci 
cugetarea cea înțeleaptă; iar dacă aceasta nu este, apoi chiar de ar avea 
cineva toate ale lumii, totuşi se va crede mai lipsit şi mai jelit decât toți. Căci 
şi cel despre care ne este vorba acum, deşi i se dăduse atâta cinste pe câtă 
voise, iarăşi s-a întristat că nu 1 s-a dat mai multă, şi dacă i s-ar fi dat şi mai 
multă, el ar fi căutat alta şi mai mare; şi de i s-ar da la îndemână o baniţă de 
galbeni, el chiar şi atunci s-ar sfârşi de întristare, ca nu cumva să fie numai o 
jumătate de baniţă. Dacă nu chiar de la început a arătat o astfel de lăcomie, 
tu să nu te minunezi, fiindcă nici beţivii nu se înfierbântă de la început, ci 
după ce îşi umplu pântecele de băutură, încă mai grozav li se aprinde pofta 
de băut. Tot aşa şi aceştia, cu cât îşi vor strânge mai multe bogății, cu atâta ei 
se găsesc parcă în mai mare sărăcie, şi cei ce agonisesc mai mult, aceştia 
sunt mai cu seamă cei săraci.” (Comentariile sau Tălcuirea Epistolei întâi 
către Corinteni, omilia XXXIX, p. 431) 


„Pentru ce te boceşti? Că eşti sărac şi lipsit de cele trebuitoare? Dar de 
aceea mai cu seamă trebuie ca să te boceşti, că eşti mic de suflet, iar nu pentru 
că eşti sărac; nu pentru că nu ai avere, ci pentru că prețuieşti atât de mult 
banii. Pavel murea în fiecare zi şi nu plângea, ci încă se şi bucura; întruna se 
lupta cu sărăcia şi nu era trist, ci încă se şi mândrea. Dar tu, fiindcă nu ai toate 
cele trebuitoare în cursul anului, te întristezi şi te tulburi? Da, zici tu, că acela 
se îngrijea numai de ale sale, iară eu trebuie să mă îngrijesc şi de slugi, şi de 
copii, şi de femeie. Dar nici el nu se îngrijea numai de ale sale - ci de ale lumii 
întregi. Tu te îngrijeşti pentru o singură casă, iar el pentru săracii cei mulți ce 
erau în Ierusalim, pentru cei din Macedonia, pentru cei de pretutindeni care 
trăiau în sărăcie, pentru ca să se dea acelora nu mai puţin decât se primea. 
Căci îndoită era grija lui de lumea întreagă: şi ca să nu fie lipsită de cele 
trebuitoare, şi ca în cele duhovniceşti să se îmbogăţească. Și nu atât te 
întristează pe tine copiii cei flămânzi pe cât îl întristau pe dânsul toate treburile 
credincioşilor. Şi ce spun cu ale credincioşilor? Când el nu era slobod nici de 
cele ale necredincioşilor, ci încă atât de mult se topea din această pricină, 
încât se şi ruga ca să fie anatema pentru dânşii, iar tu chiar de ar fi de mii de 
ori foamete, nu ai primi să mori nici pentru nimeni din lume. Tu te îngrijeşti 
pentru o singură femeie, iar el se îngrijea pentru Bisericile de pe pământ. Că 
grija mea, zice, este pentru toate Bisericile O Cor., 11,28). 

Deci până când te vei juca, o, omule, asemănându-te pe tine cu Pavel, şi 
nu vei conteni o dată cu această micime de suflet? Aşadar, trebuie a plânge 
nu când suntem în sărăcie, ci când păcătuim. Aceasta cu adevărat că este 

vrednic de plâns, pe când celelalte sunt de râs. Dar nu numai aceasta mă 
întristează, zici tu, ci şi că cutare este cu stăpânire, iară eu sunt necinstit şi 
înjosit. Şi ce este cu aceasta? Căci şi fericitul Pavel la mulţi li se părea că este 
necinstit şi înjosit. Dar acela era Pavel, zici tu. Aşadar, nu firea lucrurilor 
face tristeţea şi nemulțumirea ta, ci slăbiciunea părerii tale. Deci nu plânge 
sărăcia, ci pe tine, care te afli astfel, şi mai bine zis, nici pe tine să nu te 
plângi, ci te îndreaptă; nici umbla după averi, ci ceea ce face pe cineva de mii 
de ori mai vesel, adică filosofia şi virtutea, pe acestea le urmează necontenit. 
Când sunt acestea, nu este nici o pagubă sărăcia; iar dacă acestea lipsesc, nu 
este nici un folos din averi. 

Căci ce folos este, spune-mi, au cei bogaţi, dacă sufletele le sunt 
sărace? Nu atâta te plângi tu pe sineți, pe cât se plânge acela că nu are încă 
averile tuturor. lar dacă poate nu plânge ca tine, deschide conştiinţa lui şi vei 
vedea plângerile şi bocetele sale. Voieşti poate să-ți arăt bogăţia ta, ca astfel să 
conteneşti a ferici pe cei bogaţi în bani? Vezi cerul acesta cât de mare şi de 
frumos este, cât de sus se găseşte? Dar de frumuseţea aceea nu se bucură 
mai mult bogatul, şi nici că ar putea să te întreacă cu vederea şi să facă cu el ce 
ar vol, căci precum s-a făcut pentru dânsul, tot aşa s-a făcut şi pentru tine. Dar 
soarele, acest astru strălucit şi luminat, care încântă vederile noastre, oare nu 
este de obşte tuturor şi nu toţi se bucură de el deopotrivă, şi săraci, şi bogaţi? 
Dar încă şi cununa stelelor şi crugul lunii, oare nu tuturor răsar deopotrivă? 
Dar mai drept vorbind, şi dacă ar trebui a spune ceva minunat, apoi noi cei 
săraci ne bucurăm mai mult de acestea decât cei bogați. Căci aceştia, 
cufundați de multe ori în beții şi petrecând în ospeţe şi somn adânc, nici că 
simt însemnătatea acestora, găsindu-se sub acoperământul caselor şi la umbră - 
pe când săracii mai mult decât toţi se găsesc desfătându-se sub frumuseţea 
acestor stihii. 

Dar dacă vei cerceta chiar şi aerul, cel ce este pretutindeni revărsat, vei 
vedea că săracul se bucură de un aer mai curat şi mai îmbelşugat. Căci 
călători şi lucrătorii de pământ se dezmiardă în mijlocul acestor stihi mai 
mult decât cei din cetate, ba încă chiar şi meşteşugarii se bucură de ele mai 
mult decât cei ce stau în cetate şi care se îmbată în fiecare zi. 

Și ce este pământul? Oare nu este de obşte tuturor? Nu, zici tu. Dar cum 
de zici acestea, spune-mi? Apoi iată, zici tu, că cel bogat chiar şi în oraş are 
mai multe pogoane de pământ, şi că a înfiinţat pe ele grădini întinse, dar apoi 
şi în țarină are multe ogoare însuşite lui. Dar ce? Fiindcă el şi le-a însuşit, 
apoi el singur se bucură de ele? Deloc, chiar de ai spune cât de multe. Căci 
roadele acelor ogoare este silit a le împărți la toți, şi grâul, şi vinul, şi untde- 
lemnul pentru tine le face şi pretutindeni slujeşte ţie. Dar chiar şi acele grădini 
întinse, cum şi casele, după cheltuielile cele nespuse, după acele osteneli şi 

necazuri, ție îți aduc folosință, luând de la tine pentru atâtea slujbe puţin ar- 
gint. Chiar şi la băi şi pretutindeni ar putea vedea cineva petrecându-se acelaşi 
lucru: pe cei bogați cheltuind şi bani, şi griji, şi osteneli, iară pe săraci cu pu- 
țini bani folosindu-se de toate acestea în linişte. Și deci nu se foloseşte de pă- 
mânt mai mult decât tine, căci doară acela nu umple zece pântece, şi tu numai 
unul. 

Dar poate că el se împărtăşeşte din mâncăruri mai alese? Apoi nici nu 
este aici mare lăcomie; dar iată că chiar şi aici te vom găsi tot pe tine având 
mai mult. Belşugul mesei lui de aceea ţi se pare ţie a fi de râvnit, fiindcă poate 
el are mai multă plăcere; dar chiar şi plăcerea aceasta tot mai multă este la 
cel sărac, şi nu numai plăcere, ci şi sănătate. Bogatul poate că în aceasta 
covârşeşte pe cel sărac, că-şi făureşte singur trupul mai slab şi plăpând, şi 
că-şi adună mai multe izvoare de boli. Căci toate cele ale săracului sunt 
iconomisite după fire, iar cele ale bogatului, din pricina necumpătării şi a 
stricăciunii, se sfârşesc totdeauna în boli.” (Tâlcuiri la Epistola a doua către 
Corinteni, omilia XII, pp. 124-126) 


„Cel sărac, prin mâncarea lui cea simplă îşi câştigă sănătate, putere şi 
vigoare. Deci nu plânge pe mama sănătății, pentru sărăcie, ci încă te şi 
bucură, şi de voieşti a te îmbogăţi, dispreţuieşte averile.” (7âlcuiri la 
Epistola a doua către Corinteni, omilia XII, p. 126) 


„Dacă vreţi, să vorbesc mai întâi de suferința care pare tuturora cel 
mai greu de îndurat, de sărăcie şi de chinurile pricinuite de ea. Că toți 
oamenii de pretutindeni o deplâng. Cine a fost mai sărac decât lov? Nu era 
oare mai sărac decât cei ce stau întinşi lângă zidurile băilor, decât cei care 
dorm în cenuşa cuptoarelor, într-un cuvânt mai sărac decât toţi oamenii? 
Aceştia au cel puţin o haină ruptă; lov zăcea gol, avea pe el numai haina dată 
de Dumnezeu; pielea de pe trup, şi pe aceasta diavolul o ciuruise peste tot cu 
bube groaznice. Mai mult, săracii se mai pot adăposti sub acoperişul 
pridvoarelor băilor sau într-o colibă! lov însă stătea zi şi noapte sub cerul 
liber; nici un acoperiş, cât de mic, nu-i uşura chinul. Mai mare grozăvie e 
alta. Săraciui se ştiu pe ei cu o mulțime de păcate; lov nu se ştia cu nimic 
vinovat. Lucrul acesta, de a nu se şti vinovat cu nimic, acest lucru, dintre 
toate necazurile lui, îi mărea şi mai mult durerea şi îi făcea şi mai mare 
suferinţa. Săracii, după cum spuneam, îşi pot găsi multe vini; şi nu-i puţin 
lucru pentru uşurarea suferinței să ştii că eşti pedepsit pe drept. Iov era lipsit 
însă şi de această mângâiere; dusese o viață plină de virtuţi, şi iată că suferea 
ca unul dintre cei mai mari ticăloşi! Săracii sunt obişnuiţi de multă vreme, de 
la început, cu suferinţa; lov îndura o sărăcie necunoscută până atunci. A 

ajuns dintr-o dată din bogat sărac. După cum ai mare mângâiere când ştii 
pentru ce suferi, tot aşa ai tot atâta mângâiere când trăind în sărăcie, eşti 
obişnuit de la început cu sărăcia. Dreptul acela însă era lhpsit şi de o 
mângâiere, şi de alta. Totuşi n-a căzut. Ai văzut că a ajuns atât de sărac, cum 
nu mai putea fi altul? Este oare cineva mai sărac decât cel care n-are nici 
haină, nici adăpost? Dar, mai bine spus, lov nu putea avea nici pământul gol. 
Nu zăcea pe pământ, ci pe gunoi. Aşadar şi tu, când te vei vedea ajuns în 
sărăcie, du-te cu mintea la suferința dreptului, şi îndată vei primi curaj, 
îndată vei îndepărta orice gând de tristeţe.” (Despre mărginita putere a 
diavolului, omilia a III-a, 5, în vol. Despre mărginita putere a diavolului. 
Despre căință..., pp. 50-51) 


„Oare sărăcia e un lucru rău? Dar atunci de unde şi-a câştigat bunul 
renume lov?” (Scrisori din exil, Către cei ce se scandalizează de 
fărădelegile şi persecuțiile comise şi despre Pronia lui Dumnezeu, IV, 16, în 
vol. Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., p. 274) 


SĂRĂCIA (de bună voie) 


„Nimeni nu poate fi mai bogat decât cel ce şi-a ales de bună voie 
sărăcia.” (Comentariile sau Explicarea Epistolei către Evrei, omilia XVIII, 
p. 241) 


SĂRBĂTORILE (definiţia) 


„„... Sărbătoarea este arătarea săvârşirilor cele bune, evlavia sufletului 
şi străşnicia vieţii. Dacă le ai pe acestea, apoi vei putea să prăznuieşti 
totdeauna.” (Comentariile sau Tâlcuirea Epistolei întâi către Corinteni, 
omilia XXVIII, p. 292) 


SĂRBĂTORILE (adevărata sărbătoare) 


„Că acolo e adevărată sărbătoare, acolo unde e mântuirea sufletelor, 
unde e pace şi înţelegere, unde e alungat orice gând lumesc, unde e izgonit 
strigătul, zgomotul, umbletele bucătarilor, tăierile de animale; unde, în locul 
acelora, sălăşluieşte liniştea, pacea, dragostea, bucuria, bunătatea şi alte 
nenumărate bunătăţi”. (Omilii la Facere, omilia I, ], în col. PSB, vol. 21, pp. 
31-32) 

SĂRBĂTORILE (sărbătoresc cu adevărat doar cei ce au cugetul curat) 


„Să sărbătorim, dar, necontenit şi să nu facem nici un păcat. Aceasta-i 
sărbătoare!”. (Omilii la Matei, omilia XXXIX, III, în col. PSB, vol. 23, p. 
479) 


„De ai cugetul curat, totdeauna ai sărbătoare, căci te hrăneşti cu bune 
nădejdi şi te bucuri de aşteptarea bunătăţilor ce au să fie. Dimpotrivă, dacă 
n-ai cugetul curat, dacă eşti plin de păcate, de-ar fi sărbători şi praznice mii, 
nu vei fi întru nimic mai bun decât cei ce plâng. La ce-mi foloseşte 
sărbătoarea, când mă ştiu cu sufletul întunecat?” (Cuvânt la calende, în vol. 
Omilii la săracul Lazăr. Despre soartă şi Providenţă..., p. 11) 


„Căci orice adunare [ovvo5og]*” [a noastră] este prăznuire. De unde 
se vede aceasta? Din însele cuvintele lui Hristos când zice: Unde sunt doi 
sau trei adunaţi în numele Meu acolo sunt şi Eu în mijlocul lor (Mt. 18, 20). 
Când Hristos este în mijlocul celor adunaţi, ce dovadă mai mare vrei cum că 
acest lucru este prăznuire? Unde este învățătura [de credință] şi rugăciuni, 
unde sunt binecuvântările părinților [duhovniceşti] şi auzirea legilor 
dumnezeieşti, unde este adunarea |ovvodog] fraților şi legătura dragostei 
adevărate, unde este vorbirea [omului] cu Dumnezeu şi grăirea lui 
Dumnezeu către oameni, cum nu este prăznuire şi adunare sărbătorească? 
Căci praznice nu le face mulţimea celor adunaţi, ci virtutea lor. Nu fineţea 
hainelor, ci podoaba evlaviei şi a atenţiei. Nu mesele bogate, ci purtarea de 
grijă faţă de suflet. Căci cea mai mare sărbătoare este o conştiinţă bună. Şi 
după în cazul sărbătorilor publice", cel care nu are haină strălucită şi care 





* TTâlcuirea Pr. Marcel Hancheş: Jvvo5og (de unde românescul sinod) arată o realitate 


dinamică, nu o adunătură pur şi simplu, ca la piață. Etimologic, ea desemnează 
parcurgerea unui drum împreună. Deci orice Liturghie nu este o adunătură de creştini, ci 
un regiment care merge împreună spre împărăția cerurilor, spijinindu-se unii pe alții — nu 
de unii singuri. (n.s. 2, p. 73) 

*% Tâlcuirea Pr. Marcel Hancheş: La Sfânta Liturghie (ca de altfel la orice slujbă) nu e 
nevoie de multă lume (deşi este de dorit să fie mulți, dar pregătiţi), ci de oameni dornici 
de pocăință sinceră, de oameni dornici de nevoinţă şi de împreună luptă pentru mântuire. 
Triumfalismul cantitativ al ortodoxiei în unele țări nu are nimic de a face cu duhul 
ortodox. (n.s. 3, p. 73) 

** Tâlcuirea Pr. Marcel Hancheş: Literal: sărbătorile de afară. Era vorba de manifestările 
ce însoțeau odinioară sărbătorile idolatre şi care se perpetuaseră şi în perioada bizantină, 
ca de altfel şi azi (carnavaluri, chefuri, sărbători când înving sportivii în competiţii etc.). 
(n.s. 4, p. 73) 

nu se bucură de o masă bogată, ci vieţuieşte în foame şi sărăcie şi în cele mai 
de pe urmă necazuri, nu simte acel timp ca sărbătoare chiar dacă ar vedea tot 
oraşul dănțuind, ci cu atât mai mult se întristează şi îşi muşcă limba de 
durere cu cât vede pe alţii veselindu-se, iar pe sine în lipsuri; şi după cum un 
bogat ce trăieşte în desfătări şi îşi schimbă hainele în fiecare zi şi are parte de 
multă bunăstare şi fericire |lumească], chiar dacă trece vremea sărbătorii el 
socoteşte că încă prăznuieşte, aşa este şi în cele duhovniceşti. Cel ce 
vieţuieşte în dreptate şi fapte bune, chiar dacă nu este praznic, pentru el este 
prăznuire, căci el rodeşte din conştiinţa sa plăcerea [şi bucuria] curată. Pe 
când cel ce trăieşte în păcat şi viclenie şi în desfătare şi multe rele are pe 
conştiinţă, chiar dacă este praznic, el este mai străin de praznic decât toţi”*. 
Aşadar, ne stă în putere ca în fiecare zi să prăznuim dacă ne îngrijim de 
virtute şi ne curățim temeinic conştiinţa.” (Cinci cuvântări despre Ana şi 
Samuel, cuvântul V, în vol. Omilii şi cuvântări despre educația copiilor..., 
pp. 73-74) 


„Nu timpul face sărbătoarea, ci conştiinţa curată. Că sărbătoarea 
nu-i altceva decât conştiinţa faptelor bune; iar cel ce are conştiinţa 
curată şi fapte bune poate sărbători totdeauna.” (Omilia 1 la Rusalii, II, 
în vol. Predici la sărbători împărăteşti şi cuvântări de laudă la sfinţi, 
p. 202) 


SĂRBĂTORILE (în Vechiul Testament) 


„Dumnezeu a dat iudeilor în fiecare an un număr de sărbători ca să-şi 
aducă aminte de binefacerile primite de la Dumnezeu”. (Omilii la Matei, 
omilia L, III, în col. PSB, vol. 23, p. 583) 


SĂRBĂTORILE (Crăciunul) 
„Că se apropie o sărbătoare, cea mai cinstită şi cea mai înfricoşătoare 


dintre toate sărbătorile, pe care n-ai greşi de-ai numi-o temelia tuturor 
sărbătorilor. 





**5 Tâlcuirea Pr. Marcel Hancheş: Aproape tot ceea ce înconjoară azi atmosfera de 


Crăciun şi de Paşti în felul de sărbătorire este păgânesc şi se rezumă la plăceri trupeşti. 
De pildă ce folos că se dau colinde la TV dacă după aceea urmează filme de acțiune sau 
sex. Până şi cele duhovniceşti care mai licăresc sunt folosite ca mijloace de dobândire a 
ceva lumesc. (n.s. 5, p. 74) 

-Care-i aceasta? 

-Naşterea după trup a lui Hristos! 

De la acestă sărbătoare au luat început şi pricină: Teofania, adică Botezul 
Domnului; Paştile cele sfinte, Înălţarea şi Rusaliile. Dacă Hristos nu S-ar fi 
născut după trup, nu S-ar fi botezat, adică Boboteaza; nu s-ar fi răstignit, 
adică Paştile; nu ar fi trimis Duhul, adică Cinzecimea. Prin urmare, din 
sărbătoarea Naşterii Domnului izvorăsc aceste praznice, aşa cum dintr-un 
izvor curg, felurite râuri. Dar nu numai de întâietate între sărbători, ci şi din 
pricină că ceea ce s-a petrecut într-însa e mai înficoşător decât ceea ce s-a 
petrecut în toate celelalte. Era firesc ca Hristos să moară, odată ce S-a făcut 
om; chiar dacă n-a făcut păcat, totuşi a luat trup muritor. Şi era şi acesta 
lucru minunat; dar să fie Dumnezeu, şi să voiască să fie om, şi să sufere să 
Se coboare atâta, cât nici mintea n-o poate primi, aceasta este ceea ce ne 
umple de frică şi de spaimă. De acest lucru minunându-se şi Pavel, spunea : 
Cu adevărat mare este taina credinţei. 

- Ce este mare? 


- Dumnezeu S-a arătat în trup (1 Tim., 3, 16). Şi iarăşi, în altă parte: Că 
nu pe îngeri i-a luat Dumnezeu în grijă, ci sămânţa lui Avraam a luat; pentru 
aceea trebuia întru toate să Se asemene fraților (Evr., 2, 16-17). De aceea, 
mai cu seamă, mi-e dragă, iubesc ziua aceasta şi vă mărturisesc dragostea, 
pentru ca să vă fac şi pe voi părtaşi iubirii mele”. (Cuvântări împotriva 
anomeilor, cuv. VI, în vol. Cuvântări împotriva anomeilor. Către iudei, pp. 
99-100) 


SĂRBĂTORILE (Paştele) 


„La Cina cea de Taină s-au întâlnit amândouă paştele: şi paştele iudaic 
şi paştele nostru; Hristos a pus unuia capăt, iar celuilalt i-a dat început”. 
(Omilii la Matei, omilia XII, III, în col. PSB, vol. 23, p. 150) 


„Dacă pentru un păcătos care se pocăieşte se face bucurie pe pământ 
şi în cer (Luca 15, 10), apoi cu mult mai mult va fi bucurie în cer când toată 
lumea a fost răpită din mâinile diavolului. Acum saltă Îngerii, acum se 
bucură Arhanghelu, acum Heruvimii şi Serafimiu împreună cu noi 
prăznuiesc praznicul de azi. Nu se ruşinează de noi cei împreună robi, ci se 
bucură împreună cu noi de bunătăţile noastre. Da, harul ce ni l-a dat 
Stăpânul este al nostru, dar bucuria este de obşte, şi a noastră, şi a lor. Dar 
pentru ce vorbesc eu de Îngeri şi Arhangheli? Însuşi Stăpânul lor şi al nostru 
nu Se ruşinează să sărbătorească împreună cu noi. Dar pentru ce trebuie să 

spun că nu Se ruşinează să sărbătorească cu noi? Dar pentru ce trebuie să 
spun că nu Se ruşinează? El a spus: Cu dor am dorit să mănânc cu voi 
Paştele acesta (Luca 22, 16). lar dacă a dorit să sărbătorească împreună cu 
noi Paştele, atunci negreşit că şi Învierea. Când Îngerii şi Arhanghelii se 
bucură, Stăpânul tuturor Puterilor cereşti prăznuieşte împreună cu noi, mai 
avem vreo pricină de întristare? 

Nici un sărac să nu se plângă de sărăcie. Căci este praznic 
duhovnicesc aceasta. Nici un bogat să nu se îngâmfe cu bogăţia lui, că nu 
poate aduce ceva din bogăția lui la bucuria sărbătorii acesteia.” (Cuvânt la 
Înviere, IL, în vol. Predici la sărbători împărăteşti şi cuvântări de laudă la 
sfinți, pp. 140-141) 


„O singură masă şi pentru bogat, şi pentru sărac. Eşti bogat? Nu poți 
adăuga mesei nimic. Eşti sărac? Sărăcia nu te împiedică să iei parte la masă. 
Da, că dumnezeiesc este harul.” (Cuvânt la Înviere, II, în vol. Predici la 
sărbători împărăteşti şi cuvântări de laudă la sfinți, p. 141) 


„lată, ne-a venit sărbătoarea cea dorită şi mântuitoare, ziua Învierii 
Domnului nostru lisus Hristos, temeiul păcii, pricina împăcării, încetarea 
războaielor, călcarea morţii, înfrângerea diavolului. 

Astăzi, oamenii cu îngerii s-au amestecat, cei îmbrăcați cu trup cu 
puterile cele fără de trup înalță cântări. Astăzi s-a pus azi capăt tiraniei 
diavolului. Astăzi s-au dezlegat legăturile morți şi biruința iadului a 
dispărut. Astăzi este vreme potrivită să grăim iarăşi acele cuvinte profetice: 
Unde-ţi este moarte, boldul? Unde-ţi este, iadule, biruința? (Osea 13, 14; 1 
Cor., 15, 55). Astăzi, Stăpânul nostru Hristos a sfărâmat porțile cele de 
aramă şi a pierdut însăşi faţa morții. Dar pentru ce vorbesc eu de faţa morţii? 
I-a schimbat chiar numele morți. Acum moartea nu se mai numeşte moarte, 
ci adormire şi somn. Înainte de venirea lui Hristos şi de iconomia Crucii, 
chiar numele morții era înfricoşător.” (Cuvânt la Sfintele Paşti, |, în vol. 
Predici la sărbători împărăteşti şi cuvântări de laudă la sfinţi, p. 148) 


„Datorită învierii ni s-au adus mii şi mii de bunătăţi. Datorită învierii 
s-au pus capăt înşelăciunii dracilor. Datorită învierii noi râdem de moarte. 
Datorită învierii ne grăbim cu dor spre bunătățile cele viitoare. Datorită 
învierii, noi, cei îmbrăcaţi cu trup, nu suntem, dacă voim, cu nimic mai 
prejos de puterile cele de trup. Astăzi este strălucitoarea noastră biruință. 
Astăzi Stăpânul nostru, după ce a înfipt trofeul împotriva morții, după ce a 
pus capăt tiraniei diavolului, ne-a deschis, prin înviere, drum spre mântuire. 

Toţi, dar, ne bucurăm, să sărim, să ne veselim. Deşi Stăpânul nostru a 
învins, deşi EI a înfipt trofeul, totuşi veselia, bucuria este comună, este a 
noastră. Căci pentru mântuirea noastră s-au făcut.” (Cuvânt la Sfintele Paşti, 
I-II, în vol. Predici la sărbători împărăteşti şi cuvântări de laudă la sfinți, 
pp. 149-150) 


„Astăzi îngerii saltă şi toate puterile cereşti se veselesc. Dacă pentru 
un păcătos, care se pocăieşte se face bucurie în cer şi pe pământ (Luca 15, 
10), cu mult mai mult pentru mântuirea lumii. 

Astăzi a eliberat Domnul din tirania diavolului firea omenească şi a 
întors-o la noblețea ei de mai înainte.” (Cuvânt la Sfintele Paşti, UI, în vol. 
Predici la sărbători împărăteşti şi cuvântări de laudă la sfinţi, p. 151) 


„Astăzi, pretutindeni, peste toată lumea, bucurie şi veselie 
duhovnicească. Astăzi poporul îngeresc şi corul puterilor celor de sus se 
veselesc de mântuirea oamenilor. Uită-te, iubite, cât de mare-i bucuria de 
prăznuire cu noi a puterilor de sus. Că se bucură împreună cu noi de 
bunătăţile cele date nouă. E a noastră bucuria pe care ne-a dat-o Domnul, dar 
este şi bucuria lor. De asta nu se ruşinează că sărbătorească împreună cu noi. 
Dar pentru ce spun eu că puterile de sus nu se ruşinează să sărbătorească 
împreună cu noi? Însuşi Stăpânul lor şi al nostru nu Se ruşinează. Dar pentru 
ce am spus: nu Se ruşinează? Mai mult chiar, doreşte să sărbătorească 
împreună cu noi. 

- Dar de unde ştim asta? 

- Ascultă că Însuşi Domnul o spune: Cu dor am dorit să mănânc cu 
voi Paştele acesta (Luca 22, 15). lar dacă a dorit să mănânce Paştele, atunci 
negreşit a dorit să şi prăznuiască 

Când vezi, dar, nu numai pe îngeri şi pe poporul tuturor puterilor 
cereşti, dar chiar pe Însuşi Stăpânul îngerilor că prăznuieşte împreună cu noi, 
ce pricină de bucurie îți mai lipseşte oare?” (Cuvânt la Sfintele Paşti, LII, în 
vol. Predici la sărbători împărăteşti şi cuvântări de laudă la sfinţi, p. 151) 


„- Dar sărbătoarea Paştelui ce înseamnă? Care este pricina acestei 
sărbători? 

- De Paşti vestim moartea Domnului. Asta înseamnă paşte. Dar 
nici Paştele nu-l săvârşim într-un timp anumit. Pavel, voind să ne scape 
de silnicia timpurilor de sărbătoare, şi voind să ne arate că putem 
sărbători totdeauna Paştele, zice: Ori de câte ori mâncaţi pâinea 
aceasta şi beți paharul acesta, moartea Domnului vestiți (| Cor., Il, 
26). Aşadar, pentru că putem vesti întotdeauna moartea Domnului, 

putem sărbători totdeauna Paştile.” (Omilia 7 la Rusalii, |, în vol. 
Predici la sărbători împărăteşti şi cuvântări de laudă la sfinţi, p. 201) 


„... la praznicul de astăzi al Paştilor, care constă în 
faptul că Hristos S-a jertfit pentru noi.” (Din vol. Problemele 
vieţii, p. 69) 


SĂRBĂTORILE (Paştele iudaic şi Paştele creştin) 


„Ce vrea să zică aceasta: Ci să mănânce Paştele? lisus Hristos nu le-a 
sărbătorit mai înainte cu pâine fără azimă? Sau Evanghelistul numeşte Paşti 
toată sărbătoarea, sau, mai scurt, în aceste zile evreii sărbătoreau Paştile lor; 
dar lisus Hristos l-a făcut cu o zi mai înainte, rânduind pentru ziua morții 
Sale pe acela vechi şi al pregătirii în care se serba atunci Paştile.” (Comentar 
la Evanghelia de la loan, omilia LXXXIII, 3, p. 437) 


„ÎI întreabă ucenicii: Unde voieşti să-Ţi gătim să mănânci Paştele? 

- Care Paşte? 

- Nu acesta al nostru, ci celălalt, cel vechi, al iudeilor. Pe acela, 
ucenicii l-au pregătit, iar pe acesta, al nostru, l-a pregătit Însuşi Domnul; dar 
nu numai că l-a pregătit, ci EI Însuşi a ajuns Paşte. Unde voieşti să-Ți gătim 
Paştele? Era Paştele acela iudaic, Paştele acela care a luat început în Egipt. 

- Dar pentru ce Hristos a mâncat Paştele acela? 

- Pentru că Hristos a împlinit toate poruncile Legii. Când S-a botezat a 
spus: Căci aşa se cuvine să împlinim toată dreptatea (Matei 3, 15). Am 
venit ca să răscumpăr pe om de blestemul Legii. Căci Dumnezeu a trimis pe 
Fiul Său născut din femeie, născut sub Lege, ca să răscumpere pe cei de sub 
Lege (Gal., 4, 4-5) şi să pună capăt Legii.” (Omilia 1 la Vânzarea lui Iuda, 
IV, în vol. Predici la sărbători împărăteşti şi cuvântări de laudă la sfinți, p. 
53) 


„- Dar pentru ce a poruncit Legea să se mănânce Paştele? 

Iudeii erau nerecunoscători față de Binefăcătorul lor. Cu toate 
binefacerile lui Dumnezeu, ei uitau porunca lui Dumnezeu. Chiar când au 
ieşit din Egipt, când au văzut marea despărțită şi iarăşi unită, când au văzut 
alte mii de minuni, ziceau: Să ne facem dumnezei care să meargă înaintea 
noastră (leş., 32, 1). 

Ce spui, iudeule? Minunile-ţi stau înaintea ochilor şi ai uitat pe 
Binefăcător? 


2791 


Aşadar, pentru că iudeii erau aşa de nesimţitori şi nerecunoscători, 
Dumnezeu a legat strâns ţinerea sărbătorilor cu pricina sărbătorilor. A 
poruncit să se jertfească Paştele, că dacă te va întreba fiul tău: << Ce sunt 
Paştele acestea?>>, să spui că strămoşii noştri, în Egipt, au uns atunci uşile 
cu sângele oii, ca nu cumva, venind pierzătorul şi văzând, să îndrăznească 
să aducă moartea (leş., 12, 26-27). Era deci sărbătoarea Paştilor o veşnică 
aducere-aminte a mântuirii. Mai mult încă, sărbătoarea Paştilor avea şi 
scopul de a preînchipui cele viitoare. Mielul acela era o preînchipuire a unui 
alt Miel, duhovnicesc, iar oaia preînchipuia Oaia. Unul era umbra, celălalt 
Adevărul. Iar când S-a arătat Soarele dreptăţii, umbra a încetat, căci, atunci 
când răsare soarele, umbra se ascunde. De aceea la masa aceea de atunci s-a 
săvârşit şi un Paşte, şi un altul: şi cel al închipuirii, şi cel al adevărului. Şi 
după cum pictorii, în acelaşi tablou, schiţează întâi trăsăturile tabloului şi 
apoi pun în el adevărul culorilor, tot aşa a făcut şi Hristos: la aceeaşi masă a 
schiţat şi Paştele închipuirii şi a adăugat şi pe acela al adevărului. 

Unde vrei să-Ți gătim să mănânci Paştele? Fra Paştele iudaic atunci. 
Dar de vreme ce a venit Soarele, să nu mai lumineze făclia. Dar de vreme ce 
a venit Adevărul, să înceteze umbra.” (Omilia 1 la Vânzarea lui luda, IV, în 
vol. Predici la sărbători împărăteşti şi cuvântări de laudă la sfinţi, pp. 53- 
54) 


„Paştele iudaic a fost o închipuire a Paştelui nostru, a Paştelui celui 
duhovnicesc. Şi ca să vezi că aşa este, uită-te ce mare înrudire este între ele! 
Miel, şi Miel! Dar unul necuvântător, unul cuvântător! Oaie, şi Oaie! Umbră, 
şi adevăr! s-a arătat însă Soarele dreptăţii şi umbra a încetat. Când e soare, 
umbra se ascunde. De asta este Miel la Masa cea de Taină, ca să ne sfințim 
cu Sângele Lui. Dar de vreme ce a venit Soarele, să nu mai lumineze făcha. 
Cele vechi au fost închipuiri ale celor ce aveau să vină.” (Omilia a II-a la 
Vânzarea lui luda (Cuvânt în Sfânta şi Marea Joi), IV, în vol. Predici la 
sărbători împărăteşti şi cuvântări de laudă la sfinţi, p. 69) 


„Ucenicii întrebau: Unde voieşti să gătim pasca? Care pască? Cea 
iudaică, care avea obârşia sa din Egipt. Însă pentru ce ţine Hristos această 
pască? Precum El în toate împlinise legea, aşa voia să o păzească şi în 
punctul acesta. De aceea a zis EI şi lui loan Botezătorul: Se cade nouă a 
împlini toată dreptatea (Mt. 3, 15). Aşadar, ucenicii voiau a găti nu pasca 
noastră, ci cea iudaică. Însă pasca noastră, cea nouă, o gătea însuşi Hristos, 
ba EI însuşi s-a făcut Mielul pascal, prin sfânta Sa patimă. Dar pentru ce se 
duce la patimă? Pentru a ne mântui de blestemul legii. De aceea a strigat 
Pavel: Dumnezeu a trimis pe Fiul Său Cel născut din femeie, care s-a supus 

legii, ca pe cei de sub lege să-i răscumpere (Gal. 4, 4-5). Deci, ca să nu 
poată nimenea zice că El a ridicat legea, pentru că n-a putut să o păzească 
pentru greutatea şi povara ei, de aceea EI a împlinit-o în toate punctele, iar 
apoi a desființat-o. Şi pentru aceasta a ținut El şi pasca. Iară pasca cea 
iudaică era o preînchipuire a celei creştineşti. Ca să vezi aceasta, uită-te 
numai la asemănarea lor. Acolo este un miel şi aici este un Miel. Acolo se 
jertfea un dobitoc, aici însuşi Stăpânul vieți. Acolo este umbră, aici 
Adevărul. Soarele mântuirii a răsărit şi umbra a dispărut. Jertfa mielului 
pascal al iudeilor nu era numai o preînchipuire a viitorului Miel pascal, care 
a pătimit pe cruce. 

Pe când ucenicii mâncau şi beau, a luat lisus pâinea cu sfintele şi 
neîntinatele Sale mâini, a săvârşit rugăciunea cea de mulțumire, a frânt-o şi a 
zis către ucenici: Luaţi şi mâncaţi; acesta este trupul Meu, care pentru voi se 
frânge, spre iertarea păcatelor. Şi după aceea a luat paharul, l-a dat şi a zis: 
Acesta este pentru sângele Meu, care pentru voi se varsă spre iertarea 
păcatelor (Mt. 26, 26-28).” (Cuvânt la Sfânta şi Marea Joi, în vol. Omilii la 
Postul Mare..., pp. 169-170) 


SĂRBĂTORILE (Paştele - data serbării Paştelui) 


„Nici să mai ținem (cu stricteţe) zilele, timpurile şi anii, ci să urmămn 
cu sârguinţă totdeauna şi în orice împrejurare Biserica, punând mai presus de 
toate dragostea şi pacea. Chiar dacă ar greşi Biserica, totuşi n-ar fi o faptă 
atât de mare prăznuirea Paştilor exact la vremea când a avut loc, cât păcat şi 
câtă pagubă avem de pe urma împărțirii şi dezbinării acesteia. 

Acum dar nici un cuvânt n-am să mai spun despre timpul de 
prăznuire, pentru că, după cum am dovedit, nici Dumnezeu nu-i dă vreo 
importanţă! Ci un singur lucru cer: să facem totul în pace şi prin înţelegere, 
pentru ca nu cumva în timp ce postim noi şi tot poprul, în timp ce preoţii fac 
rugăciuni de obşte pentru întreaga lume, tu să stai acasă şi să petreci 
îmbătându-te pentru că prăznuieşti Paştile! Gândeşte-te cât de diavolească 
este lucrarea aceasta! Nu faci numai un păcat, nici două, nici trei, ci cu mult 
mai multe! Acest lucru te desparte de turmă, te face să-i osândeşti pe atâția 
Părinţi, te face ambițios, te împinge spre iudaism, te face pildă de sminteală 
şi pentru cei ai tăi, şi pentru cei străini”. (Către iudei, cuv. III, 5, în vol. 
Cuvântări împotriva anomeilor. Către iudei, p. 287) 


„Nici Biserica nu cunoaşte timpul exact al prăznuirii Paştilor. Dar 
pentru că toți Părinții din diferite locuri au hotărât să se adune în sinod şi au 

rânduit această zi, Biserica, ea, care cinsteşte totdeauna înțelegerea şi iubeşte 
unirea, a primit ce s-a hotărât. 

V-am arătat îndeajuns, în cele spuse până acum, că nici eu, nici voi, 
nici altcineva nu poate arăta cu precizie ziua Domnului. Aşadar, să nu ne 
luptăm cu umbrele, nici să ne pricinuim pagube mari ambiţionându-ne 
pentru nişte lucruri de mică însemnătate. Nu e păcat să posteşti în cutare sau 
cutare vreme, ci e păcat de neiertat, vrednic de osândă şi aducător de multă 
pedeapsă, să dezbini Biserica, să pricinuieşti certuri în sânul ei, să dai 
naştere la discordie, să te lipseşti continuu de slujba din Biserică. 

Ar trebui să spun chiar mai multe decât atât, dar sunt de ajuns acestea 
pentru cei ce le ascultă cu luare-aminte; cei ce nu le ascultă nu vor câştiga 
nimic, chiar dacă aş vorbi mai mult decât atât. De aceea, pun aici capăt 
cuvântului meu. Să ne rugăm dar cu toţii îndeobşte ca să se întoarcă fraţii 
noştri la noi, să îmbrăţişeze pacea şi să alunge ambiția deşartă. Să-şi râdă de 
răceala ce le-a cuprins inima, să fie însuflețit de gânduri înalte şi mari şi să 
se elibereze de grija ținerii zilelor, pentru ca toţi, într-un gând şi cu o gură, să 
slăvim pe Dumnezeu”. (Către iudei, cuv. III, 5, în vol. Cuvântări împotriva 
anomeilor. Către iudei, p. 288) 


SĂRBĂTORILE (Înălţarea Domnului) 


„Dar noi, care ne-am arătat nevrednici de pământ, am fost urcați astăzi 
în ceruri. Noi care nu eram vrednici nici de împărăția cea de jos, am fost 
urcați la împărăția cea de sus, am trecut dincolo de ceruri şi am luat tronul 
cel împărătesc. lar firea omenească, din pricina căreia Heruvimii păzeau 
raiul, stă astăzi peste Heruvimi.” (Cuvânt la Înălțarea Domnului, IL, în vol. 
Predici la sărbători împărăteşti şi cuvântări de laudă la sfinţi, p. 160) 


„Dar cu toate că noi eram cei nesimțiți şi nerecunoscători, cei fără de 
minte, cei mai simţitori decât pietrele, cei mai de jos decât toți, cei necinstiți, 
cei mai de nimica — ce să spun? Ce să grăiesc? Cum să rostesc acest cuvânt? 
-, totuşi firea noastră cea netrebnică, cea mai nepricepută decât toţi, a ajuns 
astăzi mai presus de toţi. Astăzi, au primit Îngerii ceea ce demult doreau. 
Astăzi, au văzut Arhangheli ceea ce demult pofteau. Au văzut firea noastră 
strălucind ca fulgerul pe tronul cel împărătesc, strălucind de slavă şi 
frumusețe nemuritoare. Asta doreau demult Îngerii, asta pofteau demult 
Arhanghelii. Îi depăşea cinstea dată firii noastre, dar se bucurau şi de 
bunătățile noastre, căci se şi întristau când eram pedepsiţi. Da, Heruvimii 
păzeau raiul, dar se întristau. Și după cum un slujbaş, când primeşte în 
închisoare pe un tovarăş al său, îl păzeşte pe tovarăş pentru că a primit 

poruncă de la stăpân, dar se întristează de cele întâmplate din pricina 
dragostei ce-o are pentru tovarăşul său, tot aşa şi Heruvimii: au primit 
poruncă să păzească raiul, dar se întristau din pricina închisorii.” (Cuvânt la 
Înălțarea Domnului, IV, în vol. Predici la sărbători împărăteşti şi cuvântări 
de laudă la sfinţi, p. 165) 


„Dacă îngerii se bucură când văd pe un păcătos că se pocăieşte, cum 
nu vor arăta cea mai mare bucurie astăzi, când văd că prin pârga firii noastre 
a fost dusă toată firea noastră în cer?” (Cuvânt la Înălțarea Domnului, IV, în 
vol. Predici la sărbători împărăteşti şi cuvântări de laudă la sfinţi, p. 166) 


SĂRBĂTORILE (Cincizecimea) 


„Când s-a împlinit ziua Cincizecimii, li s-au arătat, împărțite, 
limbi ca de foc (Fapte 2, 3). Nu de foc, ci ca de foc, ca să nu gândeşti 
nimic material despre Duhul. După cum la râul Iordanului nu s-a 
pogorât un porumbel, ci în chip de porumbel (Luca 3, 22), tot aşa şi aici 
nu foc, ci în chip de foc. Şi iarăşi, mai sus: ca de suflare de vânt ce vine 
repede (Fapte 2, 2) n-a spus: suflare de vânt repede, ci: ca de suflare de 
vânt ce vine repede.” (Omilia 1 la Rusalii, V, în vol. Predici la 
sărbători împărăteşti şi cuvântări de laudă la sfinți, p. 210) 


„Mai înainte am sărbătorit crucea, patimile, Învierea, apoi 
Înălţarea la cer a Domnului nostru lisus Hristos. Iată, astăzi am ajuns la 
sfârşitul bunătăţilor, am ajuns la însăşi metropola sărbătorilor, am ajuns 
la însuşi fructul făgăduinței Domnului. Dacă Mă voi duce, a spus 
Domnul, Eu vă voi trimite alt Mângâietor şi nu vă voi lăsa pe voi 
orfani (loan 16, 7; 14, 18).” (Omilia a Il-a la Rusalii, în vol. Predici la 
sărbători împărăteşti şi cuvântări de laudă la sfinţi, p. 216) 


„Aveau şi apostolu limbi; dar ca să se arate puterea Celui care 
lucra, limba cea de tină tăcea şi grăia focul cel ceresc (Fapte 2, 2).” 
(Cuvântul al Il-lea de laudă la Sfântul Mucenic Roman, II, în vol. 
Predici la sărbători împărăteşti şi cuvântări de laudă la sfinți, p. 408) 


SĂRBĂTORILE (pomenirea sfinţilor) 


„Frumoase icoane de sfinţi ne înalță nouă harul Domnului, prin 
pomenirea lor de fiecare an, şi păstrează necontenit proaspete faptele 
lor, pe care altfel timpul le-ar da uitării. Fiecare dintre cei ce prăznuim 

pomenirea sfinților vedem ca într-o icoană frumuseţea faptelor lor şi ne 
uităm la faptele lor încrustate în icoana pomenirii lor.” (Cuvânt de 
laudă la întâia Muceniţă şi întocmai cu Apostolii, Tecla, în vol. Predici 
la sărbători împărăteşti şi cuvântări de laudă la sfinți, p. 570) 


SĂRBĂTORILE (pomenirea sfinţilor mucenici) 


„Locurile de exercițiu ale atleților dau tărie trupurilor şi 
înmulţesc cunoştinţele meşteşugului atletic; pomenirea mucenicilor, 
însă, ne înarmează sufletele împotriva meşteşugirilor şi ne deprind să 
luptăm împotriva lor. Pomenirile mucenicilor, vestindu-ne tăria lor 
mucenicească şi lupta lor neostoită împotriva bătăilor şi loviturilor, 
împing credința noastră până la îndrăznire, iar prin istorisirea 
suferințelor lor, ni se desfăşoară înaintea ochilor, ca într-un stadion, 
jertfa mucenicului.” (Cuvântul al II-lea de laudă la Sfântul Mucenic 
Roman, |, în vol. Predici la sărbători împărăteşti şi cuvântări de laudă 
la sfinţi, p. 405) 


„Sărbătorile mucenicilor se judecă nu numai după ziua în care 
cade prăznuirea lor, ci şi după gândul celor ce prăznuiesc pe mucenici. 
De pildă: Ai imitat pe mucenic? Ai râvnit virtutea lui? Ai mers pe urma 
filosofiei lui? Ai prăznuit sărbătoarea mucenicului chiar dacă n-a fost 
ziua lui de pomenire. Cinstirea mucenicului e imitarea mucenicului. 
După cum cei care fac fapte rele nu prăznuiesc sărbătorile nici când ţin 
sărbătorile, tot aşa cei virtuoşi prăznuiesc sărbătorile chiar când nu e zi 
de sărbătoare. Conştiinţa curată arată sărbătoarea.” (Omilie la 
Mucenici, în vol. Predici la sărbători împărăteşti şi cuvântări de laudă 
la sfinți, p. 472) 


„Omul cu viață curată, omul fără murdărie şi fără pete 
sărbătoreşte pe mucenici în fiecare zi, prăznuindu-i pururea, deşi nu-i 
NICI Ziua mucenicilor, şi nici nu-i în biserica mucenicilor, ci stă la el 
acasă.” (Omilie la Mucenici, în vol. Predici la sărbători împărăteşti şi 
cuvântări de laudă la sfinți, p. 472) 


„Ai venit să vezi oameni cu cărnurile scrijelite, plini toți de 
sânge, împodobiţi cu buchete de răni, oameni care s-au dezbrăcat de 
viaţa aceasta, şi au zburat la aceea ce va să fie. Fii vrednic de aceşti 
luptători! Ei au disprețuit viaţa, dispreţuieşte şi tu plăcerea!” (Omilie la 

Mucenici, în vol. Predici la sărbători împărăteşti şi cuvântări de laudă 
la sfinți, p. 474) 


„Adunând aceste câştiguri sufleteşti, pleacă acasă. Arată tuturor 
prin înfăţişarea ta, că vii de la biserica mucenicilor. După cum toţi îi 
cunosc pe cei ce vin de la teatru, că sunt tulburaţi, încurcaţi, moleşiţi, şi 
în suflet cu chipurile tuturor celor jucate la teatru, tot aşa şi pe tine 
trebuie să te cunoască toți că vii de la biserica mucenicilor după privire, 
după îmbrăcăminte, după mers, după zdrobirea inimii, după seriozitatea 
sufletului. Foc să iasă din tine! Să fii smerit, zdrobit sufleteşte, 
veghetor!” (Omilie la Mucenici, în vol. Predici la sărbători împărăteşti 
şi cuvântări de laudă Ia sfinţi, p. 475) 


„Pomenirea acestor sfinți mucenici alungă din sufletele celor ce se duc 
la prăznuirea lor duhurile rele şi necurate, gândurile ruşinoase şi orice 
tulburare. De intră aici omul, târând cu el tristeţea pricinuită de treburile din 
afară sau de cele din casă, apoi aici îşi lasă toată tristeţea lui şi pleacă fără 
ea; e mai uşor, mai sprinten nu pentru că a aruncat vâslele din mâini, nici 
pentru că a lăsat cârma, ci pentru că a scăpat de povara grea şi felurită a 
necazului din viaţă şi pentru că 1 s-a umplut sufletul de mare bucurie.” (La 
cuvântul apostolic: << Nu vreau să nu ştiţi, fraţilor, că părinții noştri toți au 
fost sub nor şi toți prin mare au trecut>>, |, în vol. Despre schimbarea 
numelor. Despre răbdare. Despre milostenie..., pp. 216-217) 


SĂRBĂTORILE (prăznuirea creştinească a sărbătorilor) 


„Căci sărbătoarea pentru aceea este, nu ca noi să ne sluţim, nu ca să 
ne adăugăm păcate, ci ca şi pe cele făcute să le nimicim.” (Comentariile sau 
Tâlcuirea Epistolei întâi către Corinteni, onmiha XXVII, p. 290) 


„Să nu facem, dar, vă rog, de ruşine o astfel de sărbătoare (a Învierii 
Domnului — n.n.), ci să avem cuget vrednic de darurile date nouă de harul lui 
Hristos. Să nu ne îmbătăm, să nu ne îmbuibăm, ci, gândindu-ne la dărnicia 
Stăpânului nostru, că a cinstit la fel şi pe bogaţi şi pe săraci, şi pe robi şi pe 
slobozi, că a revărsat peste toți îndeobşte darul Său, să-l răsplătim 
Binefăcătorului nostru pentru dragostea ce ne-a arătat-o. lar o răsplată 
îndestulătoare este o vieţuire plăcută Lui, un suflet treaz, un suflet veghetor. 

Sărbătoarea şi praznicul acesta nu au nevoie de bani, nici de cheltuieli, 
ci numai de voinţă şi de suflet curat. Nimic trupesc nu se vinde aici. Toate 

sunt duhovniceşti. Predicarea cuvintelor dumnezeieşti, rugăciunile şi 
binecuvântările preoţilor, împărtăşirea cu Dumnezeieştile şi Sfintele Taine, 
pacea, unirea; toate darurile duhovniceşti, vrednice de  dărnicia 
Dăruitorului.” (Cuvânt la Sfintele Paşti, IV, în vol. Predici la sărbători 
împărăteşti şi cuvântări de laudă la sfinţi, p. 153) 


„Să nu fim, aşadar, nerecunoscători faţă de un astfel de Binefăcător, 
nici să ne trândăvim pentru că a trecut postul. Dimpotrivă, acum, mai mult 
decât înainte, să avem mai mare grijă de suflet, pentru ca nu cumva să ne 
îngrijim de rob şi să nu mai luăm seama de stăpânul. 

Te întreb: care ţi-i folosul de treci peste trebuință, de depăşeşti 
măsura? Asta vatămă şi trupul, vatămă şi noblețea sufletului. Să prăznuim 
măsura şi trebuinţa ca să dăm şi sufletului şi trupului ce se cuvine, ca să nu 
pierdem dintr-o dată tot ce-am adunat prin post. 

Vă opresc, oare, să mâncaţi şi să vă desfătați? Nu, nu vă opresc, dar vă 
îndemn să vă ţineţi în marginile trebuinței, să puneţi stavilă petrecerilor 
mari, ca nu cumva să vă vătămaţi sănătatea sufletului, depăşind măsura. De 
altfel, nici nu simte atâta plăcere cel ce depăşeşte marginile trebuinței. Asta 
o ştiu bine mai ales cei ce au încercat-o cu fapta. Depăşirea măsurii dă 
naştere la o mulțime de boli şi te fac şi de râs. Nu mă îndoiesc însă că voi 
veți urma sfaturile mele, căci ştiu ascultarea voastră.” (Cuvânt la Sfintele 
Paşti, IV, în vol. Predici la sărbători împărăteşti şi cuvântări de laudă la 
sfinți, p. 154) 


SĂRBĂTORILE (viaţa creştinilor este o primăvară veşnică) 


„Pentru creştini orice vreme este vreme de sărbătoare, pentru mărimea 
bunătăților date nouă. Căci în adevăr, ce bun nu ni s-a dat? Fiul lui 
Dumnezeu s-a făcut om pentru tine, te-a izbăvit de moarte, te-a chemat în 
Împărăţia Cerurilor. Deci dacă atâtea ai câştigat şi te-ai bucurat de ele, apoi 
cum să nu fii dator a prăznui orice vreme? Prin urmare, nimeni să nu fie trist 
din pricina sărăciei, sau a bolii, sau a uneltirilor sataniceşti, căci vremea ne 
este vreme de prăznuire. Pentru aceea şi zice Pavel: „Bucuraţi-vă pururea 
întru Domnul, şi iarăşi zic, bucurați-vă! (Flp. 4, 4).” (Comentariile sau 
Tâlcuirea Epistolei întâi către Corinteni, omilha XV, p. 153) 


„Creştinul nu trebuie să sărbătorească anumite luni, nici începuturile 
de lună, nici duminicile, ci se cuvine să-i fie o sărbătoare, cum 1 se potriveşte 

lui, toată viaţa.” (Cuvânt la calende, în vol. Omilii la săracul Lazăr. Despre 
soartă şi Providenţă..., p. 11) 


SCHISMA 


„Ca toți aceeaşi să grăiţi, zice, şi să nu fie între voi împărecheri 
(schisme). Singură arătarea schismei (împărecherii) printre dânşii şi era de- 
ajuns spre a fi învinovățiţi. Prin împărecheri, nu numai că întregul se 
desparte în nai multe părți, ci chiar se pierde la urmă, căci aşa este firea 
schismei. Apoi, fiindcă 1-a atins foarte prin numirea schismei, iarăşi 
îndreaptă şi moaie vorba, zicând: ci să fiți întemeiaţi într-un gând şi într-o 
înțelegere. Fuindcă mai sus a spus: ca aceeaşi să grăiți, apoi să nu creadă ei 
că buna-înțelegere se mărgineşte numai la vorbe, le-a adaos: ci să fiți 
întemeiaţi într-un gând şi într-o înțelegere, ca şi cum le-ar fi zis: cer de la 
voi buna-înţelegere pe care nu numai în vorbe, ci şi în cugetele voastre să o 
aveţi. Şi fiindcă se poate să se vorbească şi cu cugetul aceeaşi, şi să nu fie 
bună-înțelegere — deşi nu în toate lucrurile — pentru aceea a adăogat 
cuvintele: să fiți întemeiați, fundcă cel unit în oarecari lucruri şi în altele 
dezbinat, nicidecum nu a fost întemeiat, ci a rămas străin de împreuna- 
glăsuire. Se poate apoi ca unii să împreună-glăsuiască în cugetări, dar nu în 
înţelegere, ca de pildă cei cari au aceeaşi credință, însă nu sunt uniți după 
dragoste. Astfel că după cugete suntem uniți, căci cugetăm aceleaşi, însă 
după înţelegere nu suntem uniți defel, ceea ce s-a întâmplat cu corintenii 
aceştia, că unii voiau pe cutare, iar alții pe cutare. Pentru aceea zice 
apostolul că trebuie a împreună-glăsui şi cu gândul, şi cu înţelegerea. 
Schisma între corinteni nu venise de acolo că se dezbinaseră şi se 
învrăjbiseră în credinţă, ci pentru că se dezbinaseră în înţelegere (părere), 
după ambiția omenească.” (Comentariile sau Tâlcuirea Epistolei întâi către 
Corinteni, omila III, pp. 22-23) 


„Dar dacă cei care au fost orânduiţi de a zidi pe alţii, din capul locului 
ei nu numai că nu au zidit, ci chiar au dezbinat, oare ce vor suferi? Nimic nu 
este care să dezbine Biserica mai mult, ca iubirea de stăpânire; dar în acelaşi 
timp nimic nu poate irita pe Dumnezeu mai mult, ca aceea de a împărți 
Biserica. Chiar de ar săvârşi mii de bunuri, totuşi cei ce taie corpul Bisericii 
vor fi nu mai puţin răspunzători ca şi cei ce au crucificat corpul Lui; căci 
faptul acela a fost cel puţin spre folosul omenirii întregi, deşi nu a fost 
săvârşit cu o astfel de intenție; pe când ceea ce fac schismaticii, nu numai că 
nu aduce nici un folos, ci încă din contră, multă vătămare. Acestea nu le-am 

zis numai cu privire la stăpânitori, ci şi cu privire la cei stăpâniţi. Un bărbat 
oarecare sfânt“ a spus ceva care s-ar putea că e îndrăzneţ, dar cu toate 
acestea a spus. Şi ce a spus? Nici sângele martirului nu va şterge păcatul 
acesta, zice. la spune-mi, în ce scop mărturiseşti? Nu oare pentru slava lui 
Hristos? Deci tu care ţi-ai predat sufletul penru Hristos, cum de jefuieşti acea 
Biserică pentru care Hristos şi-a predat sufletul Său? Ascultă ce zice Pavel: 
Nu sunt vrednic a mă chema apostol pentru că am prigonit biserica lui 
Dumnezeu (| Cor., 15, 9). Vătămarea aceasta nu este mai mică decât acea 
adusă de duşmanii bisericii, ci încă cu mult mai mare, pentru că cea dintâi o 
face şi mai strălucită, pe când cea de-a doua o necinsteşte în ochii 
duşmanilor ei, când văd că este atacată chiar de proprii săi fii. Un astfel de 
fapt ei îl cred ca o dovadă mare de înşelăciune, când văd că tocmai acei 
născuţi şi crescuți în Biserică, şi care au fost inițiați cu exactitate în tainele 
el, tocmai aceia, zic, schimbându-se fără de veste, se pun în rândurile 
duşmanilor ei.” (Comentariile sau Explicarea Epistolei către Efeseni, omilia 
XI, pp. 114-115) 


SCRIERILE (sfinţilor) 


„Noi dobândim vederea sfinților, citind viețile şi lucrurile lor cele bune, 
nu doar având noi icoanele trupurilor lor, ci ale sufletului lor, că ceea ce au 
învățat ei sunt icoanele sufletelor lor.” (Din vol. Mărgăritarele Sfântului 
Ioan Gură de Aur, p. 108) 


SCRIPTURA (- scrisoare a Atotputernicului Dumnezeu către noi) 
„O omule, tu nu ştii cine este Dumnezeul cel care-ţi vorbeşte, că 


Scriptura pe care ţi-o predicăm noi este scrisoarea solemnă a lui 
Dumnezeu trimisă pe pământ?” (Din vol. Bogăţiile oratorice, p. 616) 


SCRIPTURA (cuvintele Sfintei Scripturi) 
„Sunt dumnezeieşti şi duhovniceşti cuvintele Scripturii şi pot să nască 


în sufletele noastre multă bucurie duhovnicească.” (Omilii la Facere, omilia 
XIV, I, în col. PSB, vol. 21, p. 156) 





** Tâlcuirea Arhim. Theodosie Athanasiu: Sfântul Ciprian al Cartaginei, în scrierea sa: 


De unitate ecclesiae. (n.s. 1, p. 114) 


2800 


„Aşa sunt cuvintele dumnezeieşti! În puţine cuvinte ne arată mare 
bogăţie de idei şi dăruieşte nespusă comoară celor ce vor s-o cerceteze cu 
de-amănuntul.” (Omilii la Facere, omilia XXVI, I, în col. PSB, vol. 21, p. 
285) 


„Nu-i nimic în Dumnezeiasca Scriptură care să nu fie spus cu scop, 
care să nu aibă ascuns mare folos.” (Omilii la Facere, omilia XXVIII, IV, în 
col. PSB, vol. 21, p. 357) 


„Că prin cuvinte ne stricăm sau ne mântuim sufletul. Cuvintele ne 
pornesc spre mânie şi tot ele ne îmblânzesc din nou. Un cuvânt de ruşine ne 
aprinde în suflet pofta, iar un cuvânt cuminte ne face curați la suflet şi la 
trup. Dacă un simplu cuvânt are atât de mare putere, spune-mi, te rog, cum 
de dispreţuieşti cuvintele Scripturii? Dacă un sfat omenesc poate atât de 
mult, apoi cu mult mai mult, când sfaturile sunt date de Duhul lui 
Dumnezeu! Cuvântul scos din dumnezeieştile Scripturi înmoaie mai bine 
decât focul un suflet învârtoşat şi-l face în stare să săvârşească orice lucru 
bun. Aşa 1-a potolit şi i-a îmblânzit Pavel pe îngâmfaţii şi semeţii corinteni; 
că ei, corintenii, se laudă tocmai cu fapte de care trebuiau să se ruşineze şi 
să-şi acopere fețele.” (Omilii la Matei, omilia II, VI, în col. PSB, vol. 23, p. 
36) 


„Aşa este harul Duhului, căci nu în mulțimea cuvintelor imprimă puţine 
idei, ci în scurtimea vorbelor aşează, aşa zicând, o mulțime întreagă de 
cugetări.” (Comentariile sau Explicarea Epistolei către Evrei, omila 
XXVII, p. 313) 


„Mai lesne este să se stingă soarele decât să treacă cuvintele 
Domnului nostru.” (Din vol. Mărgăritarele Sfântului loan Gură de Aur, pp. 
147-148) 


aaa SCRIPTURA (credinţa în cuvintele revelate ale Sfintei Scripturi) 


„Când Dumnezeu spune ceva, nu trebuie să ne împotrivim celor spuse, 
ci să socotim mai vrednice de credinţă cele grăite de Dumnezeu decât cele ce 
cad sub ochii noştri. Să credem ce a spus Scriptura...”. (Omilii la Facere, 
omilia XXI, IV, în col. PSB, vol. 21, p. 251) 


„Când Avraam a fost rugat de bogatul din Evanghelie ca să trimită pe 
Lazăr, a răspuns: Au pe Moise şi pe profeţi; dacă nu ascultă de aceia, nici de 

morţii înviaţi nu vor asculta (Luca 16, 29). Aici Hristos introduce pe 
Avraam vorbind, arătându-ne că Sfintele Scripturi trebuie a fi mai demne de 
credință, decât chiar morţii înviaţi.” (Comentariile sau Explicarea Epistolei 
către Galateni, p. 24) 


SCRIPTURA (ascultarea cuvintelor dumnezeieştii Scripturi şi 
împlinirea lor) 


„... să ascultăm de învăţătura dumnezeieştii Scripturi; şi, urmărind 
rânduiala ei, să depozităm în visteriile minții noastre învăţăturile cele 
sănătoase; iar odată cu păzirea lor să ne îngrijim mult de mântuirea noastră şi 
să fugim de învățăturile care ne vatămă, ca nişte otrăvuri, sănătatea sufletului 
nostru. De toate învăţăturile de acest fel să ne depărtăm! Mult mai mare e 
vătămarea asta şi cu atât mai mare cu cât e mai bun sufletul nostru decât 
trupul. Otrăvurile aduc moartea aceasta trupească, dar otrăvurile care vatămă 
sănătatea sufletului aduc moarte veşnică”. (Omilii la Facere, omilia V, V, în 
col. PSB, vol. 21, p. 74) 


SCRIPTURA (inspiraţia Sfintei Scripturi) 


„Acum primiţi şi ce vă spun eu - sau, mai bine zis, nu ce vă spun eu, 
ci ce vă spune Dumnezeiasca Scriptură: că nu de la mine vorbesc, ci de la 
Sfântul Duh.” (Cele dintâi omilii la Facere, cuvântul al şaptelea, p. 99) 


„În dumnezeieştile Scripturi, nimic nu este inutil, totul a fost dictat de 
către Duhul Sfânt.” (Comentar la Evanghelia de la loan, omiha L, 2, p. 243) 


„Vai! câtă înţelepciune la acest fericit apostol! Sau mai bine zis, nu 
înțelepciunea lui Pavel, ci a Duhului este de admirat aici. Căci nu din mintea 
sa a grăit acestea, şi nici că a putut scoate atâta înțelepciune de la dânsul. Şi 
de unde oare? Nu cumva din cuțitul său de curelar şi din pielea ce-o avea 
dinainte? Sau poate că de la camera lui de lucru? Dar aceasta a fost din 
lucrarea dumnezeiască, aşa zicând. N-a putut mintea lui să zămislească astfel 
de cugetări, fiind mai ales atunci atât de umilită, şi nefiind ceva mai mult de 
cât a precupeţilor din piață, căci cum era cu putinţă ca să facă aşa ceva acea 
minte, care se ocupa cu pieile şi cu cumpărarea lor? Nu, ci harul Duhului, 
care se arată acelora pe care-i voieşte.” (Comentariile sau Explicarea 
Epistolei către Evrei, omilia I, pp. 51-52) 

„Să nu lăsăm la o parte nici chiar acele învățături ale Scripturilor care 
sunt socotite neînsemnate. Căci sunt prin harul Sfântului Duh; harul 
Sfântului Duh însă nu inspiră lucruri mici ci mari, minunate, cugetări 
adânci.” (Primele patru omilii despre statui, omiha |, p. 8) 


„Scripturile sunt mai vrednice de credinţă decât toate. Căci Stăpânul 
îngerilor şi Domnul celor vii şi al morților, Acela le-a legiuit pe acestea.” 
(Omilii la săracul Lazăr, cuvântul IV, în vol. Omilii la săracul Lazăr. 
Despre soartă şi Providenţă..., p. 98) 


„Fiindcă pe toate acestea, de la început până la sfârşit, harul le-a 
scris.” (Imbrăţişaţi pe Priscilla şi Aquila şi cele următoare, cuvântul I. în 
vol. Cateheze maritale, p. 144) 


„Pe Pavel vă aduc mărturie vrednică de credință, pentru aceea şi eu 
năzuiesc ca şi Pavel, căci cuvintele lui sunt proorocii şi legi dumnezeieşti, că 
nu este Pavel cel ce grăieşte, ci Hristos, care porneşte limba lui Pavel.” (Din 
vol. Mărgăritarele Sfântului loan Gură de Aur, p. 112) 


„Sfânta Scriptură este de la Dumnezeu, adevăr capital, dogmă 
esențială şi fundamentală pe care n-ar trebui s-o uite niciodată savanții, 
interpreţii şi lingviştii. Toată Scriptura este inspirată de Dumnezeu.” 
(Din vol. Bogățiile oratorice, p. 504) 


SCRIPTURA (importanţa scrierilor Sfintei Scripturi) 


„Și pământul aurifer din mine este în ochii necunoscătorilor doar 
pământ, şi nimic altceva; dar în ochii cunoscătorilor este aur, căci ochii lor 
cunosc noblețea acestui pământ; îl supun probei focului şi scot la iveală 
bogăţia lui. Tot aşa şi cu dumnezeieştile Scripturi. Cei care citesc cu 
nepăsare cuvintele Scripturii le socotesc simple cuvinte, şi nimic mai mult; 
dar cei care se uită la ele cu ochii credinţei, ca aurarii cu uneltele meseriei 
lor, şi le probează cu focul Duhului văd cu uşurinţă tot aurul lor.” (Despre 
schimbarea numelor, cuv. II, în vol. Despre schimbarea numelor. Despre 
răbdare. Despre milostenie..., p. 25) 


SCRIPTURA (conţinutul Sfintei Scripturi) 

„Scriptura nu se pleacă invidiei, ca să treacă cu vederea virtuțile 
drepţilor, şi nici dorul de părtinire n-o îndeamnă să le acopere păcatele; 
dimpotrivă, ne pune în față toate faptele lor, ca să ne fie pildă şi învăţătură; 
pentru ca atunci când, din pricina slăbiciunii, cădem în vreun păcat, să ne 
întărim să nu mai cădem iarăşi în el.” (Omilii la Facere, omilha XXIX, V, în 
col. PSB, vol. 21, p. 372) 


„Ei au repetat adesea istoria lor că lisus vindeca bolile, că dădea viaţă 
morții, ceea ce a trezit admirația şi mirarea poporului. De altfel, când se 
prezintă ceva lucru minunat şi extraordinar, sau ceva învinuire adresată 
împotriva lui lisus Hristos, ei o descriu, cum se vede acum, ei zic că frații 
Lui nu credeau în EI; ceea ce putea deveni un subiect grav de învinuire. Şi 
sigur, este minunat de a vedea cât de credincioşi erau ucenicii şi adevăraţi în 
ceea ce spuneau şi au scris, ei care nu se tem să transmită posterității 
lucrurile care se păreau că sunt dăunătoare Învăţătorului lor şi se pare chiar 
spuneau acest fel de lucruri mai mult decât celelalte.” (Comentar la 
Evanghelia de la Ioan, omilia XLVIII, 1, p. 233) 


„Că nimic n-a lăsat, nici n-a tăcut Sfânta Scriptură din cele ce ne sunt 
de folos nouă, ci pretutindenea strigă prin prooroci şi prin Apostoli şi prin 
Singurul Stăpânitorul tuturor, dându-ne veste mai înainte şi păzindu-ne pe 
toți ca o maică duioasă pe copiii ei, mărturiseşte mai înainte şi pomeneşte şi 
pentru cele trecute şi pentru cele viitoare şi nimic ascunzând din cele ce ne 
sunt de folos, precum am zis, nu să le grăiască acoperit ceva sau cu taină, ci 
strigând şi glăsuind pretutindeni cu multă trudă şi prin lege şi prin prooroci 
şi prin Apostoli şi prin Singur Stăpânul tuturor şi prin Isaia proorocul ce 
Zice: strigă cu tărie şi nu cruța şi cu trâmbiţa înalță glasul tău; şi iarăşi zice: 
pe munte înalt te suie cel ce vesteşti Sionului; şi mai înainte zice: înălțați şi 
nu vă temeți. Şi David zice: Ostenit-am strigând, uscatu-mi-s-a găâtlejul! Şi 
Evanghelistul loan în epistola lui zice: Socotiți-vă pe voi ca să nu pierdeţi 
cele ce ați lucrat, că mulți înşelători au intrat în lume! lar Pavel a zis: 
căutați cu amănuntul cum umblați! Şi Domnul zice: Eu pe față am grăit 
lumii şi în ascuns n-am grăit nimic şi în alt loc zice Evanghelia, de Domnul, 
că stătea lisus şi striga zicând: De insetează cineva, să vină la Mine şi să 
bea! Vezi câtă nevoinţă, câtă osârdie, cum strigă dumnezeiasca Scriptură şi 
nimeni nu e să priceapă?” (Din vol. Mărgăritarele Sfântului loan Gură de 
Aur, p. 172) 


2804 


SCRIPTURA (Dumnezeu a vorbit oamenilor „faţă către faţă”, apoi prin 
făpturi şi prin Scripturi) 


„La început, când a făcut Dumnezeu pe om, Dumnezeu vorbea cu 
oamenii, atât cât era cu putință oamenilor să-L audă. De pildă, a venit la 
Adam şi i-a vorbit; a certat pe Cain; a stat de vorbă cu Noe; a fost oaspetele 
lui Avraam. Dar nici când toți oamenii au căzut în grele păcate, nici atunci 
Creatorul tuturora nu şi-a întors desăvârşit faţa de la neamul omenesc. Când, 
în sfârşit, oamenii au ajuns nevrednici de a mai vorbi cu Dumnezeu, 
Dumnezeu, vrând să reînnoiască prietenia cu ei, le-a trimis scrieri ca unor 
oameni care stau departe, pentru a atrage la EI toată firea omenească”. 
(Omilii la Facere, omilia II, II, în col. PSB, vol. 21, pp. 39-40) 


„Pentru că dovada cea mare a nespusei Sale iubiri de oameni este 
aceea de a ne da învățătură cu ajutorul unor astfel de cuvinte nepotrivite, de 
aceca se foloseşte de cuvintele omeneşti. Că dacă ne-ar vorbi pe măsura 
Dumnezeirii Sale, urechea omenească n-ar putea suporta înălțimea celor 
spuse”. (Omilii la Facere, omilia LX, I, în col. PSB, vol. 22, p. 266) 


„La început, Dumnezeu vorbea El însuşi cu oamenii, pe cât le este 
oamenilor în putință să-L audă. Aşa a venit la Adam; aşa l-a certat pe Cain; 
aşa a grăit cu Noe; aşa S-a făcut oaspete lui Avraam. lar după ce s-a plecat 
spre răutate firea noastră şi ca într-o ţară depărtată s-a înstrăinat, atunci le-a 
trimis cărți ca unora plecaţi departe, înnoind ca printr-o epistolă prietenia cea 
veche către noi şi cărțile acestea le-a trimis Dumnezeu, iar de adus le-a adus 
Moisi.” (Cele dintâi omilii la Facere, cuvântul întâi, p. 11) 


„Ar fi trebuit să n-avem nevoie de ajutorul Sfintelor Scripturi, ci să 
avem 0 viață atât de curată încât harul Duhului să fi ţinut locul Scripturii în 
sufletele noastre. Şi după cum Sfintele Scripturi sunt scrise cu cerneală, 
tot aşa ar fi trebuit ca şi inimile noastre să fi fost scrise cu Duhul cel 
Sfânt. 

Dar pentru că am îndepărtat harul acesta, haide să pornim pe o nouă 
cale, ca să-l dobândim iarăşi. Prima cale era negreşit mai bună; şi Dumnezeu a 
arătat aceasta şi prin spusele Sale, şi prin faptele Sale. Dumnezeu n-a vorbit 
prin scrieri cu Noe, cu Avraam şi cu urmaşii lui, cu lov şi cu Moise, ci a vorbit 
cu ei față către față, pentru că a găsit curat sufletul lor. Când însă întregul 
popor a căzut în păcate grele, atunci da, atunci a fost nevoie de scrieri, de 
table, de însemnarea în scris a tuturor faptelor şi cuvintelor lui Dumnezeu. Şi vei 

vedea că acelaşi lucru s-a petrecut nu numai pe vremea sfinților din Vechiul 
Testament, ci şi pe vremea sfinților din Noul Testament. Dumnezeu n-a dat 
ceva scris apostolilor, ci în loc de scrieri le-a făgăduit că le va da harul Duhului, 
zicând: Acela vă va aduce aminte de toate (loan 14, 26). 

Şi ca să cunoşti că era mai bună această cale, ascultă ce spune Dumnezeu 
prin profetul leremia: Și voi face cu voi testament nou, dând legile Mele în mintea 
lor şi le voi scrie pe inimi şi toţi vor fi învăţaţi de Dumnezeu (ler., 31, 31, 33). 
(...) ŞI, cu toate acestea, nici de acest de al doilea leac, de Sfintele Scripturi, 
nu ne-am folosit cum trebuie. Noi suntem de vină că am avut trebuință de 
Sfintele Scripturi şi că n-am atras asupra inimilor noastre harul Duhului. 
Gândeşte-te acum ce mare vină avem că nu voim să dobândim harul Duhului, nici 
după ce am primit ajutorul Sfintelor Scripturi, ba, dimpotrivă, dispreţuim 
Scripturile, zadarnice şi fără de rost! Prin aceasta ne atragem mai mare osândă. 
Dar, ca să nu se întâmple asta, să citim cu toată atenția cele scrise în Scripturi”. 
(Omilii la Matei, omiha 1, |, în col. PSB, vol. 23, pp. 15-16) 


„Pentru ce ne-a scris Dumnezeu? Este deodată efectul bunătăţii 
Sale şi al dreptăţii Sale. EI ne scrie aşa cum un părinte copiilor săi, cu 
toată efuziunea gingăşiei sale. Însă dacă EI scrie, înseamnă că, copiii 
Lui sunt departe de EI: iată dreptatea. Sfânta Scriptură este deodată 
dubla memorie şi iubirea lui Dumnezeu pe care-o arată faţă de noi şi 
pedeapsa exilului pe care l-am meritat noi pe drept. Ce se petrece la 
început? Dumnezeu îi vorbeşte în mod familiar lui Adam; EI îi 
vorbeşte şi lui Cain, ucigașul fratelui său, lui Noe în mijlocul 
stricăciunilor unei lumi care se pierde. Sfinţilor patriarhi EI li se arată 
şi le vorbeşte. Însă neamul omenesc cu Israel în frunte, se adânceşte 
din ce în ce mai mult în crimă şi în pierzare. Dumnezeu trebuie să se 
țină departe de acest fiu răzvrătit. Totuşi va rupe el orice legătură cu 
el? Nu, EI îl va striga. El va striga fiindcă la greşelile sale, lumea 
adaugă stricăciunea rătăcirilor sale şi este important să fixeze prin 
Scriptură adevărurile pe care oamenii se străduiesc să le alunge din 
spiritul lor şi din inima lor.” (Din vol. Bogăţiile oratorice, pp. 503- 
504) 


SCRIPTURA (scopul şi rostul ei) 


„Pentru aceea harul Duhului a făcut să ni se dea în scris cuvintele 
Domnului, pentru ca, luând din Scripturi leacuri împotriva patimilor noastre, 
să putem scăpa de pedeapsa ce atârnă deasupra capetelor noastre.” (Omilii la 

săracul Lazăr, cuvântul VII, în vol. Omilii la săracul Lazăr. Despre soartă 
şi Providenţă..., p. 155) 


„Dacă Dumnezeu a socotit demn să ne dea Sfintele Scripturi, să 
judecăm prin urmare că aceste cărți părinteşti nu pot avea de scop 
decât mângâierea noastră, luminarea noastră, corectarea noastră, forța 
noastră. Aceste cărți venite din cer au în vedere credinţa, virtutea, 
îndreptarea vieţii noastre întregi. Vai! Pentru ce trebuie ca laşitatea 
noastră şi nebunia noastră să ne facă mai vinovaţi, pe noi care neglijăm 
un ajutor atât de preţios?” (Din vol. Bogăâțiile oratorice, p. 508) 


SCRIPTURA (Legea Veche) 


„Știu că sunt unii ce învinovăţesc pe Legiuitor şi spun că legea a 
pricinuit căderea. Deci, mai întâi este nevoie a sta împotriva acestei clevetiri 
şi a arăta din fapte că nu din ură față de om, nici vrând să necinstească firea 
noastră, ci din dragoste şi purtare de grijă a dat Legea - iar ca să te 
încredinţezi că ne-a dat-o ca ajutor în luptă, ascultă ce zice Isaia: Legea o a 
dat spre ajutor (8, 20); şi iarăşi strigă Prorocul: Făclie picioarelor mele este 
Legea Ta, şi lumină cărărilor mele (Ps., 118, 105) - iar cel ce urăşte nu 
destramă întunericul prin făclie, nici nu călăuzeşte prin lumină pe cel rătăcit; 
ŞI, iarăşi, Solomon: Porunca Legii este sfeşnic şi lumină şi calea vieţii şi 
mustrare şi învăţătură (Pilde 6, 23). lată că nu e numai ajutor, nu e numai 
făclie, ci şi lumină şi viaţă: şi nu dă aşa ceva cel care urăşte şi vrea să dea 
pierzării, ci cel ce tinde mână de ajutor şi ridică. De aceea şi Pavel, grăind cu 
înflăcărare către iudeu şi arătându-i cât câştig a adus Legea şi că ea e odihnă, 
iar nu povară firii noastre, grăia: Iată, tu te numeşti iudeu, şi te culci pe Lege 
(Rom., 2,17). Vezi că nu spre a împovăra firea noastră, ci spre a-i da odihnă 
a dat Dumnezeu Legea?” (Cele dintâi omilii la Facere, cuvântul al optulea, 
p. 109) 


„... a arătat că darea Legii e mai de cinste decât toate acestea: dat 
fiind că ferirea de primejdie, şi decât depărtarea războaielor, şi decât 
naşterea de prunci buni, şi decât naşterea de prunci mulți, şi decât belşugul 
celor de trebuință, cu mult mai mare dar este a primi Legea şi a învăța 
îndreptările lui Dumnezeu, punând aceasta în urma tuturor binefacerilor ca 
pe o culme şi împreunare a bunătăților, a adaos zicând: Nu a făcut așa la tot 
neamul (Ps., 147, 9). Aşa, cum? Mulţi s-au bucurat adeseori şi de belşug, şi 
de celelalte bunătăţi arătate. - Dar nu despre cele binefacerile zise la început 
spun că nu a făcut aşa la tot neamul, zice, ci despre Lege - şi de aceea a 

adăugat: Și judecăţile Sale nu le-a arătat lor (Ps., 147, 9). Vezi că Legea 
este mai mare decât bunătățile pe care le-am înşirat?” (Cele dintâi omilii la 
Facere, cuvântul al optulea, pp. 110-111) 


„Că dacă ceea ce are mai mult iudeul față de celelalte noroade este 
faptul că ei singuri dintre ceilalți oameni au fost cinstiți cu darea Legii 
scrise, înseamnă că prin aceasta Dumnezeu nu a împovărat, ci a cinstit firea 
noastră. Și nu i-a cinstit doar prin darea legii, ci şi prin faptul că le-a dat-o EL 
însuşi, nu prin mijlocitor: că mare cinstire este şi acesta.” (Cele dintâi omilii 
la Facere, cuvântul al optulea, p. 112) 


„Aceştia (israeliți — n.n.) în vreme ce nu duceau o viață plină de 
necaz, ci se bucurau de linişte, nemaimulţumindu-se cu traiul lor cel fericit, 
au alunecat la necinstire. Deci ce-a făcut Dumnezeu cu dânşii? Le-a dat o 
mulțime de legiuiri, împiedicând trândăvia şi moleşirea lor. Şi ca să afli că 
nişte astfel de legiuiri nu duceau spre vreo virtute oarecare, ci le erau date ca 
un frâu, aşa zicând, care să le dea pricină de muncă, ascultă ce spune 
Prorocul de dânşii: Și le-am dat lor porunci nu bune (lez. 20, 25). Dar ce va 
să zică: nu bune? Adică porunci care nu duc defel la fapta bună, pentru care 
a şi adăogat: și îndreptări întru care nu vor fi vii.” (Comentariile sau 
Tâlcuirea Epistolei întâi către Corinteni, omiha VII, p. 70) 


„Legea a adus pedeapsa, a fost arătătoare a păcatului, iar nu făcătoare, 
căci a descoperit încă mai lămurit răul, şi-l pedepsea, însă nu împingea pe 
cineva la rău, şi slujea nu spre a se face păcatul sau moartea, ci spre a fi 
pedepsit cel ce păcătuia. Păcatul deci şi omoară, şi osândeşte, iar legea 
pedepsind, slăbea pe nesimţite puterea păcatului, şi prin frica de pedeapsă îl 
împiedica şi-l împuţina.” (Tâl/cuiri la Epistola a doua către Corinteni, omilia 
VII, p. 72) 


„Aş aduce iarăşi, cu plăcere, un iudeu în fața mea, ca să-i vorbesc 
şi să-i arăt că Legea strică Legea, că Legea nu are în ea însăşi nici 
trăinicie, nici desăvârşire, că nu are adevărul, ci umbra. Cele poruncite 
de Lege erau umbră, ale noastre, adevăr; acelea, simboluri, ale noastre, 
realităţi. Cum se face, iudeule, că a fost hrănit de un corb Ilie, pe care 
tu îl cinsteşti, pe care-l aştepţi să vină, despre care vorbeşti multe şi pe 
care-l numeşti prooroc? După Lege, corbul este o pasăre necurată, că 
aşa a poruncit Legea, să fie necurat corbul. Cum, dar, a fost hrănit 
proorocul de un corb necurat? Dacă Legea numeşte pe corb necurat, 

atunci negreşit trebuie să fie necurat şi cel hrănit de corb. Dar nu s-a 
întâmplat asta, Doamne fereşte! Ilie a fost hrănit de un corb pentru că 
Ilie nu socotea necurată nici una din făpturile lui Dumnezeu.” (Cuvânt 
la Petru Apostolul şi Ilie Proorocul, Il, în vol. Predici la sărbători 
împărăteşti şi cuvântări de laudă la sfinţi, p. 550) 


„... legea dată iudeilor era un pedagog” (Despre soartă şi providenţă, 
cuvântul VI, în vol. Omilii la săracul Lazăr. Despre soartă şi Providenţă..., 
p. 202) 


SCRIPTURA (Legea veche şi Legea Nouă) 


„Vreţi să începem prin ceea ce priveşte Patima Domnului nostru? Ce 
spune închipuirea? Ja un miel pentru fiecare casă, junghie-l şi fă precum v-a 
poruncit Domnul, şi vă poruncește (leş., 12, 3). lisus Hristos nu vorbeşte 
aşa, EI nu porunceşte să facem aceea, ci El Se aduce şi Se jertfeşte pe Sine 
Însuşi Tatălui Său ca o ardere de tot grasă. 

Vedeţi fraţilor, cum a fost dată închipuirea prin Moise, şi adevărul a 
fost adus de către lisus Hristos. Şi încă: pe Muntele Sinai, atunci când 
amaleciții au venit să-i atace pe evrei, braţele lui Moise erau ţinute ridicate 
de două părţi prin Or şi Aaron (leş., 17), dar lisus Hristos şi-a ţinut EI Însuşi 
mâinile întinse pe cruce. Vedeţi cum a fost dat chipul şi cum a fost adus 
adevărul. Legea zice: Blestemat tot cel ce nu va plini toate cuvintele legii 
acesteia (Deut., 27, 26). Dar ce zice harul? Veniți la Mine toți cei osteniți şi 
împovărați, şi Eu vă voi odihni (Mt., 11, 28). Şi Sfântul Pavel: Iisus Hristos 
ne-a răscumpărat din blestemul legii, făcându-se blestem El însuşi pentru 
noi (Gal., 3, 13). Pentru că noi ne bucurăm de un aşa mare har, şi de adevăr, 
vă îndemn să avem grijă ca măreția acestui dar să nu ne facă mai laşi şi mai 
mândri. Cu cât mai mare este cinstea pe care am primit-o, cu atât mai mare 
trebuie să fie şi virtutea noastră. Cel care primind puţin, aduce puţin, nu este 
de disprețuit mult; se va judeca vrednic de un chin mai mare cel care, ridicat 
la cel mai înalt grad de cinstire, nu face apoi nimic în afară de ceea ce este 
josnic şi disprețuit.” (Comentar la Evanghelia de la loan, omilia XIV, 4, pp. 
69-70) 


„În Legea Veche, toate lucrurile erau închipuiri, adică tăierea 
împrejur, jertfele, arderile de tot, miresmele. În cea nouă, nu este la fel, ci 
totul este adevăr. În sfârşit, nu carnea trebuie tăiată împrejur, ci gândurile 
cele rele; trebuie a se răstigni pe sine, şi a tăia, a arde poftele rele şi pofta 
trupului.” (Comentar la Evanghelia de la loan, omilia XXXIII, 1, p. 158) 


2809 


„Desfiinţăm noi legea prin credință? Nicidecum! Dimpotrivă, întărim 
Legea (3, 31). 

Ai văzut înţelepciune negrăită şi iscusită? Căci expresia întărim arată 
că Legea nu mai era întărită, ci slabă şi desființată. Priveşte măreția puterii 
lui de argumentare, şi cu câtă mulțime de idei pregăteşte ceea ce voieşte a 
arăta, căci prin această expresie nu numai arată credința ca stricătoare a 
Legii, ci încă este ajutătoarea ei, după cum şi Legea este premergătoare 
credinţei. După cum a afirmat credinţa ca mărturisită de Lege şi de prooroci: 
fiind mărturisită de Lege şi de prooroci (3, 21), tot aşa şi aici arată că 
această credință a făcut Legea neputincioasă. Şi cum a făcut-o 
neputincioasă? Ascultă: care era rolul Legii, din ce cauză făcea ea totul? 
Desigur că pentru a face pe om drept; însă tocmai la aceasta Legea nu a avut 
nici o putere, căci toți au păcătuit, zice. Deci credinţa venind a făcut acest 
lucru, adică omul deodată ce a crezut, s-a şi îndreptățit. Aşadar puterea Legii 
nu s-a mai manifestat, şi ceea ce Legea se silea ca să îndeplinească şi făcea 
fără succes, aceea credința a îndeplinit-o şi a adus-o la bun sfârşit. Aşadar 
credința nu a desființat Legea, ci a întărit-o.” (Omilii la Epistola către 
Romani a Sfântului Apostol Pavel, omilia VII, pp. 112-113) 


„lar Legea a intrat şi ea ca să se înmulțească greşeala, iar unde s-a 
înmulțit păcatul, a prisosit harul (5, 20). 

Fiindcă a arătat că lumea a fost condamnată de la Adam, iar de Hristos 
mântuită şi izbăvită de osândă, de aceea, la timpul potrivit, vorbeşte şi 
despre Lege, iarăşi zădărnicind credinţa pe care iudeii o aveau în ea. Nu 
numai că aceasta n-a folosit cu nimic, zice, ci s-a sporit boala 
introducându-se legea. Particula ca să se, din acest pasaj, nu este cauzală, ci 
rezultativă, adică legea n-a fost dată ca greşeala să se înmulțească, ci ca să se 
micşoreze şi nimicească cu totul; însă s-a întâmplat cu totul invers, şi aceasta 
nu din cauza naturii legii, ci din lenevirea celor ce au primit-o. Însă de ce 
oare n-a zis a fost dată, ci a intrat? A arătat că legea a fost temporară, şi 
temporară a fost şi necesitatea ei, iar nu principială sau de la început, după 
cum spune şi în Epistola către Galateni, învederând acelaşi lucru: Jar înainte 
de venirea credinţei, noi eram păziţi sub Lege, fiind închişi pentru credinţa 
care avea să se descopere (Galateni 3, 23). Aşadar, nu pentru sine păzea 
turma, ci pentru altceva, adică pentru credință. Fiindcă anumiţi iudei erau 
desfrânați şi grosolan, şi nepăsători chiar faţă de darurile ce li se acordaseră, 
|i s-a dat Legea, ca aceasta să-i mustre mai mult, să-i înveţe clar în ce se 
aflau şi, mărind vinovăția lor, să-i îngrădească încă mai mult. Însă nu te 
teme, căci aceasta s-a făcut nu ca pedeapsa să-ți fie mai mare, ci pentru ca 

harul să se arate mai îmbelşugat. De aceea a şi adăugat: Jar unde s-a înmulțit 
păcatul, a prisosit harul. Nu a zis simplu a prisosit, ci mai mult a prisosilt. 
Nu ne-a scăpat numai de pedeapsă, ci şi de păcate, şi ne-a dat viaţă şi toate 
celelalte, de care de multe ori am vorbit. După cum cineva nu numai că ar 
izbăvi pe un bolnav de friguri de boala lui, ci încă l-ar face şi frumos, 
puternic şi vrednic de respectat, sau pe cel flămând nu numai că l-ar hrăni, ci 
încă l-ar mai face şi stăpân peste mari averi, şi l-ar aşeza într-o demnitate 
foarte înaltă, întocmai aşa a făcut şi Hristos cu noi. Dar cum a prisosit 
păcatul?, zici tu. Legea a impus o mulţime de porunci, iar ei călcându-le pe 
toate, iată că ea a înmulțit greşeala. Ai văzut câtă deosebire şi câtă depărtare 
este între lege şi har? Aceea s-a făcut oarecum un adaos la condamnare, iar 
aceasta prisosință a harului.” (Omilii la Epistola către Romani a Sfântului 
Apostol Pavel, omilia X, pp. 170-171) 


„După cum legea, mustrând, a scos la iveală păcatul, tot aşa şi harul, 
iertând, nu mai îngăduie omului de a mai fi sub păcat. Aşa că tu eşti scăpat 
de două ori din această tiranie; întâi că nu mai eşti sub lege, şi al doilea că te 
bucuri de har.” (Omilii la Epistola către Romani a Sfântului Apostol Pavel, 
omilia XI, p. 189) 


„Dacă sfârşitul Legii este Hristos, apoi cel ce nu are pe Hristos, chiar 
de s-ar părea că are dreptatea din Lege, totuşi n-o are, pe când cel ce are pe 
Hristos, chiar de nu ar fi avut merite în faptele Legii, totuşi el a primit totul. 
Și finalitatea medicinii este sănătatea. Deci după cum cel ce poate face 
sănătos pe bolnav, chiar de nu ar stăpâni ştiinţa medicală, el totuşi posedă 
totul, pe când cel ce nu ştie a vindeca, chiar de s-ar părea că ştie arta 
medicală, totuşi a căzut din totul, tot aşa e şi cu dreptatea din Lege şi cu cea 
din credinţă; cel ce are pe aceasta, are şi sfârşitul aceleia, iar cel ce este afară 
de aceasta, este străin de amândouă. Că ce voia Legea? Să facă pe om drept, 
dar n-a putut, căci nimeni n-a împlinit Legea. Deci sfârşitul Legii acesta a 
fost, şi la aceasta erau îndreptate toate, şi în acest scop toate se făceau, şi 
sărbătorile, şi ritualurile, şi sacrificiile, şi, în fine, toate aveau în vedere 
acelaşi lucru: ca omul să se îndrepteze. Însă finalitatea aceasta a realizat-o 
Hristos mai mult prin credință. Să nu te temi — zice — dacă ai călcat Legea, 
fiindcă te-ai apropiat prin credință. Atunci calci Legea, când pentru ea nu 
crezi în Hristos, iar când ai crezut în EI, şi Legea ai împlinit-o, ba încă mai 
mult decât a poruncit, şi de aceea ai luat şi o mai mare dreptate. 
Dar fiindcă toate acestea erau numai o părere a Apostolului, de aceea le 
adevereşte iarăşi cu citate din Scriptură: Căci Moise scrie despre dreptatea 
care vine din Lege: «Omul care o va îndeplini va trăi prin ea». Dar în ce 

fel? Şi în ce constă? Din îndeplinirea poruncilor, după cum zice: Căci omul 
care le plineşte va trăi prin ele (Levitic 18, 5). Nu este cu putinţă de a fi 
cineva drept prin Lege, decât dacă a împlinit toate poruncile ei, însă aceasta 
n-a fost cu putință nimănui. Deci a căzut această dreptate.” (Omilii la 
Epistola către Romani a Sfântului Apostol Pavel, omiha XVII, pp. 336-337) 


„Deci, când dreptatea din credință este şi mai mare, în acelaşi timp şi 
mai uşoară şi mai lesne de primit, iar în alt chip nu e cu putinţă a se îndrepta 
cineva, apoi atunci nu este oare cea mai proastă ambiţie de a umbla după 
cele neputincioase, şi a lăsa la o parte pe cele plăcute şi uşoare? Nu poţi 
spune, că lucrul fiind greu, s-au lăsat şi ei de a se mai ocupa cu realizarea lui. 
Ai văzut cum îi lipseşte de orice iertare? Într-adevăr, cum ar putea fi 
vrednici de vreo justificare, când ei preferă pe cele grele şi zadarnice, 
trecând cu vederea ceea ce este uşor şi poate a-i mântui, şi se țin cu 
îndărătnicie de acele lucruri, cu care Legea n-a putut face nimic? Aceasta 
nimic altceva nu este decât o intenţie iubitoare de ceartă şi ambiţie, care se 
împotriveşte lui Dumnezeu. Legea este greoaie şi supărătoare, pe când harul 
este plăcut şi uşor. Legea, orişicât de mult s-ar certa ei, nu mântuieşte pe om, 
pe când harul acordă dreptatea, atât cea din sine, cât şi cea din Lege.” 
(Omilii la Epistola către Romani a Sfântului Apostol Pavel, Omiha XVII, p. 
340) 


„.... împlinind toată Legea (între ale cărei porunci era şi tăierea 
împrejur), iar prin moartea Lui pe cruce izbăvindu-i de blestemul pentru 
călcarea ei, n-a lăsat ca făgăduinţa să cadă. Deci când Apostolul zice: 
slujitor al tăierii împrejur, aceasta înseamnă: venind Hristos şi împlinind 
toată Legea, fiind tăiat împrejur şi fiind şi sămânţa lui Avraam după trup, a 
dezlegat blestemul, a pus capăt mâniei lui Dumnezeu şi i-a făcut vrednici pe 
cei ce urmau a primi făgăduinţa, de îndată ce fuseseră izbăviți de ceea ce îi 
împiedicase. Şi ca să nu zică cei ce învinovăţeau pe alţii pentru nepăzirea 
Legii: Dar cum de S-a tăiat împrejur Hristos şi a păzit toată Legea? lată că 
Apostolul întoarce cuvântul la ceea ce este cu totul contrar. N-a făcut 
aceasta — zice — pentru ca Legea să rămână, ci pentru a o dezlega, pentru a 
o desfiinţa, iar pe tine să te scape de blestemul cel vechi şi să te elibereze cu 
totul de puterea ei. Fiindcă tu ai călcat Legea, de aceea EI a împlinit-o, iar 
nu ca şi tu să o împlineşti, ci ca EI să întărească sau să adeverească 
făgăduinţele date părinților, pe care Legea le făcea să cadă, arătându-te pe 
tine îndepărtat şi nevrednic de moştenire. Astfel, deci, şi tu te-ai mântuit 
după har, căci şi tu erai scos afară şi depărtat. Deci nu te împotrivi, nici te 
certa ținându-te cu încăpățânare de Lege, fără nici un temei, fiindcă Legea 

te-ar fi scos cu totul din făgăduinţă, dacă n-ar fi pătimit Hristos atâtea 
pentru tine. Și a El pătimit acestea toate nu doar pentru că tu erai vrednic 
de mântuire, ci pentru ca să se adeverească întocmai cuvintele lui 
Dumnezeu.” (Omilii la Epistola către Romani a Sfântului Apostol Pavel, 
omilia XVIII, pp. 500-501) 


„În legea veche cel ce păcătuia era pedepsit - iară în legea nouă cel ce 
are păcat, apropiindu-se, se botează şi se face drept; dar drept facându-se, viază, 
fund izbăvit de moartea păcatului. Legea veche, când prindea pe ucigaş îl 
omora, iară legea harului, când prinde pe ucigaș, îl luminează şi îl face viu. Şi 
ce spun eu de ucigaş? Chiar lemne de era prins cineva de lege că adună în ziua 
Sâmbetei, era ucis cu pietre. Aceasta va să zică că slova omoară. Dar harul 
prinde mii de ucigaşi şi de tâlhari, pe care botezându-i, îi izbăveşte de relele 
dinainte. Aceasta va să zică iar duhul face viu. Slova chiar din viu face pe cel 
prins de ea mort, iară harul, din mort face viu pe cel vinovat. Veniți către Mine, 
zice, cei osteniți şi împovăraţi (Mt., 11, 28), şi nu a zis: vă voi pedepsi, ci vă voi 
odihni.” (Tâlcuiri la Epistola a doua către Corinteni, omilia VI, p. 69) 


„lată şi suflet nou - căci s-a curățit - şi trup nou, şi slujire a lui 
Dumnezeu nouă, şi făgăduințe noi, şi Legământ, şi viață, şi masă, şi 
îmbrăcăminte - şi, în scurt, toate noi. Căci în locul Ierusalimului de jos am luat 
metropola cea de sus, şi în locul templului celui văzut şi simțit vedem templu 
duhovnicesc; în loc de lespezi de piatră vedem lespezi scrise în inimile noastre; 
în loc de tăierea împrejur, botezul; în loc de mană, trupul Stăpânului; în loc de 
apă din piatră, sânge din coastă; în loc de toiagul lui Moisi sau Aaron, 
crucea; în locul făgăduinţei vechi, Împărăţia Cerurilor; în loc de mii de 
preoți, un singur Arhiereu; în loc de miel necuvântător, Miel duhovnicesc. 
Acestea şi de acestea judecând Pavel, zicea: toate s-au făcut noi. Dar toate 
acestea de la Dumnezeu sunt, prin Hristos şi prin harul Său.” (Tâlcuiri la 
Epistola a doua către Corinteni, omilia XI, p. 112) 


„Au primit Duhul Sfânt, zice, ați săvârşit minuni şi semne multe, 
înviind morții, vindecând pe cei leproşi, profetizând şi vorbind în limbi 
străine. Dar oare această putere v-a dat-o Legea? Dar mai înainte nimic n-aţi 
făcut din acestea. Aşadar, credința v-a dat această putere? Apoi atunci nu 
este cea mai mare nebunie, ca voi care v-aţi învrednicit de atâta binefacere 
de la credință, să o lăsați şi iarăşi să vă reîntoarceți la lege, care nu v-a 
procurat nimic din acestea?” (Comentariile sau Explicarea Epistolei către 
Galateni, p. 69) 

„Fiindcă iudei nici măcar că simțeau greutatea păcatelor lor, iar 
nesimţind, nici iertarea nu o doreau, a dat legea, ca să scoată la lumină 
rănile, şi astfel să dorească medicul.” (Comentariile sau Explicarea Epistolei 
către Galateni, p. 80) 


„Deci, dacă legea a fost pedagog, şi sub dânsa eram păziţi şi închişi, 
nu era contra harului, ci chiar conlucrătoare; dar acum când harul a venit, şi 
legea încă stăpâneşte, desigur că e contra. Dacă noi suntem datori de a ieşi 
întru întâmpinarea harului şi a-l primi, iar legea ne îngrădeşte, atunci, 
desigur că este vătămată mântuirea noastră.” (Comentariile sau Explicarea 
Epistolei către Galateni, pp. 81-82) 


„Pentru că, în definitiv, cu ce se va alege la urmă cel ce şi legea o 
calcă, căci nu poate să se mântuiască de acolo, şi cade şi din har? Ce altceva 
va culege decât o pedeapsă indispensabilă, cea dintâi neputând a-l ajuta, iar 
cel de-al doilea (harul) neputându-l suferi?” (Comentariile sau Explicarea 
Epistolei către Galateni, pp. 99-100) 


„Dacă n-ar fi fost Legea, harul nu ne-ar fi fost dăruit. De ce? Pentru că 
nu era cu putință ca omul să se ridice din adâncul în care se afla la o înălțime 
atât de mare, de aceea Legea a fost pentru el o scară, sau, mai bine zis, o 
punte de trecere. Cel ce urcă pe o scară, nu e legat de ea, ci îi poartă chiar o 
oarecare recunoştinţă. Tocmai această scară îl ajută să ajungă acolo unde nu 
va mai avea nevoie de ea. Şi cu toate acestea, scara aceea l-a slujit, adică l-a 
ajutat să se ridice, pentru ca apoi să nu mai aibă nevoie de ea; e normal să 
mărturisească această mulţumire, fiindcă altfel nu ar mai fi putut urca. La fel 
este şi cu Legea: ne-a ridicat la înălțime, ceea ce dovedeşte că a fost spre 
câştig; dar după aceasta noi o socotim pagubă. Pentru ce acest lucru? Nu 
pentru că, în sine, ea ar fi pagubă, ci pentru că harul la care ne-am ridicat 
este cu mult mai mare decât ea. Aşa cum se întâmplă cu un sărac pe timp de 
foamete, se întâmplă şi aici: cât timp săracul ar avea argint, ar scăpa de 
foame; însă când ar găsi aur şi n-ar putea să le aibă pe amândouă deodată, ar 
considera argintul pe care-l avea drept pagubă pentru el, şi, renunțând la el, 
ar alege aurul; tot aşa se întâmplă şi în cazul Legii: nu în sine este ea pagubă, 
căci când ne apropie de Hristos este de folos. De aceea şi spune pagubă 
pentru Hristos (Flp., 3, 7); când însă ne apropia de Hristos nu era pagubă, ci 
câştig. 

Dar oare pentru ce Legea nu-l lăsa pe om să se apropie de Hristos? 
Fiindcă pentru aceasta a fost dată; împlinirea Legii este Hristos, aşa cum şi 
sfârşitul Legii este Hristos. Ne dă voie să ne apropiem doar dacă noi voim. 

Căci sfârşitul Legii este Hristos (Rm., 10, 4), spune Pavel.” (Omilii la 
Epistola către Filipeni, omilia a XII-a, pp. 209-210) 


„Domnul a spus aceste cuvinte: Să nu socotiți că am venit să stric 
Legea sau profeții, ca să nu se socotească această desăvârşire a poruncilor o 
împotrivire față de Legea veche, şi nici cele adăugate, o luptă. Cu alte 
cuvinte Hristos a grăit aşa: Am să spun cuvinte mai desăvârşite decât cele 
spuse mai înainte. De pildă, ați auzit (că s-a zis): Să nu ucizi!, dar Eu spun: 
Să nu te mânii (Cf. Matei 5, 21-22). Aţi auzit: Să nu desfrânezi!, dar Eu 
spun: Cel ce se uită la femeie spre a o pofti, s-a şi desfrânat în inima lui (Cf. 
Matei 5, 27-28). Şi câte mai sunt la fel cu acestea! Să nu socotiți deci 
desăvârşirea, stricare. Nu e stricare, ci împlinire. Şi ceea ce a făcut cu 
trupurile, aceea a făcut şi cu Legea. 

-Dar ce-a făcut cu trupurile? 

-Venind şi găsind multe mădulare schiloade şi pe toate cu lipsuri, le-a 
îndreptat şi le-a adus din nou la cuviința potrivită lor. A făcut cunoscut 
tuturor, prin înseşi lucrurile acestea, că EI a dat şi legile vechi, şi a creat şi 
firea noastră”. (Cuvântări împotriva anomeilor, cuv. X, în vol. Cuvântări 
împotriva anomeilor. Către iudei, pp. 158-159) 


„Dar ceea ce am voit să spun a fost aceea că, după cum Domnul a 
îndreptat trupurile ce aveau lipsuri, tot astfel a luat şi Legea, care era 
nedesăvârşită, a îndreptat-o, a desăvârşit-o, a îmbunătăţit-o. Nimeni, când 
mă aude spunând că legea era nedesăvârşită, să nu creadă că învinuiesc pe 
Dătătorul Legii! Legea era nedesăvârşită nu din pricina firii ei, ci din pricina 
timpului. Pentru timpul în care a fost dată, Legea, era desăvârşită şi foarte 
potrivită celor ce o primiseră. Dar când oamenii au ajuns mai buni prin 
îmvăţătura lui Hristos, legea a ajuns nedesăvârşită nu din pricina firii ei, ci 
din pricina propăşirii în virtute a celor învăţaţi de Domnul. Şi după cum 
arcurile şi săgețile pentru un copil împărătesc, făcute mai degrabă pentru 
deprindere decât pentru război, devin fără trebuință după ce se măreşte 
copilul şi după ce învinge în războaie, tot aşa şi cu firea noastră: când eram 
mai nedesăvârşiți şi învăţam să ne desprindem, ne-a dat Dumnezeu arme 
potrivite nouă, pe care le putem purta cu uşurinţă; dar când am crescut în 
virtute, armele acelea au ajuns nedesăvârşite din pricina desăvârşirii noastre. 
De aceea a venit Hristos, ca să ne dea altele mai bune. Uită-te cu câtă 
pricepere citează şi legile vechi şi le adaugă pe cele noi! 4și auzit, spune El, 
că s-a zis celor de demult : Să nu ucizi! (Matei 5, 21). Dar spune, Doamne, 
de către cine s-a zis? Tu ai zis asta sau Tatăl Tău? Dar Domnul nu o spune! 

Pentru ce dar Domnul nu a spus asta? Pentru ce n-a făcut cunoscut pe 
Cel ce a spus? Pentru ce n-a spus numele Celui ce a dat legea veche? Dacă 
ar fi spus: Tatăl a zis: Să nu ucizi, iar Eu vă zic vouă: Să nu te mânii, ar fi 
părut greu cuvântul din pricina mândriei ascultătorilor, care încă nu puteau 
pricepe că nu dădea această lege ca să o strice pe cea veche, ci dimpotrivă, 
ca să o îmbunătăţească. Ascultătorii Lui i-ar fi spus: Ce spui? Tatăl Tău a 
zis: Să nu ucizi, iar Tu zici: Să nu te mânii? 

Aşadar, ca să nu creadă cineva că este împotriva Tatălui sau că dă o 
Lege mai înţeleaptă decât Legea aceluia, n-a spus: Aţi auzit de la Tatăl. 
Iarăşi, dacă ar fi spus: Aţi auzit că Eu am spus celor de demult, ar fi părut de 
nesuferit şi aceasta tot atât de mult ca şi cea dinainte”. (Cuvântări împotriva 


anomeilor, cuv. X, în vol. Cuvântări împotriva anomeilor. Către iudei, pp. 
161-162) 


„După cum prin împlinirea mădularelor care lipseau i-a învăţat pe 
oameni că El este Acela care l-a făcut dintr-un început pe om, tot aşa, prin 
îndreptarea Legii şi prin adaosul ce lipsea, ne-a învăţat cine este Cel ce a dat 
Legea la început. Aceasta este pricina că şi atunci când a vorbit de facerea 
omului n-a pomenit nici de EI, nici de Tatăl; şi aici vorbeşte nehotărât şi fără 
să numească pe cineva, spunând: Cel ce i-a făcut dintru început, bărbat şi 
femeie i-a făcut (Matei 19, 4); prin cuvânt L-a ascuns pe Făcător, dar cu 
lucru L-a arătat, căci a împlinit mădularele care lipseau din trupuri. Tot 
astfel şi aici; când a spus: Ați auzit că s-a zis celor de demult, n-a spus de 
către cine s-a zis, dar prin fapte S-a arătat pe El. Căci Cel ce a împlinit lipsa 
Legii, Acela a şi dat la început Legea. Citează înseşi legile vechi pentru ca 
ascultătorii să cunoască prin contemplaţie că nu este împotrivire între aceste 
legi şi spusele Sale şi că are aceeaşi stăpânire ca şi Cel ce L-a născut. 
Acestea le-au priceput şi iudeii şi se minunau”. (Cuvântări împotriva 
anomeilor, cuv. X, în vol. Cuvântări împotriva anomeilor. Către iudei, p. 
162) 


„Legile date de Hristos sunt superioare într-adevăr legilor date de 
Moise; dar scopul legiuitorului este acelaşi. Care este scopul? Să curme 
răutatea din sufletul nostru şi să ne ridice spre o virtute desăvârşită. Dacă 
Dumnezeu, în urmărirea acestui scop, n-ar fi dat legi mai bune decât cele de 
mai înainte, ci ar fi lăsat mereu aceleaşi legi şi n-ar fi căutat să ne izbăvească 
de josnicia în care eram, ar fi însemnat că EI este în contradicție cu Sine 
însuşi. După cum dacă, la început, când neamul omenesc se găsea în vârsta 
copilăriei sale, Dumnezeu ar fi legiuit această vieţuire superioară, oamenii n- 
ar fi dus nici viaţă pe măsura vârstei lor, ba, dimpotrivă, şi-ar fi pierdut 

propria lor mântuire datorită viețţuirii superioare ce le-ar fi fost impusă, tot 
astfel, dacă, după trecerea epocii copilăriei omenirii, după ce lumea a fost 
călăuzită de lege, dacă atunci când timpul cerea filosofia cerească a 
Evangheliei, Dumnezeu ar fi lăsat să se rămână în picioare tot legiuirea de 
pe timpul copilăriei omenirii, n-am mai fi avut nici un folos de pe urma 
întrupării lui Hristos, pentru că nu ne-ar fi adus desăvârşirea pentru care EI 
S-a întrupat.” (Despre Feciorie, 16, în vol. Despre Feciorie, Apologia vieții 
monahale, Despre creşterea copiilor..., p. 29) 


„Dumnezeu i-a pedepsit ca pe nişte copii neascultători, la frică 
neîncetată şi 1-a osândit la chinuri şi amenințări. Şi acum mulți părinţi se 
poartă cu copiii lor nu aşa cum ar trebui să se poarte cu proprii fii, ci cu 
amenințări potrivite slugilor. Şi nu-s de vină părinţii, ci copiii, care-i fac pe 
părinți să se poarte cu ei ca şi cu slugile. Tot astfel şi Dumnezeu! S-a purtat 
atunci cu poporul iudeu cu atâta asprime şi cu atâtea pedepse, câte s-ar fi 
cuvenit unor slugi nerecunoscătoare. Dar pentru aceasta nu-i de vină nici 
Dumnezeu, şi nici legea, ci iudeii, care nu se supuneau şi aveau nevoie de un 
frâu mai tare. Ai să găseşti în Vechiul Testament mulți oameni cu care 
Dumnezeu nu S-a purtat aşa, de pildă: Abel, Noe, Avraam, Isaac, Iacob, 
Iosif, Moise, Ile, Elisei, şi toți ceilalți câți au râvnit învăţătura Noului 
Testament. Aceştia au fost cum au fost nu de frica pedepsei sau din pricina 
amenințării cu osânda, ci din pricina dragostei dumnezeieşti şi a dorului lor 
aprins de Dumnezeu. Ei n-au avut nevoie de porunci, nici de legi ca să 
îmbrățişeze virtutea şi să fugă de păcat! Erau ca nişte copii nobili şi cuminţi 
care, cunoscându-şi vrednicia, se îndreaptă spre virtute, fără să fie mânaţi de 
frica de pedeapsă. Ceilalţi iudei însă, pentru că s-au abătut spre păcat, au avut 
nevoie de frâul Legii. Când au făcut viţelul şi s-au închinat chipului cioplit, 
au auzit: Domnul Dumnezeul tău este singurul Domn (Deut., 6, 4). Când au 
ucis şi s-au desfrânat cu femeile semenilor lor, au auzit: Să nu ucizi, să nu 
faci desfrânare (Deut., 5, 17-18), şi celelalte. 

Prin urmare, nu-i de vină legea dacă aducea pedeapsă şi osândă şi 
dacă-i dăscălea şi înţelepţea pe iudei ca pe nişte slugi nerecunoscătoare, ci 
vrednică de foarte mare laudă. Și nu de o laudă oarecare, pentru că a putut, 
datorită asprimii ei, să scape de răutate pe nişte oameni căzuţi atât de jos în 
păcat, a putut să-i moaie, să-i facă supuşi harului şi să-i ducă spre învățătura 
Noului Testament.” (La cuvântul apostolic ce spune: << Dar având acelaşi 
duh al credinţei, precum este scris>>; şi împotriva maniheilor..., 6-7, în vol. 


Despre schimbarea numelor. Despre răbdare. Despre milostenie..., pp. 289- 
290) 

SCRIPTURA (când şi unde a fost dată Legea Veche?) 


„- Legea Veche a fost dată după pieirea egiptenilor în Marea Roşie, a 
fost dată în pustie, în Muntele Sinai; s-a dat când fum şi foc se urca din Munte, 
când răsuna trâmbiţa, când tuna şi fulgera şi când Moisi a intrat în ceaţă (leş., 
19, 18-19)”. (Omilii la Matei, omila |, |, în col. PSB, vol. 23, p. 16) 


SCRIPTURA (Vechiul Testament) 


„Chiar cele din Vechiul Testament poartă cu ele un însemnat folos. Și 
toate acestea li s-au întâmplat acelora, ca preînchipuiri ale viitorului, şi au 
fost scrise spre povățuirea voastră (| Corinteni 10, 11). De aceea şi lui 
Timotei îi zicea: ia aminte la citit (| Timotei 4, 13), prin care expresie îl 
îndeamnă la citirea cărților Vechiului Testament, pe el, care era un bărbat 
desăvârşit şi care avea cu el atâta har încât şi demonii îi alunga, şi morții îi 
învia.” (Omilii la Epistola către Romani a Sfântului Apostol Pavel, omuilia 
XXXI, p. 535) 


„Legea Vechiului Testament nu este împotriva lui Hristos. Cum poate 
fi când a fost dată de EI, când ne-a fost pedagog spre Hristos?” (Către iudei, 
cuv. II, 2, în vol. Cuvântări împotriva anomeilor. Către iudei, p. 268) 


„După cum pentru un pedagog este cea mai mare laudă când tânărul 
educat de el a propăşit în virtute şi nu mai are nevoie de supravegherea lui 
pentru a trăi cu înţelepciune, tot astfel şi pentru Legea Vechiului Testament 
este cea mai mare laudă când noi nu mai avem nevoie de ajutorul ei. Legea 
Vechiului Testament ne-a făcut nouă acest bine: ne-a făcut sufletul mai 
destoinic pentru primirea unei cugetări mai înalte. Astfel, omul care stă 
lângă Lege, şi nu poate vedea ce este mai înalt decât cele scrise acolo, n-a 
câştigat mare lucru din Lege. Eu însă, care am părăsit-o şi am alergat spre 
învățăturile mai înalte ale lui Hristos, pot să laud Legea mai bine, pentru că 
ea a făcut din mine un astfel de om, încât am putut să depăşesc micimea 
celor scrise în Lege şi să mă urc la înălțimea învăţăturii date nouă de Hristos. 

Legea Vechiului Testament îi este de mare folos neamului omenesc, 
cu o condiţie: să ducă la Hristos. Dacă nu face aceasta, ne vatămă, pentru că 
prin observarea unor porunci mai mici şi prin faptul că ne ţine încă în 
nenumăratele răniri pricinuite de călcările de porunci, ne lipseşte de folosul 
unor învățături mai înalte”. (Către iudei, cuv. II, 2, în vol. Cuvântări 
împotriva anomeilor. Către iudei, p. 269) 

SCRIPTURA (Vechiul Testament şi Noul Testament) 


„Legea n-a omorât păcatul, ci numai l-a arătat, şi l-a făcut cunoscut 
oamenilor, pentru ca oamenii, întocmai ca nişte copii mici hrăniţi cu lapte, să 
poată ajunge în floarea vârstei. Dar pentru că oamenii nici aşa n-au folosit 
nimic, pentru că ei se tăvăleau tot în păcate, deşi legea le arăta mărimea 
păcatelor, a venit Stăpânul nostru obştesc şi a dăruit neamului omenesc 
această legiuire virtuoasă şi duhovnicească.” (Omilii la Facere, omilia LXII, 
II, în col. PSB, vol. 22, p. 283) 


„În Legea cea Veche, Dumnezeu S-a pogorât după ce Moise s-a suit în 
munte; în Noul Testament, însă, Duhul Sfânt Se pogoară după ce firea noastră 
s-a urcat la cer, dar, mai bine spus, la tronul cel împărătesc. Dacă Duhul ar fi 
fost mai mic acum, faptele Duhului n-ar fi fost mai mari şi mai minunate decât 
cele din Legea Veche. Plăcile pe care au fost scrise acum cuvintele Duhului au 
fost cu mult mai bune, iar faptele mai minunate. Apostolii nu se coborau din 
munte, purtând, ca Moisi, în mâini table de piatră, ci purtând în sufletul lor 
Duhul cel Sfânt; erau o vistierie şi un izvor de învățături, de harisme şi de toate 
bunătățile; prin harul Duhului erau, pretutindeni pe unde mergeau, cărți şi 
legi însuflețite. Aşa au atras la credință pe cele trei mii de suflete, aşa pe cele 
cinci mii de suflete, aşa popoarele lumii, pentru că prin limba lor vorbea 
Dumnezeu cu toți cei ce se apropiau de er”. (Omilii la Matei, omila |, I, în 
col. PSB, vol. 23, p. 16) 


„Legea urmărea să facă pe om drept; dar nu putea, că era slabă, 
venind, însă, Hristos şi aducând un nou fel de dreptate, acela prin credință, a 
întărit voința legii; şi ce n-a putut legea, prin litera ei, aceea a săvârşit 
Hristos prin credință. De aceea a spus: N-am venit să stric legea”. (Omilii la 
Matei, omilia XVI, II, în col. PSB, vol. 23, p. 199) 


„Că zic vouă: De nu va prisosi dreptatea voastră mai mult decât a 
cărturarilor şi fariseilor, nu veţi intra întru împărăţia cerurilor (Matei 5, 
20). 

Dacă Hristos i-ar fi ameninţat pentru călcarea poruncilor Vechiului 
Testament, pentru ce ar mai fi spus: Dacă nu va prisosi? Căci cei care 
săvârşeau faptele pe care le săvârşeau cărturarii şi fariseii nu săvârşeau un 
prisos de dreptate. 

- Dar care era prisosul? 

- Să nu te mânii, să nu te uiţi cu gând de desfrânare la o femeie”. 
(Omilii la Matei, omilia XVI, III, în col. PSB, vol. 23, p. 201) 

„- Ce? aş putea fi întrebat. Jurământul nu mai este de la diavol? 

- Ba da, este de la diavol! Dar aceasta abia acum, după ce am primit o 
atât de înaltă filozofie, atuncea (în legea veche) nu! 

- Dar cum se poate ca acelaşi lucru odată să fie bun şi altă dată rău? 

- Eu spun cu totul dimpotrivă: Pentru ce nu poate fi un lucru o dată 
bun şi altă dată rău, când toate lucrurile o arată: meseriile, fructele, toate 
celelalte? Uită-te la trupul nostru! Cu el se întâmplă mai întâi lucrul acesta. 
Mersul în patru labe, atunci când eşti copil mic, e un lucru bun; mai târziu, o 
nenorocire;  hrănitul cu mâncare  mestecată în gură este un 
lucru bun la începutul vieții noastre, mai târziu, plin de scârbă; hrănitul cu 
lapte şi căutarea sânului, la început, este un lucru folositor şi mântuitor; mai 
târziu, ruinător şi vătămător. Vezi că aceleaşi fapte sunt bune într-un timp, 
iar în alt timp nu mai sunt bune?”. (Omilii la Matei, omilia XVIII, VI, în col. 
PSB, vol. 23, p. 228) 


„Să ne sârguim, dar, de voim să avem parte de împărăția cerurilor, să 
facem mai mult decât cele poruncite de legea veche; altfel nu-i cu putinţă să 
dobândim cele cereşti. Dacă ne mulţumim cu măsura legilor vechi, vom 
rămâne dincoace de pridvoarele darurilor. Că de nu va prisosi dreptatea 
voastră mai mult decât a cărturarilor şi fariseilor, nu veți putea intra întru 
împărăția cerurilor (Matei 5, 20). Şi cu toate că stă deasupra noastră o atât 
de mare ameninţare, totuşi sunt unii care nu numai că nu depăşesc dreptatea 
Vechiului Testament, ci sunt cu mult în urma ei”. (Omilii la Matei, omilia 
XVIII, VI, în col. PSB, vol. 23, p. 229) 


„Domnul n-a călcat legea veche în totul, dar nici n-a păzit-o în totul; ci 
uneori o călca, alteori o împlinea; o călca, pentru a deschide drum filozofiei Sale; o 
împlinea, pentru a pune frâu gurii neruşinate a iudeilor, făcând pogorământ 
slăbiciunii lor. Pentru ce te minunezi dacă Domnul a făcut aceasta chiar de la 
începutul activității Sale, când chiar apostolii, după ce li s-a poruncit să predice 
păgânilor Evanghelia, să deschidă întregui lumi uşile învățăturii lui Hristos, să 
zăvorască legea, să înnoiască lucrurile şi să pună capăt tuturor celor vechi, uneori 
păzeau legea, alteori o treceau cu vederea?”. (Omilii la Matei, omilia XXV, II, în 
col. PSB, vol. 23, p. 322) 


„Uită-te şi cum vorbeşte Hristos de Vechiul Testament, comparându-l 


cu Noul Testament şi arătând că cele două Testamente sunt înrudite; unul 
este mai mare, altul mai mic, dar aparțin aceleiaşi familii. Domnul nu huleşte 

Vechiul Testament, ci vrea să-l desăvârşească. Dacă ar fi fost rău, n-ar fi 
căutat să-l facă mai bun, n-ar fi căutat să-l îndrepte, ci l-ar fi aruncat. 

- Dacă-i aşa, pentru ce atunci Vechiul Testament nu duce în 
împărăția cerurilor? m-ar putea întreba cineva. 

- Acum, după venirea lui Hristos, Vechiul Testament nu mai duce 
pe nimeni în împărăția cerurilor, dar i-a dus pe toţi cei care, înainte de 
venirea lui Hristos, au trăit după legile Lui. Că mulți vor veni, spune Hristos, 
de la răsărit şi de la apus şi se vor odihni în sânurile lui Avraam, Isaac şi 
Iacov (Matei 8, 11); iar săracul Lazăr se bucură de mari răsplătiri, fund în 
sânurile lui Avraam (Luca 16, 23). Deci toţi care au strălucit prin poruncile 
Vechiului Testament, toţi au strălucit prin poruncile Vechiului Testament. În 
sfârşit, Hristos nu l-ar fi împlinit în întregime, când a venit pe pământ, dacă 
ar fi fost rău şi străin. Că dacă ar fi făcut aceasta numai ca să atragă pe iudei, 
şi nu ca să arate că este înrudit şi asemănător Noului Testament, atunci 
pentru ce n-a împlinit şi legiuirile şi moravurile elenilor, ca să-i atragă pe 
eleni?” (Omilii la Matei, omilia XVI, IV, în col. PSB, vol. 23, p. 203) 


„Să întrebăm, dar, pe cei ce aruncă legea Vechiului Testament: 
Porunca de a nu te mânia este, oare, potrivită poruncii de a nu omori? Nu 
este mai degrabă desăvârşirea şi plinirea ei? Lămurit, este plinirea ei şi de 
aceea este mai mare decât ea. Cel care nu-i stăpânit de mânie cu atât mai 
mult nu va ucide; iar cel ce-şi înfrânează mânia, cu atât mai mult îşi va 
stăpâni mâinile.” (Omilii la Matei, omilia XVI, V, în col. PSB, vol. 23, p. 
205) 


„Între Vechiul şi Noul Testament este atâta afinitate, încât toate 
acuzaţiile şi mustrările se făceau ca mai strălucit să se deschidă ascultătorilor 
uşa credinţei. 

Fiindcă principala nenorocire a iudeilor a fost încrederea pe care o 
aveau în ei, despre care şi zice mai jos: deoarece, necunoscând dreptatea lui 
Dumnezeu şi căutând să statornicească dreptatea lor, dreptății lui 
Dumnezeu ei nu s-au supus (Romani 10, 3), de aceea şi legea, şi prooroci le- 
au surpat mai dinainte cugetările lor deşarte, şi le înfrânau mândria, ca astfel 
venind la cunoştinţa propriilor păcate, şi depărtând de la ei prostia, să alerge 
cu toată bunăvoința la Cel ce acordă iertarea păcatelor celor ce se văd ajunşi 
în cea mai mare primejdie, şi să primească harul prin credinţă. La acestea 
făcând aluzie Pavel aici, le zicea: Dar ştim că cele câte zice Legea le spune 
celor care sunt sub Lege, ca orice gură să fie închisă şi ca toată lumea să fie 
vinovată înaintea lui Dumnezeu.” (Omilii la Epistola către Romani a 
Sfântului Apostol Pavel, omiha VII, pp. 103-104) 

„Între Vechiul şi Noul Legământ este mare împreună-glăsuire şi acelaşi 
Duh lucrează în amândouă.” (Tâlcuiri la Epistola a doua către Corinteni, 
omilia IX, p. 95) 


„Scopul Vechiului Testament a fost să-l facă pe om din nou om, pe 
când scopul Noului Testament este să-l facă pe om înger. Cu alte cuvinte, 
pentru că răutatea l-a făcut pe om să-şi piardă trăsăturile sale specifice, 
ajungând până la asemănarea cu animalele iraționale şi cu fiarele 
sălbatice, legea mozaică l-a scăpat mai întâi de răutate, iar legea 
evanghelică, a harului i-a dat apoi virtutea îngerească. Scopul celor două 
Testamente este îndreptarea omului.” (Din vol. Problemele vieții, p. 354) 


„Ce este dar tipul, chipul sau umbra şi ce este adevărul sau realitatea? 

Ca să înțelegem aceasta, să luăm ca pildă tablourile pe care le pictează 
pictorii. Aţi văzut adesea tablourile împărăteşti colorate cu o culoare de 
albastru închis! Aţi văzut cum pictorul trage linii albe şi schițează pe 
împărat, tronul împărătesc; schițează caii şi garda, şi pe duşmani, legaţi sau 
îngenuncheaţi. Când vezi aceste schiţe, nu ştii totul, dar nici nu ignori totul. 
Ștu că e desenat un om, că sunt desenați nişte cai; dar nu ştii bine care e 
împăratul şi care sunt duşmanii, până ce pictorul nu lămureşte, cu adevărul 
culorilor, pe împărat, până ce nu-l face mai evident. După cum în tabloul 
acela nu ceri totul înainte ca pictorul să fi dat, cu ajutorul culorilor, 
adevăratul chip al împăratului, şi socoteşti că schiţa e destul de bine făcută 
dacă îţi dă o slabă idee de (întregul) tablou, tot aşa gândeşte şi cu privire la 
Vechiul şi Noul Testament, şi nu-mi cere, când e vorba de tip, adică de 
Vechiul testament, desăvârşirea adevărului.” (La cuvântul apostolic: << Nu 
vreau să nu ştiţi, fraţilor, că părinţii noştri toți au fost sub nor şi toţi prin 
mare au trecut>>, 4, în vol. Despre schimbarea numelor. Despre răbdare. 
Despre milostenie..., pp. 225-226) 


„Nici nu trebuie să fie întru totul străin chipul de adevăr, pentru că n- 
ar mai fi chip; şi nici să egaleze adevărul, pentru că atunci şi el ar fi 
adevărul; ci trebuie să rămână în granițele sale: nici să nu fie întru totul 
adevărul, dar nici să se deosebească de el întru totul. Dacă este întru totul 
adevărul, atunci este şi el adevărul; iar dacă se deosebeşte întru totul de el, 
nu mai poate fi chipul adevărului; ci trebuie să aibă o parte de adevăr, iar 
cealaltă să o restituie adevărului. Să nu ceri dar totul Vechiului Testament! 
Socoteşte o bucurie când găseşti în el mici şi slabe urme de adevăr.” (La 
cuvântul apostolic: <<Nu vreau să nu ştiţi, fraţilor, că părinții noştri toți au 

fost sub nor şi toți prin mare au trecut>>, 4, în vol. Despre schimbarea 
numelor. Despre răbdare. Despre milostenie..., p. 226) 


„Pedagogia Vechiului Testament, legile lui au fost asemănate hranei 
cu lapte; învățătura dumnezeiască a Noului Testament, legile lui au fost 
asemănate cu hrana tare (cf. 1 Cor., 3, 2; Evr., 5, 12). Nimeni nu dă hrană tare 
înainte de a hrăni cu lapte.” (La cuvântul apostolic ce spune: << Dar având 
acelaşi duh al credinţei, precum este scris>>; şi împotriva maniheilor..., 3, 
în vol. Despre schimbarea numelor. Despre răbdare. Despre milostenie..., p. 
285) 


SCRIPTURA (Noul Testament) 


„Când va veni ceea ce este desâvârşit, spune Pavel, atunci ceea ce 
este în parte se va desființa (| Cor., 13, 10). Va suferi şi el ce-a suferit 
Vechiul Testament, de la Noul Testament. Dar din pricina asta nu hulim 
Noul Testament cu toate că va fi desfiinţat şi el când vom dobândi împărăția 
cerurilor. Atunci ceea ce este în parte se va desființa, spune Pavel. Aşa stau 
lucrurile; totuşi spunem că Noul Testament este mare. lar pentru că răsplățile 
Noului Testament sunt mai mari, iar puterea Duhului e mai multă, este firesc 
să ni se ceară şi mai mari străduinţe. Că răsplățile nu mai sunt: pământ în 
care curge miere şi lapte, nici bătrâneți fericite, nici copii mulți, nici grâu şi 
vin, nici turme de oi şi cirezi de boi, ci cerul, bunătăţile cereşti, învierea, 
răsplata de a ajunge frați cu Unul-Născut, de a lua parte la moştenire, de a fi 
împreună slăviți cu EI, de a împărați împreună cu EI şi alte nenumărate 
răsplăţi”. (Omilii la Matei, omilia XVI, V, în col. PSB, vol. 23, p. 204) 


SCRIPTURA (textul Septuagintei) 


„Textul Septuagintei este mai vrednic de credință decât toate celelalte 
traduceri ale Vechiului Testament. Cei care au tradus Vechiul Testament 
după venirea lui Hristos, rămânând iudei, pot fi pe bună dreptate bănuiţi că 
intenționat au tradus greşit profețile, din ură faţă de Hristos. Cei şaptezeci, 
însă, au tradus Vechiul Testament cu mai bine de o sută de ani înaintea 
venirii lui Hristos şi au fost mulți la număr, aşa că nu li se poate aduce o 
astfel de bănuială; ei sunt mai vrednici de credință şi din pricina timpului 
când au făcut traducerea şi din pricina mulțimii traducătorilor şi din pricina 
acordului dintre ei la facerea traducerii. 

Dar chiar dacă iudeii aduc mărturia celorlalte traduceri ale Vechiului 
Testament, şi atunci biruinţa va fi tot de partea noastră”. (Omilii la Matei, 
omilia V, II, în col. PSB, vol. 23, p. 69) 


SCRIPTURA (mărturii împotriva celor care „dau alt Dumnezeu Noului 
Testament şi alt Dumnezeu Vechiului Testament”) 


„Unde sunt acum cei care atacă Vechiul Testament, care sfâşie trupul 
Scripturii, care dau alt Dumnezeu Noului Testament, şi alt Dumnezeu 
Vechiului Testament? Să-l audă pe Pavel cum închide gurile cele lipsite de 
Dumnezeu, cum leagă limba cea luptătoare împotriva lui Dumnezeu, şi arată, 
prin spusa aceasta, că acelaşi duh este şi în Vechiul, şi în Noul Testament! 
Înseşi numele Testamentelor ne arată armonia dintre ele. Se numeşte Noul 
Testament din pricina Vechiului Testament, şi se numeşte Vechiul Testament 
din pricina noului Testament. Aşa precum spune şi Pavel: Zicând <<Nou>>, 
a învechit pe cel dintâi (Evr., 8, 13). Dacă cele două Testamente n-ar avea 
acelaşi autor, nu s-ar putea numi acesta <<WNoul>>, iar celălalt 
<< Vechiul> >. Deci însăşi deosebirea de nume arată înrudirea dintre cele 
două. lar deosebirea aceasta nu vine din pricina conţinutului lor, ci din 
pricina timpului când au apărut, numai prin aceasta se deosebeşte Noul de cel 
Vechi. lar deosebirea de timp nu aduce cu sine nici deosebirea de autor şi 
NICI micşorare. Şi aceasta a arătat-o iarăşi Hristos prin cuvintele: Pentru 
aceea vă spun vouă: Orice cărturar care cunoaşte cele despre împărăția 
cerurilor este asemenea omului gospodar care scoate din vistieria sa lucruri 
noi şi vechi (Matei 13, 52). Vezi că lucrurile sunt deosebite, dar stăpânul este 
unul? După cum acela poate scoate lucruri noi şi vechi, deşi este un singur 
stăpân al casei, tot aşa şi aici este cu putinţă ca Noul şi Vechiul Testament să 
aibă un singur Dumnezeu. Tocmai aceasta arată bogăţia şi averea Lui, anume 
că nu are numai lucruri noi, ci că averea Lui se vădeşte şi prin aceea că are şi 
lucruri vechi. 

Prin urmare, deosebirea dintre Testamente este numai o deosebire de 
nume. Între ele nu-i nici luptă, nici împotrivire. Lucrul vechi ajunge vechi 
din lucrul nou. Aceasta însă nu arată nici luptă, nici împotrivire, ci numai 
deosebire de nume. Eu însă merg mai departe şi susțin cu tărie că, şi dacă 
legile Vechiului Testament ar fi potrivnice legilor Noului Testament, nici 
atunci n-ar trebui să introducem un alt Dumnezeu. Dacă legiuitorul ar fi dat 
legi potrivnice în acelaşi timp şi aceloraşi oameni, care locuiesc în aceleaşi 
locuri şi se îndeletnicesc cu aceleaşi treburi, poate că ar avea oarecare tărie 
sofismul acesta; dar când legile Vechiului Testament au fost date unor 
oameni, iar legile Noului Testament altora, când au fost date în alt timp 

unora, şi în alt timp altora, când unu duceau un fel de vieţuire, iar alții alt fel 
de vieţuire, ce nevoie constrângătoare este să introducem doi legiuitori 
potrivnici, din pricina deosebiri legilor? Eu nu văd nici una! lar dacă aceia 
pot să spună, să o spună! Dar nu vor putea! Şi doctorul adeseori face multe 
lucruri potrivnice, dar nu cu gând potrivnic, ci unitar şi armonic. De multe 
ori, trupul aceluiaşi bolnav îl arde, şi nu-l arde, îl tare, şi nu-l taie; uneori îi 
dă să bea doctorii amare, alteori doctorii dulci. Cele făcute de doctor sunt 
potrivnice, dar gândul cu care face acestea este armonic şi unitar, că 
urmăreşte un singur scop: sănătatea celui bolnav. N-ar fi, oare, o prostie să 
nu ţii de rău pe un doctor care face multe lucruri contrare aceluiaşi trup, iar 
pe Dumnezeu să-L mustrăm dacă a dat porunci diferite, la oameni diferiți, în 
timpuri diferite?” (La cuvântul apostolic ce spune: << Dar având acelaşi duh 
al credinţei, precum este scris>>; şi împotriva maniheilor..., 2, în vol. 


Despre schimbarea numelor. Despre răbdare. Despre milostenie..., pp. 282- 
284) 


„Ați auzit, spune Scriptura, că s-a zis celor de demult: Să nu ucizi 
(Matei 5, 21). Această lege este veche. Să vedem acum legea Noului 
Testament: Jar Eu vă spun vouă: Oricine se mânie pe fratele lui în deşert ... 
vrednic va fi de gheena focului (Matei 5, 22). Te întreb: Sunt potrivnice 
aceste porunci? Care om, cu puţină minte chiar, poate susține asta? Dacă 
Vechiul Testament ar fi poruncit să nu ucizi, iar Noul Testament ar fi 
poruncit să ucizi, da, atunci poate s-ar putea susţine că cele două legi sunt 
contrare; dar când Vechiul poruncește să nu ucizi, iar Noul poruncește ca nici 
măcar să nu te mânu, atunci legea din urmă nu este o împotrivire la cea 
dintâi, ci o întărire a ei. Una taie fructul păcatului, uciderea; cealaltă îi 
smulge şi rădăcina, mânia; una opreşte cursul răutăţii, cealaltă îi seacă însuşi 
izvorul. Că mânia şi iuțeala sunt izvor şi rădăcină a uciderii. Legea cea dintâi 
a pregătit mai dinainte pe oameni; cealaltă lege, când a venit, a plinit ce 
lipsea. Ce împotrivire este între ele, când una taie sfârşitul păcatului, iar 
cealaltă chiar începutul? Legea cea veche a făcut ca mânia să fie curată de 
sânge; legea cea nouă scapă sufletul omului şi de gânduri rele. lar aceasta 
înseamnă armonie între cele două legi, şi nu luptă, cum se străduiesc să 
susțină duşmanii adevărului.” (La cuvântul apostolic ce spune: <<Dar 
având acelaşi duh al credinței, precum este scris>>,; şi împotriva 
maniheilor..., 3, în vol. Despre schimbarea numelor. Despre răbdare. 
Despre milostenie..., pp. 284-285) 


„Căci acelaşi Duh a rânduit totul şi în Vechiul, şi în Noul Testament, 
deşi în chip diferit. De aceea şi Pavel spunea: Dar având acelaşi duh al 

credinţei, precum este scris: <<Crezut-am, pentru aceea am grâit>> (Ul 
Cor., 4, 13).” (La cuvântul apostolic ce spune: <<Dar având acelaşi duh al 
credinței, precum este scris>>; şi împotriva maniheilor..., 7, în vol. Despre 
schimbarea numelor. Despre răbdare. Despre milostenie..., pp. 290-291) 


SCRIPTURA (combaterea celor ce susțin că Dumnezeul Vechiului 
Testament este crud şi aspru iar Dumnezeul Noului Testament este bun, 
paşnic şi blând) 


„... aceşti fil a1 diavolului, cercetând legea Vechiului Testament, care 
porunceşte să scoţi ochi pentru ochi şi dinte pentru dinte (leş., 21, 24), atacă 
îndată şi spun: Cum poate fi bun un Dumnezeu Care dă o astfel de poruncă? 

Ce le vom răspunde? Le vom răspunde că o astfel de poruncă este cea 
mai mare dovadă a iubirii de oameni a lui Dumnezeu. Dumnezeu n-a pus 
această lege ca să ne scoatem ochii unii altora, ci ca să ne ferim de a face aşa 
ceva altora, de frică să nu pățim şi noi la fel. Precum pe niniviteni 
Dumnezeu i-a amenințat cu pieirea, nu ca să-i piardă - că dacă ar fi voit să-i 
piardă, ar fi trebuit să tacă -, ci ca prin frică să-i facă mai buni şi să înceteze 
mânia tot astfel a pus şi această pedeapsă pentru cei care sar iute să scoată 
ochii altora, pentru ca, dacă nu vor de bună voie să se lase de o astfel de 
cruzime, frica să-i împiedice de a vătăma ochii aproapelui. Dacă o astfel de 
poruncă ar fi semn de cruzime din partea lui Dumnezeu, apoi tot semn de 
cruzime ar fi şi porunca de a opri uciderea, ca şi porunca de a împiedica 
desfrânarea. Dar un astfel de raționament nu pot face decât proştii şi nebunii, 
în ce mă priveşte, atât de departe e de mine gândul de a susţine că această 
poruncă este un semn de cruzime din partea lui Dumnezeu, încât afirm că a 
susține, pe temeiul acestei porunci, contrariul, înseamnă a păcătui împotriva 
rațiunii omeneşti. Tu spui că Dumnezeu este crud pentru că a poruncit să 
scoţi ochi pentru ochi; dar eu îţi spun că atunci ar fi părut Dumnezeu crud în 
ochii multora, dacă n-ar fi dat această poruncă. Să ne închipuim că s-au 
desființat toate poruncile legii vechi şi că nimeni nu se mai teme de nici o 
poruncă dată de lege şi că le este îngăduit tuturor celor răi să facă ce vor, în 
toată lbertatea: şi desfrânaților şi ucigaşilor şi hoților şi călcătorilor de 
jurământ şi ucigaşilor de părinți. Oare n-ar ajunge totul cu susul în jos, nu s- 
ar umplea, oare, de mii de ticăloşii şi crime oraşele şi pieţele şi casele şi 
marea şi pământul şi toată lumea? Este clar oricui. Că dacă atunci când sunt 
legi, când e frică şi ameninţare, abia de pot fi înfrânate gândurile rele, ar mai 
putea, oare, ceva împiedica săvârşirea răului dacă ar fi desființată toată 
siguranţa ce o avem de pe urma legilor? Câtă vătămare nu s-ar năpusti peste 
viața omenească! Nu este cruzime numai să laşi pe cei răi să facă ce vor, ci 

şi o altă faptă, nu mai mică decât aceasta, anume de a trece cu vederea pe cel 
lipsit de apărare, pe cel care n-a făcut nimănui nici un rău, dar căruia 1 se 
face rău pe nedrept şi în zadar”. (Omilii la Matei, omilia XVI, VI, în col. 
PSB, vol. 23, pp. 206-207) 


„Vezi, deci, că poruncile Vechiului Testament, departe de a fi pline de 
cruzime, sunt, dimpotrivă, pline, de dragoste de oameni? lar dacă numeşti pe 
Legiuitorul Vechiului Testament nesuferit şi împovărător, te rog să-mi spui 
ce este mai împovărător şi mai greu: să nu ucizi sau să nu te mânii? Care 
legiuitor e aspru: cel care pedepseşte uciderea sau cel care pedepseşte şi 
mânia, cel care pedepseşte pe desfrânat, după ce a săvârşit fapta, sau cel care 
porunceşte să fie pedepsită - şi cu pedeapsă veşnică - chiar numai pofta? 
Vedeţi că argumentul ereticilor s-a întors împotriva lor, că am ajuns la 
concluzia că este paşnic şi blând Dumnezeul Vechiului Testament, despre 
Care ei spun că e crud; şi, dimpotrivă, Dumnezeul Noului Testament, despre 
Care mărturisesc că este bun, este, după nebunia lor, împovărător şi crud? 

Noi, însă, spunem că unul şi acelaşi este Legiuitorul celor două 
Testamente, că le-a întocmit pe amândouă pentru folosul oamenilor şi că 
deosebirea dintre ele se datoreşte deosebirii vremurilor în care au fost date. 
Deci nici poruncile Vechiului Testament nu sunt pline de cruzime şi nici 
cele ale Noului Testament nu sunt de nesuferit şi împovărătoare, ci şi unele 
şi altele izvorăsc din una şi aceeaşi purtare de grijă a lui Dumnezeu. Că 
Dumnezeul nostru a dat Vechiul Testament, ascultă ce zice profetul - dar, 
mai bine spus, pentru ce să nu spunem: Dumnezeul nostru şi Dumnezeul 
Vechiului Testament? -: Voi face cu voi Testament, nu ca Testamentul pe 
care l-am făcut cu părinții voştri (ler., 31, 31-32)”. (Omilii la Matei, omiha 
XVI, VII, în col. PSB, vol. 23, pp. 207-208) 


SCRIPTURA (pregătirea pentru citirea Sfintei Scripturi) 


„În clipa în care luăm dumnezeieştile Scripturi ne reculegem şi ne 
spălăm mâinile noastre. Nu vedeți câtă grijă este înainte de a începe această 
respectabilă lectură? Dacă o continuăm cu grijă şi cu atenție vom dobândi 
destul de mari roduri.” (Comentar la Evanghelia de la Ioan, omilia LIII, 3, 
p. 261) 


SCRIPTURA (citirea Sfintei Scripturi) 


„Cu o comoară se aseamănă citirea dumnezeieştilor Scripturi. După 

cum dacă ai putea lua dintr-o comoară o parte cât de mică, te poţi îmbogăți 
cu ea, tot aşa şi cu dumnezeieştile Scripturi; într-un cuvânt cât de mic poţi 
găsi putere mare de gânduri şi nespusă bogăţie. Cuvintele dumnezeieşti, 
însă, nu-s numai comoară, ci imită şi izvorul care dă drumul la curgeri 
bogate de ape (...) Că mare este bogăția acestei comori şi mare este belşugul 
curgerilor de apă ale acestui izvor duhovnicesc! Să nu te minunezi că am 
pățit aceasta! Şi cei dinaintea mea au scos după puterea lor apă din acest 
izvor şi vor încerca să facă acelaşi lucru şi cei de după mine, dar cu toate 
acestea nu vor putea desăvârşit să-l sece; dimpotrivă, curgerile de apă cresc 
mereu şi apele se umflă. Aşa e natura apelor celor duhovniceşti! Cu cât ai 
vrea să scoţi din dumnezeieştile Scripturi mai multă apă, cu atât mai mult 
harul cel duhovnicesc creşte şi izvorăşte. De asta şi Hristos spunea: De 
însetează cineva, să vină la Mine şi să bea. Din pântecele celui ce crede în 
Mine râuri de apă vor curge, precum a zis Scriptura (loan, 7, 37-38)”. 
(Omilii la Facere, omilia III, ], în col. PSB, vol. 21, p. 46) 


„Vă rog, să nu citim superficial cuvintele Dumnezeieştilor Scripturi! 
Să le citim cu grijă, ca să culegem folosul ce-l au ele, ca să putem merge pe 
calea virtuţii!” (Omilii la Facere, omilia XXI, VI, în col. PSB, vol. 21, p. 
255) 


„Când luăm, deci, în mâini Sfânta Scriptură, să ne încordăm mintea, 
să ne adunăm gândurile şi să alungăm din suflet orice gând lumesc. Aşa să 
citim Scripturile! Cu multă evlavie, cu multă luare aminte, ca să putem fi 
povăţuiţi de Sfântul duh la înţelegerea celor ce sunt scrise şi să culeg mult 
folos din ele. 

Eunucul acela, barbarul, dregătorul împărătesei Etiopiei, care era 
înconjurat de atâta lux şi era purtat în car, nici în acel timp nu neglija citirea 
dumnezeieştilor Scripturi, ci avea în mâini cartea profetului Isaia şi citea cu 
multă râvnă, deşi nu înţelegea cele scrise în ea (Fapte, 8, 26-39). Totuşi, 
pentru că a făcut tot ce depindea de dânsul — râvna, dragostea, luarea aminte 
— a avut parte de povăţuitor. Gândeşte-te cât de râvnitor era, că nici în 
călătorie nu lăsa din mâini Scriptura, ci o citea chiar când era în car! Să audă 
aceasta cei care nici în casă nu vor să facă asta, ci socotesc că citirea 
dumnezeieştilor Scripturi trebuie lăsată la o parte, socotesc că nu se cuvine 
să se ocupe de citirea dumnezeieştilor Scripturi pentru că sunt căsătoriţi, 
pentru că slujesc în armată, pentru că trebuie să-şi crească copiii, pentru că 
trebuie să se ocupe de slugi şi să se îngrijească şi de alte treburi. Şi iată-l pe 
acesta. Era şi barbar şi eunuc! Şi una şi alta îndestulătoare să-l mâne spre 
multă trândăvie”. (Omilii la Facere, omilia XXXV, I, în col. PSB, vol. 22, 

pp. 16-17) 


„Orice timp este potrivit pentru citirea dumnezeieştilor Scripturi; că se 
poate citi Scriptura nu numai acasă, ci şi când mergem în piață şi când 
suntem în călătorie şi când suntem în adunare de lume şi când suntem prinşi 
de treburi, pentru ca, făcând tot ce depinde de noi, să dobândim iute şi 
îndrumător. Da, Stăpânul nostru, văzând dorința noastră de cele 
duhovniceşti, nu ne va trece cu vederea, ci ne va da lumina cea de sus, ca să 
ne lumineze mintea. Aşadar, vă rog, să nu neglijăm citirea dumnezeieştilor 
Scripturi, ci să le citim des, fie de cunoaştem înţelesul Scripturilor, fie de nu- 
] cunoaştem. Citirea continuă ne ajută să ținem bine minte ce citim; adeseori 
ceea ce nu putem înțelege ce citim astăzi, vom putea dintr-o dată înţelege 
mâine, dacă revenim şi citim, pentru că bunul Dumnezeu ne luminează pe 
nevăzute mintea”. (Omilii la Facere, omila XXXV, II, în col. PSB, vol. 22, 
pp. 18-19) 


„lată pentru ce lisus Hristos, după ce a zis: Cercetați Scripturile, a 
adăugat pentru că voi credeți că în ele aveți viaţa veşnică. El n-a zis: voi 
puteți, ci, voi credeţi că aflați. Prin care le arată că nu vor avea un câştig 
mare, atunci când cred că pot să-şi câştige mântuirea numai prin singura 
citire a Scripturilor, fără credință. Este ca şi cum EI ar zice: Nu admiraţi 
Scripturile, nu le priviți voi ca nişte izvoare vii? Chiar pe ele mă întăresc Eu 
acum, căci ele mărturisesc despre Mine; dar voi nu vreți să veniţi la Mine să 
aveţi viaţă veşnică.” (Comentar la Evanghelia de la loan, omila XL, |, p. 
200) 


„Nu trebuie să citim Scripturile în fugă, trebuie să le meditații cu multă 
grijă şi atenție.” (Comentar la Evanghelia de la Ioan, omilia LVIII, 1, p. 
285) 


„Lăsând la o parte ce gândeşte cutare sau cutare, toate să le cercetaţi şi să 
le căutaţi în sfintele Scripturi, şi, găsind acolo adevărata bogăţie, pe aceasta să o 
vânăm, ca astfel să ne bucurăm şi de veşnicele bunătăţi.” (Tâlcuiri la Epistola 
a doua către Corinteni, omilia XIII, p. 135) 


„Să nu-mi spună cineva acele cuvinte deşarte şi vrednice de osândă: 
Am de apărat procese la tribunal, sunt ocupat cu treburile statului, am o 
meserie, am femeie, îmi cresc copiii, îmi gospodăresc casa, sunt bărbat care 
trăiesc în lume. Nu-i treaba mea să citesc Scripturile, ci a acelora care s-au 
lepădat de lume şi trăiesc în creştet de munte, care necontenit acolo îşi duc 

viaţa. Ce vrei să spui, omule? Nu-i treaba ta să citeşti Scriptura, pentru că 
eşti prins de nenumărate griji? Este mai degrabă treaba ta decât a 
călugărilor! Că nu au aceia atâta nevoie de ajutorul dumnezeieştilor 
Scripturi, câtă nevoie au cei ce trăiesc în mijlocul atâtor griji. Monahiu au 
scăpat de piață şi de zgomotul din piaţă; şi-au făcut colibe în pustie şi n-au 
nici o legătură cu oamenii; cugetă în tihnă în liniştea aceea adâncă şi, stând 
ca într-un port, sunt feriți de orice primejdie. Noi însă, clătinați ca în 
mijlocul mării şi asaltați de nenumărate păcate, avem nevoie totdeauna, 
mereu şi mereu, de mângâierea Scripturilor. Călugării stau departe de luptă; 
de aceea nici nu primesc multe răni; tu, însă, eşti necontenit pe câmpul de 
luptă şi primeşti nenumărate răni; de aceea, ai nevoie şi de mai multe leacuri. 
Te necăjeşte femeia, te supără copilul, te mânie sluga, te urmăreşte cu ura lui 
duşmanul, te pizmuieşte prietenul, îți amărăşte zilele vecinul, îţi pune piedici 
pe la spate cel cu care slujeşti în armată, te ameninţă adeseori şi judecătorul, 
te supără foamea, te acoperă Jalea pierderii averilor, te îngâmfă bunăstarea, 
te doboară nenorocirea; multe sunt prilejurile de mânie, multe prilejurile de 
griji, multe pricinile de supărare şi tristeţe, multe prilejurile de slavă deşartă 
şi de mândrie! Nevoile ne înconjoară de pretutindeni şi mii şi mii de săgeți 
de peste tot vin împotriva noastră! Drept aceea, avem nevoie neîncetat de 
armele Scripturii. Să ştii bine, spune Scriptura, că prin mijlocul lațurilor 
treci şi mergi pe creste de ziduri de cetate (Sirah 9, 13).” (Omilii la săracul 
Lazăr, cuvântul III, în vol. Omilii la săracul Lazăr. Despre soartă şi 
Providenţă..., pp. 69-70) 


„Nu-i cu putință, nu-i cu putință să te mântui dacă nu citeşti 
necontenit cărți duhovniceşti. Ar fi de dorit, într-adevăr, dacă prin aceasta 
ne-am putea mântui cândva, chiar citind continuu cărțile sfinte! Dar ce 
nădejde de mântuire să mai avem, când nu ne folosim deloc de puterea lor 
tămăduitoare, deşi suntem răniți de păcate în fiecare zi? Nu vezi pe fierari, 
pe bijutieri, pe argintari, pe toți cei ce se îndeletnicesc cu orice fel de 
meserie, că-şi au la număr toate instrumentele meseriei lor? Și de i-ar sili 
foamea, de i-ar apăsa sărăcia, aleg să sufere mai degrabă orice decât să se 
despartă de vreunul din uneltele meseriei lor, chiar pentru ca să trăiască? 
Adeseori mulți au voit mai degrabă să se împrumute şi să-şi piardă casa şi 
copiii decât să se despartă de cel mai mic dintre instrumentele meseriei lor; 
şi pe drept cuvânt. Fiindcă ştiu că, dacă având instrumentele, nu mai pot 
lucra şi nu mai pot câştiga un ban. Dacă însă păstrează uneltele, e cu putință, 
muncind continuu, să stingă cu timpul împrumutul făcut; dar dacă se despart 
de ele şi ajung în mâinile altora, nu mai pot născoci un alt mijloc ca să-şi 
uşureze sărăcia şi să scape de foame. Tot astfel trebuie să gândim şi noi. 

După cum pentru aceia instrumentele meseriei lor sunt: ciocanul, ilăul, 
cleştele, tot aşa şi pentru noi uneltele meseriei noastre sunt cărțile apostolice 
şi profetice şi toată Scriptura, de Dumnezeu insuflată şi de folos spre 
învățătură (II Timotei 3, 16). Şi după cum aceia, cu instrumentele lor, fac 
toate obiectele ce li se cer, tot aşa şi noi, cu dumnezeieştile Scripturi, făurim 
sufletul nostru; dacă e stricat îl îndreptăm, dacă e învechit îl înnoim.” (Omilii 
la săracul Lazăr, cuvântul III, în vol. Omilii la săracul Lazăr. Despre soartă 
şi Providență..., pp. 70-71) 


„Tu care în fiecare zi te lupţi cu valurile mării acestei vieţi cuprinse 
de furtună şi eşti încărcat cu atâtea păcate, ai nevoie în permanenţă de 
mângâierea Sfintelor Scripturi. Te afli în prima linie a luptei pentru supra- 
vieţuire şi eşti rănit în permanenţă. Femeia ta te mânie, fiul tău te supără, 
angajatul tău te enervează, duşmanul tău îţi face necazuri, prietenul te 
invidiază, vecinul te înjură, asociatul te sapă, iar judecătorul te ameninţă. 
La acestea se adaugă multe situații şi împrejurări care te tulbură, te 
neliniştesc, te mâhnesc şi te întristează, ducându-te până în pragul 
deznădejdii. Săgețile vrăşmaşilor văzuţi şi nevăzuţi te lovesc fără încetare 
de peste tot. De aceea ai nevoie de armele Sfintelor Scripturi. Te rog 
să le citeşti, fie că ştii, fie că nu ştii puterea cuvintelor lor. Dacă le citim 
de multe ori, cele ce învăţăm acolo nu se mai şterg din mintea noastră. Şi 
adesea, ce nu putem înțelege astăzi, dacă citim şi mâine, înțelegem 
imediat, pentru că bunul Dumnezeu ne luminează mintea în chip 
nevăzut.” (Din vol. Problemele vieții, pp. 354-355) 


„Căci, spuneţi-mi, cine dintre voi mergând acasă, a luat în mână o 
carte creştinească şi a citit cele ce se află în ca, sau a cercetat Scriptura? 
Nimeni nu poate zice că a făcut aşa. Ci oscioare de joc şi table vom găsi la 
mulți, iar cărți nicăieri, sau la foarte puţini. Dar şi aceştia sunt ca şi cei ce nu 
le au (cărțile creştineşti — n.n.), căci le leagă şi le pun prin lăzi. Şi toată 
osârdia lor este pentru membrane subțiri şi litere frumoase, iar nu pentru 
citire, şi de aceea nu le dobândesc pentru folos, ci pentru fală. Atât de mare 
este mulțimea slavei deşarte, încât pe nici unul nu-l aud lăudându-se că ştie 
cele ce sunt în ca, ci că are carte scrisă cu litere de aur. Şi care este folosul, 
spune-mi? Căci nu pentru aceasta s-au dat cele scrise, ca să le avem în cărți, 
ci ca să le scriem şi pe inimi.” (Cuvânt că de folos este să fie neluminate 
proorociile cele pentru Hristos, pentru neamuri şi căderea iudeilor, în vol. 
Din ospăţul stăpânului, p. 70) 

„Dar cei ce sunt înnebuniţi după spectacolele de curse hipice pot să 
spună cu cea mai mare exactitate şi numele, şi herghela, şi rasa, şi locul de 
proveniență, şi modul de hrănire a cailor, şi vârsta lor, şi cum s-au comportat 
la curse, şi cine cu cine se întrece pentru a răpi premiul, şi care cal pleacă de 
pe fiecare pistă, şi care este călăreţul fiecăruia, care e favoritul alergării şi 
rivalul pe care trebuie să-l întreacă. Iar cei ce sunt preocupați de cele de pe 
scenele de spectacole nu sunt mai prejos decât aceştia, ba chiar arată mai 
multă nebunie pentru cei ce fac necuviinţe în teatre — adică pentru actori şi 
formaţii de muzică — şi le cunosc neamul şi de unde sunt şi cum au crescut şi 
toate celelalte. Iar noi, dacă întrebăm câte şi care sunt epistolele lui Pavel, 
nici măcar numărul lor nu ştim să-l spunem. lar dacă totuşi ştim care sunt şi 
numărul lor, oraşele care au primit epistolele nu le cunoaştem. lar eunucul 
acela barbar (Fapte 8), tras de mii de griji şi mii de treburi, aşa stăruia în 
citirea Bibliei, că nici în vremea călătoriei nu înceta, ci şezând în trăsură, 
cerceta cu mare stăruință şi amănunțime Scripturile. lar noi, neavând 
aproape nimic din îndatoririle aceluia, care să ne cheltuie timpul, suntem 
străini şi de numele epistolelor, deşi le citim aici în fiecare duminică şi ne 
bucurăm de dumnezeiasca ascultare a lor.” (Îmbrățişați pe Priscilla şi Aquila 
şi cele următoare, cuvântul |, în vol. Cateheze maritale, p. 145) 


„Când flămânzeşte cineva, este semn de sănătate a trupului; aşa şi nevoinţa ascultării du; 


„Mai puţin vinovat vei fi în a o contrazice şi în a o discuta, căci 
atunci noi o vom judeca vrednică de atenţia noastră. Însă nu, noi o 
dispreţuim în aşa măsură încât ea este pentru noi ca o cale neavenită. 
Mai puţin decât oricare cuvânt omenesc, cuvântul lui Dumnezeu obţine 
de la noi mai puțină atenţie. Dumnezeu ne vorbeşte, ce ne interesează? 
Noi trecem chiar fără a ne pleca urechea, semnul disprețului suprem.” 
(Din vol. Bogățiile oratorice, p. 505) 


„Cei care scot aurul din mine nu încetează cu săpatul până ce nu scot 
tot aurul din mină; apoi, cu mult mai mult noi trebuie să fim cu mai multă 
tragere de inimă şi mai râvnitori în căutarea cuvintelor dumnezeieşti. Că şi 
noi săpăm căutând aur, nu aur material, ci duhovnicesc. Nu lucrăm în minele 
pământului, ci în minele Duhului. Căci mine de aur şi izvoare sunt epistolele 
lui Pavel! Sunt mine, pentru că ne dau o bogăţie mai prețioasă decât cel mai 
scump aur! Sunt izvoare, pentru că nu seacă niciodată. Dimpotrivă, cu cât 
scoţi din ele, cu atât izvorăsc mai mult.” (Iarăşi, la aceleaşi cuvinte: << Dar 
având acelaşi duh al credinţei, precum este scris>>,; şi pentru ce primim toți 

îndeobşte cele bune ..., |, în vol. Despre schimbarea numelor. Despre 
răbdare. Despre milostenie... pp. 297-298) 


SCRIPTURA (citirea ei - folosul) 


„De asta harul Duhului ne-a lăsat în scris în dumnezeieştile Scripturi 
viaţa şi traiul tuturor sfinților, ca să vedem că ei, de aceeaşi fire cu noi, au 
săvârşit toate virtuțile şi ca să nu ne mai trândăvim în împlinirea lor”. 
(Omilii la Facere, omilia XI, IV, în col. PSB, vol. 21, p. 133) 


„Ştia, doar, Stăpânul nostru cel iubitor de oameni că ni-i slabă voinţa, 
că alunecăm repede! De aceea ne-a lăsat mari leacuri: citirea din 
dumnezeieştile Scripturi, ca, luând din ele necontenit leacurile trebuitoare, să 
ne aprindem de râvnă, gândindu-ne la viaţa acelor mari şi minunaţi bărbaţi şi 
să nu părăsim virtutea, ci de păcat să fugim şi să facem totul ca să ajungem 
vrednici de acele bunătăţi nespuse”. (Omilii la Facere, omila XII, V, în col. 
PSB, vol. 21, p. 146) 


„Dacă cei care vor să găsească în mare pietre prețioase îndură atâtea 
necazuri şi osteneli şi se aruncă în furia apelor ca să afle ce caută, apoi cu 
mult mai mult trebuie să ne încordăm noi mintea şi să ne coborâm în adâncul 
spuselor Scripturii, ca aşa să punem mâna pe aceste pietre prețioase. Dar să 
nu te sperii, iubite, când auzi de adânc. Aici nu este iureş de ape fără 
rânduială! Aici harul Duhului ne luminează mintea, ne ajută să găsim cu 
uşurinţă ce căutăm şi ne uşurează toată osteneala. Găsirea celorlalte pietre 
nu-i aduce atât de mare folos celui ce dă peste ele; de multe ori îl păgubeşte 
chiar, punându-i de nenumărate ori viaţa în primejdie; iar bucuria găsirii lor 
nu-i atât de mare cât e de mare supărarea ce-o îndură după ce le-a găsit: 
deschide împotriva lui ochiu invidioşilor şi porneşte la luptă împotriva lui pe 
lacomi. Aşa că găsirea acelor pietre nu numai că nu aduce vreun folos vieții 
noastre, dar mai este şi pricină de multe lupte: hrăneşte lăcomia, aprinde 
cuptorul iubirii de argint, asaltează sufletul celor stăpâniţi de această patimă. 
Cu pietrele prețioase duhovniceşti n-ai a te teme de aşa ceva; bogăția 
adunată din ele este nespusă, plăcerea neveştejită şi întrece cu mult bucuria 
pricinuită oamenilor de celelalte pietre”. (Omilii la Facere, omilha XIV, |, în 
col. PSB, vol. 21, p. 155) 


„...comoara duhovnicească, ce se împarte şi niciodată nu se 


cheltuieşte, îmbogăţeşte pe toți şi cu nimic nu împuţinează, ci dimpotrivă, 
creşte. După cum dacă ai putea lua puţin de tot dintr-o comoară de aur, te-ai 

îmbogăți mult, tot aşa e şi cu dumnezeiasca Scriptură; într-un text scurt poți 
găsi multă putere de gândire, bogăție nespusă. Aşa e natura acestei comori! 
Îmbogățeşte pe cei ce o primesc şi nu se împuţinează niciodată, că izvorul 
Duhului Sfânt revarsă comoara aceasta!” (Omilii la Facere, omilia XVI, I, în 
col. PSB, vol. 21, p. 176) 


„Dacă am vrea să fim cu luare aminte şi cu mintea trează, cunoaşterea 
Dumnezeieştilor Scripturi ne va îmbunătăți foarte mult şi viața noastră şi ne 
va face şi mai râvnitori pentru a înfrunta ostenelile virtuţii. Când învăţăm din 
Scriptură că drepţii, care au dobândit multă îndrăznire înaintea lui 
Dumnezeu, care şi-au petrecut toată viaţa lor în încercări şi în necazuri, care 
au avut multă răbdare, că aducând mulțumiri lui Dumnezeu şi că, făcând aşa, 
au fost învredniciţi de răsplată, nu ne vom strădui, oare, şi noi să mergem pe 
aceeaşi cale, ca să luăm şi noi, ca şi ei, aceleaşi răsplăţi?” (Omilii la Facere, 
omilia XXVIII, |, în col. PSB, vol. 21, pp. 350-351) 


„Că nu este patimă sufletească sau trupească, din cele care supără pe 
oameni, care să nu-şi poată găsi leacul în Sfânta Scriptură”. (Omilii la 
Facere, omilia XXIX, |, în col. PSB, vol. 21, p. 363) 


„Luaţi în mâini dumnezeieştile cărți şi primiţi cu râvnă folosul 
cuprins în ele. Mare este câştigul ce ni-l dau ele! Mai întâi, prin citirea 
Scripturilor, ni se îmbogăţeşte limba; apoi sufletul se întraripează şi se 
înalță; se luminează cu lumina Soarelui dreptății; scapă totodată de 
vătămarea gândurilor rele şi se bucură de tihnă şi linişte multă. Ceea ce este 
hrana trupească pentru menţinerea tăriei noastre trupeşti, aceea este pentru 
suflet citirea Dumnezeieştilor Scripturi. Este hrană duhovnicească; întăreşte 
cugetul, face puternic sufletul, îl face mai tare şi mai înţelept şi nu-l lasă să 
alunece spre patimi ruşinoase; îi dă aripi uşoare şi, ca să spun aşa, îl mută în 
cer. Să nu disprețuiţi, vă rog, un câştig atât de mare! Când suntem acasă, să 
ne sârguim să citim cu luare aminte Dumnezeieştile Scripturi; iar când 
suntem aici, în Biserică, să nu ne cheltuim timpul stând la taifas şi vorbind 
deşertăciuni, ci să ne îndreptăm gândurile noastre pentru cele ce am venit, să 
fim cu luare aminte la cele ce se citesc, ca să plecăm acasă cu mai mare 
câştig. Dacă e vorba să veniţi aici ca să vă pierdeţi timpul vorbind vrute şi 
nevrute, fără să plecaţi acasă cu vreun câştig, atunci ce folos? Nu-i, oare, o 
prostie ca aceia care se duc la iarmaroacele cele lumești să se silească să ia 
din iarmaroc la întoarcerea acasă tot ce le trebuie şi să dea bani pentru ce 
iau, lar cei care vin la iarmarocul acesta duhovnicesc să nu-şi dea nici o 
silință să ia ceva din cele ce le sunt de folos, să le pună în suflet şi aşa să se 

întoarcă acasă? ŞI asta mai cu seamă când n-au nici nevoie să cheltuiască 
bani, ci le trebuie numai râvnă şi minte încordată”. (Omilii la Facere, omilia 
XXIX, II, în col. PSB, vol. 21, pp. 364-365) 


„Ce mare bun este, iubiţilor, citirea dumnezeieştilor Scripturi! Ea ne 
face sufletul filozof, ea ne mută cu mintea la cer, ea ne face să mulțumim lui 
Dumnezeu pentru toate, ea ne face să nu ne minunăm de nimic din cele de 
aici, ea ne face ca mintea noastră să petreacă cu gândul numai la lumea 
cealaltă, ea ne face să săvârşim totul, căutând răsplata ce o vom primi de la 
Stăpân şi să înfruntăm cu multă râvnă ostenelile virtuții. Din citirea 
dumnezeieştilor Scripturi putem cunoaşte bine grabnica purtare de grijă a lui 
Dumnezeu, bărbăţia drepţilor, bunătatea Stăpânului şi măreția răsplăților. 
Din citirea dumnezeieştilor Scripturi putem să ne trezim spre râvnirea şi 
imitarea filozofiei bărbaţilor iluştri, să nu ne pierdem curajul în fața 
nevoinţelor virtuții, ci să avem deplină încredere în făgăduințele lui 
Dumnezeu, înainte de împlinirea lor. 

De aceea, vă rog, să citim cu multă râvnă dumnezeieştile Scripturi. 
Dacă vom citi des cele scrise în ele, ne vom îmbogăţi şi cunoştinţele. Este cu 
neputinţă să rămâi fără de folos, când citeşti cu râvnă şi mult dor 
dumnezeieştile cuvinte. Dacă nu avem om, care să ne fie dascăl, atunci 
Însuşi Stăpânul, intrând de sus în inimile noastre, ne luminează mintea, ne 
lămureşte cugetul, face lumină în cele tăinuite, ne este dascăl al celor ce nu 
ştim”. (Omilii la Facere, omilia XXXV, |, în col. PSB, vol. 22, p. 16) 


„În celelalte cărți, în cele a înțelepciunii omeneşti adică, toată 
strădania stă în alcătuirea frazelor; în Scriptură cu totul dimpotrivă. În ea nici 
nu-i vorba de frumusețea cuvintelor şi de alcătuirea frumoasă a frazelor, 
pentru că Scriptura are frumuseţea ei proprie, pentru că ea înfloreşte harul 
cel dumnezeiesc. În cărțile înțelepciunii lumeşti abia de poţi scoate o idee 
după o întinsă şi bogată vorbărie; în Scriptură, după cum ştiţi, adeseori un 
scurt cuvânt e îndestulător ca să ţesem o întreagă învățătură”. (Omilii la 
Facere, omilia XXXVII, I, în col. PSB, vol. 22, p. 40) 


„Prin multă cugetare asupra dumnezeieştilor Scripturi, să oprim orice 
atac al vicleanului demon. Când ne cede că studiem mult cărțile 
duhovniceşti, nu numai că nu ne atacă, dar nici nu îndrăzneşte să cate la noi, 
pentru că ştie că încercarea lui e zadarnică şi că îndrăzneala se întoarce pe 
capul lui”. (Omilii la Facere, omilia XXXVII, I, în col. PSB, vol. 22, p. 41) 


„Comoară duhovnicească sunt cuvintele dumnezeieşti! Și după cum 

numai 0 singură piatră luată dintr-o comoară adeseori ne poate îmbogăţi, tot 
aşa şi virtuțile drepţilor, istorisite în Scriptură ne pot da atât de mare folos — 
dacă vrem să fim cu luare de aminte — încât ne aţâță râvna să fim asemenea 
lor. Aşa, vom putea şi noi, la fel cu drepții, să ne bucurăm de aceeaşi 
bunăvoință a lui Dumnezeu”. (Omilii la Facere, omilia LX, III, în col. PSB, 
vol. 22, p. 268) 


„Socotiţi că numai călugărilor li se cuvine să citească 
dumnezeieştile Scripturi, când de fapt voi aveți cu mult mai multă 
nevoie de ele decât călugării, (pentru că voi trăiţi în lume, voi vă răniţi 
în fiecare zi; şi de aceea voi aveţi mai cu seamă nevoie de leacul 
Sfintelor Scripturi)”. (Omilii la Matei, omiha II, V, în col. PSB, vol. 23, p. 35) 


„Vrei să ştii ce mare folos ai de pe urma citirii Sfintelor Scripturi? 
Cercetează-te să vezi ce gânduri îți vin în minte când auzi cântându-se un 
psalm şi ce gânduri îţi vin când auzi un cântec de lume! Ce gânduri îţi vin 
când eşti în biserică, şi ce gânduri când eşti la teatru! Şi vei vedea câtă 
deosebire este între o stare sufletească şi alta, deşi sufletul este unul”. 
(Omilii la Matei, omiha II, VI, în col. PSB, vol. 23, p. 35) 


„ - Dar ce folos are un om dacă aude cuvintele lui 

Dumnezeu şi nu le face? 
- Nu mic îi va fi folosul chiar numai dacă aude cuvintele lui 

Dumnezeu. Se va osândi, vă ofta şi va ajunge cândva şi la săvârşirea celor 
spuse de Dumnezeu. Că dacă nu are conştiinţa păcatului, când se va 
depărta de păcat, când se va osândi? 

Să nu dispreţuim, dar, auzirea dumnezeieştilor Scripturi. Gândul acesta este un gân 
nu cumva noi să trecem de la auzirea cuvintelor lui Dumnezeu la săvârşirea 
lor”. (Omilii la Matei, omulia II, VI, în col. PSB, vol. 23, p. 36) 


„Să auzim dar, toţi cei care negliţăm citirea Sfintelor Scripturi, câtă 
pagubă suferim, câtă sărăcie! Când vom putea viețui creştineşte, când nici nu 
cunoaştem legile după care trebuie să vieţuim? Bogaţii şi cei care se dau în 
vânt după bani şi după averi îşi scutură mereu hainele lor ca să nu fie 
mâncate de molii. Tu însă, deşi vezi că uitarea îți roade sufletul mai grozav 
decât o molie, nu deschizi cărțile sfinte, nu pui capăt prăpădului, nu-ţi 
împodobeşti sufletul, nu te uiţi mereu la icoana virtuții”. (Omilii la Matei, 
omilia XLVII, III, în col. PSB, vol. 23, p. 550) 

„... tocmai pentru aceasta tu eşti de vină; că biserica e deschisă 
totdeauna dar tu nu intri în ea ca să te împărtăşeşti din izvoarele cele curate 
ale Sfintelor Scripturi”. (Omilii la Matei, omiha LXXII, IV, în col. PSB, vol. 
23, p. 827) 


„- Arată lui Pavel sufletul tău bolnav! Adu în casa ta pe Matei! Aşază- 
te lângă loan! Ascultă de la ei ce trebuie să facă un bolnav ca tine! Ei nu îți 
vor spune negreşit şi nu vor ţine tăinuite sfaturile lor. Ei n-au murit, ci 
trăiesc şi grăiesc”. (Omilii la Matei, omilia LXXIV, IV, în col. PSB, vol. 23, 
p. 844) 


„Adu înaintea lui (sufletului — n.n.) pe profeți! Acestor doctori nu 
trebuie să le dai bani; nici nu cer plată pentru osteneala lor, nici pentru 
doctorule ce le pregătesc. Te silesc însă să faci o cheltuială. Să dai 
milostenie! În celelalte privinţe îţi dau ei ţie bani; de pildă, când îţi 
poruncesc să trăieşti în castitate, te scapă de o mulțime de cheltuieli 
zadarnice şi prosteşti; când îţi poruncesc să te laşi de beţie, te fac mai bogat. 
A1 văzut arta acestor doctori? Te fac sănătos şi-ţi mai dau şi bani. 

Aşează-te, dar, lângă ei şi află de la ei ce boală ai.” (Omilii la Matei, 
omilia LXXIV, IV, în col. PSB, vol. 23, p. 844) 


„Folosul care se scoate din Sfintele Scripturi este mare, câştigul este 
nemăsurat, cum o spune Sfântul Pavel: Căci tot ceea ce s-a scris mai înainte 
s-a scris spre învăţătură, ca prin răbdarea şi mângâierea care vin din 
Scripturi, să avem nădejde (Rom., 15, 4; | Cor., 10, 11). Aceste cărți divine 
sunt o comoară cu tot felul de medicamente. Trebuie să înlăturăm mândria, 
să stingem pofta trupului, să călcăm în picioare bogățule, să dispreţuim 
durerile, să ridicăm inima, să-i dăm curajul ei şi tărie, s-o întărim în răbdare? 
Acolo vom afla pentru fiecare ajutorul cel mai sigur şi mai puternic. Care 
om, în sfârşit, printre cei ce de multă vreme luptă împotriva sărăciei sau cei 
pe care-i ține o boală grea în patul lor, citind aceste frumoase cuvinte ale 
apostolului, nu se va simţi pătruns de o vie mângâiere?” (Comentar la 
Evanghelia de la loan, omilia XXXVII, 1, pp. 175-176) 


„Dacă citim cu multă grijă şi atenție Sfintele Scripturi, nu cu uşurinţă 
şi în trecere, vom putea câştiga mântuirea; dacă le studiem şi le medităm în 
continuu, vom învăţa adevărata învățătură şi felul de a trăi bine. Căci dacă ai 
fi dur şi violent, dacă ai avea un suflet molatic, sau ai fi leneş, dacă altădată 
nu ai profitat de această învățătură şi lectură, acum vei câştiga şi vei avea 
mare folos.” (Comentar la Evanghelia de la Ioan, omilia LIII, 3, p. 261) 

„Să ne aplecăm, iubiți ascultători, la citirea Sfintei Scripturi, dar să 
citim mai ales Sfintele Evanghelii. Imediat ce veţi deschide Evanghelia, veți 
zări numele lui lisus Hristos, şi-L veţi auzi vorbind: Jar nașterea lui Iisus 
Hristos aşa a fost: Maria, mama Lui, fiind logodită cu Iosif, fără să fi fost ei 
înainte împreună, s-a aflat având în pântece din Duhul Sfânt (Mt., 1, 18). 
Ori, cel ce aude aceste cuvinte este luat imediat de iubirea faţă de feciorie, 
admiră această naştere minunată. Nu este un lucru mic faptul că Duhul Sfânt 
n-a socotit nevrednică s-o umple pe o fecioară cu harul Său, şi să vorbească 
un înger cu ea; totodată nu aceea se vede de la început. Dar dacă continuaţi 
citirea voastră până la sfârşit, sigur că veţi arunca toate lucrurile veacului, 
veți râde de tot ceea ce este pământesc; dacă eşti bogat, tu nu te vei mai 
îngriji de bogății, când vei fi învăţat că această logodnică a unui tâmplar, 
stând într-o casă săracă, este Maica Domnului; dacă eşti sărac, tu nu vei mai 
roşi pentru sărăcia ta, atunci când vei fi învăţat că Creatorul lumi n-a roşit să 
locuiască într-o iesle smerită. 

Dacă meditaţi aceste lucruri, nu veţi mai fura, nu veți mai lăcomi, nu 
veți mai răpi bunul altuia, ci mai bine veţi iubi sărăcia şi veţi disprețui 
bogăţiile; prin aceea veţi alunga din sufletul vostru toate relele şi orice viciu. 
Și încă, atunci când îl veţi vedea pe lisus culcat într-o iesle, nu veţi avea 
invidie ca să-i dați fiului vostru o haină ţesută cu aur, nici femeii tale un pat 
împodobit cu argint; şi odată liberi de aceste ocupaţii zadarnice, nu vă veţi 
mai da la lăcomie şi la răpiri. Vă vor veni încă şi alte foloase pe care nu vi le 
spun acum, ci le vor cunoaşte cei care fac experienţa aceasta. Pentru aceasta 
vă îndemn să umpleți totul cu Sfintele Scripturi, să le studiaţi în sensul lor şi 
să le săpați în mintea voastră. Evreii, pentru că le-au neglijat, au primit 
poruncă să le poarte legate de mâna lor (Deut., 6). Pentru noi, noi nu le 
purtăm la mână, ci le lăsăm în casele noastre, în loc să le săpăm în inimile 
noastre cum trebuie; căci în acest fel, după ce ne-am spălat petele noastre, 
noi vom obține bunurile viitoare.” (Comentar la Evanghelia de la loan, 
omilia LIII, 3, p. 262) 


„În Scripturi ni se vorbeşte de cele prezente şi de cele viitoare, de cele 
văzute şi nevăzute ale zidirii lui Dumnezeu. 

Aşa, de pildă, dacă ai voi să ştii despre cer, dacă el va rămâne aşa cum 
se găseşte, sau se va schimba, iată că Scriptura îţi va răspunde lămurit, 
zicându-ţi: Acelea vor pieri, iar Tu vei rămâne şi toți ca o haină se vor 
învechi şi ca un veșmânt îi vei schimba şi se vor schimba (Psalmul 101, 27). 
Tot acolo vei găsi spunându-se şi despre felul sau forma cerurilor, căci zice: 
Cel ce întinzi cerul ca un cort (Psalmul 103, 3). Dacă ai voi să ştii şi despre 

ceea ce este deasupra cerului, iarăşi îţi va spune: Cel ce acoperi cu ape cele 
mai de deasupra ale lui (Psalmul 103, 3). Dar nu stă numai aici, ci încă îţi 
vorbeşte şi despre lăţimea şi înălțimea cerului, arătând că amândouă acestea 
sunt deopotrivă în măsura lor, căci zice: Pe cât sunt de departe răsăriturile 
de la apusuri, depărtat-a de la noi fărădelegile noastre. Cât este departe 
cerul de pământ, atât este de mare mila Lui, spre cei ce se tem de EI 
(Psalmul 102, 12, 77). De ai voi să cunoşti temeliile pământului, nici acestea 
nu ţi le va ascunde fericitul David, ci îl vei auzi cântându-ți şi zicând: Acesta 
pe mări l-a întemeiat pe el (Psalmul 23, 2). De cumva ai dori să ştii de unde 
vin cutremurele de pământ, tot el te va izbăvi de această neştiinţă zicând: Cel 
ce caută spre pământ, şi-l face pe el de se cutremură (Psalmul 103, 33). 
Voieşti poate să cunoşti care este trebuinţa de noapte, adică pentru ce este 
făcută noaptea? Apoi şi aceasta o vei afla tot de la el, zicând: Pus-ai 
întuneric şi s-a făcut noapte, când vor ieşi toate fiarele pădurii (Psalmul 
103, 21). Voieşti să cunoşti la ce folosesc munții? Tot el îţi va răspunde 
zicând: Munţii cei înalți adăpost cerbilor (Psalmul 103, 19). De ce sunt 
stâncile? Stâncile scăpare iepurilor (Psalmul 103, 19). De ce sunt făcuţi 
copacii câmpului? Acolo, zice, păsările îşi vor face cuib (Psalmul 103, 18). 
De ce sunt izvoarele prin pustietăți? Adăpa-se-vor toate fiarele câmpului, 
peste acelea păsările cerului vor locui (Psalmul 103, 12, 13). De ce este 
făcut vinul? Nu ca să-l bei, căci pentru aceasta era de ajuns apa, ci ca să te 
veseleşti. Vinul, zice, veseleşte inima omului (Psalmul 103, 16), iar aflând tu 
aceasta, vei şti până la ce punct să întrebuințezi vinul. Cum se hrănesc 
păsările şi fiarele sălbatice? Vei auzi tot pe David zicând: Toate către Tine 
aşteaptă ca să le dai lor hrană la bună vreme (Psalmul 103, 28). De vei 
întreba de ce sunt animalele, EI îți va răspunde că sunt făcute pentru tine. 
Cel ce răsări iarbă dobitoacelor, zice, şi verdeață spre slujba oamenilor 
(Psalmul 103, 15). Care este trebuința de lună? Ascultă-l tot pe dânsul 
zicând: Făcut-ai luna spre vremi (Psalmul 103, 20). Cum că toate cele 
văzute şi nevăzute sunt făcute de Dânsul, şi aceasta a arătat-o lămurit, 
zicând: Că EI a zis si s-au făcut, El a poruncit şi s-au zidit (Psalmul 32, 9). 
Și cum că va fi dezlegarea morţii, şi aceasta ne învaţă, zicând: Dumnezeu va 
izbăvi sufletul meu din mâna iadului (Psalmul 48, 16). Cum s-a făcut trupul 
nostru? Şi aceasta o spune încă: Adusu-și-a aminte că ţărână suntem 
(Psalmul 102, 14). Şi unde oare se întoarce iar? Lua-vei duhul lor, zice, şi se 
vor sfârşi, şi în ţărână se vor întoarce (Psalmul 103, 30). Şi de ce toate 
acestea? Pentru tine, căci zice: Cu mărire şi cu cinste l-ai încununat pe el, 
pusu-l-ai pe dânsul peste lucrul mâinilor Tale (Psalmul 8, 5, 6). Oare noi, 
oamenii, avem ceva în comun cu îngerii? Şi aceasta ne-o spune, cântând 
astfel: Micşoratu-l-ai pe dânsul cu puţin faţă de îngeri (Psalmul 8, $). 

Despre dragostea lui Dumnezeu, îl vei auzi tot pe el zicând: În ce chip 
miluieşte tatăl pe fii, aşa a miluit Domnul pe cei ce se tem de EI (Psalmul 
102, 13). Ne vorbeşte până şi de cele ce vor urma după trecerea noastră de 
aici, şi despre sfârşitul cel netulburat: Întoarce-te, suflete al meu, la odihna 
ta, zice, că Domnul ţi-a făcut ţie bine (Psalmul 114, 7). De ce sunt făcute 
cerurile? Şi aceasta îți spune, zicând: Cerurile spun slava lui Dumnezeu 
(Psalmul 18, 1). De ce s-a făcut noaptea şi ziua? Nu numai ca ele să se arate 
şi să se odihnească iarăşi, ci ca să ne şi înveţe pe noi, după cum zice: Ziua 
zilei spune cuvânt, şi noaptea nopții vesteşte ştiinţă. Nu Sunt graiuri, nici 
cuvinte, ale căror glasuri să nu se audă (Psalmul 18, 2, 3). Cum înconjoară 
marea pământul? Adâncul ca haină este îmbrăcămintea lui (Psalmul 103, 7), 
cum zice textul evreiesc. 

Făcând început prin cele vorbite până acum, voi veţi şti şi toate 
celelalte, ca de pildă: cele pentru Hristos, cele pentru înviere, cele pentru 
viaţa viitoare, cele pentru odihna cea veşnică, cele pentru osândă, cele pentru 
viaţa morală, cele pentru dogme; şi, în fine, veţi găsi cartea Psalmilor plină 
de mii de alte bunătăţi. De vei cădea în oarecare ispite, aici vei găsi o mare 
mângâiere. De cumva vei cădea în păcate, tot în această carte vei găsi mii de 
leacuri. De vei ajunge în sărăcie sau în strâmtorare, uitându-te în această 
carte, vei vedea multe limanuri de scăpare. De eşti drept, multă siguranță 
găseşti în ea, iar de eşti păcătos, multă mângâiere.” (Omilii la Epistola către 
Romani a Sfântului Apostol Pavel, omilia XVIII, pp. 503-506) 


„Deci pentru ca noi să fim folositori şi nouă şi altora, întruna să ne 
folosim de scrierile lui (Apostolului Pavel — n.n.) desfătându-ne cu ele în loc 
de orice grădină încântătoare. Căci numai aşa vom putea a 
ne izbăvi de rele şi a alege virtutea, precum şi a ne învrednici de bunătăile 
făgăduite nouă.” (Tălcuiri la Epistola a doua către Corinteni, omilha XX, p. 
193) 


„Auziţi vă rog, toţi muritorii, şi procurați-vă cărțile sfinte, 
medicamentele sufletului. (...) cel puţin procurați-vă Noul Testament, 
Apostolul, Faptele Apostolilor, Evanghelule, ca să le aveţi dascăli în 
permanenţă. De vei avea vreo supărare, caută în el (Noul Testament) ca într- 
un depozit de medicamente, ia de acolo mângâierea în suferinţa ce ai. Dacă 
al vreo pagubă, dacă s-a întâmplat vreo moarte, sau vreo pierdere a unuia 
dintre ai tăi, caută în el, şi încă nu numai să cauţi, ci să iei de acolo totul şi să 
le ai în cugetul tău. Aceasta este cauza tuturor relelor, de a nu cunoaşte 
Sfintele Scripturi.” (Comentariile sau Explicarea Epistolei către Coloseni, 
omilia IX, pp. 107-108) 

„De trebuie a îndrepta ceva sau a înţelepţi, de lipseşte ceva sau de 
trebuie a adăuga, spre înviere, de acolo putem afla. Astfel ca omul lui 
Dumnezeu să fie desăvârşit. De aceea, zice, s-a dat mângâierea Scripturilor, 
ca omul lui Dumnezeu să fie desăvârşit. Aşadar, nu se poate ca omul să fie 
deplin fără mângâiere, fără cunoştinţa Scripturilor.” (Comentariile sau 
explicarea Epistolei a doua către Timotei, omiha IX, p. 102) 


„Să 1ei aminte la citirea Scripturilor, căci dacă iei seama la aceasta, 
pleacă de la tine mâhnirea şi se înfiripează înlăuntrul tău desfătarea, dispare 
răutatea, prinde rădăcini virtutea şi nu ajungi să pătimeşti în vâltoarea 
lucrurilor învârtoşate. Marea se învolburează, dar tu pluteşti senin pe ape, 
căci ai cârmaci citirea Scripturilor.” (Din vol. Despre Rai şi Scriptură. 
Despre iubirea lui Dumnezeu pentru noi. Despre <<Şezut-a Împărăteasa 
de-a dreapta Ta>>, pp. 25-26) 


„Ceea ce este hrana pentru trup, aceea este învăţătura cuvintelor 
dumnezeieşti pentru suflet”. (Cuvântări împotriva anomeilor, cuv. XI, în 
vol. Cuvântări împotriva anomeilor. Către iudei, p. 176) 


„Căci ca şi într-o grădină văd multe feluri de flori de ales; pretutindeni trandafiri, multe 
au numai singurul miros gol, ci fruct, care poate nutri inimile.” (Primele 
patru omilii despre statui, omilia |. p. 8) 


„Să arătăm care este tezaurul Scripturilor şi că totul este folositor şi nu fără pericol dacă 
adânci, cu mult mai ales acelea care anunţă prin ele însele o mare bogăţie de 
învățăminte, vor umplea spiritele noastre şi inimile noastre de tezaure 
nesfârşite.” (Primele patru omilii despre statui, omila |, p. 8) 


„Scriitorii profani întrebuințează multe cuvinte atrăgând auditorii prin 
multa lor vorbire, ei ne aruncă mâinile goale şi nu aduc nici un fruct cu 
lungile şi nefolositoarele lor discursuri. Nu este tot astfel Sfânta Scriptură, ci 
cu totul din contră. Cele mai mici cuvinte inspiră înţelepciune şi nu trebuie 
adesea decât unul singur pentru a ne îndrepta în tot cursul vieții noastre.” 
(Primele patru omilii despre statui, omilia |, p. 9) 


„Întăritoare şi odihnitoare este citirea dumnezeieştilor Scripturi pentru 
sufletele cuprinse de tristeţe. Citirea dumnezeieştilor Scripturi alungă din 
sufletul nostru tăria şi fierbințeala durerii şi ne mângâie mai dulce şi mai 
plăcut ca umbra.” (Omiliile despre pocăință, omilia a patra, p. 62) 

„Îmi place să vă citesc mai des cuvintele Legii! O de-aş putea să vi le 
citesc toată ziua! Dar, mai bine spus, nu vouă, ci celor vinovați de păcate; 
dar şi vouă, că şi voi veţi ajunge mai întăriţi, iar cei bolnavi îşi vor redobândi 
iute sănătatea.” (Omiliile despre pocăință, omilia a şasea, p. 104) 


„Căci tâlcuim Scripturile nu numai ca să le învățați, ci ca să vă şi 
îndreptaţi năravurile. Şi de nu se va face aceasta, de prisos citim, de prisos 
tâlcuim. Şi pentru un luptător intrând în locul cel de luptă uns şi pregătit cu 
toată grija de mâinile antrenorului, dar venind lupta, acel meşteşug se va 
dovedi nefolositor, atunci de prisos a mai intrat în locul cel de luptă, aşa şi 
voi venind aici şi învăţându-vă toate luptele şi meşteşugurile diavolului, dar 
dacă atunci când va veni vremea luptelor vă veţi împiedica, văzând fața 
frumoasă, înălțându-vă cu mândria, sau biruindu-vă de orice alt gând rău, în 
zadar ați intrat aici.” (Cuvânt la neluminarea scripturii celei vechi, la iubirea 
de oameni a lui Dumnezeu şi cum că nu se cuvine a ne învinui unii pe alții, 
în vol. Din ospățul stăpânului, pp. 94-95) 


„În ce fel bolnavilor nu le fac numai un fel de mâncare să le dea să 
mănânce, ci trebuie să gătească multe feluri de bucate, că de nu-i va plăcea 
bolnavului de un fel, să-i placă de altul; de nu de acela, de altul, iar de nu va 
primi nici de acela ci îl va refuza, tot va primi altul şi de multa nepoftă 
biruiesc greul gustului şi de multe feluri de bucate se tămăduieşte neplăcerea 
firii; deci aşa este şi la mâncările cele sufleteşti şi aşa se cade să facem când 
suntem bolnavi sufleteşte; din multe citanii şi pilde ale Sfintei Scripturi să 
aflăm prea lesne doftoria bolilor celor sufleteşti.” (Din vol. Mărgăritarele 
Sfântului loan Gură de Aur, p. 111) 


„Să cercetăm Scripturile, fraţilor, ca să nu flămânzim! Când va veni 
foametea cea stricătoare de suflet, să le cercetăm ca să nu ne înşelăm şi să ne 
clatine tot vântul, pentru care zice Domnul către cei leneşi: vă înşelați 
necunoscând Scripturile. Caută, iubitule, în Sfintele Scripturi că este 
învățătură şi poruncă stăpânească, cercetează cu osteneală, cercetează şi 
caută şi vei afla multă şi nenumărată avuţie şi comoară ascunsă în țarină, 
cunoaşte dumnezeiasca Scriptură, caută şi vei afla şi dacă vei afla, vinde 
toate câte ai şi cumpără țarina aceea, adică cunoştinţa cea bună a 
dumnezeieştilor Scripturi, în care este ascuns Fiul şi adevărata înţelepciune a 
Tatălui, pe Care, dacă Îl vei afla, fericit vei fi, precum scrie, că fericit este 
omul cel ce a aflat înțelepciunea. Cercetează, iubitule, ori de eşti bogat ori de 
eşti sărac, ori slugă sau slobod, bărbat sau femeie, cercetează Scripturile, că 

dumnezeiasca Scriptură este sărătură a toată bunătatea.” (Din vol. 
Mărgăritarele Sfântului loan Gură de Aur, p. 173) 


„Scriptura ne luminează destinul, ne învaţă despre drumul nostru 
pe care trebuie să-l urmăm, despre pericolele de evitat, despre luptele 
de suferit; fiecare poziție primeşte învățături speciale; fiecare din 
peripeţiile vieţii prezente, lecţii potrivite: dogma şi morala, simbolul şi 
decalogul, credința, nădejdea şi iubirea. Scriptura ne este şcoala 
noastră universală şi prin ea ne vedem acoperiți cu toată armătura, 
înzestrați victorios cu tot adevărul.” (Din vol. Bogăţiile oratorice, p. 
507) 


„Meditarea ei continuă ne păzeşte împotriva păcatului. Şi dacă 
ne lăsăm târâți şi după ce am comis păcatul cădem în tristeţe şi în 
deznădejde, Scriptura pune balsamul pe această rană de descurajare, 
cea mai ucigaşă dintre toate. Ea are mii de cuvinte de încredere şi de 
nădejde; ea ne arată în multe scene pe cei căzuţi în adâncul păcatului 
că s-au ridicat apoi la culmea celei mai sublime sfințenii. Dacă starea 
păcatului este rară, este o altă stare prin care trebuie să trecem fără 
încetare: ispita, pericolul, războiul grozav, pe care ni-l face răul. Toate 
gândurile unei opuneri curajoase ne sunt sugerate de Scriptură. Toate 
gândurile de virtute ne sunt sugerate şi oferite. În faţa privirilor noastre 
Pavel face să treacă mulțimea slăvită de eroi care, înfruntând luptele 
sfinte şi suferind martiriile au ieşit din ele biruitori. Suntem noi drepți 
şi sfinţi? Să ne păzim de a ne gândi că forța nu ne mai este necesară. 
Ori această forță ne-o va da încă Scriptura.” (Din vol. Bogăţiile 
oratorice, p. 507) 


„Ce se întâmplă când stăm chiar numai o clipă într-o parfumerie? 
Ne imprimăm întreaga noastră făptură de miros. Aşa va fi cu sufletul 
nostru, dacă-l punem în contact cu Scripturile divine. Înainte ca el să fi 
dobândit virtuțile, el va mirosi a parfum.” (Din vol. Bogățiile 
oratorice, p. 509) 


SCRIPTURA (înţelegerea şi interpretarea ei) 


„Să primim cu multă recunoştinţă cuvintele Scripturii; să nu depăşim 
măsura noastră, dar nici să iscodim cele mai presus de noi, aşa cum au pățit 
duşmanii adevărului, care, voind să cerceteze totul cu propriile lor gânduri, 
nu s-au gândit că este cu neputinţă omului să cunoască desăvârşit creația lui 

Dumnezeu”. (Omilii la Facere, omila II, II, în col. PSB, vol. 21, p. 40) 


„Da, cuvintele sunt puţine, dar mare e comoara ascunsă în ele şi se 
cuvine ca acei cu mintea trează şi cu luare-aminte să nu se oprească la 
suprafaţa lor. Cei ce caută aur, această comoară materială, nu sapă numai la 
suprafață, nici nu caută aurul numai acolo, ci când se coboară în adâncul 
pământului, atunci sapă sânurile pământului şi aşa, cu măiestria lor, despart 
aurul de pământ şi, după multă osteneală, adeseori abia pot găsi o fărâmă de 
aur. Aici nu-i aşa. Osteneala e mică, iar averea nespusă. Aşa sunt toate cele 
duhovniceşti.” (Omilii la Facere, omila VIII, I, în col. PSB, vol. 21, p. 99) 


„După cum parfumurile dau miros mai puternic cu cât le freci mai 
mult în mână, tot aşa şi dumnezeieştile Scripturi: cu cât te străduieşti să le 
citeşti mai mult, cu atât poţi vedea mai bine comoara ascunsă în ele şi poţi 
scoate din ele şi multă şi nespusă bogăție”. (Omilii la Facere, omilia XIII, I, 
în col. PSB, vol. 21, p. 148) 


„Slăbiciunea minţii noastre este de vină că Scriptura foloseşte 
cuvinte atât de grosolane, adică cuvinte nepotrivite ființei Dumnezeirii. 
Auzul nostru omenesc nici n-ar fi putut înţelege altfel cuvintele Scripturii, 
dacă nu ar fi avut parte de un pogorământ atât de mare”. (Omilii la Facere, 
omilia XIII, II, în col. PSB, vol. 21, p. 149) 


„Sunt legi dumnezeieşti pogorâte de sus, din ceruri, spre mântuirea 
noastră. Dacă la citirea scrisorilor împărăteşti se face multă linişte, dacă este 
alungat orice zgomot şi orice tulburare şi toţi stau cu urechile încordate, 
doritori să audă ce spun scrisorile împărăteşti, şi primejdie mare ameninţă pe 
cel ce face chiar un mic zgomot şi întrerupe firul cititului, apoi cu mult mai 
mult aici trebuie să staţi cu frică şi cu cutremur, să tăceți molcum, să 
alungați tulburarea gândurilor, ca să şi puteți înţelege cele spuse, iar 
Împăratul cerurilor, văzându-vă ascultarea, să vă învrednicească şi de mai 
mari daruri”. (Omilii la Facere, omilha XIV, II, în col. PSB, vol. 21, p. 157) 


„Nu trebuie lăsat la o parte nici cel mai mic cuvânt, nici o silabă din 
cele ce se întâlnesc în dumnezeieştile Scripturi. Cuvintele Scripturii nu sunt 
cuvinte simple, ci cuvinte ale Sfântului Duh; de aceea poți găsi, chiar într-o 
silabă, mare comoară”. (Omilii la Facere, omilha XV, ], în col. PSB, vol. 21, 
p. 167) 


„Dacă nici acum nu înțelegem exact cele scrise în Dumnezeieştile 

Scripturi, acum, când este post, când ne bucurăm de atâta linişte, când 
suntem scăpați de gândurile care ne tulbură mintea, în ce altă vreme vom 
mai putea face lucrul acesta?”. (Omilii la Facere, omilia XIX, IV, în col. 
PSB, vol. 21, p. 229) 


„Eu vă rog pe toți să nu treceţi cu uşurinţă pe lângă cele scrise în 
Dumnezeieştile Scripturi. Nu-i nici un cuvânt scris în Scriptură care să nu 
cuprindă în el multă bogăţie de idei; şi pentru că fericiți profeți au scris 
inspirați de Duhul Sfânt, de aceea cele scrise au mare comoară ascunsă în ele 
(...) Nu este silabă, nu este chiar virgulă din Scriptură, în care să nu se afle 
comoară pusă în adâncul ei. De aceea se cuvine ca, povăţuiți de harul cel de 
sus şi luminați de Duhul Sfânt, cu astfel de gânduri să citim dumnezeieştile 
cuvinte. Dumnezeiasca Scriptură n-are nevoie de înțelepciunea omenească 
pentru înţelegerea celor scrise în ea, ci de descoperirea Duhului, pentru ca, 
aflând adevăratul înţeles al cuvintelor ei, să primim din ele mult folos. Dacă 
în actele întocmite de oameni pentru afaceri lumeşti, distruse adeseori de 
vreme, are mare putere data pusă în fruntea actului, iar adeseori chiar o 
silabă, apoi cu mult mai mult poţi vedea lucrul acesta în Dumnezeieştile 
Scripturi, scrise de Duhul Sfânt. Cu o singură condiție: să fim cu mintea 
trează, să nu trecem cu uşurinţă peste ele, ci să ne încordăm mintea ca să 
vedem cu de-amănuntul totul; să nu fim mai răi decât cei care se străduiesc 
mult pentru cele materiale. Cei care caută aur în pământ nu sapă pământul la 
suprafaţă, ci se coboară adânc de tot, ca să poată găsi câteva firmituri de aur; 
apoi cu multă oboseală şi răbdare caută în pământul săpat; şi după munca 
aceea istovitoare abia de-şi mângâie puţin ostenelile; şi totuşi, cu toate că 
folosul le e mai mic decât ostenelile, iar de multe ori, după multă osteneală 
şi nesomn, îşi văd nădejdile înşelate, nici aşa nu contenesc munca, ci, mânaţi 
de nădejde, nici nu simt oboseala. Dacă aceştia se străduiesc atâtea pentru 
nişte lucruri stricăcioase şi pieritoare, în care de multe ori nici nu ştii de ai să 
câştigi ceva, apoi cu mult mai mult se cuvine ca noi să arătăm aceeaşi râvnă, 
ba chiar mai multă, când cercetăm Scripturile, în care şi bogăția este nefurată 
şi comoara este neîmpuţinată, iar nădejdile nedezmințite, da să putem 
dobândi ce căutăm”. (Omilii la Facere, omilia XXI, I, în col. PSB, vol. 21, 
pp. 244-245) 


„Hristos spunea: Cercetaţi Scripturile (loan, 5, 39). Nu totdeauna 
putem găsi dintr-o dată înțelesul celor scrise, ci este nevoie de multă 
cercetare, ca să nu ne scape nimic din cele aflate în adâncul lor. (...) ce câştig 
nu vom avea, de vom citi cu luare aminte şi cu mintea trează fiecare cuvânt 
din Sfânta Scriptură? Avem un Stăpân iubitor de oameni; când ne vede că ne 

îngrijim, că ardem de dorul înțelegerii dumnezeieştilor cuvinte, nu ne mai 
lasă să avem nevoie de altcineva, ci îndată ne luminează mintea, ne dăruieşte 
lumina Lui şi, potrivit iscusitei Lui înțelepciunii, pune în sufletul nostru 
învățătura cea adevărată. De aceea, ca să ne şi îndemne spre lucrul acesta şi 
ca să ne facă şi mai râvnitori, a fericit pe cei ce au o astfel de râvnă, zicând: 
Fericiți cei ce flămânzesc şi însetează de dreptate că aceia se vor sătura 
(Matei, 5, 6). Uită-te la înțelepciunea Dascălului! Prin această fericire nu 
numai că ne-a îndemnat, dar prin cuvintele: cei ce flămânzesc şi însetează de 
dreptate ne-a învăţat cu câtă râvnă se cuvine să ne pornim spre cercetarea 
duhovniceştilor cuvinte. După cum cei flămânzi, ne spune Domnul, se 
grăbesc destul de iute la mâncare, iar cei arşi de multă vreme de sete se 
apropie repede de băutură, tot aşa şi noi, ca şi cum am fi flămânziţi şi 
însetați, trebuie să ne apropiem de învățătura cea duhovnicească. Unii ca 
aceştia sunt vrednici nu numai de fericiri, ci şi de dobândirea celor dorite. Se 
vor sătura, adică se vor umple, li se va împlini dorinţa lor duhovnicească”. 
(Omilii la Facere, omilia XXIV, I, în col. PSB, vol. 21, p. 285-286) 


„Să nu îngăduiţi, deci, pe cei care încearcă să spună basme când 
tâlcuiesc Dumnezeiasca Scriptură, pe cei care introduc în dumnezeieştile 
dogme propriile lor gânduri”. (Omilii la Facere, omilia XXIV, VI, în col. 
PSB, vol. 21, p. 297) 


„Llubitorul de oameni Dumnezeu n-a făcut lesne de înţeles, de la 
simpla citire, toate cuvintele Sfinte Scripturi şi nici n-a lăsat să ne fie clare şi 
lămurite toate, tocmai ca să ne trezească din trândăvie şi să fim cu mare 
luare aminte, ca aşa să culegem folosul din ele. De obicei rămân mai bine 
înfipte în mintea noastră cele pe care le găsim cu greu şi după multă 
cercetare, pe când cele pe care le descoperim uşor zboară iute din mintea 
noastră”. (Omilii la Facere, omilia XXXII, I, în col. PSB, vol. 21, p. 408) 


„Să trezim mintea noastră şi să privim bine în adâncul celor scrise de 
Scriptură, ca să avem din ele cât mai mult câştig.” (Omilii la Facere, omilia 
XXXII, |, în col. PSB, vol. 21, p. 408) 


„Mare e puterea Dumnezeieştii Scripturi şi multă este bogăția 
gândurilor ascunse în cuvintele ei. De aceea se cuvine să o cercetăm cu 
deosebită luare aminte, ca să scoatem îmbelşugat folos din ea. Asta e pricina 
că şi Hristos ne-a poruncit, zicând: Cercetaţi Scripturile, ca să nu luăm 
aminte numai la citire, ci să pătrundem, adâncul ei, pentru a putea înţelege 
sensul adevărat al Scripturii. Aşa e obiceiul Scripturii! În puţine cuvinte poţi 


2846 


găsi adeseori mare mulțime de idei. Că dumnezeieşti şi nu omeneşti sunt 
învățăturile Scripturii, de aceea poţi vedea că întreaga Scriptură este 
alcătuită altfel decât cărțile înţelepciunii omeneşti.” (Omilii la Facere, 
omilia XXXVII, I, în col. PSB, vol. 22, p. 40) 


„Cu evlavie şi cu frică mare să ascultăm, iubiţilor, cele scrise în 
Dumnezeieştile Scripturi. Nu sunt scrise la întâmplare şi fără rost, ci toate 
spre binele şi folosul nostru, chiar dacă folosul unora nu-l ştim. Că nu putem 
cunoaşte cu de-amănuntul totul; dar chiar dacă am putea cunoaşte atât cât ne 
este cu putință pricinile unor fapte din Scriptură, totuşi şi aşa mai rămâne 
încă o comoară ascunsă, foarte tainică şi greu de tălmăcit.” (Omilii la 
Facere, omilia XLIV, IV, în col. PSB, vol. 22, p. 123) 


„Să nu trecem cu uşurinţă peste cele scrise în Dumnezeieştile 
Scripturi. Dacă cei care scot din pământ firişoarele de aur îndură orice 
oboseală şi se supun la tot felul de munci numai ca să poată despărți aurul de 
pământ, apoi cu mult mai mult se cuvine ca noi să căutăm cuvintele 
Duhului.” (Omilii la Facere, omilia LIX, I, în col. PSB, vol. 22, p. 256) 


„Să nu trecem, dar cu uşurinţă pe lângă cele scrise în Dumnezeieştile 
Scripturi, nici să le citim fără multă luare aminte, ci coborându-ne în adâncul 
lor şi cunoscându-le bogăţia aflată în ele, să slăvim pe Stăpânul nostru, Cel 
Ce cu atâta înțelepciune a rânduit totul.” (Omilii la Facere, omilia LXII, III, 
în col. PSB, vol. 22, p. 284) 


„Oare vă amintiţi de locurile grele din Scriptură pe care vi le-am 
înfățişat ieri? Că la atâta nebunie şi îndrăzneală m-aţi împins încât deja am 
cutezat a face tâlcuiri la locurile grele din Scriptură. De fapt, asta nu e nici 
nebunie, nici cutezanță: că nu întru puterea mea îndrăznind, ci întru totul 
bizuindu-mă pe rugăciunile întâistătătorilor şi ale voastre m-am dezbrăcat ca 
să intru în arenă — iar rugăciunea Bisericii atâta-i de puternică, că şi mai mut 
decât pietrele să fi fost mi-ar fi făcut limba mai uşoară ca orice aripă: 
precum zefirul, căzând în pânzele corăbiei, o face să ţâşnească înainte mai 
iute ca săgeata, aşa şi rugăciunea Bisericii, căzând în limba celui ce vorbeşte, 
face cuvântul a țâşni mai uşor ca zefirul.” (Cele dintâi omilii la Facere, 
cuvântul al doilea, pp. 25-26) 


„Dacă nu ne vom scufunda în adâncul Scripturilor acum (în timpul 
postului — n. n.), când mădularele ne sunt uşoare spre a înota, ochiul mai 

pătrunzător (nefiind încă stingherit de şuvoiul viclean al dezmierdării), iar 
duhul mai tare", ca să nu se înăbuşe, când o să ne mai scufundăm? Când o 
să fie dezmierdare, şi ospăț, şi beţie, şi masă plină de îmbuibare? Dar atunci 
nu va fi lesne nici să ne mişcăm, aşa de mult împovărează sufletul sarcina 
grea a dezmierdării.” (Cele dintâi omilii la Facere, cuvântul al treilea, pp. 
35-36) 


„Avem nevoie de multe privegheri, de multe rugăciuni, ca să putem 
interpreta textul”. (Omilii la Matei, omilia IV, |, în col. PSB, vol. 23, p. 76) 


„Când sufletul şi mintea îți sunt curate primeşti cu uşurinţă cuvântul 
adevărului”. (Omilii la Matei, omilha XXV, |, în col. PSB, vol. 23, p. 319) 


„Asupra acestei probleme nu vă voi spune numai părerile mele, ci voi 
aduce şi spusele altor interpreţi ai Scripturii, pentru ca prin compararea 
acestor păreri să fac mai clar adevărul. Este, dar, de neapărată trebuinţă să vă 
spun şi părerile altora”. (Omilii la Matei, omiha XXXVI, II, în col. PSB, vol. 
23, p. 445) 


„Dacă cineva ar vrea să interpreteze această minune (scoaterea 
diavolilor din oameni la porunca Mântuitorului şi intrarea lor în porci — n.n.) 
ŞI în sens spiritual, nimic nu-l opreşte. Dar istoria rămâne istorie.” (Omilii la 
Matei, omilia XXVIII, IV, în col. PSB, vol. 23, p. 358) 


„Nu este voinţa lui Dumnezeu ca noi numai să ascultăm cuvintele 
Sfintei Scripturi, noi trebuie să medităm încă adânc sensul. Pentru aceasta a 
pus Fericitul David la cei mai mulți psalmi titlul acesta: Pentru înțelegere şi 
el zicea: Deschide ochii mei şi voi cunoaşte minunile din legea ta (Ps., 118, 
18). După el, fiul său Solomon ne învaţă că trebuie să cerem înţelepciunea la 
fel cum se caută argintul, sau că trebuie cinstită mai mult decât aurul. 
Domnul îi îndeamnă pe evrei să examineze cu grijă Sfintele Scripturi (loan 
5, 39), şi pe noi ne îndeamnă să studiem cât mai mult; El n-ar fi vorbit aşa 
dacă, pentru a le înţelege, nu avem decât să le citim. Nimeni, în sfârşit nu se 
va îndemna să examineze amănunțit ceea ce prezintă în faţa ochilor săi, ci 
numai ceea ce este neînțeles, şi ceea ce are nevoie de un examen lung; El 
numeşte Scripturile o comoară ascunsă, pentru a ne îndemna s-o căutăm. 





* Tâlcuirea D-lui Adrian Tănăsescu-Vlas: Literal: mai rezistent (n. s., p. 36) 

Eu spun acestea, ca noi să nu privim cu uşurinţă şi neglijență Sfintele 
Scripturi; eu o spun, ca voi să le ascultați cu mai multă atenție. Dacă sunt 
ascultate fără pregătire, fără atenţie şi nu se ia decât după literă, se vor forma 
despre Dumnezeu idei destul de absurde: va fi crezut om, se va crede că El 
este în aer, mânios, furios şi vor fi acceptate încă şi alte învățături mai rele. 
Dar dacă se pătrunde în duhul lor, dacă se intră în adâncimea lor, vei fi 
departe de aceste păreri ridicole.” (Comentar la Evanghelia de la Ioan, 
omilia XV, 1,p. 71) 


„Trebuie fraților, multă grijă, multă sârguință şi multă veghere, pentru 
a pătrunde în adâncul Sfintei Scripturi; cei leneşi şi îngâmfaţi nu vor dobândi 
niciodată înţelepciunea. Trebuie un exact şi un minuţios examen şi a nu 
înceta de a ne ruga, dacă vrem să pătrundem fie cât de puţin adâncimea 
acestor sfinte taine ale Scripturii.” (Comentar la Evanghelia de la Ioan, 
omilia XXI, 1, p. 99) 


„Noi avem nevoie de mai multă grijă şi atenţie, sau mai sigur de harul 
lui Dumnezeu, pentru a nu ne opri la suprafață şi la litera cu totul goală. 
Aceasta îi înşeală pe rătăciți, greşeala de a nu examina care este scopul, care 
este intenţia celui ce vorbeşte; şi de asemenea, care este duhul, care sunt 
dispozițiile celor cărora li se adresează cuvântul. Dacă nu suntem atenți la 
aceste două lucruri, la persoana care vorbeşte şi la cei cărora li se vorbeşte, 
şi chiar la altele încă, precum la timp, la loc, la duh şi la cei ce ascultă, vor 
urma absurdități.” (Comentar la Evanghelia de la Ioan, omiha XL, |, p. 
195) 


„Motivul pentru care ni se porunceşte să citim cu grijă Sfintele 
Scripturi, este că (...) ceea ce părea mai uşor de înţeles ascunde ceea ce este 
cu un sens ascuns, care este de o adâncime destul de mare.” (Comentar la 
Evanghelia de la loan, omilia LVII, 1, p. 280) 


„Ori, pentru a înţelege bine Scriptura, trebuie să fim atenți la totul, să 
cercetăm cu exactitate toate lucrurile, şi caracterul persoanei care vorbeşte, 
şi subiectul, planul şi felul de a vorbi al Scripturii, fără de care se cade în 
mari greşeli.” (Comentar la Evanghelia de la loan, omilia LXXXI, 2, pp. 
423-424) 


„ŞI ce spun eu de scăderi sau adăugiri în Sfânta Scriptură? Când chiar 
o virgulă, sau o citire prefăcută, sau mai bine zis o rostire preschimbată a 

unui Singur cuvânt, de multe ori a zămislit cele mai rele urmări.” 
(Comentariile sau Tâlcuirea Epistolei întâi către Corinteni, omilia XXXIV, 
p. 367) 


„... NICI nu sunt toate lămurite, ca nu cumva să te leneveşti, şi nici 
nelămurite sau întunecate, ca să nu te dezamăgeşti. Dar iată că acel famen 
varvar“" fiind împresurat de atâtea trebi şi aflându-se în cale, el totuşi avea 
cartea în mâini şi citea, neştiind ceea ce citea — pe când tu, găsindu-te în 
îmbelşugare de dascăli şi având pe mulţi care să-ţi citească, îmi pui înainte 
pricini. Nu ştii cele ce se vorbesc? Roagă-te deci ca să afli. Dar este cu 
putinţă a nu le şti pe toate, fiindcă multe de la sine sunt destul de lămurite.” 
(Comentariile sau Tâlcuirea Epistolei întâi către Corinteni, omila XXXVI, 
p. 394) 


„Nu trebuie a examina cuvintele numai la suprafață, fiindcă atunci vor 
rezulta multe inconveniente (...) lucrul cel mai prudent este de a fi cu atenție 
la cugetul scriitorului. Chiar în conversațiile noastre, dacă nu vom avea în 
vedere această normă, şi de nu vom examina intenția vorbitorului, vom 
suferi multe nemulțumiri, şi toate se vor răsturna.” (Comentariile sau 
Explicarea Epistolei către Galateni, p. 32) 


„Vă îndemn şi vă sfătuiesc ceea ce totdeauna am sfătuit dragostea 
voastră: să nu treceţi niciodată cu uşurinţă peste cuvintele Scripturii, ci să 
căutați să pătrundeţi înţelesul lor; căci dacă te opreşti numai la cuvinte şi nu 
cauţi nimic mai mult decât e scris, cazi în multe greşeli”. (Cuvântări 
împotriva anomeilor, cuv. VIII, în vol. Cuvântări împotriva anomeilor. 
Către iudei, p. 127) 


„Căci citirea şi audierea cuvintelor nu ajută la nimic, dacă ele nu se şi 
pricep.” (Cuvânt la Sfânta şi Marea Vineri, în vol. Omilii la Postul Mare..., 
p. 145) 


„„— Dar dacă nu înţeleg cele scrise?, m-ar putea întreba cineva. 

— Chiar dacă nu înţelegi cele scrise, sfințenia e mare în urma citirii! 
De altfel, e cu neputinţă să nu înţelegi totul! Pentru aceea a rânduit harul 
Duhului ca aceste cărți să fie alcătuite de vameşi, pescari, făcători de corturi, 





*% Fap. 8, 27-40. 

păstori, păzitori de capre, oameni simpli, oameni neînvăţaţi, pentru ca nici 
unul din oamenii de jos să nu se folosească de acest pretext, pentru ca cele 
scrise să fie înţelese lesne de toţi, pentru ca să câştige şi să capete folos de pe 
urma citirii lor şi cel ce lucrează cu palmele, şi sluga, şi văduva, şi omul cel 
mai neînvăţat. Căci cei care de la început au fost învredniciți de harul 
Duhului să scrie aceste cărți, nu le-au scris pentru slavă deşartă, aşa cum fac 
scriitorii păgâni, ci pentru mântuirea celor ce le citesc şi le ascultă. 

Filosofii, retori şi scriitorii păgâni nu urmăresc folosul obştesc; 
urmăresc numai să fie admiraţi; iar dacă au spus ceva folositor, şi acest ceva 
l-au învăluit, ca într-un întuneric, în obişnuita lor lhpsă de claritate. Apostolii 
şi prorocii au făcut însă cu totul dimpotrivă; cele spuse de ei sunt clare 
tuturor; fund dascăli de obşte ai lumii, au scris aşa încât fiecare, şi prin el 
însuşi, să poată înţelege cele scrise numai din simpla citire. Vestind mai 
dinainte aceasta, proorocul spunea: Vor fi toți învățați de Dumnezeu (Isaia 
54, 13; loan 6, 45); şi nu va mai învăţa nimeni pe vecinul său: cunoaşte pe 
Domnul, că toți Mă vor cunoaşte, de la cel mic până la cel mare al lor 
(eremia 31, 34). lar Pavel spune: Și eu, fraților, când am venit la voi, nu 
întru înălțarea cuvântului şi a înțelepciunii vestind vouă mărturisirea lui 
Dumnezeu (| Corinteni 2, 1); şi iarăşi: Cuvântul meu şi propovăduirea mea 
nu Stăteau în cuvinte de înduplecare ale înțelepciunii omeneşti, ci în 
adeverirea Duhului şi a puterii (| Corinteni 2, 4); şi iarăşi: Că nu grăim 
înțelepciunea veacului acestuia, nici a stăpânitorilor acestui veac, care sunt 
pieritori (| Corinteni 2, 6). Cărui om nu-i sunt limpezi toate cele scrise în 
Evanghelii? Care om, când aude: fericiți cei blânzi (Matei 5, 5), Fericiţi cei 
milostivi (Matei 5, 7), Fericiţi cei curați cu inima (Matei 5, 8) şi altele 
asemenea, are nevoie de învățător ca să-i lămurească cele spuse? Nu sunt 
oare pe înţeles şi clare semnele, minunile şi istoriile din Evanghelie? Aşa că 
toate cele ce se spun sunt pretexte şi scuze, acoperăminte pentru trândăvie! 

Nu înţelegi cele scrise în Scriptură? Dar cum vei putea înţelege dacă 
nici măcar nu vrei să-ți pleci ochii asupra ei? la în mâini Biblia! Citeşte toată 
istoria; ține minte ce-ai înțeles; citeşte de mai multe ori ce n-ai înţeles şi ţi s- 
a părut nelămurit. Dacă, după ce ai citit de mai multe ori, nu poţi găsi 
înțelesul celor scrise, du-te la unul mai învăţat, du-te la dascăl, spune-i 
despre cele ce nu le înţelegi, arată multă râvnă. De te va vedea Dumnezeu că 
ai atât de mare râvnă, nu-ţi va trece cu vederea nici veghea, nici grija; iar 
dacă nu vei găsi un om care să-ți lămurească ce nu înţelegi, ţi-l va descoperi 
negreşit Dumnezeu. Adu-ţi aminte de famenul reginei Etiopiei (Fapte 8, 27- 
39) care era un barbar, prins de nenumărate griji, înconjurat din toate părțile 
de treburi; nu înțelegea cele ce citea, şi totuşi citea stând în carul său. Dacă 
fiind pe cale arăta atâta râvnă pentru cititul Scripturii, gândeşte-te ce râvnă 

avea când era acasă! Dacă nu-şi îngăduia, în timp ce călătorea, să stea fără să 
citească Scriptura, cu atât mai mult când şedea acasă! Dacă neînțelegând 
cele ce citea, nu se oprea din citit, cu mult mai mult după ce înţelegea. Că nu 
înțelegea ce citea! Ascultă ce-i spune Filip: Oare înfelegi cele ce citeşti? Şi 
acela, când a auzit acestea, n-a roşit, nici s-a ruşinat, ci şi-a mărturisit 
neştiința zicând: Cum voi putea de nu mă va povăţui cineva?. Pentru că citea 
cu atâta râvnă, şi încă nu avea povăţuitor, de aceea a primit îndată 
povăţuitor. l-a văzut Dumnezeu râvna, i-a lăudat sârguinţa şi i-a trimis îndată 
învățător. 

Dar nu mai este Filip lângă noi acum! 

Este însă Duhul, Care l-a mişcat pe Filip. 

Să nu disprețuim mântuirea noastră, iubiților! Dumnezeiasca Scriptură 
s-a scris spre povăţuirea noastră, la care au ajuns sfârşiturile veacurilor (| 
Corinteni 10, 11).” (Omilii la săracul Lazăr, cuvântul III, în vol. Omilii la 
săracul Lazăr. Despre soartă şi Providenţă..., pp.72-74) 


„In aşa fel e bogăția dumnezeieştii Scripturi. Cu cât sapi mai adânc, 
cu atât izvorăsc mai multe gânduri dumnezeieşti. Că este un izvor care nu 
seacă niciodată.” (Omilii la săracul Lazăr, Cuvântul IV, p.93) 


„Vreau să vă fac pătrunzători, să nu citiți pe deasupra dumnezeieştile 
Scripturi, ci să coborâţi în adâncul lor, adânc fără de furtună, adânc cu mai 
multă siguranță decât vremea senină. Cu cât cobori mai în adânc, cu atât 
găseşti mai multă siguranță. Nu este acolo furie fără rânduială a apelor, ci 
aşezare bine rânduită de gânduri.” (Omilii la săracul Lazăr, cuvântul VI, în 
Vol. Omilii la săracul Lazăr. Despre soartă şi Providenţă..., p. 145) 


„Să cunoaştem, fraților, înţelepciunea cea ascunsă în cuvintele 
Duhului, cercetând-o după puterea noastră, nu câtă este ca, ci cât putem noi. 
Cei care-şi fac viața pe mare coboară în adâncurile ei şi aduc celor de pe 
uscat pietre de mare preţ; şi eu, cercetând noianul dumnezeieştilor Scripturi, 
m-am coborât, pe cât am putut, în adâncul înţelepciunii celei duhovniceşti, 
ca să vă aduc comoară bună, care împodobește mai bine sufletele decât 
coroanele cele bătute cu pietre capetele împăraților.” (Despre rugăciune, 
cuvântul II, în vol. Omilii la săracul Lazăr. Despre soartă şi Providenţă..., 
p. 215) 


„Intocmai ca şi la o harpă: atinge coardele ei un maestru, şi le atinge 


şi un necunoscător;, acesta din urmă supără pe cel care-l aude, celălalt 
desfătează şi încântă. Şi doar degetele-s la fel, şi coardele aceleaşi, dar nu şi 

măiestria. Tot aşa şi cu dumnezeieştile Scripturi: citesc mulți dumnezeieştile 
cuvinte, dar nu toţi câştigă, nu toți folosesc. Pricina e că nici nu adâncesc 
cele spuse în Scriptură, nici nu ating cu mărestrie harpa. Că ceea ce e 
măiestria cântatului din harpă, aceea e prefacerea în fapte a legilor lui 
Dumnezeu.” (Cuvânt la pilda celui ce datora zece mii de talanţi, în vol. 
Omilii la săracul Lazăr. Despre soartă şi Providenţă..., p. 223) 


„Chiar dacă pare că se înţelege de la sine, totuşi are şi o comoară 
ascunsă şi nespusă de gânduri.” (Cuvânt la pilda celui ce datora zece mii de 
talanți, în vol. Omilii la săracul Lazăr. Despre soartă şi Providenţă..., p. 
229) 


„Pentru înțelegerea Sfintelor Scripturi nu este nevoie de 
înțelepciune omenească, ci de descoperirea Duhului Sfânt. Dacă 
cercetăm Scriptura cu atenție şi nu în fugă, vom dobândi mântuirea 
propovăduită în ea. Căci dacă ne umplem sufletele de învăţăturile sale, 
vom afla adevărurile dogmatice şi vom păşi spre viața desăvârşită.” (Din 
vol. Problemele vieţii, p. 355) 

„Să tâlcuim nu după puterea noastră, ci după darul cel dat de sus, nu 
pentru folosul nostru, ci pentru al vostru, urmând lui Pavel.” (Cuvânt că de 
folos este să fie neluminate proorociile cele pentru Hristos, pentru neamuri 
şi căderea iudeilor, în vol. Din ospățul stăpânului, p. 52) 


„Într-adevăr, preadulce este citirea Scripturilor, şi mai plăcută decât 
orice grădină şi mai desfătătoare decât raiul, mai ales când citirii îi urmează 
cunoştinţa.” (Omilia aceluiaşi, rostită în biserica Sfintei Irina, despre 
râvna celor prezenți la biserică şi despre uşurătatea celor care lipsesc şi 
despre cântare; şi că firea nu este pricină s-o oprească pe femeie de a apuca 


pe calea virtuţii, în vol. Cateheze maritale, p. 71) 


„Dacă aşa (în virtuţi şi fapte bune — n.n.) ne vom modela [pvOpuuew] 
pe noi înşine şi vom fi cu luare-aminte la Scripturi, mai multe vom învăţa 
din ele**.” (Omilia despre căsătorie. Din comentariul la Efeseni, în vol. 


Cateheze maritale, p. 119) 





** Tâlcuirea Pr. Marcel Hancheş: Când şi înţelegem ceea ce citim. (n.s. 148, p. 71) 


*9 Tâlcuirea Pr. Marcel Hancheş: Modelarea celor din jur ţine de împrimarea în noi 
înşine, în mod practic, a unui ritm de viață duhovnicesc. Dacă vom avea acest program 
duhovnicesc, pe care să-l ţinem cu acrivie (în duhul dragostei, nu al ritualismului), avem 
şanse să înțelegem şi Scriptura, căci dreapta nevoinţă, întru smerenia inimii, ne va 
deschide mintea spre înțelegerea adâncă a Cuvântului lui Dumnezeu, şi vom putea să 

„Dar dacă II vom ruga chiar pe Cel Ce a făcut minunea, vom primi 
351 DE a EA ru, A 
dezlegarea” .” (Ce este Mie şi ție femeie? Nu a venit încă ceasul Meu, în 


vol. Cateheze maritale, p.128) 


„Căci nu trebuie pur şi simplu să cercetăm doar cele spuse, ci şi 
persoana căreia i-au fost adresate, şi vremea când i-au fost spuse, şi pricina; 
şi toate acestea trebuie scrutate în amănunţime.” (Despre Aquila şi Priscilla; 
şi că nu se cuvine să grăim de rău pe preoții lui Dumnezeu. Cuvântul 2, în 
vol. Cateheze maritale, p. 162) 


„O comoară ascunsă în pământ, pe care calci cu picioarele, nu-şi arată 
bogăţia, iar ca să descoperi toată bogăţia ei, trebuie mai întâi să sapi şi să te 
cobori în adânc. Tot aşa şi cu Scripturile. Nu este de ajuns numai citirea lor 
ca să descoperi comoara ascunsă în ele! Trebuie să cercetezi adâncul lor! 
Dacă ar fi fost de ajuns citirea, n-ar fi spus Filip eunucului: Oare înfelegi ce 
citeşti? (Fapte 8, 30). Dacă ar fi fost de ajuns citirea, n-ar fi spus Hristos 
iudeilor: Cercetați Scripturile (loan 5, 39). Cel care cercetează nu se opreşte 
la suprafață, ci se coboară în adânc.” (Despre schimbarea numelor, cuv. IV, 
în vol. Despre schimbarea numelor. Despre răbdare. Despre milostenie..., 
pp. 64-65) 


„De la Pavel şi până acum au trecut deci cinci sute de ani; în tot acest 
timp, mulți scriitori, mulți predicatori şi exegeţi au dezvăluit multe gânduri 
din epistolele lui Pavel; şi totuşi, n-au secătuit bogăţia cuprinsă în ele. Că 
bogăția lor nu-i materială. De aceea nu se termină, cu toată mulțimea 
mâinilor celor care sapă în aceste mine, ci, dimpotrivă, creşte şi prisoseşte. 
Dar pentru ce vorbesc despre cei de până acum? Câţi predicatori nu vor vorbi 
după aceştia, şi după aceia iarăşi alții! lar bogăția nu va înceta de a izvori, şi 
nici minele nu vor secătui. Da, sunt duhovniceşti, şi ele din fire nu secătuiesc 
nicicând.” (arăşi, la aceleaşi cuvinte: <<Dar având acelaşi duh al 
credinței, precum este scris>>; şi pentru ce primim toți îndeobşte cele bune 

..„ Î, în vol. Despre schimbarea numelor. Despre răbdare. Despre 
milostenie..., p. 298) 





aplicăm principiile extrase din Scripturi în toate situațiile concrete cu care ne confruntăm. 
(n.s. 280, p. 119) 

*51 Tâlcuirea Pr. Marcel Hancheş: Atitudinea fundamentală în cercetarea Scripturii: 
rugăciunea către cel implicat în acțiunea descrisă în Biblie. (n.s. 292, p. 128) 

SCRIPTURA (chiar cel mai neînsemnat cuvânt, silabă sau semn ascund 
în ele o comoară) 


„Nici un cuvânt din dumnezeiasca Scriptură nu-i pus în zadar şi fără 
rost, ci chiar cel mai neînsemnat cuvânt are în el mare comoară”. (Omilii la 
Facere, omilia X, III, în col. PSB, vol. 21, p. 119) 


„Dumnezeiasca Scriptură nu vorbeşte în zadar şi la întâmplare, ci 
chiar o silabă, chiar un semn, are ascuns în el comoară”. (Omilii la Facere, 
omilia XVIII, III, în col. PSB, vol. 21,p. 215) 


„Precum tot omul priceput în a scoate aurul din minele care-l ascund 
nu neglijează nici cea mai mică vână, ştiind că el poate scoate mari bogății, 
la fel, în divinele Scripturi, voi nu veţi şti fără mare pericol să treceţi peste 
un singur iota, nici peste un singur punct; trebuie să vedem totul, să 
examinăm totul, căci Duhul Sfânt este Cel ce a dictat toate cuvintele acestea, 
şi ele nu conţin nimic nefolositor.” (Comentar la Evanghelia de la loan, 
omilia XXXVI, 1,p. 171) 


„Adesea înţelegerea unui pasaj întreg depinde de un singur cuvânt...” 
(Comentar la Evanghelia de la loan, omiha L, 2, p. 243) 


„Fiecare din aceste vorbe este un noian nemărginit de cugetări. Noi, 
însă, trecem peste ele oricum; dar dacă am voi să le examinăm cu exactitate, 
am găsi în fiecare din ele o mare bogăţie.” (Omilii la Epistola către Romani 
a Sfântului Apostol Pavel, omilha XVIII, p. 507) 


„... este cu putinţă a ne izbăvi de patimile ce stau în preajma noastră, 
căci când Scriptura nu ne lasă de a pizmui pe altul, nu ne lasă de a ne întrista 
fără nici un folos, când ne spune să nu credem că bogăţia este ceva folositor, 
şi să nu credem că este vreun lucru mare sărăcia, sau întristarea, sau chiar 
însăşi viaţa noastră, apoi atunci ea este aceea care ne poate izbăvi de toate 
patimile. 

Pentru toate acestea, să mulţumim lui Dumnezeu, şi să ne folosim de 
acest tezaur neprețuit, ca prin răbdarea şi mângâierea, care vin din 
Scripturi, să avem nădejde (Romani 15, 4), şi atunci ne vom bucura şi de 
bunurile viitoare.” (Omilii la Epistola către Romani a Sfântului Apostol 
Pavel, omilha XVIII, p. 507) 

„+... NICI cele mai mici şi nebăgate în seamă din Sfânta Scriptură nu 
sunt aşezate acolo în zadar şi fără scop.” (Omilii la Epistola către Romani a 
Sfântului Apostol Pavel, omiha XXXI, p. 535) 


„Am spus de multe ori dragostei voastre că trebuie cercetate şi 
silabele cuvintelor Scripturii: Cercetaţi Scripturile, spune Domnul (loan 5, 
39). O iotă sau o cirtă deşteaptă adeseori gânduri. Și ca să vezi că adaosul 
unei litere dă alt înţeles unui cuvânt, iată, de pildă, acest patriarh Avraam. EL 
mai înainte se numea Avram. ȘI i-a zis Dumnezeu: Și nu se va mai chema 
numele tău Avram, ci Avraam (Facere 17, 5). Adăugând litera a, l-a făcut 
tată a mai multor neamuri. lată, dar, că adaosul unei litere a arătat că va avea 
mulți urmaşi. Să nu treci deci în grabă pe lângă astfel de lucruri.” (Omilii la 
săracul Lazăr, cuvântul VI, în vol. Omilii la săracul Lazăr. Despre soartă şi 
Providenţă..., p. 144) 


„Nimic nu este de prisos în Sfânta Scriptură, nimic nu este în plus, 
chiar de-ar fi o sigură iotă ori virgulă, ci şi cea mai sărăcăcioasă adresare ne 
deschide un ocean de înțelesuri. Dar ce zic eu de adresare sărăcăcioasă, căci 
adesea şi o singură literă adăugată ne introduce în întreaga putere a 
înţelesurilor!” (Îmbrăţişați pe Priscilla şi Aquila şi cele următoare, cuvântul 
I, în vol. Cateheze maritale, p. 144) 


„Aceasta înseamnă, aceasta arată, că ne-am umplut de multă uşurătate 
şi nu mai scrutăm cu râvnire întreaga Scriptură, ci pe cele pe care le socotim 
mai clare, pe acestea le alegem, iar cu celelalte nu ne batem defel capul. 
Acest lucru a adus şi eresurile: faptul că nu vrem să ne avântăm către tot 
conţinutul Scripturii şi socotim că există lucruri de prisos şi peste care se 
poate trece. De aceea toate celelalte ni se par nu numai de prisos, ci şi 
nefolositoare şi chiar vătămătoare.” (Îmbrățişaţi pe Priscilla şi Aquila şi cele 
următoare, cuvântul I, în vol. Cateheze maritale, pp. 144-145) 


„Oare v-aţi lămurit că nimic din cele aşezate în dumnezeiasca 
Scriptură nu se poate socoti a fi trecute cu vederea? Oare v-aţi convins că 
trebuie să ostenim şi asupra titlurilor, şi a numelor, şi a simplelor salutări 
scrise în dumnezeieştile cuvinte? Eu nu cred că există vreunul dintre cei 
iubitori de osteneală care să-şi îngăduie să treacă cu vederea ceva din 
cuvintele puse în Scriptură, fie ele o înşiruire de nume, date şi perioade de 
timp, simple salutări către oarecare etc.” (Despre Aquila şi Priscilla; şi că nu 
se cuvine să grăim de rău pe preoții lui Dumnezeu. Cuvântul 2, în vol. 
Cateheze maritale, p. 159) 

„Am arătat altădată că în Scriptură nu-i pusă nici o iotă, nici o curtă 
fără scop.” (Despre schimbarea numelor, cuv. I, în vol. Despre schimbarea 
numelor. Despre răbdare. Despre milostenie..., p. 14) 


„După cum cu o piatră prețioasă, luată dintr-o podoabă împărătească 
sau dintr-o coroană, poți cumpăra, dacă vinzi acel mărgăritar care 
străluceşte, moşii de mare preţ, cete de robi şi alte bogății mai mari ca 
acestea, tot aşa şi cu cuvintele dumnezeieşti; dacă vrei să pătrunzi înțelesul 
unui singur cuvânt, vei găsi în el multă bogăție duhovnicească, iar aceasta îți 
aduce nu case, nici robi, nici hectare de pământ, ci pricină de cinstire de 
Dumnezeu şi înțelepciune dacă sufletul ţi-e cu mare luare-aminte.” (Despre 
schimbarea numelor, cuv. IV, în vol. Despre schimbarea numelor. Despre 
răbdare. Despre milostenie..., pp. 67-68) 


SCRIPTURA (necunoaşterea Scripturii — gravitatea şi urmările) 


„Căci de la necunoaşterea Sfintelor Scripturi izvorăsc mii de rele; de 
aici au ieşit batjocura ereziilor, viaţa neîngrijită şi necazurile cele mult 
păgubitoare. După cum cei lipsiţi de lumină nu ar putea păşi drept, tot aşa şi 
cei care nu se uită la raza Sfintelor Scripturi sunt siliți de multe ori a păcătui, 
de vreme ce păşesc în întunericul cel mai greu al necunoştinţei.” (Omilii la 
Epistola către Romani a Sfântului Apostol Pavel, Prolog, p. 12 ) 


SCRIPTURA (Psaltirea) 


„Trebuie să ştim însă că nici nu sunt zise din partea lui David toate 
cele ce sunt în psalmii lui. lată, de pildă, ce spune însuşi el: Să/ăş/uitu-m-am 
cu sălaşele lui Chidar (Ps. 119, 5) şi La râul Vavilonului, acolo am şezut şi 
am plâns (Ps. 136, 1), deşi el nu a văzut nici Vavilonul şi nici sălaşele lui 
Chidar.” (Comentariile sau Tâlcuirea Epistolei întâi către Corinteni, omilia 
XXXIII, p. 353) 


„Fiincă citirea aduce oarecare osteneală şi este foarte plictisitoare, el 
nu-i îndreaptă la istorie ci la psalmi, care în acelaşi timp încântă sufletul 
celui ce îi pronunță, şi totodată înlătură pe nesimţite oboseala. Cu laude, 
Zice, şi cântări duhovniceşti. Acum însă copii voştri recită ode şi cântări 
sataniceşti, ca şi bucătarii, ca şi cei ce vă târguiesc pentru case, ca şi 
dănţuitorii, iar psalmi ei nu ştiu nici măcar unul, ba încă faptul acesta ar fi 

considerat ruşinos şi ridicol. Şi de altfel din psalmi noi scoatem o mare 
filozofie, şi numai de acolo putem scoate mântuirea de relele cele multe. Din 
cauza aceasta toate răutăţile se ţin de dânşii. În ce fel de pământ se găseşte 
planta, de acelaşi fel va fi şi rodul ei; dacă pământul este nisipos şi sărat şi 
rodul va fi la fel; dacă el va fi dulce şi gras, asemenea va fi şi rodul. Tot aşa, 
învățăturile sunt pentru om ca un izvor, ca o sorginte de bunuri sau rele, 
după cum sunt şi ele. 

Învață copilul tău de a cânta psalmi de aceia care sunt plini de 
filozofie, — mai ales în privinţa înţelepciunii; în privinţa îndepărtării de cei 
răi, găseşti sfaturi chiar la începutul cărții psalmilor. De aceea, şi Profetul de 
aici, adică de la înțelepciune, îşi începe psalmii zicând: Fericit bărbatul care 
n-a umblat în sfatul necredincioşilor şi mai departe adaugă: Și pe scaunul 
pierzătorilor n-a şezut, şi iarăşi: Defăimează-se înaintea lui cel ce vicleneşte, 
iar pe cei ce se tem de Domnul îi măreşte (Ps., 1,1. 2, 25, 4. 14, 4), care toate 
nu sunt decât sfaturi de a fi în contact numai cu cei buni. Şi de aceea vei găsi 
acolo multe. Vei găsi sfaturi date pentru înfrânarea pântecelui, pentru 
stăpânirea mâniei de furtişaguri, pentru desfrânare, pentru a nu fi lacom, 
pentru că bogățiile, slava şi altele de acest fel, nu înseamnă nimic.” 
(Comentariile sau Explicarea Epistolei către Coloseni, omiha IX, p. 109) 


„Ce avem să zicem alta pentru fericitul David, cum a tocmit darul 
Duhului Sfânt să se tocmească ziua şi noaptea, că este (Pslatirea — n.n.) în 
gurile lor ca nişte mir de mult preţ, la deniile (Utreniile) cele bisericeşti şi 
întâi şi la mijloc şi la urmă David, la cântările de noapte întâi şi la mijloc şi 
la sfârşit David, la trupurile morţilor şi la casele fecioarelor şi la meşteşuguri 
începutul şi mijlocul şi sfârşitul David. O! Minune de lucruri ciudate, că 
mulți dintre cei ce nu ştiu carte şi încep să înveţe dintâi, tot cartea lui David 
învață pe de rost şi nu numai în oraşe şi în biserici, ci în toată vremea şi în 
tot locul şi în toată vârsta aceasta luminează. La fel şi în cetăţi şi în pustii, cu 
multă nevoință adună la Dumnezeu soboare sfinte, pe la mănăstiri adunare 
sfântă de cete îngereşti şi întâi şi la mijloc şi la sfârşit David, la sihăstrule 
fecioarelor, mulțime de călugăriţe care urmează pe Mariam, în pustietăţi la 
bărbații care stau pe stâlp şi vorbind cu Dumnezeu şi întâi şi la mijloc şi la 
urmă tot David. La fel şi toți oamenii, fiind îngreunaţi de somnul cel firesc al 
trupului noaptea, fără de vreme se scoală şi îndată David îi întâmpină şi 
tocmai pe slugile dumnezeieşti le îndeamnă spre cântări îngereşti, pe pământ 
îl face cer şi pe oameni îngeri şi toată viaţa noastră o înfrumuseţează şi cu 
toți în toate se află, cu copiii împreună creşte, pe cei tineri îi cheamă spre 
cunoştinţă, feciorelnicilor le dăruieşte curăție, bătrânilor le dă pază, pe 
ticăloşi îi cheamă la pocăință, zicând: Mărturiseşte-ți Domnului păcatele, că 

este bun! Pe cei îndreptați prin pocăință, întărindu-i, le zice: Păcatele 
tinereților mele şi ale neştiinței mele nu le pomeni Doamne! Pe cei ce au 
primit faceri de bine îndemnându-i spre mulțumire, le zice: Ce vom da 
Domnului pentru toate câte ne-a dat nouă? Pe cei ce păcătuiesc, adesea 
chemîndu-i la spovedanie, le zice: De vei căuta la fărădelegi Doamne, 
Doamne, cine va suferi? Pe cei ce poftesc milă de la Domnul, îndemnânu-i, 
zice: Miluieşte-mă Dumnezeule după mare mila ta! Pe cei chemați la 
preoție, întărindu-i, zice: Nu mă lepăda de la fața Ta! Pe cei ce-i trag la 
judecăţi, îi învaţă zicând: Izbăveşte-mă de năpăstuirea oamenilor! Pe cei ce 
se tem de vrăjmaşi, învățându-i, zice: Izbăveşte-mă de vrăjmaşii mei, 
Doamne! Pe cei răbdătoni şi mulțumitori, îi îndeamnă spre mai multă 
mulțumire, zicând: Ostenind, am aşteptat pe Domnul şi a luat aminte la 
glasul rugăciunii mele.” (Din vol. Mărgăritarele Sfântului loan Gură de 
Aur, pp. 138-139) 


SCRIPTURA (Evanghelia — definiția) 


„Evanghelia este sursa mântuirii noastre, a vieţii veşnice, că este 
puterea lui Dumnezeu spre mântuire, temeiul îndreptării noastre.” (Omilii la 
Epistola către Romani a Sfântului Apostol Pavel, omiha III, p. 45) 


SCRIPTURA (Evanghelia - vestea cea bună) 


„Pe bună dreptate şi-a intitulat Matei lucrarea sa Evanghelie, adică 
Vestea cea bună. A vestit tuturora, duşmanilor, neştiutorilor, celor ce şedeau în 
întuneric: eliberare de pedeapsă, dezlegare de păcate, dreptate, sfințenie, 
răscumpărare, înfiere, moştenirea cerurilor, înrudirea cu Fiul lui Dumnezeu. 
Care bunătăți ar putea egala aceste bune vestiri ale Evanghelhei Sale? 
Dumnezeu pe pământ, om în cer; toate s-au împreunat: îngerii dănţuiau 
împreună cu oamenii, oamenii petreceau împreună cu îngerii şi cu celelalte 
puteri de sus. Puteai vedea că războiul cel îndelungat s-a sfârşit şi s-a făcut 
împăcarea lui Dumnezeu cu oamenii: diavolul a fost ruşinat, demonii au 
fugit, moartea a fost biruită, raiul s-a deschis, blestemul a pierit, păcatul s-a 
îndepărtat, înşelăciunea a fost izgonită, adevărul s-a reîntors, cuvântul 
credinţei s-a semănat pretutindeni şi a crescut, petrecerea celor de sus pe 
pământ s-a răsădit, puterile cereşti cu slobozenie ne vorbesc, îngerii vin adesea 
pe pământ şi multă nădejde avem pentru bunătățile viitoare. 

Pentru aceste pricini şi-a intitulat Matei scrierea sa Evanghelie, Veste 
Bună. Toate celelalte scrieri ale lumii acesteia cuprind numai cuvinte lipsite de 
conținut; vorbesc de pildă de avuţia de bani, de măreţia puterii, de funcții înalte, 

de slavă, de cinste şi de celelalte câte se socotesc bune de oameni. Cele 
vestite, însă, de pescari poţi să le numeşti cu adevărat şi pe bună dreptate 
bunevestiri, nu numai pentru că sunt bunuri sigure, statornice şi mai presus de 
vrednicia noastră, dar şi pentru că ne-au fost date şi cu uşurinţă. Am primit ceea 
ce am primit fără să ne ostenim, fără să asudăm, fără să ne trudim şi fără să ne 
chinuim, ci numai pentru că am fost iubiți de Dumnezeu”. (Omilii la Matei, 
omilia I, II, în col. PSB, vol. 23, p. 17) 


„... nu ne va vorbi el (Sfântul Evanghelist loan - n.n.) decât despre 
lucruri cereşti, decât despre lucruri pe care nimeni nu Le ştia înainte de EI; 
EI ne va învăţa o învățătură atât de sublimă, o morală atât de minunată, şi o 
filosofie atât de frumoasă pe cât o poate face Cel ce s-a adăpat din izvoarele 
Duhului Sfânt, şi care a coborât direct din cer; sau mai sigur, şi este de 
crezut că chiar îngerii care sunt în cer nu ştiau încă, înainte ca EI să fi vorbit, 
ceea ce ne va învăţa pe noi.” (Comentar la Evanghelia de la loan, omilia II, 
1, p. 10) 


„Evanghelia, adică vestea cea bună, care făgăduieşte credincioşilor 
vistierii nesfârşite de bunătăţi statornice şi neschimbătoare.” (Omilii la 
Epistola către Romani a Sfântului Apostol Pavel, omiha |, p. 20) 


SCRIPTURA (Evanghelia - cuvântul lui Hristos) 


„Că toate cele spuse de Matei nu sunt ale lui, ci ale lui Hristos, Care a 
legiuit o astfel de vieţuire”. (Omilii la Matei, omiha I, VI, în col. PSB, vol. 23, p. 
23) 


SCRIPTURA (Evanghelia - a fost scrisă de bărbaţi sfinți, inspirați de 
Duhul Sfânt) 


„Puterile cereşti îl însoțesc pe acest apostol (Sfântul Evanghelist loan 
— n.n.), ele văd cu admiraţie frumuseţea sufletului lui, prudenţa lui şi această 
virtute strălucitoare, prin care el l-a atras pe însuşi lisus Hristos în sufletul 
lui şi a primit daruri duhovniceşti, căci precum o liră ale cărei corzi sunt 
ornate cu aur, şi pietre prețioase o fac să strălucească, el face să răsune 
sunete duhovniceşti care au ceva măreț şi sublim. 

Pentru aceasta să-l ascultăm fraților, nu ca pe un pescar, sau ca pe fiul 
lui Zevedeu, ci ca pe un om plin de duhul care pătrunde până în adânc chiar 
până în adâncul lui Dumnezeu (| Cor., 2), ca pe o liră, zic eu, pe care o 
atinge Duhul Sfânt şi o face să sune. Nu este glasul unui om pe care voi vă 

îndreptați să-l ascultați, ci este glasul lui Dumnezeu. Tot ceea ce vă va zice 
este scos din izvoarele divinității, din aceste secrete, din aceste taine pe care 
nici îngerii nu le-au cunoscut, înainte ca ele să se fi împlinit; căci cu noi, prin 
glasul lui loan, au învăţat ei ceea ce cunoaştem noi înşine; un alt apostol ne- 
o spune el însuşi prin aceste cuvinte: Pentru ca înțelepciunea lui Dumnezeu 
cea de multe feluri să se facă cunoscută acum, prin Biserică, domniilor şi 
stăpâniilor, în cereştile locaşuri (Etes., 3, 10). Dacă Începătoriile, Puterile, 
Serafimiu şi Heruvimii au învăţat aceste lucruri de la Biserică, este învederat 
că le-au învăţat cu mare atenţie; şi este sigur că îngerii le-au învăţat cu noi 
lucrurile pe care nu le ştiau, noi nu avem mai puţină slavă, căci chiar dacă ei 
au învăţat-o aceasta de la noi, eu n-o voi mai explica acum. 

Să-l ascultăm pe Sfântul loan cu smerenie, să păstrăm o tăcere adâncă, 
nu numai azi, sau numai în ziua în care îl ascultăm, ci la fel în toată viața 
noastră. Este folositor să fim tot timpul atenţi la glasul lui. Dacă suntem 
curioşi pentru ceea ce se petrece la curte, ceea ce face împăratul, ce a hotărât 
el să facă pentru problemele sale, cu toate că nu este nimic ce ne priveşte în 
toate acelea, ne trebuie cu atât mai mult să dorim să ştim ceea ce a zis 
Dumnezeu, şi pentru că aceasta ne priveşte şi cu totul este pentru noi. loan 
ne va da cunoaşterea tuturor acestor lucruri, fundcă el este prietenul Regelui, 
sau mai sigur pentru că el îl are chiar pe Rege în el care vorbeşte prin buzele 
lui, şi ştie tot de la el ceea ce-l învață Tatăl său. lisus Hristos zice: V-am 
numit prieteni, pentru că toate câte am auzit de la Tatăl Meu vi le-am făcut 
cunoscute (loan 15, 15). Ori, dacă am vedea coborând din cer dintr-odată 
ceva din ceea ce ne-a spus că se va întâmpla, noi am alerga cu toții lângă el; 
să alergăm şi acum la fel. 

Acest om ne vorbeşte din înălțimea cerului; el nu este din această 
lume, lisus Hristos însuşi este cel care a spus-o: Voi nu sunteți din această 
lume (loan 15, 19). Duhul Sfânt de care este el plin îi vorbeşte lui, acest Duh 
care este prezent pretutindeni, care cunoaşte ceea ce este Dumnezeu, la fel 
ca şi duhul omului care este în el, care cunoaşte ceea ce are în sine (I Cor. 2, 
11), adică Duhul sfinţeniei, Duhul adevărului, care îndreaptă şi duce la cer, 
care dă ochi noi, care ne face prezente lucrurile viitoare, şi care, cu toate că 
noi suntem încă în carnea aceasta, ne face să vedem lucrurile cereşti.” 
(Comentar la Evanghelia de la loan, omilia |, 1-2, pp. 8-9) 


„Dacă loan ar fi trebuit să ne vorbească despre el însuşi şi să ne spună 
ceva despre persoana sa, el ar fi făcut aşa fraților, v-ar fi spus istoricul 
familiei sale, patria sa şi despre educaţia sa; dar cum nu este vorba despre el, 
căci Dumnezeu este cel care vorbeşte prin gura lui, se pare că ar fi fără folos 
şi în plus să intrăm în acest amănunt; dar nu, aceasta nu este de folos, ci 

dimpotrivă este bine, este important şi necesar să vă vorbesc despre el. Căci 
voi veţi şti de unde şi din ce părinţi a ieşit el, cine era el, şi când veţi auzi 
apoi glasul şi învăţătura lui, atunci veţi cunoaşte că ceea ce vă zice el, n-o 
zice de la el însuşi, ci că vorbeşte sub impulsul puterii divine.” (Comentar la 
Evanghelia de la loan, omilia II, 1, pp. 9-10) 


„Sfântul loan este un om fără carte, de jos, fiul lui Zevedeu. Căci 
grecii se râd de starea de jos a acestor nume; eu nu voi vorbi pentru aceia cu 
mai puțină încredere, eu voi avea cu atât mai multă, căci cu cât le părea lor 
acest neam barbar şi departe de moravurile lor şi de obiceiurile lor, cu atât 
mai mult ceea ce spune Ioan va părea şi mai minunat. În sfârşit un barbar, un 
neştiutor, spune lucruri care au fost până în prezent necunoscute celorlalți 
oameni; şi numai că le spune, ci le şi dovedeşte; să se fi oprit el numai să le 
spună, aceasta ar fi fost deja o minune destul de mare, dar iată ce o întrece, 
el nu încetează de a-i convinge pe toți cei care-l ascultă, şi întăreşte prin 
această dovadă nouă că el este inspirat de Dumnezeu. Cine nu va admira o 
asemenea putere? Acest talent, acest dar de a convinge, cum sunt ale lui. 
Acest barbar a făcut dar să 1 se asculte glasul până la marginile pământului 
(Ps., 18, 4) şi a răspândit evanghelia sa în toată lumea. El a semănat-o prin 
sine însuşi în Asia, acolo unde filozofii şi înțelepții greci îşi aveau şcolile lor 
de filozofie. De aceea este grozav demonilor, căci el străluceşte în mijlocul 
duşmanilor, el alungă întunericul lor şi răstoarnă întăriturile lor; dar sufletul 
lui s-a ridicat la cer, în ziua în care 1-a bineplăcut celui ce face astfel de 
lucruri. Şi iată că toate învăţăturile filozofilor au căzut şi s-au întunecat, pe 
când învăţăturile lui loan câştigă în toate zilele tot mai multă putere şi o 
nouă splendoare. Abia a apărut cu ceilalți pescari, căci învăţăturile lui Platon 
şi ale lui Pitagora, cad în tăcere şi în uitare, până acolo că azi mulți nu ştiu 
nici măcar numele filozofilor acestora.” (Comentar la Evanghelia de la 
Ioan, omiha II, 2, pp. 11-12) 


SCRIPTURA (Evanghelia este mai veche decât scrierile filosofilor 
elini) 


„Apostolul arată că Evanghelia este mai veche decât scrierile 
filosofilor elini, şi că este descrisă mai înainte de profeţi. Dacă însă nu a fost 
dată de la început, cauza a fost că nu ar fi voit să o primească. Cei ce voiau 
însă aceasta, ca de exemplu Avraam, pentru care zice: Avraam, părintele 
vostru, a fost bucuros să vadă ziua Mea şi a văzut-o şi s-a bucurat (loan 3, 
56), ar fi primit-o cu plăcere. Dar cum de se spune în alt loc: Adevărat 
grăiesc vouă că mulți prooroci şi drepți au dorit să vadă cele ce priviți voi, 

şi n-au văzut, şi să audă cele ce auziți voi, şi n-au auzit (Matei 13,17)? 
Adică n-au văzut trupul Lui, şi n-au auzit de minunile Lui săvârşite faţă de 
toţi, după cum văd şi aud ei acum. Tu însă gândeşte-te cu câte sute de ani 
înainte s-au prevăzut şi profețit acestea! Când Dumnezeu voieşte să 
pregătească anumite lucruri mari, pe acestea le grăieşte cu mult timp mai 
înainte, pregătind auzul pentru primirea lor atunci când se vor împlini.” 
(Omilii la Epistola către Romani a Sfântului Apostol Pavel, omilia |, pp. 20- 
21) 


SCRIPTURA (Evanghelia — conţinutul Evangheliei) 


„Evangheliştii erau aşa de departe de a inventa ceva spre slava lui 
lisus Hristos, încât dimpotrivă, ceea ce se părea că-L coboară, ei au spus-o 
toţi ca un cor, şi nu se va afla unul să fi comis ceva; ci, privitor la minuni, 
câțiva n-au vorbit de acelea care au fost amintite odată, şi sunt altele pe care 
el le-au omis toți împreună. 

Eu nu spun acestea fără motiv, cu o spun pentru a mustra neruşinarea 
neamurilor. Căci ceea ce am spus despre caracterul evangheliştilor ajunge 
pentru a arăta zelul şi iubirea lor pentru adevăr, şi pentru a dovedi că ei n-au 
scris nimic din linguşire sau complăcere.” (Comentar la Evanghelia de la 
Ioan, omilia XVII, 3, p. 85) 


„Și încă multe alte minuni a făcut lisus înaintea ucenicilor Săi (30). 
Sfântul loan, care descrie mai puține minuni decât ceilalți evanghelişti arată 
că chiar aceia nu le-au spus pe toate; ci numai atâtea pe cât erau necesare 
pentru a-i atrage pe ascultători la credinţă. Căci, zice EI, dacă s-ar fi scris 
cu dea-mănuntul, cred că lumea aceasta n-ar cuprinde cărțile care s-ar fi 
scris (loan 21, 25). Prin care se vede evident că evangheliştii n-au scris 
aceste fapte din vanitate, din mândrie, ci numai pentru folosul şi utilitatea 
noastră. În sfârşit, cum nişte scriitori care au omis multe lucruri, ar fi spus ei 
acestea din mândrie? 

Pentru ce n-au spus evangheliştii tot amănunțit? Aceasta mai întâi din 
cauza numărului mare de lucruri care ar fi fost de spus; şi încă, fiindcă ei se 
gândeau bine că cel ce nu va crede prin aceea ce spunea lisus, nu va mai 
crede, chiar când i se vor spune mai multe; în sfârşit, că cel ce va crede 
acestor fapte nu va mai avea nevoie de altele ca să creadă.” (Comentar la 
Evanghelia de la Ioan, omilia LXXXVII, 2, pp. 464-465) 


„Se spune că acest evanghelist (loan — n.n.) a scris ultimul Evanghelia 
sa, îndemnat la aceea printr-o insuflare dumnezeiască; pentru acest motiv 

aminteşte adesea despre iubirea sa, arătând prin aceea motivul care l-a 
îndemnat să scrie; şi repetă adesea acelaşi lucru pentru a face istoria Lui 
vrednică de crezut, şi pentru a arăta că el nu s-a pus s-o scrie decât prin 
îndemn de sus.” (Comentar la Evanghelia de la loan, omilha LXXXVIII, 2, 
p. 472) 


„Sunt încă şi alte multe câte a făcut lisus, care, dacă s-ar fi scris cu 
de-amănuntul, cred că lumea aceasta n-ar cuprinde cărțile ce s-ar fi scris. 
Amin (25). De acolo, rezultă în mod evident că eu n-am scris din linguşire. 
Pe mine care, într-un subiect bogat şi abundent, în care sunt o mulțime de 
lucruri de spus, nu spun chiar atâta pe cât cei ce au scris primii, şi omit cea 
mai mare parte din evenimente pentru a spune de preferință cum i-au întins 
evreii cursă lui lisus, au aruncat cu pietre în EI, L-au urât, L-au acoperit cu 
batjocuri şi cu injurii, L-au numit demonizat şi înşelător; pe mine, zic eu, 
care am spus toate lucrurile acestea, eu nu pot fi învinuit că am scris istoria 
mea din linguşire. În sfârşit, pentru a fi istoric din plăcere, ar fi trebuit să 
procedez tocmai altfel, adică să ascund toate motivele ruşinoase şi să nu 
spun decât faptele strălucite şi slăvite. 

Evanghelistul deci scriind ceea ce ştia mai sigur şi mai exact, nu 
refuză şi nu se teme să arate aşa mărturia sa, ca pentru a ne invita să 
verificăm mai pe larg tot ceea ce spune el. Este obiceiul nostru, al nostru la 
fel, să ne folosim de mărturia noastră pentru ceva pe care suntem siguri cu 
desăvârşire. Ori, dacă facem aşa, cu atât mai mult a putut-o face Sfântul loan 
însuşi, el care scria prin insuflarea Duhului Sfânt, şi aşa făceau toţi ceilalți 
apostoli când predicau, zicând: Și suntem martori ai acestor cuvinte, noi şi 
Duhul Sfânt, pe Care Dumnezeu L-a dat celor care Îl ascultă (Fapt., 5, 32) 
cu noi. Sfântul loan, zic eu, a putut să dea mărturia sa, el care era de față la 
totul, care nu l-a părăsit deloc pe lisus, chiar sub cruce, şi căruia i-a 
încredințat dumnezeiescul Mântuitor pe mama Sa. Toate lucrurile acestea 
sunt atâtea semne ale iubirii lui lisus față de ucenicul Său, şi mărturii sigure 
despre exacta cunoaştere pe care o avea cel ce a scris toate. 

Căci dacă acest evanghelist îi atribuie lui lisus atât de numeroase 
minuni, nu fiți surprinşi, Ci, primiți cu credință ceea ce zice istoricul sfânt. Şi 
sigur, atât ne este de uşor a vorbi, cu atât şi încă mult mai mult în este lui 
lisus uşor să facă ceea ce voia, căci El n-avea decât să voiască şi efectul 
imediat urma voinței Lui.” (Comentar la Evanghelia de la loan, omilia 
LXXXVIII, 2-3, pp. 472-473) 


„Dacă Evangheliştii ar fi scris ca să facă plăcere Dascălului lor, ca să- 
L laude în zadar şi fără rost, ar fi trebuit să treacă sub tăcere întâmplările 

cele pline de tristeţe, cele ce păreau o ocară în ochii celor mulți. Dar aşa, 
pentru a arăta adevărul faptelor, au stăruit mai cu seamă asupra faptelor pline 
de tristeţe şi au grăit despre toate pe larg şi cu multă precizie, fără să lase 
deoparte vreun fapt mic sau mare; când a fost vorba de semne şi minuni, pe 
cele mai multe le-au lăsat deoparte; dar când a fost vorba de patimi şi de cele 
ce par de ocară, asupra acestora au stăruit şi toți au vorbit lămurit despre 
toate”. (Către iudei, 17, în vol. Cuvântări împotriva anomeilor. Către iudei, 
p. 239) 


SCRIPTURA (Evanghelia - valoarea şi importanţa ei între cărțile 
Sfintei Scripturi) 


„Citirea oricărei cărți din Scriptura cea de Dumnezeu insuflată este 
pentru cei cu luare-aminte cunoaştere a dreptei credinţe; dar Scriptura Sfântă 
a Evangheliilor este covârşirea celor mai înalte învățături, căci cuvintele din 
Evanghelii sunt poruncile prea înaltului Împărat.” (Cuvânt despre viețuirea 
după Dumnezeu, în vol. Omilii la săracul Lazăr. Despre soartă şi 
Providenţă..., p. 261) 


SCRIPTURA (Evanghelia - despre consonanţa şi complementaritatea 
celor patru evanghelişti) 


„Nu era de ajuns ca un singur evanghelist să spună totul? 

- Era de ajuns! Dar dacă sunt patru cei care scriu Evangheliile şi dacă 
nu le scriu nici în acelaşi timp, nici în acelaşi loc, dacă nu le scriu adunaţi împreună, 
sfătuindu-se unii cu alții şi dacă totuşi istorisesc toate ca şi cum ar fi fost rostite de 
o singură gură, atunci avem cea mai mare dovadă că spun adevărul. 

- Lucrurile nu stau însă tocmai aşa, ci dimpotrivă, pentru că în 
multe locuri cei patru evanghelişti se deosebesc. 

- Dar tocmai această deosebire este cea mai mare dovadă a 
adevărului. Dacă toate spusele lor s-ar fi potrivit cu de-amănuntul în ce 
priveşte timpul şi locul, iar asemănarea ar fi mers chiar până la cuvinte, 
nici unul din duşmani n-ar fi crezut că evangheliştii n-au alcătuit 
Evangheliile fără să se adune şi fără să urmărească vreun scop omenesc 
oarecare. Şi pe bună dreptate, pentru că o asemănare atât de mare nu s-ar 
fi putut datora unei simple întâmplări. Dar aparenta deosebire între cei 
patru evanghelişti, care este numai în lucrurile de mică însemnătate, îi 
scapă de orice bănuială şi dovedeşte strălucit chipul alcătuirii 
Evanghelulor”. (Omilii la Matei, omilia I, II, în col. PSB, vol. 23, pp. 17-18) 

„Sfântul Duh, pentru a înlătura mai dinainte bănuiala că 
Evangheliile ar fi plăsmuite, a îngăduit ca evangheliştii să scrie în 
armonie despre minunile Mântuitorului, dar în acelaşi timp a făcut ca 
unul să lase una la o parte, altul, alta, ca să dea dovadă vădită că 
evangheliştii n-au scris Evangheliile cu gând de înşelăciune, cu calcul, 
în înţelegere unii cu ceilalți, nici pentru a face cuiva pe plac. Astfel 
toate Evanghelule înfăţişează adevărul curat, cu toate lipsurile ce se 
văd în una sau alta.” (Cuvântul la Lazăr cel de patru zile mort, în vol. 
Predici la sărbători împărăteşti şi cuvântări de laudă la sfinţi, p. 443) 


„Este de neapărată trebuință să se ştie şi că unele din faptele şi 
învățăturile lui Hristos au fost spuse de toți cei patru evangheliști, iar altele, 
numai de câte unul. 

- Pentru ce? 

- Pentru ca să ne fie de neapărată trebuință şi citirea celorlalte 
Evanghelii şi pentru ca să vedem cât de mare este apropierea dintre 
Evanghelii. Dacă toţi evangheliştii ar fi spus acelaşi lucru, nu i-am mai citi 
pe toţi cu râvnă, pentru că ar fi de ajuns citirea unuia ca să cunoaştem toată 
viața şi învățătura lui Hristos; iar dacă toți ar fi spus lucruri deosebite între 
ei, atunci nu s-ar mai fi vădit potrivirea dintre ei. Aceasta e dar pricina 
faptului că toți au scris multe lucruri la fel, dar fiecare a scris şi lucruri 
deosebite de ceilalți.” (Omilii la săracul Lazăr, cuvântul |, în vol. Omilii la 
săracul Lazăr. Despre soartă şi Providenţă..., p.34) 


„ȘI sunt în Evanghelii şi alte multe locuri de acest fel, care par că se 
contrazic; dar nu-i nici o contrazicere între ele, căci s-au întâmplat şi cele 
spuse de un evanghelist, şi cele spuse de celălalt evanghelist, deşi nu în 
acelaşi timp; ci un evanghelist a spus ce s-a întâmplat mai înainte, altul, ce s- 
a întâmplat mai târziu.” (Omilie la vindecarea slăbănogului coborât prin 
acoperiş, în vol. Omilii la săracul Lazăr. Despre soartă şi Providenţă..., p. 
281) 

SCRIPTURA (Evanghelia - despre prologul fiecărei Evanghelii) 


„loan a văzut că ceilalți trei evangheliști au stăruit în chip deosebit asupra 
omenirii Mântuitorului, asupra firii Lui omeneşti; era deci primejdie să se treacă 
sub tăcere dogma Dumnezeirii lui Hristos, a firii Sale dumnezeieşti. Pentru aceasta 
Hristos l-a mişcat şi aşa a ajuns să-şi scrie Evanghelia, stăruind mai cu seamă 
asupra firii dumnezeieşti a lui Hristos. Lucrul acesta se vede foarte bine şi din 
cuprinsul Evangheliei sale şi din începutul ei. Nu-şi începe Evanghelia precum 

ceilalți trei evangheliști, de jos, de pe pământ, ci de sus, din ceruri, spre care se 
grăbea, şi cu acest scop a şi scris întreaga sa carte. loan este mai înalt decât ceilalți 
trei evanghelişti nu numai în prolog, ci şi de-a lungul întregii sale Evanghelii. 
Despre Matei se spune că iudeii, care au crezut în Hristos, au venit la el şi l-au 
rugat să aştearnă în scris ce le-a spus cu cuvântul şi să compună Evanghelia în 
limba ebraică. Marcu a făcut acelaşi lucru în Egipt la rugămintea ucenicilor lui. 
Din pricina aceasta Matei, pentru că a scris evreilor, n-a căutat să dovedească 
altceva mai mult decât că lisus Se pogoară din Avraam şi David; iar Luca, pentru 
că a scris tuturor oamenilor, urcă genealogia Mântuitorului şi mai sus, pornind de 
la Adam. Matei îşi începe Evanghelia sa chiar cu genealogia Domnului, deoarece 
ştia că nimic nu putea face plăcere mai mare iudeului decât să afle că Hristos era 
strănepot al lui Avraam şi al lui David; Luca, însă, nu face aşa”. (Omilii la Matei, 
omilia I, II, în col. PSB, vol. 23, p. 19) 


„- Pentru care pricină, aş putea fi întrebat, evanghelistul Marcu nu 
procedează aşa şi nici nu face genealogia lui Hristos, ci pe toate le spune pe 
scurt? 

- După părerea mea, Matei şi-a scris Evanghelia sa înaintea celorlalți; 
de aceea face cu mai multă grijă genealogia Mântuitorului şi stăruie asupra 
faptelor mai importante; evanghelistul Marcu a scris Evanghelia sa în urma 
lui Matei; de aceea urmează o cale mai scurtă, istorisind fapte spuse şi 
cunoscute deja. 

- Dar atunci pentru ce evanghelistul Luca mai face genealogia 
Domnului, ba încă mai pe larg? 

- Pentru că Matei deschisese această cale înaintea lui Luca, Luca vrea 
să ne înveţe mai multe lucruri decât cele spuse de Matei. Fiecare din cei doi 
evanghelişti, Marcu şi Luca, a călcat pe urmele dascălilor lor. Luca l-a imitat 
pe Pavel, ale cărui cuvinte curgeau mai năvalnic şi mai bogat decât apa 
râurilor; Marcu l-a imitat pe Petru, care se îngrijea mai mult de scurtimea 
cuvintelor. 

- Dar pentru ce Matei, când şi-a început Evanghelia, n-a spus aşa cum 
spuneau profeţii: Vedenia pe care am văzut-o (Isaia 1, 1), sau: Cuvântul care 
s-a făcut către mine (eremia 1, 2). 

- Pentru că şi-a adresat Evanghelia unor oameni de bună credinţă, care 
îl ascultau cu foarte mare atenţie. În afară de asta, minunile săvârşite de 
Mântuitorul strigau încă în urechile lor, iar cei care primiseră Evanghela 
erau nişte oameni foarte credincioşi. Pe timpul profeților nu s-au făcut atâtea 
minuni care să adeverească spusele lor; apoi profeții mincinoşi făceau un 
mare abuz de cuvinte, iar poporul iudeu le dădea lor mai multă atenție decât 
profeților adevăraţi. Din pricina asta era necesar ca profeţii să-şi înceapă aşa 

profeţiile lor. Dacă se făceau minuni şi pe vremea lor, apoi acestea se făceau 
pentru barbari, ca să-i aducă la credinţa într-un singur Dumnezeu şi ca să le 
arate puterea lui Dumnezeu.” (Omilii la Matei, omilia IV, ], în col. PSB, vol. 
23, pp. 46-47) 


„La început era Cuvântul şi Cuvântul era de la Dumnezeu. Pentru ce 
ceilalți evanghelişti, începând evanghelia lor prin întruparea lui lisus Hristos 
(căci Sfântul Matei începe astfel: Cartea neamului lui lisus Hristos, Fiul lui 
David; Sfântul Luca intră în materie prin istoria Mariei, şi Sfântul Marcu 
spune aproape aceleaşi lucruri, începând cu istoria lui loan Botezătorul); 
pentru ce, zic eu, Sfântul loan se mulţumeşte cu un cuvânt asupra acestui 
subiect: Și Cuvântul trup s-a făcut, şi trecând sub tăcere tot restul, zămislirea 
Lui, copilăria Lui, creşterea Lui, educația Lui, ajunge imediat la naşterea Lui 
veşnică? Voi mă întrebaţi motivul? Eu vi-l voi explica imediat. 

Cum ceilalți Evanghelişti s-au extins cam mult asupra Întrupării 
Cuvântului, era de temut ca spiritele mici, ca aceste suflete care se târăsc pe 
pământ, să nu se oprească la aceste singure învățături, ca şi Paul de 
Samosata. În mod drept preocupaţi de a se opri la aceste gânduri de jos cei 
ce erau ispitiți să cadă jos, şi voind să-şi ridice privirile lor spre cer, Sfântul 
loan are grijă să înceapă povestirea sa prin prezența veşnică şi cerească a 
Cuvântului. Sfântul Matei şi-a început istoria sa prin regele Irod; Sfântul 
Luca prin Cezar Tiberiu; Sfântul Marcu prin loan Botezătorul; Sfântul loan 
le lasă acolo toate lucrurile acestea, se ridică fără oprire şi mai presus de 
timp, şi de toate veacurile, fixează aici sufletele ascultătorilor săi, şi spune: 
La început era; el nu arată locul unde ne putem opri şi nu fixează epoca, 
cum fac ceilalți evanghelişti, care-l numesc pe Irod, pe Tiberiu şi pe loan 
Botezătorul. Mai mult, ceea ce este mai minunat, după ce s-a ridicat la cea 
mai sublimă înălţime, nu neglijează de a vorbi despre Întrupare şi deşi 
evangheliştii ceilalți n-au tăcut nici ei asupra existenței veşnice anterioare, 
ceea ce era cu dreptate, şi nu putea fi altfel, pentru că este un singur şi 
acelaşi Duh care-i insuflă şi-i face să vorbească; iată pentru ce se vede atâta 
potrivire, şi o aşa frumoasă armonie în ceea ce au scris ei.” (Comentar la 
Evanghelia de la loan, omilia IV, 1, pp. 22-23) 


SCRIPTURA (Evanghelia — propovăduirea ei) 


„Dar cu dragă inimă aş întreba: Cum au putut fi crezute de lume 
Evangheliile, dacă se deosebesc unele de altele? Cum au putut birui? Cum s-a 
făcut că evangheliştii, nişte oameni care în scrierile lor au spus lucruri potrivnice 
între ele, au fost admiraţi, au fost crezuţi, au fost lăudați pretutindeni în lume? 

Când evangheliştii au scris Evangheliile trăiau mulți oameni care au fost 
martori ai faptelor istorisite de ei, dar şi mulți duşmani şi mulți vrăjmaşi; n-au 
scris Evangheliile într-un colț al pământului şi le-au îngropat, ci le-au 
răspândit de-a lungul uscatului şi mării, în auzul tuturora. Când se citeau 
Evangheliile erau de față şi duşmani, aşa cum se întâmpla şi acum, dar nimic din 
cele spuse n-a scandalizat pe nimeni. Și e uşor de înțeles de ce. Era puterea 
dumnezeiască; ea făcea şi săvârşea totul în toți. Dacă n-ar fi fost puterea 
dumnezeiască, cum ar fi putut, oare, şi vameşul şi pescarul şi neînvăţatul să 
filozofeze unele ca acestea? Ceea ce filozofii păgâni n-au putut să-şi închipuie 
NICI în vis, aceea evangheliştii au vestit lumii cu multă putere de convingere şi au fost 
crezuți nu numai pe când erau în viață, ci şi după moartea lor. N-au crezut în ei doi 
sau douăzeci de oameni, nici o sută sau o mie sau zece mii, Ci oraşe, neamuri, 
popoare, pământul şi marea, Grecia şi țările barbare, locurile locuite şi pustia. Şi 
au vorbit de lucruri care depăşeau cu mult natura noastră. Lăsând deoparte 
pământul, vorbeau de cele din ceruri. Aducându-ne pe lume o altă vieţuire şi un 
alt trai, toate au dobândit o nouă înfăţişare: bogăţia şi sărăcia, libertatea şi robia, 
viaţa şi moartea, lumea şi traiul în lume”. (Omilii la Matei, omilia 1, IV, în col. 
PSB, vol. 23, pp. 20-21) 


„Ca să nu-l spună cineva lui Hristos: Atunci pentru ce propovăduieşti 
tuturora, dacă n-au să se supună toți, Hristos le răspunde: Ca să nu se pară 
că n-am făcut tot ce a depins de Mine, ca nimeni să nu Mă poată învinui că 
n-a auzit. Va da mărturie împotriva lor chiar propovăduirea Evangheliei şi 
nu vor putea spune după aceasta: N-am auzit!; că până la marginile lumii 
se va întinde cuvântul bunei credințe”. (Omilii la Matei, omilia XXV, III, în 
col. PSB, vol. 23, p. 324) 


„Căci predica Evangheliei nu a stat undeva pentru totdeauna, ci mai 
rapid decât focul s-a întins asupra lumii întregi. Aici însă spune numai atât, 
că se vesteşte. Bine a zis că se vesteşte, arătând prin aceasta că pe lângă cele 
vorbite nu mai trebuie a adăuga nimic, şi nici a sustrage ceva. Căci aceasta 
este treaba unui mesager, de a purta din loc în loc cele spuse. De aceea şi 
preotul se numeşte mesager sau înger, fiindcă el vesteşte nu cele ale sale, ci 
pe ale Celui Care l-a trimis.” (Omilii la Epistola către Romani a Sfântului 
Apostol Pavel, omila II, p. 30) 


SCRIPTURA (Evanghelia — luminează sufletele tuturor, până la 
marginile lumii) 


„De te duci la indieni, de te duci la sciți, de te duci chiar la marginile 

lumii, chiar la ocean de te-ai duce, pretutindeni vei vedea că învăţătura lui 
Hristos luminează sufletele tuturora. Lucru minunat şi nemaiîntâlnit până 
acum e că Evanghelia a schimbat chiar viața popoarelor barbare; popoarele 
acestea au învăţat să filosofeze, au părăsit vechile lor obiceiuri şi au 
îmbrățişat credința. Şi după cum Creatorul universului a înmulțit printre 
aceşti trei fii neamul omenesc, tot aşa şi cu credinţa; prin cei unsprezece, 
prin nişte pescari, prin nişte neînvăţați, prin nişte oameni de rând, care nici 
nu îndrăzneau să deschidă gura, a atras toată lumea. Şi neînvăţaţii aceştia, 
oamenii aceştia de rând, pescarii au închis gurile filosofilor; au străbătut 
întreaga lume ca şi cum ar fi fost întraripați; au semănat cuvântul credinţei, 
au tăiat spinii, au smuls vechile obiceiuri şi au sădit pretutindeni legile lui 
Hristos. Nu le-a putut fi piedică nici numărul lor mic, nici lipsa lor de 
învățătură, nici asprimea poruncilor împăraților, nici aceea că tot neamul 
omenesc este stăpânit de vechi obiceiuri şi credințe. Nu, ci harul, 
deschizându-le cale, a strivit toate acestea piedici, a săvârşit totul cu uşurinţă 
şi oamenii au primit, chiar prin aceste piedici, cu mai multă râvnă credinţa”. 
(Omilii la Facere, omilia XXVIII, IV, în col. PSB, vol. 21, pp. 358-359) 


SCRIPTURA (Evanghelia; puterea Evangheliei se învederează nu 
numai din mântuirea celor buni, ci chiar şi din pierderea celor răi) 


„Chiar de se mântuieşte cineva, zice, sau de se pierde, Evanghelia 
rămâne aceeaşi, şi cu aceeaşi putere; căci după cum şi lumina, dacă întunecă 
pe cei slabi, tot lumină rămâne, deşi întunecă, şi mierea, măcar de s-ar părea 
amară celor bolnavi, totuşi firea ei rămâne tot dulce - aşa şi Evanghelia, cu 
bună mireasmă este, măcar de ar pieri unii necrezând într-însa. Căci pierderea 
sau nimicirea necredincioşilor nu este lucrul Evangheliei, ci a nerecunoştinței 
lor. Şi buna mireasmă a Evangheliei mai cu seamă în aceea se arată, în care 
tocmai cei răi se pierd. Aşadar, preţul şi puterea Evangheliei se învederează 
nu numai din mântuirea celor buni, ci chiar şi din pierderea celor răi. Fiindcă 
şi soarele, foarte strălucitor fiind, tocmai de aceea şi vatămă mai cu seamă pe 
cei bolnavi de ochi. Tot asemenea şi Mântuitorul este spre căderea şi ridicarea 
a multora, dară totuşi rămâne mântuitor, căzând chiar mii; precum şi venirea 
Lui mai mult a vătămat pe cei ce nu au crezut, şi cu toate acestea rămâne 
mântuitoare omenirii.” (Tâlcuiri la Epistola a doua către Corinteni, omilia 
V, pp. 59-60) 

SCRIPTURA (Fericirile352) 


„Uită-te că Hristos a vorbit de suferirea prigoanelor, a ocărilor şi 
defăimărilor numai după ce a dat atâtea fericiri. N-a făcut asta fără rost, ci a 
vrut să arate că un om care nu s-a deprins şi n-a pus în practică fericirile nu 
poate ține piept prigoanelor, ocărilor şi defăimărilor. De aceea fericirea 
dinainte deschide totdeauna drum celei următoare, aşa că toate fericirile 
alcătuiesc un lanţ de aur: omul smerit îşi va plânge negreşit păcatele; cel care 
plânge va fi şi blând şi drept şi milostiv; cel milostiv, drept şi cu sufletul 
zdrobit va fi negreşit curat cu inima; iar cel curat cu inima va fi făcător de 
pace. În sfârşit, cel care îndeplineşte toate aceste fericiri va înfrunta 
prigoanele, nu se va tulbura când va auzi că e vorbit de rău şi va fi în stare să 
sufere mii de necazuri”. (Omilii la Matei, omila XV, VI, în col. PSB, vol. 
23, p. 184) 


SCRIPTURA (epistolele pauline) 


„Prin ce a întrecut fericitul acesta şi pe ceilalți apostoli? Pentru ce 
numele său este de-a lungul şi de-a latul lumii şi în toate gurile? Pentru ce 
este Pavel admirat nu numai de noi, creştinii, dar şi de iudei şi mai ales de 
elini? Nu oare pentru tăria cuvintelor epistolelor sale, care au fost de folos nu 
numai credincioşilor de pe vremea lui, ci şi celor de după el şi până azi şi vor 
fi de folos şi celor ce vor fi, până la a doua venire a lui Hristos, şi nu vor 
înceta de a face asta cât va fi om pe pământ? Ca un zid făcut din oțel, 
epistolele lui Pavel întăresc Bisericile din întreaga lume. Ca un luptător prea 
viteaz stă şi acum Pavel în mijlocul nostru, robind orice gând spre ascultarea 
lui Hristos şi surpând gândurile şi toată înălțarea ce se ridică impotriva 
cunoaşterii lui Dumnezeu ( Cor., 10, 5). Pe toate acestea le face prin 
minunatele lui epistole lăsate nouă, pline de dumnezeiască înțelepciune. Nu 
ne sunt de folos epistolele lui numai pentru combaterea învățăturilor celor 
greşite şi pentru întărirea celor drepte, ci ne ajută, nu puţin, la o bună 
vieţuire. De acestea, încă şi acum, folosindu-se întâistătătorii Bisericilor, 
îndreptează şi întocmesc Biserica, fecioara cea curată, pe care a logodit-o cu 
Hristos (2 Cor., Il, 2), şi o duc spre frumuseţea cea duhovnicească. Cu 
acestea izgonesc bolile ce vin asupra ei şi-i păstrează sănătatea dobândită. 

Nişte doctorii ca acestea, care au atâta putere, ne-a lăsat omul cel 
neiscusit în cuvânt! lar puterea lor o cunosc bine cei ce le citesc des.” 





352 Matei 5, 1-12. 

(Tratatul despre preoţie, cartea patra, cap. 7, vol. Despre preoție, pp. 117- 
118) 


SCRIPTURA (răspândirea învățăturii ei în toată lumea) 


„Da, livadă duhovnicească şi rai de desfătare este citirea 
dumnezeieştilor Scripturi, şi rai de desfătare mai bun decât raiul cel de 
altădată. Raiul acesta nu l-a sădit Dumnezeu pe pământ, ci în sufletele 
credincioşilor; raiul acesta nu l-a pus în Eden, într-un anumit ţinut din 
răsărit, ci l-a întins pe tot pământul, l-a întins până la marginile lumii. Că a 
întins Dumnezeu Scripturile în toată lumea o spune profetul. Ascultă! În tot 
pământul a ieşit vestirea lor şi la marginile lumii cuvintele lor (Psalmi 18, 
4). De te-ai duce la indieni, cei pe care îi vede întâi soarele la răsăritul lui, de 
te-ai duce în părțile scăldate de ocean, de te-ai duce în insulele britanice, de 
al călători spre Marea Neagră, de te-ai duce spre părțile de miazăzi, 
pretutindeni vei auzi că oamenii cugetă la cele spuse de Scriptură; cu alt 
glas, dar nu cu altă credinţă, în limbi deosebite, dar cu acelaşi gând. Sunetul 
limbii e altul, dar nu-i altul chipul credinţei. Cu limba vorbesc în graiuri 
barbare, dar cu mintea cugetă în credință; cu glasul fac greşeli de grai, dar cu 
viaţa trăiesc dreapta credință. 

Ai văzut că raiul s-a întins până la marginile lumii?” (Cuvânt despre 
folosul citirii Scripturii, La începutul Faptelor apostolilor — III, în vol. 
Omilii la săracul Lazăr. Despre soartă şi Providenţă..., pp. 330-331) 


SECRETELE (când s-a răcit dragostea dintre oameni au apărut 
secretele) 


„O! Dacă toţi am fi prieteni, nici că am avea nevoie de secrete, căci 
precum cineva nu poate avea secrete faţă de el însuşi, şi nici că ar putea să se 
ascundă pe sine, tot aşa nu s-ar ascunde nici de prieteni. Nefiind secrete, 
prietenia e imposibil de a fi întreruptă. Deci secretele pentru nimic nu le 
avem, decât că nu avem curaj şi sinceritate către toți. Aşadar răceala 
dragostei a născut secretele.” (Comentariile sau Explicarea Epistolei către 
Efeseni, omilia IX, p. 98) 


SFATURILE (acceptarea şi urmarea sfaturilor bune) 


„Dacă cutare, de pildă, nu spune ce trebuie a spune, iar un altul 
sculându-se să spună - chiar mic şi nebăgat în seamă de ar fi acesta, însă ar 

spune ceva din cele de folos - primeşte-i părerea. Măcar de ar fi dintre cei mai 
proşti şi mai de rând, tu să nu-l disprețuieşti. Căci nimeni nu poate fi atât de 
departe de aproapele său pe cât de departe era Moise de socrul său; şi totuşi nu 
a crezut că este nevrednic de a-l asculta, ci încă i-a şi primit părerea, a 
încuviințat-o, ba încă a şi scris-o în cartea sfântă şi nu s-a ruşinat a o predanisi 
viitorimii, doborând prin aceasta trufia celor mulți. Pentru care, scriind astfel de 
fapte în istoria sfântă ca pe stâlpul vieţii, le-a lăsat omenirii - fiindcă ştia că 
istoria aceasta va fi multora de folos. 

Deci să nu trecem cu vederea pe cei ce ne sfătuiesc cu cele trebuitoare, 
fie că ar fi poate dânşii dintre cei mai mici, fie că dintre cei mai de rând.” 
(Tâlcuiri la Epistola a doua către Corinteni, omilia XVIII, pp. 172-173) 


„... bogatul din Evanghelie (Luca 16, 19-31), pe când trăia, socotea 
basme şi poveşti sfaturile şi îndemnurile profeților şi ale Legii. Când a ajuns 
însă pe lumea cealaltă, a prețuit sfaturile lor, dar n-a mai putut să aibă nici un 
folos de pe urma laudelor pe care le aducea acestor sfaturi; de asta a rugat pe 
patriarhul Avraam să trimită pe cineva din iad ca să spună celor de pe 
pământ pățania lui; se temea ca nu cumva ei, bătându-şi joc de 
dumnezeieştile Scripturi, să aibă soarta lui şi să pună preţ pe sfaturile 
Scripturilor doar atunci când nu vor mai avea nici un folos de pe urma 
prețuirii lor.” (Apologia vieții monahale, 4, în vol. Despre Feciorie, 
Apologia vieţii monahale, Despre creşterea copiilor..., p. 193) 


„Suntem nesuferiți când mustrăm, pentru că ne înfuriem când suntem 
mustrați. Dacă ar şti fratele tău că ai să-l lauzi când te ceartă, ți-ar da aceeaşi 
răsplată când ar fi certat. 

Vrei să vezi că ai nevoile de sfătuitor, de cineva care să te îndrepte, 
care să te critice oricât de priceput ai fi, oricât de desăvârşit ai fi, de-ai fi 
ajuns chiar pe piscul virtuţii? Ascultă o istorie de demult. Nimeni nu-l 
egala pe Moise. Era, spune Scriptura, cel mai blând dintre toți oamenii 
(Num., 12, 3), era prieten cu Dumnezeu, cunoştea desăvârşit şi înţelep- 
ciunea lumească, şi era plin şi de pricepere duhovnicească. Învățase Moise 
toată înțelepciunea egiptenilor (Fapte 7, 22). Ai văzut că avea o cultură 
desăvârşită? Și era puternic în cuvânt şi în fapte (Fapte 7, 22). Dar ascultă şi 
altă mărturie. Cu mulţi prooroci a vorbit Dumnezeu, spune Scriptura, dar cu 
nimeni n-a vorbit aşa; cu ceilalți a vorbit în ghicituri şi vise, cu Moise, faţă 
către față (Deut., 34, 10). Ce dovadă mai mare de virtute a lui mai vrei, când 
vezi că Stăpânul tuturor vorbeşte cu robul ca şi cu un prieten? Cunoştea şi 
înțelepciunea lumească, şi înțelepciunea duhovnicească! Era puternic în 
cuvânt şi în faptă. A poruncit chiar zidirii, pentru că era prieten cu Domnul 

zidirii. A scos atâta popor din Egipt a despărțit marea şi a unit-o iarăşi (leş., 
14, 21-22). Puteai vedea minune nemaivăzută. Atunci, pentru întâia oară, 
soarele a văzut că pe mare nu umblă corăbii, ci pedeștri, că marea nu e 
trecută cu corăbii şi cu vâsle, ci cu picioare de cai. Şi totuşi, omul acesta 
înțelept, puternic în cuvânt şi în faptă, prieten al lui Dumnezeu, omul care a 
poruncit zidirii, care a făcut atâtea minuni, n-a văzut un lucru uşor de 
observat pentru mulți oameni. Şi l-a văzut socrul lui, un necredincios şi om 
de rând, şi 1 l-a spus lui Moise. Moise nu-l văzuse. 

- Care-i acel lucru? 

Ascultaţi, ca să pricepeţi că fiecare are nevoie de un sfătuitor, chiar de- 
ar fi acela Moise, ca să înțelegeţi că de cele mai multe ori lucruri care scapă 
unor bărbați mari şi minunaţi nu scapă unor oameni mici şi de rând. După ce 
Moise ieşise din Egipt, când era în pustie, tot poporul, şase sute de mii, 
stătea înaintea lui şi Moise judeca pricinile ce le aveau unii cu alţii. L-a 
văzut făcând asta letro, socrul lui, un om şi neînvăţat, şi trăitor în pustie, un 
om care nu cunoştea nici legile, nici viața într-un stat; mai mult, era şi 
necredincios, dovada cea mai mare a neştiinţei lui. Că nu este om mai lipsit 
de ştiinţă ca un păgân. Cu toate acestea, când a văzut acel barbar, 
necredinciosul, neînvăţatul, că Moise nu lucrează cum trebuie, a îndreptat pe 
Moise, pe înțeleptul, cel priceput, pe prietenul lui Dumnezeu. L-a întrebat pe 
Moise: Pentru ce stau aceşti oameni înaintea ta? (leş., 18, 14). lar când a 
cunoscut pricina, i-a spus: Ceea ce faci nu faci bine (leş., 18, 17). Sfatul a 
fost însoțit de certare. Moise nu s-a supărat, ci a primit sfatul, el, înțeleptul, 
destoinicul şi prietenul lui Dumnezeu, înaintea atâtor mii şi mii de oameni. 
Nu este uşor lucru să te laşi sfătuit de un necredincios, de un om de rând! Nu 
l-au făcut să se trufească nici minunile pe care le săvârşise, nici măreţia 
dregătoriei şi nici nu s-a înfuriat că fusese îndreptat înaintea supuşilor lui! S- 
a gândit că este om şi el şi poate greşi adesea multe, chiar dacă făcuse 
minuni mari. De aceea a primit sfatul cu voie bună. De multe ori oamenii, ca 
să nu pară că au nevoie de sfatul altora, preferă să piardă folosul pe care l-ar 
avea dacă ar primi povaţa, decât să primească sfatul care să le îndrepte 
greşeala. Vor mai bine să rămână proşti decât să înveţe! Nu-şi dau seama că 
vină n-ai când ştii, ci când nu ştii; nu când înveţi, ci când rămâi neînvăţat; nu 
când eşti mustrat, ci când greşeşti şi nu te-ndrepți. Se poate, se poate să 
găseşti şi la un om mic şi neînsemnat un sfat bun, pe care adesea nu-l găseşti 
la un om mare şi înțelept. Asta a priceput-o Moise; de aceea a ascultat cu 
toată blândeţea când socrul lui îl sfătuia, zicându-i: Alegeţi oameni 
căpetenii peste o mie, peste o sută, peste cincizeci, peste zece, pricinile grele 
să le aducă la tine, iar pe cele mici să le judece ei (leş., 18, 21-22). Auzind 
aceasta, Moise nu s-a ruşinat, nu s-a înfuriat, nu s-a sfiit de supușii săi, nu şi- 

a zis în sine: Mă vor disprețui supușii mei dacă eu, căpetenia lor, învăţ de la 
altul ce trebuie să fac. Dimpotrivă, sfatul l-a convins şi a făcut ce a fost 
sfătuit. Şi nu numai că nu s-a ruşinat de cei de atunci, dar nici de noi, cei de 
mai târziu. Dimpotrivă, ca şi cum i-ar fi fost o podoabă sfatul dat de socrul 
lui, a învăţat, prin scrierile lui, nu numai pe oamenii din vremea lui, ci şi pe 
cei ce au fost de-atunci şi până acum şi vor fi de-acuma în toată lumea, până 
la venirea lui Hristos, că el n-a putut vedea ce trebuia făcut şi că a primit 
sfatul dat de socrul lui. Noi însă, când vedem că un om ne mustră şi ne dă 
sfat, ne tulburăm, ne ieşim din fire, socotim că ne-am pierdut viața. Dar 
Moise, nu! A văzut că are-n fața lui atâtea mii de oameni, şi nu s-a ruşinat; 
dar, mai bine spus, atâtea mii de mii, pe toţi cei de atunci şi până azi, de pe 
întreg pământul! Dimpotrivă, tuturor le predică în fiecare zi, prin scrierile 
lui, că ceea ce nu văzuse el a văzut socrul lui.” (Despre schimbarea numelor, 
cuv. III, în vol. Despre schimbarea numelor. Despre răbdare. Despre 
milostenie..., pp. 40-43) 


„De-ţi dă unul un sfat bun, primeşte sfatul, chiar de-ar fi de la slugă; 
de-ți dă altul un sfat rău, respinge sfatul, chiar de ţi l-ar da un mare dregător. 
Trebuie să te uiţi mereu la felul sfatului, nu la dregătoria celui ce-ţi dă 
povaţa. Aceasta a făcut-o şi Moise, învăţându-ne să nu roşim când suntem 
mustraţi, chiar de-ar fi de faţă poporul întreg. E cea mai mare slavă, nu 
întâmplătoare laudă, ci laudă a înţelepciunii depline, să înduri bărbăteşte 
mustrarea. Nu-l lăudăm şi nu-l admirăm atât pe Ietro, că a sfătuit pe Moise, 
cât ne minunăm de sfântul acela, că nu s-a ruşinat când a fost sfătuit de față 
cu atâţia, că a lăsat în scris faptul acesta, că a arătat prin toate înţelepciunea 
lui şi că a călcat în picioare cu tărie slava deşartă a lumii.” (Despre 
schimbarea numelor, cuv. III, în vol. Despre schimbarea numelor. Despre 
răbdare. Despre milostenie..., p. 43) 


SFĂTUIREA (aproapelui) 


„Când sfătuim pe cineva să facă vreo faptă bună să ne străduim să 
facem noi mai întâi fapta aceea, ca să dăm sfatul cu mai multă îndrăznire.” 
(Omilii la Facere, omilia VIII, V, în col. PSB, vol. 21, p. 104) 


„Spui că nu te ascultă, că nu-ţi suferă sfatul? De unde ştii? Ai încercat 
să-l sfătuieşti şi să-l îndrepţi? 

- L-am sfătuit de multe ori! îmi spui. 

- De câte ori? 

- De multe ori! O dată şi de două ori! 

- Vai de mine! Asta înseamnă de multe ori? N-ar fi trebuit să oboseşti, 
nici să deznădăjduieşti, chiar de-ai făcut asta tot timpul. Nu vezi că 
Dumnezeu ne sfătuieşte necontenit prin profeți, prin apostoli, prin 
evanghelişti? Ce? Am săvârşit tot ce ne-a sfătuit? Ne-am lăsat convinşi? 
Deloc! A încetat, oare, Dumnezeu de a ne sfătui? A tăcut oare?”. (Omilii la 
Matei, omilia LIX, VI, în col. PSB, vol. 23, p. 693) 


„Obiceiul lui Pavel este ca sfaturile sale să le încheie totdeauna cu 
rugăciuni şi doxologii, căci cunoştea el foarte bine că nu puţină importanţă 
aveau acestea. Obişnuia de a face aşa din pricina iubirii lui celei părinteşti pe 
care o avea către discipoli şi din marea lui evlavie. Pentru că, într-adevăr, 
dascălul cel iubitor de copii şi iubitor de Dumnezeu nu se mărgineşte numai 
de a învăţa cuvântul, ci şi prin rugăciunile sale el aduce în sprijinul 
discipolilor puternicul ajutor al lui Dumnezeu. lată legătura şi continuitatea 
ideii dintre aceste trei versete: Jar celui ce poate să vă întărească după 
Evanghelia mea (...) slavă în vecii vecilor. Amin!” (Omilii la Epistola către 
Romani a Sfântului Apostol Pavel, omilia XXVII, p. 488) 


„Nici să socotim că ceea ce noi am sfătuit sau am povăţuit pe cineva 
trebuie a fi numaidecât ascultat şi a se îndeplini întocmai, ci numai acele ce li 
s-ar părea de folos, numai acelea primească-se de toți. Că mulți din cei cu 
vederile scurte văd de multe ori mai bine decât cei cu vederile cele mai agere, 
pentru că cercetează poate mai cu amănunțime şi mai cu stăruință. Şi nici să 
zici: Dar pentru ce mă chemi la sfat, dacă nu asculți de ceea ce-ţi spun? - 
fundcă astfel de vorbe nu pot fi ale unui sfătuitor, ci ale unui tiran. Căci cel ce 
sfătuieşte este stăpân numai a spune cele ale lui; iar dacă cel sfătuit ar găsi că 
altceva i-ar fi lui de folos, pe când celălalt ar voi să se facă numai ceea ce ela 
spus, apoi atunci nu mai este sfătuitor, ci tiran, după cum am spus. 

Deci dar să nu facem aşa, ci izbăvindu-ne sufletul de toată trufia şi 
uşurinţa, să avem ca scop nu numai ca părerile noastre să stea în picioare, ci ca 
să stăpânească totdeauna părerea care foloseşte, chiar de nu ar fi ieşită din 
capul nostru. Nu puţin vom câştiga şi atunci când, neputând găsi noi acele 
cuvenite, vom primi cele ce ni se pun înainte de alții, fiindcă şi de la Dumnezeu 
vom lua o mare plată şi ne vom bucura şi de o mai mare slavă. Că după cum 
cel ce spune care anume sunt foloasele noastre este înțelept, tot aşa şi noi, 
primind sfatul, vom avea laudă şi vom culege roadele înțelepciunii şi ale 
recunoştinței. Tot aşa deci şi casele, ca şi cetățile, tot aşa şi Biserica fiind 
iconomisită, va lua un mai mare avânt. Tot aşa de bine iconomisind şi noi viaţa 
de față, ne vom învrednici de bunătățile viitoare.” (7ăâlcuiri la Epistola a doua 
către Corinteni, omilia XVIII, p. 173) 

„Deci când tu sfătuieşti pe altul ce trebuie să facă adresează-te lui cu 
multă grație; când voieşti a-l învăţa, aibi gura plăcută în vorbă; când îl înveţi 
bunăoară ca pe nimeni să nu vorbească de rău, prin aceasta mai mult decât 
orice, l-ai învăţat un mare adevăr şi i-ai dat dar nepreţuit, spre zidirea 
trebuinţei, zice, ca să dea dar celor ce aud. Deci dacă tu conversezi despre 
pietate, despre evlavie, despre binefacere şi milostenie, toate acestea vorbite 
grațios vor muia sufletul auditoriului.” (Comentariile sau Explicarea 
Epistolei către Efeseni, omilia XIV, p. 142) 


„Sfaturile trebuie date întotdeauna împreună cu laudele pentru ca 
atunci devin bine primite, deoarece îi îndemnăm pe cei sfătuiți în propriul lor 
interes (... )” (Omilii la Epistola către Filipeni, omilia a IX-a, p. 149) 


„Al văzut cum nu-i sfătuieşte de la bun început (Flp., 3 — n.n.), ci după 
ce mai întâi îi laudă şi îi admiră? Abia apoi în sfătuieşte, ca din nou să-i laude 
la sfârşit. Dacă n-ar fi făcut aşa, cuvântul lui ar fi fost prea greu de primit, de 
unde se vede cum mereu avea grijă să aibă roade bune în cuvânt.” (Omilii la 
Epistola către Filipeni, omilia a XI-a, p. 190) 


„Învățăturile, pe care le primeşti, nu sunt proprietatea ta, ci ele sunt ale 
Sfântului Duh; dar dacă tu faci dintr-însele o întrebuințare dreaptă, vei trage 
din aceasta un folos duhovnicesc foarte mare.” (Cuvânt la Duminica a 16-a 
după cincizecime, în vol. Predici la duminici şi sărbători..., p. 134) 


„Gândiţi-vă în sfârşit că cel ce nu încetează cu sfătuirea, deşi ar face-o 
în deşert va câştiga o plată mai mare decât acela care este ascultat, căci acela 
care de-a pururi îndeamnă fără să fie ascultat totuşi nu oboseşte şi dă dovadă 
de cea mai adevărată şi călduroasă dragoste.” (Cuvânt la 30 Ianuarie, în ziua 
Sfinţilor trei Ierarhi, în vol. Predici la duminici şi sărbători..., p. 274) 


„Intenţionat şi cu un scop bine determinat nu le-a vorbit Pavel 
(corintenilor - n.n.) despre o virtute atât de mare cum este fecioria. Aşteaptă 
ca ei înşişi să ajungă să aibe această dorință, să dobândească prin ei înşişi o 
oarecare idee despre feciorie. Aşteaptă ca sufletele lor să se familiarizeze cu 
fecioria, pentru a putea semăna cu folos în sufletele lor sfaturile lor despre 
feciorie. Sfaturile sunt primite cu foarte multă uşurinţă de ascultători atunci 
când aceştia sunt familiarizați cu obiectul sfaturilor pe care vrei să li le dai.” 
(Despre Feciorie, 13, în vol. Despre Feciorie, Apologia vieții monahale, 
Despre creşterea copiilor..., p. 23) 

„Să încercăm să-i facem buni pe cei răi, dându-le sfaturile 
potrivite. Dar dacă ei dispreţuiesc cuvintele noastre, să nu mai insistăm. 
Nimeni nu se face bun cu forţa. Nici Dumnezeu nu vrea să urmăm calea 
virtuţii cu forța, ci numai prin propria noastră voire. Poate că mă veţi 
întreba: Nu ar fi mai bine ca oamenii să devină buni cu forța decât să 
rămână răi? Nu. Pentru că cel care se face bun cu forța nu rămâne 
bun pentru totdeauna. Cum scapă de constrângere, el se întoarce înapoi la 
răutate. Pe când cel care este bun pentru că aşa vrea el rămâne cu hotărâre 
pe calea virtuţii.” (Din vol. Problemele vieții, pp. 372-373) 


SFĂTUIREA (duhovnicească) 


„Cel ce se străduieşte să înveţe pe semenul său nu face atât bine 
aceluia câtă răsplată îşi aduce luişi; are un îndoit câştig: dobândeşte şi mai 
multă răsplată de la Dumnezeu şi îşi împrospătează şi el în minte cele auzite 
în biserică prin învățătura pe care încearcă să o dea fratelui lui”. (Omilii la 
Facere, omilia X, VII, în col. PSB, vol. 21, p. 126) 


SFINTȚENIA (definiția) 


„Şi ce este sfințirea? Baia naşterii de a doua oară, curățirea de păcate.” 
(Comentariile sau Tălcuirea Epistolei întâi către Corinteni, omilia |. p. 8) 


„Sfânt este numai cel curat.” (7ăl/cuiri la Epistola a doua către 
Corinteni, omiha XIII, p. 133) 


„Sfințenie se numeşte înţelepciunea sau cumpătarea noastră, după 
cum şi necurăție se numeşte curvia şi preacurvia.” (Comentariile sau 
Explicarea Epistolei I către Tesaloniceni, omilia IV, în vol. Comentariile 
sau Explicarea Epistolei către Coloseni, I şi II Tesaloniceni, p. 206) 


„Sfințenia constă înainte de toate în realizarea voinţelor divine. 
Sfânt va fi acela care va face voinţa lui Dumnezeu, şi cum această 
voinţă este consemnată şi concretă în legea Lui, păzirea credincioasă a 
legii divine constituie în mod esenţial sfințenia.” (Din vol. Bogăţiile 
oratorice, p. 344) 

SFINŢȚENIA (caracteristicile sfințeniei) 


„Căci aşa sunt sufletele sfinților lui Dumnezeu; ele sunt iubitoare de 
oameni şi blânde, atât către cei de aproape al lor, cât şi către cei străini; ba 
încă blândeţea lor se întinde până şi asupra animalelor necuvântătoare. De 
aceea şi zicea un înţelept: Ce! drept are milă de vite, iar inima celui rău este 
fără îndurare (Pildele lui Solomon 12, 10); şi dacă el are milă de vite, apoi 
câtă milă nu va avea de oameni?” (Omilii la Epistola către Romani a 
Sfântului Apostol Pavel, omiha XXIX, p. 519) 


SFINŢENIA (sfinţii - mari iubitori de Dumnezeu) 


„Căci sfinților le este de ajuns această răsplată, practicarea iubirii de Dumnezeu; căci un 
omilia I, p. 21) 


„Să-i consultăm pe sfinţi. Cu ce îmbătare se poartă inima lor spre 
Dumnezeu !” (Din vol. Bogățiile oratorice, p. 21) 


SFINTȚENIA (sfinţii — lumina lumii) 


„Nu numai când învăţa, nici numai când grăia, ci chiar numai 
când se arăta era în stare să insufle celor ce-l vedeau toată învățătura 
virtuţii.” (Cuvânt de laudă la cel întru Sfinţi Părintele nostru Meletie, 
arhiepiscopul Antiohiei celei Mari, şi despre râvna celor ce s-au 
adunat la această prăznuire, Il, în vol. Predici la sărbători împărăteşti 
şi cuvântări de laudă la sfinți, p. 283) 


SFINŢENIA (sfinţii - biruinţa lui Dumnezeu şi triumful harului Său) 


„Sfinți sunt biruinţa cea mare a lui Dumnezeu, triumful harului 
Său, triumful puterii Sale, triumful slavei Sale.” (Din vol. Bogăţiile 
oratorice, p. 338) 


SFINŢENIA (sfinţii - mijlocitorii noştri către Dumnezeu) 
„Ei ne sunt călăuze care merg înaintea noastră în drumul 
sfințeniei. Ei ne sunt mijlocitorii care ne salvează de mânia divină şi de 


pedepsele pe care ni le atrag păcatele noastre.” (Din vol. Bogăâțiile 
oratorice, p. 340) 

SFINȚENIA (Hristos grăieşte prin sfinți) 


„Ar putea oare rosti sau gândi altcineva decât ce gândeşte Hristos, mai 
cu seamă când dă legi de conduită în viaţă, Pavel, în care grăia Hristos (II 
Cor., 13, 3), Pavel, care nu voia să trăiască el, pentru a trăi Hristos într-însul 
(Gal., 2, 20; Filip., 1, 20), el, care punea şi Împărăţia cerurilor, şi viaţa, şi 
îngerii, şi puterile, şi altă zidire şi, în general, totul în urma dragostei sale 
pentru Hristos? (Rom., 8, 38-39). Unele legi şi învățături nu le-a dat însuşi 
Hristos; pe unele, ni le-a dat prin apostoli. Ascultă că însuşi Hristos spune că 
nu ne-a dat EI însuşi toate legile şi toate învățăturile! Multe încă am a vă 
spune, dar nu le puteți purta (loan 16, 12).” (Despre Feciorie, 12, în vol. 
Despre Feciorie, Apologia vieţii monahale, Despre creşterea copiilor..., p. 
20) 


„Pavel spune: Jar celorlalţi le spun eu, nu Domnul: De are vreun frate 
femeie necredincioasă şi ea va voi să stea cu el, să nu o lase, şi femeia, de 
are bărbat necredincios şi acela va voi să stea cu ea, să nu-l lase. Pentru că 
bărbatul necredincios se sfințeşte prin femeia credincioasă, iar femeia 
necredincioasă se sfințește prin bărbatul credincios (| Cor., 7, 12-14). Prin 
cuvintele: Nu Domnul, ci eu, Pavel n-a vrut să arate că spusele sale sunt 
omeneşti — pot fi ele, oare? —, ci a vrut să spună numai că porunca aceasta n- 
a dat-o Hristos pe când era cu ucenicii Săi, ci o dă acum, prin el. După cum 
cuvintele Domnul, nu eu nu sunt potrivnice poruncii lui Hristos, tot astfel şi 
cuvintele: Eu, nu Domnul nu înseamnă că-şi exprimă gândul său propriu, 
independent de voinţa lui Dumnezeu, ci arată atâta numai, că Hristos dă 
acum prin el această poruncă. Mai departe, când vorbeşte despre văduve, 
Pavel spune: Dar mai fericită este văduva dacă rămâne aşa, după părerea 
mea (| Cor., 7, 40). Dar pentru ca nu cumva la auzul cuvintelor după 
părerea mea să socoteşti că exprimă un gând omenesc, a curmat orice 
bănuială adăugând: Mi se pare că şi eu am Duhul lui Dumnezeu (| Cor., 7, 
40). Prin urmare, după cum atunci când exprimă gândurile Duhului lui 
Dumnezeu spune că este părerea lui — şi pentru aceasta noi socotim spusele 
sale o hotărâre omenească —, tot astfel şi când spune: Eu spun, nu Domnul, 
să nu socoteşti, bazându-te pe cuvintele lui, că Pavel exprimă prin aceste 
cuvinte propriile sale idei. Pavel avea în el pe Hristos şi prin el vorbea 
Hristos: ca atare, n-ar fi îndrăznit să dea, ca o sentință, o învățătură atât de 
mare, dacă n-ar fi primit din gura lui Hristos această lege dată nouă.” 
(Despre Feciorie, 12, în vol. Despre Feciorie, Apologia vieții monahale, 
Despre creşterea copiilor..., pp. 20-21) 

SFINŢȚENIA (despre sfinţi) 


„Sau cine poate face ceva care să poată nelinişti pe un asemenea om 
nobil? Presupuneţi că cineva îi răpeşte averea. Dar el are o comoară în cer ! 
Cineva îl izgoneşte din patrie. Dar el are patria sa în cer ! Poate că cineva îl 
ferecă cu lanţuri. Dar el are o conştiinţă liberă, şi nu bagă în seamă 
închisoarea cea din afară! Însă poate că cineva ucide trupul lui. Totuşi el 
iarăşi va învia. Precum cel ce se luptă cu umbra şi bate aerul nu poate răni pe 
nimeni, aşa şi cel ce se luptă împotriva celui drept, se luptă numai cu umbra, 
cheltuieşte zadarnic puterea sa, şi nu poate să aducă aceluia nici o lovire. 
Dacă poţi tu să-mi asiguri dobândirea cerului, atunci poţi să mă omori astăzi, 
şi eu încă îți voi mulțumi pentru aceasta, că tu aşa de repede m-ai pus în 
stăpânirea acelor bunuri mărite.” (Cuvânt la Duminica a treia a Sfântului şi 
Marelui Post, în vol. Omilii la Postul Mare..., pp. 78-79) 


„Aşa e obiceiul sfinților! De fac vreo faptă rea, o dau în vileag, plâng 
în fiecare zi şi o fac cunoscută tuturor. De fac, însă, vreo faptă mare şi demnă 
de laudă, o ascund şi o dau uitării.” (La cuvântul apostolic: <<0O, de mi-ați 
îngădui puţină neințelepție!>>, 5, în vol. Despre schimbarea numelor. 
Despre răbdare. Despre milostenie..., p. 322) 


SFINTȚENIA (puterea sfinților) 


„Atât de mare este puterea sfinților! Când sfinţii trăiesc, demonii 
nu le suferă nici umbra (Fapte 5, 15), nici hainele (Fapte, 19, 12), iar 
când sunt morți, tremură şi de raclele lor.” (Cuvânt la Fericitul Vavila, 
şi împotriva lui Iulian, şi către elini, XIII, în vol. Predici la sărbători 
împărăteşti şi cuvântări de laudă la sfinţi, p. 329) 


„Cu adevărat zic, în credinţă mult pot picioarele sfinților, când intră în 
casa cuiva, că nu-i binecuvintează numai pe oameni, ci şi pământul cel ce 
calcă pe el îl sfințesc aducând şi dăruind multe şi mari bunătăţi 
credincioşilor, că orbirea cea din fire o îndreaptă, neputinţa şi foametea o 
vindecă şi multă uşurinţă şi bucurie aduc credincioşilor.” (Din vol. 
Mărgăritarele Sfântului loan Gură de Aur, p. 69) 


„Sfinți sunt atât de înfricoşători încât se tem şi dracii de ei şi numai 


glasul lor să-l audă, ei fug, cum fug şi de fulgere.” (Din vol. Mărgăritarele 
Sfântului loan Gură de Aur, p. 99) 

SFINŢȚENIA (înfăţişarea sfinților aduce mult folos duhovnicesc) 


„Căci — şi aceasta am spus-o înainte şi o spun şi acum, şi nu voi înceta 
a o spune — nu numai învăţătura şi îndemnurile şi împreună-sfătuirea, ci şi 
înfăţişarea sfinților aduce multă desfătare şi folos. Ba şi modul lor de a se 
îmbrăca şi a se purta, ca şi felul încălțărilor şi umbletul. Căci şi de aici poate 
să vină mult folos în felul nostru de viețuire: a învăţa de la sfinți care este 
limita între ceea ce este necesar şi ceea ce nu este necesar traiului. Căci nu 
numai că măsura în cazul sfinților nu întrece niciodată trebuinţa, dar adesea 
nici nu-şi împlinesc toată nevoia ce o au.” (Despre Aquila şi Priscilla; şi că 
nu se cuvine să grăim de rău pe preoții lui Dumnezeu. Cuvântul 2, în vol. 
Cateheze maritale, p. 160) 


SFINŢENIA (nu numai trupurile, ci şi îmbrăcămintea 
sfinților este cinstită şi săvârşeşte minuni) 


„Că nu numai cuvintele şi trupurile ci tocmai şi îmbrăcămințile lor au fost cinstite, că « 
piatră lovind izvort apă şi adăpă poporul cel însetat, îmbrăcămitea lui Pavel 
alunga bolile oamenilor, umbra lui Pavel a alungat moartea, cenuşa din 
moaştele sfinților mucenici alunga dracii; pentru aceia se făceau toate 
minunile cu putere.” (Din vol. Mărgăritarele Sfântului loan Gură de Aur, p. 
98) 


SFINȚENIA (chiar şi cei răi trag foloase de pe urma virtuții 
drepţilor şi a sfinţilor) 


„Mulţi, chiar dintre cei răi, trag foloase de pe urma virtuţii unui 
singur om; dar pe un singur om, care face fapte bune în mijlocul unui 
popor rău, răutatea celor mulţi nu-l doboară o dată cu ceilalţi. Şi iarăşi: 
un singur om, care trăieşte drept, va putea smulge un popor întreg de la 
mânia lui Dumnezeu, dar un oraş întreg, care-i stricat, nu va putea 
pierde, nu va putea târî pe un om cu viață virtuoasă la osândă şi 
pedeapsă. Asta se vede din viaţa lui Noe. Toţi au pierit şi numai el a 
scăpat. Asta se vede şi din viaţa lui Moise. El singur a avut puterea să 
îndepărteze prin rugăciunile lui mânia lui Dumnezeu de deasupra unui 
întreg popor. Eu însă am să-ți dau o altă pildă mai mare de bunătatea 
lui Dumnezeu. Când Dumnezeu nu găseşte printre cei vii oameni cu 
îndrăznire, care să se poată ruga pentru cei ce au păcătuit, recurge la cei 
morţi şi spune că le iartă păcatele celor vii de dragul morţilor, aşa cum 
s-a întâmplat cu lezechiel, căruia îi spune: Voi apăra cetatea aceasta 

pentru Mine şi pentru David, robul Meu (IV Regi 20, 6), iar David 
murise de mult.” (E primejdios lucru şi pentru predicator, şi pentru 
ascultători ca predicatorul să predice pe placul ascultătorilor. 
Folositor lucru şi semn de foarte mare dreptate e osândirea propriilor 
păcate, V, în vol. Predici la sărbători împărăteşti şi cuvântări de laudă 
la sfinți, p. 471) 


SFINŢȚENIA (străluceşte pe chipurile sfinţilor) 


„Omul virtuos străluceşte ca şi cum ar fi scăldat de razele soarelui, ba 
încă mai strălucitor chiar decât razele soarelui; că nu-şi trimite numai pe 
pământ lumina sa, ci depăşeşte chiar cerurile.” (Omilii la Matei, omiha XV, 
VIII, în col. PSB, vol. 23, p. 188) 


„Căci nu atât cuvintele sfinților, dar mai ales trăsăturile feţei lor arată o bunăvoință cu to 


„lar cel lăudat de Dumnezeu, nu o singură zi, sau două, ori trei, ci în 
toată veşnicia, merge cu strălucire, purtând cunună, şi nu vei putea vedea 
capul unui asemenea om niciodată golit de slava aceea“. Căci timpul unei 
asemenea laude nu se restrânge la câteva zile, ci se întinde în nemurirea 
veacurilor viitoare.” (Cinci cuvântări despre Ana şi Samuel, cuvântul III, în 
vol. Omilii şi cuvântări despre educaţia copiilor..., p. 55) 


SFINŢENIA (strălucirea lăuntrică a sfinţilor) 


„Și căutând, zice, la fața lui Ştefan, i-au văzut faţa lui ca a unui înger 
(Fap., 4, 15). Dar această slavă nu este nimic față de cea dinlăuntru, ce 
străluceşte mai mult decât soarele. Ceea ce Moisi avea pe fața sa, aceştia o 
poartă în sufletul lor, ba încă şi mai mult. Slava lui Moisi era supusă mai mult 
simţurilor, în vreme ce slava sufletului este netrupească. Și precum trupurile ce 
strălucesc în foc împrăştie din strălucirea lor şi altor trupuri de aproape, dând şi 
acelora din strălucirea lor, acelaşi lucru se întâmplă şi cu credincioşii.” 
(Tâlcuiri la Epistola a doua către Corinteni, omiha VII, p. 81) 


SFINȚENIA (slava sfinţilor) 





*55 Tâlcuirea Pr. Marcel Hancheş: Harul Duhului (simbolizat la propriu şi la figurat) în 


icoane de nimbul din jurul capetelor sfinților este o prezență permanentă a nevoitorului 
adevărat. Harul se face al lui, dinlăuntru, nu ceva exterior. (n.s. 22, p. 55) 

„Cei care nu puteau să se apropie de Sfântul Meletie, simțeau că 
iese din acel sfânt cap un fel de slavă duhovnicească, care trecea până 
la cei mai de departe, şi plecau toți plini de toată binecuvântare numai 
uitându-se la chipul lui.” (Cuvânt de laudă Ia cel întru Sfinţi Părintele 
nostru Meletie, arhiepiscopul Antiohiei celei Mari, şi despre râvna 
celor ce s-au adunat la această prăznuire, II, în vol. Predici la 
sărbători împărăteşti şi cuvântări de laudă la sfinţi, p. 283) 


„Dumnezeu îi slăveşte pe Sfinţii Săi până la a-i face reflexe 
măreţe ale perfecțiunii Sale şi ale puterii Sale. Sfinţii vin la noi 
strălucind de frumusețea dumnezeiască, tari cu toate puterile lui 
Dumnezeu (...) Însă Dumnezeu, pentru ca limitele creatului şi ale 
necreatului să nu poată fi confundate niciodată, le lasă sfinților 
semenele slăbiciunii omeneşti. Pavel va fi chinuit de un demon; Trofin 
va fi lăsat bolnav la Efes căci în vase de lut se va confirma sfințenia. 
Dumnezeu astfel se manifestă în două feluri: prin strălucirea sfinților 
Săi şi prin slăbiciunea lor.” (Din vol. Bogățiile oratorice, p. 33) 


SFINŢENIA (faptele minunate ale sfinţilor) 


„Cei trei au fost aruncaţi în cuptor şi totuşi nu au uitat să servească lui Dumnezeu, ca Şi : 
ținu loc de ziduri, flacăra de haine, cuptorul, un izvor de apă curată; el îi 
primise încărcat de lanţuri, dar îi făcu slobozi; el primise corpuri muritoare şi 
aceste corpuri le cruță ca şi cum ar fi fost nemuritoare; el nu cunoscu natura 
lor, el nu făcu decât să respecte pietatea lor. Tiranul a legat picioarele lor, 
dar picioarele au învins puterea focului. O, ce privelişte minunată! Flacăra 
arse legăturile lor şi, în fine, ea însăşi fu pusă în lanţuri; căci natura 
lucrurilor fu schimbată prin pietatea acestor tineri; sau, mai curând, nu 
natura se schimbă ci, ceea ce este mai minunat încă, fără ca să se schimbe, 
ea pierdu toată puterea sa, căci focul nu fu stins, dar căldura sa nu avu nici 
un efect; şi ce este mai de mirare, le cruță nu numai corpurile dar până şi 
hainele şi încălțămintele lor; şi, după cum hainele sfântului Pavel vindeca 
bolnavii şi gonea demonii (Faptele Apostolilor 5, 15) şi, după cum umbra 
sfântului Petru punea pe goană moartea, tot astfel încălțămintele tinerilor 
stinseră puterea flăcărilor. Eu nu ştiu ce spun: această minune e mai presus 
de orice exprimare, căci puterea focului era stinsă, fără a fi stins; când e 
vorba de corpurile lor, ea este stinsă; ea nu mai este stinsă când trebui să 
rupă lanţurile lor; aşadar, ea arse legăturile lor şi nu atinse deloc călcâiele 
lor. Picioarele şi legăturile se ating, focul îşi păstrează puterea sa şi, totuşi, 
nu îndrăzneşte să treacă peste legături. Tiranul îi legă, flacăra îi dezlegă, 

pentru ca să vedeți cruzimea barbarului şi supunerea elementului natural.” 
(Primele patru omilii despre statui, omiha a IV-a, pp. 75-76) 


„Timpul ne cheamă să istorisim faptele mari ale fericitului 
acestuia. Gândul nu se tulbură şi nu se cutremură. Nu ştiu ce să spun 
întâi, ce să spun în al doilea rând, ce să spun în al treilea rând! Atât de 
mare este mulțimea faptelor vrednice de laudă ce se revărsa de 
pretutindeni prin faţa ochilor minţii mele! Păţesc la fel ca un om care 
intră într-o grădină plină cu flori. Vede mulţi trandafiri, multe violete, 
tot atâția crini şi alte multe şi felurite flori de primăvară. Este 
nedumerit! La care să se uite mai întâi, la care în al doilea rând? 
Fiecare din florile văzute îi cheamă către ea privirile. Şi eu, intrând în 
această livadă duhovnicească a faptelor mari ale lui Ignatie şi privind 
nu flori de primăvară, ci chiar rodul Sfântului Duh, felurit şi deosebit 
din sufletul lui, mă tulbur şi stau nedumerit! Nu ştiu la care să-mi 
opresc mai întâi gândul! Fiecare din faptele la care mă uit mă abate la 
cele învecinate şi-mi atrage ochii sufletului spre privirea frumuseţii ei.” 
(Cuvânt de laudă la Sfântul sfințit Mucenic Ignatie, Purtătorul de 
Dumnezeu, care a fost arhiepiscop al Antiohiei celei Mari, a fost dus la 
Roma şi a suferit acolo mucenicia şi de acolo a fost adus iarăşi în 
Antiohia, |, în vol. Predici la sărbători împărăteşti şi cuvântări de 
laudă la sfinţi, p. 374) 


„Mantia proorocului llie a despărțit în două apele râului 
Iordan (4 Regi 2, 8); încălțămintea celor trei tineri - Anania, Azaria 
şi Misail — a călcat peste puterea focului din cuptor (Dan., 3, 20-27); 
lemnul lui Elisei a făcut ca securea de fier să iasă din apele râului (4 
Regi 6, 1-7); toiagul lui Moise a despărțit Marea Roşie în două şi a 
scos apă din stânca lui Horeb (leş., 14, 15-22; 17, 5-6); şorţurile lui 
Pavel alungau duhurile rele (Fapte 19, 12); umbra, lui Petru, căzând 
peste bolnavi, îi vindeca (5, 15- 16), moaştele sfinților mucenici fac 
minuni nemaivăzute. Ce altceva trebuie să vă mai spun ca să vă arăt 
puterea virtuţii şi să vă trezesc dorinţa să urcați spre sfinţenie?” (Din 
vol. Problemele vieții, p. 299) 


SFINȚENIA (sfinţii au trăit în bună pace cu animalele) 


„Hai să-ţi arăt acum alungată şi frica fiarelor. Daniil a fost aruncat 
oarecând în puț în Babilon - dar leii nu au cutezat să se atingă de dânsul: că 
au văzut strălucind în el chipul cel vechi, chipul împărătesc, zăreau semnele 

pe care le văzuseră la Adam înainte ca el să păcătuiască. Cu aceeaşi 
supunere au venit atunci la Adam ca să primească nume de la dânsul; şi nu 
numai atunci, ci şi cu fericitul Pavel s-a făcut aceasta: că şi el, nimerind în 
ostrovul de barbari, a şezut lângă foc ca să se încălzească, şi ieşind o năpârcă 
din vreascuri s-a prins cu dinții de mâna lui. Deci, ce s-a întâmplat după 
aceasta? Fiara a căzut îndată: că neaflând păcat, nici n-a putut să muşte: ci 
precum noi, când vrem să urcăm o stâncă netedă, cădem îndată fiindcă nu 
avem de ce să ne ținem, fie că este mare dedesubt, fie că e prăpastie, aşa şi 
fiara aceea, cu toate că era deasupra focului, nu a aflat locul de sprijin al 
păcatului, nici unde să se țină cu dinţii, a căzut în foc şi a pierit.” (Cele dintâi 
omilii la Facere, cuvântul al cincilea, pp. 66-67) 


„Dar totdeauna fiarele respectă trupurile sfinţilor, spre ruşinea şi 
osânda celor dăruiți cu judecată şi învredniciți să fie oameni, dar care 
prin covârşirea cruzimii lor întrec sălbăticiunea fiarelor.” (Cuvânt de 
laudă la Sfântul Mucenic Iulian, III, în vol. Predici la sărbători 
împărăteşti şi cuvântări de laudă la sfinţi, p. 482) 


SFINŢENIA (sfinţii şi păcătoşii) 


„Lumina este vrăjmaş de moarte tâlharului, greoi este dreptul celor ce 
păcătuiesc, chiar numai arătându-se el, după cum zice: Greu ne este nouă şi 
a-l vedea (Înţ. Sol., 2, 15) - fiindcă nu pot suferi razele lui, după cum cei 
bolnavi de ochi nu pot suferi pe ale soarelui. Multora dintre cei răi le este 
greu nu numai văzându-l, ci chiar şi auzindu-l.” (Tâlcuiri la Epistola a doua 
către Corinteni, omilia XXVIII, p. 250) 


„Celor drepți le fac plăcere multă şi cele de dincolo, şi cele de aici, pe 
când cei răi şi lacomi sunt pedepsiţi şi aici, şi dincolo. Sunt pedepsiţi şi aici, 
prin pedeapsa ce-i aşteaptă dincolo, prin bănuiala rea a oamenilor, prin 
însuşi păcatul care le chinuie sufletul; iar după plecarea de aici, îndură 
pedepse de nesuferit. Drepţi la rândul lor, chiar de îndură aici nenumărate 
suferinţe, se hrănesc totuşi cu bune nădejdi, având o bucurie curată, trainică 
şi neschimbătoare; iar după plecarea de aici, vor primi bunătăţile cele fără de 
număr.” (Omilii la săracul Lazăr, cuvântul |, în vol. Omilii la săracul Lazăr. 
Despre soartă şi Providenţă..., p. 48) 


SFINȚENIA (unii dintre sfinţii Lui au dus o viaţă 
dezordonată şi păcătoasă înainte de a-L cunoaşte) 


2886 


„Nu se cuvine să fie învinuit unul care a fost mai întâi rău şi apoi a 
ajuns bun, ci cel care a fost mai întâi vrednic şi apoi a ajuns rău. Lucrurile se 
judecă după sfârşitul lor. De ar suferi căpitanii de corăbu mii şi mii de 
naufragii, nu-i vorbim de rău dacă, atunci când se întorc în port, aduc cora- 
bia plină cu încărcătură, pentru că sfârşitul călătoriei acoperă cele trecute. 
Tot aşa şi cu atleții: de-ar fi fost înfrânți mai înainte de mii şi mii de ori, nu-i 
lpsim de laudele biruinței, din pricina înfrângerilor de mai înainte, dacă 
înving, în luptă când se dă cununa. Să facem aşa şi cu Pavel. Și el a suferit 
mii şi mii de naufragii, dar când a fost să aducă corabia în port, a dus-o plină 
de încărcătură. După cum lui luda nu 1-a folosit la nimic faptul că a fost mai 
înainte ucenic, dacă a ajuns apoi vânzător, tot aşa şi Pavel, întru nimic n-a 
fost vătămat că a fost mai înainte prigonitor, dacă mai târziu a ajuns 
evanghelist. Acestea sunt laude pentru Pavel! Şi aceasta nu pentru că a voit 
să dărâme Biserica, ci pentru că el însuşi a ridicat-o iarăşi. Nu pentru că a 
prigonit cuvântul, ci pentru că el însuşi l-a răspândit.” (Despre schimbarea 
numelor, cuv. I, în vol. Despre schimbarea numelor. Despre răbdare. 
Despre milostenie... p. 15) 


SFINŢENIA (despre cel ce se socoteşte drept înaintea lui 
Dumnezeu) 


„Cel care se socoteşte drept înaintea lui Dumnezeu este un spurcat, 
chiar dacă-i mai sfânt decât toți oamenii.” (Cuvânt la pilda celui ce datora 
zece mii de talanți, în vol. Omilii la săracul Lazăr. Despre soartă şi 
Providenţă..., p. 236) 


SFINŢENIA (cuvintele şi învățăturile sfinţilor) 


„Sfântul loan (Botezătorul — n.n.) nu ne-a spus nimic nici nu ne-a 
învățat nimic din ceea ce este omenesc, dimpotrivă tot ce porneşte de la 
acest suflet sublim, tot ce a venit de la el la noi arată o învățătură divină şi cu 
totul cerească. Glasul lui nu va striga, el nu va face să ne astupăm urechile. 
Vom auzi o învăţătură simplă, fără faimă, fără mască, fără podoabe deşarte, 
tot lucrul foarte îndepărtat de iubirea de înţelepciune; nu vom găsi aici decât 
o forță de neînvins şi divină, o mulțime de adevăruri fără sfârşit, o comoară 
fără asemănare.” (Comentar la Evanghelia de la Ioan, omilia II, 3, pp. 12- 
13) 


„Într-adevăr, tolbe cu săgeți sunt gurile sfinţilor. Dau lovituri 
dese şi unele după altele în capul diavolului.” (Omilie de laudă la 

Sfinții Mucenici luventin şi Maximin care au suferit mucenicia pe 
timpul lui Iulian Apostatul, II, în vol. Predici la sărbători împărăteşti 
şi cuvântări de laudă Ia sfinţi, p. 359) 


SFINŢENIA (amintirea sfinţilor este vie în creştini) 


„Atât de mare e strălucirea lui, încât amintirea sa e vie între noi 
în fiecare zi, cu toate că trupul lui e înmormântat în Tracia. Trupul lui e 
în acea ţără barbară, dar dragostea sa e printre noi, deşi ne desparte 
atâta cale; şi după atâta vreme, dragostea lui creşte zi de zi.” (Cuvânt 
de laudă la cel întru Sfinţi, Părintele nostru Eustaţie, arhiepiscopul 
Antiohiei celei Mari, Il, în vol. Predici la sărbători împărăteşti şi 
cuvântări de laudă la sfinți, p. 387) 


„Fiecare din voi cei de față este mormânt sfântului, mormânt 
însuflețit şi duhovnicesc. Dacă aş deschide conştiinţa fiecăruia din cei 
de față, aş găsi pe sfânt locuind în sufletul vostru. Aţi văzut că 
duşmanii n-au câştigat nimic că l-au surghiunit? Aţi văzut că nu i-au 
stins slava, ci, dimpotrivă, i-au înălţat-o şi mai mult, au făcut-o mai 
strălucitoare? În loc de unul au făcut atâtea morminte, morminte 
însuflețite, morminte ce slobozesc glas, morminte care îndeamnă la 
aceeaşi râvnă.” (Cuvânt de laudă la cel întru Sfinţi, Părintele nostru 
Eustaţie, arhiepiscopul Antiohiei celei Mari, II, în vol. Predici la 
sărbători împărăteşti şi cuvântări de laudă la sfinţi, pp. 387-388) 


SFINȚENIA (ajutorul sfinţilor la mântuirea noastră) 


„Mare este puterea virtuţii sfinților! Viaţa lor este pildă pentru 
cei leneşi, cuvintele lor simt îndreptare pentru cei mici la suflet, 
rugăciunile lor schimbă hotărârile lui Dumnezeu, ba chiar şi hainele şi 
obiectele lor personale sunt izvor de sfințire pentru cei care le 
ating.” (Din vol. Problemele vieţii, p. 299) 


SFINȚENIA (rugăciunile sfinților pentru mântuirea noastră) 


„Când facem tot ce trebuie să facem, ne ajută nespus de mult şi 
rugăciunea drepţilor. Dar dacă ne trândăvim şi ne punem toată nădejdea 
mântuirii noastre numai în ei, nimic nu folosim. Nu pentru că drepții sunt 

neputincioşi, ci pentru că noi ne pierdem singuri din pricina trândăviei 
noastre.” (Omilii la Facere, omilia XLIV, I, în col. PSB, vol. 22, p. 120) 


„Aşa sunt sfinţii! Nu pun slava, cinstea sau altceva înaintea mântuirii 
aproapelui! Iată-i, stau în cuptor şi se roagă pentru tot poporul! Noi însă nu 
ne gândim la fraţii noştri nici când ne merge bine. (...) În orice împrejurare 
se sacrificau pe ei înşişi, când voiau să înduplece pe Dumnezeu; iar când 
vedeau că rugăciunile lor sunt neîndestulătoare, luau în ajutorul lor părințu, 
spunând despre ei că nu pot aduce lui Dumnezeu decât duh umilit”. (Omilii 
Ia Matei, omila IV, XI, în col. PSB, vol. 23, p. 63) 


„Ascultă ce spune Dumnezeu lui leremia: Nu te ruga pentru poporul 
acesta, că nu te voi asculta! (ler., 11, 14). Şi pentru ce te minunezi că nu te 
ascult, pare a-i spune Dumnezeu. Chiar dacă însuşi Moise ar fi alături de 
tine, chiar dacă ar fi Samuel, nu voi primi rugăciunea lor pentru poporul 
acesta! De s-ar ruga chiar lezechiel pentru ei, şi el va auzi: Chiar dacă ar sta 
înaintea Mea Noe, lov şi Daniel, fiii voştri şi fiicele voastre nu se vor 
mântui! (ez., 14, 14 — 16). Chiar de-ar fi patriarhul Avraam şi s-ar ruga 
pentru cei bolnavi de boli grele, dacă aceştia nu se întorc la Dumnezeu, 
Dumnezeu îşi va întoarce faţa de la el şi îl va părăsi, ca să nu audă glasul 
rugăciunii lui. Chiar de-ar fi Samuel, şi-ar face acelaşi lucru, Dumnezeu îi va 
spune şi lui: Nu plânge pentru Saul (| Regi 16, 1). De s-ar ruga cineva 
pentru sora lui, fără să aibă îndreptățire, va auzi din nou ca şi Moise: Dacă 
tatăl ei ar fi scuipat-o în obraz (Num., 12, 14). Să nu stăm, dar, cu gura 
căscată aşteptând ajutor de la alţii. Au într-adevăr foarte mare putere 
rugăciunile sfinților, dar atunci când şi noi ne căim şi ne îndreptăm. Moise a 
scăpat de mânia dumnezeiască pe fratele său Aaron şi pe cele şase sute de 
mii de iudei, dar n-a putut s-o scape pe sora lui. Și totuşi păcatul ei nu era la 
fel cu al celorlalți. Maria insultase pe Moise; poporul îndrăznise să nu mai 
creadă în Dumnezeu”. (Omilii la Matei, omila V, IV, în col. PSB, vol. 23, p. 
72) 


„Deci, dacă ne trândăvim nu ne vom putea mântui nici cu rugăciunile 
altora; dar dacă suntem treji vom reuşi noi înşine, mai mult decât cu 
rugăciunile altora. Că şi Dumnezeu mai degrabă vrea să ne dea nouă harul 
decât altora care se roagă pentru noi, ca să avem şi îndrăznire şi să ne facem 
şi mai buni, silindu-ne să potolim mânia lui Dumnezeu. Aşa a miluit pe 
cananeanca (Matei 15, 21-28), aşa a mântunt pe femeia cea păcătoasă (Luca 
7, 37-50), aşa şi pe tâlhar (Luca 23, 43). Nici unul n-a avut mijlocitor şi 
apărător. 

Nu vă spun asta ca să nu ne mai rugăm sfinţilor, ci ca să nu ne 
trândăvim, şi nici cuprinşi de lenevie şi de somn să rugăm pe alții să facă ce 
trebuia să facem nor”. (Omilii la Matei, omilia V, V, în col. PSB, vol. 23, p. 
73) 


„Toţi dar, îndeobşte, dregători şi supuşi, femei şi bărbaţi, 
bătrâni şi tineri, robi şi liberi, cu toții să-l rugăm pe Fericitul 
Meletie, luându-l părtaş acestei rugăciuni, căci mai mare e acum 
rugăciunea lui către Dumnezeu şi mai fierbinte iubirea de voi, ca 
să crească în noi dragostea aceasta şi ca să ne învrednicim noi 
toți ca, după cum suntem aici alături de racla aceasta, tot astfel 
şi dincolo să putem fi alături de veşnicul lui sălaş şi să avem 
parte de bunătățile cele gătite.” (Cuvânt de laudă la cel întru Sfinţi 
Părintele nostru Meletie, arhiepiscopul Antiohiei celei Mari, şi despre 
râvna celor ce s-au adunat la această prăznuire, II, în vol. Predici la 
sărbători împărăteşti şi cuvântări de laudă la sfinţi, p. 285) 


„Rugăciunile oamenilor sfinți aduc asupra noastră mult 
ajutor dacă punem şi noi umărul. Dacă nu facem astfel, 
ajutorul acelora nu ne este de folos. Spre exemplu, la ce le-a 
folosit iudeilor rugăciunea lui Ieremia? De trei ori s-a rugat 
proorocul leeremia lui Dumnezeu şi de trei ori a auzit cuvintele: 
Nu te ruga pentru acest popor şi nu înălța, rugăciune şi cerere 
pentru dânşii, nici nu mijloci înaintea Mea, că nu te voi asculta (ler., 
7, 16). La ce i-a folosit lui Saul rugăciunea lui Samuel, care s-a rugat şi 
a jelit pentru el până în ultima zi, şi la ce le-a folosit israeliților? Nu- 
mi voi îngădui să fac înaintea Domnului păcatul de a înceta să mă 
rog pentru voi (| Regi 12, 23), le-a zis el acestora. Şi totuşi, au 
pierit cu toţii. De ce? Ne spune motivul Dumnezeu, prin gura 
proorocului leremia: Chiar Moise şi Samuel de ar sta înaintea Mea, 
sufletul Meu tot nu s-ar îndupleca spre poporul acesta (ler., 15, 1). 

Aşadar, rugăciunile nu aduc nici un folos? Ba da. Ne aduc un 
foarte mare folos, dar numai dacă punem şi noi umărul.” (Din vol. 
Problemele vieţii, pp. 198-199) 


„Rugăciunile oamenilor sfinți pentru noi, ca şi ale noastre, 
sunt ascultate de Dumnezeu atunci când noi suntem drepţi, plini de 
virtuţi, milostivi şi iubitori față de semenii noştri. Însă, atunci când, 
dimpotrivă, săvârşim păcate cu mâinile, cu picioarele, cu limba, cu 
gândul şi cu inima, cum am putea îndrăzni să ne adresăm 

Domnului, cerându-l ajutor şi binefaceri? Cum am putea atunci 
îndrăzni să ne rugăm sfinţilor?” (Din vol. Problemele vieții, 
pp.199-200) 


„Rugăciunile sfinţilor au o foarte mare putere atunci când ne pocăim 
şi ne facem mai buni.” (Din vol. Problemele vieții, p. 356) 


SFINȚENIA (sfinţii se bucură de izbânzile celor de pe 
pământ) 


„Dacă aici pe pământ cei sfinţi îşi dau şi sufletele pentru cei păcătoşi, 
cu mult mai mult dincolo, pe lumea cealaltă, se veselesc când îi văd pe alții 
bucurându-se de aceleaşi bunătăţi; socotesc bucuria acelora propria lor 
bucurie”. (Omilii la Matei, omilha LXIV, IV, în col. PSB, vol. 23, p. 740) 


SFINŢENIA (viaţa şi petrecerea sfinţilor) 


„Dumnezeiasca Scriptură ne arată şi oameni drepţi, care au greşit de 
multe ori, şi oameni păcătoşi, care s-au întors la credință, pentru ca să 
primim şi de la unii şi de la alții îndestulătoare întărire; pentru ca nici cel 
care stă să nu se încreadă, văzând că şi unii drepți au căzut, dar nici cel cu 
păcate să nu-şi piardă nădejdea, văzând că mulți păcătoşi s-au ridicat şi au 
putut ajunge chiar pe cele mai înalte culmi”. (Omilii la Facere, omilia 
XXIX, |, în col. PSB, vol. 21, p. 362) 


„...vlaţa drepţilor este lecţie de filozofie”. (Omilii la Facere, omiha 
LIV, III, în col. PSB, vol. 22, p. 207) 


„Că dreptul, şi care nu are nimic cu dânsul, şi aici va trăi în cele ale 
tuturor celorlalți ca în ale sale, şi când va pleca către cer va vedea veşnicele 
sale lăcaşuri; şi chiar aici nu va pătimi ceva neplăcut, şi nici l-ar putea face 
cineva străin pe dânsul, care întregul pământ îl are drept cetate, şi câştigându- 
şi patria lui, va da pe faţă adevărata lui bogăţie.” (Tâlcuiri la Epistola a doua 
către Corinteni, omilia XVI, pp. 158-159) 


„Au trăit în sărăcie, dar erau bogaţi în dreapta credință. Erau urâţi de 
oameni, dar iubiți de Dumnezeu!” (Omilie împotriva celor care n-au venit la 
biserică, (La începutul Faptelor Apostolilor — 1), în vol. Omilii la săracul 
Lazăr. Despre soartă şi Providenţă..., p. 298) 

„Ce grăieşti omule? Dar de au fost Petru şi Ilie, oare n-au avut şi ei 
aceeaşi fire ce-o avem şi noi? Sau nu s-au născut ei în această viață ca şi 
noi? Nu s-au hrănit şi ei cu acest fel de hrană? N-au vieţuit cu lucrurile lumii 
ca ŞI noi? (...) unii au fost vameşi şi prigonitori ai Bisericii lui Hristos, iar 
dacă s-au pocăit, mult dar au dobândit de la Dumnezeu. Că unii din aceşti 
apostoli au sculat morți, ochii orbilor au deschis, stricaţii i-au curăţit, 
şchiopii i-au îndreptat, dracii din oameni i-au alungat şi tămăduiri multe 
făceau bolnavilor. lar de vei încerca viaţă şi petrecere şi acum se află la cei 
ce vor şi părăsire de răutăţi şi ascultare.” (Din vol. Mărgăritarele Sfântului 
Ioan Gură de Aur, p. 69) 


SFINȚENIA (cunoaşterea amănunţită a vieților sfinţilor — 
folosul) 


„Când cineva vieţuieşte  duhovniceşte, când şi mişcările, şi 
comportarea, şi cuvintele, şi faptele sunt ale unui astfel de om, şi prin 
aceasta foloseşte tuturor şi nu împiedică pe nimeni, desigur că viața acestuia 
ne interesează.” (Comentariile sau explicarea Epistolei către Filimon, 
Prolog, în vol. Comentariile sau explicarea Epistolei a doua către 
Timotei..., p. 196) 


„Să invidiaţi virtutea oamenilor sfinți, nerăutatea, îndelunga-răbdare 
şi înțelepciunea lor. Vieţile sfinților ne învaţă cum să ne purtăm şi ne 
insuflă râvnă duhovnicească. Aceşti oameni nu au strălucit atât prin 
minunile lor, cât prin viaţa pe care au dus-o. Viaţa lor se arată luminoasă 
dinaintea tuturor, atrăgând harul Duhului Sfânt. Dacă nu suntem atenţi, 
de multe ori minunile ne fac rău.” (Din vol. Problemele vieții, p. 355) 


„Cei ce cercetează adeseori faptele bune ale sfinților vor câştiga mare 
râvnă spre urmarea acelora. Şi prin toate acestea cuprinzând întreg trupul 
Bisericii, vom putea şi noi, împreună cu adunarea aceasta desăvârşită, să 
intrăm în împărăția cerurilor.” (Cuvânt la neluminarea scripturii celei vechi, 
la iubirea de oameni a lui Dumnezeu şi cum că nu se cuvine a ne învinui unii 
pe alții, în vol. Din ospățul stăpânului, p. 105) 


„ȘI de e cineva cuminte, dacă se gândeşte la el, (Iosif — n.n.) devine 
încă şi mai cuminte; dacă e neînfrânat, prin povestire se întoarce degrabă la 
cuminţenie şi istorisirea îl face mai bun.” (Scrisori din exil, Către cei ce se 
scandalizează de fărădelegile şi persecuțiile comise şi despre Pronia lui 

Dumnezeu, XXII, 15, în vol. Scrisori din exil. Către Olimpiada şi cei rămaşi 
credincioşi. Despre deprimare, suferinţă şi Providenţă..., p. 327) 


SFINŢENIA (urmarea vieţuirii sfinţilor) 


„Că nu ne pune înainte de Sfântulu Duh viețile sfinților în zadar şi 
fără rost, ci ca să râvnim virtutea lor şi să imităm faptele lor mari”. (Omilii la 
Facere, omilia XLIX, I, în col. PSB, vol. 22, p. 167) 


„Văzând iubirea de Dumnezeu a dreptului să-i râvnim virtutea. Nu 
fără rost de harul Sfântului Duh ne-a lăsat în scris aceste istorii, ci ca să ne 
îndemne spre urmarea şi râvna oamenilor virtuoşi. Când auzim de răbdarea 
unuia, de curăţenia trupească şi sufletească a celuilalt, de graba cu care un 
altul găzduia străinii, de virtutea mare a fiecăruia din ei şi că toți au strălucit 
şi au ajuns vestiți, ei bine atunci ne cuprinde dorul de a fi ca er”. (Omilii la 
Facere, omilia LVII, I, în col. PSB, vol. 22, p. 230) 


„Viaţa bărbaților virtuoşi, istoria vieţii lor fericite, citirea Sfintelor 
Scripturi, legile date de Dumnezeu. Dacă ai vrea să te uiţi numai o dată la 
chipurile sfinților acelora, vei vedea şi urâţenia sufletului tău; şi odată ce ți- 
al văzut-o nu mai ai nevoie de altceva ca să scapi de urâţenia lui. La asta ne 
şi foloseşte oglinda: ne ajută să ne schimbăm cu uşurinţă înfăţişarea”. 
(Omilii la Matei, omulia IV, VIII, în col. PSB, vol. 23, p. 59) 


„Astfel şi Pavel a devenit mare, deşi era de aceeaşi natură cu noi. 
Credinţa lui l-a făcut cu totul altul de cum era; şi atât de mare-i era credința 
în Stăpânul nostru, încât până şi hainele lui aveau o mare putere în alungarea 
demonilor şi vindecarea bolilor. Şi de ce îndreptare am putea fi noi vrednici, 
dacă pe atunci numai umbrele şi hainele apostolilor alungau moartea, iar 
astăzi, cu toate rugăciunile ce le facem, nu putem înfrâna nici măcar patimile 
ce ne stăpânesc? Deci care poate fi cauza? Nimic altceva decât marea 
deosebire în judecată, sau mai bine zis în predispoziția sufletească a unora şi 
a altora. De altfel, cele ale naturii sunt egale şi comune. Căci şi Pavel s-a 
născut şi a crescut ca şi noi, a locuit pe pământ şi a respirat acelaşi aer ca şi 
noi; însă în celelalte a fost cu mult mai mare şi superior nouă, anume în 
zelul, credinţa şi dragostea lui. 

Deci să-l imităm pe el.” (Omilii la Epistola către Romani a Sfântului 
Apostol Pavel, omilia VIII, p. 143) 

„Pavel a fost om ca şi noi, împărtăşindu-se de aceeaşi fire ca şi noi, şi 
toate celelalte le-a avut deopotrivă cu noi. Dar fiindcă a arătat o atât de mare 
dragoste pentru Hristos, a covârşit şi cerurile, şi a stat împreună cu îngerii. 
Aşa că, dacă am voi şi noi să ne ridicăm cât de puţin şi să aprindem acel foc 
în noi, vom putea călca pe urma acelui sfânt. Dacă aceasta ar fi peste 
putinţele noastre, atunci n-ar fi mai strigat el, zicând: Fiți următori ai mei, 
precum şi eu sunt al lui Hristos (| Corinteni ll, 1). Deci nu numai să-l 
admirăm şi să ne minunăm de dânsul, ci să-l şi imităm cu râvnă vie, ca astfel 
să ne învrednicim a-l vedea acolo, când ne vom muta de aici, şi să ne 
împărtăşim şi noi de cinstea lui cea mare.” (Omilii la Epistola către Romani 
a Sfântului Apostol Pavel, omilia XXXII, p. 559) 


„Se află în Scripturi mu de modele de viaţă virtuoasă. Ia pe care vei 
voi, şi după Învățător intră în vorbă şi cu ucenicii Lui. De exemplu: unul a 
strălucit prin sărăcie, un altul prin bogăție, precum Ilie prin sărăcie, iar 
Avraam prin bogăție; ia deci ca exemplu una din aceste vieți, care ţi se va 
părea mai uşoară şi mai la îndemână. Unul a strălucit prin căsătorie, un altul 
prin feciorie — Avraam a strălucit prin căsătorie, Ilie prin feciorie; ia ca 
exemplu pe care vrei şi mergi pe calea unuia sau a altuia, căci ambele căi 
duc la ceruri. Unul a strălucit prin post, altul prin lhpsa postului — loan, de 
exemplu, a strălucit prin post, iar Iov prin lipsa lui. În afară de aceasta Iov 
mai avea şi femeie, fii şi fiice, case de care se îngrijea. Însă este cu putinţă a 
se lucra virtutea chiar fund cineva în scaunul împărătesc, deşi palatul 
împărătesc e împovărat cu mai multe afaceri decât orice casă particulară. 
David a strălucit pe tron, dar porfira împărătească şi diadema întru nimic nu 
l-au moleşit. Lui Moise 1 s-a încredinţat însă grija întregii comunităţi, ceea 
ce e cu mult mai greu. Aici puterea era cu mult mai mare, de unde rezultă că 
şi greutatea era mai mare. 

A1 văzut cum unii au progresat în fapte bune fiind bogaţi iar alţii fiind 
săraci? Ai văzut pe unii progresând fiind căsătoriţi, iar pe alţii păstrându-şi 
fecioria?” (Omilii la Epistola către Filipeni, omiha a XIII-a, pp. 231-232) 


„Gândeşte-te ce fel de primejdii, câte necazuri într-una a suferit el 
(Apostolul Pavel — n.n.), câte primejdii de moarte a înfruntat el, şi pe care le 
numeşte uşoare. Imită, deci, pe acest suflet tare ca diamantul, care era 
îmbrăcat cu acest trup, ca şi cum n-ar fi fost în trup.” (Comentariile sau 
Explicarea Epistolei către Evrei, omiha XXVIII, p. 331) 


„Pentru că dragostea este început şi sfârşit în toate bunătăţile, sa 
urmăm pe Pavel şi în aceasta. Căci prin dragoste a ajuns Pavel ceea cea 

ajuns. Să nu-mi vorbeşti de morții pe care i-a înviat, nici de leproşii pe 
care i-a curăţit. Dumnezeu nu-ți cere astfel de fapte. Dobândeşte 
dragostea lui Pavel, şi vei avea o cunună desăvârşită.” (Cuvântul al III- 
lea la Sfântul Apostol Pavel, în vol. Predici la sărbători împărăteşti şi 
cuvântări de laudă la sfinţi, p. 244) 


„Să ne sârguim să mergem pe urmele lui, să ne silim să ajungem 
ŞI noi ca el, şi să nu socotim că asta e cu neputinţă. Ceea ce spuneam 
adeseori nu voi înceta să o spun: acelaşi trup a avut şi Pavel şi noi: 
aceeaşi hrană a mâncat şi el şi noi; acelaşi suflet a avut şi el şi noi. Dar 
voinţa 1-a fost mare şi râvna strălucitoare. Acestea l-au făcut pe Pavel 
atât de mare. 

Nimeni dar să nu-şi piardă curajul, nimeni să nu deznădăjduiască! 
De-ţi înalți sufletul către Dumnezeu, nimic nu te împiedică să primeşti 
acelaşi har. Dumnezeu nu caută la faţa omului. EI l-a plăsmuit pe Pavel 
şi tot El te-a adus şi pe tine. După cum e Stăpânul lui, tot aşa e şi 
Stăpânul tău. După cum l-a încununat pe el, tot aşa vrea să te 
încununeze şi pe tine. Să ne făgăduim, deci, pe noi înşine lui Dumnezeu 
şi să ne curățim, ca, primind cu îmbelşugare harul, să avem parte de 
aceleaşi bunătăţi.” (Cuvântul al IV-lea la Sfântul Apostol Pavel, în vol. 
Predici la sărbători împărăteşti şi cuvântări de laudă la sfinţi, pp. 255- 
256) 


„lar dacă mă întrebi cum e cu putință să ajungem următori unor 
astfel de oameni, ascultă ce-ţi spune Pavel: Fiți următori mie, spune el, 
precum şi eu sunt lui Hristos (| Cor., ll, 1). 

Te întreb şi eu acum: Acela a putut fi următor lui Hristos, iar tu 
nu poți fi următor nici măcar unui om? Acela a râvnit pe Stăpânul, iar 
tu nici pe robul Stăpânului? Ce apărare mai poţi avea?” (Cuvântul al 
VII-lea la Sfântul Apostol Pavel, în vol. Predici la sărbători 
împărăteşti şi cuvântări de laudă la sfinţi, p. 275) 


„A disprețuit acela foamea, să dispreţuim şi noi desfătarea, să 
stârpim tirania pântecelui, pentru ca, atunci când ar veni o vreme care 
să ceară de la noi o vitejie atât de mare, să ne arătăm şi noi strălucitori 
în lupte, deprinşi fiind mai dinainte cu luptele mai mici. Acela a avut 
îndrăznire înaintea voievozilor şi a împăraţilor; să facem şi noi asta 
acum: să mărturisim cu îndrăznire credința noastră când stăm în 
adunările păgânilor bogaţi şi cu vază şi să le facem de râs rătăcirea lor. 

Când încearcă să laude credinţa lor cea păgânească şi s-o doboare pe a 
noastră, să nu tăcem, nici să ne purtăm cu blândeţe, ci, dând pe față 
urâțenia credinţei lor, să lăudăm cu multă înţelepciune şi cu multă 
îndrăznire toate învăţăturile creştinilor. După cum împăratul poartă 
coroana pe cap, tot astfel să purtăm şi noi mărturisirea credinţei. Nu-l 
împodobeşte pe împărat coroana cât ne împodobesc pe noi credinţa şi 
mărturisirea credinței. Să facem asta nu numai cu cuvântul, ci şi cu 
fapta; să arătăm, prin toate, viața vrednică de mărturisirea credinţei, 
pentru ca să nu facem de ruşine învățăturile prin răutatea faptelor, ci, 
slăvind prin toate pe Stăpânul nostru, să ne bucurăm şi de cinstea cea 
de aici, şi de cea de dincolo.” (Cuvânt de laudă la Sfântul Mucenic 
Lucian, Il, în vol. Predici la sărbători împărăteşti şi cuvântări de laudă 
la sfinți, p. 292) 


„Mulţumind lui Dumnezeu, să imităm virtuțile acestor sfinţi, ca 
să luăm şi noi parte cu ei la cununi.” (Cuvânt de laudă la cel întru 
Sfinţi, Părintele nostru Eustaţie, arhiepiscopul Antiohiei celei Mari, 
IV, în vol. Predici la sărbători împărăteşti şi cuvântări de laudă la 
sfinți, p. 395) 


„Să imităm aici pe pământ virtutea acestor sfinți, iar dincolo să 
putem fi părtaşi cu ei la cununi. Să arătăm tot atâta răbdare în lupta cu 
patimile cele cu păcat: mânia, pofta de averi, de trupuri, de slavă 
deşartă şi de toate celelalte asemănătoare; câtă filosofie au arătat aceşti 
mucenici în primejdii! Dacă vom birui şi noi flacăra acestor patimi cum 
au biruit ei flacăra focului, vom putea sta alături de ei şi vom avea 
aceeaşi îndrăznire, pe care facă Dumnezeu ca noi toţi să o dobândim.” 
(Omilia 1 la Sfinții Macabei şi la maica lor, III, în vol. Predici la 
sărbători împărăteşti şi cuvântări de laudă la sfinți, p. 418) 


„... ca să nu spună trândavii, când îi îndemnăm să imite pe apostoli şi 
când le spunem: Imită pe Petru, calcă pe urmele lui Pavel, fii ca loan, 
urmează lui lacov!, deci ca să nu spună: Nu putem, nu suntem în stare! 
Aceia au înviat morți, au curăţit leproşi! şi să ne închidă gura cu această 
apărare neruşinată a lor, să le spunem: Taci, închide gura! Nu i-au dus pe 
aceia în Împărăţia cerurilor minunile, ci faptelel. Imită deci vieţuirea 
apostolilor, şi nu vei avea mai puţin decât apostolu! Nu minunile i-au făcut 
pe ei apostoli, ci viaţa lor curată! Şi că viaţa curată e semnul după care 
cunoaştem icoana de apostol, că ea e trăsătura ucenicilor, ascultă pe Hristos 
că ne arată semnul după care putem să-i cunoaştem! Zugrăvind icoana 


2896 


ucenicilor Săi şi arătând care-i semnul de recunoaştere a unui apostol, a grăit 
aşa: Întru aceasta vor cunoaşte toți că sunteţi ucenicii Mei (loan 13, 35). 

- Întru aceasta, întru ce? Întru facerea de minuni? Întru învierea 
morților? 

- Nu, răspunde Hristos. 

- Dar întru ce? 

- Întru aceasta vor cunoaşte toți că sunteți ucenicii Mei, dacă vă iubiţi 
unii pe alții (loan 13, 35), iar prin dragoste nu se înţeleg minunile, ci faptele. 
Că dragostea este plinirea legii (Romani 13, 10). Ai văzut chipul? Ai văzut 
pilda? Nu căuta mai mult! Stăpânul a hotărât că dragostea îi caracterizează 
pe ucenici. Deci dacă ai dragoste, ai ajuns apostol, primul dintre apostoli. 

Vrei să afli asta şi din altă parte? Adresându-Se Hristos lui Petru, îi 
spune: Petre, Mă iubeşti tu mai mult decât aceştia? (loan 21, 15). Nimic nu 
are atâta putere să ne ducă în Împărăţia cerurilor ca dragostea de Hristos, 
dacă-L iubim aşa cum trebuie. Şi a spus şi cum putem cunoaşte pe cel care 
iubeşte pe Hristos cu adevărat. 

- Cum? Şi prin ce fapte putem să-L iubim pe Hristos mai mult decât 
apostolii? Oare înviind morții sau făcând alte minuni? 

- Deloc! 

- Atunci, prin ce fapte? 

- Să ascultăm, că ne-o spune Însuşi Hristos cel iubit! Dacă Mă iubeşti 
mai mult decât aceştia, spune EL, păstorește oile Mele! (loan 21, 16). 

lată că şi aici este lăudată fapta. Grija de cei din jur, mila, ajutorul, 
căutarea folosului altuia şi toate celelalte însuşiri pe care trebuie să le aibă un 
păstor, toate acestea sunt fapte, nu minuni, nici semne. 

- Dar apostolii, mi se poate răspunde, au ajuns apostoli din pricina 
minunilor. 

- Nu din pricina minunilor, ci din pricina vieţuirii lor. Prin ea mai cu 
seamă au strălucit: Aşa să lumineze lumina voastră înaintea oamenilor, ca 
să vadă nu minunile, ci faptele voastre cele bune şi să slăvească pe Tatăl 
vostru cel din ceruri (Matei 5, 16). Vezi că peste tot sunt puse în lumină 
faptele? Vezi că peste tot este admirată viața virtuoasă?” (Omilie la titlul 
Faptelor Apostolilor, (La începutul Faptelor apostolilor — 11), în vol. Omilii 
la săracul Lazăr. Despre soartă şi Providenţă..., pp. 321-322) 


„Căci urmându-l pe Pavel, prin el îl vom urma întru totul pe Hristos, 
că şi el a scris acestea nu urmând sieşi, ci Aceluia.” (Femeia este legată prin 
Lege câtă vreme îi trăieşte bărbatul, iar dacă moare, liberă este, dacă vrea, 
să se mărite, numai întru Domnul. Mai fericită este însă dacă rămâne aşa, 
în vol. Cateheze maritale, p. 24) 

SFINŢENIA (dobândirea sfinţeniei) 


„Sfințenia nu se capătă numai după osteneli şi nici că vine numai de la fapte, ci prin iubirea 
noastre, apoi prezenţa Lui, ca şi toate cele iconomisite pentru noi, ar fi fost 

de prisos. Aşadar nici din iubire numai şi nici din propria noastră virtute 

numai, ci din amândouă acestea.” (Comentariile sau Explicarea Epistolei 

către Efeseni, omilia I, pp. 8-9) 


„Pe fericiți apostoli nu-i admirăm din pricina minunilor săvârşite de 
el (căci minunile erau săvârşite în totul prin puterea lui Dumnezeu), ci pentru 
că au trăit ca îngerii; iar viețuirea lor se datora, pe lângă ajutorul 
dumnezeiesc, râvnei lor.” (Despre căință (1), 9, în vol. Despre mărginita 
putere a diavolului. Despre căinţă..., p. 81) 


„Dacă sădim dragostea în inimile noastre vom deveni sfinți. Da, 
fiindcă toți sfințu prin iubire s-au făcut plăcuţi lui Dumnezeu.” (Din 
vol. Problemele vieţii, p. 139) 


„Dacă eşti om, dovedeşte acest lucru prin purtarea ta. Ai fost creat 
după chipul şi asemănarea lui Dumnezeu. Dacă El este Sfânt, şi tu 
trebuie să fii. De altfel, aşa ne-a poruncit Domnul să fim, încă de pe 
vremea Vechiului Testament: Sfințiți-vă şi veţi fi sfinţi, că Eu, Domnul 
Dumnezeul vostru, sfânt sunt (Lev., Il, 44). Şi cum vei ajunge la 
sfinţenie? Ținând toate poruncile lui Dumnezeu, fără să dispreţuieşti nici 
una dintre ele.” (Din vol. Problemele vieții, p. 293) 


„Unii pot spune: Sfințenia şi virtutea sunt bune şi vrednice de 
laudă, dar nu le putem dobândi pentru că rudele şi prietenii noştri 
ne stau împotrivă, îşi bat joc de noi şi ne împing spre păcat. Cu cei 
care ne împiedică să ducem o viaţă creştinească şi ne îndeamnă la 
rele, trebuie să întrerupem orice legătură. Bineînţeles că dacă avem 
şanse să îi îndreptăm fără să suferim noi înşine vreo pierdere 
sufletească, atunci trebuie să facem tot ce putem pentru ei. Dar dacă 
ei nu se îndreaptă, iar noi suntem în primejdie din cauza purtării lor, 
atunci este nevoie să fugim cât mai departe de ei.” (Din vol. 
Problemele vieții, p. 299) 


„Pentru a cuceri şi menține sfințenia ne sunt necesare trei lucruri. 


Primul este de a practica eroic virtutea contrară viciului, în care 
dincolo în viaţa noastră veche noi am fost căzuți mult timp şi în mod 

grav. Dacă ne-am câştigat în mod rău soarta noastră, virtutea noastră 
specială trebuie să fie o generozitate inepuizabilă. Dacă curăția noastră 
a fost alterată adesea şi în mod grav, să ne abținem chiar de la ceea ce 
ne-ar fi permis. Dacă noi suntem răzbunători faţă de duşmanii noştri şi 
când suntem stăpâniți de mânie şi de urile criminale, să ştim de acum 
să iubim pe cei care ne urăsc şi să binecuvântăm pe cei care ne 
blestemă. 

A doua condiție a sfințeniei este rugăciunea smerită şi 
răbdătoare. Să ştim să aşteptăm, să ştim să ne resemnăm. Să nu avem 
mândria impertinentă de a crede că Dumnezeu trebuie să ne acorde 
totdeauna şi la moment obiectul rugăciunii noastre. 

A treia condiție a sfințeniei, cea mai indispensabilă dintre toate: 
a şti să suferi. Toţi sfinţii au suferit, toți în legea veche ca şi în cea 
nouă au trecut prin focul încercării. Pavel cere să fie eliberat de 
încercarea lui; el n-o obţine. Cum se va arăta lov? Cum cucereşte Iosif 
culmile sfinţeniei? Cum ajung toți ceilalți sfinți la desăvârşire şi la 
desăvârşirea veşnicei slave? Prin încercarea suferită fără şovăire.” (Din 
vol. Bogăţiile oratorice, p. 345) 


SLAVA (de la oameni — neprimirea ei) 


„Poate că te vorbesc de bine? Dacă eşti aşa precum spun dânşii, tu să 
nu te moleşeşti de slava ce ţi-o dau, iar de cumva nu eşti aşa, apoi atunci mai 
mult dispreţuieşte laudele şi socoteşte-le ca o bătaie de joc.” (Comentariile 
sau Tâlcuirea Epistolei întâi către Corinteni, omiha XII, p. 123) 


SLAVA DEŞARTĂ (definiţia) 


„De aceea se şi numeşte slava asta slavă deşartă, pentru că este goală, 
nesigură şi trecătoare; este numai o înşelare a ochilor şi dispare înainte de a 
apărea”. (Omilii la Facere, omilia XXII, VII, în col. PSB, vol. 21, p. 270) 


„Slava deşartă este un tiran crud şi periculos; ea poate orbi ochii chiar 
al înţelepților, dacă nu sunt atenţi şi priveghetori.” (Comentar la Evanghelia 
de la loan, omiha VIII, 1, p. 41) 


„lubirea de slavă este un păcat foarte rău; da, zic eu, foarte urât, şi 
rădăcina tuturor relelor. Este un spin care greu se scoate, o fiară care nu 
poate fi îmblânzită, o hidră cu o sută de capete înarmate împotriva celor ce o 
hrănesc.” (Comentar la Evanghelia de la loan, omilia XXX, 1, p. 139) 

„..„„ Slava cea deşartă, această fiară sălbatică, acest drac împieliţat, 
e 


această molimă a lumii, această viperă otrăvicioasă.” (Comentariile sau 
Tâlcuirea Epistolei întâi către Corinteni, omila XXXV, p. 379) 


„Ce este, aşadar, slava? Este, va spune cineva, faptul de a fi admirat 
de toți. Şi cum te vor admira, pe drept sau pe nedrept? Pe nedrept? Atunci nu 
e vorba de admiraţie, ci de linguşire şi batjocoră. Pe drept? Dar aste e cu 
neputinţă, pentru că oamenii judecă părtinitor. Sunt influiențaţi de patimile 
lor şi-i admiră pe cei care slujesc dorințelor lor. Şi dacă vă îndoiţi, priviți-i 
pe cei care-şi cheltuie banii şi le umplu pe femeile desfrânate, pe lăutari şi pe 
dansatori.” (Din vol. Problemele vieții, p. 37) 


„Cu dreptate această patimă, despre care am vorbit şi pe care o 
au oamenii nesăbuiți, se numeşte slavă deşartă, care înseamnă slavă 
goală, adică fără conținut, pentru că nu are nimic folositor în ea. Este ca o 
mască, ce are trăsături nemaipomenit de frumoase, dar care nefiind 
adevărată şi neavând nimic pe dinăuntru, nu poate face pe nimeni niciodată 
să se îndrăgostească de ea.” (Din vol. Problemele vieţii, p. 206) 


SLAVA DEŞARTĂ (- mama tuturor relelor) 


„Vă rog de a ne depărta de mama tuturor relelor, care este slava 
deşartă.” (Comentariile sau Explicarea Epistolei către Evrei, omila XXVII, 
p. 323) 


SLAVA DEŞARTĂ (naşterea ei) 


„Când diavolul ne vede că nu facem cu uşurinţă păcatul, ci că fugim 
de desfrânare şi îmbrățişăm castitatea, şi iarăşi când ne vede că întoarcem 
spatele lăcomiei, că urâm nedreptatea, că ne batem joc de desfătări, că 
postim şi ne rugăm, că facem milostenii cu inimă largă, atunci unelteşte o 
altă viclenie, prin care să ne poată vătăma bogăţia noastră şi să facă fără 
folos toate faptele noastre bune. Diavolul îi face să se laude cu faptele lor 
bune pe cei care au biruit cu multă putere toate viclenule lui; îi face să umble 
după slava de la oameni, ca să piardă slava cea adevărată”. (Omilii la 
Facere, omilia XXXI, I, în col. PSB, vol. 21, p. 395) 

SLAVA DEŞARTĂ (este zadarnică şi deşartă) 


„Slava pământească şi faima lumească sunt trecătoare. Nu se 
deosebeşte cu nimic de piesele de teatru, care se termină în câteva ore, şi de 
florile de primăvară, care se ofilesc în câteva zile. Adevărat, ce este mai 
zadarnic şi deşert decât cinstirea lumească? Care este rolul ei? Care este 
folosul ei? La ce rezultat trebuincios ajunge? Şi măcar de-ar fi fost doar 
acest rău! Căci nu numai că nu aduce nici un câştig, dar provoacă şi mare 
vătămare.” (Din vol. Problemele vieții, p. 35) 


SLAVA DEŞARTĂ (manifestarea ei) 


„Că precum o slugă nerecunoscătoare se mută tot timpul de la unul la 
altul, cam aşa e şi slava: că cel ce înainte vreme era slăvit şi vestit, dintr-o 
dată devine un oarecare neştiut de nimeni, precum şi dimpotrivă. Şi precum 
roata, care se învârte mereu, nu poate fi văzută sprijinindu-se pe aceeaşi 
parte, ci din pricina repeziciunii rostogolirii se întoarce mereu cu susul în jos 
ŞI înapoi: aşa e şi cu mersul treburilor noastre, ce se întoarce fără contenire, 
schimbând susul cu josul; aşa şi cu bogăţia, cu stăpânirea şi toate celelalte.” 
(Cele dintâi omilii la Facere, cuvântul al nouălea, pp. 131-132) 


„Pe un om care umblă după slava lumii îl încântă uşor plăcerea slavei, 
dar tot atât de uşor îi şi pleacă la pământ capul. Totdeauna e în mijlocul 
furtunii; niciodată pe vreme bună! Înainte de a ieşi în public ca să-şi ţină 
discursul, tremură şi se zbate; după ce se întoarce acasă sau moare de tristeţe 
sau se bucură peste măsură; iar bucuria aceasta e mai cumplită decât 
tristețea. Că bucuria este un rău tot atât de mare ca şi tristeţea se vede din 
urmările pe care le are bucuria asupra sufletului: îl face uşuratic, mândru, 
disprețuitor”. (Omilii la Matei, omilia XL, V, în col. PSB, vol. 23, p. 490) 


„Cumplită este patima aceasta şi are multe capete. Din pricina slavei 
deşarte unii oameni iubesc cu înfocare slujbele înalte, alții banii şi averile, 
alții puterea. Şi, tot mergând aşa înainte, slava deşartă îi face pe unii ca, tot 
de dragul ei, să dea milostenii, să postească, să se roage, să predice. Multe 
sunt capetele acestei fiare. Nu e deloc de mirare ca oamenii să umble după 
slava deşartă când sunt bogaţi, când sunt puternici; dar să postească, să se 
roage de dragul slavei deşarte, asta e ciudat, asta merită multe lacrimi”. 
(Omilii la Matei, omilia LXXI, II, în col. PSB, vol. 23, p. 815) 

„Pe cine să-i învăţ mai întâi? Pe cei care caută să fie lăudaţi şi slăviţi 
de lume pentru bogăția lor sau pentru hainele lor frumoase şi scumpe sau 
pentru slujbele lor înalte sau pentru predica şi învățătura lor sau pentru artă 
şi meseria lor sau pentru vigoarea trupului lor sau pentru frumuseţea lor sau 
pentru bijuteriile şi podoabele lor sau pentru cruzimea lor sau pentru iubirea 
lor de oameni sau pentru milostenia lor sau pentru răutatea lor sau pentru 
sfârşitul vieții lor sau pentru soarta după sfârşitul vieții lor? Că, după cum 
am spus, patima aceasta are multe gheare şi le întinde chiar dincolo de viaţa 
noastră. Se spune: Cutare a murit; iar ca să fie admirat şi lăudat se spune că a 
rânduit ce să se facă după moartea lui; de aceea cutare e sărac şi cutare e 
bogat. Grozăvia e aceea că oamenii găsesc în stări cu totul contrarii pricini 
pentru a umbla după laudele lumii”. (Omilii la Matei, omilia LXXI, II, în 
col. PSB, vol. 23, pp. 815-816) 


„Să ne închipuim o milostenie făcută cu multă dărnicie, dar cu scopul 
de a fi văzută şi ştiută de oameni. În primul loc, slava deşartă o scoate din 
cămara cea părintească. Tatăl poruncise să nu fie văzută nici de mâna stângă 
(Matei 6, 3) dar slava deşartă o arată robilor, oricui se întâmplă, chiar celor 
care nici n-o cunosc. A1 văzut că o face desfrânată şi prostituată şi o împinge 
să facă dragoste cu oameni ticăloşi şi să se poarte cum vor aceia?” (Omilii la 
Matei, omilia LXXI, III, în col. PSB, vol. 23, p. 816) 


„Slava deşartă este un monstru care ia toate felurile de forme şi 
chipuri, care-i înfige acul peste tot, peste bogății, peste plăceri, peste 
frumuseţea trupului. Ea este aceea care ne face să depăşim limitele 
necesarului. Din aceea provine acest lux în haine, această mulțime de robi; 
din aceea, acest dispreţ pentru ceea ce este de lipsă în casele noastre, în 
mobilele noastre, la masa noastră; peste tot domneşte fastul.” (Comentar la 
Evanghelia de la Ioan, omilia LXIX, 3, p. 354) 


: 354 . 5 TA in Ada) E, 
„Simon Magul'" , care, fiindcă avea privirea ațintită spre slavă 


deşartă, nu a văzut nici chiar ce-i era lui trebuitor; de acest fel erau şi ludeii, 
cari, din pricina slavei deşarte, au dat diavolului propria lor mântuire. De aici 
s-au născut şi idolii, de aici şi filosofii cei din afară, fund zădărâți de această 
nebunie, s-au azvârlit în credinţele acelea mincinoase şi rele. Și priveşte 





*54 Tâlcuirea Arhim. Theodosie Athanasiu: A se vedea Fapte 8, 9-24, unde se descrie pe 


larg fapta urâcioasă a acestui vrăjitor, înfierată de Biserică încă de atunci şi cunoscută sub 
numele de Simonis. (n.s. 1, p.377) 

până unde ajunge nefirescul acestei patimi, fundcă unii dintre acei filosofi, 
pentru slava deşartă, s-au făcut săraci, iar alții se băteau după bogății. Atât 
de grozavă este tirania acestei patimi, încât stăpâneşte pe cineva chiar în 
lucrurile potrivnice. De pildă unul este stăpânit de slavă deşartă pentru 
înțelepciunea şi cumpătarea lui, iar altul pentru curvăsăria şi desfrâul ce-l 
stăpâneşte; unul pentru dreptate, iar altul pentru nedreptate; altul pentru 
dezmierdare, sau pentru post, sau pentru blândeţe, sau pentru cutezanţa lui 
cea mare, sau pentru bogăţie, sau pentru sărăcie; fiindcă unii dintre acei 
filosofi, deşi puteau să dobândească cele bune, totuşi, pentru că se admirau 
singuri pe sine, nu le dobândeau.” (Comentariile sau Tâlcuirea Epistolei 
întâi către Corinteni, omilia XXXV, pp. 377-378) 


„Căci ce ar putea fi mai sălbatic decât această fiară, care când mai cu 
seamă este răsfăţată, atunci şi ea mai mult se sălbăticeşte? — deşi nici fiarele 
sălbatice nu sunt aşa, ci prin multa îngrijire se îmblânzesc. Dar slava deşartă 
cu totul dimpotrivă; căci fund disprețuită se îmblânzeşte, în vreme ce, dacă 
este luată în seamă şi cinstită, ea se sălbăticeşte şi se întrarmează împotriva 
celui ce o cinsteşte. O asemenea slavă deşartă cinstind iudeii, s-au pedepsit 
cu toată asprimea, şi o asemenea slavă disprețuind ucenicii Domnului, s-au 
încununat. 

Şi ce spun eu de pedeapsă şi cununi? Că tocmai spre a-i arăta încă mai 
străluciți ajută faptul de a o disprețul.” (Tâlcuiri la Epistola a doua către 
Corinteni, omilha XXIX, p. 260) 


„Căci cu adevărat este un demon cu înfăţişarea fermecătoare. Slava 
deşartă, lauda lumii, este un demon care se strecoară pe furiş în sufletul 
nostru sub înfăţişarea unei curtezane: este înconjurată (de jur-împrejur) cu 
aur; este îmbrăcată cu haine noi şi scumpe; lasă în urma ei mirosul celor mai 
alese parfumuri. Slava deşartă, lauda lumii, are o înfăţişare atât de frumoasă 
şi de strălucitoare, încât întrece în frumuseţe pe orice femeie. Mai mult, este 
în floarea tinereții, încât înnebuneşte de dragoste sufletele tinerilor. Mijlocul 
îi este încins cu centură de aur; îşi împleteşte părul cu măiestrie în 
nenumărate bucle după moda persană; îşi pune în jurul capului diademă în 
aşa fel, încât să i se poată vedea podoaba părului; în jurul gâtului ei 
străluceşte lanţ de aur şi pietre preţioase. Şi astfel stă vicleanul diavol, fără 
rival, sub înfăţişarea unei femei foarte tinere, în faţa trecătorilor şi-şi ia aerul 
unei femei cuminţi şi ruşinoase. Cine oare dintre cei ce trec pe lângă ea nu 
este atras de frumuseţea-i? Mai târziu însă, după ce l-a târât pe bărbat în casa 
ei, după ce a lepădat de pe ea toate podoabele acelea, îşi arată adevărata 

înfăţişare: neagră, focoasă, sălbatică, întocmai ca un demon. Frică şi 
cutremur îl cuprinde pe nenorocitul care a încăput pe mâinile ei. Se 
năpusteşte asupra-i, pune stăpânire pe sufletul lui şi-i tulbură mintea. 
Această înfăţişare o are demonul cel viclean al slavei deşarte, al umbletului 
după laudele lumii. Ce pare oare mai frumos decât lauda lumii? Ce pare oare 
mai fermecător? ŞI totuşi, dacă ne vom da seama că toate acestea nu sunt 
decât o nălucire, că nu sunt decât o înşelăciune şi o fățărie, nu vom fi prinşi 
în laţurile ei, nici nu vom cădea în mrejele înşelăciunii. Cuvintele spuse 
despre femeia desfrânată ai putea, pe bună dreptate, să le spui şi despre slava 
deşartă, despre laudele lumii. Miere picură de pe buzele femeii desfrânate 
(Pilde 5, 3). Nu păcătuieşti deloc spunând despre lauda lumii aceleaşi 
cuvinte. 

Slava deşartă, lauda lumii, se aseamănă cu pomii Sodomei. Aceia la 
înfăţişare sunt frumoşi şi din înfăţişarea lor te-ai aştepta ca şi fructele lor să 
fie sănătoase şi bune Ia gust. Dar dacă iei în mână o rodie sau un măr, îndată 
se înmoaie când pui degetele pe el şi, zdrobindu-se coaja care-l înveleşte, 
lasă să-ţi cadă în mâini praf şi cenuşă. Tot aşa-i şi cu laudele lumii, cu slava 
deşartă. Când te uiţi la ea, ţi se pare măreaţă şi grozavă, dar când este ținută 
în mâinile noastre, ne aruncă îndată sufletul în pulbere. Oricum ai privi-o, 
slava deşartă aşa este. Poate fi oare altfel?” (Despre slava deşartă, 2-3, în 
vol. Despre Feciorie, Apologia vieții monahale, Despre creşterea copiilor..., 
p. 388) 


„Ne bucurăm când ne laudă lumea chiar pentru faptele de care suntem 
conştienţi că nu merităm deloc să fim lăudaţi. Cel sărac face tot ce-i stă în 
putinţă ca să se îmbrace cu haine frumoase nu pentru altceva decât ca să fie 
lăudat de oameni. Adeseori, deşi poate să-şi facă singur toate treburile, îşi 
tocmeşte un servitor nu pentru că are nevoie de el, ci pentru ca să nu pară 
sărac şi lipsit de cinste prin faptul că-şi face singur treburile. Dacă ar fi 
altfel, spune-mi, te rog, pentru care pricină tu, care-ţi faci totdeauna singur 
treburile tale, vrei acum să fii servit de altul? Apoi, dacă se întâmplă ca 
săracul să se îmbogăţească, îşi cumpără mobilier de argint şi casă mare şi 
luxoasă. Dar şi le cumpără nu pentru că are nevoie de ele, căci, dacă şi le-ar 
cumpăra din pricină că are nevoie de ele ca să poată trăi, ar urma atunci ca 
majoritatea oamenilor să piară şi să moară. lată ce vreau să spun: sunt lucruri 
necesare fără de care nu putem să trăim, de pildă: roadele pământului sunt de 
neapărată trebuință vieții şi nu poți trăi dacă pământul nu rodeşte. Tot de 
neapărată trebuință sunt: acoperirea trupului cu haine, acoperișurile şi 
zidurile şi încălțămintea. Acestea într-adevăr sunt de neapărată trebuință; în 
schimb, toate celelalte sunt de prisos şi nefolositoare, Dacă ar fi de neapărată 

trebuinţă pentru a trăi mobilierul de argint şi casa luxoasă şi dacă nu ar fi cu 
putință ca un om să trăiască fără slugi, după cum nu este cu putinţă de trăit 
fără roadele pământului, fără haine, încălțăminte, adăpost, ar trebui să piară 
cea mai mare parte din oameni, pentru că cei mai mulți oameni nu au slugi, 
nici case luxoase. Dacă ar fi de neapărată trebuinţă ca un om să se servească 
de vase de argint şi n-ar fi cu putinţă de trăit fără acestea, ar trebui să piară 
cea mai mare parte din oameni, pentru că nu toată lumea are vase de argint. 
Dacă ai întreba cumva pe unul dintre cei care au vase de argint: Pentru ce 
vrei să ai acest vas de argint? Spune-mi, te rog, pricina. La ce-ţi serveşte? 
Nu poate să-ți spună altă pricină decât că are aceste vase de argint pentru a 
fi cinstit de oameni. Le am, îţi va răspunde el, ca să fiu admirat de lume, şi 
nu disprețuit; le ascund însă iarăşi ca să nu fiu pizmuit şi furat. Poate fi oare 
o nebunie mai cumplită decât aceasta? Dacă le ţii în casă ca să fu lăudat şi 
cinstit de lume, arată-le atunci tuturor, fără deosebire. Dar, dacă te temi că 
poți fi pizmuit pentru că le ai, atunci este mai bine să nu le ai!” (Despre 
slava deşartă, 13, în vol. Despre Feciorie, Apologia vieții monahale, Despre 
creşterea copiilor..., pp. 396-397) 


„Adeseori unii oameni, chiar când ajung să nu mai aibă cele de 
neapărată trebuinţă pentru trai şi ajung să moară de foame, nu se despart de 
aceste vase de argint. Dacă i-ai întreba pentru ce nu le vând, îţi răspund: 
Trebuie să-mi păstrez cinstea şi vaza! Ce cinste, omule, ce vază? Nu vasele 
de argint fac cinstea şi vaza omului. Dacă ar fi aşa, atunci dreptul Ile, Elisei 
şi loan Botezătorul ar fi fost cu totul lipsiţi de cinste şi de vază, deoarece Ilie 
nu avea nimic mai mult decât un cojoc (IV Regi 2, 8) şi cerea cele pentru 
hrană de la o văduvă, săracă şi ea. Ilie ducea o viată de cerşetor; a venit la 
uşa femeii aceleia sărace şi a rostit cuvintele rostite de un cerşetor (III Regi 
17, 10-11). Era fără cinste şi fără vază Elisei, care a fost hrănit la fel de o 
femeie săracă (IV Regi 4, 8-37)? Era, oare, fără cinste şi fără vază şi loan 
Botezătorul, care nu avea nici haină şi nici o pâine măcar (Marcu 1, 6)? 
(Despre slava deşartă, 14, în vol. Despre Feciorie, Apologia vieţii 
monahale, Despre creşterea copiilor..., p. 397) 


„Cel care caută laudele nu este om liber. Pentru că nu face ceea ce-i 
place lui, ci ceea ce place altora. Astfel, slava deşartă nu va întârzia să-l 
scoată de pe drumul virtuţii.” (Din vol. Problemele vieţii, p. 37) 


„Slava deşartă este un rău foarte mare nu numai pentru că îl împinge 


pe om spre păcat, dar mai ales pentru că, adeseori, însoţeşte chiar virtutea! 
Dacă diavolul nu va reuşi să ne îndepărteze de pe drumul virtuţii, atunci 

se va folosi de virtute. Adică ne va îndemna să stăruim în nevoinţe, dar ne 
va răpi roadele acestora îndemnându-ne să ne trufim cu ele. Nu se poate ca 
atunci când omul tânjeşte şi după virtute şi după slavă, să le dobândească 
pe amândouă. Le poate dobândi pe amândouă dacă urmăreşte doar 
virtutea cerească, pentru că la ea se poate adăuga şi slava. Dar când le 
doreşte pe amândouă, nimic nu izbândeşte.” (Din vol. Problemele 
vieţii, p. 207) 

„Cela ce se măreşte în deşert nu are nici o bunătate înăuntrul inimii lui, 
ci ca şi feţele cele zugrăvite se văd luminate, iar înăuntru sunt seci, aşa şi 
încă mai rău este slava la mulţi oameni.” (Din vol. Mărgăritarele Sfântului 
Ioan Gură de Aur, p. 31) 


SLAVA DEŞARTĂ (fuge de cel ce-o urmăreşte şi-l 
urmăreşte pe cel ce fuge de ea) 


„Voi vreți să aflaţi slava, considerarea în mijlocul lumii? 
Dispreţuiţi-o şi vă va veni totul chiar în proporția în care a-ţi 
dispreţuit-o: Dacă vrei să fii în slavă să nu doreşti slava. Nu te înălța 
pe tine, ci pe altul îl înalță. Cu cât mai mult urmărim Slava, cu atăt 
mai mult fuge de noi, când fugim de ea cu adevărat, ea însăşi ne 
urmăreşte.” (Din vol. Bogăţiile oratorice, pp. 596-597) 


SLAVA DEŞARTĂ (şi dorinţa de a plăcea oamenilor) 


„Când eşti lăudat de toată lumea, faci dovadă deplină că nu pui preţ 
mare pe virtute. Cum poate fi lăudat de toată lumea omul virtuos, când el 
caută să smulgă pe cei nevinovaţi din mâna celor răi, pe cei asupriți din 
gheara celor ce vor să le facă rău? Şi iarăşi, dacă vrea să îndrepte pe cei 
păcătoşi şi să laude pe cei ce fac fapte de virtute, nu e firesc ca pe unii să-i 
laude, iar pe alții să-i ţină de rău? De aceea spune Hristos: Vai vouă când toți 
oamenii vă vor vorbi de bine!” (Omilii la Facere, omilia XXIII, III, în col. 
PSB, vol. 21, p. 277) 


SLAVA DEŞARTĂ (gravitatea) 
„... goana nebună după slava omenească şi neştiinţa de a o disprețui. 
Aceasta este pricina multor rele. lar dacă avem oarecare bogăție 


duhovnicească, ne-o ia şi ne lasă lipsiţi de folosul ei. Poate fi, oare, ceva mai 
cumplit decât această vătămare, când ne ia şi ceea ce ni se pare că avem? 

Aşa a ajuns fariseul acela mai mic decât vameşul (Luca, 18, 9-14), pentru că 
n-a putut să-şi înfrâneze limba, ci prin ea, ca printr-o portiță, a dat afară toată 
bogăţia lui. Atât de mare rău este slava deşartă! 

Spune-mi, te rog, pentru ce umbli înnebunit după lauda oamenilor? 
Nu ştii că este ca umbra, ba mai trecătoare decât umbra? Aşa se risipeşte şi 
se pierde în aer lauda de la oameni! În afară de aceasta oamenii sunt 
schimbători şi nestatornici;, aceiaşi oameni astăzi te laudă şi mâine te 
bârfesc. Cu lauda lui Dumnezeu nu se întâmplă niciodată asta! Să nu fim, 
dar, fără de minte, nici să ne înşelăm singuri în zadar şi fără rost. De facem o 
faptă bună şi n-o facem numai pentru aceea ca să plinim porunca Stăpânului 
nostru şi ca să fim cunoscuţi numai de EI, ne-am ostenit în zadar şi ne-am 
lipsit de rodul faptei noastre bune. Omul care face o faptă bună, ca să vâneze 
slavă de la oameni, poate că o dobândeşte, poate că nu; că de multe ori, 
tocmai pentru că o face cu acest scop, nici n-o poate dobândi; dar fie că o 
dobândeşte, fie că nu, şi-a luat îndestulătoare plată aici, şi nu va mai primi 
dincolo nici o răsplătire pentru fapta lui. 

— Pentru ce? 

— Pentru că luând-o înainte s-a lipsit de dărnicia Judecătorului, 
preferând cele de aici în locul celor viitoare şi slava de la oameni în locul 
laudei dreptului Judecător. Și dimpotrivă, dacă facem o faptă duhovnicească 
numai cu scopul de a plăcea ochiului aceluia neadormit, căruia toate sunt 
goale şi descoperite, şi cămara noastră ne rămâne nefurată şi răsplata 
întreagă; iar aşteptarea aceasta bună ne dă şi multă mângâiere, pentru că, 
odată cu păstrarea răsplăţii noastre în vistieria cea nejefuită, va urma şi slava 
de la oameni. Atunci ne bucurăm de mai multă slavă când dispreţuim slava, 
când n-o căutăm, când n-o urmărim. Şi pentru ce te minunezi că se întâmplă 
asta cu cei care se îndeletnicesc cu filosofia cea duhovnicească, când chiar 
cei mai mulți dintre oamenii prinşi cu totul de treburile din această lume, 
chiar ei nesocotesc şi dispreţuiesc pe cei ce umblă după laudele oamenilor? 
Şi vei vedea că toți îşi bat joc de cei care se dau în vânt după slava deşartă! 
Poate fi, oare, o ticăloşie mai mare decât aceea ca noi, care ne îndeletnicim 
cu cele duhovniceşti, să ne dăm în vânt ca şi aceia după lauda de la oameni 
şi să nu ne mulțumim cu lauda cea de la Dumnezeu? Aşa precum spune şi 
Pavel: A cărui laudă nu este de la oameni, ci de la Dumnezeu (Rom., 2, 
29)”. (Omilii la Facere, omilha V-VI, |, în col. PSB, vol. 21, pp. 74-76) 


„Da, cel care face o faptă bună, dar o face ca să fie slăvit de oameni, 
îşi şi primeşte aici plata şi nu mai are pe Dumnezeu datornic. A căutat să fie 
lăudat de oameni, s-a bucurat de laudele lor, aşa că s-a lipsit singur de 
făgăduinţele Stăpânului. A preferat lauda trecătoare, cea de la oameni, în 

locul celei de la Creatorul universului”. (Omilii la Facere, omiha XXXI, |, 
în col. PSB, vol. 21, p. 395) 


„Laudele poporului, cu cât îl fac mai strălucitor, cu atât îi măresc şi 
mai mult primejdule, grijile şi tristețile. Un om ca acesta nu poate deloc să 
răsufle sau să se odihnească; atât de cumplit stăpân are! Şi pentru ce vorbesc 
de odihnă şi de răsuflare? Chiar de-ar face mii de fapte bune, unul ca acesta 
cu greu va intra în împărăția cerurilor. Că nimic nu pierde atâta pe un om cât 
slava de la oameni. Îl face laş, rău, linguşitor, făţarnic”. (Omilii la Matei, 
omilia XL, IV, în col. PSB, vol. 23, p. 489) 


„+... îngâmfatul, omul înnebunit după slavă, omul care se crede mare. 
Nu-i altul mai decăzut şi mai fără de onoare decât el. Oamenilor le place să 
se lupte, dar împotriva nimănui nu luptă cu atâta plăcere ca împotriva 
îngâmfatului, ca împotriva omului care se uită la toți pe deasupra, ca 
împotriva celui robit de slavă. Acesta, pentru a-şi păstra lustrul mândriei, se 
poartă față de cei mai mulți oameni ca un rob: linguşeşte, slugărniceşte, 
robeşte într-o robie mai cumplită decât robia unui sclav cumpărat cu bani”. 
(Omilii la Matei, omilia LXII, V, în col. PSB, vol. 23, p. 725) 


„Când tu umbli după laude omeneşti, atunci te batjocoreşti şi pe tine, 
şi în acelaşi timp batjocoreşti şi pe Dumnezeu. Dacă tu fiind de pildă zugrav, 
şi având un discipol care împins de mândrie ar expune afară tabloul cel făcut 
de tine, şi l-ar înfățişa privitorilor ca făcut de el, şi încă nu ai suferi cu 
plăcere acest afront, apoi cu atât mai mult Dumnezeu. Deci dacă asemenea 
fapt e considerat şi de noi ca o insultă, apoi cu atât mai mult când e vorba de 
Stăpânul a toate.” (Omilii la Epistola către Romani a Sfântului Apostol 
Pavel, omilha XVII, pp. 347-348) 


„lubiţilor, să nu căutăm laudele altora, căci prin aceasta noi 
batjocorim pe Stăpânul nostru, fiindcă trecem pe lângă dânsul ca şi cum n-ar 
fi destoinic a ne admira izbândele noastre, şi alergăm la laudele celor 
deopotrivă cu noi. Şi după cum cei ce se luptă pentru câştigarea de premii în 
fața unui public puțin numeros caută ceva mai mult, ceva mai mare, ca 
nefiind îndeajuns de destoinic spre lauda lor acel public, întocmai aşa se 
petrece şi cu cei ce, luptându-se înaintea lui Dumnezeu, nu se simt mulțămiți 
numai cu laudele lui, ci mai umblă şi după laudele oamenilor; fiindcă şi 
aceştia, lăsând la o parte pe cele mari, aleargă după cele mici şi nebăgate în 
seamă, atrăgându-şi asupra lor cea mai mare osândă. 

Aceasta a răsturnat totul pe dos, aceasta a tulburat întreaga lume, că 
noi uitându-ne la oameni, facem totul de ochii lor, şi chiar în faptele bune nu 
socotim întru nimic de a avea pe Dumnezeu ca admirator al nostru, ci 
căutăm aprobarea celor deopotrivă cu noi, precum şi în faptele cele rele noi, 
disprețuindu-l încă pe dânsul, ne temem de oameni — deşi la judecata lui vor 
sta şi aceia, şi cu nimic ne vor putea folosi, în vreme ce Dumnezeu, pe care-l 
disprețuim acum, el singur va rosti hotărârea asupra noastră. Şi cu toate 
acestea cunoscând şi ştiind bine asemenea împrejurări, moi totuşi alergăm cu 
gura căscată după laudele oamenilor, ceea ce este unul din păcatele cele mai 
mari.” (Comentariile sau Tăâlcuirea Epistolei întâi către Corinteni, omilia 
XII, p. 121) 


„„... patima aceasta sfâşie pe cel ce o naşte.” (Comentariile sau 
Tălcuirea Epistolei întâi către Corinteni, onuha XXXV, p. 379) 


„Nimic nu este atât de drăcesc lucru, precât a face ceva pentru ochii 
lumii.” (Tâlcuiri la Epistola a doua către Corinteni, omilia XXIV, p. 214) 


„Aceasta este o nebunie cu mult mai grozavă decât nebunia cea venită 
de la draci sau cea venită din smintire. Aceasta cel puţin are iertare, pe când 
cealaltă este lipsită de toată îndreptăţirea; când sufletul este stricat, atunci şi 
dreapta judecată este pierdută. Nebunia venită din vătămarea minţii este o 
patimă trupească, pe când nebunia aceasta vine de la o minte stricată. După 
cum dintre cei ce zac de friguri, aceia sunt mai greu bolnavi şi de netămăduit 
care se ating de mâncăruri grele, de vreme ce boala frigurilor se ascunde în 
vine şi în artere - tot aşa şi nebunia aceasta, căci şi ea se ascunde în însuşi 
cugetul omului, pe care-l strică şi-l vatămă. 

Căci într-adevăr, cum să nu fie aceasta o nebunie pe față şi lămurită, 
ba încă o patimă mai urâcioasă ca toate celelalte patimi, ca pe cele ce rămân 
veşnic să le disprețuieşti, iar pe cele ce sunt stricăcioase şi vătămătoare să le 
iubeşti cu cea mai mare dorință? Căci spune-mi: Dacă cineva ar alunga vântul 
şi ar voi să-l prindă şi să-l stăpânească, oare nu l-am numi nebun? Dar ce? Dacă 
cineva ar avea în stăpânire umbra, iar pe cele adevărate şi în fiinţă le-ar neglija, 
şi-ar uri, de pildă, femeia, iar umbra femeii ar iubi-o, sau că pe fiul său l-ar 
dispreţui, iară umbra ar iubi-o iarăşi, apoi atunci ce semn ai căuta mai lămurit 
ca dovadă de nebunia aceluia? De acest fel sunt toţi cei ce sunt robiţi, aşa 
zicând, de cele de acum. Căci toate de aici sunt umbre, fie slavă, fie stăpânie, 
fie laudă, fie bogăție, fie dezmierdare, sau orice pământesc.” (7ălcuiri la 
Epistola a doua către Corinteni, omilha XXIX, p. 262) 

„De ar fi cineva pictor, ar râde de toţi cei ce-l ridiculizează pe dânsul, 
câtă vreme sunt nepricepuţi în pictură, şi nici că s-ar mişca de cele bârfite de 
aceia, ci îi este suficientă singură mărturia lui, - în timp ce noi depindem de 
părerea celor mulți? Dar cum pot fi acestea vrednice de iertare?” 
(Comentariile sau Explicarea Epistolei către Evrei, omila II, p. 68) 


„... UNII oameni îşi dispreţuiesc atât de mult mântuirea sufletelor lor, 
încât nu mai dau nici o atenție poruncilor lui Hristos, iar alţii, deşi voiesc să 
asculte de Hristos cât de cât, deşi se silesc să păzească unele porunci, totuşi 
sfârşesc prin a ajunge să fie tot atât de păgubiţi ca şi ceilalţi din cauză că nu 
vor să dezlege de pe ei lanţurile slavei deşarte, ale umblatului după laudele 
lumii. Unul nu face deloc milostenie, altul dă celor săraci ceva din averile 
sale, dar face aceasta ca să-l laude lumea; cel din urmă nu este întru nimic 
mai bun decât cel dintâi.” (Despre căință (]), 4, în vol. Despre mărginita 
putere a diavolului. Despre căinţă..., p. 67) 


„Mai există încă şi o altă pornire sufletească ce are multă putere să 
risipească faptele bune adunate cu multă sudoare şi oboseală, şi anume 
vântul slavei deşarte, a umblatului după laudele lumii. Întocmai ca un vânt, 
slava deşartă, năpustindu-se asupra omului, îi spulberă toate vistieruile 
virtuții.” (Despre necazuri şi biruirea tristeții (1). Către Staghirie, ascetul 
care era chinuit de demon. Cuvânt de sfătuire, 9, în vol. Despre mărginita 
putere a diavolului. Despre căinţă..., p. 153) 


„Dar, în afară că nu aduce nici un câştig cu adevărat folositor, slava 
deşartă sileşte pe cel ce se pune în slujba acestei stăpâne cu totul 
necruțătoare să sufere o mulțime de nenorociri, mulțime de necazuri. Slava 
lumii este o stăpână neîndurătoare față de cei stăpâniți de ea; cu atât este mai 
linguşită şi mai slugărnicită de sclavii ei, cu atât este mai crudă, cu atât îi 
chinuieşte cu porunci mai aspre. Faţă de cei care o scuipă şi o disprețuiesc n- 
are însă nici o putere şi nici nu poate să se răzbune pe ei. Slava lumii este 
mai cumplită decât tiranii, mai cumplită decât fiarele sălbatice. Tiranii şi 
fiarele se îmblânzesc adeseori dacă le mângâi; slava deşartă însă mai cu 
seamă atunci se sălbăticeşte, când o asculţi, când te supui ei mai mult. De 
găseşte un om gata să o asculte, să-i cedeze cu totul, nimic n-o opreşte să-i 
poruncească orice. În lupta sa împotriva oamenilor, slava deşartă are o 
ajutătoare; n-ai greşi de-ai numi-o fica ei. Când slava deşartă, hrănită şi 
crescută de noi, prinde rădăcini adânci în sufletul nostru, dă naştere 
mândriei, fiica ei. iar mândria poate tot atât de bine ca şi slava deşartă să 

arunce în prăpastie sufletele celor stăpâniţi de ea.” (Către o femeie rămasă 
văduvă de tânără, 5, în vol. Despre Feciorie, Apologia vieţii monahale, 
Despre creşterea copiilor..., p. 158) 


„După cum multe femei desfrânate, prin fire urâte la chip şi hidoasc, 
ațâţă cu ajutorul sulimanurilor şi al fardurilor sufletele încă nepervertite ale 
tinerilor, iar după ce pun stăpânire pe sufletul lor se poartă cu ei mai 
obraznic decât sclavii cumpăraţi cu bani, tot astfel şi aceste patimi, slava 
lumii şi mândria, pângăresc sufletele oamenilor mai grozav decât orice 
murdărie.” (Către o femeie rămasă văduvă de tânără, 6, în vol. Despre 
Feciorie, Apologia vieții monahale, Despre creşterea copiilor..., pp. 158- 
159) 


„... Cel ce suferă şi face totul ca să o dobândească, acela mai cu seamă 
nu o va dobândi, o va pierde, va avea parte numai de necinste, de acuzaţii, de 
batjocură, de scârbă şi de ură. Aceasta o păţesc nu numai bărbaţii, ci şi voi, 
femeile; şi mai ales voi. Pe o femeie simplă şi naturală la înfăţişare, la mers 
şi la îmbrăcăminte, pe o femeie care nu urmăreşte cinstirea de către ceilalți, 
toată lumea o admiră, o laudă, o fericeşte şi-i urează tot binele; dar pe o 
femeie care umblă după slava deşartă, toată lumea o urăşte, îi întoarce 
spatele, o evită ca pe o fiară sălbatică şi o acoperă cu nenumărate blesteme şi 
ocări. Dacă nu umblăm după slava lumii, scăpăm de toate aceste neplăceri.” 
(Către o femeie rămasă văduvă de tânără, 6, în vol. Despre Feciorie, 
Apologia vieţii monahale, Despre creşterea copiilor..., pp. 159-160) 


„Stânca slavei deşarte este mai primejdioasă decât stânca despre care 


ia Ă ; : 355 i 
poeții povestesc miturile cu sirenele :.” (Tratatul despre preoție, cartea a 


treia, cap. 9, în vol. Despre preoție, p. 70) 





*55 Tâlcuirea Pr. D. Fecioru: Homer povesteşte în Odiseea (XII, 51-200) despre o stâncă, 


o insulă din apropierea strâmtorii Mesina (între Italia şi Sicilia), care era locuită de sirene. 
Acestea, prin cântecul lor fermecător, ademeneau şi pierdeau pe toţi corăbierii care se 
apropiau de insulă ca să le asculte cântecul. Ulise, pentru a scăpa şi el şi echipajul 
corăbiei sale de vraja cântecului sirenelor, la sfatul zeiţei Circe, a astupat cu ceară 
urechile corăbierilor şi a pus să fie legat de mâini şi de picioare de catarg, ca să poată 
asculta cântecul sirenelor, dar să nu poată îndrepta corabia spre insulă. Numai aşa a 
scăpat de primejdie. (n.s. 4, pp. 70-71). 

SLAVA DEŞARTĂ (urmările pierzătoare) 


„Să fugim de acest păcat, iubiții mei. Dacă vom fugi, vom scăpa de 
iad; căci mai ales acest viciu atrage focul, atât se întinde domnia lui peste 
tot, atât îşi exercită tirania lui peste toate vârstele şi rangurile; acesta pune 
tulburare în Biserică, distruge republicile, ruinează casele, oraşele, 
popoarele, şi satele. Pentru ce vă mirați când a putut să ajungă până în pustiu 
unde şi-a făcut simțită toată puterea sa? Cei ce s-au dezbrăcat de bunurile şi 
de bogăţiile lor, care au renunțat la luxul lumii, la toatele pompele şi 
zădărnicule ei, care au trecut peste dorințele cărnii şi urâtele patimi ale 
lăcomiei, au pierdut adesea totul lăsându-se vânaţi de slava deşartă. Prin 
acest viciu cel ce a lucrat mult a fost depăşit de cel ce a lucrat puţin, şi care, 
dimpotrivă, a făcut multe păcate. Eu vorbesc despre fariseu şi vameş. Dar a 
vorbi asupra acestui viciu şi a vă arăta relele pe care le produce, va fi timp 
pierdut, că toată lumea are aceeaşi părere asupra acestui păcat; şi ceea ce 
este de spus este de a potoli în sine acest viciu.” (Comentar la Evanghelia de 
Ia loan, omilha XXIX, 3, p. 138) 


„Precum viermele roade lemnul care-l hrăneşte, precum rugina roade 
fierul din care se naşte, şi molia mănâncă lâna, aşa slava deşartă îi dă moarte 
sufletului care-o hrăneşte.” (Comentar la Evanghelia de la loan, omilia 
XXX, 1, pp. 139-140) 


„Nimic nu este mai periculos decât slava deşartă. Ea strică adesea tot 
binele pe care l-ai făcut.” (Comentar la Evanghelia de la loan, omilia 
XXXV, 1, p. 166) 


„Dar poate că a fi cineva în slavă este lucru plăcut. Şi cu toate acestea, 
nimic nu poate fi mai amar ca această robie, fiindcă cel ce iubeşte slava 
deşartă este mai rob ca toţi robii, căci voieşte a plăcea tuturor; iar cel ce calcă 
în picioare slava deşartă este mai presus de toți ceilalți, şi nici că se îngrijește 
de slava din partea altora.” (Tâlcuiri la Epistola a doua către Corinteni, 
omilia IX, p. 97) 


„De aici vin luptele şi certurile, de aici invidia şi scandalul, de aici 
răcirea dragostei, pentru că iubim slava oamenilor, pentru că ne robim 
onorurilor celor mulţi. Nu e cu putință să fii şi rob al onorurilor şi în acelaşi 
timp şi rob al lui Dumnezeu.” (Omilii la Epistola către Filipeni, omilia a VI- 
a, p. 96) 

„Dacă umblaţi după slava oamenilor, veţi pierde şi rugăciunea şi 
postul şi milostenia şi toată bogăția voastră duhovnicească. Vreţi să păstraţi 
aceste bunătăţi? Plecaţi departe de patima slavei deşarte. Să cereți mereu 
sfatul lui Dumnezeu, lauda lui Dumnezeu, încuviințarea lui Dumnezeu.” 
(Din vol. Problemele vieții, p. 37) 


„Câştigăm totul atunci când lucrăm cu smerenie pentru Dumnezeu, şi 
pierdem totul când cu mândrie, tânţim spre slava omenească.” (Din vol. 
Problemele vieţii, p. 207) 


„Pentru că cine pofteşte slavă şi laudă de la oameni, orice bine ar face, 
pierdut este, căci îşi ia aici plata. Deci acolo, la judecata lui Dumnezeu, nu 
va lua nici un bine. Pentru că a cinstit mai mult slava oamenilor decât slava 
lui Dumnezeu (...) Deci ce este mai rău şi mai de ocărât decât acei care iau 
laudele oamenilor pentru bunătăţile pe care le fac? Când postesc îşi 
posomorăsc feţele lor şi se roagă pe la drumuri şi ostenelile suferă iar de 
plată se lipsesc. Ce pui mărturie lucrurilor pe care le faci? Pe unul îl ai 
judecător şi pe altul îl pui de şade să te vadă, iar pe Împăratul îngerilor, care 
vede ostenelile bunătăţii tale şi a nevoinţei tale, pe acela îl laşi şi alergi la 
fețele slugilor ca să te vadă. Pentru aceasta, cu acele osteneli multe şi cu 
sudorile bunătăților te duci neîncununat şi deşert de la cei ce încununează; 
deci să învăţăm mintea cea bună a slugii, că atunci când face slujba 
stăpânului său nu vrea să placă nimănui slujba lui, ci numai stăpânului său 
să-l placă şi nimănui la altul, dar noi stăpân ca acesta avem pe Domnul 
nostru lisus Hristos şi Dumnezeu şi umblăm să ne vadă alții, care nu pot să 
folosească nimic, şi pierde toată osteneala lui cela ce se mândreşte în 
isprăvile lui cele bune.” (Din vol. Mărgăritarele Sfântului loan Gură de Aur, 


p. 31) 


„Căutând slava lumii noi o pierdem pe cea care ne vine de la 
Dumnezeu.” (Din vol. Bogăţiile oratorice, p. 597) 


SLAVA DEŞARTĂ (despre patimile născute de aceasta) 


„Mânia, tristeţea, invidia, cearta, hula, pâra, minciuna, fățărnicia, 
uneltirea, pornirea împotriva celor care nu ne-au făcut nici un rău, bucuria şi 
mulțumirea sufletească pricinuită de cusururile şi greşelile celorlalți slujitori, 
mâhnirea pricinuită de succesele şi bunăstarea altora, dragostea de a fi 
lăudat, dorința după posturi de cinste - dintre toate patimile dorinţa aceasta 
duce cel mai mult la pieirea sufletului omenesc -, predicile rostite pentru a fi 


2913 


pe placul credincioşilor, linguşelile slugarnice, dezmierdările josnice, 
disprețuirea săracilor, linguşirea bogaţilor, onorurile nemeritate, hatârurile 
vătămătoare, care aduc primejdie şi celor ce le fac şi celor ce le primesc, 
frica servilă, vrednică numai de cei mai ticăloşi robi, lipsa de îndrăznire, 
smerenia mare de ochii lumu, nu smerenia adevărată, îndepărtarea dojenirii 
şi a mustrării, dar, mai bine spus, dojenirea şi mustrarea chiar peste măsură a 
celor smeriţi, dar față de cei puternici nici îndrăznirea de a deschide buzele. 
Pe toate aceste fiare şi mai multe decât acestea le hrăneşte şi le creşte stânca 
aceea a slavei deşarte.” (7ratatul despre preoție, cartea a treia, cap. 9, în vol. 
Despre preoție, p. 71) 


SLAVA DEŞARTĂ (remedii) 


„Uită-te, iubite, la cei care conduc caii în hipodrom! Tot poporul este 
de față; se înalță mii şi mii de aplauze, dar ei nu-şi întorc capetele, nici nu 
simt vreo plăcere de pe urma laudelor acelora, ci se uită numai la unul 
singur, la împăratul care stă în mijloc şi la semnul aceluia privesc, 
nesocotind mulțimea din popor; şi numai atunci se mândresc când împăratul 
le pune pe capul lor cunună. Fă şi tu, iubite, ce fac aceia! Nu pune mult 
temei pe laudele oamenilor, nici nu fi virtuos de dragul laudelor, ci aşteaptă 
lauda de la dreptul Judecător! Uită-te la semnul Aceluia şi aşa rânduieşte-ţi 
toată viaţa ta, ca şi aici să fu hrănit necontenit cu bune nădejdi, iar dincolo să 
te desfătezi de veşnicele bunătăţi”. (Omilii la Facere, omilia V, VI, în col. 
PSB, vol. 21, p. 76) 


„Dacă aştepţi, omule, răsplată de la Acela, pentru ce mai vrei să mai 
fii lăudat de oameni? Dar pentru ce spun eu lăudat? De multe ori oamenii nu 
ne laudă, ci ne pizmuiesc. Sunt unii atât de răi, că întorc pe dos şi faptele 
cele bune făcute de noi. Şi acum te întreb: Pentru ce ţii atât de mult la 
judecata lor stricată? Ochiului celui neadormit nu-i este tăinuită nici una din 
faptele noastre...”. (Omilii la Facere, omilha VIII, VI, în col. PSB, vol. 21, 
p. 105) 


„Ce folos are omul să fie admirat şi lăudat de toată lumea, dar osândit 
în ziua cea înfricoşătoare de dreptul Judecător şi Creatorul universului?” 
(Omilii la Facere, omilia XXIII, III, în col. PSB, vol. 21, p. 276) 


„După cum cei care sunt îndrăgostiți de slava omenească pierd cu 


totul slava dată de Dumnezeu, tot aşa cei care urmăresc slava dată de 
Dumnezeu nu sunt lipsiţi nici de slava omenească”. (Omilii la Facere, 

omilia XXIV, VIII, în col. PSB, vol. 21, p. 299) 


„Nu te gândi la aceea, îți spune Stăpânul, că nimeni dintre oameni nu 
te-a lăudat şi că fapta ta virtuoasă a rămas ascunsă! Gândeşte-te la aceea, că 
nu după multă vreme dărnicia Stăpânului va fi atât de mare, că te va lăuda, te 
va încununa şi-ţi va răsplăti ostenelile virtuții tale, nu pe tăinuite, nici întru 
ascuns, ci în fața întregului neam omenesc de la Adam şi până la sfârşitul 
lumii.” (Omilii la Facere, omilha XXXI, ], în col. PSB, vol. 21, pp. 395-396) 


„Să nu ne facem singuri nevrednici de lauda Stăpânului de dragul 
laudei oamenilor, de dragul laudelor pe care de cele mai multe ori ni se aduc 
pentru ca oamenii să ne facă pe plac. Sunt pierzătoare şi vătămătoare 
mântuirii noastre şi una şi alta: şi a face fapte duhovniceşti, pentru a fi slăviți 
de oameni, şi a ne lăuda cu faptele bune, pe care le putem facem.” (Omilii la 
Facere, omilia XXXI, II, în col. PSB, vol. 21, p. 396) 


„Cu cât facem mai multe fapte de virtute cu atât mai mult să căutăm să 
ne smerim şi să ne micşorăm. Dacă am compara cu multă înțelepciune 
faptele noastre bune cu binefacerile primite de la Stăpân, atunci am vedea 
lămurit că, chiar de-am fi ajuns pe culmile virtuţii, n-am făcut nici cea mai 
mică parte din cele ce ne-a făcut nouă bunul Dumnezeu. Prin aceasta au 
bineplăcut sfinții înaintea lui Dumnezeu”. (Omilii la Facere, omiha XXXI, 
II, în col. PSB, vol. 21, p. 397) 


„Vrei să fu slăvit? Dispreţuieşte slava şi vei fi mai strălucit ca toţi”. 
(Omilii la Matei, omilia IV, X, în col. PSB, vol. 23, p. 61) 


„Ti-i dragă slava şi de dragul ei unelteşti împotriva aproapelui tău? 
Dispreţuieşte-o, pune capăt uneltirilor, şi te vei bucura de mai multă slavă! 
După cum afacerile sunt potrivnice zgârceniei, tot aşa şi dragostea de slavă 
este potrivnică dobândirii slavei. Dar dacă vreţi, să cercetăm lucrul acesta cu 
de-amănuntul. (...) 

Spune-mi, care sunt oamenii care se fac de râs? Nu sunt, oare, aceia 
care fac totul pentru a fi slăviți de mulțime? Care sunt acum oamenii 
vrednici de laudă? Nu sunt, oare, aceia care dispreţuiesc laudele mulțimii? 
Deci dacă dragostea de slava deşartă este un lucru de ruşine, iar dacă 
îndrăgostitul de slavă nu-şi poate tăinui dragostea, atunci urmează că el va 
ajunge de râs, iar dragostea sa de slavă a ajuns pricina dezonoarei sale. Nu 
numai aceasta îl face de ruşine, ci şi aceea că este silit să facă o mulţime de 

lucruri ruşinoase, pline de cea mai josnică slugărnicie”. (Omilii la Matei, 
omilia LXII, V, în col. PSB, vol. 23, p. 724) 


„Dacă vrei să arăţi lumii o faptă bună, nu te lăuda, şi atunci te-ai arătat 
mai mare! Nu socoti că ai săvârşit mare lucru când ai făcut ce trebuia să 
faci.” (Omilii la Matei, omiha III, IV, în col. PSB, vol. 23, p. 42) 


„Cum vom ajunge noi la țintă? Opunându-i slava slavei. Cum, în 
sfârşit, disprețuim bogăţiile acestui pământ? Atunci când ne gândim la 
celelalte; precum dispreţuim această viață, atunci când ne gândim la cealaltă 
care este mai bună; noi vom putea la fel să alungăm slava acestei lumi atunci 
când ne vom gândi la o slavă mai frumoasă, la aceea care este adevărată 
slavă. Aceea despre care vorbim nu este decât una falsă şi zadarnică, un 
nume fără realitate; dar aceea din cer este slava cea adevărată, care are ca 
lăudător nu pe oameni, ci pe îngeri, pe arhangheli şi pe Domnul 
arhanghelilor, sau chiar pe oameni. Dacă aţintiți ochii asupra acestui teatru, 
de căutați să cunoaşteţi prețul acestor cununi, dacă vă veți duce în locul unde 
răsună aplauzele, bunurile pământeşti nu vor fi de ajuns să vă mişte şi să vă 
oprească; nu vă veți mai stingheri de a le avea, nu veţi căuta să le mai 
dobândiți dacă ele vă lipsesc. (...) Cunoscând dar josnicia lucrurilor 
omeneşti, să trimitem, să punem toate bunurile noastre şi bogățiile în aceste 
comori nestricăcioase, şi să căutăm slava care este statornică şi veşnică. Eu îl 
rog pe Dumnezeu să ne-o dea la toţi.” (Comentar la Evanghelia de la Ioan, 
omilia XXIX, 3, p. 139) 


„Vrei să vă bucurați de slavă? Faceţi milostenie; atunci vă vor 
aplauda îngeru, atunci veți fi plăcut lui Dumnezeu.” (Comentar la 
Evanghelia de la Ioan, omilia LXIX, 3, p. 354) 


„Înţelegând nimicnicia laudelor omeneşti, fugi de această vătămare! 
Câţi crezi tu că sunt cei ce te laudă? O sută, sau de două ori pe atâta, de trei 
ori, sau de patru ori? Mai mult încă: de voieşti înzeceşte şi chiar însuteşte 
acest număr, şi fie două mii şi trei mii acei care te aplaudă, ba chiar mii de 
mil; ei bine, toţi aceştia cu nimic nu se deosebesc de ciorile care croncănesc 
pe sus, şi dacă te gândeşti la mulțimea aceea a îngerilor din cer, apoi 
lăudătorii tăi par a fi mai jos decât viermii, iar lauda lor mai slabă decât 
pânza păianjenului, mai uşoară decât fumul şi visurile de noapte. Ascultă pe 
Pavel, care a observat bine aceste lucruri, şi care nu numai că nu le caută, ci 
chiar se apără de ele, zicând: Jar mie, să nu-mi fie a mă lăuda decât numai în 

crucea Domnului nostru lisus Hristos (Galateni 6, 14). Această laudă 
râvneşte-o şi tu, ca să nu mânii pe Stăpânul a toate...” (Omilii la Epistola 
către Romani a Sfântului Apostol Pavel, omilia XVII, p. 347) 


„ȘI de voieşti a afla că şi din alt punct de vedere trebuie a dispreţui 
laudele omeneşti, apoi înalță-ţi cugetul sus, râzi în sine de cei ce te privesc, 
sporeşte-ți dragostea către adevărata slavă, umple-te de înţelepciune 
duhovnicească şi zi sufletului tău ca şi Pavel: Nu ştiţi, oare, că noi vom 
judeca pe îngeri? (| Corinteni 6, 3); şi înălțându-l de aici, ceartă-l la urmă şi 
zi-l: Tu, suflete al meu, care ai a judeca pe îngeri, voieşti a fi judecat aici de 
gunoi, şi a fi lăudat împreună cu cei din orchestră, cu mimicii şi cu cei ce se 
luptă cu fiarele sălbatice?. Căci aceştia alungă astfel de laude, însă tu nu 
aşa, ci ridică-ți aripile mai sus de strigătul şi aplauzele lor, şi râvneşte a fi 
asemenea lui loan, cetățean al pustiului; află de la el cum nu băga în seamă 
mulțimea celor ce veneau să-l vadă, şi cum fiind linguşit nu se întorcea să 
vadă pe linguşitori, ci privind pe toţi cei ce locuiau în Palestina şi veneau la 
el în pustie ca să-l laude şi să-l admire, el era insensibil la laudele lor şi chiar 
se răscula cu toată puterea asupra lor, îi înfrunta aspru şi le vorbea ca şi cum 
ar fi vorbit unei adunări de copii, zicându-le: Șerpi, pui de viperă (Matei 3, 
7). Deşi aceia pentru el alergau în pustie, pentru el îşi părăseau cetățile şi 
satele, ca să se învrednicească a vedea acel cap sfânt, totuşi nimic din 
acestea nu a putut să-l sensibilizeze, căci el stă departe de slavă, şi era liber 
de orice îngâmfare proastă. Tot aşa, Ştefan când a văzut acea mulțime 
adunată, nu ca să-l cinstească, ci înfuriată asupra lui şi scrâşnind din dinţi, el 
nu s-a intimidat deloc, ci ridicându-se mai presus de furia lor, iată că le 
zicea: Voi cei tari în cerbice şi netăiaţi imprejur la inimă şi la urechi 
(Faptele Apostolilor 7, 51). Tot aşa şi Ilie zicea acelei mulțimi adunate, fiind 
de față şi împăratul: Până când veți şchiopăta de ambele picioare? (IL Regi 
18, 21).” (Omilii la Epistola către Romani a Sfântului Apostol Pavel, omilha 
XVII, pp. 348-349) 


„Deci cum ne putem izbăvi de această sclavie? Dacă vom iubi cealaltă 
slavă, care cu adevărat este slavă. După cum cei ce iubesc trupurile se 
îndepărtează de ele de îndată ce li se înfăţişează un alt trup mai strălucit şi 
mai aţâţător la vedere, tot aşa se va petrece şi cu cei ce doresc slavă din 
partea noastră, căci acea slavă neînserată din ceruri, care străluceşte în chip 
de negrăit, covârşind toată bunătatea şi toată frumuseţea lumii, ea singură îi 
va putea scoate pe unii ca aceştia din sărmana lor amăgire. 

Să privim deci spre acea slavă şi să o cunoaştem bine, ca astfel, 
admirându-i frumuseţea cerească, să fugim de sluţenia celei de aici şi să ne 

bucurăm cu bucurie nespusă, dezmierdându-ne necontenit întru ea.” (Omilii 
la Epistola către Romani a Sfântului Apostol Pavel, omiha XVII, p. 349) 


„+... disprețul de slava deşartă este pricina adevăratei slave.” 
(Comentariile sau Tălcuirea Epistolei întâi către Corinteni, omilia X, pp. 
97-98) 


„Poate că ai ajuns într-o slujbă înaltă, sau ai primit vreo stăpânire 
bisericească? Nu cugeta lucruri mari, căci nu ţi-ai câştigat tu slava, ci 
Dumnezeu te-a îmbrăcat cu ea, el este cel care ţi-a dat-o. Deci păstreaz-o ca 
pe un lucru străin, nefăcând silnicie şi nici întrebuințând-o în cele ce nu 
trebuie, nici îngâmfându-te, şi nici sfitarisind-o, sau mai bine zis, însuşindu- 
ţi-o ca pe ceva al tău, ci socoteşte-te sărac şi fără slavă. Dacă ţi s-a 
încredințat vreo porfiră împărătească spre a o păstra, apoi nu trebuie a te 
folosi de acea haină şi a vătăma pe cineva, ci a o păstra cu cea mai mare 
scumpătate, ca dată ție de Dumnezeu.” (Comentariile sau Tâlcuirea 
Epistolei întâi către Corinteni, omilia X, p. 101) 


„Lauda de la oameni se scurge degrab, şi de multe ori nici nu purcede 
din cuget curat, pe când lauda de la Dumnezeu rămâne veşnic şi străluceşte 
într-una. Căci când te laudă cel ce ştie totul, chiar şi de mai înainte de 
naşterea ta, şi când acea laudă este lipsită de orice patimă, atunci este dovada 
cea mai neîmpotrivită despre virtutea ta. Deci ştiind noi acestea, să facem 
aşa fel ca să fim lăudaţi de Dumnezeu şi să ne bucurăm de cele mai mari 
bunătăţi.” (Comentariile sau Tâlcuirea Epistolei întâi către Corinteni, 
omilia XI, p. 115) 


„„... cum ar putea cineva găsi doftoria acestei bol atât de felurite? 
Aducând la mijloc pe toţi aceia cari au călcat în picioare această patimă şi 
privind spre icoana acelora, şi astfel îşi va îndrepta viaţa sa.” (Comentariile 
sau Tâlcuirea Epistolei întâi către Corinteni, omilha XXXV, p. 379) 


„După cum cineva, văzând o fiară sălbatică, se grăbeşte a fugi şi a 
închide uşa intrând în casă, tot aşa şi în cea de față fugi cu cugetarea spre 
viaţa viitoare şi spre slava aceea nespusă. Fiindcă numai aşa şi pe aceasta de 
aici O vei călca în picioare, şi pe aceea o vei avea cu uşurinţă, şi te vei bucura 

de adevărata slobozenie, şi de veşnicele bunătăţi.” (7ăl/cuiri la Epistola a 
doua către Corinteni, omilia XXIV, p. 220) 


„ȘI ai putea vedea chiar şi aici pe pământ pe cei ce o cinstesc vătămaţi 
în totul, iar pe cei ce o dispreţuiesc folosiți. Ucenicii Domnului, care au 
disprețuit slava deşartă — că nimic nu ne împiedică a folosi iarăşi aceeaşi pildă 
— şi care au ales cele ale lui Dumnezeu, strălucesc mai mult decât soarele, 
câştigându-şi pomenire nemuritoare şi după sfârşitul lor — în vreme ce iudeii 
cei robiți de această patimă sunt fără oraşe, fără casă, necinstiți, pribegi, gata 
de fugă, disprețuiți de toată lumea şi goniți din patria lor. 

Deci şi tu, dacă voieşti a avea slavă, dispreţuieşte slava (...) Şi de voii, 
apoi vorba aceasta să o întindem şi la cele pământeşti. Pe cine oare luăm noi 
în bătaie de joc în glumele noastre cele muşcătoare? Oare nu pe cei ce iubesc 
slava deşartă? Aşadar aceştia sunt mai cu seamă lipsiţi de slavă, având mii de 
pârâşi, şi de toți disprețuiți. Deci pe cine să admirăm noi oare? Nu pe cei ce o 
disprețuiesc pe dânsa? Aşadar, aceştia sunt cei slăviți. După cum bogat este cel 
ce nu are trebuință de multe, ci cel ce nu are trebuință de nimic, tot aşa şi slăvit 
este nu cel ce iubeşte slava, ci tocmai cel ce o disprețuieşte, fiindcă o astfel de 
slavă este umbră a slavei, iară nu slavă. Că nimeni, văzând pâine zugrăvită - 
măcar de ar fi de mii de ori stăpânit de foame - nu se atinge de zugrăveală. 
Deci, iubitule, nici tu nu vâna umbrele, căci aceasta este umbră a slavei, şi nu 
slava. 

Și ca să afli că lucrul este aşa şi că slava aceasta este umbră, gândeşte- 
te că faptul acesta este defăimat de oameni, că tuturor li se pare de disprețuit, 
ba chiar şi celor ce îl doresc, că chiar cel ce are slava aceasta se ruşinează 
singur.” (Tălcuiri la Epistola a doua către Corinteni, omiha XXIX, pp. 260- 
261) 


„Cu smerenie unul pe altul socotească-l mai de cinste decât el însusi 
(Flp., 2,3). Vai! Cum ne arată el aici o învăţătură plină de înţelepciune 
pentru mântuirea noastră! Dacă presupui, spune €l, că cineva este mai 
presus decăt tine şi aceasta n-o spui doar în cuvinte, ci te şi convingi pe tine 
însuţi, adică dacă ai aflat toate cele despre el, desigur că-i acorzi toată 
cinstea cuvenită şi acordându-i-o nu te vei tulbura când îl vei vedea cinstit şi 
de altcineva. Să nu-l consideri, însă, mai mare decât tine aşa, pur şi simplu, 
ci să crezi că într-adevăr iți este mai presus, că te întrece în toate privințele 
(fapt care poate părea un exces de umilinţă); făcând astfel, slava pe care el 
o va primi nu ţi se va mai părea nepotrivită şi nici nu te va mai întrista. 
Chiar de te-ar vorbi de rău, chiar de te-ar cleveti, chiar de ţi-ar face orice 
rău, tu vei răbda cu bărbăție pentru că îl vezi mai mare decăt tine. Când 

sufletul tău se va convinge că el este mai mare decăt tine atunci nicicând nu 
se va mai mânia, nici nu va mai purta invidie, oricăâte rele ar pătimi de la el. 
Iar când şi cel ce se bucură de cinste din partea ta se va purta la fel faţă de 
tine, vei înțelege cum acest lucru e un zid puternic de îngăduință şi de 
concesii reciproce. Când tu ai ceva vrednic de cinste şi el consideră tot aşa, 
niciodată nu va urma ceva trist. Când o asemenea purtare doar din partea 
unuia ajunge să împrăştie toate clevetirile, atunci, când va fi din partea 
amândurora cine va putea să strice această bună înţelegere, această 
reciprocă încredințare a dragostei? Nimeni, nici chiar diavolul, căci întreit 
şi împătrit, ba chiar înmiit este zidul dimprejurul cetății.” (Omilii la Epistola 
către Filipeni, omiha a VI-a, pp. 96-97) 


„Nu e cu putinţă să te bucuri de slavă în alt fel, decât numai fugind de 
ea. Când o alungăm, ea ne urmăreşte, iar când alergăm după ea, fuge de noi. 
Dacă vrei să fii slăvit, nu dori slava, dacă vrei să fii înalt nu te înălța. De 
altfel, aşa-i stă în fire acestui lucru: pe cel ce nu umblă după slavă îl respectă 
toți, în timp ce pe cel care o caută, toți îl dispreţuiesc. Aşa sunt, pare-se, 
oamenii: plini de ambiţie şi iubind în mod natural contradicţia; le place să 
facă tocmai contrariul a ceea ce ar trebui...” (Omilii la Epistola către 
Filipeni, omiha a VIII-a, pp. 142-143) 


„Pavel era ocărât şi tu te necăjeşti în sine-ți că nu eşti lăudat?” 
(Tâlcuiri la Epistola întâi către Timotei, omilia a XII-a, p. 128) 


„A dispreţui banii este uşor pentru cel ce voieşte, dar a dispreţui 
cinstea, cere celor mulți mult necaz, multă filozofie, un suflet îngeresc, care 
să se atingă chiar de înseşi porțile cerului. Nici o patimă nu este atât de 
tiranică precum aceasta, care să stăpânească pretutindeni — poate că mai mult 
sau mai puţin, însă pretutindeni. 

Deci, cum am putea oare să o biruim, dacă nu cu totul, măcar o parte? 
Dacă privim spre cer, dacă Îl avem pe Dumnezeu înaintea ochilor, dacă 
avem o mai înaltă idee despre cele cereşti, decât despre cele pământeşti. 
Gândeşte-te singur: când tu doreşti slavă, după ce te-ai bucurat de ea, vezi-i 
sfârşitul şi nu vei afla nimic. Gândeşte-te câtă pagubă pricinuieşte acest 
păcat, de câte bunuri lipseşte pe cineva; căci va suferi ostenelile şi 
primejdiile, în timp ce de roade şi de premii va fi lipsit. Gândeşte-te totuşi că 
cei mai mulți sunt răi şi deci dispreţuieşte slava lor. Gândeşte-te ce este 
fiecare în parte şi vei vedea că faptul acesta este încărcat de ridicol , vei 
vedea că este mai mult necinste decât slavă, iar după toate acestea, ridică-ţi 
cugetul la priveliştea cea de sus. Când, făcând vreun bine, te gândeşti poate 

că trebuie a le arăta aceasta şi oamenilor, şi cauţi privitori ai lucrului şi ai 
necazului, închipuie-ţi că Dumnezeu vede, şi atunci se va stinge pofta. 
Ridică-te de la pământ spre priveliştea cea din ceruri. Oamenii, chiar dacă 
laudă pentru moment, totuşi mai pe urmă hulesc, invidiază şi ceartă, în timp 
ce cu Dumnezeu nu se petrec lucrurile astfel, ci El se bucură lăudând 
succesele noastre. 

Ai vorbit poate bine şi te-ai bucurat de aplauze? Şi care îți este 
folosul? De cumva s-au folosit cei ce au aplaudat, de cumva s-au prefăcut şi 
au devenit mai buni, depărtându-se de relele de dinainte, cu adevărat că 
trebuie a te bucura, însă nu pentru laudele şi aplauzele ce ai căpătat, ci 
pentru prefacerea cea minunată şi plăcută. lar dacă ei îşi petrec timpul 
aplaudând, făcând vuiet şi lăudând întruna, iar din aceste aplauze nu scot 
nici un folos, trebuie mai mult a te mâhni, căci acestea sunt spre judecata şi 
osânda lor. 

Poate că te bucuri de slavă pentru evlavia ce o ai? Dacă eşti evlavios 
cu adevărat şi nu ştii în sine-ți nimic rău, trebuie a te bucura nu pentru că 
lumea te crede aşa, ci pentru că eşti evlavios; iar dacă poate nu eşti evlavios, 
şi totuşi pofteşti slava celor mulți, gândeşte-te că nu aceştia ne vor judeca pe 
noi în acea zi, ci Cel ce cunoaşte cu exactitate cele ascunse. lar dacă tu ştii 
păcatele tale, şi totuşi eşti crezut de toţi ca fiind curat, apoi pentru aceasta nu 
numai că nu trebuie a te bucura, ci încă a te întrista şi a suspina cu amar, 
gândindu-te întruna la acea zi, când toate se vor descoperi, când cele ascunse 
ale întunericului se vor da la lumină.” (Comentariile sau explicarea Epistolei 
către Tit, omilia II, în vol. Comentariile sau explicarea Epistolei a doua 
către Timotei..., pp. 145-146) 


„Eu nu împiedic pe cineva de a umbla după slavă, însă voiesc a căuta 
slava cea adevărată, de la Dumnezeu. A cărui laudă, zice, nu vine de la 
oameni, ci de la Dumnezeu (Romani 2, 29).” (Comentariile sau explicarea 
Epistolei către Tit, omilia II, în vol. Comentariile sau explicarea Epistolei a 
doua către Timotei..., p. 147) 


„Nimic nu este mai vrednic de disprețuit, ca slava de la oameni. Căci 
spune-mi, te rog: dacă ai vedea o mulțime de copii mici, copii de lapte zic, 
oare ai dori slava lor? Tot aşa te găseşti şi față de toți oamenii, fiind vorba de 
slavă. De aceea se şi numeşte faptul acesta henodoxie sau slavă deşartă. Nu 
vezi măştile pe care le pun cei de pe scena teatrului? Nu vezi cum unele sunt 
frumoase, altele strălucite şi fabricate cu cea mai de pe urmă precizie a 
frumuseţii? Poţi să-mi arăţi o astfel de față în realitate? Deloc. Oare te-ai 

îndrăgostit de ele? Nu, desigur. Şi de ce? pentru că sunt seci şi lipsite de 
valoare intrinsecă; imită frumuseţea, dar nu este însăşi frumusețea. 

Tot aşa şi slava este seacă, imită slava, dar nu este însăşi slava. Aceea 
rămâne slavă, care este naturală, care este intrinsecă, iar aceasta, exterioară, 
de multe ori ascunde sluţenia cea mai grețoasă; o ascunde înaintea oamenilor 
şi numai până seara, iar după ce teatrul se sfârşeşte şi măştile se scot, fiecare 
se vede precum este în ființă. Deci, să nu întrebuințăm adevărul întocmai ca 
pe scenă şi în mod fals. Căci, spune-mi: ce bine poate fi ca un om să fie 
privit cu admirație de cei mulți? Aceasta este henodoxie sau slavă deşartă, şi 
nimic altceva, fiindcă, după ce te duci în casă şi rămâi singur, totul s-a 
împrăştiat. Te-ai dus în piață şi ai atras asupră-ţi privirile tuturor celor de 
față? Şi ce poate fi mai mult? Nimic, totul s-a stins şi s-a împrăştiat ca 
fumul. Deci, astfel, vedem noi pe cele ce nu fiinţează? Dar câtă prostie şi 
câtă dobitocie nu este aici! Numai spre un lucru să avem privirea aţintită, 
anume cum să facem ca Dumnezeu să ne laude. 

Dacă avem în vedere aceasta, niciodată nu vom căuta laudele 
oamenilor, ci chiar de le-am avea, le vom dispreţui, le vom respinge, ne vom 
bate joc de ele; ca şi cum, iubind aurul, am lua în schimb ţărână, aşa ne vom 
găsi în fața lor. Cutare nu te laudă; cu nimic nu ţi-a fost de folos, dar chiar 
de te-ar grăi de rău, cu nimic nu te va vătăma. Fiind vorba de Dumnezeu 
însă, amândouă acestea au în sine oarecare câştig şi pagubă, pe când cele de 
la oameni toate sunt deşarte. Şi prin aceasta noi ne egalăm cu Dumnezeu, 
căci nici El nu are nevoie de slava de la oameni. Slavă de la oameni nu 
primesc (loan 5, 41), zice. Puțin lucru este acesta? Spune-mi! Când tu nu 
voieşti a disprețui slava, zi în sine-ţi că mă fac egal cu Dumnezeu 
disprețuind slava, şi de îndată o vei dispreţui. Căci nu este omul rob slavei, 
de nu cumva poate este rob al tuturor, şi mai rob decât toți robii. Nu 
poruncim noi lucruri din acestea robilor noştri, după cum slava deşartă 
porunceşte celor cuceriți de dânsa; lucruri din acestea, zic, urâcioase şi 
încărcate de necinste, şi de a le grăi, precum şi de a le face. Ba chiar dacă 
vede pe cineva supus şi ascultător, atunci încă mai mult întinde şi ea 
poruncile. 

Să fugim, vă rog, de robia aceasta. Cum am putea fugi? Dacă vom 
filosofa asupra celor de aici, dacă ne convingem că toate cele prezente sunt 
VIS şi umbră, şi nimic altceva, atunci cu uşurinţă vom înconjura o asemenea 
slavă, şi după aceea nu vom putea fi cuceriți nici de cele mici, şi nici de cele 
mari. lar dacă nu le dispreţuim pe cele mici, cu uşurinţă vom cădea şi în cele 
mari. De departe deci să astupăm izvoarele acestui păcat, care sunt: lipsa de 
minte şi lipsa de umilinţă, pe care să ne silim a le câştiga. Şi când noi vom 
avea o cugetare înaltă, vom putea disprețui şi cinstea de la cei mulți, în 

acelaşi timp ne vom ridica cu mintea la cer şi ne vom învrednici de bunurile 
de acolo.” (Comentariile sau explicarea Epistolei către Tit, omilia II, în vol. 
Comentariile sau explicarea Epistolei a doua către Timotei..., pp.147-149) 


„Nu ai venit în lume slăvit, deci nu căuta slavă. Gol am venit, nu 
numai de bani, ci şi de slavă şi renume.” (Comentariile sau Explicarea 
Epistolei către Evrei, omiha XXXIII, p. 382) 


„... Slava omenească nu este nimic, ci, într-adevăr, aşa acum spune 
profetul: Toată slava omului, ca floarea ierbii. Cu cât e mai sus şi cu cât 
străluceşte mai mult, cu atât pricinuieşte o prăbuşire mai mare. Aceasta e 
adevărat nu numai când e vorba de slava oamenilor de rând, dar chiar şi când 
e vorba de slava împăraţilor.” (Către o femeie rămasă văduvă de tânără, 4, 
în vol. Despre Feciorie, Apologia vieții monahale, Despre creşterea 
copiilor..., p. 155) 


„Acela-i ilustru, acela-i cu adevărat slăvit, care nu are în vedere slava, 
care socoteşte nimica slava dată de oameni.” (Către o femeie rămasă văduvă 
de tânără, 6, în vol. Despre Feciorie, Apologia vieții monahale, Despre 
creşterea copiilor..., p. 159) 


„Aşadar cum putem birui aceste patimi înfricoşătoare, mândria şi 
slava deşartă? Dacă în locul unei slave punem o slavă mai mare. Deseori 
nesocotim o bogăție când ne aflăm în faţa unei alte bogății. Nesocotim chiar 
şi viața noastră, când ne dăm seama că există alta, superioară. Aşa se 
întâmplă şi cu slava. Vom nesocoti cu totul slava lumii acesteai, când vom 
observa că există o alta, cu mult mai mare, slava cerească.” (Din vol. 
Problemele vieţii, p. 36) 


„Deci dacă-ţi întorci privirea spre ceata aceea sfântă din ceruri, dacă 
socoteşti laudele care există acolo, dacă te gândeşti la cununile lor, nici nu te 
vor putea scoate din minţi laudele şi cununile care există aici pe pământ. 
Dacă te bucuri de ele, nu le vei considera importante, iar dacă-ți lipsesc, nu 
le vei căuta. 

Spune-mi, de ce nu poţi învinge ispita slavei, pe când alți oameni pot? 
Nu cumva aceia nu au acelaşi suflet, acelaşi trup, aceeaşi viaţa? Gândeşte-te 
la Dumnezeu. Cugetă la slava cerului. Comar-o cu cea de pe pământ şi nu o 
vei nesocoti degrabă pe aceasta din urmă. 

Ţi-e sete de cinstire? Ei, atunci să-ți fie sete de cea adevărată.Ce 
cinstire este aceasta, care se transformă adesea în necinstire? Ce cinstire este 

aceasta care piere atât de repede? Ce cinstire este aceasta, dată de oamenii 
muritori? Adevărata cinstire şi unica slavă provin, doar de la Dumnezeu. 
Dacă doreşti din tot sufletul slava lui Dumnezeu, vei nesocoti slava de pe 
pământ, considerând-o neimportantă. Însă dacă nu eşti atras de slava 
dumnezeiască, nu vei putea niciodată să înţelegi cât de ieftină şi 
batjocoritoare esta slava pământească.” (Din vol. Problemele vieții, pp. 36- 
37) 


„Vrei să dobândeşti preţuire? Fereşte-te de slavă. Alergi după ea? 
O vei pierde şi pe cea pe care-o ai.” (Din vol. Problemele vieții, p. 
183) 


SLAVA DEŞARTĂ (despre omul eliberat de slava deşartă) 


„Omul care nu simte nevoie să fie slăvit şi lăudat de oameni, 
săvârşeşte fapte bune cu toată liniştea şi cu toată siguranţa; nu-l supără nici 
necazurile, nici bucuriile vieții. Necazurile nu-l pot nici înconvoia, nici 
dobor?; bucuriile nu-l pot nici îngâmfa, nici semeţi. Rămâne neschimbat, 
rămâne acelaşi în mijlocul nestatorniciei şi tulburării vieţii acesteia.” (Către 
0 femeie rămasă văduvă de tânără, 6, în vol. Despre Feciorie, Apologia 
vieții monahale, Despre creşterea copiilor..., p. 160) 


SLĂVIREA (lui Dumnezeu) 


„Să-L slăvim (...) şi prin viaţa noastră curată; să nu mai cădem iarăşi 
în aceleaşi păcate! Să spunem adio înşelăciunilor diavoleşti şi să atragem 
bunăvoința cea de sus prin luare aminte de noi înşine, prin râvnă mare şi prin 
mărturisire cu inima zdrobită”. (Omilii la Facere, omilha VI, VI, în col. PSB, 
vol. 21, p. 86) 


„Nici nu ne cere Dumnezeu ceva greu şi împovărător, ci numai să 
mărturisim că ne-a făcut atâtea faceri de bine şi să-l mulţumim pentru ele; nu 
pentru că are nevoie de ele — că este desăvârşit — ci ca noi să învăţăm să 
cunoaştem pe Dătătorul bunătăţilor; să nu fim nerecunoscători, ci să facem 
fapte de virtute vrednice de binefacerile Lui şi de o atât de mare purtare de 
grijă. Făcând aşa, Îl chemăm şi mai mult în ajutor”. (Omilii la Facere, omilia 
IX, V, în col. PSB, vol. 21,p. 112) 


„Dacă ne aducem necontenit aminte de binefacerile făcute de 

Dumnezeu neamului nostru, vom fi şi recunoscători şi vom şi propăşi mult 
pe calea virtuţii. E lămurit că cel ce-şi aduce aminte de binefacerile lui 
Dumnezeu se va sili să nu se arate nevrednic, ci să arate atâta râvnă şi 
recunoştinţă, ca să fie învrednicit şi de alte binefaceri. Stăpânul nostru e 
darnic, iar când vede că suntem recunoscători pentru binefacerile primite 
până acum, îşi revarsă asupra noastră şi mai din belşug harul şi ne 
învredniceşte iarăşi de mai mari daruri”. (Omilii la Facere, omilia XV, V, în 
col. PSB, vol. 21, p. 174) 


„Dumnezeu, fiind bun şi iubitor de oameni, vrea să fie slăvit de noi, 
nu pentru că aceasta ar adăuga ceva la slava Sa — că EI n-are nevoie de nimic 
—, ci ca să-l dăm noi prilej ca să merităm să ne facă şi mai mult bine”. 
(Omilii la Facere, omilia XXIX, VII, în col. PSB, vol. 21, pp. 376-377) 


„Vă rog, dar, să nu trândăvim, ci fiecare din voi să se gândească în 
fiece clipă, de e cu putinţă, nu numai la binefacerea ce a făcut-o Dumnezeu 
cu tot neamul omenesc, ci şi la binefacerile făcute cu fiecare din noi; nu 
numai la cele mărturisite şi ştiute de toţi, ci şi la cele personale şi tăinuite 
celorlalți oameni. Aşa vei putea mulţumi necontenit Stăpânului. Aceasta-i 
cea mai mare jertfă, cea mai desăvârşită ofrandă; aceasta ne este pricină de 
îndrăznire înaintea lui Dumnezeu. Şi cum? Am să vă spun cu! Cel care 
frământă necontenit în mintea lui aceste gânduri, cel care-şi cunoaşte bine 
nimicnicia sa, cel care se gândeşte la nespusa şi covârşitoarea iubire de 
oameni a lui Dumnezeu, Care rânduieşte viața noastră nu după cum merită 
păcatele noastre, ci după bunătatea Lui, ei bine, un om ca acesta îşi pleacă 
gândirea, îşi zdrobeşte cugetul, îşi micşorează toată mândria şi îngâmfarea, 
învață să fie smerit, să dispreţuiască slava acestei vieți, să-şi râdă de toate 
cele văzute, să se gândească la bunătățile cele viitoare, la viaţa cea veşnică şi 
fără sfârşit. Un om cu un astfel de suflet aduce lui Dumnezeu jertfă 
adevărată şi bine plăcută, după cum spune profetul: Jer?fa lui Dumnezeu duh 
umilit; inimă înfrântă şi smerită, Dumnezeu nu va urgisi (Ps., 50, 18). Pe 
slugile cele cu judecată sănătoasă nu-i îndreaptă atât pedepsele şi osândele, 
cât binefacerile şi conştiinţa că nu sunt pedepsiți după cât merită pentru 
păcatele lor”. (Omilii la Facere, omiha IX, V, în col. PSB, vol. 21, pp. 112- 
113) 


„lar Dumnezeu este slăvit nu numai prin dogme drepte, ci şi prin 


petrecere aleasă"*€.” (Cele dintâi omilii la Facere, cuvântul întâi, p. 20) 





356 A . Ș E P ai 
Petrecere aleasă în sens de vieţuire duhovnicească aleasă — n.n. 

„.... cel ce trătesc bine slăvesc pe Dumnezeu...” (Comentar la 
Evanghelia de la loan, omilia LVII, 2, p. 284) 


„Dacă oamenii, doar aclamând pe împăratul lor, se mândresc foarte, 
chiar de n-ar câştiga nimic altceva, atunci poţi înţelege câtă mândrie şi câtă 
slavă ar fi pentru noi de a slăvi pe Stăpânul nostru, şi de câtă osândă am fi 
vrednici dacă L-am batjocori. Deşi, altminteri, Dumnezeu voiește a fi slăvit 
nu pentru că El ar avea nevoie de aceasta, ci pentru interesul nostru propriu. 
Câtă deosebire crezi tu că este între Dumnezeu şi oameni? Oare pe atâta pe 
câtă este între oameni şi viermi? Sau poate pe câtă este între îngeri şi viermi? 
Dar nimic n-am spus până acum, fiindcă nici nu e cu putință a stabili 
deosebirea între EI şi noi! Oare ai voi tu să ai mare şi strălucită slavă de la 
viermi? Eu nu cred. Deci dacă tu, care iubeşti slava, totuşi n-ai voi aceasta, 
apoi cum e cu putinţă ca Dumnezeu, Care este scutit de asemenea patimi, şi 
Care e într-atâta măsură superior întregului univers, să aibă nevoie de slava 
ta? Şi cu toate acestea, deşi nu are nevoie, El o doreşte de la tine chiar pentru 
tine, adică pentru binele tău. Dacă EI a suferit pentru tine, făcându-Se rob, 
apoi de ce să te minunezi dacă suferă şi altele, numai ca să-Şi atingă scopul? 
Nimic să nu crezi ca nevrednic de EI, când ceea ce face nu are alt scop decât 
mântuirea noastră.” (Omilii la Epistola către Romani a Sfântului Apostol 
Pavel, omiha VIII, p. 141) 


„Nici cerurile nu slăvesc pe Dumnezeu glăsuind, ci prin privirea lor 
pregătesc pe alții de a-L slăvi; şi, cu toate acestea, se zice că ele spun slava 
lui Dumnezeu. Tot aşa şi cei ce petrec o viață minunată, chiar dacă tac, ei 
slăvesc pe Dumnezeu, fiindcă printr-înşii mulţi alţii Îl slăvesc.” (Omilii la 
Epistola către Romani a Sfântului Apostol Pavel, omiha XVIII, p. 364) 


„Slăvirea lui Dumnezeu stă în a se uni oamenii la un loc, a-L lăuda pe 
EI într-un cuget şi într-un duh, a fi îngăduitor celui mai slab şi a nu trece cu 
vederea mădularul rupt din trup.” (Omilii la Epistola către Romani a 
Sfântului Apostol Pavel, omiha XVIII, p. 501) 


„Dumnezeu nu este lipsit de nimic. Deci pentru ce voieşte a fi lăudat 
şi slăvit de noi? De aceea, ca iubirea noastră către Dânsul să se facă mai 
fierbinte. Pentru că în definitiv nu doreşte nimic din partea noastră, decât 
numai mântuirea noastră; nu are nevoie nici de serviciul nostru, nici de 
slavă, şi nici de altceva din partea noastră; totul El face numai pentru 

mântuirea noastră. 
omilia I, p. 10) 


(Comentariile sau Explicarea Epistolei către Efeseni, 


— 


„Când Îl slăvim bine, însă nu vieţuim bine, atunci mai mult j 
necinstim, pentru că recunoscându-L pe El de stăpân şi învăţător, Î 
dispreţuim şi nu ne temem de judecata cea dreaptă şi înfricoşată.” (Omilii la 
Epistola către Filipeni, omiha a VIII-a, p. 140) 


— 


„„Slăviți, dar, pe Dumnezeu, în trupul vostru şi în duhul vostru, care 
sunt ale lui Dumnezeu (| Corinteni 6, 20). Şi cum Îl slăveşte cineva pe 
Dumnezeu în trupul său? Cum în sufletul său? În trup ÎL slăveşte cel ce nu 
este desfrânat, cel ce nu se îmbată, cel ce nu se îmbuibează cu mâncărurile, 
cel ce nu se împodobeşte, cel ce are grijă de trup doar atât cât îi trebuie 
pentru sănătatea lui, cel ce nu se preadesfrânează, cea (femeia) care nu 
miroase a mirodenii, cea care nu-şi zugrăveşte faţa cu vopsele, cea ce se 
mulţumeşte cu atâta cât a făcut Dumnezeu, şi nu mai adaugă nimic 
meşteşugit pe faţa sa.” (Tălcuiri la Epistola întâi către Timotei, oma a IV- 
a, p. 53) 


„Nimic nu laudă şi iubeşte atâta Dumnezeu ca sufletul blând, smerit şi 
recunoscător.” (Omiliile despre pocăință, omilia a patra, pp. 71-72) 


„Să nu se ruşineze de noi Dumnezeu de a fi numit Dumnezeul nostru. 
Se ruşinează atunci, când este numit Dumnezeul oamenilor răi, precum şi 
atunci când cei buni şi care fac fapte bune, Îl slăvesc, EI se slăveşte.” 
(Comentariile sau Explicarea Epistolei către Evrei, omilia XXIV, p. 289) 


„+... Să-L slăvim pe Dumnezeu în tot ce facem.” (Despre mărginita 
putere a diavolului, omilia I, 8, în vol. Despre mărginita putere a diavolului. 
Despre căință..., p. 27) 


„Că poți slăvi pe Dumnezeu şi prin felul cum mergi, şi prin 
îmbrăcăminte, ascultă ce spune un bărbat înţelept: Îmbrăcămintea omului, 
dinții care râd şi călcătura lui îi vestesc firea (Sirah 19, 27).” (Cuvânt la 
calende, în vol. Omilii la săracul Lazăr. Despre soartă şi Providenţă..., p. 
19) 


„Nimeni nu va putea, necinstindu-l pe Dumnezeu, să-l păgubească cu 


ceva şi nimeni nu va putea, lăudându-l, să-l facă să apară mai strălucitor. De 
altminteri, cât priveşte slava ce îi este proprie, el rămâne pentru veşnicie 

neschimbat, fără ca laudele noastre să-l facă să sporească sau ca blasfemiile 
să-l micşoreze. Oamenii care îl preamăresc potrivit cu vrednicia sa, sau mai 
bine spus după cât le stă lor în putere să îl preamărească — căci vrednicia sa 
nicicând nu va putea fi preamărită îndeajuns —, obțin folos din lauda pe care 
o aduc. În schimb, cei ce îl hulesc şi dispreţuiesc îşi pun în primejdie propria 
lor mântuire.” (Despre necunoaşterea lui Dumnezeu, cuvântarea III, p. 62) 


„Să-L slăvim în toate, căci aşa vom atrage asupra noastră mai multă 
purtarea Lui de grijă şi dobândim mult ajutor, ne vom putea păzi de răutatea 
cea veşnică. Aşa vom dobândi bunătăţile ce vor să fie, cu darul şi cu iubirea 
de oameni a Domnului nostru lisus Hristos.” (Cuvânt către cei ce cred că 
diavolii ocârmuiesc cele omeneşti şi se necăjesc pentru pedepsele lui 
Dumnezeu, şi se smintesc pentru îndestulările celor răi şi pentru suferinţele 
celor drepți, în vol. Din ospățul stăpânului, p. 34) 


„Slavă lui Dumnezeu pentru toate! Căci nu voi înceta să spun acest 
lucru pururea în toate cele ce mi se întâmplă.” (Scrisori din exil, 17 scrisori 
către Olimpiada, scrisoarea IV, Ib, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., p. 138) 


„Atunci când Stăpânul nostru este slăvitsS 7 ne revarsă cu multă 
generozitate darurile. Căci primind EI dispoziţia noastră binevoitoare, ştie că 
nu dă binefacerile Sale unor nerecunoscători şi răuvoitori.” (Cateheza 
aceluiaşi către neofiți şi tâlcuire la cuvântul Apostolului că „dacă cineva e 
în Hristos este zidire nouă. Cele vechi au trecut, iată, toate sunt noi” (I 
Cor., 5, 17), în vol. Cateheze baptismale, p. 80) 


„Fie de mâncaţi, fie de beți, fie altceva de faceți, toate spre slava lui 
Dumnezeu să le faceţi (| Cor., 10, 31). la aminte la exactitatea îndemnului! 
Toate — zice — pe care pui mâna şi le faci, să aibă rădăcina şi temelia aceasta: 
să fie spre slava lui Dumnezeu şi nimic să nu fie din partea ta care să nu aibă 
această temelie. Aşadar, fie de mâncaţi, fie de beți, fie altceva de faceţi, toate 
spre Slava lui Dumnezeu să le faceți. 





*57 Tâlcuirea Pr. Marcel Hancheş: De către cei pe care i-am incitat noi prin viețuirea 


noastră. (n.s. 30, p. 80) 

Și cum este aceasta: a mânca şi a bea spre slava lui Dumnezeu? Este 
atunci când şezând la masă mulțumeşti Celui Ce ţi-a dat-o, când Îl recunoşti 
ca Dătător, când nu porți discuţii lumeşti, ci - cu multă cumpătare plinind 
trebuinţa trupului şi refuzând orice lipsă de măsură şi îmbuibare — când te 
scoli, mulţumeşti Celui Ce a dat hrana spre întremarea noastră. Aşa faci 
toate spre slava lui Dumnezeu. Căci zice: fie de mâncaţi, fie de beți, fie 
altceva de faceţi, toate spre slava lui Dumnezeu să le faceți. 

Ia uită-mi-te cum prin aceste puţine vorbe a cuprins tot modul nostru 
de trai! Căci zicând fie altceva de faceți, s-a referit într-un singur cuvânt la 
toată viața noastră, vrând ca noi să lucrăm faptele virtuţii fără să privim 
deloc la slava oamenilor. Dar nu numai aceasta a vrut să ne spună prin fie 
altceva de faceți, toate spre slava lui Dumnezeu să le faceți, ci ne mai dă de 
înțeles ceva: să ne depărtăm de orice faptă a răutăţii şi nimic să nu facem 
care nu aduce slavă Stăpânului tuturor.” (4 aceluiaşi certare către cei ce 
pleacă de la slujbă şi se duc la hipodrom şi la spectacole. Asemenea şi câtă 
grijă se cuvine Să avem față de fraţii căsătoriţi, în vol. Cateheze baptismale, 
p. 97) 


„Dar cum să-L slăvim pe Dumnezeu? Printr-o trăire spre slava lui 
Dumnezeu şi prin luminarea ce iese din viața noastră, după cum zice 
altundeva: să lumineze lumina voastră înaintea oamenilor, ca ei să vadă 
faptele voastre bune şi să slăvească pe Tatăl vostru Cel din ceruri (Mt., 5, 
16). Căci nimic nu face să fie atât de mult slăvit Stăpânul nostru ca viețuirea 
înaltă. După cum lumina soarelui luminează ochii celor ce o privesc, tot aşa 
şi virtutea îi atrage spre contemplarea ei pe toți care o privesc şi îi mişcă spre 
slăvirea Stăpânului pe cei cu mintea sinceră. Deci pe toate câte le facem, aşa 
să le facem, ca să mişte spre slavoslovie pe fiecare din cei ce ne privesc. 
Căci zice: fie altceva de faceți, toate spre slava lui Dumnezeu să le faceți.” 
(A aceluiaşi certare către cei ce pleacă de la slujbă şi se duc la hipodrom şi 
la spectacole. Asemenea şi câtă grijă se cuvine să avem faţă de frații 
căsătoriți, în vol. Cateheze baptismale, p. 98) 


„Noi vom face mai mult decât a binecuvânta pe Dumnezeu cu 
buzele noastre, viața noastră va fi o acţiune de laudă continuă. Jertfeşte 
lui Dumnezeu jertfă de laudă. Şi care va fi victima? Faptele noastre 
sfinte, membrele noastre, corpul nostru, toată fiinţa noastră, viaţa 
noastră întreagă.” (Din vol. Bogățiile oratorice, p. 20) 


SLUGILE 

„Şi de ce ai nevoie de multe slugi? După cum în haine şi în mâncăruri 
noi trebuie a căuta numai neapărata trebuință, tot asemenea şi în slujitori. Ce 
nevoie este a avea multe slugi? Nici una, fiindcă un singur stăpân are nevoie 
de o singură slugă numai şi mai drept vorbind, doi şi trei stăpâni se pot sluji 
cu o singură slugă. lar dacă crezi că aceasta este greu lucru, apoi tu 
gândeşte-te la cei ce nu au nici o slugă, şi totuşi se bucură de mai lesnicioase 
îngrijiri. Căci Dumnezeu ne-a lăsat destul de destoinici spre slujba noastră, 
ba încă şi spre a aproapelui. Şi dacă nu crezi, apoi ascultă pe Pavel, care 
zice: Singuri voi ştiţi că trebile mele şi a celora ce sunt cu mine au Slujit 
mâinile acestea (Fap., 20, 34). Apoi dacă dascălul lumii şi cel vrednic de 
ceruri nu se ruşina slujind multora — tu dacă nu târăşti după tine o droaie de 
slugi, o socoteşti ca ceva necinstit, şi nu ştii că tocmai aceasta este care te 
necinsteşte? Fiindcă pentru aceea Dumnezeu ne-a dat şi mâini, şi picioare, ca 
să nu avem trebuință de slugi. Nu din pricina nevoii s-au pus slugile, fiindcă 
atunci împreună cu Adam s-ar fi plăzmuit şi sluga — ci este mai mult certarea 
păcatului, osânda neascultării. lar Hristos, venind în lume, a dezlegat şi 
aceasta, după cum zice apostolul: Întru Hristos lisus nu este rob sau slobod 
(Gal., 3, 28).” (Comentariile sau Tăâlcuirea Epistolei întâi către Corinteni, 
omilia XL, p. 442) 


„Pentru aceea ne-a dat Dumnezeu mâini şi picioare, ca să nu ne 
trebuiască slugi. Că nu s-a dat să fie un neam de slugi, că nu s-au zidit 
împreună cu Adam şi slugi, ci aceasta este a neascultării certare şi muncă.” 
(Din vol. Mărgăritarele Sfântului loan Gură de Aur, pp. 130-131) 


SLUJBELE (sfintele slujbe) 


„Pentru mai multe pricini se cuvine să fericim şi să admirăm pe 
slujitorii lui Dumnezeu: mai întâi, că aveau în rugăciuni nădejdea mântuirii 
lor; apoi, că au lăsat în scris cântările şi slujbele pe care le aducem lui 
Dumnezeu cu bucurie şi cu frică; şi, în sfârşit, că ne-au transmis comoara 
aceasta a lor, ca să poată îndemna pe toţi cei ce vor veni după ei spre râvnă.” 
(Despre rugăciune, cuvântul I, în vol. Omilii la săracul Lazăr. Despre 
soartă şi Providenţă..., p. 205) 


SMERENIA (definiţia) 


„... mama tuturor bunurilor, anume smerenia.” (Omilii la Epistola 
către Romani a Sfântului Apostol Pavel, omilia XX, p. 401) 

„Ce este, deci, smerenia? A cugeta cele smerite. Dar pe cele smerite le 
cugetă nu cel silit de împrejurări să fie smerit, ci acela care se smereşte pe 
sine.” (Omilii la Epistola către Filipeni, omilia a VII-a, p. 111) 


„Ce înseamnă a se smeri? Nu oare a fi criticat, învinovățit şi 
defăimat?” (Omilii la Epistola către Filipeni, omiha a VIII-a, p. 141) 


„Atunci e smerenie, când unul mare se micşorează pe sine.” (Omiliile 
despre pocăință, omilia a doua, p. 40) 


„Atunci e smerenie cu adevărat când te smereşti în toate şi te numeşti 
cel mai mic.” (Omiliile despre pocăință, omila a doua, p. 41) 


„Smerenia nu înseamnă ca un păcătos să se socotească pe sine cu 
adevărat păcătos, ci aceea este smerenie, când cineva se ştie pe sine că a 
făcut multe şi mari fapte bune, şi totuşi nu cugetă lucruri înalte despre sine, 
ci zice ca Pavel: Cu nimica pe mine nu mă ştiu vinovat, însă aceasta nu mă 
îndreptează pe mine (| Cor. 4, 4). Şi iarăşi: lisus Hristos a venit pe lume ca 
să mântuiască pe cei păcătoşi, dintre care cel dintâi sunt eu (| Tim. 1, 15). 
Aceea este smerenie, când cineva cu faptele bune ale sale este mai presus de 
toţi, şi totuşi se înjoseşte înlăuntrul său.” (Cuvânt la Duminica Vameşului şi 
a Fariseului, în vol. Omilii la Postul Mare..., p. 5) 


„„... trăirea smereniei nu are loc când te socoteşti păcătos, fiind 
păcătos. Trăirea smereniei se găseşte la cel care, deşi are în el însuşi 
conştiinţa că a împlinit multe şi mari fapte bune, nu îşi închipuie nimic mare 
în privinţa sa.” (Despre necunoaşterea lui Dumnezeu, cuvântarea V, p. 127) 


„Aceasta este trăirea smereniei: de la înălțimea la care ai ajuns prin 
împlinirea faptelor bune să te smereşti în cuget.” (Despre necunoaşterea lui 
Dumnezeu, cuvântarea V, p. 127) 


„Le smereşti când nu-ţi închipui lucruri mari despre tine, deşi ştii bine 
că al făcut fapte mari.” (Despre schimbarea numelor, cuv. IV, în vol. Despre 
schimbarea numelor. Despre răbdare. Despre milostenie..., p. 16) 


SMERENIA (- începutul şi culmea virtuţilor creştine) 


„Totdeauna Hristos căuta să potolească gândurile de mândrie ale 
ucenicilor, să-i convingă să se smerească şi să nu se laude cu faptele lor 

bune; să ştie că mai cu seamă cea mai mare virtute din toate este să te 
smereşti când faci fapte bune”. (Omilii la Facere, omiha XXI, III, în col. 
PSB, vol. 21, pp. 249-250) 


„Să punem, ca temelie faptelor noastre bune, smerenia, ca să zidim cu 
trăinicie virtutea. Atunci e adevărată virtute, când virtutea e unită cu 
smerenia. Omul, care pune virtuții această temelie, poate înălța clădirea 
virtuţii la orice înălțime vrea. Smerenia dă cea mai mare tărie; este zidul cel 
nedorit, este turnul cel nebiruit. Smerenia ţine întreaga clădire a virtuții şi n- 
o lasă să cadă nici de lovitura ploilor, nici de furia vânturilor (Matei, 7, 25). 
Smerenia ridică virtutea mai presus de orice lovitură; ajunge ca diamantul; 
atât o face de puternică. În sfârşit, smerenia atrage asupra noastră marile 
răsplăți ale ubitorului de oameni Dumnezeu”. (Omilii la Facere, omilha 
XXXĂV,VII, în col. PSB, vol. 22, pp. 26-27) 


„Căci precum în trupul omenesc capul este stăpânul şi 
conducătorul la restul, aşa este smerenia, ea stăpâneşte, ea împărăteşte, 
totul îi este supus ei şi totul depinde de împărăţia ei supremă, împărăție 
universală, căci dacă smerenia cucereşte lumea, cu atât a cucerit ea mai 
mult inima lui Dumnezeu. Dumnezeu spune că n-are priviri decât 
pentru cel smerit: spre cine voi privi Eu, dacă nu spre cel smerit şi 
blând?” (Din vol. Bogăţiile oratorice, p. 439) 


„Nimic, nimic nu ne poate întări şi susţine atât de mult cât smerenia, 
cât umilința, cât gândul de a nu ne crede niciodată grozavi. Acelaşi lucru ne- 
a învăţat şi Hristos. Când a început acea învățătură duhovnicească, a început- 
o vorbind despre smerenie. Deschizându-Și gura, a dat mai întâi această 
lege, grăind aşa: Fericiţi cei săraci cu duhul (Matei 5, 3). După cum omul 
care vrea să zidească o casă mare şi frumoasă îi pune o temelie potrivită, ca 
să poată ţine greutatea clădirii, tot aşa şi Hristos, voind să zidească în suflete 
clădirea aceea mare a înţelepciunii, a pus mai întâi în suflete învățătura 
despre smerenie, ca o temelie tare şi neclintită. Ştia Domnul că o dată ce 
smerenia este înrădăcinată în inima oamenilor, pot fi zidite cu trăinicie şi 
celelalte virtuți. După cum, iarăşi, dacă-ţi lipseşte smerenia, te osteneşti în 
zadar, degeaba şi fără de folos, chiar de-ai săvârşi toate celelalte virtuţi! Te 
asemeni cu cel ce a zidit casa pe nisip, care a îndurat osteneala, dar n-a cules 
folosul, pentru că n-a pus casei sale temelie trainică (Matei 7, 26-27). Aşa că 
omul care face un bine, dar îl face fără smerenie, a pierdut totul şi a stricat 
totul. lar când spun smerenie, nu mă gândesc la smerenia cuvântului, nici la 
smerenia în vorbă, ci la smerenia cea din adânc, din inimă, din suflet, din 

cuget, pe care singur Dumnezeu o vede.” (Despre schimbarea numelor, cuv. 
IV, în vol. Despre schimbarea numelor. Despre răbdare. Despre 
milostenie..., p. 15) 


„Smerenia e temelia înțelepciunii noastre! De-ai fi clădit de la 
începutul vieții tale mii de fapte bune, milostenie, post, rugăciune, tot felul 
de virtuţi, dar dacă n-ai pus mai înainte ca temelie smerenia, ai clădit totul în 
zadar, de pomană, şi se va nărui iute clădirea, ca şi aceea zidită pe nisip (cf. 
Matei 7, 26-27). Nu este, nu este nici o faptă bună de-a noastră care să nu 
aibă nevoie de smerenie! Nu este nici una care să poată sta fără ea! De mi-ai 
vorbi de cuminţenie, de feciorie, de disprețul averilor, de orice, toate virtuțile 
sunt necurate, blestemate, urâte când le lipseşte smerenia. Pretutindeni, dar, 
să ne însoţească smerenia: în cuvinte, în fapte, în gânduri; cu ea să clădim 
faptele noastre bune. 

Am vorbit însă destul despre smerenie, deşi nu după vrednicia acestei 
virtuţi - că nimeni nu o va putea cânta după vrednicie -, ci pentru priceperea 
dragostei voastre.” (Împotriva celor care nu folosesc cum trebuie cuvântul 
Apostolului care spune: <<Fie din fățărie, fie întru adevăr, Hristos se 
propovăduieşte>>,; şi despre smerenie, 2-3, în vol. Despre schimbarea 
numelor. Despre răbdare. Despre milostenie..., pp. 332-333) 


SMERENIA (- cauza tuturor bunătăţilor) 


„Cauza tuturor bunătăților este smerenia.” (Omilii la Epistola către Filipeni, omiha a VI-a, p. 


SMERENIA (măreţia şi importanţa acestei virtuți) 


„Prin smerenie suntem egali cu îngerii.” (Omilii la Epistola către 
Filipeni, omilia a VIII-a, p. 147) 


„lară pentru ca să cunoaşteţi cât de bine este a nu gândi cineva lucruri 
înalte despre sine, închipuiți-vă două trăsuri care se întrec între ele. 
Trăgătorii uneia să fie dreptatea cu mândria, iar trăgătorii alteia — păcatul cu 
smerenia; şi veți vedea că trăsura păcatului învinge pe cea a dreptăţii; nu 
pentru că păcatul ar fi având aşa de multă putere proprie, ci prin tăria 
smereniei celei legate cu dânsul. Şi trăsura dreptății rămâne în urmă, nu 
pentru că dreptatea ar fi foarte slabă, ci pentru greutatea şi povara mândriei. 
Adică, precum smerenia, prin puterea ei cea însemnată, covârşeşte puterea 
păcatului şi ne ridică până la cer, aşa pe de altă parte, mândria, prin greutatea 
ŞI povara ei cea mare, pune stăpânire pe dreptate şi o doboară la pământ.” 

(Cuvânt la Duminica Vameşului şi a Fariseului, în vol. Omilii la Postul 
Mare..., pp. 5-6) 


„Căci cu adevărat smerenia stă mai sus chiar decât mucenicia. Când 
fini lui Zevedeu s-au rugat Domnului, ca să le dea locurile cele dintâi întru 
împărăția Sa, după povestirea evanghelistului Marcu, Domnul le-a zis aşa: 
Deşi veți bea paharul Meu şi vă veți boteza cu botezul Meu [adică veți fi 
munciţi ca şi Mine], însă a şedea de-a dreapta Mea şi de-a stânga Mea, nu 
este al Meu a da, ci celor ce s-au gătit (Mc. 10, 39-40). Din acest răspuns 
noi învăţăm taina că chiar moartea mucenicească nu este de ajuns pentru 
cinstirea cea mai înaltă şi pentru locul cel mai de sus în cer. Căci vedeți, 
Domnul a zis către dânşii, că măcar de ar suferi ei moartea cea 
mucenicească, prin aceasta totuşi nu ar dobândi locurile cele dintâi. Aşadar, 
trebuie să fie alții, care vor putea să arate încă şi mai mare vrednicre. 
Aceasta a însemnat şi Hristos prin cuvintele: Puteţi să beți paharul pe care 
Eu îl beau, şi cu botezul, cu care Eu mă botez, să vă botezați; iară a şedea 
de-a dreapta Mea şi de-a stânga Mea, nu este al Meu a da, ci celor ce s-au 
gătit. El nu vorbeşte numai de şedere, ci de şedere de-a dreapta şi de-a 
stânga, spre a rosti îndulcirea de cea mai înaltă cinste, de posedarea locurilor 
celor mai de sus. El vrea să zică prin aceasta: Preoția de a fi mai cinstiți 
decât alții şi de a fi ridicaţi peste toţi, nu o puteţi dobândi numai prin 
mucenicie. Deşi voi veți răbda acestea, nu stă în puterea Mea de a vă da 
vouă cea mai înaltă cinste, ci ea se cuvine acelora cărora li s-a gătit. Dar 
care sunt aceştia? Voim să vedem cine sunt acei fericiți şi de trei ori fericiți, 
care vor dobândi aceste mărite cununi. Cine sunt ei oare, şi ce au făcut ei 
oare ca să se încununeze atât de mărit? Ascultă ce zice Domnul! Când 
ceilalți Apostoli s-au supărat pe cei doi fii ai lui Zevedeu, pentru că aceştia 
ar fi vrut să aibă numai pentru dânşii locurile cele dintâi, iată cum Hristos 
aduce orânduială patimii acelora şi acestora. EI a strigat către dânşii şi a zis: 
Căpeteniile neamurilor le stăpânesc pe ele, şi cei mai mari ai lor peste ele 
domnesc. Iară între voi nu va fi aşa; ci care vrea să fie mai mare între voi, 
să fie vouă slugă; şi care va vrea să fie mai întâi, să fie cel mai de pe urmă 
decât toţi (Mc. 10, 42-43). Vezi, ei voiau să fie cei dintâi, cei mai mari, cei 
mai însemnați, asemenea principilor. Pentru aceasta a zis lisus: Care vrea să 
fie cel mai mare, acela trebuie tuturor slugă să le fie. Dacă voi voiți să 
dobândiți locul cel dintâi şi cinstea cea mai înaltă, sârguiți-vă a fi cei mai de 
jos, cei mai smeriţi, cei mai mici şi mai ascultători. Aşadar, fapta bună a 
smereniei dă cinstea cea mai înaltă, precum şi Fiul lui Dumnezeu S-a smerit 
pe sine, spre a întemeia împărăția Sa cea mare şi a dobândi milioane şi 
milioane de slujitori. lar tu, creştine, te vei teme oare ca nu cumva să te 

înjoseşti prin smerenie? atunci vei tu mai mare şi mai înalt decât alții, mai 
strălucit şi mai mărit, când te vei înjosi pe tine însuţi, când nu vei umbla 
după rangul cel dintâi, când vei răbda de bună voie umilinţa, jertfirea de sine 
şi primejdia, când tu te vei sârgui a fi sluga tuturor, gata a face şi a suferi 
toate pentru aceasta.” (Cuvânt la Duminica Vameşului şi a Fariseului, în 
vol. Omilii la Postul Mare..., pp. 7-10) 


SMERENIA (Hristos — model de smerenie) 


„Hristos a ascultat şi a fost supus cu supunerea cea mai de pe urmă şi 
de aceea a primit cinstea cea de sus; S-a făcut rob şi de aceea este stăpânul 
tuturor, al îngerilor şi a tuturor celorlalte. Aşa că să nu considerăm nici noi 
că ne-am coborât din demnitatea noastră dacă ne smerim pe noi înşine. 
Aceasta înseamnă a ne înălța şi mai cu seamă acest lucru merită admiraţie, şi 
pe drept cuvânt.” (Omilii la Epistola către Filipeni, omiha a VIII-a, p. 141) 


„Că dacă fiind Dumnezeu şi Stăpân, şi Fiul lui Dumnezeu, şi totuşi nu 
S-a înjosit a lua chip de rob, cu atât mai mult noi trebuie a face totul, chiar 
de ar fi cât de umilite.” (Comentariile sau Explicarea Epistolei către Evrei, 
omilia II, p. 66) 


„Învăţaţi-vă de la Mine, că sunt blând şi smerit cu inima” 
(Mat., 11, 29), a spus Domnul. Şi cu adevărat, dacă nu era 
smerit, fiind Fiu al Preaînaltului Dumnezeu, ar mai fi ales să-i fie mamă 
o fiică neînsemnată din popor? Dacă nu era smerit, El, Care este 
Ziditorul lumii văzute şi a celei nevăzute, ar mai fi venit din cer pe 
pământ? Dacă nu era smerit, El, Care este Dătătorul de viaţă al întregii 
zidiri, ar mai fi primit să se nască într-o iesle sărăcăcioasă? Dacă nu era 
smerit, El, Care este nevinovat şi fără de păcat, ar fi primit să fie biciuit 
şi batjocorit şi ar mai fi murit pe cruce, pentru mântuirea oamenilor 
păcătoşi şi vinovaţi? Hristos a fost atât de smerit, încât S-a jertfit pentru 
păcatele pe care le-am făcut noi. Este atât de smerit, încât ne roagă pe 
noi, care suntem făpturile create de EI, să ne pocăim, ca să nu ne pierdem 
sufletele. 

Eşti smerit? Atunci nu te minuna cu un lucru ca acesta! Gândeşte-te 
cât de jos a coborât Domnul, şi vei vedea nu numai că nu ai de ce te 
minuna, dar şi că lăudându-te cu smerenia ta, te faci de râs. Chiar de ai fi 
cel mai smerit dintre oameni, tot nu ai făcut nimic pe lângă ceea ce a 
făcut Hristos.” (Din vol. Problemele vieții, pp. 211-212) 

„Dumnezeu S-a smerit dinaintea oamenilor, Ziditorul dinaintea 
zidirii, Binefăcătorul dinaintea celor cărora le face bine.” (Din vol. 
Problemele vieţii, p. 216) 


SMERENIA (sfinţii — pildă de smerenie) 


„Vrei acum să afli cine este smerit? Uită-te la Pavel, 
dascălul lumii, vasul ales, limanul liniştii, turnul nestricăcios, 
care cu trupul lui mărunt a cutreierat lumea ca să-L 
propovăduiască pe Hristos, a depus atâtea osteneli, i-a întins 
atâtea curse diavolului, a fost întemnițat, rănit, biciuit, a uimit 
lumea prin epistolele sale, a fost chemat la lucrarea lui prin glas 
ceresc... Şi cu toate acestea, se smerea şi spunea: Eu sunt cel mai 
mic dintre apostoli; nici nu sunt vrednic să mă numesc 
apostol (IL Corinteni 15, 9). Vezi pe ce treaptă de 
smerenie se afla?” (Din vol. Problemele vieții, p. 80) 


„În Vechiul Testament să aţintim ochii spre formidabilul patriarh 
Avraam. Pretutindeni şi totdeauna noi îl găsim ca duşman al fastului şi 
al mândriei, cedând înaintea lui Lot, primindu-i pe oaspeții săi cu cea 
mai smerită atitudine, trecând nezărit în Egipt, angajând fără de nici o 
împotrivire căsătoria lui Isaac; totdeauna modest, niciodată uimit de 
poziția sa înaltă, nici de bogăţiile sale, nici de virtuțile sale. 

Priviţi la Sfântul Pavel în Testamentul Nou. Ce de smerenie în 
sânul celor mai sublime haruri! Ce de întunecime, obscuritate în viața 
sa, în felul lui de a trăi! Ce modestie arată când vorbeşte! Ce iubire 
smerită când pedepseşte şi mustră! Ce sărăcie învârtoşată păstrează 
când evanghelizează!” (Din vol. Bogăţiile oratorice, p. 601) 


SMERENIA (este foarte plăcută Domnului) 


„Pentru a pricepe că nu este bine în nici un chip să îţi imaginezi 
lucruri mari despre tine, închipuie-ţi cu mintea două care: unul la care stau 
înjugate dreptatea şi orgoliul şi celălalt tras de păcat şi smerenie. Vei vedea 
că jugul păcatului trece înaintea dreptății, nu prin propria mişcare, ci prin 
puterea smereniei împreună cu care trage la jug, aşa cum carul dreptății 
rămâne în spate nu din pricina slăbiciunii dreptățu, ci din cauza greutății şi 
nemăsurării orgolului. Căci, după cum smerenia biruieşte prin marea sa 
putere de înălţare chiar cel mai greu păcat, şi devine prima care ajunge să se 
înalțe la Dumnezeu, tot astfel şi orgoliul, prin marea sa greutate şi 

nemăsurare capătă putere şi se înstăpâneşte asupra uşurătăţii dreptății, 
trăgând-o lesne în jos.” (Despre necunoaşterea lui Dumnezeu, cuvântarea V, 
p. 128) 


„Nimic nu este mai bine plăcut lui Dumnezeu decât 
gândul smerit.” (Din vol. Problemele vieții, p. 211) 


„Nimic nu este mai plăcut lui Dumnezeu ca şi atunci când cineva 
se numără ultimul dintre păcătoşi. Acesta este întreg principiul 
filosofiei.” (Din vol. Bogățiile oratorice, p. 565) 


SMERENIA (necesitatea smereniei) 


„Moise ne învaţă cât este de mare această virtute a smereniei, căci ea 
l-a făcut pe el aşa mare. Nimeni, în sfârşit, nu i se poate asemăna; iată pentru 
ce începe prin ea, lisus Hristos fericirile (Mt., 5, 3). Voind să pună temelia 
unei clădiri înalte, El a pus smerenia prima. În sfârşit, fără ea nimeni nu 
poate obține harul mântuirii; dacă se posteşte, se roagă, se dă milostenie 
dacă acestea se fac din slava deşartă şi lăudăroşenie toate sunt zadarnice; 
precum dimpotrivă cu ca totul este plăcut, totul este blând şi iubit, totul este 
pace şi siguranţă. Să ne purtăm dar smerit, fraţii mei dragi, sigur nouă ne va 
fi uşor să practicăm această virtute, dacă veghem asupra noastră înşine.” 
(Comentar la Evanghelia de la loan, omiha XXXIII, 1, p. 159) 


„A1 săvârşit fapte bune fără număr? Ai dobândit multe virtuţi? 
Toate acestea sunt zadarnice dacă nu eşti un om smerit. Orice izbândă 
este fără valoare dacă nu este însoțită de smerenie.” (Din vol. 
Problemele vieţii, p. 209) 


„De-ai face mu de bunătăți în toată viaţa ta, ori milostenie, ori 
rugăciuni, ori postiri, ori alte fapte bune şi nu vei pune smerenia temei, 
numai în deşert te osteneşti. Că nu este nici o faptă bună a noastră care să 
poată sta fără de smerenie, ci ori feciorie, ori curăție şi banii şi averea vei 
urî, ori altă bunătate de vei face, toate acelea necurate sunt şi pângărite şi 
mai urâte înaintea lui Dumnezeu, nefăcându-se împreună cu dragostea şi 
smerenia.” (Din vol. Mărgăritarele Sfântului loan Gură de Aur, p. 120) 


SMERENIA (naşterea smereniei) 


2937 


„Să ne ocupăm de oamenii virtuoşi. De unde putem şti că n-au călcat 
în picioare cea mai mare virtute, smerenia, deşi au săvârşit celelalte virtuţi? 
Pe aceştia Dumnezeu îi părăseşte ca să cunoască prin propria lor experiență 
că n-au săvârşit acele fapte de virtute prin puterea lor, ci prin harul lui 
Dumnezeu.” (Despre necazuri şi biruirea _tristeții (1). Către Staghirie, 
ascetul care era chinuit de demon. Cuvânt de sfătuire, în vol. Despre 
mărginita putere a diavolului. Despre căinţă..., p. 153) 


„Adu-ţi aminte, omule, de firea ta ce este şi aceasta îți ajunge ca să te 
smereşti pururea, cum că eşti pământ şi țărână şi ai moartea lângă tine.” (Din 
vol. Mărgăritarele Sfântului loan Gură de Aur, p. 120) 


SMERENIA (dobândirea smerenie!) 


„În alt chip nu se poate ca să se facă cineva smerit, fără numai prin 
iubirea celor sfinte şi dumnezeieşti şi prin disprețuirea celor de aici. După 
cum cel ce urmează să se bucure de împărăție, întru nimic ar socoti cinstea 
ce 1-ar da-o un om de rând în locul porfirei împărăteşti, tot aşa şi noi ne vom 
bate joc de toate cele de aici dacă vom dori cinstea cea din viaţa viitoare.” 
(Comentariile sau Tâlcuirea Epistolei întâi către Corinteni, omilia |, p. 13) 


„Chiar de nu ne-am smeri pentru Dânsul, totuşi prin supărări, prin 
nenorociri, prin stăpânirile lumii ne vom smeri.” (Comentariile sau 
explicarea Epistolei către Filimon, omila II, în vol. Comentariile sau 
explicarea Epistolei a doua către Timotei..., p. 216) 


„Smerenia este foarte importantă, pentru că ea nu ne aduce 
numai bunătățile cereşti, ci foloseşte din plin şi în această viaţă.” 
(Din vol. Problemele vieții, p. 211) 


„Aşadar, să nu ne mândrim nici cu bogăţia noastră, nici 
cu alte daruri pe care le avem de la Dumnezeu. Să încercăm, în 
schimb, să ne gândim la slăbiciunea firii noastre şi la păcatele pe 
care le săvârşim şi să aflăm astfel cine suntem cu adevărat. 
Cunoaşterea de sine va aduce în sufletele noastre gândul smerit. 

Cel care a ajuns să înțeleagă că nu valorează nimic, acela a 
ajuns la deplina cunoştinţă a propriei persoane.” (Din vol. 
Problemele vieţii, p. 211) 

„Oarecine sfătuia zicând: Ja aminte de sineţi, cugetă la firea şi 
alcătuirea ta şi de-ajuns îți va fi aceasta pentru a fi totdeauna smerit. Din 
această pricină dreptul acela Avraam în toată vremea avea acest gând întru 
sine şi niciodată nu cugeta înalt. Şi cel ce vorbea cu Dumnezeu şi-a dobândit 
atâta îndrăzneală, mărturisit fund de EI pentru fapta cea bună, zicea: Jar eu 
sunt pământ şi cenuşă (Fac., 18, 27). 

Iar altul voind să smerească pe omul cel îngâmfat şi trufaş, nu aduce 
cuvinte lungi, ci îi aduce aminte numai de fire şi-l mustra tare zicând: Ce se 
trufeşte pământul şi cenuşa? (Înţ. Sir., 10, 9).” (Cuvânt la neluminarea 
scripturii celei vechi, la iubirea de oameni a lui Dumnezeu şi cum că nu se 
cuvine a ne învinui unii pe alții, în vol. Din ospățul stăpânului, p. 90) 


„Precum spunea şi David: Jertfa lui Dumnezeu: duhul umilit; inima 
înfrântă şi smerită Dumnezeu nu o va urgisi (Ps., 50, 18). N-a spus numai 
smerită, Ci ŞI înfrântă; când e înfrântă, este şi zdrobită. Atunci, chiar dacă ar 
Voi, nu se mai poate mândri! Tot aşa şi noi: să nu ne smerim numai sufletul 
nostru, ci să-l şi zdrobim şi să-l facem să fie pătruns de durere. Iar sufletul 
se zdrobeşte dacă-i aduci aminte mereu de păcatele lui. Dacă ne smerim aşa, 
sufletul nu va mai putea să se îngâmfe chiar de-ar voi, iar conştiinţa pune 
stăpânire pe el ca un frâu şi nu-l lasă să se mândrească, ci îl domoleşte şi-l 
înduplecă să aibă măsură în toate. Aşa făcând, vom putea găsi şi har înaintea 
lui Dumnezeu. Cu cât eşti mai mare, spune Scriptura, cu atât smereşte-te 
mai mult şi vei afla har înaintea lui Dumnezeu (Is. Sir., 3, 18).” (Despre 
schimbarea numelor, cuv. IV, în vol. Despre schimbarea numelor. Despre 
răbdare. Despre milostenie..., pp. 16-77) 


SMERENIA (felurile ei) 


„Smerenia este de mai multe feluri. Smerenia unuia e cu măsură, a 
altuia fără de hotar. Pe aceasta din urmă o laudă şi fericitul profet David, 
dându-ne ca pildă, nu smerenia aceea care ne pleacă puţin mintea, ci aceea 
care ne zdrobeşte desăvârşit, spunând: Jertfă lui Dumnezeu: duh umilit, 
inima înfrântă şi smerită Dumnezeu nu o va urgisi (Ps., 50, 18), iar cei trei 
tineri aduc lui Dumnezeu, în loc de mare jertfă, această smerenie, zicând: Ci 
cu suflet zdrobit şi cu duh de smerenie să fim primiţi (Dan., 3, 39)”. (Omilii 
Ia Matei, omila XV, II, în col. PSB, vol. 23, p. 175) 


SMERENIA (adevărata smerenie) 

„Dacă ne socotim păcătoşi atunci când suntem păcătoşi, precum şi 
suntem, ne îndreptăm cum s-a îndreptat şi vameşul, cu cât mai mult 
ne vom îndrepta când ne socotim păcătoşi deşi suntem drepți? Dacă 
smerenia face din păcătoşi drepţi - cu toate că aceasta nu-i smerenie, 
ci o recunoaştere a propriei stări sufleteşti -, deci dacă recunoaşterea 
propriei stări sufleteşti poate atât de mult asupra păcătoşilor, gândeşte- 
te ce minuni poate săvârşi smerenia asupra drepţilor”. (Omilii la Matei, 
omilia III, IV, în col. PSB, vol. 23, p. 42) 


„Fericiţi cei săraci cu duhul, că a lor este împărăţia cerurilor. 

- Cine sunt cei săraci cu duhul? 

- Cei smeriţi şi cu inima zdrobită. Aici sufletul şi voinţa liberă sunt 
numite duh. Şi pentru că sunt mulți oameni smeriți, dar nu de buna lor voie, 
ci constrânşi de împrejurări, Hristos îi lasă la o parte pe aceştia - că nici nu 
merită laudă! - şi fericeşte mai întâi pe cei ce de buna lor voie se smeresc şi 
se micşorează pe ei înşişi”. (Omilii la Matei, omilha XV, I, în col. PSB, vol. 
23, p. 174) 


„Cu toată smerenia, zice, nu numai în vorbe şi nici numai în fapte, ci 
ŞI în purtare şi în grai; nu către unul smerit, iar către celălalt insolent, ci către 
toți fii smerit, fie mari sau mici, fie prieteni sau duşmani. Aceasta e 
adevărata smerenie. Fu umilit chiar în faptele cele bune pe care le săvârşeşti, 
căci ascultă ce zice Hristos: Fericiți cei săraci cu duhul (Math., 5, 3), adică 
chiar la început ne pune înainte umilința.” (Comentariile sau Explicarea 
Epistolei către Efeseni, omilia IX, p. 95) 


„A avea fapte bune şi a vă smeri este fapta bună cea mai mare decât 


toate celelalte.” (Cuvânt la cuvântul ce zice: << Și era tot pământul o gură şi 
o limbă tuturor>> (Fac 10, 1), în vol. Din ospățul stăpânului, p. 167) 


SMERENIA (îndemn la smerenie) 


„Nimic nu face pe creştin atât de admirat ca smerita cugetare.” 
(Comentariile sau Tâlcuirea Epistolei întâi către Corinteni, omilia |, p. 11) 


„Gândindu-ne, dar, iubiților, la acestea, să urmărim smerenia cu multă 
tragere de inimă! Să le îndurăm cu plăcere pe toate, şi când suntem ocărâţi, 
şi când suntem scuipaţi, şi când suferim cele mai grozave umilințe, şi când 

suntem batjocoriţi, şi când suntem disprețuiți. Nimic nu ne face atât de înalți, 
nimic nu ne dă atâta slavă şi cinste, nimic nu ne arată atât de mari ca virtutea 
smereniei.” (Cuvântări împotriva anomeilor, cuv. VIII, în vol. Cuvântări 
împotriva anomeilor. Către iudei, p. 141) 


„Dacă nu urmezi exemplul de smerenie al lui Hristos, nu 
vei avea loc lângă EI în viaţa viitoare.” (Din vol. Problemele 
vieţii, p. 211) 


„Llubiţilor, să ne socotim în urma tuturor, chiar dacă am ajunge pe 
culmile virtuții, ştiind că mândria poate dobori chiar din ceruri pe cel ce nu ia 
seama, iar smerenia poate ridica la înălțime, din adâncul păcatelor, pe cel 
smerit. Doar smerema l-a dus pe vameş înaintea fariseului! Mândria, 
îngâmfarea, a biruit şi puterea netrupească a diavolului, pe când smerenia, 
recunoaşterea păcatelor, l-a dus pe tâlhar în rai înainte de Apostoli. Dacă cei 
care-şi mărturisesc păcatele dobândesc atâta îndrăznire, închipuie-ţi câte 
bunătăți vor dobândi cei care ştiu că au făcut multe fapte bune! Când fugi aşa 
de iute dacă înjugi smerenia la carul păcatului, încât o iei înainte şi întreci 
carul virtuţii, la care-i mândria înjugată, gândeşte-te unde vei ajunge de-ai 
înjuga smerenia la carul virtuții! Gândeşte-te câte ceruri n-ai străbate! Da, vei 
sta, cu multă îndrăznire, chiar înaintea tronului lui Dumnezeu, înconjurat de 
îngeri. Şi iarăşi, dacă înjungând mândria la carul virtuții, pierzi toată 
îndrăznirea dată de virtute din pricina poverii şi covârşirii răului, gândeşte-te 
în ce adânc de iad te poți prăvăli dacă înjugi mândria la carul păcatului! 

Nu spun aceasta ca să dispreţuim virtutea, ci ca să fugim de mândrie! 
Nu ca să păcătuim, ci ca să fim smeriţi!” (Împotriva celor care nu folosesc 
cum trebuie cuvântul Apostolului care spune: <<Fie din făţărie, fie întru 
adevăr, Hristos se propovăduieşte> > ; şi despre smerenie, 2, în vol. Despre 
schimbarea numelor. Despre răbdare. Despre milostenie..., p. 332) 


SMERENIA (manifestarea ei) 


„Cel smerit se face tuturor drag şi plăcut, este tovarăşul păcii 
neîntrerupte, şi nu are nici o pricină de ceartă sau război. Chiar dacă l-ai 
batjocori, chiar de l-ai defăima, chiar de i-ai zice orice, el tace şi este în totul 
liniştit; către toți va avea o astfel de pace, cât nici nu se poate spune, fiindcă 
are cu sine pacea lui Dumnezeu.” (Comentariile sau Tâlcuirea Epistolei 
întâi către Corinteni, omilia I, p. 11) 

„... €l (Pavel — n.n.) pururea toate le pune în seama lui Dumnezeu, 
cum de păcate necontenit îşi aduce aminte, pe când de isprăvile sale 
niciodată, afară numai dacă poate era nevoie vreodată a îndrepta pe ucenicii 
Săl; şi chiar dacă se vedea silit a face aceasta, el numeşte faptul lipsă de 
minte; şi întâietatea el o dă lui Petru, şi nu se ruşinează a lucra pe lângă 
Prischila şi Achila; apoi pretutindeni el se sileşte a se arăta pe sine smerit, nu 
legănându-se alene prin târg, nici înconjurat de mulțime, ci punându-se pe 
sine printre cei nebăgați în seamă.” (Comentariile sau Tâlcuirea Epistolei 
întâi către Corinteni, omilia XXXV, p. 380) 


„+... cel smerit se coboară singur din demnitatea lui pentru a săvârşi 
lucruri mari şi minunate.” (Omilii la Epistola către Filipeni, omilia a VI-a, 
p. 104) 


„După cum se întâmplă cu corpurile — un corp moale nu se înfige în 
altul mai tare, ci mai degrabă se nimiceşte decât să pătrundă în celălalt — la 
fel se întâmplă şi cu sufletul umilit: va prefera mai degrabă să pătimească 
întotdeauna rele şi să moară, decât să se ridice asupra altuia şi să se 
răzbune.” (Omilii la Epistola către Filipeni, omilia a VI-a, p. 98) 


SMERENIA (capcanele smereniei) 


„Nimic nu vom putea, chiar de am face totul, şi chiar de am ajunge la 
cea mai mare umilință, căci şi atunci ne mai lipseşte ceva. Și de ce, oare? 
Spune-mi! Pentru că, orice ai face tu, faci pentru fraţii tăi, pe când stăpânul a 
făcut pentru slugile tale. Ascultă şi te cutremură! Niciodată nu te vei 
îngâmfa, având smerenia cea adevărată. Poate că veți râde de cele spuse 
întrebând dacă smerenia îngâmfă pe cineva. Dar nu vă mirați, căci îl îngâmfă 
pe om când nu este adevărată smerenie. Cum şi în ce fel? Apoi şi aceasta 
este ceva drăcesc. 

Precum sunt mulți care par că nu sunt stăpâniți de slavă deşartă, şi 
totuşi sunt stăpâniți de acea patimă, tot aşa şi smerindu-se cineva se îngâmfă, 
prin aceea că el cugetă lucruri mari de dânsul. De pildă: a venit la tine un 
frate sau o slugă oarecare, l-ai primit în casa ta, i-ai spălat picioarele, dar 
imediat ai cugetat în sine lucruri mari, zicând: Am făcut ceea ce nimeni n-a 
mai făcut, am câştigat smerenia. 

Deci, când rămâne cineva în smerenie? Când îşi aduce aminte de 
porunca lui Hristos: Când veți face toate cele poruncite vouă, să ziceţi: 
Suntem slugi netrebnice (Luca 17, 10), şi iarăşi de porunca dascălului lumii, 

care zice: Fu încă nu socotesc să o fi cucerit (Filipeni 3, 13). Cel ce este 
convins că n-a făcut nimic mare, oricât ar face, numai acesta este cu adevărat 
cel ce se smereşte, cel ce nu crede că încă a ajuns la sfârşit. Mulţi s-au 
îngâmfat din umilință. Dar şi noi pătimim aceasta. Ai făcut ceva din 
smerenie? Să nu cugeți lucruri mari, căci atunci totul ai pierdut.” 
(Comentariile sau explicarea Epistolei către Filimon, omilia II, în vol. 
Comentariile sau explicarea Epistolei a doua către Timotei..., pp. 213-214) 


„Când îţi vine în minte de a te admira pe tine singur pentru smerenie, 
gândeşte-te la Stăpânul tău, unde S-a pogorât cu smerenia, şi nu te vei mai 
admira, nici nu te vei mai lăuda pe tine însuţi, ci încă vei râde singur de tine, 
ca unul care n-ai făcut nimic. Consideră-te pe tine datornic pentru toate cele 
ce ai face.” (Comentariile sau explicarea Epistolei către Filimon, omilia II, 
în vol. Comentariile sau explicarea Epistolei a doua către Timotei..., pp. 
215-216) 


SMERENIA (recunoaşterea adevăratei smerenii) 


„Nu e smerenie atunci când eşti silit de datorie să cinsteşti pe altul; 
asta nu-i smerenie, ci datorie. Adevărata smerenie este atunci când dăm locul 
celor care par mai mici decât noi, când dăm cinste celor pe care-i socotim a 
fi cu mult mai prejos decât noi. Dacă, însă suntem cu mintea luminată, nu 
socotim pe nimeni mai prejos decât noi, ci pe toţi oamenii superiori nouă. Şi 
aceasta n-o spun despre noi, care suntem cufundaţi în mii şi mii de păcate, ci 
o spun chiar celui care se ştie încărcat cu mii de fapte bune; şi acela, dacă nu 
socoteşte că este în urma tuturor, n-are nici un folos de pe urma tuturor 
faptelor sale bune. Atunci eşti smerit, când, deşi ai pricină să te lauzi, totuşi 
te micşorezi pe tine însuţi, te smereşti, te umileşti. Atunci te urci la înălțimea 
cea adevărată, după făgăduinţa Domnului, Care spune că cel ce se smereşte 
se va înălța”. (Omilii la Facere, omilha XXXIII, V, în col. PSB, vol. 21, p. 
436) 


„Că virtutea are şi cap şi mădulare mai frumoase decât trupul cel mai 
frumos şi mai bine făcut. 

- Care-i capul virtuţii? m-ai întreba. 

- Smerenia. Din pricina asta Hristos cu ea şi-a început predica de pe 
munte, spunând: Fericiți cei săraci cu duhul (Matei 5, 3). Capul acesta nu-i 
împodobit cu păr, nici cu bucle, ci are o frumuseţe ca aceea care atrage 
privirile lui Dumnezeu. La cine voi privi, spune Domnul, dacă nu la cel 
blând şi smerit care tremură de cuvintele Mele? (Isaia 66, 2). şi: Ochii Mei 

peste blânzii pământului (Ps., 33, 14); şi: Aproape este Domnul de cei 
smeriți cu inima (Ps., 33, 17). Capul acesta aduce lui Dumnezeu, în loc de 
păr şi bucle, jertfe bine plăcute. Este altar de aur şi jertfelnic duhovnicesc. 
Că Jertfa lui Dumnezeu, duh umilit (Ps., 50, 18). Smerenia este mama 
înțelepciunii. Dacă ai smerenia le vei avea şi pe toate celelalte. Ai văzut 
capul? Un cap atât de frumos n-ai văzut niciodată! Vrei să-i vezi şi fața? 
Dar, mai bine spus, vrei s-o cunoşti? Deocamdată cunoaşte-i culoarea! E 
roşie, înfloritoare şi plină de farmec! Află din ce pricină e aşa! 

- Din ce pricină? 

- Din pricină că roşeşte şi se ruşinează! De aceea un înțelept a şi spus: 
înaintea celui ruşinos va merge farmecul (Înţ. Sir., 32, 11). Frumuseţea 
chipului smereniei răspândeşte şi asupra celorlalte mădulare multă 
frumuseţe. De-ai amesteca mii de culori, nu vei reuşi să faci o frumuseţe ca 
aceasta. Dacă vrei să-i vezi şi ochii, vezi-i că sunt încondeiați minunat cu 
bună-cuviinţă şi cu cuminţenie; sunt atât de frumoşi şi de pătrunzători pentru 
că îl văd chiar pe Domnul. Fericiți cei curați cu inima, că aceia vor vedea pe 
Dumnezeu (Matei 5, 8). Gura smereniei este înțelepciune şi pricepere, 
cunoaşte cântările cele duhovniceşti; inima ei este iscusită în cercetarea 
Scripturilor, în păzirea adevăratelor învățături, în milostenie, în bunătate. 
După cum nu-i cu putință să trăieşti fără inimă, tot aşa nici nu-i cu putinţă să 
te mântui cândva fără această inimă duhovnicească. Din ea se nasc toate cele 
bune. Smerenia are şi mâini şi picioare: faptele cele bune; are şi suflet: 
dreapta credinţă; are şi piept de aur şi mai tare decât diamantul: bărbăţia; îi e 
uşor să sfărâme orice, dar pieptul ei nimic nu-l poate sfărâma; în sfârşit, 
duhul smereniei, care este în cap şi în inimă, este dragostea”. (Omilii la 
Matei, omilia XLVII, III, în col. PSB, vol. 23, p. 550-551) 


„.... altceva este smerenia şi altceva servilismul, slugărnicia sau 
linguşeala.” (Omilii la Epistola către Filipeni, omilia a VI-a, p. 101) 


„Fiţi atenţi la ceea ce voi spune. De exemplu: când cineva ar putea să 
se gândească la lucruri mari şi totuşi se smereşte, acesta e cu adevărat 
smerit; când însă e silit să se umilească atunci nu se poate spune că e smerit. 
De exemplu, când împăratul se smereşte înaintea guvernatorului, el este în 
acest caz smerit pentru că s-a coborât din înălțimea demnităţii lui. lar dacă 
guvernatorul este cel care face acest lucru, nu se poate spune despre el că 
este smerit, pentru că nu s-a coborât din înălțimea demnităţii lui pentru a se 
smeri. Nu este posibil să se smerească cineva dacă nu este mare, şi, prin 
urmare, având o autoritate asupra altora. Dacă însă necesitatea cere să te 
smereşti fără voie, atunci faptul acesta nu este rezultatul voinţei, nu este 

izvorât din cuget, ci din silă, şi deci nu poate fi vorba de smerenie. Tocmai 
de aceea se numeşte smerenie, pentru că de bună voie te cobori mai prejos şi 
îti smereşti cugetul.” (Omilii la Epistola către Filipeni, omiha a VII-a, pp. 
111-112) 


„Însă smerenia ta trebuie să fie sinceră şi bogată, nu mincinoasă şi 
părelnică. Trebuie să fie statornică şi să se manifeste față de toţi oamenii, 
fie că sunt prieteni sau duşmani, oameni mari sau neînsemnați. Asemenea, 
smerenia nu trebuie să fie numai în purtarea ta, ci mai ales în inimă.” 
(Din vol. Problemele vieții, p. 214) 


SMERENIA (folosul) 


„Nimic nu ne ajută atâta de mult ca smerenia şi umilirea gândului 
nostru, ca smerirea îngâmfăru sufletului nostru.” (Omilii la Facere, omiha 
XXXĂVIII, VI, în col. PSB, vol. 22, p. 60) 


„Să ne ferim deci să vorbim de noi înşine. Aceasta atrage şi ura 
oamenilor, şi disprețul lui Dumnezeu. De aceea cu cât facem fapte bune 
mai mari, cu atât vorbim mai puţin de noi. Că aşa vom dobândi cea mai 
mare slavă şi de la oameni, şi de la Dumnezeu; dar, mai bine spus, de la 
Dumnezeu nu dobândim numai slavă, ci şi mare plată şi mare răsplată. 
Nu cere deci plată ca să iei plată! Mărturiseşte că te mântui prin harul lui 
Dumnezeu, ca Dumnezeu să-ți mărturisească că ţi-l datornic nu numai 
pentru faptele tale bune, ci şi pentru smerenia ta cea mare. Când facem 
fapte bune, Îl avem pe Dumnezeu datornic numai pentru aceste fapte 
bune; dar când nici nu socotim că am făcut vreo faptă bună, atunci 
Dumnezeu ne este mai dator pentru starea noastră sufletească decât pentru 
faptele noastre bune. Deci starea sufletească cântăreşte mai mult ca faptele 
bune. Dacă nu avem o astfel de stare sufletească, atunci nici faptele bune 
nu sunt mari înaintea lui Dumnezeu. Avem şi noi slugi; şi atunci mai cu 
seamă le lăudăm când vedem că ne slujesc cu dragoste, fără să se gândească 
că au făcut cine ştie ce mare lucru”. (Omilii la Matei, omiha III, V, în col. 
PSB, vol. 23, p. 44) 


„Nimic nu este atât de plăcut lui Dumnezeu cât a te număra printre cei 
din urmă. Acesta este începutul întregii filozofu. Omul smerit şi cu inima 
zdrobită nu umblă după slava deşartă, nu se mânie, nu pizmuieşte pe 
aproapele, nu are nici o altă patimă. Nu putem să ridicăm mâna împotriva 
cuiva, oricât ne-am strădui, dacă mâna ni-i zdrobită; tot aşa, dacă ni-i 

sufletul zdrobit, nu putem să ne îngâmfăm, chiar dacă nenumărate patimi ne- 
ar porni spre mândrie. Când jelim o pagubă materială alungăm din suflet 
toate celelalte patimi sufleteşti; ei bine, cu mult mai mult ne vom bucura de 
această filozofie dacă ne jelim păcatele”. (Omilii la Matei, omilia III, V, în 
col. PSB, vol. 23, pp. 44-45) 


„Pentru că mândria este unul din cele mai mari păcate, rădăcină şi 
izvor al oricărui păcat, Domnul a dat acestei boli leacul cel potrivit: 
smerenia; a pus în primul loc această lege vieţuirii creştine, ca o temelie 
puternică şi de nezdruncinat. Odată pusă această temelie, poţi clădi pe ea 
totul; dar fără ea, de-ai atinge cerurile cu vieţuirea ta, totul se dărâmă uşor şi 
o sfârşeşti amarnic. Şi postul şi rugăciunea şi milostenia şi castitatea, într-un 
cuvânt orice faptă bună fără smerenie dispare şi piere. Aşa s-a întâmplat şi 
cu fariseul. Ajunsese până la culmile virtuţii; dar când s-a pogorât de la 
templu îşi pierduse toate faptele lui bune, pentru că nu avusese smerenia, 
mama faptelor bune (Luca 18, 10-14. Că după cum mândria 
este izvorul oricărui păcat tot aşa smerenia este începutul oricărei filozofii. 
De aceea şi Hristos cu ea îşi începe predica, smulgând din sufletul 
ascultătorilor din rădăcini mândria”. (Omilii la Matei, omilia XV, II, în col. 
PSB, vol. 23, p. 175) 


„După cum Fiul Omului n-a venit ca să se slujească, ci ca să 
slujească şi să-şi dea sufletul Lui răscumpărare pentru mulți (Matei 20, 28). 

Nu m-am oprit la atâta, a spus Hristos, ci Mi-am dat şi sufletul 
răscumpărare. Şi pentru cine? Pentru duşmani. Tu, dacă te smereşti, te 
smereşti pentru tine însuţi; Eu însă Mă smeresc pentru tine! 

Nu te teme, dar, iubite, că-ţi pierzi onoarea dacă te smereşti! Oricât te- 
al smeri, nu te poţi cobori atâta cât S-a coborât Stăpânul Tău. Totuşi 
coborârea aceasta a Lui a ajuns înălţarea tuturora şi a făcut să strălucească 
slava Lui. Înainte de a Se face om, era cunoscut numai de îngeri; dar când S- 
a făcut om şi a fost răstignit, nu numai că nu 1 s-a micşorat slava aceea, ci a 
mai primit şi alta, aceea că L-a cunoscut întreaga lume. Nu te teme, dar, că 
ţi-ai pierde onoarea dacă te smereşti. Prin smerenie slava ta străluceşte şi mai 
mult; prin smerenie ajunge şi mai mare. Smerenia este uşa împărăției 
cerurilor. Să nu mergem dar, pe o cale potrivnică. Să nu ne ducem război 
nouă înşine! Dacă vrem să părem mari, nu vom fi mari, ci mai dezonoraţi ca 
toți”. (Omilii la Matei, omiha LXV, IV, în col. PSB, vol. 23, p. 755) 


„Inălțimea pe care o dă lumea este cu silnicie şi plină de frică; 
înălțimea pe care o dă smerenia te face asemenea cu Dumnezeu. Un astfel de 

om rămâne înalt, chiar dacă nu-i admirat de nimeni; celălalt, chiar dacă-i 
onorat de toți, este mai mic decât toţi. Cinstea ce se dă este dată cu silnicie, 
de aceca se şi spulberă repede; cinstea cealaltă se dă de bună voie, de aceea e 
şi trainică. Pe sfinți, de aceea îi admirăm, pentru că se smereau mai mult 
decât toţi, deşi erau mai mari decât toți. Aceasta-i face să rămână mari până 
în ziua de azi; nici moartea nu poate pune capăt înălțimii lor”. (Omilii la 
Matei, omilia LXV, V, în col. PSB, vol. 23, p. 756) 


„Cel smerit nu-i stăpânit de nici o patimă. Pe el nu-l poate supăra 
mânia, nici dragostea de slavă, nici gelozia, nici invidia. Poate fi ceva mai 
înalt decât un suflet lipsit de toate aceste păcate? Îngâmfatul însă este 
stăpânit de toate aceste păcate; se tăvăleşte în ele ca un vierme în bălegar. 
Invidia, gelozia şi mânia îi supără veşnic sufletul. Te întreb acum: cine e 
înalt? Cel care-i mai presus de patimi sau robul lor? Cel care tremură şi se 
teme de ele sau cel nebiruit şi nestăpânit de ele?”. (Omilii la Matei, omilia 
LXV, VI, în col. PSB, vol. 23, p. 757) 


„lubiţilor, să ne îndeletnicim cu smerenia, căci nimic nu este mai 
puternic decât aceasta. Smerenia este mai puternică decât piatra, mai tare 
decât diamantul, şi ne ţine în mai mare siguranță decât toate turnurile şi 
zidurile cetăților, fiindcă ea este mai presus de toate uneltirile diavolului. 
După cum lipsa minţii, sau uşurătatea, face ca lesne să cadă cineva în cele 
mai mici incidente ale vieții, fiindcă, după cum am zis, ea se sparge mai uşor 
decât un balon de săpun, se rupe mai repede decât pânza păianjenului şi se 
împrăştie mai iute decât fumul, tot aşa smerenia îl întăreşte pe om în orice 
împrejurare a vieţii. 

Deci, pentru a fi bine statorniciţi, ca pe o stâncă tare, să lăsăm la o 
parte uşurătatea plină de sine şi să-i preferăm înțeleaptă smerenie, căci 
numai aşa vom afla linişte şi odihnă şi în viaţa aceasta, iar în cea viitoare ne 
vom putea învrednici tuturor bunurilor făgăduite, prin harul şi iubirea de 
oameni a Domnului nostru lisus Hristos...” (Omilii la Epistola către Romani 
a Sfântului Apostol Pavel, omilia XX, pp. 404-405) 


„Moisi, conducând un popor atât de numeros, care întreaga oaste a 
egiptenilor împreună cu împăratul ei a afundat-o în Marea Roşie ca pe nişte 
muşte, care atât în Egipt, cât şi în Marea Roşie şi în pustie a făcut atâtea 
fapte mari şi minunate, care s-a bucurat de o aşa mărturie din partea lui 
Dumnezeu — şi cu toate acestea el se găsea ca unul dintre cei mulți, ba încă 
era mai smerit şi decât socrul lui, al cărui sfat îl primea. El nu se neliniştea şi 

nu zicea: Dară ce? După atâtea fapte minunate săvârşite, ai venit tu ca să 
ne Sfătuieşti? - ceea ce pătimesc cei mai mulți dintre noi, căci chiar de li s-ar 
da sfatul cel mai bun de cineva, totuşi ei dispreţuiesc acel sfat, fiindcă 
persoana ce l-a dat este poate smerită şi mai neînsemnată pentru dânşii. Nu 
însă aşa a fost şi Moisi, ci prin smerita cugetare el a rânduit totul. De aici el a 
disprețuit şi palatele împărăteşti, fiindcă era cu adevărat smerit. Smerita 
cugetare este aceea care face cugetarea înaltă şi sănătoasă. Câtă măreție de 
cuget crezi că a fost din partea lui şi câtă măreție sufletească, ca să ajungă a 
disprețui până şi palatul şi masa împărătească? Căci se ştie că împărații 
Egiptului erau socotiți şi cinstiți ca zei şi se bucurau de mari bogății şi 
comori. Dar el toate acestea lăsându-le şi aruncând la o parte până şi sceptrul 
Egiptului, a alergat în ajutorul celor robii şi chinuiţi; în ajutorul celor ce-şi 
petreceau timpul în cărămidării şi în mocuirle de lut şi pe cari egiptenii îi 
asupreau şi-i disprețuiau. Și-i asupreau pe dânşii egiptenii cu silă (Ueş. |, 
13), zice. Deci alergând în ajutorul celor disprețuiţi şi împilaţi şi punându-se 
de-a curmezişul asupritorilor, prin aceasta a dat dovadă că acest smerit era 
cu adevărat înalt şi cu mare la cuget. Lipsa de minte şi uşurinţa vin numai de 
la un suflet nenobil şi de la o cugetare josnică, pe când blândeţea purcede 
dintr-un cuget măreț şi dintr-un suflet mare. 


Și dacă voiţi, să cercetăm pe fiecare din acestea prin pilde. Spune-mi, 
rogu-te: cine a fost mai înălțat decât Avraam? Căci deşi el a fost cel care a 
ZIS: Eu Sunt pământ şi cenuşă, şi tot el care a zis: Să nu fie vrajbă între mine 
şi tine (Fac. 13, 8), totuşi acest suflet smerit a disprețuit prăzile de război 
luate de la Perşi şi nu s-a uitat la trofeele cucerite de la varvari. Aceasta a 
făcut-o el de la o cugetare înaltă şi de la o cugetare mărinimoasă. Cel ce cu 
adevărat este smerit, acela este cel înalt, şi nicidecum linguşitorul, nicidecum 
prefăcutul.” (Comentariile sau Tâlcuirea Epistolei întâi către Corinteni, 
omilia I, pp. 11-12) 


„Smereşte-te şi ţi-ai şters şiruri de păcate.” (Omiliile despre pocăință, 
omilia a doua, p. 39) 


„Atât de frumoasă este smerenia, duce la un atât de mare câştig, astfel 
încât nu se lasă doborâtă de jignirile celorlalți! Şi nici nu se tulbură înaintea 
nedreptăților care vin din partea celor ce ne stau în preajmă. Căci pornind de 
la toate acestea se poate culege un mare bine şi de soi ales, aşa cum s-a 
petrecut cu vameșul. Primind jignirile, s-a lepădat de păcate şi, spunând: 
Miluieşte-mă pe mine păcătosul, a dobândit îndreptățirea înaintea aceluia. 

Și cuvintele au trecut înaintea faptelor, iar vorbele au biruit acțiunile. 
Unul şi-a pus la vedere dreptatea, postul şi zeciuiala, celălalt a rostit numai 
nişte vorbe spre a se lepăda de toate păcatele. Dumnezeu nu a auzit numai 
vorbele, ci a privit şi la cugetul cu care le-a rostit, cuget pe care l-a găsit 
smerit şi tulburat, ceca ce l-a făcut să îşi reverse mila şi iubirea sa de oameni. 
Dar nu spun acestea pentru a ne îndemna să păcătuim, ci pentru a ne smeri. 
lar dacă un vameş, cel din urmă dintre oamenii răi, fără să se smerească, ci 
numai arătând o conştiinţă bună când a glăsuit despre păcatele avute şi s-a 
recunoscut drept ceea ce era, şi-a atras atâta bunăvoință din partea lui 
Dumnezeu, cum să nu fie încă şi mai mare ajutorul divin pentru cei care fac 
cele bune, fără să-şi făurească o imaginaţie măreaţă despre ei înşişi?” 
(Despre necunoaşterea lui Dumnezeu, cuvântarea V, p. 129) 


„Smereşte-te, şi vei face să dispară multele tale păcate.” 
(Din vol. Problemele vieții, p. 79) 


„Ea ar fi suficientă sieşi să ne facă să intrăm în harul lui 
Dumnezeu.” (Din vol. Bogăţiile oratorice, p. 312) 


„Poate această virtute, chiar numai ea singură, să-L facă milostiv pe 
Dumnezeu. Aceasta a arătat-o vameşul (Luca 18, 13-14). Nu făcuse nici un 
bine, nici nu putea arăta vreo faptă bună, ci a spus atât: Milostiv fii mie, 
păcătosului! (Luca 18, 13), şi s-a coborât mai îndreptat decât fariseul. Şi 
doar nu erau cuvintele lui cuvinte de smerenie, ci numai de drepte 
simțăminte!” (Despre schimbarea numelor, cuv. IV, în vol. Despre 
schimbarea numelor. Despre răbdare. Despre milostenie..., pp. 15-76) 


SMERENIA (este o mare slavă când cineva se umileşte mult) 


„Pentru cineva mare este mare slavă când poate să se umilească mult”. 
(Omilii la Matei, omiha III, II, în col. PSB, vol. 23, p. 38) 


„Cu cât cineva se smereşte, pe atâta se înalță mai mult. Întocmai 
despre cum se petrece cu apa: cu cât ar apăsa-o cineva în Jos, cu atât mai 
mult ea se ridică la înălțime.” (Comentariile sau Explicarea Epistolei către 
Efeseni, omilia XI, p. 110) 

„Înger fiind Satana s-a înălțat pe sine. Şi ce s-a întâmplat? N-a fost 
oare umilit mai mult decât oricine? Nu are oare drept locuință pământul? Nu 
este oare defăimat de toţi? Pavel, om fiind, s-a smerit pe sine. Şi ce s-a 
întâmplat? Nu a înfruntat el oare pe diavolul de mai multe ori, ca pe un rob 
al său? Oare nu a făcut el lucruri mai mari decât Hristos? Oare nu purta pe 
diavol încoace şi-ncolo, după cum călăul îl poartă pe cel condamnat? Oare 
nu-şi bătea joc de el? Oare nu avea sub picioarele lui capul sfărâmat al 
diavolului? Oare nu dorea el acelaşi lucru şi tuturor ucenicilor săi? Dar ce 
spun eu? S-a înălţat pe sine Abesalom, s-a smerit pe sine David; ei bine, care 
a devenit înalt? Cine a fost mai slăvit? Ce poate fi mai smerit decât cuvintele 
acestea pe care David le-a rostit pentru Şimei: Lăsați-l să blesteme, căci 
Domnul i-a poruncit Q Rg., 16, 11)? Să cercetăm, de voiţi, şi mai departe. 
Vameşul s-a smerit pe sine — cu toate că faptul nu era smerenie, ci mai mult 
recunoştinţă, iar fariseul s-a înălțat pe sine. Dar să examinăm lucrurile înseşi. 
Fie, de exemplu, doi oameni, amândoi deopotrivă de bogaţi, bucurându-se 
de multă cinste, şi amândoi cugetând lucruri mari în privinţa înțelepciunii, a 
stăpânirii şi a altor calități lumești; dacă unul dintre ei va cere onoruri de la 
toți şi, neprimind de la nimeni, se va înfuria sau va cere mai mult decât 
trebuie sau, în sfârşit, se va înălța pe sine; iar celălalt va dispreţui acest lucru 
şi de 1 se vor da onoruri, el le va respinge; ei bine, care din amândoi va fi 
mai vrednic de cinste? Cel care caută onorurile şi nu le dobândeşte sau cel ce 
primindu-le le dispreţuieşte? Negreşit că acesta din urmă.” (Omilii la 
Epistola către Filipeni, omilia a VIII-a, pp. 141-142) 


„Atunci vei fi mai sus, atunci când vei fi mare, atunci vei fi strălucit, 
atunci vei fi cu vază, când te vei smeri pe tine însuţi, când nu vei îndrăgi 
şederile în frunte, când vei primi să fu umilit, să fu junghiat, să fu în 
primejdii, când vei căuta să slujeşti celor mulți, să-i îngrijeşti, să le porți de 
grijă şi să fu gata să faci şi să suferi orice în vederea acestui scop”. 
(Cuvântări împotriva anomeilor, cuv. VIII, în vol. Cuvântări împotriva 
anomeilor. Către iudei, pp. 140-141) 


SMERENIA (cu cât ajungem mai virtuoşi, cu atât să ne smerim mai 
mult) 


„++. ŞI NOI, cu cât ajungem mai virtuoşi, cu atât să ne smerim mai mult 
pentru că şi asta e mai cu seamă virtute. După cum, cu cât avem privirea mai 
pătrunzătoare, cu atât mai mult cunoaştem cât de mare este depărtarea dintre 
noi Şi cer, tot aşa, cu cât ajungem mai virtuoşi, cu atât mai mult învăţăm să 
ştim cât de mare este depărtarea dintre noi şi Dumnezeu. Că nu e mică 

filozofia de a ne putea cunoaşte propria noastră valoare. Şi acela, mai cu 
seamă, se cunoaşte pe sine, care socoteşte că nu e nimic. De aceea atât David 
cât şi Avraam, când s-au urcat pe cea mai înaltă culme a virtuții, atunci, mai 
cu seamă, au fost smeriți. Avraam a spus că este pământ şi cenuşă (Fac., 18, 
27), iar David s-a numit vierme (Ps., 21, 6); la fel şi toți sfinții, tot aşa se 
smeresc”. (Omilii la Matei, omilia XXV, IV, în col. PSB, vol. 23, p. 326) 


SMERENIA (răsplata celor smeriţi) 


„Pentru smerenia ta vei primi întreaga plată chiar dacă ai lucrat din 
ceasul al unsprezecelea (Matei 20, 9). Chiar dacă nu vei avea nici o 
pricină de mântuire, zice Scriptura, pentru Mine voi face, ca să nu se 
necinstească numele Meu. Suspinul tău numai, lacrimile tale, pe toate le 
ia în seamă Domnul şi le face pricină de mântuire. Aşadar să nu ne 
lăudăm, ci să ne numim nefolositori, ca să ajungem folositori! Dacă spui 
că eşti plin de fapte bune, le-ai pierdut pe toate, chiar dacă ai săvârşit într- 
adevăr fapte bune; dar dacă spui că nu eşti bun de nimica, ai ajuns 
folositor, chiar dacă n-ai făcut nici o faptă bună. De aceea este de 
neapărată trebuinţă să uităm toate faptele noastre bune”. (Omilii la Matei, 
omilia III, V, în col. PSB, vol. 23, p. 43) 


SMERENIA (roadele smereniei) 


„Omul care se smereşte cu adevărat pe sine nu va putea niciodată să se 
supere, nici să se mânie pe semenul său, pentru că sufletul său e totdeauna 
potolit şi se gândeşte numai la viaţa şi faptele sale. Poate fi, oare, o mai mare 
fericire decât aceea, să ai un astfel de suflet? Unul ca acesta stă necontenit în 
port, e scăpat de orice furtună şi se bucură de liniştea gândurilor. De aceea şi 
Hristos spunea: Și veți găsi odihnă sufletelor voastre”. (Omilii la Facere, 
omilia IX, VI, în col. PSB, vol. 21,p. 113) 


„Şi ca să vezi că un păcătos smerit întrece pe un drept mândru, adu-ți 
aminte de fariseul şi de vameşul din Evanghelie: Mulţumesc ție, 
Dumnezeule, că nu sunt ca ceilalți oameni, răpitori, nedrepţi, desfrânați, 
sau ca şi acest vameş (Lc. 18, 11). O, ce nebunie ! Mândria acestui fariseu 
nu numai că îl făcea să se înalțe pe sine mai presus de tot neamul omenesc, 
ci într-un chip nebunesc batjocorea pe vameşul, care sta nu departe de 





35 Tâlcuirea Pr. D. Fecioru: Ediţia lui Migne dă: lezechiel 36, 22, 32, dar n-am găsit 


în toată Biblia citatul acesta (n. s. 18,p.43). 

dânsul. Dar acesta ce a făcut? EI nu a răsplătit ocara cu ocară, nu s-a aprins 
prin batjocorire, ci a suferit totul cu îngăduinţă. Însă săgeata vrăjmaşului a 
fost pentru el leac de vindecare, ocara 1-a adus lui mărire, pâra — cununa de 
cinste. Astfel de bine este smerenia, astfel de câştig urmează, când cineva nu 
se tulbură de batjocoriri şi nu se iuțeşte de semeția altora. Căci noi şi de la 
cei ce ne batjocoresc putem să tragem mare folos, precum aceasta s-a 
întâmplat cu vameşul. Adică, pe când el primea batjocora, s-a dezbrăcat de 
păcate, şi după ce a strigat: Milostiv fii mie, păcătosului, €l s-a întors miluit 
la casa sa, iar acela nu.” (Cuvânt la Duminica Vameşului şi a Fariseului, în 
vol. Omilii la Postul Mare..., p. 6) 


„De am fi tratați de alții cu semeție, de am fi batjocoriţi, luaţi în râs şi 
disprețuiți, să le suferim toate cu răbdare! Căci nimic nu ne poate aşa înălța, 
nici face aşa de cinstiți şi mari, ca fapta bună a smereniei. Dacă noi vom 
întipări-o în viaţa noastră, atunci vom fi părtaşi tuturor bunătăților, prin harul 
Domnului nostru lisus Hristos.” (Cuvânt la Duminica Vameşului şi a 
Fariseului, în vol. Omilii la Postul Mare..., p. 10) 


SMERENIA (lipsa ei - gravitatea) 


„Dacă au dobândit toate virtuțile, iar de una — care este cea mai 
importantă, şi anume smerenia — nu s-au îngrijit, sunt părăsiți de 
Dumnezeu, ca să-şi dea seama că nu au dobândit nimic prin puterea lor, 
ci prin harul şi ajutorul Său.” (Din vol. Problemele vieții, pp. 211- 
212) 


SMERENIA (şi pocăinţa) 


„Al simțăminte drepte față de tine când, păcătos fund, mărturiseşti că 
eşti păcătos. Dacă vameşul, care nu se ştia cu vreo faptă bună pe cuget, a 
atras spre el atât de mult bunăvoința lui Dumnezeu numai pentru că a 
mărturisit cum era, de câtă îndrăznire nu se vor bucura înaintea lui 
Dumnezeu cei care pot să spună multe fapte bune, dar le uită pe toate acelea, 
şi se numără printre cei din urmă?” (Despre schimbarea numelor, cuv. IV, în 
vol. Despre schimbarea numelor. Despre răbdare. Despre milostenie..., p. 
76) 


SMERITA CUGETARE (definiţia) 

„Smerită cugetare este atunci când cineva se smereşte pe 
sine, deşi este mare în virtute.” (Din vol. Problemele vieții, p. 80) 


sa LlO 0 AS) Plec ca cc tan ac na satul că at tere nat tat n tacă ee dec a a TNI ada A este 


SMINTEALA 


„„... pe omul slab îl vatămă şi Pavel, iar pe cel tare nici diavolul nu-l 
poate vătăma.” (Despre mărginita putere a diavolului, omilia a II-a, 3, în 
vol. Despre mărginita putere a diavolului. Despre căință..., p. 34) 


„„... omul slab este vătămat de orice, pe când omul tare scoate folos 
din orice.” (Despre mărginita putere a diavolului, omilia a II-a, 4, în vol. 
Despre mărginita putere a diavolului. Despre căinţă..., p. 34) 


„Nimic din acestea deci să nu te scandalizeze: nici preotul devenit 
acum rău şi care calcă turma mai sălbatic decât orice lup, nici cineva din cei 
de la putere care arată multă cruzime. Gândeşte-te că pe vremea apostolilor 
s-au întâmplat lucruri încă şi mai cumplite. Căci acela care ţinea pe atunci 
sceptrul (Nero) era taina fărădelegiui — fiindcă aşa l-a numit Pavel (2 Tes., 2, 
7) —, a făcut orice fel de rău şi i-a eclipsat pe toți prin răutate, dar n-a 
vătămat cu nimic nici Biserica, nici pe acei nobili bărbaţi, ci 1-a arătat mai 
strălucitori. Şi preoţii iudeilor erau atât de răi şi ticăloşi unii că Hristos a 
poruncit noroadelor să fugă de imitarea lor: Căci pe scaunul lui Moise au 
șezut cărturarii şi fariseii. Dacă toate câte vă vor spune să faceţi, faceți, dar 
după faptele lor să nu faceți (Mt., 23, 2-3). Şi ce ar putea fi mai rău decât 
nişte preoţi a căror imitare îi pierde pe cei care-i imită? Dar deşi aşa erau 
atunci cei de la putere, totuşi cei care au strălucit, care au fost încununaţi, n- 
au fost vătămaţi cu nimic, ci au fost încă şi mai mult slăviţi. Aşadar, nu 
trebuie să fim surprinşi de cele făcute. Căci cei treji erau cuprinşi din toate 
părțile de încercări venite atât de la ai lor, cât şi de la străini. 

De aceea şi Pavel, văzând norii de primejdii care se abăteau asupra lor 
şi temându-se ca unii din ucenici să nu se tulbure plecând de aici, spunea: Vi; 
I-am trimis pe Timotei, ca nimeni Să nu se clatine în aceste necazuri; fiindcă 
ştiţi că spre aceasta suntem puşi (| Tes., 3, 2-3). lar ceea ce vrea să spună 
este aceasta: faptul de a pătimii mii de rele este viaţa noastră, e urmarea 
firească a vieţii apostolice.” (Scrisori din exil, Către cei ce se scandalizează 
de fărădelegile şi persecuțiile comise şi despre Pronia lui Dumnezeu, XX, l- 
5, în vol. Scrisori din exil. Către Olimpiada şi cei rămaşi credincioşi. 
Despre deprimare, suferinţă şi Providenţă..., p. 321) 

adevăra 


SMINTEALA („Nu fiți piatră de poticnire nici iudeilor, nici elinilor, 
nici Bisericii lui Dumnezeu”**) 


„Biruiţi-vă obişnuinţa deşartă şi vătămătoare, gândindu-vă că grozăvia 
nu-i numai aceea că voi care veniţi la biserică vă pricinuiți multă vătămare, 
că şi aceea că sunteţi altora mulți pricină de poticnire. Când păgânii şi iudeii 
văd pe unul din voi că vine la biserică în fiecare zi, că ascultă necontenit 
predica şi când îl văd apoi că deodată se arată în hipodrom şi că se amestecă 
cu ei, cum să nu socotească înşelăciune credința noastră, cum să nu aibă 
despre noi toți aceeaşi părere? Oare nu auzi pe fericitul Pavel îndemnând cu 
glas puternic şi sfătuind: Nu fiți poticnire (| Cor., 10, 32). Apoi, ca să nu 
socoteşti că porunca aceasta îi priveşte numai pe creştini, a spus mai întâi: 
Nici iudeilor, nici elenilor şi apoi a adăugat: nici Bisericii lui Dumnezeu (| 
Cor., 10, 32)”. (Omilii la Facere, omilia VII, ], în col. PSB, vol. 21, p. 88) 


SMINTEALA (smintirea altora — gravitatea) 


„Când necredincioşii văd pe unii din noi strălucind în virtute şi cu 
dipreţ mare pentru lucrurile din lumea aceasta, unii din ei se înăbuşă în 
necaz, iar alţii de multe ori rămân muţi de uimire că nu ducem aceeaşi viață 
cu ei, deşi avem aceeaşi fire. Dar dacă văd pe unul din noi cu un păcat cât de 
MIC, îndată îşi ascut limba împotriva noastră a tuturora şi pornind de la 
păcatul unuia osândesc pe toți creştinii. Şi nu se mărginesc la atâta, ci îndată, 
din pricina păcatelor creştinilor, încep să vorbească împotriva Stăpânului, 
îndrăznesc să hulească pe Stăpânul obştesc şi socot că le poate fi păcatul 
altora scuză pentru propria lor rătăcire. 

Că nespus de mare primejdie aduc asupra lor cei ce dau prilej să fie 
hulită credinţa noastră, ascultă strigătul profetului, care vorbeşte ca din 
partea lui Dumnezeu: Vai de voi, că din pricina voastră se huleşte numele 
Meu între neamuri (Isaia, 52, 5). Înfricoşător este cuvântul acesta şi plin de 
cutremur. Cuvântul Vai este ca un plânset pentru cei care au să primească 
osânda cea înfricoşătoare.” (Omilii la Facere, omilia VII, I-II, în col. PSB, 
vol. 21, p. 88) 


„Să facem dar, totul, iubiţilor, ca să fie slăvit Stăpânul nostru şi să nu 
dăm nimănui prilej de poticnire. Necontenit ne dă această învăţătură dascălul 
lumii, fericitul Pavel, uneori spunând: Dacă mâncarea face sminteală 
fratelui meu, nu voi mânca carne în veac (| Cor., 8, 13), iar alteori, în alt loc, 





35 1 Cor., 10, 32. 

zice: Așa păcătuind împotriva fratelui şi lovind cugetul lui cel slab, păcătuiţi 
faţă de Hristos. Cumplită e ameninţarea şi aduce cu ea grozavă osândă! Să 
nu sSocoteşti, vrea să spună Pavel, că se mărginește numai la acela 
vătămarea! Se urcă la Însuşi Hristos, Care S-a răstignit pentru acela! 
Aşadar, dacă Stăpânul tău nu S-a dat în lături de a Se răstigni pentru el, 
oare tu să nu faci totul ca să nu-i dai fratelui tău prilej de poticnire? Şi vei 
vedea că pretutindeni Pavel dă aceste sfaturi ucenicilor săi. Că aceasta este 
ceea ce ţine viaţa noastră.” (Omilii la Facere, omila VII, II, în col. PSB, vol. 
21, p. 89) 


„Gândeşte-mi-te de câte osânde nu sunt vrednici unii ca aceştia, când 
nu numai că adună focul cel nestins peste capetele lor, dar mai sunt şi altora 
pricină de pierzanie dacă stăruiesc în rătăcire, că le astupă urechile ca să nu 
mai audă învățăturile despre virtute şi pe lângă asta mai dau şi pricină de 
hulire a celor virtuoşi. Dar grozăvia grozăvulor este că prin ei se huleşte 
Stăpânul tuturor. Vezi cât de mare e prăpădul acestui păcat? Vezi că cei ce 
săvârşesc acest păcat nu sunt vinovaţi de o osândă mică, ci de foarte grea 
osândă, de vreme ce au să fie osândiţi pentru toți, nu numai pentru pierderea 
lor, ci şi pentru poticnirea celor prinşi în mrejele înşelăciuniui, ale păgânilor 
adică, şi pentru învinuirea celor virtuoşi şi pentru hulirea lui Dumnezeu?” 
(Omilii la Facere, omilia VII, VII, în col. PSB, vol. 21, p. 96) 


„Dacă facem fapte de virtute, primim de la Dumnezeu îndoită plată şi 
pentru faptele bune pe care le săvârşim şi pentru că atragem pe semenii 
noştri pe calea virtuţii; tot aşa şi când păcătuim; nu suntem pedepsiţi numai 
pentru păcatele ce le-am săvârşit, ci şi pentru că prin ele am făcut pe alții să 
se poticnească.” (Omilii la Facere, omilia XL, IV, în col. PSB, vol. 22, p. 
78) 


„Dar cel care va sminti pe unul din aceştia mici, mai de folos i-ar fi 
să-şi atârne o piatră de moară de gât şi să se înece în adâncul mării (Matei 
17, 6). 

(...) Dar pentru că oamenii sunt foarte nesimţitori şi greoi la minte, iar 
cuvintele acestea, deşi înfricoşătoare, nu i-ar fi mişcat atâta, Hristos dă ca 
pildă piatra de moară şi înecul. N-a spus: Va fi atârnată o piatră de moară de 
grumazul lui, ci: Mai de folos i-ar fi să-şi atârne o piatră de moară, arătând 
că îl aşteaptă o altă pedeapsă mai grozavă decât asta. Dacă pedeapsa aceasta 
prin înec e de nesuferit, apoi cu mult mai mult cealaltă. Ai văzut cum 
Domnul a făcut în două chipuri înfricoşătoare amenințarea Sa? Mai întâi o 
face lesne de priceput, comparând-o cu un exemplu cunoscut nouă; apoi face 

ca prin grozăvia acestei pedepse să ne gândim la cealaltă pedeapsă, cea de 
dincolo, cu mult mai mare decât pedeapsa aceasta trupească”. (Omilii la 
Matei, omilia LV, IV, în col. PSB, vol. 23, pp. 676-677) 


„Dacă te încarci de păcate când nu eşti de folos celor din jurul tău, ce 
iertare mai poţi avea când faci rău altora şi când împiedici pe alții să facă 
bine?”. (Omilii la Matei, omiha LXXIII, |, în col. PSB, vol. 23, p. 828) 


„... chiar aici pe pământ eşti de râsul tuturora dacă plimbi un suflet 
mort; aşa nu numai că eşti de râs, dar mai fug şi toți de tine. Spune-mi, nu s- 
ar da toți la o parte, n-ar fugi toți de tine dacă ai plimba de colo până colo un 
cadavru? Gândeşte aşa şi de sufletul tău! E mult mai groaznic să plimbi prin 
lume un suflet omorât de păcate, un suflet stricat, decât un cadavru. Cine va 
avea, dar, milă de un astfel de suflet? Nimeni! Când nici tu nu ai 
milă de sufletul tău, cum va avea milă de el un alt om când tu te porți atât de 
crud cu propriul tău suflet, ca un duşman, ca un vrăjmaş?”. (Omilii la Matei, 
omilia LXXIII, III, în col. PSB, vol. 23, p. 833) 


„Să facem tot posibilul pentru a nu fi un subiect de sminteală şi de 
cădere aproapelui nostru. Oricât de curată şi de sfântă ar fi viața noastră, 
dacă îi smintim pe alţii, totul este pierdut pentru noi.” (Comentar la 
Evanghelia de la loan, omilia LVII, 2, p. 284) 


„Dacă a surpa biserica este un fapt mişelesc şi necuvios, apoi cu atât 
mai mult încă de a surpa un templu duhovnicesc, fiindcă omul este cu mult 
mai însemnat şi mai prețuit decât biserica. Hristos n-a murit pentru zidurile 
bisericii, ci pentru aceste temple duhovniceşti, pentru oameni.” (Omilii la 
Epistola către Romani a Sfântului Apostol Pavel, omilia XXVI, p. 482) 


„Cel ce cade este pedepsit nu numai pentru propria lui cădere, ci este 
osândit şi pentru că 1-a făcut pe alţii să cadă; după cum şi cel ce stă nu este 
încununat numai pentru propria lui virtute, ci este admirat şi pentru că-i face 
şi pe alții de aceeaşi râvnă”. (Către iudei, cuv. I, 5, în vol. Cuvântări 
împotriva anomeilor. Către iudei, p. 254) 


„Noi vom avea mare grijă de a dispreţui sminteala şi de ao 
nesocoti, căci ea merge direct împotriva planului lui Dumnezeu şi a 
planului Său providenţial. Care este acest plan? Ca ai Săi credincioşi 
să fie lumina lumii, ca El să devină pentru nefericiţii necredincioşi ai 

lumii o permanentă iluminare. Şi acest plan este din veci.” (Din vol. 
Bogăţiile oratorice, p. 592) 


SOMNUL 


„... hrana e mâncarea somnului.” (Scrisori din exil, 17 scrisori către 
Olimpiada, scrisoarea VIII, Sc, în vol. Scrisori din exil. Către Olimpiada şi 
cei rămaşi credincioşi. Despre deprimare, suferinţă şi Providenţă..., p. 158) 


SOMNUL („dulce este somnul lucrătorului”) 


„Un somn dulce şi liniştit îl procură nu atât un aşternut moale, un pat măreț, unde strălu 
îngreuiați se închid singuri şi aceasta o mărturiseşte experienţa lucrurilor, 
mărturiseşte însă înainte de experiență învățăturile Sfintelor Scripturi. 
Solomon, nutrit în plăceri, voind să exprime acest adevăr zicea: Dulce este 
somnul lucrătorului, de mănâncă mult sau puţin (Eccl., 5, 12). 
Pentru ce a adăugat aceste cuvinte: fie că mănâncă mult sau puţin? Foamea şi necump 
dureri grozave; dar aşa fel este folosul muncii, că unul şi altul din aceste 
două neajunsuri nu împiedică pe sclav să doarmă. Căci, după ce a fost 
chinuit toată ziua pentru a servi pe stăpânii săi, fără să poată răsufla un 
moment, obosit, istovit, el găseşte la sfârşitul zilei plăcerea somnului ca cea 
mai dreaptă răsplată a ostenelilor sale. Şi aceasta este un efect al bunătăţii lui 
Dumnezeu, ca plăcerea să nu se cumpere cu prețul aurului, ci ea să fie 
fructul unui fel de vieți grele şi dureroase, urmată de regulă sau de 
necesitate. Dar bogați nu sunt astfel ci, culcaţi pe aşternuturi noi, veghează 
adesea toată noaptea, şi cu toate grijile lor ca să doarmă liniștiți, nu pot să se 
bucure de această plăcere. Săracul, după ce a lucrat toată ziua, având 
membrele sale obosite, înainte de a le întinde, gustă un somn liniştit şi 
adânc, vrednică şi dreaptă plată a muncii şi ostenelilor sale.” (Primele patru 
omilii despre statui, omiha II-a, pp. 48-49) 


„Spune-mi, te rog, pentru care pricină Solomon zice că somnul slugii 
este dulce? Solomon grăieşte astfel: Duice este somnul slugii, fie de 
mănâncă mult, fie de mănâncă puţin (Eccl., 5, 11). De ce e dulce? Din 
pricina aşternutului moale? Cele mai multe slugi se culcă pe pământul gol 
sau pe saltele de paie! Din pricină că stau degeaba? Dar n-au nici o clipită de 
timp liberă! Din pricină că se odihnesc? Dar sunt frânți de oboseală şi nu 
încetează o clipă de a se trudi! Prin urmare, ceea ce face ca somnul slugilor 
să fie dulce este tocmai nevoia pe care o simt atunci când se duc la culcare. 
Cu bogaţii, lucrurile nu se petrec aşa. Dacă nu vine somnul peste ei din 

pricină că sunt beţi turtă, trebuie să stea treji toată noaptea, să se răsucească 
şi să se frământe, deşi sunt culcaţi în aşternuturi moi.” (Despre Feciorie, 70, 
în vol. Despre Feciorie, Apologia vieții monahale, Despre creşterea 
copiilor..., p. 120) 


SPECTACOLELE (luptele de gladiatori şi luptele cu fiarele sălbatice) 


„Să nu-ţi mai fie gândul la hipodrom şi la spectacolele nelegiuite din 
teatre — căci şi acelea aprind pe nesimţite desfrânarea, nici la cruda desfătare 
provocată de luptele cu animale. Spune-mi, ce desfătare este să vezi pe cel 
de un neam cu tine şi părtaş aceleaşi firi, sfâşiat de fiarele sălbatice? Nu te 
înspăimânţi, nici nu te temi că se va cobori un fulger de sus şi-ţi va zdrobi 
capul? Fiundcă se poate spune că tu întărâți dinții fiarei. Tu însuți îți dai 
aportul la ucidere prin strigătul tău, chiar dacă nu lucrezi cu mâna, însă 
omori cu limba*“.” (Prima cateheză către cei ce urmează a fi luminaţi, în 


vol. Cateheze baptismale, p. 41) 


STATUL (despre autoritățile statului) 


„Voieşti să nu-ţi fie frică de stăpânire? Fă bine şi vei avea laudă de la 
dânsa (...) lar dacă faci rău, teme-te, că nu în zadar poartă sabia (Rom., 13, 
3-4). Vezi că pentru cei care fac răul sunt şi dregătorul, şi sabia? Ascultă 
acest lucru rostit şi mai pe şleau: Că este răzbunătoare (...) asupra celui ce 
face răul (Rom., 13, 4). Şi nu a zis: Că nu în zadar este stăpânire - dar ce? 
Că nu în zadar poartă sabia: fundcă precum un tată iubitor îşi dă pe mâna 
unor învăţători şi dascăli temuţi copiii care se poartă cu uşurătate faţă de el şi 
îl dispreţuiesc din pricina iubirii lui părinteşti, aşa şi Dumnezeu, fiind 
disprețuit de firea noastră, din bunătatea Sa ne-a dat pe mâna stăpânitorilor, 
ca unor dascăli şi învăţători.” (Cele dintâi omilii la Facere, cuvântul al 
patrulea, pp. 50-51) 


„Să vedem însă şi din Vechiul Legământ că pentru răutatea noastră s-a 
făcut trebuință şi de stăpânirea aceasta. Oarecare dintre prooroci, 
întărâtându-se asupra celor nedrepți, grăieşte cam aşa: 4u tăcea-vei când va 
înghiți necredinciosul pe cel drept, şi vei face pe oameni ca peştii mării, şi 





*%0 Tâlcuirea Pr. Marcel Hancheş: Orice participare la un spectacol sportiv, artistic, nu 


este neutru. El ne cere acordul lăuntric prin care avem părtăşie cu cele ce se săvârşesc 
acolo. Spre exemplu, în fotbal se vântură sloganul (care nu este deloc lipsit de întemeiere) 
că publicul este al 12-lea jucător. (n.s. 55, p. 44) 

ca jivinele ce n-au stăpân? (Avac., |, 13-14). Deci, pentru asta e stăpânire, ca 
să nu trăim ca jivinele; pentru asta sunt căpetenii, ca să nu ne înghițim unii 
pe alții precum peştii: că precum sunt pentru boli leacurile, aşa sunt pentru 
păcate pedepsele. Apoi, ca să vezi că pentru cel care vieţuieşte în virtute nu e 
nevoie de epistat"“!, ascultă ce grăieşte Pavel: Jar de voieşti să nu îţi fie fiică 
de stăpânire, fă binele şi vei avea laudă de la dânsa (Rom., 13, 3-4). 
Judecătorul, zice, îţi este privitor - iar dacă trăieşti drept, nu numai privitor, 
ci şi lăudător, fiindcă cei ce cârmuiesc sunt la rândul lor cârmuiți de legi. Ci 
totuşi, nici de legi nu are nevoie cel ce trăieşte cu blândeţe şi auzi asta de la 
Pavel, care zice: Dreptului lege nu este pusă (| Tim., |, 9); iar dacă lege nu îi 
este pusă, cu atât mai mult nu e stăpânitor deasupra lui.” (Cele dintâi omilii 
la Facere, cuvântul al patrulea, pp. 51-52) 


STATUL („Tot sufletul să se supună înaltelor stăpâniri”) 


„Porunca aceasta este dată tuturor fără excepție, şi preoților, şi 
monahilor, iar nu numai celor din lume, şi de aceea chiar de la început a 
proclamat acest principiu, zicând: Tot sufletul să se supună înaltelor 
stăpâniri, adică chiar de ar fi Apostol, sau Evanghelist, sau profet, sau orice, 
căci o astfel de supunere nu jigneşte întru nimic evlavia. Şi nu zice pur şi 
simplu să asculte, ci să se supună. Dreptul principal al unei astfel de legiuiri 
este al lui Dumnezeu; de aceea şi pune înaintea credincioşilor acest 
raționament drept, că aceasta este poruncită de Dumnezeu: Că nu este 
stăpânire, zice, fără numai de la Dumnezeu. Dar ce spui? Aşadar orice 
stăpânitor este hirotonisit şi aşezat de Dumnezeu în slujba de stăpânitor? Nu 
am Spus aceasta — zice — şi nici că este vorba de fiecare dintre stăpânitori; 
ci deocamdată eu vorbesc de faptul în sine. A fi stăpâniri, şi unii Să 
stăpânească, iar alţii să fie stăpâniți, toate acestea nu se petrec în lume la 
voia întâmplării, nu se perpetuează printre popoare ca nişte valuri de mare 
purtate de vânt încoace şi încolo, ci toate sunt lucrarea lui Dumnezeu şi a 
tainicei Lui înțelepciuni. De aceea nici n-a zis că nu este stăpânitor, decăt 
numai de la Dumnezeu, ci vorbeşte de lucrul de sine, zicând: că nu este 
stăpânire, fără numai de la Dumnezeu, şi stăpânirile care sunt rânduite.” 
(Omilii la Epistola către Romani a Sfântului Apostol Pavel, omiha XXIII, 
pp. 432-433) 


„ȘI de ce să te minunezi că aşa se petrece cu comunităţile omeneşti, 
când vedem că acelaşi lucru I-a făcut şi cu trupul nostru? Fiindcă nici aici El 





**! Tâlcuirea D-lui Adrian Tănăsescu-V las: Supraveghetor (n.s. 18, p. 51) 

n-a făcut deopotrivă în cinste toate mădularele, ci pe unele le-a făcut 
superioare, iar pe altele inferioare; pe unele ca să stăpânească pe celelalte, 
iar pe altele ca să fie stăpânite. Acest fapt l-ar putea vedea cineva şi printre 
animalele necuvântătoare, ca de pildă printre albine, printre cocori, printre 
turmele de oi sălbatice. Dar nici chiar marea nu este lipsită de aceasta ordine 
înțeleaptă, căci şi acolo multe specii de peşti se pun în subordinea unuia 
dintre ei, şi sunt astfel comandate încât fac călătorii foarte întinse, în cea mai 
perfectă ordine. Anarhia pretutindeni este un mare rău şi pricină a tuturor 
tulburărilor. 

Aşadar, după ce a spus de unde este stăpânirea, a adăugat imediat: 
Pentru aceea, cel ce se împotriveşte stăpânirii, se împotriveşte rânduielii lui 
Dumnezeu (13, 2). Ai văzut unde a ridicat această problemă, cum i-a 
înfricoşat pe ascultători şi cum a arătat că îndeplinirea acestei porunci este 
din datorie? Ca să nu zică credincioşii că ne înjoseşti şi ne faci vrednici de 
disprețuit, ca noi, care avem făgăduinţa a ne bucura de bunurile împărăției 
celei cereşti, să fim supuşi stăpânitorilor lumii acesteia, iată că Apostolul 
arată că făcând aceasta ei se supun nu stăpânitorilor vremelnici, ci lui 
Dumnezeu Însuşi. Însă Apostolul nu zice chiar aşa, ci cu ideea contrară îşi 
înfricoşează ascultătorii, şi face lucrurile înțelese, zicând că cel ce se 
împotriveşte stăpânitorului se luptă cu Dumnezeu, Care a legiuit toate 
acestea. 

Prin toate mijloacele el încearcă a arăta ascultătorilor, că noi dăm 
această supunere stăpânitorilor nu dintr-un capriciu sau pentru mulțumirea 
lor, ci din datoria pe care o avem de a ne supune. Cu chipul acesta, chiar şi 
stăpânitorii cei necredincioşi puteau fi atraşi la evlavie şi la credinţa creştină, 
în acelaşi timp şi credincioşii se supuneau stăpânirilor fără murmur. 

Se clevetea mult în vremurile acelea, şi Apostolii erau defăimați ca 
aducători de inovaţii şi de împotrivire, şi erau acuzaţi că nu numai vorbeau, 
CI Şi făceau totul pentru răsturnarea legilor obşteşti. Deci — zice — când tu vei 
arăta pe Stăpânul nostru, al tuturor, Care ne sfătuieşte a face aşa, atunci vei 
astupa şi gurile celor ce ne defăimau că introducem inovaţii, iar în acelaşi 
timp vei putea vorbi cu mult curaj şi despre dogmele credinţei şi ale 
adevărului. Deci să nu te ruşinezi de o astfel de supunere, căci Dumnezeu 
le-a legiuit toate acestea, şi tot El este grozav răzbunător al celor ce-L 
disprețuiesc. El nu-ţi va aplica o pedeapsă oarecare, ci pe cea mai mare, şi 
nimic nu te va putea scăpa de acea pedeapsă, oricât te-ai împotrivi, ci vei 
suferi cea mai cruntă osândă — şi din partea oamenilor, căci nimeni nu-ţi va 
veni în ajutor, dar şi din partea ui Dumnezeu, pe Care Îl mânii contra ta. 

Toate acestea lăsându-le a se înţelege, zice: Jar cei ce se împotrivesc 
îşi vor lua osândă. Apoi arătând şi câştigul ce-l vor avea după această frică, 

îi convinge şi prin argumente raționale să se supună, zicând astfel: Căci 
dregătorii nu Sunt frică pentru fapta bună, ci pentru cea rea (13, 3).” (Omilii 
la Epistola către Romani a Sfântului Apostol Pavel, omiha XXIII, pp. 433- 
435) 


„Nu cumva dregătorul ceartă pe cel ce face bine? Nu cumva el este 
înfricoşător celor ce se îndeletnicesc cu faptele cele bune? De aceea şi 
spune: Voieşti, deci, să nu îţi fie frică de stăpânire? Fă binele şi vei avea 
laudă de la ea. Vezi cum îi împrieteneşte cu stăpânitorul, pe care îl arată 
chiar lăudător al lor? Ai văzut cum le-a alungat neîncrederea în el? 

Căci ea este slujitoare a lui Dumnezeu spre binele tău (13, 4). 

Atât de departe este el — zice — de a te înspăimânta, încât te şi laudă; 
şi atât de departe este de a te împiedica în fapta bună, încât chiar el însuşi 
conlucrează cu tine în săvârşirea ei. Deci când tu îl ai şi lăudător, şi 
ajutător, de ce să nu te supui? Căci el şi în alt mod contribuie la uşurinţa 
faptei bune, deoarece pe cei răi îi pedepseşte, pe când pe cei buni îi 
răsplăteşte şi-i cinsteşte, şi cu un cuvânt el conlucrează la îndeplinirea voii 
lui Dumnezeu. 

De aceea l-a şi numit slujitor al lui Dumnezeu. 
Gândeşte-te bine: eu, de pildă, sfătuiesc pe fiecare să fie prudent, dar şi 
dregătorul acelaşi lucru îl spune prin legile pe care le aplică; îndemn pe 
fiecare să nu fie lacom şi nici să nu răpească dreptul altuia, dar şi dregătorul 
pentru asemenea fapte este pus să judece. Aşa că el este conlucrător nouă şi 
ajutător, şi pentru aceasta a fost trimis de Dumnezeu. Deci din amândouă 
părțile el este de respectat: şi pentru că a fost trimis de Dumnezeu, şi pentru 
că îndeplineşte astfel de slujbă.” (Omilii la Epistola către Romani a 
Sfântului Apostol Pavel, omilha XXIII, pp. 435-436) 


„Deci, dacă şi pedepsind, şi cinstind, el slujitor al lui Dumnezeu este, 
săvârşind fapta bună şi alungând răul, ceea ce voieşte şi Dumnezeu, de ce să 
te cerți cu El, care ne aduce atâtea bunuri şi ne înlesneşte în toate ale 
noastre?! 

Mulţi la început îndeletnicindu-se cu fapta bună de frica dregătorilor, 
după aceea fac aşa şi pentru frica de Dumnezeu. Pe oamenii proşti nu-i pot 
înfricoşa atât cele viitoare, pe cât cele prezente. Cel ce pregăteşte mai 
dinainte sufletele celor mai mulți cu frica şi cu cinstea, ca astfel să devină 
mai pricepuți în învățătura cuvântului lui Dumnezeu, unul ca acesta este 
numit după dreptate slujitorul lui Dumnezeu.” (Omilii la Epistola către 
Romani a Sfântului Apostol Pavel, omilia XXIII, pp. 436-437) 

„Într-o altă epistolă porunceşte nu numai de a se supune, ci şi de a se 
ruga pentru ei, arătând şi folosul ce-l au dacă vor face aceasta: Ca să 
petrecem viaţă paşnică şi liniştită, întru toată cuvioşia şi bună-cuviinţa (| 
Timotei 2, 2). 

Nu puţin contribuie ei la starea vieții prezente de a ne înarma, de a 
respinge pe duşmani, de a împiedica pe cei ce se răscoală prin cetăţi şi de a 
împrăştia toate neînțelegerile. Să nu-mi spui că acela, bunăoară, îşi 
întrebuințează în rău slujba; uită-te numai la buna podoabă a acestei 
rânduieli, şi atunci vei vedea şi aici marea înțelepciune a Celui ce a rânduit 
aceasta dintru început.” (Omilii la Epistola către Romani a Sfântului Apostol 
Pavel, omilhia XXIII, p. 438) 


„Ascultaţi pe mai marii voştri şi vă supuneţi lor, că aceştia 
priveghează pentru sufletele voastre ca cei ce au să dea seama. Audă 
acestea şi stăpânitorii şi cei stăpâniţi, căci dacă trebuie a fi ca supuşi cei 
stăpâniți, apoi şi stăpânitorii trebuie a fi treji şi neadormiţi.” (Comentariile 
sau Explicarea Epistolei către Evrei, omilia XXXIV, p. 384) 


„Cel ce se supune stăpânirilor pământeşti, în realitate se supune 
lui Dumnezeu. Şi cel ce nu se supune stăpânirilor se împotriveşte lui 
Dumnezeu. Pentru că, după cum spune Scriptura, nu este stăpânire decăt 
de la Dumnezeu, iar cele ce sunt, de la Dumnezeu sunt rânduite (Romani 
13, 1). Faptul că unii stăpânesc şi alții sunt stăpâniţi, unii administrează 
şi alții sunt administrați, încât să nu facă fiecare ce vrea şi societatea 
noastră să nu devină ca o mare furtunoasă, este lucrarea înţelepciunii lui 
Dumnezeu. Izgoneşte-l pe cârmaci de la cârma corăbiei, şi o vor înghiți 
valurile. Izgoneşte-l pe general de la conducerea oştirii, şi va fi nimicită 
de duşmani. Izgoneşte-i pe conducătorii unei societăţi, şi aceasta va deveni 
junglă. Ceea ce sunt piroanele pentru întărirea unei case, aşa sunt şi 
conducătorii pentru buna funcționare a unei societăți şi a unei cetăți 
organizate. 

Când un conducător este drept şi iubitor de oameni, atunci 
devine cu adevărat puternic şi iubit de popor. Nimic nu-i arată însuşirile 
sale de conducător, ca dragostea pe care o poartă pentru poporul pe care-l 
conduce. Vedeţi cum şi un tată, nu este tată adevărat pentru că a contribuit 
la naşterea unui copil, ci mai ales pentru că-l iubeşte şi-l îngrijeşte cu 
blândețe. 

Aşadar, stăpânitorii să cârmuiască cu nepărtinire, cu dreptate şi 
frică de Dumnezeu, urmărind mereu binele poporului. Iar cetățenii să nu 

se împotrivească orânduirii pe care a întocmit-o Dumnezeu, căci altfel îşi 
vor atrage pedeapsă asupra lor. De stăpânire nu-i e frică celui ce face 
binele, ci celui ce face răul. Aşadar, faceți cu toţii binele, nu numai pentru 
a vă feri de pedeapsa stăpânirii, ci şi pentru că asta v-o impune conştiinţa 
voastră. Astfel, veţi avea şi binecuvântarea Domnului şi veţi moşteni şi 
împărăția cerurilor, cu harul şi iubirea de oameni a Domnului nostru.” (Din 
vol. Problemele vieții, pp.184-185) 


STATUL (nu este stăpânire decât de la Dumnezeu) 


„Cum, dar, spune Pavel că nu e stăpânire decât de la Dumnezeu? 
Fundcă El ne-a rânduit-o spre folos, deoarece păcatul a adus trebuința 
aceasta, iar Dumnezeu ne-a întors-o spre folos; şi precum trebuința de 
leacuri vine de la răni, iar folosirea lor de la înțelepciunea doctorilor, aşa şi 
trebuința robiei de la păcat s-a făcut, iar întoarcerea ei spre folosul nostru - 
de la înțelepciunea lui Dumnezeu.” (Cele dintâi omilii la Facere, cuvântul al 
patrulea, p. 52) 


STATUL (sfaturi pentru conducătorul statului) 


„Căci adevăratul stăpânitor este cel care-şi poate înfrâna mânia, 
invidia şi iubirea de plăceri, cel ce ţine legea lui Dumnezeu, cel ce-şi 
păzeşte mintea liberă şi nu lasă patimile să-i cuprindă sufletul. Pe un 
astfel de om cu mare plăcere l-aş vedea conducător al întregii lumi. 
Pentru că cel care cârmuieşte cu cugetul peste patimile sufletului, lesne va 
putea să-i conducă pe oameni după legea lui Dumnezeu, cu dreptate, iubire 
de oameni şi jertfire de sine. Dimpotrivă, conducătorul care este rob al 
patimilor şi al plăcerilor, nu numai că este batjocorit şi scârbit de oamenii 
pe care-i conduce, dar nici nu-şi poate exercita cum trebuie puterea. ȘI, 
adevărat, cum îi poate conduce pe alţii de vreme ce nu se poate conduce 
pe sine? 

Nu trebuie, aşadar, ca cineva să aibă ca scop al vieții sale urcarea 
pe tronul puterii şi dobândirea de cinstiri, ci cum să devină om virtuos şi 
învăţat. Puterea, de multe ori, ne târăşte în lucrări potrivnice legii lui 
Dumnezeu. Astfel, dacă deţinem o funcție de conducere, avem nevoie de 
multă mărinimie ca să administrăm bine treburile şi să nu fim orbiţi de 
mândrie, care izvorăşte din slavă.” (Din vol. Problemele vieții, pp. 
182-183) 

„Când un conducător este drept şi iubitor de oameni, atunci 
devine cu adevărat puternic şi iubit de popor. Nimic nu-i arată însuşirile 
sale de conducător, ca dragostea pe care o poartă pentru poporul pe care-l 
conduce. Vedeţi cum şi un tată, nu este tată adevărat pentru că a contribuit 
la naşterea unui copil, ci mai ales pentru că-l iubeşte şi-l îngrijeşte cu 
blândeţe.” (Din vol. Problemele vieții, p.184) 


„Mulţi conducători, când fură poporul, sunt blânzi, măsuraţi şi pri- 
etenoşi, nu datorită firii lor, ci silniciei conştiinţei, că le lhpseşte îndrăznirea 
din pricina hoţiilor - şi, dimpotrivă, mulţi conducători care nu iau mită sunt 
împovărători şi aspri, iarăşi, nu datorită firii lor, ci slavei deşarte, că se ştiu 
curați de orice mită; rar poți găsi un conducător care să aibă aceste două 
însuşiri; să fie, adică, şi blând, şi nemitarnic.” (La cuvântul apostolic: <<0O, 
de mi-ați îngădui puţină neinţelepţie!>>, 9, în vol. Despre schimbarea 
numelor. Despre răbdare. Despre milostenie..., p. 328) 


STĂRUINȚA 


„+... apa, picând necontenit pe o piatră, la sfârşit o găureşte. Ce este 
mai moale decât apa şi ce este mai vârtos decât piatra? Cu toate acestea, 
necontenirea picurării biruieşte firea cea vârtoasă a pietrei. lară dacă 
necontenirea poate birui chiar firea, cu atât mai vârtos va putea ea să 
biruiască voia.” (Cuvânt la Sfânta şi Marea Marţi, în vol. Omilii la Postul 
Mare..., p. 122) 


SUFERINŢA (pentru Dumnezeu) 


„Aşa e obiceiul drepţilor! Când suferă ceva pentru Dumnezeu, nu iau 
aminte la chipul celor ce se întâmplă, ci se gândesc la rostul lor şi suferă 
totul cu uşurinţă. De pildă Pavel, dascălul neamurilor, numea uşoare 
temniţele, lanțurile, primejdiile de fiecare zi, necazurile acelea multe şi 
nesuferite, nu pentru că ele erau prin fire aşa, ci pentru că rostul acestor 
suferinţe îi întărea atât de mult voinţa, că nu se ferea de necazurile ce veneau 
asupra lui. Ascultă că o spune singur: Necazul nostru de acum, trecător şi 
uşor ne aduce slavă veşnică mai presus de măsură Ul Cor, 4, 17). 
Aşteptarea slavei viitoare pe care o vom dobândi, spune Pavel, şi a acelei 
fericiri veşnice, mă face să îndur aceste nenumărate necazuri şi să le socot 
mai uşoare. Ai văzut că dorul de Dumnezeu taie tăria necazurilor şi că nici 
nu ne lasă să le simțim când vin peste noi?” (Omilii la Facere, omilia XXV, 
V, în col. PSB, vol. 21,p. 312) 

„Căci chiar când voi aţi fi ameninţaţi cu focul, cu cele mai mari şi mai 
grozave chinuri, voi n-ar trebui pentru aceea să încetaţi de a cânta imne şi 
laude Domnului; ci ar trebui să suferiți totul pentru iubirea faţă de EI; aşa 
trebuie să fie slujitorul credincios, aşa este un suflet ferm şi constant.” 
(Comentar la Evanghelia de la loan, omiha XXXV, 3,p. 171) 


„Cele ce EI a pătimit, deşi ni se par triste şi mâhnicioase, acelea sunt 
care au contribuit la eliberarea şi mântuirea întregii firi. Tot aşa, deci, şi tu, 
căci patimile pe care le vei suferi pentru el, acelea sunt care vor contribui la 
slava şi învrednicirea ta.” (Omilii la Epistola către Romani a Sfântului 
Apostol Pavel, omilha XV, p. 291) 


„+... ŞI noL, când pătimim ceva pentru Hristos, nu numai că suferim cu 
bărbăție, ci încă ne şi bucurăm. Când postim, săltăm ca şi cum ne-am desfăta, 
când suntem batjocoriţi, jucăm ca şi cum am fi fost lăudaţi, când cheltuim, ne 
înfierbântăm ca şi cum am câştiga; măcar de am da celor săraci - socotim 
aceasta ca şi cum am lua - căci cel ce nu dă cu acest gând nu va da cu 
mulțămire. Deci când tu voieşti a-ți împrăştia din avutul tău, nu numai la 
aceasta să te uiţi, că adică cheltuieşti, ci că încă vei câştiga mai mult, şi 
aceasta să o ai în vedere înaintea aceleia. Și nu numai fiind vorba de 
milostenie să te gândeşti aşa fel, ci la toată virtutea nu te gândi la asprimea şi 
amărăciunea durerilor, ci să ai în vedere şi dulceaţa răsplătirilor, iar mai 
presus de toate pe însăşi pricina acelor lupte, adică pe Domnul nostru lisus 
Hristos, şi atunci cu uşurinţă vei birui în lupte şi vei vieţui în mulţumire toată 
viaţa.” (Tâlcuiri la Epistola a doua către Corinteni, omilia XI, pp. 116-117) 


„Unora desigur că li se pare lucru de râs, că a fi cineva necinstit şi 
batjocurit, poate a-i provoca bucurie, şi să se creadă încă fericit că s-a 
învrednicit de o asemenea cinste; dar cei ce ştiu şi cunosc bine pe Hristos, 
consideră aceasta ca cea mai mare fericire dintre toate plăcerile. Dacă cineva 
mi-ar dărui cerul întreg, sau acel lanţ, eu desigur că aş prefera lanţul. Dacă 
cineva m-ar face să aleg una din două: sau cu îngerii a sta în cer, sau cu 
Pavel legat pentru Hristos, aş prefera lanţul şi închisoarea lui. Dacă cineva 
m-ar pune să stau cu vreuna dintre puterile cereşti de pe lângă tronul 
Stăpânului, sau cu vreun astfel de legat pentru Hristos, eu aş alege mai 
degrabă de a fi un astfel de legat. Nimic nu poate fi mai fericit ca acel lanţ. 
(...) Cu drept cuvânt eu admir pe acei bărbaţi ai doririlor lui Hristos. Aş voi 
să văd acele lanţuri de care se tem demonii şi se înfricoşează, iar îngerii se 
sfiesc. Nimic nu e mai bun, ca a pătimi rele pentru Hristos. Nu fericesc atâta 

pe Pavel că a fost răpit în rai, cum îl fericesc că a fost aruncat în închisoare! 
Nu îl fericesc atâta că a audit vorbe negrăite, pe cât îl fericesc că a suferit 
legăturile! Nu îl fericesc că a fost răpit la al treilea cer, cum îl fericesc pentru 
legăturile lui.” (Comentariile sau Explicarea Epistolei către Efeseni, omilia 
VIII, pp. 72-73) 


„Cu adevărat că acesta e cel mai mare har dintre toate, mai mare decât 
harul de a opri cursul soarelui şi al lunii mai mare de cât harul de a mişca 
pământul; acesta e mai mare decât harul de a stăpâni demonii sau de a-i 
alunga. Nu atât se întristează ei când se văd alungaţi prin credința noastră, ca 
cum se întristează când ne văd pătimind ceva cu curaj pentru Hristos, şi când 
suntem legați pentru EI, că aceasta mai mult încă ne ridică curajul. Nu doar 
de aceea e bine de a fi legat pentru Hristos, pentru că adică faptul acesta ni- 
ar procura împărăția cerurilor, ci pentru că suferim pentru Hristos. Nu 
fericesc pe cei legați pentru că se duc în ceruri ci pentru că sunt legaţi pentru 
Stăpânul cerurilor. Câtă mândrie sufletească nu este, când cineva scrie că a 
fost legat pentru Hristos! Câtă mulțumire, câtă onoare, câtă strălucire! Aş voi 
ca să vorbesc veşnic despre aceasta. Aş voi să mă învrednicesc de lanţul şi 
legăturile lui Pavel.” (Comentariile sau Explicarea Epistolei către Efeseni, 
omilia VIII, p. 75) 


„larăşi îi învăţa (pe filisteni - n.n.) să-şi smerească gândurile, lăsând 
totul pe seama lui Dumnezeu, iar faptul de a suferi pentru Hristos el îl 
numeşte har. Aşadar nu vă sfiiți, nu vă ruşinaţi, căci a suferi pentru Hristos 
este un har cu mult mai minunat decât harul de a învia morții şi de a face 
minuni. Înviind morţi, eu sunt datornicul, iar suferind pentru Hristos îl am 
datornic pe El. Astfel încât nu doar că nu trebuie să vă ruşinați, ci chiar să vă 
bucuraţi, ca unii ce aţi primit har.” (Omilii la Epistola către Filipeni, omilia 
a V-a, pp. 83-84) 


„+... împlinesc în trupul meu lipsurile necazurilor lui Hristos (Col., 1, 
24), iar aici prin persecuțiile şi prin patimile lui este înţeleasă tocmai 
moartea. El nu a căutat ale sale, ci pe cele ale multora, aşa că şi persecuțiile, 
şi necazurile, şi supărările, nu numai că nu trebuie să ne alarmeze, ci chiar să 
ne bucure, pentru că prin ele noi ne conformăm morţii Lui, ca şi cum ar fi zis 
că devenim o copie fidelă a chipului Său, tapt pe care-l şi spune într-un loc: 
Purtând totdeauna în trup omorârea lui lisus Q Cor., 4, 10). Dar acest lucru 
izvorăşte dintr-o mare credință!” (Omilii la Epistola către Filipeni, omilia a 
XII-a, p. 214) 

„Necazurile şi suferinţele pentru Hristos slavă se numesc, şi peste tot 
locul faptul acesta se numeşte slavă, şi orice necinste am suferi, fie ea cât de 
mare, slavă se numeşte, căci prin aceasta noi devenim cu mult mai 
străluciți.” (Comentariile sau Explicarea Epistolei II către Tesaloniceni, 
omilia III, în vol. Comentariile sau Explicarea Epistolei către Coloseni, 1 şi 
II Tesaloniceni, p. 309) 


„+... fericitul Pavel, mai înainte de bunătățile puse lui deoparte, se 
bucura în întristările care i se întâmplau din pricina lui Hristos şi striga 
zicând: Mă bucur în pătimirile cele pentru voi (Col. 1, 24). Şi iarăşi: Și nu 
numai aceasta, ci mă şi laud cu necazurile (Rom 5, 3). Şi în altă parte: Că 
ne-a fost dăruit de la Dumnezeu nu numai să credem, ci să şi pătimim 
pentru El (Flp. 1, 29). Fiindcă, într-adevăr, acesta este cel mai mare har: a 
fi învrednicit să pătimeşti pentru Hristos. Aceasta este cununa cea frumoasă 
pregătită [unuia ca acesta] şi răsplătire nu mai mică decât răsplătirile vieții 
viitoare. Şi acest lucru îl ştiu toţi care ÎL iubesc pe Hristos cu sinceritate şi 
căldură.” (Cinci cuvântări despre Ana şi Samuel, cuvântul V, în vol. Omilii 
şi cuvântări despre educaţia copiilor..., p. 78) 


„Atleţii lui Hristos simt bucurie şi mulțumire chiar din timpul bătăliei. 
Ne-o dovedesc viețile sfinților. Apostolul Iacob spune: Luați-i fraților, drept 
pildă de suferință şi de îndelungă răbdare de profeţii care-au grăit în 
numele Domnului (lacob 5, 10). Şi apostolul Pavel, după ce mai întâi a 
amintit de nenumăratele suferințe ale sfinților, a adăugat: au rrăir 
strâmtorați, necăjiţi, înjosiţi — ei, de care lumea nu era vrednică! (Evrei ll, 
37-38). Şi cu toate acestea se bucurau! ne încredințează de asta şi Faptele 
apostolilor, unde se spune că Sfinții Apostoli, după ce au fost bătuți prin 
hotărârea membrilor sinedriului, au plecat bucurându-se că au fost 
învredniciți să sufere necinste pentru numele lui Hristos (Fapte 5, 40-41). 
(Din vol. Problemele vieții, p. 27) 


„Cât de mare şi de minunat era Pavel în încercările lui! Când îl târau 
prin tribunale şi temnițe, atunci se înfățişa mai strălucitor, mai slăvit. Când îl 
puneau în lanțuri şi-l chinuiau, atunci devenea înfricoşător chiar şi pentru 
diavoli. Când naufragia, atunci făcea cele mai mari minuni. Cunoscând 
aşadar din experianţă căştigul pe care sufletul îl ia prin pătimire, spunea: De 
aceea mă bucur în slăbiciuni, în defăimări, în nevoi, în prigoniri, în 
strâmtorări pentru Hristos; căci când sunt slab, atunci sunt tare... Ul 
Corineni 12, 10). 


2967 


În Corint erau câţiva care simțeau mândrie pentru izbânzile lor şi-i 
nesocoteau pe ceilalți creştini. Aşadar atunci Pavel a fodst nevoit să arate 
izbânzile lui. Care adică? Nu cumva minunile sau reuşitele sale sau cinstirile 
care 1 se aduceau? Nicidecum. Ca fapte vrednice de laudă a enumerat toate 
pătimirile, prigoanele şi suferințele Iui,eforturile şi primejdule, întemniţările 
şi chinurile, biciuirile şi bătălule, naufragiile şi foametea. Aşadar încheie cu 
următoarele cuvinte: Dacă trebuie să mă laud, cu slăbiciunile mele mă voi 
lăuda (UI Corinteni 11, 30). 

Vezi cum nu numai că nu-i pare rău şi se vaită pentru suferințele 
îndurate, ci le consideră pricini de laudă şi mărire, de slavă şi cinstire.” (Din 
vol. Problemele vieții, p. 28) 


„Cine Îl iubeşte pe Hristos înţelege ce înseamnă aceasta. Cine arde 
de dragoste față de Domnul, cunoaşte puterea lanțurilor. De aceea, un 
asemenea om vrea mai degrabă să fie legat în lanţuri pentru lisus, decât să 
fie în cer. Vrea mai degrabă să fie aruncat într-o închisoare întunecoasă, 
decât să stea de-a dreapta tronului lui Dumnezeu. Dacă ar trebui să aleg 
între cer şi lanţul acela cu care au fost legate mâinile lui Pavel, aş vrea 
mai degrabă lanţul. Dacă ar trebui să aleg între însoțirea cu îngerii şi 
însoțirea cu Pavel înlănțuit, aş alege să fiu şi eu în închisoare. De ce? 
Pentru că nu este un dar mai mare pe lumea aceasta decât să înduri suferințe 
pentru Hristos. 

Nu îl fericesc pe Pavel pentru că s-a ridicat până la al treilea cer şi în 
rai (2 Cor., 12, 2-4), cât pentru faptul că a fost aruncat în închisoare. Nu îl 
fericesc pentru că a auzit cuvinte pe care limba omenească nu are puterea 
să le rostească, cât pentru că a fost lovit şi legat. Pentru mine este mai 
bine să pătimesc din pricina credinţei mele în Hristos, decât să mă bucur de 
cinstire pentru această credință. Numai astfel îl urmez pe Pavel. Numai 
astfel îl urmez pe Însuşi Hristos, Care a lăsat slava cerească şi a venit pe 
pământ ca un om smerit, ca să fie slăvit şi mai mult prin dispreţ, batjocură 
şi moarte. De lucrul acesta ne-a încredinţat Domnul în rugăciunea pe care 
a adresat-o Părintelui Său, cu puţin timp înainte de moarte: Și acum, 
preaslăveşte-Mă Tu, Părinte (loan 17, 5). 

Ce spui, Doamne? Nu peste multă vreme vei fi prins, vei fi biciuit, 
scuipat şi răstignit ca un răufăcător între doi tâlhari, iar Tu vorbeşti despre 
slăvire? Da, ne răspunde El, roate acestea sunt spre slava Mea, căci 
pătimesc pentru voi, oamenii, pe care vă iubesc. Aşadar, dacă Domnul 
nostru, Care este nevinovat şi fără de păcat, socoteşte că suferind, şi 
murind de dragul nostru, este slăvit mai mult decât dacă ar fi rămas în cer 
să se bucure de fericirea Sa, între îngerii care Îl slăvesc fără încetare, cu 

atât mai mult ar trebui să gândim astfel noi, păcătoşii şi nevrednicii, atunci 
când pătimim de dragul Celui care ne-a izbăvit de moartea veşnică şi ne-a 
dăruit mântuirea.” (Din vol. Problemele vieții, pp. 278-179) 


„... ce lucru greu e să locuieşti la închisoare şi să fu încins în lanţuri? 
Ce lucru greu e să suferi rău când faptul de a suferi rău e temei al unei atât 
de mari neguțătorii? Ce lucru greu e exilul? Ce lucru greu e confiscarea 
averilor? Acestea sunt cuvinte goale ale unei realități cumplite, simple 
cuvinte de întristare. Căci dacă-mi vorbeşti de moarte, îmi vorbeşti de o 
datorie a firii căreia negreşit trebuie să ne supunem chiar dacă nu ne-o aduce 
nimeni; iar dacă-mi vorbeşti de exil, nu spui nimic altceva decât faptul de a 
vedea un ţinut şi multele lui oraşe; iar dacă-mi vorbeşti de confiscarea 
bunurilor, îmi vorbeşti de libertate şi de faptul de a fi în chip fericit dezlegat 
de ele.” (Scrisori din exil, 17 scrisori către Olimpiada, scrisoarea IX, 4e, în 
vol. Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., pp. 180-181) 


„... Pavel fund biciuit, fiind alungat, pătimind zeci de mii de lucruri 
cumplite, se bucura spunând aşa: Mă bucur în pătimirile mele pentru voi 
(Col., 1, 24). Premiul virtuţii stă numai în Împărăţia cerurilor, ci în însuşi 
faptul de a pătimi, fiindcă acesta e premiul cel mai mare: a pătimi ceva 
pentru adevăr. De aceea şi corul Apostolilor a plecat bucurându-se de 
sinedriul iudeilor nu numai din pricina Împărăției cerurilor, ci şi pentru că s- 
au învrednicit să sufere necinste pentru Hristos (FA., 5,40-41). Căci însuşi 
acest lucru e în sine cea mai mare cinste, cea mai mare cunună şi cel mai 
mare premiu, şi temeiul unei plăceri neveştejite.” (Scrisori din exil, 17 
scrisori către Olimpiada, scrisoarea XIII, 4a, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., pp. 219-220) 


„Eu nu-i admir pe creştinii de atunci atât că erau loviți de necazuri, cât 
îi admir că se bucurau suferind pentru Dumnezeu necazul.” (Jarăşi, la 
aceleaşi cuvinte: <<Dar având acelaşi duh al credinței, precum este 
scris>>; şi pentru ce primim toți îndeobşte cele bune ..., 5, în vol. Despre 
schimbarea numelor. Despre răbdare. Despre milostenie..., p. 302) 


SUFERINŢA (sfinţii — pilde de răbdare a suferinţei) 


„...l0V, care nu numai că n-a fost înecat de atâtea valuri, ba 
dimpotrivă a biruit valurile. A îndurat cu trupul său toate suferinţele 

cunoscute pe lume; şi ele l-au arătat şi mai strălucitor. Lanţul de nenorociri 
nu numai că nu l-a plecat de frică cu capul la pământ, ci l-a deşteptat să 
mulțumească şi mai mult; prin toate faptele sale şi-a arătat recunoştinţa sa; a 
dat diavolului lovitură de moarte şi 1-a arătat că se străduieşte zadarnic şi că 
loveşte cu piciorul în bolduri”. (Omilii la Facere, omilia XXIII, IV, în col. 
PSB, vol. 21, p. 280) 


„Nu l-a tulburat pe lov nici una din suferinţele acelea mari şi cumplite 
care au căzut asupra lui. Dar nu mi te uita la pierderea averilor, nici la 
moartea copiilor, nici la bubele lui de nevindecat, nici la vorbele rele ale 
soției sale, ci la celelalte suferințe ale lui, cu mult mai cumplite decât 
acestea! 

- Dar ce suferinţe mai mari decât acestea a îndurat lov? aş putea fi 
întrebat. Din istoria vieţii sale nu cunoaştem altele! 

- Pentru că dormim, nu le cunoaştem! Cel care caută cu grijă şi 
cercetează bine mărgăritarul, va afla suferințe cu mult mai mari decât 
acestea. Altele îi erau suferințele, mai cumplite şi mai mari, în stare să-i 
zguduie şi mai mult sufletul lui lov. În primul rând că nu ştia nimic lămurit 
de împărăţia cerurilor şi de înviere; de aceea şi spunea cu lacrimi: Că nu voi 
trăi în veac, ca să rabd! (lov 7, 16). În al doilea rând, că ştia că a făcut mult 
bine; în al treilea rând, că ştia că n-a făcut nici un rău; şi în al patrulea rând, 
că socotea că suferă acestea de la Dumnezeu - că dacă ar fi ştiut că le suferă 
şi de la diavolul, şi asta l-ar fi scandalizat din destul -, în al cincilea rând, că 
auzea pe prietenii lui învinuindu-l de păcat: N-ai fost biciuit pe cât ai 
păcătuit! (ov 11, 6); în al şaselea rând, că vedea că cei ce trăiesc în păcat 
sunt fericiți şi-şi bat joc de el; în al şaptelea rând, că n-a văzut vreodată pe un 
altul suferind atâta. 

lar dacă vrei să afli cât de mari au fost suferințele lui lov, gândeşte-te 
la cele ce se petrec acum. Cu toate că acum aşteptăm împărăția cerurilor, că 
nădăjduim învierea şi bunătăţile cele nespuse, că ne ştim vinovați cu mii de 
păcate, că avem înaintea noastră pilde atât de mari, că suntem părtaşi unei 
atât de înalte filozofi, totuşi dacă unii din noi pierdem o fărâma de aur, şi 
aceea de cele mai multe ori furată, apoi socotim viața cu neputinţă de trăit; 
mai mult: nici femeia nu ne pisează la cap, nici copiii nu ne sunt ucişi, nici 
prietenii nu ne ocărăsc, nici slugile nu ne batjocoresc, ci sunt chiar mulți cei 
care ne mângâie: unii cu cuvântul, alții cu fapta; gândeşte-te acum de câte 
cununi nu este vrednic lov, care vedea agonisita sa, câştigată prin muncă 
cinstită, răpită fără rost şi fără pricină, care vedea că suferințele vin valuri- 
valuri peste el, el rămânând nemișcat în mijlocul tuturor acestor încercări şi 

înălţând Stăpânului cuvenita mulțumire pentru toate?”. (Omilii la Matei, 
omilia XXXIII, VI, în col. PSB, vol. 23, pp. 417-418) 


„Îngăduiţi-mi să spun cu îndrăznire că acel fericit bărbat, dacă n-a fost 
mai mare chiar decât apostolii, apoi nicidecum n-a fost mai mic. Apostolii 
aveau o mângâiere în suferinţele lor, că le îndurau pentru Hristos; şi leacul 
acesta era îndestulător să le înalțe sufletele în fiecare zi, că aveau în orice 
împrejurare pe Stăpânul, Care le spunea: Pentru Mine! şi: Din pricina Mea 
(Matei 5, 11) şi: Dacă pe Mine, stăpânul casei, M-au numit  Beelzebul 
(Matei 10, 25); lov, însă, era lipsit de această mângâiere; şi de mângâierea 
minunilor şi de mângâierea harului. Că lov nici nu avea o atât de mare 
putere a Duhului. Şi grozăvia mare este că lov a îndurat toate aceste 
suferințe, după ce dusese o viață îmbelşugată şi desfătată, după ce se 
bucurase de atâta cinste; că n-a fost un pescar sau un vameş sau un om care a 
trăit cum a putut. Şi ceea ce părea împovărător pentru apostoli, aceea a 
suferit şi lov: ura prietenilor, a casnicilor, a duşmanilor, a celor cărora le 
făcuse bine; dar el nu putea vedea ancora aceea sfântă, portul acela 
neînvălurat, adică cele spuse de Domnul apostolilor: Pentru Mine! 

Mă minunez şi de cei trei tineri din Babilon, că au îndrăznit să înfrunte 
cuptorul, că s-au împotrivit tiranului. Dar ascultă ce spun ei: Dumnezeilor tăi 
nu Slujim, iar icoanei pe care ai ridicat-o nu ne închinăm! (Dan., 3, 18). 
Mare mângâiere le era lor că ştiau bine că pentru Dumnezeu îndură toate 
acele suferinţe; dar lov nu ştia că suferinţele lui erau o luptă. Dacă ar fi ştiut, 
nici n-ar fi simțit suferințele. Gândeşte-te că atunci când a auzit pe 
Dumnezeu spunându-i: Crezi, oare, că Eu ţi-am răspuns pentru altă pricină, 
decât pentru că te arăţi drept? (lov 40, 3), îndată, numai la auzul acestor 
cuvinte, a răsuflat uşurat, s-a smerit pe sineşi şi a socotit suferințele lui o 
nimica, grăind aşa: Pentru ce să mai judec, când sunt sfătuit şi dăscălit de 
Domnul, auzind acestea, eu care nu sunt nimic? (lov 39, 34); şi iarăşi: Mai 
înainte, cu urechea Te-am auzit; iar acum ochiul meu Te-a văzut; pentru 
aceea m-am smerit şi m-am topit şi m-am socotit pământ şi țarină (lov 42, 
5-6). 

Această vitejie, deci, această blândeţe a celui care a trăit înainte de 
darea legii şi înainte de venirea harului să o râvnim şi noi cei care trăim după 
ce s-a dat legea şi a venit harul, ca să putem să ne sălăşluim în cerurile cele 
veşnice”. (Omilii la Matei, omilia XXXIII, VII, în col. PSB, vol. 23, pp. 
418-419) 


„Abel n-a pierit prin mâinile fratelui său pentru că adusese prinos lui Dumnezeu primii 
Dumnezeu şi martirul cu două coroane nemuritoare. Moise, ajutând pe un 

israelitean apăsat pe nedrept, a întins pericole pentru zilele sale şi s-a văzut 
nevoit să ia fuga! (Exod 2). Dumnezeu a îngăduit, pentru ca să cunoaşteţi 
care este răbdarea sfinţilor. Dacă în întreprinderile noastre spirituale am fi 
asiguraţi de a nu suferi nici o nenorocire, am avea cu atât mai puţin merit cu 
cât ne vom teme mai puţin; dar ceea ce face pe cei drepți mai de admirat în 
săvârşirea faptelor pioase, este că ei nu renunţă la ele cu toate pericolele care 
amenință averile şi viaţa lor, cu toate nenorocirile ce ei prevăd, teama 
acestor nenorociri este neputincioasă a slăbi ardoarea lor.” (Primele patru 
omilii despre statui, omilia |, p. 28) 


„Lumea îl cunoaşte astăzi (pe lov — n.n.), după atâtea şi atâtea 
veacuri, nu pentru că dădea din averea sa săracilor, ci pentru că atunci 
când a rămas fără avere nu s-a pierdut cu firea; nu pentru că îi îmbrăca 
pe cei goi cu haine făcute din lâna oilor sale, ci pentru că atunci când 
a căzut foc din cer şi a ars toate turmele sale, el L-a slăvit pe 
Dumnezeu. Înainte, îmbrăcându-i pe săraci, era milostiv; după aceea, 
slăvindu-L pe Dumnezeu pentru nenorocirea sa, s-a făcut purtător al 
înțelepciunii cereşti. Înainte îi miluia pe săraci, după aceea L-a slăvit 
pe Dumnezeu. Nu a spus în sine: De ce am pățit toate acestea? De 
ce s-au pierdut turmele mele din care hrăneam mii de oameni? Și 
dacă eu nu eram vrednic să mă bucur de o asemenea avere, de ce nu 
S-a milostivit Dumnezeu măcar de săraci? Nici un asemenea gând nu 
i-a trecut prin cap. Dimpotrivă, cunoscând că Dumnezeu pe toate le 
rânduieşte spre folosul nostru, l-a mulțumit. Să-l mulțumeşti lui 
Dumnezeu atunci când totul îţi merge bine nu este lucru de mirare. 
Dar să-l mulţumeşti pentru încercările cele mai mari este minunat şi 
vrednic de laudă. 

Dacă cei care s-au îmbogățit prin nedreptăți şi furturi sunt 
cuprinşi de o mare tristeţe şi deznădejde atunci când pierd fie şi o 
parte mică din averea lor, câte laude nu i se cuvin lui lov, care chiar 
dacă a pierdut dintr-odată tot ce agonisise prin muncă cinstită, nu şi- 
a pierdut nădejdea în Dumnezeu şi nu a încetat să-l mulţumească.” 
(Din vol. Problemele vieții, pp. 266-267) 


SUFERINŢA (drepţilor) 


„De vezi că unui drept îi merge rău, adu-ţi aminte de lov! Oricât de 
drept ar fi acela, nu va fi mai drept decât lov, nici măcar pe departe! Oricât 
de multe nenorociri l-ar lovi, nu-l vor lovi atâtea câte l-au lovit pe lov! 

Să ne amintim de acestea, şi să încetăm de a învinui pe Dumnezeu, 
ştiind bine că Dumnezeu nu-l lasă pe un om drept să sufere pentru că l-a 
părăsit, ci pentru că vrea să-l încununeze şi să-l facă mai strălucitor.” 
(Despre mărginita putere a diavolului, omila 1, 7-8, în vol. Despre 
mărginita putere a diavolului. Despre câinţă..., p. 25) 


SUFERINŢA (celor drepți şi „norocirea” păcătoşilor) 


„Când tu vezi pe X dezmierdându-se în ospeţe luxoase, în băi luxoase, 
sau printre femei pierdute, să nu te caini pe tine că nu te poţi bucura şi tu de 
astfel de plăceri, ci caină-l pe acela, pentru că el călătoreşte pe calea 
pierzării. Care este folosul lui din această călătorie, dacă sfârşeşte în scârbă 
şi amărăciune? Ce pagubă poţi avea tu de la acea nemulţumire trecătoare, 
când ajungi la liniştea şi fericirea veşnică? Spune-mi, te rog: dacă cineva ar 
fi chemat de împăratul ca să se ducă la palat prin nişte drumuri prăpăstioase, 
şi în acelaşi timp ar trece prin mijlocul oraşului pe drumuri bune şi frumoase 
şi un condamnat la moarte, pe care din aceşti doi ai ferici tu? Pe care l-ai 
Jeli? Oare nu pe cel ce călătoreşte pe drumul cel larg şi frumos? 

Tot aşa şi în cazul de față, să nu fericim pe cei ce se dezmiardă în 
plăceri, ci pe cei ce se înfrânează, căci aceştia călătoresc spre cer, iar aceia 
spre gheenă.” (Comentariile sau Explicarea Epistolei I către Tesaloniceni, 
omilia IX, în vol. Comentariile sau Explicarea Epistolei către Coloseni, 1 şi 
II Tesaloniceni, pp. 260-261) 


„Lubiţilor, să nu ne tulburăm şi nimeni să nu se neliniştească văzând 
pe cei răi progresând aici. Răsplata nu este aici, nici a virtuţii şi nici a 
răutății; - iar dacă câteodată se vede parcă, fie a binelui, fie a răului, aceasta 
nu este după dreptate, ci la întâmplare, ca şi o gustare a judecății, aşa zicând, 
că cei ce nu cred în înviere, măcar prin acestea să se cumințească aici. Când 
deci vedem un om rău îmbogăţindu-se, să nu ne neliniştim, precum şi când 
vedem pe unul bun pătimind să nu ne tulburăm, căci acolo vor fi cununile, 
acolo şi pedepsele. Dealtmintrelea, nu este nici un rău, care să fie în totul 
rău, ci are în sine şi ceva bun, precum şi nici un bine nu este care să nu aibă 
în sine şi ceva rău şi ceva păcat. Deci, când cel rău prosperă, să ştii că spre 
răul capului său prosperă, căci dacă în schimbul poate a puţine bunătăți ia 
răsplata aici, desigur că acolo va fi pedepsit desăvârşit pentru aceea de care 
aici s-a bucurat. 
Fericit este, însă, mai ales acela, care fiind pedepsit aici, ca astfel să 
lepede de la sine toate păcatele, se duce de aici încercat şi curat şi 

nerăspunzător.” (Comentariile sau Explicarea Epistolei către Evrei, omilia 
V, pp. 106-107) 


„Când vedeţi un om mâhnit, persecutat, încărcat de slăbiciuni şi nevoi, 
nesfârşind viaţa decât după ce a încercat mii de nenorociri, ziceți în voi 
înşivă: dacă n-ar fi înviere şi judecată, Dumnezeu n-ar fi lăsat să iasă din 
această lume fără să bucure în vreun fel pe acei care au suferit atâta din 
cauza Lui; este neîndoios că EI le-a pregătit o viaţă mult mai dulce, mult mai 
plăcută; altfel, n-ar fi lăsat pe atâţia oameni răi să-şi petreacă zilele lor în 
plăceri şi atâți drepți să sufere nenorociri continui; dar fiindcă a pregătit o 
altă viaţă, în care trebuie a răsplăti pe fiecare după meritul său, a pedepsi 
greşelile şi a răsplăti binefacerile, pentru aceea El permite ca omul bun să 
trăiască în necazuri, iar cel rău în plăceri.” (Primele patru omilii despre 
statui, omiha I, p. 23) 


„Nimica nu nelinişteşte pe cei mai mulţi aşa de tare ca aceea că 
bogaţii cei mai prihăniţi se îndulcesc de multă norocire, pe când drepții sau 
cei îmbunătățiți adeseori suferă cea mai amară sărăcie şi mii de alte răni încă 
mai cumplite decât sărăcia. 

De aceea mulți zic: Unde este pronia, unde este dreptatea cea 
dumnezeiască, unde este judecata cea dreaptă? Cel înfrânat şi cel 
îmbunătăţit sunt nenorociţi, pe când cel desfrânat şi cel rău sunt norociți; 
acesta este admirat, celălalt nesocotit, acesta trăieşte în indestulare şi 
desfătare, celălalt este certat de sărăcie şi de mizeria cea mai mare. 

Aşa vorbeşte cel nepriceput, dar în adevăr păcătosul este omul cel mai 
ticălos şi mai nenorocit din lume, chiar când nu se pedepseşte îndată; el 
tocmai atunci este cel mai nenorocit când nu se pedepseşte şi când nu 1 se 
întâmplă nimic potrivnic. 

La boli şi la rele noi nu deplângem pe cel ce se lasă a se vindeca, ci pe 
acei ce sunt nevindecabili. Iară ce este boala şi rana pentru trup, aceea este 
păcatul pentru suflet. Şi ceca ce este tăietură şi doctorie pentru trupul cel 
bolnav, aceea este nenorocirea pentru un suflet bolnav. Aţi înţeles ce zic eu? 
Fiţi cu luare aminte, căci eu voiesc să vă comunic o învățătură de adevărată 
înţelepciune. Presupune că tu vezi pe cineva care are o bubă rea, din care ies 
Viermil şi curge puroi, iar acela îşi neglijează rana şi buba; dar mai vezi încă 
pe un altul, care suferind de aceeaşi boală, se slujeşte de mâinile doctoriceşti, 
lasă a se arde şi a se tăia, şi bea doctorii amare. Spune-mi mie, pe care din 
aceştia doi vei deplânge tu, pe bolnavul care nu se supune vindecării sau pe 
acela care întrebuinţează leacurile? Fireşte că pe acela care nu se lasă a se 
vindeca. De asemenea, înfățişează-ți doi păcătoşi, căci şi păcătosul este un 

bolnav; unul dintre ei se pedepseşte pe pământ, celălalt nu. Deci, să nu zic că 
acest din urmă este un norocit, căci este bogat, căci poate jefui sărmanii, căci 
împilează văduvele, se află bine, cu toate răpirile sale, se îndulceşte de cinste 
şi de consideraţie, are dregătorie şi putere, şi nu cunoaşte nici una dintre 
patimile cele obişnuite omeneşti, nici friguri, nici nenorocire, nici vreun fel 
de boală. Este înconjurat de-o grămadă de copii, se bucură de o vârstă 
norocită, ş.a. şi cu toate acestea, tocmai pe dânsul trebuie să-l deplângeţi mai 
mult, căci el este bolnav fără a primi vindecarea. Cum aşa? Îţi voi spune. 
Când vezi pe cineva suferind de hidropică şi trupul lui umflându-se, iară el 
cu toate acestea nu aleargă la doctor, ci mai vârtos robeşte plăcerii de a bea, 
tine o masă îmbuibătoare, se îmbată în toate zilele şi aşa tot mai mult 
sporeşte boala sa, spune mie, îl lauzi tu oare pe acesta ca pe un norocit, sau îl 
socoți nenorocit? Dacă, dimpotrivă, vezi pe un altul, care de asemenea este 
hidropic, însă caută ajutorul doctorilor, rabdă foamea, trăieşte foarte 
cumpătat, mănâncă şi bea neobişnuit de puţin şi primeşte cele mai amare 
doctorii, care deşi pricinuiesc dureri, însă tocmai prin aceasta restatornicesc 
sănătatea, nu-l vei socoti pe acesta mai norocit decât pe acela? Negreşit, că 
unul este bolnav şi nu se vindecă, celălalt este bolnav şi se vindecă. Cura 
este grea, dar folositoare. Aşa este şi în viaţa noastră cea de acum. Numai că 
aici nu este vorba de un trup bolnav, ci de un suflet bolnav. Locul bolii îl 
ține aici păcatul, doctoria amară fiind pedeapsa dumnezeiască. Adică ceea ce 
lucrează doctorul cu doctoria, cu tăierea şi cu arderea, Dumnezeu lucrează 
cu pedepsele. Precum la boli fierul şi focul cele adeseori întrebuințate, deşi 
ard dureros, opresc cangrena şi stârpesc buba şi sunt foarte mântuitoare, tot 
aşa la un suflet bolnav, foamea şi bolile şi alte rele de tot felul se 
întrebuinţează în locul fierului şi al focului, spre a împiedica întinderea 
cangrenei sufletului şi a-l vindeca. 

Gândiţi iarăşi la doi desfrânaţi, unul bogat, altul sărac. Care din doi dă 
mai multă nădejde de mântuire? Negreşit cel sărac. De aceea, nu zice că cel 
bogat este norocit, pentru că trăieşte în desfătare şi prisosinţă; mi vârtos 
trebuie să socoteşti norocit, pe acela care, fiind desfrânat, este sărac şi se 
chinuieşte de foame, căci sărăcia este pentru dânsul dascălul unei vieți mai 
bune. Aşadar, când vezi un păcătos norocit, plângi, căci răul lui este îndoit; 
el este bolnav şi totodată nevindecabil. Iară când vezi un păcătos în 
nenorocire, mângâie-te, atât pentru că el prin nenorocire se va îmbunătăți 
pentru viitor, cât şi pentru că el prin aceasta curăță multe dintre păcatele 
săvârşite de dânsul. 

Unii oameni se pedepsesc numai aicea pe pământ, alții se curăță în 
această lume, şi primesc pedeapsa deplină în această lume; şi apoi sunt şi din 
aceia care se pedepsesc şi în această lume şi în cealaltă. Pe care dintre cei 

trei oameni îi socotiți voi cei mai norociţi? Desigur, pe cei dintâi, căci ei încă 
aici se curăță de păcatele lor, iar acolo se fericesc veşnic. lară după aceştia, 
pe care? Poate pe aceia care nu se pedepsesc aicea, dar în cea lume suferă 
pedeapsa deplină? Nicidecum aceştia nu sunt cel de al doilea în nenorocire, 
ci mai vârtos aceia care se pedepsesc şi aicea şi acolo. Căci fiind ei şi aicea 
pedepsiţi, de bună seamă pedeapsa lor acolo va fi mai uşoară. lară cine 
numai în acea lume va primi deplina pedeapsă, acela va trebui să sufere 
acolo un chin neîmblânzit, ca îmbuibatul cel bogat din Evanghelie, care nu 
putea dobândi nici măcar o picătură de apă, adică nici cea mai mică 
mângâiere în munca sa, căci el aici nu curățise nimic din păcatele sale. 

Și pe un asemenea om, care trebuie să sufere în acea lume o pedeapsă 
atât de grozavă, îl veți socoti oare fericit pentru traiul bun de pe pământ?” 
(Cuvânt la Duminica Floriilor, în vol. Omilii la Postul Mare..., pp. 99-103) 


„Dacă unii se miră de norocirea celor prihăniți, apoi judec ei, că şi 
răpitorii, prădători de biserici, ucigaşii, corsarii (hoţii de mare), înainte de a 
fi traşi la judecată, trăiesc întru desfătare şi îndestulare, se îmbogăţesc prin 
nenorocirea altora, adună comori nedrepte şi în toate zilele se îmbuibează. 
lară când judecătorul rosteşte hotărârea asupra lor, atunci se pedepsesc 
pentru toate acestea. Tot aşa se întâmplă şi celor ce ţin femei posadnice, 
mănâncă la mese îmbuibătoare, semeţii care înalță sprâncenele şi batjocoresc 
pe cei săraci. Când Unul Născut Fiu al lui Dumnezeu va veni la Judecată cu 
îngerii Săi şi va şedea pe tronul Său, şi toată lumea se va aduna împrejurul 
Lui, atunci ei vor fi aduşi goi şi lipsiţi de toată mărirea lor, nu vor afla nici 
un mijlocitor şi fără milă vor fi aruncaţi în râul cel de foc. De aceea, nu-i 
lăuda ca pe nişte norociți pentru traiul lor cel bun pe pământ, ci deplânge-i 
pentru pedeapsa viitoare. lar pe cel drept să nu-l socoteşti nenorocit, chiar 
de-ar fi sărac, ci laudă-l ca pe un norocit, pentru viitoarea sa bogăție 
cerească.” (Cuvânt la Duminica Floriilor, în vol. Omilii la Postul Mare..., 
pp. 103-104) 


„În viaţa aceasta tuturor li se aplică legea răsplătirii. De aceea cei 
virtuoşi sunt cuprinşi de necazuri. De aceea cei nedrepți se desfată în 
bunătăți. Primii sunt pedepsiţi aici pentru puţinele lor păcate, şi în felul 
acesta nu vor fi hpsiți de rai. Ceilalţi sunt răsplătiți aici pentru puţinele lor 
fapte bune, şi vor fi pedepsiţi veşnic pentru multa lor răutate.” (Din vol. 
Problemele vieţii, p. 18) 


„Răsplata nu este dată în viaţa aceasta trecătoare. Aici este treapta 
nevoinţelor. Premiile şi cununile se vor da în viaţa de dincolo. 

Nu trebuie să ne pară rău pentru cei care sunt încercaţi şi suferă, ci 
pentru cei ce în vreme ce păcătuiesc nu sunt pedepsiţi.” (Din vol 
Problemele vieții, p. 20) 


„Te tulburi şi te necăjeşti pentru că-i vezi pe mulţi trăind în 
fericire şi desfătare, deşi sunt oameni răi şi păcătoşi? Adică suferi 
datorită îngăduinţei şi îndelung-răbdării lui Dumnezeu? Spune-mi, 
câți fură, câți nedreptăţesc, câți ucid? Nu cumva pentru aceştia îl 
osândim pe judecător? Nicicând! Îl vom osândi numai dacă, după ce 
vinovaţii sunt prinşi şi duşi în faţa lui, acela îi găseşte nevinovaţi. 
Deci cum îi ceri socoteală judecătorului înainte ca criminalii să fie 
judecaţi de el? Dar să-ți spun şi altceva? Gândeşte-te ce ai făcut tu în 
viaţă, omule! Cercetează-ţi bine conştiinţa. Atunci nu numai că nu te 
vei mândri cu faptele tale, dar şi părerea ţi-o vei schimba, şi iubirea de 
oameni a lui Dumnezeu o vei accepta, şi îndelung-răbdarea Lui o vei 
mărturisi, şi de neţinerea Sa de minte a răului te vei minuna. Căci 
dacă ne-ar fi pedepsit pe fiecare dintre noi îndată ce păcătuiam, 
neamul omenesc ar dispărut cu mult înaintea noastră.” (Din vol. 
Problemele vieţii, p. 179) 


„Nu trebuie să plângem pentru cel care se zvârcoleşte de 
durere, atunci când doctorul îi cauterizează rănile, pentru că 
după durerea pricinuită de ardere va urma vindecarea rănilor 
sale. Să plângem pentru cel care zace în pat, fără nici o îngrijire din 
partea vreunui medic, pentru că rănile sale se vor infecta, ceea ce îi va 
aduce moartea. La fel, în cazul unui-suflet rănit de păcat, nu trebuie 
să ne pară rău atunci când Dumnezeu îi trimite pedepse, pentru că 
prin acestea, el dobândeşte vindecare. Să plângem şi să jelim acele 
suflete care păcătuiesc fără să primească nici o pedeapsă, pentru 
că le aşteaptă pedeapsa veşnică.” (Din vol. Problemele vieții, 
pp.220-221) 


„Atunci cînd vezi vreun om că trăieşte în evlavie şi dreptate, chiar 
dacă ar fi legat cu mii de lanţuri, chiar dacă ar fi aruncat în cea mai 
întunecoasă închisoare, chiar dacă ar fi chinuit de sărăcie sau dacă nu ar 
avea mâini sau picioare sau dacă ar fi măcinat de vreo boală fără 
vindecare, să-l fericeşti şi să-l invidiezi, pentru că pe acela îl 
aşteaptă viața veşnică şi fericirea nespusă. lar atunci când vezi vreun 
om trăind în nedreptate şi dispreț față de poruncile lui Dumnezeu, 
în viclenie şi înşelăciune, chiar dacă ar fi slăvit de toți oamenii, 

chiar dacă ar avea bogății nenumărate sau dacă ar fi stăpânul lumii, 
să-ți pară rău şi să plângi pentru el, căci îl aşteaptă iadul veşnic şi 
suferința neînchipuită. 

Ce va câştiga cel care este bogat în bani, dar sărac în virtute? 
Ce va câştiga cel care are mult pământ, dar este robul patimilor sale? 
Ce va câştiga cel care este slăvit de oameni, dar este supus 
păcatului? Nimic altceva decât moarte sufletească şi despărțire 
pentru totdeauna de Domnul dătător de viaţă Pentru că plata păcatului 
este moartea, iar harul lui Dumnezeu, viaţa veşnică, în Hristos lisus, 
Domnul nostru (Rom., 6, 23).” (Din vol. Problemele vieții, pp. 294- 
295) 


„Nimeni să nu se supere alunei când vede că cei răi şi nedrepți sunt 
fericiți în această viată, pentru că răsplata bunătăţii şi a răutății nu se face 
aici. pe pământ. Dacă uneori Dumnezeu ne pedepseşte după faptele 
noastre, plata aceasta nu este întreagă, ci o pregustate a ceea ce va fi în 
cealaltă viaţă. Iar lucrul acesta este lăsat de Dumnezeu pentru ca cei care 
nu cred în învierea morţilor şi în Judecata de apoi să se cumințească 
măcar cu cele ce păţesc pe pământ. 

Vezi că vreun om rău se îmbogăţeşte? Nu-ţi pierde îndrăzneala! 
Vezi că, dimpotrivă, un om bun suferă? Să nu te smintească un asemenea 
lucru. Cei răi primesc şi răsplată şi pedepse, căci omul rău nu are numai 
fapte rele. Este posibil ca şi el să fi săvârşit nişte fapte bune. De asemenea, 
cel bun nu se poate să fie cu totul fără de păcat. Cu siguranţă a făcut şi el 
anumite rele. Cel rău primeşte bunătățile pământeşti trecătoare ca 
răsplată pentru puţinele sale fapte bune, iar în viata viitoare, va fi pedepsit 
aspru pentru toată răutatea sa. Pe de altă parte, cel bun suferă, în această 
viață pentru păcatele sale, iar în cealaltă, se va bucura de împărăţia 
cerurilor.” (Din vol. Problemele vieții, p. 331) 


„Cel ce nu suferă nici o pagubă sau altă pedeapsă pentru păcatele lui 
şi cel ce are cinste multă şi odihnă, mare muncă va avea acolo. Pentru aceea, 
când vezi pe cineva îmbogăținându-se din strâmbătăți şi din lăcomie, pe acel 
om nu-l lăuda, ci să-l plângi, că bogăția adaugă munca acolo, de vreme ce 
adună la dânsul blesteme şi urgie de la cei ce le face strâmbătate şi muncile 
păcatelor sunt de multe feluri, după vreme şi după obraji şi după vrednicie şi 
după cunoştinţă şi necunoştinţă.” (Din vol. Mărgăritarele Sfântului loan 
Gură de Aur, pp. 40-41) 

„De vezi un om făcând multe răutăți şi este tot în bine, nu te mira de 
el, ci zi: Acest om ce face atâtea răutăţi şi nu păţeşte nici o nevoie, poate fi 
că a făcut oarecând vreun bine şi acum îşi ia plata bunătăţilor aici, ca să nu 
aibă acolo plata binelui.” (Din vol. Mărgăritarele Sfântului loan Gură de 
Aur, p. 165) 

„Pentru aceea, când vezi pe cel drept muncindu-se şi pedepsindu-se, nu 
te mira, ci numai zi că Dumnezeu vrea să-l curățească aici, şi de se 
pedepseşte şi mai mult decât sunt păcatele lui, i se adaugă dreptatea lui.” 
(Din vol. Mărgăritarele Sfântului loan Gură de Aur, p. 165) 


„Două lucruri ne tulbură, dacă nu ne revoltă: prima este 
prosperitatea păcătoşilor, a doua este suferința drepţilor. 

Păcătoşii sunt actualmente nepedepsiţi? Însă mai întâi dacă 
Dumnezeu ar pedepsi fiecare crimă în momentul în care omul o 
comite, ce ar mai rămâne din nemul omenesc? Şi fără a privi în afară 
spre alţii, să ne întrebăm noi înşine unde am fi? Apoi dacă Dumnezeu 
pedepsea totul în această lume, ce va mai rămâne despre credinţa în 
altă viaţă? În sfârşit, dacă Dumnezeu ar lovi păcătoşii pentru crimele 
lor, cum vor fi răsplătite cele câteva fapte bune ale lor? 

Însă, pe de altă parte, dacă Dumnezeu nu ar lovi niciodată viciul 
în această lume, cum nu va fi slăbită ideea de dreptate a Sa? EI va 
amesteca la păcătoşi binele cu răul, prosperitatea cu suferinţa. 

Faţă de drepţi este mai uşor încă de a înțelege şi de a răzbuna 
divina Providenţă. Dreptul suferă? Însă nu trebuie, prin suferinţă să se 
facă cucerirea împărăției sale veşnice? Pe de altă parte dacă acest drept 
a comis ceva greşeli, nu este natural şi mântuitor ca el să le expieze în 
timp, pentru a evita pedeapsa veşniciei? (Din vol. Bogăţiile oratorice, 


p. 37) 
SUFERINŢA (motivele suferinţei sfinţilor) 


„Eu pot zice că opt sunt motivele suferinţei sfinților. Pentru aceea, ascultaţi-le pe toate c 
Aşadar, primul motiv este pentru a împiedica ca nu cumva virtuțile măreţe şi lucrurile m 
Al doilea, ca lumea să nu-i cinstească mai mult decât trebuie a-i cinsti ca oameni şi ca să 
Al treilea, pentru ca puterea lui Dumnezeu să strălucească mai mult servindu-se pentru a 
Al patrulea, pentru ca răbdarea sfinților însăşi să apară cu mai multă strălucire şi ca să se 
Al cincilea, pentru a ne gândi la învierea morţilor, căci când se vede un drept, plin de 

răsplată pe acei care lucrează pentru ei, cu cât mai mult Dumnezeu nu va 

lăsa niciodată fără răsplată pe acei care s-au sfârşit de suferinţe şi de munci 

pentru El? Dacă însă nu e posibil ca să-i lipsească de răsplata lor, este 
netăgăduit că neprimind-o în această lume, o vor primi în alta. 
Al şaselea, pentru ca acei care suferă nenorociri să fie încurajați şi mângâiaţi văzând că c 
Al şaptelea, pentru ca atunci când suntem îndemnați să privim virtutea drepţilor, şi cânc 
mari modele. 
Al optulea, în fine, pentru a vă arăta în ce constă cu adevărat fericirea şi nefericirea, care 
Acestea sunt motivele pentru care Dumnezeu îngăduie ca drepții să fie necăjiţi pe pămâr 


„Astfel, când vezi un om cu o mare înţelepciune şi cu o mare virtute, un amic al lui Du: 
găsesc decât oameni slabi care să zică: unul, mergând spre a vizita locurile 
sfinte cu scopul de a încuraja pe săracii din Ierusalim, a pierit prin naufragiu; 
un altul, pentru acelaşi scop, a căzut în mâinile tâlharilor, a pierdut totul, cu 
anevole s-a putut scăpa pe sine. Ce vom răspunde la acestea? Nici una din 
aceste întâmplări nu trebuie să ne întristeze. Căci chiar dacă a naufragiat, 
totuşi el are tot meritul şi culege tot fructul bunei sale întreprinderi: el n-a 
cruțat nimic din ce a putut, a strâns bani, 1-a pus la păstrare, i-a luat şi s-a 
îmbarcat; nenorocirea care a făcut să înlăture planul său, nu trebuie a-i fi 
imputată. 
Dar pentru ce Dumnezeu a îngăduit aceasta? Pentru ca să încerce virtutea lui. Da, dar bu 
altele mai îmbelşugate. 
Să n-avem deci cutezanţă de a-i cere socoteală de purtarea Sa, să-L mărim în toate şi să € 


SUFERINŢA (sensul suferinţei) 


„Suferințele şi încercările sunt răscumpărarea păcatelor pe care le- 
am săvârşit.” (Din vol. Problemele vieții, p. 333) 


SUFERINŢA (Dumnezeu îngăduie suferința omului) 
„Fără suferinţă, nici coroane; fără luptă, nici răsplată; fără stadiu, nici cinste; fără mâhnu 


„Să ne amintim de un alt episod pilduitor din viaţa Sfântului 
Apostol Pavel. De ani de zile îl chinuia o boală. Şi de trei ori s-a rugat 
lui Dumnezeu să-l vindece. Dar răspunsul pe care l-a primit a fost: Își este 
de ajuns harul Meu, căci puterea Mea se desăvârşeşte în slăbiciune 
(2 Cor., 12, 9). De ce se vădeşte puterea lui Dumnezeu în slăbiciunea 
omenească? Pentru că omul, prin puterile sale, nu reuşeşte cine ştie ce, 
dar dacă este întărit de Dumnezeu, poate să înfăptuiască lucruri mari şi 
minunate: să scoale morţi din morminte, să vindece orbi, să curețe 
leproşi şi multe alte minuni. Dar să nu ceară să scape de frică, de 

primejdii şi de boli. Pe acestea Dumnezeu le îngăduie, pentru ca 
omul să se smerească. 

Sau poate suferi pentru că oamenii uneltesc împotriva ta, te 
prigonesc şi te lovesc? Să nu crezi că păţeşti toate acestea din cauza 
faptului că Dumnezeu nu are putere să te ajute, ci pentru ca în suferința 
pe care o înduri, să se arate, în fapt, puterea Sa: atunci când eşti prigonit 
şi izbuteşti să-ți învingi duşmanul, când eşti chinuit şi te arăţi mai 
puternic decât cel care te chinuieşte, când eşti întemnițat şi schimbi 
inima celor care te păzesc, când eşti batjocorit şi ierţi, la fel cum a 
făcut Hristos.” (Din vol. Problemele vieții, p. 257) 


„Vezi, aşadar, că atunci când a văzut că lov era plin de fapte 
bune, diavolul a avut ceva de spus împotriva lui. Oare degeaba se terne 
Iov de Dumnezeu? Dar când, în atâtea nenorociri, lov s-a arătat îndelung- 
răbdător, diavolul şi-a acoperit ruşinat chipul şi a fugit, nemaiavând nimic 
a spune împotriva lui lov. 

Aşadar, atunci când vezi vreun om drept care, deşi are multe 
virtuți, este încercat de nenumărate nenorociri, să nu te miri. Şi când 
vezi că cineva care face multă milostenie şi multe fapte plăcute lui 
Dumnezeu, ajunge să cadă în ispită sau este pândit de primejdu, să nu te 
întrebi de ce. Motivul pentru care se întâmplă aşa ceva este atacul 
diavolului, care aruncă ispite asupra omului aceluia. Vei întreba: Cum 
de a îngăduit Domnul aşa ceva? Ca să pună pe capul celui drept mai multe 
cununi şi ca să-l pedepsească mai mult pe diavol.” (Din vol. Problemele 
vieţii, pp. 268-269) 


„ȘI ascultă bine acest cuvânt ce vreau să-ți zic: lov era om drept, 
nevinovat, adevărat, bun, credincios şi trupul lui se pedepsi aici ca să ia plata 
acolo, în cer, că grăieşte Dumnezeu către dânsul: Pentru aceasta te-am lăsat 
să te pedepseşti, ca să te arăţi în lume drept pentru răbdarea ta.” (Din vol. 
Mărgăritarele Sfântului loan Gură de Aur, p. 165) 


SUFERINŢA (îndurată pe nedrept) 


„Când suferim pe nedrept trebuie să ştim că asta se întâmplă cu 
îngăduinţa lui Dumnezeu, fie pentru a ne spăla păcatele, fie pentru a primi 
cunună. Împăratul David, când a fost hulit şi blestemat de Şimei, n-a lăsat pe 
nimeni să se atingă de el. Lăsaţi-l să mă blesteme a spus, căci dacă Domnul 
îmi va vedea umilirea, îmi va răsplăti cu bine pentru blestemul lui de astăzi 
(| Regi 16, 11-12). Dar despre acel corintean viclean ce a spus apostolul 

Pavel? Să fie dat Satanei spre pieirea trupului, pentru ca sufletul să i se 
mântuiască în ziua Domnului lisus. (parafrază la 1 Corinteni 5, 5).” (Din vol. 
Problemele vieţii, pp. 18-19) 


SUFERINŢA (suferinţa şi ocara poartă în sine răsplată pentru cei ce 
suferă şi sunt ocărâţi) 


„... dacă suferinţa şi ocara poartă în sine răsplată pentru cei ce suferă 
şi sunt ocărâţi, atunci urmează că acela care împiedică suferinţa şi ocara lor 
nu face un serviciu celor ocărâţi, ci celor care ocărăsc şi care pricinuiesc 
suferinţa. Celor ocărâți şi celor ce suferă le pricinuiesc pagubă, căci le curmă 
prilejul de a fi răsplătiți şi le răpesc ocazia de a se bucura şi a sălta de 
veselie.” (Apologia vieții monahale, 4, în vol. Despre Feciorie, Apologia 
vieții monahale, Despre creşterea copiilor..., p. 193) 


SUFERINŢA (răbdarea ei) 


„Poate că îmi vei spune că tu petreci mereu în sărăcie şi nefericire. 
Ei, atunci uită-te la un om sărac evlavios, la un om şchiop evlavios, la un 
om nenorocit care este evlavios şi învață de la el să-l mulțumeşti lui 
Dumnezeu. Aşa cum aceia nu se revoltă, nu deznădăjduiesc şi nu 
blestemă, ci îşi ridică crucea cu răbdare, la fel să faci şi tu: ridică-ţi crucea 
şi ai multă răbdare. Și nu uita niciodată că nu eşti tu cel care suferă cel mai 
tare pe lumea asta. Nu ai un ochi? Să ştii că există oameni orbi cu 
desăvârşire. A1 de ani de zile o anumită boală? Alții suferă de boli 
aducătoare de moarte. Ţi-ai pierdut copilul? Altul şi-a pierdut amândoi 
copiii. Ai suferit vreo pierdere mare? Altul a ajuns să cerşească pe drumuri. 

Aceste cuvinte nu-ţi sunt de ajuns? Atunci adu-ți aminte de lov - 
stâlpul neclintit al răbdării. Cine a sărăcit mai mult ca el? Şi cei mai 
săraci dintre oameni rămân măcare cu ceva care se poate numi un 
acoperiş deasupra capului, dar el a rămas sub cerul liber. Și cei mai săraci 
oameni au o haină, pe când el a rămas gol. Cine a suferit mai mult decât 
el? A avut zece copii şi 1-a pierdut pe toţi într-o clipită. Cine a fost lovit de 
o boală mai înfricoşătoare? Era plin de răni şi de viermi din cap până în 
picioare. Dacă şi una din aceste nenorociri este de nesuportat, gândiți-vă 
ce om a fost acela care a avut puterea să le îndure pe toate la un loc şi fără 
să aibă nici cel mai mic sprijin din partea celorlalți. Vedeţi, doar, cu toţii, 
atunci când suferim, avem alături de noi pe cineva care să ne mângâie. 
Însă Iov nu a avut pe nimeni. Dimpotrivă, a băut şi paharul trădării 

prietenilor săi, nerecunoştința celor cărora le făcuse bine, mânia şi 
deznădejdea femeii sale şi batjocura semenilor săi.” (Din vol. Problemele 
vieţii, pp. 269-270) 


SUFERINŢA (răbdarea ei - folosul) 


„Nu vă temeţi, nici nu vă tulburaţi! De vreme ce Tatăl vostru ştie ce 
suferiți şi poate să şi oprească suferinţa voastră, atunci este lămurit că nu 
pune capăt suferinţei voastre pentru că vă poartă de grijă şi pentru că se 
grijeşte de voi!”. (Omilii la Matei, omilia IX, III, în col. PSB, vol. 23, p. 113) 


„Să suferim puţin pe pământ, pentru a ne desfăta în ceruri. Să ne 
întristăm în această viață vremelnică, pentru a ne bucura de veşnica odihnă.” 
(Omilii la Epistola către Filipeni, omiha a XVI-a, p. 283) 

„Dar pentru ca să vă conving că nenorocirile sfinților sunt probe 
limpezi despre Înviere, ascultați pe însuşi Sfântul Pavel, care zice: Dacă m- 
am luptat, ca om, cu dobitoacele sălbatice în Efes, care-mi-este folosul, dacă 
morții nu înviază? (| Cor., 15, 32); şi în altă parte: Jar dacă nădăjduim în 
Hristos numai în viața aceasta, suntem mai de plâns decăt toți oamenii (| 
Cor., 15, 19). Noi suferim multe nenorociri în viaţa prezentă, zice el; dacă n- 
avem nădejde într-o altă viață, cine e mai de plâns ca noi? De unde rezultă 
că totul nu se va sfârşi cu viaţa prezentă. Nenorocirile sfinților arată aceasta: 
căci Dumnezeu nu va lăsa niciodată fără răsplată şi fără o răsplată 
îndestulătoare suferințele şi muncile servilor săi, care în cursul vieţii lor au 
trecut prin mii de ispite, au fost expuşi la mii de pericole. 

Dar dacă trebuie a-i răsplăti, este sigur că EI a pregătit o viață mai fericită şi mai străluci 


„Vedeţi că încercarea produsă de întristare ne dă speranţa bunurilor 
viitoare, şi cu cât suntem mâhniţi, cu atât mai mult ni se pune înainte un 
viitor fericit. 
Aşadar, după cum am spus, nu vă temeţi, pentru că aceste suferinţe ne dau speranţa învie 
„Dacă noi avem oarecare pete, prin suferinţe le înlăturăm.” (Primele 
patru omilii despre statui, omiha I, p. 24) 
„Coroanele noastre şi răsplata noastră se înfrumuseţează şi se înmulţesc 
pe măsură ce nenorocirile noastre se măresc şi se grămădesc.” (Primele 
patru omilii despre statui, omiha I, p. 24) 

„Gândeşte încă, că cu cât mai mare este suferința, cu atât mai slăvită 
este şi cununa răsplătirii; cu cât mai mult aurul arde în cuptor, cu atâta se 
face mai curat.” (Cuvânt la Duminica a 31-a după cincizecime, în vol. 
Predici la duminici şi sărbători..., p. 194) 

Aşa, răbdarea în suferinţă este o faptă bună atât de mare, încât ea chiar 
şi pe cei mai mari păcătoşi îi slobozeşte de datoria lor cea grea; iar când se 
află la un om mai dinainte drept, ea îi dă cea mai mare siguranță despre 
fericirea cea cerească. Pentru cei drepți răbdarea în suferință este o cunună 
strălucită, care luceşte mai luminat decât soarele; iar celui păcătos ea îi este 
de-ajuns pentru iertarea călcărilor de lege ale sale.” (Cuvânt la Duminica a 
31-a după cincizecime, în vol. Predici la duminici şi sărbători..., p. 194) 


„Când noi suntem pedepsiţi atunci precum s-a zis plătim datorită 
propriilor noastre păcate, dacă noi însă cu toate faptele noastre bune primim 
nenorociri, atunci Dumnezeu voiește a ne încununa. Aşadar oricum am fi 
drepți sau păcătoşi este spre mântuirea noastră de a primi pedeapsă şi 
nenorocire. Prin aceasta cei buni se fac mai slăviţi, iar păcătoşii se îndreaptă 
ŞI îşi micşorează pedeapsa viitoare. Omul care s-a pedepsit de Dumnezeu 
aici Şi a primit pedeapsa cu mulțumire va suferi mai puţin în lumea cealaltă.” 
(Cuvânt la 23 aprilie, la pomenirea Sfântului Marelui mucenic Gheorghe, în 
vol. Predici la duminici şi sărbători..., p. 286) 


„Că nu suferinţa e un rău, ci păcatul e un rău. Păcatul ne depărtează de 
Dumnezeu, pe când suferinţa ne apropie de Dumnezeu şi pune capăt mâniei 
Lui.” (Omilii la săracul Lazăr, cuvântul III, în vol. Omilii la săracul Lazăr. 
Despre soartă şi Providenţă..., p. 79) 


„Îndeobşte vorbind, orice suferință, dacă o îndură un păcătos, îi 
micşorează povara păcatului; dacă o îndură un drept, îi face mai strălucitor 
sufletul, aşa că şi unuia şi altuia suferinţa le aduce foarte mare câştig, numai 
dacă îndură suferinţa dând slavă lui Dumnezeu; căci aceasta este ceea ce se 
cere de la noi.” (Omilii la săracul Lazăr, cuvântul III, în vol. Omilii la 
săracul Lazăr. Despre soartă şi Providenţă..., p. 88) 


„Aşa cum meşterul aurar bagă aurul în cuptor şi-l lasă în flăcări până 


ce se va curăţi, la fel şi Dumnezeu lasă sufletele în cuptorul suferințelor, 
până ce vor dobândi curăţie.” (Din vol. Problemele vieții, p. 30) 

„Cu adevărat, nimic nu face sufletul mai bun şi mai înţelept decât 
suferința.” (Din vol. Problemele vieții, p. 194) 


„Dar eşti hpsit şi sărac cu totul, şi bolnav cu trupul, şi nici a umbla nu 
poţi? Sufere acestea toate cu mulţumire şi mare răsplată ai dobândit. Pentru 
că şi a lui Lazăr aceasta a fost isprava, fiindcă nici acela nu a ajutat cuiva cu 
bani — căci cum cel ce nu avea nici hrana cea de nevoie? Nu a intrat în 
temniță — căci cum cel ce nu putea nici să se ridice sus? Nu a cercetat bolnav 
— căci cum cel ce era pus înainte la limbile câinilor? 

Însă şi fără de acestea a răpit Darul faptei bune pentru că a suferit cu 
bărbăţie toate”. (Din Tâlcuirea la Psalmul 127, în vol. Puţul şi Împărţirea de 
grâu, pp. 118-119) 


„Căci cei care se ştiu pe ei înşişi vinovaţi de păcate multe, chiar dacă 
suferă cumplit, pot găsi măcar motivul celor întâmplate socotind păcatele lor 
şi desființând astfel tulburarea care vine din nedumerire. Iarăşi, cei care n-au 
nimic pe conştiinţă, ci sunt plini de virtuţi, dacă suferă ceva asemănător, 
cunoscând cuvântul despre înviere şi gândindu-se la răsplătirile acelea, ştiu 
că cele întâmplate sunt nişte lupte şi cauza a zeci de mii de cununi. Dar 
acesta (lov), fiind drept şi neştiind nimic despre înviere, era lovit de valuri 
neştiind cauza pentru care suferea şi era înțepat de această nedumerire mai 
mult decât de viermi şi de dureri. 

Şi ca să afli că aşa stau lucrurile, atunci când lubitorul de oameni 
Dumnezeu a socotit vrednic să-i spună cauza acestor lupte: Au fost îngăduite 
acestea ca să te arăţi drept, a răsuflat uşurat ca şi cum n-ar fi suferit de 
nimic din acele lucruri întristătoare, şi acest lucru e vădit din cele pe care le- 
a rostit atunci. Dar şi înainte de a afla cauza a suferit, dar a suportat cu 
nobleţe şi, după ce a pierdut toate, a lăsat acea minunată vorbă: Domnul a 
dat, Domnul a luat. Cum 1 s-a părut Domnului aşa s-a întâmplat. Fie 
Numele Domnului binecuvântat în veci (ov, 1, 21).” (Scrisori din exil, 17 
scrisori către Olimpiada, scrisoarea VIII, 8e-f, în vol. Scrisori din exil. 
Către Olimpiada şi cei rămaşi credincioşi. Despre deprimare, suferinţă şi 
Providenţă..., p. 164) 


„... Cu cât lucrul e mai dureros, cu atât mai mare câştig vei avea dacă-l 
suporţi cu mulțumire. Căci nu numai loviturile date trupului, ci şi durerea 
sufletului aduce cununi negrăite, iar durerea sufletului le aduce încă mai 
mult decât cea a trupului, atunci când cei loviți le suportă cu mulţumire. 
Deci aşa cum, dacă având trupul sfâşiat şi biciuit suporţi aceasta cu nobleţe 
slăvind pe Dumnezeu pentru acestea, vei primi mare răsplată, tot aşa atunci 

când sufletul tău pătimeşte acestea, aşteaptă multe răsplătiri. Aşteaptă şi 
negreşit ne vei vedea iarăşi şi, fiind eliberată de durerea aceasta, vei primi şi 
atunci şi acum marele câştig care vine din durere.” (Scrisori din exil, 17 
scrisori către Olimpiada, scrisoarea VIII, 13b, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., p. 172) 


„Nu ţi se pare că şi dacă nu ni s-ar fi întâmplat nimic altceva, chiar şi 
numai pătimirile acestea pot să-mi desființeze mulțime de păcate şi să-mi 
dea un mare prilej de glorie?” (Scrisori din exil, 17 scrisori către Olimpiada, 
scrisoarea IX, 3c, în vol. Scrisori din exil. Către Olimpiada şi cei rămaşi 
credincioşi. Despre deprimare, suferinţă şi Providenţă..., p. 178) 


„+... VINO ŞI umblă cu mine spre registrul pătimirilor lui (lov) şi să 
vedem prin comparație când era mai strălucitor: când le făcea pe acelea sau 
când suferea cele dureroase şi când îl năpădea o mare deprimare? Deci când 
a fost mai strălucitor lov? Când deschidea casa lui tuturor trecătorilor sau 
când, surpându-se aceasta, n-a rostit nici un cuvânt amar, ci Îl binecuvânta 
pe Dumnezeu? Una fiind o virtute, iar alta o pătimire. 

Când era mai strălucitor, spune-mi? Când aducea jertfe pentru copiii 
lui şi-i aduna spre bună înţelegere sau când, fiind ei îngropaţi sub dărâmături 
şi sfârşindu-şi viaţa într-un mod atât de amarnic, a suportat ce s-a întâmplat 
cu multă iubire şi înțelepciune? Când a strălucit mai mult? Când încălzea din 
lâna mieilor lui umerii cei goi sau când, foc căzând din cer şi mistuind turma 
împreună cu păstorii, nu s-a tulburat, nici nu s-a frământat, ci a suportat 
nenorocirea cu blândeţe? 

Când a fost mai mare? Când se folosea de sănătatea trupului său spre 
ocrotirea celor nedreptățiţi, zdrobind măselele celor nedrepți şi smulgând din 
dinţii lor prăzile şi făcându-li-se liman, sau când vedea trupul lui, arma celor 
nedreptățiți, mâncat de viermi şi, şezând pe gunoi, şi-l răzuia cu un ciob? 
Căci topeam bulgări de pământ cu puroiul pe care-l răzuiam (lov, 7, 5), 
spune el. Şi toate acelea sunt virtuţi, iar toate acestea erau pătimiri. Dar 
totuşi acestea l-au arătat mai strălucit. Fiindcă aceasta e mai cu seamă partea 
cea mai amarnică a luptei şi care are nevoie de o bărbăție mai mare, de un 
suflet mai încordat, de o gândire mai iubitoare de înțelepciune şi care are o 
mai mare iubire de Dumnezeu. 

De aceea, când se făceau acelea, diavolul, chiar dacă cu neruşinare şi 
foarte neobrăzat, replica totuşi: Nu degeaba cinsteşte lov pe Dumnezeu (, 
9). Dar când s-au întâmplat acestea, ascunzându-se a plecat întorcându-şi 
spatele şi n-a mai putut rosti nici umbră de replică neruşinată. Fiindcă 

aceasta e culmea cununii, aceasta e floarea virtuţii, aceasta e dovada clară a 
bărbăţiei, aceasta e încordarea cea mai riguroasă a iubirii de înţelepciune.” 
(Scrisori din exil, 17 scrisori către Olimpiada, scrisoarea X, 7a-d, în vol. 
Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., pp. 192-193) 


„+... dreptului 1 se împleteau cununi din pătimiri şi ajutorul lui 
Dumnezeu curgea cu mult belşug.” (Scrisori din exil, 17 scrisori către 
Olimpiada, scrisoarea X, 14c€, în vol. Scrisori din exil. Către Olimpiada şi 
cei rămaşi credincioşi. Despre deprimare, suferință şi Providenţă..., pp. 
205-206) 


„Nimic nu egalează în glorie, Olimpiado, răbdarea în suferinţe. Căci 
mai cu seamă ea este regina celor mai bune şi cununa cununilor. Şi aşa cum 
ea domină celelalte virtuţi, aşa în ea ajunge mai strălucitor şi chipul 
celorlalte.” (Scrisori din exil, 17 scrisori către Olimpiada, scrisoarea XVII, 
2a, în vol. Scrisori din exil. Către Olimpiada şi cei rămaşi credincioşi. 
Despre deprimare, suferinţă şi Providenţă..., p. 228) 


„Suferința are încă un alt scop, ea ne face mai smeriţi, mai 
primitori, mai accesibili harului, mai desprinşi de bunurile false ale 
acestei lumi, într-un cuvânt mai apți la strălucitele destine pe care ni le 
pregăteşte Dumnezeu.” (Din vol. Bogățiile oratorice, p. 148) 


„Când Dumnezeu ne face să suferim, El ne împleteşte cununi 
veşnice. Durerea are în ideea ei, un alt destin; ea dezvoltă în noi toate 
virtuțile, ea înmoaie puternic sufletele noastre, ea stinge cele mai 
arzătoare pofte ale noastre. În sfârşit, al treilea rol al durerii, este că ca 
ne face să nu fim încântați de această lume şi ne face să aspirăm la 
ceruri.” (Din vol. Bogățiile oratorice, p. 411) 


SUFERINŢA (îndulcirea relelor prezente prin speranţa bunurilor 
viitoare) 


„Uită-te că săracul, că cel plin de bube — spun iarăşi aceasta — este 
numărat împreună cu patriarhul şi rânduit în ceata drepţilor! Că spune 
Avraam: Între noi şi voi. Ai văzut ce soartă a primit cel care a îndurat cu 
răbdare şi mulțumire boala şi foametea aceea cumplită?” (Omilii la săracul 

Lazăr, cuvântul VII, în vol. Omilii la săracul Lazăr. Despre soartă şi 
Providenţă..., p. 163) 


„Oamenii virtuoşi, chiar dacă suferă mult aici, ascund în ei nădejdea 
bună a mântuirii, năzuinţa raiului, care le dăruieşte plăcere nevinovată şi 
mulțumire schimbătoare.” (Din vol. Problemele vieţii, p. 67) 


SUFERINŢA (însoţită de pocăință este mântuitoare) 


„După cum cariul se naşte din lemn şi macină lemnul, tot aşa şi 
suferinţa se naşte din păcat, dar distruge păcatul când e însoțită de pocăință.” 
(Omiliile despre pocăință, omilia a şaptea, p. 143) 


SUFLETUL (denumirea de „suflet”) 


„Suflet:?, nu mi se pare că acest nume reprezintă esenţa lui, ci doar 
este numai reprezentațiunea verbului wwyew. Acea reprezentațiune o numim 
şi suflet, şi inimă, şi minte. Inimă curată, zice, zideşte întru mine 
Dumnezeule (Ps. 50). Şi nu numai aceasta, dar de multe ori îl găsim numit şi 
duh.” (Comentariile sau Explicarea Epistolei către Evrei, omilia II, p. 62) 


SUFLETUL (geneza sufletului) 


„Sufletul nostru nu este de esenţă divină, ci Dumnezeu, pentru a 
vorbi aşa, l-a scos din adâncimile iubirii Sale, şi noi suntem, ne-am 
putea zice, suflul lui Dumnezeu.” (Din vol. Bogățiile oratorice, p. 128) 


SUFLETUL (însuşirile sufletului, aşa cum a fost creat de Dumnezeu) 


„... spunea Moise despre animale: Sângele animalului este sufletul 
animalului (Lev., 17, 11). Sufletul omului, însă, este netrupesc şi nemuritor, 
mult superior trupului şi atât de deosebit de el cât e de deosebit trupescul de 
netrupesc”. (Omilii la Facere, omilia XIII, III, în col. PSB, vol. 21, p. 150) 


„Se spune că mânia, partea irascibilă a sufletului, îşi are locuinţa în 
piept, în inima din piept, pofta îşi are locuinţa în ficat, iar rațiunea, în creier. 





*2 Tâlcuirea P.S. Theodosie Athanasiu: wvyl vine de la verbul wo = suflu, fac aer, 


derez, svântez, răcoresc, şi la urmă cade în însemnare de a avea viață, a fi viu. Yom 
înseamnă şi fluture, care se ia ca simbol al nemuririi sufletului. (n.s.1, p. 62) 

Fiecare dintre ele are virtuţi şi vicii.” (Despre creşterea copiilor, 65, în vol. 


Despre Feciorie, Apologia vieţii monahale, Despre creşterea copiilor..., p. 
417) 


SUFLETUL (nemurirea sufletului) 


„Sufletul este nemuritor prin fire, iar muritor prin fire este trupul.” 
(Cele dintâi omilii la Facere, cuvântul al şaptelea, p. 99) 


„Noi numim nemurirea sufletului cel mai mare dar al lui Dumnezeu.” 
(Tâlcuiri la Epistola a doua către Corinteni, omilia XXVI, p. 235) 


„Ştiu la fel de bine apoi că sufletul este cinstit cu nemurirea, că e făcut 
după chipul lui Dumnezeu.” (Cuvânt despre viețuirea după Dumnezeu, în 
vol. Omilii la săracul Lazăr. Despre soartă şi Providenţă..., p. 262) 


SUFLETUL (valoarea sufletului) 


„Sufletul este mai de preţ decât trupul; că dacă pleacă sufletul, trupul 
rămâne mort”. (Omilii la Facere, omilia LIV, |, în col. PSB, vol. 22, p. 204) 


„Că te întreb: este la fel sufletul cu trupul? lar dacă vrei să vezi 
deosebirea dintre ele, uită-te că nici un preţ nu are trupul când este părăsit de 
suflet!” (Omilii la Facere, omilia XXI, VI, în col. PSB, vol. 21, pp. 255-256) 


„Hristos pune pe fiecare faţă în faţă cu sufletul lui. Ce folos va avea 
de-ar dobândi toată lumea, dar şi-ar pierde sufletul? Spune-mi, ce ai câştiga 
din faptul că eşti stăpân, dar ai vedea pe slugile tale desfătându-se, iar tu 
suferind cumplit? Nimic! Acelaşi lucru gândeşte-l şi de sufletul tău! Când 
trupul se desfătează şi se îmbogăţeşte, sufletul îşi aşteaptă pieirea. Ce va da 
omul în schimb pentru sufletul său? Hristos stăruie iarăşi, asupra aceluiaşi 
lucru. Ai, oare, alt suflet, îti spune Domnul, ca să-l dai în schimbul sufletului 
tău? Nu ai! Dacă pierzi bani, paguba o poţi repara tot cu bani; aşa e şi dacă 
pierzi case, robi sau orice altceva din averile tale; dar dacă-ţi pierzi sufletul, 
nu mai poți da în schimbul lui alt suflet. De-ai avea lumea toată, de-ai fi 
împăratul lumii, n-ai putea să cumperi un singur suflet, chiar de-ai da pentru 
el toate bogățiile lumi, cu lumea la un loc! Şi ce e de mirare dacă se 
întâmplă aceasta cu sufletul, când şi cu trupul se întâmplă la fel? De-ai purta 
nenumărate coroane pe cap, dar dacă îţi este bolnav trupul de o boală de 
nevindecat, nu-ți vei putea însănătoşi trupul de-ai da toată împărăţia ta, de-ai 

adăuga nenumărate trupuri, oraşe şi bani! Acelaşi lucru gândeşte-l şi despre 
suflet; dar, mai bine spus, chiar cu mult mai mult despre suflet. Lasă, dar, 
totul la o parte şi cheltuieşte-ți toată râvna numai pentru suflet!”. (Omilii la 
Matei, omilia LV, III, în col. PSB, vol. 23, pp. 637-638) 


„Dacă trupul se îngraşă, iar sufletul se ofileşte nu îți este de vreun 
folos buna stare a trupului, după cum când slujnica e veselă, bunăstarea 
slujnicei nu-i de nici un folos stăpânei ei pe moarte şi nici frumuseţea 
îmbrăcămintei, de vreun folos pentru un trup bolnav. Dar Hristos îţi va 
spune iarăşi: Ce va da omul în schimb pentru sufletul lui? Mereu şi mereu 
ît porunceşte să te îngrijeşti”. (Omilii la Matei, omilia LV, IV, în col. PSB, 
vol. 23, p. 638) 


„Atât de drag Îi este lui Dumnezeu sufletul fratelui tău, că nu Şi-a 
cruțat nici propriul Său Fiu (loan 3, 16; Rom. 8, 32).” (Omilii la Matei, 
omilia LIX, V, în col. PSB, vol. 23, p. 691) 


„Nimic nu este de preţ ca sufletul omului, nici chiar lumea întreagă. 
Aşa că, chiar de ai da săracilor mii de averi, totuşi nimic n-ai făcut dacă n-ai 
întors la credință măcar un suflet omenesc.” (Comentariile sau Tălcuirea 
Epistolei întâi către Corinteni, omilia III, pp. 30-31) 


„Dacă pierzi bani, poţi să-i faci înapoi. La fel se întâmplă dacă îţi 
pierzi casa sau orice alt lucru pe care îl ai. Dar dacă îţi pierzi sufletul, un alt 
suflet nu vei putea dobândi. Și dacă toată lumea ar fi a ta, dacă ai fi stăpân 
peste tot pământul, chiar şi dând tot ce ai, nu ai putea cumpăra un suflet. 

Chiar de ai purta nu una, ci o mie de coroane împărăteşti şi ai fi 
stăpân peste multe trupuri sănătoase, atunci când trupul tău este lovit de 
o boală ce nu cunoaşte vindecare, poţi să dai întreaga ta împărăție, şi nu 
vei căpăta din nou sănătatea. Dacă nu poţi face asta pentru trup, o să poți 
pentru suflet? 

Dumnezeu ne-a dat două mâini, două picioare, doi ochi, două 
urechi, astfel încât dacă una păţeşte ceva, să ne slujim de cealaltă. Dar dacă 
pierdem sufletul, de unde mai găsim altul?” (Din vol. Problemele 
vieţii, pp. 218-219) 


SUFLETUL („Ce va da omul în schimb pentru sufletul său?”) 

„De va pierde cineva bani omeneşti, va putea să-i câştige, să-i dea. La fel sau casă, sau: 
putea să răscumperi sufletul. Pentru aceea, Dumnezeu le-a dat toate perechi 
firii noastre, doi ochi, două urechi, două mâini, două picioare, că de se va 
îmbolnăvi o parte, cu cealaltă să avem mângâiere spre trebuinţa noastră, iar 
suflet numai unul ne-a dat şi dacă-l vom pierde şi pe acela, cu ce vom trăi?” 
(Din vol. Mărgăritarele Sfântului loan Gură de Aur, p. 123) 


SUFLETUL (grija pentru suflet) 


„Spuneţi-mi, nu suntem, oare, alcătuiți din două părți, din suflet şi din 
trup? Pentru ce nu avem tot atâta grijă de amândouă, ci de trup ne străduim 
să-i dăm tot felul de îngrijiri, dăm bani la doctori, îl căutăm cu multă grijă, îl 
îmbrăcăm cu haine luxoase, îl hrănim mai mult decât îi trebuie, vrem să fie 
mereu odihnit şi să nu fie supărat de nici o boală, iar de se întâmplă să sufere 
puţin, facem totul ca să-l însănătoşim? Aşa ne purtăm cu trupul, de partea 
cea de mai puţin preţ! Că te întreb: este la fel sufletul cu trupul? Iar dacă vrei 
să vezi deosebirea dintre ele, uită-te că nici un preţ nu are trupul când este 
părăsit de suflet! Când ai, deci, de trup atâta grijă, pentru care pricină 
disprețuieşti atât de mult grija pe care trebuie s-o ai de suflet? Pentru ce nu-i 
dai hrana potrivită, adică învățătura Dumnezeieştilor Scripturi? Pentru ce nu 
pui doctoriile cele potrivite pe rănile lui, pe buboaiele care-i distrug tăria şi-i 
curmă îndrăznirea? Pentru ce suferi să-l vezi disprețuit, să-l vezi topit de 
foame, stricat de bube? Pentru ce-l laşi pradă, ca unor câini, ca să spun așa, 
gândurilor rele şi pline de ruşine, ca să-l mistuie şi să-i ia toată tăria lui? 
Pentru ce nu ne îngrijim de suflet, care-i imaterial şi netrupesc, aşa cum 
avem grijă de trupul cel văzut, când grija de suflet nu-i numai lesnicioasă şi 
uşoară, dar şi fără cheltuială şi fără oboseală? Când e vorba de grija de trup 
şi de bolile trupeşti, facem mari cheltuieli de bani; o parte din bani îi 
cheltuim cu doctorii, iar altă parte o cheltuim cu altă îngrijire: cu hrana, cu 
îmbrăcămintea; şi nu mai spun că cei mai mulți din oameni, cu lipsă de 
măsură, cheltuiesc pe acestea mai mult decât le trebuie. Sufletul nu cere 
atâta cheltuială; ci, dacă vrei, după cum trupului îi dai hrană în fiecare zi 
cheltuind bani, dă-i şi sufletului! Nu-l lăsa să piară de foame, dă-i şi lui 
hrana potrivită: citirea Scripturilor şi auzirea cuvântărilor duhovniceşti. Nu 
numai cu pâine va trăi omul, spune Hristos, ci şi cu tot cuvântul care iese 
din gura lui Dumnezeu (Matei, 4, 4). Făcând aşa, vei face o împărțire 
minunată şi vei gândi cum se cuvine de partea cea mai apropiată nouă. După 
cum trupului îi dai felurite haine şi ţii seamă de vreme în felul 
îmbrăcămintei, tot aşa şi sufletul! Nu-l lăsa să umble gol de fapte bune, ci 
îmbracă-l cu hainele ce i se cuvine. Făcând aşa, îndată îi vei da curaj şi-l vei 

readuce la sănătatea lui firească. 

— Care sunt hainele lui? 

— Milostenia şi dărnicia cu săracii. Aceasta-1 cea mai frumoasă haină a 
sufletului; aceasta-i haina lui strălucitoare. lar dacă vrei să-i dai nu numai 
haine, ci vrei să-l împodobeşti cum îţi împodobeşti trupul, adaugă-i şi 
ajutorul rugăciunilor, mărturisirea păcatelor şi nu conteni a-i curăța fața cu 
lacrimi necurmate. După cum în fiecare zi îți speli cu toată râvna faţa, ca să 
nu rămână pe ea nici pic de murdărie, grăbeşte de fă şi cu sufletul la fel!” 
(Omilii la Facere, omilia XXI, VI, în col. PSB, vol. 21, pp. 255-256) 


„Pentru ce stăm atât de nepăsători când e vorba de mântuirea noastră 
şi luăm hotărâri despre sufletul nostru, ca şi cum ar fi vorba de ceva străin? 
Nu auzi pe Hristos spunând: Ce va da omul în schimb pentru sufletul său? 
(Matei, 16, 26); şi iarăşi: Ce ar folosi omul de ar câştiga toată lumea, dar şi- 
ar pierde sufletul? (Matei, 16, 26). Ai, oare, ceva la fel de valoros ca 
sufletul? De mi-ai vorbi de întreaga lume, nu mi-ai spus nimic! Ce-ai folosi, 
după cum a spus Hristos, de-ai câştiga întreaga lume, dar ţi-ai pierde 
sufletul, decât care nimic nu-i mai de preţ? Şi totuşi acest suflet, care-i aşa 
de scump, care trebuie să ne fie atât de drag, îl disprețuim şi-l sfâşiem atâta 
în fiecare zi! Uneori îl asaltăm cu pofta de bani şi-l sfâşiem cu desfrânarea, 
iar uneori îl facem de ruşine cu mânia noastră şi-l chinuim cu fel de fel de 
patimi! Niciodată nu ne îngrijim de el! Ce iertare mai merităm, oare, sau 
cine ne va scăpa de pedeapsa care ne ameninţă? [...] vă rog ca, atâta vreme 
cât mai avem timp, să spălăm cu bogate milostenii murdăria sufletului nostru 
şi să stingem cu ajutorul milosteniei văpaia păcatelor noastre. Ce spune 
Scriptura: Apa stinge focul arzător, iar cu milosteniile se curăţesc păcatele 
(Înţ. Sir., 3, 29).” (Omilii la Facere, omilia XXXI, VII, în col. PSB, vol. 21, 
p. 407) 


„Pentru ce lăsăm sufletul să se topească de foame? Și doar sufletul 
este mai de preț decât trupul; că dacă pleacă sufletul, trupul rămâne mort. Se 
cuvine, dar, ca şi sufletului să-i dăm mâncare bună şi potrivită. Prin 
necumpătarea noastră, vătămăm şi trupul şi sufletul; pe unul îl îngrăşăm 
peste măsură, iar pe celălalt îl slăbim prin foamete. Altădată Stăpânul 
universului, mâniat foarte tare pe poporul iudeu, l-a ameninţat zicând: Vă voi 
da vouă, nu foamete de pâine, nici sete de apă, ci foamete de auzirea 
cuvântului lui Dumnezeu (Amos., 8, 11). Altfel spus, ne-a învăţat că foamea 
de pâine poate slăbi trupul, pe când foamea de cuvântul lui Dumnezeu 
omoară sufletul. Ei bine, pedeapsa cu care i-a ameninţat Stăpânul pe iudei o 
atragem acum asupră-ne cu voia noastră, cu toate că Dumnezeu ne poartă 

atâta de grijă, cu toate că a rânduit ca, în afară de îndemnurile Scripturii, să 
avem şi îndemnurile dascălilor. De aceea rog dragostea voastră să scuturaţi 
de pe voi orice trândăvie, să vă deşteptaţi puţin şi să vă daţi toată osteneala 
pentru mântuirea sufletului vostru”. (Omilii la Facere, omilha LIV, I, în col. 
PSB, vol. 22, p. 204) 


„Dacă li se îmbolnăveşte trupul fac tot ce pot, dar dacă văd că li se 
strică; sufletul - nu fac nimic, ci privesc cu nepăsare (...) Pui pe tine aurării 
în valoare de mii de talanţi, iar mădularul lui Hristos nu are nici hrana cea de 
toate zilele”. (Omilii la Matei, omiha LXXXIX, IV, în col. PSB, vol. 23,p. 
998) 


„Pentru ce vă împodobiţi trupul vostru, pe când sufletul este întinat? 
Pentru ce nu aveţi grijă de sufletul vostru pe cum aveţi de trupul vostru, pe 
când voi ar trebui să aveţi o grijă mai mare, sau mai puţin o asemenea grijă? 
Spuneţi-mi, vă rog, dacă v-ar întreba cineva, ce iubiți voi mai mult: sau ca 
trupul vostru să fie viguros, frumos şi bine făcut, în mod simplu acoperit cu 
stofe obişnuite şi de puţin preţ, sau ca el să fie neputincios, nesănătos, dar 
acoperit cu stofe de aur. Nu veţi răspunde că veţi prefera în locul fastului cu 
haine un trup sănătos, bine făcut şi proporționat? Pentru trupul vostru veți 
face această alegere şi pentru sufletul vostru n-o veţi face? Sufletul vostru 
este neputincios, negru, urât şi voi credeţi că este îmbrăcat, îl înălțați şi-l 
împodobiți cu aur? Ce nebunie!” (Comentar la Evanghelia de la Ioan, 
omilia LXIX, 3, p. 354) 


„Nu este oare o nebunie ca, atunci când se apropie sărbătorile Naşterii 
Domnului, să ne îngrijim aşa de mult, cu multe zile înainte, de cele trupeşti, 
să avem mai dinainte gata hainele, scoțându-le pe cele mai frumoase din 
lăzi, să ne cumpărăm încălțăminte, să avem o masă mai îmbelşugată, să ne 
facem rost din toate părțile de venituri cât mai multe, ca în orice chip să ne 
împodobim şi să ne veselim în aceste zile, iar despre suflet să nu suflăm nici 
un cuvânt, să-l lăsăm părăsit, murdar, uscat, stricat de foame, necurat? Nu e 
o nebunie să aducem aici, la biserică, trupul împodobit, iar sufletul, gol şi 
lipsit de podoabă? Trupul ţi-l vede un om, şi nu te vatămi cu nimic oricum ai 
fi îmbrăcat; sufletul însă ţi-l vede Stăpânul, şi te va osândi cumplit pentru 
nepăsarea ta”. (Cuvântări împotriva anomeilor, cuv. VI, în vol. Cuvântări 
împotriva anomeilor. Către iudei, pp. 103-104) 


„Cultivă cu îngrijire sufletul tău, smulge din el spini, seamănă în el 
cunoştinţa iubirii de Dumnezeu, înfige în el frumoasele plante ale 

înțelepciunii, cultivă-l în cea mai mare grijă şi vei fi asemenea unui 
agricultor.” (Primele patru omilii despre statui, omia a III-a, p. 58) 


„Ce lucru curios! Cu toţii urmăresc cu sufletul la gură evenimentele 
trecătoare ale acestei vieți scurte, dar la viața ce va să fie nici nu le trece prin 
cap să se gândească. La ospeţe şi prilejuri de îndulcire a trupului mereu sunt 
primii, dar sufletele lor le lasă să se usuce de foame duhovnicească. Se 
îngrijesc de trup şi îl înfrumusețează, însă sufletul le este indiferent. Când se 
îmbolnăveşte trupul, cheamă doctorul, cumpără medicamente şi cheltuiesc o 
grămadă de bani, până când se vindecă, însă atunci când sufletul lor se 
îmbolnăveşte de boala aducătoare de moarte a păcatului, nu fac nimic. 
Și cel mai trist este faptul că, deşi îl îngrijesc cum nu se poate mai 
bine, trupul lor moare, iar sufletul este osândit la iadul veşnic.” (Din 
vol. Problemele vieţii, p. 220) 


„Care cal este folositor: cel ce se desfătează, sau cel care lucrează? 
Care corabie: cea care înoată sau cea care stă nelucrătoare? Care apă: aceea 
ce curge, sau ceea ce stă? Care fier: acela ce se mişcă, sau acela ce nu se 
lucrează? Oare nu unul străluceşte şi este asemenea cu argintul, iar altul s-a 
ruginit pretutindeni fiind nefolositor şi pierzând din materia sa ceva? Aşa 
ceva se face şi la sufletul cel nelucrător. Oare care rugină se întinde asupra 
lui, şi mănâncă şi strălucirea şi celelalte toate?” (Din Cuvântul 35 la Faptele 
Apostolilor, în vol. Puţul şi Împărțirea de grâu, p. 239) 


„Este deci o nebunie a se ocupa de orice în afară de sufletul său, 
de a-şi pune slava sa şi bucuria sa în lucrurile pământeşti, nelăsându-i 
sufletului său decât mizeria, necinstea şi moartea.” (Din vol. Bogăţiile 
oratorice, p. 131) 


SUFLETUL (paza sufletului) 


„Corpul nostru este stricăcios, iar sufletul nestricăcios. Deci să nu-l 
stricăm şi pe el. Păcatul cel dintâi a făcut corpul stricăcios şi pieritor, iar 
păcatul săvârşit după baia renaşterii poate strica şi sufletul, şi îl face ca să 
poată fi uşor de luat în stăpânire şi ros de viermele cel nemuritor. Viermele 
nu se atinge de diamant, şi chiar de s-ar atinge cu nimic nu-l poate vătăma. 
Aşadar nu-ţi corupe sufletul, căci tot ce e corupt e plin de infecție.” 
(Comentariile sau Explicarea Epistolei către Efeseni, omilia XXIV, pp. 251- 
252) 

„De ce sufletul nostru decât toate să-l socotitm mai prost şi mai 
necinstit? Că în ele s-a turnat mirul cel duhovnicesc, sfântul Botez şi mai 
vârtos zic Sfânta Împărtăşanie, şi să punem în acest sfinţit suflet cântări 
diavoleşti şi ascultări sataniceşti ce sunt pline de curvie? Dar cum va îngădui 
Dumnezeu aceste răutăți, ia spune-mi?” (Din vol. Mărgăritarele Sfântului 
Ioan Gură de Aur, p. 47) 


SUFLETUL (împodobirea sufletului cu virtuţi) 


„Căci EI este stăpânul hranei trupeşti, pe când hrana cea duhovnicească 
ne-a încredințat-o nouă, şi deci noi singuri suntem stăpâni a arăta ţarinile inimii 
noastre înverzite şi înfrunzite. Aceste țarini nu au nevoie de ploi sau de 
anotimpuri, ci numai de o bună voire, şi atunci vom ajunge până la ceruri.” 
(Tâlcuiri la Epistola a doua către Corinteni, omilia XX, p. 183) 


SUFLETUL (tinereţea sufletului) 


„În ce priveşte trupul, oricât te-ai strădui, oricât te-ai nevoi ca să nu-ți 
prăpădeşti trupul, de ai face să stea mereu în casă, de nu l-ai pune la munci şi 
la necontenite osteneli, negreşit, potrivit legilor firii, chiar şi aşa îl va 
cuprinde bătrâneţea. Dar cu sufletul nu se întâmplă aşa; ci, dacă nu ţi-l 
ponoseşti, dacă nu-l amesteci cu grijile lumeşti şi pământeşti, rămâne mereu 
curat, păstrându-şi tinereţea lui.” (Omilie împotriva celor care n-au venit la 
biserică, (La începutul Faptelor Apostolilor — 1), în vol. Omilii la săracul 
Lazăr. Despre soartă şi Providenţă..., p. 310) 


SUFLETUL (viaţa sufletului) 


„Sufletul să-l păstrăm într-una viu. Şi ce anume este viaţa sufletului, află 
aceasta de la trup. Căci şi trupul atunci spunem că este viu, când păşeşte cu 
paşi sănătoşi - iar când el se istoveşte parcă păşind şi se mişcă fără rânduială, 
măcar de s-ar părea că este viu, sau că păşeşte, totuşi o astfel de viață este mai 
groaznică decât orice moarte. Măcar că şi grăieşte ceva, totuşi nimic nu spune 
sănătos, ci vorbele lui sunt ale unui om smintit, vede cu totul altele în locul 
celor adevărate; deci un astfel de trup este mai de jelit decât al celor morți. 

Tot aşa şi sufletul, când nu are cu sine nimic sănătos, măcar de s-ar 
părea că trăieşte, totuşi a şi murit. Când aurul nu-l vede ca aur, ci precum ceva 
mare şi prețios, când cele viitoare nu le pricepe defel, când se târăşte pe 
pământ, când face cu totul altceva în locul celor cuvenite, atunci este mort. 

Căci, într-adevăr, de unde cunoaştem noi că avem suflet? Oare nu din lucrările 
sale? Și când el nu lucrează cele ale sale, oare nu a şi murit?” (Tâlcuiri la 
Epistola a doua către Corinteni, omilia VI, p. 70) 


SUFLETUL (după moartea trupului) 


„Nimeni din cei care nu şi-au şters aici pe pământ păcatele, nu poate 
scăpa dincolo de pedeapsă; ci, după cum cei din închisori sunt duşi cu 
lanţurile lor la tribunal, tot aşa toate sufletele, când pleacă de aici, sunt duse 
la înfricoşătorul scaun de judecată, având în jurul lor fel de fel de lanţuri de 
păcate”. (Omilii la Matei, omilia XIV, IV, în col. PSB, vol. 23, p. 171) 


„Nici nu este cu putinţă ca sufletul, odată despărțit de trup, să mai 
rătăcească pe pământ. Că spune Scriptura: sufletele drepţilor sunt în mâna 
lui Dumnezeu (Înţ. Sol. 3, 1). Sufletele păcătoşilor, îndată după moarte, sunt 
duse de aici; şi se vede asta din pilda bogatului nemilostiv şi a lui Lazăr 
(Luca 16, 19-31), iar în altă parte Hristos spune: Astăzi vor cere sufletul tău 
de la tine (Luca 12, 20). Nu este cu putinţă ca sufletul odată ieşit din trup, să 
mai rătăcească pe pământ.” (Omilii la Matei, omilia XXVIII, III, în col. 
PSB, vol. 23, p. 356) 


SUFLETUL (moartea sufletului) 


„Sufletul care păcătuieşte, acela va muri (lez., 18, 4). Moartea 
sufletului nu este ca a corpului, ci e cu mult mai grozavă. Moartea corpului 
despărțind corpul de suflet, pe corp l-a liniştit de multele griji şi dureri, iar 
pe suflet l-a trimis la locul cunoscut; apoi corpul descompunându-se cu 
timpul şi risipindu-se în mai multe părți, acestea iarăşi se unesc împreună cu 
aceeaşi rânduială ca şi mai înainte şi aşa fel corpul îşi reia sufletul său. 
Moartea sufletului însă e cu mult mai înfricoşată şi mai grozavă pentru că 
după ce se desparte de corp, iarăşi se uneşte cu acesta la timpul hotărât, după 
care apoi este aruncat în focul cel nestins.” (Comentariile sau Explicarea 
Epistolei către Efeseni, omilia XVIII, p. 174) 


„Necurăţia şi viața ceea ce este afară de poruncile lui Hristos se 
cheamă moarte sufletului.” (Din vol. Mărgăritarele Sfântului loan Gură de 


Aur, p. 92) 


„Moartea sufletului este păcatul.” (Din vol. Mărgăritarele Sfântului 
Ioan Gură de Aur, p. 253) 

SUFLETUL ŞI TRUPUL 


„Sufletul este mai de preţ decât trupul; că dacă pleacă sufletul, trupul 
rămâne mort”. (Omilii la Facere, omilha LIV, I, în col. PSB, vol. 22, p. 204) 


„Că te întreb: este la fel sufletul cu trupul? lar dacă vrei să vezi 
deosebirea dintre ele, uită-te că nici un preţ nu are trupul când este părăsit de 
suflet!” (Omilii la Facere, omilia XXI, VI, în col. PSB, vol. 21, pp. 255-256) 


„Dacă sufletul dă trupului atâta frumuseţe şi atâta viaţă, atunci sufletul 
e cu mult mai bun decât trupul; dacă sufletul menţine trupul, care-i atât de 
urât şi de hidos, atunci cu mult mai mult pe el însuşi. Nu trupul e frumos, ci 
alcătuirea şi înflorirea cu care sufletul colorează trupul. lubeşte, dar, sufletul, 
care face ca şi trupul să fie frumos! 

Dar de ce să vorbesc de trupul mort? Îţi voi arăta că chiar atunci când 
trupul este viu, toată frumuseţea lui se datoreşte sufletului. Dacă sufletul se 
bucură, înfloresc trandafirii în obraji; dar dacă suferă, toată frumuseţea aceea 
piere şi obrajii se îmbracă în haină de doliu. Dacă sufletul se bucură mereu, 
înfloreşte şi trupul; dar dacă suferă mereu, ajunge mai slab şi mai plăpând ca 
pânza de păianjen. Dacă sufletul se mânie, trupul ajunge dezgustător şi fără 
de ruşine; dar dacă se uită cu ochi liniştiți, faţa e plină de farmec. Dacă 
sufletul pizmuieşte, paloarea şi gălbeneala îi inundă faţa; dar dacă iubeşte, 
chipul străluceşte de multă frumuseţe. Din pricina aceasta multe femei, deşi 
nu sunt frumoase la chip, au mult farmec, pentru că sufletul le dă acest 
farmec; altele dimpotrivă, nespus de frumoase, pierd din frumusețe tocmai 
pentru că sufletul lor e urât. Gândeşte-te cum se înroşeşte un chip nevinovat! 
Cât de plăcut, cât de frumos se face, când, cuprins de ruşine, se 
împurpurează cu fel de fel de culori! Când, însă, este neruşinat, atunci faţa e 
mai urâtă ca fața unei fiare. 

Nimic nu-i mai frumos, nimic nu-i mai plăcut ca frumuseţea 
sufletului! Dragostea trupească este însoțită de durere; cea sufletească, însă, 
e curată şi neînvălurată. Care este omul care să admire pe crainic şi nu pe 
împărat? Care este omul care se minunează de tâlcuitor şi nu de filozof? Ai 
văzut nişte ochi frumoşi? Caută să afli cum sunt ochii sufletului! Dacă aceia 
nu-s frumoşi, dispreţuieşte-i pe aceştia! Niciodată n-ai să te îndrăgosteşti de 
o femeie urâtă, care şi-a pus pe faţă o mască frumoasă, după cum n-ai să 
suferi ca o femeie frumoasă şi cu chip plăcut să-şi acopere cu mască 
frumuseţea ei, ci îi dai masca la o parte şi vrei să-i vezi frumuseţea ei în toată 
splendoarea ei. Aşa fă şi cu sufletul şi caută să-l cunoşti pe el mai întâi! 
Sufletul este acoperit de trup ca de o mască. Tocmai din pricina aceasta 

trupul rămâne ceea ce este; sufletul, însă, chiar dacă este lipsit de frumusețe, 
poate iute să ajungă frumos. Dacă ochiul sufletului este urât, aspru şi 
întunecat, poate să ajungă frumos, potolit, liniştit, dulce, prietenos. 

Această frumuseţe, deci, s-o căutăm! Cu această frumuseţe să ne 
împodobim chipul, ca şi Dumnezeu să poftească frumuseţea noastră şi să ne 
dăruiască bunătățile cele veşnice”. (Omilii la Matei, omilia XXXIV, V, în 
col. PSB, vol. 23, pp. 428-429) 


„Dacă li se îmbolnăveşte trupul fac tot ce pot, dar dacă văd că li se 
strică sufletul - nu fac nimic, ci privesc cu nepăsare (...) Pui pe tine aurării 
în valoare de mii de talanți, iar mădularul lui Hristos nu are nici hrana cea de 
toate zilele”. (Omilii la Matei, omiha LXXXIX, IV, în col. PSB, vol. 23,p. 
998) 


„Noi însă, mărturisim că trupul este mai mic decât spiritul, şi inferior 
acestuia, nu însă şi contrar şi în luptă cu el, sau rău față de spirit, ci, ca şi 
harfa în raport cu cel ce cântă la ea, sau ca şi corabia în raport cu cârmaciul 
ei, aşa şi trupul se găseşte față de spirit. Căci nici acelea nu sunt contrare 
celor ce le poartă şi fac uz de ele, ci chiar se învoiesc foarte mult, deşi nu 
sunt de aceeaşi cinste față de maistru. După cum cel ce zice că meşteşugul 
nu stă în harfă, nici în corabie, ci în cântăreţ sau în cârmaci, prin aceasta el 
nu le-a defăimat pe acelea, ci le-a arătat numai ca organe sau mijloace față 
de maestru, tot aşa şi Pavel zicând că nu locuieşte în mine ce este bun, prin 
aceasta n-a defăimat trupul, ci a arătat numai superioritatea spiritului faţă de 
trup. Spiritul este care dirijează totul, fie în conducerea corabiei, fie în 
cântarea armonioasă la harfă, ceea ce şi Pavel arată aici, stabilind 
superioritatea spiritului. Deci despărțind pe om în aceste două, spirit şi trup, 
zice că trupul este inferior şi lipsit de pricepere, şi că spiritul este mai 
înțelept, putând a cunoaşte şi ce trebuie a face, şi ce nu trebuie, şi destoinic 
de a înfrâna calul după cum voieşte, însă că nefăcând aşa, vinovăția nu este 
numai a trupului, ci şi a spiritului, care ştiind ce trebuie şi ce nu trebuie a 
face, totuşi n-a pus în lucrare cele nădăjduite.” (Omilii la Epistola către 
Romani a Sfântului Apostol Pavel, omilia XIII, pp. 229-230) 


„Căci cei ce sunt după trup, aceia cugetă cele ale trupului, iar cei ce 
sunt după Duh, cele ale Duhului (8, 5). 

Însă nici aceasta nu este vreo pâră adusă trupului, căci întrucât noi îl 
păzim în bună rânduială, nu se întâmplă nimic nelalocul lui, dar când îi 
permitem totul, iar el iese din marginile sale, şi ajunge de se împotriveşte 

sufletului, atunci totul se prăpădeşte şi se strică, nu doar prin natura sa, ci 
prin necumpătarea şi prin neorânduiala urmată din ea. 

Iar cei după Duh, cele ale Duhului, zice. Pentru că dorinţa cărnii este 
moarte, dar dorința Duhului este viaţă şi pace (8, 6). 

Nu zice natura trupului, nici ființa sau esenţa lui, ci cugetul este ceea 
ce s-ar putea îndrepta şi ridica din nou. Aceasta o spune Apostolul nu cu 
scopul de a da trupului o judecată aparte — să nu fie! —, ci arătând numai 
aplecarea cea josnică a cugetului. Iar prin faptul că-l numeşte atât de rău şi 
căzut, ceea ce obişnuieşte Apostolul în multe părți a face, ca de pildă când 
nu numai trupul, ci omul întreg, cu sufletul împreună, este numit de el cu 
denumiri înjositoare, nu înseamnă altceva decât că voieşte a ne face atenţi în 
săvârşirea lucrărilor noastre.” (Omilii la Epistola către Romani a Sfântului 
Apostol Pavel, omilia XIII, pp. 240-241) 


„Când deci corpul stăpâneşte, adică când i se ridică autoritatea 
sufletului, atunci păcătuieşte. Prin urmare, meritul corpului stă în a urma 
sufletului, adică a se supune lui, fiindcă sufletul prin sine singur nu este nici 
rău, nici bun. De asemenea şi corpul, ce ar putea el oare face prin sine 
singur? Aşa că numai prin contactul lui cu spiritul şi prin supunerea lui 
spiritului devine bun, fiindcă de altfel şi el nu este nici bun şi nici rău, sau 
mai bine zis, apt şi către una şi cătră cealaltă extremitate, având către 
amândouă înclinare.” (Comentariile sau Explicarea Epistolei către Efeseni, 
omilia V, p. 50) 


„Vizitiul se îmbătase şi trăsura mergea anapoda. Ceea ce sunt vizitiul 
şi trăsura aceea sunt sufletul şi trupul. De ți-este întunecat sufletul, trupul se 
rostogoleşte în mocirlă. Câtă vreme vizitiul e treaz, aleargă şi trăsura bine; 
când vizitiului 1 se slăbesc puterile şi nu mai e stăpân pe hăţuri, ajunge şi 
trăsura în prăpastie. Aşa şi cu omul. Atâta vreme cât sufletul e treaz şi 
priveghează este şi trupul curat; dar când sufletul se întunecă, se rostogoleşte 
şi trupul în mocirlă, în plăcere.” (Omiliile despre pocăință, omiha a doua, p. 
31) 


„În ce chip este cărăuşul cu carul, aşa este şi sufletul cu trupul. Dacă 
se întunecă sufletul, şi trupul se tăvăleşte în tină, că până este cărăuşul 
zdravăn şi carul merge bine, iar dacă slăbeşte nu poate să țină hăţurile cailor, 
atunci şi carul umblă rău. Aşa şi la om este: până este sufletul treaz şi stă 
deşteptat se află şi trupul curat, iar dacă se întunecă sufletul, atunci se 
tăvăleşte şi trupul împreună în împuţiciunea poftelor.” (Dim vol. 
Mărgăritarele Sfântului loan Gură de Aur, p. 148) 

SUFLETUL ŞI TRUPUL (obârşia lor) 


„Sufletul este lucrul lui Dumnezeu, iar nu omenesc, şi trupul se 
asemenea.” (Comentariile sau Tăâlcuirea Epistolei întâi către Corinteni, 
omila XIII, p. 134) 


SUFLETUL ŞI TRUPUL (unirea deplină şi tainică dintre suflet şi trup) 


„Dar ce vorbesc eu despre cum ar putea fi esenţa sufletului? Nu putem 
spune nici măcar care este modalitatea în care se află în prezent în trupul 
nostru. Cine oare ar avea de spus ceva în privința unui asemenea lucru? Să 
fie adevărat cum că s-ar răspândi prin întreaga masă a corpului? Dar o 
asemenea afirmație este lipsită de sens, deoarece este o modalitate de a fi 
proprie fiinţelor corporale. Că nu poate fi vorba despre aşa ceva în privința 
sufletului reiese limpede şi din următoarele: de fiecare dată când se întâmplă 
să fie amputate mâinile sau picioarele, sufletul rămâne întreg, nu este mutilat 
cu nimic în urma ciuntirii corpului. Atunci, dacă nu se află în întreg corpul, 
să se afle în schimb reunit într-o anume parte a corpului? În acest caz, 
urmează cu necesitate ca celelalte părți rămase să fie moarte, deoarece lucrul 
neînsuflețit este mort pe de-a-ntregul. Însă nu se poate afirma nici aşa ceva, 
se poate spune în schimb că noi cunoaştem că sufletul se găseşte în corpul 
nostru, dar nu cunoaştem modul în care este prezent. lar Dumnezeu nu ne-a 
îngăduit o asemenea cunoaştere pentru ca noi să punem frâu gurii noastre, şi 
să ne stăpânim în şi mai mare măsură şi spre a fi convinşi să rămânem la 
cele de jos, să nu le iscodim şi să fim stăpâniţi de curiozitate în privinţa celor 
care se află dincolo de noi.” (Despre necunoaşterea lui Dumnezeu, 
cuvântarea V, p. 117) 


SUFLETUL ŞI TRUPUL (,,se împotrivesc unul altuia ca să nu faceţi 
cele ce aţi voi” 


„... mare este legătura sufletului cu trupul — ziditorul găsind cu cale a 
face aşa ceva, ca nu cumva unii să fie înduplecaţi a-şi uri trupul ca străin. 
Dumnezeu, de pildă, a poruncit a iubi pre vrăjmaşi, iar diavolul atâta putere 
a avut, că a înduplecat pe unii de a-şi ur? chiar trupul lor. Căci când dânşii 
spun că trupul este al diavolului, nimic alta nu fac decât aceasta, ceea ce este 
cea mai mare bârfire; fiindcă dacă trupul este al diavolului, apoi de unde 
vine acea împreună-glăsuire cu sufletul, încât face trupul destoinic din toate 
părțile spre lucrările sufletului filosof? Dar, zici tu, dacă trupul este 
destoinic spre a urma pe suflet în lucrările sale, pentru ce atunci îl orbeşte? 

Însă nu trupul este care orbeşte pe cineva, omule, să nu fie una ca aceasta, ci 
dezmierdarea. Şi dezmierdarea pentru ce o iubim? Nu fiindcă se găseşte în 
trupul nostru, nicidecum; ci din pricina doririi sau voii rele. Căci trupul are 
nevoie de hrană, iar nu de dezmierdare, are nevoie a fi hrănit, iar nu a fi 
alintat şi dezmierdat. Aşadar, dezmierdarea este duşmancă nu numai a 
sufletului, ci şi a trupului celui hrănit, căci el atunci se face mai slab în loc 
de puternic, mai greoi în loc de uşurel, mai bicisnic în loc de zdravăn, mai 
slut în loc de mai frumos, mai puturos în loc de mirositor, mai necurat în loc 
de curat, mai scârbit în loc de liniştit, netrebnic în loc de trebuitor, bătrân în 
loc de tânăr, puhav în loc de ţeapăn, trândav şi greoi la mers în loc de 
grabnic, olog în loc de ţanţoş şi vioi. Dar dacă trupul ar fi al diavolului, apoi 
nu ar trebui ca să fie vătămat tocmai de ai diavolului — vorbesc de răutate 
îndeobşte, care este de la diavol. 


Aşadar, nici trupul, nici mâncărurile ce i le dăm nu sunt ale diavolului, 
ci numai dezmierdarea, fiindcă printr-însa acel demon viclean săvârşeşte 
miile de rele.” (Comentariile sau Tălcuirea Epistolei întâi către Corinteni, 
omilia XXXIX, pp. 432-433) 


„Dacă însă zice: Trupul pofteşte împotriva sufletului, €l (Pavel — n.n.) 
vorbeşte aici despre cele două idei, despre bine şi rău, căci acestea sunt care 
se împotrivesc, iar nu sufletul şi trupul. Dacă trupul şi sufletul ar fi contrare, 
s-ar nimici unul pe altul, după cum apa nimiceşte focul, şi lumina pe 
întuneric. Dacă însă sufletul se îngrijeşte de trup, şi mu de neajunsuri suferă 
din cauza lui, numai ca să nu se despartă de el; dacă apoi şi trupul, la rândul 
lui, serveşte sufletului, şi prin cele cinci simţuri îi introduce multă cunoştinţă 
din lumea exterioară, şi a fost creat tocmai pentru a servi de organ al energiei 
sufletului, cum ar putea să fie contrare şi să se lupte unul contra celuilalt? Eu 
însă, le văd nu numai că sunt contrare, ci încă într-un mare acord (...) 
Aşadar, apostolul nu vorbeşte despre acestea, că adică se opun unul altuia, ci 
despre lupta dintre gândurile cele bune şi cele rele; căci a voi sau a nu voi, 
este acțiunea sufletului. De aceea zice: acestea se împotrivesc, adică să nu 
permiți sufletului de a purcede spre poftele lui cele rele şi viclene. Acestea 
le-a zis Apostolul, întocmai cum face pedagogul sau dascălul.” 
(Comentariile sau Explicarea Epistolei către Galateni, pp. 111-112) 


„Ceea ce este vizitiul pentru căruță, căpitanul pentru o corabie, 
muzicantul pentru un instrument muzical, aceea a legiuit Plăsmuitorul să fie 
sufletul pentru acest vas pământesc. Sufletul are frâiele, el întoarce cârma, el 
loveşte coardele; iar când face asta bine, scoate cântarea aceea plină de 

armonie a virtuţii, dar când slăbeşte coardele sau le struneşte mai mult decât 
trebuie, vatămă şi arta, şi armonia.” (Cuvânt despre viețuirea după 
Dumnezeu, în vol. Omilii la săracul Lazăr. Despre soartă şi Providenţă..., 
p. 262) 


„Căci sufletul este pentru trup ceea ce este cărăuşul 
pentru car. S-a îmbătat cărăuşul? Şi carul înaintează în 
dezordine. S-a întunecat sufletul de patimă? Şi trupul se 
tăvăleşte prin mocirlă.” (Din vol. Problemele vieții, pp. 73-74) 


SUPERSTIŢIILE 


„Îl vei vedea că după ce se va întoarce de la vreo înmormântare se 
spală, dar de păcatele cele de moarte niciodată; îl vei vedea încă punând 
mult interes pentru bani, îl vei vedea apoi superstițios până la ridicol, bună- 
oră crezând că la cântarea vreunui cocoş va veni sau va pleca cineva. Cu 
adevărat că sunt întunecaţi cu mintea. Spiritul lor e încărcat de mai multe 
spaime, ca de exemplu: Astăzi, după ce am ieşit din casă, m-a întâlnit X, cel 
dintâi, deci numai decât mi se vor întâmpla multe rele. Mişelul de servitor 
aducându-mi ciubotele mi-a dat mai întâi pe cea stângă; dar aceasta 
înseamnă că vor veni asupră-mi nenorociri mari şi insulte. Chiar eu ieşind 
apoi din casă am păşit cu piciorul stâng mai înteiu, deci e semn de 
nenorociril, acestea sunt relele cele de pe lângă casă. /eşind astăzi din casă, 
mi S-a bătut ochiul drept dedesubt; acesta e semn de lacrimi.” (Comentariile 
sau Explicarea Epistolei către Efeseni, omiha XII, p. 125) 


„În mijlocul vaietelor şi tulburării aceleia intră apoi şi preotul care le 
înspăimântă pe rude mai rău ca febra, părând mai necruţător ca moartea; se 
pare că, dacă intră un preot în casa unui bolnav, le umple pe rude de o 
deznădejde mai mare decât deznădejdea din cuvintele doctorului; ele 
socotesc că prezenţa preotului e mai degrabă un semn aducător de moarte 
decât făgăduiala vieţii veşnice.” (Cateheze IX, PGB 30, PG 522, în vol. 
Diavolul şi magia, p. 110) 


„Bărbaţi şi femei, ocoliţi oracolele şi prezicerile după zborul sau 
măruntaiele păsărilor, pentru că sunt nimicuri ale idolatrilor şi ale rătăciților 
ce spun că croncănitul corbului, zgomotul pe care-l face un şoricel sau o 
bârnă care trozneşte sunt semne prevestitoare. 

Lor le sunt plăcute întâlnirile cu oamenii păcătoşi şi se feresc de cei ce 
trăiesc în virtute şi cucernicie, ca şi cum ar fi pricină a mii de rele. 

Fu atent câte sunt meşteşugurile diavolului. Nu se mulţumeşte să ne 
vadă despuiați de virtute şi să avem mintea la rele şi la păcate, ci ar voi să ne 
facă să-i urâm şi pe cei ce duc o viaţă curată. 

Nu voieşte numai să ne vadă făcând rele, ci grija lui este să ne 
obişnuiască cu relele şi cu păcatul, ca să ne pregătească să ne predăm cu 
totul lor, fericiți. 

Să nu credeți că sunt lucruri mici sau întâmplătoare, ci sunt lucruri ce 
au putere să scufunde un suflet şi să-l facă să cadă până în fundul iadului.” 
(Cateheze I PGB 30, PG 352-354, în vol. Diavolul şi magia, pp. 129-130) 


„Mă rog ca şi bărbați şi femeile să fugă deplin de divinaţie şi 
practicile superstițioase. Căci aceste fleacuri sunt ale păgânilor şi ale celor 
încă robiți de înşelare: preocuparea pentru croncănitul corbilor, pentru 
chițăiturile şoarecilor, pentru trosniturile grinzilor, a primi cu plăcere 
întâlnirile cu oameni ce trăiesc ruşinos, dar a fugi de cei ce trăiesc întru 
evlavie şi sfințenie, considerându-i pricini a mii de rele. Vezi câte sunt 
meşteşugirile diavolului? Căci vrea nu numai să fim pustii de virtute şi să ne 
aplecăm spre răutate, ci şi să sădească în noi ura, ca să ne întoarcem de către 
cei ce urmează virtuţii. Sau altfel: vrea nu numai să urmăm cele rele, ci ne 
zoreşte şi ne împinge să ni le însuşim, făcând tot posibilul să le primim cu 
plăcere. 

Să nu socotiți că sunt lucruri mici, nici fără importanță, ci sunt 
suficiente ca să scufunde sufletul şi să-l coboare în însuşi adâncul răutății. 
Căci aceasta, aceasta este perversitatea vicleanului demon: să ne împiedice 
prin lucruri mărunte (s.n.). Dar voi, noi ostaşi ai lui Hristos, şi bărbaţi şi 
femei — căci în această armată a lui Hristos nu se face deosebire de sex — 
îndepărtând de acum orice asemenea obiceiuri, ca unii ce veți primi pe 
Împăratul tuturor, aşa să vă curăţiți mintea, încât nici o pată să nu vă 
întunece gândurile.” (Prima cateheză către cei ce urmează a fi luminaţi, în 
vol. Cateheze baptismale, pp. 39-40) 


3003 


ŞTIINŢA 


„Nimic nu vei cunoaşte vreodată precum trebuie a cunoaşte.” 
(Comentariile sau Tâlcuirea Epistolei întâi către Corinteni, omilia XX, p. 
201) 


„EI (Pavel — n.n.) nu a spus că nu aveţi cunoaşterea cuvenită pentru 
cele ce vă stau de faţă, ci nu aveți cunoaştere pentru orice lucru. Şi nu a zis 
că voi, ci oricine, fie Petru, fie Pavel, fie oricine. Prin aceasta el 1-a şi 
mângâiat, în acelaşi timp 1-a şi smerit cu putere. (cap. 8, 2).” (Comentariile 
sau Tălcuirea Epistolei întâi către Corinteni, omiha XX, p. 201) 

TAINELE (definiţia) 


„Taina nu are nevoie de înfrumusețare meşteşugită, ci numai ce este, 
aceea se vesteşte, fiindcă dacă vei mai adăoga şi ceva de la tine, apoi nu va 
mai fi taină dumnezeiască şi întreagă. 


Se numeşte taină şi din alt punct de vedere, adică nu ceea ce vedem, 
vedem aievea, ci unele vedem, altele credem. Aceasta este firea tainelor 
noastre. Altfel mă găsesc eu în fața acestor taine şi altfel se găseşte 
necredinciosul. Eu de pildă, aud că Hristos s-a răstignit şi îndată admir 
iubirea Sa de oameni; aude aceasta şi necredinciosul, însă el o crede 
slăbiciune. Aud că el s-a făcut rob şi îndată admir părinteasca lui purtare de 
grijă pentru om; aude şi acela, însă el o socoate ca necinste. Aud că a murit, 
şi de îndată mă minunez de puterea lui, că fiind în stăpânirea morţii, nu a 
fost stăpânit, ci a dezlegat puterea morţii; aude şi acela, însă el o socoteşte ca 
neputinţă. Aud de învierea Lui — el zice că este un basm — şi primind 
dovezile din desfăşurarea împrejurărilor, eu mă închin şi slăvesc iconomia 
lui Dumnezeu. Acela auzind de baia naşterii din nou, îşi închipuie că este o 
simplă apă, pe când cu nu văd numai ceea ce se vede aievea, ci mai văd şi 
curăția sufletului prin Duhul Sfânt. Acela crede că eu mi-am spălat numai 
trupul, dară cu am crezut că şi sufletul s-a făcut curat şi sfânt, şi am în 
vedere mormântul, învierea, sfințirea, dreptatea, răscumpărarea, înfierea, 
moştenirea, împărăția cerurilor, dăruirea Duhului Sfânt, fundcă eu nu judec 
aceste înfățişări cu ochii cei trupeşti, ci cu ochii cugetului. Aud de trupul lui 
Hristos (în euharistie), şi altfel înțeleg eu lucrul, altfel îl înțelege 
necredinciosul. După cum copiii cei mici când se uită la cărți nu cunosc 
puterea literelor şi nici nu ştiu ce văd, şi chiar de s-ar găsi vreun bărbat 
necercat în ale literelor, totuşi nu i-ar putea încredința, pe când cel 
cunoscător va găsi o mare putere în acele litere, va găsi istorii şi o întreagă 
viaţă; de asemenea, cel necercat, dacă ar primi vreo scrisoare, ar socoti-o ca 
pe o hârtie simplă şi mâzgâlită cu cerneală, pe când cel cercat, luând-o în 
mână, va auzi chiar şi glasul celui ce scrie şi va vorbi cu cel ce lipseşte, şi 
Iarăşi ceea ce ar voi, ar spune prin litere — tot aşa se petrece şi cu tainele. 
Necredincioşii, deşi ascultă, totuşi nu pare că aud, iar credincioşii, fiindcă au 
prin Duhul cercarea, văd puterea celor ce sunt puse în păstrare (celor 
viitoare).” (Comentariile sau Tâlcuirea Epistolei întâi către Corinteni, 
omilia VII, pp. 63-64) 

„,... Di s-a poruncit, zice, ca aceea ce am auzit cu urechile să spunem 
deasupra caselor, tot aşa ni s-a poruncit a nu da cele sfinte câinilor şi nici să 
aruncăm mărgăritarele în râtul porcilor. Fundcă unii sunt trupeşti şi nu 
pricep, iar ceilalți au acoperământ pe inima lor şi nu văd. Prin urmare, 
aceasta este taină mai cu seamă, ca ceea ce se propovăduieşte pretutindeni să 
nu se ştie de către cei ce nu au cugetare dreaptă; şi se acoperă nu de 
înțelepciune, ci de Duhul Sfânt, întrucât ne este nouă cu putinţă a primi. 
Pentru aceea nici nu ar greşi cineva dacă şi pentru această pricină ar numi-o 
taină negrăită, căci chiar nici nouă celor credincioşi nu ni s-ar încredința 
toată lămurirea şi toată desluşirea asupra ei.” (Comentariile sau Tâlcuirea 
Epistolei întâi către Corinteni, omiha VII, p. 65) 


TAINELE SFINTE 


„Pretutindeni vestim moartea Lui şi la taina sfintei Euharistii şi la 
botez şi la toate celelalte”. (Omilii la Matei, omilha XLII, II, în col. PSB, vol. 
23, p. 510) 


„Mila nu este consumată, Tainele ne vor reface nevinovăția 
botezului.” (Din vol. Bogățiile oratorice, p. 155) 


TAINELE SFINTE (toate în Taine le săvârşeşte Dumnezeu împrumutând 
limba şi mâna preotului pentru a sonoriza şi a face văzută prezenţa Lui) 


„Tatăl şi Fiul şi Duhul Sfânt fac totul; preotul, slujitorul numai 
împrumută limba Sa şi mâna Sa.” (Comentar la Evanghelia de la Ioan, 
omilia LXXXVI, 4, p. 462) 


„Preotul este dator a deschide gura, iar celelalte toate Dumnezeu le 
lucrează. El ţine numai locul unui sfetnic. Gândeşte-te câtă deosebire este 
între loan (Botezătorul) şi lisus, şi totuşi ascultă-l pe loan ce spune: Eu am 
trebuință să fiu botezat de tine şi Nu sunt vrednic să-l desfac cureaua 
încălțămintei (Matei 3, 14; loan 1, 27). Şi cu toate acestea, zic, atât de mare 
deosebire fiind, Duhul s-a pogorât; ceea ce loan nu avea, după cum se spune: 
Și din plinătatea Lui noi toți am luat(loan 1, 16). Cu toate acestea, Duhul 
nu s-a pogorât mai înainte de a se boteza şi nici loan nu L-a făcut a Se 
pogorî. De ce deci s-a făcut aşa? Pentru ca tu să afli că preotul ţine locul 
unui sfetnic. Nimeni dintre oameni nu stă atât de departe de alt om, pe cât de 
departe stă loan de lisus, şi totuşi, cu el, Duhul s-a pogorât, ca tu să afli că 
Dumnezeu lucrează totul, că Dumnezeu face totul. Voiesc chiar a spune ceva 

paradoxal, însă voi să nu vă minunaţi, nici să vă tulburaţi. Şi ce voiesc a 
spune? Producerea sau jertfa aceeaşi este — chiar da ar face-o Pavel sau 
Petru, sau oricine altul — , aceeaşi este, zic, cu cea pe care Hristos a dat-o 
ucenicilor Săi şi pe care acum o săvârşesc preoţii. Cu nimic nu este mai 
prejos aceasta decât aceea. De ce oare? Pentru că şi pe aceasta nu o sfinţesc 
oamenii, ci Acela care a sfințit-o şi pe aceea. Căci precum cuvintele pe care 
Hristos Dumnezeu le-a grăit aceleaşi sunt, pe care preotul le grăieşte acum, 
tot aşa şi jertfa aceeaşi este, precum acelaşi este şi botezul pe care L-a dat. 
Astfel deci totul este al credinţei. A stat de îndată Duhul asupra lui Corneliu, 
fiindcă încă mai dinainte a arătat cele ce se cuveneau şi, pe lângă acestea, a 
avut şi credință. Şi acesta este trupul lui Hristos, ca şi acela, iar cel ce-şi 
închipuie că acesta este mai prejos de acela nu ştie că Hristos este de față şi 
acum, că şi acum lucrează.” (Comentariile sau explicarea Epistolei a doua 
către Timotei, omiha II, pp. 29-30) 

„Dumnezeu le-a dat preoţilor darul cel desăvârşit să slujească 
preacuratele Taine ale Domnului nostru lisus Hristos, iar nu îngeri şi 
arhanghel să slujească, ci Preasfântul Duh le săvârşeşte toate, numai ce se 
împrumută cu mâinile şi cu limba preotului. Pentru aceasta se cade să fie 
curat şi cu sufletul şi cu trupul preotul şi să stea în scaunul cel ceresc al lui 
Dumnezeu.” (Din vol. Mărgăritarele Sfântului loan Gură de Aur, p. 251) 


TAINELE SFINTE (primirea lor) 


„Pentru aceea săvârşim Sfintele Taine cu uşile încuiate şi împiedicăm 
pe cei ce nu sunt botezați să ia parte la ele. Nu pentru că recunoaştem 
slăbiciunea tainelor săvârşite, ci pentru că mulți nu sunt încă destul de 
desăvârşiţi ca să ia parte la ele”. (Omilii la Matei, omiha XXIII, III, în col. 
PSB, vol. 23, p. 297) 


TALISMANELE 


„Noapte adâncă nu este numai printre eretici şi printre elini, ci şi 
printre mulți de-ai noştri, din pricina vieții şi a credinței lor. Fiindcă sunt 
mulți cari nu cred în înviere, mulți cari ţin zilele, mulți cari se folosesc de 
descântece, de vrăji, de semne şi de ghiciri în zborul păsărilor, mulți cari 
cred în puterea hârtiuţelor atârnate la gâtul bolnavilor şi în alte nimicuri de 
felul acestora.” (Comentariile sau Tâlcuirea Epistolei întâi către Corinteni, 
omilia IV, p. 41) 

„În adevăr, ce ar putea zice cineva de acele hârtiuţe, sau de acei 
clopoței atârnați de mâna copilului, sau de acel mărțişor roş atârnat la gât, şi 
celelalte multe, pline de nebunie, în vreme ce ar trebui a-l nu înfăşura cu 
nimic alta afară de puterea crucii? Acum însă este disprețuit ceea ce a întors 
din rătăcire întreaga lume, ceea ce a pricinuit diavolului rana cea mai adâncă 
şI i-a nimicit orice putere, căci încredințează copilul nu puterii Celui 
Preaînalt, ci puterii şi ocrotirii diavolului.” (Comentariile sau Tâlcuirea 
Epistolei întâi către Corinteni, omilia XII, pp. 127-128) 


TĂCEREA (spre slava lui Dumnezeu) 


„... poți să taci spre slava lui Dumnezeu, dacă înduri cu bărbăţie 
atunci când eşti ocărât, când eşti batjocorit, când suferi nenumărate 
nedreptăţi şi nu scoţi nici un cuvânt de ocară împotriva celui ce ţi-a făcut 
acestea.” (Cuvânt la calende, în vol. Omilii la săracul Lazăr. Despre soartă 
şi Providenţă..., p. 17) 


TEATRUL (despre participarea la spectacolele de teatru păgâne şi 
orgiastice) 


„De aceea (diavolul — n.n.) a zidit şi teatre în oraşe, a făcut iscusiţi pe 
actori ca, prin vătămarea sufletească adusă de cuvintele lor, să răspândească 
o ciumă ca aceasta în tot oraşul. Cele pe care Pavel ne-a poruncit să le 
evităm - vorbele proaste şi glumele - pe acelea diavolul ne îndeamnă să le 
căutăm. Şi ceea ce-i mai cumplit din toate sunt lucrurile de care se râde. 
Când actorii spun vreo vorbă de ocară sau cuvinte de ruşine mulţi oameni 
proşti râd şi se veselesc; aplaudă vorbe şi gesturi ce-ar trebui pietruite; iar 
prin plăcerea aceasta atrag asupra capetelor lor cuptorul cel de foc. Cei care 
laudă pe actori, aceia sunt mai cu seamă cei care-i încurajează să vorbească 
aşa; de aceea e şi drept ca ei să fie pedepsiţi şi pentru pedeapsa ce-i amenință 
pe actori. Dacă nu s-ar mai duce nimeni să-i privească, n-ar mai juca nimeni 
pe scenă; dar când vă văd că părăsiţi atelierele, meseriile, câştigul de pe 
urma îndeletnicirilor voastre, că lăsaţi totul la pământ ca să vă duceţi la 
teatru, atunci actorii capătă şi mai mult curaj şi-şi dau şi mai mare silință ca 
să joace cât mai bine. Nu spun aceste lucruri ca să-i dezvinovăţesc, ci ca să 
aflați că voi sunteți pricina şi rădăcina unei nelegiuiri ca aceasta, voi care vă 
pierdeţi toată ziua la teatru, bătându-vă joc de sfințenia căsătoriei şi făcând 
de ocară această taină mare. Nu este atât de păcătos cel ce joacă astfel de 
roluri cât tu, mai mult decât el, tu care-i porunceşti să facă asta; dar mai bine 
spus, nu-i porunceşti numai, ci prin râvna, prin veselia, prin râsul şi prin 

dudele jocului lor contribui în toate chipurile la înființarea unor astfel de 
oficine drăceşti. Spune-mi, te rog, cu ce ochi te mai poţi uita acasă la femeia 
ta când o vezi batjocorită pe scenă? Cum nu roşeşti, gândindu-te la tovarăşa 
ta de viaţă, când vezi că pe scenă toate femeile sunt făcute de ocară? (...) 

- Dar tocmai pentru asta sunt vrednici de pedeapsă şi cei ce le fac şi 
cei ce le joacă, pentru că se străduiesc să înfățişeze pe scenă ceea ce toate 
legile interzic. Dacă desfrâul este un rău, apoi este un rău şi prezentarea lui 
pe scenă. Nu mai spun cât de desfrânaţi sunt actorii care joacă astfel de 
piese, care reprezintă desfrâul şi adulterul pe scenă! Nu mai spun cât de 
neînfrânați şi de neruşinați îi fac pe spectatori! Nu este privire mai 
desfrânată şi mai neînfrânată decât privirea celui care doreşte să vadă astfel 
de spectacole. În ce te priveşte, n-ai dori să-ţi vezi nevasta umblând în pielea 
goală prin oraş; dar, mai bine spus, nici în casă, ci ai socoti asta o ocară. Dar 
te duci la teatru ca să faci de ocară şi pe bărbaţi şi pe femei, ca să-ți faci de 
ruşine proprii tăi ochi!”. (Omilii la Matei, omilia VI, VII, în col. PSB, vol. 
23, pp. 87-88) 


„Când şi statura desfrânatei şi căutătura şi vocea şi mersul ei, când 
toate acestea ațâță poftele spectatorilor, spectatorii pleacă de la teatru 
înfocaţi şi se întorc acasă cu sufletul robit. De aici ocările şi necinstea; de 
aici învrăjbirea dintre soţi, certurile şi uneori chiar moartea; de aici viața 
celor robiți de desfrânatele de pe scenă, nu mai e viață; nu le mai plac soțiile, 
nu-şi mai iubesc copiii, căsniciile lor se întorc pe dos şi li se pare că-i supără 
chiar lumina soarelui”. (Omilii la Matei, omilha LXVIII, IV, în col. PSB, vol. 
23, p. 788) 


„De aceea (diavolul — n.n.) a zidit şi teatre în oraşe, a făcut iscusiţi pe 
actori ca, prin vătămarea sufletească adusă de cuvintele lor, să răspândească 
o ciumă ca aceasta în tot oraşul. Cele pe care Pavel ne-a poruncit să le 
evităm -— vorbele proaste şi glumele — pe acelea diavolul ne îndeamnă să le 
căutăm. Și ceea ce-i mai cumplit din toate sunt lucrurile de care se râde. 
Când actorii spun vreo vorbă de ocară sau cuvinte de ruşine mulţi oameni 
proşti râd şi se veselesc; aplaudă vorbe şi gesturi ce-ar trebui pietruite; iar 
prin plăcerea aceasta atrag asupra capetelor lor cuptorul cel de foc. Cei care 
laudă pe actori, aceia sunt mai cu seamă cei care-i încurajează să vorbească 
aşa; de aceea e şi drept ca ei să fie pedepsiţi şi pentru pedeapsa care-i 
amenință pe actori. Dacă nu s-ar mai duce nimeni să-i privească, n-ar mai 
juca nimeni pe scenă; dar când vă văd că părăsiți atelierele, meseriile, 
câştigul de pe urma îndeletnicirilor voastre, că lăsați totul la pământ ca să vă 
duceţi la teatru, atunci actorii capătă şi mai mult curaj şi-şi dau şi mai mare 

silinţă ca să joace cât mai bine. Nu spun aceste lucruri ca să-i dezvinovăţesc, 
ci ca să aflați că voi sunteţi pricina şi rădăcina unei nelegiuiri ca aceasta, voi 
care vă pierdeţi toată ziua la teatru, bătându-vă Joc de sfințenia căsătoriei şi 
făcând de ocară această taină mare. Nu este atât de păcătos cel ce joacă astfel 
de roluri cât tu, mai mult ca el, tu care-i porunceşti să facă asta; dar mai bine 
spus, nu-i porunceşti numai, ci prin râvna, prin veselia, prin râsul şi prin 
laudele jocului lor contribui în toate chipurile la înfiinţarea unor astfel de 
oficine drăceşti. Spune-mi, te rog, cu ce ochi te mai poţi uita acasă la femeia 
ta când o vezi batjocorită pe scenă? Cum nu roşeşti, gândindu-te la tovarăşa 
ta de viaţă, când vezi că pe scenă toate femeile sunt făcute de ocară? 

Nu-mi spune că sunt ficțiuni piesele de teatru! Ficţiunile acestea au 
făcut pe mulți să ajungă desfrânați şi multe case s-au stricat! Şi mai cu 
seamă pentru asta suspin, pentru că văd că nu vi se par rele cele de pe scenă, 
ci le aplaudați, strigaţi şi râdeți când desfrâul este prezentat fără ruşine. 

- Ce spui? Spui că piesele jucate sunt ficțiuni? 

- Dar tocmai pentru asta sunt vrednici de pedeapsă şi cei ce le fac şi 
cei ce le joacă, pentru că se străduiesc să înfățişeze pe scenă ceea ce toate 
legile interzic. Dacă desfrâul este un rău, apoi este un rău şi prezentarea lui 
pe scenă. Nu mai spun cât de desfrânaţi sunt actorii care joacă astfel de 
piese, care reprezintă desfrâul şi adulterul pe scenă! Nu mai spun cât de 
neînfrânați şi de neruşinați îi fac pe spectatori! Nu este privire mai 
desfrânată şi mai neînfrânată decât privirea celui care doreşte să vadă astfel 
de spectacole. În ce te priveşte, n-ai dori să-ţi vezi nevasta umblând goală 
prin oraş; dar, mai bine spus, nici în casă, ci ai socoti asta o ocară. Dar te 
duci la teatru ca să faci de ocară şi pe bărbaţi şi pe femei, ca să-ți faci de 
ruşine proprii tăi ochi!” (Omilii la Matei, omilia VI, VII-VIII, în col. PSB, 
vol. 23, pp. 87-88) 


„ ... din pricina teatrului, se dărâmă totul. Spune-mi, din ce pricină se 
întind curse căsniciilor? Nu din pricina celor ce se petrec pe scenă? Din ce 
pricină se strică casele? Nu din pricina teatrului acestuia? Nu din pricina 
teatrului bărbaţii se poartă rău cu soțule lor? Nu din pricina teatrului bărbaţii 
socotesc uşuratice pe toate femeile? Nu din pricina teatrului bărbații 
săvârşesc adulter? Deci cel ce dărâmă totul este cel ce se duce la teatru! El 
aduce în viață această cumplită tiranie.” (Omilii la Matei, omilia XXXVII, 
VI, în col. PSB, vol. 23, p. 462) 


„Leatrele cele desfrânate vă învaţă să vă desfrânaţi; teatrele, această 


ciumă cu nevoie de stârpit, aceste farmece pline de otravă, aceste curse 
cumplite pentru cei nepăsători, această pieire însoțită de plăcere pentru cei 

neînfrânați. De aceea şi profetul mustrând, zicea: Nu sunt buni nici ochii tăi, 
nici inima ta (ler. 22, 17). Ar fi mai bine ca astfel de oameni să fie orbi, ar fi 
mai bine să fie bolnavi decât să-şi folosească la aceasta ochii.” (Omilii la 
Matei, omilia LXXIII, III, în col. PSB, vol. 23, p. 834) 


„Se fac teatre şi în ele se aduc femei curve şi copii stricați, care 
batjocoresc firea chiar; acolo în teatre stă sus întregul public, şi aceştia sunt 
care înveselesc cetatea, aceştia sunt care încununează pe marii împărați 
pentru trofeele şi biruinţele lor, cei pe care veşnic îi admiră. Dar ce ar putea 
fi mai rece ca această cinste? Ce ar putea fi mai scârbavnic ca această 
plăcere?” (Comentariile sau Tâlcuirea Epistolei întâi către Corinteni, omilha 
XII, p. 124) 


„Care e câştigul celor ce postesc, când se duc la spectacole teatrale 
nelegiuite, când intră în şcoala obştească a desfrânării, în locul cel public de 
deprindere a desfrâului, ca să şadă pe scaunul ciumaţilor? (Ps., 1, 1) N-ai 
greşi dacă ai da teatrului, locului aceluia prearău, plin de tot felul de boli, 
cuptorului din Babilon, toate aceste nume preaurâte: scaun de ciumați, 
şcoală de desfrânare, loc de deprindere a desfrâului. Când diavolul duce pe 
locuitorii oraşului la teatru'S%, îi azvârle ca într-un cuptor! Aşa îi arde! Nu 
pune dedesubt vreascuri, ca atunci barbarul acela din Babilon, nici păcură, 
nici câlți, nici smoală, ci alte materii, cu mult mai cumplite: chipuri 
desfrânate, cuvinte de ruşine, trupuri dezgolite, cântece pline de păcate. 
Cuptorul cel din Babilon a fost aprins de mâini barbare; cuptorul acesta este 
aprins de gânduri mai nesocotite decât mâinile barbarilor. Mai cumplit este 
cuptorul acesta decât cel din Babilon, pentru că şi focul e mai cumplit; nu 
arde trupul, ci buna stare a sufletului; iar grozăvia e că cei care ard nici nu-şi 
dau seama; că de şi-ar da seama, n-ar râde cu gura plină de cele ce văd pe 
scenă. Grozăvia cea mai mare e atunci când cel bolnav nu ştie că-i bolnav, 
când cel ce arde în chip ticălos şi netrebnic nu simte că stă pe Jeratec.” 
(Omiliile despre pocăință, omilia a şasea, pp. 98-99 ) 


„Că toţi cei care se duc la teatru sunt neapărat cuprinşi de păcatul 
desfrânării; nu pentru că fac desfrânare cu femeile de acolo, ci pentru că le 
privesc cu ochi desfrânați. Că şi aceştia sunt cuprinși de desfrâu!” (Omiliile 
despre pocăință, omilia a şasea, p. 101) 





*% Tâlcuirea Pr. Prof. D. Fecioru: Este vorba despre teatrul care promovează imoralitatea. 


Sf. loan Gură de Aur a luat atitudine atât împotriva reprezentaţiilor obscene, cât şi 
împotriva actorilor care le dădeau. (n.s. 4, p. 98) 

„Când te duci la teatru şi-ţi laşi ochii să se sature de lucruri 
necuviincioase şi desfrânate, nu simţi doar atunci puţină plăcere, ci plecând 
iei împreună cu tine multe amintiri înflăcărate şi îmbolditoare. Când auzi 
povestiri şi cântece care nu au altă temă decât amorul nelegiuit, cum vei 
putea să-ți păstrezi curăția? Toate acestea înrobesc mintea şi inima.” (Din 
vol. Problemele vieții, p. 39) 


„Nimic nu-l face pe om să dispreţuiască mai mult legile lui 
Dumnezeu decât priveliştile necuviincioase. De aceea, în repetate 
rânduri i-am rugat pe cei care participă la sfintele Liturghii, care 
ascultă cuvântul lui Dumnezeu şi sunt părtaşi ai înfricoşătoarei 
Taine, care este împărtăşania, să nu meargă pe la tot felul de 
spectacole, ca să nu le amestece pe cele sfinte cu cele drăceşti.” (Din 
vol. Problemele vieții, p. 371) 


„Nu ai auzit ce zice Solomon: Oare va călca cineva pe cărbuni 
aprinşi şi nu-şi va arde picioarele? Oare de va ascunde cineva foc în sân, 
nu-şi va arde hainele? Aşa cel ce intră la femeie străină (Pilde 6, 27-29). Că 
deşi nu te-ai împreunat cu desfrânata, dar cu pofta te-ai împreunat cu ea, şi 
cu mintea ai lucrat păcatul. Și nu numai în acel timp, ci terminându-se 
spectacolul şi după ce ea s-a dus, idolul ei zace în sufletul tău, luând de acolo 
cuvintele, gesturile, privirile, umbletul podoaba, cântecele cele desfrânate si 
alte nenumărate rele. Oare nu de aici sunt stricările caselor? Oare nu de aici 
divorțurile? Oare nu de aici luptele şi vrajbele? Oare nu de aici toate cele 
urâte, care nu se pot spune în cuvinte? Căci după ce te-ai umplut de ea şi te 
duci acasă înrobit, femeia nu-ți va mai părea drăgăstoasă, ci urâtă, copiii ca o 
sarcină, slugile îngreuietoare, casa de prisos, iar grijile cele obişnuite spre 
chiverniseala lucrurilor de nevoie ţi se vor părea supărăcioase, şi oricine se 
va apropia de tine ţi se va părea ca o greutate şi o sarcină. 

Lucru şi mai grav este că nu te întorci singur acasă, ci împreună cu 
tine ai pe desfrânata, nu cu trupul, ci cu imaginea. Şi ar fi fost mai uşor să fi 
fost cu trupul, căci degrabă ar fi alungat-o femeia ta. Dar ea stă în mintea şi 
imaginația ta şi-ţi aprinde dinăuntru cuptorul cel babilonesc, sau mult mai 
cumplit ca acela. Căci hrana focului acestuia nu este smoala şi catranul, ci 
ceea ce s-a zis mai sus, şi toate se întorc în sus şi în jos. Şi precum cei 
bolnavi de friguri, cu toate că n-au nici o pricină să învinuiască pe cei ce îi 
slujesc, dar din cauza bolii, se îngreuiază de toţi, aruncă bucatele, prihănesc 
pe doctori, se necăjesc pe cei de acasă şi se turbează asupra celor ce îi 
slujesc, aşa şi cei ce bolesc cu această boală cumplită se mâhnesc, se 

necăjesc, văzând totdeauna pe aceea. O lucruri cumplite!” (Cuvânt Către cei 
ce au lăsat biserica şi s-au dus la alergările de cai şi la teatre, în vol. Din 
ospățul stăpânului, pp. 111-112) 


„Căci dacă unde sunt psalmi şi rugăciuni, unde este ascultarea 
cuvintelor lui Dumnezeu, unde este frică şi multă evlavie, de multe ori a 
intrat în taină pofta, cu atât mai mult cei ce stau la teatru şi nu văd nici nu 
aud nimic sănătos, ci sunt plini de nesațiu prin urechi şi prin ochi şi prin 
toate celelalte mădulare, nu vor putea fi mai presus de acea poftă rea. Şi 
neputând, cum vor putea cândva să se izbăvească de păcatul 
preadesfrânării?” (Cuvânt cum că este primejdios a merge la teatre imorale 
care provoacă la desfrânări; cum că David, în cele ce a făcut lui Saul, a 
covârşit întru totul virtutea iertării; şi cum că a suferit cu blândeţe 
nedreptatea este la fel cu a da milostenie, în vol. Din ospățul stăpânului, p. 
120) 


„Oare nu de aici se strică moravurile, se încep divorţurile, 
neînțelegerile şi vrăjbile în case? Căci îndată te vei umplea de desfrânare 
privind la cele de acolo, te faci slăbănog la virtute şi înverşunat şi vrăjmaş 
curăției şi înfrânării, iar întorcându-te acasă, femeia ta îți va părea mai urâtă. 
Și fiind aprins de pofta cea de la teatru şi biruit de privirea cea străină şi 
amăgitoare, ocărăşti, necinsteşti şi aduci nenumărate prihane tovarăşei tale 
de viață, cu toate că nu ai nici un motiv s-o învinuieşti. Ci ruşinându-te să-ţi 
spui patima şi să arăţi rana pe care ai primit-o de acolo, pricinuieşti alte 
motive, căutând prilejuri necuvioase de ceartă. Trecând cu vederea pe toate 
cele de acasă, gândeşti numai la pofta cea spurcată şi necurată de la care ai 
primit rana. Şi nu mai priveşti nimic din cele din casă cu plăcere pentru că 
glasul ei stă în sufletul tău, precum şi forma, privirea, mişcările şi toţi idolii 
desfrânării. Şi ce zic femeia şi casa? Căci şi biserica o vei vedea fără plăcere, 
părându-ți-se cuvintele cele despre curăţire şi înfrânare urâte. Acestea nu-ți 
vor mai fi ca învăţătură, ci acuzarea ta, care trăgându-te puţin la deznădejde, 
te va rupe cu totul de această folositoare învăţătură de obşte. 

De aceea vă rog pe voi pe toţi să fugiți de spectacolele cele rele de la 
teatre, iar pe cei ce merg să-i trageţi de acolo. Căci cele ce se fac acolo nu 
aduc mângâiere, ci pierzanie, pedeapsă şi osândă.” (Cuvânt cum că este 
primejdios a merge la teatre imorale care provoacă la desfrânări; cum că 
David, în cele ce a făcut lui Saul, a covârşit întru totul virtutea iertării; şi 
cum că a suferit cu blândeţe nedreptatea este la fel cu a da milostenie, în 
vol. Din ospățul stăpânului, p. 122) 

„Acolo omul tânăr face o învăţătură a dezordinilor cu care se va 
necinsti el însuşi şi victimele stricăciunii sale. Acolo bătrânul le 
inspiră perilor săi albi cele mai ucigătoare necinstiri. Totul îşi pierde 
aici sentimentul de cinste şi vigoarea datoriei. În zadar va zice că acolo 
adulterul nu este decât un ecou zadarnic fără de realitate! Sufletul nu 
este oare nimic în noi? Hristos n-a pronunţat El că acolo unde este o 
privire cu pofta, deja s-a comis adulterul în inimă? Ce ajunge un fruct, 
o plantă, un copac a cărui inimă este roasă? Ce ajunge o căruţă, când 
vizitiul zace la pământ rănit şi muribund? Aşa e când se dă sufletul la 
voluptate nemaiavând în faţa sa nici un ideal divin, el încetează să 
conducă şi să-şi înfrâneze simţurile, şi acestea îl aruncă în mod rapid 
în adâncurile neînfrânării.” (Din vol. Bogățiile oratorice, pp. 639-640) 


„La teatru sunt drame imorale. Că piesele de la teatru ar fi 
imorale, este suficient pentru a se convinge de aceasta când se văd 
urzeala, obiectul, peripeţiile, intrigile. Totul aici este desfrânare şi 
adulter.” (Din vol. Bogățiile oratorice, p. 643) 


„La teatru se pune în scenă desfrâul. Singură vederea şi 
ascultarea unei piese imorale ar ajunge pentru a corupe virtutea cea 
mai tare, însă ce se va zice despre punerea ei în scenă? Cine va şti 
spune rănile pe care pot să i le facă sufletului aceste vederi diferite, cu 
totul voluptoase şi pline de îndemn la viciul necurat? 

(...) Cum să te ridici spre regiunile curate şi sublime ale cerului, 
spre obiectele nobile care compun substanţa învățăturii creştine cu un 
suflet plin de beţiile scenei, de rămăşiţele necurate, de vederile 
voluptoase aduse de la teatru?” (Din vol. Bogăţiile oratorice, p. 644) 


TIMPUL (anii de la facerea lumii) 


„Vezi cât de frumos este cerul acesta, cât de mare, cum este el 
încununat cu un cor al feluritelor stele? De câtă vreme durează? Se menţine 
în funţă de cinci mii de ani şi mai bine, şi timpul îndelungat nu l-a 
îmbătrânit.” (Despre necunoaşterea lui Dumnezeu, cuvântarea II, p. 45) 


TIMPUL (anii de la izgonirea lui Adam din Rai) 


„Vrei să afli şi altă faptă a Crucii? Astăzi ne-a deschis raiul, încuiat de 
mai bine de cinci mii de ani.” (Omilia 1 la Cruce şi la tâlhar, II, în vol. 
Predici la sărbători împărăteşti şi cuvântări de laudă la sfinţi, p. 89) 

TIMPUL (prețuirea timpului şi valorificarea lui) 


„Tu, fiindcă ţi-ai petrecut vremea fără folos în trândăvie, vei fi 
învinovățit cu drept cuvânt, pe când săracul şi meşteşugarul, cheltuindu-şi 
vremea rămasă în cele folositoare, se va bucura de mari cununi.” 
(Comentariile sau Tălcuirea Epistolei întâi către Corinteni, omilia V, p. 53) 


„Scurt este timpul de pe pământ, iubiţilor! Să ne trezim, să priveghem, 
să punem rânduială în noi înşine, să arătăm toată râvna cea adevărată faţă de 
toţi, să fim evlavioşi în toate.” (Cuvânt la ziua Naşterii Mântuitorului nostru 
lisus Hristos, care era necunoscută atunci, dar a fost făcută cunoscută cu 
puțini ani înainte, de către unii care au venit din Apus şi au vestit-o, VII, în 
vol. Predici la sărbători împărăteşti şi cuvântări de laudă la sfinţi, p. 22) 


TIMPUL (orice lucru trebuie făcut la timpul său) 


„Orice lucru se face la timpul său. Ce se face în afara timpului 
potrivit nu numai că este nefolositor, dar poate fi şi vătămător.” (Din vol. 
Problemele vieţii, p. 361) 


TIMPUL (timpul acordat îndeletnicirilor duhovniceşti) 


„Şi tot timpul” zilei să-l împărţim astfel: o parte pentru rugăciuni şi 
mărturisiri”, iar alta pentru citire şi străpungerea sufletului; şi toată râvna 
noastră să fie îndreptată spre convorbiri despre cele duhovniceşti. Mare 
atenție trebuie să avem ca să nu fim prinşi în cursele celui rău. Căci dacă 





*%4 Tâlcuirea Pr. Marcel Hancheş: xorpoc Fiecare îşi alege personal momentul prielnic 


pentru îndeletnicirile spirituale enumerate (a se vedea următoarea propoziţie referitoare la 
atenţie). Aşadar, este vorba de perioadele calitative ale timpului, deşi nu se exclude şi o 
drămuire cantitativă a lui. (n.s. 57, p. 42) 

*%5 TTâlcuirea Pr. Marcel Hancheş: Poate fi vorba de mărturisirea inimii în rugăciune, de 
mărturisirea în fața unui martor sau de a da mărturie prin fapte şi comportament. 
Rezolvarea problemei ar necesita un studiu asupra utilizării cuvântului ecouoioynors la 
Sfântul loan Gură de Aur. Spre exemplu, în comentariul la Psalmi, referindu-se la 
mărturisirea inimii în rugăciune, pentru păcate, spune: Aşadar, acestei mărturisiri să-i 
urmăm şi noi. Căci dacă nu vrem să plângem aici, neapărat ne vom îndurera şi vom 
plânge dincolo. (P.G. 55, 16). Sau, în altă parte a aceloraşi comentarii, spune: Îndoit este 
Chipul mărturisirii: fie este osândirea păcatelor proprii, fie mulțumirea adusă lui 
Dumnezeu (P.G. 55, 121). (n.s. 58, pp. 42-43) 

dăm seama pentru fiecare cuvânt nelucrător'“ cu atât mai mult pentru 
palavrele inoportune şi discuţiile lumeşti.” (Prima cateheză către cei ce 
urmează a fi luminaţi, în vol. Cateheze baptismale, pp. 42-43) 


TIMPUL (la sfârşitul fiecărui an se cuvine să facem bilanțul şi să mulțumim 
lui Dumnezeu pentru toate) 


„Când vezi că s-a încheiat anul, mulţumeşte Domnului că te-a adus la 
acest sfârşit de an! Zdrobeşte-ţi inima, numără anii vieții tale şi spune-ţi în 
sinea ta: Zilele se duc şi trec, anii se adaugă, am străbătut o lungă cale a 
vieții. Ce lucru bun am făcut? Nu voi pleca oare din viața aceasta gol şi 
pustiu de orice faptă bună? Judecata e la uşă! Viaţa mea se grăbeşte spre 
bătrânețe. 

La acestea cugetă în ziua întâi a anului! De acestea adu-ți aminte la 
sfârşitul anului! Să ne gândim la ziua ce va să fie, ca nu cumva să ni se 
spună şi nouă ceea ce s-a spus iudeilor de către proroc: S-au stins întru 
deşertăciune zilele lor şi anii lor cu grabă (Psalmi 77, 37).” (Cuvânt la 
calende, în vol. Omilii la săracul Lazăr. Despre soartă şi Providenţă..., p. 
11) 


TINEREȚEA (ispitele tinereții) 


„Căci nimic nu poate fi atât de greu şi de obositor, ca a împiedica 
plăcerile cele absurde la o asemenea vârstă. Nici dragostea de bani, nici 
pofta de slavă şi nici altceva din acestea nu-l poate tulbura pe un tânăr la 
asemenea vârstă, ca dragostea trupurilor.” (Comentariile sau explicarea 
Epistolei către Tit, omilia IV, în vol. Comentariile sau explicarea Epistolei a 
doua către Timotei..., p. 164) 


„Tinereţea este neîmblânzită, nestatornică şi, de aceea, poate fi 
înşelată foarte uşor şi la fel de uşor poate aluneca înspre rău. Tânărul 
este ca un cal nărăvaş şi ca o fiară sălbatică. Dar dacă de mic îi 
insuflăm principii bune, nu va fi nevoie după aceea să ne ostenim 
prea mult.” (Din vol. Problemele vieții, p. 370) 





*% Tâlcuirea Pr. Marcel Hancheş: /oyoc apyos poate fi şi un cuvânt despre cele 


dumnezeieşti, dar dacă este plasat nepotrivit, fără un efect pozitiv asupra interlocutorului, 
poate să ne provoace mustrări de conştiinţă (oare să fie vorba şi de cazul în care spunem 
cuvinte pe care nu le-am pus în faptă, pe care nu le-am lucrat cu osteneală, chiar dacă ele 
pot fi corecte sub raport doctrinar?). (n.s. 59, p. 43) 

TINEREȚEA (cheltuirea tinereţii în păcate - gravitatea) 


„Vezi pe alții întru tot înţelepţi şi petrecându-şi viața întreagă cu 
demnitate, şi tu nu te stăpâneşti nici chiar în timpul tinereții? Vezi pe alții 
luptându-se necontenit contra poftelor, şi tu nu poţi răbda nici măcar o dată? 
Dacă voiţi, eu vă voi spune cauza. Nu tinereţea este cauza, căci dacă ar fi 
aşa, apoi toți tinerii ar trebui să fie desfrânaţi, - ci noi înşine suntem cauza, 
noi înşine ne împingem în foc.” (Comentariile sau Explicarea Epistolei 1 
către Tesaloniceni, omilia V, în vol. Comentariile sau Explicarea Epistolei 
către Coloseni, 1 şi II Tesaloniceni, p. 218) 


„Cei care în tinereţile lor se îmbată de plăceri nu sunt în stare 
să înţeleagă mărimea necuprinsă a robirii sufletului lor.” (Din vol. 
Problemele vieţii, p. 370) 


TINEREȚEA (cuminţenia tinerilor) 


„Atunci e lucru de mirare, când cuminţenia străluceşte în viaţa 
tânărului! Dacă eşti cuminte la bătrâneţe, n-ai mare merit; vârsta te ajută să 
fii cuminte! Minunat lucru este să fii liniştit în mijlocul valurilor, să nu te 
arzi când eşti în cuptor, să nu fu desfrânat când eşti tânăr”. (Omilii la Matei, 
omilia XLIX, V, în col. PSB, vol. 23, p. 577) 


„Căci cine nu se va sfui în faţa unui tânăr cumpătat şi cu mintea 
întreagă? Cine nu va iubi şi nu va îmbrățişa pe cel ce pune frâu poftelor 
necuviincioase şi fără de rânduială? Şi cine, fie şi dintre cei foarte bogaţi, nu 
va alege cu multă dorire pe unul ca acela, ca să-i încredinţeze fiica lor, chiar 
dacă acela ar fi mai sărac decât toţi? Că după cum nimeni nu este aşa de 
ticălos şi nenorocit, chiar de ar fi mai bogat decât toți, încât să vrea să-şi ia 
ca ginere pe cel ce vieţuieşte în neorânduială şi destrăbălări şi ia aminte la 
desfrânate, tot aşa nimeni nu este aşa de lipsit de minte ca cel ce 
disprețuieşte şi necinsteşte pe cel întreg la minte şi cu viaţă cinstită.” (Cinci 
cuvântări despre Ana şi Samuel, cuvântul II, în vol. Omilii şi cuvântări 
despre educaţia copiilor..., pp. 42-43) 


TINEREȚEA (sfaturi pentru tineri) 


„Şi fiindcă mai puternice sunt poftele pentru tineri şi flacăra dorințelor 
li se face mai aprinsă, e de-ajuns fie şi numai puţin lemn să primească din 
afară şi [îndată] se aprind toate. Că pentru tânăr este mult mai uşor să cadă în 

mânie şi în pofte. De aceea şi este trebuință de mai multă pază, de a se ţine 
mai tare în frâu, de a-şi pune ziduri şi oprelişti mai sigure.” (Cinci cuvântări 
despre Ana şi Samuel, cuvântul IV, în vol. Omilii şi cuvântări despre 
educaţia copiilor..., p. 60) 


TOACA (bătutul în toacă) 


„Noe când făcea corabia în atâţia ani şi striga şi le zicea să se pocăiască, ei nici unii ! 

porumbelul; şi când a fost seară, ele veneau toate şi aşteptau vremea când le 
va porunci Noe şi le va băga în corabie, pentru aceea şi noi tocăm în toacă şi 
ne strângem în corabia cea nouă, adică în biserica lui Hristos, şi în ce chip s- 
au înecat cei ce n-au intrat în corabie, aşa vor păţi şi acum cei ce nu intră în 
Biserică şi aceştia, ca şi cei ce se înecau atunci de apa potopului, care 
plouase 40 de zile şi 40 de nopţi, iar fiarele şi cele târâtoare fiindcă au intrat 
în corabie nu s-au înecat, iar oamenii, când se înecau atunci, credeau şi fără 
de voia lor.” (Din vol. Mărgăritarele Sfântului loan Gură de Aur, p. 44) 


TRADIŢIA (Sfânta Tradiţie) 


„Pavel chiar şi propovăduirea nescrisă o numeşte tot evanghelie.” 
(Tâlcuiri la Epistola a doua către Corinteni, omilia XVIII, p. 168) 


TR ÂNDĂVIA (naşterea ei) 


„Începutul lenei este amânarea. De aceea, să nu lăsăm pe mâine 
îndreptarea noastră. Nu te lăuda cu ziua de mâine, că nu ştii la ce poate da 
naştere (Pilde 27, 1).” (Din vol. Problemele vieții, p. 360) 


TR ÂNDĂVIA (urmările patimii trândăviei) 


„Nu cumva, trândăvindu-ţi-se sufletul, să cazi în vreun păcat greu, 
dând loc uneltirilor diavolului, care caută orice împrejurare ca să ne dea 
lovitură de moarte”. (Omilii la Facere, omilia X, VIII, în col. PSB, vol. 21, 
p. 126) 


„Că pe toate le suferim de pe urma trândăviei noastre, o strigă însăşi 
viaţa. După cum dacă voim să ne ridicăm puţin, scuturăm de pe noi, ca pe 
praf, toate uneltirile diavolului, tot aşa dacă ne împiedicăm cândva, apoi nu 
ne împiedicăm datorită silniciei diavolului, ci trândăviei noastre ”. (Omilii la 

Facere, omilia LX, IV, în col. PSB, vol. 22, p. 270) 


„Fiindcă obişnuinţa sufletului este de a lucra, apoi când îi vei înceta 
lucrarea în cele bune - fundcă el nu poate sta în nelucrare - se va vedea silit a 
naşte pe celelalte. După cum pământul, când nu este semănat sau sădit, 
sloboade din el buruieni de rând - tot aşa şi sufletul, când nu are ce face din cele 
neapărat trebuitoare; şi fundcă dânsul doreşte în tot chipul a lucra, se predă pe 
sine în faptele cele rele. Şi după cum ochiul nu încetează a vedea, şi de aceca, 
când cele bune nu-i stau înainte, vede şi rele, tot aşa şi cugetul omului, când se 
va fi depărtat de la cele bune şi folositoare, se va întoarce la cele nefolositoare.” 
(Tâlcuiri la Epistola a doua către Corinteni, omilia VII, p. 84) 


„Precum lenea vatămă trupul, tot aşa slăbeşte şi vatămă şi sufletul, 
făcându-l molatic şi neputincios spre fapte bune.” (Comentariile sau 
Explicarea Epistolei către Evrei, omiha X, p. 161) 


„E mama tuturor relelor şi de la început a învăţat păcatul pe cei ce au 
îndrăgit-o.” (Predicile despre statui, Partea a II-a, predica a XIX-a, p. 158) 


TR ÂNDĂVIA (remedii) 


„Că duşmanul nostru, adică vicleanul diavol, când vede că am strâns 
bogăţia duhovnicească, se înnebuneşte, scrâşneşte din dinți şi stă nespus de 
atent ca să găsească prilej potrivit să ne ia ceva din cele puse înăuntrul 
sufletului nostru. Şi nu-i alt prilej potrivit pentru el decât numai trândăvia 
noastră. De aceea se cuvine să fim necontenit treji ca să oprim atacurile lui. 
Dacă diavolul vede că suntem treji şi cu multă luare aminte de noi înşine, 
după un atac sau două îşi dă seama că încearcă zadarnic şi pleacă ruşinat, 
cunoscând că nu va avea nici un câştig, pentru că paza noastră e mare”. 
(Omilii la Facere, omilia V, |, în col. PSB, vol. 21, p. 68) 


„Dar poate că eşti leneş şi trândav? Apoi atunci gândeşte-te la cel ce a 
ascuns talantul, şi te vei face mai iute decât focul.” (Tălcuiri la Epistola a 
doua către Corinteni, omila X, p. 108) 


„la şi tu, deci, cea mai bună pildă de hărnicie de la acest animal şi 
admiră pe Stăpânul tău nu numai pentru că a făcut cerul şi pământul, dar şi 
pentru că a făcut pe furnică. Căci aceasta deşi e mică, ne dă o mare dovadă 
de adâncimea înţelepciunii lui Dumnezeu. Gândeşte-te aşadar, cât e de 
isteață şi miră-te cum a putut Dumnezeu să pună într-un trup aşa de mic 


3019 


atâta dar de muncă.” (Predicile despre statui, Partea a II-a, predica a XII-a, 
p. 27) 


TREZVIA (îndemn la trezvie) 


„O chpă de nu eşti atent, te-ai şi prăbuşit. Că nu suntem doar noi mai 
cu luare aminte decât David, care o clipă şi-a lăsat sufletul nesupravegheat şi 
s-a şi prăbuşit în prăpastia păcatului. Dar s-a ridicat îndată.” (Omilii la 
Matei, omilia XXVI, VI, în col. PSB, vol. 23, p. 338) 


„Te întreb: Este oare ceva mai grozav decât pofta cea păcătoasă, care, 
ca un câine turbat, sare mereu şi te supără în fiecare zi? Nu trebuie oare să ai 
necontenit treaz sufletul ca să o poți birui?” (Cuvânt despre învierea 
morţilor, II, în vol. Predici la sărbători împărăteşti şi cuvântări de laudă la 
sfinți, p. 120) 


TRISTETȚEA (definiţia) 


„Tristeţea este o boală a sufletului care cere multă putere pentru a-i 


rezista în mod curajos...” (Comentar la Evanghelia de la loan, omilia 
LXXVIII, 1, p. 403) 


TRISTEȚEA (cea bună şi folositoare) 


„Acum mă bucur nu că v-aţi întristat - căci ce folos am eu din a vă 
întrista voi?, ci că v-aţi întristat spre pocăință, adică întristarea voastră a avut 
un folos oarecare. Fiindcă şi tatăl când vede pe copil operat de doctor nu se 
bucură doar pentru că copilul are dureri şi se vaită, ci pentru că se îndreaptă.” 
(Tâlcuiri la Epistola a doua către Corinteni, omilia XV, pp. 142-143) 


„Intristarea aceasta, nu numai că nu v-a adus în stare de a vă împuţina 
şi deznădăjdui, ca şi cum aţi fi făcut aceasta în zadar, ci încă v-a făcut şi mai 
sârguitori.” (Tălcuiri la Epistola a doua către Corinteni, omilia XV, p. 144) 


„Astfel se întrista Pavel pentru cei ce păcătuiau, astfel îi plângea: Căci 
din multă supărare şi cu multă inimă strânsă de durere, v-am scris cu multe 
lacrimi Q Cor., 2, 4). Şi fiindcă el nu avea de plâns pe casnicii săi, deoarece 
nu-i avea, făcea aceasta pentru cei străini, considerându-i pe aceştia mai mult 
chiar decât pe ai săi, după cum zic cei ce plâng pe alţii. Alţii se scandalizau, 

iar el se aprindea; alții se îmbolnăveau, iar el, la rându-i, se 
îmbolnăvea.”(Omilii la Epistola către Filipeni, omilia a XVI-a, p. 282) 


„Deci să ne întristăm cu acea întristare care este maica bucuriei şi să 
nu ne bucurăm cu bucuria care naşte întristarea. Să ne întristăm cu acea 
întristare din care răsar pacea şi odihna veşnică (...)” (Omilii la Epistola 
către Filipeni, omilia a XVI-a, p. 283) 


„lată: în lumea aceasta adesea omul se bucură când vede că duşma- 
nului său îi merge prost, şi din pricina acestei bucurii îşi atrage pedeapsă pe 
capul său; pe altul iarăşi îl doare, când vede căzând pe fratele său (întru 
Hristos) şi prin această mâhnire îşi pregăteşte multă bunăvoință din partea 
lui Dumnezeu. 

Vezi cum întristarea întru Domnul e mai bună şi mai folositoare decât 
bucuria lumească? Astfel şi Pavel era mâhnit pentru cei greşiţi, pentru cei ce 
nu credeau în Dumnezeu şi plată pentru această supărare 1 se strânsese lui 
multă în cer.” (Predicile despre statui, Partea a II-a, predica a XVIII-a, pp. 
146-147) 


„Adesea plânsul poate să întremeze sufletele îndurerate şi să uşureze 
cugetul încărcat; multe femei, când şi-au pierdut copiii lor nespus de dragi, 
dacă sunt oprite de a plânge, de a se jeli şi tângui, crapă şi mor; dacă însă 
sunt lăsate să se poarte ca ființele îndurerate, se mângâie şi se uşurează de 
durerea lor. Şi ce e de mirare că se întâmplă aşa cu femeile, când vedem că 
şi proorocul păţeşte la fel? De aceea spunea într-una: Lăsaţi-mă, voi plânge 
amarnic; nu Stăruiți să mă mângâiați pentru nenorocirea fiicei poporului 
meu (Isaia 22, 4). Aşa că este adesea o mâhnire ce aduce cu ea mângâiere. Şi 
dacă în cele lumești este aşa ceva, cu atât mai mult în lumea duhului. De 
aceea spune: Când întristarea e după voia lui Dumnezeu, aduce o pocăință 
ce duce la mântuire (Ul Cor. 7, 10).” (Predicile despre statui, Partea a II-a, 
predica a XVIII-a, p. 147) 


„Dacă te-ai întristat pentru un păcat, ţi-ai şters acest păcat şi te-ai ales 
ŞI cu cea mai mare bucurie; dacă te-ai mâhnit pentru frați tăi căzuţi, te-ai în- 
viorat şi te-ai mângâsat pe tine şi i-ai câştigat iarăşi şi pe aceia. ŞI chiar dacă 
nu i-ai ajutat întru nimic, vei avea cea mai mare răsplată.” (Predicile despre 
statui, Partea a II-a, predica a XVIII-a, p. 148) 


„Leama de Dumnezeu trebuie să fie temeiul nostru în tot ce facem sau 
suferim, şi, dacă aceasta a prins rădăcină în noi, nu numai tihna şi rangurile 

şi slava şi luarea aminte ce ni se arată, dar chiar şi asuprirea, clevetirile, 
batjocurile, ruşinea şi caznele şi îndeobşte totul va rodi pentru noi bucurie. 
Și precum rădăcinile pomilor sunt amare, dar ne dau roade foarte dulci, tot 
aşa, de bună seamă, şi tristeţea după voia lui Dumnezeu ne va aduce multă 
desfătare. Oricine s-a rugat adesea în durere şi a vărsat lacrimi, ştie cu câtă 
bucurie s-a ales, cum şi-a curăţat cugetul, cum s-a sculat plin de bună 
nădejde, căci după cum spun de atâtea ori, nu firea lucrurilor, ci cugetul 
nostru ne mâhneşte sau ne veseleşte.” (Predicile despre statui, Partea a II-a, 
predica a XVIII-a, p. 150) 


„„- Eu te voi întreba: Nu-i cu putință oare să nu te întristezi? Nimeni nu 
te împiedică să te întristezi! Fii trist, plângi, dacă ai fi desfrânat, dacă ai 
ucide, dacă ai face alt păcat de acest fel, care te aruncă din împărăţia 
cerurilor. Dar dacă, prin ajutorul lui Dumnezeu, eşti departe de a săvârşi un 
astfel de păcat, pentru ce plângi în zadar? Dumnezeu ne-a sădit în suflet 
tristețea nu pentru a ne folosi de ea fără socoteală, când nu trebuie şi în 
locuri potrivnice, nici pentru a ne distruge pe noi înşine, ci pentru ca, prin ea, 
să câştigăm cele mai de seamă bunuri. 

- Cum le putem câştiga? 

- Dacă ne întristăm la timp; iar timpul tristeții nu este atunci când 
suferim răul, ci când facem răul.” (Despre necazuri şi biruirea tristeții (11). 
Cuvânt către Staghirie, 13, în vol. Despre mărginita putere a diavolului. 
Despre căință..., p. 238) 


„Trebuie să înţelegem bine: pentru creştin există doar două pricini de 
tristețe. Prima, când se împotriveşte lui Dumnezeu, adică atunci când 
lucrează împotriva voii sfinte a Acestuia; şi a doua, când îl vede pe 
aproapele său împotrivindu-se lui Dumnezeu.” (Din vol. Problemele vieții, 


p. 31) 


„Dumnezeu a pus tristețea în noi. Dar nu ca să ne facem rău, la 
vreme şi în situații nepotrivite, distrugându-ne astfel sănătatea sufletului 
şi a trupului, ci ca să dobândim prin ea cât mai mult folos duhovnicesc. De 
aceea, nu trebuie să ne întristăm atunci când pățim ceva rău, ci atunci când 
săvârşim ceva rău.” (Din vol. Problemele vieții, p. 251) 


„Tristeţea şi mâhnirea, nu ne-au fost date ca să suferim când ne 
moare o persoană apropiată, când pierdem bani sau când suntem 
încercați de vreo nenorocire, ci ca să ne ajute în lupta noastră 
duhovnicească. Să ne întristăm nu pentru răul pe care nr-l pricinuieşte 

aproapele, ci pentru păcatele noastre, cu care îl întristăm pe Dumnezeu. 
Păcatele îl alungă pe Dumnezeu, pe când supărările pe care ni le pricinuiesc 
ceilalţi îl aduc aproape de noi, ca să ne apere.” (Din vol. Problemele vieții, 
p. 251) 


„Creştinul nu se poate întrista decât atunci când el sau aproapele său 
fac ceva împotriva voii lui Dumnezeu.” (Din vol. Problemele vieții, p. 252) 


„Dacă oaia se află în gura lupului, să o tragem înapoi, înainte ca 
lupul să o înghită. Dacă barca este primejduită de furtună, să o salvăm 
înainte să se scufunde. Căci aşa cum barca se scufundă atunci când sunt 
valuri mari, la fel şi sufletul se îneacă în valurile tristeţii daca nu este 
cineva pe aproape care să-i ofere ajutor.” (Din vol. Problemele vieții, p. 
343) 


TRISTEȚEA (despre „„întristarea cea după Dumnezeu”) 


„Poţi nu numai să lauzi şi să mustri spre slava lui Dumnezeu, nici 
numai să stai în casă sau să ieşi în oraş, nici numai să grăieşti sau să taci, ci 
să şi plângi, să te întristezi, să te bucuri şi să te veseleşti spre slava lui 
Dumnezeu. 

Când vezi că aproapele tău păcătuieşte, sau când tu însuţi, căzând în 
păcat, suspini şi te întristezi, atunci ai câştigat de pe urma acestei întristări 
mântuirea, fără părere de rău; după cum spune Pavel: Că întristarea cea 
după Dumnezeu aduce pocăință spre mântuire, fără părere de rău (Il 
Corinteni 7, 10).” (Cuvânt la calende, în vol. Omilii la săracul Lazăr. 
Despre soartă şi Providenţă..., p.17) 


TRISTEŢEA (cea pierzătoare) 


„Nu întotdeauna (întristarea) este rea, ci numai când ca este după lume. 
Deci ce va să zică întristarea lumii? Dacă te întristezi, zice, pentru bani, pentru 
slavă, pentru cel ce a părăsit lumea sau pentru cel mort, toate acestea sunt după 
lume, sau întristări de ale lumii. Pentru aceea şi moarte lucrează. Căci cel în- 
tristat pentru slavă pizmuieşte şi este silit de multe ori a se prăbuşi şi a se pier- 
de, ca, de pildă, întristarea cu care s-a întristat Cain, Isav şi alţii. Deci aceasta o 
numeşte el (Pavel) întristare a lumii, sau după lume, care este spre 
vătămarea celor întristați.” (Tâlcuiri la Epistola a doua către Corinteni, 
omilia XV, p. 143) 

TRISTEŢEA (cea mântuitoare şi cea pierzătoare) 


„Atunci când am păcătuit, sau cineva păcătuieşte, atunci numai 
tristețea este bună şi folositoare; dar ea nu este de folos atunci când este 
pricinuită de nenorociri omeneşti...” (Comentar la Evanghelia de la Ioan, 
omilia LXXVIII, 1, p. 403) 


„Numai întristarea după Dumnezeu este folositoare, iar aceasta se 
învederează din cele ce urmează. Cel ce se întristează de pierderea banilor nu 
înlătură paguba. Cel ce se întristează pentru cel mort nu-l poate învia. Cel ce 
se întristează pentru boală, nu numai că nu se vindecă, ci încă mai mult aţâţă 
boala. Cel ce se întristează însă pentru păcate este singurul care se foloseşte cu 
ceva din întristare, căci cheltuieşte, aşa zicând, şi nimiceşte păcatele. Deci 
fiindcă pentru aceasta a fost pregătită doctoria, apoi numai aici are putere şi 
îşi arată folosința, pe când în celelalte chiar vatămă. 

Iată că Cain, zice, fiindcă nu a fost încuviințat de Dumnezeu, era 
întristat. Dar nu de aceasta era întristat, ci pentru că vedea pe fratele său 
strălucind. Dar dacă el simţea durere de aceasta, trebuia negreşit a face la fel 
ca dânsul şi a se bucura cu acela; dar acum el, întristându-se, a arătat că era 
întristat după lume, iar nu după Dumnezeu. Nu însă tot aşa şi David, nu 
Petru, şi nici unul din ceata drepţilor. Pentru aceea dânşii erau totdeauna în 
câştig, fie că se întristau pentru ale lor păcate, fie că pentru păcatele străine. 
Căci ce este mai împovărător ca întristarea? — Dar cu toate acestea, când ea 
este după Dumnezeu, este mai bună decât bucuria cea din lume. Pentru că 
întristarea şi bucuria aceasta a lumii se sfârşesc cu nimic, pe când întristarea 
cea după Dumnezeu, pocăință spre mântuire lucrează. Lucrul minunat al 
acestei întristări este că nici nu se căieşte cineva fiind întristat astfel, ceea ce 
mai cu seamă este osebirea întristăriui lumești. 

Ce poate fi mai de dorit decât dobândirea unui copil? Şi ce poate fi mai 
sfâşietor ca moartea unui asemenea copil? Dar cu toate acestea, părinții lui, 
în toiul jelaniei, neputând suferi pe nimeni şi bătându-se cu pumnii, iată că 
după trecerea vremii, aceştia se căiesc fiindcă s-au întristat peste măsură, ca 
unii ce nu au câştigat nimic de aici, ba încă mai mult s-au vătămat. Nu tot aşa 
este şi întristarea cea după Dumnezeu, ci aceasta are două însuşiri bune: a nu 
fi biruit cineva din pricina celor pentru care este trist, şi că această întristare 
se sfârşeşte în mântuire, în vreme ce întristarea lumească este lhpsită de 
amândouă acestea. Fiindcă se întristează unii ca aceştia, şi după întristare 
foarte mult se împuţinează şi se învinuiesc pe sine, dând prin aceasta dovada 
cea mai mare că ceea ce au făcut a fost spre vătămarea lor. Pe când cea după 
Dumnezeu cu totul dimpotrivă, pentru care şi zice: pocăință spre mântuire 

lucrează, - căci nimeni nu se va împuţina şi deznădăjdui dacă se întristează 
pentru păcat, dacă se tânguie şi se zdrobeşte pe sine.” (Tâlcuiri la Epistola a 
doua către Corinteni, omilia XV, pp. 143-144) 


„Sfântul Apostol Pavel, acest Dascăl al credincioşilor, acest Doctor 
ales, ne învaţă că sunt două feluri de întristare. Una este bună, alta rea, una 
folositoare, alta nefolositoare, una aduce mântuire, alta pieire. El zice 
anume: Întristarea, care este după Dumnezeu, pocăință spre mântuire fără 
părere de rău Ul Cor., VII, 10). Aceasta este întristarea cea bună. După 
aceea adaugă el: întristarea lumii moarte aduce (Ibid. st. 10).” (Cuvânt la 
Duminica a 20-a după cincizecime, în vol. Predici la duminici şi 
sărbători..., p. 147) 


„Dacă ai săvârşit crimă sau desfrâu sau alt păcat de moarte care nu te 
lasă să intri în împărăţia cerurilor, atunci să te întristezi şi să plângi. Însă 
dacă, cu harul lui Dumnezeu, n-ai făcut asemenea fapte, de ce te tulburi şi te 
vaiţi la primul necaz care te-a cuprins? Dumnezeu nu ne-a dat simțământul 
tristeții ca să-l folosim nesăbuit şi nepotrivit, ci atunci când trebuie şi când 
ne este de folos. Să ne întristăm aşadar nu atunci când suntem vătămaţi, ci 
când vătămăm; nu când suntem nedreptățiți, ci când nedreptățim; nu când 
suntem îndureraţi, ci când provocăm durere. Aşa a întocmit Ziditorul 
nostru.” (Din vol. Problemele vieții, pp. 30-31) 


TRISTEȚEA (adevăratele pricini de întristare) 
„Un creştin, dacă se întristează vreodată, trebuie să aibă numai două 
pricini de întristare: sau când păcătuieşte el înaintea lui Dumnezeu, sau când 
păcătuieşte aproapele său.” (Despre necazuri şi biruirea _tristeții (111). 


Cuvânt către Staghirie, 14, în vol. Despre mărginita putere a diavolului. 
Despre căință..., p. 240) 


TRISTEŢEA (manifestarea e1) 


„După cum un nor des care vine să acopere suprafaţa soarelui ne ascunde toată strălucire 


TRISTEȚEA (gravitatea) 


„,... pentru ce te întristezi, omule, pentru toate nimicurile? Că dacă 
chiar întristarea de păcate — singură folositoare — când este necumpătată, 
vatămă pe cineva, apoi cu atât mai mult va vătăma când este pentru alte 

pricini.” (Comentariile sau Tăâlcuirea Epistolei întâi către Corinteni, omiha 
XXXVIII, p.413) 


TRISTEȚEA (urmările tristeții) 


„Ludeii apăsaţi de un rege crud, supuşi la munci grele, n-aveau curajul de a asculta pe Mi 


„După cum hoţii pot, cu multă uşurinţă, să fure lucrurile din casă şi să 
ucidă pe stăpânii casei după ce s-a înnoptat şi s-a stins lumina, tot astfel şi 
diavolul, după ce răspândește în suflet, în loc de noapte şi întuneric, tristeţea, 
încearcă să răpească toate gândurile care păzesc sufletul pentru ca, odată ce 
l-a lăsat pustiit şi neajutorat, să-l umple cu nenumărate răni.” (Despre 
necazuri şi biruirea tristeţii (11). Către Staghirie. Tristeţea este mai cumplită 
Chiar decât demonul, în vol. Despre mărginita putere a diavolului. Despre 
căinţă..., p. 158) 


„Nu-i diavolul cel care pricinuieşte tristeţea, ci tristeţea face puternic 
pe diavol şi ne bagă în cap gândurile cele rele.” (Despre necazuri şi biruirea 
tristeții (II). Către Staghirie. Tristeţea este mai cumplită chiar decât 
demonul, 1, în vol. Despre mărginita putere a diavolului. Despre căinţă..., 
p. 159) 


TRISTEȚEA (vindecarea de patima tristeții) 


„Noe a voit să găsească în vin mângâierea marii lui tristeți care-i 
stăpânea sufletul, aşa cum spune şi un bărbat înţelept: Daţi vin celor ce sunt 
în supărări, dați vin să bea celor ce sunt în dureri (Prov., 31, 6), ca să arate 
că nu poate fi un leac mai bun pentru tristeţe ca folosirea vinului; numai 
lipsa de măsură să nu vatăme folosul vinului”. (Omilii la Facere, omilia 
XXIX, II, în col. PSB, vol. 21, pp. 365-366) 


„Pentru ce deci eşti scârbit? Că ai pierdut averea? Dar gândeşte-te la 
cei ce nu au nici pâine de toate zilele, şi atunci degrab vei căpăta mângâiere. 
Şi pentru orice rele, tu să nu plângi cele petrecute, ci să fii mulțămit că nu s- 
au întâmplat mai rău. Ai avut averi şi le-ai pierdut? Nu vărsa lacrămi pentru 
pagubă, ci să fii mulțămit pentru vremea în care te-ai folosit de ele. Zi şi tu 
ca şi lov: Dacă am luat cele bune de la Domnul, cele rele să nu le suferim? 
(lov 2, 10). După aceea gândeşte-te că deşi ai pierdut averile, totuşi ai trupul 
tău sănătos, şi deci o dată cu sărăcia nu jeleşti şi vătămarea acestuia. Dar 
poate şi trupul tău a suferit vreun beteşug? Însă nu aceasta este temelia 

relelor omeneşti, ci trebuie a răbda cineva tot ce s-ar întâmpla. Mulţi sunt 
cari, împreună cu sărăcia şi cu ciuntirea sau beteşugul trupului, se mai luptă 
ŞI cu dracii, sau că rătăcesc prin pustietăţi, iar alţii iarăşi suferă alte rele şi 
mai grozave decât acestea. Să nu fie, iubiţilor, a pătimi toate câte le putem 
răbda! 


Acestea deci gândindu-le pururea, cugetă la cei ce au pătimit altele 
mai rele decât tine şi nu te întrista de nimic, ci numai când păcătuieşti să 
oftezi din inimă, numai atunci să plângi. Atunci, zic, supără-te, căci eu nu te 
împiedic, ci chiar te îndemn, însă şi atunci întristarea ta să fie cumpătată, 
gândindu-te că este şi întoarcere de la păcat, este şi împăcare cu Dumnezeu, 
ŞI cu cugetul tău.” (Comentariile sau Tălcuirea Epistolei întâi către 
Corinteni, omilha XXXVIII, p. 413) 


„„... dacă chiar de sus vei cobori în jos pe cel înţelept, totuşi nu-l vei 
aduce în tristeţe sau supărare. Şi de voieşti, pe aceeaşi scară să ne coborâm. 
Aşadar, coborând din scaun pe ocârmuitor, hpseşte-l de acea vrednicie. Ei 
bine, acesta întru nimic nu se va tulbura de aici dacă va voi să cugete cele ce 
am spus. Nici nu se gândeşte măcar la ceea ce i se ia, ci numai la ceea ce 1-a 
rămas, adică la slava ce o are de la început. Dacă însă 1-0 vei lua şi pe 
aceasta, se va gândi la cei proşti, cari niciodată nu s-au ridicat la astfel de 
stăpânire, şi bogăţia ce o are îi va fi de ajuns spre a-l mângâia. Dar dacă 1-0 
vei lua şi pe aceasta, el se va gândi la cei ce stăpânesc averi potrivite, iar de-i 
vel lua şi acestea şi-l vei împărtăşi numai cu hrana trebuitoare, el va putea să 
se gândească la cei ce nu se bucură nici de aceasta, ci se luptă întruna cu 
foamea şi locuiesc prin temnițe. Şi dacă îl vei băga şi în acea locuinţă, el îşi 
va aduce aminte de cei ce zac în boli fără leac, de cei ce sunt în scârbe şi 
supărări nepovestite, şi atunci se va vedea pe sine într-o stare cu mult mai 
bună decât a acelora. Şi după cum curățitorul acela de umblători nu va avea 
mulțămire şi veselie în sufletul său chiar de l-ai pune şi împărat, tot aşa şi 
acesta nu se va tulbura şi nelinişti, chiar de l-ai băga şi în temniţă.” 
(Comentariile sau Tăâlcuirea Epistolei întâi către Corinteni, omilha 
XXXVIII, p. 415) 


„Nimic nu este mai întristător lucru decât a te împotrivi lui Dumnezeu. 
Nefiind însă aceasta, apoi nici necazurile, nici zavistiile şi nici altceva nu poate 
fi în stare a întrista un suflet ce cugetă bine, ci precum pe o scânteie mică ce ar 
cădea într-o prăpastie mare o ai putea stinge îndată, tot aşa şi cea mai mare 
tristeţe, dacă cade într-un cuget bun, se nimiceşte şi piere cu uşurinţă. Pentru 

aceea tocmai şi Pavel se bucura pururea, fiindcă se îmbărbăta în cele către 
Dumnezeu, şi nici măcar nu simţea ceva cât de mic în toate relele ce cădeau 
asupra lui. Negreşit că se supăra ca om, însă nu se împuţina. Tot aşa şi 
Patriarhul acela (Avraam — n.n.) se găsea în mulţumire sufletească, pătimind 
multe rele. Căci tu te gândeşte bine: a părăsit patria lui, a săvârşit călătorii 
întinse şi grele, venind în ţară străină, unde nu avea nici o palmă de pământ. 
De aici iarăşi, dând peste dânsul o foamete mare, s-a făcut din nou pribeag, şi 
după acea foamete a dat peste dânsul răpirea femeii, şi frica morţii, şi lipsa de 
copii, şi război, şi primejdii, şi zavistii, iar la urmă ceea ce a pus vârf tuturor 
luptelor, adică jertfirea singurului său fiu, acea dureroasă şi nepovestită 
încercare a dragostei lui de părinte. Dacă el a ascultat cu uşurinţă de porunca 
lui Dumnezeu, de aici să nu-ți închipui că le-a suferit toate acelea cu nepăsare. 
Că de ar fi fost de o mie de ori drept, precum şi era, totuşi era în acelaşi timp 
ŞI om, şi deci supus legilor firii. Dar nimic din acestea nu l-a doborât, ci a stat 
drept, ca un luptător viteaz şi încununat, vestit aşa de fieştecare din aceste 
ispite. Tot aşa şi fericitul Pavel, văzând în fieştecare zi venind peste dânsul 
vifor de ispite, se bucura şi se veselea ca şi cum s-ar fi găsit în mijlocul 
Raiului. 

Deci după cum cel ce se bucură cu o astfel de bucurie nu este lesne biruit 
de tristeţe, tot aşa şi cel ce nu are o astfel de bucurie lesne se biruieşte de toate 
ispitele şi suferă acelaşi lucru ca şi cel ce ar avea arme stricate în mâini şi s-ar 
răni el singur la cel dintâi prilej. Nu însă tot aşa şi cel ce este bine apărat din 
toate părţile; ci orice săgeată ce 1 s-ar arunca de către vrăjmaş se turteşte 
lovindu-se de dânsul.” (Tâlcuiri la Epistola a doua către Corinteni, omilia |, 


pp. 11-12) 


„După cum corabia se scufundă când marea se ridică şi valurile se 
înalță de pretutindeni, tot aşa şi sufletul se sufocă iute dacă nu are pe cineva 
să-i întindă mâna de ajutor, când e înconjurat de pretutindeni de tristeţe; căci 
tristețea, mântuitoare pentru iertarea păcatelor, e pierzătoare când depăşeşte 
măsura.” (Omiliile despre pocăință, omilia întâi, p. 19) 


„„- Dar cum este cu putință să nu te întristezi? 

- Dacă părăseşti ideea pe care o are lume despre această boală şi te 
gândeşti la cele cereşti. Toată lumea socoteşte că boala aceasta este ceva 
groaznic; de asta ai şi tu aceeaşi părere. Dar dacă, eliberându-te de această 
părere neîntemeiată şi greşită, vei cerceta boala în ea însăşi, vei vedea că ea 
nu constituie o pricină de tristeţe.” (Despre necazuri şi biruirea tristeţii (11). 
Către Staghirie. Tristeţea este mai cumplită chiar decât demonul, |, în vol. 
Despre mărginita putere a diavolului. Despre căinţă..., p. 160) 

„Cum ne-ar putea lua tristeţea în stăpânire dacă suntem atât de buni 
la suflet, încât şi vrăjmaşilor noştri le facem bine?” (Din vol. Problemele 
vieții, p. 263) 


„Chiar şi tristețea mântuitoare, pe care o simţim pentru păcatele 
noastre, poate să ne distrugă dacă este prea mare.” (Din vol. Problemele 
vieții, p. 343) 


TRUPUL (mădularele trupului — funcţionalitatea şi frumuseţea lor) 


„Fiecare din mădularele trupului nostru are o lucrare a sa şi una de 
obşte, şi în acelaşi timp frumuseţea lui este şi a sa, şi de obşte în trupul 
omului.” (Comentariile sau Tâlcuirea Epistolei întâi către Corinteni, omila 
XXX, p. 317) 


TRUPUL (este stricăcios sau nestricăcios?) 


„Nu vrem să lepădăm trupul, ci stricăciunea; nu trupul, ci moartea. 
Altceva este trupul, şi altceva este moartea. Altceva este trupul, şi altceva 
este stricăciunea. Nici trupul nu este stricăciune, nici stricăciunea trup. 
Trupul este stricăcios, dar nu-i stricăciune trupul. Trupul este muritor, dar 
nu-i moarte trupul. Trupul au fost opera lui Dumnezeu, pe când stricăciunea 
şi moartea au fost aduse de păcat. Vreau să mă dezbrac de ce îmi este străin, 
spune Pavel, nu de ce este al meu. lar străin nu îmi este trupul, ci 
stricăciunea. Pentru aceea am spus: Pentru că nu voim să ne dezbrăcăm, 
adică de trup, ci să îmbrăcăm deasupra trupului nestricăciunea. Trupul este 
la mijloc între stricăciune şi nestricăciune. Se dezbracă, deci, de stricăciune 
şi se îmbracă, pe deasupra, cu nestricăciunea. Lepăda ce a luat de la păcat şi 
ține ce i-a dat harul lui Dumnezeu. Şi ca să vezi că dezbrăcatul nu-l spune 
despre trup, ci despre stricăciune şi moarte, ascultă cuvintele adăugate 
îndată. Când a spus: Nu voim să ne dezbrăcăm, ci să ne îmbrăcăm pe 
deasupra, n-a spus: Ca să fie înghițiţi de stricăciune. 

- Dar ce-a spus? 

- Ca ceea ce este muritor să fie înghițit de viață (Ul Cor., 5, 4). Cu alte 
cuvinte ca să dispară, ca să piară. Prin urmare, nu vorbeşte de pieirea 
trupului, ci de pieirea morţii şi a stricăciunii. Când vine viaţa, nu trupul îl 
face să dispară, nici nu-l mistuie, ci stricăciunea din trup şi moartea. 
Suspinul nu este pentru trup, ci pentru stricăciunea adăugată trupului. Într- 
adevăr, trupul este greu împovărător şi supărător, nu prin firea lui, ci prin 

moartea sa, nestricăcios. Atât de mare este noblețea lui, căci îşi arată 
vrednicia lui chiar când este stricăcios. Umbrele Apostolilor au alungat 
puterile cele netrupeşti (Fapte 5, 15), praful şi cenuşa au biruit pe draci, iar 
hainele purtate de trupurile lor au alungat bolile şi au dat sănătate (Fapte 19, 
12). 

Nu-mi spune mie de scuipat, de fiere, de sudoare, de murdărie şi de 
toate celelalte despre care vorbesc cei ce învinuiesc trupul. Acestea nu sunt 
părți constitutive ale firii trupului, ci ale stricăciunii adăugate pe urmă 
trupului. Dacă vrei să cunoşti bine tăria trupului, uită-te la felul în care sunt 
plăsmuite mădularele trupului, la forma lor, la lucrările lor şi la armonia 
dintre ele. Vei vedea că mădularele trupului trăiesc unele cu altele mai bine 
decât ar trăi un oraş cu legi bune şi cu toţi cetăţenii filosofi.” (Cuvânt despre 
învierea morților, VI-VII, în vol. Predici la sărbători împărăteşti şi 
cuvântări de laudă la sfinţi, pp. 130-131) 


„Că trupul nu numai că n-a avut vreo pagubă de pe urma stricăciunii 
şi dispariției lui, ci, dimpotrivă, a adus chiar câştig neamului omenesc, 
aceasta se va vedea din cele ce voi spune. Toţi sfinții au trăit cu trupul şi au 
dus viață de îngeri; stricăciunea şi moartea trupului nu le-au adus vreo 
vătămare în calea virtuţii, iar celor necredincioşi nu mică piedică le-a fost în 
calea răutății lor stricăciunea trupului, căci nu i-a lăsat să meargă mai 
departe cu fărădelegea lor. Mulţi oameni îmbrăcaţi cu acest trup stricăcios şi 
pătimitor şi-au închipuit că sunt egali cu Dumnezeu şi au făcut totul ca să se 
înconjoare de o astfel de slavă. Oare aceştia s-au înşelat pentru oamenii cu 
mai puţină pricepere, dacă n-ar fi avut un trup stricăcios, dovada slăbiciunii 
lor? Mai pot avea vreo iertare cei ce hulesc trupul şi spun că este rău, când 
trupul acesta este piedica necredinţei — cea mai mare răutate -, iar sfinților le 
dă prilejul să-şi arate bărbăția sufletului lor? Dar nu avem numai atâtea de 
spus despre trup; mai mult încă, avem de spus că el ne ajută să cunoaştem pe 
Dumnezeu. Căci dacă cele nevăzute ale lui Dumnezeu se văd de la zidirea 
lumii, înțelegându-se din făpturi (Rom., l, 20), iar dacă credința este din 
auzire (Rom., 10, 17), atunci e vădit că sufletul a cunoscut pe Dumnezeu, 
Făcătorul lui, îndrumat fiind de ochi şi de urechi. Pentru asta Pavel iubeşte 
trupul şi strigă zicând: Nu voim să ne dezbrăcăm, ci să ne îmbrăcăm pe 
deasupra cu nemurire (Ul Cor., 5, 4: 1 Cor., 15, 53).” (Cuvânt despre 
învierea morților, VII, în vol. Predici la sărbători împărăteşti şi cuvântări 
de laudă la sfinți, p. 131) 


TRUPUL (este o bună slugă, dar un rău stăpân) 

„Îngrijiți trupul vostru, căci îi datorăm această îngrijire; însă să nu 
vieţuim după trup, adică să nu facem din trup stăpânul vieţii noastre. Este 
necesar ca trupul să meargă după noi, iar nu el să ne conducă, şi nici să ne 
ordoneze viața, ci să primească legile Duhului.” (Omilii la Epistola către 
Romani a Sfântului Apostol Pavel, omilia XIV, pp. 257-258) 


TRUPUL (îngrăşarea şi îngreunarea trupului — păgubirea sănătății 
duhovniceşti) 


„Cu cât trupul se îngraşă mai mult, cu atât şi sufletul se ruşinează mai 
mult; devine mai slab şi mai mult se îngroapă şi afundă în păcate. Şi după 
cum se petrece cu lumina ochiului, când albeaţa ochilor este îngroşată pe 
deasupra, iar vederea nu are putere să se întindă atât cât trebuie, fiind 
împiedicată raza de acea îngroşare, şi din această cauză de multe ori se 
găseşte bolnavul în cel mai mare întuneric, tot asemenea e şi cu trupul care, 
îmbuibat prin mâncăruri şi băuturi se îmbracă cu grăsime, sau mai bine zis, 
cu tâmpirea minţii.” (Tâlcuiri la Epistola întâi către Timotei, omilia a XIII- 
a, p. 140) 


TRUPUL (înfrânarea şi strunirea lui) 


„Dacă Pavel, omul acela atât de mare şi atât de sfânt, care ca un 
întraripat a străbătut întreaga lume, care a fost mai presus de nevoile trupeşti 
şi a fost învrednicit să audă acele graiuri tainice (II Cor., 12, 4), pe care până 
azi nici un alt om nu le-a auzit, dacă Pavel spunea în epistolele sale: Îmi 
chinuiesc trupul şi-l supun robiei, ca nu cumva propovăduind altora, eu 
însumi să mă fac netrebnic (| Cor., 9, 27); deci, dacă Pavel, care a fost 
învrednicit de atâta har, a avut nevoie, după ce făcuse fapte atât de mari şi de 
sfinte, să-şi chinuiască trupul, să-l robească, să-l supună stăpânirii sufletului 
şi să facă roabe ale virtuţii săltările trupului — că chinuieşti pe cine nu ascultă 
şi robeşti pe cel ce se răscoală —, ce mai putem spune noi, care suntem lipsiţi 
de orice faptă bună, care suntem încărcaţi cu poveri de păcate şi pe lângă 
toate acestea mai suntem şi tare trândavi?” (Omilii la Facere, omilha XXII, 
VII, în col. PSB, vol. 21,p.271) 


„(Zice Sfântul Pavel — n.n.): câți sunt mânați de Duhul lui Dumnezeu, 
arătând că astfel voieşte el de a fi Duhul în viaţa noastră, după cum este 
cârmaciul față de corabie, sau vizitiul față de cau înhămați. Şi nu numai 
trupul, ci chiar şi sufletul trebuie a-l supune unor astfel de frâne, căci nici 
acesta nu e bine de a fi deplin stăpân, ci trebuie a-l pune sub stăpânirea 

Duhului.” (Omilii la Epistola către Romani a Sfântului Apostol Pavel, 
omilia XIV, p. 259) 


„După cum un ostaş care poartă arme grele de tot nu este înfricoşător 
pentru duşmani, chiar de-ar fi tare viteaz şi războinic, pentru că greutatea 
armelor îi stânjeneşte iuţeala picioarelor şi iscusinţa la luptă, dar dacă ia 
arme uşor şi lesne de mânuit se aruncă asupra duşmanului ca o pasăre, tot 
astfel şi cel care nu-şi îngraşă trupul cu beţii, cu lene şi cu desfătări, ci 
trăieşte în post, în rugăciuni şi în răbdarea strâmtorărilor, îşi face trupul mai 
uşor şi mai zvelt, şi, întocmai ca o pasăre care se aruncă asupra prăzii, aşa se 
aruncă şi el cu multă iuţeală asupra prăzii, aşa se aruncă şi el cu multă 
iuțeală asupra cetelor de draci, doboară cu uşurinţă puterile cele potrivnice şi 
le supun.” (Cuvânt despre învierea morţilor, IV, în vol. Predici la sărbători 
împărăteşti şi cuvântări de laudă la sfinți, pp. 123-124) 


„Dar nici trupul nu l-a strunit atât de mult încât să împiedice calul să 
fie folositor pentru slujire şi nici nu I-a lăsat să fie prea sănătos, ca, prinzând 
iarăşi multă carne, să se ridice împotriva minţii conducătoare, ci se îngrijea 
în acelaşi timp şi de sănătatea trupului şi de buna rânduială a sufletului.” 
(Omilia rostită când a fost hirotonit preot, către sine, către episcop şi către 
mulțimea de popor, în vol. Despre preoție, p. 165) 


TRUPUL („cei ai lui Hristos şi-au răstignit trupul dimpreună cu patimile şi cu 
poftele”) 


„lar cei ai lui Hristos şi-au răstignit trupul dimpreună cu patimile şi 
cu poftele (Gal., 5, 23). Ca şi cum ar zice: nu au mai lăsat să se facă înel 
lucrarea răutății şi l-au statornicit să fie nelucrător față de rău. Şi atât l-au 
războit, încât l-au ridicat mai presus de patimi şi de pofte. Acesta este 
înţelesul lui şi-au răstignit”. Căci după cum cel pironit pe cruce şi străpuns 
de acele cuie, fiind sfâşiat de dureri şi îmboldit din toate părțile, nu mai 
poate fi supărat de poftele trupeşti şi sunt alungate de la el toate patimile şi 
orice poftă rea — durerea fiind mai aprinsă decât acele patimi — în acelaşi 
mod şi cei ce s-au oferit pe sine lui Hristos s-au pironit asemenea Lui şi au 
disprețuit sila trupului, încât s-au răstignit pe ei înşişi împreună cu patimile 
şi cu poftele.” (Careheza aceluiaşi către neofiți şi tâlcuire la cuvântul 





*%7 Tâlcuirea Pr. Marcel Hancheş: Trupul nu se distruge prin asceză, ci se personalizează, 


devine un instrument prin care se manifestă deplin harul. (n.s. 29, p. 79) 

Apostolului că „dacă cineva e în Hristos este zidire nouă. Cele vechi au 
trecut, iată, toate sunt noi” (I Cor., 5, 17), în vol. Cateheze baptismale, pp. 
79-80) 


TRUPUL (batjocorirea şi necinstirea lui — gravitatea) 


„Dacă trupul vostru, este străin, apoi atunci nu aveţi putere a batjocori 
trup străin, şi mai ales trupul stăpânului, şi nici a spurca biserica duhului. 
Dacă cineva, intrând într-o casă deosebi şi-ar îngădui a se îmbăta acolo şi a o 
necinsti, fireşte că-şi va lua pedeapsa cuvenită de la stăpânul casei — dar încă 
cel ce face biserica împărătească sălaş de tâlhari, ce rele oare nu va pătimi? 


Acestea dar înțelegându-le, iubiților, să vă ruşinaţi de cel ce locuieşte 
în voi, căci acela este Mângâietorul. Înfricoşează-te, Creştine, de cel ce este 
unit şi lipit de tine, căci acesta este Hristos. Nu cumva tu singur te-ai făcut 
pe sineţi mădular al lui Hristos? Deci gândeşte-te la aceasta şi rămâi în 
înţelepciune; gândeşte-te al cui mădular ai fost şi al cui ai ajuns. Mai înainte 
al fost mădular al curvei, iar Hristos te-a făcut mădular al trupului său. Deci 
tu nu mai ai acum stăpânire pe tine, căci slujeşti celui ce te-a slobozit din 
robie. Dacă tu, având o fată, ai da-o cu plată unui stăpân al unei curvăsării, şi 
al face-o tu singur să curvească, iar mai apoi venind fiul împăratului, a 
slobozit-o din acea robie şi a luat-o sieşi ca soție, apoi tu atunci nu mai eşti 
stăpân a o da iarăşi la curvăsării, fiindcă ai dat-o o dată şi ai vândut-o. 
întocmai aşa este şi cu trupul nostru. Și noi ne-am dat cu plată trupul nostru 
diavolului, cumplitului samsar de curve, însă Hristos, văzând ticăloşia 
noastră, ne-a izbăvit de vicleanul, scăpându-ne de tirania răutăţii lui, şi deci 
după aceea trupul nu mai este al nostru, ci al celui ce ne-a mântuit. Dacă 
voieşti a-l întrebuința ca pe mireasa lui Hristos, nimeni nu te împiedică, iar 
de voieşti a-l duce iarăşi la cele de dinainte, apoi atunci vei pătimi aceleaşi 
rele ca şi cei ce-şi bat joc de trupul stăpânului. Pentru aceea noi trebuie a 
împodobi trupul cu virtuţi, iar nu a-l necinsti! Nu ai stăpânirea trupului în 
poftele cele rele, ci în lucrurile pe care le porunceşte Dumnezeu. Gândeşte-te 
din ce batjocoră l-a izbăvit Dumnezeu. Căci cu adevărat mai neruşinată 
decât orice curvă era firea noastră mai înainte de aceasta, fiindcă hoțiile, şi 
omorurile, şi orice gând intra în sufletul omului şi se cuibărea acolo, în 
schimbul unei plăţi mici şi nebăgate în seamă — vreau să zic de plăcerea 
vieţii acesteia. Căci sufletul omului fiind tulburat de cugete şi fapte rele, 
numai această plată şi-a câştigat. Dar dacă mai înainte de botez acestea erau 
un rău mare, apoi după ce am primit botezul, după ce ni s-a făgăduit Cerul 

cu Împărăția lui Dumnezeu, după ce ne-am bucurat de înfricoşatele Taine, 
după toate acestea, zic, ce iertare vom avea dacă ne murdărim?” 
(Comentariile sau Tălcuirea Epistolei întâi către Corinteni, omilia XVIII, p. 
183) 


TRUPUL (îngrijirea lui) 


„...vă rog, aşa cum spune fericitul Pavel, să nu prefaceți grija de trup 
în pofte (Rom., 13, 14), ci să vă îngrijiţi de trup atât cât să puteți trăi şi 
săvârşi cu râvnă faptele cele duhovniceşti”. (Omilii la Facere, omiha X, III, 
în col. PSB, vol. 21, p. 118) 


„Și grija de trup să nu o faceți spre pofte. După cum n-a împiedicat de 
a bea, ci de a se îmbăta, şi nici de a se împreuna cu femeie, ci de a se 
desfrâna şi a face fapte necinstite, tot aşa n-a împiedicat de a se purta de 
grijă trupului; ci ca acea îngrijire să nu fie spre pofte, căci atunci covârşeşte 
ceea ce este de trebuință. Cum că Apostolul porunceşte a ne îngriji de trup 
pentru cele trebuincioase, ascultă ce-i spune el lui Timotei: De acum nu bea 
numai apă, ci foloseşte puţin vin, pentru stomacul tău şi pentru desele tale 
slăbiciuni (| Timotei 5, 23), de unde se vede că el se îngrijeşte pentru 
sănătatea trupului, iar nu pentru necinstirea şi pângărirea lui, pentru că nici 
n-ar mai fi atunci îngrijire, ca să aprinzi flacăra din el şi să-l faci mai 
înfierbântat decât cuptorul.” (Omilii la Epistola către Romani a Sfântului 
Apostol Pavel, omilha XXIV, pp. 450-451) 


„Caută doar un singur lucru, anume să ai trupul sănătos. Până aici 
numai îngrijeşte-te de trup, iar mai departe nu, ci toata grija ta să o 
cheltuieşti în sârguința celor duhovniceşti.” (Omilii la Epistola către Romani 
a Sfântului Apostol Pavel, omilia XXIV, p. 451) 


„Mănâncă, deci, atâta numai cât să-ţi potoleşti foamea; îmbracă-te 
numai cât să-ţi acoperi trupul, şi nicidecum să nu ţi-l împodobeşti cu haine 
scumpe, ca să nu-l pierzi, fiindcă atunci tu îl moleşeşti, îi vatămi sănătatea 
şi-l slăbeşti prin multa moleşire. Deci, pentru a avea trupul ca pe o corabie 
bună a sufletului, pentru a sta căpitanul în siguranţă la cârmă şi pentru ca 
ostaşul să mânuiască arma cu uşurinţă, fă ca totul să fie bine potrivit şi în 
toată regula” (Omilii la Epistola către Romani a Sfântului Apostol Pavel, 
omilia XXIV, p. 456) 

„Îngrij irea trupului nu trebuie a o face spre plăcere. Având hrană şi 
îmbrăcăminte, cu acestea îndestulaţi să fim (| Tim. 6, 8).” (Comentariile 
sau Tâlcuirea Epistolei întâi către Corinteni, omiha XIII, p. 136) 


TRUPUL (răsfăţarea trupului) 


„Cu cât mai mult acest trup al nostru este răsfăţat de noi, cu atât 
mai mult 1 se adaugă durerea. Cu cât îl înconjurăm cu o stare mai bună, 
cu atât mai mult moartea, sub miile de forme şi miile de maniere face 
din el prada ei.” (Din vol. Bogățiile oratorice, p. 136) 


TRUPUL (perisabilitatea lui) 


„Fiindcă şi trupul nostru nu este cu nimic mai presus sau mai bun decât 
lutul; tot aşa este de lesne supus stricăciuni prin moarte, prin boale, prin 
schimbăciunile aerului şi prin altele multe, prin care el se face iute 
stricăcios.” (Tâlcuiri la Epistola a doua către Corinteni, omiha VIII, p. 90) 


TRUPUL (mortificarea trupului) 


„Aceasta va să zică a-şi omori cineva trupul, a vieţui viaţă 
nemuritoare, a avea chiar de pe acum garanția învierii din morți, a păşi cu 
uşurinţă pe calea virtuţii, aşa că un astfel de om este încununat la urmă, fără 
alte fapte sau osteneli. De aceea a şi adăugat expresia pentru păcat, ca să 
afli, o dată pentru totdeauna, că el n-a omorât natura trupului, ci numai 
păcatul, fiindcă dacă s-ar omori natura trupului, s-ar omori în acelaşi timp şi 
multe altele de care s-ar putea folosi sufletul. Deci el nu spune aceasta, ci 
voieşte ca trupul, chiar trăind, să rămână mort. A avea pe Fiul în noi, cum şi 
a fi în noi Duhul, este semn că trupurile noastre, în ceea ce priveşte 
săvârşirea păcatului, cu nimic să nu se deosebească de trupurile cele moarte 
din coşciuge. Dar tu nu te speria auzind de moarte, căci o astfel de moarte 
are în ea adevărata viaţă, pe care nici o moarte nu o va atinge. Astfel este 
viața Duhului; ea nu se supune morții, ci consumă şi nimiceşte moartea, iar 
ceea ce a primit, ea păstrează pentru totdeauna nemuritor. 

De aceea, zicând că trupul este mort pentru păcat, nu a spus că Duhul 
viază, ci că Duhul viază pentru dreptate „ ca să arate că Duhul poate să dea 
viaţă şi altora, după cum voieşte.” (Omilii la Epistola către Romani a 
Sfântului Apostol Pavel, omiha XIII, pp. 247-248) 

„Lubitule, nu lăsa ca trupul să vieze acum, ca astfel să vieze atunci, fă 
să moară aici, ca să nu moară acolo niciodată. Dacă va rămânea aici 
viețuind, nu va viețui, iar de va muri, atunci va trăi. Aceasta se petrece şi cu 
învierea cea de obşte, căci mai întâi trebuie a muri trupul şi a se îngropa, şi 
după aceea a se face nemuritor. Aceasta se petrece şi în baia renașterii 
(botezul), fiindcă mai întâi trupul se răstigneşte, apoi se îngroapă, şi după 
aceea învie. Aceasta s-a petrecut şi cu trupul Domnului, fiindcă şi El a fost 
răstignit, îngropat, şi apoi a înviat. Aceasta să facem şi noi, omorând fiecare 
trupul său necontenit, în fapte. Eu nu spun de fiinţa trupului, sa nu fie una ca 
aceasta, ci vorbesc de aplecările spre fapte rele. Aceasta este adevărată viață, 
ba mai bine zis aceasta este singura viață, de a nu se supune cineva la nimic 
omenesc, şi nici de a sluji plăcerilor. Cel ce se supune singur plăcerilor, nici 
nu poate a mai viețui pe urmă liniştit din cauza nemulțumirii ce izvorăşte din 
ele, din cauza fricii, a primejdiilor şi a nenumăratelor patimi. Dacă se 
gândeşte la moarte şi o aşteaptă ca fiecare muritor, el a murit deja de frică 
mai înainte de moarte. Dacă ar bănui vreo boală, vreo batjocoră, vreo 
sărăcie, sau şi altceva din cele neaşteptate, el este prăpădit deja şi 
demoralizat cu totul.” (Omilii la Epistola către Romani a Sfântului Apostol 
Pavel, omila XIII, p. 249) 


„Ci îmi chinuiesc trupul meu şi-l supun robiei. Nu a zis îl nimicesc 
sau îl] pedepsesc - fiindcă trupul nu este duşmanul omului — ci î] chinuiesc şi 
îl supun robiei, ceea ce o face numai stăpânul, şi nu războinicul, dascălul, iar 
nu duşmanul, pedagogul, iar nu stricătorul.” (Comentariile sau Tălcuirea 
Epistolei întâi către Corinteni, omilia XXIII, p. 238) 


TRUPUL (valoarea trupului) 


„Nu pentru aceea a fost făcut trupul, ca tu să fii neînfrânat şi să 
curveşti, după cum nici pântecele ca să fie necumpătat în mâncăruri, ci ca să 
meargă după capul Hristos, iar Domnul stăpâneşte trupul. Să ne ruşinăm deci 
şi să ne înfricoşăm, căci învrednicindu-ne de o atât de mare cinste, de vreme 
ce ne-am făcut mădulare ale celui ce şade sus pe Heruvimi, noi totuşi ne 
necinstim cu atâtea fapte rele.” (Comentariile sau Tâlcuirea Epistolei întâi 
către Corinteni, omilia XVII, pp. 173-174) 


„Trupul omenesc era minunat prin frumuseţe când în paradisul 
pământesc el ieşise din mâinile Creatorului. El rămâne o capodoperă 


3036 


chiar în cursul degradărilor şi a ruinelor pe care le-a acumulat în el 
păcatul.” (Din vol. Bogățiile oratorice, p. 134) 


TULBURAREA (adevărata tulburare) 


„„... adevărata tulburare şi neorânduială nu stă în curgerea lucrurilor, 
ci în gândirea noastră, în stare să vadă în lume tulburare şi neorânduială. 
Dacă nu îndepărtăm neorânduiala şi tulburarea din cugetul nostru, nu vom 
avea nici un câştig de buna rânduială din lucruri, chiar de ne-ar merge toate 
din plin. Întocmai ca ochiul: dacă îţi este ochiul bolnav, vei vedea noapte şi 
în miezul zilei, vei vedea lucrurile pe dos şi nu-ți va fi de nici un folos raza 
de soare; dar dacă îţi este ochiul sănătos şi bun, poţi merge fără primejdie şi 
noaptea.” (Despre soartă şi Providenţă, cuvântul I, în vol. Omilii la săracul 
Lazăr. Despre soartă şi Providenţă..., p. 166) 


„„..„ dacă purtăm grijă de sufletul nostru, n-avem să vedem în lume 
nici tulburare, nici neorânduială, n-avem să vedem nici un necaz, chiar dacă 
întâmplările din viața noastră ne-ar frământa mai grozav ca vâltoarea.” 
(Despre soartă şi Providenţă, cuvântul I, în vol. Omilii la săracul Lazăr. 
Despre soartă şi Providenţă..., p. 167) 

UCIDEREA (sinuciderea) 


„Dar pe unii ca aceştia (sinucigaşi — n.n.) şi Dumnezeu îi pedepseşte 
mai mult ca pe ucigaşi, şi noi cu toţii îi detestăm, cu drept cuvânt; căci dacă 
a omori pe alţii este un fapt rău, cu atât mai mult încă a se omori pe sine.” 
(Comentariile sau Explicarea Epistolei către Galateni, p. 14) 


„+... sau din pricina calomniilor, sau din pricina pagubelor de bani, sau 
din pricina primejdiei ce-i ameninţa, sau de frica loviturilor, sau din altă 
teamă ce-i pândea, au căutat să se smulgă unor nenorociri mai mari şi şi-au 
găsit scăparea şi uşurarea în moarte; au alergat la moarte ca la un loc de 
refugiu, s-au pornit cu grabă spre moarte ca la un port liniştit, ca să scape de 
furtunile ce-i amenințau.” (Despre soartă şi providenţă, cuvântul VI, în vol. 
Omilii la săracul Lazăr. Despre soartă şi Providenţă..., p. 200) 


UMILINȚA (definiția) 


„Dar ce este umilința? A răbda când un altul ne batjocoreşte, a ne 
cunoaşte păcatul, a răbda vorbele cele proaste.” (Comentariile sau 
Explicarea Epistolei către Evrei, omilha XXVII, p. 322) 


UMILINȚA (- mama tuturor bunătăților) 
„... mama tuturor bunătăţilor, care este umilinţa. Aceasta îi face pe 
robi a fi buni, aflând că nu vor fi întru nimic vătămaţi din cauza robiei lor, şi 


tot aceasta îi face şi pe stăpâni a fi mai cumpătați.” (Omilii la Epistola către 
Romani a Sfântului Apostol Pavel, omilia |, p. 25) 


„Umilinţa izvorăşte din bunătate, iar din umilință blândeţea, şi din 


aceasta îndelunga răbdare.” (Comentariile sau Explicarea Epistolei către 
Coloseni, omilha VIII, p. 93) 


UMILINȚA (şi relevarea virtuților proprii) 


„Este chiar cu putință a vătăma pe alţii şi umilindu-se cineva fără de 
vreme, precum iarăşi este cu putinţă a folosi pe alţii vorbind la vreme ceva 

minunat despre sine.” (Tâlcuiri la Epistola a doua către Corinteni, omilia 
XXII, p. 198) 


UNELTIRILE (urzite de alţii asupra noastră) 


„Uneltirile asupra vieții mele sunt pentru mine munţi de cununi, 
lande sunt pentru mine decoraţii. Nu mi-e teamă de uneltini.” (Din vol. 
Problemele vieţii, p. 155) 


UNELTIRILE (cine sapă gropi altora, cade singur în ele) 


„... aşa cum valurile care se izbesc de stânci dispar şi pier din însăşi 
elanul lor năpraznic, tot aşa şi aceştia prin uneltirile lor îşi sapă gropi mai 
degrabă lor înşişi decât altora.” (Scrisori din exil, Către cei ce se 
scandalizează de fărădelegile şi persecuțiile comise şi despre Pronia lui 
Dumnezeu, XXIV, 2, în vol. Scrisori din exil. Către Olimpiada şi cei rămaşi 
credincioşi. Despre deprimare, suferinţă şi Providenţă..., p. 328) 


URA (este urâciune înaintea lui Dumnezeu) 


„Pe nimeni, da, pe nimeni nu urăşte atâta Dumnezeu, nimănui nu-i 
întoarce atâta spatele ca omului care poartă ură în sufletul său, ca omului 
care duşmăneşte fără încetare pe semenul său. Prăpădul acestui păcat este 
atât de mare, încât face să dispară chiar iubirea de oameni a lui Dumnezeu”. 
(Omilii la Facere, omilia XXVII, VI, în col. PSB, vol. 21, p. 344) 


„Nimic nu urăşte atât Dumnezeu ca pe omul care ţine ură şi clocoteşte 
răzbunare, ca pe omul cu inimă umflată, ca pe omul cu sufletul prins de 
mânie.” (Omilia 1 la Vânzarea lui luda, VI, în vol. Predici la sărbători 
împărăteşti şi cuvântări de laudă la sfinți, p. 57) 


„+... ura față de semenii noştri este un îndoit păcat: întâi, că nu are 
iertare înaintea lui Dumnezeu, şi apoi, deoarece cheamă din nou şi ridică 
împotriva noastră şi celelalte păcate de moarte, chiar dacă ne fuseseră iertate. 
Aşa cum a făcut şi cu sluga aceasta (Matei 18 — n.n.). Da, nimic nu urăşte 
atâta Dumnezeu, de nimic nu e aşa scârbit ca de omul care doreşte să se 
răzbune, ca de omul care ține mânie. Asta mai ales a vrut să arate Hristos 
prin pilda aceasta, iar din rugăciune ne-a poruncit să zicem aşa: Și ne iartă 
nouă greşalele noastre precum şi noi iertăm greşiților noştri (Matei 6, 12).” 


3039 


(Cuvânt la pilda celui ce datora zece mii de talanţi, în vol. Omilii la săracul 
Lazăr. Despre soartă şi Providenţă..., p. 241) 


URA (gravitatea) 


„Nu pricepi tu, spune-mi, că, dacă urăşti oile lui Hristos, te lupţi cu 
Păstorul? Urăşti oile acelea, pentru care Hristos şi-a vărsat sângele, şi pentru 
care ne-a poruncit nouă de a face totul şi chiar de a pătimi?” (Omilii la 
Epistola către Romani a Sfântului Apostol Pavel, omilha VII, pp. 115-116) 


„Dacă a iubi pe cei ce ne iubesc nu ne face de a avea nimic mai mult 
decât păgânii, dar încă cel ce urăşte pe cei ce-l iubesc unde va sta? Spune- 
mi, fiindcă a urî pe cineva este mai rău decât a-l război. Cel ce poartă război 
altuia, de îndată ce a dispărut cauza războiului, a aruncat duşmănia la o 
parte, pe când cel ce urăşte niciodată nu va fi prieten celui urât. Unul cel 
puţin dă războiul pe față, dar acesta în ascuns; unul de multe ori cel puţin are 
o cauză binecuvântată de a se război cu altul, pe când celălalt este împins de 
o pornire şi de o cugetare demonice.” (Omilii la Epistola către Romani a 
Sfântului Apostol Pavel, omiha VII, p. 116) 


„De-am avea mii şi mii de fapte bune, dar dacă ținem ură şi avem 
gând de răzbunare, am făcut totul în zadar şi fără de folos. Nici una din ele 
nu poate aduce rod de mântuire.” (Omilia a Il-a la Vânzarea lui luda 
(Cuvânt în Sfânta şi Marea Joi), VI, în vol. Predici la sărbători împărăteşti 
şi cuvântări de laudă la sfinţi, p. 13) 


„„... păcatul acesta este mai greu decât orice păcat.” (Cuvânt la pilda 
celui ce datora zece mii de talanţi, în vol. Omilii la săracul Lazăr. Despre 
soartă şi Providenţă..., p. 241) 


„Ce să mai spunem despre oamenii care urăsc şi fac rău celor care 
nu le-au pricinuit nici un rău? „Nu-l pot suferi pe cutare, zic ei. Sau: Pe 
cutare nu-l pot înghiţi. Şi dacă îi întreb de ce, nu prea au ce să-mi 
răspundă. Unde vor ajunge aceşti oameni? În ce stare se vor arăta dinaintea 
lui Dumnezeu, la Judecată? Cum se vor izbăvi de iadul cel veşnic, când 
sunt mai răi şi decât idolatrii? Şi uite, idolatrii, de multe ori, chiar dacă nu 
aşteaptă nici o răsplată, propovăduiesc iubirea şi bunătatea. lar noi, 
creştinii, îi urâm pe cei pentru care Hristos S-a răstignit, pe cei cu care 
avem aceeaşi credință şi nădejde, pe cei împreună cu care alcătuim un 

singur trup - trupul teantropic al lui Hristos, adică Biserica.” (Din vol. 
Problemele vieții, p. 250) 


„Cel ce nu-l iubeşte pe aproapele lui, de şi-ar da şi toată avuţia lui 
săracilor, sau mucenic să se facă, nimic nu-i va folosi.” (Din vol. 
Mărgăritarele Sfântului loan Gură de Aur, p. 56) 


URA („veţi fi urâţi de toţi pentru numele Meu”365) 


„Dar pentru că era firesc ca apostolii în afara necazurilor acestea să 
mai capete şi o faimă rea - lucru ce pare multora mai împovărător ca orice, 
uită-te cu ce îi mângâre şi acum Domnul: cu propria Sa persoană şi cu toate 
cuvintele spuse de lume despre EI; iar mângâierea aceasta cu nimic nu se 
poate egala. După cum mai înainte spusese: Veţi fi urâţi de toţi şi adăugase: 
Pentru numele Meu (Matei 10, 22), tot aşa şi acum”. (Omilii la Matei, omilia 
XXXIV, 1 în col. PSB, vol. 23,p. 421) 


URA (remedii) 


„Pentru nimic altceva deci să nu ne străduim atâta cât pentru a ne 
curăți de mânie şi a ne împăca cu cei care ne poartă duşmănie, ştiind că nici 
rugăciunea, nici milostenia, nici postul, nici împărtăşirea cu Sf. Taine, nici 
altceva din acestea nu ne vor putea apăra în ziua aceea dacă purtăm în 
sufletul nostru ură şi dorință de răzbunare împotriva semenului nostru; după 
cum, iarăşi, dacă biruim acest păcat, vom putea dobândi oarecare iertare, 
chiar de-am avea nenumărate păcate. Nu-i al meu cuvântul, ci chiar al lui 
Dumnezeu, Cel ce ne va judeca în vremea aceea. După cum în pilda aceasta 
a spus: Aşa vă va face şi vouă Tatăl Meu dacă nu veți ierta fiecare fratelui 
său, din toată inima (Matei 18, 35), tot aşa şi în alt loc spune: De veți ierta 
oamenilor greşalele lor, ierta-va şi vouă Tatăl vostru cel ceresc (Matei 6, 
14). 

Deci, ca să ducem şi aici viață tihnită şi liniştită, şi să dobândim 
iertare şi slobozire din păcate, să ne străduim şi să lucrăm cu totul ca să ne 
împăcăm cu duşmanii pe care-i avem. Aşa, vom împăca şi pe Stăpânul 
nostru, chiar de-am fi făcut păcate nenumărate, şi vom dobândi şi bunătăţile 





3% Matei 10, 22. 

ce vor să fie.” (Cuvânt la pilda celui ce datora zece mii de talanți, în vol. 
Omilii la săracul Lazăr. Despre soartă şi Providenţă..., pp. 242-243) 


URA (să urâm păcatul, nu păcătosul) 


„Nu urăsc pe oameni, ci urăsc păcatul.” (Cuvânt la ceea ce s-a spus: 
„Părinte, dacă este cu putinţă...”, în vol. Omilii la săracul Lazăr. Despre 
soartă şi Providenţă..., p. 244) 


URCUŞUL DUHOVNICESC 


„Să nu treacă nici o zi din întreaga noastră viață, în care să nu punem 
în noi înşine vreun folos duhovnicesc sau cu rugăciunea sau cu mărturisirea 
sau cu facerea de fapte bune sau cu vreo altă faptă duhovnicească”. (Omilii 
la Facere, omilia XI, IV, în col. PSB, vol. 21, p. 132) 


URMAREA LUI HRISTOS 


„Dacă vrea cineva să vină după Mine. Nu silesc, nu constrâng, ci las 
pe fiecare să fie stăpân pe voinţa sa. De aceea-şi spun: Dacă vrea cineva. 
Chem la bine, nu la rău şi la greu; nu la pedeapsă sau osândă, ca să 
constrâng. Însăşi natura lucrului spre care vă chem este în stare să vă atragă. 
Grăindu-le acestea, Hristos îi atrăgea la EI şi mai mult. Cel care 
întrebuinţează sila de multe ori îndepărtează; dar cel care-l lasă pe ascultător 
să fie el stăpân pe el însuşi, îl atrage mai mult. Cuvântul bun e mai puternic 
decât constrângerea. De aceea şi Hristos spunea: Dacă vrea cineva. Mari 
sunt bunătățile pe care vi le dau, le spune Hristos. Sunt atât de mari încât 
voi, de buna voastră voie, veţi alerga spre ele! Dacă cineva ţi-ar da aur, dacă 
ți-ar oferi comori, n-ar avea nevoie să întrebuinţeze sila ca să te cheme. Dacă 
pentru ca să te cheme la aur şi la comori nu-i nevoie de silă, apoi cu mult 
mai mult atunci când Hristos te cheamă la bunătățile cele din ceruri. Dacă 
natura lucrului nu te sileşte să alergi după el, atunci nici nu eşti vrednic să-l 
primeşti; iar dacă l-ai primit, atunci nici nu-ţi dai seama bine ce-ai primit. De 
aceea nu ne sileşte Hristos, ci ne îndeamnă, având grijă de noi”. (Omilii la 
Matei, omilia LV, ], în col. PSB, vol. 23, pp. 633-634) 

„Dacă nu vrem să suferim dureri de dragul lui Hristos, totuşi dureri 
suferim neapărat şi din altă parte. Nici n-ai să fii nemuritor, dacă nu mori 
pentru Hristos! Nici n-ai să pleci de pe lumea aceasta cu bani, dacă nu-i 
arunci pentru Hristos! Pe acestea le cere Hristos de la tine; şi pe acestea le 
vei da, chiar dacă nu ţi le-ar cere EI, pentru ca eşti muritor. Pe acestea vrea, 
Hristos să le faci de buna ta voie. Numai atât îţi cere Hristos: să faci pentru 
EI acelea care datorită lor se duc şi pier. Ai văzut îți spune: Primeşte să 
suferi pentru Mine acelea pe care vrând-nevrând trebuie să le suferi! Adaugă 
faptei tale numai asta şi am din partea ta îndestulătoare ascultare! Aurul pe 
care vrei să-l împrumuţi altuia, împrumută-Mi-l Mie şi cu mai mult câştig şi 
spre mai multă siguranţă. Trupul, pe care vrei să-l dai să lupte în armata 
altuia, dă-l să lupte pentru Mine şi te voi răsplăti din belşug cu răsplăți mai 
presus de ostenelile tale! În toate afacerile tale preferi pe cel care-ţi dă mai 
mult şi când dai bani cu împrumut, şi când cumperi şi când intri în oştire; dar 
numai pe Hristos Care-ţi dă mai mult decât toți şi infinit mai mult pe 
Hristos? Ce înseamnă atâta ură împotriva Lui? De unde vei avea iertarea, de 
unde cuvânt de apărare, când nu vrei să preferi pe Dumnezeu oamenilor nici 
în lucrurile în care preferi pe oameni oamenilor? Pentru ce dai pământului 
comoara ta? Dă-o în mâinile Mele, îți spune Hristos. Nu ţi se pare, oare, a fi 
mai vrednic de credință Stăpânul pământului decât pământul?” (Omilii la 
Matei, omilia LXXVI, IV, în col. PSB, vol. 23, p. 868) 


„Dacă te loveşte jale mare, caută ca nu cumva tirania tristeții să-ți 
schimbe graiul gurii, ci să grăieşti aşa cum a grăit Hristos; a elit şi El pe 
Lazăr (loan 11, 33-35) şi pe Iuda (loan 13, 21). Dacă te cuprinde frica, caută 
să grăieşti iarăşi aşa cum a grăit El; L-a cuprins şi pe EI frica pentru tine, 
potrivit dogmei întrupării; spune şi tu: Dar nu cum vreau Eu, ci cum vrei Tu 
(Matei 26, 39). Dacă plângi, plânge potolit ca El. De cazi în laţurile 
vrăjmaşului, de te cuprinde durerea, poartă-te ca Hristos; şi Lui I s-au întins 
lanţuri şi EI a fost îndurerat, dar a spus: Întristat este sufletul Meu până la 
moarte (Matei 26, 38). Ţi-a dat tot felul de pilde ca să păstrezi măsura şi să 
nu strici canoanele date ție. Dacă păstrezi măsura în întristare, în mânie, în 
jale şi în nelinişte, vei putea avea o gură la fel cu gura lui Hristos; şi încă de 
pe când calci pe pământ ne vei arăta o limbă asemănătoare Celui Ce 
locuieşte în ceruri. Câţi dintre noi nu dorim să vedem chipul Domnului? lată, 
este cu putință nu numai să-l vedem, dar să şi fim asemenea Lui, dacă ne 
sârguim. 

Să nu amânăm, dar, de pe o zi pe alta!” (Omilii la Matei, omilia 
LXXVIII, IV, în col. PSB, vol. 23, p. 894) 


3043 


„Dar, veţi zice voi, cum vom putea noi fi imitatorii lui lisus Hristos? 
Noi o vom face dacă vom raporta totul la folosul public, şi dacă nu vom 
căuta propriul nostru interes. Zice Sfântul Pavel: Că şi lisus Hristos n-a 
căutat plăcerea Sa, ci precum este scris: <<Ocările celor ce Te ocărăsc pe 
Tine au căzut asupra Mea>>” (Rom., 15, 3; Ps., 68, 12). Ca nimeni să nu 
caute numai ale sale (| Cor., 10, 24). Aşa se caută propriile sale interese, 
dacă se are în vedere binele aproapelui nostru, căci binele aproapelui nostru 
este propriul nostru bine. Noi nu suntem toți decât un singur trup, şi toți 
mădulare unii altora (Rom., 12, 5) şi părți.” (Comentar la Evanghelia de la 
Ioan, omila XV, 2, p. 75) 


„Se loveşte peste faţa Lui, şi voi vă împodobiţi cu haine scumpe cu 
bijuterii şi cu pietre prețioase, şi dacă nu vă dă toată lumea semne de cinste 
şi de venerare, voi credeţi că nu mai trăiţi. lisus Hristos este batjocorit, 
scuipat, primeşte lovituri groaznice peste față şi voi vreți ca să fiți cinstiți 
pentru totdeauna, şi nu vreţi să luaţi parte la batjocurile lui lisus Hristos. Voi 
nu ascultați totdeauna ceea ce vă zice Sfântul Pavel: Urmați mie, precum şi 
eu urmez lui lisus Hristos (| Cor., 10, 1).” (Comentar la Evanghelia de la 
Ioan, omilha LXXXIII, 5, p. 439) 


„Le supără cineva şi te atacă? Aceasta te pregăteşte spre a fi treaz şi-ţi 
dă motiv de a fi deopotrivă cu Dumnezeu. Dacă tu iubeşti pe cel ce te 
dușmăneşte, eşti deopotrivă cu Cel ce face să răsară soarele şi peste cei răi, 
şi peste cei buni. Un altul ţi-a răpit poate averea? Dacă tu suferi cu bărbăţie, 
atunci vei primi aceeaşi plată ca şi cei ce cheltuiesc totul cu săracii. Jar 
răsplătirea averilor voastre aţi primit-o cu bucurie, bine ştiind că voi aveți o 
mai bună şi statornică avere (Evrei 10, 34).” (Omilii la Epistola către 
Romani a Sfântului Apostol Pavel, omilia X, p. 178) 


„Rogu-vă dar, fiți mie următori (imitatori), precum şi eu lui Hristos (| 
Cor., 4, 16). Vai, câtă neprefăcătorie la dascăl! Cât de adevărată icoană ne 
înfăţişează, îndemnând şi pe alţii a o urma. EI face aceasta nu ca şi cum s-ar 
lăuda pe sine, ci ca să arate că virtutea este uşoară. Să nu-mi spui, zice, că nu 
pot să te imit, căci tu eşti dascăl, şi mare - căci nu este atât de mare 
deosebire între mine şi voi, pe cât este între Hristos şi mine. Şi cu toate 
acestea, eu am urmat lui. Când scrie Efesenilor, nu se pune pe sine la mijloc, 
ci deodată îi îndreaptă către Dumnezeu de-a dreptul: Fiți următori lui 
Dumnezeu (Efes., 5, 1), zice, iar aici, fundcă vorba îi era îndreptată către cei 
slabi, s-a pus pe sine la mijloc. De altminteri, el arată că şi aşa este cu putinţă 

a urma pe Hristos, căci cel ce urmează pecetea cea adevărată, acela a urmat 
chipului celui dintâi.” (Comentariile sau Tâlcuirea Epistolei întâi către 
Corinteni, omiha XIII, p. 133) 


„Această urmare nu are nevoie de timp şi de meşteşug, ci numai de 
bunăvoire.” (Comentariile sau Tălcuirea Epistolei întâi către Corinteni, 
omilia XIII, p. 133) 


„Nimic nu poate face pe cineva a fi următor al lui Hristos, precum a 
se îngriji de fratele şi aproapele său. Dar chiar de ai posti, sau te-ai culca Jos 
pe pământ, sau te-ai sugruma pe sineţi, însă de aproapele tău nu te îngrijeşti, 
nu ai făcut atunci nici un lucru mare, căci purtându-te astfel, tu ai stat încă şi 
mai departe de această icoană.” (Comentariile sau Tâlcuirea Epistolei întâi 
către Corinteni, omilia XXV, pp. 261-262) 


„Dar urmarea lui (Hristos — n.n.) nimic alta nu este decât a iubi pe 
alții.” (Comentariile sau Tăâlcuirea Epistolei întâi către Corinteni, omilia 
XXXII, p. 339) 


„Fac să răsară soarele peste cei răi şi peste cei buni; deci imită-Mă şi 
tu, zice (Dumnezeu — n.n.). Dă din ale tale şi celor buni şi celor răi. Fiind 
batjocorit, Eu sufăr şi fac bine celor ce Mă batjocoresc; imită-Mă şi tu, căci 
poți. Fac bine, nu pentru răsplată; imită-Mă şi tu, şi să nu faci binele pentru 
răsplată. Am aprins luminători pe cer; aprinde şi tu astfel de luminători, 
căci poți. Luminează pe cei rătăciţi, căci a Mă cunoaşte pe Mine este mai 
mare binefacere decât a vedea soarele de pe cer. Om nu poți face, dar drept 
şi plăcut lui Dumnezeu poți face. Eu am lucrat esența sau ființa, iar tu 
împodobeşte buna intenţie. Vezi cât te iubesc, şi cum ţi-am dat putere chiar 
şi în cele mari. ” (Tâlcuiri la Epistola întâi către Timotei, omilha a XV-a, p. 
175) 


„Nimic altceva nu ne face următori ai lui Hristos ca viețuirea 
pentru binele obştesc şi căutarea folosului fiecărui om.” (Cuvântul a! 
III-lea la Sfântul Apostol Pavel, în vol. Predici la sărbători împărăteşti 
şi cuvântări de laudă la sfinţi, p. 239) 

„Nici firea, nici slăbiciunea trupului, nici vârsta, nici altceva din 
unele ca acestea nu poate să ne împiedice pe cei ce mergem pe drumul 
credinţei, de ne este râvna mare, de ne e cugetul treaz, de este 
înrădăcinată în sufletele noastre frica fierbinte şi înflăcărată de 
Dumnezeu.” (Cuvânt de laudă la Sfântul sfințit Mucenic Ignatie, 
Purtătorul de Dumnezeu, care a fost arhiepiscop al Antiohiei celei 
Mari; a fost dus la Roma şi a suferit acolo mucenicia şi de acolo a fost 
adus iarăşi în Antiohia, |, în vol. Predici la sărbători împărăteşti şi 
cuvântări de laudă la sfinți, p. 373) 


3046 


VANITATEA (manifestarea acestei patimi) 


„Deci ce poate fi mai costisitor ca vanitatea? Ce ar putea fi mai 
urâcios şi mai de nesuferit? Cum că boala aceasta este costisitoare, faptul 
acesta se vede din cheltuielile ce se fac în zadar prin teatre, hipodromuri şi în 
alte vanități de felul acestora, din risipa celor ce clădesc case luxoase şi 
strălucite, şi din toate celelalte care se fac cu o îmbelşugare fără scop şi fără 
vreun folos, pe care nu putem a le mai înşira cu vorba acum. Cum că un 
asemenea om cheltuitor şi iubitor al luxului şi hrăpăreţ va lua şi averi străine, 
faptul este învederat, căci pentru ca să aibă de unde procura hrană acestei 
fiare sălbatice, va băga mâinile sale şi în averile altora. Şi de ce spun eu 
numai de averi? Un asemenea om, întocmai ca şi un foc puternic, nu va 
consuma numai bani, ci şi suflete. Un asemenea om nu-şi agoniseşte numai 
moartea prezentă, ci şi cea viitoare. Mama gheenei este vanitatea; ea aprinde 
acel foc puternic, şi tot ea hrăneşte şi acel vierme neadormit. Ar putea-o 
vedea cineva stăpânind până şi printre morţi. Şi ce ar putea fi mai rău ca 
această boală? Toate celelalte patimi se sfârşesc odată cu moartea, însă 
patima aceasta chiar şi după moarte se sileşte şi se ambiţionează de a-şi arăta 
firea sa în trupul cel mort. Căci, după moartea lor li se ridică monumente 
strălucite cu care se consumă toată averea lor, şi când se ocupă de a le face 
cheltuieli luxoase la înmormântarea lor; când fiind în viaţă ei batjocoreau pe 
săraci pentru un obol sau o bucată de pâine, iar după moarte procură o masă 
îmbelşugată viermilor, apoi de ce mai cauţi atunci vreo altă exagerare a 
tiraniei acestei boli?” (Omilii la Epistola către Romani a Sfântului Apostol 
Pavel, omilia XVII, pp. 342-343) 


„Omul cel vanitos se aseamănă cu cei înviforați de o furtună 
năprasnică: veşnic tremură, veşnic se teme şi slujeşte la mii de stăpâni, pe 
când cel ce este în afară de această tiranie se aseamănă cu cei ce stau la 
limanuri liniştite şi se bucură de o adevărată libertate şi pace. Vanitosul are 
atâția stăpâni pe câte persoane cunoscute ar avea, fiind silit de a-i sluji, într- 
un fel sau altul, pe toți.” (Omilii la Epistola către Romani a Sfântului 
Apostol Pavel, omilia XVII, p. 349) 


VANITATEA (gravitatea) 


„După cum femeia curvă stând în bordel se dă pe sine tuturor, tot aşa 
ŞI sclavii vanităţii, ba încă mai neruşinați sunt aceştia decât curvele, fiindcă 

acelea de multe ori au disprețuit pe amanţii lor, pe când tu te-ai expus 
tuturor, şi robilor, şi tâlharilor, şi pungaşilor, căci din aceştia şi prin aceştia 
se compune teatrul, adică spectatorii aceia care vă laudă pe voi. Şi pe aceia 
pe care singur îi crezi că nu sunt vrednici de nimic, pe aceia, zic, îi preferi 
mântuirii tale, dovedind prin aceasta că eşti mai nevrednic decât toţi aceia. 
Și cum nu este nevrednic cel ce are nevoie de laudele altora, şi care nu crede 
că este destoinic prin sine însuşi, dacă nu va căpăta slava şi laudă din partea 
altora? 

Nu înţelegi, spune-mi, că împreună cu ei găsindu-te, tu te expui 
priveliştii tuturor, şi că dacă greşeşti, apoi ai contra ta mii de acuzatori, pe 
când dacă stai necunoscut te găseşti în siguranță? Da, zici tu, însă şi când 
am merite, am mii de admiratori. Apoi aici este răul cel mare, că boala 
vanităţii te vatămă nu numai când greşeşti, ci şi când ai merit în faptele tale; 
atunci eşti vătămat fiindcă a amăgit pe cei mulți, iar acum fiindcă te lipseşte 
de orice plată. 

Mare rău, iubiţilor, este vanitatea! Mare şi încărcat de toată necinstea. 
Dacă chiar şi în faptele omeneşti a iubi slava este un mare rău, dar când şi în 
cele duhovniceşti suferi de această boală, apoi ce iertare mai poți avea? Ce 
iertare poți avea, când tu nu voieşti a acorda lui Dumnezeu măcar atâta 
cinste şi valoare, pe câtă ai tu din partea slugilor tale? Sluga se uită în ochii 
stăpânului, lucrătorul iarăşi îşi are privirea îndreptată asupra celui ce 
urmează a-i plăti simbria pentru lucrul său, iar discipolul îşi are privirea 
ațintită asupra dascălului, pe când tu faci cu totul dimpotrivă, căci lăsând la o 
parte pe Stăpânul a toate, şi pe Cel ce te plăteşte, îți întorci privirile la cei 
deopotrivă cu tine, deşi ştii bine că Dumnezeu îşi aduce aminte de faptele 
tale şi după aceasta, pe când omul se uită numai în prezent; şi în timp ce ai 
teatrul în cer, tu îţi aduni spectatori aici pe pământ. Luptătorul unde se luptă, 
acolo voieşte a fi încununat, pe când tu luptându-te în cer, cauţi să fii 
încununat jos pe pământ. Şi ce ar putea fi mai rău ca această smintire? 

Să vedem încă şi cununile căpătate aici. Una, de pildă, este compusă 
din lipsă de minte, alta din zavistie către altul, cealaltă din ironie şi linguşire, 
o alta din bani, şi alta din vreun serviciu umil. Și după cum copiii care se 
joacă îşi pun unii altora cununi de buruieni pe cap, iar cel încununat neștiind 
cauza se miră când vede pe cei din urma lui râzând, întocmai aşa fac şi cu 
tine cei ce te laudă, căci şi aceştia, punându-ți pe cap o cunună de buruieni, 
râd cu hohot în sufletul lor. Şi dacă acea cunună ar fi compusă numai din 
buruieni, însă acum acea cunună este plină de toată vătămarea, care 
nimiceşte toate meritele noastre.” (Omilii la Epistola către Romani a 
Sfântului Apostol Pavel, omiha XVII, pp. 346-347) 

VANITATEA (consecinţele) 


„Și de ce ar mai trebui să spunem de toate celelalte rele care izvorăsc 
de aici? De mi de ori aş prefera să fiu sclav barbarilor decât o singură dată 
sclav vanității; fundcă aceia nici nu poruncesc astfel de lucruri robilor, 
precum cele pe care le poruncește vanitatea supuşilor săi. Tuturor fii sclav — 
zice ea —, de ar fi aceia mai străluciți decăt tine, sau mai înjosiţi chiar decât 
tine. Dispreţuieşte sufletul, neglijează virtutea, bate-ți joc de libertate, 
jertfeşte mântuirea ta. De faci vreun bine, să nu-l faci pentru mulțumirea lui 
Dumnezeu, ci pentru ochii celor mulți, ca astfel să pierzi cununa ce i s-ar 
cuveni. De faci milostenie, sau de posteşti, dă pe faţă osteneala ce o depui şi 
te sileşte de a pierde astfel câştigul. 

Deci ce ar putea fi mai crud ca aceste porunci? De aici îşi are 
începutul şi invidia, de aici şi lipsa de minte, de aici şi iubirea de argint, care 
e mama tuturor relelor. Mulțimea aceea de slugi, caii cei împodobiţi cu aur, 
linguşitorii, trăsurile cele ferecate cu argint şi toate celelalte, mai ridicole 
încă decât acestea, nu sunt pentru plăcere sau pentru vreo trebuinţă, ci numai 
spre satisfacerea vanităţii.” (Omilii la Epistola către Romani a Sfântului 
Apostol Pavel, omilia XVII, p. 343) 


VANITATEA (remedii) 


„Da, zici tu, cum că patima aceasta este rea, nu mai încape nici o 
îndoială; dar cum Să putem fugi de ea, aceasta ar trebui să ne-o spui acum. 
Înainte de toate, dacă te vei convinge bine că această boală este urâtă, vei 
câştiga prin aceasta un început bun de îndreptare, fiindcă şi cel ce este 
bolnav repede va chema pe doctor, dacă, mai înainte de orice se va convinge 
că este bolnav. Iar de mai cauţi şi altă cale de scăpare, caută cu privirea 
necontenit spre Dumnezeu, şi mulțumeşte-te numai cu slava Lui. Patimă 
aceasta te face să te simţi bine şi te îndeamnă ca să spui şi altora succesele 
tale, tu gândeşte-te iarăşi, că după ce vei spune nu vei avea de aici nici un 
câştig, şi prin aceasta ai stins acea poftă absurdă. 

Spune sufletului tău: Jată că te-ai trudit atâta timp ca să spui altora 
succesele tale, şi nu te-ai putut stăpâni impunându-ți tăcerea, ci le-ai expus 
înaintea tuturor, ei, şi ce ai câştigat mai mult de aici? Nimic mai mult, ci 
numai cea mai mare pagubă, şi că pe lângă toate acestea, apoi, te-ai lipsit şi 
de toate cele agonisite cu multă osteneală. Pe lângă toate acestea mai 
gândeşte-te şi la faptul, că judecata şi hotărârea celor mai mulți este coruptă, 
şi nu numai coruptă, ci încă şi repede se vestejeşte. Chiar dacă pentru 

moment te admiră, cu trecerea timpului însă le uită toate, şi cununa cea dată 
țe de Dumnezeu ţi s-a răpit, în acelaşi timp nici lauda lor nu a avut putere să 
ţi-o păstreze pentru un timp mai îndelungat. Dar chiar dacă ar rămâne 
cununa lor pe un timp mai îndelungat, totuşi e cea mai mare ticăloşie de a o 
schimba cu acea acordată de Dumnezeu, căci dacă după un timp oarecare 
acea cunună se va nimici, apoi ce justificare am putea avea, când noi trădăm 
pe cea care rămâne pentru totdeauna pentru cea care nu rămâne, şi pentru 
laudele câtorva pierdem atâtea bunuri? Deşi dacă ar fi cât de mulți cei ce ne 
laudă, noi tot suntem vrednici de jelit, ba încă atunci suntem mai de jelit, 
când ne laudă cei mai mulți. Şi dacă poate rămâi mirat auzind aceste cuvinte, 
ascultă pe Hristos care hotărăşte: Vai vouă, când toți oamenii vă vor vorbi de 
bine. Căci tot aşa făceau proorocilor mincinoşi părinţii lor (Luca 6, 26). Şi 
cu drept cuvânt, fiindcă pentru fiecare meşteşug maiştrii trebuie să caute 
judecători, apoi tu cum de îngădui celor mulți ca să cerceteze şi aprecieze 
virtutea ta, şi nu îngădui mai cu seamă celui ce ştie totul, care poate să 
unească la un loc toate faptele tale, să le aprecieze şi să te şi încununeze? 
Cuvintele acestea ale Mântuitorului ar trebui ca să le scriem şi pe pereţii 
casei, şi pe uşi, şi în cugetul nostru, şi necontenit să zicem către noi înşine: 
Vai nouă! Când ne vor zice de bine toți oamenii. Fiindcă aceştia care ne 
grăiesc de bine acum, mai pe urmă tot ei ne defaimă ca vanitoşi, iubitori de 
cinste şi de laudele lor. Nu tot aşa însă se petrec lucrurile şi cu Dumnezeu; ci 
când te vede că tu iubeşti slava cea de la EI, atunci mai cu seamă te va lăuda, 
te va admira şi te va proclama, pe când cu omul e din contră, căci luându-te 
ca sclav în loc de om liber, şi printr-o simplă vorbă de multe ori aducându-ți 
laude mincinoase, ţi-a răpit adevărata plată şi te-a supus lui mai abitir ca pe 
un sclav cumpărat cu argint. Pe sclavi îi au stăpânii lor sub ascultare după 
poruncile ce le dau, pe când tu slujeşti celor ce te laudă chiar şi fără porunci. 
Nici nu mai aştepţi să mai auzi ceva de la ei, ci dacă numai simţi ceea ce le 
place şi-i încântă, chiar neporuncind ei tu faci totul. Deci, de câtă osândă nu 
suntem noi vrednici, dacă pe mişei căutăm a-i încânta şi a-i sluji chiar şi mai 
înainte de a ne porunci, iar pe Dumnezeu, Care pe fiecare zi ne îndeamnă şi 
ne poruncește, nici măcar nu voim a-L asculta? Deşi dacă tu iubeşti laudele 
şi slava, ar trebui să fugi de lauda oamenilor, căci numai atunci te vei 
învrednici de slavă; ar trebui să respingi aprobările oamenilor, fiindcă numai 
atunci te vei bucura de mii de laude, şi din partea lui Dumnezeu, şi din 
partea oamenilor. Pe nimeni nu obişnuim noi a slăvi, după cum slăvim pe cel 
ce respinge slava, şi nici a lăuda şi admira, decât pe cel ce disprețuieşte a fi 
lăudat şi admirat. Şi dacă noi facem aşa, apoi cu atât mai mult Dumnezeul 
tuturor.” (Omilii la Epistola către Romani a Sfântului Apostol Pavel, omulia 
XVII, pp. 343-345) 

„Când Dumnezeu te laudă şi te slăveşte, cine ar putea fi mai fericit 
decât tine? Căci câtă deosebire este între slavă şi necinste, pe atâta este şi 
între slava cea de sus şi acea omenească, ba încă şi mai mare, fundcă 
necomparată cu nimic şi încă este murdară şi urâtă, dar când o punem în 
comparaţie cu slava cea de la Dumnezeu, îți poţi închipui cât de murdară şi 
urâtă ni se va arăta.” (Omilii la Epistola către Romani a Sfântului Apostol 
Pavel, omilia XVII, pp. 345-346) 


VĂDUVIA (definiţia) 


„„ Văduvia este un îndoit lucru. 
- Cum este îndoit? 

- Este şi  săvârşire de fapte bune, dar şi o cinste 
covârşitor de mare. După cum dregătoria de conducător de popoare este un 
îndoit lucru. Este şi săvârşire de fapte, dar şi vrednicie. Este vrednicie, pentru 
că dregătoria îți dă putere şi cinste din partea oamenilor. Este, însă, şi 
săvârşire de fapte, căci ajuţi pe cei nedreptăţiți, împiedici pe cei ce fac rău, 
guvernezi oraşele, priveghezi îngrijindu-te de ne voile obşteşti, şi altele, mii 
şi mii. Tot aşa şi văduvia este şi vrednicie, dar este şi săvârşire de fapte. Este 
cea mai mare vrednicie, tocmai pentru că aceea este văduvă, aşa precum am 
arătat mai înainte. Este săvârşire de fapte, pentru că nu s-a căsătorit cu un alt 
bărbat, ci s-a mărginit la cel dintâi, pentru că a născut copii, pentru că a 
ospețit străini, pentru că a spălat picioarele sfinților, pentru că a ajutat pe cei 
strâmtorați, pentru că a fost următoare la tot lucrul bun (cf. I Tim., 5, 10). 
Deci Pavel, când vorbeşte de faptele văduvelor, le lasă pe ele să săvârşească 
toate faptele văduviei.” (La cuvintele: << Văduva să nu fie înscrisă dacă are 
mai puțin de şaizeci de ani>>,; şi despre creşterea copiilor; şi despre 
milostenie, 4, în vol. Despre schimbarea numelor. Despre răbdare. Despre 
milostenie..., pp. 352-353) 


VĂDUVIA (adevărata văduvie) 


„Văduvia nu este numai aceea de a nu se mărita a doua oară, precum 
şi fecioria nu este numai a rămâne nemăritată; însă, ce? După cum 
principalul în feciorie este modestia şi statornicia în credință, tot aşa şi în 
văduvie principalul este de a trăi singuratic, a stărui în rugăciuni, a se izbăvi 
de desfătări şi petreceri. Iar cea care trăieşte în desfătări, zice, deşi vie, este 
moartă (| Timotei 5, 6). Că, dacă ar urma ca aceea rămasă văduvă să aibă 
împrejurul său tot acelaşi vuiet şi tot aceleaşi fantezii, şi tot aceleaşi haine pe 

care le avea pe când trăia bărbatul ei, apoi e mai bine să se mărite căci nu 
relația cu un bărbat este ceva rău, ci iscodirea şi limbuţia. De aceea s-au 
întors unele ca acestea în urma satanei, fiindcă nu au ştiut să văduvească 
bine. 

Voieşti poate să ştii ce este o văduvă şi ce calități se cer ei? Ascultă-l 
pe Pavel ce spune: dacă a crescut copii, zice, dacă a fost primitore de 
străini, dacă a spălat picioarele sfinţilor, dacă a venit în ajutorul celor 
strâmtorați, dacă s-a ținut stăruitor de tot ce este lucru bun. (| Timotei 5, 
10). Dar, dacă după moartea bărbatului te desfeţi în bogății multe, desigur că 
nu vei putea suferi văduvia. Strămută însă bogăția aceasta în ceruri, şi atunci 
îți va fi uşoară sarcina văduviei. Dar dacă eu am copii, zici tu, moştenitori ai 
averii părinteşti? Învaţă-i ca şi ei să dispreţuiască averile. Strămută pe cele 
ce ţi se cuvin ție şi opreşte pentru copii atât cât le ajunge; învaţă-i apoi ca şi 
el să fie mai buni decât banii.” (Comentariile sau explicarea Epistolei a 
doua către Timotei, omilia VII, p. 84) 


„Că văduva nu-i numai aceea care nu se căsătoreşte a doua oară, ci 
aceea care e plină de fapte bune, care face milostenie, care e bună şi 
îngrijeşte pe străini. Că dacă fecioarelor acelora nu le-a fost cu nimic de folos 
fecioria - şi doar cu mult mai mare-i fecioria decât văduvia -, ci au plecat cu 
necinste, stingându-li-se lumina candelelor, pentru că n-au putut arăta rod de 
milostenie şi iubire de oameni (Matei 25, 1-13), apoi cu mult mai mult 
văduvele. Pavel a auzit pilda aceasta şi, temându-se pentru ele, vorbeşte cu 
deosebită grijă de văduvie ca nu cumva văduvele să dispreţuiască celelalte 
virtuți, încredințate că le e de ajuns, pentru mântuire, de nu se mai căsătoresc 
a doua oară. De aceea spune Pavel: Având mărturie de fapte bune (| Tim., 5, 
10). După cum fecioria e un lucru bun, dar fără fapte a ajuns fără de rod şi 
este izgonită din cămara de nuntă, tot aşa şi văduvia e un lucru bun, dar fără 
celelalte virtuți e zadarnică şi de prisos. De aceea Pavel nu-i dă văduvei 
numai sfatul să nu se mărite a doua oară, ci-i cere şi altele, mai multe şi mai 
mari. După cum cei care înscriu ostaşi în armată caută oameni cu trupurile 
sănătoase, tot aşa şi Pavel, înscriind pe văduvă în oştirea lui Hristos, caută 
sănătate sufletească, tărie şi râvnă spre orice faptă bună.” (La cuvintele: 
<< Văduva să nu fie înscrisă dacă are mai puţin de şaizeci de ani>>; şi 
despre creşterea copiilor, şi despre milostenie, 6, în vol. Despre schimbarea 
numelor. Despre răbdare. Despre milostenie..., p. 355) 


VĂDUVIA (elogiu văduviei) 

„Văduvia este vrednicie, cinste, slavă foarte mare! Nu-i ocară, ci 
cunună! E drept că văduva nu are un bărbat care să locuiască împreună cu ca, 
dar are pe Hristos alături, şi El îndepărtează toate relele ce năvălesc asupră- 
1.” (La cuvintele: << Văduva să nu fie înscrisă dacă are mai puţin de şaizeci 
de ani>>; şi despre creşterea copiilor; şi despre milostenie, 1, în vol. 
Despre schimbarea numelor. Despre răbdare. Despre milostenie..., p. 347) 


VĂDUVIA (crucea văduviei) 


„Nu iubi pe bărbat mai mult decât pe Dumnezeu, şi atunci nu vei simţi 
niciodată greutatea văduviei. Chiar de s-ar întâmpla să rămâi văduvă, tu nu o 
vei simţi. Şi de ce oare? Fiindcă tu ai în locul bărbatului pe Dumnezeu şi 
protectorul tău Cel nemuritor.” (Comentariile sau Explicarea Epistolei 1 
către Tesaloniceni, omilia VI, în vol. Comentariile sau Explicarea Epistolei 
către Coloseni, I şi II Tesaloniceni, p. 225) 


„... femeia care îşi trăieşte cu uşurinţă văduvia s-a înfrânat de multe 
ori şi pe când îi trăia bărbatul...” (Despre căsătoria a doua a văduvelor, 2, în 
vol. Despre Feciorie, Apologia vieții monahale, Despre creşterea copiilor..., 
p. 167) 


„Da, ai dreptate, mi s-ar putea răspunde. Dar este foarte greu pentru o 
femeie, nepricepută în treburile bărbăteşti, să fie silită să facă tot ce fac 
bărbații. O femeie nu va putea să facă treburile bărbaților cu toată priceperea 
trebuincioasă şi va avea numai necazuri, va strica totul. 

Vrei să spui, oare, că o femeie văduvă, care nu s-a mai măritat, şi-a 
pierdut toată averea? Vrei să spui că este lipsită de cele de trebuință? Vrei să 
spui că nu se găseşte nici o femeie în fruntea treburilor unei gospodării? 
Acestea sunt scuze şi pretexte menite să acopere numai slăbiciunile. Multe 
văduve şi-au condus treburile gospodăriei mai abitir decât bărbați; şi-au 
crescut copii rămaşi fără tată; unele şi-au mărit averea, iar altele nu şi-au 
împuţinat deloc averea lăsată de soţ.” (Despre căsătoria a doua a văduvelor, 
4, în vol. Despre Feciorie, Apologia vieții monahale, Despre creşterea 
copiilor..., p. 173) 


„... Să uşurăm truda văduviei cu gândul la bunele nădejdi ce le avem. 
Dar nu este nimic şi nimeni care să ne dezmintă nădejdile noastre dacă noi 
nu voim să ne fie dezmințite. Să nu voim! Să ne gândim că văduvia nu stă cu 
mult în urma fecioarei. Sunt cazuri când văduva chiar o întrece, atunci când 
fecioara se încurcă cu grijile lumii, iar văduva, după spusele lui Pavel, a 

rămas singură şi-a pus nădejdea în Dumnezeu şi stăruie în cereri şi 
rugăciuni (| Tim., 5, 5) şi se îndepărtează de toate grijile vieți. Să ne 
gândim, deci, că văduva nu stă cu mult în urma fecioarei. Să intrăm în lupta 
aceasta, ca să dobândim cununile cuvenite luptei.” (Despre căsătoria a doua 
a văduvelor, 6, în vol. Despre Feciorie, Apologia vieții monahale, Despre 
creşterea copiilor..., pp. 181-182) 


„Numai cele ce suferă văduvia pot cunoaşte bine greutățile ei.” 
(Tratatul despre preoție, cartea întâi, cap. 2, în vol. Despre preoție, p. 30) 


VĂDUVIA (mângâiere pentru o tânără văduvă) 


„E bine însă ca cei răniţi să nu-şi irosească vremea în lacrimi şi 
suspine; se cade să se îngrijească şi de tămăduirea rănilor, ca nu cumva, din 
pricina lacrimilor, rana neîngrijită să se facă mai mare, iar vâlvătaia durerii, 
mai puternică. E bine să îngădui ca auzul rău să primească cuvânt de 
mângâiere. 

Opreşte, dar, pentru puţină vreme izvoarele lacrimilor tale. Dă puţină 
ascultare şi celor ce vor să-ti aducă mângâiere! 

Ți-am văzut marea ta durere. Aceasta m-a făcut să nu te supăr când 
durerea-ți era fără hotar. Nu te-am supărat îndată ce căzuse trăznetul. Am 
aşteptat să treacă timp şi te-am lăsat ca plânsul să te sature. Dar acum, când 
văd că întunecimea din jurul tău s-a risipit, când văd că poți privi mai 
limpede cele din preajma ta, când văd că poți asculta glasul celor ce încearcă 
să te mângâie, acum şi numai acum caut să adaug şi eu cuvinte de 
îmbărbătare alături de cele ale casnicilor tăi. Când furtuna e puternică, jalea 
răvăşeşte sufletul, iar cuvintele de mângâiere, departe de a potoli durerea, o 
ațâță şi mai mult, dau drumul la plânsete şi mai amare. Un om ca acesta 
reuşeşte să se facă urâcios; şi, pe lângă faptul ca aprinde şi mai mult focul 
durerii, se mai încarcă şi cu faima de prost şi de duşman al celui îndurerat.” 
(Către o femeie rămasă văduvă de tânără, |, în vol. Despre Feciorie, 
Apologia vieţii monahale, Despre creşterea copiilor..., p. 146) 


„Îndeobşte femeile sunt mai înclinate spre suferință. Suferinţa se 
măreşte şi mai mult când loveşte o tânără femeie, rămasă de timpuriu 
văduvă, fără experienţă în viață, înconjurată de nenumărate griji, crescută 
până în pragul văduviei în fast, veselie şi bogăție. Dacă o astfel de femeie n- 
are parte de ajutorul cel de sus, şi cel mai mic gând poate s-o doboare. Tu n- 
al fost doborâtă. Asta mă face să spun că este ca mai mare şi cea dintâi 

dovadă că Dumnezeu îți poartă mult de grijă. N-ai fost strivită de durere 
când sau năpustit asupra-ți necazuri atât de mari şi nici nu ţi-ai ieşit din 
minți; iar aceasta nu se datoreşte ajutorului omenesc, ci mâinii care poate 
face totul, înțelepciunii lui nemărginite, priceperii Lui neînţelese de mintea 
omenească; aceasta se datoreşte Tatălui îndurător şi Dumnezeului întregii 
mângâieri. Scriptura spune: E/, după ce ne-a rănit, ne tămăduieşte, iar după 
ce ne-a bătut, ne leagă rănile noastre (Osea 6, 1). 

Pe când trăia fericitul tău bărbat, te bucurai de cinstea, îngrijirea şi 
dragostea lui. Te bucurai de tot ce era firesc să te bucuri din partea unui soț. 
Dumnezeu l-a luat la El. În locul lui a rămas lângă tine Dumnezeu, nu-s ale 
mele cuvintele acestea, ci ale fericitului profet David. El a spus: Pe orfan şi 
pe văduvă va primi (Ps., 145, 9); iar în altă parte îl numeşte pe Dumnezeu 
tatăl orfanilor şi judecătorul văduvelor (Ps., 67, 5). Vezi, dar, că Dumnezeu 
se îngrijeşte mult de oameni care au căzut astfel de nenorociri? 

Cuvântul văduvă să nu-ţi tulbure sufletul deloc! Să nu ţi se zăpăcească 
mintea că ai rămas văduvă chiar în floarea vârstei! Aceasta mă face mai întâi 
să-ți vorbesc despre văduvie şi să-ţi arăt că numele de văduvie nu este nume 
de nenorocire, ci nume de cinste, de cea mai mare cinste. Să nu-mi aduci ca 
mărturie părerea greşită a celor mai mulţi oameni! Îţi voi aduce ca mărturie 
legiuirea fericitului Pavel, dar, mai bine spus, legiuirea lui Hristos, deoarece, 
cele rostite de Pavel au fost rostite de Hristos prin el, după cum însuşi Pavel 
o mărturiseşte: De vreme ce voi căutaţi dovadă că Hristos grăieşte întru 
mine (II Cor., 13, 3). Ce spunea deci Pavel? Văduva să nu fie înscrisă pe 
lista dacă are mai puţin de şaizeci de ani (| Tum., 5, 9). lar puţin mai jos: Pe 
văduvele tinere nu le primi. Prin aceste două texte Pavel vrea să arate ce 
lucru mare este văduvia. Când dă legi despre alegerea episcopilor nu 
vorbeşte de numele anilor; aici spune precis cât trebuie să aibă o văduvă ca 
să fie trecută pe listă. Pentru ce oare face aceasta? N-o face pentru că 
văduvia este superioară preoţiei, ci pentru că văduvele au de întâmpinat mult 
mai multe osteneli decât preoţii; ele sunt asaltate din toate părțile de o 
mulțime de necazuri, atât din afară, cât şi din lăuntru. O văduvă tânără este 
ca o cetate lipsită de ziduri. După cum o cetate lipsită de ziduri este la bunul 
plac al tuturor jefuitorilor, tot astfel şi o văduvă tânără este asaltată de o 
mulțime de oameni care-i întind fel de fel de curse: unii îi doresc averile, iar 
alții caută să-i strice curăția sufletească şi trupească. Mai sunt în afară de 
acestea, şi alte prilejuri de cădere: disprețul slugilor, treburi gospodăreşti 
rămase nefăcute, prețuirea mai mică decât prețuirea avută pe vremea când îi 
trăia bărbatul, fericirea celorlalte femei de-o vârstă cu ea, cărora le trăiesc 
soții. Adeseori chiar dorinţa de a trăi în lux şi desfătare înseamnă pe tinerele 
văduve să se căsătorească a doua oară.” (Către o femeie rămasă văduvă de 


3055 


tânără, 1-2, în vol. Despre Feciorie, Apologia vieții monahale, Despre 
creşterea copiilor..., pp. 147-149) 


„Unele văduve însă nu vor să se căsătorească legitim cu alt bărbat; 
trăiesc cu bărbații pe-ascuns, în taină. Fac aceasta ca să le laude lumea că 
trăiesc în văduvie. Tocmai această purtare a lor face dovada că oamenii nu 
socot văduvia un lucru de ocară, ci un lucru vrednic de admirație şi de 
cinste. Socotinţa aceasta o au nu numai creştinii, ci şi păgânii. Mi-amintesc 
că odinioară, pe când eram tânăr, dascălul meu de retorică”? (şi era un păgân 
convins până în măduva oaselor) a lăudat-o în fața multora pe mama. După 
cum îi era obiceiul, a întrebat pe cei de lângă el cine sunt. Unii i-au spus că 
sunt fiul unei văduve. M-a întrebat atunci câți ani am şi de când este văduvă. 
Când i-am spus că are patruzeci de ani şi că sunt de douăzeci de ani de când 
a pierdut pe tatăl meu, s-a minunat şi a strigat cu glas mare, spunând celor de 
față: Ah, ce femei au creştinii! De o atât de mare admiraţie şi laudă se bucură 
văduvia nu numai în ochii creştinilor, ci şi a păgânilor! Pavel spunea, 
cunoscând toate acestea: Văduva să nu fie trecută pe listă dacă are mai puţin 
de şaizeci de ani! (| Tim., 5, 9). Mai mult încă! Nici după atât de mare 
mărturie de ani nu-i îngăduie să fie rânduită în ceata sfântă a văduvelor; îi 
mai cere să aibă şi alte calități. lată-le: Având mărturie de fapte bune: dacă a 
crescut copii, dacă a primit pe străini, dacă a spălat picioarele sfinţilor, 
dacă a ajutat pe cei strâmtoraţi, dacă a fost următoare la tot lucrul bun! (| 
Tim., 5, 10). Vai câtă cercetare! Câtă examinare! Cât de mare virtute cere 
Pavel de la văduvă! Cât de precis este în cuvinte! N-ar fi făcut aceasta dacă 
n-ar fi fost vorba să-i încredinţeze un lucru de preţ şi vrednic. Pavel spune 
mai departe: Pe văduvele tinere nu le primim (| Lim., 5, 11). Adaugă apoi şi 
pricina pentru care dă o astfel de poruncă: Deoarece, atunci când 
disprețuiesc pe Hristos, vor să se mărite (| Tim., 5, 11). Prin aceste cuvinte 
lasă să se înțeleagă că femeile care şi-au pierdut bărbaţii sunt unite cu 
Hristos. Pavel se exprimă astfel ca să arate că unirea dintre văduvă şi Hristos 
este mai uşoară decât orice legătură între soți, că unirea aceasta este o unire 
uşor de suportat. Cu alte cuvinte, văduvele vor să se mărite deoarece 
disprețuiesc pe Hristos, ca şi cum ar dispreţui pe un bărbat blând, care nu se 
poartă cu ele cu autoritate, care le lasă să trăiască după capul lor. Dar Pavel 
nu se mărgineşte la atâta; purtarea lui de grijă de văduvă este mare, căci, de 





*% Tâlcuirea Pr. Prof. D. Fecioru: E vorba de Libaniu. (n.s. 8, p. 149). 

pe altă parte spune: Văduva care trăieşte în desfătare a murit de vie; iar cea 
cu adevărat văduvă, rămasă singură, şi-a pus nădejdea în Dumnezeu şi 
stăruie în cereri şi rugăciuni ziua şi noaptea (| Tim., 5, 6, 5). În Epistola 
către Corinteni, spune: Mai fericită este văduva dacă rămâne necăsătorita (| 
Cor., 7, 40). Vezi cât de lăudată este văduvia? Şi laudele acestea sunt aduse 
pe timpul Noului Testament, când străluceşte o altă virtute mare, virtutea 
fecioriei. Cu toate aceste, virtutea fecioriei nu poate ascunde mărgăritarele 
văduviei. Strălucesc şi ele, căci văduvia îşi are propria ei vrednicie.” (Către 
0 femeie rămasă văduvă de tânără, 2, în vol. Despre Feciorie, Apologia 
vieții monahale, Despre creşterea copiilor..., pp. 149-150) 


„Nu socoti văduvia o ocară. Dacă văduvia ar fi o ocara, apoi cu atât de 
mult fecioria. Dar nu! Văduvia nu-i o ocară, ferească Sfântul! Dacă admirăm 
şi lăudăm cu toţii pe femeile care se înfrânează, când le trăiesc bărbaţii, cum 
să nu admirăm, cum să nu lăudăm pe femeile care arată tot atât de mare 
dragoste faţă de soț după moartea lor. Îți spuneam şi mai înainte: Pe când 
trăiai cu fericitul Tirasie te-ai bucurat de prețuirea lui cea multă, de marea sa 
purtare de grijă, aşa cum, de altfel, era şi firesc să te bucuri din partea unui 
soț. Acum, după moartea soţului tău, ai în locul lui pe Dumnezeu, Stăpânul 
tuturora. Dumnezeu îți purta de grijă şi mai înainte; acum însă o face mai 
mult şi cu mai mult drag. Îţi aminteam şi mai înainte că Dumnezeu ţi-a şi dat 
o mare dovadă de deosebită grijă ce îţi poartă: te-a păstrat sănătoasă şi 
nevătămată, deşi ai fost azvârlită într-un cuptor atât de mare de griji şi de 
dureri; nu te-a lăsat să suferi ceva neplăcut şi nedorit. Dumnezeu, Care n-a 
îngăduit să te îneci într-o furtună atâta de cumplită, cu atât mai mult acum, 
pe vreme liniştită, îţi va păzi sufletul şi-ţi va uşura văduvia cu părutele ei 
greutăți.” (Către o femeie rămasă văduvă de tânără, 2, în vol. Despre 
Feciorie, Apologia vieții monahale, Despre creşterea copiilor..., pp. 150- 
151) 


„Dacă soţul tău ar fi pierit desăvârşit, şi cu sufletul, nu numai cu 
trupul, da, ar trebui să te tulburi şi să suferi. Dar nu! Tu nu trebuie să plângi, 
ba, dimpotrivă, să te bucuri că soţul tău a călătorit spre un port liniştit şi s-a 
dus la Împăratul lui cel adevărat! Moartea lui nu-i moarte, ci călătorie, 
mutare de la o stare mai rea la una mai bună, de pe pământ la cer, de la 
oameni la îngeri şi arhangheli, la Stăpânul îngerilor şi arhanghelilor. Pe când 
trăia pe pământ şi slujea în armata împăratului pământesc, era firesc să se 
aştepte la primejdii şi la fel de fel de uneltiri din partea celor invidioşi. Da, 
cu cât îi creştea mai mult cinstea şi bunul nume, cu atât mai mult se mărea şi 
ura duşmanilor săi. Odată plecat pe celălalt tărâm, astfel de bănuieli au 

dispărut cu totul. Deci, în loc să te boceşti că ţi-a fost luat de Dumnezeu, 
deşi era un bărbat bun şi plin de virtuţi, ar trebui mai degrabă să te bucuri că 
a plecat împăcat cu Dumnezeu, încărcat de cerească slavă, că a scăpat de 
toată neliniştea venită peste el de la primejdule din viaţă şi că a ajuns într-un 
loc unde se bucură de multă pace şi de multă linişte. Nu este oare o nebunie 
să mărturiseşti că cerul este mai bun decât pământul, şi totuşi să jeleşti că 
bărbatul tău s-a mutat de pe pământ la cer? (Către o femeie rămasă văduvă 
de tânără, 3, în vol. Despre Feciorie, Apologia vieții monahale, Despre 
creşterea copiilor..., pp. 151-152) 


„Dacă vrei să-l vezi pe soțul tău față către față (şi ştiu că asta ţi-l 
dorința cea mai mare), atunci păstrează-i patul neatins de alt bărbat, 
sârguieşte-te să duci viaţa pe care a dus-o el! Şi negreşit vei pleca în acelaşi 
loc în care este el şi vei trăi cu el nu cinci ani, câţi ai trăit aici pe pământ, nici 
douăzeci, nici o sută, nici o mie, nici două mii, nici zece mii, nici de mai 
multe ori pe atâtea, ci veacuri nenumărate, veacuri nesfârşite.” (Către o 
femeie rămasă văduvă de tânără, 3, în vol. Despre Feciorie, Apologia vieții 
monahale, Despre creşterea copiilor..., pp. 152-153) 


„Ie întreb: Dacă cineva ţi-ar fi făgăduit să-l facă pe bărbatul tău 
împăratul întregului pământ, cu condiţia ca să stai departe de el douăzeci de 
ani, iar apoi ţi-ar fi făgăduit ca, după trecerea acestor ani să-ţi dea şi ţie o 
coroană împărătească, mantie de purpură, şi aceeaşi cinste ca şi soţului tău, 
spune-mi, te rog, n-ai fi suferit fără revoltă şi cu înţelepciunea cuvenită 
despărțirea de bărbatul tău? Nu te-ai fi bucurat, oare, de acest dar, n-ai fi 
socotit, oare, că este vrednică de dorit făgăduinţa? Prin urmare, îndură şi 
acum această despărțire; nu pentru dobândirea împărăției celei pământeşti, ci 
pentru dobândirea împărăției celei cereşti. Suferă acum, ca să primeşti înapoi 
pe bărbatul tău îmbrăcat, nu cu haină de aur, ci cu nemurire şi cu slavă, aşa 
cum sunt îmbrăcați locuitorii cerului. Dacă totuşi ţi-i greu să stai despărțit 
atâta vreme, apoi visurile să-ţi dea o mare mângâiere. Îl vei vedea din când 
în când în vis. Vei sta de vorbă cu el, aşa cum stăteai înainte. Îi vei privi 
chipul lui dorit. Să te mângâie visurile cum te mângâiau scrisorile! Dar, mai 
bine spus, visurile pot să te mângâie mai mult decât scrisorile. În scrisori 
vedeai numai literele şi cuvintele; în vis vezi chipul lui, râsul lui dulce, 
statura şi mersul lui; în vis auzi cuvintele lui şi-i recunoşti glasul mult iubit.” 
(Către o femeie rămasă văduvă de tânără, 3, în vol. Despre Feciorie, 
Apologia vieţii monahale, Despre creşterea copiilor..., pp. 153-154) 

„Dacă însă doreşti siguranţa vieții pe care ţi-o dădea bărbatul tău; dacă 
doreşti ca averea ta să-ți fie păzită tot atât de bine şi-o păzea el; dacă doreşti 
să nu cazi pradă uneltirilor celor ce caută fericirea lor în nefericirea altora, 
atunci aruncă spre Domnul grija ta şi EI te va hrăni (Ps., 54, 25). Scriptura 
spune: Uitaţi-vă la neamurile cele din început şi vedeți cine a nădăjduit în 
Domnul şi a fost ruşinat? Cine L-a chemat şi a fost trecut cu vederea? Sau 
cine a rămas în poruncile Lui şi a fost părăsit? (Înţ. Sir. 2, 10-11). Domnul, 
Care a ridicat de pe sufletul tău o durere atât de mare şi atât de greu de 
suportat, Domnul, Care a făcut să fu acum liniştită, tot EI a îndepărtat de la 
tine şi necazurile viitoare. Cred că eşti de aceeaşi părere cu mine, că, de 
acum înainte, nu vei mai primi o rană sufletească mai cumplită decât cea 
trecută. Tu, care ai suportat cu curaj nenorocirea trecută, şi ai suportat-o 
tocmai când erai lipsită de experiență, vei suporta cu uşurinţă şi necazurile 
viitoare, dacă ar veni peste tine; dar să dea Dumnezeu să nu vină! Caută, 
deci, cerul şi pe cele ce duc la cer, şi atunci nimic dintre cele de pe pământ 
nu va putea să te vatăme, nici chiar stăpânitorul lumii întunericului (Efes., 6, 
12). Cu o singură condiție: să nu ne vătămăm pe noi înşine. Dacă ne rămâne 
sufletul sănătos, nu ne supără nici luarea averii, nici tăierea trupului.” (Către 
o femeie rămasă văduvă de tânără, 6, în vol. Despre Feciorie, Apologia 
vieții monahale, Despre creşterea copiilor..., pp. 160-161) 


VĂDUVIA (ajutorarea văduvelor) 


„O văduvă este o femeie care, putând să se recăsătorească, suferă, din 
frică de Dumnezeu, greutățile şi necazurile văduviei. Să le întindem deci 
mâna, noi toţi şi bărbaţi şi femei, de teamă ca într-o zi să nu fim în aceleaşi 
greutăţi. (...) Lacrimile văduvelor nu au puţină virtute şi putere, ele pot să 
deschidă chiar cerul. Să ne ferim de a le insulta, de a înmulți greul lor şi 
necazul lor; ci, dimpotrivă, să le ajutăm în toate felurile. Dacă o vom face, 
ne vom procura un ajutor sigur şi în lumea aceasta şi în cealaltă. Nu numai 
aici Jos ne vor fi aceste femei de un mare ajutor, ci chiar şi în cealaltă viață; 
căci binele pe care îl vom fi făcut lor va înlătura şi va şterge cea mai mare 
parte din păcatele noastre şi ne va face să apărem cu încredere înaintea 
tronului lui lisus Hristos.” (Comentar la Evanghelia de la loan, omiha LXX, 
3, p. 359) 


VĂDUVIA (purtarea văduvelor) 


„„... văduva nu ar fi dată ca pildă doar fiindcă nu trece în a doua 
căsătorie, ci fiindcă ar fi împodobită cu alte multe, precum iubirea de străini, 

iubirea de săraci, iubirea de stăruință în rugăciuni şi toate celelalte pe care le 
cere Pavel în Epistola către Timotei.” (Comentariile sau Tălcuirea Epistolei 
întâi către Corinteni, omilia XXXVI, p. 391) 


VĂDUVIA (meritul văduvelor) 


„Da, acestea sunt armele văduviei: lacrimile, suspinele şi rugăciunile 
neîntrerupte. Prin ele poate îndepărta nu numai răutatea omenească, ci şi 
ostenelile diavoleşti. Văduva este scăpată de grijile lumegşti şi merge, deci, pe 
calea ce duce către cer. Grija şi dragostea ce trebuie să le arate bărbatului ei, 
le va putea cheltui în lucrurile cele duhovniceşti. lar dacă vrei să-mi spui că 
în vechime văduvia era o nenorocire, îţi voi spune că şi moartea era blestem, 
dar a ajuns cinste şi vrednicie pentru cei ce-o poartă cu îndrăznire. Precum se 
încununează cu moartea mucenicii, tot aşa şi văduva dobândeşte, prin 
văduvie, mare vrednicie. Văduvia este vrednicie, cinste, slavă foarte mare! 
Nu-i ocară, ci cunună! E drept că văduva nu are un bărbat care să locuiască 
împreună cu ea, dar are pe Hristos alături, şi El îndepărtează toate relele ce 
năvălesc asupră-1.” (La cuvintele: << Văduva să nu fie înscrisă dacă are mai 
puțin de şaizeci de ani>>; şi despre creşterea copiilor; şi despre milostenie, 
1, în vol. Despre schimbarea numelor. Despre răbdare. Despre milostenie..., 
p. 348) 


„Vrei să vezi cât de însemnată e văduva, cât de cinstită şi iubită e de 
Dumnezeu şi ce apărător strălucit este (EI)? Numai ce se înfăţişează înaintea 
lui Dumnezeu, că şi scoate de la osândă, împăcând cu Dumnezeu pe cei 
osândiți, pe cei deznădăjduiţi, pe cei lipsiţi de îndrăznire, pe cei ce sunt în 
război cu Dumnezeu şi sunt lipsiţi de apărare. Nu le aduce numai iertare şi 
scăpare de pedeapsă, ci le dă şi multă îndrăznire şi strălucire, şi-i face mai 
curați ca razele de soare, de-ar fi ei cei mai murdari dintre oameni. Ascultă 
ce spune Dumnezeu iudeilor! Când veți întinde mâinile voastre către Mine, 
îmi voi întoarce ochii Mei de la voi; de veţi înmulți rugăciunea voastră, nu 
vă voi auzi, că mâinile voastre sunt pline de sânge (Is., 1, 15). Totuşi, 
acestor spurcați, acestor ucigaşi, acestor oameni care n-au îndrăznire 
înaintea lui Dumnezeu, acestor oameni lipsiți de cinste, acestora le 
făgăduieşte Dumnezeu împăcare dacă iau în ajutor văduvele nedreptățite. 
Da, după ce a spus: Voi întoarce ochii Mei de la voi şi nu vă voi auzi, zice: 
Judecaţi cu dreptate pe orfan şi faceţi dreptate văduvei; şi veniţi să vorbim! 
Și dacă vor fi păcatele voastre roşii ca purpura, ca zăpada le voi înălbi (Is. 
1, 17-18). Ai văzut câtă putere are văduva? 

Unde îşi arată văduva ajutorul ei? Nu înaintea stăpânitorului şi 
împăratului celor de pe pământ, ci chiar înaintea Împăratului cerurilor! Are 
puterea să potolească mânia lui Dumnezeu, să împace pe Stăpân cu cei care 
zac de boli de nevindecat, să-i smulgă din pedepse de nesuferit, să spele 
sufletul mânjit de murdăria păcatelor şi să-l curețe bine de tot. Să nu o 
disprețuim, dar, pe văduvă, ci să-i dăm toată îngrijirea. Apărător ne este 
adevărata văduvă!” (La cuvintele: << Văduva să nu fie înscrisă dacă are mai 
puțin de şaizeci de ani>>; şi despre creşterea copiilor, şi despre milostenie, 
2, în vol. Despre schimbarea numelor. Despre răbdare. Despre 
milostenie..., p. 349) 


VĂDUVIA (vrednicia văduvei) 


„Când vorbeşte Pavel de vrednicia văduvei, nu o lasă să intre în ceata 
văduvelor, în rândul lor, până ce n-a împlinit şaizeci de ani. Aproape că îi 
spune: Să facă faptele pe care trebuie să le facă o văduvă; dar de vrednicia 
de văduvă să se învrednicească atunci când a săvârşit toate acele fapte, 
când vârsta îi dă tărie, când faptele o dovedesc, când are mărturie din afară. 

Nimeni să nu socotească potrivite cuvintele lui Pavel numai femeilor! Se 
potrivesc şi bărbaţilor!” (La cuvintele: << Văduva să nu fie înscrisă dacă are 
mai puțin de şaizeci de ani>>,; şi despre creşterea copiilor; şi despre 
milostenie, 4, în vol. Despre schimbarea numelor. Despre răbdare. Despre 
milostenie..., p. 353) 


VĂDUVIA (îndemn la purtarea jugului văduviei) 


„Văduvia este văduvie fie că ai rămas văduvă de tânără, fie că ai 
rămas văduvă la bătrâneţe. Cu toate acestea, nu toate văduvele vor primi 
aceleaşi răsplătiri de la Dumnezeu; unele vor primi mai mari răsplăţi, altele 
mai mici. Cele care au primit jugul văduviei din tinereţe se vor bucura şi de 
mai multă cinste şi de mai mult dar; cele care au primit jugul văduviei chiar 
la bătrâneţe se vor bucura de altfel de cinste, de altfel de dar. 

- De ce? 

- Pentru că unele, din pricina fricii de Dumnezeu, au îndurat toate 
greutăţile văduviei, deşi le stăteau în cale atâtea piedici; iar celelalte nici n- 
au asudat, nici n-au ostenit. Cum ar fi asudat, cum s-ar fi ostenit de vreme ce 
nimic şi nimeni nu le silea? Prin urmare, după cum văduva căsătorită a doua 
oară este inferioară celei căsătorite o singură dată, tot astfel văduva rămasă 
văduvă chiar de la tinereţe va putea să întreacă cu mult pe aceea care şi-a 
pierdut bărbatul la tinereţe. Şi una, şi alta au avut un singur bărbat; totuşi cea 

dintâi a mers multă vreme pe drumul înfrânărui şi al curăției trupeşti şi 
sufleteşti, pe când cealaltă a rămas cu multe stadii în urmă.” (Despre 
căsătoria a doua a văduvelor, 6, în vol. Despre Feciorie, Apologia vieții 
monahale, Despre creşterea copiilor..., p. 181) 


„Aţi fost dezlegate de lanţurile căsniciei? Rămâneți libere! Căutaţi 
cerul! Arătați prin viața voastră că trăiţi ca în cer. Uniţi-vă cu Hristos! 
Purtați-vă aşa cum se cuvine unor femei care au un astfel de Mire...” 
(Despre căsătoria a doua a văduvelor, 6, în vol. Despre Feciorie, Apologia 
vieții monahale, Despre creşterea copiilor..., p. 182) 


VĂDUVIA (încălcarea făgăduinţei văduviei) 


„+... văduva care a făgăduit că va rămâne văduvă, dar îşi calcă apoi 
legământul făcut față de Dumnezeu, cade din acelaşi păcat şi va primi 
aceeaşi pedeapsă ca şi fecioara care şi-a călcat făgăduinţa fecioriei. Trebuie 
însă să spun chiar ceva mai mult, că săvârşeşte un păcat şi mai mare şi va 
primi o pedeapsă mai grozavă. Am spus şi la început: nu-i tot una să cadă în 
aceleaşi ispite o femeie care a încercat toate greutățile şi neajunsurile 
căsniciei, şi alta care n-are cunoştinţă de ele.” (Despre căsătoria a doua a 
văduvelor, 3, în vol. Despre Feciorie, Apologia vieții monahale, Despre 
creşterea copiilor..., p. 171) 


VĂDUVIA (şi fecioria) 


„N-ai avut putere să te urci pe culmea cea mai înaltă, al fecioriei? 
Caută să nu cazi de pe culmea cealaltă, care stă îndată după feciorie, a 
văduviei! Întru atât este superioară fecioria, întrucât pe ea n-a învins-o măcar 
o singură pofta trupului; pe tine însă, după ce te învinsese mai înainte, n-a 
putut să te biruie mai târziu. Tu ai biruit după ce fuseseşi învins; ea însă 
biruie fără să aibă o umbră de înfrângere. Deosebirea între tine şi ea este 
numai la început; la sfârşit însă, stai alături de fecioară” (Despre Feciorie, 
37, în vol. Despre Feciorie, Apologia vieţii monahale, Despre creşterea 
copiilor..., pp. 63-64) 


„Văduva este inferioară fecioarei numai prin aceea că a fost la început 
căsătorită; la sfârşit însă, este egală cu fecioara şi-şi dă mâna cu ea.” (Despre 
căsătoria a doua a văduvelor, 2, în vol. Despre Feciorie, Apologia vieții 
monahale, Despre creşterea copiilor..., p. 167) 

VEDENIILE 


„„Și a luat o piatră şi şi-a pus-o sub cap. 

Uită-te la bărbăția lui Iacov! S-a folosit de o piatră în loc de pernă şi s- 
a culcat pe pământul gol. De aceea, pentru că avea suflet de filozof şi cuget 
de bărbat, pentru că era desprins de orice viaţă luxoasă, Dumnezeu l-a 
învrednicit şi de vedenia aceea minunată. Aşa-i Stăpânul nostru! Când vede 
că un om are suflet simțitor, că nu face multă vorbă de cele de aici, are de el 
nespus de multă grijă.” (Omilii la Facere, omilia LIV, III, în col. PSB, vol. 
22, p. 208) 


VIAŢA (creştină) 


„Într-adevăr, Dumnezeu voieşte sau doreşte ca toate cele ale noastre 
să fie bune; deci ceea ce El voieşte, aceea este şi în interesul nostru. Şi ce 
oare voieşte Dumnezeu? A viețui în sărăcie, în umilință, în dispreţuirea 
slavei, în înfrânare, iar nu în dezmierdări; în nevoi şi necazuri, şi nicidecum 
în linişte şi trândăvie; în a plânge, iar nu în a fi distraţi şi râzând, şi în toate 
celelalte pe care EI le-a legiuit.” (Omilii la Epistola către Romani a Sfântului 
Apostol Pavel, omilha XX, p. 399) 


„Pe cel credincios nu-l poate întrista nimic din cele de aici, se 
deosebeşte de necredincioşi chiar din viaţa aceasta, înainte de bunătățile cele 
ce au să fie, căci primeşte aici, pe pământ, nu mici bunătăţi de pe urma 
învățături lui Hristos, ci culege datorită ei foarte mare fericire şi necontenită 
bucurie. De aceea şi Pavel zice: Bucurați-vă pururea întru Domnul; şi iarăşi 
zic: bucuraţi-vă (Filipeni 4, 4). Prin urmare, chiar înainte de înviere, primim 
mare răsplată, prin aceea că nu cădem doborâţi de nenorocirile ce ne lovesc, 
ci avem multă uşurare prin nădejdea bunătăţilor ce au să fie.” (Omilii la 
săracul Lazăr, cuvântul V, în vol. Omilii la săracul Lazăr. Despre soartă şi 
Providenţă..., p. 117) 


„Să audă acestea şi cei ce au fost învredniciți de curând de darul 
botezului şi noi toți, care ne-am împărtăşit de acest har mai demult, şi să 
primim sfatul dascălului lumii şi să luăm aminte, cum vrea el să fie cei ce s- 
au împărtăşit o dată de Sfintele Taine, cât de înstrăinați să fie de viața 
aceasta! Aceasta nu înseamnă că trebuie să locuiască undeva în afară şi 
departe de lumea aceasta, ci, vieţuind în mijlocul ei, să nu se deosebească cu 
nimic de cei ce sunt departe, ci să lumineze precum stelele şi să arate, prin 

fapte, necredincioşilor că ei s-au mutat în altă cetate şi nu au nimic comun cu 
pământul şi cu lucrurile pământeşti. 

Şi după cum prin hainele strălucitoare atrageți acum privirile tuturor 
spre voi, şi covârşitoarea curăţie a sufletelor voastre este exprimată şi prin 
strălucirea veştmintelor, aşa şi de acum încolo — şi voi, care aţi fost 
învredniciți acum de dar, şi noi, toţi care ne-am împărtăşit deja de aceeaşi 
cinste ca şi voi — drept este ca să ne arătăm înaintea tuturor prin cea mai 
înaltă vieţuire şi să luminăm ca o lumină pe toţi care ne privesc. Căci haina 
aceasta duhovnicească, dacă am vrea să-i păstrăm strălucirea, pe măsură ce 
trece timpul, mai strălucitoare îşi trimite lumina şi devine mai orbitoare, ceea 
ce nu se poate întâmpla niciodată cu hainele materiale. Căci şi dacă ne 
îngrijim în fel şi chip de ele, se uzează în timp şi se învechesc, ori sunt 
mâncate de molii şi multe altele strică hainele acestea materiale. Dar haina 
virtuții, dacă ne sârguim şi noi să facem cele din partea noastră, nici pată nu 
primeşte vreodată, nici nu se învecheşte, ci pe cât trece vremea, pe atât 
frumuseţea mai mult sporeşte şi se face mai strălucitoare şi împrăştie mai 
multă lumină.” (Cateheza aceluiaşi despre faptul că moaştele sfinţilor 
mucenici Sunt un prilej de mare folos pentru noi, în vol. Cateheze 
baptismale, p. 114) 


VIAȚA (în Hristos) 


„Să ne îmbrăcăm întru Domnul nostru lisus Hristos şi cu El să fim în 
toată vremea, fiindcă şi aceasta înseamnă a ne îmbrăca întru El, anume a nu 
fi lipsiţi de EI niciodată, de a-L avea veşnic în noi, prin sfințenia şi prin 
blândețea noastră. Tot aşa vorbim şi de prieteni, când zicem: Cutare s-a 
îmbrăcat [legat] cu cutăriță, arătând prin aceasta marea dragoste dintre ei şi 
conviețuirea lor neîntreruptă. Căci cel îmbrăcat se arată a fi ceea ce este cel 
cu care s-a îmbrăcat. Deci să Se arate şi în noi totdeauna Hristos, cu Care 
suntem îmbrăcați. Şi cum Se arată? Dacă vom face toate cele pe care le 
porunceşte, şi ceea ce a făcut şi EL.” (Omilii la Epistola către Romani a 
Sfântului Apostol Pavel, omiha XXIV, p. 456) 


„lar noi, fund ai lui Hristos, şi îmbrăcându-L, şi fiind învredniciţi de 
hrana şi băutura Lui cea duhovnicească, aşa să trăim, încât să nu avem nimic 
comun cu lucrurile lumii acesteia. Căci ne-am înscris în altă cetate, în 
Ierusalimul cel de sus. De aceea, vă rog, să arătăm fapte vrednice de acea 
cetate, ca şi prin cele care ne fac virtuoşi şi prin cele pe care îi stârnim pe 
alții să-L slăvească pe Stăpân, să atragem multă bunăvoință de sus.” 

(Cateheza aceluiaşi către neofiți şi tâlcuire la cuvântul Apostolului că „dacă 
cineva e în Hristos este zidire nouă. Cele vechi au trecut, iată, toate sunt 
noi” (I Cor., 5, 17), în vol. Cateheze baptismale, p. 80) 


„Viaţa creştină este în noi reproducerea vieţii lui lisus Hristos. 
Sau chiar, dacă noi voim să-l urmăm pe apostolul în definiţia lui, este 
Hristos viu în noi înşine. Totul prin lisus Hristos, totul pentru lisus 
Hristos, totul în lisus Hristos. De când prin întruparea Sa, Fiul lui 
Dumnezeu a socotit demn să devină al nostru, El singur este centrul 
spre care converg toate, punctul de plecare de unde ființa noastră, viaţa 
noastră, actele noastre trebuie să-şi ia cursul lor şi să-şi urmeze drumul 
lor. A trăi cu viață creştină, înseamnă a ține seamă de lisus Hristos în 
toate lucrurile. A iubi pe lisus Hristos, a primi pe lisus Hristos, a ne da 
lui lisus Hristos, a trăi din lisus Hristos: iată toată viaţa creştină, 

A iubi pe lisus Hristos. Înseamnă mai întâi a recunoaşte tot ceea 
ce a făcut lisus Hristos pentru noi şi a adânci în această iubire răceala 
din inimile noastre. Însă iubirea lui Hristos nu constă în emoţii sterile, 
ea se arată prin realități generoase. El împlineşte poruncile, el face 
fapte, el plasează în obiectul iubit toate plăcerile lui şi toate bucuriile 
lui. Cerul pe pământ este de a iubi pe lisus Hristos. Suprema 
nenorocire este de a nu-L iubi. 

A primi pe lisus Hristos. Cum să-l respingi când EL Însuşi vine 
la noi? Şi cu câtă iubire! Şi cu ce elan! Mai înainte de creaţia lumii, El 
se gândeşte la noi, El ne iubeşte, El ne pregăteşte bunurile noastre 
veşnice. La timpul arătat, El coboară din ceruri, ieşind din sânul 
Tatălui, ia sclavia noastră, se face părtaş la viața noastră, suferă toate 
mizeriile, se supune la o ispăşire îngrozitoare, şi zdrobit de dureri, 
moare pe lemnul de osândă al criminalilor. lată-l pe lisus pe care-L 
primim noi, pe care ni-L dă Dumnezeu şi pe care viața creştină ne face 
să-L primim în mod iubitor. 

A ne da lui lisus Hristos (...) În mod sigur lisus S-a dat pentru 
omenirea întreagă; însă nu-L auzim noi pe Sfântul Pavel strigând: E/ 
m-a iubit, El S-a dat pentru mine? Cuvinte delicioase! Răscumpărarea 
se concentrează în mine, binele general devine binele meu propriu şi 
eu însumi mă dau cu totul întreg celui care se dă cu totul întreg mie. 
De asemenea, cu părăsesc totul, eu abandonez totul, creaturile nu-mi 
mai sunt nimic, lumea a încetat să mai fie, lisus Hristos singur este 
binele meu, fericirea mea, viața mea. 

A trăi prin lisus Hristos. Chiar aici ajungem noi la vârful cel mai 
înalt al vieţii creştine. Sfântul Pavel îndrăzneşte să formuleze astfel 

această viaţă prin lisus Hristos: Eu trăiesc, însă nu mai trăiesc eu, ci 
lisus Hristos trăieşte în mine. Ce înseamnă a trăi aşa? Mai întâi 
înseamnă a nu mai avea altă țintă în toate actele noastre decât aceea de 
a plăcea lui lisus Hristos. Înseamnă apoi a-l împlini voinţele Lui şi a 
asculta de poruncile Lui. Să mergem mai înainte. A trăi prin lisus 
Hristos înseamnă a gândi, a vorbi, a judeca, a acţiona ca şi EI; 
înseamnă a muri pentru tot restul şi a nu mai trăi decât pentru El 
singur.” (Din vol. Bogăţiile oratorice, pp. 326-327) 


„Să nu ne facem prieteni decât pentru Dumnezeu şi în 
Dumnezeu. Să nu ne facem duşmani, decât pentru cauza lui Dumnezeu. 
Vorbim noi? Aceasta s-o facem pentru Dumnezeu. Păstrăm tăcerea? S- 
o facem în vederea lui Dumnezeu. Bucuriile noastre să-l aibă pe 
Dumnezeu ca şi izvor; durerile noastre să-l aibă pe Dumnezeu ca şi 
sfârşit. Reproşurile şi laudele, onorurile şi umilirile, să le primim toate 
pentru Dumnezeu şi numai pentru Dumnezeu. Pentru Dumnezeu să ne 
înfrânăm patimile noastre; pentru Dumnezeu să respingem bucuriile 
periculoase ale lumii şi ale simţurilor.” (Din vol. Bogăâțiile oratorice, 
p. 405) 


VIAȚA („Intraţi pe uşa cea strâmtă”) 


„Intraţi prin uşa cea strâmtă, că largă este uşa şi lată calea care duce 
la pieire şi mulți sunt cei care o află (Matei 7, 13). Când auzi de uşa cea 
largă şi de calea cea lată, să nu te înşele aceste cuvinte dintru început, nici să 
nu te uiţi că merg mulți pe ea, ci gândeşte-te că sfârşitul este strâmt. 
Gândeşte-te aşa cum trebuie şi la aceea că nu vorbeşte aici de o uşă 
palpabilă, nici de o cale obişnuită, ci de toată viața noastră, că îndemnul se 
referă la virtute şi păcat. Pentru aceasta, chiar de la început ne spune aşa: 
Intraţi prin uşa cea strâmtă, numeşte aşa uşa virtuţii. Apoi, după ce ne 
spune: Intraţi prin uşa strâmtă, ne arată şi pricina pentru care ne dă acest 
sfat. Chiar dacă e strâmtă, spune EI, şi e plină de osteneli la intrare; dar dacă 
vă osteniți puţin, veți da de lărgime, care are să vă dea multă tihnă. Să nu vă 
uitaţi că este strâmtă, spune EI. Începutul să nu vă tulbure şi nici îngustimea 
intrării să nu vă facă să pregetați! Uşa cea largă şi calea cea lată duc la 
pieire. De aceea, mulți sunt înşelați la începutul căii; nu văd mai dinainte 
cele ce vor urma şi se pierd. De aceea spune Domnul că /argă este uşa şi 
lată calea care duce la pieire şi mulți sunt cei care o află. Bine a numit 
această uşă largă şi lată calea care duce la pieire!” (Omilii la săracul Lazăr, 

cuvântul VII, în vol. Omilii la săracul Lazăr. Despre soartă şi Providenţă..., 
pp. 154-155) 


„Intraţi prin uşa cea strâmtă. O numeşte strâmtă nu pentru că uşa în 
sine e strâmtă, ci pentru că voinţa noastră, aplecată mai mult spre trândăvie, 
o socoteşte strâmtă. N-a numit-o strâmtă ca să ne abată paşii de la ea, ci ca 
mai mult să alegem această cale, fugind de lărgimea celeilalte şi cunoscând 
pe fiecare după sfârşitul ei.” (Omilii la săracul Lazăr, cuvântul VII, în vol. 
Omilii la săracul Lazăr. Despre soartă şi Providenţă..., p. 155) 


VIAȚA („Hristos trăieşte în mine”) 


„EI (Pavel — n.n.) nu zice: viez eu, ci viază în mine Hristos. Cine ar 
putea să scoată o astfel de voce? Fiindcă el s-a dat supus lui Hristos, căci a 
îndepărtat toate cele lumeşti, şi totul făcea după voinţa Aceluia, nu a zis: viez 
în Hristos, ci mai mult încă: viază în mine Hristos.” (Comentariile sau 
Explicarea Epistolei către Galateni, p. 62) 


VIAȚA (- „chip şi înşelăciune”) 


„Toată viaţa aceasta este chip şi înşelăciune, nedeosebindu-se întru 
nimic de vise. De aceea şi fericitul Pavel spunea în epistola sa: Trece chipul 
lumii acesteia! (| Cor.,7, 31), arătând că fiecare din cele omeneşti este numai 
chip, trece ca umbra şi visul, n-are nimic adevărat şi trainic. N-ar însemna, 
oare, să ai minte de copil, să te luminezi de umbre, să te lauzi cu visurile şi 
să-ți lipeşti inima de cele de care după puţină vreme pier? Trece chipul lumii 
acesteia! Când auzi că trece, pentru ce-l mai cauţi? Când auzi că toate cele 
omeneşti sunt numai chip, lipsite de orice realitate, pentru ce te laşi de bună 
voie înşelat, pentru ce nu te gândeşti că sunt uşor schimbătoare şi nesigure, 
pentru ce nu te fac să treci pe lângă ele şi să-ți muţi dorinţa la cele veşnice, 
la cele nemişcătoare, la cele sigure, la cele care nu se schimbă?” (Omilii la 
Facere, omilia XXXV,VII, în col. PSB, vol. 22, p. 27) 


„Precum relele din această viaţă nu sunt adevărate, la fel, bunurile nu 


sunt bunuri adevărate.” (Comentar la Evanghelia de la Ioan, omilia LVI, |, 
p. 275) 


VIAȚA („viaţa aceasta este umbră şi vis” 

„Viaţa aceasta este o scenă de teatru şi vis, căci precum când se ridică 
cortina pe scena teatrului toate se risipesc, şi toate visurile zboară când se 
arată raza luminii, tot aşa şi acum când se întâmplă sfârşitul unuia, sau 
sfârşitul obştesc de s-ar întâmpla, toate se strică, toate se nimicesc şi dispar.” 
(Tâlcuiri la Epistola întâi către Timotei, omiha a XV-a, p. 172) 


„Ascultă ce spune Solomon, el care a avut o mare experienţă a 
faptelor şi a lucrurilor prezente. Am început lucrări mari: am zidit case, am 
Sădit vii, am făcut grădini şi parcuri şi am Sădit în ele tot felul de pomi 
roditori; mi-am făcut iazuri, ca să pot uda din ele o dumbravă unde creşteau 
copacii; am cumpărat robi şi roabe şi am avut feciori născuți în casă, 
asemenea şi turme de oi fără de număr, mai mult decât toți cei care au fost 
înaintea mea în Ierusalim. Am strâns aur şi argint şi număr mare de regi şi 
de satrapi; am adus cântăreţi şi cântărețe şi desfătarea fiilor omului mi-am 
agonisit : o prințesă şi alte prințese (Ecclesiastul 2, 4-8). Nimeni, cu un 
cuvânt, n-a fost atât de dezmierdat, atât de slăvit; nimeni n-a fost atât de 
înțelept, şi nimănui nu i-au mers lucrurile aşa de bine, după cum le-a văzut 
mai înainte cu mintea sa. Ei, şi ce a fost cu aceasta? Cu nimic nu s-a folosit 
din toate acestea, şi iată ce spune: Deşertăciunea deşertăciunilor, toate sunt 
deşertăciune. (Ecclesiastul 1, 2). Şi priveşte că n-a spus simplu deşertăciune, 
ci a exagerat cuvântul prin exagerare. 

Să-i credem deci lui vă rog, ca unul ce a ajuns la această convingere în 
urma unei mari experienţe.” (Tâl/cuiri la Epistola întâi către Timotei, omilia 
a XV-a, p. 173) 


VIAȚA (lupta vieţii) 


„Viaţa de aici, de pe pământ, este o luptă, o întrecere în stadion; viaţa 
viitoare, răsplata, cunună, premii. După cum atletul în arenă trebuie să lupte, 
să asude, să se umple de praf, să transpire, să se ostenească şi să sufere, tot 
aşa şi omul drept trebuie să sufere aici multe şi să sufere, tot aşa şi omul 
drept trebuie să sufere aici multe şi să le îndure pe toate cu bărbăție dacă 
vrea să primească dincolo cununi strălucitoare.” (Cuvânt despre învierea 
morţilor, |, în vol. Predici la sărbători împărăteşti şi cuvântări de laudă la 
sfinți, p. 117) 


VIAȚA (efemeritatea acestei vieți) 


„N-ai simțit că viata de acum este o drumeţie, că nu eşti cetăţean, ci 
călător? Ai înţeles ce am zis? Nu eşti cetăţean, ci drumeţ şi trecător! Să nu 

ZICI: am această cetate sau pe cealaltă. Nu ai nici o cetate! Aceea este sus, iar 
cele de aici sunt calea. 

Aşadar, mărşăluim în fiecare zi câtă vreme firea aleargă. Unul este pe un 
drum aşternut cu averi, altul pe un drum înfundat cu aur. 

Deci, când stai într-un han, îl înfrumuseţezi? Nu, ci mănânci şi bei în 
grabă pentru a pleca. Viaţa de aici este un han. Intrăm, încheiem prezenta 
viață, cercetăm ca să ieşim cu nădejde bună şi nu lăsăm nimic aici, ca să nu 
pierdem acolo. Când intri în han, ce-i spui copilului? Vezi cum aşezi 
lucrurile, ca să nu-ţi laşi ceva aici, ca să nu se piardă nici cel mai mic, cel mai 
ieftin lucru, ca pe toate să le ducem acasă. La fel şi noi în viaţa aceasta, s-o 
considerăm ca pe un han şi să nu uităm nimic în el, ci toate să le aducem în 
cetatea mamă. 

Eşti călător şi drumeţ, mai degrabă un trecător neînsemnat. În ce fel? 
Vă voi spune: călătorul ştie când intră în han şi când iese, căci este important 
şi să ieşi şi să intri. Eu ştiu când am intrat în han, cu toate că din viața 
prezentă nu ştiu când ies. Şi uneori îmi pregătesc hrană pentru mult timp, dar 
stăpânul mă cheamă silit, şi-mi zice: Nebunule, cele pe care le-ai gătit, ale 
cui vor fi? Căci în noaptea aceasta voi lua sufletul tău! leşirea este nesigură, 
zidirea nestatornică, pretutindeni mii de dărâmături şi de valuri. Ce te 
înnebuneşti după acestea, şi de ce laşi adevărul, ca să alergi după umbre?” 
(Din vol. Despre Rai şi Scriptură. Despre iubirea lui Dumnezeu pentru noi. 
Despre << Şezut-a Împărăteasa de-a dreapta Ta>>, pp. 33-34) 


„Adevărat, viaţa ta atârnă de un fir de aţă! Aţa se rupe şi 
toate se sfârşesc.” (Din vol. Problemele vieții, p. 100) 


VIAȚA (petrecerea pe pământ a vieții) 


„Să fim smeriţi şi să râdem de toată fericirea vieţii de aici, ca să ne 
bucurăm de fericirea cea adevărată şi trainică şi să fim învredniciţi a vedea 
pe Hristos.” (Omilii la Facere, omilia XXXVI, VI, în col. PSB, vol. 22, p. 
39) 


„Răstignindu-te pentru lume şi răstignind lumea în tine, trăieşte cu 
toată cumpătarea vieţuirea cea din cer! Să nu socoteşti că ai ceva comun cu 
pământul, pentru că trupul tău nu-i mutat la cer! Ai sus în cer Capul, pe 
Hristos! Pentru asta Stăpânul, la venirea Lui cea dintâi, a adus şi pe îngeri, 
iar la întoarcere te-a luat pe tine, adică firea ta omenească, pentru ca să ştii 
că poți trăi pe pământ ca în cer, chiar înainte de a te urca la cer. Să stăruim, 
dar, să ne păstrăm noblețea, pe care am primit-o dintr-un început, să căutăm 

în fiecare zi palatele cele împărăteşti din cer şi să socotim pe toate cele de 
aici umbră şi vis. Dacă un împărat de pe pământ te-ar lua pe tine, un sărac şi 
un cerşetor, şi te-ar face pe neaşteptate fiul său, nici nu te-ai mai gândi la 
coliba ta, nici la sărăcia colbei tale, deşi nu-i mare deosebire între palatul 
împărătesc şi coliba ta. Aşadar şi acum, nu te mai gândi la ceea ce erai 
înainte de a fi înfiat de Dumnezeu! La o viaţă cu mult mai bună ai fost 
chemat. Cel ce te-a chemat este Stăpânul îngerilor, iar bunătățile date ție 
depăşesc mintea şi cuvântul. Nu te mută de pe un pământ pe alt pământ, ca 
împăratul pământesc, ci de pe pământ în cer, de la o fire muritoare la o slavă 
nemuritoare şi nesupusă, care se poate cunoaşte bine numai atunci când ne 
vom bucura de ea. Când e vorba să participi la bunătăți atât de mari, te mai 
poţi, oare gândi la bani, mai poţi fi, oare, robit de nălucirea celor de aici? Nu 
socoteşti, oare, tot ce vezi mai de puţin preţ decât zdrenţele unui cerşetor?” 
(Omilii la Matei, omilia XII, IV, în col. PSB, vol. 23, pp. 150-151) 


„Știind, dar, iubiţilor, că toți prietenii lui Dumnezeu au avut parte 
de o viață grea, aspră şi plină de nenumărate dureri, să nu căutăm o 
viaţă lesnicioasă, stricată şi plină de tihnă, ci una aspră, chinuită, plină 
de necazuri, plină de strâmtorări. După cum atletul nu poate dobândi 
cununi, ostaşul victorii, corăbierul portul, iar lucrătorul de pământ aria 
plină, cu somn, cu lene şi desfrâu, tot aşa nici credinciosul nu poate 
dobândi bunătăţile făgăduite ducându-şi în trândăvie viaţa.” (Cuvânt de 
laudă la Mucenicii Egipteni, II, în vol. Predici la sărbători împărăteşti 
şi cuvântări de laudă la sfinţi, p. 514) 


„Uitându-ne la sfinții aceştia, la aceşti atleți curajoşi şi plini de 
răbdare, care ne-au fost dați ca luminători, să ne călăuzim viața după 
statornicia şi răbdarea lor, ca, prin rugăciunile lor, după plecarea de 
aici, să-i putem vedea şi îmbrățişa şi să fim rânduiţi în cereştile corturi, 
pe care facă Dumnezeu ca noi toţi să le dobândim, cu harul şi iubirea de 
oameni a Domnului nostru lisus Hristos.” (Cuvânt de laudă la 
Mucenicii Egipteni, II, în vol. Predici la sărbători împărăteşti şi 
cuvântări de laudă la sfinţi, p. 514) 


„În toată viața noastră suntem datori ne pregătim încât, 
îndată ce vom fi chemaţi de Dumnezeu să rostim împreună cu 
psalmistul: Gata este inima mea! (Psalmi 107,02).” (Din vol. 
Problemele vieţii, p. 70) 

VIAȚA (folosirea vieţii prezente pentru a o dobândi pe cea viitoare) 


„E cu putință, dacă vrem, să călătorim spre cer trăind pe pământ, când 
facem fapte vrednice de cer, când nu rămânem uimiți de cele din lume, când 
nu umblăm după slava deşartă a acestei lumi, ci disprețuind-o, dorim cu 
toată râvna slava cea adevărată, slava aceea care rămâne veşnic.” (Omilii la 
Facere, omilia XXXVII, IV, în col. PSB, vol. 22, p. 47) 


„Ce câştig avem de pe urma vieții acesteia dacă nu ne folosim de ea ca 
să o câştigăm pe cea viitoare?”. (Omilii la Matei, omilia XC, III, în col. PSB, 
vol. 23, p. 1003) 


„ȘI ce rod vom avea noi în această viaţă, dacă nu vom ieşi din ea cu 
virtute?” (Comentar la Evanghelia de la Ioan, omilia XLIX, 2, p. 242) 


„Căci doar n-a venit Hristos ca să ne omoare şi să ne scoată din viaţa 
prezentă, ci ca lăsându-ne în lume, să ne pregătească de a ne face vrednici de 
viaţa cea din ceruri.” (Comentariile sau Explicarea Epistolei către Galateni, 


p. 14) 


„Să nu ne aruncăm, aşadar, în trândăvie şi în desfătări păcătoase, şi 
astfel pentru o clipă — căci toată viaţa noastră pământească nu-i decât o clipă 
— să ajungem în iadul veşnic. Dimpotrivă, să ne ostenim şi să ne nevoim o 
clipă, ca să câştigăm cununa slavei veşnice.” (Din vol. Problemele vieții, p. 
57) 


„Dacă ai fi chemat să te fac împărat şi, pentru a ajunge în oraşul în 
care s-ar săvârşi încoronarea ta, ai fi nevoit să-ţi petreci o noapte într-un han 
mizarabil, plin de fum, murdărie, gălăgie, zgomote, o mie şi una de greutăți 
şi deranjuri, n-ai face asta cu bunăvoință, având în minte tronul împărătesc? 

Este drept, aşadar, ca cel sortit a deveni împărat să rabde fără murmur 
toate greutățile, luând putere din aşteptarea nădăjduitoare a stemei 
împărăteşti, iar cel ce urmează să intre în împărăția cerească şi veşnică să se 
teamă şi să se tulbure din pricina necazurilor care îl cuprind aici, în 
adăpostul nostru trecător? 

Da, adăpost trecător şi casă de oaspeţi şi han este viața noastră 
pământească. Sfinți lui Dumnezeu, ca să arate acest adevăr, spuneau că sunt 
străini şi trecători pe pământ. Voiau în felul acesta să ne înveţe că trebuie să 
nesocotim, şi chiar să batjocorim atât bucurule cât şi necazurile vieții 

acesteia, că trebuie să urcăm mai sus de pământ şi să ne agățăm sufletul de 
cer.” (Din vol. Problemele vieții, p. 64) 


VIAȚA (viaţa rea naşte dogme rele) 


„+... ŞI cu drept cuvânt, când este o viaţă deşănţată şi depărtată de buna 
ştiinţă, atunci şi credinţa se strică şi devine la fel cu viaţa (...)” (Tâlcuiri la 
Epistola întâi către Timotei, omilha a V-a, p. 61) 


VIAȚA (virtuoasă) 


„Să se ostenească să facă toate în aşa chip să nu fie osândit nici ochiul 
cel neadormit, să nu fie învinuit nici de conştiinţă şi nici să pornească pe cei 
ce-l văd la hulă împotriva Stăpânului.” (Omilii la Facere, omilha VII, III, în 
col. PSB, vol. 21, p. 90) 


„Când punem pe cele a lui Dumnezeu înaintea celorlalte, toate 
lucrurile ne merg după voia noastră.” (Omilii la Facere, omiha XXXVIII, 
VII, în col. PSB, vol. 22, p. 61) 


„Nu este cu putinţă să trăieşti cum trebuie dacă nu eşti plin de harul 
Sfântului Duh, după cum nu este cu putință să faci o faptă bună sau mare 
dacă nu te bucuri de ajutorul lui Hristos.” (Omilii la Matei, omilia LV, VI, în 
col. PSB, vol. 23, p. 642) 


„Voința lui Dumnezeu este ca omul să aibă viaţă curată şi dreaptă.” 
(Comentariile sau explicarea Epistolei a doua către Timotei, omilia VI, p. 
68) 


„Pretutindeni şi în toate începutul este greu, dar când începutul îl vom 
face, toate ni se vor părea şi uşoare, şi cu înlesnire de împlinit.” 
(Comentariile sau Explicarea Epistolei către Evrei, omila IX, p. 154) 


„Nimic nu mulţumeşte atât pe Dumnezeu, ca o viaţă bună. De Mă 
iubiți pe Mine, zice, - nu spune doar veți face minuni - ci poruncile Mele veți 
păzi, şi iarăşi: Prietenii Mei veți fi - nu când veţi scoate dracii, - ci când veţi 
păzi cuvintele Mele, căci acelea sunt din darul lui Dumnezeu, pe când 
acestea odată cu darul lui Dumnezeu sunt şi din sârguința noastră. 

Să ne silim deci de a deveni prietenii lui Dumnezeu, şi să nu rămânem 
duşmanii Lui.” (Comentariile sau Explicarea Epistolei către Evrei, omilia 
XXIV, p. 291) 


„Nici botezul, nici iertarea păcatelor, nici cunoştinţa, nici împărtăşirea 
cu Sfintele Taine, nici Sfânta Masă, nici cuminecarea cu Trupul şi Sângele 
Domnului, nici altceva dintre acestea nu ne va putea fi de folos dacă nu 
avem viaţă curată, viață minunată şi lipsită de păcat.” (La cuvântul 
apostolic: << Nu vreau să nu ştiţi, fraţilor, că părinții noştri toți au fost sub 
nor şi toți prin mare au trecut>>, 6, în vol. Despre schimbarea numelor. 
Despre răbdare. Despre milostenie..., p. 231) 


VIAȚA (de acum şi viaţa viitoare) 


„Spune-mi, te rog, dacă ţie, celui îmbătrânit şi care trăieşti în sărăcie, 
ti-ar făgădui cineva a te face fără de veste tânăr, şi te-ar aduce în această 
floare a vârstei, şi te-ar face foarte frumos şi mai puternic decât toți, şi ți-ar 
da împărăţire asupra pământului întreg timp de o mie de ani, oare ce nu ai 
prefera să faci şi să pătimeşti în schimbul acestei făgăduințe? Dar iată că 
Hristos nu numai acestea, ci şi altele cu mult mai mari decât acestea ţi-a 
făgăduit, fiindcă nu este într-atât de mare deosebirea între bătrâneţe şi 
tinereţe, pe cât de mare este între stricăciune şi nestricăciune; şi nici nu este 
vreo deosebire atât de mare între împărăție şi sărăcie, pe cât este deosebire 
între vise şi adevăr, şi pe atâta este şi între slava de faţă şi cea viitoare. ŞI, 
mai drept vorbind, n-am spus nimic până acum, fiindcă nici un cuvânt nu 
este de ajuns pentru a ne reprezenta mărimea deosebirii celor viitoare de cele 
prezente, şi din cauza timpului în care ne aflăm, nici nu putem pricepe întru 
totul acea deosebire. Cum ar putea cineva să pună în ochii celor de față o 
viaţă fără de sfârşit? Dar şi între pacea viitoare şi cea de acum este atâta 
deosebire, pe câtă vedem între pace şi război. De asemenea şi între 
stricăciune şi nestricăciune este într-atât deosebire, pe cât este între un 
bulgăre de pământ şi un mărgăritar curat. Însă oricâte ar spune cineva, totuşi 
nu va putea reprezenta exact deosebirea. Chiar de aş compara frumuseţea 
trupurilor de atunci cu lumina focului, sau cu fulgerul cel mai strălucit, totuşi 
nu voi putea spune nimic vrednic de acea strălucire. 

Pentru toate acestea, deci, cum să nu fie vrednice de dispreţ atât bani 
cât şi trupurile, sau mai bine zis, câte vieți chiar nu ar fi vrednic a dispreţui 
pentru câştigarea unor asemenea bunuri nepreţuite? Acum însă, dacă cineva 
te-ar conduce în palatele împărăteşti, şi ar face în aşa fel ca împăratul să 

vorbească cu tine în faţa tuturor celor prezenţi, ba încă te-ar aşeza cu el la 
masa împărătească, tu te-ai crede pe tine ca cel mai fericit decât toţi; iar când 
urmează a te ridica la cer, şi a sta lângă Împăratul tuturor, a străluci 
deopotrivă cu îngerii, şi a te bucura de slava cea negrăită, te mai îndoieşti că 
trebuie a dispreţui banii, deşi ar trebui să arunci de la tine chiar viața, să 
salţi, să te bucuri şi să zbori de plăcere? Tu însă, dacă ai primi vreo slujbă 
care-ţi procură mijloace de furtişaguri — deşi eu nu aş zice că aceasta poate fi 
un câştig —, ai fi în stare să arunci de la tine şi averile, dându-le altora, şi, de 
ar trebui, n-ai întârzia să amanetezi chiar pe femeia şi pe copiii tăi; când e 
vorba însă de împărăția cerurilor, care nu are nici un moştenitor hotărât, sau 
mai bine zis cu toții vom fi moştenitori dacă ne vom strădui, şi când 
Dumnezeu poruncește a lua în stăpânire nu o parte din pământ, ci cerul 
întreg, tu te leneveşti şi te lepezi, stai cu ochii aţintiţi la bani şi nu înţelegi că 
părțile acelea ale cerului sunt față de noi atât de frumoase şi încântătoare, pe 
cât de frumoase ne par acum cele de deasupra noastră, şi cerul cerului?” 
(Omilii la Epistola către Romani a Sfântului Apostol Pavel, omiha XIV, pp. 
281-282) 


„... câtă deosebire este între un fir de nisip, sau între o picătură de apă 
şi abisul cel fără sfârşit, pe atâta este între viața prezentă şi cea viitoare.” 
(Tâlcuiri la Epistola întâi către Timotei, omilia a XI-a, p. 116) 


„Sau oare viaţa cea de acum are ea ceva aşa de statornic, aşa de 
minunat, aşa de rar, încât noi să întoarcem spre ea toată râvna noastră? Nu 
vedem noi oare cum toate în lume de învârtesc, vin şi se duc, schimbându-se 
ca ziua şi noaptea, ca vara şi iarna? De aceea noi întotdeauna să ațâţăm în 
noi mai mult dorinţa bunurilor cele viitoare şi veşnice, căci pe cei drepţi îi 
aşteaptă o mare mărire, care nu se poate spune prin cuvânt.” (Cuvânt la 
Duminica Lăsatului sec de carne, în vol. Omilii la Postul Mare..., p. 24) 


„Negreşit, noi nu putem cunoaştem cu desăvârşire mărirea ce ne 
aşteaptă la Înviere; eu însă mă voi încumeta, pe cât este cu putinţă, a lămuri 
aceasta printr-un exemplu luat din viaţa cea pământească. Închipuieşte-ţi că 
tu ai fi bătrân şi foarte sărac, şi că cineva i-ar făgădui deodată a-ţi da iarăşi 
tinereţea, a te face iarăşi înfloritor şi puternic, ca oricine, ba încă a-ți da pe o 
mie de ani o împărăție mare şi întinsă, care se va îndulci de cea mai mărită 
pace; ce nu ai face şi ce nu ai suferi tu oare pentru ca să dobândeşti cu 
adevărat o asemenea făgăduință? Dar, iată, Hristos îți făgăduieşte nu numai 
atâta, ci încă cu mult mai mult. Căci deosebirea între tinereţe şi bătrâneţe nu 
este aşa de mare, ca între putreziciune şi neputreziciune, iar depărtarea dintre 

împărăție şi sărăcie nu este aşa de mare ca între viaţa cea de acum şi mărirea 
cea viitoare. Ascamănă-le una cu alta şi vei vedea că ele stau una către alta 
ca umbra şi adevărul. Dar eu nicidecum n-am zis îndeajuns, căci marea 
deosebire între viaţa cea viitoare şi aceasta de acum nu se poate rosti prin 
cuvinte. Dacă se uită cineva la deosebirea duratei timpului, deosebirea între 
amândouă viețile este atât de mare că nici o gândire nu o poate cuprinde; sau 
cum ar putea cineva să pună în alăturare viaţa noastră cea scurtă de acum cu 
cealaltă, care nu are margine şi care durează veşnic? Ba încă orice ar voi 
cineva să aducă, deosebirea între amândouă viețile nu se poate descrie după 
cuviință.” (Cuvânt la Duminica Lăsatului sec de carne, în vol. Omilii la 
Postul Mare..., pp. 24-25) 


„Dacă un împărat pământesc te-ar primi în palatul său şi te-ar face 
mai însemnat decât toți ceilalți, te-ar cinsti şi te-ar dărui, nu te-ai crede tu 
oare cel mai norocit? lară când Dumnezeu voieşte a te primi în palatul Său 
cel împărătesc din cer, când împăratul împăraţilor voieşte a te cinsti şi a te 
face însemnat, când tu ai să străluceşti între îngeri şi ai să te îndulceşti de 
mărirea cea negrăită, tu te stânjeneşti, pe când ar trebui cu bucurie şi săltând 
să jertfeşti însăşi viaţa ta pentru aceasta. Tu faci toate numai ca să 
dobândeşti o dregătorie, un post de cinste pe pământ; iară când ţi se 
făgăduieşte împărăția cerului, o împărăție veşnică, atunci tu te leneveşti şi te 
retragi.” (Cuvânt la Duminica Lăsatului sec de carne, în vol. Omilii la 
Postul Mare..., pp. 25-26) 


„Ce este un vis faţă de o sută de ani, aceea este viaţa de aici faţă de 
viaţa viitoare. Dar, mai bine spus, chiar cu mult mai mult: cât este o picătură 
de apă faţă de nemărginitul ocean, atâta este o mie de ani față de slava şi 
desfătarea vieţii viitoare. ŞI ce poţi spune mai mult decât că viaţa viitoare nu 
are capăt şi nu cunoaşte sfârşit şi că, pe cât e de mare deosebirea dintre vis şi 
realitate, tot pe atât de mare e şi deosebirea dintre starea de aici şi cea de 
dincolo.” (Omilii la săracul Lazăr, cuvântul I, în vol. Omilii la săracul 
Lazăr. Despre soartă şi Providenţă..., p. 47) 


„Un vis este viaţa de aici, cu bucuriile şi desfătările ei trecătoare, dacă 
o comparăm cu viața viitoare şi cu odihne ei nesfârşită. Ceea ce este un vis 
în comparație cu un veac, aşa este viaţa de acum în comparație cu cea de 
dincolo. Sau poate şi mai mult. Ceea ce este o picătură de apă în comparaţie 
cu oceanul infinit, aşa este o mie de ani în lumea noastră în comparaşie cu 
slava şi veselia netrecătoare a împărăției cereşti.” (Din vol. Problemele 
vieții, p. 67) 

„Privind desenul unei pâini, oricât ţ i-ar fi de foame, nu te vei putea 
sătura. La fel de mincinoase sunt toate bunătățile vieți de aici, în 
comparaţie cu cele din viața de dincolo.” (Din vol. Problemele 
vieţii, p. 183) 


VIAȚA (viitoare) 


„Stăruie în ostenelile cele pentru virtute, şi atunci vei şti lămurit că 
viaţa noastră nu se mărgineşte la viața de aici. 

lar dacă cineva te-ar întreba: Dar cine a venit de pe lumea cealaltă şi 
ţi-a spus ce-i acolo?, tu răspunde-i aşa: 

- N-a venit nici un om şi chiar dacă ar fi venit tot n-ar fi fost crezut; 1 
s-ar fi spus că se laudă şi că înfloreşte lucrurile. Dar Stăpânul îngerilor ne-a 
vorbit lămurit despre acelea. Aşadar pentru ce să mai avem nevoie de un om 
de pe cealaltă lume, când Cel Ce are să ne ceară socoteală de faptele noastre 
ne strigă în fiecare zi că a pregătit şi iadul şi a gătit şi împărăția, dându-ne 
dovezi clare de toate acestea? Dacă Domnul nu ne-ar judeca pe lumea 
cealaltă, apoi nu ne-ar pedepsi nici aici, pentru că atunci cum s-ar explica 
faptul că pe lumea aceasta unii păcătoşi sunt pedepsiţi, alţii nu?” (Omilii la 
Matei, omilia XIII, V, în col. PSB, vol. 23, p. 163) 


„Pe lumea cealaltă nimeni nu va putea să ne dea o mână de ajutor dacă 
nu ne vor da o mână de ajutor faptele noastre. Nu pentru că nimeni nu vrea, 
ci pentru că nu poate. Tot aşa şi fecioarele cele nebune; caută să-şi găsească 
scăparea acolo unde nu-i putinţă de scăpare. Acelaşi lucru l-a arătat şi 
fericitul Avraam, când a spus că prăpastie mare este între voi şi noi şi nu se 
poate trece chiar dacă ar vrea cineva (Luca 16, 26)”. (Omilii la Matei, 
omilia LXXVIII, |, în col. PSB, vol. 23, p. 888) 


„Dacă pregetăm şi trăim aici pe pământ în trândăvie, nimeni nu ne va 
milui acolo, pe lumea cealaltă, chiar dacă am vărsa mii şi mii de lacrimi. S-a 
osândit pe el însuşi, prin tăcerea sa, şi cel care s-a dus la nuntă cu haine 
murdare, dar nu s-a folosit; a dat înapoi talantul încredinţat şi cel ce a primit 
un talant, dar a fost osândit; s-au rugat şi fecioarele cele nebune, s-au 
apropiat de uşa cămării de nuntă, au bătut, dar totul în zadar şi fără de folos”. 
(Omilii la Matei, omilia LXXVIII, III, în col. PSB, vol. 23, p. 891) 


„Nimeni din cei ce viețuiesc drept nu se îndoieşte de cele viitoare, 
după cum sunt mulţi din aceia cu viață necumpătată, care, apăsaţi de o 

conştiinţă rea şi vicleană, nu vor să mai existe judecată şi nici răsplată!” 
(Omilii la Epistola către Romani a Sfântului Apostol Pavel, omilia LX, p. 
154) 


„Să Judecăm cu luare aminte firea lucrurilor omeneşti, pentru ca astfel 
să ne aprindem de dorul celor viitoare.” (Comentariile sau Tâlcuirea 
Epistolei întâi către Corinteni, omilia |. p. 13) 


„Ilubiților, fiindcă cele ce se văd sunt trecătoare, iară cele ce nu se văd 
sunt veşnice, către acelea să avem privirea aţintită. Căci ce răspuns vom avea 
dacă vom alege pe cele trecătoare în locul celor veşnice? Că dacă poate cel de 
față este plăcut, totuşi nu este pentru totdeauna.” (Tâlcuiri la Epistola a doua 
către Corinteni, omilia LX, p. 96) 


„Dar cine a venit de acolo, zici, ca să ne vestească acestea? Dintre 
oameni nu a venit nici unul; însă Dumnezeu, Care este mai vrednic de 
credință decât toți oamenii, El ne-a arătat acestea. Dar nu vezi cele de acolo? 
Apoi nu vezi nici pe Dumnezeu; şi atunci vei crede poate că nu este 
Dumnezeu, fiindcă nu-L vezi cu ochii? Cred foarte mult, zici tu.” (Tăâlcuiri la 
Epistola a doua către Corinteni, omilia LX, p. 96) 


„...Ccel ce fac binele aici, unde anume se vor bucura de cele bune? 
Unde anume cei vicleni vor lua răsplata faptelor lor, dacă nu va fi după 
aceasta viaţa viitoare, dacă nu va fi răsplata faptelor săvârşite?” (Tâlcuiri la 
Epistola a doua către Corinteni, omilia LX, p. 97) 


„Știm că de se va strica casa noastră cea pământească a cortului 
acestuia, zidire de la Dumnezeu avem, casă nefăcută de mână, veşnică în 
ceruri. Unii sub numele de casă înţeleg lumea aceasta, dar eu mai curând aş 
crede că se face vorbire aici de trup. Dară tu te gândeşte cum apostolul şi prin 
numirile acestea arată că mai mari sunt cele viitoare decât cele de acum, căci 
spunând cea pământească, a pus îndată în față pe cea veşnică în ceruri - 
fiindcă numirea de cort de multe ori arată nestatornicia. Pentru aceea şi zice: 
În casa părintelui meu multe lăcaşuri sunt (n., 14, 2). Dar dacă numeşte locul 
de odihnă al sfinților corturi, apoi nu a zis simplu corturi, ci cu adaos, fundcă 
nu a Zis ca să fie primiţi în corturile lor, ci în veşnicile corturi (Lc., 16, 9). 
Zicând apoi nefăcută de mână, a dat a înţelege pe cea făcută de mână. Deci 
ce? Oare trupul este făcut de mână? Nicidecum, însă el aici face vorbire sau de 
casele cele făcute de mână, sau dacă nu de aceasta, apoi a numit trupul cel 

nefăcut de mână casă a cortului celui veşnic. El nu a pus acest trup spre 
deosebire de cel pământesc, ci ca să mărească laudele aduse acestuia.” 
(Tâlcuiri la Epistola a doua către Corinteni, omilia X, pp. 101-102) 


„Să aprindem în noi acel dor şi să-l ațâţăm întruna. Că dacă numai 
gândirea la acele bunătăți - deşi este cam întunecată - şi încă ne aduce plăcere 
nespusă, apoi gândeşte-te ce fel de mulțămire ne va da înfăp" tuirea acelor 
bunătăți. Fericiţi vor fi, şi de trei ori fericiți, cei ce se vor bucura de acele 
bunătăți, după cum şi cei ce vor lua cele dimpotrivă vor fi de jelit, ba încă de 
trei ori vrednici de jelit.” (Tâ/cuiri la Epistola a doua către Corinteni, omilia 
X, p. 108) 


„... de cumva vedem vreunul murind, ne văicărim şi-l bocim, deşi ştim 
că nu pentru totdeauna ne despărțim, ci că şi noi peste puţin timp, ducându- 
ne acolo, îl vom vedea.” (7ălcuiri la Epistola întâi către Timotei, omila a 
III-a, p. 44) 


„Viaţa nu ni se termină o dată cu viaţa aceasta de pe pământ. Nu, ci ne 
grăbim spre o altă viață cu mult mai fericită, dar, mai bine spus, spre una 
care nu are sfârşit. Acolo, da, săracul care a trăit drept va primi răsplata 
acestor osteneli, iar pe cel desfrânat, şarlatanul, va primi pedeapsa pentru 
păcătoşenia lui, pentru desfătarea lui nelegiuită.” (Cuvânt despre învierea 
morţilor, |, în vol. Predici la sărbători împărăteşti şi cuvântări de laudă la 
sfinți, p. 117) 


„Noi, pentru care sfârşitul de aici este începutul altei vieți mai 
strălucitoare.” (Cuvânt la Fericitul Vavila, şi împotriva lui Iulian, şi 
către elini, XI, în vol. Predici la sărbători împărăteşti şi cuvântări de 
laudă la sfinți, p. 324) 


„Dacă te-ar pofti cineva să te facă împărat pământesc, şi, înainte de a 
intra în oraş spre a te încorona, ar trebui să poposeşti la un han plin de glod 
şi de fum, zgomotos din pricina drumeților, tulburat din pricina hoților de 
drumul mare, în care ai avea multe necazuri şi supărări, spune-mi, te rog, te- 
ai întoarce din drum din pricina acestor neplăceri? N-ai dispreţui totul ca pe 
o nimica? Nu-i oare curată nebunie ca, atunci când e vorba să ajungi stăpân 
peste pământ, să nu te descurajeze nici una din greutățile ce-ţi ies în cale, 
pentru că te trufeşti cu nădejdile tronului împărătesc, iar când e vorba să te 
pregăteşti să pleci în ceruri, să-ți pierzi curajul şi să te tulburi de tot ce ţi se 
întâmplă în spelunca asta a pământului? Într-adevăr, nu-i nici o deosebire 

între traiul nostru de pe pământ şi traiul dintr-o speluncă sau dintr-un han. 
Sfinţii, voind să arate acest lucru, se numeau pe ei înşişi străini şi călători; 
prin aceste cuvinte ne învaţă că trebuie să ne batem joc şi să nu dăm nici o 
importanță tuturor celor din viață, fie vesele, fie triste, ne învață să ne 
dezlipim sufletul de pământ şi să-l lipim de cer.” (Despre necazuri şi 
biruirea _tristeții (III). Cuvânt către Staghirie, în vol. Despre mărginita 
putere a diavolului. Despre căinţă..., p. 201) 


„Celor care socot că după moarte nu mai e nimic, ci, odată stins 
sufletul nostru, n-avem să mai dăm nici cuvânt (de îndreptare), nici 
socoteală, acelora este poate chiar de râs să le răspundem, cum nu răspunzi 
unor nebuni şi ieşiţi din minţi. Nici nu este cu cale să cauţi a convinge prin 
cuvânt şi a-l aduce la adevăr pe un om care spune că ziua nu e zi, care 
tăgăduieşte lucruri recunoscute de toţi.” (Despre soartă şi Providenţă, 
cuvântul IV, în vol. Omilii la săracul Lazăr. Despre soartă şi Providenţă..., 
pp. 185-186) 


„Dar înseşi lucrurile strigă că există Dumnezeu; or, El e şi drept; iar 
dacă dă fiecăruia după merit, trebuie neapărat să existe o altă viaţă, în care 
fiecare va primi după merit sau va fi pedepsit şi osândit pentru cele ce-a 
făcut.” (Despre soartă şi Providenţă, cuvântul IV, în vol. Omilii la săracul 
Lazăr. Despre soartă şi Providenţă..., p. 187) 


VICLENIA (gravitatea) 


„ȘI ceva mai rău, fiecare din dobitoacele cele necuvântătoare o greşeală are, lupul pe p 
răpitor şi ca şarpele înşelător şi ca aspida otrăvitor şi răutățile tuturor 
dobitoacelor celor necuvântătoare le are strânse în sufletul său.” (Din vol. 
Mărgăritarele Sfântului loan Gură de Aur, p. 16) 


VICLENIA (manifestarea) 


„Cuvintele sunt de frate, dar gândul de ucigaş! 
Pentru ce iei chip de dragoste frățească, dar vrei să te porți cu el ca un 
duşman?” (Omilii la Facere, omilia XIX, I, în col. PSB, vol. 21, p. 222) 


„Sunt unii omeni care muşcă pe furiş ca şi cânii, care nici nu hămăiesc 
ŞI nici nu supără pe cel ce trece pe lângă dânşii; când însă sunt neteziţi cu 
mâna şi li se arată un fel de blândețe, ei luându-l ca nepăsător şi fără băgare 
de seamă, se reped şi-şi înfig dinţii. Aceştia sunt cu mult mai primejdioşi, 

decât acei care ţi se dau pe față de duşmani. Nişte astfel de oameni sunt în 
toată puterea cuvântului câini, căci nici nu strigă, nici nu se iuțesc, nici nu 
amenință pe cineva când sunt neliniştiți şi pe furiş împletesc tot felul de 
viclenii, făuresc mii de rele.” (Comentariile sau Explicarea Epistolei către 
Efeseni, omilia XV, pp. 153-154) 


„Sau poate nu ştii că focurile atunci sunt mai grozave, când ard 
înăduşit şi nu sunt văzute de cei ce stau afară?” (Comentariile sau 
Explicarea Epistolei către Efeseni, omilha XV, p. 154) 


„... proorocii făcând cunoscută tuturor schimbarea produsă de răutate, 
unul zicea: Câinii muţi care nu pot lătra (1s., 56, 10), comparându-i cu nişte 
câini turbați pe oamenii vicleni care uneltesc în ascuns — căci atunci când 
turbează, câinii nu se năpustesc lătrând, ci apropiindu-se în tăcere, fac mai 
mult rău celor pe care-i muşcă decât cei care latră (...)” (Scrisori din exil, 17 
scrisori către Olimpiada, scrisoarea XIII, 3c, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., p. 219) 


VICLENIA (vicleanul cade în cursele pe care el însuşi le întinde) 


„Ori slăbiciunea vicleniei este că ea se înşeală însăşi şi cade în 
cursele pe care le întinde victimelor ei.” (Din vol. Bogățiile oratorice, 
p. 170) 


VINUL (nu vinul în sine este rău, ci consumul lui peste măsură) 


„Dar poate că mă vei întreba: — Pentru ce a mai fost adusă pe lume 
viţa de vie, dacă e plină de atâtea rele? 

— Nu grăi, omule, tot ce-ţi trece prin minte! Nu e rea viţa de vie, nu e 
rău vinul, ci băutul de vin peste măsură! Nu vinul dă naştere la păcatele 
pierzătoare, ci voinţa şi gândul stricat; lipsa de măsură pângăreşte folosul pe 
care-l dă vinul. De aceea îți arată Scriptura acum că după potop s-a folosit 
vinul, tocmai ca să ştii că şi înainte de folosirea vinului, când încă nu se 
văzuse vinul, şi atunci oamenii alunecaseră în covârşitoarea desfrânare şi 
făcuseră mari şi multe păcate. Aceasta, pentru ca atunci când vezi că se bea 
vin, să nu dai toată vina pe vin, ci pe voinţa stricată a omului, care-l împinge 
spre păcat. De altfel, gândeşte-te la ce se întrebuinţează vinul şi cutremură- 

te, omule! Prin el se săvârşeşte temeiul bunurilor mântuirii noastre. Cei 
botezați ştiu ce vreau să spun!” (Omilii la Facere, omilia XXIX, III, în col. 
PSB, vol. 21, pp. 367-368) 


„Nu vinul prin sine face beţia, fiindcă dacă ar fi aşa, apoi toţi ar trebui 
să se îmbete. Dar, zici tu, nu ar fi trebuit să vatăme nici chiar mult. Vorbele 
acestea sunt ale celor beți. Apoi dacă vinul mult vatămă, şi totuşi nici aşa nu 
te depărtezi de lăcomie, dacă acesta este urâcios şi vătămător, şi totuşi nici aşa 
nu conteneşti cu această poftă urâtă - dar încă dacă s-ar putea ca şi mult să 
bei, în acelaşi timp şi cu nimic să nu fii vătămat, unde ai ajunge oare cu 
lăcomia? Oare nu ai pofti ca şi râurile să se prefacă în vin?” (Tâlcuiri la 
Epistola a doua către Corinteni, omilia XX, pp. 184-185) 


„Aşadar nu este rău să mâncăm. Nicidecum. Imbuibarea este 
rea. Nu este, de asemenea, rău să bem vin. Vinul fără măsură, care 
duce la beţie, este rău.” (Din vol. Problemele vieții, p. 152) 


VINUL (vinul este al Domnului iar beţia este lucrul diavolului) 


„Vinul este lucrul Domnului, beţia este lucrul diavolului: nu vinul, ci necumpătarea duce 
Aşadar, după ce am auzit aceste cuvinte, să închidem gura acelora care se ridică contra 
ale sufletului, pentru a vindeca bolile unuia, dar nu pentru a ruina sănătatea 
celuilalt. Deci, să ne ferim de a da loc la neprevederi şi nebunii, 
întrebuințând fără cumpătare darul lui Dumnezeu. Ce este mai trist şi mai de 
compătimit ca beţia?” (Primele patru omilii despre statui, omiha |, p. 15) 


VINUL (consumul lui cu multă cumpătare) 


„Nu în ospețe şi în beţii, prin care vorbe nu împiedică pe cineva de a 
bea, ci numai de a bea fără cumpătare; nu împiedică de a se folosi de vin, ci 
împiedică numai de a bea vin fără rânduială.” (Omilii la Epistola către 
Romani a Sfântului Apostol Pavel, omilia XXIV, p. 449) 

„Sunt unii care iau sfatul ce-l dă Sfântul Pavel (| Timotei 5, 23) ca o 
îngăduire de a bea vin cu necumpătare. Dar ei se înşeală şi, dacă am voi să 
examinăm cu atenție cuvintele Apostolului, am găsi că ele cuprind o lecție 
de cumpătare mai ales decât de necumpătare. 

EI nu sfătuieşte pe Timotei să întrebuinţeze vin decât după ce a recunoscut că sănătate 
discipolului său; el ne arată marginile în care trebuie să ne ținem, 
nepermiţându-ne a bea vin decât atât cât e necesar pentru sănătatea noastră; 


3081 


el voieşte ca aceasta să fie o doctorie, iar nu o otravă, ca el să vindece un rău 
fără a pricinui altul.” (Primele patru omilii despre statui, omilia |, p. 14) 


VINUL (consumul vinului fără cumpătare - urmări) 


„O întrebuințare continuă de apă n-ar putea fi aşa de vătămătoare la anumite tempera; 
sângeroase şi furtuni puternice. 

O prea mare abundență de ploi nu înmoaie şi nu distruge atât pământul cât o mare cantii 
ale cărnii. Vinul a fost dat de Dumnezeu, nu pentru ca să ne îmbătăm, ci să 
fim cumpătaţi, ca să ne veselim iar nu să ne întristăm. Căci vinul înveseleşte, 
zice David, inima omului (Ps., 103, 16), tu însă faci din el un lucru de 
întristare. 

Rațiunea persoanelor bețive este adormită şi învelită în întunecimi dese.” (Primele patru 


VINUL (,„veseleşte inima omului”) 


„Voieşti să afli în ce împrejurare vinul este bun? Ascultă Scriptura, 
care zice: Daţi băutură care îmbată celor ce sunt în supărări, şi vin să bea 
celor ce sunt în dureri (Pilde 31, 6), şi cu drept cuvânt, căci vinul moaie pe 
omul aspru şi posomorât, şi-i împrăştie norii mâniei. Vinul veseleşte inima 
omului (Ps., 103, 16).” (Comentariile sau Explicarea Epistolei către Efeseni, 
omilia XIX, p. 180) 


VINUL (efectele consumului de vin) 


„Vinul face pe cineva a se poticni încoace şi încolo, zice, chiar dacă 
nu s-ar îmbăta, slăbeşte activitatea sufletului, şi sfărâmă soliditatea lui.” 
(Tâlcuiri la Epistola întâi către Timotei, omiha a XI-a, p. 114) 


VINUL (puterea vindecătoare a vinului) 


„Vinul luat cu cumpătare deşteaptă imaginația şi este unul din mijloacele cele mai bune - 
VIRTUȚILE (definiția) 
„A fi virtuos înseamnă a dispreţui toate cele omeneşti, a te gândi în 
fiecare clipă la cele viitoare, a nu rămâne uimit de nimic din cele de aici, ci 


dimpotrivă a şti că toate cele omeneşti sunt umbră şi vis, dacă nu chiar mai 
puțin decât atât. A fi virtuos înseamnă a sta ca un mort față de lucrurile din 

viaţa aceasta; şi ca un mort, aşa de nesimţitor să fii faţă de cele ce vatămă 
mântuirea sufletului. A fi virtuos înseamnă să trăieşti numai pentru cele 
duhovniceşti şi numai pe acelea să le săvârşeşti, precum zice şi Pavel: Nu 
mai trăiesc eu, ci Hristos trăieşte în mine (Gal., 2, 20)”. (Omilii la Facere, 
omilia VIII, VI, în col. PSB, vol. 21, p. 106) 


VIRTUȚILE (- rezultatul conlucrării omului cu harul divin) 


„Când Dumnezeu va vedea că ne întoarcem, că ne potolim, într-un 
cuvânt, că punem început de faptă bună, atunci ne ajută şi EI; face ca totul să 
ne fie uşor şi lesnicios şi nu ne lasă să simţim ostenelile virtuţii.” (Omilii la 
Facere, omilia XXVIII, III, în col. PSB, vol. 21, p. 355) 


„Să nu pregetăm a face fapte de virtute, ci împlinind fiecare virtute, să 
o săvârşim cu atâta râvnă, încât să atragem asupra noastră ochiul cel 
neadormit spre a ne răsplăti. Da, Cel ce cunoaşte inimile noastre, când ne 
vede că avem voinţă tare şi străduință mare, spre nevoinţele virtuţii, ne dă 
îndată şi ajutorul Lui, uşurându-ne totodată ostenelile, întărindu-ne 
slăbiciunea firii şi dăruindu-ne bogate răsplăți.” (Omilii la Facere, omilha 
XLII, |, în col. PSB, vol. 22, p. 93) 


„Nu-mi vorbi de oboseli şi de sudori, pentru că Dumnezeu ne uşurează 
săvârşirea virtuți nu numai prin nădejdea bunătăților ce vor să fie, ci şi în alt 
chip, ajutându-ne şi sprijinindu-ne totdeauna. De-ai vrea să-ți dai cât de mică 
ostencală, toate celelalte vin de la sine. Dumnezeu vrea ca tu să te osteneşti 
puțin, pentru ca întreaga biruinţă să fie a ta. După cum un împărat vrea ca fiul 
său să fie şi să se arate pe câmpul de bătaie, pentru a pune pe seama lui victoria, 
tot aşa face şi Dumnezeu în lupta noastră cu diavolul. Numai un singur lucru 
îți cere Dumnezeu: să urăşti pe diavol din toată inima. De faci asta, duce 
Dumnezeu până la capăt lupta! De te-ar arde mânia sau dragostea de bani sau 
orice altă patimă tiranică, Dumnezeu le potoleşte iute dacă te vede că te 
înarmezi şi te pregăteşti de luptă. Pe toate le face uşoare şi te înalță deasupra 
flăcării, ca odinioară pe tinerii din cuptorul Babilonului (Dan., 3, 23). Că şi 
aceia n-au adus nimic mai mult decât gândul şi voinţa”. (Omilii la Matei, 
omilia XVI, XVI, în col. PSB, vol. 23,p.217) 


„Strădania omului nu e îndestulătoare, dacă omul nu se bucură de 
ajutorul cel de sus; şi iarăşi: nu câştigăm nimic de pe urma ajutorului de sus 
dacă nu ne străduim. (...) Din acestea două se împleteşte virtutea: din 
ajutorul cel de sus şi din strădania noastră. De aceea, vă rog, nici să nu 

dormiţi, lăsând totul pe seama lui Dumnezeu, dar nici, străduindu-vă şi 
muncind, să socotiți că toate faptele voastre se datoresc numai ostenelilor 
voastre. Dumnezeu nu vrea să fim nepăsători; de aceea nu face EI totul; dar 
nici nu vrea să fim îngâmfaţi; de aceea n-a lăsat totul în puterea noastră, ci, 
înlăturând ce este vătămător şi dintr-o parte şi din alta, ne-a lăsat ce ne este 
de folos”. (Omilii la Matei, omilia LXXXII, IV, în col. PSB, vol. 23, pp. 
933-934) 


„Aşadar a nu se clătina cineva, ci a sta drept nemişcându-se, este şi al 
harului lui Dumnezeu. Dar tu când auzi de har, să nu-ţi închipui că plata 
ostenelilor tale este prin aceasta desfiinţată; el nu vorbeşte aici de har cu 
scopul de a dispreţui ostenelile rezultate din buna voință.” (Omilii la 
Epistola către Romani a Sfântului Apostol Pavel, omila II, p. 34) 


„Numai dacă vei vrea şi tu va lucra şi Dumnezeu. Nu te teme şi nici 
nu te lenevi, pentru că El ne dăruieşte şi bunăvoință pentru a împlini lucrul, 
şi în acelaşi timp şi puterea. În sfârşit, dacă noi vom vrea atunci şi El va 
spori voinţa noastră, cum de exemplu, atunci când vreau să fac un bine 
oarecare, El e Cel ce lucrează pentru a-mi ajuta şi voia. 

Sau poate că spune aceste cuvinte din multa-i evlavie, aşa cum face şi 
atunci când numeşte faptele noastre cele bune daruri. Deci, aşa cum nu ne 
lipseşte de hberul arbitru nici când le numeşte daruri, la fel nu ne lipseşte 
nici când zice că Dumnezeu este Cel ce lucrează în noi.” (Omilii la Epistola 
către Filipeni, omilia a LX-a, p. 153) 


„Cel ce ne-a mântuit pe noi numai prin har, în timp ce eram duşmani, 
când ne va vedea şi lucrând cele bune, oare nu va lucra împreună cu noi?” 
(Comentariile sau explicarea Epistolei a doua către Timotei, omilia II, p. 
21) 


„Nici a Lui n-a voit Dumnezeu ca să fie totul, ca să nu se pară că ne 
încununează fără merite, şi nici ale noastre numai, pentru ca să nu cădem în 
îngâmfare şi prostie.” (Comentariile sau Explicarea Epistolei către Evrei, 
omilia XII, p. 182) 


„Să facem tot ce stă în puterea noastră, şi atunci vom dobândi 
negreşit şi cele de la Dumnezeu.” (Cuvânt de laudă Ia Sfântul Mucenic 
Roman, IV, în vol. Predici la sărbători împărăteşti şi cuvântări de 
laudă la sfinți, p. 404) 

VIRTUȚILE (firea virtuţii) 


„Însăşi firea noastră este înclinată mai mult spre bine, şi virtutea este 
după fire, iar nu împotriva firii, ci împotriva firii este răutatea, după cum 
sunt boala şi sănătatea.” (Comentariile sau Tâlcuirea Epistolei întâi către 
Corinteni, omilha XXII, p. 232) 


VIRTUȚILE (bogăţia virtuţii) 


„Bogăția virtuţii este foarte mare, este. Cu mult mai plăcută şi cu mult 
mai dorită decât bogăţia din lume. Cei care au această bogăţie a virtuții n-o 
vor schimba niciodată cu bogăția lumească, chiar dacă tot pământul, cu 
munţii, mările şi râurile lui, s-ar preface în aur. Dacă ar fi cu putință să ai 
această bogăție a virtuții, ai vedea tu însuti că vorbele mele nu sunt o 
lăudăroşenie. Mai mult încă, dacă ar exista o bogăţie şi mai mare decât aceea 
din exemplul de mai sus, chiar bogăţia aceasta va fi dispreţuită de cei care au 
bogăția virtuţii, şi niciodată nu o vor schimba cu bogăția lor. Dar pentru ce 
întrebuințez cuvântul a schimba? Nici n-ar voi să primească să stea alături 
de bogăția lor. Chiar voi, dacă vi s-ar oferi bogăția virtuţii o dată cu bogăția 
de bani, ați primi-o cu braţele deschise. Prin asta mărturisiți că este mare şi 
minunată bogăția virtuţii. Monahii însă, deci şi fiul tău, n-ar voi să aibă, 
alături de bogăţia lor, bogăţia voastră, alături de virtute, averile. Atât sunt de 
convinşi de mica lor valoare!” (4pologia vieții monahale, 7, în vol. Despre 
Feciorie, Apologia vieții monahale, Despre creşterea copiilor..., pp. 217- 
218) 


VIRTUȚILE (măreția virtuţii) 


„Vai, ce mare lucru e virtutea şi dispreţuirea lucrurilor prezente! Prin 
uneltiri ea câştigă, prin cei ce uneltesc e încununată, prin cei ce fac cele rele 
străluceşte mai mult, prin cei care încearcă să o târască spre rău îi face mai 
puternici, pe cei care o urmează îi face mai înalți, mai neatinşi, mai 
neaprinşi, neavând nevoi de arme, nici de lăncii, nici de ziduri, nici de 
şanţuri, nici de turnuri, nici de bani, nici de armate, nici de o voinţă tare şi de 
un suflet de neîntors şi care demască orice uneltire omenească.” (Scrisori din 
exil, 17 scrisori către Olimpiada, scrisoarea XI, Ic, în vol. Scrisori din exil. 
Către Olimpiada şi cei rămaşi credincioşi. Despre deprimare, suferință şi 
Providenţă..., p. 208) 

VIRTUȚILE (elogiu virtuţii) 


„Apostolii Îl puteau întreba: 

- Dar cum se va slăvi Dumnezeu prin noi, când oamenii au să ne 
defaime? 

N-au să vă defaime toţi; dar chiar aceia care, minaţi de invidie, vă vor 
defăima, şi ei în cugetul lor, vă vor admira aşa după cum alţii bârfesc cu 
mintea lor pe cei cu viaţă stricată, deşi în față îi laudă şi-i linguşesc”. (Omilii 
la Matei, omilha XV, VIII, în col. PSB, vol. 23, p. 187) 


„Cât sunt de frumoşi ochii virtuţii, aceşti ochi care se închid la 
orice necurăţie, care se deschid în mod vioi şi clar la toate viziunile 
nobile şi sfinte; ochi atât de pătrunzători şi atât de curaţi încât ei î/ văd 
pe Dumnezeu.” (Din vol. Bogăţiile oratorice, p. 439) 


VIRTUȚILE (puterea virtuții) 


„Minunată este şi în ea însăşi virtutea! Dar când e săvârşită între 
oameni care îi pun piedică, atunci virtutea este cu mult mai minunată!” 
(Omilii la Facere, omilia XXIII, II, în col. PSB, vol. 21, p. 274) 


„Da, virtutea are atât de mare putere, că iese cu mult mai strălucitoare, 
chiar dacă se întâmplă să 1 se ducă război. Nimic nu-i mai tare, nimic nu-i 
mai puternic ca virtutea; nu pentru că prin ea însăşi are atâta putere, ci pentru 
că omul virtuos se bucură de ajutorul celui de sus, cel care-i învrednicit de 
acest ajutor, este mai puternic decât toţi, este nebiruit, nedoborât, nu numai 
de viclenuile oamenilor, dar nici de uneltirile diavolului.” (Omilii la Facere, 
omilia LXI, V, în col. PSB, vol. 22, p. 279) 


„Atât de puternică este virtutea! Oriunde se arată, biruie şi stăpâneşte. 
După cum soarele când răsare alungă întunericul, tot aşa virtutea când se 
arată, izgoneşte răul şi păcatul.” (Omilii la Facere, omilia LXII, III, în col. 
PSB, vol. 22, p. 285) 

„ȘI după cum mărgăritarul îşi păstrează frumuseţea proprie, chiar dacă 
îl arunci în mocirlă, tot aşa şi virtutea îşi arată propria sa putere oriunde ai 
arunca-o, în robie, în închisoare, între necazuri sau desfătări”. (Omilii la 
Facere, omilia LXIII, I, în col. PSB, vol. 22, p. 290) 

„Fiindcă astfel este rodul virtuţi, pe aceasta să o urmărim, pe aceasta 
să o îmbrăţişăm. Dacă avem aceasta, toate ni se par uşoare, nimic nu este 
greu. De am trece chiar prin foc şi prin apă, toate se dau înapoi din fața 
virtuții şi se trag la o parte, până chiar şi moartea.” (Comentariile sau 
explicarea Epistolei către Tit, omilia IV, în vol. Comentariile sau explicarea 
Epistolei a doua către Timotei..., p. 170) 


„Întru pomenire veşnică va fi dreptul. Omul de belşug, geniul 
înfumurat, puternicul, nu lasă din el decât o ţărână mai curând uitată. 
Vedeţi sfântul, cum străbate el veacurile, tot mai aclamat, tot mai 
strălucitor în slavă: Așa este puterea virtuții, nu cedează la timp, nu 
ajunge în întunecime.” (Din vol. Bogăţiile oratorice, p. 443) 


VIRTUȚILE (virtutea biruie şi pe cei care o fac să sufere) 


„Păcatul se porneşte totdeauna cu multă furie împotriva virtuţii; dar nu 
numai că nu o vatămă, dimpotrivă o face mai puternică în luptă. Atât de 
mare e puterea virtuţii, că biruie pe cei ce o fac să sufere; iar când e pusă să 
lupte este mai tare decât cei ce-i duc război. Şi lucrul acesta se poate vedea 
din multe exemple. Şi ca să vă dau prilej de înţelegere — că spune Scriptura: 
Dă prilej înțeleptului şi mai înţelept va fi (Prov., 9, 9)- trebuie neapărat să vă 
dau exemple şi din Vechiul şi Noul Testament. Gândeşte-mi-te dar la Abel! 
N-a fost ucis de Cain? Nu era aruncat la pământ? Nu te uita că l-a biruit, că a 
ucis pe cel invidiat, pe cel care nu-i făcuse nici un rău! Gândeşte-te la ce s-a 
întâmplat după aceea! Cel ucis este lăudat de atunci şi până azi, este 
încununat şi amintirea nu i-a veştejit-o atâta trecere de vreme; cel ce a ucis, 
cel ce a biruit a dus şi atunci o viaţă mai grea decât moartea şi de atunci şi 
până acum este țintuit la stâlpul infamiei şi învinuit de toți; celălalt, 
dimpotrivă, este cântat de gura tuturora în fiecare zi. Şi acestea în viața de 
aici! Dar cele din veacul viitor, care cuvânt sau care minte le poate zugrăvi? 
Ştiu că, fiind înţelepţi, veţi găsi în Scripturi multe şi felurite exemple de 
acestea. ” (Omilii la Facere, omilha XXIII, II, în col. PSB, vol. 21, p. 275) 


„Atât e de puternică şi de neînvinsă virtutea, că biruie chiar pe cei 


care o fac să sufere!” (Omilii la Facere, omilia XXIII, II, în col. PSB, vol. 
21, p. 276) 


VIRTUȚILE (virtutea este admirată şi de cei ce nu o cultivă) 


3087 


„Răutatea este învederată, de vreme ce toți sunt acuzatorii ei, chiar şi 
cel ce o fac, - pe când virtutea este de aşa fel, că este admirată până şi de cei 
ce nu o râvnesc. Pentru că şi curvarul de pildă, va lăuda înţelepciunea, şi 
hrăpărețul va învinovăți nedreptatea, şi cel ce se înfurie va admira bunătatea, 
iar micimea de suflet o va huli, precum şi cel desfrânat va grăi de rău 
desfrânarea.” (Comentariile sau Explicarea Epistolei către Evrei, omila 
XXIV, p. 286) 


VIRTUȚILE (virtutea uimeşte şi pe împotrivitorii €1) 


„Atât de puternică este virtutea şi are pomenirea atât de nemuritoare, 
încât numai prin cuvinte pune în uimire pe împotrivitorii ei.” (7ălcuiri la 
Epistola a doua către Corinteni, omilia XXVIII, p. 249) 


VIRTUȚILE (cunoaşterea virtuții este sădită în firea noastră) 


„Că fiecare din noi are sădită în firea lui cunoaşterea virtuţii. Şi 
nimeni n-ar pierde-o vreodată, dacă n-ar voi, din pricina trândăviei, să-şi 
vândă noblețea sufletului său”. (Omilii la Facere, omilia LXVI, IV, în col. 
PSB, vol. 22, p. 330) 


„Virtutea este înnăscută în noi; că toți ştim, prin fire, ce trebuie să 
facem şi că nu putem da vina pe neştiință”. (Omilii la Matei, omilia XXIII, 
V, în col. PSB, vol. 23, p. 301) 


VIRTUȚILE (intenţia virtuții) 


„+. ŞI Avraam, deşi nu şi-a înjunghiat aievea fiul, l-a înjunghiat în 
intenție şi a auzit de sus un glas care i-a spus: N-ai cruțat pe fiul tău cel iubit 
pentru Mine (Fc., 22, 12). Astfel şi intenția virtuţii, care e desăvârşită, 
primeşte întreaga cunună.” (Scrisori din exil, Către cei ce se scandalizează 
de fărădelegile şi persecuțiile comise şi despre Pronia lui Dumnezeu, XIX, 
8, în vol. Scrisori din exil. Către Olimpiada şi cei rămaşi credincioşi. 
Despre deprimare, suferinţă şi Providenţă..., p. 319) 


VIRTUȚILE (scopul cultivării virtuţilor) 


„Dacă urmăm virtutea, să fim atenţi, mai întâi de toate, dacă ne aduce 
laudă din partea singurului Dumnezeu; să nu avem sub nici o formă ca motiv 

faima din partea oamenilor.” (4 aceluiaşi certare către cei ce pleacă de la 
slujbă şi se duc la hipodrom şi la spectacole. Asemenea şi câtă grijă se 
cuvine să avem faţă de fraţii căsătoriţi, în vol. Cateheze baptismale, p. 97) 


VIRTUȚILE (îndemn la virtute) 


„Nu mai socoti virtutea un lucru cu neputinţă, nici nu te mai trândăvi 
la săvârşirea ei, odată ce ai primit de la Stăpânul atâtea pricini ca s-o 
îmbrățişezi cu uşurinţă.” (Omilii la Facere, omilia XII, V, în col. PSB, vol. 
21, p. 146) 


„Care fapt de pe lumea asta nu-i în stare să te îndemne spre virtute? 
Nu vezi cât de trecător e traiul pe pământ? Nu vezi cât de puţin eşti sigur de 
ziua de mâine? Nu vezi de te oboseşti pentru lucrurile de pe lumea aceasta? 
Nu vezi câtă sudoare? Săvârşeşti, oare, virtutea cu osteneală, iar păcatul, fără 
osteneală? Nu! Ei bine, dacă şi pentru virtute şi pentru păcat trebuie să te 
osteneşti, pentru ce nu vrei să te osteneşti pentru virtute, care îți aduce mare 
câştig? Dar, mai bine spus, sunt virtuţi care nu cer nici o osteneală. Ce 
oboseală cere să nu vorbeşti de rău, să nu minţi, să nu te Juri, să laşi ura ce o 
porți semenului tău? Nici o oboseală! Dimpotrivă, săvârşirea acestor păcate 
cere oboseală şi aduce peste tine multe griji. Ce cuvânt de apărare mai putem 
avea noi, ce iertare, când nu facem nici aceste fapte bune care nu ne costă 
nici un pic de oboseală? De aici se vede că noi din lene şi trândăvie nu 
facem nici acele fapte bune care nu ne cer vreo osteneală”. (Omilii la Matei, 
omilia XLII, IV, în col. PSB, vol. 23, pp. 506-507) 


„Timpul de aici este scurt şi osteneala puțină. Dar chiar de-ar fi 
osteneala mare, nici aşa n-ar trebui să deznădăjduieşti. De nu te osteneşti cu 
această prea frumoasă osteneală, făcând pocăință şi săvârşind virtutea, te 
osteneşti şi te chinuieşti cu cele lumeşti. lar dacă şi aici şi dincolo e 
osteneală, pentru ce nu alegem osteneala aceea care are mult rod şi multă 
răsplată?” (Omilii la Matei, omiha LXVII, V, în col. PSB, vol. 23, p. 778) 


„Noi ne temem foarte mult că, pătând această haină prin mândria şi 
prin păcatele noastre, să nu fim alungați din camera de nuntă, ca şi cele cinci 
fecioare nebune (Mt., 25, 2), şi la fel ca cel ce nu avea haină de nuntă (Mt. 
22, 11). Acest om era din numărul celor chemați, a fost invitat la nuntă, dar 
fiind chemat, primind o aşa de mare cinste, el Îl înfruntă şi ÎL înjură pe Cel ce 
l-a chemat. Ascultaţi urmarea, voi veţi vedea cât de vrednică de lacrimi este 
pedeapsa ce a urmat lui. Venit pentru a se aşeza la această masă măreaţă şi 

frumoasă, nu numai că a fost scos de la sărbătoare, ci cu picioarele legate, el 
a fost aruncat în întunericul cel mai din afară, unde este plângerea şi 
scrâşnirea dinților fără de sfârşit (Mt., 22, 13). 

Să nu credem, fraților, că credinţa noastră ne este de ajuns singură 
pentru mântuire; dacă nu facem viața noastră curată şi sfântă, şi dacă ne 
apropiem de rege îmbrăcați cu o haină nevrednică de chemarea noastră 
fericită, nimic nu va împiedica, ca noi să fim trataţi ca şi acest mizerabil. 
Este absurd ca Celui care este Dumnezeu şi Rege totodată, să nu roşească să- 
1 cheme pe oamenii răi şi dispreţuiţi de pe la garduri pentru a-i invita la masa 
Sa, iar noi să fim aşa de laşi şi de nebuni, ca, chiar după o cinste aşa de 
mare, să nu ne facem mai buni, şi cu toate că aşa chemaţi, să stăruim în 
răutatea noastră, să dispreţuim şi să călcăm cu picioarele nespusa bunătate a 
lui Dumnezeu care a binevoit să ne cheme.” (Comentar la Evanghelia de la 
Ioan, omilia X, 3, pp. 51-52) 


„... să ne ostenim puţin pentru a ne odihni veşnic.” (Comentar la 
Evanghelia de la loan, omilia LIV, 4, p. 268) 


„Dacă cei din Legea veche — zice (Sfântul Pavel), care aveau ca plată 
ostenelii pământ şi celelalte care se sfârşesc în viața prezentă, şi încă 
disprețuiau această viață, ca şi 1spitele şi primejdiile de aici, apoi ce iertare 
vom putea avea noi, care ne moleşim fund vorba chiar de cer, de împărăția 
cea de sus şi de bunurile cele negrăite de acolo, şi nu ajungem măcar la 
măsura acelora?” (Omilii la Epistola către Romani a Sfântului Apostol 
Pavel, omilha XV, p. 297) 


„Să izgonim dar orice nelinişte şi orice grijă zadarnică, să intrăm în 
noi înşine, să îmbrăcăm corpul şi sufletul nostru cu podoaba virtuții, să 
întrebuințăm membrele noastre ca arme pentru dreptate, să nu fie niciodată 
instrumente pentru păcat.” (Primele patru omilii despre statui, omila a IV-a, 
p. 80) 


„Aşadar, ştiind că prin virtute ne întărim din toate părțile şi prin ea 
îndepărtăm mânia Domnului, să facem din membrele corpului instrumente 
ale virtuţii, să deprindem ochu, mâinile, picioarele, inima, limba, tot corpul 
nostru, a nu servi decât virtuţii.” (Primele patru omilii despre statui, omilia a 
IV-a, p. 81) 


„Gândindu-ne la ziua cea înfricoşătoare a Judecăţii, la focul iadului şi 
la muncile cele înfricoşătoare de acolo, să ne întoarcem de pe calea noastră 

cea rătăcită. Va veni vremea când teatrul lumii acesteia se va risipi. Atunci 
nu mai putem lupta; după trecerea acestei vieți, nu mai putem neguţători; 
după ce s-a închis stadionul, nu mai putem fi încununați. Timpul de acum e 
timp de pocăință; acela, de judecată! Timpul de acum e timpul luptelor; 
acela al cununilor! Timpul e acum e timp de osteneală; acela, de odihnă! 
Timpul de acum e timp de muncă; acela, de răsplată! Deşteptaţi-vă, vă rog, 
deşteptaţi-vă şi să ascultăm cu râvnă cele spuse! Am trăit în trândăvie, să 
trăim şi în pocăință!” (Omiliile despre pocăință, omilia a noua, p. 180) 


„... plângând cu amar neştiința răspândită în sufletele oamenilor şi 
adâncul întuneric ce le cuprinde sufletul, aş voi să găsesc un foişor înalt de 
tot din care să pot vedea toate neamurile pământului; aş voi să am şi o voce 
care să răsune până la marginile pământului, să intre în urechile tuturor celor 
de pe pământ şi să strige cuvintele acelea ale lui David: Fiii oamenilor, până 
când grei la inimă? Pentru ce iubiţi deşertăciunea şi căutați minciuna?, 
alegând cele pământeşti în locul celor cereşti? Până când închideţi ochiu, vă 
astupaţi urechile şi nu auziţi glasul lui Dumnezeu?” (Cuvânt despre viețuirea 
după Dumnezeu, în vol. Omilii la săracul Lazăr. Despre soartă şi 
Providenţă..., p. 263) 


VIRTUȚILE (cultivarea virtuţilor) 


„ „să ne străduim pentru virtute până asudăm. Aşa vom atrage 
asupră-ne şi mai mult bunăvoința lui Dumnezeu, Îl vom îndupleca să ne 
ajute în ostenelile noastre şi vom dobândi şi bunătățile cele veşnice ...” 
(Omilii la Matei, omila VIII, V, în col. PSB, vol. 23, p. 108) 


„Să avem zel, credinţă şi dragoste, încât Hristos să vorbească prin noi. 
Acest lucru EI îl doreşte mai mult decât noi; fiindcă pentru acest motiv ne-a 
făcut acest organ (gura), şi nu voieşte să rămână nelucrător şi nefolositor, ci 
totdeauna să fie în lucrare împreună cu mâinile. De ce, deci, nu pregăteşti 
acest organ potrivit cu mâinile meşterului, ci îi slăbeşti coardele, moleşindu- 
le cu desfătări şi astfel făcându-te singur ca o alăută nefolositoare? Este 
nevoie, deci, a o încorda bine şi a întinde strunele, şi a le unge cu sare 
duhovnicească. Căci atunci, de o va vedea bine încordată şi armonizată, va 
răsuna şi prin sufletul nostru Hristos. Aceasta făcându-se, vei vedea şi pe 
îngeri săltând de bucurie, şi pe arhangheli, şi pe heruvimi. Aşadar, să ne 
facem noi vrednici de mâinile Lui cele neprihănite. Să-L rugăm să atingă cu 
mâinile Lui şi inima noastră, deşi nici nu are nevoie de rugămintea noastră. 

Căci dacă noi o facem vrednică de acea atingere, EI cel dintâi va alerga la 
noi. Dacă Hristos aleargă în ajutorul celor ce se trudesc pentru cele viitoare — 
nici lui Pavel, care a devenit atât de mare, nu 1-a împletit încă o asemenea 
laudă -, atunci, când va vedea inima noastră desăvârşită, ce nu ar face? Dacă 
Hristos răsună în inimile noastre, atunci de îndată va zbura deasupra noastră 
şi Duhul Sfânt, şi vom deveni superiori cerului; nu soarele şi luna avându-le 
gravate pe trupul nostru, ci chiar pe Însuşi Stăpânul soarelui, al lunii şi al 
îngerilor Îl vom avea locuind şi petrecând împreună cu noi.” (Omilii la 
Epistola către Romani a Sfântului Apostol Pavel, omila VIII, pp. 143-144) 


„Să nu ne uităm numai la aceea că virtutea este însoțită de multe 
osteneli, ci şi la faptul că este cu putinţă a o îndeplini; şi dacă vom încerca cu 
stăruință, vom vedea cât de uşor ne va fi în realizarea ei.” (Omilii la Epistola 
către Romani a Sfântului Apostol Pavel, omiha XII, p. 218) 


„Să ne îndeletnicim cu virtutea, ca astfel să ne bucurăm şi aici de 
plăcere, şi să ne învrednicim şi de bunătățile viitoare.” (Comentariile sau 
Tâlcuirea Epistolei întâi către Corinteni, omilha XIV, p. 148) 


„Căci dacă lucrurile cele pământeşti, trecătoare şi supuse stricăciunii, 
niciodată nu vin de-a gata oamenilor, fără muncă şi sudori, apoi cu atât mai 
mult cele sufleteşti.” (7ăl/cuiri la Epistola întâi către Timotei, omilia a XII-a, 
p. 128) 


„După cum atleţii primesc mare răsplată de pe urma exerciţiilor chiar 
înainte de a fi încununaţi şi premiaţi, pentru că prin exerciţii îşi fac trupurile 
mai sănătoase şi mai puternice şi alungă boala din trup, tot astfel la luptele 
cele pentru virtute, chiar înainte de a se deschide cerul, chiar înainte de a 
veni Fiul lui Dumnezeu, chiar înainte de a primi răsplățile, dobândim de pe 
urma acestor lupte mare răsplată, pentru că ni se înțelepţeşte sufletul, ajunge 
mai filosof. Mulţi pleacă cu corăbule pe mare, înfruntă mii şi mii de valuri, 
se luptă cu fiarele mării, îndură multe furtuni, dar, chiar înainte de câştigul 
lor din comerțul lor, dobândesc câştig foarte mare din această lungă 
călătorie, câştigul acela că au curaj să înfrunte marea şi să facă aceste 
călătorii pe mare fără frică şi cu plăcere. 

Tot astfel şi în viaţa aceasta, cel ce îndură multe strâmtorări pentru 
Hristos, cel ce suferă multe necazuri ia răsplata înainte de a primi Împărăţia 
cerurilor, pentru că dobândeşte chiar de aici de pe pământ mare îndrăznire 

înaintea lui Dumnezeu, pentru că îşi face sufletul mai bun, că pe viitor îşi 
râde de toate necazurile.” (Cuvânt despre învierea morților, Il, în vol. 
Predici la sărbători împărăteşti şi cuvântări de laudă la sfinţi, p. 122) 


„Cine vrea poate să se ridice de pe pământ la cer. Nu are nevoie 
pentru aceasta decât de bunăvoință şi de virtute! Vreau, dar nu pot, spun 
mulți, pentru că virtutea este greu de dobândit. Să ştii că nu e deloc 
greu de dobândit, dacă ai râvnă şi tânjeşti spre Dumnezeu. 

Gândeşte-te puţin la cei care pustnicesc prin mulți şi prin locuri 
neumblate. Ce au făcut ei? Şi-au lăsat casă, rude, avere şi s-au închis într- 
o chilie mică, unde îşi nevoiesc trupul prin post, priveghere şi chinuri. Tu 
îmi vei spune: Aceia pot să facă aşa ceva, dar eu nu pot. De ce, oare, mulți 
călugări, cu toate că trăiau mai bine decât tine şi erau mai slabi trupeşte, 
au hotărât să lase totul pentru viaţa în pustie? Mai spui: Lupta aceasta 
este atât de mare, încât nu mulți o pot duce până la capăt. Dacă-i aşa, 
atunci nevoieşte-te mai puţin, pentru mai puţină virtute. 

Nu poți să dai banii tăi săracilor? Atunci măcar nu răpi ce este al 
altora. Nu poţi posti? Atunci măcar nu te deda plăcerilor trupeşti. Nu poţi 
să te rogi pentru cei care te batjocoresc? Atunci măcar îndură răutățile lor în 
tăcere şi cu răbdare. Nu poţi face bine celor care te nedreptăţesc? Atunci 
măcar nu te răzbuna pe ei.” (Din vol. Problemele vieţii, p. 292) 


VIRTUȚILE (cultivarea virtuților din iubire faţă de Dumnezeu) 


„Virtutea este grea; trebuie să-i schimbăm aspectul pentru măreția 
răsplăților care-i sunt făgăduite. Oamenii buni, fără nici un motiv o iubesc 
pentru ea însăşi; ei o cinstesc pentru acest motiv singur că o găsesc frumoasă 
şi plăcută; ei o exercită şi o practică din iubire faţă de Dumnezeu şi nu 
pentru iubirea răsplățiu; ei privesc înfrânarea ca o virtute destul de mare, nu 
din teamă față de chinuri, ci din porunca pe care a dat-o Dumnezeu; dar dacă 
eşti slab, închipuie-ți răsplăţile.” (Comentar la Evanghelia de la loan, omilha 
LXXVII, 4, p. 401) 


VIRTUȚILE (cultivarea virtuților atrage uneori ura celor ră!) 


„Atunci când sunt persecutați oamenii buni de către cei răi, atunci 
când cei ce practică virtutea şi o caută sunt obiecte de râs şi de bătare de joc 
oamenilor, nu trebuie să ne supărăm pentru aceia şi să ne necăjim. Este 
propriu virtuților să atragă din toate părțile ura celor răi. Precum ei poartă 
invidie celor ce trăiesc bine şi se cred acoperiţi micşorând slava altora; ei îi 

urăsc necruţând nimic pentru a-i necinsti, fiindcă merg pe o altă cale, fiindcă 
duc o viață cu totul diferită de a lor. Dar să nu ne necăjim, dragii mei frați, 
acela este un semn după care se recunoaşte virtutea. Iară pentru ce zice lisus 
Hristos: Dacă ați fi din lume, lumea ar iubi ce este al ei (loan 15, 19); şi în 
alt loc: Vai vouă când vă vor vorbi toți oamenii de bine! (Lc., 6, 26), iată 
pentru ce zice şi aici: Eu le-am dat cuvântul Meu şi lumea i-a urât. Și 
explică pentru care motiv sunt ei vrednici ca Tatăl Său să aibă o grijă aşa de 
mare de ei; aceasta aşa este, zice EI, fuindcă ei păzesc cuvântul Tău, chiar 
dacă sunt urâţi; ei sunt vrednici totodată de toată grija Ta şi de protecția Ta.” 
(Comentar la Evanghelia de la loan, omiha LXXXII, 1, pp. 425-426) 


VIRTUȚILE (cultivarea unei virtuți în mod despărțit de celelalte) 


„Dacă neglijăm o parte din virtute, aducem mari rele asupra noastră! 
De pildă, dacă nu faci milostenie, eşti aruncat în iad; şi doar milostenia nu-i 
toată virtutea, ci numai o parte a ei! Fecioarele cele nebune, de aceea au fost 
osândite, că n-au făcut milostenie (Matei 25, 1-12), bogatul, tot de aceea s-a 
pârjolit în iad (Luca 16, 19-26). Cei care nu hrănesc pe cel flămând, de asta 
sunt osândiți împreună cu diavolul (Matei 25, 41-42). Iarăşi, a nu ocărt pe 
semenul tău e o parte foarte mică a virtuții; cu toate acestea, şi aceasta scoate 
din împărăţia cerului pe cei ce nu o săvârşesc, că Cel care va zice fratelui 
său: Nebunule vinovat va fi gheenei focului (Matei 5, 22). Iarăşi castitatea 
este şi ea numai o parte a virtuţii; cu toate acestea fără ea nimeni nu va vedea 
pe Dumnezeu, că spune Pavel: Căutaţi pacea şi sfințenia, fără de care 
nimeni nu va vedea pe Dumnezeu (Evr., 12, 14). Smerenia, la fel, este o 
parte a virtuţii; cu toate acestea, dacă săvârşeşti toate celelalte fapte bune, 
dar n-o săvârşeşti pe aceasta eşti necurat înaintea lui Dumnezeu; dovadă 
fariscul care, deşi s-a dus la templu cu nenumărate fapte bune, le-a pierdut 
pe toate, că i-a lhpsit smerenia (Luca 18, 10-14). 

Vreau însă să vă spun ceva mai mult; nu ni se încuie cerul numai dacă 
nu facem o singură virtute din toate virtuțile, ci pățim acelaşi lucru dacă le 
facem pe toate, dar nu le facem cum trebuie şi cu prisosință.” (Omilii la 
Matei, omilia LXIV, IV, în col. PSB, vol. 23, p. 743) 


„Căci precum avem cinci simţuri şi de toate trebuie a face uz la 
nevoile noastre, tot aşa trebuie de a săvârşi toate virtuțile. Dacă cineva bună- 
oră ar fi înţelept, însă nemilostiv; sau ar fi milostiv, însă răpitor de averi 
străine; sau că poate nu s-ar atinge de cele străine, însă nu ar împărtăşi pe 
nimeni din al său, apoi atunci toate sunt în zadar. Nu e de ajuns numai o 

singură faptă bună, spre a ne prezenta cu curaj înaintea tronului lui Hristos, 
ci ne trebuie multe şi variate, şi cu un cuvânt toate faptele bune.” 
(Comentariile sau Explicarea Epistolei către Efeseni, omilia IV, p. 39) 


„După cum la chitară nu-i de ajuns să loveşti o singură coardă ca să 
cânți o melodie, ci trebuie să treci peste toate cu ritmul cuvenit, tot aşa şi cu 
virtutea sufletului: nu ne e de ajuns pentru mântuire, precum am mai spus, 
numai o singură lege, ci trebuie să le păzim cu chibzuială pe toate chiar, de 
vrem să glăsuim o cântare mai plăcută şi mai de folos decât orice cântare 
plină de armonie.” (Cuvânt la pilda celui ce datora zece mii de talanți, în 
vol. Omilii la săracul Lazăr. Despre soartă şi Providenţă..., p. 224) 


„Aşa cum o chitară care are doar o strună nu poate scoate muzică, la 
fel nici creştinul, dacă ţine doar o parte din poruncile lui Dumnezeu, nu 
poate dobândi virtutea. Cu ce credeţi că se alege cel care se roagă mult, dar 
nu face milostenie? Cu ce se alege cel care face milostenie, dar din bani pe 
care i-a câştigat pe nedrept? Cu ce se alege cel care câştigă cinstit 
banii, dar face milostenii ca să îl vadă şi să îl laude oamenii? Cu ce se 
alege cel care se fereşte să-l vadă oamenii, dar se mândreşte în 
sinea lui cu faptele bune pe care le-a făcut? Cu ce se alege cel care nu 
se mândreşte, dar se dedă lăcomie, desfrâului şi altor plăceri? Cu ce 
se alege cel care nu se dedă plăcerilor, dar este iubitor de argint? 

De aceea, să ne luptăm ca să ţinem toate poruncile şi să 
dobândim toate virtuțile, în această luptă duhovnicească a noastră, ne 
sunt aproape oamenii buni şi plini de virtuţi, care prin sfaturi 
folositoare şi prin exemplul lor ne ajută să ne îndreptăm spre o viaţă 
a sfinţeniei.” (Din vol. Problemele vieții, pp. 293-294) 


„În ce chip este alăuta, că numai într-o coardă nu poate să facă cântare 
şi de lipseşte vreuna, nu face vers deplin, aşa sunt şi faptele cele bune care se 
fac pentru suflet, că nu ajunge să facem numai o poruncă a faptelor bune, ci 
toate poruncile lui Dumnezeu să la facem cu multă nevoinţă. Că, te rog, ia 
spune-mi, ce folos este să postească cineva şi să se roage şi apoi să nu 
miluiască pe cineva? Sau să miluiască cineva şi apoi să lăcomească şi să 
răpească ale altuia?” (Din vol. Mărgăritarele Sfântului loan Gură de Aur, p. 
96) 


„Numai o faptă bună nu este de ajuns spre mântuire, că nu poate niciodată vulturul să zb 

VIRTUȚILE (virtutea izvorăşte din dragoste) 


„Virtutea izvorăşte din dragoste, şi dragostea din virtute. Cum este, vă 
spun eu. Cel virtuos nu preferă banii înaintea prieteniei, nici că este 
răzbunător, nici nu nedreptăţeşte pe aproapele, nici nu-l bârfeşte, ci toate le 
suferă cu curaj. Dragostea de acestea depinde; şi iarăşi, cel ce iubeşte, toate 
acestea le suferă. Astfel deci toate acestea la un loc sunt între dânsele legate, 
şi una pe alta se fortifică. Cum că iubirea izvorăşte din virtute se dovedeşte 
şi de aici; căci a zice: Când se vor înmulţi fărădelegile, se va răci dragostea 
tocmai aceasta a invederat; iar când zice: Cel ce iubeşte pe aproapele, a 
îndeplinit legea (Rom., 13, 8), arată că virtutea purcede din dragoste. Aşa că 
e absolut necesar a fi una din două: ori foarte iubitor, ori foarte virtuos. 
Pentru că cel ce are una din două, va avea şi pe cealaltă, şi viceversa: cel ce 
nu ştie a iubi, săvârşeşte şi multe viclenii, iar cel viclean nu ştie a iubi.” 
(Comentariile sau Explicarea Epistolei către Efeseni, omilia LX, p. 98) 


VIRTUȚILE (felurile virtuţilor) 


„Multe sunt căile virtuţii, după cum şi deosebirea dintre mărgăritare 
este mare, deşi toate se numesc mărgăritare, căci unul este strălucitor şi 
rotund din toate părțile, iar altul poate că nu are această frumusețe, ci o alta.” 
(Tâlcuiri la Epistola întâi către Timotei, omilia a XIV-a, p. 159) 


„Virtuţile părții irascibile ale sufletului sunt: răbdarea şi blândeţea, iar 
viciile sunt: arțagul şi încăpăţânarea. Virtutea poftei este castitatea, iar 
viciul: desfrânarea. Virtutea rațiunii este înțelepciunea, iar viciul: prostia.” 
(Despre creşterea copiilor, 65, în vol. Despre Feciorie, Apologia vieții 
monahale, Despre creşterea copiilor..., p. 417) 


„Toată strânsura virtuții constă în dispreţuirea*”" celor din veacul 
acesta, dorinţa pentru cele din veacul viitor, nesocotirea bunurilor de aici, 
deschiderea față de cei săraci, îngăduinţa, blândeţea, înţelepciunea*”!, pacea 
şi liniştea sufletului, a nu fi pornit spre slava vieții de acum, ci a avea 





*70 Tâlcuirea Pr. Marcel Hancheş: Cuvântul vnepowa (a privi pe deasupra) nu trebuie luat 


în sensul unui dispreţ, ca şi cum cele din lume ar fi rele (în acest caz cuvântul grec ar 
putea fi B5sivyua). Acestea sunt disprețuite nu în sine, ci prin raportare la cele veşnice, 
cele din urmă fiind mai vrednice de dorit decât cele dintâi. (n.s. 46, p. 38) 

"7! Tâlcuirea Pr. Marcel Hancheş: Textual: filosofia. Dar la Părinţi aceasta desemnează 
modul de viaţă creştin (cu fapta, nu cu vorba). (n.s. 47, p. 38) 

privirea ațintită la cele de sus şi a te îngriji necontenit pentru cele de acolo şi 
a te avânta către acea slavă.” (Prima cateheză către cei ce urmează a fi 
luminaţi, în vol. Cateheze baptismale, p. 38) 


VIRTUȚILE („calea cea strâmtă” a virtuții) 


„Nu este cu putinţă ca un om care păşeşte pe calea virtuţii să fie fără 
de necaz, fără întristare, fără suferințe, şi fără ispite. Şi cum s-ar putea fără 
de acestea pentru cel ce călătoreşte pe calea cea strâmtă, pentru cel ce a 
auzit că În lume necazuri veţi avea?” (Comentariile sau explicarea Epistolei 
a doua către Timotei, omilia VIII, p. 92) 


„Nu este cu putință să se lupte cineva şi în acelaşi timp să se şi 
desfăteze sau cel ce se războieşte să se şi desfăteze în mâncăruri şi băuturi. 
Nimeni deci dintre luptători să nu caute linişte, nimeni să nu fie în veselie. 
Toate cele prezente sunt: război, luptă, necazuri, strâmtori, ispite, arenă a 
unor veşnice lupte. Altele sunt timpurile de linişte, iar timpul de față este 
timp de sudori, timp de munci. Nimeni dintre luptători care se aruncă în ring 
nu caută linişte.” (Comentariile sau explicarea Epistolei a doua către 
Timotei, omilha VIII, p. 92) 


VIRTUȚILE (ostenelile depuse pentru dobândirea virtuților) 


„Creându-ne, Dumnezeu ne-a dat o viaţă liberă de nelinişte şi de 
greutăți; noi am abuzat de acest har şi fiind lipsiţi de un aşa de mare bine din 
laşitatea noastră, noi am pierdut paradisul. lată pentru ce a făcut Domnul 
viaţa oamenilor grea şi ostenitoare şi se poate spune că EI se justifică față de 
neamul omenesc în acest fel: la început Eu v-am dat plăcerile, dar voi v-aţi 
făcut mai răi, pentru că Eu v-am dat să trăiţi prin bunătatea pe care v-am dat- 
O; iată pentru ce v-am dat să trăiţi prin osteneală şi în sudori (Fac., 3, 19). Şi 
cum această osteneală nu v-a împiedicat să faceți rău, El v-a dat încă şi 
legea, care are multe prescripții, precum se pune frâu unui cal iute şi 
nestăpânit pe care nu poate să-l ducă, căci aşa fac dresorii cu caii lor. Ni s-a 
poruncit deci să ducem o viaţă ostenitoare fundcă moleşeala are obiceiul de 
a ne strica. În sfârşit, natura noastră nu poate susţine o natură molatică, ci 
uşor cade de la nelucrare în păcat. Să presupunem că un om cumpătat şi 
virtuos n-are nevoie să lucreze şi că totul îi vine lui dormind, însă această 
viaţă uşoară, la ce-l va duce pe el? Nu ne va face ea deşerți şi neruşinaţi? 

Dar pentru ce, ziceţi voi, însoțesc atâtea plăceri păcatul, şi atâtea griji 
şi sudori urmează virtutea? Şi ce merit veţi avea voi, la ce răsplată veţi avea 

voi dreptul, dacă virtutea n-ar fi grea şi ostenitoare?” (Comentar la 
Evanghelia de la loan, omilia XXXVI, 2, pp. 173-174) 


„Nu vedeţi voi că inima se leagă mai mult de ceea ce a costat mai 
multe sudori şi greutăți? Domnul a amestecat greul cu virtuțile, cu care vrea 
să-l obişnuiască pe suflet; pentru acest motiv admirăm noi virtutea...” 
(Comentar la Evanghelia de la loan, omiha XXXVI, 2, p. 174) 


„Multă sudoare varsă ţăranul pentru a-şi cultiva orgoliul — pregăteşte 
boii, ară, seamănă, înfruntă greutățile iernii, sapă şanţuri adânci pentru ca 
apa prisositoare să se scurgă, face atâtea şi atâtea lucrări necesare şi 
obositoare. Toate însă sunt făcute cu bunăvoință de ţăran, cu o singură 
nădejde: ca atunci când va veni vara va secera grâul auriu, îşi va umple 
hambarele cu roade bogate, se va bucura de recolta îmbelşugată. 

Căpitanul corabiei, de asemenea, nu ţine cont de marea sălbatică şi de 
valurile cumplite care amenință corabia sa. Nesocoteşte orice primejdie, 
gândindu-se la câştigul pe care-l va avea din transportul mărfurilor. 

La fel şi ofiţerul este obligat să lipsească vreme îndelungată de acasă, 
să rabde lipsuri şi suferinţe, să se primejduiască în război şi să fie rănit în 
lupte, gândindu-se la biruinţe, la decoraţii şi la slavă. 

De ce însă spun toate acestea? Pentru a-i mângâia şi încuraja pe toți 
cei care se trudesc pentru cucerirea virtuţii. Dacă țăranul, căpitanul şi ofițerul 
se nevoiesc atâta pentru a avea câştig în viața aceasta, cu atât mai mult noi 
trebuie sa ridicăm cu bărbăţie povara greutăților şi a necazurilor, pentru a 
câştiga viața veşnică. 

Aceia se luptă pentru o nădejde nu numai trecătoare, dar şi nesigură; 
căci adeseori nu reuşesc să-şi împlinească dorinţele.” (Din vol. Problemele 
vieții, p. 23) 


VIRTUȚILE (să ne îndreptăm privirile la răsplata virtuţii, nu la ostenelile ei) 


„Să nu ne uităm la ostenelile virtuți, ci să îndurăm totul cu uşurinţă, 
gândindu-ne că după osteneală vine şi răsplată. Negustorul când părăseşte 
portul şi pleacă pe întinsul mărilor, nu se gândeşte numai la pirați, la 
naufragii, la fiarele din mare, la furia vânturilor, la desele furtuni şi la 
neizbândă, ci şi la câştigul ce-l va avea după ce scapă de toate aceste 
necazuri; hrănit cu această nădejde, primeşte cu uşurinţă să înfrunte aceste 
greutăți, ca să se întoarcă şi mai bogat acasă. Plugarul la fel: nu se gândeşte 
numai la greutățile plugăriei, la ploile prea multe, la nerodirea pământului, la 

atacul ruginii, la paguba adusă de lăcuste, ci se duce cu mintea şi la aria 
plină de snopi şi îndură totul cu uşurinţă; nădejdea câştigului — cu toate că-i 
nesigură — îl face de nici nu simte oboseala; hrănit cu aceste bune nădejdi, 
nu-l descurajează ostenelile; face tot ce trebuie să facă, aşteptând să ia 
răsplata ostenelilor. Ostaşul, iarăşi, îşi pune armele şi se duce la război şi nu 
se gândeşte numai la răni, la moarte, la atacurile duşmanilor şi la celelalte 
nenorociri, ci se duce cu mintea şi la victorie şi la trofee şi aşa îşi pune pe el 
toate armele; nesiguranța şi nereuşita e mare; cu toate acestea, cu bune 
nădejdi, îndepărtează orice ezitare şi, luându-şi armele, porneşte la luptă cu 
duşmanii; aşadar, iubiților, dacă şi negustorul şi plugarul şi ostaşul nu se 
descurajează în fața ostenelilor, ci sunt întraripaţi de bune nădejdi, cu toate 
că nădejdile le sunt fără temei, cu toate că neşansele, după cum aţi auzit, sunt 
mai mari, iar piedicile, multe şi felurite, ce iertare mai putem avea noi, care 
fugim speriați de ostenelile virtuţii şi nu înfruntăm fără ezitare orice 
osteneală, când ştim doar că nădejdea ne e atât de întemeiată, când ne sunt 
gătite bunătăţi atât de mari, când răsplata ce o vom avea întrece mult de tot 
toate faptele făcute de noi?”. (Omilii la Facere, omilia XXV, VII, în col. 
PSB, vol. 21, pp. 315-316) 


„Vă rog, să dorim mult pe Dumnezeu ca să putem îndura cu uşurinţă 
ostenelile virtuţii, să ne ațintim mintea la EI, ca nimic din lumea aceasta să 
ne împiedice drumul, care duce către EI; să ne gândim la continua desfătare 
ale bunătăților celor viitoare, ca să putem îndura în linişte toate necazurile 
din viaţa de aici; să nu ne întristăm că nu avem dregătorii de mare cinste, să 
nu ne simțim pierduţi de suntem săraci”. (Omilii la Facere, omilia XXVIII, 
VI, în col. PSB, vol. 21,p. 361) 


„Nădejdea bunătăţilor este îndestulătoare să ne facă să înfruntăm şi 
primejdiile şi să suportăm cu bărbăție ostenelile virtuţii. ” (Omilii la Facere, 
omilia XXXVI, VI, în col. PSB, vol. 22, p. 38) 


„Să nu ne uităm, dar, la ostenelile virtuţii, ci, gândindu-ne la folosul 
pe care-l avem de pe urma lor, să fim gata a îmbrăţişa ostenelile cele pentru 
săvârşirea virtuții. Dacă cei care se îndeletnicesc cu lucrurile din lumea 
aceasta, dacă cei care se înnebunesc pentru strângerea de bani, înfruntă cu 
dragă inimă totul şi primejdule de pe mare şi naufragiile; dacă aceştia ştiu 
mai dinainte că vor fi atacați de hoţi de mare şi nici aşa nu se dau în lături şi 
Nici nu-şi pierd curajul să meargă până la capăt, apoi ce vânt de apărare mai 
putem avea noi, oare, când de dragul acelor bunătăți nemuritoare nu 
îmbrățişăm cu toată râvna şi tragerea de inimă luptele cele pentru virtute?” 

(Omilii la Facere, omilia LIV, |, în col. PSB, vol. 22, pp. 203-204) 


„Nici să ne gândim la ostenelile virtuţii, ci să ne gândim la răsplăți.” 
(Omilii la Facere, omilia XXXVI, VI, în col. PSB, vol. 22, p. 38) 


„Legea aceasta a lui Hristos este grea şi tare împovărătoare, dar are şi 
mare cunună. Aşa sunt lucrurile pline de osteneală! Au mare răsplată. Tu 
însă nu te uita la osteneală, ci gândeşte-te la răsplată. Să faci cum faci cu 
lucrurile din viața de toate zilele! Dacă te uiţi la osteneala celor ce ai de 
săvârşit ţi se pare greu şi împovărător; dar dacă te uiţi la răsplată, treaba ce-ţi 
stă în față este uşoară, lesnicioasă.” (Omiliile despre pocăință, omilia a 
cincea, p. 102) 


„Negustorul care face comerţ pe mare, îndură pe mare multe furtuni, 
învolburări, scufundarea corăbiei şi alte mii şi mii de greutăți, dar, după 
furtunile de pe mare, se bucură de bogăție, căci vinde mărfurile aduse cu 
corabia şi face bună negustorie. Totuşi, mai întâi furtunile, şi apoi mărfurile. 
Cel ce iese din port vede marea şi valurile, dar câştigul nu-l vede, este încă 
în nădejdi. Dar dacă nu s-ar uita mai întâi la câştigul care nu se vede, care 
nu-i stă în față, nici nu-l are în mâini, ci-i în nădejdi, nu s-ar mai apuca nici 
de cele ce se văd şi-i stau în faţă. Tot aşa şi plugarul. Înjugă boii, pune mâna 
pe coarnele plugului, trage brazda adâncă, aruncă seminţele şi cheltuieşte tot 
ce are; îndură frigul, gheaţa, ploile şi alte multe necazuri; iar după toată 
această osteneală aşteaptă să vadă lanurile acoperite de rod şi aria plină. Vezi 
ŞI aici că mai întâi este osteneala, şi după aceea răsplata? Răsplata este 
nesigură, pe când osteneala, sigură şi vădită. Răsplata în nădejdi, pe când 
osteneala de faţă, în mâini. Dar şi plugarul, dacă nu s-ar uita mai întâi la 
câştig, care nu-i sigur, nici vădit, care se vede cu ochii trupului, nu numai că 
nu va înjuga boii, nu va pune mâna pe coarnele plugului, nu va arunca 
semințele, dar nici nu se va mişca vreodată de acasă ca să se apuce de lucru. 
Nu-i oare nesocotit ca în lucrurile cele din viaţa aceasta să te uiţi la cele ce 
nu se văd, înaintea celor ce se văd, să înduri osteneli înaintea răsplățiui, să 
înduri, mai întâi, toate greutățile, şi apoi să aştepte câştigul lor, să te apuci de 
lucru, să te apropii de cele ce se văd, iar când e vorba de lucrurile lui 
Dumnezeu să şovăi, să te îndoieşti, să ceri răsplata înainte de a te apuca de 
lucru şi să fii mai mic la suflet ca plugarii şi negustorii? 

Dar noi suntem mai răi decât plugarii şi negustorii nu numai prin 
aceea că ne îndoim de răsplata cea viitoare, ci şi în alt chip, nu mai prejos de 
cele amintite mai sus. 

- Care? 

- Plugarii şi negustorii n-au nici o încredințare că se va termina cu 
bine munca lor, cu toate acestea nu se lasă de muncă. Tu, însă, pentru 
cununile ce le vei primi, ai un garant vrednic de credinţă; cu toate acestea, 
nu ai stăruința plugarilor şi negustorilor.” (Cuvânt despre învierea morților, 
V, în vol. Predici la sărbători împărăteşti şi cuvântări de laudă la sfinţi, pp. 
126-127) 


„Cea mai bună metodă şi cea mai uşoară cale către virtute este să 
nu te uiţi numai la osteneli, ci şi la răsplăti, o dată cu ostenelile, şi nu 
numai la osteneli singure.” (Cuvânt de laudă la toți Sfinţii din toată 
lumea care au suferit mucenicia, III, în vol. Predici la sărbători 
împărăteşti şi cuvântări de laudă la sfinţi, p. 530) 


„Este obositor pentru plugar să înjuge boii, să ţină coarnele plugului, 
să taie brazdă, să semene sămânţa, să îndure vijeliile, să sufere frigul, să sape 
de Jur împrejur şanţuri, să oprească şuvoiul de ape să nu năpădească semin- 
țele, să înalțe malurile râurilor şi să sape şanţuri adânci prin mijlocul 
ogorului! Obositoare sunt toate acestea şi se fac cu multă sudoare dar ajung 
uşoare şi lesnicioase când plugarul, prin nădejde, vede ogoarele cu roade 
bogate, vede secera ascuţită, vede aria plină de snopi, iar rodul câmpului e 
adus acasă cu mare veselie. La fel, şi corăbierul! Înfruntă valurile sălbatice şi 
de multe ori nici nu vrea să ştie de furtună şi de furia mării; îndură 
nestatornicia vânturilor, învălmăşeala valurilor mării, călătorii îndepărtate, 
îndură toate acestea pentru că se gândeşte la marfa pe care o are în corabie, 
la porturile în care va vinde marfa şi vede născându-i-se de aici bogăţie 
nemăsurată. Tot aşa şi ostaşul! Îndură rănile, stă în fata norilor de săgeți, 
îndură foamea, frigul, înstrăinarea şi primejdule câmpului de bătălie, pentru 
că se gândeşte la trofeele, biruinţele şi cununile aduse de aceste suferinţe. 

Dar pentru ce am amintit de toţi aceştia? Sau ce vreau să spun cu 
aceste pilde? Vreau ca ele să vă îndemne să ascultați cu luare-aminte 
predica, vreau ca ele să vă uşureze ostenelile cele pentru virtute! Dacă 
oamenii despre care am vorbit socotesc uşoară osteneala din pricina nădejdii 
câştigului ce-l vor avea - cu toate că acest câştig, chiar dacă-l pot dobândi, se 
duce o dată cu viaţa aceasta - apoi cu mult mai mult noi trebuie să ascultăm 
cu răbdare cuvântul de învățătură duhovnicească şi să îndurăm cu mult curaj 
ostenelile şi luptele ce le dăm pentru viaţa cea veşnică.” (La cuvântul 
apostolic ce spune: << Dar nu numai atât, ci ne şi lăudăm în necazuri, ştiind 
că necazul aduce răbdare...>>, 1, în vol. Despre schimbarea numelor. 
Despre răbdare. Despre milostenie..., pp. 78-79) 

VIRTUȚILE (împotrivitorii virtuților) 


„Virtutea se arată totdeauna mai mare când se săvârşeşte în mijlocul 
celor care luptă împotriva virtuţii, când îşi arată frumuseţea în mijlocul celor 
care-i pun piedici.” (Omilii la Facere, omiha XXIII, V, în col. PSB, vol. 21, 
p. 281) 


„Aşa este un suflet fierbinte, un suflet treaz! Nimic nu-l poate 
împiedica să-şi arate virtutea; dimpotrivă, cei ce-l împiedică, aceia îl ațâță 
mai mult şi-i aprind mai mare flacăra dorinţei.” (Omilii la Facere, omilia 
XLIII, II, în col. PSB, vol. 22, p. 107) 


„Omul virtuos, de s-ar găsi chiar în robie sau în temniţă, sau chiar în 
fundul pământului, nimic nu-l va putea face să se abată de la fapta bună.” 
(Comentariile sau explicarea Epistolei către Tit, omilia IV, în vol. 
Comentariile sau explicarea Epistolei a doua către Timotei..., p. 170) 


„Nimeni, dar, să nu se plângă de sărăcie, nimeni să nu fie scârbit 
că-i om din popor, nimeni să nu sufere că-i dintre cei de jos! Să se 
plângă numai aceia care au sufletul moleşit şi mintea fără putere! 
Numai răutatea sufletului şi moleşirea voinţei sunt o piedică pentru 
virtute. Fără de astea, nimic din celelalte!” (Cuvântul al V-lea la 
Sfântul Apostol Pavel, în vol. Predici la sărbători împărăteşti şi 
cuvântări de laudă la sfinţi, p. 257) 


VIRTUȚILE (nimic nu ne poate împiedica de la împlinirea virtuților) 


„Pretutindeni virtutea străluceşte şi e neînvinsă şi nimic nu o poate 
împiedica. Dar ce zic eu de sărăcie şi de sclavie? Nici foamea, nici rănile 
cele învechite şi nici chiar boala cea mai grea nu o poate împiedica. Astfel a 
fost Lazăr, astfel a fost lov şi astfel a fost şi Timotei cel adeseori bântuit de 
boală. Ai văzut că nimic nu poate împiedica pe cineva de la virtute? Nici 
bogăţia, nici sărăcia, nici puterea, nici dorul de a stăpâni, nici boala, nici 
înjosirea, nici disprețul, căci pe toate acestea virtutea le lasă Jos, pe pământ, 
ŞI se urcă la ceruri. Doar sufletul să fie curajos şi nimic nu-l poate împiedica 
pe omul care lucrează virtutea. Când lucrătorul e sănătos şi puternic, nimic 
din cele exterioare nu-l pot împiedica. Când meşterul are experiență şi 
stăruință şi îşi cunoaşte perfect meseria, chiar bolnav fiind, el posedă această 
meserie şi chiar de ar fi sărac, de ar avea sau nu uneltele în mâinile sale, 
chiar de ar lucra sau nu, cu nimic nu poate fi mai prejos, deoarece 

cunoaşterea meşteşugului său este cu el. La fel se întâmplă şi cu omul 
virtuos şi iubitor de Dumnezeu: chiar de l-ai îmbogăţi, el îți va arăta 
meşteşugul (virtutea), şi chiar de l-ai aduce la sărăcia cea mai neagră, de ar fi 
bolnav sau sănătos, de ar fi în slavă sau în necinste, el acelaşi va fi, adică 
stăruitor în virtute.” (Omilii la Epistola către Filipeni, omilia a XIII-a, p. 
233) 


VIRTUȚILE (dobândirea lor) 


„Din pricina marii lui iubiri de oameni, lui Dumnezeu Îi este de ajuns 
numai să ne depărtăm de păcate. Dacă vom face asta, vom porni cu uşurinţă 
spre săvârşirea faptelor bune”. (Omilii la Facere, omilia VI, VI, în col. PSB, 
vol. 21, p. 86) 


„...Să nu mal socoţi nicicând că poate sta vreo piedică în calea ce duce 
la virtute. Dacă cei care au trăit înainte de darea legii au ajuns la o atât de 
înaltă virtute numai prin învăţătura ce le-o dădea firea, ce putem spune noi, 
care stăm departe de virtute, după ce am primit atâta ajutor, după ce a venit 
Hristos, după ce s-au făcut minuni nenumărate?” (Omilii la Facere, omilia 
XXI, VI, în col. PSB, vol. 21, pp. 254-255) 


„Dacă nu ne îndreptăm spre virtute cu dragoste şi dor, dacă nu suntem 
plini de ură faţă de păcat, nu vom putea scăpa nici de vătămarea păcatului şi 
nu vom putea nici îmbrățişa virtutea. Că virtutea are nevoie de oameni care 
s-o poftească, care să ardă de dorul ei, o spune profetul. Ascultă! Judecățile 
Domnului sunt adevărate, îndreptăţite toate; dorite-s mai mult decât aurul şi 
piatra de mare preț (Ps., 18, 10-11). Nu pentru că sunt numai atât de dorite, 
ci pentru că nu se găseşte în lume altceva mai de preţ decât aurul şi piatra 
prețioasă; de aceea a şi adăugat: Și mai dulci decât mierea şi fagurele (Ps., 
18, 11). Iarăşi şi aici, pentru că n-a găsit ceva mai dulce decât mierea, s-a 
folosit această imagine. După cum cei care strâng averi, fiind înnebuniţi de 
dor şi de poftă, îşi îndreaptă spre strângerea de avuţii toată strădania lor şi 
nicicând nu se satură, pentru că beţie fără saţ este iubirea de arginți; şi după 
cum bețivilor le creşte pofta de băut cu cât toarnă mai mult vin în ei, tot aşa 
ŞI cei ce strâng averi nu-şi pot opri nicicând această neostoită nebunie, ci, cu 
cât văd că le creşte avuţia, cu atât li se aprinde şi pofta şi nu pun capăt 
acestei dorinţe rele decât atunci când cad în adâncul răutății. Aşadar, dacă 
aceştia îşi vădesc cu atâta tărie pofta lor pierzătoare, care e pricina tuturor 
relelor, apoi cu mult mai mult este drept ca noi să ne gândim neîncetat la 

Judecăţile Domnului, care-s cu mult mai de preţ decât aurul şi pietrele 
prețioase. Să nu socotim că poate sta ceva înaintea virtuţii, ci să tăiem din 
sufletul nostru şi aceste patimi pierzătoare...”. (Omilii la Facere, omilia 
XXII, VI, în col. PSB, vol. 21, pp. 268-269) 


„Oraşul nu-i o piedică pentru cel ce vrea să fie virtuos, pentru cel ce 
vrea să privegheze şi să fie treaz la minte, după cum pustia nu-i poate fi de 
folos celui nepăsător şi leneş — că nu locul te face virtuos, ci voinţa şi 
purtările — tot aşa nici oraşul nu-l poate vătăma pe cel veghetor şi treaz la 
minte. De asta aş vrea ca aşa cum a fost fericitul acesta în mijlocul 
sodomiţilor să fie mai virtuoşi în mijlocul oraşelor, mai ales ca să-i îndrepte 
pe mulţi pe calea virtuţii, fiind ca un aluat între ceilalți”. (Omilii la Facere, 
omilia XLIII, ], în col. PSB, vol. 22, p. 106) 


„Trebuie să ne îngrijim de virtute. Să luptăm în această viaţă ca într- 
un loc de exerciții atletice, pentru ca, după ce se lasă cortina teatrului acestei 
lumi, să putem pune pe capetele noastre cununi, strălucitoare, ca să nu ne 
căim fără de folos”. (Omilii la Facere, omilha LXVI, II, în col. PSB, vol. 22, 
p. 325) 


„Dar iarăşi mă rog şi mă cucernicesc vouă, fiţi tot atât de silitori ca şi 
Copiii Mici. Aceştia învață mai întâi forma literelor, apoi caută să recunoască 
literele una câte una şi în sfârşit pornesc şi la citirea cuvintelor. Tot aşa să 
facem şi noi; să împărțim virtutea; să învăţăm mai întâi să nu înjurăm, să nu 
jurăm strâmb, să nu blestemăm; apoi să trecem la altă literă: să nu clevetim, 
să nu ne fie dragi trupurile, să nu ne îmbuibăm, să nu ne îmbătăm, să nu fim 
cruzi, să nu fim trândavi; de la acestea iarăşi să trecem la cele duhovniceşti; 
să învăţăm înfrânarea, disprețul pântecelui, cumințenia, dreptatea; să 
învăţăm să ne arătăm superiori slavei lumii; să fim buni la inimă, să fim cu 
inima zdrobită; acestor litere ale virtuţii să adăugăm mereu altele; să le 
înscrim pe toate în sufletele noastre. Să căutăm să punem în practică aceste 
virtuți în casă, faţă de prieteni, față de soție, față de copii. Să începem 
deocamdată cu cele dintâi litere ale virtuţii, cu cele mai uşoare: de pildă cu a 
nu înjura; să studiem necontenit această literă în casă, că şi în casă sunt mulți 
care ne împiedică să învăţăm această literă: ne supără slugile, ne supără soția 
şi ne face să ne înfuriem, ne supără copiii când nu învaţă şi sunt obraznici şi 
ne fac să-i amenințăm şi să-i înjurăm. Dacă ajungi, deci, să nu mai înjuri în 
casă, când eşti necăjit adesea de ai tăi, uşor vei putea să nu înjuri nici când 
eşti în oraş”. (Omilii la Matei, omilia XI, VIII, în col. PSB, vol. 23, pp. 142- 
143) 

„Dacă transformi în obişnuinţă această frumoasă filozofie, nici când 
te-ai trândăvi, nu vei putea călca vreuna din hotărârile luate, pentru că 
obişnuinţa ta a ajuns a doua natură. După cum ne e uşor să dormim, să 
mâncăm, să bem şi să respirăm, tot aşa de uşor ne va fi să săvârşim şi 
virtutea; vom simţi o curată bucurie, pentru că stăm în portul cel neînvălurat, 
ne bucurăm de vreme bună, şi pornind cu corabia încărcată spre oraşul cel 
împărătesc”. (Omilii la Matei, omilia XI, VIII, în col. PSB, vol. 23, p. 144) 


„Dar, zici tu, virtutea este grea şi cu anevoie de împlinit, pe când răul 
poartă cu sine multă plăcere; răutatea este largă şi încăpătoare, pe când 
virtutea este strâmtă şi anevoioasă. Apoi oare din început, spune-mi, au fost 
amândouă aşa? Dar iată că cele ce spui acum, tu le spui fără să vrei în 
apărarea virtuţii — atât de mare este adevărul. Că dacă două au fost căile, una 
care ducea la cuptorul cel cu foc, iar cealaltă la Rai — una era largă şi 
încăpătoare şi ducea la cuptorul cel cu foc, pe când cealaltă, deşi strâmtă, 
ducea totuşi la Rai — apoi atunci pe care ai fi ales-o? Chiar de mi te voi 
împotrivi, totuşi nu mi te voi putea împotrivi în cele mărturisite de toți, 
oricât ai fi fără de ruşine. Cum că virtutea care are un început greu — nu însă 
şi sfârşitul — este mult mai de dorit, voi încerca a vă încredința chiar din 
împrejurările care sunt în mâna voastră. Şi dacă voiţi, apoi mai întâi să luăm 
în cercetare meşteşugurile, căci ele au începutul totdeauna încărcat de durere 
şi necazuri, pe când sfârşitul este încărcat de foloase şi de mulțămiri. Dar, 
zici tu, nimeni nu s-a atins vreodată de vreun meşteşug, dacă nu a avut pe 
cineva care să-l silească. Căci când tânărul este stăpân pe sine, el mai 
curând va alege ca la început să se dezmierde în desfătări, fie chiar de ar 
suferi mii de rele la sfârşit, decât să se muncească la început, iar după 
aceasta să se bucure din acele osteneli. Însă cel ce ar face aşa, fireşte că este 
orfan de cuget şi robul unei trândăvii copilăreşti — pe când cel ce face 
dimpotrivă dă dovadă de înţelepciune şi bărbăţie. Tot aşa deci şi noi, dacă nu 
am fi copii cu mintea, fireşte că nu ne-am asemăna cu cel orfan de cuget şi 
prost, ci cu cel ce are tată. 


Deci trebuie a lunga de la noi cugetarea orfanicească şi să nu mai 
învinovăţim împrejurările; şi să punem frâu conştiinţei, care nu o va lăsa să 
se dezmierde mai mult, ci să alerge şi să se lupte. Şi cum nu este fără noimă 
ca pe copii să-i ducem şi să-i îndrumăm în lucrări al căror început este greu 
şi obositor, iar noi să ne găsim cu totul dimpotrivă în treburile duhovniceşti? 
— Deşi chiar şi în treburile lumeşti nu se poate susține numaidecât că sfârşitul 

va fi bun întotdeauna.” (Comentariile sau Tălcuirea Epistolei întâi către 
Corinteni, omilia XIV, pp. 144-145) 


„Dar poate că iarăşi veţi întreba: De ce calea virtuţii este strâmtă? În 
palatele împărăteşti cele de pe pământ nu ceri ca să intre cineva dintre 
curvari, sau beţivi, sau neînfrânaţi — iar în ceruri ceri ca să intre toţi oamenii, 
fie că sunt încărcaţi de dezmierdări, de beţii, de lăcomii şi de toată răutatea? 
Și cum vor fi acestea vrednice de iertare?” (Comentariile sau Tălcuirea 
Epistolei întâi către Corinteni, omilia XIV, p. 145) 


„... dacă am voi, ar fi foarte uşor de îndeplinit săvârşirea cea bună. 
Căci, în adevăr, ce este mai uşor, spune-mi, a sparge cineva zidul, şi după ce 
a luat cele ce erau în casă, a cădea în temniţă, sau ca mulțămindu-se cu cele 
ce are, să fie slobod de orice frică? Şi încă nu am spus totul; ce este mai 
uşor, spune-mi, a vătăma pe toţi, şi după ce scurtă vreme s-a desfătat, la 
urmă să fie bătut şi muncit în veci — sau a trăi în sărăcie şi a suferi o scurtă 
vreme, iar la urmă a se desfăta pururea? Până acum nu am cercetat ce este 
mai folositor, ci ce este mai uşor. Ce este mai plăcut, spune-mi, a vedea un 
vis plăcut şi a fi pedepsit la urmă, sau a vedea un vis urât şi a se desfăta la 
urmă cu adevărat? Nu se vădeşte că aceasta din urmă? Deci cum de numești 
virtutea grea şi obositoare? Este obositoare numai faţă de lenevirea noastră, 
dar cum că este lesnicioasă şi uşor de împlinit, ascultă ce spune Hristos: 
Jugul meu este bun, zice, şi sarcina mea uşoară (Mt. 11, 30) — dar dacă tu nu 
simţi uşurinţa ei, apoi este dovadă că nu ai bunăvoință puternică. După cum 
când aceasta este cu adevărat, toate cele grele par uşoare, tot aşa şi când ea 
lipseşte, toate cele uşoare par grele. Că ce poate fi mai plăcut şi mai fără 
osteneală ca mana din pustie, ce se găsea pe mesele israelitenilor? Şi cu toate 
acestea, ei se nemulțămeau, deşi se îmbuibau în ea. Ce este mai amar ca 
foamea şi ca celelalte greutăți pe care le suferea Pavel? Dar iată că el sălta, 
se bucura şi zicea: Acum şi eu mă bucur întru pătimirile mele (Col. 1, 24). 
Deci care este pricina? Deosebirea de păreri numai, şi când tu vei izbuti să-ți 
faci o părere aşa cum trebuie, atunci vei vedea uşurinţa virtuţii. Că dacă 
virtutea ar fi cu totul obositoare, iar răutatea întru totul uşoară şi plăcută, cu 
drept cuvânt ar putea zice cineva dintre cei lipsiţi de voinţă că răutatea este 
mai uşoară decât virtutea — dar când amândouă au început, una început greu 
ŞI anevoios, iar cealaltă uşor şi plăcut, pe când sfârşitul este cu totul 
potrivnic la dânsele, fiindcă sfârşitul uneia este plăcut, în timp ce al celeilalte 
greoi şi de nesuferit — apoi care este mai de dorit şi totodată mai uşoară? 

Dar, zici tu, pentru ce oare cei mai mulți nu doresc ceea ce este mai uşor? 
Fiindcă unii nu cred în viaţa viitoare, iar alţii deşi cred, au totuşi o părere 
greşită şi voiesc mai bine plăcerea trecătoare în locul veşnicei plăceri. 
Aşadar răutatea, zici tu, este mai uşoară? Nu este mai uşoară, ci urmarea 
unui suflet slab. După cum cei ce suferă de friguri doresc băutura răcoritoare 
nu fiindcă le este plăcut a se dezmierda pentru o scurtă vreme, în loc să 
sufere arşiţa într-una, ci fiindcă nu-şi pot stăpâni dorinţa fără noimă de a bea 
— tot aşa şi aceştia. 


Ai văzut deci cum răutatea nu este uşoară?” (Comentariile sau 
Tâlcuirea Epistolei întâi către Corinteni, omilha XIV, pp. 145-146) 


„Să începem a face fapte bune, până când avem timp. Să împărțim 
virtuțile noastre, precum cultivatorii de pământ împart munca câmpului. În 
luna aceasta de pildă să stăpânim bârfa, batjocura, mânia nedreaptă, şi să ne 
punem nouă înşine lege, zicând: Astăzi voi face cutare faptă bună, în luna 
cealaltă să ne învăţăm a nu fi răzbunători, iar în altă lună, altă virtute, adică 
să ajungem la alta, întocmai ca şi învăţarea lecţiilor, reținând în minte pe 
cele învăţate, şi învățând pe altele din nou. După aceea vom ajunge la 
disprețuirea averilor, mai întâi oprind mâinile de la răpirea celor străine, şi 
apoi făcând milostenie. Să nu le amestecăm unele cu altele, adică cu aceleaşi 
mâini şi răpind, şi făcând milostenie; după aceasta la altă virtute, şi apoi la 
alta.” (Comentariile sau Explicarea Epistolei către Evrei, omilia XXIV, p. 
292) 


„Dispreţuieşte bogăţiile, şi vei fi bogat. Dispreţuieşte slava, şi vei fi 
slăvit. Dispreţuieşte răzbunările duşmanilor, şi atunci vei reuşi. Dispreţuieşte 
liniştea, şi atunci o vei avea, ca astfel luând-o, nu ca sclav să o ici, ci ca 
liber. Că precum se petrece cu copiii cei mici, căci când copilul doreşte 
lucruri copilăreşti, noi cu multă grabă le ascundem - ca de pildă mingea, sau 
altceva de acest fel - ca nu cumva să fie împiedecat de la cele trebuitoare; iar 
când el le dispreţuieşte acestea şi nu le mai doreşte atunci i le dăm fără grijă, 
ştiind bine că nu i se va întâmpla nici o vătămare de astă dată, căci pofta de 
ele n-a putut să-l împiedice de la cele trebuitoare, - tot aşa şi Dumnezeu când 
vede că noi nu mai dorim nimic din cele de aici, ne îngăduie la urmă de a ne 
folosi de ele, şi noi atunci le avem ca liberi şi bărbaţi desăvârşiţi, iar nu ca 
nişte copil.” (Comentariile sau Explicarea Epistolei către Evrei, omilia 
XXV, pp. 296-297) 

VIRTUȚILE (dobândirea lor - folosul) 


„În chipul în care aceia (necredincioşii - n.n.), scandalizaţi de păcatele 
unora, îşi ascut limba împotriva Stăpânului nostru, tot aşa, când oamenii vă 
văd că sunteţi virtuoşi, nu se mărginesc să vă laude numai pe voi, ci, văzând 
că faptele voastre vă luminează şi vă umplu de strălucire feţele voastre, aduc 
slavă Tatălui vostru Celui din ceruri. lar când se va face asta, iarăşi vi se înmulțeşte răsplata; 
în col. PSB, vol. 21, p. 89) 


„Nimic nu este egal virtuţii, iubite! În veacul ce va să fie virtutea ne 
scoate din gheenă şi ne dăruieşte desfătarea împărăției cerurilor, iar în veacul 
de acum ne face să fim mai presus de cei ce uneltesc în zadar şi fără rost 
împotriva noastră; ne face mai puternici nu numai față de oameni, ci şi față 
de demoni şi de duşmanul mântuirii noastre, diavolul. Cu ce poate fi egală 
virtutea, când face pe cei ce o practică să fie mai presus nu numai de 
oamenii vicleni, ci chiar şi de demoni?” (Omilii la Facere, omiha VIII, VI, 
în col. PSB, vol. 21, p. 106) 


„...să îmbrăţişăm virtutea, care pogoară peste noi şi dragostea lui 
Dumnezeu şi ne scapă şi de iad”. (Omilii la Facere, omilia XX, IV, în col. 
PSB, vol. 21, p. 241) 


„ȘI după cum aici pe pământ, când vin necazuri peste noi, virtutea ne 
ridică deasupra necazurilor, tot aşa şi în veacul viitor ne smulge din muncile 
acelea, purtaţi pe aripile ei.” (Omilii la Facere, omilia XXIII, I, în col. PSB, 
vol. 21, p. 273) 


„În luptele olimpice, după victorie, cununa nu-i altceva decât frunze 
de laur, apoi aplauzele şi strigătele mulţimii, toate acestea se veştejesc şi pier 
o dată la lăsarea serii. Cununa pentru virtute şi pentru ostenelile ei, însă, n- 
are nimic material; nu piere odată cu veacul acesta ci, este veşnică, 
nemuritoare, trăieşte de-a lungul veacurilor. Osteneala pentru virtute este 
scurtă, pe când răsplata ostenelilor nu are sfârşit, nu se supune timpului, nu 
se vestejeşte. Şi ca să vă încredinţaţi, iată! Au trecut atâția şi atâţia ani, au 
trecut atâtea generații, de când patriarhul acesta (Avraam — n.n.) şi cununile 
virtuții lui sunt atât de strălucitoare că ţi se pare că a trăit ieri sau că trăieşte 
astăzi. Şi până la sfârşitul lumii viaţa lui va fi temei de învăţătură pentru toți 
cei ce gândesc bine”. (Omilii la Facere, omilia XLII, I, în col. PSB, vol. 22, 
p. 93) 

„...să săvârşim fapte de virtute, ca să putem găsi deschise uşile 
îndrăznirii către EI”. (Omilii la Facere, omilia LXVI, IV, în col. PSB, vol. 
22, p. 329) 


„Cât este de mare puterea virtuţii chiar în viaţa aceasta pământească! 

- Care este puterea ei? 

- Te face să trăieşti în deplină siguranță, să nu fu doborât de necazuri 
şi supărări, să fii mai presus de toți cei ce te supără şi te duşmănesc. Ce 
poate egala o astfel de putere? Nu poate să şi-o făurească nici cel cu diadema 
pe cap, ci numai omul virtuos. Numai el singur are o astfel de putere, că se 
bucură de adâncă linişte, deşi trăieşte în viitoarea lucrurilor din lumea 
aceasta”. (Omilii la Matei, omiha XXIV, II, în col. PSB, vol. 23, p. 313) 


„Virtutea dă adevărata libertate. Chiar în robie, virtutea te face să te 
socoteşti liber. Nu rupe lanţurile robiei, dar face mai vrednici de respect pe 
robi decât pe liberi, că le dă ceva mai mult decât le dă libertatea. Virtutea nu- 
| face bogat pe cel sărac, dar face pe sărac mai fericit decât bogatul”. (Omilii 
Ia Matei, omilha XXXII, VIII, în col. PSB, vol. 23, p. 404) 


„Virtutea dă nădejdi de nezdruncinat celor ce o practică, îi face plăcuţi 
Lui Dumnezeu, cu nume bun înaintea oamenilor şi-i umple de bucurie 
nespusă. Chiar dacă virtutea cere osteneală pentru săvârşirea ei, totuşi umple 
conştiinţa de multă bucurie, face atâta plăcere sufletului câtă nici un cuvânt 
n-o poate înfățișa”. (Omilii la Matei, omilia LIII, IV, în col. PSB, vol. 23, p. 
618) 


„... bucuria pe care o dă virtutea este nemuritoare şi osteneala 
trecătoare. Virtutea, înainte de a împărți coroanele ucenicilor ei, îi alăptează 
şi-i hrăneşte prin nădejde...” (Comentar la Evanghelia de la loan, omilia 
XXXVI, 2, p. 175) 


„„... Virtutea, ci ea are cu sine numai plăcere şi siguranță, şi cel ce o 
are este neînvins de cei zavistnici.” (Comentariile sau Tăâlcuirea Epistolei 
întâi către Corinteni, omilia XXXV, p. 381) 


„După cum mirul nu ţine închis în el mirosul cel plăcut, ci îl împrăştie 
mai departe, şi umple aerul de miros, şi astfel atinge simţurile aproapelui, tot 
aşa şi bărbaţii curajoşi şi minunaţi nu ţin în ei închisă virtutea, ci prin faima 
răspândită despre dânşii pe mulți folosesc şi-i fac mai buni.” (Comentariile 

sau Explicarea Epistolei 1 către Tesaloniceni, omilia II, în vol. Comentariile 
sau Explicarea Epistolei către Coloseni, I şi II Tesaloniceni, p. 170) 


„Aşa-1 puterea virtuţii! Face înger pe om, înaripează sufletul spre cer.” 
(Omiliile despre pocăință, omilia a doua, p. 42) 


„Cel care îşi curăță sufletul de păcat şi îl împodobește cu 
virtuţi se face pe sine casă pentru Hristos. Şi cine este mai fericit 
decât acela care îl are în el pe Hristos, Care este Izvorul vieții, al 
bucuriei şi al nemuririi?” (Din vol. Problemele vieții, p. 221) 


„Căci nimic nu obişnuieşte să producă atât de mult cinstirea ca 
virtutea, o cinstire neconstrânsă, o cinstire nefățarnică şi care nu se ascunde 
sub masca unei înşelăciuni, ci una adevărată şi sinceră şi nedemascată de 
Nici o greutate a vremurilor.” (Scrisori din exil, Către toţi credincioşii, că 
nimeni nu va putea vătăma pe cel care nu se nedreptățeşte pe sine însuşi, 9, 
în vol. Scrisori din exil. Către Olimpiada şi cei rămaşi credincioşi. Despre 
deprimare, suferinţă şi Providenţă..., p. 249) 


VIRTUȚILE (semnul de recunoaştere desăvârşită a virtuţilor) 


„Căci mărimea virtuţii voastre se va arăta mai ales atunci când, biruiți 
cugetul trupului, vă faceţi morţi faţă de lume“? şi rămâneţi aşa faţă de toate 
cele lumeşti“3.” (Cateheza aceluiaşi despre faptul că moaştele sfinţilor 
mucenici sunt un prilej de mare folos pentru noi, în vol. Cateheze 


baptismale, p. 113) 


VIRTUȚILE (paza virtuților) 


„Uită-te la cei care au multe averi! Câtă grijă nu au de paza lor când se 
aşteaptă la un atac duşman! Unii le încuie cu uşi şi cu zăvoare, ca să le pună 
în siguranță; alții le îngroapă în pământ, ca nimeni să nu poată şti unde au 
fost puse. Tot aşa se cuvine ca şi noi, care strângem bogăţie de virtute, să o 
păzim cu toată grija; să n-o punem în văzul tuturora, ci s-o ascundem în 
visteria cea mai sigură a sufletului nostru; s-o ferim de toate atacurile celui 





*72 Tâlcuirea Pr. Marcel Hancheş: Aşa l-am tradus pe rog. Sensul este deci: morţi pentru 


toate obiceiurile şi exigenţele vieţii biologice, pătimaşe, lumești. (n.s. 22, p. 113) 
*75 Tâlcuirea Pr. Marcel Hancheş: Important nu este că am murit o dată față de lume prin 
botez, ci să rămânem neîncetat morți față de păcat. (n.s. 23, p. 113) 

ce se străduieşte să ne-o ia, pentru ca, păzind-o nefurată, s-o putem avea ca 
merinde la plecarea noastră din viaţa de aici”. (Omilii la Facere, omilia V, |, 
în col. PSB, vol. 21, p. 69) 


„Arhitectul, fie el cât de priceput, fie el chiar cel mai priceput dintre 
arhitecți, stă totuşi cu frică pentru ca nu cumva să cadă de pe clădirea pe care 
o ridică. ŞI tu ai ajuns la credinţă, şi tu ai făcut multe fapte bune, te-ai ridicat 
la înălțime. Păzeşte-te, deci în siguranță, veghează şi fii cu frică să nu cazi, 
căci multe sunt lucrurile cele viclene care voiesc să te arunce jos!” (Omilii la 
Epistola către Filipeni, omilia a IX-a, p. 151) 


„Nimic nu lhpseşte virtuțile de valoarea ce li se cuvine, ca amintirea 
bunurilor pe care le-am săvârşit. Două rele se nasc de aici: pe de o parte 
devenim mai leneşi, iar pe de alta, alunecăm în uşurătate.” (Omilii la 
Epistola către Filipeni, omiha a XIII-a, p. 223) 


VIRTUȚILE (răsplătirea virtuţilor de către Hristos Domnul) 


„Chiar de ne primejduim, sau de am pătimi orice, noi să ne întrarmăm 
cu o mai mare bunăvoință pentru durerile şi ostenelile virtuții, fiindcă nu este 
timpul de răsplată aici pe pământ. Prin urmare, să nu cerem cununile aici, ca 
nu cumva în timpul cununilor să împuţinăm răsplata cuvenită nouă. După 
cum se întâmplă şi cu meşteşugarii cari lucrând şi hrănindu-se cu hrana lor 
iau o mai mare plată, pe când cei hrăniți cu mâncarea celor ce-i plătesc li se 
va tăia o parte nu mică din plată, tot aşa şi cu sfinţii. Cel ce a făcut multe 
fapte bune, şi în acelaşi timp a suferit şi multe rele, va avea plata întreagă, şi 
încă mai mult decât plata întreagă, nu numai pentru bunătăţile ce le-a 
săvârşit, ci şi pentru relele ce a suferit — iar cel ce s-a bucurat aici de linişte 
şi dezmierdări, fireşte că nu va avea acolo cununi așa de strălucite. 
Dumnezeu ne învistiereşte acolo nu numai plata izbânzilor, ci şi acea a 
ispitelor. Şi pentru ca ceea ce spun să o fac şi mai lămurită, fie de pildă doi 
bogaţi milostivi, cari să dea milostenie săracilor; după aceea unul rămâne 
bogat şi se bucură de toată îmbelşugarea, pe când celălalt cade în sărăcie, în 
boli şi nenorociri. Deci după ce se vor duce acolo amândoi, care dintr-înşii 
va lua cununa cea mai mare? Oare nu se vădeşte că cel ce a pătimit şi s-a 
ticăloşit, căci el şi făcând bine, şi pătimind rele, nu a suferit nimic omenesc? 
Nu mai încape nici o îndoială, căci acesta este acea statuie de diamant, iar 
acela este sluga cea recunoscătoare. Că dacă noi nu trebuie a face binele 
pentru nădejdea împărăției cerurilor, ci pentru că aşa este plăcut lui 

Dumnezeu — ceea ce este mai mare decât orice împărăție — apoi de ce 
răsplată este vrednic cel ce se face zăbavnic în fapta bună din pricină că nu 
ia plata aici? 


Deci să nu ne tulburăm când vedem că cutare bogat, care chema pe 
văduve în casa sa şi le dădea ospeţe întruna, şi-a pierdut casa fiind arsă, sau 
că a pătimit vreo altă nenorocire — fiindcă şi pentru aceasta va lua plată. Nici 
Iov nu era admirat atâta pentru milostenie, cât pentru cele ce a pătimit după 
aceasta. Pentru aceea şi prietenii lui sunt dispreţuiți de toți cei ce citesc 
istoria lui, şi sunt socotiți ca nefiind vrednici de vreun cuvânt, fundcă căutau 
răsplata de aici, şi din acestea apoi se puneau mereu împotriva celui drept. 


Aşadar să nu căutăm plata aici, ca nu cumva să ne facem săraci şi 
lipsiţi, căci este cel mai de pe urmă dispreţ când, fiind vorba de ceruri, noi să 
ne uităm împrejur la cele de aici. Deci să nu facem aşa, ci oricum s-ar 
desfăşura cele neaşteptate, noi să ne ţinem strânşi de poruncile lui 
Dumnezeu.” (Comentariile sau Tâlcuirea Epistolei întâi către Corinteni, 
omilia XLIII, pp. 464-465) 


VIRTUȚILE (şi păcatele) 


„Atât de mare putere are virtutea, că este respectată şi mult lăudată 
chiar de cei care nu o practică; tot aşa şi păcatul; îl osândesc necontenit chiar 
ce-l cel săvârşesc. Atât de evident şi de lămurit este lucrul acesta, că n-ai să 
găseşti repede pe cineva care să se laude cu păcatul; şi ceea ce-i mai minunat 
este că adeseori îl osândesc cu cuvântul şi caută să ascundă de oameni ceea 
ce săvârşesc cu fapta”. (Omilii la Facere, omilia V, II, în col. PSB, vol. 21, 
p. 70) 


„Păcatul se stinge şi piere chiar dacă luptă şi biruie, pe când virtutea 
ajunge mai strălucită, mai luminoasă chiar când 1 se aduce război şi suferă 
mii şi mii de lovituri.” (Omilii la Facere, omilia XXI, II, în col. PSB, vol. 
21, p. 246) 


„Virtutea biruie şi când e prigonită, pe când păcatul îşi arată 
slăbiciunea chiar când lucrează”. (Omilii la Facere, omiha LI, III, în col. 


PSB, vol. 22, p. 183) 


„Mare e şi puterea virtuţii, dar mare e şi slăbiciunea păcatului”. 
(Omilii la Facere, omilia XLI, IV, în col. PSB, vol. 22, p. 277) 

„Atât de mare este puterea virtuţii, că, chiar după moarte, omul virtuos 
este mai puternic decât cei vii. De aceea pe când trăia Botezătorul veneau la 
el cei ce aveau bani şi-l întrebau: Ce să facem? (Luca 3, 10) Aveţi atâtea 
bogății şi vreți să aflați calea fericirii voastre de la cel care n-are nimic? Cei 
bogați de la cel sărac? Ostaşiu de la cel care n-avea nici casă?” (Omilii la 
Matei, omilia XXIV, IV, în col. PSB, vol. 23, p. 317) 


„Dacă cumva îmi vei vorbi de plăcerea izvorâtă din rău, spune-mi 
totodată şi despre sfârşitul răului, fundcă totdeauna răul duce la moarte, după 
cum şi virtutea ne conduce la viață. Mai mult încă, dacă crezi, să examinăm 
pe fiecare din acestea două chiar mai înainte de sfârşit, şi vom vedea răutatea 
plină de dureri, iar virtutea încărcată de plăcere. Ce poate fi mai dureros, 
spune-mi, ca o conştiinţă rea? Şi ce poate fi mai plăcut ca o speranţă bună? 
Nimic nu ne apasă şi nu ne strâmtorează atât de mult, ca o conştiinţă rea, şi 
nimic nu ne linişteşte şi nu ne face chiar de a zbura câte puţin, ca o conştiinţă 
bună. Aceasta se poate şti şi din cele ce se petrec cu noi. Cei ce stau prin 
închisori şi-şi aşteaptă osânda, chiar de s-ar bucura de cele mai mari 
desfătări, totuşi trăiesc mai dureros decât cerşetorii, care, deşi întră aşa- 
zicând pe uşa cea strâmtă şi îngustă, au însă cu ei conştiinţa bună şi liniştită. 
Aşteptarea relelor nu-i lasă pe aceia să simtă desfătările ce le au la 
îndemână. ŞI ce vorbesc cu de cei închişi? Meşteşugarii, care muncesc şi îşi 
petrec întreaga zi în osteneli, stau cu mult mai bine decât cei ce se învârtesc 
pe drumuri degeaba, şi caută să se îmbogăţească, având conştiinţa rea. Şi pe 
gladiatori de aceea îi deplângem, deşi de altfel îi vedem prin cârciumi 
îmbătându-se, ospătându-se şi desfătându-se mai înainte de a intra în lupte, 
şi-i considerăm mai nenorociţi decât toți, pentru că nenorocirea sfârşitului 
ce-i aşteaptă este cu mult mai mare decât plăcerile pe care le-au gustat cu 
puţin mai înainte. Însă dacă li s-ar părea plăcută această viaţă a lor, aduceţi- 
vă aminte de cuvântul pe care necontenit vi-l spun, că nimic nu este de 
mirare ca cel care vieţuieşte în răutate să nu caute a fugi de întristarea şi 
amarul răului. Căci iată, de pildă, cum un fapt atât de blestemat, celor ce-l 
fac li se pare a fi vrednic de iubit. Însă noi nu-i fericim pentru aceasta, ci 
încă mai mult îi plângem, fiindcă nici nu cunosc relele în care se găsesc.” 
(Omilii la Epistola către Romani a Sfântului Apostol Pavel, omilia XII, pp. 
218-219) 


„Cel ce voieşte a răpi avutul altuia şi a se arunca asupra averilor 
străine, oare nu suferă o mulţime de dureri, spune-mi, alergând el în toate 
părțile, linguşind slugile, şi pe cei liberi, şi pe paznici, amenințând, 
înfricoşând, purtându-se cu neruşinare, priveghind, tremurând în fiece 

moment, şi fiind bănuitor cu toate? Însă nu tot aşa este cel ce dispreţuieşte 
averile, ci el se bucură de cea mai mare mulțumire, trăind în linişte şi în cea 
mai mare siguranţă. ŞI toate celelalte părți ale răului dacă ar voi cineva să le 
examineze, le-ar vedea pline de tulburări, pline de piedici. Și, ceea ce e mai 
mult, că cele ale virtuții la început par foarte obositoare, şi numai după 
aceasta sunt plăcute, pe când cele ale răului cu totul dimpotrivă, căci după o 
plăcere scurtă vin durerile şi torturile, astfel că de aici dispare plăcerea cu 
totul. După cum cel ce aşteaptă cununa nu simte nimic din greutățile de față, 
tot aşa şi cel ce după plăcere îşi aşteaptă osânda nu poate să se folosească de 
o veselie curată, din cauza fricii ce-l tulbură într-una. Mai mult încă, dacă ar 
examina cineva cu exactitate, ar putea găsi la el multă durere chiar mai 
înainte de osânda faptelor lui, ar putea să găsească durere, zic, chiar în faptul 
că a îndrăznit a face răul.” (Omilii la Epistola către Romani a Sfântului 
Apostol Pavel, omilia XII, p. 220) 


„Facem întocmai ca şi unul care, neştiind a deosebi frumuseţea 
trupurilor — ci totul el pune pe seama hainelor şi podoabelor dinafară — pe 
femeia cea cu adevărat frumoasă şi cu firească gingăşie el o trece cu 
vederea, iar pe cea murdară şi slută, şi cu trupul beteag, dar care este 
îmbrăcată în haine frumoase, el o găseşte vrednică de dânsul şi o ia de 
nevastă. Cam astfel pătimesc mulți şi astăzi, fund vorba de virtute sau de 
răutate, fiindcă deşi răutatea este urâcioasă prin firea sa, totuşi prin podoaba 
dinafară este plăcută lor şi şi-o apropie, în vreme ce pe virtute, cu toate că 
după firea sa este frumoasă şi plăcută, ei o ocolesc, pentru că nu are acea 
podoabă dinafarnică, pentru care mai ales ar trebui să fie dorită.” 
(Comentariile sau Tâlcuirea Epistolei întâi către Corinteni, omilha XXIX, p. 
309) 


„Nimic deci nu este mai curat ca virtutea şi nimic nu este mai necurat ca 
răutatea. Aceea este mai strălucitoare decât soarele, iară aceasta este mai 
puturoasă decât murdăria cea din mlaştină. Şi acest fapt l-ar putea mărturisi 
chiar şi cei ce se tăvălesc în acele mlaştini puturoase, şi cei ce trăiesc în 
întuneric, când cineva i-ar face oarecum ca să vadă câte puţin. Întrucât însă ar 
rămâne în halul acela, şi vor fi ca beți de patimă, apoi dânşii dăinuind a se 
învârti în întuneric, vor zăcea acolo în chip necuviincios şi cu toată 
necurăţenia, simțind ei, desigur, şi atunci unde anume se găsesc, dar nu cu 
străşnicie. Dar când ar vedea pe cineva dintre cei ce trăiesc în virtuţi că îi 
ceartă, fie chiar numai în față, abia atunci îşi dau seama mai bine de dânşii şi 
îşi cunosc treapta ticăloşiei, şi mustrarea aceea ca şi o rază de lumină 

pogorându-se asupra lor, le acoperă parcă sluțenia, şi pe cel cu conştiinţă îl 
ruşinează, fie el rob sau slobod, împărat sau supus.” (Tâlcuiri la Epistola a 
doua către Corinteni, omila XXVIII, pp. 248-249) 


„Mai înainte de a se face, (păcatul — n.n.) are în sine oarecare plăcere, 
dar după ce s-a săvârşit, plăcerea conteneşte şi se stinge cu totul, iar tristeţea 
şi mâhnirea îi iau locul. 

Virtutea, însă, din contră, căci la început are cu sine osteneli, iar la 
sfârşit, placere şi linişte. Precum acolo, plăcerea nu este plăcere, prin 
aşteptarea ruşinii şi a pedepsei, tot aşa şi aici osteneala nu mai este osteneală, 
prin speranță de răsplată. Ce este beţia? Spune-mi. Oare plăcerea nu este 
numai în a bea? Sau, mai bine zis, beţia nu se află nici în a bea. Căci când 
bețivanul cade în nesimţire şi nu vede pe nimeni din cei de față, ci se găseşte 
mai rău decât cei nebuni, ce plăcere poate fi? Şi mai drept vorbind, nici chiar 
în desfrânare nu este plăcere. Căci când sufletul, fund cuprins de patimă, îşi 
pierde judecata, ce plăcere poate fi? Apoi atunci dacă aceasta este plăcere, 
atunci şi râia este o plăcere. Plăcere adevărată, aceea aş numi-o eu, când 
sufletul nu este stăpânit şi încleştat de patimă. Şi atunci, ce plăcere este 
aceasta, de a scrâşni din dinţi, de a holba ochii, de a fi gâdilat şi de a se 
infierbânta mai mult decât trebuie? Astfel, nu poate fi plăcere, fiindcă ne 
grăbim să scăpăm de ea, şi scăpând, simţim părere de rău. Dacă este plăcere, 
nu te grăbi să scapi de ea, ci rămâi în acea plăcere. Ai văzut că este numai 
numele de plăcere? 

Însă, nu de acest fel sunt plăcerile cele duhovniceşti, ci cu adevărat 
sunt plăceri; nu prin aprindere, ci lăsându-i sufletul slobod, vesel şi liniştit. 

De acest fel era plăcerea lui Pavel, zicând: Și în aceasta ma bucur şi 
mă voi bucura şi Bucura-ți-vă pururea întru Domnul ! (Filipeni |, 18; 4, 4). 
Plăcerea aceea are cu ea necinste şi ruşinea, are cu sine părerea de rău; aceea 
se face pe ascuns şi este încărcată de mii de scârbe; pe când aceasta este 
liberă de toate acestea. 

Această plăcere deci să o căutăm, ca astfel să ne învrednicim şi de 
bunurile viitoare.” (Tălcuiri la Epistola întâi către Timotei, omilia a II-a, pp. 
34-35) 


„Cei ce beau doctorii amare, suferă mai întâi un oarecare dezgust, iar 
după aceea simt folosul. De felul acesta este virtutea, de felul acesta şi 
răutatea. Acolo mai întâi este plăcerea, şi după aceea dezgustul, pe când aici 
mai întâi este neplăcerea, iară după aceea plăcerea. Dar nimic nu este egal, 
căci nu este totuna: de a fi cineva mai întâi întristat, apoi mulțumit, cu a fi 
mai întâi mulțumit, şi după aceea întristat. Cum aşa? Apoi aici aşteptarea 

viitoarei nemulțumiri, micşorează plăcerea prezentă, în timp ce acolo 
aşteptarea viitoarei plăceri şi mulţumiri, taie şi îndepărtează violența 
nemulțumirii prezente, şi precum se întâmplă acolo, ca niciodată să nu fie 
mulțumit, tot aşa şi aici niciodată nu va fi întristat.” (Comentariile sau 
Explicarea Epistolei către Evrei, omilha XXX, p. 350) 


„Virtutea e de folos şi celor vii şi celor morţi, păcatul vătămă şi 
aici şi dincolo, ruşinând pe cei ce-l săvârşesc şi ducându-i la pedepse 
veşnice.” (Cuvânt de laudă la Sfânta mare Muceniţă Drosida şi despre 
aducerea aminte de moarte, V, în vol. Predici la sărbători împărăteşti 
şi cuvântări de laudă la sfinţi, p. 509) 


„,... nu-i decât un singur rău, păcatul, şi un singur bine, virtutea, şi 
dorința de a plăcea în toate lui Dumnezeu.” (Cuvânt la calende, în vol. 
Omilii la săracul Lazăr. Despre soartă şi Providenţă..., p. 10) 


„Virtutea este prin ea însăşi vrednică de laudă. lar atunci când 
omul luptă pentru virtute în mijlocul oamenilor răi, ea este mai 
strălucitoare şi cu atât mai vrednică de laudă. Din virtutea unui om 
se pot folosi mulți oameni răi, în vreme ce răutatea multora nu poate 
vătăma pe un om care lucrează cu adevărat virtutea. Un om sfânt 
poale izbăvi un întreg popor de mânia lui Dumnezeu, în vreme ce un 
popor întreg de păcătoşi nu poate abate de la calea sa pe un om 
sfânt.” (Din vol. Problemele vieții, p. 298) 


„Răutatea arată întotdeauna multă duşmănie față de virtute. 
Dar atunci când luptă împotriva ei, nu numai că nu o vătăma, cio şi 
întăreşte. Atât de mare este puterea virtuţii, încât chiar şi când pare că 
este învinsă de răutate, ea este, de fapt, învingătoare. Lucrul acesta 
este vădit de pomenirea dreptului Abel. Cu toate că a fost omorât de 
Cain, eî a primit cununa sfințeniei de la Dumnezeu şi este fericit de 
oameni până în ziua de astăzi. Pe când Cain, dimpotrivă, a fost 
osândit de Dumnezeu, iar de oameni este înfierat ca ucigaş de frate.” 
(Din vol. Problemele vieții, p. 300) 


„Răutatea are o oarecare dulceaţă vremelnică, iar durerea şi mâhnirea 
este pentru totdeauna. Fapta bună are însă puţină osteneală, iar folosul şi 
veselia cea din ea este pururea. Unul s-a rugat lui Dumnezeu, a lăcrimat şi s- 
a mâhnit puţin în vremea rugăciuni. Altul a dat milostenie, a postit, sau a 
făcut altceva din lucrurile cele bune. Altul a fost ocărât, dar n-a ocărât 

împotrivă. Deci osteneala este de puţină vreme, dar totdeauna se bucură şi se 
veseleşte aducându-și aminte de isprăvile acelea. La răutate nu este aşa, ci 
dimpotrivă. A ocărât cineva, sau a răspuns la ocară cu ocară. Dar după ce va 
merge acasă se roade pe sine cugetând la cuvintele pe care le-a zis, care de 
multe ori i-au adus multă vătămare.” (Cuvânt către cei ce lasă slujbele 
bisericeşti şi se duc la petreceri. Cum că mult mai folositoare este 
petrecerea în biserică decât zăbava la teatre şi mult mai dulce. Despre al 
doilea cuvânt la rugăciunea Anei; şi cum că trebuie a ne ruga adeseori în 
tot locul, chiar de vom fi în târg, pe cale, sau în pat, în vol. Din ospățul 
stăpânului, pp. 149-150) 


„Răutatea pururea se luptă cu bunătatea şi nu numai că nu-i poate strica 
Nimic Ci, cu cât îi stă răutatea împotrivă, ea mai tare se face, atât de mare 
este puterea bunătăţii încât şi luptă având de la răutate, mai mare se face.” 
(Din vol. Mărgăritarele Sfântului loan Gură de Aur, pp. 99-100) 


VISELE 


„... Căci lucrurile cu care obişnuieşte sufletul a se îndeletnici în timpul 
zilei, acelea şi noaptea ni se nălucesc.” (Cele dintâi omilii la Facere, 
cuvântul al şaselea, p. 81) 


VOINȚA 


„Voința este pricina binelui şi a răului.” (Cuvânt la Sfânta şi Marea 
Joi, în vol. Omilii la Postul Mare..., p. 169) 


VOINTA (şi putinţa) 


„Când sufletul ți-i hotărât şi treaz, înfrângi toate piedicile, te faci una 
cu ceea ce-ţi doreşti, şi nu te împiedică nici una din aparentele greutăţi; pe 
toate le învingi şi nu te opreşti până nu dobândeşti tot ce-ţi doreşti!” (Omilii 
la Facere, omilha XXXI, V, în col. PSB, vol. 21, p. 403) 


„Dar dacă vom voi, vom face chiar din cele ce nu ne sunt cu putinţă, 
după cum a făcut Pavel, sau Petru, sau sfinții toți.” (Tâlcuiri la Epistola a 
doua către Corinteni, omilia XXII, p. 199) 


3117 


„Aş vrea să ştiţi bine că trebuie să-i sfătuiți necontenit pe frații voştri; 
dacă ei vor rămâne mai departe în trândăvia lor, eu n-am să vă mai supăr 
niciodată. Dar îmi este teamă că ei rămân neîndreptați din pricina dispreţului 
şi nepăsării voastre. Că este cu neputinţă ca un om să nu ajungă mai bun, 
mai vrednic, dacă-l sfătuieşti şi-l înveți mereu. Este şi un proverb popular pe 
care vreau să vi-l spun. Şi vine în ajutorul meu. Picătura de apă ce cade 
mereu găureşte piatra, spune proverbul. Şi ce-i mai slab decât apa? Şi ce-i 
mai tare ca piatra? Cu toate acestea, stăruința biruie firea. lar dacă stăruința 
biruie firea, apoi cu mult mai mult poate birui voinţa.” (Cărre cei ce n-au 
venit la biserică, şi la cuvântul apostolic care zice: <<Dacă flămânzeşte 
duşmanul tău, dă-i pâine...>>, 1, în vol. Despre schimbarea numelor. 
Despre răbdare. Despre milostenie..., p. 104) 


VOINȚA (unită cu fapta) 


„Spune-mi, te rog: în toate celelalte acțiuni omeneşti, vreau să zic de 
meşteşuguri, oare dacă voim a le cunoaşte, este de-ajuns numai de a voi, sau 
este nevoie şi de fapte? De pildă iată ce spun: voieşte cineva să fie căpitan al 
unei corăbii; dar el nu zice: voiesc, ca şi cum ar fi de-ajuns aceasta, ci se 
apucă şi de treabă. Voieşte a fi negustor, dar nu zice numai: o voiesc, ci se 
apucă şi de treabă. În fine, în toate întreprinderile nu e de-ajuns numai de a 
voi, ci trebuie a şi face, pe când cel ce voieşte a se sui în cer o poate face 
numai cu voința? Cum se poate însă face aceasta? Odată cu voinţa trebuie a 
fi unite şi faptele, trebuie a ne apuca de lucru, trebuie a ne osteni, cu care 
ocazie avem împreună lucrător pe Dumnezeu. Numai să voim, iar pe lângă 
voinţă să ne apucăm de lucru, să ne îngrijim, numai să ne punem în minte, şi 
apoi toate vor urma.” (Comentariile sau Explicarea Epistolei către Evrei, 
omilia XVI, p. 224) 


VOIOŞIA 


„... cele ale voioşiei nu stau în legile imuabile ale firii pe care ne este 
cu putință să le îmblânzim şi schimbăm, ci în gândurile libere ale alegerii 
voinţei noastre pe care ne este uşor să le mânuim.” (Scrisori din exil, 17 
scrisori către Olimpiada, scrisoarea X, Ic, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., p. 183) 

VORBIREA (vorbele - căile pe care călătoresc faptele) 


„Vorbele sunt căile pe care călătoresc faptele.” (Comentariile sau 
Explicarea Epistolei către Efeseni, omilia XVII, p. 164) 


VORBIREA (deşartă) 


„N-ai greşi dacă ai compara gurile majorității oamenilor care fac 
afaceri în piaţă, care se dau în vânt după cele lumeşti cu canalele unei 
haznale. (...) lar dacă cuiva nu i-ar plăcea că am comparat gura majorității 
oamenilor cu canalele unei haznale, să ştie acela că i-am cruțat mult când am 
grăit aşa. Scriptura nu foloseşte această măsură, ci comparații cu mult mai 
tari, că spune: Venin de aspidă sub buzele lor şi groapă deschisă gâtlejul lor 
(Rom., 3, 13)”. (Omilii la Matei, omilia LXVIII, V, în col. PSB, vol. 23, p. 
789) 


VORBIREA (cuvintelor de ruşine) 


„Un porc, dacă ar avea grai omenesc, ar grăi oare, altfel? Ar grăi oare, 
altfel, câinii cei necuraţi? Dar poate că nici porcii, nici câinii n-ar rosti 
cuvintele pe care diavolul îi pune pe oameni să le rostească. De aceea vă rog, 
dați-vă seama de grozăvia acestor cuvinte!”. (Omilii la Matei, omilia 
LXXIII, IV, în col. PSB, vol. 23, p. 836) 


„Să vedem însă cum se plăsmuieşte o gură a diavolului, ca să nu ne 
facem niciodată o gură ca aceea. 

- Cum se plăsmuieşte? 

- Cu blesteme, cu ocări, cu invidie, cu înjurături. Când rosteşti cuvintele diavolului, iei 
(Omilii la Matei, omilia LXXVIII, IV, în col. PSB, vol. 23, p. 893) 


„După cum atunci când se întâmplă ca judecătorul să fie un roman, nu 
te ascultă dacă nu te aperi în limba ştiută de el, tot aşa şi Hristos, dacă nu 
grăieşti cum grăieşte EI, nu te va asculta şi nici nu Se va uita la tine (la 
judecată)”. (Omilii la Matei, omilia LXXVIII, IV, în col. PSB, vol. 23, p. 
894) 

„ȘI dacă vrei să-mi arați lămurit că nu te bucuri să rosteşti cuvinte de 
ruşine, atunci nici nu suferi să le auzi! Când vei putea ajunge om virtuos, 
când îți hrăneşti auzul cu astfel de cuvinte? Când vei putea să înduri sudorile 
cele pentru castitate, când îţi scurgi încetul cu încetul viaţa în râs, în 
cântecele desfrânate şi în cuvinte de ruşine? Abia de poate să se păstreze 
sfânt şi curat un suflet neîntinat de toate aceste murdării, dar unul hrănit cu 
astfel de cuvinte şi cântece? Nu ştiţi, oare, că suntem înclinați spre viciu? 
Cum vom putea fugi de cuptorul acela când facem din viciu, o artă, o 
meserie? N-ai auzit ce spune Pavel? Bucuraţi-vă în Domnul! (Filip. 4, 4) N-a 
spus: În diavolul!” (Omilii la Matei, omilha XXXVII, V, în col. PSB, vol. 23, 
p. 461) 


„Căci ce poate fi mai urâcios ca un bărbat care grăieşte vorbe murdare? 
Ce poate fi mai necinstit? Nişte astfel de oameni singuri se împing pe dânşii în 
rândul mimilor sau a măscăricilor din teatru, şi în rândul muicrilor curve, sau 
mai drept vorbind, acelea se ruşinează mai mult decât voi. Dar atunci cum vei 
putea a-ți cuminţi femeia, şi învățându-o cu astfel de vorbe, cum vei putea a o 
trage din faptele cele necurate? Mult mai bine este a slobozi din gura ta 
putregai împuroiat, decât un cuvânt murdar.” (7ălcuiri la Epistola a doua 
către Corinteni, omilia VI, pp. 71-72) 


„Nimic nu întărâtă pe cel sfânt şi curat ca nişte astfel de cuvinte 
murdare. Nimic nu poate face pe cineva obraznic şi neruşinat ca a grăi astfel 
de murdării şi a le auzi. Nimic nu slăbeşte puterea înţelepciunii ca flacăra 
aprinsă prin asemenea vorbe urâte. Dumnezeu a pus în gura ta mir de mult 
preţ, iar tu slobozeşti din ea vorbe mai puturoase ca un mort, omori sufletul şi-l 
faci nemişcător. Căci când tu batjocoreşti, aceasta nu este glasul sufletului, ci 
al mâniei. Când rosteşti cuvinte necuviincioase, nu sufletul tău a grăit, ci 
neînfrânarea; când vorbeşti de rău, zavistia; când unelteşti rău, lăcomia. Toate 
acestea deci nu sunt fapte de-ale sufletului, ci de-ale patimilor lui, de-ale 
bolilor de care suferă.” (7ălcuiri la Epistola a doua către Corinteni, omilia 
VI, p. 72) 


„Dacă nu se îngăduie nici unui gând stricat şi rău să-i calce pragurile, 
nu va face greutăți nici gurii. Cel care nu aude lucruri ruşinoase sau rele nici 
nu rosteşte lucruri de ruşine. Dar dacă va fi larg deschisă tuturor, o va 
pângări şi pe aceea şi va produce tulburare tuturor celor dinlăuntru. Poate că 
ar fi trebuit să spun toate aceste lucruri despre auz mai înainte, ca să astup 
mai dinainte intrarea.” (Despre creşterea copiilor, 36, în vol. Despre 
Feciorie, Apologia vieții monahale, Despre creşterea copiilor..., p. 406) 

„Diavolul ne vatămă prin orice mădular, dar înainte de toate, slujindu- 
se de limbă şi de gură (Iac., 3,5-12). Nici o unealtă nu e mai potrivită pentru 
el ca să ne înşele şi să ne piardă decât limba neînfrânată şi gura neferecată. 
Ele ne pricinuiesc cele mai multe căderi, mai multe chiar decât fărădelegile 
înfricoşate.” (Cateheze VI PGB 30, 536, în vol. Diavolul şi magia, p. 42) 


„Mormântul este locul care primeşte trupurile moarte, şi în acest fel 
sunt gurile acelora care prihănesc pe Ziditorul şi gurile oamenilor care 
grăiesc cuvinte de ocară şi care scot cuvinte spurcate şi rele din gurile lor. 

O, omule, umple-ţi gura de bună mireasmă, nu de putoare; fă-o 
vistierie împărătească, iar nu groapă satanicească. Și de este groapă, astup-o, 
ca să iasă afară putoarea. Ai gânduri rele? Nu le scoate afară prin cuvinte. 
Lasă-le să zacă jos şi degrabă se vor sugruma. Oameni suntem şi de multe 
ori gândim sfaturi rele, necuvioase şi de ocară, dar să nu lăsăm ca gândurile 
să se facă cuvinte, ci strâmtorându-le jos să se facă slabe şi să piară. Şi 
precum de va pune cineva într-o groapă multe feluri de fiare neîmblânzite, 
de va astupa groapa le omoară cu lesnire, însă de le va lăsa o gaură mică spre 
răsuflare le face multă mângâiere, nelăsându-le să piară şi sălbătăcindu-le 
mai rău, aşa se face şi cu gândurile cele rele când se vor naşte înăuntru. Căci 
de le vom închide ieşirea lor, degrabă le prăpădim, iar dacă le vom scoate 
afară prin cuvinte, mai tari le-am făcut, dându-le răsuflare prin limbă, şi noi 
cădem degrabă în prăpăstiile faptelor celor necuvioase de la rostirea 
cuvintelor celor de ocară.” (Cuvânt la neluminarea scripturii celei vechi, la 
iubirea de oameni a lui Dumnezeu şi cum că nu se cuvine a ne învinui unii 
pe alții, în vol. Din ospățul stăpânului, pp. 96-97) 


„Căci nu numai pe sine se ruşinează cel ce grăieşte cuvintele cele de 
ocară, CI şi pe cei de aproape şi pe cei care petrec împreuna cu el îi umple de 
multă vătămare. Şi precum de vom deschide gropile şi mormintele, vom 
umplea oraşele de ciumă şi boală molipsitoare, tot aşa de se vor deschide 
gurile cele de ocară, pe toţi acei cu care petrec împreună îi va umplea de 
boală cumplită. De aceea trebuie să punem la gură uşă, încuietoare şi zăvor.” 
(Cuvânt la neluminarea scripturii celei vechi, la iubirea de oameni a lui 
Dumnezeu şi cum că nu se cuvine a ne învinui unii pe alții, în vol. Din 
ospățul stăpânului, p. 97) 


VORBIREA (evitarea cuvintelor nesocotite şi defăimătoare) 

„Și cel ce va zice fratelui său: <<raca>>, vinovat va fi sinedriului 
(Matei 5, 22). 

Prin sinedriu se înţelege aici tribunalul evreilor. A pomenit aici de 
sinedriu, ca să nu pară că vine mereu cu noutăți şi cu lucruri străine. 
Cuvântul raca nu este un cuvânt de mare insultă, ci mai mult de dispreţ şi de 
lipsă de preţuire din partea celui ce-l rosteşte. După cum noi, când poruncim 
slugilor sau unora mai mici ca noi, le spunem: Pleacă tu! Spune tu cutăruia!, 
tot astfel şi cei care vorbesc limba siriană folosesc cuvântul raca în loc de tu. 
Dar iubitorul de oameni Dumnezeu înlătură chiar cele mai nevinovate 
cuvinte de ocară şi ne porunceşte să vorbim unii cu alţii cum trebuie, cu 
cinstea cuvenită, ca prin acestea să stârnească şi ocările mai mari. 

Iar cel care va zice: <<Nebunule>>, vinovat va fi gheenei focului 
(Matei 5, 22). 

Multora li s-a părut porunca aceasta aspră şi împovărătoare, dacă e 
vorba să fim pedepsiți atât de cumplit pentru acest simplu cuvânt; alții susțin 
că este o exagerare. Eu, însă, mă tem ca nu cumva să ne înşelăm aici pe 
pământ cu cuvintele şi să suferim dincolo, cu faptele, cea mai cumplită 
pedeapsă. 

Spune-mi, pentru ce ţi se pare împovărătoare porunca? Nu ştii, oare, 
că cele mai multe pedepse şi cele mai multe păcate îşi au începutul în 
cuvinte? Prin cuvinte iau naştere hulele, lepădarea de Dumnezeu, 
înjurăturile, ocările, jurămintele false, mărturule mincinoase şi uciderile. Nu 
te uita, dar, la cuvânt, că este un simplu cuvânt, ci dacă nu cuprinde în el 
mare primejdie! Asta cerceteaz-o! Nu ştii, oare, că atunci când eşti în vrajbă 
cu cineva, când fierbi de mânie, când ţi-i sufletul aprins, cel mai neînsemnat 
cuvânt ţi se pare mare, iar o înjurătură cât de mică ajunge de nesuferit? De 
multe ori nişte lucruri mici au dat naştere la crime şi au distrus oraşe 
întregi.” (Omilii la Matei, omilia XVI, VII-VIII, în col. PSB, vol. 23, pp. 
209-210) 


„Să ne astupăm urechile la vorbele cele zadarnice, căci asemenea 
vorbe sunt un mare rău, şi de la dânsele vin toate relele. Dacă ne deprindem 
cugetul a fi băgător de seamă la cuvintele lui Dumnezeu, nu vom da atenţie 
la cuvinte de acelea, şi nedând atenţie nu vor pătrunde în sufletul nostru cele 
rele.” (Comentariile sau Explicarea Epistolei II către Tesaloniceni, omilia 
II, în vol. Comentariile sau Explicarea Epistolei către Coloseni, I şi II 
Tesaloniceni, p. 304) 


„Limba este sabie ascuţită, dar să nu facem răni altora cu ea, ci să 
tăiem cu ea putrejunile noastre.” (Cuvânt la neluminarea scripturii celei 

vechi, la iubirea de oameni a lui Dumnezeu şi cum că nu se cuvine a ne 
învinui unii pe alții, în vol. Din ospățul stăpânului, p. 99) 


„Cu multă frică să grăim — ca şi cum cineva ar sta de faţă şi le-ar scrie 
— aducându-ne aminte de spusa Domnului: Zic vouă că pentru tot cuvântul 
nelucrător pe care îl vor grăi, oamenii vor da seama de rațiunea Lui în Ziua 
Judecăţii (Mt., 12, 36). 

Să nu fie din parte-vă nici o discuţie lumească, nefolositoare şi fără 
nici un câştig duhovnicesc. Căci noi am ales o viețuire nouă şi se cuvine să 
urmăm acestei viețuiri cu fapta, ca să nu devenim nevrednici de ea.” 
(Cateheza aceluiaşi către neofiți şi tâlcuire la cuvântul Apostolului că „dacă 
cineva e în Hristos este zidire nouă. Cele vechi au trecut, iată, toate sunt 
noi” (I Cor., 5, 17), în vol. Cateheze baptismale, p. 77) 


VORBIREA (să punem strajă şi frâu gurii şi limbii) 


„Păziţi-vă, dar, limba mai mult decât lumina ochilor! Limba este cal 
împărătesc; dacă-i pui frâu şi o înveți să meargă frumos, împăratul se va 
odihni pe ea şi va sta pe ea; dar dacă o laşi să umble fără frâu şi să zburde, 
ajunge căruța diavolului şi a demonilor!”. (Omilii la Matei, omilha LI, V, în 
col. PSB, vol. 23, pp. 595-596) 


„Să învăţăm deci gura ca să se deprindă a vorbi şi a pronunţa cuvinte 
plăcute, pentru că de aici vom avea mare câştig, pe când de la insulte ne vom 
alege cu mari pagube. Pentru a ajunge la această ţintă, nu ni se cer cheltuieli 
mari. Să punem gurii uşă şi încuietoare. Să muşcăm limba, când va scote 
vreun cuvânt nepotrivit; să ne înăduşim pe noi înşine, când vreun cuvânt 
greu va ieşi printre dinți.” (Comentariile sau Explicarea Epistolei către 
Efeseni, omilia XIV, p. 145) 


„Limba este o sabie cu două tăişuri. Ascute-o ca să fie 
osânditoarea păcatelor pe care le săvârşeşti, şi nu o îndrepta împotriva 
fraților tăi, ca să le faci rău. lată de ce Dumnezeu a aşezat limba în 
spatele buzelor şi a zidului dublu al dinților: ca să nu vorbească 
orice şi oricând. De aceea, să ne păzim gura cu făclia rațiunii, nu 
pentru a nu o mai deschide niciodată, ci pentru a o lăsa să vorbească 
numai atunci când se cuvine. Marile rele sunt pricinuite de uşurătatea 
cu care vorbim, pe când cele bune izvorăsc din chibzuinţă în vorbire. 
De multe ori, tăcerea este mai de folos decât vorba, desigur, la fel cum, 

în anumite cazuri, mai folositor este să deschidem gura decât să tăcem.” 
(Din vol. Problemele vieții, p. 367) 


VORBIREA (îndemn la discuţii ziditoare de suflet) 


„Dacă discutăm cu cineva, s-o facem cu multă îngăduinţă şi blândeţe 
şi să nu lăsăm să ne întindem în convorbiri lumeşti, care nu au nici un folos, 
ci să discutăm acele lucruri care şi ascultătorilor le sunt de mare folos şi pe 
noi ne feresc de orice acuză"*.” (A aceluiaşi certare către cei ce pleacă de 
la slujbă şi se duc la hipodrom şi la spectacole. Asemenea şi câtă grijă se 


cuvine să avem faţă de fraţii căsătoriţi, în vol. Cateheze baptismale, p. 99) 


VORBIREA (convorbirile duhovniceşti) 


„Dacă, fiind la un loc cu mai mulți oameni, nu vorbeşti de lucruri 
lumeşti, de cele fără însemnătate, de ceea ce nu se cade nouă, ci despre 
învățătura noastră, de credinţă, de iad, despre Împărăţia cerurilor. Să nu 
vorbeşti de lucruri de prisos şi nefolositoare, cum ar fi: Cine a ajuns la 
putere? Cine a căzut de la putere? Pentru ce a primit amendă cutare? Pe ce 
căi a făcut un anume avere de s-a îmbogăţit? Ce a lăsat unul altuia la 
moartea lui? Cum de n-a fost trecut cutare în testament, când se aştepta să fie 
trecut printre primii moştenitori?, şi altele multe de felul acesta. Să nu 
vorbim de astfel de lucruri şi nici să îngăduim altora a vorbi despre ele, ci să 
căutăm să vedem prin ce fapte sau prin ce cuvinte putem plăcea lui 
Dumnezeu.” (Cuvânt la calende, în vol. Omilii la săracul Lazăr. Despre 
soartă şi Providenţă..., p. 17) 


„Să ne ostenim limba numai spre cântări de laudă, spre slavoslovire, 
spre citirea dumnezeieştilor cuvinte*”* şi spre convorbiri duhovniceşti! Căci 
zice: Grăiţi dacă aveţi cuvânt bun spre zidire, ca să dea har celor ce 
ascultă. Și nu întristați Duhul lui Dumnezeu întru Care aţi fost pecetluiți 





“+ Tâlcuirea Pr. Marcel Hancheş: Reproşul ar putea veni atât din partea celor care ne aud 


şi apoi gândesc rău despre noi, cât şi din partea conştiinţei noastre. (n.s. 8, p. 99) 


"75 Tâlcuirea Pr. Marcel Hancheş: Creştinii de atunci citeau cu voce tare. Este un obicei 
antic cu multiple implicaţii educaționale şi mnemotehnice. Vorbind la un nivel 
psihologic, nu se exersează doar memoria vizuală, ci şi cea auditivă şi cea vocală. Este 
foarte folositor a rosti sonor bucăţile lecturate, dovadă fiind psalmodierea şi rugăciunea 
făcută cu buzele de părinţii pustiei. (n.s. 25, p. 78) 

(Efes., 4, 29). Vedeţi că a nu respecta acestea duce la întristarea Sfântului 
Duh? De aceea, vă rog, să râvnim să nu facem ceva ce întristează pe Sfântul 
Duh, ci dacă trebuie să mergem în oraş să nu ne ducem la adunările 
vătămătoare ori la întâlnirile nefolositoare şi pline de flecăreli. Să nu avem 
nimic mai de cinste decât Biserica şi casele de rugăciune“ şi întâlnirile cu 
discuții duhovniceşti.” (Cateheza aceluiaşi către neofiți şi tâlcuire la 
cuvântul Apostolului că „dacă cineva e în Hristos este zidire nouă. Cele 
vechi au trecut, iată, toate sunt noi” (I Cor., 5, 17), în vol. Cateheze 
baptismale, p. 78) 


VORBIREA (orice vorbim, orice săvârşim şi orice gândim să fie Dumnezeu) 


„Dacă ai încerca să cântăreşti cu un cântar bun cuvintele rostite de 
fiecare dintre noi, ai găsi abia o sută de dinari de cuvinte duhovniceşti între 
zece mii de talanți de cuvinte lumeşti; dar mai bine spus, nu vei găsi nici 
zece oboli*””. Nu este, oare, o ruşine şi cea mai mare batjocură ca pe o slugă 
de-a noastră s-o punem să ne facă cele mai de seamă treburi, iar gura 
noastră, propriul nostru mădular, să nu o folosim nici ca pe o slugă, ci 
dimpotrivă s-o întrebuinţăm la lucruri nefolositoare şi de prisos? Şi de-am 
întrebuința-o numai la lucruri de prisos! Dar nu; o întrebuințăm la lucruri 
potrivnice, vătămătoare şi la nimic folositoare. Că de ne-ar fi nouă de folos 
cele ce rostim, atunci negreşit spusele noastre ar fi plăcute şi lui Dumnezeu. 
Dar aşa, grăim tot ce ne sfătuieşte diavolul când râdem, când spunem glume, 
când blestemăm şi ocărâm, când ne jurăm, când mințim şi jurăm strâmb, 
când suntem morocănoşi, când vorbim prea mult, când flecărim mai mult 
decât babele, discutând numai fleacuri.” (Omilii la Matei, omiha II, V, în 
col. PSB, vol. 23, pp. 34-35) 


„Dacă 1ei parte la adunări şi ţii acolo un cuvânt lung, fă-o şi aceasta 
tot pentru Dumnezeu! lar dacă taci, taci tot pentru Dumnezeu.” (Cuvânt la 
calende, în vol. Omilii la săracul Lazăr. Despre soartă şi Providenţă..., p. 
16) 





"7 Tâlcuirea Pr. Marcel Hancheş: Poate se referă la casele de asceţi din care şi Sfântul 


Ioan făcuse parte în tinereţe. (n.s. 26, p. 78) 
"7! Tâlcuirea Pr. Prof. D. Fecioru: Un obol era a şasea parte dintr-un dinar; o sută de 
dinari valora 0, 87 franci; un talant avea 6000 de dinari, adică 5220 franci aur, deci (exact 
5560, 90 franci de aur); deci zece mii de talanţi valorau 52 200 000 franci aur. (n.s. 15, p. 
34) 

VRĂJITORIA (este idolatrie) 


„După cum deci acea babă care descântă şi face vrăji, fie copilului, 
bărbatului, fie femeii sau altuia dintre cei iubiți — este idololatră, tot aşa 
idololatră este şi cea care a chemat-o, pentru că şi ea ar fi jertfit idolilor, dacă 
trebuia să jertfească, şi chiar a făcut cele premergătoare jertfei.” 
(Comentariile sau Explicarea Epistolei către Coloseni, omila VIII, p. 101) 


VRĂJITORIA (efectul vrăjilor) 


„Nimeni nu-ţi va putea face vreun rău dacă nu-ți faci tu rău”. (Omilii 
Ia Matei, omila LI, VI, în col. PSB, vol. 23, p. 597) 


„... dacă nu ne facem nouă înşine rău, nimeni nu poate să ne facă 
rău”. (Omilii la Matei, omilia LXXXVII, IV, în col. PSB, vol. 23, p. 979) 


VRĂJITORIA (cum să înfruntăm şi să golim de putere vrăjile) 


„Nimeni altul nu-l va putea vătăma pe cel care nu-şi face nedreptate 
lui însuşi (...)” (Scrisori din exil, 17 scrisori către Olimpiada, scrisoarea 
XVII, 4c, în vol. Scrisori din exil. Către Olimpiada şi cei rămaşi 
credincioşi. Despre deprimare, suferință şi Providenţă..., p. 233) 


„... nimeni nu va putea nedreptăţi pe cel care nu s-a nedreptăţit pe sine 
însuşi, chiar dacă toată lumea ar dezlănţui un război cumplit împotriva lui.” 
(Scrisori din exil, Către toți credincioşii, că nimeni nu va putea vătăma pe 
cel care nu se nedreptăţeşte pe sine însuşi, 12, în vol. Scrisori din exil. Către 
Olimpiada şi cei rămaşi credincioşi. Despre deprimare, suferință şi 
Providenţă..., p. 253) 

ZAVISTIA (consecinţele) 


„Zavistnicul se pare că vatămă pe altul, iar mai întâi el singur se bucură 
de nedreptatea ce o face, frământându-se in sine, şi fiind urât de toţi.” 
(Comentariile sau Explicarea Epistolei către evrei, omilia |, p. 54) 


ZAVISTIA (remedii) 


„Până când oare ne nom zavistui unii pe alții, ca fiarele cele sălbatice, 
ca peştii? Şi, mai bine zis, fiarele nu se urăsc unele pe altele fiind de acelaşi 
neam, ci numai pe cele străine, ca de pildă, ursul nu sfâşie pe alt urs, nici 
şarpele pe alt şarpe, sfiindu-se aşa zicând de neamul său; şi tu care ai mii de 
privilegii împreună cu cel de acelaşi neam, ființă logică, care cunoşti pe 
Dumnezeu, care ai aceeaşi putere de natură ca dânsul, care eşti consângen şi 
părtaş aceleiaşi naturi ca dânsul, pe acesta zic, îl răpui, şi-l încurci în mii de 
rele. Şi ce va să zică, dacă poate n-ai băgat într-însul sabia, sau nu ţi-ai 
încleştat mâna ta cea dreaptă în grumazul lui? Faci multe altele încă mult 
mai răle, căci îl înconjuri de mii de necazuri, pe când dacă ai fi făcut aşa, cel 
puţin îl slobozeai de griji, iar acum îl înconjuri cu sărăcia, cu sclavia, cu 
deznădăjduirea şi multe alte păcate.” (Comentariile sau Explicarea 
Epistolei către Evrei, omilha XXV, p. 299) 


ZEII (- simple născociri ale oamenilor cufundaţi în pofte şi în 
năluciri trupeşti) 


„De unde porneşte idolatria? Care îi este originea, rațiunea de a 
fi? Omul personifică viciile sale, a făcut din ele idolul său şi li s-a 
închinat. Aşa regăsim noi în păgânism, sub nume şi divinități diferite 
toate viciile care muncesc omenirea căzută: Marte, Venus, Mercur etc. 
care nu sunt în ultimă analiză decât personificarea viciilor noastre.” 
(Din vol. Bogățiile oratorice, p. 625) 


ZEII (absurditatea închinării la zei) 


„Într-adevăr, cinstiți cu rațiunea, oameni care au primit de la Creator 
un rang atât de înalt, care sunt mai de preţ decât toate făpturile cele văzute, 
ei bine aceştia au coborât la atâta lhpsă de judecată că s-au închinat câinilor, 
maimuţelor, crocodililor şi la alte animale şi mai necinstite decât acestea. 
Dar pentru ce vorbesc eu de animale necuvântătoare? Mulţi dintre ei au 

căzut în atât nebunie şi nesimţire, că s-au închinat şi la ceapă şi la alte 
buruieni mai de nimic. De aceea profetul, arătându-le, pe acestea, spunea: S- 
au alăturat dobitoacelor celor fără de minte şi s-au asemănat lor (Ps., 48, 
21). Omul care a fost cinstit cu rațiune, vrea să spună profetul, şi învrednicit 
cu atâta înțelepciune, a ajuns asemenea animalelor necuvântătoare, ba 
poate şi mai rău. Acelea, pentru că sunt hpsite de judecată, nici nu sunt 
osândite; pe când omul, cinstit cu rațiune care s-a coborât la lipsa de rațiune 
a acelora, va fi, pe bună dreptate, pedepsit mult, pentru că s-a arătat un 
nerecunoscător față de atâta binefacere”. (Omilii la Facere, omiha VII, VI, 
în col. PSB, vol. 21, p. 95) 


„Poate fi o batjocură mai mare? Cei înzestrați cu rațiune şi învredniciţi 
cu atâta cinste de iubirea de oameni a lui Dumnezeu, primesc să se închine 
unor pietre neînsuflețite şi nu se ruşinează, nu-şi dau seama de nebunia lor 
cea mare, ci se lasă duşi de obicei ca vitele! De aceea şi Pavel spunea în 
epistolele sale: Știţi că pe când eraţi păgâni vă duceaţi la idolii cei fără glas 
ca şi cum erați mânați? (| Cor., 12, 2). Bine a spus: cei fără glas. Voi care 
aveţi glas, care aveţi auz şi rațiune, vă lăsaţi duşi ca nişte vite la idolii care n- 
au nici o simţire! Ce iertare mai pot avea unii ca aceştia?” (Omilii la Facere, 
omilia LVII, VI, în col. PSB, vol. 22, p. 241) 


ZEII (jertfele aduse zeilor) 


„... Zel al căror cult nu consta decât în cuvinte murdare şi fapte încă 
mai murdare şi mai necurate, şi care erau cinstiți prin sărbători; zei cărora li 
se aduceau omagii prin jertfele şi uciderile urâte şi prin uciderea copiilor, în 
care cinstitorii lor nu făcea decât să urmeze exemplul lor.” (Comentar la 
Evanghelia de la loan, omilia IX, 1, p. 45) 


ZELUL 


„Nimic nu poate fi mai mare şi mai însemnat decât ceea ce poate face 
râvna sau dorinţa de a întrece pe altul.” (7ăl/cuiri la Epistola a doua către 
Corinteni, omiha XIX, p. 175) 


ZGÂRCENIA (manifestarea) 


„Zeârcitul (...) e ca iadul, care pe toţi îi cuprinde, pe toți îi înghite. E 
duşman obştesc al întregului neam omenesc; vrea să nu mai fie om pe 
pământ, ca să stăpânească el toate averile pământului. Şi nici aici nu se 

opreşte, ci, după ce a omorât pe toţi cu pofta sa, doreşte să schimbe şi natura 
pământului; vrea să-l vadă prefăcut în aur; şi nu numai pământul, ci şi 
munţii, dumbrăvile, izvoarele, într-un cuvânt tot ce se vede. Dar ca să 
cunoaşteţi că încă n-am zugrăvit îndeajuns nebunia zgârcitului, închipuiţi-vă 
că n-ar fi nimeni care să-l ţină de rău, că n-ar avea de cine să se teamă; 
desființați cu mintea frica de legi, şi-l veţi vedea pe zgârcit punând mâna pe 
sabie şi trecându-i pe toți prin sabie; nu va cruța pe nimeni: nici prieten, nici 
rudă, nici frate, nici chiar pe cel ce l-a născut”. (Omilii la Matei, omiha 
XXVIII, V, în col. PSB, vol. 23, p. 360) 


„Dar să nu vă temeţi de fiară când o vom avea în toată goliciunea ei! 
Lucrurile se petrec în închipuire, şi nu aievea. Închipuie-ţi un om care 
slobozeşte foc din ochi, negru la față; din amândoi umerii îi ies şerpi în loc 
de mâini; să aibă şi gură; în loc de dinți să-i fie împlântate în gingii săbii 
ascuţite, în loc de limbă, o fântână din care să izvorască otravă şi venin; 
pântecele lui, mai mistuitor decât cuptorul, să înghită tot ce intră în el; 
picioarele, întraripate şi mai iuți decât flacăra; fața lui, față de câine şi de 
lup; glasul lui să nu aibă grai omenesc, ci să fie aspru, groaznic, înfricoşător; 
să aibă şi în degete flăcări. Vi se par poate înfricoşătoare cuvintele mele, dar 
totuşi nu l-am zugrăvit încă pe zgârcit aşa cum merită.” (Omilii la Matei, 
omilia XXVIII, V, în col. PSB, vol. 23, p. 360) 


„Zgârcitul, pierzându-l din vedere pe Dumnezeu, sufletul său, 
destinul său, face din aur dumnezeul său, din pământ patria sa unică, 
din bunurile sale, unica lui preocupare. Vedeţi încă în zgârcit lipsa 
completă a forţei şi a mărinimiei. Zgârcitul este laş în orice întâmplare, 
incapabil de nici o acţiune bărbătească şi generoasă. 

Comparaţi-l pe zgârcit cu demonizatul, îl veți afla mai crud şi 
mai periculos. Demonizatul nu este niciodată crud decât față de sine, şi 
dacă săltările lui dezordonate îi ating pe alţii, cel puțin furiile lui sunt 
inconştiente. Zgârcitul, el este crud față de toți; el va face să piară 
lumea întreagă pentru a-şi păstra aurul său. Zgârcitul este biciul 
familiei pe care o tiranizează, al cetăţii pe care o întunecă pe cât îi este 
posibil s-o facă. Zgârcenia este duşmanul neamului omenesc întreg. 

Vrem să ne închipuim printr-o imagine sensibilă sufletul 
zgârcitului? lată un monstru care scoate pe gură flăcări, ai cărui dinţi 
mâncători sfâşie o pradă, al cărui pântece este cu totul nesătul şi este 
cu totul deschis ca o gură largă. Furia lui niciodată nu se potoleşte; 
peste tot unde trece el lasă ruine şi nu lasă decât tristeţe şi moarte. 

Totdeauna este în căutarea victimelor să le devoreze, niciodată nu 
cunoaşte odihna (...) 

Însă să lăsăm imaginile, cruzimea zgârcitului este destul de urâtă 
şi destul de respingătoare pentru cine o contemplă în ea însăşi. 
Zgârcitul este nemulţumit. Nici o binefacere nu-l atinge, nici un 
procedeu bun nu-l atrage. EI îi urăşte pe toți ceilalți şi ar vrea să-şi 
aşeze norocul lui pe ruina universală. Ce-l interesează nefericirea 
altuia? Ce-i fac lui lacrimile şi deznădejdile victimelor pe care el le 
dezbracă? Lumea întreagă va pieri din uzurile sale, cel zgârcit nu va 
găsi din aceasta decât o ocazie de triumf şi un subiect de bucurie. 

Înşelătorie grosolană. Trebuie mai mult decât exemplul lui Iuda 
pentru a dovedi că zgârcitul nu va da înapoi în faţa nici unei răutăți, a 
nici unei trădări? Este vorba pentru el de ceva veselie; el va simula 
prietenia, el va capta încrederea prin aere de sinceritate, de protestări 
prin devotament: este sărutul lui Iuda.” (Din vol. Bogățiile oratorice, 
pp. 623-624) 


„Zgâreitul care-l dispreţuieşte pe Dumnezeul său nu va şti 
recunoaşte în semenul său un frate şi un copil al lui Dumnezeu. Să nu 
aşteptăm de la cel zgârcit nici o considerație, nici o privire față de 
oricine ar putea fi. Zgârcitul îi dispreţuieşte pe toți oamenii: el îl 
dispreţuieşte încă şi mai mult pe cel sărac şi pe cei nevoiaşi.” (Din vol. 
Bogăţiile oratorice, p. 626) 


„Oricât de dur şi fără milă ar fi regimul osânditului, munca lui nu 
este veşnică; i se acordă o oarecare odihnă; el poate noaptea să-şi 
destindă şi să-şi odihnească membrele sale obosite zdrobite de 
oboseală. Zgârcitul nu cunoaşte nici odihnă, nici sfârşit, nici chiar un 
somn binefăcător. Ziua, grija aurului său îl supraexcită şi-l înlănțuie, 
este robul care munceşte fără încetare sub biciul stăpânului său. 
Noaptea este departe de a-i aduce odihna, dă temerilor sale, ca şi 
poftelor sale proporții fantastice.” (Din vol. Bogăţiile oratorice, p. 
628) 


ZGÂRCENIA (gravitatea) 


„Zeârciţii trăiesc ca în pustie, deşi locuiesc în mijlocul oraşelor. Care 
om cu judecată ar vrea să aibă de-a face cu astfel de oameni? Mai bine spus, 
eu aş prefera să trăiesc cu mii de îndrăciţi decât cu unul care zace de această 

boală. Şi nu greşesc când spun asta! Ne-o arată boala de care suferă şi 
îndrăciții şi zgârciții. Zgârciții socotesc duşmani chiar pe cei care nu le-au 
făcut rău; vor să facă rob pe cel liber şi aduc peste el nenumărate rele; 
îndrăciţii nu fac aşa, ci-şi poartă boala în ei înşişi. Zgârciţii ruinează multe 
case, fac să se hulească numele lui Dumnezeu, sunt o pacoste pentru ţară şi 
pentru întreaga lume; îndrăciții sunt mai degrabă vrednici de milă şi de 
plâns; cele mai multe fapte le fac fără să-şi dea seama; zgârciţii, dimpotrivă, 
păcătuiesc cu bună ştiinţă, îşi dezlănţuiesc furia în mijlocul oraşelor şi sunt 
cuprinşi de o nebunie nouă. Au îndrăznit, oare, toți îndrăciții ce-a îndrăznit 
Iuda, care a săvârşit cea mai mare nelegiuire? Toţi care merg pe urmele lui 
Iuda, toți iubitorii de argint, ca nişte fiare sălbatice scăpate din cuşti, tulbură 
oraşele şi nimeni nu-i poate opri. Au şi zgârciții de jur împrejurul lor lanţuri 
şi legături: frica de judecători, ameninţarea legilor, osânda oamenilor şi 
altele mai multe ca acestea; totuşi pe toate le sfărâmă şi le răstoarnă. Şi dacă 
ai îndepărta din jurul zgârciţilor aceste legături, atunci ai cunoaşte bine că 
demonul, care stă în sufletul iubitorilor de argint, este mai sălbatic şi mai 
furios decât demonii pe care i-a scos Domnul din cei doi îndrăciți”. (Omilii 
Ia Matei, omilha XXVIII, IV, în col. PSB, vol. 23, pp. 359-360) 


ZGÂRCENIA (zgârcitul posedă fără a poseda şi munceşte fără a 
se bucura) 


„Viaţa osânditului este mizerabilă, munca lui este ingrată şi 
dureroasă, şi ceea ce completează această nenorocire este că el 
niciodată nu se bucură de nici o bucurie, nici nu ia parte la nici un 
câştig. În zadar se epuizează el, şi muncile lui la suferinţa lor adaugă 
blestemul sterilităţii. Aceea este viața zgârcitului: el posedă fără a 
poseda, el munceşte fără a se bucura.” (Din vol. Bogățiile oratorice, p. 
628) 


ZGÂRCENIA (alimentează celelalte patimi) 


„Fără zgârcenia care adună mulțimea izvoarelor pentru patimile 
noastre, patimile s-ar stinge ca şi flacăra căreia nu 1 se mai dă hrană.” 
(Din vol. Bogățiile oratorice, p. 622) 


ZIUA (a şaptea) 


„ — Ce înseamnă: Și s-a odihnit în ziua a şaptea de toate lucrurile Lui 
pe care le-a făcut? 

- Priveşte cât de omeneşte ne spune toate dumnezeiasca Scriptură, 
pentru pogorământul ce-l face faţă de noi! Că de altfel nici n-am putea 
înțelege ceva din cele spuse în ea, dacă n-am fi avut parte de un atât de mare 
pogorământ! Și s-a odihnit Dumnezeu în ziua a şaptea de toate lucrurile Lui 
pe care le-a făcut. S-a oprit, spune Scriptura, de a mai crea şi de a mai aduce 
de la neființă la funţă. Le-a adus la ființă pe toate câte erau de trebuinţă şi a 
creat şi pe cel care avea să se desfăteze de toate acestea. 

Și a binecuvântat Dumnezeu, spune Scriptura Ziua a şaptea şi a 
Sfinţit-o, că în ea s-a odihnit de toate lucrurile Lui, pe care a început 
Dumnezeu să le facă (Fac., 2, 3). 

Pentru că a încetat să creeze şi pentru că a adus pe lume, prin porunca 
sa, toate câte a voit, potrivit iubirii Sale de oameni, a pus capăt creației în 
ziua a şasea. N-a mai voit să creeze altceva în ziua a şaptea, pentru că 
împlinise de făcut tot ce voise; dar ca să aibă şi ziua aceasta o cinste şi să nu 
pară mai mică pentru că nu s-a creat în ea nimic, Dumnezeu o învredniceşte 
cu binecuvântare. Și a binecuvântat Dumnezeu, spune Scriptura, ziua a 
şaptea şi a sfinţit-o. 

- Ce? Zilele celelalte nu erau binecuvântate? 

- Da! Dar lor le era de ajuns în loc de orice binecuvântare, aducerea la 
ființă în fiecare zi a creaturilor. Asta e pricina că în celelalte zile n-a spus: a 
binecuvântat, şi numai în ziua a şaptea a spus cuvântul acesta şi a adăugat: şi 
a sfințit-o. 

- Ce înseamnă cuvintele: a sfințit-o? 

- A deosebit-o. Dumnezeiasca Scriptură, apoi ca să ne arate şi pricina 
pentru care a spus: şi a sfințit-o a adăugat: Că în ea s-a odihnit de toate 
lucrurile Lui pe care a început Dumnezeu să le facă. lată aici, chiar de la 
început, ne dă Dumnezeu în chip enigmatic o învățătură; ne învaţă ca o zi 
din săptămână s-o afierosim, s-o dăm întreagă lucrării faptelor duhovniceşti. 
De asta şi Stăpânul în şase zile a împlinit de făcut toată creația, iar ziua a 
şaptea, învrednicind-o cu binecuvântare, a sfințit-o pentru că în ea S-a 
odihnit de lucrurile Lui pe care a început să le facă.” (Omilii la Facere, 
omilia X, VII, în col. PSB, vol. 21, pp. 124-125) 


ZIUA (a opta) 


„Care este această a opta zi? Nu este alta decât ziua cea mare şi 
înfricoşătoare (Maleahi 3, 23), care va arde ca un cuptor (Maleahi 3, 19), 
care va face ca puterile cele de sus să tremure — căci Domnul spune: Și 
puterile cerurilor se vor clătina (Matei 24, 29) —; este ziua în care foc va 
merge înaintea paşilor Împăratului cerurilor. Psalmistul a numit această zi a 

opta spre a arăta că atunci starea şi înfăţişarea lumii se va schimba, că în 
viaţa viitoare se va petrece o reînnoire. Viaţa aceasta de acum nu este altceva 
decât o săptămână, şapte zile, începe din ziua întâi şi se termină în ziua a 
şaptea; astfel zilele săptămânii se învârt într-un cerc cu distanțe egale de 
timp, pornesc din prima zi şi se termină în ultima. Din această pricină nimeni 
nu poate spune că Duminica este ziua a optam ci prima zi, deoarece ciclul 
zilelor unei săptămâni nu se întinde până la numărul de opt zile. Când va 
înceta şi va pieri ciclul acesta de şapte zile ale săptămânii, îşi va începe 
cursul cea de a opta zi. Ziua aceasta nu o va mai lua de la început, ci-şi va 
continua mai departe, fără întoarcere, drumul său.” (Despre căință (II), în 
vol. Despre mărginita putere a diavolului. Despre căință..., pp. 96-97) 


ZODIILE 


„Spune-mi, te rog, cine a putut da naştere doctrinei atât de mult 
răspândite că oamenii sunt supuşi destinului? Pentru care pricină mulți 
oameni atribuie mişcării oarbe a stelelor desfăşurarea evenimentelor din 
lume? Pentru care pricină unii oameni cred în soartă, în întâmplare? Din 
pricina cui unii oameni socotesc că totul în lume n-are nici un rost şi nici un 
scop? Oare din pricina celor care trăiesc în cumpătare şi cu măsură sau din 
pricina celorlalți care, după susținerea ta, mențin societatea, dar care, după 
cum ţi-am demonstrate, sunt pricina pierderii obşteşti a întregii lumi? 
Evident că din pricina acestora din urmă.” (4pologia vieții monahale, 10, în 
vol. Despre Feciorie, Apologia vieții monahale, Despre creşterea copiilor..., 
p. 274) 

INDEX TEMATIC 


ACTIVITATEA. Vezi şi MUNCA; 

ADAM (starea primordială). Vezi şi ADAM (primii oameni trăiau în bună 
pace cu animalele), SFINȚENIA (sfinţii au trăit în bună pace cu animalele); 
ADAM (consecinţele căderii primilor oameni în păcat şi eliberarea de ele). 


Vezi şi CRUCEA, DUMNEZEU FIUL (Hristos — Răscumpărătorul nostru); 
ADAM. Vezi şi BINELE ȘI RAUL (cunoaşterea binelui şi a răului este 
sădită în firea noastră); 


ADULTERUL. Vezi DESFRÂNAREA (adulterul); 

AGAPELE. Vezi MASA (agapele frăţeşti); 

AJUTORAREA (aproapelui). Vezi şi BINELE (săvârşirea binelui), 
FAPTELE BUNE, MÂNTUIREA (ajutorarea altora la mântuire), 
MILOSTENIA, PREOŢIA (preoțu să transmită cele duhovniceşti 
credincioşilor, iar aceştia să-i ajute pe preoţi în cele necesare trupului), 
RUGĂCIUNEA (de mijlocire pentru alţii); 

AJUTORUL (dat de Bunul Dumnezeu oamenilor). Vezi şi CREDINȚA, 
NĂDEIJDEA (în Dumnezeu), PRIETENIA (cu Dumnezeu); 

ALTARUL. Vezi BISERICA (altarul); 

ANIMALELE. Vezi şi ADAM (starea primordială), ADAM (primu oameni 
trăiau în bună pace cu animalele), SFINȚENIA (sfinţii au trăit în bună pace 
cu animalele); 

ANTIHRISTUL. Vezi şi DIAVOLUL, LUMEA (sfârşitul lumii); 
APOSTOLII (despre Sfântul Apostol Pavel). Vezi şi SCRIPTURA 
(epistolele pauline); 

APOSTOLII (propovăduirea Evangheliei — greutăţile întâmpinate). Vezi şi 
PROPOVĂDUIREA; 

APOSTOLII. Vezi şi SFINŢENIA; 

ATEISMUL. Vezi şi CREDINȚA, DUMNEZEU (existenţa lui Dumnezeu), 
DUMNEZEU FIUL (Învierea Domnului Hristos din morţi; îndoiala lui 
Toma), DUMNEZEU FIUL (Învierea lui Hristos din morţi — argumente şi 
mărturii); 

BATJOCURA. Vezi şi DEFĂIMAREA (aproapelui), INSULTELE, 
OCARA; 

BĂRBAŢII (se cuvine ca bărbaţii să se roage cu capul descoperit). Vezi şi 
FEMEIA (purtarea acoperământului capilar), RUGĂCIUNEA; 

BEŢIA. Vezi şi ÎNFRÂNAREA (de la alimente), LĂCOMIA 
PÂNTECELUI; 

BINECUVÂNTAREA (,„Binecuvântaţi pe cei ce vă prigonesc”). Vezi şi 
IERTAREA APROAPELUI, RĂUL (biruirea lui), RĂUL (suferirea răului), 
RĂZBUNAREA (remedii); 

BINEFACERILE. Vezi DUMNEZEU (binefacerile Lui revărsate asupra 
noastră); 

BINELE (cunoaşterea binelui şi a răului este sădită în firea noastră). Vezi şi 
CONŞTIINŢA; 

BINELE (săvârşirea binelui). Vezi şi AJUTORAREA (aproapelui), 
FAPTELE BUNE, MILOSTENIA, MÂNTUIREA (ajutorarea altora la 
mântuire), RUGĂCIUNEA (de mijlocire pentru alţii); 

BISERICA („porțile iadului nu o vor birui”). Vezi şi BISERICA (opozanţii 
Bisericii), BISERICA (nimic nu este mai puternic decât Biserica); 
BISERICA (despre rugăciunea de acasă şi cea săvârşită în biserică, cu 
preoții, îngerii şi credincioşii). Vezi şi BISERICA (frecventarea bisericii), 
RUGĂCIUNEA; 

BISERICA (frecventarea bisericii). Vezi şi BISERICA (despre rugăciunea de 
acasă şi cea săvârşită în biserică, cu preoții, îngerii şi credincioşii), 
RUGĂCIUNEA; 

BISERICA (nimic nu este mai puternic decât Biserica). Vezi şi BISERICA 
(„porțile iadului nu o vor birui”), BISERICA (opozanți Bisericii); 
BISERICA (opozanți Bisericii). Vezi şi BISERICA (nimic nu este mai 
puternic decât Biserica), BISERICA („porțile iadului nu o vor birur”); 
BISERICA (să-i îndemnăm pe cei ce nu frecventează biserica, să participe la 
slujbele ei). Vezi şi AJUTORAREA (aproapelui), MÂNTUIREA (ajutorarea 
altora la mântuire), PREDICA (ascultarea predicii şi expunerea ideilor ei de 
către credincioşi şi altora); 

BISERICA. Vezi şi CATEHUMENII (nu este permis catehumenilor să se 
roage împreună cu credincioşii în biserică), FEMEIA („în biserică să tacă”); 
BLÂNDEȚEA. Vezi şi ÎNŢELEPCIUNEA (şi blândeţea); 

BLESTEMUL. Vezi şi BINECUVÂNTAREA („Binecuvântaţi pe cei ce vă 
prigonesc”), DUŞMĂNIA, IERTAREA APROAPELUI, IUBIREA (să 
iubim pe păcătos şi să urâm păcatul), IUBIREA (vrăjmaşilor), 
RUGĂCIUNEA (Îl supără pe Dumnezeu cei ce se roagă pentru a fi pedepsiţi 
vrăjmaşii lor), URA; 

BOGĂŢIA (îmbogățirea în chip nedrept şi lacom — gravitatea). Vezi şi 
MILOSTENIA (să nu judecăm pe cei cărora le oferim milostenie), 
RĂPIREA (bunurilor celor săraci de către cei bogaţi), SĂRĂCIA (urgisirea 
săracilor); 

BOGĂŢIA (nefericirea celor bogaţi). Vezi şi FERICIREA (aparenta fericire 
a celor bogați); 

BOLILE. Vezi şi ISPITELE (folosul răbdării ispitelor), ÎNCERCĂRILE, 
NECAZURILE (răbdarea necazurilor), NENOROCIRILE, SUFERINŢA, 
TRISTEȚEA (remediu); 

BOTEZUL. Vezi şi CATEHUMENII (nu este permis 
catehumenilor să se roage împreună cu credincioşii în 
biserică), MIRUNGEREA, POCĂINȚA (- „al doilea botez”); 
BUCURIA. Vezi şi DUMNEZEU FIUL (Naşterea după trup a Domnului 
Hristos — despre bucuria de la Naşterea Domnului), VOIOŞIA; 

CARNEA. Vezi HRANA (consumul cărnii); 

CATEHUMENII (nu este permis catehumenilor să se roage împreună cu 
credincioşii în biserică). Vezi şi ERETICII, EREZIILE, SCHISMA; 
CĂSĂTORIA (petrecerea de nuntă). Vezi şi CHEFURILE, DANSURILE, 
DISTRACŢIILE, PETRECERILE; 

CĂSĂTORIA („iar femeia să se teamă de bărbat”). Vezi şi CĂSĂTORIA 
(femeia să asculte de bărbat); 

CĂSĂTORIA (femeia să asculte de bărbat). Vezi şi CĂSĂTORIA („iar 
femeia să se teamă de bărbat”), FEMEILE (sfaturile femeilor decăzute); 
CĂSĂTORIA (fidelitatea conjugală). Vezi şi DESFRÂNAREA (adulterul), 
GELOZIA; 

CĂSĂTORIA (împreunarea soţilor — înfrânarea la bună vreme). Vezi şi 
AVORTUL,  CONTRACEPŢIA,  ÎMPREUNAREA  TRUPEASCĂ, 
POFTELE (pofta este înnăscută în noi pentru naşterea de prunci); 
CERŞETORIA. Vezi şi MILOSTENIA; 

CERTAREA (Domnului). Vezi şi PEDEPSELE (trimise de Dumnezeu 
oamenilor); 

CHEFURILE. Vezi şi CĂSĂTORIA (petrecerea de nuntă), DANSURILE, 
DISTRACŢIILE, PETRECERILE; 

CITIREA. Vezi şi CREDINŢA (dreaptă...), DOGMELE, ÎNVĂŢĂTURA 
(adevărată şi mântuitoare), PROFEȚII (cărțile profeților), RUGĂCIUNEA 
(şi citirea cărților sfinte), SCRIERILE (sfinţilor), SCRIPTURA; 
CLEVETIREA. Vezi şi JUDECAREA APROAPELUI, PREOŢIA 
(clevetirea şi judecarea preoților de către mireni — gravitatea); 
CONŞTIINŢA (legea conştiinţei). Vezi şi BINELE (cunoaşterea binelui şi a 
răului este sădită în firea noastră); 

CONTRACEPȚIA. Vezi şi AVORTUL, CĂSĂTORIA (împreunarea soţilor 
— înfrânarea la bună vreme), ÎMPREUNAREA TRUPEASCĂ, POFTELE 
(pofta este înnăscută în noi pentru naşterea de prunci); 

COPIII. Vezi şi EDUCAŢIA, NAȘTEREA (de prunci), PĂRINȚII 
TRUPEŞTI; 

CREAREA LUMII. Vezi şi CREAREA OMULUI, ÎNGERII (crearea 
îngerilor); 

CREAREA OMULUI. Vezi şi OMUL; 

CREAȚIA. Vezi şi DUMNEZEU DUHUL SFÂNT (Pronia dumnezeiască), 
OMUL (- coroana şi regele creației); 

CREDINȚA (şi fapta). Vezi şi DOGMELE (şi viața duhovnicească); 
CREDINȚA. Vezi şi AJUTORUL (dat de Bunul Dumnezeu oamenilor), 
ATEISMUL, BOLILE (mintale), DRAGOSTEA (şi credința), DUMNEZEU 
FIUL (Învierea Domnului Hristos din morţi; îndoiala lui Toma), 
DUMNEZEU FIUL (Învierea lui Hristos din morţi — argumente şi mărturii), 
ÎNVĂȚĂTURA, NĂDEJDEA (în Dumnezeu), OMUL (credincios), 
PĂRINŢII SFINŢI (- apărători ai dreptei credințe), SCRIERILE (sfinţilor); 
CREȘTINISMUL (prigonirea creştinilor). Vezi şi MARTIRIUL; 
CREȘTINISMUL. Vezi şi BUNURILE (comuniunea bunurilor în epoca 
primară a creştinismului); 

CRUCEA (- capul tuturor bunătăților). Vezi şi CRUCEA (mântuirea ne-a 
venit prin cruce); 

CUVÂNTUL (şi fapta). Vezi şi FAPTELE, VORBIREA (şi făptuirea); 
DANSURILE. Vezi şi CĂSĂTORIA (petrecerea de nuntă), CHEFURILE, 
DISTRACŢIILE, PETRECERILE; 

DARURILE (primite de noi de la Dumnezeu). Vezi şi DUMNEZEU 
DUHUL SFÂNT (darurile Duhului Sfânt), OMUL (Dumnezeu ne-a înzestrat 
cu multe daruri pe care trebuie să le folosim spre slava Lui şi mântuirea 
noastră), PROOROCIILE (proorocia şi glosolalia); 

DEFĂIMAREA (aproapelui). Vezi şi BATJOCURA, INSULTELE, 
ÎNJURĂTURILE, OCARA; 

DEPRINDEREA (puterea  deprinderii). Vezi şi OBICEIUL (puterea 
obiceiului); 

DESĂVÂRŞIREA. Vezi şi ÎNGERII (desăvârşirea îngerilor); 
DESCÂNTECELE. Vezi şi DESTINUL, ORACOLELE, GHICIREA 
VIITORULUI, PREDESTINAREA, SUPERSTIŢIILE, VRĂJITORIA; 
DESFRÂNAREA (adulterul). Vezi şi CĂSĂTORIA (fidelitatea conjugală); 
DESFRÂNAREA. Vezi şi ÎNFRÂNAREA; 

DESTINUL. Vezi şi ORACOLELE, DESCÂNTECELE, GHICIREA 
VIITORULUI,  PREDESTINAREA,  SUPERSTIŢIILE, VRĂJITORIA, 
ZODIILE; 

DEZNĂDEJDEA (să nu deznădăjduim de mântuirea noastră). Vezi şi 
MÂNTUIREA; 

DEZNĂDEJDEA (de pe urma păcatelor — remedii). Vezi şi POCĂINȚA 
(exortaţie la pocăință), POCĂINȚA (nu există păcate care să poată birui 
generozitatea Stăpânului); 

DIAVOLUL (războiul purtat de el împotriva noastră). Vezi şi ISPITELE, 
LUPTA DUHOVNICEASCĂ, PATIMILE, PĂCATELE; 

DIAVOLUL. Vezi şi OMUL (posedat de diavol), POCĂINŢA (- izgonitoare 
şi biruitoare de demoni); 

DISCERNĂMÂNTUL. Vezi şi BINELE ŞI RĂUL (cunoaşterea binelui şi a 
răului este sădită în firea noastră), DREAPTA SOCOTEALĂ; 
DISTRACŢIILE. Vezi şi CĂSĂTORIA (petrecerea de nuntă), CHEFURILE, 
DANSURILE, PETRECERILE; 

DOGMELE (şi viaţa duhovnicească). Vezi şi CREDINȚA (şi fapta); 
DOGMELE. Vezi şi CREDINŢA (dreaptă...) ÎNVĂŢĂTURA, PĂRINȚII 
SFINȚI, SCRIERILE (sfinților), SCRIPTURA; 

DRAGOSTEA. Vezi şi IUBIREA; 

DREAPTA SOCOTEALĂ. Vezi şi BINELE ŞI RĂUL (cunoaşterea binelui 
şi a răului este sădită în firea noastră), DISCERNĂMÂNTUL; 
DUHOVNICUL. Vezi PREOȚIA; 

DUMNEZEU (atribute — veşnicia). Vezi şi DUMNEZEU FIUL (eternitatea 
lui Dumnezeu Cuvântul); 

DUMNEZEU (contemplarea lui Dumnezeu). Vezi şi CREAȚIA 
(contemplarea creaţiei); 

DUMNEZEU (cunoaşterea lui Dumnezeu). Vezi şi DUMNEZEU FIUL 
(„lumea nu L-a cunoscut”); 

DUMNEZEU (mila lui Dumnezeu). Vezi şi MILA; 

DUMNEZEU (Revelația divină). Vezi şi SCRIPTURA (Dumnezeu a vorbit 
oamenilor „faţă către faţă”, apoi prin făpturi şi prin Scripturi); 

DUMNEZEU (sălăşluirea lui Dumnezeu în noi). Vezi şi DUMNEZEU 
VIAȚA SFINTEI TREIMI (sălăşluirea Sfintei Treimi în noi); 

DUMNEZEU (binefacerile Lui revărsate asupra noastră). Vezi şi 
DUMNEZEU FIUL (Hristos — Binefăcătorul nostru); 

DUMNEZEU VIAȚA SFINTEI TREIMI (egalitatea persoanelor Sfintei 
Treimi). Vezi şi DUMNEZEU DUHUL SFÂNT (1 se cuvine aceeaşi cinstire 
ca şi Tatălui şi Fiului); 

DUMNEZEU VIAŢA SFINTEI TREIMI (sălăşluirea Sfintei Treimi în no). 
Vezi şi DUMNEZEU (sălăşluirea lui Dumnezeu în noi); 

DUMNEZEU FIUL (Hristos — Binefăcătorul nostru). Vezi şi DUMNEZEU 
(binefacerile Lui revărsate asupra noastră); 

DUMNEZEU FIUL. Vezi şi CRUCEA (Hristos, în cer, este nedespărțit de 
Cruce), NECAZURILE (Domnul Hristos — ajutor şi mângâiere în necazuri), 
SMERENIA (Hristos — model de smerenie); 

DUMNEZEU FIUL („lumea nu L-a cunoscut”). Vezi şi DUMNEZEU 
(cunoaşterea lui Dumnezeu); 

DUMNEZEU FIUL (eternitatea lui Dumnezeu Cuvântul). Vezi şi 
DUMNEZEU (atribute — veşnicia); 

DUMNEZEU FIUL (Hristos — Răscumpărătorul nostru). Vezi şi ADAM 
(consecințele căderii primilor oameni în păcat şi eliberarea de ele), 
CRUCEA, SĂRBĂTORILE (Paştele); 

DUMNEZEU FIUL (Înălțarea Domnului Hristos la cer). Vezi şi 
SĂRBĂTORILE (Înălțarea Domnului); 

DUMNEZEU FIUL (Întruparea Domnului Hristos). Vezi şi SĂRBĂTORILE 
(Crăciunul); 

DUMNEZEU FIUL (minunile Domnului Hristos). Vezi şi MINUNILE; 
DUMNEZEU FIUL. Vezi şi PILDELE („Şi fără pilde nu le grăia nimic”); 
DUMNEZEU DUHUL SFÂNT (harul...). Vezi şi PREOŢIA (harul 
dumnezeiesc lucrător prin preoți), PREOŢIA (harul lucrează şi prin preoţii 
nevrednic); 

DUMNEZEU DUHUL SFÂNT (| se cuvine aceeaşi cinstire ca şi Tatălui şi 
Fiului). Vezi şi DUMNEZEU. VIAŢA SFINTEI TREIMI (egalitatea 
persoanelor Sfintei Treimi); 

DUMNEZEU DUHUL SFÂNT (darurile Duhului Sfânt). Vezi şi 
DARURILE (primite de noi de la Dumnezeu), GLOSOLALIA, OMUL 
(Dumnezeu ne-a înzestrat cu multe daruri pe care trebuie să le folosim spre 
slava Lui şi mântuirea noastră), PROOROCILE (proorocia şi glosolala); 
DUMNEZEU DUHUL SFÂNT (Pronia dumnezeiască). Vezi şi CREAŢIA; 
DUMNEZEU DUHUL SFÂNT. Vezi şi OMUL (duhovnicesc), PROFEȚII 
(lucrarea Duhului Sfânt în profeţi); 

DUPLICITATEA. Vezi şi FĂŢȚĂRNICIA, VICLENIA; 

DUŞMĂNIA (remedii). Vezi şi BINECUVÂNTAREA („Binecuvântaţi pe 
cei ce vă prigonesc”), IERTAREA APROAPELUI, IUBIREA (vrăjmaşilor), 
RĂUL (biruirea lui), RĂUL (suferirea răului), RĂUL (ţinerea de minte a 
răului), RĂZBUNAREA (remedii); 

DUŞMĂNIA. Vezi şi BINECUVÂNTAREA (,„Binecuvântaţi pe cei ce vă 
prigonesc”), BLESTEMUL, IERTAREA APROAPELUI, IUBIREA (să 
iubim pe păcătos şi să urâm păcatul), IUBIREA (vrăjmaşilor), 
RUGĂCIUNEA (Îl supără pe Dumnezeu cei ce se roagă pentru a fi pedepsiţi 
vrăjmaşii lor), URA; 

EDEN. Vezi ADAM (grădina Edenului); 

EDUCAŢIA. Vezi şi COPIII, PĂRINȚII TRUPEŞTI (nu firea, ci virtutea îi 
face pe oameni părinți); 

ERETICII. Vezi şi CATEHUMENII (nu este permis catehumenilor să se 
roage împreună cu credincioşii în biserică), ETERODOCŞII, SCHISMA; 
EREZIILE. Vezi şi ÎNVĂŢĂTURA (învăţăturile rele); 

ETERODOCȘII. Vezi şi CATEHUMENII (nu este permis catehumenilor să 
se roage împreună cu credincioşii în biserică), ERETICII, SCHISMA; 
EUHARISTIA (primirea ei). Vezi şi EUHARISTIA (să-i oprim pe cei ce vor 
să se împărtăşească, nevrednici fiind), PREOȚIA (să nu îngăduie preotul să 
se împărtăşească cineva stăpânit de vreun păcat); 

EVLAVIA. Vezi şi ÎNŢELEPCIUNEA (şi evlavia); 

FAPTA. Vezi şi CUVÂNTUL (şi fapta), VORBIREA (şi făptuirea); 
FAPTELE (bune). Vezi şi AJUTORAREA (aproapelui), BINELE (săvârşirea 
binelui), MÂNTUIREA (ajutorarea altora la mântuire), MILOSTENIA, 
RUGĂCIUNEA (de mijlocire pentru alţii), VIRTUȚILE; 

FAPTELE (despre destăinuirea faptelor noastre bune). Vezi şi MÂNDRIA; 
FAPTELE. Vezi şi CUVÂNTUL (şi fapta); 

FĂGĂDUINȚA. Vezi şi DUMNEZEU (făgăduinţele lui Dumnezeu); 
FĂŢĂRNICIA. Vezi şi MÂNDRIA, SLAVA DEŞARTĂ; 

FECIORIA. Vezi şi MONAHISMUL,; 

FECIORIA. Vezi şi VĂDUVIA; 

FEMEILE (purtarea acoperământului capilar). Vezi şi BĂRBAŢII (se cuvine 
ca bărbaţii să se roage cu capul descoperit); 

FEMEILE (sfaturile femeilor  decăzute). Vezi şi CĂSĂTORIA, 
SFĂTUIREA; 

FERICIREA. Vezi şi BOGĂŢIA (nefericirea celor bogaţi), BUCURIA, 
SCRIPTURA (Fericirile), VOIOȘIA; 

FRICA. Vezi şi IADUL (frica de chinurile Iadului), MOARTEA (frica de 
moarte); 

FURTUL. Vezi şi PAGUBELE, POCĂINȚA (tâlharul de pe cruce — pildă de 
pocăință), RAIUL (tâlharul pocăit a „furat” Raiul); 

GHICIREA VIITORULUI. Vezi şi DESCÂNTECELE, DESTINUL, 
ORACOLELE, PREDESTINAREA, SUPERSTIŢIILE, VRĂJITORIA, 
ZODIILE; 

GLOSOLALIA. Vezi şi DARURILE (primite de noi de la Dumnezeu), 
DUMNEZEU DUHUL SFÂNT (darurile Duhului Sfânt), PROOROCILE 
(proorocia şi glosolala); 

GLUMELE. Vezi şi RÂSUL; 

HARISMELE. Vezi DUMNEZEU DUHUL SFÂNT (harismele); 

HARUL. Vezi DUMNEZEU DUHUL SFÂNT (harul...); 

HOMOSEXUALITATEA. Vezi DESFRÂNAREA (homosexualitatea); 
HULA. Vezi şi ÎNJURĂTURILE; 

IADUL. Vezi şi ÎMPĂRĂȚIA CERURILOR, MÂNTUIREA, RAIUL; 
IADUL (nu a fost făcut pentru noi ci pentru diavol). Vezi şi ÎMPĂRĂȚIA 
CERURILOR (a fost pregătită dintru început pentru no1); 

IDOLATRIA. Vezi şi ZEII; 

IERTAREA APROAPELUI. Vezi şi BINECUVÂNTAREA (,„Binecuvântaţi 
pe cei ce vă prigonesc”), BLESTEMUL, DUŞMĂNIA (remedii), IUBIREA 
(vrăjmaşilor), OCARA (răbdarea ocărilor), RĂUL (suferirea răului), RĂUL 
(biruirea lui), RĂUL (ţinerea de minte a răului), RĂZBUNAREA (remedii), 
RUGĂCIUNEA (Îl supără pe Dumnezeu cei ce se roagă pentru a fi pedepsiţi 
vrăjmaşii lor), URA; 

INSULTELE (despre cel ce-L insultă pe Dumnezeu). Vezi şi HULA 
(împotriva Duhului Sfânt); 

INSULTELE. Vezi şi BATJOCURA, DEFĂIMAREA (aproapelui), 
ÎNJURĂTURILE, OCARA; 

IOAN. Vezi APOSTOLII (despre Sfântul Apostol şi Evanghelist loan); 
ISPITELE (folosul răbdării ispitelor). Vezi şi BOLILE, ÎNCERCĂRILE, 
NECAZURILE (răbdarea  necazurilor), SUFERINŢA,  TRISTEŢEA 
(remedii); 

ISPITELE. Vezi şi DIAVOLUL (lansează ispite şi tentaţii, însă multe din ele 
au drept cauză nepăsarea noastră); 

IUBIREA (vrăjmaşilor). Vezi şi BINECUVÂNTAREA („Binecuvântaţi pe 
cei ce vă prigonesc”), BLESTEMUL, IERTAREA APROAPELUI, 
DUŞMĂNIA (remedii), IUBIREA (să iubim pe păcătos şi să urâm păcatul), 
RĂUL (suferirea răului), RĂUL (biruirea lui), RĂUL (inerea de minte a 
răului), RĂZBUNAREA (remedii), RUGĂCIUNEA (pentru iertarea şi 
bunăstarea vrăjmaşilor), URA; 

IUBIREA. Vezi şi DRAGOSTEA, DUMNEZEU (iubirea lui Dumnezeu 
pentru noi), FUNCŢIILE (iubirea de onoruri şi funcții lumești), IUBIREA 
DE ARGINȚI, ÎNDRĂGOSTIŢII, PĂRINŢII TRUPEŞTI (iubirea datorată 
şi arătată părinților trupeşti); 

IUBIREA DE STRĂINI. Vezi şi OSPITALITATEA; 

IUDEII. Vezi şi DUMINICA (păzirea sâmbetei de către iudei), DUMINICA 
(înlocuirea sabatului cu Duminica), DUMNEZEU FIUL (suferinţele 
provocate Binefăcătorului nostru de furia iudeilor), PEDEPSELE (trimise de 
Dumnezeu poporului iudeu); 

ÎMPĂRĂȚIA CERURILOR (pierderea Împărăției cerurilor). Vezi şi 
IADUL,; 

ÎMPĂRĂȚIA CERURILOR. Vezi şi ADAM (grădina Edenului), ADAM 
(starea primordială), IADUL, RAIUL, VIAȚA (viitoare); 

ÎMPĂRĂȚIA CERURILOR (a fost pregătită dintru început pentru noi). Vezi 
şi IADUL (nu a fost făcut pentru noi ci pentru diavol); 

ÎNDEMNURILE. Vezi şi FEMEILE (sfaturile femeilor decăzute), 
MUSTRAREA, SFĂTUIREA; 

ÎNFRÂNAREA (de la alimente). Vezi şi BEŢIA, HRANA, LĂCOMIA 
PÂNTECELUI; 

NFRÂNAREA. Vezi şi DESFRÂNAREA (şi înfrânarea); 

NFRÂNAREA (de la păcate). Vezi şi PĂCATELE (remedii şi eliberarea de 
le); 

NJURĂTURILE. Vezi şi HULA; 

NVĂȚĂTURA (adevărată şi mântuitoare). Vezi şi CITIREA, CREDINŢA 
(dreaptă...), DOGMELE, PĂRINŢII SFINŢI, SCRIERILE (sfinţilor), 
SCRIPTURA, SFINȚENIA, ȘTIINȚA; 

ÎNVIEREA. Vezi DUMNEZEU FIUL (Învierea ...), ÎNVIEREA 
(trupurilor); 

JUDECAREA APROAPELUI. Vezi şi CLEVETIREA, PREOŢIA 
(clevetirea şi judecarea preoților de către mireni — gravitatea); 

JUDECATA (universală). Vezi şi CUVÂNTUL (pentru orice cuvânt deşert 
vom da seamă în ziua Judecăţii), DUMNEZEU FIUL („Tatăl nu judecă pe 
nimeni, ci toată judecata a dat-o Fiului”); 

JURĂMÂNTUL. Vezi şi DUMNEZEU (jurământul lui Dumnezeu); 
LĂCOMIA PÂNTECELUI (remedii). Vezi şi MASA (cumpătarea la masă); 
LĂCOMIA PÂNTECELUI. Vezi şi BEŢIA, HRANA, ÎNFRÂNAREA (de 
la alimente); 

LIBERUL ARBITRU. Vezi şi BINELE ŞI RĂUL (cunoaşterea binelui şi a 
răului este sădită în firea noastră), DISCERNĂMÂNTUL, LIBERTATEA; 
LINGUȘIREA. Vezi şi MUSTRAREA, PRIETENIA (de dorit sunt rănile 
prietenului, iar de la duşmani sunt rele şi săruturile); 

LITURGHIA (Hristos săvârşeşte toate în Sfânta Liturghie, împrumutând 
mâna şi limba preotului). Vezi şi TAINELE (Sfinte; toate în Taine le 
săvârşeşte Hristos împrumutând mâna şi limba preotului pentru a sonoriza şi 
a face văzută prezenţa Lui); 

LITURGHIA. Vezi şi EUHARISTIA, PREOȚIA (preotul ca lturghisitor), 
SLUJBELE (sfintele slujbe); 

LUMEA. Vezi şi VIAŢA; 

LUMEA (este învinsă de ucenicii lui Hristos din toate timpurile). Vezi şi 
MARTIRIUL (buni, biruitori mucenici”); 


— 

LUMEA (sfârşitul lumii). Vezi şi MOARTEA (necunoaşterea ceasului 
morții); 

LUPTA DUHOVNICEASCĂ. Vezi şi DIAVOLUL (războiul purtat de el 
împotriva noastră), ISPITELE, PATIMILE, PĂCATELE (lupta cu păcatul), 
VIAȚA (lupta vieţii); 

LUXUL ŞI ÎMPODOBIRILE. Vezi şi OMUL (starea exterioară a omului 
descoperă starea interioară a lui şi o înrâureşte pe aceasta), PARFUMURILE 
ȘI MIRESMELE; 

MAMA. Vezi şi PĂRINŢII TRUPEŞTI; 

MÂNDRIA. Vezi şi FAPTELE (bune; despre destăinuirea faptelor noastre 
bune), FĂŢĂRNICIA, SLAVA DEȘARTĂ, VANITATEA; 

MÂNTUIREA (ajutorarea altora la mântuire). Vezi şi AJUTORAREA 
(aproapelui), BINELE (săvârşirea binelui), BISERICA (să-i îndemnăm pe 
cei ce nu frecventează biserica, să participe la slujbele ei), FAPTELE (bune), 
MILOSTENIA, PREDICA (ascultarea predicii şi expunerea ideilor ei de 
către credincioşi şi altora), PREOȚIA (preoții să transmită cele duhovniceşti 
credincioşilor, iar aceştia să-i ajute pe preoţi în cele necesare trupului), 
RUGĂCIUNEA (de mijlocire pentru alţii); 

MÂNTUIREA. Vezi şi DEZNĂDEJDEA (să nu deznădăjduim de mântuirea 
noastră), PREOȚIA (mântuirea preoților); 

MARTIRIUL. Vezi şi BISERICA (mucenicii întăresc Biserica şi sfarmă 
uneltirile şi ereziile), IUBIREA (de Dumnezeu), PĂTIMIRILE (răbdate 
pentru Hristos), SUFERINTA (pentru Dumnezeu); 

MARTIRIUL  (persecutorii). Vezi şi MOARTEA (groaznicul sfârşit al 
persecutorilor); 

MARTIRIUL (buni, biruitori mucenici”). Vezi şi LUMEA (este învinsă de 
ucenicii lui Hristos din toate timpurile); 

MASA (cumpătarea la masă). Vezi şi LĂCOMIA PÂNTECELUI (remedii); 
MILA. Vezi BLÂNDEȚEA (şi mila); 

MILA. Vezi şi DUMNEZEU (mila lui Dumnezeu); 

MILOSTENIA (lipsa ei — gravitatea). Vezi şi ZGÂRCENIA; 

MILOSTENIA. Vezi şi AJUTORAREA (aproapelui), BINELE (săvârşirea 
binelui), CERȘŞETORIA, FAPTELE (bune), MÂNTUIREA (ajutorarea 
altora la mântuire), PRAZNICUL, PREOŢIA (preoţii să transmită cele 
duhovniceşti credincioşilor, iar aceştia să-i ajute pe preoți în cele necesare 
trupului), RUGĂCIUNEA (de mijlocire pentru alţii); 

MINCIUNA. Vezi şi ADEVĂRUL (şi minciuna); 

MINUNILE. Vezi şi DUMNEZEU FIUL (minunile Domnului Hristos), 
DUMNEZEU FIUL (proorocule şi minunile Mântuitorului); 

MOARTEA (dreptului şi moartea păcătosului). Vezi şi OMUL (păcătos), 
PĂCATELE, SFINŢENIA (sfinţii şi păcătoşii), VIRTUȚILE (şi păcatele); 
MOARTEA (frica de moarte). Vezi şi FRICA; 

MOARTEA (necunoaşterea ceasului morții). Vezi şi LUMEA (sfârşitul 
lumii); 

MOARTEA. Vezi şi CRUCEA (străjuieşte la căpătâiul celor adormiţi), 
EUHARISTIA (primirea ei înaintea morții), MONAHISMUL (moartea îi 
eliberează pe monahi din această lume şi îi introduce în ceruri), 
POCĂINȚA (în faţa morţii), PRAZNICUL, SUFLETUL (după moartea 
trupului), SUFLETUL (moartea sufletului); 

MONAHISMUL. Vezi şi CĂSĂTORIA (şi monahismul), FECIORIA, 
LEPĂDAREA DE SINE, SĂRĂCIA; 

MUCENICIA. Vezi MARTIRIUL; 

MULȚUMIREA (adusă lui Dumnezeu). Vezi şi RĂBDAREA (însoţită de 
mulțumirea către Dumnezeu), RECUNOȘTINȚA (noastră către Dumnezeu), 
RUGĂCIUNEA (de mulţumire); 

MUNCA. Vezi şi ACTIVITATEA; 

MUSTRAREA. Vezi şi IUBIREA (să iubim pe păcătos şi să urâm păcatul), 
ÎNDEMNURILE, LINGUŞIREA, MÂNTUIREA (ajutorarea altora la 
mântuire), PRIETENIA, SFĂTUIREA; 

NĂDEIJDEA (în Dumnezeu). Vezi şi AJUTORUL (dat de Bunul Dumnezeu 
oamenilor), CREDINȚA; 

NECAZURILE (răbdarea necazurilor). Vezi şi BOLILE, ISPITELE (folosul 
răbdării ispitelor), SUFERINTA, TRISTEȚEA (remedii); 

NECREDINŢA. Vezi ATEISMUL; 

NEDREPTATEA. Vezi DREPTATEA (nedreptatea); 

NENOROCIRILE. Vezi şi ÎNCERCĂRILE, NECAZURILE, PAGUBELE; 
NEPĂSAREA. Vezi şi DEZNĂDEJDEA (şi nepăsarea); 

NOROCUL. Vezi şi ORACOLELE, SUFERINŢA (celor drepți şi 
„norocirea” păcătoşilor); 

OBICEIUL (puterea obiceiului). Vezi şi DEPRINDEREA (puterea 
deprinderii); 

OCARA. Vezi şi BATJOCURA, INSULTELE, ÎNJURĂTURILE; 

OCARA (răbdarea ocărilor). Vezi şi IERTAREA APROAPELUI; 

OMUL (despre cei virtuoşi şi drepți). Vezi şi OMUL (virtuos), SFINŢENIA; 
OMUL (Dumnezeu ne-a înzestrat cu multe daruri pe care trebuie să le 
folosim spre slava Lui şi mântuirea noastră). Vezi DUMNEZEU DUHUL 
SFÂNT (darurile Duhului Sfânt), DARURILE (primite de noi de la 
Dumnezeu), GLOSOLALIA, PROOROCIILE (proorocia şi glosolalia); 

OMUL (duhovnicesc). Vezi şi DUMNEZEU DUHUL SFÂNT (harul ...), 
TRUPUL (mortificarea trupului); 

OMUL (păcătos). Vezi şi MOARTEA (dreptului şi moartea păcătosului), 
OMUL  (pătimaş), PATIMILE, PĂCATELE, SFINŢENIA (sfinţii şi 
păcătoşii), VIRTUTILE (şi păcatele); 

OMUL (pătimaş). Vezi şi MOARTEA (dreptului şi moartea păcătosului), 
OMUL (păcătos), PATIMILE, PĂCATELE, SFINȚENIA (sfinţii şi 
păcătoşii), VIRTUTILE (şi păcatele); 

OMUL (valoarea omului). Vezi şi SUFLETUL (valoarea sufletului); 

OMUL. Vezi şi CREAREA OMULUI; 

OMUL (Dumnezeu ne-a înzestrat cu multe daruri pe care trebuie să le 
folosim spre slava Lui şi mântuirea noastră). Vezi şi DARURILE, 
DUMNEZEU DUHUL SFÂNT (darurile Duhului Sfânt); 

ORACOLELE. Vezi şi DESTINUL, DESCÂNTECELE, GHICIREA 
VIITORULUI, PREDESTINAREA, SUPERSTIŢIILE, VRĂJITORIA, 
ZODIILE; 

OSPITALITATEA. Vezi şi IUBIREA DE STRĂINI; 

PAGUBELE (suportarea cu uşurinţă a răpirii bunurilor proprii). Vezi şi 
BINECUVÂNTAREA  („Binecuvântaţi pe cei ce vă prigonesc”), 
DREPTATEA (nedreptatea -—  suferirea  nedreptății), IERTAREA 
APROAPELUI, RĂPIREA (bunurilor celor săraci de către cei bogaţi), 
RĂUL (biruirea lui), RĂUL (suferirea răului), RĂZBUNAREA (remedii), 
URA; 

PARASTASELE. Vezi MOARTEA (rugăciunile şi milosteniile pentru cei 
chemați la Domnul), PRAZNCIUL,; 

PARFUMURILE ȘI MIRESMELE. Vezi şi LUXUL ŞI ÎMPODOBIRILE; 
PATIMILE. Vezi şi MOARTEA (dreptului şi moartea păcătosului), OMUL 
(păcătos), OMUL (pătimaş), PĂCATELE, SFINȚENIA (sfinţii şi păcătoşii), 
VIRTUȚILE (şi păcatele); 

PAVEL. Vezi APOSTOLII (despre Sfântul Apostol Pavel), SCRIPTURA 
(epistolele pauline); 

PĂCATELE. Vezi şi FRICA (de păcat), IUBIREA (să iubim pe păcătos şi să 
urâm păcatul), MOARTEA (dreptului şi moartea păcătosului), OMUL 
(pătimaş), POCĂINȚA (lipsa pocăinţei — gravitatea), SFINȚENIA (sfinţii şi 
păcătoşii), VIRTUTILE (şi păcatele); 

PĂCATELE (nerecunoaşterea păcatelor — gravitatea). Vezi şi POCĂINȚA 
(lipsa pocăinţei - gravitatea); 

PĂCATELE (păcatul săvârşit de cineva cu o funcţie mai înaltă are o 
gravitate mai mare şi aduce mai multă sminteală). Vezi şi SMINTEALA; 

PĂCATELE (lupta cu păcatul). Vezi şi DIAVOLUL (războiul purtat de el 
împotriva noastră), LUPTA DUHOVNICEASCĂ, VIAȚA (lupta vieții); 
PĂCATELE (remedii şi eliberarea de ele). Vezi şi ÎNFRÂNAREA (de la 
păcate); 

PĂRINȚII SFINŢI. Vezi şi SCRIERILE (sfinţilor), SFINŢENIA; 
PĂRINȚII TRUPEȘTI. Vezi şi COPIII, EDUCAŢIA, MAMA; 
PĂTIMIRILE (răbdate pentru Hristos). Vezi IUBIREA (de Dumnezeu), 
MARTIRIUL, SUFERINŢA (pentru Dumnezeu); 

PEDEPSELE (trimise de Dumnezeu oamenilor). Vezi şi CERTAREA 
(Domnului); 

PEDEPSELE. Vezi şi COPIII (pedepsirea copiilor pentru păcatele 
părinţilor), ÎNCHISOAREA (pedepsirea cu închisoarea a celor ce se fac 
vinovaţi de fapte rele), POTOPUL; 

PEDEPSELE (motivele pentru care nu toţi cei răi sunt pedepsiţi aici şi nu 
toți cei buni sunt cinstiți). Vezi şi SUFERINŢA (celor drepți şi „norocirea” 
păcătoşilor); 

PERSECUTORII. Vezi  MARTIRIUL  (persecutorii), MOARTEA 
(groaznicul sfârşit al persecutorilor); 

PETRECERILE. Vezi şi CĂSĂTORIA (petrecerea de nuntă), CHEFURILE, 
DANSURILE, DISTRACȚIILE; 

PETRU. Vezi APOSTOLII (despre Sfântul Apostol Petru); 

PLÂNSUL (pentru păcate). Vezi şi LACRIMILE (de pocăință), 
MĂRTURISIREA PĂCATELOR, POCĂINŢA; 

POCĂINȚA (nu există păcate care să poată birui generozitatea Stăpânului). 
Vezi şi DEZNĂDEJDEA (de pe urma păcatelor — remedii); 

POCĂINȚA. Vezi şi LACRIMILE (de pocăință), MĂRTURISIREA 
PĂCATELOR, PLÂNSUL (pentru păcate); 

POCĂINȚA. Vezi şi SMERENIA (şi pocăinţa); 

POCĂINȚA (lipsa pocăinței - gravitatea). Vezi şi PĂCATELE 
(nerecunoaşterea păcatelor — gravitatea); 

POMENIRILE. Vezi MOARTEA (rugăciunile şi milostenule pentru cei 
chemați la Domnul), PRAZNICUL,; 

PREACURVIA. Vezi DESFRÂNAREA (adulterul); 

PREDESTINAREA. Vezi şi DESTINUL, DESCÂNTECELE, GHICIREA 
VIITORULUI, ORACOLELE, SUPERSTIŢIILE, VRĂJITORIA; 
PREDICA (ascultarea predicii şi expunerea ideilor ei de către credincioşi şi 
altora). Vezi şi BISERICA (să-i îndemnăm pe cei ce nu frecventează 
biserica, să participe la slujbele ei); 

PREDICA (ascultarea predicii şi expunerea ideilor ei de către credincioşi şi 
altora). Vezi şi MÂNTUIREA (ajutorarea altora la mântuire); 

PREDICA. Vezi şi DUMNEZEU FIUL (în cuvântări şi, în general, în 
vorbire, Mântuitorul S-a coborât la puterea de înțelegere a ascultătorilor 
Săi), MARTIRIUL (martirii ne predică Evanghelia prin viaţa şi faptele 
lor), PREOȚIA (preotul este dator să predice cuvintele lui Dumnezeu spre 
slava Lui şi mântuirea oamenilor); 

PREOŢIA (clevetirea şi judecarea preoților de către mireni — gravitatea). 
Vezi şi CLEVETIREA, JUDECAREA APROAPELUI; 

PREOŢIA (preotul ca liturghisitor). Vezi şi EUHARISTIA, LITURGHIA; 
PREOȚŢIA (preotul este dator să predice cuvintele lui Dumnezeu spre slava 
Lui şi mântuirea oamenilor). Vezi şi PREDICA; 

PREOȚŢIA (harul lucrează şi prin preoţii nevrednici). Vezi şi DUMNEZEU 
DUHUL SFÂNT (harul...), PREOŢIA (harul dumnezeiesc lucrător prin 
preoți); 

PREOŢIA (episcopul — responsabilitatea acestuia). Vezi şi PREOȚIA 
(responsabilitatea preotului); 

PREOŢIA (responsabilitatea preotului). Vezi şi PREOȚIA (episcopul — 
responsabilitatea acestuia); 
CREAŢIA (contemplarea creaţiei). Vezi şi DUMNEZEU (contemplarea lui 
Dumnezeu); 

PREOȚIA (să nu îngăduie preotul să se împărtăşească cineva stăpânit de 
vreun păcat). Vezi şi EUHARISTIA (primirea ei ...), EUHARISTIA (să-i 
oprim pe cei ce vor să se împărtăşească, nevrednici fund); 

PREOŢIA. Vezi şi DUMNEZEU DUHUL SFÂNT („Luaţi Duh Sfânt...”), 
MĂRTURISIREA PĂCATELOR (canonul),  MĂRTURISIREA 
PĂCATELOR (în faţa preoţilor); 

PRIETENIA (cu Dumnezeu). Vezi şi AJUTORUL (dat de Bunul Dumnezeu 
oamenilor); 

PROOROCII. Vezi şi DUMNEZEU FIUL (proorocule şi minunile 
Mântuitorului); 

PROPOVĂDUIREA. Vezi şi APOSTOLII (propovăduirea Evangheliei ...), 
SCRIPTURA (Evanghelia — propovăduirea ei); 

PSALTIREA. Vezi SCRIPTURA (Psaltirea); 

RAIUL. Vezi şi ADAM (grădina Edenului), ADAM (starea primordială), 
IADUL, ÎMPĂRĂȚIA CERURILOR, VIAȚA (viitoare); 

RÂSUL. Vezi şi GLUMELE; 

RĂPIREA (bunurilor celor săraci de către cei bogaţi). Vezi şi BOGĂŢIA 
(îmbogățirea în chip nedrept şi lacom - gravitatea), DREPTATEA 
(nedreptatea), SĂRĂCIA (urgisirea săracilor); 

RĂUL (biruirea lui). Vezi şi BINECUVÂNTAREA (,„Binecuvântaţi pe cei 
ce vă prigonesc”), IERTAREA APROAPELUI, RĂUL (suferirea răului), 
RĂZBUNAREA (remedii); 

RĂUL (suferirea răului). Vezi şi BINECUVÂNTAREA (,„Binecuvântaţi pe 
cei ce vă prigonesc”), DREPTATEA (nedreptatea — suferirea nedreptăţii), 
IERTAREA APROAPELUI, PAGUBELE (suportarea cu uşurinţă a răpirii 
bunurilor proprii), RĂUL (biruirea lui), RĂZBUNAREA (remedii); 

RĂUL (ţinerea de minte a răului). Vezi şi BINECUVÂNTAREA 
(„Binecuvântaţi pe cei ce vă prigonesc”), IERTAREA APROAPELUI, 
RĂUL (suferirea răului), RĂUL (biruirea lui), RĂZBUNAREA (remedii); 
RĂUL. Vezi şi BINELE (cunoaşterea binelui şi a răului este sădită în firea 
noastră), BINELE (şi răul); 

RĂZBUNAREA (remedii). Vezi şi BINECUVÂNTAREA (,„Binecuvântaţi 
pe cei ce vă prigonesc”), IERTAREA APROAPELUI, RĂUL (biruirea lui), 
RĂUL (suferirea răului); 

RECUNOȘTINTA (noastră către Dumnezeu). Vezi şi MULTȚUMIREA 
(adusă lui Dumnezeu), RUGĂCIUNEA (de mulțumire); 

REVELAȚIA. Vezi DUMNEZEU (Revelația divină), SCRIPTURA 
(Dumnezeu a vorbit oamenilor „faţă către față”, apoi prin făpturi şi prin 
Scripturi); 

RUGĂCIUNEA (de mijlocire pentru alţii). Vezi şi AJUTORAREA 
(aproapelui), BINELE (săvârşirea binelui), FAPTELE BUNE, 
MÂNTUIREA (ajutorarea altora la mântuire), MILOSTENIA; 
RUGĂCIUNEA (de mulţumire). Vezi şi MULȚUMIREA (adusă lui 
Dumnezeu), RECUNOȘTINTA (noastră către Dumnezeu); 

RUGĂCIUNEA (Îl supără pe Dumnezeu cei ce se roagă pentru a fi pedepsiţi 
vrăjmaşii lor). Vezi şi BLESTEMUL, DUȘMĂNIA, IERTAREA 
APROAPELUI, IUBIREA (vrăjmaşilor), URA; 

RUGĂCIUNEA. Vezi şi BĂRBAŢII (se cuvine ca bărbaţii să se roage cu 
capul descoperit), BISERICA (frecventarea bisericii), BISERICA (despre 
rugăciunea de acasă şi cea săvârşită în biserică, cu preoții, îngerii şi 
credincioşii), PĂRINŢII TRUPEŞTI (rugăciunea părinţilor pentru părinţii 
lor); 

RUGĂCIUNEA. Vezi şi PREOȚIA (rugăciunile păstoriţilor pentru părintele 
lor duhovnicesc), PREOŢIA (rugăciunile părintelui duhovnicesc pentru 
păstorițu săi), SFINȚENIA (rugăciunile sfinților pentru mântuirea noastră); 
RUGĂCIUNEA (pentru conducătorii ţării). Vezi şi STATUL; 

SĂRĂCIA (urgisirea săracilor). Vezi şi BOGĂŢIA (îmbogățirea în chip 
nedrept şi lacom — gravitatea), DREPTATEA (nedreptatea), MILOSTENIA 

(să nu judecăm pe cei cărora le oferim milostenie), RĂPIREA (bunurilor 
celor săraci de către cei bogați); 

SĂRĂCIA. Vezi şi BOGĂŢIA (şi sărăcia); 

SĂRBĂTORILE (Crăciunul). Vezi şi DUMNEZEU FIUL (Întruparea 
Domnului Hristos); 

SĂRBĂTORILE (Înălţarea Domnului). Vezi şi DUMNEZEU FIUL 
(Înălţarea Domnului Hristos la cer); 

SĂRBĂTORILE (Paştele). Vezi şi CRUCEA, DUMNEZEU FIUL (Hristos 
— Răscumpărătorul nostru); 

SÂMBĂTA. Vezi DUMINICA (păzirea sâmbetei de către iudei), 
DUMINICA (înlocuirea sabatului cu Duminica); 

SCHISMA. Vezi şi CATEHUMENII (nu este permis catehumenilor să se 
roage împreună cu credincioşii în biserică), ERETICII, EREZIILE,; 
SCLAVIA. Vezi SLUGILE; 

SCRIPTURA (Dumnezeu a vorbit oamenilor „faţă către față”, apoi prin 
făpturi şi prin Scripturi). Vezi şi DUMNEZEU (Revelația divină); 
SCRIPTURA (Evanghelia). Vezi şi MARTIRIUL (martirii ne predică 
Evanghelia prin viaţa şi faptele lor); 

SCRIPTURA (epistolele pauline). Vezi şi APOSTOLII (despre Sfântul 
Apostol Pavel); 

SCRIPTURA (Fericirile). Vezi şi FERICIREA; 

SFĂTUIREA. Vezi şi FEMEILE (sfaturile femeilor  decăzute), 
ÎNDEMNURILE, MÂNTUIREA (ajutorarea altora la mântuire), 
MUSTRAREA; 

SFINŢENIA (sfinţii şi păcătoşii). Vezi şi MOARTEA (dreptului şi moartea 
păcătosului), OMUL (păcătos), OMUL  (pătimaş), PĂCATELE, 
VIRTUȚILE (şi păcatele); 

SFINȚENIA. Vezi şi MARTIRIUL, MOARTEA (sfințu în faţa morții), 
POCĂINȚA (sfinţii — modele de pocăință), SMERENIA (sfinţii — pildă de 
smerenie); 
SFINŢENIA. Vezi şi APOSTOLII; 

SFINŢENIA (sfinţii şi păcătoşii). Vezi şi MOARTEA (dreptului şi moartea 
păcătosului), VIRTUȚILE (şi păcatele); 

SFINȚENIA. Vezi şi MOARTEA (sfinţi în fața morții), OMUL (despre cei 
virtuoşi şi drepţi), OMUL (virtuos), PĂRINŢII SFINŢI, SĂRBĂTORILE 
(pomenirea mucenicilor), SMERENIA (sfinţii — pildă de smerenie), 
SUFERINŢA (motivele suferinţei sfinţilor); 

SFINȚENIA (sfinţii au trăit în bună pace cu animalele). Vezi şi ADAM 
(starea primordială), ADAM (primii oameni trăiau în bună pace cu 
animalele), ANIMALELE; 

SIMONIA. Vezi PREOȚIA (simonia); 

SIMPLITATEA. Vezi ÎNŢELEPCIUNEA (şi simplitatea); 

SIMTURILE. Vezi OMUL (simţurile); 

SLAVA DEŞARTĂ. Vezi şi FĂŢĂRNICIA, MÂNDRIA, VANITATEA; 
SLUJBELE (sfintele slujbe). Vezi şi LITURGHIA, TAINELE; 

SMERENIA. Vezi şi BLÂNDEȚEA (şi smerenia), MÂNDRIA (remedii 
pentru eliberarea de patima mândriei); 

SMINTEALA. Vezi şi PĂCATELE (păcatul săvârşit de cineva cu o funcție 
mai înaltă are o gravitate mai mare şi aduce mai multă sminteală); 

SOARTA. Vezi DESTINUL, NOROCUL, ORACOLELE, 
PREDESTINAREA, SUPERSTIŢIILE; 

SODOMIA. Vezi DESFRÂNAREA (homosexualitatea); 

STATUL. Vezi şi BISERICA (Şi statul), LEGEA (civilă), RUGĂCIUNEA 
(pentru conducătorii țării); 

STĂRUINȚA. Vezi şi RUGĂCIUNEA (stăruința în rugăciune); 
SUFERINŢA (pentru Dumnezeu). Vezi şi IUBIREA (de Dumnezeu), 
MARTIRIUL, PĂTIMIRILE (răbdate pentru Hristos); 

SUFERINŢA. Vezi şi BOLILE, ISPITELE (folosul răbdărui ispitelor), 
ÎNCERCĂRILE, NECAZURILE (răbdarea necazurilor), SUFERINŢA 
(sfințu — pildă de răbdare a suferinţei), TRISTEŢEA (remedii); 
SUFERINŢA (celor drepți şi „norocirea” păcătoşilor). Vezi şi PEDEPSELE 
(motivele pentru care nu toţi cei răi sunt pedepsiţi aici şi nu toţi cei buni sunt 
cinstiți); 

SUFLETUL (valoarea sufletului). Vezi şi OMUL (valoarea omului); 
SUFLETUL. Vezi şi ANIMALELE (sufletul animalelor), FRUMUSEȚEA 
(sufletului), LINIȘTEA (sufletească),  MILOSTENIA (sufletească), 
MULȚUMIREA (sufletească cea după Dumnezeu), PACEA (lăuntrică), 
POSTUL (sufletesc), TRUPUL; 

SUFLETUL. Vezi şi MOARTEA (- ieşirea sufletului din trup); 
SUPERSTIŢIILE. Vezi şi DESTINUL, DESCÂNTECELE, GHICIREA 
VIITORULUI, NOROCUL, ORACOLELE, PREDESTINAREA, 
VRĂJITORIA; 

ȘTIINȚA. Vezi şi CREDINŢA, DOGMELE, ÎNVĂŢĂTURA; 
TESTAMENTUL. Vezi MOARTEA (testamentul); 

TRISTEŢEA (remedii). Vezi şi BOLILE, BUCURIA, DEZNĂDEJDEA, 
ISPITELE (folosul  răbdări  ispitelor), NECAZURILE (răbdarea 
necazurilor), SUFERINŢA, VOIOŞIA; 

TRUPUL (mortificarea trupului). Vezi şi OMUL (duhovnicesc); 

TRUPUL. Vezi şi FRUMUSEŢEA (trupului); 

TRUPUL. Vezi şi MOARTEA (- ieşirea sufletului din trup); 

UCENICUL. Vezi PREOȚIA (duhovnicul şi ucenicul); 

UNELTIRILE. Vezi şi DIAVOLUL (uneltirile diavolului); 

URA. Vezi şi BINECUVÂNTAREA  („Binecuvântaţi pe cei ce vă 
prigonesc”), BLESTEMUL, DUȘŞMĂNIA, IERTAREA APROAPELUI, 
IUBIREA (să iubim pe păcătos şi să urâm păcatul), IUBIREA (vrăjmaşilor), 
RUGĂCIUNEA (Îl supără pe Dumnezeu cei ce se roagă pentru a fi pedepsiţi 
vrăjmaşii lor); 

VANITATEA. Vezi şi FĂŢĂRNICIA, MÂNDRIA, SLAVA DEȘARTĂ; 
VĂMILE VĂZDUHULUI. Vezi MOARTEA (vămile văzduhului); 

VIAȚA (lupta vieţii). Vezi şi LUPTA DUHOVNICEASCĂ; 

VIAȚA (viitoare). Vezi şi IADUL, MÂNTUIREA, ÎMPĂRĂȚIA 
CERURILOR, MOARTEA, RAIUL; 

VIAŢA. Vezi şi DUMNEZEU FIUL (Hristos — viaţa noastră), LUMEA, 
VIRTUȚILE (viaţa trăită în virtuţi face pe cei din Jur să o admire şi să o 
urmeze); 

VIAȚA (lupta vieţii). Vezi şi LUPTA DUHOVNICEASCĂ; 

VIRTUȚILE (şi păcatele). Vezi şi MOARTEA (dreptului şi moartea 
păcătosului), OMUL (virtuos şi omul păcătos), PĂCATELE, SFINŢENIA 
(sfințu şi păcătoşi); 

VIRTUȚILE. Vezi şi FAPTELE (bune), MOAŞTELE (sfinte — ne sunt 
nouă şi veşnică aducere aminte de virtute), SUFLETUL (împodobirea 
sufletului cu virtuți); 

VOIOȘIA. Vezi şi BUCURIA; 

VRĂJITORIA. Vezi şi DESCÂNTECELE, DESTINUL, GHICIREA 
VIITORULUI, ORACOLELE, SUPERSTIȚIILE,; 

ZAVISTIA. Vezi INVIDIA; 

ZEII. Vezi şi IDOLATRIA; 

ZGÂRCENIA. Vezi şi MILOSTENIA (lipsa ei — gravitatea); 

ZODIILE. Vezi şi DESTINUL, GHICIREA VIITORULUI, NOROCUL, 
ORACOLELE, PREDESTINAREA, SUPERSTIȚIILE; 

